
前言

以詩話命名的著作始於歐陽修。它是一種以文學爲内容的隨筆。所以許顗説：“詩話者，辨句法，備古今，紀盛德，録異事，正訛誤也。”（《彦周詩話》）“辨句法”，屬於詩歌理論批評；“備古今，紀盛德”，多言遺聞逸事；“録異事”，乃資談助； “正訛誤”，則涉考據。後人所撰詩話，其内容一般也不出這幾方面。

郭紹虞先生曾指出，到了清代， “由於受當時學風的影響，遂使清詩話的特點，更重在系統性、專門性和正確性，比以前各時代的詩話，可説更廣更深，而成就也更高。儘管清詩話中不免仍有一些濫的作品，只能看作‘以資閒談’的作品，但就一般發展的總傾向而言，清詩話的成就可説是超越以前任何時代的。”（《清詩話》前言）這是很有見地的議論。乾隆、嘉慶時期，考據之學盛行。當時不少作者撰述的詩話，亦受此學風的影響，或多或少帶有考據的色彩，特别是一些經學家所撰的詩話，更具有這一特色。如王昶所撰的《蒲褐山房詩話》，即是“考覈精審”之作（《青浦詩傳序》）。同時，還“間以遺聞軼事，供好事者之瀏覽”（《湖海詩傳序》）。除了上述兩方面的内容之外，還涉及文學、語言、書法、繪畫、歷史、地理、天文、科舉等方面，内容極爲廣博。

王昶（一七二四—一八〇六），字德甫，號蘭泉，晚號述庵。其先世居浙江蘭溪，後遷居上海青浦。乾隆十九年（一七五四）進士，官至刑部右侍郎。歷主婁東、敷文兩書院講席。他通曉宋明理學，又長於金石考證，詩宗杜、韓、蘇，黄，詞法姜、張，古文宗昌黎、眉山，時稱通儒。遊歷四方，廣交名士，選交遊詩作爲《湖海詩傳》。其他撰述有《春融堂集》、《青浦詩傳》、《明詞綜》、《國朝詞綜》、《湖海文傳》和《金石萃編》等。

王昶的主要成就在朴學方面。姚鼐説：“其才天與之，義理，考據、文章三者皆具之才也。先生爲文，有唐宋大家之高韵逸氣，而議論考核，甚辨而不煩，極博而不蕪，精到而意不至竭盡，此善用其天與？以能兼之才，而不以自喜之過而害其美者矣。”（《惜抱軒文集》卷四《述庵文鈔序》）但其詩也爲名流所欽重，如袁枚就曾説：“王蘭泉方伯詩，多清微平遠之音。擬古樂府及初唐人體，最擅長。”（《隨園詩話補遺》卷一）

王昶在文學理論批評方面的成就並不大，多採古人或今人之説，以復古爲主。由於他長期接觸社會，廣事交遊，使他對 文藝創作中的一些問題，有比較正確的認識，也提出了一些有價值的意見。如關於選詩，他説：“凡叫囂隳突者汰之，空疏陳腐者去之，留連光景、羌無故實者裁之，牽率應酬、庸俗鄙 倍 ，一切剟削。”（《青浦詩傳序》）又説：“一則取交遊之所贈，性情之所嗜，偶有會心，輒操管而録之，以爲懷人思舊之助。人不必取其全，詩不必求其備。”（《湖海詩傳序》）這樣，在進行評選時，就避免了主觀武斷或人云亦云的毛病。這是實事求是的文學批評。如《湖海詩傳》中入選的“六百餘人”，都與王昶有過交往，王昶瞭解他們的生活和創作的情况，評述時不雜門户私見，保持比較客觀、公正的態度，所以對他們的評論都比較準確，大體符合實際情况。這對我們今天研究那一時期的作家作品和創作情况，都是寶貴的第一手資料，這也是《蒲褐山房詩話》中最有價值的部分。

《湖海詩傳》和《青浦詩傳》是選本，但又不同於一般的選本，因爲他爲入選的每個作家都寫了小傳，並附以詩話。這種樣式，元好問《中州集》始之，錢謙益《列朝詩集》和朱彝尊《明詩綜》繼之，王書又繼之。《蒲褐山房詩話》還記録了不少當時社會政治生活中的重大事件，爲研究那時的政治，經濟和文化，提供了有用的材料。如乾隆時編纂《四庫全書》的情况在《湖海詩傳》卷一六、一七、二四中，都有較詳細的記載。 《蒲褐山房詩話》中，還保存了不少史書失載的材料。如“張應均本宋魏國公之後，家藏南軒官湖北路轉運副使敕書，凡十四行，一百二十二字，上有御書之寶。據敕書，南軒曾官御史兼秘閣，考之本傳，未嘗為御史，亦未嘗為轉運副使，此可證《之闕也。》”（《湖海詩傳》卷三）又章楶“監華亭鹽，不見於《宋史》及《東部事略》”（《青浦詩傳》卷二）。這些材料足補史書之遺缺，有功史學。但《湖海詩傳》和《青浦詩傳》亦有不足之處，即以自己的愛好選詩，此其一。洪亮吉説：“（王昶）侍郎詩派出於長洲沈宗伯德潛，故所選詩，一以聲調格律爲準。其病在於以己律人，而不能各隨人之所長以爲去取，似尚不如《篋衍集》、《感舊集》之不拘於一格也。”（《北江詩話》卷一）。其二，所選詩作平淡無奇，亦其一病。林昌彝説他所選之詩“皆平平無奇，凡諸家集中佳篇可採，概不選入，豈見地有未到，眼光有未明耶？烏足以示天下！”（《射鷹樓詩話》卷六）但這些對他詩學觀點的影響不是很大。

道光元年（一八二一），鄭喬遷鈔録王昶詩話三百另四家（鈔本藏上海圖書館）。後來吳縣毛慶善於道光三十年（一八五〇）仿《列朝詩集小傳》及《静志居詩話》例，抽録《湖海詩傳》中附載詩話爲《蒲褐山房詩話》（稿本藏臺灣中央圖書館），未能付梓，只有私家鈔録，罕爲人知。今天，呈獻在讀者面前的是王昶選入《湖海詩傳》和《青浦詩傳》中的詩話新輯本，表露了他的文學觀念，提供了許多第一手資料。這對讀者，特别是清詩研究者來説，很有用途。原載《湖海詩傳》的爲上卷，原載《青浦詩傳》的爲下卷。

《湖海詩傳》以嘉慶八年（一八〇三）三泖漁莊藏本爲底本，校以同治四年（一八六五）重校刊緑蔭堂藏本和《國學基本叢書》本。《青浦詩傳》以乾隆五十九年（一七九四）刊本爲底本，校以有關資料。為方便讀者閱讀和利用，本書於地名後注以今地名，於紀年加注西曆；於可考知生卒年的人物，加注其生卒年。特此說明。另編《人名音序索引》，附於書後，以便查檢。由於輯校者水平有限，本書的校輯工作一定存在不少失當之處，懇請讀者加以批評、指正。

周維德

一九八四年十二月初稿

二○一○年六月改稿於浙江大學

卷上

一


程夢星（一六七八—一七四七），字伍喬，又字午橋，江都（今江蘇揚州）人。康熙五十一年（一七一二）進士，官編修。有《今有堂集》。


先生淡於榮利，自丁内艱歸，終身不出，築篠園並漪南别業，讀書偃仰其中。竹西故南北冲途，往來進謁者，文酒流連。主詩壇幾數十年。詩兼法唐、宋，而雅好在玉溪生，以雪灘叟注未精，重爲箋注。其集中句如：“碧流似帶環雙峽，青嶂如屏抱一村”；“十里煙深因近水，一年秋早爲多山”；“芰荷風自浮輕幔，羅綺香多過别船”；“女墻宿草經春緑，古渡斜陽照水紅”；“軒因惜竹三間小，樓爲看山四面寬”；“一院雨聲留客後，半窗梅影上燈初”；“滿塢雲深紅杏雨，半溪煙淡緑楊風”； “花落尚携沽酒榼，潮來争泊賣魚船。”皆清麗可誦。予少客竹西，暇日過從，門庭蕭寂，鬥茶説餅，仰其風貌，不啻孤雲野鶴也。（《湖海詩傳》卷一）

二


張梁（一六八三—？），字奕山，號幻花，婁縣（今上海市松江）人。康熙五十二年（一七一三）進士。有《淡吟樓詩鈔》。


先生卜居吾里，有保閑堂、淡吟樓、學圃居、叢桂讀書堂、鶴徑風漪草堂、花陰館、藕香亭、一松齋、書巢，備水竹花藥之勝，又兄農部别業，本高文恪公竹窗，在杭州西溪，是梅竹最深處。每年上元後，輒往探梅，至雜花俱謝，緑陰如幄乃歸。過中秋，復往看秋山紅葉，歲以爲常。工琴，遇好山水及花月佳時，一彈再鼓，鶴爲起舞。望之者以擬柴桑之處士，松陵之散人。時姪得天司寇方貴，或勸之出山，清要可立致，笑不答也。晚歲專修净土，至八十三而終。其詩宗法王、孟、韋、柳，間效山谷、誠齋，以見新異云。 （《湖海詩傳》卷一）

三


查爲仁（一六九三—一七四九），字心谷，宛平（今北京市）人。康熙五十三年（一七一四）舉人。有《蔗塘未定稿》。


蓮坡先生早賦《鹿鳴》，被訐得罪，數年而後得釋。因發憤讀書，博通典故。所居天津水西莊，貯書萬卷。南北往來名士，如萬柘坡、厲樊榭、趙飲谷等，無不攬環結佩，延主其家，相與覃研詩詞書畫。又所娶金夫人含英，亦耽風雅，人望如仙。其集中句如：“地偏人迹斷，潮定水痕深”；“落花寒食節，飛絮午晴天”；“晚徑黄花開有色，曉程殘月落無聲”；“一榻茶煙留客話，半簾花影枕書眠。”皆中、晚唐妙句也。今下世四十餘年，而莊亦改爲公廨矣。先生弟儉堂，與予交善，而子篴槎給事爲予同年，故得其風流好事如此。 （《湖海詩傳》卷一）

四


許廷鑅，（一六八〇—？）字子遜，長洲（今江蘇吳縣）人。康熙五十九年 （一七二〇）舉人，官武平縣知縣。有《竹素園集》。


竹素先生詩才綺麗，始學杜牧之、王仲初，繼而規模何大復、徐昌穀，志和而節雅。七言絶句，尤爲人所傳誦。然性豪放，上論古今史事，慷慨激發。一官閩海，憔悴數年，非其好也。既歸長洲，居郭外二十里之陳墓河，水雲千頃，花藥數椽，猶作詩以自遣。時時入城，與沈歸愚、蔣蟠漪兩公來往，故予常得接其議論。 （《湖海詩傳》卷一）

五


厲鶚（一六九二—一七五二），字太鴻，號樊榭，錢塘（今浙江杭州）人。康熙五十九年（一七二〇）舉人。乾隆元年（一七三六）薦舉博學鴻詞。有《樊榭山房集》。


徵君性情孤峭，義不苟合。讀書搜奇愛博，鈎新摘異，尤熟於宋元以來叢書稗説。以孝廉需次縣令，將入京，道經天津，查蓮坡先生留之水西莊，觴咏數月，同撰《周密絶妙好詞箋》，遂不就選而歸。揚州馬秋玉兄弟延爲上客。嗣後來往竹西者凡數載。馬氏小玲瓏山館多藏舊書善本，間以古器名畫，因得端居探討。所撰《宋詩紀事》、《遼史拾遺》，極爲詳洽，今皆録入《四庫》書中。其先世家於慈溪，故以四明山樊榭爲號。所作幽新隽妙，刻琢研煉，五言尤勝，大抵取法陶、謝及王、孟、韋、柳，而别有自得之趣，瑩然而清，窅然而邃，擷宋詩之精詣，而去其疏蕪。時沈文慤公方以漢、魏、盛唐倡於吳下，莫能相掩也。予於戊辰歲（一七四八）在長洲趙君飲谷小吳船遇之，辱爲忘年交。嗣啓徵君過吳，必訪余於朱氏蘋花水閣。凡三年，而徵君下世矣。至其詞直接碧山、玉田，予已録入《琴畫樓詞鈔》，故不具論。

樊榭下世，葬於杭州西溪王家塢，因無子嗣，不久化爲榛莽。後四十餘年，何君春渚琪游西溪田舍，見草堆中樊榭及姬人月上栗主在焉，取歸，偕同人送武林門外牙灣黄山谷祠，掃灑一室以供之。予爲撰“丈室花同天女散，摩圍詩共老人參”句，以題其楹。李光甫方湛、蔣蔣村炯、陶鳧香梁諸子，皆有詩詞記之。樊榭生於康熙三十一年（一六九二）九月十一日辰時。月上姓朱氏，名滿娘，烏程（今浙江吳興）人，生康熙五十八年（一七一九）三月二十四日辰時，殁於乾隆七年（一七四二）正月初三日戌時。並屬蔣村及項金門墉、許周生宗彦，各於忌日，奉酒脯薦焉。（《湖海詩傳》卷二）

六


錢陳群（一六八六—一七七四），字集齋，嘉興（今屬浙江）人。康熙六十年（一七二一）進士，官至刑部侍郎，加尚書。謚文端。有《香樹齋詩集》。


公久直内廷，深蒙知遇，而乞假歸田之後，恩禮尤深，時賜御制詩章，俾其屬和，賚子便蕃，至以明僧紹爲比。及翠華臨幸南邦，公輒在屬車豹尾間，矢音賡和，詞臣歸老，榮眷有加，爲自古所未有也。公位隆望重，而愛才如不及。予鄉會試三座師，皆出公門下，於禮爲小門生。而公以乾隆辛巳（一七六一）入都祝釐，予尚未進謁，公已先來訪，適予上直未歸，閽人辭焉，公不許，直入蒲褐山房，坐俟予歸，劇談後去。蓋其瀟灑絶俗如此。先是，公督學江西，特拔蔣君士銓於疇衆中。所過名勝，輒有題字，而北蘭寺墨迹尤多。予兩至江西，公歸道山已久。公子東麓侍郎，謝世亦四載矣。時與蔣君循覽遺詩，不自知其凄黯也。 （《湖海詩傳》卷二）

七


盧見曾（一六九〇—一七六八），字抱孫，號雅雨，德州（今屬山東）人。康熙六十年（一七二一）進士，官兩淮鹽運使。有《出塞集》。


運使短小精悍，有吏才。總督那蘇圖特薦，謂其人短而才長，身小而志大。嘗爲四川洪雅縣令，故以雅雨自號。夙慕其鄉王阮亭尚書風流文采，故前後任兩淮運使各數年。又值竹西殷富，接納江浙文人惟恐不及，如金壽門農、陳玉几撰、厲樊榭鶚、惠定宇棟、沈學子大成、陳授衣章、對鷗皋兄弟等，前後數十人，皆爲上客。而是時地主馬佩兮曰璐、秋玉曰琯及張漁川四科，易松滋諧，咸與扶輪承蓋，一時文酒，稱爲極盛。又校刊乾鑿度《高氏戰國策》、《鄭氏尚書大傳》、李鼎祚《周易集解》、《封演聞見記》諸書，又補刊竹垞太史《經義考》，並以國朝山左詩人最盛，屬鞠編修遜行、張孝廉元、董庶常元度諸人，采輯傳世。修小秦淮紅橋二十四景及金焦樓觀，以奉辛未（一七五一）、丁丑（一七五七）兩次宸游。其愛古好事，百餘年來所罕見。 （《湖海詩傳》卷二）

八


顧棟高（一六七九 —一七五九），宇復初，無錫（今屬江蘇）人。康熙六十年（一七二一）進士。乾隆十六年（一七五一）以經學徵。官至園子監祭酒。


震滄先生，少與蔡進士德晋、吳孝廉鼐精心經術，尤長於《春秋》。既捷南宫，宫中書，以奏對越次罷官，遂不復出。所著《大事表》，萃《公》、《穀》之微言，正杜、孔之義疏，凡轇轕紛紜之説，悉爲定其指歸，表而出之。蓋宋元以後諸儒，無其精確也。 乾隆辛未（一七五一），以經學征，賜官國子監司業，未就。丁丑 （一七五七）迎鑾，晋祭酒，時年幾八十矣。是時寓維揚者數月，猶見其撰《毛詩類釋》，今亦録入《四庫》書中。先生不好吟咏，而《大事表》後附《論春秋》詩，皆無關風雅，故從《梁溪詩選》中所録止此。（《湖海詩傳》卷二）

九


戴亨（一六九〇—？），宇通乾，號遂堂，遼陽（今屬遼寧省）人。康熙六十年（一七二一）進士，官齊河知縣。


遂堂襟情超邁，詩筆堅剛。自齊河罷官後，率其小妻，漂泊江湖久之，依雅雨運使於邗上。嘗與予同寓真州，言生平所想企者，惟李鐵君、陳石閭兩布衣，餘子不足數也。故雅雨爲刻《遼東三老詩》以傳之。性善飲，至數斗不亂。年近八十，貌如嬰兒， 自夸得容成之術。予入都後年餘，聞移寓金陵，一夕無疾而卒。 （《湖海詩傳》卷二）

一○


沈起元（一六八五—一七六三），字子大，太倉（今屬江蘇）人。康熙六十年（一七二一）進士，官至光禄寺卿。有《敬亭詩文集》。


先生白漊之子，處爲名儒，出爲廉吏。自典郡以至方伯
 
[1]

 ，所莅之地，深求利弊，次第斟酌行之，心切愛民，而以寧静不擾爲主。入任光禄寺卿，引年致仕。生平清操自勵，進退超然，與武林虚船通政相似，而詩學尤醇。歸愚先生謂：“高者模杜陵，次者近白傅。”信也。甲戌（一七五四）秋，予在濟南，先生主濼源講席，把臂甚歡，出所著《周易孔義集説》、《敬亭詩文集》見示，因得其學問之詳。歷城周君書昌永年，時年弱冠，在書院中能讀徐氏《通志堂經解》，先生譽之，令予相見。其後書昌以辛卯（一七七一）登進士，官翰林，兼通内典，爲濟南學者。殁後詩什無存，故附記焉。（《湖海詩傳》卷二）

一一


尹繼善（一六九五—一七七一）， 宇元長， 號望山， 章佳氏，滿洲正黄旗人。雍正元年（一七二三）進士， 官至文淵閣大學士。謚文端。有《文端公集》。


文端公歷任封疆，晚歸臺閣，揚歷五十餘載，承先啓後，三代平章，史册所罕覯也。公在江南最久，慈祥豈悌，霑洽閭閻，而官吏格心斂手，無敢稍爲干没。及去 而漕弊漸滋，至今猶煩厘剔，故民間思而誦之。公入覲詩云：“九重廑念是江鄉，蔀屋年來少蓋藏。疾苦未全登奏草，帝心早已切如傷”；“多年積潦閔淮徐，元氣於今尚未舒。四野蜚鴻猶滿眼，頻諮景象近何如。”直以民隱具陳，寓規於頌，實有古大臣風範。性耽吟咏，詩等牛腰。薨後，畢中丞沅與嚴侍讀長明選而刻之，僅什之三四爾。（《湖海詩傳》卷二）

一二


王安國（一六九四—一七五七），字書城， 高郵（今屬江蘇）人。雍正二年（一七二四）殿試第二及第，官至吏部尚書。謚文肅。


文肅清流眉目。官廣東巡撫，每以風節自矜。及入長六官，晚年充會典館總裁，所撰欲上比《周官》，《唐六典》以下不屑道也。乾隆甲戌（一七五四），予以會試入都，公邀同編纂。常見老嫗所抱，鸞停玉峙，瑶環瑜珥，即今給事中懷祖，時才十餘歲耳。公殁，懷祖幼而好學，長與興化李進士惇、江都汪貢生中、秦州劉廣文臺拱，深研經義，而小學尤精。所撰《廣雅疏證》，剖析毫芒，咸歸古義。時人言訓詁者，莫之能逮。子引之伯申，以第三人及第。春華秋實，兼擅其長，皆公之遺澤也。予嘗奉使讞事高郵，有司以公居爲館舍，見其宅第庳隘，廳事至不容旋馬，益知清德之留貽久矣。（《湖海詩傳》卷二）

一三


樓儼（一六六九—？），宇敬思，號西浦，義烏（今屬浙江）人，寓居上海。 以薦入武英殿修《詞譜》。官至江西按察使， 改京卿。有《蓑笠軒僅存稿》。


西浦寓居申浦，與繆雪莊、張幻花以詞唱和，兩君極道其工。康熙己丑（一七〇九），詔修《詞譜》，被薦與杜紫綸同館纂修，辨析體制，考訂源流，曾駁正宜興萬氏《詞律》百有餘條，最中窾要。又以張綖之《詩餘圖譜》、程明善之《嘯餘譜》及毛先舒之《詞學全書》，率皆謬妄錯雜，倚聲家無所遵守。因自訂《群雅集》一書，以四聲二十八調爲經，而以詞之有宫調者爲緯，並以詞之無宫調者，依世代爲先後，附於其下。竹垞先生曾爲之序。後以卷帙繁重，未及開雕，今不可復得矣。（《湖海詩傳》卷二）

一四


汪由敦（一六九二—一七五八），字師敏，號謹堂，休寧（今屬安徽）人。雍正二年（一七二四）進士，官至吏部尚書。謚文端。有《松泉詩文集》。


公儤直内廷，幾三十載，清和恭謹，上結主知。予鄉會座師，皆出公門下。甲戌（一七五四）在京會試，以小門生禮見，相得歡然，深加奬厲，蓋夢文子座主爲之先容也。其後哲嗣録霈，今官總憲，先與予同直西清，得公引事益詳。公卒後，總憲囑趙君翼編次其集，繕録進呈，上製詩以弁其端。（《湖海詩傳》卷三）

一五


王峻（一六九四—一七五一），字次山，常熟（今屬江蘇）人。雍正二年（一七二四）進士， 官至監察御史。有《艮齋集》。


先生居臺中，義形於色，遇事敢言，常劾其臺長，時以爲當。故雷副憲貫一序其詩文，謂“議論侃侃，直言天下事”，指此也。謝病歸，爲蘇州紫陽書院院長。巡撫宗室雅公蔚文，小有過舉，必面折之，蓋自來院長所罕見也。其詩宗尚兩馮，參以趙秋谷、何義門之説，不獨前後七子深加擯斥，即漁洋尚書，亦多未愜然。集中黔行詩，最爲清矯刻削，轉似《蜀道集》，何也？（《湖海詩傳》卷三）

一六


李重華（一六八二—一七五五），宇實君，號玉洲，吳江（今屬江蘇）人。雍正二年（一七二四）進士，官編修。有《正一齋集》。


吳江詩家，百餘年來，苦無杰作。先生筆力嶄然，滔滔自運，其宗法蓋在杜、韓間。時吳縣蔣恭棐編修工古文，而先生以詩名，兩者莫能軒輊也。先生諸子，皆能讀書登仕路，而詩文未有收拾者，僅存此編，棗木亦朽蠹矣。（《湖海詩傳》卷三）

一七


劉統勛（一六九九—一七七三）， 宇延清， 號爾鈍，諸城（今屬山東）人。雍正二年（一七二四）進士， 官至東閣大學士。卒贈太傅，謚文正。


公光明正直，燭照先幾，事之可否，微發其端，至一二十年後，始服其精識。士有賢不肖，亦洞見其將來，不可得而親，亦不可得而疏也。内外臣工，無不仰其剛果，而情意肫然，不欲過爲嚴峻。生平未嘗奉佛，然於《大乘方廣》諸經，皆能得其指要。六旬以後， 入夜秉燭，跏趺危坐，至二三更許，窗外偶有聲響，無不悉聞。臨終之日，五更起，盥洗飲食如常，陞輿至東華門外，輿微側，家人呼之不應，比啓帷視之，則已瞑矣。上親臨其喪，見室無長物，内外蕭條枯槁，寒氣襲人，因深爲嘆息，賜謚文正，不待禮臣議請也。公薨後，今相國石庵先生以事在記注，功在史宬，不撰行狀，不請爲墓碑、墓志，第取所奉諭旨及生平奏疏，編年繕録，以示子孫。其謹慎小心，亦後來台輔所當取法者。（《湖海詩傳》卷三）

一八


陳浩（一六九五—？），字子瀾， 昌平（今屬北京市）人。 雍正二年（一七二四）進士，官至少詹事。有《南游草》。


先生少日蜚聲詞館，與趙副憲大鯨、李編修重華、諸贊善錦齊名。其子户部君本忠，與余鄉試同年，故入京晋謁，先生以子弟畜之。生平兼工書法，得蘇文忠墨妙，爲余書者最多。四十年來遷徙遺失，僅存一册，蓋壬申（一七五二）春典試南行所作也。户部兄弟皆早殁，詩稿不傳，而都下亦無知其工書者。（《湖海詩傳》卷三）

一九


蔡德晉， 字宸錫，無錫（今屬江蘇）人。 雍正四年（一七二六）舉人，官工部司務。


宸錫先生精通三禮，常分門别類，以次相從，采掇鈎貫，凡五十餘册，功未竟而殁。秦文恭公少與同學，得其本而增修之，證以歷朝史事，補以宋，元諸儒之説。今所傳《五禮通考》，雖續健庵尚書《讀禮通考》之遺，實則據先生書爲藍本。今其書割裂之餘， 無有存者。詩亦非所長，今存一首，而附記其經學之淵深如此。（《湖海詩傳》卷四）

二○


彭啓豐（一七〇一—一七八四），字翰文， 號芝庭，長洲（今江蘇吳縣）人。雍正五年（一七二七）殿試第一人及第， 官至兵部尚書。有《芝庭詩稿》。


芝庭尚書以醇德樸行著於朝野，而性耽風雅，使節所至，遇佳山水，必遊歷乃去。集中句如：“楊柳春風江上棹，杏花細雨酒家樓”；“疏風影動林梢月，宿雨凉生檻外山”；“三徑杜門高士迹，扁舟訪舊故人心”；“漁唱數聲初出港，樵風兩岸送歸船”；“落月疏星荒店閉，西風鼓角戍樓寒”；“鍾動遠沈山店月，林疏斜飐酒旗風”；“古壁殘燈明乍暗，空庭落葉掃還多”；“三秋風雨添良會，五字河梁又别離”；“鴛湖處處多芳草，蠶事家家近畫樓。”寫景關情，神妙獨到。當世好爲生澀槎丫者，未能津逮也。（《湖海詩傳》卷四）

二一


楊錫紱（一六九一—一七五八），字方來， 號蘭畹， 清江（今屬江蘇）人。雍正五年（一七二七）進士， 官至漕運總督。謚勤慤。有《四知堂集》。


先生清標直節，爲在廷諸老所推。督漕運時，嚴飭沿途毋需索，毋留滯，又體恤旗丁以及押運各官，纖埃不染，使得迅速遄行。故數十年來，論漕政者必舉先生第一。生平不以詩名，而所作清新疏秀。書法亦工。殁後，人刻其書以行世。（《湖海詩傳》卷四）

二二


梁詩正（一六九七—一七六三），字養仲， 號薌林，錢塘（今浙江杭州）人。 雍正八年（一七三〇）殿試第三人及第， 官至東閣大學士，贈太傅。謚文莊。有《矢音集》。


公居正陽門外楊梅竹斜街内清勤堂，蓋御賜也。堂左有味初齋，前隔墻，蒲萄纍纍，其齋因以青乳名之。公充《續文獻通考》總裁，屬予司編校，常宿其齋。每日庭户蕭然， 自諸司畫諾外，更無停轍。進和御製詩，每逢劇韵，必蒙嘉奬。予異之，公曰：“昔蘇文忠善次韵，每遇艱險處，恒以譬喻出之，是以信手驅駕，毫無窒礙。吾窺得此秘，故能游行自在，天然湊泊耳。”公歸養時，與趙意林相倡和，且手自書之，士人以爲秘寶。杭堇浦編修跋云：“如瑶林玉樹， 高出雲表。”洵然。（《湖海詩傳》卷四）

二三


孫灝（一七〇〇—一七六六），字載黄，號虚船，錢塘（今浙江杭州）人。雍正八年（一七三〇）進士，官至通政使。有《道盥齋集》。


君夙厲清修，兩任屏藩，名望與太倉沈光禄相埒。入爲京卿，以品詣入直上書房，故常隨木蘭秋獮。退直後歸帳房，遇山泉清潔，必取而煎之，瀹以龍井芽茶，招句山太僕及予並啜之，雜談經籍，輒以爲常。其清寒幽峭，不異老儒生也。（《湖海詩傳》卷四）

二四


商盤（一七〇一—一七六七），字寶意，號蒼雨， 會稽（今浙江紹興）人。 雍正八年（一七三〇）進士， 官至順寧府知府。 有《質園詩集》。


寶意胸羅玉笥，筆有錦機，本以詞林，乞爲郡佐，久啓白下，饒有閒情。嘗得趙姬小憐，解碧玉連環爲贈，易名環娘，以中秋夕扁舟載之。未幾，玉隕蘭摧，悼亡屢賦，中如：“鬢影憶簪花第一，眉痕怕見月初三”；“舊居鸚鵡曾呼我，斷帶鴛鴦欲付誰”； “錦機未斷纏錦縷，羅襪還留細膩塵”；“誰與修書添半臂，欲煩妙筆畫全身。”皆令人欲唤奈何。晚得小柬，又有句云：“恐是玉簫償宿債，偶從錦瑟感年華”；“未可楚腰擎掌上，試將吳語教燈前。”時人吟諷，以爲元稹、杜牧之比。不知其才情横厲，出入於元、白、蘇、陸諸家，足以雄視一世也。君美鬚眉，善音律，衣冠修偉，狀如古仙人。其出守雲南，予輩餞於畢秋帆疏雨樓，作古詩五十韵送之。又明年，予至永昌，君已殁於順寧，其從姪將護喪歸，略叙生平，索爲墓志，雖屬稿應之，然不得其詳，常以爲憾。（《湖海詩傳》卷四）

二五


英廉（一七〇七—一七八三），字計六， 漢軍鑲黄旗人。雍正十年（一七三二）舉人，官至文淵閣大學士。謚文肅。有《夢堂詩集》。


相國初通籍時，雅嗜芸緗，尤敦車笠，與樊榭及吳樸庭瀹文、符幼魯曾、查蓮坡爲仁爲酬和友。詩壇酒社，翰墨飛騰，雖江左風流，不是過也。既而職長六曹，殫心時務，或舉舊稿爲言，輒遜語謝之，蓋不欲以文人自命矣。先是，定制内閣大學士，滿、漢各二人。及於文襄公殁，時方爲户部尚書滿缺，上以其祖籍涿州，本馮姓，命踐文襄之席。蓋鹽梅之用，久廑聖心，故不拘常格，即司台鼎云。（《湖海詩傳》卷五）

二六


周宣猷（一七〇八—？）， 字辰遠，長沙縣（今屬湖南）人。 雍正十一年（一七三三）進士，官鹽運使分司。有《雪舫詩鈔》。


雪舫長沙名族，其子弟以文行兼者頗多。雪舫任浙中鹽運判官數載，其配爲萬九沙經女，故與全謝山、厲樊榭諸君皆稱投分。詩集四卷，得大曆十才子之遺，惜偃蹇下僚，迄今無有知之者。（《湖海詩傳》卷五）

二七


彭端淑（一六九七—一七七七），字樂齋，丹稜（今屬四川）人。雍正十一年（一七三三）進士， 官廣東肇羅道。有《白鶴堂詩文集》。


樂齋與弟遵泗以詩古文名蜀中，時號二彭。其德器從容，涵養純粹，梁文定公階平尤稱之。自吏部郎出爲西粤監司。未幾，歸老。余過成都，適樂齋主錦江書院，談藝之下，相得甚歡，因出生平所作，同其弟之文，屬余論定，余爲删存十卷。後六年，余告假歸家，適江安楊君卓來令吾邑，見此，願任開雕。及余還都，而楊君被議，謫處伊犁，此集不知何往矣。是時，聞樂齋亦下世，爲之愴然。樂齋詩大抵質實厚重，不爲鞶帨之習者也。（《湖海詩傳》卷五）

二八


金德瑛（一七〇一—一七六二）， 宇汝白，號檜門，仁和（今浙江杭州）人。乾隆元年（一七三六）殿試第一人及第，官至左都卿史。有《檜門詩存》。


總憲酷嗜涪翁，故論詩以清新刻削、酸寒瘦澀爲能。於同鄉最愛錢君坤一。督學江西，識拔蔣君心餘於諸生中，而汪子康古其戚也。甲戌（一七五四）予入京師，總憲時時招同游宴於一經齋，清談終日，率以爲常。及予南歸，又以書薦於前山東吳運使凌雲。其愛才推轂，皆此類也。總憲殁四十餘年，而杭城士大夫請祀鄉賢，時予主講敷文，因送其栗主奉於學宫。歸而重覆其詩，爲之凄黯。（《湖海詩傳》卷五）

二九


秦蕙田（一七〇二—一七六四），字樹峰，無錫（今屬江蘇）人。乾隆元年（一七三六）殿試第三人及第，官至刑部尚書。謚文恭。有《味經窩詩文類稿》。


文恭尊甫雒生先生，頌繫日久；文恭既入翰林，即請以官贖父罪，蒙恩得釋。故時與桐城方公宜田稱二孝，蓋以宜田每於秋日省其父於塞外戍所故也。生平覃心經術，尤熟禮經，因仿徐健庵尚書《讀禮通考》，廣爲《五禮通考》二百餘卷，匯自來諸儒聚訟之説，爲之疏通解駁，又附以歷朝史志，使後來者折衷損益，可以坐言而起行，其有功於經義，良不鮮也。文恭博學多聞，窮經之外，凡河渠律曆，下至醫方數術，靡不通晰，故梁文莊公云：“樹峰如鷹隼横空，飛而食肉。又口若懸河，辨才無礙。”其爲同曹畏服如此。乾隆辛未，詔舉經學，將以爲師儒之官，令大臣集議，論至常熟陳進士祖範，或以其所作掌録少之。文恭奮袂曰：“若不得陳某，則此舉爲無光。”衆驚問故，曰： “癸丑陳某成進士，因謁蔣文肅公於邸舍，文肅以好語慰之，謂子有盛名，今登甲榜，而我又在朝，今歲大魁，非君誰屬？陳某默然不應。頃之趨出，語其僕曰：‘速辦裝南下，無令他日以我爲依附權門。’遂不與殿試。風節若此，豈可遺之？”奏上，遂與山西梁錫璵、顧棟高、吳鼎皆賜司業。棟高，無錫人；鼎，金匱人，亦佐文恭纂《五禮》者。文恭常招予寓味經窩數月，予病爲按脈定方，故得備聞其事。後鎸刻《五禮通考》，方公已爲直隸總督，與清河道宋宗元共出資刻之。（《湖海詩傳》卷五）

三○


劉綸（一七一一—一七七三），字眘涵，號繩庵，武進（今屬江蘇）人。乾隆元年（一七三六）召試博學鴻詞第一，授編修，官至文淵閣大學士，加太子太保。謚文定。有《繩庵内外集》。


文定謙和恭謹，尤以清修自厲。少在尹文端公幕府，得具指授，繼以鴻博第一入翰林，汪文端公愛其才，兼重其度。晚年尤與劉文正公相得，和而不流，無所附麗，代言應製，皆爲一時之冠。予嘗以要事繕奏稿，夜半詣公門請閲，公起，然燭操筆點定。時仲冬寒甚，公呼三公子爲具酒脯，而厨傳已空，僅有白棗十餘枚以侑酒，公亦自嘆其儉陋，爲可哂也。（《湖海詩傳》卷五）

三一


諸錦（一六八六—一七六九），字襄七，號草廬，秀水（今浙江嘉興）人。雍正二年（一七二四）進士，改庶吉士，散館降教授。乾隆元年（一七三六）復以博學鴻詞徵，授檢討，官至左春坊左贊善。有《絳趺閣集》。


《絳趺閣集》，殁後門人删定。鄭璣尺江以爲“掐擢胃腎，抉摘杳微”，陸陸堂奎勛以爲“言近旨遠，根柢深而英華自茂”，皆定論也。余甲戌春入都，請予相見，每日苦茗一甌，薧魚皛飯，雜談經史，危坐相對，必至日下舂而許返。先生出臨川李公穆堂門下，生平博聞强識，詩法山谷、後山，而志節皦然，甘寂寞，守耿介，權貴之門，徵逐之地，未嘗一至，蓋古之聞人，而世之畸人也。（《湖海詩傳》卷五）

三二


杭世駿（一六九五—一七七二），字大宗，號堇浦，仁和（今浙江杭州）人。雍正二年（一七二四）舉人。乾隆元年（一七三六）召試博學鴻詞，授編修。有《道古堂集》。


堇浦先生書擁百城，胸羅四庫。入翰林未久，即以言事罷歸。沈文愨公送之有句云：“鄰翁既雨談墻築，新婦初婚議竈炊。”蓋深惜之也。既歸，益肆力於詩古文詞，海涵地負，日光玉潔，實足以雄長藝林。兩浙文人，自黄棃洲先生後，全謝山庶常及先生而已。乾隆丁丑秋，予至西泠相見，共論古今文章流别，謂予曰：“子無輕視放翁詩文，至此亦足名家。”其沖懷樂善，迥異乎世之放言高論者矣。先生有十子，自第八子賓仁外，餘皆下世，諸孫亦零落殆盡。其《道古堂集》，梁山舟侍講刻之。生平著述甚夥，今付剞劂者，未及其半。（《湖海詩傳》卷五）

三三


陳兆侖（一七〇〇—一七七一），字星齋，號句山，錢塘（今浙江杭州）人。雍正八年（一七三〇）進士。乾隆元年（一七三六）召試博學鴻詞，授檢討，官至通政使。


星齋先生成進士後，重入宏詞，洊登卿寺，侍直上書房，兼尹京兆，而意致蕭散，寢處輒有山澤間儀。書法蘭亭，取意簡遠。梁侍講同書云：“本朝不以書名而書必傳者，陳文簡公元龍及先生也。”余得其手迹頗多，適滇後皆失之。壬寅修《西湖志》於杭州，因索先生遺詩，而令子同知玉敦，深閟不肯出。及其孫桂生來京師，始以全集見示，並乞序言，因而甄録如左。（《湖海詩傳》卷六）

三四


沈廷芳（一七一二—一七七二）
 
[2]

 ，字畹叔，號椒園，仁和（今浙江杭州）人。乾隆元年（一七三六）召試博學鴻詞，授編修，官至山東按察使。有《隱拙齋集》。


椒園風流儒雅，詩筆亦同，書法在《蘭亭》、《丙舍》間。乾隆戊寅予入都，遇於臨清，同行者經月。青簾畫舫，書籤硯格，纖塵不染，望而疑爲魏晋間人也。爲臬使時，嘗欲以湯文正公斌崇祀兩廡，事雖不行，士論韙之。（《湖海詩傳》卷六）

三五


齊召南（一七〇三—一七六八），字次風，號息園，天台（今屬浙江）人。乾隆元年（一七三六）召試博學鴻詞，授檢討，官至禮部侍郎。有《賜硯堂詩》。


侍郎賦才敏慧，博學多聞。自詞林以大考前列，即登卿貳，入上書房。退直歸澄懷園，上馬，守門兵舉赤棒驅之，馬驚墜地，傷於額，腦髓盡流。皇子聞之，亟遣蒙古醫生往視，殺牛取其胃，絲繩包裹，舁回館舍，至半夜乃得蘇，又傅以秘藥，閲六七月始痊。然於平生所讀，已不能記憶矣。其所著撰，皆未能成編，惟《水道提綱》，係充任統志館纂修時所撰，於源流上下，縷析條分，使讀者如指諸掌。又有《寶綸堂文集》八卷，則浙江臬使秦君瀛刻之。詩亦編爲八卷，稿尚藏其家，今摘録如左。（《湖海詩傳》卷六）

三六


符曾，字幼魯，錢塘（今浙江杭州）人。監生。乾隆元年（一七三六）薦舉博學鴻詞，尋保舉，官至户部郎中。有《春鳧小稿》。


余初入京時，即見春鳧主人，時年已六十有餘，爲户部郎。常以病假，所居韓家潭，令余直入卧内。床幃之外，書籤畫卷，茗碗香爐，列置左右，几案無纖塵，四時長供名花數盎。余笑謂曰：“入君燕寢，已如在斷橋籬落間，使人不復憶西子湖矣。”其雅潔蕭灑
 
[3]

 ，非東華軟香塵土中人所能企也。蓋自少與樊榭、堇浦、玉几同學，故其襟情如此。詩亦清絶，不免窘於邊幅，而翛然物外之致，可想見其風韵焉。（《湖海詩傳》卷六）

三七


陳撰（一六七九—一七五八），字楞山，鄞縣（今屬浙江）人。布衣。乾隆元午（一七三六）薦舉博學鴻詞，未就。有《玉几山房吟卷》、《綉鋏集》。


楞山爲毛西河弟子，又工寫生，以墨暈之，若不經意者，而蕭疏簡遠，品格極高，亦不苟作，故時人寶之。余定交邗溝時，年已六十餘矣，戍削而修，望之若閒鷗野鶴。嗜吟咏，今所傳《吟卷》，蓋一麟半爪，佳者或不盡是也。然句如“二分明月樓頭影，十里平山檻外雲”；“兩時茶飯伊蒲饌，一樹梅花貝葉書”；“詩卷白頭悲舊雨，燭花紅泪滴秋堂”；“焚香自寫圖中影，把卷何須絃上聲。”饒有晚唐人風韵。（《湖海詩傳》卷六）

三八


朱稻孫（一六八二—一七六〇），字稼翁，秀水（今浙江嘉興）人。彝尊之孫。貢生。乾隆元年（一七三六）薦舉博學鴻詞。有《六峰閣詩稿》。


稼翁少孤，其祖撫之。漁洋題《小長蘆卷》，所謂桐孫、稻孫者是也。稼翁以名人之後，所至人傾慕之。乙亥、丙子間，年近七十，游揚州，爲盧雅雨運使上客。因出其祖所撰《經義考》後半未刻者，雅雨爲刻其全。其後開四庫館，詔求遺書，得以全帙獻於朝，上題詩冠首，由是流傳海内。蓋可謂能守先澤者矣。晚年貧不能支，曝書亭藏書八萬卷，漸致散佚，而己之所作，亦久不傳。余與其孫伯承爲鄉試同年，又在揚州同寓梅花亭數月，故得見其詩，張匠門序所云：“始則氣猛而格上，後則境觸而情遥。”殆不虚也。（《湖海詩傳》卷六）

三九


陳章（一六九六—？），字授衣，號紱齋，錢塘（今浙江杭州）人。布衣。乾隆元年（一七三六）薦舉博學鴻詞。有《孟晋齋集》。


揚州鹺商所萃，喜招名士以自重，而馬氏秋玉佩兮小玲瓏山館，尤爲席帽所歸。時盧雅雨任運使，又能奔走寒畯，於是四方輻輳，而浙人尤多，如全謝山祖望、陳楞山撰、厲太鴻鶚、金壽門農、陶篁村元操及授衣弟江皋，尤以領袖稱。授衣詩上規王、韋
 
[4]

 ，下則錢、郎，非戴石屏等《江湖小集》所可並論也。（《湖海詩傳》卷六）

四○


翁照（一六七七—一七五五），字朗夫，號霽堂，初名玉行，字子静，江陰（今屬江蘇）人。乾隆元年（一七三六）薦舉博學鴻詞。十六年以經學征。有《賜書堂集》。


霽堂少時曾奉教於毛西河太史，西河序其詩，盛爲推挹。嘗咏蓑衣，有“風雨一身秋”之句，從此得名。後在浙幕中。詩亡失大半，今所刊《賜書堂集》，十之三四爾。其爲時傳諷者，則有“一抹夕陽連漢苑，二分春色在蕪城”；“小樓夜半艨朧月，深院秋千淡宕風”；“春拂河橋風乍轉，緑昏江店雨初來”；“春寺煙深聞粥鼓，午塘風暖度餳簫”；“一聲啼鳥破春寂，數點落花生暮寒”；“殘月半痕巫峽曉，夕陽一片洞庭秋”；“關塞梅花愁裏曲，池塘芳草夢中詩”；“夾岸緑陰垂柳渡，滿蓬紅雨落花天。”沈椒園臬使云：“先生年高，籐杖方袍，鬚眉朗映，其詩風致盎然，而神韵瀟灑。”（《湖海詩傳》卷六）

四一


張庚（一六八五—一七六〇），字浦山，號瓜田，秀水（今浙江嘉興）人。監生。乾隆元年（一七三六）薦舉博學鴻詞。有《强恕齋集》。


浦山工於山水，世多以翰墨稱之，不知學問淹博，如《通鑒綱目釋記》，糾繆補注，極爲精審。古文簡檏，五七言古體詩，頗見古人堂奥。丙子、丁丑間，君來往廣陵，常同樽酒，盡讀所著書，故得悉其深造。（《湖海詩傳》卷六）

四二


陳黄中（一七〇四—一七六二），字和叔，號東莊，吳縣（今屬江蘇）人。諸生。乾隆元年（一七三六）薦舉博學鴻詞。有《東莊遺集》。


和叔爲少章先生子。校讎考訂，是其家傳，而和叔少時即留心史學，頗以經濟自負。常游督撫幕府，晚年歸家。病《宋史》繁蕪，如湯義仍、王損仲屢有删改，皆未成書，因將《宋史》紀、傳、表共改定一百七十卷，但以未諳天文曆律，故各志尚屬闕如。殁後，其稿本尚存於吳下藏書家。詩不多作，彭尺木收而刻之，未爲完本，即予所見其在長沙作五言排律六麻一百韻，則已失之矣。（《湖海詩傳》卷六）

四三


楊潮觀，字閎度，號笠湖，金匱（今江蘇無錫）人。乾隆元年（一七三六）舉人，官至瀘州知州。有《吟風閣詩鈔》。


笠湖性情倜儻，工畫竹，詩亦多傑句。尤工度曲，所著《吟風閣傳奇》，如《諸葛公夜渡瀘江》、《寇萊公思親罷宴》諸劇，聲情磊落，思致纏綿，雖高則誠、王實甫無以過也。子掄，字方叔；搢，字永叔，皆能詩，善駢體，著名於時。（《湖海詩傳》卷六）

四四


阿桂（一七一七—一七九七），字廣庭，號雲岩，章佳氏，滿洲正白旗人。乾隆三年（一七三八）舉人，以蔭生補大理寺丞，歷官至武英殿大學士，一等誠謀英勇公，賜寶石頂、四團龍補服。薨賜太傅，謚文成。


公像著紫光，功存册府，勛名德望，所不待言。二十餘年爲太平宰相，而意猶不自慊。蓋本文勤公之教，嘗令其事鄂文端公爾泰、朱文端公軾、楊文定公名時、徐文恪公元夢、蔡文勤公世遠，承其指授，又與王篛林、蔣湘帆諸君游，意在儒林文苑，不以韜略爲長也。統兵所至，决策如神，自在西陲，即親行陣，屢著膚功。及木果木兵潰後，五日而復美諾，二年而掃金川。甘肅化林坪鹽茶廳回人，連年蠢動負固，皆一兩月平之，故番王悍將，率拱手聽命，悦服無間言。其後偏裨官至將軍提鎮者數十人，至督撫者亦十餘人。及入内閣，愛才好士，見官屬，必教以慎持名節，毋營競；見外吏，必戒以廉潔自矢，毋貪黷。所居廳事前，僅容旋馬，日食不及四簋，絶無園林聲色之樂。比其薨也，天下識與不識，皆嗟嘆之。先是，公從軍於北路，及平伊犁，收回部，拓地二萬餘里。上欲置兵屯候尉，益壯西北屏藩，同事大臣未肯肩其任，公獨奏請。從容建置，浚河渠，集農功，立驛傳，築城積谷，商旅交集，不十年而甌脱變爲都會。自嘉峪關西，天山以北，直接科布多烏里雅蘇臺，與喀爾喀諸旗相接，而葱嶺以南，直抵葉爾羌，行者如適堂涂。如哈薩克布魯特，及北鄙强悍之俄羅斯，亦恪恭震叠。公薨後，伊犁將軍保公循衆請，建專祠，隨蒙俞允。蓋深知遺愛之長也。公有作輒焚其稿，予偶見而録之，故所存止此。（《湖海詩傳》卷七）

四五


祝維誥（一六九七—？），字宣臣，號豫堂，秀水（今浙江嘉興）人。乾隆三年（一七三八）舉人，官内閣典籍。有《緑溪詩稿》。


先生少有才名，一直薇垣，公卿皆爲延譽，查、張兩相國尤器之。屢隨清蹕，故灤河、遼海風景，數見於詩。李布衣鐵君謂其“冶穆醇静”，沈宗伯稱其“出塞諸作，激壯遒上”，蓋是時風雅中巨擘也。然沈淪下秩久之，當出補同知，而非其意所願。量遷内閣典籍，乞病以歸，未及家而殁。余至京師，即辱先生奬許，以《緑溪詩稿》屬爲點定。留篋中者垂四十餘年，今始歸其孫世守焉。子喆亦已謝世，别見於後。（《湖海詩傳》卷七）

四六


袁枚（一七一六—一七九八），字子才，號簡齋，錢塘（今浙江杭州）人。乾隆元年（一七三六）薦舉博學鴻詞。四年成進士，官江寧知縣。有《小倉山房集》。


子才少舉鴻詞，旋成進士，嗣以散館，出爲縣令。初在江寧，總督尹文瑞公絶愛其才。既丁憂再起，至陝西，與總督黄文襄臭味差池，上書萬餘言，不省，遂乞病歸。得廢圃於江寧小倉山下，疏泉架石，厘爲二十四景，窗牖皆用五色琉璃，遊人闐集。時吳、越老成凋謝，子才來往江湖，從者如市。太邱道廣，無論貲郎蠢夫，互相酬唱；又取英俊少年，著録爲弟子，授以《才調》等集，挾之游東諸侯，更招士女之能詩畫者共十三人，繪爲《授詩圖》，燕釵蟬鬢，傍花隨柳，問業於前，而子才白鬚紅舄，流盼旁觀，悠然自得。亦以此索當途題句，於是人争愛之。所至延爲上客，適館授餐，而子才又擇其精饌，匯作《食單》，梓以行世。故三十年中，掃門納履，爲向來名人所未有。才華既盛，信手拈來，矜新鬥捷，不必盡遵軌範。且清靈隽妙，筆舌互用，能解人意中藴結。今石庵相公在江寧時，聞其蕩佚，將訪而按之，子才投以二詩，公閲畢即請相見，頓釋前嫌。其詩得力如此。然謝世未久，頗有違言。吳君嵩梁謂：“其詩人多指摘，今予汰淫哇，删蕪雜，去纖佻，清新隽逸，自無慚於大雅矣。”孫君淵如又謂：“其神道碑、墓志銘諸文，紀事多失實。”予謂豈惟失實，並有與諸人家狀多不合者，即如朱文端公軾、岳將軍鍾琪、李閣學紱、裘文達公曰修，其文皆有聲有色，然予與岳、裘二家之後，俱屬同年，而穆堂先生爲予房師，李少司空友棠之祖。且予兩至江西，見文端後裔詢之，皆云未嘗請乞，亦未嘗讀其所作。蓋子才游履所至，偶聞名公卿可喜可愕之事，著爲志傳，以驚爆時人耳目，初不計信今傳後也。（《湖海詩傳》卷七）

四七


沈德潛（一六七三—一七六九），字確士，號歸愚，長洲（今江蘇吳縣）人。乾隆元年（一七三六）薦舉博學鴻詞。四年成進士，官至禮部侍郎。予告歸，加尚書銜，贈太子太師。謚文慤。有《竹嘯軒詩鈔》、《歸愚詩鈔》。


先生潦倒名場，晚登科第，應西林桐城之薦，即蒙主眷，不數年洊貳春卿，《卿雲》復旦之歌，《卷阿》矢音之什，賡颺稠叠，往昔所無。繼以年近八旬，陳情歸老，復賜詩以寵其行，有云：“清時老名士，吳下舊詩人。”又有云：“玉皇案吏今仙客，天子門生是故人。”其嘉奬至於此。及鸞輅南巡，恩榮晝接，加銜食俸，優禮彌隆，宜海内誇爲盛事，吳中傳作美談矣。先生少從學於吳江葉星期燮，葉居横山，故阮亭尚書云：“横山門下，尚有詩人。”然先生獨綜今古，無借而成，本源漢、魏，傚法盛唐，先宗老杜，次及昌黎、義山、東坡、遺山，下至青邱、崆峒、大復、卧子、阮亭，皆能兼綜條貫。嘗自進其全集，御制叙言，以高、王爲比，誠定論也。所選《别裁》諸集，匯千古之風騷，聚一時之壇坫。年至九十八而終，蓋得於天者厚矣。或文有反唇而譏者

 ，真少陵所謂“汝曹”、昌黎所謂“群兒”爾。（《湖海詩傳》卷八）

四八


程景伊（？—一七八一），字聘三，號莘田，武進（今屬江蘇）人。乾隆四年（一七三九）進士，官至東閣大學士。謚文恭。有《雲塘詩鈔》。


文恭贍於詞章，兼精吏牘，初不以道學名，而濂洛五子之教，素所服膺，故肫誠檏實，頗知大體。其見於詩者，冲和真淡，雖非風騷正則，不愧有德之言。乾隆庚子，余爲都察院副都御史。元旦朝賀，都御史侍直西階，大學直東階，駕出當先在中和殿行禮，余往邀之。會是夕大雪，公來早，中寒已不能語，掖歸邸舍，未幾而殁。（《湖海詩傳》卷九）

四九


裘曰修（一七一二—一七七三），字叔度，號諾皋，新建（今屬江西）人。乾隆元年（一七三六）薦舉博學鴻詞。四年成進士，官至工部尚書，加太子少傅。謚文達。


公神閒氣静，明敏自然，事無大小，談笑應之，雖盤根錯節，迎刃而解。每遇朝廷大議論，衆説紛紜，而談言微中，分肌劈理，如奏刀砉然，如土委地，人人各適其意以去。總督高君書麟謂：“天仙化人，不可湊泊者也。”公殁後，相傳爲燕子磯水神。後有家人遇之，拜祝祠下云：“若果在兹，願乞順風。”頃之，東風果作，掛帆而去。故顧晴沙詩曰：“爐香燭影曉猶紅，稽首陳情語未終。試看靈旗微颺處，春江已借一帆風。”（《湖海詩傳》卷九）

五○


儲麟趾（一七〇一—一七八三），字梅夫，荆溪（今江蘇宜興）人。乾隆四年（一七三九）進士，官至宗人府府丞。


宗丞居諫院，伉直敢言，由是爲聖明所眷，洊歷京卿。嘗遣祭少昊陵，奏唐虞五臣皆有專祠，惟契獨無，請立廟以補前缺。奉旨令蒲、毫二州立廟，永垂祀典。既歸，嘗主書院講席。年八十餘而終。（《湖海詩傳》卷九）

五一


姜恭壽（一七一七—一七六八），字静宰，如皋（今屬江蘇）人。編修任修子。乾隆六年（一七四一）舉人。有《皋原集》。


静宰自號香岩居士，能詩善畫，工篆隸。癸酉從雷翠庭副憲視學江蘇，時予尚爲諸生，静宰得所試詩賦愛之，遂來定交。後五年，復遇於都下，静宰寫梅數枝，取姜白石《疏影》詞篆書其上以爲贈。嗣後不復見矣。聞其病亟，遺命以古玉二枚、《華嚴經》一部殉葬。蓋矜奇之士也。（《湖海詩傳》卷九）

五二


申甫（一七〇六—一七七八），字笏山，江都（今屬江蘇）人。乾隆元年（一七三六）薦舉博學鴻詞。六年舉人，官至左副都御史。有《笏山詩鈔》。


笏山副憲以中書舍人直軍機，掌内制十餘年，代言起草，指事類情，九重時嘉賞之。爲詩抒寫性情，羌無故實。白樂天、楊誠齋、查初白，其兔園册子也。好句如：“行攀石磴無人迹，静聽流泉冷客心”；“幾日閒眠關竹户，一番細雨長秋花”；“寒歸木末全無葉，暖入梅梢漸有花”；“尚有晚香留紫菊，不妨小閏到黄楊。”至今有吟諷者。殁後，畢秋帆中丞爲選擇而梓之，凡四卷。（《湖海詩傳》卷九）

五三


楊述曾（一六九八—一七六七），字二思，號企山，陽湖（今江蘇常州）人。乾隆七年（一七四二）殿試第二人及第，官侍講。卒贈侍講學士。


學士爲内閣學士椿之子，博綜史傳。乾隆己卯冬，上修《通鑒綱目輯覽》，命學士及大興朱編修筠、武進蔣編修龢寧、仁和張舍人霽同余充纂修官，發凡起例，斷斷不少假。余輩常集其邸，家人善治庖，討論之暇，輒出飲饌以恣燕衎，酒酣以往，諧譚四出，猶見先輩風流也。詩不多作，偶獲二章，亦駸駸入作者之室。（《湖海詩傳》卷九）

五四


竇光鼐（一七二〇—一七九五），字元調，諸城（令屬山東）人。乾隆七年（一七四二）進士，官至左都御史。有《東皋先生詩集》。


先生性情伉直，遇事敢言，而尤以文學受知，大考翰林第一。不兩載間，晋内閣學士，直南書房，屢荷文衡之命。其再使浙江也，發平陽重征之案，幾爲交構者所中，幸得實，上聞，詔令覆審，乃置縣於法。浙中人士無不踴躍感泣。而先生還朝，晋總憲，兼直上書房，蓋皆荷聖明如神之照也。然先生自謂獨契聖賢之旨，故於宋儒所言，指斥不遺餘力，聞者往往驚駭。至詩非所屬意也。其後偃蹇以殁。門人秦君瀛置其栗主於西湖望湖樓，且裒其詩而刻之。（《湖海詩傳》卷九）

五五


王太岳（一七二二—一七八五），字基平，號芥子，定興（今屬河北）人。乾隆七年（一七四二）進士，官至雲南布政使，左遷司業。有《青虚山房集》。


先生詩宗魏、晋，下及唐人，醇古淡泊，可稱高格。生有至性，每言及古來忠義事，輒爲感慨流涕，即觀劇亦如之。與邵叔宀、鄭誠齋、顧密齋諸同年，以文字相靡切，才名甚著。及自雲南罷歸，復直四庫館，授司業，居海淀之太平莊，憔悴以終老。（《湖海詩傳》卷九）

五六


夢麟（一七二八—一七五八），字文子，號午塘，西魯特氏，蒙古正白旗人。乾隆十年（一七四五）進士，官至户部侍郎。有《大谷山堂集》。


先生樂府力追漢、魏，五言古詩取則盛唐，兼宗工部，七言古詩於李、杜、韓、蘇無不有仿，無所不工。風馳電掣，海立雲垂，正如項王救趙，呼聲動地，又如昆陽夜戰，雷雨交驚。雖係才多，實由天縱。歸愚宗伯序之，謂：“胸次足以包羅衆有，筆力足以摧挫古今。”蓋知言也。先生嘗云：“五言必從悟入，而七言古詩忽起忽落，信手拈來，縱横如意，亦非妙悟不能。”尤屬前賢所未發。生平宏奬風流，惟恐不及，典乾隆癸酉南鄉試，予得出其門下，既進謁，歷詢南邦人士，予以鳳喈、企晋、曉徵、來殷、昇之、策時、東有爲對。未幾，視學江蘇，取來殷諸人，悉置之首列，而於鳳喈輩推奬不遺餘力。既而召陟司空，旋改司農，預參機務，上意將大用之，忽病瘵以殁。木隕山頽，宜爲清流傷悼矣。先生嘗作古詩四章贈予，又有句云：“軼塵孤往奮仙翩，當今豪傑王與桑，來殷、企晋及德甫，盤拏變滅龍騰驤。”其推許如此，而白首無成，良自愧爾。（《湖海詩傳》卷十）

五七


盛錦（？—一七五六），字庭堅，吳縣（今屬江蘇）人。諸生。著有《青嶁詩鈔》。


青嶁詩以入蜀爲第一。世人輒以杜少陵、王新城爲比，然不知少陵由秦階經桔柏渡而至劍關

 ，新城乃從鳳翔、寶鷄經漢中以至寧羌，陸路不同。若青嶁取道歸州，穿夔、巫入成都，即吳漢伐公孫述之路，亦即放翁入蜀、新城出蜀之路。其地雖皆屬天彭井絡，而山川形勢迥殊。放翁雖有“鐵馬西風大散關”之語，其後封爵渭南，而南北棧實未按轡及之。故諸公摹寫山水，各傳其勝，論詩者乃並爲一談，正如屈蚑之蟲，方隅之眼，宜見笑於通人也。（《湖海詩傳》卷一一）

五八


周準（？—一七五六），字欽萊，號迂村，長洲（今江蘇吳縣）人。諸生。有《虚室吟稿》。


陳恪勤頌繫京江，迂村往從受業。及至京師，不交權貴，志節皎然，雖東漢人獨行，不是過矣。沈文慤門下承其指授者，以盛青嶁、周迂村、顧禄百、陳經邦爲最，其後則王鳳喈、錢曉徵、曹來殷、褚左峨、趙損之、張策時及予。後有考詩學源流爲接武羽翼之説者，不可不知。若企晋雖曾親風旨要，未嘗有瓣香之奉也。（《湖海詩傳》卷一一）

五九


李果（一六七九—一七五一），字碩夫，號客山，長洲（今江蘇吳縣）人。布衣。有《咏歸亭詩鈔》。


客山艱苦力學，忍饑誦經，衡門兩板，竟日翛然。良友至，輒呼小童取一錢就茶肆潑茗共啜之，樵蘇不繼，怡然自得。巡撫宗室雅公，嘗過次山侍御，叩以吳中隱君子，侍御對以客山及惠松厓。公遂往造焉，避而不見，時人兩賢之。其後詔徵經學，總督黄文襄以松厓薦，亦雅公所推轂也。（《湖海詩傳》卷一一）

六○


鄭廷暘，字嵎谷，長洲（今江蘇吳縣）人。監生。有《紺珠堂稿》。


嵎谷爲季雅先生子。書法褚中令，小楷尤工。與予書疏往來，率作蠅頭小字，而銀鈎鐵畫，出力藏稜。同時如蔣蟠猗仙根、錢思贊襄，皆不逮也。詩卷無多，蔣文肅公稱其“姿致無雙，如靈和殿柳，三起三眠”，陳徵君撰稱其“意到語工，自然高遠”。今所録十數首，爲其生平最佳之作。（《湖海詩傳》卷一一）

六一


金農（一六八七—一七六四），字壽門，錢塘（今浙江杭州）人。布衣。有《冬心先生集》。


冬心性情逋峭，世多以迂怪目之，然遇同志者，未嘗不熙怡自適也。嘗繪其四十七歲小像，蒲州劉仲益題云：“堯外臣，漢逸民，蓍簪韋帶不諱貧，疏髯高顙全天真。”其標格可想見矣。中歲爲汗漫遊，遍走齊、魯、燕、趙、秦、晋、楚、粤，卒無所遇而歸，誓願年五十如玉溪生打鐘掃地，爲清凉山行者。晚寓揚州，賣書畫以自給。書出入楷隸，本之《國山》及《天發神讖》兩碑。畫梅尤工，頗自矜許，然爲予揮灑者多至十餘幅。今廣陵、武林收藏書畫家，或未能有此也。（《湖海詩傳》卷一一）

六二


趙虹，字飲谷，嘉定（今屬上海市）人。布衣。


飲谷遨遊幕府，久著才名，閑與厲樊榭、翁朗夫、查蓮坡諸名士唱和。惜老而無子，依其姪於吳市中，葺一室爲小吳船，來訪者邀至茗飲。予與樊榭徵君訂交於此。生平能詩工詞，兼善駢體，殁皆散佚，故所存詩止此。其寓竹西亦久，常主許孝廉荔生家，其序荔生《槐墅詩鈔》極爲婉麗。（《湖海詩傳》卷一一）

六三


張錫爵（一六九四—一七七五），字擔伯，嘉定（今屬上海市）人。貢生。有《吾友于齋詩鈔》。


擔伯詩中矩中規，宜風宜雅，不失先正典型。自陸菊隱、孫松坪諸老云殂，優遊衡泌，以吟咏發其性情，同時莫逮也。迄今六十餘年，而吐屬維新，古香映几，深衣大帶，猶仿佛遇之。曾孫彦曾，蜚聲壇坫，譽美江湖，知其貽謀者遠已。（《湖海詩傳》卷一二）

六四


王爾達（一六九三—一七六八），字通侯，嘉定（今屬上海市）人。廪生。有《虚亭吟稿》。


先生同祖司業七世孫。太生孝廉之子。性情坦易，通懷樂善，多聞舊事，爲門弟子談前言往行，衮衮不休。詩亦如之。予與鳳喈同年，而先生呼爲小友，每語出肺肝相示，和氣所薰，至今思之，猶坐春風中也。（《湖海詩傳。》卷一二）

六五


王愫，字存愫，太倉（今屬江蘇）人。諸生。


存愫爲煙客璽卿曾孫，麓臺侍郎從子。而畫筆蒼深雄秀，兼擅其長，詩法錢、劉，詞宗姜、史，極爲沈文慤公所賞。爲予畫三泖漁莊春夏秋冬四幅，見者疑爲古人。嘗爲企晋寫《寒山雅集圖》十四人，文慤及定宇徵君皆在。存愫寫景，張彬如寫照，時稱兩絶。子湄，亦諸生，早歲學佛，受具於華山，遷居楓橋，不知所終。（《湖海詩傳》卷一二）

六六


蔡瓏（一六八五—一七六六），字文舟，崑山（今屬江蘇）人。貢生，官含山縣訓導。


先生居縣之茜墩，墩東距嘉定安亭四十里，蓋歸震川、顧亭林所居，故先生之學，私淑於兩公爲多。性質慤，寡嗜慾，教人以盡倫篤行，讀書好古爲亟。嗣遷珠街鎮，從游者益衆。予童丱受經，因得知讀書之要。暮年選廣文，尤以師道爲己任，諸生聞其言，往往感激愧厲，至有泣不改悔者。居五年，以老致仕歸。臨終爲文以戒其子曰：“余碌碌無能，硜硜自守。慨百年之虚度，鮮一善之可稱。壯歲饑驅，言辭拙於冥報；殘年吏隱，筋力衰於當官。上有忝於光前，下無謀以裕後。移家近市，遂棄先人之敝廬；抗顔爲師，未究昔賢之閫奥。老於場屋，其又奚尤；辱在泥涂，分固宜爾。而復徒久生於世，是爲幸民；竟膺中壽之期，尤慚仁者。兹以大分有限，與世長辭。雖天壽之殊形，要於不貳；既死生之一致，夫復何悲。似露將晞，如蜩斯化。啓手啓足，髮膚差幸無傷；附身附棺，誠信何嫌於薄。虚文無益，末俗不經，俱應捐除，毋嫌駭聽。倘旁觀未喻，以爲子道有虧，可取遺命示之。更有囑者，平生苦志屬文，愜心絶少，至於酬和，間有詩章，尤屬支離，見嗤大雅，流傳奚望，藏拙宜先，倘有存留，悉宜焚棄。”故詩文多散佚者。孫之垣，裒爲一卷。（《湖海詩傳》卷一二）

六七


葛景中，字運乘，號若湖，崑山（今屬江蘇）人。貢生，官來安訓導。


先生明太常卿錫璠之後，遷居青浦珠街鎮，寓圓津禪院，教授諸生。爲詩學温岐、韋莊。句如：“閑居賦就霜凝鬢，夢友詩成月滿樑”； “無事且傾婪尾酒，有情休續斷腸詩”；“錦囊句好題新畫，石鼎茶香讀異書”；“尚有故交留白社，更無殘夢到紅樓”；“凉思乍添前度雨，老懷重感去年秋。”皆泠然可誦。及卒，同邑劉□□採其事略

 ，入《玉山人傳》中。（《湖海詩傳》卷一二）

六八


沙維杓（？—一七八二），字斗初，長洲（今江蘇吳縣）人。布衣。有《耕道堂集》。


斗初與張昆南皆居下津橋，自號兩布衣。斗初隱於商，來往江西、湖北間。長髯巨顙，如酒豪劍客。詩亦多悲壯激發之音。昆南隱於醫。豐頤紅頰，神情恰曠。間好古琴，詩亦多清和閒適之趣。兩人性情各别，而好吟咏則同，皆爲吳企晋所契，嘯侣開樽，呼朋命屐，靡不與兩人共之。嘗刻爲《二布衣集》。今下世已久，詩板亦不復存矣。（《湖海詩傳》卷一二）

六九


過春山，字葆中，號湘雲，吳縣（今屬江蘇）人。諸生。有《湘雲遺稿》。


湘雲家居市井，性愛邱樊，獨與沙斗初、吳企晋，朱適庭、張昆南諸君爲友。博通群籍，尤精於新、舊《唐書》，嘗爲補遺糾誤，未及成而卒。惠徵君定宇極稱之。年才二十有九。楊石漁磊《寄懷》詩云： “花藥圖書並賞音，筆床茶竈伴微吟。最憐小閣聯床語，多病常懷出世心。”其標格可知矣。詩宗劉眘虚、王龍標及王、孟、韋、柳、錢、郎，澄鮮幽逸，妙悟天然，自出清襟，不由襲取，玉樓早賦，賞識者希。沈歸愚先生甄録《别裁》時，予示以詩，采擇數首。今舉其工者悉著之，庶毋致煙雲變滅也。（《湖海詩傳》卷一二）

七○


梁敦書（？—一七八六），字幼循，號沖泉，錢塘（今浙江杭州）人。乾隆十二年（一七四七）舉人，官工部侍郎。


沖泉爲文莊公仲子。嗜學好古，詩得文莊家學，抒寫性靈，研深工力。其服官揚歷中外，懋著廉聲。當秉臬湖南時，適梁文定爲中丞，拊循之暇，修舉廢墜。潭州鐵佛寺舊有鐵柱，周刻陀羅尼咒，爲淳化元年所鎸，久煙土中，因修寺發土得之，嘗拓以遺余，余爲作詩以其事。（《湖海詩傳》卷一三）

七一


王鳳儀，字廷和，號審淵，太倉（今屬江蘇）人。乾隆十二年（一七四七）舉人，官至西安鹽道。


廷和爲孝言巡撫之孫，和州述溶子。與弟嶰谷，皆能傳其家畫學。廷和在蜀，雖從制軍督運汶川，而人求其翰墨者益衆。山腰谷脚，行帳一區，草束米囊之外，絹素盈床，廷和揮灑應之。日取鳥道蠶叢，作爲畫本，間以吟哦，故所作益奇。凡横戈躍馬之士，見者都爲失笑。（《湖海詩傳》卷一三）

七二


朱珪（一七三一—一八〇七），字石君，大興（今屬北京市）人。乾隆十三年（一七四八）進士，今官户部尚書，協辦大學士。


參政兄弟，少入翰林，即以高文典册，照耀蓬萊、華蓋之間，爲藝林所仰，垂三十年。然其尚名教、敦清節，世或未知也。任山西布政使司，以方正爲巡撫所嫌，謂其不諳吏治，由是仍改官翰林。久之，上深知其公正廉潔，累擢用爲巡撫，入長吏、户二部，而參政愛才下士，士以此望而趨之。昔韓忠獻爲中正所歸，而於元祐諸賢，未嘗偏徇；葉文忠爲清流眉目，而於東林君子，亦無私好。參政蓋深得此意者也。（《湖海詩傳》卷一三）

七三


邵齊然，字光人，號闇谷，昭文（今江蘇常熟）人。乾隆十三年（一七四八）進士，官至杭州府知府。有《聊存草》。


闇谷兄弟五人，先後登科第，入館閣，而闇谷尤以風度勝，故京洛名人，交口譽之。及以部郎出守杭州，修學校，纂志書，文教一新。因與巡撫監司齟齬，惋憤而卒。闇谷尤工書，學蘇文忠。時與河東運使沈君栻齊名。今維摩、興福諸寺間，遺碑具在，中吳人士，所當摩挱把玩也。存詩雖少，而清宛可誦，足見一斑。（《湖海詩傳》卷一三）

七四


查禮（一七一六—一七八三），字恂叔，號儉堂，宛平（今北京市）人。乾隆十三年（一七四八）由監生爲户部主事，官至湖南巡撫。有《銅鼓書堂集》。


中丞爲蓮坡先生弟，能吟咏，喜賓客，襟抱與兄相似。尤嗜古印章，金玉銅甆，自吾子行、王厚之而下，名人鎸刻者，無所不備，藏弆至有千餘。生平莅蜀最久，而居西南松藩徼外者，十嘗七八，崎嶇險阻，爲羌人所服。偶歸省，重築楊文憲昇庵，藝花竹，招邀爲文酒之會。然亨衢初達，遽賦龍蛇。此勞臣志士所爲扼腕太息也。（《湖海詩傳》卷一三）

七五


余慶長（一七二四—一八〇〇），字元亭，安陸（今屬湖北）人。乾隆十五年（一七五〇）舉人，官至成都府同知。有《壬癸詩稿》。


元亭生長楚中，獨嗜陳季立、顧亭林之學，爲人淵静閑止，薄宦川滇，非其好也。告歸後，益留心經術，古文亦清深簡潔。詩偶爲之，如：“牂牁名士推張叔，河北文章重魏收”；“躬耕養母旌江革，尚節懷人識范雲”；“知有小園屬開府，可能大樹號將軍”；“高情已欲舉黄鵠，中隱且從盟白鷗。”頗工隸事，。隨予雲南、江西幕中十餘年，極稱同志。又爲予撰《銅政考》八十卷，始終本末，釐然畢具，亦食貨志必採之書也。（《湖海詩傳》卷一三）

七六


王元啓（一七一四—一七八六），字宋賢，號惺齋，嘉興（今屬浙江）人。乾隆十六年（一七五一）進士，官將樂知縣。有《祗平居士集》。


惺齋冲和厚重，神觀從容，足爲後生矜式。工古文，尤熟於宋諸儒書。《通鑒綱目》皆能再三尋繹，補其遺誤。又長於推步，前史月日參錯者，均爲考定。惜名位不彰，人鮮知者。曾主山東濼源書院，余奉使至濟南，往訪之，始得悉其學術。嗣後有所論撰，必寄於京師，故《祗平居士集》若干卷，亦予與令子尚珏携至南昌所審定者。（《湖海詩傳》卷一三）

七七


劉墉（一七二〇—一八〇五）字崇如，號石庵，諸城（今屬山東）人。乾隆十六年（一七五一）進士，今官體仁閣大學士。


予以乾隆戊寅爲中書舍人時，先生已觀察山西。後四年，召直武英殿校書。初至京師，見文正公，公方閲予所題李龍眠畫十八羅漢贊。公問曰：“曾識王某否？”對曰：“未也。”公因指册中一應真像曰：“王某似此。”故先生嘗謂曰：“我兩人定交於圖畫中也。”文正公清德重望，雅不欲以詞章自見，先生如之。先生督學江蘇、浙江，及予在陝西、江右，念及輒手書近詩見示，清新超悟，有香山、東坡風格。十餘年所得甚夥，而漸次遺佚。門人陳子韶合梁侍講同書書，鎸於西湖上，名《劉梁合璧》。今所採者，皆《合璧》中詩，全集則未之見也。（《湖海詩傳》卷一四）

七八


周于禮（一七二〇—一七七九），字綏遠，號立崖，嶍峨（今雲南峨山彝族自治縣）人。乾隆十六年（一七五一）進士，官至大理寺少卿。有《聽雨樓詩草》。


少卿生在要荒，性耽吟咏，又嗜書法。爲侍御時，稍暇輒行琉璃廠書肆中，見有佳者，隨時售之。宋、元石刻既多，真迹尤不少，故取褚、顔、蔡、蘇、黄、米六家，先勒於石，蓋非全璧也。旋以疾終。所居聽雨樓在京師神匠衚衕，爲明嚴介溪别墅。國初徐健庵尚書居之，繼歸於溧陽史文靖公，其後分爲數處，畢君秋帆得之，爲燕會觴咏之地，及秋帆出爲觀察，遂歸少卿。迄今三十年，是樓不知誰屬，石刻亦無可考。（《湖海詩傳》卷一四）

七九


惠棟（一六九七—一七五八），字定宇，號松厓，元和（今江蘇吳縣）人。諸生。乾隆十六年（一七五一）以經學徵。


惠氏四世傳經，至學士而大，至徵君而精。論經述必宗漢、魏，六朝次之。其於史、子諸書，亦必取自唐以前。六書從《説文》，輔以《玉篇》、《廣韵》。所著書凡十餘種。先是，東南文士疏於經誼百有餘年，及徵君出而古學大昌。丁卯、戊辰後，予與鳳喈

 、曉徵、企晋從而羽翼之，繼盧雅雨、畢秋帆又爲盡梓所作行世。而《四庫全書》館開，紀曉嵐、陸健男悉取其書，作爲提要，發明大指，然後古經師大儒流傳之緒，猶可窺其涯略，皆徵君力也。徵君祖父，兼精吟咏，蓋瓣香漁洋，故徵君少撰《精華録訓纂》，亦以箋疏之學行之，極爲該博。其後經術日深，不復爲詩。然其序吳企晋詩謂：“詩之道，有根柢，有興會。根柢原於學問，興會發於性情，二者兼之，始足稱一大家。”即其所言，亦讀藝者當所奉爲質的者已。時休寧戴東原震，均以經學稱，且長於九章三角之術，但所宗在江氏慎修，多採宋、元之説，與徵君鑽研漢學者不同。詩亦無聞。因與予善，故附記於此。

徵君最精於《易》，先以李鼎祚《周易集解》爲主，復採之群經注疏及《史記》、兩《漢書》諸注，以發明孟喜卦氣、鄭君爻神、虞翻納甲、荀爽昇降、京房飛伏共五家。惟京房即火珠林之術，減大衍四營十八變，而以錢卜，至今猶用其説。至荀氏昇降，已與經傳往來，上下多不可通。虞氏所釋者，僅有西南得朋，東北喪朋，及月幾望數條，其餘亦無從推究。爻神本與卦氣相通，而所云上直某星，推之各爻，皆難取象。其卦氣即六日七分，自《後漢書》至《五代史》，曆官皆用以驗中節六候，而不可以釋經文。且東漢時，太初、四分、三統諸曆皆存，鄭君又嘗注《乾象曆》，於大餘小餘，盈縮强弱，不知用何曆法，以爲推步。此諸家之説，難合亦難通，故《周易》述亦以鄭義、虞義爲言，而不能因端竟委，上符先聖微言也。若孔安國《古文尚書》，歷代大儒疑之，徵君鈎深致遠，抉所從來，雖毛氏冤詞，無以解免。其《明堂大道録》及《禘説》，具見三才之奥。而於建置，在郊在國，與九室十二室，太廟太室，亦無定義。故其子若孫述臨殁言，以所著未成爲嘆。正須後來同志疏通證明，以蘄復古。乃近時英俊，一知半解，甚非徵君守先待後之意，而背聖人一貫會通之旨矣。（《湖海詩傳》卷一四）

八○


陳鴻寶，字衛叔，號寶所，仁和（今浙江杭州）人。乾隆十六年（一七五一）召試舉人，官至給事中。


寶所風神蕭散，舉止頗似晋、魏間人。與予同在内閣者五六年。及余遷副都御史，寶所爲給事中，同在臺省，故相知最深。又好書畫。時金壽門農工墨梅，重自珍惜，獨贈余十六幅。寶所見之，借去賞玩累月。既而索之，笑曰：“我以是爲性命矣，其可還乎？”蓋性情幽僻如此。詩瀟灑出俗，如見其人。弟鴻賓，字用儀，亦工畫。附見於後。（《湖海詩傳》卷一四）

八一


吳烺（一七一九—？），字荀叔，號杉亭，全椒（今屬安徽）人。乾隆十六年（一七五一）召試舉人，官山西同知。


荀叔爲玉隨編修從孫。疏節闊目，眉宇軒然，在京師如梁山舟、陳寶所、王穀原諸君，皆親愛之。工勾股旁要之學，直綸閣者數年，出爲郡司馬，又數年而殁。兼工詞，予刻入《琴畫樓詞鈔》中。（《湖海詩傳》卷一四） 。

八二


褚寅亮（一七一五—一七九〇），字搢昇，號鶴侣，長洲（今江蘇吳縣）人。乾隆十六（一七五一）召試舉人，官刑部員外郎。


鶴侣少以制義名，中年覃精經術，宗惠氏之學，一以注疏爲歸，三禮折衷賈孔，尤通喪服。時《公羊》何氏學，久無循習者，所謂五始、三科、九旨、七等、六輔、二類之義，不傳於世，惟武進莊侍郎存與，黜會其解，而鶴侣能闡發之，世稱爲絶業。以病假歸，主常州龍城書院八年。群經咸有論撰，其書尚存於家，惜未登剞劂，後學無由津逮矣。（《湖海詩傳》卷一四）

八三


梁同書（一七二三—一八一五），字元穎，號山舟，錢塘（今浙江杭州）人。乾隆十七年（一七五二）進士，官至侍講。


元穎爲我師文莊公長子，少入詞館。上適欲能書細楷者，公以書進，上深嘉之，特擢侍講。後丁憂歸

 ，嬰疾遂不復出。而老師宿儒、文人詞客，踵門來見，必倒屣迎之。其浙、閩貴人，軒車過訪，報以一刺之外，未嘗往也。能詩，尤工書。東南士大夫碑版及琳宫梵宇題額，有求輒應，而節鎮屬書，則屢年不報，海内益以此推重之。年逾八袠，明燈矮紙，猶能運筆。人謂唐歐陽信本、明文衡山之比也。（《湖海詩傳》卷一四）

八四


錢載（一七〇八—一七九三），字坤一，號籜石，秀水（今浙江嘉興）人。乾隆十七年（一七五二）進士，官至禮部侍郎，有《籜石齋詩集》。


籜石襟情蕭曠，真率自如。乾隆甲戌初夏，從金檜門總憲一經齋，與余訂交，遂成雅契。性豪飲，常偕朱竹君學士、金輔之殿撰、陳伯恭、王念孫兩編修過余，冬夜消寒，卷波浮白，必至街鼓三四下。時竹君推戴東原經術，而籜石獨有違言，論至學問可否得失處，籜石顴發赤，聚訟紛拏。及罷酒出門，斷斷不已，上車復下者數四。月苦霜濃，風沙蓬勃，餘客伫立以俟，無不掩口而笑者。善鑒别，法書名畫望之審其真僞，故尤工繪事。晚年致仕歸，藉以給朝夕。乾隆庚戌，年八十三，上元日猶爲予仿黄鶴山樵，長林修竹，極雨葉風枝之妙。詩率然而作，信手便成，不復深加研煉，殆其鄉李日華、姚綬一輩人也。（《湖海詩傳》卷一四）

八五


周天度（一七〇八—？），字心羅，號讓谷，仁和（今浙江杭州）人。乾隆十七年（一七五二）進士，官至許州知州。有《十誦齋集》。


讓谷學問淵奥，先以經學薦舉。及爲詩，以雄博見才，而絶句中如《與吳南澗説丁山湖之勝》云：“春波瑟瑟小橋横，十里沿洄似掌平。記得年時輕舸别，杏花疏雨近清明”；“曲水銀塘宛轉通，千絲楊柳盡垂風。結鄰合伴東家住，畫閣遥臨一畝宫。”《望九華山》云：“寒溪百折繞秋屏，石甑香林徑眇冥。欲向懸橋問雙瀑，斜陽猶隔數峰青”；“嵌岩如鈿月如繩，菡萏浮空夜色澄。好似露凉風定後，秋湖遥掛九枝燈。”《題張墨岑畫》云：“蒼厓華潤碧苔滋，春入林皋尚未知。幾日小亭人不到，東風吹過緑濃時”；“風回雁溆碧粼粼，魚具罾竿趁晚晴。見説鮆魚初上水，斜陽一抹待潮生。”《歸途》云：“一桮浮渡大江東，遊戲真教初祖同。下界却談金地藏，年年秋夜佛燈紅”；“翠微仙掌茁槎枒，東閣時烘閩地茶。開落岩前玉瓔珞，吹香再訪鉢囊花”；“五溪雪後響潺湲，席帽箯輿一日還。更上翫華亭上望，隔簾黄對夕陽山。”諸作尤爲時人傳誦。（《湖海詩傳》卷一四）

八六


董元度（一七〇九—？），字寄廬，號曲江，平原（今屬山東）人。乾隆十七年（一七五二）進士，由庶吉士改官東昌府教授。有《舊雨堂詩集》。


曲江寄興蕭疏，不爲繩約。改庶常後，乞假南游，來往蘇、揚間，寓盧雅雨署中最久。與余同舍，每把盞論詩，斷斷不倦。於其鄉先生王貽上、趙伸符兩公，咸所宗仰，未嘗有軒輊也。乾隆丙午冬，余以入覲過保定，曲江適主蓮池書院，往訪之，則已頽然老矣。仕途偃蹇，連蜷而殁，故其詩清婉中多感慨之作。（《潮海詩傳》卷一四）

八七


翁方綱（一七三三—一八一八），字正三，號覃溪，大興（今屬北京市）人。乾隆十七年（一七五二）進士，官内閣學士，左遷鴻臚寺卿。有《棲霞》諸稿。


覃溪年甫及冠，已入詞垣，而精心績學，宏覽多聞。所著《兩漢金石記》，剖析毫芒，參以《説文正義》，幾欲駕洪文惠而上之。近年研精經術。嘉慶己未，予入京師，見其方考《禹貢》、《顧命》兩篇，諸儒同異，相與辨難，斷斷竟日。詩宗江西派，出入山谷、誠齋間。雖嘗仿趙秋谷《聲調譜》，取唐、宋大家古詩，審其音節，刊示學者，然自作亦不能盡合也。書法初學顔平原，繼學歐陽率更，隸法《史晨》、《韓敕》諸碑，生平雙鈎摹勒舊帖數十本，是以北方求書碑版者畢歸之。（《湖海詩傳》卷一五）

八八


顧光旭（一七三一—一七九七），字華陽，號晴沙，金匱（今江蘇無錫）人。乾隆十七年（一七五二）進士，官至甘凉道，署四川按察使。有《響泉集》。


晴沙揚歷中外，雅著循聲，早遂初衣，杜門養母，人尤以風節高之。生平詩文而外，尤精書法。今世以工書名者，北則劉相國崇如、孔主事東山，南則梁侍講山舟、王太守夢樓，而嘉興周觀察雅圭晴沙，頡頏其間，殆無愧色。由甘凉道從制府籌運西川軍務，所過蠶叢鳥道，多作詩紀之。丹徒陸炳録入《蜀徼詩鈔》。（《湖海詩傳》卷一五）

八九


周大樞（一六九九—一七七〇），字元木，山陰（今浙江紹興）人。乾隆元年（一七三六）薦舉博學鴻詞。十七年舉人，官平湖教諭。有《存吾春軒詩鈔》。


元木在京師，寓虎坊橋小衚衕，門有大井，老屋三間，齏鹽終日。予贈以句云：“小住常依元亮井，出遊誰問孝廉船。”蓋紀實也。學博而才長，滔滔莽莽，動以數百言。蓋其時浙中詩人如胡稚威、桑弢甫，皆鬥奇騁異，故元木亦如之。然文從字順，自較兩家爲優。（《湖海詩傳》卷一五）

九○


陸耀（一七二三—一七八五），字朗夫，號青來，吳江（今屬江蘇）人。乾隆十七年（一七五二）舉人，官至湖南巡撫。有《切問齋集》。


朗夫癯然而瘦，清操自勵，間涉書史，亦多爲檏實有用之學，其文集亦然。著《漕運考》若干卷，皆有益於河渠。及爲山東布政，以巡撫貪暴不相能，乞終養歸。再起至湖南巡撫。時總督以閲兵抵長沙，朗夫迎謁畢還署。總督鈕祜禄君特昇額來候，直入廨中，方午食，見所食皆菽乳菜蔬，訝之，曰：“天不雨十數日矣，地方官戒殺清齋，故所食如此。”總督素豪侈，聞語瞿然，詈其奴曰： “吾此來傳舍，酒肉如山，何不以祈雨具告耶？”
 
[10]

 語畢歸寓舍，悉撤其豐腆。人羡總督之知過，而益嘆君之清德感於人者速也。其後宰以勞瘁病瘵而殁
 
[11]

 。其友徐貢生堅入視含斂，室中别無長物，嘆曰；“一貧至此，即不死亦難度日矣！”今入祀鄉賢祠。（《湖海詩傳》卷一五）

九一


袁文康，字作山，保山（今屬雲南）人。乾隆十七年（一七五二）舉人，官姚州學正。


袁氏爲永昌世族。弟兄文典、文揆，咸知讀書鄉學，能悉滇中舊事。予先在滇三載，作山率其群從來受業，尤喜講宋、元人理學，而致知格物，以陽明爲宗。涵養醇粹，器識充然，蓋中原士人所少也。（《湖海詩傳》卷一五）

九二


周震榮（一七三〇—一七九二），字清在，號筤谷，嘉善（今屬浙江）人。乾隆十七年（一七五二）舉人，官武清縣知縣。


清在一行作吏，久淹下邑，而嗜書好古，留心金石文字之學。又愛禮賢士大夫，如章進士學誠，徐薌坡、陳以綱兩明經，皆延之賓館。所撰《武清縣志》，詳覈有法。又取鄭氏《周禮注》刻之。詩不多作，即此可見一斑。（《湖海詩傳》卷一五）

九三


梁夢善（一七三九—？），字兼士，號午樓，錢塘（今浙江杭州）人。乾隆十八年（一七五三）舉人，官蠡縣知縣。有《木雁齋詩鈔》。


兼士爲文莊公幼弟。風神簡遠，弱不勝衣。聊欲絃歌，非其好也。癸未、丙戌計偕北上，嘗寓予蒲褐山房，作《木雁圖》以自况，覺魏、晋風流，去今未遠。（《湖海詩傳》卷一五）

九四


盧鎬（一七二三—一七八五），字配京，鄞縣（今屬浙江）人。乾隆十八年（一七五三）舉人，官平陽教諭。有《月船居士集》。


配京聞黄太冲、萬充宗之學，故爲浙東人士所推。董君秉純稱其詩高處直逼柴桑，險韵長歌，亦得眉山一體。蔣君學鏞稱其學凡三變，卒底於成。惜爲詩不自收拾，後人僅存四卷，未足以盡其長也。（《湖海詩傳》卷一五）

九五


王鳴盛（一七二二—一七九八），字鳳喈，號禮堂，嘉定（今屬上海市）人。乾隆十九年（一七五四）殿試第二人及第，官光禄寺卿。有《耕養齋集》。


禮堂以大考翰林第一，由編修擢内閣學士。典試閩中，以多用驛馬，降光禄寺卿。丁憂後，不復出山，移居吳下。先時與惠松崖交，深究群經古義，著《尚書後案》及《軍賦考》，皆闡發鄭君之説。又爲《十七史商榷》，據各史紀傳志表，考其同異而折衷之。更著《蛾術編》，列説十門，以見其學無所不該。古文宗導岩震川，詩兼綜三唐。初爲沈文慤公入室弟子，既而旁涉宋人。歸田後，復守前説。於空峒、大復、鳳洲、卧子，及國朝漁洋、竹垞，咸服膺無間，故雖轉益多師，終歸大雅，兹所録者，皆其手自審定，寫以貽予者也。（《海湖詩傳》卷一六）

九六


紀昀（一七二四—一八〇六），宇曉嵐，獻縣（今屬河北）人。乾隆十九年（一七六四）進士，官禮部尚書。


君閎覽博聞，才情華贍，少日已爲史文靖公、劉文正公激賞。及再入詞垣，適以詞臣奏請，將《永樂大典》内人間罕覯之書，鈔録流佈。既而詔求天下遺書，開四庫館，令君與陸君錫熊總司其事。考異同，辨真僞，撮著作之大凡，審傳本之得失，撰爲提要，進呈御覽，上皆閲而善之。其未鈔録者，則爲存目以識之。分繕七部，貯於文淵閣、圓明園、熱河、盛京及揚州、金山、杭州諸處，嘉惠來學。又加以提要二百卷，使讀者展閲了然。蓋自列史藝文經籍志及《七略》、《七録》、《崇文總目》諸書以來，未有閎博精審若此者。蓋文治之極隆，而儒生之榮遇也。逮爲禮官之長，恭遇高宗皇帝御宇六十年，行内禪之儀，進册授寶，宏規盛事，皆千古禮儀之所未備。禮臣恭稽經訓，綜以會典，斟酌進呈，均蒙俞允，次第舉行，普天同慶，亦君所擬定者爲多。君既黻黼昇平，甄綜群籍，故其應制之作，雖爲詞苑所宗，而於尋常所著，不復珍惜成編。兹於館課偶存中，録存梗概，已無愧於燕、許、楊、劉，而試帖體乃國家所以取士，大小試無不用之，故所録特多，俾爲士林準則也。（《湖海詩傳》卷一六）

九七


錢大昕（一七二八—一八〇四），字曉徵，號竹汀，嘉定（今屬上海市）人。乾隆十六年（一七五一）召試，賜内閣中書。十九年成進士，官至少詹事。有《潛研堂集》。


君聰穎非常，髫丱時，即有神童之譽。以召試入内閣，再入詞垣。覃研經史，根柢精深。詩賦之外，究心數理，精藴曆象考成，能通中西之學。秦文恭公修《五禮通考》，屬以相助。自廣東學政銜恤歸家，有終焉之志。歷主書院，輒以小學、《爾雅》授生徒。所撰《二十一史考異》，又撰《金石跋尾》四集，蓋鄭夾漈、王深寧之流亞也。詩清而能醇，質而有法，古體文亦以震川爲歸。年七十五，追溯爲諸生已六十年。有司循例請重游泮宫，因有句云：“三不朽間當立脚，四先生往孰差肩。”其實唐、婁諸公，斷不逮其百一也。（《湖海詩傳》卷一六）

九八


王又曾（一七〇六—一七六二），字受銘，號穀原，秀水（今浙江嘉興）人。乾隆十六年（一七五一）召試，賜内閣中書。十九年成進士，官刑部主事。有《丁辛老屋集》。


穀原在都下極爲陳文勤公、汪文端公稱許。釋褐後，皆以當得上第。既入三甲，人猶以秀水朱檢討爲比。後用爲主事，觀政禮部，又以王儀曹稱之。至補刑部主事。穀原以律例向非素習，且病，遂乞假歸。性善飲，談笑風生，神情瀟灑。雖飄泊江湖，而東南長吏晋接者多。賦詩斗酒，凡十餘年，卒憔悴偃蹇而没。作詩專仿宋人，信手拈來，自多生趣。休寧曹農部自鋈選刻其詩，子復再刻之，皆不及十之四五，而審擇未當。其全集六百餘番，予曾點定，今尚存其家。（《湖海詩傳》卷一六）

九九


朱筠（一七二九—一七八一），字美叔，號竹君，大興（今屬北京市）人。乾隆十九年（一七六四）進士，官至侍講學士，左遷編修。有《笥河文集》。


竹君昆仲，早登高第，並著才名，而君爲白眉，兼綜經史，精求古義。家積書數萬卷，金石碑版亦數千通。尤喜汲引人才，輶軒所至，必拔諸生之隽異，授業門下。家居問字者，滿堂滿室。君豐頤秀目，伉伉鏗鏗，常以李元禮、范孟博自况。公卿中惟劉文正公愛其學業，稱爲小友。其他貴人，招之弗往。爲安徽學政時，奏請將《永樂大典》中人間罕覯之書，悉爲鈔録，且求天下遺書。四庫館之開，實自君發之。其後於文襄公選用翰詹科道及中書部曹諸臣，先後至數百人。君雖列名其間，固未嘗有所討論也。年僅五十，病暑而卒。平日文稿，皆以草書書之，且涂乙十有七八，子弟不能辨别，故取其明晰者刻成四卷，餘皆藏於家。（《湖海詩傳》卷一七）

一○○


翟灝（？—一七八八），字大川，號晴江，仁和（今浙江杭州）人。乾隆十九年（一七六四）進士，官金華府教授。有《無不宜齋稿》。


晴江詩以清峭刻琢見長，蓋與杭堇浦、金江聲、厲樊榭輩爲“南屏詩社”，故風格似之。居杭城東北臨江鄉，附近有百年老棠樹，遂取“甘棠”名其村，村民成以蠶桑爲生，不知有習舉子業者，自晴江讀書取科第，於是其弟涵、心淵、瀚元、洲澍、傅霖皆以能詩稱。臨江淳悶之俗，變而澤於詩書矣。晴江見聞淹博，又能搜奇引癖，所撰《四書考異》、《爾雅補郭》、《通俗編》，貫穿精審，爲世所推，又爲《湖上便覽》，亦有資於游者。（《湖海詩傳》卷一七）

一○一


葉佩蓀（一七三一—一七八四），字丹穎，歸安（今浙江吳興）人。乾隆十九年（一七五四）進士，官至湖北布政使。有《傳經堂集》。


丹穎覃心易理，獨契微言。著《易守》四十卷，凡昔人所言象數，如卦氣、爻辰、納甲、飛伏、昇降、先天、河洛，悉掃去之，惟互卦間有取者，即陰陽、老少、七八、九六之説，亦所不取。勃窣理窟，多前人所未逮。詩其餘事也。予同年工《易》者，應山張君鳳鳴及君二人而已。張深造自得，尤精於簭筴。由邯鄲令，官至兖州府知府，乞歸。今尚主漢陽書院講席，不嫻吟事，故附志於此。（《湖海詩傳》卷一七）

一○二


沈業富（一七三二—一八〇七），字方谷，號即堂，高郵（今屬江蘇）人。乾隆十九年（一七五四）進士，宫至河東鹽運使。


君性情惇厚，篤於友朋。武進黄仲則過河東，留之賓館，病中裒其諸作，鈔録成編，俾無遺佚。又風峪有北齊所刻《華嚴經》，爲竹垞太史求而未得者，君遣工入山摹拓，得一百二十餘紙，貽予於西安，蓋好事如此。竹西自午橋太史没，詩壇寥落，君以詞林耆宿，家居望重，士大夫南北往來，必造門請謁，香山洛社之風，賴以不墜。（《湖海詩傳》卷一七）

一○三


曹學閔（一七一九—一七八七），字孝如，號慕堂，汾陽（今屬山西）人。乾隆十九年（一七六四）進士，官宗人府府丞。有《紫雲山房詩鈔》。


慕堂性情誠樸，雖由詞垣臺諫歷任京卿，未嘗榮心華[image: ]
 。暇輒與二三同志游潭柘、戒壇、香界及田盤諸勝，嘗策蹇從冰雪中來往，見者謂是神仙中人也。作詩恬淡自然中，議論英特，非依仿格調以爲之者。君殁後，令子御史錫齡、户部祝齡，表彰不遺餘力，故朱尚書石君爲墓志，錢少詹曉徵爲神道碑，翁鴻臚覃溪爲傳，其見重於時賢如此。（《湖海詩傳》卷一七）

一○四


沈大成（一七一〇—一七八一），字學子，號沃田，金山（今屬上海市）人。貢生。有《學福齋集》。


學子壯年在潘敏惠公思榘幕府，敏惠喜讀書，學子亦耽心經籍。晚年偕惠徵君寓官梅亭，益以學業相砥礪。《三禮注疏》、《杜氏通典》，皆手自校勘，丹黄爛然。後館於江鶴亭春家，編次詩文集共六十八卷。無子。殁後，鶴亭刻以行世。其詩初學黄中允之隽，後出入唐、宋，不名一體。堇浦太史謂“以學人而兼詩人者”，信也。五言如：“春燈孤照雨，高枕静聞鐘”；“亂泉樵徑没，清磬寺門深”；“遠水檣帆小，孤村桑柘深”；“香泥雙屐滑，春草一庭寬”；“夕陽紅在樹，新漲緑平堤。”七言如：“微風竹外流清籟，急雨樽前送嫩凉”；“秋風一一催征雁，暮雨星星點客衣”； “萬事逡巡成白首，一年容易又黄花”；“小驛銀燈生遠夢，空江煙絮送殘春”；“茶笋故園三月暮，關河遠夢一春深。”皆耐尋諷。（《湖海詩傳》卷一八）

一○五


朱方藹（一七二一—一七八六），字吉人，號春橋，桐鄉（今屬浙江）人。貢生。有《紅橋載酒》、《吳興紀游》諸集。


春橋生長燕支之匯，居依殳史之山，門第清華，風神雅令。詩賦之餘，兼通畫理，披麻没骨，無所不工。是以載酒江湖，扁舟來往，好事者輒倒屣迎之。姜白石、孫花翁當日不能尚也。又擅詩餘，故其論詞絶句云：“酒闌蟋蟀語秋塘，信是愁吟伴庾郎。賦物却能超物外，苔枝綴玉寫疏香”；“梅溪竹屋共中仙，妙筆終應讓玉田。不獨當時唤春水，相思孤雁亦流傳。”（《湖海詩傳》卷一八）

一○六


陶元藻（一七一六—一八〇一），字篁村，山陰（今浙江紹興）人。貢生。有《珠江》等集。


篁村五十年前老名士。乾隆丁丑，余在廣陵時，盧運使見曾大會吳、越名士於紅橋，凡六十三人，篁村與焉。有詩云：“誰識二分明月好，一分應獨照紅橋。”爲時稱誦。故余贈以詩云：“勝游共聽歌三叠，清咏先傳月二分。”嗣後遠别，迥不相聞者四十年。迨余乞恩歸老，來謁雲棲，見篁村題詩在壁，詢之山僧，言昨游此，矍鑠尚無恙也。既而篁村聞余在武林，來訪。旋寄所刊《珠江》等集，因甄録之如左。（《湖海詩傳》卷一八）

一○七


朱楷，字孔林，長洲（今江蘇吳縣）人。諸生。


孔林少與惠徵君交，故性耽墳典。又與長洲布衣余仲林蕭客校勘注疏。余有《經解鈎沈》三十卷，而孔林尚未成書。兩人皆不工詩，存此略見一斑。（《湖海詩傳》卷一八）

一○八


華玉淳（一七〇三—一七五八），字師道，無錫（今屬江蘇）人。監生。


無錫華氏，自子田學士以詞翰起家，至數傳。而師道與其從子澱峰，受業於顧復初司業。講求經義，吟咏乃其餘事。故師道有句云：“今日凌雲誰健筆？續將初白老人詩。”力其宗仰如此。然《畫莊類稿》題其《淡園詩稿》云：“淡園霞峰老孫子，屏除俗學治經史。貽我一編太古音，隻字不寄時人耳。年來歸棹自巢湖，獵獵秋風尋戰壘。噴薄奇氣本洪鈞，故知此事須根柢。”信如所云，則又非初白老人支派也。（《湖海詩傳》卷一八）

一○九


江昱（一七〇六—一七七五），字賓谷，號松泉，江都（今屬江蘇）人。諸生。有《松泉集》。


小玲瓏山館嘗集江、浙名流，賓谷數爲座客，故詩詞亦得午橋、樊榭諸人一體。（《湖海詩傳》卷一八）

一一○


江立（一七三二—一七八〇），初名炎，字聖言，歙縣（今屬安徽）人。監生。有《小齊雲山館詩鈔》。


聖言性耽文素，又愛倚聲，與其兄弟名譽略同。游西湖，慕姜石帚馬塍之勝，卜築數椽，携細君同居。數年資盡，家亦落，乃還邗上。余在魚通，適其叔太守恂歡知夔州府，數以書問訊，並寄其詞。蓋氣誼之篤，近時所罕。詩不多作，故無專集行世。（《湖海詩傳》卷一八）

一一一

王庭魁，字岡齡，吳縣（今屬江蘇）人。監生。有《小停雲館集》。

岡齡受詩法於沈文慤公，所居在楓橋，有小園花木之勝。能畫，藏弆名迹頗多，最愛文氏翰墨，故以小停雲名其館。風日佳時，恒招諸名士作文酒之會。後十餘年，岡齡謝世，圖畫盡亡，宅亦歸於袁氏。今又愷漁隱小圃，即其故址。（《湖海詩傳》卷一八）

一一二


徐薌坡（？—一七七九），字薝林，號澤農，青浦（今屬上海市）人。貢生。南巡獻賦，命入武英殿校書，未赴，卒。


薝林有聲庠序，梁文定公爲學政，試以萊羹賦，特見賞拔。中歲入京，寓延壽寺街之雲間會館。病瘵，余往視之，殘雪滿地，寒飆襲人，葛幃木榻，燈火青熒，顧余而嘆曰：“似此已是鬼境，復有何言！”因占兩絶云：“勞身擾擾役醯鷄，勘破蒙莊物理齊。客路殘生等蟬蜕，更無兒女繞床啼”；“得詩隨改又隨删，踏壁冥搜日夜間。最是生平有餘恨，末留著述在名山。”聲情酸楚，真不減鮑家之唱、上峽之謡。余故采掇獨多，以釋其恨。至才情之富有，屬對之名通，詞華之清贍，當與我邑中陶穎儒、邵植庭齊驅並駕，非餘子能望肩背也。（《瀕海詩傳》卷一八）

一一三


陶璉，字夏重，嘉興（今屬浙江）人。貢生。有《東籬詩鈔》。


夏重爲同年進士汪鈺之子。天才英異，風發泉湧，而筆之所至，皆合於規矩。常隨予至江西。言詩譚藝，頗有牙曠之知。五言如：“黄花三徑雨，紅葉一江風”；“落花驚蝶夢，香徑倦蜂游”；“江聲春雨漲，雲氣曉嵐蒸”；“墨雲千峰晚，酥雨一帆春。”七言如：“梅花數點春如許，月色三分夜未央”；“溪雨漸沾菱葉潤，野風微動稻花香”；“把酒但將杯送老，工書苦被墨磨人”，“掃花徑待琴僧過，種柳門容釣伴敲。”皆雅令可諷。其後客死蕪湖，詩卷零落，即浙西人亦罕有知者。（《湖海詩傳》卷一九）

一一四


張棟（一七〇五—一七七八），字鴻勛，震澤（今江蘇吳縣）人。貢生。有《看雲吟稿》。


鴻勛情性和藹，工於山水，行幐所至，群訂縞紵之交，浪迹江湖者三十餘年，惜無所就。詩卷甚多，不無疵累，今摘取十餘首，不啻細葛含風，輕羅叠雪。五言如：“客至驚啼鳥，人歸踏落花”；“山静餘寒燒，潭空響夜漁”；“雨聲寒古屋，雲氣薄秋山”；“水流隨客遠，花落閉門深”；“花邊留客雨，柳外落帆風。”七言如：“流水聲中停客舫，夕陽影裏掛漁罾”；“黄花香淡秋光老，落葉聲多夜氣清”；“落日淡含千嶂雨，斜風寒送一帆煙”；“啼鳥唤人驚午枕，飛花隨夢繞春江”；“空山落木散秋影，孤館月明生夜凉”；“樵子歸來花壓擔，漁扉開處竹連村”；“樹裏千燈銀錯落，花間雙管玉參差”；“魚穿花影驚初定，鳥亂松聲聽不分。”所謂詩中有畫，然也有畫不到處。（《湖海詩傳》卷一九）

一一五


莊寶書，字然乙，武進（今屬江蘇）人。監生。由四庫全書館議叙，官聊城縣丞。


然乙詩取裁大曆十子，淺而實深，薄而能厚，置之錢、郎間，了無差别。少困名場，壯爲下吏，而清和閒雅，一唱三嘆，絶異於訶璧問天、縛船送鬼者。（《湖海詩傳》卷一九）

一一六


查岐昌（一七一二—一七六一），字藥師，海寧（今屬浙江）人。諸生。有《吳趨》、《江上》諸集。


藥師爲初白先生孫。初白卒，久之未葬。藥師至京師，欲期麥舟之助，而無有應者。籜石與余作書致盧雅雨運使，所以資之者頗厚。會藥師歸家大病，盡斥其資，喪不克舉。未幾，藥師亦卒。余常見其手抄詩文凡四册，詩句新異，而散體文尤有法度。今求之，僅存詩數十番，餘已散佚矣。曾著《巢經閣讀古記》，亦俱失去。藥師句如《村居》云：“澤國稻粱肥鼠雀，海天雲雨混龍蛇。”《寄懷》云：“寓言急草王符論，捷徑應輸卜式家。”《觀荷》云：“何須解語能傾國，自喜居卑不染泥。”《春柳》云：“可知態好惟春月，贏得風流是少年。”皆有方寸五嶽隱然難平之概。楊編修繩武題其卷云“筆力盤硬”。正如陸魯望所謂“穿穴險固，囚鎖怪異，破碎陣敵”者，信然。（《湖海詩傳》卷一九）

一一七


徐堅（一七一二—一七九八），字孝先，號友竹，吳縣（今屬江蘇）人。貢生。有《絸園詩鈔》。


友竹襟情高曠，所居光福里，是梅花最深處。工隸書，喜篆刻，尤長山水，幾入麓臺之室。是以四方節鎮，皆思羅而致之，然性不妄交，非所好者不屑就也。先至長安，在畢秋帆幕府，已而游楚南，依陸朗夫者二年。時朗夫病且貧，恒有每食無魚之嘆，而友竹盤桓不忍去，至護其喪而歸。世因此益重焉。年至八十餘乃卒。所刻《絸園詩》八卷，多清隽之旨。句如：“山静傳齋磬，林疏出茗煙”；“燕歸新雨後，人去落花前”；“門低深隱樹，徑仄遍生苔”；“鐘磬諸天近，松篁列嶂開。”“雷殷遠山將送雨，江深高閣欲成秋”；“孤城背嶺千家暝，萬派朝宗二水分”；“盪漾舟行明鏡裏，往來人在畫屏中”；“鳥啼深樹初催麥，雨散低檐正熟梅。”山澤之臞，往往吟諷不能置云。（《湖海詩傳》卷一九）

一一八


黄之紀，字星岩，江寧（今屬江蘇）人。有《編緑堂詩》。


星岩喜爲詩文，讀書多别解。常論石奮，非其奏姊鼓琴；論李廣，非其誘殺降羌及斬霸陵尉，皆有特見。詩與宋范、陸爲近，如：“塔聳始知山有寺，鳥喧方覺樹藏巢”；“竈馬方隨司命至，土牛先傍縣官回”；“斜竹拂檐風力勁，明流當檻月光重”；“好花每喜啣杯賞，明月還思滅燭看”；“身壯喜無經日病，家貧只備隔宵糧。”皆佳句也。（《湖海詩傳》卷一九）

一一九


葉抱崧（一七三四—一七六五），字方宣，一字書農，南匯（今屬上海市）人。諸生。有《壺領山人集》。


方宣爲葉忠節公應榴曾孫，少以隽才著於峰泖。吳中如吳企晋、曹來殷、趙昇之、張策時外，方宣與劉跂三、薛少文、陸重暉齊名。惜其早卒，未底大成。（《湖海詩傳》卷一九）

一二○


陸藝，字樹人，昆明（今屬雲南）人。有《漱亭集》。


樹人以武將世家，耽心緗素，與其兄藻對床風雨，翰墨共娱。江坪工詩，樹人兼能畫，滇人目爲二難。陳大令文燦而外，莫能及也。餘去滇時，江坪以百韵詩見贈，而樹人又仿烏目山人作《風雨送行圖》，極工。其《漱亭集》中如：“亂鴉翻夕照，一犬吠孤村”；“野水明殘照，村墟入暮煙”；“碧草前溪路，斜陽遠寺鐘。”俱極清雅。（《湖海詩傳》卷一九）

一二一


涂逢豫，字長卿，上元（今江蘇南京）人。諸生。有《林於閣詩鈔》。


長卿居莫愁、桃葉間，少入秦淮文社，才情旖旎，爲世所推。故吳中楊文叔編修謂：“清詞麗句，窅然情深，溯源六朝，得其津筏。”天台侯嘉繙謂：“寫幽思於胎禽，寄遥情於孔雀。雌霓諧其賦手，雕龍隱作文心。”蓋諸名士傾賞如此。然中年早卒，所存無幾。（《湖海詩傳》卷一九）

一二二


江春（一七二一—一七八九），字穎長，號鶴亭，歙縣（今屬安徽）人。揚州籍諸生。後以總理鹽務，賜内務府奉宸苑卿，加至布政使銜。有《讀書樓詩集》。


江都自馬氏曰琯兄弟外，能讀書好客者，推江鶴亭。城東高阜名康山，相傳是對山遺迹，葺之以奉宸游。又館沈學子於家

 ，及卒，刻其《學福齋詩集》，其好事不多得也。（《湖海詩傳》卷一九）

一二三


陸授詩，字蒼雅，嘉定（今屬上海市）人。諸生。


蒼雅美丰姿，性聰穎，能詩，旁及音律、刺綉、飲膳，無不工巧絶倫。尤長於畫。未及三十而殁。弟遵書，别見於後。（《湖海詩傳》卷一九）

一二四


盛百二（一七二〇—？），字秦川，號柚堂，秀水（今浙江嘉興）人。乾隆二十一年（一七五六）舉人，官淄川知縣。有《皆山閣詩集》。


秦川家世科第，覃思詞章，兼耽經誼。所著《尚書釋天》，雖未精通推步，而星躔日軌，多所發明。晚主山東藁城書院，所學益深。詩宗小長蘆，亦抒寫自如，異乎世之涂澤者。（《湖海詩傳》卷二○）

一二五


朱雲駿（一七一八—一七八一），字逸湄，金匱（今江蘇無錫）人。乾隆二十一年（一七五六）舉人，官隆昌知縣。有詩九種，統爲《畫莊類稿》。


予自黔至蜀，路過隆昌，夜宿官齋。逸湄篝燈置酒，出示其《積畫》、《蘆芽》諸集，其詩冲和嫻雅，不惟牧令中無此人，即梁溪諸君子亦無能京駕也。句如：“薄醉易消鄉夢後，殘陽正擁亂峰間”；“蘆芽過雨添新緑，蔬甲迎秋綴嫩凉”；“白石清泉琴寫韵，紅花翠篠眼增明”；“白飯青刍冲雨客，烏絲紅袖落花天。”皆清麗芊眠。或謂其如姚武功、梅都官，殆未然也。（《湖海詩傳》卷二○）

一二六


凌應曾，字祖錫，號叔子，上海人。乾隆二十一年（一七五六）舉人。


叔子爲榆山少司馬從子。游黄山時，詩最工，如《天竺寺》云：“法鼓時一聲，千山送空響。”《早發自沙步》云：“日出兩三竿，雲中見山頂。”《富春》云：“江緑山逾青，舟行畫圖裏。”《香爐峰》云：“雲中露微月，忽照香爐峰。”何減襄陽、摩詰？（《湖海詩傳》卷二○）

一二七


曹錫寶（一七一九—一七九二），字鴻書，號檢亭，上海人。乾隆二十二年（一七五七）進士，官監察御史，贈左副都御史。


檢亭胸襟瀟灑，早入内廷，隨巡侍直，時有篇章，流傳日下。及登進士，改庶常。復由部曹擢爲侍御。因見朝貴家人貪縱不法，劾之，詢無實據，吏議請革職，詔特原之，仍令留任。及至嘉慶己未正月，上追念其慷慨敢言，不愧諍臣之職，且其事亦非失實，追贈副都御史，並蔭其子爲中書，蓋異數也。君中歲後頗好小學，《爾雅注疏》校勘再三。詩亦不多作。（《湖海詩傳》卷二○）

一二八


彭元瑞（一七三一—一八〇三），字掌仍，號雲楣，南昌（今屬江西）人。乾隆二十二年（一七五七）進士，官至工部尚書，贈太子太保，協辦大學士。謚文勤。


文勤少年敏慧，早直西清。應奉文字，婉麗清新，往往出人意表，所進無不被蒙奬賞者，而恭跋御製全韵詩，乃集千字文爲之。又撰乾清宫前燈詞，駢體尤佳。上賜以貂裘端硯，中外榮之，故恩眷終不替。嘗輯宋人四六□□卷

 ，更爲藝林傳誦。（《湖海詩傳》卷二○）

一二九


蔣士銓（一七二五—一七八五），字心餘，號苕生，鉛山（今屬江西）人。乾隆二十二年（一七五七）進士，官編修。有《忠雅堂集》。


苕生諸體皆工，然古詩勝於近體，七古又勝於五古，蒼蒼莽莽，不主故常；正如昆陽夜戰，雷雨交作；又如洞庭君吹笛，海立雲垂，信足以開拓萬古之心胸，推倒一時之豪杰也。君長身玉立，眉目朗然，嶔崎磊落，肺腑槎枒。遇忠孝節烈事，輒長歌以紀之，凄鏘激楚，使人雪涕。夙知音律，意所未盡，放而爲院本，有《芝龕》、《香祖》諸劇，世尤稱之。錢香樹尚書、金檜門總憲，先後督學西江，皆待以國士，故生平誦法不衰。裘文達公曰修，嘗以君與彭司空元瑞並薦上前，故御製詩有江西兩名士之目。然司空久直西清，洊登鼎軸，而君卒以編修終，．非所謂數奇者耶

 。乾隆戊申，余以布政使南昌，而君已下世矣。既展其墓，復過所居蕺園、攬小鷗波草堂、秋竹山房、釀春花榭、青珊瑚館、邀魚步、茶煙奥、奩月簃、晚晴牖、芳潤齋、緑隱樓諸勝，爲之撫然。（《湖海詩傳》卷二一）

一三○


彭紹昇（一七四〇—一七九六），字允初，號尺木，長洲（今江蘇吳縣）人。乾隆二十二年（一七五七）進士。有《觀河集》。


允初爲芝亭先生第四子。家世清華，簪纓相望，而自隽南宫，即辭[image: ]
 仕。歸而專心白業，香燈禅板，幾似黄面頭佗。所著《居士》等集，使讀者咸有樂邦安養之羡，支那撰述，無以逾之。然文章流别，亦能識其源委，古文宗法震川，而詩亦克承其家學。晚年怛化，石君司農稱其已登灌頂位。昔陳思嘗主遮須，白傅亦歸兜率，以今證古，或不誣也。（《湖海詩傳》卷二一）

一三一


張遠覽（一七二七—一八〇三），字偉瞻，西華（今屬河南）人。乾隆二十四年（一七五九）舉人，官鎮遠知縣。


偉瞻沈静誠慤，望而知爲恭人端士，鄉試出朱石君先生門下。垂三十餘年，始爲縣令，得黔之鎮遠，地處冲繁，且值軍興之際，遂乞老以歸。所居在西華城南，有水田一頃，善本書二三千卷，偕門人王耕畲講習以終老。不喜爲詩。學古文，得震川一體。予已採入《湖海文傳》中。（《湖海詩傳》卷二一）

一三二


畢沅（一七三〇—一七九七），字湘蘅，號秋帆，鎮洋（今江蘇太倉）人。乾隆二十五年（一七六〇）殿試第一人及第，官至湖廣總督，贈太子太保。有《靈岩山人詩集》。


秋帆制府，少得詩法於其舅張郎中少儀。登大魁，入詞垣，愛才下士，海内文人咸歸幕府。凡有吟咏，信筆直書，天骨開張，無繪句絺章之習。又好刻書，惠定宇徵君所著經説，悉爲剞劂。生平有幹濟材，在陝重建省城，又修華陰太白祠及涇渠，在豫開賈魯河，修桐柏淮源廟。金川用兵，凡軍裝騾匹，陸續協濟，故深受主知。取其所撰《關中勝迹圖志》三十二卷，録入四庫館書中。又取所進李廷珪墨、北宋刻絲山水，題詩嘉賞，以示優眷。至每逢入覲，必令在南書房矢音賡和。出領封疆，入參侍從，亦節使中所罕見也。（《湖海詩傳》卷二二）

一三三


王文治（一七三〇—一八〇二），字禹卿，號夢樓，丹徒（今屬江蘇）人。乾隆二十五年（一七六〇）殿試第三人及第，官至臨安知府。有《夢樓詩集》。


禹卿賦才英俊，尤工書，楷法河南，行書效蘭亭、聖教。入京師，士大夫多寶重之。時全侍講魁、周編修煌奉使琉球，挾以俱往。故其詩一變，頗以雄偉見稱。及歸，以第三人及第，益風流自喜。不四五年，出守臨安。又二年被劾東還，遂無意於仕進矣。其時錢塘袁子才壯年引退，以詩鳴江浙間，禹卿繼其後，聲華相上下。年未五十，即耽禪學，精於《楞枷》、《唯識》二書。晚年刻其詩□□卷

 ，中多秀句，如：“將離更唱紅蘭曲，相憶應看青李書”；“煙光自潤非關雨，水藻俱馨不獨花”；“光生明月琉璃地，暖勒餘春芍藥天”；“芳草心情淹妓館，梅花時節上僧樓。”皆堪吟玩。（《湖海詩傳》卷二二）

一三四


吳璜（一七二七—一七七三），字芳甸，號鑒南，山陰（今浙江紹興）人。乾隆二十五年（一七六〇）進士，官户部主事。發四川，以知州用。殉難，贈巡道，入祀昭忠祠。有《黄琢山房詩鈔》。


芳甸爲予己卯鄉試所取士，承其尊人樸庭之學，專心吟咏。官户部時，間一二日，必造予談詩，雖冬夕嚴寒，雪花如掌，僕人凍冱，手足皆僵，而芳甸猶堅坐清譚，斷斷不已。後從總督劉君秉恬辦金川糧餉，兵潰，行至登春，戰殁。沈太守清任、蔣編修士銓皆爲作傳。君詩舂容莊雅，而才氣自不可遏。句如：“門掩梨花經雨瘦，庭深芳草逐愁長”；“孤燈蟋蟀催詩急，疏雨梧桐入夢寒”；“碧雲影斷人何處，黄葉聲寒雨忽來”；“忍寒偶隱烏皮几，感舊頻挑鳳脛燈”；“漫携謝朓驚人句，要和張華勵志詩”；“華年忍向閑中度，妙諦都從悟後參”；“夢回紙帳梅花白，笑檢綈袍草色青。”皆工麗可傳。惜其集出於烽火之餘，未爲全備。（《湖海詩傳》卷二二）

一三五


程之章，字柯坪，仁和（今浙江杭州）人。乾隆二十五年（一七六〇）進士，官雲南通判。有《爽籟山房集》。


柯坪年少工詩，力求排奡。杭編修堇浦謂：“其思既深湛，才復警拔，天工人巧，交擅爲用。”傅侍講閬亭謂：“其警幽律，扣虚牝，不風而體自輕，非秋而氣已冽。”蓋互相矜賞如此。服官未幾，旋以銅額多虧，幾干頌繫，家既破而身隨之。文人九命，可爲喟息者也。（《湖海詩傳》卷二二）

一三六


吳楷，字景儒，江陰（今屬江蘇）人。乾隆二十五年（一七六〇）進士，官騰越知州。有《退圃集》。


乾隆戊子、己丑間，緬甸因蠻暮木邦土司内附，侵犯邊境，屢討未克，乃命忠勇富察公爲經略，率兩副將軍討之。惟時滿漢官兵徵調數萬，又有吉林、福建水師造舟下南大金江，軍實所資，動須百萬。君以一知州，搘柱其間，供億浩繁，無不咄嗟立辦，督撫倚藉，如左右手，軍帥皆器其才。師既罷，將薦於朝，而君以積勞成疾乞歸，不數年而卒。時論惜之。詩非專長，然匆遽中援毫立就，亦多清雅可觀。（《湖海詩傳》卷二二）

一三七


謝啓昆（一七三七—一八〇二），字藴山，號蘇潭，南康（今屬江西）人。乾隆二十五年（一七六〇）進士，官至廣西巡撫。有《樹經堂詩集》。


藴山爲覃溪少卿入室弟子，篤信師説。故宦轍所至，留心著撰，在京口邗江遇古迹題咏而表章之。又得秋帆制軍史籍考未全之本，補綴成書，凡若干卷。至桂林，作《粤西金石志》，與覃溪《粤東金石志》並行。又招縣丞王尚珏、孝廉方正胡虔等修《廣西通志》，微顯闡幽，搜羅博洽。爲詩不名一家，而詳於咏史，足資後來考證。（《湖海詩傳》卷二二）

一三八


錢受穀（一七一五—一七七二），字黄予，秀水（今浙江嘉興）人。乾隆二十二年（一七五七）召試，賜内閣中書。二十五年成進士，官雲南迤東道。有《燕貽堂詩稿》。


黄予尊人爲阿文成公受業師，亡於京邸。黄予方弱冠，扶靈以歸。家極貧，從其姊夫沈編修昌宇於湖北學幕，亦皆徒步往來。既由召試入中書，成進士，授庶常，改户部，悉心核算，人謂幹才。及觀察滇南，軍需旁午，凡有勞苦，必身任之，而操守清潔，不肯絲毫苟得，雖屋宇卑陋，飲食粗糲，不恤也。少時讀書，務爲絶俗。在滇南時，每至五更夢醒，輒取昔時所誦，如《治安書》、《天人策》、徐孝穆《與楊愔書》、庾子山《哀江南賦》、劉蕡《對策》、杜牧《論兵》諸大篇，蹋壁温之，盡一篇乃已，奴隸驚起。余輩深愧不如。（《湖海詩傳》卷二二）

一三九


王曾翼（一七三三—一七九五），字敬之，號芍坡，吳江（今屬江蘇）人。乾隆二十五年（一七六〇）進士，官至甘凉道。有《居易堂詩集》。


芍坡不以詩名，而諸體皆工，無慚作者。如《苦雨》云：“長埒何時堪躍馬，深林昨晚又鳴鳩。”《籃輿》云：“浪喧危峽千堆雪，香裛幽花一片紅。”《謁楊忠愍公祠》云：“誤國何人開馬市，孤忠獨見觸龍鱗。”《初度》云：“前程底用占靈筴，歸計惟應理釣竿。”皆名家句也。（《湖海詩傳》卷二二）

一四○


吳泰來（一七二二—一七八八），字企晋，號竹嶼，長洲（今江蘇吳縣）人。乾隆二十五年（一七六〇）進士。二十七年召試，賜内閣中書。有《净名軒集》。


企晋襟期清曠，意致蕭閑，咸謂東晋許元度、劉真長之比。少中副車，選校官，俯仰仕途，非其好也。特以松滋山水之佳，勾留竟歲，旋以病歸。其大父吉安太守銓歸築遂初園於木瀆，雲林杳靄，花藥參差，有柳堤鶯囀、竹溪煙雨、平橋夏漲、爽臺秋月、古堂晚香、莎村觀刈、松門夕照、松閣聽濤、岩東霽雪諸勝。其尊人用儀復購書數萬卷於其中，多宋、元善本，遂與江、浙諸名士流連觴咏、坐無俗客。惟李布衣果、惠徵君棟、王光禄鳴盛、錢詹事大昕、曹學士仁虎、趙少卿文哲、張舍人熙純、朱明經方靄、上舍昂、凌孝廉應增、汪員外棣，張崗、沙維杓兩布衣，及名僧逸雲、念亭，畫師則王存素，琴師則周紫芝，皆一時之選也。如是十餘年後，雖成進士，以召試賜中書，而少無宦情，壯而彌甚，東南人士，望之如仙。既而兄弟争析産，出藏書而貨之，並售其園。於是同年畢公沅招主關中書院，携家而往，後又隨至開封，年六十餘而卒。企晋才情明秀，尤嗜徵君所注《精華録訓纂》，故作詩大旨一本漁洋。吳中數十年來，自歸愚宗伯外，無能分手抗行者。中年自定其詩十卷爲《硯山堂集》，徵君序之。餘稿皆藏於家。予與訂交，將及四紀，向所同游者，零落殆盡，金谷、玉山之雅集，不可復得。今取其詩而吟諷之，不啻山陽之笛矣。（《湖海詩傳》卷二三）

一四一


王宸（一七二〇—一七九七），字子凝，號蓬心，太倉（今屬江蘇）人。乾隆二十五年（一七六〇）舉人，官至永州府知府。有《蓬心詩鈔》。


蓬心，麓臺侍郎曾孫。所繪山水，頗能入室。美鬚髯工飲酒，爲人疏節闊目，胸無城府。官中書舍人日，所居與予對門，先爲予畫《蒲褐山房圖》，又爲予畫《惠山竹爐茶卷》，蓋仿明王孟端舊本而作。久之，昇爲湖南永州太守，州山水幽峭，又往來於瀟湘間，繪事益精。乾隆庚戌，余奉命按事長沙。會歲暮，蓬心踏雪來訪，後爲余畫《雲棲教觀圖》，蕭疏蒼翠，可謂名家，其平生所著有《繪林伐材》十卷，上自黄帝時史皇，下逮國朝乾隆時人，亦畫史之總龜也。（《湖海詩傳》卷二三）

一四二


祝喆（一七二九—一七八四），字明甫，嘉興（今屬浙江）人。乾隆二十五年（一七六〇）舉人。有《西澗堂詩稿》。


西澗爲豫堂先生子。工畫梅，横斜偏反，各極自然，直與陳楞山、金壽門輩異曲同工。詩學山谷老人，疏瘦苦澀，不肯墮尋常經術。錢嗣伯編修評云：“風度閒雅，氣韵高秀，往往尋味於人所不味，而風致彌佳，超然塵壒之表。”（《湖海詩傳》卷二三）

一四三


徐觀海，字彚川，號袖東，錢塘（今浙江杭州）人。乾隆二十五年（一七六〇）舉人，官寧州知州。


袖東性情瀟灑，工小楷，畫蘭竹尤精。嘗從予方略館爲寫書官，其後在江西爲屬官，衙齋相對，談詩讀畫，幾忘其爲五斗折腰人也。自予入佐秋官，君亦旋殁。詩集不可復見，即所存數首，清遠閑放，宛見其人。（《湖海詩傳》卷二三）

一四四


申兆定，字圖南，號鐵蟾，陽曲（今屬山西）人。乾隆二十五年（一七六〇）舉人，官定邊知縣。


圖南少日清羸多病，弱不勝衣。歷官湖南衡陽、河南長葛及陝西大荔朝邑，均以廉聲著聞，然非其好也。中年學道，留心參同悟真。聞涇陽有李半仙者，本大興人，雲遊海岳，得養生術，年可一百四五十許，晚居陶復中，衣履垢膩。圖南屏車騎，親謁之，從容扣擊，爲其許可。又工分書，遇有漢、魏碑碣，必於齾缺尋其點畫，凡偏旁波磔，反覆考證，臨摹數十過乃已。所撰涵真閣漢碑文字，如《郙閣頌》、《張壽》、《景君》諸碑跋，皆精深詳審，以訂《隸釋》、《隸辨》及《金石圖》之異同，故當自成一書，獨有千古。作令十年，遽歸奄忽，其《夢入西溪枕上偶賦》云云，殆其詩讖耶？（《湖海詩傳》卷二三）

一四五


張應均，字星岩，號東畲，元和（今江蘇吳縣）人。貢生，官酉陽州判。有《入蜀草》。


東畲工於山水，居京師，極爲今相國董公蔗林所賞。自入蜀後，筆墨尤勝。未幾，以病告歸，家居數十年而殁。詩不多作，近體亦復閒雅。東畲本宋魏國公之後，家藏南軒官湖北路轉運副使敕書，凡十四行，一百二十二字，上有御書之寶。據敕書，南軒曾官御史兼秘閣，考之本傳，未嘗爲御史，亦未嘗爲轉運副使，此可證《宋史》之闕也。後有程南雲跋云： “南軒十一世孫居松江，有鏡秋閣，自號九峰，其弟遷居吳門，故敕書存於東畲家。”而九峰不見於《松江郡志》，附記於此，並志我松之好事者。（《湖海詩傳》卷二三）

一四六


趙翼（一七二七—一八一四），字雲松，號甌北，陽湖（今江蘇常州）人。乾隆二十六年（一七六一）殿試第三人及第，官至貴西道。有《甌北集》。


雲松性情[image: ]
 儻

 ，才調縱横，而機警過人，所遇名公卿，無不折節下之。初受知於汪文端公，及入中書直軍機處，傅文忠公尤愛其才。旋以及第，改翰林數年，簡放知府，出守廣西鎮遠。時緬甸用兵，詔選鄰省幹才助搜軍實。君住永昌半載，會文忠將督兵深入，遣之還粤。又爲李制府所賞，調廣州，並登薦剡，擢貴西道。尋以母老留養，遂不復出，迄今幾三十年。同時與袁子才、蔣心餘友善，才名亦相等，故心餘序其詩謂： “興酣落筆，百怪奔集，奇恣雄麗，不可逼視。”子才謂其“忽正忽奇，忽莊忽俳，稗史方言，皆可闌入”。洵知言也。乾隆辛亥夏，余與慶樹齋尚書奉使讞事高郵，君時主揚州書院，拏舟見訪，啣杯促膝，竟日而返。蓋其篤舊交、嗜譚藝如此。（《湖海詩傳》卷二四）

一四七


陸錫熊（一七三四—一七九二），字健男，號耳山，上海人。乾隆二十六年（一七六一）進士。二十七年召試，賜内閣中書，官至左副都御史。有《篁村詩集》。


耳山博聞强記，資禀絶人。由中書入直軍機。初與予奉敕編《通鑒輯覽》。頃之命輯《永樂大典》。復求天下遺書，開四庫館以薈萃之，校對數百人，謄録至千餘人，歷十年始成。而君與今大宗伯曉嵐司其總。每進一書，仿劉向、曾鞏例，作提要冠諸簡首，上閲而輒善之。特旨由刑部郎中授翰林侍講，文學受知，骎骎響用，典試者三，督學政者一。後因奉天所儲四庫館書中多脱落舛誤，奏請自往覆校，比至而病殁。時論無不痛惜。平日進御之作，工而不穠，婉而能切，同人推爲莫及。至詩文，隨手散佚，殁後搜篋中，得數百首，皆應酬之作，非其稱意者。（《湖海詩傳》卷二四）

一四八


曹仁虎（一七三一—一七八七），字來殷，號習庵，嘉定（今屬上海市）人。乾隆二十二年（一七六七）召試，賜内閣中書。二十六年成進士，官至侍講學士。有《咏典》、《秦中》、《刻燭》、《炙硯》諸集。


來殷以聲華名望爲都下所推，然端静自守，恂恂粥粥，不至朝貴董灼之門。其詩初宗四杰，七言長篇風華縟麗，壯而浸淫於杜、韓、蘇、陸，下逮元好問、高啓、何景明、陳子龍及本朝王士禎、朱彝尊諸公，横空排奡，才力富有。七律尤高華工整，獨出冠時。雄渾之語，則有：“雙峽天低連雪嶺，五丁地險接維州”；“校尉盡看紅帓首，材官齊號黑雲都”；“奸細幾曾誅趙信，征人空見老班超”；“紫霧千盤開漢碣，碧霞四氣拱秦封”；“西京專閫推横海，東漢登壇數伏波”；“初添蜀郡三城戍，更遣秦川四道兵”，“執法烏臺秦御史，談經絳帳漢儒林。”情韵之語，則有：“梨花小院重重樹，燕子高樓面面風”；“叱犢聲聞黄稻隴，歸鴉影點緑楊村”；“東風樹樹生紅豆，南浦迢迢送緑波”；“明窗曲几彈棋地，小雪疏梅咏絮天”；“初聽成雷喧白鳥，閑看避雨徙無駒”；“澗道水聲疏雨歇，江天帆影夕陽多”；“客路正當歸雁後，鄉心多在落花初”；“白蘋千點鷺初散，紅雨一簾鶯亂啼。”時詩道雜而多端，或仿白居易，或仿黄庭堅、楊萬里，或至仿袁宏道，信手涂抹，率以流易佻巧爲能。如郭舍人之俳諧，鄭五之歇後，黄茅白葦，彌望皆是。及來殷詩出，乃奏金石以破蟋蟀之鳴。然其集未行世，人知之者尚少。

定例各宫殿門對聯撰自翰林，次由工部，每至封印後，工部堂官率屬敬謹懸掛，新春開印後，收而謹藏之，歲以爲常。其[image: ]
 舊者，隨時更换。乾隆癸未、甲申間，多係來殷恭撰。今其集中所存如：皇極左門云：“九重敷斂範陳箕、曼羡蕃釐其錫，萬國會歸光戴斗、盪平軌路同遵。”右門云：“洛籌福紀慶洪延、象協居中建五，乾筴祥符征順叙，功侔則大函三。”斂禧門云：“輝駢寶券晋雲閶、推策純常集嘏，慶衍瑶籌贏澥屋、闡珍舄奕流禔。”斂禧左門云：“重宵日月燭昇恒、景運祥開久照，八表山川征樂壽、昌期福集新韶。”右門云：“化成熙皞驗風從、治比春孳夏育，祥迓熾昌昭德致、符呈乾絡坤維。”錫慶門云：“億萬齡錫羡延洪、保定自天孔固，三千界重熙洊洽、祥和與物同春。”左門云：“三壺景象駐恒春、釦砌環迎戬福，六幕光華征復旦、彤宸茂集繁祺。”右門云：“珠囊晷緯召庥征、福界坦臨太乙，玉燭年華彰瑞應、昌辰化溥由庚。”影壁門云：“川岳獻珍符、煙煴闡瑞，日星昭景貺、糺縵呈華，玉琯奏諴和、氣調九[image: ]
 ，瑶樞征廣運、衡正三階。”茶膳房云：“得氣先蓂長應月，呈祥翠萐並迎風”；“五色雲英滋秀草，千秋露實熟蟠桃”；“湛露凝甘盈缶瓮，光風布煦應瑶筩”；“液酌衢尊同介景，音調嶰管遍覃禧。”例此數百言，置之盛唐詩内，皆絶妙好詞也。昇平故事，自古罕傳，足爲詞林程式，故摘録於此。（《湖海詩傳》卷二五）

一四九


顧震，字葦田，錢塘（今浙江杭州）人。乾隆二十二年（一七五七）召試，賜内閣中書。二十六年成進士，官至刑部員外郎。有《一得齋詩稿》。


葦田能詩，尤工書法，極爲梁文莊公所賞。丁酉科，充江南副考官，與今石庵相國同事，號稱得人。（《湖海詩傳》卷二五）

一五○


李文藻（一七三〇—一七七八），字素伯，號南澗，益都（今屬山東）人。乾隆二十六年（一七六一）進士，官至□□知州

 。有《恩平》、《潮陽》、《桂林》諸集。


素伯窮經志古，肆力於漢、唐注疏。以粤東縣令薦昇州牧，引見來京。聞余有惠氏《易漢學》諸書，至余寓舍借抄，大暑中漫膚多汗，沾漬衣襟，不以爲苦也。詩不多作，亦頗工穩，如《觀音岩》諸詩，尤爲雄健。惜年未中壽，殁於粤西。其餘著作，無可表見者。嘗約其友人周編修書昌，取經史著述之未甚傳於世者，刻爲《貸園叢書》。而素伯殁，其後遂不能續。今所傳者，止此十二種而已。（《湖海詩傳》卷二五）

一五一


馮應榴（一七四〇—一八〇〇），字星實，桐鄉（今屬浙江）人。乾隆二十六年（一七六一）進士，官至鴻臚寺卿。


星實英明豁達，有幹濟才。既以江西布政使罷歸，益肆力於典籍。尊人養吾侍御注李玉溪詩，最爲精贍。君師其意，以蘇文忠公詩注疏舛尚多，遂取王梅溪、施輔之、查初白諸本合抄之，以考其是非得失。所採正史而外，凡叢書脞説可爲證據者，靡不搜討。余撰《金石萃編》，載文忠石刻頗多，兼以後賢題跋，君亦獵取之以爲助，亦可征其精審已。（《湖海詩傳》卷二五）

一五二


儲秘書（一七一八—一七八〇），字玉函，宜興（今屬江蘇）人。乾隆二十六年（一七六一）進士，官至黄州知府。有《緘石齋詩稿》。


玉函好游汗漫，兩度嶺南。中年後，始中甲科，數載省郎，一麾出守。尋以罷官歸，卒。其詩淺而實腴，清而不激，正如素練輕縑，雅宜時用。五言有：“鞭絲紅稻雨，帆影白蘋秋”；“竹陰清石磴，花色淡秋衣”；“亂鴉盤古塔，凍鵲聚閑門”；“海月迎人滿，山花背客妍”；“苔階微霰白，竹屋亂煙青”；“玉梅殘夜雪，銀燭小樓春”；“峽暗漁燈小，江空戍角高”；“雪屋寒炊黍，風燈夜翦蔬。”七言有：“野雨舟横新水渡，晚凉人在緑陰村”；“雨色盡歸山一角，春光恰到柳三眠”；“客辰先覺凉風至，鄉思空隨夜月盈”；“衣袖尚存慈母綫，盤飧重剪故園蔬”；“故園重見花如雪，舊雨相看鬢有絲”；“緑蔭村邊孤寺掩，春陰墻角一花明”；“倚閭有母心空切，負郭無田計總非”；“燭殘客舍聽蛩語，葉滿長安送馬蹄。”同人每傳誦之。又工倚聲，見予所採《國朝詞綜》，與其鄉任曾貽、史承謙相埒。（《湖海詩傳》卷二五）

一五三


趙文哲（一七二五—一七七三），字昇之，號璞函，上海人。乾隆二十七年（一七六二）召試，賜内閣中書。殉金川難，恤贈光禄寺少卿。有《媕雅堂》、《娵隅》等集。


昇之賦才英敏，少在申江書院，得凌少司馬指授。論詩以新城爲主。既而與張策時、凌祖錫、汪韡懷、吳企晋同學。至蘇州，又與予及鳳喈、來殷互相砥礪，於唐、宋、元、明、本朝大家名家，無所不效，亦無所不工。自入内閣，直機地，益爲於文襄公所賞。暨偕予入滇、蜀，得江山之助，所作尤變化新奇。至其外佳句可摘者，如：“藕花香遠隨蘭棹，桐樹陰清滿葛衫”；“層層露檻全臨水，葉葉風帆直到門”；“迹異騷人吟楚些，趣同傲吏托齊諧”；“中年絲竹愁兒女，少日楂梨憶弟兄”；“白髮已虚鉛鼎術，青山空憶草堂貲”；“牽得碧蘿能補屋，穿來黄竹解擎箱”；“秋風遠度關門樹，曉日晴開岳井蓮”；“老去評量絲竹肉，客來贈答影形神”；“夕陽沽酒柴桑路，夜雨題詩苦竹州”；“出世尚仍居士服，浮家擬署散人銜”；“矢石餘生嗟已老，詞章小技愧非尊”；“晚歲蟲魚空著述，故山猿鶴漫移文”；“羽林卒勁排鵝鸛

 ，上苑書稀斷雁鴻。”亦炎洲之翡翠，渤海之珊瑚，采擷不能窮也。（《湖海詩傳》卷二六）

一五四


張熙純（一七二五—一七六七），字策時，號少華，上海人。乾隆二十七年（一七六二）舉人。三十年召試，賜内閣中書。有《華海堂集》。


策時英姿壯氣，與昇之同學齊名。而胸襟軒爽，照人若雪。兩人成名後，臭味稍有差池。策時中年殁於京邸，未歷江山兵燹之奇，故所作未免稍遜一籌。五言如：“人家藏遠樹，漁火入寒流”；“澄澗分岩翠，虚亭受月明”；“洗鉢永花雨，翻經和海潮”；“竹陰連别院，花雨静禪扃”；“香臺孤磬發，碧殿一燈深。”七言如：“邱中久已馴龍性，隴上何須赴鶴書”；“連江暮雨孤帆卸，萬樹秋聲一雁飛”；“笛床風細催三弄，酒座香濃試一浮”；“疏雨一旗山店酒，春風雙轡馬塍花”；“詩就涪翁分一瓣，酒同坡老鬥三蕉”；“紅牙曲罷千花暝，青翰舟回一水香。”亦數十年來，吾鄉握槧懷鉛之士，所當膾炙。（《湖海詩傳》卷二七）

一五五


嚴長明（一七三一—一七八七），字道甫，號東有，江寧（今屬江蘇）人。乾隆二十七年（一七六二）召試，賜内閣中書，官至侍讀。有《歸求草堂集》。


東有生長秦淮，性情韶令，六代風華，資其芳潤。幼與俞藕塘、鮑雅堂、董絃匏倡和，麗藻流傳。表聖所云“采采流水，蓬蓬遠春”者也。旋爲夢文子司農所知，延舉於雅雨運使。寓官梅亭最久，益偕四方名士論交，而與余及惠定宇徵君、王受銘主事、沈學子貢生，共數晨夕。於是上探經訓，下攪叢書，發爲詞章，備形鴻博。尋以獻賦入中秘，繼直軍機，鳴鞭珥筆，時扈屬車。然荷衣蕙帶，輒志江湖。晋侍讀後，遂以病歸。會畢君秋帆巡撫西安，招在幕府者十有餘年。尋歸白下，復主廬江書院以殁。其子觀，能讀父書。所補《元和郡縣志》，亦爲詳確。（《湖海詩傳》卷二七）

一五六


朱孝純（一七三五—一八〇一），字子穎，漢軍正紅旗人。乾隆二十七年（一七六二）舉人，官至兩淮鹽運使。有《海愚詩鈔》。


子穎爲都統龍翰之子。承其家學，能畫，尤長於孤松怪石。擅逸氣，鬚髯不多，有兩莖緣唇而下，長二尺許，風吹飄然，拈之頗自憙也。作令四川，獨游峨眉，經旬乃返。後以迴避，當量移他省。時大兵方討金川，子穎單騎赴營觀戰鬥，久而去之，其[image: ]
 儻奇偉如此。愛友朋，凡知名士，如姚郎中姬傳、王太守夢樓，皆所最契者。晚爲揚州鹽運使，方欲招致大江南北諸賢爲文酒之會，而遽以風痹解職。姬傳謂其“不可一世之氣，勃然動於紙上”，夢樓謂其“豪宕感激之意，屢見於詩者”，信也。（《湖海詩傳》卷二七）

一五七


韋謙恒（一七二〇—一七九六），字慎占，號約軒，蕪湖（今屬安徽）人。乾隆二十二年（一七五七）召試，賜内閣中書。二十八年殿試第三人及第，官至貴州布政使。有《傳經堂詩選》。


皖桐詩派，前推聖俞，後數愚山，以嘽緩和平爲主。約軒承其鄉先生之學，故不以馳騁見長。六一居士序《宛陵集》謂“古雅純粹”；汪堯峰序愚山詩謂“簡切淡遠”。舉似約軒，可謂得其法乳者。約軒以翰林大考受知，不數年直綸扉，出爲方伯，緣事罷歸。以四庫館編校，加鴻臚寺少卿，故吟興至老不衰。令子協夢，精於儀禮。有《蠡測》十七卷。不喜爲詩，故無所採。（《湖海詩傳》卷二八）

一五八


姚鼐（一七三二—一八一五），字姬傳，桐城（今屬安徽）人。乾隆二十八年（一七六三）進士，官至禮部郎中。有《惜抱軒集》。


姬傳豈弟慈祥，而襟期瀟曠，有山澤間儀，有松石間意，簿書刀筆，雅非所好也。詩旨清隽，晚學玉局翁，尤多見道之語，望其眉宇翛然，已知在風塵之表矣。既歸，屢主安徽敬敷、江寧鍾山、揚州安定三書院，以讀書學道教多士。地方大吏，無不愛而重之。古文淳古簡净，紆徐往復，亦多不盡之味。（《湖海詩傳》卷二八）

一五九


王嵩高（一七三五—一八〇〇），字少林，寶應（今屬江蘇）人。乾隆二十八年（一七六三）進士，官平樂府知府。


少林門第清華，如樓村殿撰，白田庶子，皆其大父行。文學之傳，師承有自，故發於詩者，或幽静而閑止，或奔騰而排奡，皆音節自然，駸駸入前賢之室。吟編甚富，今所采摭者，止《游梁》一集耳。以郎中出守粤西，未及歲，以乞養歸，後遂不復出。一爲安定書院院長而卒。聞其詩多散佚者。（《湖海詩傳》卷二八）

一六○


蘇去疾（一七二八—一八〇五），字獻之，常熟（今屬江蘇）人。乾隆二十八年（一七六三）進士，官□□知州
 
[19]

 。有《涉藝園詩集》。


獻之樹節孤峭，天懷夷曠，鳳喈常以張覆輿、殷伯岩爲比。樂府最古質奇奥，然如：“河漢淡無影，滄江流有聲”；“獨夜久不寢，雨聲聞更凉”；“夜凉風邃起，明月滿前村。”又極清遠蕭淡。由庶吉士改主事，出爲知州，與世聱牙，遂謝病歸。家居三十餘年，杖履逍遥，朱顔白髮，視聽不衰，虞山人指以爲仙。（《湖海詩傳》卷二八）

一六一


李集（一七一六—一七九四），字繹刍，秀水（今浙江嘉興）人。武曾之孫。乾隆二十八年（一七六三）進士，官鄖縣知縣。著《願學齋詩鈔》。


繹刍早耽理學，晚爲循吏，詩非所好，而清深蒼老，實合於古人繩度，稱其家傳無愧。年七十九卒。《臨終詩》云：“一曲蒹葭水繞門，歸田十載住荒村。家藏止有圖書在，付與雲礽世守存。”其標格可見。子旦華，隽才早卒。孫遇孫，有名庠序間。俱見於後。（《湖海詩傳》卷二八）

一六二


董潮（一七二九—一七六四），字曉滄，海鹽（今屬浙江）人。乾隆二十八年（一七六三）進士，改庶吉士。有《東亭詩選》。


東亭綺歲能詩，與沈文恪初有十子之刻，金舂玉應，爲世所稱。既而贅壻蘭陵
 
[20]

 ，兼以饑驅奔走，故其詞句凄鏘。如《感事》云：“已悲閲世同劉峻，莫更逢人説項斯。”《芙蓉池》云：“豆泣釜中知有恨，蒲生塘下更堪悲。”《姑蘇懷古》云：“歌殘白苧春方醉，採得黄絲夏已銷。”《料敵塔》云
 
[21]

 ：“戍卷寒沙騰櫪馬，城荒晚角下鞲鷹。”《中山雜感》云：“郡控三關雄鉅鹿，峰連千里走飛狐。”《劉去華詞》云：“青史幾人高諫議，白麻當日哭延英。”皆名句也。一入詞垣，即登鬼録，玉樹生埋，殊堪霣涕。（《湖海詩傳》卷二八）

一六三


褚廷璋（一七二八—一七九七），字左莪，號筠心，長洲（今江蘇吳縣）人。乾隆二十二年（一七五七）召試，賜内閣中書。二十八年成進士，官至翰林院侍讀學士。降六品銜，乞歸。


筠心敏慧絶倫，風神諧暢，兼有荀令、謝郎之目。直綸扉，進詞館，充分略館纂修，於準夷回部山川風土，最爲諳悉。奉敕纂《西域圖志》，又纂《西域同文志》，並通等音字母之學，雖法顯、神琪，無以逾也。詩初學青邱，既學元、白，旨遠詞文，卓然大雅。（《湖海詩傳》）卷二九）

一六四


吳省欽（一七二九—一八〇三），字充之，號白華，南匯（今屬上海市）人。乾隆二十二年（一七五七）召試，賜内閣中書。二十八年成進士，官至左都御史。有《白華詩鈔》。


白華著撰，精心果力，不屑蹈襲前人。少日與趙損之、張少華同學漁洋、竹垞，既而别開蹊徑，句必堅凝，意歸清峻。入詞垣，大考翰林第一。由是衡文荆、楚以及四川，遇山歷水刻處，輒以五七字寫之。或以東野、長江爲比，未盡然也。散體文，於唐似孫樵、劉蜕，於宋似穆修、柳開，亦復戛然自異。（《湖海詩傳》卷二九）

一六五


施朝幹（？—一七九七），字鐵如，儀徵（今屬江蘇）人。乾隆二十八年（一七六三）進士，官至宗人府府丞。有《正聲集》。


鐵如詩，檏質清真，不尚才藻，生澀刻峭，得之孟東野、梅聖俞爲多。居官如其詩，往往進寸退尺，如黄楊之厄閏。雖居邗上，不屑與鹺客往還，故其窮日甚。在京師，敗車一輛，老屋數椽，俸不足，益以稱貸，而破氈敝席，寒菹冷炙，夫婦相得怡然，終不屑與熱官來往。稍遷京卿，督湖北學政，而荆、襄間潢池告警，恒惴惴不自保，憂瘁而亡。無後，其門人伊太守湯安刻其詩於檇李。（《湖海詩傳》卷二九）

一六六


羅有高（一七三四—一七七九），字臺山，瑞金（今屬江西）人。乾隆三十年（一七六五）舉人。有《尊聞居士集》。


臺山少習技勇，治兵家言。弱冠後外服儒風，内宗梵行。於釋教，服膺罄山語録，兼通天台賢首諸家，尤以净土爲歸宿。於儒者之教，宗明道、象山，而群經主孔、賈正義，小學主《説文》。皆能參稽義訓，句櫛而字比之。與長洲彭進士紹昇、吳縣汪文學縉、益都李明府文藻交善，方外則揚州高旻寺僧照月也。年四十六卒。生平不多作詩，如書東林五君子手帖，亦奇崛可喜。（《湖海詩傳》卷二九）

一六七


張塤（一七三一—一七八九），字商言，吳縣（今屬江蘇）人。乾隆三十年（一七六五）舉人，官内閣中書。有《西征》、《熱河》、《南歸》諸集。


商言才情横厲，硬語獨盤。後乃學於山谷、後山，沿於文長、中郎打油釘絞之習，時露行墨間。然如《新豐》云：“百家鷄犬英雄宅，萬歲枌榆故舊情。”《夜宴》云：“花露半晴題却扇，人扶殘醉唱回波。”亦殊工麗。而生平與翁覃溪、趙雲松、孔葓谷諸君友善，故考證、金石及書畫題跋，頗爲詳贍可喜。（《湖海詩傳》卷二九）

一六八


奎林，字直方，富察氏，滿州正黄旗人。以恩澤封公，由侍衛官至伊犁總統將軍。


君以椒房戚畹，弱冠侍直乾清。其時諸父兄弟，勛階烜赫，而君甘淡泊，習勤苦，處之蔑如。二十餘年，四方征討之役，無不身在行間，終殁於西藏之江卡。櫜韃之暇，喜讀史傳。嘗閲《元史》，予問之，其中愛慕者誰？曰：“耶律文正，吾不敢期；最慕者王保保耳。”其寄託如此。周行萬里，所遇封疆大吏，唾涕視之。與予在滇、蜀軍營數年，最爲相契。及乙巳春，使伊犁時，道出西安，留官齋劇談痛飲，呼小伶度曲，臨别書一絶而去。其餘間有所作，悉毁其稿。親兄明瑞，號筠亭，風流儒雅，亦能爲近體詩，以雲貴總督征緬甸，殁於途次，詩亦無存。（《湖海詩傳》卷二九）

一六九


汪棣（一七二〇—一八〇一），字韡懷，號碧溪，儀徵（今屬江蘇）人。貢生，官刑部員外郎。有《持雅》、《對琴》等集。


韡懷居廣陵，好文史，嘗槧漁洋《唐詩神韵集》行世，然寥寥數十首，未必爲真本也。甲戌冬，予過廣陵，韡懷具小艇邀賓谷、松滋諸君 ，陪予游平山堂，酒次備論生平諸作。予曰：“江梅春信早，村店酒旗偏。”此君五言壓卷句也。座客皆以爲允。（《湖海詩傳》卷三○）

一七○


蔣業鼎（一七三一—一七五九），字升枚，長洲（今江蘇吳縣）人。諸生。


升枚風神俊雅，竟體芳蘭，與同縣朱桂泉，人稱雙璧。弱冠操觚，專心吟咏，有所作，往往推敲至忘寢食。先是，祖樹存州牧，父盤猗司馬，皆以風雅名家。居桃花塢東，有倚梧巢、西疇閣、交翠堂、蘇齋諸勝，統名綉谷。康熙己卯，尤西堂侍講年八十二，樹存約爲送春之會，烏目山人王石谷寫長卷以記之。時沈文慤公年二十七耳。至乾隆己卯，文慤八十七，升枚佐其父，復爲前會，名流至者二十餘人，作圖者爲林屋山人王存愫，人尤以爲佳話。又吳中名妓張憶娘，爲顧俠君、惠半農兩公所眷，樹存作《簪花圖》，日久漫漶，升枚加以裝潢，並屬座客題詞，其好事如此。年未三十而殁。（《湖海詩傳》卷三○）

一七一


朱莅恭，字肅征，號桂泉，長洲（今江蘇吳縣）人。有《雅材堂初稿》。


桂泉爲紫岑之子。適庭之弟，與從兄時霖，皆弱冠能詩。居桐溪浜，其前爲疏雨樓，後爲萍花水閣。又吳企晋、沙斗初、張昆南，皆居西郭，相去數百步。而予與鳳喈、策時、損之、來殷、升枚，過從來往，故詩酒之盛，著於吳下。每有所作，桂泉泚筆和之，衆皆嘉賞，以爲春樹珠苞，仙花玉蕊也。後予輩入都，勝游難再。及戊戌南還，樓閣易主，舊雨亦多物故。循覽遺詩，不勝聞笛山陽之感。（《湖海詩傳》卷三○）

一七二


王鳴韶（一七三二—一七八八），字夔律，號鶴溪，嘉定（今屬上海市）人。新陽縣諸生。有《鶴溪剩稿》。


鶴溪爲鳳喈光禄之弟。光禄寓吳趨，主盟壇坫。少年簸弄硯削者，争走其門。而鶴溪屏迹練祁，閑門兩版，端拜洛誦，獨抱遺經。蘇文忠公謂：“文定淳古淡泊，不求人知者。”似也。殫精散體文，亦極得嘉定四先生矩矱。（《湖海詩傳》卷三○）

一七三


汪[image: ]
 ，初名景龍，字[image: ]
 青，嘉定（今屬上海市）人。貢生。有《陶春館吟稿》。


[image: ]
 青少有詩名，在練川十二子之列。壯年從今大學士王公杰至浙江學幕，予在陝西相從者三載。通金石，能八分，如《臨潼張子祠堂記》及《修長武縣學記》，皆其所書。又選《宋詩略》，最爲精當。晚年窮經義，有《齊魯韓三家詩義證》、《大戴禮注》，今藏於家，尚未能鏤板以行。（《湖海詩傳》卷三○）

一七四


林大中（一六九六—一七五九），字協君，嘉定（今屬上海市）人。諸生。有《金庭山房稿》。


協君自負不羈，究心風雅。尋與某縣令不協，遂以他事累之，收捕甚急。協君不得已，竄至我鄉。邵秀才玘留之經年，藏於複壁。久之，令以左遷去，幸而得免。然協君自此意興蕭索，詩才亦減矣。（《湖海詩傳》卷三○）

一七五


張允武，字僖若，嘉定（今屬上海市）人。諸生。有《海樵詩鈔》。


僖若詩才清俊，亦工駢體。居嘉定望仙橋，閉門謝客，同里數人外，無所往還，故其詩罕有知者。（《湖海詩傳》卷三○）

一七六


朱璿，字元圃，太倉（今屬江蘇）人。貢生。有《崇雅堂詩稿》。


元圃筆墨生涯，依人作活。見予於關中，出詩相示，蓋往來燕、趙、秦、晋間所作。其先得詩法於許子遜、沈敬亭二先生，故不作唐以後語。（《湖海詩傳》卷三○）

一七七


張夢喈，字鳳於，號玉壘，江南華亭（今上海松江）人。貢生。有《塔射園詩鈔》。


玉壘爲文敏公從弟。家門鼎盛，絶無進取之志。所居塔射園，係許臬使纘曾舊墅，因近西林寺浮圖，故名。岩石參差，池水環其下，有晚榮、柿葉山房諸勝。玉壘掩關高枕，種竹澆花，讀書樂道之餘，工於筮法。爾來《易》道荒蕪，吳中士大夫無通於大衍者。今哲嗣晦堂傳之，亦好古者所當問業也。（《湖海詩傳》卷三○）

一七八


汪孟鋗（一七二一—一七七〇），字康古，秀水（今浙江嘉興）人。乾隆三十一年（一七六六）進士，官至吏部主事。有《厚石齋集》。


康古曾祖晋賢先生，讀書好友。建裘杼樓以貯圖史，有華及堂以延賓客。故子孫皆好學能文，而康古與都御史金公德瑛親戚，得其指教者多。又與萬孝廉光泰、王西曹又曾、錢少宗伯載相劘切。大抵叢書稗説，考覈精詳，翹然自異於衆。與其弟仲鈖，咸以詩名江、浙。仲鈖有《桐石草堂集》，横空排奡，取徑略與康古同。因先卒，未及與交，故不録。康古通内典，乾隆癸未，上欲删正續《藏經》，諸城劉文正公屬予與康古任之，考訂去取，俱稱上旨。兼精術數，自謂壽命不過五旬，届時而卒。子如藻、如洋，皆從予問業。如藻，字念孫，乾隆乙未進士，由翰林官至德州糧儲道，無詩。如洋，詳見於後。（《湖海詩傳》卷三一）

一七九


朱炎，字桐川，號笠亭，海鹽（今屬浙江）人。乾隆三十一年（一七六六）進士，官阜平知縣。有《楓江》、《瀛洲》、《湖樓》諸集。


笠亭一行作吏，而著述之念，未嘗一日忘。好古多聞，撰《陶説》六卷，又抄明人詩十四卷，餘皆未經剞劂。其詩五言如：“秋先桐葉下，凉在雨簾多”；“山平依檻立，水曲抱城流”；“鐘曉沈荒寺，湖平斷野矼。”七言如：“煙開遠岫雙鬟曉，花漾晴波一鏡春”，“遠水白蘋明月渡，隔溪紅袖夕陽樓”；“高閣夕陽殘醉後，板橋流水獨吟時”；“菰城水驛回孤棹，茅屋人煙又一村”；“葉落似將鄉思墜，螢飛偏共客心流。”置之宋、元人集中，亦爲佳作。（《湖海詩傳》卷三一）

一八○


金兆燕（一七一九—？），字鍾越，號棕亭，全椒（今屬安徽）人。乾隆三十一年（一七六六）進士，官國子監博士。有《棕亭詩鈔》。


棕亭游黄山諸作，奇崛可喜。常過吳門，訪余不值。寄詩云：“山塘碧漲水初肥，柳下停舟一欸扉。卧榻不離裁竹徑，行窩只傍釣魚磯。半簾疏雨客何處？滿地落花春欲歸。莫嘆維摩頻示疾，天涯人亦減腰圍。”又工院本，在揚州作《旗亭畫壁記》，盧雅雨運使刻之。生平不耐静坐，愛跳躍，多言笑，故時人目爲“喜鵲”。（《湖海詩傳》卷三一）

一八一


謝垣，字東君，嘉善（今屬浙江）人。乾隆三十一年（一七六六）進士，官刑部主事。有《壺領山房前後詩集》。


東君家住楓溪，是水雲深處，性情蕭曠，雅尚清幽。能畫，尤善琴。迹涉軟紅，志同物外。與其弟昆城少宰，比屋而居，一則丹轂盈門，一則青苔滿院。披其帷，其人斯在，識者有殷、韓之别焉。詩近韓冬郎，録其佳者，以見一斑。（《湖海詩傳》卷三一）

一八二


孫志祖（一七三六—一八〇〇），字詒谷，仁和（今浙江杭州）人。乾隆三十一年（一七六六）進士，官至監察御史。有《頤谷吟稿》。


詒谷性情瀟淡，清修自好，由西曹而擢監垣，即以病歸湖上。中年後，留心經籍，作《家語疏證》六卷。蓋王肅假此以難鄭君，詒谷條分縷晰，解其癥結，有功於鄭學者甚大。其外如《文選理學權輿補》一卷，《考異》四卷，《李注補正》四卷，刻於桐鄉顧氏《讀書樓叢書》中，皆見詳覈。子同元，能傳家學。（《湖海詩傳》卷三一）

一八三


徐以坤（一七二二—一七九二），字含章，號谷庵，德清（今屬浙江）人。乾隆三十三年（一七六八）舉人，官國子監博士。四庫館書成，議叙以主事用。


谷庵爲觀察以泰之弟。好學能詩，與錢籜石、查藥師友善，所作亦如之。而中年病痿，不能出庭户。雖入京師爲校勘官，盤桓一室，四面皆護以重幃，日中往往燒燭檢書。好延賓客，予常入其卧内，又使其子受業，且命之歸浙江獻賦。明年，子暴卒。谷庵病已劇，遂請假歸，未幾亦殁。詩文俱軼。（《湖海詩傳》卷三一）

一八四


任大椿（一七三八—一七八九），字幼植，一字芝田，興化（今屬江蘇）人。乾隆三十四年（一七六九）進士，官至監察御史。


幼植少以詞賦知名，所擬古樂府，劇爲錢文端公所賞。既而覃精經術，尤熟於《爾雅》、《説文》、《廣雅》諸書。嘗撰《吕忱字林考逸》八卷，又刻《釋繒九經三傳沿革例》諸書。同時有沈君振基，亦通六書，官宗人府主事，不携妻孥，寄居僧寺。敞車一輛，僦以入署，歸則杜門謝客，忍饑誦經，清苦之况，人所不堪。時論高之。與予交善，因無詩可録，附見如此。（《湖海詩傳》卷三一）

一八五


陳朗，字泰暉，平湖（今屬浙江）人。乾隆三十四年（一七六九）進士，官至撫州知府。有《青柯館詩集》。


泰暉以乾隆己卯浙江鄉試領解。癸未會試，卷在予房，四書文典雅肅括
 
[22]

 ，薦時總裁皆謂可元，而秦文恭公以論有小誤擯之。既揭曉，始知其名，悔已無及矣。蓋己卯浙江主試，即公子秦鈞編修也。後以己丑進士，改刑曹，兼長案牘。劉文正公筦部，深相倚重。而君性沈默，且嗜酒，不善於同事，至上官相待亦疏。久之，循例出爲太守，非其志也。年近五十而卒。嘗有句云：“塵緣良已了，幻想此何論。”又云：“養生托莊老，齊物任彭殤。”則其於去來間，故已視如露電。（《湖海詩傳》卷三一）

一八六


潘奕隽（一七四〇—一八三〇），字守愚，號榕皋，吳縣（今屬江蘇）人。乾隆三十四年（一七六九）進士，官户部主事。有《三松堂集》。


榕皋家門鼎盛，科第聯緜。通籍後，即膺館職，兼奉皇華，而遽辭簪黻，歸卧山林，鄉閭重以里頭，土類藉以青眼，琴樽裙屐，望影趨風，僉以爲洛社之耆英，玉山之佳會也。年甫六十，卜勝地於緑畝山，林泉窱[image: ]
 ，生塘附之，其標格尤不減司空表聖矣。詩温厚和平，而清遠閑放之致自在。餘句五言如：“青簾煙外舫，紅樹畫中山”；“風將殘磬遠，鳥與暮雲歸”；“澗聲疑過雨，嵐影欲沈煙”；“凉波沈鳥影，高樹落蟬聲”；“花影移吟几，湖光上客衣。”七言如：“移來密竹篩蟾影，種得甘蕉送雨聲”；“舊游殘夢尋無緒，同輩晨星看漸希”；“秋士風情宜對菊，老年世味剩啣杯”；“新圖屏幛青圍座，舊種檐蕉緑上衣”；“香浮古鼎閑臨帖，花倚晴窗伴校書”；“過雨紅蓮才破萼，冲煙白鷺自分行”；“古寺煙消梅放萼，小橋水暖柳抽芽”；“簾前巒翠疑排闥，檻外湖光欲上樓。”皆令人攬擷無盡。（《湖海詩傳》卷三一）

一八七


吳壽昌，字泰交，山陰（今浙江紹興）人。乾隆三十四年（一七六九）進士，官至左中允。


中允蕭閑真淡，早遂初衣，而學有本源，工於佐證。爲貴州學政，作時藝以繩多士，穿經貫史，一時拈出，衆以爲得未曾有也。詩自《虚白齋館課存稿》外，見者蓋寥寥。（《湖海詩傳》卷三一）

一八八


王瑸，字昆霞，鎮洋（今江蘇太倉）人。乾隆三十四年（一七六九）進士，官吏部郎中。有《晚香書屋詩稿》。


昆霞爲煙客曾孫。被服雅素，紫羅囊，玉麈尾，不愧烏衣之目。兼承家法，工於畫理，所作詩，雖未深造，亦復澄淡可觀。（《湖海詩傳》卷三一）

一八九


程晋芳（一七一八—一七八四），初名廷鐄，字魚門，號蕺園，歙縣（今屬安徽）人。乾隆二十七年（一七六二）召試，賜内閣中書。三十六年成進士，官吏部主事。以校勘《四庫全書》，改編修。有《蕺園全集》。


魚門業傳鹽策，家本素封，而章研典籍，虚懷求益。少問經義於從叔廷祚，學古文於劉海峰大魁，又與商寶意、袁子才唱和，故博聞宏覽，而才情豐蔚，詩文並擅其勝。然遊宦三餘年，家益落，無以自給，爲乞米計，至關中，病暑而殁。喪歸。秋帆撫軍留其著作，存於終南仙館，凡十餘年。而畢氏籍没，其書遂不可考。惟聞《春秋經義》，尚存於門人謝編修振定所，亦未付雕鎸。（《湖海詩傳》卷三二）

一九○


邵晋涵（一七四三—一七九六），字與同，號二雲，餘姚（今屬浙江）人。乾隆三十六年（一七七一）會試第一，官至侍講學士。


二雲學問，經經緯史，包孕富有，而不以詩賦見長。在史館最久，數十年來，名卿列傳，多出其手。據實直書，未嘗有所依阿瞻徇也。所著《爾雅正義》，先已刊行。又有《孟子述義》、《韓詩内傳考》、《穀梁正義》諸書，未成，皆藏稿於家。子秉華，將匯而録之，以惠來者。世人但夸其小學，蓋方隅之見爾。（《湖海詩傳》卷三二）

一九一


魯仕驥（一七三二—一七九四），字九皋，號絜非，江西新城人。乾隆三十六年（一七七一）進士，官夏縣知縣。有《山木居士集》。


絜非學本儒先，躬行實踐，不爲聲韵之學，獨留意於古文。少師朱君仕琇，由劉海峰大魁而溯靈皋方氏，以上至曾、王，登科十年，始謁選得山西夏縣。蓋司馬文正公之鄉，絜非益自喜，將求所以無愧於文正者。今大司馬宗室長君麟，方爲巡撫，稔君學行。時諸州縣請買補常平倉穀，以收餘利。絜非謂穀價方貴，豈可病民？請即停止。長君驚異，舉以風示通省，欲薦於朝。未幾，病卒。子二：長肇光，貢生，先殁；次嗣光，舉人，亦能古文，嘉慶己未會試，殁於京師。兄弟皆爲彭尚書元瑞、曾運使燠所愛重。然諸孫皆幼，而絜非文刻者半，未刻者半，恐無人爲之裒集也。（《湖海詩傳》卷三一二）

一九二


錢灃（一七四〇—一七九五），字東注，號南園，昆明人。乾隆三十六年（一七七一）進士，官至通政司副使。


南園居臺諫，慷慨敢言，無所梗避。嘗劾山東巡撫貪暴不法，敕審得實，正其誅。眉稜聳峭，同事畏之。其實中懷樂善，見如不及，清談終日，必以世事爲心。君督湖南學政，予從雲南入都，道出辰州，時方扃門試士，予僅貽一刺候之，而君遣人固請少留。比日暮試畢，即至予寓中，蟬聯絮語，燭見跋乃去。其飲人以和如此。君殁後，索其詩不得。雲南門人袁子文揆，以所選《滇南詩略》見示，故鈔録數首於此。（《湖海詩傳》卷三二）

一九三


洪樸（一七四六—？），字伯初，號素人，歙縣（今屬安徽）人。乾隆三十六年（一七七一）進士，官廣平知府。


伯初美秀而文，温其如玉。少與弟桐、梧，先後登進士，曾有三珠之譽。同鄉戴編修震、金殿撰榜，皆通經。伯初從之問業。故以員外郎督學湖北，飭童生能背誦五經者入學，諸生能背誦《左傳》、《周禮》、《儀禮》者補廪生，楚士翕然從之。後由郎中出爲廣平守。將發屬令之虧空，衆人驚異，而伯初亦憂疑抑鬱，久之殁於任所。（《湖海詩傳》卷三二）

一九四


鄒炳泰（一七四一—一八二〇），字仲文，號曉屏，無錫（今屬江蘇）人。乾隆三十七年（一七七二）進士，令官倉場侍郎。有《午風堂集》。


曉屏清真廉介，素以名節自持，山東、江西兩任學政，非特苞苴屏絶，即偶有承筐，亦必却也。詩喜明七子，而風格實在青邱、漁洋間，清妙之致，溢於楮墨。五言如：“疏梧不藏月，深竹解迎秋”；“晚風漁火小，細雨估船稀”；“歸僧松影外，清磬竹聲中”；“林藏兩厓合，樓出一峰高”；“細雨高城雁，秋聲古戍笳”；“潮聲到關盡，帆影上城來”；“人歸穀雨後，門捲竹風初”；“東嶺猶藏雪，南湖已送潮。”七言如：“山鐘過澗初知寺，江月昇舟欲上潮”；“長廊古佛明燈夜，高館秋槐聽雨時”；“霜後園林如我瘦，溪前門巷幾家新”；“山回晴郭猶含霧，風定寒蘆不作秋”；“破屋自聽蕉葉雨，平橋同試藕花風”；“石磴茶香清暑後，書窗梧韵晚凉餘”；“近郭花明秋浦月，過橋鴻落薊門霜”；“極浦帆檣浮郡郭，秋山風雨到城樓”；“病餘不受三春色，雨後初逢六月花。”皆如列子御風，泠然而善。又撰《午風堂叢談》，名公佳話，詞林典實，多摭其中，足爲史學之助。（《湖海詩傳》卷三三）

一九五


毛上炱，字羅照，號宿亭，鎮洋（今江蘇太倉）人。乾隆三十七年（一七七二）進士，官户部主事。有《思補堂詩集》。


羅照弱冠好詩，與同邑王瑜、陸元邁結詩社。出入唐、宋，才情横厲。又工畫，初效原祁，繼與王宸臨摹宋、元名迹，縱横變化，獨自成家。在中書時，諸城劉文正公謂之曰：“‘一卷青山送一年’，非君佳句耶？”其名重公卿間如此。（《湖海詩傳》卷三三）

一九六


許兆椿（一七四七—一八一四），字秋岩，雲夢（今屬湖北）人。乾隆三十七年（一七七二）進士，今官江蘇糧儲道。有《秋水閣詩鈔》。


秋岩與弟石泉、兆棠，先後入詞館，咸以才名。而石泉早卒。秋岩轉御史，降刑部郎，由知府而至監司，蹭蹬仕途者幾三十年。嘗與予案事高郵及長沙、應山、衛輝諸處，同羈旅者年餘。於思飄然，議論明達，工詩善書，尤精於吏牘，下筆千言，無不迎刃而解，蓋非獨以吟味見長也。與其鄉余元亭同知、彭秋潭明府，文名鼎峙。予過雲夢，造其廬，老屋數椽，蓬蒿掩户，竊以爲元次山瀼溪之比云。（《湖海詩傳》卷三三）

一九七


吳俊（一七四四—一八一五），宇曇綉，號蠡濤，吳縣（今屬江蘇）人。乾隆三十七年（一七七二）進士，官山東布政使。有《榮性堂集》。


蠡濤與弟少甫，同以畫省望郎，稱詩京洛。又與馬玉圃培，李滄雲楘詩場酒座，無不同之。而蠡濤取徑幽深，精心獨造，非但不拾人間餘唾，亦不必盡合古人矩矱也。從軍以後，崎嶇烽火，所見益奇，筆足以發難顯之情，即少甫亦多不逮。（《湖海詩傳》卷三三）

一九八


鐵保（一七五二—一八二四），字冶亭，東鄂氏，滿洲正黄旗人。乾隆三十七年（一七七二）進士，今官山東巡撫。


冶亭少入詞垣，偕其弟閬峰，並以詩名。而冶亭尤工書法。北人論書者，以劉相國石庵、翁鴻臚覃溪及君爲鼎足。嘗選集國初以來滿洲人詩，爲《熙朝雅頌》，共一百二十卷
 
[23]

 。以子向在戎幕
 
[24]

 ，與章嘉文成公多倡和之作。從子處録而補之。蓋百餘年來，名人杰作，搜採無遺，尤足爲盛朝掌故也。乾隆庚戌，高宗純皇帝東巡，予與閬峰扈蹕屬車豹尾間，恒相酬贈。惜其詩已佚，無從搜輯，附識於此。 （《湖海詩傳》卷三三）

一九九


馬緯雲，字依墀，海鹽（今屬浙江）人。乾隆三十九年 （一七七四）舉人。有《白沃山房詩卷》。


依墀爲墨麟先生之孫。綽有才情，工於綺麗。予修《西湖志》於湖上就莊，依墀與趙晋齋魏，朱映漘文藻、沈嵩門景熊、汪秋白大經、王秋塍復、項金門墉，皆與纂修之列。而依墀所輯人物志尤詳。予旋奉旨，以直隸按察使起用，書未及成，藏於鹽署，後佚。 （《湖海詩傳》卷三三）

二○○


董詔，字馭臣，安康（今屬陝西）人。乾隆三十九年（一七七四）舉人。


興安界聯楚、蜀。地入萬山，枝鹿之風，幾同禁昧
 
[25]

 。孝廉無待而興，獨能覃研經史，絶不爲俗學所拘，洵豪杰之士也。生平貞介自持，不趨公府，自吳太守六鰲、鄧大尹夢琴兩君外，其餘貴人，招之不往。作詩頗宗杜陵，句奇語重，而驅使故實，足以副之，正非稗販點竄者可比。近日鳴狐篝火，逼近興安，而久聞隱君子名，戒不入境，故得自安耕讀，閭井晏然。（《湖海詩傳》卷三三）

二○一


秦瀛（一七四三—一八二一），字凌滄，號小峴，無錫（今屬江蘇）人。乾隆三十九年（一七七四）舉人。四十一年召試，賜内閣中書，官湖南按察使。有《小峴山人集》。


錫山秦氏，素以事功經術見稱。至對岩學士，始擅詞章，有《蒼峴山人集》，故凌滄以小峴名集。又洛生給事兄弟所著《泉南山人存稿》，頗能接迹柴桑以及襄陽、摩詰。君爲給事再從孫，五言今古體，具得其傳，至七言古詩，兼宗范、陸，具體而微，蓋其家學所未曾有也。在武陵數年，益以文章山水自任，招邀賢俊，屢爲詩酒之會。刻前哲遺書，又修望湖樓於湖上，以供東坡，修龍井寺旁隙地建祠，以祀少游。而詩文日益進，然性情蕭淡，雖勤於吏治，而素無宦情。遷湖南按察使，不及一載，以病乞歸。東南人士，猶冀其復出也。（《湖海詩傳》卷三三）。

二○二


吳蘭庭（一七三〇—一八〇二），字胥石，歸安（今浙江吳興）人。乾隆三十七年 （一七七二）舉人。有《南霅草堂詩集》。


胥石爲吳編修大受高第弟子。少以文名吳、越，壯游燕、趙，多蒼深清健之作。年六十餘，流寓京師，與仁和吳君麗璜長元齊名，時號二吳。胥石有《五代史纂誤補》四卷。長元有《宸垣志略》十六卷。胥石在京師，嘗寓馮編修集梧家。既南歸，又寓秦臬使瀛署中。詩四卷，句如：“亂泉横短彴，荒墅綴疏花”；“柳痕妝閣翠，花氣灑船香”；“晴煙融碧樹，小雨漲紅潮”；“春旗絲雨潤，水市曉風腥”；“麥場風引雉，荷浦雨隨鷗”；“星光寒墮水，樹影遠隨人”；“餳簫寒食節，絲雨杏花天”；“鶯花成昔夢，煙月嘆浮生。”“梅扶老態猶含萼，草釀柔情未破繭”；“山色當門朝旭麗，松聲滿院夕陰寒”；“被酒並尋盤馬地，乞花同泛釣魚船”；“愁鬢欲星還作客，長途無日不登高。”皆耐諷咏。（《湖海詩傳》卷三三）

二○三


高文照（一七三八—一七七六），字潤中，武康（今浙江德清）人。乾隆三十九年（一七七四）舉人。早卒。有《闠清山房詩録》。


潤中以選拔來京應試，適予隨侍木蘭，未與相晤，留詩而去。及從塞垣歸，潤中則已下第南還。久之，中式寓於滿洲某公家，教其子弟。予時在蜀中。及遘病將革，謂其門人曰： “我雖不得受業於王公，而刻我詩集，必求其序。”及丙申，予返京師，其門人具述前言，深爲感嘆，因作序貽之。又二十餘年，聞其集已刻於苕溪，以予文冠其端。然亦未見刊本，姑就曩時掇者録之。至其詩風發泉涌，言之高下皆宜，佳者固不盡於此。（《湖海詩傳》卷三三）

二○四


吳錫麒（一七四六—一八一八），宇聖征，號穀人，錢塘（今浙江杭州）人。乾隆四十年（一七七五）進士， 官祭酒。有《有正味齋集》。


浙中詩派，自竹垞、初白兩先生後，二十餘年，大宗、太鴻起而振之。及兩公殂謝，嗣音者少。司成以雲蒸霞蔚之文，合雪净冰清之作，馳聲藝苑，獨出冠時。既工駢體，尤善倚聲，而詩才超越，直繼朱、查、杭，厲之後，宜中外望之，指爲景慶也。情殷諼背，乞假南還，雖未即安於閒適，而世已以白、晁兩太傅相期。性好溪山

 ，流連詩酒，青簾畫舫，緑箬紅衫，游筇所造，無不承蓋扶輪，掃門納屨。 （《湖海詩傳》卷三三）

二○五


陳繩祖，字絙橋，祁陽（今屬湖南）人。監生，官至廣東糧儲道。有《苕溪游草》。


絙橋爲文肅公大受次子。世家華[image: ]
 ，輒以盛滿爲虞。及其兄開府楚中，即析産别居。且謝病歸寓蘇州之水仙庵左，然後卒爲所累。奉母南還，抑鬱以卒。宋梯雲越序其詩謂：“往來吳、越間，愛吳興山水清遠；詩筒酒盞，徜徉白蘋紅蓼間。自冬徂春，筇屐所至，輒成歌咏。”（《湖海詩傳》卷三三）

二○六


黄景仁（一七四九—一七八三），字仲則，武進（今屬江蘇）人。諸生。有《兩當軒》、《蔗梢》諸集。


仲則風神玉立，世比叔寶，年未弱冠，所撰小賦新詩，已有煙月揚州之譽。既而彈鋏依人，歷游楚、越，又從竹君學使於皖桐。及回京，從予受業，務爲閎覽博聞之學。故所過名山水，探奇歷險，才力皆足以發之。激昂排奡，不主故常，信其所至，正如淚流鮫客，悉化明珠；米擲麻姑，俱成丹粒。既屢試不遇，乃充四庫全書館謄録，議叙當得主簿，未及選。復游秦、晋，殁於蒲州。運使沈君既堂及余與畢秋帆交賻之，而時洪稚存亮吉又往經紀其喪，始得歸於武進。生平所作，未有成編，余遣人赴蒲，録其集以歸，最爲完善。循環吟諷，不啻哀猿之叫月、獨雁之啼霜也。傳本參差，世雖有愛而梓之者，然去取失宜。今詳加决擇，存全本於書塾中，以待後之篤嗜者之論定。（《湖海詩傳》卷三四）

二○七


程夢湘，字荆南，丹徒（今屬江蘇）人。貢生，官清泉知縣。有《松寥山館詩鈔》。


《松寥集》，資清以化，乘氣以霏，如瑶臺瓊島間，被仙霞而飲甘露，所謂水仙數萼，冰梅半樹，未足喻其芳潔也。蕭真幽淡，真匹王、韋。後試令湖南，盡覽瀟湘山水之勝，寓書於予，以此自夸，然未嘗見其篇什。中年殂謝，不竟其才，世之欲洗俗塵而蠲宿垢者。五言古詩，必染指於此。（《湖海詩傳》卷三四）

二○八


蘇加玉，字維晋，號餐霞，太倉（今屬江蘇）人。諸生。有《蓼蟲吟稿》。


維晋才情雄杰，骨力開張，少時猶及見沈子大、顧玉停諸先生，備聞緒綸，而又以杜、韓、蘇三家爲宗。同里汪衡玉少司空，視學安徽、江右、河南，所至必偕以同行。性極好游，凡遇名山故迹，必登臨吟嘯而去。故集中所作，極爲卓越。歸而貧益甚，年逾六十，猶作童子師以自給。余嘗過所居，繩樞圭竇，俯首而入，見其敗氈破席，吟咏自如，雖饔餐不繼，弗顧也。（《湖海詩傳》卷三四）

二○九


殷如梅，字果園，元和（今江蘇吳縣）人。諸生。有《緑滿山房存稿》。


果園安貧樂道，苦節自貞。乾隆庚子春，予扈蹕至吳閶，偕沙斗初，步屧往訪之。曲港一灣，衡門兩版，在横橋疏柳間。簞瓢屢空，嘯歌不輟，蓋錢穀居節一流人也。句如：“梵唱微微知寺遠，松陰黯黯覺山深”；“好句有時堪入畫，閒情無日不提壺”；“蛙聲四起夜逾静，月影半沈星倍明”；“身賤底須深處隱，才疏敢放醉時歌”；“東風緑到門前柳，小雨香生砌下蘭”；“深深瓮受黄梅雨，小小罏煎紫笋茶”；“雨中花鳥都無賴，病後詩文盡放低”；“茶煙不共晨炊斷，梅雨能令午夢凉”；“將添菊枕因花老，欲卸松棚爲葉干”；“半畝瓜壺秋色早，一庭梧竹雨聲多”；“亭名放雀横煙靄，洞憶呼猿掛薜蘿”

 ；“林卧真堪忘歲月，樓居應不愧神仙。”置之《石湖居士集》、《堯峰詩鈔》中，孰能軒輊？（《湖海詩傳》卷三四）

二一○


徐麟趾，字春書，秀水（今浙江嘉興）人。監生。有《荔村詩鈔》。


春書本籍鴛湖，移居邗上，於盧雅雨運使稱詩弟子，是以江浙名流，類多傾蓋。金冬心農題其像云：“一卷詩，比瓊琚。鸞箋手，人不如。酒有槍，幌有書。識是誰？南路徐。”王穀原又曾贈以詩云：“十年小别東瓜堰，一夕相逢皂莢橋。大抵詞人慣羈旅，未緣明月戀吹簫。”“幾卷新詩黯淡吟，天涯畢竟有知音。中年偏與飢寒會，典去衣裘又典琴。”“聞道白沙江口住，近携家具夢揚州。腰纏一笑原烏有，鶴背高寒獨耐秋。”“葉落淮南旅夢殘，可知門户故家難。不如歸泛南湖月，占得鷗沙把釣竿。”（《湖海詩傳》卷三四）

二一一


楊芳燦（一七五四—一八一六），字蓉裳，金匱（今江蘇無錫）人。貢生，今官户部員外郎。有《吟翠軒初稿》。


蓉裳驚才絶艷，綴玉聯珠，駢體之工，幾於上掩温、邢，下儕盧、駱。而詩則取法於工部、玉溪間。填詞亦清妍婉麗，兼有夢窗、竹山之妙。乃僅以拔萃科選，爲伏羌縣令。既而逆回搆亂，烽火連天，蓉裳嚴守孤城，授孑傳餐，獨當豕突。予時在鶉觚，督兵堵御，草檄飛書，往來問詢，見其意氣自如，嘯歌不輟，知其必能辦賊。事平後，久之，乃量授靈州。又偃蹇十餘年，始爲農部。雖兼會典館纂修，而終不獲與於承明著作之林，殊爲缺事。然聞京師盤敦之盟，必以君爲赤幟，蓋光焰固不能掩也。（《湖海詩傳》卷三五）

二一二


吳照（一七五五—一八一一），字照南，南城（今屬江西）人。貢生，官大庾教諭。有《聽雨齋集》。


照南才華清綺，詄蕩不羈，少從張觀察銘來松江，過吳門，得詩法於禮堂光禄，一以唐人爲師。及予至江西，照南來執弟子禮，餘人不直掛眼也。通六書，又工畫竹，人以爲金錯刀之比。予江西門人中，有三吳之號，謂雲衣、蘭雪及照南也。（《湖海詩傳》卷三五）

二一三


金慰祖，字繩武，號蘭嵎，嘉定（今屬上海市）人。貢生。早卒。有《緑雨山房吟稿》。


蘭嵎觀察，洪銓之孫。詩才繁富，南昌彭司空元瑞視學東南，愛之。七律如：“飄零弱主封歸命，憔悴詞臣著辨亡”；“忠臣終惜袁開府，名士應羞褚彦回”；“燕子話殘樓外語，梨花夢斷夜來雲”；“欲消寒意添龍腦，頗愛微吟凍兔尖”；“叢祠山火歸鴉噪，斷岸斜陽牧馬嘶”；“客路吟箋留綈几，故人歸信隔煙汀。”諸句爲世所稱。而五古清遠，七古排奡，骎骎入古人之室。拔貢赴都，尤爲於文襄公所賞。新官遽賦，時論惜之。（《湖海詩傳》卷三五）

二一四


汪中（一七四四—一七七四），字容夫，江都（今屬江蘇）人。貢生。


容夫多聞强記，經史金石，悉心研究。嘗得漢石闕畫，以五千錢從寶應舁歸，其癖如此。性情兀傲，凌轢時人，故人多短之。中年受業於予，欲自比於王給事念孫及給事子孝廉引之。暨劉教諭臺拱索予爲文，因舉孫樵、李潼、司空圖行在三絶爲比。容夫喜劇，作書數百言以謝。家故貧，予與畢總督沅寓書鹽政全君德，俾掌大觀堂所頒《四庫全書》，因此所入頗豐。及全君移任杭州，又囑其兼掌西湖賜書，容夫赴杭，同人醵錢飲之，大醉，比曉而卒。生平所著，有《廣陵通典》三十卷，《春秋後傳》二十卷，《述學》四卷。又選屈、宋以下哀艷之文，爲《傷心集》若干卷。比其殁也，子稚，著作皆不可考。阮閣學僅獲其《述學》，重梓之。劉教諭欲裒其集，亦不能多得也。詩非所長，從《淮海英靈集》中，抄得一首，秋墳鬼唱，亦徐文長、董雨若之比也。（《湖海詩傳》卷三五）

二一五


李旦華（一七三八—一七六六），字憲吉，嘉興（今屬浙江）人。集子。貢生。有《青蓮館集》。


憲吉爲同年繹刍之子。以優貢入京師，才華籍甚，館於于文襄公邸舍，半載而亡。予悼以詩云：“青蓮舊館荒蕪盡，白石新詞感慨多”；“姓名無復填銀榜，詞賦偏教動玉樓”；“身非金石原難料，筆有詩書定可傳。”爲時所誦。（《湖海詩傳》卷三五）

二一六


陳樹華（一七三〇—一八〇一），字芳林，號冶泉，元和（今江蘇吳縣）人。由蔭生官澤州同知。


芳林爲吳中名族，祖、父皆以詩名。其少時愛《左氏内外傳》，參稽考訂，至老不衰。所著《春秋内外傳考正》五十卷，今存於阮芸臺中丞處。詩非所長，亦爲雅令。（《湖海詩傳》卷三五）

二一七


張諴（一七四九—一八一五），字希和，平湖（今屬浙江）人。乾隆四十二年（一七七七）舉人。有《熙河草堂集》。


孝廉衿情既勝，腰脚復健，志爲五嶽之游，登岱宗，上嵩洛。訪予於關中，直躡蓮華峰頂。與廣東馮庶常敏昌吟眺，經月始下。又欲作峨嵋之行，蓋徐霞客輩流人也。性好梅，作《梅花詩話》，凡若干卷，搜採辯論，頗稱繁縟。（《湖海詩傳》卷三六）

二一八


馮敏昌（一七四七—一八〇六），字伯子，號魚山，欽州（今屬廣西）人。乾隆四十三年（一七七八）進士，官户部主事。


魚山所居欽州，乃廣東西南瀕海處，蓋地近安南，漢以來無文學士。魚山讀書砥行，無師而成。自官庶常，改户曹，蓋以考訂校讎爲事。工書能詩，名山大川，必往登涉。又修《孟縣志》，精確詳審，有功於金石。丁憂歸，遂不復出。聞在端溪書院主講，從此山陬海澨，咸知古學，魚山爲之先導也。（《湖海詩傳》卷三六）

二一九


錢世錫（一七三三—一七九五），字嗣伯，秀水（今浙江嘉興）人。載子。乾隆四十三年（一七七八）進士，官編修。


嗣伯長於登臨行旅之作，而博雅足以副之，瘦硬通神，不減其父。晋中詩尤佳，斷句亦清激。《聽雨》云：“卧間驟雨灑凉栅，六月如秋枕簟清。仿佛江湖宿漁艇，菇蒲深處滴蓬户。”《題絳守居園池記》云：“樊文讀罷苦聱牙，客舍青燈百感加。太息彌伽老居士，秋風墓樹集寒雅。”嘉興張彌伽曾爲之注，故云。（《湖海詩傳》卷三六）

二二○


李鼎元，字味堂，號墨莊，綿州（今四川綿陽）人。乾隆四十三年（一七七八）進士，官宗人府主事。有《師竹齋集》。


梁爲西南屏水，厲山刻峭，而數十年來，未有鍾其靈異者。近日，綿州稱三李，以墨莊爲最，意沈摯，辭警拔。筮仕後，索米不足，遠游江海。所過名山大川，發其抑鬱無聊之氣。拔地倚天，三吳士大夫以英挺自命者，未能或之先也。庚申初夏，余在武林，墨莊奉使琉球，過訪講舍。予謂君天才奇偉，又佐以域外之觀，海涵地負，當有駴心而怵目者。及使還，予已老病家居，未見。（《湖海詩傳》卷三六）

二二一


徐大容，字莪沚，江南華亭（今上海松江）人。乾隆四十四年（一七七六）舉人。有《復堂詩鈔》。


莪沚爲文貞公九世孫。性情蕭淡，幼耽吟咏，既從沈上舍大成游，覃精經術，一以漢、魏爲師。作詩好押劇韵盤硬語，而近體亦復嫻雅。如：“垂老尚虚謀負郭，吟秋無恙健登樓”；“不見便同千里隔，得歸已負一年間”；“總爲猪肝求不易，非關鷄肋棄偏難”；“競渡已無人盪槳，憶歸應感客登樓。”皆雅音也。（《湖海詩傳》卷三六）

二二二


汪如洋（一七五五—一七九四），字潤民，號雲壑，秀水（今浙江嘉興）人，孟鑰子。乾隆四十五年（一七八〇）殿試第一名及第，官修撰。有《葆冲書屋集》。


雲壑爲康古次子，與兄念孫，咸以文名。而雲壑和平端雅，以狀頭直上書房，爲公卿所器重，以爲安州尚書之比。其詩清圓朗潤，不襲槎丫楛瘦之習。年甫四十，遽歸道山。成親王裒遺詩，刻於京邸。（《湖海詩傳》卷三六）

二二三


江德量（一七五二—一七九三），字成嘉，號秋史，儀徵（今屬江蘇）人。乾隆四十五年（一七八〇）殿試第二人及第，官至監察御史。


秋史爲賓谷從子。父子九，好金石。秋史承其家學，蒼雅篆籀，靡不綜覽，尤工八分。所書《武成王廟碑》，爲時所貴。兼能人物花卉，以北宋人爲法。卒時年四十餘。曾注《廣雅》，又輯《泉志》，未成。所蓄漢唐碑舊搨、宋版書甚富。嘗以漢太尉《劉寬碑》貽予，覽三日還之。殁後皆散佚。詩不多作，信手而失，蓋非其所留意也。（《湖海詩傳》卷三六）

二二四


法式善（一七五三—一八一三），本名運昌，奉旨改今名，蒙烏吉氏，字開文，號時帆，蒙古正黄旗人。乾隆四十五年（一七八〇）進士，今官侍講。有《存素堂稿》。


時帆自登仕版，即以研求文獻，宏奬風流爲事，故在詞垣著《清秘述聞》、《槐廳載筆》，在成均著《備遺録》，其餘有資典故，著而未刻者甚多。所居在厚載門北，背城面市，一畝之宫，有詩龕及梧門書屋，室中收藏萬卷，間以法書名畫。外則移竹數百本，寒聲疏影，翛然如在岩谷間。經師文士，一藝攸長，莫不被其容接。爲詩質而不癯，清而能綺。故問字求詩者，往往滿堂滿屋。（《湖海詩傳》卷三六）

二二五


謝振定（一七五三—一八〇九），字薌泉，湘鄉（今屬湖南）人。乾隆四十五年（一七八〇）進士， 官至監察御史。有《雲將山草》。


薌泉在御史臺巡城，適道遇勢家奴，車服侈麗，且相抗，乃縛而鞭責之，焚其車。事聞，吏議弗善也。既罷官，性好山水，爲東南汗漫遊。嘗訪予青溪，以病來見，乃歷五茸、三泖，過嘉禾，至西湖，又渡曹娥江，覽鑒湖、蕺山之勝。所至士大夫虚左迎之，酣暢淋漓，酒痕墨瀋中，獲其寸紙，珍爲拱璧。（《湖海詩傳》卷三六）

二二六


吳蔚光（一七四三—一八〇三），字悊甫，號竹橋，昭文（今江蘇常熟）人。乾隆四十五年（一八七〇）進士， 官禮部主事。有《素修堂集》。


竹橋初登詞館，繼改儀曹，志尚幽閒，即辭華膴。既而哲晜總制湖湘，門盈蘭錡，而向禽之志彌專，箕潁之情愈切，覃研文史，嘯傲湖山 跌宕琴樽，搜羅書畫，且與門人鮑叔冶等，及女士席佩蘭、屈宛仙，絃詩讀畫，粉墨淋漓，吾谷雲深，尚湖春暖，人夸雅集，望比臞仙，故發爲著撰，莫不刻羽引商，揚風扢雅。佳句如：“江城遠笛秋風早，山館疏燈夜雨多”；“半湖流水青通市，十里垂楊緑到城”；“卷幔榴花紅有焰，浮杯菖葉碧生香”；“憑温小檻思題竹，行熟回塘爲看花”；“水氣陰凉將做午，山情平淡恰逢秋”；“逢花客有留連意，對月人多太息聲”；“夢裏驅犍歌白石，醉中董麝寫烏絲”；“貰來緑酒堪爲國，畫出青山可當家”；“天寒睡怯孤衾重，夜雨吟貪小閣幽”；“落花聲氣簾櫳梢，鬥茗時光几格幽”；“斜陽簾幕圍爐話，殘雪樓台擁絮吟”；“長日一筒荷葉酒，豐年萬頃稻花香”；“千古功名春夜夢，半生交友曉天星”；“紅雨半簾飛蛺蝶，緑雲千葉蓋鴛鴦”；“空江短棹春波色，小院重簾暮雨聲”；“夙緣未了時開卷，舊侣無多日掩關。”雖畫以旗亭之壁，寫以蜀錦之箋，殆不能窮也。 （《湖海詩傳》卷三六）

二二七


程際盛（一七三九—一七九六），原名炎，宇焕若，號東冶，長洲（今江蘇吳縣）人。乾隆四十五年（一七八〇）進士， 官至監察御史。有《稻香樓集》。


東冶由舍人遊歷蘭臺，奉職三十餘年，退食而歸，掩關却掃，惟以汲古窮經爲務。所著有《説文古語考》、《禮記古訓考》、《周禮故書考》、《儀禮古文今文考》、《駢字分箋》，《續方言補》、《清河偶鈔》，皆有功於學者。居京日久，故不爲吳士所深知，然繼朱伯原、俞玉吾之遺軌者，非君奚屬？作詩曾問業於歸愚宗伯，綽有唐音。（《湖海詩傳》卷三六）

二二八


史國華（？—一七九五），字濟寰，溧陽（今屬江蘇）人。乾隆四十五年 （一七八〇）進士，官至吏部員外郎。有《石淙山房詩》。


濟寰爲相國史文靖公從孫。壬子，予主順天鄉試，濟寰爲同考官，望之温然，即之沖然，與予譚藝，極爲相得。惜年僅中歲而殁。集中五言如：“山光隨短棹，燈影送寒潮”；“疏砧欺短夢，老樹入新秋”；“濕煙分燕尾，小砌長龍鬚”；“種蕉宵聽雨，采藥曉穿雲”；“石邊泉脈細，松下竹門深。”七言如：“山雲帶濕蒸茅屋，溪雨添肥漲小橋”；“當徑草深寒食雨，冲簾燕怯杏花風”；“日影半從窗外過，鳥聲多自樹間來”；“野水陂塘雙燕影，落花門巷亂鶯聲”；“池縈細浪回漁網，柳暗深村映酒旗。”皆有晚唐風味。 （《湖海詩傳》卷三六）

二二九


楊揆（一七六〇—一八〇四），字同叔，號荔裳，金匱（今江蘇無錫）人。乾隆四十五年（一七八〇）召試，賜舉人，官至四川布政使，贈太常寺卿。有《桐華吟館詩稿》。


荔裳偕其伯兄才雄藻密，世號二難。張千層之錦綉，鬥八尺之珊瑚，其爲貴重，無以逾也。然蓉裳既已黄巾青犢，著績岩疆，而荔裳復以碉門而外，出塞數千里，耳目所見，得未曾有，與前代文人簪毫珮玉、雍雍華要者不同。蓋造化奥區，久而必發，而窮荒戰地，自嘉州、昌黎之後，紀載無多，天或借翰墨以發其奇。兩君遭際，洵非偶然，宜閲之者如游絶域，如讀異書也。（《湖海詩傳》）卷三七）

二三○


汪學金（一七四八—一八〇五），字敬箴，號杏江，鎮洋（今江蘇太倉）人。乾隆四十六年（一七八一）殿試第三人及第，官左庶子。有《静厓詩初稿》。


杏江爲持齋少司空哲嗣。襟情既勝，才調彌嘉，標格則玉樹瓊枝，詞賦乃金荃蘭畹。所鎸初稿已有“揚州煙月，江左文章”之目。最工駢體。爲余撰《三泖漁莊圖詩序》，時謂其工

 ，既由詞館洊陟宫僚，兩次請假南還，世俱嘉其雅尚。所營静厓小築，水竹彎環，樓臺窈窕，梵磬龕鐙，儼然世外。朋舊中如武林潘侍御庭筠同之，餘人莫逮也。蓋其夙植净緣者深矣。（《湖海詩傳》卷三七）。

二三一


曾燠（一七五九—一八三〇），字賓谷，南城（今屬江西）人。乾隆四十六年（一九八一）進士，今官兩淮鹽運使。


維揚爲南北要衝，又有平山、蜀崗、虹橋諸名勝，故士大夫往來者籃輿笋屐，徘徊旬日而不能去。然二十餘年覓船投轄，地主無人，每有文酒寂寥之嘆。賓谷開東閣之樽，集南都之彦子，門下士被其容接者尤多。而擘紙揮毫，散華落藻，攬題襟館詩兩集，遂覺煙月争輝，江山生色。（《湖海詩傳》卷三七）

二三二


楊倫（一七四七—一八〇三），字西禾，陽湖（今江蘇武進）人。乾隆四十六年（一七八一）進士，今官荔浦知縣。有《九梧山房吟稿》。


西禾德器温醇，如太圭不琢，太羹不和，望而知爲儒者。生平論學以不欺爲本，主武昌江漢書院七年，其門下多尊而信之。撰《杜詩鏡詮》，實能照見古人心髓，足與朱鶴齡上下。（《湖海詩傳》卷三七）

二三三


馮集梧（一七五四—？），字軒圃，號鷺庭，桐鄉（今屬浙江）人。乾隆四十六年（一七八一）進士，官編修。有《貯雲居文稿》、《詩稿》。


鷺庭爲養吾侍御三子。多藏書，精校刊。嘗刻《元豐九域志》、《杜樊川詩注》、惠定宇《後漢書補注》、盛庸三《儀禮集編》。又畢秋帆尚書《續資治通鑒》，刻未及半，賴鷺庭重校刻成之。（《湖海詩傳》卷三七）

二三四


沈景熊，字炳季，號嵩門，仁和（今浙江杭州）人。乾隆四十九年（一七八四）進士，官印江知縣。有《寄取軒詩鈔》。


炳季爲余門下士。叢書稗説，靡不瀏覽，發爲詩，如入波斯之肆，木難母渌，往往雜見沙礫間。杭大宗編修稱之。余在武林修《西湖志》，招以入局，因深知其學業。晚膺民社，旋即懸車，亦振奇好古之士也。（《湖海詩傳》卷三七）

二三五


李驥元（一七五六—一七九八），字鳧塘，綿州（今四川綿陽）人。乾隆四十九年（一七八四）進士，官編修。有《雲棧詩稿》。


鳧塘詩有奇氣，亦有逸氣。起句如：“東風吹早霧，豁然露朝陽”；“秋風捲地來，黄葉打窗牖”；“山頂出天上，山根枕湖眠”；“龍山如龍頭，垂胡飲江水”；“大江日下流，我沿江水上”；“天地爲大爐，煎此潼川水”；“天雲送春去，山色青無邊”；“結交不結心，同室爲異地。”又如：“荒鷄何與人，偏不穩樓宿。五更枕上鳴，唯愁客夢熟。”又：“河連天上月，沙聚雲中雁”；“人來鴻雁飛，河動月光亂”；“看山如飲酒，快意輒心醉。”皆能自鑄偉辭，未經人道。與兄墨莊工力悉敵，可稱二難。但奉粟一囊，臣饑欲死，未免流浪江湖，因人作計，故激昂慷慨中有危苦蕭颯之音。（《湖海詩傳》卷三七）

二三六


王復（一七三八—一七八八），字敦初，號秋塍，秀水（今浙江嘉興）人。監生。由四庫館議叙，官偃師知縣。有《樹萱堂詩》。


秋塍承其尊人穀原之學，殫見洽聞，詩才凌厲。少即與汪雲壑、祝西澗、蔣春雨諸人，聯吟鬥險，衆避其鋒。既而入京師，游秦中，從予及秋帆撫軍最久。迨筮仕中州，初任商邱令，又偕幕寮彭受園等，流連觴咏。尋調偃師，繼湯君毓卓之後。湯君，南皮人。乾隆壬午孝廉，搜羅金石，重輯志書，與武君虚谷交。君繼其後，風流彌劭，游龍門砥柱，極山水之勝，作長卷以紀之。同安陽令趙君希璜，皆以仙吏稱。句如：“月明漁火全無影，夜静江濤漸有聲”；“草色青迷沽酒處，杏花紅點渡江時”；“凉氣吳衫輕易透，離愁魯酒薄難降”；“碧窗晨展泥金帖，紅燭宵浮藥玉船”；“吟來詩句清呈佛，老去容顔瘦有神”；“新詞且共歌鹽角，舊醖還來撥瓮頭”；“燭花送喜春争發，弓月流輝夜未深。”皆繪藻相宣，宫商叶應。（《湖海詩傳》卷三八）

二三七


徐書受（一七五一—一八〇五），字尚之，武進（今屬江蘇）人。監生。由四庫館議叙，今官南臺知縣。有《教經堂集》。


尚之少而食貧，長而多故，彈鋏依人，恒有四方之役，羈旅道涂，所作往往牢愁激楚。大抵取法在孟東野、張文昌間，然才情諧暢，兼效元、白。早年與仲則、映微輩出入門下甚久，各以古道相期，詩格雖不同，其篤於性情一也。（《湖海詩傳》卷三八）

二三八


何青（一七四七—？），字數峰，歙縣（今屬安徽）人。監生，今官澄海知縣。有《味餘樓初稿》。


數峰天才英俊，風雅宜人，竹君爲安徽學使，特加識拔。既入京，復來受業爲詩。摇毫擲簡，嘯傲滄洲，而五言宗二謝，七言宗韓、蘇，又復左規右矩，節簇自然，是以詩名益振。然數奇不遇，溷於鹽策，近始鳴琴花縣，世論惜之。（《湖海詩傳》卷三八）

二三九


劉大觀（一七五三—？），字崧嵐，邱縣（今屬河北）人。貢生，今官奉天寧州知州。有《玉磬山房詩鈔》。


崧嵐始仕遼陽，仁聲懋著，方且洊登牧守，奮迹仕途。乃其詩蕭閑刻峭，卓然自立於塵埃之表。正如梁伯鸞滅竈更炊，不因人熱。推其源，似出於《瀛奎律髓》，足與四靈三拜，分手抗行，不僅爲五言長城已也。（《湖海詩傳》卷三八）

二四○


王初桐，字於陽，號賡仲，嘉定（今屬上海市）人。監生，官齊河縣丞。有《海右集》。


西城别墅，阮亭先生所築。凡十二景，有石帆亭、樵唱軒、半偈閣、大椿軒、雙松書塢、小華子岡、小善卷、春草池、三峰嘯臺、石丈、竹徑、緑蘿書屋諸勝。一時名士，皆有題咏，多清遠閑曠之作，公子啓凍匯而刻之，共九十餘人，不分卷帙。予奉使青州，過新城時得之。此書不見於《漁洋全集》三十五種，恐久而遺佚，故著於此。（《湖海詩傳》卷三八）

二四一


余鵬翀（一七五五—一七八二），字少雲，懷寧（今屬安徽）人。監生。早卒。有《息六齋遺稿》。


少雲，鵬年之弟。少有逸材，工水墨畫。竹君督學皖桐，賞之。由是名譽日起。然依人爲活，往來燕、晋，所遇名山水，輒以詩寫之，發其抑塞磊落、骯髒不平之氣。未幾卒。其詩舊存朱氏，鵬年録得三卷，名《息六齋遺稿》。（《湖海詩傳》卷三八）

二四二


黎簡（一七四八—一七九九），字簡民，順德（今屬廣東）人。貢生。有《五百四峰堂詩鈔》。


嶺南自三家後，風雅寥寥。比來余所知者張庶常錦芳、馮户部敏昌、温編修汝適、潘金人有爲、趙大令希璜，而簡民爲之冠。性好山水，屢入朱明洞天，窮其幽勝。朋儕罕有當意者，惟與德清許宗彦、無錫孫爾準爲詩文交。其詩峻拔清峭，刻意新穎，言人所不能言，苦心孤詣，竟以是終。五言如：“香雲松葉竈，青雪竹房燈”；“明瀾聞水鳥，暗葉定風螢”；“林暗山亭夜，城光野水秋”；“海雨留魚氣，潮田起鳥群”；“松霧濃沾瓦，花源曲到門”；“潮送竹扉月，雨留花畝雲。”七言如：“一枕春寒閣鄉夢，千家人語入江聲”；“酒醒北郭風花路，夢斷西林夜雨山”；“蒼凉日色沈沙樹，悲壯江聲入水村”；“吳趨歌者誰相識，楚些魂兮不待招”；“楊柳西樓懷鬼曲，辭章南俗託神絃”；“排闥柳花吹酒店，飛空山影壓漁竿”；“霜粘雁背菰蒲白，村少禽聲[image: ]
 稏黄”；“溪雲曲曲三篙水，浦樹沈沈一桁山。”皆未經人道語，藥亭諸公見之，亦當退避三舍。（《湖海詩傳》卷三八）

二四三


朱彭（一七三一—一八〇三），字亦錢，號青湖，錢塘（今浙江杭州）人。諸生。有《抱山堂集》。


西泠自金江聲、厲樊榭、杭堇浦、汪槐塘諸公後，大雅將淪。青湖獨承其後，以詩法指示騷壇，故二三十年來，從游甚衆。每言浙江明季多學鍾、譚，漸乖於正。自雲間陳卧子先生司李山陰，差知復古。後如西泠十子皆奉司李之餘緒。西河毛氏，幼承賞識，亦宗其旨。即竹垞太史，初時並效唐音。百餘年來，浙中詩派，實本雲間。至康熙中葉，小變其格。繼吳孟舉、查初白出，始競爲山谷、誠齋之習。檇李學者，靡然從之。而武林兼學唐、宋，無所取裁，故青湖專以歸愚宗伯《别裁》諸集傳示學者，於詩學自爲有功。今年已七十餘，多識前言往行，實爲一時文獻。著有《吳越古迹考》若干卷、《南宋寓居録》若干卷，不戒於火，爲可惜也。其詩古體矩矱從容，今體聲情高遠。餘句如：“桃花争曉色，湖水識春心”；“江雲初過雨，春水欲平帆”；“秋林生淡月，煙寺出寒鐘”；“早煙浮岸草，新緑入江船”；“雲木浮春氣，煙江聚晚愁”；“遠岫明秋水，殘峰戀夕陽”；“霜摧群木瘦，秋放一峰高”；“半山無夕照，萬鳥共歸心。”“白鷺豈知千古事，蒼山猶帶六朝秋”；“雲净江天遥辨塔，潮回沙渚忽無田”；“滿溪梅雨白連郭，一路桑陰緑繞門”；“灧灧花光遥映水，濛濛嵐氣欲浮春”；“春當三月原如客，人過中年欲近僧”；“病餘人比寒山瘦，秋晚詩如落葉多”；“人當晚節多憐菊，天爲重陽特放晴。”皆可入司空表聖摘句圖。又録其弟子李方湛、蔣炯、徐鉽諸人及其子棫壬等十二人詩，爲《同岑詩選》，予爲之序，今行於世。（《湖海詩傳》卷三八）

二四四


曹秉鈞，字仲梅，嘉興（今屬浙江）人。貢生，今官山陰教諭。有《藤花老屋詩鈔》。


仲梅棲遲山澤，隱約自甘，而殫見洽聞，搜奇汲古。凡墨經畫品，書史硯箋，金石之録，古器之評，無不溯其津源，辨其真贋。詩材清隽，在錢、郎、韋、柳間。爲人冲和恬雅。在江西主桂溪書院者數年，今雖司教一隅，而浙江人士，莫不奉爲祭酒。（《湖海詩傳》卷三八）

二四五


朱文藻（一七三五—一八〇六），字映漘，號朗齋，仁和（今浙江杭州）人。諸生。有《碧溪草堂詩稿》。


朗齋漁獵百家，取材宏富，精六書。自《説文繫傳》、《佩觿》、《汗簡》及《鐘鼎款識》、《博古圖》諸書，無不貫串源流，會其旨要。又能手親摩寫，非徒以形聲點畫，自名小學者可比。韓城相國督浙學時，訪而延之。至京師，佐校《四庫全書》，且於南齋奉敕考校事宜，亦俱諳習。又通史學，凡合紀傳、編年、紀事、通典諸書，輒能考其缺略，審其是非。先嘗助予修《西湖志》，後助予撰《金石萃編》，訂正之力最多。其詩在劉夢得、張文昌之間，正如空山鼓琴，沈思獨往。（《湖海詩傳》卷三八）

二四六


金德輿（一七五〇—一八〇〇），字雲莊，號鄂岩，桐鄉（今屬浙江）人。監生，官刑部主事。有《桐華館吟稿》。


雲莊能詩善畫，累世所藏法書名迹及宋刻書甚富。南巡時，擇善本以進，有文綺之賜。又藏岳鄂王銅爵，一時能詩者作歌以咏之。入貲爲刑部主事。不久，乞病歸。所居桐華館，擅圖書花木之勝，與蔣君元龍、方君薰等，流連文酒。四方名士過桐鄉者，必造請盤桓而後去。掃門投轄，初無倦意。予七十生辰，雲莊以泥金書佛説《五福德經》貽予，與汪雲壑所書《妙法蓮華經》並爲佳玩。（《湖海詩傳》卷三八）

二四七


金廷榮，字筠林，元和（今江蘇吳縣）人。貢生。


筠林家在虎阜山塘，居於青山緑水兩橋間，垂楊映户，畫舫臨門，風景最爲清絶。生平善鑒别，書畫鼎彝，經其估值，人無不信者。作詩無深造語，而風神俊雅，亦復可傳。（《湖海詩傳》卷三八）

二四八


黄易（一七四四—一八〇二），字小松，錢塘（今浙江杭州）人。監生，官至運河同知。有《小蓬萊閣詩》。


小松尊人松石，名樹谷，因以小松爲號。松石工隸書。嘗客於我郡張文敏公家，博通金石，故小松愛古亦如之。官濟寧，凡嘉祥、金鄉、魚臺間漢碑，悉搜而出之。而武氏祠堂畫像尤多，所見漢石經及范式三公山諸碑，皆雙鈎以行於世。又工填詞。官雖不達，亦爲名流所重。小蓬萊閣者，其七世祖貞父先生讀書之所，在西湖雷峰之麓，今毁。（《湖海詩傳》卷三九）

二四九


羅聘（一七三三—一七九九），字兩峰，歙縣（今屬安徽）人。布衣。寓居揚州。


兩峰爲金壽門弟子，能畫，尤工梅。生有異禀，目見鬼物，有所遇，輒寫以長卷，久之，成《鬼趣圖》，殊形異狀，宛然吳道子《地獄變相》，又如讀《五王》、《樓炭經》也。其寫大阿羅漢及摩訶薩各像，足與崔青蚓、陳章侯上下。又能詩，好游山，精通佛理，專向樂邦，撰《起信録》，釋禪净兩家之惑，索余序之。游京師最久，垂老歸揚州，僅存《登岱詩》二卷。（《湖海詩傳》卷三九）

二五○


陳焯（一七三三—？），字映之，號無軒，烏程（今浙江吳興）人。貢生，官鎮海訓導。有《湘管齋詩稿》。


映之清才博學，所著《湘管齋》具圖書彝鼎、竹木花藥之盛。又舉《欽定三希堂法帖》釋文，考其行草偏旁，印章名氏，以惠學者。所至，采訪詞人逸事，掇其事迹，蓋浙東之行秘書也。其詩“采采流水，蓬蓬遠春”，正如表聖所云。常游粤東，獲水坑上品，且摹懷仁《聖教》内水、華二字，刻銘硯背，以贈朱大令笠亭，笠亭轉贈於予，藏之文笥，每溪雨欲來，沄然光潤。（《湖海詩傳》卷三九）

二五一


吳騫（一七三三—一八一三），字槎客，海寧（今屬浙江）人。諸生。有《拜經樓詩集》。


槎客志在煙霞，情殷金石，少時所著《國山碑考》，極爲詳覈。又喜搜羅宋、元刻本，如陶淵明、謝玄暉諸集，皆取而重刻之，學者珍爲秘寶。（《湖海詩傳》卷三九）

二五二


方薰（一七三六—一七九九），字蘭坻，石門（今浙江嘉興）人。布衣。有《山静居稿》。


東南布衣能詩者，自李客山後，蘇州張昆南、沙斗初、吾松翁石瓠。而嘉禾爲方蘭坻，能畫，尤工蘭。性情和雅，倚然自得，故稱其爲隱君子也。（《湖海詩傳》卷三九）

二五三


翁春（一七三六—一七九七），字淡生，號石瓠，江南華亭（今上海市松江）人。布衣。有《賞雨茅屋詩鈔》。


石瓠遠性風疏，逸情雲上，蕭條孤寄，不與世俗相關。汪上舍大經序其詩云：“嗜恬淡，甘寂寞。”菽水奉母，耕讀教弟，年逾四十不娶，不就有司試。爲詩一唱三嘆，如朱絃越疏，足以盡石瓠矣。集中佳句如：“蒓鱸入夢三間屋，風雨論心一紙書”；“病起自驚寒食雨，花開又負故園春”；“簾波暖近調笙路，柳色寒欺側帽風”； “游迹重尋鴻爪外，故人半憶馬蹄間”；“人來山色蒼茫裏，春在梅花淺淡時。”許川晦、羅昭諫不是過也。（《湖海詩傳》卷三九）

二五四


慶蘭，字似村，姓章佳氏，滿洲鑲黄旗人。諸生。文端公第六子。有《似村吟稿》。


似村兩世平津，諸兄[image: ]
 仕，即姻婭亦皆貴盛，當爲筆帖式，遽謝病家居。居相府後冰漿局，老屋數椽，軒窗枯槁，獨拓地數弓，種竹數十竿，並輦西山沙土以植之。愛蘭而北地無蘭，取以自名。常爲永嘆。早亡無嗣，蓋其性情幽淡，非軟紅所得而久羈也。（《湖海詩傳》卷三九）

二五五


王開沃，字子良，號半庵，鎮洋（今江蘇太倉）人。諸生。


子良疏節闊目，意致翛然，尤工於長短句。寓關中，修《藍田縣志》，能盡山水之勝。既而主醴泉書院，凡十餘載。客死於秦。（《湖海詩傳》卷三九）

二五六


趙汝霖，字惠蒼，青浦（今屬上海市）人。諸生。


惠蒼四世皆以文章學行著名峰泖。其尊人伯期先生，由名進士爲江西循吏，宜黄人至今尸祝之。惠蒼賦才英敏，有詞以達其才，有調以顯其氣，所作多多益善，不自珍惜，故多散佚。予中歲以來，海内賢士大夫以詩投贈者多如束笋，而今庶常全椒汪君庚、主事長洲陳君鍾麟，獨用七言排律百韵；同知吳縣孔君傳金、貢生錢塘項君墉、諸生昆明陳君藻、吳縣張君鏞、江寧黄君之紀、嘉定張君彦曾、婁縣楊君之灝，皆用五言排律百韵。又儀徵汪君光爔、光恒，重集千字文，皆體大思精，文繁理富。而惠蒼是作，清新工整，聲調鏗鏘，故采録於此，其餘不能備載。（《湖海詩傳》卷三一九）

二五七


孫魯，初名煒，字嘯甫，嘉善（今屬浙江）人。貢生。


嘯甫以歲貢生依人萬里外，余在雲南識之。氣宇温醇，老而彌粹，詩如其人。句如：“日烘岸草穿沙嫩，煙窅籬花帶露寒”；“過從三徑多賢友，點勘千秋有異書”；“水浮小艇波紋滑，山帶平林翠黛匀”；“回首獨憐同輩少，斷腸翻爲結交多”；“故園月色歸蓬底，永夜江聲撼枕邊”；“一路橘林山影亂，千村烏桕夕陽多。”皆舂容啴緩之音也。（《湖海詩傳》卷三九）

二五八


汪大經（一七四一—一八〇九），字書年，號秋白，嘉興（今屬浙江）人。貢生。有《借秋山居詩鈔》。


秋白籍居秀水，爲贅茸城。生平往來吳、越間，雨幔風檣，筆床茶竈，所至輒訪其名勝，及與朗人俊士交。能書，善散體文。又從沈沃田學詩，清新峻拔，繩尺自然，群謂裘杼樓之後勁也。（《湖海詩傳》卷三一九）

二五九


周厚堉，字仲育，婁縣（今上海市松江）人。諸生。


仲育居婁縣干山。其先世與趙松雪諸名人交好。自元及明，藏書至萬卷。父忠倚，工隸書。是時詔求天下遺書，周氏經進者多，上賜以御纂《佩文韵府》，又以御制石刻賜之。又題其所進宋本《漢書》，皆異數也。辛丑，仲育從予游，邀予過山中，因得拜而誦之。仲育取詩中來雨字以名其書樓，屬予作記，當爲吾松他日嘉話云。（《湖海詩傳》卷三九）

二六○


孫星衍（一七五三—一八一八），字淵如，號季逑，陽湖（今江蘇武進）人。乾隆五十二年（一七八七）殿試第二人及第，官山東糧道。有《雨粟樓詩集》。


畢秋帆撫軍在西安刊刻惠徵君《易漢學》、《九經古義》、《禘説》、《明堂大道録》、《古文尚書考》諸書，皆淵如爲之校定。而秋帆撰《山海經校正》，亦借其搜討之力。故其學壹以漢、魏詁訓爲宗，鈎深致遠，探賾索奥，孫谷、董悦所弗能逮。作詩不多，亦能自抒所見。秋帆嘗以方正澍、洪亮吉、黄景仁、王復、徐書綬、高文照、楊倫、楊芳燦、顧敏恒、陳燮及淵如詩合選之，爲《吳會英才集》。不足十人之數，乃取淵如配王采薇詩以足之，寓才難之意。曾索予爲序，然古人無此例，不能應其求也。（《湖海詩傳》卷四○）

二六一


何道生（一七六六—一八〇六），字立之，號蘭士，靈石（今屬山西）人。乾隆五十二年（一七八七）進士，官九江知府。有《方雪齋集》。


予曩在京師，與蘭士比鄰而居。尊人編修君思鈞，朝夕過從，故自小識之。乾隆己酉，予由江西入京，始見其詩。風骨清蒼，如千金戰馬騰溪注澗，無所不宜。山西自澤州相國以來，若蓮洋居士，清妙則有餘，排奡則不及也。十年來，與法侍講式善、張檢討問陶、楊農曹芳燦諸君，互相唱和，而才鋒之峻，則皆斂手避之。由侍御出守九江，旋以病歸。匡廬彭蠡，山水名區，惜未得盡供其刻畫。（《湖海詩傳》卷四○）

二六二


王芑孫（一七五五—一八一八），字念豐，號惕甫，長洲（今江蘇吳縣）人。乾隆五十三年（一七八八）召試舉人，候補國子監博士。有《淵雅堂詩稿》。


惕甫詩癯然以瘦，戛然以清，亦縝密以栗，蓋上溯杜、韓，而實出入於郊、島間。十餘年來，老成凋謝。惕甫在京師，與法時帆式善、何蘭士道生、張船山問陶、楊蓉裳芳燦諸君，琴歌酒賦，故爲南北時望所推。又工書，仿劉石庵相國，具體而微。配曹貞秀，亦以翰墨聞，係予門人曹指揮鋭之女，殆管仲姬、文端容流亞也。（《湖海詩傳》卷四○）

二六三


阮元（一七六四—一八四九），字伯元，號芸臺，儀徵（今屬江蘇）人。乾隆五十四年（一七八九）進士，今官浙江巡撫。


昔人謂荀羡爲中興方伯，未有若此年少者。又謂崔湜爲中書令，其位可及，其年不可及。今芸臺中丞以己酉登第，不及十年，督學三齊兩浙，遂躋開府，蓋早受主知，近來所罕。詩賦而外，精窮經誼，校讎考訂，一本《爾雅》、《説文》。愛才好士，凡挾一藝之長者，皆胼繭歸之，相與搜採篇章，鈎稽典故，輯《淮海英靈集》、《兩浙輶軒録》及《經籍籑詁》諸書。又嗜算術，撰《疇人傳》，集推步之繩法，以盡句股割圓之妙，尤近日名儒所未有。年華甚盛，嚮用方殷，擴之以開物成務之功，進之以正心誠意之學，洵卓然一代偉人也。（《湖海詩傳》卷四○）

二六四


洪亮吉（一七四六—一八〇九），字稚存，陽湖（今江蘇武進）人。乾隆五十五年（一七九〇）殿試第二人及第，官編修。有《卷葹閣集》。


稚存少孤失怙，爲母夫人守節教養而成，是以刻意厲行，確苦自持。每當絲竹長筵，輒徐引退，而於取與尤嚴，蓋古之狷者也。性好奇山水，如天都、華岳，皆登其巔，必縋幽歷險而後已。作文具體魏、晋，作詩五言古仿康樂，次仿杜陵，七言古仿太白，然嘔心鏤腎，總不欲襲前人牙慧。至於經史注疏，説文地理，靡不參稽鈎貫，蓋非僅以詞章名世者。（《湖海詩傳》卷四○）

二六五


顧張思，字懷祖，太倉（今屬江蘇）人。諸生。有《越游小草》。


顧行人陳垿，以博學能文爲同鄉諸老所服。懷祖纂成家業，涉獵群書，所著有《七經訓詁》、《異同土風録》、《識字略陳》、《檢討四六補注》諸書。頻歲依人，往來楚、粤，故其詩音多蕭屑。（《湖海詩傳》卷四）。

二六六


王文潞，字介人，太倉（今屬江蘇）人。諸生。有《羲亭詩鈔》。


介人，明兵部尚書在晋之後，性聰穎，風度閒雅。予主婁東書院，授以詩法，作五七言古詩，頗得門徑。詞以姜、張爲宗。年二十餘，得急疾而卒，友朋無不愍惜者。（《湖海詩傳》卷四○）

二六七


朱宗大，字直方，寶應（今屬江蘇）人。嘉慶元年（一七九六）舉孝廉方正。有《壽藤軒吟稿》。


予於乾隆丙子、丁丑間，與直方定交，讀其詩而愛之。沈文慤公亦謂其“絶類大曆十子，尚神味，不尚才情；取意趣，不取學問”。蓋珠湖諸君子如喬慕韓輩，造詣皆如此。人亦蕭閑真淡，有道之容，溢於咳吐。（《湖海詩傳》卷四一）

二六八


張燕昌（一七三八—一八一四），字芑堂，海鹽（今屬浙江）人。貢生。嘉慶元年（一七九六）舉孝廉方正。


芑堂屏居村落，孤介爲懷。夙嗜金石，尤愛小品，搜奇採癖，凡齾缺零星，都爲一集，名《金石契》。予所藏西漢雁足鐙，亦並著焉。又撰《古來飛白書考》。常往寧波，入范氏天一閣，在藏書中獲北宋石鼓文拓本，摹勒以歸，重刻之，因撰《石鼓文釋存》，證以篆籀，考其偏旁點畫，較薛、楊、潘、董諸家，更爲精審。（《湖海詩傳》卷四一）

二六九


邵志純，字懷粹，仁和（今浙江杭州）人。諸生。嘉慶元年（一七九六）舉孝廉方正。有《右庵詩文集》。


右庵懷文抱質，有儒者恂恂氣象，然高瞻遠視，己所傾慕者無多。嘉慶丁巳，余至錢塘，右庵同項金門墉來謁，執弟子禮甚恭，因得閲其所作，古文馴雅，有黄文肅、柳侍制之風，詩稍次之。未幾以孝廉方正被薦，賜六品頂帶。同時薦者，海寧陳仲魚鱣、海鹽張芑堂燕昌、慈豀鄭簡香勛、鄞縣袁秉谷鈞，皆敦篤之士。詩非所長，今與芑堂略存梗概，而陳、鄭、袁諸君，則無可録者。（《湖海詩傳》卷四一）

二七○


許宗彦（一七六八—一八一八），字積卿，號周生，德清（今屬浙江）人。嘉慶四年（一七九九）進士，官兵部主事。


周生年方就傅，穎悟非常，讀書目數行下。稍長，遂博通墳典，自經史詩詞而外，如小學、算術、醫方、梵夾，靡不涉獵。尤深於古文，本於宋之南豐、明之遵岩，理實而氣空，學充而辭達。同時與戴金溪敦元，均以神童稱。而金溪樸學，專工注疏，至於兼擅詞章，其所不逮也。嘗從其尊人方伯君遍歷滇、黔、東粤山水之勝，故瀏覽之作，亦多超越。（《湖海詩傳》卷四一）

二七一


吳鼒（一七五六—一八二一），字山尊，全椒（今屬安徽）人。嘉慶四年（一七九九）進士，官編修。有《夕葵書屋叠韵詩》。


山尊胸藏二酉，力富五丁，所作駢體，沈博絶麗。少爲石君司農激賞。而詩才亦以韓、孟、皮、陸爲宗，鬥險盤空，句奇語重。五言古，尤足以推倒一世。（《湖海詩傳》卷四一）

二七二


沈端，字方立，鎮洋（今江蘇太倉）人。嘉慶五年（一八〇〇）舉人。有《滄洲吟稿》。


方立與弟安成，爲敬亭光禄文孫。光禄精研道學，身體力行。於詩取法杜陵，務歸質實端確。其論詩云：“以性靈爲本，卷軸爲輔，責之聲響之間，辨之神味之外。”而方立志和節雅，中矩中規；安成則氣猛才雄

 ，多多益善。轍迹雖殊，要皆不愧其家學。 （《湖海詩傳》卷四一）

二七三


吳嵩梁（一七六六—一八三四），字子山， 號蘭雪，東鄉（今屬江西）人。嘉慶五年（一八〇〇）舉人，候補國子監博士。有《香蘇山館詩集》。


西江自明以來，稱詩者衆，而無卓然杰出號大家者。予嘗以語蘭雪，蘭雪深以爲然。今自蔣苕生後二十餘年，蘭雪繼之。予兩至南昌，故才人多在門下，如雲衣、照南、修之三吳，成以詩名當世；而蘭雪實爲巨擘，詩如天風海濤，蒼蒼浪浪，足以推倒一世豪杰。每閲數年，輒來三泖漁莊省視，故録其詩較多。（《湖海詩傳》卷四二）

二七四


王世錦（一七三五—一七九四），字再陸，吳縣（今屬江蘇）人。監生，官嘉峪關巡檢。有《藝芸館詩鈔》。


再陸爲文恪公裔孫。少日能詩，屢試不遇，因爲佐貳官，發往甘肅，屢歷照磨典史，又爲嘉峪巡檢。關古之敦煌、玉門，番稱羊巴喀爾遜，爲極邊苦寒之地。杜工部詩云： “不作河西尉，凄凉怕折腰。”岑嘉州詩云：“自憐無舊業，不敢耻微官。”蓋古今同慨也。居十七年，竟卒於任，故詩多噍殺抑鬱之音。從孫芑孫稱其刻苦挺拔，而楊蓉裳在蘭州時，亦相推許。（《湖海詩傳》卷四二）

二七五


王尚珏，字若農，嘉興（今屬浙江）人。監生。以四庫館議叙，今官西林知縣。


若農尊人元啓，通經術，兼擅古文，而日久叢雜，尚無定本。若農從予南昌，盡發所藏，編次而收録之，爲《祗平居士集》若干卷，頗完善。後從書館議叙，發粤西，以才名爲巡撫謝藴山所知，招入廣西志局，薦昇今官。所存詩數首，猶是二十年前所作也。（《湖海詩傳》卷四二）

二七六


史善長，字誦芬，號赤厓，吳江（今屬江蘇）人。諸生。有《秋樹讀書樓集》。


誦芬從其尊人客游秦隴，其詩鏗鏘激楚，殊有北地之風。既而秋帆制軍湖廣，苗民未靖，楚冠旋興。誦芬來往荆、襄，日親焚突之慘，故形之篇什者，雖一哭六太息，不是過也。體材似本杜陵，而諫詞琢句，得之謝康樂、鮑明遠者居多。（《湖海詩傳》卷四二）

二七七


王炘，字子乘，上海人。諸生。有《吳淞草堂詩稿》。


子乘少學温、李，多繁縟語。既而學宋人詩，故吳編修雲謂其“如秋山木落，刻露巉削”，信然。生平好飲，得腑疾而終。大江南北知名士，競相感悼。蔣立匡、張子白、徐縵雲、汪太章，裒其詩選，刻之。（《湖海詩傳》卷四二）

二七八


張興載（一七五七—一八〇七），字坤厚，江南華亭（今上海松江）人。貢生，候補訓導。有《寶禊軒詩存》。


坤厚性情静穆，而體氣清贏，無心於科舉，雖例選廣文，非其素尚也。詩不多作，而中矩中規，無乖風雅。能揲蓍，本於尊人玉壘，玉壘本之從叔幻花先生。蓋易道參天，兩地而倚數，故後來數術如太乙、下行、九宫、風角、壬遁之術，無所不包。而孟喜卦氣，康成爻神，虞翻納甲，荀爽昇降，京房飛伏，皆可納繹而推之。然孔子獨取大衍之數入於繫辭，因易以出贊神明，非此無以通陰陽之撰，造化之微，而周禮太卜掌三易，皆以蓍爲用。其占動者，既玩本爻之辭，兼變爻之辭。六爻不變，則取大象之辭。《左傳》所載十餘條，其辭不同《周易》者，則爲連山坤乾。其云：“以《周易》筮者，則爲文王所繫之辭。”此古來蓍法之大凡也。易學衰微，號通經者亦復不知蓍莢。予數十年來，準見兖州太守黄岡張君鳳鳴、雲南總兵錢塘華君封善用其術，所占無不驗者。蓍法京房而後，改爲父母兄弟妻財官鬼遊魂歸魂之説。及六朝以十有八變爲煩，改用金錢，而揲蓍益失其傳。坤厚大抵本之易學啓蒙，而古法具在，予故命孫紹書往受其業，庶以廣聖賢之數學也。（《湖海詩傳》卷四三）

二七九


徐熊飛（一七六二—一八三五），字渭揚，武康（今浙江德清）人。貢生。有《白鵠山房詩鈔》。


渭揚生長吳興，得山水之勝，故詩多清峭，風骨超然。與王柳村、石遠梅、吳楚諸詩人絃詩斗酒，江湖名士，未能或先。阮芸臺中丞開詁經精舍於西湖上，招集浙中文士三十餘人，而春華秋實，兼擷其長者，亦當以渭揚爲翹楚。（《湖海詩傳》卷四三）

二八○


金棻，字誦清，錢塘（今浙江杭州）人。監生，候補員外郎

 ，早卒。


誦清生長綺羅，性耽書畫，嘗集明人法書刻之，名《清嘯閣帖》。尤愛惲南田筆墨，搜藏獨富。所至山水勝處，輒有題名。詩才輕蒨，如《幽居秋晚》云：“蒼苔猶有色，黄葉欲舞聲。”《咏簾》云：“隔院渾疑霧，齊檐不礙風。”《寒食雨中泛湖》云：“潑墨欲遮山寺塔，殘花半露酒家樓。”《理安寺》云：“藏經樓抱千重樹，法雨泉飛四面山。”亦堪諷咏。年三十餘而殁，西泠同學，皆爲嘆惋。（《湖海詩傳》卷四三）

二八一


蔣徵蔚，字應質，元和（今江蘇吳縣）人。諸生。有《經學齋詩集》。


於野兄弟，時號三珠，應質之名尤著。應質賦才穎異，年未二十，已能讀群經注疏，又通《周髀》、《説文》之學。阮伯元閣學視學浙中，稱爲小友，延之入幕，遍歷浙東山水奇勝。其詩或清新微妙，或揮霍紛紜，靡所不有。與予同至揚州，曾運使賓谷亦愛重之。在竹西歲餘，得風疾，三載未痊，恐邱錦早還。江花已謝，不能復唱渭城也。（《湖海詩傳》卷四三）

二八二


郭麐（一七六七—一八三一），字祥伯，吳江（今屬江蘇）人。諸生。有《近游》、《探梅》、《會吟》、《移家》諸集。


祥伯詩，初效李長吉、沈下賢，稍變而入於蘇、黄。予題行卷云： “攬其詞旨，哀怨爲宗。玩厥風華，清新是尚。如見衛叔寶、許元度一流人物。不患其過清而寒，過瘦而枯，過新而纖，如姬傳儀部所云也。”（《湖海詩傳》卷四四）

二八三


王槐，本姓趙，字茂階，號丹宸

 ，錢塘（今浙江杭州）人。監生。有《廢莪軒吟草》。


茂階因業吳鹽，寓居婁水，然不善生殖，每至屢空。性好吟咏，無聊賴，則爲五七言以發之牢騷。困頓中，亦往往肺腑槎枒見於翰墨。從蘇君加玉學詩，大抵出入於賈、孟、皮、陸，而風骨嶄然。獨傾心於余，暇輒孥舟過訪，談詩竟日而後去。揆其品格，當在逸民獨行之選也。（《湖海詩傳》卷四四）

二八四


王豫（一七六八—一八二六），字應和，號柳村，丹徒（今屬江蘇）人。諸生。有《種竹軒集》。


柳村居潤州之翠屏峰下，在大江南岸，正直金、焦，江雲海月，朝夕在几硯間。故其襟情瀟曠，超然物外，僅與詞客梵僧扁舟來往。顧數訪予三泖漁莊，從容談藝，得知其所造。詩宗劉眘虚、王龍標諸人，長於五言古體。古文亦似南宋人小品。（《湖海詩傳》卷四四）

二八五


蔣炯，字葆存，錢塘（今浙江杭州）人。諸生。有《蔣村草堂稿》。


葆存所居西溪，西南十餘里，山環水轉，宅幽勢阻，長松古檜，梅花竹箭，彌望無際，中有陂田數千頃，澄湖曲沚，復與煙嵐相間。蔣氏聚族而居，饒稉稻、魚蝦、菱橘之利。屋數十椽，聚書萬卷。葆存摘蔬瀹茗之外，覃研鉛槧，物外翛然。詩學中晚唐，散體文學三蘇，長於議論。浙東西名士，多聞名而訪之者，高情朗志，即不主風雅之盟，亦當爲山澤之癯也。（《湖海詩傳》卷四四）

二八六


姚椿（一七七七—一八五三），字春木，華亭（今上海松江）人。監生。有《望雲集》。


春木無所師承，而才情宏放，正如天馬凌空，不宜羈勒。由是而充之，則所謂“詞源倒流三峽水，筆陣横掃千人軍”，足以繼吾鄉趙昇之、張策時而起也。自蜀還吳，正值潢池寇驚，直書所見，有杜、白新樂府之風。予嘗勸其知古知今，積爲經濟，無以尋章摘句，搜僻矜奇，至獨角麟類於萬牛毛也。（《湖海詩傳》卷四四）

二八七


吳引年，字子長，錢塘（今浙江杭州）人。諸生。有《益壽室初稿》。


啓侯一字雲裳，少年多病，常有憂生之嘆。謁余於西湖梅莊，以詩見示，大抵前倣襄陽，後倣昌谷，清詞妙旨，人所應無盡無。（《湖海詩傳》卷四四）

二八八


袁文揆（一七五〇—一八一五），宇時亮，保山（今屬雲南）人。貢生，官甘肅縣丞。有《食蛤吟》。


永昌袁氏，家風醇謹，子弟咸能讀書敦品。乾隆乙丑，余以籌軍駐其地，時亮同其群從咸來受業。滇中風雅久衰，今以詩鳴者，蔣太史鳴鹿、陳明府文錦及時亮，而三人皆出予門下。時亮又撰《滇南詩略》二十四卷，遺文舊事，稍存十一，亦足爲邊隅文獻。（《湖海詩傳》卷四四）

二八九


陳韶，字九儀，青浦（今屬上海市）人。以四庫館議叙，官浙江通判。有《花南詩集》。


花南性情蕭淡，不樂仕進，一署烏鎮通判，即以病辭，買屋於西浙之梅莊，有煙波花月之勝。其地與姜白石所居馬塍相近，或云即韓蘄王舊第。春秋佳日，花南與華秋槎瑞潢、鮑緑飲廷博、項秋子墉，作詩會於此，故浙中好事者多趨之。花南又工山水，奚鐵生之外，無與比者。其弟東橋，善蘭菊，别見於後。（《湖海詩傳》卷四五）

二九○


項墉，字金門，錢塘（今浙江杭州）人。貢生，候選州同知。


秋子少以詞賦擅長，乾隆庚子，高宗純皇帝南巡，獻賦行在。壬寅、癸卯間，予應制軍聘修《西湖志》，在事者二十餘人，秋子與焉。與予晨夕聚首，請益問字，執禮彌謹。爲人情耽風雅，興協朋簪，自少即爲倪侍郎承寬諸君所知。既而老成徂謝，壇坫久空。秋子西泠文酒之會，每月舉行，月榭風亭，籃輿畫舫，勝流交集，人望如仙。故阮中丞芸臺、謝中丞藴山、秦臬使小峴，皆相引重。（《湖海詩傳》卷四五）

二九一


袁廷檮（一七六二—一八〇九），字又愷，號綬階，吳縣（今屬江蘇）人。監生。


又愷六俊之後，荆州太守韞玉，其從高祖輩也。嗜風雅，好友朋，又得王岡齡小停雲館，楓橋水西來繞其前，中爲漁隱小圃，有貞節堂、竹柏樓、紅蕙山房、楓江草堂、吟暉亭、五硯樓等十六景，樓西見楞伽、靈岩諸山，花藥扶疏，朋賓翕集。予與曉徵少詹，皆爲文以記之。後有撰吳地記、吳都文粹者，所當采録也。（《湖海詩傳》卷四五）

二九二


鈕樹玉（一七六〇—一八二七），字匪石，吳縣（今屬江蘇）人。布衣。


匪石早營貨殖，往來齊、魯、吳、楚間。然性嗜縹緗，又好校讎考訂，遇有漢、魏善本及經世之書，必録而藏弆。並通音律。予嘗告以古樂久亡，東晋時僅存《鹿鳴》、《魚麗》四首，後並無之，今《欽定詩經樂譜》，取《三百篇》，悉注以四上工尺，且將簫笛琴瑟而盡譜之。君誠好樂，能舉是書商諸同志、擇優伶數輩絃習，俾古音復著於世，實六經之鼓吹，而藝苑之功臣也。（《湖海詩傳》卷四五）

二九三


何其偉（一七七四—一八三七），字韋人，青浦（今屬上海市）人。諸生。有《簳山草堂吟稿》。


簳山不在吾鄉九峰之數，而澄泓蕭瑟。昔董思翁常作水墨圖長卷，頗有事外遠致。韋人世居此山之下，曾祖王模精岐黄術，亦能詩。韋人曾從曲阜顔運生孝廉游，故知讀書愛古。憫陳忠裕公子龍詩文零落已久，因與同人搜採而剞劂之，亦有功於先哲者矣。（《湖海詩傳》卷四五）

二九四


湯禮祥，字典三，仁和（今浙江杭州）人。諸生。吏部侍部右曾曾孫。有《棲飲草堂詩》。


典三自言《懷清堂集》宗派，能守不墜。然少宰清幽秀雅，出入漁洋、綿津，而典三詩頗有奇氣，未必不厭家鷄而喜野鶩也。（《湖海詩傳》卷四五）

二九五


李斗（一七五〇—一八一六），字北有
 
[32]

 ，號艾塘，儀徵（今屬江蘇）人。□□
 
[33]

 。有《艾塘詩》。


艾塘衿情既勝，詩筆亦佳。嘗作《揚州畫舫録》十八卷，山水園林，勝流佳話，多見其中，雖雅鄭雜陳，而風流旖旎，使讀者如在“緑楊城郭，二分明月”間然。乾隆丁丑，翠華再幸，鹽政高君圖紅橋之平山堂二十四景，屬予各以小叙題之，進呈行幄，荷蒙留覽，而此録未及搜採，知所遺尚多也。余過廣陵，艾塘以詩見示，寥寥無幾，摘而録之，一滴亦可知味爾。（《湖海詩傳》卷四五）

二九六


陶樑（一七七二—一八五七），字寧求，號鳧鄉，長洲（今江蘇吳縣）人。諸生。


鳧鄉風流儒雅，爲近日吳閶文士之冠，尤擅倚聲，吳穀人、倪米樓諸君斂手推之。予撰《續詞綜》，搜採編排，多其所助。詩不多作，少學《長慶集》，而能去其淺率，無乖正始之音。（《湖海詩傳》卷四五）

二九七


吳杰（一七八三—一八三六），字卓堂，號梅梁，山陰（今浙江紹興）人。貢生。


梅梁瑶林玉樹，風格超群，而慧業性成，清才泉涌，年才弱冠，與歸安邵保初昇泰弟保和履成名相上下。芸臺中丞貢入成均，蓋越中之秀也。予在敷文書院，嘗以西湖柳枝詞課士。芸臺謂自鐵厓殁後五百餘年無繼聲者，而鈍翁姑蘇柳枝詞和者亦鮮。因遍徵吳、越士大夫同作者凡數百人，芸臺序而行之。今酌選數首，附於卷末，以當他日西湖故事云。（《湖海詩傳》卷四五）

二九八


明中，字大恒，仁和（今浙江杭州）人。幼投嘉興楞岩寺出家，晚主西湖净慈寺，入寂。有《[image: ]
 虚大師遺集》。


大恒梵誦之餘，兼習詩畫。交厲樊榭、施竹田、周穆門諸君，故其詩澄淡幽敻，癯然以瘦，皎然以清，如孤鶴警露，清[image: ]
 噭霜。杭太史堇浦謂：“以蒼松翠竹、清泉白石爲供養，以經行晏坐、打鐘掃地爲職業，以寒山、拾得爲本師，以皎然、清晝爲程式。”信也。行脚入京，侍永覺無礙禪師，直萬善殿。歸，主西湖之聖因寺。上南巡，制一絶賜之。後住净慈最久。乾隆戊子，示疾，弆其稿，命弟子佛裔求香樹尚書及堇浦爲序，而屬梁山舟侍講刻焉。先是，歲丁丑秋，余過西湖，大恒留宿山房，乘月夜邀天台齊次風宗伯與堇浦及僧讓山泛舟，歷三潭、斷橋諸勝，迄夜分始返，其寄興蕭寂如此。嗣法門人實蔭不能詩，而山水頗得其法。（《湖海詩傳》卷四六）

二九九


篆玉，字讓山，錢塘（今浙江杭州）人。住南屏萬峰山房。有《話墮集》。


讓山居西湖之北，雲水偏然，與[image: ]
 虚掩關却掃，同擅詩畫，爲法門兄弟，不啻無着天親。[image: ]
 虚供奉萬壽殿，賜紫迎鑾，有紅樓應製之作；而讓山參學之外，不入軟紅，又如雪嶠之於天童也。其詩幽新清悟，有攬擷之不盡者。昔維摩詰默然晏坐，而諸大士十二義皆墮。是以初祖西來，掃盡語言文字，然無言之教，借言以顯，三乘所同，正不礙以吟咏作佛事耳。（《湖海詩傳》卷四六）

三○○


實源，初名三友，號一泉，青浦（今屬上海市）人。居白鶴江，投來青庵出家。


一泉居停横雲山張氏山莊歲最久，故其書宗法文敏，又寫梅多兀奡縱横之氣，持較前賢，神韵或不逮，而瘦硬亦可喜也。然題句頗有佳者，如：“半塢寒雲依水石，一鈎新月掛簾櫳”；“著人自有奇香處，對客常含不語情”； “兩岸嚴風吹玉樹，一灣春水浸雲根”；“薄批明月歸詩肆，笑約春風伴酒觥”；“九畹蕙蘭爲上客，六橋風月是知音”；“漠漠遠香來澗谷，微微春色染林塘。”世有陳希顔輩，必亟爲集録也。錢塘金壽門農送其歸青浦云：“夢醒槐根日未脯，願聞妙法闡醍醐。石人閉口寧相妒，蓮子空心自不污。成佛莫居靈運後
 
[34]

 ，彌天得似道安無。袒肩持盔師歸去，如蓋凉雲薛澱湖。”後游京師，偕一侍者往禮五台，遂不復返。（《湖海詩傳》卷四六）

三○一


逸雲，字念亭，一名正感，長洲（今江蘇吳縣）人。住支硎中峰寺。有《嘯雲山房詩鈔》。


念亭住中峰，在支硎之後，弱冠出家，翛然自遠
 
[35]

 ，不與時俗往還。性喜吟咏，吳竹嶼愛之，故常造其廬，且於峰前池上作水平樓以居之，時偕予輩游宴。後移居梁溪。晚歲復回山中，則樓亦圯矣。其詩幽閒澄迥，如染香人身有香氣者是也。同時以詩名者静蓀，住支硎之院
 
[36]

 。兩曾與予同庚
 
[37]

 ，皆先寂滅，而静蓀詩，其徒不戒於火，求之無有存者。（《湖海詩傳》卷四六）

三○二


湛泛，字藥根，江都（今屬江蘇）人。有《雙樹堂詩鈔》。


藥根舍身柰苑，而以孝聞，趙侍御青藜極重之。來往揚州、江寧，與諸名士倡和。書法亦工，學於秦學士劍泉，得其指授。（《湖海詩傳》卷四六）

三○三


達澄，字如鑒，江寧（今屬江蘇）人。住持揚州高旻寺。


高旻寺僧照圓，早歲得天童之傳，開堂叩法，如鑒與慧超、巨超，皆其入室弟子。參學之外，兼工吟咏，詩取法於放翁，夢樓極稱之。予南北往還，過瓜洲必與盤旋竟日。（《湖海詩傳》卷四六）

三○四


清恒，字巨超，海寧（今屬浙江）人。住焦山寺。有《借庵詩鈔》。


巨超住松寥，得照圓衣鉢之傳。劉石庵尚書贈以對聯：“萬叠江山工絶唱，三秋水月證參禪。”蓋道其實也。丁巳，予往訪之。下榻山樓，三更呼起看長江墮月，五更後促觀滄海朝霞，胸次高曠若此，故其詩亦非九僧等可比。（《湖海詩傳》卷四六）

三○五


覺銘，字慧照，青浦（今屬上海市）人。住圓津禪院。


吾鄉圓津禪院，本精舍，瀕於漕溪，有煙水之勝。國初，僧語石、蕉士，皆工詩畫，故太倉吳梅村、王煙客，崑山葉訒庵、徐健庵，同邑王西亭、陸孝武諸公，皆結支許之契。有清華閣、墨花禪以供眺望，有書法名畫以供鑒賞。四方知名之士，經吾邑者，必遊覽憩息於此。慧照受具金山，傳法於净慈，爲語石四代孫，亦能詩，尤工於畫。北至京師，南至武林，如梁侍講山舟、錢少詹竹汀，咸以方外交之。亦近日緇流之翹楚也。（《湖海詩傳》卷四六）

三○六


劉敏（一七〇八—一七九〇），字昆培，號伴霞，青浦（今屬上海市）人。爲道士於城西萬壽道院。


伴霞業宗符籙，從周邠裔爲師，嗣西河薩真人宏宣法派。院在城西，地洿下，伴霞悉取其旁窪地，築爲堤岸，雨水至，不爲灾，是以歲收恒稔。所作野屋靚深，清池周匝，建摩利支天杰閣，所謂才情故能有多許也。工琴能畫。邵珏庭玘、張巨來夢鰲，咸與唱和。（《湖海詩傳》卷四六）




 [1]
 “自”，原作“白”，據《國學基本叢書》本改。


 [2]
 “廷芳”，《國學基本叢書》本作“芳廷”，誤。


 [3]
 “瀟灑”，原作“瀟淡”，據《國學基本叢書》本改。


 [4]
 “王韋”，《國學基本叢書》本作“韋王”。


 [5]
 “文”，原作“又”，據同治重刊本和《國學基本叢書》本改。


 [6]
 “劍關”，《國學基本叢書》本作“劍閣”。


 [7]
 “劉”下二字原空缺。


 [8]
 “喈”，原作“階”，據《國學基本叢書》本改。


 [9]
 “上適欲能書細楷者”五句，同治重刊本、《國學基本叢書》本作：“戊寅大考翰詹，仰荷恩綸，並擢侍講，旋充講官。以丁嗣父憂歸。”


 [10]
 “耶”，《國學基本叢書》本作“聞”。


 [11]
 “宰”，原作“卒”，據《國學基本叢書》本校改。


 [12]
 “沈”，同治重刊本、《國學基本叢書》本作“人”。


 [13]
 “六”下二字原空缺。


 [14]
 “數奇”，同治重刊本、《國學基本叢書》本作“數着”。


 [15]
 “詩”下二字原空缺。


 [16]
 “[image: ]
 儻”，《國學基本叢書》本作“倜儻”。


 [17]
 “至”下二字原缺。


 [18]
 “鵝鸛”，同治重刊本、《國學基本叢書》本作“鵡鶴”。


 [19]
 “官”下二字原空缺。


 [20]
 繆荃孫《國朝常州詞録》卷一一：“按，東亭由常州贅於海鹽”，此作贅壻蘭陵，誤。


 [21]
 “敵”，《國學基本叢書》本作“敬”。


 [22]
 “四”，《國學基本叢書》本作“西”，誤。


 [23]
 “共”，同治重刊本、《國學基本叢書》本作“其”。


 [24]
 “戎”，同治重刊本、《國學基本叢書》本作“我”。


 [25]
 “昧”， 《國學基本叢書》本作“味”。


 [26]
 “性好”，《國學基本叢書》本作“生性”。


 [27]
 “猿”，《國學基本叢書》本作“狷”，誤。


 [28]
 “謂”，原作“誦”，據同治重刊本、《國學基本叢書》本改。


 [29]
 “成”，原作“城”，據《滄洲吟稿》改。


 [30]
 “候補員外郎”五字原缺，據同治重刊本、《國學基本叢書》本補。


 [31]
 “號丹宸”三字原缺，據同治重刊本、《國學基本叢書》本補。


 [32]
 “北有”二字原空缺，茲據黃承吉《夢陔堂詩集》卷一八《挽李處士艾堂》補。


 [33]
 “人”下二字原空缺。


 [34]
 “靈運”，原作“靈連”，據《青浦詩傳》改。


 [35]
 “自”，原作“目”，據《國學基本叢書》本。


 [36]
 “者”下原空二字，“之”下原空二字，據《國學基本叢書》本删。


 [37]
 “曾”，當作“僧”。


卷下

一


屠隆（一五四二—一六〇五），字長卿，浙江鄞（縣）人。生有異材。萬曆五年（一五七七）進士，授潁上知縣。調繁青浦，時招名士飲酒賦詩，游九峰、三泖，以仙令自許，然於吏事不廢，士民皆愛戴之。遷禮部主事。西寧侯宋世恩兄事隆，宴游甚歡。刑部主事俞顯卿者，險人也，嘗爲隆所詆，心恨之，訐隆與世恩淫縱，詞連禮部尚書陳經邦。隆等上疏自理，並列顯卿挾讎誣陷狀，所司乃兩黜之，而停世恩俸半歲。隆歸道。青浦父老爲斂田千畝，請徙居。隆不許，歡飲三日，謝去。歸，益縱情詩酒，好賓客，賣文爲活，一揮數紙。嘗戲命兩人對案拈二題，各賦百韵，咄嗟之間，二章並就。又與人對弈，口誦詩文，命人書之，書不逮誦也。所著有《由拳集》。


長卿始莅吾邑，《與馮開之夢禎書》云：“青浦地一隅，四方無賴宅，其中爲小村落。華亭、上海二縣復割荒區瘠土，稍附益之，因以置縣。城中廬舍寥落，大都華、上兩縣貴官大家别業。而令貧民出賦税至十數萬，民貧，故俗趨於奸利。”又《上徐貞文書》云：“青浦土瘠賦重，流移相望。今嚴戢各役，不敢咨訪近事，以滋他弊。然左右禁嚴，耳目盡廢，閭閻隱痛，皆莫能知，難者一也。先是，催科太嚴，捶楚過濫，逃亡接踵。今若一概從寬，寬貧困，猶不失爲拊循；縱侵冒，則幾蔑夫國法，難者二也。縣民歲苦重差，人户逃絶，以致田地愈荒。召募開墾之令，非不日懸。但領種告帖者，有守候之苦，有科索之費，小民疑畏不來。且開墾荒田，必資工本，官帑既不可擅動，申請未必見從，難者三也。”讀《仲春田家》諸詩，可謂留心民瘼者，至跌宕詞場，風流儒雅，與袁中郎、江進之争勝，又其餘事矣。時陶□□允宜《贈長卿》詩云
 
[1]

 ：“赤縣太湖西，新城雉堞齊。市橋連井陌，官舍傍招提。暮雨龍腥入，朝暉蜃氣低。小姑如白石，此地亦青溪”；“新邑移才子，名花作素封。水開三寶鏡，峰削九芙蓉。載酒春供客，當軒日課農。湖心間説法，時引聽經龍。”蓋記其實也。

青龍江，在縣東北。《圖經》云：“孫吳造戰艦於此，故名。”明嘉靖二十一年，從巡按御史舒汀之奏，割華亭西北二鄉、上海西三鄉，立青浦縣治。後十餘年，知縣石繼芳乃移治於唐行鎮，即今縣也。鎮在江濆，爲鹽務所，人煙輻輳。唐天寶間，設鎮立官。因通海道，凡江淮、浙閩商販以及番舶，駢集於此。宋祥符、景祐間，特設右職理財賦，置牢獄，增武員。至宣和，避龍字，改名通惠，以相傳地脈通惠山故也。至南渡時，復舊名，丁户最爲蕃庶。如梅聖俞堯臣、王梧溪逢、瞿惠夫智亦居之，然聖俞有《青龍觀潮詩》，陳君衡允平有“塔影隨潮没，鐘聲隔岸微”之句。邇來潮汐偶至，無復百川倒蹙之勢矣。以形勢考之，南通横泖，北通吳淞，新江塘、洞邱涇、重固煙河涇、郭港、涂涇、艾祈，皆其支流也。然自嘉靖、萬曆，倭寇相繼劫掠，縱火焚燎，鎮市化爲灰燼，而勝地今成村墟矣。（《青浦詩傳》卷一）

二


李瑸，字玉樹，山東長山（今山東鄒平）人。以歲貢生選教諭，擢青浦知縣。在任三年，有慈惠名，因缺庫帑罷官。留寓十載餘。遇赦，乃得歸。時年已七十矣。


吾邑循良不少，其見於詞人歌咏者，如田髴淵《壽唐雪靈瑾》云：“才是梁園工彩筆，時逢陶令泛秋英。”屠蒓洲《贈張漢西庚》云：“柔惠風仍在，殷康俗未成。澤侔雲霮[image: ]
 ，潔比玉琮琤。”王西亭《贈王□□允玟》云
 
[2]

 ：“頻出行田騶從少，望迎騎竹笑顔開。”趙蒙泉俞《贈鮑非炎學沛》云：“百里西南有樂郊，清風披拂到衡茆。鳴琴昔忝邾、滕近，傾蓋今成管、鮑交。照縣繁花叨接席，連林息羽得安巢。往來采取輿人誦，甲乙分編手自鈔。”吕開藩《和楊欽瞻羾天看菊》云：“非是淵明宅，何來處士儔。花開三徑菊，香老九天秋。霜艷枝偏傲，寒芳韵自幽。一經題逸句，山寺重清游。”張幻花《贈王勵園理》云：“兩衙宦况冰壺净，一縣文風玉尺裁。”又戴藩《贈戴揆卜仁行》云：“德洽慈祥馴野雉，年登豐稔慶多魚。承恩到處桑麻潤，校士盈門桃李舒。”以上七人，皆以德政文行稱，而其詩什無可搜訪。然以贈句觀之，則其治績約略可見，後來者所宜則效也。（《青浦詩傳》卷一）

三


魏球，字鳴玉，號仁齋，福建建安（今福建建甌）人。順治五年（一六四八）舉人，初任廣東遷江縣知縣，有惠政。康熙六年（一六六七）補青浦，廉以律身，慈以惠下，謙以接士大夫。居年餘，建文昌書院，進諸生而講論之。兵燹之後，《卓鈿縣志》散佚不全，聘邑人諸嗣郢等修之。尋以催科不力，罷官。既出署民，築青山棠院以居焉。


明府宰吾邑，稱慈父母。故董閬石含贈詩云：“琴閣有花常揖客，訟庭無事獨論文。”風格可想見也。謂縣志自卓鈿王圻修後，爲時已久，乃以乾一先生總其成，而殳丹生、葉鴻儒、王昌屺諸人佐之。昌屺，洪洲雲孫也。開局於康熙戊申，成於己酉，刻於庚戌，蓋閲三歲而成。然西亭《文獻私議》云：“洪洲舊志甚簡質而信，諸志去取亦頗慎。書稿已成，魏令解任。索稿於退署中，與二三不學之人竄易增加，遂成穢史。此二三人者，私於親厚，事不核實，言乖體例，乾一懊恨而不能止也。魏本廉吏，輕信眩聽，爲人所賣，比雕板又爲有力者收板於家，刊落舊文，竄入祖父之傳，愈失其初。遭此二厄，而其稿可焚矣。其後又有私增私改，大抵假公事入祖父親戚之姓名，尤爲猥冗。”今閲之，信然。以此知修志不可不慎也。（《青浦詩傳》卷一）。

四


褚啓宗，字亮儕，號望亭，安徽合肥人。乾隆二十五年（一七六〇）進士，授青浦知縣。先是，吳淞江久淤不治。巡撫莊有恭議浚之奏，請先借帑項於兩税内，分年繳納，各縣自任其地。啓宗按税九兩出夫一名，給直赴工。正月起工，迄三月竣事。縣城日久，殘缺已甚。布政使屬啓宗核計，又令崑山縣知縣李景龍助理。自南門而東至北門水關，景龍督之；南門而西至北門，啓宗督之。磚埴悉用新者，城隍之側，用木排護，以防其頽，工作堅密。在任四年，平訟獄，禮士子，於賦税無所加，民誦其惠。旋以丁艱歸。服闕，病卒。


震澤下流，古稱三江，然婁東祗衣帶水耳，惟吳淞實爲尾閭。關於吾郡水利者，最甚。雍正以來，漸次湮塞，故馬□□萬《吳淞江記事》云
 
[3]

 ：“衆水會震澤，奔流入於海。分行幾百里，東入疁城界。東西自一源，南北遂分派。三江廢其一，二水又如帶。厥患匪自今，往昔爲民害。嘉祐與大德，屢築而屢壞。先臣周文襄，復有海忠介。疏鑿得成功，賢勞在先代。事往功漸湮，繼者復安在？通津變草莽，横流且澎湃。正供係非輕，何以修畎澮。上下四百年，於今誰永賴。作歌記宣房，聞者庶以快。”蓋記實也。乾隆二十八年，滋圃莊公奏請浚之。自吳江起，訖寶山止，凡土方夫工之費，議借帑銀二十二萬一千六百十兩有奇，於長洲等十七州縣，分年帶征還款。青浦額計田地蕩七十一萬一百七十九畝，照每畝二分二厘，應派完銀一萬五千七百八兩有奇。均作三年帶征，每年征完銀五千二百三十六兩有奇。又議青浦四江口以下，一日兩潮，沙泥澱積，雖江面尚寬，而河底淺窄。今婁、淞並治，若不將吳淞下段大加工力，則水勢必由青、洋、夏、駕諸浦，全應於窄處挑寬口。十八丈底寬，九丈其深，概以一丈爲率計，承挑四江口起至嘉定交界大樸樹止，工分二十八段，共長一千五百六十三丈四尺，計挑水土八萬五千二百四十六方零，連築壩估銀八千七百九十三兩零，用夫三千四十四名，四十日完工。又議黄渡鎮北岸屬嘉定，南屬青浦，跨江有東西二橋，江形至此稍曲。兩岸居民稠逼，江面被侵，僅寬十丈餘，又爲兩橋所束，疏辟難施，是以水從鎮西懷浦，迤北而東，復南旋而下，至許家港。今從懷浦取直至許家港，另挑越河一道，吳淞避紆就徑，水勢尤暢。計越河長六百四丈，面寬十二丈，底寬六丈，浚深一丈五尺，共挑干土四萬二千七百五十九方零，水土四萬四千二百八十七方零，估銀七千六百二十八兩零，用夫三千一百九名。挖廢民田一百四十五畝零，係海中鄉低田，照值給價每畝八兩，共給過銀一千一百六十七兩零。挑土壓估田二百一畝零，每畝償春熟銀一兩。督工者爲松江經歷羅經、婁縣主簿孫炳、青浦縣主簿李洋，而褚君總司其事。迄今二十餘年，吾邑無水淹之患，皆其力也。後儒有留心於郟亶之學者，不可不知，故瑣屑記之如此。（《青浦詩傳》卷一）

五


周肇（一六一五—一六八三），字子俶，號東岡，太倉州（今屬江蘇）人。幼穎異，十歲能爲文。先是，張溥舉復社，聲氣傾海内。肇以總角稱高弟，名籍甚。與王撰、王昊等稱婁東十子，肇爲之冠。貢入太學。順治十五年中順天鄉試。久之，選青浦教諭，振興學校。舉卓異，擢江西新淦縣知縣。亡何病卒，年六十九。


子俶司鐸吾邑時，任秋雯、王西亭方爲博士弟子，皆出其門下。先曾祖大理公七十壽詩及序，雖署子俶名，實出西亭之手。子俶殁於新淦。西亭過此，吊以詩云：“次宿清江北，飛帆淦水南。故人輿疾處，遺恨未抽簪。”（《青浦詩傳》卷一）

六


李鴻，字青立，號青嶼，河南南陽人。明大學士賢裔孫。父孝源，翰林院侍讀學士。雲南布政使彭而述，其妻父也。鴻以名家子能詩。先官中書舍人，左遷爲青浦丞。治事之餘，輒與王原、孫鋐輩，置酒賦詩。未幾病卒，時賢惋惜之。著《紅香閣集》。


青立爲漁洋先生弟子，寄詩云：“麐趾異凡啼，鳳毛異凡羽。愛君清門後，先秉高曾矩。低眉百寮底，手板趨公府。青袍映春草，還向春申浦。婦有林下風，樂事笑眉嫵。寄詩雁南飛，因風墮洲渚。”（《青浦詩傳》卷一）

七


雷國楫，字松舟，陝西蒲城人。入貲爲州判，署澱山，司巡檢。尋告歸卒。有《龍山詩鈔》。


松舟以關中舊族説禮敦詩，及爲州判於吳，年已垂暮矣。吟咏之外，劇嗜抄書。余入其室，卷帙縱横，硃墨錯互，書吏兩三，分據硯席，延客坐其旁，見者疑爲老書生，不知乃是衙官也。余在城西萬壽道院修志，松舟過訪，時已被酒，談藝至晚，中寒嘔吐，久之始登舟去，其儻[image: ]
 如此。禮堂光禄云：“松舟生長三秦，又遍游四方，北極燕、晋，南届甌、粤，以山水友朋爲性命，故其爲詩益奇。”（《青浦詩傳》）卷一）

八


王希伊（一七一九—一七九四），字在川，江蘇寶應人。乾隆六年（一七四一）舉人，由陝西白水縣知縣降補青浦教諭。


廣文爲白田先生之孫。承其家教，覃心理學，動以古人爲師。遇節烈忠孝事，尤不啻口出，極力表章。四十七八年令白水，著有善政，而巡撫布政使弗善也。及予至西安，則君已去位矣。來吾邑，迪啓諸生，詞嚴義正，學者始畏之，終而愛之。祀孫烈愍公父子、陳忠裕公於忠義祠，又爲校定其集，蓋質直好義如此。詩不多見，從邱秀才思燕處得二章，因附刻焉。（《青浦詩傳》卷一）

九


陸機（二六一—三〇三），宇士衡，吳郡人。祖遜，吳丞相。父抗，吳大司馬。機身長七尺，其聲如雷。少有異才。抗卒，領父兵爲牙門將。年二十而吳滅，居舊里，閉門勤學，積有十年。太康末，與弟雲俱入洛，造太常張華。華素重其名，如舊相識，曰：“伐吳之役，利獲二俊。”又嘗詣侍中王濟，濟指羊酪，謂機曰： “卿吳中何以敵此？”答云：“千里蒓羹，未下鹽豉。”時人稱爲名對，後太傅楊駿闢爲祭酒，累遷太子洗馬、著作郎。吳王晏出鎮淮南，以機爲郎中令，遷尚書中兵郎，轉殿中郎。趙王倫輔政，引爲相國參軍。豫誅賈謐功，賜爵關中侯。倫將篡位，以爲中書郎。倫之誅也，齊王冏以機職在中書，九錫文及禪詔，疑機與焉，遂收機等九人付廷尉。賴成都王穎、吳王晏並悉力救理之，乃得減死。徙邊，遇赦而止。時中國多難，顧榮、戴若思等咸勸機還吳，機負其才望，志匡世難，故不從。時成都王穎勞謙下士。機既感全濟之恩，又見朝廷屢有變難，謂穎必能康隆晋室，遂委身焉。穎以機參大將軍軍事，表爲平原内史。太安初，穎與河間王顒起兵討長沙王乂，假機後將軍、河北大都督，督北中郎將王粹、冠軍牽秀等諸軍二十餘萬人。機以三世爲將，道家所忌，又羈旅入宦，頓居群士之右，而王粹、牽秀等皆有怨心，固辭都督。穎不許。機鄉人孫惠亦勸機讓都督於粹，機曰：“將爲吾爲首鼠避賊，適所以速禍也。”遂行。穎左長史盧志心害機寵，言於穎曰：“陸機自比管樂，擬君闇主，自古命將遣師，未有臣陵其君而可以濟事者也。”穎默然。機始臨戎，而牙旗折，意甚惡之。長沙王乂奉天子與機戰於鹿苑，機軍大敗，赴七里澗而死，水爲之不流，將軍賈稜皆死之。


初，宦人孟玖弟超，並爲穎所嬖寵。超領萬人爲小都督，未戰，縱兵大掠。機録其主者。超將鐵騎百餘人，直入機麾下奪之，顧謂機曰：“貉奴能作督不！”機司馬孫拯勸機殺之，機不能用。超宣言於衆曰：“陸機將反。”又還書與玖，言機持兩端，軍不速决。及戰，超不受機節度，輕兵獨進而没。玖疑機殺之，遂譖機於穎，言其有異志。將軍王闡、郝昌、公師藩等皆玖所用，與牽秀等其證之。穎大怒，使秀密收機。其夕，機夢黑幰繞車，手决不開，天明而秀兵至。機釋戎服，著白帢，與秀相見，神色自若，因與穎箋，詞甚凄惻。既而嘆曰：“華亭鶴唳，豈可復聞乎！”遂遇害於軍中，時年四十三。二子蔚、夏亦同被害。機死非其罪，士卒痛之，莫不流涕。是日昏霧晝合，大風折木，平地尺雪，議者以爲陸氏之冤。

機天才秀逸，辭藻宏麗，張華嘗謂之曰：“人之爲文，常恨才少，而子更患其多。”弟雲嘗與書曰：“君苗見兄文，輒欲燒其筆硯。”後葛洪著書，稱其文“猶玄圃之積玉，無非夜光焉；五河之吐流，泉源如一焉。其弘麗妍贍，英鋭漂逸，亦一代之絶乎”！其爲人所推服如此。所著文章三百餘篇

 ，並行於世。

屠長卿《二陸祠堂記》：“機、雲兩先生華亭（今上海松江）人。而青浦故華亭西鄙，今兩先生墓實在青浦，則今固青浦人也。不佞來令兹邑，即祀兩先生，學官復爲之建祠，專祀焉。”又按楊潛《雲間志》云：“陸士衡《贈從兄車騎詩》：‘仿佛谷水陽，宛孌崑山陰。’李善注引陸探微《吳地記》曰：‘海鹽縣東北二百里有長谷，昔陸遜、陸抗居此。’”《元和郡國圖志》：“華亭谷在縣西三十五里，陸抗宅在其側。”《太平寰宇記》：“二陸宅在長谷。谷在吳縣東北二百里，谷周回百餘里，谷水下通松江，昔陸凱居此。”《吳地記》云：“漢廬江太守陸康與袁術有隙，使姪遜與其子續率宗族避難居於是谷。”合數説觀之，考其道里遠近，二陸之居實在青境無疑。世傳普照寺爲二陸宅，非也。今小崑山雖在婁縣境，而山陰一里，即係青邑界分，且墓在邑東，則爲今青浦人無疑。（《青浦詩傳》）卷二）

一○


陸雲（二六二—三〇三），字士龍，六歲能屬文。少與兄機齊名，號曰二陸。幼時吳尚書廣陵閔鴻見而奇之，曰：“此兒若非龍駒，當是鳳雛。”後舉雲賢良，時年十六。吳平，入洛。機初詣張華，華問雲何在？機曰：“雲有笑疾，未敢自見。”俄而雲至。華爲人多姿制，又好帛繩纏須。雲見而大笑，不能自已。先是，嘗著縗絰上船，於水中顧見其影，因大笑落水，人救獲免。雲與荀隱素未相識，嘗會華坐，華曰：“今日相遇，可勿爲常談。”雲因抗手曰：“雲間陸士龍。”隱曰：“日下荀鳴鶴。”鳴鶴，隱字也。刺史周浚闢爲從事，謂人曰：“陸士龍當今之顔子也。”俄而遷公府掾爲太子舍人，出補浚儀令。雲到官肅然，下不能欺。人有見殺者，主名不立，雲録其妻，而無所問。十許日遣出，密令人隨後，謂曰：“其去不出十里，當有男子候之與語，便縛來。”既而果然。問之，云：“與此妻通，共殺其夫，聞妻得出，欲與語，憚近縣，故遠相要候。”於是一縣稱其神明。郡守害其能，屢譴責之，雲乃去官。百姓追思之，圖畫形象，配食縣社。尋拜吳王晏郎中令。晏於西園大營第室，又信任部將，使覆察諸官錢帛，雲皆諫之。雲愛才好士，多所貢達。移書太常府薦同郡張贍。入爲尚書郎、侍御史、太子中舍人、中書侍郎。成都王穎表爲清河内史。穎將討齊王冏，以雲爲前鋒都督。會冏誅，轉大將軍右司馬。穎晚節政衰，雲屢以正言忤旨。孟玖欲用其父爲邯鄲令，左長史盧志等並阿意從之，而雲固執不許，曰：“此縣皆公府掾資，豈有黄門父居之邪！”玖深忿怨。機之敗也，並收雲。穎官屬江統、蔡克、棗嵩等上疏請貰其罪。穎不納。統等重請，穎遲回者三日。盧志又曰：“昔趙王殺中護軍趙浚，赦其子驤，驤詣明公而擊趙，即前事也。”蔡克入至穎前，叩頭流血，曰：“雲爲孟玖所怨，遠近莫不聞。今果見殺，罪無彰 驗，將令群心疑惑，竊爲明公惜之。”僚屬隨克入者數十人，流涕固請，穎惻然有宥雲色。孟玖扶穎入，催令殺雲。時年四十二。所著文章三百四十九篇，又撰《新書》十篇，並行於世。


初，雲嘗行，夜暗迷路，莫知所從。忽望草中有火光，於是趣之。至一家，見一年少，美風姿，其談《老子》，辭致深遠。向曉辭去，行十許里，至故人冢，云此數十里中無人居，雲意始悟。却尋昨宿處，乃王弼家。雲本無玄學，自此談《老》殊進。雲弟耽爲平東祭酒，亦有清譽，與雲同遇害。大將軍參軍孫惠與淮南内史朱誕書曰：“不意三陸相携，一旦煙滅，國喪[image: ]
 望，悲豈一人！”其爲州里所痛悼如此。後東海王越討穎， 移檄天下，亦以機、雲兄弟枉害罪狀穎云。

考士衡、士龍兩先生集，《隋志》皆十卷。《晁公武讀書志》云：“機所著凡三百餘篇，今存詩、賦、論、議、箋、表、碑、誄一百七十餘首，以《晋書》、《文選》校正外，餘多舛誤。”又云：“雲著文章三百四十九篇，《新書》十篇，宋華亭令徐民瞻重刻。今按，民瞻序云：‘二俊文章載於《文選》諸書中，遠超枚、馬，高躡王、劉，百代之文宗也。每以未見全集爲恨。偶承雲間民社，到官之初，首見遺像於吏舍旁，即闢學舍之東偏建祠宇，奉以遷焉。因訪其遺文，得《士衡集》十卷於新淮西撫干林君，首篇冠以《文賦》；《士龍集》十卷，得於秘書郎鍾君，首篇冠以《逸民賦》。亟繕寫，命工梓之以行。’其刻最爲精審。至《古詩所》、《古詩紀》及張天如《漢魏名家》諸刻，搜羅雖博，而精確或不如。意其爲自晋以來，相傳之舊本，獨《新書》已軼，不可見耳。”（《青浦詩傳》卷二）

一一


李行中，字無悔。隱居青龍江，高尚不仕，治園圃，寄情詩酒。蘇子瞻名其亭曰醉眠，作詩贈之，屬而和者，皆天下知名之士也。


題醉眠亭者爲蘇軾、蘇轍、李常、陳舜俞、張先、王觀、秦觀、張景修、韓宗文、蘇棁、晁端佑、晁端彦、晁端禀、關景山、楊蟠、僧道潛，凡十六人。蘇軾詩云：“已向閑中作地仙，更於酒裏得天全。從教世路風波惡，賀監偏工水底眠。君且歸休我欲眠，人言此語出天然。醉中對客眠何害，須信陶潛未若賢。孝先風味也堪憐，肯爲周公盡日眠。枕麹先生猶笑汝，枉將空腹貯遺編。”秦觀詩云：“醉來豐瘁同，眠去身世失。二樂擅一亭，夫子信超逸。杯行徂老春，肱枕頽外日。壯志未及伸，齒願良自畢。”餘不具録。蓋爲名賢欣賞如此。今亭址已失，而米元章所書《青龍塔碑》，亦不復可考矣。（《青浦詩傳》卷二）

一二


章楶（？—一一〇二），字質夫，建州蒲城（今屬陝西）人。始以世父得象蔭，將作監主簿，復舉進士甲科，知陳留縣，以最擢提舉荆、湖北路刑獄，稍遷直龍圖閣，知慶州。夏人將寇環慶，楶命驍將將精兵授以方略，又使人置毒於牛圈潴水中。既而虜入，圍環州。其所遣將折可適潛師洪德城，虜過識其母梁氏旗幟，鼓噪而出，斬千餘級。虜經牛圈飲其水，人馬多死。明年，除知同州。紹聖初，徙南京，改集賢殿修撰，知廣州，又知渭州。上言城瓠蘆河川，據形勝以窺夏國，乃以三月及熙河、秦鳳、環慶四路之師，出瓠蘆河川，築二城於石門峽江口好水河之陰，二旬有二日而畢，賜名平夏城、靈平寨。方興役，虜以其衆乘，我師大敗之。擢樞密直學士。既而環慶、鄜延、河東、熙河皆築城，夏人愕視不敢動。實自涇原始。無何，夏國主與其母自將數十萬圍平夏，不能克，一夕遁去。戎母慚[image: ]
 面而還。除龍圖閣學士。夏國統軍嵬名阿埋、西壽監軍妹勒都逋，皆勇悍善戰。楶遣折可適、郭成間以輕騎夜襲

 ，直入其帳執之，盡俘其家，虜馘三千餘，獲牛羊十萬種，羌震駭。進端明殿學士。楶在涇原四年，凡置州一、城寨九。夏人自平夏之敗，不復能軍，屢請命乞朝貢，天子赦而聽之，乃爲寢兵。徽宗即位，徙知河南。入見，留提舉中太一宮。遂拜同知樞密院事，以老授資政殿學士、中太一宫使。未幾卒，謚曰莊簡。


按，莊簡監華亭鹽，不見於《宋史》及《東都事略》。且墓在杭之寶石山。卒後，徽宗命其壻劉何使兩浙，以供葬事，未聞居吾邑也。然元澤爲五世孫，支派可據，而《雲間志》已載。章楶宅在青龍鎮，是非出於附會者，殆以監鹽無關政績，故正史缺如。但《府志》云“築思堂以居子孫者”，亦誤。蘇軾《思堂記》曰：“築室於公堂之西，名之曰思。”章望之《思堂記》曰：“吾族弟質夫官華亭縣之初，治其官舍爲思堂。考《雲間志》，監鹽廨舍在縣東二百三十步四鹽場。四巡檢居邑外。楶官監鹽非巡檢，則所築思堂當在邑中之鹽廨，不得在青龍。且《雲間志》又云：“浦東鹽場監官廨舍在縣東七十里，而青龍在縣北”。又非浦東，更與青龍相左。王梧溪《挽元澤詩》云：“大盈合吳淞，甲第連里落。”蓋楶自監鹽後有宅在青龍，而思堂則仍在邑，未可並爲一也。（《青浦詩傳》卷二）

一三


衛涇（一一五九—一二二六），字清叔，華亭（今上海松江）人。登淳熙十一年（一一八四）進士第一，由秘書省正字洊擢中書舍人，直學士院。開禧二年（一二〇六）十月，除吏部侍郎兼侍讀。三年十月，除禮部尚書。十一月，除御史中丞，簽書樞密院事。十二月，除參知政事，封吳郡開國伯。嘉定元年（一二〇八）六月乙亥，罷爲資政殿學士，知潭州，後移福州，再知隆興府。卒謚文節，追封秦國公。有《樂堂集》。


衛文節名，僅見於《宋史·宰輔表》，無傳。惟錢龍錫《南宋事略》中有之，而嘉興、崑山及松江府舊志中皆爲立傳。蓋文節本籍華亭，後遷石浦，係蘇州崑山縣，故載於《昆志》，而華亭本屬秀州，是以嘉興亦志之也。文節祖及叔父膚敏墓皆在鳳凰山，且《游澱山留題》稱“買魚更酌，載月而歸”。其爲吾邑人無疑也。 文節之先出於齊，元末南遷居華亭。高祖淳，不仕。曾祖孝先，贈朝請郎。祖闐，任朝奉大夫，通判紹興府。以子時敏仕贈朝請大夫。子三人，時敏、尚賢及文節。父季敏。自季敏葬於湖州歸安，而文節及其兄弟多葬浙江耳。文節兄弟五人，文節爲長，次濟、洽、溉、湜。湜著《禮記集説》百卷，今行於世。詩亦不傳。文節初號拙齋，改號西園居士，《集》七十卷，子椎所編，嘗刻於永州，歲久已佚。今四庫全書館於《永樂大典》内録其詩文編爲二十卷，附詩六十餘首。至沈氏德潛《教忠堂集序》，其十世孫楫所編。奏議封事十卷，殆未開雕，故不傳於世。（《青浦詩傳》卷二）

一四


陳允平，字衡仲，又字君衡，號西麓，鄞縣（今屬浙江）人。才高學博，一時名公卿皆爲傾倒。試上舍不遇，放情山水，往來吳淞，寓青龍、白鶴江間。有《西麓詩稿》。而倚聲之作尤爲特絶，嘗著《石湖漁唱》，爲周密、張炎所推。元初，以人才徵至北都，不受官，放還，世尤高之。


白鶴江，一名白鶴匯，宋嘉祐間開江，蓋匯遺迹也。明吳□□震旦詩
 
[6]

 ：“極目野田何茫茫，村莊一帶皆水鄉。”其浩淼如此。今村墟相望，膏腴綉錯，化巨浸爲沃土，非吳淞疏導之力不及此也。（《青浦詩傳》卷二）

一五


凌岩，字山英，號石泉。其先少師哲，靖康中，自汴隨蹕南遷，徙居華亭。宋亡，岩隱九峰中，足迹不入城市，一放於詩，鏘鳴秀拔，有大曆之風。著《古木風瓢集》、《九峰題咏》，昔人稱爲山史。


考縣志載陸鷳南，字象翁，宋亡不仕；陸霆龍，字伯靈，宋咸淳間進士，有《九峰青氣集》，棲隱教授以終，時號二陸。伯靈子居仁，字宅之，中元泰定丙寅（一三二六）鄉試，工詩，精書法，自號巢松翁，晚號云松野衲、瑁湖居士，居浙濱横溪。殁葬干山，與楊維楨、錢惟善稱三高士墓。然考三人居青浦境皆無明文，而横溪今屬奉賢，故不具載，附志於此。（《青浦詩傳》卷二）

一六


任仁發（《浙江通志》作“霆發”），字子明，號月山道人，世居青龍。年十八中鄉試。元兵南下，平章游某見而器之，委以招安海島。爲青龍水陸巡警官，累遷貳都水監。府境開江置閘，凡水議皆仁發主之。時大都通惠河隱楊閘奔決，會通河淺澀，汴梁黄河決浸，歸德杭之鹽官海塘崩陷，鎮江練湖淤塞，仁發皆嘗治之，具有績效。出知崇明，加江陰尹。民立祠祀之。仁發字學李邕，又善繪事，嘗奉旨畫《渥洼天馬圖》，寵賚甚厚。後以中憲大夫浙東道宣慰副使致仕。年七十三卒。著水利書行世。子：賢明，以學士揭奚斯薦欲官之，辭歸；賢材，考城令；賢能，字叔達，涇令；賢佐，字子良，南陵令，累官台州判官。賢材子暉，字東白，亦喜文史，善賦詩，有《東白集》。賢佐子璞，字伯璋，嘗割田二頃以贍青龍鎮學。


少監雖工行水，而文采爲世所推。錢塘白廷玉珽贈詩云：“傾蓋相逢意已親，風流儒雅邁同倫。曾來東閣觀奇士，又向西湖見偉人。放棹小溪梅的的，敲棋深院酒鱗鱗。懸知後夜相懷切，帆落胥山月一輪。”又楊鐵崖維楨《題月山公九馬圖手卷》云：“任公一生多馬癖，松雪畫馬稱同時。已知筆意有獨得，天育萬騎皆吾師。房精夜墮池水黑，龍出池中飛霹靂。圖中九馬氣俱王，都護青驄尤第一。一馬飲水水有聲，兩馬[image: ]
 草風雨生。其餘五馬盡奇骨，蠻煙洗盡桃花明。君不見佛郎獻馬七度洋，朝發流沙夕明光。任公承旨寫神駿，妙筆不數江都王。任公一化那可復，後生畫馬空多肉。此圖此馬無人看，黄金臺高春草緑。”（《青浦詩傳》卷三）

一七


謝德嘉，字維則，居澱山。仕元，官至安陸府同知、飛騎尉、華亭縣男。


德嘉嘗在澱湖濱壘土爲義山，以葬邑之寓公，見《梧溪集》。此外，謝氏元末有助修華亭縣學者，謝廷蘭與其姪晋也。有創谷洲義塾。官奉訓大夫。掛冠歸，築知止堂、春草軒、悦親堂。又築光渌亭於泖濱，以處楊維楨者，謝伯理也。有居名瓢湖小隱者，謝士安也。又錢元方有《題謝仲允一掬泉》云：“石湖之澳有甘泉，一掬清泠絶可憐。金鯽跳波明月上，碧雲浮石翠苔連。流杯夜醉雲松伯，洗筆春留鐵笛仙。畫閣紅闌誰是主，東山太傅子孫賢。”許穆有《過謝氏舊宅詩》云：“舊日繁華散曉煙，尚餘甲第澱湖邊。春風舞榭空羅綺，夜月樓臺歇管弦。鶴唳華亭雲杳杳，鶯啼金谷草芊芊。誰憐門下傷心客，一度登臨一惘然。”又王逢有《舟中懷謝府倅履庵偕謝守真游簳山》諸詩，皆見集中。錢應庚又嘗館於澱湖謝氏。蓋其子姓繁衍，讀書好義如此。今湖濱尚有村名謝寨關，意當時謝氏所居故址也。

陳氏，錢塘儒家女。夫本縣曹吏，因兵亂隸軍籍久在外，氏因作是詩題於華亭戍壁。或謂氏曰：“若質美性慧，往富室爲女紅，不猶愈於守空戍忍寒饑乎？”陳曰：“寒饑小事耳，聽汝失節莫大焉。”或慚而退。未幾，夫挈以歸里，人皆稱之。張宗魯洙和云：“青蘋風起别鴻生，寒盡春來不寄聲。多少離群歸欲盡，天涯抛棄獨何情？”王原吉逢和云：“羈雌見月可憐生，月落江昏過雁聲。不特題詩想夫壻，漢家多少玉關情。”（《青浦詩傳》卷三）

一八


曹知白（一二七二—一三五五），字貞素，號雲西。應符從子。居小蒸。長身美髯，容貌甚偉，以世家子好讀書，工翰墨。海内勝流，如崑山顧仲瑛、無錫倪瓚，知白與之齊名。時主於其家。性樂閑退，家有池館，樹藝松菊，日以賦詩酌酒自娱。元至元甲午（至元甲午，本《貞溪志》所載《貢師泰墓志》。按，順帝至元僅六年，中無甲午，甲午乃在至正十四年，《貢志》恐誤），詔遣中書左丞郎中都爾迭失等鑿吳淞江，請以知白從行，用其策爲多。大德戊戌（一二九八），庸田使行水，復獻填閼成堤之法。民甚德之。以薦授崑山教諭，意不樂辭去。嘗游京師，公卿多引薦之，曰：“我聞燕、趙多奇士，庶幾見之，豈齪齪求官者耶？”辭歸，隱居不出。生平篤於友義，若文士許應元、李沖、劉世賢，詩僧崈古，生則結社，死則具表葬焉。年至八十四卒。


吾邑曹氏有三支：一在元延祐年間居咸魚港，僧正印《衆福院記》所謂宣慰曹公及其子提舉日照是也；一在明天順年間居廣福林，曹時和、時中、時信三兄弟是也；一亦在元時居於小蒸，則曹應符知白及其孫永、曾孫炳是也。三家皆雄於貲，各以田園第宅稱。至於風流文采，宣慰提舉無聞焉。定庵之後，迄今亦蔑有傳者。唯小蒸一支，士食舊德，農服先疇，時有人起而繼之。雖園館久蕪，而青衿絃誦，閲四百年如故，洵爲衣冠盛事已。至雲西山水固佳，畫竹尤入神品。余常見其畫竹卷，劉静修題云：“姿態媚逸，奄有湖州規範。”此特其二十五六時畫，已超詣。乃知驥步不凡，自其駒時然。（《青浦詩傳》卷三）

一九


李昇，字紫篔，濠梁（今安徽鳳陽）人。晚居澱山。《曝書亭集·跋李紫篔畫卷》云：“紫篔晚居澱山湖畔，其居有白雲窗，東維子賦詩贈之，今遺迹無存矣。”慈溪黄玠伯成題其墨本竹枝云：“刻雕妙入神，餘情寄入。”殆時人重其墨竹，以之雕刻屏風云爾。又《跋》：“紫篔生，濠梁人，善寫竹石，兼工平遠山水。斯卷送冲真觀主蔡霞外而作，松竹清疏，峰嵐渲以焦墨，淡抹嬴青作遥山，識者謂其源出王維也。今藏孫上舍洪元家。”意當日必有諸公贈言跋尾，惜爲人割去。然鄭人買櫝還珠，珠固在，庸何傷。


紫篔工畫竹。許恕題云：“曾向淮南識李昇，黄岩書法尚縱横。祗今葉葉秋聲裏，煙雨蕭條空復情。”又吳郡尤以仁贈其歸澱山草堂詩云：“積玉溪頭水拍天，草堂只在澱山前。鳴鳩啼鳥青春裏，古木疏篁落照邊。仙客近傳餐玉法，故人轉送買山錢。相逢未盡一林浦，陸相祠前又撥船。”又錢元方寄詩云： “謫仙今在五茸西，醉後懶披宫錦衣。天上玉堂無夢到，山中書艇載鵝歸。白雲滿屋詩連軸，碧泖當門鱸正肥。安得造君清隱處，紫簫吹月轉山扉。”所居白雲窗，李孝光、吳克恭皆有詩賦之，不獨東維子也。（《青浦詩傳》卷三）

二○


瞿智，字慧夫，青龍鎮學教諭，築通波閣居之。博學善詩，以書法鈎蘭尤佳。官至攝紹興録判。


考永嘉李孝光《送慧夫上青龍鎮學官詩序》言：“瞿君魁岸温偉，風致皎然。”句曲外史張雨贈以詩云：“青龍江上古儒官，子去横經作士風。當户九峰春樹隔，在家百里海潮通。華亭好事籠盛鶴，楚刻名碑篆剥蟲。信是青衫如拾芥，辟書已在薦賢中。”曲江錢惟善詩云：“獨坐高堂對春雨，碧梧飄濕鳳皇翎。已贍百里陪郎宿，尚許孤槎載客星。把酒長年惟覓句，焚香終日祗横經。我來十度今朝醉，一笑逢君眼倍青。”陳德永詩云：“仕宦去家百里近，文采照人當妙年。想見彈琴讀書處，墻頭春日薺花圓”；“江上春風日夜催，即看柳色上衣來。莫言美玉難酬價，定有黄金爲築臺”；“人生豈必相逢早，異縣傾心有弟昆。却恨客舟無意緒，預先載我出吳門。”會稽王冕詩云：“闔閭城郭東海近，滄江正爾連吳淞。祗消放船七十里，不用過山千百重。學子衣冠皆濟濟，先生事業豈容容。愧予白首成潦倒，春風安得此相從。”京兆梁恂云：“公道歸真賞，清詩見似人。衰年祗遁迹，今日解傷神。浩盪龍江曉，淹留雁塔春。心期渾未卜，秋夢已頻頻。”句章黄玠詩云：“聞説瞿文學，與交皆偉人。曹、劉不可作，張、李故相親。已脱塵中鞅，猶存席上珍。才名元振厲，詩語特清真。顧我來何晚，思君妙絶倫。平生五經笥，他日半通綸。小試衣冠掾，終期科第臣。芝蘭居輒化，薑桂久逾辛。孟浩吟何苦，虞翻相本屯。風雲同律吕，時序異參辰。有恨月初夕，無言苴自春。能忘正云晤，搔首暮江津。”勾吳釋善行云：“丈夫求仕非無術，祗合明時作校官。弟子日來供茗飲，先生時坐取琴彈。濺山春樹檐前緑，穀雨秋風帳底寒。善舞不須愁地褊，才名行且屬儒冠。”孝光又有詩云：“解道詩成泣鬼神，錦袍未負謫仙人。隨時俯仰何奇士，值世承平祗幸民。醉卧未餘青眼在，交遊莫擬白頭新。客來異縣亦近耳，得此斯文肺腑新。”又吕肅詩云：“山雨蕭蕭夜轉多，思君别後定如何？惟犀怪底時時動，地上東風空緑波。雲影垂江護晏陰，題詩東閣曉寒侵。便須騎馬迎君去，街上青泥三尺深。”蓋是諸名士推挹愛重如此，蓋不獨以畫蘭重也。又李孝光序作於至正四年（一三四四），詩作於五年，此兩年爲甲申、乙酉；而善行詩於庚寅，爲至正十年；錢惟善詩作於庚子，爲至正二十年。是慧夫爲學官殆十五六年，可謂久矣。孝光序又云：“青龍學官不特爲塾，庶幾庠序之重，蓋由塾而改爲學者。”又云：“吾前再過青龍河，見大屋在北林中，有美衣冠三四人徐行過柳下，而學官有唐、宋石刻。諸詩詞悉如外史所咏。”以上具載《鐵網珊瑚》。蓋青龍江士風彬雅如此。今乃鞠爲茂草，殊可感也。（《青浦詩傳》卷三）

二一


楊維楨（一二九六—一三七〇），字廉夫，山陰（今浙江紹興）人。母李，夢月中金錢墜懷而生維楨，少時日記書數千言。父宏，築樓鐵崖山中，繞樓植梅百株，聚書數萬卷。去其梯，俾誦讀樓上者五年，嗣自號鐵崖。元泰定四年（一三二七）成進士，署天台尹，改錢清場鹽司令。狷直忤物，十年不調。會修遼、金、宋三史成，維楨著《正統辯》千餘言，總裁官歐陽元功讀且嘆曰：“百年後公論定於此矣。”將薦之而不果，轉建德路總管府推官。擢江西儒學提舉。未上，會兵亂，避地富春山，徙錢塘。張士誠累招之，不赴。忤達識丞相，徙居松江之上，海内薦紳大夫與東南才俊之士，造門納履無虚日。酒酣以往，筆墨横飛。或戴華陽巾，披羽衣，坐船屋上，吹鐵笛，作《梅花弄》；或呼侍兒歌《白雲》之辭，自倚鳳琶和之。賓客皆蹁躚起舞，以爲神仙中人。洪武二年（一三六九），太祖召諸儒纂禮樂書，以前朝老文學，遣翰林詹同奉幣詣門，維楨謝曰：“豈有老婦將就木，而再理嫁衣者邪？”明年，復遣有司敦促，賦《老客婦謡》一章進御，曰：“皇帝竭吾之能，不强吾所不能則可，否則有蹈海死耳。”帝許之，賜安車詣闕廷，留百有一十日。所纂叙例略定，即乞骸骨，帝成其志，仍給安車還山。史館胄監之士，祖帳西門外。宋濂贈之詩曰：“不受君王五色詔，白衣宣至白衣還。”蓋高之也。抵家卒，年七十五。


《貞溪志》：蘆花庵在泖北，一水浩渺，洲渚縈洄。唐會昌時，船子誠禪師隱於洙涇，愛其地，辟居水中，不與闤闠接，恒來憩息，人稱船子小釣灘。元世，曹雲西建庵洲上，顔曰“蘆花”。水陸四圍多種芙蓉，偕楊鐵崖諸君結青松社於此。《堯山堂外紀》：“澱山謝伯理構光渌亭於泖濱，爲晏樂所。維楨嘗居之。”張弼云：“鐵崖避地居松，其才贍氣雄，震耀當世，一時才士皆宗之。往往高古不逮，詭怪層出。”

廉夫《風月社人序》云：“吾未七十，休官在九峰、三泖間，殆二十年。有張五峰、張句曲、周易痴、錢思復爲倡和友，桃葉、柳枝、瓊花、翠羽爲歌歈伎。東諸侯如李越州、張吳興、韓松江、鍾海鹽聲伎高宴，予未嘗不居其右席。風月好時，駕春水宅赴吳、越間，好事者招致，效昔人水仙舫故事，蕩漾湖光翠島，望之者呼鐵龍仙伯。客有小海生賀余爲江山風月福人，且貌余像以八字字之，又賦詩其上曰：‘二十四考中書令，二百六字太師銜。不如八字神仙福，風月江上一擔擔。天年直至九十九，好景長如三月三。小素、小蠻休比似，桃根、桃葉尚宜男。’余和之云：‘紅兜羅巾白[image: ]
 衫，金鑾致仕得頭銜。家無撲滿誰從破，世有鐵枷人自擔。黄白未嘗傳八八，龍蛇奚用辯三三。人間黄閣在平地，付與西京一妄男。’”蓋其儻[image: ]
 樂易如此。其集，吳石湖爰刻之，孫文簡公承恩序之，言：“棲遲雲間，至今草元閣尚在。其詩歌備諸家體，博雅不群。嘗與陶宗儀、袁景文相爲後先，然同時嬀蜼子斥以文妖。蓋爲風雅鼓吹則有餘，爲文章軌範則不足也。”（《青浦詩傳》卷四）

二二


倪瓚（一三〇一—一三七四），字元鎮，無錫（今屬江蘇）人也。家雄於貲。工詩，善書畫。四方名士，日至其門。所居有閣曰清閟，幽迥絶塵。藏書數千卷，皆手自勘定。古鼎、法書、名琴、奇畫，陳列左右。四時卉木，縈繞其外，高木修篁，蔚然深秀，故自號雲林居士。時與客觴咏其中。爲人有潔癖，俗客造廬，比去，必洗滌其處。求縑素者踵至，瓚亦時應之。至正初，海内無事，忽散其貲，給與親故，人咸怪之。未幾，兵興，富家悉被禍，而瓚扁舟箬笠，往來震澤、三泖間，獨不罹患。張士誠累欲致之，逃漁舟以免。其弟士信，以幣乞畫，瓚又斥去。士信恚，他日游湖上，聞異香出葭葦間，疑爲瓚也，物色漁舟中，果得之。杖幾斃，終無一言。及吳平，瓚年老矣，黄冠野服，混迹編氓，至松江寓曹知白家最久。洪武七年（一三七四）卒，年七十四。


雲林在松，無年月可考，然謝子蘭贈雲林詩云：“數年同飲松江水。”則雲林寓吾邑甚久，不得謂之旅人過客，毋須甄録也。亟録之，俾邦人子弟誦其詩，而尚論其人，庶幾行芳志潔。（《青浦詩傳》卷四）

二三


王逢（一三一九—一三八八），字原吉，江陰（今屬江蘇）人。至正中，作《河清頌》，臺臣薦之，稱疾辭。張士誠據吳，其弟士德用逢策，北降於元以拒明。太祖滅士誠，欲辟用之，堅卧不起，隱於松江之青龍江，再遷馬涇。歌咏自適，自稱席帽山人。洪武十五年（一三八二），以文學征，有司敦迫上道。時子掖爲通事司令，以父年高，叩頭泣請，乃命吏部符止之，又六年卒，年七十。有《梧溪詩集》。


楊廉夫云：“《梧溪集》者，江陰王逢氏遭喪亂之所作也。予讀其詩，悼家難，憫國難，采摭真操，訪求死節，網羅俗謡與民謳，如《帖木侯》、《張武略》、《張孝子》、《費夫人》、《趙氏女》、《丙申紀事》、《月之初生》、《天門行》、《竹笠黄》、《官柳場》、《無家燕》，皆爲他日國史起本，其杜史之流歟。逢本山澤之士，淡泊閒静，是其本然，而有春秋屬比之教，故予亦云春秋之詩也。”王光大云：“原吉與余同姓同業，學詩於延陵陳漢卿。陳與柯叔仲，俱事邵庵虞公，得其傳。邵庵蔚然儒宗，終參書奎章閣。陳今爲東流尹，亦躋顯仕。原吉窮而在下，能自以詩鳴，光大得之。永嘉陳昌道氏並日夜讀，一再過竊中於心。”周伯琦云：“原吉氣清而才茂，學洽而行檢，優談論，富謀畫。嘗稱疾辭聘，人咸高之。遭時多虞，廻翔州里，能以一言活黨亂者數千人，以一檄降惡少五千。又瘞無錫之殲於兵者與之語，恂恂如也。至於去就之辨，三公不能易其介。吐而爲歌詩，一則闡彝倫之大，一則暴幽潛之光，一物一事之咏，未嘗不致其憂思焉。中年築草堂於松之青龍江，以吟咏自娱。追惟大母徐夫人嘗手植雙梧於故里，今世遠地殊，因自號梧溪子，示不忘也。”陳□□云

 ：“先生子掖，洪武初任通事司令，轉翰林院博士兼文華殿經筵事。卒於官，敕葬故壠。掖子徠，以才德薦至京師，未官而卒。徠子輅，宣德中以秀才舉授江西南康府照磨，到任未幾以疾卒。二子，曰顔、曰孟，幼不能還，遂僑居南康星子之東澗。祖母黄、母徐躬紡績以教。二子皆恭謹好修，讀書知大義。孟今爲學社師，而顔子[image: ]
 入郡庠爲弟子員，能不墜其家學矣。先生未殁時，是集已梓行於世，嘗自標其人名地理之難曉者於各詩之首。其第七卷，則掖之所刊也。始留是板於烏涇故居。正統戊午（一四三八），顔歸省先壠，始携以來，則板之失脱與字之昏剥者千餘，乃命工刊之，以補其缺。”顧嗣立云：“梧溪詩，《列朝集》載之前編，謂原吉當張氏據吳大府交辟，堅卧不就，而又稱其爲張氏畫策使降元以拒明，此何説也。張士德之敗在丁酉三月，其時張氏尚未降元也。而謂其於楚公之亡有餘恫焉，未知其爲元乎，抑爲張氏也。原吉一老布衣，沐浴於維新之化者二十年，其子已仕通籍，而謂其故國舊君之思，至於此極，未知其又何所據也。然原吉之詩，志在乎元，則成其爲元而已矣。故附於遺民之例而録之。”

梧溪[image: ]
 遁終身，而抑塞磊落之志，耿介胸臆，故陸宅之題其像云：“辯如懸河，思如涌泉，斗酒百篇，倚馬萬言。慷慨如奇材之劍客，瀟灑如錦袍之謫仙。第未知伏軾而掉三寸，擊楫而快一鞭，於斯二者，子將奚先？”其詩似拙而工，似樸而綺，似重而輕，可謂得杜陵之骨，同時鐵崖輩俱遠不逮也。詩可録者劇多，今止取其有關於吾松故事者，俾訪古者，有考焉。

秦郎中，名裕伯，字景容，大名（今屬河北）人。累官福建行省郎中。世亂棄官，避地海上以養母。吳元年，明太祖檄起之，對使者曰：“裕伯受元爵禄，背之是爲不忠。母喪不終而出，是爲不孝。不孝不忠之人，何益人國？”洪武初，復起之，稱疾。太祖手書諭曰：“海濱人好鬥格。裕伯智謀之士，堅不起，恐有後懷。”遂入朝，命爲侍制，尋出知隴州。梧溪又有登君堂，爲陪其太夫人唐氏八十壽席作，中云：“湖田二頃宫一畝，謝超宗兒孟光婦，賣金養志恐少後。”皆言其未官侍制時也。

三姑廟在澱山，山在湖中，如小孤浮玉之類。故宋文英過此作《滿江紅》詞云：“雲氣樓台，分一派、滄浪翠蓬？開小景、玉盆寒浸，巧石盤松。風送流花時過岸，浪摇晴棟欲飛空。算鮫宫、只隔一紅塵

 ，無路通。神女駕

 ，凌曉風。明月底，響丁東。對兩蛾猶鎖，怨緑煙中。秋色未教飛盡雁，夕陽長是墜疏鐘。又一聲、欸乃過前岩，移釣蓬。”又楊廉夫有“獨鰲贔屓戴山出”，許恕有“湖邊買酒祭龍姑”之句，及此詩（《題邢三姑廟》）“冰夷水仙”云云，是明初，山尚未移於平陸也。今去水已七八里許，四面皆町畦村落，絶無滄波浩淼之勝矣。澱山一作鈿山，故倪云林詩云：“鈿山湖影接淞江，橘葉青青柿葉黄。要寫新詩寄音信，西山斷雁不成行。”（《青浦詩傳》卷五）

二四


謝應芳，字子蘭，毗陵（今江蘇常州）人。明初避兵來居青龍江，亂定乃歸。有《龜巢集》。


《龜巢集》中，《懷徐伯樞》一首，子蘭來松踪迹略具於此。伯樞名不可考，集有《壽伯樞》詩。又有詩云《偕伯樞訪王孟翼酌酒論詩經宿而别》，其文采風流可略見也。集又有《徐仲剛來征僧刺血寫〈華嚴經〉詩》，意爲伯樞之弟，故子蘭有詩《次韵贈仲剛兄弟》。考《和仲剛歸田》詩，仲剛蓋嘗仕於浙者。又有《壽徐主簿》詩云“濯髮淞江太湖水”，亦必伯樞宗人也。集中有《送伯樞兄弟膠山耕墓田》詩，伯樞殆亦非郡人，特僑居於此爾。海邦僻壤，繼以兵燹，遂使遺民詞客不獲以文字稍見於世，良可慨已。（《青浦詩傳》）卷六）

二五


沈鉉，字文舉，世居郊外，築室曰野亭。楊維楨有記，高啓、倪瓚皆有詩。子復吉，通儒書，精醫術。游於中都，作植芳堂，天台王璞、四明鄭真記之。


考倪雲林《貽文舉詩》云：“波光浮翠閣，苔色上春衣。楊柳鶯啼遠，櫻桃鳥啄稀。榮名非所慕，登覽竟忘歸。泖水宜修禊，重來坐釣磯。”高啓《野亭詩》云：“清時猶在野，獨卧見高情。移艇聞高唱，鈎簾看雨耕。江晴雙鶴下，樹晚一牛鳴。回首徒相憶，柴車不入城。”楊廉夫《沈處士》詩云：“楊花作絮撩行路，荷葉留錢蓋野池。黄鳥一聲啼晝寂，不知春去幾多時。”以數詩觀之，則野亭之居，當在泖濱也。（《青浦詩傳》卷六）

二六


朱芾，字孟辨，自號滄洲生。少從楊維楨游。才思俊逸，工詞章，善翰墨。洪武初，以徵聘官編修，改中書舍人。太祖常和其所作《落花》詩。又自以所書篆書瘞之細林山中，題曰篆冢。


《小長蘆詩話》：“明初詩人工書者，正書則楊孟載、張翔南，行楷則唐處敬、張藻仲，草書則宋仲温、周履道，章草則盧公武，隸則吳主一、邵復儒，大小篆則張仲行、宋仲珩，而孟辨名尤在諸子之上。”

孟辨篆冢，錢惟善、董佐才皆以七言長句賦之。又嘗見灘哥石硯於禁中，摹搨裝潢成軸，宋文憲爲作長歌，其博雅耆古如此。孟辨曾授徒于七寶，翟氏廉夫作序送其行。七寶本名蒲溪，亦鄉先生所未稔也。（《青浦詩傳》卷六）

二七


邵亨貞（一三〇九—一四〇一），字復儒。桂子孫。亨貞博通經史，贍於文詞，與陶宗儀爲莫逆交。自號見獨居士。元末兵起，移居横泖。洪武初，爲府學訓導。卒年九十三。著《蛾術稿》。


《松江府志》：“虞山趙畸美《蛾術集跋》云：‘余於天啓辛酉（一六二一）二月往澄江省女，道過赤岸李近復如一家，閲其書目，有邵學訓《蛾術集》一册，凡二十卷，乃學訓手筆之稿，字畫精妙，後有《學庵集古詩》一卷，云是其子所作，不知名爲誰也。’邵故雲間人，其子孫留寓赤岸，李君於其家樑間得之。”《列朝詩》：“復儒，嚴陵人，徙居華亭，卜築溪上，以貞溪自號，與王原吉、申屠仲權、邾仲義交。嘗爲陶九成作《南村草堂記》，洪武戊申（一三六八）歲也

 。復儒有《詩帖》云：‘僕從軍吳秀間，近始謁告還家。’錢南金《詩帖》云：‘復儒先生自軍中回署，其年至正乙巳（一三六五）也。’王原吉詩稱‘復儒屯田’。復儒《祭伯文》曰：‘己亥之歲，以屯役留宿吳門。’則復儒蓋嘗有事行間矣。有《蛾術文集》十六卷， 《蛾術詞選》四卷，集後有《學庵集句詩》一卷，云其子伯宣所作。復儒有女嫁江陰張宣藻仲，即宋學士賦詩《送張翰林藻仲歸娶》者也。”

考復儒世系，見於王梧溪詩序最詳。陶九成有詩云：“西泖移家住北村，謝庭蘭玉見玄孫。門前料理桑麻圃，雨後栽培杞菊園。象齒篆簽書滿庋，松花釀蜜酒盈尊。平生不飲惟留客，翰墨詞章熟老論。”又有詩云：“藜杖烏紗過百年，童顔鶴髮韵蕭然。窩尊安樂元同譜，壺隱虚閑别有天。課稼春行黄犢外，尋盟時到白鷗前。青溪一曲春如許，二頃何須負郭田。”其隱迹概可見也。

小蒸在縣治西南三十里大泖之濱，又西十里有大蒸鎮。相傳漢濮陽王葬此，築墓時蒸土爲之，故皆以蒸名。然考兩漢書無濮陽王者，流傳之訛也。其地抱峰泖之勝，文人遷客如邵桂子、曹知白多居於此，改名曰貞溪。徐文貞公先世亦居之。先是，曹元博輯《貞溪志》十卷，不傳。□□□□□復爲《集録序》云

 ：“地里之遠近，川原之條布，寺觀橋梁之廢置，名賢淑媛之嘉言懿行，詩文志銘之有關文獻，一二古迹，滅没於寒煙荒草中者，曾表而出之，頗稱詳贍。邑有好事者當與紫堤志亟殺青以傳世也。”（《青浦詩傳》卷六）

二八


錢驥，字子良，居漢城里。以儒士舉授晉府紀善。工詩文。有《砥齋集》。


吾邑之置，蓋割上海、華亭四鄉以成之。北亭鄉中村里十有七，曰崧子、封林、興禮、江浦、徐興、欽善、安吳、法同、候潮、徐安、東袁、長平、長林、仁孝、東王、東蔡、東張。集賢鄉中村里有七，曰美賢、富順、安榮、安平、萬安、清德、興霸。修竹鄉中村里十有四，曰褚莊、濮陽、金田、儀鳳、驅塘、望雲、謝莊、嘉禾、降鶴、道興、景全、金安、花榮、福全。新江鄉中村里有八

 ，曰新安、常安、道成、興善、崧宅、許成、永安、永豐、文欽、鳳儀。海隅鄉村里十有二，曰藴土、大盈、仁德、時和、公勝、啓里、漢成、曲盈、仁和、順化、内勛、望江。今村名湮没者，十之七八，而名賢所居更不可考，唯元昶、子良兩先生猶可見爾。（《青浦詩傳》卷七）

二九


俞悦，字士怡。允之子。别號樵雲道人。又於山月軒左種桃千樹，自號千樹公。


士怡此詩（《泛泖》），見《長水塔院記》。《記》爲華亭俞汝爲毅夫所輯。考《記》傳詩歌詞曲祝文頌賦凡六卷，何抑公、陳眉公諸人校之，頗稱詳贍。毅夫叙云：“禪院中爲大雄氏殿者一，爲大乘潮音閣者二，爲伽藍、爲方丈、爲香積各一。前有平臺，圍以石塹，蒼松翠竹，掩映堤柳，莊嚴甚。設鐘鼓梵唄，聲溢兩涯。四方參請杖履日以衆，遊人臂趾交錯，篇章日起，雅與金焦笠澤，争衡萬代。戊戌夏五，余避暑信宿禪院，鏡上人出遊人題咏，且搜廡壁間，拂拭其可録者歸，而考志乘摭拾學士大夫及岩棲載筆，得詩文如左。”此《記》搜羅頗富，今棗木已遺，藏書家亦僅有存者矣。（《青浦詩傳》卷七）

三○


曹時中（一四三二—一五二一），初名節嫌，與漢常侍同名，故以字行。號定庵，晚更號宜晚。泰之弟。母亡，葬辰山，廬墓蔬食三年。有白鳩巢於廬，紫芝産於庭，鄉人欲以聞。時中辭曰：“孝庸行也。以爲奇節不可，伯仲四人獨稱余不可，身未仕而以茫昧事妄上又不可。”乃寢。成化五年（一四六九）成進士，官刑部。斷獄明允，指揮趙銘犯贜，緣首輔求解，時中不許，竟置於法。由郎中出爲浙江按察司僉事。丁父艱，廬墓如前。補雲南僉事。時普安、大理旱蟲，齋素步禱，蟲死，歲大熟。擢浙江按察司副使，視海道。有勢家以鉅艦捕魚海中，千百爲群，時中禁緝，曉諭犯者，坐法無貸。勢家因而斂迹，條議振刷六事與兩司左。遂乞歸，時年四十餘。杜門不謁守令，集耆老十四人爲安耆會，必北向拜闕而後坐。性善飲，喜爲懷素草書。出入常操一小舟，久之舟壞。太守朱鉞遺以舟，署曰：“採萍平居，旦謁先祠。”即往拜仲兄安否，退集弟姪於堂，戒以守法行善。素與顧清友善。清再召，以子天彝爲託。一日，天彝挾妓游干山，鼓吹過門。時中使人召入，搒之，清聞勿異也。里中焦生素亡賴，乘醉詬詈，時中不與較。又以白堊書姓名於牛腹，且捶且詈，僕以告時中。曰：“雨且至，當自濯去，何傷？”其量如此。正德四年（一五〇九），大水歲祲，貸米百石以賑，又勸同人賑之，全活甚衆。自甘蔬食，招飲皆不赴，曰：“民苦絶粒，而吾輩乃安享耶！”工部尚書林俊舉以自代，不報。年八十作壽，藏於親墓側，往憩其中，曰：“吾復於初，且得侍先人，無不適矣。”臨終，太守孔輔贈米，知縣聶豹贈金，皆辭之。又二日，爲詩以别親和，危坐而卒。卒前一日，曰：“明日午時，天地晦冥，風雷撼擊，此吾去期也。”果如其言。時年九十。


《雲間志略》云：“公年八十，不復冠帶，以氈帽青布衣見客。與吳門沈石田不識面，而詩筒往來不絶。一夕，夢石田坐青帷中，執手永訣，異之，不數日而訃至。公以石田曩所寄詩若干篇録之，爲《神交集》，屬顧文僖序之。”《雲間雜識》：“正德壬申（一五一二），曹定庵壽八十一，李西涯寄詩壽之曰：‘八十一回秋月圓，自是每歲寄八十。’‘幾回秋月圓’之句，辛巳，先生壽九十，以初度前五日卒，人謂詩讖。”

王文恪公鏊致政後，與定庵尺素往返，最爲親密。文恪嘗卧病，定庵寄詩有“可惜中興天下計，獨留忠鯁老東吳”之句，因酬以詩云：“三湖三泖夢相同，知是生平氣味通。抱病未應如汲黯，解嘲那復似揚雄。自慚杞國憂天計，誰辨咸池捧日功。多謝青山不我負，朝朝長對白頭翁。”（《青浦詩傳》卷八）

三一


曹時信，字孚若，號十峰。時中從弟。弘治五年（一四九二）舉人，官都察院司務。


十峰《赤壁詩》，見《松江府郭志》。中五支、六之、七脂、九虞、十模皆通用，又復兩“奇”字，本不足法，因十峰詩無傳者，姑節而録之。（《青浦詩傳》卷八）

三二


金藻，字緩齋，唐行鎮人。有詩名。


顧東江有《和緩齋江行閣淺》詩云：“浦口停帆唤小舟，故人家近不須愁。竹林隱約分岐路，禾廪高低見有秋。千古心期嗜擊磬，百年功業類藏鈎。吳江一水看如帶，可是先生志未休。”注云：“緩齋著有《三江水學新書》，是其人亦有心經世，非欲爲真隱也。”（《青浦詩傳》卷八）

三三


唐錦，字士絅。弘治九年（一四九六）進士，選河東明令，官至江西提學副使。著有《龍江夢餘録》。


《松風餘韵》云：“曹石倉《十二代詩鈔》，先生詩頗多。正、嘉之際，若儼山、若青岡與先生並稱作者。其爲詩也，整暇而無促節，淡遠而無囂音，抒寫景物，不尚繪藻。”

先生曾孫子恪，居珠街鎮，則先生當日亦必居於此，故以龍江名其集。《府志》稱上海人，蓋是時未分縣耳。先生爲令，止開賈魯河，爲科臣奏，蠲廣東鹽逋 百餘萬，以忤劉瑾，謫深州。擢刑部郎。凡淹係者，奏出之。政績卓然，非獨僅以詩鳴者。或謂其詩近西派，亦未必然。（《青浦詩傳》卷八）

三四


徐階（一五〇三—一五八三），字子昇。生甫周歲，墮眢井，出三日而蘇。五歲從父道括蒼，墮高嶺，衣掛於樹不死。人異之。嘉靖二年（一五二三）進士第三人，授翰林院編修。爲人短小白皙，善容止。性穎敏，有權略，而陰重不泄。從王守仁門人游，有聲士大夫間。帝用張孚敬議，欲去孔子王號，易像爲木主，籩豆禮樂皆有所損抑。下儒臣議，階獨持不可。孚敬召階詰之曰：“若叛我。”階曰：“叛生於附。階未嘗附公，何得言叛？”長揖出。斥爲延平府推官。連攝郡事。出繫囚三百，毁淫祠，創鄉社學，捕劇盗百二十人。遷黄州府同知，擢浙江按察僉事，進江西按察副使，俱視學政。皇太子出閣，召拜司經局洗馬兼翰林院侍講。丁母憂歸。服除，擢國子祭酒，遷禮部右侍郎，尋改吏部。尚書熊浹、唐龍、周用皆重階。階署部事，所引用宋景、張岳、王道、歐陽德、范鏓皆長者。用卒，聞淵代。階意不樂，求出避之。命兼翰林院學士，教習庶吉士。尋掌院事，進禮部尚書。帝察階勤，又所撰青詞獨稱旨，召直無逸殿。與大學士張治、李本俱賜飛魚服及上珍饌，上尊無虚日。廷推吏部尚書，不聽，不欲階去左右也。階遂請立皇太子，不報。復連請之，皆不報。後當冠婚，復請先裕王，後景王，帝不懌。尋以推恩加太子太保。


俺答犯京，階請釋周尚文及戴綸、歐陽安等自效，報可。已，請帝還大内，召群臣計兵事，從之。中官陷寇歸，以俺答求貢書進。帝以示嚴嵩及階，召對便殿。嵩曰：“饑賊耳，不足患。”階曰：“傅城而軍，殺人若刈菅，何謂饑賊？”帝然之，問求貢書安在。嵩出諸袖曰：“禮部事也。”帝復問階。階曰：“寇深矣，不許恐激之怒，許則彼厚要我，請譯者紿緩之，我得益爲備，援兵集，寇且走。”帝稱善者再。寇尋去，乃下階疏，弗許貢。嵩猜害同列。既仇夏言，置之死，而言嘗薦階，嵩以是忌之。

初，孝烈皇后崩，帝欲祔之廟，念壓於先孝潔皇后，又睿宗入廟非公議，恐後世議祧，遂欲當己世預祧仁宗，以孝烈先祔廟，自爲一世，下禮部議。階抗言女后無先入廟者，請祀之奉先殿，禮科都給事中楊思忠亦以爲然。疏上，帝怒。階皇恐謝罪，不能守前議。帝又使階往邯鄲落成吕仙祠。階不欲行，乃以議祔廟解，得緩期。至寇逼城，帝乃使尚書顧可學行，而内銜階。摘思忠元旦賀表誤，廷杖之百，斥爲民，以怵階。嵩因謂階可間也。一日獨召對，語及階。嵩徐曰：“階所乏非才，但多二心耳。”蓋以其嘗請立太子也。階危甚，度未可與争，乃謹事嵩，而益精治齋詞迎帝意，左右亦多爲地者。帝怒漸解。未幾，加少保，尋進兼文淵閣大學士，參預機務。密疏發咸寧侯仇鸞罪狀。嵩以階與鸞嘗同直，欲因鸞以傾階。及聞鸞罪發自階，乃愕然止，而忌階益甚。帝既誅鸞， 益重階，數與謀邊事。時議減鸞所益衛卒，階言：“不可減。又京營積弱之故，卒不在乏而在冗，宜精汰之。”又請罷提督侍郎孫禬。帝始格於嵩，久而皆用之。一品滿三載，進勛，爲柱國，再進兼太子太傅、武英殿大學士。滿六載，兼食大學士俸，再録子爲中書舍人，加少傅。九載，改兼吏部尚書。賜宴禮部，璽書褒諭有加。帝嘗以五色芝授嵩，使煉藥，謂階政本所關，不以相及。階皇恐請，乃授之。帝亦漸委任階，亞於嵩。

楊繼盛論嵩罪，以二王爲證，下錦衣獄。嵩屬陸炳究主使者。階戒炳曰：“即不慎，一及皇子，如宗社何！”又爲危語動嵩曰：“上惟二子，必不忍以謝公，所罪左右耳。公奈何顯結官邸怨也。”嵩懼，乃寢。倭躪東南，帝數以問階，階力主發兵。又念邊卒苦饑，又收畿内麥數十萬石， 自居庸輸宣府，紫荆輸大同。帝悦，密傳諭行之。楊繼盛之劾嵩，固疑階。趙錦、王宗茂劾嵩，階又議薄其罰。及是，給事中吳時來、主事董傳策、張翀劾嵩不勝，皆下獄。傳策，階里人；時來、翀，階門生也。嵩遂疏辨，顯謂階主使，帝不聽。有所密詢，皆捨嵩而之階。尋加太子太師。帝所居永壽宮灾，徙居。問階，階請以三殿所餘材，責尚書雷禮營之，可計月而就。帝悦，如階議。命階子尚寶丞璠兼工部主事董其役，十旬而功成。帝即日徙居之，命曰萬壽宫。以階忠，進少師，兼支尚書俸，子一，中書舍人。子璠，亦超擢太常少卿。嵩乃日屈。嵩子世蕃貪横淫縱，階令御史鄒應龍劾之。帝勒嵩致仕。擢應龍通政司參議。階遂代嵩爲首輔。已而帝念嵩供奉勞，憐之。又以嵩去，忽忽不樂，乃降諭欲退而修真且傳嗣，復責階等“奈何以官與邪物”，謂應龍也。階言：“退而傳嗣，臣等不敢奉命，應龍之轉，乃二部奉旨行之。”帝乃已。帝以嵩在直久，而世蕃顧爲姦於外，因命階無久直。階窺帝意，言苟爲姦，在外猶在内，固請入直。帝以嵩直廬賜階。階榜三語其中曰：“以威福還主上，以政務還諸司，以用舍刑賞還公論。”於是朝士得行其意。袁煒數出直，階請召與共擬旨。因言：“事同衆則公，公則百美基；專則私，私則百弊生。”帝頷之。階以張孚敬及嵩導帝猜刻，力反之，務以寬大開帝意。進階建極殿大學士

 。

袁煒以疾歸，道卒，階獨當國。屢請增閣臣，且乞骸骨。乃命嚴訥、李春芳入閣，而待階益隆。以一品十五載考，恩禮特厚，復賜玉帶、綉蟒、珍藥。帝手書問階疾，諄懇如家人，階益恭謹。帝或有所委，通夕不假寐，應制之文未嘗逾頃刻期。帝日益愛階。階採輿論利便者，白而行之。嘉靖中葉，南北用兵。邊鎮大臣小不當帝指，輒逮下獄誅竄，閣臣復竊顔色爲威福。階當國後，緹騎省減，詔獄漸虚，任事者亦得以功名終。於是論者翕然推階爲名相。階數請立太子，不報。已而景王之藩，病薨。階奏奪景府所占陂田數萬頃還之民，楚人大悦。帝欲建雩壇及興都宫殿，階力止之。鄢懋卿驟增鹽課四十萬金，階風御史請復故額。方士胡大順等勸帝餌金丹，階力陳其矯誣狀，大順等尋伏法。帝服餌病躁。户部主事海瑞極陳帝失，帝恚甚，欲即殺之，階力救得係。帝病甚，忽欲幸興都，階力争乃止。未幾，帝崩。階草遺詔，凡齋醮、土木、珠寶、織作悉罷，大獄、言事得罪諸臣悉牽復之。詔下，朝野號慟感激，比之楊廷和所擬登極詔書，爲世宗始終盛事云。

同列高拱、郭樸以階不與共謀，不樂。樸曰：“徐公謗先帝，可斬也。”拱初侍穆宗裕邸，階引之輔政，然階獨柄國，拱心不平，令御史齊康劾階，言其二子多干請及家人横里中狀。階疏辯，乞休。九卿以下交章劾拱譽階，拱遂引疾歸。康竟斥，樸亦以言者攻之，乞身去。是年詔翰林撰中秋宴致語，階言：“先帝未撤几筵，不可宴樂。”帝爲罷宴。帝命中官分督團營，階力陳不可而止。南京振武營兵屢嘩，階欲汰之。慮其據孝陵不可攻也，先令操江都御史唐繼禄督江防兵駐陵旁，而徐下兵部分散之，事遂定。群小璫毆御史於午門，都御史王廷將糾之。階曰：“不得主名，劾何益？且慮彼先誣我。”乃使人以好語誘大璫，先録其主名。廷疏上，乃分别逮治有差。階之持正應變，多類此也。階所持諍，多宫禁事，中官側目。會給事中張齊以私怨劾階，階因請歸。帝意亦漸移，許之，賜馳驛。以春芳請，給夫廪，璽書褒美，行人導行，如故事。陛辭，賜白金、寶鈔、彩幣、襲衣。舉朝皆疏留，報聞而已。階既行，拱再出，扼階不遺餘力。有司希拱指，盡奪其田，戍其二子。會拱復爲居正所傾而罷，事乃解。萬曆十年

 ，階年八十。詔遣行人存問。明年卒，贈太師，謚文貞。有《世經堂集》。

《松江府志》：“文貞提學浙江，一日試士文，有顔若孔之卓語，公批以杜撰。後散卷，生禀曰：‘此語出揚子《法言》

 。’公揖曰：‘本道科第早，未曾讀書，今承教矣。’衆皆嘆服。”《雲間雜識》：“文貞晚年，林居遘難，鄉民多踵門呼名駡詈。公曰：‘慎勿報復。譬如犬嚙，人人豈可犬嚙耶？’因口占一絶云：‘昔年天子每稱卿，今日煩君駡姓名。呼馬呼牛俱是幻，黄花白酒且陶情。’”。又：“文貞在相位時，里人有惡王元美者，述其譏訕語，公謝曰：‘元美與我最厚，我不敢信。’客退。公語諸子曰：‘文人輕薄自古而然，但以此人才，我當收之藥籠，豈可麾之門墻。收之則可轉毁爲譽，麾之則不惟譏訕出於口吻，且入文章矣。’乃愈厚元美。丁巳春，吏部大計將黜元美，公力救之。已，復擬遷元美長史，公又止之。穆廟登極，公首爲元美訟冤，引其兄弟出山。於是口語手録，無不譽爲稷契矣。”

考文貞《自叙族譜》，言“世家小蒸，有浜曰徐家浜，蓋高曾所居。自吾祖爲贅壻於華亭，因居今德豐橋”云云，是公當屬青浦人，信矣。其後仲烈鴻慶、聖新治慶、鄰虚念存、戬臣迎禧、希聲繼芳、衷若恒中、安士洪基、敬脩策光、昆亭國熿凡九人，皆青學諸生，則公之宜屬青浦益信有征矣。若《魏志》僅以留衮于頤浩、慧日兩寺列入人物，謬也。但如澤夫元普有《捧日堂集》，子明□有《來嘉堂集》

 ，近光熙有《皞亭詩集》，聖功槱有《玉屏山人集》，九玉爾鉉有《核庵詩集》，今皆遺佚無存，殊可嘆惜。（《青浦詩傳》卷八）

三五


陸樹聲（一五〇九—一六〇五），字與吉，居珠街里。父鵠，字九霄，出後林氏，以孝義稱。樹聲少力田，暇即讀書。舉嘉靖二十年（一五四一）會試第一，選庶吉士，授編修。三十一年，請急歸，遭父喪。久之，起南京司業。未幾，復請告去。起左諭德，掌南京翰林院。尋臺還春坊，不赴。久之，起太常卿，掌南京祭酒事。嚴敕學規，著條教十二以勵諸生。召爲吏部右侍郎，引病不拜。隆慶中，再起故官，不就。神宗嗣位，即家拜禮部尚書。初，樹聲屢辭朝命，中外高其風節，遇要職，必首舉樹聲，唯恐其不至。張居正當國，以得樹聲爲重，用後進禮先謁之，樹聲相對穆然，居正失望去。一日，以公事詣政府，貝席稍偏，熟視不就坐，居正趣爲正席。其介介如此

 。北部要增歲幣，兵部將許之，樹聲力争。歲終，陳四方灾異，請帝循舊章，省奏牘，慎賞賚，防壅蔽，納讜言，崇儉德，攬魁柄，别忠邪。詔皆嘉納。萬曆改元，中官不樂樹聲，屢宣詣會極門受旨，且頻趣之。比趨至，則曹司常事耳。樹聲知其意，連疏乞休。居正語其弟樹德曰：“朝廷行相平泉矣。”平泉者，樹聲别號也。樹聲聞之曰：“一史官，去國二十年，豈復希揆席耶？且虚拘何益。”其冬請愈力，乃命乘傳歸。辭朝，陳時政十事。（《明史稿》：“凡勤學、修身，政令、士風、邦本、財用、宗藩、邊防、漕河、郊廟，皆愷切言之中，言‘用内侍以給掃除，而倒持旁落之漸，不可不防。優外戚以示眷異，而非無厭之求，不可不節’。切中時弊。”）報聞而已。出國門，士大夫傾城追送，皆謝不見。樹聲端介恬雅，翛然物表，難進易退，通籍六十餘年，居官未及一紀。與徐階同里，高拱則同年生。兩人相繼柄國，皆辭疾不出。爲居正所推，卒不附也。已，給廪隸如制，加太子少保，再遣存問。年九十七卒，贈太子太保，謚文定。


《雲間志略》：“公年幾三十出試，於大令方簡肅公補邑諸生，方周以金不受，未第。時業以名節自重矣。及魁南宮選庶常，一日偕同館謁分宜，稱觴爲壽，皆更緋衣而入，公獨披青袍，分宜目懾之，不爲意也。肅皇帝事元修，諸臣競撰青詞以希榮寵，而公獨否。即分宜亦亟稱曰：‘安得閉户寡交如林與吉者乎！’高新鄭在政府遇事稍不當意，輒曰：‘吾不如平泉也。’江陵當國，引公爲重。舊例六曹謁首揆不端坐，公爲館中前輩，上席端坐。江陵談次，輒稱平泉公，亦輒稱太岳。江陵心銜公，而亦以此重公。江陵敗，臺諫列薦海内舊德三十七人，以公爲首。”《松江府志》：“公豐頷竦肩，長七尺有咫。每入朝，站立班中，姿表特異。穆廟登極，久趨不赴。趙文趙文肅公云
 
[18]

 ：‘我輩豈敢以機務煩公，第欲主上一見丰采，知先朝培養得如此偉人耳。’所著有《詩文全集》、《汲古叢語》、《清暑筆談》、《耄餘雜識》、《陸學士題跋》、《善俗裨議》、《鄉會公約》、《陸氏家訓》、《適園雜識》、《病榻寤言》、《長水日抄》、《禪林餘藻》。”《西山日紀》：“文定一日與賓朋宴坐，忽報兄至，急起出迎。及去，送門外，拱立良久，方敢進。客訝之，公曰：‘憶昔少貧，兄荷鋤藝宅旁地，命我及中丞畀糞灌溉，不如法，兄怒杖之，曰：“盡如若輩，何以償租，且書能枵腹讀耶？”即今宅旁地猶是也。欲受兄教如少年時，不可復得矣。’”《松風餘韵》：“先生一號解空居士，見《净慈寺志》；一號九仙散樵，見《何孔目集》贈詩；一號逸園退老，見《萬里志跋》；一號五茸逸老，見《耄餘雜識叙》；一號雲林病叟，見《推篷寤語跋》，皆同。時尚論録所遺，故隨所見而志之。”

董宜陽，字子元，居上海紫岡，故以自號七休居士。御史綸之孫。大理寺卿恬之子。嗜文史丹鉛校勘，恒至丙夜不休。與同里何良俊、徐獻忠、張之象，時稱四賢。著有《名言》、《琬琰録》、《雲間詩文選》、《先哲金石編》、《近代人物志》、《中國雜紀》、《雲間百咏》、《松志補遺》、《上海紀變》諸書。嘗同陸平泉莫中江馬[image: ]
 寺避暑句云：“浮生偶解安禪性，净土空成出世心。法雨有時沾座鉢，慈雲長日覆床琴。”蓋原倡也。

《松江府郭志》云：“陸文定公集《禪林餘藻》二十五卷中無付戒衲事，自題像讚則於泖塔龍潭，亦不云慧日院，不知何以謬傳。”《松風餘韵》云：“此詩（《書衲衣付慧日院》）又載《眉公見聞録》。”亦云付慧日院。陳雖生晚，然猶及見先生，諒不誣也。余考先生尚有《題小照留鎮本一禪院》詩云：“法林曾憶舊生緣，廿載修成破戒禪。識得本來真面目，任渠拈出向人傳。”蓋先生專精白業，從空出假，隨處可存色相，斷斷置辯，得毋於常寂光中，破顔微笑耶。（《青浦詩傳》卷九）

三六


孫克宏（一五九二—一六七〇），字允執，文簡公承恩之子。以蔭爲國子監生，選授後府都事，昇經歷，擢應天府治中，攝上元縣事。釐正糧差法，縣人賴之。再擢漢陽府知府，會高拱修郄於徐文貞公階，以事罷歸。克宏少敏慧，博涉群籍，氣度蕭遠，有晋人風。正書仿宋克，尤工八分。畫山水學馬遠，花鳥似徐熙、趙昌。又善以水墨寫生，及竹石蘭草，無不臻妙。既免官，葺精舍爲欲雨軒（《方志》作聽雨軒）、敦復堂、東皋雪堂、赤霞閣，列彝鼎、金石、名畫、法書於其中。親朋至，輒流連張具，令童子按院本新聲以爲燕樂。卒年七十有九，葬細林山下。所刻有《敦復堂帖》，著有《雪堂日抄》二十卷。平湖縣知縣蕭鳴甲以監兑至雲間，風雨中拜謁墓下。御史楊鶴來按吳，以不及見爲恨，表其墓而去。爲人景慕如此。


《雲間人物志》及《方志》皆言漢陽卜居東郊，不詳其地，然所居實在細林，觀《吕愧翁詩草》可見也。愧翁云：“欲雨軒在朝真道院下，山徑幽邃，中富松篁，故詩云：‘回溪窈窕煙長合，晴壑陰森雨欲歸。記得昨宵曾小醉，松梢凉月掛絺衣。’”（《青浦詩傳》卷九）

三七


周思兼，字叔夜，居周家草。少有文名。嘉靖二十六年（一五四七）進士，除平度知州。躬巡郊野，得閭閻疾苦，狀悉蠲除之。王府閹人縱莊奴奪民産，監司杖奴斃，閹人迫王奏聞，巡撫彭黯令思兼讞之。王置酒欲有所囑，竟席不敢言。思兼閲獄詞曰：“此决杖不如法罪，當杖以王，故加一等。閹誣告罪，當戍以王，故未減。監司得復故秩。”旁郡飢民掠食，所司持之急且爲亂，上官檄思兼治之。作小木牌數千散四郊，令執牌就撫，悉振以錢穀，事遂定。入覲，舉治行第一當遷，州人走闕下，請乃留一年。擢工部員外郎，督臨清磚廠，士民遮道泣送。同年生貌類思兼，使經平度，民競走謁見，非是，各嘆息去。河將决，思兼募民築堤，身立赤日中，堤成三日而秋漲大發，民免於災。進郎中，出爲湖廣僉事。岷府宗室五人，封爵皆將軍，殺人掠資財，監司避不入武岡者二十年。思兼廉，得姦狀，縛其黨，悉繫之獄。五人藏利刃入，思兼與揖而捫其臂曰：“吾爲將軍百口計，將軍乃爲此曹死耶？”皆沮退。乃列其罪奏聞，悉錮之高墻，還田宅子女於民。遭内艱去官，不復出。居久之，起廣西提學副使，未聞命而卒。


《雲間志略》：“萊峰成進士時，有姻家在中秘用事，欲爲館選地，使人致意。先生以爲不可。故事選二十八人，先生名在二十九，遂不得與選。授平度州，事無大小，吏抱牘上，一食頃，立决。所得月俸以贍士之貧而賢者，署中厨舍往往不能具朝夕餐。庚戌入覲，分宜用事，計吏多餽遺，先生僅持銀一鈈，副以詩一首爲贄，分宜報以詩而歸銀鈈，知其廉也。視清源窑廠，廠多羡例，奸民窟其中，而時以饋餉，嘗官一日，有獻者曰：“舊例。”先生曰：“汝知饋者爲例，亦知我不受饋者之例耶？”杖而遣之，自後無敢以私進者。庚申丁艱，服除竟不出。優遊林泉，時摻小艇游吳、越佳山水間，不令人知也。卒年四十有四。朝野惜之。諸生私謚爲貞靖先生。嘗營别業，小小池亭，無多竹木，亦復蓊然，皆手植也。著有《周叔夜集》、《紫霞軒集》及《學道紀言》、《西齋日録》。

震川《馮會東墓志》：“會東居崑山之安亭，好吟詩，往來吳松江上。一日過上海陸文裕公，時五月，有朱橘垂顆。公曰：‘聞馮雪竹久矣，請賦詩。’會東口占，語逼唐人，公大稱賞之。會東性瀟灑，好山水。有士人挾以游吳越諸山及匡廬、武夷，至輒有詩以傳。久之，病目不出。公子思裕，以江上别業贈之。會東父子力耕其間，是詩（《贈馮鍾山》）所謂“東山别墅”，即指陸氏宅也。會東以嘉靖四十三年（一五六四）十二月卒。别字雪竹，又字鍾山者，蓋取吾鄉鍾、賈二山爲名爾。子遷、邃，見下卷。（《青浦詩傳》卷九）

三八


王圻，字元翰，居諸翟。嘉靖四十四年（一五六五）進士，除清江知縣，調萬安，擢御史，忤時相，出爲福建按察司僉事，謫邛州判官。兩知進賢曹縣，遷開州知州，歷官陝西布政使參議，乞養歸。以著書爲事，年逾耄耋，猶篝燈帳中，丙夜不輟，所撰《續文獻通考》諸書行世。初，圻以奏議爲趙貞吉所推。張居正與貞吉交惡，諷圻攻之，不應。高拱爲圻座主，時方修隙徐階，又以圻私其鄉人不助己，不能無恚，遂摭拾之，故至遷謫云。


朱彝尊云：“洪洲拜分陝之命，即請告終養。既歸松江之濱，種梅萬樹，目曰梅花源。仰屋樑著書，門溷皆安席硯，所撰《續文獻通考》、《謚法通考》、《兩浙鹽志》、《海防志》、《三吳水利考》、《稗史匯編》，雖舛漏尚多，體例未當，要亦留心有用之學者。”

國子監題名碑載先生上海人，蓋其時青浦未建也。先生居諸翟，爲上海、嘉定、青浦三縣接壤處，宅第當屬上海境，故本貫如此。所居梅花源，《練音集》謂在嘉定境内。其後沈賁、沈白相繼居此。《練音》皆謂嘉定人，恐未必然也。《青浦縣志》既載圻傳，黄唐堂中允撰《江南通志》亦以爲青浦人。唐堂鄉先生長於考訂，所載必不妄。且其五世孫昌屺與諸乾一同修縣志，其宜爲邑人信矣。（《青浦詩傳》卷一○）

三九


張之象（一四九六—一五七七），字元超，一字月鹿，號王屋。祖萱，湖廣布政使參議。父鳴謙，順天通判。之象以監生在京師，徐階屬撰青詞不應，已而入貲，就選浙江按察使知事（《明詩綜》作經歷）。時同邑秦嘉，攝爲僉事，待之頗峻。又數以筆札役之，投劾歸。卜築辰山，搜山中景物，成三十二咏，人謂盡山水之勝。著詩十一種，又輯《太史史例》、《史記發微》、《唐詩類苑》、《注鹽鐵論》、《唐雅》、《回文類聚》數種，皆梓以行。其《叩頭蟲賦》，譏諂嫉邪，尤有關於世教。年八十一卒。子雲門，字洞庭，隆慶四年（一五七〇）舉人。孫齊顔，字岱淵，萬曆七年（一五七九）舉人。曾孫藎臣，字子念，萬曆四十三年（一六一五）舉人，官福建長樂知縣，擢南京工部主事。


《上海縣志》：“元超屢試不第，乃發憤治古，務囊括百氏，成一家言。詩爾雅冲淡，興寄寥遠。文出入東西京，不作晚近語。海内學士大夫，號稱宿碩，無能傲之，以所不知。晚從禄仕，得越憲幕職，性偃蹇不能脂韋，遂投劾歸。閉門却掃，室常磬懸，群籍紛披几案，分目研討，客至不能布席。上海令顔洪範聘修邑志，品叙詳雅。卜築秀林山，往來夷猶，遂忘歲月。所著有《剪綵》、《翔鴻》、《聽鶯》、《避暑》、《題橋》、《倚闌》、《擊轅》、《佩劍》、《仙隱》、《林棲》諸稿。”據《月抄》云：“王屋爲人體貌傴僂，如不勝衣，而剛腸勁氣，與人交，不以盛衰爲軒輊。單門後進，少有拔俗之韵，必多方延譽。其敗名傷檢者，即顯赫亦擯斥之。性不偶俗，獨喜閉户著書，床頭擁千卷，終身不識會計。晚卜築細林山麓，地多怪石清泉，煙樓水榭，茂林叢竹，及諸仙釋名迹，一一題咏，遂爲山林生色。”《閲耕餘録》云：“王屋初入都謁選時，世廟方事元修，諸臣競以青詞媒進，徐文貞素知其才，諷使爲之，中書可得也。王屋曰：‘爲我謝相公，張生豈肯作青詞者耶？’文貞聞之不懌。及選知事按察使僉事，秦某數以筆札役之。王屋曰：‘士即一命，當以職事自效，何能爲捉刀人。’遂投劾歸。”

之象翰墨繁芿，頗以詞章自喜。其歸也，又作四賢祠於辰山，以祀二陸、張翰、顧野王，可謂好事矣。濟南邢子願侗巡按入吳，命駕訪之。時之象方疾，茶爐藥碗，狼藉几牖間，侗直前執手，恨求見之晚，問其所欲，曰：“老人無他嗜，惟嗜邱壑。”出示所著賣書買山詩，侗讀而賞之，回令知縣贈買山錢焉。嘗渡泖中流，風作，舟人失色，之象神致自若，吟曰：“暗想生平何處懺，三晨宴起一科頭。”（《青浦詩傳》卷一○）

四○


馮遷，字子喬，號樵谷。弟兄六人，適、邃、逵、述、遜，後惟遷、邃存。隱居，教授自給。御史耿某督學江南知之，檄邑令，表其廬曰逸民。雜不往謝，其耻干謁如此。著有《長鋏齋集》、《雲水道人集》、《南游稿》。


《明詩綜》：“子喬有《長鋏齋集》，其詞似淺，而煉格頻遒，淘之汰之，沙礫自去。”

董宜陽《答馮山人子喬》云：“三年驚别汝，魂夢尚依依。旅客家何在？凉風燕已歸。愁添新鶴髮，寬減舊荷衣。書報相逢近，秋來願莫違。”及殁，四明沈明臣作詩傷之曰：“漢代馮野王，苗裔子喬氏。博洽繼高風，詩文亦宏肆。春園載酒過，門人問奇字。酒德劉伯伶，五斗與妻誓。一死家遂零，寒茅淹江澨。”然子喬生平，守元耽寂，懶於遊歷，故米邦憲送其弟子潛之洞庭云：“何事乃兄常裹足，檢書唯與白雲親。”（《青浦詩傳》卷一○）

四一


陸萬言，字君策。從大子。中萬曆四年（一五七六）順天鄉試。


《閲耕餘録》：“陸君策丙戌會試前，夢作表，旁有一人謂曰：‘我羅一峰也。君表文甚佳，第中間當更益數語。’覺而心喜，以羅公乃前，丙戌狀頭也。及入闈作表，將脱稿，適唐元徵過讀其卷，謂文脈有不接處，作數語益之。既去，君策乃憶夢中事，惘然自失，而唐公果以是科狀元及第。”

君策好吟咏，所至郵亭傳壁，輒有斜行，故姚伯憲士豸旅店見君策題壁云：“百尺高樓今已空，萬花名苑却成叢。何期爛漫題詩句，猶在萍交野店中。”又陸伯生應陽《鄭州旅次用壁間陸君策韵》：“朔風吹落九河陰，處處寒衣急暮砧。一望薊門黄葉滿，始知秋向客中深。”所居廬山下，有水一泓，清澈如泉。君策即其地爲畸墅。吕公原克孝云：“山在隔溪，松竹虧蔽，實助林園之勝。土宜樹，每見移植無不活者。地既閑暢，主人復善經營，竹閣雲房，高下當意，予過山下，輒爲弭楫。”有詩云：“畸墅新開徑，平原舊有村。飛流裝雁齒，叠石護龍孫。樹杪雲巢閣，花源月宿垣。頻來浹幽意，堪與白鷗論。鑿室延西嶺，流渠引北流。樹深晴作雨，鳥悦去還留。晞髮穿雲磴，披雲過竹樓。萍開清鏡曉，波底漾輕鷗。”唐元徵文獻亦有《題畸墅》詩云：“群峰環四壁，晴色曉來青。曲水縈爲帶，嘉林面作屏。幽默啼野竹，醉客倚孤亭。選石攤書卷，惟應頌酒經。勝韵君能擅，兼之選地偏。月生憑夜閣，晴眺極秋煙。竹茂經冬悦，泉香帶雨鮮。到來機事盡，堪與狎歐眠。”蓋風標雅令如此，惜詩什之多失傳也。（《青浦傳詩》卷一一）

四二


何三畏，字士抑。饒州通判瓛四世孫。居鳳凰山。自少穎拔。萬曆十年（一五八二）中順天鄉試，授紹興府推官，執法不少貸，署嵊、諸暨兩縣事，多異政。會以表邢節婦事，拒貴人請置訟者於律中，蜚語改調，遂乞歸。後節婦殁，有司建祠祀之，公論始著。三畏歸，誓墓不出。著有《芝園居廬集》、《鳳山拜石堂稿》。


吕克孝云：“鳳凰山有何士抑拜石堂，堂面石壁，高可百尺，廣四倍之，桐五株踞其下，大皆合圍。右麓翼以孤閣，逶迤左折，松檜四周。山半一桂樹，古色婆娑，花時尤可愛，殆數十年物也。循麓東下，即其先葬域。士抑别有廬居讀書處。”《松風餘韵》云：“先生居喪時，不廢筆墨，慘怛悲痛，血泪相和。董宗伯云：‘士抑廬居，詩似哀螿勞雁，使人聞而泣下。’信然。富於著述，所撰《雲間志略》一書，廣見博聞，可備一郡之文獻，不朽之業，非泛常涉筆者比也。《登臨》、《游宴》諸篇，高情逸志，恍於行間字裏遇之。”

先生父乾卿，名之龍，太學生，有醇德，殁葬鳳凰山。朱宗伯賡爲志。孫世聲孟芳有詩挽之云：“東南歲曜世争奇，忽訝精光墮海湄。名岳已營棲鳳處，大荒無奈泣麟時。共傾竹葉俄三載，尚憶桃花上兩頤。夜半松梢饒紫氣，尚書已勒墓門碑。”（《青浦詩傳》卷一一）

四三


章憲文，字公覲，華亭（今上海松江）人。祖翰，字文苑，工古文，善八分，讀書屢空，與顧清交善。徐獻忠輩皆出其門下。憲文少貧，偕妻董氏，事親以孝聞。萬曆十四年（一五八六）成進士，官工部郎，督潞王行殿於通州。權璫欲干没，憲文堅不許。又督造漕艘於淮，凡板木之沈沙土者皆出之，省採木銀五六萬計。丁憂，服除，入都以前事，左遷潞澤（《方志》未載何官，俟考）。視事六日，忽心動急告歸。母已見背，遂絶意仕宦。營白石山房於東佘，翛然高寄，邑令郡守皆嚴重之。年六十一卒。著《陶白齋稿》、《陶白齋雜記》、《淮南稿》、《白石山房閏稿》行世。


《樵史》云：“章虞部未遇時，貧甚。出就館穀，而仗細君董侍養兩尊人，瓶粟則屢空也。日夕治紝易米，具堂上膳，乃分食諸兒女，餘鐺底焦飯取自食之。舅性嗜飲，苦乏杖頭，每日向晡呼新婦：‘晚且罷酒。’董必應曰：‘酒已温矣。’實未嘗沽也。密遣老嫗貰之鄰家，而次第以手紝償其直，絶不令舅氏知也。虞部嘗曰：‘家貧思賢婦。’信哉！”

白石山房自東佘分嶺而下，此其盡處。公覲辟荒翳而主之，小有結構，僅一兩楹，餘悉蒔松竹。吕公原克孝詩云：“水部歸來占一邱，孤亭盡日白雲留。栽松便欲看千尺，種竹仍教滿上頭。曾訪黄冠扶雨到，偶憐紅葉賦詩酬。他年終托青山老，圖樣先從此地求。”公覲殁，山房爲陳徵君所得，其名甚著，世不復知水部先居此矣。今亭館盡毁，獨白石粼粼，尚無恙爾。（《青浦詩傳》卷一一）

四四


洪都，字九淵，號紫厓，青浦籍，居於歙縣（今屬安徽）。萬曆二十三年（一五九五）進士，選福建歸化縣知縣，擢南京工部主事，昇郎中，出爲台州府知府。


紫厓官歸化，題於署云：“民風僻壤原鄒魯，吏治青山但嘯歌。”其意趣如此。余嘗見所撰《青浦學田碑記》，頗有法度可觀。學田一百五十畝，蓋通政司丞徐肇惠所助，萬曆戊申年（1608）事也。（《青浦詩傳》卷一一）

四五


吕克孝，字公原，居七寶鎮。父錦，嘉靖三十四年（一五五五）舉人，選金華府通判，以循良稱，致政歸。著有《中臺集》。公原萬曆二十五年（一五九七）鄉試第一，授如皋縣教諭，遷國子監助教，量移工部司務。時鄒元標、馮從吾、高攀龍於宣武門内建首善書院爲講學所，克孝與周宗建董其役，乾魚脱粟比墁工匠石，無加味也。院成，葉向高撰記，董其昌書之，克孝等皆署名。擢營繕司郎中。未幾，給事中朱童蒙、御史倪文焕等上疏詆爲僞學，元標等皆罷。時克孝已出摧荆關。魏忠賢等冀有重賂，而克孝清摻如故，奄怒，坐以侵冒罷歸。及奄敗，克孝始卒。


《揚州府志》：“吕解元訓士，先德行而後文藝。常曰：‘安定先生爾鄉人也，諸生學此足矣。’有一生年少大言，吕作詩責之，有‘春雨種芝蘭，秋風化荆棘’之句。生悔過請罪，卒淳謹。令李廷材重其才，俾修縣志。”

公原罷官歸，貧甚。其詩云：“客歸三日典春衣。”又云：“慣住低頭屋，能炊折脚鐺。”蓋道其實也。先是，萬曆丁酉（一五九七），江南鄉試，葉向高偕朱國祚爲考官，國祚得克孝卷將置第一，向高謂：“是卷文雖高，慮不得第。”國祚云：“吾亦知此人不第，然學者也。”榜遂定，已而皆如其言。克孝《愧翁詩草》四卷，張所望序之，以爲清真恬穆，興寄寥遠，超然塵埃之外。其一生蓋以名節自砥礪云。（《青浦詩傳》卷一一）

四六


陸應陽，字伯生。郊子。少補縣學生，已而被斥，絶意仕進。作詩宗大曆。學士黄洪憲及大學士許國申時行皆折節交之。王世貞好以名籠絡後進，常譽應陽。應陽不往，時論益以爲高。應陽雖以爲鳴，然修復孔宅，議擴郡城，所論饒有籌幹 。又好遠游，故其集有《桃源》、《河上》、《荆門》、《白門》、《武夷》、《五茸》諸游稿，凡二十三種。又有《樵史》、《太平山房詩選》行世。卒年八十有六。應陽詩中喜用鴻雁，故人呼爲陸鴻雁焉。


屠長卿令青浦，最愛伯生，嘗招與馮開之、吳叔嘉夜集，又作詩贈之。其被斥而往秣陵，又以詩送之。至去官，留别詩云：“如雲相送木蘭風，銀漢蒼蒼燭影紅。何處銷魂何處笛，月高霜落水煙空”；“翰君湖上領煙霞，馬首荒凉一片沙。且醉宜城三百石，放舟醉去泊蘆花。”（《青浦詩傳》卷一一）

四七


范濂（一五四〇—？），初名廷啓，宇叔子，號養庵。萬州守（按，唐貞觀間析臨機、文昌二縣地置萬安縣。龍朔二年（六六二）置萬安州。天寶元年（七四二）改爲萬安郡。乾元二年（七五九）復爲州。宋熙寧六年（一〇七三）降爲萬安軍。明初廢軍改爲萬州，並未昇爲府。當是知州，稱守誤也）。廷言之弟。日誦萬言，爲諸生，名與兄埒。是時經生多以靡麗相高，乃作《文機十論》矯之。又著《一家言》，時亦推爲赤幟。尋上書學使者，請削博士弟子籍，服山人服隱佘山。長貧善病，而高視闊步，有强直聲。生平以作者自命，著《空明子》、《據目鈔》兩書行世。譏切時事，知府聞，逮繫於獄，已而出之。誡曰：“無再爲此，足以殺身。”既免，箕踞一寒齋，以詩酒自娱。年七十餘卒。


《松江府志》：“叔子著《空明子》、《據目鈔》兩書，雲間信史於故事確有可採者。與其兄萬州守，人以大范、小范目之。”《據目鈔小傳》：“宜興令丁某爲子弟卜師走幣至華亭，延叔子，一見遂稱莫逆。令既歸，姚江猶延叔子，置家塾凡三年，然後歸。姚江之士，北面受經者鱗集，得其指授，相繼脱穎而去。叔子猶然青衿也。上海令顔某、高某並嶽嶽强項，而皆推轂叔子，叔子一往報謁而已，他無所請，二人益重之。”

叔子性本聱牙，著《四書理解》，則攻徽國；著《據目鈔》，則直書時事。知縣王懷我云：“范君作《鈔》，而貪官污吏懼，然亦昧於行，危言孫之旨矣。”窮老之餘，人益重之。張於蕘以詢詩云：“著書未了虞卿癖，返轍誰憐阮籍途。”宋達甫道通詩云：“負才久已傾前輩，使酒還堪掩後生。”吕公原克孝詩云：“傲世任教醒眼白，倚樓偏愛晚山青。”誦諸詩，可以想見其人。（《青浦詩傳》卷一一）

四八


陳繼儒（一五五八—一六三九），字仲醇，松江華亭（今屬上海）人。幼穎異，能文章，同郡徐階器之。長爲諸生，與董其昌齊名。太倉王錫爵招與子衡讀書支硎山。王世貞亦與友善。三吳名下士，争欲得爲師友。繼儒通明高邁，年甫二十九，取儒衣冠焚棄之。隱居崑山之陽。時顧憲成講學東林，招之，謝弗往。親亡，葬神山，遂築室東佘山，杜門著述。工詩善文，短翰小詞，皆極風致；兼能繪事，又博聞强識，經史諸子、術伎稗官與二氏家言，靡不較覈。或刺取瑣言僻事，詮次成書，遠近購寫。征請詩文者無虚日。片言酬應，莫不當意。暇則與黄冠老衲窮峰泖之勝，足迹罕入城市。其昌爲築來仲樓招之。黄道圍疏稱“老尚高雅，博學多通”，其推重如此。侍郎沈演及御史給事中諸朝貴，先後論薦，謂繼儒道高齒茂，宜如聘吳與弼故事。屢奉謂徵，皆以疾辭。卒年八十二。自爲遺令，纖悉畢具。


朱彝尊云：“仲醇以處士虚聲，傾動朝野。守令之臧否，由夫片言；詩文之佳惡，冀其一顧。市骨董者，如赴華良史榷場；品書畫者，必求張懷瓘估價。肘有兔園之册，門填鷺羽之車，特無英雄，互相矜飾。甚至吳綾越布，皆被其名；竈妾餅師，争呼其字。今遺集具在，未免名不副其實焉。”

仲醇《晚香》各集，頗有違礙，故從御製《廣群芳譜》及題畫詩中，録出數首，以備一家。（《青浦詩傳》卷一二）

四九


孫士美（？—一六三八），字公粲，天啓元年（一六二一）舉人，授舒城教諭。崇禎八年（一六三五）春，賊犯縣城，知縣以公事出，代守七十餘日，城賴以全。明年，擢知深州。十一年冬，大兵至，力守三日。城破，自剄於角樓。父訥，字敏甫，亦自縊。一家死者十三人。其子登及孫芝秀，擊登聞鼓陳狀，贈太僕寺少卿。本朝乾隆三十六年（一七七一）賜謚烈愍。先是，士美讀書坐花庵中，夜有鬼相謂曰：“此異日忠臣也，不可犯。”蓋事之前定如此。


先生父子殉難，周公遠以詩吊之云：“愁雲如織暗難收，宿草寒原酹一邱。浩氣結成光是宿，文詞修就玉爲樓。當年駡賊魂何壯，此日承恩恤倍周。率士專城多刺史，不知能得幾深州。”然自崇禎丁丑（一六三七）迄今百數十年，未有議祀者。乾隆甲辰（一七八四），教諭王希伊始白於縣，建屋以祀先生父子及陳忠裕公，顔爲忠義祠。（《青浦詩傳》卷一二）

五○


陳子龍（一六〇八—一六四七），字卧子，居廣富林。生有異才，工舉子業。詩賦古文，取法漢、魏、六朝。崇禎十年（一六三七）成進士，選紹興推官。東陽諸生許都任俠好施，子龍嘗薦諸上官，不用。東陽令姚孫棐以備亂斂士民資，坐都萬金，遣使收捕，都遂反。旬日間，連陷東陽、義烏、浦江。巡按御史左光先以撫標兵，命子龍爲監軍討之。子龍曰：“都，舊識也，請往察之。”乃單騎入都營，責數其罪。都率二百人降。以定亂功，擢兵科給事中。命甫下而京師陷，乃事福王於南京。其年六月，言防江之策，莫過水師，海舟議不可緩，請專委兵部主事何剛訓練，從之。太僕少卿馬紹愉奉使陛見，語及陳新甲主款事。王曰：“如此，新甲當恤。”子龍與同官數人交章力諫，事獲已。未幾，列上防守要策，請召還故尚書鄭三俊。又言：“中使四出，凡有女之家，黄紙貼額，持之而去，閭井騷然，甚非法紀。”又言：“中興之主，莫不先身士卒，故能光復舊物。今入國門再旬矣，人情泄沓，無異昇平。臣不知其所終。其始皆起於姑息一二武臣，以致凡百政令，皆因循遵養，甚爲寒心。”不聽。明年二月，乞終養去。子龍與同邑夏允彝皆負重名，允彝死，子龍念祖母年九十，遁爲僧。尋以受魯王部院職銜，結太湖兵，欲舉事。事露被獲，乘間投水死。本朝乾隆三十六年（一七七一）賜謚忠裕。


《自撰年譜》云：“天啓五年乙丑（一六二五），逆奄矯旨，逮治周忠介公，吳民憤，擊緹騎至死。道路汹汹，以爲四方響應，將有漢末討卓之舉。予亦陰結少年，诇伺利便，久之寂然，嘆恨而己！則縛刍爲人，書奄名射之。”又云：“崇禎十年丁丑（一六三七），偕燕又入長安。榜發，予與彝仲俱得隽。時烏程秉政構害忠良，賢士大夫之在列者，深謀危行以備之。予與彝仲以素知名，賢公卿多就議者。予勸飭行以防姦，積誠以悟主。識者稱爲雅正，而宵人耽耽，目爲黨魁。吳中奸民張漢儒訐奏瞿稼軒等以媚政府，而奸民陸文聲以復社事上書，[image: ]
 張受先天如。推官周之夔有宿嫌於二張，入都告密，云‘二張且反’。獄急，予頗爲奔走，聞於時貴。而之夔既上書，因石齊師比之人梟，憾甚。又疑予輩爲二張地，以黄紙大書石齊師及予、彝仲、吳駿公數人之名，云：‘二張輩金數萬，數人者爲之囊橐。’投於東廠。人皆爲予危之。”又云：“十四年辛巳（一六四一），諸暨缺令攝縣事。暨邑水災五載，盗賊如蝟毛而起。予聞馳往，見飢民千百爲群，訴曰：‘民旦夕且死，當往劫某氏。’予反覆曉勸， 兩日始達邑中。遂出令四郊，救飢民，斬亂民，擒亂首數人，立誅之。徒步雪中，令富室量力各發粟，富室感動。或有減價十之三者，或有作粥糜以賑者。又移公帑數千金，遣商人告糴於鄰郡。民有更生之望，境内帖然。而紹興郡中大擾，攻剽富室，公府不開。予還郡，以暨邑例，官米粥廠，遍於窮鄉。又設病坊，以醫癃羸。設局收棄兒於道。約費官帑，及捐助米七萬五千有奇，前後活人十餘萬。”又云：“十五年壬午（一六四二），括州山箐險阻，界於衢、婺及閩之建州、江右之信州，恒爲逋逃藪。流人種藍藝麥於中，聚而爲盗。四方亡命附之，至數千人。官兵入剿，阨於地險，時至敗衄。適中丞董公受命而出，乘傳至浙，屬予監諸軍，令督撫標兵千人，由江道西上。予由暨陽進發。烏傷令熊君伯甘往督三衢之兵，遣使閩中、江右會師。期六月奪其一寨，斬數百級。賊西走，所棲益峻，不可攻。予與熊君謀，凡近賊巢五十里内，民家牛羊粟米皆遠徙。官兵分據諸要害。賊乏食益困，其帥汪松等數百人遂降。”又云：“十六年癸未（一六四三），舊制，越運米四萬餘石餉南都。富民憚遠，猾吏代運貿易於江、楚，不以時輸，南庾益困。是歲大司農高公、大司馬史公告急之檄交至。予念各郡皆坐視，一旦脱巾而呼，如根本何？乃諭應役者曰：‘運不能免，但在遲速之間。今米價方賤，我與爾偕往謁大司農，與倉氏面較輸納，吏豈能難？’若等民素見信，争先西行，以臘月抵南都，督新舊水七萬石入倉。是時京軍缺餉三月矣。史公曰：‘非子事將不濟。’遂與高公同論薦焉。”又云：“福王監國，予補原官，即具三疏；一勸勤學定志；一上經略荆、襄布置兩淮之策；一陳先朝致亂之由，在於上下相猜，朋黨互角。俱蒙温奬。貴陽，先君同籍也，遇予亦厚。因薦懷寧可大用，攻者四起。予正告貴陽曰：‘懷寧之姦，海内莫不聞。今國家有累卵之危，束手坐視，而争此一人，異日責有所歸。’貴陽曰：‘逆案本不可翻，止懷寧一人才，不可廢耳。’予曰：‘公爲宰輔，苟能正直以求天下之才，何患無人？如懷寧者，何足數哉！’貴陽頗信之。而山陰之彈事適至，責政府及四鎮甚切。姦人以山陰久留雲陽，予新從吳中來，必相與定計，故陽以好語解政府，而陰爲驅除，適予上疏論污賊諸臣，復及逆案不可翻狀，政府遂深疑予。時福邸隸人常應俊

 ，以恩澤封伯，予上疏論其非制。又論張大司農不由會推，用中旨，弊政不可開。又總憲既至不召見，倍前旨，非是。復薦孝廉祝淵、太學生涂仲吉可任言官。二人者，在先朝一救山陰，一救漳浦，得重譴者。以此忤時宰意，連得嚴旨。居無何，議復設廠衛。同官上公疏力争，予所屬草也。而禮垣袁彭年竟以專疏外謫，予論救，願同罷去。又是時勛臣妄與啓事，至薦邪臣張孫振等。予既與同官章正宸等力争，又昌言於朝，群小益側目。於是請急歸，營窀穸。”《雲間兵事》云：“吳兆勝之變，子龍作書與僞帥黄斌卿，約其率舟師爲應。事敗，兆勝就擒，捕子龍得之。崑山顧氏載之以舟，乘間赴水死。門生王勝時沄衣僧服， 出入葭葦間，求其屍，得之，葬於廣富林。”

李雯云：“卧子與予言詩，大約以爲詩貴沈壯，又須神明。能沈壯而無神明者，如大將統軍，刁斗精嚴，及其鼓角既動，戰如風雨而無旌旆悠揚之概。有神明而不能沈壯者，如王夷甫、衛叔寶諸人，握麈談道，望若神仙，而不可以涉山川、冒險難
 
[20]

 。此惟子建、子美能兼之，故獨於二子深有宗尚。”朱隗云：“卧子五古，初尚漢、魏，中學三謝，近相見輒諷太白諸篇，其才性故與相近。七古直兼高、岑、李頎風軌，視《長安》、《帝京》，更進一格。五律清婉。七律格清氣老，秀亮淡逸。絶句雄麗。由其才大，靡所不有，寬然有餘。”《漁洋詩話》云：“大樽七言律遠宗李東川、王右丞，近學大復。警句如：‘左徒舊宅猶蘭圃，中散荒園尚竹林’；‘九龍移帳春無草，萬馬窺邊夜有霜’；‘九月星河人出塞，一城砧杵客登樓’；‘禹陵風雨思王會，越國山川出霸才’；‘石顯上賓居柳市，竇嬰别業在蘭田’；‘禁苑起山名萬歲，復宮新戲號千秋’；‘四塞山河歸漢闕，二陵風雨送秦師。’皆不愧古作者。”龔翔麟云：“詩當公安、竟陵之後，雅音漸亡，曼聲並作。大樽力返於正，剪其榛蕪棘荆，廓清之功，詎可藉口七子流派，並譏及焉。予嘗購得《甔甀洞集》，係先生手自施鉛， 自越江渡錢塘，往返點筆無虚日，卷尾必以朱墨識之。於吳明卿若是，矧古賢吟稿乎？今人手放翁、誠齋詩，讀未終卷，便毁唐人爲不足學，多見其不知量也。”《小長蘆詩話》云：“王、李教衰，時好異者，譸張爲幻。關中文太青倡堅僞離奇之言，致删改《三百篇》之章句。山陰王季重寄謔浪笑傲之體，幾不免緑衣蒼鶻之儀容。如帝釋既遠修羅藥叉，交起搏戰，日輪就暝。卧子張以太陰之弓，射以枉矢，腰鼓百面，盡破蒼蠅、蟋蟀之聲，其功不可泯也。觀其與李、宋二子選明人詩，《自序》，略云：‘一篇之收，互辦諷咏；一韵之疑，互相推論。攬其色矣，必準繩以觀其體；符其格矣，必吟誦以求其音；協其調矣，必淵思以研其旨。於是郊廟之詩肅以雝，朝廷之詩宏以亮，贈答之詩温以遠，山藪之詩深以邃，刺譏之詩微以顯，哀悼之詩愴以深，使聞其音而知其德，省其辭而推其志。’先生之論詩，知所本矣。”黄昌衢云：“大樽奮起江左，[image: ]
 内曉然群奉黄門詩派曆數十年，風流未墜。余近爲定其前集，已刻者得十之六，後集未刻者得十之四。蓋天地精英之氣，結轖鬱勃，以發爲聲律，光芒騰上，干星辰而沸江海，前集至矣，而後集尤有必不可沈毁廢缺者。”姚宏緒云：“松詩，明時特盛，海叟後競推黄門，才雄氣壯， 吐納百家。古體則尊漢、魏，近體則崇初盛，大雅復興，狂瀾慾障，功亦偉矣。乃《安雅堂文集》外，如《年譜》所載《屬玉堂》、《平露堂集》，俱不傳。僅散見於《雲間三子》及《壬申文選》中，後雖有作，又匿而不出，宜其少也。先生豈僅以詩傳者，乃至於詩而猶不能盡傳，亦可慨矣。”朱琰云：“黄門贈方密之詩：‘漢體昔年稱北地，楚風今日滿南州。’其宗法在弘、正諸賢，學博才大，更多師以爲師，氣魄力量，牢籠一切，自是大家。余鈔黄門詩以終有明一代之運，劉、高開宗於前，西涯接武於繼，李、何、王、李振興於中，黄門砥柱於後，此明詩大概也。”

沈雄《古今詞話》：“大樽文宗兩漢，詩軼三唐，蒼勁之色，與節義相符。乃《湘真詞》一集，風流婉麗如此。傳稱‘河南亮節，作字不勝羅綺；廣平鐵石，賦心偏愛梅花’。吾於大樽益信。”鄒祗謨《倚聲集》云：“詞至《雲間》、《湘真》諸集，言内意外，已無遺議。柴虎臣所謂華亭腸斷，宋玉魂消，所微短者，長篇不足耳。”王士禛云：“大樽諸詞，神韵天然，風味不盡，如瑶臺仙子，獨立却扇時，而《湘真》一刻，晚年所作，寄意更綿邈凄惻。”《柳墩詞話》云：“明季詞家競起，妙麗惟《湘真》一集，《江蓠檻》諸什，如咏黄昏則云：‘青燈冷，碧紗煙静，半晌愁難定。’咏五更則云：‘愁時如夢夢時愁，角聲吹到小紅樓。’咏杏花則云：‘微寒著處不勝嬌，一番弄雨花梢。’咏春閨則云：‘幾度東風春意悄，深深院落芳心小。’皆黄門意到之句。”

忠裕詩詞之外，撰《農政全書》、《經世文編》，又評陸宣公、李文饒兩集，又與闇公等評刻《史記》，余見其序夏彝仲《禹貢合注》，皆能發揮經義，非僅以吟咏見長者。至其時楊廷樞等結爲復社，子龍又與夏允彝、徐孚遠、王光承創興幾社，遥應東林。且鄉試出鄭京山之門，會試出漳浦黄公之門。年才十九，即交侯豫瞻、錢彦林兄弟，二十交徐九一。時姚現聞、文湛持皆賞其文。在紹興司李時，與劉念臺、倪鴻寶、祁世培諸先生投契。又爲史道鄰閣部所論薦，而楊伯祥、瞿稼軒皆稱同志。生平支拄狂瀾，主張清議，實有李元禮、范孟博之風。文章名節，兼而有之，本不藉詩以爲重。然其見於詩家推挹者，如董閬石云：“神龍四杰安足數，黄初七子差堪伍。大雅風流久不存，起衰扶弊功殊普。”李舒章云：“千秋抗江、鮑，今日壓盧、王。”王儼齋云：“響發必金聲，弩末可穿札。”董得仲云：“吐詞潤金玉，芳氣馥蘭蘅。”蓋推重如此。而西亭給諫云：“誰與鄉邦别詩派，等閒陳、李雜俳優。”周彝亦言：“卧子以沈鬱閎麗之筆提唱壇坫，往往語盡而意無餘。”彝之謗傷，固不知其何故。至給諫父九徵爲忠裕所推引者，蚍蜉撼樹，欲傚文人相傾之故習，真所謂自有肺腸者也。

乾隆三十六年（一七七一），敕大學士九卿翰詹科道，採擇故明殉節諸臣，錫以專謚曰忠壯、忠果、忠肅、忠定、忠敬、忠慤、忠靖、忠剛、忠恪、忠武、忠正、忠桓、忠介、忠懿、忠直、忠確、忠惠、忠貞、忠毅、忠端、忠裕、忠敏、忠穆、忠誠、忠宣、忠簡，凡二十六人，公得謚忠裕。又頒賜祭文云：“取義成仁，式著艱貞之烈，易名表行，爰昭奬錫之公。眷致命之可風，曩迹未湮於異代；期扶綱之攸賴，休稱允協於千秋。爾故明某官某，砥行能堅，秉誠克裕。遭時坎坷，恒仗節以無撓；殉義從容，竟捐生而不悔。朕覽披信史，軫念忠徽。予褒顯於崇祠，用隆秩祀；示表章於往籍，載錫嘉名。象厥生平，謚爲忠裕。於戲！溯流芳於廉頑立懦，死竟重於泰山；彰定論於世遠風微，榮更逾於華衮。幽光特闡，鑒當年皎日之心；正氣咸伸，勵萬古疾風之節。欽兹茂典，慰爾英靈！”夫以射鈎斬祛之士，百餘歲後，得蒙褒恤。曠盪殊恩，誠有亘萬古而罕覯者已。

公湛淵之後，子嶷無恙。故吳梅村詩云：“相看徐孺與陳郎，無家二子同《哀郢》。”董得仲詩云：“對此嵇紹孤，中心良耿耿。”皆謂嶷也。嶷字孝歧。孫錫璜，字望若。望若早卒。遺腹生世貴，爲公曾孫，娶王勝時孫女，則是時值滄桑，幸逢寬大，破巢尚有完卵。而迄今未及百年，後人轉不知所在，豈君子之澤，必五世而斬耶？《明詩綜》選公詩稱有《湘真》、《白雲廬》等集。沈氏雄詞話亦載之。而《年譜》内二十六歲撰《陳李倡和集》，二十八歲撰《屬玉堂集》，二十九歲撰《平露堂集》，三十歲觀政邢部，撰《白雲草》，獨不及《湘真》、《白雲廬》，何耶？黄氏昌衢僅稱前後兩集，集名不載。至吳氏光裕刊本，雖分兩集，亦不言原係何集，然丙戌年作，頗列其中。其全與缺，蓋不可得而考矣。邵雲章嶙《哭忠裕》詩云：“殺身有妾甘膏斧，襁褓無兒得瓦全。”考公有三妾，年二十六納蔡氏，三十三納薄氏，三十四納沈氏，不審甘膏斧者爲誰？而孝岐亦未知所出，當再詳考之。（《青浦詩傳》卷一三）

五一


李世祺，字壽生。明天啓二年（一六二二）進士，歷官至太僕寺卿。


先生擢刑科給事中，陳大計之當定者二，曰兵食之計，民生之計；大弊之當釐者三，曰六曹之弊在吏胥，邊吏之弊在欺隱，貪墨之弊在奢靡。夏旱，禱雨未應。疏列恤畿甸、議催科、預儲備三説，並采納之。時遣中官監視諸鎮。世祺上言：“祖宗立法，錢穀兵馬，各分事權，以防專擅。今内臣入奉天顔，出司兵食。内廷意旨，既得陰伺之；外廷事權，又得顯操之。夫魏忠賢盗弄神器，兵馬錢穀之地，盡置私人，將圖不軌。奈何躬自翦之，又復蹈之踵爲故事，必貽社稷憂。”不納。時進言者多獲譴，帝又日親細務，任察爲明。世祺上言：“江海爲百谷王，以其善下。今諸臣言苟未當，輒蒙詰責。詰責不已，貶斥隨之。言者前瞻後顧，恐干嚴譴，折檻牽裙，寧復可見？且君職要臣職詳，聖人爲治，公孤百職，環列任事，但責其成，不侵其事；課其效，不紊其權，奚必傚後世察察之治哉！”五年八月，淫雨損山陵，昌平地動。又上言：“今宇内多故，即使雨暘，時若天地，清寧猶未知禍患所底，况警戒叠至乎？臣未知陰陽，請言人事。今輔者調變無聞，而精神專爲結知固寵之用；統軍者衡才鮮術，而中外無一緩急可用之人。中樞决策，大類掩耳盗鈴；主計持籌，未免醫瘡剜肉，此所謂折鼎而覆餗者也。一人可議，因而疑及衆人，則嫫母、西施同在暗室；一事可訾，因而疑及衆事，將伯夷、盗跖俱成竊鈇，此負涂載鬼之見也。黄衣之使，頡頏卿貳之堂；貂蟬之座，雄據節鉞之上。低眉則氣折，强項則釁開，此陰陽冰炭之漸也。夫地水屬陰，宜静而動，宜順而逆，皆陰干陽之象，伏願撤回各使，然後採公論以進退大臣，酌事情以衡量小臣。釋疑忌之根，開功名之路，庶天變可回，時艱可濟。”帝以借端瀆奏切責之。七月正月

 ，疏劾大學士温體仁，言：“體仁與舊輔延儒，俱爲時論所擯，皇上排衆議用之。自輔導以來，封疆殘破，盗賊充斥，從來未有之災害，無所不有；從來未有之弊政，無所不行。皇上厭薄延儒，人心稍快。乃獨留體仁，使貽玷黄扉。夫延孺僨轅敗犁之新犢也，體仁銜詭轡之老馬也，彼之浮薄易見，此之陰賊難知。皇上意其出口傾人，似若不顧情面，不知其爲人遠士類、昵小人。窺其户，若無往來；問其心，實多溪壑。誠絶世之姦而大貪之尤也。”因並劾兵部尚書張鳳翼溺職狀。帝怒，貶福建按察使檢校。久之，起行人司副。十五年九月，遷太僕寺卿，遣祭魯王。事竣，旋里。國變後，杜門不出。尋卒。太僕不以詩名，而骨鯁敢言，真古之遺直也。僅從《松風餘韵》中，得詩一首，亟録存之。（《青浦詩傳》卷一四）

五二


包爾庚，字長明，號宜壑，居泰來橋。上海縣籍。曾祖鼎，成化十四年（一四七八）進士，官監察御史，建言杖謫，恤贈光禄寺卿。祖孝，嘉靖十四年（一五三五）進士，歷官河南道、監察御史，累贈太僕寺卿。爾庚崇禎十年（一六三七）進士，出江西楊廷麟門下，以名節相期許，選廣東羅定州知州。適鎮兵嘩，兵備道水佳穎被圍，爾庚單騎往諭之，衆感動，一境獲安。羅定境接蠻獠，跳梁不法。總督沈猶龍帥師剿之，經年未克。爾庚嚴間諜，出奇制勝，投者許以自新，於是其魁楊翼行來歸，地方始安堵焉。又草谷船之税，置學田以贍諸生。民稱爲小龍圖，建祠祀之。三年，昇兵科給事中，以母老乞養。（《上海縣志》稱行取入都，以祖母喪不赴。）順治初，詔徵山林隱逸，巡撫土國寶、知府廖文元、李正華先後薦之，俱辭不赴。然地方有大事，身任其勞。海塘圯，親督工築卒潰於成。八年，郡被水，出米以粥饑者，且勸富家賑之，多所全活。又應知府郭廷弼之聘修府志，人稱其詳核。著有《直木居詩集》。書法似米芾。其時文尤有名，命詞析理，幽迥絶出，至今人誦而愛。弟爾庶，字虞尹，花鳥宗徐崇嗣，亦以文學名。爾庚壯年喪偶，不娶，無子，撫猶子鍼爲子。鍼字百藥，青浦諸生。姪鋗，字湞水。皆能詩。


《松江府志》：“國初，爾庚隱居清溪之曲，當事强起之，以母老力辭。一日，端坐高吟曰：‘千秋大業今家計，萬里清風昔宦遊。’遂合掌瞑目而逝。”

先生門風清峻，累世皆以名節著聞。年十三，督學御史駱駸曾首拔爲博士弟子。丙子、丁丑，連擢鄉、會兩闈，與從兄鴻逵，號一門雙鳳，故其時文最爲世所宗。先生有《尚書説約》，又有詩古文數十卷，督學道劉果嘗刻之而未成。殁後，松郡六學之士請祀鄉賢。其略云：“某鍾祥吳下，筮仕嶺南，本蓋世之高文，發爲吏治；用承家之清節，出試方州。特擢黄門，蜚聲青瑣。繼而運逢鼎革，遂爾志矢林泉。督撫屢申鶚薦，徵書兩逮於蓬樞；郡邑争束蒲輪，辭表願終於桑畝。奉母於十峰之側，菽水必誠；課徒於三泖之濱，齏鹽彌勵。胸羅鄴架，人推六藝之宗；筆秉陽秋，郡著千年之史。自典型之既謝，致大雅之云亡。固宜崇祀鄉賢，以光學校，合行呈請，伏乞舉行。庶大典不致久懸，輿情得以共愜”云云。維時宋商邱犖巡撫江蘇，批云：“故宦包某，文章衣被士林，人品足光簡册。望典型之如昨，嗟弓冶之式微。公道在人，允宜崇祀。準如詳請，祔入鄉賢。”蓋康熙三十八年（一六九九）事也。（《青浦詩傳》卷一五）

五三


李待問（？—一六四五），字存我（《江南通志》作青浦人）。崇禎十六年（一六四三）進士，授中書舍人。工文章，兼精書法。乙酉（一六四五）南都失守，從沈猶龍募壯士，城守囑待問守東門，城破死之。


《南吳舊話録》：“李舍人當松江將失守， 百户某問以何往？舍人笑曰：‘臣死忠，古人常事。第下城與家一訣，稍盡其私。’百户曰：‘君能如此，我先待於泉下。’即拔刀自刎死。舍人倉卒抵家，妾挽衣涕泗，衆勸之逃。舍人曰：‘若苟活，何以對此老兵？’引繩自縊，氣未絶而追者至，遂遇害。”《雲間兵事》：“乙酉夏，吳志蔡兵起。七月，沈猶龍檄待問守郡東門。八月朔，待問過宋轅文家，留宿。轅文曰：‘子有老母，奈何在危城中？’待問曰：‘余子室矣，余且死此。’轅文曰：‘子今城守王命耶，是可無死也。’待問曰：‘余非以城死也。向者安撫使洪某入郡，余不欲見，有長者牽余見之，歸而甚耻。今如不死，是以耻終身也。’明日别去。初三日，城破死之。”《松風餘韵》：“舍人爲先侍御淡楠公壻。未第時，常在館舍間，其目多上視，英氣逼人。飲不勝杯斝，而善持酒政。嗜臨池，一遇筆墨，無論精粗，輒爲濡染，人以箋素置几案間，環侍而視，横縱大小，頃刻一空，下至僮隸，無不厭所欲者。尤喜榜書，名藍古刹，尚多遺迹焉。”

按，《舊話録》：“先生既縊於家，因而被害。”《明詩綜》謂“中流矢死”，或未然也。先生殉節，姚子清世靖哭以詩云：“三年薇省泣髯弓，力盡孤城尚化虹。馬鬣未封寒草緑，蛾眉已去夜樓空。楷模寂寂悲元禮，生死紛紛笑褚公。故舊無多空墮淚，隴西今又失英雄。”子清，華亭諸生，大樽闇公之門人也。（《青浦詩傳》卷一五）

五四


唐鎔，字歐冶，又字冶父，始家黄浦上，繼遷於珠街鎮，與許霞城給諫、王玠右布衣諸君友善。


《冶父集》，余得於陸秀才范鐮家。古體已佚，近體亦斷爛齾缺，僅存六十六首，宗法蓋在少陵。其剩句可辨者，五言如：“刀鈈懸出處，鐙影雜悲歡”；“立錐才有地，烹鯉竟無書。”七言如：“天上月輪非昔夜，人間風露尚中秋”；“楊柳拂人彭澤徑，淪漣繞屋輞川圖”；“過午自炊苜蓿飯，新寒誰剪芰荷衣”，“竹林難問江都策，梅落還留水部詩”；“亂水懷人黄葉渡，清秋卧病白雲軒”；“絳帳晚霞諸賦就，朱幡春雨可蠻扶”；“書癖長貧車武子，詩才多病沈休文”；“六朝草動江南恨，一逕花遮薊北書。”皆可入摘句圖也。兄鉉，字玉汝，亦幾社中名士。今惟時藝，見《雲間人文》中。陸文孫評云：“襲文雅於南朝，振詞鋒於西夏。景純五色筆分其餘采，尚足令交通擅譽。玉汝之才，真不可及云。”（《青浦詩傳》卷一五）

五五


王懋忠（一五七八—一六四八），字思岡，浙江蘭溪布衣。


先高祖自蘭溪遷於青浦，蓋予家始遷祖也。生萬曆戊寅（一五七八），卒於順治戊子（一六四八）。名入幾社二録，著《樊圃詩集》，錢塘張綱孫祖望序之，今軼其半。近日新安朱適庭昂題於後云：“泣金仙於冷露，憑弔秋風；沈寶鼎於深淵，流離戎馬。庾信則江南哀賦，杜陵乃同谷悲歌。細柳新蒲，行曲江而凄愴；殘山剩水，望京國以蕭條。義士采薇，略見首陽之操；忠臣頌橘，空招楚澤之魂。”大概可想見也。先高祖尚有《樊圃誡言》，今存。（《青浦詩傳》卷一五）

五六


陸慶臻（一六一三—一六九三），字集生，一字薺庵。彦章之孫。崇禎十五年（一六四二）舉人。順治八年（一六五一）揀選推官，不赴。集生生長華[image: ]
 。兄慶曾，弟慶衍，咸以才名重當世。既遭鼎革，貧甚，且不克葬其先。嘗泣曰：“得墓田一笏營葬足矣。”故又稱笏田。往來燕、晋間，依人幕下。晚始杜門。四方賢士大夫造請無虚日。年至八十一卒。著有《薺庵詩稿》。今惟七律尚存，餘則採其散見諸書者。


笏田居珠街鎮，鎮北漕江亘之距澱山湖十里，南距泖湖六里，去邑十里，水木清華，人煙叢密。國初，如畢雨稼、陳書厓、屠初生父子咸居焉。又行人吳氏兄弟皆有園亭，而圓津寺語石、蕉士兩僧工畫好客，寺中漕溪草堂、墨華禪、清華閣，皆足以供吟眺，稍東爲慈禪寺，稍北爲放生橋，故笏田列爲十景，四方名士多拏舟來訪者。高查客《尋陸孝廉畢上舍不遇詩》云：“暗水交流處，曉霞争渡時。地當河一角，村在縣西枝。畢卓記曾卧，陸雲應有詩。何爲俱不見，倚棹此銜思。”笏田兄慶曾，字子元，一字皞如，才情繁綺，爲吳梅村、陳其年所推。先是，偕陳卧子先生禱於忠肅公祠，夢人授以卷軸，啓視之，乃遼沈地圖，意謂必官其地。及順治十四年（一六五七），順天鄉試中式，以科場事徙沈陽，卒於戍所。始知爲先兆也。子元，少日意氣豪上。吳六益詩云：“時危詞賦愁偏劇，醉傍江湖意自豪。”董律始詩云：“開筵廣集建安才，携我同登草玄閣。”高二鮑詩云：“秋清月照紫氍毹，春暖花明金鑿落。”蓋英隽如此。及其北行也，梅樹、其年與董閬石、周宿來以詩送之，皆有羽聲變徵之音。子鳴五，從至鐵嶺居焉。十八年，塞外進鹿，鳴五請於主者至京師，復給假歸松江，未幾仍返戍所。二鮑贈詩，稱其美秀而文，工於騎射，然江左文章，風流頓盡矣。子元詩，求之平原群從，絶不可得，姑附志其生平如左。（《青浦詩傳》卷一六）

五七


董黄（一六一七—？），字律始。其昌再從子。居佘山，隱居不試。所作才情綺麗，取則徐、庾，尤工於詩。《自序》云：“余髫年學咏，無所準繩，時雲間所崇尚，僅眉公一家言耳。既而陳黄門講求格調，炳如日星，樂從壇坫之末，聆其餘緒。及黄門廬墓富林，相去數里，而近罄其所學，悉以指示，而後知昔之所作，有乖繩墨，盡棄所習，從事大家。未幾，廣陵散絶，撫琴抱痛，猶憶誨言，究心研咏。歲在庚寅，始梓一二。時所居有朱萼堂，因以名稿。辛卯移家城南，有高咏樓之刻。自戊申以迄壬子，遷歸是堂，頗多暇日，復取前後諸稿，去其疵謬，存若干首，以所居在白石之谷，自稱白谷山人云。”蓋其宗法如此。子枅，字少楹，縣學生，亦以詩賦見稱。


律始《山居賦序》云：“萬曆三載（一五七五），卜佳城於佘麓，始置山林。越三十五年，先君立丙舍墓旁，乃肯堂構，然非有意於亭臺，搜奇於岩壑也。既而祖母含飴，板輿無地；亡兄就傅，師席何施。遂卜山南，載營五畝。始於天啓丙寅（一六二六），成於崇禎戊辰（一六二八）。鑿田穿治，不無荷錘之勞；灌木樹籬，殊有誅茅之苦。豈期才臨歌哭，即值風波；乃以兼金之産，旋同敝屣之捐。然而扶杖行吟誰家風月，登山高望何處樓臺。吳質長愁有由來矣，桓譚不樂可勝言哉。余於己亥之歲，辛未之月，徘徊北嶺，彳亍東皋。負米無資，欲返趙家之璧；質錢入市，竟歸鄭伯之祊。尋蔣元卿之舊徑，但長蓬蒿；登王□□之空亭

 ，不存松菊。於是腰鐮可試，板築載興。蟬鳴五柳，重開栗里之門；露下雙桐，復汲君平之井。板橋跨青溪之上，西舍通泉；疏窗對赤壁之林，東鄰映竹。但恐才非巷北，居異道南。蟻穴冲泉，尚昧避災之道；燕巢在幕，未知遠害之方。聊述梗概，以志憂慮。况乎潘岳有《閒居》之作，庾信有《小園》之賦，皆能忘情塵埃，託興林泉。余雖不文，能無見志。”吳元桂云：“律始爲華亭望族，少倚其伯，居東佘山，與陳眉公爲忘形交。雖中落，而以詩文擅名一時，海内鉅公，皆折行輩與之周旋，如玉峰徐健庵兄弟、婁東周東田、陽羡陳其年，歲必造廬。才甚捷，每百人高會，分韵賦詩，頃刻數十紙。故其年爲之序云：‘顧、 陸名家，阮、嵇逸侣。遥遥華胄，史既名孤；奕奕詞宗，毛還稱鳳。然脂暝寫，仿佛萬年。公主之詞，弄墨晨書。依稀七日，包胥之哭。’”

律始於功海侍郎爲從孫，於友仲巡撫爲從子，故其詩云：“我家御史尚書郎，朱輪盡戟曜路旁。少宰當年望更重，明光啓事人争誦。”鼎革後，移居佘山，築東山草堂以奉母。弟蒼水、聞石，子少楹，咸以詞章名天下。蕭□□贈以詩云

 ：“一褐常見肘，數椽聊寄身。所志在不苟，食力甘苦辛。”蓋道其實也。所著《白谷山人詩集》，久不傳。余從周秀才厚堉家得之。五言如《過徐文在山居》云：“雲晴雙屐健，月落兩峰秋。”《夏日山居》云：“山磬隨煙落，林蟬隔水鳴。”《卧病》云：“長貧醫不到，苦熱客來稀。”《張忍齋觴於草堂》云：“竹色橋西寺，梅花水上關。”《雪峰再宿草堂》云：“看竹迷樵路，尋花返釣船。”《雪霽》云：“朔氣因風動，溪聲帶雪流。”《集王徵士園居》云：“緑樹窗前合，青山檻外深。”《春雨》云：“雨聲來嶺樹，苔色上柴關。”《寒食》云：“野田流水積，曲徑落花閑。”《酬劉玉少》云：“江湖歸夢遠，緯象客星懸。”《掛帆》云：“客路留雄劍，鄉心寄短鑱。”《晋陵夜泊》云：“月共他舟得，山宜此地看。”《自慰》云：“世外傳丹竈，山中有石田。”《寒食》云：“輕煙花外卷，新燕柳中歸。”《登横雲山》云：“帆檣迎雨去，鴻雁背人飛。”《酬吳梅村》云：“酒因殘燭盡，話入故鄉多。”七律如《香溪石徑》云：“石林風動香煙細，山市燈稀夜月高。”《東山草堂》云：“青草懶鋤荒圃闊，白雲遥護短墻低。”《楊柳橋》云：“片帆送客煙中遠，兩岸看花雨後新。”《晚香遺址》云：“月明東嶺人初醉，露下南軒菊正開。”《九日歸自吳門》云：“緑酒已知供客盡，黄花依舊向人開。”《集許秀州園亭》云：“曲徑别開紅藥圃，寒泉斜注紫蘭豀。”《同雪峰過文在草堂》云：“劚笋那嫌供客儉，銜盃偏喜落花多。”《懷宋尚木潮陽》云：“春風萬樹梅花嶺，夜雨千林橘柚村。”《贈一公》云：“鳴磬聲幽黄葉下，雨花香散白雲封。”《梅村先生枉顧山居》云：“石徑扶筇黄葉暗，柴門曳履白雲幽。”《秋日》云：“白髮盈頭賓客少，黄花滿地酒盃稀。”《秋日》云：“竹林墻外看山近，蕉葉庭前聽雨多。”《山居春日》云：“花下侍兒名錦瑟，樽前小史字櫻桃。”《辛亥元旦》云：“霜滑山蹊深兔迹，冰開曲岸見魚標。”《葉訒庵闞若軒枉顧集東山草堂》云：“蠟屐穿林青草滑，杖藜入寺白雲多。”《曹次典過晤》云：“尋春花落黄鸝樹，訪隱雲深白石樓。”《張處仲索書拙作》云：“多愁原屬張平子，傷逝還深陸士衡。”《懷蒼水粤西》云：“煙深桂嶺猿常叫，瘴近湘江雁不飛。”《思歸》云：“秋後採茶尋老衲，雨前燒笋到山莊。”《春日漫興》云：“遠山白對殘年雪，古寺紅開滿樹霞。”《遇貴陽劉鼎石》云：“天開六詔遲虞臘，地擁諸番紀漢年。”《董家口放舟》云：“孤城夕對千帆雨，斷岸風回萬里波。”《寄喬文衣湖口》云：“彭蠡春歸來雁少，石鍾秋泛月明多。”《寄鄧元昭太史》云：“人今海内無雙士，家傍淮南第一山。”《春禊堂再集》云：“蕙草當階香作友，梅花繞屋玉爲人。”《江干即事》云：“行人自問羊曇路，明月還懸孫楚樓。”《徐文在西佘草堂》云：“花外酒卮邀月醉，松間藥竈隔林春。”《九日》云：“寒林紅亂楓初下，秋圃黄深菊乍開。”《曾道扶過訪》云：“亂後煙花吳市少，尊前賓友苧城多。”《送宋疇三南歸》云：“共對清尊深夜雨，誰憐孤客片帆風。”《喜逢陳義扶》云：“華髮漸隨旅夢短，白雲空憶異鄉多。”《醉後讀林次璆鐵崖詩草》：“清尊對客題鸚鵡，細雨空山聽鷓鴣。”《季冠月席上》云：“海内風流新白袷，江東門巷舊烏衣。”《無題》云：“三月共憐春過半，一宵數問夜何其。”《寄峨雪》云：“望裏春殘三閣迥，歸來雲卧九峰高。”《初夏》云：“蟬鳴初向楊枝上，魚戲先窺蓮葉東。”《醉後不寐》云：“尊前雁度千門月，夢裏猿啼一夜風。”《無題》云：“玉溝水暖鴛棲夜，珠樹煙籠燕語時。”《天津》云：“樓船雨歇魚龍市，鼓角秋高鸛鶴風。”《贈唐近思》云：“十里寒花迎白雁，一帆暮雨度青楓。”皆可入摘句圖也。

律始以上元日生，故蒼水壽其五十初度云：“知非已過四十九，明月正當三五時。共數良宵爲第一，况逢勝地最相宜。雪銷花發春將動，弟勸兄酬醉不辭。從此上元清夜月，百回飽看更何疑。”（《青浦詩傳》卷一七）

五八


沈麟，字友聖，居青龍江。能詩文，吳偉業、孫承澤及一時名士皆雅重之。漢陽顧侍御如華官京師，與爲布衣交。及侍御按吳，數顧其廬，又大會賓客於虎邱，使麟攝衣冠登上座，其優禮如此。侍御使竣歸，卒於楚，麟不遠千里奔赴其喪，人皆義之。


孫思九《詩選》稱友聖松江人，不繫以縣。然董樗亭《集友聖郊居》云：“沈郎家住青溪曲，小屋濛濛煙水緑。”周宿來《偕同里諸子集友聖齋》云：“客從黄鶴樓邊至，人在青龍江口居。”周介文《寄懷友聖》云：“醉别青溪古渡頭，東西萍迹兩悠悠。”合觀諸詩，友聖之居吳邑境，無可疑也。又如沈雪峰雖已爲僧，而家在鳳凰山，故樗亭《送雪峰歸山》云：“逋客携家住翠微，鳳凰山上鷓鴣飛。”董閬石《訪雪峰山居》云：“鳳凰山下梅花落，雨後思君載酒來。”是以收入集中，並記於此。

董蒼水《訪友聖村居》云：“高士寡所營，雅懷在行素。窮村斷炊煙，寒雀空庭暮。燈影動碧流，棋聲隔紅樹。我亦幽棲人，相對吟秋雨。”又《花朝同彭古晋沈濤思韓平原集友聖齋》云：“溪寒春較遲，野曠雪尚灑。雜英尚未吐，柔荑僅盈把。且共一樽樂，莫嘆同調寡。沈冥有深意，獨醒何爲者。”其高雅可見也。周宿來《白鶴堂集》有友聖出其尊人編年考見示，則其父必士人也。又宿來《偕顧赤方諸子集友聖郊居出示其内制咏物諸體詩》云：“麗藻驚看香茗就，清譚喜對織簾餘。若論偕老工文筆，應是龐家愧不如。”董閬石送其適楚云：“才調東陽迥出群，况逢閨閣更能文。河梁詩句知多少，惜别何人似細君。衰草寒雲遶路歧，孤帆録别去還遲。匣中剩有溪藤在，半是秦嘉贈婦詩。”蓋其妻妾亦工詞翰，惜姓名不傳爾。（《青浦詩傳》卷一八）

五九


沈荃（一六二四—一六八四），字貞蕤，號繹堂，居沈巷。幼孤，事母至孝。順治九年（一六五二）進士第三人及第，授國史院編修。尋出爲河南分巡大梁道按察司副使。時群盗董天禄、牛光天聚衆千餘，剽掠許、潁間。荃至，明卒伍，懸購賞，飭軍令，遣中軍王福爲前鋒，而身督勁兵，繼之殲其渠，餘賊解散。久之，以監司入覲，疏陳彰德、養馬、病民，又禹州糧應分上下等，皆中利弊，報可。康熙元年（一六六二）冬，丁母憂。服除，補通薊道，以他事罣誤，部議謫寧波府同知。未赴任，召見，特旨復正四品，仍入翰林。其年冬，補翰林院侍講。十一年，典試兩浙，轉侍讀。十二年，充日講官，起居注。十三年，擢國子監祭酒。十五年，進詹事府右少詹事，尋轉左。明年春，晋詹事。十九年，加禮部侍郎，爲詹事。時疏言青宫在於豫養，引明臣馬文昇言，並霍韜聖功十三圖進之。未幾，復疏列出閣四事。奏上，皆報聞。故事，詹事得與會議。荃於民生利弊，時政人才得失，剴切詳言，略無瞻狥。十八年旱，詔求直言。時定新例，當流者徙烏喇極北，以實邊。廷臣集議，荃謂烏喇距蒙古三四千里，地不毛，極寒，人畜凍輒死。罪不至死者，不應驅之死地，乃獨爲一議上之。詔令畫一。荃堅持前議，曰：“此議行三日不雨，臣願受欺罔罪。”聖祖改容，納之。越二日，大雨盈尺，例竟罷。先是，荃在大梁，巡撫賈漢復屬修《河南通志》。既成，上之。後十餘年，詔天下郡縣修志，一以河南爲法。康熙二十三年七月卒於位，年六十一，賚銀五百兩賻之，賜謚文恪。


荃以書名海内三十餘年，被聖祖仁皇帝特達之知日，或一再召見，見輒賜茶、賜坐。聖祖或自作大書，令題其後。所賜御書、筆墨、貂裘、文綺，不可勝紀。殿庭屏障以及御座箴銘，皆屬荃書之。著有《充齋集》。子宗敬，康熙二十八年（一六八九）進士，由翰林院庶吉士，累官太常寺少卿。亦以書畫名於時。

《述異記》云：“松江丙午孝廉金維寧戊辰會試，初場交卷，天尚未明，於明遠樓下遇沈繹堂先生，問何以在此？繹堂曰：‘吾以生平無過，上帝命吾爲文昌禄宰司科甲之職。’忽不見，而主考徐健庵先生夢見繹堂。明日，得其子宗敬卷，竟中式。”

公自謫宦召見，恩禮稠叠。不數年間，遂登卿貳。張文敏公，照公孫女夫也，初納聘時，以公臨十七帖卷爲報，後文敏跋尾云先生事。聖祖侍書禁庭，聖祖名其帖爲落紙雲煙。嘉興吳孟舉之振録公詩，暨宋玉叔、曹子顧、施尚白、王子底、程周量、王貽上、陳子端爲《皇清八家詩選》。公詩凡一百八十首。（《青浦詩傳》卷一八）

六○


張淵懿，字硯銘，居辰山。順治十一年（一六五四），順天鄉試舉人。志操耿介，蕭然樂志，與田茂遇爲忘形交。著有《臨流詩》、《雒鵑詞稿》。


高查客《過張孝廉淵懿蟄園》詩云：“何不取高第，由來有老親。小園供色養，好與孟家鄰。對酒池花滿，填詞山月新。總因擅幽事，慵踏六街塵。”足以盡其生平矣。（《青浦詩傳》卷一八）

六一


諸嗣郢（一六二四—一六八二），字乾一，號勿庵，又號九峰主人，其先由琴村遷縣城。嗣郢幼爲徐方廣弟子，陳繼儒、董其昌見之，執手摩頂，目爲神駒。順治十七年（一六六〇）舉於鄉。十八年會試中式，未殿試，逋糧案起，被斥。先是，九峰、三泖間，四方以爲勝地。自明以來，徐階、陸樹聲、孫克宏、施紹莘、李逢甲及陳繼儒、董其昌輩，皆有别業。兵革繼作，鮮有存者。嗣郢性耽泉石，少時已有買山之志。既錮廢，乃搜沼架壑，以次營建。於鳳凰山構一峰，梧館、費亭、拜石堂、東海亭、陶亭，修芙蓉莊、且止園。於厙公山構二峰，嘯亭、放鹿亭、厙公庵、陸寶村屋。於佘山構三峰，静軒、陳亭、山月亭，復古香庭院，以奉繼儒栗主，修聰道人墓。至四峰，隱廬、九峰草堂、招隱堂、鱸魚亭、點易臺、鉢堂、勿庵、蠡庵、秋水芭蕉兩庵、鏡湖草堂、净土庵、長生庵、放生亭、萬佛萬仙廊、尚友堂。構於辰山五峰，吟閣、曹齋、學士亭、梅花庵。構於薛山六峰，琴齋、萬花庵、平原村屋。構於機山又横雲，則築七峰，雪堂、自怡堂、醉花吟月之堂、常清静室、高視亭、可無詩亭、蓮花庵、二十四峰閣，清川堂面石壁，納翠亭俯長川，爲九峰最勝處，又建忠孝祠，祀郡之名節者。天馬則築八峰，竹樓、半珠庵，修三高士墓。崑山則築九峰，弈圃、玉山學堂、玉光亭、涌月臺、書屋。其琳宫梵刹之隸九峰者，如佘山之沐堂、宣妙講寺、昭慶寺，萬佛閣，神山之崇真道院，崑山之泗水塔院，靡不修舉。歲以三月三日、九月九日，招賢士大夫爲九峰游，且祀張翰、陸機、陸雲、顧野王、張之象諸先賢。四方高人逸士，黄冠緇衣，至則分題鬥韵，文酒之餘，間以絲竹，明童妙伎，舄履交錯，往往燭燼漏窮，爲歡未已。與其會者，人人自以爲登仙也。時陸振芬、周茂源謝官歸，皆築室山中，相見尤數至。如吳偉業、葉方靄、黄周星、歸莊、殳丹生，皆自異縣而至。而與方靄交尤厚，常約其歸隱九峰，故築吉亭訒齋於山中以待，又貽當歸以諷之。康熙二十一年（一六八二），方靄卒於京師。未幾，嗣郢亦殁，年五十九。嘗殳丹生撰《九峰志》，未成。修《青浦志》，復爲他人所亂，非其志也。


《述異記》云：“青溪諸嗣郢，辛丑進士，習元門之學，築精舍佘山，號九峰山人，頗有所得。晚年無疾，坐抱一膝化去。化後忽寓書於崑山葉訒庵先生，筆迹宛然，寄仙茅三兩，云：‘此佘山中靈藥，謹以相贈。’訒庵發書，皆出世之語，而所寄之藥，乃當歸也。書至都門，亦未知其已卒。未幾，鄉人來，聞之乃大駭。訒庵與桐城相公言之。明年，先生卒於京。”

《蒓鄉隨筆》云：“吾鄉峰泖之勝，傳播遐邇。自陳徵君殁，煙霞寂寞，四方游屐無過而問者。予同年諸進士乾一，築室九峰間，創造園亭池館，蜿蜒十餘里。延致方外，主之其中，書畫彝鼎，燦然畢具，每逢佳節，飛箋召客，勝流雲集，與布衣芒屩之徒，嘯歌自得。”故新城王阮亭先生寄詩云：“細林主人老耽隱，溪上九峰青錯磨。漁樵近局不争席，復有名僧伴高座。空山水流花又開，不識都門送臨賀。”其矜許如此。又《今世説》云：“乾一於重陽後作神山之會，董蒼水、倪思曼、沈友聖及卧子、瑗公兩郎咸在，而婁東梅村爲上坐，連覓女郎倩扶，不得。夜分，滬上張鴻軒刺史來吳，命以輿迎入，使言需用兩輿，人頗訝之。及至，則挾一衣冠少年，光艷照人，若薄雲籠月，坐客却步，不敢詢姓氏，移燭視之，乃倩扶也，四座嘩然。”故梅村《夜送倩扶女郎》云：“遠翠入山眉，輕寒袖半垂。花生神女廟，月落影娥池。深竹微香度，晴沙細履移。回看山下路，紅燭爲誰遲。”鴻軒亦有《贈倩扶·意難忘》詞，序云：“時維九月，節届登高，思逸事於龍山，遇佳人於鶴浦。柔情難定，别恨易牽；兔管頻濡，鴻箋數寄。堪笑粘泥之絮，獨憐逐水之萍。品其高韵，人更淡於黄花；感此微詞，意無傷於緑葉。爰希屬和，庶俟知音。”詞不備録。（《青浦詩傳》卷一八）

六二


沈白，字濤思，號賁園，又號天庸子。求之子。白以布衣耽高尚，因其父所居梅華原而廣之，有蕭閑堂、海榮徑、水木清華之室、畫溪、鸞嘯臺、藻影軒、桐陰紺雪樓、藕花步、本義庵、待鶴坡、君子亭、坐花岩、侣鶴池、同野堂、凝香榭、二仲廬、春雲渡諸勝。工書真行草，皆入妙。亦善山水，縱横疏快有别趣。尤自喜其詩，常謂“秀水、查浦奉石湖、劍南爲宗，而置開元、大曆於不道，將與‘唐後無詩’之語，同爲識者訕笑。”蓋其宗指如此。有《樗亭稿》行世。


高查客有《送沈處士白歸梅華原兼簡王秀才》題云：“地勝孤山後，誰栽十里梅。今年花已落，宿昔夢曾來。翠羽成群語，清門隔舍開。深憑四月雨，一棹借書回。”秀才，蓋元翰先生曾孫也。（《青浦詩傳》卷一九）

六三


王世奇，字奇文，號岸三，邑諸生。十試不遇以終。有《蒲江草堂詩集》。


岸三與董閬石、張寄亭友善，相唱和。句如：“分袂客秋同社燕，剪燈今夕聽賓鴻”；“花粘小市斜通徑，柳暗平橋半拂檐”；“古樹吟風村塢小，野花印月竹窗低”；“春風裘馬青年夢，幽壑漁樵白髮心。”頗清雅可誦。至唐聲傳謂“鮮新秀麗，大似高、楊”，殆未必爾也。（《青浦詩傳》卷一九）

六四


張翼，字豫章，以字行。若羲之子。康熙二十七年（一六八八）進士第三人及第，歷官至國子監司業。有《南帆集》、《寄亭稿》。


周亮工云：“寄亭諸詩，上軼漢、魏，下兼開元，非胸有千古不能。”宋琬云：“豫章詩，海涵地負，興會包舉。”

先生自號九峰散人，與弟嘉樹、玉樹，並以文詞名，有三張之目。少好遠游，登泰山，溯越江，遍訪西湖名迹。過梅嶺，入粤東，登山臨水，一發於詩。授編修，後充會試同考官。尋昇左春坊左中充，提督貴州學政。先生祖祚，由御史遷廣東僉事。同韓襄毅平定兩粤，在軍中者六年。大藤峽之捷，功最多，且活數萬人。論者謂宜得世職，以不屈於監軍權閹，遂被絀，僅敕書奬勵給銀牌、銀碗等物，量移中州按察使以去。今存者惟英山片石而已。祚在粤，夢神人來告曰：“汝有陰德，當以鼎甲昌爾後。”故先生《粤東》詩云：“先朝蠻獠此憑陵，開府成功在大藤。我祖舊爲真御史，行師不讓大中丞。賜書雖在恩猶薄，載石歸來世所稱。堪嘆後人零落盡，當時吉夢竟無憑。”蓋未第時所作也。（《青浦詩傳》卷一九）

六五


陸祖修，字孝武，號敬峰，又號愚山。從龍之子。少穎敏，工詩，能書，善屬文，下筆往往千言。康熙十八年（一六七九）進士，選庶吉士，授編修，改山東道監察御史。以言事罷官，歸佘山卒。


敬峰善縱談，酒酣輒大笑，故其詩有“應許清狂似步兵”之句。初任諫職，蠭厲敢言，亦頗詆斥佛老。及歸佘山，築老是庵居之，皈心乾竺，自稱老是頭陀。高查客《坐雨留宿》詩云：“稱疾抛都下，怡神托水邊。幾曾迷覺路，不復夢鈞天。影暗階前樹，聲飛枕外泉。本來殊出處，兹夕一翛然。”

吾鎮圓津禪院東直三分蕩，西帶漕溪，建自元時，其後益勝。陸笏田遂分爲十二景，有殿角鳴魚、溪濱落雁、帆收遠浦、綱集澄潭、澱峰西靄、秧渚北浮、木末清波、柳陰畫舫、傍市長虹、慈雲杰閣、村煙繞翠、竹木連雲諸勝。禪院之内，有伽那定處、涌月青蓮、花地勝絮、虎溪及研雲齋、漕溪草堂、墨花禪、清華閣，息躬室其一也。趙凡夫、王煙客、范長倩、吳梅村、諸乾一、瞿欽我、徐虹亭、徐健庵、葉文敏公，皆有題額。陸敬峰、王西亭、周東岡、徐艮暘、陶穎儒、曹峨雪、沈賁園、陳書厓，皆有詩文題贈。自語石、貞朗、蕉士、雲村、旭齡、振華及今慧照，凡六傳，咸工山水，擅篆刻。法書妙迹，莊嚴藏弆，歷二百餘年，無所缺佚。名人詞客，從容翻閲者爲之流連忻慕。視吾鄉富貴家所有園林書畫，轉瞬而如電光石火，化爲煙雲者，其子孫賢不肖，奚啻倍徙。（《青浦詩傳》卷二○）

六六


唐士恂，字子恪，縣學生。有《嵩少集》。


子恪高祖錦明，弘治九年（一四九六）進士，仕至江西提學副使。清門華胄，賦才頗[image: ]
 儻。少慕唐寅，因以自號。屢依學使者幕，游青陽及越州最久。師徐健庵尚書，以潘稼堂、陳其年諸君爲友，而與葉忠節公尤相得。袁心友常以文質之，子恪云：“文字以逆而奇，先輩所謂扼要争奇處也。惜君文平順過多。”心友深然其言，然卒不遇也。晚益貧，故其詩清蒼感慨居多。今存《嵩少集》百餘紙，蓋殁後執友雜抄之，其佳者或不盡於此。子恪少與陸敬峰及其弟彬並先伯祖瀫溪先生，爲東郭四子會。又葉忠節公殁，其家假館受吊，子恪移書諫阻，援據經義，指陳切直，不得徒以清狂目之。（《青浦詩傳》卷二○）

六七


王原（一六四六—一七二九），字仲深，一字令詒，號學庵，晚號西亭，啓聖里人。父九徵，明歲貢生，以學行，爲陳黄門子龍賞識，由是知名。原，康熙二十七年（一六八八）成進士，未及用。從徐乾學修《一統志》於包山。尋選廣東茂名縣，設義學，禁巫覡，鋤强梁，雪冤滯，頒婚喪之式，除派糧之弊，移署信化。旋以解犯脱逃解任。未幾，弋獲復官，補貴州銅仁縣，建講堂以訓子弟，教治葛以爲布，焙茶榨油以爲用，設保正、保副，訓練鄉勇以御苗患。設苗寨長貳，以約束群苗。銅仁亦治行取試，授工科給事中。時平陽府知府馬思贊請以天下錢糧加一火耗作爲正供。聖祖問州縣之爲科道者，原奏言其不可。上是之，議遂草。尋劾文選司郎中陳汝弼姦貪狀，得實，而原亦因王自修疏論王煐、王式丹事牽連降級歸。年至八十四卒，詳見予撰縣志中。生平著作繁富，詩文有《學庵類稿》并存。


先生毁齒，即辯四聲，能五七言句。及長，斥陳、李詩爲俳優，與查初白兄弟專效宋人。會試出徐尚書健庵門下，受業於王尚書阮亭。中年又從陸清獻、湯文正講道學，一時賢士大夫争相推許之。阮亭爲《題竹溪聽雨梅花村宴坐兩圖》云。“茅屋臨清溪，坐聽蕭蕭竹。時聞山雨來，聲亂西岩瀑。香傳千樹梅，風迴一天雪。此中宴坐人，都已離言説。”又題其淞南柳磯圖云：“西風圓泖薦新凉，黄柳稀疏雁帶霜。開卷相看似相識，釣魚船上謝三郎。楊柳依依水四圍，垂竿不爲鱖魚肥。蜒船萬里扶南水，回首淞南舊釣磯。”又送其之官銅仁云：“乍返扶胥棹，還乘楚水槎。人如訪勾漏，地自足丹砂。蠻俗猶輸布，征書定及瓜。誰歌沅有芷，離思滿天涯。”湯西厓右曾送之銅仁云：“之官鳥道外，叢木子規啼。人物餘三户，雲山入五溪。秋風沅水上，明月夜郎西。旅雁稀消息，全家好共携。”又《送歸松江》云：“去國名何減，還山意有餘。未成三畝隱，且傍九峰居。鄉物傳鱸鱠，門生議蟹胥。他時小兒子，看讀五車書。”初白《次韵答移寓保安街》詩云：“笑撿空囊付畫叉，不妨家具少於車。篋中諫紙得新草，墻角疏香報晚花。置酒可能邀北郭，賣書端合問東家。十年瘴嶺煙江路，容易星迴博望槎”；“轆轤綆轉石闌邊，僦屋曾棲蒲褐禪。古井再經愁雨塌，舊交重聚得天憐。明燈照壁何憂蝎，緑樹當門定有蟬。稍待泥乾走相覓，看君新竈起茶煙。”又《下直偶過令詒寓齋》：“緑樹陰中著兩臞，夕陽移影過東隅。唱酬互入新詩卷，還往猶餘舊酒徒。有子祝君苗在手，未歸約我杖同扶。眼前事事關遲暮，不夢横溪即泖湖。”而朱竹垞檢討亦同過白雲寺分韵，又同作《苦熱聯句》。宋牧仲犖、吳元朗暻、魏禹平坤、趙蒙泉俞，酬倡尤夥。其爲名流傾賞如此。所撰有《短檠》、《北鄉》、《閩海》、《寒竽》、《過嶺》、《惠陽》、《岫雲》、《銅江》， 《鸞臺》、《滄江》、《都蔗》、《南窗》諸集，總名《學庵類稿》，共九十二卷。然殁後，身名翳如，無有知其詩者。沈歸愚尚書撰《國朝詩别裁集》，多至九百餘家，先生不獲與焉。仰屋著書，誰傳此者，古人所由悼嘆也。（《青浦詩傳》卷二一）

六八


孫鋐，字思九，號雪窗。由華亭縣附生入貢，衍聖公孔某題授典籍，不赴。


思九，一字恩遠，豪於貲，修孔宅，輯志書以志之。又好與當代詞人來往，故漁洋尚書《謝送茶笋詩》云：“鬥茶竹塢麥秋寒，燒笋僧樓穀雨闌。寄謝江南老桑苧，也分風味到麄官。”又《竹詫集》云：“李紫篔送冲真觀主蔡霞外畫卷，藏於其家，思九方排書畫譜。”蓋亦工於賞鑒者也。又出徐健庵尚書、汪堯峰編修之門。故健庵稱其賦才清英，神藻苕發；堯峰稱其風流韶令，爲時賢所引重。同黄奕藻撰《皇清詩選》，雅鄭雜陳，頗嫌蕪穢。計採邑人詩自包爾庚、陸慶臻、諸嗣郢、張淵懿、沈道映、董黄、陸祖修、張集、王原、程化龍、瞿然恭、吳昌祺、陶爾穟、倪暹、陳麐、潘肇振、陸緯、袁載錫、任潢、張德純、范逸、姚熙、王心、曹紳、唐琯、董枅、任鏞、陸箕永、陸榮程之外，又有雷維馨德聞、莊自重固庵、方大謨彝鼎、方大禮蔚宗、方大興載鴻、諸原仁愷生、聶是彝虎一、趙有本汶來、高以照王綬、王之傅介公、高士望渭飛、錢珩寶南、黄仍憲扶上、范日階雅生、潘金支浣濤、胡闇中美、黄鎧鴻達、錢珂以朝、汪文輝藻六、蔡鷺序書鵷、張瓚廷須、孫起龍抒九、楊忠立孝移、蔡翔紫立三、曹重暻孝需、潘恪如孩士、孫陸簡錫藩、諸紹禹士詢、黄張美含章、王蔭槐植三、陳旭照曉蒼、陸平静持、朱衮秩公、李法亦古、陸希垂孝曾、趙士弢函文、茅藩元白、夏澄來來王、朱天瑛漢融、潘懿愷容、蔡文炳惠涵、陸張翊玉罍、徐日贊襄茂、張世源來遠、曹思邈魯亢、包鋗湞水、李衍彝中，凡四十七人。又其宗人孫鏞虞在、孫錞和九、孫錕武九、孫錩咸九、孫鍈叙九、孫鈞馭九、孫銘殿九、孫鉽鼎九、孫錦治九、孫鋌芳九、孫鍵芭九，又十一人。其詩雖皆無可録，然吾鄉先進其名在没滅間，後來者不可不知。《詩選》本有二集，西亭給諫序之，成而未刻，無從考其存佚矣。（《青浦詩傳》卷二一）

六九


黄朱芾，字奕藻。由縣學生入貢考，授光禄寺典簿，官至廣西鎮安府知府。著《崧村詩稿》、《素心集》、《浮舟倡和集》。


余懷云：“崧村詩，温厚和平，不誇不溢，艷而不靡，豪而不粗，原本風雅，表揚祖德，非争花鬥草，妃青媲白之比。”

奕藻幼時，祖、父相繼殁，曾祖廷瑞撫之，至於成立。其爲梧州府通判時，南山賊數千人，沿途劫掠，官兵會剿半載不克。奕藻與梧州協副將深入其穴，復以好言撫之，群盗聽命，地方乃安。爲鎮安府知府。泗州府土司争村莊，歷年不决。檄奕藻往勘，有以銀三千兩餽者，却之。其政績如此。先是，孫思九甄選《皇清詩選》，佽助搜採，奕藻之力爲多。

七○


潘肇振，字文起，一字毅遠。邑諸生。有《遺安堂稿》。


文起内行敦篤，取與狷介。年五十以家事付二子，每日垂簾静坐，丹鉛校勘。自言十年宗老杜，近復愛韓詩，故古體頗有似韓者，然大致出入於石湖、誠齋，而近人喜汪鈍翁詩。楊陸榮稱其“詩文舒徐容與而有則，間爲小詩，多言外之趣”。蓋定論也。屢躓場屋，以諸生終。胸中不能舍，然嗜酒長吟，一吐其抑塞磊落。遇俗人，尤掉頭不與接，咸以狂目之。存稿乃其女夫孫俊徵所鎸。俊徵自言不能詩，故去取頗失當云。（《青浦詩傳》卷二二）

七一


葉洮，字秦川，又字金城。


金城父有年，以工山水有名。明季董思白諸公皆推之。晚應肅藩之招，携家西土。金城生於其時，故名。少傳家學，筆墨精雅。康熙中，供奉内庭。詔作暢春苑圖，稱旨，即命其監造。旋以病乞歸，賜金乘傳，時人榮之。後復召，得疾，卒於途。此蓋假歸時所作，其倦遊之意可見矣。時孫思九爲西涇之會，賞菊者凡二十二人，當以金城詩爲壓卷。（《青浦詩傳》卷二二）

七二


陶爾穟，字穎儒，始家珠街鎮，後遷浙江嘉善縣之楓涇。康熙三十年（一六九一）成進士，官至陝州葭州知州，以疾乞歸。有《遵渚集》。


先生以進士選浙江上虞知縣，繼擢陝西葭州知州，皆以廉察，百姓目爲神君。乞歸後，聖祖南巡至吳，聞其名，召見，試以文辭，稱旨，令扈從回京，入直内苑。以親喪未葬，乞假歸。數年而卒。在京師時，詩名動一時。如殷□□

 、顧圖河、蔡書昇、湯右曾、史申義、查昇諸公，互相倡和，而高文恪公士奇尤愛其才，招致賓館。及文恪被謗，先生方在太學，舍其業從之南歸，故文恪尤重焉。序其詩以爲融液百家，博而不腐，纖而不佻，非深於王仲初、張文昌不能也。先生父名龍徵，以諸生與太倉許旭、長洲蔡炳霞、同郡盧元昌、張淵懿唱和。有《問菊軒集》十二卷，求之未獲，故記於此。（《青浦詩傳》卷二三）

七三


陸祖彬，字孝質。廣東惠潮道振芬之子。居辰山。


孝質性情惇篤，見從子族孫孤苦及婦女無依者，輒收養之；葬其疏屬十一喪。水災貸金糴米，藉以舉火數百家。卒年七十有七。故僧元璟云：“孝質詩，清標雅韵，温厚自然，非涵養有素者不能。四十年前，同沈客子、徐啓遠信宿樂郊草堂。是時聯吟刻燭，意氣如雲，中間世故驚心，葆光行善，有陳太邱、馬少游之風規焉。”（《青浦詩傳》卷二三）

七四


陸祖琳，字希庵。祖彬之弟。


希庵同時有陸秀才希陲，字孝曾，居薛山。壯負隽才，客游秦、豫。其之燕，董閬石送以詩云：“裋褐蕭條賦遠游，朔風吹面雁驚秋。十年作客誰青眼，四海論交欲白頭。豈是文章憎特達，那堪人世薄窮愁。河梁日暮驪歌發，惆悵斑騅未可留。”後孝曾殁於燕，喪不能歸，有中丞蔡某者夜夢一人，長身面黔，謁階下，自道姓名，具言懷才不偶，客死蕭寺狀。於是中丞厚賻，始得還葬。今覓其詩詞不可得，附見於此。（《青浦詩傳》卷二三）

七五


陳昂，字書厓。候補同知。


書厓居珠街鎮，好賓客，所藏書卷，皆以圖印記之。今後裔雖不可考，觀其詩稱“昔我先君子，數椽閑讀書，澱湖繞其前”云云，其世爲吾邑人無疑。然朱昆田題其納凉圖云：“杜甫南鄰也姓朱，柴門夜月每招呼。新來歸作詩人伴，消暑墻頭過酒壺。”是書厓亦曾居梅會里，故楊氏謙注《曝書亭集》詩謂之嘉興人也。又見《澱山倡和卷子》，著色青緑，陳銓所畫，銓題云：“康熙庚辰（一七〇〇）夏四月十有一日，朱竹垞太史來自檇李，欣然有澱山之游，維時針秧初吐，柳浪方舒，湖光一綫，半在有無間。既而舍舟策杖，登龍淵之槁，尋回經之石，鰲塔無踪，白蓮不現，不勝若存若亡之感，宜太史弔古而流連也。同游者陳子書厓、畢子雨稼、李子公載、朱子凱仲。閲一月，而余爲之補圖云。”前有澱山倡和四字，爲戴碧川錡書。竹垞兩詩，皆用八分。乃辛巳（一七〇一）二月所補書者。今圖存予甥順天府同知蔣檢亭雲師處。（《青浦詩傳》卷二三）

七六


畢大生，字雨稼，一字豫瞻。邑貢生。


先生少有才名，詩宗范、陸，書法李北海，又擅填詞，所作《帆影》、《簾影》諸闋長箋行世，尤爲名士所稱。游京師久之無所遇，還客山東，以病終。有《秋蘭介雅堂詩》，宜興蔣京祁刻入《輦下和鳴集》。蓋吉光片羽耳，至其詞求之益不可得矣。先生無子，一女適葛氏。葛之女歸於王，故得其詩如此。雨稼與竹垞太史交好，《曝書亭集》有《畢上舍大生止酒經年冬夜枉過勸之復飲賦三十韵》詩云：“畢生本酒徒，繫船鮦陽卓。長筵慣分曹，專與大户較。傾壺滿觥船，鬥力出卷握。選格抛牙骰，射覆探雀[image: ]
 。勇哉氣如虎，可奪力士矟。初愁鼓鼟鼟，俄至鷄喔喔。一朝忽不飲，客勸輒驚逴。人或强之坐，竦身等山嶽。甘令涴衫袖，不復顧謡咏。自從斷酒來，月改十晦朔。問之何以然，其志在困學。僧寮止容膝，居若蝎負殻。一盂黄齏酸，一燈青豆爆。當其夜分倦，欲睡乃翻覺。漆鬢添初星，丹顔損舊渥。入秋試不利，泣抱楚和璞。群飲徒揶揄，背面肆評駮。獨醒亦何苦，羌不如醉濁。北地釀法多，滄易通薊涿。茲非禁酒國，況弛官務榷。胡然守枯槁，血脈久淫濯。生來恒鬱鬱，我見尤懪懪。是夕風最寒，冰簪掛斜桷。西市買山麋，東市買海鰒。此時浮一盞，亦足忘蹇剥。生也聞我言，相視忽而曝。有如魚含鈎，又如鶴受鋜。紅文螺曲房，黄支犀斛角。沛然決江河，豈能塞一墣。詰朝客來尋，仍向瓮邊捉。”又有《畢子飲二十杯而腹痛復欲止酒再以詩示之》。又朱昆田《笛漁小稿》有和五言長古二首，今以文多不録。竹垞又爲《題扇》云：“今年十月尚暄和，雨後流泉響玉河。竹扇未應收畫篋，絮衣猶可著香羅。籬根細菊冬逾媚，砌下吟蟲夜轉多。那得滄洲載新酒，亭前捉卧瓮人過。”又高查客《商榷集》有《朱家角尋陸孝廉慶臻畢上舍大生不遇》詩云：“暗水交流處，曉霞争渡時。地當湖一角，村在縣西枝。畢卓記曾卧，陸雲應有詩。何爲俱不見，倚棹此銜思。”又有《立夏日同畢上舍大生過文上人木蘭山房觀宋搨蘭亭帖》詩云：“春事云已盡，惠風猶至今。因懷文老坐，相趣畢生臨。放誕娱初地，清和在暮林。欣然爲一曲，異迹集山陰。”查初白《敬業堂集》有《送畢雨稼》詩云：“古藤花底逢朱十，爲我長吟畢四詩。滿眼酒徒星散盡，送君還憶識君時。”又魏禹平《水村集》有《贈畢雨稼納姬》詩云：“曲房掃罷壁新泥，爲貯姬小旅館西。恰喜流盃初届節，小桃花底翠尊携”；“生來家近弄珠樓，也染紅埃歷幾秋。今日得依才子住，春風先上玉搔頭”；“鈿盒移來對筆牀，定吟好句與催妝。祗愁卧瓮人先醉，還學清齋周太常”；“帳揭流蘇睡乍醒，鏡奩開處照娉婷。似描屋角西山影，曉作新螺兩點青”；“鶯聲隔幔落吟邊，試茗無勞手自煎。更羡擘窠書大字，案傍翠餅有人研”；“吹遍餳簫緑乍匀，楊枝可稱小腰身。明年準盼添丁信，一慰蒓鄉雪鬢人。”又查客《羅裙詞草》有《八月十三日逢雨稼夜話應天》長詞云：“荷亭晝永，竹屋晚凉，搜奇按曲常共。津鼓飛聲，却怪勞舟便催動。槎頭鱠，携半籠。佐婪尾三，昇交送風。潭外别泪揮，如檐際懸潼。信息兩年疏，忽解驂駢，相看乍疑夢。忘了小窗蠻，蠟圓花夜來擁。鋪葵席，肩對竦語，不盡離愁千種。應須趁、漸滿蟾輝，先倒芳瓮。”其爲時流傾倒如此。先生弟大啓，能畫竹。章藻功《思綺堂集》有《雨稼同客吳興携令弟畫竹遺卷索題序》云：“聞過苕溪，飽看畫壁。管夫人之墨妙，剩有此君；畢吏部之酒豪，勿忘令弟。謂是西頭，近在點染何難；及其東首，彌留收藏有幾。嗟乎！花萼無輝，槐榆莫合。蘭非侍女，草不宜男。而没世文章，名垂萬古；曩時筆墨，影落千尋。高遷亭上之枯椽，幾曾識得；乾明寺中之遺翰，好自留將。鎮玉帶以如珍，護紗籠而可寶。因之裝潢，乞以標題。嗟乎！似兹慧業，定許生天。若爾獨行，應憐同父。不過偶然作繪，何須更問主人。倘其製以爲篪，得復偕吹仲氏。十月五日，祈留王宰之真；三竿兩竿，聊寫子山之賦云爾。”（《青浦詩傳》卷二四）

七七


錢柏齡，字介維，號鹿窗。華亭縣（今上海松江）監生，居沈巷。


宋牧仲在江西招致幕下，復同至京師。時與遨遊倡和，有絶句云：“莫漫江頭問楫師，天涯會合且題詩。北蘭修竹東湖月，恰好新凉欲到時”；“扁舟羡爾全無繫，倦鳥嗟余尚未還。不少雙江風味在，兩翁相對聳吟肩。”其款洽如此。（《青浦詩傳》卷二四）

七八


屠文漪，字漣水，號蒓州。旭長子。婁縣（今上海松江）學生。有《漫吟草》、《詩餘草》。


楊陸榮云：“漣水、周士兩先生，别具手眼，詩取清真，無矜張之習，無脂粉之飾，惟煉乃潔，自然圓轉。乃周士既有胠篋之累，而漣水故後，二子繼亡，以致全稿散佚，難獲全璧也。”

蒓洲偕弟周士，食貧攻苦，互相倡和。守令至，皆敬而矜式之。詩傚石湖、誠齋，駸駸入室。而詞則玉田、碧山之亞。漣水又工算術，著《九章録要》一書，人稱其簡括。子嘗見之，今則版已失矣。（《青浦詩傳》卷二五）

七九


屠宸楨，字周士。文漪弟。縣學生。有《醉經草堂詩稿》。


怡園吳御安名普，以監生入貲爲行人，嘗賫詔山東，家豪於財，時以絲竹陶寫，故周若水移居其側，有“南鄰絃板北鄰簫”之句。若水一字鱸客，洞庭山人。自白鶴江遷於珠街，與屠漣水鄰，並嘗和其移居詩。又題其《漁畫詩集》云：“鱸客周君，族著金庭，聲蜚藝苑，汝南雅度。最説伯仁，江左殊才，群推公瑾。左圖右史，生平與鉛槧爲緣；夜月晨風，居處以琴樽自適。閑來染翰，恒多體物之篇；獨往悲歌，不少寓情之作。偏饒逸思，雅擅多能。妙解六書，辨古文於汲冢；尤工八法，捫殘碣於陂池。鎸來蜾匾虬形，抉程邈李斯之奥；寫取嵐光林影，訝南宫北苑之神。在昔難兼，於今具美。驅車燕市，情聯趙、李之交；摇筆梁園，氣壓鄒、枚之座。然而秋風吹帽，每懷陟屺之吟；春日看花，常切望雲月之感。夢繞家山之麓，詎憶蒓羹；身辭幕府之筵，將承菽水。爰乃束裝南下，匹馬逾梁；載菊東歸，扁舟泛潁。撫故園之松菊，三徑將荒；檢舊架之圖書，一經可教。入室有莱衣之樂，攤書無□□之煩

 。從看司馬文章，經遊歷而氣彌浩盪；即此輞川篇什，坐林泉而詩轉清新。僕本畸人，君真快士，恭承緒論，幸接比鄰。共月通煙，趣下風而請益；連楣接棟，借映壁之餘光。敬繹清言，如味芳饈於郇鼎；獲觀麗製，儼聞天樂於洞庭。”若水名不傳，其詩集今無有知者。

漁濱名某，珠街鎮人，隱居教授，喜學宋詩，多至數册，往往斥吳梅村諸公。年八十而卒。没後遇盗胠篋，盡失其詩。嘗咏《秋柳》云：“繚繞棲烏啼夜月，凄凉寒笛咽江船。”輒爲人誦之，蓋其得意句也。孫琳，字吉山，邑諸生，頗能畫山水。（《青浦詩傳》卷二五）

八○


唐瑗，字師蘧。歲貢生，官宿松訓導。


康熙辛未（一六九一）仲夏，唐侣宋璟、師蘧瑗舉素心吟社，放舟小鏡湖。時疏雨初晴，天光如沐，神、佘兩峰，映帶左右。各賦五言古詩一章，用柳州《雨後曉行》詩字分韵，同社者爲袁心友載錫、陳曉蒼旭照、顧聖遴吳穎、顧暉九耀、黄奕藻、朱芾柏斯民、古邵天章昆、高王受以照、王東序毓任、顧麗蒼炳、潘文起肇振、方蔚宗大禮、孫思九鋐、雷德聞維馨、黄漢表宗琬、陸祖麓紫湄、唐來虞琯及師蘧、侣宋，共十九人。侣宋跋云：“煙江水闊，猶横競渡之舟；柳陌風凉，未灑濯枝之雨。言尋勝侣，爰續舊游。載葡萄之酒，舫自名蘭； 聽啰嗊之歌，湖原號鏡。碧螺流液分曹，而雅興彌增；紫雀調冰拂素，而彩豪競利。韵限柳儀曹之廿字，體宗陶彭澤之五言。斯時也，觴欲飛而咏就，少山陰十客之多；鉢尚響而吟成，免金谷百杯之罰。賓誠綉虎，主愧續貂。備志名章，冀傳韵事云爾。”（《青浦詩傳》卷二五）

八一


唐璟，字侣宋。縣學生。


怡庵自叙云：“余髫年受經，是時詩非唐不傳，學詩者非唐不宗。邇年來，始有《宋詩鈔》之刻。閲歲而武林乃有陸放翁、范石湖集，相繼行世。披誦之餘，殆忘寢食，偶然則傚，不自知其形穢也。”蓋雲間詩派，自李舒章、宋尚木諸君後，若王令詒、潘文起輩，皆刻意學宋人，而於古人經經緯史，博觀約取。及大家文集，所謂天涵地負、日光玉潔者，未嘗略知少分，故怡庵知宗范、陸，而不知范、陸之所以爲詩者，鄙俚淺俗，求其根底所在，枵然無有。迄今學者，皆坐此病，又安得謂學宋詩者歟？（《青浦詩傳》卷二五）

八二


吕樾，字開籓。康熙己卯（一六九九）順天舉人，官陝西盩厔知縣。有《環溪集》。


環溪生平教授生徒，足迹半天下。年六十餘，始爲知縣，有善政。旋以老乞歸，安貧樂道，家居三十餘年。卒年九十一。喜吟咏。晚年删存一千九百餘首，分十五卷。其詩信手抒寫，率爾成章，天真爛漫，不事追琢，大抵性情深而學問淺，近體多而古詩少，至於打油怡荆之作，雜出其間。後有袁中郎、王遂東必能爲之元宴也。今芟其輕俗，得詩如左，庶可列於壇坫爾。

天浥失其名，工畫，性惇潔，時以高士目之。吳梅村愛其人。至京師，主葉子吉家。還寓山東，三登泰山。歸吳，諸乾一居以陳仲醇白石山房古香庭院。王隽作《陸高士入山圖》，同人賦詩贈之。周幼文亦有詩云：“徵君遺館竹梧寒，高士幽棲賦考槃。萬壑松聲風雨至，九山秋色畫圖看。呼童迤邐扶鳩杖，對客婆娑免鶡冠。茗葉菊英堪作供，駐顔還有紫霞餐”；“神鼉仙館俯憑欄，翠巘紅泉下碧湍。隔水雲霞秋更麗，狎人麋鹿晝常看。清新詞句題黄絹，瀟灑丹青染素紈。寄語長安舊游道，溪山八曲穩綸竿。”

佟園，在海淀南。本公隆科多所居，園内有石刻“瑞園”字，係董文敏公其昌書。雍正末年，賜軍機房，諸臣寓此。乾隆三十七年（一七七二），移軍機寓廬於天會樓北，更以園賜簡親王。是詩（《秋日過佟園》）當在慶復居此園時。慶復，隆科多孫也。（《青浦詩傳》卷二六）

八三


張德純（一六六四—一七三二），本姓郟，字能一，號天農。康熙三十九年（一七〇〇）進士，初以内閣中書舍人用，尋改授浙江常山縣知縣。著有《淞南詩鈔》。


天農係宋郟亶之後。少以詩才爲同里諸公所器，入青溪吟社，故《潮音閣雅集送黄奕藻之武林》、《和王東序移居浴佛日集芳潤軒》倡和之作，往往推爲巨擘。晚年罷官，殫心經義，《周禮》、《儀禮》，咸有注釋。又有《詩經解頤》、《孔門易緒》，而於《離騷節解》，用力尤深。子之琯，字堅孟，以歲貢教習，任貴州印江縣知縣。孫鳳孫，字少儀，由貢生官至刑部郎中，亦以詩鳴。今遷長洲已久，故置不録。（《青浦詩傳》卷二六）

八四


周士彬，字介文，自號愛蓮居士。由縣改入府學生員。康熙四十五年（一七〇六），鄉試副榜貢生。有《山舟學詩草》二卷。


吳元桂云：“介文世居干山，生平清風亮節，樂善好施，垂八十年。康熙丙子（一六九六）登賢書，無意進取，孜孜以發明經傳爲己任，披編吟誦，至老弗衰。干山周氏，本濂溪之裔，自朱南渡，家於此，垂二百四十年。有堂曰山舟，題額出趙松雪筆，其所從來遠矣。”

先生濂溪元公之裔，究心宋儒語録，期於實踐。時施維翰撫山東，致幕下。適奉裁東省提督標兵兵變，方五月五日，猝無以應，先生請發銀數千撫之。且奏請給裁兵半餉，俟簡汰老弱，即拔驍勇者充之。維翰如其言，衆心始定，其智略又如此。世家干山，所居堂曰山舟。先生藏書甚富，至十六世守之勿失。又辟其西爲寶善堂，對山臨流，半日讀書，半日静坐。年七十八而殁。乾隆三十六年（一七七一），詔求天下遺書，先生子忠炘，以秘本數十種進。上嘉之，賜御纂《佩文韵府》一部，又書御製詩賜之，詩有□□□□□□□句

 。其孫厚堉，因作來雨樓敬藏賜書。松江人士望而忻慕焉。厚堉從學於予，故得其詳。（《青浦詩傳》卷二六）

八五


張梁，字奕山，婁縣（今屬上海松江）人。康熙五十二年（一七一三）進士，當選行人司行人。會裁缺別補，遂歸松江。絶意仕進。移居珠街鎮。有《淡吟樓詩詞鈔》。


先生卜居吾里，有保閑堂、淡吟樓、學圃居、叢桂讀書堂、鶴徑風漪草堂、花陰館、藕香亭、一松齋、書巢諸勝。又兄□□農部

 ，别業在杭州西溪，是梅竹最深處。春初，輒携小艇探梅，至雜花俱謝，緑陰如幄乃歸。過中秋，復往看秋山紅葉，歲以爲常。工琴，遇好山水及花月佳時，一彈再鼓，望之者以擬柴桑之處士，松陵之散人。時姪得天司寇方貴，或勸之出山，清要可立致，笑不答也。晚歲專修净土，至八十三而終。其詩宗法王、孟、韋、柳，間俲山谷、誠齋，以見新異云。（《青浦詩傳》卷二七）

八六


陸榮秬，字錫三，號香林。華亭縣監生。有《香林詩文集》。


香林以薦預修《駢字類編》。又經海昌陳公世倌疏薦博學宏詞，不赴。其詩極清麗，和程中丞《梅花》十首，如：“雲塢無聲喧翡翠，月溪有影浸玻璃”；“數瓣漸開春色面，一枝常抱歲寒心”；“忍笑似憐經歲别，褪寒如免積年逋”；“十霜參破千場夢，一笑能生四海春”；“青巘忽開群玉圃，碧霄飄墮蕊珠仙”；“數點疏星明小院，一聲横玉斷高樓”；“此去年華誰獨擅，小來風月早能勝”；“雲深竊恐成龍去，風軟還宜伴鶴來”；“半林艷發瓊苗暖，萬樹光摇珠鬥寒。”能開生面，不爲青邱諸賢所束。（《青浦詩傳》卷二七）

八七


杜昌丁，字望之。明兵部員外郎麟徵之孫。雍正四年（一七二六），順天鄉試副榜貢生，官福建浦城縣知縣。


望之父登春，山西廣昌知縣。縣有舊例，丁糧五年一查，應除者不除，緣以爲利，登春盡除之。尋遷浙江處州府同知以卒。登春年五十九始得子。大學士陳廷敬聞之寓書曰：“爲廣昌除千丁，乃爲杜氏增一丁邪，命名昌丁可也。”遂以名之昌丁。少有文譽，客雲貴總督蔣陳錫幕，待徵西藏。陳錫誤餉，奉嚴旨令督運赴藏贖罪，賓朋盡散，昌丁獨與陳錫行，往返經年，人稱其氣誼。著有《藏行紀程》：“以康熙庚子（一七二〇）十二月十六日從陳錫自碧鷄關西行，辛丑（一七二一）正月初一日由大理府北行，過中甸，經瀾滄竹索橋、雲橋，西雪山即葱嶺，上百餘里，萬山皆在足下。自木魯烏蘇而南，綿亘數千里，至緬甸，插入南海，高莫可比，乃天地之脊。元人黑水辨謂脊。東瀾滄，西怒江，皆匯諸小水南流至緬甸出海。蓋《禹貢》：‘雍州，黑水之上流也。’其地苦寒，番人居黑帳房，多喇嘛，善盗，土人稱爲夾壩。其道路皆緣江萬丈，石高徑窄，策馬而行，艱險萬狀。七月初八日，送至落龍宗，已入藏地，始别陳錫而回。抵瀾滄，橋斷，土人繫竹索於兩岸，互相高下，刳兩木合之爲溜，行人以皮條縛腰間，一溜而過，即古所謂懸渡也。從此渡江，至十月初一日迴雲南省治。”所著雖未精核，頗多可喜可愕者，摘録其詩，以備域外之觀云。（《青浦詩傳》卷二七）

八八


王鍾秀，字俊昇。性之子。縣學生。有《坐花軒詩草》。


《松江府方志》：“翡翠碧雲樓在杜村，宋祁國公九世孫元芳建，以其高出林杪故名。樓中貯書萬卷，下有蒼厓、碧灣、竹深、荷净、晴好、雨奇諸軒齋，凡九十二所。”明杜隰《雙清集·翡翠碧雲樓詩》：“春風回首處，猶有舊書樓。寥落遺編在，依稀舊日游。當年天尺五，時事水東流。莫漫夸繩武，登臨感去留。”至《志》又載村有高冢，云是祁公墓，故詩亦有“三尺土封”之語。然考歐陽修《墓志》：“祁公葬於宋城。”松江之墓，蓋因後人而附會耳。（《青浦詩傳》卷二七）

八九


邵成楨，字樹百，號植庭。梅芬曾孫。少有神童之譽。康熙六十年（一七二一）進士，官廣東開建縣知縣。縣連廣西，猺獞出掠，成楨督捕嚴密，害遂止。有盗案三十餘人，前令已結。成楨閲案，知多冤抑，親自確訪，無辜者釋之，人呼爲邵青天。逾年調繁徐，聞民貧多逋欠，下車後，首務力田，荒廢者墾辟之，國課遂清。所屬陳村，有張姓者，家巨富，通鄰婦梁氏，致死其夫。成楨將按律定擬，張屬紳士，以厚餽來，成楨叱去之。府亦屢駁，成楨執不從，竟置大辟，闔邑稱快焉。又修文宣王廟，建義學，文風日起。二年，以病乞歸。所著有《四書備覽》、《三禮摘要》、《歷朝詩選》及《檬軒詩文鈔》、《銷夏草》、《居易堂詩》諸集。


先生學問淹博，賦才清麗，用以爲詩，多多益善。出入唐之中晚及劍南、石湖。吾郡稱詩者，一時未能或之先也。七言近體尤工，如：“仕路無媒羞北寺，知交有淚灑西州”；“上方清畫啼休狖，下界飛泉挾洞龍”；“嵌空古竇藤蘿合，界道清陰檜柏香”；“怕聽黄鷄催白日，笑看蒼狗化浮雲”；“爐火尚温添酒盞，瓶花無力墮琴床”；“長貧詎得青山買，多病還將白髮憎”；“老耽蠹簡應無謂，寒戀重裘尚未厭”；“海涌日輪迴北陸，天旋斗柄掛東城。”例以摘句圖，皆不勝採擷也。（《青浦詩傳》卷二八）

九○


邵式誥，字鏡臣，一字晴岩。歲貢生。有《東圃詩鈔》。


先生爲吾友珏庭之祖。少游徐元文、高士奇之門，與吳暻、陸祖修諸君相倡和。亭林蕭中素工詩，隱於梓匠，先生爲刻其遺集。生平頗喜聚書，陶爾穟作長歌贈之。及卒，屠文漪祭以文，略云：“傾液群言，漱芳六藝。旁搜魏冢之藏，遠涉酉山之秘。然脂冥校，緗帙雲連；拂案晨披，牙籤櫛比。杜當陽癖惟《左氏》，遜此博聞；劉僕射聖止《漢書》，慚斯强記。”觀此可知其人與學矣。（《青浦詩傳》卷二八）

九一


蔡瓏，字文舟，崑山縣（今屬江蘇）人。蘇州府學廪生以歲貢，官安徽含山縣訓導。


先生居縣之茜墩，墩東距嘉定安亭四十里，蓋歸有光、顧炎武所居，故先生之學，私淑於兩公爲多。爲人誠信質慤，寡嗜慾，教人以盡倫篤行，讀書好古爲亟。嗣遷珠街鎮，從游者益衆。及選廣文，尤以師道爲己任，諸生聞其言，往往感激愧厲，至有泣下改悔者。居五年，以老致仕歸。臨終爲文以戒其子曰：“余碌碌無能，硜硜自守。慨百年之虚度，鮮一善之可稱。壯歲饑驅，言辭拙於冥報；殘年吏隱，筋力衰於當官。上有忝於光前，下無謀以裕後。移家近市，遂棄先人之敝廬；抗顔爲師，未究昔賢之閫奥。老於場屋，其又奚尤；辱在泥涂，分固宜爾。而徒然久生於世，是爲幸民；竟膺中壽之期，尤慚仁者。兹以大分有限，與世長辭。雖天壽之殊形，要於不貳；既死生之一致，夫復何悲。似露將晞，如蜩斯化。啓手啓足，髮膚差幸無傷；附身附棺，誠信何嫌於薄。虚文無益，末俗不經，俱應捐除，毋嫌駭聽。倘旁觀未喻，以爲子道有虧，可取遺命示之。更有囑者，平生苦志屬文，愜心絶少。至於酬和，間有詩章，尤屬支離，見嗤大雅，流傳奚望，藏拙宜先，倘有存留，悉宜焚棄。”，故詩文多散佚者。孫之垣，裒爲一卷。（《青浦詩傳》卷二九）

九二


楊陸榮，字采南，號潭西。縣學生。著有《五代史志疑》、《經學臆參》諸書。年八十八而殁。


潭西爲西亭給諫之壻。詩亦如之，往往訶天駡鬼，與世抹殺。又性好著撰，而於經史之源流，蒼雅之訓故，未之津逮也。其詩排奡，中往往蛟螭雜螻蚓，姑存數首，以見崖略。（《青浦詩傳》卷二九）

九三


胡鳴玉，字廷佩，號吟鷗。歲貢生。


吟鷗博洽能詩，雍正乙卯（一七三五），詔舉博學宏詞。巡撫高其倬、學政張廷璐薦之，召試，以痁疾發罷歸。長洲沈尚書德潛與同薦，嘗集唐人句贈之云：“漢南詩老猶存社，魯國諸生半在門。”年八十三殁。著《訂訛雜録》，考其出處，辨其疑似，殊有益於學者。（《青浦詩傳》卷二九）

九四


廖景文，字覲揚，婁縣（今上海松江）人，移居縣城。乾隆十二年（一七四七）舉人，選安徽合肥縣知縣。有《吟香集》。


覲揚少喜風華，長而折節，如省心與善，諸録刊刻奉行。及登賢，書宰劇縣，簿書之暇，頗傚河陽顧曲彈絃，作《小青雜曲》，令伶人王佳卿輩演之。不數年而致仕。又卜築小檀園於清溪橋畔，間則出遊閩、粤，嘯傲溪山，吟情倍勝。己亥（一七七九）春，余乞歸假家，覲揚招爲神佘禊祓之游，酒盞詩箋，名流翕集。雖屢罄其囊橐，弗顧也。所撰詩話，名《清綺集》，亦足當童蒙香草。（《青浦詩傳》卷三○）

九五


陸范鐮，字綉岩。縣學生。


綉岩少與余同學，詩以蘇、黄、范、陸爲宗。山游，嘗有句云：“月明人影亂松竹，夜静鶴鳴空雲山。”同人皆嘆其清絶。迄今三十餘年，從其子索遺詩，凡數十篇，無可意者，姑録一章於此。綉岩晚年畫山水，亦頗雅淡。（《青浦詩傳》卷三○）

九六


徐薌坡，字薝林，號澤農，居近小蒸之菱蕩灣。縣學生。能文，尤工詩詞。乾隆三十年（一七六五）春，南巡，召試入二等，命在武英殿纂書。是年拔貢。既廷試，輦下重其名。大學士梁公國治尤愛之。屢試北闈不遇。時周震榮任永清知縣，招入幕，又屬主清暉、瑞林兩書院。居三年，復至京師，病瘵卒。


乾隆戊戌（一七七八）冬，薝林寓延壽寺街之雲間會館。病亟，余往視之，殘雪滿地，寒飆襲人，葛幃木榻，燈火青熒，顧余而嘆曰：“似此已是鬼境，復有何言！”因口占兩絶云：“勞身擾擾役醯鷄，勘破蒙莊物理齊。客路殘生等蟬蜕，更無兒女繞床啼”；“得詩隨改又隨删，踏壁冥搜日夜間

 。最是生平有餘恨，未留著述在名山。”聲情酸楚，真不減鮑家之唱、上峽之謡。余故采掇獨多，以釋其恨。至才情之富有，屬對之名通，詞華之清贍，當與穎儒、植庭齊驅並駕，非餘子能望肩背也。（《青浦詩傳》卷三○）

九七


張位，字時昇。縣學生。早卒。有《蓮溪剩稿》。


陸伯焜云：“蓮溪卒於臨清舟次，年僅四十有四。生平義命自安，於人無所臧否，恬淡之致，溢於容表。爲詩不事鈎棘，期於抒寫性情而止。”

《蓮溪剩稿》，爲其弟拱所輯。内有《澱山六十韵》，未免叢雜，亦頗排奡，中云：“屬者里閈賢，海内今鴻碩。一椽借僧榻，曾此研朝夕。清裁寫文史，奥義窮經籍。愛日三冬暉，培風六月翮。一朝奮天池，光采曜泉石。”蓋余於乙亥（一七五五）、丙子（一七五六）間，僦居普光王寺僧舍讀徐氏《通志堂經解》，凡兩年而畢，故詩叙之如此。（《青浦詩傳》卷三○）

九八


顧姒，字啓姬，錢塘（今浙江杭州）人。鄂曾之室。父之綉，爲青浦縣丞，因移家焉。有《未窮集》一卷。


幼輿能篆刻，好遠游。嘗偕啓姬入京師，卒無所遇，窮困而歸，集言未窮，蓋善自排遣也。啓姬在武林，與林亞清以寧、徐淑則德音、王鳳嫻爲蕉園十子。德音序其詩云：“雉媒春草，五茸之獵苑猶存；鱸鱠秋風，三泖之煙波在望。考東南之勝覽，此屬名區；有梁孟之高風，於焉結想。我友啓姬，德並左嬪，才同劉妹。山高舞鳳，即爲玉女之峰；湖涌金牛，便是瑶姬之館。既而尊君出宰，言莅花封；愛女偕行，還依官閣。遂挽司隸之行車，因擬天隨之泛宅。華亭谷口，葺成水竹之居；聽雪軒邊，辟就蕙蘭之徑。寫九峰之螺黛，盡爲妝閣眉圖；剪一幅之吳淞，染作高齋粉幛。聞鷄起舞，恒軫風詩；賭茗紬書，都傳韵事。於是苔箋共嬖，鏤管分拈，不無覽物之篇，大有緣情之什。冬缸炙研，香分玳瑁之斑；曉露拈毫，墨點燕支之暈。語其著作，略可等身；誦厥篇章，洵堪傳世。余以梓里之鄉人，兼附文壇之聲氣。神明若接，夢馳帶水盈盈；音馹可通，剖得錦鱗六六。辱承諈諉，勉効揄揚。”亞清《寄啓姬燕都》云：“獨步蕉園泪滿袪，蒹葭白露悵離居。北風寒早宜添絮，南雁秋來好寄書。舊日錦囊增幾許，近時熊夢復何如？殷勤爲評雙飛翼，故國萱花茂似初。”又《寄啓姬雲間》云：“泖上浮家小結廬，水軒竹檻稱幽居。問人新借簪花帖，教婢閑抄相鶴書。螘子避潮緣硯席，蟹奴沿月上階除。清閨事事堪題咏，刻玉鏤冰恐不如。”又作《畫眉序曲送啓姬入都》，情文婉篤，不減關馬。王漁洋山人題其詩後云：“五字堅城擬受降，數峰黛色落錢江。連枝有木由來合，並命爲禽本自雙。南國才人青鏤管，西川節度碧油幢。總輸寫韵軒中好，花影晨寒玉女窗。”宋牧仲《西陂類稿》云：“錢塘顧啓姬，曩在京師，有‘花憐昨夜雨，茶憶故山泉’句，一時稱之。”兹幼輿遠道見訪，口占以贈：“花憐昨夜雨，茶憶故山泉。似此驚人句，難爲贈婦篇。畫眉君暫輟，下榻我相延。賦就滕王閣，靈風促轉船。”予撰《青浦縣志》，遍索其詩不得，忽張西曹鳳孫自開州寄其家集來，言姒詩極爲顧恭人英所賞，曾許爲刊佈，久之未果，藏在篋衍。今以見示，因盡得而抄之。文章有神，於此益信。（《青浦詩傳》卷三一）

九九


張藻，字于湘，青浦人。張德純女孫，歸太倉畢禮。以子沅貴，贈一品夫人。有《培遠堂詩鈔》。


夫人詩，諸體皆工，媲諸挹翠閣有過之無不及者。中丞撫陝西迎養官署，封鮓之戒，時形篇什，時人以方鮑妻韋母焉。（《青浦詩傳》卷三一）

一○○


世鑒，字白峰，邑人，出家徑山。有《耕餘集》。


白峰本名家子，托迹名山，又工繪事。家牖庵先生璐稱其以詩寫畫，以畫譜詩，淺深疏密，無往不曲折相赴。然就諸體較之，五律最工，乃所謂梵音清雅，令人願樂欲聞。（《青浦詩傳》卷三一）

一○一


智操，字寒松。青龍隆福寺僧。


國初方外，與寒松同時能詩者，惟金澤頤浩寺僧能印，佘山崇貞道院道士曹昉。印字空江。王西亭贈詩云：“印公今才子，遁世脱白服。百篇咏梅詩，泠泠叩清玉。愛君落花吟，一句爲三復。詩情老更健，天賦疑所獨。難得古人内，何暇論流俗”云云。昉字耕雲，亦爲諸名士所稱。惜皆未得其詩，附記於此。（《青浦詩傳》卷三一）

一○二


實源，初名三友，居白鶴江，投來青庵出家，自號梅花船子。放參之暇，遊戲翰墨，愛寫墨梅。先是，張文敏照構□□庵於横雲山
 
[29]

 ，請以住院。適鑿井有甘泉之應，更名曰一泉。後居蘇州小花山。乾隆十六年（一七五一），翠華南幸，實源進呈梅花長卷，上嘉之。晚年北游至京師。尋住保定府蓮花寺，久之入滅。


一泉寫梅，多排奡縱横之氣，持較前賢，神韵或不逮也。然題句頗有佳者，如：“半塢寒雲依水石，一鈎新月掛簾櫳。”又：“著人自有奇香處，對客常含不語情。”又：“兩岸嚴風吹玉樹，一灣春水浸雲根。”又：“薄批明月歸詩肆，笑約春風伴酒觥。”又：“九畹蕙蘭爲上客，六橋風月是知音”；“漠漠遠者來澗谷，微微春色染林塘。”世有陳希顔輩，必亟爲集録也。錢塘金壽門農嘗送其歸青浦云：“夢醒槐根日未晡，願聞妙法闡醍醐。石人閉口寧相妒，蓮子空心自不污。成佛莫居靈運後，彌天得似道安無。袒肩持盋師歸去，如蓋凉雲薛澱湖”。（《青浦詩傳》卷三一）

一○三


劉敏，字昆培，號伴霞，邑人。爲道士於城西萬壽道院，年七十一終。


伴霞業宗符籙，從周邠裔爲師，嗣西河薩真人宏宣法派。院在城西，地洿下，伴霞悉取其旁窪地，築爲堤岸，雨水至，不爲災，是以歲收恒稔。所作野屋靚深，清池周匝。重建摩利支天杰閣，所謂才情故能有多許也。工琴能畫。邵珏庭玘、張巨來夢鰲，咸與唱和。（《青浦詩傳》卷三一）

一○四


吳淞詞格，自玉霄、復儒後，其學不傳。文士偶一爲之，率以《尊前》、《花間》爲則，故中調、小令間有可觀，而長調俱入柳耆卿、劉龍洲之派，即湘真未能免此。國初，浙西六家未出，無有舉石帚、玉田之旨而發明之者。且沈去矜之《詞韵》、萬紅友之《詞律》，均未行世，是以音調亦多不合。今姑略採數家，以志大概。（《青浦詩傳》卷三四）





 [1]
 “陶”下二字原空缺。


 [2]
 “王”下二字原空缺。


 [3]
 “馬”下二字原空缺。


 [4]
 “三百”，原作“二百”，據《晋書·陸機傳》改。


 [5]
 “襲”字原無，據《宋史·章楶傳》補。


 [6]
 “吳”下原空缺二字。


 [7]
 “陳”下二字原空缺。


 [8]
 “紅塵”，原作“，塵紅”，據《夢窗詞》改。


 [9]
 “駕”，原作“驚”，據《夢窗詞》改。


 [10]
 “戊申”，錢謙益《列朝詩集》作“戊午”。


 [11]
 “復”上五字原空缺。


 [12]
 “八”，疑“十”之誤。


 [13]
 “建極殿”，原作“建極”，據《明史·徐階傳》改。


 [14]
 “十年”，原作“元年”，據《明史·徐階傳》改。


 [15]
 “揚子”，原作“楊子”，誤，今正。


 [16]
 “明”下一字原空缺。


 [17]
 “介介”，原作“介”，據《明史·陸樹聲傳》改。


 [18]
 “趙文”下“趙文”二字疑衍。


 [19]
 “常應俊”，原作“常自俊”，據陳子龍《自撰年譜》改。


 [20]
 “難”，疑作“灘”。


 [21]
 “七月正月”，疑“七年正月”之誤。


 [22]
 “王”下二字原空缺。


 [23]
 “蕭”下二字原空缺。


 [24]
 “殷”下二字原空缺。


 [25]
 “無”下二字原空缺。


 [26]
 “有”下七字原空缺。


 [27]
 “兄”下二宇原空缺。


 [28]
 “間”，原作“關”，據《湖海詩傳》改。


 [29]
 “構”下二字原缺。


附錄

湖海詩傳序

古人選詩者有二：一則取一代之詩，擷精華，綜宏博，並治亂興衰之故，朝章國典之大，以詩證史，有裨於知人論世，如《唐文粹》、《宋文鑒》、《元文類》所載之詩，與各史相爲表裏者是也；一則取交遊之所贈，性情之所嗜，偶有會心，輒操管而録之，以爲懷人思舊之助，人不必取其全，詩不必求其備，如元結、殷璠、高仲武、姚合之類，所謂唐人選唐詩者是也。二者義類已不同矣。

予弱冠後，出交當世名流，及洊登朝宁，揚歷四方，北至興桓，西南出滇蜀外，賢士大夫之能言者，攬環結佩，率以詩文相質證。披讀之下，往往録其最佳者，藏之篋笥，名曰《湖海詩傳》。忽忽將六十年，而予年亦八十矣。去歲自錢塘歸，發而觀之，則嚮日所録，蟲穿鼠蝕，失者十之二三，詩中之人長逝者，亦十之八九，並有聲消迹滅，無所表見者，是不得不急爲傳世也。因屬同志，編排前後，復稍加抉擇，要不失乎古人謹慎之意。共得六百餘人，編四十六卷，以科第爲次，起於康熙五十一年，迄於近日。其間布衣韋帶之士，亦以年齒約略附之，而門下士並附見焉。視《感舊》、《篋衍》二集，多至一倍有奇，亦云富矣。間以遺聞軼事，綴爲詩話，供好事者之瀏覽。雖非比於知人論世，而爲懷人思舊之助，亦庶幾元結諸公之遺。至於往時盛有詩名，而爲投契所未及者，則姑置之，蓋非欲以此盡海内之詩也。然百餘年中，士大夫之風流儒雅，與國家詩教之盛，亦可以想見其崖略，或不無有補於藝林云。

嘉慶癸亥中秋王昶書。

青浦詩傳序

乾隆辛丑、壬寅年間，余承修《青浦縣志》。一時同修之士，好誦述先民者，各以鄉先生之詩來示，蟲殘蠹蝕之餘，不下數十家。其於叢書脞説中，勾稽而摘録之，又得二百餘篇。《志》成，將各以詩歸之。念此數十家，皆無專集行世；其曾勒諸棗木者，十之一二，而棗木之亡亦久矣。任其分携散去，不可復聚，是其人情性所託，嗜好所寄，化爲冷煙蔓草，無以稍見於後世，其亦可悲也已。於是或因人以核其地，或因地以存其詩。其有本貫非吾邑，而居實在吾邑者，登之；亦有居非在吾邑，而本貫屬邑人，亦亟登之。人必爲吾邑之人，然後可爲吾邑之詩，犁然劃然，分茅設蕝，而無致借才異地之譏。考核精審，别爲詩話以記之。綦詳綦慎，蓋與《志》之作傳相等。至録其詩，凡叫囂隳突者汰之，空疏陳腐者去之，留連光景、羌無故實者裁之；牽率應酬、庸俗鄙倍，一切剟削，得人三百餘家，爲卷三十二。至以寓公來者，都爲一集，不復分類。又附以詞二卷，亦皆清虚騷雅，微婉頓挫，可以爲倚聲者法，可謂盛矣。

蓋吾鄉溪山清遠，與三吳競勝，而地偏境寂，無芬華綺麗之引。士大夫家雲煙水竹間，起居飲食，日餐湖光而吸山緑，襟懷幽曠，皆乾坤清氣所結，往往屏喧雜，愛蕭閑，勵清標，崇名節。居官以恬退相師，伏處以孤高自勵。性情學問，追古人於千載之上，從容抒寫，歸於自得。故如明中葉以後，空同、歷下、公安、竟陵，紛呶奔走，四方争附，其壇坫以此嘩世炫俗；而吾邑士大夫附麗者獨少，此固昔賢自守之高。而爲家鄉後進，讀其詩，仰企其人，當如何流連跂慕，奉爲軌則歟！

昔吾有先正，其言明且清，蓋非邱里之言，合十姓百名而爲風俗也。然則遵以爲詩學之正宗，亦無不可。成編後，復十餘年，南北數萬里，携以自隨，時有增益，考證久之，恐其復散也，因鏤之於版，志其緣起如此。

邑後學王昶撰，時乾隆甲寅秋杪，年七十有一。

清史稿·王昶傳

王昶，字德甫，江蘇青浦人。乾隆十九年進士。南巡，召試，授内閣中書，充軍機章京。三遷刑部郎中。三十二年，察治兩淮運鹽提引，前鹽運使盧見曾坐得罪，昶嘗客授見曾所，至是坐漏言奪職。雲貴總督阿桂帥師討緬甸，疏請發軍前自效。上命大學士傅恒出視師，嗣以理藩院尚書温福代阿桂，皆以昶佐幕府。温福移師討金川，昶實從，疏請叙昶勞，授吏部主事。既，復從阿桂定兩金川，再遷郎中。刑部侍郎袁守侗按事四川，上命察軍中事，還奏言昶治軍書有勞。四十一年，師凱還，擢昶鴻臚寺卿，仍充軍機章京。三遷左副都御史，外授江西按察使。數月，以憂歸。起直隸按察使，未上，移陝西按察使。

在陝西凡十年，值回田五爲亂，軍興，昶繕守具，佐治軍需，疏請清厘保甲，禁民間蓄軍器。遷雲南布政使。河南伊陽民戕知縣，竄匿陝西境未獲，昶如商州督捕，上命俟得賊詣京師覲見。昶既得賊，入謁上，自陳疲憊，乞改京職，上温旨慰遣，乃上官。以雲南銅政事重，撰《銅政全書》，求調劑補救之法。旋調江西布政使。五十四年，内遷刑部侍郎。屢命如江南、湖北讞獄。五十八年，以老乞罷，上許之，方歲暮，諭俟來歲春融歸里。昶歸，遂以“春融”名其堂。嘉慶元年，詣京師賀内禪，與千叟宴。四年，復詣京師謁高宗梓宫。十一年，卒。

昶工詩古文辭，通經。讀朱子書，兼及薛瑄、王守仁諸家之學。搜採金石，平選詩文詞，著述傳於世。

（《清史稿》卷三○五）


人名音序索引


A



阿


　　～桂


B



包


　　～爾庚


畢


　　～大生

　　～沅


C



蔡


　　～德晉

　　～瓏


曹


　　～秉鈞

　　～仁虎

　　～時信

　　～時中

　　～錫寶

　　～學閔

　　～知白


陳


　　～昂

　　～浩

　　～繼儒

　　～鴻寶

　　～黃中

　　～朗

　　～韶

　　～繩祖

　　～樹華

　　～允平

　　～章

　　～兆侖

　　～子龍

　　～撰

　　～焯


程


　　～際盛

　　～晋芳

　　～景伊

　　～夢湘

　　～夢星

　　～之章


褚


　　～啟宗

　　～廷璋

　　～寅亮


儲


　　～麟趾

　　～秘書


D



達


　　～澄


戴


　　～亨


董


　　～潮

　　～黃

　　～元度

　　～詔


杜


　　～昌丁


竇


　　～光鼐


F



法


　　～式善


范


　　～濂


方


　　～薰


馮


　　～集梧

　　～敏昌

　　～遷

　　～應榴


符


　　～曾


G



高


　　～文照


葛


　　～景中


郭


　　～麐


過


　　～春山


顧


　　～棟高

　　～光旭

　　～姒

　　～張思

　　～震


H



杭


　　～世駿


何


　　～道生

　　～其偉

　　～青

　　～三畏


洪


　　～都

　　～亮吉

　　～樸


胡


　　～鳴玉


華


　　～玉淳


黃


　　～景仁

　　～易

　　～之紀

　　～朱芾


惠


　　～棟


J



紀


　　～昀


江


　　～春

　　～德量

　　～立

　　～昱


姜


　　～恭壽


蒋


　　～炯

　　～士銓

前言

一、沈德潛生平

沈德潛（一六七三—一七六九），字確士，號歸愚，江南長洲（今江蘇蘇州）人。乾隆乙未（一七三九）進士，官至內閣學士、禮部侍郎。乾隆第二次南巡時（一七五七）賜禮部尚書，卒諡文慤。沈德潛早年困於科場，六十七歲方舉進士，入仕後並無顯著政績，然詩頗爲乾隆看重。沈德潛在《唐詩別裁集》、《古詩源》、《明詩別裁集》、《清詩別裁集》和《宋金三家詩選》中對歷代詩人在詩歌史上的地位、各種詩體的典範作品以及詩歌的創作鑒賞發表了許多精彩的意見，作於雍正九年（一七三一）的《說詩晬語》以詩話方式對早年詩學主張進行系統歸納，代表了清代格調派的詩學主張，頗爲後世所重。

（一）少年讀書（一六七三—一六九四）

沈德潛出生在江蘇一個普通的讀書人之家。祖上沒有顯赫的功名，祖父沈欽圻（？ —一六八〇）字得輿，號種花農。明諸生，擅詩。沈德潛《先祖行狀》云：“生平詩不一格，初喜模劉隨州，中年感時傷亂，師杜少陵，後出入於樂天、劍南。”（《歸愚文鈔》卷二十）沈欽圻入清不仕，《行狀》載其臨終語曰：“我家德薄，富貴功名不汝望，惟鄉里稱善人，願足矣。”體現出江南士人普遍不與清廷合作的心態。父沈鍾彥（一六五四—一七一九）字美初，遵從父命，以布衣終生。可知沈欽圻和沈鍾彥皆爲儒家傳統士人，沈德潛生活在這種濃鬰的儒家文化氛圍之中，對其論詩是有一定影響的。

沈欽圻去世之後，政治形勢漸趨穩定，清政府一改此前的文化高壓政策，大力推崇文教。康熙十八年（一六七九）舉行博學鴻詞試並編訂《明史》，陳維崧、朱彝尊等相繼出仕，黃宗羲也委派門生萬斯同、子黃百家進京參與《明史》編纂，清政權漸被士人接納。在這種時風下，沈鍾彥先後延請施燦和蔣濟選教授沈德潛時文。康熙三十三年（一六九四），二十二歲的沈德潛被錄爲長洲博士弟子。

沈德潛幼年即表現出一定的作詩天賦，《自撰年譜》云：“五歲，初識字，先祖教以平上去入之聲及一切諧聲、會意、轉注，略能領悟。”“六歲，初讀書，先祖問以平上去入及某平聲下有入，某平聲下無入，一一應對。又問：‘何以無入？’曰：‘去聲下不能有聲也。’先祖曰：‘是兒他日可成詩人。’”不過，在時人觀念中，作詩有礙科舉，故沈德潛師長對賦詩並不鼓勵，《自訂年譜》記載道：“年十八，時文、八家間讀，曾詠絕句四章。師（施燦）止之曰：‘勿荒正業，俟時藝工以博風雅之趣可也。’”直至取得秀才，方繼續爲詩。

（二）困於科場（一六九五—一七三八）

取得秀才之後，沈德潛以坐館爲生，並積極參與當地詩壇活動。康熙三十七年（一六九八）四月，在詩友張維岳的帶領下拜葉燮爲師。康熙四十年（一七〇一），沈德潛到尤鳴佩家坐館，爲尤鳴佩堂兄尤珍所欣賞。尤珍（一六四七—一七二一），字謹庸，號滄湄。尤侗之子，與王士禛關係尤善，以詩名於時。沈德潛《自訂年譜》云：“年三十，滄湄先生每以索和，見予《吳江道中》詩有‘湖寬雲作岸，邑小市侵橋’句曰：‘何減劉文房？’見《和亦園書興》詩有‘半壁夕陽山雨歇，一池新漲水禽來’句曰：‘何減許丁卯？’”其《王新城尚書寄書尤滄湄宮贊，書中垂問鄙人，云：“橫山門下尚有詩人。”不勝今昔之感，末並述去官之由，云與橫山同受某公中傷，此新城病中口授語也。感賦四章，末章兼志哀輓》也表明尤珍曾把沈德潛的詩作寄給了王士禛，王士禛回憶了與葉燮的交往，並對沈德潛稱贊有加。這些前輩詩人對沈德潛的褒獎，無疑給年輕的詩人帶來莫大的鼓勵。

沈德潛康熙五十四年（一七一五）應方還之聘來到方家坐館。《清史稿·文苑傳》云：“殿元，字蒙章。康熙三年進士。歷知剡城、江寧等縣。置祭田以贍兄弟，而自攜長子還、次子朝僑寓蘇州。父子皆有詩名。所稱‘嶺南七子’，幷其二子數之也。殿元著《九谷集》；還，《靈州集》；朝，《勺園集》。”（卷四八四，頁一五二四）方殿元兩子皆好詩，有詩名。方還字蓂朔，方殿元長子。沈德潛《方蓂朔靈洲詩集序》云：“吾友方子蓂朔爲九谷先生長子，九谷雄長南粤，所著《環書》自成一子。詩文集鴻麗渾厚，蒼然蔚然，故其教子，直令其不讀唐以後書。蓂朔少歲耳目擩染，每在《選》、《騷》，一切西崑、西江、劍南、石湖、四靈諸體，詩人所奉爲鴻寶者，從未遊目。”（《歸愚文鈔》卷十三）方朝字東華，一字寄亭，晚號芬靈野人，方殿元次子。沈德潛《方東華勺湖集序》云：“詩自《風》、《騷》後，漢、魏至盛唐時吟誦，元和以後亦不與。故所成詩文，無一切纖佻柔靡之習，而於詩學尤深。”（《歸愚文鈔餘集》卷一）在方家坐館對沈德潛宗唐思想的形成有決定性的影響，當時吳中宗宋之風頗爲濃厚，方家崇漢、魏、盛唐，沈德潛在這裏遇到了難得的知音。《唐詩別裁集》正是在這個背景下編撰的，這是沈德潛系列詩歌選本的第一部，奠定了沈氏詩學的基調。

《唐詩別裁集》於康熙五十六年（一七一七）完成之後，沈德潛即編選《古詩源》，對唐前詩歌精心選評，康熙五十八年（一七一九）完成。通過這兩個選本，沈德潛建立了推尊漢、魏、盛唐，重歸七子格調立場的論詩體系。

康熙五十九年（一七二〇），沈德潛與方還、方朝、張畹、張釴、尤依、毛櫥杞、洪鈞、沈用濟、周準等結北郭詩社。北郭詩社存在約兩年。在此之前，沈德潛與這些詩友們即常在方家論詩。從詩學宗旨來看，詩社諸人均有明顯的宗唐傾向，並有意區別於當時吳中的宗宋之風。

雍正三年（一七二五），沈德潛開始選編《明詩別裁集》。在序中，沈德潛認爲陳子龍等人所編《皇明詩選》對嘉靖以下之詩選擇不當；錢謙益《列朝詩集》抨擊七子、雲間，獨標孟陽，存在門戶之見；朱彝尊《明詩綜》雖無門戶之見，但雜出錯陳，不利於學詩辨明源流正變。從選詩意圖而言，沈德潛認爲明代二百七十餘年中，詩歌發展有升降盛衰之別，故立足於宗旨、格調和神韻對明詩的發展進行梳理。這種選詩觀念與《唐詩別裁集》、《古詩源》是一致的。

編選《明詩別裁集》期間，沈德潛在雍正九年（一七三一）正月至三月完成了《說詩晬語》。之所以能在短期內成書，乃是此書衹是把《古詩源》、《唐詩別裁集》和《明詩別裁集》相關論述加以整理歸納並略微增刪而成，是沈德潛對早期詩學思想的系統概括。

此期沈德潛飽受科場之困。沈氏一生歷經十六次鄉試失利，痛苦、無奈甚至絕望是不難想像的。其《行路難》云：“客歌長歌聲亦長，客歌短歌聲亦短。成名須當少年時，毋令秋霜鏡中滿。昔爲明堂詩，亦擬長楊賦。賦剪秋空雲，詩浥金莖露。巧手織成錦繡段，三年空掛珊瑚樹。出門偶逢鄉里兒，金多位高志氣舒。歸家便欲焚筆硯，還聞武帝慕相如。詞賦爛漫復何益，致君更有萬言書。可憐不逢楊得意，白首下帷空躊躇。”（《竹嘯軒詩鈔》卷二）慨嘆自己不被君主所賞。隨着一次又一次鄉試的失利，沈德潛也由自信、悲傷變得失望、無奈，甚至不乏退隱之意。《六十初度》云：“昔我五十時，身留卞山村。與客日賦詩，取樂無昏晨。今年屆六十，高枕靈巖雲。中間歲月駛，恍似波流奔。往時覉旅客，半已爲陳人。而我幸好在，鬚髪俱如銀。景短念自長，道蘊蘄探真。自傷衰朽質，官骸漸眵昏。世味雖已踈，理趣仍難親。還思假我年，勿使終無聞。”（《歸愚詩鈔》卷六）壯年兼濟天下之豪情已經蕩然無存。

盡管困於科場，但沈德潛詩名漸著，與達官顯宦的交流漸漸增加。康熙五十七年（一七一八），沈德潛到魏荔彤家坐館。魏荔彤，字念庭，直隸柏鄉人。魏裔介之子，魏裔介曾任吏部尚書，保和殿大學士，進太子太傅。魏荔彤此時在江南任觀察史。兩人情誼非同尋常，《歸愚詩鈔》有《簡魏念庭憲副》、《寄魏念庭憲副》、《過柏鄉魏氏懷念庭觀察》等詩，直到晚年沈德潛還憶起兩人的友誼。雍正二年（一七二四），沈德潛到蘇州知府溫而遜家坐館。此年，浙江巡撫李馥去職寓吳，特向沈德潛索要詩稿。雍正九年（一七三一）三月，浙江總督李衛聘沈德潛參與修訂《浙江通志》，參與者如沈翼機、傅玉露、陸奎勳等均爲歸里顯宦，惟沈德潛以諸生身份參與此事。雍正十二年（一七三四），長洲縣令沈光曾薦沈德潛參加博學鴻詞。可知沈德潛在吳中聲譽日著，詩學影響力漸增。

（三）京師爲官（一七三八—一七四九）

乾隆三年（一七三八）沈德潛中舉，仕途的陰霾好像完全涤去。不但進士考試異常順利，還被選入庶常館。乾隆七年（一七四二）散館，沈德潛被授予編修，乾隆帝看到這位須眉皓白的老人，才知道他就是江南老名士，命和《消夏十咏》，此後對其特加優待。乾隆八年（一七四三）三月，晉左春坊左中允，五月，晉翰林院侍讀，六月，晉左庶子掌坊，九月，晉侍講學士，十二月，授日講起居注官。乾隆九年（一七四四）六月，晉詹事府少詹事，並任湖北正主考。乾隆十年（一七四五）月，晉詹事府詹事。乾隆十一年（一七四六）三月，授內閣學士。乾隆十二年（一七四七）六月，命入上書房輔導諸皇子，授禮部侍郎。乾隆十三年（一七四八），沈德潛患病，次年歸里。

京師十年，是沈德潛人生的一個轉折點，之前他不過是江南一位名士，而今一躍而爲乾隆帝的文學侍從。乾隆號稱十全老人，對自己的文治武功十分自負，尤喜與臣子倡和。此期沈德潛創作了大量應和詩，多講究用典，字字求工，用韻謹嚴，說教意味十足。後來袁枚譏諷沈德潛有“襃衣大袑”氣象，用來指這時期的創作可謂恰當。不過，沈德潛詩學思想並無明顯變化，反而由於此時的地位，使他的文學思想披上了官方的外衣，進而影響整個文壇。

乾隆十一年（一七四六），沈德潛回鄉葬親，乾隆以詩餞別：“我愛德潛德，淳風挹古初。從來稱晚達，差未負耽書。方藉通元筆，胡懸韋孟車。其如感風木，暫許返林閩。南國欣歸陸，東門漫擬疏。江鄉春興懶，能不憶金除？”（《沈德潛給假葬親詩以餞之》，《清詩紀事》乾隆朝卷，頁一一五四）乾隆十四年（一七四九），沈德潛因病辭職歸里，在離京之前，乾隆將自己的十四冊詩集讓他修改潤色，云：“朕與德潛以詩始，亦以詩終。”並賜詩曰：“清時舊寒士，吳下老詩翁。向每誦新句，猶然見古風。行歌非杜誤，晚達勝郊窮。三載春卿署，扁舟故國鴻。還朝嘉爾信，毓德啟兒蒙。辭老思蓴碧，遺榮解組紅。豈能頻強起，且以風謙沖。近稿經商榷，相知見始終。”（《侍郎沈德潛以能詩受知，因命編校御極以來詩集，既竣事，念其年將八秩，許之歸老吳中，賦此以賜》，《清詩紀事》乾隆朝卷，頁一一五五）乾隆所爲，恐怕衹是政治家常用的策略，借褒獎沈德潛來提倡崇儒學古的文化氛圍，但客觀上極大地提高了沈德潛詩壇的影響力。

（四）歸里賦閑（一七四九—一七六九）

歸里之後，沈德潛仍與乾隆保持著密切聯係。十六年（一七五一）、二十二年（一七五七）、二十七年（一七六二）、三十年（一七六五）乾隆四次南巡，十六年（一七五二）、二十六年（一七六一）沈德潛兩次入京祝皇太后壽，乾隆都接見沈德潛，仍舊讓沈德潛校閱御製詩集，且爲沈德潛的詩集做序，譽爲“遠陶鑄乎李、杜，而近伯仲乎高、王”，使沈德潛在詩壇的影響力繼續擴大。

歸里時期，有兩件事頗引人注意：一是應江蘇巡撫王師之邀，沈德潛於乾隆十六年（一七五一）出任紫陽書院院長，直至去世。沈德潛之前院長爲王峻，之後有錢大昕。沈德潛執掌書院之時，乾嘉學派的許多大師如王鳴盛、戴震、王昶、錢大昕都曾入院學習，從這裏踏上仕途，他們後來的顯赫地位也壯大了沈德潛爲首的格調派的聲勢。二是與袁枚的交往。和沈德潛相似，袁枚幼年家境貧困，亦喜爲詩。乾隆元年兩人被薦舉參加博學鴻詞，一同落榜，又同時於乾隆四年（一七三九）考中進士，同入庶常館。但散館之後，袁枚外放爲官，沈德潛留館，在京任職。乾隆十四年（一七四九），沈德潛因病歸里，袁枚也辭官居於隨園。由於有同年之誼，又均以詩聞名，故交往比較頻繁。《小倉山房詩集》共有十首詩專爲沈德潛而作，《沈歸愚全集》中也有六首與袁枚的應和詩。袁枚以李白、賀知章、張昭喻沈德潛，“詩律長城在，群兒莫詆呵”，對沈德潛頗爲推崇。從私交來看，李果、許廷鑅、薛雪、汪俊等人都是兩人共同的詩友。總之，兩人相互推許，私交顯得頗爲密切。

沈德潛歸里之後的詩學活動主要是編選《國朝詩別裁集》、《宋金三家詩選》，修訂《唐詩別裁集》。《國朝詩別裁集》保留了清代前期許多不太著名的詩人的作品，特別是和沈德潛早年相識之人，這是研究沈德潛和清代前期詩壇的重要資料。時值文字獄頻發的乾隆中期，此選卻以錢謙益冠首及入選錢名世，頗犯時忌，不過乾隆衹是令加以改正，並未深究。《宋金三家詩選》是沈德潛最後一部詩歌選本，入選蘇軾、陸游和元好問。沈德潛於乾隆三十四年（一七六九）九月驟然去世，蘇軾作品未及評點。此選並未改變沈德潛一貫的宗唐貶宋的詩學主張，而是爲了迎合《御選唐宋詩醇》等官方選本，站在儒家詩教立場，對三家詩有所接受。沈德潛在乾隆二十八年（一七六三）對《唐詩別裁集》進行了增訂，對儒家詩教傳統大爲強調，並對中晚唐詩人有所接納，這兩點也正是明清格調派的主要區別所在。

綜觀沈德潛的一生，其經歷頗有傳奇性。一是享年九十七歲，極爲長壽；二是參加歲試、科試幾十次，鄉試十七次，應博學鴻詞兩次，其仕途可謂艱難。但是，他又在中進士之後短短幾年官居二品，仕途通達，並從政治上確立了詩壇盟主的地位；三是與皇帝關係密切。乾隆自稱與沈德潛以詩始以詩終，並爲沈德潛文集作序，譽之爲高啟、王士禛，確立了沈德潛在詩壇的盟主地位；四是沈德潛去世不久被扑碑奪去謚號。其經歷在中國古代詩人中是相當獨特的。


二、沈德潛詩學思想

沈德潛詩學呈現出鮮明的儒家色彩，且貫穿其詩學思想發展的始終。儒家詩論首重詩歌的政治教化作用，沈德潛論詩，一直堅持宗旨、格調和神韻的綜合。其《唐詩別裁集序》曰：“既審其宗旨，復觀其體裁，徐諷其音節，未嘗立異，不求苟同，大約去淫濫以歸雅正，于古人所云微而婉、和而莊者，庶幾一合焉。此微意所存也。”這種作法與七子派大不相同。陳子龍《皇明詩選序》談及選詩標準時道：“攬其色矣，必準繩以觀其體；符其格矣，必吟誦以求其音；協其調矣，必淵思以研其旨。大較去淫濫而歸雅正，以合于古者九德六詩之旨。”主要從體、音、旨三個方面來選詩，最先考察的是體裁和音節，之後爲審查宗旨，這正是七子派格調論詩最鮮明的特徵。沈德潛則是先審宗旨、繼論規格、最後以神韻衡量詩作。所謂“審宗旨”，即是以儒家傳統作爲衡量作品的首要標準。從早期的《唐詩別裁集》、《古詩源》到晚年所編《清詩別裁集》、《宋金三家詩選》，其對作品的選擇和典範的推崇無不貫穿著“詩教”標準，具體表現爲以下兩個方面：

首先是強調詩歌反映現實。重視詩歌的現實內容是我國詩學的悠久傳統，傳統詩論認爲詩歌與社會政治是相當吻合的，詩可以觀社會之盛衰。故後世基於儒家傳統論詩，均重“詩可以觀”的現實主義傳統。從沈德潛詩歌選本對作品的選評來看，沈德潛所推崇的歷代典範不是格調是否繼承漢魏盛唐的傳統，而是用“實事”、“實錄”這樣的讚語，從內容的角度稱讚這些作品真實地反映了社會現實。沈德潛非常推重曹操，有意把他和曹植進行區別，多次以“漢末實錄”、“以樂府寫時事”評價其詩作，正是由於曹操更好地繼承了漢樂府“感於哀樂，緣事而發”的現實主義精神。至於其對六朝民間樂府的選擇、對杜甫、陸游、元好問、明七子四大家、清初詩人的選評，均側重於分析作品對個人遭遇、政治弊端和民生疾苦的反映，儒家詩教標準是貫穿始終的。

其次是重視情感的雅化。長期以來詩學界多把“詩言志”和“詩緣情”看做兩種對立的文學觀。但從早期一些材料來看，情、志內涵頗有共通之處。從後世詩學的論爭來看，各家對詩的本質特點爭論的焦點不在真僞，而是雅俗。袁枚云：“詩寫性情，唯吾所適。”（《隨園詩話》卷一，頁三）又云：“凡古人已亡之作，後人補之，卒不能佳：由無性情故也。束皙補《由庚》，元次山補《咸英》、《九淵》，皮日休補《九夏》，裴光庭補《新宮》、《茅鴟》：其詞雖在，後人讀之者寡矣。”（《隨園詩話》卷二，頁三五）認爲好詩的標準在於真假而不關雅俗。沈德潛論詩同樣主張表達性情的真實，但又指出情感的內涵必須起到積極的現實作用，與詩教相合，即“真”與“雅”的統一。故清代論詩，性靈派常指責格調派虛假，格調派則譏諷性靈派俚俗。在評選歷代典範時，沈德潛尤重闡發詩篇所蘊含的崇高之情，對那些“溫柔鄉語”的個人私情是極力排斥的。

應該說，就詩歌內容而言，沈德潛排斥那些有違儒家詩教的個人私情，提倡情感要沉淀、淨化，這是清代中期以沈德潛爲代表的格調派和以袁枚爲代表的性靈派詩學理論的根本差異所在。沈德潛遵從儒家詩教並不意味著對藝術特徵的忽略，也並未像乾隆所言：“詩者何，忠孝而已耳。離忠孝而言詩，吾不知其爲詩也。”（《御製沈德潛選國朝詩別裁集序》）徒然視詩歌爲政治統治的工具。沈德潛選評詩歌能夠兼顧詩歌的思想內容和藝術審美特徵，這正是其詩選流傳深遠的重要原因。

與強調詩歌的政教作用相聯繫，沈德潛在詩歌的表現方式上主張溫柔敦厚與比興手法。“比興”是中國古代含義頗爲複雜的一個詩學範疇，鄭玄在《周禮·大師注》中認爲：“比，見今之失，不敢斥言，取比類以言之；興，見今之美，嫌於媚諛，取善事以喻勸之。”（《周禮注疏》卷二十三，頁七九六）將感情傾向和比興聯繫起來。但從漢人具體的解《詩》語境中，可以發現漢人所謂的興，實爲比喻或譬喻。如《毛傳》釋《關雎》首二句曰：“興也。關關，和聲也；雎鳩，王雎也。鳥摯而有別……後妃說樂君子之德，無不和諧，又不淫其色，慎固幽深，若關雎之有別焉，然後可以風化天下。”（《毛詩正義》卷一之一，頁二七三）鄭玄箋更明確地指出：“興是譬諭之名。意有不盡，故題曰興。他皆倣此。”（《毛詩正義》卷一之一，頁二七三）鍾嶸之後，詩壇論比興開始重視其藝術審美效果。其《詩品序》曰：“文已盡而意有餘，興也；因物喻志，比也。”（《詩品集注》，頁三九）明代李東陽則明確論述了比興與審美效果的關係，其《懷麓堂詩話》曰：“所謂比與興者，皆託物寓情而爲之者也。蓋正言直述，則易於窮盡，而難於感發。惟有所寓託，形容摹寫，反復諷詠，以俟人之自得，言有盡而意無窮，則神爽飛動，手舞足蹈而不自覺。此詩之所以貴情思而輕事實也。”（《懷麓堂詩話校釋》，頁八〇）認爲“正言直述”的表達“難於感發”讀者，故詩人需用比興手法。沈德潛繼承葉燮詩論，指出詩歌內容不外乎敍事、說理和抒情三個方面，但表達方式卻貴在“托物連類”、“借物引懷”，顯然沈氏所言比興也側重韻味深長、含蓄不盡的審美效果。

應該說，沈德潛對儒家傳統詩論的尊崇是極爲全面的，既重詩歌的政教作用，又反復重申“溫柔敦厚”詩教傳統和《詩經》常用的比興手法。雖然沈德潛一再明示“恐失溫柔敦厚之旨”（《清詩別裁集·凡例》）但在具體的論述中，他對一些無關政教的詩作也加以推崇，可知其論詩比較寬泛，並不把儒家詩論視爲惟一標準。

沈德潛常被視爲格調派的代表，格調論的基本特徵是重視對體制的分析，通過考察前代創作來總結各種詩體的體制規範和審美特徵，尋求具有“本色”之美的“第一義”作品，爲後學指明師法對象和悟入途徑。

“格調”作爲一個範疇，其基本含義指詩歌的藝術風貌，接近於“風格”的內涵。就常人的閱讀經驗而言，最先感受到的是淺層的格律聲調，之後體會深層的藝術風貌。正如胡應麟所言：“作詩大要不過二端：體格聲調，興象風神而已。體格聲調有則可循，興象風神無方可執。故作者但求體正格高，聲雄調鬯；積習之久，矜持盡化，形迹俱融，興象風神，自爾超邁。譬則鏡花水月，體格聲調，水與鏡也；興象風神，月與花也。必水澄鏡朗，然後花月宛然。”（《詩藪》内编卷五，頁一〇〇）在表達這一概念時，格調派詩論家往往用“體”這一範疇來表示，故明七子與沈德潛皆重視“辨體”。通過辨體，七子派把漢魏古詩和盛唐近體視爲“第一義”，確立了古詩尊漢魏、近體宗盛唐的基本主張。這種詩論的長處是改變了唐宋以來以境象批評爲重點的特點，開始以體式批評爲核心，對揭示中國詩歌發展的歷程起到了積極作用。當然也存在一些缺陷，一旦過於注重體格聲調這些形式要素，其對詩人身世、時代精神等其他方面難免會有所忽略。

沈德潛是通過《古詩源》、《唐詩別裁集》等選本對各期詩作詳加考辨，並在《說詩晬語》中對各種詩體的源流發展、代表詩人和體制特點進行系統論述。在論詩方法上，沈德潛與明七子基本一致，只是在“第一義”的認定上存在著明顯的不同。沈德潛所樹立的正宗典範於古體詩對六朝詩人多有接納，近體詩則吸收了相當多的中晚唐詩人，突破了明七子“古體宗漢魏、近體宗盛唐”的極端復古主張。由於其對近體詩的重視，在評價謝朓等南朝詩人時，對他們詩作所呈現的近體風格特點同樣寬容。此外，沈德潛對傳統高格的尊奉態度和藝術審美效果的論述也有自己的特色。

就尊體而言，沈德潛心目中的正體比明七子更加寬泛。比如成熟于唐代的七律一體，大致有兩種風格：一是從初唐沈、宋到盛唐王、孟、高、岑等人所形成的氣格高華一派，內容側重贈別、遊賞；二是杜甫爲代表的沉鬱頓挫一派，側重懷古、詠史。在關於唐人七律壓卷之作的爭論中，何景明曾把沈佺期“盧家少婦郁金堂”推爲第一，明顯把前者視爲正格。後七子則不然，獨推杜甫《登高》爲七律第一，立場已經有所變化。沈德潛則對這兩種風格兼容並取。在各種詩體的論述中，沈德潛頗能得劉勰《文心雕龍》通變觀之真諦，既主張尊重各種詩體在長期發展中漸次形成的基本原則和方法，同時又強調在作品風貌氣質和藝術表現方面善於創新。

在考察宗旨和格調之後，沈德潛也重視神韻的標準。神韻論詩，明代胡應麟《詩藪》和清代王士禛均大加提倡。沈德潛論詩注重神韻，乃是對王士禛詩學的繼承和發展，也是其論詩不同於明七子的最重要表現。神韻要求寫出事物的最本質特徵。“形”指人們直觀所看到事物的現象，“神”指事物本質特徵，凡是具有神韻的詩作一定是通過外形的描寫使人真切感受到所描寫的對象，做到“以形寫神”。在沈德潛看來，能否傳達出事物的“神”是詩歌成敗的關鍵。神韻還意味著審美效果的含蓄不盡。沈德潛在《唐詩別裁集序》中說王氏《唐賢三昧集》“蓋味在鹽酸外也”，正是重述神韻重在韻味深遠的特徵。

總體來看，沈德潛的格調論與明七子有著密切的聯繫，他們都是在古體和近體詩兩大體系並驅而行的創作背景下，爲學詩者所樹立的正宗和典範。正宗的確立需要考察各期創作，歸納整理各種詩體在發展流變過程中所形成的傳統審美特徵，這一過程正是詩歌史的建構。從當代人所書寫的文學史來看，其間吸收最多的仍是明清格調派論述，可見格調論對後世巨大而深遠的影響。不過沈德潛所代表的清代格調論和明七子格調論相比，至少有三個不同：首先，沈德潛主張格調時並不廢棄儒家詩學傳統，郭紹虞先生說：“昔人之述歸愚詩論者，或舉其溫柔敦厚，或稱其重在格調，實則僅得其一端，歸愚詩論，本是兼此二義的。”（《中国文学批评史》下卷，頁五〇八）由於儒家關注現實、注重政治功用的傳統，因此沈德潛格調論能夠避免七子派常見的膚闊之弊。其次，在正宗的確立上，明七子最推崇前世高格，他們所建構的價值體系是格以代降，體以日衰，因此第一義的正宗皆爲最早之作，故復古意味十足。沈德潛由於受到清初至葉燮以來注重新變思想的影響，在正宗的確立上吸收了中晚唐之作，並指出宋代直至明清皆有符合正宗的典範作品，大大拓展了師法對象。再次，同爲學古，明七子以神似古人作爲最高追求，易導致復古有餘、創新不足。沈德潛是以“神韻”作爲最終境界，倡導生動傳神和縹緲悠遠的審美效果，能夠部分彌補復古之弊。


三、《說詩晬語》版本及其理論體系

《說詩晬語》刻本甚夥，據蔣寅先生考察，有乾隆十六年（一七五一）刊《歸愚詩文鈔》附刊本、乾隆間刊本《南巡詩》第一冊、詩觸本、嘉慶三年（一七九七）刊本、日本文政十三年（一八三〇）江戶須原屋伊八刊本、道光六年（一八二六）皇都溫故堂刊本、道光十五年（一八三五）刊青照堂叢書三編（一卷）、光緒四年（一八七八）刊宏遠堂叢書本、國朝名人著述叢編本、光緒九年（一八八三）刊嘯園叢書本、談藝珠叢本、詩法萃編本、玉雞苗館叢書本、螢雪軒叢書本、三家詩話選本（一卷）、四部備要本、臺灣弘道印書館詩話叢刊本、香港志豪印刷公司一九七八年版蘇文櫂詮評本、人民文學出版社一九七九年版中國古典文學理論批評專著選輯本、臺灣新文豐出版社公司叢書集成續編本（一卷）。（蔣寅《清詩話考》，頁三一四—三一五）此外，尚有乾隆十八年（一七五三）教忠堂刻《沈歸愚全集》本、民國五年（一九一六）年上海文明書局版《清詩話》本、民國十六年（一九二七）上海醫學書局版《清詩話》本（文明書局與醫學書局版完全相同）、上海古籍出版社一九七八年版《清詩話》本等。

以上版本中，就卷數而言，有二卷與一卷之別。《說詩晬語》早期刻本均爲上下二卷，應是此書原貌。後世青照堂叢書本、三家詩話本和叢書集成本均爲一卷，並不符合沈德潛本意。

就文字而言，《沈歸愚全集》本校勘最精，除第五條“[image: ]
 然無有”的“[image: ]
 ”字可能是“枵”的異體外，其他均無訛誤。後世版本均不同程度存在校勘不精的情況，尤以嘉慶刻本爲甚。

就條目而言，據《沈歸愚全集》本，此書上卷應爲一百二十二條，下卷爲九十六條，共二百一十八條。各條目的區分采用古籍常見的另起一行的方式，如果某條之後沒有空格，就在最後一字的左下加符號“∟”以示區分。個別條目內容較多，沈德潛有時用符號“○”來劃分層次。後世整理者所標示的條目的數量各不相同，如《清詩話》本上卷作一百二十七條，下卷作九十九條；霍松林先生校注本上卷做一百二十二條，下數作九十五條；蘇文擢先生詮評本上卷作一百二十六條，下卷做九十九條，這種差異可能是整理者對這兩個符號的失察而導致的。

《說詩晬語》不同於側重閑談的傳統詩話，而是具有相對嚴密的理論體系。卷上前十一條爲總論，涉及詩歌性質、宗旨及沈德潛崇尚儒家詩學傳傳統的詩學立場。第十二條論上古歌謠。十三至三十六條論《詩經》體制風格、藝術特色及其典範作用。第三十七至四十三條論楚辭的體制風格及其藝術特色。以上兩部分是對“風騷”傳統的詳細闡釋。第四十四至四十六條論樂府，第四十七條論四言詩。第四十八至八十條論從漢至唐五言古詩之流變。第八十一至九十六條論由漢至唐七言古詩之流變。第九十七至一百零六條論唐代五言律詩之流變。第一百零七至一百一十四條論唐代七言律詩之流變。第一百一十五條論排律。第一百一十六至一百二十二條論唐代絕句之流變。以上爲上卷，前四十三條爲沈德潛詩學宗旨，先總述，然後結合《詩經》、楚辭加以具體闡述。第四十四條後辨別各種詩體在唐前的流變，沿襲明七子“辨體”思路，爲學者指明學詩門徑。

下卷第一至二十九條論宋、金、元、明詩之發展，一改卷上分體論述的方式，以時間爲序論述了四個朝代著名詩人創作之得失。第三十至三十八條論詩歌如何立意，大意謂貴真、貴新。第三十九至四十九條論不同題材詩歌的作法。第五十一至七十條論用字、用韻、對仗，也是注重有所創新，但又不可完全背離傳統。第七十一至第七十七條論如何進行詩歌批評。第七十八至八十一條論前代著名唐詩選本之得失。第八十二至第八十五條論詩人之修養。第八十六至九十六條爲考證，指出如何正確理解詩歌。綜合來看，下卷主要考察了宋、金、元、明四個時代的詩歌流變，然後對詩歌創作、詩歌編選、詩歌批評進行系統解說。綜合全書可知，《說詩晬語》比較明顯地繼承了嚴羽《滄浪詩話》所開創的詩話傳統，呈現出體系嚴密、規模宏大、理論深刻的特點。

《說詩晬語》舊有大陸霍松林先生校注本和臺灣蘇文擢先生詮評本。霍著成於一九六四年，一九七九年由人民文學出版社刊行，收入郭紹虞先生主編“中國古典文學理論批評專著選輯”。霍先生比較重視引語的出處和有參考意義的材料，但過於簡略。限於體例，霍先生未對《說詩晬語》衆多論斷加以闡釋，讀者無從理解諸多論斷的理論淵源和詩學內涵。蘇氏詮評本一九七八年由臺灣文史哲出版社刊行，一九八五年修訂再版。此書以乾隆教忠堂家刻本爲底本，參以朱琰詩觸本、葛元煦嘯園叢書本和朝鮮皇都書林翻刻本，並偶爾引述朝鮮青照堂本李元春評語、日本螢雪軒本近籐元粹評語。蘇著重在探究《說詩晬語》理論之淵源，並對沈氏所論加以辨正評騭，理論闡釋稍詳。但蘇著也存在注釋過於簡略的不足，對個別條目的理論闡釋不夠準確深刻。鑒於《說詩晬語》的巨大理論價值，筆者欲對此書重新加以注釋，以便更好地理解並吸收沈德潛詩學的精華。


例言

一、本書以乾隆十八年（一七五三）教忠堂刻《沈歸愚全集》本爲底本，與嘉慶三年（一七九七）單刊本（簡稱嘉慶本）、道光十五年（一八三五）刊青照堂叢書本（簡稱青照堂本）、光緒九年（一八八三）刊嘯園叢書本（簡稱嘯園本）、玉雞苗館叢書本（簡稱玉雞苗館本）、民國五年（一九一六）年上海文明書局刊《清詩話》本（簡稱民國五年清詩話本）、民國九年（一九二〇）四部備要本（簡稱備要本）和上海古籍一九七八年版《清詩話》本（簡稱一九七八年清詩話本）互校，凡有異文，均作校語。其中異體字、通假字徑直改正，不再出校。

二、本書標點，參考人民文學出版社一九七九年版霍松林先生校注本。

三、注釋爲重要論詩術語、人名之解釋及詩句、典故之出處，爲使讀者參看方便，節省翻檢之勞，徵引稍詳。

四、箋語重在說明《說詩晬語》理論之淵源。首列沈氏文集、詩選相關論述，次列前人或時人相關論述。箋中所引沈氏著作，均不具名。

五、案語爲《說詩晬語》相關條目理論內涵的分析，側重於補充說明、評定得失及綜述相關研究。因學力所限，淺陋謬誤誠不可免，希望能引起對相關問題的深入研究。

六、文中徵引文獻如有卷數與頁碼，均明確標出，以便復核。

王宏林

二○一○年十二月


原序

辛亥
 
[1]

 春，讀書小白陽山
 
[2]

 之僧舍，塵氛退避，日在雲光嵐翠中，几上有山，不必開門見山也。寺僧
 
[3]

 有叩作詩指者，時適坐古松亂石間，聞鳴鳥弄晴，流泉赴壑，天風送謖謖聲，似唱似答。謂僧曰：“此詩歌元聲，爾我共得之乎！”僧相視而笑。既復乞疏源流升降之故，重卻其請，每鐘殘鐙炧候，有觸即書。或准古賢，或抽心緒，時日既積，紙墨遂多。命曰“晬語”，擬之試兒晬盤，遇物雜陳，略無詮
 
①

 次也，然俱落語言文字跡
 
[5]

 矣。歸愚沈德潛題於聽松閣。


【箋】


《六十初度》：昔我五十時，身留卞山村。與客日賦詩，取樂無昏晨。今年屆六十，高枕靈巖雲。中間歲月駛，恍似波流奔。往時覉旅客，半已爲陳人。而我幸好在，鬚髪俱如銀。景短念自長，道蘊蘄探真。自傷衰朽質，官骸漸眵昏。世味雖已踈，理趣仍難親。還思假我年，勿使終無聞。（《歸愚詩鈔》卷六）


【案】


此爲小序，述作書之緣由。雍正九年，沈氏年屆六十，八次鄉試未果，入仕之願難遂，故有讀書小白陽山之舉。書中所言“時日既積，紙墨遂多”，似此書乃寓居期間逐次寫定，其實不然。此前沈氏《唐詩別裁集》和《古詩源》已刻行，《明詩別裁集》於雍正三年（一七二五）開始編選，又有《詩說》、《離騷說》（此書筆者未見，《說詩晬語》第四三條自注曾提及），《說詩晬語》乃匯集相關論述，故一月之內即成。序中所言“遇物雜陳，略無詮次”乃自謙之語。此書上卷先述論詩宗旨，次論《詩經》、楚辭，漢至五代樂府、五古、七古、五律、七律、排律、五絕、七絕之流變。下卷先評宋、金、元、明四代詩作，再論詩之立意、題材、詩法、選本、詩人修養及考證，體系頗爲嚴密。



【校】


 ①
 詮：嘉慶本作“論”，誤。

【注】


 [1]
 辛亥：雍正九年（一七三一），時沈德潛五十九歲。


 [2]
 小白陽山：位於蘇州，現名伏龍山。一名小白羊山、小白陽山，又省稱羊山（《吳縣志》卷十九）。


 [3]
 寺僧：鳴謙上人。沈德潛《自撰年譜》：“正月寓居古龍庵，成《說詩晬語》二卷，付鳴謙上人。”《歸愚詩鈔》卷二有《宿清足軒贈鳴謙鴻漸二釋子》和《曉登小白陽山》兩詩，皆系年在戊申，即雍正六年（一七二八），可知沈德潛與鳴謙相交頗久，故有寺院讀書並論詩之舉。


 [5]
 落語言文字跡：宋嚴羽《滄浪詩話·詩辨》：“所謂不涉理路，不落言筌者，上也。”（《滄浪詩話校釋》，頁二六）此言落語言文字跡，故爲下。乃沈氏自謙之語。


卷上

一

詩之爲道，可以理性情
 
[1]

 、善倫物
 
[2]

 、感鬼神
 
[3]

 、設教邦國
 
[4]

 、應對諸侯
 
[5]

 ，用如此其重也。秦漢以來，樂府代興；六代
 
[6]

 繼之，流衍靡曼。至有唐而聲律日工，託興漸失
 
[7]

 ，徒視爲嘲風雪弄
 
⑧

 花草
 
[9]

 、遊歷燕衎
 
[10]

 之具，而“詩教”遠矣。學者但知尊唐而不上窮其源，猶望海者指魚背爲海岸
 
[11]

 ，而不自悟其見之小也。今雖不能竟越三唐
 
[12]

 之格，然必優柔漸漬，仰溯風雅，詩道始尊。


【箋】


《唐詩別裁集序》：有唐一代詩，凡流傳至今者，自大家名家而外，即旁蹊曲徑，亦各有精神面目，流行其間，不得謂正變盛衰不同，而變者衰者可盡廢也。然備一代之詩，取其宏博，而學詩者沿流討源，則必究其指歸。何者？人之作詩，將求詩教之本原也。唐人之詩，有優柔平中順成和動之音，亦有志微噍殺流僻邪散之響。由志微噍殺流僻邪散而欲上溯乎詩教之本原，猶南轅而之幽、薊，北轅而之閩、粵，不可得也。

《清詩別裁集·凡例》：詩之爲道，不外孔子教小子教伯魚數言，而其立言，一歸於溫柔敦厚，無古今一也。自陸士衡有緣情綺靡之語，後人奉以爲宗，波流滔滔，去而日遠矣。

《施覺庵考功詩序》：詩之爲道也，以微言通諷諭，大要援此譬彼，優游婉順，無放情竭論，而人徘徊自得於意言之餘。三百年來，代有升降，旨則歸一也。惟夫後之爲詩者，哀必欲涕，喜必欲狂，豪則縱放，而戚若有亡，粗厲之氣勝，而忠厚之道喪，其於詩教日以傎矣。（《歸愚文鈔》卷十一）

《高文良公詩序》：天壤間詩家不一，諧協聲律，穩稱體勢，綴飾辭華皆詩也。然求工於詩而無關輕重，則其詩可以不作。惟夫篤於性情，高乎學識，而後寫其中之所欲言於以厚人倫、明得失、照法戒。若一言出而實可措諸家國天下之間，則其言不虛立，而其人不得第以詩人目之。（《歸愚文鈔餘集》卷一）

［清］雍正《御製詩經傳說彚纂序》：朕惟詩之為教，所以成孝敬、厚人倫、美教化、移風俗，其用遠矣。自説《詩》者以其學行世，釋解紛紜，而經旨漸晦。朱子起而正之，《集傳》一書，參考衆説，探求古始，獨得精意，而先王之詩教藉之以明。國家列在學官，著之功令，家有其書，人人傳習，四始六義，曉然知所宗尚。

［清］袁枚《再與沈大宗伯書》：聞《別裁》中獨不選王次回詩，以爲艷體不足垂教，僕又疑焉。夫《關雎》即艷詩也，以求淑女之故，至於展轉反側。使文王生於今，遇先生，危矣哉！……艷詩宮體，自是詩家一格，孔子不刪鄭、衛之詩，而先生獨刪次回之詩，不已過乎？（《小倉山房文集》卷十七，頁一五〇四—一五〇五）


【案】


中國傳統文論家論及文學時往往表現出鮮明的“儒道互補”的特點：在涉及文學的政治功用、文學與社會的關係等問題時，多立足於儒家立場；在論及作家之修養、文學創作的藝術技巧時，又深受道家傳統的影響。所謂儒家立場，其最高典範就是《詩大序》所代表的“詩教”傳統，其基本內涵是重視文學的社會政治功用，詩既是個人修身的重要內容，又是諷諫世事的必要手段。沈德潛也認爲詩歌的藝術價值衹是附麗於社會價值之上，僅僅具有聲律辭采之美而缺少深厚的情感寄托的詩歌是沒有甚麽價值的。後人對沈德潛這種主張多有批判，認爲一味強調詩歌的社會價值會影響作者情感的真實自由地表達，詩歌作爲藝術應以審美爲首要追求。客觀而言，文學不是道德的傳聲筒，片面強調文學的道德意味難免會降低文學的美學價值，但是，古今中外真正偉大的作品，深刻的道德意味是其必不可缺的內容，道德不毛之地，即是文學不毛之地。沈德潛等傳統文論家對文學政治功用的重視並不是以損害文學的藝術價值爲前提的，他認爲理想的文學應如《詩經》那樣，既具有“善”的內涵，又具有“美”的表達。



【校】


 ⑧
 雪弄：青照堂本作“弄雪”，誤。

【注】


 [1]
 理性情：涵育性情，使合乎溫柔敦厚之道。《論語·述而》：“子所雅言，《詩》、《書》、執禮，皆雅言也。”朱熹《論語集注》云：“雅，常也。執，守也。《詩》以理情性，《書》以道政事，禮以謹節文，皆切於日用之實，故常言之。”（卷四，頁二九）


 [2]
 善倫物：使人倫物理歸於善道。《毛詩序》：“先王以是經夫婦，成孝敬，厚人倫，美教化，移風俗。”（《毛詩正義》卷一之一，頁二七〇）


 [3]
 感鬼神：感應鬼神。《毛詩序》：“故正得失，動天地，感鬼神，莫近於詩。”（《毛詩正義》卷一之一，頁二七〇）


 [4]
 設教邦國：以《詩》教化民衆。《禮記·經解》：“孔子曰：入其國，其教可知也。其爲人也，溫柔敦厚，《詩》教也。”（《禮記正義》卷五十，頁一六〇九）


 [5]
 應對諸侯：在外交活動中正確運用詩歌。《論語·子路》：“子曰：誦《詩》三百，授之以政，不達；使于四方，不能專對；雖多，亦奚以爲？”（《論語集注》卷七，頁五五）


 [6]
 六代：史學言六代多指東吳、東晉和南朝之宋、齊、梁、陳，均以金陵爲都城。唐李白《留別金陵諸公詩》云：“六代更霸王，遺跡見都城。”（《李太白集注》卷十五，頁二八一）文學言六代多指晉、宋、齊、梁、陳、隋，爲建安和唐代兩個高峰之間的低谷。清王士禛《戲倣元遺山論詩絶句三十二首》之三云：“青蓮才筆九州橫，六代淫哇總廢聲。”（《漁洋精華錄》卷二，頁三二七）


 [7]
 託興漸失：詩作缺少深刻的內涵。託興，寄托興寄。陳子昂《與東方左史虬修竹篇序》：“僕嘗暇時觀齊梁間詩，彩麗竟繁，而興寄都絕，每以永嘆。”（《陳拾遺集》卷一，頁一〇）


 [9]
 嘲風雪弄花草：指詩作內容空虛。唐白居易《與元九書》：“陵夷至於梁、陳間，率不過嘲風雪弄花草而已。”（《白氏長慶集》卷四十五，頁四九〇）


 [10]
 燕衎：與朋友宴飲。《詩經·小雅·南有嘉魚》：“君子有酒，嘉賓式燕以衎。”（《毛詩正義》卷十之一，頁四一九）


 [11]
 “望海者”句：喻識見短小。唐劉恂《嶺表錄異》曰：“海鰌即海上最偉者也。其小者亦千餘尺，吞舟之說固非謬也。每歲，廣州常發銅船過安南貨易，路經調黎，深濶處或見十餘山，或出或沒。篙工曰：‘非山島，鰌魚背也。’雙目閃爍，鬐鬛若簸，朱旗日中，忽雨霡霂。舟子曰：‘此鰌魚噴氣，水散於空，風勢吹來若雨耳。’近魚即鼓船而譟，倐爾而没。”（卷上）


 [12]
 三唐：盛唐、中唐和晚唐，代指唐代。元方回《仇仁近百詩序》：“降及西都蘇、李，東都建安七子，晉宋陶、謝，律體繼興，自盛唐、中唐、晚唐而及宋代，有作者雖未盡合宮商鐘呂之音，不專主怨刺諷譏之事，而詩號爲能言者，往往相與筆傳口授於世，而不朽。”（《桐江續集》卷三十二）清葉燮曰：“詩始於《三百篇》，而規模體具於漢。自是而魏，而六朝、三唐，歷宋、元、明，以至昭代。”（《原詩》內篇上，頁三）


二

事難顯陳，理難言罄，每託物連類以形之
 
[1]

 。鬰情欲舒，天機隨觸，每借物引懷以抒之
 
[2]

 。比興互陳，反覆唱歎，而中藏
 
[3]

 之歡愉慘戚，隱躍欲傳，其言淺，其情深也。倘質直敷陳，絕無蘊蓄，以無情之語而欲動人之情，難矣。


【箋】


［梁］鍾嶸《詩品序》：故詩有六義焉：一曰興，二曰比，三曰賦。文已盡而意有餘，興也；因物喻志，比也；直書其事，寓言寫物，賦也；弘斯三義，酌而用之。幹之以風力，潤之以丹采，使詠之者無極，聞之者動心，是詩之至也。若專用比興，則患在意深，意深則詞躓。若但用賦體，則患在意浮，意浮則文散，嬉成流移，文無止泊，有蕪漫之累矣。（《詩品集注》，頁三九—四五）

［明］李東陽《懷麓堂詩話》：詩有三義，賦止居一，而比興居其二。所謂比與興者，皆託物寓情而爲之者也。蓋正言直述，則易於窮盡，而難於感發。惟有所寓託，形容摹寫，反復諷詠，以俟人之自得，言有盡而意無窮，則神爽飛動，手舞足蹈而不自覺。此詩之所以貴情思而輕事實也。（《懷麓堂詩話校釋》，頁八〇）


【案】


比、興有何分別一直是傳統經學家爭論的焦點。漢鄭玄《周禮·春官·大師》注云：“比，見今之失，不敢斥言，取比類以言之；興，見今之美，嫌於媚諛，取善事以喻勸之。”（《周禮注疏》卷二十三，頁七九六）不過從毛傳所注“興”詩的《柏舟》、《綠衣》等詩來看，並無“見今之美”的內容。故唐孔穎達曰：“鄭司農云：‘比者，比方於物。’諸言如者，皆比辭也。司農又云：‘興者，託事於物。’則興者起也，取譬引類，起發己心，詩文諸舉草木鳥獸以見意者，皆興辭也。”（《毛詩正義》卷一之一，頁二七一）認爲比是打比方，興是托物起興，由此引申出“比顯而興隱”，即兩者在表現程度上有深淺之別。宋朱熹則認爲“比”是所詠之物與表現主題有一定的聯繫，所謂“比者，以彼物比此物也。”（《螽斯》，《詩經集傳》卷一，頁三）而“興”衹是“先言他物以引起所咏之辭”（《詩经集傳》卷一，頁一），所詠之物與表現主題並非一定存在聯繫，所以他說：“《詩》之興，全無巴鼻，後人詩猶有此體。”（《朱子語類》卷八十《詩一·綱領》，頁二〇七〇）

相較而言，文論家對比興的區分比較明確，劉勰《文心雕龍·比興》云：“比者，附也；興者，起也。附理者切類以指事，起情者依微以擬議。起情故興體以立，附理故比例以生。”（《文心雕龍注》卷八，頁六〇一）比是比喻，用貼切的類比來說明事物；興是起興，靠隱微的方法來比擬議論。鍾嶸《詩品序》所言“文已盡而意有餘，興也；因物喻志，比也”與劉勰類似，都是從表現方法和抒情效果兩個角度來釋比、興。不過，傳統文論家固然注意區分比、興之別，但往往喜歡比興合用。如果說“賦”是情感的直接抒寫，而“比興”則是借物抒情，是一種間接但更深厚的抒情手法。沈德潛雖然深受儒家傳統的影響，但論“比興”時乃是基於傳統文論家的立場。沈氏完全拋棄比、興與政教的關係，主要強調比、興手法所帶來的深厚不盡的表達效果。其評《古詩十九首·冉冉孤生竹》曰：“起四句比中用比。‘悠悠隔山陂’，情已離矣，而望之無已，不敢作決絕怨恨語，溫厚之至也。”（《古詩源》卷四，頁九〇）評“迢迢牽牛星”曰：“相近而不能達情，彌復可傷，此亦託興之詞。”（《古詩源》卷四，頁九〇）所以他認爲“言情不盡，其情乃長，後人患在好盡耳。讀《十九首》應有會心。”（《古詩源》卷四，頁九二）另外，沈德潛有時又把比興看作是一種委婉的表現方式，其評杜甫《同諸公登慈恩寺塔》曰：“後半‘回首’以下，胸中鬱鬱硉硉，不敢顯言，故托隱語出之。”（《唐詩別裁集》卷二，頁五七）評杜甫《麗人行》曰：“極言姿態服飾之美，飲食音樂賓從之盛，微指椒房，直言丞相，大意本《君子偕老》之詩，而風刺意較顯。”（《唐詩別裁集》卷六，頁二〇六）可知沈德潛論詩，固然以儒家詩論爲本，但對詩歌的藝術審美特徵並非視而不見。




 [1]
 “事難顯陳”句：此言“興”。《周禮·春官·大師》最早提出了賦、比、興這三個概念，《毛詩序》也提出了相同的“六義”說，但均未對這個概念進行解釋，因此引起巨大的爭議。傳統經學家釋“興”，影響較大的說法有以下幾種：一、譬喻。鄭衆言：“興者，託事於物。”（《周禮注疏》卷二十三，頁七九六頁）陸德明《毛詩音義》曰：“興是譬喻之名，意有不盡，故題曰興。”（《毛詩正義》卷一之一，頁二七三）視爲修辭手法；二、引起正文。朱熹《詩经集傳》云：“興者，先言他物以引起所咏之辭也。”（卷一，頁一）三、感發志意。孔穎達《毛詩正義》云：“興者，起也，取譬引類，起發己心，詩文諸舉草木鳥獸以見意者，皆興辭也。”（卷一之一，頁二七一）朱熹《論語集注》注“興”曰：“感發志意。”（卷九，頁七四）四、以興喻善。鄭玄《周禮·春官·大師》注云：“興，見今之美，嫌於媚諛，取善事以喻勸之。”（《周禮注疏》卷二十三，頁七九六）文論家論興，頗重意味不盡的審美效果，鍾嶸《詩品序》云：“文已盡而意有餘，興也。”（《詩品集注》，頁三九）沈德潛雖受經學家影響，以“託物”“連類”言“興“，但更重視“興”這種藝術手法意味不盡的審美效果，更接近傳統文論家的立場。


 [2]
 “鬰情欲舒”句：此言“比”。傳統經學家論“比”約有二義：一是以“比”喻失。鄭玄《周禮·春官·大師》注曰：“比，見今之失，不敢斥言，取比類以言之。”（《周禮注疏》卷二十三，頁七六九）二是指比喻。朱熹《詩经集傳·螽斯》曰：“比者，以彼物比此物也。”（卷一，頁三）文論家把“比”視爲借客觀事物的描寫來寄寓個人的情感，爲藝術表現的手法之一，如鍾嶸《詩品序》言“因物喻志，比也”，沈氏也是立足於傳統文論家的立場。


 [3]
 中藏：內心。


三
 
①



王子擊好《晨風》，而慈父感悟
 
[2]

 ；裴安祖講《鹿鳴》，而兄弟同食
 
[3]

 ；周盤誦《汝墳》，而爲親從征
 
[4]

 。此三詩別有旨也，而觸發乃在君臣父子兄弟，唯其“可以興”也。讀前人詩而但求訓詁，獵得詞章記問之富而已，雖多奚爲
 
[5]

 ？


【箋】


《唐詩別裁集·凡例》：況古人之言，包含無盡，後人讀之，隨其性情淺深高下，各有會心。如好《晨風》而慈父感悟，講《鹿鳴》而兄弟同食，斯爲得之。董子云：“詩無達詁。”此物此志也。評點箋釋，皆後人方隅之見。


【案】


《詩》有六義，興居其一，但經學家與文學家對興的認識頗有不同。何晏引孔安國說釋興爲“引譬連類”（《論語注疏》卷十七，頁二五二五），朱熹釋興爲“感發志意”（《論語集注》卷九，頁七四）。今人常把興視爲文學的藝術感染力，與傳統已經有不小的距離。《論語·學而》曰：“子貢曰：‘貧而無諂，富而無驕，何如？’子曰：‘可也，未若貧而樂，富而好禮者也。’子貢曰：‘《詩》云：“如切如磋，如琢如磨”，其斯之謂與？’子曰：‘賜也，始可與言《詩》已矣，告諸往而知來者。’”（《論語集注》卷一，頁四）可知古人論《詩》極重修身教育之功用，並非僅僅從審美的角度去欣賞。鍾嶸《詩品序》言“文已盡而意無窮，興也”，自此開創與詩的審美特徵有密切聯繫的寫作傳統。在文學家看來，興的基本特徵是借助具體事物的描寫，創造一種可以意會不可言傳且有悠久餘味的藝術境界，故賦、比、興三義之中，興最受推崇。沈德潛所言王子擊、裴安祖和周磐三事，皆由《詩》而受到教誨，以此來說明興的重要。然沈氏言興，與鍾嶸側重藝術美感不同，更側重通過興來實現詩的政治倫理價值，其儒家詩學立場是非常鮮明的。



【校】


 ①
 一九七八年版清詩話本與上條合。

【注】


 [2]
 “王子擊”句：劉向《說苑·奉使》：“魏文侯封太子擊於中山，三年，使不往來。舍人趙倉唐進稱曰：‘爲人子，三年不聞父問，不可謂孝；爲人父，三年不問子，不可謂慈。君何不遣人使大國乎？’……於是乃遣倉唐緤北犬、奉晨鳬，獻於父侯。……文侯曰：‘子之君何業？’倉唐曰：‘業《詩》。’文侯曰：‘於《詩》何好？’倉唐曰：‘好《晨風》、《黍離》。’文侯自讀《晨風》曰：‘鴪彼晨風，鬰彼北林，未見君子，憂心欽欽。如何如何，忘我實多。’文侯曰：‘子之君以我忘之乎？’倉唐曰：‘不敢，時思耳！’……乃出少子摯，封中山，而復太子擊。”（《說苑校證》卷十二，頁二九六—二九八）


 [3]
 “裴安祖”句：裴安祖，北魏人，裴俊從弟。《北史·裴安祖傳》云：“（安祖）年八、九歲，就師講《詩》，至《鹿鳴》篇，語諸兄云：‘鹿得食相呼，而況人乎？’自此未曾獨食。”（卷三十八，頁一四七）


 [4]
 “周盤”句：“盤”應爲“磐”，“征”應爲“仕”。周磐字堅伯，汝南安成人。《後漢書·周磐傳》云：“居貧養母，儉薄不充。嘗誦《詩》至《汝墳》之卒章，慨然而嘆，乃解韋帶就孝廉之舉。”（卷六十九，頁一五九）


 [5]
 雖多奚爲：即使很多，又有何用？《論語·子路》：“子曰：誦《詩》三百，授之以政，不達；使於四方，不能專對，雖多，亦奚以爲？”（《論語集注》卷七，頁五五）


四

詩以聲爲用
 
[1]

 者也，其微妙在抑揚抗墜
 
[2]

 之間。讀者靜氣按節，密詠恬吟，覺前人聲中難寫、響外別傳
 
[3]

 之妙，一齊俱出。朱子云：“諷詠以昌之，涵濡以體之。”
 
[4]

 真得讀詩趣味。


【箋】


《唐詩別裁集·凡例》：讀詩者心平氣和，涵咏浸漬，則意味自出；不宜自立意見，勉強求合也。

［宋］真德秀《西山讀書記·詩要指》：《詩》須諷咏以得之。古詩即今之歌曲，今之歌曲往往能使人感動，至學《詩》却不然，只為泥章句故也。”（卷二十三）

［宋］黎靖德編《朱子語類·詩一·論讀詩》：讀《詩》之法，只是熟讀涵泳，自然和氣從胸中流出，其妙處不可得而言。不待安排措置，務自立説，只恁平讀著，意思自足。須是打疊得這心光蕩蕩地，不立一箇字，只管虛心讀他，少間推來推去，自然推出那箇道理。所以說“以此洗心”，便是以這道理盡洗出那心裏物事，渾然都是道理。上蔡曰：“學《詩》，須先識得六義體面，而諷咏以得之。”此是讀《詩》之要法。看來書只是要讀，讀得熟時，道理自見，切忌先自布置立說。（卷八十，頁二〇八六）

［明］李夢陽《缶音序》：詩至唐，古調亡矣，然自有唐調可歌詠，高者猶足被管弦。宋人主理不主調，於是唐調亦亡。黃、陳師法杜甫，號大家，今其詞艱澀，不香色流動，如入神廟坐土木骸，即冠服與人等，謂之人可乎？夫詩比興錯雜，假物以神變者也，難言不測之妙。感觸突發，流動情思，故其氣柔厚，其聲悠揚，其言切而不迫。故歌之心暢，而聞之者動也。（《空同集》卷五十二）


【案】


沈德潛等明清詩論家在談到唐前詩作時，均重視詩歌的合樂性這一特點。《詩經》與漢樂府均被之管弦，向無疑義。就漢魏古詩而言，也有其聲調規律，如胡應麟言：“古詩自有音節，陸、謝體極俳偶，然音節與唐律迥不同。”（《詩藪》內編卷二，頁三五）雖無資料證明古詩可入樂可歌，但必然具有音韻之美。近體詩在唐代興起之後，固然改變了古詩的聲調規則，但唐詩仍然可以入樂可歌或便於諷誦，並未完全失去聲律之美。宋代是詩歌轉折之關鍵，開始出現重意而忽略聲律之美的風尚。包括沈氏在內的衆多明清詩論家對此頗有不滿，他們認爲詩歌的審美特徵主要是通過聲韻之美來體現的，反覆涵詠自可體會到詩中的審美意味。




 [1]
 詩以聲爲用：古代詩樂不分，詩歌諸多功能的實現依賴於聲韻之美。《史記·孔子世家》云：“三百五篇，孔子皆弦歌之，以求合《韶》、《武》、《雅》、《頌》之音，禮樂自此可得而述。以備王道，成六藝。”（卷四十七，頁二二七）是《詩經》皆可合于樂，雖然樂的因素後世已不可知，但具有韻律之美乃古今共識。


 [2]
 抑揚抗墜：聲韻的抑揚變化。抗，上舉。墜，下落。《禮記·樂記》：“歌者上如抗，下如隊。”（《禮記正義》卷三十九，頁一五四五）


 [3]
 聲中難寫，響外別傳：指詩中所蘊含的深微情感常寄托於聲律、文字之外。


 [4]
 “朱子”句：朱熹《詩經集傳序》曰：“本之二《南》以求其端，參之列國以盡其變，正之於《雅》以大其規，和之於《頌》以要其止，此學《詩》之大旨也。於是乎章句以綱之，訓詁以紀之，諷詠以昌之，涵濡以體之，察之情性隱微之間，審之言行樞機之始，則脩身及家，平均天下之道，其亦不待他求而得之於此矣。”（《詩經集傳》，頁二）諷詠，誦讀吟詠。昌，明，使詩之含義充分顯現出來。涵濡：涵泳，深入體會。


五

古人意中有不得不言之隱，借有韻語以傳之
 
[1]

 。如屈原“江潭”
 
[2]

 、伯牙“海上”
 
[3]

 、李陵“河梁”
 
[4]

 、明妃“遠嫁”
 
[5]

 ，或忼慨吐臆，或沈結含悽，長言短歌，俱成絕調。若胸無感觸，漫爾抒詞，縱辦風華，枵
 
⑥

 然
 
[7]

 無有。


【箋】


《古詩源》評李陵《與蘇武詩》三首：一片化機，不關人力，此五言詩之祖也。音極和，調極諧，字極穩，然自是漢人古詩，後人摹倣不得，所以爲至。唐人句云“孤雲與飛鳥，相失片時間”，推爲名句，讀“奄忽互相踰”句，高下何止倍蓰耶？（卷二，頁四八）

《古詩源》評王昭君《怨詩》：若明訴入胡之苦，不特說不盡，說出亦淺也。呼父呼母，聲淚俱絕，下視石季倫擬作，瑣屑不足道矣。（卷二，頁五二）

［清］劉大勤《師友詩傳續錄》：問：“蕭亭先生論詩，修辭爲要。辭佳而意自在其中，未達其旨。”答：“以意爲主，以辭輔之，不可先辭後意。”（《清詩話》上冊，頁一五一）


【案】


沈氏所言“古人意中有不得不言之隱，借有韻語以傳之”，實是以傳統“詩言志”來釋詩。詩歌可以抒發情意，此乃古今共識。不過，傳統文論家皆言“詩言志”，內涵卻稍有差異：一派衹是強調情感抒發的真實，另一派則強調真與雅的統一。前者以公安派、袁枚爲代表，他們論詩不太關注詩人情感是否合乎儒家雅正傳統，而注重靈機與真實。後者如黃宗羲、沈德潛、紀昀等，除了重真實，還強調情感的雅正與升華。從所舉例證之言，沈德潛所言的情感往往與詩人坎坷遭遇密切相關，其內涵是符合儒家傳統倫理道德規範的。其論詩明顯受儒家傳統影響，強調詩歌內容做到雅與真的結合。



【校】


 ⑥
 枵，原作[image: ]
 ，其他版本均作枵，据改。

【注】


 [1]
 “古人”句：《毛詩序》：“詩者，志之所之也。在心爲志，發言爲詩。情動于中而形於言，言之不足，故嗟歎之；嗟歎之不足，故永歌之；永歌之不足，不知手之舞之、足之蹈之也。”（《毛詩正義》卷一之一，頁二六九—二七〇）


 [2]
 屈原“江潭”：代指屈原之作。《漁父》曰：“屈原既放，游於江潭，行吟澤畔，顏色憔悴，形容枯槁。”（《楚辭補注·漁父章句第七》，頁一七九）


 [3]
 伯牙“海上”：指《水仙操》。《琴苑要錄》：“《水仙操》，伯牙之所作也。伯牙學琴於成連，三年而成。至於精神寂莫，情之專一，未能得也。成連曰：‘吾之學不能移人之情，吾師有方子春在東海中。’乃齎糧從之。至蓬萊山，留伯牙曰：‘吾將迎吾師。’刺船而去，旬時不返。伯牙心悲，延頸四望，但聞海水汩沒，山林窅冥，羣鳥悲號，仰天嘆曰：‘先生將移我情。’乃援琴而作此歌。”（《先秦漢魏晉南北朝詩》漢詩卷十一，頁三二〇）


 [4]
 李陵“河梁”：指李陵《與蘇武詩》，有句云：“攜手上河梁，遊子暮何之。”（《先秦漢魏晉南北朝詩》漢詩卷十二，頁三三七）


 [5]
 明妃“遠嫁”：指王昭君《怨詩》。《古詩源》注此詩曰：“此將入匈奴時所作。”（卷二，頁五一）


 [7]
 枵然：空虛貌。


六

有第一等襟抱
 
[1]

 、第一等學識，斯有第一等真詩。如太空之中，不著一點；如星宿之海，萬源湧出
 
[2]

 ；如土膏
 
[3]

 既厚，春雷一動，萬物發生。古來可語此者，屈大夫
 
[4]

 以下，數人而已。


【箋】


《唐詩別裁集》評杜甫《自京赴奉先縣咏懷五百字》：首敘抱負，次述道途所經，末述到家情事。身際困窮，心憂天下，自是希稷、契人語。（卷二，頁六一）

［清］葉燮《原詩》：詩之基，其人之胸襟是也。有胸襟，然後能載其性情、智慧、聰明、才辨以出，隨遇發生，隨生即盛。千古詩人推杜甫。其詩隨所遇之人之境之事之物，無處不發其思君王、憂禍亂、悲時日、念友情、弔古人、懷遠道，凡歡愉、幽愁、離合、今昔之感，一一觸類而起，因遇得題，因題達情，因情敷句，皆因甫有其胸襟以爲基。如星宿之海，萬源從出；如鑽燧之火，無處不發；如肥土沃壤，時雨一過，夭矯百物，隨類而興，生意各別，而無不具足。（內篇下，頁一七）


【案】


文品和人品的關係是我國文論一個古老的命題，劉勰《文心雕龍·體性》云：“夫情動而言形，理發而文見，蓋沿隱以至顯，因內而符外者也。”（《文心雕龍注》卷六，頁五〇五）認爲文品是人品的體現。沈德潛繼承了傳統詩學這一命題，強調了創作主體在創作中的主導作用。他吸收了葉燮的“胸襟”論，胸襟是指人的思想境界，“學識”是創作主體的知識修養，兩者是詩歌創作的決定因素。

明末以來，公安派、錢謙益等常指責格調派衹是摹擬前人的聲律格調，由此影響真實情感的自由充分地表達。沈德潛論詩本於明七子，但有意避免虛假之失，其主要方式就是加強創作主體的修養。所言“有第一等襟抱，第一等學識，斯有第一等真詩”，正是主張通過涵養擴大詩人的胸懷，使其先成爲仁人志士，然後作詩，自然是既真且雅，左思、陶淵明、杜甫均是如此。




 [1]
 襟抱：襟怀，志向。


 [2]
 “星宿之海”句：星宿海，在青海省，古人認爲是黃河的發源地。《宋史·河渠志一》云：“我世祖皇帝命學士蒲察篤實西窮河源，始得其詳。今西蕃朵甘思，南鄙曰星宿海者，其源也。四山之間，有泉近百泓，匯而爲海，登高望之，若星宿布列，故名。”（卷九十一，頁三一六）


 [3]
 土膏：土壤。


 [4]
 屈大夫：屈原（前三三九—？），名平，字原，曾任楚三閭大夫。


七

以詩入詩
 
[1]

 ，最是凡境。經史諸子，一經徵引，都入詠歌，方別於潢潦無源之學
 
[2]

 （曹子建善用史
 
[3]

 ，謝康樂善用經
 
[4]

 ，杜少陵經史並用
 
[5]

 ）。但實事貴用之使活
 
[6]

 ，熟語貴用之使新
 
[7]

 ，語如己出，無斧鑿痕，斯不受古人束縛。


【箋】


《唐詩別裁集》評杜甫：唐人詩原本《離騷》、《文選》，老杜獨能驅策經史，不第以詩人目之。（卷二，頁五五）

［明］王世懋《藝圃擷餘》：今人作詩，必入故事，有持清虛之說者，謂盛唐詩即景造意，何嘗有此？是則然矣。然以一家言，未盡古人之變也。古詩，兩漢以來，曹子建出而始爲宏肆，多生情態，此一變也。自此作者多入史語，然不能入經語。謝靈運出而《易》辭、《莊》語，無所不爲用矣。剪裁之妙，千古爲宗，又一變也。中間何、庾加工，沈、宋增麗，而變態未極。七言猶以閑雅爲致，杜子美出而百家稗官，都作雅音；馬浡牛溲，咸成鬰致，于是詩之變極矣。子美之後，而欲令人毀靚妝，張空拳，以當市肆萬人之觀，必不能也。其援引不得不日加而繁。然病不在故事，顧所以用之何如耳？善使故事者，勿爲故事所使。如禪家云：“轉《法華》勿爲《法華》轉。”使事之妙，在有而若無，實而若虛，可意悟不可言傳，可力學得不可倉卒得也。（《歷代詩話》下冊，頁七七四—七七五）


【案】


詩歌重在真情實感之抒發，同時離不開對前代作品的學習借鑒。建安之後，詩歌用典的風氣漸漸興起，自黃庭堅倡言杜詩“無一字無來處”之後，以前人著作入詩幾成文壇習論。故嚴羽大聲疾呼：“詩有別材，非關書也；詩有別趣，非關理也。”（《滄浪詩話校釋》，頁二六）主張恢復詩歌抒情的本質特點。就后世影響而言，嚴羽之論固然響應者甚衆，但這種以書爲詩的風氣並未根本得以扭轉。一方面源於經典的久遠影響，另一方面源於情感的抒發往往通過引用經典得以雅化、凝練。沈德潛上文言作詩應本於“詩言志”之傳統，此言詩歌材料不妨多樣，重在活用和創新，其基本立場仍然是立足於抒情。




 [1]
 以詩入詩：師法、模倣或襲用前人詩意、詩語。葉燮《原詩》：“或問於余曰：‘詩可學而能乎？’曰：‘可。’曰：‘多讀古人之詩而求工於詩而傳焉，可乎？’曰：‘否。’”（內篇下，頁一六）


 [2]
 潢潦無源之學：喻學識淺薄。潢潦，道路之上的積水。


 [3]
 曹子建善用史：曹植（一九二—二三二），字子建，曾封陳王，卒謚思，故稱陳思王。曹植所代表的建安詩人與前代相比，用典更爲普遍，藝術性和文學性大大加強。就所用史部典故而言，《文選》卷二十四“贈答”收錄曹植詩六首，據六臣注，其中用《史記》典故者三處，用《漢書》典故者十三處。


 [4]
 謝康樂善用經：謝靈運（三八五—四三三），晉、宋間詩人。原籍陳郡陽夏（今河南太康），出生於會稽始寧（今浙江上虞）。因出生後寄養在錢塘杜明師道觀，故小名“客兒”，後人習稱謝客。晉安帝元興元年（四〇二），襲封康樂公，故後人習稱“謝康樂”。入宋之後，曾任永嘉太守，後被殺。謝靈運是玄言詩轉向山水詩的關鍵，在山水描寫之中大量運用儒道兩家經書典故。《文選》卷二十二“遊覽”錄謝靈運山水詩九首，據六臣注，其中用楚辭典故者二十一處，《莊子》十七處，《詩經》九處，《易經》四處。


 [5]
 杜少陵經史並用：杜甫詩作大量用典，黃庭堅《與洪駒父書》云：“自作語最難，老杜作詩，退之作文，無一字無來處。”（《山谷集》卷十九）杜甫用典，涉及經、史、子、集四部。就史部而言，宋胡仔《苕溪漁隱叢話》云：“余讀史傳，及舊聞於知識間，得少陵詩事甚多，皆王原叔所不注者。”（前集卷十一，頁七〇）錢謙益《錢注杜詩》於杜詩涉及唐代史實敘述甚詳。至於使用經書典故，亦爲後人所稱贊。清劉大勤《師友詩傳續錄》云：“問：‘少陵詩以經中全句爲詩。如《病橘》云：“雖多亦奚爲？”《遣悶》云：“致遠思恐泥。”又云“丹青不知老將至，富貴於我如浮雲”之句，在少陵無可無不可，或且嘆爲妙絕；苦效不休，恐易流於腐，何如？’答：‘以《莊》、《易》等語入詩，始謝康樂。昔東坡先生寫杜詩，至“致遠思恐泥”句，停筆語人曰：“此不足學。”故前輩謂詩用史語易，用經語難。若“丹青”二句，筆勢排宕，自不覺耳。’”（《清詩話》上冊，頁一五四—一五五）


 [6]
 實事貴用之使活：謂活用典故。劉大勤《師友詩傳續錄》：“問：‘詩中典故，何以活用？’答：‘昔董侍御玉虬外遷隴右道，龔端毅公及予輩賦詩送之。董亦有詩留別，起句云：“逐臣西北去，河水東南流。”初以爲常語。徐乃悟其用魏王“此水東流而朕西上”之語。嘆其用事之妙。此所謂活用也。’”（《清詩話》上冊，頁一五三）


 [7]
 熟語貴用之使新：謂典故使用要有新意。姜夔《白石道人詩說》：“僻事實用，熟事虛用；說理要簡切，說事要圓活，說景要微妙。”（《歷代詩話》下冊，頁六八〇）


八

詩貴性情，亦須論法，亂雜而無章，非詩也。然所謂法者，行所不得不行，止所不得不止
 
[1]

 ，而起伏照應，承接轉換，自神明變化於其中。若泥定此處應如何、彼處應如何（如磧沙僧解《三體唐詩》之類
 
[2]

 ），不以意運法，轉以意從法，則死法矣。試看天地間水流雲在，月到風來，何處著得死法？


【箋】


沈德潛《唐詩別裁集·凡例》：詩不可無法，亂雜而無章，非詩也。然所謂法者，行所不得不行，止所不得不止，而起伏照應，承接轉換，自神明變化於其中。若泥定此處應如何，彼處應如何，則死法矣。茲於評釋中偶示紀律，要不以一定之法繩之。試看天地間水流自行，雲生自起，何處更著得死法？


【案】


格調派論詩以推崇高格、取法乎上爲特點，向來最重法度。沈德潛論詩雖然基於格調的論詩立場，頗多體制風格的分析，與明七子並無根本區別。不過沈德潛吸收王士禛神韻說，極重自然入神的審美境界，反對法度教條化，追求一種妙造自然，天工自成的藝術效果，故倡言蘇軾的“活法”。




 [1]
 “行所不得不行”句：宋蘇軾《自評文》：“吾文如萬斛泉源，不擇地皆可出，在平地滔滔汩汩，雖一日千里無難。及其與石山曲折、隨物賦形而不可知也。所可知者，常行於所當行，常止於不可不止，如是而已矣。其他雖吾亦不能知也。”（《東坡題跋》卷一，頁一八〇）


 [2]
 磧沙僧解《三體唐詩》：《三體唐詩》，宋周弼（字伯弜）選編，錄七絕、七律、五律。明都穆《南濠詩話》：“長洲陳湖磧沙寺，元初有僧魁天紀者居之。魁與高安僧圓至友善，至嘗注周伯弜所選《唐三體詩》，魁割其資，刻置寺中，方萬里特爲作序，由是《三體詩》盛傳人間。今吳人稱‘磧沙唐詩’是也。”（《歷代詩話續編》下冊，頁一三四九—一三五〇）《四庫提要》“三體唐詩”條曰：“舊有元釋圓至注，疏陋殊甚，已別存其目。”（卷一百八十七，頁二六二三）


九

曾子固下筆時，目中不知劉向，何論韓愈
 
[1]

 ？子固之文，未必高於中壘
 
[2]

 、昌黎也；然立志不苟如此。作詩須得此意。


【箋】


［宋］朱熹《跋曾南豐帖》：熹未冠而讀南豐先生之文，愛其詞嚴而理正。居常誦習，以爲人之爲言，必當如此乃爲非茍作者。而於王子發舍人所謂自比劉向，不知視韓愈如何者，竊有感焉。（《晦庵集》卷八十三）




 [1]
 “曾子固”句：曾鞏（一〇一九—一〇八三），字子固，世稱南豐先生，建昌軍南豐（今屬江西）人。與王安石友善，爲唐宋古文八大家之一。宋王震《南豐類稿序》云：“先生自負，要似劉向，不知韓愈爲何如爾？”


 [2]
 中壘：劉向（前七七—前六），字子政，漢元帝時曾爲中壘大夫。著名學者，辭賦文章亦盛稱於世。


十

賈生《惜誓》
 
[1]

 篇曰：“黃鵠一舉兮見山川之紆曲，再舉兮睹天地之方員。”作文作詩，必置身高處，放開眼界，源流升降之故，瞭然於中，自無隨波逐浪之弊。


【箋】


［宋］嚴羽《滄浪詩話·詩辨》：夫學詩者以識爲主：入門須正，立志須高。（《滄浪詩話校釋》，頁一）


【案】


以上兩條主張辨別源流，取法乎上。格調派詩學是以辨體爲主要特徵的。所謂辨體，即是通過對各種詩體代表詩人及其詩作的考察，總結各種詩體的體制特點，確立供學詩者效倣的“第一義”之作。沈德潛編選《古詩源》、《唐詩別裁集》、《宋金三家詩選》、《明詩別裁集》和《清詩別裁集》即是確立經典的過程。盡管明清格調派對“第一義”之作的認定上稍有差異，不過均認同漢、魏、盛唐的典範地位。但清代詩壇往往批評明七子所謂的高格衹是古人影子，因此沈德潛既主張置身高處，又強調體現真情，有意追求圓通和新變。




 [1]
 賈生《惜誓》：賈生，賈誼。《惜誓》一文是否是賈誼作品尚無定論。王逸曰：“《惜誓》者，不知誰所作也。或曰賈誼，疑不能明也。”（《楚辭補注·惜誓章句第十一》，頁二二七）


十一
 
①



詩不學古，謂之野體
 
[2]

 。然泥古
 
[3]

 而不能通變，猶學書者但講臨摹，分寸不失，而己之神理
 
[4]

 不存也。作者積久用力，不求助長
 
[5]

 ，充養既久，變化自生，可以換卻凡骨
 
[6]

 矣。


【箋】


《明詩別裁集》評李夢陽：空同五言古宗法陳思、康樂，然過於雕刻，未極自然；七言古雄渾悲壯，縱橫變化；七言近體開合動蕩，不拘故方，准之杜陵，幾於具體。故當雄視一代，邈焉寡儔。（卷四，頁八九）

《明詩別裁集》評李攀龍：古樂府及五言古體，臨摹太過，痕迹宛然。（卷八，頁一九三）

《明詩別裁集》評王世貞：七言近體亦規大家，而鍛煉未純，故華贍之餘，時露淺率。（卷八，頁二〇三）

《明詩別裁集》評謝榛：古體局守規格，有宗法而無生氣，弗取也。（卷八，頁二一五）

［清］葉燮《原詩》：大抵古今作者，卓然自命，必以其才智與古人相衡，不肯稍爲依傍，寄人籬下，以竊其餘唾。竊之而似，則“優孟衣冠”；竊之而不似，則“畫虎不成”矣。故寧甘作偏裨，自領一隊，如皮、陸諸人是也。乃才不及健兒，假他人餘焰，妄自僣王稱霸，實則一土偶耳。生機既無，面目涂飾，洪潦一至，皮骨不存。而猶侈口而談，亦何謂耶？惟有明末造，諸稱詩者專以依傍臨摹爲事，不能得古人之興會神理，句剽字竊，依樣葫蘆。如小兒學語，徒有喔咿，聲音雖似，都無成說，令人噦而却走耳。（內篇上，頁九—一〇）


【案】


明清格調派均以“第一義”高格作爲創作的起始，然後尋求悟入變化，最終達到神似古人的境界。在這個求同到求變再到神似古人的過程中，明七子比較重視第一個階段。從何景明《明月篇序》、李攀龍《古今詩刪》和王世貞《藝苑卮言》這些經典論詩文獻來看，七子派尤重高格的辨析與效倣，影響所及，遂造成“高處是古人影子”的印象。受清初以來錢謙益、葉燮等人對七子派批評的影響，沈德潛論詩的重點轉向求變和神似古人，注意避免字句摹倣而導致主體精神不能充分展示的缺失。沈德潛認爲正確的學古方式是通過提升詩人的主體修養而達到古人的境界，不是字句形式的相似，提倡從精神上學古，論詩重點轉向神似古人。

以上十一條爲沈德潛論詩綱領。沈德潛雖被視爲清代格調派的代表，其詩論在推崇高格、從第一義悟入方面與明七子相同，不過其論詩尤重與明七子劃清界限。具體表現在以下方面：一是對儒家詩論大爲強調。沈德潛比較重視詩歌的政治功用，重視詩歌通過比興手法包含深厚的意旨，並重申傳統的“詩言志”理論。在評選詩歌時，沈德潛先用儒家傳統詩論審查宗旨，其次再論詩歌的格調與神韻特征，因此對摹古痕跡明顯的作品尤爲排斥，這正是明清格調派的根本區別所在。其次，沈德潛非常重視創作主體的修養。沈德潛所謂的學古不僅僅是格調方面，也包括涵養創作主體的性情，從而達到古人的思想境界，更多具有神似古人的意味。沈德潛吸收了葉燮的胸襟說，把創作主體的思想境界視爲創作成敗的關鍵，這和明七子論詩尤重體制風格也有明顯差異。再次，格調往往有體式規範的涵義，明七子論格調相較而言比較具體凝滯，如何景明批評李夢陽時所言“大抵前疏者后必密”，其實這也正是后人對明七子的通常看法。沈德潛贊同七子派的取法乎上，但反對明七子把法度理解得過死，提倡自然之法。



【校】


 ①
 青照堂本、玉雞苗館本與上條合。

【注】


 [2]
 野體：不合傳統規範的詩體。


 [3]
 泥古：拘泥於古人成法。


 [4]
 神理：內在的精神性情。


 [5]
 助長：此處用揠苗助長意，指急於求成。


 [6]
 換卻凡骨：道家認爲學仙者，須服金丹，換卻凡骨而爲仙骨，方可成仙。此指創作達到非凡境地。宋陳師道《次韻答秦少章》云：“學詩如學仙，時至骨自換。”（《後山集》卷二）


十二

《康衢》
 
[1]

 、《擊壤》
 
[2]

 肇開聲詩。上自陶唐
 
[3]

 ，下暨秦代，凡經史諸子中有韻語可采者，當歌詠之，以探其原。


【箋】


《古詩源·例言》：《康衢》、《擊壤》，肇開聲詩。上自陶唐，下暨秦代，韻語可采者，或取正史，或裁諸子，雜錄古逸，冠於漢京，窮詩之源也。


【案】


沈德潛認爲上古歌謠爲詩歌之源，《古詩源》首列古逸正緣於此。前代古詩選本中，王夫之《古詩評選》不選古逸，陸時雍《古詩鏡》和陳祚明《采菽堂古詩選》只是把古逸作爲附錄，李攀龍《古今詩刪》僅入選十七首，王士禛《古詩選》入選三十首，均不甚重視。沈德潛《古詩源》則入選古逸一百零三首，約占全書總量的百分之十二，內容涉及古歌、謠諺、雜辭、韻語、銘文等各種題材。全選以時代爲序，首列反映堯時代的《擊壤歌》與《康衢謠》，終及戰國時期《戰國策》所引古謠，並附《史記》、《列女傳》中所稱引古謠，能夠比較清晰地展現漢代之前的詩歌源流升降。




 [1]
 《康衢》：上古歌謠，其云：“立我蒸民，莫匪爾極。不識不知，順帝之則。”《古詩源》題注：“《列子》：帝治天下五十年，不知天下治與不治與？億兆願戴己與？乃微服游於康衢，聞兒童謠云。”（卷一，頁一）


 [2]
 《擊壤》：上古歌謠，其云：“日出而作，日入而息。鑿井而飲，耕田而食。帝力於我何有哉？”《古詩源》題注：“《帝王世紀》：帝堯之世，天下太和，百姓無事，有老人擊壤而歌。”（卷一，頁一）


 [3]
 陶唐：古代傳說中的聖主堯。姓伊祁，名放勛。初封於陶，後徙於唐。


十三

《三百篇》中，四言自是正體
 
[1]

 。然詩有一言，如《緇衣》篇“敝”字、“還”字，可頓住作句是也
 
[2]

 ；有二言，如“鱨鯊”
 
[3]

 、“祈父”
 
[4]

 、“肇禋”
 
[5]

 是也；有三言，如“螽斯羽”
 
[6]

 、“振振鷺”
 
[7]

 是也；有五言，如“誰謂雀無角”
 
[8]

 、“胡爲乎泥中”
 
[9]

 是也；有六言，如“我姑酌彼金罍”
 
[10]

 、“嘉賓式燕以敖”
 
[11]

 是也；至“父曰嗟予子行役”
 
[12]

 、“以燕樂嘉賓之心”
 
[13]

 ，則爲七言；“我不敢傚我友自逸”
 
[14]

 ，則爲八言。短以取勁，長以取妍，疎密錯綜，最是文章妙境。


【箋】


［晉］摯虞《文章流別論》：古之詩，有三言、四言、五言、六言、七言、九言。古詩率以四言為體，而時有一句二句雜在四言之間，後世演之，遂以為篇。古詩之三言者，“振振鷺，鷺于飛”之屬是也，漢郊廟歌多用之。五言者，“誰謂雀無角，何以穿我屋”之屬是也，于俳諧倡樂多用之。六言者，“我姑酌彼金罍”之屬是也，樂府亦用之。七言者“交交黄鳥止于桑”之屬是也，于俳諧倡樂世用之。古詩之九言者，“泂酌彼行潦挹彼注兹”之屬是也，不入歌謠之章，故世希爲之。夫詩雖以情志為本，而以成聲為節，然則雅音之韻，四言為正；其餘雖備曲折之體，而非音之正也。（《全上古三代秦漢三國六朝文》全晉文卷七十七，頁一九〇五）

［明］楊慎《升庵詩話》卷三“古詩二言至十一言”：黃帝《彈歌》“斷竹，續木，飛土，逐肉”，二言之始也。《詩·頌》“振振鷺，鷺于飛。鼓咽咽，醉言歸”，三言之始也。“郁陶乎予心”，“顔厚有忸怩”，五言之始也。《詩·雅》“我不敢效我友自逸”，八言之始也。杜詩“男兒生不成名身已老”，九言也。李太白“黃帝鑄鼎於荊山煉丹砂，丹砂成騎龍飛上太清家”，十言也。東坡詩“山中故人應有招我歸來篇”，十一言也。“我不敢效我友自逸”，亦可作兩句，若長吉“酒不到劉伶墳上土”八言，一句渾全。（《歷代詩話續編》中冊，頁六八九）


【案】


此論《詩經》句式對後世的開啟作用。《詩經》以四言句式爲主，兼備雜言，摯虞之后，漸成詩家共識。但各種句式的成熟，並非皆始於《詩經》。三言詩至漢樂府趨於成熟，胡應麟曰：“三言之工，蓋莫過於《練時日》、《天馬徠》等篇，自後遞相祖述。”（《詩藪》內編卷一，頁六）五言詩至漢代趨於成熟，鍾嶸《詩品序》曰：“逮漢李陵，始著五言之目矣。”（《詩品集注》，頁八）六言詩據趙翼《陔餘叢考》云：“古六言詩間有可見者，《文選》注引董仲舒《琴歌》二句。又樂府‘月穆穆以金波，日華耀以宣明’。……《三國志》注曹丕《答羣臣勸進書》，自述所作詩曰：‘喪亂悠悠過紀，白骨縱橫萬里。哀哀下民靡恃，吾將佐時整理。復子明辟致仕。’……此皆六言之見於史傳者。至王摩詰等又以之創爲絕句小律，亦波峭可喜。”（卷二十三，頁四五二）七言詩一般認爲始於漢武帝《柏梁詩》，至建安趨於成熟。八言詩較少，《舊唐書·盧羣傳》載：“羣於筵中醉而歌曰：‘祥瑞不在鳳凰麒麟，太平須得邊將忠臣。衛霍真誠奉主，貔虎十萬一身。江河潜注息浪，蠻貊款塞無塵。但得百寮師長肝膽，不用三軍羅綺金銀。’”（卷一百四十，頁四六三）




 [1]
 四言自是正體：劉勰《文心雕龍·明詩》：“四言正體，則雅潤爲本；五言流調，則清麗居宗。”（《文心雕龍注》卷二，頁六七）正體，正宗的體裁。


 [2]
 “《緇衣》”句：《詩經·鄭風·緇衣》：“緇衣之宜兮，敝，予又改為兮。適子之館兮，還，予授子之粲兮。緇衣之好兮，敝，予又改造兮。適子之館兮，還，予授子之粲兮。緇衣之蓆兮，敝，予又改作兮。適子之館兮，還，予授子之粲兮。”（《毛詩正義》卷四之二，頁三三六—三三七）


 [3]
 “鱨鯊”：《詩經·小雅·魚麗》：“魚麗于罶，鱨鯊。君子有酒，旨且多。魚麗于罶，魴鱧。君子有酒，多且旨。魚麗于罶，鰋鯉。君子有酒，旨且有。物其多矣，維其嘉矣。物其旨矣，維其偕矣。物其有矣，維其時矣。”（《毛詩正義》卷九之四，頁四一七）


 [4]
 “祈父”：《詩經·小雅·祈父》：“祈父，予王之爪牙。胡轉予于恤？靡所止居。祈父，予王之爪士。胡轉予于恤？靡所底止。祈父，亶不聰。胡轉予于恤？有母之尸饔。”（《毛詩正義》卷一一之一，頁四三三）


 [5]
 “肇禋”：《詩經·周頌·維清》：“維清緝熙，文王之典，肇禋。迄用有成，維周之禎。”（《毛詩正義》卷一九之一，頁五八四）


 [6]
 “螽斯羽”：《詩經·周南·螽斯》：“螽斯羽，詵詵兮。宜爾子孫，振振兮。螽斯羽，薨薨兮。宜爾子孫，繩繩兮。螽斯羽，揖揖兮。宜爾子孫，蟄蟄兮。”（《毛詩正義》卷一之二，頁二七九）


 [7]
 “振振鷺”：《詩經·魯頌·有駜》：“有駜有駜，駜彼乘黄。夙夜在公，在公明明。振振鷺，鷺于下。鼓咽咽，醉言舞。于胥樂兮。有駜有駜，駜彼乘牡。夙夜在公，在公飲酒。振振鷺，鷺于飛。鼓咽咽，醉言歸。于胥樂兮。有駜有駜，駜彼乘駽。夙夜在公，在公載燕。自今以始，歲其有。君子有榖，詒孫子。于胥樂兮。”（《毛詩正義》卷二 之一，頁六一〇）


 [8]
 “誰謂雀無角”：《詩經·召南·行露》：“厭浥行露，豈不夙夜？謂行多露。誰謂雀無角，何以穿我屋？誰謂女無家，何以速我獄？雖速我獄，室家不足。誰謂鼠無牙，何以穿我墉？誰謂女無家，何以速我訟？雖速我訟，亦不女從。”（《毛詩正義》卷一之四，頁二八八）


 [9]
 “胡爲乎泥中”：《詩經·邶風·式微》：“式微式微，胡不歸？微君之故，胡為乎中露？ 式微式微，胡不歸？微君之躬，胡為乎泥中？”（《毛詩正義》卷二之二，頁三〇五）


 [10]
 “我姑酌彼金罍”：《詩經·周南·卷耳》：“采采卷耳，不盈頃筐。嗟我懷人，寘彼周行。陟彼崔嵬，我馬虺隤。我姑酌彼金罍，維以不永懷。陟彼高岡，我馬玄黄。我姑酌彼兕觥，維以不永傷。陟彼砠矣，我馬瘏矣，我僕痡矣，云何吁矣。”（《毛詩正義》卷一之二，頁二七七—二七八）


 [11]
 “嘉賓式燕以敖”，“以燕樂嘉賓之心”：《詩經·小雅·鹿鳴》：“呦呦鹿鳴，食野之苹。我有嘉賓，鼓瑟吹笙。吹笙鼓簧，承筐是將。人之好我，示我周行。呦呦鹿鳴，食野之蒿。我有嘉賓，德音孔昭。視民不恌，君子是則是傚。我有旨酒，嘉賓式燕以敖。呦呦鹿鳴，食野之芩。我有嘉賓，鼓瑟鼓琴。鼓瑟鼓琴，和樂且湛。我有旨酒，以燕樂嘉賓之心。”（《毛詩正義》卷九之二，頁四〇五—四〇六）


 [12]
 “父曰嗟予子行役”：《詩經·魏風·陟岵》：“陟彼岵兮，瞻望父兮。父曰嗟予子行役，夙夜無已。上慎旃哉，猶來無止。陟彼屺兮，瞻望母兮。母曰嗟予季行役，夙夜無寐。上慎旃哉，猶來無棄。陟彼岡兮，瞻望兄兮。兄曰嗟予弟，行役夙夜必偕。上慎旃哉，猶來無死。”（《毛詩正義》卷五之三，頁三五八）


 [13]
 “嘉賓式燕以敖”，“以燕樂嘉賓之心”：《詩經·小雅·鹿鳴》：“呦呦鹿鳴，食野之苹。我有嘉賓，鼓瑟吹笙。吹笙鼓簧，承筐是將。人之好我，示我周行。呦呦鹿鳴，食野之蒿。我有嘉賓，德音孔昭。視民不恌，君子是則是傚。我有旨酒，嘉賓式燕以敖。呦呦鹿鳴，食野之芩。我有嘉賓，鼓瑟鼓琴。鼓瑟鼓琴，和樂且湛。我有旨酒，以燕樂嘉賓之心。”（《毛詩正義》卷九之二，頁四〇五—四〇六）


 [14]
 “我不敢傚我友自逸”：《詩經·小雅·十月之交》末章：“悠悠我里，亦孔之痗。四方有羨，我獨居憂。民莫不逸，我獨不敢休。天命不徹，我不敢傚我友自逸。”（《毛詩正義》卷一二之二，頁四四七）


十四

二《南》，美文王之化也，然不著一脩、齊、治、化字
 
[1]

 。沖澹愉夷
 
[2]

 ，隨興而發，有知如婦人，無知如物類，同際太和
 
[3]

 之盛，而相忘其所以然，是王風
 
[4]

 皞皞
 
[5]

 氣象。


【案】


美國學者韋勒克和沃倫《文學理論》論及詩歌曰：“意象、隱喻、象征和神話，代表了兩條線的匯聚，這兩條線對於詩歌理論都是重要的。一條是訴諸感官的個別性的方式，或者說訴諸感官的和審美的連續的統一體，它把詩歌與音樂和繪畫聯繫起來，再把詩歌與哲學和科學分開；另一條線是‘比喻’或‘轉義’這類‘間接的’表述方式，它一般是使用換喻和隱喻，在一定程度上比擬人事，把人事的一般表達轉換成其他的說法，從而賦予詩歌以精確的主題。”（頁二一〇—二一一）沈德潛所言二《南》雖言王者的教化，但通首不著“修、齊、治、化”這類字，正是指詩歌要善於運用象征、隱喻等手法進行抒情，不過沈德潛是立足於溫柔敦厚詩學傳統而論的。




 [1]
 “二《南》”句：二《南》，指《周南》、《召南》。傳統經學家認爲二《南》是《詩經》正風，文王以此來教化萬民，其方式非《書》、《禮》直白說教，而是借藝術特有的美感來化育人心。《毛詩大序》曰：“然則《關雎》、《麟趾》之化，王者之風，故繫之周公。“南”，言化自北而南也。《鵲巢》、《騶虞》之德，諸侯之風也。先王之所以教，故繫之召公。《周南》、《召南》，正始之道，王化之基。”（《毛詩正義》卷一之一，頁二七二—二七三）


 [2]
 沖澹愉夷：沖和淡泊，愉悅平和。


 [3]
 太和：天地間沖和之氣。《易·乾》：“保合太和，乃利貞。”（《周易正義》卷一，頁一四）


 [4]
 王風：王者的教化。《毛詩大序》：“《關雎》、《麟趾》之化，王者之風。”（《毛詩正義》卷一之一，頁二七二）


 [5]
 皞皞：《孟子·盡心上》：“王者之民，皞皞如也。”朱熹《孟子集注》：“皞皞，廣大自得之貌。”（卷十三，頁一〇三）


十五

詩有不用淺深、不用變換、略易一二字而其味油然自出者，妙於反覆咏歎也。《芣苢》
 
[1]

 、《殷其靁》
 
[2]

 後，張平子《四愁》
 
[3]

 得之。


【箋】


《古詩源》評張衡《四愁詩》：心煩紆鬱，低徊情深，《風》、《騷》之變格也。少陵七歌原於此，而不襲其迹，最善奪胎。《五噫》、《四愁》，如何擬得？後人擬者，畫西施之貌耳。（卷二，頁五五）

［清］袁枚《隨園詩話》：《三百篇》如“采采芣苢，薄言采之”之類，均非後人所當效法。聖人存之，采南國之風，尊文王之化；非如後人選讀本，教人摹倣也。今人附會聖經，極力贊嘆。章艧齋戲倣云：“點點蠟燭，薄言點之。點點蠟燭，薄言剪之。”注云：“剪，剪去其煤也。”聞者絕倒。（卷三，頁九七）

［清］方玉潤《詩經原始》評《芣苢》：此詩之妙，正在其無所指實而愈佳也。夫佳詩不必盡皆徵實，自鳴天籟，一片好音，尤足令人低回無限。若實而按之，興會索然矣。讀者試平心靜氣，涵泳此詩，恍聽田家婦女，三三五五，于平原繡野、風和日麗中群歌互答，餘音裊裊，若遠若近，忽斷忽續，不知其情之何以移而神之何以曠。則此詩可不必細繹而自得其妙焉。唐人《竹枝》、《柳枝》、《櫂歌》等詞，類多以方言入韻語，自覺其愈俗愈雅，愈無故實而愈可以咏歌。即《漢樂府·江南曲》一首“魚戲蓮葉”數語，初讀之亦毫無意義，然不害其爲千古絕唱。情真景真故也。知乎此，則可與論是詩之旨矣。（《詩經原始》卷之一，頁八五）


【案】


《芣苢》具有濃厚的民歌風味，如方玉潤所言，讀之使人感到三五成羣的勞動婦女在野外邊勞動邊歌唱的情景。《殷其靁》則表現了遠役者之妻對丈夫的渴慕之情。兩詩均運用了章句重迭復沓的手法，充分表現了主人公低徊要眇之情。沈氏此處以兩詩爲例，表明其論詩重視深厚情感內容及其富有韻味的審美效果。




 [1]
 《芣苢》：《詩經·周南·芣苢》：“采采芣苢，薄言采之。采采芣苢，薄言有之。采采芣苢，薄言掇之。采采芣苢，薄言捋之。采采芣苢，薄言袺之。采采芣苢，薄言襭之。”《毛詩序》云：“《芣苢》，后妃之美也。和平則婦人樂有子矣。”（《毛詩正義》卷一之三，頁二八一）


 [2]
 《殷其靁》：《詩經·召南·殷其靁》：“殷其靁，在南山之陽。何斯違斯，莫敢或遑。振振君子，歸哉歸哉。殷其靁，在南山之側。何斯違斯，莫敢遑息。振振君子，歸哉歸哉。殷其靁，在南山之下。何斯違斯，莫或遑處。振振君子，歸哉歸哉。”《毛詩序》曰：“《殷其靁》，勸以義也。《召南》之大夫遠行從政，不遑寧處，其室家能閔其勤勞，勸以義也。”（《毛詩正義》卷一之四，頁二八九—二九〇）


 [3]
 張平子《四愁》：張衡（七八—一三九），字平子，南陽西鄂（今河南南召）人。東漢著名文士，善爲文，尤善辭賦。其《四愁詩》云：“我所思兮在太山，欲往從之梁父艱。側身東望涕霑翰。美人贈我金錯刀，何以報之英瓊瑤。路遠莫致倚逍遙，何爲懷憂心煩勞？ 我所思兮在桂林，欲往從之湘水深。側身南望涕霑襟。美人贈我金琅玕，何以報之雙玉盤。路遠莫致倚惆悵，何爲懷憂心煩傷？ 我所思兮在漢陽，欲往從之隴阪長。側身西望涕霑裳。美人贈我貂襜褕，何以報之明月珠。路遠莫致倚踟躕，何爲懷憂心煩紆？ 我所思兮在雁門，欲往從之雪雰雰。側身北望涕霑巾。美人贈我錦繡段，何以報之青玉案。路遠莫致倚增歎，何爲懷憂心煩惋？”（《先秦漢魏晉南北朝詩》漢詩卷六，頁一八〇—一八一）


十六

《雄雉》末章，進君子以禔身善世之道，猶所云萬里之外，以身爲本也
 
[1]

 。漢《東門行》“今時清廉，難犯教言，君獨自愛莫爲非”
 
[2]

 ，重言以丁寧之，去風人未遠。


【箋】


《古詩源》評《東門行》：始勸其安貧賤，繼恐其觸法綱，餔糜之婦，豈在詠《雄雉》者下哉。既出復歸，既歸復出，功名兒女，纏綿胸次。情事展轉如見。疊說一過，丁寧反覆之意，末二句進以禔身，涉世之道也。魏文《豔歌何嘗行》“上慚滄浪之天，下顧黃口小兒”本此，而語句易解。（卷三，頁七六）


【案】


《毛詩序》、朱熹均認爲《雄雉》抒發了妻子對在外行役丈夫的思念之情，末章所言“百爾君子，不知德行。不忮不求，何用不臧”是妻子希望丈夫修行美德，在任何情景下要保持善行。這種勸諫之風頗爲沈氏贊賞，認爲漢樂府《東門行》婦人“君復自愛莫爲非”之語與此相近。可知沈氏所贊賞風人精神也就是儒家“發乎情，止乎禮義”的傳統，注重情感的節制並具備儒家倫理內涵。




 [1]
 “《雄雉》”句：《詩經·邶風·雄雉》：“雄雉于飛，泄泄其羽。我之懷矣，自詒伊阻。雄雉于飛，下上其音。展矣君子，實勞我心。瞻彼日月，悠悠我思。道之云遠，曷云能來？ 百爾君子，不知德行。不忮不求，何用不臧。”《毛詩序》云：“《雄雉》，刺衛宣公也。淫亂不恤國事，軍旅數起，大夫久役，男女怨曠，國人患之而作是詩。”（《毛詩正義》卷二之二，頁三〇二）朱熹《詩經集傳》注末章云：“言凡爾君子，豈不知德行乎？若能不忮害，又不貪求，則何所爲而不善哉？憂其遠行之犯患，冀其善處而得全也。”（卷二，頁一四）


 [2]
 “漢《東門行》”句：漢樂府瑟調曲，其辭曰：“出東門，不顧歸；來入門，悵欲悲。盎中無斗儲，還視架上無懸衣。拔劍東門去，舍中兒母牽衣啼：‘他家但願富貴，賤妾與君共餔糜，上用倉浪天故，下當用此黃口兒。今非！’‘咄！行！吾去爲遲，白髮時下難久居。’”（《先秦漢魏晉南北朝詩》漢詩卷九，頁二六九—二七〇）沈德潛《古詩源》所錄爲晉樂所奏。


十七

諷刺之詞，直詰易盡，婉道無窮
 
[1]

 。衛宣姜無復人理，而《君子偕老》一詩，止道其容飾衣服之盛，而首章末以“子之不淑，云如之何”二語逗露之
 
[2]

 ；魯莊公不能爲父復讎，防閑其母，失人子之道，而《猗嗟》一詩，止道其威儀技藝之美，而章首以“猗嗟”二字譏歎之
 
[3]

 。蘇子所謂“不可以言語求而得，而必深觀其意”者也
 
[4]

 。詩人往往如此。


【箋】


［清］王夫之《詩譯》：“子之不淑，云如之何”，“胡然我念之”，“亦可懷也”，皆意藏篇中。（《薑齋詩話箋注》卷一，頁一八）

［清］方玉潤《詩經原始》評《君子偕老》：詩全篇極力摹寫服飾之盛，而發端一語忽提“君子偕老”，幾與下文詞義不相連屬。諸儒雖多方爲之解說，終覺勉強難安，非的然不易理也。豈知全詩題眼即在此句，貞淫褒貶，悉具其中，何也？夫人者，與“君子偕老”之人也。與“君子偕老”，則當與君子同德；與君子同德，乃可與君子同服天子命服，以爲一國母儀。今宣姜之於君子也何如乎？其始也，爲伋子妻；其繼也，爲宣公妾；及其終也，又爲公子頑配。則其所與爲偕老之人尚不知誰屬，其不淑也亦甚矣。又將如此法服何哉？故當其嚴妝而奉祭祀也，副笄以飾其首，闕翟以章之身，髪如雲而眉益秀，象作揥則玉爲瑱，不啻天人之下降，而帝子之來臨，何其盛也？望之者不儼然一國母儀乎？及其靚妝以見賓客也，則襢衣而蒙以縐絺，紲袢而爲之束素，目以清而愈朗，額加廣而彌豐，又不啻傾人城而傾人國，何其媚也？望之者又非復前日母儀之可重矣。則即此服飾之間，一轉移而輕重不同也如是，則其人亦可知已。豈尚堪可與“君子偕老”乎？即其君子欲與之偕老，抑豈可得乎？此非宣姜之謂而誰謂歟？是詩也，《春秋》法寓焉矣。（卷之四，頁一五七—一五八）


【案】


《君子偕老》以濃墨重采渲染衛宣姜服飾之華，容顏之艷，但“子之不淑，云如之何”卻表明詩人是反語來譏諷宣姜所作所爲根本不配與君子偕老。《猗嗟》借齊人之目贊美了魯莊公威儀技藝之美，但“猗嗟”卻表明此詩本意原是諷刺其母不賢。兩詩皆以反語爲刺，意味更加深厚，沈德潛於此尤加贊賞。




 [1]
 “諷刺”句：《毛詩大序》認爲諷諫的最好方式是用譬喻的方式委婉諷刺，主文而譎諫，方能達到溫柔敦厚、含蓄不盡的效果。晉杜預把《春秋》的表現手法歸納爲五種：微而顯、志而晦、婉而成章、盡而不汙、懲惡而勸善，同樣推崇委婉而不直諫的表現方式。


 [2]
 “衛宣姜”句：《詩經·鄘風·君子偕老》：“君子偕老，副笄六珈。委委佗佗，如山如河，象服是宜。子之不淑，云如之何。玼兮玼兮，其之翟也。鬒髪如雲，不屑髢也。玉之瑱也，象之揥也，揚且之晳也。胡然而天也，胡然而帝也。瑳兮瑳兮，其之展也。蒙彼縐絺，是紲袢也。子之清揚，揚且之顏也。展如之人兮，邦之媛也。”《毛詩序》云：“《君子偕老》，刺衛夫人也。夫人淫亂，失事君子之道，故陳人君之德、服飾之盛，宜與君子偕老也。”（《毛詩正義》卷三之一，頁三一三—三一四）


 [3]
 “魯莊公”句：《詩經·齊風·猗嗟》：“猗嗟昌兮，頎而長兮。抑若揚兮，美目揚兮。巧趨蹌兮，射則臧兮。猗嗟名兮，美目清兮。儀既成兮，終日射侯，不出正兮。展我甥兮。猗嗟孌兮，清揚婉兮。舞則選兮，射則貫兮。四矢反兮，以禦亂兮。”《毛詩序》云：“《猗嗟》，刺魯莊公也。齊人傷魯莊公有威儀技藝，然而不能以禮防閑其母，失子之道，人以為齊侯之子焉。”（《毛詩正義》卷五之二，頁三五四—三五五）陳子展《詩經直解》：“鍾惺云：道他好處，卻章章著‘猗嗟’二字，多少感惜。”（卷八，頁三一三）


 [4]
 “蘇子”句：蘇軾《既醉備五福論》：“夫詩者不可以言語求而得，必將深觀其意焉。故其譏刺是人也，不言其所為之惡，而言其爵位之尊、車服之美，而民疾之，以見其不堪也。”（《蘇東坡全集》後集卷十，頁五六九）


十八

州吁之亂，莊公致之，而《燕燕》一詩，猶念“先君之思”
 
[1]

 ；七子之母，不安其室，非七子之不令，而《凱風》之詩，猶云“莫慰母心”
 
[2]

 。溫柔敦厚，斯爲極則。


【箋】


［宋］黎靖德編《朱子語類·詩二·燕燕》：或問：“《燕燕》卒章，戴媯不以莊公之已死，而勉莊姜以思之，可見溫和惠順而能終也。亦緣他之心塞實淵深，所稟之厚，故能如此。”曰：“不知古人文字之美，詞氣溫和，義理精密如此！秦漢以後無此等語。某讀《詩》，於此數句；讀《書》，至‘先王肇修人紀，從諫弗咈，先民時若；居上克明，爲下克忠，與人不求備，檢身若不及；以至於有萬邦，茲維艱哉’！深誦嘆之！”（卷八十一，頁二一〇三）

［清］王士禛《池北偶談》：予六七歲始入鄉塾，受《詩》，誦至《燕燕》、《綠衣》等篇，便覺棖觸欲涕，亦不自知其所以然。稍長，遂頗悟“興觀羣怨”之旨。（《帶經堂詩話》卷一，頁一八）

又《分甘餘話》：《燕燕》之詩，許彥周以爲可泣鬼神。合本事觀之，家國興亡之感，傷逝懷舊之情，盡在阿堵中。《黍離》、《麥秀》，未足喻其悲也。宜爲萬古送別詩之祖。（《帶經堂詩話》卷一，頁一八—一九）


【案】


《燕燕》乃衛莊姜送戴媯而作，戴媯因州吁之亂被迫回到陳國，州吁之亂爲衛莊公所致，但戴媯卻言“先君之思”，於莊公並無怨恨之意。《凱風》七子之母欲改嫁，七子衹是自責未安母心，純孝之心灼然可見。兩詩中的衛莊公和七子之母皆有過失，但莊姜與七子皆不言親人之過失，反而反思自己，沈氏認爲這正是儒家溫柔敦厚的典型體現。




 [1]
 “州吁”句：《詩經·邶風·燕燕》：“燕燕于飛，差池其羽。之子于歸，遠送于野。瞻望弗及，泣涕如雨！ 燕燕于飛，頡之頏之。之子于歸，遠于將之。瞻望弗及，佇立以泣！ 燕燕于飛，下上其音。之子于歸，遠送于南。瞻望弗及，實勞我心！ 仲氏任只！其心塞淵。終溫且惠，淑慎其身。先君之思，以勖寡人！”《毛詩序》云：“《燕燕》，衛莊姜送歸妾也。”鄭箋云：“莊姜無子，陳女戴媯生子名完，莊姜以爲己子。莊公薨，完立，而州吁殺之。戴媯於是大歸。莊姜遠送之于野，作詩見己志。”（《毛詩正義》卷二之一，頁二九八）


 [2]
 “七子”句：《詩經·邶風·凱風》：“凱風自南，吹彼棘心。棘心夭夭，母氏劬勞。凱風自南，吹彼棘薪。母氏聖善，我無令人。爰有寒泉，在浚之下。有子七人，母氏勞苦。睍睆黃鳥，載好其音。有子七人，莫慰母心。”《毛詩序》云：“《凱風》，美孝子也。衛之淫風流行，雖有七子之母，猶不能安其室，故美七子能盡其孝道，以慰其母心而成其志爾。”（《毛詩正義》卷二之二，頁三〇一—三〇二）朱熹《詩經集傳》釋首章曰：“衛之淫風流行，雖有七子之母，猶不能安其室，故其子作此詩。以‘凱風’比母，‘棘心’比子之幼時，蓋曰母生衆子，幼而育之，其劬勞甚矣。本其始而言，以起自責之端也。”（卷二，頁一四）


十九

人有不平於心，必以清比己，以濁比人
 
[1]

 ；而《谷風》三章，轉以涇
 
②

 自比，以渭比新昏，何其怨而不怒也
 
[3]

 。杜子美“在山泉水清，出山泉水濁”亦然
 
[4]

 。


【箋】


陳子展《詩經直解》引王照圓云：見葊先生（按：指其師陳嘉琰）說：“《谷風》句句怨，句中纏綿，與薄倖人作情厚語，使人伉儷之意油然而生。詩之溫柔敦厚、善於感人如此！《谷風》詩之婦人本以色衰而棄，然其德音則可取，通篇反復俱不出此二意。婦已棄矣，恩義絕矣，乃怨之之中猶有望之之意。或諭以理，或感以情，其忠厚爲何如！凡人新舊之際，尤難爲情。詩中宴爾新昏凡三見，乃止曰‘如兄如弟’，‘不我屑以’，‘以我御窮’，絕不毒罵。較之後人詩‘長跪問故夫，新人復何如？將縑來比素，新人不如故’，何等蘊藉。通篇看來，至末二章方露悲酸，而氣愈和平，詞愈舒緩。若作戟手怒罵讀，則失之矣。”（卷三，頁一〇九）


【案】


《谷風》爲棄婦自訴之詞。首言夫婦應黽勉同心，次訴被棄之苦，後四章言丈夫喜新厭舊，自己勤勉家事，丈夫可與共患難而不可與共安樂。全詩本爲丈夫失道而棄舊憐新，但棄婦在表達悲怨之情時卻以涇水自比，忠厚委婉，怨而不怒，故被沈氏推崇。



【校】


 ②
 涇：嘉慶本作“徑”，誤。

【注】


 [1]
 “人有”句：《詩經·小雅·四月》：“相彼泉水，載清載濁。”以“清”喻守貞、以“濁”喻改節，遂成習見之語。《楚辭·漁父》曰：“屈原既放，游於江潭，行吟澤畔，顏色憔悴，形容枯槁，漁父見而問之曰：‘子非三閭大夫與？何故至於斯？’屈原曰：‘舉世皆濁我獨清，衆人皆醉我獨醒，是以見放！’”（《楚辭集注》卷第五，頁一一六）


 [3]
 “《谷風》”句：《詩經·邶風·谷風》：“習習谷風，以陰以雨。黽勉同心，不宜有怒。采葑采菲，無以下體。德音莫違：及爾同死。行道遲遲，中心有違。不遠伊邇，薄送我畿。誰謂荼苦？其甘如薺。宴爾新昏，如兄如弟。涇以渭濁，湜湜其沚。宴爾新昏，不我屑以。毋逝我梁，毋發我笱。我躬不閱，遑恤我後。就其深矣，方之舟之。就其淺矣，泳之游之。何有何亡，黽勉求之。凡民有喪，匍匐救之。不我能慉，反以我爲讎。既阻我德，賈用不售。昔育恐育鞫，及爾顛覆。既生既育，比予于毒。我有旨蓄，亦以御冬。宴爾新昏，以我御窮。有洸有潰，既詒我肄。不念昔者，伊余來墍。”《毛詩序》云：“《谷風》，刺夫婦失道也。衛人化其上，淫於新昏而棄其舊室，夫婦離絶，國俗傷敗焉。”（《毛詩正義》卷二之二，頁三〇三—三〇五）朱熹《詩經集傳》釋“涇以渭濁，湜湜其沚。宴爾新昏，不我屑以”曰：“涇濁渭清，然涇未屬渭之時，雖濁而未甚見。由二水既合，而清濁益分。然其別出之渚，流或稍緩，則猶有清處，婦人以自比其容貌之衰久矣。又以新昏形之，益見憔悴。然其心則固猶有可取者，但以故夫之安於新昏，故不以我爲潔而與之耳。”（卷二，頁一五）


 [4]
 “杜子美”句：杜甫《佳人》：“絕代有佳人，幽居在空谷。自云‘良家子，零落依草木。關中昔喪亂，兄弟遭殺戮。官高何足論？不得收骨肉。世情惡衰歇，萬事隨轉燭。夫婿輕薄兒，新人美如玉。合昏尚知時，鴛鴦不獨宿。但見新人笑，那聞舊人哭？’在山泉水清，出山泉水濁。侍婢賣珠回，牽蘿補茅屋。摘花不插髮，采柏動盈掬。天寒翠袖薄，日暮倚修竹。”《唐詩別裁集》評曰：“‘在山’二句，自寫貞潔也。或以在山比新人，出山比舊人，終覺未安。結句不著議論，而清潔貞正意，隱然言外，是爲詩品。”（卷二，頁七一）


二十

《匏有苦葉》，刺淫亂也
 
[1]

 ，中惟“濟盈不濡軌”二句，隱躍其詞以諷之
 
[2]

 。其餘皆說正理，使人得聞正言，其失自悟。


【箋】


［清］《欽定詩經傳說彙纂》評《匏有苦葉》：案：此篇朱子云“未有以見其爲刺宣公夫人之詩”，故泛指爲淫亂之人。況作此詩者，通篇是比喻。意旨微婉，絕不顯斥。原無可據以詮釋，第中云“雉鳴求其牡”，則與泛刺淫亂者不同。且古序與詩同時而出，亦無以斷其必不然也。姑存之而不削。（卷三，頁一〇二）

［清］方玉潤《詩經原始》評《匏有苦葉》：以愚所見，直是一篇諷世座右銘耳。首章借涉水以喻涉世，提出深淺二字作主，以見涉世須當有識量，度時務，知其淺深而後行，是全詩總冒。次章反承不識淺深，明明濟盈濡軌矣，而自以爲不濡，並帶出鳴雉求非其類而自以爲偶，以喻反常亂倫肆無忌憚之人，惟其不度世道淺深，故至越禮犯分而亦不知自檢也。“雉鳴”句引起鳴雁歸妻意，“濟盈”句引起“人涉卬否”意。一反一正，大開大合，章法脈絡，原自井然，一絲不亂。意以爲吾人處世，倫行爲重。夫婦之初不以禮合，他可想知。士人應世，幹濟爲先。同舟之內茍無良朋，覆可立待。故不欲整綱飭紀則已，如欲整綱飭紀，則必自昏媾始。古之昏禮多在春前，“迨冰未泮”，此其時也。不欲涉身處事則已，如欲涉身處事，則必如濟川然。世之濟險必得同心，“卬須我友”，詎可少哉？此雖刺世乎，實自警耳。（卷之三，頁一三四）


【案】


《毛詩序》認爲《匏有苦葉》諷刺衛宣公及夫人宣姜淫亂，澌滅禮法，風俗爲之敗壞。朱熹也認爲是諷刺淫亂之詞。沈氏贊同傳統經學家之論，然更推崇此詩的諷刺手法。全詩僅僅通過“濟盈不濡軌”來暗喻宣公及夫人不識倫理，其他詩句皆從正面立論，故顯得委婉深厚。




 [1]
 “《匏有苦葉》”句：《詩經·邶風·匏有苦葉》：“匏有苦葉，濟有深涉。深則厲，淺則揭。有瀰濟盈，有鷕雉鳴。濟盈不濡軌，雉鳴求其牡。雝雝鳴雁，旭日始旦。士如歸妻，迨冰未泮。招招舟子，人涉卬否。人涉卬否，卬須我友。”《毛詩序》云：“《匏有苦葉》，刺衛宣公也。公與夫人並為淫亂。”（《毛詩正義》卷二之二，頁三〇二—三〇三）


 [2]
 “中惟”句：朱熹《詩經集傳》釋《匏有苦葉》“濟盈不濡軌”云：“夫濟盈必濡其轍，雉鳴當求其雄，此常理也。今濟盈而曰不濡軌，雉鳴而反求其牡，以比淫亂之人，不度禮義，非其配偶，而犯禮以相求也。”（卷二，頁一四）即詩人借漲滿的濟水卻不沾濕車軸，雉鳥的鳴叫卻是尋找雄鳥，來比喻女子不該主動追求男子，諷刺淫風大盛。


二十一

莊姜賢而不答，由公之惑於嬖妾也。乃《碩人》一詩，備形族類之貴，容貌之美，禮儀之盛，國俗之富，而無一言及莊公
 
[1]

 ，使人言外思之。故曰“主文譎諫”
 
[2]

 。


【箋】


［晉］杜預《春秋左傳序》：故發傳之體有三，而為例之情有五：一曰微而顯。文見於此，而起義在彼，稱族尊君命，舍族尊夫人，梁亡城緣陵之類是也；二曰志而晦。約言示制，推以知例，參會不地，與謀曰及之類是也；三曰婉而成章。曲從義訓，以示大順，諸所諱辟，璧假許田之類是也；四曰盡而不汙。直書其事，具文見意，丹楹刻桷，天王求車，齊侯獻捷之類是也；五曰懲惡而勸善。求名而亡，欲蓋而章，書齊豹盗三叛人名之類是也。（《春秋左傳正義》卷一，頁一七〇六—一七〇七）


【案】


《碩人》描寫了莊姜高貴身世、容貌之美、車服之盛及婚禮之隆重，按傳統經學家的看法，這樣的描寫是爲了反襯衛莊公親近嬖妾而疏遠莊姜的過失。沈德潛認爲這種不直言君過的寫作手法就是“主文而譎諫”的體現，其諷諫效果反而更加深刻。

以上七條，分別以《芣苢》、《雄雉》、《君子偕老》、《猗嗟》、《日月》、《凱風》、《谷風》、《匏有苦葉》、《碩人》詩爲例，闡述了詩歌所抒發的情感內容應當符合儒家傳統。沈氏認爲，詩歌內容應當“溫柔敦厚”，一是對情感的節制，所謂“怨而不怒”。《芣苢》通過變換一些字，借聲韻回環而營造藝術美感。《雄雉》、《君子偕老》、《猗嗟》諷刺統治者淫亂而不恤國事，但詩人均是通過對君子美德的懷念來表達對當前政治的不滿。而《日月》、《凱風》表現得更爲極致，《日月》寫隱公三年州吁殺戴媯之子衛桓公，但戴媯仍以“先君之思”勸勉莊姜；《凱風》寫七子之母有改嫁之願，但七子卻以自己沒有盡到孝道而愧。不但“不怒”，卻反躬自身。二是委婉諷諫，所謂“主文而譎諫”。《谷風》、《匏有苦葉》和《碩人》均言世風之淫，但詩人在表達時均不直接陳述，而是通過對比、暗示來表現對世風的擔憂及潔身自好的追求，抒情效果反而更加深刻。




 [1]
 “莊姜”句：《詩經·衛風·碩人》：“碩人其頎，衣錦褧衣。齊侯之子，衛侯之妻。東宮之妹，邢侯之姨，譚公維私。手如柔荑，膚如凝脂，領如蝤蠐，齒如瓠犀，螓首蛾眉。巧笑倩兮，美目盼兮。碩人敖敖，說于農效。四牡有驕，朱幩鑣鑣，翟茀以朝。大夫夙退，無使君勞。河水洋洋，北流活活。施罛濊濊，鱣鮪發發，葭菼揭揭。庶姜孽孽，庶士有朅。”《毛詩序》云：“《碩人》，閔莊姜也。莊公惑於嬖妾，使驕上僭。莊姜賢而不荅，終以無子，國人閔而憂之。”（《毛詩正義》卷三之二，頁三二二）朱熹《詩經集傳》釋首章曰：“莊姜事見《邶風·綠衣》等篇。《春秋傳》曰：‘莊姜美而無子，衛人爲之賦《碩人》。’即謂此詩。而其首章極稱其族類之貴，以見其爲正嫡小君，所宜親厚，而重嘆莊公之昏惑也。”（卷二，頁二五）


 [2]
 主文譎諫：用隱約的言辭諷諫而不直言過失。《毛詩大序》云：“上以風化下，下以風刺上，主文而譎諫，言之者無罪，聞之者足以戒，故曰風。”鄭玄釋曰：“風化、風刺，皆謂譬喻不斥言也。主文，主與樂之宮商相應也。譎諫，詠歌依違，不直諫。”（《毛詩正義》卷一之一，頁二七一）


二十二

《陟岵》，孝子之思親也。三段中但念父母兄之思己，而不言己之思父母與兄
 
[1]

 。蓋一說出，情便淺也。情到極深，每說不出。


【箋】


［清］方玉潤《詩經原始》：人子行役，登高念親，人情之常。若從正面直寫己之所以念親，縱千言萬語，豈能道得意盡？詩妙從對面設想，思親所以念己之心，與臨行勗己之言，則筆以曲而愈達，情以婉而愈深。千載下讀之，猶足令羇旅人望白雲而起思親之念，況當日遠離父母者乎？（卷之六，頁二四六）


【案】


《陟岵》寫行役之人登高思親，卻從親人思念自己的角度下筆，其抒情效果如方玉潤所言“筆以曲而愈達，情以婉而愈深”，沈氏對於這種抒情方式頗爲推崇。




 [1]
 “《陟岵》”句：《陟岵》見本書卷上第十三條注〔一二〕。《毛詩序》云：“《陟岵》，孝子行役思念父母也。國迫而數侵削，役乎大國，父母兄弟離散，而作是詩也。”（《毛詩正義》卷五之三，頁三五八）


二十三

政繁賦重，民不堪其苦。而《萇楚》一詩，唯羨草木之樂，詩意不在文辭中也
 
[1]

 。至《苕之華》，明明說出
 
[2]

 。要之並爲亡國之音
 
[3]

 。


【箋】


［宋］黎靖德編《朱子語類·詩二·漸漸之石》：周家初興時，“周原膴膴，蓳荼如飴”，苦底物事亦甜。及其衰也，“牂羊墳首，三星在罶；人可以食，鮮可以飽”！直恁地蕭索！（卷八十一，頁二一二六）

《欽定詩經傳說彙纂》：沈氏守正曰：有生之樂，人孰無之，反羨草木之無知，則不聊生甚矣。與《苕華》“知我如此，不如無生”，皆痛極之詞也。（卷八，頁二一八）

陳子展《詩經集解》引鍾惺語：亡國之音讀不得。此詩更不必說自家苦，只羨萇楚之樂，而意自深矣。凡苦之可言者、非其至也。（卷十三，頁四四六—四四七。）


【案】


《萇楚》與《苕之華》皆抒寫衰世生存之痛苦，《萇楚》羨植物無知，借萇楚婀娜其枝的搖曳之態及閑樂之情來反襯自己的悲苦之思；《苕之華》雖直言“知我如此，不如無生”，但首章借凌霄花興起詩人之憂，末章借牂羊、三星言饑饉之餘，萬物彫耗，更能體現政繁賦重、民不堪命的意旨。雖然“情到極深，每說不出”，但如以上所舉《詩經》各詩借助比興、曲筆等手法，詩人之深情並不難體現。




 [1]
 “《萇楚》”句：《詩經·檜風·隰有萇楚》：“隰有萇楚，猗儺其枝。夭之沃沃，樂子之無知。隰有萇楚，猗儺其華。夭之沃沃，樂子之無家。隰有萇楚，猗儺其實。夭之沃沃，樂子之無室。”《毛詩序》云：“《隰有萇楚》，疾恣也。國人疾其君之淫恣，而思無情慾者也。”（《毛詩正義》卷七之二，頁三八二）朱熹《詩經集傳》釋首章曰：“政煩賦重，人不堪其苦，嘆其不如草木之無知而無憂也。”（卷三，頁五八）


 [2]
 “《苕之華》”句：《詩經·小雅·苕之華》：“苕之華，芸其黃矣。心之憂矣，維其傷矣。苕之華，其葉青青。知我如此，不如無生。牂羊墳首，三星在罶。人可以食，鮮可以飽。”《毛詩序》云：“《苕之華》，大夫閔時也。幽王之時，西戎東夷，交侵中國，師旅竝起，因之以饑饉，君子閔周室之將亡，傷已逢之，故作是詩也。”（《毛詩正義》卷一五之三，頁五〇〇—五〇一）朱熹《詩經集傳》釋第三章曰：“言饑饉之餘，百物彫耗如此，茍且得食足矣，豈可望其飽哉？”（卷五，頁一一七）


 [3]
 亡國之音：《毛詩大序》：“亡國之音哀以思，其民困。”（《毛詩正義》卷一之一，頁二七〇）


二十四
 
①



《鴟鴞》詩連下十“予”字
 
[2]

 ，《蓼莪》詩連下九“我”字
 
[3]

 ，《北山》詩連下十二“或”字
 
[4]

 ，情至不覺音之繁、詞之複也。後昌黎《南山》用《北山》之體而張大之（下五十餘“或”字）
 
[5]

 。然情不深而侈其詞，只是漢賦體段
 
[6]

 。


【箋】


［宋］洪興祖評《南山》：此詩似《上林》、《子虛賦》，才力小者，不可到也。（《韓昌黎詩繫年集釋》卷四引，頁四五九）

［清］顧嗣立評《南山》：此等長篇，亦從騷賦化出。然卻與《焦仲卿妻》、杜陵《北征》諸長篇不同者，彼則寔敘事情，此則虛摹物狀。公以畫家之筆，寫得南山靈異縹緲，光怪陸離，中間連用五十一或字，復用十四疊字，正如駿馬下岡，手中脫轡。忽用“大哉立天地”數語作收，又如柝聲忽驚，萬籟皆寂。（《韓昌黎詩繫年集釋》卷四引，頁四六〇）


【案】


《鴟鴞》中詩人假托鳥言以寄憂憤，痛詆鴟鴞之殘暴無情，雖連用十“予”字，但激憤之情貫注其中，讀之並無繁復之感。《蓼莪》第四章連用九“我”字，向上天哭訴不能報父母之恩，飽含血淚之情，讀之令人無限哀痛。《北山》後三章連用十二“或”字，對比描寫勞逸苦樂不均，善惡是非不明，讀之令人充滿憤懣之氣。韓愈《南山》連用五十餘“或”字，對南山景物細致刻畫，固然形貌畢肖，然性情不顯，沈德潛對此並不推崇。



【校】


 ①
 青照堂本與上條合。

【注】


 [2]
 “《鴟鴞》”句：《詩經·豳風·鴟鴞》：“鴟鴞鴟鴞，既取我子，無毀我室。恩斯勤斯，鬻子之閔斯。迨天之未陰雨，徹彼桑土，綢繆牖戶。今女下民，或敢侮予。予手拮據，予所將荼，予所蓄租，予口卒瘏，曰予未有室家。予羽譙譙，予尾翛翛，予室翹翹，風雨所漂搖。予維音嘵嘵。”《毛詩序》曰：“《鴟鴞》，周公救亂也。成王未知周公之志，公乃爲詩以遺王，名之曰《鴟鴞》焉。”（《毛詩正義》卷八之二，頁三九四—三九五）


 [3]
 “《蓼莪》”句：《詩經·小雅·蓼莪》：“蓼蓼者莪，匪莪伊蒿。哀哀父母，生我劬勞。蓼蓼者莪，匪莪伊蔚。哀哀父母，生我勞瘁。缾之罄矣，維罍之恥。鮮民之生，不如死之久矣。無父何怙，無母何恃？出則銜恤，入則靡至。父兮生我，母兮鞠我。拊我畜我，長我育我，顧我復我，出入腹我。欲報之德，昊天罔極。南山烈烈，飄風發發。民莫不穀，我獨何害？ 南山律律，飄風弗弗。民莫不穀，我獨不卒。”《毛詩序》曰：“《蓼莪》，刺幽王也。民人勞苦，孝子不得終養爾。”（《毛詩正義》卷一三之一，頁四五九—四六〇）


 [4]
 “《北山》”句：《詩經·小雅·北山》：“陟彼北山，言采其杞。偕偕士子，朝夕從事。王事靡盬，憂我父母。溥天之下，莫非王土。率土之濱，莫非王臣。大夫不均，我從事獨賢。四牡彭彭，王事傍傍。嘉我未老，鮮我方將。旅力方剛，經營四方。或燕燕居息，或盡瘁事國，或息偃在牀，或不已于行。或不知叫號，或慘慘劬勞。或棲遲偃仰，或王事鞅掌。或湛樂飲酒，或慘慘畏咎，或出入風議，或靡事不爲。”《毛詩序》曰：“《北山》，大夫刺幽王也。役使不均，己勞於從事，而不得養其父母焉。”（《毛詩正義》卷一三之一，頁四六三）


 [5]
 “昌黎《南山》”句：韓愈《南山》詩五十句均用“或”字，其辭曰：“或連若相從；或蹙若相鬬；或妥若弭伏；或竦若驚雊；或散若瓦解；或赴若輻輳；或翩若船遊；或決若馬驟；或背若相惡；或向若相佑；或亂若抽筍；或嵲若炷灸；或錯若繪畫；或繚若篆籀；或羅若星離；或蓊若雲逗；或浮若波濤；或碎若鋤耨；或如賁育倫；賭勝勇前購；先强勢已出；後鈍嗔[image: ]
 譳；或如帝王尊；叢集朝賤幼；雖親不褻狎；雖遠不悖謬；或如臨食案；肴核紛飣餖；又如遊九原；墳墓包槨柩；或纍若盆甖；或揭若登豆；或覆若曝鼈；或頽若寝獸；或蜿若藏龍；或翼若搏鷲；或齊若友朋；或隨若先後；或迸若流落；或顧若宿留；或戾若仇讎；或密若婚媾；或儼若峨冠；或翻若舞袖；或屹若戰陣；或圍若蒐狩；或靡然東注；或偃然北首；或如火熺焰；或若氣饙餾；或行而不輟；或遺而不收；或斜而不倚；或弛而不彀；或赤若禿鬝；或燻若柴槱；或如龜坼兆；或若卦分繇；或前横若剥；或後斷若姤。”（《韓昌黎詩繫年集釋》卷四，頁四三四）


 [6]
 漢賦體段：漢賦重鋪陳排比，然辭繁義淺。


二十五

顔之推愛“蕭蕭馬鳴，悠悠旆旌”
 
[1]

 ，謝玄愛“昔我往矣，楊柳依依”四語
 
[2]

 。予最愛《東山》三章“我來自東，零雨其濛。鸛鳴于垤，婦歎于室”。末章“其新孔嘉，其舊如之何”
 
[3]

 。後人閨情胎源於此。又愛“蒹葭蒼蒼，白露爲霜。所謂伊人，在水一方”
 
[4]

 ，蒼涼瀰渺，欲即轉離，名人畫本，不能到也。明陳臥子謂“秦人思西周之詩”，卓然特見
 
[5]

 。


【箋】


［清］王夫之《詩譯》：知“池塘生春草”、“胡蝶飛南園”之妙，則知“楊柳依依”、“零雨其濛”之聖於詩：司空表聖所謂“規以象外，得其圜中”者也。（《薑齋詩話箋注》卷一，頁二二）

［清］王士禛《漁洋詩話》：宋景文《筆記》：《詩》“蕭蕭馬鳴，悠悠旆旌”，顔之推愛之。“昔我往矣，楊柳依依；今我来思，雨雪霏霏”，謝玄愛之。“訏謨定命，遠猶辰吿”，安石以為佳語。”《東山》之三章：“我來自東，零雨其濛。鸛鳴於垤，婦嘆於室。”四章之“其新孔嘉，其舊如之何？”寫閨閣之致，遠歸之情，遂爲六朝唐人之祖。（《清詩話》上冊，頁一八〇—一八一）

［清］方玉潤《詩經原始》評《蒹葭》：三章只一意，特換韻耳。其實首章已成絕唱。古人作詩多一意化爲三疊，所謂一唱三嘆，佳者多有餘音，此則興盡首章，不可不知也。（卷之七，頁二七三）


【案】


《東山》細致刻畫出征人回鄉途中的復雜心情。“我來自東，零雨其濛。鸛鳴於垤，婦歎於室”想像家中之妻對自己的思念之苦；“其新孔嘉，其舊如之何”寫出征人回憶燕爾新婚的幸福及即將見到親人的忐忑不安之情。此詩對征人思婦的心理描摹相當生動形象，故沈氏認爲是閨情詩之祖。《毛詩序》認爲《蒹葭》是秦人諷刺襄公不用周禮，從詩意而言，雖“伊人”不知何指，但思念之意無疑。沈德潛最推崇“蒹葭蒼蒼，白露爲霜。所謂伊人，在水一方”，譽爲“名人畫本，不能到也”，緣於意境之鮮明與意蘊之豐厚，其眼光相當敏銳。

以上四條從表現方法的角度論《詩經》的典範作用。格調派論詩，取法乎上，推崇高格。就學古而言，表現方法也是一項重要內容。沈氏反覆強調應該立足於情感的充分表現來選用合適的表現方法，反對刻意雕琢與機械模倣古人。




 [1]
 “顏之推”句：“蕭蕭馬鳴，悠悠旆旌”爲《詩經·小雅·車攻》句。《顏氏家訓·文章》云：“王籍《入若耶溪詩》云：‘蟬噪林逾靜，鳥鳴山更幽。’江南以爲文外斷絕，物無異議。簡文帝吟咏，不能忘之。孝元諷味，以爲不可復得，至《懷舊志》載於籍傳。范陽盧詢祖鄴下才俊，乃言此不成語，何事於能。魏收亦然。其論《詩》云：‘蕭蕭馬鳴，悠悠斾旌。’《毛傳》曰：‘言不諠譁也。’吾每嘆此解有情致，籍詩生於此意爾。”（頁二二）


 [2]
 “謝玄”句：“昔我往矣，楊柳依依”爲《詩經·小雅·采薇》句。《世說新語·文學》云：“謝公因子弟集聚，問毛詩何句最佳。遏（謝玄小字）稱曰：‘昔我往矣，楊柳依依；今我來思，雨雪霏霏。’公曰：‘訏謨定命，遠猷辰告。’謂此句偏有雅人深致。”（《世說新語箋疏》卷上之下，頁二七八）


 [3]
 “予最愛”句：《詩經·豳風·東山》：“我徂東山，慆慆不歸。我來自東，零雨其濛。我東曰歸，我心西悲。制彼裳衣，勿士行枚。蜎蜎者蠋，烝在桑野。敦彼獨宿，亦在車下。我徂東山，慆慆不歸。我來自東，零雨其濛。果臝之實，亦施于宇。伊威在室，蠨蛸在户。町畽鹿場，熠燿宵行。不可畏也，伊可懷也。我徂東山，慆慆不歸。我來自東，零雨其濛。鸛鳴于垤，婦歎于室。洒埽穹窒，我征聿至。有敦瓜苦，烝在栗薪。自我不見，于今三年。我徂東山，慆慆不歸。我來自東，零雨其濛。倉庚于飛，熠燿其羽。之子于歸，皇駁其馬。親結其縭，九十其儀。其新孔嘉，其舊如之何？”《毛詩序》云：“《東山》，周公東征也。周公東征，三年而歸。勞歸，士大夫美之，故作是詩也。一章言其完也，二章言其思也，三章言其室家之望女也，四章樂男女之得及時也。君子之於人，序其情而閔其勞，所以説也。説以使民，民忘其死，其唯《東山》乎？”（《毛詩正義》卷八之二，頁三九五—三九七）


 [4]
 “蒹葭”句：語出《詩經·秦風·蒹葭》，詩云：“蒹葭蒼蒼，白露爲霜。所謂伊人，在水一方。溯洄從之，道阻且長。溯游從之，宛在水中央。蒹葭萋萋，白露未晞。所謂伊人，在水之湄。溯洄從之，道阻且躋。溯游從之，宛在水中坻。蒹葭采采，白露未已。所謂伊人，在水之涘。溯洄從之，道阻且右。溯游從之，宛在水中沚。”《毛詩序》曰：“刺襄公也。未能用周禮，將無以固其國焉。”（《毛詩正義》卷六之四，頁三七二）


 [5]
 “陳臥子”句：陳子龍（一六〇八—一六四七），字人中，更字臥子，號軼符，又號大樽。華亭（今上海松江）人。清毛先舒《詩辯坻》卷一云：“《蒹葭》，華亭陳臥子先生云：‘此秦人思周之詩。’”（《清詩話續編》上冊，頁一五）


二十六

大、小《雅》皆豐、鎬時詩也
 
[1]

 。何以分大小？曰：音體有大小，非政事有大小
 
[2]

 也。雜乎《風》之體者爲小，純乎《雅》之體者爲大。試詠《鹿鳴》、《四牡》諸詩與《文王》、《大明》諸詩，氣象逈然各別。


【箋】


［宋］蘇轍《詩集傳》：《小雅》之所以為小，《大雅》之所以為大，何也？《小雅》言政事之得失，而《大雅》言道德之存亡。政事雖大，形也；道德無小，不可以形盡也。蓋其所謂小者，謂其可得而知量，盡於所知而無餘也。其所謂大者，謂其不可得而知，沛然其無涯者也。故雖爵命諸侯征伐四國事之大者，而在《小雅·行葦》言燕兄弟耆老、《靈臺》言麋鹿魚鼈、《蕩》刺飲酒號呼、《韓弈》歌韓侯取妻，皆事之小者。而在《大雅》，夫政之得失利害止於其事，而道德之存亡所指雖小而其所及者大矣。毛詩之《叙》曰“雅者政也，政有大小，故有《小雅》焉，有《大雅》焉”，以二《雅》為皆政也，而有小大之異，蓋未之思歟。（卷九，頁八三）

［宋］朱熹《詩經集傳》：雅者，正也，正樂之歌也。其篇本有大小之殊，而先儒説又各有正變之别。以今考之，正《小雅》，燕饗之樂也。正《大雅》，會朝之樂，受釐陳戒之辭也。故或歡欣和説，以盡羣下之情，或恭敬齊莊以發先王之德。辭氣不同，音節亦異，多周公制作時所定也。及其變也，則事未必同，而各以其聲附之。其次序時世，則有不可考者矣。（卷四，頁六七）

［清］姚際恒《詩經通論》：大、小《雅》之分，或主政事，或主道德，或主聲音，惟嚴氏主辭體者近之，曰：“二《雅》之別，先儒皆未有至當之論，竊謂《雅》之大小，特以其體之不同耳。蓋優柔委曲，意在言外者，《風》之體也；明白正大，直言其事者，《雅》之體也。純乎《雅》之體者，爲《雅》之大；雜乎《風》之體者，爲《雅》之小。《離騷》出於《國風》，而世以《風》、《騷》並稱，謂其體之多同也。”（卷九，頁一二〇）


【案】


《風》、《雅》、《頌》之區分，傳統經學家多立足於思想意義。按《詩大序》所言“是以一國之事，系一人之本謂之《風》；言天下之事，形四方之風，謂之《雅》。雅者，正也，言王政之所由廢興也。政有小大故有《小雅》焉，有《大雅》焉”，大、小《雅》與詩歌內容有關，關係著國家政治的狀況。朱熹不贊成《詩序》所言，認爲三者衹是聲調的不同。《風》是各個地區的樂調，即民歌。《雅》是周王畿內的樂調，爲“正樂”。《小雅》是燕饗之樂，《大雅》是朝會之樂。《頌》是廟堂的樂章，是祭祀所唱。朱熹所論與《史記·孔子世家》“三百五篇孔子皆弦歌之”、《論語》“自衛反魯然後樂正，雅、頌各得其所”的記載相吻合，後人多贊同此說。




 [1]
 “大、小《雅》”句：《大雅》和《小雅》爲周文王至西周時期的作品。豐在京兆鄠縣東，有靈臺，周文王時周朝定都於此。鎬在上林昆明北甫鎬池，去豐二十五里。皆在長安南數十里，西周定都於此。


 [2]
 政事有大小：《詩大序》：“雅者，正也，言王政之所由廢興也。政有小大，故有小雅焉，有大雅焉。”（《毛詩正義》卷一之一，頁二七二）


二十七

宣王，中興主也，然其後或宴起、或料民，至廢魯嫡，殺杜伯，而君德荒矣
 
[1]

 。詩人於東都朝會時，終之以“允矣君子，展也大成”
 
[2]

 ，何識之遠而諷之婉也。漢人《長楊》、《羽獵》
 
[3]

 ，那能有此？


【箋】


［宋］蘇轍《詩集傳》釋“允矣君子，展也大成”：允，信也；展，誠也。我必聲之然後人聞之，我則不聲而人則聞之，必其實有餘也。故曰：信哉其君子矣，誠哉其大成矣。（卷十，頁九六）


【案】


按《毛詩序》所言，《車攻》爲周宣王會盟諸侯於東都之作。西周時周公營建東都，在此朝會諸侯。周室衰落之後，此禮久廢，至宣王始舉行古禮。《車攻》描寫了宣王車徒之盛和射御之能，寄寓詩人復興周室之意，不同於《長楊》、《羽獵》等漢大賦摹寫鋪陳。




 [1]
 “宣王”句：宣王爲周朝第十一位君主，名靜，周厲王之子。宣王四年（前八二四），秦仲攻西戎失敗後，宣王又命其子秦莊公兄弟五人伐西戎，得勝。五年與尹吉甫一起伐獫狁（即西戎），迫使獫狁向西北退走。又命召穆公及卿士南仲、大師皇父、大司馬程伯休父等率軍討伐侵犯江漢地區的淮夷，使當地大小方國中最強大的徐國服從，史稱中興。宣王三十二年伐魯殺伯御，立孝公。宣王四十年料民於太原，宣王四十三年殺大夫杜伯。《詩經·大雅》中屬於宣王時代的詩歌有《雲漢》、《崧高》、《烝民》、《韓奕》、《江漢》、《常武》等篇，多歌頌宣王的文治武功。


 [2]
 “允矣君子，展也大成”：語出《詩經·小雅·車攻》，詩云：“我車既攻，我馬既同。四牡龐龐，駕言徂東。田車既好，四牡孔阜。東有甫草，駕言行狩。之子于苗，選徒囂囂。建旐設旄，搏獸于敖。駕彼四牡，四牡奕奕。赤芾金舄，會同有繹。決拾既佽，弓矢既調。射夫既同，助我舉柴。四黄既駕，兩驂不猗。不失其馳，舍矢如破。蕭蕭馬鳴，悠悠旆旌。徒御不驚，大庖不盈。之子于征，有聞無聲。允矣君子，展也大成。”《毛詩序》云：“《車攻》，宣王復古也。宣王能内脩政事，外攘夷狄，復文武之境土。脩車馬，備器械，復會諸侯於東都，因田獵而選車徒焉。”（《毛詩正義》卷十之三，頁四二八—四二九）


 [3]
 《長楊》、《羽獵》：漢賦大家揚雄代表作。其內容均是立意諷諫，崇儉刺奢，但均具有“勸百諷一”的特征。揚雄《法言·吾子》云：“或曰：‘賦可以諷乎？’曰：‘諷乎？諷則已；不已，吾恐不免於勸也。’”（《揚子法言》卷二，頁四）


二十八

《鶴鳴》本以誨宣王
 
[1]

 ，而拉雜詠物，意義若各不相綴。難於顯陳，故以隱語爲開導也
 
[2]

 。漢枚乘《奏吳王書》
 
[3]

 本此。


【箋】


［宋］朱熹《詩經集傳》釋《鶴鳴》首章：蓋鶴鳴于九皋，而聲聞于野，言誠之不可揜也。魚潛在淵，而或在于渚，言理之無定在也。園有樹檀，而其下維蘀，言愛當知其惡也。他山之石，而可以爲錯，言憎當知其善也。由是四者引而伸之，觸類而長之，天下之理，其庶幾乎。（卷五，頁八二）

［清］王夫之《夕堂永日緒論內編》：《小雅·鶴鳴》之詩，全用比體，不道破一句，《三百篇》中創調也。要以俯仰物理，而詠嘆之，用見理隨物顯，惟人所感，皆可類通；初非有所指斥一人一事，不敢明言，而姑爲隱語也。（《薑齋詩話箋注》卷二，頁一二七）

［清］方玉潤《詩經原始》評《鶴鳴》：詩人平居，必有一賢人在其意中，不肯明薦朝廷，故第即所居之園實賦其景。使王讀之，覺其中禽魚之飛躍，樹木之葱蒨，水石之明瑟，在在可以自樂。即園中人令聞之清遠，出處之高超，德誼之粹然，亦一一可以並見。則即景以思其人，因人而慕其景，不必更言其賢，而賢已躍然紙上矣。其詞意在若隱若現，不即不離之間，並非有意安排，所以爲佳。若如姚氏云通篇作譬喻看，章法雖奇，詩味反索然也。（卷之十，頁三七五）


【案】


《鶴鳴》爲諷諫宣王招納賢士之作，一般認爲詩中“鶴”、“魚”、“檀”、“石”以喻賢人，全篇使用比喻手法感悟宣王求賢山林，即沈氏所標舉“主文而譎諫”之類。




 [1]
 “《鶴鳴》”句：《詩經·小雅·鶴鳴》：“鶴鳴于九臯，聲聞于野。魚潛在淵，或在于渚。樂彼之園，爰有樹檀，其下維蘀。它山之石，可以爲錯。鶴鳴于九臯，聲聞于天。魚在于渚，或潛在淵。樂彼之園，爰有樹檀，其下維穀。它山之石，可以攻玉。”《毛詩序》云：“《鶴鳴》，誨宣王也。”（《毛詩正義》卷一一之一，頁四三三）


 [2]
 “難於顯陳”句：元劉瑾《詩傳通釋》評《鶴鳴》曰：“《鶴鳴》做得巧、含蓄，意思全不發露。李迂仲曰：‘二章殊無一句露己意，其詩最為難曉。’”（卷十）


 [3]
 枚乘《奏吳王書》：枚乘（？—前一四〇），字叔，淮陰（今屬江蘇）人，為呉王濞郎中。呉王之初怨望，謀為叛逆，枚乘奏書以諷。其《上書諫吳王》曰：“夫以一縷之任係千鈞之重，上懸之無極之高，下垂之不測之淵，雖甚愚之人猶知哀其將絶也。馬方駭鼓而驚之，係方絶又重鎮之；係絶於天不可復結，墜入深淵難以復出。其出不出，間不容髪。能聽忠臣之言，百舉必脫。必若所欲為，危於纍卵，難於上天。變所欲為，易於反掌，安於泰山。今欲極天命之壽，弊無窮之極樂，究萬乘之勢，不出反掌之易，居泰山之安，而欲乘纍卵之危，走上天之難，此愚臣之所大惑也。”（《文選》卷三十九，頁七三二）


二十九

《斯干》考室
 
[1]

 ，《無羊》考牧
 
[2]

 ，何等正大事，而忽然各幻出占
 
③

 夢。本支百世，人物富庶，俱於夢中得之。恍恍惚惚，怪怪奇奇，作詩要得此段虛景。


【箋】


［清］方玉潤《詩經原始》評《無羊》：詩首章“誰謂”二字飄忽而來，是前此凋耗，今始蕃育口氣。以下人物雜寫，或牛羊並題，或牛羊渾言，或單咏羊不咏牛，而牛自隱寓言外。總以牧人經緯其間，以見人物並處，兩相習自不覺其兩相忘耳。其體物入微處，有畫手所不能到。晉、唐田家諸詩，何能夢見此境？末章忽出奇幻，尤爲匪夷所思。不知是真是夢，真化工之筆也！（卷之十，頁三八六）

陳子展《詩經直解》評《斯干》：《嚴緝》云：“考室之時，當有頌禱之語以終之。居室之慶，莫過於子孫之繁衍。故願入此室處之後，發於夢兆，而開子孫之祥。蓋設爲之辭，非實有其夢也。”（卷十八，頁六三五）


【案】


《斯干》、《無羊》均述宣王中興之事，然詩人於結尾均宕開一筆，借夢境寓中興之望。沈氏以此詩爲例，認爲寫實中不妨融入虛景，這樣可化板滯爲靈活，增強藝術表達效果。



【校】


 ③
 占：嘉慶本、青照堂本、詩法萃編本作“一”。

【注】


 [1]
 《斯干》考室：《詩經·小雅·斯干》：“秩秩斯干，幽幽南山。如竹苞矣，如松茂矣。兄及弟矣，式相好矣，無相猶矣。似續妣祖，筑室百堵，西南其戶。爰居爰處，爰笑爰語。約之閣閣，椓之橐橐。風雨攸除，鳥鼠攸去，君子攸芋。如跂斯翼，如矢斯棘，如鳥斯革，如翬斯飛，君子攸躋。殖殖其庭，有覺其楹。噲噲其正，噦噦其冥。君子攸寧。下莞上簟，乃安斯寢。乃寢乃興，乃占我夢。吉夢維何？維熊維羆，維虺維蛇。大人占之：維熊維羆，男子之祥。維虺維蛇，女子之祥。乃生男子：載寢之牀，載衣之裳，載弄之璋。其泣喤喤，朱芾斯皇，室家君王。乃生女子：載寢之地，載衣之裼，載弄之瓦。無非無儀，唯酒食是議，無父母詒罹。”《毛詩序》云：“《斯干》，宣王考室也。”（《毛詩正義》卷一一之二，頁四三六—四三八）朱熹《詩經集傳》：“舊說：厲王既流於彘，宮室圮壞，故宣王即位，更作宮室，既成而落之。今亦未有以見，其必爲是時之詩也。”（卷五，頁八六）考，建成。室，宮室。


 [2]
 《無羊》考牧：《詩經·小雅·無羊》：“誰謂爾無羊？三百維羣。誰謂爾無牛？九十其犉。爾羊來思，其角濈濈。爾牛來思，其耳濕濕。或降于阿，或飲于池。或寢或訛，爾牧來思。何蓑何笠，或負其餱。三十維物，爾牲則具。爾牧來思，以薪以蒸，以雌以雄。爾羊來思，矜矜兢兢，不騫不崩。麾之以肱，畢來既升。牧人乃夢：衆維魚矣，旐維旟矣。大人占之：衆維魚矣，實爲豐年。旐維旟矣，室家溱溱。”《毛詩序》云：“《無羊》，宣王考牧也。”（《毛詩正義》卷一一之二，頁四三八）考牧，周宣王選牧官得人，牛羊蕃息，至此牧事成功，故謂考牧。


三十

《巷伯》惡惡，至欲“投畀豺虎”、“投畀有北”，何嘗
 
①

 留一餘地
 
[2]

 ？然想其用意，正欲激發其羞惡之本心，使之同歸於善，則仍是溫厚和平之旨也。《牆茨》、《相鼠》諸詩，亦須本斯意讀
 
[3]

 。


【箋】


［清］葉燮《原詩》：“溫柔敦厚”之旨，亦在作者神而明之；如必執而泥之，則《巷伯》“投畀”之章，亦難合於斯言矣。（內篇上，頁七）


【案】


寺人孟子有感於讒人害公，故作《巷伯》之詩，至言“取彼譖人，投畀豺虎。豺虎不食，投畀有北。有北不受，投畀有昊”，對讒巧奸人直言無隱地加以鞭撻。其刻意發露的抒情方式不同於“主文而譎諫”之傳統，但沈氏認爲仍合於溫厚和平之旨，顯然是立足於詩中內容的深厚雅正而言。



【校】


 ①
 嘗：嘉慶本、青照堂本、王雞苗館本、嘯園本、詩法萃編本、民國五年清詩話本、民國十六年清詩話本均作“常”。

【注】


 [2]
 “《巷伯》”句：《詩經·小雅·巷伯》：“萋兮斐兮，成是貝錦。彼譖人者，亦已太甚。哆兮侈兮，成是南箕。彼譖人者，誰適與謀。緝緝翩翩，謀欲譖人，慎爾言也，謂爾不信。捷捷幡幡，謀欲譖言。豈不爾受，既其女遷。驕人好好，勞人草草。蒼天蒼天，視彼驕人，矜此勞人。彼譖人者，誰適與謀。取彼譖人，投畀豺虎。豺虎不食，投畀有北。有北不受，投畀有昊。楊園之道，猗于畝丘。寺人孟子，作爲此詩。凡百君子，敬而聽之。”《毛詩序》云：“《巷伯》，刺幽王也。寺人傷於讒，故作是詩也。”（《毛詩正義》卷一二之三，頁四五六）


 [3]
 “《牆茨》、《相鼠》”句：《牆茨》爲《牆有茨》，《詩經·鄘風》之作。《毛詩序》云：“《牆有茨》，衛人刺其上也。公子頑通乎君母，國人疾之，而不可道也。”（《毛詩正義》卷三之一，頁三一三）朱熹《詩經集傳》曰：“楊氏曰：‘公子頑通乎君母，閨中之言，至不可讀，其污甚矣，聖人何取焉？而著之於經也。’蓋自古淫亂之君，自以為密於閨門之中，世無得而知者，故自肆而不反。聖人所以著之於經，使後世為惡者，知雖閨門之言，亦無隱而不彰也。其為訓戒深矣。”（卷二，頁二〇）《相鼠》，《詩經·鄘風》之作，《毛詩序》云：“《相鼠》，刺無禮也。衛文公能正其羣臣，而刺在位承先君之化，無禮儀也。”（《毛詩正義》卷三之二，頁三一九）


三十一

《大東》之詩，歷數天漢牛斗諸星，無可歸咎，無可告訴，不得不悵望於天
 
[1]

 ，若此時之天，非西周盛王時之天者然。司馬子長云：“勞苦倦極，未嘗不呼天。”
 
[2]

 得之矣。


【箋】


［清］方玉潤《詩經原始》評《大東》：詩本咏政賦煩重，人民勞苦。入後忽歷數天星，豪縱無羈，幾不可解。不知此正詩人之情，所謂“光燄萬丈長”也。試思此詩若無後半文字，則東國困敝，縱極寫得十分沉痛，亦不過平常歌咏而已，安能如許驚心動魄文字？所以詩貴有聲有色，尤貴有興有致，此興會之極爲歘舉者也。（卷之十一，頁四二〇）

陳子展《詩經直解》引鍾惺語：此下歷數織女、牽牛，啟明、長庚，天畢、南箕、北斗。想頭甚奇，出語似謔，顛倒淋漓，變幻鼓舞，只是窮極呼天常態，生出許多波瀾耳。不必明解，不必深求，如癡人說夢也。晉明帝長星勸汝一杯，語態近此。（卷二十，頁七二五）


【案】


《大東》前四章對比描寫東國賦役之苦與周人之安逸之樂，次三章呼天自訴，怨上天不公。鍾惺、沈德潛均認爲這是詩人困苦之極呼天之語，乃舒洩胸中之積憤，故不必斤斤於字句而理解。




 [1]
 “《大東》句”：《詩經·小雅·大東》：“有饛簋飧，有捄棘匕。周道如砥，其直如矢。君子所履，小人所視。睠言顧之，潸焉出涕。小東大東，杼柚其空。糾糾葛屨，可以履霜。佻佻公子，行彼周行。既往既來，使我心疚。有洌氿泉，無浸穫薪。契契寤歎，哀我憚人。薪是穫薪，尚可載也。哀我憚人，亦可息也。東人之子，職勞不來。西人之子，粲粲衣服。舟人之子，熊羆是裘。私人之子，百僚是試。或以其酒，不以其漿。鞙鞙佩璲，不以其長。維天有漢，監亦有光。跂彼織女，終日七襄。雖則七襄，不成報章。睆彼牽牛，不以服箱。東有啓明，西有長庚。有捄天畢，載施之行。維南有箕，不可以簸揚。維北有斗，不可以挹酒漿。維南有箕，載翕其舌。維北有斗，西柄之揭。”《毛詩序》云：“《大東》，刺亂也。東國困於役而傷於財，譚大夫作是詩以告病焉。”（《毛詩正義》卷一三之一，頁四六〇—四六二）


 [2]
 “司馬子長”句：司馬遷（前一四五或一三五—？），字子長，左馮翊夏陽（今陝西韓城）人。《史記·屈原賈生列傳》：“夫天者，人之始也；父母者，人之本也。人窮則反本，故勞苦倦極，未嘗不呼天也；疾痛慘怛，未嘗不呼父母也。”（卷八四，頁二八〇）


三十二

《文王》七章，語意相承而下
 
[1]

 ，陳思《贈白馬王》詩
 
[2]

 ，顔延之《秋胡行》
 
[3]

 ，祖其遺法
 
[4]

 。


【箋】


《古詩源》評曹植《贈白馬王彪》：此章（四章）乃一篇正意，置在孤獸索羣下，章法獨佳。此章（五章）無可奈何之詞，人當極無聊後，每作此以強解也。末章（七章）如賦中之亂，幾於生人作死別矣。（卷五，頁一二二—一二三）

《古詩源》評顏延之《秋胡行》：一章至四章，言宦仕於外，己之靡日不思也。五章至六章，言遇於桑下，秋胡子下車，與之以金也。此章（七章）言其母使人呼其婦至，乃向采桑者也。前章説相持矣，以常情言，宜即出憤語，此（八章）却申言离居之苦。急處用緩承，正是節奏之妙。無古樂府之警健，然章法綿密，布置穩順，在延之爲上乘矣。（卷十，頁二三〇—二三一）

［宋］朱熹《詩經集傳》注《文王》：今按此詩，一章，言文王有顯德，而上帝有成命也；二章，言天命集於文王，則不唯尊榮其身，又使其子孫百世爲天子諸侯也；三章，言命周之福，不唯及其子孫，而又及其羣臣之後嗣也；四章，言天命既絕於商，則不唯誅罰其身，又使其子孫亦來臣服於周也；五章，言絕商之禍，不唯及其子孫，而又及其羣臣之後嗣也；六章，言周之子孫臣庶，當以文王爲法，而以商爲監也；七章，又言當以商爲監，而以文王爲法也。其於天人之際，興亡之理，丁寧反覆，至深切矣。故立之樂官，而因以爲天子諸侯朝會之樂。（卷六，頁一二〇）

［清］毛先舒《詩辯坻》卷一：《文王》七章，語相承而下，便是陳思《白馬》、靈運《酬弟》所祖。唐初歌行，猶存遺法，如“長安大道連狹斜”等篇是也。（《清詩話續編》上冊，頁一六）


【案】


《文王》歌頌文王受命作周，每章首句與上章末句或格式相似，或含義類同，各章之間語意相承，采用了蟬聯格的修辭手法。沈德潛以曹植《贈白馬王彪》和顏延之《秋胡行》爲例，論《詩經》這種結構方式對後世詩歌的開啟作用。




 [1]
 “《文王》句”：《詩經·大雅·文王》：“文王在上，於昭于天。周雖舊邦，其命維新。有周不顯，帝命不時。文王陟降，在帝左右。亹亹文王，令聞不已。陳錫哉周，侯文王孫子。文王孫子，本支百世。凡周之士，不顯亦世。世之不顯，厥猶翼翼。思皇多士，生此王國。王國克生，維周之楨。濟濟多士，文王以寧。穆穆文王，於緝熙敬止！假哉天命，有商孫子。商之孫子，其麗不億。上帝既命，侯于周服。侯服于周，天命靡常。殷士膚敏，祼將于京。厥作祼將，常服黼冔。王之藎臣，無念爾祖。無念爾祖，聿修厥德。永言配命，自求多福。殷之未喪師，克配上帝。宜鑒于殷，駿命不易。命之不易，無遏爾躬。宣昭義問，有虞殷自天。上天之載，無聲無臭。儀刑文王，萬邦作孚。”《毛詩序》云：“《文王》，文王受命作周也。”（《毛詩正義》卷一六之一，頁五〇二—五〇五）


 [2]
 陳思《贈白馬王》詩：陳思爲曹植，其《贈白馬王彪》云：“謁帝承明廬，逝將歸舊疆。清晨發皇邑，日夕過首陽。伊洛廣且深，欲濟川無梁。汎舟越洪濤，怨彼東路長。顧瞻戀城闕，引領情內傷。太谷何廖廓，山樹鬱蒼蒼。霖雨泥我塗，流潦浩縱橫。中逵絕無軌，改轍登高岡。修阪造雲日，我馬玄以黃。玄黃猶能進，我思鬱以紆。鬱紆將難進，親愛在離居。本圖相與偕，中更不克俱。鴟梟鳴衡軏，豺狼當路衢。蒼蠅間白黑，讒巧令親疏。欲還絕無蹊，攬轡止踟躕。踟躕亦何留，相思無終極。秋風發微涼，寒蟬鳴我側。原野何蕭條，白日忽西匿。歸鳥赴喬林，翩翩厲羽翼。孤獸走索群，銜草不遑食。感物傷我懷，撫心長太息。太息將何爲？天命與我違。奈何念同生，一往形不歸。孤魂翔故域，靈柩寄京師。存者忽復過，亡歿身自衰。人生處一世，去若朝露晞。年在桑榆間，景響不能追。自顧非金石，咄唶令心悲。心悲動我神，棄置莫復陳。丈夫志四海，萬里猶比鄰。恩愛苟不虧，在遠分日親。何必同衾幬，然後展殷勤。憂思成疾[image: ]
 ，無乃兒女仁。倉猝骨肉情，能不懷苦辛。苦辛何慮思，天命信可疑。虛無求列仙，松子久吾欺。變故在斯須，百年誰能持。離別永無會，執手將何時？王其愛玉體，俱享黃髮期。收淚即長路，援筆從此辭。”（《曹植集校注》卷二，頁二九四—三〇〇）


 [3]
 顏延之《秋胡行》：顏延之（三八四—四五六），字延年，原籍瑯玡臨沂（今屬山東）人。晉宋間詩人，其《秋胡行》云：“椅梧傾高鳳，寒谷待鳴律。影響豈不懷，自遠每相匹。婉彼幽閑女，作嬪君子室。峻節貫秋霜，明豔侔朝日。嘉運既我從，欣願自此畢。燕居未及好，良人顧有違。脫巾千里外，結綬登王畿。戒徒在昧旦，左右來相依。驅車出郊郭，行路正威遲。存爲久離別，沒爲長不歸。嗟餘怨行役，三陟窮晨暮。嚴駕越風寒，解鞍犯霜露。原隰多悲涼。迴飈卷高樹。離獸起荒蹊，驚鳥縱橫去。悲哉遊宦子，勞此山川路。超遙行人遠，宛轉年運徂。良時爲此別，日月方向除。孰知寒暑積，僶俛見榮枯。歲暮臨空房，涼風起坐隅。寢興日已寒，白露生庭蕪。勤役從歸願，反路遵山河。昔辭秋未素，今也歲載華。蠶月觀時暇，桑野多經過。佳人從所務，窈窕援高柯。傾城誰不顧，弭節停中阿。年往誠思勞，路遠闊音形。雖爲五載別，相與昧平生，捨車遵往路，鳧藻馳目成。南金豈不重，聊自意所輕。義心多苦調，密比金玉聲。高節難久淹，朅來空復辭。遲遲前途盡，依依造門基。上堂拜嘉慶，入室問何之。日暮行采歸，物色桑榆時。美人望昏至，慚歎前相持。有懷誰能已，聊用申苦難。離居殊年載，一別阻河關。春來無時豫，秋至恒早寒。明發動愁心，閨中起長歎。慘淒歲方晏，日落遊子顔。高張生絕絃，聲急由調起。自昔枉光塵，結言固終始。如何久爲別，百行愆諸己。君子失明義，誰與偕沒齒。愧彼行露詩，甘之長川汜。”（《先秦漢魏晉南北朝詩》宋詩卷五，頁一二二八—一二二九）


 [4]
 遺法：連章組詩中各章內容密切聯繫。


三十三

古人祝君如《卷阿》之詩，稱道願望至矣。而頌美中時寓責難，得人臣事君之義
 
[1]

 。魏人公讌
 
[2]

 ，唐人應制
 
[3]

 ，滿簡浮華耳。


【箋】


［明］鍾惺評王粲：仲宣諸人，氣骨文藻，事事不敢相敵。公讌諸作，尤有乞氣，故一切黜之，即黜唐應制詩意也。稍取其明潔者數首，以塞千古耳食人之望。試與曹氏父子詩共讀之，分格自見，不待饒舌。（《古詩歸》卷七，頁四三一）

［明］鍾惺評宋璟《奉和御製璟與張說源乾曜同日上官命宴都堂賜詩應制》：唐人應制，雖名手鮮佳者。天威在上，志意不舒，一也；隨衆應付，典會不值，二也；避忌限體，才情不縱，三也。（《唐詩歸》卷四，頁五七六）

陳子展《詩經直解》：《嚴緝》云：“康公三詩皆作于成王將涖政之初。《公劉》、《泂酌》皆直述之詞。惟《卷阿》宛轉反覆，其深意所寓、實在此篇也。”（卷二十四，頁九五二）


【案】


舊說《卷阿》爲召公康公從遊成王時作，前六章言周王之德，後四章言羣臣之賢，其中前六章在頌美時，言“俾爾彌爾性”，諷諫成王鞏固與發揚善性，故頌美之中寓有規勸之意。沈氏認爲魏代公讌詩與唐代應制詩衹是一味頌美，於政教無補，故不足稱道。

以上八條論《雅》詩。沈德潛也認爲大、小《雅》之別是“音體”之不同，並著重論述了《雅》詩皆爲對現實的頌美或諷諫之作，並分析了一些特殊的表現方式，如虛實結合、蟬聯章法等。總之，《雅》詩不同於後世詩作側重形式技巧的作法，其思想內容溫厚純正，抒情效果委婉含蓄，故爲典範。




 [1]
 “古人”句：《詩經·大雅·卷阿》：“有卷者阿，飄風自南。豈弟君子，來游來歌，以矢其音。伴奐爾游矣，優游爾休矣。豈弟君子，俾爾彌爾性，似先公酋矣。爾土宇昄章，亦孔之厚矣。豈弟君子，俾爾彌爾性，百神爾主矣。爾受命長矣，茀祿爾康矣。豈弟君子，俾爾彌爾性，純嘏爾常矣。有馮有翼，有孝有德，以引以翼。豈弟君子，四方爲則。顒顒卭卭，如圭如璋，令聞令望。豈弟君子，四方爲綱。鳳皇于飛，翽翽其羽，亦集爰止。藹藹王多吉士，維君子使，媚于天子。鳳皇于飛，翽翽其羽，亦傅于天。藹藹王多吉人，維君子命，媚于庶人。鳳皇鳴矣，于彼高岡。梧桐生矣，于彼朝陽。菶菶萋萋，雝雝喈喈。君子之車，既庶且多。君子之馬，既閑且馳。矢詩不多，維以遂歌。”《毛詩序》云：“《卷阿》，召、康公戒成王也。言求賢用吉士也。”（《毛詩正義》卷一七之四，頁五四五—五四七）


 [2]
 魏之公讌：公讌詩是在朝廷或達官舉行的讌會上，參與人員所賦之詩，較多娛樂與頌德色彩。《文選》錄“公讌”詩一卷，收曹植、王粲、劉楨、應暘、陸機、陸雲、應楨、謝瞻、范曄、謝靈運、顏延年（二首）、丘遲、沈約共十四首詩作。劉勰《文心雕龍·明詩》曰：“暨建安之初，五言騰踴，文帝、陳思，縱轡以騁節；王、徐、應、劉，望路而爭驅。並憐風月，狎池苑，述恩榮，敘酣宴，慷慨以任氣，磊落以使才。”（《文心雕龍注》卷二，頁六六）於公讌詩頗多好評。不過鍾惺、沈德潛等認爲公讌詩充滿對主人的吹捧，浮華無實。


 [3]
 唐人應制：應制詩爲奉皇帝詔令所作或唱和之作，唐代以後多爲五言六韻或八韻的排律，內容多歌功頌德，文辭典雅華麗。


三十四

美盛德之形容，故曰頌
 
[1]

 。其詞渾渾爾、穆穆爾
 
[2]

 ，不同雅音之切響
 
[3]

 也。《記》曰：“《清廟》之瑟，朱弦而疏越，一唱而三歎，有遺音者矣。”
 
[4]

 故可以感格鬼神
 
[5]

 。


【箋】


［清］方玉潤《詩經原始》：案《禮·樂記》曰：“《清廟》之瑟，朱絃而疏越，壹倡而三嘆，有遺音者矣！”此真善言頌音也。又曰，“廉直、勁正、莊誠之音作，而民肅敬；寬裕、肉好、順成和動之音作，而民慈愛”。又曰：“寬而靜、柔而正者，宜歌《頌》；廣大而靜，疏達而信者，宜歌《大雅》。”此又善辨乎雅、頌之音也。大約雅音宏而肆，頌音沉而柔。（卷之十六，頁五七五）

王國維《觀堂集林》卷二《說周頌》：竊謂《風》、《雅》、《頌》之別，當於聲求之。《頌》之所以異於《風》、《雅》者，雖不可得而知，今就其著者言之，則《頌》之聲較《風》、《雅》爲緩也。何以證之？曰：《風》、《雅》有韻，而《頌》多無韻也。凡樂詩之所以用韻者，以同部之音間時而作，足以娛人耳也。故其聲促者，韻之感人也深；其聲緩者，韻之感人也淺。韻之娛耳，其相去不能越十言或十五言，若越十五言以上，則有韻與無韻同。即令二韻相距在十言以內，若以歌二十言之時歌此十言，則有韻亦與無韻同。然則《風》、《雅》所以有韻者，其聲促也。《頌》之所以多無韻者，其聲緩，而失韻之用，故不用韻。此一證也。其所以不分章者亦然。《風》、《雅》皆分章，且後章句法多疊前章，其所以相疊者，亦以相同之音間時而作，足以娛人耳也。若聲過緩，則雖前後相疊，聽之亦與不疊同。《頌》之所以不分章，不疊句者，當以此。此二證也。《頌》如《清廟》之篇，不過八句，不獨視《鹿鳴》、《文王》，長短迥殊，即比《關雎》、《鵲巢》，亦復簡短。此亦當由聲緩之故。此三證也。……《肆夏》一詩，不過八句，而自始奏以至樂闋，所容禮文之繁如此，則聲緩可知。此四證也。然則《頌》之所以異於《風》、《雅》者，在聲而不在容。則其美盛德之形容者，亦在聲而不在容可知。（《王國維遺書》第一冊，頁一九—二〇）


【案】


《風》、《雅》、《頌》之別，自古以來衆說紛紜。鄭玄、孔穎達等發揮《毛詩序》的實用說，分別賦予三者特定的政治實用功能。宋代鄭樵、朱熹則從產地和樂調的角度加以區別，大致謂《風》爲民間歌謠，《雅》爲朝廷正歌，《頌》爲宗廟祭祀之樂。清代以來，姚際恒、方玉潤、沈德潛等說《詩》者另避蹊徑，立足於藝術風格而辨析三者之不同，相較而言，更注重文學性的鑒賞與體味。




 [1]
 “美盛德”句：《毛詩大序》云：“頌者，美盛德之形容，以其成功告於神明者也。”（《毛詩正義》卷一之一，頁二七二）


 [2]
 渾渾爾、穆穆爾：深大美好貌。揚雄《法言·問神》：“虞夏之書渾渾爾。”（《揚子法言》卷第五，頁一三）《詩經·大雅·文王》：“穆穆文王。”（《毛詩正義》卷一六之一，頁五〇四）


 [3]
 切響：重濁的字音。《宋書·謝靈運傳論》：“欲使宮羽相變，低昂互節，若前有浮聲，則後須切響。”（卷六十七，頁二〇三）


 [4]
 “《記》曰”句：語見《禮記·樂記》。


 [5]
 感格鬼神：感動鬼神。格，感通，感動。


三十五

魯，諸侯也，安得有《頌》？至魯有《頌》，且祀后稷以配天，非禮矣。今讀《駉》以下四篇，皆僖公之詩
 
[1]

 。先儒謂季孫行父請於周而作《頌》
 
[2]

 ，知東遷以上，魯無《頌》也。即謂《頌》之變，亦可。


【箋】


［宋］王柏《詩疑》：《頌》有兩體，有告於神明之頌，有期願福祉之頌。告於神明者類在《頌》中，期願之頌帶在《風》、《雅》中。《魯頌》四篇，有《風》體，有《小雅》體，有《大雅》體，《頌》之變體也。（卷一，頁二二〇）

［宋］嚴粲《詩輯》：《魯頌》，《頌》之變也。周之王也，積累深久，由《風》而《雅》，《雅》而《頌》。及其衰也，至懿《風》始變，至厲《雅》始變，至平《雅》遂亡。《頌》聲之息，前乎《風》、《雅》之變矣。越桓、莊、僖、惠，至襄而魯乃有《頌》。《雅》、《頌》天子之詩也，《頌》非所施于魯，況《頌》其郊乎？考其時則非，揆其禮則誅，汰哉克也不如林放矣。聖筆不刪，其以著魯之僭，而傷周之衰歟？是故《雅》變而亡，《頌》亡而變。《雅》之亡，甚於變，《頌》之變，甚於亡也。《駉》，實風耳。存其《頌》名，而謂之變《頌》可也。（卷三十五）

［清］姚際恒《詩經通論》：《集傳》云：“成王以周公有大勛，勞於天下，故賜伯禽以天子之禮樂，魯于是乎有頌以爲廟樂。其後又自作詩以美其君，亦謂之頌。”按謂成王賜周頌以天子之禮樂，此本明堂位之邪說。且因之謂魯于是乎有頌以爲廟樂，此非揣摩杜撰之說乎？于是明知其無廟頌，謂自作詩以美其君，亦謂之頌，始指其實焉。然則以前何必爲此誣妄之說，多其曲折乎？又曰：“夫子因其實而著之，是非得失自有不可掩者，亦《春秋》之法也。”嗟乎，豈不寃哉？《魯頌》有何非何失，商周之《頌》爲廟頌，惟天子有之，諸侯不得有也？今《魯頌》多變，而爲頌其君上。若是，則天下之民可以頌天子，一國之民亦可以頌諸侯，安見諸侯之不可有頌而爲僭哉？說夫子存魯頌，所以彰君上之過，爲《春秋》之法，既寃魯又寃夫子，吾誠不知其何心也。（卷十八，頁二三六）

［清］方玉潤《詩經原始》：魯無大功德而有《頌》，且變爲頌君而非告廟，則其無大功德堪以告廟，不得不變而爲頌君之辭也可知。然未免近浮而誇矣。此《頌》之變也。《頌》既變爲此體，編《詩》者雖欲刪而除之，其可得乎？是編《詩》而存《魯頌》，非存魯之《頌》，乃存《頌》之變者耳。（卷之十八，頁六三〇）


【案】


《頌》爲宗廟祭祀之樂，而魯國衹是諸侯國，按理應該稱風，故後人對《魯頌》頗有爭論。司馬遷《史記·魯周公世家》則認爲魯之有頌，由於“成王乃命魯得郊祭文王，魯有天子禮樂者，以褒周公之德也。”（卷三三，頁一八七）認爲“頌”乃是對魯的褒獎。宋王柏、嚴粲認爲《魯頌》是變頌，猶如《風》、《雅》中的變風、變雅。沈德潛較接近宋代經學家的立場，其理由是《魯頌》不像《周頌》和《商頌》歌頌前代聖王，而是贊美魯僖公。按僖公約與周襄王（前六五一—前六一八）同時，晚於周平王（前七七〇—前七一九）百餘年。因此，《魯頌》四詩，全是頌美時君僖公，與《商頌》、《周頌》頌其祖先的功烈德澤全然不同，故沈德潛視爲“變體”。




 [1]
 “《駉》”句：《魯頌》共四篇，即《駉》、《有駜》、《泮水》和《閟宮》。《駉》言魯僖公養馬之多，《有駜》寫魯僖公宴飲羣臣，《泮水》寫魯僖公戰勝淮夷，在泮宮慶功之景，《閟宮》寫魯僖公建立新廟的情景，總體是贊美魯僖公勤於政事及文治武功。


 [2]
 “先儒”句：《毛詩序》曰：“《駉》，頌僖公也。僖公能遵伯禽之法，儉以足用，寬以愛民，務農重穀，牧于坰野。魯人尊之，於是季孫行父請命于周，而史克作是頌。”（《毛詩正義》卷二十之一，頁六〇八）《文選·兩都賦序》李善注曰：“《韓詩·魯頌》曰：新廟奕奕，奚斯所作。薛君曰：奚斯，魯公子也。言其新廟奕奕然盛。是詩，公子奚斯所作也。”（卷一，頁三）認爲奚斯作《閟宮》。當代學者一般認爲史克作《駉》和《有駜》，奚斯作《泮水》和《閟宮》。


三十六

《周頌》和厚
 
[1]

 ，《魯頌》誇張
 
[2]

 ，《商頌》古質
 
[3]

 ，此頌體之別。


【箋】


［唐］孔穎達釋“美盛德之形容，故曰頌”曰：此解《頌》者唯《周頌》耳，其商、魯之《頌》則異於是矣。《商頌》雖是祭祀之歌，祭其先王之廟，述其生時之功，正是死後頌德，非以成功告神，其體異於《周頌》也。《魯頌》主詠僖公功德，纔如變《風》之美者耳，又與《商頌》異也。”（《毛詩正義》卷一之一，頁二七二）

［宋］王安石《詩義鈎沉》：《周頌》之辭約，約所以爲嚴，所美盛德故也。《魯頌》之辭侈，侈所以爲誇，德不足故也。（卷二十，頁三〇〇）

［清］姚際恒《詩經通論》：《大序》曰：“頌者，美盛德之形容，以其成功告於神明者也。”孔氏曰：“此特釋《周頌》耳，魯、商之《頌》則異於是。《商頌》雖是祭祀之歌，祭其先王之廟，述其生時之功，正是死後頌功，非以成功告神，其體異於《周頌》也。《魯頌》主咏僖公功德，又與《商頌》異也。”又曰：“《魯頌》之文尤類《小雅》，比於《商頌》體制又異。”蘇氏曰：“商、周二《頌》皆用以告神明，而《魯頌》乃用以爲善禱，後世文人獻頌特效魯耳，非商周之舊也。”按孔蘇二氏說周、魯、商《頌》之異可謂明了矣。（卷十六，頁二一四）

又：《商頌》五篇文字，風華高貴，寓質樸于敷腴，運清緩于古峭，文質相宜，允爲至文。孰謂商尚質耶？妄夫以爲春秋時人作，又不足置辨，虞廷庚歌，每句用韻。《商頌》多爲此體，正見去古未遠處。（卷十八，頁二四一）


【案】


沈氏論三《頌》風格頗爲精妙。《周頌》爲頌體之典範，其基本特征是和平中正，莊嚴肅穆。《商頌》對《周頌》多有繼承，而《魯頌》則是頌體之變。具體而言，《周颂》多頌美周先祖的偉業，體現了頌體中和溫厚的特徵。按王國維考證，篇幅較短，最長的爲《載芟》，一章三十一句，它既然是配合西周朝廷祭祀大典的乐舞，必然表演节奏迂徐缓慢，最能體現“朱弦而疏越，一唱而三歎”之溫和敦厚之效果。《魯頌》的寫法與《周頌》不同，描寫細膩，有鋪張揚厲之風。《駉》使用彭彭、伾伾、繹繹等形容養馬之多；《魯頌·泮水》言“翩彼飛鴞，集於泮林，食我桑黮，懷我好音”，被劉勰《文心雕龍·誇飾》視爲誇飾之典範；《閟宮》言“公車千乘，朱英綠縢，二矛重弓”，誇飾更甚。《商頌》的寫作年代雖有爭議，但內容亦爲贊頌祖先及部族傳說。姚際恒言“虞廷庚歌，每句用韻。《商頌》多爲此體，正見去古未遠處”，沈德潛比較認同這種看法。

自十三至三十六條綜論《詩經》，沈氏詳細論述了《詩經》在思想內容、體制風格及表現方式等各個方面均堪稱典範，此乃歷代詩家之通識。




 [1]
 《周頌》和厚：《周頌》三十一篇，多爲頌美之作，風格溫和質樸。孔穎達曰：“此頌聲由其時之君德洽於民而作，則頌聲係於所興之君，不係於所歌之主。故《周頌》三十一篇，左方中皆以為周公成王之頌也。以其雖詠往事、顯祖業、昭文德、述武功，皆令歌頌述之以美今，時不為祖父之頌矣。但祖父之功由此以顯，顯其父祖之功所以頌子孫也。故時邁之等盡為武王之事，要歸頌聲於周公成王也。”（《毛詩正義》卷一九之一，頁五八一）


 [2]
 《魯頌》誇張：《魯頌》贊美魯僖公異於《周頌》和《商頌》的寫實質樸，有鋪張揚厲之風。如《駉》對馬的描寫，頗有漢賦手段。


 [3]
 《商頌》古質：《商頌》共五篇，即《那》、《烈祖》、《玄鳥》、《長發》和《殷武》。《國語·魯語》曰：“昔正考父校商之名頌十二篇於周大師，以《那》爲首。”（卷五）故古文經學家及當代部分學者認爲，《商頌》是正考父整理的商亡後所散佚的商代頌歌。古質，古奧質實。宋朱熹曰：“《商頌》雖多如《周頌》，覺得文勢自别。《周頌》雖簡，文自平易。《商頌》之辭，自是奧古，非宋襄可作。”（《朱子語類》卷八十一《詩二·商頌》，頁二一三九—二三四〇）


三十七

《離騷》者，《詩》之苗裔也
 
[1]

 。第《詩》分正變
 
[2]

 ，而《離騷》所際獨變，故有侘傺噫鬱
 
[3]

 之音，無和平廣大之響。讀其詞，審其音，如赤子婉戀於父母側而不忍去。要其顯忠斥佞，愛君憂國，足以持人道之窮矣。尊之爲經
 
[4]

 ，烏得爲過？


【箋】


［南朝梁］劉勰《文心雕龍·辨騷》：將覈其論，必徵言焉。故其陳堯舜之耿介，稱湯武之祗敬，典誥之體也；譏桀紂之猖披，傷羿澆之顛隕，規諷之旨也；虬龍以喻君子，雲蜺以譬讒邪，比興之義也；每一顧而淹涕，歎君門之九重，忠怨之辭也：觀茲四事，同於風雅者也。至於託雲龍，說迂怪，豐隆求宓妃，鴆鳥媒娀女，詭異之辭也；康回傾地，夷羿彃日，木夫九首，土伯三目，譎怪之談也；依彭咸之遺則，從子胥以自適，狷狹之志也；士女雜座，亂而不分，指以爲樂，娛酒不廢，沉湎日夜，舉以爲懽，荒淫之意也：摘此四事，異乎經典者也。故論其典誥則如彼，語其夸誕則如此；固知楚辭者，體慢於三代，而風雅于戰國，乃雅頌之博徒，而詞賦之英傑也。觀其骨鯁所樹，肌膚所附，雖取鎔經意，亦自鑄偉辭。（卷一，頁四六—四七）

［宋］朱熹《楚辭集注序》：原之為人，其志行雖或過於中庸而不可以為法，然皆出於忠君愛國之誠心。原之為書，其辭旨雖或流於跌宕怪神、怨懟激發而不可以為訓，然皆生於繾綣惻怛、不能自已之至意。雖其不知學於北方，以求周公、仲尼之道，而獨馳騁於變《風》、變《雅》之末流，以故醇儒荘士或羞稱之。然使世之放臣、屏子、怨妻、去婦，抆淚謳唫於下，而所天者幸而聽之，則於彼此之間，天性民彞之善，豈不足以交有所發，而增夫三綱五典之重？此予之所以每有味於其言，而不敢直以“詞人之賦”視之也。（《楚辭集注》，頁二）

［清］汪琬《堯峰文鈔·楚辭》：問者曰：楚辭，其《詩》之苗裔與？曰：然。《詩》亡而後《春秋》作，《春秋》絶而後楚辭興，其諸所以憫世疾俗、勸善而懲惡者，蓋猶不失忠厚惻怛之意焉，是故與《三百篇》近者莫善於楚辭。（卷四）

［清］蔣驥《山帶閣注楚辭》：《離騷》以經名，特後人推尊之詞。王叔師小序以為“經，徑也，言依道徑以諫君也”，若係作賦本名，可笑甚矣。（《楚辭餘論》卷上，頁一八〇）


【案】


《離騷》被視爲經，年代似乎很早。王逸《離騷經章句序》言武帝、章帝分別命劉安、班固、賈逵等人作《離騷經章句》，已稱《離騷》爲經。不過王逸對經理解獨特，其曰：“經，徑也。言己放逐離別，中心愁思，猶依道徑以諷諫君也。”洪興祖不同意這種看法，其曰：“古人引《離騷》未有言‘經’者，蓋後世之士祖述其詞，尊之爲經耳，非屈原意也。逸說非是。”（《楚辭補注·離騷經章句第一》，頁二）此論廣爲接受。自劉勰《文心雕龍》系統歸納了楚辭與《詩經》的“四同四異”，並置《辨騷》於文之樞紐之後，楚辭被推尊爲經並具有獨特的藝術風貌幾成通識。沈德潛尊楚辭爲經，主要緣於屈原遭逢賢人失志、小人當政的末世，仍在詩中抒發向往美政、愛國憂君之情，其主旨符合儒家傳統的溫柔敦厚之旨。與劉勰所言同於風雅的四事相比，沈德潛主要從規諷之旨與忠怨之辭的角度肯定楚辭，其立場接近朱熹，也是其論詩首重儒家傳統詩教理論的表現。




 [1]
 “《離騷》”句：司馬遷《史記·屈原賈生列傳》：“屈平之作《離騷》，蓋自怨生也。《國風》好色而不淫，《小雅》怨誹而不亂。若《離騷》者，可謂兼之矣。”（卷八四，頁二八〇）苗裔，子孫後代。


 [2]
 《詩》分正變：《風》、《雅》正變之說，出於《毛詩序》。“正風”即《周南》、《召南》，共二十五篇；所謂“正雅”，即《小雅》之前十六篇、《大雅》之前十八篇。朱熹《詩經集傳》云：“二《南》為正風，所以用之閨門鄉黨邦國而化天下也。十三《國》為變風，則亦領在樂官，以時存肄，備觀省而垂鑒戒耳。”（卷一，頁一）又云：“正《小雅》燕饗之樂也，正《大雅》會朝之樂，受釐陳戒之辭也。”（卷四，頁六七）


 [3]
 侘傺噫鬱：抑鬰不得志。屈原《離騷》：“忳鬰邑余侘傺兮，吾獨窮困乎此時也。”


 [4]
 尊之爲經：王逸《離騷經章句敘》曰：“至於孝武帝，恢廓道訓，使淮南王安作《離騷經章句》。”又曰：“孝章即位，深弘道藝，而班固、賈逵復以所見改易前疑，各作《離騷經章句》。”（《楚辭補注·離騷經章句第一》，頁四八）則《離騷》被稱爲經由來以久。


三十八

楚辭託陳引喻，點染幽芬，於煩亂瞀憂之中，令人得其悃款悱惻之旨
 
[1]

 。司馬子長云：“一篇之中，三致意焉。”
 
[2]

 深有取于辭之重、節之複也。後人穿鑿注解，撰出提挈、照應等法，殊乖其意。
 
[3]




【箋】


［漢］王逸《離騷經章句序》：《離騷》之文，依《詩》取興，引類譬諭，故善鳥香草，以配忠貞；惡禽臭物，以比讒佞；靈脩美人，以嫓於君；宓妃佚女，以譬賢臣；虬龍鸞鳳，以託君子；飄風雲霓，以爲小人。（《楚辭補注·離騷經章句第一》，頁二—三）

［明］林雲銘《楚辭燈》卷三評《惜往日》：以明法度起頭，以背法度結尾，中間以無度兩字作前後針線，此屈子將赴淵，合懷王、頃襄而痛敘被放之非辜，讒諛之得志，全在法度上決人才之進退，國勢之安危。（頁二一八）

［明］胡應麟《詩藪》：“餐秋菊之落英”，談者穿鑿附會，聚訟紛紛，不知三閭但託物寓言。如“集芙蓉以爲裳”、“紉秋蘭以爲佩”，芙蓉可裳，秋蘭可佩乎？然則菊雖無落英，謂有落英亦可。屈雖若誤用，謂未嘗誤亦可。以《爾雅》、《釋名》讀《北山》、《雲漢》，則謬以千里矣。余爲此論，衹足供曲士一笑。質之曠代，當有知言。（內篇卷一，頁五）


【案】


《離騷》是楚辭中大量運用比興、象征手法的典範之作，在草木鳥獸和神話人物的描寫中寄寓了屈原對“美政”理想的追求，這是後代注家的共識。不過，王逸注釋時爲了提升《離騷》的地位，曾十分牽強地認爲“《離騷》之文，依托五經以立義”，把一些描寫視爲儒家經典的重述，流於穿鑿，洪興祖、朱熹等後世注家多有更正。沈德潛認同司馬遷、王逸以來對《離騷》的定位，但反對把相關描寫理解得過於機械，以致影響對作品豐富內涵和無窮意蘊的體會。




 [1]
 “楚辭”句：屈原拓展了《詩經》的比興手法，反覆抒寫憂國憂君的政治情懷及不被世俗所容的憂思苦悶之情。幽芬，喻高潔之德行。瞀憂，憂悶。悃款，誠摯。悱惻，憂思抑鬰。


 [2]
 “司馬子長”句：《史記·屈原賈生列傳》云：“屈平既嫉之，雖放流，睠顧楚國，繫心懷王，不忘欲反。冀幸君之一悟，俗之一改也。其存君興國而欲反覆之，一篇之中，三致志焉。然終無可奈何。”（卷八四，頁二八〇）


 [3]
 “後人”句：《離騷》文約而辭微，後世注家多有穿鑿附會的臆測之語。明清以來有人用八股文法分析其主旨及結構，如林雲銘《楚辭燈》、朱冀《離騷辨》、林中懿《離騷中正》等。


三十九

騷體有“少歌”
 
[1]

 、有“倡”
 
[2]

 、有“亂歌”
 
[3]

 。詞未申發，其意爲“倡”。獨倡無和，總篇終爲“亂”。蓋言之不足，故長言之，長言之不足，故反覆詠歎之也
 
[4]

 。漢人五言興而音節漸亡；至唐人律體興，第用意於對偶平仄間，而意言同盡矣。求其餘情動人，何有哉？


【箋】


［宋］洪興祖注《抽思》：此章有少歌、有倡、有亂。少歌之不足，則又發其意而爲倡。獨倡而無與和也，則總理一賦之終，以爲亂辭云爾。（《楚辭補注·九章章句第四》，頁一三九）


【案】


楚辭各篇篇名及文中用語表明這些作品與古樂歌有密切關係，“九歌”、“九辨”、“倡”、“亂”等均是明證。沈德潛對楚辭的音樂性特點頗爲推崇，視爲其強烈藝術感染力的原因所在。漢代以後，古詩與近體的音節講究聲韻規範，《風》、《騷》所特有的音樂性特徵消失，由此導致藝術感染力的消退。沈德潛把詩歌的藝術感染力歸結爲詩歌入樂可歌的特徵，此爲清初詩學非常關注的一個問題。王士禛、趙執信、馮班等詩學家均對古詩的聲調格律有所闡述，但對古詩聲調格律並未形成較統一的看法。沈氏對古詩的聲調並未有新的發現，立場不出明七子“聲調日降，體格日卑”復古主張之苑囿。




 [1]
 “少歌”：少歌又稱小歌，一般僅有四句，故稱“小歌”，猶言短歌也。從內容看當是一篇中某一部分的小結，爲一篇中之小高潮，點出了前半曲的主題。


 [2]
 “倡”：王逸釋爲：“起唱發聲，造新曲也。”（《楚辭補注·九章章句第四》，頁一三九）即始造新聲。


 [3]
 “亂歌”：歷代注家分歧較大。王逸《楚辭章句·離騷經章句第一》注云：“亂，理也。所以發理詞指，總撮其要也。屈原舒肆憤懣，極意陳詞，或去或留，文采紛華，然後結括一言，以明所趣之意也。”（《楚辭補注·離騷經章句第一》，頁四七）蔣驥《山帶閣注楚辭》云：“亂，樂之卒章也。”（卷一，頁四九）亂是樂府之卒章，亦是高潮所在，就內容而言多有總撮其要、突出主旨的特點。


 [4]
 “言之不足”句：《毛詩大序》曰：“詩者，志之所之也。在心爲志，發言爲詩。情動於中而形於言，言之不足故嗟嘆之，嗟嘆之不足故永歌之，永歌之不足，不知手之舞之，足之蹈之也。”（《毛詩正義》卷一之一，頁二六九—二七〇）


四十
 
①



《天問》一篇，雜舉古今來不可解事問之
 
[2]

 ，若己之忠而見疑，亦天實爲之。思而不得，轉而爲怨，怨而不得，轉而爲問，問君問他人不得，不容不問之天也。此是屈大夫
 
[3]

 無可奈何處。


【箋】


［漢］王逸《天問章句序》：《天問》者，屈原之所作也。何不言問天？天尊不可問，故曰天問也。屈原放逐，憂心愁悴，彷徨山澤，經歷陵陸。嗟號昊旻，仰天嘆息。見楚有先王之廟及公卿祠堂，圖畫天地山川神靈，琦瑋僪佹，及古賢聖怪物行事。周流罷倦，休息其下，仰見圖畫，因書其壁，何而問之，以渫憤懣，舒瀉愁思。楚人哀惜屈原，因共論述，故其文義不次序云爾。（《楚辭補注·天問章句第三》，頁八五）

姜亮夫《屈原賦校註》：一切高遠神異不可知之事，及歸之於蒼蒼者之事，皆得謂之天矣。故自然之音謂之天籟，自然之分謂之天倪，日月星辰謂之天宗，衆妙之門謂之天門，不離於宗謂之天人，詩言父母則天只，孟言君王則稱天蹶。於是而無爲爲之謂之天，任其自然謂之天，至高謂之天，知其所以成，莫知其無形謂之天，萬物父母謂之天；一切不可知之事，皆歸之於天。故天者，神也，神明之所根也。萬物之統理，是一切遠於人、高於人、古於人之事，皆得稱之。天問所舉之事，皆與此相合，故得統稱之曰天也。（《天問第三》，頁二七三—二七四）


【案】


沈德潛所論實源於王逸，認爲《天問》是屈原在極度憤懣時心跡的流露，借對萬物之問來抒寫對政治現實的深刻思考。之後洪興祖、陳本禮、屈復等皆立足於王逸所論而闡發。當代學者姜亮夫認爲屈原所問是對宇宙人生變化規律的追尋，不一定完全是憤激情緒的產物，可能是冷靜思考的結果。



【校】


 ①
 青照堂本與上條合。

【注】


 [2]
 “《天問》”句：《天問》全詩三百七十六句，共一百七十一個問題。自“曰遂古之初，誰傳道之”至“羿焉彃日，烏焉解羽”，共一百一十二句，涉及天地的形成和歷代神話傳說。自“禹之力獻功”至結束，共二百六十四句，涉及歷史事件和國家興亡。


 [3]
 屈大夫：見本書卷上第六條注〔四〕。


四十一

《九歌》哀而豔
 
[1]

 ，《九章》哀而切
 
[2]

 。《九歌》託事神以喻君，猶望君之感悟也
 
[3]

 。《九章》感悟無由，沉淵已決，不覺其激烈而悲愴也
 
[4]

 。


【箋】


［明］胡應麟《詩藪》：和平婉麗，整暇雍容，讀之使人一唱三歎者，《九歌》等作是也。惻愴悲鳴，參差繁複，讀之使人涕泣沾襟者，《九章》等作是也。《九歌》託於事神，其詞不露，故精簡而有條。《九章》迫於戀主，其意甚傷，故總集而無緒。（內篇卷一，頁六）


【案】


《九歌》與《九章》藝術風格相差巨大，歷代注家於此多有論述。《九歌》以民間傳說爲原型，描寫對象多爲鬼神，想像力豐富，使作品充滿了瑰麗神奇的色彩。《九章》爲屈原不同時期不同地點的行蹤及思想，多爲對國事的擔憂及自身痛苦的抒發，現實性較強。尤其是後期的《惜往日》、《懷沙》等作，作品流露出一種絕望的情緒，表現方式反而趨於平實素樸。




 [1]
 《九歌》哀而艷：《九歌》共十一篇，即《東皇太一》、《雲中君》、《東君》、《大司命》、《少司命》、《湘君》、《湘夫人》、《河伯》、《山鬼》、《國殤》和《禮魂》。王逸《九歌章句序》曰：“昔楚國南郢之邑，沅、湘之間，其俗信鬼而好祠，其祠，必作歌樂鼓舞以樂諸神。屈原放逐，竄伏其域，懷憂苦毒，愁思沸鬱。出見俗人祭祀之禮，歌舞之樂，其詞鄙陋。因爲作《九歌》之曲，上陳事神之敬，下見己之冤結，託之以風諫。”（《楚辭補注·九歌章句第二》，頁五五）《九歌》雖有濃厚的神話氣息，卻飽含屈原之憂愁幽思，流露出貞潔自好、哀怨感傷之情。其對楚地景觀的描寫絢麗璀璨，神奇瑰麗，頗爲驚艷。


 [2]
 《九章》哀而切：《九章》共九篇，即《惜誦》、《涉江》、《哀郢》、《抽思》、《懷沙》、《思美人》、《惜往日》、《橘頌》、《悲回風》。王逸《九章章句序》曰：“章者，著也，明也。言己所陳忠信之道，甚著明也。”（《楚辭補注·九章章句第四》，頁一二一）朱熹曰：“屈原既放，思君念國，隨事感觸，輒形於聲。後人輯之，得其九章，合爲一卷，非必出於一時之言也。”（《楚辭集注》卷四，頁七三）從內容來看，朱熹所言符合實際。歷代研究者多認爲《橘頌》爲屈原早年明志之作，其餘八篇作於屈原流放期間，表現了屈原從受重用、被疏遠到被放逐而最終自沉的生命歷程。《九章》主要抒發對國家人民命運的哀傷，主題相對而言比較顯明。


 [3]
 “《九歌》”句：《九歌》多用比興手法來抒情，清蔣驥《山帶閣注楚辭》曰：“《九歌》之托意君臣，在隱躍即離之際，蓋屬目無形者，或見其意之所存，況覩其形之似者乎？有觸而發，固其理也。必欲句櫛字比以求合之，則刓方為圓矣。”（《楚辭餘論》卷上，頁一九六）


 [4]
 “《九章》”句：《九章》多數篇章詞氣平和，從容淡薄，理性色彩較爲濃厚。清蔣驥《山帶閣注楚辭》論《九章》曰：“諸篇詞意皎然，非好為異也。”（《楚辭餘論》卷下，頁二一七）但各篇風格亦各有特點，如《懷沙》，清王夫之《楚辭通釋》曰：“其詞迫而不舒，其思幽而不著，繁音促節，特異於他篇云。”（卷四，頁八五）


四十二
 
①



《卜居》、《漁父》兩篇，設爲問答，以顯己意，《客難》、《解嘲》之所從出也
 
[2]

 。詞義顯然，楚辭中之變體
 
[3]

 。


【箋】


［漢］王逸《卜居章句序》：《卜居》者，屈原之所作也。屈原體忠貞之性，而見嫉妒。念讒佞之臣，承君順非，而蒙富貴。己執忠直而身放棄，心迷意惑，不知所爲。乃往至太卜之家，稽問神明，決之蓍龜，卜己居世何所宜行，冀聞異策，以定嫌疑。故曰《卜居》也。（《楚辭補注·卜居章句第六》，頁一七六）

又《漁父章句序》：《漁父》者，屈原之所作也，屈原放逐，在江、湘之間，憂愁嘆吟，儀容變易。而漁父避世隱身，釣魚江濱，欣然自樂。時遇屈原川澤之域，怪而問之，遂相應答。楚人思念屈原，因敘其辭以相傳焉。（《楚辭補注·漁父章句第七》，頁一七九）


【案】


《卜居》、《漁父》雖然有韻律可尋，但句式參差、用韻自由，就體制而言更接近文。後人多認爲這兩篇作品是楚辭至賦體的過渡作品，其主客對答的寫作方式對宋玉、司馬相如、揚雄均有直接影響。



【校】


 ①
 青照堂本與上條合。

【注】


 [2]
 “《卜居》”句：《卜居》、《漁父》的作者有爭議，朱熹、洪興祖均認爲是屈原所作。當代學者多認爲後人假托，但成文在先秦則沒有疑義。《客難》即《難蜀父老》，司馬相如作；《解嘲》爲揚雄作。洪興祖曰：“《卜居》、《漁父》，皆假設問答以寄意耳。而太史公《屈原傳》、劉向《新序》、嵇康《高士傳》或採《楚詞》、《莊子》漁父之言以爲實錄，非也。”（《楚辭補注·漁父章句第七》，頁一七九）《卜居》寫屈原與太卜鄭詹尹的對答，《漁父》寫屈原與漁父的對答，太卜鄭詹尹和漁父均不可考，這種虛構人物並通過對話的寫作方式爲司馬相如及揚雄所本，對漢賦的寫作亦有重大影響。


 [3]
 “詞義顯然”句：《卜居》、《漁父》采用問答的方式，句法用韻均十分靈活，不同於楚辭常用的修辭手法。劉勰《文心雕龍·辨騷》：“《卜居》標放言之致；《漁父》寄獨往之才。”（《文心雕龍注》卷一，頁四七）


四十三

屈原、微、箕，皆同姓之臣
 
[1]

 ，《離騷》二十五
 
[2]

 與《麥秀》之歌
 
[3]

 ，辭不同而旨同（有《詩說》、《離騷說》另出，此錄其大旨二十七則
 
[4]

 ）。


【案】


屈原與楚王同姓，主要生活在楚懷王與頃襄王時期。懷王由於外交政策的錯誤，導致喪地受辱，最後客死秦國。繼位的頃襄王誤用奸佞，致使內政更加混亂，加速走向了衰亡。屈原目睹朝政腐敗與國事日非，借作品來抒發這種悲憤之情，這種創作背景與箕子借《麥秀》之歌感嘆故國滅亡是完全一致的。

以上七條論楚辭。以《離騷》所代表的楚辭與《詩經》的關係是詩學史上焦點問題之一，《史記》認爲《離騷》兼有《國風》和《小雅》之長，而揚雄、班固則視爲異端，王逸又有所矯正，之後衆說紛紜。從後世論詩實踐來看，沈約在《宋書·謝靈運傳論》中風騷並稱，劉勰也把《辨騷》置於“文之樞紐”中，鍾嶸把詩之源歸納爲《國風》、《小雅》和楚辭，均認識到其巨大的影響。楚辭引起後世爭議的焦點主要在其誇張繁富的描寫方式和悲慨怨憤的情感內容。沈德潛從忠君、雅正的立場出發，對楚辭異於《詩經》的因素均能兼容，認爲楚辭同樣具有經典的地位。




 [1]
 “屈原”句：《離騷》言“帝高陽之苗裔兮”，按楚國爲高陽氏後代，楚武王熊通之子瑕，以功被封於屈，後代遂以屈爲姓，故屈原爲楚王同姓。微子與箕子與商王亦爲同姓之臣，《史記·宋微子世家》：“微子開者，殷帝乙之首子而紂之庶兄也。”又言：“箕子者，紂親戚也。”（卷三十八，頁一九五）


 [2]
 《離騷》二十五：《漢書·藝文志》“詩賦略”曰“屈原賦二十五篇”，但原目已佚。王逸《楚辭章句》明確標明屈原所作有《離騷》、《九歌》（十一篇）、《天問》、《九章》（九篇）、《遠游》、《卜居》共二十四篇。《漁父》作者他認爲或爲屈原，或爲楚人記述；《大招》作者他認爲或爲屈原，或爲景差。司馬遷在《屈原列傳》中又認爲《招魂》爲屈原所作。後人對此多有爭論，當代學者多認爲王逸所列《遠游》、《卜居》、《漁父》、《大招》非屈原所作，加上《招魂》，屈原所作有二十三篇。


 [3]
 《麥秀》之歌：《史記·宋微子世家》曰：“箕子朝周，過故殷虛，感宮室毀壞，生禾黍，箕子傷之。欲哭則不可，欲泣為其近婦人，乃作《麥秀》之詩以歌咏之。其詩曰：‘麥秀漸漸兮，禾黍油油。彼狡僮兮，不與我好兮！’”（卷三十八，頁一九六）《古詩源》“古逸”部分收錄此詩，今人多認爲是僞作。


 [4]
 “《詩說》”句：《詩說》、《離騷說》筆者未見。自十三條至四十三條論《詩》、《騷》共三十一條，“二十七則”之說不知何故。


四十四

《詩》三百篇，可以被諸管絃，皆古樂章也
 
[1]

 。漢時詩樂始分，乃立樂府
 
[2]

 。《安世房中歌》，係唐山夫人所製
 
[3]

 ，而清調
 
[4]

 、平調
 
[5]

 、瑟調
 
[6]

 ，皆其遺音，此《南》與《風》
 
[7]

 之變也。朝會道路
 
[8]

 所用，謂之鼓吹曲
 
[9]

 ，軍中馬上所用，謂之橫吹曲
 
[10]

 ，此《雅》之變也。武帝以李延年為協律都尉，與司馬相如諸人略定律呂，作十九章之歌，以正月上辛用事
 
[11]

 ，此《頌》之變也。漢以後因之，而節奏漸失。


【箋】


《古詩源》評唐山夫人《安世房中歌》：效廟歌近《頌》，房中歌近《雅》。古奧中帶和平之音，不膚不庸，有典有則，是西京極大文字。首言“大孝備矣”，以下反反覆覆，屢稱孝德。漢朝數百年家法，自此開出。累代廟號，首冠以孝，有以也。（卷二，頁三八）

［明］徐禎卿《談藝錄》：漢祚鴻朗，文章作新，《安世》楚聲，溫純厚雅；孝武樂府，壯麗宏奇。縉紳先生，咸從附作。雖規迹古風，各懷剞劂。美哉歌詠，漢德雍揚，可爲《雅》、《頌》之嗣也。乃夫興懷觸感，民各有情。賢人逸士，呻吟於下里，棄妻思婦，歌詠於中閨。鼓吹奏乎軍曲，童謠發於閭巷，亦十五《國風》之次也。東京繼軌，大演五言，而歌詩之聲微矣。（《歷代詩話》下冊，頁七六四）

［明］許學夷《詩源辯體》：《三百篇》始，流而爲漢、魏。《國風》流而爲漢《十九首》、蘇李、魏三祖、七子之五言。《雅》流而爲漢韋孟、韋玄成、魏曹植、王粲之四言。《頌》流而爲漢《安世房中》、武帝《郊祀》、魏王粲《太廟頌》、《俞兒舞》之雜言。（卷三，頁四四）

［清］朗廷槐《師友詩傳錄》：阮亭答：“樂府之名，始於漢初，如高帝之《三侯》，唐山夫人之《房中》是。《效祀》類《頌》，《鐃歌》、《鼓吹》類《雅》，琴曲、雜詩類《國風》。故樂府者，繼《三百篇》而起者也。”……歷友答：“樂府自樂府，歌謠自歌謠，不相蒙也。樂府不特另具風神，而亦具有體格。古今之擬樂府者，皆東家施捧心伎倆也。《雅》、《頌》爲樂府之原。”（《清詩話》上冊，頁一二七—一二八）


【案】


漢樂府的合樂性，古今向無異議，誠如余冠英所說：“《詩經》本是漢以前的樂府，樂府就是周以後的《詩經》。”（《樂府詩選·前言》）先秦許多典籍都揭示了《詩經》是詩、樂、舞相結合的綜合性藝術，但樂和舞大都是口耳相傳爲主，每當動亂造成大批樂師去世後，演奏的技法也就失傳了。漢樂府正是在先秦古樂失傳的情況下，以新詩入新樂的產物。劉勰《文心雕龍·樂府》云：“自雅聲浸微，溺音騰沸，秦燔《樂經》，漢初紹復，制氏紀其鏗鏘，叔孫定其容與；於是《武德》興乎高祖，《四時》廣於孝文，雖摹《韶》、《夏》，而頗襲秦舊，中和之響，闃其不還。暨武帝崇禮，始立樂府，總趙、代之音，撮齊、楚之氣；延年以曼聲協律，朱、馬以騷體制歌。《桂華》雜曲，麗而不經，《赤雁》群篇，靡而非典；河間薦雅而罕御，故汲黯致譏於《天馬》也。至宣帝雅頌，詩效《鹿鳴》。邇及元、成，稍廣淫樂，正音乖俗，其難也如此。暨後郊廟，惟雜雅章，辭雖典文，而律非夔、曠。”（卷二，頁一〇一—一〇二）可見，漢樂府所用之樂，已非《詩經》面目，而更接近於秦代。當然，它的命運和《詩經》一樣，隨著時代的遷移，漸漸剩下純粹的詩，而“節奏漸失”。

沈德潛對漢樂府的分類，似從樂府的功用而言，其把《房中歌》之類歸爲“《風》之變”，把《鼓吹曲》、《橫吹曲》歸爲“《雅》之變”，把《十九章》歸爲“《頌》之變”，顯然是把漢樂府民歌與《詩經》相對舉，此說並無足夠的史實支持。後人對漢樂府是由《風》還是《雅》、《頌》流變而來，並無定論。如徐禎卿認爲漢樂府是“十五《國風》之次也”，許學夷認爲《國風》流而爲漢《十九首》等五言詩，《雅》流而爲韋孟等四言詩，《頌》流而爲漢《安世房中》等樂府雜言。




 [1]
 “《詩》三百”句：《詩經》具有入樂可歌的特點，此爲古今共識。《墨子·公孟》云：“誦詩三百，弦詩三百，歌詩三百，舞詩三百。”（《墨子閒詁》卷十二，頁二七五）《禮記·樂記》云：“詩，言其志也；歌，詠其聲也；舞，動其容也：三者本於心，然後樂器從之。”（《禮記正義》卷三八，頁一五三六）故後世詩家常把《詩經》與《樂府》並稱。明胡應麟《詩藪》曰：“《三百篇》薦郊廟，被絃歌。《詩》即樂府，樂府即《詩》，猶兵寓於農，未嘗二也。”（內編卷一，頁一三）


 [2]
 “漢時”句：《漢書·禮樂志》：“至武帝定郊祀之禮，祠太一於甘泉，就乾位也。祭后士於汾陰，澤中方丘也。乃立樂府，采詩夜誦，有趙、代、秦、楚之謳。”（卷二十二，頁一〇六）後人多沿襲此論。案唐杜佑《通典·職官·太常卿》“太樂署”云：“秦漢奉常屬官，有太樂令及丞。又少府屬官，並有樂府令、丞。”（卷二十五，頁一四八）故“樂府”之名，由來以久，至武帝方對此機構進行大規模擴充和改革。


 [3]
 “《安世房中歌》”句：《漢書·禮樂志》：“又有《房中祠樂》，高祖唐山夫人所作也。”（卷二十二，頁一〇五）逯欽立不同意此說，其曰：“此歌《文選補編》及《廣文選》、《詩紀》均屬唐山夫人。逯案，《漢書》僅謂唐山夫人作樂，樂與辭非一事，此質之《漢志》可知，似不得即署唐山夫人。”（《先秦漢魏晉南北朝詩》漢詩卷四，頁一四七）


 [4]
 清調：宋郭茂倩《樂府詩集·相和歌辭》：“《古今樂錄》曰：‘王僧虔《技錄》，清調有六曲：一，《苦寒行》；二，《豫章行》；三，《董逃行》；四，《相逢狹路間行》；五，《塘上行》；六，《秋胡行》。’”（卷三十三，頁三九三）


 [5]
 平調：宋郭茂倩《樂府詩集·相和歌辭》：“《古今樂錄》曰：‘王僧虔《大明三年宴樂技錄》，平調有七曲：一曰《長歌行》，二曰《短歌行》，三曰《猛虎行》，四曰《君子行》，五曰《燕歌行》，六曰《從軍行》，七曰《鞠歌行》。’”（卷三十，頁三五六）


 [6]
 瑟調：宋郭茂倩《樂府詩集·相和歌辭》：“《古今樂錄》曰：‘王僧虔《技錄》，瑟調曲有《善哉行》、《隴西行》、《折楊柳行》、《西門行》、《東門行》、《東西門行》、《卻東西門行》、《順東西門行》、《飲馬行》、《上留田行》、《新成安樂宮行》、《婦病行》、《孤子生行》、《放歌行》、《大墻上蒿行》、《野田黃爵行》、《釣竿行》、《臨高臺行》、《長安城西行》、《武舍之中行》、《鴈門太守行》、《艷歌何嘗行》、《艷歌福鐘行》、《艷歌雙鴻行》、《煌煌京洛行》、《帝王所居行》、《門有車馬客行》、《墻上難用趨行》、《日重光行》、《蜀道難行》、《櫂歌行》、《有所思行》、《蒲阪行》、《采梨橘行》、《白楊行》、《胡無人行》、《青龍行》、《公無渡河行》。’”（卷三十六，頁四二一）


 [7]
 《南》與《風》：代指《國風》。《南》指《詩經》中的《周南》和《召南》，《風》指《詩經》中十三《國風》。


 [8]
 朝會道路：朝會指朝廷宴樂等活動；道路指外交事務。


 [9]
 鼓吹曲：郭茂倩《樂府詩集·鼓吹曲辭》：“鼓吹曲，一曰短簫鐃歌。劉瓛定軍禮云：‘鼓吹，未知其始也；漢班臺雄朔而有之矣。鳴笳以和簫聲，非八音也。騷人曰“鳴篪吹竽”是也。’……崔豹《古今注》曰：‘漢樂有黃門鼓吹，天子所以宴樂羣臣也。短簫鐃歌，鼓吹之一章爾。亦以賜有功諸侯。’然則黃門鼓吹、短簫鐃歌與橫吹曲，得通名鼓吹，但所用異爾。漢有《朱鷺》等二十二曲，列於鼓吹，謂之鐃歌。”（卷十六，頁一九五—一九六）


 [10]
 橫吹曲：郭茂倩《樂府詩集·橫吹曲辭》：“橫吹曲，其始亦謂之鼓吹，馬上奏之，蓋軍中之樂也。北狄諸國，皆馬上作樂，故自漢已來，北狄樂，總歸鼓吹署。其後分爲二部。有簫、笳者爲鼓吹，用之朝會、道路，亦以給賜。漢武帝時，南越七郡，皆給鼓吹是也。有鼓、角者爲橫吹，用之軍中馬上所奏者是也。”（卷二十一，頁二六〇）《樂府詩集·橫吹曲辭·漢橫吹曲》曰：“《樂府解題》曰：‘漢橫吹曲，二十八解，李延年造。魏、晉已來，唯傳十曲：一曰《黃鵠》，二曰《隴頭》，三曰《出關》，四曰《入關》，五曰《出塞》，六曰《入塞》，七曰《折楊柳》，八曰《黃覃子》，九曰《赤之揚》，十曰《望行人》。後又有《關山月》、《洛陽道》、《長安道》、《梅花落》、《紫騮馬》、《騘馬》、《雨雪》、《劉生》八曲。合十八曲。’”（卷二十一，頁二六一）


 [11]
 “武帝”句：《漢書·禮樂志》：“（武帝）乃立樂府，采詩夜誦，有趙、代、秦、楚之謳。以李延年爲協律都尉，多舉司馬相如等數十人造爲詩賦，略論律呂，以合八音之調，作《十九章》之歌。以正月上辛用事甘泉圜丘，使童男女七十人俱歌，昏祠至明。”（卷二十二，頁一〇六）


四十五
 
①



樂府之妙，全在繁音促節，其來于于，其去徐徐
 
[2]

 ，往往於迴翔屈折處感人，是即“依永”“和聲”
 
[3]

 之遺意也。齊、梁以來，多以對偶行之，而又限以八句，豈復有咏歌嗟嘆之意耶？


【箋】


《古詩源》評班婕妤《怨歌行》：用意微婉，音韻和平，《綠衣》諸什，此其嗣響。（卷二，頁五二）

《古詩源》評《飲馬長城窟行》：通首皆思婦之詞，纏綿宛折，篇法極妙。……前面一路換韻，聯折而下，節拍甚急。“枯桑”二句，忽用排偶承接，急者緩之，最是古人神妙處。（卷三，頁五七）

《古詩源》評《有所思》：怨而怒矣！然怒之切，正望之深。末段餘情無盡。此亦人臣思君而託言者也。“雞鳴”二句，即《野有死麕》章意。（卷三，頁七〇）

《古詩源》評《上邪》：“山無陵”下共五事，重疊言之，而不見其排，何筆力之橫也。（卷三，頁七〇）

《古詩源》評《陌上桑》：“謝使君”四語，大義凜然。末段盛稱夫壻，若有章法，若無章法，是古人入神處。（卷三，頁七三）

《古詩源》評《善哉行》：此言來者難知，勸人及時行樂也。忽云求仙，忽云報恩，忽云結客，忽云飲酒，而仍終之以游仙。無倫無次，杳渺恍惚。（卷三，頁七五）

《古詩源》評《東門行》：始勸其安貧賤，繼恐其觸法網。哺糜之婦，豈在咏《雄雉》者下哉？ 既出復歸，既歸復出，功名兒女，纏綿胸次，情事展轉如見。疊說一過，下寧反復之意。末二句進以褆身，涉世之道也。（卷三，頁七六）

《古詩源》評《隴西行》：起八句若不相屬，古詩往往有之，不必曲爲之說。“卻略”、“奉觴”在手，退而行禮，故稍卻也，寫得婉媚。通體極贊中，自有諷意。（卷三，頁七九）

《古詩源》評《傷歌行》：不追琢，不屬對，和平中自有骨力。（卷三，頁八〇）

《古詩源》評《古歌》“秋風蕭蕭愁殺人”：蒼莽而來，飄風急雨，不可遏抑。“離家”二句，同《行行重行行》篇，然“以”字渾，“趨”字新，此古詩樂府之別。（卷三，頁八一）

《古詩源》評《樂府》“行胡從何方”：首二句指入貢之人言，本用陽韻，而第二句以“來”字間之。首句用韻，次句不入韻也。（卷三，頁八一）


【案】


對於漢樂府的藝術成就，一般認爲既有自然天成之妙，又有溫厚蘊籍之美，較好地繼承了風雅傳統。沈德潛也是從這個角度來論樂府，《古詩源》評語中多處提及漢樂府對《詩經》的承繼關係，如論《怨歌行》涉及《綠衣》，論《有所思》涉及《野有死麕》等。



【校】


 ①
 青照堂本與上條合。

【注】


 [2]
 “其來”句：謂樂府行文舒緩曲折，自然天成。“于于”與“徐徐”皆爲自得貌，《莊子·應帝王》：“泰氏其臥徐徐，其覺于于。”（《莊子集釋》，頁一三〇）徐徐，舒緩之貌。于于，自得之貌。


 [3]
 “依永”“和聲”：按照聲律要求使樂聲相和。《尚書·堯典》：“詩言志，歌永言，聲依永，律和聲。”（《尚書正義》卷三，頁一三一）


四十六

樂府寧朴毋巧，寧疎毋鍊
 
[1]

 。張籍《短歌行》云：“菖蒲花開月常滿。”傷於巧也
 
[2]

 。無名氏《木蘭詩》云：“朔氣傳金柝，寒光照鐵衣。”後人疑為韋元甫假託，傷於鍊也
 
[3]

 。
 
④

 古樂府聲律，唐人已失，試看李太白所擬篇幅之短長，音節之高下，無一與古人合者，然自是樂府神理，非古詩也。明李于鱗句摹字倣，幷其不可句讀者追從之，那得不受人譏彈？
 
[5]




【箋】


《古詩源》評《木蘭詩》：事奇詩奇，卑靡時得此，如鳳皇鳴，慶雲見，為之快絕。唐人韋元甫有《擬木蘭詩》一篇，後人幷以此篇為韋作，非也。韋系中唐人，杜少陵《草堂》一篇，後半全用此詩章法矣，斷以梁人作為允。（卷十三，頁三二七）

［清］劉大勤《師友詩傳續錄》：問：“唐人樂府，何以別於漢、魏？”答：“漢、魏樂府，高古渾奧，不可擬議。唐人樂府不一。初唐人擬《梅花落》、《關山月》等古題，大概五律耳。盛唐如杜子美之《新婚》、《無家》諸別，《潼關》、《石壕》諸吏，李太白之《遠別離》、《蜀道難》，則樂府之變也。中唐如韓退之《琴操》，直遡兩周；白居易、元稹、張籍、王建創爲新樂府，亦復自成一體。若元楊維楨，明李東陽各爲新樂府，古意寖遠，然皆不相蹈襲。至於唐人王昌齡、王之渙，下逮張祜諸絕句，《楊柳枝》、《水調》、《伊州》、《石州》等辭，皆可歌也。”（《清詩話》上冊，頁一五一）


【案】


從《古詩源》的評點來看，對唐前樂府，沈德潛主要從源和流兩個方面加以考察。“源”是考察其和《詩經》的關係，漢樂府繼承了《詩經》的詩教精神，故受推崇；“流”是對唐人的影響，曹操、鮑照和《西洲曲》所具有新變的因素，開啓了唐人的樂府詩創作，故受到好評。對樂府的體制及風格特點，一般認爲既有自然天成之妙，又有溫厚蘊籍之美，但由於漢樂府的合樂性漸漸不被人所知，後人只能從字句排偶技巧等方面創作，沈德潛認爲這樣反而違背了樂府的本色之美。在對漢樂府評點時，沈氏重點突出了這一特徵：漢樂府以“感於哀樂，緣事而發”爲主要特徵，情感的抒發真摯而直接，語言上雖不刻意雕琢，卻有一種濃郁的感染力。在藝術技巧上，以直陳其事、直寫其意爲主，而不是在景物和意象上著力，故給人一種樸拙之美感。張籍《白頭吟》和民歌《木蘭詩》中的一些詩句由於注重對仗、意象、景物等，反而失去了這種特點。李攀龍的樂府詩受到譏諷，正是他注重形式字句的模倣，與古樂府貌合神離。基於此種立場，沈德潛對歷代樂府的評價是肯定漢樂府爲正宗，六朝樂府取其思想內容合于雅正傳統者，唐人樂府取得到“樂府神理”的李白樂府和杜甫反映時事的新題樂府，對六朝表達兒女之情和明人形式格調模倣前人之作皆所不取。



【校】


 ④
 嘯園本、玉雞苗館本、詩法萃編本以下別作一條。

【注】


 [1]
 “樂府”句：宋陳師道《後山詩話》云：“寧拙毋巧，寧樸毋華，寧粗毋弱，寧僻毋俗，詩文皆然。”（《歷代詩話》上冊，頁三一一）


 [2]
 “張籍”句：語出張籍《白頭吟》，沈氏誤記。詩云：“請君膝上琴，彈我白頭吟。憶昔君前嬌笑語，兩情宛轉如縈素。宫中為我起高樓，更開花池種芳樹。春天百草秋始衰，棄我不待白頭時。羅襦玉珥色未暗，今朝已道不相宜。揚州青銅作明鏡，暗中持照不見影。人心回互自無窮，眼前好惡那能定。君恩已去若再返，菖蒲花開月長滿。”（《全唐詩》卷三百八十二，頁四二八六）


 [3]
 “《木蘭詩》”句：韋元甫（？—七七一），京兆萬年（今陝西西安）人。唐元和、大曆詩人，曾任蘇州刺史、淮南節度使。《全唐詩》收其《木蘭歌》。明安磐《頤山詩話》云：“《木蘭詞》，古今人以爲高古，然不知爲唐人之擬作也。詞中‘萬里赴戎機，關山度若飛。朔氣傳金柝，寒光照鐵衣。將軍百戰死，壯士十年歸。’皆唐人語；且可汗唐蕃國天子之號，故知爲唐人之擬作也。予反復其詞，中間有可疑處：‘壯士十年歸’、‘歸來見天子’，唐制無十年征戍之兵；而一卒之微，未必得見天子，可疑者此也。有矛盾處：既曰‘歸來見天子，天子坐明堂’，是漢人矣；又曰‘可漢問所欲’，則是蕃人矣。既爲可汗，可汗之制安有尚書郎之名哉？自相矛盾此也。況‘同行十二年’，言動起居，豈無一事足以發露？‘不知木蘭是女郎’，未必然也。豈寓言者歟？”（《明詩話全編》第三冊，頁二一一九）


 [5]
 “明李于鱗”句：清馮班《鈍吟雜錄》云：“近代李于鱗取晉、宋、齊、隋《樂志》所載，章截而句摘之，生呑活剝，曰‘擬樂府’。至於宗子相之樂府，全不可通。今松江陳子龍輩效之，使人讀之笑來。”（《清詩話》上冊，頁三八）


四十七

四言詩締造良難，於《三百篇》太離不得，太肖不得。太離則失其源，太肖衹襲其貌也。韋孟《諷諫》、《在鄒》之作，肅肅穆穆，未離雅正
 
[1]

 。劉琨《答盧諶》篇，拙重之中，感激豪蕩，準之變雅，似離而合
 
[2]

 。張華、二陸
 
[3]

 、潘岳輩，懨懨欲息矣。淵明《停雲》、《時運》等篇，清腴簡遠，別成一格。


【箋】


《古詩源》評韋孟《諷諫詩》：肅肅穆穆，漢詩中有此拙重之作，去變雅未遠。後張華、二陸、潘岳輩四言，懨懨欲息矣，故悉汰之。（卷二，頁四四）

《古詩源》評曹操《龜雖壽》：曹公四言，於《三百篇》外，自開奇響。（卷五，頁一〇五）

《古詩源》評劉琨《贈盧諶》：首章指國破。……二章謂天不祚晉。……三章指家亡。……四章指途中奔竄。……五章託喻己有資於諶。……六章喻諶之段所，猶鳳之棲梧桐，食竹實。而己如秋棘之瘁，彌見可傷。……七章言己之孤特，亦申前意。八章表段之忠信，見諶之託身得所，望其戮力王室，轉危爲安。收束通篇，感激豪宕。（卷八，頁一七五—一七六）

《古詩源》評陶淵明《歸鳥》：他人學《三百篇》，癡而重，與風雅日遠。此不學《三百篇》，清而腴，與風雅日近。（卷八，頁一八八）


【案】


此條論四言詩。從《古詩源》入選四言詩的情況來看，沈德潛於漢代主要入選韋孟、東方朔和司馬相如，魏之後主要入選曹操、嵇康、陶淵明等數家。韋孟《諷諫詩》是漢代四言名作，劉勰曾譽爲“匡諫之義，繼軌周人”，沈德潛只是評曰“去變雅未遠”。至於張華等人四言詩，沈德潛認爲“懨懨欲息”，于風雅精神都未具備。值得注意的是其對曹操和陶淵明的四言詩的評價，“自開奇響”、“不學《三百篇》”，顯然是指這些作品在藝術形式和風格上與《詩經》爲代表的四言詩並不相同，它們較少使用托物起興的修辭手法，章法很少重疊。尤其是曹操的四言，都是樂府體，但在閔時傷亂、感物抒懷這些方面與《詩經》相當一致，故沈德潛譽之爲“自開奇響”、“有道之言”、“與風雅日近”。綜合來看，在沈德潛所建構的四言詩發展史中，體制風格是否與《詩經》一致並不重要，關鍵在於詩中是否體現了風雅精神，故把韋孟、曹操和陶淵明等人視爲四言典範。




 [1]
 “韋孟”句：韋孟，彭城人，漢文、景帝時人。曾先後爲楚元王及其子夷王、其孫王戊之傅，作品有《諷諫詩》和《在鄒詩》各一首。劉勰《文心雕龍·明詩》云：“漢初四言，韋孟首倡，匡諫之義，繼軌周人。”（《文心雕龍注》卷二，頁六六）鍾惺評韋孟《諷諫詩》曰：“肅肅雍雍，有雅頌之音，正在穆然無奇動處，不當以工拙求之。”（《古詩歸》卷三，頁三八八）


 [2]
 “劉琨”句：劉琨（二七一—三一八）字越石，中山魏昌（今河北無極縣東北）人，出身士族。西晉人，與石崇、陸機等人時稱“二十四友”，後爲段匹磾所殺。作品僅存《扶風歌》、《答盧諶》和《重贈盧諶》。清陳祚明評劉琨曰：“越石英雄失路，滿衷悲憤，即是佳詩。隨筆傾吐，如金笳成器，本擅商聲，順風而吹，嘹[image: ]
 悽戾，足使櫪馬仰歕，城烏俯咽。（《采菽堂古詩選》卷之十二，頁三六九）


 [3]
 二陸：指陸機、陸雲兄弟。陸機（二六一—三〇三），字士衡。陸雲（六六二—三〇三），字士龍。吳郡吳（今江蘇蘇州）人，三國吳大將陸遜之孫。晉太康十年（二八〇）陸機與陸雲被征入洛。太安元年（三〇二）成都王司馬穎以機參大將軍軍事，授平原內史，以雲爲清河內史。後兵敗被殺。陸機在西晉文名極大，與弟雲併稱“二陸”，又與潘岳併稱“潘陸”。明張溥輯有《陸平原集》和《陸清河集》。


四十八

《風》、《騷》既息，漢人代興，五言為標準矣
 
[1]

 。就五言中較然兩體：蘇李贈答
 
[2]

 ，無名氏《十九首》
 
[3]

 ，是古詩體；《廬江小吏妻》
 
[4]

 、《羽林郎》
 
[5]

 、《陌上桑》
 
[6]

 之類，是樂府體。


【箋】


《古詩源》評《陌上桑》：鋪陳穠至，與辛延年《羽林郎》一副筆墨。此樂府體別於古詩者在此。（卷三，頁七三）

［清］劉大勤《師友詩傳續錄》：問：“樂府何以別於古詩？”答：“如《白頭吟》、《日出東南隅》、《孔雀東南飛》等篇，是樂府，非古詩。如《十九首》、‘蘇、李錄別’是古詩，非樂府。可以例推。”（《清詩話》上冊，頁一五一）

［清］毛先舒《詩辯坻》卷一：樂府、古詩，相去不遠。然大抵古詩以和婉爲旨，以詳雅爲緒，以典則爲其辭。樂府以淫泆悽戾爲旨，以變亂爲緒，以俳諧詰屈爲其詞。古詩色尚清腴，其調尚優。樂府色尚穠麗，其調尚迅。古詩近于《三百篇》，樂府近于楚《騷》，所由蓋異矣。然則樂府非德音邪？呈新聲於《雅》、《頌》之外，乃有樂府；節變徵于楚辭之餘，乃有古詩，故古詩尚矣。（《清詩話續編》上冊，頁二三）


【案】


關於五言古詩的分類，梁鍾嶸《詩品》分爲三種：《國風》體、《小雅》體和楚辭體。後人言五言古詩，一般不再分類。在傳統詩學框架內，樂府和五言古詩之間有明確的界限，如王士禛所言：“《白頭吟》、《日出東南隅》、《孔雀東南飛》等篇，是樂府，非古詩。”乃是以樂府舊名而衡量的。沈德潛分五古爲樂府體和古詩體，把蘇、李詩和《古詩十九首》視爲古詩體代表，《羽林郎》等視爲樂府體的代表，表面看仍承襲傳統以樂府舊名區別古詩和樂府的作法，但聯繫其評《陌上桑》“鋪陳備至，與辛延年《羽林郎》一副筆墨。此樂府體別於古詩者在此。”卻從有無鋪陳的角度對兩者進行區分，即樂府體更重敘事性。




 [1]
 “《風》、《騷》既息”句：嚴羽《滄浪詩話·詩體》：“《風》、《雅》、《頌》既亡，一變而為《離騷》，再變而為西漢五言。”（《滄浪詩話校釋》，頁四八）


 [2]
 蘇、李贈答：《文選》卷二十九“雜詩”收錄李陵《與蘇武三首》和蘇武《詩四首》。


 [3]
 無名氏《十九首》：《文選》收錄《古詩一十九首》，李善注云：“並云古詩，蓋不知作者，或云枚乘，疑不能明也。”（卷二十九，頁五三八）徐陵編《玉臺新咏》收錄十二首，其中八首題枚乘所作。後人沿襲《文選》，遂有“古詩十九首”之稱。


 [4]
 《廬江小吏妻》：此詩最早見於《玉臺新詠》，題爲《古詩爲焦仲卿妻作》，作者爲“無名人”。前有序文云：“漢末建安中，廬江府小吏焦仲卿妻劉氏，爲仲卿母所遣，自誓不嫁。其家逼之，乃投水而死。仲卿聞之，亦自縊於庭樹。時人傷之，爲詩云爾。”故郭茂倩《樂府詩集》載此詩於《雜曲歌辭》，題爲《焦仲卿妻》。又有《孔雀東南飛》、《廬江小吏妻》等多種名稱。


 [5]
 《羽林郎》：此詩最早見於《玉臺新詠》，《樂府詩集》收入雜曲歌辭。作者辛延年，後漢人，身世不詳。按顔師古注《漢書·百官公卿表》“羽林”曰：“羽林，亦宿衛之官。言其如羽之疾，如林之多也。一說，羽，所以爲王者羽翼也。”（卷一九上，頁七三）


 [6]
 《陌上桑》：此詩最早見於《宋書·樂志》，題爲《艷歌羅敷行》，屬大曲類。《玉臺新詠》輯錄本篇，題爲《日出東南隅行》，《樂府詩集》則題爲《陌上桑》。


四十九

五言古長篇，難於鋪敍，鋪敍中有峰巒起伏，則長而不漫
 
[1]

 ；短篇難於收斂，收斂中能
 
②

 含蘊無窮，則短而不促
 
[3]

 。又長篇必倫次整齊，起結完備，方為合格；短
 
④

 篇超然而起，悠然而止，不必另綴起結。茍反其位
 
⑤

 ，兩者俱傎
 
[6]

 。


【箋】


《古詩源》評《孔雀東南飛》：長篇詩若平平敘去，恐無色澤。中間須點染華縟，五色陸離，使讀者心目俱炫。如篇中新婦出門時，“妾有繡羅襦”一段，太守擇日後，“青雀白鵠舫”一段是也。作詩貴剪裁。入手若敘兩家家世，末段若敘兩家如何悲慟，豈不冗漫拖沓？故竟以一二語了之，極長詩中具有剪裁也。（卷四，頁八七）

《古詩源》評《古詩十九首》：言情不盡，其情乃長，後人患在好盡耳。讀《十九首》應有會心。（卷四，頁九二）

［宋］姜夔《白石道人詩說》：作大篇，尤當布置：首尾勻停，腰腹肥滿。多見人前面有餘，後面不足；前面極工，後面草草。不可不知也。小詩精深，短章蘊藉，大篇有開闔，乃妙。（《歷代詩話》下冊，頁六八〇）


【案】


沈德潛把五古分爲長篇和短篇兩類，長篇五古以《孔雀東南飛》爲典範，重視結構章法，起伏變化。短篇五古以《古詩十九首》爲典範，重“含蘊無窮，短而不促”。兩者不能互相僭越，如此方具本色之美。



【校】


 ②
 能：玉雞苗館本作“有”。


 ④
 短：嘉慶本作“而”，誤。


 ⑤
 茍反其位：嘉慶本、玉雞苗館本作“反此”。

【注】


 [1]
 “五言古”句：明謝榛《四溟詩話》：“長篇古風，最忌鋪敘，意不可盡，力不可竭，貴有變化之妙。”（卷二，頁三七）


 [3]
 “短篇”句：清郎廷槐《師友詩傳錄》：“問：‘五言六句古作法，五言亦有五句古否？’阮亭答：‘五言短古詩，昔人謂貴詞簡味長，不可明白說盡。楊仲宏曰：五言短古，只是選詩首尾四句，所以含蓄無限。’”（《清詩話》上冊，頁一三九）


 [6]
 傎：同顛。


五十

龐言繁稱
 
[1]

 ，道所不貴。蘇、李詩言情欵欵，感寤具存，無急言竭論，而意自長、神自遠，使聽者油油善入，不知其然而然也，是為五言之祖
 
[2]

 。蘇李之別，諒無會期矣，而云“安知非日月，弦望自有時”
 
[3]

 ，何怊惆而纏綿也！後人如何擬得！


【箋】


《古詩源》評蘇武《詩四首》之四：寫情款款，淡而彌悲。（卷二，頁四八）

《古詩源》評李陵《與蘇武詩三首》之一：一片化機，不關人力，此五言詩之祖也。音極和，調極諧，字極穩，然自是漢人古詩，後人摹倣不得，所以爲至。（卷二，頁四八）

《古詩源》評李陵《與蘇武詩三首》之三：此別永無會期矣，卻云“弦望有時”，纏綿溫厚之情也。“努力崇明德”，正與“願君崇令德”二語相答。（卷二，頁四九）

［南朝梁］劉勰《文心雕龍·明詩》：至成帝品錄，三百餘篇，朝章國采，亦云周備，而辭人遺翰，莫見五言，所以李陵班婕妤，見疑於後代也。（卷二，頁六六）

［南朝梁］鍾嶸《詩品》評李陵：其源出於《楚辭》。文多悽愴，怨者之流。陵，名家子，有殊才，生命不諧，聲頹身喪。使陵不遭辛苦，其文亦何能至此！（《詩品集注》，頁八八）

［宋］蘇軾《答劉沔都曹書》：梁蕭統集《文選》，世以爲工。以軾觀之，拙於文而陋於識者，莫統若也。……李陵、蘇武贈別長安，而詩有“江漢”之語。及陵與武書，詞句儇淺，正齊、梁間小兒所擬作，決非西漢文，而統不悟。（《蘇東坡全集》後集卷十五，頁六二一—六二二）

［宋］洪邁《容齋隨筆》“李陵詩”條：《文選》編李陵、蘇武詩，凡七篇。人多疑“俯觀江漢流”之語，以爲蘇武在長安所作，何爲乃及江漢？東坡云：“皆後人所擬也。”予觀李詩云“獨有盈觴酒，與子結綢繆”。“盈”字正惠帝諱，漢法觸諱者有罪，不應陵敢用之，益知坡公之言爲可信也。（卷十四，頁一八五）

［明］楊慎《升菴詩話》卷十四“蘇李五言詩”條：蘇文忠公云：“蘇武、李陵之詩，乃六朝人擬作。”宋人遂謂在長安而“江漢”，“盈巵酒”之句又犯惠帝諱，疑非本作。予考之，殆不然。班固《藝文志》有《蘇武集》、《李陵集》之目。摯虞，晉初人也。其《文章流別志》云：“李陵衆作，總雜不類，殆是假托，非盡陵制。至其善篇，有足悲者。”以此考之，其來古矣。即使假托，亦是東漢及魏人張衡、曹植之流始能之耳。杜子美云：“李陵、蘇武是吾師。”子美豈無見哉！東坡《跋黃子思詩》云“蘇、李之天成”，尊之亦至矣。其曰“六朝擬作”者，一時鄙薄蕭統之偏辭耳。（《歷代詩話續編》中冊，頁九二八）

［清］劉大勤《師友詩傳續錄》：問：“蘇、李詩似可以配《十九首》。論者多以爲贋作，何也？”答：“‘錄別’真出蘇、李與否，亦不可考，要不在《古詩十九首》之下。其爲西漢人作無疑。”（《清詩話》上冊，頁一五九）


【案】


對於蘇李詩真僞及五言之祖的地位，詩論家們的意見在清代之前截然對立。六朝時的摯虞、顔延之、劉勰及宋代蘇軾、洪邁等人，大都認爲其是僞作，而六朝時的任昉、蕭統、鍾嶸和宋、明時期的蔡居厚、宋濂、楊慎、鍾惺等人卻反對這種觀點。清人意見比較一致，顧炎武、王士禛、賀貽孫等人一方面承認這些詩作不是蘇、李所作，又認爲其爲西漢人的作品，仍是認同其五言之祖的地位。近人梁啓超認爲這些詩確是僞作，並舉出三條理由：一是漢武帝時決無此種詩體。二是贈答詩起于建安七子；三是蘇武于所傳諸詩外別無他詩，固無從知其詩風爲何如。從《漢書·蘇武傳》所載李陵“徑萬里兮度沙漠，爲君將兮奮匈奴，路窮絕兮矢刃摧，士衆滅兮名已隤，老母已死，雖欲報恩將安歸？”之詩來看，純是武人質直口吻，與《文選》所載相差太大。（以上相關論述見北京大學中國文學史教研室選注《兩漢文學史參考資料》“關於李陵、蘇武詩”，中華書局一九六二年版，第六〇一—六〇六頁。）綜合考慮各家所論，所流傳的蘇、李詩不是蘇、李之作無疑，但是其産生的具體時代仍難以確定。

值得注意的是，各種古詩選本都把這些詩系于蘇武、李陵名下，意見卻比較統一。如梁蕭統《文選序》云：“退傅有《在鄒》之作，降將著《河梁》之篇。四言五言，區以別矣。”徐陵《玉台新詠》收錄蘇武“結髮爲夫妻”一首，明確注明爲蘇作。此後《古詩紀》、《古今詩刪》、《古詩歸》、《古詩鏡》、《古詩評選》和《古詩選》都承襲《文選》，明確把這些詩系于蘇李名下。從評點來看，鍾惺和王夫之等人肯定其爲蘇李之作無疑。如明鍾惺評蘇武詩曰：“只是極真、極厚，若云某句某句佳，亦無尋處。後人一效擬，便失之遠矣！”（《古詩歸》卷三，頁三八九）又評李陵曰：“真有一副肝腸，在眉宇舌端間吐出。李陵叛人，能使蘇武與之交，司馬遷爲之被罪而不悔，有以也。”（同上）王夫之則評曰：“不以當時片心一語入詩，而千古以還，非陵、武離別之際，誰足以當此淒心熱魄者？或猶疑其贋鼎，然則有目者多，有瞳者鮮。”（《古詩評選》卷四，頁一四九）沈德潛論詩立場反對竟陵，又未見過王夫之之書，但對蘇李詩的立場卻與兩家一致。其他古詩選本如王士禛《古詩選》、張玉穀《古詩賞析》也認同這些詩是蘇、李詩。可以看出，鍾惺、王夫之、王士禛、沈德潛等人，都是認爲蘇李詩所表現的內容及其風格都具有漢詩結構天然、抒情真摯的特徵，從審美感受而不是立足於實證考定真僞。




 [1]
 龐言繁稱：語辭繁復。《孔叢子·嘉言》：“宰我問：‘君子尚辭乎？’孔子曰：‘君子以理為尚，博而不要，非所察也。繁辭富説，非所聽也。惟知者不失理。’”（卷上）


 [2]
 五言之祖：鍾嶸《詩品序》曰：“逮漢李陵，始著五言之目矣。”（《詩品集注》，頁八）


 [3]
 “安知非日月，弦望自有時”：《李陵錄別詩二十一首》之二：“攜手上河梁，遊子暮何之。徘徊蹊路側，悢悢不能辭。行人難久留，各言長相思。安知非日月，弦望自有時。努力崇明德，皓首以爲期。”（《先秦漢魏晉南北朝詩》漢詩卷十二，頁三三七）


五十一

《古詩十九首》，不必一人之辭，一時之作。大率逐臣棄妻、朋友闊絕，遊子他鄉、死生新故之感；或寓言
 
①

 、或顯言、或反覆言，初無奇闢之思、驚險之句，而西京古詩
 
[2]

 ，皆在其下。是為《國風》之遺
 
[3]

 。


【箋】


《古詩源》評《古詩十九首》：《十九首》大率逐臣棄妻、朋友闊絕、死生新故之感。中間或寓言，或顯言，反覆低徊，抑揚不盡，使讀者悲感無端，油然善入，此《國風》之遺也。言情不盡，其情乃長，後人患在好盡耳。讀《十九首》應有會心。清和平遠，不必奇闢之思、驚險之句，而漢京諸古詩皆在其下，五言中方員之至。（卷四，頁九二）

［南朝梁］劉勰《文心雕龍·明詩》：古詩佳麗，或稱枚叔，其《孤竹》一篇，則傅毅之詞，比采而推，兩漢之作乎？觀其結體散文，直而不野，婉轉附物，怊悵切情，實五言之冠冕也。（卷二，頁六六）

［南朝梁］鍾嶸《詩品》“古詩”條：其體源出於《國風》。陸機所擬十二首。文溫以麗，意悲而遠。驚心動魄，可謂幾乎一字千金！其外《去者日以疏》四十五首，雖多哀怨，頗爲總雜。舊疑是建安中曹、王所製。《客從遠方來》、《橘柚垂華實》，亦爲驚絕矣！人代冥滅，而清音獨遠，悲夫！（《詩品集注》，頁七五）

［清］陳祚明《采菽堂古詩選》評《古詩十九首》：《十九首》所以爲千古至文者，以能言人同有之情也。人情莫不思得志，而得志者有幾，雖處富貴，慊慊猶有不足，況貧賤乎！志不可得而年命如流，誰不感慨！人情於所愛莫不欲終身相守，然誰不有別離？以我之懷思，猜彼之見棄，亦其常也。夫終身相守者，不知有愁，亦復不知其樂，乍一別離，則此愁難已。逐臣棄妻，與朋友闊絕，皆同此旨。故《十九首》唯此二意，而低迴反復，人人讀之，皆若傷我心者。此詩所以爲性情之物，而同有之情，人人各具，則人人本自有詩也。但人有情而不能言，即能言而言不能盡，故特推《十九首》以爲至極。言情能盡者，非盡言之之爲盡也，盡言之則一覽無遺。惟含蓄不盡，故反言之，乃使人足思。蓋人情本曲，思心至不能自已之處，徘徊度量，常作萬萬不然之想。今若決絕，一言則已矣，不必再思矣！故彼棄予矣，必曰“亮不棄”也。見無期矣，必曰“終相見”也。有此不自決絕之念，所以有思，所以不能已于言也。《十九首》善言情，惟是不使情爲徑直之物，而必取其宛曲者以寫之，故言不盡，而情則無不盡。後人不知，但謂《十九首》以自然爲貴，乃其經營慘淡，則莫能尋之矣。（卷之三，頁八〇—八一）


【案】


“古詩”乃是六朝對漢代無名氏五言古詩之習稱。《古詩十九首》之名見於《文選》，後人沿襲遂成習論。這組詩的作者歷代有很多爭論，今人多認爲乃東漢末年桓、靈之際下層文人所作，非一時一地一人所爲。其中《行行重行行》、《青青河畔草》、《涉江採芙蓉》、《冉冉孤生竹》、《庭中有奇樹》、《迢迢牽牛星》、《凜凜歲雲暮》、《孟冬寒氣至》、《客從遠方來》、《明月何皎皎》等十首主要抒寫游子思婦的離愁別恨；《青青陵上柏》、《今日良宴會》、《回車駕言邁》、《東城高且長》、《驅車上東門》、《去者日以疎》、《生年不滿百》等七首主要寫仕途坎坷和人生多艱之苦；《西北有高樓》、《明月皎夜光》感嘆知音難有，援引無由。沈德潛在《采菽堂古詩選》的基礎上概括這組詩的主旨爲“逐臣棄妻，朋友闊絕，遊子他鄉，死生新故之感”，是比較準確的。《古詩十九首》的巨大藝術魅力與其出色的抒情手段密切相關。梁啟超《中國之美文及其歷史》云：“《十九首》第一點特色在善用比興。比興本爲詩六義之二，《三百篇》所恒用，《國風》中尤什居七八。降及《楚辭》，‘美人芳草’，幾舍比興無他技焉。漢人尚質，西京尤甚，其作品大率賦體多而比興少。長篇之賦，專事鋪敘無論矣，即間有詩歌，也多半是徑情直遂的傾寫實感。到《十九首》才把《國風》、《楚辭》的技術翻新來用，專務‘附物切情’，胡馬越鳥，陵柏澗石，江芙澤蘭，孤竹女蘿，隨手寄興，輒增娬媚。至如‘迢迢牽牛星’一章，純借牛女作象徵，沒有一字實寫自己情感，而情感已活躍句下。此種作法，和周公的《鴟鸮》一樣，實文學界最高超的枝術。”（《兩漢文學史參考資料》，頁六一〇—六一一）抒情方式雖有寓言和顯言之不同，但均達到了曲盡人情的效果，故引起了後世廣泛的共鳴。



【校】


 ①
 言：嘉慶本作“宮”，誤。

【注】


 [2]
 西京古詩：西漢定都長安，東漢定都洛陽。長安習稱西京，代指西漢；洛陽習稱東京，代指東漢。張衡有《二京賦》即申明此意。西京古詩指西漢韋孟，司馬相如等人的詩作。


 [3]
 《國風》之遺：鍾嶸《詩品》“古詩”條：“其體源出於《國風》。”（《詩品集注》，頁七五）


五十二

《廬江小吏妻》詩共一千七百四十五言
 
[1]

 ，雜述十數人口中語，而各肖其聲口性情，真化工筆也
 
[2]

 。中別小姑一段，悲愴之中，自足溫厚
 
[3]

 。唐人《棄婦篇》直用其語云：“憶我初來時，小姑始扶牀。今別小姑去，小姑如我長。”下節去“殷勤養公姥，好自相扶將”。而忽轉二語云：“回頭語小姑，莫嫁如兄夫。”
 
[4]

 輕薄之言，了無餘味，此漢唐詩品之分。


【箋】


《古詩源》評《古詩爲焦仲卿妻作》：共一千七百八十五字，古今第一首長詩也。淋淋漓漓，反反覆覆，雜述十數人口中語，而各肖其聲音面目，豈非化工之筆。長篇詩若平平敘去，恐無色澤，中間須點染華縟，五色陸離，使讀者心目俱炫。如篇中新婦出門時，“妾有繡羅襦”一段，太守擇日後，“青雀白鵠舫”一段是也。作詩貴剪裁。入手若敘兩家家世，末段若敘兩家如何悲慟，豈不冗漫拖沓？故竟以一二語了之，極長詩中具有剪裁也。別小姑一段，悲愴之中，復極溫厚，風人之旨，固應爾耳。唐人作《棄婦篇》，直用其語云：“憶我初來時，小姑始扶牀。今別小姑去，小姑如我長。”下忽接二語云：“回頭語小姑，莫嫁如兄夫。”輕薄無餘味矣。故君子立言有則。“否泰如天地”一語，小人但慕富貴，不顧禮義，實有此口吻。蒲葦磐石，即以新婦語誚之，樂府中每多此種章法。（卷四，頁八七）

［明］鍾惺評《古詩爲焦仲卿妻作》：此古今第一首長詩，當於亂處看其整，纖處看其厚，碎處看其完，忙處看其閑。此隆古人氣脈力量所至，不可強也。後來惟老杜差能厝手，然能爲古詩，不能爲樂府。古詩猶易長，樂府不易長也。蔡琰《悲憤》、《廬江小吏妻》累千數百言，人知其委曲詳至，幾于無餘矣。不知其意言之外，手口之間，有一段不出來處，所以爲長詩之妙也。（《古詩歸》卷六，頁四一七）

［明］王世貞《藝苑卮言》卷二：《孔雀東南飛》質而不俚，亂而能整，敘事如畫，敘情若訴，長篇之聖也。（《歷代詩話續編》中冊，頁九八〇）

［清］陳祚明《采菽堂古詩选》評《古詩爲焦仲卿妻作》：長篇淋漓古致，華采縱橫，所不俟言。佳處在歷述十許人口中語，各各肖其聲情，神化之筆也。……凡長篇不可不頻頻照應，不則散漫。篇中如“十三織素”云云，“吾今赴府”云云，“磐石”、“蒲葦”云云，及“雞鳴”之於“牛馬嘶”，前後兩“默無聲”，皆是照應法。然用之渾然，初無形迹，故佳。乃神化於法度者。（卷之二，頁四七—四九）


【案】


《孔雀東南飛》爲漢代現存最長的敘事詩，此詩情節剪裁繁簡得當，人物語言栩栩如生，不管是正面人物形象劉蘭芝、焦仲卿，還是反面人物焦母和劉兄，均鮮明生動，極具個性，具有極高的藝術性。鍾惺、王世貞、陳祚明、沈德潛等衆多詩論家均有精彩論述。此外，沈德潛還指出此詩具有溫柔蘊藉之美。如劉蘭芝與焦母、小姑告別時的對比描寫襯託出焦母之兇狠和劉蘭芝之善良，而顧況《棄婦詞》“回頭語小姑，莫嫁如兄夫”相較而言過於突出女主人公的怨憤之情，故抒情效果反而不如《孔雀東南飛》。




 [1]
 “《廬江小吏妻》”句：此詩最早見於《玉臺新詠》，題爲《古詩爲焦仲卿妻作》，作者爲“無名人”。郭茂倩《樂府詩集》收入《雜曲歌辭》，題爲《焦仲卿妻》。後人一般取此詩首句，名之爲《孔雀東南飛》。沈德潛名此詩爲《廬江小吏妻》，乃是此詩序中有“廬江府小吏焦仲卿”之語。據《古詩源》所錄，全詩共一七八五字，沈氏誤記。


 [2]
 化工：天工自然。


 [3]
 溫厚：溫柔敦厚，無叫噪怒張之色。《禮記·經解》：“孔子曰：入其國，其教可知也。其爲人也，溫柔敦厚，詩教也。”（《禮記正義》卷五十，頁一六〇九）


 [4]
 “唐人《棄婦篇》”句：指顧況《棄婦詞》，詩云：“古人雖棄婦，棄婦有歸處。今日妾辭君，辭君欲何去？本家零落盡，慟哭來時路。憶昔未嫁君，聞君甚周旋。及與同結髮，值君適幽燕。孤魂託飛鳥，兩眼如流泉。流泉咽不燥，萬里關山道。及至見君歸，君歸妾已老。物情棄衰歇，新寵方妍好。拭淚出故房，傷心劇秋草。妾以憔悴捐，羞將舊物還。餘生欲有寄，誰肯相留連。空牀對虛牖，不覺塵埃厚。寒水芙蓉花，秋風墮楊柳。記得初嫁君，小姑始扶牀。今日君棄妾，小姑如妾長。回頭語小姑，莫嫁如兄夫。”題注曰：“李白集中亦有之，元人蕭士贇謂此篇顧況《棄婦詞》也，后人添增數句，竄入太白集中。”（《全唐詩》卷二六四，頁二九三〇—二九三一）韋縠《才調集》亦明指爲顧況作。


五十三

漢五言一韻到底者多，而“青青河畔草”
 
[1]

 一章，一路換韻，聯折而下，節拍甚急；而“枯桑知天風”二語，忽用排偶
 
[2]

 承接，急者緩之，是神化不可到境界。


【箋】


《古詩源》評蔡邕《飲馬長城窟行》：通首皆思婦之詞，纏綿宛折，篇法極妙。宿昔，夙夜也。《列子·周穆王》篇：“周之尹氏，大治産，有老役夫昔昔夢爲國君，尹氏昔昔夢爲人僕。”前面一路換韻，聯折而下，節拍甚急。“枯桑”二句，忽用排偶承接，急者緩之，最是古人神妙處。（卷三，頁五七）

［清］陳祚明《采菽堂古詩選》評蔡邕《飲馬長城窟行》：此篇流宕曲折，轉掉極靈，抒寫復快，兼樂府古詩之長，最宜熟誦。子桓兄弟擬古，全法此調。（卷之四，頁一〇二）

［清］葉燮《原詩》：五古漢、魏無轉韻者；至晉以後漸多。唐時五古長篇，大都轉韻矣；惟杜甫五古，終集無轉韻者。畢竟以不轉韻者爲得。韓愈亦然。如杜《北征》等篇，若一轉韻，首尾便覺索然無味。且轉韻便似另爲一首，而氣不屬矣。五言樂府，或數句一轉韻，或四句一轉韻，此又不可泥。樂府被管弦，自有音節，於轉韻見宛轉相生層次之妙。若寫懷、投贈之作，自宜一韻，方見首尾聯屬。宋人五古，不轉韻者多，爲得之。（外篇下，頁七一）


【案】


此詩言思婦之情，前八句用頂真修辭，層層換韻，顯示出思婦之急切心情。之後用排句從緩，然後又是急調。全詩跌宕起伏，搖曳多姿。聞一多《樂府詩箋》解“枯桑”句曰：“滄海桑田，高下異處，喻夫婦遠離不能會合。‘枯桑’喻夫，‘海水’自喻，‘天風’、‘天寒’，喻孤棲獨宿，危苦悽涼之意。見葉落而知木受風吹，見冰結而知水感天寒。枯桑無葉可落，海水經冬不冰，一似不知‘風’、‘寒’者；非真不知之，人不見其知之迹象耳。以喻夫婦久別，口雖不言而心自知苦。”（《兩漢文學史參考資料》，頁五二八—五二九）所解甚確。




 [1]
 “青青河畔草”：《飲馬長城窟行》首句，詩云：“青青河邊草，綿綿思遠道。遠道不可思，宿昔夢見之。夢見在我傍，忽覺在他鄉。他鄉各異縣，展轉不可見。枯桑知天風，海水知天寒。入門各自媚，誰肯相爲言。客從遠方來，遺我雙鯉魚。呼兒烹鯉魚，中有尺素書。長跪讀素書，書中竟何如？上有加餐食，下有長相憶。”（《先秦漢魏晉南北朝詩》漢詩卷七，頁一九二）此詩最早見於《文選》，題爲“樂府古辭”。《玉臺新詠》載此詩，題蔡邕作。清陳沆云：“《文選》作古詞，不知作者姓名；則題蔡邕者，未見其必然也。（蔡邕所傳《琴歌》、《樊惠渠歌》、《翠鳥》詩，詞並質直，視此詩之高妙古宕，殊不相類。）”（《詩比興箋》卷一，頁三四）沈德潛收錄此詩在蔡邕名下，又注“亦作古辭”，從“桑海”、“鯉魚”之喻和頂真格修辭手法來看，民間風味更爲濃厚一些。


 [2]
 排偶：對偶駢麗。


五十四

文姬《悲憤詩》
 
[1]

 ，滅去脫卸轉接之痕，若斷若續，不碎不亂，讀去如驚蓬坐振、沙礫自飛
 
[2]

 。視《胡笳十八拍》
 
[3]

 ，似出二手。宜范史
 
[4]

 取以入傳。


【箋】


《古詩源》評蔡琰《悲憤詩》：段落分明，而滅去脫缷轉接痕迹，若斷若續，不碎不亂，少陵《奉先咏懷》、《北征》等作，往往似之。激昂酸楚，讀去如驚蓬坐振，沙礫自飛，在東漢人中，力量最大。使人忘其失節，而衹覺可憐，由情真，亦由情深也。世所傳《十八拍》，時多率句，應屬後人擬作。（卷三，頁六五）

［明］陸時雍《詩鏡總論》：東京氣格頹下，蔡文姬才氣英英。讀《胡笳》吟，可令驚蓬坐振，沙礫自飛，直是激烈人懷抱。（《歷代詩話續編》下冊，頁一四〇三）


【案】


沈德潛對此詩風格和寫作特點的概括是相當準確的。蔡琰《悲憤詩》真切地反映了漢末社會動亂給人民所造成的慘痛生活，是自傳體長篇敘事詩的名作。五言《悲憤詩》篇幅恢張，激昂酸楚。騷體《悲憤詩》字句剛健，敘事簡明。兩詩都能融敘事與抒情於一體，情真意切，意悲而遠。另外，沈德潛在《古詩源》中還指出此詩對杜甫《北征》、《奉先咏懷》有明顯的影響，堪稱獨具慧眼。




 [1]
 文姬《悲憤詩》：蔡琰（生卒年不詳），字文姬，一作昭姬，陳留圉（今河南杞縣）人。漢末著名學者蔡邕之女。漢興平年間（一九四—一九五）被胡兵所擄。建安十二年（二〇七）被曹操贖回，再嫁屯田都尉董祀。蔡琰《悲憤詩》有二首，一爲五言體，一爲騷體，《後漢書·列女傳·董祀妻傳》云：“感傷亂離，追懷悲憤，作詩二章。”（《後漢書》卷一一四，頁二八六）蘇軾認爲《悲憤詩》是僞作（見《仇池筆記》），而宋蔡居厚則認爲不是僞作（見《蔡寬夫詩話》）。近人張長弓《蔡琰悲憤詩辨僞》（載《東方雜志》四〇卷七期）證其僞，余冠英《論蔡琰悲憤詩》定爲真（見其所著《漢魏六朝詩論叢》）。（《魏晉南北朝文學史參考資料》頁一七二—一七三）當代多數學者認爲五言體《悲憤詩》確系蔡琰所作，而騷體《悲憤詩》爲晉人僞托。


 [2]
 驚蓬坐振，沙礫自飛：謂詩風驚越激昂，奪人心魄。


 [3]
 《胡笳十八拍》：最早提到此詩的是唐人李頎《聽董大彈胡笳聲兼寄語弄房給事》“蔡女昔造胡笳聲，一彈一十有八拍”（《全唐詩》卷一百三十三，頁一三五七），之後朱熹《楚辭集注·後語》著錄此詩，郭茂倩《樂府詩集》收入琴曲歌辭。當代多數學者從詩中所描寫的地理環境、文體風格等方面推斷此詩爲後人僞作。（詳見中華書局一九五九年十一月版《胡笳十八拍討論集》）


 [4]
 范史：指范曄《後漢書》在蔡琰本傳中收錄五言和騷體《悲憤詩》二首。（卷一一四，頁二八六—二八七）


五十五

蘇、李
 
[1]

 以後，陳思
 
[2]

 繼起，父兄
 
[3]

 多才，渠尤獨步。使才而不矜才，用博而不逞博；鄴下諸子，文翰鱗集
 
[4]

 ，未許執金鼓而抗顏行也
 
[5]

 。故應為一大宗
 
[6]

 。


【箋】


《古詩源·例言》：蘇、李以後，陳思繼起，父兄多才，渠尤獨步，故應為一大宗。鄴下諸子，各自成家，未能方埒也。

《古詩源》評曹植：子建詩五色相宣，八音朗暢，使才而不矜才，用博而不逞博，蘇、李以下，故推大家。仲宣、公幹，烏可執金鼓而抗顔行也。（卷五，頁一一一）

［南朝梁］鍾嶸《詩品》評曹植：其源出於《國風》。骨氣奇高，詞彩華茂。情兼雅怨，體被文質。粲溢今古，卓爾不羣。嗟乎！陳思之於文章也，譬人倫之有周、孔，鱗羽之有龍鳳，音樂之有琴笙，女工之有黼黻。俾爾懷鉛吮墨者，抱篇章而景慕，映餘暉以自燭。故孔氏之門如用詩，則公幹升堂，思王入室，景陽、潘、陸，自可坐於廊廡之間矣。（《詩品集注》，頁九八—九九）


【案】


從評語來看，沈德潛沿襲鍾嶸《詩品》對曹植高度推崇，但從入選作品而言並非如此。《古詩源》入選曹植詩作二十九首，次於陶淵明（六十三首）、鮑照（四十二首）和謝朓（三十九首），僅位居第四。其原因在於曹植標誌著自覺追求藝術美的文人詩的興起，是漢魏詩風轉變的關鍵人物。漢代五言詩以蘇李詩和《古詩十九首》爲代表，其藝術特色是自然天成，語淺情深。以曹植爲代表的魏詩則呈現出新的特徵，許學夷云：“漢人五言，體皆委婉，而語皆悠圓，有天成之妙。……至如子桓‘觀兵臨江水’，子建‘名都多妖女’、‘白馬飾金羈’、‘九州不足步’、‘仙人攬六箸’、‘驅車揮駑馬’、‘盤盤山巔石’，仲宣‘從軍有苦樂’、‘涼風厲秋節’、‘悠悠涉荒路’，體皆敷敘，而語皆構結，益見作用之迹矣。”（卷四，頁七二）所謂“敷敘”和“構結”，是指對詞采、對偶、篇章結構等藝術技巧的有意追求。明人胡應麟即對嚴羽所論“漢魏古詩，氣象混沌，難以句摘”提出異議，其云：“嚴謂建安以前，氣象渾沌，難以句摘，此但可論漢古詩。若‘高臺多悲風’，‘明月照高樓’，‘思君如流水’，皆建安語也。”（內編卷二，頁三二）沈德潛評曹植正是從這兩方面著眼，所謂“五色相宣”，自然是指其詞采華美，“八音朗暢”及指音韻之美，“大家”則暗示其與代表“正宗”的漢詩有別。又稱讚《贈白馬王彪》“章法絕佳”，《雜詩》等詩“最工起調”。總體來看，曹植之變表現爲改變了漢人自然天成、委婉含蓄、語淺情深的特點，開始注重辭采、對偶、章法等藝術技巧，實爲六朝綺靡文風之濫觴，也意味著《詩經》風雅傳統自曹植之後開始有所改變，故沈德潛等人有意改變鍾嶸的定位。




 [1]
 蘇、李：蘇武、李陵。


 [2]
 陳思：曹植（一九二—二三二），字子建，曹操子，曹丕弟。曹操一度欲立爲太子，後失寵。及曹丕、曹叡父子即位，倍受猜忌打擊。建安十六年（二一一）封平原侯，十九年（二一四）徙封臨淄侯，太和三年（二二九）徙封東阿王，六年（二三二）徙封陳王。卒謚思，故世稱陳思王。著《曹子建集》。


 [3]
 父兄：曹植的父親曹操和兄長曹丕。


 [4]
 鄴下諸子，文翰鱗集：鄴下，在今河北臨漳縣西南，曹操爲魏王時曾定都於此。鄴下諸子即孔融、陳琳等建安七子。文翰，文章，此指七子等善文之士。鱗集，群集。《漢書·劉向傳》：“子弟鱗集於朝，羽翼陰附者衆輻湊於前。”（卷三十六，頁一八四）


 [5]
 執金鼓而抗顏行：《論語·先進》：“季氏富於周公，而求也爲之聚歛而附益之。子曰：‘非吾徒也。小子鳴鼓而攻之，可也。’”（《論語注疏》卷一一，頁二四九九）此喻建安七子不足與曹植相提竝論。


 [6]
 大宗：古代宗法社會以嫡系長房爲大宗，餘子爲小宗。此喻曹植是蘇、李之後五言古詩成就最優者。


五十六

陳思極工起調
 
[1]

 ，如
 
②

 “驚風飄白日，忽然歸西山”
 
[3]

 ，如“明月照高樓，流光正徘徊”
 
[4]

 ，如“高臺多悲風，朝日照北林”
 
[5]

 ，皆高唱
 
[6]

 也。後謝玄暉“大江流日夜，客心悲未央”
 
[7]

 ，極蒼蒼莽莽之致。


【箋】


《古詩源》評曹植《雜詩》：陳思最工起調，如“高臺多悲風”、“轉蓬離本根”之類是也。（卷五，頁一二四）

［明］楊慎《升庵詩話》卷二“五言律起句”條：五言律起句最難，六朝人稱謝朓工於發端。如“大江流日夜，客心悲未央”，雄壓千古矣。（《歷代詩話續編》中冊，頁六六一）

［明］胡應麟《詩藪》：楊用脩論發端，以玄暉“大江流日夜”爲妙絕，余謂此未足當也。千古發端之妙，無出少卿三起語，如“嘉會難再遇，三載如千秋”；“攜手上河梁，遊子暮何之”，尋常兒女，可泣鬼神。次則子建“高臺多悲風”、“明月照高樓”，咳唾天仙，夐絕凡俗。康樂“百川赴巨海，衆星環北辰”，雖稍遠本色，然是後來壯語之祖，不妨幷拈出也。（外編卷二，頁一五四）


【案】


此以曹植爲例論古詩起調。聯係下文有關律詩起調所論，沈德潛所推崇的起句一定要格調高絕，有突兀之感，又要與全篇渾然一體。



【校】


 ②
 如：嘯園本作“和”，誤。

【注】


 [1]
 起調：起句。明胡震亨《唐音癸籤》云：“歌行有三難：起調，一也；轉節，二也；收結，三也。”（卷三，頁一九）


 [3]
 “驚風”句：曹植《贈徐幹》首句，詩云：“驚風飄白日，忽然歸西山。圓景光未滿，衆星燦以繁。志士營世業，小人亦不閒。聊且夜行游，游彼雙闕間。文昌鬱雲興，迎風高中天。春鳩鳴飛棟，流猋激櫺軒。顧念蓬室士，貧賤誠足憐。薇藿弗充虚，皮褐猶不全。慷慨有悲心，興文自成篇。寶棄怨何人？和氏有其愆。彈冠俟知已，知已誰不然。良田無晩歲，膏澤多豐年。亮懷璵璠美，積久德逾宣。親交義在敦，申章復何言！”（《曹植集校注》卷一，頁四二）


 [4]
 “明月”句：曹植《七哀》首句，詩云：“明月照高樓，流光正徘徊。上有愁思婦，悲歎有餘哀。借問歎者誰？言是宕子妻。君行踰十年，孤妾常獨棲。君若清路塵，妾若濁水泥；浮沉各異勢，會合何時諧？願為西南風，長逝入君懷。君懷良不開，賤妾當何依！”（《曹植集校注》卷二，頁三一三）


 [5]
 “高臺”句：曹植《雜詩》首句，詩云：“高臺多悲風，朝日照北林。之子在萬里，江湖迥且深。方舟安可極，離思故難任！孤雁飛南游，過庭長哀吟。翹思慕遠人，願欲托遺音。形影忽不見，翩翩傷我心。”（《曹植集校注》卷二，頁二五一）


 [6]
 高唱：格調高絕。南朝梁沈約《武帝集序》：“興絕節於高唱，振清辭於蘭畹。”（《全上古三代秦漢三國六朝文》全梁文卷三十，頁三一二三）


 [7]
 “謝玄暉”句：謝朓（四六四—四九九），字玄暉，陳郡陽夏（今河南太康）人。南朝齊詩人，謝靈運之孫，人稱小謝。其《暫使下都夜發新林至京邑贈西府同僚詩》云：“大江流日夜，客心悲未央。徒念關山近，終知返路長。秋河曙耿耿，寒渚夜蒼蒼。引領見京室，宫雉正相望。金波麗鳷鵲，玉繩低建章。驅車鼎門外，思見昭丘陽。馳暉不可接，何况隔兩鄉。風雲有鳥路，江漢限無梁。常恐鷹隼擊，時菊委嚴霜。寄言罻羅者，寥廓已高翔。”（《先秦漢魏晉南北朝詩》齊詩卷三，頁一四二六）


五十七

阮公《詠懷》
 
[1]

 ，反覆零亂，興寄無端，和愉哀怨，俶詭不覊，讀者莫求歸趣
 
[2]

 。遭阮公之時，自應有阮公之詩也。箋釋者必求時事以實之，則鑿矣。劉彥和稱“嵇旨清峻，阮旨遙深”
 
[3]

 ，故當截然分道。


【箋】


《古詩源·例言》：嗣宗觸緒興懷，無端哀樂，當塗之世，又成別調矣。

《古詩源》評阮籍《詠懷》：阮公《詠懷》，反覆零亂，興寄無端，和愉哀怨，雜集於中，令讀者莫求歸趣。此其為阮公之詩也，必求時事以實之，則鑿矣。其原自《離騷》來。（卷六，頁一三六）

又：顔延年曰：“說者謂阮籍在晉文代，常慮禍患，故發此詠。”看來諸詠非一時所作，因情觸景，隨興寓言。有說破者，有不說破者，忽哀忽樂，俶詭不羈。《十九首》後，復有此種筆墨，文章一轉關也。《詠懷》詩當領其大意，不必逐章分解。（卷六，頁一四一）

［南朝梁］鍾嶸《詩品》評阮籍：其源出於《小雅》。無雕蟲之巧。而《詠懷》之作，可以陶性靈，發幽思。言在耳目之內，情寄八荒之表。洋洋乎會於《風》、《雅》，使人忘其鄙近，自致遠大。頗多感慨之詞。厥旨淵放，歸趣難求。顏延註解，怯言其志。（《詩品集注》，頁一二三）


【案】


阮籍詩作主要是八十二首《詠懷詩》，《古詩源》入選阮籍《詠懷詩》二〇首和《大人先生歌》，次於陶淵明、鮑照、謝朓、曹植、謝靈運和庾信，位居第七，從入選比例和所占名次而言，相當推崇。在評論時，沈德潛繼承顔延之、鍾嶸和劉勰所論，認為阮詩寄托遙深，理解其詩不可穿鑿附會。另外，沈德潛在評點中特意指明“其原自《離騷》來”，明顯是針對鍾嶸“源出於《小雅》”而立論。鍾嶸所論，重在阮詩寫於末世易代之際，情感皆有怨刺世事之意。沈氏所論似重在對《離騷》比興寄托手法的繼承。




 [1]
 阮公《詠懷》：阮籍（二一〇—二六三），字嗣宗，陳留尉氏（今屬河南）人。建安七子阮瑀之子，曾為步兵校尉，故有“阮步兵”之稱。明人輯有《阮嗣宗集》，近人黃節有《阮步兵詠懷詩注》。阮籍有《詠懷》詩五言八十二首、四言十三首。這些詩非一時之作，但都表現了他在魏晉易代時期的情懷，用筆隱晦，語多象征。


 [2]
 “反覆零亂”句：《文選》李善注阮籍《詠懷詩》曰：“嗣宗身仕亂朝，常恐罹謗遇禍，因茲發詠，故每有憂生之嗟。雖志在刺譏，而文多隱避。百代之下，難以情測，故粗明大意，略其幽旨也。”（卷二十三，頁四一九）


 [3]
 “劉彥和”句：劉勰字彥和，其《文心雕龍·明詩》：“嵇志清峻，阮旨遙深。”（《文心雕龍注》卷二，頁六七）


五十八

壯武之世
 
[1]

 ，茂先
 
[2]

 、休奕
 
[3]

 ，莫能輊軒
 
[4]

 。二陸
 
[5]

 、潘、張
 
[6]

 ，亦稱魯衛
 
[7]

 。左太沖
 
[8]

 拔出於衆流之中，胸次高曠，而筆力足以達之，自應盡掩諸家。鍾記室嶸
 
[9]

 季孟于潘、陸間
 
[10]

 ，謂“野於士衡，而深於安仁”
 
[11]

 ，太沖弗受也。過江以還
 
[12]

 ，越石
 
[13]

 悲壯，景純
 
[14]

 超逸，足稱後勁。


【箋】


《古詩源·例言》：壯武之世，茂先、休奕，莫能軒輊；二陸、潘、張，亦稱魯衛。太沖拔出於衆流之中，丰骨峻上，盡掩諸家。鍾記室季孟於潘、陸之間，非篤論也。後此越石、景純，聯鑣接軫。過江末季，挺生陶公，無意為詩，斯臻至詣，不第於典午中屈一指云。

《古詩源》評張華：茂先詩，《詩品》謂其“兒女情多，風雲氣少”，此亦不盡然。總之筆力不高，少凌空矯捷之致。（卷七，頁一四六）

《古詩源》評傅玄：休奕詩，聰穎處時帶累句，大約長于樂府，而短于古詩。（卷七，頁一五〇）

《古詩源》評潘岳：安仁詩品，又在士衡之下。茲特取《悼亡》二詩，格雖不高，其情自深也。安仁黨於賈后，謀殺太子遹與有力焉。人品如此，詩安得佳？ 潘陸詩如翦綵爲花，絕少生韻，故所收從略。（卷七，頁一六二）

《古詩源》評左思：鍾嶸評左詩，謂“野於陸機，而深於潘岳”，此不知太沖者也。太沖胸次高曠，而筆力又復雄邁，陶冶漢、魏，自製偉詞，故是一代作手，豈潘、陸輩所能比埒。（卷七，頁一六三）

《古詩源》評劉琨：越石英雄失路，萬緒悲涼，故其詩隨筆傾吐，哀音無次。讀者烏得於語句間求之。（卷八，頁一七三）

《古詩源》評郭璞《遊仙詩》：《遊仙詩》本有託而言，坎壈詠懷，其本旨也。鍾嶸貶其少列仙之趣，謬矣。（卷八，頁一七九）

［南朝梁］劉勰《文心雕龍·明詩》：晉世羣才，稍入輕綺，張潘左陸，比肩詩衢，采縟於正始，力柔於建安，或[image: ]
 文以爲妙，或流靡以自妍，此其大略也。江左篇製，溺乎玄風，嗤笑徇務之志，崇盛亡機之談；袁孫已下，雖各有雕采，而辭趣一揆，莫與爭雄，所以景純仙篇，挺拔而爲俊矣。（《文心雕龍注》卷二，頁六七）

《文心雕龍·時序》：然晉雖不文，人才實盛：茂先搖筆而散珠，太沖動墨而橫錦，岳湛曜聯璧之華，機雲標二俊之采，應傅三張之徒，孫摯成公之屬，並結藻清英，流韻綺靡，前史以爲運涉季世，人未盡才，誠哉斯談，可爲嘆息！（卷九，頁六七四）

［南朝梁］鍾嶸《詩品序》：爾後陵遲衰微，迄于有晉。太康中，三張、二陸、兩潘、一左，勃爾復興，踵武前王，風流未沫，亦文章之中興也。永嘉時，貴黃、老，稍尚虛談。于時篇什，理過其辭，淡乎寡味。爰及江表，微波尚傳。孫綽、許詢、桓、庾諸公詩，皆平典似《道德論》。建安風力盡矣。先是郭景純用雋上之才，變創其體；劉越石仗清剛之氣，贊成厥美。然彼衆我寡，未能動俗。逮義熙中，謝益壽斐然繼作。元嘉中，有謝靈運，才高詞盛，富豔難踪，固已含跨劉、郭，凌轢潘、左。故知陳思為建安之傑，公幹、仲宣為輔；陸機為太康之英，安仁、景陽為輔；謝客為元嘉之雄，顏延年為輔。斯皆五言之冠冕，文詞之命世也。（《詩品集注》，頁二〇—二八）

《詩品》評張華：其源出於王粲。其體華豔，興託不奇，巧用文字，務為妍冶。雖名高曩代，而疏亮之士，猶恨其兒女情多，風雲氣少。謝康樂云：“張公雖復千篇，猶一體耳。”今置之甲科疑弱，處之中品恨少，在季、孟之間矣。（《詩品集注》，頁二一六）

《詩品》評潘岳：其源出於仲宣。《翰林》嘆其翩翩奕奕，如翔禽之有羽毛，衣被之有綃縠，猶淺於陸機。謝混云：“潘詩爛若舒錦，無處不佳；陸文如披沙簡金，往往見寶。”嶸謂：益壽輕華，故以潘勝；《翰林》篤論，故歎陸為深。余常言：陸才如海，潘才如江。（《詩品集注》，頁一四〇—一四一）

《詩品》評張協：其源出於王粲。文體華淨，少病累。又巧構形似之言。雄於潘岳，靡於太沖。風流調遠，實曠代之高才。調彩葱菁，音韻鏗鏘，使人味之，亹亹不倦。（《詩品集注》，頁一四九）

《詩品》評左思：其源出於公幹。文典以怨，頗為清切，得諷諭之致。雖淺於陸機，而深於潘岳。謝康樂常言：“左太沖詩，潘安仁詩，古今難比。”（《詩品集注》，頁一五四—一五五）

《詩品》評劉琨、盧諶：其源出於王粲。善為悽戾之詞，自有清拔之氣。琨既體良才，又罹厄運，故善敘喪亂，多感恨之詞。中郎仰之，微不逮者矣。（《詩品集注》，頁二四一）

《詩品》評郭璞：憲章潘岳，文體相暉，彪炳可玩。始變中原平淡之體，故稱中興第一。《翰林》以為詩首。但《遊仙》之作，辭多慷慨，乖遠玄宗。而云“奈何虎豹姿”；又云“戢翼棲榛梗”，乃是坎壈詠懷，非列仙之趣也。（《詩品集注》，頁二四七）


【案】


此論晉詩。鍾嶸《詩品》評晉代詩人，列陸機、潘岳、左思爲上品，並把陸機視爲太康之英。這是由於鍾嶸論詩主張骨力與辭采兼備。陳子昂以來，評詩標準更側重作品的骨力之美，左思的地位漸漸超越陸機。嚴羽《滄浪詩話·詩評》曰：“晉人舍陶淵明、阮嗣宗外，惟左太沖高出一時。”（《滄浪詩話校釋》，頁一五五）明清漸成定論。和陸機相比，左思辭采稍劣，但氣骨奇高，尤其是《詠史》八首，抑鬱不平的情感激蕩其間。沈德潛對晉代五古的定位與嚴羽、明七子相似，對左思、劉琨頗爲推崇。




 [1]
 壯武之世：西晉武帝之時。司馬炎執政時期是西晉少有的盛世，晉干寶《晉紀總論》曰：“太康之中，天下書同文，車同軌，牛馬被野，餘糧棲畝，行旅草舍，外閭不閉。民相遇者如親，其匱乏者，取資於道路。故於時有天下無窮人之諺。”（《駢體文鈔·論類》卷二十，頁三二九）


 [2]
 茂先：張華（二三二—三〇〇），字茂先，西晉范陽方城（今河北固安南）人。曾任中書令、中書監、司空，後被趙王倫和孫秀殺害。以博洽著稱，著《博物志》。明人輯有《張司空集》。


 [3]
 休奕：傅玄（二一七—二七八），字休奕，西晉北地泥陽（今陜西銅川）人。官至司隸校尉。明人輯有《傅子》。


 [4]
 輊軒：車輿前高後低或前輕後重稱軒，前低後高或前重後輕稱輊，輊軒引申為輕重、高低。


 [5]
 二陸：陸機、陸雲兄弟。陸機（二六一—三〇三），字士衡，陸雲（二六二—三〇三），字士龍。兩人出身門名，祖遜父抗，吳滅閉門讀書十年。太康時入洛，以文才名重一時。機曾官平原內史，故世有陸平原之稱，明人輯有《陸士衡集》。雲曾官清河內史，故世稱陸清河，明人輯有《陸士龍集》。鍾嶸《詩品》評陸雲曰：“清河之方平原，殆如陳思之匹白馬。于其哲昆，故稱二陸。”（《詩品集注》，頁二三五）


 [6]
 潘、張：潘岳（二四七—三〇〇），字安仁，西晉滎陽中牟（今河南中牟）人。累官至給事黃門侍郎，人稱潘黃門。明人輯有《潘黃門集》。張協（？—三〇七），字景陽，西晉安平（今屬河北）人。明人輯有《張孟陽景陽集》。


 [7]
 魯衛：《論語·子路》：“魯衛之政，兄弟也。”（《論語注疏》卷一三，頁二五〇七）魯是周公的封國，衛是周公之弟康叔的封國，故常以魯衛喻情況相同或相似。劉勰《文心雕龍·才略》：“孟陽景陽，才綺而相埒，可謂魯衛之政，兄弟之文也。”（《文心雕龍注》卷十，頁七〇一）


 [8]
 左太沖：左思（二五〇？—三〇五？），字太沖，西晉臨淄（今屬山東）人。貌陋中訥而博學能文，曾作《三都賦》，洛陽為之紙貴。詩僅存十四篇，以《詠史》八首最著名。清丁福保輯存《左太沖集》。


 [9]
 鍾記室嶸：鍾嶸（四六八？—五一八），字仲偉，南朝梁穎川長社（今河南長葛）人。齊建武初，為南康王記室，世因稱“鍾記室”。


 [10]
 季孟於潘陸間：在潘之上，陸之下。季孟之間，指季孫氏與孟孫之間，喻上等和下等之間。《論語·微子》：“齊景公待孔子曰：‘若季氏，則吾不能；以季孟之間待之。’”何晏《集解》：“孔曰：‘魯三卿，季氏為上卿，最貴；孟氏為下卿，不用事。言待之以二者之間。”（《論語注疏》卷一八，頁二五二八—二五二九）


 [11]
 野於士衡，而深於安仁：鍾嶸《詩品》評左思：“雖淺於陸機，而深於潘岳。”曹旭《校異》曰：“‘淺’，原作‘野’，據《吟窗》、《格致》、《詩法》、《詞府》諸本改。”（《詩品集注》，頁一五四—一五五）


 [12]
 過江以還：指東晉以來。過江，過長江，特指西晉王室東渡事。


 [13]
 越石：劉琨（二七一—三一八），字越石，西晉中山魏昌（今河北無極東北）人。明張溥輯有《劉中山集》。


 [14]
 景純：郭璞（二七六—三二四），字景純，西晉河東聞喜（今屬山西）人。


五十九
 
①



士衡舊
 
②

 推大家
 
[3]

 ，然通贍自足，而絢綵無力
 
[4]

 ，遂開出排偶一家
 
[5]

 。降自齊梁，專工隊仗，邊幅復狹，令閱者白日欲臥，未必非陸氏為之濫觴
 
[6]

 也。所撰《文賦》云：“詩緣情而綺靡。”言志章教
 
[7]

 ，惟資塗澤
 
[8]

 ，先失詩人之旨。


【箋】


《古詩源》評陸機：士衡詩亦推大家，然意欲逞博，而胸少慧珠，筆又不足以舉之，遂開出排偶一家。西京以來，空靈矯健之氣，不復存矣。降自齊、梁，專工隊仗，邊幅復狹，令閱者白日欲臥，未必非士衡為之濫觴也。茲特取能運動者十二章，見士衡詩中，亦有不專堆垛者。謝康樂詩，亦多用排，然能造意，便與潘、陸輩迥別。士衡以名將之後，破國亡家，稱情而言，必多哀怨。乃詞旨敷淺，但工塗澤，復何貴乎？ 蘇、李、《十九首》，每近於《風》，士衡輩以作賦之體行之，所以未能感人。《文賦》云“詩緣情而綺靡”，殊非詩人之旨。（卷七，頁一五六）

［南朝梁］鍾嶸《詩品》評陸機：其源出於陳思。才高辭贍，舉體華美。氣少於公幹，文劣於仲宣。尚規矩，不貴綺錯，有傷直致之奇。然其咀嚼英華，厭飫膏澤，文章之淵泉也。張公歎其大才，信矣！（《詩品集注》，頁一三二）

［明］安磐《頤山詩話》：陸士衡之詩，鍾嶸謂“爲太康之英，安仁、景陽爲輔”，與陳思、謝客並稱。嚴羽謂“士衡獨在諸公之下”。二者孰是？試參之，蓋士衡綺練精絕，學富而辭贍，才逸而體華。嶸之論亦是。若以風骨氣格言之，是誠在曹、劉、二張、左、阮之下也。（《明詩話全編》第三冊，頁二一二〇）


【案】


陸機詩作具有辭藻華美、多用對偶、鋪采摛文的特點，鍾嶸對此尤爲贊賞。沈德潛則特意強調陸機所開創的詩風對後世創作的不良影響。《古詩源》入選陸機詩作十一首，與左思並列第十二位，但如果考慮到左思現存詩十五首、陸機現存詩約一百一十首的話，可知沈德潛重左輕陸的傾向。沈德潛评陆机“词旨敷浅”，並對陸機“詩緣情而綺靡”之論進行批評，可知沈氏論詩是以情感內容的充實雅正爲重要標準的。



【校】


 ①
 青照堂本與上條合。


 ②
 舊：青照堂本佚，誤。

【注】


 [3]
 “士衡”句：南朝梁鍾嶸《詩品序》：“陸機爲太康之英，安仁、景陽爲輔。”（《詩品集注》，頁二八）


 [4]
 通贍自足，而絢綵無力：贍，充足，豐富。此云陸機詩辭采華美，但缺少骨力。劉勰《文心雕龍·鎔裁》：“至如士衡才優，而綴辭尤繁。”（《文心雕龍注》卷七，頁五四四）


 [5]
 排偶：對偶駢麗。明王世貞《藝苑卮言》卷三：“士衡、康樂已於古調中出俳偶，總持、孝穆不能於俳偶中出古思，所謂‘今之諸侯，又五霸之罪人’也。”（《歷代詩話續編》中冊，頁九九九）


 [6]
 濫觴：事物的起源。


 [7]
 章教：有益教化。章，通彰，顯揚。教，教化。


 [8]
 塗澤：修飾容貎，此指陸機所開創的重視辭采之美詩風。


六十

漢、魏詩只是一氣轉旋，晉以下始有佳句可摘
 
[1]

 ，此詩運升降之別。


【箋】


［明］胡應麟《詩藪》：嚴謂建安以前，氣象渾淪，難以句摘，此但可論漢古詩。若“高臺多悲風”，“明月照高樓”，“思君如流水”，皆建安語也。子建、子桓工語甚多，如“丹霞夾明月，華星出雲間”、“秋蘭被長坂，朱華冒綠池”之類，句法字法，稍稍透露。仲宣、公幹以下寂寥，自是其才不及，非以渾淪難摘故也。（內編卷二，頁三二）

［明］許學夷《詩源辯體》：予按：《十九首》如“思君令人老”、“磊磊澗中石”、“同心而離居”、“秋草萋以綠”，與子建“高臺多悲風”等，本乎天成，而無作用之跡，作者初不自知耳。如子桓“丹霞夾明月”等語，乃是構結使然。必若陸士衡輩有意雕刻，始可稱佳句也。（卷三，頁四七）


【案】


沈德潛論詩推崇氣象渾厚，追求詩歌整體的意象美，故佳句不能刻意求工，且與篇章要和諧。晉以下詩雖有佳句，但使人見句不見篇，故受後人譏彈。所論本於嚴羽。魏、晉佳句之說，歷代看法並不一致。胡應麟稱建安已有佳句，許學夷則言建安佳句不見作用之痕，非刻意求之。郭紹虞先生言：“大抵何者爲工語，爲佳句，各人看法並不一致，寬嚴之間自有出入。又摘句之宗旨亦可隨人隨時而異，詞理意興既可各有側重之處，即就詞言，字法句法，奇句偶句，又不相同。……若必泥而求之，認爲《詩經》漢詩不能摘句，又所謂癡人前說不得夢矣。”（《滄浪詩話校釋》，頁一五三）




 [1]
 “晉以下”句：嚴羽《滄浪詩話·詩評》：“漢魏古詩，氣象混沌，難以句摘。晉以還方有佳句。”（《滄浪詩話校釋》，頁一五一）


六十一

陶公以名臣之後
 
[1]

 ，際易代之時
 
[2]

 ，欲言難言，時時寄託，不獨《詠荊軻》一章也。六朝第一流人物
 
[3]

 ，其詩自能曠世獨立。鍾記室謂其原出於應璩，目為中品
 
[4]

 。一言不智，難辭厥咎已。


【箋】


《古詩源》評陶淵明：淵明以名臣之後，際易代之時，欲言難言，時時寄託，不獨《詠荊軻》一章也。六朝第一流人物，其詩有不獨步千古耶？鍾嶸謂其原出於應璩，成何議論？ 清遠閑放，是其本色。而其中自有一段淵深樸茂，不可幾及處。唐人王、儲、韋、柳諸公，學焉而得其性之所近。（卷八，頁一八二—一八三）

［南朝梁］鍾嶸《詩品》評陶淵明：其源出於應璩，又協左思風力。文體省凈，殆於長語。篤意真古，辭興婉愜。每觀其文，想其人德。世嘆其質直。至如“歡言酌春酒”、“日暮天無雲”，風華清靡，豈直為田家語耶？古今隱逸詩人之宗也。（《詩品集注》，頁二六〇）

［宋］黎靖德編《朱子語類·論文下》：陶淵明詩，人皆說是平淡。據某看，他自豪放，但豪放得來不覺耳。其露出本相者是《詠荊軻》一篇，平淡底人如何說得這樣言語出來！（卷一百四十，頁三三二五）

［元］吳師道《吳禮部詩話》：陶公胸次沖淡和平，而忠憤激烈，時發其間，得無交戰之累乎？洪慶善之論屈子，有曰：“屈原之憂，憂國也；其樂，樂天也。”吾於陶公亦云。（《歷代詩話續編》中冊，頁五八五）


【案】


沈德潛論陶淵明首重陶氏爲晉室遺民，陶詩高處在於感時憂世的不平之氣。隨著宋代以來陶淵明地位的不斷上升，鍾嶸《詩品》評陶飽受非議，沈氏還從詩品出於人品的傳統立場出發，認爲陶淵明無愧於六朝第一流人物，鍾嶸所評頗爲不智。




 [1]
 陶公以名臣之後：陶淵明（三六五—四二七），一名潛，字元亮，潯陽柴桑（今江西九江）人。曾祖陶侃，東晉開國勛臣，官至大司馬，都督八州軍事，封長沙郡公，故沈德潛稱淵明為“名臣之後”。


 [2]
 際易代之時：按陶淵明生活在晉宋之際。


 [3]
 六朝第一流人物：蘇轍《追和陶淵明詩引》引蘇軾語：“淵明作詩不多，然其詩質而實綺，癯而實腴，自曹、劉、鮑、謝、李、杜諸人，皆莫及也。”（《蘇東坡全集》續集卷三，頁七〇）


 [4]
 “鍾記室”句：鍾嶸曾任南康王記室，其《詩品》列陶淵明爲中品，並言“其源出於應璩”。


六十二
 
①



晉人多尚放達，獨淵明有憂勤語，有自任語，有知足語，有悲憤語，有樂天安命語，有物我同得語，倘幸列孔門
 
[2]

 ，何必不在季次、原憲
 
[3]

 下？


【箋】


《古詩源》評陶淵明《時運》：晉人放達，陶公有憂勤語，有安分語，有自任語。黃農之感，寄意西山，此旨時或流露。（卷八，頁一八四）

《古詩源》評陶淵明《庚戌歲九月中於西田穫早稻》：《移居》詩曰：“衣食終須記，力耕不吾欺。”此云：“人生歸有道，衣食固其端。”又云：“貧居依稼穡。”自勉勉人，每在耕稼。陶公異於晉人如此。”（卷八，頁二〇一）

《古詩源》評陶淵明《飲酒》：晉人詩，曠達者徵引老、莊，繁縟者徵引班、揚，而陶公專用《論語》。漢人以下，宋儒以前，可推聖門弟子者，淵明也。康樂亦善用經語，而遜其無痕。（卷八，頁二〇四）

《古詩源》評陶淵明《詠貧士》：不懼饑寒，達天安命，陶公人品，不在季次、原憲下。而概以晉人視之，何耶？（卷八，頁二〇九）


【案】


陶詩迥異於晉、宋詩風。晉、宋玄學興盛，影響所及，詩人頗重《老》、《莊》，而陶淵明頗重儒家經典；從內容來看，陶詩“每在耕稼”，也和晉人大不相同。沈氏還指出，雖然陶淵明的本色是“清遠閑放”，表面看來詩作內容不涉及國計民生，但“其中自有一段淵深樸茂，不可幾及處”，此與蘇軾所言“質而實綺，癯而實腴”相同，皆指陶詩平淡處見警策，樸素中見綺麗，並寄寓深厚的特點。

從其“獨步千古”之評來看，沈德潛把陶淵明視爲五古正宗，這是他和明七子的根本不同。李攀龍倡言“唐無五言古詩，而有其古詩”，沈德潛認爲陶淵明五古和唐人創作有密切的淵源關係，其《唐詩別裁集·凡例》曰：“過江以後，淵明詩胸次浩然，天真絕俗，當於語言意象外求之。唐人祖述者，王右丞得其清腴，孟山人得其閑遠，儲太祝得其真朴，韋蘇州得其沖和，柳柳州得其峻潔，氣體風神，翛然埃壒之外。”王維、孟浩然等人的五古創作都是承繼陶氏而來，既然陶詩爲正宗，那麽這些唐人的作品自然也就具有正宗的價值和地位，李攀龍“唐無五言古詩”的論斷有失偏頗。可見沈德潛論詩雖然基於七子派的辨體立場，但取材更寬。



【校】


 ①
 青照堂本與上條合。

【注】


 [2]
 孔門：儒門。


 [3]
 季次、原憲：公晳哀字季次，春秋齊人。原憲，字子思，春秋魯人。《史記·游俠列傳序》曰：“若季次、原憲，閭巷人也。讀書懷獨行君子之德，義不苟合當世，當世亦笑之。故季次、原憲終身空室蓬戶，褐衣疏食不厭，死而已。四百餘年，而弟子志之不倦。”（卷一二四，頁三四七）後以二人代指貧賤不移之高士。


六十三

詩至於
 
①

 宋，性情漸隱，聲色大開，詩
 
②

 運一轉關也
 
[3]

 。康樂
 
[4]

 神工默運，明遠
 
[5]

 廉儁無前，允稱二妙。延年
 
[6]

 聲價雖高，雕鏤太過
 
[7]

 ，不無沈悶；要其厚重處，古意猶存。


【箋】


《古詩源·例言》：詩至於宋，體製漸變，聲色大開。康樂神工默運，明遠廉儁無前，允稱二妙。延年聲價雖高，雕鏤太甚，未宜鼎足矣。

《古詩源》評宋孝武帝：宋人詩，日流於弱，古之終而律之始也。無鮑、謝二公，恐風雅無色。（卷十，頁二二二）

《古詩源》評顏延之：顔詩，惠休品為鏤金錯采。然鏤刻太甚，填綴求工，轉傷真氣。中間如《五君詠》、《秋胡行》，皆清真高逸者也。士衡長於敷陳，延之長於鏤刻，然亦緣此為累。《詩》云：“穆如清風。”是為雅音。（卷十，頁二二四）

［南朝梁］鍾嶸《詩品》評顏延之：其源出於陸機。故尚巧似。體裁綺密。然情喻淵深，動無虛發；一句一字，皆致意焉。又喜用古事，彌見拘述。雖乖秀逸，固是經綸文雅；才減若人，則蹈於困躓矣。湯惠休曰：“謝詩如芙蓉出水，顏詩如錯彩鏤金。”顏終身病之。（《詩品集注》，頁二七〇）


【案】


此條論宋詩。指出宋詩重俳偶用辭，故詩格下降。沈德潛論詩，非常強調詩的性情符合風雅傳統，全詩要有整體之美，晉詩已有佳句可摘，漢魏渾然之氣漸失。至宋顔延之，不僅推崇佳句，已出現注重用字、講究對偶的傾向，這正是近體詩所注重的審美風尚，故言“古之終而律之始”。



【校】


 ①
 於：詩法萃編本作“劉”。


 ②
 詩：詩法萃編本作“時”。

【注】


 [3]
 “詩至於宋”句：南朝梁劉勰《文心雕龍·明詩》：“宋初文詠，體有因革，莊老告退，而山水方滋；儷采百字之偶，爭價一句之奇，情必極貌以寫物，辭必窮力而追新，此近世之所競也。”（《文心雕龍注》卷二，頁六七）明許學夷《詩源辯體》云：“太康五言，再流而為元嘉。然太康體雖漸入俳偶，語雖漸入雕刻，其古體猶有存者；至謝靈運諸公，則風氣益漓，其習盡移，故其體盡俳偶，語盡雕刻，而古體遂亡矣。”（卷七，頁一〇八）


 [4]
 康樂：康樂爲謝靈運，見本書卷上第七條注〔四〕。


 [5]
 明遠：鮑照（四二七—四六六），字明遠，東海（山東蒼山）人。臨海王劉子頊鎮荊州，引為前軍參軍，故世稱“鮑參軍”。與謝靈運、顔延之同時，合稱“元嘉三大家”。今傳《鮑參軍集》十卷，今人錢仲聯注本最詳。


 [6]
 延年：顔延之（三八四—四五六），字延年，瑯玡臨沂（今屬山東）人。歷官至金紫光祿大夫，故世稱“顔光祿”。文章冠絕當時，與謝靈運齊名。明張溥輯有《顔光祿集》。


 [7]
 雕鏤太過：《南史·顔延之傳》：“延之嘗問鮑照，己與靈運優劣。照曰：謝五言如初發芙蓉，自然可愛；君詩若鋪錦列繡，亦雕繢滿眼。”（卷三四，頁九九）


六十四
 
①



前人評康樂詩，謂“東海揚帆，風日流利”
 
[2]

 ，此不甚允。大約匠心獨造，少規往則，鈎深極微，而漸近自然，流覽閒適中，時時浹洽理趣
 
[3]

 。劉勰云：“老、莊告退，而山水方滋。”
 
[4]

 遊山水詩，應以康樂爲開先也。
 
⑤

 陶詩合下自然，不可及處，在真、在厚。謝詩經營而反於自然
 
[6]

 ，不可及處，在新、在俊。陶詩勝人在不排，謝詩勝人正在排。


【箋】


《古詩源》評謝靈運：前人評康樂詩，謂“東海揚帆，風日流利”，此不甚允。大約經營慘淡，鈎深素隱，而一歸自然。山水閒適，時遇理趣，匠心獨運，少規往則，建安諸公，都非所屑，況士衡以下？ 陶詩合下自然，不可及處，在真在厚；謝詩追琢而返於自然，不可及處，在新在俊。千古並稱，厥有由夫。陶詩高處在不排，謝詩勝處在排，所以終遜一籌。劉勰《明詩》篇曰：“老莊告退，而山水方滋。”見遊山水詩以康樂為最。（卷十，頁二三二）

［南朝梁］鍾嶸《詩品序》：元嘉中，有謝靈運，才高詞盛，富豔難蹤，固已含跨劉、郭，凌轢潘、左。故知陳思為建安之傑，公幹、仲宣為輔；陸機為太康之英，安仁、景陽為輔；謝客為元嘉之雄，顏延年為輔。斯皆五言之冠冕，文詞之命世也。（《詩品集注》，頁二八）

［南朝梁］鍾嶸《詩品》評謝靈運：其源出於陳思，雜有景陽之體。故尚巧似，而逸蕩過之。頗以繁蕪為累。嶸謂：若人學多才高，寓目輒書，內無乏思，外無遺物，其繁富，宜哉！然名章迥句，處處間起；麗曲新聲，絡繹奔發。譬猶青松之拔灌木，白玉之映塵沙，未足貶其高潔也。初，錢塘杜明師夜夢東南有人來入其館，是夕即靈運生於會稽。旬日而謝安亡。其家以子孫難得，送靈運於杜治養之。十五方還都，故名“客兒”。（《詩品集注》，頁一六〇—一六一）


【案】


此條論謝詩特點及陶謝之別。沈德潛認爲，謝詩與漢人及陶淵明發自天性的自然不同，而是通過經營安排、琢磨鍛煉所達到的自然，標誌著新一代詩風的興起。謝詩之前，詩風總體上是古樸平淡的；謝詩之後，詩人們開始追求聲色之美。謝詩之高，在於其追琢詞句而又能合于自然。《古詩源》入選謝靈運之作二十五首，高居第五位。從選詩和評點來看，沈德潛最爲關注的謝詩融情、理而入景的寫作特點。除《述祖德二首》外，所選作品皆爲謝氏山水名作。在評點時沈德潛很少關注作品“情必極貌以寫物，辭必窮力而追新”（《文心雕龍·明詩》）的藝術特點，而是著重闡發借山水描寫所流露出的情感與物理。其評《九日從宋公戲馬臺集送孔令》“在宥天下理，吹萬群方悅”曰：“《莊子》南郭子綦曰：‘夫吹萬不同，而使其自已也。’司馬彪曰：‘言天氣吹煦，長養萬物，形氣不同。’已，止也，使各得其性而止。”（《古詩源》卷十，頁二三四）指出其融老莊之理入詩。評《鄰里相送至方山》曰：“‘解纜’二句，別緒低徊。‘含情’二句，觸境自得。”（同上）評《登池上樓》曰：“虯以深潛而保真，鴻以高飛而遠害。今以嬰世網，故有愧虯與鴻也。薄霄，頂飛鴻。棲川，頂潛虯。”（《古詩源》卷十，頁二三六）可以說，沈德潛較明確地揭示出謝氏山水寫景之辭其實是內心深沉情感的抒發。古詩中也不乏景物的描寫，如“昔我往矣，楊柳依依；今我來思，雨雪霏霏”（《詩經·小雅·采薇》），“冉冉孤生竹，結根泰山阿”（《古詩十九首·冉冉孤生竹》），前者以“雨雪霏霏”的哀景來襯托戰後歸鄉的喜悅，後者通過孤竹立根山下來比喻忠貞不渝之情。從景與情的關係而言，大都是烘托和比喻。短篇近體中情和景的關係則不同，如“明月松間照，清泉石上流”（王維《山居秋暝》）、“野曠天低樹，江清月近人”（孟浩然《宿建德江》），所寫景物只是所抒情感的媒介，詩人通過景物的描寫來營造一個意境，再通過這個意境來抒發情感。景相于“水中之月”的“水”，“鏡中之象”的“鏡”，寫景的目的是爲了更好地展示“月”和“象”——詩人的情感。在短篇近體詩中，景與情的關係猶如鏡與象。在古體詩中，情感的展開是一層一層，像音樂一樣，是在一段時間中展開的。近體詩則不同，它像一幅繪畫，往往選取某最耐人尋味或想像的某一片刻，通過這一片刻的景物刻畫來抒情。謝靈運“池塘生春草，園柳變鳴禽”（《登池上樓》、“白雲抱幽石，綠篠媚清漣”（《過始寧墅》）、“密林含餘清，遠峰隱半規”（《遊南亭》）等寫景手法一改漢魏傳統，對後世近體詩融情入景的描寫傳統有直接影響，正如黃子雲《野鴻詩的》所言：“康樂于漢、魏外別開蹊徑，舒情綴景，暢達理旨，三者兼長，洵堪睥睨一世。”（《清詩話》下，第八六二頁）沈德潛《古詩源》非常注重考察漢魏六朝對唐人創作的影響，故于劉宋時期的謝靈運頗爲推重。



【校】


 ①
 嘉慶本、青照堂本、詩法萃編本與上條合。


 ⑤
 一九七八年清詩話本以下另作一條。

【注】


 [2]
 “前人”句：“利”應為“麗”。宋敖器之《敖陶孫詩評》：“謝康樂如東海揚帆，風日流麗。”（王世貞《藝苑卮言》卷五引，《歷代詩話續編》中冊，頁一〇三一）


 [3]
 時浹理趣：陳延傑《詩品注》：“按謝客善用理語，往往以《易》、《老》、《莊》入詩，如《富春渚》：‘洊至宜便習，兼山貴止託。’此用《易》坎、艮二卦象辭也。《石壁精舍還湖中作》：‘慮澹物自輕，意愜理無違。’《登石門最高頂》：‘居常以待終，處順故安排。’此並用《老》、《莊》也。”（卷上，頁三〇）


 [4]
 “劉勰”句：語出劉勰《文心雕龍·明詩》。


 [6]
 “謝詩”句：明王世貞《讀謝靈運集後》：“至穠麗之極而反若平淡，琢磨之極而更似自然，則非餘子所可及也。”（《讀書後》卷三）


六十五
 
①



鮑明遠樂府，抗音吐懷，每成亮節
 
[2]

 ，《代東門行》、《代放歌行》等篇，直欲前無古人。


【箋】


《古詩源》評鮑照：明遠樂府，如五丁鑿山，開人世所未有，後太白往往效之。五言古亦在顔、謝之間。抗音吐懷，每成亮節。其高處遠軼機、雲，上追操、植。五言古雕琢與謝公相似，自然處不及。（卷十一，頁二四九）

《古詩源》評鮑照《代出薊北門行》：明遠能為抗壯之音，頗似孟德。（卷十一，頁二五二）

《古詩源》評鮑照《擬行路難》：悲涼跌宕，曼聲促節，體自明遠獨剏。（卷十一，頁二五六）

［南朝梁］鍾嶸《詩品》評鮑照：其源出於二張。善製形狀寫物之詞。得景陽之諔詭，含茂先之靡嫚。骨節強於謝混，驅邁疾於顏延。總四家而擅美，跨兩代而孤出。嗟其才秀人微，故取湮當代。然貴尚巧似，不避危仄，頗傷清雅之調。故言險俗者，多以附照。（《詩品集注》，頁二九〇）

［明］鍾惺評鮑照：鮑參軍靈心妙舌，樂府第一手。五言古卻又沈至。鮑照能以古詩聲格作樂府，以五言性情入七言，別有奇響異趣。（《古詩歸》第十二卷，頁四七八）

［清］陳祚明《采菽堂古詩選》評鮑照：鮑參軍既懷雄渾之姿，復挾沉摯之性。其性沉摯，故即景命詞，必鈎深索異，不欲猶人。其姿雄渾，故抗音吐懷，每獨成亮節，自得於己。（卷之十八，頁五六三）


【案】


鍾嶸對鮑照評價並不甚高，指出鮑照“貴尚巧似，不避危仄，頗傷清雅之調。故言俗者，多以附照。”（《詩品》卷中）沈德潛《古詩源》入選鮑照詩作四十二首，僅次於陶淵明居於第二位，並認爲鮑照樂府詩具有慷慨不平之氣，此與建安時期曹操、曹植的沉鬰高古是一致的。又指出鮑照詩作的表現手法不同於當代的錯采鏤金，而是充滿力感，節奏急促，故特加推崇。



【校】


 ①
 青照堂本與上條合。

【注】


 [2]
 “鮑明遠句”：鮑照字明遠，見本書卷上第六十三條注〔三〕。每成亮節，謂鮑照樂府情感激越，聲調高亢。


六十六

齊人寥寥，謝玄暉獨有一代
 
[1]

 ，以靈心妙悟，覺筆墨之中、筆墨之外，別有一段深情名
 
②

 理。元長（王融）
 
[3]

 諸人，未齊肩背
 
[4]

 。


【箋】


《古詩源·例言》：齊人寥寥，玄暉獨有一代。元長以下，無能為役。

《古詩源》評謝朓：玄暉靈心秀口，每誦名句，淵然泠然，覺筆墨之中，筆墨之外，別有一段深情妙理。康樂每板拙，玄暉多清俊，然詩品終在康樂下，能清不能厚也。（卷十二，頁二七二）

《古詩源》評謝朓《金谷聚》：別離情事，以澹澹語出之，其情自深。蘇、李詩亦不作蹙蹶聲也。（卷十二，頁二七三）

［南朝梁］鍾嶸《詩品》評謝朓：其源出於謝混。微傷細密，頗在不倫。一章之中，自有玉石。然奇章秀句，往往警遒。足使叔源失步，明遠變色。善自發詩端，而末篇多躓。此意銳而才弱也。至為後進士子之所嗟慕。朓極與余論詩，感激頓挫過其文。（《詩品集注》，頁二九八）

［清］王士禛《古詩選凡例·五言詩》：齊有玄暉，獨步一代，元長輔之。自茲之外，未見其人。（《古詩箋》，頁二）


【案】


鍾嶸《詩品》列謝朓爲中品，地位在曹植、阮籍等人之下。李白云“蓬萊文章建安骨，中間小謝又清發”（《宣州謝朓樓餞別校書叔雲》），也只把謝朓和建安詩人相提並論。至沈德潛仍云“詩品終在康樂下”，並沒有人認爲謝朓高於建安詩人。但從《古詩源》入選情況來看，謝朓詩作入選多達三十九首，位居全選第三位，數量、比例和地位均高於曹植。謝朓是永明體的代表詩人，其詩情景交融，聲律調諧，多奇章秀句，是古體詩向近體詩過渡的橋梁，對唐詩的創作產生了深遠的影響。嚴羽即言：“謝朓之詩，已有全篇似唐人者。”（《滄浪詩話·詩評》，頁一五八）沈德潛云“詩品終在康樂下”，乃是強調謝朓詩作缺少古體溫厚的特點。從所選詩作來看，除《江上曲》、《同謝諮議詠銅雀台》、《金谷聚》三詩更多具有古詩特徵外，其他詩作多具有形象性和音韻美，充滿詩情畫意，體現了永明新體詩的特點。沈德潛對謝朓的推崇與謝靈運類似，也是緣于其對唐人的重大影響及對近體詩的開創作用。李白曾讚歎謝朓道：“月下沈吟久不歸，古來相接眼中希。解道澄江靜如練，令人長憶謝玄暉。”（《金陵城西樓月下吟》）“我吟謝朓詩上語，朔風颯颯吹飛雨。謝朓已沒青山空，後來繼之有殷公。”（《酬殷明佐見贈五雲裘歌》）杜甫也稱讚道：“謝朓每篇堪諷誦，馮唐已老聽吹噓。”（《寄岑嘉州》）“禮加徐孺子，詩接謝宣城。”（《陪裴使君登岳陽樓》）作爲一代詩風轉變的關鍵人物，謝朓之變表現爲重視通過景物的刻畫來抒發情感，並強調聲韻調諧，此爲近體詩定型的關鍵。正是出於對六朝文風的不滿和對盛唐詩風的推崇，沈德潛對影響兩代文風的關鍵人物曹植和謝朓有厚此薄彼態度的不同。



【校】


 ②
 名：《清詩話》本作“妙”。

【注】


 [1]
 “謝玄暉”句：謝朓（四六四—四九九），字玄暉。陳郡陽夏（今河南太康）人。出身於世家大族，建武二年（四九五）任宣城太守。時與謝靈運對舉，亦稱小謝。《隋書·經籍志》有《謝朓集》十二卷，《謝朓逸集》一卷，均佚。明張溥輯《謝宣城集》十二卷。“獨有一代”，獨步於當時。南朝梁蕭綱《與湘東王書》：“至如近世謝朓、沈約之詩，任昉、陸倕之筆，斯實文章之冠冕，述作之楷模。”（《全上古三代秦漢三國六朝文》全梁文卷十一，頁三〇一一）清黃子雲《野鴻詩的》：“元暉句多清麗，韻亦悠揚，得於性情獨深；雖去古漸遠，而擺脫前人習弊，永元中誠冠冕也。”（《清詩話》下冊，頁八六二）


 [3]
 元長：王融（四六八—四九四），字元長，南齊瑯琊臨沂人。《南齊書》、《南史》皆有傳。明張溥輯有《王寧朔集》。


 [4]
 未齊肩背：不可相提並論。


六十七

蕭梁之代
 
[1]

 ，君臣贈答，亦工艷情，風格日卑矣
 
[2]

 。隱侯（沈約）短章，略存古體
 
[3]

 。文通（江淹）
 
[4]

 、仲言（何遜）
 
[5]

 ，辭藻斐然，雖非出群之雄，亦稱一時能手。陳之視梁，抑又降焉，子堅（陰鏗）
 
[6]

 、孝穆（徐陵）
 
[7]

 ，略具體裁，專求佳句
 
[8]

 ，差強人意云爾。


【箋】


《古詩源·例言》：蕭梁之代，風格日卑。隱侯短章，猶存古體；文通、仲言，辭藻斐然，雖非出群之雄，亦稱一時作者。陳之視梁，抑又降焉，子堅、孝穆，並以總持，略具體裁，專求名句，所云差強人意者耶。

《古詩源》評簡文帝：詩至蕭梁，君臣上下，惟以艷情為娛，失溫柔敦厚之旨。漢、魏遺軌，蕩然掃地矣。故所選從略。（卷十二，頁二九二）

《古詩源》評沈約：家令詩，較之鮑、謝，性情聲色，俱遜一格矣。然在蕭梁之代，亦推大家。以邊幅尚闊，詞氣尚厚，能存古詩一脈也。爾時江屯騎、何水曹，各自成家，可以鼎足。水部名句極多，然漸入近體。（卷十二，頁二九四）

《古詩源》評何遜：仲言詩，雖乏風骨，而情詞宛轉，淺語俱深，宜為沈、范心折。（卷十三，頁三一四）

《古詩源》評陰鏗《開善寺》：詩至於陳，專工琢句，古詩一綫絕矣。少陵絕句云：“頗學陰何苦用心。”又《贈太白》云：“李侯有佳句，往往似陰鏗。”此特賞其句，非取其格也。（卷十四，頁三三〇）

［明］許學夷《詩源辯體》：元嘉五言，再流而爲永明。然元嘉體雖盡入俳偶，語雖盡入雕刻，其聲韻猶古，至玄暉、休文則風氣始衰，其習漸卑，故其聲漸入律，語漸綺靡，而古聲漸亡矣。（卷八，頁一二一）

［清］王士禛《古詩選凡例·五言詩》：梁代右文，作者尤衆。繩以風雅，略其名位，則江淹、何遜足爲兩雄，沈約、范雲、吳均、柳惲差堪羽翼。（《古詩箋》，頁二）


【案】


梁、陳五古刻意追求聲律之美，講究造辭琢句，儒家政教傳統不被重視，對此沈德潛多持貶斥態度。李攀龍曾言“唐無五言古詩，而有其古詩”，沈德潛所云“古詩之亡，亡于齊梁之間”，實是重申李攀龍之論。他們均視漢、魏爲古詩之正宗，齊、梁之作並不合乎這一傳統。《古詩源》入選梁代詩作九十首，約占百分之十一，比例固然不低，不過梁詩的總量約二千二百七十首，約占唐前詩總量的百分之二十七，總體而言不甚重視。




 [1]
 蕭梁之代：南朝梁為蕭衍所建，歷武帝（蕭衍），簡文帝（蕭綱），元帝（蕭繹）和敬帝（蕭方智）四朝，共五十五年（五〇二—五五六）。


 [2]
 “君臣贈答”一句：蕭梁之時，以皇室成員蕭衍、蕭統、蕭綱為中心所形成的文學集團十分活躍。比較而言，蕭統集團學術成就更大，蕭衍、蕭綱集團文學創作成就更爲突出。沈氏所云的“風格日卑”，更符合蕭綱集團的情況。《隋書·經籍志四》：“梁簡文之在東宮，亦好篇什，清辭巧製，止乎衽席之間；彫琢蔓藻，思極閨闈之內。後生好事，遞相放習，朝野紛紛，號為‘宮體’。”（卷三十五，頁一三一）


 [3]
 “隱侯”句：沈約（四四一—五一三），字休文，吳興武康（今浙江德清武康鎮）人。歷宋、齊、梁三朝，卒後謚隱，因稱隱侯。短章指沈約《別黃安成》、《傷謝朓》這類小詩，保留了“邊幅尚闊”、“詞氣尚厚”的某些古體特征。


 [4]
 文通：江淹（四四四—五〇五），字文通，濟陽考城（今河南蘭考）人。歷宋、齊、梁三朝，晚年顯達，才思減退，因有“江郎才盡”之說。


 [5]
 仲言：何遜（四八〇？—五一八），字仲言，東海郯（今山東郯城）人。梁武帝天監時曾任尚書水部郎，世因稱“何水部”。有《何水部集》。


 [6]
 子堅：陰鏗（生卒年不詳），字子堅，南朝陳武威姑臧（今甘肅武威）人。累遷晉陵太守，員外散騎常侍。明人輯有《陰常侍集》。


 [7]
 孝穆：徐陵（五〇七—五八三），字孝穆，南朝陳東海郯人。仕梁為通直散騎常侍，入陳官至尚書。文章綺麗，與庾信齊名，時稱“徐庾體”。選輯《玉臺新詠》。明人輯有《徐孝穆集》。


 [8]
 “略具”句：此言陰、徐等人詩作，專求佳句，忽視渾厚之美，僅略微有點古詩意味，勉強令人滿意。體裁，特指漢魏古詩的體制、格局。


六十八
 
①



梁、陳、隋間，專尚琢句
 
[2]

 。庾肩吾
 
[3]

 云：“雁與雲俱陣，沙將蓬共驚。”
 
[4]

 “殘虹收宿雨，缺岸上新流。”
 
[5]

 “水光懸蕩壁，山翠下添流。”
 
[6]

 陰鏗云：“鶯隨入戶樹，花逐下山風。”
 
[7]

 江總云：“露洗山扉月，雲開石路煙。”
 
[8]

 隋煬帝云：“鳥驚初移樹，魚寒欲隱苔。”
 
[9]

 皆成名句。然比之小謝“天際識歸舟，雲中辨江樹”
 
[10]

 ，痕迹宛然矣。若淵明“採菊東籬下，悠然見南山”
 
[11]

 、“平疇交遠風，良苗亦懷新”
 
[12]

 ，中有元化，自在流出，烏可以道里計？


【箋】


《古詩源》評庾肩吾《經陳思王墓》：庾肩吾、張正見，其詩聲色臭味俱備。詩之佳者，在聲色臭味之俱備，如庾如張是也。詩之高者，在聲色臭味之俱無，如陶淵明是也。梁、陳、隋間人，專工琢句。如庾肩吾《泛舟後湖》“殘虹收宿雨，缺岸上新流”，張正見《賦得白雲臨浦》“疎葉臨嵇竹，輕鱗入鄭船”，江總《贈人》“露洗山扉月，霜開石路煙”，隋煬帝“鳥擊初移樹，魚寒欲隱苔”，皆成名儁。然比之“池塘生春草”、“天際識歸舟”等句，痕迹宛然矣。于此足覘風氣。（卷十三，頁三一二）

［明］陳繼儒《佘山詩話》：“明月照積雪”、“大江流日夜，客心悲未央”、“澄江靜如練”、“玉繩低建章”、“池塘生春草”、“秋菊有佳色”，俱千古奇語，不宜有所附麗。文章妙境，即此瞭然。齊、隋以還，神氣都盡矣。（《明詩話全編》第六冊，頁五八九〇）


【案】


《古詩源》入選陳詩二十二首，占全選比例百分之二點六；入選隋詩二十八首，占全選比例百分之二點四。與《先秦漢魏晉南北詩》中兩者分別約占百分之七和百分之五相比，數量較少，貶斥之意明顯。此期爲六朝古詩向唐人近體轉變之際，其詩過於追求對仗工整，注重用詞和聲韻平仄等形式美，但人工痕迹又比較明顯，且遠離詩教傳統，故沈德潛評價極低。



【校】


 ①
 嘉慶本、青照堂本與上條合。

【注】


 [2]
 “梁、陳、隋”句：宋嚴羽《滄浪詩話·詩評》：“詩有詞理意興，南朝人尚詞而病於理。”（《滄浪詩話校釋》，頁一四八）琢句，雕琢字句。按琢句之習與齊梁時期永明體的興起有密切關係，永明體重格律，亦重視詞藻、用事和對偶。


 [3]
 庾肩吾：庾肩吾（四八七—五五一），字子慎，南陽新野人。梁簡文帝蕭綱初封晉安王，庾肩吾爲晉安國常侍。蕭綱繼位後，以庾肩吾爲度支尚書。《梁書》及《南史》有傳。《隋書·經籍志》載有《梁度支尚書庾肩吾集》十卷，已佚。明張溥輯有《庾度支集》。


 [4]
 “雁與”句：出自庾肩吾《經陳思王墓》：“公子獨憂生，丘壠擅餘名。採樵枯樹盡，犁田荒隧平。寜追宴平樂，詎想謁承明。旦余來錫命，兼言事結成。飄颻河朔遠，颭飈颶風鳴。鴈與雲俱陣，沙將蓬共驚。枯桑落古社，寒鳥歸孤城。隴水哀葭曲，漁陽慘鼓聲。離家來遠客，安得不傷情。”（《先秦漢魏晉南北朝詩》梁詩卷二十三，頁一九九〇）


 [5]
 “殘虹”句：出自張正見《後湖泛舟詩》：“上苑奢行樂，滄池聊薄遊。汎荷分蘭櫂，沈槎觸桂舟。殘虹收度雨，缺岸上新流。欲知有高趣，長楊送麥秋。”（《先秦漢魏晉南北朝詩》陳詩卷三，頁二四八九—二四九〇）


 [6]
 “水光”句：出自庾肩吾《奉和春夜應令詩》：“春牗對芳洲，珠簾新上鈎。燒香知夜漏，刻燭驗更籌。天禽下北閣，織女入西樓。月皎疑非夜，林疏似更秋。水光懸蕩壁，山翠下添流。詎假西園讌，無勞飛蓋遊。”（《先秦漢魏晉南北朝詩》梁詩卷二十三，頁一九九二）


 [7]
 “陰鏗”句：陰鏗，生卒年不詳。字子堅，武威姑臧（今甘肅武威）人。其高祖襲遷居南平（在今湖北荊州地區），其父子春仕梁，爲都督梁、秦二州刺史。鏗仕梁官湘東王蕭繹法曹參軍；入陳爲始興王陳伯茂府中錄事參軍，以文才爲陳文帝所讚賞，累遷晉陵太守、員外散騎常侍。約在陳文帝天嘉末年去世。明張溥輯《陰常侍集》一卷。“鶯隨入戶樹，花逐下山風”出自陰鏗《開善寺詩》：“鷲嶺春光遍，王城野望通。登臨情不極，蕭散趣無窮。鶯隨入戶樹，花逐下山風。棟裏歸雲白，窗外落暉紅。古石何年臥，枯樹幾春空。淹留惜未及，幽桂在芳叢。”（《先秦漢魏晉南北朝詩》陳詩卷一，頁二四五三）


 [8]
 “江總”句：江總（五一九—五九四），字總持。祖籍濟陽考城（今河南蘭考）。以文學被梁武帝蕭衍所賞，官至太常卿。陳文帝天嘉四年（五六三）任中書侍郎。陳後主時官至尚書令。《陳書》、《南史》有傳。明張溥輯《江令君集》一卷。“露洗山扉月，雲開石路煙”出自江總《贈洗馬袁朗别詩》：“賈誼登朝日，終軍對奏年。校文升廣内，撫劍入崇賢。奇才殊艶逸，將别更留連。驅車命鐃管，拱坐面林泉。池寒稍下鴈，木落久無蟬。露浸山扉月，霜開石路煙。高談無與慰，遲爾報華篇。”（《先秦漢魏晉南北朝詩》陳詩卷八，頁二五八〇）


 [9]
 “鳥驚”句：語出隋煬帝《悲秋詩》：“故年秋始去，今年秋復來。露濃山氣冷，風急蟬聲哀。鳥擊初移樹，魚寒欲隱苔。斷霧時通日，殘雲尚作雷。”（《先秦漢魏晉南北朝詩》隋詩卷三，頁二六七二）


 [10]
 “小謝”句：謝朓與謝靈運對舉，時稱小謝。“天際識歸舟，雲中辨江樹”出自謝朓《之宣城郡出新林浦向板橋詩》：“江路西南永，歸流東北騖。天際識歸舟，雲中辨江樹。旅思倦揺揺，孤遊昔已屢。既歡懷禄情，復協滄洲趣。囂塵自兹隔，賞心於此遇。雖無玄豹姿，終隱南山霧。”（《先秦漢魏晉南北朝詩》齊詩卷三，頁一四二九）


 [11]
 “採菊”句：語出陶淵明《飲酒》其五：“結廬在人境，而無車馬喧。問君何能爾？心遠地自偏。採菊東籬下，悠然見南山。山氣日夕嘉，飛鳥相與還。此還有真意，欲辯已忘言。”（《陶淵明集箋注》卷第三，頁二四七）


 [12]
 “平疇”句：語出陶淵明《癸卯歲始春懷古田舍二首》其二：“先師有遺訓，憂道不憂貧。瞻望邈難逮，轉欲志長勤。秉耒歡時務，解顔勸農人。平疇交遠風，良苗亦懷新。雖未量歲功，即事多所欣。耕種有時息，行者無問津。日入相與歸，壸漿勞近鄰。長吟掩柴門，聊為隴畝民。”（《陶淵明集箋注》卷第三，頁二〇三）


六十九

梁時橫吹曲
 
[1]

 ，武人之詞居多
 
[2]

 。北音競奏，鉦鐃鏗鏘；《企喻歌》、《折楊柳歌詞》、《木蘭詩》等篇，猶漢魏人遺響
 
[3]

 也。北齊《勅勒歌》
 
[4]

 ，亦復相似。


【箋】


《古詩源·例言》：梁時橫吹曲，武人之詞居多。北音鏗鏘，鉦鐃競奏，《企喻歌》、《折楊柳歌詞》、《木蘭詩》等篇，猶漢魏人遺響也。北齊《敕勒歌》，亦復相似。

《古詩源》評《企喻歌》：有“同袍同澤”之風。（卷十三，頁三二四）

《古詩源》評《木蘭詩》：事奇詩奇，卑靡時得此，如鳳皇鳴，慶雲見，為之快絕。唐人韋元甫有《擬木蘭詩》一篇，後人幷以此篇為韋作，非也。韋係中唐人，杜少陵《草堂》一篇，後半全用此詩章法矣。斷以梁人作為允。（卷十三，頁三二七）

《古詩源》評《敕勒歌》：莽莽而來，自然高古，漢人遺響也。（卷十四，頁三四五）

［明］胡應麟《詩藪》：《木蘭歌》世謂齊、梁作。齊人一代，絕少七言歌行，梁始作初唐體。此歌中，古質有逼漢、魏處，非二代所及也，惟“朔氣”、“寒光”，整麗流亮類梁、陳。（內編卷三，頁四四）

又：齊、梁後，七言無復古意。獨斛律金《敕勒歌》云：“敕勒川，陰山下，天似穹廬蓋四野。天蒼蒼，野茫茫，風吹草低見牛羊。”大有漢、魏風骨。金武人，目不知書，此歌成於信口，咸謂宿根。不知此歌之妙，正在不能文者，以無意發之，所以渾樸莽蒼，暗合前古，推之兩漢，樂府歌謠，采自閭巷，大率皆然。使當時文士爲之，便欲雕繢滿眼，況後世操觚者！（內編卷三，頁四五）


【案】


南朝樂府民歌主要保留在《樂府詩集·晉宋清商曲辭》中，計四百多首；北朝樂府民歌大部分保留在《樂府詩集·梁鼓角橫吹曲》中，計六十多首。南朝民歌多爲情歌，且十之八九又以女性口吻寫出，風格以清新豔麗和真摯纏綿見長。北朝民歌的題材卻涵蓋風景、民俗、戰爭、羈旅、豪俠諸多方面，語言質樸無華，表現方式率直坦蕩，風格豪放剛健。尤其是《勅勒歌》對西北草原風光的描繪，境界宏大，充滿雄渾壯美之氣。沈德潛《古詩源》入選南朝民歌僅五首，北朝民歌十六首，重北輕南的傾向十分鮮明，正是緣於北朝民歌更加接近漢魏傳統。




 [1]
 梁時橫吹曲：宋郭茂倩《樂府詩集·梁鼓角橫吹曲》曰：“《古今樂錄》曰：‘梁鼓角橫吹曲有《企喻》、《瑯琊王》、《鉅鹿公主》、《紫騮馬》、《黃淡思》、《地驅樂》、《雀勞利》、《慕容垂》、《隴頭流水》等歌三十六曲。二十五曲有歌有聲，十一曲有歌。”（卷二十五，頁二九九）


 [2]
 武人之詞居多：《樂府詩集·橫吹曲辭》曰：“橫吹曲，其始亦謂之鼓吹，馬上奏之，蓋軍中之樂也。北狄諸國，皆馬上作樂，故自漢已來，北狄樂，總歸鼓吹署。其後分為二部。有簫、笳者爲鼓吹，用之朝會、道路，亦以給賜。……有鼓、角者為橫吹，用之軍中馬上所奏者是也。”（卷二十一，頁二六〇）可知橫吹曲多軍中所用，內容也與軍事有關，故多“武人之詞”。


 [3]
 遺響：猶餘音。明胡應麟《詩藪》：“《木蘭歌》是晉人擬古樂府，故高者上逼漢、魏，平者下兆齊、梁。”（內編卷三，頁四四）


 [4]
 北齊《勅勒歌》：北齊，北朝之一，五五〇—五七七年，高洋廢東魏所建，為北周所滅。《勅勒歌》，宋郭茂倩《樂府詩集》收入《雜歌謠辭》，注曰：“《樂府廣題》曰：‘北齊神武攻周玉壁，士卒死者十四五。神武恚憤，疾發。周王下令曰：“高歡鼠子，親犯玉璧。劍弩一發，元兇自斃。”神武聞之，勉坐以安士衆。悉引諸貴，使斛律金唱《勅勒》，神武自和之。’其歌本鮮卑語，易為齊言，故其句長短不齊。”（卷八十六，頁九一八）神武爲高歡。


七十

北朝詞人，時流清響。庾子山才華富有，悲感之篇，常見風骨。爾時徐、庾並名
 
[1]

 ，恐孝穆華詞，瞠乎其後
 
[2]

 矣。


【箋】


《古詩源·例言》：北朝詞人，時流清響。庾子山才華富有，悲感之篇，常見風骨。所長不專在造句也。徐、庾並名，恐孝穆華詞，瞠乎其後。

《古詩源》評庾信：陳、隋間人，但欲得名句耳。子山於琢句中，復饒清氣，故能拔出於流俗中，所謂軒鶴立雞群者耶。（卷十四，頁三四七）

《古詩源》評庾信《商調曲》：別為一體，當存以備觀覽。在爾時，宗廟之樂，亦用靡靡，此如蕢桴土鼓也。（卷十四，頁三四六）

［唐］李延壽《北史·文苑傳》：梁自大同之後，雅道淪缺，漸乖典則，爭馳新巧。簡文、湘東啟其淫放，徐陵、庾信分路揚鑣。其意淺而繁，其文匿而采。詞尚輕險，情多哀思，格以延陵之聽，蓋亦亡國之音也。（卷八十三，頁二九七）

［唐］杜甫《戲爲六絕句》：庾信文章老更成，凌雲健筆意縱橫。今人嗤點流傳賦，不覺前賢畏後生。（《杜甫戲爲六絕句集解》，頁一一）

［明］楊慎《升庵詩話》卷九“庾信詩”：庾信之詩，爲梁之冠絕，啓唐之先鞭。史評其詩曰綺豔，杜子美稱之曰清新，又曰老成。綺豔清新，人皆知之，而其老成，獨子美能發其妙。余嘗合而衍之曰：綺多傷質，豔多無骨。清易近薄，新易近尖。子山之詩，綺而有質，豔而有骨，清而不薄，新而不尖，所以爲老成也。若元人之詩，非不綺豔，非不清新，而乏老成。宋人詩則強作老成態度，而綺豔清新，概未之有。若子山者可謂兼之矣。不然，則子美何以服之如此。（《歷代詩話續編》中冊，頁八一五）

［清］陳祚明《采菽堂古詩選》評庾信：北朝羈跡，實有難堪。襄漢淪亡，殊深悲慟。子山驚才蓋代，身墮殊方，恨恨如忘，忽忽自失。生平歌詠，要皆激楚之音，悲涼之調。情紛糾而繁會，意雜集以無端。兼且學擅多聞，思心委折，使事則古今奔赴，述感則方比抽新。又緣爲隱爲彰，時不一格，屢出屢變。彙彼多方，河漢汪洋，雲霞蒸蕩，大氣所舉，浮動毫端。故間秀句以拙詞，廁清聲於洪響，浩浩涆涆，成其大家。（卷之三十三，頁一〇八〇）

［清］王士禛《古詩選凡例·五言詩》：陳朝寥寥，孝穆稱首。總持流品視徐未宜並論，然華實兼美，殆欲過之。子堅蕪累，愧其名矣。北朝魏、齊之間，顏介最爲高唱，高敖曹短章不減斛律金，二君可敵南朝沈慶之、曹景宗。至於邢、魏之流，未強人意，劉昶、蕭慤，逾淮不化，亦未易才。北周寥寥，僅得子淵、子山。二人之才，一時亮、瑜，而鍾儀之悲，開府爲至矣！（《古詩箋》，頁二）


【案】


庾信早年詩作受齊梁宮體詩風影響，講究辭采，風格綺麗，世號“徐庾體”。北遷以後，家國之思時時流露筆端，兼及北朝勁健文風影響，一改宮體舊習而趨於“老成”。初唐王通、令狐德棻、李延壽等人在評價庾信時，把他與徐陵視爲宮體詩風的代表而加以批判，並未注意庾信晚年詩風的轉變。杜甫則以“老成”推崇庾信，又言“清新庾開府”（《春日憶李白》），此後論詩家颇重庾信。沈德潜認爲六朝詩歌重形式重技巧等風尚在庾信這裏都得以體現，不過晚年的經歷則促成了向漢魏詩歌傳統的回歸，故徐陵難與其竝稱。




 [1]
 徐、庾並名：徐陵（五〇七—五八三），字孝穆，東海郯（今山東郯城）人。梁時官東宮學士，陳時歷任尚書左仆射、左光祿大夫，太子少傅。明張溥輯《徐孝穆集》。庾信（五一三—五八一），字子山，祖籍南陽新野（今属河南），庾肩吾之子。梁武帝时为建康令，梁元帝承聖三年（五五四）奉命出使西魏，梁元帝蕭繹被殺，故留在長安，历仕西魏、北周，官至驃騎大將軍開府儀同三司，故又称“庾開府”。《隋書·經籍志》著録《庾信集》二十一卷，已佚。明張溥輯有《庾開府集》。《北史·庾信傳》：“陵及信竝為抄撰學士，父子東宮，出入禁闥，恩禮莫與比隆。既文竝綺艷，故世號爲徐庾體焉。”（卷八十三，頁二九九）


 [2]
 瞠乎其後：言徐陵成就遠不及庾信。《莊子·田子方》：“顔淵問於仲尼曰：‘夫子步亦步，夫子趨亦趨，夫之馳亦馳，夫子奔逸絕塵，而回瞠若乎後矣。”（《莊子集釋》，頁三〇八）


七十一

子山詩不專造句，而造句亦工
 
[1]

 。《步虛詞》云：“漢帝看桃核，齊侯問棗花。”
 
[2]

 《軍行》云：“塞逈翻楡葉，關寒落鴈毛。”
 
[3]

 《從軍》云：“地中鳴鼓角，天上下將軍。”
 
[4]

 《法筵》云：“佛影胡人記，經文漢語翻。”
 
[5]

 《酬薛文學》云：“羊腸連九阪，熊耳對雙峰。”
 
[6]

 少陵所云“清新”者耶
 
[7]

 ？而武林陳允倩謂“老杜不能青出於藍，直是亦步亦趨”
 
[8]

 ，未免揚許失實。


【箋】


《古詩源》評庾信：子山詩固是一時作手，以造句能新，使事無迹，比何水部似又過之。武陵陳胤倩謂少陵“不能青出於藍，直是亦步亦趨”，則又太甚矣。名句如《步虛詞》云“漢帝看桃核，齊侯問棗花”，《山池》云“荷風驚浴鳥，橋影聚行魚”，《和宇文內史》云“樹宿含櫻鳥，花留釀蜜蜂”，《軍行》云“塞逈翻楡葉，關寒落鴈毛”，《法筵》云“佛影胡人記，經文漢語翻”，《詶薛文學》云“羊腸連九阪，熊耳對雙峰”，《和人》云“早雷驚蟄戶，流雪長河源”，《園庭》云“樵隱恒同路，人禽或對巢”，《清晨臨汎》云“猿嘯風還急，雞鳴潮欲來”，《冬狩》云“驚雉逐鷹飛，騰猿看箭轉”，《和人》云“絡緯無機織，流螢帶火寒”，《詠畫屏》云“石險松橫植，巖懸澗竪流。愛靜魚爭樂，依人鳥入懷”，《夢入堂內》云“日光釵影動，窗影鏡花搖”，少陵所云“清新”者耶？（卷十四，頁三四五—三四六）

［宋］吳幵《優古堂詩話》“石燕泥龍”：周庾信《喜晴》詩：“已歡無石燕，彌欲棄泥龍。”又《初晴》詩云：“燕燥還爲石，龍殘更是泥。”此意凡兩用，然前一聯不及後一聯也。乃知杜子美“紅稻啄餘鸚鵡粒，碧梧棲老鳳凰枝”斡旋句法所本。（《歷代詩話續編》上冊，頁二五一）

［明］胡應麟《詩藪》：世謂杜詩法庾子山，不然。庾在陳、隋淫靡間，語稍蒼勁，聲調故無大異，惟《述懷》一篇，類杜諸古詩耳。（外編卷二，頁一五三—一五四）


【案】


六朝以來，詩壇對藝術表現技巧的探索日趨深入。劉勰《文心雕龍》即有《聲律》、《章句》、《麗辭》、《比興》、《夸飾》、《事類》等篇，系統探討了多種創作技巧，而庾信則在實踐上達到了相當高的水平。庾信作品飽含家國之思，沉鬰蒼涼，具有齊梁詩作聲律細密、詞采精美的長處，又能避免此期刻意造句、內容膚淺的缺失。不過，沈德潛認爲庾信固然具有集大成的特點，但仍遜於杜甫。就思想內容深刻廣泛性與表現手法的豐富渾成而言，杜甫的成就確高於庾信。




 [1]
 “子山”句：清陳祚明《采菽堂古詩選》評庾信：“惟子山聳異搜奇，迥殊常格，事必遠徵令切，景必刻寫成奇。不獨蹔爾標新，抑且無言不警。故紛紛藉藉，名句沓來。”（卷三十三，頁一〇八一）


 [2]
 “《步虛詞》”句：庾信《道士步詞十首》之二：“東明九芝蓋，北燭五雲車。飄颻入倒景，出沒上煙霞。春泉下玉霤，青鳥向金華。漢帝看桃核，齊侯問棗花。上元應送酒，來向蔡經家。”（《先秦漢魏晉南北朝詩》北周詩卷二，頁二三四九）


 [3]
 “《軍行》”句：庾信《侍從徐國公殿下軍行詩》：“八風占陣氣，六甲候兵韜。置府仍張幕，麾軍即秉旄。長旗臨廣武，烽火照成臯。巡寒重挾纊，酌水勝單醪。陣後雲逾直，兵深星轉高。電燄驅龍馬，山精鏤寶刀。塞逈翻榆葉，關寒落鴈毛。既得從神武，何須念久勞。”（《先秦漢魏晉南北朝詩》北周詩卷二，頁二三六一）


 [4]
 “《從軍》”句：庾信《同盧記室從軍詩》：“《河圖》論陣氣，金匱辨星文。地中鳴鼓角，天上下將軍。函犀恒七屬，絡鐵本千羣。飛梯聊度絳，合弩暫凌汾。寇陣先中斷，妖營即兩分。連烽對嶺度，嘶馬隔河聞。箭飛如疾雨，城崩似壞雲。英王於此戰，何用武安君？”（《先秦漢魏晉南北朝詩》北周詩卷二，頁二三六一）


 [5]
 “《法筵》”句：庾信《奉和法筵應詔詩》：“五城鄰北極，百雉壯西崑。鈎陳橫複道，閶闔抵靈軒。千柱蓮花塔，由旬紫紺園。佛影胡人記，經文漢語翻。星窺朱鳥牖，雲宿鳳凰門。新禽解雜囀，春柳臥生根。早雷驚蟄戶，流雪長河源。建始移交讓，徽音種合昏。風飛扇天辯，泉湧屬絲言。羈臣從散木，無以預中天。□□遙可望，終類仰鵾弦。”（《先秦漢魏晉南北朝詩》北周詩卷二，頁二三六三）


 [6]
 “《酬薛文學》”句：庾信《任洛州酬薛文學見贈別詩》：“子居河之曲，英彥本連蹤。鹽形或變虎，鼎氣乍成龍。若人承載德，宮牆定數重。五衢開辯路，四照起文烽。曰余濫推轂，民願始天從。上洛分都尉，弘農開附庸。羊腸連九阪，熊耳對雙峰。白石仙人芋，青林隱士松。北梁送孫楚，西堤別葛龔。故人倘書札，黎陽土足封。”（《先秦漢魏晉南北朝詩》北周詩卷二，頁二三五七—二三五八）


 [7]
 “少陵”句：杜甫《春日憶李白》云：“白也詩無敵，飄然思不群。清新庾開府，俊逸鮑參軍。渭北春天樹，江東日暮雲。何時一樽酒，重與細論文。”清新，郭紹虞《杜甫〈戲為六絕句〉集解》所謂“清詞麗句必為鄰也”。


 [8]
 “武林”句：杭州舊稱武林。陳祚明（一六二三—一六七四），字胤倩，因避雍正胤禛之諱稱允倩，號嵇留山人。浙江仁和（今杭州）人。其《采菽堂古詩選》評庾信曰：“庾開府詩是少陵前模，非能青出於藍，直是亦趨亦步，獨當以他體之優見異耳！”（卷三十三，頁一〇八一）


七十二

隋煬帝艷情篇什，同符後主
 
[1]

 ；而邊塞諸作，鏗然獨異，剝極將復
 
②

 
 
[3]

 之候也。楊素
 
[4]

 幽思健筆，詞氣清蒼，後此射洪（陳子昂）
 
[5]

 、曲江（張九齡）
 
[6]

 ，起衰中立，此為勝、廣
 
[7]

 云。


【箋】


《古詩源·例言》：隋煬帝艷情篇什，同符後主，而邊塞諸作，矯然獨異，風氣將轉之候也。楊處道清思健筆，詞氣蒼然，後此射洪、曲江，起衰中立，此為之勝、廣云。

《古詩源》評隋煬帝：煬帝詩，能作雅正語，比陳後主勝之。（卷十四，頁三五四）

［明］陸時雍《詩鏡總論》：陳人意氣懨懨，將歸於盡。隋煬起敝，風骨凝然。其於追《風》勒《雅》，返漢還《騷》，相距甚遠。故去時之病則佳，而復古之情未盡。詩至陳餘，非華之盛，乃實之衰耳。不能予其所美，而徒欲奪其所醜，則枵質將安恃乎？隋煬從華得素，譬諸紅艷叢中，清標自出。雖卸華謝彩，而絢質猶存。並隋素而去之，唐之所以暗而無色也。珠輝玉潤，寶燄金光，自然之色，夫豈不佳？若朽木死灰，則何貴矣？唐之興，六代之所以盡亡也。（《歷代詩話續編》下冊，頁一四一〇）

［清］王士禛《古詩選凡例·五言詩》：隋混一南北。煬帝之才，實高羣下。《長城》、《白馬》二篇，殊不類陳、隋間人。楊處道沈雄華贍，風骨甚遒，已闢唐人陳、杜、沈、宋之軌，餘子莫及。（《古詩箋》，頁二）


【案】


隋代承六朝餘緒，在強大的慣性之下，雖然宮體詩的創作不絕如縷，但盧思道、薛道衡、煬帝、楊素等人在一定程度上突破了梁陳餘風，開始把題材從狹隘的宮體轉向更加廣闊的邊塞、山林，也不再片面地追求語辭的過度修飾，從而使作品呈現出剛健質樸與細膩深婉相結合的風格。尤其是隋代的邊塞詩作，數量雖有三十餘首（任文京《論隋代的邊塞詩》，《文學遺產》二〇〇七年第六期），但風格迥異於前代。煬帝邊塞詩約十首，薛道衡約四首，楊素約二首，成就最大。就表現方式而言，前期邊塞題材多憑史書來虛寫，此期詩人多有征戰的經歷，故詩作情真意切，豪邁悲壯，完全突破了宮體苑囿，直接開啟了盛唐邊塞之聲。



【校】


 ②
 復：嘉慶本作“漫”，誤。

【注】


 [1]
 “隋煬帝”句：隋煬帝，楊廣（五八九—六一八），文帝次子，在位十四年。後主，陳後主（五五三—六〇四），名叔寶，宣帝子。在位八年，隋開皇九年（五八九）被隋軍生擒。煬帝頗有文才，作品現存四〇餘首，其中《喜春遊歌》二首、《春江花月夜》其二、《江都宮樂歌》等數首風格浮艷，與陳後主均爲宮體詩風的代表。


 [3]
 剝極將復：剝，《易》卦名，坤下艮上，表陰盛陽衰；復，《易》卦名，震下坤上，表陰極陽復。剝極將復謂盛極必反，否極泰來。此指隋煬帝邊塞之作預示著梁以來的艷情詩已達極至，詩道即將回歸正途。


 [4]
 楊素：楊素（？—六〇六），字處道，弘農華陰（今屬陝西）人。隋開國重臣，封越國公。今存詩六首。


 [5]
 射洪：陳子昂（六六一—七〇二），字伯玉，梓州射洪（今屬四川）人。今傳有《陳伯玉集》。


 [6]
 曲江：張九齡（六七三—七四〇），字子壽，韶州曲江（廣東韶關）人。著有《曲江集》。


 [7]
 勝、廣：陳勝、吳廣，秦末起義軍領袖，首倡推翻秦朝暴政。此喻楊廣、楊素爲革新齊梁詩風的發起者。


七十三

古今流傳名句，如“思君如流水”
 
[1]

 ，如“池塘生春草”
 
[2]

 ，如“澄江凈如練”
 
[3]

 ，如“紅藥當階翻”
 
[4]

 ，如“月映清淮流”
 
[5]

 ，如“芙蓉露下落”
 
[6]

 ，如“空梁落燕泥”
 
[7]

 ，情景俱佳，足資吟詠。然不如“南登霸陵岸，回首望長安”
 
[8]

 ，忠厚悱惻，得“遲遲我行”
 
[9]

 之意。


【箋】


《唐詩別裁集》評杜甫《奉贈韋左丞丈二十二韻》：抱負如此，終遭阻抑。然其去也，無怨懟之詞，有“遲遲我行”之意，可謂溫柔敦厚矣。（卷二，頁五六）

［明］陸時雍《詩鏡總論》：詩被於樂，聲之也。聲微而韻，悠然長逝者，聲之所不得留也。一擊而立盡者，瓦缶也。詩之饒韻者，其鉦磬乎？“相去日以遠，衣帶日以緩”，其韻古；“攜手上河梁，遊子暮何之”，其韻悠；“高臺多悲風，朝日照北林”，其韻亮；“晨風飄歧路，零雨被秋草”，其韻矯；“采菊東籬下，悠然見南山”，其韻幽；“皇心美陽澤，萬象咸光昭”，其韻韶；“扣枻新秋月，臨流別友生”，其韻清；“野曠沙岸凈，天高秋月明”，其韻冽；“天際識歸舟，雲中辨江樹”，其韻遠。凡情無奇而自佳，景不麗而自妙者，韻使之也。（《歷代詩話續編》下冊，頁一四〇六）

［清］王士禛《香祖筆記》：“亭皐木葉下，隴首秋雲飛”，“太液滄波起，長揚高樹秋”，皆柳文暢詩也。六朝名句，灼然在人耳目者，而某詩話謂吳興趙孟頫有句云云，置之齊梁，矯矯有氣，可謂眯目人道白黑，而《詩話類編》取之，亦不注作者名氏，閱之不覺捧腹。（卷五，頁九八）


【案】


此條綜論六朝詩風。從建安到隋代，詩歌發展的主導方向是追求詞語的典雅、句法的精致、語義的含蓄，形式美逐漸居於重要地位，政教內涵不再受到詩人的追捧，這種詩風的極致正是宮體詩。沈德潛認爲前人所重視的這種所謂名句固然具有寫景真切傳神、抒情自然悠遠的特點，但缺少政教的內涵，也就容易陷入片面追求形式的弊端。優秀詩作首先要能夠體現出儒家傳統的政教精神，因此沈氏更看重王粲“南登霸陵岸，回首望長安”這類反映現實的憂國憂民之作。




 [1]
 “思君”句：出自徐幹《室思詩》之三：“浮雲何洋洋，願因通我辭。飄颻不可寄，徙倚徒相思。人離皆復會，君獨無返期。自君之出矣，明鏡暗不治。思君如流水，何有窮已時。”（《先秦漢魏南北朝詩》魏詩卷三，頁三七七）


 [2]
 “池塘”句：出自謝靈運《登池上樓詩》：“潛虬媚幽姿，飛鴻響遠音。薄霄愧雲浮，棲川怍淵沈。進德智所拙，退耕力不任。狥禄反窮海，卧疴對空林。衾枕昧節候，褰開暫窺臨。傾耳聆波瀾，舉目眺嶇嶔。初景革緒風，新陽改故陰。池塘生春草，園柳變鳴禽。祁祁傷豳歌，萋萋感楚吟。索居易永久，離羣難處心。持操豈獨古，無悶徵在今。”（《先秦漢魏晉南北朝詩》宋詩卷二，頁一一六一）


 [3]
 “澄江”句：出自謝朓《晩登三山還望京邑詩》：“灞涘望長安，河陽視京縣。白日麗飛甍，參差皆可見。餘霞散成綺，澄江凈如練。喧鳥覆春洲，雜英滿芳甸。去矣方滯淫，懷哉罷歡宴。佳期悵何許，淚下如流霰。有情知望鄉，誰能鬒不變。”（《先秦漢魏晉南北朝詩》齊詩卷三，頁一四三〇—一四三一）


 [4]
 “紅藥”句：出自謝朓《直中書省詩》：“紫殿肅陰陰，彤庭赫弘敞。風動萬年枝，日華承露掌。玲瓏結綺錢，深沈映朱網。紅藥當階翻，蒼苔依砌上。兹言翔鳳池，鳴佩多清響。信美非吾室，中園思偃仰。朋情以鬱陶，春物方駘蕩。安得凌風翰，聊恣山泉賞。”（《先秦漢魏晉南北朝詩》齊詩卷三，頁一四三一）


 [5]
 “月映”句：出自何遜《與胡興安夜别詩》：“居人行轉軾，客子暫維舟。念此一筵笑，分為兩地愁。露濕寒塘草，月映清淮流。方抱新離恨，獨守故園秋。”（《先秦漢魏晉南北朝詩》梁詩卷九，頁一七〇三—一七〇四）


 [6]
 “芙蓉”句：出自蕭慤《秋思詩》：“清波收潦日，華林鳴籟初。芙蓉露下落，楊柳月中疎。燕幃緗綺被，趙帶流黄裾。相思阻音息，結夢感離居。”（《先秦漢魏晉南北朝詩》北齊詩卷二，頁二二七九）


 [7]
 “空梁”句：出自薛道衡《昔昔鹽》：“垂柳覆金堤，蘼蕪葉復齊。水溢芙蓉沼，花飛桃李蹊。採桑秦氏女，織錦竇家妻。關山别蕩子，風月守空閨。恒斂千金笑，長垂雙玉啼。盤龍隨鏡隱，彩鳳逐帷低。飛魂同夜鵲，倦寢憶晨雞。暗牖懸蛛網，空梁落燕泥。前年過代北，今歲往遼西。一去無消息，那能惜馬啼。”（《先秦漢魏晉南北朝詩》隋詩卷四，頁二六八一）


 [8]
 “南登”句：出自王粲《七哀詩三首》其一：“西京亂無象，豺虎方遘患。復棄中國去，委身適荆蠻。親戚對我悲，朋友相追攀。出門無所見，白骨蔽平原。路有飢婦人，抱子棄草間。顧聞號泣聲，揮涕獨不還。未知身死處，何能兩相完。驅馬棄之去，不忍聽此言。南登霸陵岸，廻首望長安。悟彼下泉人，喟然傷心肝。”（《先秦漢魏晉南北朝詩》魏詩卷二，頁三六五）


 [9]
 遲遲我行：語出《詩經·邶風·谷風》，詩見本書卷上第十九條注〔二〕。“行道遲遲，中心有違”，毛傳云：“遲遲，舒行貌。違，離也。”鄭箋云：“違，徘徊也。行於道路之人，至將離别，尚舒行，其心徘徊然，喻君子於已不能如也。”（《毛詩正義》卷二之二，頁三〇四）


七十四

唐顯慶、龍朔
 
[1]

 間，承陳、隋之遺，幾無五言古詩
 
[2]

 矣。陳伯玉
 
[3]

 力掃俳優
 
[4]

 ，仰追曩哲
 
[5]

 ，讀《感遇》等章，何啻黃初、正始
 
[6]

 間也？張曲江
 
[7]

 、李供奉
 
[8]

 繼起，風裁各異，原本阮公
 
[9]

 。唐體中能復古者，以三家為最。


【箋】


《唐詩別裁集·凡例》：五言古體，發源於西京，流衍於魏、晉，頹靡於梁、陳，至唐顯慶、龍朔間，不振極矣。陳伯玉力掃俳優，直追曩哲，讀《感遇》等章，何啻在黃初間也？張曲江、李供奉繼起，風裁各異，原本阮公。唐體中能復古者，以三家為最。

《唐詩別裁集》評張九齡：唐初五言古漸趨於律，風格未遒，陳正字起衰而詩品始正，張曲江繼續而詩品乃醇。（卷一，頁八）

《唐詩別裁集》評張九齡《感遇》：《感遇》詩，正字古奧，曲江蘊藉，本原同出嗣宗，而精神面目各別，所以千古。（卷一，頁八）

［金］元好問《論詩絕句》之八：沈宋橫馳翰墨場，風流初不廢齊梁。論功若準平吳例，合著黃金鑄子昂。（《元好問論詩三十首小箋》，頁六三）

［明］高棅《唐詩品彙·五言古敘目·正宗》：唐興，文章承陳、隋之弊，子昂始變雅正，夐然獨立，超邁時髦。初為《感遇詩》，王適見之曰：“是必為海内文宗。”噫！公之高才倜儻，樂交好施，學不為儒，務求真適，文不按古，佇興而成。觀其音響沖和，詞旨幽邃，渾渾然有平大之意，若公輸氏當巧而不用者也。故能掩王、盧之靡韻，抑沈、宋之新聲，繼往開來，中流砥柱。上遏貞觀之微波，下决開元之正派，嗚呼盛哉！ 詩至開元、天寳間，神秀聲律，粲然大備。李翰林天才縱逸，軼蕩人羣。上薄曹、劉，下凌沈、鮑。其樂府古調若使儲光羲、王昌齡失步，高適、岑參絶倒，况其下乎？朱子嘗謂：“太白詩如無法度，乃從容於法度之中，蓋聖於詩者。”其《古風》兩卷皆自陳子昂《感遇》中來，且太白去子昂未遠，其高懷慕尚也如此。今揭二公為正宗，共二百五十一首，分為四卷，使學者入門立志，取正於斯，庶無他岐之惑矣。（頁四七）

［明］李攀龍《選唐詩序》：唐無五言古詩，而有其古詩。陳子昂以其古詩爲古詩，弗取也。（《滄溟先生集》卷之十五，頁三七七）

［明］王世貞《藝苑卮言》卷四：陳正字陶洗六朝鉛華都盡，托寄大阮，微加斷裁，而天韻不及。律體時時入古，亦是矯枉之過。（《歷代詩話續編》中冊，頁一〇〇五）

［明］胡應麟《詩藪》：唐初五言古，殊少佳者。王、楊、沈、宋集中，一二僅存，皆非合作。無論漢、魏，遠卻齊、梁。此時古意垂燼，而律體驟開。諸子當強弩之末，鼎革之初，故自不得超也。子昂《感遇》，盡削浮靡，一振古雅，唐初自是傑作。蓋魏、晉之後，惟此尚有步兵餘韻。雖不得與宋、齊諸子並論，然不可概以唐人。近世故加貶抑，似非篤論。第自三十八章外，餘自是陳、隋格調，與《感遇》如出二手。（內編卷二，頁三六—三七）


【案】


沈德潛對初唐五古的評價較低，乃是沿襲明七子的詩學立場。齊梁以來，在沈約等人的倡導下，古詩格律化漸成潮流，五古由原來的自然聲律開始講究對仗、平仄、粘對，這種律化一方面爲近體詩的產生創造了條件，另一方面也改變了漢魏時期所確立的五古風貌。初唐時期的重要詩人如四傑、沈、宋的五古均沿襲齊梁以來的這種特征，在明七子、沈德潛這類復古派看來顯然不足稱道。不過沈德潛對陳子昂、張九齡和李白的五古頗爲推崇，這是其論詩異於明七子之處。陳子昂《感遇》三十八首、張九齡《感遇》十二首與李白《古風》五十九首均是連章組詩，體制風格與阮籍《咏懷》八十二首十分接近。三家都采用連章組詩的形式和比興寄托的方式，曲折隱晦地抒發了對政治的憂慮之情。這種表現方式完全不同於齊梁以來的詩學傳統，故受到沈德潛的推崇。




 [1]
 顯慶、龍朔：俱為唐高宗年號，顯慶爲公元六五六—六六一年，龍朔爲公元六六一—六六四年。


 [2]
 幾無五言五詩：沈德潛認爲陳子昂之前的初唐詩壇，其五古承六朝餘緒，不同於漢魏五古傳統。


 [3]
 陳伯玉：陳子昂（六六一—七〇二），字伯玉，梓州射洪（今屬四川）人。有《陳伯玉集》。


 [4]
 俳優：古代以樂舞諧戲為業的藝人，此指梁陳以來詩文講究對偶駢麗的徐陵、庾肩吾之類的宮體詩人。


 [5]
 曩哲：先哲。此指五古正宗蘇武、李陵、曹植、劉楨諸公。


 [6]
 黃初、正始：黃初爲三國魏文帝曹丕年號，二二〇—二二六。正始爲三國魏齊王芳年號，二四〇—二四八。


 [7]
 張曲江：見本書卷上第七十二條注〔五〕。


 [8]
 李供奉：李白（七〇一—七六二），字太白，隴西成紀（今屬四川）人。字太白，號青蓮居士。天寶初任翰林院供奉。有《李太白詩》三十卷。


 [9]
 阮公：阮籍（二一〇—二六三），字嗣宗，陳留尉氏（今屬河南）人。建安七子阮瑀之子，曾為步兵校尉，故有“阮步兵”之稱。明人輯有《阮嗣宗集》，近人黃節有《阮步兵詠懷詩注》。


七十五

蘇、李、《十九首》後，五言最勝，大率優柔善入，婉而多風。少陵才力標舉
 
[1]

 ，縱橫揮霍
 
[2]

 ，詩品又一變矣。要其感時傷亂，憂黎元
 
[3]

 ，希稷、卨
 
[4]

 ，生平抱負，悉流露於楮墨
 
[5]

 間，詩之變，情之正也。宜新寧高氏
 
[6]

 ，別為大家。


【注】


〔一〕才力標舉：才能高超。才力，才能，能力。標舉，高超，《宋書·謝靈運傳論》：“靈運之興會標舉，延年之體裁明密，竝方軌前秀，垂范後昆。”（卷六十七，頁二〇三）

〔二〕縱橫揮霍：奔放灑脫。

〔三〕憂黎元：牽掛百姓。杜甫《赴奉先縣咏懷五百字》：“窮年憂黎元，嘆息腸內熱。”

〔四〕希稷、卨：向往良臣。稷、卨即稷、契，唐、虞時代的賢臣。杜甫《客居》：“稷契易為力，犬戎何足吞。”

〔五〕楮墨：紙與墨，借指詩文。

〔六〕新寧高氏，別為大家：新寧，今福建長樂；高氏，明代高棅。其《唐詩品彙》五古列杜甫為大家。


【箋】


《唐詩別裁集·凡例》：蘇、李、《十九首》以後，五言所貴，大率優柔善入，婉而多風。少陵材力標舉，篇幅恢張，縱橫揮霍，詩品又一變矣。要其為國愛君，感時傷亂，憂黎元，希稷、卨，生平種種抱負，無不流露於楮墨中，詩之變，情之正者也。新寧高氏列為大家，具有特識。

《唐詩別裁集》評杜甫《自京赴奉先縣詠懷五百字》：首敘抱負，次述道途所經，末述到家情事。身際困窮，心憂天下，自是希稷、契人語。（《唐詩別裁集》卷二，頁六一）

《唐詩別裁集》評杜甫《新婚別》：“君今往死地”以下，層層轉換，發乎情，止乎禮義，得《國風》之旨矣。（卷二，頁六九）

《唐詩別裁集》評杜甫《無家別》：上章以忠結，此章以孝結，想見老杜胸次。（卷二，頁七〇）

［唐］元稹《唐故工部員外郎杜君墓系銘並序》：唐興，官學大振，歷世之文，能者互出。而又沈、宋之流，研練精切，穩順聲勢，謂之為律詩。由是而後，文變之體極焉。然而莫不好古者遺近，務華者去實；效齊、梁則不逮於魏、晉，工樂府則力屈於五言；律切則骨格不存，閑暇則纖穠莫備。至于子美，蓋所謂上薄《風》、《雅》，下該沈、宋，言奪蘇、李，氣吞曹、劉，掩顔、謝之孤高，雜徐、庾之流麗，盡得古今之體勢，而兼文人之所獨專矣。（《杜詩詳注》卷二十五附，頁八九五）


【案】


五古本無嚴格的聲律，受近體詩的影響，初唐四傑、王、孟、元、白等唐代詩人有意在古體中使用律句和對偶，使古體呈現出律化的傾向。杜甫則嚴格區分律詩與古體的界限，五古中盡量用散句、拗句，力避入律和對偶。這兩種風格與漢魏五古均有不同，所以明七子一直不承認唐代五古的經典地位。就題材而言，傳統五古以抒情爲主，注重寄興深遠。而杜甫則重視紀敘時事、陳述政見。沈德潛《唐詩別裁集》入選杜甫五古多達五十三首，高居唐人之首，正是緣於杜甫五古雖然不合乎漢魏五古的傳統風格，但情感內容與儒家傳統的詩教理論多有契合。




 [1]
 才力標舉：才能高超。才力，才能，能力。標舉，高超，《宋書·謝靈運傳論》：“靈運之興會標舉，延年之體裁明密，竝方軌前秀，垂范後昆。”(卷六十七，頁二〇三)


 [2]
 縱橫揮霍：奔放灑脫。


 [3]
 憂黎元：牽掛百姓。杜甫《赴奉先縣咏懷五百字》：“窮年憂黎元，嘆息腸內熱。”


 [4]
 希稷、卨：向往良臣。稷、卨即稷、契，唐、虞時代的賢臣。杜甫《客居》：“稷契易為力，犬戎何足吞。”


 [5]
 楮墨：紙與墨，借指詩文。


 [6]
 新寧高氏，別為大家：新寧，今福建長樂；高氏，明代高棅。其《唐詩品彙》五古列杜甫為大家。


七十六

五言長篇
 
[1]

 ，固須節次分明，一氣連屬。然有意本連屬，而轉似不相連屬者，敍事未了，忽然頓斷，插入旁議，忽然聯續，轉接無象，莫測端倪，此運《左》、《史》法
 
[2]

 於韻語中，不以常格拘也。千古以來，且讓少陵獨步。


【箋】


《唐詩別裁集》評杜甫：少陵五言長篇，意本連屬，而學問博，力量大，轉接無痕，莫測端倪，轉似不連屬者，千古以來，讓渠獨步。（卷二，頁五五）

《唐詩別裁集》評《北征》：漢、魏以來，未有此體，少陵特爲開出，是詩家第一篇大文。公之忠愛謀略，亦於此見。（卷二，頁六四—六五）

［明］李東陽《懷麓堂詩話》：長篇中須有節奏，有操有縱，有正有變；若平鋪穩布，雖多無益。唐詩類有委曲可喜之處，惟杜子美頓挫起伏，變化不測，可駭可愕，蓋其音響與格律正相稱；回視諸作，皆在下風。然學者不先得唐調，未可遽爲杜學也。（《懷麓堂詩話校釋》，頁六〇）

［明］鍾惺評杜甫《自京赴奉先縣詠懷五百字》：讀少陵《奉先詠懷》、《北征》等篇，知五言古長篇不易作。又云：當於潦倒淋漓、忽正忽反、若整若亂、時斷時顧處得其篇法之妙。（《唐詩歸》卷之十九，頁五九）

［清］王夫之《夕堂永日緒論內編》：一詩止於一時一事，自《十九首》至陶、謝皆然。“夔府孤城落日斜”，繼以“月映荻花”，亦自日斜至月出詩乃成耳。若杜陵長篇，有歷數月日事者，合爲一章。《大雅》有此體。後唯《焦仲卿》、《木蘭》二詩爲然。要以從旁追敍，非言情之章也。爲歌行則合，五言固不宜爾。（《薑齋詩話箋注》卷二，頁五七）


【案】


杜甫《自京赴奉先縣咏懷五百字》、《北征》、“三吏”、“三別”等長篇五古明顯受到史傳文學的影響，敘事注重條理和細節，人物對話逼真，間或插入作者議論，均爲實錄敘事的傑作。就表現手法和藝術風格而言，這類詩並不符合形象性、含蓄性、抒情性等詩學傳統，故明七子、王夫之等對此頗有微詞。不過就思想內容而言，這類詩卻符合儒家詩論的現實主義傳統，故受沈氏推崇。




 [1]
 五言長篇：長篇五言古詩，如杜甫《北征》、《自京赴奉先詠懷五百字》等。


 [2]
 《左》、《史》法：《左傳》和《史記》的敘事之法。


七十七

少陵《新婚別》云：“嫁女與征夫，不如棄路傍。”近於怨矣。而“君今往死地”以下，層層轉換，勉以努力戎行
 
[1]

 ，發乎情、止乎禮義也
 
[2]

 。《羌村》首章，與《綢繆》
 
[3]

 詩“今夕何夕，見此良人”、“見此粲者”，《東山》
 
[4]

 詩“有敦瓜苦，烝在栗薪”，同一神理。


【箋】


《唐詩別裁集》評杜甫《新婚別》：與《東山》“零雨”之詩並讀，時之盛衰可知矣。文中子欲刪漢以後續經，此種詩何不可續？（卷二，頁六九）


【案】


杜甫優秀五古多作於安史之亂時期，與《詩經》中變風、變雅的產生背景相似，這是一個“王道衰，禮義廢，政教失，國異政，家殊俗”的衰世，故詩人反覆書寫民生艱難與人生悲苦。沈德潛還認爲杜甫表現怨憤不滿之情時是有所節制的，符合“發乎情，止乎禮義”的傳統，顯然是爲了推尊杜詩而特意比附《詩經》。杜甫有感於大道沉淪和社會動蕩，多有直擊現實、直抒胸臆之作，“茍能制侵陵，豈在多殺傷”、“嫁女與征夫，不如棄路傍”、“朱門酒肉臭，路有凍死骨”、“何鄉為樂土，安敢尚盤桓”，均是諷諫世事的激切之語。




 [1]
 戎行：軍旅之事。杜甫《新婚別》云：“勿為新婚念，努力事戎行。”


 [2]
 發乎情、止乎禮義：《毛詩大序》曰：“故變風發乎情，止乎禮義。發乎情，民之性也；止乎禮義，先王之澤也。”（《毛詩正義》卷一之一，頁二七二）


 [3]
 《綢繆》：爲《詩經·唐風·綢繆》：“綢繆束薪，三星在天。今夕何夕，見此良人。子兮子兮，如此良人何？ 綢繆束芻，三星在隅。今夕何夕，見此邂逅。子兮子兮，如此邂逅何？ 綢繆束楚，三星在户。今夕何夕，見此粲者。子兮子兮，如此粲者何？”《毛詩序》云：“《綢繆》，刺晉亂也。國亂則婚姻不得其時焉。”（《毛詩正義》卷六之二，頁三六四）


 [4]
 《東山》：《東山》見本書卷上第二十五條注〔三〕。“有敦瓜苦，烝在栗薪”，毛傳：“敦，猶專專也。烝，衆也。言我心苦事又苦也。”鄭箋：“此又言婦人思其君子之居處，專專如瓜之繫綴焉。瓜之辨有苦者，以喻其心苦也。烝塵栗析也，言君子又久見使析薪於事尤苦也。古者聲栗裂同也。”（《毛詩正義》卷八之二，頁三九六）


七十八

陶詩胸次浩然
 
[1]

 ，其中有一段淵深樸茂
 
[2]

 不可到處。唐人祖述者，王右丞
 
[3]

 有其清腴
 
[4]

 ，孟山人
 
[5]

 有其閒遠
 
[6]

 ，儲太祝
 
[7]

 有其朴實，韋左司
 
[8]

 有其沖和
 
[9]

 ，柳儀曹
 
[10]

 有其峻潔
 
[11]

 ，皆學焉而得其性之所近。


【箋】


《唐詩別裁集·凡例》：過江以後，淵明詩胸次浩然，天真絕俗，當於語言意象外求之。唐人祖述者，王右丞得其清腴，孟山人得其閒遠，儲太祝得其真朴，韋蘇州得其沖和，柳柳州得其峻潔，氣體風神，翛然埃壒之外。

《古詩源》評陶淵明：清遠閑放，是其本色。而其中自有一段淵深樸茂，不可幾及處。唐人王、儲、韋、柳諸公，學焉而得其性之所近。（卷八，頁一八二—一八三）

［宋］蘇軾《評韓柳詩》：柳子厚詩在陶淵明下，韋蘇州上；退之豪放奇險則過之，而溫麗靖深不及也。所貴乎枯澹者，謂其外枯而中膏，似澹而實美，淵明、子厚之流是也。若中邊皆枯澹，亦何足道。（《東坡題跋》卷二，頁一八六）

［明］許學夷《詩源辯體》：靖節詩真率自然，傾倒所有，晉、宋以還，初不知尚；雖靖節亦不過寫其所欲言，亦非有意勝人耳。至唐王摩詰、元次山、韋應物、柳子厚、白樂天，宋蘇子瞻諸公，並宗尚之，後人始多得其旨趣矣。（卷六，頁一〇一）

［明］鍾惺評陶淵明《丙辰歲八月中於下潠田舍穫》：儲光羲、王維田家詩情事真樸，從陶公田園等詩中出；《偶然作》意言高遠，從《飲酒》諸詩中出。古人雖無擬議，然性習所近，淵源不遠。（《古詩歸》卷九，頁四五三—四五四）

［明］鍾惺評儲光羲《同王十三維偶然作》：鍾惺總評：寄興入想，皆高一層，厚一層，遠一層，田家諸詩皆然。有此心手，方許擬陶，方許作王、孟，莫爲淺薄一路人便門。（《唐詩歸》卷七，頁六〇九） 鍾惺評第五首：此首較前數首覺氣平，其極厚、極細、極和，乃從平出，此儲詩之妙。亦須平氣讀之。（《唐詩歸》卷七，頁六一〇）

又評王昌齡：人知王、孟出于陶，不知細讀儲光羲及王昌齡詩，深厚處益見陶詩淵源脈絡。善學陶者寧從二公入，莫從王、孟入。（《唐詩歸》卷十一，頁六四九）

又評韋應物：韋蘇州等詩，胸中腕中，皆先有一段真至深永之趣，落筆自然清妙，非專以淺澹擬陶者。世人誤認陶詩作淺澹，所以不知韋詩也。（《唐詩歸》卷二十六，頁一四七）

又評柳宗元《南澗中題》：非不似陶，只覺音調外，不見一段寬然有餘處。（《唐詩歸》卷二十九，頁一八三）

［清］葉燮《原詩》：陶潛胸次浩然，吐棄人間一切，故其詩俱不從人間得。詩家之方外，別有三昧也。遊方以內者，不可學；學之猶章甫而適越也。唐人學之者，如儲光羲、如韋應物。韋既不如陶；儲雖在韋前，又不如韋。總之，俱不能有陶之胸次故也。（外篇下，頁六三）

［清］賀貽孫《詩筏》：唐人詩近陶者，如儲、王、孟、韋、柳諸人，其雅懿之度，樸茂之色，閑遠之神，澹宕之氣，雋永之味，各有一二，皆足以名家，獨其一段真率處，終不及陶。陶詩中雅懿、樸茂、閑遠、澹宕、雋永，種種妙境，皆從真率中流出，所謂“稱心而言，人亦易足”也。真率處不能學，亦不可學，當獨以品勝耳。（《清詩話續編》上冊，頁一五八）


【案】


陶淵明在唐代頗受歡迎，僅是歌咏陶淵明及其事跡的唐代詩人就有王績、王昌齡、王維、孟浩然等近四十家。唐人學陶，不衹是字句的因襲，更重要的是結合個人的性情借鑒陶詩的格調和意境。王維《桃源行》是現存較早的明確學陶之作，《送六舅歸陸渾》“條桑臘月下，種杏春風前。酌醴賦歸去，共知陶令賢”和《偶然作六首》之四均是頌美陶氏之作。除了對陶詩明顯的語句借鑒，如《贈裴十迪》“風景日夕佳”，王維受陶氏影響的主要表現是創作了大量的山水田園詩，風神恬淡，寄興高遠。不過王維作品缺少陶詩的剛毅之氣，具有更多的畫意和牧歌情調，如“多雨紅榴折，新秋綠竽肥”、“開畦分水白，間柳發紅桃”，色彩對比鮮明，詞采較爲豐腴。

孟浩然曾言：“嘗讀《高士傳》，最喜陶徵君。日躭田園趣，自謂羲皇人。”（《仲夏歸漢南園寄京邑耆舊》）對陶淵明十分傾慕。孟浩然也有隱居的經歷，在求仕不遂的情況下多以田園生活自慰，《過故人莊》、《才樵作》等作，充滿了對鄉村閑適生活的向往之情。

儲光羲是以學陶而著稱的盛唐詩人，《田家即事》、《田家雜興》均是學陶的名作。儲氏學陶不同於王維，王維對山水田園風光的描繪在平淡閑遠中透露出很高的藝術技巧，講究對句和修辭。儲氏則用簡潔的語言來表現對鄉村田園生活的沖動喜愛之情，風格和性情均樸實無華。

蘇軾《書黃子思詩集後》言：“李、杜之後，詩人繼作，雖間有遠韻，而才不逮意。獨韋應物、柳宗元發纖穠於簡古，寄至味於澹泊，非餘子所及也。”（《蘇東坡全集》後集卷九，頁五五九）此後論詩者多以陶韋、韋柳並稱。韋氏山水田園詩一反描繪農村生活恬淡之俗套，浸透著對農夫辛勞的同情，如鍾惺所言：“胸中腕中，皆先有一段真至深永之趣，落筆自然清妙，非專以淺淡擬陶者。”

柳宗元山水詩多寫於貶謫之後，寄寓柳氏身世之悲和憂民之心，故後人評柳多言得騷人遺意，如元好問《論詩絕句》言：“謝客風容映古今，發源誰似柳州深？朱絃一拂遺音在，卻是當年寂寞心。”（《元好問論詩三十首小箋》，頁七二）柳氏雖不刻意學陶，與韋應物相較，蕭散閑澹或不及，沉鬰刻峭並不遜色，故沈德潛言得陶詩之峻潔。




 [1]
 胸次浩然：胸懷正大壯闊。《孟子·公孫丑上》：“我知言，我善養吾浩然之氣。”（《孟子注疏》卷三上，頁二六八五）


 [2]
 淵深樸茂：深邃渾樸。明胡應麟《詩藪》：“優柔敦厚，周也；樸茂雄深，漢也。”（內編卷一，頁一）


 [3]
 王右丞：王維（七〇一—七六一），字摩詰，浦州（今山西永濟）人。官至尚書右丞，故世稱王右丞。


 [4]
 清腴：清雅美好，滋味豐厚。


 [5]
 孟山人：孟浩然（六八九—七四〇），字浩然，襄州襄陽（今屬湖北）人。布衣終身，故又稱山人。


 [6]
 閑遠：安閑清高。


 [7]
 儲太祝：儲光羲（七〇六？—七六二？），潤州延陵（今江蘇丹陽）人。曾出任太祝，故有此稱。


 [8]
 韋左司：韋應物（七三七？—七九一？），京兆萬年（今陜西西安）人。貞元三年（七八七）入朝為左司郎中，四年出為蘇州刺史，故世稱韋蘇州、韋左司。


 [9]
 沖和：淡泊平和。


 [10]
 柳儀曹：柳宗元（七七三—八一九），字子厚，河東（今山西永濟）人。曾任柳州刺史，故世稱柳柳州。儀曹原掌禮樂制度，唐以後爲禮部郎官之習稱，柳宗元曾任禮部員外郎，故稱。


 [11]
 峻潔：剛勁凝練。


七十九

才大者聲色不動
 
[1]

 ，指顧自如
 
[2]

 。太白五言妙於神行
 
[3]

 ，昌黎
 
[4]

 不無蹶張
 
[5]

 矣。取其意規於正，雅道未澌
 
[6]

 。


【箋】


《唐詩別裁集》評韓愈：善使才者，當留其不盡。昌黎詩不免好盡，要之意歸於正，規模宏闊，骨格整頓，原本《雅》、《頌》，而不規規於風人也。品為大家，誰曰不宜！（卷四，頁一一七）

［宋］陳師道《後山詩話》：退之以文爲詩，子瞻以詩爲詞，如教坊雷大使之舞，雖極天下之工，要非本色。（《歷代詩話》上冊，頁三〇九）

［宋］張戒《歲寒堂詩話》：韓退之詩，愛憎相半。愛者以爲雖杜子美亦不及，不愛者以爲退之于詩本無所得，自陳無己輩皆有此論。然二家之論俱過矣。以爲子美亦不及者固非，以爲退之于詩本無所得者，談何容易耶？退之詩，大抵才氣有餘，故能擒能縱，顛倒崛奇，無施不可。放之則如長江大河，瀾翻洶湧，滾滾不窮；收之則藏形匿影，乍出乍沒，姿態橫生，變怪百出，可喜可愕，可畏可服也。蘇黃門子由有云：“唐人詩當推韓、杜，韓詩豪，杜詩雄，然杜之雄亦可以兼韓之豪也。”此論得之。詩文字畫，大抵從胸臆中出，子美篤於忠義，深於經術，故其詩雄而正。李太白喜任俠，喜神仙，故其詩豪而逸。退之文章侍從，故其詩文有廊廟氣。退之詩正可與太白爲敵，然二豪不並立，當屈退之第三。（《歷代詩話續編》上冊，頁四五八—四五九）

［宋］胡仔《苕溪漁隱叢話·李謫仙》：荊公云：“詩人各有所得，‘清水出芙蓉，天然去雕飾’，此李白所得也。‘或看翡翠蘭苕上，未掣鯨魚碧海中’，此老杜之所得也。‘橫空盤硬語，妥貼力排奡’，此韓愈之所得也。”（前集卷第五，頁三〇）


【案】


韓愈才學廣博，作詩喜用典、押險韻、用奇語，故風格粗豪，意境險怪，與盛唐以來盛行的興象高遠迥然不同。從《唐詩別裁集》入選韓愈五古來看，《縣齋讀書》、《岳陽樓別竇司直》、《瀧吏》作於陽山和潮州被貶之時，詩人上疏爲民減賦、排佛尊儒而被貶，憤激之情溢於言表；《送石處士赴河陽幕》反對藩鎮割據；《齪齪》、《薦士》、《駑驥》慨嘆良士報國無門，在位者素餐尸位。這些作品的格調和神韻與盛唐傳統雖不一致，但關注國計民生和現實弊端，就宗旨而言符合儒家詩教傳統，故沈氏予以接納。




 [1]
 聲色不動：態度從容，不受外物左右。


 [2]
 指顧自如：指點顧盼，自由自在。


 [3]
 神行：神遊，自由遊走。《列子·黃帝》：“乘空如履實，寢虛若處牀，雲霧不硋其視，雷霆不亂其聽，美惡不滑其心，山谷不躓其步，神行而已。”（《列子注》卷二，頁一三—一四）


 [4]
 昌黎：韓愈（七六八—八二五），字退之，河陽（今河南孟縣）人。郡望昌黎，故世稱韓昌黎。累官至吏部侍郎，謚文，世稱韓吏部或韓文公。《舊唐書》卷一六、《新唐書》卷一七六本傳。有《韓昌黎集》。


 [5]
 蹶張：以手足支撐物體，引申為勉力支拄。


 [6]
 雅道未澌：風雅傳統沒有消失。


八十

孟東野
 
[1]

 詩，亦從《風》、《騷》中出，特意象孤峻
 
[2]

 ，元氣
 
[3]

 不無斵削耳。以郊、島竝稱
 
[4]

 ，銖兩未敵
 
[5]

 也。元遺山云：“東野窮
 
⑥

 愁死不休，高天厚地一詩囚。江山萬古潮陽筆，合在元龍百尺樓。”
 
[7]

 揚韓抑孟，毋乃太過？
 
⑧

 韓、孟聯句體
 
[9]

 ，可偶一為之，連篇累牘
 
[10]

 ，有傷詩品。


【箋】


《唐詩別裁集》評孟郊：東坡目爲“郊寒島瘦”，島瘦固然，郊之寒過求高深，鄰於刻削，其實從真性情流出，未可與島竝論也。而元遺山云：“東野窮愁死不休，高天厚地一詩囚。”毋乃太過乎？（卷四，頁一三四）

［宋］歐陽修《六一詩話》：孟郊、賈島皆以詩窮至死，而平生尤自喜爲窮苦之句。孟有《移居》詩云：“借車載家具，家具少於車。”乃是都無一物耳。又《謝人惠炭》云：“暖得曲身成直身。”人謂非其身備嘗之不能道此句也。賈云：“鬢邊雖有絲，不堪織寒衣。”就令織得，能得幾何？又其《朝饑》詩云：“坐聞西牀琴，凍折兩三弦。”人謂其不止忍饑而已，其寒亦何可忍也。（《歷代詩話》上冊，頁二六六—二六七）

［明］王世貞《藝苑卮言》卷一：“和韻聯句，皆易為詩害而無大益，偶一為之可也。然和韻在於押字渾成，聯句在於才力均敵，聲華情實中不露本等面目，乃爲貴耳。”（《歷代詩話續編》中冊，頁九六二）


【案】


此論孟郊五古。孟郊、賈島皆與韓愈友善，爲中唐苦吟詩派代表。孟郊擅長古體，賈島擅長近體。就古體而言，孟郊多表現自己窮困的生活和不幸的遭遇，真切感人，故沈德潛言“從《風》、《騷》中出”。賈島更注重藝術的精致，注重奇妙的構思與精美的字句，思想內容上遜於孟郊，如司空圖《與李生論詩書》所言：“賈閬仙誠有警句，視其全篇，意思殊餒，大抵附於蹇澀，方可致才，亦爲體之不備也，矧其下者哉！”（《司空表聖文集箋校》卷二，頁一九三）

以上自第四十八條至八十條論五言古詩的發展。五古爲後世常用詩體之一，本無嚴格的聲律，從初唐四傑到元、白入律古風和杜甫、韓愈刻意打破律化，均不同于漢魏古詩的自然音律之美，從而呈現出與漢魏五古迥異的風格特點，這就導致明清詩論家在五古師法對象上産生了巨大的爭議。明七子一直不承認唐代五古的經典地位，何景明《海叟集序》說：“蓋詩雖盛稱於唐，其好古者自陳子昂後，莫若李、杜二家。然二家歌行近體，誠有可法；而古作尚有離去者，猶未盡可法之也。故景明學歌行、近體有取於二家，旁及唐初、盛唐諸人；而古作必從漢魏求之。”（《何大復集》卷三十四，頁五九五）這種觀點發展到李攀龍，遂有《唐詩選序》“唐無五言古詩，而有其古詩。陳子昂以其古詩爲古詩，弗取也”的極端論述。沈德潛評價歷代五古，漢魏立場和七子派十分相似，不同主要表現在對陶淵明、初唐四傑、杜甫、白居易、韋應物和韓愈等人的地位認定上。

沈德潛論五古其實是建立三個系統：一是立足於漢魏傳統，以蘇、李、《古詩十九首》以及曹植、阮籍、左思爲典範，其特點是寓意深遠、托詞溫厚。二是陶淵明所代表的清遠閑放一派，其特點是平淡處見警策，樸素中見綺麗。唐代王維、孟浩然、韋應物均是繼承陶氏而來，沈德潛對這一派相當重視。陶淵明在《古詩源》中選詩最多，韋應物在《唐詩別裁集》中五古入選四十四首，多於李白，僅次於杜甫。三是杜甫、韓愈所代表的創新派，其特點是篇幅恢張、縱橫揮霍。就師法對象而言，較七子派更爲寬廣，這正是明清格調派的不同所在。



【校】


 ⑥
 窮：嘯園本作“鄭”，誤。


 ⑧
 一九七八年清詩話本以下另做一條。

【注】


 [1]
 孟東野：孟郊（七五一—八一四），字東野，湖州武康（今浙江德清）人，郡望平昌。今傳《孟東野詩集》十卷。


 [2]
 孤峻：孤岸嚴正。


 [3]
 元氣：人之精神，精氣。


 [4]
 郊島竝稱：孟郊和賈島竝稱。宋蘇軾《祭柳子玉文》：“元輕白俗，郊寒島瘦。嘹然一吟，衆作卑陋。”（《蘇東坡全集》前集卷三十五，頁四一二—四一三）


 [5]
 銖兩未敵：兩者輕重難以匹敵。銖、兩俱為古代衡制的重量單位，二十四銖為一兩。


 [7]
 “元遺山”句：元好問（一一九〇—一二五七），字裕之，號遺山，金代秀容（今山西忻縣）人，有《元遺山先生集》。詩見《論詩絕句三十首》。


 [9]
 韓、孟聯句體：聯句體爲詩體之一，由兩人或多人各成一句或幾句，合而成篇。舊傳始於漢武帝與諸臣合作的《柏梁詩》。劉勰《文心雕龍·明詩》云：“回文所興，則道原為始；聯句共韻，則柏梁餘制。”（《文心雕龍注》卷二，頁六八）韓愈和孟郊詩風相近，且多聯句之作，後人論詩，常韓、孟竝舉。


 [10]
 連篇累牘：篇幅多。《隋書·李鄂傳》：“連篇累牘，不出月露之形；積案盈箱，唯是風雲之狀。”（卷六十六，頁一八五）


八十一

《大風》
 
[1]

 、《柏梁》
 
[2]

 ，七言權輿也。自時厥後，如魏文
 
[3]

 《燕歌行》、陳琳《飲馬長城窟》、鮑照《行路難》，皆稱傑搆。唐人起而不相沿襲，變態備焉。學七言古詩者，當以唐代為楷式。
 
④

 班史《東方朔傳》云：“八言、七言上下。”
 
[5]

 然東方詩不傳，而八言體，後人亦無繼之者。


【箋】


《唐詩別裁集·凡例》：《大風》、《柏梁》，七言權輿也。自時厥後，魏、宋之間，時多傑作，唐人出而變態極焉。初唐風調可歌，氣格未上。至王、李、高、岑四家，馳騁有餘，安詳合度，為一體。李供奉鞭撻海岳，驅走風霆，非人力可及，為一體。杜工部沉雄激壯，奔放險幻，如萬寶雜陳，千軍競逐，天地渾奧之氣，至此盡泄，為一體。錢、劉以降，漸趨薄弱，韓文公拔出於貞元、元和間，踔厲風發，又別為一體。七言楷式，稱大備云。

［明］胡應麟《詩藪》：唐七言歌行，垂拱四子，詞極藻豔，然未脫梁、陳也。張、李、沈、宋，稍汰浮華，漸趨平實，唐體肇矣，然而未暢也。高、岑、王、李，音節鮮明，情致委折，濃纖修短，得衷合度，暢乎，然而未大也。太白、少陵，大而化矣，能事畢矣。降而錢、劉，神情未遠，氣骨頓衰。元相白傅，起而振之，敷演有餘，步驟不足。昌黎而下，門戶競開，盧仝之拙朴，馬異之庸猥，李賀之幽奇，劉叉之狂譎，雖淺深高下，材局懸殊，要皆曲徑旁蹊，無取大雅。張籍、王建，稍爲真澹，體益卑卑。庭筠之流，更事綺繪，漸入詩餘，古意盡矣。（內篇卷三，頁五〇）

［清］趙翼《陔餘叢考》：世罕有八言詩，《漢書·東方朔傳》：“朔有八言、七言上下。”晉灼曰：“八言、七言詩各有上下篇也。”然今已不傳。《毛詩》中惟“我不敢效我友自逸”一句，顧寧人以“胡瞻爾庭有懸貆兮”爲八言。然兮字尚是語助，非詩中字也。此外亦不經見。《舊唐書》盧羣在吳少誠席上作歌諷之曰：“祥瑞不在鳳凰麒麟，太平須得邊將忠臣。但得百僚師長肝膽，不用三軍羅綺金銀。”此則通首八言。他如李長吉“酒不到劉伶墳上土”，宋人李端叔《題王循書院壁》有云：“不愛爾井泉百尺深，不愛爾庭樹千丈陰”，元人戴帥初《題范文正公黃素小楷》詩“有耳不聽下里巴人，有手不寫劇秦美新”，皆不過一二句，而通首仍七言。（卷二十三，頁四五四）


【案】


七古是一種成熟較晚的詩體，沈德潛以《大風》、《柏梁》作爲最早的七古作品，實爲明清人習論。今人一般把曹丕《燕歌行》視爲嚴格意義上的七言古詩的開創之作，蕭滌非說：“按前此歌詩，無全篇七言者。《大風》、《垓下》，並帶兮字，《安世》、《鐃歌》，只間有一二，惟《郊祀歌》大衍七言，有連用至十餘句者，但亦非全作。……《柏梁台詩》雖屬通體七言，然系聯句，不出一人之手，其真僞復成問題。他如李尤《九曲歌》只存‘年歲晚暮時已斜，安得力士翻日車’二句，是否全篇，亦不得而知。至若張衡《四愁》，雖具體而微，然首句尚用‘兮’字，究仍不脫楚調。是故傳世七言、不用兮字、且出於一人手筆者，實以曹丕《燕歌行》二首爲嚆矢！蕭子顯《南齊書·文學傳論》云：‘魏文之麗篆，七言之作，非此誰先？’”（《漢魏六朝樂府文學史》，頁一三四—一三五）曹丕之後，七言創作逐漸興盛，梁徐陵《玉台新詠》共十卷，第九卷除部分四言詩、六言詩和不含七言的雜言詩外，其餘都是七言詩，達七十四首之多。七古在唐代十分興盛，成爲當時詩人運用最廣泛的詩體之一。其成就也最大，因此沈德潛把唐人七古視爲師法的正宗。



【校】


 ④
 一九七八年清詩話本以下另做一條。

【注】


 [1]
 《大風》：劉邦《大風歌》：“大風起兮雲飛揚，威加海內兮歸故鄉，安得猛士兮守四方。”（《先秦漢魏晉南北朝詩》漢詩卷一，頁八七）


 [2]
 《柏梁》：指漢武帝與諸臣所作《柏梁詩》：“日月星辰和四時（帝），驂駕駟馬從梁來（梁王）。郡國士馬羽林材（大司馬），總領天下誠難治（丞相）。和撫四夷不易哉（大將軍），刀筆之吏臣執之（御史大夫）。撞鐘伐鼓聲中詩（太常），宗室廣大日益滋（宗正）。周衞交戟禁不時（衛尉），總領從官柏梁臺（光祿勛）。平理請讞決嫌疑（廷尉），脩飾輿馬待駕來（太僕）。郡國吏功差次之（大鴻臚），乘輿御物主治之（少府）。陳粟萬石揚以箕（大司農），徼道宫下隨討治（執金吾）。三輔盜賊天下危（左馮翊），盜阻南山爲民災（右扶風）。外家公主不可治（京兆尹），椒房率更領其材（詹事）。蠻夷朝賀常會期（典屬國），柱枅欂櫨相枝持（大匠）。枇杷橘栗桃李梅（太官令），走狗逐兔張罘罳（上林令）。齧妃女脣甘如飴（郭舍人），迫窘詰屈幾窮哉（東方朔）。”（《先秦漢魏晉南北朝詩》漢詩卷一，頁九七）


 [3]
 魏文：魏文帝曹丕（一八七—二二六），字子桓，沛國譙（今安徽亳縣）人，曹操第二子。明張溥輯有《魏文帝集》。


 [5]
 “班史”句：班固《漢書·東方朔傳》曰朔有“八言、七言上下”，顏師古注曰：“晉灼曰：八言、七言詩各有上、下篇。”今不傳。（卷六十五，頁二六六）


八十二

文以養氣為歸
 
[1]

 ，詩亦如之。七言古或雜以兩言、三言、四言、五六言，皆七言之短句也。或雜以八九言、十餘言，皆伸以長句，而故欲振蕩其勢，迴旋其姿也。其間忽疾忽徐，忽翕忽張
 
[2]

 ，忽渟瀠
 
[3]

 ，忽轉掣，乍陰乍陽，屢遷光景，莫不有浩氣鼓盪其機
 
[4]

 ，如吹萬之不窮
 
[5]

 ，如江河之滔漭而奔放，斯長篇之能事極矣。四語一轉，蟬聯
 
[6]

 而下，特初唐人一法，所謂“王楊盧駱當時體”
 
[7]

 也。


【箋】


《唐詩別裁集》評劉希夷《公子行》：隊仗工麗，上下蟬聯，此初唐七古體，少陵所云“劣於漢魏近風騷”也。明代何景明謂此得風人之正，而以少陵之沉雄頓挫爲變體，因作《明月篇》以擬之。王漁洋《論詩絕句》云：“接跡風人《明月篇》，何郎妙悟本從天。王楊盧駱當時體，莫逐刀圭誤後賢。”得此論而初盛之詩品乃定。（卷五，頁一五二）

《唐詩別裁集》評張說《鄴都引》：聲調漸響，去王、楊、盧、駱體遠矣。（卷五，頁一五七）

《唐詩別裁集》評張若虛《春江花月夜》：前半見人有變易，月明常在，江月不必待人，惟江流與月同無盡也。後半寫思婦悵望之情，曲折三致。題中五字安放自然，猶是王、楊、盧、駱之體。（卷五，頁一五九）

［元］楊載《詩法家數》：七言古詩，要鋪敘，要有開合，有風度，要迢遞險怪，雄俊鏗鏘，忌庸俗軟腐。須是波瀾開合，如江海之波，一波未平，一波復起。又如兵家之陣，方以爲正，又復爲奇，方以爲奇，忽復是正。出入變化，不可紀極。備此法者，惟李、杜也。（《歷代詩話》下冊，頁七三一—七三二）

［明］王世貞《藝苑卮言》卷一：七言歌行，靡非樂府，然至唐始暢。其發也，如千鈞之弩，一舉透革。縱之則文漪落霞，舒卷絢爛。一入促節，則淒風急雨，窈冥變幻。轉折頓挫，如天驥下阪，明珠走盤。收之則如橐聲一擊，萬騎忽斂，寂然無聲。（《歷代詩話續編》中冊，頁九六〇）


【案】


七言古詩是初盛唐詩人比較喜用的一種詩體，歷代詩家對七古作法論述頗多，並總結出某種特定的模式，沈德潛對此並不贊同。沈氏認爲七古句式和篇章結構應取決於作者情感表達的需要，猶如《莊子》所言“天籟”，那是事物自己發出的獨特聲音，與其他聲音絕不相同。基於這種立場，沈德潛對初唐七古的看法不同於明七子。初唐七古以初唐四傑、沈、宋、劉希夷爲代表，運用大量的雙聲疊韻字，韻腳變化有一定規律，個別句式符合近體詩的規範，喜歡運用復沓、排比、頂針等修辭手法，最鮮明的特征是音韻和諧婉轉，辭采華麗精美。沈德潛並不把初唐七古的這種特點視爲極致，仍然把情感的表達作爲主要衡量標準。




 [1]
 文以養氣為歸：韓愈《答李翊書》：“氣，水也；言，浮物也。水大而物之浮者大小畢浮。氣之與言猶是也，氣盛則言之短長與聲之高下者皆宜。”（《韓昌黎文集校注》卷三，頁一七一）


 [2]
 忽翕忽張：《老子》第三十一章：“將欲翕之，必固張之。”（《老子本義》上篇，頁二八）翕，斂縮。


 [3]
 渟瀠：水回旋不進貌。喻行文平緩。


 [4]
 鼓盪其機：在其中鼓動激蕩。


 [5]
 吹萬之不窮：風吹萬竅，發出各種聲音。《莊子·齊物論》：“夫吹萬不同，而使其自已也。”（《莊子集解》卷一，頁七）


 [6]
 蟬聯：綿延不斷，連續相承。


 [7]
 “王楊”句：語出杜甫《戲為六絕句》之二：“楊王盧駱當時體，輕薄為文哂未休。爾曹身與名俱滅，不廢江河萬古流。”（《杜甫戲爲六絕句集解》，頁一七）當時體指初唐四傑爲代表的雜有六朝餘風之作，又稱初唐體。


八十三

歌行
 
[1]

 起步，宜高唱而入，有“黃河落天走東海”
 
[2]

 之勢。以下隨手波折，隨步換形
 
[3]

 ，蒼蒼莽莽中，自有灰綫蛇蹤，蛛絲馬跡
 
[4]

 ，使人眩其奇變，仍服其警嚴。至收結處，紆徐而來者，防其平衍，須作斗健語以止之；一往峭折者，防其氣促，不妨作悠揚搖曳語以送之，不可以一格論。


【箋】


《唐詩別裁集》評杜甫《渼陂行》：以“好奇”二字領起，中間鬼神風雨，恍惚萬狀，末用推開語作結，以“哀樂”二字總束全篇，章法奇詭，莫此爲甚。（卷六，頁二〇七—二〇八）

《唐詩別裁集》評杜甫《戲爲雙松圖歌》：突兀起不妨平接，如“堂上不合生楓樹”，下接“聞君掃卻赤縣圖”是也。平調起必須用警語接，如“天下幾人畫古松”，下接“絕筆長風起纖末”是也。學者於此求之，思過半矣。（卷六，頁二一五）

［明］王世貞《藝苑卮言》卷一：歌行有三難，起調一也，轉節二也，收結三也。惟收爲尤難。如作平調，舒徐綿麗者，結須爲雅詞，勿使不足，令有一唱三歎意。奔騰洶湧，驅突而來者，須一截便住，勿留有餘。中作奇語，峻奪人魄者，須令上下脈相顧，一起一伏，一頓一挫，有力無迹，方成篇法。此是秘密大藏印可之妙。（《歷代詩話續編》中冊，頁九六〇—九六一）

［清］郎廷槐《師友詩傳錄》：問：“七言長短句，波瀾卷舒，何以得合法？”阮亭答：“七言長短句，唐人惟李太白多有之。李滄溟謂其英雄欺人者是也。或有句雜《騷》體者，總不必學，乃爲大雅。”歷友答：“按長短句，本無定法。惟以浩落感慨之致，卷舒其間；行乎不得不行，止乎不得不止；因自然之波瀾，以爲波瀾。《易》所云：‘風行水上，渙。’乃天下之大文也。要在熟讀古人詩，吟詠而自得之耳。昔人云：‘法在心頭，泥古則失。’是已。然而起伏頓挫，亦有自然之節奏在。”蕭亭答：“七言長篇，宜富麗，宜峭絶，而言不悉。波瀾要宏闊，陡起陡止，一層不了，又起一層。卷舒要如意警拔，而無鋪敍之迹，又要徘徊回顧，不失題面，此其大略也。如《柏梁詩》，人各言一事，全不相屬，讀之而氣實貫串。此自然之妙，得此可以爲法。若短篇，詞短而氣欲長，聲急而意欲有餘，斯爲得之。長篇如王摩詰《老將行》，短篇如王子安《滕王閣》，最有法度。”（《清詩話》上冊，頁一三四—一三五）


【案】


此論七古篇章結構。沈德潛所言“起句高唱而入”，指詩歌開篇立意要警拔並能統貫下文，爲情感的展開奠定基礎。下文情感展開時，既要注重章法條理，又要富於變化。結尾要根據內容的不同而變化，情感缺少起伏時，要以警語作結；聲音峭折時情感激越，結句要有悠長之餘味。沈氏又言詩作結構“不可以一格論”，所論均頗爲平實，實爲古代詩論針對初學者的習常之論。




 [1]
 歌行：原爲樂府中之一體，隨著音樂因素漸失，後世樂府已不可歌，歌行也漸爲七言古詩之習稱。明清人論詩，常把七言古詩等同於歌行（薛天緯《唐代歌行論·歷代論者的歌行觀》，頁四六〇—四七三）。


 [2]
 “黃河”句：語出李白《贈裴十四》：“朝見裴叔則，朗如行玉山。黄河落天走東海，萬里寫入胷懷間。身騎白黿不敢度，金高南山買君顧。徘徊六合無相知，飄若浮雲且西去。”（《李太白集注》卷九，頁一九一）喻一瀉而下，直敘無礙。


 [3]
 隨手波折，隨步換行：喻隨物賦物，師法自然，不爲成法左右。


 [4]
 灰線蛇蹤，蛛絲馬跡：喻前後照應，章法井然。


八十四

轉韻
 
[1]

 初無定式，或二語一轉，或四語一轉，或連轉幾韻，或一韻疊下幾語。大約前則舒徐，後則一滾而出，欲急其節拍以為亂
 
[2]

 也。此亦天機自到，人工不能勉強。


【箋】


《唐詩別裁集》評杜甫《哀王孫》：一韻到底，詩易於平直。此獨波瀾變化，層出不窮，似逐段轉韻者，七古能事已極。（卷六，頁二一一）

［宋］葉夢得《石林詩話》卷上：長篇最難，晉、魏以前，詩無過十韻者。蓋常使人以意逆志，初不以序事傾盡爲工。至老杜《述懷》、《北征》諸篇，窮極筆力，如太史公紀、傳，此固古今絕唱。然《八哀》八篇，本非集中高作，而世多尊稱之不敢議，此乃揣骨聽聲耳，其病蓋傷於多也。（《歷代詩話》上冊，頁四一一）

［清］郎廷槐《師友詩傳錄》：問：“七古換韻法？”阮亭答：“此法起于陳、隋，初唐四傑輩沿之，盛唐王右丞、高常侍、李東川尚然，李、杜始大變其格。大約首尾腰腹，須銖兩勻稱，勿頭重腳輕，腳重頭輕，乃善。”歷友答：“初唐或用八句一換韻，或用四句一換韻。然四句換韻其正也。此自從《三百篇》來，亦非始于唐人。若一韻到底，則盛唐以後駸多矣。四句換韻，更以四平、四仄相間爲正。平韻換平，仄韻換仄，必不叶也。”蕭亭答：“或八句一韻，或四句一韻，或兩句一韻，必多寡勻停，平仄遞用，方爲得體。亦有平仍換平，仄仍換仄者，古人實不盡拘。亦有通篇一韻，末二句獨換一韻者，雖是古法，宋人尤多。”（《清詩話》上冊，頁一三六）

［清］葉燮《原詩》：七古終篇一韻，唐初絕少；盛唐間有之；杜則十有二三；韓則十居八九。逮于宋，七古不轉韻者益多。初唐四句一轉韻，轉必蟬聯雙承而下，此猶是古樂府體。何景明稱其“音韻可歌”，此言得之而實非。七古即景即物，正格也。盛唐七古，始能變化錯綜。蓋七古：直敘則無生動波瀾，如平蕪一望；縱橫則錯亂無條貫，如一屋散錢；有意作起伏照應，仍失之板；無意信手出之，又苦無章法矣。此七古之難，難尤在轉韻也。若終篇一韻，全在筆力能舉之，藏直敘於縱橫中，既不患錯亂，又不覺其平蕪，似較轉韻差易。韓之才無所不可，而爲此者，避虛而走實，任力而不任巧，實啓其易也。至如杜之《哀王孫》，終篇一韻，變化波瀾，層層掉換，竟似逐段換韻者。七古能事，至斯已極，非學者所易步趨耳。《燕歌行》學“柏梁體”。七言句句叶韻不轉，此樂府體則可耳。後人作七古，亦間用此體，節促而意短，通篇竟似湊句，毫無意味，可勿傚也。二句一轉韻，亦覺局促。大約七古轉韻，多寡長短，須行所不得不行，轉所不得不轉，方是匠心經營處。若曰：“柏梁體”並非樂府，何不可效爲之？“柏梁體”是衆手攢爲之耳；出於一手，豈亦如各人之自寫一句乎？必以爲古而效之，是以虞廷“喜”、“起”之歌，律今日詩也。（外篇下，頁七一—七二）


【案】


七古轉韻，本無定法，一般隨著情感表達的需要而自然換韻。自杜甫以來，開始有意全詩押韻，而韓愈等人則把押韻視爲才氣的表現，刻意追求。後人對此頗多非議。出於詩歌表達性情的詩學立場，包括沈德潛在內的明清詩論家均反對刻意地一韻到底，應隨著情感而自然變化。




 [1]
 轉韻：又稱換韻。近體詩不得轉韻，古體轉韻並無定規。


 [2]
 亂：古代樂曲的最後一章，代指詩文的結尾。


八十五

詩篇結局為難，七言古尤難
 
[1]

 。前路層波疊浪而來，略無收應，成何章法
 
[2]

 ？支離其詞，亦嫌煩碎。作手
 
[3]

 於兩言或四言中，層層照管，而又能作神龍掉尾
 
[4]

 之勢，神乎技矣。


【箋】


《唐詩別裁集》評李白《憶舊遊寄譙郡元參軍》：敘與參軍情事，離離合合，結構分明，才情動蕩，不止以縱逸見長也。老杜外誰堪與敵？（卷六，頁一九七）

《唐詩別裁集》評杜甫《兵車行》：以人哭始，以鬼哭終，照應在有意無意。（卷六，頁二〇二）

《唐詩別裁集》評杜甫《高都護驄馬行》：結處悠揚不盡者，或四語，或六語，以傳其神。若二語用韻，戛然而止，此又專取簡捷，如此篇是也。（卷六，頁二〇二）

［清］葉燮《原詩》：杜甫七言長篇，變化神妙，極慘澹經營之奇。就《贈曹將軍丹青引》一篇論之：起手“將軍魏武之子孫”四句，如天半奇峰，拔地陡起。他人於此下便欲接“丹青”等語，用轉韻矣。忽接“學書”二句，又接“老至”、“浮雲”二句，卻不轉韻，誦之殊覺緩而無謂。然一起奇峰高插，使又連一峰，將來如何撒手？故即跌下陂陀，沙礫石确，使人褰裳委步，無可盤桓。故作畫蛇添足，拖沓迤[image: ]
 ，是遙望中峰地步。接“開元引見”二句，方轉入曹將軍正面。他人於此下，又便寫御馬“玉花驄”矣。接“淩煙”、“下筆”二句：蓋將軍丹青是主，先以學書作賓；轉韻畫馬是主，又先以畫功臣作賓。章法經營，極奇而整。此下似宜急轉韻入畫馬。又不轉韻，接“良相”、“猛士”四句，賓中之賓，益覺無謂。不知其層次養局，故紆折其途，以漸升極高極峻處，令人目前忽劃然天開也。至此方入畫馬正面，一韻八句，連峰互映，萬笏淩霄，是中峰絕頂處。轉韻接“玉花”、“御榻”四句，峰勢稍平，蛇蟺遊衍出之。忽接“弟子韓幹”四句。他人於此必轉韻，更將韓幹作排場。仍不轉韻，以韓幹作找足語。蓋此處不當更以賓作排場，重複掩主，便失體段。然後永歎將軍善畫，包羅收拾，以感慨係之篇終焉。章法如此，極森嚴，極整暇。余論作詩者，不必言法；而言此篇之法如是，何也？不知杜此等篇，得之於心，應之於手，有化工而無人力，如夫子從心不踰之矩，可得以教人否乎！使學者首首印此篇以操觚，則窒板拘牽，不成章矣。決非章句之儒，人功所能授受也。（外篇下，頁七二—七三）


【案】


此論七古結局。沈德潛認爲結句總結全詩僅是普通作法，更高要求是結局能夠照應上文，使整首詩前後呼應，渾然一體。




 [1]
 “詩篇結局”句：清毛先舒《詩辯坻》卷四：“古風長篇，先須搆局，起伏開闔，線索勿紊。”（《清詩話續編》上冊，頁七五）


 [2]
 “前路”一句：清葉燮《原詩》：“蓋七古：直敘則無生動波瀾，如平蕪一望；縱橫則錯亂無條貫，如一屋散錢。”（外篇下，頁七一—七二）


 [3]
 作手：原指詩文書畫的能手，此指巧妙安排。


 [4]
 神龍掉尾：喻詩文變化多姿，又前後呼應。清趙執信《談龍錄》：“司寇哂之曰：‘詩如神龍，見其首不見其尾，或雲中露一爪一鱗而已，安得全體？是雕塑繪畫者耳。’”（《清詩話》上冊，頁三一〇）


八十六

高、岑、王、李（頎）四家
 
[1]

 ，每段頓挫處，略作對偶，於局勢散漫中，求整飭也
 
[2]

 。李、杜風雨分飛，魚龍百變
 
[3]

 ，讀者又爽然自失
 
[4]

 。


【箋】


《唐詩別裁集》評高適《燕歌行》：七言古中時帶整句，局勢方不散漫。若李、杜風雨分飛，魚龍百變，又不可以一格論。（卷五，頁一六一）

《唐詩別裁集》評王維《老將行》：此種詩純以隊仗勝。學詩者不能從李、杜入，右丞、常侍自有門徑可尋。（卷五，頁一七五）


【案】


此條論盛唐四公與李、杜七古特點。優秀七古皆具“渾”的特點，李、杜才大，作品天然渾厚，而盛唐四人卻有一些人工痕迹，所謂“每段頓挫處，略作對偶”。對偶句似指“戰士軍前半死生，美人帳下猶歌舞”、“昔時飛箭無全目，今日垂楊生左肘”這類詩句，是古詩受近體影響的表現，即古詩的律化。不過沈氏認爲從結構而言，這類詩句能夠承接上下文，使全詩顯得凝練。




 [1]
 高、岑、王、李：高適、岑參、王維和李頎。


 [2]
 “每段”句：歌行不要求對仗，但初唐和四家歌行多在轉韻時偶爾使用對偶，從而造成一種凝練整飭之感。如岑參《白雪歌送武判官歸京》，前面描繪北國風光，後半敘離別之情，中間插入對偶句“瀚海闌干百丈冰，愁雲慘淡萬里凝”，猶如書法中的頓筆，使情感的抒發不顯得突兀。


 [3]
 風雨分飛，魚龍百變：喻李、杜詩富於變化，辭意俱佳。庾信《謝滕王集序啟》：“譬其毫翰，則風雨爭飛；論其文采，則魚龍百變。”（《全上古三代秦漢三國六朝文》全後周文卷十，頁三九三三）


 [4]
 爽然自失：茫無主見，無所適從。


八十七

太白想落天外，局自變生，大江無風，濤浪自湧，白雲卷舒，從風變滅。此殆天授，非人力也
 
[1]

 。集中《笑矣乎》、《悲來乎》、《懷素草書歌》等作，開出淺率一派，王元美稱為百首以後易厭
 
[2]

 ，此種是也。或云：此五代庸妄子所擬
 
[3]

 。


【箋】


《唐詩別裁集》評李白：太白七言古，想落天外，局自變生。大江無風，波浪自涌，白雲從空，隨風變滅。此殆天授，非人可及。集中如“笑矣乎”、“悲來乎”、《懷素草書歌》等作，皆五代凡庸子所擬，後人無識，將此種入選，嗷訾者指太白爲粗淺人作俑矣。讀李詩者，於雄快之中，得其深遠宕逸之神，才是謫仙人面目。（卷六，頁一八三）

［明］高棅《唐詩品彙·七古敘目·正宗》：太白天仙之詞，語多率然而成者，故樂府歌辭咸善。或謂其始以《蜀道難》一篇見賞於知音，爲明主所愛重，此豈淺才者儌倖，際其時而馳騁哉？不然也，白之所蘊非止是。今觀其《遠別離》、《長相思》、《烏棲曲》、《鳴臯歌》、《梁園吟》、《天姥吟》、《廬山謠》等作，長篇短韻，驅駕氣勢，殆與江山秋色爭高可也。雖少陵猶有讓焉！餘子瑣瑣矣。揭爲正宗，不亦宜乎？（頁二六七）


【案】


此論太白七古。宋阮閱《詩話總龜》引宋景文評唐人詩云：“太白仙才。”嚴羽亦云：“太白天仙之詞。”明清已成習論。學太白易流於淺率，宋人也有此論。嚴羽云：“觀太白詩者，要識真太白處。太白天才豪逸，語多卒然而成者。學者於每篇中，要識其安身立命處可也。”（《滄浪詩話校釋》，頁一七三）沈德潛認爲學太白易流於淺率，應師其意，不可徒師其辭。




 [1]
 “太白”句：陸時雍《詩鏡總論》：“太白七古，想落意外，局自變生，真所謂‘驅走風雲，鞭撻海岳’。其殆天授，非人力也。”（《歷代詩話續編》下冊，頁一四一四）


 [2]
 “王元美”句：王世貞《藝苑卮言》卷四：“十首以前，少陵較難入，百首以後，青蓮較易厭。”（《歷代詩話續編》中冊，頁一〇〇六）


 [3]
 “或云”句：蘇軾《書太白集》云：“今太白集有《歸來乎》、《笑矣乎》及《贈懷素草書》數詩，決非太白作。蓋唐末五代間貫休、齊己輩詩也。”（《東坡題跋》卷二，頁一八四）陸游《入蜀記第二》云：“李太白集有《姑熟十詠》，予族伯父彥遠嘗言東坡自黄州還，過當塗，讀之撫手大笑曰：‘贋物敗矣，豈有李白作此語者！’郭功父爭以為不然，東坡又笑曰：‘但恐是太白後身所作耳。’功父甚愠。蓋功父少時，詩句俊逸，前輩或許之，以為太白後身，功父亦遂以自負，故東坡因是戲之。或曰《十詠》及《歸來乎》、《笑矣乎》、《僧伽歌》、《懷素草書歌》，太白舊集本無之，宋次道再編時，貪多務得之過也。”（《陸游集·渭南文集卷四十四》，頁二四二二）


八十八
 
①



少陵歌行如建章之宮，千門萬戶
 
[2]

 ；如鉅鹿之戰，諸侯皆從壁上觀，膝行而前，不敢仰視
 
[3]

 ；如大海之水，長風鼓浪，揚泥沙而舞怪物，靈蠢畢集。與太白各不相似，而各造其極
 
[4]

 ，後賢未易追逐。夔州以後，比之掃殘毫穎，時帶頹禿
 
[5]

 。


【箋】


《唐詩別裁集》評杜甫：少陵七言古，如建章之宮，千門萬戶；如巨鹿之戰，諸侯皆從壁上觀，膝行而前，不敢仰視；如大海之水，長風鼓浪，揚泥沙而舞怪物，靈蠢畢集。別於盛唐諸家，獨稱大宗。太白以高勝，少陵以大勝，執金鼓而抗顔行，後人那能鼎足！（卷六，頁二〇一）

［明］高棅《唐詩品彙·七言古詩敘目·大家》：王荊公嘗謂杜子美之悲歡窮泰，發斂抑揚，疾徐縱橫，無施不可。故其所作，有平淡簡易者，有綺麗精確者，有嚴重威武若三軍之帥者，有奮迅馳驟若汎駕之馬者，有澹泊閑靜若山谷隱士者，有風流醖籍若貴介公子者。蓋其緒密而思深，觀者茍不能臻其閫奧，未易識其妙處，夫其淺近者所能窺哉？此子美所以光掩前人後來無繼也。余觀其集之所載《哀江頭》、《哀王孫》、《古柏行》、《劍器行》、《渼陂行》、《兵車行》、《洗兵馬行》、《短歌行》、《同谷歌》等篇，益以斯言可徵，故表而出之為大家。（頁二六七—二六八）


【案】


此論杜甫七古。在沈氏看來，杜詩的最大的特點在於不拘一格，具有極大的包容性，是各種風格的集大成者。杜詩往往能把客觀的敘事和主觀的抒情融為一體，在敘事抒情中還雜以議論，既有賦的鋪排、散文的句法，也有風雅中的比興手法。所以後人學杜，往往呈現不同風格。



【校】


 ①
 青照堂本與上條合。

【注】


 [2]
 “建章”句：建章宮爲漢代長安宮殿名，以規模宏大而著稱。此喻風格體制豐富多樣。


 [3]
 “鉅鹿”句：此喻杜甫七古成就巨大，超越流俗。《史記·項羽本紀》：“當是時，楚兵冠諸侯。諸侯軍救鉅鹿下者十餘壁，莫敢縱兵。及楚擊秦，諸將皆從壁上觀。楚戰士無不一以當十，楚兵呼聲動天，諸侯軍無不人人惴恐。於是已破秦軍，項羽召見諸侯，將入轅門，無不膝行而前，莫敢仰視。”（卷七，頁三六）


 [4]
 “與太白”句：王世貞《藝苑卮言》卷四：“太白以氣爲主，以自然爲宗，以俊逸高暢爲貴；子美以意爲主，以獨造爲宗，以奇拔沉雄爲貴。其歌行之妙，詠之使人飄揚欲仙者，太白也；使人慷慨激烈，歔欷欲絕者，子美也。”（《歷代詩話續編》中冊，頁一〇〇五）


 [5]
 “夔州”句：對杜甫夔州以後詩，歷來評價頗高，黃庭堅《與王觀復》：“觀杜子美到夔州後詩，韓退之自潮州還朝後文章，皆不煩繩削而自合矣。”（《山谷集》卷十九）


八十九

少陵有倒插法
 
[1]

 ，如《送重表姪王砅評事》篇中，“上云天下亂”云云，“次云最少年”云云，初不說出某人，而下倒補云：“秦王時在座，真氣驚戶牖。”此其法也
 
[2]

 。《麗人行》篇中“賜名大國虢與秦”、“慎莫近前丞相嗔”，亦是此法
 
[3]

 。又有反接法
 
[4]

 ，《述懷》篇云：“自寄一封書，今已十月後。”若云“不見消息來”，平平語耳，此云“反畏消息來，寸心亦何有”，斗覺驚心動魄矣
 
[5]

 。又有透過一層法
 
[6]

 ，如《無家別》篇中云：“縣吏知我至，召令習鼓鼙。”無家客而遣之從征，極不堪事也，然明說不堪，其味便淺，此云“家鄉既蕩盡，遠近理亦齊”，轉作曠達，彌見沉痛矣
 
[7]

 。又有突接法
 
[8]

 ，如《醉歌行》突接“春光澹沲秦東亭”
 
[9]

 ，《簡薛華醉歌》突接“氣酣日落西風來”
 
[10]

 ，上寫情欲盡未盡，忽入寫景，激壯蒼涼，神色俱王
 
[11]

 ，皆此老獨開生面處。


【箋】


《古詩源》評謝靈運《游南亭》：起先用寫景，第六句點出眺郊岐，此倒插法也，少陵往往用之。（卷十，頁二三六）

《唐詩別裁集》評杜甫《夜聞[image: ]
 篥》：本言行路之難，而以干戈之滿形之，則不見其難矣。透過一層。“家鄉既蕩盡，遠近理亦齊”，用意亦復爾爾。（卷七，頁二三〇）


【案】


此條論杜甫篇章句法技巧。句法之學自中唐至南宋，一直盛行。宋魏慶之《詩人玉屑》卷三、卷四專論句法，卷二和卷五也涉及此問題。沈德潛談句法和前人不同，前人多從用韻、用字角度着眼，而沈氏多論篇章結構，中心是如何充分表達思想內容。沈氏所言的倒插法、反接法等技巧更多與唐宋派的文法相接近，都是從史傳散文中總結出來的創作技巧。這種論詩風氣自金聖嘆評杜詩之後逐漸盛行，沈氏雖然反對機械進行對比，但也受到此風影響。




 [1]
 倒插法：先不說明何人，惟敘此人形象，最後點明身份。此與金聖嘆《讀第五才子書法》中所言倒插法不同，金氏所言是把重要內容放在前邊敘述。金氏曰：“有倒插法。謂將後邊要緊字，驀地先插放前邊，如五臺山下鐵匠間壁父子客店，又在相國寺岳廟間壁菜園，又武大娘子要同王乾娘去看虎，又李逵去買棗糕，收得湯隆等是也。”（《水滸傳》會評本，頁二〇）


 [2]
 “《送重表姪王砅評事》”句：“次云最少年”，“云”應爲“問”。杜甫《送重表姪王砅評事使南海》云：“我之曾老姑，爾之高祖母。爾祖未顯時，歸為尚書婦。隋朝大業末，房杜俱交友。長者來在門，荒年自餬口。家貧無供給，客位但箕箒。俄頃羞頗珍，寂寥人散後。入怪鬢髪空，吁嗟為之久。自陳翦髻鬟，市鬻充盃酒。上云天下亂，冝與英俊厚。向竊窺數公，經綸亦俱有。次問最少年，虬髯十八九。子等成大名，皆因此人手。下云風雲合，龍虎一吟吼。願展丈夫雄，得辭兒女醜。秦王時在坐，真氣驚户牖。及乎貞觀初，尚書踐台斗。夫人常肩輿，上殿稱萬壽。六宫師柔順，法則化妃后。至尊均嫂叔，盛事垂不朽。鳯雛無凡毛，五色非爾曹。往者胡作逆，乾坤沸嗷嗷。吾客在馮翊，爾家同遁逃。争奪至徒步，塊獨委蓬蒿。逗留熱爾腸，十里却呼號。自下所騎馬，右持腰間刀。左牽紫遊韁，飛走使我高。茍活到今日，寸心銘佩牢。亂離又聚散，宿昔恨滔滔。水花笑白首，春草亂青袍。廷評近要津，節制收英髦。北驅漢陽傳，南泛上瀧舠。家聲肯墜地，利器當秋毫。番禺親賢領，籌運神功操。大夫出盧宋，寳貝休脂膏。洞主降接武，海胡舶千艘。我欲就丹砂，跋涉覺身勞。安能陷糞土？有志乘鯨鼇。或驂鸞騰天，聊作鶴鳴臯。”沈德潛於“秦王時在坐，真氣驚戶牖”下評曰：“倒補秦王二句，史公能有此筆法”。（《唐詩別裁集》卷二，頁七七）


 [3]
 “《麗人行》”句：杜甫《麗人行》：“三月三日天氣新，長安水邊多麗人。態濃意遠淑且真，肌理細膩骨肉勻。繡羅衣裳照暮春，蹙金孔雀銀麒麟。頭上何所有？翠爲[image: ]
 葉垂鬢脣。背後何所見？珠壓腰衱穩稱身。就中雲幕椒房親，賜名大國虢與秦。紫駞之峰出翠釜，水晶之盤行素鱗。犀筯厭飫久未下，鸞刀縷切空紛綸。黄門飛鞚不動塵，御廚絲絡送八珍。簫鼓哀吟感鬼神，賓從雜遝實要津。後來鞍馬何逡廵，當軒下馬入錦茵。楊花雪落覆白蘋，青鳥飛去銜紅巾。炙手可熱勢絶倫，慎莫近前丞相嗔！”《唐詩別裁集》評曰：極言姿態服飾之美，飲食音樂賓從之盛，微指椒房，直言丞相，大意本《君子偕老》之詩，而風刺意較顯。“態濃意遠”下倒插秦、虢，“當軒下馬”下倒插丞相，他人無此筆法。（卷六，頁二〇六）


 [4]
 反接法：在敘事抒情過程中，注重渲染詩人那種不合於常人的特殊的心情，以反語承接。如杜甫《述懷》“自寄一封書，今已十月後”，按常理應該盼望消息來，而杜甫卻言“反畏消息來”，能夠傳達出戰亂年代對親人的憂慮和擔心之情。


 [5]
 “《述懷》篇”句：杜甫《述懷》：“去年潼關破，妻子隔絶久。今夏草木長，脱身得西走。麻鞋見天子，衣袖露兩肘。朝廷愍生還，親故傷老醜。涕淚受拾遺，流離主恩厚。柴門雖得去，未忍即開口。寄書問三川，不知家在否？比聞同罹禍，殺戮到雞狗。山中漏茆屋，誰復依戶牖。摧頽蒼松根，地冷骨未朽。幾人全性命？盡室豈相偶？嶔崟猛虎塲，鬱結回我首。自寄一封書，今已十月後。反畏消息來，寸心亦何有！漢運初中興，生平老躭酒。沈思歡會處，恐作窮獨叟。”《唐詩別裁集》評“反畏消息來”曰：“妙在反接，若云‘不見消息來’，意淺薄矣。”（卷二，頁六二）


 [6]
 透過一層法：敘事抒情中，不直接書寫，而是借他事烘託主題，使情感的抒發更加深刻。


 [7]
 “《無家別》”句：杜甫《無家別》：“寂寞天寳後，園廬但蒿藜。我里百餘家，世亂各東西。存者無消息，死者為塵泥。賤子因陣敗，歸来尋舊蹊。久行見空巷，日痩氣慘悽。但對狐與狸，竪毛怒我啼。四鄰何所有？一二老寡妻。宿鳥戀本枝，安辭且窮棲。方春獨荷鋤，日暮還灌畦。縣吏知我至，召令習鼓鼙。雖從本州役，内顧無所攜。近行止一身，遠去終轉迷。家鄉既盪盡，遠近理亦齊。永痛長病母，五年委溝溪。生我不得力，終身两酸嘶。人生無家别，何以為蒸黎！”《唐詩別裁集》評“家鄉既盪盡，遠近理亦齊”曰：“轉作曠達語，彌見沉痛。”（卷二，頁七〇）


 [8]
 突接法：在敘事抒情中突然插入景物描寫，借以渲染詩人的情感。


 [9]
 “《醉歌行》”句：杜甫《醉歌行》：“陸機二十作文賦，汝更小年能綴文。總角草書又神速，世上兒子徒紛紛！驊騮作駒已汗血，鷙鳥舉翮連青雲。詞源倒流三峽水，筆陣獨掃千人軍。只今年纔十六七，射策君門期第一。舊穿楊葉真自知，暫蹶霜蹄未為失。偶然擢秀非難取，會是排風有毛質。汝身已見唾成珠，汝伯何由髪如漆？春光淡沲秦東亭，渚蒲芽白水荇青。風吹客衣日杲杲，樹攪離思花冥冥。酒盡沙頭雙玉甁，衆賓已醉我獨醒。乃知貧賤别更苦，吞聲躑躅涕淚零。”《唐詩別裁集》評“春光淡沲秦東亭，渚蒲芽白水荇青”曰：“送別情景，突然接入，開後人無限法門。”（卷六，頁二〇四）


 [10]
 “《簡薛華醉歌》”句：杜甫《蘇端薛復筵簡薛華醉歌》：“文章有神交有道，端復得之名譽早。愛客滿堂盡豪翰，開筵上日思芳草。安得健步移遠梅，亂插繁花向晴昊。千里猶殘舊冰雪，百壸且試開懷抱。垂老惡聞戰鼓悲，急觴為緩憂心擣。少年努力縱談笑，看我形容已枯槁。座中薛華善醉歌，歌辭自作風格老。近來海内為長句，汝與山東李白好。何劉沈謝力未工，才兼鮑照愁絶倒。諸生頗盡新知樂，萬事終傷不自保。氣酣日落西風來，願吹野水添金杯。如澠之酒常快意，亦知窮愁安在哉？忽憶雨時秋井塌，古人白骨生青苔，如何不飲令心哀？”《唐詩別裁集》評“氣酣日落西風來”曰：“突接。”（卷六，頁二一一）


 [11]
 神色俱工：內容和言辭都很精致美妙。


九十

三句一轉
 
[1]

 ，秦皇《嶧山碑》
 
[2]

 文法也。元次山《中興頌》
 
[3]

 用之，岑嘉州《走馬川行》亦用之。而三句一轉中又句句用韻，與《嶧山碑》又別
 
[4]

 。


【箋】


《唐詩別裁集》評岑參《走馬川行奉送封大夫出師西征》：句句用韻，三句一轉，此《嶧山碑》文法也。《唐中興頌》亦然。（卷五，頁一六六）


【案】


此論古詩一種特殊三句一韻方法。岑參《走馬川行奉送出師西征》風格獨特，情調激越，與其用韻有密切關係。這種用韻方式，沈德潛認爲是源於《嶧山碑》。不過《嶧山碑》爲四言，三句才押一韻，不完全等同於岑作的句句用韻、三句一轉。




 [1]
 三句一轉：謂三句一韻。


 [2]
 秦皇《嶧山碑》：秦始皇統一全國後，曾多次巡遊各地並刻石表功，《嶧山碑》是東巡第一篇刻石文，相傳是李斯所作。碑文首述秦王繼承王位，繼言以始皇為號，最後歌頌他統一天下的功績，表達群臣對他的敬仰。碑云：“皇帝立國，維初在昔，嗣世稱王。討伐亂逆，威動四極，武義直方。戎臣奉詔，經時不久，滅六暴強。廿有六年，上薦高廟，孝道顯明。既獻泰成，乃降尃惠，親巡遠方。登于嶧山，群臣從者，咸思攸長。追念亂世，分土建邦，以開爭理。功戰日作，流血于野，自泰古始。世無萬數，阤及五帝，莫能禁止。乃今皇帝，壹家天下，兵不復起。災害滅除，黔首康定，利澤長久。群臣誦略，刻此樂石，以著經紀。”（《全上古三代秦漢三國六朝文》全秦文卷一，頁一二一）


 [3]
 “元次山”句：元結（七一九—七七二），字次山，號漫郎、浪士等。郡望河南，世居太原，後移居汝州魯山（今河南魯山縣）。累官至御史中丞。《新唐書》有傳。有《次山集》。《中興頌》爲《大唐中興頌》，載《次山集》卷六。


 [4]
 “岑嘉州”句：岑參（七一五？—七七〇），荊州江陵（今屬湖北）人，永泰元年（七六五）任嘉州刺史，世稱岑嘉州。有《岑嘉州集》。《走馬川行》雖然也是三句一轉，但句句用韻，如“君不見走馬川，雪海邊，平沙莽莽黃入天”，此又與《嶧山碑》不同。


九十一

歌行轉韻
 
[1]

 者，可以雜入律句
 
[2]

 ，借轉韻以運動之，純綿裹針，軟中自有力也。一韻到底者，必須鏗金鏘石，一片宮商，稍混律句，便成弱調也。不轉韻者，李杜十之一二（李如《粉圖山水歌》，杜如《哀王孫》、《瘦馬行》類），韓昌黎十之八九
 
[3]

 ，後歐、蘇諸公，皆以韓為宗
 
[4]

 。
 
⑤

 或問：“何者古詩中律句？”曰：“不露文章世已驚，未辭剪伐誰能送？”
 
[6]

 “何者別於律句？”曰：“五岳祭秩皆三公，四方環鎮嵩當中。”
 
[7]




【箋】


《唐詩別裁集》評杜甫《哀王孫》：一韻到底，詩易於平直。此獨波瀾變化，層出不窮，似逐段轉韻者，七古能事已極。（卷六，頁二一一）

《唐詩別裁集》評杜甫《洗兵馬》：詩共四段，每段平仄相間，各用六韻，此古風變體。（卷六，頁二一二）


【案】


沈德潛看來，轉韻是使詩文跌蕩起伏的一種手段。杜甫才大，如《哀王孫》雖一韻到底，仍能顯得波瀾變化，但一般人卻靠轉韻。聯係上文，沈氏認為轉韻應從結構着眼，如文章前面舒緩，後面應使節拍急促一些，要顯得血脈動蕩又渾然一體，方為妙文。



【校】


 ⑤
 詩法萃編本、一九七八年清詩話本以下別作一條。

【注】


 [1]
 轉韻：又稱“換韻”。古體詩每隔若干句可以轉換一韻，換韻較爲自由。


 [2]
 律句：講究平仄、對偶等近體詩規範的詩句。


 [3]
 “不轉韻者”句：葉燮《原詩》：“七古終篇一韻，唐初絕少；盛唐間有之；杜則十有二三；韓則十居八九。”（外篇下，頁七一）


 [4]
 “歐、蘇”句：宋劉邠《中山詩話》：“歐公亦不甚喜杜詩，謂韓吏部絕倫。”（《歷代詩話》上冊，頁二八八）宋嚴羽《滄浪詩話·詩辨》：“國初之詩尚沿襲唐人：……歐陽公學韓退之古詩。”（《滄浪詩話校釋》，頁二六）


 [6]
 “不露”句：語出杜甫《古柏行》：“孔明廟前有老柏，柯如青銅根如石。霜皮溜雨四十圍，黛色參天二千尺。君臣已與時際會，樹木猶為人愛惜。雲來氣接巫峽長，月出寒通雪山白。憶昨路繞錦亭東，先主武侯同閟宫。崔嵬枝幹郊原古，窈窕丹青户牖空。落落盤踞雖得地，冥冥孤高多烈風。扶持自是神明力，正直原因造化功。大厦如傾要梁棟，萬牛回首丘山重。不露文章世已驚，未辭剪伐誰能送？苦心豈免容螻蟻，香葉終經宿鸞鳯。志士幽人莫怨嗟，古來材大難為用！”《唐詩別裁集》評曰：“中間時有整句，與《洗兵馬》篇同格。”（卷七，頁二二五）


 [7]
 “五岳”句：語出韓愈《謁衡嶽廟遂宿嶽寺題門樓》：“五岳祭秩皆三公，四方環鎮嵩當中。火維地荒足妖怪，天假神柄專其雄。噴雲泄霧藏半腹，雖有絶頂誰能窮？我來正逢秋雨節，陰氣晦昩無清風。潛心黙禱若有應，豈非正直能感通。須臾靜掃衆峰出，仰見突兀撐青空。紫蓋連延接天柱，石廪騰擲堆祝融。森然魄動下馬拜，松柏一逕趨靈宫。粉牆丹柱動光彩，鬼物圖畫填青紅。升階傴僂薦脯酒，欲以菲薄明其衷。廟令老人識神意，睢盱偵伺能鞠躬。手持盃珓導我擲，云此最吉餘難同。竄逐蠻荒幸不死，衣食纔足甘長終。侯王將相望久絶，神縱欲福難為功。夜投佛寺上高閣，星月掩映雲朣朧。猿鳴鐘動不知曙，杲杲寒日生於東。”（《韓昌黎詩繫年集釋》卷三，頁二七七）


九十二
 
①



七字每平仄相間，而義山《韓碑》
 
[2]

 一篇中，“封狼生貙貙生貔”七字，平也；“帝得聖相相曰度”七字，仄也。氣盛，則言之短長、與聲之高下皆宜
 
[3]

 。


【箋】


《唐詩別裁集》評李商隱《韓碑》：晚唐人古詩，穠鮮柔媚，近詩餘矣。即義山七古，亦以辭勝。獨此篇意則正正堂堂，辭則鷹揚鳳翽，在爾時如景星慶雲，偶然一見。（卷八，頁二八一）

［明］李東陽《懷麓堂詩話》：詩有純用平仄字而自相諧協者。如：“輕裾隨風還”，五字皆平；“桃花梨花參差開”，七字皆平；“月出斷岸口”一章，五字皆仄。惟杜子美好用仄字。如：“有客有客字子美”，七字皆仄，“中夜起坐萬感集”，六字仄者尤多；“壁色立積鐵”、“業白出石壁”，至五字皆入而不覺其滯。此等雖難學，亦不可不知也。（《懷麓堂詩話校釋》，頁一七四—一七五）


【案】


沈德潛論詩性情優先，雖重格調，亦推崇變化。李商隱詩中雖有七平、七仄不合常規的詩句，但這是表情達意的行文需要，故受肯定。



【校】


 ①
 嘉慶本、青照堂本與上條合。

【注】


 [2]
 義山《韓碑》：李商隱（八一三？—八五八），字義山，行十六，號玉溪生，懷州河內（今河南沁陽）人。晚唐著名詩人，與杜牧齊名，人稱“小李杜”。又與溫庭筠、段成式皆以駢文著稱，三人皆行十六，故時號“三十六體”。其《韓碑》詩云：“元和天子神武姿，彼何人哉軒與羲。誓將上雪列聖恥，坐法宫中朝四夷。淮西有賊五十載，封狼生貙貙生羆。不據山河據平地，長戈利矛日可麾。帝得聖相相曰度，賊斫不死神扶持。腰懸相印作都統，陰風惨淡天王旗。愬武古通作牙爪，儀曹外郎載筆隨。行軍司馬智且勇，十四萬衆猶虎貔。入蔡縛賊獻太廟，功無與讓恩不訾。帝曰汝度功第一，汝從事愈宜為辭。愈拜稽首蹈且舞，金石刻畫臣能為。古者世稱大手筆，此事不繋於職司。當仁自古有不讓，言訖屢頷天子頤，公退齋戒坐小閤。濡染大筆何淋漓，點竄堯典舜典字，塗改清廟生民詩。文成破體書在紙，清晨再拜鋪丹墀。表曰臣愈昧死上，詠神聖功書之碑。碑高三丈字如斗，負以靈鼇蟠以螭。句奇語重喻者少，讒之天子言其私。長繩百尺拽碑倒，麄砂大石相磨治。公之斯文若元氣，先時已入人肝脾。湯盤孔鼎有述作，今無其器存其辭。嗚呼聖皇及聖相，相與烜赫流淳熙。公之斯文不示後，曷與三五相攀追。願書萬本誦萬過，口角流沬右手胝。傳之七十有三代，以為封禪玉檢明堂基。”（《李商隱詩集疏注》卷上，頁六四—六五）詩中“封狼生貙貙生羆”七字皆平，“帝得聖相相曰度”“入蔡縛賊獻太廟”兩句七字皆仄。


 [3]
 “氣盛”句：唐韓愈《答李翊書》：“氣，水也；言，浮物也，水大而物之浮者大小畢浮。氣之與言猶是也，氣盛，則言之長短、與聲之高下者皆宜。”（《韓昌黎文集校注》卷三，頁一七一）


九十三

昌黎豪傑自命，欲以學問才力跨越李杜之上
 
[1]

 ；然恢張處多，變化處少，力有餘而巧不足也。獨四言大篇，如《元和聖德》、《平淮西碑》之類，義山所謂句奇語重、點竄塗改者
 
[2]

 ，雖司馬長卿
 
[3]

 ，亦當斂手。


【箋】


《唐詩別裁集》評韓愈：善使才者，當留其不盡。昌黎詩不免好盡，要之意歸於正，規模宏闊，骨格整頓，原本《雅》、《頌》，而不規規於風人也。品為大家，誰曰不宜！（卷四，頁一一七）

《唐詩別裁集》評韓愈《元和聖德詩》：典重峭奧，體則二《雅》，三《頌》，辭則古賦秦碑，盛唐中昌黎獨擅。（卷四，頁一二〇）

《唐詩別裁集》評韓愈：昌黎從李、杜崛起之後，能不相沿習，別開境界，雖縱橫變化，不迨李、杜，而規模堂廡，彌見闊大，洵推豪傑之士。（卷七，頁二三八）

［宋］張戒《歲寒堂詩話》卷上：退之詩，大抵才氣有餘，故能擒能縱，顛倒崛奇，無施不可。放之則如長江大河，瀾翻洶湧，滾滾不窮；收之則藏形匿影，乍出乍沒，姿態橫生，變怪百出，可喜可愕，可畏可服也。（《歷代詩話續編》上冊，頁四五八）

［明］胡震亨《唐音癸籤》：韓公挺負詩力，所少韻致，出處既掉運不靈，更以儲才獨富，故犯惡韻鬥奇，不加揀擇，遂致叢雜難觀。得妙筆汰用，瓌寶自出。第以為類押韻之文者過。（卷七，頁六五）


【案】


此論韓愈七古。沈德潛認為韓愈才大而巧不足，又指出其四言詩唐人無與抗衡。韓愈才大為古今共識，而“變化處少”之論與張戒等人不同，似本於胡震亨。按韓愈之詩並非是變化不足，而是以文為詩，固然具有縱橫揮霍的特點，但卻缺少詩歌所特有的韻味。




 [1]
 “昌黎”句：韓愈《與孟尚書書》云：“孟子不能救之於未亡之前，而韓愈乃欲全之於已壞之後。”（《韓昌黎文集校注》第三卷，頁二一五）其《醉留東野》云：“昔年因讀李白、杜甫詩，長恨二人不相從。”（《韓昌黎詩繫年集釋》卷一，頁五八）


 [2]
 “義山”句：見本書上卷第九十二條注〔一〕所引李商隱《韓碑》。


 [3]
 司馬長卿：司馬相如（？—前一一八），字長卿，小名犬子。蜀郡成都（今屬四川）人。西漢辭賦家、散文家。以才大著稱。


九十四

白樂天詩，能道盡古今道理，人以率易少之
 
[1]

 。然“諷諭”一
 
②

 卷，使言者無罪，聞者足戒，亦風人之遺意也
 
[3]

 。惟張文昌
 
[4]

 、王仲初
 
[5]

 樂府，專以口齒利便勝人，雅非貴品。


【箋】


《唐詩別裁集》評白居易：樂天忠君愛國，遇事托諷，與少陵相同。特以平易近人，變少陵之沉雄渾厚，不襲其貌而得其神也。（卷三，頁一〇五）

《唐詩別裁集》評白居易《買花》：樂天《和答微之詩序》云：“每下筆時，輒相顧共患其意太切而理太周。蓋理太周則詞繁，意太切則言激。與足下為文，所長在此，所病亦在此。”玩此數言，白傅已自定其詩，杜牧之譏之，直是隔壁語耳。（卷三，頁一一二）

《唐詩別裁集》評元稹：白樂天同對策，同倡和，詩稱元白體，其實遠不逮白。白修直中皆雅音，元意拙語纖，又流於澀。東坡品為元輕白俗，非定論也。（卷八，頁二六六）


【案】


此論白居易。宋人論白居易，是之者與非之者俱從白詩淺近特點着眼。明王世貞《藝苑卮言》卷四：“白極重劉‘雪裏高山頭早白，海中仙果子生遲’，‘沉舟側畔千帆過，病樹前頭萬木春’，以為有神助。此不過學究之小有致者。白又時時頌李頎‘渭水自清涇自濁，周公大聖接輿狂’，欲模擬之而不可得。徐凝‘千古長如白練飛，一條界破青山色’，極是惡境界，白亦喜之，何也？風雅不復論矣，張打油、胡釘鉸，此老便是作俑。”（《歷代詩話續編》中冊，頁一〇一二）立足於風雅傳統對白否定。但清初葉燮《原詩》卻云：“夫白之易厭，更甚於李；然有作意處，寄托深遠。如《重賦》、《不致仕》、《傷友》、《傷宅》等篇，言淺而深，意微而顯，此風人之能事也。”（外篇下，頁六六）可知王世貞所言風雅主要是風雅所常用的比興藝術描寫手法，葉燮認為白詩與風詩傳統在思想內容上是一脈相承的，葉氏論白所說的風雅更多從內容上着眼。沈德潛論詩首審宗旨，對白的推崇也正是白詩內容雅正，明顯受到葉燮影響。



【校】


 ②
 一：嘉慶本、詩法萃編本作“上”。

【注】


 [1]
 “白樂天”句：白居易（七七二—八四六），字樂天，晚號香山居士。祖籍太原（今屬山西），生於鄭州新鄭（今屬河南）。官至太子賓客、太子少傅，謚文，世稱“白傅”或“白文公”。早年與元稹齊名，稱“元白”；晚年與劉禹錫齊名，稱“劉白”。有《白氏長慶集》。宋張戒《歲寒堂詩話》卷上：“梅聖俞云：‘狀難寫之景，如在目前。’元微之云：‘道得人心中事。’此固樂天長處，然情意失於太詳，景物失於太露，遂成淺近，略無餘蘊，此其所短處。”（《歷代詩話續編》上冊，頁四五七）


 [3]
 “《諷諭》”句：白居易《與元九書》：“自拾遺來，凡所適所感，關於美刺興比者；又自武德訖元和因事立題，題為《新樂府》者，共一百五十首，謂之‘諷諭詩’。”（《白氏長慶集》卷四十五，頁四九二—四九三）《毛詩大序》：“上以風化下，下以風刺上，主文而譎諫，言之者無罪，聞之者足以戒，故曰風。”（《毛詩正義》卷一之一，頁二七一）


 [4]
 張文昌：張籍（七六六？—八三〇？），字文昌，吳郡（今江蘇蘇州）人。長慶二年（八二二）任水部員外郎，長慶四年（八二四）擢主客郎中。有《張司業集》八卷。


 [5]
 王仲初：王建（七六六？—？），字仲初，關輔（今陝西）人。累官至陝州司馬。有《王建集》十卷。


九十五

仲初《當窗織》云：“當窗卻羨青樓倡，十指不動衣盈箱。”
 
[1]

 人即無志節，何至羨青樓倡邪？文昌《節婦吟》云：“感君纏綿意，繫在紅羅襦。”
 
[2]

 贈珠者知有夫而故近之，更褻於羅敷之使君
 
[3]

 也，猶感其意之纏綿耶？雖云寓言贈人，何妨圓融其辭？然君子立言，故自有則。


【箋】


《唐詩別裁集》評張籍：張、王樂府，有新聲而少古意，王漁洋所謂“不曾辛苦學妃豨”也。然心思之巧，辭句之雋，最易啟人聰穎，高青丘每肖之，存之以備一格。文昌有《節婦吟》，時在他鎮幕府，鄆帥李師道以書幣聘之，固作此詞以卻。然玩其辭意，恐失節婦之旨，故不錄。（卷八，頁二七二）

《唐詩別裁集》評王建《當窗織》：本意薄之，然“羨”字失言矣。（卷八，頁二七五）

［明］王世貞《藝苑卮言》卷四：樂府之所貴者，事與情而已。張籍善言情，王建善徵事，而境皆不佳。（《歷代詩話續編》中冊，頁一〇一五）

［明］陸時雍《詩鏡總論》：人情物態不可言者最多，必盡言之，則俚矣。知能言之為佳，而不知不言之為妙，此張籍、王建所以病也。張籍小人之詩也，俚而佻。王建款情熟語，其兒女子之所為乎？詩不入雅，雖美何觀矣！ 張籍、王建詩有三病：言之盡也，意之醜也，韻之庳也。言窮則盡，意褻則醜，韻軟則庳。杜少陵《麗人行》、李太白《楊叛兒》，一以雅道行之，故君子言有則也。（《歷代詩話續編》下冊，頁一四二一）


【案】


此論張籍、王建之作。沈德潛以漢樂府作爲典範，主張詩作情感合於雅正傳統，在藝術技巧上以直陳其事爲主，而不是在景物和意象上著力，故給人以樸拙之美。在本書卷上第四十六條，沈德潛對張籍樂府注重對仗、聲律等技巧的做法表示不滿，此條主要從思想內容上對二人有所批評。




 [1]
 “仲初”句：王建《當窗織》：“歎息復歎息，園中有棗行人食。貧家女爲富家織，翁母隔牆不得力。水寒手澀絲脆斷，續来續去心腸爛。草蟲促促機下啼，兩日催成一匹半。輸官上頂有零落，姑未得衣身不著。當窗却羨青樓倡，十指不動衣盈箱。”（《全唐詩》卷二百九十八，頁三三八〇）


 [2]
 “文昌”句：張籍《節婦吟寄東平李司空師道》：“君知妾有夫，贈妾雙明珠。感君纒綿意，繫在紅羅襦。妾家高樓連苑起，良人執戟明光裏。知君用心如日月，事夫誓擬同生死。還君明珠雙淚垂，何不相逢未嫁時。”（《全唐詩》卷三百八十二，頁四二八二）


 [3]
 羅敷之使君：羅敷，漢樂府《陌上桑》中的采桑女秦羅敷。使君，《陌上桑》中欲納羅敷之人。


九十六

李長吉詩每近《天問》、《招魂》，楚騷之苗裔也
 
[1]

 。特語語求工，而波瀾堂廡
 
[2]

 又窄，所以有“山節藻棁”之誚
 
[3]

 。杜牧之謂：“賀且未死，少加以理，可以奴僕命騷。”
 
[4]

 果天假以年，所造遂止此乎？
 
⑤

 王元美云：“奇過則凡。”
 
[6]

 學長吉者宜知之。


【箋】


《唐詩別裁集》評李賀：長吉詩依約楚騷，而意取幽奧，辭取瑰奇，往往先成得意句，投錦囊中，然後足成之，所以每難疏解。母氏謂兒當嘔心者，此也。使天假以年，必更進大方。然天地間不可無此種文筆，有樂天之易，自應有長吉之難。（卷八，頁二七七）

《唐詩別裁集》評李賀《金銅仙人辭漢歌》：漢武有《秋風辭》，遂名“秋風客”，好奇之過也。多情者天，以生物為心可見，茲以無情目之，寫胸中憤懣不平，而年命之促，已兆於此。（卷八，頁二七八）

［宋］張表臣《珊瑚鉤詩話》卷一：李長吉錦嚢句，非不奇也，而牛鬼蛇神太甚，所謂施諸廊廟則駭矣。（《歷代詩話》上冊，頁四五五）

［清］葉燮《原詩》：李賀鬼才，其造語入險，正如蒼頡造字，可使鬼夜哭。王世貞曰：“長吉師心，故爾作怪，有出人意表；然奇過則凡，老過則稚，所謂不可無一，不可有二。”余嘗謂世貞評詩，有極切當者，非同時諸家可比。“奇過則凡”一語，尤爲學李賀者下一痛砭也。（外篇下，頁六六）


【案】


此條論李賀七古。李賀生活在唐王朝由盛轉衰時期，因父名諱而無法通過科舉入仕，詩歌多抒發憂鬰激憤之情。其詩意象奇詭，風格冷峭，帶有強烈的虛幻和想象成分，歷代論詩家均認同杜牧對李賀詩作特點及淵源的概括。但李賀由於英年早逝，其詩多是抒寫個人的苦悶，不如《離騷》具有更加豐富而深刻的社會政治內涵。另外，有些詩因過於求奇而流於晦澀，給人以零碎拼湊的感覺。沈德潛早年選《唐詩別裁集》，於李賀作品一概廢棄，晚年修訂時有所接納，言“天地間不可無此種文筆，有樂天之易，自應有長吉之難”。從入選的《雁門太守行》、《金銅仙人辭漢歌》等詩作來看，沈德潛衹是爲了兼顧風格多樣性而增入李賀作品，對偏於奇詭的詩風相當警惕。

自第八十一條至九十六條論七古的發展。何景明在《明月篇序》中認爲初唐七古“雖去古遠甚，至其章節，往往可歌”，而杜甫七古“調失流轉”，又事理填塞，相對于漢、魏以來的七古審美特徵來說是變體，因此從高下價值評判來看，初唐七古其實是高於盛唐諸人的，這是明七子對七古一體的經典論述。沈德潛認爲漢代僅是七古的肇始時期，六朝如曹丕《燕歌行》、陳琳《飲馬長城窟行》及鮑照《擬行路難》等雖是傑作，直至唐代才迎來創作高潮，各種風格至此齊備。唐代七古共有四體：王、李、高、岑的安詳合度，李白的材力標舉，杜甫的沈雄激壯，韓愈的踔厲風發，均是後人的師法的典範。

七子派曾從音調的角度高度評價初唐四傑，沈德潛論七古也涉及音調，但與七子派存在較大差異。沈氏認爲七古句式的長短均取決作作者主體情感表達的需要，至於初唐體那種“對仗工麗，上下蟬聯”的特征，亦不足于成爲所世師法典範。可知沈德潛對七古仍然是以情感的表達爲主要衡量標準的。

沈德潛論七古創作比較重視起句、轉韻和收束，與明七子多有類似。不過沈德潛並沒有把創作方法歸結爲一成不變的教條，而且時時貫穿著通變的原則。認爲在衆多範式之外，仍有開拓的空間。從師法對象而言，沈德潛于七古推崇盛唐諸家，于中晚唐亦有吸收。



【校】


 ⑤
 一九七八年清詩話本以下做一條。

【注】


 [1]
 “李長吉”句：李賀（七九〇—八一六），字長吉，郡望隴西（今屬甘肅），生於福昌（今河南宜陽）。李賀詩名早著，貞元末即蜚聲詩壇，與李益齊名，稱“二李”。杜牧《李長吉歌詩敘》言李賀作品繼承了《離騷》的風格。苗裔，子孫後代。


 [2]
 堂廡：堂四周的廊屋，比喻作品的意境和規模。


 [3]
 山節藻棁之誚：謂局部雕飾華麗，而根本處欠缺。李東陽《懷麓堂詩話》：“李長吉詩，字字句句欲傳世，顧過於劌鉥，無天真自然之趣。通篇讀之，有山節藻棁而無梁棟，知其非大道也。”（《懷麓堂詩話校釋》，頁一六五）山節，刻成山形的斗拱；藻棁，畫有藻文的梁上短柱。


 [4]
 “杜牧之”句：杜牧（八〇三—八五三），字牧之，京兆萬年（今陝西西安）人。晚唐詩文大家，與李商隱齊名，人稱“小李杜”。其《李長吉歌詩敘》云：“雲烟聯綿，不足為其態也；水之迢迢，不足為其情也；春之盎盎，不足為其和也；秋之明潔，不足為其格也；風檣陣馬，不足為其勇也；瓦棺篆鼎，不足為其古也；時花美女，不足為其色也；荒國陊殿，梗莽邱隴，不足為其恨怨悲愁也；鯨呿鼇擲，牛鬼蛇神，不足為其虚荒誕幻也。蓋《騷》之苗裔，理雖不及，辭或過之。”（《李賀詩歌集注》首卷，頁四）


 [6]
 “王元美”句：王世貞（一五二六—一五九〇），字元美，號鳳洲，又號弇州山人。太倉（今屬江蘇）人，明後七子領袖，有《弇州山人四部稿》等。其《藝苑卮言》卷四：“李長吉師心，故爾作怪，亦有出人意表者。然奇過則凡，老過則稚，此君所謂不可無一，不可有二。”（《歷代詩話續編》中冊，頁一〇一〇）


九十七

五言律，陰鏗、何遜、庾信、徐陵已開其體
 
[1]

 ，唐初人研揣聲音，穩順體勢，其製乃備
 
[2]

 。神龍
 
[3]

 之世，陳、杜、沈、宋
 
[4]

 ，渾金璞玉，不須追琢，自然名貴。開、寶
 
[5]

 以來，李太白之明麗，王摩詰
 
[6]

 、孟浩然之自得，分道揚鑣，並推極勝。杜子美獨闢畦徑
 
[7]

 ，寓縱橫排奡於整密中，故應包涵一切
 
[8]

 。終唐之世，變態雖多，無有越諸家之範圍者矣。以此求之，有餘
 
⑨

 師焉。


【箋】


《唐詩別裁集·凡例》：五言律，陰鏗、何遜、庾信、徐陵已開其體，唐初人研揣聲音，穩順體勢，其製大備。神龍之世，陳、杜、沈、宋，如渾金璞玉，不須追琢，自饒名貴。開、寶以來，李太白之穠麗，王摩詰、孟浩然之自得，分道揚鑣，並推極勝。杜少陵獨開生面，寓縱橫顛倒於整密中，故應超然拔萃。終唐之世，變態雖多，無有越諸家之範圍者矣。以此求之，有余師焉。

《唐詩別裁集》評杜審言《蓬萊三殿侍宴奉敕詠終南山》：初唐五言律不用雕鏤，然後人雕鏤者正不能到，故曰“大巧若拙”。陳、杜、沈、宋，足以當之。（卷九，頁二九三）

《唐詩別裁集》評王維《歸嵩山作》：寫人情物性，每在有意無意間。（卷九，頁三一二）

《唐詩別裁集》評李白：逸氣凌云，天然秀麗，隨舉一聯，知非老杜詩，非王摩詰、孟襄陽詩也。（卷十，頁三三七）

《唐詩別裁集》評杜甫：杜詩近體，氣局闊大，使事典切，而人所不可及處，尤在錯綜任意，寓變化於嚴整之中，斯足凌鑠千古。（卷十，頁三四三）

［明］高棅《唐詩品彙·五言律詩敘目·正始》：律體之興，雖自唐始，蓋由梁、陳以來儷句之漸也。梁元帝五言八句已近律體，庾肩吾《除夕》，律體工密。徐陵、庾信，對偶精切，律調尤近。唐初工之者衆，王、楊、盧、駱四君子，以儷句相尚，美麗相矜，終未脱陳、隋之氣習。神龍以後，陳、杜、沈、宋、蘇頲、李嶠、二張說九齡之流，相與繼述，而此體始盛，亦時君之好尚矣。（頁五〇六）

又《五言律詩敘目·正宗》：盛唐律句之妙者，李翰林氣象雄逸，孟襄陽興致清遠，王右丞詞意雅秀，岑嘉州造語奇峻，高常侍骨格渾厚，皆開元、天寳以來名家。今俱列之正宗。（頁五〇六）

又《五言律詩敘目·大家》：杜公律法，變化尤高，難以句摘。如“吳楚東南坼，乾坤日夜浮”等句，世稱之舊矣。余之所選者非舊選所常取，余於欲離欲近而取之矣。觀者詳焉。（頁五〇七）

［明］胡應麟《詩藪》：五言律體，兆自梁、陳。唐初四子，靡縟相矜，時或拗澀，未堪正始。神龍以還，卓然成調，沈、宋、蘇、李，合軌於先；王、孟、高、岑，並馳於後；新製迭出，古體攸分，實詞章改變之大機，氣運推遷之一會也。五言律體，極盛於唐。要其大端，亦有二格。陳、杜、沈、宋，典麗精工；王、孟、儲、韋，清空閑遠。此其概也。然右丞贈送諸什，往往闌入高、岑。鹿門、蘇州，雖自成趣，終非大手。太白風華逸宕，特過諸人。而後之學者，才匪天仙，多流率易。唯工部諸作，氣象嵬峨，規模宏遠，當其神來境詣，錯綜幻化，不可端倪。千古以還，一人而已。（內編卷四，頁五八）


【案】


此條論五律流變。五律的形成，與沈約關係極大。楊慎《選詩外編序》：“詩自黃初、正始之後，謝客以排章偶句，倡於永嘉；隱侯以浮聲切響，傳於永明。操觚輇才，靡然從之。……詳其旨趣，究其體裁，世代相沿，風流日下，填括音節，漸成律體。”（《升庵集》卷二）初唐五律的發展，如高棅所言體制已基本確立，但藝術尚顯質樸。盛唐是五律發展的高峰，李白、王孟和杜甫代表了三種風格：李白近騷，詩句飄逸秀麗。王、孟學陶，自然清新。杜甫風格多樣，涵蓋一切，開後人無數法門，均堪為師法。



【校】


 ⑨
 餘：《唐詩別裁集》作“余”。

【注】


 [1]
 “五言律”句：明高棅《唐詩品彙·五律敘目·正始》：“律體之興，雖自唐始，蓋由梁、陳以來儷句之漸也。”（頁五〇六）明許學夷《詩源辯體》：“何遜五言四句，聲盡入律，語多流麗，而格韻始卑。”（卷九，頁一二六）又：“陰鏗與何遜齊名，亦號‘陰何’。鏗五言聲盡入律，語盡綺靡，聲調既卑於遜，而累語復多，以全集觀自見。”（卷九，頁一二九）又：“五言自梁簡文、庾肩吾以至陵、信諸子，聲盡入律，語盡綺靡，其體皆相類，而陵、信最盛稱。”（卷十，頁一三一）


 [2]
 “唐初人”句：唐初人，指初唐四傑等人。高棅《唐詩品彙·五律敘目·正始》：“唐初工之者衆，王、楊、盧、駱四君子以儷句相尚，美麗相矜，終未能脫陳、隋之氣習。”（頁五〇六）一般認為，五律的定型是沈佺期、宋子問而非初唐四傑。明王世貞《藝苑卮言》卷四：“五言至沈、宋，始可稱律。”（《歷代詩話續編》中冊，頁一〇〇四）


 [3]
 神龍：神龍爲唐中宗李顯的年號，七〇五—七〇七年。


 [4]
 陳、杜、沈、宋：陳子昂、杜審言、沈佺期、宋之問。


 [5]
 開、寶：開元與天寶，均爲唐玄宗李隆基的年號，開元爲七一三—七四一年，天寶爲七四二—七五六年。


 [6]
 王摩詰：見本書卷上第七十八條注〔三〕。


 [7]
 獨闢畦徑：明胡應麟《詩藪》：“盛唐一味秀麗雄渾。杜則精粗、巨細、巧拙、新陳、險易、淺深、濃淡、肥瘦，靡不畢具，參其格調，實與盛唐大別，其能會萃前人在此，濫觴後世亦在此。且言理近經，敘事兼史，尤詩家絕覩，其集不可不讀，亦殊不易讀。”（內編卷四，頁七〇）畦徑：田間小路。


 [8]
 包涵一切：元稹《唐檢校工部員外郎杜君墓志銘幷序》：“至於子美，蓋所謂上薄《風》、《雅》，下該沈、宋，言奪蘇、李，氣吞曹、劉，掩顔、謝之孤高，雜徐、庾之流麗，盡得古今之體勢，而兼文人之所獨專矣。”（《杜詩詳注》卷二十五附，頁八九五）


九十八

起手貴突兀，王右丞“風勁角弓鳴”
 
[1]

 ，杜工部“莽莽萬重山”
 
[2]

 、“帶甲滿天地”
 
[3]

 ，岑嘉州“送客飛鳥外”
 
[4]

 等篇，直疑高山墜石，不知其來，令人驚絕。


【箋】


［宋］周弼《三體唐詩·選例·五言律詩·起句》：發首兩句，平穩者多，奇健者少。然發句太重，後聯難稱，必全篇停匀乃佳。

［明］楊慎《升庵詩話》卷二“五言律起句”：五言律起句最難，六朝人稱謝朓工於發端。如“大江流日夜，客心悲未央”，雄壓千古矣。唐人多以對偶起，雖森嚴，而乏高古。宋周伯弜選《唐三體詩》，取起句之工者二：“酒渴愛江清，餘酣漱晚汀。”又“江天清更愁，風柳入江樓”是也。語誠工，而氣衰颯。余愛柳惲“汀洲采白蘋，日落江南春”；吳均“咸陽春草芳，秦帝卷衣裳”，又“春從何處來，拂水復驚梅”；梁元帝“山高巫峽長，垂柳復垂楊”；唐蘇頲“北風吹早雁，日日渡河飛”；張柬之“淮南有小山，嬴女隱其間”；王維“風勁角弓鳴，將軍獵渭城”；杜子美“將軍膽氣雄，臂懸兩角弓”；孟浩然“八月湖水平，涵虛混太清”。雖律也，而含古意，皆起句之妙，可以爲法，何必效晚唐哉？伯弜之見，誠小兒也。（《歷代詩話續編》中冊，頁六六一）

［清］劉大勤《師友詩傳續錄》：問：“律中起句，易涉於平，宜用何法？”答：“古人謂玄暉工於發端，如《宣城集》中‘大江流日夜，客心悲未央’，是何等氣魄！唐人起句，尤多警策，如王摩詰‘風勁角弓鳴，將軍獵渭城’之類，未易枚舉。杜子美尤多。”（《清詩話》上冊，頁一五〇）


【案】


此論五律起句。受八股文法的影響，明清詩家論五律四聯常以起、承、轉、合四字概括，如王士禛所言：“勿論古文今文，古今體詩，皆離此四字不可。”（《師友詩傳續錄》，《清詩話》上冊，頁一五〇）對五律起句，沈氏所言“起手貴突兀”，實爲清人通識。所謂突兀，即奇警俊健，如“風勁角弓鳴”、“莽莽萬重山”，不惟遣詞造句富有新意，且胸中情懷蓄勢待發，呼之欲出。




 [1]
 “王右丞”句：語出王維《觀獵》：“風勁角弓鳴，將軍獵渭城。草枯鷹眼疾，雪盡馬蹄輕。忽過新豐市，還歸細柳營。回看射鵰處，千里暮雲平。”《唐詩別裁集》評曰：“起二句若倒轉便是凡筆，勝人處全在突兀也。”（卷九，頁三一九）


 [2]
 “杜工部”句：語出杜甫《秦州雜詩》其六：“莽莽萬重山，孤城山谷間。無風雲出塞，不夜月臨關。屬國歸何晩？樓蘭斬未還。煙塵獨長望，衰颯正摧顔。”《唐詩別裁集》評起句云：“起手壁立萬仞。”（卷十，頁三四九）


 [3]
 “帶甲”句：語出杜甫《送遠》：“帶甲滿天地，胡為君遠行？親朋盡一哭，鞍馬去孤城。草木歲月晚，關河霜雪清。别離已昨日，因見古人情。”《唐詩別裁集》評起句云：“何等起手！讀杜詩要從此種着眼。”（卷十，頁三五〇）


 [4]
 “岑嘉州”句：語出岑參《陜州月城樓送辛判官入奏》：“送客飛鳥外，城頭樓最高。樽前遇風雨，窗裏動波濤。謁帝向金殿，隨身唯寶刀。相思灞陵月，祗有夢偏勞。”《唐詩別裁集》評曰：“入手須不平，宋人不講此法，所以單弱。”（卷十，頁三三一）


九十九

中聯
 
[1]

 以虛實對
 
[2]

 、流水對
 
[3]

 為上；即徵實一聯，亦宜各換意境。略無變換，古人所輕。即如“蟬噪林逾靜，鳥鳴山更幽”，何嘗不是佳句？然王元美以其寫景一例少之
 
[4]

 。至“圓荷浮小葉，細麥落輕花”，宋人已議之矣
 
[5]

 。


【箋】


［宋］周弼《三體唐詩·選例·五言律詩》：四實：中四句全寫景物。開元、大曆多此體，華麗典重之中有雍容寛厚之態，是以難也。後人為之，未免堆垜少味。四虛：中四句皆寫情思，自首至尾，如行雲流水，空所依傍，元和以後流于枯瘠，不足采矣。前虛後實：前聯寫情而虛，後聯寫景而實。實則氣勢雄健，虛則態度諧婉。輕前重後，劑量適均，無窒塞輕佻之患，大中以後多此體，至今宗唐詩者尚之。前實後虛：前聯寫景，後聯寫情，前實後虛易流于弱，蓋發興盡則難于繼，落句稍間以實，其庶乎。


【案】


清人論五律四聯中，起聯要切題，重在蓄勢，而第三句至第六句則是情感的具體展開。中聯如果一味敘事述意，往往缺少韻外之致；反之，一味寫景，又違言志抒情之宗旨。沈氏所言“以虛實對、流水對爲上”，既強調詩歌抒情達意的本質，又兼及寓事意於景的表現方式。




 [1]
 中聯：律詩的頷聯和頸聯，即第三句至第六句。


 [2]
 虛實對：宋代以來論詩家多以抒情爲虛，寫景爲實，以虛對實或以實對虛，都稱虛實對。


 [3]
 流水對：指上下兩句意思相貫串的對偶句。明胡震亨《唐音癸籤·法微三》釋“流水對”曰：“嚴羽卿以劉眘虛‘滄浪千萬里，日夜一孤舟’為十字格，劉長卿‘江客不堪頻北望，塞鴻何事又南飛’為十四字格。謂兩句只一意也，蓋流水對耳。”（卷四，頁三一）


 [4]
 “蟬噪”句：“蟬噪林逾靜”出自王籍《入若耶溪》：“艅艎何汎汎，空水共悠悠。陰霞生遠岫，陽景逐迴流。蟬噪林逾靜，鳥鳴山更幽。此地動歸念，長年悲倦遊。”（《先秦漢魏晉南北朝詩》梁詩卷十七，頁一八五四）王世貞《藝苑卮言》卷三評曰：“王籍‘鳥鳴山更幽’，雖遜古質，亦是雋語，第合上句‘蟬噪林逾靜’讀之，遂不成章耳。”（《歷代詩話續編》中冊，頁九九七）


 [5]
 “圓荷”句：語出杜甫《為農》：“錦里煙塵外，江村八九家。圓荷浮小葉，細麥落輕花。卜宅從兹老，為農去國賒。遠慚勾漏令，不得問丹砂。”（《杜詩詳注》卷九，頁二九三）宋劉克莊《後村詩話》：“杜五言感時傷事，如‘親朋無一字，老病有孤舟’，如‘敢料安危體，猶多老大臣’，如‘不愁巴道路，恐濕漢旌旗’。其用事琢對，如‘須為下殿走，不可好樓居’，如‘竟無宣室召，徒有茂陵求’，如‘魯衛彌尊重，徐陳略喪亡’。八句之中，著此一聯，安得不獨步千古！若全集千四百篇，無此等句語為骨氣，篇篇都做‘圓荷浮小葉，細麥落輕花’道了，則似近人詩矣！”（前集卷一，頁七）


一○○

三四語多流走
 
[1]

 ，亦竟有散行
 
[2]

 者；然必有不得不散之勢，乃佳。茍
 
③

 艱於屬對，率爾放筆，是借散勢以文其陋也。又有通體俱散者，李太白《夜泊牛渚》
 
[4]

 、孟浩然《晚泊潯陽》
 
[5]

 、釋皎然《尋陸鴻漸》
 
[6]

 等章，興到成詩，人力無與，匪垂典則，偶存標格而已。外是八句平對
 
[7]

 ，五六散行
 
[8]

 ，前半扇對
 
[9]

 之式，皆極詩中變態。


【箋】


《唐詩別裁集》評李白《夜泊牛渚懷古》：不用對偶，一氣旋折，律詩中有此一格。（卷十，頁三四三）

《唐詩別裁集》評釋皎然《尋陸鴻漸不遇》：通首散語，存此以識標格。（卷十二，頁四二三）


【案】


五律對仗一般用於頷聯和頸聯，不過也有特例，比如首聯對仗、尾聯對仗、八句皆不對、八句皆對、頸聯不對、隔句對等，李白、孟浩然、杜甫等大家均有很多變體。沈氏認爲雖然對仗衹是對律詩體制的一般要求，出於情感表達的需要也不必局於成法，但這些均屬特例，不必刻意效法。



【校】


 ③
 茍：玉雞苗館本、嘯園本作“句”，誤。

【注】


 [1]
 三四語多流走：指律詩頷聯使用流水對。這種寫法能使詩作緊湊相承，流暢活潑，中唐之後，蔚爲風習。明胡應麟《詩藪》：“（五律）唐晚則第三四句多作一串，雖流動，往往失之輕獧，俱非正體。”（內編卷四，頁六三）


 [2]
 散行：不講究對仗。


 [4]
 李太白《夜泊牛渚》：即《夜泊牛渚懷古》，詩云：“牛渚西江夜，青天無片雲。登舟望秋月，空憶謝將軍。余亦能高詠，斯人不可聞。明朝掛帆席，楓葉落紛紛。”（《李太白集注》卷二十二，頁四〇三）


 [5]
 孟浩然《晚泊潯陽》：即《晚泊潯陽望廬山》，詩云：“挂席幾千里，名山都未逢。泊舟潯陽郭，始見香爐峰。嘗讀遠公傳，永懷塵外蹤。東林精舍近，日暮但聞鐘。”（《全唐詩》卷一百六十，頁一六四五）


 [6]
 釋皎然《尋陸鴻漸》：即《尋陸鴻漸不遇》，詩云：“移家雖帶郭，野徑入桑麻。近種籬邊菊，秋來未著花。扣門無犬吠，欲去問西家。報道山中去，歸時每日斜。”（《全唐詩》卷八百十五，頁九一七八）


 [7]
 八句平對：律詩一般要求中間兩聯對仗，但也有四聯皆對者，此謂八句平對。如杜甫《垂白》：“垂白馮唐老，清秋宋玉悲。江喧長少睡，樓迥獨移時。多難身何補？無家病不辭！甘從千日醉，未許七哀詩。”（《杜詩詳注》卷十七，頁五七六）


 [8]
 五六散行：律詩一般要求頷聯和頸聯對仗，如果對仗少於兩聯，多於頸聯對仗，但也有頸聯不對仗者，謂“五六散行”。如李白《宿五松山下荀媼家》：“我宿五松下，寂寥無所歡。田家秋作苦，鄰女夜舂寒。跪進雕胡飯，月光明素盤。令人慚漂母，三謝不能餐。”（《李太白集注》卷二十二，頁三九四）


 [9]
 前半扇對：律詩兩聯四句的第一句對第三句，第二句對第四句，稱“扇對”，又稱“扇面對”，“隔句對”。宋胡仔《苕溪漁隱叢話·杜少陵四》：“律詩有扇對格，第一與第三句對，第二與第四對。如少陵《哭台州鄭司戶蘇少監》詩云：‘得罪台州去，時危棄碩儒。移官蓬閣後，穀貴歿潛夫。’”（前集卷第九，頁五七）


一○一

三四貴勻稱，承上斗峭
 
[1]

 而來，宜緩脈赴之。五六必聳然挺拔，別開一境。上既和平，至此必須振起也。崔司勳《贈張都督》詩“出塞清沙漠，還家拜羽林”，和平矣，下接云“風霜臣節苦，歲月主恩深”
 
[2]

 。杜工部《送人從軍》詩“今君度沙磧，累月斷人煙”，和平矣，下接云“好武寧論命，封侯不計年”
 
[3]

 。《泊岳陽城下》詩“岸風翻夕浪，舟雪灑寒燈”，和平矣，下接云“留滯才難盡，艱危氣益增”，如此拓開，方振得起
 
[4]

 。溫飛卿《商山早行》，於“雞聲茅店月，人跡板橋霜”下接“槲葉落山路，枳花明驛墻”
 
[5]

 。周處士朴賦《董嶺水》，於“禹力不到處，河聲流向西”下接“過衙山色遠，近水月光低”
 
[6]

 ，便覺直塌下去。


【箋】


《唐詩別裁集》評杜甫《登岳陽樓》：三四雄跨今古，五六寫情黯淡，著此一聯，方不板滯。孟襄陽三四語實寫洞庭，此衹用空寫，卻移他處不得，本領更大。（卷十，頁三六〇）


【案】


沈氏認爲五律首聯既尚斗峭突兀，頷聯自然轉向舒緩；頷聯既然舒緩，頸聯又須轉向挺拔。總之，全詩要富於變化，不可流於平直板滯。




 [1]
 斗峭：突兀。本書卷上第九十八條云：“起首貴突兀。”


 [2]
 “崔司勛”句：崔顥（？—七五四），汴州（今河南開封）人。開元十一年（七二三）進士及第。累官司勛員外郎，故稱崔司勛。其《贈凉州張都督》云：“聞君為漢將，虜騎罷南侵。出塞清沙漠，還家拜羽林。風霜臣節苦，歲月主恩深。為語西河使，知余報國心。”（《全唐詩》卷一百三十，頁一三二七）


 [3]
 “杜工部”句：語出杜甫《送人從軍》：“弱水應無地，陽關已近天。今君渡沙磧，累月斷人煙。好武寧論命？封侯不計年。馬寒防失道，雪没錦鞍韉。”《唐詩別裁集》評曰：“西方地高，故云近天。岑參亦云‘走馬西欲到天’，又云‘過磧覺天低’。五六悲壯，通體皆振。”（卷十，頁三五一）


 [4]
 “《泊岳陽城下》”句：杜甫《泊岳陽城下》：“江國踰千里，山城近百層。岸風翻夕浪，舟雪灑寒燈。留滯才難盡，艱危氣益增。圖南未可料，變化有鯤鵬。”（《杜詩詳注》卷二十二，頁七七三）


 [5]
 “溫飛卿”句：溫庭筠（八一二？—八七〇？），本名歧，字飛卿，太原祁（今山西祁縣）人。每入試，押官韻作賦，凡八叉手而八韻成，時號“溫八叉”。才情綺麗，與李商隱齊名，號“溫李”。晚唐華艷詩風的代表。其《商山早行》云：“晨起動征鐸，客行悲故鄉。雞聲茅店月，人迹板橋霜。槲葉落山路，枳花明驛牆。因思杜陵夢，鳧雁滿迴塘。”《唐詩別裁集》評曰：“中晚律詩，每於頸聯振不起，往往索然興盡。”（卷十二，頁四〇五）


 [6]
 “周處士朴”句：周朴（？—八七九），字見素，一字太朴，睦州桐廬（今屬浙江）人，舊說吳興（今屬浙江）人。晚唐詩人，一生未仕，為黃巢所殺。其《黃嶺水》云：“湖州安吉縣，門與白雲齊。禹力不到處，河聲流向西。去衙山色遠，近水月光低。中有高人在，沙中曵杖藜。”《唐詩別裁集》評曰：“五六少力。”（卷十二，頁四一一）


一○二

中二聯不宜純乎寫景。如“明月松間照，清泉石上流。竹喧歸浣女，蓮動下漁舟”
 
[1]

 ，景象雖工，詎為模楷？至宋陸放翁，八句皆寫景矣
 
[2]

 。


【箋】


［元］方回評黃庭堅《十二月十九日夜中發鄂渚曉泊漢陽親舊載酒追送聊爲短句》：凡為詩，非五字、七字皆實之為難，全不必實，而虚字有力之為難。“紅入桃花嫩，青歸柳葉新”，以“入”字、“歸”字為眼。“凍泉依細石，晴雪落長松”，以“依”字、“落”字為眼。“櫸柳枝枝弱，枇杷樹樹香”，以“弱”字、“香”字為眼。凡唐人皆如此，賈島尤精，所謂“敲門”、“推門”，爭精微於一字之間是也。然詩法但止於是乎？惟晚唐詩家不悟。蓋有八句皆景，每句中下一工字，以爲至矣，而詩全無味。所以詩家不專用實句、實字，而或以虛爲句，句中以虛字爲工，天下之至難也。（《瀛奎律髓彙評》卷之四十三，頁一五四七）

［明］胡應麟《詩藪》：作詩不過情景二端。如五言律體，前起後結，中四句，二言景，二言情，此通例也。唐初多於首二句言景，對起止結二句言情，雖豐碩，往往失之繁雜；唐晚則第三四句多作一串，雖流動，往往失之輕獧，俱非正體。惟沈、宋、李、王諸子，格調莊嚴，氣象閎麗，最爲可法。第中四句大率言景，不善學者，湊砌堆疊，多無足觀。老杜諸篇，雖中聯言景不少，大率以情間之。故習杜者，句語或有枯燥之嫌，而體裁絕無靡冗之病。此初學入門第一義，不可不知。若老手大筆，則情景混融，錯綜惟意，又不可專泥此論。（內編卷四，頁六三—六四）


【案】


律詩一味寫景易流於枯寂，一味抒情則流於徑直，歷代詩人均推崇虛實相間，情景交融。王維《山居秋暝》中間兩聯寫景之中雖有人的活動，但與詩人無關，故王維的主觀情感並不鮮明。沈氏還批評陸游五律景物描寫較王維更甚，檢《劍南詩稿》，八句皆景之作十分罕見，大概是由於沈氏囿於宗唐貶宋之詩學立場，固對陸詩加以貶斥。




 [1]
 “明月”句：語出王維《山居秋暝》：“空山新雨後，天氣晚來秋。明月松間照，清泉石上流。竹喧歸浣女，蓮動下漁舟。隨意春芳歇，王孫自可留。”（《王右丞集箋注》卷七，頁九四）


 [2]
 “至宋陸放翁”句：陸游（一一二五—一二一〇），字務觀，號放翁，越州山陰（今浙江紹興）人。有《劍南詩稿》、《渭南文集》。陸游詩八句皆景如《舍西夕望》：“茅舍菱陂北，柴門藥圃西。奇雲去人近，澹月傍簷低。野迥羊牛下，林昏鳥雀栖。郊墟少還往，父子自扶攜。”（《陸游集·劍南詩稿》卷二十三，頁六四九）


一○三

收束
 
[1]

 或放開一步
 
[2]

 ，或宕出遠神
 
[3]

 ，或本位收住
 
[4]

 。張燕公“不作邊城將，誰知恩遇深”，就夜飲收住也
 
[5]

 。王右丞“君問窮通理，漁歌入浦深”，從解帶彈琴宕出遠神也
 
[6]

 。杜工部“何當擊凡鳥，毛血灑平蕪”，就畫鷹說到真鷹，放開一步也
 
[7]

 。就上文體勢行之。


【箋】


《唐詩別裁集》評杜甫《高都護驄馬行》：結處悠揚不盡者，或四語，或六語，以傳其神。若二語用韻，戛然而止，此又專取簡捷，如此篇是也。（卷六，頁二〇二）

《唐詩別裁集》評杜甫《韋諷錄事宅觀曹將軍畫馬圖》：因畫馬說到真馬，因真馬說到天子巡幸，故君之思，惓惓不忘，此題後拓開一步法。（卷七，頁二二一）

《唐詩別裁集》評杜甫《丹青引》：推開作結。畫人畫馬，賓主相形，縱橫跌宕，此得之於心，應之於手，有化工而無人力，觀止矣！（卷七，頁二二二）

《唐詩別裁集》評錢起《湘靈鼓瑟》結句“曲終人不見，江上數峰青”：遠神不盡。（卷十八，頁五八一）

［宋］周弼《三體唐詩·選例·五言律詩·結句》：五言結句與七言微異，七言韻長，以醖藉為主；五言韻短，以陡健為工。


【案】


此論五律結句。歷代詩家均重結句，姜夔《白石道人詩說》云：“一篇全在尾句。”（《歷代詩話》下冊，頁六八二）楊載《詩法家數》亦云：“詩結尤難，無好結句，可見其人終無成也。”（《歷代詩話》下冊，頁七三六）普通結句即收束全文，照應上文，依題作結，也就是沈德潛所說的“本位收住”。高明詩家往往不滿足於此，他們在結句與上文情感承接的同時，或“放開一步”，翻出新意；或“宕出遠神”，餘味悠長。這一切須自然而至，否則易流於畫蛇添足。




 [1]
 收束：結句。


 [2]
 放開一步：即推開作結、拓開一步，結句不限本題，而要翻出新意。


 [3]
 宕出遠神：結句留有餘味，言有盡而意無窮。


 [4]
 本位收住：結句緊扣主題，簡捷收束。


 [5]
 “張燕公”句：張說（六六七—七三一）字道濟，一字說之，洛陽（今河南洛陽）人。開元初進中書令，封燕國公。其《幽州夜飲》云：“涼風吹夜雨，蕭瑟動寒林。正有高堂宴，能忘遲暮心。軍中宜劍舞，塞上重笳音。不作邊城將，誰知恩遇深？”《唐詩別裁集》評曰：“此種結，後惟老杜有之，遠臣宜作是想。”（卷九，頁三〇四）


 [6]
 “王右丞”句：王維《酬張少府》云：“晚年惟好靜，萬事不關心。自顧無長策，空知返舊林。松風吹解帶，山月照彈琴。君問窮通理，漁歌入浦深。”《唐詩別裁集》評曰：“結意以不答答之。”（卷九，頁三一一）


 [7]
 “杜工部”句：杜甫《畫鷹》云：“素練風霜起，蒼鷹畫作殊。身思狡兔，側目似愁胡。絛鏇光堪擿，軒楹勢可呼。何當擊凡鳥，毛血灑平蕪。”《唐詩別裁集》評曰：“懷抱俱見。”（卷十，頁三四四）


一○四

唐玄宗“劍閣橫雲峻”一篇
 
[1]

 ，王右丞“風勁角弓鳴”一篇
 
[2]

 ，神完氣足，章法句法字法，俱臻絕頂，此律詩正體。而太白“五月天山雪，無花只有寒。笛中聞《折柳》，春色未曾看”
 
[3]

 ，一氣直下，不就覊縛。右丞“萬壑樹參天，千山響杜鵑。山中一夜雨，樹杪百重泉”
 
[4]

 ，分頂上二語而一氣赴之，尤為龍跳虎臥
 
[5]

 之筆。此皆天然入妙，未易追摹。


【箋】


［元］楊載《詩法家數》：律詩要法：起承轉合。破題：或對景興起，或比起，或引事起，或就題起。要突兀高遠，如狂風捲浪，勢欲滔天。頷聯：或寫意，或寫景，或書事，用事引證。此聯要接破題，要如驪龍之珠，抱而不脫。頸聯：或寫意、寫景、書事、用事引證，與前聯之意相應相避。要變化，如疾雷破山，觀者驚愕。結句：或就題結，或開一步，或繳前聯之意，或用事，必放一句作散場，如剡溪之棹，自去自回，言有盡而意無窮。（《歷代詩話》下冊，頁七二九）


【案】


此綜論五律作法，並視玄宗《幸蜀西至劍門》和王維《觀獵》爲五律典範。沈氏認爲盛唐五律的一般模式是起句契合主題，情感鮮明，立意高健。中間二聯對仗工整，虛實相間，富於變化。尾聯照應全篇，意味悠遠。此外，律詩講究字法、句法和章法。但沈氏又指出，五律創作也不必受這種模式的局限，李白、王維部分作品的獨特手法同樣值得推崇。




 [1]
 “唐玄宗”句：玄宗名李隆基，睿宗子。七一二年登位，年號先天、開元和天寶。“劍閣橫雲峻”出自唐玄宗《幸蜀西至劍門》：“劍閣橫雲峻，鑾輿出狩回。翠屏千仞合，丹嶂五丁開。灌木縈旗轉，仙雲拂馬來。乘時方在德，嗟爾勒銘才。”《唐詩別裁集》評曰：“雄健有力，開盛唐一代先聲。”（卷九，頁二八八）


 [2]
 “王右丞”句：見本書卷上第九十八條注〔一〕。《唐詩別裁集》評此詩曰：“章法、句法、字法俱臻絕頂，盛唐詩中亦不多見。”（卷九，頁三一九）


 [3]
 “太白”句：語出李白《塞下曲》其一：“五月天山雪，無花衹有寒。笛中聞折柳，春色未曾看。曉戰隨金鼓，宵眠抱玉鞍。願將腰下劍，直為斬樓蘭。”《唐詩別裁集》於頷聯下評曰：“四語直下，從前未具此格。”（卷十，頁三三八）


 [4]
 “右丞”句：語出王維《送梓州李使君》：“萬壑樹參天，千山響杜鵑。山中一夜雨，樹杪百重泉。漢女輸橦布，巴人訟芋田。文翁翻教授，不敢倚先賢。”《唐詩別裁集》於頷聯下評曰：“從上蟬聯而下，而本句中復用流水對，古人中亦偶見。”（卷九，頁三一五）


 [5]
 龍跳虎臥：形容氣勢飛動遒勁。


一○五

大曆後漸近收斂
 
[1]

 ，選言取勝
 
[2]

 ，元氣未完
 
[3]

 ，辭意新而風格自降矣。劉隨州工於鑄語
 
[4]

 ，不傷大雅，然“老至居人下，春歸在客先”
 
[5]

 、“萬里通秋雁，千峰共夕陽”
 
[6]

 ，名儁
 
[7]

 有餘，自非盛唐人語。


【箋】


《唐詩別裁集》評劉長卿：中唐詩近收斂，選言取勝，元氣不完，體格卑而聲調亦降矣。劉文房工於鑄意，巧不傷雅，猶有前輩體段。（卷十一，頁三六三）

［明］高棅《唐詩品彙·五言律詩敘目·接武》：中唐作者尤多，氣亦少下。若劉、錢、韋、郎數公，頗紹前諸家。次則皇甫、司空、盧、李、耿、韓，以盡乎大曆諸賢，聲律猶近。降及貞元以後，戎昱、李益、戴叔倫、張籍、張祜之流，無足多得，其有合作者，遺韻尚在，猶可以繼述盛時。今自乾元下至元和間，諸賢之詩分為四卷：以劉長卿、錢起、韋應物、郎士元共詩八十二首為上卷；又以皇甫伯仲、司空曙、盧綸、李端、耿湋共詩九十首為中卷之一；又自李嘉祐以盡乎大曆諸賢凡二十四人，共詩七十八首為中卷之二；又自戎昱而下至元和末得二十七人，共詩八十五首為下卷。觀者以見乎近體之盛，雖唐之文章屢變而未全衰也如此。（頁五〇八）

［明］陸時雍《詩鏡總論》：中唐詩近收斂，境斂而實，語斂而精。勢大將收，物華反素。盛唐鋪張已極，無復可加，中唐所以一反而之斂也。初唐人承隋之餘，前華已謝，後秀未開，聲欲啟而尚留，意方涵而不露，故其詩多希微玄澹之音。中唐反盛之風，攢意而取精，選言而取勝，所謂綺繡非珍，冰紈是貴，其致迥然異矣。然其病在雕刻太甚，元氣不完，體格卑而聲氣亦降，故其詩往往不長於古而長於律，自有所由來矣。劉長卿體物情深，工於鑄意，其勝處有迥出盛唐者。“黃葉減餘年”，的是庾信、王褒語氣。“老至居人下，春歸在客先”，“春歸”句何減薛道衡《人日思歸》語？“寒鳥數移柯”，與隋焬“鳥擊初移樹”同，而風格欲遜。“鳥似五湖人”，語冷而尖，巧還傷雅，中唐身手於此見矣。（《歷代詩話續編》下冊，頁一四一七—一四一八）

［明］胡應麟：盛唐句，如：“海日生殘夜，江春入舊年。”中唐句，如：“風兼殘雪起，河帶斷冰流。”晚唐句，如：“雞聲茅店月，人跡板橋霜。”皆形容景物，妙絕千古，而盛、中、晚界限斬然。故知文章關氣運，非人力。（內編卷四，頁五九）


【案】


此論中唐五律。沈氏所論乃是承襲明人習論，把大曆視爲中唐的開端。經歷過安史之亂，詩人們原有的豪情壯志已經消磨殆盡，更多是對帝國趨於末落的思考和感傷。盡管中唐詩人風格各異，但也有一些共同的風貌特征，其作品題材由盛唐的應宴、邊塞、理想開始轉向日常生活，情感基調由盛唐的昂揚樂觀開始變得冷靜收斂，表現方式由盛唐的自然渾成趨於注重技巧。




 [1]
 “大曆”句：大曆，唐代宗年號，七六六—七八〇。嚴羽論詩分初唐、盛唐、大曆、元和、晚唐五個時期，大曆爲中唐之始。收斂，情感有所約束。


 [2]
 選言取勝：以言辭之工審定高下。


 [3]
 元氣未完：自然渾成之氣有所不足。


 [4]
 劉隨州：劉長卿（？—七九〇？），字文房，宣州（今安徽宣城）人，曾任隨州刺史。著有《劉隨州文集》十一卷。工於鑄語，謂錘煉文辭。


 [5]
 “老至”句：語出劉長卿《新年作》：“鄉心新歲切，天畔獨潸然。老至居人下，春歸在客先。嶺猿同旦暮，江柳共風煙。已似長沙傅，從今又幾年？”《唐詩別裁集》評“老至居人下，春歸在客先”曰：“巧句。別於盛唐，正在此種。”（卷十一，頁三六八）


 [6]
 “萬里”句：語出劉長卿《移使鄂州次峴陽館懷舊居》：“多慚恩未報，敢問路何長？萬里通秋雁，千峰共夕陽。舊遊成遠道，此去更違鄉。草露深山裏，朝朝滿客裳。”（《劉隨州集》卷二，頁一四）


 [7]
 名儁：俊秀出衆。


一○六
 
①



賈長江“秋風吹渭水，落葉滿長安”
 
[2]

 ，溫飛卿“古戍落黃葉，浩然離故關”
 
[3]

 ，卑靡時乃有此格。後惟馬戴
 
[4]

 亦間有之。


【箋】


《唐詩別裁集》評賈島《贈王將軍》：中晚五律，亦多佳制，然蒼莽之氣不存，所以難與前人分道。此篇庶幾近之。（卷十二，頁四〇〇）

《唐詩別裁集》評賈島《宿山寺》：長江有“秋風吹渭水，落葉滿長安”句，風格頗高，惜通體不稱，故不全錄。（卷十二，頁四〇〇）

《唐詩別裁集》評溫庭筠《商山早行》：中晚律詩，每於頸聯振不起，往往索然興盡。（卷十二，頁四〇五）

《唐詩別裁集》評溫庭筠《送人東遊》：起調最高。（卷十二，頁四〇五）

《唐詩別裁集》評馬戴《落日悵望》：意格俱好，在晚唐中可云軒鶴立雞群矣。（卷十二，頁四〇七）

［明］高棅《唐詩品彙·五言律詩敘目·正變》：元和以還，律體多變。賈島、姚合思致清苦，許渾、李商隱對偶精密，李頻、馬戴後來，興致超邁時人。之數子者，意義格律，猶有取焉，故合其詩共八十五首為正變。（頁五〇八）


【案】


賈島、溫庭筠五律均以警句而著稱，對仗工穩、用字新奇，迥異於蒼莽渾成的盛唐氣象，明清詩論家均認爲此爲詩風轉變的標志。從沈德潛所推崇的賈島、溫庭筠和馬戴的作品來看，其理想風格是盛唐詩人所體現的雄渾、高古，詩歌境界及思想情感要宏大豪邁。

自九十七條至一○六條論五言律詩之流變。對五律之興，高棅認爲六朝詩歌的創作是以五言詩爲主，詩人和詩論家對古詩體制音調的深入探討促使了包括五言律詩在內的近體詩的逐漸定型。楊慎則把律詩之源追溯謝靈運、沈約等人，沈德潛認爲五律源于梁、陳，體制的確定則在唐代。《古詩源》評梁元帝《折楊柳》曰：“此種音節，竟是五言近體矣。”（卷十二）評沈約曰：“家令詩，較之鮑、謝，性情聲色俱遜一格矣。然在蕭梁之代，亦推大家。以邊幅尚闊，詞氣尚厚，能存古詩一脈也。爾時江屯騎、何水曹，各自成家，可以鼎足。水部名句極多，然漸入近體。”（卷十二）指出律體是在六朝孕育發展，而真正成熟定型乃在唐代。《唐詩別裁集》凡例曰：“五言律，陰鏗，何遜，庾信，徐陵已開其體；唐初人研揣聲音，穩順體勢，其制大備。”《唐詩別裁集》評王績《野望》曰：“五言律前此失嚴者多，應以此章爲首。”（卷九）可知沈德潛對五律體制要求比較嚴格。

唐代是五律創作的極盛時期，據北京大學中文系所開發的“全唐詩電子檢索系統”統計，五律的創作數量位居各體之首。當然詩人喜歡五律不僅是由於體制精美，也可能與唐代的詩賦取士制度有關。唐代各個時期的五律創作風格差異很大，沈德潛對此辨析頗爲細緻。他認爲初唐諸家渾樸，盛唐李白明麗，王、孟自得，杜甫縱橫排奡，以上諸家均爲正宗，俱可師法。

對盛唐名家王維，前人都指出其五律的兩種風格，沈德潛更爲重視王維平淡簡遠之作。他說：“右丞五言律有二種：一種以清遠勝，如‘行到水窮處，坐看雲起時’是也；一種以雄渾勝，如‘天官動將星，漢地柳條青’是也。當分別觀之。”（《唐詩別裁集》卷九）從選詩來看，《古今詩刪》入選王維五律九首，分別是《同崔員外郎秋宵寓直》、《終南山》、《過香積寺》、《登辨覺寺》、《送平淡然判官》、《送劉司直赴安西》、《送邢桂州》、《使至塞上》、《觀獵》，比較鮮明體現清悠淡遠風格的只有《過香積寺》一首，尤其表現其閒居生活的作品極少入選。《唐詩別裁集》入選王維五律三十一首，體現出雄渾風貌的邊塞詩有《送張判官赴河西》、《送平淡然判官》、《送趙都督赴代州》、《送劉司直赴安西》、《使至塞上》、《觀獵》，清遠特點較鮮明的隱逸詩有《輞川閒居贈裴秀才迪》、《山居秋暝》、《歸嵩山作》、《輞川閒居》、《過香積寺》、《終南別業》、《登裴迪秀才小台作》、《秋夜獨坐》，其他爲應制贈寄之作。相較《古今詩刪》，沈德潛有意入選平淡簡遠之作，其趣味與明七子稍異。這種看法明顯受到王士禛的影響。《唐賢三昧集》以王維爲宗，固然不廢其雄渾風格的作品，但更重視體現出禪家三昧之作。《唐詩別裁集》所選王維五律三十一首中有二十三首與《唐賢三昧集》相同，相合率高達百分之七十四，因襲痕迹十分明顯。

就創作風格而言，中唐五律新變特征相當明顯。初盛唐那種不拘一格，任意揮灑的活潑之風漸漸消泯，中晚唐五律在句式上變得更多整飭，音調更爲醇熟，更加注重藝術技巧和辭采修飾。對這種新變明七子派並不接納。胡應麟曰：“學五言律，毋習王、楊以前，毋窺元、白以後。”（《詩藪》內編卷四，頁五八）認爲五律應師法初盛唐，杜甫之後不足取法，這也是七子派比較普遍的看法。沈德潛《唐詩別裁集》評劉長卿曰：“中唐詩近收斂，選言取勝，元氣不完，體格卑而聲調亦降矣。”（《唐詩別裁集》卷十一）所論與明七子相當接近，但在具體選詩時則呈現出較大的差異。從選詩來看，《唐詩別裁集》入選中晚唐五律一百九十五首，約占全選的百分之四十三，這與《古今詩刪》僅入選十四首相比，推崇之意相當明顯。其中劉長卿入選二十首，李商隱入十一首，分居第六、七位，可知沈德潛論詩與明七子相比師法對象更爲寬容通達一些。



【校】


 ①
 青照堂本與上條合。

【注】


 [2]
 “賈長江”句：賈島（七七九—八四三），字閬仙。范陽（今北京）人。早年出家爲僧，號無本。後還俗，屢舉進士不第。文宗時，因誹謗，貶長江（今四川蓬溪）主簿，故習稱賈長江。有《長江集》十卷。其《憶江上吳處士》：“閩國揚帆去，蟾蜍虧復團。秋風生渭水，落葉滿長安。此地聚會夕，當時雷雨寒。蘭橈殊未返，消息海雲端。”（《賈島集校注》卷五，頁二一八）


 [3]
 “溫飛卿”句：語出溫庭筠《送人東游》：“荒戍落黃葉，浩然離故關。高風漢陽渡，初日郢門山。江上幾人在，天涯孤櫂還。何當重相見，尊酒慰離顔。”（《全唐詩》卷五百八十一，頁六七四二）


 [4]
 馬戴：生卒年不詳。字虞臣，《唐才子傳》謂其爲華州（今陝西華縣）人。一說曲陽（江蘇東海西南）人。會昌四年（八四四）擢進士第。與姚合、賈島等友善，多唱和。嚴羽《滄浪詩話·詩評》：“馬戴在晚唐諸人之上。”（《滄浪詩話校釋》，頁一六一）


一○七

七言律，平敍易於徑遂，雕鏤失之佻巧，比五言為尤難
 
[1]

 ；貴屬對穩
 
[2]

 ，貴遣事切
 
[3]

 ，貴捶字老
 
[4]

 ，貴結響高
 
[5]

 ，而總歸於血脈動盪
 
[6]

 ，首尾渾成。後人祗於全篇中爭一聯警拔
 
[7]

 ，取青妃白
 
[8]

 ，有句無章，所以去古日遠。


【箋】


《唐詩別裁集·凡例》：七言律，平敘易於徑直，雕鏤失之佻巧，比五言更難。初唐英華乍啟，門戶未開，不用意而自勝。後此摩詰、東川，舂容大雅，時崔司勛、高散騎、岑補闕諸公，實爲同調，而大曆十子及劉賓客、柳柳州，其紹述也。少陵胸次閎闊，議論開辟，一時盡掩諸家，而義山咏史，其餘響也。外是曲徑旁門，雅非正軌，雖有搜羅，概從其略。

［明］胡應麟《詩藪》：古詩之難，莫難於五言古。近體之難，莫難於七言律。五十六字之中，意若貫珠，言如合璧。其貫珠也，如夜光走盤，而不失迴旋曲折之妙；其合璧也，如玉匣有蓋，而絕無參差扭捏之痕。綦組錦繡，相鮮以爲色；宮商角徵，互合以成聲；思欲深厚有餘，而不可失之晦；情欲纏綿不迫，而不可失之流。肉不可使勝骨，而骨又不可太露；詞不可使勝氣，而氣又不可太揚。莊嚴，則清廟明堂，沉著，則萬鈞九鼎，高華，則朗月繁星，雄大，則泰山喬嶽，圓暢，則流水行雲，變幻，則凄風急雨。一篇之中，必數者兼備，迺稱全美。故名流哲匠，自古難之。（內編卷五，頁八二）

又：七言律，對不屬則偏枯，太屬則板弱。二聯之中，必使極精切而極渾成，極工密而極古雅，極整嚴而極流動，迺爲上則。然二者理雖相成，體實相反，故古今文士難之。要之人力茍竭，天真必露，非蕩思八荒，游神萬古，功深百煉，才具千鈞，不易語也。（內編卷五，頁八三）


【案】


此綜論七律理想風格。七律體制由七言八句組成，中間四句講究對仗工穩；多用於臺閣應制和書寫時事，重視借用典增加蘊藉之美。由於篇制所限，七律比較推崇字法工妙、句法警拔及結句挺拔高邁的悠長餘味。盡管七律對藝術技巧要求較高，但沈德潛等明清詩家更重視整體風貌之美，認爲明顯的技巧痕跡會影響讀者對思想情感的領會。




 [1]
 “七言律”句：徑遂，直捷。佻巧，浮華小巧。清郎廷槐《師友詩傳錄》：“詩自李、杜以來，陵夷濫觴，作者務雕刻雪月，以趨佻巧。”（《清詩話》上冊，頁一四一）


 [2]
 屬對穩：對仗穩切。


 [3]
 遣事切：用典工妥。


 [4]
 捶字老：錘煉字詞要有古拙典雅之氣。


 [5]
 結響高：結尾要挺拔高邁。


 [6]
 血脈動蕩，首尾渾成：結構不凝滯，渾然一體。


 [7]
 警拔：警策拔俗。南朝梁鍾嶸《詩品》評郭泰機等五人：“觀此五子，文雖不多，氣調警拔。”（《詩品集注》，頁二五五）


 [8]
 取青妃白：以青配白，喻詩文講究對仗。唐柳宗元《讀韓愈所著毛穎傳後題》：“信韓子之怪於文也。世之模擬竄竊，取青媲白，肥皮厚肉，柔筋脆骨，而以爲辭者人之讀之也，其大笑固宜。”（《柳河東集》卷二十一，頁三六六）


一○八

沈雲卿《龍池》樂章
 
[1]

 ，崔司勳《黃鶴樓》詩
 
[2]

 ，意得象先，縱筆所到，遂擅古今之奇；所渭“章法之妙，不見句法，句法之妙，不見字法”者也
 
[3]

 。


【箋】


《唐詩別裁集》評沈佺期《龍池篇》：經語入詩，體格亦復超拔，一結有萬國來朝之意。（卷十三，頁四二七）

《唐詩別裁集》評崔顥《黃鶴樓》：意得象先，神行語外，縱筆寫去，遂擅千古之奇。（卷十三，頁四三三）

［明］胡應麟《詩藪》：崔顥“黃鶴”，歌行短章耳。太白生平，不喜俳偶，崔詩適與契合。嚴氏因之，世遂附和。又不若近推沈作爲得也。（內編卷五，頁八二）

［明］許學夷《詩源辯體》：李賓之云：“律猶可間出古意，古不可涉律調。如崔顥‘黃鶴一去不復返，白雲千載空悠悠’，乃律間出古，要自不厭。”顧華玉云：“此篇一氣渾成，太白所以見屈，想是一時登臨，高興流出，未必常有此作。”愚按：《黃鶴樓》，太白欽服於前，滄浪推尊於後，至國朝諸先輩，亦靡不稱服，即元美不無異同，而亦有“百尺無枝，亭亭獨上”之語。予每舉以示人，輒無領解，至有“不得與衆作並稱”，又或謂“前半篇可作一絕句”。古今人識趣懸絕，抑至於此！于鱗居恒每誦沈佺期《龍池篇》。《龍池篇》雖《黃鶴》所自出，而調沉語重，神韻未揚，于鱗蓋徒取其氣格耳。（卷十七，頁一七一）


【案】


《龍池篇》、《黃鶴樓》的共同之處是首四句重復用字、第一句第四字該用仄聲而用平聲、第三句第四字該用平聲而用仄聲，均有違七律“屬對律切”的體制要求。這種寫法明顯受漢魏樂府歌行的影響，音韻婉轉，聲情搖曳，自然質樸。嚴羽《滄浪詩話·詩評》說：“建安之作，全在氣象，不可尋枝摘葉。靈運之詩，已是徹首尾成對句矣，是以不及建安也。”（《滄浪詩話校釋》，頁一五八）《黃鶴樓》雖然對仗不工穩，卻具有氣象渾成之美，故嚴羽推崇倍至，譽爲七律第一。對此後代詩論家多有不同看法，如何景明推崇沈佺期《獨不見》，胡應麟推崇杜甫《登高》等。沈德潛論詩似有調和之意，一方面對這種以古意入律的作法表示贊賞，譽爲“章法之妙，不見句法，句法之妙，不見字法”，另一方面在下文中對其他風格的七律同樣推崇，可知其論詩取法較寬。




 [1]
 沈雲卿《龍池》樂章：沈佺期（？—七一三？），字雲卿，相州內黃（今屬河南）人。上元二年（六七五）登進士第，歷中書舍人，太子少詹事。善屬文，與宋之問齊名，時人稱“沈宋”。其《龍池篇》云：“龍池躍龍龍已飛，龍德先天天不違。池開天漢分黃道，龍向天門入紫微。邸第樓臺多氣色，君王鳬雁有光輝。爲報寰中百川水，來朝此地莫東歸。”（《全唐詩》卷九十六，頁一〇四二）


 [2]
 崔司勛《黃鶴樓》詩：崔司勛爲崔顥，見本書卷上第一○一條注〔二〕。其《黃鶴樓》云：“昔人已乘白雲去，此地空餘黃鶴樓。黃鶴一去不復返，白雲千載空悠悠。晴川歷歷漢陽樹，春草萋萋鸚鵡洲。日暮鄉關何處是，煙波江上使人愁。”（《全唐詩》卷一百三十，頁一三二九）


 [3]
 “章法之妙”句：語見明王世貞《藝苑卮言》卷一：“五十六字，如魏明帝凌雲臺材木，銖兩悉配，乃可耳。篇法之妙，有不見句法者；句法之妙，有不見字法者。此是法極無跡，人能之至，境與天會，未易求也。”（《歷代詩話續編》中冊，頁九六一）


一○九

雲卿《獨不見》
 
[1]

 一章，骨高氣高
 
[2]

 ，色澤情韻俱高；視中唐“鶯啼燕語報新年”
 
[3]

 詩，味薄語纖，牀分上下
 
[4]

 。


【箋】


《唐詩別裁集》評沈佺期《古意呈補闕喬知之》：以“盧家少婦”起興，言夫婦相守，猶雕梁之燕也。下就分離言。（卷十三，頁四二七—四二八）

《唐詩別裁集》沈佺期《奉和立春遊苑迎春》：初唐七律，事多而寡用之，情多而簡出之，特每篇結句不無淺率之弊，爲風氣所囿耳。後人一概抹煞，如何平允。（卷十三，頁四二八）

［明］高棅《唐詩品彙·七律敘目·正始》：七言律詩，又五言八句之變也。在唐以前，沈君攸七言儷句己近律體。唐初始專此體，沈、宋等精巧相尚。開元初，蘇、張之流盛矣。然而亦多君臣遊倖倡和之什。通得二十三人，共詩五十七首，為七言近體之始。（頁七〇五）

［明］楊慎《升庵詩話》卷十“黃鶴樓詩”：宋嚴滄浪取崔顥《黃鶴樓》詩爲唐人七言律第一。近日何仲默、薛君采取沈佺期“盧家少婦鬰金堂”一首爲第一。二詩未易優劣。或以問予，予曰：“崔詩賦體多，沈詩比興多。以畫家法論之，沈詩披麻皴，崔詩大斧劈皴也。”（《歷代詩話續編》中冊，頁八三四）


【案】


沈佺期《古意呈補闕喬知之》又名《獨不見》，屬樂府《雜曲歌辭》，其體制完全符合七律格律，但風格卻與樂府相近，體現了詩歌由古體向近體的發展過程。此詩爲常見的征夫思婦題材，首聯憶相聚之歡，頷聯寫離別之苦，頸聯借“書斷”渲染思念之切，尾聯借“明月”襯託相思之苦。語言自然流暢，對仗工穩圓熟，情感委婉迂回，氣格高古，故歷代評價頗高。沈德潛舉劉長卿《賦得》對比，認爲中唐固然詞藻清潔，但情感表現缺少溫厚之味，情感失之卑弱。




 [1]
 雲卿《獨不見》：沈佺期《古意呈補闕喬知之》（一作《古意》，又作《獨不見》）：“盧家少婦鬱金堂，海燕雙棲玳瑁梁。九月寒砧催木葉，十年征戍憶遼陽。白狼河北音書斷，丹鳳城南秋夜長。誰謂含愁獨不見，更教明月照流黄。”（《全唐詩》卷九十六，頁一〇四三）


 [2]
 骨高氣高：內容充實，文詞剛勁高絕。南朝梁鍾嶸《詩品》評曹植：“骨氣奇高，辭彩華茂。”（《詩品集注》，頁九七）


 [3]
 “鶯啼”句：劉長卿《賦得》：“鶯啼燕語報新年，馬邑龍堆路幾千。家住層城臨漢苑，心隨明月到胡天。機中錦字論長恨，樓上花枝笑獨眠。爲問元戎竇車騎，何時返旆勒燕然。”（《全唐詩》卷一百五十一，頁一五七一）


 [4]
 牀分上下：謂高下差別懸殊。《三國志·魏書·陳登傳》：“元龍名重天下，備問汜：‘君言豪，寧有事邪？’汜曰：‘昔遭亂，過下邳，見元龍，元龍無客主之意，久不相與語。自上大牀臥，使客臥下牀。’備曰：‘君有國士之名，今天下大亂，帝王失所，望君憂國忘家，有救世之意。而君求田問舍，言無可采，是元龍所諱也。何緣當與君語！如小人，欲臥百尺樓上，臥君於地，何但上下牀之間邪！’”（卷七，頁二八）


一一○

王維、李頎、崔曙
 
①

 、張謂、高適、岑參諸人，品格既高，復饒遠韻，故為正聲。老杜以宏才卓識，盛氣大力
 
[2]

 勝之。讀《秋興八首》、《詠懷古跡五首》、《諸將五首》，不廢議論，不棄藻繢
 
[3]

 ，籠蓋宇宙，鏗戛韶鈞
 
[4]

 ，而橫縱出沒中，復含醖藉微遠之致。目
 
⑤

 為“大成”
 
[6]

 ，非虛語也。明嘉、隆諸子，轉尊李頎
 
⑦

 
 
[8]

 ；鍾、譚於杜律中轉斥《秋興》諸篇，而推“南極老人自有星”幾章
 
[9]

 ，何啻啽囈！


【箋】


《唐詩別裁集》評李頎：東川七律，故難與少陵、右丞比肩，然自是安和正聲。自明代嘉、隆諸子奉爲圭臬，又不善學之，衹存膚面，宜招毛初晴太史之譏也。然譏諸子而痛掃東川，毋乃因噎而廢食乎？（卷十三，頁四三九）

《唐詩別裁集》評高適《送前衛縣李宷少府》：情不深而自遠，景不麗而自佳，韻使之也。（卷十三，頁四四二）

《唐詩別裁集》評杜甫：杜七言律有不及者四：學之博也，才之大也，氣之盛也，格之變也。五色藻繢，八音和鳴，後人如何倣佛？ 王摩詰七言律風格最高，復繞遠韻，爲唐代正宗。然遇杜《秋興》、《諸將》、《咏懷古跡》等篇，恐瞠乎其後，以杜能包王，王不能包杜也。中有疏宕一體，實爲宋、元人濫觴，才大自無所不可也。然學杜者，不應從此種入。凡名家詩有名句可采，如鄭鷓鴣、崔鴛鴦、趙倚樓之類是也。杜詩議論正，器局高，卻無名句可采，所以彥恢高氏獨列爲大家。（卷十三，頁四四七）

［明］高棅《唐詩品彙·七律敘目·正宗》：盛唐作者雖不多，而聲調最遠，品格最高。若崔顥律非雅純，太白首推其“黄鶴”之作，後至“鳯凰”而彷彿焉。又如賈至、王維、岑參早朝倡和之什，當時各極其妙，王之衆作尤勝諸人。至於李頎、高適當與並驅，未論先後，是皆足為萬世程法。通得十四人，共詩五十二首，為正宗。（頁七〇六）

又《七律敘目·大家》：少陵七言律法獨異諸家，而篇什亦盛。如《秋興》等作，前輩謂其大體渾雄富麗，小家數不可髣髴耳。今擇其三十七首為大家。（頁七〇六）

［清］郎廷槐《師友詩傳錄》：問：“七律三唐、宋、元體格，何以分優劣？”阮亭答：“唐人七言律，以李東川、王右丞爲正宗，杜工部爲大家，劉文房爲接武。高廷禮之論，確不可易。宋初學‘西崑’，于唐卻近。歐、蘇、豫章始變‘西崑’，去唐卻遠。元如趙松雪雅意復古，而有俗氣，餘可類推。”歷友答：“七言近體，則斷乎以盛唐十四家爲正宗。再羽翼之以錢、劉足矣。‘西崑’吾無取焉。宋、元而下，姑舍是。”蕭亭答：“七言律詩，五言八句之變也。唐初始專此體。沈、宋精巧相尚，然六朝餘氣猶存。至盛唐聲調始遠，品格始高。如賈至、王維、岑參《早朝倡和》諸作，各臻其妙。李頎、高適皆足爲萬世法程。杜甫渾雄富麗，克集大成。天寶以還，錢、劉並鳴。中唐作者尤多，韋應物、皇甫伯仲以及大曆才子接跡而起，敷詞益工，而氣或不逮。元和以後，律體屢變。其造意幽深，律切精密，有出常情之外，雖不足鳴大雅之林，亦可爲一唱三歎。至宋律則又晩唐之濫觴矣。雖梅、歐、蘇、黃，卓然名家，較之唐人，氣象終別。至於元人，品格愈下。雖有虞、楊、揭、范，亦不能力挽頹波。蓋風氣使然，不可強也。況詩家此體最難。求其神合氣完，代不數人，人不數首，雖不敢妄分優劣，而優劣自見矣。”（《清詩話》上冊，頁一三三）


【案】


此論盛唐七律。與高棅、王士禛等相似，沈德潛也把七律分爲兩派：王維、李頎等人所代表的正宗和杜甫所代表的大家。前者格高韻遠，秀麗郎潤，歷來視爲正宗，沈氏予以認同。杜甫七律，章法、句法、字法極盡變化，題材擴展到行旅、時事、咏史等各個領域，表現方法更重議論時事，風格沉雄渾厚，頓挫健拔，對中晚唐和宋人均有重大影響。李攀龍出於宗唐反宋的詩學立場，《古今詩刪》極力推崇王維、李頎七律，於杜甫微有貶意。沈氏則認爲兩派均可師法，實有矯正七子之意。



【校】


 ①
 曙：青照堂本、嘯園本作“署”，誤。


 ⑤
 目：青照堂本作“自”，誤。


 ⑦
 頎：嘯園本作“頑”，誤。

【注】


 [2]
 宏才卓識，盛氣大力：才力宏大，識力超衆。


 [3]
 藻繢：言辭富有文采。


 [4]
 鏗戛韶鈞：音調高亢，有金石之聲。鏗戛，鏗金戛玉。韶鈞，韶即韶樂，鈞即鈞天之樂。


 [6]
 目爲“大成”：見本書卷上第九十七條注〔八〕。又宋陳師道《後山詩話》曰：“蘇子瞻云：‘子美之詩，退之之文，魯公之書，皆集大成者也。’”（《歷代詩話》上冊，頁三〇四）


 [8]
 “明嘉、隆諸子”句：嘉隆諸子指活動在明代嘉靖、隆慶年間以李攀龍、王世貞爲代表的後七子。李攀龍《唐詩選序》：“七言律體，諸家所難，王維、李頎頗臻其妙，即子美篇什雖衆，憒焉自放矣。”（《滄溟先生集》卷十五，頁三七八）


 [9]
 “鍾、譚”句：鍾、譚即鍾惺、譚元春，明末竟陵派代表。“南極老人自有星”出杜甫《覃山人隱居》：“南極老人自有星，北山移文誰勒銘。徵君已去獨松菊，哀壑無光留戶庭。予見亂離不得已，子知出處必須經。高車駟馬帶傾覆。悵望秋天虛翠屏。”（《杜詩詳注》卷二十，頁七〇一）鍾惺《再報蔡敬夫》：“若《詩歸》中所取者，不必諭。至直黜楊炯一字不錄，而《滕王閣》、《長安古意》、《帝京篇》、《代悲白頭翁》，初盛應制七言律，大明宮唱和，李之《清平調》，杜之《秋興八首》等作，多置孫山外，實有一段極核極平之論，足以服其心處。”（《隱秀軒集》書牘一，頁四三五）《唐詩歸》評曰：“鍾云：深心高調，老氣幽情，此七言律真詩也。汩沒者誰能辨之？ 譚云：此老杜真本事，何不即如此作律？乃爲《秋興》、《諸將》之作，徒費氣力，煩識者一番周旋耶？”（卷第二十二，頁一〇一）


一一一

大曆十子
 
[1]

 後，劉夢得
 
[2]

 骨幹氣魄，似又高於隨州
 
[3]

 ，人與樂天並稱，緣劉、白有《倡和集》
 
[4]

 耳。白之淺易，未可同日語也。蕭山毛大可尊白詘劉
 
[5]

 ，每難測其指趣。
 
⑥

 柳子厚哀怨有節
 
[7]

 ，律中騷
 
⑧

 體
 
[9]

 ，與夢得故是敵手。


【箋】


《唐詩別裁集》評劉禹錫：大曆後詩，夢得高於文房。與白傅唱和，故稱劉、白。實劉以風格勝，白以近情勝，各自成家，不相肖也。（卷十五，頁四九〇）

《唐詩別裁集》評柳宗元：柳州詩長於哀怨，得《騷》之餘意。東坡謂在韋蘇州上，而王阮亭謂不及蘇州，各自成家，兩存其說可也。（卷四，頁一二七）

［明］高棅《唐詩品彙·七言律詩敘目·羽翼》：天寳以還，錢起、劉長卿竝鳴于時，與前諸家實相羽翼，品格亦近似，至其賦詠之多自得之妙或有過焉。今合二家詩三十九首為羽翼。（頁七〇六）

《唐詩品彙·七言律詩敘目·接武》：中唐來，作者漸多，如韋應物、皇甫伯仲以及乎大曆才子諸人，相與接跡而起者，篇什雖盛而氣或不逮。貞元後，李益、權德輿、楊巨源、戴叔倫、劉禹錫之流，憲章祖述，再盛於元和間，尚可以繼盛時諸家。賈島、姚合後出，格力猶有一二可取。今分為二卷，以韋應物、皇甫伯仲與乎大曆諸賢，凡十九人，共詩七十三首，為上卷。又自李益而下以盡乎元和諸人，得二十一人，共詩五十九首，為下卷。（頁七〇七）

［明］許學夷《詩源辯體》：嚴滄浪云：“唐人惟柳子厚深得騷學。”愚按：子厚騷辭，惟《愬螭》、《哀溺》、《弔萇弘》、《弔屈原》、《弔樂毅》、《招海賈》諸文爲勝，而《招海賈》則又《招魂》之變，較諸篇爲尤勝。然諸篇雖爲騷之正派，而無漢武、小山、摩詰、太白詩趣，故《品彙》不錄。（卷二十三，頁二四五）


【案】


白居易、劉禹錫和柳宗元均是中唐七律大家，白居易七律偏尚通俗淺近，缺少盛唐雄渾勁健之風。白居易曾提倡新樂府運動，注重詩歌的政教作用，七律的敘事功能大大增強，但含蓄蘊藉之美不足，故歷來評價較低。劉禹錫七律風格多樣，最爲詩家所稱道的是懷古詩，這些詩或直接咏懷古跡，或借紀遊、贈別而感懷，風格沉雄悲壯，含蓄凝練，在現實生活場景的描寫中蘊含著無限的憂國之思。柳宗元七律數量遠不如劉禹錫，多作於貶謫時期，詞多憂思凄楚，景物描寫多寄寓悲愴之氣，故論詩家多以“律中騷體”譽之。清人論中唐七律，毛奇齡推崇白居易，王士禛標舉劉長卿，沈德潛則推許劉禹錫和柳宗元，實緣於儒家詩教立場。



【校】


 ⑥
 一九七八年清詩話本以下做一條。


 ⑧
 騷：嘯園本作“搔”，誤。

【注】


 [1]
 大曆十子：大曆爲唐代宗李豫年號，七六六—七八〇。此期詩壇活躍著一批地位不高但富有才情的詩人，時稱“十才子”。據姚合《極玄集》，分別爲錢起、盧綸、韓翃、李端、耿湋、崔峒、司空曙、苗發、夏侯審、吉中孚。


 [2]
 劉夢得：劉禹錫（七七二—八四二），字夢得，洛陽（今河南洛陽）人。累官至禮部郎中。晚年任太子賓客。著有《劉夢陽集》四十卷。


 [3]
 隨州：劉長卿，見本書卷上第一○五條注〔四〕。


 [4]
 《倡和集》：白居易《劉白唱和集解》：“彭城劉夢得，詩豪者也。其鋒森然，少敢當者。予不量力，往往犯之。……至太和三年春以前，紙墨所存者，凡一百三十八首，……勒成兩卷。”（《白氏長慶集》卷六十九，頁七五九—七六〇）


 [5]
 “蕭山毛大可”句：毛奇齡（一六二三—一七一六），字大可，號秋晴，學者稱西河先生。浙江蕭山人。有《西河全集》四百餘卷。其《詩話》卷七曰：“白居易與劉禹錫齊名，又與元稹齊名，當時有劉白集，又有元白長慶集。而白並不辭，世亦疑之。予謂夢得與樂天原可肩併，元則卑劣抑下矣。”（頁五六六）


 [7]
 哀怨有節：情感哀怨又比較曲婉。柳宗元晚年被貶永州、柳州邊荒之地，故詩中頗有哀怨之氣，《舊唐書·柳宗元傳》：“既罹竄逐，涉履蠻瘴，崎嶇堙厄，蘊騷人之鬰悼。寫情敘事，動必以文。”（卷一六○，頁五〇八）


 [9]
 律中騷體：自本傳指出柳詩近騷的特點之後，後人多有發揮。嚴羽《滄浪詩話·詩評》：“唐人惟柳子厚深得騷學，退之、李觀，皆所不及。若皮日休《九諷》，不足爲騷。”（《滄浪詩話校釋》，頁一八六）


一一二
 
①



義山近體，襞績重重
 
[2]

 ，長於諷諭
 
[3]

 。中多借題攄抱，遭時之變，不得不隱也
 
[4]

 。詠史十數章，得杜陵一體
 
[5]

 。至云“但須鸑鷟巢阿閣，豈假鴟鴞在泮林”
 
[6]

 ，不媿讀書人持論。


【箋】


《唐詩別裁集》評李商隱：義山近體，襞績重重，長於諷諭，中有頓挫沉著可接武少陵者，故應爲一大宗。後人以溫、李竝稱，只取其穠麗相似，其實風骨各殊也。（卷十五，頁五〇六）

［宋］魏慶之《詩人玉屑》引《蔡寬夫詩話》：王荆公晚年亦喜稱義山詩，以為唐人知學老杜而得其藩籬，惟義山一人而已。毎誦其“雪嶺未歸天外使，松州猶駐殿前軍”、“永憶江湖歸白髪，欲回天地入扁舟”與“池光不受月，暮氣欲沉山”，“江海三年客，乾坤百戰場”之類，雖老杜亡以過也。義山詩合處信有過人；若其用事深僻，語工而意不及，自是其短。世人反以為奇而效之，故崑體之弊，適重其失，義山本不至是云。（卷之十七“荆公晚年喜稱義山”條，頁三六二）

［金］元好問《論詩絕句三十首》：“望帝春心托杜鵑”，佳人錦瑟怨華年。詩家總愛“西崑”好，獨恨無人作鄭箋。（《元好問論詩三十首小箋》，頁六七）

［明］高棅《唐詩品彙·七言律詩敘目·正變》：元和後，律體屢變，其間有卓然成家者，皆自鳴所長。若李商隱之長於詠史，許渾、劉滄之長於懷古，此其著也。今觀義山之《隨宮》、《馬嵬》、《籌筆驛》、《錦瑟》等篇，其造意幽深，律切精密，有出常情之外者。用晦之《凌歊臺》、《洛陽城》、《驪山》、《金陵》諸篇與乎藴靈之《長洲》、《咸陽》、《鄴都》等作，其今古廢興、山河陳跡、凄凉感慨之意，讀之可為一唱而三歎矣。三子者雖不足以鳴乎大雅之音，亦變風之得其正者矣。今合其詩凡四十九首，為正變。（頁七〇七）

［明］陸時雍《詩鏡總論》：李商隱七言律，氣韻香甘。唐季得此，所謂枇杷晚翠。（《歷代詩話續編》下冊，頁一四二二）

［清］宋犖《漫堂說詩》：世之稱詩者，易言律，尤易言七言律。……“中”、“晚”之錢、劉、李（義山）、劉（滄）亦悠揚婉麗，渢渢乎雅人之致。義山造意幽邃，感人尤深，學者皆宜尋味。（《清詩話》上冊，頁四一八—四一九）


【案】


李商隱七律的顯著特點是繼承了杜甫所開創的關注時事的七律傳統，內容多是憂國傷時，感慨身世。其風格多樣，對後世影響較大的是那種詞藻華美、詩律精切、用典繁復、造境幽深之作。這類詩浸透着作者深摯的人生體驗和感慨，絕非純粹堆砌詞藻典故的西崑諸作所能比擬，故受沈氏好評。



【校】


 ①
 嘉慶本、青照堂本與上條合。

【注】


 [2]
 襞績重重：注重用典，繁復堆砌。宋王安石《上邵學士書》：“某嘗患近世之文，辭弗顧於理，理弗顧於事，以襞績故實爲有學，以雕繪語句爲精新，譬之擷奇花之英，積而玩之，雖光華馨采，鮮縟可愛，求其根柢濟用，則蔑如也。”（《王安石全集》卷第三，頁三〇）


 [3]
 長於諷諭：李商隱與溫庭筠、段成式排行十六，皆擅長駢文，時號“三十六體”。宋人開始推崇其寄寓深厚的特點，范溫《潛溪詩眼》云：“義山詩世人但稱其巧麗，至與溫庭筠齊名，蓋俗學只見其皮膚，其高情遠意，皆不識也。”（《宋詩話輯佚》上冊，頁三二九）


 [4]
 “中多借題”句：錢謙益《注李義山詩集序》：“義山當南北水火，中外箝結，若喑而欲言也，若魘而求寤也，不得不紆曲其指，誕謾其辭，婉變託寄，讔謎連比，此亦風人之遐思，《小雅》之寄位也。吾以爲義山之詩，推原其志義，可以鼓吹少陵。”（《牧齋有學集》卷十五，頁七〇四）


 [5]
 “咏史”句：咏史十數章指《咏史》、《馬嵬》、《隋宮》、《茂陵》、《灞岸》等詩，這些詩感事托諷，又頓挫沉著，與杜詩相承。


 [6]
 “但須”句：語出李商隱《隨師東》：“東征日調萬黃金，幾竭中原買鬬心。軍令未聞誅馬謖，捷書惟是報孫歆。但須鸑鷟巢阿閣，豈假鴟鴞在泮林。可惜前朝玄菟郡，積骸成莽陣雲深。”（《李商隱詩集疏注》卷中，頁四二一）


一一三

溫、李
 
[1]

 擅長，固在屬對精工，然或工而無意，譬之剪綵為花，全無生韻
 
[2]

 ，弗尚也。義山“此日六軍同駐馬，當時七夕笑牽牛”
 
[3]

 ，飛卿“回日樓臺非甲帳，去時冠劍是丁年”
 
[4]

 ，對句用逆挽法
 
[5]

 ，詩中得此一聯，便化板滯為跳脫。


【箋】


《唐詩別裁集》評溫庭筠：語曰：“情生於文，文生於情。”情不足而文多，晚唐詩所以病也。得此意以去取溫詩，則真詩出矣。（卷十五，頁五一二）

［明］顧璘評溫庭筠：溫生作詩全無興象，又乏清溫，句法刻俗，無一可法。不知後人何故尊信。大抵清高難及，粗濁易流，蓋便於流俗淺學爾。余恐鄭聲亂雅有誤後學，故特排黜之，如首篇學樂府而失之者也。（《唐音評注·遺響》卷之六，頁七七一）

［清］賀裳《載酒園詩話又編》卷二：大抵溫氏之才，能瑰麗而不能澹遠，能尖新而不能雅正，能矜飾而不能自然，然警慧處，亦非流俗淺學所易及。正如苧蘿女，昵之雖欲傾城，然使其終身負薪，則亦不平。七言古詩，句雕字琢，當其沾沾自喜之作，雖竭其伎倆，止于音響卓越，鋪敘藻艷，態度生新，未免其美悉浮于外，有腴而實枯，紆而實近，中乾外強之病。…… 溫不如李，亦時有彼此互勝者。（《清詩話續編》上冊，頁三七二—三七三）


【案】


李商隱在晚唐與溫庭筠齊名，號稱溫李。二人皆擅近體，一改中唐元、白末流的淺易之風，呈現出寄託遙深、措辭委婉的特點。兩人皆重七律之修辭藝術，作品形式精美，手法圓熟，影響頗爲深遠。沈氏認爲學習溫李，應在“以意為主”的前提下講究形式之美，尤重詩作的現實內容與真情實感。




 [1]
 溫、李：溫庭筠與李商隱。元辛文房《唐才子傳》“溫庭筠”條：“側詞絕曲，與李商隱齊名，時號‘溫李’。才情綺麗，尤工律賦。”（卷八，頁三四一）


 [2]
 “然或”句：謂二人詩作內容貧乏。明陸時雍《詩鏡總論》：“李商隱麗色閑情，雅道雖漓，亦一時之勝。溫飛卿有詞無情，如飛絮飄揚，莫知指適。”（《歷代詩話續編》下冊，頁一四二二）


 [3]
 “此日”句：語出李商隱《馬嵬》之二：“海外徒聞更九州，他生未卜此生休。空聞虎旅傳宵柝，無復雞人報曉籌。此日六軍同駐馬，當時七夕笑牽牛。如何四紀為天子，不及盧家有莫愁？”《唐詩別裁集》評曰：“五六語逆挽法，若順說便平。末言四紀天子不及民間夫婦，蓋譏之也。”（卷十五，頁五〇六）


 [4]
 “回日”句：語出溫庭筠《蘇武廟》：“蘇武魂銷漢使前，古祠高樹兩茫然。雲邊雁斷胡天月，隴上羊歸塞草煙。迴日樓臺非甲帳，去時冠劍是丁年。茂陵不見封侯印，空向秋波哭逝川。”《唐詩別裁集》評曰：“五六與‘此日六軍同駐馬’一聯，俱屬逆挽法，律詩得此，化板滯為跳脫矣。”（卷十五，頁五一四）


 [5]
 逆挽法：不從正面落筆，而從側面烘託或倒敘。如李商隱《馬嵬》先言楊貴妃之死，再追敘長生殿密誓。


一一四

晚唐人詩“鷺鷥飛破夕陽煙”
 
[1]

 、“水面風回聚落花”
 
[2]

 、“芰荷翻雨潑鴛鴦”
 
[3]

 固是好句，然句好而意盡句中矣。又張蠙《洞庭湖》詩“青草浪高三月渡，綠楊花撲一溪煙”
 
[4]

 ，“綠楊”一語，分明邨港小景，賦洞庭湖宜爾耶？“破”字、“聚”字、“潑”字、“撲”字，求新在此；不登大雅之堂，正在此。


【箋】


《唐詩別裁》評張蠙《夏日題老將林亭》：晚唐佳句，如“綠楊花撲一溪煙”，如“芰荷翻雨潑鴛鴦”，皆近小樣；惟“水面回風聚落花”，歸於自然，宜王衍與徐后見其詩而欲官之也。（卷十六，頁五三九）


【案】


此條論晚唐七律。沈德潛對晚唐人較為鄙視，認爲晚唐七律缺乏言外之意，格調不高，僅注重藝術技巧這些小節，缺少整體渾厚之美。就此條所舉“青草浪高三月渡，綠楊花撲一溪煙”而言，洞庭以浩大著稱，似不宜用“綠楊花撲”。但沈德潛在評點時又結合自己的體會，對此詩有所肯定。

自一○七條至一一四條論七言律詩之流變。七律源於六朝，直至初唐的沈佺期、宋之問、杜審言方有《古意》、《守歲侍宴應制》、《大酺》等定格七律。按北京大學中文系“全唐詩電子檢索系統”，唐人七律有九千餘首，總量幾占五分之一，僅次於五律，是唐人最喜用的體裁之一。不過，唐代各個時期的七律創作並不均衡。施子愉曾就《全唐詩》中存詩一卷以上的詩人的作品加以統計，七律的創作情況是初唐七十二首、盛唐三百首、中唐一千八百四十八首、晚唐三千六百八十三首，各期數量差距極大。（施子愉《唐代科舉制度與五言詩的關係》，（香港）《東方雜誌》第四〇卷第八期，一九三三年四月。）歷代論七律仍重初盛與中晚之辨，宋周弼《三體唐詩》于七律不取初唐，盛唐僅取王維、岑參、高適、崔曙和崔灝五家，比例僅占百分之七點二。于中晚唐則情有獨鍾，共入選一百零三首，比例高達百分之九十二點八，其原因恐怕在於七律在中唐才走向藝術多樣化，體派繁榮，詩法蓬勃發展。李攀龍《古今詩刪》唐詩選部分頗重初盛七律，初唐入選十六首，比例爲約爲百分之二十一；盛唐入選五十一首，比例約爲百分之六十六；于中晚唐僅取十首，比例爲百分之十三。其所取前十位分別是杜甫（十三）、王維（十一）、李頎（七）、岑參（七）、蘇頲（三）、張說（三）、張謂（二）、高適（二）、崔灝（二）和錢起（二），惟錢起爲中唐詩人。值得注意的是七律王維共創作二十首、崔灝四首、李頎七首、張說十二首、岑參十一首、高適五首，《古今詩刪》入選這些盛唐詩人七律的比例相當驚人，呈現出推尊盛唐的鮮明傾向。沈德潛評價初盛唐七律時讚賞有加，與明七子相當契合。從選詩來看，《唐詩別裁集》與《古今詩刪》在編選王維、李頎、岑參、高適等盛唐七律時表現出極大的一致性，明顯受到明七子的影響。但在對待中晚唐的態度上，沈德潛與明七子還是有明顯差別的。《唐詩別裁集》所選中晚唐七律爲二百二十七首，占總量的百分之六十五點六，遠遠超過盛唐的一百零二首（百分之二十九點四）。入選前十位分別是杜甫（五十七）、李商隱（二十）、白居易（十八）、劉禹錫（十三）、王維（十一）、劉長卿（十一）、溫庭筠（十）、許渾（九）、韋莊（九）、沈佺期（七）、李頎（七）、杜牧（七），中晚唐詩人占絕大多數。此外，沈德潛或從氣格、或從意旨、或從法度，均給與中晚唐詩人一定的地位，其立場不同於明七子是顯而易見的。

就推尊盛唐而言，沈德潛與明七子也有所不同。初唐七律幾乎全爲宮廷應制之作，風格高華典麗。到了盛唐諸人手中，題材拓展到登覽、送別、寄贈、邊塞、題材、行旅等領域，風格也迥自不同。而杜甫七律又與其他盛唐詩人不同，正如胡震亨所言：“少陵七律與諸家異者有五：篇製多，一也；一題數首不盡，二也；好作拗體，三也；詩料無所不入，四也；好自標榜，即以詩入詩，五也。此皆諸家所無。其他作法之變，更難盡數。”（《唐音癸籤》卷十，頁九五）杜甫七律總量有一百五十多首，相當於盛唐其他詩人七律的總和。李攀龍《古今詩刪》雖然入選杜甫七律達十三首，數量居首，但不及其總量的百分之九，遠遜于李頎的百分之百，崔灝、王維、岑參的百分之五十。沈德潛對此深表不滿，認爲應該把老杜作爲七律典範。從具體評點來看，沈德潛比較注意揭示杜甫七律的創新意義，對杜詩的律法謹嚴、氣象渾厚、意旨蘊藉等特點均大加推崇。




 [1]
 “鷺鷥”句：語出李咸用《題王處士山居》：“雲木沈沈夏亦寒，此中幽隱幾經年。無多别業供王稅，大半生涯在釣船。蜀魄叫迴芳草色，鷺鷥飛破夕陽煙。干戈蝟起能高臥，只箇逍遥是謫仙。”（《全唐詩》卷六百四十六，頁七四〇四）


 [2]
 “水面”句：語出張蠙《夏日題老將林亭》：“百戰功成翻愛靜，侯門漸欲似仙家。墻頭細雨垂纖草，水面風回聚落花。井放轆轤閑浸酒，籠開鸚鵡報煎茶。幾人圖在凌煙閣，曾不交鋒向塞沙。”（《全唐詩》卷七百二，頁八〇八二）


 [3]
 “芰荷”句：語出沈彬《秋日》：“秋含砧杵擣斜陽，笛引西風顥氣凉。薜荔惹煙籠蟋蟀，芰荷翻雨潑鴛鴦。當年酒賤何妨醉，今日時難不易狂。腸斷舊遊從一别，潘安惆悵滿頭霜。”（《全唐詩》卷七百四十三，頁八四五六）


 [4]
 “張蠙”句：語出張泌《洞庭阻風》，張蠙應為張泌，沈氏誤。詩云：“空江浩蕩景蕭然，盡日菰蒲泊釣船。青草浪高三月渡，綠楊花撲一溪煙。情多莫舉傷春目，愁極兼無買酒錢。猶有漁人數家住，不成村落夕陽邊。”（《全唐詩》卷七百四十二，頁八四五一）此詩一作許棠詩。《唐詩別裁集》評曰：“夜泊洞庭湖邊港汊，故有‘綠楊花撲一溪煙’句，否則風景全不合矣，玩末句自明。”（卷十六，頁五四〇）


一一五

長律所尚，在氣局嚴整，屬對工切，段落分明，而其要在開闔相生，不露鋪敍、轉折、過接之迹，使語排而忘其為排，斯能事矣
 
[1]

 。唐初應制、贈送諸篇，王
 
②

 、楊、盧、駱、陳、杜、沈、宋、燕、許、曲江
 
[3]

 ，並皆佳妙。少陵出而瑰奇鴻麗，一變故方，後此無能為役。元、白滔滔百韻，俱能工穩；但流易有餘，鎔裁未足，每為淺率家效顰。溫、李以下，又無論已。七言長律，少陵開出，然《清明》等篇已不能佳，何況學步餘子
 
[4]

 ？


【箋】


《唐詩別裁集·凡例》：五言長律，貴嚴整，貴勻稱，貴屬對工切，貴血脈動蕩。唐初應制、贈送諸篇，王、楊、盧、駱、陳、杜、沈、宋，燕、許、曲江，並皆佳妙。少陵出而瑰奇鴻麗，變動開合，後此無能為役。元、白長律，滔滔百韻，使事亦復工穩；但流易有餘，變化不足，故寧舍旃。

《唐詩別裁集》評杜甫：五言長律，陳、杜、沈、宋簡老為宗，燕、許、曲江詣崇典碩，老杜出而推擴之，精力團聚，氣象光昌，極人間之偉觀，後有作者，莫能為役。（卷十七，頁五六六）

［明］高棅《唐詩品彙·五言排律敘目·大家》：排律之盛至少陵極矣，諸家皆不及。諸家得其一槩，少陵獨得其兼善者。如《上韋左相》、《贈哥舒翰》、《謁先主廟》等篇，其出入始終，排比聲韻，發歛抑揚，疾徐縱横，無所施而不可也。（頁六一八）

［清］葉燮《原詩》：五言排律，近時作者動必數十韻，大約用之稱功頌德者居多。其稱頌處，必極冠冕闊大，多取之當事公卿大人先生高閥扁額上四字句，不拘上下中間，添足一字，便是五言彈丸佳句矣！排律如前半頌揚，後半自謙，杜集中亦有一二。今人守此法，而決不敢變。善於學杜者，其在斯乎？（外篇下，頁七五）

［清］劉大勤《師友詩傳續錄》：問：“排律之法何如？”答：“首尾開闔，波瀾頓挫。八字盡之。”問：“五言排律、七言排律，作法何如？”答：“七言排律，即唐人作者亦少。近人惟見彭少宰羨門，曾賦至百韻。”問：“排律有多至幾十韻者，與短篇作法同否？”答：“章法一也，特短篇波瀾少耳。”（《清詩話》上冊，頁一五七）


【案】


此條論長律。沈德潛認爲長律結構要謹嚴，元白長律之弊，正是鎔裁不足。另外，藝術風貌要渾然一體，不露轉接之痕。沈氏對七言長律較為輕視，不但《唐詩別裁集》中不選七言長律，就杜甫而言，在文中多處褒獎有加，獨在此處有所指責。如前所述，沈氏論詩注重詩的言志特征，而不是敘事特征，所以對那些長篇敘事詩較為輕視。



【校】


 ②
 王：嘯園本作“正”，誤。

【注】


 [1]
 “長律”句：清葉燮《原詩》曰：“（白居易）至五言排律，屬對精緊，使事嚴切，章法變化中條理井然，讀之使人惟恐其竟，杜甫後不多得者。”（外篇下，頁六六）


 [3]
 “王、楊”句：指王勃、楊炯、盧照鄰、駱賓王、陳子昂、杜審言、沈佺期、宋之問、張說、許頲、張九齡。


 [4]
 “七言長律”句：明楊慎《升庵詩話》卷十二“蔡孚《打毬篇》”條：“七言排律，唐人亦不多見。初唐有此首及謝偃《新曲》、崔融《從軍行》，可謂絕倡。其後則杜工部《清明》二首。此外何其寥寥乎？”（《歷代詩話續編》中冊，頁八八二）明王世貞《藝苑卮言》卷四云：“七言排律，創自老杜，然亦不得佳。蓋七字爲句，束以聲偶，氣力已盡矣。又欲衍之使長，調高則難續而傷篇，調卑則易冗而傷句，合璧猶可，貫珠益艱。（《歷代詩話續編》中冊，頁一〇〇九—一〇一〇）


一一六

絕句，唐樂府也
 
[1]

 。篇止四語，而倚聲為歌，能使聽者低徊不倦。旗亭伎女，猶能賞之
 
[2]

 ，非以揚音抗節，有出於天籟者乎？著意求之，殊非宗旨。


【箋】


《唐詩別裁集》評王勃《九日登高》：似對不對，初唐標格，不得認作律詩之半。（卷十九，頁六三七）

［明］胡應麟《詩藪》：五七言絕句，蓋五言短古，七言短歌之變也。五言短古，雜見漢、魏詩中，不可勝數。唐人絕體，實所從來。七言短歌，始於《垓下》；梁、陳以降，作者坌然。第四句之中，二韻互叶，轉換既迫，音調未舒。至唐諸子，一變而律呂鏗鏘，句格穩順，語半於近體，而意味深長過之；節促於歌行，而詠歎悠永倍之，遂爲百代不易之體。絕句之義，迄無定說，謂截近體首尾或中二聯者，恐不足憑。五言絕起兩京，其時未有五言律。七言絕起四傑，其時未有七言律也。但六朝短古，概曰歌行，至唐方曰絕句。又五言律在七言絕前，故先律後絕耳。（內編卷六，頁一〇五）

［清］王夫之《夕堂永日緒論內編》：五言絕句自五言古詩來，七言絕句自歌行來，此二體本在律詩之前；律詩從此出，演令充暢耳。有云絕句者，截取律詩一半，或絕前四句，或絕後四句，或絕首尾各二句，或絕中兩聯。審爾，斷頭刖足，爲刑人而已。不知誰作此說，戕人生理！自五言古詩來者，就一意中圓淨成章，字外含遠神，以使人思；自歌行來者，就一氣中駘宕靈通，句中有餘韻，以感人情。脩短雖殊，而不可雜冗滯累，則一也。五言絕句有平鋪兩聯者，亦陰鏗、何遜古詩之支裔。七言絕句有對偶，如“故鄉今夜思千里，霜鬢明朝又一年”，亦流動不覊，終不可作“江間波浪兼天湧，塞上風雲接地陰”平實語。足知絕律四句之說，牙行賺客語，皮下有血人不受他和哄。（《薑齋詩話箋注》卷二，頁一三九）

［清］王士禛《唐人萬首絕句選序》：漁洋山人選宋洪氏《唐人萬首絕句》既成，或問曰：“先生撰唐人絕句意何居？”應之曰：“吾以庀唐樂府也。”曰：“絕句，而謂之樂府何也？”曰：“樂府之名，其來尚矣。……然考之開元、天寶以來，宮掖所傳，梨園弟子所歌，旗亭所唱，邊將所進，率當時名士所爲絕句爾。故王之渙‘黃河遠上’，王昌齡‘昭陽日影’之句，至今艷稱之。而右丞‘渭城朝雨’，流傳尤衆，好事者至譜爲《陽關三疊》。他如劉禹錫、張祜諸篇，尤難指數。由是言之，唐三百年以絕句擅場，即唐三百年之樂府也，而子又奚疑！”（《唐人萬首絕句選》，頁一）


【案】


此論絕句起源及特點。絕句在明代常被稱爲“截句”，意爲截取律詩一半，明末胡應麟開始提出質疑，清人及當代學者多認爲絕句起源早於律詩，與漢魏六朝的樂府、民間歌謠有密切關係。絕句由於篇幅所限，短於敘事，長於抒情。絕句抒情往往借助營造鮮明的形象來寄寓無盡的情意，音調推崇自然圓潤，悠揚鏗鏘，向往那種意味悠長、一唱三嘆的抒情效果。




 [1]
 “絕句”句：唐人絕句皆入樂可歌，其合樂性與早期樂府同，故後人常以樂府視之。明王世貞《藝苑卮言》附錄一曰：“《三百篇》亡而後有騷賦，騷賦難入樂而後有古樂府，古樂府不入俗而後以唐絕句爲樂府。”（《弇州四部稿》卷一百五十二）


 [2]
 “旗亭”句：元辛文房《唐才子傳》“王之渙”條：“與王昌齡、高適、暢當忘形爾汝。嘗共詣旗亭，有梨園名部繼至。昌齡等曰：‘我輩擅詩名，未定甲乙。可觀諸伶謳詩，以多者為優。’一伶唱昌齡二絶句，一唱適一絶句。之涣曰：‘樂人所唱皆下俚之詞。’須臾一佳妓唱曰：‘黄沙遠上白雲間，一片孤城萬仞山。羌笛何須怨楊柳，春風不度玉門關。’復唱二絶，皆之涣詞。三子大笑。曰：‘田舍奴，吾豈妄哉！’”（卷三，頁一一一—一一二）


一一七

五言絕句，右丞之自然，太白之高妙，蘇州之古澹，並入化機。而三家中，太白近樂府，右丞、蘇州近古詩，又各擅勝場也。他如崔顥《長干曲》
 
[1]

 、金昌緒《春怨》
 
[2]

 、王建《新嫁娘》
 
[3]

 、張祜《宮詞》
 
[4]

 等篇，雖非專家，亦稱絕調。


【箋】


《唐詩別裁集·凡例》：五言絕句，右丞之自然，太白之高妙，蘇州之古淡，純是化機，不關人力。他如崔顥《長干曲》，金昌緒《春怨》，王建《新嫁娘》，張祜《宮詞》等篇，雖非專家，亦稱絕調。後人當於此問津。

《唐詩別裁集》評李白：五言絕右丞、供奉，七言絕龍標、供奉，妙絕古今，別有天地。（卷二十，頁六五三）


【案】


此論唐代各大家五言絕句。沈氏認爲盛唐五絕有以李白為代表的近樂府派和王、韋為代的近古詩派。聯系前文有關樂府和古詩的論述，近樂府派絕句音韻圓潤，多寫征夫思婦題材；近古詩派絕句用辭高古平澹，多寫個人現實生活。在抒情婉轉、自然真切的表達效果上，兩派又是相通的。




 [1]
 崔顥《長干曲》：其一：“君家住何處，妾住在横塘。停船暫借問，或恐是同鄉。”《唐詩別裁集》評曰：“不必作桑、濮看。”（卷十九，頁六〇九）


 [2]
 金昌緒《春怨》：打起黄鶯兒，莫教枝上啼。啼時驚妾夢，不得到遼西。《唐詩別裁集》評曰：“語音一何脆？ 一氣蟬聯而下者，以此爲法。”（卷十九，頁六二四）


 [3]
 王建《新嫁娘》：其三：“三日入厨下，洗手作羮湯。未諳姑食性，先遣小姑嘗。”《唐詩別裁集》評曰：“詩到真處，一字不可移易。”（卷十九，頁六二八）


 [4]
 張祜《宮詞》：其一：“故國三千里，深宫二十年。一聲河滿子，雙淚落君前。”（《全唐詩》卷五百十一，頁五八三四）


一一八
 
①



七言絕句，以語近情遙，含吐不露為主。只眼前景、口頭語，而有絃外音、味外味
 
[2]

 ，使人神遠，太白有焉。


【箋】


《唐詩別裁集·例言》：七言絕句，貴言微旨遠，語淺情深，如清廟之瑟，一倡而三嘆，有遺音者矣。開元之時，龍標、供奉，允稱神品。外此高、岑起激壯之音，右丞多凄惋之調，以至“蒲桃美酒”之詞，“黃河遠上”之曲，皆擅場也。後李庶子、劉賓客、杜司勛、李樊南、鄭都官諸家，托興幽微，克稱嗣響。

《唐詩別裁集》評李白：七言絕句，以語近情遙，含吐不露為貴；只眼前景，口頭語，而有絃外音，使人神遠。太白有焉。（卷二十，頁六五三）

［明］胡應麟《詩藪》：太白七言絕，如“楊花落盡子規啼”，“朝辭白帝彩雲間”，“誰家玉笛暗飛聲”，“天門中斷楚江開”等作，讀之真有揮斥八極，凌屬九霄意。賀監謂爲謫仙，良不虛也。（內編卷六，頁一一七—一一七）


【案】


李白七絕名篇，多爲紀遊之作。景物描寫既想象奇特，又自然入妙；情感抒發既自然真切，又意味悠長。風格雄奇奔放，情景水乳交融，歷來被視爲七絕正宗。



【校】


 ①
 嘉慶本、青照堂本與上條合。

【注】


 [2]
 絃外音、味外味：含不盡之意見於言外。司空圖《與李生論詩書》：“絕句之作，本於詣極，此外千變爲狀，不知所以神而自神也，豈容易哉？今足下之詩，時輩固有難色，倘復以全美為工，即知味外之旨矣。”（《司空表聖文集箋校》卷二，頁一九四）


一一九
 
①



王龍標
 
[2]

 絕句，深情幽怨，意旨微茫
 
[3]

 。“昨夜風開露井桃”一章
 
[4]

 ，只說他人之承寵，而己之失寵，悠然可思，此求響於絃指外
 
[5]

 也。“玉顏不及寒鴉色”兩言
 
[6]

 ，亦復優柔婉約。


【箋】


《唐詩別裁集》評王昌齡：龍標絕句，深情幽怨，意旨微茫，令人測之無端，玩之無盡，謂之唐人《騷》語可。（卷十九，頁六四五）

［明］胡應麟《詩藪》：江寧《長信詞》、《西宮曲》、《青樓曲》、《閨怨》、《從軍行》，皆優柔婉麗，意味無窮。風骨內含，精芒外隱，如清廟朱絃，一唱三嘆。（內編卷六，頁一一七）

又：太白諸絕句，信口而成，所謂無意於工而無不工者。少伯深厚有餘，優柔不迫，怨而不怒，麗而不淫。余嘗謂古詩樂府後，惟太白諸絕近之。《國風》、《離騷》後，惟少伯諸絕近之。體若相懸，調可默會。（內編卷六，頁一一八）

［清］葉燮《原詩》：七言絕句，古今推李白、王昌齡。李俊爽，王含蓄。兩人辭、調、意俱不同，各有至處。李商隱七絕，寄托深而措辭婉，實可空百代無其匹也。王世貞曰：“七言絕句，盛唐主氣，氣完意不盡；中、晚唐主意，意工而氣不甚完，然各有至者。”斯言爲能持平。然盛唐主氣之說，謂李則可耳，他人不盡然也。宋人七絕，種族各別，然出奇入幽，不可端倪處，竟有軼駕唐人者。若必曰唐、曰供奉、曰龍標以律之，則失之矣。（外篇下，頁七四）


【案】


王昌齡七絕名篇多寫閨怨，在表達方式上借鑒了《風》、《騷》中的比興寄託手法，情感描寫細膩深刻。此外，王昌齡注重字句鍛煉，雖遜於李白的天才縱恣，卻以工力深厚見長。歷代論七絕均視王昌齡爲正宗，與李白並稱。



【校】


 ①
 嘉慶本、青照堂本與上條合。

【注】


 [2]
 王龍標：王昌齡（六九〇？—七五六？），字少伯，京兆萬年（今陝西西安）人。天寶中，被貶爲龍標尉。新、舊《唐書》有傳。有《王昌齡集》五卷。


 [3]
 深情幽怨，意旨微茫：明陸時雍《詩鏡總論》：“王龍標七言絕句，自是唐人騷語。深情苦恨，襞積重重，使人測之無端，玩之無盡。惜後人不善讀耳。”（《歷代詩話續編》下冊，頁一四一二）


 [4]
 “昨夜”句：語出王昌齡《殿前曲》：“昨夜風開露井桃，未央前殿月輪高。平陽歌舞新承寵，簾外春寒賜錦袍。”《唐詩別裁集》評曰：“只說他人之承寵，而己之失寵，悠然可會，此《國風》之體也。”（卷十九，頁六四六）


 [5]
 求響於絃指外：喻有言外之意。蘇軾《琴詩》云：“若言琴上有琴聲，放在匣中何不鳴？若言聲在指頭上，何不於君指上聽？”（《蘇東坡全集》續集卷二，頁六六）


 [6]
 “玉顔”句：語出王昌齡《長信秋詞》其三：“奉帚平明金殿開，且將團扇共徘徊。玉顔不及寒鴉色，猶帶昭陽日影來。”《唐詩別裁集》評曰：“昭陽宮趙昭儀所居，宮在東方，寒鴉帶東方日影而來，見己之不如鴉也。優柔婉麗，含蘊無窮，使人一唱而三嘆。”（卷十九，頁六四六）


一二○

“秦時明月”一章
 
[1]

 ，前人推獎之
 
[2]

 ，而未言其妙。蓋言師勞力謁，而功不成，繇將非其人之故；得飛將軍備邊，邊烽自熄。即高常侍《燕歌行》歸重“至今人說李將軍”也
 
[3]

 。防邊築城，起於秦、漢，明月屬秦，關屬漢，詩中互文。


【箋】


［明］楊慎《升庵詩話》卷二“王昌齡《從軍行》”條：“秦時明月漢時關，萬里長征人未還。但得龍庭飛將在，不教胡馬度陰山。”此詩可入神品，“秦時明月”四字，橫空盤硬語也，人所難解。李中溪侍御嘗問余，余曰：揚子《雲賦》“欃槍爲闉，明月爲堠”，此詩借用其字，而用意深矣。蓋言秦時雖遠征，而未設關，但在明月之地，猶有行役不踰時之意。漢則設關而戍守之，征人無有還期矣，所賴飛將禦邊而已。雖然，亦異乎守在四夷之世矣。（《歷代詩話續編》中冊，頁六七二）


【案】


王昌齡《出塞》久負盛名，楊慎認爲秦朝未設關隘，故遠戍將士可以還家；漢代修筑關隘之後，將士長駐此地而無歸期。沈德潛認爲首句爲互文，主旨是借贊嘆李廣來表達對當今將領的不滿，這是比較符合此詩本意的。




 [1]
 “秦時”句：語出王昌齡《出塞》，《唐詩別裁集》作《從軍行》。其三：“秦時明月漢時關，萬里長征人未還，但使龍城飛將在，不教胡馬度陰山。”《唐詩別裁集》評曰：“備胡筑城，起於秦漢。明月屬秦，關屬漢，互文也。師勞力竭而功不成，由將非其人之故，故思飛將軍云。”（卷十九，頁六四七）


 [2]
 前人推獎之：明代楊慎、李攀龍皆推王昌齡《從軍行》爲唐絕第一。


 [3]
 “高常侍”句：高適（七〇〇？—七六五），字達夫，渤海蓨（今河北景縣）人。廣德二年（七六四）任刑部侍郎，轉左散騎常侍，世稱高常侍。其《燕歌行》有名句：“君不見沙場征戰苦，至今猶憶李將軍。”


一二一

李滄溟推王昌齡“秦時明月”為壓卷
 
[1]

 ，王鳳洲推王翰“蒲萄美酒”為壓卷
 
[2]

 ，本朝王阮亭
 
[3]

 則云：“必求壓卷，王維之‘渭城’
 
[4]

 ，李白之‘白帝’
 
[5]

 ，王昌齡之‘奉帚平明’
 
[6]

 ，王之
 
⑦

 渙之‘黃河遠上’
 
[8]

 ，其庶幾乎？而終唐之世，亦無出四章之右者矣。”滄溟、鳳洲主氣，阮亭主神，各自有見。愚謂：李益之“回樂峰前”
 
[9]

 ，柳宗元之“破額山前”
 
[10]

 ，劉禹錫之“山圍故國”
 
[11]

 ，杜牧之“煙籠寒水”
 
[12]

 ，鄭谷之“揚子江頭”
 
[13]

 ，氣象稍殊，亦堪接武。


【箋】


《唐詩別裁集》評王之渙《涼州詞》：李于鱗推王昌齡“秦時明月”為壓卷。王元美推王翰“蒲萄美酒”為壓卷。王漁洋則云：“必求壓卷，王維之‘渭城’，李白之‘白帝’，王昌齡之‘奉帚平明’，王之渙之‘黃河遠上’，其庶幾乎！而終唐之世，絕句亦無出四章之右者矣。”愚謂李益之“回樂峰前”，劉禹錫之“山圍故國”，杜牧之“煙籠寒水”，鄭谷之“揚子江頭”，氣象雖殊，亦堪接武。（卷十九，頁六四一）

《唐詩別裁集》評李益：七言絕句，中唐以李庶子、劉賓客爲最，音節神韻，可追逐龍標、供奉。（卷二十，頁六六五）

《唐詩別裁集》評杜牧：牧之絕句，遠韻遠神。然如《赤壁》詩：“東風不與周郎便，銅雀春深鎖二喬。”近輕薄少年語，而詩豪盛稱之，何也？（卷二十，頁六八〇）

［明］胡應麟《詩藪》：初唐絕，“蒲桃美酒”爲冠；盛唐絕，“渭城朝雨”爲冠；中唐絕，“迴雁峰前”爲冠；晚唐絕，“清江一曲”爲冠。“秦時明月”，在少伯自爲常調。用修以諸家不選，故唐絕增奇，首錄之。所謂前人遺珠，茲則掇拾。于鱗不察而和之，非定論也。（內編卷六，頁一一〇—一一一）


【案】


從唐人七絕壓卷之爭能夠看出詩學宗旨的差異。李攀龍與王世懋所推崇都是具有古風特點的七絕，音調圓潤優美，風格渾成無跡。王士禛所推崇的四首七絕意境清遠，情景交融，符合其神韻理想。沈德潛對兩派所提倡的具有古風特點的和富含神韻的七絕均十分推崇，同時又接納格律嚴整、技巧嫻熟且具有深刻政治內涵的中晚唐之作。



【校】


 ⑦
 之：青照堂本無，誤。

【注】


 [1]
 “李滄溟”句：李攀龍（一五一四—一五七〇），字于鱗，號滄溟。歷城（今屬山東濟南）人。嘉靖二十三年（一五四四）進士，累官至河南按察使。有《滄溟集》。明王世貞《藝苑卮言》卷四：“李于鱗言唐人絕句當以‘秦時明月漢時關’壓卷，余始不信，以少伯集中有極工妙者。既而思之，若落意解，當別有所取。若以有意無意可解不可解間求之，不免此詩第一耳。”（《歷代詩話續編》中冊，頁一〇〇八）


 [2]
 “王鳳洲”句：王世貞號鳳洲，見本書卷上第九十六條注〔五〕。此處所引實為王世貞弟世懋所說，應是沈氏誤記。王世懋《藝圃擷餘》：“于鱗選唐七言絕句，取王龍標‘秦時明月漢時關’為第一，以語人，多不服。于鱗意止擊節‘秦時明月’四字耳。必欲壓卷，還當于王翰‘蒲萄美酒’、王之渙‘黃河遠上’二詩求之。”（《歷代詩話》下冊，頁七七九）


 [3]
 王阮亭：王士禛（一六三四—一七一一），字子真，一字貽上，號阮亭，又號漁洋山人，新城（今山東桓台）人。著作頗丰，主要有《漁洋山人詩集》、《漁洋山人文略》等。


 [4]
 王維之“渭城”：指王維《送元二使安西》，又名《渭城曲》：“渭城朝雨浥清塵，客舍青青柳色新。勸君更盡一杯酒，西出陽關無故人。”《唐詩別裁集》評曰：“相傳曲調最高，倚歌者笛爲之裂。陽關在中國外，安西更在陽關外，言陽關已無故人矣，況安西乎？此意須微參。”（卷十九，頁六三九）


 [5]
 李白之“白帝”：指李白《朝發白帝城》，又名《下江陵》，其詩曰：“朝辭白帝彩云間，千里江陵一日還。兩岸猿聲啼不住，輕舟已過萬重山。”《唐詩別裁集》評曰：“寫出瞬息千里，若有神助。入‘猿聲’一句，文勢不傷於直，畫家布景設色，每於此處用意。”（卷二十，頁六五五）


 [6]
 王昌齡之“奉帚平明”：見本書卷上第一一九條注〔五〕。


 [8]
 王之渙之“黃河遠上”：指王之渙《涼州詞》其一：“黃河遠上白雲間，一片孤城萬仞山。羌笛何須怨楊柳，春光不度玉門關。”（《全唐詩》卷二百五十三，頁二八四九）


 [9]
 李益之“回樂峰前”：指李益《夜上受降城聞笛》，詩曰：“回樂峰前沙似雪，受降城外月如霜。不知何處吹蘆管，一夜征人盡望鄉。”《唐詩別裁集》評曰：“絕唱。”（卷二十，頁六六五）


 [10]
 柳宗元之“破額山前”：指柳宗元《酬曹侍御過象縣見寄》：“破額山前碧玉流，騷人遥駐木蘭舟。春風無限瀟湘意，欲採蘋花不自由。”《唐詩別裁集》評曰：“欲採蘋花相贈，尚牽制不能自由，何以爲情乎！言外有欲以忠心獻之於君而末由意，與《上蕭翰林書》同意，而詞特微婉。”（卷二十，頁六六九）


 [11]
 劉禹錫之“山圍故國”：指劉禹錫《金陵五題·石頭城》：“山圍故國周遭在，潮打空城寂寞回。淮水東邊舊時月，夜深還過女牆來。”《唐詩別裁集》評曰：“衹寫山水明月，而六代繁華，俱歸烏有，令人於言外思之。樂天謂後之詩人，不能復措詞矣。”（卷二十，頁六六九—六七〇）


 [12]
 杜牧之“煙籠寒水”：指杜牧《泊秦淮》：“煙籠寒水月籠沙，夜泊秦淮近酒家。商女不知亡國恨，隔江猶唱《後庭花》。”《唐詩別裁集》評曰：“絕唱。”（卷二十，頁六八一）


 [13]
 鄭谷之“揚子江頭”：指鄭谷《淮上與友人别》：“揚子江頭楊柳春，楊花愁殺渡江人。數聲風笛離亭晩，君向瀟湘我向秦。”《唐詩別裁集》評曰：“落句不言離情，卻從言外領取，與韋左司《聞雁》詩同一法也。謝茂秦尚不得其旨，而欲顛倒其文，安問悠悠流俗！”（卷二十，頁六八七）


一二二

詩有當時盛稱而品不貴者：王維之“白眼看他世上人”
 
[1]

 ，張謂之“世人結交須黃金”
 
[2]

 ，曹松之“一將功成萬骨枯”
 
[3]

 ，章碣之“劉項原來不讀書”
 
[4]

 ，此粗派也；朱慶餘之“鸚鵡前頭不敢言”
 
[5]

 ，此纖小派也；張祜之“淡掃蛾眉朝至尊”
 
[6]

 ，李商隱之“薛王沉醉壽王醒”
 
[7]

 ，此輕薄派也。又有過作苦語而失者，元稹之“垂死病中驚起坐，暗風吹雨入船窗”
 
[8]

 ，情非不摯，成蹙蹶聲矣；李白“楊花落盡子規啼”
 
[9]

 ，正不須如此說。


【箋】


《唐詩別裁集》評張祜《雨霖鈴》：情韻雙絕。祜又有《集靈臺》詩：“卻嫌脂粉污顏色，淡掃蛾眉朝至尊。”譏刺輕薄，絕無詩品。後人雜入杜集，衆口交贊，真不可解。王維之“白眼看他世上人”，張謂之“世人結交須黃金”，曹松之“一將功成萬骨枯”，章碣之“劉項原來不讀書”，此粗詩之派也。朱慶餘之“鸚鵡前頭不敢言”，此纖小詩之派也。李商隱之“薛王沈醉壽王醒”，此輕薄詩之派也。因論張祜詩而及之。（卷二十，頁六七九）


【案】


此綜論七絕理想品格。沈氏認爲七絕音調應圓潤，不可流於粗劣；風格應雄渾，不可過於纖細；情感應莊重，不可陷於輕薄；哀樂要蘊藉，不可毫無節制。

自一一六條至一二二條論絕句之流變。宋代以來多有把絕句視爲截取律詩而成，故有“截句”之名。周弼《三體唐詩》選七絕、五律和七律，七絕即名之爲“七言截句”。明徐師曾亦言：“絕之爲言截也，即律詩而截之也。故凡後兩句對者是截前四句，前兩句對者是截後四句，全篇皆對者是截中四句，皆不對者是截首尾四句。故唐人絕句皆稱律詩。觀李漢編《昌黎集》，絕句皆入律詩，蓋可見矣。”（《文體明辨序說》，頁一〇八）按此則絕句是在律詩基礎上産生。另一種看法則認爲絕句源於古詩。明胡應麟云：“五七言絕句，蓋五言短古、七言短歌之變也。五言短古，雜見漢魏詩中，不可勝數，唐人絕體，實所從來。七言短歌，始於《垓下》，梁陳以降，作者坌然。”（《詩藪》內篇卷六，頁一〇五）沈德潛論絕句較贊同後說，一方面非常強調絕句的音樂性特徵，另一方面又明確指出不得認爲絕句是律詩之半。

絕句走向鼎盛是在唐代，施之愉《唐代科舉制度與五言詩的關係》曾就《全唐詩》中存詩一卷以上的詩人作品加以統計，五言絕句初唐創作一百七十二首，盛唐二百七十九首，中唐一百零一十五首，晚唐六百七十四首。七言絕句初唐七十七首，盛唐四百七十二首，中唐二千九百三十首，晚唐三千五百九十一首（《東方雜誌》第四〇卷第八期）。可知五絕在初盛唐並不是最常用的詩體，至中唐方達到高潮，而七絕更是被中晚唐詩人所喜用。沈祖棻曾指出其間原因在於七絕在唐代是最流行的樂府歌辭，另外其既有古體的自由，也有律體的和諧之美，相較五絕又有迴旋動蕩，多所變化的特點，所以在脫離音樂之後依然能夠盛行（《唐人七絕詩淺釋·引言》）。明七子論絕句基於近體宗盛唐的基本立場，對盛唐較爲推崇。《古今詩刪》入選五絕共計七十八首，其中初唐十首，盛唐三十四首，中晚唐共計三十四首；七絕共入選一百六十六首，其中初唐九首，盛唐八十一首，中晚唐七十六首。單就數量而言，初盛與中晚唐所占比例相差不大，但如果結合絕句創作總量，可知其推崇盛唐的傾向是十分明顯的。王世貞《藝苑卮言》卷四曰：“（李攀龍《唐詩選序》）又云：‘太白五七言絕句，實唐三百年一人。蓋以不用意得之，即太白亦不自知其所至，而工者顧失焉。……’余謂七言絕句，王江陵與太白爭勝毫釐，俱是神品，而于鱗不及之。王維、李頎雖極風雅之致，而調不甚響。子美固不無利鈍，終是上國武庫，此公地位乃爾，獻吉當於何處生活。其微意所鍾，余蓋知之，不欲盡言也。”（《歷代詩話續編》中冊，頁一〇〇五）胡應麟《詩藪》曰：“五七言律，晚唐尚有一聯半首可入盛唐。至絕句，則晚唐諸人愈工愈遠，視盛唐不啻異代。非苦心自得，難領斯言。”又曰：“中唐絕，如劉長卿、韓翃、李益、劉禹錫，尚多可諷詠。晚唐則李義山、溫庭筠、杜牧、許渾、鄭谷，然途軌紛出，漸入宋、元。多歧亡羊，信哉！”（內編卷六，頁一〇九—一一〇）仍然是比較注重初盛與中晚之辨，推崇盛唐。沈德潛論絕句與明七子有相合之處，其不同在於對中晚唐。從入選作品數量來看，《唐詩別裁集》入選五絕一百三十六首，其中初唐十一首，盛唐四十七首；中晚唐七十八首。入選七絕共二百一十首，其中初唐六首，盛唐六十三首，中晚唐一百四十一首，中晚唐的數量均遠遠超過盛唐。就個人而言，五絕入選最多的是王維（十六首），其次是李白（五首）、韋應物（四首）、柳宗元（四首）、王涯（四首）。七絕入選最多的是李白（二十首），其次是王昌齡（十一首）、李商隱（十首）、岑參（九首）、杜牧（九首）、李益（八首）。而《古今詩刪》中，韋應物、李商隱、杜牧等中晚唐詩人入選數量均遠遠低於盛唐諸人。顯然在沈德潛詩學中，中晚唐絕句具有相當重要的地位。正是由於沈德潛不同於明七子獨尊盛唐的詩學立場，所以其對明、清以來的七絕壓卷之爭提出了新的看法，不再拘泥于盛唐高格，視野拓展到中晚唐。

在絕句一體中，杜甫頗不同于盛唐其他詩人。嚴羽曾言：“五言絕句，衆唐人是一樣，少陵是一樣，韓退之是一樣，王荊公是一樣，本朝諸公是一樣。”（《滄浪詩話校釋》，頁一四一）其實不僅是五絕，七絕亦是如此。杜甫絕句的基本特點是“以律詩之法施於絕句”，風格完全不同于盛唐諸人的自然渾成、婉轉悠揚，被明七子視爲變體，王世貞《藝苑卮言》卷四云：“子美之七言絕，皆變體，間爲之可耳，不足多法也”（《歷代詩話續編》中冊，頁一〇〇六），胡應麟亦云：“盛唐長五言絕，不長七言絕者，孟浩然也。長七言絕，不長五言絕者，高達夫也。五七言各極其工者，太白；五七言俱無所解者，少陵。”（《詩藪》內編卷六，頁一一六）又云：“杜以律爲絕，如‘窗含西嶺千秋雪，門泊東吳萬里船’等句，本七言律壯語，而以爲絕句，則斷錦裂繒類也。”（內編卷六，頁一二一）沈德潛論杜甫與明七子有著明顯的聯繫，其評曰：“少陵絕句，直抒胸臆，自是大家氣度，然以爲正聲則未也。宋人不善學之，往往流於粗率。楊廉夫謂學杜須從絕句入，真欺人語。”（《唐詩別裁集》卷二十，頁六五七）同樣認爲杜甫不足于成爲師法對象。這種看法與其對絕句一體的體制特點的認識有關。沈德潛認爲，絕句的寫作手法應該不事雕琢，自然渾成，抒情效果應該含蓄悠遠。其所批評的作品多爲直抒胸臆或議論時事，缺乏含蓄蘊藉之作。相反，王昌齡、李白那些一唱三歎、言不盡意之作則是絕句正宗。




 [1]
 “白眼”句：語出王維《與盧員外象過崔處士興宗林亭》：“綠樹重陰蓋四鄰，青苔日厚自無塵。科頭箕踞長松下，白眼看他世上人。”（《王右丞集箋注》卷十四，頁一八四）


 [2]
 “世人”句：語出張謂《題長安壁主人》：“世人結交須黄金，黄金不多交不深。縱令然諾暫相許，終是悠悠行路心。”（《全唐詩》卷一百九十七，頁二〇二二）


 [3]
 “一將”句：語出曹松《己亥歲二首》其一：“澤國江山入戰圖，生民何計樂樵蘇。憑君莫話封侯事，一將功成萬骨枯。”（《全唐詩》卷七百十七，頁八二三七）


 [4]
 “劉項”句：語出章碣《焚書坑》：“竹帛烟銷帝業虚，關河空鎖祖龍居。坑灰未冷山東亂，劉項元來不讀書。”（《全唐詩》卷六百六十九，頁七六五四）


 [5]
 “鸚鵡”句：語出朱慶餘《宮詞》：“寂寂花時閉院門，美人相並立瓊軒。含情欲說宮中事，鸚鵡前頭不敢言。”（《全唐詩》五百十四，頁五八六五）


 [6]
 “淡掃”句：語出張祜《集靈臺二首》其二（一作杜甫詩）：“虢國夫人承主恩，平明騎馬入宮門。却嫌脂粉污顔色，淡掃蛾眉朝至尊。”（《全唐詩》卷五百十一，頁五八四三）


 [7]
 “薛王”句：語出李商隱《龍池》：“龍池賜酒敞雲屏，羯鼓聲高衆樂停。夜半宴歸宮漏永，薛王沈醉壽王醒。”（《李商隱詩集疏注》卷中，頁三五八）


 [8]
 “垂死”句：語出元稹《聞樂天左降江州司馬》：“殘鐙無燄影幢幢，此夕聞君謫九江。垂死病中驚坐起，暗風吹雨入寒窗。”《唐詩別裁集》評曰：“樂天云：‘他人尚不可聞，況僕哉！’”（卷二十，頁六七四）


 [9]
 “楊花”句：語出李白《聞王昌齡左遷龍標遥有此寄》：“楊花落盡子規啼，聞道龍標過五溪。我寄愁心與明月，隨風直到夜郎西。”《唐詩別裁集》評曰：“即‘將心寄明月，流影入君懷’意，出以搖曳之筆，語意一新。”（卷二十，頁六五七）


卷下
 
①



一

宋初臺閣倡和，多宗義山，名“西崑體”（以義山爲崑體者非是）
 
[2]

 。梅聖俞
 
[3]

 、蘇子美
 
[4]

 起而矯之，盡翻科臼
 
[5]

 ，蹈厲發揚
 
[6]

 ，才力體制，非不高於前人，而淵涵渟滀
 
[7]

 之趣，無復存矣。歐陽七言古，專學昌黎，然意言之外，猶存餘地
 
[8]

 。


【箋】


［清］葉燮《原詩》：開宋詩一代之面目者，始於梅堯臣、蘇舜欽二人。自漢、魏至晚唐，詩雖遞變，皆遞留不盡之意。即晚唐猶存餘地，讀罷掩卷，猶令人屬思久之。自梅、蘇變盡“崑體”，獨創生新，必辭盡於言，言盡於意，發揮鋪寫，曲折層累以赴之，竭盡乃止。才人伎倆，騰踔六合之內，縱其所如，無不可者；然含蓄渟泓之意，亦少衰矣。歐陽修極服膺二子之詩，然歐詩頗異於是。以二子視歐陽，其有“狂”與“狷”之分乎！（外篇下，頁六七）


【案】


宋初詩壇主要盛行白體和晚唐體，白體多爲在朝高官，以王禹偁、徐鉉、李昉爲代表；晚唐體多爲在野隱士高僧，以九僧、魏野、寇準爲代表。至真宗朝，西崑體逐漸興起。仁宗朝，隨著儒學的復興，尊韓漸成一時風氣。蘇舜欽《往王順山值暴雨雷霆》、《大霧》、《己卯冬大寒有感》、《大風》有明顯追摹韓愈的痕跡。梅堯臣與蘇舜欽並稱“蘇梅”，《依韻和王平甫見寄》言“近世無如韓”、“乃復元和盛”，標榜學韓。《子聰惠書備言行路及遊王屋物趣因以答》、《希深惠書言與師魯永叔子聰幾道遊篙山因誦而韻之》等爲學韓名作。歐陽修《感二子》云：“二子精思極搜抉，天地鬼神無遁情。及其放筆騁豪俊，筆下萬物生光榮。古人謂此覰天巧，命短疑爲天公憎。”所謂“無遁情”、“覰天巧”，即是韓愈詩作“敘人情，狀物態，一寓於詩，而曲盡其妙”（《六一詩話》）的特點，韓愈對宋人的影響是巨大的。就詩體而言，白體、晚唐體和西崑體均以近體爲主，而尊韓詩風下則以五七言古體爲主。相較而言，蘇、梅七古藝術手法顯得有些生硬，不如歐陽修學韓醇熟。



【校】


 ①
 青照堂本不分卷。

【注】


 [2]
 “宋初臺閣”句：臺閣，漢時指尚書臺，後泛指中央政府機構。義山，李商隱字義山。西崑體，宋初楊億、劉筠、錢惟演等臺閣重臣在編撰書籍之餘，相爲倡和，合成一集，名《西崑酬倡集》，後遂稱之爲“西崑體”。西崑指西方崑崙羣玉之山，相傳是帝王藏書之地。宋歐陽修《六一詩話》：“楊大年與錢、劉數公倡和，自《西崑集》出，時人爭效之，詩體一變。”（《歷代詩話》上冊，頁二七〇）宋蔡啟《蔡寬夫詩話》“宋初詩風”條：“國初沿襲五代之餘，士大夫皆宗白樂天詩，故王黃州主盟一時。祥符、天禧之間，楊文公、劉中山、錢思公專喜李義山，故崑體之作，翕然一變。”（郭紹虞《宋詩話輯佚》下冊，頁三九八）宋嚴羽《滄浪詩話·詩體》釋“西崑體”云：“即李商隱體，然兼溫庭筠及本朝楊、劉諸公而名之也。”（《滄浪詩話校釋》，頁六九）


 [3]
 梅聖俞：梅堯臣（一〇〇二—一〇六〇），字聖俞，宣州宣城（今屬安徽）人。宣城古名宛陵，故又稱宛陵先生。嘉祐五年（一〇六〇），遷尚書都官員外郎。《宋史》有傳。有《宛陵集》六十卷等。


 [4]
 蘇子美：蘇舜欽（一〇〇八—一〇四八），字子美，自號滄浪翁。原籍梓州銅山（今四川中江東南），生於開封（今屬河南）。景祐二年（一〇三五）進士，慶曆三年（一〇四三）授集賢校理，與梅聖俞齊名。《宋史》有傳。有《蘇學士文集》十五卷。


 [5]
 盡翻科臼：一脫前習，棄古創新。科臼，窼臼。


 [6]
 蹈厲發揚：謂精神振奮，意氣風發。


 [7]
 淵涵渟滀：內涵深厚。淵涵，包容深廣。渟滀，匯聚。


 [8]
 “歐陽”句：歐陽修（一〇〇七—一〇七二），字永叔，號醉翁，晚號六一居士。吉州永豐（今屬江西）人。天聖八年（一〇三〇）進士，官至樞密副使，參知政事，卒謚文忠。有《歐陽文忠集》一百五十三卷。昌黎，韓愈。宋嚴羽《滄浪詩話·詩辨》：“國初之詩尚沿襲唐人；……歐陽公學韓退之古詩。”（《滄浪詩話校釋》，頁二六）


二

王介甫
 
[1]

 才力頗張，而意味較薄，《桃花源》一篇
 
[2]

 外，良楛互見
 
[3]

 矣。王逢
 
[4]

 力求生新，亦同時之錚錚
 
[5]

 者。


【箋】


［元］方回評王安石《壬辰寒食》：半山詩步驟老杜，有工緻而無悲壯，讀之久則令人筆拘而格退。（《瀛奎律髓彙評》卷十六，頁五八九）


【案】


王安石詩以罷相爲界，前後期詩歌呈現出不同的風貌。前期剛勁朗健，後期精深簡淡。沈德潛所云，似指早期詩風而言。罷相前王詩大量運用散文句法，追求宏大的氣勢和新奇意境。罷相後，則潛心於藝術技巧，如葉夢得《石林詩話》云：“王荊公晚年詩律尤精嚴，造語用字，間不容髮。然意與言會，言隨意遣，渾然天成，殆不見有牽率排比處。如‘含風鴨綠鱗鱗起，弄日鵝黃褭褭垂’，讀之初不覺有對偶。至‘細數落花因坐久，緩尋芳草得歸遲’，但見舒閑容與之態耳。而字字細考之，若經檃括權衡者，其用意亦深刻矣。”（《歷代詩話》上冊，頁四〇六）這些特點，實是學習杜甫的結果。王安石所編《四家詩選》，即列杜甫爲第一，其《杜甫畫傳》亦云：“推公之心古亦少，願從公死從之游。”王安石又編《老杜詩後集》，稱杜詩光掩前人，而後來無繼，奉杜甫爲最高典範，此對江西詩派也不無影響。




 [1]
 王介甫：王安石（一〇二一—一〇八六），字介甫，號半山，撫州臨川（今江西撫州）人。慶曆二年（一〇四二）進士，累官至禮部侍郎，同中書門下平章事。《宋史》卷三二七本傳。有《臨川先生文集》五十卷。


 [2]
 “桃花源”一篇：指王安石《送陳靖中舍歸武陵》：“知君欲上武陵溪，水自東流人自西。到日桃花應已謝，想君應不為花迷。”（《王荊公詩注補箋》卷第四十五，頁八八八）


 [3]
 良楛互見：精良與粗劣雜陳。


 [4]
 王逢：此處似佚“原”。王令（一〇三二—一〇五九），初字鍾美，後改字逢原，原籍元城（今河北大名），長於廣陵（今江蘇揚州）。王令不應科舉，除短期出任高郵學官外，一直以教私塾爲生，二十八歲病卒。有《王令集》。王令深得王安石器重，詩風與王安石早期詩歌十分類似。


 [5]
 錚錚：金玉之聲，喻才華出衆。


三

蘇子瞻
 
[1]

 胸有洪爐，金銀鉛錫，皆歸鎔鑄。其筆之超曠，等於天馬脫覊
 
[2]

 ，飛僊遊戲，窮極變幻，而適如意中所欲出，韓文公
 
[3]

 後，又開闢一境界也。元遺山云：“只知詩到蘇黃盡，滄海橫流卻是誰？”
 
[4]

 嫌其有破壞唐體之意，然正不必以唐人律之。蘇門諸君子，清才林立，並入寰中
 
[5]

 ，猶之邾、莒
 
[6]

 已。蘇詩長於七言，短於五言
 
[7]

 ；工於比喻，拙於莊語
 
[8]

 。


【箋】


［清］葉燮《原詩》：如蘇軾之詩，其境界皆開闢古今之所未有，天地萬物，嬉笑怒罵，無不鼓舞於筆端，而適如其意之所欲出。此韓愈後之一大變也，而盛極矣。（內篇上，頁九）

［清］乾隆《御選唐宋詩醇》評蘇軾：詩曰杜牧以後，唐季五代纖佻薄弱，日即淪胥。宋初，楊億、劉筠、錢惟演之徒，崇尚昆體，衹是溫、李後塵。嗣是蘇舜欽，以豪放自異，梅堯臣以高淡爲宗。雖志于古矣，而神明變化之功少。未有能驂駕杜、韓，卓然自成一家。而雄視百代者，必也其蘇軾乎！軾之器識學問，見於政事，發於文章，史稱：言足以達其有猷，行足以遂其有爲，節義足以固其有守，皆志與氣爲之也。惟詩亦然，地負海涵，不名一體，而核其旨要之所在，如云：“我詩雖云拙，心平聲韻和。”此軾自評其詩者也。“作詩熟讀毛詩、國風、離騷，曲折盡在是。”此軾自以其所得教人者也。且夫“精深華妙”，則蘇轍稱之矣。“公如大國楚，吞五湖三江。”則黃庭堅稱之矣。“天才宏放，宜與日月爭光。”則蔡絛稱之矣。“屈注天潢，倒連滄海，變幻百怪，終歸渾雅”，則敖陶孫稱之矣。前之曹、劉、陶、謝，後之李、杜、韓、白，無所不學，亦無所不工。同時歐陽、王、黃，猶俱遜謝焉。洵乎獨立千古，非一代一人之詩也。（《御選唐宋詩醇》中，頁七五七—七五八）


【案】


沈德潛評蘇軾側重與杜甫的聯繫，所謂“金銀鉛錫，皆歸鎔鑄”，“適如意中所欲出”，即指蘇軾同于杜甫“語如己出，無斧鑿痕，斯不受古人束縛”的特點。同時，沈德潛對蘇詩不同唐體的特徵有所肯定。從《宋金三家詩選》入選蘇詩來看，具有宋詩說理特徵的《和子由論書》、《和子由澠池懷舊》、《泗洲僧伽塔》、《題西林壁》和比喻奇特的《王維吳道子畫》、《遊金山寺》、《百步洪》等都得以入選。王士禛《古詩選》於五言不取唐以後詩人，姜宸英《阮亭選古詩原序》云：“于漢取全，于魏晉以下遞嚴，而遞有所錄，而猶不廢夫齊、梁、陳、隋之作者；于唐僅得五人，曰陳子昂、張九齡、李白、韋應物、柳宗元。蓋以齊、梁、陳、隋之詩雖遠于古，尚不失爲古詩之餘派；唐賢風氣自爲畛域，成其爲唐人之詩而已。而五人者，其力足以存古詩於唐詩之中，則以其類合之，明其變而不失于古爾。”似乎是唐後詩人五古的創作已經遠離了古詩的傳統，故不足稱道。沈德潛“長於七言，短於五言”之論也許是受到此論影響，從其詩作入選情況來看，入選五言詩大約二十首，僅占全書的六分之一。“工於比喻”大概是對蘇軾山水風物詩的讚賞，《宋金三家詩選》於這類詩入選最多。“拙于莊語”則是對蘇軾的批評，戴復古《昭武太守王子文日與李賈、嚴羽共觀前輩一兩家詩及晚唐詩，因有論詩十絕，子文見之謂無甚高論，亦可作詩家小學須知》云：“古今胸次浩江河，才比諸公十倍過。時把文章供戲謔，不知此體誤人多。”（《石屏詩集》卷六）由於時以戲謔態度作詩，故“拙于莊語”。蘇詩中，《吳中田婦歎》、《山村五絕》都是譏諷時政的名作，這類詩沈德潛都沒有入選。總體來看，沈德潛認爲蘇軾和杜甫在拓展詩作題材和表現手法上貢獻巨大，沈德潛受葉燮主變理論的影響較爲明顯。




 [1]
 蘇子瞻：蘇軾（一〇三六—一一〇一），字子瞻，號東坡居士，眉州眉山（今屬四川）人。嘉祐二年（一〇五七）進士，累官至端明殿、翰林侍讀兩學士，擢禮部尚書，追謚文忠。《宋史》卷三三八本傳。有《蘇東坡集》。


 [2]
 天馬脫覊：喻才氣橫逸，不受拘束。


 [3]
 韓文公：韓愈，見本書卷上第七十九條注〔四〕。


 [4]
 “元遺山”句：元好問（一一九〇—一二五七），字裕之，號遺山，忻州秀容（今山西忻州）人。興定五年（一二二一）進士，累官至中順大夫，知制誥。金亡不仕。《金史》卷一二六有傳。選有《中州集》，著有《遺山先生文集》。此句見《論詩絕句三十首》：“奇外無奇更出奇，一波纔動萬波隨。只知詩到蘇、黃盡，滄海橫流卻是誰？”宗廷輔《古今論詩絕句》注曰：“自蘇、黃更出新意，一洗唐調，後遂隨風而靡，生硬放佚，靡惡不臻，變本加厲，咎在作俑，先生慨之，故責之如此。”（《元好問論詩三十首小箋》，頁七三—七四）


 [5]
 並入寰中：喻蘇門諸君子的成就仍在蘇軾範圍之中。寰中即環中，圓環的中空之處。《莊子·齊物論》：“彼是莫得其偶，謂之道樞。樞始得其環中，以應無窮。”（《莊子集解》卷一，頁一〇）


 [6]
 邾、莒：邾、莒爲春秋二小國名，此喻蘇黃的成就猶如齊魯大國，蘇門諸君子的成就如邾莒小國。北魏楊衒之《洛陽伽藍記·正覺寺》：“羊者是陸產之最，魚者乃水族之長。所好不同，並各稱珍。以味言之，甚是優劣；羊比齊魯大邦，魚比邾莒小國。”（卷三）


 [7]
 長於七言，短於五言：清施補華《峴傭說詩》：“東坡最長於七古，沉雄不如杜，而奔放過之；秀逸不如李，而超曠似之，又有文學以濟其才。有宋三百年無敵手也。”（《清詩話》下冊，頁九八九）


 [8]
 工於比喻，拙於莊語：《莊子·天下》篇曰：“古之道術有在於是者，莊周聞其風而悅之。以謬悠之說，荒唐之言，無端崖之辭，時恣縱而不儻，不以觭見之也。以天下爲沉濁，不可與莊語。”（《莊子集解》卷八，頁二二二）莊語，嚴正之論。


四

《劍南集》
 
[1]

 原本老杜，殊有獨造境地。但古體近粗，今體近滑
 
[2]

 ，遜於杜之沈雄騰踔
 
[3]

 耳。明代楊君謙
 
[4]

 、本朝楊芝田
 
[5]

 專錄其歎老嗟卑之言，恐非放翁知己。


【箋】


《書劍南詩稿後二首》：杜陵詠收京，眼見安史滅。放翁志復仇，欲飲金人血。八年奉檄梁益間，冒雪射虎來南山。出師二表感前軌，輪囷肝膽思追攀。夢中上馬能殺賊，赤手奪得松亭關。那知淹留虛左券，改調東南成浪漫。適興惟探山水窟，入朝肯伍麒麟楦。冉冉鬢毛無可白，達觀轉覺身爲患。病體追思卷白波，彌留還望恢赤縣。六十年間萬首詩，杜陵風格是師資。兩公莫作詩人看，大義公忠並屬之。（其一）

劍南詩草多複多，中間豈無複與訛。後人嗤點太容易，以枚數闔傷繁苛（朱太垞太史），名篇堆積若蓬葆，得精遺粗貴檢校。忘身報國表孤忠，切理厭心聞大道。來讀晦庵新著書（放翁句），盛氣豪情期一掃。醉猶溫古夢齋莊，外物不移仁義飽（放翁詩中語意），杜韓後勁眉山公，詩筆回幹分天功，一爐鎔冶金銀銅。異世誰人許接武，劍南老子堪追蹤。仙才學力各分擅，曲則異矣功歸同。宗唐祧宋非吾事，繼續東坡有放翁。（其二）（《歸愚詩鈔餘集》卷七）

《宋金三家詩選·放翁詩選例言》：放翁出筆太易，氣亦稍粗，是其所短，然胸懷磊磊明明，欲復國大仇，有觸即動，老死不忘，時無第二人也。上追少陵，志節略同，勿第以詩人目之。

［清］王士禛《古詩選凡例·七言詩》：南渡氣格，下東都遠甚。惟陸務觀爲大宗，七言遜杜、韓、蘇、黃諸大家，正坐沉鬰頓挫少耳。要非餘人所及。（頁五—六）

［清］田雯《古歡堂集雜著》：南渡諸詩，亦似晚唐已後，格卑氣弱，非復東都之舊矣。陸務觀挺生其間，祓濯振拔，自成一家，真未易才。（卷二）


【案】


沈德潛對陸游的肯定也是以崇尚杜詩爲立論前提的，只是角度和蘇軾不同。蘇詩是題材廣泛與表現手法富有開拓精神與杜詩相合，陸詩則在於憂時傷世的愛國情懷方面與杜詩相通。陸游處於民族危機最爲嚴重之時，抗敵復國是其最重要的主題。從《宋金三家詩選》入選陸詩來看，多爲恢復疆土、爲國雪恥的激憤之情。如《送曾學士赴行在》、《新夏感事》、《和陳魯山詩》、《題十八學士圖》等，都是從不同的角度寫這壯志不得實現的悲憤難抑之情。康熙前期，隨著宋詩熱的興起，陸游與黃庭堅、楊萬里並稱大家，幾與李、杜抗衡。沈德潛衹是從詩教立場對陸詩有所接納，仍然體現出格調派尊唐貶宋的基本詩學立場。




 [1]
 劍南集：淳熙二年（一一七五），范成大鎮蜀，邀陸游任參議官。陸游在川陝共度過九年，爲紀念此期生活，遂把詩集題名爲《劍南詩稿》。林景熙《王修竹詩集序》：“前輩評南渡後詩，以陸務觀擬杜，意在寤寐不忘中原，與拜鵑心事，悲惋實同。”（《霽山集》卷五，頁一三八）


 [2]
 古體近粗，今體近滑：明王世貞《藝苑巵言》卷四：“南渡以後，陸務觀頗近蘇氏而粗。”（《歷代詩話續編》中冊，頁一〇一八）清田同之《西圃詩說》：“宋詩中黃魯直不免於生強，陸務觀不免於滑易。”（《清詩話續編》上冊，頁七六一）


 [3]
 沈雄騰踔：詩境雄渾高遠。沈雄，深沉雄渾。騰踔，高遠。元辛文房《唐才子傳》“張南史”條：“數年間，稍入詩境，調體超閑，情致兼美，如幷、燕老將，氣韻沉雄，時少及之者。”（卷三，頁一五一）


 [4]
 楊君謙：杨循吉，字君谦，吴县人。成化二十年（一四八四）进士。授礼部主事。《明史·文苑傳》云：“善病，好读书，每得意，手足踔掉不能自禁用，是得颠主事名。”（卷二百八十六，頁八〇一）


 [5]
 楊芝田：杨伯熏，字芝田，无锡人，清著名画家。


五
 
①



放翁七言律，隊仗工整，使事熨貼，當時無與比埒
 
[2]

 。然朱竹垞摘其雷同之句，多至四十餘聯
 
[3]

 。緣
 
④

 放翁年八十餘，“六十年間萬首詩”
 
[5]

 後，又添四千餘首，詩篇太多，不暇持擇也。初不以此遂輕放翁，然亦足爲貪多者鏡矣。八句中上下時不承接，應是先得佳句，續成首尾，故神完氣厚之作，十不得其二三。


【箋】


《答某太史書》：務觀七言律體，病在太熟、太多，每至蹊徑復沓。又先儷句，後足成之，未免有有句無章之誚。若其使事穩切，隊仗工整，非經史嫻熟，胸有爐治者不能。故白傅之外，並稱大家。又七言古詩，沉雄激壯，恢復中原之志，時流露於筆墨之間。位雖卑微，獨存忠愛，得少陵一體。（《歸愚文鈔》卷十五）

［清］王士禛《池北偶談》：朱文公與徐賡載書云：“放翁詩，讀之爽然。近代唯見此人爲有詩人風致。如此篇，初不見其著意用力處，而語意超然，自是不凡，令人三嘆不能已。近報又已去國，不知所坐何事，恐衹是不合做此好詩，罰令不得做好官也。”文公於詩頗邃，故能識放翁詩佳處。洛陽劉文靖公謂李、杜衹是酒徒，真孟浪語。（《帶經堂詩話》卷一“品藻”，頁四七）

［清］葉燮《原詩》：陸游集佳處固多，而率意無味者更倍。由此以觀，亦安用多也！（外篇下，頁六八）

［清］李調元《雨村詩話》卷下：陸放翁詩，以“小樓一夜聽春雨，深巷明朝賣杏花”得名，其餘七律名句輻輳大類此，而起訖多不相稱。人以先生先得好句，後足成之，情理或然。（《清詩話續編》下冊，頁一五三四）


【案】


陸游詩歌創作一般以四十六歲入蜀從軍和六十五歲罷官歸鄉爲界，分三個時期，早期詩作現存百餘首，辭采精萃，歷代評家多認爲受江西詩派影響；中期存詩約二千五百餘首，多寫蜀地生活，風格宏肆雄放，歷代評家最爲推重，堪稱陸詩創作的高峰；晚期爲陸游歸山陰故居之作，存詩近七千首，風格漸趨平淡淺易。後人所批評的“詞意複出”之弊，主要針對晚年創作而言。據陸子虡《劍南詩稿跋》，陸游晚年鄉居之作由其子子虡整理。大概是出於對先人的尊崇，未加刪汰，故流於重復，《雜興》、《雜感》、《秋思》、《秋興》、《幽居》這類詩題曾反覆出現。錢鍾書論陸游說：“古詩如《寒夜遣懷》、《前春愁曲》、《春愁》、《江樓吹笛飲酒大醉》作，亦詞意相複。他若‘夏淺勝春’、‘莫安排’、‘蹬蹭’、‘輪囷’、‘兀兀’、‘騰騰’等成語，‘葛天民’、‘濟元元’等結語，皆屢用不一用，幾乎自作應聲之蟲。似先組織對仗，然後拆補完篇，遂失檢點。”（《談藝錄》三五，頁一二七）



【校】


 ①
 青照堂本與上條合。


 ④
 緣：嘉慶本、青照堂本作“錄”，誤。

【注】


 [2]
 “放翁”句：陸游詩以對仗工整、用典帖切而著稱。宋劉克莊《後村詩話》云：“近歲詩人，雜博者堆隊仗，空疏者窘材料，出奇者費搜索，縛律者少變化。惟放翁記問足以貫通，力量足以驅使，才思足以發越，氣魄足以陵暴。南渡而後，故當為一大宗。”（前集卷二，頁三一）使事熨貼，用典貼切。比埒，匹敵。


 [3]
 “朱竹垞”句：朱彝尊（一六二九—一七〇九），字錫鬯，號竹垞，浙江秀水（今嘉興）人。康熙十八年（一六七九）舉博學鴻詞，二十二年（一六八三）入值南書房。《清史稿》卷四八四有傳。有《曝書亭集》。其《書劍南集後》云：“詩家比喻，六義之一，偶然爲之可爾。陸務觀《劒南集》句法稠疊，讀之終卷，令人生憎。若‘身似老僧猶有髮，門如村舍強名官’、‘跡似春萍本無柢，心如秋燕不安巢’、‘身似在家狂道士，心如退院病禪師’、‘心似春鴻寧久住，身如秋扇合長捐’、‘身似敗棊難復振，心如病木已中空’、‘心似枯葵空向日，身如病櫟孰知年’、‘家似江淮歸業戶，身如湖嶺罷參僧’、‘心似游僧思遠道，身如敗將陷重圍’、‘居似窮邊荒馬驛，身如深谷老桑門’、‘人似登仙惟火食，俗如太古欠巢居’、‘閒似苔磯垂釣叟，淡如村院罷參僧’、‘嬾似老雞頻失旦，衰如蠧葉早知秋’、‘喜似繫囚聞縱掉，快如疥癢得爬搔’、‘閒似白鷗雖自足，健如黃犢已無縁’、‘酒似粥濃知社到，餅如盤大喜秋成’、‘難似車登蛇退嶺，險如舟過馬當時’、‘月似有情迎馬見，鶯如相識向人鳴’、‘心如澤國春歸雁，身似雲堂旦過僧’、‘身如巢燕臨歸日，心似堂僧欲動時’、‘身如病木驚秋早，心似鰥魚怯夜長’、‘心如老驥長千里，身似春蠶已再眠’、‘身如海燕不逢社，家似瓜牛僅有廬’、‘心如老馬雖知路，身似鳴蛙不屬官’、‘身如病鶴長停料，心似山僧已棄家’、‘心如頑石忘榮辱，身似孤雲任去留’、‘心如脫穽奔林鹿，迹似還山不雨雲’、‘恩如長假容居里，官似分司不限年’、‘瘦如飯顆吟詩面，飢似柴桑乞食身’、‘勇如持虎但堪笑，學似累棊那易成’、‘爽如瑞露零仙掌，清似寒冰貯玉壸’、‘衰如蠧葉秋先覺，愁似鰥魚夜不眠’、‘樂如逐兔牽黃犬，快似麾兵卷白波’、‘壁如龜筴難占卜，瓦似魚鱗不接連’、‘路如劒閣逢秋雨，山似鑪峰鎖暮雲’、‘雲如山壞長空黑，風似潮回萬木傾’、‘雨如梅子初黄日，水似桃花欲動時’、‘花如上苑長成市，酒似新豐不直錢’、‘雁如著意頻驚枕，月似知愁故入門’、‘蠶如黑蟻桑生後，秧似靑針水滿時’，餘詩腰膝用‘如’、‘似’字作對，難以悉數，就中非無佳句。此陸平原所云‘離之雙美，合之兩傷’者也”。（《曝書亭集》卷五二）


 [5]
 “六十”句：陸游《小飲梅花下作》云：“脫巾莫歎髪成絲，六十年間萬首詩（予自年十七八學作詩，今六十年得萬篇）。排日醉過梅落後，通宵吟到雪殘時。偶容後死寧非幸，自乞歸耕已恨遲。青史滿前閑即讀，幾人為我作蓍龜。”（《陸游集·劍南詩稿卷四十九》，頁一二二七）


六

南渡後詩，楊廷秀推尤、蕭、范、陸四家
 
[1]

 ，謂尤延之（袤）、蕭東夫（德藻）、范致能（成大）、陸務觀（游）也。後去東夫
 
[2]

 ，易以廷秀，稱尤、楊、范、陸，蕭幾不能舉其名氏，而詩亦散逸矣。傳其《詠梅》云：“百千年蘚著枯樹，一兩點花供老枝。”又云：“湘妃危立凍蛟背，海月冷挂珊瑚枝。”
 
[3]

 意孑孑求新，而入於澀體者耶？


【箋】


［宋］姜夔《白石道人詩集自序》：近過梁谿，見尤延之先生，問余詩自誰氏。……先生因爲余言：“近世人士喜宗江西，溫潤有如范致能者乎？痛快有如楊廷秀者乎？高古如蕭東夫，俊逸如陸務觀，是皆自出機軸，亶有可觀者，又奚以江西爲？


【案】


楊萬里最早把尤袤、蕭德藻、范成大和陸游並稱爲中興四大詩人，方回易蕭德藻爲楊萬里，自此成爲詩壇習稱。蕭氏現存詩作十二首，喜用秋、老、枯、寒、醜、病、衰、冷、凍等詞語，風格生新奇崛、瘦硬僻澀。在江西詩派盛行的南宋詩壇，楊萬里、蕭德藻等詩人早年均受江西詩風之濡染，之後欲突破江西自立門戶，蕭氏師法李賀，創新色彩明顯，故得時人好評。但沈德潛出於對盛唐詩風的推崇，於此不甚看重。




 [1]
 “楊廷秀”句：楊萬里（一一二七—一二〇六），字廷秀，書室名“誠齋”，世稱誠齋先生。吉州吉水（今屬江西）人。《宋史》卷四三三有傳。有《誠齋集》一百三十三卷。其《千巖摘稿序》云：“余嘗論近世之詩人，若范石湖之清新，尤梁溪之平淡，陸放翁之敷腴，蕭千巖之工致，皆余之所畏者云。”（《楊萬里集箋校》卷八十一，頁三二八一）


 [2]
 “後去東夫”一句：蕭德藻（生卒年不詳），字東夫，自號千巖老人。閩清（今屬福建）人。紹興二十一年（一一五一）進士，終福建安撫司參議。方回《跋遂初尤先生尚書詩》：“宋中興以來，言治必曰乾、淳，言詩必曰尤、楊、范、陸，其先或曰尤、蕭，然千巖早世不顯，詩刻留湘中，傳者少。尤、楊、范、陸特擅名天下。”（《桐江集》卷三，頁四一四）按蕭德藻，字樂天，自號千巖居士。其詩集流傳不廣，早已散佚，所存作品，皆搜集在清代光聰諧的《有不爲齋隨筆》卷丁。


 [3]
 “《咏梅》”句：蕭德藻《古梅二絕》云：“湘妃危立凍蛟背，海月冷掛珊瑚枝。醜恠驚人能嫵媚，斷魂只有曉寒知。”“百千年蘚著枯樹，一兩點春供老枝。絶壁笛聲那得到，直愁斜日凍蜂知。”（劉克莊《後村詩話》前集卷二引，頁三四）


七

朱子
 
[1]

 五言，不必嶄絕淩厲
 
[2]

 ，而意趣風骨自見，知爲德人之音。


【箋】


［明］吳訥《晦庵先生五言詩鈔序》：其五言古體沖遠古澹，實宗風雅而出入漢、魏、陶、韋之間。（《明文衡》卷四十三）


【案】


沈德潛對朱熹推崇固然與其論詩重人品有關，主要原因乃是在宋代理學詩派之中，朱熹確勝他人。另外，朱熹論詩反對江西，推崇唐前古詩，其《答鞏仲至第四書》云：“自唐初以前，其爲詩者固有高下而法猶未變，至律詩出，而後詩之與法始皆大變，以至今日，益巧益密而無復古人之風矣。”（《晦庵集》卷六十四）這也造成了他詩歌風格多樣，天然渾成的特色。




 [1]
 朱子：朱熹（一一三〇—一二〇〇），字元晦，一字仲晦，號晦庵，晚年徙居考亭，學者稱考亭先生。祖籍徽州婺源（今屬江西），生於南劍州尤溪（今屬福建）。高宗紹興十八年（一一四八）進士，累官至兵部郎官。嘉定二年（一二〇九），追謚文，紹定三年（一二三〇），封徽國公。《宋史》卷四二九本傳。有《晦庵先生文集》。


 [2]
 “嶄絕凌厲”句：詩風雄健峭拔。嶄絕，文筆峭拔。凌厲，剛勁雄健。


八

西江派
 
[1]

 黃魯直太生
 
[2]

 ，陳無己太直
 
[3]

 ，皆學杜而未嚌其炙
 
[4]

 者。然神理未浹，風骨獨存。南渡以下，范石湖變爲恬縟
 
[5]

 ，楊誠齋、鄭德源變爲諧俗
 
[6]

 ，劉潛夫、方巨山之流變爲纖小
 
[7]

 。而“四靈”諸公之體，方幅狹隘
 
[8]

 ，令人一覽易盡，亦爲不善變矣。


【箋】


［宋］魏泰《臨漢隱居詩話》：黃庭堅喜作詩得名，好用南朝人語，專求古人未使之事，又一二奇字，綴葺而成詩，自以爲工，其實所見之僻也。故句雖新奇，而氣乏渾厚。吾嘗作詩題其編後，略云：“端求古人遺，琢抉手不停。方其拾璣羽，往往失鵬鯨。”蓋謂是也。（《歷代詩話》上冊，頁三二七）

［清］朱彝尊《橡村詩序》：今之言詩者主於宋。黃魯直吾見其太生，陸務觀吾見其縟，范致能吾見其弱，九僧、四靈吾見其拘，楊廷秀、鄭德源吾見其俚，劉潛夫、方巨山、萬里，吾見其意之無餘而言之太盡，此皆不成乎鵠者也。（《曝書亭集》卷三十九）

［清］王士禛《分甘餘話》：曹東畝論詩曰：“四靈詩如啖玉腴，雖爽不飽；江西詩如百寶頭羹，充口適腹。”余謂此齊人管、晏之見耳。四靈如襪材，窘於方幅；江西以山谷爲初祖，然東坡云：“魯直詩如啖江瑤柱，多食則發風氣。”（《帶經堂詩話》卷二，頁六一）

［清］宋犖《漫堂說詩》：唐以後詩派，歷宋、元、明至今，略可指數：宋初晏殊、錢惟演、楊億號“西崑體”。仁宗時歐陽修、梅堯臣、蘇舜欽謂之歐、梅，亦稱蘇、梅，諸君多學杜、韓。王安石稍後，亦學杜、韓。神宗時，蘇軾、黃庭堅謂之蘇、黃；又黃與晁補之、張耒、陳師道、秦觀、李廌稱蘇門六君子；庭堅別開“江西詩派”，爲“江西”初祖。南渡後，陸游學杜、蘇，號爲大宗；又有范成大、尤袤、陳與義、劉克莊諸人，大概杜、蘇之支分派別也。其後有“江湖”四靈徐照、翁卷等，專攻晚唐五言，益卑卑不足道。（《清詩話》上冊，頁四一九—四二〇）


【案】


宋代詩壇影響最大的首推江西詩派，以杜詩爲旨歸，重視字法、句法、讀書，不過由於刻意追求煉字煉句，風格顯得生硬奇峭。南渡之後，范成大、楊萬里、劉克莊、永嘉四靈、江湖詩派出於對江西詩風的不滿，開始轉而學習白居易、賈島、姚合、李賀、王建等中晚唐詩人，且努力尋求獨特風貌，南宋詩風由此呈現出多樣化的色彩。嚴羽《滄浪詩話·詩辨》對此評價道：“嗟乎！正法眼之無傳久矣。唐詩之說未唱，唐詩之道或有時而明也。今既唱其體曰唐詩矣，則學者謂唐詩誠止於是耳，得非詩道之重不幸邪！”（《滄浪詩話校釋》，頁二七）指出四靈、江湖詩人意識到江西詩派的不足，但卻不知上承盛唐。沈德潛所言承襲嚴羽，認爲范成大等人在矯正江西詩風時，流於繁縟、俚俗、纖小、狹隘之弊，也是不善變通與融匯盛唐所致。




 [1]
 西江派：西江派即江西詩派。因呂本中《江西詩社宗派圖》而得名，主要代表詩人是黃庭堅、陳師道、陳與義，以杜甫爲宗，以理爲主，倡讀書和法度，在宋代影響最大。


 [2]
 黃魯直太生：黃庭堅（一〇四五—一一〇五），字魯直，號山谷道人，晚號涪翁，洪州分寧（今江西修水）人。治平四年（一〇六七）進士，官至著作佐郎，起居舍人。《宋史》卷四四四有傳。有《豫章黃先生文集》。黃氏學古，偶爾流於生硬，葉夢得、魏泰等宋人即譏之。《宋詩紀事》卷三十三引《西清詩話》曰：“山谷詩妙脱蹊徑，言謀鬼神，無一點塵俗氣。所恨務高，一似參曹洞下禪，尚墮在玄妙窟裏。”（《宋詩紀事補訂》第二冊，頁八三二）


 [3]
 陳無己太直：陳師道（一〇五三—一一〇一），字履常，一字無己，號後山居士，彭城（今江西徐州）人。元符三年（一一〇〇）爲秘書省正字。《宋史》卷四四四有傳。有《後山集》十四卷。陳師道提倡學杜，宋張表臣《珊瑚鉤詩話》卷二載陳氏曰：“今人愛杜甫詩，一句之內，至竊取數字以髣像之，非善學者。學詩之要，在乎立格、命意、用字而已。”（《歷代詩話》上冊，頁四六四）黃庭堅稱贊陳氏“作詩深得老杜之句法，今之詩人不能當也。”（王雲《題後山集引》，《古典文學研究資料彙編·黃庭堅和江西詩派卷》下卷，頁四七八）不過，陳氏學杜句法雖然逼真，明清衆多詩家仍認爲不免流於生硬。


 [4]
 未嚌其炙：炙，燒烤之肉，泛指肴饌，此喻宋人學杜而未得其精華。明胡應麟《詩藪》云：“二陳五言古皆學杜，所得惟粗強耳。其沉鬰雄麗處，頓自絕塵。無己復參魯直，故尤相去遠。大抵宋諸君子以險瘦生澀爲杜，此一代認題差處，所謂七聖皆迷也。”（外編卷五，頁二〇八）


 [5]
 “范石湖”句：范成大（一一二六—一一九三），字致能，號石湖居士，吳縣（今江蘇蘇州）人。紹興二十四年（一一五四）進士，累官至禮部尚書，參知政事。《宋史》卷三八六有傳。有《范石湖集》。恬縟，恬淡繁縟，范成大以《四時田園雜興》而知名，其田園詩既有恬淡靜謐心境的抒發，又有對農村勞作生活的細致刻畫。楊萬里《石湖全集序》評其詩曰：“至於大篇決流，短章斂芒，縟而不釀，縮而不窘。清新嫵麗，奄有鮑、謝；奔逸儁偉，窮追太白。”（《楊萬里集箋校》卷八十二，頁三二九七）


 [6]
 “楊誠齋”句：楊誠齋爲楊萬里，見本書卷下第六條注〔一〕。鄭清之（一一七六—一二五一），初名鄭燮，字文叔，後改清之，字德源，別號安晚，鄞（今浙江寧波）人。嘉定十年（一二一七）進士，累官至參知政事，右丞相兼樞密使。《宋史》卷四一四有傳。有《安晚堂集》。諧俗，以俚語俗諺入詩。清朱彝尊《王學士西征草序》云：“正者極于杜，奇者極于韓，此躋夫三峰者也。宋之作者不過學唐人而變之爾，非能軼出唐人之上。若楊廷秀、鄭德源之流，鄙俚以為文，詼笑嬉褻以為尚，斯為不善變矣。”（《曝書亭集》卷三十七）


 [7]
 “劉潛夫”句：劉克莊（一一八七—一二六九），字潛夫，號後村，莆田（今屬福建）人。累官至工部尚書兼侍讀，謚文定。有《後村先生大全集》。元方回《瀛奎律髓》評劉克莊《贈翁卷》曰：“後村詩比‘四靈’斤兩輕，得之易，而磨之猶未瑩也。‘四靈’非極瑩不出，所以難。後村晚節詩飽滿。‘四靈’用事冗塞，小巧多，風味少，亦減於‘四靈’也。”（《瀛奎律髓彙評》卷四十二，頁一五〇一）方岳（一一九九—一二六二），字巨山，號秋崖，祁門（今屬安徽）人。紹定五年（一二三二）進士。有《秋崖集》四十卷。元洪焱祖《秋崖先生傳》言“可與劉克莊相爲伯仲”，其詩於對仗中善於用典及使用虛字，詩名在當時頗高。


 [8]
 “四靈”句：徐照（？—一二一一）字道暉，一字靈暉，自號山民。徐璣（一一六二—一二一四），字文淵，一字致中，號靈淵。翁卷（生卒年不詳），字續古，又字靈舒。趙師秀（？—一二一九），字紫芝，號天樂，又號靈秀。四人皆爲永嘉（今浙江溫州）人，字號皆有一“靈”字，故稱“永嘉四靈”。其詩多爲題咏景物，唱酬贈答，題材狹隘，元方回評姚合《游春》曰：“予謂詩家有大判斷，有小結裹。姚之詩專在小結裹，故‘四靈’學之。五言八句，皆得其趣，七言律及古體則衰落不振。又所用料，不過花、竹、鶴、僧、琴、藥、茶、酒，於此幾物，一步不可離，而氣象小矣。”（《瀛奎律髓彙評》卷之十，頁三四〇）


九

蘇、李數篇，老杜奉爲“吾師”
 
[1]

 ，不朽之作，不必務多也。楊誠齋積至二萬餘
 
[2]

 ，周益公如之
 
[3]

 。以多爲貴，無如此二公者。然排沙簡金
 
[4]

 ，幾於無金可簡，亦安用多爲哉！


【箋】


［清］葉燮《原詩》：詩文集務多者，必不佳。古人不朽可傳之作，正不在多。蘇、李數篇，自可千古。後人漸以多爲貴，元、白《長慶集》實始濫觴。其中頹唐俚俗，十居六七。若去其六七，所存二三，皆卓然名作也。宋人富於詩者，莫過於楊萬里、周必大，此兩人作，幾無一首一句可采。陸游集佳處固多，而率意無味者更倍。由此以觀，亦安用多也！（外篇下，頁六八）


【案】


楊萬里喜以俚語入詩，詩風淺顯，在宋人中獨創一格。其詩作因過於追求文詞對仗而顯得生硬，過於關注內容說理而顯得呆板。周必大詩風與楊萬里相近，且數量異常繁富，但抒情色彩與風神意趣稍顯不足。沈德潛譏諷兩人幾乎“無金可簡”，表面看是源於葉燮之論，其深層原因仍是沈德潛宗唐貶宋的詩學立場。




 [1]
 “蘇、武”句：杜甫《解悶十二首》之五：“李陵、蘇武是吾師，孟子論文更不疑。一飯未曾留俗客，數篇今見古人詩。”（《杜詩詳注》卷十七，頁五九八）


 [2]
 “楊誠齋”句：楊萬里早期詩作據其《江湖集序》皆自焚，現存詩集九種，四十二卷，四千餘首，多爲中年以後作品。《四庫提要》“誠齋集”條云：“周必大嘗跋其詩曰：‘誠齋大篇短章，七步而成，一字不改，皆掃千軍、倒三峽、穿天心、出月脅之語。至於状物姿態，寫人情意，則鋪叙纖悉，曲盡其妙，筆端有口，句中有眼’云云。是亦細大不捐，雅俗並陳之一証也。”（卷一百六十，頁二一四二—二一四三）


 [3]
 “周益公”句：周必大（一一二六—一二〇四），字子充，一字洪道，晚年自號平園老叟，原籍管城（今河南鄭州），長於廬陵（今江西吉安）。紹興二十一年（一一五一）進士，累遷吏部尚書兼翰林學士承旨、參知政事、樞密院事，封益國公，卒謚文忠。有《文忠集》二百卷。《宋史》卷三九一有傳。其著作之富，自楊萬里、陸游以外，未有能及之者。


 [4]
 推沙簡金：喻從大量東西中挑選精華。南朝宋劉義慶《世說新語·文學》：“孫興公云：‘潘文爛若披錦，無處不善；陸文若排沙簡金，往往見寶。”（《世說新語箋疏》卷上之下，頁三〇九）


十

宋末謝臯羽《晞髪集》
 
[1]

 ，意生語造
 
[2]

 。古體欲獨闢町畦
 
[3]

 ，方之元和時，在盧仝、劉叉
 
[4]

 之列。


【箋】


［明］王世貞《藝苑卮言》卷四：謝臯羽微見翹楚，《鴻門行》諸篇，大有唐人之致。（《歷代詩話續編》中冊，頁一〇一八）


【案】


謝翱爲宋末著名遺民詩人，其詩迥異於宋詩主流江西詩風。從體裁而言，謝氏古體以擬古樂府爲主，近體以五律爲主，絕少七律之作。其詩以宋亡爲界分前後兩期，前期詩意較明白顯豁，多抒發報國豪情及亂世之憂。後期詩意較爲隱晦，多抒發凄惋哀苦的遺民之悲和異族統治之殘暴。從風格來看，《宋鐃歌鼓吹曲》、《宋騎吹曲》等古詩奇譎奔放，意象奇特，有盧仝、劉叉之風。但多數作品寄興遙深，非盧、劉可比。如《鐵如意》：“仙客五六人，月下鬭婆娑。散影若雲霧，遺音杳江河。其一起楚舞，一起作楚歌。雙執鐵如意，撃碎珊瑚柯。一人奪執之，睨者一人過。更舞又一人，相向屢傞傞。一人獨撫掌，身挂青薜蘿。夜長天籟絶，宛轉愁奈何。”（《宋詩鈔》卷九十九，頁八一四）不難看出悲憤難抑的遺民心態。《文房四友嘆》則借筆墨紙硯的遭遇斥責外族對傳統文化的摧殘。故時人評其“風人之餘，類唐人之卓卓者”。




 [1]
 謝皋羽：謝翱（一二四九—一二九五），字皋羽，晚號宋纍，又號晞髪子，長溪（今福建霞浦）人。宋亡不仕，曾與遺民結月泉吟社，著有《晞髪集》，收詩八卷，收有宋饒歌鼓吹曲十二首、宋騎吹曲十首、古體詩一百零四首、近體詩七十九首。


 [2]
 意生語造：詩意生僻，多獨造語。吳之振《宋詩鈔》小序評謝翱曰：“古詩頡頏昌谷，近體則卓煉沈着，非長吉所及也。”（卷九十九，頁八〇四）


 [3]
 古體欲獨闢町畦：町畦，猶蹊徑，途徑。元任士林《謝翺傳》：“所爲歌詩，其稱小，其指大，其辭隱，其義顯，有風人之餘，類唐人之卓卓者。”（《松鄉集》卷四）


 [4]
 盧仝、劉叉：盧仝號玉川子，一生未仕，生活寒苦，性格狷介，其詩多用怪奇意象，一意求險。劉叉自稱彭城子，詩風奇譎奔放。


十一

宋詩中如“卷簾通燕子，織竹護雞孫”
 
[1]

 、“爲護貓頭筍，因編麂眼籬”
 
[2]

 、“風來嫩柳搖官
 
③

 綠，雲起奇峰湧帝青”
 
[4]

 、“遠近筍爭滕薛長，東西鷗背晉秦盟”
 
[5]

 ，皆卑卑者。至“若見江魚應慟哭，此中曾有屈原墳”
 
[6]

 ，則怪矣。“腳跟頭上兩青天”
 
[7]

 、“月子灣灣照九州”
 
[8]

 ，則俚矣。學宋人者，並無宋人學問，而但求工對偶之間（如“木上座”、“竹夫人”、“趙盾日”、“展禽風”之類
 
[9]

 ）
 
⑩

 曲摹里巷之語，舍大聲而愛《折楊》、《皇荂》
 
[11]

 ，宜識者之不欲觀也。擴清俗諦，以求大方
 
[12]

 ，斯真宋詩出矣。“春水渡旁渡，夕陽山外山”
 
[13]

 ，何工於着景也；“客遊兒廢學，身拙婦持家”
 
[14]

 ，何工於言情也。此種何嘗不是宋詩？


【箋】


《王鳳喈詩序》：予慨詩教之壞，前此四十餘年，禰宋祧唐，有隊仗，無意趣，有靈逸，無蘊蓄；覺前人之情與景涵，才爲法斂者，劖削不存，而近代稱詩之家，又喜輕佻。（《歸愚文鈔》卷十四）

《張無夜詩序》：前此四五十年，言詩者俱稱范、陸，求工隊仗，風格淪胥，繼又稗販韓、蘇，恢廓蹶張，意言俱盡。近更獵取巵言、說鈴，一切僻澀叢雜之語，以矜新奇，若宋以前之書不必更讀者，滔滔日下也。（《歸愚文鈔餘集》卷二）

［明］李夢陽《缶音序》：宋人主理，作理語，於是薄風雲月露，一切鏟去不爲，又作詩話教人，人不復知詩矣。詩何嘗無理，若專作理語，何不作文而詩爲邪？（《空同集》卷五十一）

［明］胡應麟《詩藪》：二宋之富麗，晏同叔、夏英公之和整，梅聖俞之閑澹，王平甫之豐碩，雖時有宋氣，而多近唐人。永叔、介父，始欲汛掃前流，自開堂奧。至坡老、涪翁，乃大壞不復可理。（外編卷五，頁二〇七）


【案】


唐宋詩之別乃詩學爭論焦點，錢鍾書在《談藝錄》中說：“唐詩、宋詩，亦非僅朝代之別，乃體格性分之殊。天下有兩種人，斯分兩種詩。唐詩多以丰神情韻擅長，宋詩多以筋骨思理見勝。”（頁二）不過明清格調派多持宗唐貶宋的立場。沈德潛認爲宋人有意獨辟町畦、求新求變，卻流於艱澀、生硬、偕俗，並因講究字法句法而使詩句工於對偶，缺少蘊蓄之美，其所推崇的宋詩乃是近於唐風詩作。顯然，沈德潛評宋詩與清初宋詩派所言“皮毛落盡，精神獨存”迥異，也不同于袁枚從性情和翁方綱從義理的角度肯定宋詩，他仍然立足於明七子的立場，把漢、魏、盛唐作爲“第一義”之作，故於宋詩特有的新變特點多有貶斥。



【校】


 ③
 官：青照堂本作“宮”，誤。


 ⑩
 玉雞苗館本、嘯園本以下另作一條。

【注】


 [1]
 “卷簾”句：語出宋陳師道《次韻夏日江村》：“漏屋簷生菌，臨江樹作門。捲簾通燕子，織竹護雞孫。向夕微凉進，相逢故意存。何當加我歲，從子問乾坤。”（《宋詩鈔》卷二十五，頁五二六）


 [2]
 “爲護”句：語出趙汝鐩《下程》：“下程疑頗早，店主勸予休。今晚莫貪路，明朝便到州。疎籬編馬眼，新笋護貓頭。六七歲童子，一人隨數牛。”（《全宋詩》第五五冊，頁三四二二六）


 [4]
 “風來”句：語出宋陸游《遣興》：“莫羨朝回帶萬釘，吾曹要可草堂靈。風来弱柳揺官綠，雲破奇峰湧帝青。聽盡啼鶯春欲去，驚回夢蝶醉初醒。從教俗眼憎疏放，行矣桐江酹客星。”（《陸游集·劍南詩稿卷十七》，頁五〇八）


 [5]
 “遠近”句：語出方岳《春日雜興》：“衝雨衝泥處處行，物情殊不可詩情。牡丹又是一年過，春事略無三日晴。先後笋爭滕薛長，東西鷗背晉齊盟。山居寂寞誰堪共，杞蕻菊苖俱可耕。”（《秋崖集》卷八）


 [6]
 “若見”句：語出宋李覯《論文》：“今人往往號能文，意熟辭陳未足云。若見江魚須慟哭，腹中曾有屈原墳。”（《盱江集》卷三十六）


 [7]
 “腳跟”句：語出宋楊萬里《小舟晩興》之一：“蒻篷舊屋雨聲乾，蘆蕟新檐暖日眠。枕底席邊俱緑水，脚根頭上兩青天。”（《楊萬里集箋校》卷一三，頁六六五）


 [8]
 “月子”句：語出宋楊萬里《竹枝歌》之六：“月子彎彎照幾州，幾家歡樂幾家愁？愁殺人來關月事，得休休處且休休。”（《楊萬里集箋校》卷二八，頁一四三一）


 [9]
 “如‘木上座’”句：四語皆爲宋人俚語。“木上座”與“竹夫人”，蘇軾《送竹几與謝秀才》：“平生長物擾天真，老去歸田只此身。留我同行木上座，贈君無語竹夫人。但随秋扇年年在，莫鬬瓊枝夜夜新。堪笑荒唐玉川子，莫年家口若為親。”（《蘇東坡全集》前集卷十五，頁二一一）“趙盾日”，蘇軾《次韻朱光庭喜雨》：“久苦趙盾日，欣逢傅說霖。坐知千里足，初覺兩河深。破屋常持傘，無薪欲爨琴。清詩似庭燎，雖美未忘箴。”（《蘇東坡全集》前集卷十六，頁二二一）“展禽風”，宋蘇轍《寄題武陵柳氏所居二首·天真堂》：“宦遊閲盡山川勝，歸老方知氣味真。歌哭不移身自穏，往還無間語尤親。永懷前輩無因見，猶喜諸郎有此人。千歲展禽風未改，不加琱琢世稱珍。”（《欒城集》後集卷二，頁一一二三）


 [11]
 《折楊》、《皇荂》：《折楊》、《皇荂》皆爲民間俚俗之曲。《莊子·天地》：“大聲不入於里耳，《折楊》、《皇荂》，則嗑然而笑。”（《莊子集解》卷三，頁七八）


 [12]
 擴清俗諦，以求大方：俗諦爲佛教語，由事物現象而闡發的淺明而易爲世人所理解的道理，此處引申爲淺陋之理。大方爲大道。


 [13]
 “春水”句：語出宋戴復古《世事》：“世事真如夢，人生不肯閒。利名雙轉轂，今古一凭欄。春水渡旁渡，夕陽山外山。吟邊思小范，共把此詩看。”（《石屏詩集》卷四）


 [14]
 “客遊”句：語出宋戴復古《春日懷家》：“細數平生事，何堪挂齒牙。客游兒廢學，身拙婦持家。開甕嘗春酒，租山摘早茶。關心此時節，歸興滿天涯。”（《石屏詩集》卷二）


十二

《谷音》一卷
 
[1]

 ，係宋遺民詩，皆不落塵溷
 
[2]

 ，清鏘可誦者。《月泉吟社》一卷
 
[3]

 ，便不足觀。


【箋】


［明］都穆《南濠詩話》：元杜清碧本集亡宋節士之詩，爲《谷音》二卷，惜世罕傳。予近得其本，如程自修《痛哭》云：“匆匆古今成傳舍，人生有情淚如把。乾坤誤落腐儒手，但遣空言當汗馬。”《歲暮》云：“鄉里小兒紇那歌，前輩先生八風舞。欲挽東流無萬牛，抱膝長吟聽更雨。”冉琇《蓬萊閣》云：“魯連惟有死，王粲不勝哀。”元吉《上黨》云：“嗚呼皇天肯悔禍，豈有盜賊稱天王？”《夜坐》云：“忽憶梅花不成語，夢中風雪在江南。”師嚴朱尚書《席上》云：“主憂臣辱坐感激，忍對花鳥調歡娛。”張琰《官柳》云：“裊裊亭亭忒無賴，又將春色誤江南。”汪涯《采石獨酌》云：“天翻地覆有今夕，酒熟詩溫無可人。”丁開《可惜》云：“父老俱嗚咽，天王本聖明。”魚潛《送鄭秘書》云：“童子歌鴝鵒，幽人拜杜鵑。”柯茂謙《魯港》云：“可惜使船如使馬，不聞聲鼓但聲金。”皆悲憤激烈，讀之可爲流涕。（《歷代詩話續編》下冊，頁一三五〇—一三五一）

［清］王士禛《香祖筆記》：《谷音》三卷，皆宋末人詩，上卷王澮以下凡十人，率任俠節義之士；下卷詹本以下凡十五人，則藏名避世之流也；番陽布衣、瀟湘漁父以下五人，不可得其姓字，要之皆宋之逸民也。其詩慷慨激烈、古澹蕭寥，非宋末作者所及。是時謝臯羽、林霽山輩皆以文章節義著于東南，而又有此三十人者與之遙爲應和，亦奇矣。（卷二，頁三八）

［清］王士禛《池北偶談》卷十九“月泉吟社”條：宋末浦江吳渭倡月泉吟社，賦田園雜興近體詩，名士謝翶輩第其高下，詩傳者六十人，清新尖刻，别自一家。予幼於外祖鄒平孫公家見古刊本，後始見琴川毛氏本，常徧和之。竊謂皐羽所品高下，未盡當意，因戲爲易置次第如左：春日田園雜興。第一名子進（本名魏新之，號石川），第二名魏子大（梁必大），第三名全泉翁（全璧，字君玉），第四名山南隱逸（劉應龜，字元益），第五名躡雲（翁合老，仲嘉），第六名仙村人，第七名方賞（方德麟，號藏六），第八名高宇（梁相，字必大），第九名俞自得，第十名槐牕居士（黃景昌），十一名東湖散人，十二名徐端甫，十三名仇近村（仇遠，字仁近），十四名陳希邵（陳舜道），十五名子直（魏石川），十六名司馬澄翁（馮澄，字澄翁），十七名陳緯孫（何教），十八名聞人仲伯（陳希聲），十九名君瑞，二十名田起東（劉汝鈞，號蒙山），二十一名羅公福（連文鳳，號應山，原第一名）。（談藝九，頁四六一—四六二）

［清］王士禛《戲倣元遺山論詩絶句三十二首》之六：漫郎生及開元日，與世聱牙古性情。誰嗣《箧中》冰雪句，《谷音》一卷獨錚錚。（《漁洋精華錄集釋》卷五，頁三二九）


【案】


《谷音》與《月泉吟社》皆爲遺民詩集，但《谷音》所録多慷慨悲壯直面現實之作，風格古直悲凉，無宋末江湖詩派狹小纖細之風，故被世所重。相較而言，《月泉吟社》雖然也是宋遺民之作，然“其詩多律，五七言四韻近體，其詞婉微，其氣平澹，其音清翕”（黃灝《原序》）。因題目所限，在用詞、布局、立意諸方面多有相似，《四庫提要》所謂“多寓遯世之意及‘聽杜鵑’‘餐薇蕨’語”，故後世多有非議。




 [1]
 《谷音》一卷：《四庫提要》“谷音”條云：“元杜本編。本有《清江碧嶂集》，已著録。是編末有張榘跋，稱右詩一卷，凡二十三人，無名者四人，共一百首。明毛晉跋則稱《谷音》二卷，宋末逸民詩也，凡二十有九人，詩百篇。此本上卷凡十人，詩五十首。下卷凡十五人，無名者五人，詩五十一首。當為三十人，詩一百一首。與二跋皆不合，其釐為二卷，亦不知始自何人也。”（卷一百八十八，頁二六三〇）


 [2]
 塵溷：塵俗，污穢。


 [3]
 《月泉吟社》：《四庫提要》“《月泉吟社》”條云：“宋吳渭編。渭字清翁，號潛齋，浦江人。嘗官義烏令，入元後退居吳淫，立月泉吟社。至元丙戌丁亥間，賦《春日田園雜詩》，限五七言律體，以歲前十月分題，次歲上元收卷，凡二千七百三十五卷。延致方鳳、謝翶、吳思齊評其甲乙，凡選二百八十人，以三月三日揭榜。”（卷一百八十七，頁二六二五）


十三

《中州集》錢牧齋極爲獎激
 
[1]

 。然可取者，元裕之小序
 
[2]

 。詩品薄弱，又在南宋諸公下也。集中所傳，如“好景落誰詩句裏，蹇驢駝我畫圖間”
 
[3]

 ，好句不過爾爾。王元美謂“直於宋而大
 
④

 淺，質於元而少情”
 
[5]

 ，豈苛論哉？


【箋】


［金］元好問《自題中州集後》：鄴下曹劉氣儘豪，江東諸謝韻尤高。若從華實評詩品，未便吳儂得錦袍。陶謝風流到百家，半山老眼淨無花。北人不拾江西唾，未要曾郎借齒牙。萬古騷人嘔肺肝，乾坤清氣得來難。詩家亦有長沙帖，莫作宣和閣本看。文章得失寸心知，千古朱弦屬子期。愛殺溪南辛老子，相從何止十年遲。平世何曾有稗官，亂來史筆亦摧殘。百年遺稿天留在，抱向空山掩淚看。（《中州集》附錄）

［清］王士禛《古夫于亭雜錄》“中州集”條：弇州《巵言》評《中州集》云：“直於宋而太淺，質於元而少情。”二語最確。牧齋先生推之太過，所未喻也。（卷二，頁三四）


【案】


元好問《中州集》爲金代詩歌選本，所選作品與其反對江西詩派、推崇自然豪放的詩學主張不盡一致。如趙秉文入選六十三首，數量不如成就較低的党懷英。元氏反對盧仝怪異詩風，喻爲“鬼畫符”，但卻入選李純甫、李經效盧之作。蓋此書志在“以詩存史”，對有傳世文獻的選擇較嚴，反之則寬取。沈德潛對《中州集》的貶低緣於其根深蒂固的宗唐貶宋觀念，其論宋元詩曰“宋詩近腐，元詩近纖”，故於金詩亦無好評。不過，其晚年所選《宋金三家詩選》於元好問漸漸接納。



【校】


 ④
 大：嘉慶本、青照堂本、詩法萃編本作“太”。

【注】


 [1]
 “《中州集》”句：《中州集》全名《中州鼓吹翰苑英華》，十卷，元好問選，共錄金代二百一十七人的詩作。錢謙益《列朝詩集序》云：“錄詩何乎始？自孟陽之讀《中州集》始也。孟陽之言曰：‘元氏之集詩也，以詩繫人，以人繫傳。中州之詩，亦金源之史也。’吾將倣而爲之。吾以採詩，子以庀史，不亦可乎？”


 [2]
 元裕之小序：元好問字裕之，其《中州鼓吹翰苑英華序》曰：“商右司平叔（衡）嘗手抄《國朝百家詩略》，云是魏邢州元道（道明）所集，平叔爲附益之者，然獨其家有之而世未之知也。歳壬辰予掾東曹，馮内翰子駿（延登）劉鄧州光甫（祖謙）約予爲此集。時京師方受圍，危急存亡之際不暇及也。明年留滯聊城，杜門深居，頗以翰墨爲事。馮劉之言，日往來於心，亦念百餘年以來，詩人爲多苦心之士，積日力之久，故其詩往往可傳。兵火散亡，計所存者才什一耳。不緫萃之，則將遂湮滅而無聞，爲可惜也。乃記憶前軰及交游諸人之詩，隨即録之。會平叔之子孟卿攜其先公手抄本來，東平因得合予所録者爲一編。目曰中州集。嗣有所得，當以甲乙次第之。十月二十有二日河東人元好問裕之引。”（《遺山集》卷十八）


 [3]
 “好景”句：語出黃渢《黄山道中》：“小穀城荒路屈盤，石根寒碧漲秋灣。千章秀木黄公廟，一點飛雲白塔山。好景落誰詩句裏，蹇驢駞我畫圖間。膏肓泉石真吾事，莫厭乘閑數往還。”（《中州集》卷四，頁一八七）


 [5]
 “王元美”句：王世貞《藝苑卮言》卷四：“元裕之好問有《中州集》，皆金人詩也。如宇文太學虛中、蔡丞相松年、蔡太常珪、党承旨懷英、周常山昂、趙尚書秉文、王內翰筠，其大旨不出蘇、黃之外。要之，直於宋而傷淺，質於元而少情。”（《歷代詩話續編》中冊，頁一〇二一）


十四
 
①



元裕之七言古詩，氣王神行，平蕪一望時，常得峰巒高插、濤瀾動地之槩，又東坡後一能手也。絕句寄託遙深，如出都門、過故宮
 
[2]

 等篇，何減讀庾蘭成《哀江南賦》
 
[3]

 ？


【箋】


《宋金三家詩選·遺山詩選例言》：遺山值金主守緒，時蒙古宋師交攻之，君臣殽惑，生死不能自主。七言近體詩，愁慘之音，皆淚痕血點凝結而成，讀其詩應哀其志。

又：王新城尚書詠遺山詩有“落日青山望蔡州”句，緣稿本中多黍離行邁之感，後之詩人，徘徊嘉賞之。

《宋金三家詩選》評《壬辰十二月車駕東狩後即事》：院判白華主戰，金主不從，棄汴，蒙古進兵圍之。（《元遺山詩選》，頁二七）

《宋金三家詩選》評《癸巳四月二十九日出京》：崔立以梁王從恪監國，而幽之，以城降蒙古。（《元遺山詩選》，頁二七）

《宋金三家詩選》評《衛州感事》：金主以寬仁亡國，從死者忽斜虎以下至五百人，視徽、欽亡國時遠勝。（《元遺山詩選》，頁二九）

［明］瞿佑《歸田詩話》卷中“敘金末事”：元遺山在金末，親見國家殘破，詩多感愴。如云“高原水出山河改，戰地風來草木腥”，“花啼杜宇歸來血，樹掛蒼龍蛻後鱗”，“白骨又多兵死鬼，青山元有地行仙”，“燕南趙北無全士，王後盧前總故人”，皆寓悲愴之意。至云“神功聖德三千牘，大定明昌五十年”，不忘前朝之盛，亦可念也。（《歷代詩話續編》下冊，頁一二六七—一二六八）


【案】


元好問生逢金代後期，親歷亡國之痛，其詩對金元易代之際的歷史多有反映，頗有“詩史”的特點。元好問的詩作，內容相當豐富，有輕鬆閑遠的山水風物詩、躬耕農桑的田園懷鄉詩，還有感慨時事、慷慨悲壯的戰亂詩。在詩選中，沈德潛大量入選元好問描寫動亂時期個人悲慘遭遇之作，這些詩作描寫了國家面臨的危急形勢和人民遭受的巨大苦難，其中不乏作者對國家武備鬆弛而導致敗亡的歷史教訓的深刻反省。



【校】


 ①
 嘉慶本、青照堂本與上條合。

【注】


 [2]
 出都門、過故宮：指元好問《出都》、《過邯鄲》諸作，內容主要是哀痛金朝的滅亡。如《過邯鄲四絶》其一云：“富貴榮華一嘆嗟，依然夢裏説苕華。千年幾度山河改，空指遺臺是趙家。”《出都》其一云：“漢官曾動伯鸞歌，事去英雄不奈何。但見觚稜上金爵，豈知荆棘卧銅駞。神仙不到秋風客，富貴空悲春夢婆。行過盧溝重迴首，鳳城平日五雲多。”《宋金三家詩選》評《出都》曰：“此哀宗亡後出都也。秋風客，春夢婆，極工穩，而不見其佻。”（《元遺山詩選》，頁三一）


 [3]
 庾蘭成《哀江南賦》：庾信字子山，一字蘭成。《哀江南賦》爲庾信名作，“哀江南”出於《楚辭·招魂》“魂兮歸來江南”，借故國之思寄寓亡國之痛。


十五

虞、楊、范、揭四家，詩品相敵，中又以“漢廷老吏”（伯生自評其詩）爲最
 
[1]

 。他如吳淵穎之兀奡
 
[2]

 ，迺易之之流利
 
[3]

 ，薩天錫之穠鮮耀豔
 
[4]

 ，故應並張一軍。趙王孫
 
[5]

 暨金華諸子
 
[6]

 ，聲價雖高，未宜方駕。


【箋】


［明］瞿佑《歸田詩話》卷下“退朝口號”條引王叔載語：元朝諸人詩，雖以范、楊、虞、揭並稱，然光芒變化，諸體咸備，當推道園，如宋朝之有坡公也。（《歷代詩話續編》下冊，頁一二七三—一二七四）

［清］顧嗣立《寒廳詩話》：元詩承宋、金之季，西北倡自元遺山（好問），而郝陵川（經）、劉靜修（因）之徒繼之，至中統、至元而大盛。然麤豪之習，時所不免。東南倡自趙松雪（孟頫），而袁清容（桷）、鄧善之（文原）、貢雲林（奎）輩從而和之，時際承平，盡洗宋、金餘習，而詩學爲之一變。延祐、天曆之間，風氣日開，赫然鳴其治平者，有虞、楊、范、揭，（虞集，字伯生，號道原，蜀都人。楊載，字仲宏，浦城人。范梈，字亨父，一字德機，清江人。揭徯斯，字曼碩，富州人。時稱虞、楊、范、揭，又稱范、虞、趙、楊、揭，趙謂孟頫。）一以唐爲宗，而趨於雅，推一代之極盛，時又稱虞、揭、馬（祖常）、宋（本褧）。（《清詩話》上冊，頁八三—八四）


【案】


元詩多以虞、楊、范、揭四大家爲典範，其詩風各有特色。相較而言，虞詩典雅精切，藝術技巧更爲成熟一些。另外，吳萊、迺賢、薩都剌也享有盛名。至於趙孟頫因人品被人所詬病，故歷代評價較低。沈氏所論亦爲明清習論。




 [1]
 “虞、楊、范、揭”句：四家爲虞集、楊載、范梈和揭傒斯，四人俱爲臺閣重臣，主張宗唐復古，並稱“元詩四大家”。四人中以虞集成就最大。虞集（一二七二—一三四八），字伯生，號道園，又號邵庵、漢廷老吏。撫州崇仁（今屬江西）人。官至國子祭酒，謚文靖。顧嗣立《元詩選》評虞集曰：“先生詩與浦城楊仲弘、清江范德機、富州揭曼碩先後齊名，人稱虞、揚、范、揭，爲有元一代之極盛。先生嘗謂仲弘詩如百戰健兒，德機詩如唐臨晉帖，曼碩詩如美女簪花。人或問曰：‘公詩如何？’先生曰：‘虞集乃漢廷老吏也。’蓋先生未免自負，而公論皆以爲然。”（《元詩選》初集丁集，頁八四三—八四四）


 [2]
 吳淵穎之兀奡：吳萊字立夫，門人私謚淵穎先生。兀奡，亦作“兀傲”，高亢。顧嗣立評其詩曰：“東陽胡助謂其如千兵萬馬，銜枚疾馳，而不聞其聲。他人恒苦其淺陋，而立夫獨患其宏博。黄侍講嘗謂人曰：立夫文嶄絶宏深，類秦漢間人所作。皆確論也。”（《元詩選》初集初集己集，頁一五一三）


 [3]
 迺易之之流利：迺賢（一三〇九—？），又名納新，字易之，號河朔外史，合魯（葛邏祿）部人。合魯部人東遷，散居各地，迺賢族先居南陽（今屬河南），後遷居四明（治今浙江寧波）。至正二十二年（一三六二）召爲翰林國史院編修。有《金台集》、《河朔倣古記》。流利，靈活而不凝滯。顧嗣立評其詩曰：“宣城貢師泰稱其詞清潤纖華，五言類謝朓、柳惲、江淹，七言類張籍、王建、劉禹錫。而樂府尤流麗可喜，有謝康樂、鮑明遠之遺風。”（《元詩選》初集戊集，頁一四三七）


 [4]
 “薩天錫”句：薩都剌（一二七四？—一三四五？），字天錫，號直齋，西域回回，一說蒙古人。其祖、父鎮守雲、代二郡，定居雁門（今山西代縣），遂爲雁門人。泰定四年（一三二七）進士。累官至閩海福建肅政廉訪司知事、燕南道河北肅政廉訪司，晚年定居武林（杭州）。有《雁門集》，顧嗣立引干文序評曰：“其豪放若天風海濤，魚龍出没。險勁如泰、華、雲門，蒼翠孤聳。其剛健清麗，則如淮陰出師，百戰不折，而洛神凌波，春花霽月之[image: ]
 娟也。”（《元詩選》初集戊集，頁一一八五）


 [5]
 趙王孫：趙孟頫（一二五四—一三二二），字子昂，號松雪道人，又號水精宮道人，因系趙宋宗室，故稱趙王孫。至元二十四年（一二八七）授兵部郎中，累官至翰林學士承旨，卒謚文敏。《元史》卷一七二有傳。有《松雪齋集》。


 [6]
 金華諸子：金華市今屬浙江，元時屬婺州路，領金華、蘭溪、東陽、義烏等縣。元時金華文風鼎盛，黃溍、柳貫、吳萊、宋濂等人名聲甚高，被認爲是繼虞集、揭傒斯之後的文章正脈。


十六
 
①



鐵崖樂府，詆訿者比於妖魅
 
[2]

 。然廉折稜稜
 
[3]

 ，異於男子而巾幗服者
 
[4]

 。論宋元詩，不必過於求全也。鐵門諸子中，玉笥生
 
[5]

 亦復可采。過此以往，近乎填詞，等之自
 
⑥

 鄶
 
[7]

 已。


【箋】


［清］錢謙益《列朝詩集小傳》“楊維楨”條：古樂府其所自負，以爲前無古人。徵諸勾曲，良非夸大。以其詩體言之，老蒼奡兀，取道少陵，未見脫換之工；窈眇娟麗，希風長吉，未免刻畫之誚。承學之徒，流傳沿襲，搓牙鈎棘，號爲鐵體，靡靡成風，久而未艾。（甲前集，頁二〇）

［清］王士禛《戲倣元遺山論詩絶句三十二首》之十六：鐵崖樂府氣淋漓，淵穎歌行格盡奇。耳食紛紛說開寶，幾人眼見宋元詩？（《漁洋精華錄集釋》卷五，頁三三九）


【案】


楊維楨樂府造語詭麗夸張，意象譎異奇峭，喜用古樂府體，故時人多認爲出於李賀。沈德潛對楊維楨樂府奇譎豪健之風頗爲贊賞。

以上十六條論宋、金、元詩。宋代是我國詩歌創作的另一個高峰，宋人也曾學習和模倣唐詩，如徐鉉、王禹偁學習白居易，九僧和永嘉四靈學習賈島和姚合，西崑體學習李商隱，雖效倣唐人但未能獨出機杼。真正代表宋詩成就的是宋人擺脫唐詩藩籬之後的創作，如梅堯臣、王安石、蘇軾、黃庭堅、陳師道、楊萬里等人，均能在唐人之外開闢新的詩境，最終爲宋詩贏得了與唐詩並稱的地位。宋人在對前人的創作經驗加以總結的同時，又積極探索如何走出自己的創作道路，這使得宋代論詩頗有新意。尤其是以黃庭堅爲首的江西詩派，主張寫詩要以精深的學問作爲基礎，重視詩歌的命意、布局、格律、章法、句法和字法等具體法度，遂使宋代詩歌呈現出“以學問爲詩、以議論爲詩，以文字爲詩”（《滄浪詩話·詩辨》）的鮮明特色。沈德潛對宋人的新變大加否定，認爲宋人有意獨辟町畦，求新求變，卻流於艱澀、生硬、偕俗，又過於追求字法句法而使詩句工於對偶，缺少蘊蓄之美。其於宋元人中推崇蘇軾、陸游、朱熹和元好問，均是立足於儒家詩教傳統，對《谷音》的推崇也是如此。



【校】


 ①
 青照堂本與上條合。


 ⑥
 自：嘯園本作“日”，誤。

【注】


 [2]
 “錢崖樂府”句：楊維楨（一二九六—一三七〇），字廉夫，號鐵崖，又號鐵笛道人，紹興會稽（今屬浙江）人。泰定四年（一三二七）進士，累官至江西儒學提舉。有《東維子集》三十卷、《鐵崖古樂府》十卷、《復古詩集》六卷等。鐵崖樂府頗爲時人爭議，張天雨序云：“所作古樂府辭，隱然有曠世金石聲。人之望而畏者，又時出龍鬼蛇神，以眩蕩一世之耳目，斯亦奇矣。”（《鐵崖樂府注》，頁四三四）王彝則攻擊他爲“文妖”（《王征士文集·文妖》）詆訿，毀謗非議。


 [3]
 廉折稜稜：廉折，指樂聲高亢，節奏明快。宋蘇軾《聽賢師琴》：“大弦春溫和且平，小弦廉折孰以清。”比喻剛健挺拔之風格。稜稜，威嚴之貌。


 [4]
 巾幗服：古代婦女的頭巾和髮飾。此謂楊氏之作異於元詩纖細之風。


 [5]
 玉笥生：張憲（一三二〇？—一三七三？），字思廉，號玉笥生，紹興山陰（今屬浙江）人。《明史》卷一七三有傳。有《玉笥生集》十卷。其學詩于楊維楨，最爲所許。


 [7]
 自鄶：自鄶以下的簡稱，喻此下不值得評論。《左傳·襄公二十九年》：“（吳公子札）請觀於周樂，使工爲之歌《周南》、《召南》，曰：‘美哉！始基之矣，猶未也，然勤而不怨矣。’……自鄶以下無譏焉。”（《春秋左傳正義》卷三九，頁二〇〇六—二〇〇七）


十七

元季都尚詞華，劉伯溫獨標骨幹，時能規橅杜、韓
 
[1]

 。高季迪出入於漢、魏、六朝、唐、宋諸家，特才調過人，步蹊未化，故變元風則有餘，追大雅猶不足也
 
[2]

 。要之明初辭人以二公爲冠，袁景文（凱）
 
[3]

 次之，楊孟載（基）
 
[4]

 次之，張志道（以寧）
 
[5]

 次之，徐幼文（賁）
 
[6]

 、張來儀（羽）
 
[7]

 又次之。高、楊、張、徐之名，特並舉於北郭十子
 
[8]

 中，初非通論。


【箋】


《論明詩十二斷句》之一：青邱詩筆籠群英，鸚鵡才高累此生。惟有性情難滅沒，天教瓦缶到今鳴。（《歸愚詩鈔》卷二十）

《明詩別裁集序》：洪武之初，劉伯溫之高格，並以高季迪、袁景文諸人，各逞才情，連鑣並軫，然猶存元紀之餘風，未極隆時之正軌。

《明詩別裁集》評劉基：元季詩都尚辭華，文成獨標高格，時欲追逐杜、韓，故超然獨勝，允爲一代之冠。（卷一，頁一）

《明詩別裁集》評高啟：侍郎詩，上自漢、魏、盛唐，下至宋、元諸家，靡不出入其間，一時推大作手。特才調有餘，蹊徑未化，故一變元風，未能直追大雅。（卷一，頁一四）

［明］胡應麟《詩藪》：國初聞人，率由越產。如宋景濂、王子充、劉伯溫、方希古、蘇平仲、張孟兼、唐處敬輩，諸方無抗衡者。而詩人則出吳中，高、楊、張、徐、貝瓊、袁凱，亦皆雄視海內。（續編卷一，頁三三六）

［清］錢謙益《列朝詩集小傳》“劉基”條：乃其爲詩，悲窮歎老，咨嗟幽憂，昔年飛揚硉矹之氣，澌然無有存者，豈古之大人志士義心苦調，有非旂常竹帛可以測量其淺深者乎！嗚呼，其可感也。（甲前集，頁一三）

［清］錢謙益《列朝詩集小傳》“高啟”條：王子充曰：“季迪之詩，雋逸而清麗，如秋空飛隼，盤旋百折，招之不肯下；又如碧水芙蕖，不假雕飾，翛然塵外。”謝徽曰：“季迪之詩，緣情隨事，因物賦形，橫從百出，開合變化。其體制雅醇，則冠裳委蛇，佩玉而長裾也。其思致清遠，則秋空素鶴，回翔欲下，而輕雲霽月之連娟也。其文采縟麗，如春花翹英，蜀錦新濯。其才氣俊逸，如泰華秋隼之孤騫，昆侖八駿追風躡電而馳也。”李東陽曰：“國初稱高、楊、張、徐。高才力聲調，過三人遠甚。百餘年來，亦未見卓然有過之者。”（甲集，頁七五）

［清］朱彝尊《靜志居詩話》“劉基”條：樂府辭，自唐以前，詩人多擬之，至宋而掃除殆盡。元季楊廉夫、李季和輩，交相唱答，然多構新題爲古體；惟劉誠意銳意摹古，所作特多，遂開明三百年風氣。其五言詩，專倣韋左司，要其神詣，與相伯仲。諸體均純正無疵，若《二鬼》一篇，直欲破劉叉之膽矣。（卷二，頁三〇）

［清］朱彝尊《靜志居詩話》“高啓”條：侍郎跌宕風華，鳳觀虎視，造邦巨擘，所不待言。而何仲默別推袁景文第一，試合諸體觀之，袁自非高敵也。（卷三，頁六五）


【案】


明代詩歌一般分爲明初、弘正、嘉隆和晚明四個時期。明初詩人主要有以劉基爲首的越詩派，以高啓爲首的吳詩派，以林鴻爲首的閩詩派，以孫蕡爲首的嶺南詩派和以劉崧爲首的江右詩派。沈德潛對劉基和高啟的定位受錢謙益和朱彝尊的影響，但微有不同。錢、朱均把高啟作爲吳派詩人之代表，視爲明初也是整個明詩第一人。從選詩數量來看，《列朝詩集》甲集中吳詩人約占三分之一，入選高啓八百六十四首、楊基三百二十七首、張羽二百四十首、徐賁一百一十首。評價高啓時，引王子充、謝徽和李東陽三人評語，對高啓推崇得無以復加。朱彝尊對吳派也很重視，高啓詩入選一百三十八首，居《明詩綜》首位，另外楊基入選四十九首。從評價看，除了認同錢謙益對高啓“明詩之冠”的評價外，對其他各家多微露貶意，似有矯正錢氏之意。如評楊基“未洗元人之習”（《靜志居詩話》卷三，頁六六），張羽“五古微嫌鬱轖，近體亦非所長”（《靜志居詩話》卷三，頁六七），徐賁“長篇險韻，極其熨帖，頗有類皮、陸者”（《靜志居詩話》卷三，頁六七）。沈德潛則認爲明初詩人沿元詩之習，未臻高格，直至七子方爲極至。對吳派詩人，僅入選吳中四傑之作，高啟入選二十一首，楊基八首，張羽五首，徐賁三首，並評高啓曰：“特才調有餘，蹊徑未化，故一變元風，未能直追大雅。”評楊基曰：“孟載《春草詩》云：‘六朝舊恨斜陽裏，南浦新愁細雨中。’誠爲佳句，然大概近纖。他如‘春風顛似唐張旭，天氣和如魯展禽’，‘白鷺下田千點雪，黃鶯上樹一枝花’，殊乖大雅矣。”（《明詩別裁集》卷一，頁二二）從入選詩作和評價語氣來看，沈德潛儘管稱讚吳派詩人，但對其擬古的缺陷並不諱言。這種立場和《皇明詩選》較爲接近，均把七子四大家視爲明詩極至。




 [1]
 “劉伯溫”句：劉基（一三一一—一三七五），字伯溫。青田（今屬浙江）人。元至順四年（一三三三）進士，後隨朱元璋反元，累官至御史中丞兼太史令，封誠意伯。有《誠意伯文集》。規橅，倣效，依循。


 [2]
 “高季迪”句：高啟（一三三六—一三七四）字季迪，自號青丘子。長洲（今江蘇蘇州）人。洪武二年（一三六九）應詔修《元史》，擢戶部侍郎，後辭官歸里，被殺。有《高太史大全集》。步蹊，喻學習、效倣。蹊，小路。


 [3]
 袁景文：袁凱（一三一六—？），字景文，號海叟。華亭（今上海松江）人。以賦《白燕詩》得楊維楨稱賞，人稱“袁白燕”。入明以舉人薦監察御史。有《海叟集》。


 [4]
 楊孟載：楊基（一三二五—一三七八？），字孟載，號眉庵。先世嘉州（今四川樂山）人，生長吳中（今江蘇蘇州）。以《鐵笛詩》爲楊維楨所賞，與高啟、張羽、徐賁並稱“吳中四傑”。入明累官至山西按察使。有《眉庵集》。


 [5]
 張志道：張以寧（一三〇一—一三七〇），字志道，號翠屏山人。古田（今屬福建）人。元泰定四年（一三二七）進士，入明爲侍講學士。有《翠屏集》。


 [6]
 徐幼文：徐賁（？—一三八〇），字幼文。其先蜀人，徙常州，再徙平江（今江蘇蘇州）。累官至河南左布政使。有《北郭集》。


 [7]
 張來儀：張羽（一三三三—一三八五），字來儀，更字附鳳。本潯陽（今江西九江）人，避亂徙吳興（今屬浙江）。入明征授太常寺丞，兼翰林院同掌文淵閣事。有《靜居集》。


 [8]
 北郭十子：按《明史·文苑傳》稱王行與高啓、徐賁、高遜志、唐肅、宋克、余堯臣、張羽、呂敏、陳則號“北郭十友”，亦曰“十才子”。


十八

張志道《送阮子敬》
 
[1]

 一篇，連跗接萼，神似《飲馬長城》
 
[2]

 詩。袁景文《題蘇李泣別圖》
 
[3]

 ，神韻雙絕，應在劉賓客、李庶子
 
[4]

 間。


【箋】


《論明詩十二斷句》之二：白燕新篇只鬬華，七言斷句數袁家。《黍離》恐觸興朝忌，樂府休歌《楊白花》。（《歸愚詩鈔》卷二十）

《明詩別裁集》評張以寧《送重峰阮子敬南還》：情致纏綿，神似《飲馬長城窟詩》。（卷一，頁一一）

《明詩別裁集》評袁凱：李獻吉謂：“海叟師法子美。何仲默謂：歌行得杜之體。鄙意傷於平直，未極變化。若七言斷句，在李庶子、劉賓客間，青邱、孟載俱未及也。”（卷二，頁三〇）

［明］朱彝尊《靜志居詩話》“張以寧”條：承旨《重峰送别》一篇，倣太白，可稱合作。李方伯楨《題雙燕圖寄人詩》云：“君家吟谿北，我家郡北西。君家梁間燕，我家梁間棲。”周尚書忱《送人詩》云：“我家白沙渚，君家桐江頭。我家門前水，亦向桐江流。”當皆從此出，可知是作膾炙當時。（卷二，頁三四—三五）


【案】


張以寧七古最爲後人稱賞，王士禛《古詩選·七古凡例》云：“七言長句，在明初則高季迪、張志道、劉子高爲最，後則李賓之。”沈氏特意推崇《送重峰阮子敬南還》這首五古名篇，應有一定的特殊用意。按張以寧爲明初閩中詩派的開創者，其詩學對七子派有直接影響。七子派詩學格調優先的流弊是性情不顯，故沈氏特意標舉這首“情致纏綿”之作，似有矯正之意。袁凱成名於元末，入明後因政治嚴苛而筆鋒畏縮，衹是在近體詩中間或看出作者對戰亂、人生的隱憂。




 [1]
 張志道《送阮子敬》：張以寧（一三〇一—一三七〇），字志道，號翠屏山人，古田（今福建）人。其《送重峰阮子敬南還》曰：“君家重峰下，我家大溪頭。君家門前水，我家門前流。我行久别家，思憶故鄉水。況乃故鄉人，相見六千里。十年在揚州，五年在京城。不見故鄉人，見君難為情。見君情尚爾，别君奈何許。送君遽不堪，憶君良獨苦。君歸過江上，為問水中魚。别時魚尾赤，别後今何如？”（《明詩綜》卷四，頁六二）


 [2]
 《飲馬長城》：樂府古辭《飲馬長城窟行》，見本書卷上第五十三條注〔一〕。


 [3]
 《題蘇李泣別圖》：袁景文見本書卷下第十七條注〔三〕，其《題蘇李泣別圖》曰：“上林木落鴈南飛，萬里蕭條使節歸。猶有交情兩行涙，西風吹上漢臣衣。”（《明詩綜》卷十八，頁三六二）


 [4]
 劉賓客、李庶子：劉賓客爲劉禹錫，見本書卷上第一一一條注〔二〕。李益（七四八—八二七？），字君虞，郡望隴西姑臧（今甘肅武威），鄭州（今屬河南）人。大曆四年（七六九）進士，累歷太子右庶子，秘書監，太子賓客，以禮部尚書致仕。有《李益集》。


十九

高典籍（棅）長於五言，如“海國霜氣涼，秋聲落遙野”、“飛雨霞際晴，夕陽雁邊下”
 
[1]

 ，風致疑出常建
 
[2]

 。閩中林子羽
 
[3]

 輩，未之或先。


【箋】


《明詩別裁集》評林鴻：閩中詩派以子羽爲首，宗法唐人，繩趨尺步，衆論以唐臨晉帖少之，然終是正派。（卷二，頁三五）

《明詩別裁集》評高棅：林尚默云：詩始漢、魏，至唐極盛，宋失之理趣，元滯於學識，而不由悟以入。自襄城楊士弘始編《唐音》，然知者尚鮮。先生選《唐詩品彙》，議者服其精博。典籍詩以五言古爲勝，俞汝成盛推歌行，非篤論也。至擬唐諸作，初無君形者存。（卷三，頁五三）

［清］錢謙益《列朝詩集小傳》“高棅”條：膳部之學唐詩，摹其色象，按其音節，庶幾似之矣。其所以不及唐人者，正以其摹倣形似，而不知由悟以入也。神秀呈偈黃梅，謂依此修行，免墮惡道。昔人亦謂，日橅蘭亭一紙，終不成書。自閩詩一派盛行永、天之際，六十餘載，柔音曼節，卑靡成風。風雅道衰，誰執其咎？自時厥後，弘、正之衣冠老杜，嘉、隆之嚬笑盛唐，傳變滋多，受病則一。反本表微，不能不深望于後之君子矣。（乙集，頁一八〇—一八一）


【案】


閩派詩人以張以寧爲祖，後有林鴻爲首的閩中十子，包括鄭定、王褒、唐泰、高棅、王恭、陳亮、王稱、周玄和黃玄。在《明詩別裁集》之前，各家詩選對閩派多有貶斥，《皇明詩選》僅選入林鴻（二首）、周玄（一首）和高棅（一首）三人。《列朝詩集》選張以寧一百二十首、林鴻一百零八首、黃玄六首、周玄二十七首、唐泰四首、王恭五十八首、王褒二首、高棅二十五首、陳亮二首。除對張以寧尚不置褒貶外，餘者俱受到嚴厲批評，除了抨擊閩派摹擬過甚，創作不足取之外，錢謙益還把明詩的弊端都歸到閩派所開啟的摹擬唐人的作法上。朱彝尊對閩派不像錢氏那些批評甚厲，但也強調了摹擬之弊，謂林鴻“循行矩步，無鷹揚虎視之姿”（《靜志居詩話》卷三，頁七八），高棅“廷禮擬唐，如薛稷、鍾紹京之雙鈎，終下真蹟一等”（同上）。沈德潛基於尊唐的立場，對閩派多有維護，視其承繼唐人，詩學正宗。




 [1]
 “高典籍”句：高棅（一三五〇—一四二三），字彥恢，更名廷禮，號漫士。長樂（今屬福建）人。永樂初，以布衣召爲翰林待詔，遷典籍。有《嘯臺集》、《木天清氣集》。曾編選《唐詩品彙》。與林鴻、王恭等稱“閩中十才子”。“海國霜氣涼”出自高棅《九月八日郭南山亭宴集分得下字》：“海國霜氣凉，秋聲落遥野。乾坤肅以清，收納屬多暇。出郭尋幽期，同人命軒駕。載酒入翠微，憑高憩層榭。蒼山横黄雲，大江天同瀉。飛雨霞際晴，夕陽鴈邊下。江山滿陳迹，今古成代謝。高興殊未平，臨風獨悲咤。”（《明詩綜》卷十一，頁二〇八）


 [2]
 常建：常建（生卒年不詳），《唐才子傳》稱長安（今陝西西安）人。開元十五年（七二七）進士，曾任盱眙尉。其詩頗爲時人所稱，被譽爲“當時之秀”（顧況《儲光羲集序》）。殷璠《河岳英靈集》列常建爲首，評曰：“其旨遠，其興僻，佳句輒來，唯論意表。”（《唐人選唐詩（十種）》，頁四九）


 [3]
 林子羽：林鴻（生卒年不詳），字子羽。福清（今屬福建）人。洪武初任禮部精膳司員外郎。有《鳴盛集》。爲“閩中十子”之冠。


二十

永樂以還，崇台閣體，諸大老倡之，衆人應之，相習成風，靡然不覺
 
[1]

 。李賓之（東陽）力挽頹瀾
 
[2]

 ，李（夢陽）、何繼之
 
[3]

 ，詩道復歸於正。


【箋】


《論明詩十二斷句》之三：三楊以後詩畢靡，崛起西涯號中興。北地雄才經冶鑄，漫將勝、廣比茶陵。（《歸愚詩鈔》卷二十）

《明詩別裁集》評解縉：永樂以還，尚臺閣體，諸大老倡之，衆人靡然和之，相習成風，而真詩漸亡矣。（卷三，頁五九）

［明］王世貞《藝苑卮言》卷六：長沙公少爲詩有聲，既得大位，愈自喜，攜拔少年輕俊者，一時爭慕歸之。雖模楷不足，而鼓舞攸賴。長沙之於何、李也，其陳涉之啟漢高乎？（《歷代詩話續編》中冊，頁一〇四四）

［明］胡應麟《詩藪》：成化以還，詩道旁落，唐人風致幾於盡隳。獨李文正才具宏通，格律嚴整，高步一時，興起李、何，厥功甚偉。是時中、晚、宋、元諸調雜興，此老砥柱其間，故不易也。（續編卷一，頁三四〇）


【案】


劉基、高啟等明初著名詩人謝世之後，楊士奇、楊榮、楊溥爲代表的臺閣詩風漸成主流，其詩平緩紆徐、雍容典雅，多用於朝廷與官場。出於對臺閣詩風的不滿，同爲臺閣重臣的李東陽倡導師法漢唐，欲以深厚雄渾之風矯臺閣冗弱之弊。由於較高的政治地位與深厚的創作功力，李氏復古詩論影響頗爲深遠，並直接開啟了明七子的格調理論。




 [1]
 “永樂”句：永樂爲明成祖朱棣年號，一四〇三—一四二四，共二十二年。此期，楊士奇、楊榮、楊溥等臺閣重臣倡導平緩紆徐、雍容典雅之風，奉敕頌聖，歌咏升平，世稱臺閣體。


 [2]
 李賓之：李東陽（一四四七—一五一六），字賓之，號西涯。湖南茶陵（今屬湖南）人。天順八年（一四四六）進士，累遷至吏部尚書、太子太師、華蓋殿大學士，卒謚文正。有《懷麓堂集》。以館閣重臣爲文壇領袖，於“三楊”臺閣體之後開啟茶陵詩派，實爲明代以復古爲革新之先。


 [3]
 李、何：李夢陽（一四七三—一五三〇），字天賜，又字獻吉，號空同子。慶陽（今屬甘肅）人。弘治七年（一四九三）進士，累官至江西提河副使。有《空同集》。何景明（一四八三—一五一二），字仲默，號大復。信陽（今屬河南）人。弘治進士，累官至陝西副使。有《大復集》。李、何是前七子代表，以復古爲宗。


二十一
 
①



李獻吉雄渾悲壯，鼓蕩飛揚；何仲默秀朗俊逸，廻翔馳驟
 
[2]

 。同是憲章少陵，而所造各異，駸駸乎一代之盛矣。錢牧齋信口掎摭，謂其“摹擬剽賊，同於嬰兒學語”，至謂“讀書種子，從此斷絕”
 
[3]

 ，此爲門戶起見，後人勿矮人看場
 
[4]

 可也。兩人學少陵，實有過於求肖處，錄其所長，指其所短，庶足服北地
 
[5]

 、信陽
 
[6]

 之心。


【箋】


《論明詩十二斷句》之四：李、何角立敬皇年，力掃纖穠障巨川。何事受之輕詆讕，一朝風雅許松圓？（《歸愚詩鈔》卷二十）

《明詩別裁集》評李夢陽：空同五言古宗法陳思、康樂，然過於雕刻，未極自然；七言古雄渾悲壯，縱橫變化；七言近體開合動蕩，不拘故方，準之杜陵，幾於具體。故當雄視一代，邈焉寡儔。而錢受之詆其模擬剽賊，等於嬰兒之學語，至謂讀書種子從此斷絕，吾不知其爲何心也！ 追逐少陵，實有面目太肖處。集中掃而空之，不欲使掊擊前賢者得以借口。（卷四，頁八九）

《明詩別裁集》評何景明：洪宣以後，詩教日衰，雖李西涯起而振之，終未能力挽流俗。向微李、何二家，蛙聲紫色，竊據壇坫，流極何所底耶！凡信口掎摭者，其論吾不敢取。（卷五，頁一一二）

［明］王世貞《藝苑卮言》卷六：獻吉才氣高雄，風骨遒利，天授既奇，師法復古，手闢草昧，爲一代詞人之冠。要其所詣，亦可略陳。騷賦上擬屈、宋，下及六朝，根委有餘，精思未極。擬樂府自魏而後有逼真者，然不如自運，滔滔莽莽。《選》體、建安以至李、杜，無所不有，第於謝監未是初日芙蓉，僅作顔光祿耳。七言歌行縱橫如意，開闔有法，最爲合作。五言律及五七言絕時詣妙境，七言雄渾豪麗，深於少陵，抵掌捧心，不能厭服衆志。文酷倣左氏、司馬，敍事則奇，持論則短，間出應酬，頗傷率易。仲默才秀於李氏，而不能如其大。又義取師心，功期舍筏，以故有弱調而無累句。詩體翩翩，俱在雁行。顧華玉稱其“咳唾珠璣，人倫之雋”。騷賦啓發擬六朝者頗佳，他文促薄，似未稱是。（《歷代詩話續編》中冊，頁一〇四四—一〇四五）

［清］朱彝尊《靜志居詩話》“李夢陽”條：北地一呼，豪傑四應，信陽角之，迪功犄之，律以高廷禮詩品。浚川、華泉、東橋等爲之羽翼，夢澤、西原等爲之接武。正變則有少谷、太初，傍流則有子畏，霞蔚雲蒸，忽焉丕變，嗚呼盛哉！獻吉五古，源本陳王、謝客，初不以杜爲師，所云杜體者，乃其摹倣之作，中多生吞語，偶附集中，非得意詩也。至效盧、駱、張、王諸體，特遊戲耳。惟七古及近體，專倣少陵，七絕則學供奉。蓋多師以爲師者。其謂：“唐以後書不必讀，唐以後事不必使。”此英雄欺人之言。如“江湖陸務觀”，“司馬今年相宋朝”，“秦相何緣怨岳飛”等句，非唐以後事乎？（卷十，頁二六〇）


【案】


沈德潛於明詩最爲推崇七子四大家，《明詩別裁集》入選何景明詩作四十九首、李夢陽四十七首、王世貞四十首、李攀龍三十五首，高居全書首四位。相較《列朝詩集》和《明詩綜》，沈德潛極大地增加了七子詩歌所占比例，而且對錢謙益的貶低七子之詞進行駁斥，顯然視七子爲明詩典範。李夢陽與何景明藝術風格迥異，李以雄渾悲壯取勝，何以秀郎俊逸見長，一宏壯一優美。兩人均以古體見長，其古題樂府和七言歌行大多能夠聯繫實事，情感飽滿，最爲後人推崇。近體李擅七律，何擅五律，同師法老杜，但難免取法乎上僅得其中，其《秋懷八首》等作不免流於肖似，故受非議。



【校】


 ①
 青照堂本與上條合。

【注】


 [2]
 “李獻吉”句：朱彝尊《靜志居詩話》“何景明”條：“李以秀朗推何，何以偉麗目李。”（卷十，頁二六一）


 [3]
 “錢牧齋”句：錢謙益《列朝詩集小傳》“李夢陽”條：“獻吉以復古自命，曰古詩必漢、魏，必三謝；今體必初盛唐、必杜；舍是無詩焉。牽率模擬剽賊於聲句之間，如嬰兒之學語，如桐子之洛誦，字則字、句則句、篇則篇，毫不能吐其心之所有，古之人固如是乎？天地之運會，人世之景物，新新不停，生生相續，而必曰漢後無文，唐後無詩，此數百年之宇宙日月盡皆缺陷晦蒙，直待獻吉而洪荒再闢乎？”（丙集，頁三一一）掎摭：指摘。


 [4]
 矮人看場：喻己無所見而隨聲附和。


 [5]
 北地：李夢陽爲慶陽人，故稱。


 [6]
 信陽：何景明爲信陽人，故稱。


二十二

徐昌穀大不及李，高不及何，而倩朗清潤，骨相嶔崎，自能獨尊吳體
 
[1]

 。邊庭實
 
[2]

 、王子衡
 
[3]

 ，同羽翼李、何，而地位少下。康對山
 
[4]

 涉筆膚庸，一往易盡。七子之名，不必存也。


【箋】


《論明詩十二斷句》之五：清才最數徐昌穀，年少居然格老成。《談藝錄》中宗法在，李青蓮更謝宣城。（《歸愚詩鈔》卷二十）

《明詩別裁集》評徐禎卿：迪功詩，大不及李，高不及何，而豐骨超然，故應鼎足。朱錫鬯云：“人所應有盡有，人所應無盡無，大復是也。人所應有盡有，人所應無不盡無，空同是也。人所應有不盡有，人所應無盡無，迪功是也。三人分量自見。錢牧齋左袒吳下，而排斥北地；王阮亭以“文章江左”、“煙月揚州”二語爲吳體之卑卑者，彼此皆屬偏見。北地自有異人，吳體非必卑卑也。（卷六，頁一三一）

［明］王世貞《藝苑卮言》卷六：昌穀少即摛詞，文匠齊、梁，詩沿晚季，迨舉進士，見獻吉始大悔改。其樂府、《選》體、歌行、絕句，咀六朝之精旨，採唐初之妙則，天才高朗，英英獨照。律體微乖整栗，亦是浩然、太白之遺也。騷、誄、頌、剳，宛爾潘、陸，惜微短耳。今中原豪傑，師尊獻吉；後俊開敏，服膺何生；三吳輕雋，復爲昌穀左袒。摘瑕攻纇，以模剽病李，不知李才大固苞何孕徐不掩瑜也，李所不足者，刪之則精；二子所不足者，加我數年，亦未至矣。（《歷代詩話續編》中冊，頁一〇四五）

［明］陳子龍等《皇明詩選》評徐禎卿：臥子曰：昌穀似與仲默同源，然仲默俊逸，昌穀矜貴，又自有殊。轅文曰：何、李刻意少陵，迪功獨宗太白，神到之作，自能成一家言，不若嘉靖時七子同境也。（《皇明詩選》卷一，頁六五—六六）

［清］錢謙益《列朝詩集小傳》“徐禎卿”條：昌穀少與唐寅、祝允明、文璧齊名，號吳中四才子。徵仲稱其才特高，年甚少，而所見最的。其持論于唐名家獨喜劉賓客、白太傅，沈酣六朝散華、流豔、文章、煙月之句，至今令人口吻猶香。登第之後，與北地李獻吉游，悔其少作，改而趨漢、魏、盛唐，吳中名士頗有“邯鄲學步”之誚。然而標格清妍，摛詞婉約，絕不染中原傖父槎牙奡兀之習，江左風流，故自在也。獻吉譏其守而未化，蹊徑存焉，斯亦善譽昌穀者與。（丙集，頁三〇一）

［清］朱彝尊《靜志居詩話》“徐昌穀”條：迪功少學六朝，其所著五集，類靡靡之音。及見北地，初猶崛強，賦詩云：“我雖甘爲李左車，身未交鋒心未服。顧予多見不知量，此項未肯下頗牧。”既而心傾意寫，營壘旌旗，忽焉一變。是時李、何並陳，未決雌雄。迪功精銳無多，能以偏師取勝，遂成鼎足。其詩不專學太白，而髣髴近之。七言勝於五言，絕句尤勝諸體，“興慶池頭”、“送君南下”等作，雖龍標、太白復生，何多讓焉。（卷十，頁二六三）


【案】


徐禎卿爲吳中四才子之一，早年詩作與文徵明、祝允明、唐寅等人相近，有吳中清綺之風。入京後又成爲七子中的一員，然吳中詩風尚存，故李夢陽《徐迪功集序》稱其“守而未化，故蹊徑獨存也”。從選詩數量和評語來看，《皇明詩選》入選三十三首，《明詩綜》入選五十首，《明詩別裁集》入選二十三首，均居前十位。《列朝詩集》入選也多達一百二十三首，可知各家對其均相當重視，但原因各不相同。《皇明詩選》未注意到他和吳中詩風的聯繫，對徐氏評價較高主要是由於和何景明一樣都學習盛唐，不同之處在於他是學習李白。錢謙益重在徐禎卿“江左風流”的吳中詩風，反而對其受七子影響的一面視爲弊端，對李夢陽“蹊徑未化”的批評反其意而用之。朱彝尊對徐禎卿受李、何的影響而詩風發生變化持肯定態度，對徐氏的前期詩風並不滿意，而對後期與太白相近的風格多有肯定。沈德潛的評價實是針對錢、朱二人而發，首先肯定朱彝尊把李、何、徐三人視爲“鼎足”的評價，次對陳子龍所批評的吳中詩風亦有接納，“吳體非必卑卑”正是強調他復古的成就。




 [1]
 徐昌穀：徐禎卿（一四七九—一五一一），字昌穀，一字昌國。吳縣（今江蘇蘇州）人。弘治十八年（一五〇五）進士，授大理寺左寺副。有《迪功集》。早年與祝允明、文徵明、唐寅稱“吳中四才子”，詩風華艷。登第後，與李夢陽、何景明游，爲前七子之一，《明史》本傳稱其“詩熔煉精警，爲吳中詩人之冠”（卷二八六，頁八〇一）。嶔崎，品格卓異。


 [2]
 邊庭實：邊貢（一四七六—一五三二），字庭實，號華泉子，曆城（今山東濟南市）人。“前七子”之一，與李夢陽、何景明、徐禎卿齊名，時稱“四傑”。弘治九年（一四九六）進士，累官至太仆卿、戶部尚書。有《邊華泉全集》。


 [3]
 王子衡：王廷相（一四七四—一五四四），字子衡，號俊川。儀封（今河南蘭考）人。弘治十五年（一五〇二）進士，累官至兵部尚書掌都察院事，加少保，卒謚肅敏。有《王氏家藏集》。前七子之一。


 [4]
 康對山：康海（一四七五—一五四〇），字德涵，號對山，別號滸西山人、沜東漁父。武功（今陝西武功縣）人。“前七子”之一。弘治十五年（一五〇二）進士第一，授翰林院修撰兼經筵講官。有《對山集》、《沜東樂府》等。


二十三

僧雪江《送王伯安謫龍場驛丞》云：“蠻煙瘦馬經荒驛，瘴雨寒雞夢早朝。”
 
[1]

 上句寫遠竄景色，人猶能之，下則文成之忠愛俱見矣。又趙鶴《登岱》云：“山壓星辰從下看，海浮天地自東迴。”
 
[2]

 胸中不知吞幾雲夢
 
[3]

 也！


【箋】


《明詩別裁集》評明秀：時有雪江僧《送王伯安謫龍場驛丞》，有“蠻煙瘦馬經荒驛，瘴雨寒雞夢早朝”句，上句寫投荒景象，下則忠愛之心亦俱傳出矣，是爲風雅正聲。（卷十二，頁三二八）

［明］朱彝尊《靜志居詩話》“明秀”條：王伯安謫龍場驛丞，雪江送以詩云：“蠻煙瘦馬經山驛，瘴雨寒雞夢早朝。”一時傳誦之，斯未為警策，特以清越勝耳。觀其遺集三卷，流轉跌宕，不失清江、靈一之遺音。（卷二十三，頁七四五）

［明］朱彝尊《靜志居詩話》“趙鶴”條：李獻吉《登岱》詩：“日抱扶桑躍，天横碣石來。”宗子相稱之，謂：“有芥視岱宗，斗量滄海之致。”若叔鳴“山壓星辰從下看，海浮天地自東迴”，亦警句也。（卷九，頁二四七）


【案】


沈德潛特意標舉僧雪江“蠻煙瘦馬經荒驛，瘴雨寒雞夢早朝”，緣於此詩蘊含逐臣關注朝政的忠愛之情；趙鶴“山壓星辰從下看，海浮天地自東迴”則以對仗工穩、境界宏大見長。可知沈氏以風雅爲本、推崇雄渾闊大風格的詩學宗旨。




 [1]
 “僧雪江”句：明秀字雪江，自號石門子，海鹽人，祝髮天寧寺，晚居錢塘勝果。有《雪江集》。其《奉次陽明先生謫官龍場所作原韻》云：“花落鳥啼春事晚，心旌難副簡書招。蠻煙瘦馬經山驛，瘴雨寒雞夢早朝。佩劍衝星南斗近，諫章回首北辰遙。江東便道如相過，煮茗松林拾墮樵。”（《石倉歷代詩選·明詩》卷一百四十）


 [2]
 “趙鶴《登岱》”句：趙鶴字鳴叔，江都（今江蘇揚州）人，弘治丙辰（一四三六）進士，歷官山東提學副使，有《具區集》。其《登岱四首》其一：“分明蒼秀拔雲開，誰鑿當年混沌胎。山壓星辰從下看，海浮天地自東迴。一時岱狩雍容禮，千古崧高製作材。載說皇朝稱祀詔，始知神哲奠三才。”（《列朝詩集》丙集第十四，頁三八〇）


 [3]
 雲夢：古大澤名，位於楚地。


二十四

楊用脩負高明伉爽之才，沈博絕麗之學
 
[1]

 ，隨物賦形
 
[2]

 ，空所依傍。讀《宿金沙江》
 
[3]

 、《錦津舟中》
 
[4]

 諸篇，令人對此茫茫，百端交集。李、何諸子外，拔戟自成一辦
 
⑤

 。五言非用脩所長，過于穠麗，轉落凡近也。同時有薛君寀（蕙）
 
[6]

 ，稍後有高子業（叔嗣）
 
[7]

 ，並以沖淡爲宗，五言古風，獨饒高韻。後華子潛（察）希韋、柳之風
 
[8]

 ，四皇甫（沖、涍、汸、濂）仰三謝之體，雖未穿溟涬，而氛垢已離，正、嘉之際稱爾雅云
 
[9]

 。


【箋】


《論明詩十二斷句》之六：長句升庵獨擅場，才人偏遣戍蠻荒。閨中錦字何由寄？空望金雞下夜郎。（《歸愚詩鈔》卷二十）

《明詩別裁集》評楊慎：升庵以高明伉爽之才，宏博絕麗之學，隨題賦形，一空依傍，於李、何諸子外，拔戟自成一隊。五言非其所長，以過於穠麗，失穆如清風之旨也。（卷六，頁一四二）

《明詩別裁集》評薛蕙：西原詩力追雅音，故不落凡近語，覽者勿以才情求之。（卷六，頁一四七）

《明詩別裁集》評高叔嗣：蘇門五言，沖淡得韋蘇州體。王元美評云：“如高山鼓琴，沉思忽往，木葉盡脫，石氣自青。”良然。王敬美云：“徐昌穀，高子業二君，詩有不同，而皆巧於用短，徐以高韻勝，高以深情勝。更千百年，李、何有時廢興，二君必無絕響。”（卷七，頁一五九）

《明詩別裁集》評華察：學士五言，沖淡有陶、韋風，然垢氛已離，未穿溟涬。（卷七，頁一六四）

《明詩別裁集》評皇甫沖：吳中詩品，自高季迪、徐昌穀後，應推皇甫兄弟。以造詣古淡，無一點穠纖之習。時二黃、三張，空存名目耳。（卷七，頁一六九）

《明詩別裁集》評皇甫汸：子循古體出入二謝，五言律亦在錢、劉之間，與兄子安可云敵手。（卷七，頁一七〇）

［明］楊慎《升庵詩話》卷十三“螢詩”條：何仲默枕藉杜詩，不觀餘家，其於六朝、初唐未數數然也。與予及薛君采言及六朝、初唐，始恍然自失，乃作《明月》、《流螢》二篇擬之，然終不若其效杜諸作也。（《歷代詩話續編》中冊，頁九〇二）

［明］王世貞《藝苑卮言》卷五：高子業如高山鼓琴，沈思忽往，木葉盡脫，石氣自青；又如衛洗馬言愁，憔悴婉篤，令人心折。薛君采如宋人葉玉，幾奪天巧；又如倩女臨池，疏花獨笑。……楊用脩如暴富兒郎，銅山金埒，不曉喫飯着衣。……皇甫子安如玉盤露屑，清雅絕人，惜輕縑短幅，不堪裁剪。……華子潛如磐石疏林，清溪短棹，雖在秋冬之際，不廢楓橘。（《歷代詩話續編》中冊，頁一〇三四—一〇三五）

［明］胡應麟《詩藪》：楊用修格不能高，而清新綺褥，獨掇六朝之秀，合作者殊自斐然。如《題柳》七言律云：“垂楊垂柳挽芳年，飛絮飛花媚遠天。金距鬭雞寒食後，玉蛾翻雪暖風前。別離江上還河上，抛擲橋邊與路邊。遊子魂銷青塞月，美人腸斷翠樓煙。”風流蘊藉，字字天成，如初發芙蓉，鮮華莫比。第此等殊不多得，大概錯綵縷金，雕績滿眼耳。滇中作如《春興》八首，語亦多工。用修才情學問在弘、正後，嘉、隆前，挺然崛起，無復依傍，自是一時之傑。第詩文則餖飣多而鎔煉乏，著述則剽襲勝而考究疎。大概議論太高者力常不副，涉獵太廣者業苦不精，此古今通病，匪獨用修也。（續編卷一，頁三四二—三四三）

又：弘、正之後、嘉、隆之前，之爲律詩者，吾得二人：曰皇甫子循之五言，清鎔瀟灑．色相盡空，雖格本中唐，而神韻過之；曰嚴唯中之七言，鍊鍛精工．爐錘盡泯，雖格本中唐，而氣骨過之。弘、正五言律，自李、何外，如薛君采之端麗溫淳，高子業之精深華妙，置之唐人，毫無愧色。然二君俱不能七言律。高蓋氣局所限，薛由工力未加。（續編卷二，頁三四七）


【案】


楊慎詩作以絢麗明艷而著稱，在明代濃厚的復古詩風下獨創一格，頗受尊崇。由於長期流放邊陲，思親念舊之情時時流於筆端，不同於六朝的華艷文風。薛蕙、高叔嗣、華察和皇甫兄弟雖受七子復古詩風的影響，但師法對象延至六朝、初唐和中唐，且不再生硬摹倣古人，隨著反七子詩風的逐漸興起，這些人越來越受好評。沈德潛論詩取法對象較明七子更加廣泛，兼受清初詩壇的影響，故對楊慎等人青眼有加。



【校】


 ⑤
 辦：嘉慶本、青照堂本、嘯園本俱作“隊”。以下一九七八年清詩話本另做一條。


 [1]
 “楊用脩”句：楊慎（一四八八—一五五九），字用脩，號升庵。新都（今屬四川）人。正德六年（一五一一）狀元，授翰林修撰，後貶永昌（今雲南保山）。有《升庵集》。伉爽，剛直豪爽。沈博絕麗，指文章內容深沉淵博，文辭極其華麗。


 [2]
 隨物賦形：見本書卷上第八條注〔一〕。


 [3]
 《宿金沙江》：往年曾向嘉陵宿，驛樓東畔闌干曲。江聲徹夜攪離愁，月色中天照幽獨。豈意飄零瘴海頭，嘉陵回首轉悠悠。江聲月色那堪說，腸斷金沙萬里樓。（《升庵集》卷二十五）


 [4]
 《錦津舟中》：即《錦津舟中對酒别劉善充》：“錦江烟水星橋渡，惜别愁攀江上樹。青青楊柳故鄉遥，渺渺征人大荒去。蘇武匈奴十九年，誰傳書札上林邊。北風胡馬南枝鳥，腸斷當筵蜀國絃。”（《升庵集》卷二十四）

【注】


 [6]
 薛君宷：薛蕙（一四八九—一五四一），字君宷，號西原，晚號大寧居士。亳州（今屬安徽）人。正德九年（一五一四）進士，累官至考功司郎中。有《考功集》。


 [7]
 高子業：高叔嗣（一五〇一—一五三七），字子業，號蘇門山人。祥符（今河南開封）人。嘉靖二年（一五二三）進士，累官至湖廣按察使。有《蘇門集》。


 [8]
 “華子潛”句：華察（一四九七—一五七四），字子潛，號鴻山。無錫（今屬江蘇）人。嘉靖五年（一五二六）進士，選庶吉士，累官至南京翰林院事。有《巖居稿》。王世貞《藝苑卮言》卷七：“華學士之《巖居稿》，清淡簡遠。”（《歷代詩話續編》中冊，頁一〇五八）


 [9]
 “四皇甫”句：皇甫沖，字子浚。有《還山詩》一卷。涍字子安，嘉靖十一年（一五三二）進士，累遷主客郎中。汸字子循，號百泉，嘉靖八年（一五二九）進士。累官至雲南按察司僉事，有《司勛集》。濂字子約，一字道降。嘉靖二十三年（一五四四）進士，除工部都水主事。有《水部集》。皇甫四兄弟均有才學而工詩，時稱“皇甫四傑”。錢謙益《列朝詩集小傳》論皇甫涍、汸兄弟曰：“始而宗師少陵，懲拆洗之弊，則思追溯魏晉，既而含咀六朝，苦綢繢之窮，則又旁搜李唐。當弘正之後，暢迪功之流風，矯北地之結習，二甫之於吾吳，可謂傑然者矣。”（丁集，頁四一四）溟涬，自然之氣。正、嘉之際指正德（一五〇六—一五二一）、嘉靖（一五二二—一五六六）期間，此期七子派盛行。


二十五

王元美天分既高，學殖亦富，自珊瑚木難及牛溲馬勃，無所不有
 
[1]

 。樂府古體，卓爾成家，七言近體，亦規大方
 
[2]

 ；而鍛煉未純，且多酬應牽率之態。
 
③

 李于鱗擬古詩，臨摹已甚，尺寸不離，固足招詆諆之口
 
[4]

 。而七言近體，高華矜貴，脫去凡庸
 
[5]

 ，正使金沙竝見
 
[6]

 ，自足名家。過於回護與過於掊擊，皆偏私之見耳。


【箋】


《論明詩十二斷句》之八：王、李相高過詡誇，虞山掎摭太求瑕。披沙大有良金在，正格終難黜兩家。（《歸愚詩鈔》卷二十）

《明詩別裁集》評李攀龍：歷下詩，元美諸家推獎過盛，而受之掊擊，讙呼叫呶，幾至身無完膚，皆黨同伐私之見也。分而觀之，古樂府及五言古體，臨摹太過，痕跡宛然；七言律及七言絕句，高華矜貴，脫棄凡庸。去短取長，不存意見，歷下之真面目出矣。七言律已臻高格，未極變態；七言絕句有神無跡，語近情深，故應跨越餘子。（卷八，頁一九三）

《明詩別裁集》評王世貞：弇州天分既高，學殖亦富，自珊瑚木難以及牛溲馬勃，無所不有。樂府古體高出歷下何啻數倍。七言近體亦規大象，而鍛煉未純，故華贍之餘，時露淺率。選中嚴加汰存，不使胡元瑞諸人得藉口也。（卷八，頁二〇三）

［明］胡應麟《詩藪》：于鱗七言律所以能奔走一代者，實源流《早朝》、《秋興》、李頎、祖詠等詩。大率句法得之老杜，篇法得之李頎。屬對多偏枯，屬詞多重犯，是其小疵，未妨大雅。（續編卷二，頁三四七）

又：《弇州四部稿》，古詩枚、李、曹、劉、阮、謝、鮑、庾以及青蓮、工部，靡所不有，亦鮮所不合。歌行自青蓮，工部以至高、岑、王、李、玉川、長吉；近獻吉、仲默，諸體畢備。每效一體，宛出其人，時或過之。樂府隨代遣詞，隨題命意，詞與代變，意逐題新，從心不踰，當世獨步。五言律宏麗之內，錯綜變化，不可端倪。排律百韻以上，滔滔莽莽，杳無涯際。五七言絕句，本青蓮、右丞，少伯，而多自出結構，奇逸瀟灑，種種絕塵。七言律高華整栗，沉着雄深，伸縮排蕩，如黃河溟渤，宇宙偉觀。又如龍宫海藏，萬怪惶惑。王太常云：“詩家集大成，千古惟子美，今則吾兄。”汪司馬云：“上下千載，縱橫萬里，其斯一人而已。”（續編卷二，頁三四八—三四九）


【案】


李攀龍古體創作與李夢陽“以我之情，述今之事，尺寸古法，罔襲其詞”不同，非常重視文字的因襲，最終因擬議有餘變化不足而飽受非議。七律格調雄渾流麗，但有刻意追求闊大的痕跡。七絕飄逸高遠，頗具盛唐之神。王世貞繼李攀龍之後主盟詩壇，交游遍天下，著述繁富，七律多有應酬之作，成就最高的當屬樂府詩。與李攀龍對古樂府字法句法的生硬摹倣不同，王氏注重吸收古樂府的表現技巧和語言風格，借以反映重大時事政治題材。“感於哀樂，緣事而發”的現實精神時時流於筆端，較好地做到了復古與創新的統一。沈德潛對李攀龍、王世貞的評價比較公允。



【校】


 ③
 備要本、民國五年清詩話本、一九七八年清詩話本以下另做一條。

【注】


 [1]
 “王元美”句：謂王世貞詩作具有博雜的特點。木難：寶珠名。牛溲馬勃：牛溲，車前草；馬勃，一種菌類。喻至賤之物。


 [2]
 “樂府”句：朱彝尊《靜志居詩話》評王世貞曰：“樂府變，奇奇正正，易陳爲新，遠非于鱗生吞活剝者比。七律高華，七絕典麗，亦未遽出于鱗下。”（卷十三，頁三八二）


 [4]
 “李于鱗”句：錢謙益評李攀龍擬古樂府曰：“《易》云擬議以成其變化，不云擬議以成其臭腐也。易五字而爲《翁離》，易數句而爲《東門行》、《戰城南》，盜《思悲翁》之句而云烏子五烏母六，《陌上桑》竊《孔雀東南飛》之詩，而云西鄰焦仲卿、蘭芝對道隅影響，剽竊文義，違反擬議乎，變化乎？”（《列朝詩集小傳》丁集上，頁四二八）王世貞《藝苑卮言》卷七曰：“于鱗擬古樂府，無一字一句不精美，然不堪與古樂府並看，看則似臨摹帖耳。”（《歷代詩話續編》中冊，頁一〇六六）詆諆，毀謗污蔑。


 [5]
 “七言近體”句：王世貞《藝苑卮言》卷七曰：“于鱗自棄官以前，七言律極高華，然其大意，恐以字累句，以句累篇，守其俊語，不輕變化，故三首而外，不耐雷同。晚節始極旁搜，使事該切，措法操縱，雖思探溟海，而不墮魔境。世之耳觀者，乃謂其比前少退，可笑也。”（《歷代詩話續編》中冊，頁一〇六五）


 [6]
 金沙竝見：喻優劣併存。鍾嶸《詩品》評潘岳曰：“謝混云：‘潘詩爛若舒錦，無處不佳；陸文如披沙簡金，往往見寶。’”（《詩品集注》，頁一四一）


二十六

謝茂秦古體，局於規格，絕少生氣。五言律句烹字煉，氣逸調高
 
[1]

 。集中“雲出三邊外，風生萬馬間”
 
[2]

 、“人吹五更笛，月照萬家霜”
 
[3]

 、“絕漠兼天盡，交河蕩日寒”
 
[4]

 、“夜火分千樹，春星落萬家”
 
[5]

 ，高、岑遇之，行當把臂。七言《送謝武選》
 
[6]

 一章，隨題轉摺，無迹有神，與高青丘《送沈左司》
 
[7]

 詩，並推神來之作。


【箋】


《論明詩十二斷句》之九：眇目山人足性靈，詩盟寒後苦飄零。後來誰弔荒墳者？只有吳江計改亭。（《歸愚詩鈔》卷二十）

《明詩別裁集》評謝榛：四溟五言近體，句烹字煉，氣逸調高，七子中故推獨步。古體局守規格，有宗法而無生氣，弗取也。（卷八，頁二一五）

［清］錢謙益《列朝詩集小傳》“謝榛”條：茂秦今體，工力深厚，句響而字穩，七子、五子之流，皆不及也。茂秦詩有兩種：其聲律圓穩，持擇矜慎者，弘、正之遺響也；其應酬牽率排比支綴者，嘉、隆之前茅也。（丁集上，頁四二四）


【案】


謝榛自稱不專主一家，古體較李攀龍較少模擬痕跡，但創新意味仍顯不足。近體情意摯誠，風格曉暢，間有豪邁之氣，明代以來均受推重。沈德潛《明詩別裁集》入選謝榛詩作二十六首，均爲近體，所論與傳統相同。




 [1]
 “謝茂秦”句：謝榛（一四九五—一五七五），字茂秦，號四溟山人。布衣終身。臨清（今屬山東）人。初爲後七子盟主，後被黜。有《四溟集》。王世貞《藝苑卮言》卷七評謝榛曰：“僕嘗謂其七言不如五言，絕句不如律，古體不如絕句。又謂如程不識兵，部伍肅然，刁斗時擊，而寡樂用之氣。”（《歷代詩話續編》中冊，頁一〇六二—一〇六三）


 [2]
 “雲出”句：語出《榆河曉發》：“朝暉開衆山，遙見居庸關。雲出三邊外，風生萬馬間。征塵何日靜，古戍幾人閑？忽憶棄繻者，空慚旅鬢斑。”（《謝榛全集校箋》卷四，頁一八九）《明詩別裁集》評曰：“讀‘風生萬馬間’，紙上有聲。若衍成二語，氣味便薄。”（卷八，頁二一五）


 [3]
 “人吹”句：語出《大梁冬夜》：“坐嘯南樓夜，孤燈客思長。人吹五更笛，月照萬家霜。歸計身多病，生涯鬢易蒼。征鴻向何許？春意遍湖湘。”（《謝榛全集校箋》卷八，頁三九〇）


 [4]
 “絕漠”句：語出《有感》：“薄伐元中策，論兵自古難。漢唐頻拓地，將帥幾登壇。絶漠兼天盡，交河蕩日寒。不知大宛馬，曾復到長安。”（《謝榛全集校箋》卷四，頁一七八）


 [5]
 “夜火”句：語出《元夕道院，同公實、子與、于鱗、元美、子相五君得家字》：“長空月正滿，遊騎隘京華。夜火分千樹，春星落萬家。乘閑來紫府，垂老問丹砂。笙鶴歸何處，依稀見彩霞。”（《謝榛全集校箋》卷四，頁二一二）


 [6]
 《送謝武選》：即《送謝武選少安犒師固原，因還蜀會兄葬》：“天書早下促星軺，二月關河凍欲消。白首應憐班定遠，黄金先賜霍嫖姚。秦雲曉度三川水，蜀道春通萬里橋。一對郫筒腸欲斷，鶺鴒原上草蕭蕭。”（《謝榛全集校箋》卷十一，頁四七六）《明詩別裁集》評曰：“將題意逐層安放，一氣轉折，有神無跡，與高青邱《送沈左司詩》，三百年中不易多見者也。”（卷八，頁二二〇）


 [7]
 高青丘《送沈左司》：高啟《送沈左司從汪參政分省陝西汪由御史中丞出》：“重臣分陝去臺端，賓從威儀盡漢官。四塞河山歸版籍，百年父老見衣冠。函關月落聽雞度，華岳雲開立馬看。知爾西行定回首，如今江左是長安。”《明詩別裁集》評曰：“音節氣味，格律詞華，無不入妙。《青邱集》中爲金和玉節。”（卷一，頁二〇—二一）


二十七

王、李
 
[1]

 既興，輔翼之者，病在沿襲雷同；攻擊之者，又病在翻新吊詭。一變爲袁中郎兄弟之詼諧
 
[2]

 ，再變爲鍾伯敬、譚友夏之僻澀
 
[3]

 ，三變爲陳仲醇、程孟陽之纖佻
 
[4]

 。廻視嘉靖諸子，又
 
⑤

 古民之三疾矣。論者獨推孟陽，歸咎王、李，而幷刻論李、何爲作俑之始
 
[6]

 。其然，豈其然乎？


【箋】


《明詩別裁集》評袁宏道：公安兄弟意矯王、李之弊，而入於俳諧，又一變而之竟陵，詩道遂不復振。人但知竟陵之衰，而不知公安一派先之也。（卷十，頁二五四）

《明詩別裁集》評程嘉燧：孟陽詩亦娟秀少塵。自錢牧齋訾謷李、何、王、李諸人，推孟陽爲一代宗主，幾與高季迪、李賓之前後相埒矣。而陽羨邵子湘有心矯枉，摘其累句云：“爭倚畫橈沖妓席，獨橫朱袖占歌筵”，“亦知終去婚和嫁，且戀閑來弟勸兄”，“近逐歌喉須闖席，閑開笑靨待歌船”，“閑偎串跡圓留面，戲劇鞋痕曲印肩”，“年去貧來不自由，暗傷顏面向交游”等句，謂其穢褻俚俗，幾於身無完膚矣。予錄其氣清格整去風雅未遠者四章，見孟陽自有真詩，勿因牧齋之過許，而毛舉其疵以掩之也。（卷十，頁二六〇）


【案】


沈德潛對公安和竟陵派評價頗低，《明詩別裁集》僅選入袁宏道七律一首，並把公安視爲詩道衰落之始，所論實是針對《列朝詩集》而發。錢謙益視竟陵爲詩道極衰，對公安派卻多有維護之詞，其評袁中道云：“小修又嘗告余：‘杜之《秋興》，白之《長恨歌》、元之《連昌宮詞》，皆千古絕調，文章之元氣也。楚人何知，妄加評竄，吾與子當昌言擊排，點出手眼，無令後生墮彼雲霧。’蓋小修兄弟間，師承議論如此；而今之持論者，夷公安於竟陵，等而排之，不亦過乎。”（《列朝詩集小傳》丁集中，頁五六九）沈德潛特意指出竟陵源出公安，認爲錢謙益排擊對七子和推崇程嘉燧皆爲門戶之見，並不符合明詩實際。



【校】


 ⑤
 又：嘯園本作“與”，誤。

【注】


 [1]
 王、李：王、李爲王世貞和李攀龍。李攀龍見本書卷上第一二一條注〔一〕，王世貞見本書卷上第九十六條注〔五〕。


 [2]
 “袁中郎”句：袁宏道（一五六八—一六一〇），字中郎，號石公。公安（今屬湖北）人。萬曆二十年（一五九二）進士，累官至稽勛郎中。有《袁中郎集》。袁宏道與兄宗道、弟中道併有詩名，論詩排擊七子，反對復古，世稱“公安派”。


 [3]
 “鍾伯敬”句：鍾惺（一五七四—一六二五），字伯敬，號退谷。萬曆三十八年（一六一〇）進士，官至福建提學僉事。有《隱秀軒集》。譚元春（一五八六—一六三七），字友夏。有《譚友夏合集》。鍾、譚皆爲竟陵（今湖北天門）人，共選《詩歸》，名滿天下，謂之“竟陵派”。清錢謙益《列朝詩集小傳》評鍾惺曰：“唐天寶之樂章，曲終繁聲，名爲入破；鍾、譚之類，豈亦五行志所謂詩妖者乎！”（丁集中，頁五七一）


 [4]
 “陳仲醇”句：陳繼儒（一五五八—一六三九），字仲醇，號眉公，又號麋公。華亭（今上海松江）人。一生未仕，有《眉公全集》。清錢謙益《列朝詩集小傳》云：“余摘錄其小詩，取其便娟輕俊，聊可裝點山林，附庸風雅。”（丁集下，頁六三八）程嘉燧（一五六四—一六四四），字孟陽，號松圓，晚號偈庵老人。休寧（今屬安徽）人，僑居嘉定（今屬上海）。有《松圓浪淘集》。清王士禛《帶經堂詩話》評程嘉燧：“程七言近體學劉文房、韓君平，清辭麗句，神韻獨絕。”（卷六，頁一五七）


 [6]
 “論者”句：清錢謙益《列朝詩集小傳》評程嘉燧曰：“其詩以唐人爲宗，熟精李、杜二家，深悟剽賊比擬之繆。七言今體約而之隨州，七言古詩放而之眉山，此其大略也。晚年學益進，識益高，盡覽中州、遺山、道園及國朝青丘、海叟、西涯之詩，老眼無花，炤見古人心髓。于汗青漫漶丹粉凋殘之後，爲之抉擿其所繇來，發明其所以合轍古人，而逈別于近代之俗學者，於是乎王、李之雲霧盡掃，後生之心眼一開，其功于斯道甚大，而世或未之知也。”（丁集下，頁五七七—五七八）


二十八

萬曆
 
[1]

 以來，高景逸（攀龍）
 
[2]

 、歸季思（子慕）
 
[3]

 ，五言雅淡清真，得陶公意趣，仁義之人，其言藹如也。


【箋】


《論明詩十二斷句》之十：舞雩沂水高忠憲，泌水衡門歸季思。卻笑雕鏤冰雪輩，終身但解覓新辭。（《歸愚詩鈔》卷二十）

《明詩別裁集》評高攀龍：忠憲詩無心學陶，天趣自會，羽翼名教，人不以“擊壤”一派爲高，益信定山、甘泉非風雅之宗也。（卷九，頁二四五）

《明詩別裁集》評歸子慕：待詔詩雅淡清真，簞瓢童冠，無非樂趣。生平與高忠憲公敦道義交，詩品亦略相似，所云同心之言也。（卷九，頁二四九）

［清］朱彝尊《靜志居詩話》“歸子慕”條：其詩學陶而得其神髓，韋蘇州後，鮮有其倫，誦之令人增陋巷簞瓢之樂。（卷十六，頁四七四—四七五）


【案】


正德、嘉靖時，楊慎、薛蕙等人提倡學習六朝來矯正七子派“詩必盛唐”之弊；萬歷時，高攀龍、歸子慕不同於後七子的高華雄渾，追求閑適澹雅，風格近陶。沈德潛雖然推崇七子，但師法更廣，兼重詩人修養，故於兩家頗有好感。




 [1]
 萬曆：明神宗朱翊鈞年號，一五七三—一六一五年。


 [2]
 高景逸：高攀龍（一五六二—一六二六），字存之，又字雲從、景逸。無錫（今屬江蘇）人。萬曆十七年（一五八九）進士，累官至左都禦史。高爲“東林黨”首領之一，有《高子遺書》十二卷。


 [3]
 歸季思：歸子慕（一五六三—一六〇六），字季思，號陶庵，學者稱清遠先生。昆山（今屬江蘇）人。歸有光子。有《陶庵集》。清錢謙益《列朝詩集小傳》評曰：“季思清真靜好，五言詩澹雅，似其爲人。”（丁集下，頁五八三）


二十九

詩至鍾、譚諸人，衰極矣。陳大樽
 
[1]

 墾闢榛蕪
 
[2]

 ，上窺正始
 
[3]

 ，可云枇杷晚翠。


【箋】


《論明詩十二斷句》之十一：二袁熄後鍾、譚起，下里徒聞嘈躦音。獨有黃門持雅正，枇杷晚翠歲寒心。（《歸愚詩鈔》卷二十）

《明詩別裁集》評陳子龍：詩教之衰，至於鍾、譚，剝極將復之候也。黃門力辟榛蕪，上追先哲，厥功甚偉。而責備無已者，謂仍不離七子面目。將蜩螗齊鳴，不必有鈞韶之響耶？（卷十，頁二七六）

［清］朱笠亭《明詩鈔》：余鈔黃門詩，以終明一代之運。劉、高開宗於前，西涯接武於繼，李、何、王、李振興於中，黃門撐持於後——此明詩大概也。（《陳忠裕公全集》附錄《諸家評論》）


【案】


陳子龍不僅是明末抗清志士，又爲東南文壇盟主。其詩分前後兩期，前期詩作效法七子，多有追慕漢魏盛唐之作，爲明末格調派的代表。後期詩作則充滿家國之悲，民生之憂，沉雄豪邁，現實主義色彩突出。故歷來評價頗高，視爲明詩殿軍人物。

以上十四條論明詩流變。沈德潛一改錢謙益《列朝詩集》和朱彝尊《明詩綜》對明詩的定位，重新把七子派樹立爲明詩的典範，標志著格調理論經清初錢謙益等人排擊之後，此時又迎來了全面復興。




 [1]
 陳大樽：陳子龍（一六〇八—一六四七），字人中，更字臥子，號軼符，又號大樽。華亭（今上海松江）人。崇禎十年（一六三七）進士，初仕紹興推官。南明弘光時，擢兵科給事中，世稱陳黃門。後反清被執，投水死，謚忠裕。有《陳忠裕公全集》。


 [2]
 榛蕪：草木叢雜。


 [3]
 正始：“正始”爲正道、正宗之始，即符合雅正傳統的作品。《毛詩序》：“《周南》、《召南》，正始之道，王化之基。”孔穎達《正義》云：“《周南》、《召南》二十五篇之詩，皆是正其初始之大道，王業風化之基本也。高以下爲基，遠以近爲始。文王正其家而後及其國，是正其始也。化南土以成王業，是王化之基也。”（《毛詩正義》卷一之一，頁二七三）


三十

寫竹者必有成竹在胸，謂意在筆先，然後著墨也
 
[1]

 。慘澹經營，詩道所貴。倘意旨間架，茫然無措，臨文敷衍，支支節節而成之，豈所語於得心應手之技
 
[2]

 乎？


【案】


“意在筆先”本是六朝書畫之習論，漸漸成爲文學創作中的重要指導思想。沈德潛強調詩人在構思和創作過程中，必須對所表達對象的特點完全把握，並形成完整的構思，然後再落筆進行創作。正如蘇軾所言文與可畫竹不是“節節而爲之，葉葉而累之”，而是先要“成竹於胸”，然後才能用藝術方法把它物質化爲具體的畫，變成“手中之竹”。衹有“了然於心”，方能“了然於口與手”。




 [1]
 “寫竹者”句：蘇軾《文與可畫篔簹谷偃竹記》：“竹之始生，一寸之萌耳，而節葉具焉。自蜩腹虵蚹，以至於劍拔十尋者，生而有之也。今畫者乃節節而爲之，葉葉而累之，豈復有竹乎？故畫竹必先得成竹於胸中，執筆熟視，乃見其所欲畫者，急起從之。振筆直遂，以追其所見，如兔起鶻落，少縱則逝矣。”（《蘇東坡全集》前集卷三十三，頁三九五）


 [2]
 得心應手之枝：《莊子·天道》：“斵輪徐則甘而不固，疾則苦而不入。不徐不疾，得之於手而應於心，口不能言，有數存焉於其間。”（《莊子集解》卷四，頁八七）


三十一

古人不廢煉字法
 
[1]

 ，然以意勝而不以字勝
 
[2]

 ，故能平字見奇，常字見險，陳字見新，樸字見色。近人挾以鬪
 
③

 勝者，難字而已。


【箋】


［南朝梁］劉勰《文心雕龍·煉字》：是以綴字屬篇，必須練擇：一避詭異，二省聯邊，三權重出，四調單複。……故善爲文者，富於萬篇，貧於一字，一字非少，相避爲難也。（《文心雕龍注》卷八，頁六二四—六二五）

［金］王若虛《滹南詩話》卷一：吾舅嘗論詩云：“文章以意爲之主，字語爲之役。主強而役弱，則雖使不從。世人往往驕其所役，至跋扈難制，甚者反役其主。”可謂深中其病矣。（《歷代詩話續編》上冊，頁五〇七）

［清］劉大勤《師友詩傳續錄》：問：“蕭亭先生論詩，修辭爲要。辭佳而意自在其中，未達其旨。”答：“以意爲主，以辭輔之，不可先辭後意。”（《清詩話》上冊，頁一五一）


【案】


優秀詩作必然是用最精確、妥帖的語言來抒情達意，故古今論詩均重煉字之法。煉字是對字的反覆斟酌，其目的在於作者情意的表達，故沈德潛認爲煉字應首重“意勝”，以意爲主，並對以難字而鬪勝的近世詩風表示不屑。



【校】


 ③
 鬬：嘉慶本、詩法萃編本作“闢”，誤。

【注】


 [1]
 “古人”句：宋張表臣《珊瑚鈎詩話》卷一：“詩以意爲主，又須篇中鍊句，句中鍊字，乃得工耳。”（《歷代詩話》上冊，頁四五五）


 [2]
 “意勝”句：宋劉攽《中山詩話》：“詩以意爲主，文詞次之，或意深義高，雖文詞平易，自是奇作。世效古人平易句，而不得其意義，翻成鄙野可笑。”（《歷代詩話》上冊，頁二八五）


三十二

點染風花，何妨少爲失實？若小小送別，而動欲沾巾；聊作旅人，而便云萬里。登陟培塿
 
[1]

 ，比擬華、嵩
 
[2]

 ；偶遇庸人，頌言良哲。以至本居泉石，更懷遯世之思；業處歡娛，忽作窮途之哭。準之立言，皆爲失體。《記》曰：“志之所至，詩亦至焉。”
 
[3]

 本乎志以成詩，惡有數者之患？


【箋】


［宋］歐陽修《六一詩話》：國朝浮圖，以詩名於世者九人，故時有集號《九僧詩》，今不復傳矣。余少時聞人多稱之。其一曰惠崇，餘八人者，忘其名字也。余亦略記其詩，有云：“馬放降來地，鵰盤戰後雲。”又云：“春生桂嶺外，人在海門西。”其佳句多類此。其集已亡，今人多不知有所謂九僧者矣，是可歎也！當時有進士許洞者，善爲詞章，俊逸之士也。因會諸詩僧分題，出一紙，約曰：“不得犯此一字。”其字乃山、水、風、雲、竹、石、花、草、雪、霜、星、月、禽、鳥之類，于是諸僧皆閣筆。洞咸平三年進士及第，時無名子嘲曰“張康渾裹馬，許洞鬧裝妻”者是也。（《歷代詩話》上冊，頁二六六）

［清］錢謙益《列朝詩集小傳》“李攀龍”條：七言今體，承學師傳，三百年來，推爲冠冕。舉其字則三十餘字盡之矣，舉其句則數十句盡之矣。百年萬里，已憎疊出；周禮漢官，何煩洛誦。刻畫雄詞，規摹秀句，沿李頎之餘波，指少陵爲頽放，昔人所以笑橅帖爲從門，指偷句爲鈍賊也。專城出守，動曰東方千騎；方舟共載，輒云二子乘舟。遼海中丞，襲標騎之號；廬江別駕，蒙小吏之呼。投杼曾母，訝許自天；傅粉何郎，冠以帝謂。經義寡稽，援據失當，瑕疵曉然，無庸抉擿。（丁集上，頁四二九）


【案】


“崇真”乃古今通談，但這並不意味著對客觀事實的遵奉不移。尤其是詩歌創作中，詩人在感興狀態下往往兼顧不到生活真實，衆多詩論家對此持寬容的態度。明胡應麟曰：“韋蘇州：‘春潮帶雨晚來急，野渡無人舟自橫。’宋人謂滁州西澗，春潮絕不能至，不知詩人遇興遣詞，大則須彌，小則芥子，寧此拘拘？癡人前，政自難說夢也。又張繼：‘夜半鐘聲到客船’，談者紛紛，皆爲昔人愚耳。詩流借景立言，惟在聲律之調，興象之合，區區事實，彼豈暇計？無論夜半是非，即鍾聲聞否，未可知也。”（《詩藪》外編卷四，頁一九三）清王士禛也有相似論述：“西澗在滁州城西，宋藝祖自清流關浮西澗以取滁州，亦非細流；昔人或謂西澗潮所不至，指爲今六合縣之芳草澗，謂此澗亦以韋公詩而名，滁人爭之。余謂詩人但論興象，豈必以潮之至與不至爲據，真癡人前不得說夢耳。”（《帶經堂詩話》卷十三，頁三三七）都認爲詩歌創作重在情感的表達和意象的營構。不過，失實應該有一定限度，表達尤忌形成固定的模式。沈德潛乃是有感於錢謙益對七子的批評，反對創作落入俗套，從而影響情感的充分表現。




 [1]
 培塿：小土丘。


 [2]
 華、嵩：華山、嵩山。


 [3]
 “《記》曰”句：語出《禮記·孔子閑居》。


三十三

用意過深，使氣過厲
 
[1]

 ，抒藻過穠
 
[2]

 ，亦是詩家一病。故曰“穆如清風”
 
[3]

 。


【箋】


［明］陸時雍《詩鏡總論》：氣太重，意太深，聲太宏，色太厲，佳而不佳，反以此病，故曰“穆如清風”。（《歷代詩話續編》下冊，頁一四一二）


【案】


此論內容表達既不能用意過深使讀者難以領會，又不能過於直接而缺少蘊藉含蓄之美。同時，在言辭上又不可過於華艷，所謂“外枯而中膏，似淡而實美”（蘇軾《評韓柳詩》），形式的樸素平淡與詩意的豐富充實結合起來，方爲至作。沈德潛有“穆如清風”印章，對這種境界尤爲向往。




 [1]
 使氣過厲：謂情感的表達過於揚厲，有失溫柔敦厚之旨。


 [2]
 抒藻過穠：使用辭藻過於穠艷華麗。


 [3]
 穆如清風：語出《詩經·大雅·烝民》：“吉甫作誦，穆如清風。仲山甫永懷，以慰其心。”（《毛詩正義》卷一八之三，頁五六九）贊美聖賢的才氣德行如清風般和緩溫厚，可以化育萬物。


三十四

意主渾融，惟恐其露；意主蹈厲
 
[1]

 ，惟恐其藏。究之恐露者味而彌旨
 
[2]

 ；恐藏者盡而無餘。


【箋】


［宋］嚴羽《滄浪詩話·詩辨》：詩者，吟詠情性也。盛唐諸人惟在興趣，羚羊掛角，無跡可求。故其妙處透徹玲瓏，不可湊泊，如空中之音，相中之色，水中之月，鏡中之象，言有盡而意無窮。（《滄浪詩話校釋》，頁二六）

［清］王士禛《池北偶談》：嚴滄浪《詩話》借禪喻詩，歸於妙悟。如謂盛唐諸家詩，如鏡中之花，水中之月，鏡中之象，如羚羊掛角，無迹可求，乃不易之論。而錢牧齋駁之，馮班《鈍吟雜錄》因極排詆，皆非也。（《帶經堂詩話》卷二，頁六五）


【案】


抒情達意爲詩文的基本功能，也是文學創作的重要問題。從唐代的皎然、司空圖到清代王士禛，各家在論及詩歌創作時均強調表現方式渾然一體、無跡可尋，表達效果應含蓄不盡，具有味外之味，弦外之響，切忌一覽無餘。沈德潛此論實爲對傳統意境論的繼承。




 [1]
 蹈厲：原指舞動時動作的威武，喻奮發有爲，意氣昂揚。


 [2]
 彌旨：缺少味外之旨，詩味淡薄。


三十五

朱子云：“《楚詞》不皆是怨君，被後人多說成怨君。”
 
[1]

 此言最中病痛。如唐人中少陵故多忠愛之詞，義山間作風刺之語；然必動輒牽入，即偶爾賦物，隨境寫懷，亦必云主某事，刺某人，水月鏡花，多成粘皮帶骨，亦何取耶？


【箋】


《唐詩別裁集·凡例》：朱子云：“《楚詞》不皆是怨君，被後人多說成怨君。”此言最中病痛。如唐人中少陵故多忠愛之詞，義山間作風刺之語，然必動輒牽入，即小小賦物，對境咏懷，亦必云某詩指其事，某詩刺某人，水月鏡花，多成粘皮帶骨，亦何取耶？鈔中概爲刪卻。

［清］錢謙益《錢注杜詩·略例》：宋人解杜詩，一字一句，皆有比託。若僞蘇注之解屋上三重茅，師古之解筍根稚子，尤爲可笑者也。（頁四）


【案】


用比興手法反映時事雖爲詩歌常用之表現手法，但並不意味著寫景抒懷必然有所寄托。沈德潛以朱熹論《楚辭》之語爲例，指出後人對杜甫、李商隱等人的理解也有此弊。錢謙益在《杜詩略例》論及前人注杜的錯繆之處時，總結出八種錯誤：僞託古人、僞造故事、傅會前史、僞撰人名、改竄古書、顛倒事實、強釋文義、錯亂地理，並批評宋人解杜詩“一字一句，皆有比託”尤爲可笑。但錢氏自己也難免此弊。如《同諸公登慈恩寺塔》，錢注曰：“三山老人曰：‘此詩譏切天寶時事也。秦山忽破碎，喻人君失道也。涇渭不可求云云，言清濁不分，而天下無綱紀文章也。虞舜蒼梧，思古之聖君而不可得也。瑤池日晏，言明皇方躭于淫樂而未已也。賢人君子多去朝廷，故以黃鵠哀鳴比之。小人貪祿戀位，故以陽雁稻粱刺之。’箋曰：‘高標烈風，登茲百憂，岌岌乎有漂搖崩析之恐，正起興也。涇渭不可求，長安不可辨，所以迴首而思叫虞舜。蒼梧雲正愁，猶太白云長安不可使人愁也。唐人多以王母喻貴妃，瑤池日晏，言天下將亂，而宴樂之不可以爲常也。’程嘉燧曰：‘玄宗遊宴，貴妃皆從幸，蒼梧雲正愁，闇指二妃之事也。故以瑤池日晏惜之。’”（《錢注杜詩》卷一，頁一八—一九）沈德潛則曰：“後半‘回首’以下，胸中鬱鬱硉硉，不敢顯言，故托隱語出之。以上皆實境也。錢牧齋謂通體皆屬比語，恐穿鑿無味。”（《唐詩別裁集》卷二，頁五七）盡管沈氏論詩極重作品的諷諫精神和對現實內容的表達，但也重視詩歌特有的表現手法，反對對尋常景物的描寫進行牽強附會的解釋。




 [1]
 “朱子”句：《朱子語類·論文上》曰：“《楚詞》不甚怨君。今被諸家解得都成怨君，不成模様。《九歌》是托神以為君，言人間隔，不可企及，如己不得親近於君之意。以此觀之，他便不是怨君。至《山鬼》篇，不可以君為山鬼，又倒説山鬼欲親人而不可得之意。今人解文字不看大意，只逐句解，意却不貫。”（卷一百三十九，頁三二九七）


三十六

鍾伯敬云：“但欲洗去故常語。然別開一徑，康馗有弗踐者焉。故器不尚象，淫巧雜陳；聲不和律，豔詄競響。”
 
[1]

 此持論極善，且似自砭其失處。蓋詩當求新於理，不當求新於徑。譬之日月，終古常見，而光景常新，未嘗有兩日月也
 
[2]

 。


【箋】


［南朝梁］劉勰《文心雕龍·通變》：夫設文之體有常，變文之數無方，何以明其然耶？凡詩賦書記，名理相因，此有常之體也；文辭氣力，通變則久，此無方之數也。（《文心雕龍注》卷六，頁五一九）

［清］葉燮《原詩》：唐宋以來，諸評詩者，或概論風氣，或指論一人，一篇一語，單辭複句，不可殫數。其間有合有離，有得有失。如皎然曰：“作者須知復變；若惟復不變，則陷於相似，置古集中，視之眩目，何異宋人以燕石爲璞？”劉禹錫曰：“工生於才，達生於識，二者相爲用而詩道備。”李德裕曰：“譬如日月，終古常見，而光景常新。”皮日休曰：“才猶天地之氣，分爲四時，景色各異；人之才變，豈異於是？”以上數則語，足以啓蒙砭俗，異於諸家悠悠之論，而合於詩人之旨爲得之。（外篇上，頁五四）


【案】


此論詩歌創作中繼承與創新的關係。沈氏立足於傳統的通變理論，認爲文學創作既有因襲，也應有創新。所言“求新於理”，主要指作品的思想內容及藝術風格應該體現出詩人的個性特點，並符合事物特有的屬性。至於文學形式及具體的文體規範，應該遵循成規，不應刻意求新。




 [1]
 “鍾伯敬”句：鍾惺字伯敬，見本書卷下第二十七條注〔三〕。此論不見鍾氏文集及《詩歸》，當爲沈氏誤讀毛先舒《詩辯坻》所致。案譚元春評孟郊云：“詩家變化，自盛唐諸家而妙已極，後來人又欲別尋出路，自不能無東野、長吉一派。”（《唐詩歸》卷三十一，頁一九九）鍾惺評皇甫松《古松感興》云：“古人作詩文，於時地最近、口耳最熟者，必極力出脫一番。”（《唐詩歸》卷三十五，頁二四六）竟陵選詩有意求新，欲矯《文選》、《古今詩刪》選詩熟爛之弊，有意刊落傳統公認的高文大篇，明清衆多詩家對此頗多異議。清毛先舒《詩辯坻》卷四《竟陵詩解駁議》列《詩歸》三十三條謬說，其二十二條云：“但欲洗去詩家故常語，然別逕一開，康馗有不踐者焉。故器不尚象，淫巧雜陳；聲不和律，豔詄競響。此鍾、譚持論，雖頗有可喜，不欲深道之。”（《清詩話續編》上冊，頁八七）康馗，康莊大道。淫巧雜陳與艷詄競響指事物或詩作一旦無所規範，將會變成奇淫巧技。


 [2]
 “譬之日月”句：唐李德裕《文章論》曰：“世有非文章者曰：‘詞不出於《風》、《雅》，思不越於《離騷》，摸冩古人何足貴也？’余曰：‘譬諸日月，雖終古常見，而光景常新。此所以為靈物也’”（《唐文粹》卷三十六）


三十七

援引典故，詩家所尚
 
[1]

 。然亦有羌無故實而自高
 
[2]

 ，臚陳卷軸
 
[3]

 而轉卑者。假如作田家詩，只宜稱情而言；乞靈古人，便乖本色。


【箋】


《古詩源》評陶淵明《癸卯歲始春懷古田舍二首》：昔人問《詩經》何句最佳，或答曰“楊柳依依”，此一時興到之言，然亦實是名句。倘有人問陶公何句最佳，愚答云“平疇交遠風，良苗亦懷新”，亦一時興到也。（卷九，頁二〇〇）

［明］胡應麟《詩藪》：詩自模景述情外，則有用事而已。用事非詩正體，然景物有限，格調易窮，一律千篇，衹供厭飫。欲觀人筆力材詣，全在阿堵中。且古體小言，姑置可也；大篇長律，非此何以成章！（內編卷四，頁六四）


【案】


此以陶淵明田園詩爲例指出有些題材不宜通過用典來表現。鍾嶸認爲那些“經國文符”和“撰德駁奏”的文章應該旁征博引，用典能夠增加表達效果，而詩歌作爲抒情的藝術不適合用典。後世部分詩家基於詩歌抒情言志的特點強調“即景會心”的創作方式，於用典頗有微詞，但多數認爲恰當的用典能夠增強表達效果。沈德潛於用典即持靈活的態度，不過特意強調優秀的田園詩皆爲興到之言，不適合用典。




 [1]
 援引典故，詩家所尚：劉勰《文心雕龍·事類》：“然則明理引乎成辭，徵義舉乎人事，迺聖賢之鴻漢，經籍之通矩也。”（《文心雕龍注》卷八，頁六一四）


 [2]
 羌無故實而自高：鍾嶸《詩品序》：“至乎吟詠情性，亦何貴於用事？‘思君如流水’，既是即目；‘高臺多悲風’，亦唯所見；‘清晨登隴首’，羌無故實；‘明月照積雪’，詎出經史？視古今勝語，多非補假，皆由直尋。”（《詩品集注》，頁一七四）


 [3]
 臚陳卷軸：排列典故。


三十八

嚴儀卿有“詩有別才，非關學也”之說
 
[1]

 ，謂神明妙悟，不專學問，非教人廢學也。誤用其說者，固有原伯魯之譏
 
[2]

 。而當今談藝家，又專主漁獵，若家有類書，便成作者，究其流極，厥弊維鈞。吾恐楚則失矣，齊亦未爲得也。


【箋】


沈德潛《許雙渠抱山吟序》：古人無不學之詩，李太白曠世逸才也，而其始讀書匡山至十有九年。杜少陵自言所得云：“讀書破萬卷，下筆如有神。”知古人所以神明其業者，未有不從強學而得者也。自嚴滄浪有“詩有別才，非關學也”之語，而誤用其說，遂以空疎、鄙倍之辭時形簡帙，而原本載籍者罕焉。其去詩道日以遠矣。故詩雖超詣之難，而尤不根柢於學之足患。（《歸愚文鈔》卷十三）

［明］都穆《南濠詩話》：老杜詩云：“讀書破萬卷，下筆如有神。”蕭千巖云：“詩不讀書不可爲，然以書爲詩，則不可。”范景文云：“讀書而至萬卷，則抑揚高下，何施不可？非謂以萬卷之書爲詩也。”景文之語，猶千巖之意也。嘗記昔人云：“萬卷書人誰不讀？下筆未必能有神。”嚴滄浪云：“詩有別材，非關書也。”斯言爲得之矣。（《歷代詩話續編》下冊，頁一三六三）


【案】


劉勰《文心雕龍·體性》指出作家的創作個性包含才、氣、學、習四個方面的因素，“學”指後天的學識，劉勰把“積學以儲寶，酌理以富才”看作“馭文之首術，謀篇之大端”，將作家後天的學識提高到可觀的高度。杜甫亦重“學”，所謂“讀書破萬卷，下筆如有神”。江西詩派在崇杜時尤其強調其“無一字無來歷”的特點，重學被推崇到極至。嚴羽反對江西詩派，倡言“詩有別才，非關學也”，認爲詩歌創作不能只靠書本學問，還需要詩人不同于學者的特別才能。沈德潛立足於嚴羽所論，主張詩歌具有特殊的內容和表現手法，學問衹是詩人的基本素質，詩歌不宜專爲顯示學問而作，仍是把抒情視爲主要功能。

以上三十條至三十八條論詩之立意。作詩要意在筆先，立意應新又不可刻意求新。立意不可太深或過露，不可過於附會。立意應真實，不必乞靈古人也不可廢學。




 [1]
 “嚴儀卿”句：嚴羽字儀卿，其《滄浪詩話·詩辨》云：“夫詩有別材，非關書也；詩有別趣，非關理也。”郭紹虞注曰：“‘書’字，後人稱引或誤作‘學’，非。鍾秀《觀我生齋詩話》卷一：‘嚴儀卿曰“詩有別才”，千古定論。又曰‘非關學也’，斯言一出，貽悞後人不小，不得謂非語病。雖然，滄浪斯言亦爲宋人以議論爲詩者對症發藥，其所謂“非關學”者，殆謂學詩者不在着力，非謂學詩者不必讀書，第恐後人誤會其意，所關非淺鮮也。’”（《滄浪詩話校釋》，頁二六—二七）


 [2]
 原伯魯之譏：《左傳·昭公十八年》：“往者見周原伯魯焉，與之語，不說學。歸以語閔子馬。閔子馬曰：‘周其亂乎？夫必多有是說，而後及其大人。大人患失而惑，又曰：“可以無學，無學不害。”不害而不學，則苟而可。於是乎下陵上替，能無亂乎？夫學，殖也。不學將落，原氏其亡乎？’”（《春秋左傳正義》卷四八，頁二〇八六）


三十九

擬古詠懷
 
[1]

 ，斷不宜入近世事與近世字面，錦葛同裘
 
[2]

 ，嫌不稱也。若本敍述近事，即方言謠諺，不妨引入；顧用之何如耳。


【箋】


［明］王世贞《藝苑卮言》卷一：擬古樂府，如《郊祀》、《房中》，須極古雅，發以峭峻。《鐃歌》諸曲，勿便可解，勿遂不可解，須斟酌淺深質文之間。漢、魏之辭，務尋古色。《相和》、《瑟曲》諸小調，係北朝者，勿使勝質；齊、梁以後，勿使勝文。近事毋俗，近情毋纖。拙不露態，巧不露痕。寧近無遠，寧樸無虛。有分格，有來委，有實境，一涉議論，便是鬼道。（《歷代詩話續編》中冊，頁九五九）

［清］劉大勤《師友詩傳續錄》：問：“作律詩忌用唐以後事，其信然與？”答：“自何、李、李、王以來，不肯用唐以後事。似不必拘泥。然六朝以前事，用之即多古雅。唐、宋以下，便不盡爾。此理亦不可解。總之：唐、宋以後事，須擇其尤雅者用之。如劉後村七律，專好用本朝事，直是惡道。”（《清詩話》上冊，頁一五四）

［清］毛先舒《詩辯坻》卷四：風格色澤，詩家所謹，若臻神境，又自無不可。近世事與近世字面，初入手時，決當慎之，後來顧當用之如何。區區準繩，非所論于法之外。（《清詩話續編》上冊，頁七六）


【案】


自李攀龍“不讀唐以後書”之論出，詩中用辭漸爲詩家爭論的焦點之一。後世詩家多持反對態度，認爲學古重在神理相合，字模句倣實爲學詩大忌。沈德潛不主一格，認爲擬古詩爲對象所限，不宜用近代詞彙，這是符合創作實際的。至於詠懷之作，如果用近世事實或詞彙，總體風格將會不協調，這主要是指詠史、懷古類詠懷之作。如果借當代事件而詠懷，自然可用近世方言謠諺。總體來看立論較爲平達。




 [1]
 擬古詠懷：嚴羽《滄浪詩話·詩體》列“擬古”，郭紹虞注曰：“擬古之作，亦稱‘效’，或稱‘代’，或稱‘學’，或稱‘紹’。”（《滄浪詩話校釋》，頁九三）後世多以漢魏之作爲摹擬對象。“詠懷”亦爲詩之一體，最早得名於阮籍《詠懷》八十二首，《文選》李善注曰：“嗣宗身仕亂朝，常恐羅謗遇禍，因茲發詠，故每有憂生之嗟。雖志在譏刺，而文多隱避，百代之下，難以情測。”（《文選》卷二十三，頁四一九）詠懷之作內容雖然龐雜，但多以興寄爲主，托物言志，借史抒情。


 [2]
 錦葛同裘：謂美醜並陳。錦，絲織的華美之衣；葛，用葛草所制的布衣。


四十

樂府中不宜雜古詩體，恐散樸也；作古詩正須得樂府意
 
[1]

 。古詩中不宜雜律詩體，恐凝滯也；作律詩正須得古風格
 
[2]

 。與寫篆、八分不得入楷法，寫楷書宜入篆、八分法
 
[3]

 同意。


【箋】


［明］王世貞《藝苑卮言》卷一：古樂府、《選》體、歌行有可入律者，有不可入律者，句法字法皆然。惟近體必不可入古耳。（《歷代詩話續編》中冊，頁九六四）

［清］郎廷槐《師友詩傳錄》：問：“樂府五、七言與五、七言古何以分別？學樂府宜宗何人？”歷友答：“西漢樂府隸於太常，爲後代樂府之宗，皆其用之於天地羣祀與宗廟者。其字句之長短雖存；而節奏之聲音莫辨。若挦摭其皮膚，徒爲擬議，以成其腐臭耳，何變化之有？後人但讀之而得其神理，玩其古光幽色可也，不必法其篇章字句。蓋樂府主紀功，古詩主言情，亦微有別。且樂府間雜以三言、四言以至九言，不專五、七言也。若五、七言古詩，其神韻聲光自足以飫儉腹而被詞華。故學詩而不熟於漢、魏、六朝者，皆傖父也。何必其有定宗乎？”蕭亭答：“樂府之異於詩者，往往敘事。詩貴溫裕純雅，樂府貴遒深勁絕，又其不同也。”（《清詩話》上冊，頁一三二）


【案】


沈德潛以書法爲喻，認爲各種詩體的寫作，如果雜入後代新興詩體的創作手法，往往會影響這種詩體的本色之美，導致“破體”之失。但新興詩體如果借鑒吸收前代已經定型的傳統風貌特征，反而更能增強作品的藝術審美價值。




 [1]
 “樂府”句：樂府以敘事爲主，句式多樣，風格多質樸渾厚；古詩以五七言爲主，主於言情，風格多樣。樂府雜入古詩，恐怕會影響整體的渾樸風貌，但樂府的樸拙之氣卻是古詩極至的表現。


 [2]
 “古詩”句：宋李之儀《謝人寄詩並問詩中格目小紙》：“近體見於唐初，賦平聲爲韻，而平側協其律，亦曰律詩。由有律體，遂分往體。就以賦側聲爲韻，從而別之，亦曰古詩。”（《姑溪居士集》前集卷十六）古詩雜入律詩體，即詩中有對仗工穩的句式，這往往會破壞古詩特有的古樸風格。但近體詩的寫作應該借鑒古詩抒情含蓄溫厚的特色，所謂“正須得古風格”。


 [3]
 “写篆”句：謂篆書、隸書不可雜入楷書筆法，但楷書可雜入篆書和隸書筆法。八分爲隸書，又名佐書，分書，盛行於漢代。


四十一

詠古詩未經闡發者，宜援據本傳，見微顯闡幽
 
[1]

 之意；若前人久經論定，不須人云亦云。王摩詰《西施詠》
 
[2]

 、李東川《謁夷齊廟》
 
[3]

 ，或別寓興意，或淡淡寫景，以避雷同勦說，此別行一路法也。


【箋】


《唐詩別裁集》評王維《西施詠》：寫盡炎涼人眼界，不爲題縛，乃臻斯詣。入後人手，徵引故實而已。（卷一，頁一八）

《唐詩別裁集》評李頎《登首陽山謁夷齊廟》：謁夷齊廟，何容復下讚語耶？淡淡著筆，風骨最高。（卷一，頁三一）


【案】


詠古詩與詠史詩、懷古詩很難絕對區分，三者皆爲借古抒懷，不過題材有所不同。詠古側重歷史人物，詠史多通過歷史題材來表現作者思想情感，懷古多以古跡爲依托歌詠歷史人物。較早的詠古詩爲班固《詠史》，通過歌頌緹縈救父之事宣揚了儒家的忠孝觀念。全詩以敘事爲主，質木乏文，《古詩源》未入選此作。相反卻評王維《西施詠》“不爲題縛，乃臻斯詣”，並推崇李頎《謁夷齊廟》通過寫景咏史的創作手法，可知沈德潛比較重視詠古詩的創新。




 [1]
 微顯闡幽：在鋪陳史事之中展示出所蘊含的儒家倫理精神。


 [2]
 王摩詰《西施詠》：王維字摩詰，其《西施詠》云：“豔色天下重，西施寧久微。朝爲越溪女，暮作吳宫妃。賤日豈殊衆，貴來方悟稀。邀人傅脂粉，不自著羅衣。君寵益驕態，君憐無是非。當時浣紗伴，莫得同車歸。持謝鄰家子，效顰安可希。”（《王右丞集箋注》卷五，頁六六）


 [3]
 李東川《謁夷齊廟》：李頎（生卒年不詳），東川（今河北趙縣）人，開元二十三年（七三五）進士。其《登首陽山謁夷齊廟》云：“古人已不見，喬木竟誰過。寂莫首陽山，白雲空復多。蒼苔歸地骨，皓首采薇歌。畢命無怨色，成仁其若何。我來入遺廟，時候微清和。落日弔山鬼，回風吹女蘿。石崖向西豁，引領望黄河。千里一飛鳥，孤光東逝波。驅車層城路，惆悵此巗阿。”（《全唐詩》卷一百三十二，頁一三四〇）


四十二

太沖《詠史》，不必專詠一人，專詠一事，己有懷抱，借古人事以抒寫之，斯爲千秋絕唱
 
[1]

 。後人粘著一事，明白斷案，此史論，非詩格也。至胡曾絕句百篇，尤爲墮入惡道
 
[2]

 。


【箋】


《古詩源》評左思《咏史八首》：太沖《詠史》，不必專詠一人，專詠一事。詠古人而己之性情俱見，此千秋絕唱也。後惟明遠、太白能之。（卷七，頁一六六）

［明］楊慎《升庵詩話》卷七“胡曾詠史”條：“漠漠黃沙際碧天，問人云此是居延。停驂一顧猶魂斷，蘇武爭銷十九年。”此詩全用杜牧之句。慎少侍先師李文正公，公曰：“近日兒童村學教以胡曾《詠史詩》，入門先壞了聲口矣。”慎曰：“如《詠蘇武》一首亦好。”公曰：“全是偷杜牧之《聞胡笳》詩。”退而閱之，誠然。曾之詩，此外無留良者。（《歷代詩話續編》中冊，頁七七四—七七五）

［明］胡應麟《詩藪》：詠史之名，起自孟堅，但指一事。魏杜摯《贈毋丘儉》，疊用入古人名，堆垛寡變。太沖題實因班，體亦本杜，而造語奇偉，創革新特，錯綜震蕩，逸氣干雲，遂爲千古絕唱。（外篇卷二，頁一四七）

［清］毛先舒《詩辯坻》卷三：近體咏史自不能佳，胡曾百首，竟墜塵溷，《平城》、《望夫石》二詩，結句尤惡。茂秦顧獨稱之，何邪？又云“咏史宜明白斷案”，非徒不解近體法，是目未經見晉以前詠史者。（《清詩話續編》上冊，頁六五）

［清］何焯《義門讀書記》：詠史者，不過美其事而詠歎之，檃括本傳，不加藻飾，此正體也。太冲多攄胸臆，乃又其變。（卷四十六，頁八九三）

［清］吳喬《圍爐詩話》卷三：古人詠史，但敍事而不出己意，則史也，非詩也；出己意，發議論，而斧鑿錚錚，又落宋人之病。（《清詩話續編》上冊，頁五五八）


【案】


《文選》“詠史”類在左思之前有王粲《詠史》和曹植《三良詩》，二詩皆述三良殉葬之事，並贊賞三良的忠臣之義，與班固《詠史》如出一轍。左思《詠史》不再專注於歷史事件本身，轉而強調所詠人物的境遇，增強了主觀的抒情色彩。其一敘述詩人卓越的才能和偉大的抱負，其二感嘆門閥社會不公平的世襲現象，其三贊譽段干木、魯仲連排紛解難且不貪圖名利的高逸情懷，其四對比權貴與揚雄的生活，其五抒寫傲視王侯的氣概並向往隱居，其六贊賞荊柯燕市高歌的豪邁，其七寫朱買臣、主父偃、陳平、司馬相如四位英雄也有未遇時的困窘，其八寫窮巷士的遭遇，並以蘇秦、李斯雖享榮華終復凋枯而自慰。整組詩抒寫了門閥制度下寒士壯志難酬的悲憤，同時又表現了詩人由熱衷用世到向往隱逸生活的心路歷程。從內容看，名爲“詠史”，實是借古抒情。胡曾《詠史》主要繼承了班固、曹植的寫法，重視史實的敘述，辛文房《唐才子傳》評胡曾曰：“作《詠史詩》，皆題古君臣爭戰，廢興塵迹，經覽形勝，關山亭障，江海深阻，一一可賞。人事雖非，風景猶昨，每感輒賦，俱能使人奮飛。”（卷八，頁三五七）評價頗高。但是，包括沈德潛在內的明清衆多詩論家對這種詳於敘事、寡於言情的寫法均有不滿，更爲重視借史抒情言志之作。




 [1]
 “太沖”句：左思字太沖，見本書卷上第五十八條注〔八〕。據逯欽立《先秦漢魏晉南北朝詩》，詩僅存十四篇，以《詠史》八首最著名。


 [2]
 “胡曾”句：胡曾，邵陽人，咸通中進士。《全唐詩》卷六四七錄存其詩一卷，中有《咏史》七絕一百五十首。宋費衮《梁溪漫志》曰：“詩人詠史最難，須要在作史者不到處，另生眼目。……至如世所傳胡曾《詠史詩》一編，只是史語上轉耳，初無見處也。”（卷七）


四十三

懷古必切時地，老杜《公安縣懷古》中云：“灑落君臣契，飛騰戰伐名。”
 
[1]

 簡而能該，真史筆也。劉滄《咸陽》、《鄴都》、《長洲》諸詠
 
[2]

 ，設色寫景，可互相統易，是以酬應爲懷古矣。許渾稍可觀，然落句往往入套。


【箋】


《唐詩別裁集》評許渾《咸陽城東樓》：恐落吊古套語，少陵懷古詩每章各有結束。（卷十六，頁五一七）

《唐詩別裁集》評劉滄《經煬帝行宮》：懷古詩如《咸陽》、《鄴都》、《長洲》諸作，設色寫景，可以互相統易，詩品在許用晦下。惟此首稍見典切，餘韻猶存。（卷十六，頁五二四）


【案】


懷古詩多以古跡爲依托，詩人情感的展開往往寄寓在山川景物的描寫之中，在古今對比中來抒情言志。沈德潛認爲晚唐劉滄部分懷古詩景物描寫流於俗套，未能體現出景物的特點，其抒情效果難免會受到影響。許渾懷古詩結尾多寄寓對歷史的反思和濃厚的感傷之情，與杜甫等盛唐人豐富多樣的內容有所不同。沈氏所論似有刻意貶低晚唐的傾向，但“必切時地”確爲優秀懷古詩的條件。




 [1]
 “老杜”句：杜甫《公安縣懷古》：“野曠吕蒙營，江深劉備城。寒天催日短，風浪與雲平。灑落君臣契，飛騰戰伐名。維舟倚前浦，長嘯一含情。”《唐詩別裁集》評曰：“‘灑落’二字，形得歡如魚水意出。結松。”（卷十，頁三五九）


 [2]
 “劉滄”句：劉滄（生卒年不詳），字藴靈，彭城（今江蘇徐州）人，大中八年（八五四）進士。其《咸陽懷古》云：“經過此地無窮事，一望凄然感廢興。渭水故都秦二世，咸原秋草漢諸陵。天空絶塞聞邊鴈，葉盡孤村見夜燈。風景蒼蒼多少恨，寒山半出白雲層。”（《全唐詩》卷五百八十六，頁六八〇三）《鄴都懷古》云：“昔時霸業何蕭索，古木唯多鳥雀聲。芳草自生宫殿處，牧童誰識帝王城。殘春楊柳長川迥，落日蒹葭遠水平。一望青山便惆悵，西陵無主月空明。”（同上，頁六七八八）《長洲懷古》云：“野燒原空盡荻灰，吴王此地有樓臺。千年事往人何在，半夜月明潮自來。白鳥影從江樹沒，清猿聲入楚雲哀。停車日晚薦蘋藻，風静寒塘花正開。”（同上，頁六七八七）


四十四

遊山詩，永嘉山水主靈秀，謝康樂稱之
 
[1]

 ；蜀中山水主險隘，杜工部稱之
 
[2]

 ；永州山水主幽峭，柳儀曹稱之
 
[3]

 。略一轉移，失却山川真面。


【箋】


《唐詩別裁集》評杜甫《劍門》：自秦州至成都諸詩，奧險清削，雄奇荒幻，無所不備。山川詩人，兩相觸發，所以獨絕古今也。（卷二，頁七五）

［清］葉燮《原詩》：遊覽詩切不可作應酬山水語。如一幅畫圖，名手各各自有筆法，不可錯雜；又名山五嶽，亦各各自有性情氣象，不可移換。作詩者以此二種心法，默契神會，又須步步不可忘我是遊山人，然後山水之性情氣象、種種狀貌、變態影響，皆從我目所見、耳所聽、足所履而出，是之謂遊覽。且天地之生是山水也，其幽遠奇險，天地亦不能自剖其妙；自有此人之耳手足一歷之，而山水之妙始洩：如此方無愧乎遊覽，方無愧於遊覽之詩。（外篇下，頁六九）


【案】


山水詩作爲古典詩歌的重要題材，名家衆多，成就輝煌。略而分之，約有兩類：一是寫實派，早期有謝靈運對永嘉山水的模寫，之後杜甫的蜀中山水詩和柳宗元永州山水詩也能寫出當地山水之貌；二是借山水寄寓高逸之情，景物描寫多爲靜態，視角固定，內容單薄，以王維、孟浩然爲代表。相較而言，與王孟山水詩抒情內容側重閑適高逸不同，杜甫和柳宗元山水詩的現實性更強烈一些，寫景之中透露著對社會的關注。沈德潛對寫實派較爲推崇，更強調寫出山水之風貌。




 [1]
 “永嘉”句：謝靈運在永嘉太守任上，足跡遍及郡屬各縣的奇山秀水。山水之作有《七里瀨》、《登池上樓》、《游南亭》、《游赤石進泛海》、《登江中孤嶼》、《登永嘉綠嶂山詩》等，詩風一改晉代玄言詩風，把玄理與景色描寫融匯得十分巧妙，比較真切地反映了永嘉山水之貌。


 [2]
 “蜀中”句：杜甫晚年入夔州，山水詩作一改之前的安閑精工，呈現出氣勢恢宏、拗折勁健的特點。如“玉露凋傷楓樹林，巫山巫峽氣蕭森”（《秋興八首》）、“高江急峽雷霆斗，古木蒼藤日月昏”（《白帝》）等，刻畫出蜀中獨特之景。


 [3]
 “永州”句：柳宗元曾被貶永州十年，多有描寫永州的山水之作，《游南亭夜還敘志七十韻》、《旦攜謝山人至愚池》、《秋曉行南谷經荒村》、《江雪》、《漁翁》等作，詩風幽峭至險，與永州山水相契合。


四十五

詠物，小小體也。而老杜《詠房兵曹胡馬》則云：“所向無空闊，真堪託死生。”
 
[1]

 德性之調良，俱爲傳出。鄭都官《詠鷓鴣》則云：“雨昏青草湖邊過，花落黃陵廟裏啼。”此又以神韻勝也
 
[2]

 。彼胸無寄託，筆無遠情，如謝宗可、瞿佑之流，直猜謎語耳
 
[3]

 。


【箋】


《唐詩別裁集》評杜甫《驄馬行》：老杜咏馬詩並皆佳妙，而用意用筆無一處相似，此老胸中具有造化。（卷六，頁二〇八）

《唐詩別裁集》評杜甫《蕃劍》：不粘不脫，寫一物而全副精神皆見。他人詠物，斤斤尺寸，惟恐失之，此高下之分也。（卷十，頁三五八）

［明］鍾惺評杜甫《苦竹》：每一小物，皆以全副精神、全副性情入之，使讀者不得不入。（《唐詩歸》卷二十一，頁九二）

［明］胡應麟《詩藪》：詠物起自六朝，唐人沿襲，雖風華競爽，而獨造未聞。惟杜諸作自開堂奧，盡削前規。如題月：“關山隨地闊，河漢近人流。”雨：“野徑雲俱黑，江船火獨明。”雪：“暗度南樓月，寒深北浦雲。”夜：“重露成涓滴，稀星乍有無。”皆精深奇邃，前無古人，後無來者。然格則瘦勁太過，意則寄寓太深，他鳥獸花木等多雜議論，尤不易法。（內編卷四，頁七二）

［清］查爲仁《蓮坡詩話》：余云：“咏物有二種：一種刻畫，如畫家小李將軍，則李義山、鄭谷、曹唐是也；一種寫意，工者頗多。要以少陵爲正宗。必如青門言，咏物非少陵至處，豈《房兵曹馬》、《蕃劍》、《螢火》諸什，猶有所不足乎？”青門又云：“《畫鷹》一首，句句是畫鷹，杜之佳處不在此，所謂詩不必太貼切也。”余於此下一轉語：“當在切與不切之間。”（《清詩話》上冊，頁五一三—五一四）


【案】


詠物詩約有兩種類型：一是純粹詠物，如六朝宮體詩對器物的模寫；二是借詠物來抒懷，如駱賓王《詠蟬》。古代詩家多反對純粹詠物，如王夫之所言：“意猶帥也……煙雲泉石，花鳥苔林，金鋪錦帳，寓意則靈。”（《薑齋詩話》卷二，頁四四）把有情感寄托的詠物之作視爲上乘。杜甫詠物詩往往寄寓著深厚的現實情懷，如黃生評曰：“前後詠物諸詩，合作一處讀，始見杜公本領之大，體物之精，命意之遠。說物理物情，即從人事世法勘入，故覺篇篇寓意，含蓄無限。”（仇兆鰲《杜詩詳注》卷十七《白小》注引，頁六〇七）沈德潛對杜甫詠物詩的這一特點相當推崇，也重視鄭谷緣物寫情的創作手法，對謝宗可、瞿佑無寄托之作表示不屑。




 [1]
 “老杜”句：杜甫《房兵曹胡馬詩》云：“胡馬大宛名，鋒稜瘦骨成。竹批雙耳峻，風入四蹄輕。所向無空闊，真堪託死生。驍騰有如此，萬里可横行。”《唐詩別裁集》評曰：“前半論骨相，後半並及性情。‘萬里橫行’指房兵曹，方不粘著題面。”（卷十，頁三四四）


 [2]
 “鄭都官”句：鄭谷（八五一？—？），字守愚，袁州宜春（今屬江西）人。光啟三年（八八七）登進士第。乾寧四年（八九七）拜都官郎中，世稱“鄭都官”。其《鷓鴣》曰：“暖戲煙蕪錦翼齊，品流應得近山雞。雨昏青草湖邊過，花落黄陵廟裏啼。遊子乍聞征袖濕，佳人纔唱翠眉低。相呼相應湘江濶，苦竹叢深春日西。”（《全唐詩》卷六百七十五，頁七七三七）宋范晞文《對床夜話》卷五：“鄭谷《鷓鴣》詩云：‘雨昏青草池邊過，花落黃陵廟裏啼。’不用鈎輈格磔等字，而鷓鴣之意自見，善詠物者也。”（《歷代詩話續編》上冊，頁四四三）《唐詩別裁集》評曰：“咏物詩刻露不如神韻，三四語勝於‘鈎辀格磔’也。詩家稱鄭鷓鴣以此。”（卷十六，頁五三〇）


 [3]
 “謝宗可”句：謝宗可（？—一三三〇），生平不詳，約元文宗至順初前後在世。能詩，有詠物詩一卷。瞿佑字宗吉，浙江杭州人，明洪武年間任過教諭、訓導之類的學官，著有《咏物新題百咏》、《歸田詩話》和《剪燈新話》等。


四十六

唐以前未見題畫詩，開此體者，老杜也
 
[1]

 。其法全在不粘畫上發論。如題畫馬畫鷹，必說到真馬真鷹
 
[2]

 ，復從真馬真鷹開出議論，後人可以爲式。又如題畫山水，有地名可按者，必寫出登臨憑弔之意；題畫人物，有事實可拈者，必發出知人論世之意。本老杜法推廣之，才是作手。


【箋】


《唐詩別裁集》評杜甫《奉先劉少府新畫山水障歌》：見畫而思遊名山，神遊題外。題畫詩開出異境，後人往往宗之。（卷六，頁二〇九）

《唐詩別裁集》評杜甫《韋諷錄事宅觀曹將軍畫馬圖》：因畫馬說到真馬，因真馬說到天子巡幸，故君之思，惓惓不忘，此題後拓開一步法。（卷七，頁二二一）


【案】


盡管學界對題畫詩的起源有不同的認識，但均認爲杜甫在題材開拓方面具有劃時代的作用。一方面，杜甫一改前人題畫注重摹狀繪景的寫法，開創了借題畫以寄懷言志的傳統。另一方面，針對不同的題材，杜甫的創作手法各不相同。如畫馬畫鷹，不局於畫作，而是從真馬真鷹寫起，引申出對畫中事物的氣格風神的贊美。杜甫的題山水畫也頗具特色，《奉先劉少府新畫山水障歌》先寫此畫之逼真，次言作畫人的心態，最後談觀畫的感受，並寄寓對閑適歸隱生活的向往。沈德潛對杜甫在題畫詩領域開創之功的論述是相當準確的。




 [1]
 “唐以前”句：今人多認爲題畫詩源於西漢揚雄《趙充國畫像頌》，中經曹植、傅玄、陸雲、陶淵明的畫像贊，而至南朝之江淹、沈約、蕭綱、庾肩吾的看畫詩，逐漸成熟。至庾信作《詠畫屏風》二十五首，完全定型。（東方喬《題畫詩源流考辨》，《河北學刊》二〇〇二年第四期）


 [2]
 “題畫馬”句：朱鶴齡曰：“詠畫鷹而及真鷹，詠畫鶻而及真鶻，詠畫馬而及真馬也，公詩格往往如是。”（《杜詩詳注》卷十一《通泉縣署壁後薛少保畫鶴》注引，頁三八〇）


四十七

古人詠雪，多偶然及之，漢人“前日風雪中，故人從此去”
 
[1]

 ，謝康樂“明月照積雪”
 
[2]

 ，王龍標“空山多雨雪，獨立君始
 
③

 悟”
 
[4]

 ，何天真絕俗也。鄭都官“亂飄僧舍茶煙濕，密灑歌樓酒力微”
 
[5]

 ，已落坑塹
 
[6]

 矣。昌黎之“凹中初蓋底，凸處盡成堆”
 
[7]

 ，張承吉之“戰退玉龍三百萬，敗鱗殘甲滿天飛”
 
[8]

 ，是成底語？東坡尖叉韻詩
 
[9]

 ，偶然遊戲，學之恐入於魔。


【箋】


《古詩源》評陶淵明《癸卯歲十二月中作與從弟敬遠》：淵明詠雪，未嘗不刻劃，卻不似後人粘滯。愚於漢人得兩語曰：“前日風雪中，故人從此去。”於晉人得兩語曰：“傾耳無希聲，在目皓已潔。”于宋人得一語曰：“明月照積雪。”爲千古詠雪之式。（卷八，頁一九二—一九三）

《唐詩別裁集》評王昌齡《聽彈風入松闋贈楊補闕》：弦外之音，味外之旨，可想不可說。（卷一，頁二四）

［清］王士禛《居易錄》：或問余古人雪詩何句最佳，余曰：“莫踰羊孚贊云：‘資清以化，乘氣以霏；值象能鮮，即潔成輝。’陶淵明詩云：‘傾耳無希聲，在目皓已潔。’王摩詰云：‘隔牖風驚竹，開門雪滿山。’祖咏云：‘林表明霽色，城中增暮寒。’韋蘇州云：‘怪來詩思清人骨，門對寒流雪滿山。’此爲上乘。若溫庭筠‘白馬夜頻驚，三更灞陵雪’，亦奇作也。近人唯見熊侍郎雪堂（文舉）：‘輸與黃巖僧補衲，滿天風雪未開關。’二語差佳。至韓退之之‘銀杯、縞帶’，蘇子瞻之‘玉樓、銀海’，已傖父矣。下至蘇子美‘既以粉澤塗我面，又以珠玉綴我腮’，則下劣詩魔，適足噴飯耳。”（《帶經堂詩話》卷十二，頁三〇四）


【案】


詩人詠物大致不出兩種類型，或摹寫物態，或借物抒懷。但雪較爲特殊，就所蘊含的道德內涵而言，《詩經·北風》“北風其涼，雨雪其雱”、《詩經·采薇》“今我來思，雨雪霏霏”、《楚辭·涉江》“霰雪紛其無垠兮，雲霏霏而承宇”，多象徵小人殘賊，如張衡《四愁詩》序中所言：“屈原以美人爲君子，以珍寶爲仁義，以水深雪雰爲小人。”故張元《詠雪》這類借雪抒懷之作並不是古代咏雪詩的主流，也不被看重。多數詠雪作品乃是側重摹寫外貌，當然不乏鄭谷、韓愈、蘇軾這類刻意求新之作。沈德潛對以上兩種寫法均不看重，所推崇的爲感興狀態下的興會神到之作。



【校】


 ③
 始：嘉慶本作“如”，誤。

【注】


 [1]
 “漢人”句：語出漢無名氏《古詩》：“步出城東門，遙望江南路。前日風雪中，故人從此去。我欲渡河水，河水深無梁。願為雙黄鵠，高飛還故鄉。”（《先秦漢魏晉南北朝詩》漢詩卷十二，頁三三六）


 [2]
 “謝康樂”句：語出謝靈運《歲暮詩》：“殷憂不能寐，苦此夜難頽。明月照積雪，朔風勁且哀。運往無淹物，年逝覺易催。”（《先秦漢魏晉南北朝詩》宋詩卷三，頁一一八一）


 [4]
 “王龍標”句：王昌齡《聽彈風入松闋贈楊補闕》：“商風入我絃，夜竹深有露。絃悲與林寂，清景不可度。寥落幽居心，颼飀青松樹。松風吹草白，溪水寒日暮。聲意去復還，九變待一顧。空山多雨雪，獨立君始悟。”（《全唐詩》卷一百四十，頁一四二三）


 [5]
 “鄭都官”句：鄭谷《雪中偶題》：“亂飄僧舍茶煙溼，密灑歌樓酒力微。江上晩來堪畫處，漁人披得一簔歸。”（《全唐詩》卷六百七十五，頁七七三一）


 [6]
 坑塹：喻惡境。


 [7]
 “昌黎”句：語出韓愈《詠雪贈張籍》，原句作“坳中初蓋底，垤處遂成堆”，詩云：“只見縱横落，寧知遠近來。飄颻還自弄，歷亂竟誰催？座暖銷那怪，池清失可猜。坳中初蓋底，垤處遂成堆。慢有先居後，輕多去却迴。度前鋪瓦隴，奔發積牆隈。穿細時雙透，乘危忽半摧。舞深逢坎井，集早值層臺。砧練終宜擣，階紈未暇裁。城寒裝睥睨，樹凍裹莓苔。片片匀如翦，紛紛碎若挼。定非燖鵠鷺，真是屑瓊瑰。緯繣觀朝萼，冥茫矚晚埃。當窗恒凜凜，出户即皚皚。潤野榮芝菌，傾都委貨財。娥嬉華蕩瀁，胥怒浪崔嵬。磧逈疑浮地，雲平想輾雷。隨車翻縞帶，逐馬散銀盃。萬屋漫汗合，千株照曜開。松篁遭挫抑，糞壤獲饒培。隔絶門庭遽，擠排陛級纔。豈堪禆嶽鎮，强欲效鹽梅。隱匿瑕疵盡，包羅委瑣該。誤雞宵呃喔，驚雀暗徘徊。浩浩過三暮，悠悠帀九垓。鯨鯢陸死骨，玉石火炎灰。厚慮填溟壑，高愁[image: ]
 斗魁。日輪埋欲側，坤軸壓將頽。岸類長蛇攪，陵猶巨象豗。水官夸傑黠，木氣怯胚胎。著地無由卷，連天不易推。龍魚冷蟄苦，虎豹餓號哀。巧借奢豪便，專繩困約災。威貪陵布被，光肯離金罍。賞玩損他事，歌謠放我才。狂教詩硉矹，興與酒陪鰓。惟子能諳耳，諸人得語哉？助留風作黨，勸坐火為媒。雕刻文刀利，搜求智網恢。莫煩相屬和，傳示及提孩。”（《韓昌黎詩繫年集釋》卷二，頁一六一—一六二）


 [8]
 “張承吉”句：張祜（七九二？—八五三？），字承吉，郡望清河（今屬河北），南陽（今河南鄧縣）人。與白居易、陸龜蒙、皮日休友善。此詩句出自宋天聖間張元《詠雪》，沈德潛誤記。《詩人玉屑》引《西清詩話》云：“華州狂子張元，天聖間坐累終身，每託興吟詠。如雪詩：‘戰退玉龍三百萬，敗鱗殘甲滿天飛。’詠白鷹詩：‘有心待搦月中兔，更向白雲頭上飛。’怪譎類是。後竄夏國，教元昊爲邊患，朝廷方厭兵，時韓魏公撫陜右，書生姚嗣宗獻崆峒山詩，有云：‘踏碎賀蘭石，掃清西海塵。布衣能辦此，可惜作窮鱗。’顧謂僚屬曰：此人若不收拾，又一張元矣。因表薦官之。”（卷之十“姚嗣宗”條，頁二三二）


 [9]
 “東坡”句：蘇軾《雪後書北臺壁二首》：“黄昏猶作雨纖纖，夜静無風勢轉嚴。但覺衾裯如潑水，不知庭院已堆鹽。五更曉色來書幌，半夜寒聲落畫簷。試掃北臺看馬耳，未随埋沒有雙尖。”“城頭初日始翻鴉，陌上晴泥已沒車。凍合玉樓寒起粟，光摇銀海眩生花。遺蝗入地應千尺，宿麥連雲有幾家。老病自嗟詩力退，空吟冰柱憶劉叉。”（《蘇東坡全集》前集卷六，頁一〇六）兩詩一押鹽韻，一押佳韻，俱屬窄韻。


四十八

詠梅詩應以庾子山之“枝高出手寒”
 
[1]

 ，蘇東坡之“竹外一枝斜更好”
 
[2]

 爲上。林和靖之“雪後園林纔半樹，水邊籬落忽橫枝”
 
[3]

 ，高季迪之“流水空山見一枝”
 
[4]

 ，亦能象外孤寄；餘皆刻畫矣。杜少陵之“幸不折來傷歲暮，若爲看去亂鄉愁”
 
[5]

 ，此純乎寫情，以事外賞之可也。
 
⑥

 東坡詩“幽尋盡處見桃花”
 
[7]

 ，又云“竹外桃花三兩枝”
 
[8]

 ，自是桃花名句。


【箋】


［明］李東陽《懷麓堂詩話》：天文，惟雪詩最多；花木，惟梅詩最多。雪詩，自唐人佳者已傳，不可縷數；梅詩，尤多於雪。惟林君復“暗香”、“疏影”之句爲絕倡，亦未見過之者，恨不使唐人專詠之耳。杜子美纔出一聯曰：“幸不折來傷歲暮，若爲看去亂鄉愁。”格力便別。（《懷麓堂詩話校釋》，頁二二八）

［明］王世貞《藝苑卮言》卷四：宋詩如林和靖《梅花》詩，一時傳誦。“暗香”、“疏影”，景態雖佳，已落異境，是許渾至語，非開元、大曆人語。至“霜禽”、“粉蝶”，直五尺童耳。老杜云：“幸不折來傷歲暮，若爲看去亂鄉愁。”風骨蒼然。其次則李羣玉云：“玉鱗寂寂飛斜月，素手亭亭對夕陽。”大有神采，足爲梅花吐氣。（《歷代詩話續編》中冊，頁一〇一七）

［清］王士禛《蠶尾文》：詠物之作，須如禪家所謂不黏不脫，不即不離，乃爲上乘。古今詠梅花者多矣，林和靖“暗香”、“疎影”之句獨有千古。山谷謂不如“雪後園林才半樹，水邊籬落忽橫枝”。而坡公“竹外一枝斜更好”，識者以爲文外獨絕，此其故可爲解人道耳。（《帶經堂詩話》卷十二，頁三〇五）

［清］賀貽孫《詩筏》：作詩必句句着題，失之遠矣，子瞻所謂“賦詩必此詩，定非知詩人”。如詠梅花詩，林逋諸人，句句從香色摹擬，猶恐未切；庾子山但云“枝高出手寒”，杜子美但云“幸不折來傷歲暮，若爲看去亂鄉愁”而已，全不黏住梅花，然非梅花莫敢當也。（《清詩話續編》上冊，頁一六八）

［清］田同之《西圃詩說》：梅花詩，東坡“竹外”七字及和靖“雪後”一聯，自是象外孤寄。若唐釋齊己“前村風雪裏，昨夜一枝開”，明高季迪“流水空山見一枝”，不落刻畫，亦堪並響。（《清詩話續編》上冊，頁七五八—七五九）


【案】


林逋和蘇軾在梅花題材詩歌創作中具有劃時代的地位。林逋是第一位刻意寫梅的詩人，現存梅花詩八首，“雪後園林才半樹，水邊籬落忽橫枝”、“疏影橫斜水清淺，暗香浮動月黃昏”不但傳神地寫出了梅花的清雅幽姿，且烘託出梅花幽獨超逸、高潔端莊的風韻氣質。蘇軾現存四十餘首梅花詩，更注重梅花風韻氣質的揭示，逐漸賦予梅花刚直高潔的節操，最終使梅花成爲君子人格的最佳象徵。沈德潛論梅花最重庾信、蘇軾把梅花視爲人生際遇和人格代言之作，林逋、高啟寫梅也能做到狀物傳神，但寄托不如蘇軾深厚，故遜於前者。至於杜甫借梅花來抒發鄉愁之作，與梅花的審美意蘊基本無關，被視爲特例。總體來看，沈德潛論詠物詩，對外形的刻畫並不看重，狀物傳神、托物抒懷是優秀詠物詩的基本特征。對那些富有人文精神的事物，能否揭示其道德意蘊纔是創作成敗之關鍵。



【校】


 ⑥
 一九七八年清詩話本以下另做一條。

【注】


 [1]
 “庾子山”句：庾信字子山，其《梅花》云：“常年臘月半，已覺梅花闌。不信今春晩，俱來雪裏看。樹動懸冰落，枝高出手寒。早知覓不見，真悔著衣單。”《古詩源》評曰：“古人詠梅，清高越俗，後人愈刻畫，愈覺粘滯。古人取神，後人取形也。”（卷十四，頁三五二）


 [2]
 “蘇東坡”句：蘇軾《和秦太虛梅花》：“西湖處士骨應槁，只有此詩君壓倒。東坡先生心已灰，為愛君詩被花惱。多情立馬待黄昏，殘雪消遲月出早。江頭千樹春欲闇，竹外一枝斜更好。孤山山下醉眠處，點綴裙腰紛不掃。萬里春隨逐客來，十年花送佳人老。去年花開我已病，今年對花還草草。不知風雨卷春歸，收拾餘香還畀昊。”（《蘇東坡全集》前集卷十三，頁一八九）


 [3]
 “林和靖”句：林逋（九六七—一〇二八），字君復，錢塘（今浙江杭州）人，卒謚和靖先生。宋代著名隱逸詩人，詩學晚唐。《梅花三首》之一：“吟懷長恨負芳時，為見梅花輙入詩。雪後園林纔半樹，水邊籬落忽横枝。人憐紅艶多應俗，天與清香似有私。堪笑胡雛亦風味，解將聲調角中吹。”（《林和靖集》卷二）


 [4]
 “高季迪”句：高啟字季迪，其《次韻西園公詠梅二首》之一云：“如何天與出塵姿，不得芳名入楚辭？春後春前曾獨採，江南江北每相思。微雲淡月迷千樹，流水空山見一枝。擬折贈君供寂寞，東風無那欲殘時。”（《高青丘集》卷十五，頁六四三）


 [5]
 “杜少陵”句：杜甫《和裴迪登蜀州東亭送客逢早梅相憶見寄》：“東閣官梅動詩興，還如何遜在揚州。此時對雪遥相憶，送客逢春可自由。幸不折來傷歲暮，若為看去亂鄉愁。江邊一樹垂垂發，朝夕催人自白頭。”（《杜詩詳注》卷九，頁三〇九）


 [7]
 “幽尋”句：語出蘇軾《寄題興州晁太守新開古東池》：“百畝新池傍郭斜，居人行樂路人誇。自言官長如靈運，能使江山似永嘉。縱飲坐中遺白帢，幽尋盡處見桃花。不堪山鳥啼歸去，長遣王孫苦憶家。”（《蘇東坡全集》前集卷二，頁五三）


 [8]
 “竹外”句：語出蘇軾《惠崇春江曉景二首》之一：“竹外桃花三兩枝，春江水暖鴨先知。蔞蒿滿地蘆芽短，正是河豚欲上時。”（《蘇東坡全集》前集卷十五，頁二一七）


四十九

隱侯云“彈丸脫手”
 
[1]

 ，固是詩家妙喻。然過熟則滑
 
[2]

 ，唯生熟相濟，於生中求熟，熟處帶生，方不落尋常蹊徑。


【箋】


［宋］曾慥《類說》：詩貴圓熟：謝眺云“好詩圓美流轉如彈丸”。故東坡云：“中有輕圓句，銅丸飛柘彈。”蓋詩貴圓熟也。然圓熟多失之平易，老硬多失之枯幹，能不失二者之間，則可與古作者並驅矣。（卷五十七）

［明］謝榛《四溟詩話》卷三：或問作詩中正之法。四溟子曰：“貴乎同不同之間：同則太熟，不同則太生。二者似易實難，握之在手，主之在心。使其堅不可脫，則能近而不熟，遠而不生。此惟超悟者得之。”（頁七一）

［明］王世貞《藝苑卮言》卷一：葉夢得云：“古今談詩者多矣，吾獨愛湯惠休‘初日芙蓉’、沈約‘彈丸脫手’兩語，最當人意。初日芙蓉，非人力所能爲，精彩華妙之意，自然見於造化之外。彈丸脫手，雖是輸寫便利，然其精圓之妙，發之於手。作詩審到此地，豈復更有餘事？又有引禪宗論三種曰：其一‘隨波逐浪’，謂隨物應機，不主故常；其二‘截斷衆流’，謂超出言外，非情識所到；其三‘函蓋乾坤’，謂泯然皆契，無間可俟。”（《歷代詩話續編》中冊，頁九五五）

［清］葉燮《原詩》：近今詩家，知懲“七子”之習弊，掃其陳熟餘派，是矣。然其過：凡聲調字句之近乎唐者，一切屏棄而不爲，務趨於奧僻，以險怪相尚；目爲生新，自負得宋人之髓。幾于句似秦碑，字如漢賦。新而近於俚，生而入於澀，真足大敗人意。夫厭陳熟者，必趨生新；而厭生新者，則又反趨陳熟。以愚論之：陳熟、生新，不可一偏；必二者相濟，於是陳中見新，生中得熟，方全其美。若主於一，而彼此交譏，則二俱有過。然則，詩家工拙美惡之定評，不在乎此，亦在其人神而明之而已。（外篇上，頁四四）


【案】


此綜論各種題材的寫作，沈氏雖然重視那些突破傳統、開創新風之作，但對刻意求新而流於生澀之作多有不滿。所謂“生熟相濟”，頗得劉勰、葉燮所言“通變”之精髓，在繼承中有創新，創新不能離開傳統。

自三十九條至四十九條論懷古、咏史、山水、詠物、題畫、咏雪、咏梅等各種題材的寫法。沈氏強調對事物的描寫要真切自然，能夠體現事物之神，在描寫之中要有情感的寄托，不可拘泥於事物的刻畫。情感的表現要具有政治內涵，雅正醇厚，有益於風教。




 [1]
 “隱侯”句：沈約卒謚“隱”，故稱隱侯。彈丸脫手，喻詩作優美流暢，乃謝朓語，沈德潛誤記。《南史·王筠傳》：“筠又能用強韻，每公宴並作，辭必妍靡。約嘗啟上，言晚來名家，無先筠者。又于御筵謂王志曰：賢弟子文章之美，可謂後來獨步。謝朓常見語云：好詩圓美流轉如彈丸。近見其數首，方知此言爲實。”（卷二二，頁六九）


 [2]
 過熟則滑：謂用語過於平易則流於平庸而無生氣。


五十

一首有一首章法，一題數首，又合數首爲章法。有起、有結、有倫序、有照應，若闕一不得，增一不得，乃見體裁。陳思《贈白馬王》
 
[1]

 、謝家兄弟酬答
 
[2]

 ，子美《遊何將軍園》之類是也
 
[3]

 。又有隨所興觸，一章一意，分觀錯雜，總述纍纍。射洪《感遇》、太白《古風》、子美《秦州雜詩》之類是也
 
[4]

 。後人一題至十數章，甚或二三十章，然意旨辭采，彼此互犯，雖構多篇，索其指歸，一章可盡，不如割愛之爲愈已。


【箋】


《古詩源》評曹植《贈白馬王彪》：此章乃一篇正意，置在孤獸索群下，章法絕佳（第五章）。此章無可奈何之詞，人當極無聊後，每作此以強解也（第六章）。末章如賦中之亂，幾于生人作死別矣（第七章）。（卷五，頁一二二—一二三）

《唐詩別裁集》評杜甫《喜達行在所三首》：首章喜脫賊中，次章喜見人主，三章喜睹中興之業，章法井然不亂。《喜達行在三首》、《收京三首》、《有感五首》，皆根本節目之大者，不宜去取。（卷十，頁三四六）

［明］王世貞《藝苑卮言》卷一：篇法有起有束，有放有斂，有喚有應，大抵一開則一闔，一揚則一抑，一象則一意，無偏用者。（《歷代詩話續編》中冊，頁九六一）

［清］何世璂《然鐙紀聞》：爲詩須有章法、句法、字法。章法有數首之章法，有一首之章法，總是起結血脈要通；否則痿痺不仁，且近攢湊也。句法老杜最妙。字法要鍊，然不可如王覺斯之鍊字，反覺俗氣可厭。如“氣蒸雲夢澤，波撼岳陽城”，“蒸”字“撼”字何等響，何等確，何等警拔也！（《清詩話》上冊，頁一一九）


【案】


此條論組詩之章法。《說詩晬語》卷上曾論及五古、七古長篇與長律的篇法，大要是鋪敘中有變化起伏，前後有照應。組詩之章法也需起結照應，但語辭和內容不可重復，每章應有特定的思想內容，且內容之間有所聯繫。




 [1]
 陳思《贈白馬王》：見本書卷上第三十二條注〔二〕。


 [2]
 謝家兄弟酬答：謝家兄弟指謝靈運、謝惠連、謝瞻。惠連《西陵遇風獻康樂》、謝靈運《酬從弟惠連》、謝瞻《於安城答靈運》均爲組詩。


 [3]
 子美《遊何將軍園》：杜甫有《陪鄭廣文遊何將軍山林十首》、《重過何氏五首》，均爲組詩。仇兆鰲引趙汸注曰：“凡一題而賦數首者，須首尾布置，有起有結，每章各有主意，無繁複不倫之失，乃是家數。觀此十章及後五章，可見。”（《杜詩詳注》卷二，頁六五）


 [4]
 “射洪”句：陳子昂爲梓州射洪人，有《感遇》三十八首。李白有《古風》五十九首。杜甫《秦州雜詩》二十首，雖題中有“雜詩”二字，仍是有布置的“聯章詩”（即今人所謂“組詩”）。浦起龍《讀杜心解》云：“初謂雜詩無倫次。及仔細尋繹，煞有條理。”（卷三之二，頁三八一）又云：“詳結聯，知此二十首故是入秦以來，詳揭行蹤心事，投寄中朝朋舊者。通盤布置，用代書箋，體裁自宜渾成。若云雜詩無倫次，則以後《天河》、《初月》等篇，皆雜詩也，何不統入於此？”（卷三之二，頁三八八）


五十一

詩不可不造句。江中日早，殘冬立春，亦尋常意思，而王灣云：“海日生殘夜，江春入舊年。”
 
[1]

 一經錘煉，便成警絕，宜張曲江懸以示人
 
[2]

 。


【箋】


［宋］釋惠洪《冷齋夜話》“句中眼”條：造語之工，至于荊公、東坡、山谷，盡古今之變。荊公曰：“江月轉空爲白晝，嶺雲分暝與黃昏。”又曰：“一水護田將綠繞，兩山排闥送青來。”東坡《海棠》詩曰：“只恐夜深花睡去，高燒銀燭照紅妝。”又曰：“我攜此石歸，袖中有東海。”山谷曰：“此皆謂之句中有眼，學者不知此妙語，韻終不勝。”（卷五，页二三）

［宋］嚴羽《滄浪詩話·詩評》：建安之作，全在氣象，不可尋枝摘葉。靈運之詩，已是徹首尾成對句矣，是以不及建安也。（《滄浪詩話校釋》，頁一五八）


【案】


句法是江西詩派的重要理論內容，曾受到嚴羽以來衆多詩論家的譏諷。不過黃庭堅所言句法並不是限於造語之工，亦重整體審美意象的渾然天成。其《與王觀復書》云：“所寄詩多佳句，猶恨雕琢功多耳。但熟觀杜子美到夔州後古律詩便得，句法簡易而大巧出焉，平淡而山高水深，似欲不可企及。文章成就，更無斧鑿痕乃爲佳作耳。”（《山谷集》卷十九）《文心雕龍·章句》言：“人之立言，因字以生句，積句而成章，積章而成篇。”（《文心雕龍注》卷七，頁五七〇）句法關係到創作的成敗自不諱言，而黃氏所言句法也不乏精辟之見。從此條所舉詩句來看，沈德潛言句法也許是此聯立意的警拔及所體現出的盛唐人蒸蒸日上的氣格神韻，並不限於對偶用字之工，所論與山谷相合。




 [1]
 “王灣”句：王灣（生卒年不詳），洛陽（今屬河南）人。景雲二年（七一一）進士及第，開元初為滎陽主簿，終洛陽尉。《全唐詩》錄詩十首。其《次北固山下》云：“客路青山外，行舟緑水前。潮平两岸闊，風正一帆懸。海日生殘夜，江春入舊年。鄉書何處達？歸雁洛陽邊。”（《全唐詩》卷一百十五，頁一一七〇）《唐詩別裁集》評曰：“江中日早，客冬立春，本尋常意，一經錘煉，便成奇絕。與少陵‘無風雲出塞，不夜月臨天’，一種筆墨。五六語張燕公手書進士堂，以示楷式。”（卷十，頁三三六）


 [2]
 “張曲江”句：張九齡爲韶州曲江人，見本書卷上第七十二條注〔五〕。此處應爲張說，張說封燕國公，殷璠《河嶽英靈集》卷下曰：“灣詞翰早著，爲天下所稱，最者不過一二。遊吳中作《江南意》詩云：‘海日生殘夜，江春入舊年。’詩人已來少有此句。張燕公手題政事堂，每示能文，令爲楷式。”（《唐人選唐詩（十種）》，頁一〇六）


五十二

詩中韻腳，如大廈之有柱石，此處不牢，傾折立見
 
[1]

 。故有看去極平，而斷難更移者，安穩故也。安穩者，牢之謂也。杜詩“懸崖置屋牢”
 
[2]

 ，可悟韻腳之法。


【箋】


［明］謝榛《四溟詩話》卷三：凡字異而意同者，不可概用之，宜分乎彼此，此先聲律而後義意，用之中的，尤見精工。然禽不如鳥，翔不如飛，莎不如草，涼不如寒：此皆聲律中之細微。作者審而用之，勿專於義意而忽於聲律也。（頁九五）


【案】


用韻是近體詩的基本要求，沈德潛頗爲重視。其以杜詩“懸崖置屋牢”爲喻，認爲韻腳選用應該精心考究，核心主張是穩健，亦爲詩家習論。




 [1]
 “詩中韻腳”句：元楊載《詩法家數》·作詩準繩·押韻》：“押韻穩健，則一句有精神，如柱磉欲其堅牢也。”（《歷代詩話》下冊，頁七二八）


 [2]
 “杜詩”句：語出杜甫《山寺》：“野寺殘僧少，山園細路高。麝香眠石竹，鸚鵡啄金桃。亂水通人過，懸崖置屋牢。上方重閣晚，百里見秋毫。”（《杜詩詳注》卷七，頁二四〇）


五十三

對仗固須工整，而亦有一聯中本句自爲對偶
 
[1]

 者。五言如王摩詰“赭圻將赤岸，擊汰復揚舲”
 
[2]

 ，七言如杜必簡“伐鼓撞鐘驚海上，新妝袨服照江東”
 
[3]

 、杜子美“桃花細逐楊花落，黃鳥時兼白鳥飛”
 
[4]

 之類。方板中求活，時或用之。


【箋】


［清］毛先舒《詩辯坻》卷四：作詩對仗須精整，不定以青對白，以冬對夏，以北對南爲也，要審死活、虛實、平側。借如“登山臨水”，“高山流水”，“登”、“臨”爲活，“高”、“流”爲死，不得易位相對仗也，或有假借作變對耳。又如“高山流水”，“吳山越水”，“高”、“流”爲虛，“吳”、“越”爲實，亦不得易位爲對仗也，或假借斯有之。又如“山水”二字，平可對“雲霞”。若“江水”，乃說江中之水，二字側不可對“雲霞”，但可以“山雲”對之。即以一物對二物，亦無不可，總須論字面平側。如以“鸚鵡”對“龍蛇”，或對“鵷鸞”，以一對二之類；若以“鸚鵡”對“神龍”、“彩鸞”，便是以平對側，非其法也。以二對一亦然。如“楓柳”可對“梧桐”，“春柳”便不可與“梧桐”對耳。有自對者，必簡“伐鼓撞鐘驚海上，新妝袨服照江東”，摩詰“赭圻將赤岸，擊汰復揚舲”，又云“門外青山如屋裏，東家流水入西鄰”，子美“桃花細逐楊花落，黃鳥時兼白鳥飛”。又有借對者，如“高鳳”對“聚螢”，“世家”對“道德”，“鳥道”對“漁翁”。“高鳳”本人，乃借“鳳”對“螢”耳。“世家”義本側，乃借其字面作平對“道德”耳。“漁”借作“魚”對“鳥”。如此古人間有，亦只是遊戲法，不爲經理。古最忌合掌對，如“朝”對“曉”，“聽”對“聞”之類，古人亦多有之，（玄宗“馬色分朝景，雞聲逐曉風”，郎君胄“暮蟬不可聽，落葉豈堪聞”）雖時有拙致，似不足效。（《清詩話續編》上冊，頁七四—七五）


【案】


沈氏以當句對爲例，認爲律詩對仗固須工穩，又不可流於板滯。




 [1]
 一聯中本句自爲對偶：此爲“當句對”。明楊慎《升庵詩話》卷七“律詩當句對”云：“王維詩：‘門外青山如屋裏，東家流水入西鄰。’嚴維詩：‘木奴花映桐廬縣，青雀舟隨白鷺濤。’謂之當句對。”（《歷代詩話續編》中冊，頁七六六）


 [2]
 “王摩詰”句：王維號摩詰，其《送邢桂州》云：“鐃吹喧京口，風波下洞庭。赭圻將赤岸，擊汰復揚舲。日落江湖白，潮來天地青。明珠歸合浦，應逐使臣星。”《唐詩別裁集》評曰：“三四當句對，復用活對。‘潮來’句奇警。末諷以不貪也，古人運意，曲折微婉。”（卷九，頁三一六）


 [3]
 “杜必簡”句：杜審言（六四五？—七〇八），字必簡，祖籍襄陽（今屬湖北），遷居鞏縣（今屬河南）。杜甫祖父。高宗咸亨元年（六七〇）進士。官至膳部員外郎。有《杜審言詩集》一卷。其《大酺》云：“毘陵震澤九州通，士女歡娛萬國同。伐鼓撞鐘驚海上，新粧袨服照江東。梅花落處疑殘雪，柳葉開時任好風。火德雲官逢道泰，天長地久屬年豐。”（《全唐詩》卷六十二，頁七三七）


 [4]
 “杜子美”句：杜甫字子美，其《曲江對酒》云：“苑外江頭坐不歸，水精宫殿轉霏微。桃花細逐梨花落，黄鳥時兼白鳥飛。縱飲久判人共棄，懶朝真與世相違。吏情更覺滄洲遠，老大徒傷未拂衣。”（《杜詩詳注》卷六，頁一八二）


五十四

律詩起句，可不用韻。故宋人以來，有入別韻者；然必於通韻中借入
 
[1]

 。如“冬”韻詩起句入“東，“支”韻詩起句入“微”，“豪”韻詩起句入“蕭”“肴”是也
 
[2]

 。若“庚”“青”韻詩起句入“真”“文”，“寒”“刪”“先”韻詩起句入“覃”“鹽”“咸”
 
[3]

 ，亂雜不可爲訓。


【箋】


［明］謝榛《四溟詩話》卷一：七言絕句，盛唐諸公用韻最嚴；大曆以下，稍有旁出者。作者當以盛唐爲法。盛唐人突然而起，以韻爲主，意到辭工，不假雕飾；或命意得句，以韻發端，渾成無迹；此所以爲盛唐也。宋人專重轉合，刻意精鍊，或難於起句，借用傍韻，牽強成章；此所以爲宋也。（頁一三）


【案】


律詩首句押韻與否是自由的，從晚唐開始流行以鄰韻字入韻，至宋代竟成爲時尚。但這種用法衹限於鄰韻，如果誤用，皆屬破體。




 [1]
 “律詩起句”句：律詩首句可入韻也可不入韻，如果入韻，其韻字不一定與以下其他韻字同在一部，使用鄰韻字也可，即所謂“孤雁出羣格”。明謝榛《四溟詩話》卷一云：“七言絕律，起句借韻，謂之‘孤雁出群’，宋人多有之。寧用仄字，勿借平字，若子美‘先帝貴妃俱寂寞’、‘諸葛大名垂宇宙’是也。”（頁一三）


 [2]
 “如‘冬’韻詩”句：律詩押平聲韻，平聲三十韻中，東冬爲上平聲一二韻，支微爲上平聲四五韻、豪蕭肴爲下平聲三四五韻，俱爲鄰韻，故可借入。


 [3]
 “若‘庚’‘青’韻詩”句：平聲三十韻中，庚青爲下平聲八、九韻，真文爲上平聲十一、十二韻，非鄰韻；寒刪先爲上平聲十四、十五、下平聲一韻，覃鹽咸爲下平聲十三、十四、十五韻，亦非鄰韻。均不可借入。


五十五

寫景寫情，不宜相礙，前說晴，後說雨，則相礙矣。亦不可犯複，前說沅灃，後說衡湘，則犯複矣。即字面亦須避忌，字同義異者，或偶見之；若字義俱同，必從更易。如“暮雲空磧時驅馬……玉靶角弓珠勒馬”
 
[1]

 ，終是右丞之累。


【箋】


［明］王世貞《藝苑卮言》卷四：“居庸城外獵天驕”一首，佳甚，非兩“馬”字犯，當足壓卷。然兩字俱貴難易，或稍可改者，“暮雲”句“馬”字耳。（《歷代詩話續編》中冊，頁一〇〇六—一〇〇七）

［清］吳景旭《歷代詩話》“驅鴈”條：王維《出塞作》，頷聯云：“暮雲空磧時驅馬，秋日平原好射鵰。”又結云：“玉靶角弓珠勒馬，漢家將賜霍嫖姚。”吳旦生曰：“王弇州謂：‘此律佳甚，非兩馬字犯，當足壓卷。然兩字俱實難易，或稍可改者，暮雲句馬字耳’。余因弇州之語，戲欲改之，屢思未屬。一日，觀謝廷讚云：‘右丞出塞重一馬字，按鮑照詩“秋霜曉驅鴈”，又“北風驅鴈天雨霜”，又《洛陽伽藍記》“北風驅鴈，千里飛雲”，然則右丞句為驅鴈無疑矣。余思沙磧自應驅鴈，而馬字髣髴鴈字，以致傳訛耳。’積疑之案，一旦冰釋，為之狂叫欲絶。”（卷四十七，頁六一一）


【案】


此論詩歌用字不可前後矛盾，亦不可犯複。




 [1]
 “暮雲”句：語出王維《出塞作》：“居延城外獵天驕，白草連天野火燒。暮雲空磧時驅馬，秋日平原好射鵰。護羌校尉朝乘障，破虜將軍夜渡遼。玉靶角弓珠勒馬，漢家將賜霍嫖姚。”（《王右丞集箋注》卷十，頁一三八—一三九）


五十六
 
①



杜詩云：“新詩改罷自長吟。”
 
[2]

 改則弊病去，長吟則神味出。



【校】


 ①
 一九七八年清詩話本與上條合。

【注】


 [2]
 “杜詩”句：語出杜甫《解悶十二首》之七：“陶冶性靈存底物，新詩改罷自長吟。熟知二謝將能事，頗學陰何苦用心。”（《杜詩詳注》卷十七，頁五九八）


五十七

詩中高格，入詞便苦其腐；詞中麗句，入詩便苦其纖
 
[1]

 ，各有規格在也。然腐之爲病，填詞者每知之
 
[2]

 ；纖之爲病，作詩者未盡知之。


【箋】


［宋］張炎《詞源》“賦情”條：簸弄風月，陶寫性情，詞婉於詩。蓋聲出鶯吭燕舌間，稍近乎情可也。若鄰乎鄭、衛，與纏令何異也！（頁二三）

［宋］沈義父《樂府指迷》“詠花卉及賦情”條：作詞與詩不同，縱是用花卉之類，亦須略用情意，或要入閨房之意。然多流淫艷之語，當自斟酌。如只直詠花卉，而不着些艷語，又不似詞家體例，所以為難。又有直為情賦曲者，尤宜宛轉回互可也。如“怎”字、“恁”字、“奈”字、“這”字、“你”字之類，雖是詞家語，亦不可多用。亦宜斟酌，不得已而用之。（頁七一）

［明］李東陽《懷麓堂詩話》：詩太拙則近于文，太巧則近於詞。宋之拙者，皆文也；元之巧者，皆詞也。（《懷麓堂詩話校釋》，頁一四八）

［明］王世貞《藝苑卮言》附錄一：詞號稱詩餘，然而詩人不爲也。何者？其婉孌而近情也，足以移情而奪嗜。其柔靡而近俗也，詩蟬緩而就之，而不知其下也。之詩而詞，非詞也。之詞而詩，非詩也。（《弇州四部稿》卷一百五十二）

［清］賀貽孫《詩筏》：詩語可入填詞，如詩中“楓落吳江冷”，“思發在花前”，“天若有情天亦老”等句，填詞屢用之，愈覺其新。獨填詞語無一字可入詩料，雖用意稍同，而造語迥異。如梁邵陵王綸《見姬人》詩“卻扇承枝影，舒衫受落花”，與秦少遊詞“照水有情聊整鬢，倚欄無緒更兜鞋”，同一意致。然邵陵語可入填詞，少遊語決不可入詩，賞鑒家自知之。（《清詩話續編》上冊，頁一六三）


【案】


傳統認爲詩詞均用於抒情，但音律和表現方式各不相同。音律的區別比較明顯，就表現方式而言，詞的抒情方式比較柔婉，辭采較爲華艷。比如沈義父談到的花卉題材時就認爲如果衹是正面形容，或運用典故一味直詮，就難免缺乏意趣。反之著些艷語，就覺得生動。沈德潛繼承了宋代以來的“詩莊詞媚”觀念，主張作詩應避免詞的纖弱柔媚之風。




 [1]
 “詩中”句：腐，陳腐，缺乏柔婉靈動之趣。纖，纖弱，情感缺少骨力之美。詞的傳統風格是歐陽炯《花間集序》所述文詞綺艷、音律嚴密、多述閨房兒女之情的特色，即詞爲艷科。如果詞中表現詩歌特有的高古情懷，則流於陳腐。詞中著些艷語，始覺生動，但一入詩，反而有違風人比興之旨，易顯得柔媚纖弱。


 [2]
 “腐之爲病”句：宋俞文豹《吹劍錄》云：“子瞻在玉堂日，有幕士善歌，因問：‘我詞何如柳七？’對曰：‘柳郎中詞只合十七八女郎執紅牙板歌楊柳外曉風殘月，學士詞須關西大漢銅琵琶鐵綽板唱大江東去。’東坡為之絶倒。”（《御選歷代詩餘》卷一百十五引）宋陳師道《後山詩話》云：“退之以文爲詩，子瞻以詩爲詞，如教坊雷大使之舞，雖極天下之工，要非本色。今代詞手，惟秦七、黄九爾，唐諸人不迨也。”（《歷代詩話》上冊，頁三〇九）均對蘇軾以詩入詞有所不滿。


五十八

古人同作一詩，不必同韻；即同韻，亦在一韻中，不必句句次韻也
 
[1]

 。自
 
②

 元、白創始
 
[3]

 ，而皮、陸倡和
 
[4]

 ，又加甚焉。以韻爲主，而以意相從，中有欲言，不能通達矣。近代專以此見長，名曰“和韻”，實則趂韻
 
[5]

 ；宜血脈橫亙
 
[6]

 ，句聯意斷也。有志之士，當不囿於俗。


【箋】


［宋］嚴羽《滄浪詩話·詩評》：和韻最害人詩。古人酬唱不次韻，此風始盛於元、白、皮、陸。本朝諸賢，乃以此而鬪工，遂至往復有八九和者。（《滄浪詩話校釋》，頁一九三—一九四）

［明］都穆《南濠詩話》云：“古人詩有唱和者，蓋彼唱而我和之。初不拘體製兼襲其韻也。後乃有用人韻以答之者，觀老杜、嚴武詩可見，然亦不一一次其韻也。至元、白、皮、陸諸公，始尚次韻，爭奇鬭險，多至數百言，往來至數十首。而其流弊至於今極矣，非沛然有餘之才，鮮不爲其窘束。所謂性情者，果可得而見邪？”（《歷代詩話續編》下冊，頁一三五二）

［清］吳喬《答萬季埜詩問》：又問：“和詩必步韻乎？”答曰：“和詩之體不一：意如答問而不同韻者，謂之和詩；同其韻而不同其字者，謂之和韻；用其韻而次第不同者，謂之用韻；依其次第者，謂之步韻。步韻最困人，如相毆而自縶手足也。蓋心思爲韻所束，於命意布局，最難照顧。今人不及古人，大半以此。嚴滄浪已深斥之。而施愚山侍讀嘗曰：‘今人衹解作韻，誰會作詩？’此言可畏。出韻必當嚴戒，而或謂步韻思路易行，則陷溺其心者然也。此體元、白不多，皮、陸多矣，至明人而極。”（《清詩話》上冊，頁二五）


【案】


和韻有三種方式：一是用韻與原詩同在一韻部，此爲唐代早期和韻之作常用的方式；二是次韻，韻腳用字與原詩相同；三是用韻，韻腳用原詩的字而不必依照先後次序。次韻和用韻中唐之後漸成風氣，不過由於這種寫法爲用字所限，多影響情感的真實抒發，故嚴羽之後歷代詩家均對和韻詩大加撻伐。沈氏指出和韻“宜血脈橫亙，句聯意斷”，似有接納之意，或緣於此爲詩壇風習或文人雅事，積重難返。不過沈氏認爲和韻應與原詩有所聯繫，所述之意應自獨立，即以意爲主，不必爲韻所限，仍是推崇盛唐之前的和韻傳統。



【校】


 ②
 自：嘯園本作“目”，誤。

【注】


 [1]
 “古人”句：次韻，又稱步韻，即韻腳用其詩原韻原字，且次序相同。從《文選》所收酬和贈答詩來看，何邵、張華、盧諶、劉琨、二陸、三謝諸人所作均答其來意，不限於同韻，也不必次韻。


 [3]
 元、白創始：據《洛陽伽藍記》載，南朝齊王肅奔魏，爲尚書令，尚公主。其原妻謝氏贈詩：“本爲箔上蠶，今作機上絲。得絡逐勝去，頗憶纏緜時。”公主代肅答曰：“鍼是貫紳物，目中常絍絲。得帛縫新去，何能衲故時？”（《先秦漢魏南北朝詩》北魏詩卷二，頁二二二七）或爲最早的次韻之作，然非有意而爲。次韻至唐代盛於元、白而極於皮、陸。宋張表臣《珊瑚鉤詩話》卷一云：“前人作詩，未始和韻。自唐白樂天爲杭州刺史，元微之爲浙東觀察，往來置郵筒倡和，始依韻，而多至千言，少或百數十言，篇章甚富。其自耀云：‘曹公謂劉玄德曰：“天下英雄，惟使君與操耳。”予於微之亦云。’豈詩人豪氣，例愛矜誇邪？安知後世士有異論？”（《歷代詩話》上冊，頁四五八）


 [4]
 皮、陸倡和：皮日休與陸龜蒙均爲晚唐詩人。《松陵集》爲皮陸等倡和之作，存詩六百九十八首，其中兩人和韻詩多達六百四十八首，把和韻詩的創作推到了極致。


 [5]
 “近代”句：清趙執信《談龍錄》云：“元、白、皮、陸，並世頡頏，以筆墨相娛樂。後來效以唱酬，不必盡佳，要未可廢。至於追用前人某詩韻，極爲無謂。猶曰偶一爲之耳。遂有專力於此，且以自豪者。彼其思鈍才庸，不能自運，故假手舊韻，如陶家之倚模製。漁獵類書，便於牽合，或有蹉跌，則曰韻限之也，轉以欺人。嘻可鄙哉！（《清詩話》上冊，頁三一六）


 [6]
 血脈橫亙：謂通體貫通。橫亙，綿延橫陳。


五十九

毛穉黃云：“詩必相題，猥瑣、尖新、淫褻等題，可無作也；詩必相韻，故拈險俗生澀之韻，可無作也。”
 
[1]

 昏昏長夜，得此豁然。


【箋】


［明］謝榛《四溟詩話》卷一：詩宜擇韻，若秋、舟，平易之類，作家自然出奇；若眸、甌，粗俗之類，諷誦而無音響；若鎪、搜，艱險之類，意在使人難押。（頁九）

［清］袁枚《隨園詩話》：欲作佳詩，先選好韻。凡其音涉啞滯者、晦僻者，便宜棄捨。“葩”即“花”也，而“葩”字不亮；“芳”即“香”也，而“芳”字不響：以此類推，不一而足。宋、唐之分，亦從此起。李、杜大家，不用僻韻；非不能用，乃不屑用也。昌黎鬭險，掇《唐韻》而拉雜砌之，不過一時遊戲：如僧家作盂蘭會，偶一布施窮鬼耳。然亦止於古體、聯句爲之。今人效尤務博，竟有用之於近體者。是猶奏雅樂而雜侏儒，坐華堂而宴乞丐也，不已傎乎！（卷六，頁一八六）


【案】


此論選韻。沈德潛論詩反對“猥瑣、尖新、淫褻”，緣於其雅正的詩學立場。詩韻雖爲形式因素，但險韻澀韻往往使詩作呈現出流僻邪散的風格特色，盧仝、劉叉爲極致，與溫柔敦厚之詩教傳統相背，故沈氏以此爲戒。




 [1]
 “毛穉黃”句：毛先舒（一六二〇—一六八八），原名騤，字馳黃，後改名先舒，字穉黃，浙江仁和（今杭州）人。曾師事陳子龍，明亡不仕。有《東苑文鈔》、《東苑詩鈔》等。文中所引見《詩辯坻》卷三（《清詩話續編》上冊，頁六五）。相韻，選韻。


六十
 
①



雜體有大言
 
[2]

 、小言
 
[3]

 、兩頭纖纖
 
[4]

 、五雜組
 
[5]

 、離合
 
[6]

 、姓名
 
[7]

 、五平
 
[8]

 、五仄
 
[9]

 、十二辰
 
[10]

 、回文
 
[11]

 等項，近於戲弄，古人偶爲之，然而大雅弗取。


【箋】


［明］胡震亨《唐音癸签》：唐人雜體詩見各集及諸稗說中者，有五雜俎、兩頭纖纖、盤中詩、離合、迴文、集句、風人詩、迴波詞、大言、小言、了語、不了語、縣名、州名、藥名、古人名、四氣、四色、字謎等類。又有故犯聲病，全篇字皆平聲、皆側聲者，又一句全平、一句全側者，全篇雙聲、全篇疊韻者，律詩有側句並用韻故犯鶴膝者，縷舉不盡。以上並體同俳諧，然猶未至俚鄙之甚也。其最俚鄙者，有賀知章之輕薄，祖詠之渾語，賀蘭廣、鄭涉之詠字，蕭昕之寓言，李紓之隱語，張著之機警，李舟、張彧之歇後，姚峴之譌語影帶，李直方、獨孤申叔、曹著之題目，黎瓘之翻韻，見《國史補》及《雲溪友議》諸書。皆古來滑稽餘派，欲廢之不得者。（卷二十九，頁三〇三—三〇五）


【案】


雜體詩爲詩人遊戲之筆，雖詩論家向來不重，歷代創作亦不乏其人。



【校】


 ①
 青照堂本與上條合。

【注】


 [2]
 大言：極言事物之大。明胡震亨《唐音癸籤》曰：“唐人雜體詩見各集及諸稗說中者，……有大言、小言、了語、不了語。”並自注曰：“宋玉有大言、小言賦，晉人傚之，爲了語、危語。唐顏真卿有大言、小言，雍裕之有了語，不了語。”（卷二十九，頁三〇三—三〇四）如權德輿《大言》：“華嵩為佩河為帶，南交北朔跬步内。搏鵬作腊巨鼇鱠，伸舒軼出元氣外。”（《全唐詩》三百二十七，頁三六六八）


 [3]
 小言：極言事物之小。如權德輿《小言》：“醯鷄伺晨駕蚊翼，毫端棘刺分畛域。蛛絲結搆聊蔭息，蟻垤崔嵬不可陟。”（《全唐詩》三百二十七，頁三六六八）


 [4]
 兩頭纖纖：每首四句七言，每句前四字摹擬事物形狀或特點，後三字說出有關事物名物。明胡震亨《唐音癸籤》釋“兩頭纖纖”曰：“漢人有‘兩頭纖纖月初生’古辭。唐王建有擬。建又有擬古謠‘一東一西隴頭水’，亦兩頭纖纖之類。”（卷二十九，頁三〇三）如王建《兩頭纖纖》曰：“兩頭纖纖青玉玦，半白半黑頭上髪。偪偪仆仆春冰裂，磊磊落落桃花結。”（《全唐詩》卷二百九十八，頁三三八四）


 [5]
 五雜組：即五雜俎，此體爲三言句，前列情狀特徵，後列有關事物。一般格調沉鬰，寄寓的哲理較厚重。明胡震亨《唐音癸籤》釋曰：“始於漢，顏真卿與晝公諸人有擬。”（卷二十九，頁三〇三）如權德輿《五雜組》：“五雜組，旗亭客。往復還，城南陌。不得已，天涯謫。”（《全唐詩》三百二十七，頁三六六五）


 [6]
 離合：“離”是把字的偏旁部首分開，蘊含於不同詩句中；“合”是把關於於字形的敘述結合起來理解，又能說明本字。名爲詩歌，實近於字謎。明胡震亨《唐音癸籤》釋曰：“字相拆合成文，始漢孔融。唐權德輿有《離合詩》，時人多和之。”（卷二十九，頁三〇三）如權德輿《離合詩贈張監閣老》：“黄葉從風散，暗嗟時節換。忽見鬢邊霜，勿辭林下觴。躬行君子道，身負芳名早。帳殿漢官儀，巾車塞垣草。交情劇斷金，文律每招尋。始知蓬山下，如見古人心。”（《全唐詩》三百二十七，頁三六六五）


 [7]
 姓名：在詩中嵌入人名、地名、物名等。明胡震亨《唐音癸籤》釋曰：“古人名詩，未詳起於何人，唐權德輿及皮、陸並有古人名詩。”（卷二十九，頁三〇四）如權德輿《古人名詩》：“藩宣秉戎寄，衡石崇勢位。年紀信不留，弛張良自愧。樵蘇則為惬，瓜李斯可畏。不顧榮官尊，每陳豐畝利。家林類巖巘，負郭躬斂積。忌滿寵生嫌，養蒙恬勝智。疎鐘皓月曉，晩景丹霞異。澗谷永不諼，山梁冀無累。頗符生肈學，得展禽尚志。從此直不疑，支離疏世事。”（《全唐詩》三百二十七，頁三六六六）


 [8]
 五平：全篇用平聲字，始於皮日休和陸龜蒙。明胡震亨《唐音癸籤》曰：“又有故犯聲病，全篇字皆平聲、皆側聲者，又一句全平、一句全側者。”（卷二十九，頁三〇四）如皮日休《奉酬魯望夏日四聲四首·平聲》云：“塘平芙蓉低，庭閒梧桐高。清烟埋陽烏，藍空含秋毫。冠傾慵移簪，杯乾將餔糟。翛然非隨時，夫君真吾曹。”（《全唐詩》卷六百十六，頁七一〇三）


 [9]
 五仄：全篇用仄聲字，始於宋初晏殊、梅堯臣。《詩人玉屑》引《西清詩話》釋“五仄體”曰：“晏元獻守汝陰，梅聖俞往見之，將行。公置酒潁河上，因言古人章句中，全用平聲，製字穏帖，如‘枯桑知天風’是也，恨未見側字詩。聖俞既引舟，遂作五仄體寄公云：‘月出斷岸口，影照别舸背。且獨與婦飲，頗勝俗客對。月漸上我席，暝色亦稍退。豈必在秉燭，此景已可愛。”（卷之二，頁三四—三五）


 [10]
 十二辰：又稱十二屬或十二生肖詩，每句以十二生肖之一的動物名起頭，類於嵌字或藏頭。此體始於南朝陳沈炯。如宋劉一止《將如京師和方時敏機宜十二辰歌一首》：“羣兒鼠竊均有遇，老矣自知牛後誤。成功未解聞兩虎，援翰徒勞秃千兔。佩書昂首何龍鍾，靈蛇光怪蟠心胸。馬頭二千悲遠道，羊角萬里無高風。秦歌嗚嗚楚猴舞，一笑何如共雞黍。謀身狗苟君勿嗤，聊戲墨猪書韻語。”（《兩宋名賢小集》卷一百三十四）


 [11]
 回文：是次序順逆均可誦讀成文並押韻上口的詩體，最著名的是《璇璣圖》。宋魏慶之《詩人玉屑》釋“回文體”曰：“謂倒讀亦成詩也。‘潮隨暗浪雪山傾，遠浦漁舟釣月明。橋對寺門松逕小，巷當泉眼石波清。迢迢遠樹江天曉，靄靄紅霞晚日晴。遥望四山雲接水，碧峰千點數鷗輕。’（東坡《題金山寺》）”（卷二，頁三五）


六十一
 
①



人謂詩主性情，不主議論
 
[2]

 。似也，而亦不盡然。試思二《雅》中，何處無議論
 
[3]

 ？杜老古詩中，《奉先詠懷》
 
[4]

 、《北征》
 
[5]

 、《八哀》諸作，近體中，《蜀相》、《詠懷》、《諸葛》諸作，純乎議論。但議論須帶情韻以行，勿近傖父
 
[6]

 面目耳。戎昱《和蕃》云：“社稷依明主，安危託婦人。”
 
[7]

 亦議論之佳者。


【箋】


《古詩源》評謝靈運《從遊京口北固應詔》：理語入詩，而不覺其腐，全在骨高。（卷十，頁二三二）

《唐詩別裁集》評杜甫《咏懷古跡五首》：“雲霄羽毛”猶鸞鳳高翔，狀其才品之不可及也。文中子謂諸葛武侯不死，禮樂其有興乎？即“失蕭曹”之旨。此議論之最高者。後人謂詩不必著議論，非通言也。（卷十四，頁四六二）

《唐詩別裁集》評杜甫《諸將五首》：五章議論時事，感慨淋漓，而辭氣仍出以丁寧反覆，所云“言者無罪，聞者足戒”。（卷十四，頁四六三）

《杜詩偶評》評杜甫《述古》：古今治亂判於此，此議論之純乎純者，謂作詩必斥議論，豈通論耶？（卷一）

［明］陸時雍《詩鏡總論》：敍事議論，絕非詩家所需，以敍事則傷體，議論則費詞也。然總貴不煩而至，如《棠棣》不廢議論，《公劉》不無敍事。如後人以文體行之，則非也。戎昱“社稷依明主，安危托婦人”，“過因讒後重，恩合死前酬”，此亦議論之佳者矣。（《歷代詩話續編》下冊，頁一四一九）

［清］葉燮《原詩》：從來論詩者，大約伸唐而絀宋。有謂“唐人以詩爲詩，主性情，於《三百篇》爲近；宋人以文爲詩，主議論，於《三百篇》爲遠”。何言之謬也！唐人詩有議論者，杜甫是也，杜五言古，議論尤多。長篇如《赴奉先縣詠懷》、《北征》及《八哀》等作，何首無議論！而以議論歸宋人，何歟？彼先不知何者是議論，何者爲非議論，而妄分時代邪！且《三百篇》中，二《雅》爲議論者，正自不少，彼先不知《三百篇》，安能知後人之詩也！（外篇下，頁七〇—七一）


【案】


嚴羽把“吟詠情性”視爲詩歌的基本屬性，並批評宋詩“以議論爲詩”、“終非古人之詩”，後人論詩常把議論視爲文的主要屬性，並認爲宋人不懂詩。清代宗宋詩家對此多有駁正。沈德潛也主張詩歌可以議論，然“須帶情韻以行”，不可像文那樣進行抽象地說理議論，即不能背棄詩歌抒情、富有審美趣味的特征。《說詩晬語》卷上評杜詩曰：“讀《秋興八首》、《詠懷古跡五首》、《諸將五首》，不廢議論，不棄藻繢，籠蓋宇宙，鏗戛韻鈞，而橫縱出沒中，復含醖藉微遠之致。”指出杜甫將議論融入到抒情和敘事之中，同樣能夠展現杜甫憂國憂民的精神，並給讀者更加深厚的審美感受。



【校】


 ①
 青照堂本與上條合。

【注】


 [2]
 “人謂”句：宋嚴羽《滄浪詩話·詩辨》：“近代諸公乃作奇特解會，遂以文字爲詩，以才學爲詩，以議論爲詩。夫豈不工？終非古人之詩也。”（《滄浪詩話校釋》，頁二六）


 [3]
 “試思二《雅》”句：大、小《雅》中有很多議論之語，如《小雅·常棣》：“宜爾室家，樂爾妻帑。是究是圖，亶其然乎？”《出車》：“王事多難，不遑啟居。豈不懷歸，畏此簡書。”《大雅·民勞》：“無縱詭隨，以謹無良。式遏寇虐，憯不畏明。柔遠能邇，以定我王。”均爲議論之佳者。


 [4]
 《奉先咏懷》：即五言古詩《自京至奉先縣咏懷五百字》，此詩敘述了杜甫返家途中的經歷，“窮年憂黎元，嘆息腸內熱。取笑同學翁，浩歌彌激烈。非無江海志，蕭灑送日月。生逢堯舜君，不忍便永訣。當今廊廟具，構廈豈云缺？”表現出詩人雖處窮困之中，卻不乏心憂天下，大濟蒼生之志。


 [5]
 《北征》：《北征》敘述了杜甫由鳳翔回家鄉鄜州的見聞，詩中不乏議論和感慨，如“君誠中興主，經緯固密勿。東胡反未已，臣甫憤所切。揮涕戀行在，道途猶恍惚。乾坤含瘡痍，憂虞何時畢！”“昊天積霜露，正氣有肅殺。禍轉亡胡歲，勢成擒胡月。胡命其能久？皇綱未宜絕！”


 [6]
 傖父：亦作傖夫，指鄙陋粗野之人。


 [7]
 戎昱：戎昱（七四四—八〇〇），荊南（今湖北江陵）人。中唐詩人。其《和蕃》又題《咏史》：“漢家青史上，計拙是和親。社稷依明主，安危託婦人。豈能將玉貌，便擬靜胡塵。地下千年骨，誰爲輔佐臣？”（《全唐詩》卷二百七十，頁三〇一一）


六十二

“不讀唐以後書”，固李北地欺人語
 
[1]

 。然近代人詩，似專讀唐以後書矣。又或舍九經
 
[2]

 而徵佛經，舍正史而搜稗史小說，且但求新異，不顧理乖。淮雨別風
 
[3]

 ，貽譏踳駁，不如布帛菽粟，常足厭心切理也。


【箋】


［明］王世贞《艺苑卮言》卷一：李獻吉勸人勿讀唐以後文，吾始甚狹之，今乃信其然耳。記聞既雜，下筆之際，自然於筆端攪擾，驅斥爲難。若模擬一篇，則易於驅斥，又覺局促，痕跡宛露，非斵輪手。自今而後，擬以純灰三斛，細滌其腸，日取《六經》、《周禮》、《孟子》、《老》、《莊》、《列》、《荀》、《國語》、《左傳》、《戰國策》、《韓非子》、《離騷》、《呂氏春秋》、《淮南子》、《史記》、班氏《漢書》，西京以還至六朝及韓、柳，便須銓擇佳者，熟讀涵泳之，令其漸漬汪洋。遇有操觚，一師心匠，氣從意暢，神與境合，分途策馭，默受指揮，臺閣山林，絕迹大漠，豈不快哉！世亦有知是古非今者，然使招之而後來，麾之而後卻，已落第二義矣。（《歷代詩話續編》中冊，頁九六四）


【案】


李夢陽不讀唐以後書之論是後代詩論家爭議的焦點。贊同者如王世貞，所言“記聞既雜，下筆之際，自然於筆端攪擾，驅斥爲難”，認爲對學詩者而言，取法乎上，方能悟入。反對者更多，錢謙益即舉李夢陽作品所用唐後典故，譏諷此論不切實際。沈德潛對李夢陽之論雖不贊同，但更反對走向另一個極端，“專讀唐以後書”，主張求新須合常理，不可流於虛妄。




 [1]
 “不讀唐”句：李夢陽爲慶陽（今屬甘肅）人，故被稱爲李北地。《明史·文苑傳·李夢陽傳》云：“夢陽才思雄鷙，卓然以復古自命。弘治時，宰相李東陽主文柄，天下翕然宗之，夢陽獨譏其萎弱，倡言文必秦漢、詩必盛唐，非是者弗道。”（卷二八六，頁八〇一）


 [2]
 九經：九部儒家經典的合稱。隋煬帝以“明經”科取士，唐承隋制，規定《三禮》、《三傳》，連同《易》、《書》、《詩》，稱爲九經。


 [3]
 淮風別雨：喻刻意求新求異。劉勰《文心雕龍·煉字》：“《尚書大傳》有‘別風淮雨’，《帝王世紀》云‘列風淫雨’。‘別’‘列’‘淮’‘淫’，字似潛移。‘淫’‘列’義當而不奇，‘淮’‘別’理乖而新異。傅毅制誄，已用‘淮雨’；（元長作序，亦用‘別風’。）固知愛奇之心，古今一也。”（《文心雕龍注》卷八，頁六二五）


六十三

錢、郎贈送之作，當時引以爲重
 
[1]

 。應酬詩，前人亦不盡廢也。然必所贈之人何人，所往之地何地，一一按切，而復以己之情性流露於中，自然可詠可歌，非幕下張君房
 
[2]

 輩所能代作。


【箋】


《古詩源》評劉楨《贈從弟三首》：贈人之作，通用比體，亦是一格。（卷六，頁一三〇）

《古詩源》評孫楚《征西官屬送於陟陽候作詩》：送別詩以齊物作主，古人用意，不專粘著，此亦一體。（卷七，頁一七〇）

《古詩源》評楊素《贈薛播州》：從天下之亂，說到定鼎。次說求材，次說立朝，次說薛之出守，頌其政成。次說己之歸閑，末致相思之意。一題幾章，須具此章法。（卷十四，頁三五八）

《唐詩別裁集》評杜甫《送重表侄王砅評事使南海》：因交趾有丹砂，故以遊仙意作結，亦送人一體。（卷二，頁七八）

《唐詩別裁集》評郎士元：錢、郎送人之作，時得之者以爲寵榮。（卷十一，頁三七二）

《唐詩別裁集》評張繼《送鄒判官往陳留》：兵荒之後，以深仁薄賦期之，得贈人以言之意。（卷十八，頁五九三）

［元］楊載《詩法家數》“贈別”條：贈別之詩，當寫不忍之情，方見襟懷之厚。然亦有數等，如別征戍，則寫死別，而勉之努力効忠；送人遠遊，則寫不忍別，而勉之及時早回；送人仕宦，則寫喜別，而勉之憂國恤民，或訴己窮居而望其薦拔，如杜公唯待吹噓送上天之說是也。凡送人多託酒以將意，寫一時之景以興懷，寓相勉之詞以致意。第一聯敘題意起。第二聯合說人事，或敍別，或議論。第三聯合說景，或帶思慕之情，或說事。第四聯合說何時再會，或囑付，或期望。於中二聯，或倒亂前說亦可，但不可重複，須要次第。末句要有規警，意味淵永爲佳。（《歷代詩話》下冊，頁七三三—七三四）


【案】


沈德潛認爲贈別應切合對象與地點，要體現出真情，同時情感內涵要溫厚，可含有勸勉之意。不過，從《古詩源》與《唐詩別裁集》有關評點來看，沈氏也主張表現手法的豐富多樣。




 [1]
 “錢、郎”句：錢、郎谓錢起、郎士元。宋計有功《唐詩紀事》“錢起”云：“起，吳興人，天寳進士，與郎士元齊名，時語曰：前有沈、宋，後有錢、郎。終考功郎中。”（卷三十，頁四七〇）


 [2]
 張君房：安陸（今屬湖北）人，宋真宗景德二年（一〇〇五）進士，官尚書度支員外郎。曾主持編撰道教經典《大宋天宮寶藏》四千五百六十五卷，後摘其精要編成《雲笈七簽》一百二十二卷。按宋都穆《古今事文類聚·文章部·假手》載：“祥符中，命詞臣撰《日本國祥光記》，當直者學不優，常以張君房代之。既傳宣甚急，張醉飲樊樓，紫微大窘。後錢、楊二公作《閒忙令》，大年曰：‘世上何人最號閒，司諫拂衣歸華山。’希白曰：‘世上何人最號忙，紫微失却張君房。’”（別集卷六）


六十四

《詩》本六籍
 
[1]

 之一，王者以之觀民風、考得失，非爲豔情發也。雖四始
 
[2]

 以後，《離騷》興美人之思
 
[3]

 ，平子有定情之詠
 
[4]

 ；然詞則託之男女，義實關乎君父友朋。自梁、陳篇什，半屬豔情，而唐末香奩
 
[5]

 ，益近褻嫚，失“好色不淫”
 
[6]

 之旨矣。此旨一差，日遠名教。


【箋】


《唐詩別裁集·凡例》：《詩》本六籍之一，王者以之觀民風，考得失，非爲艷情發也。雖《三百》以後，《離騷》興美人之思，平子有《定情》之咏，然詞則托之男女，義實關乎君臣友朋。自《子夜》、《讀曲》，專咏艷情，而唐末香奩體，抑又甚焉，去風人遠矣。集中所載，間及夫婦男女之詞，要得好色不淫之旨，而淫哇私褻，概從闕如。

《古詩源·例言》：晉人《子夜歌》，齊梁人《讀曲》等歌，俚語俱趣，拙語俱巧，自是詩中別調。然雅音既遠，鄭、衛雜興，君子弗尚也。愚於唐詩選本中，不收西崑、香奩諸體，亦是此意。

《清詩別裁集·凡例》：詩必原本性情、關乎人倫日月及古今成敗興壞之故者，方爲可存，所謂其言有物也。若一無關係，徒辦浮華，又或叫號撞搪以出之，非風人之指矣。尤有甚者，動作溫柔鄉語，如王次回《疑雨集》之類，最足害人心術，一概不存。

［清］袁枚《再與沈大宗伯書》：聞《別裁》中獨不選王次回詩，以爲豔體不足垂教，仆又疑焉。夫《關雎》即豔詩也，以求淑女之故，至於展轉反側。使文王生於今，遇先生，危矣哉！《易》曰：“一陰一陽之謂道。”又曰：“有夫婦然後有父子。”陰陽夫婦，豔詩之祖也。傅鶉觚善言兒女之情，而臺閣生風。其人，君子也。沈約事兩朝，佞佛，有綺語之懺，其人，小人也。次回才藻豔絕，阮亭集中，時時竊之。先生最尊阮亭，不容都不考也。選詩之道，與作史同。一代人才，其應傳者皆宜列傳，無庸拘見而狹取之。（《小倉山房文集》卷十七，頁一五〇四）


【案】


沈德潛論詩以儒家傳統“溫柔敦厚”詩教說作爲第一要義，注重詩歌內容與社會現實的緊密相關，故對南朝《子夜歌》、唐末香奩體及明清之際王次回《疑雨集》所代表的艷體詩完全排斥。不過，這不意味著沈德潛否定詩歌的抒情性，他特意強調所抒之情要和國家民族的命運相關，注重表現與時代精神和現實內容相關聯的崇高雅正之情，這正是清代格調派與性靈派的主要區分所在。




 [1]
 六籍：指《詩》、《書》、《禮》、《易》、《樂》、《春秋》等六經。


 [2]
 四始：《毛詩大序》以《風》、《小雅》、《大雅》和《頌》爲四始。司馬遷《史記·孔子世家》以《關雎》爲《風》之始，《鹿鳴》爲《小雅》之始，《文王》爲《大雅》之始，《清廟》爲《頌》之始。沈德潛以“四始”代指《詩經》。


 [3]
 美人之思：《離騷》多用比喻，如香草喻忠貞之士，美人喻君王等。美人之思即忠君思賢之情。


 [4]
 平子：張衡字平子。《四愁詩序》言：“爲四愁詩，效屈原以美人爲君子，以珍寶爲仁義。”詩中有“我所思兮在泰山”，“美人贈我金錯刀，何以報之英瓊瑤”一類的話，故沈氏稱之爲定情之咏。


 [5]
 香奩：晚唐“香奩體”，以韓偓《香奩集》得名。嚴羽《滄浪詩話·詩體》注“香奩體”曰：“韓偓之詩，皆裾裙脂粉之語，有《香奩集》。”（《滄浪詩話校釋》，頁六九）


 [6]
 好色不淫：語出《史記·屈原賈生列傳》：“《國風》好色而不淫，《小雅》怨誹而不亂，若《離騷》者，可謂兼之矣。”（卷八四，頁二八〇）


六十五

詩貴寄意，有言在此而意在彼者。李太白《子夜吳歌》本閨情語，而忽冀罷征
 
[1]

 ；《經下邳圮橋》本懷子房，而意實自寓
 
[2]

 ；《遠別離》本詠英、皇，而借以咎肅宗之不振、李輔國之擅權
 
[3]

 。杜少陵《玉華宮》云“不知何王殿，遺構絕壁下”，傷唐亂也
 
[4]

 ；《九成宮》云“巡非瑤水遠，跡是雕牆後”，垂夏、殷鑑也
 
[5]

 ；他若諷貴妃之釀亂，則憶王母於宮中
 
[6]

 ；刺花敬定之僭竊，則想新曲於天上
 
[7]

 。凡斯託旨，往往有之。但不如《三百篇》有小序可稽，在讀者以意逆之耳。


【箋】


［元］楊載《詩法家數》“總論”：詩不可鑿空強作，待境而生自工。或感古懷今，或傷今思古，或因事說景，或因物寄意，一篇之中，先立大意，起承轉結，三致意焉，則工緻矣。結體、命意、鍊句、用字，此作者之四事也。體者，如作一題，須自斟酌，或騷，或選，或唐，或江西。騷不可雜以選，選不可雜以唐，唐不可雜以江西，須要首尾渾全，不可一句似騷，一句似選。（《歷代詩話》下冊，頁七三五—七三六）

［清］葉燮《原詩》：詩之至處，妙在含蓄無垠，思致微渺，其寄託在可言不可言之間，其指歸在可解不可解之會，言在此而意在彼，泯端倪而離形象，絕議論而窮思維，引人於冥漠恍惚之境，所以爲至也。（內篇下，頁三〇）


【案】


沈德潛認爲詩歌的表現手法是“言在此而意在彼”，即通過比喻、寄托、烘托、象征等間接方式來表情達意，這樣就能夠帶來比較豐富的審美內涵。沈氏所論最接近《詩經》所開創的“興”的傳統。朱熹論“興”曰：“興者，先言他物以引起所詠之辭也。”（《詩經集傳》卷一，頁一）“興”即以物興辭，觸物起興，即借具體的客觀物象來表現詩人的主觀情感，這是詩區別於文、賦等文體的特有的表現方式，從而帶來含蓄委婉、意味悠長的審美效果。




 [1]
 “李太白”句：李白《子夜吳歌》其三：“長安一片月，萬戶搗衣聲。秋風吹不盡，總是玉關情。何日平胡虜，良人罷遠征？”《唐詩別裁集》評曰：“不言朝家之黩武，而言胡虜之未平，立言溫厚。”（卷二，頁四八）


 [2]
 “《經下邳圮橋》句”：李白《經下邳圯橋懷張子房》：“子房未虎嘯，破産不為家。滄海得壯士，椎秦博浪沙。報韓雖不成，天地皆振動。潛匿遊下邳，豈曰非智勇？我來圯橋上，懷古欽英風。唯見碧流水，曾無黄石公。歎息此人去，蕭條徐泗空。”《唐詩別裁集》評曰：“爲子房生色，‘智勇’二字可補世家贊語。”（卷二，頁五二）


 [3]
 “《遠別離》”句：李白《遠别離》：“遠别離，古有皇英之二女。乃在洞庭之南，瀟湘之浦。海水直下萬里深，誰人不言此離苦？日慘慘兮雲冥冥，猩猩啼煙兮鬼嘯雨。我縱言之將何補？皇穹竊恐不照余之忠誠。雷憑憑兮欲吼怒，堯舜當之亦禪禹：君失臣兮龍為魚，權歸臣兮鼠變虎。或言堯幽囚，舜野死。九疑聯綿皆相似，重瞳孤墳竟何是？帝子泣兮緑雲間。隨風波兮去無還，慟哭兮遠望，見蒼梧之深山。蒼梧山崩湘水絶，竹上之淚乃可滅。”《唐詩别裁集》评曰：“言此恨不絕。玄宗禪位於肅宗，宦者李輔國謂上皇居興慶宮交通外人，將不利於陛下，於是徙上皇於西內，怏怏不逾時而崩。詩蓋指此也。太白失位之人，雖言何補，故托吊古以致諷焉。”（卷六，頁一八三）


 [4]
 “杜少陵《玉華宮》”句：杜甫《玉華宮》：“溪廻松風長，蒼鼠竄古瓦。不知何王殿，遺構絶壁下。陰房鬼火青，壞道哀湍瀉。萬籟真笙竽，秋色正瀟灑。美人為黄土，況乃粉黛假！當時侍金輿，故物獨石馬。憂來藉草坐，浩歌淚盈把。冉冉征途間，誰是長年者？”《唐詩别裁集》评曰：“淒涼如見。唐初所建，而曰‘不知何王殿’，妙於語言。”（卷二，頁六五）


 [5]
 “《九成宮》”句：杜甫《九成宮》：“蒼山入百里，崖斷如杵臼。曾宮憑風迴，岌嶪土囊口。立神扶棟梁，鑿翠開户牖。其陽産靈芝，其陰宿牛斗。紛披長松倒，揭[image: ]
 怪石走。哀猿啼一聲，客淚迸林藪。荒哉隋家帝，製此今頽朽！向使國不亡，焉為巨唐有？雖無新增修，尚置官居守。巡非瑶水遠，跡是雕牆後。我行屬時危，仰望嗟嘆久。天王狩太白，駐馬更搔首。”仇兆鰲注“巡非瑶水遠，跡是雕牆後”曰：“此段敘事言宮歷兩朝，有殷鑒不遠之意。”（《杜詩詳注》卷五，頁一五七）


 [6]
 “諷貴妃”句：杜甫《奉同郭給事湯東靈湫作》云：“東山氣鴻濛，宫殿居上頭。君來必十月，樹羽臨九州。陰火煑玉泉，噴薄漲巖幽。有時浴赤日，光抱空中樓。閬風入轍跡，曠原延冥捜。沸天萬乘動，觀水百丈湫。幽靈斯可怪，王命官属休。初聞龍用壯，擘石摧林丘。中夜窟宅改，移因風雨秋。倒懸瑶池影，屈注滄江流。味如甘露漿，揮弄滑且柔。翠旗澹偃蹇，雲車紛少留。簫鼓蕩四溟，異香泱漭浮。鮫人獻微綃，曾祝沉豪牛。百祥奔盛明，古先莫能儔。坡陀金蝦蟆，出見蓋有由。至尊顧之笑，王母不遣收。復歸虚無底，化作長黄虬。飄飄青瑣郎，文采珊瑚鉤。浩歌緑水曲，清絶聽者愁。”（《杜詩詳注》卷四，頁一一六—一一七）朱鶴齡曰：“此詩直陳温湯事而風刺自見，其憂亂之意，情見乎詞。當與《慈恩寺》‘迴首呌虞舜’數語及《奉先咏懷》‘凌晨過驪山’一段參看。”（《御選唐宋詩醇》卷九引，頁五九二—五九三）


 [7]
 “刺花敬定”句：杜甫《贈花卿》：“錦城絲管日紛紛，半入江風半入雲。此曲衹應天上有，人間能得幾回聞。”（《杜詩詳注》卷十，頁三三四）花卿即花敬定，楊慎《升庵詩話》卷十三“錦城絲管”條：“蓋花卿在蜀，頗僭用天子禮樂，子美作此諷之，而意在言外，最得詩人之旨。”（《歷代詩話續編》中冊，頁九〇三）


六十六

漢人《羽林郎》篇“頭上藍田玉，耳後大秦珠。”“一鬟五百萬，兩鬟千萬餘。”《陌上桑》篇“頭上倭墮髻，耳中明月珠。緗綺爲下裙，紫綺爲上襦。”《焦仲卿妻》篇“腰若流紈素，耳著明月璫。指如削葱根，口如含珠丹。”何工於賦美人也。而其原出於《碩人》之美莊姜
 
[1]

 。古人重其行兼及其容，婦容不與德、言、工
 
②

 並列耶
 
[3]

 ？


【箋】


《古詩源》評辛延年《羽林郎》：駢麗之詞，歸宿卻極貞正，《風》之變而不失其正者也。“一鬟五百萬”二句，須知不是論鬟。（卷三，頁六一）

《古詩源》評《陌上桑》：鋪陳穠至，與辛延年《羽林郎》一副筆墨。此樂府體別於古詩者在此。（卷三，頁七三）


【案】


上條言詩貴有寄托，此條言詩貴鋪陳，即生動形象、細致入微的描寫。從《陌上桑》等詩的評點看，沈德潛是把敘事性作爲樂府與古體的區別所在，這種敘事性正是通過對事件和人物的鋪陳而實現的。



【校】


 ②
 工：嘉慶本、嘯園本、詩法萃編本作“功”。

【注】


 [1]
 “《碩人》”句：見本書卷上第二十一條注〔一〕。


 [3]
 “古人”句：《儀禮·曲禮下》曰：“生曰父、曰母、曰妻，死曰考、曰妣、曰嬪。”鄭玄注：“嬪，婦人有法度者之稱也。周禮九嬪掌婦學之法，教九御，婦德、婦言、婦容、婦功。”孔穎達疏曰：“婦德謂貞順也；婦言謂辭令也；婦容謂婉娩也；婦功謂絲枲也。”（《禮記正義》卷五《曲禮下》，頁一二六九）


六十七

唐時
 
①

 五言以試士，七言以應制
 
[2]

 。限以聲律，而又得失諛美之念先存於中，揣摩主司之好尚，迎合君上之意旨，宜其言之難工也。錢起《湘靈鼓瑟》
 
[3]

 、王維《奉和聖制雨中春望》
 
[4]

 外，傑作寥寥，略觀可矣。


【箋】


［清］毛先舒《詩辯坻》卷二：魏人四言，仲宣可亞子建，獨《太廟》三頌、《俞兒》諸歌，剿襲傖父。子建《鼙舞》五章、熙伯《鼓吹》衆曲亦然。信乎頌體不易作，應制難爲工。（《清詩話續編》上冊，頁二八）


【案】


唐代以來試帖詩、應制詩逐漸盛行，對這種實用性較強的詩作，因限制太多，詩家多認爲很難體現出真情實感，故多不看重。沈德潛也認爲“略觀”即可。



【校】


 ①
 時：詩法萃編本作“詩”，誤。

【注】


 [2]
 “唐時”句：商衍鎏在《清代科學考試述錄及有關著作》中論及唐代科舉情況，他說：“按唐代明經科試，裁紙爲帖，掩其兩端，中間唯開一行，以試其通否，名曰試帖，進士亦有贖帖詩，帖經被落，許以詩贖，謂之贖帖，試帖詩之得名，殆由於此。並以其詩須緊帖題意，類於帖括之帖經也。……試律雖原於近體，但近體與試律實不相同。古近體義在於我，試帖義在於題；古近體詩不可無我，試帖詩不可無題，此其所以異者。一般考試之試律多用五言，召試與應制則有用七言或排律者。”（頁二六一）


 [3]
 錢起《湘靈鼓瑟》：錢起《省試湘靈鼓瑟》：“善鼓雲和瑟，常聞帝子靈。馮夷空自舞，楚客不堪聽。苦調凄金石，清音入杳冥。蒼梧來怨慕，白芷動芳馨。流水傳瀟浦，悲風過洞庭。曲終人不見，江上數峰青。”（《全唐詩》卷二百三十八，頁二六五一）《舊唐書·錢徽傳》云：“錢徽字蔚章，吳郡人。父起，天寶十年登進士第。起能五言詩，初從鄉薦，寄家江湖。常於客舍月夜獨吟，遽聞人吟於廷曰‘曲終人不見，江上數峰青’。起愕然，攝衣視之，無所見矣，以為鬼怪，而志其一十字。起就試之年，李暐所試《湘靈鼓瑟》，詩題中有‘青’字。起即以鬼謠十字為落句，暐深嘉之，稱為絶唱。是歲登第。”（卷一六八，頁五二八）《唐詩別裁集》評曰：“遠神不盡。落句固好，然亦詩人意中所有，謂得自鬼語，蓋謗之耳。”（卷十八，頁五八一）


 [4]
 王維《奉和聖制雨中春望》：即《奉和聖製從蓬萊向興慶閣道中留春雨中春望之作應製》：“渭水自縈秦塞曲，黄山舊繞漢宫斜。鑾輿迥出千門柳，閣道迴看上苑花。雲裏帝城雙鳳闕，雨中春樹萬人家。為乘陽氣行時令，不是宸遊玩物華。”《唐詩別裁集》評曰：“結意寓規於頌，臣子立言，方爲得體。應製詩應以此篇爲第一。”（卷十三，頁四三五—四三六）


六十八

何景明《明月篇序》，大意謂子美七言詩詞固沈着，而調失流轉，不如唐初“四子”音節可歌。蓋以子美爲歌詩之變體，而“四子”猶《三百》之遺風也
 
[1]

 。然子美詩每從風雅中出，未可執詞調一節以議之。王阮亭論詩云：“接迹風人《明月篇》，何郎妙悟本從天。王、楊、盧、駱當時體，莫逐刀圭誤後賢。”
 
[2]

 能不被前人瞞過。


【箋】


《唐詩別裁集》評劉希夷《公子行》：隊仗工麗，上下蟬聯，此初唐七古體，少陵所云“劣于漢魏近風騷”也。明代何景明謂此得風人之正，而以少陵之沈雄頓挫爲變體，因作《明月篇》以擬之。王漁洋《論詩絕句》云：“接迹風人《明月篇》，何郎妙悟本從天。王、楊、盧、駱當時體，莫逐刀圭誤後賢。”得此論而初盛之詩品乃定。（卷五，頁一五二）

《唐詩別裁集》評王維《老將行》：此種詩純以隊仗勝。學詩者不能從李、杜入，右丞、常侍自有門徑可尋。（卷五，頁一七五）

［清］宋犖《漫堂說詩》：七言古詩，上下千百年定當推少陵爲第一。蓋天地元氣之奧，至少陵而盡發之，允爲集大成之聖。子美自許沉鬰頓挫，掣鯨碧海；退之稱其光燄萬丈。介甫稱其疾徐縱橫，無施不可；孫僅亦稱其馳驟怪駭，開闔雷電。合諸家之論，施之七古，尤屬定評。後來學杜者，昌黎、子瞻、魯直、放翁、裕之（元好問）各自成家。而余於子瞻彌覺神契，豈所謂來自華嚴境中者，余亦有少夙緣耶？初唐之《長安古意》、《帝京篇》，已屬陳言，無須效矉。何大復序《明月篇》，謂初唐四子之作，往往可歌，反在少陵之上。此未嘗概七言之正變而言之，不足爲典要也。（《清詩話》上冊，頁四一八）


【案】


此條以七古爲例，認爲論詩不應執著聲律格調這些形式標準，關鍵是內容的雅正。何景明認爲初唐七古“雖去古遠甚，至其章節，往往可歌”，而杜甫七古“調失流轉”，又事理填塞，相對于漢、魏以來的七古審美特徵來說是變體，因此從高下價值評判來看，初唐七古其實是高於盛唐諸人的。此序可代表明七子對七古一體的經典論述，包括胡應麟在內的衆多詩家均受此論影響，對初唐七古評價很高。沈德潛卻認爲初唐七古有“對仗工麗，上下蟬聯”的人工音律痕迹，固不足于成爲所世師法典範。杜甫七古雖然相對漢魏初唐而言缺少音樂性的特點，但“每從風雅中出”，可知沈德潛論七古仍是以情感的表達爲主要衡量標準。




 [1]
 “何景明”句：何景明在《明月篇序》中認爲杜甫七古不如初唐四傑更接近漢魏傳統，曾引起後世極大爭議。其曰：“僕始讀杜子七言詩歌，愛其陳事切實，布辭沈著。鄙心竊效之，以爲長篇聖於子美矣。既而，讀漢、魏以來歌詩及唐初四子者之所爲。而反復之，則知漢、魏固承《三百篇》之後，流風猶可徵焉。而四子者雖工富麗，去古遠甚，至其音節，往往可歌。乃知子美辭固沈著，而調失流轉；雖成一家語，實則詩歌之變體也。夫詩本性情之發者也，其切而易見者，莫如夫婦之間。是以《三百篇》首乎《雎鳩》，六藝首乎風。而漢、魏作者，義關君臣、朋友，辭必托諸夫婦，以宣鬰而達情焉。其旨遠矣！由是觀之，子美之詩，博涉世故，出於夫婦者常少，致兼雅頌，而風人之義或缺，此其調反在四子之下與？”（《何大復集》卷十四，頁二一〇—二一一）


 [2]
 “王阮亭”句：王士禛號阮亭。此詩爲《戲倣元遺山論詩絶句三十二首》第二十一首。


六十九

杜詩“江山如有待，花柳自無私”
 
[1]

 、“水深魚極樂，林茂鳥知歸”
 
[2]

 、“水流心不競，雲在意俱遲”
 
[3]

 ，俱入理趣。邵子則云：“一陽初動處，萬物未生時。”
 
[4]

 以理語成詩矣。王右丞詩不用禪語，時得禪理；東坡則云：“兩手欲遮瓶裡雀，四條深怕井中蛇。”
 
[5]

 言外有餘味耶？


【箋】


《古詩源·例言》：詩非談理，亦烏可悖理也。仲長統《述志》云：“畔散五經，滅棄風雅。”放恣不可問矣，類此者概所屏卻。

《清詩別裁集·凡例》：詩不能離理，然貴有理趣，不貴下理語。陶淵明“汲汲魯中叟，彌縫使其淳”，聖人表章《六經》，二語足以盡之。杜少陵“江山如有待，花柳自無私”，天地化育萬物，二語足以形之。邵康節詩，直頭說盡，有何興會？至明儒“太極圈兒大，先生帽子高”，真使人笑來也。

［宋］嚴羽《滄浪詩話·詩辨》：夫詩有別材，非關書也；詩有別趣，非關理也。然非多讀書，多窮理，則不能極其至。所謂不涉理路，不落言筌者，上也。詩者，吟詠情性也。盛唐諸人惟在興趣，羚羊挂角，無迹可求。故其妙處透徹玲瓏，不可湊泊，如空中之音，相中之色，水中之月，鏡中之象，言有盡而意無窮。（《滄浪詩話校釋》，頁二六）

［明］胡應麟《詩藪》：太白五言絕，自是天仙口語。右丞卻入禪宗，如“人間桂花落，夜靜深山空。月出驚山鳥，時鳴春澗中。”“木末芙蓉花，山中發紅萼。澗戶寂無人，紛紛開且落。”讀之身世兩忘，萬念皆寂，不謂聲律之中，有此妙詮。（內編卷六，頁一一九）


【案】


自嚴羽、李夢陽以來，宋詩主理幾成詩家共識，被視爲詩之異端飽受排擊。沈德潛認爲詩歌可以有“理趣”，而不应以“理語”入詩。也就是詩中所說的道理不是直接加以揭示，而是運用生動形象的藝術手法，通過具體的藝術形象來引起讀者的回味想像。如《秋野》“水深魚極樂，林茂鳥知歸”，借深水極樂之魚和茂林之歸鳥隱喻只有政治清明，百姓方能安居樂業。又如謝靈運山水詩雖有深奧之理，但理語是融入到山水勝景的描寫之中。而邵雍完全拋棄了藝術特有的形象表現手法，以純粹的理學說教來說理，故不足取。




 [1]
 “江山”句：語出杜甫《後遊》：“寺憶曾遊處，橋憐再渡時。江山如有待，花柳更無私。野潤烟光薄，沙暄日色遲。客愁全為減，舍此復何之。”（《杜詩詳注》卷九，頁三一一）


 [2]
 “水深”句：語出杜甫《秋野五首》其二：“易識浮生理，難教一物違。水深魚極樂，林茂鳥知歸。衰老甘貧病，榮華有是非。秋風吹几杖，不厭北山薇。”（《杜詩詳注》卷二十，頁六八七）


 [3]
 “水流”句：語出《江亭》：“坦腹江亭暖，長吟野望時。水流心不競，雲在意俱遲。寂寂春将晚，欣欣物自私。故林歸未得，排悶强裁詩。”（《杜詩詳注》卷十，頁三一六）


 [4]
 “邵子”句：邵雍（一〇一一—一〇七七），字堯夫，祖籍范陽（今河北涿州），早年隨父移居共城（今河南輝縣）。爲宋代理學詩派創始人。其《冬至吟》曰：“冬至子之半，天心無改移。一陽初起處，萬物未生時。玄酒味方淡，太音聲正希。此言如不信，更請問庖犧。”（《擊壤集》卷十八）


 [5]
 “東坡”句：語出蘇軾《三朵花》：“學道無成鬢已華，不勞千刼漫烝砂。歸来且看一宿覺，未暇遠尋三朵花。兩手欲遮缾裏雀，四條深怕井中蛇。畫圖要識先生面，試問房陵好事家。”（《蘇東坡全集》前集卷十二，頁一八〇）


七十

王右軍
 
[1]

 作字不肯雷同，《黃庭經》、《樂毅論》、《東方畫像贊》，無一相肖處，筆有化工也。杜詩復然，一千四百餘篇中，求其詞意犯複，了不可得，所以推詩中之聖。


【箋】


［宋］魏慶之《詩人玉屑》“王彥輔序”曰：子美之詩，周情孔思，千彙萬狀，茹古涵今，無有端涯。森嚴昭煥，若在武庫見戈戟布列，蕩人耳目。非特意語天出，尤工於用字；故卓然爲一代冠，而歷世千百，膾炙人口。（卷之十四，頁三〇二）

［宋］黃徹《[image: ]
 溪詩話》卷一：諸史列傳，首尾一律，惟左氏傳《春秋》則不然，千變萬狀，有一人而稱目至數次異者，族氏、名字、爵邑、號謚，皆密布其中而寓褒貶，此史家祖也。觀少陵詩，疑隱寓此旨。若云“杜陵有布衣”，“杜曲幸有桑麻田”，“杜子將北征”，“臣甫憤所切”，“甫也南北人”，“有客有客字子美”，蓋自見其里居名字也。“不作河西尉”，“白頭拾遺徒步歸”，“備員竊補袞”，“凡才污省郎”，補官遷陟，歷歷可考。至敘他人亦然。如云“粲粲元道州”，又云“結也實國榦”。凡例森然，誠《春秋》之法也。（《歷代詩話續編》上冊，頁三四六—三四七）

又《[image: ]
 溪詩話》卷七：杜詩有用一字凡數十處不易者，如“緣江路熟俯青郊”，“傲睨俯峭壁”，“展席俯長流”，“杖藜俯沙渚”，“此邦俯要衝”，“四顧俯層巔”，“旄頭俯澗瀍”，“層臺俯風渚”，“遊目俯大江”，“江檻俯鴛鴦”。其餘一字屢用若此類甚多，不能具述。（《歷代詩話續編》上冊，頁三八一）


【案】


自五十至七十條論詩法。主要內容是連章組詩中各詩應有獨立思想內容，詩意不應犯復，煉句有必要，用韻、對仗應工穩，句意不可犯復，應注重詩的本體風格，反對次韻和生題險韻，雜題詩不宜多做，詩中議論須帶情韻以行，詩應有寄托、工於描寫，應制詩不足爲貴，評詩宜寬，不宜用理語入詩，用字與詩意應有新意。總體上是主張有所創新，又不能流於刻意求新流於生澀。另外須顧及詩歌藝術抒情性、審美性的本質特點。




 [1]
 王右軍：王羲之（三〇三—三六一），字逸少，號澹齋，原籍琅琊臨沂（今屬山東），後遷居山陰（今浙江紹興），官至右軍將軍，會稽內史。王羲之爲東晉書法家，被尊爲“書聖”。唐孫過庭《書譜》論王羲之曰：“寫《樂毅》則情多怫鬱，書《畫讃》則意渉瓌奇，《黄庭經》則怡懌虛無，《太師箴》又從横爭折。暨乎《蘭亭》與《集思》，逸神超《私門誡誓》。情拘志慘，所謂渉樂方笑，言哀已歎。豈惟駐想流波，將貽嘽緩之奏；馳神雎涣，方思藻繪之文。雖其目擊道存，尚或心迷議舛，莫不强名為體，共習分區。”


七十一

杜詩別於諸家，在包絡一切。其時露敗缺處，正是無所不有處。評釋家必代爲辭說，或周遮徵引以斡旋之
 
[1]

 ；甚有以時文法解說杜詩，齗齗於提伏串插間者
 
[2]

 。浣花翁
 
[3]

 有知，定應齒冷。


【箋】


《杜詩偶評序》：杜詩無可選亦不藉評，取杜詩而選之而評之，凡以考一己所得之淺深，而亦爲學詩者道以入門之方也。竊見向時讀杜諸家，貪多者矜奧博，事必泛引，語必捃摭，甚或僞造典故以實其說。而一二鈎奇喜新之士，意主穿鑿，辭務支離，即尋常景物亦必牽涉風刺、附會忠孝，而詩之天趣亡焉。又其甚者，強題就法，刻舟求劍，一繩以後代制舉之律，而少陵之窮三才母萬象者，遽變爲兔園冊村夫子矣。嗟夫！學詩者前望古人，方無所憑藉，忽得諸家之說以橫踞乎其中，不有日讀杜詩而去杜日遠者耶？黃魯直云：“予于杜詩嘗欲隨欣然會意處箋以數語。”元裕之云：“讀杜詩當如九方臯相馬，得天機於滅沒存亡之間。”此真得杜詩之神解者也。

［清］錢謙益《錢注杜詩·略例》：杜詩昔號千家注，雖不可盡見，亦略具於諸本中。大抵蕪穢舛陋，如出一轍。其彼善於此者三家：趙次公以箋釋文句爲事，邊幅單窘，少所發明，其失也短；蔡夢弼以捃摭子傳爲博，泛濫踳駁，昧於持擇，其失也雜；黃鶴以考訂史鑒爲功，支離割剝，罔識指要，其失也愚。（頁一—二）

［清］王士禛《居易錄》：今人但貴宋槧本，顧宋本亦多舛訛，但從善本可耳。如錢牧齋所定杜集《九日寄岑參》詩，從宋刻作“兩腳但如舊”，而注其下云：“陳本作雨。”此甚可笑。《冷齋夜話》云：“老杜詩‘雨腳泥滑滑’，世俗乃作‘兩腳泥滑滑’。”此類當時已辨之，然猶不如前句之必不可通也。（《帶經堂詩話》卷十七，頁四六七）


【案】


此以杜詩爲例論述品評詩作要注意把握詩歌主旨。錢謙益在《錢注杜詩》中把宋人注杜之失總結爲僞托古人、僞造故事、傅會前史、僞撰人名、改竄古書、顛倒事實、強釋文義和錯亂地理等八個方面，不過錢氏注杜仍沒有完全避免穿鑿附會之弊。沈德潛以注杜爲例，認爲理解詩歌重在精神意旨，不宜過於粘著字句。




 [1]
 “評釋家”句：此指宋人注杜而言。宋郭知達《九家集注杜詩序》云：“杜少陵詩，世號詩史。自箋注雜出，是非異同，多所牴牾。致有好事者掇其章句，穿鑿傳會，設爲事實，託名東坡，刊鏤以行，欺世售僞。”宋嚴羽《滄浪詩話·考證》云：“杜集注中‘坡曰’者，皆是託名假僞。漁隱雖嘗辯之。而人尚疑者，蓋無至當之說，以指其僞也。今舉一端，將不辯而自明矣。如‘楚岫八峰翠’，注云：‘景差《蘭亭春望》：千峰楚岫碧，萬木郢城陰。’且五言始于李陵、蘇武，或云枚乘。漢以前五言古詩尚未有之，寧有戰國時已有五言律句耶？觀此可以一笑而悟矣！”（《滄浪詩話校釋》，頁二三三）


 [2]
 “以時文法”句：清人評杜，多有用八股文的文法評點杜詩。如清金聖嘆評杜甫《贈李白》（二年客東都）曰：“唐人詩，多以四句爲一解，故雖律詩，亦必作二解。若長篇，則或至作數十解。夫人未有解數不識而尚能爲詩者也。如此篇第一解，曲盡東都醜態；第二解，姑作解釋；第三解，決勸其行。分作三解，文院畫便有起有轉，有承有結，從此雖多至萬言，無不如線貫華，一串固佳，逐朵又妙，自非然者，便更無處用其手法也。”（《杜詩解》卷一，頁七）清王堯衢評唐詩也多用時文法，其《唐詩合解·凡例》云：“注律詩，則分前後解，寫題中何意，並注明起承轉合，章有章法，句有句法，字有字法，務必字字得其精神。”齗齗，爭辯不休貌。


 [3]
 浣花翁：指杜甫，因杜宅位於浣花溪畔，故稱。


七十二

殷璠云：“名不副實，才不合道，縱權壓梁、竇，吾無取焉。”
 
[1]

 芮挺章云：“道苟可得，不棄於廝養；事非適理，何貴於膏粱？”
 
[2]

 真能特立，不昧心語。


【箋】


《清詩別裁集·凡例》：是選以詩存人，不以人存詩。蓋建豎功業者重功業，昌明理學者重理學，詩特其餘事也。故有功業、理學可傳，而兼工韻語者，急採之。否則人已不朽，不復登其緒餘矣。觀者諒之。


【案】


此論品評詩作應立足於作品本身的思想藝術成就，不能因作者政治地位而任意抑揚。




 [1]
 “殷璠”句：殷璠（生卒年不詳），潤州曲阿（今江蘇丹陽）人。天寶間收錄二十四位盛唐詩人詩作爲《河岳英靈集》。其《敘》曰：“綸次於敘品藻，各冠篇額。如名不副實，才不合道，縱權壓梁、竇，終無取焉。”（《唐人選唐詩（十種）》，頁四〇）梁、竇，東漢梁冀與竇憲，權臣之代稱。


 [2]
 “芮挺章”句：芮挺章（生卒年不詳），曾編選《國秀集》，選前有舊序，謂是集編於天寳三載，凡九十人，詩二百二十首。所引見序。


七十三

高仲武以郎士元“暮蟬不可聽，落葉豈堪聞”，謂工於發端
 
[1]

 。然“暮蟬”、“落葉”，有兩景乎？“不可聽”、“豈堪聞”，有兩意乎？此持論未當處。


【箋】


［清］毛先舒《詩辯坻》卷三：《中興間氣》稱郎士元“暮蟬不可聽，落葉豈堪聞”，工於發端，謝朓慚沮。然二語排而弱，思致淺竭，遽駕玄暉乎？（《清詩話續編》上冊，頁五三）


【案】


沈氏認爲好詩對句應當合乎事理，言簡意明，不可前後矛盾或重復。“暮蟬不可聽，落葉豈堪聞”中“暮蟬”與“落葉”不該同時出現，“不可聽”與“豈堪聞”詩意重復，高仲武譽之不當。




 [1]
 “高仲武”句：高仲武（生卒年不詳），郡望渤海（今河北南皮）。大曆十四年（七七九）編《中興間氣集》二卷，錄唐肅宗至德元年（七五六）至代宗大曆末年（七七九）二十六家詩一百三十餘首。其評郎士元曰：“員外，河嶽英奇，人倫秀異，自家形國，遂擁大名。右丞以往，與錢更長。自丞相以下，更出作牧。二公無詩祖餞，時論鄙之。兩君體調，大抵欲同。就中郎公稍更閑雅，近於康樂。如‘荒城背流水，遠雁入寒雲’、‘去鳥不知倦，遠帆生暮愁’，又‘蕭條夜静邊風吹，獨倚營門向秋月’，可以齊衡古人，掩映時輩。又‘暮蟬不可聽，落葉豈堪聞’，古謂謝朓工於發端，比之於今，有慚沮矣。”（《唐人選唐詩（十種）》，頁二八四）


七十四

曹子建《棄婦篇》
 
[1]

 ，筆妙何減《長門》
 
[2]

 ？然二十四語中，重二“庭”韻，二“靈”韻，二“鳴”韻，二“成”韻。古人雖有之，不得引爲口實。


【箋】


《古詩源》評曹植《棄婦篇》：篇中用韻，二“庭”字，二“靈”字，二“鳴”字，二“成”字，二“寧”字。（卷五，頁一一八）

［宋］胡仔《苕溪漁隱叢話·韓吏部中》：山谷云：“老杜《飲中八仙歌》，船字眠字天字韻各再押，前字韻凡三押，此歌分八篇，人人各異，雖重用韻無害，亦《周詩》分章之意耳。”（前集卷第十七，頁一一二）

［宋］嚴羽《滄浪詩話·詩評》：任昉《哭范僕射詩》，二首中凡兩用生字韻，三用情字韻。“夫子值狂生”，“千齡萬恨生”，猶是兩義。“猶我故人情”，“生死一交情”，“欲以遣離情”，三情字皆用一意。《天廚禁臠》謂：平韻可重押，若或平或仄則不可。彼但以《八仙歌》言之耳，何見之陋邪？詩話謂：東坡兩“耳”韻，兩“耳”義不同，故可重押。要之亦非也。（《滄浪詩話校釋》，頁二〇一）


【案】


此論詩歌重韻。漢魏詩用韻不拘泥於是否重韻，杜甫間或用之，至蘇軾《送江公著知吉州》押兩“耳”字，則特意注明：“二義不同，故得重用。”可知宋人之後，用韻愈嚴。沈德潛反對機械學習古人而使用重韻，更不能以古人爲口實。




 [1]
 曹子建《棄婦篇》：詩云：“石榴植前庭，綠葉搖縹青。丹華灼烈烈，璀采有光榮。光榮曄流離，可以處淑靈。有鳥飛來集，拊翼以悲鳴。悲鳴夫何爲？丹華實不成。拊心長歎息，無子當歸寧。有子月經天，無子若流星；天月相終始，流星沒無精。棲遲失所宜，下與瓦石並。憂懷從中來，歎息通雞鳴。反側不能寐，逍遙於前庭。踟躕還入房，肅肅帷幕聲。搴帷更攝帶，撫弦彈鳴箏。慷慨有餘音，要妙悲且清。收淚長歎息，何以負神靈？招搖待霜露，何必春夏成。晚穫爲良實，願君且安寧。”（《曹植集校注》卷一，頁三三—三四）


 [2]
 《長門》：司馬相如做《長門賦》，其序曰：“孝武皇帝陳皇后時得幸，頗妒，别在長門宫，愁悶悲思。聞蜀郡成都司馬相如天下工為文，奉黃金百斤，為相如、文君取酒，因于解悲愁之辭。而相如為文以悟主上，陳皇后復得幸。”（《文選》卷十六，頁二九三）


七十五

古人有誤用事實處：弦高本犒秦師，謝康樂云：“弦高犒晉師。”
 
[1]

 《莊子》：“柳生左肘？”柳，瘍類也。王右丞《老將行》云“今日垂楊生左肘”，是以瘍爲樹矣
 
[2]

 。又“衛青不敗由天幸”句，誤用霍去病事
 
[3]

 ，而高常侍《送渾將軍出塞》亦云“衛青未肯學孫吳”
 
[4]

 。同時誤用，未知何故
 
⑤

 ？


【箋】


［宋］葉夢得《石林詩話》卷中：古今人用事有趁筆快意而誤者，雖名輩有所不免。蘇子瞻“石建方欣洗牏厠，姜龐不解嘆蛜蝛”，據《漢書》，牏厠本作厠牏，蓋中衣也，二字義不應可顛倒用。魯直“啜羹不如放麑，樂羊終愧巴西”，本是西巴，見《韓非子》，蓋貪於得韻，亦不暇省爾。（《歷代詩話》上冊，頁四二〇）

［宋］胡仔《苕溪漁隱叢話·東坡三》：《西清詩話》云：“唐人以詩為專門之學，雖名世善用故事者，或未免小誤。如王摩詰詩：“衛青不敗由天幸，李廣無功緣數奇。”不敗由天幸，乃霍去病，非衛青也。《去病傳》云：“其軍嘗先大將軍，軍亦有天幸，未嘗困絶。”意有“大將軍”字，誤指去病作衛青耳。（前集卷第四十，頁二七一）

［清］毛先舒《詩辯坻》卷三：《莊子》“柳生其左肘”，柳類是瘡瘍。摩詰誤以爲樹，《老將行》遂云“今日垂楊生左肘”，誤矣。（《清詩話續編》上冊，頁四八）


【案】


劉勰在論及文學鑒賞和批評時主張從位體、置辭、通變、奇正、事義、宮商等六個方面考察作品，對用典相當重視（《文心雕龍·知音》）。劉勰又提出“綜學在博，取事貴約，校練務精，捃理須覈”，把博學、簡約、精當、核實作爲運用典故的要求（《文心雕龍·事類》）。沈德潛以謝靈運、王維爲例，指出古人誤用典故的情況並不罕見，評論時要認真考察。



【校】


 ⑤
 未知何故：青照堂本作“殊未解”。

【注】


 [1]
 “弦高”句：謝靈運《述祖德詩二首》其一：“達人貴自我，高情屬天雲。兼抱濟物性，而不纓垢氛。段生蕃魏國，展季救魯民。弦高犒[image: ]
 師，仲連卻秦軍。臨組乍不緤，對珪寧肯分。惠物辭所賞，勵志故絕人。苕苕歷千載，遙遙播清塵。清塵竟誰嗣，明哲垂經綸。委講輟道論，改服康世屯。屯難既云康，尊主隆斯民。”（《先秦漢魏晉南北朝詩》宋詩卷二，頁一一五七）按《左傳·僖公三十三》載秦師及滑，“鄭商人弦高，將市於周，遇之，以乘韋先牛十二犒師。”（《春秋左傳正義》卷一七，頁一八三三）《古詩源》評曰：“弦高犒秦師，在[image: ]
 之道。[image: ]
 ，音晉，見《呂氏春秋》。諸本爲晉字之誤也，因改正。”（卷十，頁二三三）


 [2]
 “《莊子》”句：《莊子·至樂》：“支離叔與滑介叔觀於冥伯之丘，崐崘之虚，黄帝之所休。俄而柳生其左肘，其意蹷蹷然惡之。”王先謙《莊子集解》曰：“瘤作柳聲，轉借字。”（《莊子集解》卷五，頁一一〇）王維《老將行》“昔時飛箭無全目，今日垂楊生左肘”，《唐詩別裁集》評曰：“《莊子》：‘支離叔與滑介叔觀於冥伯之丘，俄而柳生其左肘。’柳，瘍也，非楊柳之謂。”（卷五，頁一七五）按王維應是以“垂楊”代指瘤疾，沈德潛似誤讀。


 [3]
 “衛青”句：王維《老將行》“衛青不敗由天幸，李廣無功縁數奇”，按《史記·衛將軍驃騎列傳》云：“大將軍青凡七出擊匈奴，斬捕首虜五萬餘級。一與單于戰收河南地，遂置朔方郡。再益封凡萬一千八百戶，封三子為侯，侯千三百戶幷之萬五千七百戶。其校尉裨將以從大將軍侯者九人，其裨將及校尉已為將者十四人。”（《史記》卷一一一，頁三二四）此云“衛青不敗由天幸”，亦符合史實。《唐詩別裁集》評此句曰：“誤與高常侍同。”（卷五，頁一七五）


 [4]
 “高常侍”句：高適曾官散騎常侍，“衛青未肯學孫吴”出自《送渾將軍出塞》，《唐詩別裁集》評此句曰：“霍去病事，此誤用。”（卷五，頁一六三）


七十六
 
①



張承吉以《金山詩》折服徐凝，然中惟頷聯稍勝。“樹影中流見，鐘聲兩岸聞”，寫景太窄；結語“因悲在城市，終日醉醺醺”，何村俗也！
 
[2]

 東坡貶徐凝“一條界破青山色”爲惡詩
 
[3]

 ，而不指摘承吉，或偶然未及爾。


【箋】


［明］王世貞《藝苑巵言》卷四：白香山初與元相齊名，時稱“元白”。元卒，與劉賓客俱分司洛中，遂稱“劉白”。白極重劉“雪裏高山頭早白，海中仙果子生遲”，“沈舟側畔千帆過，病樹前頭萬木春”，以為有神助。此不過學究之小有致者。白又時時頌李頎“渭水自清涇至濁，周公大聖接輿狂”，欲模擬之而不可得。徐凝“千古長如白練飛，一條界破靑山色”，極是惡境界，白亦喜之。何也？風雅不復論矣，張打油、胡釘鉸，此老便是作俑。（《歷代詩話續編》中冊，頁一〇一二）


【案】


此論品評詩作時應重視整體風貌之美。沈氏認爲詩歌應當具有整體的美感，各部分應當相稱，不可支離破碎。另外，用辭和意境不可過於纖細低俗，要具有雄渾雅致之美。



【校】


 ①
 嘉慶本、青照堂本與上條合。

【注】


 [2]
 “張承吉”句：張祜（七九二？—八五三？），字承吉，郡望清河（今屬河北），南陽（今河南鄧縣）人，晚唐詩人。其《題潤州金山寺》云：“一宿金山寺，超然離世羣。僧歸夜船月，龍出曉堂雲。樹色中流見，鐘聲兩岸聞。翻思在朝市，終日醉醺醺。”（《全唐詩》卷五百十，頁五八一八）宋阮閱《詩話總龜》引《古今詩話》曰：“樂天典杭日，江東學子奔杭取解。張祜自負詩名，而徐凝亦至，燕于郡中。樂天諷二子矛盾，祜曰：‘僕宜為解首。’凝曰：‘有何佳句？’祜曰：‘《甘露寺詩》曰：“日月光先到，山河勢盡來。”《金山寺》詩曰：“樹影中流見，鐘聲兩岸聞。”’凝曰：‘善則善矣，奈無野人《瀑布詩》曰“千古長如白練飛，一條界破青山色”？’祜愕然，一座盡傾。”（前集卷三，頁二八）


 [3]
 “蘇軾”句：蘇軾《世傳徐凝〈瀑布〉詩云“一條界破青山色”，至為塵陋。又偽作樂天詩稱美此句，有賽不得之語。樂天雖涉淺易，然豈至是哉，乃戯作一絶》：“帝遣銀河一派垂，古來惟有謫仙詞。飛流濺沫知多少，不與徐凝洗惡詩。”（《蘇東坡全集》前集卷十三，頁一九三）


七十七

姜白石《詩說》
 
[1]

 謂一篇之妙，全在結句，如截奔馬。辭意俱盡，如臨水送將歸，辭盡意不盡。又有意盡辭不盡，剡溪歸棹
 
[2]

 是也。辭意俱不盡，溫伯雪子
 
[3]

 是也。微妙語言，諸家未到。


【箋】


［日］遍照金剛《文鏡秘府論·地卷·十七勢》：含思落句勢者，每至落句，常須含思，不得令語盡思窮。或深意堪愁，不可具說。即上句爲意語，下句以一景物堪愁，與深意相愜便道。仍須意出感人始好。昌齡《送別》詩云：“醉後不能語，鄉山雨雰雰。”又落句云：“日夕辨靈藥，空山松桂香。”又：“墟落有懷縣，長煙溪樹邊。”又李湛詩云：“此心復何已，新月清江長。”（《文鏡秘府論彙校彙考》，頁三九六）

［宋］姜夔《白石道人詩說》：一篇全在尾句，如截奔馬。詞意俱盡，如臨水送將歸是已；意盡詞不盡，如摶扶搖是已；詞盡意不盡，剡溪歸棹是已；詞意俱不盡，溫伯雪子是已。所謂詞意俱盡者，急流中截後語，非謂詞窮理盡者也。所謂意盡詞不盡者，意盡於未當盡處，則詞可以不盡矣，非以長語益之者也。至如詞盡意不盡者，非遺意也，辭中已彷佛可見矣。詞意俱不盡者，不盡之中，固已深盡之矣。（《歷代詩話》下冊，頁六八二—六八三）


【案】


此論品評詩歌應關注審美效果。沈德潛舉姜夔所論把結句分爲四類，“辭意俱盡”即結句收束全篇，其他三類貴在意味悠長的審美效果。這種效果的產生固然微妙難言，不過結合《文鏡秘府論》所引王昌齡所論，大致可以感到結尾使用生動傳神的景物描寫往往能夠使情感的抒發顯得含蓄蘊藉。

自七十一至七十七條論如何進行詩歌品評。沈德潛認爲品評詩歌應立足於作品思想藝術水平的考察，包括用辭、用韻、用典、整體風貌和審美意境，批評態度應當客觀求實，不可洵名而評，也不必拘於一格。




 [1]
 姜白石《詩說》：姜夔（一一五五—一二二一），字堯章，號白石道人，鄱陽（今江西鄱陽）人。屢試不第，終身未仕。能詩能詞，精通音律。有《白石道人詩說》。


 [2]
 剡溪歸棹：《世說新語·任誕》：“王子猷居山陰，夜大雪，眠覺，開室，命酌酒，四望皎然。因起彷徨，詠左思《招隐詩》。忽憶戴安道。時戴在剡，即便夜乘小船就之。經宿方至，造門不前而返。人問其故，王曰：‘吾本乘興而行，興盡而返，何必見戴？’”（《世說新語箋疏》卷下之上，頁八九三）


 [3]
 溫伯雪子：《莊子·田子方》：“温伯雪子適齊，舍於魯。魯人有請見之者，温伯雪子曰：‘不可，吾聞中國之君子，明乎禮義，而陋於知人心，吾不欲見也。’”（《莊子集解》卷五，頁一二九）


七十八

唐詩選自殷璠
 
[1]

 、高仲武
 
[2]

 後，雖不皆盡善，然觀其去取，各有指歸。唯王介甫《百家詩選》，雜出不倫。大旨取和平之音，而忽入盧仝《月蝕》
 
③

 ；斥王摩詰、韋左司，而王仲初多至百首，此何意也？
 
[4]

 勿怖其盛名，珍爲善本。


【箋】


《唐詩別裁集》十卷本《凡例》：唐詩選自殷璠、高仲武後，雖不皆盡善，然觀其去取，途徑自一。唯王介甫《百家詩選》，雜出不倫。若近人選本，但備唐賢姓名，風旨安在？集中所收，不專一格，要以雅正爲歸。

［宋］嚴羽《滄浪詩話·考證》：王荊公《百家詩選》，蓋本於唐人《英靈》、《間氣》集。其初明皇、德宗、薛稷、劉希夷、韋述之詩，無少增損，次序亦同。孟浩然止增其數，儲光羲後，方是荊公自去取。前卷讀之盡佳，非其選擇之精，蓋盛唐人詩無不可觀者。至於大曆已後，其去取深不滿人意。況唐人如沈、宋、王、楊、盧、駱、陳拾遺、張燕公、張曲江、賈至、王維、獨狐及、韋應物、孫逖、祖咏、劉眘虛、綦毋潛、劉長卿、李長吉諸公，皆大名家，——李、杜、韓、柳以家有其集，故不載，——而此集無之。荊公當時所選，當據宋次道之所有耳。其序乃言：“觀唐詩者，觀此足矣。”豈不誣哉！今人但以荊公所選，斂袵而莫敢議，可嘆也。（《滄浪詩話校釋》，頁二四三—二四四）

［明］許學夷《詩源辯體》：殷璠《河嶽英靈集》所選二十四人，共詩二百三十四首，止於天寶十一載，皆盛唐詩也。按唐人五言古自有唐體，故盛唐自李、杜、岑參而外，五言古多不可選。王昌齡雖近古，而未盡善；儲光羲格雖出奇，而不合古；其他體製未純，聲韻多雜，未若李、杜、岑參滔滔自運，體既盡純，聲皆合古耳。今璠所選，五言古十居八九，中惟太白一首，岑參二首，而子美不選。其序曰：“王維、王昌齡、儲光羲等，皆河嶽英靈也，此集便以河嶽英靈爲號。”是其所尊尚者，實在昌齡、光羲也。蓋亦羊棗之嗜耳。（卷三十六，頁三五五）

又《詩源辯體》：高仲武《中興間氣集》所選二十五人，詩一百三十二首，皆中唐詩也，而其人半不知名。錢、劉、皇甫，所選多非所長。且中唐雖稱“錢劉”，而錢實遜劉；郎士元、皇甫諸君，抑又次之。仲武進錢、郎、皇甫而獨抑劉，背戾滋甚。其論錢起、皇甫冉，賞其新奇；至論劉，則曰“詩體雖不新奇，甚能鍊飾”，是豈可以論大歷乎！若朱灣詠物，最爲惡俗，乃云“灣於詠物尤工”，豈以惡俗爲新奇耶？灣如《詠籠籌》云：“獻酬君有禮，賞罰我無私。莫怪斜相向，還將正自持。一朝權入手，看取令行時。”《詠雙陸頭子》云：“掌中猶可重，手下莫言輕。有對惟求敵，無私直任爭。”《詠壁上酒瓢》云：“安身未得所，開口欲從誰？應物心無倦，當壚柄會持”等句，惡俗尤甚，仲武以之入選，其賞鑒可知。（卷三十六，頁三五七）


【案】


王安石《唐百家詩選》在後世曾引起巨大的爭議，譽之者如何良俊曰：“王荊公有《唐人百家詩選》，余舊無此書，常思一見之。近聞朱象和有鈔本，曾一借閱。其中大半是晚唐詩，雖是晚唐，然中必有主，正所謂六藝無闕者也，與近世但爲浮濫之語者不同。蓋荊公學問有本，固是堂上人。”（《四友齋叢說》卷之二十四，頁二一六）而嚴羽、胡應麟、王士禛和沈德潛則對此選去取頗爲不滿。按此選前十位詩人依次爲王建、皇甫冉、岑參、高適、韓偓、戴叔倫、楊巨源、李涉、盧綸、孟浩然，唐詩大家李白、杜甫、王維、韋應物、韓愈皆一首不取，審美傾向令人費解。相較而言，殷璠《河嶽英靈集》提倡風骨、推崇盛唐，高仲武《中興間氣集》崇尚韻調、推崇中唐，審美傾向還是相當明確的。



【校】


 ③
 詩法萃編本作“《月蝕》詩”。

【注】


 [1]
 殷璠：見本書卷下第七十二條注〔一〕。


 [2]
 高仲武：見本書卷下第七十三條注〔一〕。


 [4]
 “王介甫”句：王安石字介甫，見本書卷下第二條注〔一〕。《唐百家詩選》是北宋前期大型的唐詩選本，王安石序曰：“余與宋次道同爲三司判官，時次道出其家藏唐詩百餘編，諉余擇其精者，次道因名曰‘百家詩選’。廢日力於此，良可悔也。雖然，欲知唐詩者觀此足矣。”此選共二十卷，選唐詩人一百零四家作品一千二百餘首，其中王建詩入選九十二首，數量最多。


七十九

韋縠《才調集》選，固多明麗之篇
 
[1]

 ；然如會真詩及“隔牆花影動”等作，亦采入太白、摩詰之後
 
[2]

 ，未免雅鄭同奏矣。奈何闡揚其體，以教當世耶
 
[3]

 ？


【箋】


［明］胡震亨《唐音癸籤》評《才調集》：蜀監察御史韋縠編唐人詩一千首，每一百首爲一卷，隨手成編，無倫次。其所宗者雖李青蓮及元、白，而晚唐人詩十居其七八。（卷三十一，頁三二一—三二二）

［明］許學夷《詩源辯體》：韋縠《才調集》，所選唐人古、律歌詩凡一千首。中如元稹、李商隱、溫庭筠、韋莊，各五六十篇，而佳者多遺；高、岑、王、孟諸公，僅見一二，而又非所長；至不知名者，十居二三；晚唐怪惡，亦每每而見。自題曰“暇日因閱李杜集、元白詩，其間大海混茫，風流挺特，遂采摭奧妙，並諸賢達章句”云云，今所選，杜又不錄，豈以元白爲有調、杜反爲無調耶？若太白《長干行》，乃晚唐人詩；劉長卿“垂柳拂金堤”，乃薛道衡詩也。（卷三十六，頁三五八）


【案】


韋縠《才調集》共十卷，一千首。入選前十位詩人分別是韋莊六十三首、溫庭筠六十一首、元稹五十七首，無名氏五十首、李商隱四十首、杜牧三十三首、李白二十八首、白居易二十七首、曹唐二十四首、許渾二十首。韋縠最重詞彩濃麗的晚唐之作，大概是補救粗疏淺弱的詩風。不過沈德潛從儒家詩教立場出發，對此選頗爲不滿。




 [1]
 韋縠《才調集》：韋穀（生卒年不詳），仕後蜀孟氏父子，官至監察御史。所編《才調集》十卷，錄唐諸家詩一千首。其《敘》曰：“或閑窗展卷，或月榭行吟，韻高而桂魄爭光，詞麗而春色鬬美。”（《唐人選唐詩（十種）》，頁四四四）以濃麗宏敞爲宗，以救粗疏淺弱之習。


 [2]
 “會真詩”句：《才調集》入選元稹《會真詩》與崔鶯鶯《會張生》等艷情詩。


 [3]
 “奈何”句：清初馮舒、馮班非常推崇《才調集》，《四庫提要》“馮定遠集”條曰：“班與其兄舒，皆以詩名一時，稱海虞二馮。其姪馮武，作所評《才調集凡例》，稱舒之論詩，講起承轉合最嚴，而班之論詩，則欲化去起承轉合。定法微有不同。然二人皆以晚唐爲宗，由溫、李以上溯齊、梁。故《才調集》外又有《玉臺新咏》評本，蓋其淵源在二書也。”（卷一百八十一，頁二五三一）


八十

方虛谷《瀛奎律髓》，去取評點，多近凡庸，特便於時下捉刀人耳
 
[1]

 。《鼓吹》一書（嫁名元遺山者），尤爲下劣
 
[2]

 。學者以此等爲始基，汩沒靈臺
 
[3]

 ，後難洗滌。昔康崐崘學琵琶，段師令其十年不近樂器，洗盡邪雜，方許受教
 
[4]

 。作詩家毋誤入路頭，爲康崐崘之續也。


【箋】


［明］胡震亨《唐音癸籤》評《瀛奎律髓》：元初歙人方回，取唐五、七言律詩，合宋人所作，分門類，每門一卷，共四十九卷，並加注釋。中間評搉引證，亦有合者。但分門各冠小引，及以瀛奎為兩代取義，總痴絶人勾當爾。（卷三十一，頁三二五）

又《唐音癸籤》評《唐詩鼓吹》：金元好問選唐七言律九十五人五百八十餘篇，十卷，以聲調宏壯震厲，同軍樂之有鼓吹，故名。内初盛唐僅張說、崔顥、王維、李頎、高適、岑參數篇，餘並元和以後人詩，杜牧之、李義山、陸魯望及五代譚用之獨多，而宋人胡宿詩亦誤入。意遺山偶録，以備檢閲。鄉人郝參政天挺尊事遺山，遂注釋行世耳。郝注尤蕪謬不堪讀。（卷三十一，頁三二四—三二五）


【案】


《瀛奎律髓》和《唐詩鼓吹》是兩部影響很大的唐詩選本。《瀛奎律髓》衹選五、七言律詩，按題材分卷，頗利於初學者參考。《唐詩鼓吹》衹選七律，首卷收柳宗元、劉禹錫、許渾三家，次卷收薛逢、韓偓、王維、高適、岑參、張說、耿湋等七人，其餘八卷情況類似，編選次序頗爲雜亂。入選作品最多的是譚用之，其次是陸龜蒙、李商隱，傳統七律大家李白、杜甫一首未錄，選詩宗旨以中晚唐爲尚。沈德潛認爲這兩部唐詩選本均未能體現唐詩成就，不值得推崇。




 [1]
 “方虛谷”句：方回（一二二七—一三〇七），字萬里，號虛谷，歙縣（今屬安徽）人。宋理宗景定三年（一二六二）進士，宋亡降元。所選《瀛奎律髓》共四十九卷，惟錄唐宋詩人五、七言律詩近三千首。明許學夷《詩源辯體》評此選曰：“每卷首多錄陳、杜、沈、宋之詩，故多有可觀。中錄晚唐，實無足取。後采宋人過半，讀之頗爲悶絕。大意兼詩話爲之。然於正體多不相及，而於許渾尤加詆毀，是以新奇意見爲主，而不以音節氣格爲主也。……其所選多非作者，姑不暇論。”（卷三十六，頁三六一—三六二）


 [2]
 “《鼓吹》”句：《唐詩鼓吹》十卷，題金元好問編，元郝天挺注。明許學夷《詩源辯體》評曰：“所選盡七言律，起於柳宗元、劉禹錫，中復參以開元、大曆數子，餘皆晚唐詩也。然晚唐纖巧者僅十之一，而鄙俗者居十之五。至杜牧、皮、陸怪惡，靡不盡錄，蓋選詩最陋者。”（卷三十六，頁三六二）


 [3]
 汩沒靈臺：靈心被掩。汩沒，掩映。靈臺，靈心。


 [4]
 “康昆侖”句：宋陳暘《樂書》“崑崙琵琶”曰：“唐貞元中，長安大旱，詔移兩市祈雨。街東有康崑崙琵琶，號為第一手，謂街西必無已敵也，遂登樓彈一曲新翻調緑腰。街西亦建一樓，東市大誚之。及崑崙度曲，西樓出一女郎，抱樂器亦彈此曲，移在楓香調中，妙絶入神。崑崙驚駭，詣以為師。女郎遂更衣出，乃裝嚴寺段師善本也。翼日，德宗召之，佳奬異常，乃令崑崙彈一曲。段師曰：‘本領何雜，兼帶邪聲。’崑崙驚曰：‘段師神人也。’德宗令授崑崙。段師奏曰：‘且請崑崙不近樂器十數年，使忘其本領，然後可教。’詔許之。後果窮段師之藝矣。”（卷一百二十九）


八十一

司空表聖云：“不著一字，盡得風流。”“采采流水，逢逢
 
①

 遠春。”
 
[2]

 嚴滄浪云：“羚羊挂角，無跡可求。”
 
[3]

 蘇東坡云：“空山無人，水流花開。”
 
[4]

 王阮亭本此數語，定《唐賢三昧集》。
 
[5]

 木玄虛云“浮天無岸”
 
[6]

 ，杜少陵云“鯨魚
 
⑦

 碧海”
 
[8]

 ，韓昌黎云“巨刃摩天”
 
[9]

 ，惜無人本此定詩。


【箋】


《重訂唐詩別裁集序》：成詩二十卷，得詩一千九百二十八章。詩雖未備，要藉以扶掖雅正，使人知唐詩中有“鯨魚碧海”、“巨刃摩天”之觀，未必不由乎此。

《王鳳喈詩序》：予慨詩教之壞，前此四十餘年，禰宋祧唐，有隊仗無意趣，有靈逸無蘊蓄，覺前人之情與景涵才爲法斂者，劖削不存。而近代稱詩之家又復輕佻，尚剽販，粉黛纂組，百態呈妍。其他橫逞胸臆者又荒幻險怪，同於跳丸、掉竿、吞刀、吐火之流，而少陵所謂前輩飛騰、別裁僞體、比於鯨魚碧海者或未視焉。是亦吾黨之憂也。（《歸愚文鈔》卷十四）

［清］何世璂《然鐙記聞》：璂進曰：“然則《三昧》之選，前不及‘初’，而後不及‘中’、‘晚’，是則何說？是非欲人但學盛唐，而不及‘中’、‘晚’之意乎？”師曰：“不然，吾蓋疾夫世之依附盛唐者，但知學爲‘九天閶闔’、‘萬國衣冠’之語，而自命高華，自矜爲壯麗，按之其中，毫無生氣。故有《三昧集》之選。要在剔出盛唐真面目與世人看，以見盛唐之詩，原非空殻子，大帽子話；其中蘊藉風流，包含萬物，自足以兼前後諸公之長。彼世之但知學爲‘九天閶闔’、‘萬國衣冠’等語，果盛唐之真面目真精神乎？抑亦優孟、叔敖也。茍知此意，思過半矣。”（《清詩話》上冊，頁一二二）

［清］宋犖《漫堂說詩》：李于鱗《唐詩選》，境隘而辭膚，大類已陳之芻狗；鍾、譚《詩歸》，塵新詭僻，又似鬼窟中作活計，皆無足取。蓋詩道本廣大，而彼故狹小之；詩道本靈通變化，而彼故拘泥而穿鑿之也。近日王阮亭《十種唐詩選》與《唐賢三昧集》，原本司空表聖、嚴滄浪緒論，所謂：“言有盡而意無窮”，“妙在酸鹹之外”者。以此力挽尊宋祧唐之習，良於風雅有裨。至於杜之海涵地負；韓之鼇擲鯨呿，尚有所未逮。（《清詩話》上冊，頁四一七）


【案】


《唐賢三昧集》是一部體現王士禛“神韻”審美理想的唐詩選本。王氏有感於七子片面追求盛唐的高華壯麗，欲以清和淡遠矯正。此選並不拘泥於王維、孟浩然所代表的山水田園之作，高適、岑參一派的邊塞之作也多有入選。但在清人看來，此選對以杜甫、韓愈爲代表的雄渾闊大的風格是有所欠缺的。沈德潛認同宋犖所論，故有編選《唐詩別裁集》之舉。

自七十八至八十一條論唐詩選本，並表明沈氏的選詩理想。歷代唐詩選本數量衆多，並具有鮮明的時代特征。唐人選唐詩現存數量不多，內容大都十分單薄，不能反映整個時代的創作的業績。如《唐寫本唐人選唐詩》共選李白等七人詩作七十餘篇，《河岳英靈集》選盛唐常建、李白等二十四人二百餘篇，《篋中集》選作者元結的詩友沈千運、元季川等七人詩作二十四篇，《又玄集》規模較大，共收錄一百四十五家二百九十七首詩作，但又僅限於近體詩。宋代出現了編選唐詩的第二次高潮，和唐代詩歌選本相比，宋代唐詩選本特重近體詩，如周弼《三體唐詩》僅收七言絕句、五七言律詩，方回《瀛奎律髓》衹收五七言律詩，柯夢得《唐絕句選》，劉克莊《唐五七言絕句》、《唐絕句續選》等專收絕句。另外宋代選本數量大大增加，比如托名王安石所編的《唐百家詩選》共選了一百零八家詩作一千二百四十六首，洪邁《萬首唐人絕句》則涵蓋各家詩作。明代以來唐詩選本往往用來宣揚各家詩學主張，數量衆多、面貌各異。沈德潛對前代唐詩選本均表不滿，他心目的唐詩應當是以李、杜爲宗，主體風格是雄渾闊大，這也是其《唐詩別裁集》的詩學宗旨。



【校】


 ①
 逢逢：一九七八年清詩話本作“蓬蓬”，是。


 ⑦
 鯨魚：詩法萃編本作“掣鯨”。

【注】


 [2]
 “司空表聖”句：司宗圖，字表聖，清人均認爲《二十四詩品》爲其作品，今人有爭議。《詩品·含蓄》曰：“不著一字，盡得風流。語不渉己，若不堪憂。是有真宰，與之沉浮。如渌滿酒，花時返秋。悠悠空塵，忽忽海漚。淺深聚散，萬取一收。”（郭紹虞《詩品集解》，頁二一）《詩品·纖穠》曰：“采采流水，蓬蓬遠春。窈窕深谷，時見美人。碧桃滿樹，風日水濱。柳陰路曲，流鶯比鄰。乘之愈往，識之愈真。如將不盡，與古為新。”（郭紹虞《詩品集解》，頁七）


 [3]
 “嚴滄浪”句：嚴羽字儀卿，號滄浪逋客。其《滄浪詩話·詩辨》曰：“詩者，吟詠情性也。盛唐諸人惟在興趣，羚羊挂角，無跡可求。故其妙處透徹玲瓏，不可湊泊，如空中之音，相中之色，水中之月，鏡中之象，言有盡而意無窮。”（《滄浪詩話校釋》，頁二六）


 [4]
 “蘇東坡”句：蘇軾《十八大阿羅漢頌》“第九尊者”：“飯食已畢，襆鉢而坐。童子茗供，吹籥發火。我作佛事，淵乎妙哉。空山無人，水流花開。”（《蘇東坡全集》後集卷二十，頁六六八）


 [5]
 “王阮亭”句：王士禛字貽上，號阮亭。其《唐賢三昧集序》曰：“嚴滄浪論詩云：‘盛唐諸人，唯在興趣，羚羊挂角，無迹可求，透徹玲瓏，不可湊泊。如空中之音，相中之色，水中之月，鏡中之象，言有盡而意無窮。’司空表聖論詩亦云：‘妙在酸鹹之外。’康熙戊辰春杪，歸自京師，居宸翰堂，日取開元、天寶諸公篇什讀之，於二家之言，別有會心，錄其尤雋音超詣者，自王右丞而下四十二人，爲《唐賢三昧集》，厘爲三卷。”


 [6]
 “木玄虛”句：木華（生卒年不詳），字玄虛，廣川（今山東棗強東）人，晉武帝、惠帝時辭賦家。其《海賦》曰：“爾其為狀也，則乃浟湙瀲灎，浮天無岸；浺瀜沆瀁，渺瀰湠漫。”（《文選》卷十二，頁二三二）


 [8]
 “杜少陵”句：杜甫《戲爲六絕句》之四：“才力應難跨數公，凡今誰是出羣雄？或看翡翠蘭苕上，未掣鯨魚碧海中。”（《杜詩詳注》卷十一，頁三五六）


 [9]
 “韓昌黎”句：韓愈《調張籍》曰：“李杜文章在，光焰萬丈長。不知羣兒愚，那用故謗傷？蚍蜉撼大樹，可笑不自量。伊我生其後，舉頸遥相望。夜夢多見之，晝思反微茫。徒觀斧鑿痕，不矚治水航。想當施手時，巨刃磨天揚。垠崖劃崩豁，乾坤擺雷硠。惟此兩夫子，家居率荒凉。帝欲長吟哦，故遣起且僵。翦翎送籠中，使看百鳥翔。平生千萬篇，金薤垂琳琅。仙官勑六丁，雷電下取將。流落人間者，太山一毫芒。我願生兩翅，捕逐出八荒。精神忽交通，百怪入我腸。刺手拔鯨牙，舉瓢酌天漿。騰身跨汗漫，不著織女襄。顧語地上友，經營無太忙。乞君飛霞佩，與我高頡頏。”（《韓昌黎詩繫年集釋》卷九，頁九八九）


八十二
 
①



韓子高於孟東野
 
②

 ，而爲雲爲龍，願四方上下逐之
 
[3]

 。歐陽子高於蘇、梅，而以黃河清、鳳凰鳴比之
 
[4]

 。蘇子高於黃魯直，而己所賦詩云“效魯直體”以推崇之
 
[5]

 。古人胸襟，廣大爾許！


【箋】


［三國魏］曹丕《典論·論文》：文人相輕，自古而然。傅毅之於班固，伯仲之間耳，而固小之，與弟超書曰：“武仲以能屬文爲蘭臺令史，下筆不能自休。”夫人善於自見，而文非一體，鮮能備善，是以各以所長，相輕所短。里語曰：“家有弊帚，享之千金。”斯不自見之患也。（《文選》卷五十二，頁九六六—九六七）

［南朝梁］劉勰《文心雕龍·知音》：夫篇章雜沓，質文交加，知多偏好，人莫圓該。慷慨者逆聲而擊節，醞藉者見密而高蹈，浮慧者觀綺而躍心，愛奇者聞詭而驚聽。會己則嗟諷，異我則沮棄，各執一隅之解，欲擬萬端之變：所謂東向而望，不見西牆也。（《文心雕龍注》卷十，頁七一四）


【案】


此論詩人的胸襟。劉勰曾指出貴古賤今、崇己抑人和信僞迷真是造成錯誤批評的主要原因，這種結果通常與批評者的藝術素養、個人偏好與胸襟大小有密切關係。沈氏認爲，作者衹有具備廣大的胸襟方能排除私見偏愛，客觀公正地評價他人，從而避免文人相輕的陋習。



【校】


 ①
 青照堂本與上條合。


 ②
 韓子高於孟東野：青照堂本作“韓高於東野”。

【注】


 [3]
 “韓子”句：韓愈《醉留東野》：“昔年因讀李白杜甫詩，長恨二人不相從。吾與東野生並世，如何復躡二子蹤？東野不得官，白首誇龍鍾。韓子稍姦黠，自慚青蒿倚長松。低頭拜東野，願得終始如駏蛩。東野不迴頭，有如寸莛撞巨鐘。吾願身爲雲，東野變爲龍，四方上下逐東野，雖有離別何由逢？”（《韓昌黎詩繫年集釋》卷一，頁五八—五九）


 [4]
 “歐陽子”句：歐陽修《水谷夜行寄子美聖俞》對蘇舜欽、梅堯臣大加推崇，詩云：“寒雞號荒林，山壁月倒掛。披衣起視夜，攬轡念行邁。我來夏云初，素節今已届。高河瀉長空，勢落九州外。微風動凉襟，曉氣清餘睡。緬懷京師友，文酒邈高會。其間蘇與梅，二子可畏愛。篇章富縱横，聲價相磨盖。子美氣尤雄，萬竅號一噫。有時肆顛狂，醉墨洒霶霈。譬如千里馬，已發不可殺。盈前盡珠璣，一一難東汰。梅翁事清切，石齒漱寒瀨。作詩三十年，視我猶後輩。文詞愈清新，心意雖老大。譬如妖韶女，老自有餘態。近詩尤古硬，咀嚼苦難嘬。初如食橄欖，真味久愈在。蘇豪以氣轢，舉世徒驚駭。梅窮獨我知，古貨今難賣。二子雙鳯凰，百鳥之嘉瑞。雲烟一翺翔，羽翮一摧鎩。安得相從遊，終日鳴噦噦。問胡苦思之，對酒把新蟹。”（《歐陽修全集》卷二，頁二八—二九）


 [5]
 “蘇子”句：黃庭堅《子瞻詩句妙一世，乃云效庭堅體，蓋退之戲效孟郊、樊宗師之比，以文滑稽耳。恐後生不解，故以韻道之》云：“我詩如曹檜，淺陋不成邦。公如大國楚，吞五湖三江。赤壁風月笛，玉堂雲霧窗。句法提一律，堅城受我降。枯松倒澗壑，波濤所舂撞。萬牛挽不前，公乃獨力扛。諸人方嗤點，渠非晁張雙。但懷相識察，牀下拜老龐。小兒未可知，客或許敦厖。誠堪壻阿巽，買紅纒酒缸。”（《山谷集》卷二）


八十三

《記》曰：“寬而靜、柔而正者，宜歌《頌》。廣大而靜、疏達而信者，宜歌《大雅》。恭儉而好禮者，宜歌《小雅》。正直而靜、廉而謙者，宜歌《風》。”
 
[1]

 凡習於聲歌之道者，鮮有不和平其心者也。今人忌才揚己，揎拳露臂
 
[2]

 ，觀其意氣，可覘所養矣。


【箋】


［南朝梁］劉勰《文心雕龍·體性》：才有庸儁，氣有剛柔，學有淺深，習有雅鄭，並情性所鑠，陶染所凝，是以筆區雲譎，文苑波詭者矣。故辭理庸儁，莫能翻其才；風趣剛柔，寧或改其氣；事義淺深，未聞乖其學；體式雅鄭，鮮有反其習；各師成心，其異如面。（《文心雕龍注》卷六，頁五〇五）


【案】


按《樂記》所言，藝術家的氣質與所演奏的樂曲有密切關係，兩者契合時才能更好地發揮樂曲的感染力，從而收到感天地、動鬼神的效果。沈氏認爲作者的氣質個性與創作能力有密切關係，應通過儒家經典來培養“和平”的良好氣質，進而提高創作能力。




 [1]
 “記曰”句：語出《禮記·樂記》（《禮記正義》卷三九，頁一五四五）。


 [2]
 揎拳露臂：發怒之態。揎拳，卷袖出拳；攘臂，捋起袖子，露出胳膊。


八十四

負罪引慝，思古無訧，際人倫之窮者，何厚於自責也
 
[1]

 。即涕泣關弓，情非得已；然惟餘怨艾之意，不聞訶讓之詞
 
[2]

 。乃有遭讒異於正則，處變異於《小弁》，而忿語誖情，動相譏議，小則見絕於友朋，大則獲戾於君父，君子憂之矣
 
[3]

 。盡言翹過，國佐已然
 
[4]

 ，綴文之士，其知所節焉
 
⑤

 。


【箋】


《毛詩序》：至于王道衰，禮義廢，政教失，國異政，家殊俗，而變風、變雅作矣。國史明乎得失之迹，傷人倫之廢，哀刑政之苛，吟詠情性，以風其上，達於事變，而懷其舊俗者也。故變風發乎情，止乎禮義。發乎情，民之性也；止乎禮義，先王之澤也。（《毛詩正義》卷一之一，頁二七一—二七二）


【案】


《毛詩序》以來，詩歌創作即重視情感的節制，所謂“發乎情，止乎禮義”、“怨而不怒”。不過孟子則具體分析在抒發怨情時要聯繫對方錯誤的大小，小錯要包容，多反思己過；大錯要明諫，以期警醒。沈氏論詩重蘊藉忌刻露，故推崇溫厚氣質之培養，情感表達有所節制。



【校】


 ⑤
 其知所節焉：青照堂本作“當知所節”。

【注】


 [1]
 “負罪”句：遭遇困境，不怨天憂人卻反思己過。


 [2]
 “涕泣關弓”句：《孟子·告子下》：“公孫丑問曰：‘高子曰：《小弁》，小人之詩也。’孟子曰：‘何以言之？’曰：‘怨。’曰：‘固哉，高叟之爲詩也！有人於此，越人關弓而射之，則己談笑而道之；無他，疏之也。其兄關弓而射之，則己垂涕泣而道之；無他，戚之也。《小弁》之怨，親親也。親親，仁也。固矣夫，高叟之爲詩也！’曰：‘《凱風》何以不怨？’曰：‘《凱風》，親之過小者也；《小弁》，親之過大者也。親之過大而不怨，是愈疏也；親之過小而怨，是不可磯也。愈疏，不孝也；不可磯，亦不孝也。孔子曰：舜其至孝矣，五十而慕。”（《孟子注疏》卷一二上，頁二七五六）


 [3]
 “遭讒”句：屈原正道直行而被謗，故《離騷》充滿怨怒。漢司馬遷《史記·屈原賈生列傳》曰：“《離騷》者，猶離憂也。夫天者，人之始也；父母者，人之本也。人窮則反本，故勞苦倦極，未嘗不呼天也；疾痛慘怛，未嘗不呼父母也。屈平正道直行，竭忠盡智，以事其君，讒人間之，可謂窮矣。信而見疑，忠而被謗，能無怨乎？”（卷八四，頁二八〇）；《小弁》親人錯大，故直抒怨情希望親人醒悟。而有些詩人缺少寬容的精神，對方小小過失則動相譏議，沈氏對此表示不滿。


 [4]
 “盡言”句：《國語·周語下》曰：“齊國佐見，其語盡。”韋昭注曰：“國佐，齊卿，國歸父之子國武子也。盡者，盡其心意，善惡褒貶無所諱也。”（《國語集解》周語下第三，頁八三）


八十五

性情面目，人人各具。讀太白詩，如見其脫屣千乘
 
[1]

 。讀少陵詩，如見其憂國傷時
 
[2]

 。其世不我容，愛才若渴者，昌黎之詩也
 
[3]

 。其嬉笑怒罵，風流儒雅者，東坡之詩也
 
[4]

 。即下而賈島、李洞
 
[5]

 輩，拈其一章一句，無不有賈島、李洞者存。倘詞可餽貧
 
[6]

 ，工同鞶帨
 
[7]

 ，而性情面目，隱而不見，何以使尚友古人者，讀其書、想見其爲人乎
 
[8]

 ？


【箋】


［南朝梁］《文心雕龍·體性》：若夫八體屢遷，功以學成，才力居中，肇自血氣；氣以實志，志以定言，吐納英華，莫非情性。是以賈生俊發，故文潔而體清；長卿傲誕，故理侈而辭溢；子雲沈寂，故志隱而味深；子政簡易，故趣昭而事博；孟堅雅懿，故裁密而思靡；平子淹通，故慮周而藻密；仲宣躁銳，故穎出而才果；公幹氣褊，故言壯而情駭；嗣宗俶儻，故響逸而調遠；叔夜儁俠，故興高而采烈；安仁輕敏，故鋒發而韻流；士衡矜重，故情繁而辭隱；觸類以推，表裏必符。豈非自然之恒資，才氣之大略哉！（《文心雕龍注》卷六，頁五〇六）

［明］方孝孺《張彥輝文集序》：昔稱文章與政相通，舉其槩而言耳。要而求之，實與其人類。戰國以下，自其著者言之：荘周爲人，有壸視天地、嚢括萬物之態，故其文宏博而放肆，飄飄然若雲遊龍鶱不可守；荀卿恭敬好禮，故其文敦厚而嚴正，如大儒老師，衣冠偉然，揖讓進退，具有法度；韓非、李斯，峭刻酷虐，故其文繳繞深切，排摶糾纒，比辭聯類，如法吏議獄，務盡其意，使人無所措手；司馬遷豪邁不覊，寛大易直，故其文崒乎如恒、華，浩乎如江、河，曲盡周密，如家人父子語，不尚藻飾而終不可學；司馬相如有俠客美丈夫之容，故其文綺曼姱都，如清歌繞梁，中節可聽；賈誼少年意氣慷慨，思建事功而不得遂，故其文深篤有謀，悲壮矯訐；揚雄齪齪自信，木訥少風節，故其文拘束慤愿，摸擬窺竊，蹇澀不暢，用心雖勞而去道實遠。下此魏、晉至隋，流麗淫靡，浮急促數，殆欲無文。惟陶元亮以冲曠天然之質，發自肺腑，不爲雕刻，其道意也達，其状物也覈，稍爲近古。韓退之起中唐，始大振之。退之俊傑善辨說，故其文開陽闔陰，奇絶變化，震動如雷霆，淡泊如韶濩，卓矣爲一家言。其同時則有柳子厚、李元賓、李習之之流。子厚爲人精緻警敏，習之志大識遠，元賓激烈善持論，故其文皆類之。……由此觀之，自古至今，文之不同，類乎人者，豈不然乎？（《遜志齋集》卷十二）

［清］薛雪《一瓢詩話》：詩文家最忌雷同，而大本領人偏多於雷同處見長。若舉步換影，文人才子之能事，何足爲奇？惟其篇篇對峙，段段雙峰，卻又不異而異，同而不同，纔是大本領，真超脫。（頁一二〇）


【案】


獨特的藝術風格是詩人藝術成熟的標志，孟子的“知人論世”與曹丕《典論·論文》“文以氣爲主”即涉及這一問題。劉勰《文心雕龍·體性》篇比較全面地論述了作者創作個性是先天和後天因素綜合作用的結果，優秀作品均能真切反映作家個人的情性。明代公安派與清代性靈派也非常重視詩歌的情性，不過重點是情性的真實自然。沈氏所言“性情”繼承劉勰，重在獨特的藝術風格，是才、氣、學、習諸多因素綜合作用的結果。

自八十二至八十五條論詩人應具備的修養，即胸襟廣大，性情和平，情感溫厚，不泯滅個性。沈德潛論詩歌創作基本原理時曾提出“有第一等襟抱，第一等學識，斯有第一等真詩”（《說詩晬語》卷上）。此論則詳細進行闡釋，核心是把儒家理想人格與形成藝術個性作爲詩人藝術修養的重要條件。




 [1]
 “讀太白”句：《舊唐書·文苑列傳》李白本傳曰：“嘗沉醉殿上，引足令高力士脫靴，由是斥去。”（《舊唐書》卷一九〇下，頁六〇七）屣即鞋、靴。千乘，泛指王侯顯貴。此處“脫屣千乘”非實指“令高力士脫靴”之事，而是指李白傲視王侯權貴的豪放壯浪、恣縱無羈之氣質。


 [2]
 “讀少陵”句：清郎廷槐《師友詩傳錄》：“工部之詩，純以忠君愛國爲氣骨。故形之篇章，感時紀事，則人尊詩史之稱；冠古軼今，則人有大成之號。”（《清詩話》上冊，頁一四五）


 [3]
 “其世不我容”句：韓愈《岳陽樓别竇司直》有句云：“歡窮悲心生，婉孌不能忘。念昔始讀書，志欲干霸王。屠龍破千金，為藝亦云亢。愛才不擇行，觸事得讒謗。”（《韓昌黎詩繫年集釋》卷三，頁三一七）


 [4]
 “嬉笑怒罵”句：清葉燮《原詩》：“蘇軾之詩，其境界皆開闢古今之所未有，天地萬物，嬉笑怒罵，無不鼓舞於筆端，而適如其意之所欲出。此韓愈後之一大變也，而盛極矣。”（內篇上，頁九）


 [5]
 賈島、李洞：賈島，見本書卷上一○六條注〔一〕。李洞（生卒年不詳），字才江，京兆人。慕賈島詩，曾鑄其像，奉之如神。


 [6]
 詞可餽貧：《文心雕龍·神思》：“臨篇綴慮，必有二患：理鬰者苦貧，辭溺者傷亂。然則博見爲饋貧之糧，貫一爲拯亂之藥，博而能一，亦有助乎心力矣。”（《文心雕龍注》卷六，頁四九四—四九五）


 [7]
 工同鞶帨：揚雄《法言·寡見》：“今之學也，非獨爲之華藻也，又從而繡其鞶帨，惡在老不老也。”（《揚子法言》卷第七，頁一九）鞶，古代皮制的衣帶。帨：佩巾。揚雄以“繡其鞶帨”比喻寫作時祇重辭藻的雕琢瑣碎之風。


 [8]
 “尚友古人”句：《孟子·萬章下》：“孟子謂萬章曰：‘一鄉之善士，斯友一鄉之善士；一國之善士，斯友一國之善士；天下之善士，斯友天下之善士。以友天下之善士為未足，又尚論古之人。頌其詩，讀其書，不知其人，可乎？是以論其世也，是尚友也。’”（《孟子注疏》卷十下，頁二七四六）


八十六

美人、佳人，初無定稱。《簡兮》以西周盛王爲美人
 
[1]

 ，《離騷》以君爲美人
 
[2]

 ，漢武以賢士爲佳人
 
[3]

 ，光武稱陸閎爲佳人
 
[4]

 ，而蘇蕙稱竇滔云：“非我佳人，莫之能解。”又婦人以男子爲佳人矣
 
[5]

 。
 
⑥

 《九歌》“思夫君兮太息”，指雲中君也
 
[7]

 。“思夫君兮未來”，指湘夫人也
 
[8]

 。孟浩然“衡門猶未掩，佇立望夫君”，指王白雲也
 
[9]

 。“夫”讀同“扶”音，猶“之子”之稱，非婦人目其所天之謂。


【箋】


［宋］王觀國《學林》“閑情賦”條：古之言美人、佳人，皆以比君子賢人。《簡兮》詩曰“云誰之思，西方美人。彼美人兮，西方之人兮”，注曰：“美人謂碩人，大德，周室之賢者。”《離騷》曰：“惟草木之零落兮，恐美人之遲暮。”注曰：“美人，謂君也。言恐歲暮而不早用賢也。”《九歌》曰“望美人兮未來”，注曰：“美人謂湘神也，以喻望君之使也。”《張衡傳》曰“衡為《四愁詩》，依屈原以美人為君子，以珍寶為仁義故”，其詩曰‘美人贈我金錯刀’、‘美人贈我金琅玕’、‘美人贈我貂襜褕’、‘美人贈我錦繡段’。江淹詩曰：“日暮碧雲合，佳人殊未來。”文選注曰：“佳人謂友人也。”《閒情賦》之寄意遠矣，以為微瑕者，其不見知耶？（卷七）



【校】


 ⑥
 詩法萃編本、一九七八年清詩話本以下另作一條。

【注】


 [1]
 “《簡兮》”句：《詩經·邶風·簡兮》：“簡兮簡兮，方將萬舞。日之方中，在前上處。碩人俁俁，公庭萬舞。有力如虎，執轡如組。左手執籥，右手秉翟。赫如渥赭，公言錫爵。山有榛，隰有苓。云誰之思？西方美人。彼美人兮，西方之人兮。”《毛詩序》曰：“《簡兮》，刺不用賢也。衛之賢者仕於伶官，皆可以承事王者也。”孔穎達《正義》曰：“上言西方之美人，謂周室之賢人以薦此碩人，故知彼美人謂碩人，西方之人謂宜為西方之人。”（《毛詩正義》卷二之三，頁三〇八—三〇九）


 [2]
 “《離騷》”句：《離騷》“惟草木之零落兮，恐美人之遲暮”，王逸注曰：“美人，謂懷王也。人君服飾美好，故言美人也。”（《楚辭補注·離騷經章句第一》，頁六）


 [3]
 “漢武”句：漢武帝《秋風辭》曰：“秋風起兮白雲飛，草木黄落兮鴈南歸。蘭有秀兮菊有芳，懷佳人兮不能忘。汎樓船兮濟汾河，横中流兮揚素波。簫鼓鳴兮發櫂歌，歡樂極兮哀情多，少壯幾時兮奈老何？”呂延濟注曰：“佳人謂羣臣也。”（《文選》卷四十五，頁八五一）


 [4]
 “光武”句：明王鏊《姑蘇志·人物》：“陸閎字子春，吳縣人，暢之子也。篤行好學，聰明有令德，選尚寧平公主，辭疾不應。爲潁川太守，致鳳凰甘露之瑞，建武中爲尚書令。閎姿容如玉，喜著越布單衣。光武升臺見之，歎曰：‘南方固多佳人！’自是常敕會稽郡獻越布焉。”（卷四十四）


 [5]
 “蘇蕙”句：武則天《蘇氏織錦廻文記》曰：“名曰璇璣圖，然讀者不能盡通。蘇氏笑而謂人曰：‘徘徊宛轉，自成文章。非我佳人，莫之能解。’”（《文苑英華》卷八百三十四）


 [7]
 “《九歌》”句：語出《九歌·雲中君》，王逸注曰：“君謂雲神。”（《楚辭補注·九歌章句第二》，頁五九）


 [8]
 “思夫君”句：原詩爲“望夫君兮未來”，語出《九歌·湘君》，王逸注曰：“君，謂湘君。”（《楚辭補注·九歌章句第二》，頁六〇）


 [9]
 “孟浩然”句：語出孟浩然《遊精思觀回王白雲在後》：“出谷未停午，到家日已曛。回瞻下山路，但見牛羊羣。樵子暗相失，草蟲寒不聞。衡門猶未掩，佇立望夫君。”（《全唐詩》卷一百六十，頁一六四八）


八十七

樂府《鰕[image: ]
 》
 
[1]

 ，[image: ]
 同鱓，水族之細者，從旦不從且。李于鱗誤用鰕[image: ]
 ，押入魚虞韻
 
[2]

 ，後人讀同疽音，不知其非也。古人造字，有[image: ]
 無[image: ]
 ，看《說文》等書自見。吳地有[image: ]
 山，見《越絕書》，今亦誤爲[image: ]
 山。


【箋】


《古詩源》評曹植《鰕[image: ]
 》：[image: ]
 同鳝。从旦不从且，他本误作[image: ]
 ，无此字也。（卷五，頁一一二）




 [1]
 “樂府”句：《樂府詩集·相知歌辭》收曹植《鰕[image: ]
 》，注曰：“一曰《鰕[image: ]
 篇》。《樂府解題》曰‘曹植擬《長歌行》爲《鰕[image: ]
 》。”（卷三十三，頁三五九）今人趙幼文《曹植集校注》收入此作，詩題作《鰕[image: ]
 篇》，詩曰：“鰕[image: ]
 游潢潦，不知江海流。燕雀戲藩柴，安識鴻鵠遊。世士誠明性，大德固無儔。駕言登五嶽，然後小陵丘。俯觀上路人，勢利惟是謀。讎高念皇家，遠懷柔九州。撫劍而雷音，猛氣縱横浮。汎泊徒嗷嗷，誰知壯士憂。”（卷三，頁三八一）


 [2]
 “李于鱗”句：李攀龍字于鱗，其《枯魚過河泣》曰：“大魚啗小魚，小魚啗鰕[image: ]
 ，鰕[image: ]
 啗沮洳。啗多沮洳涸，請君肆中居。”（《滄溟先生集》卷之二，頁四七）


八十八

漕者，以水通輸之謂，讀去聲。昌黎“通波非難圖，尺水乃可漕。善善不汲汲，後時徒悔懊”可證也
 
[1]

 。惟《泉水》章“思須與漕”
 
[2]

 ，《載馳》章“言至於漕”
 
[3]

 ，屬衛邑者，當平聲讀。又雍字如時雍、辟雍、肅雍，作和字訓者，俱平聲。雍州之雍，屬地名者，從去聲。


【箋】


《清詩別裁集·凡例》：詩中有相沿誤用者，如孤負之誤辜負，（李陵《答蘇武書》“孤負陵心”、“陵雖孤恩”，杜詩“孤負滄洲願”，韓詩“孤負平生志”皆是也。辜，罪也，與負不協。）疑丞之誤凝丞，（左輔右弼，前疑後丞，疑謂有疑而問也。凝字何解？）蒼黃之誤倉皇，（《北山移文》“蒼黃反覆”，杜詩：“形勢反蒼黃”，昌黎文“值吾南逐，蒼黃分散”，柳州文“數州之犬，蒼黃吠噬”。宋人以後，始有倉黃。）閨閤之誤閨閣，（史遷云“身爲閨閤之臣”，《文翁傳》“使傳教令，出入閨閤”，注謂“內中小門也”。二字不專屬之婦人，又相臣避尊居閤，故云黃閤老，宋後改爲閣。詩中唐以前宜閤，宋以後宜閣。）爛漫之誤爛熳，（爛漫見《魯靈光殿賦》，《說文》、《玉篇》等書並無熳字。）匡襄之誤劻勷，（匡襄猶贊襄也。劻勷，急遽貌。《楚辭》：“逢此世之劻勷”，杜牧詩“塵土驚劻勷”，昌黎有“新師不牢，劻勷將逋”語，如何混爲一。）誤認濫觴爲末流，（《家語》：孔子曰：“江始出於岷山，其源始於濫觴。”濫，泛也，觴，酒杯也，言初出微，而下流始大也。近人多以濫爲爛，以觴爲傷矣。）清和爲四月，（張衡《歸田賦》“仲春之月，時和氣清”，謝靈運詩“首夏猶清和”，言四月猶二月，故下云“芳草亦未歇”也。後人有“四月清和雨乍晴”句，失卻猶字義矣。）此類不可枚舉。他如委靡靡（上聲）字，百揆揆（上聲）字之類，無平聲者，誤讀平聲。漕字、雍字、丈人行行字、冗長長字之類，有兩音者，總讀平聲。（衛有漕邑，平聲；運漕之漕，去聲。雍和辟雍，平聲；雍州之雍，去聲。行列之行，平聲；輩行之行，去聲。長短之長，平聲；冗長之長，去聲。）朝請之請，非上聲，宜讀去聲。（《漢律》“春朝曰朝，秋曰請”，同靚音。）寧馨之寧，非平聲，宜讀去聲。（張謂詩：“家無阿堵物，門有寧馨兒。”東坡詩：“空使奸雄笑寧馨。”）亦不可枚舉。

［清］胡鳴玉《訂譌襍錄》“漕”條：以水通輸曰漕，去聲，與漕邑之漕平聲不同。《漢書·武帝紀》“春穿漕渠通渭”，如淳曰：“水轉運曰漕。”師古曰：“音，才到反。”此字史漢甚多。昌黎詩“通波非難圖，尺地易可漕。善善不汲汲，後時徒悔懊”，此讀去聲一證也。俗於漕糧、漕船類皆呼為曹，非。（卷四）




 [1]
 “昌黎”句：語出韓愈《薦士》，見《東雅堂昌黎集注》卷二，詩長不錄。


 [2]
 “《泉水》”句：“思須與漕”見《詩經·邶風·泉水》，鄭玄箋曰：“以下須漕是衛邑。”（《毛詩正義》卷二之三，頁三〇九）


 [3]
 “《載馳》”句：“言至於漕”見《詩經·鄘風·載馳》，孔穎達疏曰：“故願御者馳馬，悠悠然而遠行，我欲疾至於漕邑。”（《毛詩正義》卷三之二，頁三二〇）


八十九
 
①



人
 
②

 以忙遽爲倉皇，然古人多作“倉
 
③

 黃”。少陵“誓欲隨君去，形勢反倉
 
④

 黃”
 
[5]

 、“蒼黃已就長途往，邂逅無端出餞遲”
 
[6]

 ，柳州“蒼黃見驅逐，誰識死與生？”
 
[7]

 又云“數州之犬，蒼黃吠噬”
 
[8]

 ，無作倉皇者。倉皇二字，應是後人誤用，因倉卒、皇遽而連及之也。歐公《伶官傳》則云“倉皇東出”，已屬宋人文集矣。


【箋】


［清］胡鳴玉《訂譌襍錄》“蒼黄”條：人謂悤遽失措曰倉皇，若作蒼黄必嗤為别字。然古人集中如少陵《新婚别》詩“誓欲隨君去，形勢反蒼黄”、《入衡州詩》“無論再繾綣，已是安蒼黄”，昌黎《祭女挐》文“値吾南逐，蒼黄分散”，柳河東《韋道安詩》“蒼黄見驅逐，誰識死與生”，又《答韋中立書》“數州之犬，皆蒼黄吠噬”之類，無作倉皇者。至宋人始作倉皇，如歐陽公《五代史伶官傳序》云“倉皇東出”之類。（卷二）



【校】


 ①
 青照堂本與上條合。


 ②
 人：詩法萃編本作“今人”。


 ③
 倉：青照堂本、詩法萃編本作“蒼”。


 ④
 倉：青照堂本、詩法萃編本作“蒼”。

【注】


 [5]
 “誓欲”句：語出杜甫《新婚別》，見《杜詩詳注》卷七。詩長不錄。


 [6]
 “蒼黃”句：語見杜甫《送鄭十八虔貶台州司户傷其臨老陷賊之故闕為面别情見於詩》：“鄭公樗散鬢成絲，酒後常稱老畫師。萬里傷心嚴譴日，百年垂死中興時。蒼惶已就長途往，邂逅無端出餞遲。便與先生應永訣，九重泉路盡交期。”（《杜詩詳注》卷五，頁一七一）《九家集注杜詩》、《補注杜詩》、《集千家注杜工部詩集》、《杜詩詳注》與《全唐詩》均作“蒼惶”。


 [7]
 “柳州”句：語出柳宗元《韋安道》，見《柳河東集》卷四十三，詩長不錄。


 [8]
 “數州之犬”：語發柳宗元《答韋中立書》，見《柳河東集》卷三十四，文長不錄。


九十

今人負恩爲辜負。按辜，辠也
 
[1]

 ，絕非此意。少陵“孤負滄洲願”
 
[2]

 ，昌黎“孤負平生志”
 
[3]

 ，義山“映書孤志業”
 
[4]

 之類，無用辜者。又李陵《答蘇武書》，有“孤負陵心”、“陵雖孤恩”之句
 
[5]

 ，更在唐人以前。


【箋】


［清］胡鳴玉《訂譌襍錄》“孤負”條：李陵《答蘇武書》“陵雖孤恩，漢亦負德”，又曰“孤負陵心”，“孤負”字，意必出此。或前更有出未可知也。杜詩“孤負滄洲願”，韓詩“孤負平生心”，蘇詩“莫教孤負竹風涼”，又杜詩“更長燭明不可孤”，義山詩“映書孤志業”之類，不可殫述。總無誤作“辜負”者，即有之，係後人傳寫梓刻之譌，非元文也。“辜辠”也與“孤負”意絶不相蒙。（卷三）




 [1]
 辜，辠也：漢許慎《說文解字·辛部》曰：“辜，辠也。”


 [2]
 “少陵”句：語出杜甫《奉贈盧五丈參謀琚》，見《杜詩詳注》卷二十二，詩長不錄。


 [3]
 “昌黎”句：語出韓愈《感春四首》其三：“朝騎一馬出，暝就一牀臥。詩書漸欲抛，節行久已惰。冠欹感髪秃，語誤悲齒墮。孤負平生心，已矣知何奈！”（《韓昌黎詩繫年集釋》卷四，頁三七二）


 [4]
 “義山”句：語出李商隱《四年冬以退居蒲之永樂，渇然有農夫望歲之志，遂作憶雪，又作殘雪詩各一百言，以寄情於游舊·憶雪》：“愛景人方樂，同雲候稍愆。徒聞周雅什，願賦朔風篇。欲俟千箱慶，須資六出妍。詠留飛絮後，歌唱落梅前。庭樹思瓊蕋，粧樓認粉綿。瑞邀盈尺日，豐待兩岐年。預約延枚酒，虚乘訪戴船。映書孤志業，披氅阻神仙。幾向霜階步，頻將月幌褰。玉京應已足，白屋但顒然。”（《李商隱詩集疏注》卷下，頁六一三—六一四）


 [5]
 “李陵”句：李陵《答蘇武書》，見《文選》卷四十一。


九十一
 
①



中興之中，讀去聲。元凱《左傳敘》云：“祈天永命，紹開中興。”陸德明音“丁仲反”
 
[2]

 。若當興而興，故謂之中，不必恰在中間也。杜詩：“今朝漢社稷，新數中興年。”
 
[3]

 “萬里傷心嚴譴日，百年垂死中興時。”
 
[4]

 餘不可悉數。中酒之中，讀平聲。《漢書·樊噲傳》：“項羽既饗軍士中酒。”師古注：“飲酒之中，不醒不醉，故謂之中也。”
 
[5]

 太白“醉月頻中聖，迷花不事君”
 
[6]

 ，東坡“君獨未知其趣爾，臣今聊復一中之”
 
[7]

 ，亦不可悉數。後人中興平讀，中酒仄讀，每每兩失。


【箋】


［清］胡鳴玉《訂譌襍錄》“中興”條：中興之中，讀衆。毛公《烝民》詩序云“任賢使能，周室中興”。杜元凱《左傳序》云“祈天永命，紹開中興”。陸德明竝音“丁仲反”。杜詩“今朝漢社稷，新數中興年”，又“萬里傷心嚴譴日，百年垂死中興時”，李義山詩“路有論寃謫，言皆在中興”，東坡詩“威聲又數中興年，二敵行當一矢聯”，皆本陸音。王觀國《學林新編》云中有鍾衆二音，音鍾者，當二者之中，首尾均也。音衆者，首尾不必均，但在二者之間耳。此中興之中所以音衆。又如中年、中葉、中天、中塗、中詘之類，竝當从衆音。楊仲弘詩“一代人才頗中衰”，此其徵也。予又案漢《婁敬傳》“廼營成周都雒，以為此天下中”，師古音“竹仲反”，知中年、中塗類必應讀衆也。（卷二）



【校】


 ①
 青照堂本與上條合。

【注】


 [2]
 “元凱”句：杜預字元凱，晉人，自謂有《左傳》癖，著《春秋左氏經傳集解》。其《春秋左傳序》曰：“若平王，能祈天永命，紹開中興。”唐陸德明《音義》曰：“中，丁仲反。”（《春秋左傳正義》卷一，頁一七〇八）


 [3]
 “今朝”句：語出杜甫《自京竄至鳳翔喜達行在所》三首之三：“死去憑誰報，歸来始自憐。猶瞻太白雪，喜遇武功天。影靜千官裏，心蘇七校前。今朝漢社稷，新數中興年。”（《杜詩詳注》卷五，頁一四三）


 [4]
 “萬里”句：語出杜甫《送鄭十八虔貶台州司户傷其臨老陷賊之故闕為面别情見於詩》：“鄭公樗散鬢成絲，酒後常稱老畫師。萬里傷心嚴譴日，百年垂死中興時。蒼惶已就長途往，邂逅無端出餞遲。便與先生應永訣，九重泉路盡交期。”仇兆鰲注“中”曰：“張仲切。”（《杜詩詳注》卷五，頁一七一）


 [5]
 “《漢書》”句：《漢書·樊噲傳》：“項羽既饗軍士中酒。”顏師古注曰：“飲酒之中也，不醉不醒，故謂之中。中，音竹仲反。”（卷四十一，頁一九六）


 [6]
 “醉月”句：語出李白《贈孟浩然》：“吾愛孟夫子，風流天下聞。紅顔棄軒冕，白首卧松雲。醉月頻中聖，迷花不事君。高山安可仰，從此揖清芬。”王琦注曰：“中聖之中，本作去聲，讀協音，當讀平聲。”（《李太白集注》卷九，頁一八二）


 [7]
 “君獨”句：語出蘇軾《太守徐君猷通守孟亨之皆不飲酒以詩戱之云》：“孟嘉嗜酒桓温笑，徐邈狂言孟德疑。公獨未知其趣爾，臣今時復一中之。風流自有高人識，通介寧隨薄俗移。二子有靈應撫掌，吾孫還有獨醒時。”（《蘇東坡全集》前集卷十二，頁一七八）


九十二

張平子《歸田賦》云：“仲春令月，時和氣清。原隰鬱茂，百草滋榮。”
 
[1]

 明指二月。謝詩“首夏猶清和”
 
[2]

 ，言時序四月，猶餘二月景象，故下云“芳草亦未歇”也。自後人誤讀謝詩，有“四月清和雨乍晴”句
 
[3]

 ，相沿到今，賢者不免矣。試思“猶”字，竟作何解？


【箋】


《古詩源》評謝靈運《游赤石進泛海》：張衡《歸田賦》：“仲春令月，時和氣清。”指二月言。此言“首夏”，猶之清和，芳草亦未歇也。後人以四月爲清和，謬矣。（卷十，頁二三七）




 [1]
 “張平子”句：張衡字平子，《歸田賦》見《文選》卷十五。


 [2]
 “謝詩”句：謝靈運《遊赤石進帆海詩》云：“首夏猶清和，芳草亦未歇。水宿淹晨暮，陰霞屢興沒。周覽倦瀛壖，況乃陵窮髮。川后時安流，天吳静不發。揚帆採石華，掛席拾海月。溟漲無端倪，虚舟有超越。仲連輕齊組，子牟眷魏闕。矜名道不足，適已物可忽。請附任公言，終然謝天伐。”（《先秦漢魏晉南北朝詩》宋詩卷二，頁一一六二）


 [3]
 “四月”句：語出司馬光《居洛初夏作》：“四月清和雨乍晴，南山當戶轉分明。更無柳絮隨風起，惟有葵花向日傾。”（《全宋詩》第九冊，頁六二二四）


九十三

楚辭“逢此世之劻勷”，注謂：“急遽意，勷讀同穰。”
 
[1]

 韓昌黎文“新師不牢，劻勷將逋”
 
[2]

 ，杜牧之詩“參軍與尉簿，塵土驚劻勷”
 
[3]

 ，白樂天詩“委命不劻勷”
 
[4]

 ，正得此意。後世誤同贊襄，凡所遣用，百不合一。


【箋】


［清］吳玉《別雅》“俇攘恇躟狂勷劻勷”條：楚辭宋玉《九辨》“逢此世之劻勷”，一作俇攘，一作恇躟，註狂遽貌。韓昌黎詩“渾奔肆狂勷”，義與劻勷同。勷讀同攘，今人多用劻勷作贊襄。（卷二）

［清］胡鳴玉《訂譌襍錄》“劻勷”條：勷，汝陽切。讓，平聲，音穰，與贊襄字音義不同。劻勷，急遽貌。杜牧之詩“參軍與尉簿，塵土驚劻勷。一語不中治，鞭笞身滿瘡”，昌黎《劉統軍碑銘》“蔡卒幸喪，圍我許郛。新師不牢，劻勷將逋”，“劻”亦作“恇”。楚辭“逢此世之恇勷”。又昌黎詩“渾奔肆狂勷”，注云“狂”當作“[image: ]
 ”，亦作“劻”。“劻勷”，急遽也。故距躟為行遽，[image: ]
 鬤為髪亂，皆以匡音為正。《靑浦縣志》王洪州圻序云：“志可一日闕哉？而志猶不果葺者，百宂劻勷未暇也。”又云商搉質訂，可見前輩用字不茍。（卷一）




 [1]
 “楚辭”句：宋玉《九辯》曰：“悼余生之不時兮，逢此世之俇攘。”宋洪興祖注曰：“俇，音匡。攘，而羊切，[image: ]
 也，遽也。”（《楚辭補注·九辯章句第八》，頁一八七）


 [2]
 “韓昌黎”句：韓愈《劉統軍碑》曰：“蔡卒幸喪，圍我許郛。新師不牢，劻勷将逋。”注曰：“劻勷，急走貌，又，遽也。劻，曲羊切。勷，如羊切。”（《韓昌黎文集校注》卷六，頁四〇七—四〇八）


 [3]
 “杜牧之”句：語出杜牧《冬至日寄小姪阿宜詩》，見《全唐詩》卷五百二十，詩長不錄。


 [4]
 “白樂天”句：語出白居易《渭村退居寄禮部崔侍郎翰林錢舍人詩一百韻》，見《白氏長慶集》卷十五，詩長不錄。


九十四

少陵《觀公孫大孃弟子舞劍器行序》云：“觀公孫氏舞劍器渾脫（音駝），瀏漓頓挫，獨出冠時。”按《樂府雜錄》
 
[1]

 謂：“劍器，健舞曲名。”《唐書》：“中宗引近臣宴集，宗晉卿舞渾脫。”
 
[2]

 則知劍器、渾脫皆舞名，後人誤以劍器爲舞劍，而以渾脫二字與瀏漓頓挫並讀，未免使人笑粲。


【箋】


《唐詩別裁集》注《觀公孫大娘弟子舞劍器行序》：渾脫，舞名，脫音駝。人多點讀錯者。（卷七，頁二二六）

［清］顧炎武《日知錄》：《觀公孫大娘弟子舞劍器行》序記於郾城觀公孫氏舞劍器、渾脱。《舊唐書·郭山惲傳》：中宗引近臣宴集，將作大匠宗晉卿舞渾脱。胡三省註《通鑑》：長孫無忌以烏羊毛為渾脱氊帽，人多效之，謂之趙公渾脱，因演以為舞。中宗神龍二年三月，並州清源縣尉吕元泰上疏言：比見都邑坊市相率為渾脱，駿馬胡服，名為“蘇莫遮”，非雅樂也。（卷二十七，頁一二一七）

［清］胡鳴玉《訂譌襍錄》“劍器渾脫”條：杜少陵詩序云：“觀公孫氏舞劍器、渾脱，瀏灕頓挫，獨出冠時。”唐段安節《樂府雜錄》謂劍器是健舞曲名。又《文獻通考》舞部謂劍器古武舞之曲名，其舞用女妓，雄粧空手而舞。案此，今人意以劍器為刀劍之器，非是。《舊唐書·郭山惲傳》中宗引近臣宴集，將作大匠宗晉卿舞渾脫。胡三省注《通鑑》，長孫無忌以烏羊毛為渾脱氊帽，人多效之，謂之趙公渾脱，因演以為舞。（卷三）




 [1]
 《樂府雜錄》：一卷，唐段安節撰，主要敘述樂府有關內容。《四庫提要》曰：“首列樂部九條，次列歌舞俳優三條，次列樂器十三條，次列樂曲十二條，終以《别樂識五音輪二十八調圖》，然有說無圖，其舊本佚之歟？”（卷一百十三，頁一五〇八）


 [2]
 “《唐書》”句：《舊唐書·儒學下·郭山惲傳》：“時中宗數引近臣及修文學士與之宴集，嘗令各効伎藝以為笑樂。工部尚書張錫為談容娘舞，将作大匠宗晉卿舞渾脱，左衛将軍張洽舞黄麞，左金吾衛将軍杜元琰誦婆羅門呪，給事中李行言唱駕車西河，中書舍人盧藏用効道士上章。山惲獨奏曰：‘臣無所解，請誦古詩兩篇。’帝從之。於是誦《鹿鳴》、《蟋蟀》之詩。奏未畢，中書令李嶠以其詞有好樂無荒之語，頗涉規諷，怒為忤旨，遽止之。”（卷一八九下，頁五九八）


九十五

《後漢·逸民傳序》引揚雄言“鴻飛冥冥，弋人何篡焉”，注：“篡，取也。”
 
[1]

 陳射洪云：“弋人何篡，鴻飛高雲。”
 
[2]

 用揚語也。惟張曲江詩“今我遊冥冥，弋者何所慕？”改“篡”爲“慕”矣
 
[3]

 。然昌黎在曲江後，贈人詩仍云：“肯效屠門嚼，久嫌弋者篡。”
 
[4]

 前賢讀書，不肯一誤再誤如此。


【箋】


［清］胡鳴玉《訂譌襍錄》“弋人何篡”條：篡弋，取也。“弋人何篡”語出揚子《法言》，今本譌作“何慕”，人襲用之，非也。《後漢·逸民傳》序云“揚雄曰‘鴻飛冥冥，弋人何篡焉’，注：宋衷曰‘篡，取也。鴻高飛冥冥薄天，雖有弋人，何施巧而取也？’”又陳子昂碑曰：“弋人何篡，鴻飛高雲。”韓昌黎《酬崔十六少府》詩云“肯效屠門嚼，久嫌弋者篡。謀拙日焦拳，活訃似鋤剗”，古無誤作慕者。梅邨吳祭酒《白燕吟》序云：“吾友單狷菴隱居其旁，鴻飛冥冥，為弋者所篡。”乃知博雅君子必不肯茍同於俗也。又案三山老人云“《法言》‘弋人何慕焉’，一本作纂。故退之詩云‘肯效屠門嚼，久嫌弋者纂’。”玉謂：“此説大非，纂上聲字，與此詩去聲韻不協，韓集可考也。”（卷一）




 [1]
 “《後漢》”句：范曄《後漢書·逸民列傳》曰：“揚雄曰：‘鴻飛冥冥，弋者何簒焉？’言其違患之遠也。”李賢注曰：“簒字，諸本或作慕，《法言》作簒。宋衷曰：‘簒，取也。’鴻高飛冥冥薄天，雖有弋人，何施巧而取也？喻賢者隱處不離暴亂之害也。然今人謂以計數取物為簒，簒亦取也。”（卷一一三，頁二八二）


 [2]
 “陳射洪”句：陳子昂《梓州射洪縣武東山故居士陳君碑》云：“孰為夫子，植杖而耘。弋者何慕，鴻飛高雲。”（《陳拾遺集》卷五，頁五五）


 [3]
 “張曲江”句：張九齡《感遇》其四曰：“孤鴻海上來，池潢不敢顧。側見雙翠鳥，巢在三株樹。矯矯珍木巔，得無金丸懼。美服患人指，高明逼神惡。今我遊冥冥，弋者何所慕。”（《全唐詩》卷四十七，頁五七一）


 [4]
 “昌黎”句：韓愈《崔十六少府攝伊陽以詩及書見授因酬三十韻》云：“肯效屠門嚼，久嫌弋者簒。謀拙日焦拳，活計似鋤鏟。”（《韓昌黎詩繫年集釋》卷六，頁七〇二）


九十六

詩人每用爛
 
①

 熳字，玩詩意乃淋漓酣足之狀。然考《說文》
 
[2]

 、《玉篇》
 
[3]

 等書，從無熳字。而王文考《魯靈光殿賦》有“流離爛漫”句
 
[4]

 ，韓昌黎《南山詩》有“爛漫堆衆皺”句
 
[5]

 ，皆爛旁從火，漫旁從水。改漫爲熳，不知起於何時
 
[6]

 ？“焉烏
 
⑦

 成馬”
 
[8]

 ，習焉
 
⑨

 不覺，殊可怪也。杜詩“衆雛爛熳睡”，俱從火傍
 
[10]

 ，然是後代鐫本所訛，不可引以爲據（已
 
⑾

 上偶舉大概，以枚數闔，何能遽盡，細心求之，其訛自出）。


【箋】


［清］胡鳴玉《訂譌襍錄》“爛漫”條：今人目物之“燦爛”者曰“爛熳”，非也。案字書無“熳”字，止合作“爛漫”，淋漓衆多也。如杜韓詩“爛漫倒家釀”、“衆雛爛漫睡”、“爛漫通經術”、“爛漫忽無次”、“爛漫堆衆雛”、“爛漫長醉多文辭”之類不可殫述也（凡古人詩文集“爛漫”作“熳”，竝係後人傳寫之譌）。（卷六）

［清］王夫之《夕堂永日緒論內編》：作詩亦須識字。如“思”、“應”、“教”、“令”、“吹”、“燒”之類，有平仄二聲，音別則義亦異。若粘與押韻，於此鶻突，則荒謬止堪嗤笑。唐人不尋出處，不誇字學，而犯此者百無一二。宋人以博核見長，偏於此多誤。杜陵以酇侯“酇”字作“才何切”，平聲粘，緣《史》、《漢》注自有兩說，非不識字也；至廉頗音“婆”，相如音“湘”，則考據精切矣。蘇子瞻不知《軒轅彌明詩序》“長頸高結”，“結”字作“潔”音，穉子之所恥爲，而孟浪若此！近見有和人韻者，以“葑菲”作“芳菲”字音押，雖不足道，亦可爲不學人永鑒。（《薑齋詩話箋注》卷二，頁八四）


【案】


以上十一條訂正詩中訛誤字句。沈德潛通過對一些詞匯的辨析，指出如何正確理解詩意。從所舉例證來看，多爲同時代詩家論詩之語，從中隱隱看出乾嘉學風求實的態度。



【校】


 ①
 爛：一九七八年清詩話本作“瀾”。


 ⑦
 烏：青照堂本作“寫”。


 ⑨
 焉：青照堂本作“馬”。


 ⑾
 已：一九七八年清詩話本作“以”。

【注】


 [2]
 《說文》：《說文解字》，三十卷，東漢許慎撰。正文十四篇，分五百四十部，收字九千三百五十三個。


 [3]
 《玉篇》：《玉篇》，三十卷，梁顧野王撰，唐孫強和宋陳彭年、吳銳、邱雍有增修。


 [4]
 “王文考”句：王延壽，字文考，南郡宜城人。王逸子，曾做《魯靈光殿賦》，中曰：“彤彩之飾，徒何為乎？澔澔涆涆，流離爛漫。”（《文選》卷十一，頁二一七）


 [5]
 “韓昌黎”句：韓愈《南山詩》，中云：“前低劃開濶，爛漫衆皺。”（《韓昌黎詩繫年集釋》卷四，頁四三四）


 [6]
 “改漫爲熳”句：楊炯《少室山少姨廟碑》已有“明公舊祀，棟宇岧嶤；仙女層臺，風烟爛熳”（《盈川集》卷五）之說，可知改漫爲嫚，由來已久。


 [8]
 焉烏成馬：宋葉廷珪《海錄碎事》“烏焉”條曰：“古語云：字經三寫，烏焉成馬。”（卷十九）


 [10]
 “杜詩”句：案杜甫《嘆庭前甘菊花》“明日蕭條盡醉醒，殘花爛熳開何益”、《與鄠縣源大少府宴渼陂》“主人情爛熳，持荅翠琅玕”、《寄高適》“定知相見日，爛熳倒芳樽”、《寄董卿喜榮十韻》“太羊曾爛熳，宫闕尚蕭條”、《春日江村》“種竹交加翠，栽桃爛熳紅”、《十二月一日三首》“春花不愁不爛熳，楚客唯聽棹相将”、《同豆盧峰貽主客李員外賢子裴知字韻》“爛熳通經術，光芒刷羽儀”，俱改漫爲熳。

［清］王士禛選，聞人倓箋：《古詩箋》，上海古籍出版社一九八〇年五月版。

［清］顧嗣立：《元詩選》，中華書局一九八七年一月版。

［清］錢謙益：《列朝詩集》，三聯書店上海分店一九八九年四月據順治七年（一六五二）毛氏汲古閣刻本重印。

［清］朱彝尊：《明詩綜》，上海古籍出版社一九九三年十一月版。

［清］王士禛編撰，張明非譯注：《唐賢三昧集譯注》，上海古籍出版社二〇〇〇年十二月版。

［清］吳之振：《宋詩鈔》，上海古籍出版社一九九三年十一月版。

［清］嚴可均：《全上古三代秦漢三國六朝文》，中華書局一九五八年十二月版。

［清］陳沆：《詩比興箋》，上海古籍出版社一九八一年十二月版。

逯欽立：《先秦漢魏晉南北朝詩》，中華書局一九八三年九月版。

北京大學中文系編：《全宋詩》，北京大學出版社一九九一年七月版。

［魏］曹植著，趙幼文校注：《曹植集校注》，人民文學出版社一九八四年六月版。

袁行霈：《陶淵明集箋注》，中華書局二〇〇三年四月版。

［唐］陳子昂：《陳拾遺集》，上海古籍出版社一九九二年十一月版。

［清］趙殿成：《王右丞集箋注》，上海古籍出版社一九九二年十一月版。

［清］王琦：《李太白集注》，上海古籍出版社一九九二年十一月版。

［清］仇兆鼇：《杜詩詳注》，上海古籍出版社一九九二年十一月版。

［清］錢謙益：《錢注杜詩》，上海古籍出版社一九五八年十月版。

［宋］郭知達：《九家集注杜詩》，文淵閣四庫全書本。

［清］金聖嘆：《杜詩解》，上海古籍出版社一九八四年一月版。

［清］浦起龍：《讀杜心解》，中華書局一九六一年十月版。

［唐］劉長卿：《劉隨州集》，上海古籍出版社一九九三年六月版。

［唐］韓愈著，錢仲聯集釋：《韓昌黎詩繫年集釋》，上海古籍出版社一九八四年三月版。

［唐］韓愈撰，馬其昶校注，馬茂元整理：《韓昌黎文集校注》，上海古籍出版社一九八六年十二月版。

［唐］柳宗元著：《柳河東集》，上海古籍出版社二〇〇八年五月版。

［唐］劉禹錫：《劉禹錫全集》，上海古籍出版社一九九九年五月版。

［唐］白居易：《白氏長慶集》，上海古籍出版社一九九四年十一月版。

［清］王琦等注：《李賀詩歌集注》，上海古籍出版社一九七八年四月版。

齊文榜：《賈島集校注》，人民文學出版社二〇〇一年十一月版。

葉葱奇：《李商隱詩集疏注》，北京：人民文學出版社一九八五年十一月版。

祖保泉，陶禮天注：《司空表聖文集校注》，安徽大學出版社二〇〇年十月版。

［宋］林逋：《林和靖集》，文淵閣四庫全書本。

［宋］歐陽修著，李逸安點校：《歐陽修全集》，中華書局二〇〇一年三月版。

［宋］王安石：《王安石全集》，上海古籍出版社一九九九年六月版。

［宋］李壁注，李之亮補箋：《王荊公詩注補箋》，巴蜀書社二〇〇二年一月版。

［宋］蘇軾：《蘇東坡全集》，中國書店一九八六年六月版。

［宋］蘇軾：《東坡題跋》，叢書集成新編第五一冊，新文豐出版公司一九八五年六月出版。

［宋］黃庭堅：《山谷集》，文淵閣四庫全書本。

［宋］陳師道：《後山集》，文淵閣四庫全書本。

［宋］邵雍：《擊壤集》，文淵閣四庫全書本。

［宋］曾鞏：《南豐類稿》，文淵閣四庫全書本。

［宋］陸游：《陸游集》，中華書局一九七六年十一月版。

［宋］楊萬里撰，辛更儒箋校：《楊萬里集箋校》，中華書局二〇〇七年九月版。

［宋］方回：《桐江集》，續修四庫全書，集部第一三二二冊。

［宋］方回：《桐江續集》，文淵閣四庫全書本。

［宋］劉克莊：《後村集》，文淵閣四庫全書本。

［宋］李之儀：《姑溪居士集》，文淵閣四庫全書本。

［宋］費衮：《梁溪漫志》，文淵閣四庫全書本。

［宋］朱熹：《晦庵集》，文淵閣四庫全書本。

［宋］真德秀：《西山讀書記》，文淵閣四庫全書本。

［宋］黎靖德編，王星賢點校：《朱子語類》，中華書局一九八六年三月版。

［宋］林景熙：《霽山集》，中華書局上海編輯所一九六〇年二月版。

［宋］方岳：《秋崖集》，文淵閣四庫全書本。

［宋］李覯：《盱江集》，文淵閣四庫全書本。

［宋］蘇轍著，曾棗莊，馬德富校點：《欒城集》，上海古籍出版社一九八七年三月版。

［宋］戴復古：《石屏詩集》，文淵閣四庫全書本。

［宋］曾慥：《類說》，文淵閣四庫全書本。

［宋］姜夔：《白石道人詩集》，四部叢刊本。

［金］元好問：《遺山集》，文淵閣四庫全書本。

［元］任士林：《松鄉集》，文淵閣四庫全書本。

［元］楊維楨撰，［清］樓卜瀍注：《鐵崖樂府注》，續修四庫全書集部第一三二五冊。

［元］王彝：《王征士文集》，文淵閣四庫全書本。

［明］高啟著，［清］金檀輯注：《高青丘集》，上海古籍出版社一九八五年十二月版。

［明］方孝孺：《遜志齋集》，文淵閣四庫全書本。

［明］楊慎：《升庵集》，文淵閣四庫全書本。

［明］李夢陽：《空同集》，文淵閣四庫全書本。

［明］何景明，《何大復集》，中州古籍出版社一九八九年七月版。

［明］謝榛著，李慶立校箋：《謝榛全集校箋》，江蘇古籍出版社二〇〇三年一月版。

［明］李攀龍：《滄溟先生集》，上海古籍出版社一九九二年十二月版。

［明］王世貞：《弇州四部稿》，文淵閣四庫全書本。

［明］王世貞：《讀書後》，文淵閣四庫全書本。

［明］鍾惺：《隱秀軒集》，四庫禁毀書叢刊集部第四八冊，北京出版社二〇〇〇年一月版。

［清］錢謙益：《錢牧齋全集》，上海古籍出版社二〇〇三年八月版。

［清］顧炎武著，周蘇平，陳國慶點注：《日知錄》，甘肅民族出版社一九九七年十一月版。

［清］朱彝尊：《曝書亭集》，四部叢刊本。

［清］汪琬：《堯峰文鈔》，文淵閣四庫全書本。

［清］王士禛著，李毓芙、牟通、李茂肅整理：《漁洋精華錄集釋》，上海古籍出版社一九九九年十二月版。

［清］毛奇齡：《西河集》，文淵閣四庫全書本。

［清］乾隆：《御製詩集》，文淵閣四庫全書本。

［清］袁枚：《小倉山房詩文集》，上海古籍出版社一九八八年一月版。

［清］何文煥編：《歷代詩話》，中華書局一九八一年四月版。

［清］丁福保編：《歷代詩話續編》，中華書局一九八三年八月版。

［清］丁福保編：《清詩話》，上海古籍出版社一九七八年九月版。

郭紹虞編：《清詩話續編》，上海古籍出版社一九八三年十二月版。

郭紹虞：《宋詩話輯佚》，中華書局一九八〇年九月版。

［南朝梁］劉勰著，范文瀾注：《文心雕龍注》，人民文學出版社一九五八年九月版。

［南朝梁］鍾嶸著，曹旭集注：《詩品集注》，上海古籍一九九四年十月版。

陳延傑：《詩品注》，人民文學出版社一九六一年十月版。

郭紹虞：《杜甫戲爲六絕句集解 元好問論詩三十首小箋》，人民文學出版社一九七八年十二月版。

郭紹虞：《詩品集解·續詩品注》，人民文學出版社一九六三年十月版。

［宋］劉克莊：《後村詩話》，中華書局一九八三年十二月版。

［宋］阮閱：《詩話總龜》，人民文學出版社一九八七年八月版。

［宋］釋惠洪：《冷齋夜話》，叢書集成新編第七八冊，（臺北）新文豐出版公司一九八五年六月版。

［宋］胡仔：《苕溪漁隱叢話》，人民文學出版社一九六二年版六月版。

［宋］魏慶之編：《詩人玉屑》，上海古籍出版社一九七八年三月版。

［宋］張炎著，夏承燾校注：《詞源注》；［宋］沈義父著，蔡嵩雲箋釋：《樂府指迷箋釋》，人民文學出版社一九六三年九月版。

［明］李東陽：《麓堂詩話》，丁福保《歷代詩話續編》本，中華書局一九八三年八月版。

［明］謝榛：《四溟詩話》，人民文學出版社一九六一年六月版。

［明］安磐：《頤山詩話》，吳文治主編《明詩話全編》第三冊，鳳凰出版社一九九七年版十二月版。

［明］胡應麟著：《詩藪》，中華書局上海編輯所一九六二年十一月版。

［明］胡震享：《唐音癸籤》，上海古籍出版社一九八一年五月版。

［明］徐師曾：《文體明辨序說》，人民文學出版社一九六二年八月版。

［明］許學夷：《詩源辯體》，人民文學出版社一九八七年一〇月版。

［清］毛奇齡：《詩話》，四庫全書存目叢書集部第四二〇冊，齊魯書社一九九七年八月版。

［清］朱彝尊著，姚洪恩編，黃君坦校點：《靜志居詩話》，人民文學出版社一九九〇年十月版。

［清］王士禛：《帶經堂詩話》，人民文學出版社一九六三年十一月版。

［清］王士禛：《香祖筆記》，上海古籍出版社一九八二年十二月版。

［清］王士禛：《古夫于亭雜錄》，中華書局一九八八年十月版。

［清］毛先舒：《詩辯坻》，郭紹虞《清詩話續編》本，上海古籍出版社一九八三年十二月版。

［清］吳景旭：《歷代詩話》，中華書局上海編輯所一九五八年十月版。

［清］袁枚著，顧學頡點校：《隨園詩話》，人民文學出版社一九八二年九月版。

王國維：《王國維遺書》，上海古籍書店一九八三年九月據商務印書館一九四〇年版影印。

［宋］計有功：《唐詩紀事》，上海古籍出版社一九八七年七月版。

錢鍾書：《宋詩紀事補訂》，生活讀書新知三聯書店二〇〇五年九月版。

錢仲聯主編：《清詩紀事》，鳳凰出版社二〇〇四年四月版。

郭紹虞：《中國文學批評史》，百花文藝出版社一九九九年三月版。

北京大學中國文學史教研室選注：《兩漢文學史參考資料》，中華書局一九六二年八月版。

北京大學中國文學史教研室選注：《魏晉南北朝文學史參考資料》，中華書局一九六二年八月版。

傅璇琮：《古典文學研究資料彙編·黃庭堅和江西詩派卷》，中華書局一九七八年八月版。

沈祖棻：《唐人七絕詩淺釋》，上海古籍出版社一九八一年三月版。

錢鍾書：《談藝錄》，中華書局一九八四年九月版。

陳曦鍾，侯忠義，魯玉川輯校：《水滸傳》會評本，北京大學出版社一九八七年九月版。

廖可斌：《明代文學復古運動研究》，上海古籍出版社一九九四年十二月版。

張寅彭：《新訂清人詩學書目》，上海古籍出版社二〇〇三年七月版，

商衍鎏：《清代科學考試述錄及有關著作》，百花文藝出版社二〇〇四年七月版。

蔣寅：《清詩話考》，中華書局二〇〇五年一月版。

易聞曉：《中國古代詩法綱要》，齊魯書社二〇〇五年七月版。

薛天緯：《唐代歌行論》，人民文學出版社二〇〇六年八月版。

［美］勒內·韋勒克、奧斯汀·沃倫著，劉象愚等譯：《文學理論》，江蘇教育出版社二〇〇五年八月版。


附錄：《說詩晬語》跋、提要

《說詩晬語》跋　　清·葛元煦

長洲歸愚尚書，一代詩人也。當廷試時，純廟謂曰：“汝是江南老名士。”蓋受知固已久矣。生平所選《唐詩別裁集》及《國朝別裁集》，至今家置一編，奉爲圭臬。此《說詩晬語》一編，猶是《漁洋詩話》、《隨園詩話》之意，特易其名曰“晬語”耳。夫“晬”爲週歲兒之稱語，而系之以“晬”，亦何自謙之特甚耶？伊古迄今，說詩者多矣。或偏重格律，或專取性靈，拘於成見，侈侈自豪。獨尚書之說，不拘於一格，不狥於一偏，高瞻遠矚，平易近情，即其命名之義推之亦可徵其不自滿，假而自足以誘掖後人。余既得其遺編，亟爲重加剞劂，俾世之學詩者可奉爲前馬焉。光緒四年冬十月仁和葛元煦理齋氏識。

——《嘯園叢書》


《說詩晬語》跋　　清·許印芳

沈歸愚先生早有詩名，晚年釋褐，入翰林，以詩受高廟知遇，更唱迭和，恩誼稠疊，從古詩人，無與爲比。年既耄，以禮部尚書致仕。所以選《古詩源》及《別裁集》，久已風行海內，《詩說》二卷，題曰“晬語”，謙辭也。其說上溯唐虞，下迄明代，源流正變，瞭如指掌，樂府暨古詩、律詩，分門說法，抽秘發覆，與人規矩，並與人巧。總論雜論，則披郤導窾，提要鉤玄，高視闊步，宗仰大家。宮體香奩之屬，既皆擯絕，離合迴文之類，亦盡刪除。其引古爲式，無枝葉語，訂正訛謬，舉一概百。並賢說詩教人，未有如此精詳者，誠詩壇之金科玉律也。顧其師法專在三唐，不欲染指兩宋，江西派尤所不喜，故持論未盡公允。夫詩論優劣，不分朝代，唐宋人詩，各有優劣，唐詩雖優於宋，亦有下劣不可學者。宋詩雖較唐爲劣，亦有優而可學者。其優者門戶不同，消息潛通。宋詩大家有蘇（軾）黃（庭堅）陸（游），亦如唐詩大家有李（白）杜（甫）韓（愈）。蘇學李，陸學杜，黃則學杜而兼學韓，既皆神合志通，又能自出機杼，成一家風骨，後進之士，擇其性之所近者，皆可奉爲師法。而杜羣推詩聖，尤爲百世不祧之祖。江西派學杜有一祖三宗之說（一祖，少陵也。三宗，山谷、後山、簡齋也。簡齋姓陳，名與義，字去非，洛陽人。北宋末以詩名世，南渡後多傷亂之作。名不在江西社中，江西人以其學杜，援之入派，而詩實勝後山。歸愚先生此書，未嘗論及，蓋偶遺之耳），山谷詩拗峭生辣，魄力雄厚，古律幷擅其長，而窮力追新，時有太生之病。後山淘洗劖削，以深刻學杜，常病晦澀，不但病直。其深入顯出者，五七律並有佳章。簡齋學杜，妙有內心，渾壯高雅，自運本色，而古體邊幅微僒，律體游刃有餘。放翁不入江西派，而從江西派中曾茶山學詩，得杜沉鬰頓挫之致，撫時感事，多淋漓悲壯之作。各體兼善，七言尤勝。七古精煉，間有粗句。七律豪宕，亦有滑調。此四家詩，舍短取長，皆可爲學杜者觀摩之所。究竟善學詩者，不必拘守一家門戶，亦不必拘守一代規格。少陵嘗以要訣語人矣，曰：“別裁僞體親風雅，轉益多師是汝師。”自六朝以來，似是而非之古體詩，淫褻瑣碎之新體詩，皆僞體也。以近代言，明七子之學盛唐，李滄溟輩之學古樂府，亦僞體也。學詩者區別，而裁去之，始見詩人真面。日與風雅相親，而主善爲師，益以多師爲輔，《詩經》《騷經》，詩家根本，不待學四言體、學騷體，始奉爲專師。若學古樂府及五言古詩，探源《詩》《騷》而外，當以漢、魏爲主而輔之以六朝三唐之工樂府及工五古者。學七古、學律詩、學絕句，探源漢、魏、六朝外，當以唐、宋六大家李、杜、韓、蘇、黃、陸及金之元遺山爲主，而輔以唐、宋、元、明之工爲諸體者。如此用功，既攬列朝而參變化，復合羣雅而擷英華。少陵由此道，遂集大成，學者由此道，可望成家。若夫學盛唐而摹倣李、杜、高、岑之高調，襲取王、孟、儲韋之清音，致有膚廓空滑輕剽諸病，又或如香山學杜流爲淺易，而俚俗之弊生。義山學杜，加以華縟，而纖靡之風競。力矯其失，惟韓、黃兩家能救之，此江西派所以不可廢，而學唐人詩，必參宋人之法，始能無弊也。讀歸愚先生詩說者，尚其兼聽並觀焉。許印芳識。

右說爲學唐詩者設隄防，非爲專學宋詩者標宗旨。宋詩有兩病：一則痛快而好露好盡；一則新穎而僻澀小巧，此兩病唐人亦有之。外有兩大病，曰腐曰野，唐人間亦有之，宋詩最多。腐者，如邵康節《擊壤集》以及名臣名儒論事談理之詩，皆是；野者，江西派中槎牙粗獷之詩，皆是。腐之病，淺學亦能知之，野之爲病，專學江西派者，深入其中，沉溺不返，動輒犯野而不自覺，其病乃至不可救藥。若學盛唐而參以宋法，於雄渾高逸之中，加以沈刻之意，生新之色，拗峭之音，如以硝黃治病，受其益而不蒙其害，學者不可不知也。印芳又識。

或謂：“少陵多師是師，即聖人無常師也。此惟上知能之，中材以下，恐遂騖廣而荒。學詩必學大家，亦恐才力不及，有畫虎類犬之誚，奈何？”予曉之曰：“聖賢學問，不外由博反約。杜云‘多師’，博學也。中有‘真師’，反約也。勿論上智、中材，並須如此用功。中庸爲中材說法，所謂擇善固執，亦以博學爲先。博而擇之，得善而固執之本是專精，何嘗泛騖？學詩擇其性之所近者，當以大家爲專師，古語云：‘學乎其上，僅得其中；學乎其中，風斯下矣。’然人各有能有不能，自忖才力不及，舍大家而學名家，亦無不可。學大家有千巖萬壑之觀，學名家亦有一邱一壑之勝。由漢、魏、六朝、三唐，以至北宋，名家多可師者，在人慎擇之耳。若南宋、金、元，自放翁、遺山兩大家外，名家數十，疵病實多，學者但當遴選佳篇，兼采佳句，以資揣摩，未可奉爲專師也。”印芳又識。

——《詩法萃編》卷十五


《說詩晬語》提要　　張寅彭

說詩晬語二卷，沈德潛撰。乾隆十六年刊《歸愚詩文鈔》本附、乾隆十六年刊《歸愚文續》本、《詩觸叢書》本、道光十五年朝邑劉際青等刊《青照堂叢書》本（第四函，一卷）、《談藝珠叢》本、《詩法萃編》本、光緒四年鉛印本、《國朝名人著述叢編》本、《嘯園叢書》（第五函）本、《玉雞苗館叢書》本、《螢雪軒叢書》本、民國八年上海廣益書局刊王簡《三家詩話選》本（節選一卷）、《清詩話》本、一九七九年人民文學出版社《中國古典文學理論批評專著選輯》本（與《原詩》、《一瓢詩話》合刊）。按此書成於雍正九年（據其自撰年譜）。“晬語”者，擬之小兒晬盤，遇物雜陳，略無詮次之意（自序），自是謙辭。實此前已編就多種大型詩選本，故《晬語》說歷代詩乃水到渠成之舉，所說頗爲老到。撰者沈德潛（一六七三—一七六九），字確士（一作碻士），號歸愚，江南長洲（今江蘇吳縣）人。乾隆四年進士，官至內閣學士兼禮部侍郎，加禮部尚書、太子太傅致仕。卒謚文慤。卒後九年被奪贈官，罷祠削謚。有《歸愚全集》、《唐詩別裁集》、《古詩源》等。

——《新訂清人詩學書目》，第三四—三五頁。


《說詩晬語》提要　　蔣寅

沈德潛撰，上海古籍出版社一九七八年版清詩話本。前有自序，後有雍正九年（一七三一）辛亥自序。沈德潛（一六七三—一七六九），字確士，號歸愚，江蘇長洲人。從葉燮受詩學，王漁洋晚年頗稱其詩。乾隆四年（一七三九）進士，授翰林編修，官至內閣學士，兼禮部侍郎。謚文慤。有《竹嘯軒詩》、《歸愚詩鈔》，選有五朝詩別裁集。事跡見彭啟豐《芝庭先生集》卷十三所收墓志銘。據自序，此書爲雍正九年春居小白陽山僧舍讀書時答僧叩問詩學源流之作，其說頗與《唐詩別裁集》相出入。卷上先秦迄唐，卷下宋元以後，沿詩體演進之勢，論體制格律之要，評歷代名家之得失，散漫中自有經緯。世之言詩者習以歸愚論詩主格調，顧此書成於五十八歲，論詩多著眼於氣象，不專持格調之說也。既重人倫治化、溫柔敦厚之傳統詩教，又重性情襟抱之表達；既重格調法度，又主推陳出陳。強調“作文作詩，必置身高處，放開眼界，源流升降之故，了然於中，自無隨波逐浪之弊”。其論詩史源流遞變，植根於師說，而細膩過之，評泊歷代詩家及歷代選本，能超脫門戶之見，裁量高下，識斷最精。查爲仁《蓮坡詩話》卷下謂其“推論歷代風雅源流，一一抒其心得，不襲《詩藪》、《巵言》之弊”，是也。蓋沈氏究心前代詩學之專且廣，王漁洋之後，一人而已。厚積薄發，固不比明人之膚廓大言矣。後出蒙學詩話及匯編詩話多采其說，亦以其要言不煩，語多精到也。所不足者，則囿於正統觀念，時有迂腐之見，如評張籍、王建詩，譏《才調集》選《會真詩》之類，以道德繩之而失詩之風趣是也。潘清撰謂其“論詩多在門面上講究，袁子才譏之是矣。（中略）當日論詩，天下推爲宗匠，想因其位高望重，得君之寵有加，故人無敢有議其後也”（《挹翠樓詩話》卷一）。要之，此書對乾嘉以後詩學影響甚大，傳世版本亦甚多。有乾隆十六年（一七五一）刊《歸愚詩文鈔》附刊本、乾隆間刊本《南巡詩》第一冊、詩觸本、嘉慶三年（一七九七）刊本、日本文政十三年（一八三〇）江戶須原屋伊八刊本、道光六年（一八二六）皇都溫故堂刊本、道光十五年（一八三五）刊青照堂叢書三編（一卷）、光緒四年（一八七八）刊宏遠堂叢書本、國朝名人著述叢編本、光緒九年（一八八三）刊嘯園叢書本、談藝珠叢本、詩法萃編本、玉雞苗館叢書本、螢雪軒叢書本、三家詩話選本（一卷）、四部備要本、臺灣弘道印書館詩話叢刊本、香港志豪印刷公司一九七八年版蘇文櫂詮評本、人民文學出版社一九七九年版中國古典文學理論批評專著選輯本、臺灣新文豐出版社公司叢書集成續編本（一卷）。青照堂叢書與螢雪軒叢書有評語，詩法萃編本有許印芳跋語多則。

——《清詩話考》，三一三—三一五頁。


後記

本書的寫作始於我在北京大學中文系攻讀碩士學位期間。一九九九年十月，在確定以沈德潛詩學作爲研究對象之後，導師張健先生指導我從三個方面閱讀文獻並開展研究：一是詳細考察康熙至乾隆時期的社會政治情況和詩壇活動，在此背景下解析沈德潛相關事跡，最終做一部翔實可靠的沈德潛年譜；二是細致閱讀《說詩晬語》，按照戴鴻森先生《薑齋詩話箋注》的體例對此書重新注釋；三是立足於沈德潛《唐詩別裁集》等詩歌選本，再結合《說詩晬語》、《歸愚文鈔》、《歸愚詩鈔》等文獻，對沈德潛詩學思想加以綜合全面的考察。這部書稿就是當年的第二項作業，由於學力和天資所限，直至今日纔算完成。

本書的完成要感謝我的導師張少康和張健先生，還有攻讀碩士和博士學位期間指導過我的陳熙中、董學文、盧永璘、汪春泓、李鐸等諸位先生，沒有他們當年的悉心教導，我是不可能順利完成學業並走上學術研究道路的。另外，二〇〇九年三月，張健先生曾閱讀了本書大部分條目，並提出了不少修改意見。值此書出版之際，特向諸位師長表達深深的謝意。

在本書撰寫過程中，河南大學文學院古代文學教研室的許多同事也曾給予不少幫助並提出了許多修改意見，特致謝忱。本書得到河南大學文學院學術著作出版基金的資助，感謝文學院領導的大力支持和關心。

在河南大學文學院工作已經六年了，我漸漸感到這真是一個具有深厚文化底蘊地方。在文學院資料室的書櫃中，赫然擺放著民國時期出版的《四部叢刊》、《四部備要》、《萬有文庫》等大型叢書；在我工作室外面的走廊上，懸掛著曾經在此工作過的范文瀾、郭紹虞等諸多著名學者的照片。每天從這些照片前經過，翻閱著他們可能寓目的書籍，敬畏之情油然而生。感謝人民文學出版社資深編輯周絢隆先生，正是他的熱情鼓勵，逐步堅定了我把這部可能不太成熟的書稿獻給公衆的決心。我期待著來自學界同仁的批評。

王宏林

二〇一〇年十二月於河大仁和寓所

前言

趙翼（一七二七—一八一四），字雲崧，又字耘崧，號甌北，晚號三半老人，江蘇陽湖（今江蘇省常州市）人。清代乾嘉時期著名的史學家、詩人和詩論家。作为史學家，他的《廿二史劄記》以議論爲特色，並融合乾嘉考據學精髓，得到學術界的充分肯定；他與錢大昕、王鳴盛並稱爲“史學三大家”。作为詩人，他的《甌北集》存詩近五千首，以五言古詩最有特色；他與袁枚、蔣士銓並稱爲“乾隆三大家”。作为詩論家，他論詩重“性靈”，主創新，與袁枚接近，被稱爲“性靈派”副將。《甌北詩話》集中反映了他的詩學思想，主要包括三個方面的內容：創新，愛古不薄今，史與詩結合。當然，以今人的眼光觀之，《甌北詩話》也有其不足之處。下面分別申說之。

一

歷代詩人論詩最忌重複前人。即便是虔誠地宣揚“復古”的信徒，也不願一味地走前人的老路。於是，主“變”成了詩人和詩論家的不二選擇。從主“變”出發，趙翼論詩力主“創新”。

創新是藝術生命之所在。劉勰有“文變染乎世情，廢興繫乎時序”（《文心雕龍·時序》）之說。趙翼認爲：“真仙不藉舊丹火，神醫自有新藥方”（《連日翻閱前人詩戲作，效才子體》），借仙人煉丹用“新火”，神醫問藥用“新藥方”，來說明真正的詩人詩作要具有“創新”的審美價值。在趙翼看來，“不創前未有，焉傳後無窮”（《讀杜詩》），詩人只有創新才能使其詩作流傳千古。

趙翼詩歌的“創新說”主要包括以下三點：

其一，創作主體的修養對詩歌創新有决定性作用。

“詩之工拙，全在才氣、心思、工夫上見”（《甌北詩話》卷十），這是趙翼對作爲創作主體的詩人的明確要求。從他對諸多詩人的評述中，可以發現，他強調詩歌的創作需要創作主體具備“才力”、“思力”、“識力”三個方面的因素。他說：“北宋詩推蘇、黃兩家，蓋才力雄厚”（《甌北詩話》卷十一），杜詩“思力所到，即其才分所到，有不如是則不快者”（《甌北詩話》卷二），“李青蓮……詩之不可及處，在乎神識超邁”（《甌北詩話》卷一）、“元遺山才不甚大，書卷亦不甚多……值金源亡國，以宗社邱墟之感，發爲慷慨悲歌，有不求而自工者：此固地爲之也，時爲之也”（《甌北詩話》卷八）。創作主體的“才力”、“思力”、“識力”有助於創新。東坡由於其才力雄厚，“舉重若輕，讀之似不用力，而力已透十分”，故能“別開生面，成一代之大觀”（《甌北詩話》卷五）；杜甫由於“思力沉厚……故深人無淺語”，有“獨到”之處（《甌北詩話》卷二）；李白由於其“神識超邁”，故“有天馬行空，不可羈勒之勢”，“其眼光所注，早已前無古人……足以起八代之衰”（《甌北詩話》卷一），元好問由於其親身閱歷，故“有豪放邁往之氣……用俗爲雅，變故作新，得前輩不傳之妙”（《甌北詩話》卷八）。

其二，思想內容的創新。

作品的主題可以表達作者的意旨，爲文之旨，離不開其思想內容的表達。南朝范曄指出：“以意爲主，則其旨必見”（《宋書》），宋代葛立方認爲：“不得錢不可以取物，不得意不可以明事，此作文之要也”（《韻語陽秋》）。趙翼在論元好問時說：“遺山修飾詞句，本非所長；而專以用意爲主。意之所在，上者可以驚心動魄，次亦沁人心脾。”（《甌北詩話》卷八）由此可見出，“意”對文學作品至關重要。

趙翼認爲詩人將自己的獨特之“意”藝術化地表現出來，詩歌才談得上“創新”，才能與讀者的思想真正產生共鳴。他說：“‘年年歲歲花相似，歲歲年年人不同。’此劉希夷詩，無甚奇警，乃宋之問乞之不得，至以計殺之，何也？蓋此等句，人人意中所有，卻未有人道過；一經說出，便人人如其意中所出，而易於流播，遂足傳當時，而名後世。”（《甌北詩話》卷十一）他進而指出：“立意必奇辟，多作翻案語”（《甌北詩話》卷十一），在談論“明妃”詩時，他認爲歷來很多詩人把“明妃”下嫁胡地歸罪於畫師毛延壽，但是王安石和楊一清二人的立“意”讓人耳目一新。詩人的創新之“意”需要煉“意”。在趙翼看來，陸游“或者以其平易近人，疑其少煉；抑知所謂煉者，不在乎奇險詰曲，驚人耳目，而在乎言簡意深，一語勝人千百，此真煉也。放翁工夫精到，出語自然老潔，他人數言不能了者，只用一二語了之。此其煉在句前，不在句下，觀者並不見其真煉之跡，乃真煉之至矣。”

其三，詩歌形式的創新。

趙翼認爲形式的創新對詩歌有重要作用，他說：“三百篇以來，篇無定章，章無定句，句無定字，……屈、宋變而爲騷，馬、班變而爲賦。蓋有才者以三百篇舊格不足以盡其才，故溢而爲此，其實皆詩也。”（《甌北詩話》卷十二）

詩歌形式的創新可表現爲體裁、格律、句法等方面。《甌北詩話》中，趙翼不僅討論了七言律、藥名體、建除體等形式問題，還在對詩人的評價中多次提及“形式”的創新。趙翼在評價杜甫時，對杜詩“爲前人所無者”的獨創句法專門加以討論。在評價韓愈時，說韓愈對杜甫尚有推廣空間的“奇險處”，“一眼覷定，欲從此闢山開道，自成一家”，韓愈“古詩用韻，有通用數韻者，有專用一韻者”，並多有聯句詩，對格律詩也“斬新開闢，務爲前人所未有。”對詩歌形式而言，韓愈有很多“創體”：“《南山詩》內鋪列春夏秋冬四時之景；《月蝕詩》鋪列東西南北四方之神；《譴瘧鬼》詩內歷數醫師、炙師、詛師、符師是也。又如《南山詩》連用數十“或”字；《雙鳥詩》連用“不停兩鳥鳴”四句；《雜詩》四首內一首連用五“鳴”字；《贈別元十八》連用四“何”字：皆有意出奇，另增一格。《答張徹》五律一首，自起至結，句句對偶，又全用抝體，轉覺生峭。此則創體之最佳者。”總之，韓愈之詩，“措思極細、遣詞極工……此則大才無所不辦，並以見詩之工”。（《甌北詩話》卷三）

二

“李杜詩篇萬口傳，至今已覺不新鮮。江山代有才人出，各領風騷數百年”，是趙翼的名句，突出地反映了他的“愛古不薄今”的思想。

這一思想在《甌北詩話》中主要體現在兩個方面：

一是在最初的《十家詩話》中，即選擇吳梅村和查慎行這兩個詩人，將他們和李白、杜甫並列於“十家”之中。這兩個詩人與趙翼自己的生活年代相去不遠，特別是查慎行，祗比趙翼早幾十年，這需要很大的勇氣和膽識，畢竟李白、杜甫是中國詩壇公認的大家，而查慎行的成就，還有待於歷史的檢驗。但趙翼沒有因此縮手縮腳，而是依據自己的判斷，認爲查慎行“才氣開展，工力純熟”，應該可以“繼諸賢之後”，雖然一般人對此“掩口胡盧”，但這是由於“榮古虐今”的觀點在作祟。在趙翼看來，查慎行“出手即帶慷慨沈雄之氣，不落小家……氣足則調自振，意深則味有餘，得心應手，幾於無一字不穩愜……其功力之深，則香山、放翁後一人而已”。只要撇開“榮古虐今”的觀念，不輕易輕視今人之作，完全可以將查慎行和李白、杜甫放在一起加以論述。《甌北詩話》卷三在說明“聯句詩”是韓愈、孟郊在詩歌上的一大貢獻之後，稱讚朱彝尊和查慎行的《水碓》及《觀造竹紙》聯句“層次清澈，而體物之工，抒詞之雅，絲絲入扣，幾無一字虛設。恐韓、孟復生，亦嘆以爲不及也。”

二是趙翼有時候還將自己和歷史上的詩人進行對比，認爲自己的詩作並不比古人差，有時甚至超過古人，這種“不薄己”更是“不薄今”的典型表現。卷十一“摘句”條在摘録劉希夷“年年歲歲花相似，歲歲年年人不同”、李白“今人不見古時月，今月曾經照古人”、王維“勸君更盡一盃酒，西出陽關無故人”等膾炙人口的佳句之後，接著舉了自己的“天邊圓月少，世上苦人多”，認爲這一聯可以與上述佳句並列而毫無愧色，均屬於“人人意中所有，卻未有人道過”之詩句。卷十二“古今詩互有優劣”條將自己和前人相比，頗有得意之感，認爲自己的詩句“但見水田飛白鷺，不聞夏木囀黃鸝”，絲毫不比王維的“漠漠水田飛白鷺，陰陰夏木囀黃鸝”遜色；自己的“羊祜惠猶畱峴首，馬援功未竟壺頭”與王安石的“名譽子眞矜谷口，事功新息困壺頭”相比，更加“切合時事，開闔俯仰，情餘於文……亦似過之”；自己的少時客中之作“佳節又看今歲過，清光還似昨宵多”與李夢陽傳誦一時的“清虧桂闕一分影，寒落江門數尺潮”相比，得失也“能辨之”。就同一題材，將自己的詩句和古人的詩句相比，顯然有將自己和古人一較高下的意思。雖然名曰“古今詩互有優劣”，實則凸顯出“古劣今優”的一面，突出地體現了“愛古不薄今”的思想。

三

趙翼是著名的史學家，《甌北詩話》中也不時可看出史與詩結合的特點。主要體現在以下五個方面：

一是以史家眼光選擇詩人。《甌北詩話》前六卷選了唐宋六位詩人，分別爲：李白、杜甫、韓愈、白居易、蘇軾、陸游，這六位詩人在當時已經是詩史上公認的“經典”詩人，同時，這六位詩人也是乾隆皇帝御選《唐宋詩醇》時所“欽定”的六位詩人。《唐宋詩醇》祗選了這六位詩人，依次是：李白、杜甫、白居易、韓愈、蘇軾、陸游，和《甌北詩話》前六卷相比，只是韓愈和白居易的次序顛倒了一下。這種顛倒，也可以從側面反映出趙翼的史家眼光。韓愈比白居易早生四年，早卒二十二年，按照歷史順序，韓愈應該排在白居易之前。

二是以儒家正統思想論詩。皮日休“請以《孟子》爲學科”，趙翼稱讚其“是能於諸子淆雜之中，別出手眼，別其爲儒學之宗，其有功於道學甚鉅”；皮日休參加黃巢起義，趙翼則感歎其“嘗受巢偽官，何其失節若此！”（《甌北詩話》卷十一）

三是稱讚有“史識”之詩人。《甌北詩話》卷五稱讚蘇軾超出常人之處，一個原因就在於“坡公熟於《莊》、《列》諸子及漢、魏、晉、唐諸史，故隨所遇，輒有典故以供其援引，此非臨時檢書者所能辦也”。由於重史，趙翼對杜牧的詩頗有微詞，認爲杜牧的“東風不與周郎便，銅雀春深鎖二喬”、“江東子弟多才俊，捲土重來未可知”等詩句，措詞抝峭，立意奇闢，“徒作異論，以炫人耳，其實非確論也”（《甌北詩話》卷十一）。

四是“因詩以考史”。趙翼在詩論中，有時借助所論詩人的詩作來考察歷史。《甌北詩話》卷四說：“香山歷官所得俸入多少，往往見於詩……此可當《職官》、《食貨》二志也”、“香山詩不惟記俸，兼記品服……此又可抵《輿服志》也”；卷九則指出《明史》以吳梅村的詩句“寧爲英國死，不作襄城生”爲證，對“襄城伯李國禎”作出歷史評判，故“梅村亦可稱詩史矣”。

五是“援史以證詩”。卷九針對靳榮藩《吳詩集覽》的錯誤或不明之處，分別援引《海角遺編》、《粵行紀事》、《八旗通志》、《明史·流賊傳》、《蜀難敘略》、《劫灰録》、《池北偶談》等書中的歷史記載，對吳梅村的詩歌進行具體解讀。“援史以證詩”最突出的例子是卷七的“陸放翁年譜”，《詩話》用一卷的篇幅寫某個詩人的年譜，實屬罕見。趙翼的用意很明顯，陸游的事蹟“往往散見於詩文，因亦就其可知者繫於某年之下，並畧載時事，以相印證”。如“乾道七年”，“先生年四十七。春間監夔州試，有《試院呈同舍》詩，有《將出院》及《拆號前一日作》等詩”。

四

《甌北詩話》也有一些不足之處。

趙翼從自己的“獨抒性靈”的主張出發，選擇的詩人有時候出於自己的喜好，他選擇查慎行，就遭到了洪亮吉的激烈反對（洪亮吉題詩說“殺青自可緣成例，初白差難踵後塵”），但趙翼沒有採納洪亮吉的意見（答洪亮吉詩說：“論人且復先觀我，愛古仍須不薄今”）。依據個人觀點選擇某個詩人，本來無可厚非，但爲了突出查慎行，趙翼對順治時的南施北宋（施闰章、宋琬）、康熙時的南朱北王（朱彝尊、王士禛）這些名聲和查慎行相當甚至蓋過查慎行的本朝詩人，評述不夠客觀，說“愚山以儒雅自命，稍嫌腐氣。荔裳則全學晚唐，無深厚之力……阮亭專以神韻爲主……終不足八面受敵爲大家也……朱竹垞則頹唐自恣，不加修飾，究非風雅正宗”，專挑其不足。這不利於人們認識清代前期詩壇的真實狀況。

趙翼雖號稱史學大家，但《甌北詩話》在考據、引用文獻方面也存在一些問題，主要有兩個方面：一是存在錯誤，二是表述含糊不清。

錯誤包括考據錯誤和文獻錯誤。

卷七考察陸游生平時就有錯誤。第一種錯誤是將作詩的時間弄錯。趙翼說慶元三年《春盡遣懷》詩自注：“予以乾道乙酉，卜築湖上。”《劍南詩稿》卷三十四《春盡遣懷》自注：“予以乾道乙酉卜築湖上，今三十有二年矣。”據《劍南詩稿校注》錢仲聯“題解”，該詩慶元二年春作於山陰，非甌北所說的“慶元三年”。第二種錯誤是將陸游所做的某件事的時間弄錯。趙翼說孝宗隆興二年，陸游四十歲。“時曾覿、龍大淵用事，先生爲樞密張燾言，燾遽以聞。上詰語所自來；以先生對。上怒，出先生通判建康；尋易隆興府”，並注明這一說法出自本傳。于北山《陸游年譜》録《建炎以來朝野雜記》乙集卷六，詳細展示了該事件的始末。據《陸游年譜》，該事件發生於癸未年，是年陸游三十九歲，甌北所考有誤。

文獻錯誤分爲兩種情況，一種情況是張冠李戴，一種是內容徵引有誤。

張冠李戴情況對於趙翼這樣的史學大家來說，並不多見，但偶爾也有。《甌北詩話》卷十一說“歐嘗有詩贈二人……載公《歸田詩話》”，《歸田詩話》乃明人瞿佑所撰，非歐陽修之作。歐陽修有《歸田録》。趙翼出現如此低級錯誤，也許是筆誤。

至於文獻徵引內容有誤，《甌北詩話》則多有出現。如卷一引李白《雪讒詩》說“彼人之倡狂，不如鵲之疆疆”、“彼婦人之淫昏，不如鵲之奔奔”，查《李太白全集》卷九《雪讒詩贈友人》，“疆疆”作“彊彊”、“鵲”作“鶉”，李白此語出自《詩經·國風》“鶉之奔奔，鵲之彊彊”。鄭箋說：“奔奔、彊彊，言其居有常匹，飛則相隨之貌。”孔穎達《正義》說：“言鶉則鶉自相隨奔奔然，鵲則鵲自相隨彊彊然，各有常匹，不亂其類。”據此看，趙翼徵引顯然有誤。

《甌北詩話》還存在一些表述上含糊不清的地方。卷七說陸游之卒日“在臘底也，然不詳何日”，專門給陸游寫年譜，卻不清楚他的“卒日”，總有些讓人遺憾。據錢仲聯《劍南詩稿校注》考證：《山陰陸氏族譜》：陸游於“寧宗嘉定二年己巳十二月二十九日卒，年八十五”，該年十二月月小，二十九日己丑，已是除夕。並以其弟子之詩句“除夕還家翁已仙”證之。（見《劍南詩稿校注》卷八十五《示兒》詩“題解”。）另：于北山《陸游年譜》：“十二月二十九日（西元一二一〇年一月二十六日）逝世。臨終，賦《示兒》”。據此，陸游卒日非常清楚。

趙翼博覽群書，這導致他在《甌北詩話》中引用時比較隨意，常常祗寫所引用內容的大致情況，時或出現錯誤。有時候將人名弄錯。如：卷十一說“亞夫金鼓從天落，韓信旌旗背水陳”出自梅聖俞《送夏鄭公出鎮長安》，實出自梅詢《送夏子喬招討西夏》（參看《宋詩紀事》卷五。）卷十二說“高、岑、王、杜等《早朝》諸作，敲金戛玉，研練精切”。但《早朝》諸作，實爲賈至、岑參、王維、杜甫四人所作，即賈至《早朝大明宮呈兩省僚友》、岑參《奉和中書舍人賈至早朝大明宮》、王維《和賈舍人早朝大明宮之作》、杜甫《奉和賈至舍人早朝大明宮》。高適不在其中。卷十一提到“張綸《林泉隨筆》”，應該是“張綸言《林泉隨筆》”。有時候將所引內容的意思弄錯。如：卷十一說：“《陳後山詩話》謂‘魯直學杜，過於求奇，不如杜之遇物而奇也。三江五湖，平漫千里，因風石乃奇耳。’”查《後山詩話》：“唐人不學杜詩，惟唐彥謙與今黃亞夫庶、謝師厚景初，學之魯直，黃之子，謝之壻也。其於二父，猶子美之於審言也。然過於出奇，不如杜之遇物而奇也。三江五湖，平漫千里，因風石而奇爾。”趙翼所謂“魯直學杜”，與原意不太切合。

由於隨意，《甌北詩話》中所引詩題、詩句很多與詩人原來的詩題、詩句不完全一致。如卷五《和陶詩》，實際是《和陶郭主簿》；卷四“觀其與微之書云：‘自長安至江西，三四千里，凡鄉校、佛寺、逆旅、行舟之中，往往有題其詩者；士庶、僧道、孀婦、處女之口，往往有誦其詩者。’”《與元九書》原文爲：“自長安抵江西，三四千里，凡鄉校、佛寺、逆旅、行舟之中，往往有題僕詩者；士庶、僧徒、孀婦、處女之口，往往有詠僕詩者。”這種情況比比皆是，有時候也影響讀者的理解。

校注工作從二〇〇七年開始，時斷時續，到二〇〇九年六月，初期的校注工作基本結束，但非常粗糙。由於雜事干擾，停止了一段時間。後來，在葛雲波先生的鼓勵下，自二〇〇九年十一月開始，用近两年的時間，我集中精力從事校注工作，並找了我的一些研究生幫忙查找資料，其中李成玉用力最多，他不僅幫助查找相關資料，還寫了近八萬字關於《甌北詩話》的研究論文，對校注有一定幫助。二〇一〇年三月，開始對已做的校注稿進行修訂。到九月，我們看到了鳳凰出版社出版的馬亞中、楊年豐的批注本；到十二月，又看到了曹光甫先生校點的全集本，對後期的修訂有一定的幫助。

全書的“校記”、“注釋”、“附録”三、四、五由我負責，“按語”和“附録”一、二、六主要由李成玉負責，最後由我統稿。

本書的出版，開始於全國高校古委會的立項，承蒙葛雲波先生熱情關心，將本書納入人民文學出版社的出版計劃。在校注過程中，他曾多次指導、敦促，才使得校注工作能有目前的狀況。衷心感謝葛先生！感謝素不相識的曹光甫先生在百忙之中解答我的疑問。安徽師範大學中國詩學研究中心對校注工作也很關心，並將本書列爲詩學中心的一項成果。在此，一併表示感謝！

由於我們水平有限，校注肯定還存在不少問題乃至錯誤，歡迎方家、讀者指正！

江守義

二〇一一年九月


整理凡例

一、編輯：

本書共兩大部分：

詩話部分：

（一）底本据《續修四庫全書》影印嘉庆湛貽堂刻本《甌北詩話》，參照其他版本，對其粗疏、錯訛、缺漏等處予以匡補，對不同版本之間的差異進行說明，力求整理出一部可靠的善本。

（二）依順序分條編號，以增加條理性，編號時參考霍松林、胡主佑校點本。

（三）每條一般出校記、注釋。

附録部分：

附録一：《甌北集》中的詩論粹編

附録二：《陔餘叢考》中的詩論粹編

附録三：趙翼簡譜

附録四：《清史稿·趙翼傳》（趙爾巽）

附録五：《甌北論詩 甌北詩》（錢鍾書）

二、校勘：

（一）本書以《續修四庫全書》影印嘉庆十七年（一八一二）湛貽堂刻本《甌北全集》所收之《甌北詩話》為底本，校勘匯取嘉庆七年（一八〇二）湛貽堂藏板《十家詩話》（簡稱“十家詩話本”）、光緒三年（一八七七）壽考堂重刻本《甌北詩話》（簡稱“壽考堂本”）、民國六年（一九一七）掃葉山房石印本《甌北詩話》（簡稱“掃葉山房本”）、一九六三年人民文學出版社出版霍松林、胡主佑校點本《甌北詩話》（簡稱“校點本”）、一九八三年上海古籍出版社出版郭紹虞編選、富壽蓀校點《清詩話續編》所收之《甌北詩話》簡注本（簡稱“簡注本”）、二〇〇九年鳳凰出版社出版馬亞中、楊年豐批注本（簡稱“批注本”）、二〇〇九年鳳凰出版社出版曹光甫校點《趙翼全集》所收之《甌北詩話》（簡稱“全集本”），並參照相關的典籍、文獻，擇善而從。

（二）底本如明顯舛誤，則參校其他版本加以訂正，並出校記。顯係筆誤，則徑改之。古體字、通假字，一般不作改動，盡量保持底本的原貌。

（三）校記主要臚列有參考價值的異文。

（四）校記與注釋分設。

三、注釋及按語：

（一）主要注釋詩話涉及的人名、書名、作品出處、典故史實、專門術語、難詞，並對相關理論問題進行梳理。力求多提供一些可資參照的資料。

（二）詩話引詩、引文，與今傳原著時有出入，一般不改動底本的文字，以示慎重；但在注釋時加以說明。

（三）詩話涉及的作品，指明作者和篇名，並對作者稍作說明；引文有異者，徵引全文或指明異文所在。

（四）注號皆置於語句之後。如一注號標示需注數處，則於同一注號下依次注釋。如一注號標示某一意群，需多處加注，則於同一注號下先注釋意群之意義，然後再就具體問題依次注釋。

（五）對整段文字或某個理論問題的闡釋，若注釋無法盡意，於注釋後補加“按語”予以梳理、說明。

（六）凡注釋中徵引文字，皆注明出處。


甌北詩話小引

少日閱唐宋以來諸家詩，不終卷而己之才思湧出，遂不能息心凝慮，窮極本領，不過如世之選家，畧得大概而已。晚年無事，取諸家全集再三展玩，始知其真才分、真境地，覺向之所見，猶僅十之二三也。
 
[1]

 因竊自愧悔：使數十年前早從此尋繹，得識各家獨至之處，與之相上下，其才高者可以擴吾之才，其功深者可以進吾之功，必將挫籠參會，自成一家。惜乎老至耄及，精力已衰，不復能與古人爭勝。然猶幸老而從事於此，雖不能力追，而尚能見到，差勝於終身不窺堂奥者。因念世之有才者何限，度亦如余之輕心掉過，必待晚而始知，則何如以余晚年所見，使諸才人早見及之，可以省數十年之熟視無睹。是於余雖不能有所進，而於諸才人實大有所益也。爰就鄙見所及，畧為標舉，以公諸同好焉。

嘉慶七年五月，甌北老人趙翼識。
 
[2]




校記


老至耄及，諸本原作“老知耄及”，校點本、簡注本、全集本等均改之，茲從之。批注本無此“小引”。全集本“校”云：“老至，原作‘老知’，據壽考堂本改。”查壽考堂本，亦作“老知”。




 [1]
 “晚年”五句：據《甌北先生年譜》，乾隆四十五年，“先生年五十四……乃息意榮進，專以著述自娛。自此皆里居之日矣。”


 [2]
 “嘉慶”二句：據李鵬考辨，《甌北詩話》最遲作於嘉慶二年，嘉慶六年完成十卷本，於嘉慶七年刊行。詳見《趙翼詩歌與詩論研究》第六章《書寫詩歌史的企圖》。另，據《甌北先生年譜》，嘉慶六年“先生年七十五……是歲作《唐宋以來十家詩話》，共十卷”。


甌北詩話卷一

李青蓮詩
 
[1]



一

李青蓮自是仙靈降生。司馬子微一見，即謂其有仙風道骨，可與神遊八極之表。賀知章一見，亦即呼爲“謫仙人”。
 
[2]

 放還山後，陳留採訪使李彥允爲請於北海高天師授道籙。
 
[3]

 其神采必有逈異乎常人者。詩之不可及處，在乎神識超邁，飄然而來，忽然而去，不屑屑於雕章琢句，亦不勞勞於鏤心刻骨，自有天馬行空，不可羈勒之勢。
 
[4]

 若論其沉刻，則不如杜；雄鷙，亦不如韓。
 
[5]

 然以杜、韓與之比較，一則用力而不免痕迹，一則不用力而觸手生春：此仙與人之別也。


按語


甌北將李白所取得的藝術成就與李白本人的天賦品格相聯繫，強調李白作詩“不屑屑於雕章琢句，亦不勞勞於鏤心刻骨”，截斷復古派用心著力的途徑。在甌北看來，李白與杜甫、韓愈的區別，“一則用力而不免痕跡，一則不用力而觸手生春，此仙與人之別也”，其實即是天縱奇才的李白與屑屑勞勞的復古詩派之間的天壤之別；如果與李白相比，杜甫、韓愈尚且不免淪爲凡人，步趨學舌於杜甫、韓愈的復古詩派就更不用說了。趙翼在《論詩》中說：“少時學語苦難圓，只道工夫半未全。到老始知非力取，三分人事七分天。”

甌北論詩的一大特點，即是標舉性靈。這一特點既是受到袁枚、蔣士銓等友人影響，并共同宣導的詩學觀念，也代表了清代中期的一種典型的審美趣味，其中更有趙翼本人源於創作與思考的獨到見解。

甌北論詩在標舉性靈之時，拈出了“識”字：“詩之不可及處，在乎神識超邁。”嚴羽《滄浪詩話》就已提出“識”的重要性：“夫學詩者以識爲主。”葉燮《原詩》指出：“大約才、膽、識、力，四者交相爲濟，苟一有所歉，則不可登作者之壇。四者無緩急，而要在先之以識，使無識，則三者俱無所託。”復古和性靈兩派從各自觀念出發，理解這個“識”字。復古派爲求“識”，要求字模句擬前人詩作；性靈派爲得“識”，更多強調放縱才情、恣肆天賦。

在詩歌風格上，甌北區分李白與杜甫、韓愈的詩歌爲天馬行空、不可羈勒與沉刻、雄鷙三種；在價值判斷上，甌北從自己的詩學主張出發，區分爲“不用力而觸手生春”與“用力而不免痕跡”兩種，且前者優、後者劣，區別明顯。

二

青蓮一生本領，即在五十九首《古風》之第一首，開口便說：《大雅》不作，騷人斯起，然詞多哀怨，已非正聲；至揚、馬益流宕；建安以後，更綺麗不足爲法；迨有唐文運肇興，而己適當其時，將以刪述，繼獲麟之後。
 
[6]

 是其眼光所注，早已前無古人，後無來者，直欲於千載後，上接《風》、《雅》。
 
[7]

 葢自信其才分之高，趨向之正，足以起八代之衰，而以身任之，非徒大言欺人也。
 
[8]




按語


甌北論詩的另一個特點，是強調新變。“新變”是甌北標舉“性靈”的自然結論。正因爲強調詩歌創作是抒發個人懷抱，寄託才情天分，所創作的詩歌必然是各有特色，每一詩人有每一詩人的精神，每一時代有每一時代的風貌。所以甌北说：“詩文隨世運，無日不趨新”（《論詩》，《甌北集》卷四十六），“江山代有才人出，各領風騷數百年”（《論詩》，《甌北集》卷二十八）。

此處所引的李白《古風》五十九首其一，一方面是復述李白詩歌原意，突出李白放浪縱逸、傲視群雄的膽識和才情；另一方面，暗示對於前代的繼承，既有正向的順應，也有反向的逆轉，“順應”和“逆轉”是“詩文隨世運”的一體兩面，共同構成甌北的詩學“新變”觀。

李白在《古風》諸作中，突出自己的社會理想和政治抱負。對於詩歌，李白是將其作爲表達參政豪情、抒發出世抱負的方式。無論是“大雅久不作，吾衰竟誰陳”的感慨，還是“王風委蔓草，戰國都荆榛”的歎息，抑或“我志在刪述，垂輝映千春”的期許，都是希望通過自己社會政治觀念的實行，使國富民強、風清俗淳。甌北在引述李白此詩時，則著重於李白對於前代詩歌藝術創作上的評價和繼承。

三

青蓮集中古詩多，律詩少。五律尚有七十餘首，七律只十首而已。葢才氣豪邁，全以神運，自不屑束縛於格律對偶，與雕繪者爭長。然有對偶處，仍自工麗；且工麗中別有一種英爽之氣，溢出行墨之外。
 
[9]

 如：“洗兵條支海上波，放馬天山雪中草。”《戰城南》
 “天兵照雪下玉關，虜箭如沙射金甲。”《胡無人》
 “邊月隨弓影，胡霜拂劍花。”《塞上曲》
 
 
[10]

 “笛奏龍吟水，簫鳴鳳下空。”《宮中行樂》
 
 
[11]

 何嘗不研鍊，何嘗不精采耶？惟七律究未完善。內有《送賀監歸四明》及《題崔明府丹竈》二首，尚整練合格；
 
[12]

 其他殊不足觀，且有六句爲一首者。葢開元、天寶之間，七律尚未盛行；至德以後，賈至等《早朝大明宮》諸作，互相琢磨，始覺盡善；而青蓮久已出都，故所作不多也。
 
[13]



四

詩家好作奇句警語，必千錘百鍊而後能成。
 
[14]

 如李長吉“石破天驚逗秋雨”，雖險而無意義，祗覺無理取鬧。
 
[15]

 至少陵之“白摧朽骨龍虎死，黑入太陰雷雨垂”，昌黎之“巨刃摩天揚”、“乾坤擺礌硠”等句，實足驚心動魄；然全力搏兔之狀，人皆見之
 
[16]

 。青蓮則不然。如：“撫頂弄盤古，推車轉天輪……女媧戲黃土，團作愚下人。散在六合間，濛濛如沙塵。”《上雲樂》
 
 
[17]

 “舉手弄清淺，誤攀織女機。”《游泰山》
 
 
[18]

 “一風三日吹倒山，白浪高於瓦官閣。”《橫江詞》
 
 
[19]

 皆奇警極矣，而以揮灑出之，全不見其錘鍊之迹。其他刻露處，如“長風入短袂，兩手如懷冰。”《新平少年》
 
 
[20]

 “客土植危根，逢春猶不死。”《樹中草》
 
 
[21]

 “蟪蛄啼青松，安見此樹老。”《擬古》
 
 
[22]

 “羅幃舒卷，似有人開；明月直入，無心可猜。”《獨漉篇》
 
 
[23]

 “莫捲龍鬚席，從他生網絲；且留琥珀枕，或有夢來時。”《白頭吟》
 
 
[24]

 皆人所百思不到；而入青蓮手，一若未經構思者。後人從此等處悟入，可得其眞矣。
 
[25]




校記


從他生網絲，掃葉山房本作“從地生網絲”。


按語


甌北此处强调構思在詩歌創作過程中的作用，他將李白與李賀、杜甫、韓愈三人進行比較，認爲後三人所作詩句“實足驚心動魄，然全力搏兔之狀，人皆見之”，而李白所作詩句“皆奇警極矣，而以揮灑出之，全不見其錘煉之跡”，即使是刻露之處，“皆人所百思不到，而入青蓮手，一若未經構思者”。甌北強調“全不見”、“若未經构思”，認爲李白作詩未嘗沒有錘煉、構思，貴在不著痕跡、觸手成春。正是由於這種錘煉、構思的功夫，是後人悟入得真之處。

甌北對構思的解說，可以進一步理解爲：創作過程的錘煉、構思與作品風格不無關係，學詩者的進門之階在於苦學深思，但是創作完成後的作品風格應該力求自然清新、不露痕跡。錢鍾書在《談藝録》“隨園主性靈”條中说：“今日之性靈，適昔日學問之化而相忘，習慣已成自然者也。神來興發，意得手遂，洋洋祗知寫吾胸中之所有，沛然覺肺肝所流出，人己古新之界，蓋超越而兩忘之。故不僅髮膚心性爲‘我’，即身外之物、意中之人，凡足以應我需、牽我情、供我用者，亦莫非我有。”這可以拿來作甌北既主張“性靈”又重視“構思”的注腳。

五

青蓮工於樂府
 
[26]

 。葢其才思橫溢，無所發抒，輒借此以逞筆力；故集中多至一百十五首。有借舊題以寫己懷、述時事者。如《將進酒》之與岑夫子、丹邱生共飲；《門有車馬行》有云：“嘆我萬里遊，飄飄三十春。空談帝王畧，紫綬不掛身。”
 
[27]

 《梁甫吟》專咏呂尚、酈生，以見士未遇時爲人所輕，及成功而後見；
 
[28]

 《天馬歌》以馬喻己之未遇，冀人薦達：此借舊題以自寫己懷者也。《猛虎行》全敘安祿山之亂
 
[29]

 ，有“秦人半作燕地囚，胡馬翻銜洛陽草”等句：此借舊題以寫時事者也。其他則皆題中應有之義，而別出機杼，以肆其才。乃說詩者必曲爲附會，謂某詩以某事而作，某詩以某人而作。詩人遇題觸景，即有吟咏，豈必皆有所爲耶？無所爲，則竟不作一字耶？
 
[30]

 即如《蜀道難》，本亦樂府舊題，而黃山谷誤信舊注，以爲刺章仇兼瓊之有異志；
 
[31]

 宋子京又據范攄《雲溪友議》，以爲嚴武帥蜀，不禮於故相房琯，並嘗欲殺杜甫，故此詩爲房、杜危之。
 
[32]

 不知章仇在蜀，正當天寶之初
 
[33]

 ，中外晏安，臣僚貼服，豈有所顧慮！青蓮《答杜秀才》有云“聞君往年遊錦城，章仇尚書倒屣迎”，
 
[34]

 則章仇并能下士者，更無從致[image: ]
 。至嚴武先後鎮蜀，在肅、代兩朝，而青蓮天寶初入都，即以此詩受賀知章之賞識，其事在嚴武帥蜀前且二十年，其爲附會，更不待辨。又如《胡無人》一首中，有“太白入月敵可摧”之句，適與祿山被殺之懺相符，說者又謂此詩預決祿山之死；不知“太白入月”，本天官家占驗之法，豈專指祿山！
 
[35]

 且此篇上文，但言戎騎窺邊、漢兵殺敵之事，初不涉漁陽一語也。
 
[36]

 即此二首觀之，可破穿鑿之論矣。


校記


戎騎，掃葉山房本作“戎馬”。

六

李陽冰序謂：唐初詩體，尚有梁、陳宮掖之風，至青蓮而大變，掃盡無餘。
 
[37]

 然細觀之，宮掖之風，究未掃盡也。
 
[38]

 葢古樂府本多託於閨情女思，青蓮深於樂府，故亦多征夫怨婦惜別傷離之作，然皆含蓄有古意，如《黃葛篇》之“蒼梧大火流
 
[39]

 ，暑服莫輕擲。此物雖過時，是妾手中迹”，《勞勞亭》之“春風知別苦，不遣柳條青”，《春思》之“春風不相識，何事入羅幃”，皆醞藉吞吐，言短意長，直接《國風》之遺。少陵已無此風味矣。


按語


此段推重“醖藉吞吐，言短意長”。中國古代詩論傳統重含蓄醞藉，言短意長。皎然《詩式》所謂“但見性情，不覩文字”，《詩品·含蓄》所謂“不著一字，盡得風流”，歐陽修《六一詩話》所引梅堯臣語“含不盡之意見於言外”，都強調詩歌的含蓄醞藉。詩歌要含蓄，作詩就有講究。它可以通過以下兩種途徑來實現：一、選詞用字時注重字詞之外的意蘊。如鍾嶸《詩品序》所謂“文已盡而意有餘”、殷璠《河岳英靈集》評常建詩所謂“其旨遠，其興僻”、司空圖《與李生論詩書》所謂“近而不浮，遠而不盡”都強調文字背後的意蘊。二、得意忘言，注重塑造詩歌的字詞背後的“意境”。如皎然《詩式》所謂“兩重意已上，皆文外之旨”、劉禹錫《董武陵集序》所謂“詩者，其文章之蘊耶！義得而言喪，故微而難能；境生象外，故精而寡和”、司空圖《與極浦書》所謂“象外之象、景外之景”都提供了具體的塑造意境的方法。

七

《古詩》五十九首非一時之作，年代先後，亦無倫次。
 
[40]

 葢後人取其無題者，彚爲一卷耳。如第十四首述用兵開邊之事，[image: ]
 明皇黷武，則天寶初年事也；
 
[41]

 第十九首“俯視洛陽川，茫茫走胡兵”，則安祿山陷東都時也；
 
[42]

 二十四首鋪張鬭雞之賈昌，則開元中事也；
 
[43]

 三十四首“渡瀘及五月，將赴雲南征”，則鮮于仲通用兵雲南時事也；
 
[44]

 三十七首“而我竟何辜，遠身金殿旁”，則自供奉翰林後放還山時作也。
 
[45]

 長洲許元祐指第十四首即以爲征雲南，而並欲改詩中“三十六萬人”爲“二十六萬”，謂：雲南之師，實二十萬人也。
 
[46]

 不知此篇開首即云“胡關饒風沙”，又有“天驕毒威武”等句，皆指塞外戎虜，何嘗有一字涉南蠻耶？
 
[47]




校記


開首，掃葉山房本作“開口”。

八

青蓮少好學仙，故登眞度世之志，十詩而九。
 
[48]

 葢出於性之所嗜，非矯托也。然又慕功名，所企羡者，魯仲連、侯嬴、酈食其、張良、韓信、東方朔等。
 
[49]

 總欲有所建立，垂名於世，然後拂衣還山，學仙以求長生。如《贈裴仲堪》云：“明主倘見收，煙霄路非遐。時命若不會，歸應鍊丹砂。”
 
[50]

 《從駕溫泉贈楊山人》云：“待吾盡節報明主，然後相攜臥白雲。”
 
[51]

 《贈衛尉張卿》云：“功成拂衣去，搖曳滄洲旁。”
 
[52]

 《贈韋秘書》云：“終與安社稷，功成去五湖。”
 
[53]

 《別從甥高五》云：“成功解相訪，溪水桃花流。”
 
[54]

 《登謝安墩》云：“功成拂衣去，歸入武陵源。”
 
[55]

 其視成仙得道，若可操券致者，葢其性靈中所自有也。

九

青蓮詩文最多，自李陽冰作序時，已謂“當時著述，十喪其九；今所存者，皆得之他人”云。
 
[56]

 故集中轉有贋作，爲後人攙入者。黃山谷云：“《長干行》二首，‘妾髮初覆額’，太白自作也；‘憶妾深閨裏’，李益尚書作也。太白如富貴人，終不作寒乞語，他人則自露小家氣象耳。”
 
[57]

 又集中《去婦詞》一首，實即顧況《棄婦詞》，後人增數句而編入李集者。
 
[58]

 然此猶皆唐人所作，故置之李集中，亦不甚相遠。又有五代時人所作，而亦混收入者。東坡云：“唐末五代，文章衰陋，詩有貫休，書有亞棲，村俗之氣，大抵相似。近日曾子固編《太白集》，有《贈僧懷素草書歌》及《笑矣乎》、《悲來乎》數首，皆貫休以下詩格，必非太白所作，不知曾公何以信爲眞作也？”是東坡已別之甚嚴。
 
[59]

 今按贋作尚不止此。《少年行》末幅云：“男兒百年且樂命，何須狥書受貧病！男兒百年且榮身，何須狥節甘風塵！衣冠半是征戍士，窮儒浪作林泉民。遮莫枝根長百丈，不如當代多還往；遮莫姻親連帝城，不如當身自簪纓。”
 
[60]

 試以青蓮他詩讀之，有此村氣耶？東坡讀太白《姑熟十咏》，大笑曰：“贋物敗矣，豈有李白作此語者！”見陸放翁《入蜀記》。
 
[61]



一〇

青蓮自翰林被放還山，固不能無怨望；然其詩尚不甚露懟憾之意。如《贈蔡舍人雄》云：“遭逢聖明主，敢進興亡言。白璧竟何辜，青蠅遂成寃。”
 
[62]

 《贈崔司戶》云：“布衣侍丹墀，密勿草絲綸。才微惠渥重，讒巧生緇磷。”
 
[63]

 《答王十二寒夜獨酌》云：“一談一笑失顏色，蒼蠅貝錦喧謗聲。”
 
[64]

 《贈宋少府》云：“早懷經濟策，特受龍顏顧。白玉棲青蠅，君臣忽行路。”
 
[65]

 皆不過謂無罪被謗而出耳。獨《雪讒詩》有云：“彼人之倡狂，不如鵲之疆疆”，則指讒者也；“彼婦人之淫昏，不如鵲之奔奔”，則指楊妃也。
 
[66]

 其下并以妲己、褒姒爲比，甚至以呂后之私審食其、秦后之嬖嫪毐，喻楊妃之淫穢，則更指斥醜行，毫無顧忌。
 
[67]

 青蓮胸懷浩落，不屑屑於恩怨，何至誹謗如此！恐亦非其眞筆也。
 
[68]




校記


嫪毐，掃葉山房本作“嫪毒”，誤。

一一

青蓮避安祿山之亂，南奔江左後，爲永王璘招入幕中，坐累得罪之事，就其詩核之，亦有可得其次第者。《扶風豪士歌》云：“洛陽三月飛胡沙……白骨相撑如亂麻。我亦東奔向吳國……來醉扶風豪士家。”
 
[69]

 按天寶十四載十一月，祿山反，十二月陷洛陽。其曰“三月”，則十五載之春，自洛南奔也。《猛虎行》“竄身南國避胡塵”之下，即云“昨日方爲宣城客”，是南奔先至宣城也。
 
[70]

 又有《亂後將避地剡中贈崔宣城》詩，則至宣城後本欲入剡；
 
[71]

 然《贈王判官》云：“大盜割鴻溝，如風掃秋葉。吾非濟代人，且隱屏風叠。”
 
[72]

 則入剡未果，即往廬山也。後有《贈江夏太守》詩，自敘被永王璘招致入幕之事云：“半夜水軍來……迫脅上樓船”，是璘至尋陽始招致之，而《舊唐書》謂白謁見璘於宣城者，非也。
 
[73]

 青蓮本學縱橫術，以功名自許；其從璘，正欲藉以立功。故所作《永王東巡歌》第二首，即云“但用東山謝安石，爲君談笑靜胡沙”，已隱然以謝安自許。是時璘未有異志，及見所至富饒，始有窺江左意，然猶未敢顯言；青蓮固未知之。故第五首云“諸侯不救河南地，更喜賢王遠道來”，方美其能勤王。末章云“南風一掃胡塵靜，西入長安到日邊”，猶望其成功入京奏凱也。即所云：“雲夢開朱邸，金陵作小山”，“小山”、“朱邸”，亦是藩王之事。且《在水軍宴與幕府諸公》詩云：“願與四座公，靜談《金匱篇》……所冀旄頭滅，功成追魯連。”
 
[74]

 亦正以討賊爲志也。然則，謂青蓮有從亂之意，固不待辨也。獨是璘初未顯言，及採訪使李希言平牒，璘乃借端發怒，使渾惟明襲希言，李廣琛趨廣陵，則已顯然爲逆。詩中有“王出三山按五湖”之句，是已隨璘自金陵東下，豈猶不知其悖逆，直至璘敗丹陽始奔逃耶？葢已入璘軍中，前後左右莫非璘兵，遂不能自脫，必至敗亂時，始可得間逃出耳。
 
[75]

 然其《南奔》詩云：“主將動讒疑，王師忽離畔……賓御如浮雲，從風各消散。”
 
[76]

 似反謂李廣琛等之反正歸國者爲離畔，其愚亦甚矣！且其自洛陽南奔詩有云：“張良未遇韓信貧，劉項存亡在兩臣。暫到下邳受兵略，來投漂母作主人。”又云：“蕭曹曾作沛中吏，攀龍附鳳會有時。”
 
[77]

 是直欲因亂而圖風雲際會。且《永王東巡歌》內有云：“我王戰艦輕秦漢，卻似文皇欲渡遼。”
 
[78]

 則竟以太宗比璘，其語言亦太不檢矣！宜其身陷重罪，雖以崔渙、宋若思之辨雪，終不免夜郎之行也
 
[79]

 。


校記


尋陽，掃葉山房本作“潯陽”。

一二

青蓮胸懷灑落，雖經竄徙，亦不甚哀痛，惟《上崔渙百憂章》，有“星離一門，草擲二孩”之語，最爲慘切；葢在獄中作也。
 
[80]

 及流夜郎途次，別無悲悴語。至江夏陪薛明府宴興德寺，已有詩紀遊
 
[81]

 。又遇張謂出使夏口，沔州牧杜某、漢陽宰王某觴之於南湖。張謂請名此湖，青蓮即名之曰郎官湖。《西塞驛寄裴隱》云：“空將澤畔吟，寄爾江南管。”
 
[82]

 《贈辛判官》云：“我愁遠謫夜郎去，何日金雞放赦回？”
 
[83]

 《贈劉都使》云：“而我謝明主，銜哀投夜郎。歸家酒債多，門客粲成行……所求竟無緒，裘馬欲摧藏。”則被謫後賓客尚多，而欲其資助以償酒債。《贈常侍御》云：“登朝若有言，一訪南遷賈
 
[84]

 。”《贈易秀才》云：“蹉跎君自惜，竄逐我因誰……感激平生意，勞歌寄此辭。”皆無侘傺無聊之感。至《永華寺寄尋陽羣官》云：“天命有所懸，安得苦愁思。”
 
[85]

 《別賈舍人》云：“何必兒女仁，相看淚成行。”
 
[86]

 則更能自排遣矣。及半道赦歸，即有“我且爲君槌碎黃鶴樓，君亦爲我倒翻鸚鵡洲”之句。
 
[87]

 又漢陽《病酒寄王明府》云：“去歲左遷夜郎道……今年敕放巫山陽……”其下即云：“願掃鸚鵡洲，與君醉千場……莫惜連船沽美酒，千金一擲買羣芳。”
 
[88]

 其豪氣依然如故也。

一三

青蓮救郭子儀，及坐永王璘事，得子儀救解，此見樂史序中。謂白有知鑒，客并州時，識汾陽王郭子儀於行伍，爲脫其刑責而獎重之。及白坐永王璘事，子儀請以己官爵贖其罪，上許之，而免誅云。
 
[89]

 《新唐書》本傳亦載之。
 
[90]

 然青蓮集中無一字與子儀往來者。當其繫獄時，以詩上崔渙、宋若思求雪。
 
[91]

 如果有德於子儀，豈無一字乞援？即或道遠不相及，而子儀救釋之後，何又無一字述其恩、記其事？則此事之有無，未可信也。集中有《贈郭將軍》一首，云：“將軍少年出武威，入掌銀臺護紫微。”
 
[92]

 此又非子儀履歷，當另是一人。

一四

《贈張相鎬》詩云：“臥病宿松山，蒼茫空四鄰……聞君自天來，目張氣益振。”
 
[93]

 按：張鎬以宰相兼河南節度使，出師河南，
 
[94]

 在至德二載之秋；而永王璘之敗，在是年之春。璘敗，青蓮即亡奔宿松，被繫尋陽獄，安得以詩贈鎬？豈亡奔宿松時，尚未被繫，聞鎬將至，以詩干之耶？
 
[95]



一五

青蓮雖有志出世，而功名之念，至老不衰。集中有《畱別金陵諸公》詩，題云：“聞李太尉大舉秦兵百萬，出征，懦夫請纓，冀申一割之用，半道病還。”
 
[96]

 按：李光弼爲太尉，在上元元年，統八道行營，鎮臨淮。
 
[97]

 青蓮於乾元二年赦歸，是時已在金陵矣。一聞光弼出師，又欲赴其軍自効，何其“壯心不已”耶！或欲自雪其從璘之累耶！
 
[98]



一六

《贈泗州僧伽歌》云：“眞僧法號號僧伽，有時與我論三車。”末云：“嗟予落魄江淮久，罕遇眞僧說空有。”
 
[99]

 按《傳燈録》：僧伽大師，唐高宗時，在泗州建普光王寺。中宗景龍二年，遣使迎至京師，命住大薦福寺。三年三月三日，示寂。敕命就薦福寺漆身起墖，忽臭氣滿城，帝默許送還泗州，即異香騰馥。是僧伽示寂，在景龍三年也。
 
[100]

 而薛仲邕所編《青蓮年譜》，青蓮生於武后聖歷二年，則景龍三年，僅十一歲，豈能即與僧伽論三車？且云“落魄江淮已久”，則必非十餘歲時也。
 
[101]

 《傳燈録》所記年歲，或當有誤。《年譜》據曾鞏序，謂青蓮年六十四。而李陽冰誌青蓮之死，在寶應元年。
 
[102]

 由寶應元年逆溯六十四年，當是聖歷二年所生。然青蓮代宋若思薦己表云：“前翰林供奉李白，年五十七，爲永王璘脅行，道中奔亡，臣及崔渙推覆，實爲無辜。”
 
[103]

 按：永王璘之敗，在至德二載，青蓮奔亡繫尋陽獄，宣慰大使崔渙及中丞宋若思驗出之。若思之薦之，即在此時也。是年年五十七，則寶應元年之卒，實只六十一歲。恐《年譜》亦誤。豈薦表少填三年，如宋時之有實年、官年耶？放翁又謂“《僧伽歌》太白舊集本無之，乃宋次道再編時貪多務得之過也。”
 
[104]



一七

青蓮妻許氏，見曾鞏序。謂白自蜀至楚，雲夢許氏者，高宗時宰相圉師之家，以女妻白，因畱雲夢三年。
 
[105]

 青蓮《上安州裴長史》亦云：“楚有七澤，遂來觀焉。許相公家見招，妻以女孫，便憩息於此，至移三霜。”
 
[106]

 是青蓮娶許氏之明證也。乃集中有《流夜郎至烏江別宗十六璟》一首云：“我非東牀人，令姊忝齊眉……適遭雲羅解，翻謫夜郎悲。拙妻莫邪劍，及比二龍隨。慚君湍波苦，千里遠從之。”
 
[107]

 似青蓮竄時，宗氏妻與之偕行，而氏弟璟送之者，則又有一宗氏妻矣。然此詩上文云：“君家全盛日，台鼎何陸離。”
 
[108]

 又似故相之後，此不可解也。豈刻本誤“許”爲“宗”耶？或許氏妻先亡，繼娶宗氏耶？按：青蓮先有《送內尋廬山女道士李騰空》詩。
 
[109]

 及在尋陽獄，又有《寄內詩》云：“多君同蔡琰，流淚請曹公。”
 
[110]

 流夜郎後，又有《寄內詩》云：“北雁春歸看欲盡，南來不得豫章書。”
 
[111]

 則其妻又畱居豫章，而未嘗從行。然則，宗十六之姊，如雙劍之相隨者，又何人也？集中有《畱別西河劉少府》詩云：“余亦如流萍，隨波樂休明。自有兩少妾，雙騎駿馬行。”此是客并州時作，與此無涉。


按語


趙翼此處提出李白的家室與婚姻的考證問題，但是淺嘗輒止，留下很多疑問。後人沿著這一問題繼續深入探討，後出轉精。

郭沫若《李白與杜甫》第一章第二節“李白的家室索隱”已做詳細考證，可以解答趙翼留下的疑問。岡村繁著、張寅彭譯《李白妻妾考》指出：李白最初的結婚对象，是唐高宗時宰相許圉師的後裔許氏。與此並存的還有情婦劉氏。接下來移居東魯，又納“魯一婦人”。後來在長期滯留河南梁地時，又娶了三度任過宰相的宗楚客之後，名門宗氏之女。范震威《李白的身世、家庭與婚姻》第三節“李白的婚姻”認爲：“宗氏夫人，其名字亦不詳。她是唐武后和中宗時代，曾經三次擔任過宰相的宗楚客的孫女。宗氏夫人的弟弟名宗璟，曾經在李白流放夜郎的途中，不僅多方進行營救，而且還千里相送。”周勛初《李白兩次就婚相府所鑄成的家庭悲劇》從歷史學和社會學的角度分析李白家庭和婚姻造成其本人的悲劇人生。

一八

青蓮少時，曾爲無賴子所困，得陸調救解。集中有贈調詩云：“我昔鬭雞徒，連延五陵豪。邀遮相組織，呵嚇來煎熬。君開萬人叢，鞍馬皆辟易。告急清憲臺，脫余北門厄。”
 
[112]

 此亦其逸事也。

一九

杜少陵曾官拾遺，青蓮亦曾有此官。劉全白撰墓碣云：“代宗登極，廣拔幽滯；君亦拜拾遺。聞命之後，君即逝矣。”
 
[113]

 《新唐書》亦載之。
 
[114]

 既聞命而卒，則及身曾受此官。是青蓮亦可稱李拾遺也。按：李、杜同時。據年譜及諸傳序，青蓮卒於寶應元年，年六十四；
 
[115]

 少陵卒於大歷五年，年五十九。是杜小於李十三歲。其卒也，亦後於李八年。





 [1]
 李青蓮：李白（七○一—七六二），字太白，號青蓮居士。唐代著名詩人，有《李太白集》。


 [2]
 “李青蓮”六句：《西清詩話》云：“李太白歷見司馬子微、謝自然、賀知章，或以为可與神遊八極之表，或以为謫仙人”。魏顥《李翰林集序》云：“故賓客賀公奇白風骨，呼爲謫仙子，由是朝廷作歌數百篇。”李陽冰《草堂集序》云：“公……又與賀知章、崔宗子等自爲八仙之遊，謂公謫仙人。”梁章鉅《退庵隨筆》卷二十一云：“太白本是仙靈降生，其視成仙得道，如其性所自有。”《李白集校注》卷一《大鵬賦序》云：“余昔於江陵見天台司馬子微，謂余有仙風道骨，可與神遊八極之表，因著《大鵬遇稀有鳥賦》以自廣。”司馬子微：《大唐新語》云：“司馬承禎，字子微，隱於天台山，自號白雲子，有服餌之術。則天、中宗朝，頻徵不起。睿宗雅尚道教，稍加尊異，承禎方赴召。無何苦辭歸，乃賜寶琴花帔以遣之。”《舊唐書》卷一百九十二、《新唐書》卷一百九十六有傳。賀知章（六五九—七四四）：字季真，號四明狂客，越州永興人。《舊唐書》卷一百九十、《新唐書》卷一百九十六有傳。


 [3]
 “放還山後”二句：《李太白全集》卷三十一“附録一”收李陽冰《草堂集序》云：“天子知其不可留，乃賜金歸之，遂就從祖陳留採訪大使彥允，請北海高天師授道籙於齊州紫極宮。”放還山後：據王琦《李太白年譜》，李白賜金放還爲天寶三載甲申。


 [4]
 “詩之不可及處”八句：甌北論詩避開《詩經》《楚辭》、兩漢魏晉，直從盛唐李白著筆，表面上看，與明代七子復古詩學觀類似（李夢陽倡言“文必秦漢，詩必盛唐”），但與七子相比，甌北推崇盛唐詩歌雖同，引發詩學觀念實異。七子推崇盛唐是爲了復古，甌北從李白開始自己的詩論則是爲了標舉“性靈”。


 [5]
 杜、韓：杜指杜甫，韓指韓愈。


 [6]
 “青蓮一生”十四句：《李白集校注》卷二《古風》五十九首其一云：“大雅久不作，吾衰竟誰陳。王風委蔓草，戰國都荆榛。龍虎相啖食，兵戈逮狂秦。正聲何微茫，哀怨起騷人。揚馬激頹波，開流蕩無垠。廢興雖萬變，憲章亦已淪。自從建安來，綺麗不足珍。聖代復元古，垂衣貴清真。群才屬休明，乘運共躍鱗。文質相炳煥，眾星羅秋旻。我志在刪述，垂輝映千春。希聖如有立，絕筆於獲麟。”。大雅：《詩大序》云：“雅者，正也，言王政之所由廢興也。政有小大，故有小雅焉，有大雅焉。”揚馬：指漢代揚雄、司馬相如。揚雄（前五十三—一八）：字子雲，西漢蜀郡成都人。有《太玄》、《法言》等作，《隋書·經籍志》有《揚雄集》五卷，已散佚。明代張溥輯有《揚侍郎集》，收入《漢魏六朝百三家集》。司馬相如：字長卿，蜀郡人。西漢大辭賦家，有《子虚賦》等。建安：東漢獻帝劉協年號（一九六—二二○），時曹氏父子及鄴中七子作焉，詩體一變，世謂之建安體。獲麟：杜預《左傳集解》：“仲尼傷周道之不興，感嘉瑞之無應，故因《魯春秋》而修中興之教，‘絕筆於獲麟’之一句，所感而作，故所以爲終也。”


 [7]
 《風》、《雅》：《詩經》分爲《風》、《雅》、《頌》三部分。


 [8]
 “葢自信”五句：《朱文公校韓昌黎先生集》“集傳”收蘇軾《潮州韓文公廟碑》云：“獨韓文公起布衣，談笑而麾之，天下靡然從公，復歸於正。蓋三百年於此矣！文起八代之衰，而道濟天下之溺。”


 [9]
 “青蓮集中”十二句：在甌北看來，律詩，尤其是七律，具有兩方面的限制，一是聲調格律方面的限制，而李白“不屑束縛於格律對偶”；二是描摹技巧方面的限制，而李白又不屑於“與雕繪者爭長”，所以李白“古詩多，律詩少”，七律尤其少。同時，甌北也指出，在李白的樂府古體諸作中，“然有對偶處，仍自工麗；且工麗中別有一種英爽之氣，溢出行墨之外”，對於李白任情縱才、不屑羈勒的創作個性來說，律詩限制太多，不利於李白才情的揮灑、個性的顯揚，所以李白更多選擇限制較少的古體或絕句。律詩：近體詩的一種。律詩通常每首八句，每兩句爲一聯，計四聯，習慣上稱之爲首聯、頷聯、頸聯和尾聯。頷聯和頸聯必須上下句對偶。


 [10]
 “邊月”二句：語出《李太白全集》卷五《塞下曲六首》其五。甌北所謂《塞上曲》，誤。


 [11]
 “笛奏”二句：語出《李太白全集》卷五《宮中行樂詞八首》其三，“龍吟”一作“龍鳴”，“簫鳴”一作“簫吟”。


 [12]
 “內有”二句：《送賀監歸四明》，即《李太白全集》卷十七《送賀監歸四明應制》，《題崔明府丹竈》，即《李太白全集》卷二十四《題雍丘崔明府丹竈》。


 [13]
 “葢開元、天寶之間”八句：甌北認爲，在李白所處時代，律詩尚未發展成熟，整個詩壇對於律詩的創作尚處在摸索階段。明沈堯中《沈氏學弢》卷十四《律詩》云：“律詩始於唐，而其盛亦莫過於唐。考之唐初，作者蓋鮮。中唐以後，若李太白、韋應物猶古多律少。至杜子美、王摩詰則古律相半。迨元和而降，則近體盛而古作微矣。”葉嘉瑩在《杜甫秋興八首集說》的序言《論杜甫七律之演進及其承先啟後之成就》中，通過七律的發展史，強調“對於七言律詩一體，則杜甫之成就，乃全出於一己之開拓與建立”。甌北作爲史學家，回避了個人作品在七律發展中的歷史貢獻，而是從具有里程碑意義的歷史事件著眼。所謂的“賈至等《早朝大明宮》諸作”，是指賈至、王維、杜甫和岑參四人相互倡和，所作的四篇七律《早朝大明宮》。在這種著名詩人相互倡和的過程中，七律聲律句式方面的特徵得到了典型的體現，有力地推動了七律這一格式，逐漸引起眾人創作的興趣和熱情。需要指出的是，趙翼將這一事件含糊地繫年於“至德以後”，仇兆鼇《杜詩詳注》卷五則將此一事件具體地標注爲“乾元元年春”。開元（七一三—七四一）、天寶（七四二—七五五），均爲唐玄宗年號。至德（七五六—七五八），唐肅宗年號。賈至：字幼鄰，一字幼幾，洛陽人。《舊唐書》卷一百九十、《新唐書》卷一百一十九有傳。《早朝大明宮》，即《早朝大明宮呈兩省僚友》。見《全唐詩》卷二百三十五。全詩爲：“銀燭熏天紫陌長，禁城春色曉蒼蒼。千條弱柳垂青瑣，百囀流鶯繞建章。劍珮聲隨玉墀步，衣冠身惹御爐香。共沐恩波鳳池上，朝朝染翰侍君王。”互相琢磨：王維、杜甫、岑參皆有賈至《早朝大明宮》和詩，分别爲《和賈舍人早朝大明宮之作》、《奉和賈至舍人早朝大明宮》、《奉和中書舍人賈至早朝大明宮》，分別見《全唐詩》卷一百二十八、卷二百二十五、卷二百一。


 [14]
 “詩家”二句：指詩人可以依靠精心修改而語出驚人。明胡震亨《唐音癸簽》云：“詩不改不工，老杜所謂：‘語不驚人死不休’是也。”所論大抵相當。


 [15]
 “如李長吉”三句：李賀（七九○—八一六），字長吉，隴西成紀（今甘肅秦安）人。有《昌谷集》四卷、《外集》一卷。《舊唐書》卷一百三十七、《新唐書》卷二百○三有傳。“石破”句：語出《全唐詩》卷三百九十李賀《李憑箜篌引》。


 [16]
 “白摧”二句：語出《全唐詩》卷二百十九杜甫《戲爲雙松圖歌》。“巨刃”二句：語出《全唐詩》卷三百四十韓愈《調張籍》。全力搏兔，指上述詩句奇雖奇矣，但精心刻鏤的痕跡太重。


 [17]
 “撫頂”六句：語出《李太白全集》卷三《上雲樂》，“推車轉天輪”和“女媧戲黃土”之間還有如下詩句：“云見日月初生時，鑄冶火精與水銀。陽烏未出谷，顧兔半藏身。”


 [18]
 “舉手”二句：語出《李太白全集》卷二十《游泰山》其六。


 [19]
 “一風”二句：語出《李太白全集》卷七《橫江詞六首》其一。“一風三日吹倒山”一作“猛風吹倒天門山”。


 [20]
 “長風”二句：語出《李太白全集》卷九《贈新平少年》，一作《贈新豐少年》。


 [21]
 “客土“二句：語出《李太白全集》卷六《樹中草》。梁簡文帝有《樹中草詩》，太白擬之。


 [22]
 “蟪蛄”二句：語出《李太白全集》卷二十四《擬古十二首》其八，蟪蛄，寒蟬。


 [23]
 “羅幃”四句：語出《李太白全集》卷四《獨漉篇》。蕭士贇云：“《獨漉篇》即《拂舞歌》五曲中之《獨祿篇》也，特《太白集》中‘祿’字作‘漉’字，其間命意造辭亦模仿規擬，但古詞爲父報仇，太白言爲國雪恥耳。”


 [24]
 “莫捲”四句：語出《李太白全集》卷四《白頭吟二首》其一。


 [25]
 “後人”二句：悟入，原爲佛教用語，謂覺知並證人實相之理。《法華經·方便品》：“欲令眾生悟佛知見故，出現於世；欲令眾生人佛知見故，出現於世。”引入文論，指深入領悟，獲得靈感。呂本中《童蒙詩訓》指出：“作文必要悟入處，悟入必自工夫來，非僥倖可得也。如老蘇之於文，魯直之於詩，蓋盡此理也。”嚴羽《滄浪詩話》則認爲：“先須熟讀《楚辭》，朝夕諷咏以爲之本；及讀《古詩十九首》，樂府四篇，李陵、蘇武，漢魏五言，皆需熟讀，即以李、杜二集枕藉觀之，如今人之治經，然後博取盛唐名家，醞釀胸中，久之自然悟入。”


 [26]
 “青蓮”句：“樂府”一詞，最初指主管音樂的官署，它始於秦代，漢因襲之。其任務主要是採集整理各地的民間歌謠。後來，人們把這一機構收集并製譜的詩歌，稱爲“樂府詩”，或者簡稱“樂府”。宋郭茂倩編《樂府詩集》，把樂府詩分爲郊廟歌辭、燕射歌辭、鼓吹曲辭、橫吹曲辭、相和歌辭、清商曲辭、舞曲歌辭、琴曲歌辭、雜曲歌辭、近代曲辭、雜歌曲辭和新樂府辭等十二大類，是收集歷代各種樂府詩最爲完備的一部詩集。


 [27]
 “門有”五句：《門有車馬行》即《李太白全集》卷五《門有車馬客行》，“飄飄”一作“飄颻”；“帝王”一作“霸王”。


 [28]
 “梁甫吟”三句：《梁甫吟》中“君不見朝歌屠叟辭棘津，八十西來釣渭濱”詠呂尚，“君不見高陽酒徒起草中，長揖山東隆準公。入門不拜騁雄辯，兩女輟洗來趨風。東下齊城七十二，指揮楚漢如旋蓬”詠酈生。


 [29]
 “猛虎行”句：《猛虎行》，一作《猛虎吟》。


 [30]
 “詩人遇題”五句：觸景生情，發而爲詩，是中國古代詩論的共識。《文心雕龍·物色》云：“情以物遷，辭以情發”；鍾嶸《詩品序》云：“氣之動物，物之感人，故搖盪性情，形諸舞詠。”至於“遇題觸景”，在趙翼看來，主要看詩人的性情，不能膠著於是“有所爲”還是“無所爲”。有所爲，指詩人觸景寫詩有所指，即《毛詩序》所謂“詩者，志之所之也，在心爲志，發言爲詩”，《漢書·藝文志》所謂“皆感於哀樂，緣事而發”，白居易《與元九書》所謂“歌詩合爲事而作”；無所爲，指詩人觸景寫詩無刻意所指。由此出發，“有所爲”暗含“做作、爲作詩而作詩”之意，“無所爲”暗含“自然、詩寫性情”之意。《甌北集》卷四十八《無詩》所謂“風行水上自生波”，就是詩歌自然而生的形象比喻。


 [31]
 “即如”四句：《李太白詩集注》卷三《蜀道難》詩末注云：“嘗見李集一本，於《蜀道難》下注：諷章仇兼瓊者。黃魯直嘗於宜州作草書《蜀道難》，亦於題下注云：諷章仇兼瓊也。”黃山谷（一○四五—一一○五）即黃庭堅，字魯直，號山谷道人，分寧人。嘗謫居涪州，又號涪翁。《宋史》卷四百四十四有傳。章仇兼瓊，《寶刻叢編》云：“章仇兼瓊，魯郡任城人，官至戶部尚書、殿中監，諡曰忠。”


 [32]
 “宋子京”五句：《新唐書》卷一百二十九“嚴武傳”云：“武在蜀，頗放肆……琯以故宰相爲巡內刺史，武慢倨不爲禮；最厚杜甫，然欲殺甫數矣。李白爲《蜀道難》者，乃爲房與杜危之也。”《李太白詩集注》卷三《蜀道難》詩末注指出《新唐书》所言，乃“據范攄《雲溪友議》言之耳”。宋子京（九九八—一○六一）即宋祁，字子京，安州安陸（今屬湖北）人，與歐陽修同修《新唐書》。書成，進工部尚書，拜翰林學士承旨。有《宋景文集》等。范攄（八六○—八七三），吳人，客居越地，自號五雲溪人。撰有《雲溪友議》三卷，記中唐以後逸聞佚事，詩話居十之七八。嚴武（七二六—七六五），字季鷹，華州（今陝西華陰附近）人。工部侍郎挺之之子，以破吐蕃有功，進檢校吏部尚書，封鄭國公。與杜甫友善。善詩，風格雄渾挺健。房琯（六九七—七六三）：字次律，河南（今河南洛陽）人。開元中，宰相張說薦爲校書郎。天寶十五年，官拜宰相。乾元元年，出任邠州刺史，興利除弊，頗有政績。


 [33]
 “不知”二句：《資治通鑒》卷二百一十五云：“（天寶）五載……乙亥以劍南節度使章仇兼瓊爲戶部尚書。”


 [34]
 “青蓮”二句：《答杜秀才》，即《李太白全集》卷十九《答杜秀才五松山見贈》。


 [35]
 “不知”三句：太白入月，天官家占驗之法，主“將戮”。《後漢書》：“永平十五年十一月乙丑，太白入月中，爲大將戮。”《晉書》：“凡五星入月歲，其野有逐相。太白，將戮。元帝太興三年十二月己未，太白入月，在斗。成帝咸康元年二月乙未，太白入月。六年二月乙未，太白入月。其占又皆另有所主，俱未嘗爲摧敵之兆。”“太白入月”之說，首見《酉陽雜俎》前集卷十二，另見於《唐語林》、《唐詩紀事》。太白，星名，即金星，一名長庚星、啟明星。《史記·天官書》：“察日行以處位太白。”《索隱》：“太白晨出東方，曰啟明。”天官家，《周禮》分設六官，以冢宰爲天官，乃百官之長。又《禮·曲禮》下：“天子建天官，先六大。”掌祭祀鬼神、治曆數等職，相當於禮部。


 [36]
 “且此篇”四句：《李太白全集》卷三《胡無人》詩云：“嚴風吹霜海草凋，筋幹精堅胡馬驕。漢家戰士三十萬，將軍兼領霍嫖姚。流星白羽腰間插，劍花秋蓮光出匣。天兵照雪下玉關，虜箭如沙射金甲。雲龍風虎盡交回，太白入月敵可摧。敵可摧，旄頭滅。履胡之腸涉胡血。懸胡青天上，埋胡紫塞旁。胡無人，漢道昌。陛下之壽三千霜，但歌大風雲飛揚，安用猛士兮守四方。”蕭士贇注稱原無“陛下之壽”三句，爲後人所增。


 [37]
 “李陽冰”五句：《李太白全集》卷三十一“附録一”收李陽冰《草堂集序》云：“至今朝詩體，尚有梁、陳宮掖之風，至公大變，掃地倂盡。”


 [38]
 “然細觀”三句：《甌北集》卷三十八《題陳東浦藩伯敦拙堂詩集》云：“時當六朝後，舉世炫麗藻。青蓮雖不羣，餘習猶或蹈。”


 [39]
 “如《黃葛篇》”句：大火流，《李太白全集》卷五《黃葛篇》作“大火落”，疑趙翼誤。《詩·豳風·七月》：“七月流火。”毛傳云：“火，大火也。”鄭箋云：“大火者，寒暑之候也。火星中，而寒暑退。”


 [40]
 “古詩”三句：古詩，當作“古風”。《李太白全集》卷二爲《古風五十九首》。


 [41]
 “如第十四首”三句：《古風》其十四的繫年，詹鍈《李白詩文繫年》云：“哥舒翰拔石堡城在天寶八載，王忠嗣卒亦在是年，此詩之作當在本年之後。”第十四首詩云：“借問誰陵虐，天驕毒威武。赫怒我聖皇，勞師事鼙鼓。陽和變殺氣，發卒騷中土。三十六萬人，哀哀淚如雨。”


 [42]
 “第十九首”三句：《古風》其十九的繫年，蕭士贇注：“太白此詩似乎紀實之作，豈祿山入洛陽之時，太白適在雲臺觀乎！”朱諫《李詩選注》據唐史稱：“當祿山陷洛陽之時，白臥於廬阜也。言登華山雲臺而見胡兵者，亦託言耳，豈真在於洛川而見之乎？”詹鍈《李白詩文繫年》進一步確定詩作於洛陽陷落以後、長安陷落以前：“詩中不及長安事，當是西京未陷以前所做。”


 [43]
 “二十四首”二句：第二十四首詩云“路逢鬥雞者，冠蓋何輝赫。鼻息干虹蜺，行人皆怵惕。”可參看陳鴻祖所著傳奇《東城老父傳》：“老父，姓賈名昌，長安宣陽里人”，以善鬥雞獲知於玄宗。蕭士贇云：“此篇諷刺之詩，蓋爲賈昌輩所作，末句謂世無高識者，故莫知此等之爲蹠行而太白輩之爲賢人也，亦太白不遇而自歎歟！”詹鍈云：“此詩所刺未必專指某人，蓋白寓長安時親見群小之豪奢，有所感而爲此詩耳。”此詩當作於開元末、天寶初。


 [44]
 “三十四首”三句：《資治通鑒》卷二百一十六云：“（天寶十載）夏四月壬午，劍南節度使鮮于仲通討南詔蠻，大敗於瀘南……制大募兩京及河南北兵以擊南詔。”


 [45]
 “三十七首”三句：《古風》其三十七，蕭士贇認爲係李白“遭高力士懷脫靴之恥，摘《清平樂》詞之語僭於貴妃，放逐之時所作”，當在天寶三載，李白賜金放還之時。


 [46]
 “長洲”四句：許元祐，明人，刊行《李太白集》，依舊注原本而刊者，爲玉几山人本。另，詹锳《李白全集校注匯釋集評》疑許元祐即萬曆許自昌，有刻本二十五卷。


 [47]
 “不知此篇”四句：關於《古風》其十四的本事問題，有三種説法：其一，元刊本《分類補注李太白集》楊齊賢集注：“聖王，玄宗也。玄宗承國家富庶，侈心重，遂貪邊功，罷張九齡，相李林甫、楊國忠，從事吐蕃、南詔，迄唐世爲患。”其二，蕭士贇補注：“此詩楊子見以爲討閤羅鳳之事，非也。云乃西南邊，此詩專指北邊而言，當是爲哥舒翰攻吐蕃石堡城之事而作也。”考辨天寶六載至八載事件先後甚詳。但是蕭士贇稱“今不在者，翰取石堡時，忠嗣已死二年”，將王忠嗣之卒繫於天寶六載，與《舊唐書》記載王忠嗣卒於天寶八載不符，詹鍈已訂其誤。可見，指第十四首爲討南詔事，並非始於長洲許元祐，辨之亦非僅趙翼一人。趙翼特從詩歌文本出發，進行辯駁，更進一步。其三，胡震亨《合刻李杜詩通》稱：“此亦約略言開、天數十年間用兵吐蕃之慨，歎中外之騷蔽耳。指石堡一役言，則非也。”較爲通脫。


 [48]
 “青蓮”三句：李白有詩記述自己“好學仙”。《李太白詩集注》卷二十五《題嵩山逸人元丹丘山居》云：“家本紫雲山，道風未淪落。沉懷丹丘志，冲賞歸寂寞。”《李太白詩集注》卷二十四《感興八首》其五云：“十五游神仙，仙游未曾歇。”《李太白詩集注》卷三十一收魏顥《李翰林集序》稱其：“曾受道籙於齊，有青綺冠帔一副。少任俠，手刃數人。”


 [49]
 “然又”三句：魯仲連，戰國時齊人，《史記》卷八十三有傳。侯嬴，戰國時魏國隱士，《史記》卷七十七《信陵君列傳》記有其事。酈食其，秦漢時人，《史記》卷九十七有傳。張良，秦漢時人，《史記》卷五十五有傳。韓信，秦漢時人，《史記》卷九十二有傳。東方朔，西汉人，《史記》卷一百二十六有傳。


 [50]
 “明主”四句：語出《李太白全集》卷九《早秋贈裴十七仲堪》。“路非遐”作“路非賒”。《韻會》：“賒，遠也。”


 [51]
 “待吾”二句：語出《李太白全集》卷九《駕去溫泉宮後贈楊山人》。


 [52]
 “功成”二句：語出《李太白全集》卷九《玉真公主別館苦雨，贈衛尉張卿二首》其二。


 [53]
 “終與”二句：語出《李太白全集》卷九《贈韋秘書子春》。《吳越春秋》云：“范蠡乃乘扁舟，出三江，入五湖，人莫知其所適。”


 [54]
 “成功”二句：語出《李太白全集》卷十《贈別從甥高五》。


 [55]
 “功成”二句：語出《李太白全集》卷二十一《登金陵冶城西北謝安墩》。


 [56]
 “自李陽冰”五句：《李太白全集》卷三十一“附録一”收李陽冰《草堂集序》云：“當時著述，十喪其九；今所存者，皆得之他人焉。”關於李白集的編輯，除了李陽冰《草堂集序》有所記載之外，魏顥《李翰林集序》也有相關記述：李白“因盡出其文，命顥爲集……經亂離，白章句蕩盡，上元末，顥於絳偶然得之。沉吟累年，一字不下。今日懷舊，援筆成序”。另據《舊唐書·李白傳》、《新唐書·藝文志》記載，有李白文集（《草堂集》）二十卷傳世。可見，李白集當時散佚已多。詹鍈《李白全集校注匯釋集評》附録《〈李白集〉版本源流考》考之甚詳。


 [57]
 “黃山谷”九句：《苕溪漁隱叢話》前集卷五引山谷云：“《太白集》中《長干行》二篇，‘妾髮初覆額’真太白作也，‘憶妾深閨裏’李益尚書作也……詞意亦清麗可喜，亂之太白詩中，亦不甚遠……太白豪放，人中鳳凰麒麟，譬如生富貴人，雖醉著暝暗……終不作寒乞聲耳。”


 [58]
 “又集中”三句：蕭士贇云：“此篇是顧況《棄婦辭》也。後人添增數句，竄入太白集中，語俗意重，斧鑿之痕跡斑斑可見。可謂作偽心勞日拙者矣。”顧況（約七二七—八二○），字逋翁，自號華陽山人，雲陽（今江蘇丹陽）人，亦稱蘇州（今屬江蘇）或海鹽（今屬浙江）人。有《顧況集》二十卷，已佚。後人輯有《顧華陽集》三卷行世。《全唐詩》編詩四卷。


 [59]
 “東坡”十三句：《蘇軾文集》卷六十七《書諸集偽謬》云：“唐末五代，文章衰盡，詩有貫休，書有亞栖，村俗之氣，大率相似……近見曾子固編《太白集》，自謂頗獲遺亡，而有《贈懷素草書歌》及《笑矣乎》數首，皆貫休以下詩格……故深可怪。”又見蘇軾《仇池筆記》卷上“論詩”條。


 [60]
 “少年行”十一句：《李太白全集》卷六《樂府三十八首》中收《少年行二首》，不見此處所引詩句。關於《少年行》的作者問題，前人已有論述。魏慶之《詩人玉屑》云：“太白集中《少年行》只有數句類太白，其他皆淺近浮俗，非太白之作，必誤入也。”蕭士贇云：“此篇末章十二句辭意迫切，似非太白之作，巨眼者必能辨之。”詹鍈《李白全集校注匯釋集評》云：“此詩已見《文苑英華》，爲《少年行》三首中第一首。則宋初以來已以爲李白詩。依其詩意及格調，或爲李白早期游淮南時所作。”


 [61]
 “東坡”五句：《李太白全集》卷二十二《姑熟十詠》末注引陸放翁《入蜀記》：《李太白集》有《姑熟十詠》……東坡自黃州還，過當塗讀之，撫手大笑曰：“贋物敗矣，豈有李太白作此語者！”金濤聲、朱文彩編《李白資料彙編》（唐宋之部·下冊）收陸放翁《入蜀記》卷二云：“《李太白集》有《姑熟十詠》……東坡自黃州還，過當塗，讀之，撫手大哭曰：‘贋物敗矣，豈有李白作此語者！’”另，蘇軾《仇池筆記》卷上“李赤詩”條：“姑熟堂下《十詠》，怪其語不類太白。王平甫云：‘此李赤詩也。赤自比李白，故名赤。後爲廁鬼所惑，死。’今觀其詩止於此，以太白自比，其心疾已久矣，豈廁鬼之罪耶？”


 [62]
 “遭逢”四句：語出《李太白全集》卷十《書情贈蔡舍人雄》。


 [63]
 “布衣”四句：語出《李太白全集》卷十《贈崔司戶文昆季》。


 [64]
 “一談”二句：語出《李太白全集》卷十九《答王十二寒夜獨酌有懷》。蒼蠅，即青蠅。《詩·小雅·青蠅》：“營營青蠅，止於樊。豈弟君子，無信讒言。”


 [65]
 “早懷”四句：語出《李太白全集》卷十《贈溧陽宋少府陟》。


 [66]
 “獨雪讒詩”七句：“彼人”二句、“彼婦人”二句，語出《李太白全集》卷九《雪讒詩贈友人》。“彼人”一作“彼婦人”；“疆疆”作“彊彊”，“疆疆”實誤也。《詩·鄘風·鶉之奔奔》云：“鶉之奔奔，鵲之彊彊。”鄭箋曰：“奔奔、彊彊，言其居有常匹，飛則相隨之貌。”孔穎達《正義》曰：“言鶉則鶉自相隨奔奔然，鵲則鵲自相隨彊彊然，各有常匹，不亂其類。”參《李太白全集》卷九《雪讒詩贈友人》“鵲”作“鶉”，《甌北詩話》誤。


 [67]
 “其下”五句：《雪讒詩贈友人》中有詩句：“妲己滅紂，褒女惑周。天維蕩覆，職此之由。漢祖呂氏，食其在傍。秦皇太后，毐亦淫荒。”


 [68]
 “青蓮”四句：自趙翼指出《雪讒詩贈友人》乃偽作之後，論者紛紛。一些學者同意趙翼判斷，認爲此詩係偽作，如瞿蛻園、朱金城《李白集校注》稱：“此詩若謂其作於長安時或出長安後，則豈有楊妃勢盛之日而能以此雪讒乎？謂其作於楊氏已敗之後，則此詩更直可不作。且詩語淺而庸，不與李詩風格相類，趙翼疑之，是也。且細審詩有‘坦蕩君子，無悅簧言’及‘萬乘尚爾，匹夫何傷’之語，似指友朋間中冓之嫌，非刺淫亂敗國也。”另一些學者認爲此詩應是李白所作，如安旗《李白研究》、詹鍈《李白全集校注匯釋集評》均繫此詩於天寶九年。安旗認爲：“此詩所刺者，殆難指實。觀‘妲己滅紂’等語，似爲帝所寵倖者，白亦受其害，故曰‘萬乘尚爾，匹夫何傷’。諸家以楊貴妃當之，近是，此期白所遭讒毀特盛，上年所作《答王十二寒夜獨酌有懷》詩已多憂讒憤慨語，因知此詩絕非偽作，亦非室家之故。詩爲四言，似傚馮衍《與婦弟任武達書》，見《後漢書·馮衍傳》李賢注。”郭沫若《李白與杜甫》第一章第二節“李白的家室索隱”認爲，《雪讒詩贈友人》抒寫的是李白對其妾劉氏的斥責。從詩歌文本來看，《雪讒詩贈友人》與《贈蔡舍人雄》、《贈宋少府》、《答王十二寒夜獨酌有懷》等作頗有言語重複之處，如《雪讒詩贈友人》：“白璧何辜？青蠅屢前”與《贈蔡舍人雄》、《贈宋少府》重複；“萋斐暗成，貝錦粲然”與《答王十二寒夜獨酌有懷》重複。


 [69]
 “洛陽”四句：《李太白全集》卷七詩云：“洛陽三月飛胡沙，洛陽城中人怨嗟。天津流水波赤血，白骨相撐如亂麻。我亦東奔向吳國，浮雲四塞道路賒。東方日出啼早鴉，城門人開掃落花。梧桐楊柳拂金井，來醉扶風豪士家。”


 [70]
 “猛虎行”三句：《猛虎行》，《李太白全集》卷六作《猛虎吟》。詩云：“有策不敢犯龍鱗，竄身南國避胡塵。寶書玉劍掛高閣，金鞍駿馬散故人。昨日方爲宣城客，掣鈴交通二千石。”


 [71]
 “又有”二句：《亂後將避地剡中贈崔宣城》，即《李太白全集》卷十二《經亂後將避地剡中，留贈崔宣城》。


 [72]
 “大盜”四句：語出《李太白全集》卷十一《贈王判官，時余歸隱，居廬山屏風疊》。大盜，指安祿山。


 [73]
 “半夜”五句：《李太白全集》卷十一《經亂離後，天恩流夜郎，憶舊遊書懷贈江夏韋太守良宰》詩云：“半夜水軍來，尋陽滿旌旃。空名適自誤，迫脅上樓船。”《舊唐書》卷一百九十下云：“祿山之亂，玄宗幸蜀，在塗以永王璘爲江淮兵馬都督、揚州節度大使，白在宣州謁見，遂辟從事。”


 [74]
 “願與”四句：語出《李太白全集》卷十一《在水軍宴贈幕府諸侍御》。


 [75]
 “獨是”十五句：《舊唐書》卷一百七云：“璘雖有窺江左之心，而未露其事。吳郡採訪使李希言乃平牒璘，大署其名，璘遂激怒。”李廣琛，據《舊唐書》卷一百七，應爲季廣琛。“王出”句，語出《李太白全集》卷八《永王東巡歌十一首》其七。


 [76]
 “主將”四句：語出《李太白全集》卷二十四《南奔書懷》，“離畔”作“離叛”。


 [77]
 “張良”六句：語出《李太白全集》卷六《猛虎行》。“曾作”一作“亦作”；“會有時”王本作“當有時”，一作“皆有時”。


 [78]
 “我王”二句：語出《李太白全集》卷八《永王東巡歌十一首》其九。“戰艦”作“樓艦”。文皇，即太宗。《舊唐書》卷三《太宗本紀下》云：“（貞觀）十九年春二月庚戌，上親統六軍發洛陽……四月癸卯，誓師於幽州城南，因大饗六軍以遣之……五月丁丑，車駕渡遼。”


 [79]
 “則竟以”五句：《李太白文集後序》云：“璘軍敗丹陽，白奔亡至宿松，坐繫尋陽獄。宣撫大使崔渙與御史中丞宋若思驗治白，以爲罪薄宜貰，而若思軍赴河南，遂釋白囚，使謀其軍事……乾元元年，終以汙璘事長流夜郎。”另據朱駿聲《傳經室文集》卷八云：“崔渙、宋若思爲昭雪，若思率兵赴河南，釋其囚，使參謀軍事，又上書薦之廷，不報。”


 [80]
 “惟上崔渙”五句：語出《李太白全集》卷二十四《上崔相百憂章》，原注：“時在尋陽獄。”


 [81]
 “及流夜郎”四句：詩即《李太白全集》卷二十《流夜郎至江夏，陪長史叔及薛明府，宴興德寺南閣》。


 [82]
 “空將”二句：語出《李太白全集》卷十四《流夜郎，至西塞驛寄裴隱》。


 [83]
 “我愁”二句：語出《李太白全集》卷十一《流夜郎贈辛判官》。《舊唐書》卷四十三云：“凡國有赦宥之事，先集囚徒於闕下，命衛尉樹金雞，待宣制訖，乃釋之。”


 [84]
 “一訪”句：《李太白全集》卷十一作“爲訪南遷賈”。


 [85]
 “天命”二句：語出《李太白全集》卷十四《流夜郎，永華寺寄潯陽群官》。


 [86]
 “何必”二句：語出《李太白全集》卷十五《留別賈舍人至二首》其二。


 [87]
 “我且”二句：語出《李太白全集》卷十一《江夏贈韋南陵冰》，“爲我倒翻”作“爲吾倒却”。


 [88]
 “願掃”四句：語出《李太白全集》卷十四《自漢陽病酒歸，寄王明府》，“千場”作“百場”，“羣芳”作“春芳”。


 [89]
 “青蓮”十二句：《李太白全集》卷三十一“附録一”收樂史《李翰林別集序》云：“白嘗有知鑒，客幷州，識汾陽王郭子儀於行伍間，爲脫其刑責而獎重之。及翰林坐永王之事，汾陽功成，請以官爵贖翰林，上許之，因而免誅。”按《舊唐書》卷一百二十：子儀以上元三年封汾陽郡王。上元三年去太白貶夜郎時已四歲矣，樂史蓋追書其爵如此。


 [90]
 “新唐書”句：《新唐書》卷二百二云：“璘敗，當誅。初，白遊幷州，見郭子儀，奇之；子儀嘗犯法，白爲救免。至是，子儀請解官以贖，有詔長流夜郎。”


 [91]
 “當其”二句：上崔渙詩有《獄中上崔相渙》、《繫尋陽上崔相渙三首》，參看《李太白全集》卷十一。另，同卷有《中丞宋公以吳兵三千赴河南，軍次尋陽，脫余之囚，參謀幕府，因贈之》，似出獄後爲謝宋若思所作，非繫獄時所作。


 [92]
 “將軍”二句：“少年出武威”一作“豪蕩有天威”。參看《李太白全集》卷九。王琦注：“《大明宮圖》：‘紫宸殿側有右銀臺門、左銀臺門。’紫微，天子所居之宮也。天有紫微宮，王者象之，故亦謂之紫微。”


 [93]
 “臥病”四句：語出《李太白全集》卷十一《贈張相鎬二首》其一。


 [94]
 “張鎬”二句：張鎬（？—七六四）：字從周，博州（今山東聊城）人，肅宗時仕至宰相。《詩話總龜》增修卷一七云：“張鎬少有大志，遊京師，未始知名。嗜酒跌宕，人有邀之，策杖而往，大醉即歸，言不及世務。”


 [95]
 “而永王璘”十句：趙翼注重史實考證，但亦有疏漏之處。王琦《李太白年譜》“至德二載丁酉”記：“二月，永王璘兵敗，太白亡走彭澤，坐繫尋陽獄。宣慰大使崔渙及御史中丞宋若思爲之推覆清雪，若思率兵赴河南，釋其囚，使參謀軍事，並上書薦白才可用，不報。”詹鍈根據《舊唐書》、《新唐書》、《資治通鑒》等史料，確定此詩作於八月張鎬任河南節度採訪等使，都統淮南諸軍事之後；十月初睢陽未陷以前，張鎬倍道兼進途經宿松之前。詹鍈認爲：“意者，白之出獄乃宋若思擅爲之主，迨宋上書薦白，朝廷非但不加赦免，且欲窮追，致白又離宋中臣幕而逃難宿松耳。”其中，各方意想之事雖爲揣測，但是史實鑿然有據，並非如趙翼所言，亡奔宿松在前，被繫尋陽在後。


 [96]
 “集中”七句：《留別金陵諸公》詩見《李太白全集》卷十五，同卷有《聞李太尉大舉秦兵百萬，出征東南，懦夫請纓，冀申一割之用，半道病還，留別金陵崔侍御十九韻》，以此觀之，甌北所謂“題云”或有誤，所謂“出征”，當爲“出征東南”。


 [97]
 “李光弼”四句：李光弼（七○八—七六四）：唐代營州柳城（今遼寧朝陽）人，參與平定安史之亂。乾元二年（七五九）七月，任天下兵馬副元帥。


 [98]
 “一聞”四句：《聞李太尉大舉……》云：“願雪會稽恥，將期報恩榮。”會稽恥，據《史記·越王句踐世家》記載：吳王圍越王句踐於會稽山，越王求和。吳兵退後，句踐臥薪嚐膽，常自警曰：“女忘會稽之恥邪？”應指安史攻陷長安的恥辱，可見李白“壯心不已”。報恩榮，可見“欲自雪其從璘之累”。趙翼之說，有所本也。


 [99]
 “嗟予”二句：語出《李太白全集》卷七《僧伽歌》。落魄，一作“落泊”。


 [100]
 “按傳燈録”十五句：《傳燈録》，《景德傳燈録》的簡稱。宋釋道原撰，三十卷。刊行於景德（宋真宗年號，一○○四—一○○七）年間。燈能照暗，以法傳人，如同傳燈，故以爲名。書中專記佛教禪宗各家語録，自七佛以下，凡五十二世，一千七百零一人，附有語録者九百五十一人。僧伽大師事蹟，見《傳燈録》卷二十七。景龍（七○七—七一○），唐中宗年號。


 [101]
 “而薛仲邕”七句：薛仲邕，生卒年不詳。關中人。宋紹興間曾爲右奉議郎。著有《翰林李太白年譜》，簡稱《李太白年譜》。聖歷（六九八—七○○），唐武則天年號。青蓮生年，說法不一，王琦編《李太白年譜》認爲青蓮生於唐長安元年（即武后大足元年），謂《舊譜》（即薛仲邕所編《翰林李太白年譜》）“疏略，又不無抵牾”，《舊譜》“起於聖歷二年己亥”，不可信。


 [102]
 “年譜”四句：曾鞏《李白詩集後序》：“其族人陽冰爲當塗令，白過之，以病卒，年六十有四。是時寶應元年也。”寶應（七六二），唐肅宗年號。


 [103]
 “然青蓮”七句：《李太白全集》卷二十六《爲宋中丞自薦表》云：“前翰林供奉李白，年五十有七……避地廬山，遇永王東巡，脅行，中道奔走，却至彭澤。具已陳首，前後經宣慰大使崔渙及臣推覆清雪，尋經奏聞。”


 [104]
 “放翁”二句：陸游《入蜀記》卷二云：“或曰《十詠》及‘歸來乎’、‘笑矣乎’、《僧伽歌》、《懷素草書歌》，太白舊集本無之，宋次道再編時，貪多務得之過也。”


 [105]
 “青蓮”七句：《李太白全集》卷三十一收曾鞏《李太白文集後序》云：“白，蜀郡人，初隱岷山，出居襄漢之間，南游江淮，至楚觀雲夢。雲夢許氏者，高宗時宰相圉師之家也，以女妻白，因留雲夢者三年。”


 [106]
 “楚有”六句：語出《李太白全集》卷二十六《上安州裴長史書》：“楚有七澤，遂來觀焉。而許相公家見招，妻以孫女，便憩跡於此，至移三霜焉。”


 [107]
 “我非”八句：語出《李太白全集》卷十五《竄夜郎，於烏江留別宗十六璟》，“翻謫”作“翻遣”，“及比”作“及此”。“令姊忝齊眉”下有“浪跡未出世，空名動京師”二句。


 [108]
 “君家”二句：台鼎，喻官高權重。《晉書》卷十一云：“三台六星……三公之位也。在人曰三公，在天曰三台。”《漢書》卷二十七中之下云：“鼎三足，三公象。”《後漢書》卷五十六云：“位登台鼎，天下瞻望。”陸離，喻美好。《離騷》云：“長余佩之陸離。”《説文解字》：“陸離，美好貌。”


 [109]
 “青蓮”句：該詩共二首。參看《李太白全集》卷二十五。


 [110]
 “多君”二句：語出《李太白全集》卷二十五《在尋陽非所寄內》。


 [111]
 “北雁”二句：語出《南流夜郎寄內》，《李太白全集》卷二十五王琦按：“魏顥序：‘太白始娶於許，終娶於宗。’則此時之婦乃宗也，因寓居豫章，故云。”


 [112]
 “我昔”八句：語出《李太白全集》卷十《敍舊贈江陽宰陸調》，“萬人叢”作“萬叢人”。


 [113]
 “劉全白”六句：《李太白全集》卷三十一“附録一”收劉全白《唐故翰林學士李君碣記》云：“代宗登極，廣拔淹瘁，時君亦拜拾遺，聞命之後，君即逝矣。”


 [114]
 “新唐書”句：《新唐書》卷二百二云：“代宗立，以左拾遺召，而白已卒，年六十餘。”


 [115]
 “據年譜”三句：李白卒於寶應元年，无疑問，但生年有疑問，参看本卷第十六節注〔三〕。


甌北詩話卷二

杜少陵詩
 
[1]



一

杜少陵一生窮愁，以詩度日，其所作必不止今所傳古體三百九十首、近體一千六首而已。使一無散失，後人自可即詩以考其生平。惜乎遺落過半！韓昌黎所謂“平生千萬篇……雷電下取將。流落人間者，泰山一毫芒”，
 
[2]

 此在唐時已然矣。幸北宋諸公，搜羅掇拾，彚爲全編。
 
[3]

 呂汲公因之作年譜，略次第其出處之歲月，頗得大概。
 
[4]

 黃鶴、魯訔之徒，乃又爲之年經月緯，一若親從少陵遊歷者，則未免穿鑿附會，宜常熟本之笑其愚也。
 
[5]

 然常熟本開卷即以《贈韋左丞》爲第一首，謂“此首佈置最得正體，前賢皆録爲壓卷”云。然此詩乃詣京師考試報罷，將出都之作，則天寶六七載事也。王洙本則以《游龍門奉先寺》爲首。
 
[6]

 龍門在河南，公遊東都，在開元之末，則此詩自在前。然公先在其父閑兖州官舍，有《登兖州城樓》詩，云“東郡趨庭日”，則又在遊東都之前，自應列在卷首；而以《望嶽》、《游南池》、《宴歷亭》諸詩次之。今王洙本亦仍在《奉先寺》後。又《前出塞》爲秦、隴兵赴交河而作，尚是開元中事。《後出塞》爲東都兵赴薊門而作，末章明言安祿山將反，先脫身逃歸，則是天寶十四載之事，此當在首卷《兵車行》之後。而王洙本及常熟本皆入秦州詩內，謂在秦州時追述者。此有何據耶？皆編次之誤也。

二

宋子京《唐書·杜甫傳贊》，謂其詩“渾涵汪茫，千彚萬狀，兼古人而有之”，大概就其氣體而言
 
[7]

 。此外，如荆公、東坡、山谷等，各就一首一句，嘆以爲不可及，皆未說著少陵之眞本領也。其眞本領仍在少陵詩中“語不驚人死不休”一句。
 
[8]

 葢其思力沉厚，他人不過說到七八分者，少陵必說到十分，甚至有十二三分者。其筆力之豪勁，又足以副其才思之所至，故深人無淺語。微之謂其薄《風》、《雅》，該沈宋，奪蘇李，吞曹劉，掩顏謝，綜徐庾，足見其牢籠萬有。
 
[9]

 秦少游並謂其不集諸家之長，亦不能如此。
 
[10]

 則似少陵專以學力集諸家之大成。明李崆峒諸人，遂謂李太白全乎天才，杜子美全乎學力。此眞耳食之論也！思力所到，即其才分所到，有不如是則不快者。此非性靈中本有是分際，而盡其量乎？出於性靈所固有，而謂其全以學力勝乎？今姑摘數條於此，有沉著至十分者，有奇險至十二三分者，略爲舉隅，學者可類推矣。


按語


以“氣”論詩的“氣”歷來有兩層：一是從作家出發，指的是作家的才氣，偏於天分和才情；一是從作品出發，指的是作品所具有的氣勢，偏於風格和氣象。古代文論中的“文氣說”、“風骨”、“境界”都是以氣論詩。

“文氣說”最早見於曹丕《典論·論文》：“文以氣爲主，氣之清濁有體，不可力強而至。”曹丕指出作家個性氣質對作品的影響，《典論·論文》說“徐幹時有齊氣”、“孔融體氣高妙”。從曹丕的論述來看，他十分強調作家先天的“氣”，對作品的“氣”比較肯定其中剛健的一面。劉勰《文心雕龍》之《體性》、《風骨》則系統的闡述了作家氣質與作品風格的關係。《體性》篇專論作品風格與作家才、氣、學、習的關係，肯定了後天學習而來的“氣”。《風骨》篇肯定風清骨峻的作品。以氣論詩在唐宋，最受關注的主要在作品的風格層面，不同風格都得到肯定；但是，作家的“氣”超出了氣質與性格範疇，更多地指作家的思想品德修養。論述作品風格的，如陳子昂《與東方左史虬修竹篇序》定義風骨爲“骨氣端翔，音情頓挫，光英朗練，有金石聲”；司空圖《詩品》列出二十四種風格類型。至於作家之氣，韓愈《答李翊書》認爲“氣盛則言之長短與聲之高下者皆宜”，所言之“氣”很難說是作家才情，而是修行“三代兩漢之書”、“聖人之志”後具有的浩然正氣或是剛健正氣。明代談文氣比較有代表的是唐宋派、公安派。唐宋派雖然以唐宋爲宗，但是他們反對前後七子的復古，主張變革，與公安派接近。歸有光《項思堯文集序》云“文章，天地之元氣。得之者，其氣直與天地同流”，他強調作品的個性，即肯定作家的才情與天分對作品意義重大。公安派標榜“性靈”，強調“眞”和“本色”，袁宏道《敘小修詩》所謂“從自己胸臆流出”、“獨抒性靈，不拘格套”，從正面提出作品“自然靈氣”的主張。清代的經學家也重視文氣，但是這種文氣往往是義理考據的結果。章學誠《乙卯記》云“清則主於文之氣體”、“不可有所夾雜”，認爲文氣要純，創作要依體裁而行；劉大櫆提出“因聲求氣”，要求創作從語言節奏入手。他們的文氣主要用在了煉詞煉句的功夫上，文氣與作家個性氣質和作品風格基本脫離。在這種局面下，甌北針對杜詩的解讀所提出來的“氣”是對魏晉南北朝“文氣說”的回歸與融合。他認爲宋子京對杜詩的評價停留在狹隘的“文氣”，即祗看到杜詩氣象宏大的風格。而元稹、秦觀、李夢陽又祗看到杜甫“轉益多師”的“思力”，忽略了杜甫的“才情”。所以歐北認爲杜甫的眞本領在於：才情與思力共同形成杜詩氣勢磅礴或自然流暢的藝術風格。因而，甌北所理解的“氣體”綜合了曹丕的文氣說和劉勰的體性論、風骨論，既指作家的才情與思力，又包括作家才力所成的作品風格。

此段論性靈。以“性靈”論詩最早見於南北朝，劉勰、鍾嶸、謝靈運、沈約、周顒、顏延之、庾信、陶弘景、蕭繹、蕭綱、何遜、王筠等皆有與“性靈”有關的言論。如劉勰所說的“綜述性靈，敷寫器象”（《文心雕龍·情采》）和“惟人參之，性靈所鍾，是謂三才”（《文心雕龍·原道》）；庾信所說的“性靈屈折，鬱抑不揚”（《擬連珠》）和“性靈造化，風雲自然”（《榮啟期三樂贊》）；鍾嶸所說的“詠懷之作，可以陶性靈，發幽思”（《詩品》）和“至乎吟詠性情，亦何貴於用事”（《詩品序》）。此時的“性靈”一般指創作主體的天才、個性、情感和靈氣。唐代高適、皎然、司空圖皆有“性靈”相關言論，“性靈”也呈現多種理論色彩。發展到明代中葉，“性靈”成爲反傳統、求變革和表現個人的精神世界和作家自我人格、理想和情趣的標誌，以公安派爲代表。如袁宏道《敘小修詩》，評價其弟袁中道的詩歌：“大都獨抒性靈，不拘格套，非從自己胸臆流出，不肯下筆。有時情與境會，頃刻千言，如水東注，令人奪魄。其間有佳處，亦有疵處。佳處自不必言，即疵處亦多本色獨造語。”清代乾嘉時期經袁枚大力提倡，“性靈”說又日漸擴大其理論影響，爲創作和文論注入了新的活力。“性靈”基本內容包括四個方面：一是靈感，二是個性，三是眞情，四是創新。甌北所言“性靈”，以其對杜詩的評價來看，包括“才分”和“思力”兩個方面，是對明清以來“性靈”理論批判性的繼承和發揚。甌北的“性靈”主張，一方面充分肯定了詩人自己的天分和模仿借鑒他人，另一方面也要求詩歌的內容是社會人情百態的眞實傳遞。所以，甌北的“性靈”論對於傳統與現實都具有重要意義。

三

一題必盡題中之義，沉著至十分者，
 
[11]

 如《房兵曹胡馬》，既言“竹批雙耳”、“風入四蹄”矣，下又云：“所向無空濶，眞堪託死生。”
 
[12]

 《聽許十一彈琴》詩既云“應手錘鈎，清心聽鏑”矣，下又云：“精微穿溟涬，飛動摧霹靂。”
 
[13]

 以至稱李白詩“筆落驚風雨，詩成泣鬼神”
 
[14]

 ，稱高、岑二公詩“意愜關飛動，篇終接混茫”
 
[15]

 ，稱姪勤詩“詞源倒流三峽水，筆陣獨掃千人軍”
 
[16]

 。《登慈恩寺墖》云：“俯視但一氣，焉能辨皇州？”
 
[17]

 《赴奉先縣》云：“朱門酒肉臭，路有凍死骨。”
 
[18]

 《北征》云：“夜深經戰場，寒月照白骨。”
 
[19]

 《述懷》云：“摧頹蒼松根，地冷骨未朽。”
 
[20]

 此皆題中應有之義，他人說不到，而少陵獨到者也。

四

有題中未必有此義，而冥心刻骨，奇險至十二三分者，如《望嶽》之“盪胸生層雲，决眥入歸鳥”，《登慈恩寺墖》之“七星在北戶，河漢聲西流”，《三水觀漲》之“聲吹鬼神下，勢閱人代速”，
 
[21]

 《送韋評事》之“鳥驚出死樹，龍怒拔老湫”
 
[22]

 ，《劉少府畫山水幛》之“反思前夜風雨急，乃是蒲城鬼神入。元氣淋漓幛猶濕，眞宰上訴天應泣”
 
[23]

 ，《韋偃畫松》之“白摧朽骨龍虎死，黑入太陰雷雨垂”
 
[24]

 ，《鐵堂峽》之“徑摩蒼穹蟠，石與厚地裂”
 
[25]

 ，《木皮嶺》之“仰干塞大明，俯入裂厚坤”，《桃竹杖》之“路幽必爲鬼神奪，拔劍或與蛟龍爭”
 
[26]

 ，《登白帝城樓》之“扶桑西枝封斷石，弱水東影隨長流”
 
[27]

 ，扶桑在東，而曰“西枝”，弱水在西，而曰“東影”，正極言其地之高，所眺之遠。
 皆題中本無此義，而竭意摹寫，寧過無不及，遂成此意外奇險之句，所謂十二三分者也。至於尋常寫景，不必有意驚人，而體貼入微，亦復人不能到。如東坡所賞“四更山吐月，殘夜水明樓”，“暗飛螢自照，水宿鳥相呼”等句
 
[28]

 ，若不甚經意，而已十分圓足，益可見其才力之獨至也。

五

自初唐沈、宋諸人創爲律體，於是五字七字中爭爲雄麗之語，及盛唐而益出。如賈至《早朝大明宮》之作，少陵、王維、岑參等皆有和詩，詩中皆有傑句是也。
 
[29]

 杜詩五律，究以“江山有巴蜀，棟宇自齊梁”一聯爲最。
 
[30]

 東西數千里，上下數百年，盡納入兩個虛字中，此何等神力！其次則“星臨萬戶動，月傍九霄多”
 
[31]

 ，亦有氣勢。至岳陽樓之“吳楚東南坼，乾坤日夜浮”
 
[32]

 ，古今無不推爲絕唱。然春秋時洞庭左右皆楚地，無吳地也；若以孫吳與蜀分湘水爲界，則當云“吳蜀東南坼”；且以天下地勢而論，洞庭尚在西南，亦難指爲東南。少陵從蜀東下，但覺其在東南故耳。又七律中“五更鼓角聲悲壯，三峽星河影動搖”，“錦江春色來天地，玉壘浮雲變古今”，
 
[33]

 亦是絕唱；然換卻“三峽”、“錦江”、“玉壘”等字，何地不可移用？則此數聯亦不無可議；祗以此等氣魄從前未有，獨創自少陵，故羣相尊奉爲劈山開道之始祖，而無異詞耳。自後亦竟莫有能嗣響者。東坡舉歐陽公“蒼波萬古流不極，白鳥雙飛意自閒”、“萬馬不嘶聽號令，諸蕃無事樂耕耘”及坡自作“令嚴鐘鼓三更月，野宿貔貅萬灶煙”、“露布朝馳玉關塞，捷書夜到甘泉宮”，謂可以繼之；然聲調已稍減。
 
[34]

 元人《月夜登樓》一聯“大地山河微有影，九天風露寂無聲”
 
[35]

 ，近時朱竹垞“絕頂蛟龍晴有氣，虛堂神鬼晝無聲”
 
[36]

 ，似較勝宋人也。鄙作《觀西厰煙火》云：“九邊塵靜平安火，上苑春開頃刻花”，亦頗近之。他如《滇南從軍》云：“一軍皆甲晨聽令，萬馬無聲夜踏邊。”《宿馬山祥符寺》云：“半夜月明鴉鵲警，九霄風急斗星搖。”
 
[37]

 似亦有力；然不能切定何地。若切定地里，又能聲出金石，則惟陳恭尹廣州鎮海樓一聯：“五嶺北來山到地，九州南盡水連天。”
 
[38]

 雖少陵亦當視爲畏友也。


按語


甌北對於杜甫詩歌開創性的貢獻大爲讚賞，對其律詩尤爲推崇。但是，他又認爲“換卻‘三峽’、‘錦江’、‘玉壘’等字，何地不可移用？則此數聯亦不無可議。”則混淆了物象與意象，忽视了杜甫獨到的藝術技巧。

此處，甌北從創作方法和風格兩個角度論述了杜甫律詩獨特的藝術風貌：第一，實中藏虛，縱橫捭闔，境界擴大；第二，氣勢磅礴，意象新奇，爲古今絕唱。歐北把實中藏虛以凸顯氣象看作杜甫律詩最高的成就，這是關於杜甫藝術風格的深刻見解。歐北從“實”處探“虛”，以“虛”爲杜詩傳神之筆。

杜甫是唐詩發展史上承前啟後的人物，杜詩的集大成地位與意義早已得到公認。關於杜詩的影響，葉燮《原詩》卷一說：“杜甫之詩，包源流，綜正變。自甫以前，如漢魏之渾樸古雅，六朝之藻麗穠纖、澹遠韶秀，甫詩無一不備。然出於甫，皆甫之詩，無一字句爲前人之詩也。自甫以後，在唐如韓愈、李賀之奇奡，劉禹錫、杜牧之雄傑，劉長卿之流利，溫庭筠、李商隱之輕豔，以至宋、金、元、明之詩家，稱巨擘者，無慮數十百人，各自炫奇翻異，而甫無一不爲之開先。”

歐北舉陳恭尹《九日登鎮海樓》中一聯“五嶺北來山到地，九州南盡水連天”，認爲該句“切定地里”、“聲出金石”，可與杜詩媲美。此觀點還是與其對杜甫律詩實中藏虛和氣勢磅礴的藝術風貌的評價一致。實中藏虛，虛處擲地有聲是杜詩風格的集中體現。杜甫有自己的風格，獨辟蹊經，自成一家。但是，後起者也可以另開門路，自成風格。正如甌北《論詩》所說：“李杜詩篇萬口傳，至今已覺不新鮮。江山代有才人出，各領風騷數百年。”他以發展的眼光肯定詩歌風格的創新，但在實際評論中，甌北一面反對機械模仿，支持詩歌革新；另一方面，又以古人的標準評價後人，與其詩風代變的發展觀多少有抵牾之處。

六

杜詩又有獨創句法，爲前人所無者。
 
[39]

 如《何將軍園》之“綠垂風折笋，紅綻雨肥梅”
 
[40]

 ，“雨拋金鎖甲，苔臥綠沈槍”
 
[41]

 ；《寄賈嚴二閣老》之“翠乾危棧竹，紅膩小湖蓮”
 
[42]

 ；《江閣》之“野流行地日，江入度山雲”
 
[43]

 ；《南楚》之“無名江上草，隨意嶺頭雲”
 
[44]

 ；《新晴》之“碧知湖外草，晴見海東雲”
 
[45]

 ；《秋興》之“香稻啄餘鸚鵡粒，碧梧棲老鳳凰枝”
 
[46]

 。古詩內亦有創句者。如《宿贊公房》之“明燃林中薪，暗汲石底井”
 
[47]

 ；《白縣高齋》之“上有無心雲，下有欲落石”
 
[48]

 ；《鄭典設自施州歸》之“攀緣懸根木，登頓入矢石”
 
[49]

 ；《閬山歌》之“松浮欲盡不盡雲，江動將崩未崩石”
 
[50]

 ；以及《石龕》之“熊罷咆我東，虎豹號我西。我後鬼長嘯，我前狨又啼”
 
[51]

 ；皆是創體。至如《杜鵑行》之“西川有杜鵑，東川無杜鵑，涪萬無杜鵑，雲安有杜鵑”，此究是題下注語；
 
[52]

 而論者引樂府“魚戲荷葉南，魚戲荷葉北”，以爲杜詩所仿，則又信杜太過矣。
 
[53]

 試思“西川”四句，與全首詩中意，有何關涉耶？

七

李、杜詩垂名千古，至今無人不知；然當其時，則未也。惟少陵則及身預知之。其《贈王維》不過曰“中允聲名久”，贈高適不過曰“美名人不及”而已，獨至李白，則云：“千秋萬歲名，寂寞身後事。”
 
[54]

 其自負亦云：“丈夫垂名動萬年，記憶細故非高賢。”
 
[55]

 似已預識二人之必傳千秋萬歲者。贈鄭虔雖亦有“名垂萬古知何用”之句，然猶是泛論也。
 
[56]

 此外更無有許以不朽者。葢其探源泝流，自《風》、《騷》以及漢、魏、六朝諸才人，無不悉其才力而默相比較，自覺己與白之才，實屬前無古人，後無來者。是以一語吐露，而不以爲嫌。所謂“文章千古事，得失寸心知”也。
 
[57]

 按：是時，青蓮及身才名，本已震爆一世。李陽冰序謂其詩一出，“今古文集，遏而不行。”
 
[58]

 則名滿天下可知。而少陵雖流離困阨中，名亦與之相埒，元微之序所謂“時人稱爲李、杜”者也。
 
[59]

 同時已有任華者，推奉二公，特作兩長篇，一寄李，一寄杜，而不及他人。
 
[60]

 是可見二公之同時齊名矣。其後韓昌黎亦李、杜竝尊。《調張籍》云：“李杜文章在，光燄萬丈長。”《石鼓歌》云：“少陵無人謫仙死，才薄將奈石鼓何！”《醉留東野》云：“昔年曾讀李白杜甫詩，長恨二人不相從。”《酬盧雲夫》云：“遠追甫白感至諴。”
 
[61]

 《感春》詩云：“近憐李杜無檢束，爛熳長醉多文詞。”
 
[62]

 是其於二公固未嘗稍有軒輊。至元、白，漸申杜而抑李。
 
[63]

 微之序杜集云：是時李白亦以能詩名；然至於“鋪陳終始，排比聲韻，大或千言，少猶數百，詞氣豪邁而風調清深，屬對律切而脫棄凡近，則李尚不能窺其籓籬，况堂奧乎！”
 
[64]

 香山亦云：李白詩，才矣、奇矣，然不如杜詩“可傳者千餘首。貫穿今古，覼縷格律，盡善盡工，又過於李焉”
 
[65]

 。自此以後，北宋諸公皆奉杜爲正宗，而杜之名遂獨有千古。
 
[66]

 然杜雖獨有千古，而李之名終不因此稍減。讀者但覺杜可學而李不敢學，則天才不可及也。
 
[67]



八

黃山谷謂：“少陵夔州以後詩，不煩繩削而自合。”
 
[68]

 此葢因集中有“老去漸於詩律細”一語，而妄以爲愈老愈工也。
 
[69]

 今觀夔州後詩，惟《秋興八首》及《詠懷古跡五首》，細意熨貼，一唱三嘆，意味悠長；其他則意興衰颯，筆亦枯率，無復舊時豪邁沉雄之概。入湖南後，除《岳陽樓》一首外
 
[70]

 ，並少完璧。即《岳麓道林》詩爲當時所推者
 
[71]

 ，究亦不免粗莽；其他則拙澁者十之七八矣。朱子嘗云：“魯直只一時有所見，創爲此論。今人見魯直說好，便都說好，矮人看場耳。”
 
[72]

 斯實杜詩定評也。

九

集中咏杜鵑共有三首，其編在入蜀後者，王洙及常熟本，皆以爲感明皇被李輔國遷居西內而作。其曰：“雖同君臣有舊禮，骨肉滿眼身羈孤”，末云：“萬事反覆何所無，豈憶當殿羣臣趨”，固似爲明皇而發。
 
[73]

 而夔州以後又有《杜鵑》二首，亦道其前爲帝王，死後魂化爲鳥，生子不自哺，寄百鳥巢，百鳥猶爲哺之，而嘆其昔年曾居深宮，嬪嬙左右，如花之紅，與前一首同一意也。
 
[74]

 此已在大歷年間，明皇崩已久，豈又爲之寄慨耶？說詩者未可逞己意而好爲議論也。


按語


甌北寥寥數語，從人們對杜甫三首杜鵑詩的解讀中悟出一个道理：論詩應當依據客觀事實，“說詩者未可逞己意而好爲議論”，可以說這是一種“知人論世”的觀點。

《孟子》卷十《萬章》云：“頌其詩，讀其書，不知其人，可乎？是以論其世也，是尚友也。”孟子的“知人論世”對後世的文學批評產生了深遠的影響。章學誠《文史通義》内篇二《文德》云：“不知古人之世，不可妄論古人之辭也。知其世矣，不知古人之身處，亦不可以遽論其文也。”

一〇

《八哀詩》中《張曲江》一首，但言其立朝孤介，及出鎮荆州以後，專以風雅爲後進領袖，而不及其他。
 
[75]

 按《朝野僉載》：“曲江先論安祿山有反相。因其討奚、契丹兵敗，張守珪執送京師，曲江即判曰：‘穰苴出師，先誅莊賈；孫武習戰，猶戮宮嬪。守珪法行於軍，祿山不宜免死。’帝特謂曲江曰：‘卿無以王衍知石勒故事，而害忠良。’遂特赦之。其後帝在蜀，思曲江之先見，遣使祭之於韶州。”
 
[76]

 是曲江生平，此一事最關國事之大。乃杜詩中絕無一字及之。即新、舊《唐書》曲江本傳及守珪、祿山傳亦不載。豈出於傳聞而非實事耶？然劉禹錫疏有云：“罪謫官員，雖量移不得與內地。此例自九齡建議。故雖有識祿山必反之先見，而終身無子”云。
 
[77]

 禹錫距天寶不甚相遠，且形之章疏，則此事又人所共見聞，而非鑿空撰出者。不知杜詩中何以遺之？而新、舊兩書，亦不說及也。《資治通鑒》卻載明皇遣人祭曲江事。
 
 
[78]



一一

“朱門酒內臭，路有凍死骨”
 
[79]

 ，此語本有所自。《孟子》：“狗彘食人食而不知檢，塗有餓莩而不知發。”
 
[80]

 《史記·平原君傳》：“君之後宮婢妾，被綺縠，餘粱肉，而民衣褐不完，糟糠不饜。”
 
[81]

 《淮南子》：“貧民糟糠不接於口，而虎狼饜芻豢；百姓短褐不完，而宮室衣錦繡。”
 
[82]

 此皆古人久已說過；而一入少陵手，便覺驚心動魂，似從古未經人道者。

一二

書生窮眼，偶值聲伎之宴，輒不禁見之吟詠，而力爲鋪張。
 
[83]

 杜集中如《陪諸公子丈八溝納涼》，則云：“公子調冰水，佳人雪藕絲。”
 
[84]

 《陪李梓州泛江有伎樂，则戲爲豔曲》云：“江清歌扇底，野曠舞衣前。”
 
[85]

 《陪王侍御宴通泉擕酒泛江有伎》，則云：“復擕美人登彩舟，笛聲憤怒哀中流。”
 
[86]

 《戎州宴楊使君東樓》，則云：“座從歌伎密，樂任主人爲。”
 
[87]

 江上獨步尋花至黃四娘家，則云：“黃四娘家花滿蹊，千朶萬朶壓枝低。”
 
[88]

 皆不免有過望之喜，而其詩究亦不工。如《陪李梓州豔曲》云：“使君自有婦，莫學野鴛鴦。”
 
[89]

 固已豪無醞藉。《戲惱郝使君》云：“願擕王趙兩紅顏，再騁肌膚如素練。”
 
[90]

 則更惡俗，殺風景矣。


校記


《陪李梓州泛江有伎樂，则戲爲豔曲》云，校點本、批注本作“《陪李梓州泛江有伎樂，戲爲豔曲》则云”。

江上獨步尋花，校點本、批注本作“江畔獨步尋花”。

一三

古人流寓，往往先營居宅。杜詩云：“杜曲幸有桑麻田。”
 
[91]

 又《寄河南韋尹》一首，自注“甫有故廬在偃師，公頻有訪問”云。
 
[92]

 是杜曲、偃師，皆有少陵田宅，不知何以寄妻子於鄜州？葢因祿山之亂，河南、長安所在被兵故耳。因妻子在鄜，而托贊上人爲覔栖止之所。先擇東柯谷，次及西枝村，卒結茅於同谷。
 
[93]

 未幾入蜀，結廬於浣花江上。
 
[94]

 其後入巫峽，又有“前江後山根”之居。
 
[95]

 已而巫峽敝廬贈崔侍御。而至夔州，先寓西閣，旋卜居赤甲，又遷瀼西，再遷東屯。
 
[96]

 此數年中，課辛秀伐木，遣信行修水筒，催宗文樹雞柵，使獠奴阿段尋水源，使張望補稻畦水，其辛勤較成都十倍矣。後將出峽，則以果園四十畝贈南卿兄而去。
 
[97]

 以後流落湖、湘，並無突黔之地矣。後來東坡亦略似之。黃州則有臨臯亭、雪堂之居，惠州則有白鶴觀之居，儋州則又結茅與黎人雜居：亦隨地營宅。
 
[98]

 然坡以遷謫難必歸期，故然。少陵則偃師、杜曲尚有家可歸，且身是郎官，赴京尚可補選；乃不作歸計，處處卜居，想以擕家不能遠涉之故。甚矣，妻子之累人也！

一四

古人作畫，多在素壁。少陵《題玄武禪師屋壁》所謂“何年顧虎頭，滿壁畫滄洲”是也。
 
[99]

 又有《題玄元皇帝廟吳道子所畫五聖像》云：“冕旒俱秀發，旌旆盡飛揚。”
 
[100]

 《通泉觀薛少保畫壁》，縣署後壁，亦有薛少保畫鶴；韋偃亦爲少陵寓齋畫馬於壁：少陵皆有詩，可考也。
 
[101]

 至如《劉少府畫山水幛》，及贈韋偃詩“我有一匹好束絹……請君放筆爲直幹”，則縑素矣。
 
[102]

 按《韻語陽秋》：沙州龍興寺吳道子畫：一壁作維摩示疾，文殊來問；一壁作太子遊四門，釋迦降魔。
 
[103]

 又，張彥遠《名畫記》：西京唐安寺菩提院北壁《降魔變相》，道子畫也。
 
[104]

 《東齋記》亦載蜀有大慈寺壁畫明皇《按樂十眉圖》。
 
[105]

 東坡詠王維畫，亦云：“今觀此壁畫”，又詩云：“應似畫師吳道子，高堂巨壁寫《降魔》。”
 
[106]

 是皆壁畫故事。放翁有《嘉祐寺觀壁間文與可墨竹》詩。
 
[107]



一五

宋子京修《唐書》，好取材於小說。《杜甫傳》云：“甫嘗醉登嚴武之牀，呼其父字。武欲殺之，冠鈎於簾者三；其母救之，乃止。”
 
[108]

 劉後村據杜《哭嚴僕射歸櫬》，及《八哀詩》中有武一首，《諸將》詩中亦有“正憶往時嚴僕射”一首，謂杜、嚴二公交情如此，豈有欲殺之理！此固確論也。
 
[109]

 然杜在嚴幕，亦實有不得意之處。如《立秋日院中有作》云：“窮途愧知己，暮齒借前籌。已費清晨謁，那成長者謀。”
 
[110]

 《到村》云：“暫酬知己分，還入故林棲。”
 
[111]

 《遣悶呈鄭公》云：“曉入朱扉啟，昏歸畫角終。不成尋別業，未敢息微躬。”
 
[112]

 《池上晚眺》云：“何補參軍乏，歡娛到薄躬。”
 
[113]

 《宿府》云：“已忍伶俜十年事，强移栖息一枝安。”《投院內諸公》云：“白頭趨幕府，深覺負平生。”
 
[114]

 又《去矣行》一首云：“野人曠蕩無靦顏，豈可久在王侯間！”則明明有“逝將去汝”之嘆。
 
[115]

 葢二公少時，本以文字及戚誼深相交契，武初鎮蜀，杜來依之，彼此以故人相接，歡然無間。及再鎮蜀，表杜爲工部員外郎，參謀幕府，則已爲其屬官。武氣岸自負，房琯以故相爲其屬州刺史，即以屬禮待之。想其於杜，亦不復能如前此之濶畧禮節。而杜猶以故人自待，不免稍有取嫌之處。觀杜《卻還張舍人織成褥段》云：“嘆息當路子，干戈尚縱橫，掌握有權柄，衣馬自肥輕。李鼎死岐陽，實以驕貴盈；來瑱賜自盡，氣豪直阻兵。”
 
[116]

 杜區區一幕僚，何必引節鎮大官自戒！此葢藉以諷武之驕恣，而杜之鬱鬱不得意，亦可想見於言外矣。且既爲幕僚，其同官中必有相嫉妬者。杜呈嚴詩云：“束縛酬知己，蹉跎效小忠。周防期稍稍，大簡遂悤悤。”
 
[117]

 所謂“周防”者，非有所猜疑乎？又《莫相疑》一首云：“晚將末契托年少，當面輸心背面笑。寄語悠悠世上兒，不爭好惡莫相疑。”
 
[118]

 是必同官中有間之於武者。纎微芥蔕，固所不免也。至於武死而哭其歸櫬，追憶交舊而列武於《八哀》詩中，則以生平交契之深、受惠之厚固莫如武，而從前一時小小嫌疑，自不復介懷。讀詩者專信宋子京，固非；專信劉後村謂二公始終無纎毫間隙，亦不必也。

一六

士當窮困時，急於求進，干謁貴人，固所不免。如李白《上韓荆州書》、韓退之《上宰相書》，皆是也。
 
[119]

 杜集如贈汝陽王及韋左丞詩
 
[120]

 ，因其有知己之雅，故作詩投贈，自無可議。至其《贈翰林張垍》云：“倘憶山陽笛，悲歌在一聽。”
 
[121]

 《上韋左相見素》云：“爲公歌此曲，涕淚在衣襟。”
 
[122]

 《贈田舍人》云：“揚雄更有《河東賦》，惟待吹噓送上天。”
 
[123]

 《送田九判官》云：“麾下賴君才竝入，獨能無意向漁樵。”
 
[124]

 《贈沈八丈》云：“徒懷貢公喜，颯颯鬢毛蒼。”
 
[125]

 幾於無處不乞援。然張垍等猶皆同氣類之人也。鮮于仲通，則楊國忠之黨，竝非儒臣，而贈詩云：“有儒愁餓死，早晚報平津。”
 
[126]

 歌舒翰，武夫也，高適爲其掌書記，杜送高詩：“請君問主將，安用窮荒爲？”
 
[127]

 是固已薄翰之貪功邀寵矣；而贈翰詩則又諛之以“開府當朝傑，論兵邁古風”，末又云“防身一長劍，將欲倚崆峒”，
 
[128]

 若不勝其乞哀者。可知貧賤時自立之難也。

一七

詩人之窮，莫窮於少陵。當其遊吳、越，遊齊、趙，少年快意，裘馬清狂，固尚未困阨。天寶六載，召試至長安，報罷之後，則日益饑窘。
 
[129]

 觀其詩可知也。《雨過蘇端，端爲具酒》則云：“濁醪必在眼，盡醉抒懷抱。”
 
[130]

 《晦日尋崔戢、李封》則云：“晚定崔李交，會心眞罕儔。每過得酒傾，二宅可淹畱。”
 
[131]

 《病後過王倚畱飲》則云：“惟生哀我未平復，爲我力致美肴膳。”而所食者，不過香粳、冬葅、土酥、豕肉而已。鄭重感謝，謂“主人情味晚誰似，令我手腳輕欲旋”。
 
[132]

 《程録事還鄉，擕酒饌來就別》則云：“內愧不突黔，庶羞以賙給。素絲挈長魚，碧酒隨玉粒。”
 
[133]

 亦不過魚、酒、稻米也。與妻子徒步至彭衙，有孫宰畱宿具飯，則云：“誓將與夫子，永結爲弟昆。”
 
[134]

 甚至向姪佐索米，則云：“已應舂得細……正想滑流匙。”又云：“甚聞霜薤白，重惠意如何？”則並乞及葱薤矣。
 
[135]

 在同谷親拾橡栗，至劚黃精不獲而歸，對兒女長嘆，其景況可想也。
 
[136]

 惟入蜀以後，前後在浣花草堂一二年，稍免饑寒。崔明府見訪，嚴鄭公出郊，尚能畱飲。
 
[137]

 夔州以後，又生事不給。《王十五閣前會》則云：“病身虛俊味，何幸飫兒童！”
 
[138]

 孟倉曹餽酒醬二物，則有詩誌惠。
 
[139]

 甚至園官送菜，而嘆其以苦苣馬齒，掩乎嘉蔬。
 
[140]

 迨至湖南，則更流徙丐貸，朝不謀夕，遂以牛肉白酒，一醉飽而歿。
 
[141]

 天以千秋萬歲名榮之於身後，而斗粟尺縑，偏靳之於生前，此理眞不可解也。
 
[142]

 或謂詩必窮而後工，此亦不然。
 
[143]

 觀集中《重經昭陵》、《高都護驄馬》、《劉少府山水幛》、《天育驃騎》、《玉華宮》、《九成宮》、《曹霸丹青》、《韋偃雙松》諸傑作，皆在不甚饑窘時。
 
[144]

 氣壯力厚，有此巨觀，則又未必眞以窮而後工也。

一八

杜詩：“蹉跎金蝦蟇，出見葢有由。至尊顧而笑，王母不肯收。”
 
[145]

 按：唐人陸勳《集異志》：“高宗患頭風，莫能療。有宮人陳姓者，世業其術，帝令其合藥。方置藥爐，忽一蝦蟇躍出，色如黃金，背有朱書‘武’字，帝命放於苑池。”
 
[146]

 《集異志》本小說家，而少陵用之，想是實事。可見唐人小說，非盡無稽。後來東坡亦用徐佐卿等事，
 
[147]

 葢少陵開其先矣。


校記


十家詩話本缺此條。




 [1]
 杜少陵：杜甫（七一二—七七○），字子美，祖籍襄陽，後遷居鞏縣，由於曾在長安東南郊杜陵附近的少陵住過，有時自稱“少陵野老”，故後人也稱之爲“杜少陵”。


 [2]
 “平生”四句：語出韓愈《調張籍》。


 [3]
 “幸北宋”三句：據萬曼《唐集敘録·杜工部集》，北宋時對杜甫詩集的整理主要有：蘇舜欽《老杜別集》、王洙《分門集注杜工部詩》、劉敞《杜子美外集》、王安石《杜工部詩後集》、王淇等重編王洙本《杜工部集》等。


 [4]
 “呂汲公”三句：呂大防（一○二七—一○九七），字微仲，京兆府藍田（今陝西藍田）人。北宋政治人物。呂大防作《杜少陵年譜》，僅就年譜編寫而言，呂大防開個人年譜創作之先，撰寫《杜少陵年譜》、《韓吏部文公集年譜》。繼呂作之後，大量年譜問世，僅杜甫年譜就有十餘種。清佚名注杜甫《杜詩言志》云：“呂汲公作杜詩《年譜》，以觀其辭氣之少而銳，壯而肆，老而嚴。”


 [5]
 “黃鶴”五句：黃鶴，字叔似，與其父黄希合著《黃氏補注杜詩》。魯訔（一○九九—一一七五），字季卿，號冷齋，嘉興（今屬浙江）人，後徙海鹽，有《杜工部詩年譜》一卷、《編次杜工部詩》十八卷。常熟本：《唐集敘録·杜工部集》和《杜集敘録》，均不見“常熟本”這一提法。查錢謙益《錢注杜詩》卷八《聶耒陽以僕阻水，書致酒肉療饑荒江詩，得代懷興盡本韻。至縣，呈聶令。陸路去方田驛四十里，舟行一日，時屬江漲，泊於方田》詩末“箋”云：“公卒於耒陽，殯於岳陽，史誌皆可考。據自呂汲公《詩譜》不明旅殯之義，以謂是年夏還襄漢，卒於岳陽，於是王得臣、魯訔、黃鶴之徒，紛紛聚訟，謂子美未常卒於耒陽……作年譜者，臆見猜度，遂奮筆而書之，其不可爲典要如此，吾斷以史志爲證……韓退之、李元賓之偽詩偽傳，三尺童子皆知笑之，而諸人互相駁正，以爲能事，又何足道哉？”《錢注杜詩》以《奉贈韋左丞丈二十二韻》開卷，詩末注云：“此詩前賢皆録爲壓卷，其布置最得正體。”與甌北下文所說吻合，且錢謙益爲常熟人。甌北所謂常熟本，當爲《錢注杜詩》。


 [6]
 “王洙本”句：萬曼《唐集敘録·杜工部集》云：寶元二年（一○三九），“王洙也編輯了一個杜集，記云：‘……視居行之次，與歲時爲先後，分十八卷，又別録賦筆雜著二十九篇爲二卷，合二十卷。……’王洙這次編輯，用力最勤，不止參考的本子多，而且分爲古近體，又初步的進行了編年。”據《杜集敘録》，王洙編輯的本子叫《杜工部集》。此外，今傳四部叢刊景宋刊本《分門集注杜工部詩》二十五卷題爲王洙集注，開篇爲《初月》，非甌北所云之《游龍門奉先寺》，當爲不同版本。


 [7]
 “宋子京”五句：《杜詩詳注》收宋祁《新唐書》杜甫本傳，“兼古人”作“兼古今”。大概就其氣體而言，乃以“氣”論詩。


 [8]
 “此外”六句：王安石《杜甫畫像》云：“吾觀少陵詩，爲與元氣侔……惟公之心古亦少，願起公死從之遊。”《杜工部後集序》云：“予考古之詩，尤愛杜甫氏作者……每一篇出，自然人知，非人所能爲而爲之者，惟其甫也，輒能辨之。”蘇軾《次韻孔毅甫集古人句見贈五首》其三云：“天下幾人學杜甫，誰得其皮與其骨……前生子美祗君是，信守拈得俱天成。”另有《次韻張安道讀杜詩》、《辨杜子美杜鵑詩》、《記子美八陣圖詩》、《書子美自平詩》、《書子美雲安詩》、《評子美詩》、《書杜子美詩》、《書杜子美詩後》等作。黃庭堅《次韻伯氏寄贈蓋郎中喜學老杜詩》云：“老杜文章擅一家，國風純正不欹斜。”另有《老杜浣花溪圖引》、《杜詩箋》等作。“語不”句，語出《杜詩詳注》卷十《江上值水如海勢聊短述》。


 [9]
 “微之”七句：元稹《唐檢校工部員外郎杜君墓係銘並序》云：“至於子美，蓋所謂上薄風雅，下該沈宋，言奪蘇李，氣吞曹劉，掩顏謝之孤高，雜徐庾之流麗，盡得古今之體勢。而兼文人之所獨專矣。”


 [10]
 “秦少游”二句：秦觀《韓愈論》云：“杜子美之於詩，實集眾家之長，適其時而已……於是杜子美者，窮高妙之格，極豪逸之氣，包沖淡之趣，兼峻潔之姿，備藻麗之態，而諸家之作所不及焉。然不集諸家之長，杜氏亦不能獨至於斯也。”


 [11]
 “一題”二句：沉著，思想深沉、感情濃郁而語言穩健的表現風格。這種風格往往帶有愁悶或憂鬱情緒。杜甫詩歌主要風格，有認爲沉著的，也有認爲沉鬱的，實質相同。陳廷焯（一八五三—一八九二）《白雨齋詩話》論沉鬱云：“沉則不浮，鬱則不薄。”“詩詞一理，然亦有不盡同者。詩之高境，亦在沉鬱。然或以古樸勝，或以沖淡勝，或以巨麗勝，或以雄蒼勝，納沉鬱於四者之中，固是化境。”“所謂沉鬱，意在筆先，神餘言外。”


 [12]
 “如房兵”五句：《杜詩詳注》卷一《房兵曹胡馬》云：“竹批雙耳峻，風入四蹄輕。所向無空闊，眞堪託死生。”


 [13]
 “聽許十一”六句：《杜詩詳注》卷三《夜聽許十一誦詩愛而有作》云：“應手看捶鈎，清心聽鳴鏑。精微穿溟涬，飛動摧霹靂。”“錘鈎”作“捶鈎”。


 [14]
 “筆落”二句：語出《杜詩詳注》卷八《寄李十二白二十韻》。


 [15]
 “意愜”二句：語出《杜詩詳注》卷八《寄彭州高三十五使君適、虢州岑二十七長史參三十韻》。


 [16]
 “詞源”二句：語出《杜詩詳注》卷三《醉歌行》，原注：“別從姪勤落第歸。”


 [17]
 “俯視”二句：語出《杜詩詳注》卷二《同諸公登慈恩寺塔》。


 [18]
 “朱門”二句：語出《杜詩詳注》卷四《自京赴奉先縣詠懷五百字》。


 [19]
 “夜深”二句：語出《杜詩詳注》卷五。“夜深”一作“夜中”。


 [20]
 “摧頹”二句：語出《杜詩詳注》卷五。


 [21]
 “聲吹”二句：語出《杜詩詳注》卷四《三川觀水漲二十韻》。


 [22]
 “鳥驚”二句：語出《杜詩詳注》卷五《送韋十六評事充同谷防御判官》。


 [23]
 “反思”四句：語出《杜詩詳注》卷四《奉先劉少府新畫山水障歌》，“幛”作“障”。


 [24]
 “白摧”二句：語出《杜詩詳注》卷九《戲爲韋偃雙松圖歌》。


 [25]
 “徑摩”二句：語出《杜詩詳注》卷八《鐵堂峽》。“蒼穹”作“穹蒼”。


 [26]
 “路幽”二句：語出《杜詩詳注》卷十二《桃竹杖引贈章留後》。


 [27]
 “扶桑”二句：語出《杜詩詳注》卷十五《白帝城最高樓》。曹植詩：“東觀扶桑曜，西臨弱水流。”杜甫此詩中“扶桑西枝”是就東言西，“弱水東影”是就西言東。


 [28]
 “如東坡”四句：《東坡詩集注》卷六《江月五首並引》云：“杜子美云‘四更山吐月，殘夜水明樓’，此殆古今絕唱也。”《東坡志林》卷十云：“杜子美云‘暗飛螢自照，水宿鳥相呼’、‘四更山吐月，殘夜水明樓’，則材力富徤，去表聖之流遠矣。”“四更”二句，語出《杜詩詳注》卷十七《月》。“暗飛”二句，語出《杜詩詳注》卷十四《倦夜》。


 [29]
 “自初唐”六句：釋皎然《詩式》卷第二“律詩”條云：“洎有唐已來，宋員外之問、沈給事佺期，蓋有律詩之龜鑒也。”《新唐書·杜甫傳》云：“贊曰：唐興，詩人承陳、隋風流，浮靡相矜。至宋之問、沈佺期等，研揣聲音，浮切不差，而號律詩，競相沿襲……至甫，渾涵汪茫，千彙萬狀，兼古今而有之。他人不足，甫乃厭餘。殘膏賸馥，沾丐後人多矣。故元稹謂：‘詩人已來，未有如子美者。’甫又善陳時事，律切精深，至千言不少衰，世號‘詩史’。昌黎韓愈於文章慎許可，至於歌詩，獨推曰：‘李杜文章在，光焰萬丈長。’誠可信云。”賈至《早朝大明宮呈兩省僚友》，王維、岑參有和詩，杜甫亦有和詩《奉和賈至舍人早朝大明宮》。四詩均見《杜詩詳注》卷五。


 [30]
 “杜詩”二句：“江山”二句，語出《杜詩詳注》卷十二《上兜率寺》。甌北舉此二句爲杜甫五律之最，葉夢得也曾給該詩高度評價。該句實寫中蘊藏時空變化之氣勢，是杜詩五律中佳句。但以此聯“爲最”則不太妥當，如《江漢》、《旅夜抒懷》、《江亭》、《春夜喜雨》之類五律，從內容到形式乃至哲理意蘊，其藝術特色不亞於《上兜率寺》。而且，杜詩七律中，如組詩《秋興八首》、《蜀相》、《客至》、《聞官軍收河南河北》都是杜甫律詩高超藝術水準的代表作。


 [31]
 “星臨”二句：語出《杜詩詳注》卷六《春宿左省》。


 [32]
 “吳楚”二句：語出《杜詩詳注》卷二十二《登岳陽樓》。


 [33]
 “又七律”五句：“五更”二句，語出《杜詩詳注》卷十八《閣夜》。“錦江”二句，語出《杜詩詳注》卷十三《登樓》。“春色來”一作“春水流”。


 [34]
 “東坡”十句：《東坡志林》卷七云：“七言之偉麗者，杜子美云‘旌旗日暖龍蛇動，宮殿風微燕雀高’、‘五更皷角聲悲壯，三峽星河影動搖’，爾後寂寥無聞焉。直至歐陽永叔‘蒼波萬古流不極，白鳥雙飛意自閒’、‘萬馬不嘶聽號令，諸蕃無事樂耕耘’，可以並驅爭先矣。小生亦云‘令嚴鐘鼓三更月，野宿貔貅萬竈煙’，又云‘露布朝馳玉關塞，捷書夜到甘泉宮’，亦庶几焉耳。”“蒼波”二句，語出《歐陽文忠公集·居士集》卷第十二《和韓學士襄州聞喜亭置酒》，“蒼波萬古流不極”作“清川萬古流不盡”。“萬馬”二句，語出《歐陽文忠公集·居士集》卷第十一《寄秦州田元均》。“樂耕耘”一作“著耕耘”。“令嚴”二句，語出《東坡詩集注》卷二十二《次韻穆父尚書侍祠郊丘，瞻望天光，退而相慶，引滿醉吟》。“露布”二句，語出《補注東坡編年詩》卷二十一《聞洮西捷報》。


 [35]
 “大地”二句：語出《元詩紀事》卷六楊載《宗陽宮望月分韻得聲字》。


 [36]
 “絕頂”二句：語出《梅會詩選》一集卷五朱彝尊《題南昌鐵柱觀》，“絕頂蛟龍”作“陰洞蛟龍”。


 [37]
 “鄙作”十句：“九邊”二句，語出《甌北集》卷五，“春開”作“春催”。“一軍”二句，語出《甌北集》卷十五《剿南坎》。“半夜”二句，語出《甌北集》卷三十六《寺樓夜宿》（《甌北詩鈔》作《祥符寺樓夜宿》）。


 [38]
 “五嶺”二句：語出《獨漉堂詩集》卷五《九日登鎮海樓》。


 [39]
 句法：此一概念形成於宋代，是一種組詞成句的法則。詩歌句法則是指詩句內部詞語的組合規則。杜詩精於煉句，其煉句建立在對字詞的充分運用上，通過字詞的重組和詞性的變化，既使句子對仗工整富有節奏，又使詩句情感飽滿耐人尋味。


 [40]
 “綠垂”二句：語出《杜詩詳注》卷二《陪鄭廣文遊何將軍山林十首》其五。


 [41]
 “雨拋”二句：語出《杜詩詳注》卷三《重過何氏五首》其四。


 [42]
 “翠乾”二句：語出《杜詩詳注》卷八《寄岳州賈司馬六丈、巴州嚴八使君兩閣老五十韻》，“小湖蓮”一作“小池蓮”。


 [43]
 “野流”二句：語出《杜詩詳注》卷二十三《江閣對雨有懷行營裴二端公》。


 [44]
 “無名”二句：語出《杜詩詳注》卷十四。


 [45]
 “碧知”二句：語出《杜詩詳注》卷十五《晴二首》其一，“湖外草”一作“湖上草”，“晴見”作“紅見”。


 [46]
 “香稻”二句：語出《杜詩詳注》卷十七《秋興八首》其八，“啄餘”作“啄殘”，“香稻”一作“紅豆”、“紅稻”、“紅飯”。


 [47]
 “明燃”二句：語出《杜詩詳注》卷七《西枝村尋置草堂地夜宿贊公土室二首》其二。《宿贊公房》無所引詩句，甌北誤記。


 [48]
 “上有”二句：語出《杜詩詳注》卷四《白水崔少府十九翁高齋三十韻》。


 [49]
 “攀緣”二句：語出《杜詩詳注》卷二十《鄭典設自施州歸》，“矢石”作“天石”。


 [50]
 “松浮”二句：語出《杜詩詳注》卷十三《閬山歌》，“未崩石”一作“已崩石”。


 [51]
 “熊罷”四句：語出《杜詩詳注》卷八。


 [52]
 “至如”五句：“西川”四句，乃《杜詩詳注》卷十四《杜鵑》開篇，甌北所謂“題下注語”，非真“注語”也。“涪萬”一作“涪南”。


 [53]
 “而論者”四句：吳曾《能改齋漫録》卷十《杜子美杜鵑詩用樂府江南古辭格》云：“樂府有江南古辭云：‘江南可採蓮，蓮葉何田田，魚戲荷葉間，魚戲荷葉東，魚戲荷葉西，魚戲荷葉南，魚戲荷葉北。’子美正用此格。”“魚戲”二句，語出《藝文類聚》卷八十二草部下《採蓮曲》。


 [54]
 “其贈王維”六句：“中允”句，語出《杜詩詳注》卷六《奉贈王中允維》。“美名”句，語出《杜詩詳注》卷三《寄高三十五書記》。“千秋”二句，語出《杜詩詳注》卷七《夢李白二首》其二。


 [55]
 “丈夫”二句：語出《杜詩詳注》卷十四《赤霄行》。


 [56]
 “贈鄭虔”二句：語出《杜詩詳注》卷三《醉時歌》。原注：“贈廣文館博士鄭虔。”


 [57]
 “文章”二句：語出《杜詩詳注》卷十八《偶題》。


 [58]
 “李陽冰序”三句：《李太白全集》卷三十一“附録一”收李陽冰《草堂集序》云：“至今朝詩體，尚有梁、陳宮掖之風，至公大變，掃地倂盡。今古文集遏而不行，唯公文章，橫被六合，可謂力敵造化歟！”


 [59]
 “而少陵”三句：埒，同等。元稹《元氏長慶集》卷五十六《唐檢校工部員外郎杜君墓係銘並序》云：“苟以爲能所不能，無可不可，則詩人以來，未有如子美者。是時山東人李白，亦以奇文取稱，時人謂之李杜。余觀其壯浪縱恣、擺去拘束、模寫物象，及樂府歌詩，誠亦差肩於子美矣。”


 [60]
 “同时”六句：《唐詩紀事》卷二十二“任華”條收《雜言寄李白》、《雜言寄杜拾遺》。《全唐詩》卷二百六十一題爲《寄李白》、《寄杜拾遺》。


 [61]
 “遠追”句：語出《韓昌黎詩集編年箋注》卷七《酬司門盧四兄雲夫院長望秋作》。諴，誠也。


 [62]
 “近憐”二句：語出《韓昌黎詩集編年箋注》卷三《感春四首》其二。“爛熳”一作“爛漫”、“瀾漫”。


 [63]
 “至元、白”二句：《舊唐書》卷一百九十下“杜甫傳”云：“甫與李白齊名……元和中，詞人元稹論李、杜之優劣……自後屬文者，以稹論爲是。”


 [64]
 “微之序”十句：元稹《元氏長慶集》卷五十六《唐檢校工部員外郎杜君墓係銘並序》云：“是時山東人李白，亦以奇文取稱，時人謂之李杜。……至若鋪陳終始、排比聲韻，大或千言、次猶數百，辭氣豪邁而風調清深，屬對律切而脫棄凡近，則李尚不能歷其籓翰，況堂奧乎！”


 [65]
 “香山亦云”八句：白居易《白氏長慶集》文集卷二十八《與元九書》云：“又詩之豪者，世稱李杜。李之作，才矣！奇矣！人不逮矣！索其風雅比興，十無一焉。杜詩最多，可傳者千餘首。貫串今古，覼縷格律，盡工盡善，又過於李。”覼縷，委曲詳盡而有條理。


 [66]
 “自此以後”三句：蘇軾《東坡集》卷二十四《王定國詩集敘》云：“古今詩人眾矣，而杜子美爲首。”黃庭堅《豫章黃先生文集》卷十七《大雅堂記》云：“杜子美以來，四百餘年，斯文委地，文章之士，隨世所能，傑出時輩，未有升子美之堂者，況家室之好耶！”陳師道《後山詩話》云：“詩欲其好則不能好矣。王介甫以工，蘇子瞻以新，黃魯直以奇，而子美之詩，奇、常、工、易、新、陳，莫不好也。”江西詩派推崇“一祖三宗”，以杜甫爲“一祖”。


 [67]
 “讀者”二句：論者對李杜詩多有比較，如歐陽修認爲李白的天才，非杜甫所能學。《歐陽文忠公文集》卷一百二十九《李白杜甫詩優劣說》云：“‘落日欲沒峴山西，倒著接[image: ]
 花下迷。襄陽小兒齊拍手，大家爭唱白銅鞮。’此常言也。至於‘清風明月不用一錢買，玉山自倒非人推’，然後見其橫放。其所以驚動千古者，固不在此也。杜甫於白得其一節而精強過之，至於天才自放，非甫可到也。”或認爲李白也有學歷、杜甫也有天才。批注本批注：羅根澤《中國文學批評史》比較李杜則云：實則如李白自己所說，“橫經枕籍，製作不倦”（《上安州裴長史書》），何嘗沒有學歷？杜甫自己說，“七齡思即壯，開口詠鳳凰”（《壯遊》），何嘗沒有天才？


 [68]
 “黃山谷”三句：《豫章黃先生文集》第十九《與王觀復書三首》云：“觀杜子美到夔州後詩，韓退之自潮州還朝後文章，皆不煩繩削而自合矣。”《千一録》卷十云：“魯直謂夔州後詩不煩繩削而自合深於杜者也。”《晚晴簃詩匯》卷二十九則說此話是吳寶崖講的。


 [69]
 “此葢因”二句：“老去”句，語出《杜詩詳注》卷十八《遣悶戲呈路十九曹長》，“老去”作“晚節”。


 [70]
 《岳陽樓》：即《杜詩詳注》卷二十二《登岳陽樓》云：“昔聞洞庭水，今上岳陽樓。吳楚東南坼，乾坤日夜浮。親朋無一字，老病有孤舟。戎馬關山北，憑軒涕泗流。”


 [71]
 《岳麓道林》：即《杜詩詳注》卷二十二《岳麓山道林二寺行》。


 [72]
 “朱子”六句：胡廣《性理大全書》卷五十六《論詩》云：“朱子曰：……人多説杜子美夔州詩好，此不可曉。魯直一時固自有所見，今人只見魯直説好，便卻説好，如矮人看場耳。”祝穆《事文類聚》別集卷九文章部《杜晚年詩》云：“杜詩初年甚精細，晚年橫逸不可當。如自秦川入蜀諸詩，分明如畫，乃其少作也。人多說杜子美夔州詩好，此不可曉夔州，卻說得鄭重繁絮，不如他中前有一節詩好。魯直一時固有所見，今人只見魯直說好，便都說好，矮人看場耳。”黃庭堅《豫章黃先生文集》卷十七《大雅堂記》云：“丹稜楊素翁……聞余欲盡書杜子美兩川夔峽諸詩刻石，藏蜀中好文喜事之家，素翁粲然，向余請從事焉。又欲作高屋廣楹庥此石，因請名焉，余名之曰大雅堂。而告之曰：由杜子美以來，四百餘年，斯文委地，文章之士，隨世所能，傑出時輩，未有升子美之堂者……子美詩妙處乃在無意於文。”


 [73]
 “集中咏杜鵑”十一句：《杜詩詳注》卷十有《杜鵑行》三首。題下注云：“李輔國劫遷上皇，乃上元元年七月事。此詩借物傷感，當屬上元二年作。鶴曰：觀其詩意，乃感明皇失位而作。”第三首後注云：“黃鶴曰：上元元年七月，李輔國遷上皇，高力士及舊宮人皆不得留，尋置如仙媛於歸州，出玉真公主居玉真觀。上皇不懌，成疾。詩曰：‘雖同君臣有舊禮，骨肉滿眼身羈孤。’蓋此謂也。”《錢注杜詩》卷六《杜鵑》詩末“箋”云：“黃鶴本載：舊本題注，云上皇幸蜀還，肅宗用李輔國謀，遷之西內，上皇悒悒而崩。此詩感是而作。詳味此詩，仍當以舊注爲是。”“萬事”二句，語出《杜鵑行》第三首。


 [74]
 “而夔州以後”十句：《杜詩詳注》卷九有《杜鵑行》，開頭云：“古時杜宇稱望帝，魂作杜鵑何微細”，末云：“豈思昔日居深宮，嬪嬙左右如花紅。”此外，《杜詩詳注》卷十四亦有《杜鵑》詩，詩云：“杜鵑暮春至，哀哀叫其間。我見常再拜，重是古帝魂。生子百鳥巢，百鳥不敢嗔。”


 [75]
 “八哀詩”五句：《張曲江》詩即《杜詩詳注》卷十六《故右僕射相國曲江張公九齡》，詩中有“退食吟大庭，何心記榛梗。骨驚爲曩哲，鬒變負人境”、“詩罷地有餘，篇終語清省”等語句。


 [76]
 “按朝野僉載”十八句：《朝野僉載》，唐代筆記小說集，張鷟（字文成，約六六○—七四○）撰，録述隋唐兩代朝野軼聞，多武則天朝事。書中對當時時政頗多譏評，也有不少神鬼怪異的奇聞和細語瑣聞。據《新唐書·藝文志》和《宋史·藝文志》著録，《朝野僉載》原爲二十卷，《宋志》有補遺三卷，已佚。明代以後，通行本有《寶顏堂秘笈》本，二卷，全部輯自《太平廣記》。《太平廣記》卷一百七十《知人二》“張九齡”條云：“開元二十一年，安祿山自范陽入奏。張九齡謂同列曰：‘亂幽州者，是胡也。’其後從張守，珪失利。九齡判曰：‘穰苴出軍，必誅莊賈；孫武行令，猶戮宮嬪。守珪軍令若行，祿山不宜免死。’請斬之。玄宗曰：‘豈以王夷甫識石勒也。’後至蜀，追恨不從九齡言，命使酹於墓。”《資治通鑒》卷二百一十四載之更詳：“開元三十四年……三月壬辰，敕自今委禮部侍郎試貢舉人張守珪使平虜討擊使、左驍衛將軍安祿山討奚契丹叛者，祿山恃勇輕進，爲虜所敗。夏四月辛亥，守珪奏請斬之。祿山臨刑呼曰：‘大夫不欲滅奚契丹邪？奈何殺祿山！’守珪亦惜其驍勇，欲活之。乃更執送京師。張九齡批曰：‘昔穰苴誅莊賈，孫武斬宮嬪。守珪軍令若行，祿山不宜免死。’上惜其才，敕令免官以白衣將領。九齡固爭曰：‘祿山失律喪師，於法不可不誅。且臣觀其貌有反相，不殺必爲後患。’上曰：‘卿勿以王夷甫識石勒，枉害忠良。’竟赦之。”


 [77]
 “然劉禹錫”六句：劉禹錫（七七二—八四二），字夢得，彭城人，唐代中晚期著名詩人，文亦有名，多有名篇傳世，如《陋室銘》。查《劉夢得文集》，不見甌北所引之“疏”。


 [78]
 “資治通鑒”句：《資治通鑒》卷二百一十九云：“上皇思張九齡之先見，爲之流涕，遣中使至曲江祭之，厚恤其家。”《資治通鑒》是司馬光撰写的編年體史書，共二百九十四卷，是中國第一部編年體通史。


 [79]
 “朱門”二句：語出《杜詩詳注》卷四《自京赴奉先縣詠懷五百字》。


 [80]
 “狗彘”二句：語出《孟子》卷一《梁惠王上》。


 [81]
 “君之後宮”五句：語出《史記》卷七十六《平原君虞卿列傳第十六》，“婢妾”前有“有百數”三字。


 [82]
 “貧民”四句：語見《淮南鴻烈解》卷第九《主術訓》，“虎狼”後原有“熊羆”二字。


 [83]
 “書生窮眼”四句：謂書生以窮眼待物待事，見繁華之舉，不免心有感觸，下筆鋪張。錢謙益《牧齋有學集》卷十一《紅豆三集·紅豆樹二十年復花九日，賤降時結子才一顆。河東君遣僮涋枝得之。老夫欲不誇爲已瑞，其可得乎？重賦十絕句，更乞同人和之》其八云：“炎繳黃圖自討尋，日南花果重南金。書生窮眼疑盧橘，不信相如賦上林。”


 [84]
 “公子”二句：語出《陪諸貴公子丈八溝攜妓納涼，晚際遇雨二首》其一。雪，拭也。


 [85]
 “江清”二句：語出《杜詩詳注》卷十二《數陪李梓州泛江有女樂在諸舫，戲爲豔曲二首贈李》其一。


 [86]
 “復擕”二句：語出《杜詩詳注》卷十一《陪王御宴同登東山最高頂，宴姚通泉，晚攜酒泛江》，“笛聲憤怒”一作“笛聲憤怨”。


 [87]
 “座從”二句：語出《杜詩詳注》卷十四《宴戎州楊使君東樓》。


 [88]
 “黃四娘”二句：語出《杜詩詳注》卷十《江畔獨步尋花七絕句》其六。


 [89]
 “使君”二句：語出《杜詩詳注》卷十二《數陪李梓州泛江有女樂在諸舫，戲爲豔曲二首贈李》其二。


 [90]
 “願擕”二句：語出《杜詩詳注》卷十一《春日戲題惱郝使君兄》。


 [91]
 “杜曲”句：語出《杜詩詳注》卷二《曲江三章，章五句》其三。


 [92]
 “又寄河南”二句：《杜詩詳注》卷一《奉寄河南韋尹丈人》原注：“甫故廬在偃師，承韋公頻有訪問，故有下句。”


 [93]
 “先擇東柯谷”三句：魯訔《杜工部詩年譜》“（乾元）二年己亥公年四十八”云：“客秦州，貧採橡栗自給，有《秦州二十首》……公厭秦隴要衝，人事煩夥西南，命駕游同谷，別贊上人……冬十月發秦州……至同谷，作七歌，寓同谷不盈月，十二月一日發同谷……公自京至華至秦至同谷赴劍南，凡四。”《杜詩詳注》卷七《秦州雜詩二十首》其十三云：“傳道東柯谷”，注云：“工部棄官寓東柯谷姪佐之居。”另，《杜詩詳注》卷七有《西枝村尋置草堂地，宿贊公土室二首》，卷八有《示姪佐》、《別贊上人》、《發秦州》，卷九有《發同谷縣》、《劍南》、《卜居》。


 [94]
 “未幾入蜀”二句：《杜工部詩年譜》“上元元年庚子公年四十九”云：“裴冀公为公卜居成都西郭浣花溪。”


 [95]
 “其後”二句：《杜工部詩年譜》“廣德元年癸卯公年五十二”云：“公已有東下之興。公送卒員外，暫至綿，還梓州。”“二年甲辰公年五十三”云：“公自梓至閬。”“前江”句，語出《杜詩詳注》卷十四《客居》。


 [96]
 “而至夔州”五句：《杜工部詩年譜》“大歷元年丙午公年五十五”云：“移居夔州……暮春，遷居瀼西。”“大歷二年丁未公年五十六”云：“在夔州西閣……移居赤甲……三月自赤甲遷居瀼西……秋又移居東屯。”《杜詩詳注》卷十五有《移居夔州作》，卷十七有《西閣雨望》、《西閣三度期大昌嚴明府同宿不到》、《西閣二首》等，卷十八有《入宅三首》、《赤甲》、《卜居》、《暮春題瀼西新賃草屋五首》，卷二十有《自瀼西荆扉且移居東屯茅屋四首》。


 [97]
 “後將出峽”二句：《杜工部詩年譜》“大歷三年戊申公年五十七”云：“正月中旬定出三峽……公因觀在荆陽，遂發棹，有《將別巫峽贈南卿兄瀼西果園四十畝》。”詩見《杜詩詳注》卷二十。


 [98]
 “黃州”四句：王宗稷《東坡先生年譜》“（元豐）四年辛酉”云：“先生年四十六，在黃州，寓居臨皋亭……次年始築雪堂。”“（紹聖）三年丙子”云：“先生年四十六，在惠州……得歸善後，隙地數畝，父老云‘古白鶴觀也’，意欣然居之，營白鶴新居始於是矣。”“（元符）三年庚辰”云：“先生年六十五，在儋州……且謙沖下士，情及疏賤，日與諸黎遊無間也。”


 [99]
 “何年”二句：語出《杜詩詳注》卷十一《題玄武禪師屋壁》。“滿壁畫滄洲”一作“滿座畫瀛洲”。


 [100]
 “冕旒”二句：語出《杜詩詳注》卷二《冬日洛城北謁玄元皇帝廟》。


 [101]
 “通泉觀”六句：《杜詩詳注》卷十一有《觀薛稷少保書畫壁》、《通泉縣署壁後薛少保畫鶴》，卷九有《題壁上韋偃畫馬歌》。


 [102]
 “至如”四句：《杜詩詳注》卷四《奉先劉少府新畫山水障歌》。“我有”二句，語出《杜詩詳注》卷九《戲爲韋偃雙松圖歌》。“束絹”一作“素絹”。


 [103]
 “按韻語陽秋”六句：葛立方《韻語陽秋》卷十四云：“余時隨先文康公至汝州，嘗至龍興寺觀吳道子畫兩壁，一壁作維摩示疾，文殊來問，天女散花；一壁作太子遊四門，釋迦降魔成道。筆法奇絕。壁用黃沙搗泥爲之，其堅如鐵。”


 [104]
 “張彥遠”三句：《歷代名畫記》卷三云：“唐安寺塔下尹琳、李真畫……光宅寺東菩提院內北壁東西偏，尉遲畫降魔等變，殿內吳生楊廷光畫，又尹琳畫西方變。”甌北所記有誤。


 [105]
 “東齋記”句：范鎮《東齋記事》卷四云：“大慈寺御容院有唐明皇鑄像在焉，又有壁畫明皇《按樂十眉圖》。”


 [106]
 “東坡詠王維”六句：《補注東坡編年詩》卷四《王維吳道子畫》云：“摩詰本詩老，佩芷襲芳蓀。今觀此壁畫，亦若其詩清且敦。”《補注東坡編年詩》卷九《追和子由去歲試舉人洛下所寄，暴雨初晴楼上晚景五首》其四云：“疾雷破屋雨翻河，一掃清風未覺多。應似畫師吳道子，高堂巨壁寫降魔。”


 [107]
 “放翁”句：《劍南詩稿》卷三有《嘉祐寺觀壁間文湖州墨竹》詩。


 [108]
 “甫嘗”六句：《新唐書·杜甫傳》云：“甫……嘗登武牀瞪視曰：‘嚴挺之乃有此兒！’武亦暴猛，外若不爲忤，中銜之。一日欲殺甫及梓州刺史章彝，集吏於門，武將出，冠鉤於簾三。左右白其母，奔救，得止，獨殺彝。”此說出自《雲溪友議》。《雲溪友議》卷上《嚴黃門》云：“武年二十三，爲給事黃門侍郎，明年，擁旄西蜀，累於飲筵，對客騁其筆札。杜甫拾遺乘醉而言曰：‘不謂嚴挺之有此兒也！’武恚目久之，曰：‘杜審言孫子擬捋虎鬚？’合座皆笑以彌縫之……武母恐害賢良，遂以小舟送甫下峽……支屬刺史章彝因小瑕，武遂棒殺。”


 [109]
 “劉後村”六句：劉克莊《後村集》卷一百七十三《詩話前集》云：“古人感知己之遇……傳嚴武欲殺子美，殆未必然。觀‘老親如宿昔，部曲異平生’之句，極其悽愴，至位置武於《八哀詩》中，忠厚藹然，異於‘幕府少年今白髮’之作矣。”“老親如宿昔”二句，语出《杜詩詳注》卷十四《哭嚴僕射歸櫬》。《杜詩詳注》卷十四有《八哀詩》，第三首題曰《贈左僕射鄭國公嚴公武》，詩中對嚴武大加讚賞：“開口取將相，小心事友生。閱書百氏盡，落筆四座驚……壯士血相視，忠臣氣不平……公來雪山重，公去雪山輕……”《杜詩詳注》卷十六有《諸將五首》，其五云：“錦江春色逐人來，巫峽清秋萬壑哀。正憶往時嚴僕射，共迎中使望鄉台。主恩前後三持節，軍令分明數舉杯。西蜀地形天下險，安危須仗出羣材。”劉克莊（一一八七—一二六九），字潛夫，號後村，莆田人。有《後村集》一百九十六卷。


 [110]
 “窮途”四句：語出《杜詩詳注》卷十四《立秋雨院中有作》。


 [111]
 “暫酬”二句：語出《杜詩詳注》卷十四《到村》，“暫酬”一作“稍酬”。


 [112]
 “曉入”四句：語出《杜詩詳注》卷十四《遣悶奉呈嚴公二十韻》。


 [113]
 “何補”二句：語出《杜詩詳注》卷十四《陪鄭公秋晚北池臨眺》，“參軍乏”一作“參卿乏”。


 [114]
 “白頭”二句：語出《杜詩詳注》卷十四《正月三日歸溪上有作，簡院內諸公》。


 [115]
 逝將去汝：《詩·魏風·碩鼠》：“逝將去女，適彼樂土……逝將去女，適彼樂國……逝將去女，適彼樂郊”。


 [116]
 “嘆息”八句：語出《杜詩詳注》卷十三《太子張舍人遺織成褥段》，“自肥輕”一作“已肥輕”，“直阻兵”一作“真阻兵”。


 [117]
 “束縛”四句：語出《杜詩詳注》卷十四《遣悶奉呈嚴公二十韻》，“大簡”作“太簡”。


 [118]
 “晚將”四句：語出《杜詩詳注》卷十四《莫相疑行》，“輸心”一作“論心”，“寄語”作“寄谢”，“不爭”一作“莫爭”。


 [119]
 “如李白”二句：《李太白詩集注》卷二十六《與上韓荆州書》云：“今天下以君侯爲文章之司命、人物之權衡，一經品題，便作佳士。而君侯何惜階前盈尺之地，不使白揚眉吐氣激昂青雲耶！”韓荆州，指韓朝宗。《昌黎先生文集》卷十六有《上宰相書三首》。其一《上宰相書》云：“天下之行道者，知所歸焉，小子不敢自幸，其嘗所著文，輒採其可者若干首，録在異卷，伏辱賜觀焉。”


 [120]
 “杜集”句：《杜詩詳注》卷一有《贈特進汝陽王二十韻》、《贈韋左丞丈濟》、《奉贈韋左丞丈二十二韻》。


 [121]
 “倘憶”二句：語出《杜詩詳注》卷二《贈翰林張四學士垍》。“山陽笛”作“山陽會”，考其詩意，甌北作“山陽笛”當誤。


 [122]
 “爲公”二句：語出《杜詩詳注》卷三《上韋左相二十韻》，“爲公”一作“爲君”，“衣襟”作“衣巾”。


 [123]
 “揚雄”二句：語出《杜詩詳注》卷三《贈獻納使起居田舍人澄》。


 [124]
 “麾下”二句：語出《杜詩詳注》卷三《送田九判官梁丘》，“才竝入”作“才並美”。


 [125]
 “徒懷”二句：語出《杜詩詳注》卷三《承沈八丈東美除膳部員外郎，阻雨未遂，馳賀奉寄此詩》。


 [126]
 “有儒”二句：語出《杜詩詳注》卷二《奉贈鲜于京兆二十韻》。


 [127]
 “請君”二句：語出《杜詩詳注》卷二《送高三十五書記十五韻》，“請君”作“請公”，“安用”作“焉用”。


 [128]
 “開府”二句、“防身”二句：語出《杜詩詳注》卷三《投贈哥舒開府翰二十韻》，“防身一長劍”一作“腰間有長劍”，“將欲”一作“聊欲”。


 [129]
 “天寶六載”四句：《杜工部詩年譜》“（天寶）六載丁亥”云：“公應詔退下。元結諭友曰：‘天寶六載詔天下，有一藝詣轂下。李林甫相國命尚書省皆下之，遂賀野無遺賢於庭。’”杜甫有詩、表記述己之窮苦。《杜詩詳注》卷一《奉贈韋左丞丈二十二韻》題下注云：“黃鶴注：公以天寶六載，應詔赴轂下，爲李林甫見阻，由是退下。”詩云：“紈袴不餓死，儒冠多誤身……甫昔少年日，早充觀國賓。讀書破萬卷，下筆如有神……此意竟蕭條，行歌非隱淪。騎驢十三載，旅食京華春。朝扣富兒門，暮隨肥馬塵。殘杯與冷炙，到處潛悲辛。主上頃見征，歘然欲求伸。青冥卻垂翅，蹭蹬無縱鱗。”《杜詩詳注》卷二十四《進鵰賦表》云：“惟臣衣不蓋體，嘗寄食於人，奔走不暇，祗恐轉死溝壑，安敢望仕進乎？”


 [130]
 “濁醪”二句：語出《杜詩詳注》卷四《雨過蘇端》，原注“端置酒”，“抒懷抱”作“攄懷抱”。


 [131]
 “晚定”四句：語出《杜詩詳注》卷四《晦日尋崔戢、李封》，“得酒傾”一作“得酒喫”。


 [132]
 “病後過王倚”八句：《杜詩詳注》卷三《病後過王倚飲贈歌》云：“惟生哀我未平復，爲我力致美肴膳。遣人向市賒香粳，喚婦出房親自饌。長安冬葅酸且綠，金城土酥淨如練。兼求畜豪且割鮮，密沽鬥酒諧終宴。故人情義晚誰似，令我手腳輕欲旋。”


 [133]
 “內愧”四句：語出《杜詩詳注》卷五《送率府程録事還鄉》，原注“程攜酒饌相就取別”，“不突黔”作“突不黔”，“庶羞以”一作“庶明似”。


 [134]
 “誓將”二句：語出《杜詩詳注》卷五《彭衙行》。


 [135]
 “甚至”八句：《杜詩詳注》卷八《佐還山後寄三首》其二云：“白露黃粱熟，分張素有期。已應舂得細，頗覺寄來遲。味豈同金菊，香宜配綠葵。老人他日愛，正想滑流匙。”其三末二句云：“甚聞霜薤白，重惠意如何？”


 [136]
 “在同谷”四句：《杜詩詳注》卷八《乾元中寓居同谷縣作歌七首》其一云：“歲拾橡栗隨狙公，天寒日暮山谷裏……嗚呼一歌兮歌已哀，悲風爲我從天來。”其二云：“黄精无苗山雪盛，短衣数挽不掩胫。此时与子空归来，男呻女吟四壁静。嗚呼二歌兮歌始放，閭里爲我色惆悵。”劚，砍，斫。


 [137]
 “崔明府”三句：崔明府見訪，《杜詩詳注》卷九《客至》原注“喜崔明府相過”，詩末云：“肯與鄰翁相對飲，隔籬呼取盡餘杯。”嚴鄭公出郊，《杜詩詳注》卷十四有《嚴鄭公宅同詠竹》、《晚秋陪嚴鄭公摩訶池泛舟》等詩。


 [138]
 “病身”二句：語出《杜詩詳注》卷十八《王十五前閣會》。甌北作“王十五閣前會”，當誤，批注本改之。


 [139]
 “孟倉曹”二句：《杜詩詳注》卷二十《孟倉曹步趾領新酒醬二物，滿器見遺老夫》云：“籍糟分汁滓，甕醬落提攜。”題下注云：“黃生注：製題即見手法，二物係新成，兼又滿器，且自領而來，皆深荷來客之意。”詩末注云：“通屐而來，面畦遙見，敍出步趾親領，誌其意之誠。酒可醉朋，醬多流落，又敍滿器見遺，言其情之厚。”


 [140]
 “甚至園官”三句：《杜詩詳注》卷十九有《園官送菜並序》，序云：“園官送菜把，本數日闕。矧苦苣、馬齒，掩乎嘉蔬，傷小人妬害君子。”詩云：“苦苣刺如針，馬齒葉亦繁。青青嘉蔬色，埋沒在中園。”


 [141]
 “迨至湖南”五句：杜甫卒於何時何地，說法不一。《舊唐書》卷一百九十下《杜甫傳》云：“甫嘗游岳廟，爲暴水所阻，旬日不得食。耒陽聶令知之，自櫂舟迎甫而還。永泰二年，啗牛肉白酒，一夕而卒於耒陽。時年五十有九。”呂大防《杜工部年譜》云：“大歷五年辛亥……是年夏，甫還襄漢，卒於岳陽。”《杜工部詩年譜》認爲二說皆非。“（大歷）五年庚戌公年五十九”云：“公又至耒陽，遊岳祠，大水遽至，涉旬不得食。聶耒陽以公阻水致酒肉療饑荒……大醉一夕，卒……其卒當在潭岳之間，秋冬之交……傳言卒於耒陽，非也！汲公云是夏，亦非也！”


 [142]
 “天以千秋”四句：《杜詩詳注》卷七《夢李白二首》其二云：“冠蓋滿京華，斯人獨憔悴。孰云網恢恢，將老身反累。千秋萬歲名，寂寞身後事。”靳，吝惜。


 [143]
 “或謂詩”二句：詩必窮而後工，歐陽修《歐陽文忠公集·居士集》卷第四十二《梅聖俞詩集序》云：“予聞世謂詩人少達而多窮。夫豈然哉？蓋世所傳詩者，多出於古窮人之辭也……蓋愈窮則愈工。然則非詩之能窮人，殆窮者而後工也。”歐陽修此語一出，回應者甚眾。李綱《梁溪集》卷一百三十八《五峯居士文集序》對其加以解釋：“歐陽文忠公有言：‘非詩能窮人，殆窮而後工。’信哉！士達則寓意於功名，窮則潛心於文翰，故詩必待窮而後工者。其用志專，其造理深，其歷世故，險阻艱難無不備嘗故也。”但亦有對此語苛求者。或認爲此語過於絕對。李春芳《貽安堂集》卷四《黃牧齋詩集序》云：“人有恆言曰‘詩能窮人’，或解之曰：‘非詩窮人，乃窮人工於詩耳！’信斯言也……大歷諸名家，皆一時雍容金馬之臣，曳組垂紳之彥。謂‘詩必窮而後工’，誤矣！”或認爲此語乃激憤之詞。唐錦《龍江集》卷四《黎易王太傅詩選序》云：“昔人謂‘詩能窮人’，又謂‘窮而後工’，是皆一時激憤之詞，非通論也。夫詩者，人之性情也，有性情則有詩矣，而何窮達之間耶？”或認爲此語全然不當。茅坤《茅鹿門文集》卷三十一《題李珠山詩刻》云：“或云‘詩能窮人’，又云‘詩必窮而後工’，皆非也！”


 [144]
 “觀集中”二句：《高都護驄馬》，即《杜詩詳注》卷二《高都護驄馬行》。《劉少府山水幛》，即《杜詩詳注》卷四之《奉先劉少府新畫山水障歌》。《天育驃騎》，即《杜詩詳注》卷四之《天育驃圖歌》。《曹霸丹青》，《杜詩詳注》卷十三有《韋諷録事宅觀曹將軍畫馬圖歌》詩，另，《杜詩詳注》卷十六《存歿口號二首》其二云：“鄭公粉繪隨長夜。曹霸丹青已白頭。”《韋偃雙松》，即《杜詩詳注》卷九之《戲爲韋偃雙松圖歌》。


 [145]
 “蹉跎”四句：語出《杜詩詳注》卷四《奉同郭給事湯東靈湫作》，“蹉跎”作“坡陀”，“顧而笑”作“顧之笑”，“不肯收”一作“不遣收”。


 [146]
 “唐人陸勳”十一句：《集異志》亦名《陸氏集異記》，志怪小說集，唐陸勳撰。其內容因版本不同而大有差異。《郡齋讀書志》、《宋史·藝文志》均作二卷。馬端臨《文獻通考》卷二百十五云：“陸氏《集異記》二卷……語怪之書也．凡三十二事，言犬怪者居三之一。”今存明刊《寶顏堂秘笈》本作四卷。內容爲雜輯西周幽、厲至唐末咸通以來歷代怪異奇聞，多爲談妖異、講災變、明因果、說徵兆之作。陳耀文《天中記》卷五十七“蝦蟇”條云：“唐高宗嘗患頭風，令宮人修藥餌。初穿地爐，忽有一蝦蟆躍出，色如黃金，背有朱書‘武’字，帝命放之。其夕，宮人暴卒。後武后竟革命。”並謂此源於《瀟湘録》。


 [147]
 “後來東坡”句：徐佐卿事見薛用弱《集異記》。蘇詩用徐佐卿事有兩首，一爲《白鶴峰新居欲成，夜過西鄰翟秀才二首》其二，見《蘇軾詩集合注》卷四十；一爲《次韻郭功甫二首》，見《東坡詩集注》卷十九。參看《甌北詩話》卷五之“二五”。


甌北詩話卷三

韓昌黎詩
 
[1]



一

韓昌黎生平所心摹力追者，惟李、杜二公。
 
[2]

 顧李、杜之前，未有李、杜；故二公才氣橫恣，各開生面，遂獨有千古。至昌黎時，李、杜已在前，縱極力變化，終不能再闢一徑。惟少陵奇險處，尚有可推擴，故一眼覷定，欲從此闢山開道，自成一家。
 
[3]

 此昌黎注意所在也。然奇險處亦自有得失。蓋少陵才思所到，偶然得之；而昌黎則專以此求勝，故時見斧鑿痕迹。
 
[4]

 有心與無心異也。其實昌黎自有本色，仍在文從字順中，自然雄厚博大，不可捉摸，不專以奇險見長。
 
[5]

 恐昌黎亦不自知，後人平心讀之自見。若徒以奇險求昌黎，轉失之矣。


校記


平心讀之，掃葉山房本作“平日讀之”。

二

游韓門者，張籍、李翱、皇甫湜、賈島、侯喜、劉師命、張徹、張署等，昌黎皆以後輩待之。盧仝、崔立之，雖屬平交，昌黎亦不甚推重。所心折者，惟孟東野一人。
 
[6]

 薦之於鄭餘慶，則歷敘漢、魏以來詩人，至唐之陳子昂、李白、杜甫，而其下即云：“有窮者孟郊，受才實雄驁。”固已推爲李、杜後一人。
 
[7]

 其贈東野詩云：“昔年曾讀李白杜甫詩，長恨二人不相從，吾與東野生竝世，如何復躡二子蹤？……我願化爲雲，東野化爲龍。”
 
[8]

 是又以李、杜自相期許。其心折東野，可謂至矣。葢昌黎本好爲奇崛矞皇，而東野盤空硬語，妥帖排奡，趣尚畧同，才力又相等；一旦相遇，遂不覺膠之投漆，相得無間，宜其傾倒之至也。今觀諸聯句詩，凡昌黎與東野聯句，必字字爭勝，不肯稍讓；與他人聯句，則平易近人。
 
[9]

 可知昌黎之於東野，實有資其相長之功。宋人疑聯句詩多係韓改孟，黃山谷則謂韓何能改孟，乃孟改韓耳。此語雖未免過當，要之二人工力悉敵，實未易優劣。
 
[10]

 昌黎作《雙鳥詩》，喻己與東野一鳴，而萬物皆不敢出聲。
 
[11]

 東野詩亦云：“詩骨聳東野，詩濤湧退之。”
 
[12]

 居然旗鼓相當，不復謙讓。至今果韓、孟竝稱。
 
[13]

 葢二人各自忖其才分所至，而預定聲價矣。東坡《讀孟郊詩》則云：“初如食小魚，所得不償勞；又似煮彭[image: ]
 ，竟日嚼空螯。要當鬭僧清，未足當韓豪。”
 
[14]

 元遺山《論詩絕句》云：“東野窮愁死不休，高天厚地一詩囚。江山萬古潮陽筆，合在元龍百尺樓。”亦抑孟而伸韓。
 
[15]





按語


本段考察韓愈與孟郊的交往及二者詩歌的各自特點，並涉及後人對二者的不同看法。

韓愈、孟郊是“元和體”中以“奇詭”和“矯激”著稱的兩家。孟郊長於五言，而早有詩名，先以詩影響韓愈，後相互影響，故世稱“韓孟”。韓孟之間相互稱讚、欣賞，孟郊長韓愈十七歲，韓愈說要“低頭拜東野”（《醉留東野》），並作《雙鳥詩》比喻二人一鳴而萬物皆不敢出聲；孟郊也有“詩骨聳東野，詩濤湧退之”（《戲贈無本》）的話。二人聯句，達十三首之多，這就是兩家詩並稱的一個來由。北宋梅堯臣始以韓孟詩並稱，《讀蟠桃詩寄子美永叔》說“韓孟於文詞，兩雄力相當。偶以怪自戲，作詩驚有唐……孟窮苦纍纍，韓富浩穰穰。窮者啄其精，富者爛文章。”大抵指兩家詩藝術上的共同點是“用思艱險”，不同處是韓詩雄富，境界壯闊；孟詩清苦，風格瘦硬。

韓詩、孟詩，孰優孰劣，論者意見不一。黃庭堅有詩曰《子瞻詩句妙一世，乃云“效庭堅體”，蓋退之戲效孟郊、樊宗師之比，以文滑稽耳。恐後生不解，故次韻道之》，劉熙載《藝概》卷二“詩概”云：“韓之推孟也至矣。後人尊韓抑孟，恐非韓意”，“昌黎、東野兩家詩，雖雄富窮苦不同，而同一好難爭險”。二人均認爲孟詩可與韓詩媲美。施補華《峴傭說詩》則認爲孟詩不及韓詩：“孟東野奇傑之筆，萬不及韓，而堅瘦特甚。”蘇軾更是討厭孟郊詩，《東坡詩集注》卷二十五《讀孟郊詩二首》其二開篇即云：“我憎孟郊詩”。

“孟詩韓筆”，是對孟郊詩歌、韓愈散文的贊譽。唐代趙璘《因話録》卷三云：“韓公文至高，孟長於五言，時號‘孟詩韓筆’。”六朝人把有韻的作品稱爲文，無韻的作品稱爲筆。“孟詩韓筆”即指孟郊的詩和韓愈的散文。孟郊與韓愈是好朋友，他們的詩在風格上有許多相似之處，以他們爲中心在當時詩壇上形成了“韓孟詩派”，由於韓愈文名卓著，所以人們更多提及的是他的文，而將詩名給了孟郊。實際上，“韓孟詩派”中，成績最大，最有影響的還是韓愈。

就詩歌成就而言，甌北以爲“二人工力悉敵，實未易優劣”。

三

盤空硬語，須有精思結撰。若徒撏摭奇字，詰曲其詞，務爲不可讀以駭人耳目，此非真警策也。昌黎詩如《題炭谷湫》云：“巨靈高其捧，保此一掬慳。”
 
[16]

 謂湫不在平地，而在山上也。“吁無吹毛刃，血此牛蹄殷。”謂時俗祭賽此湫龍神，而己未具牲牢也。《送無本師》云：“鯤鵬相摩窣，兩舉快一噉。”
 
[17]

 形容其詩力之豪健也。《月蝕詩》：“帝箸下腹嘗其皤。”
 
[18]

 謂烹此食月之蝦蟇，以享天帝也。思語俱奇，真未經人道。至如《苦寒行》云：“啾啾牕間雀……所願晷刻淹。不如彈射死，卻得親炰燖。”
 
[19]

 謂雀受凍難堪，翻願就炰炙之熱也。《竹簟》云：“倒身甘寢百疾愈，卻願天日恒炎曦。”
 
[20]

 謂因竹簟可愛，轉願天不退暑，而長臥此也。此已不免過火；然思力所至，寧過毋不及，所謂矢在弦上，不得不發也。至如《南山詩》之“突起莫間簉”，“詆訐陷乾竇”，“仰喜呀不仆”，“堛塞生怐愗”，“達枿壯復凑”
 
[21]

 ；《和鄭相樊員外》詩之“稟生肖勦剛”，“烹斡力健倔”，“黽判錯袞黻”，“呀豁疚掊掘”
 
[22]

 ；《征蜀》詩之“剟膚浹痍瘡，敗面碎剖[image: ]
 ”，“岩釣踔狙猿，水漉雜鱣螖。投奅鬧[image: ]
 [image: ]
 ，填隍崴[image: ]
 傄”，“爇堞熇歊熺，抉門呀抝[image: ]
 ”，“跧梁排鬱縮，闖竇揳窟窡”
 
[23]

 ；《陸渾山火》之“[image: ]
 池波風肉陵屯”，“電光[image: ]
 磹頳目[image: ]
 ”。
 
[24]

 此等詞句，徒[image: ]
 牙轖舌，而實無意義，未免英雄欺人耳。其實《石鼓歌》等傑作，何嘗有一語奧澁，而磊落豪橫，自然挫籠萬有。又如《喜雪獻裴尚書》、《咏月和崔舍人》以及《义魚》、《咏雪》等詩，更復措思極細、遣詞極工，雖工於試帖者，亦遜其稱麗。
 
[25]

 此則大才無所不辦，並以見詩之工，固在此不在彼也。
 
[26]




校記


送無本師，掃葉山房本作“送無本詩”。

壯復凑，校點本作“壯復奏”。

痍瘡，掃葉山房本作“瘡痍”。

頳目[image: ]
 ，掃葉山房本作“頳目煖”。

[image: ]
 牙，掃葉山房本作“聱牙”。

义魚，校點本作“叉魚”。

四

昌黎古詩用韻，有通用數韻者，有專用一韻者。
 
[27]

 《六一詩話》謂“其得韻寛，則泛入旁韻，乍還乍離，出入回合，不可拘以常格，如《此日足可惜》之類。得韻窄，則不復旁出，而因難見巧，愈險愈奇，如《病中贈張十八》之類。譬如善馭馬者，通衢廣陌，縱橫馳騁，惟意所之；至於蟻封水曲，又疾徐中節，不少蹉跌。此天下之至工也。”
 
[28]

 今按《此日足可惜》一首，通用東、冬、江、陽、庚、青六韻；此外如《元和聖德詩》，通用語、麌、馬、有、哿五韻；《孟東野失子》詩，通用先、寒、刪、真、文、元六韻，餘可類推。
 
[29]

 其用窄韻，亦不止《病中贈張十八》一首。如《陪杜侍御遊湘西兩寺》一首
 
[30]

 ，又《會合聯句》三十四韻，洪容齋謂除“蠓”、“蛹”二字，《韻略》未收，餘皆不出二腫之內。
 
[31]

 今按“蠓”、“蛹”二字，《唐韻》本收在二腫，則皆本韻也。
 
[32]




校記


意所之，掃葉山房本作“性所之”。

蹉跌，掃葉山房本作“差跌”。

五

聯句詩，王伯大以爲古無此體，實創自昌黎。
 
[33]

 沈括則謂“虞廷《賡歌》，漢武《柏梁》，已肇其端。晉賈充與妻李氏遂有連句。六朝以前謂之“連句”，見《梁書》及《南史》。
 其後陶、謝諸公，亦偶一爲之。何遜集中最多，然皆寥寥短篇，且文義不相連屬，仍是各人之製而已。”
 
[34]

 是古來原有此體，特長篇則始自昌黎耳。
 
[35]

 今觀韓集中《會合聯句》，則昌黎及孟郊、張籍、張徹四人所作；《石鼎聯句》，則軒轅彌明、侯喜、劉師命所作，獨無昌黎名，或謂彌明即昌黎託名也；
 
[36]

 《郾城夜會聯句》，則昌黎與李正封所作；
 
[37]

 其他如《同宿》一首，《納涼》一首，《秋雨》一首，《雨中寄孟幾道》一首，《征蜀》一首，《城南》一首，《遠遊》一首，《鬭雞》一首，皆韓、孟二人所作。
 
[38]

 大概韓、孟俱好奇，故兩人如出一手；其他則險易不同。
 
[39]

 然即二人聯句中，亦自有利鈍。惟《鬭雞》一首，通篇警策。《遠遊》一首，亦尚不至散漫。《征蜀》一首，至一千餘字，已覺太冗；而段落尚覺分明。至《城南》一首，則一千五六百字，自古聯句，未有如此之冗者。以《城南》爲題，景物繁富，本易填寫，則必逐段勾勒清楚，方醒眉目。乃游覽郊墟，憑弔園宅，侈都會之壯麗，寫人物之殷阜，入林麓而思遊獵之娛，過郊壇而述禋祀之肅。層叠鋪敘，段落不分。則雖更增千百字，亦非難事，何必以多爲貴哉！近時朱竹垞、查初白有《水碓》及《觀造竹紙》聯句，層次清澈；
 
[40]

 而體物之工，抒詞之雅，絲絲入扣，幾無一字虛設。恐韓、孟復生，亦嘆以爲不及也。


校記


《納涼》一首，掃葉山房本在“《征蜀》一首”之前。

六

自沈、宋創爲律詩後，詩格已無不僃。
 
[41]

 至昌黎又斬新開闢，務爲前人所未有。
 
[42]

 如《南山詩》內鋪列春夏秋冬四時之景；《月蝕詩》內鋪列東西南北四方之神
 
[43]

 ；《譴瘧鬼》詩內歷數醫師、炙師、詛師、符師是也。又如《南山詩》連用數十“或”字；《雙鳥詩》連用“不停兩鳥鳴”四句；《雜詩》四首內一首連用五“鳴”字；《贈別元十八》詩連用四“何”字
 
[44]

 ：皆有意出奇，另增一格。《答張徹》五律一首，自起至結，句句對偶，又全用抝體，轉覺生峭。此則創體之最佳者。


按語


本段考察韓愈創格。

韓愈的詩，有時運用古文章法，刻意在結構佈局上下功夫，如同古文一樣講究奇正虛實，縱橫開合，轉折呼應，如《八月十五日夜贈張功曹》。

此外，韓愈在結構上還喜歡採用鋪敍手法。從本段甌北的描述可看出，韓愈顯然是受到了辭賦的影響，而據傳統的文學作品分類，辭賦正是列在文章體裁之內的。

韓愈提倡“以文爲詩”，他摒除詩歌的對句和律句。因此，韓愈詩歌“單”、“拗”的特色比盛唐以後任何一位詩人都要顯著。其長篇古體詩，往往通首散行，不用一個對仗。有時還故意做得似對非對，可以對而不對。如《此日足可惜贈張籍》中二句：“淮之水舒舒，楚山直叢叢。”另外，韓氏在用韻上也與眾不同，如果押的是寛韻，如《孟東野失子》，他便故意泛入旁韻，不拘常格。如果押的是窄韻，如《病中贈張十八》，他反而不轉韻，一韻到底。

七

昌黎不但創格，又創句法。《路傍堠》云：“千以高山遮，萬以遠水隔。”此創句之佳者。凡七言多上四字相連，而下三字足之。乃《送區弘》云：“落以斧引以纆徽。”又云：“子去矣時若發機。”
 
[45]

 《陸渾山火》云：“溺厥邑囚之崑崙。”
 
[46]

 則上三相連，而下以四字足之。自亦奇闢，然終不可讀。
 
[47]

 故集中祗此數句，以後亦莫有人仿之也。

八

《元和聖德詩》敘劉闢被擒
 
[48]

 ，舉家就戮，情景最慘。曰：“解脫攣索，夾以砧斧。婉婉弱子，赤立傴僂。牽頭曳足，先斷腰膂。次及其徒，體骸撑拄。末乃取闢，駭汗如寫。揮刀紛紜，爭刌膾脯。”蘇轍謂其“少醞藉，殊失《雅》、《頌》之體”
 
[49]

 ；張栻則謂“正欲使各藩鎮聞之畏懼，不敢爲逆”
 
[50]

 。二說皆非也。才人難得此等題以發抒筆力；既已遇之，肯不盡力摹寫，以暢其才思耶！此詩正爲此數語而作也。


校記


爭刌，原作“爭利”，壽考堂本、掃葉山房本同，茲據校點本改。

九

《南山詩》古今推爲傑作。《潛溪詩話》記：“孫莘老謂《北征》不如《南山》，王平甫則謂《南山》不如《北征》，各不相下。時黃山谷年尚少，適在座，曰：‘若論工巧，則《北征》不及《南山》；若書一代之事，與《國風》、《雅》、《頌》相表裏，則《北征》不可無，《南山》雖不作可也。’其論遂定”云。
 
[51]

 此固持平之論；究之山谷所謂工巧，亦未必然。凡詩必須切定題位，方爲合作；此詩不過鋪排山勢及景物之繁富，而以險韻出之，層叠不窮，覺其氣力雄厚耳。
 
[52]

 世間名山甚多，詩中所咏，何處不可移用，而必於南山耶！而謂之“工巧”耶！則與《北征》固不可同年語也。

一〇

昌黎詩亦有晦澁俚俗，不可爲法者。《芍藥歌》云：“翠莖紅葉天力與，此恩不屬黃鍾家。”
 
[53]

 所謂“黃鍾家”，果何指耶？《答孟郊》云：“弱拒喜張臂，猛拏閒縮爪。見倒誰肯扶，從嗔我須齩。”則竟寫揮拳相打矣，未免太俗。


校記


紅葉，校點本作“紅蕊”。

一一

昌黎詩中律詩最少。五律尚有長篇及與同人唱和之作，七律則全集僅十二首。蓋才力雄厚，惟古詩足以恣其馳驟，
 
[54]

 一束於格式聲病，即難展其所長，故不肯多作。然律中如《咏月》、《咏雪》諸詩
 
[55]

 ，極體物之工，措詞之雅；七律更無一不完善穩妥，與古詩之奇崛判若兩手。則又其隨物賦形，不拘一格之能事。


校記


則又其，校點本作“則又極”。

一二

昌黎以主持風雅爲己任
 
[56]

 ，故調護氣類，宏獎後進，往往不遺餘力。如薦孟郊於鄭相，薦侯喜於盧郎中，
 
[57]

 可類推也。其於友誼亦最篤。先與柳宗元、劉禹錫交好；及自監察御史貶陽山令，實以上疏言事，柳、劉泄之於王伾、王叔文等，故有此遷謫。然其赴江陵詩云：“同官盡才俊，偏善柳與劉。或慮言語泄，傳之落冤讐。二子不宜爾，將疑斷還不？”
 
[58]

 是猶隱約其詞，而不忍斥言。及柳、劉得罪南竄，昌黎憂其水土惡劣，作《永貞行》云：“吾嘗同僚情豈勝，具書所見非妄徵。”
 
[59]

 則更惓惓於舊日交情，無幸災樂禍之語。迨昌黎貶潮州，柳尚在柳州，昌黎《贈元協律》詩，謂“吾友柳子厚，其人藝且賢”，且有《答柳州食蝦蟇》等詩。既死，猶爲之作《羅池廟碑》。
 
[60]

 是昌黎與宗元始終無嫌隙，亦可見其篤於故舊矣。


按語


本段考察韓愈的交友及對後進的提攜，特別提及與劉禹錫、柳宗元的交往。

柳宗元死後，韓愈爲柳宗元作《唐柳州刺史柳子厚墓誌銘》（見《韓愈全集校注》之《文·元和十三年》），推許柳宗元，稱其“以不能媚權貴，失御史。權貴人死，乃復拜侍御史，號爲剛直……少精敏，無不通達。”劉禹錫《劉夢得文集》卷二十三收《唐故柳州刺史柳君集》云：“子厚之喪，昌黎韓退之誌其墓，且以書來吊曰：‘哀哉！若人之不淑。吾嘗評其文，雄神雅健似司馬子長，崔、蔡不足多也。’……凡子厚名氏與仕與年暨行己之大，有退之之誌若祭文在。”

韓愈死後，劉禹錫作《祭韓吏部文》（見《劉夢得文集》外集卷十）云：“高山無窮，太華削成。人文無窮，夫子挺生……君自幽谷，外於高岑。鸞鳳一鳴，蜩螗革音，手持文柄，高視寰海。權衡低昂，瞻我所在。三十餘年，聲名塞天。公鼎侯碑，志隧表阡。……昔遇夫子，聰明勇奮。常操利刃，開我混沌。子長在筆，予長在論。持矛舉楯，卒不能困。時唯子厚，竄言其間。贊詞愉愉，固非顏顏。磅礴上下，羲農以還。”對韓愈倍加讚賞。

一三

昌黎以道自任，因孟子距楊、墨，故終身亦闢佛、老。
 
[61]

 其於世之求仙者，固謂“吾寧屈曲在世間，安能從汝巢神山”矣
 
[62]

 。《諫佛骨》一表，尤見生平定力。然平日所往來，又多二氏之人。
 
[63]

 如送張道士有詩，送惠師、靈師、澄觀、文暢、大顛，皆有詩文。或疑其交遊無檢，與平日持論互異，不知昌黎正欲借此以暢其議論。如謝自然白日昇天，則嘆其爲妖魅所惑，化爲異物；
 
[64]

 華山女說法動人，則譏其煽誘少年，爭來聽講；
 
[65]

 於澄觀則欲“收斂加冠巾”；
 
[66]

 於惠師則云“吾疾游惰者，憐子愚且淳”；
 
[67]

 於靈師亦云“方將斂之道，且欲冠其顛”；
 
[68]

 於文暢則“草序排訐”。
 
[69]

 惟於大顛無貶詞，則以其頗聰明識道理；
 
[70]

 於張道士亦無貶詞，則以其上書言事，不用而歸，固異乎尋常黃冠者流也。
 
[71]

 賈島本爲僧，名無本，因昌黎言，且棄僧服而舉進士。然則與二氏之人往來，亦復何害！並非以空谷寂寥，見似人者而喜也。


按語


本段論及韓愈“以道自任”。其“道”是指儒家的道統，韓愈所謂的“文以載道”在中唐時期的影響很大。作爲儒家思想的宣揚者和捍衛者，韓愈的詩文都體現了正統的儒家精神。

韓愈崇奉儒道，认为佛老蠹國害民、僭亂綱紀，且屬夷狄之法，故排異端以衛道。崇孔孟與排佛老相輔相成：欲崇奉儒道則須排異端，而攘斥佛老正爲尊崇孔孟。昌黎排斥佛老而仍然與僧道交遊，千古以來招人詬病。

韓愈通過“道”來正本清源，從而區分開儒家之道和道家之道，確立起儒道的獨尊地位。昌黎所謂“道”、“古道”均特指孔孟之道，孔孟之道以仁義爲本，合仁義則是，去仁義則非。《原道》开篇即云：“博愛之謂仁，行而宜之之謂義，由是而之焉之謂道，足乎己無待於外之謂德。”這是韓愈對“道”的定義。佛老有佛老之道德，孔孟有孔孟之道德。《原道》云：“凡吾所謂道德云者，合仁與義言之也，天下之公言也。老子之所謂道德云者，去仁與義言之也，一人之私言也。”

一四

《示兒》詩自言辛勤三十年，始有此屋，而備述屋宇之塏爽，妻受誥封，所往還無非公卿大夫，以誘其勤學：此屬小見。
 
[72]

 《符讀書城南》一首，亦以兩家生子，提孩時朝夕相同，無甚差等；及長而一龍一豬，或爲公相，勢位赫奕，或爲馬卒，日受鞭笞，皆由學與不學之故：此亦徒以利祿誘子。
 
[73]

 宜宋人之議其後也
 
[74]

 。不知舍利祿而專言品行，此宋以後道學諸儒之論，宋以前固無此說也。觀《顏氏家訓》、《柳氏家訓》，亦何嘗不以榮辱爲勸誡耶？
 
[75]






 [1]
 韓昌黎：韓愈（七六八—八二四），字退之，號昌黎，原籍洛陽人，後遷至河南河陽（今河南孟州）。其先郡望昌黎，世稱韓昌黎。卒諡文，世稱韓文公，著有《韓昌黎集》四十卷，《外集》十卷。《新唐書》卷一七六有傳。


 [2]
 “韓昌黎”二句：韓愈曾明言李白、杜甫爲自己所“心摹力追”。《韓愈全集校注·詩》元和十一年《調張籍》云：“李杜文章在，光焰萬丈長”；貞元十四年《醉留東野》云：“昔年因讀李白杜甫詩，長恨二人不相從。”後人對此亦有論述。錢基博《韓愈志·韓籀集録第六》云：“愈文起八代之衰，而詩亦參李、杜之長，融裁以別開一派。……蓋以想像出恢詭，以單駛見奔進，其源自李；而以生劃爲刻畫，以排再臻妥帖，則得之杜也。”


 [3]
 “惟少陵”五句：對韓愈詩之“自成一家”，論者頗多。或將其與李、杜並稱，瞿佑《歸田詩話》卷上云：“唐詩前以李、杜，後以韓、柳爲最。姚合而下，君子不取焉。”或強調其詩在李、杜後能別開生路，吳喬《圍爐詩話》卷三云：“於李、杜後，能別開生路自成一家者，惟韓退之一人。既欲自立，勢不得不行其心之所喜奇崛之路。”或強調其詩爲唐詩之“一大變”，葉燮《原詩》卷一《內篇上》云：“唐詩爲八代以來一大變，韓愈爲唐詩之一大變，其力大，其思雄，崛起特爲鼻祖。宋之蘇、梅、歐、王、黃，皆愈爲之發其端，可謂極盛。”或指出其詩獨特之處，范獻之《蠡園詩話》云：“韓愈七古，氣勢盤空生硬，渾灝流轉，貌似杜工部，而典麗矞皇，有清廟明堂氣象。當時詩人已奉之如泰山北斗。”


 [4]
 “蓋少陵”四句：吳文治《韓愈資料彙編》（四）收王闓運《湘綺樓說詩》卷一云：“韓愈並推李、杜而實專於杜，但襲粗迹，故成枯獷。”施補華《峴傭說詩》云：“退之五古，橫空硬語，妥帖排奡，開張處過於少陵，而變化不及。”


 [5]
 “其實昌黎”五句：認爲“昌黎自有本色”，非肇始於甌北，元人傅若金《詩法正論》將韓愈和杜甫並舉：“子美自有子美之詩，昌黎自有昌黎之詩。”


 [6]
 “游韓門者”八句：張籍（約七六七—約八三○），唐代詩人。字文昌，祖籍蘇州，先世移居和州，遂爲和州烏江（今安徽和縣烏江鎮）人。世稱“張水部”、“張司業”。張籍的樂府詩與王建齊名，並稱“張王樂府”。李翱（七七二—八四一），字習之，唐隴西成紀（今甘肅秦安東）人，一說爲趙郡（今河北趙州）人。李翱的心性理論，對後來北宋乃至南宋的理學家都有很大影響。皇甫湜（七七七—八三五），唐代散文家。字持正，唐睦州新安（今浙江建德淳安）人。有《皇甫先生文集》。賈島（七七九—八四三），唐代詩人。字浪（閬）仙。河北道幽州范陽縣（今河北涿州市）人。早年出家爲僧，號無本。自號“碣石山人”。人稱“詩囚”，惟喜作詩苦吟，在字句上狠下工夫。有《長江集》十卷，録詩三七○餘首。另有小集三卷、《詩格》一卷傳世。盧仝（約七九五—八三五），唐代詩人，范陽（今河北涿州市）人。是韓孟詩派重要人物之一，有《玉川子詩集》。孟郊（七五一—八一四），字東野，湖州武康（今浙江德清）人。《舊唐書》卷一百六十有傳。


 [7]
 “薦之於鄭餘慶”七句：《韓愈全集校注·詩·憲宗元和元年》之《薦士》云：“周詩三百篇，雅麗理訓誥。曾經聖人手，議論安敢到。五言出漢時，蘇李首更號。東都漸彌漫，派別百川導。建安能者七，卓犖變風操。逶迤抵晉宋，氣象日凋耗。中間數鮑謝，比近最清奧。齊梁及陳隋，眾作等蟬噪。搜春摘花卉，沿襲傷剽盜。國朝盛文章，子昂始高蹈。勃興得李杜，萬類困陵暴。後來相繼生，亦各臻閫奥。有窮者孟郊，受材實雄驁。冥觀洞古今，象外逐幽好。橫空盤硬語，妥帖力排奡。”


 [8]
 “昔年”六句：語出《韓愈全集校注·詩·貞元十四年》之《醉留東野》，“曾讀”作“因讀”，“我願化爲雲，東野化爲龍”作“吾願身爲雲，東野變爲龍”。


 [9]
 “今觀諸聯句詩”六句：昌黎與東野聯句，有《遠遊聯句》、《納涼聯句》、《同宿聯句》、《雨中寄孟刑部幾道聯句》、《城南聯句》、《鬥雞聯句》、《征蜀聯句》、《莎柵聯句》等，參看《韓愈全集校注》之《詩·聯句》。清人施補華《峴傭說詩》云：“韓、孟聯句，字字生造，爲古來所未有，學者不可不窮其變。”


 [10]
 “宋人疑”六句：對韓、孟聯句詩，宋人或以爲孟不及韓，《東坡詩集注》卷二十五《讀孟郊詩二首》其一“未足當韓豪”句下，王十朋注云：“韓退之與郊聯句，郊不及韓遠甚。”或以为韓不及孟，批注本批注：宋人王伯大重編《別本韓文考異》卷八：《城南聯句》詩下考云：“《呂氏童訓》徐師川問山谷曰：‘人言東野聯句大非平日所作，恐是退之有所潤色。’山谷云：‘退之安能潤色東野，若東野潤色退之，卻有此理。’”王伯大，字幼學，號留耕，福州長溪（今福建霞浦）人。南宋寧宗嘉定七年（一二一四）進士。《呂氏童訓》，南宋呂本中著。徐師川，即徐俯，字師川。洪州分寧（今江西修水）人。爲黃庭堅外甥，紹興二年（一一三二）進士。另一批注：顧嗣立《昌黎先生詩集注》引俞鬯說：“聯句詩……非韓孟相遇，不能得奇觀也。……蓋東野之思沉鬱，故時見危苦之音。昌黎之興激昂，故時見雄豪之氣。此同心之言，所以相濟而相成者也。”吳訥《文章辨體序說》引山谷之語：“退之與孟郊意氣相入，故能雜然成篇。”


 [11]
 “昌黎作”三句：《韓愈全集校注·詩·元和六年》有《雙鳥詩》，詩中有“兩鳥各閉口，萬象銜口頭”、“自從兩鳥鳴，聒亂雷聲收”之語。


 [12]
 “詩骨”二句：語出《孟東野詩集》卷六《戲贈無本》。


 [13]
 “至今”句：北宋梅堯臣始以韓孟詩並稱，《宛陵先生集》卷二十四《讀蟠桃詩寄子美永叔》云：“韓孟於文詞，兩雄力相當。”同卷《永叔寄詩八首，並祭子漸文一首，采八詩之意，警以爲答》亦云：“昔聞退之與東野，相與結交賤微時。孟不改貧韓漸貴，二人情契都不移。韓無驕矜孟無靦，直以道義爲己知。”“同光體”詩人，大都主張並學韓孟，不分軒輊。如沈曾植《海日樓札叢》卷七《全拙庵溫故録》談到“元和體”時云：“《國史補》：‘元和以後，爲文筆，則學奇詭於韓愈……詩章，則學矯激於孟郊……大抵……元和之風尚怪也。’”


 [14]
 “初如”六句：語出《東坡詩集注》卷二十五《讀孟郊詩二首》其一。


 [15]
 “東野”五句：語出《元遺山詩集箋注》卷十一《論詩三十首》其十八。元遺山（一一九○—一二五七），名好問，字裕之，號遺山，秀容（今山西忻州市）人。祖係出自北魏拓跋氏。興定進士，曾任行尚書省左司員外郎等職。金亡不仕。工詩文，在金元之際頗負重望。有《論詩》絕句三十首，著有《遺山集》，編有《中州集》。潮陽筆，潮陽謂韓愈，韓愈晚年謫爲潮州刺史。元龍，陳登字，《三國志·魏志·陳登傳》“如小人欲臥百尺樓上”，乃劉備語。瞿佑《歸田詩話》卷上云：“遺山《論詩》云：‘東野悲鳴死不休，高天厚地一詩囚。江山萬古潮陽筆，合臥元龍百尺樓’推尊退之而鄙薄東野，至矣！”


 [16]
 “巨靈”二句：語出《韓愈全集校注·詩·貞元十九年》之《題炭谷湫祠堂》。一掬，形容很小。慳，吝嗇。


 [17]
 “鯤鵬”二句：語出元和六年《送無本師歸范陽》。《說文·穴部》：“窣，從穴中卒猝出。”朱熹云：“噉，或作嘬。”


 [18]
 “帝箸”句：語出元和五年《月蝕詩效玉川子作》。皤，腹下白處。


 [19]
 “啾啾”四句：語出貞元十九年《苦寒》。晷，日晷。淹，停留。所願晷刻淹，大意爲願寒凍不再加劇。炰，毛燒肉，即把帶毛的肉用泥裹住放在火上燒烤。燖，泛指煮肉，亦有烤熟之義。


 [20]
 “倒身”二句：語出元和元年《鄭群贈簟》。曦，日光。


 [21]
 “突起莫間簉”五句：語出元和元年《南山詩》。簉，附屬的，此處爲“相齊”。此句意謂：旁無高山可與之相齊。詆訐，淩犯。乾，西北之卦。堛，土塊。塞，填塞。怐愗，愚昧。達枿，形容高。達枿壯復凑，意指高峰巍然復現在前。


 [22]
 “稟生肖勦剛”四句：語出元和十年《寒食直歸遇雨，山南鄭相公樊員外酬答爲詩，其末咸有見及語樊封以示愈，依賦十四韻以獻》。剿，輕捷。烹斡，孫汝聽云：“烹謂烹擊，斡謂斡旋，猶言宰製也。”黽判錯袞黻，孫汝聽云：“黽判言其所執，袞黻言其服，講大訓者之錯雜如此。”呀豁疚掊掘，方崧卿云：“疚，勞也，義爲長。”朱熹云：“疚，或作疾。”孫汝聽云：“呀豁，隙竅也。因其隙竅，疾加掊掘。掊掘者，討究也。”


 [23]
 “剟膚浹痍瘡”十句：語出《征蜀聯句》。剟膚浹痍瘡，祝充云：“剟，削也。”孫汝聽云：“膚，滿也。”剖[image: ]
 ，《韓愈全集校注》作“剠[image: ]
 ”，考其文意，甌北誤。文讜云：“剠，墨刑在面也。”“[image: ]
 ，剝也。”廖瑩中注：“黥面曰剠，剝面曰[image: ]
 。”岩釣踔狙猿，踔，《廣韻》（去聲·三十六效）云：“猿跳。”“狙猿”一作“猿狙”。狙，一種猴。漉，小網。鱣，大魚。螖，古書中記載能發光的飛魚。奅，窖也，此處指山岩間空穴。[image: ]
 [image: ]
 ，石落聲。填隍，指敗兵之填隍而死者，隍，《古今注》（卷上《都邑》）：“隍者，城池之無水者也。”崴，不平也。[image: ]
 傄，悍不畏死。爇堞熇歊熺，孫汝聽云：“爇堞，燒城也。熇，火熾貌。歊，氣出也。熺亦爇也。”抉門呀抝[image: ]
 ，孫汝聽云：“抉，挑也。”文讜云：“拗[image: ]
 ，門扇聲。”跧梁排鬱縮，孫汝聽云：“跧梁，謂跧伏於梁上。排，逐捕也。鬱縮，恐懼收斂貌。”闖竇揳窟窡，文讜云：“闖，從門出也……竇，穴也。揳，擊也……窋窡，闖竇貌。言搜摘之甚，跧梁闖竇者悉被排擊。”窟，一作“窋”。


 [24]
 “[image: ]
 池波風”二句：語出元和二年《陸渾山火和皇甫湜用其韻》。[image: ]
 池波風，樊澤之云：“[image: ]
 如池，波若風，肉若陵屯。”電光[image: ]
 磹頳目[image: ]
 ，文讜云：“[image: ]
 磹：電光也……[image: ]
 ，大目也”。赬，淺紅色。


 [25]
 “其實”八句：《石鼓歌》，見元和六年條下。《喜雪獻裴尚書》，見永貞元年條下。《咏月和崔舍人》，即元和七年《和崔舍人詠月二十韻》。《义魚》：見永貞元年條下。《咏雪》，《韓愈全集》中“詠雪”詩有兩首，即元和八年《酬藍田崔丞立之詠雪見寄》和疑年詩《詠雪贈張籍》。


 [26]
 “此則”三句：批注本批注：張戒《歲寒堂詩話》云：“退之詩，大抵才氣有餘，故能擒能縱，顛倒崛奇，無施不可。放之則如長江大河，瀾翻洶湧，滾滾不窮；收之則藏形匿影，乍出乍沒。變態橫生，變怪百出，可喜可愕，可畏服也。”


 [27]
 “昌黎”三句：韓愈用韻有寛嚴兩個系統。嚴的一套所見各韻的分合，盡同於《廣韻》所注同用獨用情況，這顯然受了當時功令的束縛。不過，韓愈近體詩用韻也有一點靈活和變通。寅韻的嘶字、換韻的攢字押入平聲，就跟《廣韻》所定不同。支佳兩屬的涯字三次押入麻韻，就是以當時口語讀音爲依據的。寛的一套大大突破了功令的限制，可能更加接近實際讀音；但也不能認爲就是實際語音的確切反映。前人論及韓愈的古詩用韻時，差不多都注意到了他的兩個特點，一是追求奇險，一是多用古韻，而這兩點，都會造成他的用韻同實際口語的背離。韩愈用韵愛走極端，喜用險韻。有時換韻特別頻繁，《瀧吏》三十六韻，竟換韻十八次（含第一次用韻）；有時又不管詩有多長，總是一韻到底。如《病中贈張十八》二十二韻，獨用江韻，《赴江陵途中寄贈三學士》七十韻，尤（侯幽）韻一韻到底。与此相反，另一極端是得韻寛則“泛入傍韻”。韓愈東、陽、庚三組混同趨勢明顯，其實這三組在當時的實際讀音中區別較明顯。


 [28]
 “六一詩話”十九句：《六一詩話》，歐陽修撰，我國最早的詩話，開後代眾多詩話之先河。《六一詩話》的言說方式爲“泛應曲當”，隨事生說，各則詩話條目之間的排列並沒有固定和必然的邏輯聯繫。《歐陽文忠公文集》卷一百二十八《詩話》云：“退之筆力，無施不可……而余獨愛其工於用韻也。蓋其得韻，寛則波瀾橫溢，泛入傍韻，乍還乍離，出入回合，殆不可拘以常格，如《此日足可惜》之類是也。得韻窄則不復傍出，而因難見巧，愈險愈奇，如《病中贈張十八》之類是也。余嘗與聖俞論此，以謂譬如善馭良馬者，通衢廣陌，縱橫馳逐，惟意所之；至於水曲蟻封，疾徐中節，而不少蹉跌，乃天下之至工也。”《此日足可惜》，即《韓愈全集校注·詩·貞元十五年》之《此日足可惜贈張籍》。《病中贈張十八》，見貞元十四年條下。


 [29]
 “此外如”五句：《元和聖德詩》，見元和二年條下。《孟東野失子》，見元和三年條下。


 [30]
 《陪杜侍御遊湘西兩寺》：即永貞元年《陪杜侍御遊湘西兩寺，獨宿，有題，因獻楊常侍》。


 [31]
 “又會合聯句”四句：《會合聯句》：見《韓愈全集校注·詩·聯句》。洪邁（一一二三—一二○二），字景盧，號容齋，南宋饒州鄱陽（今江西省上饒市鄱陽縣）人。著有文集《野處類稿》、志怪筆記小說《夷堅志》，編纂《萬首唐人絕句》、筆記《容齋隨筆》等。《韻略》，宋代初年，爲適應科舉應試的需要，主持科舉考試的禮部就頒行了比《廣韻》較爲簡略的《韻略》，由於撰於宋景德年間，一般又稱之爲《景德韻略》。


 [32]
 “今按”三句：《唐韻》，唐人孫愐著，約在唐玄宗開元二十年（七三二）之後，是《切韻》的一個增修本，全書五卷，共一九五韻，但原書已佚失。與稍早的王仁昫的《刊謬補缺切韻》相同，其上、去二聲都比陸法言《切韻》多一韻。


 [33]
 “聯句詩”三句：聯句詩，雜體詩的一種，兩人或多人共作一首詩，相聯成篇。一般說來既沒有統一的主題思想貫穿全詩首尾，也沒有固定的聯句格式，聯句詩的種類主要有：（一）每人一句，句句押韻，集以成篇。如漢武帝《柏梁詩》；（二）每人一聯，結綴成篇。如杜甫《夏夜李尚書筵送宇文石首赴縣聯句》；（三）每人四句，合則聯成一首，分則自成一詩。如謝朓《阻雪聯句遙贈和》；（四）一人出上句，續者須對成一聯，再出上句。輪流相續，循環往復成篇。如韓愈、孟郊《城南聯句》，共一百五十韻，三百零六句。傳說聯句詩始於漢武帝時的《柏梁詩》，漢武帝元封三年，在柏梁臺上舉行宴會，二千石以上，能作七言詩者與席。武帝先作七言一句，諸人依次各接一句，都用第一句韻。此謂連句體《柏梁詩》，後稱爲“柏梁詩”或“柏梁體”連句，齊梁以後稱“聯句”。但據顧炎武《日知録》、沈德潛《古詩源》、[image: ]
 欽立《先秦漢魏晉南北朝詩》考證，此詩爲後人擬作。但雖爲擬作，此詩卻是後代聯句詩之始祖，影響很大。魏晉南北朝時聯句詩逐漸增多，不僅皇帝與群臣效作柏梁體聯句詩，一些士大夫也開始作聯句詩，如梁何遜有《擬古三首聯句》等諸多聯句詩；西晉賈充有《與妻李夫人聯句》；謝道韞有《詠雪聯句》，等等。批注本批注：王伯大云見於《別本韓文考異》卷八《城南聯句》，詩下考云：“古無此法，自退之始。”另，王伯大撰有《朱文公校昌黎先生集》。


 [34]
 “沈括”十二句：清人方世舉箋注《韓昌黎詩集編年箋注》卷五《會合聯句》題下注云：“沈括謂虞廷《賡歌》，漢武《柏梁》，是唱和聯句之所起，可謂究其源流矣。自晉賈充與妻李氏始爲聯句。其後陶、謝諸人，亦偶一爲之。何遜集中最多，然文義斷續，筆力懸殊，仍爲各人之製，又皆寥寥短篇，不及數韻。”沈括（一○三一—一○九五）：字存中，號夢溪，北宋杭州錢塘縣（今浙江杭州）人。著有《夢溪筆談》。陶、謝，指晋代詩人陶淵明和謝靈運。何遜（約四六六—五一九），字仲言，東海郯（今山東郯城）人，南朝梁著名詩人，繼謝靈運、謝朓之後，對山水詩的發展，有重要貢獻。著有《何遜全集》。


 [35]
 “是古來”二句：《韓昌黎詩集編年箋注》卷五《會合聯句》題下注云：“（韓愈）聯句，多元和初作，其說良然……按：王伯大以爲聯句古無此體，自退之始，殊爲孟浪；沈括謂虞廷《賡歌》，漢武《柏梁》，是唱和、聯句之所起，可謂究其源流矣……唯韓、孟天才傑出，旗鼓相當，聯句之詩，固當獨有千古。”


 [36]
 “石鼎聯句”四句：《石鼎聯句》，參看《韓愈全集校注·文·元和七年》之《石鼎聯句詩序》。《韓昌黎詩集編年箋注》卷五《會合聯句》題下注云：“《石鼎聯句》，語指時事，因託之彌明，大抵彌明在坐，而詩句出公也。”


 [37]
 “郾城夜會”二句：即《韓愈全集校注·詩·聯句》之《晚秋郾城夜會聯句》。


 [38]
 “其他”九句：各詩均見《韓愈全集校注·詩·聯句》。《雨中寄孟幾道》，即《雨中寄孟刑部幾道聯句》。


 [39]
 “大概”三句：胡震亨《唐音癸籖》卷十《評匯》六云：“聯句詩……韓與孟郊爲敵手，各極才思，語多奇倔，尤可喜。”


 [40]
 “近時”二句：朱彝尊（一六二九—一七○九），清代詞人、學者。字錫鬯，號竹垞，晚號小長蘆釣魚師，又號金風亭長。秀水（今浙江嘉興市）人。著有《曝書亭集》八十卷，《日下舊聞》四十二卷，《經義考》三百卷，選《明詩綜》一百卷，《詞綜》三十六卷（汪森增補）。查慎行（一六五○—一七二七），本名嗣璉，字夏重，海寧人，晚年居於初白庵，故又稱查初白。有《敬業堂集》。《曝書亭集》卷十八有《水碓四十韻》及《觀造竹紙五十韻》。


 [41]
 “自沈宋”二句：沈指沈佺期，宋指宋之问。詩格，指詩之格律，自沈約、謝朓等人創出“永明體”，提出“四聲”（平、上、去、入）“八病”（平頭、上尾、蜂腰、鶴膝、大韻、小韻、旁紐、小紐）之說後，詩歌於聲律對偶漸受重視。詩格有兩個盛興的時代，一在初盛唐，一在晚唐五代至宋初年。此兩時代雖都講詩格，但有區別：其一，前者所言，偏於詞句的對偶，後者則偏於精細的格律與微妙的比興。其二，前者一般祗講“詩格”，偶爾及於“賦”，很少及於“文”，後者在以“詩格”爲主的同時，也涉及“賦格”“文格”。


 [42]
 “至昌黎”二句：魏慶之《詩人玉屑》卷十五“韓文公·變詩格”條引東坡語云：“詩之美者莫如韓退之，然詩格之變自退之詩。”韓愈“斬新開闢”之處，除甌北在下文所說的“字面內容”上的創新之外，還有藝術手法上的創新，主要有：一、以文章氣脈入詩；二、在結構上採用鋪敍手法；三、“以文爲詩”，摒除詩歌的對句和律句。


 [43]
 《月蝕詩》：即《韓愈全集校注·詩·元和五年》之《月蝕詩效玉川子作》。


 [44]
 《贈別元十八》：即《韓愈全集校注·詩·元和十四年》之《贈別元十八協律六首》。


 [45]
 “落以”二句：語出元和元年《送區弘南歸》。纆徽，木工所用之繩墨。若發機，文讜云：“機，弩牙。若發機，言去家之速也。”


 [46]
 “溺厥”句：語出元和二年《陸渾山火和皇甫湜用其韻》。


 [47]
 “自亦奇闢”二句：陳師道《後山詩話》云：“退之以文爲詩，子瞻以詩爲詞，如教坊雷大使之舞，雖極天下之工，要非本色。”張戒《歲寒堂詩話》卷上云：“韓退之詩，愛憎相半”，又云：“詩……以押韻爲工，始於韓退之，而極於蘇、黃……蘇、黃用事押韻之工，至矣。然究其實，乃詩人中一害。”


 [48]
 《元和聖德詩》：見元和二年《元和聖德詩並序》。


 [49]
 “蘇轍”句：蘇轍《詩病五事》云：“韓退之作《元和聖德詩》……此李斯頌秦所不忍言，而退之自謂無愧於《雅》、《頌》，何其陋也？”蘇轍（一○三九—一一一二），字子由，眉山（今四川眉山市）人，蘇軾弟，人稱“小蘇”。晚年自號“潁濱遺老”，築室曰“遺老齋”，以讀書著述、默坐參禪爲事。死後追復端明殿學士，諡文定。


 [50]
 “張栻”句：《韓昌黎詩集編年箋注》卷六《元和聖德詩並序》末注引張栻語云：“誦退之聖德詩……退之筆力高。得斬截處即斬截。他豈不知此，所以爲此言者，必有說。蓋欲使藩鎮聞之，畏罪懼禍，不敢叛耳。今人讀之，至此猶且寒心，況當時藩鎮乎？此正是合於《風》《雅》處。祗如《牆有茨》、《桑中》諸詩。”張栻所論與蘇轍所論相抵牾。方世舉按：“蘇張二說皆有理，張更得‘成《春秋》而亂臣賊子懼之’義。”張栻（一一三三—一一八○），字敬夫，又字樂齋，號南軒，南宋漢州綿竹（今屬四川）人。爲湖湘學派主要傳人。與朱熹、呂祖謙齊名，史稱“東南三賢”，卒諡宣公。著有《南軒易說》、《孟子說》、《論語解》、《南軒文集》等。


 [51]
 “潛溪詩話”十四句：引語見胡仔《苕溪漁隱叢話前集》卷十二所引《潛溪詩眼》。《潛溪詩話》，即范溫撰《潛溪詩眼》。范溫，生卒年不詳，字元實，華陽（今四川雙流）人，名臣范祖禹幼子。事蹟在蔡絛《鐵圍山叢談》、呂本中《紫微詩話》、晁公武《郡齋讀書志》等書中有零星記載，曾經跟隨黃庭堅學詩，受黃庭堅的影響很深。著《潛溪詩眼》，不知卷數，原書久佚。胡仔《苕溪漁隱叢話前集》、魏庆之《詩人玉屑》、阮閱編《詩話總龜》後集等皆有録存。《郡齋讀書志》著録於子類小說類，作《詩眼》；《直齋書録解題》著録於集部文史類，作《潛溪詩眼》。


 [52]
 “此詩”四句：《韓昌黎詩集編年箋注》卷四《南山詩》末注云：“此篇乃登臨紀勝之作，窮極狀態，雄奇縱恣，爲詩家獨闢蠶叢。無公之才，則不能爲，有公之才，亦不敢復作。固不可無一，不可有二者也。”可參看。


 [53]
 “翠莖”二句：《芍藥歌》詩是否退之所作，有疑問。《韓愈全集校注》附録於《存疑詩文》。“紅葉”作“红蘂”。黃鍾家：《韓昌黎詩集編年箋注》卷一《芍藥歌》注稱：《月令》：“仲冬之月，律中黃鍾。按：黃鍾，宮音，宫者，君也。句言不屬，當謂王司馬本爲朝士，以不得於君，出爲司馬。其用之芍藥者。《埤雅·釋草》：‘芍藥榮於仲冬，華於孟夏。’”


 [54]
 “蓋才力”二句：范獻之《蠡園詩話》云：“韓愈七古，氣勢盤空生硬，渾灏流轉，貌似杜工部，而典麗矞皇，有清廟明堂氣象。”


 [55]
 《咏月》：即元和七年《和崔舍人詠月二十韻》。《咏雪》：韓愈“詠雪”詩有兩首，即元和八年《酬藍田崔丞立之詠雪見寄》、疑年詩《詠雪贈張籍》。


 [56]
 風雅：《毛詩序》云：“故詩有六義焉，一曰風，二曰賦，三曰比，四曰興，五曰雅，六曰頌。上以風化下，下以風刺上。主文而譎諫。言之者無罪，聞之者足以戒，故曰風。至於王道衰，禮義廢，政教失，國異政，家殊俗，而變風變雅作矣，國史明乎得失之跡，傷人倫之廢，哀刑政之苛，吟詠情性，以風其上，達於事變而懷其舊俗者也。”


 [57]
 “如薦孟郊”二句：薦孟郊，參看元和元年《薦士》詩。薦侯喜，參看貞元十七年《與汝州盧郎中論薦侯喜狀》文。


 [58]
 “同官”六句：語出永貞元年《赴江陵途中，寄贈王二十補闕、李十一拾遺、李二十六員外翰林三學士》，“言語泄”作“語言洩”。


 [59]
 “吾嘗”二句：語出永貞元年《永貞行》，“情豈勝”作“情可勝”，“所見”作“目見”。


 [60]
 “迨昌黎”八句：“吾友”二句，語出元和十四年《贈別元十八協律六首》其三。《答柳州食蝦蟇》，即元和十四年《答柳柳州食蝦蟆》。《羅池廟碑》，即長慶三年文《柳州羅池廟碑》。此外，韓愈還作有《祭柳子厚文》、《唐柳州刺史柳子厚》等文，分別見《韓愈全集校注》元和十四年、十五年條下。


 [61]
 “昌黎”二句：楊、墨，指楊朱、墨翟。楊朱被儒家認定為是先秦利己主義的代表人物，墨翟是先秦墨家的代表人物，與孟子所代表的儒家大異其趣。王安石《臨川先生文集》卷八十四《送孫正之序》云：“時乎楊墨以不然者，孟軻氏而已；時乎釋老已不然者，韓愈氏而已。如孟韓者，可謂術數脩而志素定也。”將韓愈和孟子並稱“孟韓”。錢鍾書《談藝録》十六條“宋人論韓昌黎”云：“余按荆公……嘗以退之之不惑釋老，與孟子之不惑楊墨，並稱孟韓之心，以勉正之。”韓愈排斥佛、老，爲後人所關注。朱熹《朱子語類》卷一百三十七引歐陽修語，稱韓愈“扶持正學，不雜釋老”。


 [62]
 “吾寧”二句：語出《韓愈全集校注·詩·疑年詩》之《記夢》，“吾寧屈曲在世間”作“我能屈曲自世閒”。


 [63]
 “諫佛骨”四句：元和十四年文有《論佛骨表》，此外，《韓愈全集校注·附録·存疑詩文》之《直諫表》也提到“佛骨”。二氏，指佛教、道教。朱彝尊《靜志居詩話》卷十二引劉繪語云：“仙釋二氏，非聖之書……昌黎不道二氏語，與二氏言，必舉《六經》之言告之。”


 [64]
 “如謝自然”三句：參看《韓愈全集校注·詩·貞元十年》之《謝自然詩》。


 [65]
 “華山女”三句：參看《韓愈全集校注·詩·疑年詩》之《華山女》。


 [66]
 “於澄觀”句：《韓愈全集校注·詩·貞元十六年》之《送僧澄觀》云：“向風長歎不可見，我欲收斂加冠巾。”


 [67]
 “於惠師”二句：《韓愈全集校注·詩·貞元二十年》之《送惠師》云：“吾嫉惰遊者，憐子愚且諄。”


 [68]
 “於靈師”二句：參看《韓愈全集校注·詩·貞元二十年》之《送靈師》。


 [69]
 “於文暢”句：《韓愈全集校注·詩·元和元年》之《送文暢師北遊》云：“謂僧當少安，草序頗排訐。”


 [70]
 “惟於大顛”二句：參看《韓愈全集校注·附録·存疑詩文》之《與大顛師書》。大顛，唐代僧人，俗名陳寶通（一說姓楊），自號大顛和尚。唐開元二十年（七三二）出生於今潮陽市，祖籍河南潁川。著有《般若波羅密多心經釋義》和《金剛經釋義》。親手抄寫《金剛經》一五○○卷、《法華經》和《維摩詰經》各三十部。


 [71]
 “於張道士”四句：參看《韓愈全集校注·詩·元和九年》之《送張道士詩並序》。


 [72]
 “示兒”七句：胡仔《苕溪漁隱叢話前集》卷十六“韓吏部上”條載東坡語：“退之《示兒》……所示皆利祿事也。”


 [73]
 “符讀書”十一句：參看《韓愈全集校注·詩·元和十一年》之《符讀書城南》。


 [74]
 “宜宋人”句：《韓昌黎詩集編年箋注》卷九《符讀書城南》末注云：“魯直嘗書此詩，跋其後曰：‘或謂韓公當開後生以性命之學，不當誘之以富貴榮顯。’涪翁曰：‘熙寧元豐間，大儒之過也。’……陸唐老曰：‘……惟《符讀書城南》一詩，乃駭目潭潭之居，掩鼻蟲蛆之背切切！然餌其幼子以富貴利達之美，若有戾於向之所得者矣。’”


 [75]
 “觀顔氏”二句：《顏氏家訓》，北齊顏之推撰《顏氏家訓》七卷，共二十篇。既是一部內容豐富、體系宏大的家訓，也是一部學術著作。顏之推（五三一—約五九五），字介，原籍琅邪臨沂（今山東臨沂北），先世隨東晉渡江，寓居建康。《柳氏家訓》，唐柳公綽撰。柳公綽（七六三—八三○），字寛，京兆華原（今陝西耀縣）人。或云：“公綽理家甚嚴，子弟克稟誡訓，言家法者，世稱柳氏云。”


甌北詩話卷四

白香山詩
 
[1]



一

中唐詩以韓、孟、元、白爲最。
 
[2]

 韓、孟尚奇警，務言人所不敢言；
 
[3]

 元、白尚坦易，務言人所共欲言。
 
[4]

 試平心論之，詩本性情，當以性情爲主。
 
[5]

 奇警者，猶第在詞句間爭難鬬險，使人蕩心駭目，不敢逼視，而意味或少焉。坦易者，多觸景生情，因事起意，眼前景、口頭語，自能沁人心脾，耐人咀嚼。
 
[6]

 此元、白較勝於韓、孟。世徒以輕俗訾之，此不知詩者也。
 
[7]

 元、白二人才力本相敵，然香山自歸洛以後，益覺老榦無枝，稱心而出，隨筆抒寫，並無求工見好之意，而風趣橫生，一噴一醒，視少年時與微之各以才情工力競勝者，更進一籌矣。
 
[8]

 故白自成大家，而元稍次。


按語


甌北認爲韓孟詩奇警。在卷三中，甌北有語：“惟少陵奇險處，尚有可推擴，故一眼覷定，欲從此闢山開道，自成一家。此昌黎注意所在也。”另韓愈提倡“以文爲詩”，其詩歌深奧難懂，在詞句間推敲斟酌，不爲一般民眾所接受。而元白有意將詩寫得通俗易懂，常能觸景生情，意味無窮，爲一般民眾所能接受，傳播之廣，影響之大，確實超過同時的韓孟。

元、白提倡“新樂府運動”，《與元九書》是白居易最全面、最系統、最有力的詩歌理論綱領。他鲜明地提出了“文章合爲時而著，歌詩合爲事而作”的口號。所謂“爲時而著”、“爲事而作”，就是要表達民情，如實地反映時代的重大問題，即“惟歌生民病”、“但傷民病痛”。同時，白居易還認識到歌詩離不開現實生活。《策林六十九·采詩以補察時政》（《白居易集箋校》卷六十五）指出：“大凡人之感於事，則必動於情。然後興於嗟嘆，發於吟詠，而形於歌詩矣。”《秦中吟十首並序》（《白氏長慶集·白氏文集》卷二）序所謂：“貞元、元和之際，予在長安，聞見之間，有足悲者，因直歌其事。”《與元九書》所謂：“自登朝來，年齒漸長，閱事漸多，每與人言，多詢時務。”便是這一理論的實踐。

甌北重元白抑韓孟，除了其注重直抒性靈之外，還有另一個原因是他認爲詩歌應該注重本事，這與其史學家的身份以及乾嘉時期的學術風氣是分不開的。乾嘉時期的考據之風對甌北影響很大，甌北與王鳴盛、錢大昕被稱爲乾嘉時期的“史學三大家”。

劉熙載《藝概》卷二《詩概》云：“常語易，奇語難，此詩之初關也。奇語易，常語難，此詩之重關也。香山用常得奇，此境良非易到。”通俗易懂，敍事真切是元白體的基本特色。

本條詩話可見出甌北詩論的核心內容，或可以理解爲《甌北詩話》的一條總綱：一、提倡寫“真性情”，反對以詞句爭勝的形式主義。二、直抒性靈意味著詩歌創作需要在“用意”上下工夫，即以新穎的構思和立意取勝。三、反對格律、聲調等形式主義的東西，對詩歌語言的要求也必然走向平易化；同時，直抒性靈也將典雅化的文人詩歌創作引向大眾，具有通俗化、平民化的傾向。基於這三點，甌北對元白盛讚有加，而尤其重白，因爲白居易以精深的功力寫出平易無華的詩句（白詩老境愈佳），所謂平淡乃自錘煉中出，具備大家品格。

二

香山詩凡數次訂輯，
 
[9]

 其《長慶集》經元微之編次者，分諷諭、閒適、感傷三類。
 
[10]

 葢其少年欲有所濟於天下，而託之諷諭，冀以流聞宮禁，裨益時政；閒適、感傷，則隨時寫景、述懷、贈答之作，故次之。其自序謂“志在兼濟，行在獨善。諷諭者，兼濟之義也；閒適、感傷者，獨善之義也。”大指如此
 
[11]

 。至《後集》則長慶以後，無復當世之志，惟以安分知足、翫景適情爲事，故不復分類；但分格詩、律詩二種，隨年編次而已。今流傳諸本，
 
[12]

 雖不免有前後錯雜之處，然大概尚仍其舊。


按語


人們多不理解白居易詩集的編次體例，認爲前三類（諷論、閒適、感傷）以內容分，後面則以形式分。未免夾雜，甌北從詩集編次的時間及白居易前後期思想有“志在兼濟”與“行在獨善”的不同來說明這個問題，這基本是可信的，這也顯示《甌北詩話》長於歷史考證之學的特點，能根據詩人的經歷來考察詩人思想與創作情況。

在《與元九書》中白居易把他的詩歌分爲諷諭詩、閒適詩、感傷詩、雜律詩四類。前三類都是古體詩，雜律詩爲近體詩。古體詩以内容爲類標準：“僕志在兼濟，行在獨善。奉而始終之則爲道，言而發明之則爲詩。謂之諷諭詩，兼濟之志也。謂之閒適詩。獨善之義也。”“凡所遇所感，關於美刺興比者……因事立題……謂之諷諭詩。又或退公獨處，或移病閒居，知足保和，吟玩情性者……謂之閒適詩。又有事物牽於外，情理動於內，隨感遇而行於歎詠者……謂之感傷詩。”这样一来，白居易是先按形式把詩作分爲古體詩、近體詩兩大類，然後再把古體詩按內容分爲三類。

白居易晚年續編集子，则完全按體式分爲格詩（即五言古詩）、歌行（即七言古詩）、律詩，不再在卷目中標出內容上的區別了。

三

香山詩名最著，及身已風行海內，李謫仙後一人而已。觀其與微之書云：自長安至江西，三四千里，凡鄉校、佛寺、逆旅、行舟之中，往往有題其詩者；士庶、僧道、孀婦、處女之口，往往有誦其詩者。
 
[13]

 軍使高霞寓邀妓侑客，妓曰：“我讀得白學士《長恨歌》，豈他比哉！”由是增價。漢南主人宴客，諸妓見香山至，指曰：“此《秦中吟》、《長恨歌》主到矣。”
 
[14]

 微之序其集，亦曰：“觀寺、郵堠牆壁之上無不書，王公、妾婦、牛童、馬走之口無不道，至於繕寫摹勒，衒賣於市。”
 
[15]

 又，“雞林賈人求市頗切，云其國宰相，每以百金換一篇，有甚偽者，亦能辨之。”是古來詩人，及身得名，未有如是之速且廣者。
 
[16]

 葢其得名，在《長恨歌》一篇。其事本易傳；以易傳之事，爲絕妙之詞，有聲有情，可歌可泣，文人學士既歎爲不可及，婦人女子亦喜聞而樂誦之。是以不脛而走，傳遍天下。又有《琵琶行》一首助之。此即無全集，而二詩已自不朽；
 
[17]

 況又有三千八百四十首之工且多哉！


按語


甌北所謂“以易傳之事，爲絕妙之詞”，是針對《長恨歌》而言的。但這實際上涉及了“事”與“體”、即“內容”與“形式”的關係問題。撇開《長恨歌》不談，白居易論詩強調詩歌真實地反映現實，具有鮮明的政治傾向性，要求大膽地寫人民的疾苦，這就決定了他必然重視詩的思想內容。

在《新樂府並序》（《白氏長慶集·白氏文集》卷三）中，白居易指出新樂府五十篇“繫於意不繫於文……爲君爲臣爲民爲物爲事而作，不爲文而作也”。這種思想，也散見於他的詩歌之中。如《讀張籍古樂府》（《白氏長慶集·白氏文集》卷一）云：“爲詩意如何？六義互鋪陳；風雅比興外，未嘗著空文。”《寄唐生詩》（《白氏長慶集·白氏文集》卷一）云：“篇篇無空文，句句必盡規……非求宮律高，不務文字奇。惟歌生民病，願得天子知。”

四

中唐以後，詩人皆求工於七律，而古體不甚精詣；故閱者多喜律體，不喜古體。
 
[18]

 惟香山詩，則七律不甚動人，古體則令人心賞意愜，得一篇輒愛一篇，幾於不忍釋手。葢香山主於用意。用意，則屬對排偶，轉不能縱橫如意；而出之以古詩，則惟意所之，辨才無礙。且其筆快如并剪、銳如昆刀，無不達之隱、無稍晦之詞；工夫又鍛鍊至潔，看是平易，其實精純。劉夢得所謂“郢人斤斵無痕迹，仙人衣裳棄刀尺”者，此古體所以獨絕也。
 
[19]

 然近體中五言排律，或百韻、或數十韻，皆研鍊精切，語工而詞贍，氣勁而神完，雖千百言亦沛然有餘，無一懈筆。當時元、白唱和，雄視百代者正在此。
 
[20]

 後世卒無有能繼之，此又不徒以古體見長也。

五

大凡才人好名，必創前古所未有，而後可以傳世。
 
[21]

 古來但有和詩，無和韻。唐人有和韻，尚無次韻；
 
[22]

 次韻實自元、白始。依次押韻，前後不差，此古所未有也。而且長篇累幅，多至百韻，少亦數十韻，爭能鬭巧，層出不窮。此又古所未有也。他人和韻，不過一二首，元、白則多至十六卷，凡一千餘篇，此又古所未有也。以此另成一格，推倒一世，自不能不傳。葢元、白覷此一體，爲歷代所無，可從此出奇；自量才力，又爲之而有餘。故一往一來，彼此角勝，遂以之擅塲。微之《上令狐相公書》，謂“同門生白居易，愛驅駕文字，窮極聲韻，或千言、或五百言。小生自揣，不能有以過之，往往戲排舊韻，別創新詞，名爲次韻。葢欲以難相挑耳。”
 
[23]

 白與元書，亦謂“敵則氣作，急則計生……以足下來章，惟求相困，故老僕報語，不覺太誇。”
 
[24]

 觀此可以見二公才力之大矣。今兩家次韻詩具在，五言排律，實屬工力悉敵，不分勝負；惟古詩往往和不及唱。葢唱先有意而後有詞；和者，或不能別有新意，則不免稍形支絀也。然二人創此體後，次韻者固習以爲常；而篇幅之長且多，終莫有及之者。至今猶推獨步也。又如聯句一種，韓、孟多用古體；惟香山與裴度、李絳、李紳、楊嗣復、劉禹錫、王起、張籍，皆用五言排律，此亦創體。
 
[25]

 按香山與微之唱和，有《元白唱和因繼集》；與夢得有《劉白唱和集》；在杭州時，崔元亮在湖州，微之在越州，有《三州唱和集》；在洛時，劉夢得在蘇州，有《吳洛寄和集》；又與裴令公等游賞，有《洛中集》。
 
[26]





校記


在洛時，十家詩話本作“在洛陽時”。


按語


甌北此處指出白居易之所以有如此成就，乃在於其“創新”之處。次韻和詩，五言排律聯句，都屬“創體”。甌北此處所謂“必創前古所未有，而後可以傳世”，與他在《甌北集》卷四十六《論詩》中所說的“詩無世俗運，無日不趨新”可互相發明。

六

五言排律，長篇亦莫有如香山之多者：《渭上退居一百韻》；謫江州有《東南行一百韻》；
 
[27]

 微之以《夢遊春七十韻》見寄，廣爲一百韻報之；
 
[28]

 又《代書詩寄微之一百韻》；《赴忠州舟中示弟行簡五十韻》；《和微之投簡陽明洞五十韻》；《想東遊五十韻》；《逢蕭徹話長安舊遊五十韻》；《敘德抒情上宣城崔相公四十韻》；《新昌新居四十韻》；
 
[29]

 此外如三十、二十韻者，更不可勝計。此亦古來所未有也。

七

香山於古詩、律詩中，又多創體，自成一格。如《洛陽有愚叟》五古，內“檢點盤中飯，非精亦非糲；檢點身上衣，無餘亦無闕；天時方得所，不寒又不熱；體氣正調和，不饑亦不渴”；
 
[30]

 《哭崔晦叔》五古，內“邱園共誰卜？山水共誰尋？風月共誰賞？詩篇共誰吟？花開共誰看？酒熟共誰斟？”
 
[31]

 連用叠調，此一體也。《洛下春遊》五排，內“府中三遇臘，洛下五逢春。春樹花珠顆，春塘水麴塵。春娃無氣力，春馬有精神。”
 
[32]

 連用五“春”字，此一體也。和詩中有與原唱同意者，則曰和；與原唱異意者，則曰答。如和微之詩十七章，內有《和思歸樂》、《答桃花》之類，此一體也。
 
[33]

 律詩內《偶作寄皇甫朗之》一首，本是五排，其中忽有數句云：“歷想爲官日，無如刺史時。”下又云：“分司勝刺史，致仕勝分司。何況園林下，欣然得朗之。”
 
[34]

 排偶中忽雜單行
 
[35]

 ，此又一體也。《酒庫》五律云：“野鶴一辭籠，虛舟長任風。送愁還鬧處，移老入閒中。身更求何事，天將富此翁；此翁何處富？酒庫不曾空。”
 
[36]

 第七句忽單頂第六句說下
 
[37]

 ；《雪夜小飲贈夢得》七律一首，下半首云：“久將時背稱遺老，多被人呼作散仙；呼作散仙應有以，曾看東海變桑田。”
 
[38]

 亦以第七句單頂第六句說下，又一體也。《別淮南牛相公》五排一首，自首至尾，每一句說牛相，一句自說。自注云：“每對雙關，分敘兩意。”
 
[39]

 此又一體也。至如六句成七律一首，青蓮集中已有之。香山最多，而其體又不一。如《忠州種桃杏》云：“無論海角與天涯，大抵心安即是家。路遠誰能念鄉曲，年深兼欲忘京華。忠州且作三年計，種杏栽桃擬待花。”
 
[40]

 前後單行，中間成對，此六句律正體也。《櫻桃花下招客》云：“櫻桃昨夜開如雪，鬢髮今年白似霜。漸覺花前成老醜，何曾酒後更顛狂。誰能聞此來相勸，共泥春風醉一場。”
 
[41]

 此前四句作兩聯，末二句不對也。《蘇州柳》云：“金谷園中黃嫋娜，曲江亭畔碧婆娑。老來處處遊行遍，不似蘇州柳最多。飛絮拂頭條拂面，使君無計奈春何！”
 
[42]

 此前二句作對，後四句不對也。《板橋路》云：“梁苑城西二十里，一渠春水柳千條。若爲此地今重過，五十年前舊板橋。更苦玉顏橋上別，不知消息到今朝。”
 
[43]

 此通首不對，而亦編在六句律詩中，又一體也。七言律《贈皇甫朗之》一首：“豓陽時節又蹉跎，遲暮光陰復若何？一歲中分春日少，百年通計老時多。多中更被愁牽引，少裡兼遭病折磨。賴有銷憂治悶藥，君家醇酧我狂歌。”
 
[44]

 此以第五六句頂第三四句說下，又一體也。葢詩境愈老
 
[45]

 ，信筆所之，不古不律，自成片段；雖不免有恃老自恣之意，要亦可備一體也。

八

香山《長慶集》以諷諭、閒適、感傷三類分卷，而古調、樂府、歌行各體，即編於三類之內；後集不復分此三類，但以格詩、律詩分卷。古來詩未有以“格”稱者，大歷以後始有。“齊梁格”、“元和格”，則以詩之宗派而言；“轆轤格”、“進退格”，則律詩中又增限制，無所謂“格詩”也。
 
[46]

 兹乃分格、律二種，其自序謂：“邇來復有‘格律詩’。”
 
[47]

 《洛中集記》亦曰：“分司東都以來，賦‘格律詩’凡八百首。”
 
[48]

 《序元少尹集》亦曰：“著格詩若干首，律詩若干首。”
 
[49]

 是“格”與“律”對言，實香山創名。此外亦無有人稱“格詩”者。既以“格”與“律”相對，則古體詩、樂府、歌行
 
[50]

 ，俱屬格詩矣。而俗本於後集十一卷之首格詩下，復繫“歌行”、“雜體”字樣，是直以格詩又爲古詩中之一體矣。汪立名辨之甚晰。
 
[51]



九

香山詩恬淡閒適之趣，多得之於陶、韋。其《自吟拙計》云：“時時自吟咏，吟罷有所思：蘇州及彭澤，與我不同時；此外復誰愛？惟有元微之。”
 
[52]

 又《題潯陽樓》云：“常愛陶彭澤，文思何高玄；又怪韋蘇州，詩情亦清閒。”
 
[53]

 此可以觀其趣向所在也。晚年自適其適，但道其意所欲言，無一雕飾，實得力於二公耳。集中有《效陶潛體詩十六首》，又有《別韋蘇州》一首。按香山自敘：“年十四五時，游蘇、杭間，見太守甚尊，不得從遊宴之列。”則於左司年輩本不相及，何得有辭別之作？此詩必非香山所作，或他人詩攙入耳。
 
[54]




校記


趣向，掃葉山房本作“趨向”。

一〇

唐人五言古詩，大篇莫如少陵之《北征》、昌黎之《南山》。二詩優劣，黃山谷已甞言之。
 
[55]

 然香山亦有《遊王順山悟真寺》一首，多至一千三百字
 
[56]

 ，世顧未有言及者。今以其詩與《南山》相校：《南山詩》但儱侗摹寫山景，用數十“或”字，極力刻畫；而以之移寫他山，亦可通用。《悟真寺》詩，則先寫入山，次寫入寺；先憩賓位，次至玉像殿，次觀音巖，點明是夕宿寺中；明日又由南墖路過藍谷，登其巔；又到藍水環流處，上中頂最高峯，尋謁一片石、仙人祠；迴尋畫龍堂，有吳道子畫、褚河南書。總結登歷，凡五日。層次既極清楚，且一處寫一處景物，不可移易他處。較《南山》詩似更過之。又《北征》、《南山》皆用仄韵，故氣力健舉；此但用平韵，而逐層鋪敘，沛然有餘，無一語冗弱，覺更難也。而詩人不知，則以香山有《長恨》、《琵琶》諸大篇膾炙人口，遂置此詩於不問耳。


校記


登歷，掃葉山房本作“登臨”。

一一

《長恨歌》自是千古絕作。其敘楊妃入宮，與陳鴻所傳選自壽邸者不同；
 
[57]

 非惟懼文字之禍，亦諱惡之義，本當如是也。惟方士訪至蓬萊，得妃密語，歸報上皇一節，此葢時俗訛傳，本非實事。明皇自蜀還長安，居興慶宮，地近市廛，尚有外人進見之事。及上元元年，李輔國矯詔遷之於西內，元從之、陳玄禮、高力士等，皆流徙遠方，左右近侍，悉另易人。
 
[58]

 宮禁嚴密，內外不通可知。且鴻傳云：上皇得方士歸奏，其年夏四月，即晏駕。則是寶應元年事也。其時肅宗臥病
 
[59]

 ，輔國疑忌益深，關防必益密，豈有聽方士出入之理！即方士能隱形入見，而金釵、鈿盒，有物有質，又豈馭氣者所能擕帶？此必無之事，特一時俚俗傳聞，易於聳聽；香山竟爲詩以實之，遂成千古耳。


按語


甌北此處拘泥於“史實”，以是否符合實際來論《長恨歌》中之虛擬想像，對詩歌虛構功能認識不足。

一二

《琵琶行》亦是絕作。然身爲本郡上佐，送客到船，聞鄰船有琵琶女，不問良賤，即呼使奏技，此豈居官者所爲？豈唐時法令疎濶若此耶？葢特香山藉以爲題，發抒其才思耳。然在鄂州，又有《夜聞歌者》一首云：“歌罷繼以泣，泣聲通復咽。尋聲見其人，有婦顏如雪。……借問誰家婦，歌泣何淒切？一問一沾襟，低眉終不說。”
 
[60]

 則聞歌覓人，竟有其事，恬不爲怪矣。

一三

香山歷官所得俸入多少，往往見於詩。
 
[61]

 爲校書郎云：“俸錢萬六千，月給亦有餘。”
 
[62]

 盩厔尉云：“吏祿三百石，歲晏有餘糧。”
 
[63]

 京兆戶曹叅軍云：“俸錢四五萬，月可奉晨昏；廩祿二百石，歲可盈倉囷。”
 
[64]

 江州司馬云：“官品至第五，俸錢四五萬。”
 
[65]

 太子賓客分司云：“俸錢七八萬，給受無虛月。”
 
[66]

 刑部侍郎云：“秋官月俸八九萬。”
 
[67]

 太子少傅云：“月俸百千官二品，朝廷僱我作閒人。”
 
[68]

 刑部尚書致仕云：“半俸資身亦有餘。”
 
[69]

 又云：“俸隨日計錢盈貫，祿逐年支歲滿囷。”
 
[70]

 又有詩云：“壽及七十五，俸霑五十千。”
 
[71]

 此可當《職官》、《食貨》二志也。
 
[72]




校記


盩厔，壽考堂本作“盩屋”。

一四

香山詩不惟記俸，兼記品服。初爲校書郎，至江州司馬，皆衣青綠。有《春去》詩云“青衫不改去年身”，《寄微之》云“折腰俱老綠衫中”，
 
[73]

 及《琵琶行》所云“江州司馬青衫濕”是也。行軍司馬則衣緋，有《寄李景儉唐鄧行軍司馬》云：“四十著緋軍司馬”
 。
 
[74]

 爲刺史，始得著緋。有《忠州初著緋答友人》詩，
 
[75]

 有《謝裴常侍贈緋袍魚袋》詩。
 
[76]

 由忠州刺史除尚書郎，則又脫緋而衣青。有詩云：“便留朱紱還鈴閣，卻著青袍侍玉除。”
 
[77]

 時微之已著緋，故贈詩云：“笑我青袍故，饒君茜綬殷。”
 
[78]

 及除主客郎中知制誥、加朝散大夫，則又著緋，而微之已衣紫，故贈詩云：“我朱君紫綬，猶未得差肩。”
 
[79]

 除秘書監，始賜金紫。有《拜賜金紫》詩云：“紫袍新秘監，白首舊書生。”
 
[80]

 太子少傅品服亦同。故詩云：“勿謂身未貴，金章照紫袍。”
 
[81]

 此又可抵《輿服志》也
 
[82]

 。


校記


忠州，掃葉山房本作“青州”。

一五

《雲溪友議》引《本事集》，謂“香山有妓樊素善歌、小蠻善舞，甞爲詩云：‘櫻桃樊素口，楊柳小蠻腰。’”是樊素、小蠻本兩人也。
 
[83]

 然《香山集》無此詩，其鬻駱馬、遣楊柳枝，見於《不能忘情吟》者，曰：“駱反廐，素反閨。素兮，素兮，爲我歌《楊柳枝》，與爾歸醉鄉去來！”
 
[84]

 則但有樊素而無所謂小蠻者。按：香山詩云：“菱角執笙簧，谷兒抹琵琶，紅綃信手舞，紫綃隨意歌。”
 
[85]

 自注：“菱、谷、紅、紫，皆小蠻名。”
 
[86]

 又《春晚尋夢得》詩云：“還擕小蠻去，試覔老劉看。”
 
[87]

 自注：“小蠻，酒榼名。”則所謂“小蠻”者，乃歌妓及宴具之通稱，非一人專名也。然《別柳枝》詩云：“兩枝楊柳小樓中。”又詩云：“去歲樓中別柳枝。”
 
[88]

 自注：“樊、蠻也。”二妓皆以柳枝目之。又《天寒晚起》詩云：“十年貧健是樊蠻。”
 
[89]

 則又實有樊素、小蠻二人。意當時善歌《柳枝》者，素之外又有一人，舊以通稱之“小蠻”呼之，而無專名耳。香山有《代羅樊二妓招舒著作》詩
 
[90]

 ，劉夢得答香山亦云：“今朝停五馬，不是爲羅敷。”
 
[91]

 則能唱《柳枝》之小蠻，當即羅姓也。


校記


十年貧健，掃葉山房本作“十年貧賤”。

一六

香山舉進士試《牕中列遠岫》、
 
[92]

 省試《玉水記方流詩》，皆無足觀。不過浮詞敷演，初未清切摹寫；在今時試帖中，尚屬劣等。豈貞元詩家猶未有刻畫一派耶？全集中亦不免有拙句，率句，複調，複意。如《西樓喜雪》云：“散麵遮槐市，堆花壓柳橋。”
 
[93]

 又云：“北市風生飄散麵。”
 
[94]

 以“散麵”喻雪，何異“撒鹽”！《答杜相公以詩見寄》云：“剪截五言須用鉞”，
 
[95]

 以其官節度、秉旄鉞也，然太生硬。《寄元九》云：“若不九重中掌事，即須千里外抽身。”
 
[96]

 《贈夢得》云：“頭垂白髮我思退，腳踏青雲君欲忙。”《題池西小樓》云：“雖貧眼下無妨樂，縱病心中不與愁。”
 
[97]

 《贈夢得》云：“無情一任他春去，不醉爭消得日長！”
 
[98]

 又云：“政事素無爭學得，風情舊有且將來。”
 
[99]

 又《代夢得吟》云：“世上爭先從儘汝，人間鬬在不如吾。”當時有“元輕白俗”之誚，葢爲此等句也。
 
[100]

 又有句法相同者。《且遊》一首云：“游得且須遊。”《題西池小樓》云：“春來遊得且須遊。”
 
[101]

 《酬牛相公見戲》云：“眼看狂不得，狂得且須狂。”
 
[102]

 《杭州官舍》云：“起嘗一甌茗，行讀一卷書。”
 
[103]

 《偶作》二首內云：“或飲茶一盞，或吟詩一章。”
 
[104]

 《首夏病間》云：“或飲一甌茗，或吟兩句詩。”《咏意》云：“或吟詩一章，或飲茶一甌。”《咏所樂》云：“或開書一篇，或飲酒一巵。”《池上篇》亦云：“時飲一杯，或吟一篇。”此句法之重複者也。又有詞意相同者。《傷友》一首，謂貧賤至交，及貴則棄若路人；
 
[105]

 而《寓意》五首內，又將此意作一首。
 
[106]

 《贈同座》云：“花叢便不入，猶自未甘心。”《病假》云：“與春無分未甘心。”
 
[107]

 《病入新正》又云：“便休心未服，更試一春看。”
 
[108]

 此一意凡三見。《對紅葉》云：“醉貌如霜葉，雖紅不是春。”
 
[109]

 《與劉明府共飲》云：“貌偷花色老暫去。”
 
[110]

 一意凡兩見。《贈蕭殷二協律》云：“我有大裘君未見，寛廣和暖如陽春……若令在郡得五考，與君展覆杭州人。”
 
[111]

 《布裘》詩又云：“安得萬里裘，葢裹周四垠！”
 
[112]

 《新製綾襖》又云：“爭得大裘長萬丈，與君都葢洛陽城。”
 
[113]

 一意亦三見。《薔薇花一叢獨死》云：“乾坤無厚薄，草木自榮衰。”
 
[114]

 《初到江州寄翰林諸公》云：“雨露施恩無厚薄，蓬茅隨分有榮枯。”
 
[115]

 一意凡兩見。《曲江感秋》云：“榮名與壯齒，相避如朝暮。時命始欲來，年顏已非故。”
 
[116]

 《短歌行》云：“耳目聾暗後，堂上調絲竹；牙齒缺落時，盤中堆酒肉……榮華與少壯，相避如寒燠。”
 
[117]

 《日漸長》云：“年顏盛壯名未成，官職欲高身已老。”
 
[118]

 《有感》云：“貧賤當壯年，富榮臨暮齒。”
 
[119]

 一意凡四見。《哭劉敦質》云：“愚者多貴壽，賢者獨賤迍。”《和微之》云：“真宰倒持生殺柄，閒物命長人短命。松枝上鶴蓍下龜，千年不死仍無病。”
 
[120]

 《傷楊宏貞》云：“顏子既短命，楊生亦早捐。誰識天地心，獨與龜鶴年！”
 
[121]

 《嘆老》云：“人生不滿百，不得長歡樂。誰會天地心，千齡與龜鶴！”
 
[122]

 《哭王質夫》云：“江南有毒蟒，江北有妖狐。皆享千年壽，多於王質夫。不識彼何德，不識此何辜。”一意凡六見。葢詩太多，自不免有此病也。


校記


江州，掃葉山房本作“江南”。

一七

香山有《過洞庭湖》詩，
 
[123]

 謂：大禹治水，何不盡驅諸水直注之海，而畱此大浸，佔湖南千里之地！若去水作陸，又可活數百萬生靈，增入司徒籍。豈禹時苗頑不用命，遂不能興此役耶？此書生之見，好爲議論，而不可行者也。萬山之水，奔騰而下，其中途必有停瀦之處，始不衝溢爲患。如江西之有鄱陽，江南之有巢湖、洪澤湖、太湖，隨時容納，以緩其勢，故爲害較少。黃河之水，無地停蓄，遂歲歲爲患。若令蜀江出峽後即挾眾水直趨東海，其間吳、楚經由之地，橫潰衝決，將有更甚於黃河者。香山但發議以騁其詩才，而不知見笑於有識也。


按語


朱金城“箋”全文引用此節文字，針對甌北對該詩的議論，認爲：“白氏此作乃出於詩人豐富之想像，甌北以常識繩之，未免失之過泥。”

一八

香山出身貧寒，故易於知足。少年時《西歸》一首云：“馬瘦衣裳破，別家來二年。憶歸復愁歸，歸無一囊錢！”
 
[124]

 《朱陳村》詩云：“憶昨旅遊初，迨今十五春。孤舟三入楚，羸馬四經秦。晝行有饑色，夜寢無安魂。”
 
[125]

 可見其少時奔走衣食之苦矣。故自登科第，入仕途，所至安之，無不足之意。由京兆戶曹叅軍丁母憂，退居渭上村云：“新屋五六間，古槐八九樹。”
 
[126]

 已若稍有寧宇。江州司馬雖以謫去，然《種櫻桃》詩云：“上佐近來多五考，少應四度見花開。”
 
[127]

 忠州刺史雖遠惡地，然《種桃杏》詩云：“忠州且作三年計，種杏栽桃擬待花。”是所至即以爲數年爲期，未甞求速化。自忠州歸朝，買宅於新昌里，雖湫隘，而有《小園》詩云：“門閭堪作葢，堂室可鋪筵。”
 
[128]

 已覺自適。及刺杭州歸，有餘貲，又買東都履道里楊憑宅，有林園池館之勝，遂有終焉之志。尋授蘇州刺史，一年，即病免歸；授刑部侍郎，不久，又病免歸；除河南尹，三年，又病免歸；除同州刺史，亦稱病不拜。皆爲此居也。直至加太子少傅、以刑部尚書致仕，始終不出洛陽一步。
 
[129]

 可見其苟合苟完，所志有限，實由於食貧居賤之有素；汔可小康
 
[130]

 ，即處之泰然，不復求多也。然其知足安分在此；而貧儒驟富，露出措大本色
 
[131]

 ，亦在此。纔謫江州，遇李、馬二妓，即贈以詩。
 
[132]

 盧侍御席上，小妓乞詩，輒比之雨中神女月中仙。
 
[133]

 迨歷守杭、蘇，無處不挾妓出遊，李娟、張態、商玲瓏、謝好、陳寵、沈平、心奴、胡容等，見於吟詠者，不一而足。
 
[134]

 遊虎邱，則云：“搖曳雙紅斾，娉婷十翠娥。”
 
[135]

 遊洞庭，則云：“十隻畫船何處宿，洞庭山腳太湖心。”
 
[136]

 俱不覺沾沾自喜，鳴其得意。其後歸朝、歸洛，並有自置妓樂，如菱角、谷兒、紅綃、紫綃、樊素、小蠻等，
 
[137]

 嘗親爲教演，所謂“新樂錚鏦教欲成”、“蒼頭碧玉盡家生”，
 
[138]

 則歌舞多奴婢矣。教而未成，則云：“老去將何遣散愁？新教小玉按《梁州》。”
 
[139]

 《答蘇庶子》云：“不敢邀君無別意，管絃生澁未堪聽。”
 
[140]

 教成後則云：“管絃漸好新教得，羅綺雖貧不外求。”
 
[141]

 又云：“等閒池上畱賓客，隨事燈前有管絃。”
 
[142]

 又云：“三嫌老醜換蛾眉。”
 
[143]

 以色衰而別換佳麗，則更求精於色藝，非聊爾充數者。甚至與畱守牛相公家妓樂合宴云：“兩家合奏洞房夜，八月連陰秋雨時。”
 
[144]

 又向裴令公借南莊、擕家妓讌賞云：“擬提社酒擕村妓，擅入朱門莫怪無？”
 
[145]

 可見其家樂直可與宰相、畱守比賽精麗。而見之詩篇，津津有味，適自形其小家氣象。所謂“不得當年有，猶勝到老無”者
 
[146]

 ，固暮年消遣之一事耶！


校記


貧寒，掃葉山房本作“單寒”。

一九

《新唐書》本傳謂：二李黨事，互相傾軋。楊虞卿與居易姻家，而善於李宗閔；居易懼以黨人見斥，乃移病還東都。是太和初年也。
 
[147]

 《舊唐書》謂：居易“流落江湖四五年，幾淪蠻瘴；自是宦情衰落，無意於出處”
 
[148]

 。則元和十年謫江州後也。今以其詩考之，則退休之志，不惟不始於太和，並不始於元和十年；而元和之初，已早有此志。
 
[149]

 是時授拾遺，入翰林，年少氣銳，本欲有以自見於世。故論王鍔以賂謀宰相，論裴均不當違制進奉，論李師道不當掠美以私財代贖魏徵宅，論吐突承璀不當以中使統兵，論元稹不當以中使謫官，皆侃侃不撓，冀以裨益時政。
 
[150]

 然已爲當事者側目。始知仕途險艱，早有林下樂志之想。觀其在江州寄微之書：“昔與微之在朝，同蓄退休之心，迨今十年，淪落老大，追尋前約，且訂後期。”
 
[151]

 可知同在禁近時，早有此約矣。謫江州，有《自誨》一首，謂：年已四十四，即活至七十，亦不過二十六年，惟當饑而食，渴而飲，晝而興，夜而寢，何必舍此而遑遑他求！
 
[152]

 此尤其思退之本懷也。惟因家事落然，不能無藉於祿仕，其見之吟咏者，亦自不諱。在江州云：“欲作妻孥計，須營伏臘資。”
 
[153]

 自忠州歸，買宅新昌里，即云：“囊中貯餘俸，郭外買閒田。”
 
[154]

 然究不能贍足，則云：“非無解掛簪纓意，未有支持伏臘資。”
 
[155]

 初至杭州，尚云：“欲將閒送老，須著病辭官。更待年終後，支持歸計看。”
 
[156]

 及三年去任，宦橐已豐，則云：“三年請祿俸，頗有餘衣食。乃至僮僕間，皆無凍餒色。”
 
[157]

 又云：“渭北莊猶在，錢塘俸尚殘。如能便歸去，亦不至饑寒。”
 
[158]

 買履道里新居云：“移家入新宅，罷郡有餘資。”
 
[159]

 後刺蘇州，又云：“一日又一日，自問何畱滯？爲貪逐日俸，擬作歸田計。”
 
[160]

 去蘇州後，又云：“僮僕減來無冗食，資糧算外有餘錢。擕將貯作邱中計，猶免饑寒得數年。”
 
[161]

 自是以太子賓客分司東都，遂不復外出，年纔五十八耳。笙歌遊賞，娛情送老，固宦成之樂事，不足爲怪。而回視元和初年，與微之相約退休，可謂不負初心。非真因二李黨起，始引身遠害也。有祿以贍其家，有才以傳於後，香山自視，固已獨有千古，權位勢利，曾不足當其一唾，豈徒以明哲保身爲得策耶？微之既與香山早有成約，其後急於入相，頓忘夙心，至與裴度相軋，貽譏清議；
 
[162]

 則其與香山早約時，本非真意，故不能踐言耳。葉少蘊云：“樂天與楊虞卿爲姻家，而不累於楊；與元微之、牛僧孺相厚，而不累於元、牛；與裴晉公相善，而不因晉公以進；與李德裕素不協，而不爲德裕所忌。惟不汲汲於進，是以能安於去就、愛憎之場也。”
 
[163]

 然則香山退休之志，雖不因黨禍；而因退休得免黨禍，則亦未嘗無因也。


二〇

唐人最重座主門生之誼。今皆見《香山集》中。有《賀楊僕射致仕後，楊侍郎門生合宴席上作》
 
[164]

 ，則門生宴座主之父也。又有《與諸同年賀座主新拜太常，同宴蕭尚書亭子》，自注：“座主於蕭尚書下及第”，則座主之座主也。
 
[165]

 按香山於貞元十六年在中書舍人高郢下第四人及第，試《性習相遠近賦》、《玉水記方流詩》，則座主郢也。而郢在禮部侍郎蕭昕下第九人登第，實寶應二年癸卯；迨郢拜太常時，幾四十年矣。昕自癸卯放進士之後二十四年丁卯，以禮部尚書再知貢舉，今又十三年。見門生之下，又有門生，可謂耆宿盛事。
 
[166]

 《全唐詩話》記：“楊於陵僕射入覲，其子嗣復率兩榜門生，迎於潼關，歸宴於新昌里第，元、白俱在座。楊汝士詩最後成，中有‘文章舊價畱鸞掖，桃李新陰在鯉庭’之句，自誇壓倒元、白。”即此會也。
 
[167]

 惟白詩謂楊僕射致仕有此宴，而《詩話》謂入覲有此宴，稍不同；自當以香山詩爲正。香山又有《送牛相公出鎮淮南》詩云：“何須身自得，將相是門生。”牛相，即僧孺也。自注：“元和初，牛相公應制策登第，余爲翰林考覈官”云。
 
[168]

 後僧孺以宰相畱守洛中，香山方居履道里，過從甚密。牛嘗宴香山於府第，香山詩云：“政事堂中老丞相，制科塲裡舊將軍。”
 
[169]

 此又座主門生故事。今《香山集》皆有之，亦可以備科第典故。《新唐書·楊嗣復傳》謂於陵自洛入朝，嗣復率門生出迎。
 
 
[170]




校記


最重，掃葉山房本作“雖重”。

新昌里第，掃葉山房本作“新昌里地”。

二一

元和中，方士燒鍊之術盛行，士大夫多有信之者。香山作廬山草堂，亦嘗與鍊師郭虛舟燒丹，垂成而敗；明日而忠州刺史除書至，故《東坡志林》謂“世間、出世間，不能兩遂”也。
 
[171]

 觀其與虛舟詩云：“泥壇方合矩，鑄鼎圓中規。二物正訢合，厥狀何恠奇。綢繆夫婦體，狎獵魚龍姿。心塵未潔淨，火候遂參差。先生彈指起，姹女隨煙飛。藥竈今夕罷，詔書明日追。”
 
[172]

 正指此事。亦可見燒鍊時，果有陰陽配合之象，所以易動人也。《勸酒》詩云：“丹砂見火去無迹。”
 
[173]

 《不二門》詩云：“亦曾燒大藥，消息乖時候。至今殘丹砂，燒乾不成就。”
 
[174]

 葢自此以後，遂不復畱意。《答張道士》云：“丹砂一粒不曾嘗。”
 
[175]

 又《答張道士見譏》云：“賢人易狎須勤飲，姹女難禁莫漫燒。張道士輸白道士，一杯沆瀣便逍遙。”
 
[176]

 《思舊》云：“服氣崔常侍（晦叔），燒丹鄭舍人（居中）。共期生羽翼，那忽化灰塵。”自云：“惟知趁杯酒，不解煉金銀。”
 
[177]

 《感舊》云：“退之服硫磺，一病竟不痊。微之煉秋石，未老身溘然。惟余不服食，老命反遲延。但躭葷與血，不識汞與鉛。”
 
[178]

 是香山不惑於服食之說審矣。乃晚年又有《燒藥不成命酒獨酌》詩云：“白髮逢秋王，丹砂見火空。不能留姹女，爭免作衰翁。”
 
[179]

 又與李侍郎結道友，以藥術爲事，而李長逝，悼以詩云：“金丹同學都無益。”
 
[180]

 是晚年又甞畱意於此，宜陳後山有“白笑未竟人復吁”之誚也。
 
[181]

 香山性情，本無拘滯，人以爲可，亦姑從之，然終未甞以身試耳。


校記


盛行，掃葉山房本作“甚行”。

趁杯酒，校點本作“趁林酒”。

老命，掃葉山房本作“老身”。

白笑，校點本作“自笑”。

二二

香山《九老圖》故事：《新唐書》謂居易“與胡杲、吉旼、鄭據、劉眞、盧眞、張渾、狄兼謩、盧貞讌集，皆高年不事者，人慕之，繪爲《九老圖》。”
 
[182]

 此未考《香山集》也。其自序《七老會》詩，謂“胡、吉、劉、鄭、盧、張六賢，皆多年壽，余亦次焉，在履道坊合成尚齒之會。七老相顧，以爲希有，各賦七言六韻一章以紀之，時會昌五年三月二十四日也。秘書監狄兼謩、河南尹盧真，以年未七十，雖與會而不及列。”
 
[183]

 《後序》又云：“其年夏，又有二老李元爽、僧如滿，年貌絕倫，亦來斯會，續命書姓名年齒，寫其形貌，附於圖右，與前七老題爲《九老圖》。”
 
[184]

 是七老內無狄、盧二人，增元爽、如滿爲九老也。
 
[185]

 今汪立名本並考諸人官位、年壽，及詩附於後，較爲詳核，惟“吉旼”作“吉皎”稍異，今竝載之：“前懷州司馬安定胡杲（年八十九），衛尉卿致仕馮翊吉晈（年八十八），前磁州刺史廣平劉真（年八十七），前右龍武軍長史滎陽鄭據（年八十五），前侍御史內供奉范陽盧貞（年八十三），前永州刺史清河張渾（年七十七）。洛中遺老李元爽（年一百三十六）、僧如滿（年九十五）。此二人無詩，香山各作一絕句贈之。”
 
[186]

 宋元豐五年，文潞公以太尉畱守西京，時富韓公以司徒致仕。公慕白樂天“九老會”，乃集洛中卿大夫年德高者，爲“耆英會”，就資聖院建大廈，曰耆英堂。閩人鄭奐繪像堂中。時富公年七十九，潞公與司封郎中席汝言皆七十七，朝議大夫王尚恭七十六，太常少卿趙丙、秘書監劉几、衛州防禦使馮行己七十五，天章閣待制楚建中、朝議大夫王慎言皆七十二，大中大夫張問、龍圖閣直學士張燾皆七十。時宣徽使王拱宸畱守北京，貽書願與斯會，年七十一。獨司馬溫公年未七十，潞公素重其人，用唐九老狄兼謩故事，請入會。見朱子《名臣言行録》。
 
 
[187]




校記


吉晈，校點本作“吉[image: ]
 ”。

狄兼謩，十家詩話本作“狄兼摹”，誤。

二三

香山與韓昌黎同時，年位亦相等。然昌黎集僅有《同張籍遊曲江寄白舍人》詩一首
 
[188]

 ；《香山集》有《和韓侍郎苦雨》一詩、《同韓侍郎遊鄭家池小飲》一詩
 
[189]

 、《久不見韓侍郎》一詩、
 
[190]

 《和韓侍郎題楊舍人林亭》一詩、
 
[191]

 《和韓侍郎張博士遊曲江見寄》一詩，
 
[192]

 又《老戒》一首，內云：“我有白頭戒，聞於韓侍郎。”此外更無贈答之作。而與張籍往還最熟，贈籍詩云：“昔我爲近臣，君常稀到門。今我官職冷，惟君往來頻。問其所與遊，獨言韓舍人。其次即及我，我愧非其倫。”
 
[193]

 葢白與韓本不相識，籍爲之作合也。《香山集》中與張籍詩最多：自其爲太祝、爲博士、爲水部員外，皆見集中。
 
[194]

 其交之久可知。此外韓門弟子樊宗師、李翱，亦見《香山集》。
 
[195]



二四

香山在忠州，城東有坡，嘗種花於其上。故有《東坡種花》詩：“持錢買花柳，城東坡上栽。”
 
[196]

 又有《步東坡》詩云：“朝上東坡步，夕上東坡步。東坡何所愛，愛此新栽樹。”
 
[197]

 蘇子瞻在黃州，以“東坡”爲號，葢本於此。子瞻生平敬慕香山，屢形吟咏，如《贈善相程傑》云：“我似樂天君記取。”《送程懿叔》云：“我甚似樂天，但無素與蠻。”
 
[198]

 入侍邇英云：“定似香山老居士。”
 
[199]

 守杭州云：“出處依稀似樂天。”
 
[200]

 洪容齋所謂“子瞻景仰香山者不止一再言之，非東坡之名偶爾暗合”也。
 
[201]



二五

北人用黍作酒，南人用糟蒸酒，皆曰“燒酒”。此二字亦見《香山集》中。在忠州，《荔支樓對酒》云：“荔支新熟雞冠色，燒酒初開琥珀香。”
 
[202]

 又《咏家醞》云：“色洞玉壺無表裡。”
 
[203]

 此即今之燒酒也。今人愛陳酒，古人則愛新酒，亦見《香山集》。有《家釀新熟，每甞輒醉，答妻姪》等詩、《對新家醞》詩、《和微之嘗新酒》詩、《雪中酒熟擕訪吳秘監》詩。
 
[204]

 又憶皇甫朗之云：“新酒此時熟，故人何日來？”
 
[205]

 又答皇甫云：“最恨潑醅新酒熟，迎冬不得共君甞。”
 
[206]

 《耳順吟》云：“閒開新酒甞數盞。”
 
[207]

 《水齋》云：“新酒客來方宴飲，舊堂主在重歡娛。”
 
[208]

 《書紳》云：“新酒始開甕，舊穀猶滿囷。”《池上小舟》云：“牀前有新酒，獨酌還獨甞。”
 
[209]

 《冬初酒熟》云：“一甕新醅酒。”
 
[210]

 《偶吟》云：“舊詩多忘卻，新酒且甞看。”
 
[211]

 《罷府尹將歸》云：“更憐家醞迎春熟，一甕醍醐待我歸。”
 
[212]

 《閒居》云：“揭甕偷甞新熟酒。”
 
[213]

 甚至《府中夜賞》云：“閒畱賓客甞新酒，醉領笙歌上小舟。”《牛相公見過》云：“貧家何所有？新酒兩三杯。”
 
[214]

 是宴貴客亦用新酒矣。

二六

《香山集》有《青氊帳》詩二十韻，中有云：“有頂中央聳，無隅四嚮圓。”又云：“北製因戎創，南移逐虜遷。”
 
[215]

 按其製：頂高、體圓，來自戎俗，即今“蒙古包”也。但今製用白氊而朱其頂；香山所咏，則純用青氊耳。

二七

才人未有不愛名。然莫有如香山之甚者。所撰詩文，曾寫五本：一送廬山東林寺經藏堂，一送蘇州南禪寺經藏內，一送東都聖壽寺鉢墖院律庫樓，一付姪龜郎，一付外孫談閣童。此香山所自記也。
 
[216]

 《舊唐書》謂其集送江州東西二林寺及香山聖善寺
 
[217]

 ；《春明退朝録》謂寄藏廬山東林寺、龍門香山寺，葢皆摘舉之詞。後高駢在淮南，寄語江西廉使，取東林本而有之。香山寺本，經亂亦不復存。履道宅後爲普明僧院，唐明宗子秦王從榮，施大字經藏於院，又寫香山本寘經藏中。
 
[218]

 以香山詩筆之精當，處處有鬼神呵護，豈患其不傳！乃及身計慮及此，一如杜元凱欲刻二碑，一置峴山之巔，一沉襄江之底。
 
[219]

 才人名心如此！今按李、杜集多有散落，所存不過十之二三，而香山詩獨全部流傳，至今不缺，未必非廣爲藏貯之力也。




 [1]
 白居易（七七二—八四六）：字樂天，晚年自號香山居士，郡望太原，唐下邽（今陝西渭南市）人。生前自編《白氏長慶集》七十五卷，現存七十一卷。《舊唐書》卷一百六十六、《新唐書》卷一百一十九有傳。


 [2]
 韓、孟、元、白：指韓愈、孟郊、元稹、白居易。元稹（七七九—八三一），字微之，洛陽人。與白居易共倡“新樂府”，世稱“元白”。《舊唐書》卷一百六十六、《新唐書》卷一百七十四有傳。唐人已韓孟並稱，如李翱《李文公集》卷八《答侯高第二書》云：“若韓孟與吾子之於我心，故知我者也。”宋初對韓孟在詩壇上的地位已有論述。歐陽修《歐陽文忠公集·居士集》卷二《讀聖喻蟠桃詩寄子美》云：“韓孟於文詞……作詩驚有唐。”梅堯臣《宛陵集》卷二十四《读蟠桃詩寄子美永叔》亦有此語。《白氏長慶集》已“元白”並稱。《白氏長慶集·白氏文集》卷二十八《與元九書》云：“博搜精掇，編而次之，號《元白往還詩集》。”元白詩影響極大。顧陶《唐詩類選後序》云：“若元相國稹、白尚書居易，擅名一時，天下稱爲元白，學者翕然，號‘元和詩’。”《舊唐書》卷一百六十六《元稹列傳》云：“稹聰警絕人，年少有才名，與太原白居易友善，工爲詩，善狀詠風態物色，當時言詩者稱‘元白’焉。自衣冠士子至閭閻下俚，悉傳諷之，號爲‘元和體’。”但唐人對元白評價不一。黃滔《黃御史集》卷七《答陳磻隱論詩書》云：“大唐前有李杜，後有元白，信若滄溟無際，華嶽干天。”杜牧《樊川集》文集第九《唐故平盧軍節度巡官隴西李府君墓誌銘》云：“甞痛自元和已來，有元白詩者，纖豔不逞，非莊士雅人，多爲其所破壞。”司空圖《司空表聖文集》卷第一《與王駕評詩書》云：“元白力勍而氣孱。”宋人對元白評價頗高。陳思《兩宋名賢小集》卷一百六十三收《和喻叔奇游天衣四十韻》云：“細觀元白詩，丘壑羅胸中。”洪邁《容齋隨筆·五筆》卷四《作詩旨意》亦將“元白”和“李杜”並稱。計有功《唐詩紀事》卷四十一“徐凝”條對“元白”和“元白體”進行了區分，指出：“元白之心本乎立教，乃寓意於樂府，雍容宛轉之詞，謂之諷諭，謂之閒適。既持是取大名，時士翕然從之，師其詞，失其旨，幾言之浮靡豔麗者謂之‘元白體’。”清初，杜濬《變雅堂文集》之《跋同聲集》云：“五言唱和，情莫摯於河梁，才莫盛於鄴下，篇莫富於韓孟元白，雖物感不一，總以興會爲主。”已將“韓孟元白”并舉。


 [3]
 “韓孟”二句：劉仁本《羽庭集》卷五《白沙聯句序》云：“自韓孟以文字締構，或其情辭之交暢，或其才力之匹偶，逓相磨淬，鍛鍊險恠，組織瑰奇，聯絡以成句，錯雜以成篇。世之人罕爲之者。”


 [4]
 “元白”二句：祝穆《事文類聚》別集卷十《文章部·唐突京尹》云：“元和中，元白尚清淺。”


 [5]
 “詩本性情”二句：陸機《文賦》“詩緣情而綺靡”開“詩本性情”之源頭，陸機之後，“詩緣情”和“詩言志”成爲中國詩歌理論的兩面旗幟。在後來歷代的詩歌理論中，倡導“詩本性情”者不絕如縷：劉勰《文心雕龍·情采》云：“立文之道，其理有三……三曰情文，五性是也……故情者，文之經”；鍾嶸《詩品序》云：“氣之動物，物之感人，故搖盪性情，形諸舞詠”；白居易《白氏長慶集》卷二十八《與元九書》云：“詩者，根情，苗言，華聲，實義”；程端禮《畏齋集》卷三云：“殊不知詩本性情，政不以雕琢組織靡麗爲工”；江盈科《雪濤詩評》云：“詩本性情，何啻千里。”今人錢鍾書則認爲，性情與才學不可偏廢，《談藝録》第五條云：“性情可以爲詩，而非詩也。詩者，藝也。藝有規則禁忌，故曰‘持’也。‘持其情志’，可以爲詩；而未必成詩也。藝之成敗，繫乎才也……趙雲松《論詩》詩曰：‘此事原知非力取，三分人事七分天’……雖然，有學而不能者矣，未有能而不學者也。大匠之巧，焉能不出於規矩哉。”


 [6]
 “坦易者”六句：蘇天爵《滋溪文稿》卷五《西林李先生詩集序》云：“元白之平易。”薛雪《一瓢詩話》云：“元、白詩言淺而思深，意微而詞顯，風人之能事也。至於屬對精警，使事嚴切，章法變化，條理井然，其俚俗處，而雅亦在其中。”觸景生情，因事起意，白居易《與元九書》云：“文章合爲時而著，歌詩合爲事而作。”眼前景、口頭語，自能沁人心脾，可參近人王國維《人間詞話》云：“大家之作，其言情也必沁人心脾，其寫景也必豁人耳目。其辭脫口而出，無嬌柔妝束之態。以其所見者真，所知者深也。詩詞皆然，持以此衡古今之作者，可無大誤矣。”


 [7]
 “世徒以”二句：《元遺山詩集箋注》補載《河汾詩序一則》云：“有輕俗近雅如元白者。”訾，說人壞話。


 [8]
 “元、白二人”十句：元、白二人才力相敵，不僅有大量唱和詩往來，且對二人“工力相敵”，各有所記。元稹《元氏長慶集》集外文《上令狐相公詩啟》云：“居易雅能爲詩，就中愛驅駕文字，窮極聲韻……小生自審不能以過之。”白居易《白氏長慶集·白氏文集》卷六十《劉白唱和集解》云：“江南士女語才子者多云‘元白’，以予子之故，使僕不得獨步於吳越間，亦不幸也！”香山自歸洛以後，據朱金城《白居易年譜簡編》（《白居易集箋校·附録三》），白居易於“敬宗寶曆元年乙巳（八二五），五十四歲”時，“在洛陽。爲太子左庶子分司東都”。後任蘇州刺史，又出使洛陽，返長安，於“大和四年庚戌（八三○），五十九歲”時回洛陽，直至七十五歲逝世，長住洛陽。甌北所謂“歸洛以後”，當指五十九歲時回洛陽以後。一噴一醒，《韓昌黎詩集編年箋注》卷五《鬥雞聯句》云：“事瓜深難解，嗔睛時未待。一噴一醒然，再接再礪乃。”黎靖德輯《朱子語類》卷三十四云：“韓文《鬥雞聯句》云：‘一噴一醒然，再接再礪乃。’謂都困了，一以水噴之，則便醒。一噴一醒，所謂懼也。此是孟郊語也。”


 [9]
 “香山詩”句：萬曼《唐集敘録·白氏文集》云：“長慶四年（八二四），元稹‘盡徵其文，手自排纘，成五十卷，凡二千一百九十一首’，題爲《白氏長慶集》。這是白居易作品的第一次結集。大和二年（八二八）白氏又從事續編……這就是後集……大和九年（八三五）又把‘前後所著文大小合二千九百六十首，勒成六十卷’，納於廬山東林寺經藏中，題曰《白氏文集》。開成元年（八三六）又編成一個七袠六十五卷凡三千二百五十五首的《白氏文集》，置於洛陽聖善寺缽塔院。開成四年（八三九）又編了一個凡七袠合六十七卷，凡三千四百八十七首的《白氏文集》，置於蘇州南禪院千佛堂內。這三個本子，遞年增加……會昌五年（八四五）白居易作《白氏集後記》，略云：‘白氏前著《長慶集》五十卷，元微之爲序；後集二十卷，自爲序；今又續後集五卷，自爲記。前後七十五卷，詩筆大小凡三千八百四十首……’這個七十五卷本，就是《白氏文集》的最後結集……此外，白氏生前還編有《元白因繼集》十七卷，《劉白唱和集》五卷，《洛中詩》十卷（這些都在大集中，只是録出別行而已），都作有《自記》。這是白氏生前自行編輯自己文集的情況。”


 [10]
 “其長慶集”二句：元稹《元氏長慶集》卷五十一《白氏長慶集序》云：“樂天之長，可以爲多矣。夫以諷諭之詩長於激，閒適之詩長於遣，感傷之詩長於切。”白居易《白氏長慶集》卷二十八《與元九書》云：“題爲《新樂府》者，共一百五十首，謂之諷諭詩。又或退公獨處，或移病閒居，知足保和，吟玩情性者一百首，謂之閒適詩。又有事物牽於外，情理勤於內，隨感遇而形於歎詠者一百首，謂之感傷詩。”


 [11]
 “其自序”七句：《與元九書》云：“謂之諷諭詩，兼濟之志也；謂之閒適詩，獨善之義也。故覽僕詩，知僕之道焉。”大指，即“大旨”。


 [12]
 今流傳諸本：通行本爲明萬曆三十四年馬元調刊本《白氏長慶集》。據《四庫全書總目提要》記載，另有宋刻本《白氏文集》、汪立名校刻本《白香山詩集》等。


 [13]
 “觀其與微之書”七句：《與元九書》云：“自長安抵江西，三四千里，凡鄉校、佛寺、逆旅、行舟之中，往往有題僕詩者；士庶、僧徒、孀婦、處女之口，往往有詠僕詩者。”


 [14]
 “軍使”九句：《與元九書》云：“及再來長安，又聞有軍使高霞寓者，欲聘倡妓，妓大誇曰：‘我誦得白學士長恨歌，豈同他妓哉？’由是增價……又昨過漢南日，適遇主人集眾娛樂他賓，諸妓見僕來，指而相顧曰：此是《秦中吟》、《長恨歌》主耳。”《白居易集箋校》卷十六《編集拙詩成一十五卷，因題卷末，戲贈元九李二十》云：“一篇長恨有風情，十首秦吟近正聲……世間富貴應無分，身後文章合有名。”由此觀之，白居易對《長恨歌》頗爲自負。


 [15]
 “微之序”六句：元稹《元氏長慶集》卷五十一《白氏長慶集序》云：“二十年間，禁省、觀寺、郵候牆壁之上無不書，王公、妾婦、牛童、馬走之口無不道，至於繕寫模勒，衒賣於市井，或持之以交酒茗者，處處皆是。”


 [16]
 “雞林”八句：元稹《白氏長慶集序》云：“雞林賈人求市頗切，自云：‘本國宰相，每以百金換一篇，有甚偽者，宰相輒能辨別之。’自篇章以來未有如是流傳之廣者。”


 [17]
 二詩已自不朽：胡應麟《詩藪》內編三云：“元和間，樂天聲價最盛，當時挽詩云‘孺子解吟《長恨》賦，胡人能誦《琵琶》篇。’”胡應麟《少室山房集》卷一百五讀三十首《讀白樂天長恨歌》云：“樂天《長恨歌》，妙極才人之致。”袁中道《珂雪齋集》前集卷十二“記十三”云：“《琵琶行》，使李杜爲之，未必能過。”


 [18]
 “中唐以後”五句：古體與律體對舉，犹古體與近體對舉。古體詩的篇幅可長可短，句數沒有規定。長的有數十韻以至百韻以上，短的只有兩韻四句。唐人的古體詩不講求聲律，它有古風、古調詩、格詩諸名稱。律體爲近體詩之一種，沈約、謝朓等創“永明體”後，“四聲八病”爲詩家所重，作詩講究聲律。《甌北詩話》卷二云：“自初唐沈、宋諸人創爲律體，於是五字七字中爭爲雄麗之語，及盛唐而益出。”至中唐，律詩仍廣受歡迎。


 [19]
 “劉夢得”三句：劉禹錫《劉夢得文集》外集卷一《翰林白二十二學士見寄詩一百篇，因以答貺》云：“吟君遺我百篇詩，使我獨坐形神馳。玉琴清夜人不語，琪樹春朝風正吹。郢人斤斵無痕跡，仙人衣裳棄刀尺。世人方內欲相尋，行盡四維無處覔。”劉、白唱和詩極多，此首對白居易詩的評論有獨到之處。甌北眼光老到。劉禹錫（七七二—八四二），字夢得，彭城人。《舊唐書》卷一百六十、《新唐書》卷一百六十八有傳。


 [20]
 “當時”二句：《白氏長慶集·白氏文集》卷七十一《白氏集後記》云“有《元白唱和因繼集》共十七卷，《劉白唱和集》五卷，《洛下遊賞宴集》十卷”。《白氏文集》卷六十《因繼集重序》云：“去年，微之取予《長慶集》中詩未對答者五十七首追和之，合一百一十四首寄來，題爲《因繼集》卷之一……今年，予復以近詩五十首寄去，微之不踰月依韻盡和，合一百首，又寄來，題爲《因繼集》卷之二。”


 [21]
 “大凡”三句：朱彝尊《曝書亭集》卷三十六《重刊白香山詩集序》云：“詩家好名，未有過於唐白傅者。既囑其友元微之排纘《長慶集》矣，而又自編後集爲之序，復爲之記。既以集本付其從子、外孫矣，而又分貯之東林、南禪、聖善、香山諸寺。”


 [22]
 “唐人”二句：和韻，同韻相和。次韻，依次押韻，即依次按照別人做詩所用的韻腳來和詩。


 [23]
 “微之”十一句：《元氏長慶集》集外文《上令狐相公詩啓》云：“稹與同門生白居易友善。居易雅能爲詩，就中愛驅駕文字，窮極聲韻，或爲千言，或爲五百言律詩，以相投寄。小生自審，不能以過之，往往戯排舊韻，別創新詞，名爲次韻相酬，葢欲以難相挑耳。”令狐相公，指宰相令狐楚。


 [24]
 “白與元書”七句：《白氏文集》卷五十二《和微之詩二十三首並序》序云：“今足下果用所長，過蒙見窘，然敵則氣作，急則計生。四十二章麾掃並畢，不知大敵以爲如何？……以足下來章惟求相困，故老僕報語，不覺太誇。”


 [25]
 “惟香山”三句：裴度（七六五—八三九），字中立，河東聞喜人。《舊唐書》卷一百七十、《新唐書》卷一百七十三有傳。李絳（七六四—八三○），字深之，趙郡贊皇人。《舊唐書》卷一百六十四、《新唐書》卷一百五十二有傳。李紳（七七二—八四六），字公垂，潤州無錫人。與元稹、白居易交遊甚密，是新樂府運動的參與者。《舊唐書》卷一百七十三、《新唐書》卷一百八十一有傳。楊嗣復（七八三—八四八），字继之。《舊唐書》卷一百七十六、《新唐書》卷一百七十四有傳。王起（七六○—八四七），字舉之。《舊唐書校勘記》卷五十五有傳。張籍（約七六七—約八三○），字文昌，和州烏江人。張籍的樂府與王建齊名，並稱“張王樂府”。《舊唐書》卷一百六十、《新唐書》卷一百七十六有傳。排律，律詩的一種。就律詩定格加以鋪排延長，故名之“排律”。排律和一般律詩一樣，要嚴格遵守對仗、平仄、押韻等規則，但它不限於四韻，每首最短五韻十句，多的長達五十韻（一百句）甚至一百韻（二百句）以上。除首尾兩聯外，中間各聯都須對仗。亦可隔句相對，稱爲扇對。各句間亦要遵守平仄粘對的格式。


 [26]
 “按香山”十二句：《白氏文集》卷七十一《白氏集後記》云：“有《元白唱和因繼集》共十七卷，《劉白唱和集》五卷，《洛下遊賞宴集》十卷”。《白氏文集》卷七十《香山寺白氏洛中集記》云：“白氏洛中集者，樂天在洛所著書也。太和三年春，樂天始以太子賓客分司東都……其間賦格律詩凡八百首，合爲十卷。”《四庫全書總目提要》云：“今考居易嘗自寫其集分置僧寺，據所自記……開成五年置於香山寺者，凡八百首，合爲十卷，則別題曰《洛中集》。”據此，《洛中集》非單純唱和之作，甌北所言有誤。《三州唱和集》、《吳洛寄和集》不見單行本，蓋甌北就其內容而言也。


 [27]
 “渭上退居”二句：《白居易集箋校》卷十五有《渭村退居，寄禮部崔侍郎、翰林錢舍人詩一百韻》；卷十六有《東南行一百韻，寄通州元九侍御、澧州李十一舍人、果州崔二十二十使君、開州韋大員外、庾三十二補闕、杜十四拾遺、李二十助教、員外竇七校書》。


 [28]
 “微之”二句：《白居易集箋校》卷十四《和夢遊春詩一百韻並序》序云：“微之既到江陵，又以《夢遊春詩七十韻》寄予……夫感不甚則悔不熟，感不至則悟不深，故廣足下七十韻爲一百韻。”


 [29]
 “又代書”七句：《白居易集箋校》卷十三有《代書詩一百韻寄微之》；卷十七有《江州赴忠州至江陵以來，舟中示舍弟五十韻》；卷二十六有《和微之春日投簡陽明洞天五十韻》；卷二十七有《想東遊五十韻並序》。白居易集中無《逢蕭徹話長安舊遊五十韻》，《全唐詩》卷四百六十二補遺白居易收《江南喜逢蕭九徹，因話長安舊遊，戲贈五十韻》，《唐宋詩醇》卷二十六亦收此詩。《白居易集箋校》卷十三有《敘德抒情四十韻上宣歙崔中丞》；卷十九有《新昌新居書事四十韻，因寄元郎中張博士》。


 [30]
 “檢點”八句：見《白居易集箋校》卷三十，檢點，作“點檢”；又，作“復”；亦，作“仍”。


 [31]
 “邱園”六句：語出《白居易集箋校》卷二十九《哭崔常侍晦叔》。


 [32]
 “府中”六句：語出《白居易集箋校》卷三十一《府中春遊呈諸親友》。


 [33]
 “如和微之詩”三句：《白居易集箋校》卷二《和答詩十首並序》內有《和思歸樂》、《答桐花》。甌北所謂十七章及“答桃花”，或誤記。


 [34]
 “律詩內”十句：《白居易集箋校》卷三十七《偶作寄朗之》云：“歷想爲官日，無如刺史時。歡娛接賓客，飽暖及妻兒。自到東都後，安閑更得宜。分司勝刺史，致仕勝分司。何況園林下，欣然得朗之……”五排，即五言排律。“歷想”二句，爲開篇之語，甌北所謂“其中忽有數句”，乃隨手所記也。


 [35]
 排偶：排比對偶。排偶是中國文學創作中最常用的修辭手法之一。單行：非对偶。黃遵憲《〈人境廬詩草〉自序》云：“嘗於胸中設一詩境：一曰復古人比興之體；一曰以單行之神，運排偶之體。”


 [36]
 “野鶴”八句：語出《白居易集箋校》卷三十四《自題酒庫》。


 [37]
 單頂：修辭手法的一種，即頂真，亦稱頂針、聯珠或蟬聯。下句開頭與上句末尾相同。


 [38]
 “雪夜小飲”六句：詩見《白居易集箋校》卷三十六。


 [39]
 “別淮南”七句：見《白居易集箋校》卷三十三《奉酬淮南牛相公思黯見寄二十四韻》，自注在題下。


 [40]
 “無論”六句：語出《白居易集箋校》卷十八《種桃杏》。


 [41]
 “櫻桃”六句：語出《白居易集箋校》卷十八《感櫻桃花因招飲客》。


 [42]
 “金谷”六句：見《白居易集箋校》卷二十四，“飛絮拂頭”作“絮撲白頭”。


 [43]
 “梁苑”六句：見《白居易集箋校》卷十九。“此地”作“此路”，“五十”作“十五”，“更苦”作“曾共”。


 [44]
 “豓陽”八句：語出《白居易集箋校》卷三十五《春晚詠懷贈皇甫朗之》。“少裡”作“少處”，“醇酧”作“醲酎”。醲，指酒味厚。酎，指重釀的醇酒，“醲酎”意爲味道很醇厚的酒。酧，即“酬”，指敬酒。以此觀之，甌北當誤記。


 [45]
 詩境：指詩的意境、境界。陳應行《吟窗雜録》卷四收王昌齡《詩格》云：“詩有三境：一曰物境，二曰情境，三曰意境……意境……張之於意而思之於心，則得其真矣。”陸時雍《唐詩鏡》卷四十二談及白居易《寄情》詩云：“詩人隨注生情，無所不可”，與甌北所謂“信筆所之”，大抵相當。


 [46]
 “古來詩”七句：汪立名《白香山詩後集》卷一云：“唐人詩集中，無號格詩者。即大歷以還，有齊梁格、元白格、元和格，葫蘆、轆轤、進退諸格，多兼律詩體而言，不專主古體也。顧格詩之義雖亡考，而見諸公之文章者可證……由是觀之，格者但別於律詩之謂。”陳寅恪《元白詩箋證稿》云：“蓋樂天所謂格詩，實又有廣狹二義。就廣義言之，格與律對言，格詩即今所謂古體詩，律詩即今所謂近體詩……就狹義言之，格者，格力骨格之謂。”齊梁格：又名齊梁體。馮班《鈍吟雜録》卷五云：“永明之代，王元長、沈休文、謝朓三公皆有盛名於一時，始創聲病之論，以爲前人未知，一時文體驟變，文字皆避八病。一簡之內，音韻不同；二韻之間，輕重悉異。其文二句一聯，四句一絕，聲韻相避，文字不可增減。自永明至唐初，皆齊梁體也。”嚴羽《滄浪詩話·詩體》有“永明體”，自注云：“齊年號，齊諸公之詩。”又有“齊梁體”，注云：“通兩朝而言之。”元和格：指中唐元稹、白居易創作的長篇排律詩體。元稹、白居易互相唱和，競相創製千字長律，以爭勝出奇，這種詩風被稱作元和格。《白居易集箋校》卷二十三《餘思未盡加爲六韻重寄微之》云：“製從長慶辭高古，詩到元和體變新。”自注云：“眾稱元、白爲千字律詩，或號元和格。”轆轤格：這涉及詩歌的“轉韻”或“換韻”。換韻也稱“轉韻”，指詩中押兩種以上的韻，前面一些詩句用甲韻，後面一些詩句用乙韻。律詩中“轆轤格”，即前兩個韻腳用甲韻，後兩個韻腳用乙韻，兩韻又爲鄰韻。嚴羽《滄浪詩話·詩體》云：“有轆轤韻者”，注云：“雙出雙入。”進退格：律詩用韻的一格，也稱進退韻。魏慶之《詩人玉屑》卷二引“进退格”云：“鄭谷與僧齊己、黃損等共定今體詩格云：‘凡詩用韻有數格：一曰葫蘆，一曰轆轤，一曰進退。葫蘆韻者，先二後四；轆轤韻者，雙出雙入；進退韻者，一進一退。失此則謬矣。’”進退格是兩韻間押，即第二、第六句用甲韻，第四、第八句則另用與甲韻可通的乙韻，相間押韻，故名“進退”。嚴羽《滄浪詩話·詩體》云：“有進退韻者”，注云：“一進一退。”


 [47]
 “兹乃分格律”三句：《白氏文集》卷五十一《後序》云：“邇來復有格詩、律詩，碑、誌、序、記、表、贊，以類相符，合爲卷軸。”


 [48]
 “分司”二句：《白居易集箋校》卷七十一《香山寺白氏洛中集記》云：“大和三年春，樂天始以太子賓客分司東都……其間賦格律詩凡八百首，合爲十卷。”


 [49]
 “序元少尹”三句：《白居易集箋校》卷六十八《故京兆元少尹文集序》云：“吾友居敬……著格詩一百八十五，律詩五百九……”


 [50]
 古體詩：是指唐以前格律不嚴的詩，又稱古詩或古風，是漢代及其後詩人們吸收樂府民歌的形式發展起來的一種詩體。樂府：本是官署的名稱，後來才把樂府所采的詩稱樂府或樂府詩。樂府的設立最晚不遲於漢惠帝二年（一九三），但擔任民歌俗曲的採集任務則是從漢武帝時開始的。這種採集民歌的工作，一直保持到東漢末年。宋人郭茂倩所編的《樂府詩集》是收羅樂府歌辭较为完備的一部總集。歌行：歌行一體，創自漢代，而興於初盛唐，成爲盛唐詩歌達到高潮的一個重要標誌。歌行的基本特徵大致有：一、篇幅可短可長。二、保留著古樂府叙事的特點，把記人物、記言談、發議論、抒感慨融爲一體，內容充實而生動。三、聲律、韻腳比較自由，平仄不拘，可以換韻。四、句式比較靈活，一般是七言，也可以七言爲主，其中穿插三言、五言、九言。


 [51]
 “汪立名”句：汪立名《白香山詩後集》云：“時本於十一卷之首，格詩下復繫歌行雜體字，是以格詩另爲古詩之一體矣。”批注本批注：太和二年白居易在編集《後集》時，放棄了在《長慶集》用的古體三分類，新採用了“格詩”、“律詩”二分類。汪立名把此“格詩”定義爲“格者但別於律詩之謂。公前集既分古調、樂府、歌行，以類各次於諷諭、閒適、感傷之卷。後集不復分類別類。遂統稱之曰格詩耳。”馮班《鈍吟雜録》卷五云：“自永明至唐初，皆齊梁體也……陳子昂學阮公爲古詩，後代文人始爲古體詩。唐詩有古律二體，始變齊梁之格矣……故聲病之格，通言齊梁，若以詩體言，則直至唐初皆齊梁體也。白太傅尚有格詩，李義山、溫飛卿皆有齊梁格詩，但律詩已盛，齊梁體遂微。後人不知，或以爲古詩。”


 [52]
 “時時”六句：語出《白居易集箋校》卷六《自吟拙什因有所懷》。“計”當爲“什”之誤。


 [53]
 “常愛”四句：語出《白居易集箋校》卷七《題潯陽樓》。“韋蘇州”作“韋江州”。韋應物貞元元年秋爲江州刺史，《題潯陽樓》自注云：“自此後詩江州司馬時作。”以此觀之，甌北誤。


 [54]
 “又有”十句：《別韋蘇州》，即《白居易集箋校》卷十三《別韋蘇》。朱金城“校”引甌北此十句，復按：“此詩宋本、那波本、《英華》俱作《別韋蘇》。何校：‘黃云：校本去“州”字。“州”字蓋衍。’趙氏所考非是。”香山自敘，《白居易集箋校》卷六十八《吳郡詩石記》云：“貞元初，韋應物爲蘇州牧，房孺復爲杭州牧，皆豪人也。韋嗜詩，房嗜酒，每與賓友一醉一詠，其風流雅韻，多播於吳中。或目韋、房爲詩酒仙。時予年始十四五，旅二郡，以幼賤不得與遊宴，尤覺其才調高而郡守尊。”朱金城《白居易年譜簡編》“貞元二年丙寅（七八六），十五歲”云：“仍在江南……旅蘇杭二郡。寶曆元年作《吳郡詩石記》云：‘貞元初，韋應物爲蘇州牧，房孺復爲杭州牧，皆豪人也。……時予年始十四五，旅二郡，以幼賤不得與遊宴，尤覺其才調高而郡守尊。……前後相去三十七年，江山是而齒髮非，又可嗟矣。’城按：居易寶曆元年（八二五）除蘇州刺史，上溯三十七年，當爲貞元四年（七八八）。考《舊唐書·德宗記》：‘（貞元四年秋七月），乙亥，以蘇州刺史孫晟爲桂州刺史、桂管觀察使。’如應物爲孫晟之前任，其罷郡至遲不能逾貞元三年（七八七）之末，則距寶曆元年應爲三十八年，而居易是年爲十六歲，非‘十四五’，疑白氏此文所記有誤。”左司，韋應物於德宗貞元三年，入京爲左司郎中。


 [55]
 “二詩”二句：《唐宋詩醇》卷十《北征》注云：“范溫曰：孫莘老嘗謂老杜《北征》詩勝退之《南山》詩，王平甫以爲《南山》勝《北征》，終不能相服。時山谷尚少，乃曰：‘若論工巧，則《北征》不及《南山》，若書一代之事，以與國風、雅、頌相爲表裏，則《北征》不可無，而《南山》雖不作無害也。’二公之論遂定。”


 [56]
 “然香山”二句：《白居易集箋校》卷六有《遊悟真寺詩一百三十韻》。


 [57]
 “其敘楊妃”二句：《文苑英華》卷七百九十四收陳鴻《長恨歌傳》云：“玄宗……詔高力士潛搜外宮，得弘農楊玄琰女於壽邸，既笄矣。”《長恨歌傳》對白居易作《長恨歌》之意圖有所說明：“樂天因爲《長恨歌》。意者不但感其事，亦欲懲尤物，窒亂階，垂於將來者也。”陳鴻，生卒年不詳，字大亮。唐貞元二十一年（八○五）進士，《全唐文》存其文三篇。壽邸，壽王府。壽王爲玄宗子李瑁。


 [58]
 “及上元”六句：《舊唐書》卷九《玄宗本紀下》云：“閹官李輔國離間肅宗，故移居西內，陳玄禮、高力士等遷謫。”李輔國（七○四—七六二），本名靜忠，唐肅宗時當權宦官。陳玄禮，唐朝將領。隨李隆基（玄宗）起兵誅殺韋后及安樂公主。玄宗即位後，宿衛宮中。安史之亂時，隨玄宗逃蜀，行至馬嵬驛（今陝西興平西），在太子李亨支持下，殺楊國忠，逼玄宗縊死楊貴妃。


 [59]
 肅宗（七一一—七六二）：李亨，唐玄宗第三子，馬嵬驛兵變後玄宗西逃，他繼位，在位五年（七五六—七六一），在宮廷政變中驚憂而死，終年五十歲。


 [60]
 “然在鄂州”十句：《白居易集箋校》卷十《夜聞歌者》題下注云：“宿鄂州。”詩云：“夜泊鸚鵡洲，秋江月澄澈。鄰船有歌者，發調堪愁絕。歌罷繼以泣……獨倚帆檣立，娉婷十七八。夜淚如珍珠，雙雙墮明月。借問誰家婦，……”


 [61]
 “香山”二句：洪邁《容齋隨筆·五筆》卷八《白公說俸祿》云：“白樂天仕宦，從壯至老，凡俸祿多寡之數，悉載於詩。雖波及它人，亦然。”


 [62]
 “俸錢”二句：語出《白居易集箋校》卷五《常樂里閒居，偶題十六韻，兼寄劉十五公輿、王十一起、呂二炅、呂四穎、崔十八玄亮、元九稹、劉三十二敦質、張十五仲方，時爲校書郎》。箋云：“作於貞元十九年（八○三），三十二歲，長安，校書郎。”


 [63]
 “吏祿”二句：語出《白居易集箋校》卷一《觀刈麥》。題下注云：“時爲盩厔縣尉。”


 [64]
 “俸錢”四句：語出《白居易集箋校》卷五《初除戶曹喜而言志》。箋云：“作於元和五年（八一○），三十九歲，長安，京兆戶曹參軍、翰林學士。”


 [65]
 “官品”二句：語出《白居易集箋校》卷四十五《與元九書》。“俸錢四五萬”作“月俸四五萬”。箋云：“作於元和十年（八一五），四十四歲，江州，江州司馬。”


 [66]
 “俸錢七八萬”二句：語出《白居易集箋校》卷二十九《再授賓客分司》。箋云：“作於大和七年（八三三），六十二歲，洛陽，太子賓客分司。”


 [67]
 “秋官”句：語出《白居易集箋校》卷二十二《和自勸二首》其一。箋云：“作於大和三年（八二九），五十八歲，長安，刑部侍郎。”


 [68]
 “月俸”二句：語出《白居易集箋校》卷三十三《從同州刺史改授太子少傅分司》。


 [69]
 “半俸”句：語出《白居易集箋校》卷三十七《刑部尚書致仕》。


 [70]
 “俸隨”二句：語出《白居易集箋校》卷三十七《狂吟七言十四韻》。“歲滿囷”作“粟滿囷”。箋云：“作於會昌四年（八四四），七十三歲，洛陽，刑部尚書致仕。”


 [71]
 “壽及”二句：語出《白居易集箋校》卷三十七《自詠老身示諸家屬》。箋云：“作於會昌六年（八四六），七十五歲，洛陽，刑部尚書致仕。”


 [72]
 《職官》、《食貨》二志：《舊唐書》有《職官志》三卷、《食貨志》二卷，《新唐書》有《食貨志》五卷。


 [73]
 “折腰”句：語出《白居易集箋校》卷十六《憶微之》。


 [74]
 “四十”句：語出《白居易集箋校》卷十六《聞李六景儉自河東令授唐鄧行軍司馬，以詩賀之》。


 [75]
 《忠州初著緋答友人》：《白居易集箋校》卷十七有《初著刺史緋答友人見贈》。朱金城“箋”認爲，此詩作於江州司馬期間。


 [76]
 《謝裴常侍贈緋袍魚袋》：《白居易集箋校》卷十七有《初除官，蒙裴常侍贈鶻，銜瑞草緋袍魚袋，因謝惠貺，兼抒離情》。


 [77]
 “便留”二句：語出《白居易集箋校》卷十八《初除尚書郎脫刺史緋》。


 [78]
 “笑我”二句：語出《白居易集箋校》卷十九《待漏入閣書事，奉贈元九學士閣老》。


 [79]
 “我朱”二句：語出《白居易集箋校》卷十九《初著緋戲贈元九》。


 [80]
 “紫袍”二句：語出《白居易集箋校》卷二十五《初授秘監，並賜金紫，閑吟小酌，偶寫所懷》。


 [81]
 “勿謂”二句：語出《白居易集箋校》卷三十《自賓客遷太子少傅分司》。


 [82]
 《輿服志》：《舊唐書》有《輿服志》一卷。


 [83]
 “雲溪友議”六句：孟棨《本事詩》云：“白尚書姬人樊素善歌，妓人小蠻善舞；嘗爲詩曰：‘櫻桃樊素口，楊柳小蠻腰。’”小蠻，民間口語稱女子，有“美貌”之意，與“樂府”中的“羅敷”大體同義，詞中常見。查《雲溪友議》，無甌北所引語句，或誤記。


 [84]
 “駱反廐”六句：《白居易集箋校》卷七十一《不能忘情吟》云：“駱反廐，素反閨……乃目素兮素兮，爲我歌《楊柳枝》，我姑酌彼金罍，我與爾歸醉鄉去來。”《楊柳枝》，民間傳唱之“竹枝詞”，情辭流暢，易於傳唱。


 [85]
 “菱角”四句：語出《白居易集箋校》卷七十一《詠興五首》其五《小庭亦有月》。


 [86]
 “自注”三句：“紫綃隨意歌”句下注云：“菱、谷、紫、紅，皆小臧獲名也。”


 [87]
 “還擕”二句：語出《白居易集箋校》卷三十三《晚春酒醒尋夢得》。


 [88]
 “去歲”句：語出《白居易集箋校》卷三十五《對酒有懷寄李十九郎中》。


 [89]
 “十年”句：語出《白居易集箋校》卷三十四《天寒晚起，引酌詠懷，寄許州王尚書、汝州李常侍》。


 [90]
 《代羅樊二妓招舒著作》：即《白居易集箋校》卷二十一之《九日代羅樊二妓招舒著作》。


 [91]
 “今朝”二句：語出《劉夢得文集·外集》卷四《酬喜相遇同州與樂天替代》。“不是爲羅敷”作“不獨爲羅敷”。


 [92]
 《牕中列遠岫》：見《白居易集箋校》卷三十八。


 [93]
 “散麵”二句：語出《白居易集箋校》卷二十四《西樓喜雪命宴》。


 [94]
 “北市”句：語出《白居易集箋校》卷二十三《雪中即事答微之》。


 [95]
 “剪截”句：語出《白居易集箋校》卷二十六《昨以拙詩十首寄西川杜相公，相公亦以新作十首惠然報示，首數雖等工拙不倫，重以一章用伸答謝》，“須用鉞”作“兼用鉞”。


 [96]
 “若不”二句：語出《歲暮寄微之三首》其三，“抽身”作“拋身”。


 [97]
 “雖貧”二句：語出《白居易集箋校》卷三十六《會昌二年春題池西小樓》。


 [98]
 “無情”二句，語出《白居易集箋校》卷三十四《早夏曉興贈夢得》，“一任”一作“亦任”，“得日長”一作“得晝長”。


 [99]
 “政事”二句：語出《白居易集箋校》卷二十四《酬劉和州戲贈》。


 [100]
 “當時”二句：“元輕白俗”自蘇軾提出後，幾爲定論。《蘇文忠公全集·東坡集》卷三十五《祭柳子玉文》云：“郊寒島瘦，元輕白俗。”許學夷《詩源辯體》卷二十九云：“東坡言‘元輕白俗’，昔人謂爲定論。”論者一般認爲“元輕白俗”乃詩病。張表臣《珊瑚鈎詩話》卷一云：“詩以意爲主，又須篇中鍊句，句中鍊字，乃得其工耳。以氣韻清高深眇者絕，以格力雅健雄豪者勝。元輕白俗，郊寒島瘦皆其病也。”


 [101]
 “春來”句：語出《白居易集箋校》卷三十六《會昌二年春題池西小樓》。


 [102]
 “眼看”二句：語出《白居易集箋校》卷三十四《酬思黯戲贈》。


 [103]
 “起嘗”二句：語出《白居易集箋校》卷八《官舍》。


 [104]
 “或飲茶”二句：語出《白居易集箋校》卷二十二《偶作二首》其二。


 [105]
 “傷友”三句：《白居易集箋校》卷二《傷友》云：“昔年洛陽社，貧賤相提攜。今日長安道，對面隔雲泥。”


 [106]
 “而寓意”二句：《白居易集箋校》卷二《寓意詩五首》其三云：“音信日已疏，恩分日已輕。窮通尚如此，何況死與生！乃知擇交難，須有明人知。莫將山下松，結託水上萍。”


 [107]
 “與春”句：《白居易集箋校》卷二十六《病假中龐少尹攜魚酒相過》云：“被老相催雖白首，與春無分未甘心。”


 [108]
 “便休”二句：語出《白居易集箋校》卷三十五《病入新正》，“心未服”作“心未伏”。


 [109]
 “醉貌”二句：語出《白居易集箋校》卷十七《醉中對紅葉》。


 [110]
 “貌偷”句：《白居易集箋校》卷三十一《藍田劉明府攜酎相過，與皇甫郎中卯時同飲，醉後贈之》云：“貌偷花色老暫去，歌踏柳枝春暗來。”


 [111]
 “我有”四句：語出《白居易集箋校》卷十二《醉後狂言酬贈蕭殷二協律》。


 [112]
 “安得”二句：語出《白居易集箋校》卷一《新製布裘》。


 [113]
 “爭得”二句：語出《白居易集箋校》卷二十八《新製綾襖成，感而有詠》。


 [114]
 “乾坤”二句：語出《白居易集箋校》卷十六《薔薇花一叢獨死，不知其故，因有是篇》。


 [115]
 “雨露”二句：語出《白居易集箋校》卷十六《初到江州寄翰林張李杜三學士》，“蓬茅”作“蓬蒿”。


 [116]
 “榮名”四句：語出《白居易集箋校》卷十一《曲江感秋二首》其二，“非故”作“先去”。


 [117]
 “耳目”六句：語出《白居易集箋校》卷二十九《短歌行》，“榮華與少壯”作“少壯與榮華”。


 [118]
 “年顏”二句：語出《白居易集箋校》卷二十一《日漸長贈周殷二判官》。


 [119]
 “貧賤”二句：語出《白居易集箋校》卷二十一《有感三首》其一，“貧賤”作“窮賤”。


 [120]
 “真宰”四句：語出《白居易集箋校》卷二十二《和雨中花》。


 [121]
 “顏子”四句：《白居易集箋校》卷九《傷楊弘貞》詩云：“顏子昔短命，仲尼惜其賢。楊生亦好學，不幸復徒然。誰識天地意，獨與龜鶴年。”與甌北所記有出入。


 [122]
 “人生”四句：語出《白居易集箋校》卷十《嘆老》，“人生”作“人年”。


 [123]
 《過洞庭湖》：即《白居易集箋校》卷八《自蜀江至洞庭湖口有感而作》。


 [124]
 “馬瘦”四句：語出《白居易集箋校》卷九《秋暮西歸途中書情》。


 [125]
 “憶昨”六句：語出《白居易集箋校》卷十《朱陳村》，“三入楚”作“三適楚”。


 [126]
 “新屋”二句：語出《白居易集箋校》卷十《西原晚望》。


 [127]
 “上佐”二句：語出《白居易集箋校》卷十六《移山櫻桃》。


 [128]
 “門閭”二句：語出《白居易集箋校》卷十九《新昌新居書事四十韻，因寄元郎中、張博士》，非甌北所謂《小園》。“堪作蓋”作“堪駐蓋”。


 [129]
 “及刺杭州”十九句：《舊唐書》卷一百六十六《白居易傳》云：“居易累上疏論其事，天子不能用，乃求外任。七月，除杭州刺史……秩滿，除太子左庶子分司東都。寶曆中，復出爲蘇州刺史。文宗即位，徵拜祕書監……大和二年正月，轉刑部侍郎，封晉陽縣男……三年，稱病東歸。求爲分司官，尋除太子賓客……五年，除河南尹。七年，復授太子賓客分司。”


 [130]
 汔：庶幾。


 [131]
 措大：指貧寒的讀書人。


 [132]
 “纔謫”三句：《白居易集箋校》卷十五有《醉後題李馬二妓》。時任江州司馬。


 [133]
 “盧侍御”三句：《白居易集箋校》卷十五《盧侍御小妓乞詩，座上留贈》云：“好似文君還對酒，勝於神女不歸雲。”


 [134]
 “迨歷守”五句：白居易詩中多次提及李娟等人。《白居易集箋校》卷二十一《憶舊游寄劉蘇州》云：“李娟張態一春夢，周五殷三歸夜臺。”時任河南尹，憶蘇州光景。卷十二《醉歌示妓人商玲瓏》云：“罷胡琴，掩秦瑟，玲瓏再拜歌初畢……玲瓏玲瓏奈何老！”時任杭州刺史。卷十九《代謝好答崔員外》云：“青娥小謝娘，白髮老崔郎。”朱金城“箋”云：“白氏似刺杭後始識謝好。”卷二十一《霓裳羽衣歌和微之》云：“玲瓏箜篌謝好箏，陳寵觱篥沈平笙……李娟張態君莫嫌，亦擬隨宜且教取。”時任蘇州刺史。卷十九《寄李蘇州兼示楊瓊》云：“真娘墓頭春草碧，心奴鬢上秋霜白。”敘蘇州光景。卷二十一《花前歎》云：“花前置酒誰相勸？容坐唱歌滿其舞。”時任蘇州刺史。卷三十四《長洲曲新詞》云：“心奴已死胡容老，後輩風流是阿誰？”敘吳地長洲苑光景。


 [135]
 “搖曳”二句：語出《白居易集箋校》卷二十四《夜遊西武丘寺八韻》。“娉婷十翠娥”句下注云：“容、滿、蟬、態等十妓從遊也。”


 [136]
 “十隻”二句：語出《白居易集箋校》卷二十四《宿湖中》。


 [137]
 “其後”三句：《白居易集箋校》卷二十九《詠興五首》其五《小庭亦有月》云：“菱角執笙簧，谷兒抹琵琶，紅綃信手舞，紫綃隨意歌。”自注：“菱、谷、紅、紫，皆小臧獲名也。”樊素、小蠻，見本卷十五小節注〔一〕。


 [138]
 “新樂”二句：語出《白居易集箋校》卷二十六《南園試小樂》。此詩共八句，前四句爲：“小園班駁花初發，新樂錚鏦教欲成。紅萼紫房皆手植，蒼頭碧玉盡家生。”


 [139]
 “老去”二句：語出《白居易集箋校》卷二十五《伊州》，“遣散愁”作“散老愁”，“按梁州”作“唱伊州”。


 [140]
 “不敢”二句：語出《白居易集箋校》卷二十七《答蘇庶子，月夜聞家僮奏樂見贈》，“管絃生澁”作“絃生管澀”。


 [141]
 “管絃”二句：語出《白居易集箋校》卷三十三《嘗酒聽歌招客》，“不外求”作“免外求”。


 [142]
 “等閒”二句：語出《白居易集箋校》卷三十一《自詠》。


 [143]
 “三嫌”句：語出《白居易集箋校》卷三十四《追歡偶作》。


 [144]
 “兩家”二句：語出《白居易集箋校》卷三十四《與牛家妓樂雨夜合宴》。


 [145]
 “擬提”二句：語出《白居易集箋校》卷三十三《令公南莊花柳正盛，欲偷一賞，先寄二篇》其一。


 [146]
 “不得”二句：語出《白居易集箋校》卷二十四《對酒吟》。


 [147]
 “新唐書”八句：《新唐書》卷一百一十九《白居易傳》云：“大和初，二李黨事興，險利乘之，更相奪移，進退毀譽，若旦暮然。楊虞卿與居易姻家，而善李宗閔；居易惡緣黨人斥，乃移病還東都。”


 [148]
 “舊唐書”五句：《舊唐書》卷一百六十六《白居易傳》云：“居易……蓄意未果，望風爲當路者所擠，流徙江湖。四五年间，幾淪蠻瘴；自是宦情衰落，無意於出處，唯以逍遙自得，吟詠情性爲事。”


 [149]
 “今以其詩考之”六句：元和二年詩《官舍小亭閑望》云：“數峯太白雪，一卷陶潛詩。人心各自是，我是良在茲。迴謝爭名客，甘從君所嗤。”元和五年詩《自題寫眞》云：“況多剛狷性，難與世同塵。不惟非貴相，但恐生禍因。宜當早罷去，收取雲泉身。”


 [150]
 “故論王鍔”七句：參看《白居易集箋校》卷五十八《論王鍔欲除官事宜狀》、《論裴均進奉銀器狀》、《論魏徵舊宅狀》，卷五十九《論承璀職名狀》、《論元稹第三狀》。


 [151]
 “觀其”七句：《白居易集箋校》卷七有詩《昔與微之在朝日，同蓄休退之心，迨今十年，淪落老大，追尋前約，且結後期》。時任江州司馬。


 [152]
 “謫江州”十一句：《白居易集箋校》卷三十九《自誨》詩云：“人生百歲七十稀，設使與汝七十期，汝今年已四十四，却後二十六年能幾時……而今而後，汝宜飢而食，渴而飲，晝而興，夜而寢。無浪喜，無妄憂。病則臥，死則休……汝何捨此而去，自取其遑遑？”


 [153]
 “欲作”二句：語出《白居易集箋校》卷十六《江樓早秋》，“妻孥”作“雲泉”。


 [154]
 “囊中”二句：語出《白居易集箋校》卷十九《新昌新居書事四十韻，因寄元郎中、張博士》，“郭外”作“園外”。


 [155]
 “非無”二句：語出《白居易集箋校》卷十九《答山侶》。


 [156]
 “欲將”四句：語出《白居易集箋校》卷二十三《祭社宵興燈前偶作》。


 [157]
 “三年”四句：語出《白居易集箋校》卷八《自餘杭歸宿淮口作》。


 [158]
 “渭北”四句：語出《白居易集箋校》卷二十三《洛下寓居》，“渭北”作“渭曲”。


 [159]
 “移家”二句：語出《白居易集箋校》卷八《移家入新宅》。


 [160]
 “一日”四句：語出《白居易集箋校》卷二十一《自詠五首》其四，“又一日”作“復一日”。


 [161]
 “僮僕”四句：語出《白居易集箋校》卷二十四《自喜》，“邱中計”作“邱中費”。


 [162]
 “微之”五句：《舊唐書》卷一百六十六《元稹傳》引元稹自敍云：“穆宗初，宰相更相用事……予亦在請中……是時裴度在太原，亦有宰相望，巧者謀欲俱廢之，乃以予所無，構於裴，裴奏至，驗之，皆失實。上以裴方握兵，不欲校曲直，出予爲工部侍郎，而相裴之期亦衰矣。不累月，上盡得所構者，雖不能暴揚之，遂果初意，卒命予與裴俱宰相。復有購狂民告予借客刺裴者，鞫之復無狀，然而裴與予以故，俱罷免。”元稹自敍見《元氏長慶集》卷三十二《敘奏》，與《舊唐書》文字略有出入，“是時裴度在太原，亦有宰相望”作“時裴太原亦有宰相望”，“方握兵”作“方擁兵”，“俱罷免”作“俱罷相”。


 [163]
 “葉少蘊”十二句：葉夢得《避暑録話》卷上云：“白樂天與楊虞卿爲姻家，而不累於虞卿；與元稹、牛僧孺相厚善，而不黨於元稹、僧孺；爲裴晉公之所愛重，而不因晉公以進；李文饒素不相樂，而不爲文饒所深害者。处世如是，人亦足矣。推其所由，得惟不汲汲於進，而志在於退，是以能安於去就、愛憎之際，每裕然有餘也。”


 [164]
 《賀楊僕射致仕後，楊侍郎門生合宴席上作》：即《白居易集箋校》卷二十五《和楊郎中賀楊僕射致仕後，楊侍郎門生合宴席上作》。楊郎中，指楊汝士。楊僕射，指楊於陵。楊侍郎，指楊嗣復，嗣復乃於陵子。


 [165]
 “又有”五句：《白居易集箋校》卷二十五《與諸同年賀座主新拜太常，同宴蕭尚書亭子》題下注云：“座主於蕭尚書下及第。”座主，指高郢。貞元十六年白居易在高郢放第二榜時進士及第。蕭尚書，指蕭昕。蕭昕寶應二年知貢舉，高郢是年進士及第。


 [166]
 “按香山”十三句：洪邁《容齋隨筆·五筆》卷七《門生門下見門生》云：“予考《登科記》，樂天以貞元十六年庚辰中書舍人高郢下第四人登科，郢以實寶應二年癸卯禮部侍郎蕭昕下第九人登科，迨郢拜太常時，幾四十年矣。昕自癸卯放進士之後二十四年丁卯，又以禮部尚書再知貢舉，可謂壽俊。觀白公所賦，益可見唐世舉子之尊尚主司也。”


 [167]
 “全唐詩話”十一句：尤袤《全唐詩話》卷三《楊汝士》云：“唐名族重京官而輕外任，汝士建節後詩云：‘拋却弓刀上砌臺，上方樓殿窣雲開。山僧見我衣裳窄，知道新從戰地來。’又云：‘而今老大騎官馬，羞向關西道姓楊。’寶曆中，楊於陵僕射入覲，其子嗣復率兩榜門生迎於潼關，宴新昌里第。僕射與所執坐正寢，嗣復領諸生翼兩序。元白俱在，賦詩席上。汝士詩後成，元白覧之失色。詩曰：‘隔座應須賜御屏，盡將仙翰入高冥。文章舊價留鸞掖，桃李新陰在鯉庭。再歲生徒陳賀宴，一時良史盡傳馨。當年疏廣雖云盛，詎有玆筵醉醁醽。’其日，大醉歸，謂其子弟曰：‘吾今日壓倒元白。’（時爲刑侍）裴令公居守東洛，夜宴半酣，公索句，元白有得色。時公爲破題，次至汝士，曰：‘昔日蘭亭無艷質，此時金谷有高人。’白知不能加，遽裂之曰：‘笙歌鼎沸，勿作冷淡生活。’元顧白曰：‘樂天所謂，能全其名者也。’”王定保（八七○—九五四）《唐摭言》卷三云：“寶曆年中，楊嗣復相公具慶下繼放兩榜。時先僕射自東洛入覲，嗣復率生徒迎於潼關。既而大宴於新昌里第……時元、白俱在，皆賦詩於席上。唯刑部楊汝士侍郎詩後成，元、白覽之失色……汝士其日大醉，歸謂子弟曰：我今日壓倒元、白。”《白居易集箋校》卷二十五《和楊郎中賀楊僕射致仕後，楊侍郎門生合宴席上作》，朱金城“箋”云：“據白氏此詩，楊汝士大和初年官郎中，非刑侍，《摭言》所記官稱不合。又據白氏《元稹墓誌銘》及《舊書》卷一六六《元稹傳》……則大和元年稹方居越，安得與嗣復之宴？故《唐摭言》此條所記有誤……《甌北詩話》卷四引《全唐詩話》亦係承《摭言》之誤。”


 [168]
 “香山又有”九句：《白居易集箋校》卷三十一《洛下送牛相公出鎭淮南》詩末注云：“元和初，牛相公應制策登第三等，予爲翰林考覈官。”


 [169]
 “政事”二句：語出《白居易集箋校》卷三十三《同夢得酬牛相公初到洛中小飲見贈》。


 [170]
 “新唐書”二句：《新唐書》卷一百七十四《楊嗣復傳》云：“嗣復領貢舉時，於陵自洛入朝，乃率門生出迎，置酒第中。”


 [171]
 “香山”六句：《東坡志林》卷十二云：“樂天作廬山草堂，蓋亦燒丹也。欲成而爐鼎敗。來日忠州刺史除書到。迺知世間、出世間，事不兩立也。”


 [172]
 “泥壇”十二句：語出《白居易集箋校》卷二十一《同微之贈別郭虛舟煉師五十韻》。


 [173]
 “丹砂”句：語出《白居易集箋校》卷二十六《對酒五首》其三。


 [174]
 “亦曾”四句：語出《白居易集箋校》卷十一《不二門》，“時候”作“火候”。


 [175]
 “丹砂一粒”句：語出《白居易集箋校》卷三十五《對鏡偶吟，贈張道士抱元》。


 [176]
 “賢人”四句：語出《白居易集箋校》卷三十六《病中數會張道士見譏，以此答之》。


 [177]
 “思舊”八句：《白居易集箋校》卷三十三《感事》云：“服氣崔常侍……每遇淒涼事，還思潦倒身。……睡適三尸性，慵安五藏神。無憂亦無喜，六十六年春。”


 [178]
 “退之”四句：語出《白居易集箋校》卷二十九《思舊》，“硫磺”作“流黃”，“惟余”作“唯予”。


 [179]
 “白髮”四句：語出《白居易集箋校》卷三十三《燒藥不成命酒獨醉》。


 [180]
 “金丹”句：語出《白居易集箋校》卷十九《予與故刑部李侍郎早結道友，以藥術爲事，與故京兆元尹晚爲詩侶，有林泉之期，周歲之間，二君長逝，李住曲江北，元居升平西，追感舊游，因貽同志》。


 [181]
 “宜陳後山”句：陳師道《後山詩注》卷九《嗟哉行》云：“韓子作志還自屠，白笑未竟人復吁。”


 [182]
 “新唐書”四句：《新唐書》卷一百一十九《白居易傳》云：“香山居士……與胡杲、吉旼、鄭據、劉真、盧真、張渾、狄兼謨、盧貞讌集，皆高年不事者，人慕之，繪爲《九老圖》。”


 [183]
 “其自序”十二句：《七老會》詩：即《白居易集箋校》卷三十七《胡吉劉鄭盧張等六賢，皆多年壽，予亦次焉，偶與弊居合成尚齒之會，七老相顧，既醉甚歡，靜而思之，此會稀有，因成七言六韻以紀之，傳好事者》。詩後注云：“已上七人合五百七十歲，會昌五年三月二十一日於白家履道宅同宴，宴罷賦詩。時秘書監狄兼謨、河南尹盧貞，以年未七十，雖與會而不及列。”朱金城“箋”云：“郭夢星《午窗隨筆》卷三則云：‘兩說矛盾，而甌北存而不辨者，其以兼謨入會見於朱子《名臣言行録》，惟時《新唐書》已出，朱子本之以立言，故不再辨歟？’按：據《白集》，則九老狄兼謨不在內，《新書》所載非是。‘吉旼’各本《白集》均作‘吉皎’。”“河南尹盧真”當作“河南尹盧貞”。


 [184]
 “後序”九句：祝穆《事文类聚》前集卷四十五收白居易《唐九老詩并序》，序云：“會昌五年三月二十四日，胡吉劉鄭盧張等六賢，皆多年壽，予亦次焉，偶與東都敝居履道坊合尚齒之會，七老相顧，既醉甚歡，靜而思之，此會稀有，因各賦七言韻詩一章以記之，或傳諸好事者。其年夏，又有二老，年貌絕倫，同歸故鄉，亦來斯會，續命貫姓名年齒，寫其形貌，附於圖右，仍以一絕贈之……時秘書狄兼謨、河南尹盧貞，以年未七十，雖與會而不及列。”


 [185]
 “今汪立名”十四句：文淵閣《四庫全書》卷一〇八一收汪立名編《白香山詩集年譜舊本》“（會昌）五年乙丑”云：“有《齋居》、《春夕》、《感事》、《遣懷》詩，”云“風光拋得也”。七十四年春三月二十一日，與前懷州司馬胡杲、衛尉卿吉晈、前右觀武軍長史鄭據、慈州刺史劉真、御史盧真、永州刺史張渾及公，共七人為齒會於履道宅，詩云：“七人五百七十歲”，秘書監狄兼謩、河南尹盧真，以年未七十，雖預會而不及列，故又稱九老會，是會蓋有兩盧真也。本朝洛中九老會，蓋倣此也，而司馬公未七十預會，亦用狄監盧尹故事云。”同卷汪立名編《白香山詩集》卷四十《七老會詩》及《九老圖詩》注明各人年齡：《七老會詩》“刑部尚書致仕太原白居易”，注云“年七十四”，“前懷州司馬安定胡杲，”注云“年八十九”，“衛尉卿致仕馮翊吉皎”，注云“年八十八”，“前磁州刺史廣平劉真”，注云“年八十七”，“前右龍武軍長史榮陽鄭據”，注云“年八十五”，“前侍御史內供奉范陽盧真”，注云“年八十三”，“前永州刺史清河張渾”，注云“年七十七”。《九老圖詩》“洛中遺老李元爽”，注云“年一百三十六”，“歸洛僧如滿”，注云“年九十五”。另，同卷收汪立名《白香山年譜》“會昌五年乙丑”云：“三月於洛中為七老會，夏又合如滿僧李元爽為九老圖。”


 [186]
 “今汪立名”十四句：文淵閣《四庫全書》卷一〇八一收汪立名編《白香山詩集年譜舊本》“（會昌）五年乙丑”云：“有《齋居》、《春夕》、《感事》、《遣懷》詩，”云“風光拋得也”。七十四年春三月二十一日，與前懷州司馬胡杲、衛尉卿吉晈、前右觀武軍長史鄭據、慈州刺史劉真、御史盧真、永州刺史張渾及公，共七人為齒會於履道宅，詩云：“七人五百七十歲”，秘書監狄兼謩、河南尹盧真，以年未七十，雖預會而不及列，故又稱九老會，是會蓋有兩盧真也。本朝洛中九老會，蓋倣此也，而司馬公未七十預會，亦用狄監盧尹故事云。”同卷汪立名編《白香山詩集》卷四十《七老會詩》及《九老圖詩》注明各人年齡：《七老會詩》“刑部尚書致仕太原白居易”，注云“年七十四”，“前懷州司馬安定胡杲，”注云“年八十九”，“衛尉卿致仕馮翊吉皎”，注云“年八十八”，“前磁州刺史廣平劉真”，注云“年八十七”，“前右龍武軍長史榮陽鄭據”，注云“年八十五”，“前侍御史內供奉范陽盧真”，注云“年八十三”，“前永州刺史清河張渾”，注云“年七十七”。《九老圖詩》“洛中遺老李元爽”，注云“年一百三十六”，“歸洛僧如滿”，注云“年九十五”。另，同卷收汪立名《白香山年譜》“會昌五年乙丑”云：“三月於洛中為七老會，夏又合如滿僧李元爽為九老圖。”


 [187]
 “宋元豐五年”二十三句：朱熹《三朝名臣言行録》卷三云：“元豐五年，文潞公以太尉留守西都，時富韓公以司徒致仕。潞公慕唐白樂天‘九老會’，乃集洛中公卿大夫年德髙者，爲‘耆英會’，以洛中風俗尚齒不尚官，就資聖院建大廈，曰耆英堂。命閩人鄭奐繪像堂中，時富韓公年七十九，文潞公與司封郎中席汝言皆七十七，朝議大夫王尚恭年七十六，太常少卿趙丙、祕書監劉几、衛州防禦使馮行己皆年七十五，天章閣待制楚建中、朝議大夫王御名言皆年七十二，太中大夫張問、龍圖閣直學士張燾皆年七十。時宣徽使王拱辰留守北京，貽書潞公願預其會，年七十一。獨司馬溫公年未七十，潞公素重其人，用唐九老狄兼謩故事，請入會。”


 [188]
 “然昌黎集”句：《東雅堂昌黎集注》卷十有《同水部張員外曲江春遊寄白二十二舍人》詩。


 [189]
 《同韓侍郎遊鄭家池小飲》：即《白居易集箋校》卷十一之《同韓侍郎遊鄭家池吟詩小飲》。


 [190]
 《久不見韓侍郎》：即《白居易集箋校》卷十九之《久不見韓侍郎戲題四韻以寄之》。


 [191]
 《和韓侍郎題楊舍人林亭》：即《白居易集箋校》卷十九之《和韓侍郎題楊舍人林池見寄》。


 [192]
 《和韓侍郎張博士遊曲江見寄》：即《白居易集箋校》卷十九之《酬韓侍郎張博士雨後遊曲江見寄》。


 [193]
 “昔我”八句：語出《白居易集箋校》卷六《酬張十八訪宿見贈》。


 [194]
 “香山集”三句：樂天與張籍詩頗多。《白居易集箋校》卷九有《酬張太祝晚秋卧病见寄》，卷十八《張十八》云：“獨有詠詩張太祝，十年不改舊官銜。”卷十九有《新昌新居書事四十韻，因寄元郎中張博士》、《酬韓侍郎張博士雨後遊曲江見寄》、《喜張十八博士除水部員外郎》。


 [195]
 “此外”二句：《白居易集箋校》卷二《和答詩十首並序》序云：“僕思牛僧孺戒，不能示他人，唯與杓直、拒非及樊宗師輩三四人，時一吟讀，心甚貴重。”卷一《傷唐衢二首》其一云：“同宿李翱家，一言如舊識。”卷五十一有《張植李翱等二十人亡母追贈郡縣夫人製》。李翱（七七二—八四一），字習之。《舊唐書》卷一百六十、《新唐書》卷一百七十七有傳。


 [196]
 “持錢”二句：語出《白居易集箋校》卷十一《東坡種花二首》其一，“花柳”作“花樹”。


 [197]
 “朝上”二句：語出《白居易集箋校》卷十一《步東坡》，“新栽樹”作“新成樹”。


 [198]
 “我甚”二句：語出《東坡詩集注》卷二十二《次京師韻送表弟程懿叔赴夔州運判》。


 [199]
 “定似”句：語出《東坡詩集注》卷二《軾以去歲春夏侍立邇英，而秋冬之交，子由相繼入侍，次韻絶句四首，各述所懷》其四。　


 [200]
 “出處”句：語出《東坡詩集注》卷二十五《予去杭十六年而復來，留二年而去。平生自覺出處老少，粗似樂天，雖才名相遠，而安分寡求，亦庻幾焉。三月六日，來別南北山諸道人，而下天竺惠浄師，以醜石贈行，作三絶句》其二。


 [201]
 “洪容齋”二句：洪邁《容齋隨筆·三筆》卷五《東坡慕樂天》云：“蘇公謫居黃州，始自稱東坡居士，詳考其意，蓋專慕白樂天而然……蘇公在黃，正與白公忠州相似……《去杭州》云：‘出處依稀似樂天，敢將衰朽較前賢。’序曰：‘平生自覺出處老少，粗似樂天。’則公之所以景仰者，不止一再言之，非東坡之名偶爾暗合也。”


 [202]
 “荔支”二句：語出《白居易集箋校》卷十八《荔枝樓對酒》，“荔支”作“荔枝”。。


 [203]
 “色洞”句：語出《白居易集箋校》卷二十六《詠家醞十韻》。


 [204]
 《家釀新熟，每甞輒醉，答妻姪》：即《白居易集箋校》卷三十一《家釀新熟，嘗輒醉，姪等勸令少飲，成長句以諭之》。《對新家醞》：即卷三十六《對新家醞玩自種花》。《和微之嘗新酒》：即卷二十二《和嘗新酒》。《雪中酒熟擕訪吳秘監》：即卷三十三《雪中酒熟，攜訪吳監，寄此詩》。


 [205]
 “新酒”二句：語出《白居易集箋校》卷二十二《酒熟憶皇甫十》。


 [206]
 “最恨”二句：語出《白居易集箋校》卷三十三《初冬月夜，得皇甫澤州手劄並詩數篇，因遣報書，偶題長句》。


 [207]
 “閒開”句：語出《白居易集箋校》卷二十一《耳順吟寄敦詩夢得》。


 [208]
 “新酒客來”二句：語出《白居易集箋校》卷三十六《宴後題府中水堂贈盧尹中丞》。


 [209]
 “牀前”二句：語出《白居易集箋校》卷二十九《詠興五首》其三《池上有小舟》。


 [210]
 “一甕”句：語出《白居易集箋校》卷三十二《冬初酒熟二首》其一。


 [211]
 “舊詩”二句：語出《白居易集箋校》卷二十八《無夢》。白居易諸多《偶吟》詩，均無此二句，甌北誤記。


 [212]
 “更憐”二句：語出《白居易集箋校》卷三十一《將歸一絕》。


 [213]
 “揭甕”句：語出《白居易集箋校》卷三十三《閒居春盡》。


 [214]
 “貧家”二句：語出《白居易集箋校》卷二十九《酬思黯相公見過弊居戲贈》。


 [215]
 “香山集”七句：《白居易集箋校》卷三十一《青氈帳二十韻》云：“北製因戎創，南移逐虜遷。汰風吹不動，禦雨濕彌堅。有頂中央聳，無隅四嚮圓。”


 [216]
 “所撰詩文”八句：《白居易集箋校》外集卷下《白氏長慶集後序》云：“集有五本：一本在廬山東林寺經藏院，一本在蘇州南禪寺經藏內，一本在東都聖善寺鉢塔院律庫樓，一本付姪龜郎，一本付外孫談閣童。各藏於家，傳於後。”


 [217]
 “舊唐書”句：《舊唐書》卷一百六十六《白居易傳》云：“居易嘗寫其文集，送江州東西二林寺、洛城香山、聖善寺等等，如佛書雜傳例流行之。”


 [218]
 “春明”十一句：宋敏求《春明退朝録》云：“唐白文公自勒文集，成五十卷，後集二十卷，皆寫本寄藏廬山東林寺，又藏龍門香山寺。高駢鎮淮南，寄語江西廉使，取東林集而有之。香山集經亂亦不復存。其後履道宅爲普明僧院，後唐明宗子秦王從榮，又寫本寘院之經藏，今本是也。”宋敏求（一○一九—一○七九），字次道，趙州平棘（今河北趙州）人。北宋文學家、史地學家。寘，放置。


 [219]
 “一如”三句：酈道元《水經注》卷二十八云：“沔水又東逕方山北……山下潭中有杜元凱碑。元凱好尚後名，作兩碑，並述己功，一碑沈之峴山水中，一碑下之於此潭。曰：‘百年之後，何知不深谷爲陵也。’”甌北所謂“一置峴山之巔，一沉襄江之底”，與《水經注》所載有出入。其所謂置峴山之巔者，或涉後人立峴山“墮淚碑”而誤。


甌北詩話卷五

蘇東坡詩
 
[1]



一

以文爲詩，自昌黎始；至東坡益大放厥詞，別開生面，成一代之大觀。
 
[2]

 今試平心讀之，大概才思橫溢，觸處生春，胸中書卷繁富，又足以供其左旋右抽，無不如志。
 
[3]

 其尤不可及者，天生健筆一枝，爽如哀棃，快如并剪，有必達之隱，無難顯之情：此所以繼李、杜後爲一大家也。而其不如李、杜處，亦在此。葢李詩如高雲之游空，杜詩如喬嶽之矗天，蘇詩如流水之行地。讀詩者於此處著眼，可得三家之眞矣。


校記


大放厥詞，掃葉山房本缺“厥”字。


按語


此處提及“以文爲詩”，並將李杜和東坡作比較，認爲“李詩如高雲之游空，杜詩如喬嶽之矗天，蘇詩如流水之行地”，這涉及作品風格問題、涉及作家和作品風格的關係問題。

王充《論衡》卷十三《超奇篇》云：“實誠在胸臆，文墨著竹帛，外內表裏，自相副稱，意奮而筆縱，故文見而實露也”，又云“心思爲謀，集劄爲文，情見於辭，意驗於言”。指出作品外在的風格是作家內在“誠意”的體現。曹丕《典論·論文》云：“文以氣爲主，氣之清濁有體，不可力强而至”，明言作家氣質對作品風格的影響。

《文心雕龍》“體大慮周”，對創作論、風格論做了系統的闡釋：第一，《事類》云：“才爲盟主，學爲輔佐”，曹丕“氣”主文的說法，比較强調天分對創作的意義。第二，《體性》云：“八體屢遷，功以學成，才力居中，肇自血氣”，指出作家氣質是先天與後天共同作用形成的，故創作技巧可以通過學習改進。第三，《體性》云：“才性異區，文體繁詭”，并概括出八種基本風格：“一曰典雅，二曰遠奧，三曰精約，四曰顯附，五曰繁縟，六曰壯麗，七曰新奇，八曰輕靡”。第四，《體性》云：“然才有庸俊，氣有剛柔，學有淺深，習有雅鄭，並情性所鑠，陶染所凝，是以筆區雲譎，文苑波詭者矣。故辭理庸俊，莫能翻其才；風趣剛柔，寧或改其氣；事義淺深，未聞乖其學；體式雅鄭，鮮有反其習；各師成心，其異如面”，《時序》云：“文變染乎世情，興廢繫乎時序”，指出風格的成因，一方面在於作家的個性，另一方面也在於文章的體裁和時代的審美取向。

蘇軾詩文有所創新，在這一創新過程中，“以文爲詩”在兩個方面起了重要作用：其一是詩歌語言領域的擴大；其二是詩境的拓展。在詩語方面，他運用虛字、散文章法以及俗語方言等，把意象的領域擴展得非常廣泛；在詩境方面，他把博大的胸懷和思想，自由自在地用於詩中的“議論”。

甌北論創作和風格，首先肯定創作的天分是個人所獨有的。如其在卷二對李杜的比較，認爲李詩才分太高，人不敢學；杜詩是才分加思力，人學不盡。其次，他認爲創作才能需要文學積累，大量的知識積累可以爲創作提供經驗。蘇軾正是飽覽群書才能提筆成詩。再次，他認爲創作技巧應是自然而不露痕跡。這種技巧來自於作家的才情和日積月累，運用時擺脫了刻意爲之的痕迹，如行雲流水般自然而然。本卷評蘇軾詩：“不以鍛煉爲工，其妙處在乎心地空明，自然流出，一似全不著力，面自然沁入心脾”。可見，創作技巧與方法、作品的風格是天分、才情和知識積累三者合一的結果。他從實踐的角度看中知識累積，這種累積可以從舊開新：“‘新’豈易言，意未經人說過則新，書未經人用過則新”（第一〇條）。

二

坡詩不尚雄傑一派，其絕人處在乎議論英爽，筆鋒精銳，舉重若輕，讀之似不甚用力，而力已透十分，此天才也。
 
[4]

 試即其詩，畧爲舉似。五古如：“讀書想前輩，每恨生不早。紛紛少年場，猶得見此老。”《哭刁景純》
 “餘光幸分我，不死安可獨。”《答陳季常》
 
 
[5]

 “丈夫貴出世，功名豈人傑。”《和陶詩》
 
 
[6]

 “年來萬事足，所欠惟一死。”《海外歸贈鄭秀才》
 
 
[7]

 七古如：“當其下筆風雨快，筆所未到氣已吞。”《題王維吳道子畫》
 
 
[8]

 “世人豈不碩且好，身雖未病中已虧。此叟神完中有恃，談笑可卻千熊羆……至今兀坐寂不語，與昔未死無增虧。”《題楊惠之塑維摩像》
 
 
[9]

 “雖無尺箠與寸刃，口吻排擊含風霜。”《送劉道原》
 
 
[10]

 “顏公變法出新意，細筋入骨如秋蠅。徐家父子亦秀絕，字外出力中藏稜。”《墨妙亭詩》
 
 
[11]

 “耕田欲雨刈欲晴，去得順風來者怨。若使人人禱輒遂，造物應須日千變。”《泗州僧伽墖》
 “我從山水窟中來，尚愛此山看不足。”《游道場山何山》
 “世上小兒誇疾走，如君相待今安有！”《往富陽李節推先行畱風水洞見待》
 
 
[12]

 “黃雞催曉不須愁，老盡世人非我獨。”《與宗同年飲》
 
 
[13]

 “覺來落筆不經意，神妙獨到秋毫顛。”《題吳道子畫》
 
 
[14]

 “長松千尺不自覺，企而羨者蓬與蒿。”《趙閱道高齋詩》
 
 
[15]

 “腳力盡時山更好，莫將有限趁無窮。”《登玲瓏山詩》
 
 
[16]

 此皆坡詩中最上乘，讀者可見其才分之高，不在功力之苦也。

三

坡詩有云：“清詩要鍜鍊，方得鉛中銀。”然坡詩實不以鍜鍊爲工，其妙處在乎心地空明，自然流出，一似全不著力，而自然沁入心脾，此其獨絕也。
 
[17]

 今第就七言律論之，如：“天外黑風吹海立，浙東飛雨過江來。”《有美堂暴雨》
 “人未放歸江北路，天教看盡浙西山。”《游杭州詩》
 
 
[18]

 “令嚴鐘鼓三更月，野宿貔貅萬竈煙。”《郊壇侍祠》
 
 
[19]

 “弄風驕馬跑空立，趁兔蒼鷹掠地飛。”《常山小獵》
 
 
[20]

 “龍捲魚蝦並雨落，人隨雞犬上牆眠。”《江漲》
 
 
[21]

 “露布朝馳玉關塞，捷書夜報甘泉宮。”《洮西捷報》
 
 
[22]

 此數聯固坡集中最雄偉之作，然非其至也。“人似秋鴻來有信，事如春夢了無痕。”《與潘郭二生同遊憶去歲舊跡》
 
 
[23]

 “官事無窮何日了，菊花有信不吾欺。”《次張十七贈子由詩》
 
 
[24]

 “倦客再遊今老矣，高僧一笑故依然。”《書普菴長老壁》
 
 
[25]

 “門外想無千斛米，墓中知有百年人。”《送李邦直赴史舘》
 
 
[26]

 “屬纊家無十金產，過車巷哭六州民。”《陸詵挽詩》
 
 
[27]

 “請看行路無從涕，儘是當年不忍欺。”《徐君猷輓詩》
 
 
[28]

 “江上秋風無限浪，枕中春夢不多時。”《次蔣穎叔韻》
 
 
[29]

 “舊遊似夢徒能說，遷客如僧豈有家？”《酬黃師是送酒》
 
 
[30]

 “醉眼有花書字大，老人無睡漏聲長。”《夜直玉堂》
 
 
[31]

 “佐卿豈是歸來鶴，次律寧非過去僧。”《惠州白鶴觀新居將成》
 
 
[32]

 “相與齧氊持漢節，何妨振履出商音。”《海外歸答鄭介夫》
 
 
[33]

 “當日無人送臨賀，至今有廟祀潮州。”《北歸過嶺》
 
 
[34]

 此數十聯，乃是稱心而出，不假雕飾，自然意味悠長；即使事處，亦隨其意之所欲出，而無牽合之迹。此不可以聲調格律求之也。又如《和荆公絕句》云：“春到江南花自開。”
 
[35]

 在儋耳，夜過諸黎之家云：“中原北望無歸日，鄰火村舂自往還。”
 
[36]

 覺千載下猶有深情，何必以奇警雄驁見長哉！


校記


陸詵挽詩，掃葉山房本作“陸銑輓詩”。

四

詩人遇成語佳對，必不肯放過。坡公尤妙於剪裁，雖工巧而不落纖佻，由其才分之大也。
 
[37]

 如：“時復中之徐邈聖，無多酌我次公狂。”《贈孫莘老》
 
 
[38]

 “休驚歲歲年年貌，且對朝朝暮暮人。”《寄陳述古》
 
 
[39]

 “三過門間老病死，一彈指頃去來今。”《過永樂長老已卒》
 
 
[40]

 “豈意日斜庚子後，忽驚歲在戊辰年。”《孔長源輓詩》
 
 
[41]

 “大木百圍生遠籟，朱絃三嘆有遺音。”《答仲屯田》
 
 
[42]

 “君特未知其趣耳，臣今時復一中之。”《戲徐君猷孟亨之皆不飲酒》
 
 
[43]

 “何人可復間季孟，與子不妨中聖賢。”《與王定國會飲》
 
 
[44]

 “豈意青州六從事，化爲烏有一先生。”《章質夫寄酒六壺書到酒不到》
 
 
[45]

 “曲無和者應思郢，論少卑之且借秦。”《答劉貢父李公擇》
 
 
[46]

 “多情白髮三千丈，無用蒼皮四十圍。”《宿州次劉涇韻》
 
 
[47]

 “前身自是盧行者，後學過呼韓退之。”《答周循州》
 
 
[48]

 “信命不須歌去汝，逢人未免嘆猶吾。”《答葉致遠》
 
 
[49]

 此等詩雖非坡公著意之作，然自然凑泊，觸手生春，亦見其學之富而筆之靈也。


校記


剪裁，原作“剪栽”，從校點本改。

五

坡公熟於《莊》、《列》諸子及漢、魏、晉、唐諸史，故隨所遇，輒有典故以供其援引，此非臨時檢書者所能辦也。
 
[50]

 如《送鄭戶曹詩》：“公業有田常乏食，廣文好客竟無氊。”
 
[51]

 則皆用鄭姓故事。嘲張子野買妾，所引“鬚長九尺”、“鶯鶯”、“燕燕”、“柱下相君”、“後堂安昌”等，皆用張姓故事。
 
[52]

 《戲徐君猷孟亨之不飲》，則通首全用徐邈、孟嘉故事。
 
[53]

 不特此也，賀黃魯直生子，而其母微，則云：“進饌客爭起。”又云：“但使伯仁長，還興絡秀家。”用《晉書》裴秀母賤，嫡母嘗使進饌，客以秀故，皆驚起。
 
[54]

 又周顗母絡秀謂顗曰：“我屈爲汝家妾，爲門戶計耳。汝若不與吾家爲親，吾亦何惜餘生。”顗從命，由是李氏遂爲方雅之族也。
 
[55]

 《和周邠長官詩》：“頗憶呼盧袁彥道，難邀罵坐灌將軍。”時邠有服，故所用“呼盧”、“罵坐”，皆服中故事也。
 
[56]

 《答孫侔》云：“蔣濟謂能來阮籍，薛宣眞欲吏朱雲。”
 
[57]

 侔與王荆公素善，及荆公爲相，數年不復相聞，故用阮籍不應濟之辟，朱雲不肯畱宣東閣事也。《以雙刀遺子由》，則云：“惟有王玄通，堦庭秀芝蘭。知子後必大，故擇刀所便。”用《晉書》王祥以呂虔刀遺其弟覽故事也。
 
[58]

 《和子由送梁左藏詩》，則云：“問羊他日到金華。”用黃初平兄尋初平到金華，叱石成羊故事，謂他日己尋子由，同證仙籍也。
 
[59]

 《與子由同轉對》，則云：“晉陽豈爲一門事。”用《唐書》溫大雅與弟彥博對掌華近，唐高祖曰“我起晉陽，爲卿一門”故事也。
 
[60]

 《賀陳述古弟章生子》，則云：“參軍新婦賢相敵。”用《晉書》王渾妻言：“新婦得配參軍，生子當不啻如此。”參軍王倫，乃渾之弟也。
 
[61]

 《送王鞏姪震知蔡州》則云：“君歸助獻納，坐繼岑與溫。”則用《唐書》岑文本及其姪長倩、溫大雅及其弟彥博同在機近故事，
 
[62]

 望其叔姪同入禁林也。《哭任遵聖》，望其子成立，則云：“他年如入洛，生死一相訪。惟有王濬冲，心知中散狀。”用《晉書》嵇康死後，其子紹入洛，王戎特推獎之故事也。
 
[63]

 文與可爲王執中作墨竹，囑其勿令人題，俟東坡來題之；與可沒八年，坡還朝，執中以此來乞題，則云：“誰言生死隔，相見如龔隗。”用《晉書》隗照善筮，將死，以版授其妻，五年後有龔姓者奉使過此，以此索其金。至期，果有龔使過，妻以版索金，龔亦善筮，爲筮之曰：“吾不負金，汝夫自有金，知吾善《易》，故書版措意耳。”果如言而得金於屋東壁。
 
[64]

 以喻與可預囑待己來題，今果如所囑也。孔常父來訪，坡適宴客，遣人邀孔同飲，孔已上馬馳去；明日有詩來，坡和之云：“豈復見吾橫氣機，遣人追君君絕馳。”則用《莊子》季咸相壺子，壺子曰：“是殆見吾橫氣機也。”明日又來見，立未定，自失而去，使列子追之不及。壺子曰：“已失矣，吾勿及矣。”
 
[65]

 此又與常父馳去，追之不及相似也。以上數條，安得有如許切合典故，供其引証？自非博極羣書，足供驅使，豈能左右逢源若是？想見坡公讀書，眞有過目不忘之資，安得不嘆爲天人也。


校記


禁林，掃葉山房本作“禁城”。

六

東坡大氣旋轉，雖不屑屑於句法、字法中別求新奇，而筆力所到，自成創格。如《百步洪》詩：“有如兔走鷹隼落，駿馬下注千丈坡。斷絃離柱箭脫手，飛電過隙珠翻荷。”
 
[66]

 形容水流迅駛，連用七喻，實古所未有。又如《答章傳道》云：“欲將駒過隙，坐待石穿溜。”
 
[67]

 《游徑山》云：“肯將紅塵腳，暫著白雲履。”
 
[68]

 《泛舟城南》云：“能爲無事飲，可作不夜歸。”
 
[69]

 《孔毅父妻輓詞》云：“那將有限身，長瀉無窮涕。”
 
[70]

 《哭子遯》云：“仍將恩愛刀，割此衰老腸。”“欲除苦海浪，先乾愛河水。”
 
[71]

 《送魯元翰》云：“聊乘應舍筏，直溯無生源。”
 
[72]

 《栖賢三峽橋》云：“長輸不盡谿，欲滿無底竇。”《答王晉卿欲奪仇池石》云：“守子不貪寶，完我無瑕玉。”
 
[73]

 《送黃師是》云：“願君五袴手，招此半菽魂。”
 
[74]

 《答李端叔謝送牛戩畫》云：“知君論將口，似予識畫眼。”
 
[75]

 《和陶歸園田居》云：“以彼無盡燈，寫我有限年。”
 
[76]

 《趙景貺以洞庭春色酒見餉》云：“應呼釣詩鈎，亦號掃愁帚。”
 
[77]

 此雖隨筆所至，自成創句，所謂“風行水上，自然成文”；然未免句法重叠。若《浚井》之“上除青青芹，下洗鑿鑿石”、《白鶴新居鑿井不得泉使工再鑿》云“豐我粲與醪，利汝椎與鑽”
 
[78]

 、《和陳傳道雪中觀燈》云“未忍便傾澆別酒，且來同看照愁燈”，則又不泥一格矣。又《與趙景貺陳履常同過歐陽叔弼小齋》云：“夢回聞剝啄，誰乎趙陳予。”
 
[79]

 句法之奇，自古未有，然老橫莫有敢議其拙率者，可見其才大，無所不可也。當時亦共駭此句。歐陽季默曰：“長官請客，吏問客目，答曰：‘主簿、少府、我。’可作佳對。”
 
[80]

 亦可見文人游戲之韻事。

七

孔毅父集古人句成詩贈坡，坡答曰：“天邊鴻鵠不易得，便令作對隨家雞。”又云：“路旁拾得半段槍，何必開爐鑄矛戟。”又云：“不如默誦千萬言，左抽右取談笑足。”又云：“千章萬句卒非我，急走捉君應已遲。”
 
[81]

 似譏集句非大方家所爲。然坡又有集淵明《歸去來詞》作五律十首，則不惟集句，且集字矣。
 
[82]

 坡又有《題織錦廻文》三首
 
[83]

 ，此外又《廻文》八首
 
[84]

 ，大方家何至作此狡獪！葢文人之心，無所不至，亦遊戲之一端也。《戲孫公素懼內詩》云：“披扇當年笑溫嶠，握刀晚歲戰劉郎。不須戚戚如馮衍，便與時時說李陽。”
 
[85]

 則仍典雅不作惡戲。《代妓贈別》云：“蓮子劈開須見臆（憶）
 ，楸枰著盡更無棋（期）
 。破衫會有重縫（逢）
 處，一飯何曾忘卻匙（時）
 。”
 
[86]

 此本是古體。如“石厥生口中，銜碑不得語”之類，非另創體也。劉監倉家作餅，坡曰：“爲甚酥？”潘邠老家釀酒甚薄，坡曰：“莫錯著水否？”因集成句曰：“已傾潘子‘錯著水’，更覔君家‘爲甚酥’。”
 
[87]

 則一時戲笑，村俚之言，亦并入詩。又有口喫詩。因武昌西山多槲葉，其旁即元結湖，多荷花，因題句云：“玄鴻橫號黃槲峴，皓鶴下浴紅荷湖。”
 
[88]

 座客皆笑，請再賦一首。坡詩云：“江干高居堅關扃，犍耕躬稼角掛經。高竿繫舸菰茭隔，笳鼓過軍雞狗驚。解襟顧景各箕踞，擊劍賡歌幾舉觥。荆笄供饋愧攪聒，乾鍋更戞甘瓜羹。”
 
[89]

 又《和正甫一字韻詩》云：“故居劍閣隔錦官，柑果薑蕨交荆菅。奇孤甘掛汲古綆，僥覬敢揭鈎金竿。已歸耕稼供藁秸，公貴幹蠱高巾冠。改更句格各蹇吃，姑固狡獪加間關。”
 
[90]

 此二詩使口吃者讀之，必至滿堂噴飯。而坡游戲及之，可想見其風趣湧發，忍俊不禁也。
 
[91]




校記


藁秸，壽考堂本、掃葉山房本作“藁桔”。

八

坡詩放筆快意，一瀉千里，不甚鍜鍊。如少陵《登慈恩寺墖》云：“俯視但一氣，焉能辨皇州？”
 
[92]

 以十字寫墖之高，而氣象萬千。東坡《眞興寺閣》云：“山川與城郭，漠漠同一形。市人與鴉鵲，浩浩同一聲。”
 
[93]

 以二十字寫閣之高，尚不如少陵之包舉，此鍊不鍊之異也。又少陵《出塞》詩：“落日照大旗，馬鳴風蕭蕭。”
 
[94]

 覺字句外別有幽、燕沉雄之氣。坡公《五丈原懷諸葛公》詩：“吏士寂如水，蕭蕭聞馬撾。”
 
[95]

 雖形容軍容整肅，而魄力不及遠矣。

九

昌黎之後，放翁之前，東坡自成一家，不可方物
 
[96]

 。昌黎好用險韻，以盡其鍛鍊；東坡則不擇韻，而但抒其意之所欲言。放翁古詩好用儷句，以炫其絢爛；東坡則行墨間多單行，而不屑於對屬。且昌黎、放翁多從正面鋪張；而東坡則反面、旁面，左縈右拂，不專以鋪敘見長。昌黎、放翁使典亦多正用；而東坡則驅使書卷入議論中，穿穴翻[image: ]
 ，無一板用者。此數處，似東坡較優。然雄厚不如昌黎，而稍覺輕淺；整麗不如放翁，而稍覺率畧。此固才分各有不同，不能兼長也。

一〇

元遺山《論詩》云：“蘇門若有功臣在，肯放公詩百態新！”
 
[97]

 此言似是而實非也。“新”豈易言！意未經人說過則新，書未經人用過則新。詩家之能新，正以此耳。若反以新爲嫌，是必拾人牙後，人云亦云；
 
[98]

 否則，抱柱守株，不敢踰限一步：是尚得成家哉？尚得成大家哉？


按語


主張文學創新，由來有自。王充旗幟鮮明地反對東漢“俗儒好長古而短今”的創作模擬之風，提倡創作的獨立性，鼓勵“不必相似”、“自爲佳好”（《論衡·自紀》）。《文心雕龍·通變》系統地論述了傳承與革新的辯證關係。韓愈講究古詞己出，“不蹈襲前人一言一句”（《樊紹述墓誌銘》），在練字造句上講究創新。南宋姜夔《白石道人詩說》講到作家風格時提出“一家之語，自有一家之風味”，反對模仿，宣導創新。湯顯祖、李贄和公安派都标举“创新”，葉燮《原詩》也大膽宣揚“創新”。

甌北《論詩》寫道：“李杜詩篇萬口傳，至今已覺不新鮮。江山代有才人出，各領風騷數百年。”這並非是貶低李、杜，而是強調經典需要不斷創新。此處對蘇軾的創新給予肯定，並指出創新是對傳統的挑戰，祗有不斷創新才能自成一家，成爲一大家。甌北的詩歌創新理論與前人創新理論相比，既有一脈相承之處，即反對摹古、“拾人牙後”，又有獨到之處，即認爲創新有潛在的標準：既是詞語意思與意義的變換，即“書未經人用過則新”，又是寫出新的東西、新的思想，即“意未經人說過則新”。

一一

東坡旁通佛老。詩中有仿《黃庭經》者
 
[99]

 ，如《辨道歌》、《眞一酒歌》等作，自成一則。至於摹仿佛經，掉弄禪語，以之入詩，殊覺可厭。不得以其出自東坡，遂曲爲之說也。如錢道人有“認取主人翁”之句，坡演之云：“主人若苦令儂認，認主人人竟是誰？”又云：“有主還須更有賓，不知無鏡自無塵。只從半夜安心後，失卻當年覺痛人。”
 
[100]

 《過溫泉》詩：“石龍有口口無根，自在流泉誰吐吞？若信衆生本無垢，此泉何處覔寒溫？”
 
[101]

 《和柳子玉》詩：“說靜故知猶有動，無閒底處更求忙？”
 
[102]

 《答寶覺》詩：“從來無腳不解滑，誰信石頭行路難？”
 
[103]

 《記夢》詩：“圓間有物物間空，豈有圓空入井中？不信天形眞個樣，故應眼力自先窮。連環易解如神手，萬竅猶號未濟風。稽首問天天不語，本來無礙更求通。”
 
[104]

 《題榮師湛然堂》詩：“卓然精明念不起，兀然灰稿照不滅。方定之時慧在定，定慧照寂非兩法。妙湛總持不動尊，默然眞入不二門。語息則默非對語，此語要將《周易》論。諸方人人抱雷電，不容細看眞頭面。欲知妙湛與總持，更問江東‘三語掾’。”
 
[105]

 此等本非詩體，而以之說禪理，亦如撮空，不過仿禪家語録機鋒，以見其旁涉耳。惟《書焦山綸長老壁》云：“法師住焦山，而實未嘗住。我來輒問法，法師了無語。法師非無語，不知所答故。”又《聞辨才復歸上天竺》詩云：“寄詩問道人，借禪以爲詼。何所聞而去？何所見而回？道人笑不答，此意安在哉！昔年本不住，今者亦無來。”
 
[106]

 此二首絕似《法華經》、《楞嚴經》偈語
 
[107]

 ，簡淨老橫，可備一則也。


校記


石頭，掃葉山房本作“有頭”。

綸長老，掃葉山房本作“論長老”。

一二

大概東坡詩有所作，即刊刻流布，故一時才名震爆，所至風靡；而忌之者因得臚列以坐其罪，故得禍亦由此。今即以“烏臺詩案”而論，其詩之入於爰書者，非一人一時之事；
 
[108]

 若非刻有卷冊，忌者亦何由逐處采輯，彚爲一疏，以劾其狂謬？如：“讀書萬卷不讀律，致君堯舜终無術”
 
[109]

 ，則送子由詩也。“贏得兒童語音好，一年强半在城中”，“豈是聞韶解忘味？邇來三月食無鹽”
 
[110]

 ，則倅杭時入山村詩也。“滄海若知明主意，應教斥鹵變桑田”
 
[111]

 ，則看潮詩也。“根到九泉無曲處，世間惟有蟄龍知”
 
[112]

 ，則咏王秀才家雙檜詩也。此見於奏章者也。其他如：“古稱爲郡樂，漸恐煩敲搒”
 
[113]

 ，則送錢藻出守婺州詩也。“至今天下士，去莫如子猛”
 
[114]

 ，送子由乞官出京詩也。“橫前坑穽衆所畏，布路金珠誰不裹”
 
[115]

 ，則送蔡冠卿守饒州詩也。“羡子去安閒，吾邦正喧閧”
 
[116]

 ，則廣陵贈劉貢父詩也。“坐使鞭箠環呻呼，追胥保伍罪及孥”
 
[117]

 ，則和李杞寺丞詩也。“顚狂不用酒，酒盡會須醒”
 
[118]

 ，則和劉道原詩也。“近來愈覺世議隘，每到寛處差安便”
 
[119]

 ，則游徑山詩也。“世事漸艱吾欲去”
 
[120]

 ，則游風水洞詩也。“奈何效燕蝠，屢欲爭晨晦”
 
[121]

 ，則亦徑山詩也。“殺人無驗終不快，此恨終身恐難了”
 
[122]

 ，則送陳睦、張若濟詩也。“草茶無賴空有名”、“張禹縱賢非骨鯁”
 
[123]

 ，則和錢安道建茶詩也。“况復連年苦饑饉”
 
[124]

 ，則寄劉孝叔詩也。“紛紛不足怪，悄悄徒自傷”
 
[125]

 ，則答黃魯直詩也。“荒林蜩[image: ]
 亂，廢沼蛙蟈淫”
 
[126]

 ，則答張安道詩也。“疲民尚作魚尾赤，數罟未除吾顙泚”
 
[127]

 ，則次潛師放魚詩也。“扶顚未可責由求”
 
[128]

 ，則答周開祖詩也。以上數十條，爲李定、舒亶、張璪、何正臣、王琰等所周內鍜鍊者
 
[129]

 ，皆在“詩案”中。豈非其詩早已流布，故得臚列以成其罪耶？按李定、舒亶劾疏，亦只“兒童語音好”及“讀書不讀律”、“斥鹵變桑田”、“三月食無鹽”數條，王珪所奏，亦祗咏檜“蟄龍”一條，其餘則逮赴獄時所質訊者，何以詳備若此？按施元之謂：坡得罪後，有司移取杭州境內所畱詩，謂之“詩帳”。
 
[130]

 又坡《上文潞國書》謂：“被逮時，家口在船，被有司率吏卒窮搜”。
 
[131]

 豈“詩案”中各條，得自杭州“詩帳”耶？抑舟中所搜獲耶？坡《與孫子發書》云：“賈人好利，每取拙文刊刻市賣。”則“詩案”中詩，或得之坊刻也。
 
 
[132]




校記


答周開祖詩，掃葉山房本作“答周開祖師”。

王琰，原作“王[image: ]
 ”，据掃葉山房本、校點本改。

一三

東坡一生，以才得名，亦以才得禍。當熙寜初，王安石初行新法，舉朝議論沸騰，劉貢父出倅海陵，坡送之詩云：“君不見阮嗣宗，臧否不掛口。莫誇舌在齒牙牢，是中惟可飲醇酒。”
 
[133]

 是固知當時語言文字之必得禍矣。及身自判杭，則又處處譏訕新法，見之吟詠，致有“烏臺詩案”，幾至重辟。後黃州赦回，值神宗升遐之後
 
[134]

 ，途次揚州，作詩題壁，又有“山寺歸來聞好語，野花啼鳥亦欣然”之句。
 
[135]

 此何時而作此詩耶？還朝後爲學士，發策試館職，則又以王莽、曹操爲問。其掌二制
 
[136]

 ，更奮筆攘袂於竄逐諸小人，謫詞申明罪狀，畧無包荒；以致帬小側目，即朔黨、洛党等號爲君子者，亦群起而攻之。
 
[137]

 先擊去其所薦引黃魯直、王定國、秦少游、歐陽叔弼等以撼之，賈易、趙君錫遂摘其“山寺聞好語”之句，以爲幸先帝厭代。賴宣仁后辨明，得乞郡去。
 
[138]

 其《送錢越州詩》云：“年來齒頰生荆棘，習氣因君又一言。”
 
[139]

 《答趙景貺》云：“或勸莫作詩，兒輩工織紋。”
 
[140]

 葢至是始悔其得禍之由，已無及矣。其後身遭貶竄，萬里投荒，猶曩日之餘毒也。或疑坡既早見及此，何以作詩草制，不加檢點，稍爲諸人畱餘地？葢才人習氣，落筆求工，必盡其才而後止，所謂“矢在弦上，不得不發”也。然如咏檜而及地下之“蟄龍”，當遏密之後而有“花鳥欣然”之語，亦太不檢矣！
 
[141]



一四

東坡詩文，及身已盛行。當徽宗禁錮蘇、黃集甚嚴
 
[142]

 ，至有藏於衣褐，間道出京，爲邏人所獲者。紹興中，洪景盧在英州，坡集已漫漶；忽得一翻刻本，爲之暢然。事見《容齋隨筆》。
 
[143]

 後一二十年，陸放翁又得一翻刻本，亦喜而跋之。
 
[144]

 是南渡四五十年，坡集已兩翻板，可見其流布之盛也。當時注家有永嘉王梅溪、司諫施元之二本。
 
[145]

 王本既分其門，又別其類，以致割裂顚倒，晚年之作，或入於少時，使讀者無從別其前後。然其書流傳最久。施本刻於嘉泰中，陸放翁爲之序，現在《渭南文集》中，乃元之及吳郡顧禧共注，而元之子宿又加核訂者。其本係隨年之先後，編訂成編。顧元、明以來，久已淹沒。本朝康熙中，宋漫堂始得之，而又多殘缺。漫堂囑毘陵邵子湘爲之補訂，而後出處老少之跡，粲然可觀。
 
[146]

 王本遂不行。是時朱竹垞於宋、邵所訂施注，雖有“老鼠搬薑”之諷，
 
[147]

 然施注之善，終不可沒也。
 
[148]

 葢注蘇詩，不難於徵典故，而難於考時事。東坡歷熙寜、元豐、元祐、紹聖
 
[149]

 ，數十年間，朝局屢更，其仕而黜、黜而起、起而又遠竄，皆有關於國事；一時交游之人，奸賢邪正，亦多與朝政相繫。當元之注詩，在南渡高、孝間，耳目尚接，每題下或詳其人，或記其事，或引事以証詩，或因詩以存人。迄今六百餘年，讀者猶藉以考見，眞蘇氏之功臣也。即如放翁序所舉難注者三條：施注中有“綠衣公言”一條，謂坡妾朝雲因黃師是仕宦不進，有後言，故坡於師是詩中述之。其說與放翁所聞無異，且加詳焉。
 
[150]

 足見其得於父老之傳聞，非徒以數典爲能事者。又《定州立春小集戲李端叔》末云：“須煩李居士，重說後三三。”
 
[151]

 此詩方敘讌遊，忽用“後三三”語，殊無來歷。顧禧云：“聞之强行父，謂營妓有董九者，爲端叔所昵，故坡詩及之。”
 
[152]

 其說今在施本中。亦可見施本之詳核，雖瑣事亦不遺漏矣。又《次王雄州還朝》云：“老李威名八十年。”
 
[153]

 王本謂景德中，初與契丹和，選將守邊，以李允則知雄州，凡十四年。詩中“老李”指此。此則施本所無，而王本獨詳之；則王本亦未可盡廢也。近時查初白及吾友馮星石鴻臚，又有《補注》、《合注》之刻；
 
[154]

 則又皆於施注之外，援據宋人雜說、傳記以增訂之，更足與施注互相發明也。放翁有《送施武子通判詩》云：“初入修門髩未秋，安期千里接英游。退歸久散前三衆，邁往欣逢第一流。共道升沉方異趣，豈知氣類肯相求！龍鍾不得臨江別，目斷西陵煙雨舟。”
 
[155]

 陳鵠《耆舊續聞》：“黃魯直詩，專以退聽齋爲主；此外有好詩，俱刪削不載。轉不如姑胥居世英刊《東坡全集》，殊有敘也。”
 
[156]

 然則《東坡集》在宋時，又有居世英翻刻本。



校記


兩翻板，掃葉山房本作“兩翻本”。

故坡於師，掃葉山房本作“故坡於詩”，誤。

十家詩話本無“陳鵠《耆舊續聞》”以下文字。

一五

東坡所至好營造。守徐州時，値河决，澶淵泛濫，到徐城不浸者三版
 
[157]

 。悉力捍禦，城得無患。水既落，乃拆項羽霸王廳材，築黃樓於城東門。諸名人王定國、秦少游、黃魯直及弟子由等，作詩賦以張之。及守杭州，而西湖已涸爲葑田；乃奏以救荒餘錢萬緡、糧萬石，並請得百僧度牒，募民取湖中所積葑爲隄，長三十里，以通南北往來。即今蘇公隄是也。
 
[158]

 又欲自浙江之石門鑿運河，引上游之水，竝江爲岸，以達於龍山之大慈浦；自浦北抵小嶺，鑿六十五丈，以達於古河；由古河四里以達於龍山運河，以避浮山之險。
 
[159]

 既奏聞，會內召，役遂止。其守潁州也，又濬潁之西湖，與趙德麟、陳履常共事，未成，而改知揚州，德麟卒成之。後謫居惠州，又捐犀帶助道士鄧守安作城外東新橋，并致書子由。子由婦史以所得內賜金錢數千施僧，希固築西新橋。及遊香積寺，見其下有谿水，可築閘轉輪爲水碓，又囑縣令督成之。是東坡所至，必有營造。斯固其利物濟人之念，得爲即爲之；要亦好名之心，欲藉勝跡以傳於後。韓魏公作相州堂，歐陽公作平山堂，均此志也。
 
[160]

 至今杭之蘇堤，固已千載不朽；潁之西湖，亦尚有知公遺跡者；徐州黃樓，
 
[161]

 雖已無存，而其名尚在人耳目間。名流之用心深矣！


校記


數千，掃葉山房本作“數”，無“千”字。

一六

東坡襟懷浩落，中無他腸。凡一言之合，一技之長，輒握手言歡，傾葢如故，而不察其人之心術，故邪正不分，而其後往往反爲所累。如李公擇、王定國、王晉卿、孫莘老、黃魯直、秦少游、晁補之、張文潛、趙德麟、陳履常等，固終始無間，甚至有爲坡遭貶謫，亦甘之如飴者。其他則一時傾心寫意，其後背而陷之者甚多。如坡過壽州，李定出餞，坡有詩贈之，頗稱莫逆；
 
[162]

 而元豐中以詩語劾坡者，即李定爲首。坡守密、徐二州時，與王邦直唱和甚多，謂邦直詩“如醇酒盎然”、“能起我病”，並比之清廟圭璋。
 
[163]

 然邦直後與鄧温伯、章惇等銳意紹述，貶竄正人；東坡七年瘴海，推原禍始，實自邦直發之。坡與章惇尤厚善，集中送章七出守湖州，有詩云：“早歲歸休心共在，他年相見話偏長。”
 
[164]

 又有《次章子厚飛英畱題》等詩。
 
[165]

 後惇與司馬温公同相，惇以戲侮困温公，尚賴坡解紛。則坡之於惇，可稱密友。後惇貶逐元祐正人，各以其名字定配地；子瞻貶儋，子由貶雷，皆惇所爲也。坡與林希亦厚善。坡之守杭，實替希。及坡召還，希又來替。集中倡和甚多。
 
[166]

 坡去杭，希因杭人之意，榜其所築堤曰蘇公堤。坡除起居舍人，力辭於宰相蔡確，謂林希舊同舘，且年長，宜膺此選。是二人之交厚矣。及紹聖初，章惇當國，方治元祐黨人，欲使希典書命；希欣然，復爲中書舍人。自司馬温公及坡等數十人，皆爲謫詞，極其醜詆；遂累遷同知樞密院。後奪職卒。坡自海南歸，《與子由書》云：“子中病傷寒，十餘日便卒，所獲幾何？遺臭無窮，哀哉！”
 
[167]

 此皆坡素交，而其後反噬者也。此外如葉濤、唐坰、鄧潤甫等，亦皆平日交遊，末路相背者，更不可數計。

一七

東坡才名，震爆一世。故所至傾動，士大夫即在謫籍中，猶皆慕與之交，而不敢相輕。其在黃州也，黃守徐君猷、通判孟亨之，甚投契，倡酬往返，俱載集中。
 
[168]

 君猷沒，坡哭之以詩，祭之以文，皆極哀痛。
 
[169]

 則平日交情可知也。其在惠州，惠守詹範，亦傾意相接，時有詩往來
 
[170]

 。嘗擕酒過坡，坡亦擕白酒鱸魚過之，食槐葉泠淘，爲一時佳話。坡《與徐得之書》云：“詹守，君子人也。極蒙他照管，仍不輟。擕酒具來相就。”
 
[171]


 而循州守周彥質，在郡二年，與坡書問無虛日。
 
[172]

 白鶴新居成，二守又同過焉。彥質去官，至惠州，爲坡畱半月，乃去。坡有詩送之，具述其事。
 
[173]

 而其時表兄程正輔以使節至，與坡同遊白水山、碧落洞、香積寺，輒流連旬日。
 
[174]

 孫叔靜提舉廣東常平，更極周旋。
 
[175]

 今《大全集》所載與叔靜書札，雖至親不過也。
 
[176]

 至儋耳，軍使張中館之於行衙，所以相待亦甚
 
[177]

 。至嘗邀坡子過弈棋，而坡坐視，竟日不倦。坡詩云：“卯酒無虛日，夜棋有達晨。”
 
[178]

 葢紀實也。後湖南提舉董必察訪廣西，遣使過海，逐出坡於官舍，坡遂買地，苫茅以居；而中亦因此坐黜。其去儋時，坡以詩送之，至一送、再送、三送，葢感其意之厚也。至於林下交游，更有相從患難，至死而不悔者。在黃州，陳季常居岐亭，相距百四十里，坡過之者三，季常過坡者七。去黃時，季常遠送至九江，坡畱別詩，叠韻至五首
 
[179]

 。又有潘邠老在黃州，多從坡遊；坡去黃，以所築雪堂付之。
 
[180]

 及竄嶺外，蘇州定慧寺長老守欽，使其徒卓契順不遠五千里來問安。
 
[181]

 又有吳子野者，訪坡於惠州，相依二年；及渡海，又從坡於儋耳；又送坡北歸，卒於途。
 
[182]

 而蜀人巢元修，先訪坡於黃州；坡起用後，不復相聞。及坡兄弟南竄，元修徒步訪子由於雷，又欲過海訪坡。
 
[183]

 子由止之，不從，竟卒於途。又有王介石者，儋州助坡築屋五間，躬泥水之役，苦甚於奴隸。
 
[184]

 此數人者，非有所求，徒以向慕之誠，相從於流離顚沛中，不忍捨去。坡之得人心如此！然諸人因此得附見姓名於坡集中，至今不沫，亦豈非得所託哉！


校記


所以相待亦甚，掃葉山房本無“亦”字。

一八

東坡買田陽羡，在通判杭州時，以公事往來常、潤道中，早有此舉。集中有《寄杭守陳述古》詩云：“惠泉山下土如濡，陽羡溪頭米勝珠”、“莫怪江南苦畱滯，經營身計一生迂”，
 
[185]

 正指此事也。謫黃州後，有量移之命。
 
[186]

 坡即上疏，自言饑寒，有田在常州，願往居之。
 
[187]

 可見早有此田。故其後在朝，與晉陵胡完夫、宜興蔣穎叔過從最密，並有次完夫韻詩，謂某已卜居毘陵，與完夫有閭里之約。
 
[188]

 是坡有意居常州矣。然所謂卜居者，尚非實事。當其往來常、潤時，有《除夜宿常州城外》詩。
 
[189]

 其自杭州通判移守密州也，以熙寧七年秋末去杭，而潤州道上過除夕，有詩可考，
 
[190]

 是此時但有田而無宅。其自黃州量移，上書求居常州，有放歸陽羡之命，事在元豐八年正月。
 
[191]

 未幾，神宗晏駕，哲宗即位，坡過揚州，作“山寺歸來聞好語”之句，被劾；奏辨謂“此詩乃四月中作，去先帝厭代已兩月。”是四月尚在揚州。集中有《與孟震同遊常州僧舍》及《贈常州報恩長老》詩，補遺詩中又有《遊常州太平寺薝蔔亭》及《太平寺淨土院觀牡丹》詩，葢即是時。
 
[192]

 自揚州歸常州，尚見牡丹，則四月初旬也。四月歸常州，五月即復朝奉郎、知登州，則在常不過一二月耳。其後出守杭州，自杭還朝，雖往來過常，然俱未有畱居之迹。自後守潁、守揚、守定以及南遷，固無從再至常矣。直至建中靖國元年，自嶺外赦歸，五月至眞州，病暴下，乃至常。據方勺《泊宅編》謂“東坡先到宜興，以五百緡買宅。夜與邵民瞻步月，聞老婦哭聲。詢之，以賣宅將徙故，即坡所買宅也，乃折券不復居；而往常州，借顧塘橋孫氏宅寓焉。七月二十八日，遂卒於寓。”
 
[193]

 然則，坡居常不過元豐八年之四月、五月，及建中靖國元年之五月至七月而已。


校記


宜興，掃葉山房本作“宜典”，誤。

一九

按東坡自海外北歸，到雷州，《與鄭靖老書》云：“某意欲歸蜀，若不能歸，則杭州爲佳。”
 
[194]

 又《與謝民師書》：“不住許下，則歸陽羡。”
 
[195]

 是卜居尚未定也。到虔州，始有定居常州之意。《與錢濟明常州人
 書》云：“此行决往常州，不知郡中有屋可典買否？聞霍大夫虔守
 言：常州東門外裴氏宅出賣，乞爲一問。其直度力所能，徑往議之，當與公杖履相從也。”
 
[196]

 同時又《與蘇伯固書》云：“住處非舒即常。聞舒州有一官庄可買，已遣人問之矣。”
 
[197]

 是亦尚未定居也。及至南康，接子由書，始定歸許之計。《與王幼安書》云：“子由勸歸潁昌，已决計從之。”
 
[198]

 又《與程德孺書》：“近得子由書，苦勸相聚，不忍違之，已决計往許。約程四月末可到眞州，不知德孺可因巡按常、潤，來同遊金山否？又乞其借漕司一坐船，泊常州城下，俟遣兒子邁往宜興取行李乘來。”
 
[199]

 又《與錢濟明書》云：“某本欲居常，因子由苦勸歸許，以此未定。承示孫君宅子，甚感其意，且爲多謝。”
 
[200]

 先托濟明覔宅，濟明爲借得孫氏宅覆之，故有此謝。葢即顧塘橋宅也。
 到太平州，又有《與胡郎修仁常州人，坡之壻。書中所云小二娘者，坡之女也。
 書》云：“須一到金山，但無由至常州相晤。”
 
[201]

 是太平途次，尚欲歸許也。然是時仍有居常之意。途中《與滕達道湖州守書》云：“某至楚、泗間，當入一文字，乞居常州；若得請，則從公有期。”
 
[202]

 是此時雖有赴許之約，仍有居常之思。觀其《與黃師是子由姻家
 書》云：“聞子由亦甚窘，不忍以三百指累之。”
 
[203]

 葢改計居常，實爲此耳。及至眞州後，《與子由書》云：“兄已决計從弟之言；適程德孺來會金山，一二親故在坐，皆言地近京師，必不可往，將又致排擊，不靜。今已决計居常州，借得一孫氏宅子，極佳，且此休息。”
 
[204]

 自是居常之計始定。葢先本有田在陽羡，坡貶嶺外時，其家屬已在陽羡僦居。坡在惠時，《與曹司勳書》“某惟少子隨侍，餘皆在宜興”是也。
 
[205]

 到惠之二年，長子邁始從陽羡挈眷屬到惠，則已視陽羡爲故鄉；且親友有錢濟明、胡修仁等逢迎，頗不寂寞；而是時舉家在舟中，已半年，又時屆盛暑，急思得一息肩之地：遂居常也。按錢濟明先爲借孫氏宅，坡《與子由書》亦云“常州孫氏宅極佳”；則自眞州到常，應即入居孫宅，何以方勺《泊宅編》又云“先到宜興買宅，因老婦哭徙而折券還之，始來居孫宅”耶？或傳聞之悞也。

又按：途中又有《與湖守滕達道書》云：“承示宜興田，已問去，若得稍佳者，當扁舟往視，遂一至湖見公。然事未可料，若得請居常，當至治下攪擾數月也。”
 
[206]

 尋又《與賈耘老亦湖州人
 書》云：“某已買田陽羡，當上章，若許於此安置，將築室以老焉。”
 
[207]

 又《與千之姪書》：“近於陽羡買得少田，今奏乞居常，得邸報，已許之矣。”
 
[208]

 是未奏之前，已在陽羡買田。坡先有田在陽羡，至此時，又增買。《與王定國書》云：“近在常，買得一小莊田，歲可得百石。似可足食。”
 
 
[209]

 坡是年四月末到眞州，五月因病至常州，六月上章致仕，乞居常州之奏，當即在此時。七月之末，即捐館。
 
[210]

 則陽羡增買田畝之事，當在五月中初到常州時也。


校記


滕達道，湛貽堂本、壽考堂本、掃葉山房本、校點本此處空三格，據十家詩話本補之。

十家詩話本此段後有一“終”字，無以下幾段文字。從一些文字的刻法看，湛貽堂本此段以下文字爲補刻，如“御”、“氈”、“邊”等字均與上文不同。

二〇

《烏臺詩案》：元豐二年三月二十七日，御史何大正《續通鑒綱目》作何正臣
 疏劾蘇軾，自徐州移守湖州，謝表內有云：“愚不識時，難以追陪新進；老不生事，或能收養小民。”
 
[211]

 以爲語含諷刺。并謂“軾詩文傳於人者甚多，今獨取鏤版鬻於市者進呈”。是坡詩早有刻本行世，故大正得據以入奏也。然是時奉旨，但送中書。按坡作《張氏園亭記》：“余自徐州移守吳興，由宋登舟，三日而至。”
 
[212]

 正是三月二十七日所作，而大正即以是日掇《湖州謝表》劾奏。葢三月初奉有移守湖州之命，即上表謝。徐距京不遠，故表一出，即聞於京師。可見坡之名震爆一時，凡有所作，無不爭先睹之爲快，而其一脫稿即付梓，俾大正得據以劾奏，亦太急於自炫矣。
 七月二日，御史舒亶又歷舉其詩中“贏得兒童語音好，一年强半在城中”、“讀書萬卷不讀律，致君堯舜終無術”、“東海若知明主意，應教斥鹵變桑田”、“豈是聞韶解忘味，邇來三月食無鹽”等句，指爲謗訕，亦以“印行四冊進呈”，奉旨亦但送中書。
 
[213]

 是日，御史中丞李定又劾奏，始奉旨送御史臺根勘。七月二十八日，中使皇甫遵到湖追攝，以八月十八日赴臺獄。自八月二十日至十一月二日，凡訊十一次。其訊先有問目，問自來所作文字，有無忌觸。坡所供，有即在朝旨降到冊內者，亦有不在冊內者。葢御史臺置獄後，即先行文，坡所歷宦之處，凡有詩文，俱令申送。如北京留守司送到軾寄黃庭堅詩文，杭州送到軾遊風水洞等詩，王詵申送《開運鹽河》詩。
 
[214]

 坡亦不知所備，故不得不和盤託出。可見是時李定、舒亶輩鍜鍊周內
 
[215]

 ，幾欲置之重辟，亦危矣哉！然如坡詩譏切，實亦肆無忌憚。幸而神宗無意殺之，僅責授黃州團練副使，以了此局耳。


校記


收養，校點本作“牧養”。

甚多，校點本作“甚衆”。

鏤版鬻，校點本作“鏤版而鬻”。

二一

坡詩不以鍊句爲工；然亦有研鍊之極，而人不覺其鍊者。如“年來萬事足，所欠惟一死”
 
[216]

 ，“饑來據空案，一字不堪煮”
 
[217]

 ，“周公與管蔡，恨不茅三間”
 
[218]

 ，“人閒無正味，美好出艱難”
 
[219]

 ，“劍米有危炊，氈針無穩坐”
 
[220]

 ，“舌音漸獠變，面汗嘗騂羞”
 
[221]

 ，“雲碓水自舂，松門風爲關”
 
[222]

 ，“潜鱗有饑蛟，掉尾取渴虎”
 
[223]

 。此等句在他人雖千鎚萬杵，尚不能如此爽勁；而坡以揮灑出之，全不見用力之迹，所謂天才也。


校記


水自舂，原作“水自春”，据掃葉山房本、校點本改。


按語


甌北雖力主性靈，提倡自然，但也不廢學問工力，不排斥錘煉推敲之功，並主張寫詩應有刻苦認真的態度。在甌北看來，蘇詩不唯如行雲流水，天工自然，亦有剪裁鍛煉，注重文辭的一面。不過，他認爲東坡並不是字句上刻意求工的詞匠，其剪裁錘煉主要在意蘊之闡發上。蘇軾煉意勝於煉詞，意蘊豐厚勝於文辭華美，他的有些詩看似平淡，實從千錘百煉中得來；若玩味涵詠，自覺其凝煉工整，而又無斧琢之痕。真可謂絢爛之極，歸於平淡。

二二

王宗稷編《東坡年譜》“至和二年，坡年二十，有晁美叔求交於坡”云。
 
[224]

 葢據坡詩：“我年二十無朋儔……君來叩門如有求……醉翁遣我從子游，翁如退之蹈軻邱，尚欲放子出一頭。”
 
[225]

 故以是年爲美叔結交之始也。然坡年二十，尚在成都見張安道。至嘉祐二年，年二十二，方試禮部，受知於歐公。美叔以歐公命來交坡，實在是年。
 
[226]

 若坡年二十時，歐公尚未識坡，何由命美叔來交？宗稷徒以“我年二十無朋儔”之句，遂以其事繫於是年。不知詩人敘事，原祗舉大數，豈可泥於一字一句，即以爲據？況坡自注此詩，謂嘉祐初；而《年譜》反入之至和二年耶！

二三

東坡《送王雄州還朝》詩，有“老李威名八十年”之句。
 
[227]

 王梅溪注：“景德中，初與契丹和，以李允則知雄州，凡十四年。”
 
[228]

 詩中老李，正指此也。但梅溪詩注，尚不能甚詳。今按張舜民《畫墁録》：“南北通和約：兩界不得非時葺城郭。李允則知雄州，欲展城而難於背約，乃作銀香爐置城外土地祠，使人竊去，遂大喧鬨，搜捕紛然，移書北境；遂興工起築，展城而大之。又建浮屠九層，下瞰幽、薊，如指諸掌。”
 
[229]

 此可見允則守邊之遠慮也。

二四

《葉石林詩話》：“李方叔廌，以文受知於東坡。元祐初，坡知貢舉，意在必得廌以冠多士。得章持卷，疑爲廌，遂以爲魁。既拆號，悵然。故有詩送廌云：‘生平漫說《古戰場》，過眼還迷《日五色》。’廌自是學亦不進，不自愛惜。嘗以書責坡，坡亦稍薄之。竟不第而死。”
 
[230]

 張邦基《墨莊漫録》並謂“田衍、魏泰，寓居襄陽，人畏其吻。諺曰：‘襄陽二害，田衍、魏泰。’未幾，廌來寓，人更憎之，續曰：‘近日多魔，又添一廌。’”
 
[231]

 是廌晚節終不振，且取嫌於坡矣。然張表臣《珊瑚詩話》載：坡死，廌誄之曰：“道大莫容，才高爲累。皇天后土，鑒生平忠義之心；名山大川，還千古英靈之氣。識與不識，莫不盡傷；聞所未聞，吾將安放！”
 
[232]

 則廌之於坡，始終感激傾倒。石林謂坡亦薄之者，謬也。

二五

坡在惠州，白鶴觀新居將成，詩云：“佐卿豈是歸來鶴，次律寜非過去僧。”
 
[233]

 《遊羅浮和子過》詩云：“汝當奴隸蔡少霞，我亦季孟山玄卿。”
 
[234]

 按唐明皇射沙苑，偶中一鶴，帶箭飛去。後明皇幸蜀，偶憩一寺，壁有掛箭，即御箭也。僧云：“昔有徐佐卿者留此箭，俟箭主來還之。”乃知鶴即佐卿所化也。
 
[235]

 蔡少霞夢入仙都，書《蒼龍溪新宮銘》，其文乃紫陽真人山玄卿所撰，見薛用弱《集異記》。
 
[236]

 房次律悟前身爲智永禪師，亦見柳子厚《龍城録》。
 
[237]

 皆唐人小說也。想坡公遭遷謫後，意緒無聊，借此等稗官脞說遣悶，不覺闌入用之；而不知已爲後人開一方便法門矣。




 [1]
 蘇軾（一○三七—一一○一）：字子瞻，號東坡居士，眉州眉山（今四川眉山市）人。《宋史》卷三百三十八有傳。


 [2]
 “以文爲詩”五句：至韓愈始，有意識地以文爲詩。韓愈以文爲詩，與他的詩文理論密切關聯。他一貫主張“文從字順”、“辭必己出”（《樊紹述墓誌銘》）、“陳言之務去”（《答李翊書》），這些古文理論與他的詩歌創作息息相關。劉熙載《藝概》卷二《詩概》云：“詩文一源，昌黎詩有正有奇。正者即所謂約六經之旨而成文，奇者即所謂感激怨懟奇怪之辭。”严羽《滄浪詩話·詩辨》云：“近代諸公乃作奇特解會，遂以文字爲詩，以才學爲詩，以議論爲詩。夫豈不工，終非古人詩也。蓋於一唱三歎之音，有所歉焉。且其作多務使事，不問興致；用字必有來歷，押韻必有出處，讀之反覆，終篇不知着到何處……詩而至此，可謂一厄也。”對“以文爲詩”頗多微詞。甌北則認爲，“以文爲詩”成就了東坡滔滔不絕的筆勢和無所不到的詩意。以文爲詩：有兩種含義，一是用散文的章法寫詩；一是以散文的內容入詩。前者是按照語法和句法而寫的，所以多用虛字；後者像散文那樣在詩中說理、議論。


 [3]
 “大概才思橫溢”五句：何溪汶《竹莊詩話》卷一引蔡絛語云：“東坡公詩，天才宏放，宜與日月爭光。凡古人所不到處，發明殆盡。‘萬斛泉源’未爲過也。”


 [4]
 “坡詩”七句：蘇軾是繼歐陽修之後的北宋文壇領袖，同時也執詩壇牛耳。宋詩的獨特面目，到蘇軾才真正形成。朱庭珍《筱園詩話》卷一云：“至東坡則天仙化人，飛行絕迹，變盡唐人面目，另闢門戶，敏妙超脫，巧奪天工，在宋人中獨爲大宗。”至於蘇軾的獨特面目，葉燮《原詩·外篇》云：“舉蘇軾之一篇一句，無處不可見其凌空如天馬，游戲如飛仙，風流儒雅，無入不得，好善而樂與，嬉笑怒駡，四時之氣皆備，此蘇軾之面目也。”


 [5]
 “餘光”二句：語出《蘇軾詩集合注》卷二十一《陳季常見過三首》其三。


 [6]
 “丈夫”二句：語出《蘇軾詩集合注》卷四十二《和陶郭主簿》。


 [7]
 “年來”二句：語出《蘇軾詩集合注》卷四十四《贈鄭清叟秀才》。


 [8]
 “當其”二句：語出《蘇軾詩集合注》卷四《王維吳道子畫》。


 [9]
 “世人”六句：語出《蘇軾詩集合注》卷四《維摩像，唐楊惠之塑在天柱寺》，“中已疲”作“心已疲”，“兀坐寂不語”作“遺像兀不語”。


 [10]
 “雖無”二句：語出《蘇軾詩集合注》卷六《送劉道原歸覲南康》。


 [11]
 “顏公”四句：語出《蘇軾詩集合注》卷八《孫莘老求墨妙亭詩》。


 [12]
 “世上”二句：語出《蘇軾詩集合注》卷九《往富陽新城，李節推先行三日，留風水洞見待》。


 [13]
 “黃雞”二句：語出《蘇軾詩集合注》卷九《與臨安令宗人同年劇飲》。


 [14]
 “覺來”二句：語出《蘇軾詩集合注》卷十六《僕曩於長安，陳漢卿家見吳道子畫佛碎爛可惜，其後十餘年，復見之於鮮于子駿家，則已裝背完好，子駿以見遺，作詩謝之》。


 [15]
 “長松”二句：語出《蘇軾詩集合注》卷十九《趙閱道高齋》，“千尺”作“百尺”。


 [16]
 “腳力”二句：語出《蘇軾詩集合注》卷十《登玲瓏山》。


 [17]
 “坡詩”九句：《袁中郎全集》卷十六《識雪照澄卷末》云：“坡公作文如舞女走竿，如市兒弄丸，橫心所出，腕無不受者……余謂公文亦然，其至者如晴空鳥跡，如水面風痕，有天地來，一人而已。”可參。“清詩”二句，語出《蘇軾詩集合注》卷四十五《崔文學甲攜文見過，蕭然有出塵之姿，問之，則孫介夫之甥也，故復用前韻賦一篇，示志舉》，“方得”作“乃得”。


 [18]
 “人未”二句：語出《蘇軾詩集合注》卷十二《與毛令方尉遊西菩寺二首》其一。西菩寺在杭州，甌北所謂“遊杭州”，言其大概耳。


 [19]
 “令嚴”二句：語出《蘇軾詩集合注》卷三十六《次韻穆父尚書侍祠郊丘，瞻望天光，退而相慶，引滿醉吟》。


 [20]
 “弄風”二句：語出《蘇軾詩集合注》卷十三《祭常山回小獵》。


 [21]
 “龍捲”二句：語出《蘇軾詩集合注》卷三十九《連雨江漲二首》其一。


 [22]
 “露布”二句：語出《蘇軾詩集合注》卷二十一《聞洮西捷報》，“夜報”作“夜到”。露布，明白之文。


 [23]
 “人似”二句：語出《蘇軾詩集合注》卷二十一《正月二十日與潘郭二生出郊尋春，忽記去年是日同至女王城作詩，乃和前韻》。


 [24]
 “官事”二句：語出《蘇軾詩集合注》卷十七《次韻張十七九日贈子由》。蘇轍（一○三九—一一一二），字子由，眉州眉山（今屬四川）人。自號潁濱遺老。卒，諡文定。唐宋八大家之一，與父洵、兄軾齊名，合稱三蘇。


 [25]
 “倦客”二句：語出《蘇軾詩集合注》卷十一《書普慈長老壁》，“今老矣”作“行老矣”。


 [26]
 “門外”二句：語出《蘇軾詩集合注》卷十五《台頭寺雨中送李邦直赴史館，分韻得憶字、人字兼寄孫巨源二首》其二。


 [27]
 “屬纊”二句：語出《蘇軾詩集合注》卷六《陸龍圖詵挽詞》。


 [28]
 “請看”二句：語出《蘇軾詩集合注》卷二十二《徐君猷挽詞》。


 [29]
 “江上”二句：語出《蘇軾詩集合注》卷二十四《次韻蔣穎叔》。


 [30]
 “舊遊”二句：語出《蘇軾詩集合注》卷二十四《泗州除夜，雪中黃師是送酥酒二首》其一。


 [31]
 “醉眼”二句：語出《蘇軾詩集合注》卷三十《臥病逾月，請郡不許，復直玉堂十一月一日鎖院，是日苦寒，詔賜宮燭法酒，書呈同院》。


 [32]
 “佐卿”二句：語出《蘇軾詩集合注》卷四十《白鶴峰新居欲成，夜過西鄰翟秀才二首》其二。


 [33]
 “相與”二句：語出《蘇軾詩集合注》卷四十四《次韻鄭介夫二首》其一。


 [34]
 “當日”二句：語出《蘇軾詩集合注》卷四十四《過嶺二首》其一。


 [35]
 “春到”句：語出《蘇軾詩集合注》卷二十四《次荆公韻四絕》其二。


 [36]
 “中原”二句：語出《蘇軾詩集合注》卷四十《白鶴峰新居欲成，夜過西鄰翟秀才二首》其一。


 [37]
 “坡公”三句：文章貴剪裁精當，是古人共識。陸機《文賦》云：“豐約之裁，俯仰之形，因宜適變。”劉勰《文心雕龍·熔裁》云：“夫美錦製衣，修短有度，雖玩其采，不倍領袖……權衡損益，斟酌濃淡，芟繁剪穢，弛於負擔。”許奉恩《文品·細密》則製定了剪裁標準：“白璧無暇，素絲無垢。……良工縫裳，不安簡陋。剪裁完美，熨貼精透。滴滴歸源，絲絲入扣。數罟網魚，寸鱗不漏。”


 [38]
 “時復”二句：語出《蘇軾詩集合注》卷八《贈孫莘老七絕》其六。


 [39]
 “休驚”二句：語出《蘇軾詩集合注》卷十一《常潤道中有懷，錢塘寄述古五首》其一。


 [40]
 “三過”二句：語出《蘇軾詩集合注》卷十一《過永樂文長老已卒》。


 [41]
 “豈意”二句：語出《蘇軾詩集合注》卷十三《孔長源挽詞二首》其二。


 [42]
 “大木”二句：語出《蘇軾詩集合注》卷十六《答仲屯田次韻》。


 [43]
 “君特”二句：語出《蘇軾詩集合注》卷二十一《太守徐君猷、通守孟亨之，皆不飲酒，以詩戲之》。


 [44]
 “何人”二句：語出《蘇軾詩集合注》卷三十《次韻王定國會飲清虛堂》。


 [45]
 “豈意”二句：語出《蘇軾詩集合注》卷三十九《章質夫送酒六壺，書至而酒不達，戲作小詩問之》。


 [46]
 “曲無”二句：語出《蘇軾詩集合注》卷十三《次韻劉貢父、李公擇見寄二首》其一。


 [47]
 “多情”二句：語出《蘇軾詩集合注》卷十五《宿州次韻劉涇》。


 [48]
 “前身”二句：語出《蘇軾詩集合注》卷三十九《答周循州》，“前身”作“前生”。


 [49]
 “信命”二句：語出《蘇軾詩集合注》卷二十四《次韻葉致遠見贈》。


 [50]
 “坡公”四句：魏慶之《詩人玉屑》引《漫叟詩話》云：“東坡最善用事，既顯而易讀，又切當。”


 [51]
 “公業”二句：語出《蘇軾詩集合注》卷十六《送鄭戶曹詩》。《後漢書补逸》卷十四“鄭泰”條云：“泰字公業……交結豪傑，家富於財，有田四百頃，而食常不足。”《新唐書》卷二百二《鄭虔傳》云：“玄宗……置廣文館，以虔爲博士，時號鄭廣文……杜甫嘗贈以詩曰：‘才名四十年，坐客寒無氈。’”


 [52]
 “嘲張子野”三句：參看《蘇軾詩集合注》卷十一《張子野年八十五，尚聞買妾，述古令作詩》。


 [53]
 “戲徐君猷”二句：《蘇軾詩集合注》卷二十一《太守徐君猷、通守孟亨之，皆不飲酒，以詩戲之》開頭即云：“孟嘉嗜酒桓溫笑，徐邈狂言孟德疑。”


 [54]
 “賀黃魯直”十一句：《蘇軾詩集合注》卷三十《次韻黃魯直嘲小德，小德魯直子，其母微，故其詩云：解著潛夫論，不妨無外家》云：“進饌客爭起，小兒那可涯……但使伯仁長，還興絡秀家。”黃庭堅（一○四五—一一○五）字魯直，自號山谷道人，晚號涪翁，又稱豫章黃先生，洪州分寧（今江西修水）人。北宋詩人、詞人、書法家，爲盛極一時的江西詩派開山之祖。《晉書·裴秀傳》云：“裴秀字季彥……少好學，有風操。八歲能屬文。叔父徽有盛名，賓客甚眾。秀年十歲，有詣徽者，出則過秀。然秀母賤，嫡母宣氏不之禮。嘗使進饌於客，見者皆爲之起。秀母曰：‘微賤如此，當應爲小兒故也。’宣氏知之，後遂止。”


 [55]
 “又周顗”七句：《晉書·列女傳》之《周顗母李氏》云：“周顗母李氏，字絡秀，汝南人也。少時在室，顗父浚爲安東將軍，嘗出獵遇雨，止絡秀家。會其父兄不在。絡秀聞浚至，與一婢於內宰豬羊，具數十人之饌，甚精辦，而不聞人聲……浚因求爲妾，父兄不許。絡秀曰：‘門戶殄悴，何惜一女？若連姻貴族，將來庶有大益矣。’父兄許之。遂生顗及嵩、謨。而顗等既長，絡秀謂之曰：‘我屈節爲汝家作妾，門戶計耳。汝不與我家爲親親者，吾亦何惜餘年。’顗等從命。由此李氏遂得爲方雅之族。”


 [56]
 “和周邠”六句：“頗憶”二句語出《蘇軾詩集合注》卷九《會客有美堂，周邠長官與數僧同泛湖，往北山湖中，聞堂上歌笑聲，以詩見寄，因和二首，時周有服》其一。《晉書·袁耽列傳》云：“耽字彥道……桓溫少時游於博徒，資產俱盡，尚有負進。思自振之方，莫知所出。欲求濟於耽，而耽在艱……遂變服懷布帽，隨溫與債主戲。耽素有藝名，債者聞之而不相識，謂曰：‘卿當不辦作袁彥道也。’遂就局，十萬一擲，直上百萬。耽投馬絕叫，探布帽擲地，曰：‘竟識袁彥道不？’”《漢書》卷五十二云：“（灌夫）嘗有服……丞相蚡……娶燕王女爲夫人，太后詔召列侯、宗室皆往賀……夫行酒至蚡，蚡……不能滿觴，夫怒……次至臨汝侯灌賢，賢方與程不識耳語……夫無所發怒，乃罵賢……蚡遂怒，召長史……劾灌夫罵坐不敬。”


 [57]
 “蔣濟”二句：語出《蘇軾詩集合注》卷十九《重寄》，此詩前一首詩爲《次韻答孫侔》。


 [58]
 “惟有”五句：語出《蘇軾詩集合注》卷十八《以雙刀遺子由，子由有詩，次其韻》。“王玄通”原作“王元通”，甌北用“元”，乃避康熙玄烨諱。“用晉書”句：《晉書·王覽傳》云：“祥固辭，強之乃受。祥臨薨，以刀授覽，曰：‘汝後必興，足稱此刀。’覽後奕世多賢才，興於江左矣。”


 [59]
 “問羊”五句：語出《蘇軾詩集合注》卷十六《和子由送將官梁左藏仲通》。東坡自注：“黃初平之兄，尋其弟於金華山。”《神仙傳》云：“黃初平年十五，家使牧羊，有道士見其良謹，將至金華山石室中四十餘年。其兄初起尋索得見，問羊何在，初平曰：‘近在山東。’往視之，但見白石，初平叱曰：‘羊起！’白石皆變爲羊數萬頭。”


 [60]
 “晉陽”三句：語出《蘇軾詩集合注》卷三十《次韻子由五月一日同轉對》。東坡自注：“唐高祖謂溫大雅兄弟云：‘我起義晉陽，止爲卿一門耳。’”《唐書·溫大雅傳》云：“高祖初，大雅與弟彥博對掌華近，帝曰‘我起義晉陽，止爲卿一門耳。’”


 [61]
 “賀陳述”七句：詩句見《蘇軾詩集合注》卷十一《晉書·列女傳》之《王渾妻鍾氏》云：“王渾妻鍾氏，字琰……生濟。渾嘗共琰坐，濟趨庭而過。渾欣然曰：‘生子如此，足慰人心。’琰笑曰：‘若使新婦得配參軍，生子故不啻如此。’”參軍，乃王渾之弟王淪。《世說新語·排調》注：“王氏家譜曰：倫，字太沖。司空穆侯中子司徒渾弟也。醇粹簡遠，貴老莊之學，用心淡如也。爲《老子例略》、《周紀》。年二十餘，舉孝廉不行，歷大將軍參軍，年二十五卒。大將軍爲之流涕。”


 [62]
 “君歸”三句：語出《蘇軾詩集合注》卷二十七《用王鞏韻送其姪震知蔡州》。


 [63]
 “他年”七句：語出《蘇軾詩集合注》卷十五《京師哭任遵聖》。《晉書·嵇紹傳》云：“嵇紹……中散大夫康之子也……紹始入洛，或謂王戎曰：‘昨於稠人中始見嵇紹，昂昂然如野鶴之在雞羣。’戎曰：‘君復未見其父耳。’”


 [64]
 “誰言”十七句：語出《蘇軾詩集合注》卷二十八《題文與可墨竹》，“誰言”作“誰云”。《晉書·隗炤傳》云：“隗炤，汝陰人也。善於易，臨終，書版授其妻曰：‘吾亡後當大荒，窮雖爾愼，莫賣宅也。卻後五年春，當有詔使來頓此亭，姓龔。此人負吾金，卽以此版往責之，勿違言也。’炤亡後，其家大困乏，欲賣宅，憶夫言輒止。期日，有龔使者止亭中，妻遂齎版往責之。使者執版惘然，不知所以。妻曰：‘夫臨亡手書版，見命如此，不敢妄也。’使者沈吟良久而悟，謂曰：‘賢夫何善？’妻曰：‘夫善於易，而未曾爲人卜也。’使者曰：‘噫，可知矣。’乃命取蓍筮之，卦成。撫掌而歎曰：‘妙哉，隗生含明隱迹，可謂鏡窮達而洞吉凶者也。’於是告炤妻曰：‘吾不相負金也，賢夫自有金耳，知亡後當暫窮，故藏金以待太平，所以不告兒婦者，恐金盡而困無已也。知吾善易，故書版以寄意耳，金有五百斤，盛以青甕，覆以銅柈，埋在堂屋東頭，去壁一丈，入地九尺。’妻還，掘之，皆如卜焉。”　


 [65]
 “豈復”十二句：語出《蘇軾詩集合注》卷二十八《偶與客飲，孔常父見訪，方設席延請，忽上馬馳去，已而有詩，戲用其韻答之》，“橫氣機”或作“衡氣機”。參看《莊子·應帝王》。


 [66]
 “有如”四句：語出《蘇軾詩集合注》卷十七《百步洪二首》其一。


 [67]
 “欲將”二句：語出《蘇軾詩集合注》卷九《次韻答章傳道見贈》。


 [68]
 “肯將”二句：語出《蘇軾詩集合注》卷十《與周長官、李秀才游山徑，二君先以詩見寄，次其韻二首》其一。


 [69]
 “能爲”二句：語出《蘇軾詩集合注》卷十九《與王郎昆仲及兒子邁繞城觀荷花，登峴山亭，晚入飛英寺，分韻得月明星稀四首》其四。


 [70]
 “那將”二句：語出《蘇軾詩集合注》卷二十二《孔毅父妻輓詞》，“無窮涕”作“無益涕”。


 [71]
 “仍將”四句：語出《蘇軾詩集合注》卷二十三《去歲九月二十七日，在黃州生子遁，小名幹兒，頎然穎異，至今年七月二十八日，病亡於金陵，作二詩哭之》其二，“恩愛刀”作“恩愛刃”。詩中無“欲除苦海浪，先乾愛河水”二句，此二句出自《葉濤致遠見和二詩復次其韻》，該詩緊挨《哭子遁》之後，故甌北將其視作《哭子遁》之句。


 [72]
 “聊乘”二句：語出《蘇軾詩集合注》卷二十七《用舊韻送魯元翰知洺州》。


 [73]
 “守子”二句：語出《蘇軾詩集合注》卷三十六《王晉卿示詩，欲奪海石，錢穆父、王仲至、蔣穎叔皆次韻，穆至二公以爲不可許，獨穎叔不然，今日穎叔見訪，親睹此石著妙，遂悔前語，僕以爲晉卿豈可終閉不予者，若能以韓幹二散馬易之者，蓋可許也，復次前韻》。


 [74]
 “願君”二句：語出《蘇軾詩集合注》卷三十六《送黃師是赴兩浙憲》。


 [75]
 “知君”二句：語出《蘇軾詩集合注》卷三十七《次韻李端叔謝送牛戩鴛鴦竹石圖》。


 [76]
 “以彼”二句：語出《蘇軾詩集合注》卷三十九《和陶歸園田居六首》其一，“燈”作“景”，“寫”作“寓”。


 [77]
 “應呼”二句：語出《蘇軾詩集合注》卷三十四《洞庭春色》。


 [78]
 “豐我”二句：語出《蘇軾詩集合注》卷四十《白鶴新居鑿井四十尺，遇磐石，石盡乃得泉》。


 [79]
 “夢回”二句：語出《蘇軾詩集合注》卷三十四《與趙陳同過歐陽叔弼新治小齋戲作》。


 [80]
 “歐陽季默”六句：《東坡詩話》云：“元祐六年十月二十六日，禱雨張龍公，會景貺、履常、二歐陽子，作詩云：‘後夜龍作雨，天明雪填渠。夢回聞剝啄，誰呼陳趙予。’景貺拊掌曰：‘句法甚新，前人未有此法。’季默曰：‘有之。“長官請客吏請客，目曰主簿少府我。”即此語也。’”


 [81]
 “天邊”十一句：語分出《蘇軾詩集合注》卷二十二《次韻孔毅父集古人句見贈五首》其一、其二、其四、其五，“千萬言”作“千萬首”。孔平仲，字義甫，一作毅父，江西新喻人。有《孔氏談苑》等。


 [82]
 “然坡又有”三句：《蘇軾詩集合注》卷四十三有《歸去來集字十首》。


 [83]
 “坡又有”句：《蘇軾詩集合注》卷二十一有《次韻回文三首》。詩後有《附江南本織錦圖上回文原作三首》。


 [84]
 “此外”句：《蘇軾詩集合注》卷四十七有《記夢回文二首》、《和人回文五首》、《題金山寺回文體》。


 [85]
 “披扇”四句：語出《蘇軾詩集合注》卷四十三《戲贈孫公素》。


 [86]
 “蓮子”四句：語出《蘇軾詩集合注》卷九《席上代人贈別三首》，“臆”當作“薏”，薏乃蓮子中麼荷，以“薏”隱“憶”，符合通篇詩意。


 [87]
 “已傾”二句：語出《蘇軾詩集合注》卷二十二《劉監倉家煎米粉作餅子，余云爲甚酥？潘邠老家造逡巡酒，余飲之云莫作醋錯著水來否？數日攜家飲郊外，因作小詩戲，劉公求之》。


 [88]
 “玄鴻”二句：語出《蘇軾詩集合注》卷二十《西山戲題武昌王居士並引》。前句爲亭上原有之句，後句爲東坡所對之句。


 [89]
 “江干”八句：語出《蘇軾詩集合注》卷二十《西山戲題武昌王居士並引》，“顧景”作“顧影”，“供饋”作“供膾”。


 [90]
 “故居”八句：語出《蘇軾詩集合注》卷三十九《戲和正輔一字韻》。


 [91]
 “而坡游戲”三句：北宋文人集會盛行。集會的娛樂功能決定了一部分集會詩歌創作的動機是朋友間“資談笑、助諧謔”，與《文心雕龍》所謂“諧讔”有點類似。《文心雕龍·諧讔》云：“諧之言皆也，辭淺會俗，皆悅笑也。”“讔者，隱也。遁詞以隱意，谲譬以指事也”。東坡善雅謔，其詩常以戲筆寫諧趣。魏慶之《詩人玉屑》卷十《詩趣》云：“東坡云：以奇趣爲宗，反常合道爲趣。”劉熙載《藝概》卷二《詩概》云：“太白長於風，少陵長於骨，昌黎長於骨，東坡長於趣。”


 [92]
 “俯視”二句：語出《杜詩詳注》卷二《同諸公登慈恩寺墖》。


 [93]
 “山川”四句：語出《蘇軾詩集合注》卷四。


 [94]
 “落日”二句：語出《杜詩詳注》卷四《後出塞五首》其二。


 [95]
 “吏士”二句：語出《蘇軾詩集合注》卷四《是日至下馬磧，憩於北山僧舍，有閣曰懷賢，南直斜谷西臨五丈原，諸葛孔明所從出師也》，“馬撾”作“馬檛”。馬檛，馬鞭。


 [96]
 不可方物：韋昭注《國語韋氏解》卷十八《國語·楚語下》：“及少皞之衰也。九黎亂德，民神雜糅，不可方物。”韋昭注：“方，尤別也。物，名也。”“方物”指分辨事物的名實或名分。


 [97]
 “蘇門”二句：語出《元遺山詩集箋注》卷十一《論詩三十首》其二十六。


 [98]
 “意未經人”七句：批注本批注：甌北詩論之核心在於創新，集中論創新處比比皆是，如五言《論詩》：“詩文隨世運，無日不趨新。”七言《論詩絕句》：“滿眼生機轉化鈞，天工人巧日爭新。預支五百年新意，到了千年又覺陳。”《刪改舊詩作》又云：“詩文無盡境，新者輒成舊。漫勒鐵函藏，行復醬瓿覆。”故元遺山以“新”譏貶東坡，必爲甌北所斥。劉熙載《藝概》亦稱：“東坡《題與可竹詩》云：‘無窮出清新’，余謂此句可爲坡詩評語，豈偶借與可以自寓耶？杜與李亦以‘清新’相目，詩家‘清新’二字均非易得。元遺山於坡詩何乃以‘新’譏之！”


 [99]
 《黃庭經》：批注本批注：道教上清派主要經典，述內修養生之術。教內譽爲“壽世長生之妙典”，分爲《黃庭內景玉經》、《黃庭外景玉經》、《黃庭中景玉經》（出現較晚）。或謂晉女道士魏華存研審民間草本後所撰，或謂道士口授，魏氏記録而成。始見於東晉《抱樸子內篇·遐覽》和《舊唐書·經籍志》著録，另《崇文總目》、《通志·藝文略》、《通志略》、《宋史·藝文志》皆有著録。東晉以來，研誦極盛，有梁丘子與務成子等注本，均收入《正統道藏》。清董德甯撰《黃庭經發微》，將其與《道德經》、《參同契》並列。


 [100]
 “主人”七句：語分出《蘇軾詩集合注》卷十一《錢道人有詩云直須認取主人翁，作兩絕戲之》其一、其二，“不知”作“不如”。


 [101]
 “石龍”四句：語出《蘇軾詩集合注》卷二十三《余過溫泉，壁上有詩云“直待眾生總無垢，我方清冷混常流”，問人，云長老可遵作，遵已退居，圓通亦作一絕》。


 [102]
 “說靜”二句：語出《蘇軾詩集合注》卷十一《柳子玉亦見和，因以送之，兼寄其兄子璋道人》。


 [103]
 “從來”二句：語出《蘇軾詩集合注》卷二十四《次韻答寶覺》。


 [104]
 “圓間”八句：語出《蘇軾詩集合注》卷二十五《記夢》，“稽首問天天不語，本來無礙更求通”作“稽首問公公大笑，本來誰礙更求通”。


 [105]
 “卓然”十二句：語出《蘇軾詩集合注》卷四十五《虔州景德寺榮師湛然堂》，“灰稿”作“灰槁”，“此語”作“此話”。


 [106]
 “寄詩”八句：語出《蘇軾詩集合注》卷十六《聞辯才法師復歸上天竺，以詩戲問》，“寄詩”作“寄聲”。


 [107]
 《法華經》：即《妙法蓮華經》。後秦鳩摩羅什譯，七卷二十八品，收録於《大正藏》第九冊。以蓮爲喻，比喻佛法之潔白、清淨、完美。《法華經》是佛陀釋迦牟尼晚年所說教法，屬於開權顯實的圓融教法，大小無異，顯密圓融，顯示人人皆可成佛之一乘了義。爲大乘佛教初期經典之一，被譽爲“經中之王”。《楞嚴經》：大乘佛教經典，全名《大佛頂如來密因修證了義諸菩薩萬行首楞嚴經》。《楞嚴經》在唐代中葉成書譯出。楞嚴法門有三大主旨：一是悟本體（先行）、二是持心戒（初行）、三是修大定（正行）。偈語：佛經中的唱頌詞。


 [108]
 “今即以”三句：烏臺詩案，批注本批注：宋神宗元豐二年（一○七九），蘇軾移知湖州，上《湖州謝上表》，朝臣以其中用語，暗藏譏刺。御史何正臣上表彈劾，御史李定也指蘇軾“悛終不悔，其惡已著”、“傲悖之語，日聞中外”、“言偽而辯，行偽而堅”、“怨己不用”等四大可廢之罪。御史舒亶尋摘蘇軾詩句，指其心懷不軌，譏諷神宗新法。後因太皇太后曹氏、王安石等人出面力挽，蘇軾終免一死，貶謫爲檢校尚書水部員外郎黃州團練副使本州安置。蘇轍被貶江西瑞州，與蘇軾平日往來者，如曾鞏、李清臣、張方平、黃庭堅、范縝、司馬光等亦遭處分。此案在御史臺受審。御史臺在漢代以來別稱“烏臺”，故此案又稱“烏臺詩案”。爰書：裴學海《古書虛字集釋》云：“‘爰’猶‘是’也。”


 [109]
 “讀書”二句：語出《蘇軾詩集合注》卷七《戲子由》。


 [110]
 “贏得”四句：語分出《蘇軾詩集合注》卷九《山村五絕》其四、其三。


 [111]
 “滄海”二句：語出《蘇軾詩集合注》卷十《八月十五日看潮五絕》其四。“滄海”作“東海”。


 [112]
 “根到”二句：語出《蘇軾詩集合注》卷八《王復秀才所居雙檜二首》其二。


 [113]
 “古稱”二句：語出《蘇軾詩集合注》卷六《送錢藻出守婺州得英字》。


 [114]
 “至今”二句：語出《蘇軾詩集合注》卷六《潁州初別子由二首》其一。


 [115]
 “橫前”二句：語出《蘇軾詩集合注》卷七《送蔡冠卿知饒州》。


 [116]
 “羡子”二句：語出《蘇軾詩集合注》卷六《廣陵會三同舍，各以其字爲韻，仍邀同賦·劉貢父》


 [117]
 “坐使”二句：語出《蘇軾詩集合注》卷七《李杞寺丞見和前篇，復用元韻答之》，“保伍”或作“連保”。


 [118]
 “顚狂”二句：語出《蘇軾詩集合注》卷七《和劉道原寄張師民》。“漸須醒”作“會須醒”。


 [119]
 “近來”二句：語出《蘇軾詩集合注》卷七《遊徑山》。


 [120]
 “世事”句：語出《蘇軾詩集合注》卷九《風水洞二首和李節推》其二。


 [121]
 “奈何”二句：語出《蘇軾詩集合注》卷十《徑山道中，次韻答周長官，兼贈蘇寺丞》，“晨晦”作“晨暝”。


 [122]
 “殺人”二句：語出《蘇軾詩集合注》卷十《送杭州杜戚陳三掾罷官歸鄉》，“終不快”作“中不快”。另，詩中“杜戚陳”指杜子方、戚秉道、陳珪，非甌北所謂陳睦、張若濟。


 [123]
 “草茶”二句：語出《蘇軾詩集合注》卷十一《和錢安道寄惠建茶》。


 [124]
 “况復”句：語出《蘇軾詩集合注》卷十三《寄劉孝叔》。


 [125]
 “紛紛”二句：語出《蘇軾詩集合注》卷十六《次韻黃魯直見贈古風二首》其一，“不足怪”作“不足道”。


 [126]
 “荒林”二句：語出《蘇軾詩集合注》卷十七《張安道見示近詩》。


 [127]
 “疲民”二句：語出《蘇軾詩集合注》卷十六《次韻潛師放魚》。


 [128]
 “扶顚”句：語出《蘇軾詩集合注》卷十九《次韻周開祖長官見寄》。


 [129]
 周内鍜鍊：《漢書》卷五十一云：“吏治者，利其然則指道以明之，上奏畏郤，則鍜鍊而周內之。”《漢書補注》云：“晉灼曰：‘精熟周悉，致之法中也。’師古曰：‘卻，退也，畏爲上所退卻……’補注：王念孫曰：‘案：晉注“精熟”是解“鍜鍊”二字，“周悉”是解“周”字，“致之法中”是解“內之”二字。如此，則周內分爲二義矣。’案：內，讀爲納。納，補也，周密也。此承上‘上奏畏卻’言，言密補奏中之罅隙非，謂‘致之法中’，‘鍛練而周內之’，謂鍛練其文而周納其隙。”


 [130]
 “按施元之”四句：《施注蘇詩》卷十九《杭州故人信至齊安》“未怕供詩帳”句下注云：“公自注：僕頃以詩得罪，有司移杭取境內所留詩，杭州供數百首，謂之‘詩帳’。”施元之，字德初，吳興人。元之與顧禧合注蘇詩，元之卒後其子施宿又加以增補，共四十二卷，題《注東坡先生詩》，刊行於嘉定六年（一二一三）。其書流傳甚少，無完帙存世。康熙年間，宋犖購得嘉定原刊殘本，以《施注蘇詩》爲名加以重刊，該書才廣爲人知。現存清文淵閣四庫全書本《施注蘇詩》，題施元之注，四十二卷，並補遺二卷。


 [131]
 “又坡”四句：《蘇文忠公全集·東坡集》卷二十九《黃州上文潞公書》云：“州郡望風遣吏，發卒圍船搜取，老幼幾怖死。”


 [132]
 “坡與孫子發”三句：《蘇文忠公全集·東坡續集》卷四《與陳傳道五首》其三云：“市人逐利好，刊某拙文。”查東坡與孫子發書，不見甌北所引之語。


 [133]
 “君不”四句：語出《蘇軾詩集合注》卷六《送劉攽倅海陵》。倅，副職。


 [134]
 升遐：《六臣注文選》卷五十八《褚淵碑文一首并序》注云：“升遐，天子崩也，避言其死，故言升遐，若升仙而遠遊者也。”


 [135]
 “山寺”二句：語出《蘇軾詩集合注》卷二十五《歸宜興留題竹西寺三首》其三。


 [136]
 “其掌”句：據施宿《東坡先生年譜》，東坡於“（元祐）六年辛未”正月，“除吏部尚書”，“七年壬申”十一月，“除端明殿學士翰林侍讀學士充禮部尚書”。所謂“二制”，當爲吏部、禮部。


 [137]
 “以致”三句：宋哲宗元祐年間，反對王安石新法的朝臣黨派有朔黨、洛黨和蜀黨三黨。王應麟《小學紺珠》卷六《名臣類》（下）之《元祐三黨》云：“洛黨：程頤爲領袖，朱光庭、賈易等爲羽翼；蜀黨：蘇軾爲領袖，呂陶等爲羽翼；朔黨：劉摯爲領袖。”陳邦瞻《宋史紀事本末》卷十《洛蜀黨議》云：“時呂公著獨當國，群賢咸在朝，不能不以類相從，遂有洛黨、蜀黨、朔黨之語。”


 [138]
 “賈易”四句：施宿《東坡先生年譜》“（元祐）六年辛未”云：“秋七月，累疏乞外，且回避賈易。蓋易與趙君錫彈奏先生不已，至摘先生元豐末游竹西寺詩語，誣以悖逆，賴太皇察其無他，卒以自明。”


 [139]
 “年来”二句：語出《蘇軾詩集合注》卷三十一《次韻錢越州》。


 [140]
 “或勸”二句：語出《蘇軾詩集合注》卷三十四《復次韻謝趙景貺、陳履常見和，兼簡歐陽叔弼兄弟》。


 [141]
 “當遏密”二句：遏密：不作樂也。《孟子》卷九《萬章上》云：“堯老而舜攝也。《堯典》曰：二十有八載，放勛乃徂落，百姓如喪考妣，三年四海遏密八音。”趙岐注云：“孟子言：舜攝行事耳，未爲天子也。放勛，堯名。徂落，死也。如喪考妣，思之如父母也。遏，止也。密，無聲也。八音不作，哀思甚也。”施宿《東坡先生年譜》“（元豐）八年乙丑”云：“三月六日，先生在南京，聞神宗皇帝遺詔……五月一日，過揚州，游竹西寺……”“花鳥欣然”之語即游竹西寺時所作，距神宗駕崩時日很短，故甌北認爲東坡“太不檢矣”。


 [142]
 “當徽宗”句：董其昌《容臺集》文集卷一《蘇黃題跋序》云：“宣和時，黨禁蘇黃及其翰墨，凡書畫有兩公題跋者，以爲不祥之物。”


 [143]
 “紹興中”六句：《容齋隨筆·三筆》卷十二《何公橋詩》云：“英州小市，江水貫其中，舊架木作橋，每不過數年，輒爲湍潦所壞。郡守建安何智甫始疊石爲之，方成，而東坡還自海外，何求文以紀。坡作四言詩一首，凡五十六句。今載於《後集》第八卷，所謂‘天壤之間，水居其多。人之往來，如鵜在河’是也。予侍親居英，與僧希賜遊南山，步過橋上讀詩碑。希賜云：‘真本藏於何氏。此有石刻，經黨禁亦不存。’今以板刻之，乃希賜所書也……予聞希賜語，時紹興四十七年丁卯……”洪邁（一一二三—一二○二），字景盧，號容齋，江西饒州人，有《容齋隨筆》、《夷堅志》等。《容齋隨筆》，史料筆記，被歷史學家公認爲研究宋代歷史必讀之書。該書與沈括的《夢溪筆談》、王應麟的《困學紀聞》，是南宋三大最有學術價值的筆記。《容齋隨筆》分《隨筆》、《續筆》、《三筆》、《四筆》、《五筆》，共五集七十四卷。前四集各十六卷，因書未成而作者過世，故《五筆》僅爲十卷。《四庫全書總目提要》推它爲南宋筆記小說之冠。


 [144]
 “後一二十年”三句：陸游《渭南文集》卷三十“跋東坡集”云：“此本藏之三十年矣。嘉泰甲子歲十二月，遺燼幾焚之。予緝成編，比舊本差狹小，乃可愛，遂目之曰焦尾本云。”按：陸游所跋“詩集”即施元之、顧禧合注，施宿增補的《注東坡先生詩》。


 [145]
 王梅溪：即王十朋（一一二七—一一七一），字龜齡，號梅溪，温州樂清人。有《東坡詩集注》、《梅溪集》等。


 [146]
 “本朝”六句：宋犖《施注蘇詩序》云：“公詩故有吳興施氏元之注四十二卷，元之之子宿推廣爲年譜，而陸放翁序之，宋嘉泰年間鏤版行世，其後罕流傳。予常求之數十年，莫能得。及撫吳，又數數購求，始得此本於江南藏書家，第缺者十二卷。乃屬毗陵邵長蘅子湘訂補，且爲之芟複正譌，而佐之以吳郡顧嗣立俠君，洎兒子至。其續補遺詩四百餘首，采摭施本所未備，別爲二卷，則以屬錢塘馮景山公爲之注。”宋犖（一六三四—一七一三），字牧仲，號漫堂、綿錦山人，河南商丘人。


 [147]
 “是時”句：朱彝尊《巡撫宋公以新雕〈蘇詩施注〉見貽，賦謝》尾聯云：“衰齡撥書反覆讀，笑比黠鼠啣薑時。”


 [148]
 “然施注”二句：顧嗣立《王十朋蘇詩集注序》云：“東坡先生詩集箋注者不啻數百家，惟吳興施氏、永嘉王氏二本稱最善。而施注編紀年月，自少壯及衰老，生平出處行事大節，與凡嬉笑怒駡之情，無不恍然如見，識者以爲尤得知人論世之學焉。”


 [149]
 熙寜（一○六八—一○七七）：宋神宗年号。元豐（一○七八—一○八五）：宋神宗年号。元祐（一○八六—一○九四）：宋哲宗年号。紹聖（一○九四—一○九八）：宋哲宗年号。


 [150]
 “即如放翁”七句：《東坡詩集注》卷二十二《送黃師是赴兩浙憲》詩云：“白首沉下吏，綠衣有公言。”陸游《渭南文集》卷十五《施司諫注東坡詩序》謂二句：“乃以侍妾朝雲嘗歎黃師是仕不進，故此句之意，戲言其上僭。”《施注蘇詩》卷三十三《送黃師是赴兩浙憲》題注云：“孫勰跋此詩云：先生侍兒嘗問：‘朝之諸公，遷擢不淹時，獨黃師是昔爲提刑，今又提刑，何也？’先生時方作詩送之，故有‘白首沈下吏，綠衣有公言’之句。”


 [151]
 “須煩”二句：語出《蘇軾詩集合注》卷三十七《立春日小集戲李端叔》。


 [152]
 “顧禧”五句：《施注蘇詩》卷三十四《定州立春小集戲李端叔》詩末注云：“顧禧云：‘此時方敘燕遊，而遽用“後三三”語，讀者往往不知所謂。蓋端叔在定武幕中，特悅營妓董九者，故用九數以爲戲爾。聞其說於強行父云。’”


 [153]
 “老李”句：語出《蘇軾詩集合注》卷三十七《次韻王雄州還朝留別》。


 [154]
 “近時”二句：查慎行有《補注東坡編年詩》。馮應榴有《蘇文忠公詩合注》。馮星石，錢大昕《蘇文忠公詩合注序》、吳錫麒《蘇文忠公詩合注序》均稱“馮星實”。馮應榴，號星實。甌北誤。


 [155]
 “初入”八句：語出《劍南詩稿》卷五十《送施武子通判》。


 [156]
 “陳鵠”七句：陳鵠《西塘集·耆舊續聞》卷三云：“姑胥居世英刊《東坡全集》，殊有敘，又極少舛謬，極可賞也。”


 [157]
 版：築土牆用的夾板。《爾雅》卷中《釋器第六》云：“大版謂之業。”郭璞注：“築牆版也。”


 [158]
 “及守杭州”八句：《宋史》卷三百三十八《蘇軾傳》云：“軾見茅山一河專受江潮，鹽橋一河專受湖水，遂浚二河以通漕。復造堰牐，以爲湖水蓄洩之限，江潮不復入市。以餘力復完六井，又取葑田積湖中，南北徑三十里，爲長堤以通行者。吳人種菱，春輒芟除，不遺寸草。且募人種菱湖中，葑不復生。收其利以備修湖，取救荒餘錢萬緡，糧萬石，及請得百僧度牒以募役者。堤成，植芙蓉、楊柳其上，望之如畫圖，杭人名爲蘇公堤。”葑，菰根，即茭白根。《廣韻·用韻》：“葑，菰根也。今江東有葑田。”《宋史·蘇軾傳》云：“（西）湖水多葑，自唐及錢氏，歲輒浚治。宋興，廢之，葑積爲田，水無幾矣。”


 [159]
 “又欲自”九句：《宋史·蘇軾傳》云：“軾議自浙江上流地名石門，並山而東，鑿爲漕河，引浙江及谿谷諸水二十餘里，以達於江。又並山爲岸，不能十里，以達龍山大慈浦，自浦北折抵小嶺，鑿嶺六十五丈，以達嶺東古河，浚古河數里，達於龍山漕河，以避浮山之險。”


 [160]
 “韓魏公”三句：韓魏公，即韓琦（一○○八—一○七五），字稚圭，自號贛叟，相州安陽（今屬河南）人，北宋政治家、名將。《宋史》卷三百一十二有傳。歐陽公，即歐陽修（一○○七—一○七三），字永叔，號醉翁，又號六一居士，吉安永豐人，諡號文忠，世稱歐陽文忠公，有《歐陽文忠公文集》，與宋祁合修《新唐書》。《宋史》卷三百一十九有傳。平山堂，仁宗慶曆八年（一○四八），歐陽修任揚州太守時所築。


 [161]
 徐州黃樓：蘇軾任徐州知府時率領徐州軍民戰勝洪水之後，於宋神宗元豐元年（一○七八）八月在徐州城東門之上建造的。因爲土能克水，所以塗上黃土，取名黃樓。黃樓內有許多碑刻，其中最著名的要數蘇轍撰寫、蘇軾親筆所書的《黃樓賦》。


 [162]
 “如坡”四句：《蘇軾詩集合注》卷六有《壽州李定少卿出餞城東龍灘上》。


 [163]
 “坡守”四句：“王邦直”當爲“李邦直”。東坡與邦直唱和詩有《答李邦直》、《和李邦直沂山祈雨有應》、《次韻李邦直感舊》、《次韻答李邦直、子由五首》等。“如醇酒”句，《蘇軾詩集合注》卷十四《答李邦直》云：“詩詞如醇酒，盎然熏四支。”清廟圭璋，《蘇軾詩集合注》卷十九《送孫著作赴考城，兼寄錢醇老李邦直二君，於孫處有書見及》云：“故人錢與李，清廟兩圭瓚。”


 [164]
 “早歲”二句：語出《蘇軾詩集合注》卷十三《和章七出守湖州二首》其一。


 [165]
 “又有”句：《蘇軾詩集合注》卷十九有《次韻章子厚飛英畱題》。


 [166]
 “集中”句：如《林子中以詩寄文與可及余，與可既歿，追和其韻》、《次韻林子中王彥祖唱酬》、《次韻林子中蒜山亭見寄》、《次韻林子中見寄》、《和林子中待制》、《次韻答黃安中兼簡林子中》、《次韻林子中春日新堤書事見寄》等。


 [167]
 “子中”五句：語出《蘇文忠公全集·東坡續集》卷七《與子由二首》其一，“遺臭無窮”作“遺恨無窮”。


 [168]
 “倡酬”二句：如《蘇軾詩集合注》卷二十一之《太守徐君猷、通守孟亨之皆不飲酒》等。


 [169]
 “君猷沒”四句：《東坡詩集注》卷二十四《徐君猷挽詞》云：“一舸南游遂不歸，清江赤壁照人悲。請看行路無從涕，盡是當年不忍欺……山城散盡尊前客，舊恨新愁祗自知。”


 [170]
 “其在惠州”四句：詩有《惠守詹君見和復次韻》、《次韻惠循二守相會》、《又次韻二守許過新居》、《又次韻二守同訪新居》等。


 [171]
 “坡與徐得之”六句：《蘇文忠公全集·東坡續集》卷七《答徐得之二首》其二云：“詹使君，仁厚君子也。極蒙他照管，仍不輟。攜具來相就。”


 [172]
 “而循州”三句：東坡有《答周循州》等詩。另，《蘇軾詩集合注》卷四十《和陶答龐參軍並引》云：“周循州彥質，在郡二年，書問無虛日。”


 [173]
 “坡有詩”二句：《和陶答龐參軍並引》云：“周循州……罷歸過惠，爲余留半月。既別，和此詩追送之。”


 [174]
 “而其時”三句：東坡有《同正輔表兄游白水山》、《與正輔遊香積寺》、《次韻正輔同遊白水山》、《次韻程正輔遊碧落洞》等詩。


 [175]
 “孫叔靜”二句：《蘇軾詩集合注》卷四十四有《和孫叔靜兄弟李端叔唱和》。


 [176]
 “今大全集”二句：《蘇文忠公全集·東坡續集》卷四有《與孫叔靜七首》、卷七有《與孫叔靜三首》。


 [177]
 “至儋耳”三句：《蘇軾詩集合注》卷四十二有《和陶與殷晉安別》、《和陶王撫軍座送客》，《和陶與殷晉安別》注云：“送昌化軍使張中”，《和陶王撫軍座送客》注云：“再送張中”。


 [178]
 “卯酒”二句：語出《蘇軾詩集合注》卷四十二《和陶與殷晉安別》。


 [179]
 “去黃時”四句：《蘇軾詩集合注》卷二十三《岐亭五首並敘》云：“元豐三年正月，余始謫黃州。至岐亭北二十五里山上，有白馬青蓋來迎者，則余故人陳慥季常也。爲留五日，賦詩一篇而去。明年正月，往復見之，季常使人勞余於中途。余久不殺，恐季常之爲余殺也，則以前韻作詩爲殺戒以遺季常……凡余在黃四年，三往見季常，季常七來見余，蓋相從百餘日也。七年四月，余量移汝州，自江淮徂洛，送者皆止慈湖，而季常獨至九江。乃復用前韻，通爲五首以贈之。”


 [180]
 “又有潘邠”四句：王宗稷《東坡先生年譜》“（元豐）五年壬戌”云：“先生年四十七，在黃州。寓居臨皋亭，就東坡築雪堂，自號東坡居士。”“（元豐）七年甲子”云：“按《東坡圖》云：‘郡人潘邠老及弟大觀，俱以詩知名，多從先生游。先生去，以雪堂付之，邠老因以居焉。’”


 [181]
 “及竄嶺外”三句：《蘇軾詩集合注》卷三十九《次韻定慧欽長老見寄八首並引》云：“蘇州定慧長老守欽使其徒卓契順來惠州問予安否，且寄擬寒山十頌，語有璨、忍之通，而詩無島、可之寒。吾甚嘉之，爲和八首。”


 [182]
 “又有吳子野”七句：《蘇軾詩集合注》卷四十一有《去歲與子野遊逍遙堂，日欲沒，因並西山叩羅浮道院，至已二鼓矣，遂宿於西堂，今歲索居儋耳，子野復來相見，作詩贈之》；另，卷四十四《廣州何道士眾妙堂》“查注”云：“按先生《廣慶寺題名》云：‘東坡居士渡海北歸，吳子野、何崇道、穎堂通三長老自番禺追餞至清遠峽。’”


 [183]
 “及坡兄弟”三句：《蘇軾詩集合注》卷三十九《次韻定慧欽長老見寄八首並引》云“蘇州定慧長老守欽”，“查注”云：“真西山云：東坡謫嶺南，故舊少通問者。在蜀則巢元修，在吳則契順，皆徒步萬里，訪之於荒陬絕徼之外。元修以此名登青史，號稱卓行。契順亦託是以傳。”


 [184]
 “又有王介石”四句：《蘇文忠公全集·東坡續集》卷七《與鄭嘉會二首》其一云：“王介石者，有士君子之趣，起屋一行，介石躬其勞辱，甚於家隸，然無絲髮之求也。”


 [185]
 “惠泉”四句：語出《蘇軾詩集合注》卷十一《常潤道中有懷錢塘寄述古五首》其五。


 [186]
 “謫黃州”二句：王宗稷《東坡先生年譜》“（元豐）七年甲子”云：“四月乃有量移汝州之命。”施宿《東坡先生年譜》“（元豐）七年甲子”云：“正月，御札蘇軾黜居思咎，閱歲滋深，人材實難，不忍終棄，可移汝州團練副使、本州安置……至是年出手札量移。”


 [187]
 “坡即上疏”四句：遷谿傳[image: ]
 《東坡紀年録》“（元豐）八年乙丑”云：“四日，離泗州，表請常州居住，略云：‘一從吏議，坐廢五年，近蒙恩移汝州，累重道遠，難於陸行。二十餘口，飢寒朝夕，與其強顏忍恥，干求於眾人，不若歸命投誠，控告於君父。臣有薄田在常州宜興縣，粗給飦粥，欲望聖慈，許常州居住。’”


 [188]
 “並有次完夫”三句：《蘇文忠公全集·東坡續集》卷二有《次韻完夫再贈之什，某已卜居毘陵，與完夫有廬里之約云》。


 [189]
 “當其往來”二句：《蘇軾詩集合注》卷十一有《除夜野宿常州城外二首》。


 [190]
 “其自杭州”四句：《蘇軾詩集合注》卷四十八有《僕年三十九，在潤州道上過除夜，作此詩，又二十年，在惠州追録之，以付過二首》。


 [191]
 “其自黃州”四句：施宿《東坡先生年譜》“（元豐）八年乙丑”云：“先生正月離泗上至南京，尋得請常州居住。”


 [192]
 “集中”三句：《蘇軾詩集合注》卷二十五有《與孟震同遊常州僧舍三首》、《贈常州報恩長老二首》；另，卷二十五有《常州太平寺法華院薝蔔亭醉題》，卷十一有《常州太平寺觀牡丹》、《游太平寺淨土院觀牡丹中有淡黃一朵特奇爲作小詩》。


 [193]
 “據方勺”十一句：查方勺《泊宅編》，無甌北所引語句。此處甌北或誤記。方岳《深雪偶談》云：“建中靖國中，坡公自儋北歸，卜居陽羨，士大夫猶畏而不敢與游，獨士人邵民瞻從學於坡……邵爲坡買一宅，爲緡五百，坡傾囊僅能償之，卜吉入居，既得日矣。夜與邵步月，偶至村落，聞婦人哭聲極哀……其故居所在，則坡以五百緡所得者也……即命取屋券，對嫗焚之……不索其直。坡自是遂還毗陵，不復買宅，借顧塘橋孫氏居暫住焉。是歲七月，坡竟歿於借居。”另，《甌北集》卷一《東坡洗硯池歌》云：“據方岳《深雪偶談》，述公是時先卜居陽羨，已用五百緡買宅矣。夜與邵民瞻步月，聞老嫗哭聲。詢知以將徙宅故，即公所買宅也。遂焚券，不索其值。至毘陵，借顧塘橋孫氏宅寓焉。是歲七月即歿於寓所。”方勺，字仁盤，婺州人，徙居湖州，自號泊宅村翁，有《泊宅編》三卷。


 [194]
 “與鄭靖老”四句：《蘇東坡全集（下）》卷四《與鄭靖老二首》其二云：“本意專欲歸蜀，不知能遂此計否？蜀若不歸，即以杭州爲家。”


 [195]
 “又與謝民師”三句：《蘇東坡全集（下）》卷四《與謝民師推官二首》其二云：“此去不住許下，則歸陽羨。”


 [196]
 “與錢濟明”九句：《蘇東坡全集（下）》卷七《答錢濟明三首》其二云：“此行决往常州居住，不知郡中有屋可得以典買者否？……如聞常州東門外有裴氏宅出賣。虔守霍子侔大夫言告公令一幹事人與問，當若果可居，爲問其有幾何？度力所及，即徑往議之。俟至金陵，當別遣人咨稟也。若遂此事，與公杖履往還。”


 [197]
 “同時又”四句：《蘇東坡全集（下）》卷七《答蘇伯固三首》其一云：“住處非舒即常，老病唯退爲上策。”其三云：“龍舒聞有一官莊可買，已託人問之。”


 [198]
 “與王幼安”三句：《蘇東坡全集（下）》卷七《答王幼安三首》其二云：“今得子由書，苦勸歸潁昌，已决意從之。”


 [199]
 “又與程德孺”十一句：《蘇東坡全集（下）》卷七《與程德孺運使三首》其二云：“近得子由書，苦勸來潁昌相聚，不忍違之，已决從此。”其一云：“約程四月末間到真州，當遣兒子邁往宜興取行李，某當泊船瓜洲以待之。不知德孺可因巡按至常潤，相約同遊金山否？”


 [200]
 “又與錢濟明”七句：《蘇東坡全集（下）》卷七《答錢濟明三首》其三云：“居常之計，本久定矣，爲子由書來苦勸歸許，以此胸中殊未定，待面議决之。所示孫君宅子，甚感其厚意，且爲多謝上元。”


 [201]
 “又有與胡郎”三句：《蘇東坡全集（下）》卷七《與胡郎仁修三首》其三云：“今已到太平州，相次須一到潤州金山寺，但無由至常州看小二娘。”


 [202]
 “途中與滕達道”六句：《蘇東坡全集（下）》卷四《與滕達道二十四首》（題二十三首，實爲二十四首）其一云：“某至楚泗間，欲入一文字。乞於常州住，若幸得請，則扁舟謁公有期矣。”


 [203]
 “觀其與黃師是”三句：《蘇東坡全集（下）》卷四《與黃師是》云：“又聞子由亦窘用，不忍更以三百指諉之。已决意旦夕渡江過毗陵矣。”


 [204]
 “與子由”十二句：《蘇東坡全集（下）》卷七《與子由二首》其一云：“兄已决計從弟之言，向居潁昌，行有日矣，適值程德孺過金山，往會之，並一二親故皆在坐，頗聞北方事，有决不可往潁昌近地居者。事皆可信人所報，大抵相忌，安排攻擊者，北行漸近，决不靜爾。今已决計居常州，借得一孫家宅子極佳……且此休息。”


 [205]
 “某惟”二句：語出《蘇東坡全集（下）》卷四《與廣西憲曹勳五首》其五。


 [206]
 “途中又有”九句：《蘇東坡全集（下）》卷四《與滕達道二十四首》（題二十三首，實爲二十四首）其二十二云：“更數日，方北去宜興，田已問去，若得稍佳者，當扁舟徑往視之，遂一至湖見公，固所願。然事有可慮者，恐未能往也。若得請居常，則固當至治下，攪擾公數月也。”


 [207]
 “尋又與賈耘老”五句：《蘇東坡全集（下）》卷六《答賈耘老四首》其二云：“僕已買田陽羨，當告聖主哀憐餘生，許於此安置。幸而許者，遂築室於荆溪之上而老矣。”


 [208]
 “又與千之”五句：《蘇東坡全集（下）》卷六《與千之姪》云：“近於陽羨買得少田，意欲老焉。尋奏乞居常，見邸報已許，文字必在南都。”


 [209]
 “與王定國”五句：《蘇東坡全集（下）》卷六《答王定國三首》其一云：“近在常置一小莊子，歲可得百石，似可足食。”


 [210]
 捐館：猶言死。鮑彪《戰國策注》卷六趙“肅侯”條“今奉陽君捐館舍”下注云：“禮：婦人死曰捐館舍，蓋亦通稱。”


 [211]
 “謝表內”五句：《蘇文忠公全集·東坡集》卷二十五《湖州謝上表一首》云：“此蓋伏遇皇帝陛下，天覆羣生，海涵萬族，用人不求其備嘉善，而矜不能知。其愚不適時，難以追陪新進；察其老不生事，或能牧養小民。而臣頃在錢塘，樂其風土，魚鳥之性既自得於江湖，吳越之人亦安臣之教令。敢不奉法勤職，息訟平刑，上以廣朝廷之仁，下以慰父老之望？臣無任。”


 [212]
 “按坡作張氏園亭”四句：《蘇東坡全集（上）》卷三十二《靈璧張氏園亭記》云：“余自彭城移守吳興，由宋登舟，三宿而至其下。”


 [213]
 “七月二日”十二句：“贏得”二句，語出《蘇軾詩集合注》卷九《山村五絕》其四。“讀書”二句，語出《蘇軾詩集合注》卷七《戲子由》，“終無術”作“知無術”。“東海”二句，語出《蘇軾詩集合注》卷十《八月十五日看潮五絕》其四。“豈是”二句，語出《蘇軾詩集合注》卷九《山村五絕》其三。


 [214]
 “如北京”三句：《蘇軾詩集合注》卷十六有《次韻黃魯直見贈古風二首》等；卷九有《往富陽新城李節推先行三日，留風水洞見待》、《風水洞二首和李節推》等；卷八有《湯村開運鹽河雨中督役》等。


 [215]
 鍜鍊周內：詳見本卷第一二則注〔二二〕。


 [216]
 “年來”二句：語出《蘇軾詩集合注》卷四十四《贈鄭清叟秀才》。


 [217]
 “饑來”二句：語出《蘇軾詩集合注》卷四十五《虔州呂倚承事，年八十三，讀書作詩不已，好收古今帖，貧甚，至食不足》。


 [218]
 “周公”二句：語出《蘇軾詩集合注》卷三十九《和陶歸園田居六首》其一。


 [219]
 “人閒”二句：語出《蘇軾詩集合注》卷四十二《和陶庚戌歲九月中於西田獲早稻》。


 [220]
 “劍米”二句：語出《蘇軾詩集合注》卷二十《遷居臨皋亭》，“氈針”作“針氈”。


 [221]
 “舌音”二句：語出《蘇軾詩集合注》卷三十九《聞正輔表兄將至以詩迎之》。騂，面紅。


 [222]
 “雲碓”二句：語出《蘇軾詩集合注》卷三十八《峽山寺》。


 [223]
 “潜鱗”二句：語出《蘇軾詩集合注》卷三十八《白水山佛跡巖》。


 [224]
 “王宗稷”三句：王宗稷《東坡先生年譜》“（至和）二年乙未”云：“是年先生年二十，游成都，謁張安道……有晁美叔，是年求交於先生。按《送美叔詩》云：‘我生二十無朋儔，當時四海一子由。君來叩門若有求。’”


 [225]
 “我年”五句：語出《蘇軾詩集合注》卷三十五《送晁美叔發運右司年兄赴闕》。王宗稷，詳見卷七第一則注〔一〕。


 [226]
 “至嘉祐二年”六句：《送晁美叔發運右司年兄赴闕》“尚欲放子出一頭”句下，東坡自注：“嘉祐初，軾與子由寓興國浴室，美叔忽見訪，云：‘吾從歐陽公遊久矣，公令我來與子定交，謂子必名世，老夫亦須放他出一頭地。’”《宋史·蘇軾傳》云：“嘉祐二年，試禮部……歐陽修……語梅聖俞曰：‘吾當避此人出一頭地。’”


 [227]
 “老李”句：語出《蘇軾詩集合注》卷三十七《次韻王雄州還朝留別》。


 [228]
 “王梅溪”五句：王十朋《東坡詩集注》卷十九《次韻王雄州還朝留別》注云：“老李，指言李允則也。先生作詩在元祐八年，逆數八十年，則真宗時也。景德二年正月，真宗以契丹初和，易置守將，召樞宰議可適用者。首選公知雄州……公在雄凡十四年，事見李復圭所作《李氏家傳》。”


 [229]
 “今按張舜民”十五句：《畫墁録》云：“北人信誓，兩界非時不得葺理城堞。李允則知雄州，欲展城，無由因，作銀香爐，寘城北土地堂，一旦使人竊取之，遂大喧[image: ]
 ，蹤跡去來，辭連北疆，紛紜久之，因興工起築，今雄州城北是也。又建浮屠九層……既而下瞰幽、薊，如指諸掌。”張舜民，生卒年不詳，北宋文學家、畫家。字芸叟，自號浮休居士，又號矴齋，邠州（今陝西彬縣）人。有《畫墁録》。


 [230]
 “葉石林詩話”十九句：葉夢得《石林詩話》卷中云：“李廌，陽翟人，少以文字見蘇子瞻，子瞻喜之。元祐初知舉，廌適就試，意在必得廌以魁多士。及考章援程文，大喜，以爲廌無疑，遂以爲魁。既拆號，悵然出院，以詩送廌歸曰：‘平時漫識古戰場，過眼終迷日五色。’蓋道其本意。廌自是學亦不進，家貧，不甚自愛，嘗以書責子瞻不薦己。子瞻後稍薄之。竟不第而死。”批注本批注：李廌，原名豸。東坡認爲五經中沒有“豸”字，遂爲他改名爲“廌”。“生平”二句，語出《蘇軾詩集合注》卷三十《余與李廌方叔相知久矣，領貢舉事，而李不得第，愧甚，作詩送之》。“生平”作“平生”，“還迷”作“終迷”。


 [231]
 “張邦基”十二句：《墨莊漫録》卷一云：“田衍、魏泰，居襄陽，郡人畏其吻。諺曰：‘襄陽二害，田衍、魏泰。’未幾，李豸方叔亦來郡，居襄陽，人憎之曰：‘近日多磨，又添一豸。’”張邦基，生卒年不詳，宋高宗紹興初前後在世，喜藏書；有《墨莊漫録》十卷。


 [232]
 “然張表臣”十三句：《珊瑚鈎詩話》卷三云：“東坡死，李方叔誄之曰：“道大莫容，才高爲累。皇天后土，知平生忠義之心；名山大川，還千古英豪之氣。”另，《事文類聚》前集卷五十五收李方叔《悼東坡文》云：“德尊一代，名滿五朝；道大不容，才高爲累……識與不識，罔不奭傷；聞所未聞，吾將安放！皇天后土，知一生忠義之心；名山大川，還千古英靈之氣！”張表臣，字正民，生卒年不詳，約北宋末前後在世。有《珊瑚鈎詩話》三卷。《四庫總目》卷一百九十五《珊瑚鈎詩話三卷》稱：“其書雖以詩話爲名，然多及他文，間涉雜事，不盡論詩之語。”


 [233]
 “佐卿”二句：語出《蘇軾詩集合注》卷四十《白鶴峰新居欲成夜過西鄰翟秀才二首》其二。


 [234]
 “汝當”二句：語出《蘇軾詩集合注》卷三十八《遊羅浮山一首示兒子過》，“汝當”作“汝應”。


 [235]
 “按唐明皇”十一句：徐佐卿事見薛用弱《集異記》，收《太平廣記》卷三十六。


 [236]
 “蔡少霞”四句：蔡少霞事見薛用弱《集異記》，收《太平廣記》卷五十五。薛用弱，生卒年不詳，字中勝，唐河東人，長慶中任光州刺史，太和中自儀曹郎出守弋陽。兩《唐書》無傳。《新唐書·藝文志》著録：“薛用弱《集異記》三卷。”唐宋以來其書所傳卷數不一，《說郛》、《顧氏文房小說》作二卷，《五朝小說》、《唐宋叢書》、《四庫全書》作一卷。《集異記》內容新穎，文字雅潔，盛行於唐宋之間，有些故事被後人用爲典故。《四庫全書總目提要》稱其“頗有文采，勝他書之凡鄙……卷帙雖狹，而歷代詞人，恒所引據，亦小說之表表者。”今傳本有文淵閣《四庫全書》本、《唐宋叢書》本、《顧氏文房小說》本等，均收十六則故事。


 [237]
 “房次律”二句：房琯，字次律，《舊唐書》卷一百一十一有傳。《龍城録》不見房次律悟前生爲智永禪師事。《東坡詩集注》卷十二《破琴詩并引》“引”云：“琯因悵然，悟前生之爲永師也。”柳宗元（七七三—八一九），字子厚，世稱“柳河東”，唐朝著名的文學家、詩人。與唐代的韓愈、宋代的歐陽修、蘇洵、蘇軾、蘇轍、王安石和曾鞏，並稱“唐宋八大家”，有《柳河東集》、《龍城録》等。


甌北詩話卷六

陸放翁詩
 
[1]



一

古來作詩之多，莫過於放翁，今就其子子虡所編八十五卷計之，已九千二百二十首。然放翁六十三歲在嚴州刻詩，已將舊稿痛加刪汰。六十六歲家居，又刪訂詩稿，自跋云：“此予丙戌以前詩十之一也，在嚴州再編，又去十之九。”然則，丙戌以前詩，存者才百之一耳。子虡刻全集時，亦跋云：“先君在嚴州刻詩，多所去取，所遺詩存者尚有七卷。”
 
[2]

 今在遺稿內。
 今合計全集及遺稿，實共一萬餘首。每一首必有一意；就一首中，如近體每首二聯，
 
[3]

 又一句必有一意。凡一草、一木、一魚、一鳥，無不裁剪入詩，是一萬首即有一萬大意，又有四萬小意。自非才思靈敏、功力精勤，何以得此？信古來詩人未有之奇也。


校記


丙戌，掃葉山房本作“丙戍”，誤。

遺稿內，掃葉山房本作“遺稿門”。

二

放翁詩凡三變。
 
[4]

 宗派本出於杜，中年以後，則益自出機杼，盡其才而後止。觀其《答宋都曹》詩云：“古詩三千篇，刪去才十一……《詩》降爲《楚騷》，猶足中六律。天未喪斯文，杜老乃獨出。陵遲至元白，固已可憤嫉。”
 
[5]

 《示子遹》詩云：“我初學詩日，但欲工藻繢。中年始稍悟，漸欲窺宏大。……數仭李杜牆，常恨欠領會。元白纔倚門，溫李眞自鄶。”
 
[6]

 此可見其宗尚之正。故雖挫籠萬有，窮極工巧，而仍歸雅正，不落纖佻。
 
[7]

 此初境也。後又有自述一首云：“我昔學詩未有得，殘餘未免從人乞。力孱氣餒心自知，妄取虛名有慚色。四十從戎駐南鄭，酣宴軍中夜連日。打毬築場一千步，閱馬列廄三萬匹。華燈縱博聲滿樓，寶釵豔舞光照席。琵琶絃急冰雹亂，羯鼓手匀風雨疾。詩家三昧忽見前，屈宋在眼元歷歷。天機雲錦用在我，剪裁妙處非刀尺。世間才傑固不乏，秋毫未合天地隔。放翁老死何足論，《廣陵散》絕還堪惜。”
 
[8]

 是放翁詩之宏肆，自從戎巴、蜀而境界又一變。及乎晚年，則又造平淡，并從前求工見好之意亦盡消除，所謂“詩到無人愛處工”者，劉後村謂其“皮毛落盡”矣。此又詩之一變也。
 
[9]



三

宋詩以蘇、陸爲兩大家。後人震於東坡之名，往往謂蘇勝於陸
 
[10]

 ，而不知陸實勝蘇也。葢東坡當新法病民時，口快筆銳，畧少含蓄，出語即涉謗訕。“烏臺詩案”之後，不復敢論天下事。及元祐登朝，身世俱泰，既無所用其無聊之感；紹聖遠竄，禁錮方嚴，又不敢出其不平之鳴。故其詩止於此；徒令讀者見其詩外尚有事在而已。放翁則轉以詩外之事，盡入詩中。時當南渡之後，和議已成，廟堂之上，方苟幸無事，諱言用兵；而士大夫新亭之泣，固未已也。於是以一籌莫展之身，存一飯不忘之誼，舉凡邊關風景、敵國傳聞，悉入於詩。雖神州陸沉之感，已非時事所急，而人終莫敢議其非。因得肆其才力，或大聲疾呼，或長言永嘆，命意既有關係，出語自覺沉雄。此其詩之易工一也。東坡自黃州起用後，敭歷中外，公私事冗，其詩多即席、即事，隨手應付之作；且才捷而性不耐煩，故遣詞或有率畧，押韻亦有生硬。放翁則生平仕宦，凡五佐郡、四奉祠，所處皆散地，讀書之日多，故往往有先得佳句，而後標以題目者。如《寫懷》、《書憤》、《感事》、《遣悶》，以及《山行》、《郊行》、《書室》、《道室》等題，十居七八，而酬應贈答之作，不一二焉。即如《紀夢》詩，核計全集，共九十九首。人生安得有如許夢！此必有詩無題，遂託之於夢耳。心閒則易觸發，而妙緒紛來；時暇則易琢磨，而微疵盡去。此其詩之易工二也。由斯以觀，其才之不能過於蘇在此，其詩之實能勝於蘇亦在此。試平心以兩家詩比較，當不河漢其言矣。


按語


《甌北詩話》選陸游爲一家，與《唐宋詩醇》或有關。批注本作以下批注：《唐宋詩醇》爲乾隆十五年御定，凡唐詩四家：曰李白、曰杜甫、曰白居易、曰韓愈。宋詩二家：曰蘇軾、曰陸游。其《凡例》稱：“唐宋人以詩鳴者，指不勝屈。其卓然名家者猶不減數十人。茲獨取六家者，謂惟此足稱大家也。大家與名家，猶大將與名將，其體段正自不同。李杜一時瑜亮，固千古稀有。若唐之配白者有元，宋之繼蘇者有黃，在當日亦幾角立爭雄。而百世論定，則微之有浮華而無忠愛，魯直多生澀而少渾成，其視白蘇較遜。退之雖以文爲詩，要其志在直追李杜，實能拔奇於李杜之外。務觀包含宏大，亦猶唐有樂天。然則騷壇之大將旗鼓，舍此何適矣。”其後四庫館臣又進而解釋：“蓋李白源出《離騷》，而才華超妙，爲唐人第一；杜甫源出於《國風》、二雅，而性情真摯，亦爲唐人第一。自是以外，平易而最近乎情者，無過白居易；奇創而不詭於理者，無過韓愈。録此四集，已足包括眾長。至於北宋之詩，蘇、黃並騖；南宋之詩，范、陸齊名。然江西宗派，實變化於韓、杜之間。既録杜、韓，可無庸復見。《石湖集》篇什無多，才力識解亦均不能出《劍南集》上，既舉白以概元，自當存陸而刪范。權衡至當，洵千古之定評矣。……茲逢我皇上聖學高深，精研六藝，以孔門刪定之旨，品評作者，定此六家，乃共識風雅之正軌。”而甌北此詩話約始作於嘉慶二年，其入選唐宋詩家正與《唐宋詩醇》相同，可謂承本有自也。《詩醇》之評放翁詩云：“其感激悲憤、忠君愛國之誠，一寓於詩，酒酣耳熱，跌宕淋漓。至於漁舟樵徑，茶碗爐熏，或雨或晴，一草一木，莫不著爲歌詠，以寄其意。”甌北之論亦與之相近。

四

放翁以律詩見長，名章俊句，層見叠出，令人應接不暇。使事必切，屬對必工；無意不搜，而不落纖巧；無語不新，而不事塗澤，實古來詩家所未見也。
 
[11]

 然律詩之工，人皆見之；而古體則莫有言及者。
 
[12]

 抑知其古體詩，才氣豪健，議論開闢；引用書卷，皆驅使出之，而非徒以數典爲能事；意在筆先，力透紙背。有麗語而無險語，有豓詞而無淫詞；看似華藻，實則雅潔；看似奔放，實則謹嚴：此古體之工力，更深於近體也。或者以其平易近人，疑其少鍊；抑知所謂鍊者，不在乎奇險詰曲、驚人耳目，而在乎言簡意深，一語勝人千百。此眞鍊也。
 
[13]

 放翁工夫精到，出語自然老潔，他人數言不能了者，祗用一二語了之。此其鍊在句前，不在句下，觀者并不見其鍊之迹，乃眞鍊之至矣。試觀唐以來古體詩，多有至千餘言、四五百言者；放翁古詩，從未有至三百言以外，而渾灝流轉，更覺沛然有餘，非其鍊之極功哉！至近體之刮垢磨光，字字穩愜，更無論矣。又放翁古今體詩，每結處必有興會、有意味，絕無鼓衰力竭之態；此固老壽享福之徵，亦其才力雄厚，不如是則不快也。今就近體中摘句於後，使人見其功力之精。古詩難於摘句，讀者可觀其有氣有意，有書有筆，則得之矣。


校記


而不事，校點本作“亦不事”。

驅使，湛貽堂本、壽考堂本、掃葉山房本均作“軀使”，當誤，從校點本改。

詰曲，掃葉山房本作“語曲”。

五

律詩摘句：

使事五律
 ：“李侯有佳句，樂令善清言。”《懷杜伯高》
 
 
[14]

 “進愧門三戟，歸無畝一鍾。”《放慵》
 “道士青精飯，先生烏角巾。”《長生觀》
 
 
[15]

 “蟻穿珠九曲，蜂釀蜜千房。”《淳化寺》
 
 
[16]

 “摩詰病說法，虞卿貧著書。”《病中》
 
 
[17]

 “人如釣渭叟，地似避秦村。”《訪隱者》
 “賀監稱狂客，劉伶贈醉侯。”《立秋前一日作》
 
 
[18]

 “腰下蘇秦印，囊中趙壹錢。”《夜詠》
 
 
[19]

 “獨臥維摩室，誰同彌勒龕？”《初寒獨居》
 
 
[20]

 “未恨名風漢，惟求拜醉侯。”《自述》
 
 
[21]

 “身已風中葉，人方飯後鐘。”《東莊》
 
 
[22]

 “我亦輕餘子，君當恕醉人。”《醉賦》
 “帶箭歸飛鶴，搘牀不瞑龜。”《答客》
 
 
[23]

 “相法無侯骨，生年值酒星。”《雜興》
 
 
[24]

 “寜甘結襪系，不作拜車塵。”《野興》
 
 
[25]

 “馬非求路寢，木豈願犧尊？”《對酒作》
 
 
[26]

 “食非依漂母，菜不仰園官。”《窮居》
 
 
[27]

 “陌上金羈馬，墳前石琢麟。”《對酒作》
 “蝶入三更枕，龜搘八尺牀。”《山房》
 
 
[28]



六

使事七律
 ：“奴愛才如蕭穎士，婢知詩似鄭康成。”此放翁之父所作，而放翁足成之者。
 
 
[29]

 “吏進飽諳箝紙尾，客來苦勸摸牀稜。”《自詠》
 
 
[30]

 “秋風棄扇知安命，小炷畱燈悟養生。”《獨學》
 “人立飛樓今已矣，浪翻孤月故依然。”《白帝城懷杜少陵》
 
 
[31]

 “前日已傳天狗墜，今年寜許佛狸生？”《客言岐隴間事》
 
 
[32]

 “也知世少蘇司業，難得官如阮步兵。”《獨飲》
 
 
[33]

 “報國雖思屍馬革，愛身未肯價羊皮。”《示獨孤生》
 
 
[34]

 “生希李廣名飛將，死慕劉伶作醉侯。”《江樓醉中》
 
 
[35]

 “宿負本宜輸左校，寛恩猶許補東隅。”《書懷》
 
 
[36]

 “階前汗血洮河馬，架上奇毛海國鷹。”《夢成都》
 
 
[37]

 “曳杖不妨呼小友，還家便恐見來孫！”《遊柯山觀爛柯遺跡》
 
 
[38]

 “性本自然非截鶴，器非大任愧函牛。”《醉題》
 
 
[39]

 “但知禮豈爲我設，莫管客從何處來。”《避俗臺》
 
 
[40]

 “魚腸寶劍餘蛟血，鴉嘴金鋤帶藥香。”《贈林使君》
 
 
[41]

 “酒錢覔處無司業，齋日多來似太常。”《無酒肉》
 
 
[42]

 “夢中有客徵殘錦，地下無爐鑄橫財。”《哭王季夷》
 “已忘作賦遊梁苑，但憶銜枚入蔡州。”《雪中》
 
 
[43]

 “盡除曼衍魚龍戲，不禁芻蕘雉兔來。”《過御園》
 
 
[44]

 “繆從學道肱三折，不遇知音尾半焦。”《自咏》
 
 
[45]

 “正嘆船如天上坐，那知人自日邊來。”《王給事使回》
 
 
[46]

 “家無釵澤窮馮衍，身著裙襦老管寧。”《感興》
 
 
[47]

 “青衫曾奏三千牘，白首猶思丈二殳。”《雪夜》
 
 
[48]

 “世無魯國眞男子，心憶高陽舊酒徒。”《衰病》
 “從宦祗思乘下澤，忤人常悔讀《南華》。”《感懷》
 
 
[49]

 “才高狗監無人薦，句好雞林有客傳。”《贈江参議》
 
 
[50]

 “文詞博士書驢券，職事參軍判馬曹。”《讀書》
 “亡羊未恨補牢晚，搏虎深知攘臂非。”《曉出》
 
 
[51]

 “怨謗相乘成市虎，技能已盡愧黔驢。”《感懷》
 
 
[52]

 “貴人自作宣明面，老子曾聞正始音。”《感事》
 
 
[53]

 “人欲見擠眞砭石，身寧輕用作投瓊。”《夢斷》
 “生無鮑叔能知己，死有要離與卜鄰。”《書嘆》
 
[54]


 “公路晚悲身至此，令威歸嘆塚纍然。”《夜坐達旦》
 
 
[55]

 “馬慵立仗寧辭斥，蘭偶當門敢怨鋤。”《感昔》
 “未害朶頤臨肉俎，但妨叩齒誦仙經。”《齒動搖》
 
 
[56]

 “種榿正可三年大，愛竹何曾一日無。”《山居即事》
 
 
[57]

 “中安煮藥膨脝鼎，旁設安禪曲盝牀。”《火閣》
 
 
[58]

 “愛身每戒玉抵鵲，養氣要如刀解牛。”《遣興》
 “越石壯心雞喔喔，子卿歸信雁悠悠。”《獨酌》
 
 
[59]

 “此身幸已脫虎口，有手但能持蟹螯。”《對酒》
 
 
[60]

 “國家科第與風漢，天下英雄惟使君。”《追憶發解舊事》
 
 
[61]

 “過堂未悟鐘將釁，睨柱寧知璧偶全。”《書壁》
 
 
[62]

 “祗知秋菊有佳色，那問荒雞非惡聲！”《雜興》
 
 
[63]

 “病酒相如無奈渴，清言叔寶不勝羸。”《北牕》
 
 
[64]

 “拙宦雖無齊虜舌，早歸亦免楚人鉗。”《自述》
 
 
[65]

 “共知陂壞行當復，敢恨臺高既已傾！”《復湖》
 “偶亡塞馬寧非福？太察淵魚恐不祥。”《高枕》
 “名酒過於求趙璧，異書渾似借荆州。”《借書乞酒不得》
 
 
[66]

 “佩刀但可償黃犢，作字誰能換白鵝？”《秋聲》
 
 
[67]

 “浮雲每嘆成蒼狗，空谷誰能縶白駒？”《過胡基仲墓》
 
 
[68]

 “泥巷有人尋杜甫，雪廬無吏問袁安。”《歲晚》
 
 
[69]

 “生擬入山隨李廣，死當穿塚傍要離。”《醉題》
 
 
[70]

 “尚饒靈運先成佛，那計辛毘不作公。”《遣興》
 
 
[71]

 “難似車登蛇退嶺，險如路過馬當祠。”《書懷》
 
 
[72]

 “未尋內史流觴地，又近龎公上塚時。”《春晚》
 
 
[73]

 “狐妖從汝作人立，金價在吾如土輕。”《道室述懷》
 “原價異時空市骨，大呼從昔不成廬。”《題北牕》
 “萬事不禁劉毅擲，諸人誰著祖生鞭？”《湖上》
 “戀戀綈袍誰復念，便便癡腹敢辭嘲！”《閒詠》
 
 
[74]

 “老羆尚欲身當道，乳虎何疑氣食牛。”《秋晚》
 “虛名僅可欺橫目，戇論曾經犯逆鱗。”《野興》
 
 
[75]

 “頭少二毛眞篤老，口無縱理亦長饑。”仝上
 
 
[76]

 “佛書恐非《易》《論語》，王迹其在《詩》《春秋》！”《蕩蕩》
 
 
[77]

 “强弩夾射馬陵道，屋瓦大震昆陽城。”《大風雨》
 
 
[78]

 “不求客恕陶潛醉，肯受人憐范叔寒！”《遣懷》
 
 
[79]

 “客散茶甘畱舌本，睡餘書味在胸中。”《晚興》
 “不憂豎子居肓上，已見嬰兒出面門。”《病中作》
 
 
[80]

 “心如老馬雖知路，身似鳴蛙不屬官。”《自述》
 “學士誰陳《平蔡雅》，將軍已上《取燕圖》。”《聞蜀盗已平》
 
 
[81]

 “未忘麈尾清談興，尚讀蠅頭細字書。”《閒中》
 
 
[82]

 “買飯猶勝乞墦客，看耕僭學勸農官。”《郊行》
 
 
[83]

 “雖無客共樽中酒，何至僧鳴飯後鐘！”《枕上作》



校記


放翁足成之，掃葉山房本作“放翁是成之”。

齒動搖，掃葉山房本作“摇齒動”。

掃葉山房本缺“自述學士誰陳平蔡雅，將軍已上取燕圖”十六字，這意味着“心如老馬雖知路，身似鳴蛙不屬官”爲《聞蜀盗已平》中語句，誤。

七

寫懷五律
 ：“病侵强健日，閒過聖明時。”《骨相》
 “忍窮安晚境，畱病壓災年。”《病中》
 “春當三月半，狂勝十年前。”《題酒家》
 
 
[84]

 “月能從我醉，風欲駕人仙。”《夜飲》
 
 
[85]

 “放言誇酒聖，著論笑錢愚。”《閒中樂事》
 
 
[86]

 “老猶[image: ]
 佞佛，貧亦諱言錢。”《自勉》
 
 
[87]

 “衆中容後死，險處得先歸。”《自笑》
 
 
[88]

 “老去才難盡，窮來志益堅。”《自述》
 
 
[89]

 “老幸傳家事，狂猶爲國憂。”《夜賦》
 “今古無窮事，江湖未死身。”《醉賦》
 “算貧先放鶴，嫌鬧併疎僧。”《孤村》
 “病無詩一字，窮賴酒三升。”《夜賦》
 “酒狂寧限老，詩思正須窮。”《夜坐》
 “人笑謀生拙，天教到死閒。”《衡門》
 “都門下第客，山寺退居僧。”《貧甚》
 
 
[90]

 “老病頻辭客，嬉遊不出村。”
 
[91]

 “病蘇身漸健，秋近夜微涼。”《小集》
 “似客猶居里，如僧未出家。”《獨處》
 
 
[92]

 “出尋鄰叟語，歸讀古人書。”《遂初》
 “睡憑書介紹，愁賴酒驅除。”《晚坐》
 
 
[93]

 “貧憂償酒券，懶悔許僧碑。”《寫照》
 
 
[94]

 “壯年閒處老，佳日病中過。”《老境》
 
 
[95]

 “交遊無輩行，懷抱有曾玄。”《閒居》
 
 
[96]

 “身備鄉三老，家傳子一經。”《自喜》
 “素壁圖嵩華，明牕讀《老莊》”《藥舍》
 “已老學猶力，久窮詩未工。”《獨嘆》
 
 
[97]

 “我存人盡死，今是昨皆非。”《偶作》
 
 
[98]

 “行思絕大漠，歸且醉新豐。”《枕上》
 
 
[99]

 “五斗方需祿，千金且愛身。”《送子坦赴官》
 
 
[100]

 “不動成羆臥，微勞學鳥伸。”《病中》
 
 
[101]

 “强健關天幸，逍遙似地仙。”《閒述》
 
 
[102]

 “死邊常得活，鬧處偶容歸。”《幽居》
 
 
[103]

 “采藥九蒸晒，朝眞三沐熏。”《幽居》
 
 
[104]

 “貧廢兒孫學，慈生僕妾頑。”《病中》
 
 
[105]

 “樂哉容膝地，著此曲肱翁。”《初冬》
 
 
[106]

 “雲閒忘出岫，葉落喜歸根。”《寓嘆》
 “身爲鄉祭酒，孫爲國添丁。”《臥病》
 
 
[107]

 “丹靈驅豎子，神定出嬰兒。”《道室》
 
 
[108]

 “直嫌繩尚曲，重覺鼎猶輕。”《銘座》


八

寫懷七律
 ：“無才借作長閒地，有懣畱爲劇飲資。”《寄友》
 
 
[109]

 “身似野僧猶有髮，門如村舍强名官。”《成都歲暮》
 
 
[110]

 “此生竟出古人下，有志尚如年少時。”《自嘲》
 “舊學極知難少貶，吾儕持此欲安歸！”《寄陳魯山》
 “大事豈堪重破壞，窮人難與共功名。”《晨起》
 
 
[111]

 “四海道途行大半，百年光景近中分。”《獨酌》
 
 
[112]

 “時平壯士無功老，鄉遠征人有夢歸。”《春殘》
 “老病已全惟欠死，貪嗔雖斷尚餘癡。”《病起》
 
 
[113]

 “位卑未敢忘憂國，事定猶須待闔棺。”《病起》
 
 
[114]

 “甑炊地碓新舂米，衣拆天吳舊繡圖。”《歸耕》
 “人生一笑常難必，此樂他年未易忘。”《芳華樓夜飲》
 
 
[115]

 “青山是處可埋骨，白髮向人羞折腰。”《出西門》
 
 
[116]

 “比紅有句狂猶在，染白無方老已成。”《夜酌》
 “流年速似一彈指，更事多於三折肱。”
 
[117]

 《親舊》
 “雖有數椽常似客，僅存一肉未成僧。”《排悶》
 
 
[118]

 “敢恨帝城如日遠，喜聞天語似春溫。”《至嚴州得請免入覲》
 
 
[119]

 “酒寧剩欠尋常債，劍不虛施細碎讐。”《西村醉歸》
 “著書幸可俟後世，對客從嗔臥大牀。”《村居》
 
 
[120]

 “窮空敢恨寒無褐，憂患原因出有車。”《歲暮》
 
 
[121]

 “浮生亦念古有死，壯氣要使胡無人。”《閒居》
 
 
[122]

 “家爲逆旅相逢處，身在嚴裝欲發中。”仝上
 
 
[123]

 “黃旗萬里無侯骨，紅燭千杯有酒腸。”《幽居雜咏》
 
 
[124]

 “志士凄凉閒處老，名花零落雨中看。”《病起》
 “飯足便休慵念祿，丹成不服怕登仙。”《讀山谷詩》
 
 
[125]

 “藥來賊境靈何用，米出胡奴死不炊。”《感興》
 “樓船夜雪瓜州渡，鐵馬秋風大散關。”《書憤》
 “香浮鼻觀烹茶熟，喜動眉間煉句成。”《登北榭》
 
 
[126]

 “驚回萬里關河夢，滴碎孤臣犬馬心。”《夜雨》
 
 
[127]

 “千艘衝雪函關曉，萬灶連雲駱谷秋。”《縱筆》
 
 
[128]

 “癡人自作浮生夢，腐骨那須後世名。”《晚述》
 
 
[129]

 “殘生已與灰俱冷，舊友誰如幾可憑。”《夜賦》
 “家近右軍觴咏地，身如太史滯畱時。”《醉後》
 
 
[130]

 “流年不貸人皆老，造物無私我自窮。”《幽居》
 
 
[131]

 “虹穿道室爐丹熟，龍吼空山匣劍歸。”《贈道士》
 
 
[132]

 “天下可憂非一事，書生無地效孤忠。”《溪上作》
 
 
[133]

 “身世蠶眠將作繭，形容牛老已垂胡。”《七十》
 “史冊誤人悲壯志，關河回首負初期。”《懷南鄭》
 
 
[134]

 “秋氣已高殊可喜，老懷多感自無歡。”《獨酌》
 
 
[135]

 “老皆有死豈獨我，士固多窮寧怨天。”《書劍》
 
 
[136]

 “寓世已爲當去客，愛書更付未來生。”《讀書》
 
 
[137]

 “天理直須閒處看，人謀常向巧中疎。”《閒咏》
 
 
[138]

 “門無客至惟風月，案有書存但《老》《莊》。”《閒中》
 “樽中無酒但清坐，架上有書猶縱觀。”《夜坐》
 
 
[139]

 “身外豈關吾輩事，鏡中暗換昔年人。”《閒賦》
 
 
[140]

 “羸軀垂老將焉往，公論猶存似可憑。”《枕上》
 
 
[141]

 “棄官正爲愚無用，謝客新緣病有名。”《野堂》
 
 
[142]

 “髮無可白方爲老，酒不能賒始覺貧。”《七十有四》
 
 
[143]

 “早知虛起彈冠意，悔不常爲秉燭遊。”《憶昔》
 “豈知鶴髮殘年叟，猶讀蠅頭細字書。”《書感》
 “老已爲民猶學問，向雖作吏半山林。”《舊學》
 
 
[144]

 “補衣未竟迫秋露，待飯不來聞午鐘。”《不出門吟》
 
 
[145]

 “陳編時見古成敗，舊友不知今在亡。”《排悶》
 
 
[146]

 “貧甚不爲明日計，興來猶作少年狂。”《晚步》
 
 
[147]

 “人生十事九敗意，春事三分二已空。”《春雨》
 
 
[148]

 “外物不移方是學，俗人猶愛未爲詩。”《朝饑示子》
 
 
[149]

 “熟思豈是天貧我，妄計還憂鬼笑人。”《苦貧》
 “流汗未乾衣上雨，大聲已發鼻端雷。”《午睡》
 “遺經在櫝傳家學，大字書牆作座銘。”《自述》
 “兒能解事甘藜藿，婢苦無薪睨[image: ]
 [image: ]
 。”《苦貧》
 
 
[150]

 “造物偶容窮不死，衆人共養老無能。”《暮歸作》
 
 
[151]

 “孤忠要有天知我，萬死當思後視今。”《讀史》
 
 
[152]

 “折除富貴惟身健，補貼光陰有夜長。”《冬暮》
 
 
[153]

 “舌自生肥忘玉食，腰常忘帶况金圍。”《昨非》
 
 
[154]

 “凡心未免更詩字，習氣猶思議古人。”《自責》
 “名姓已隨身共隱，文詞終與道相妨。”《遣興》
 
 
[155]

 “賣困不靈仍喜睡，送窮無術又來歸。”《開歲》
 “天爲念貧偏與健，人因見懶悞稱高。”《獨酌》
 
 
[156]

 “一無可恨得歸老，寸有所長能忍窮。”《野望》
 
 
[157]

 “邪正古來觀大節，是非死後有公言。”《觀史》
 
 
[158]

 “令尹閱人三仕已，太山在我一毫芒。”《醉舞》
 “三徑就荒俱已老，一樽相屬永無期。”《哭張季長》
 
 
[159]

 “胸中那可有一事，天下故應無兩人。”《初歸雜咏》
 “造物與閒兼與健，鄉人知老不知年。”《村居》
 
 
[160]

 “多聞只解爲身累，後死空令見事多。”《對酒作》
 “貸米未回愁竈冷，讀書有課待牕明。”《秋曉》
 “風剺槁面寒無褐，雷轉饑腸飯有沙。”《志學》
 “家塾讀書須十紙，山園上樹莫千回。”《示諸孫》
 “春寒例謝常來客，老病猶貪未見書。”《初春書懷》
 
 
[161]

 “天將耄齒償貧悴，身受虛名坐謗傷。”《陌上》
 
 
[162]

 “鏡裏髩無添白處，樽前顏有暫丹時。”《老甚》
 
 
[163]

 “混俗豈須名赫赫，耐嘲惟可腹便便。”《舟中作》
 “客從謝事歸時散，詩到無人愛處工。”《理夢中作》
 
 
[164]

 “濁酒可求敲野店，舊題猶在拂頹牆。”《旅舍》
 
 
[165]

 “貧猶自力常謀醉，病不能閒且賦詩。”《自近村歸》
 
 
[166]

 “舂炊不繼兒啼飯，烹飪無方客絮羹。”《村居》
 
 
[167]

 “詩才退後愁强韻，眼力衰來怯細書。”《老境》
 
 
[168]

 “單複篝衣時脫著，甜酸園果半青黃。”《夏日》
 
 
[169]

 “便死也勝千百輩，小畱更住兩三年。”《病起》
 
 
[170]

 “呼童不應自生火，待飯未來還讀書。”《遣懷》
 
 
[171]

 “身遊與世相忘地，詩到令人不愛時。”《山房》
 “淡交喜得山栖友，傑作疑非火食人。”《簡邢德言》
 
 
[172]

 “花經風雨人方惜，士在江湖道益尊。”《春曉》
 
 
[173]

 “目前雖有小得失，天下豈無公是非。”《垂釣作》
 
 
[174]

 “啄吞自笑如孤鶴，導引何妨效五禽。”《閒咏》
 
 
[175]

 “多病更知身是贅，九原那恨死無名。”《春感》
 
 
[176]

 “雖慚江左雄繁郡，且看人間矍鑠翁。”《嚴州大閱》
 
 
[177]

 “扶持後死知天幸，容養無能荷國恩。”《齋中》
 
 
[178]

 “槁面暫朱知酒釅，曲身成直賴爐溫。”《夜寒》
 “虛名定作陳驚座，好句眞慚趙倚樓。”《封渭南伯》
 
 
[179]




校記


胡無人，掃葉山房本作“故無人”。

舂炊，掃葉山房本作“春炊”。

村居，掃葉山房本作“材居”。

槁面，掃葉山房本作“稿面”。

九

寫景五律
 ：“浪蹴半空白，天浮無盡青。”《海中宿雨初霽》
 
 
[180]

 “天逼星辰大，霜清劍佩寒。”《夢仙》
 
 
[181]

 “酒盡瓶枵腹，爐寒客曲身。”《寒甚》
 
 
[182]

 “雨昏雞共懶，米盡鼠同饑。”《村居》
 
 
[183]

 “月昏天有暈，風軟水無痕。”《村夜》
 “天回河絡角，海濶斗闌干。”《夜歸》
 “風生雲盡散，天濶月徐行。”《夜坐》
 
 
[184]

 “病樹有彫葉，殘蟬無壯聲。”《秋懷》
 
 
[185]

 “三家小聚落，兩姓世婚姻。”《埭西》
 
 
[186]

 “木落山盡出，鐘鳴僧獨歸。”《過吉澤》
 
 
[187]

 “經行橋獨木，佇立路三叉。”《野望》
 
 
[188]

 “野父編龍具，樵兒習兔園。”仝上
 
 
[189]

 “銅燈立雁趾，石鼎揭龍頭。”《書室》
 
 
[190]

 “荒園拋鬼飯，高几置神鵝。”《賽神》
 
 
[191]

 “荒陂船護鴨，斷岸笛呼牛。”《小立》
 “墓掃鴉銜肉，人過鷺導船。”《郊行》
 
 
[192]

 “[image: ]
 牛將犢過，雄雉挾雌飛。”《山行》
 
 
[193]

 “漏從閒處永，風自遠來凉。”《官舍》
 
 
[194]

 “婦汲惟陶器，民居半草菴。”《憶南鄭》
 
 
[195]

 “舞簡村巫醉，塗朱野女粧。”《驛壁》
 
 
[196]

 “藤絡將頹石，松號不斷風。”《明覺寺》
 
 
[197]

 “地瘦竹無葉，風乾茅有聲。”《井研道中》
 “月正樹無影，露濃荷有聲。”《徙倚》
 “茶鼎聲號蚓，香盤火度螢。”《道室》
 
 
[198]

 “蟲鎪葉成篆，風蹙水生紋。”《巢山》
 
 
[199]

 “霜郊熊撲樹，雪路馬蒙氊。”《感舊》
 
 
[200]

 “零落花隨水，輪囷筍突籬。”《園中》
 
 
[201]

 “染丹梨半頰，斫雪蟹雙螯。”《村味》
 
 
[202]

 “燐飛乘月暗，梟語似人呼。”《夏夜》
 “蟻知軍陣法，蟲作緯車聲。”《秋懷》
 
 
[203]

 “氷棃頳似頰，霜栗大於拳。”《對食》
 
 
[204]




校記


井研道中，掃葉山房本作“并研道中”。

村味，壽考堂本作“本味”。

一〇

寫景七律
 ：“十里溪山最佳處，一年寒暖適中時。”《近遊》
 
 
[205]

 “山重水複疑無路，柳暗花明又一村。”《遊西山村》
 “七澤蒼茫悲故國，《九歌》哀怨有遺音。”《塔子磯》
 
 
[206]

 “船上急灘如退鷁，人緣絶壁似飛猱。”《過東[image: ]
 灘》
 
 
[207]

 “地臨秦雍川原壯，水下荆揚日夜流。”《歸次漢中》
 
 
[208]

 “雲埋廢苑呼鷹地，雪暗荒郊射虎天。”《書事》
 
 
[209]

 “蟬依疎柳長吟處，燕委空巢大去時。”《社日》
 
 
[210]

 “空山霜葉無行跡，半嶺天風有嘯聲。”《丈人觀》
 
 
[211]

 “攫飯饑烏占寺鼓，避人飛鼠上經幢。”《永慶寺》
 
 
[212]

 “山縈細棧疑無路，樹絡崩崖欲壓人。”《普寧寺》
 
 
[213]

 “淒凉蛩伴草根語，憔悴鵲從天上歸。”《秋雨》
 
 
[214]

 “農事漸興人滿野，夜霜寒重雁橫空。”《橫塘》
 
 
[215]

 “殘燈無燄穴鼠出，槁葉有聲村犬行。”《冬夜》
 
 
[216]

 “未霜村舍秋先冷，無月江邊夜自明。”《秋夜》
 
 
[217]

 “小樓一夜聽春雨，深巷明朝賣杏花。”《雨霽》
 
 
[218]

 “津吏報增三尺水，山僧歸入萬重雲。”《秋雨》
 
 
[219]

 “燈影動搖風不定，船聲鞺鞳浪初生。”《宿漁浦》
 “挈榼人沽村市酒，打包僧趁寺樓鐘。”《故山》
 
 
[220]

 “里儒朱墨開冬學，廟史牲牢祝歲穰。”《北牕》
 
 
[221]

 “病骨未成松下土，老身常伴渡頭雲。”《舟中作》
 “蟋蟀獨知時令早，芭蕉正得雨聲多。”《秋興》
 
 
[222]

 “雲歸時帶雨數點，木落又添山一峯。”《晚眺》
 “荒隄經雨多牛跡，村舍無人有碓聲。”《郊行》
 
 
[223]

 “巢乾燕乳蟲供哺，花過蜂間蜜滿房。”《初夏》
 
 
[224]

 “民有袴襦知歲樂，亭無桴鼓喜時康。”《郊居》
 
 
[225]

 “樹杪忽明知月上，竹梢微動覺風生。”《池上》
 
 
[226]

 “圜鼙坎坎迎神社，大字翩翩寫酒旗。”《閒遊》
 
 
[227]

 “穀賤窺籬無狗盜，夜長煖足有貍奴。”《歲暮》
 
 
[228]

 “童誇犢健浮溪過，婦閔蠶饑負葉歸。”《初夏》
 
 
[229]

 “水淺游魚渾可數，山深藥草半無名。”《山行》
 
 
[230]

 “遠火微茫知夜績，長歌斷續認歸樵。”《泛舟》
 
 
[231]

 “風高木葉危將脫，月上天河澹欲無。”《南堂夜坐》
 
 
[232]

 “重簾不捲畱香久，古硯微凹聚墨多。”《書室》
 
 
[233]

 “溪鳥低飛畫橋外，路人相值綠陰中。”《門前小立》
 
 
[234]

 “霜野草枯鷹欲下，江天雲濕雁相呼。”《郊行》
 
 
[235]

 “曉樹好風鶯獨語，夜牕細雨燕相依。”《山居》
 
 
[236]

 “舟行十里畫屏上，身在四山紅雨中。”《出遊》
 
 
[237]

 “寒鴉陣黑疑雲過，老木聲酣認雨來。”《書喜》
 
 
[238]

 “酒坊飲客朝成市，佛廟村伶夜作場。”《年豐》
 
 
[239]

 “庭花無影月當午，簷樹有聲風報秋。”《夜景》
 
 
[240]

 “天宇淡青成卵色，水波微皺作靴紋。”《題菴壁》
 
 
[241]

 “微雨已收雲盡散，衆星俱隱月徐行。”《秋夜》
 
 
[242]

 “鬅鬠暗樹類奇鬼，突兀黑雲如壞山。”《湖塘雷雨》
 
 
[243]

 “野火已亡秦相篆，江濤猶托伍胥神。”《秋望》
 “月色橫分牕一半，秋聲正在樹中間。”《枕上》
 “客送輪囷霜後蟹，僧分磊落社前薑。”《幽事》
 
 
[244]

 “紫蟹迎霜盈徑尺，白魚脫網重兼斤。”《示客》
 
 
[245]

 “山口正銜初出月，渡頭未散欲歸雲。”《舟中》
 
 
[246]

 “天宇更無雲一點，譙門初報鼓三通。”《上元夜》
 
 
[247]

 “虎印雪泥餘過跡，樹經野火有空腔。”《懷梁益舊遊》
 
 
[248]

 “碁枰牕下時聞雹，丹竈巌間夜吐虹。”《道室》
 
 
[249]

 “十里織成無罅錦，半天畱得未殘霞。”《出觀桃花》
 
 
[250]

 “官賦早輸無吠犬，農功已畢有閒牛。”《出遊》
 
 
[251]

 “細徑僧歸雲外寺，疎燈人語酒家樓。”《夜歸》
 
 
[252]

 “獨木架成新畧仢，一峯買得小嶙峋。”《閉門》
 “風從蘋末蕭蕭起，月過花陰故故遲。”
 
[253]

 “一棹每隨潮上下，數家相望埭東西。”《漁父》
 “暑退忽驚秋漸晚，夜長已與晝中分。”《秋夕》
 “羣魚聚散忽無跡，孤蝶去來如有情。”《夏晝》
 
 
[254]

 “漁艇往來春浪碧，人家高下夕陽紅。”《近村》
 “出有兒孫扶几杖，歸從鄰曲話桑麻。”《茅舍》
 “樓臺到處靈和柳，簾幕誰家子晉笙。”《小市》
 “夜雨漲深三尺水，曉寒畱得一分花。”《小園》
 
 
[255]

 “瓶花力盡無風墮，爐火灰深到曉溫。”《曉坐》
 “紅顆帶芒收晚稻，綠苞和葉摘新橙。”《霜天晚興》
 “旱餘蟲鏤園蔬葉，寒淺蜂爭野菊花。”《西村》
 “丹砂巌際朝暾日，枸杞雲間夜吠人。”《采藥》
 
 
[256]

 “燕雛掠地飛無力，梅子臨池墜有聲。”《夏日》
 
 
[257]

 “棲鵲自驚移別樹，流螢相逐度橫塘。”《夏夜》
 
 
[258]

 “團臍磊落吳江蟹，縮項輪囷漢水鯿。”《小酌》
 “屏圍燕几成山字，簟展凉軒作水紋。”《書室》
 
 
[259]




校記


避人，掃葉山房本作“遊人”。

無狗盜，掃葉山房本作“盗無狗”。

危將脫，掃葉山房本作“危摇脫”。

客送，掃葉山房本作“客上”。

一一

放翁生於宣和，長於南渡。
 
[260]

 其出仕也，在紹興之末，和議久成，即金海陵南侵潰歸，孝宗銳意出師，旋以宿州之敗，終歸和議。其時朝廷之上，無不以畫疆守盟、息事寧人爲上策；而放翁獨以復讐雪恥，長篇短詠，寓其悲憤。或疑書生習氣，好爲大言，借此爲作詩地。
 
[261]

 今閱全集，始知非盡虛矯之氣也。其《跋周侍郎奏稿》云：“南渡初，先君歸山陰，一時賢公卿與先君遊者，言及靖康北狩，無不流涕哀慟。”
 
[262]

 又《跋傅給事帖》云：“紹興中，士大夫言及國事，無不痛哭，人人思殺賊。”
 
[263]

 是放翁年十餘歲時，早已習聞先正之緒言，遂如氷寒火熱之不可改易。且以《春秋》大義而論，亦莫有過於是者，故終身守之不變。
 
[264]

 入蜀後，在宣撫使王炎幕下，經臨南鄭，瞻望鄠、杜，志盛氣銳，眞有唾手燕、雲之意。其詩之言恢復者，十之五六。出蜀以後，獨十之三四。至七十以後，正值開禧用兵，放翁方治東籬，日吟咏其間，不復論兵事。其詩有云：“不須强預國家憂，亦莫妄陳帷幄籌。”
 
[265]

 是固無復有功名之志矣。然其《感中原舊事》云：“乞傾東海洗胡沙。”
 
[266]

 《老馬行》云：“中原旱蝗胡運衰，王師北伐方傳詔。一聞戰鼓意氣生，猶能爲國平燕趙。”
 
[267]

 則此心猶耿耿不忘也。臨歿猶有“王師北定中原日，家祭無忘告乃翁”之句，
 
[268]

 則放翁之素志可見矣。

一二

放翁之不忘恢復，未免不量時勢；然亦多悞於傳聞之不審。在蜀時，金之邊將，時有蠟書來報宣威幕府，具言其國虛實見南鄭詩內自注
 。
 
[269]

 彼以蠟書來利賞賜，自必詭言禍敗，以中吾所喜；肯以實告耶！淳熙十一年，金世宗如會寜，命太子守國；而放翁有《聞虜酋遁歸漠北》詩。十二年，又有《感秋》詩，自注：“聞虜酋自香草淀入秋山，葢遠遁矣。”
 
[270]

 不知金國每年巡歷春水、秋山，自其常制。金世宗最號賢君，國中稱“小堯舜”。其時朝政清明，邊圉乂安
 
[271]

 ，有何事而遁歸漠北、遁入秋山耶？可見鄰國傳聞之訛，易於聳聽，而放翁輒輕信之。其後慶元四年，又有詩：聞金虜亂，淮以北民苦徵調，皆望王師之至。
 
[272]

 可見邊疆紛紛，好言敵國有釁，此韓侂胄所以輕率用兵致敗也。開禧二年，吳曦反，以蜀地降金；三年，安丙誅曦，稍復蜀地。而放翁詩有“解梁已報偏師入”，自注云：“見邸報，西師已復關中郡縣。”
 
[273]

 又有《聞西師復華州》詩。是時關中郡縣及華州，何曾能復！而已見之邸報。則邸報且不足信，况傳聞耶？


校記


南鄭詩內，掃葉山房本作“南鄭時內”。

一三

放翁自蜀東歸，正值朱子講學提倡之時，放翁習聞其緒言，與之相契。家居，有《寄朱元晦提舉》詩、《謝朱元晦寄紙被》詩，又《寄題朱元晦武夷精舍》詩，所謂“有方爲子換凡骨，來讀晦翁新著書”也。
 
[274]

 及朱子卒，放翁祭之以文云：“某有捐百身、起九原之心，傾長河、決東海之淚。路修齒耄，神往形畱。”
 
[275]

 是可見二公道義之交矣。時僞學之禁方嚴，放翁不立標榜，不聚徒衆，故不爲世所忌；然其優游里居，嘯咏湖山，流連景物，亦足見其安貧守分，不慕乎外，有昔人“衡門泌水”之風。
 
[276]

 是雖不以道學名，而未嘗不得力於道學也。其集中亦有以道學入詩者，如《冬夜讀書》云：“《六經》萬世眼，守此可以老。多聞竟何爲，綺語期一掃。”
 
[277]

 又有云：“雖嘆吾何適，猶當尊所聞。從今倘未死，一日亦當勤。”
 
[278]

 《平昔》云：“皎皎初心質天地，兢兢晚節蹈淵冰。”《書懷》云：“平生學《六經》，白首頗自信……所覬未死間，猶有分寸進。”
 
[279]

 《示兒》云：“聞義貴能徙，見賢思與齊。”又云：“《易經》獨不遭秦火，字字皆如見聖人。汝始弱齡吾已耄，要當致力各終身。”
 
[280]

 可見其晚年有得，非隨聲附和，以道學爲名高者矣。至其詩之清空一氣，明白如話，而無迂腐可厭之習，則又有餘事也。


按語


本段論及陸游與朱熹之間的交友情況。邱鳴皋《陸游評傳》對陸游與朱熹的關係有如下梳理：陸游與朱熹的關係比較密切。早在淳熙八年朱熹提舉浙東常平茶鹽公事時，陸游就有詩《寄朱元晦提舉》；朱熹在浙東任上及其南歸之後，亦有手帖致陸游。（見明吳寛《家藏集》卷五五《跋朱文公三帖》）淳熙十年，陸游作《寄題朱元晦武夷精舍》五首，謂讀朱熹的著作可使人“換凡骨”，但又勸朱熹不要因隱武夷而與世相忘。“慶元黨禁”並沒有阻滯陸游與朱熹的交往。他們既有詩的唱和，又有物質的支援，前者如陸游《次朱元晦韻題嚴居厚溪莊圖》，就是用朱詩的原韻而作的，朱、陸詩作皆作於慶元三年秋，正值把“偽學之黨”加罪升級爲“逆党”之時，朱熹已在上年的十二月被韓党沈繼祖陷害，落職罷祠，正處於危險境地。陸游還多次把自己的詩録寄朱熹，並多次得到朱熹的稱許，乃至稱其“老筆尤健，在今當推爲第一流”（參見《朱文公文集》卷六四《答鞏仲至》第十七書）。慶元三年冬朱熹給陸游寄“紙被”（或稱“紙衾”，用植物纖維製成，輕而軟），陸游正在窮困之中，大雪天得此援助，非常高興，遂作《謝朱元晦寄紙被》二首。慶元六年三月甲子（初九），七十一歲的朱熹在“黨禁”的恐怖中病故。“將葬，言者謂四方偽徒期會送偽師之葬。會聚之間，非妄談時人短長，則謬議時政得失，望令守臣約束。從之。”（見《宋史·朱熹傳》）在這種緊張氣氛下，七十六歲的陸游仍作文祭悼：“某有捐百身起九原之心，有傾長河注東海之淚；路修齒耄，神往形留。公歿不亡，尚其來饗！”（《文集》卷四一《祭朱元晦侍講文》）僅三十五字，而畢見其悲不自勝之情志。《四朝聞見録》丁集謂“僅此六句，詞有所避而意亦至矣”。由此可見陸游對朱熹的純真感情。

在“慶元黨禁”中，陸游也曾受過朱熹的猜疑與誤解。朱熹在《答鞏仲至》中數次談到陸游，其第四書中說：“頃嘗憂其跡太近，能太高，或爲有力者所牽挽，不得全此晚節。計今決可免矣，此亦非細事也。”“牽挽”云云，可能是指慶元二年冬陸游四領祠祿事，朱熹顯然是擔心陸游經不住韓侂胄的拉攏而失了“晚節”。不過，在慶元四年冬陸游解祠祿後，直到慶元五年三四月間朱熹寫這封書信時，陸游終未受“有力者”的“牽挽”，朱熹因此松了口氣，故云“計今決可免矣”。在其第五書中又云：“放翁近報亦已掛冠，蓋自不得不爾。近有人自日邊來云，今春議者欲起洪景盧與此老付以史筆，置局湖山，以就閑曠。已而當路有忌之者，其事遂寢。今日此等好事亦做不得。然在此翁卻且免得一番拖出來，亦非細事。前書蓋已慮此。……”如果說朱熹的這些話是出於對陸游的關心與擔心，那麼，他再與鞏仲至議論下去，便無疑是對陸游的猜疑或誤解了。其第十七書云：“近聞（陸游）復有載筆之招，不知果否？方欲往求一文字，或恐以此疑賤跡之爲累，未必肯作耳。”第十八書又云：“放翁久不得書，欲往從覓一文字，所系頗重，又恐賤跡累其升騰，未敢啟口也。”朱熹性多疑而喜譏評（吳澄《吳文正集》卷五六《題蘇德常誠齋》：“晦庵朱子於人多所譏評，少所推許。”（四庫全書本），以上云云，可見一斑。其實，陸游在“黨禁”中從未求過什麼“升騰”，亦未因朱熹的遭遇而與之產生疑衅。陸游的性格是開放而坦率的，儘管他的學術思想與朱熹有很大不同，但他一直把朱熹看作朋友。朱熹則顯然多疑了。朱熹所說“求一文字”、“覓一文字”，指的是要請陸游爲方德亨的詩集作序（方德亨名豐之，莆田人，其子士繇字伯謨，師從朱熹，深受朱熹喜愛。出於這種關係，朱熹請陸游爲方德亨詩集作序。序在《文集》卷一四）。結果是陸游不負所托，於慶元六年四月丁酉（十二日）作了《方德亨詩集序》；更使朱熹料想不到的是，陸游還爲方德亨之子士繇作了墓誌銘（《文集》卷三六《方伯謨墓誌銘》）與祭文（《文集》卷四一《祭方伯謨文》），銘文中把朱熹對士繇的教育大大表揚了一番。不幸的是，朱熹已歸天而去，不及親見了；而他早就俞允爲陸游作的《老學齋銘》（見《朱文公文集》卷六四《答鞏仲至》第四書）卻迄未動筆。

一四

放翁與楊誠齋同以詩名。誠齋專以俚言俗語闌入詩中，以爲新奇。放翁則一切掃除，不肯落其窠臼。葢自少學詩，即趨向大方家，不屑屑以纖佻自貶也。
 
[281]

 然間亦有一二語似誠齋者。如《晚步》云：“寓跡個中誰耐久，問君底事不歸休。”
 
[282]

 《饑坐》云：“落筆未妨詩衮衮，閉門猶喜氣揚揚。”
 
[283]

 《老學菴》云：“名譽不如心自肯。”《醉中走筆》云：“過得一日過一日，人間萬事不須謀。”
 
[284]

 《自詠》云：“作個生涯君勿笑。”《新作籬門》云：“雖設常關果是麽？”
 
[285]

 《自詒》云：“愈老愈知生有涯，此時一念不容差。”
 
[286]

 《遣興》云：“關上衡門那得愁。”
 
[287]

 此等詩派，南宋時盛行，在放翁則爲下劣詩魔矣。

一五

放翁萬首詩，遣詞用事，少有重複者。
 
[288]

 惟晚年家居，寫鄉村景物，或有見於此、又見於彼者。《老境》云：“智士固知窮有命，達人元謂死爲歸。”《寓嘆》又云：“達士共知生是贅，古人嘗謂死爲歸。”《晨起》云：“大事豈堪重破壞，窮人難與共功名。”
 
[289]

 《客思》又云：“壯士有心悲老大，窮人無路共功名。”
 
[290]

 《夜坐》云：“風生雲盡散，天濶月徐行。”
 
[291]

 《夜坐》又一首云：“湖平波不起，天濶月徐行。”
 
[292]

 《冬夜》云：“殘燈無燄穴鼠出，槁葉有聲村犬行。”
 
[293]

 《枕上作》又云：“孤燈無燄穴鼠出，枯葉有聲村犬行。”
 
[294]

 《郊行》云：“民有袴襦知歲樂，亭無桴鼓喜時平。”
 
[295]

 《寒夜》又云：“市有歌呼知歲樂，亭無桴鼓喜時平。”
 
[296]

 《羸疾》云：“羸疾止還作，已過秋暮時。但當名百藥，那更謁三醫。”《題藥囊》又云：“殘暑纔屬爾，新秋還及兹。眞當名百藥，何止謁三醫。”
 
[297]

 此則未免太複！葢一時湊用完篇，不及改換耳。

一六

朱子嘗言：“放翁能太高，迹太近，恐爲有力者所牽挽。”《宋史》本傳因之，輒謂其“不能全晚節”，此論未免過刻。
 
[298]

 今按嘉泰二年，放翁起修孝宗、光宗兩朝實録，其時韓侂胄當國，自係其力。然放翁自嚴州任滿東歸後，里居十二三年，年已七十七八，祠祿秩滿，亦不敢復請，是其絶意於進取可知。侂胄特以其名高而起用之，職在文字，不及他務，且藉以報孝宗恩遇，原不必以不就職爲高。甫及一年，史事告成，即力辭還山，不稍畱戀，則其進退綽綽，本無可議。即其爲侂胄作《南園記》、《閱古泉記》，一則勉以先忠獻之遺烈，一則諷其早退，此亦有何希榮附勢、依傍門戶之意！而論者輒藉爲口實，以訾議之，眞所謂小人好議論，不樂成人之美者也。
 
[299]

 今二記不載文集，僅於逸稿中見之，葢子遹刻放翁文集時，侂胄被誅未久，爲世詬厲，故有所忌諱，不敢刻入；未必放翁在時，手自削去也。詩集中仍有《韓太傅生日》詩，並未刪除，則知二記本在文集中，葢因其乞文而應酬之，原不必諱耳。
 
[300]




一七

放翁不以書名，而草書實橫絕一時。
 
[301]

 其《自題醉中所作草書》云：“酒爲旗鼓筆刀槊，勢從天落銀河傾。”
 
[302]

 《醉中作草書》云：“醉草今年頗入微，卷翻狂墨瘦蛟飛。”
 
[303]

 《睡起作帖數行》云：“古來翰墨事，著意更可鄙。跌宕三十年，一日造此理。不知筆在手，而况字落紙！三叫投紗巾，作歌誌吾喜。”《學書》一首云：“九月十九柿葉紅，閉門學書人笑翁。世間誰許一錢直，牕底自用十年功。老蔓纒松飽霜雪，瘦蛟出海拏虛空。即今譏評何足道，後五百年言自公。”《暇日弄筆》云：“草書學張顚，行書學楊風。平生江湖心，聊寄筆硯中。龍蛇入我腕，疋素忽已窮。余勢尚隱轔，此興嗟誰同！”
 
[304]

 《雜興》詩云：“紙欲窮時瘦蛟舉，已看雷雨跨蒼茫。”
 
[305]

 《草書歌》云：“吾廬宛在水中沚，車馬喧闐那到耳！一堂翛然臥雲曠，蟬聲未斷蟲聲起。有時寓意筆硯間，跌宕奔騰作詼詭。徂徠松盡玉池墨，雲夢澤乾蟾滴水。心空萬象提寸毫，睥睨醉僧窺長史。聯翩昏鴉斜書壁，鬰曲瘦蛟蟠入紙。神馳意造起雷雨，坐覺乾坤眞一洗。小兒勸我當自珍，勿爲門生書棐几。”
 
[306]

 《夜起作書自題》云：“一朝此翁死，千金求不得。”
 
[307]

 是放翁於草書工力，幾於出神入化。惜今不傳，且無有能知其善書者，葢爲詩名所掩也。杜少陵亦無書名，然《杜詩箋注》云：“胡儼在內閣，見子美親書《衛八處士》詩，字甚怪偉。‘驚呼熱中腸’作‘嗚呼熱中腸’。”
 
[308]




一八

放翁目力亦絕人。五十歲《秋夜讀書戲作》云：“也知賦得寒儒分，五十燈前見細書。”五十三歲詩：“燈前目力雖非昔，猶課蠅頭二萬言。”
 
[309]

 六十歲詩：“細書時讀眼猶明。”
 
[310]

 六十九歲詩：“目瞭未妨觀細書。”
 
[311]

 七十五歲詩：“年過七十眼猶明，天公成就老書生。”
 
[312]

 七十六歲詩：“目光焰焰夜穿帳。”
 
[313]

 又：“細書如蟻眼猶明。”
 
[314]

 七十七歲詩：“老夫垂八十，巖電尚爛爛。孤燈觀細字，堅坐常夜半。”
 
[315]

 又云：“一齒已搖猶决肉，雙眸雖澀尚耽書。”
 
[316]

 直至七十九，史局告成，將致仕，始言“目昏頗廢書”，作詩記其始。
 
[317]

 是七十九目力方稍減也。八十二歲《老態》詩亦云：“似見不見目愈衰，欲墮不墮齒更危。”
 
[318]

 然又云：“目昏大字亦可讀，齒搖猶能決濡肉。”
 
[319]

 則亦尚未大害。又七十七歲有記，記：“中夜睡覺，兩目每有光，如初日，歷歷照物。昔晁文公自謂善養生之驗，予則偶然耳。”
 
[320]

 又八十二歲十一月廿七記：“夜分披衣，神光自兩眥出，若初日，室中皆明。”
 
[321]

 此又神光湧現，不可思議者。又先生齒牙亦堅利，七十七歲始一齒動搖，餘皆堅甚，戲作云：“病齒原知不更全，漂浮杌[image: ]
 已三年。一朝正使終辭去，大嚼猶能盡彘肩。”
 
[322]

 又詩云：“搖齒復牢堪决肉，枯顱再茁已勝簪。”
 
[323]

 八十一歲墮第三齒，有詩。至八十五歲臘月五日始落第一牙，距易簀僅數日耳。
 
[324]

 然則，先生具壽者相，得天獨厚，爲一代傳人，豈偶然哉？


校記


六十九歲詩，掃葉山房本缺“詩”字。




 [1]
 陸游（一一二五—一二一○）：字務觀，號放翁。越州山陰（今浙江紹興）人。《宋史》卷三九五有傳。


 [2]
 “今就其子”十八句：子虡：字伯業，官知江州，陸游長子。于北山《陸游年譜》“淳熙十四年 丁未 六十三歲”云：“刻成《劍南詩稿》二十九卷。凡二千五百餘首。”于北山《陸游年譜》“宋光宗趙惇紹熙元年 庚戌 六十六歲”云：“立夏日，以編餘殘稿付子聿。”注云：“《文集》卷二十七《跋詩稿》：‘此予丙戌以前詩二十之一也。及在嚴州，再編，又去十之九。然此殘稿，終亦惜之，乃以付子聿。’”《劍南詩稿江州刊本陸子虡跋》云：“初，先君在新定時，所編前稿。於舊詩多所去取。其所遺詩，存者尚七卷。”


 [3]
 “如近體”句：近體，指近體詩，又稱“今體詩”，分爲律詩和絕句兩種。絕句每首四句，五言的簡稱五絕，七言的簡稱七絕。律詩一般每首八句，五言的簡稱五律，七言的簡稱七律，超過八句的則稱爲排律或長律。近體詩格律甚嚴，篇有定句（除排律外，每首詩詩句數固定），句有定字（每句詩的字數固定），韻有定位（押韻位置固定），字有定聲（詩句中各字的平仄聲調固定），聯有定對（律詩中間各聯必須對仗）。與古體詩相比，形式更爲整齊，節奏更爲和諧，但限制也更多。


 [4]
 “放翁”句：“三變”說是一種文學史理論，其核心是描述文學發展演變的軌跡。宋人陳善《捫蝨新話》上集卷三云：“唐文章三變，本朝文章亦三變矣，荆公以經術，東坡以議論，程氏以性理。三者要各自立門戶，不相蹈襲，其末流皆不免有弊，雖一時舉行之過，亦事勢有激而然也。”元人楊維楨《東維子文集》卷六《王希賜文集再序》云：“我朝文章，肇變爲劉、楊，再變爲姚、元，三變爲虞、歐。”


 [5]
 “古詩”八句：語出《劍南詩稿校注》卷七十九《宋都曹屢寄詩且督和答，作此示之》。“刪去才十一”作“刪取財十一”；“固已可憤嫉”作“固已可憤疾”。“刪取財十一”與“《詩》降爲《楚騷》”之間尚有“每讀先再拜，若聽清廟瑟”兩句。林景熙《讀陸放翁詩卷後》云：“天寶詩人詩有史，杜鵑再拜淚如水。龜堂一老旗鼓雄，勁氣往往摩其壘”，對陸游繼承杜甫的傳統予以高度評價；並沉痛地追悼陸游：“來孫却見九州同，家祭如何告迺翁！”


 [6]
 “我初”八句：語出《劍南詩稿校注》卷七十八《示子遹》。“漸欲窺宏大”作“漸若窺宏大”。“漸若窺宏大”和“數仞李杜牆”之間尚有“怪奇亦間出，如石漱湍瀨”兩句。


 [7]
 “故雖”四句：說陸游詩“挫籠萬有，窮極工巧，而仍歸雅正，不落纖佻”，乃趙翼首創，影響很大。朱東潤《陸游研究》認爲：“趙翼所說的‘仍歸雅正，不落纖佻’，主要的還是指中年以後的詩境。陸游的初境，正如他自己所說的‘但欲工藻繪’，‘力孱氣餒心自知’，至少總還有些接近纖佻的所在，不過這一類的詩，存在的不多。”


 [8]
 “我昔”二十句：語出《劍南詩稿校注》卷二十五《九月一日夜讀詩稿有感，走筆作歌》。“三萬匹”作“三萬疋”；“屈宋”作“屈賈”。詩家三昧：錢仲聯注云：“三昧，大智度論：‘善心一處住不動，是名三昧。’又：‘一切禪定，亦名定，亦名三昧。’此用以指詩家悟入之境地。”


 [9]
 “及乎”六句：“詩到無人愛處工”：語出《劍南詩稿校注》卷五十八《明日複理夢中意作》。劉克莊《後村詩話》云：“古人好對偶被放翁用盡……近歲詩人，雜博者堆隊仗，空疏者窘材料，出奇者費搜索，縛律者少變化；惟放翁記問足以貫通，力量足以驅使，才思足以發越，氣魄足以陵暴，南渡而後，故當爲一大宗。末年云：‘客從謝事歸時散，詩到無人愛處工。’又云：‘外物不移方是學，俗人猶愛未爲詩。’則皮毛落盡矣。”孔凡禮、齊治平編《陸游資料彙編》收梁章钜《退菴隨筆》卷二十云：“放翁詩派，初境本宗少陵，雖窮極工巧，而仍歸雅正。自從戎巴蜀，而後始臻閎肆。迨及晚年，又力歸平淡。所謂‘詩到無人愛處工’者，蓋自道其詣力之所至也。”與趙翼所論可互爲參照。


 [10]
 “往往”句：吳景旭《歷代詩話》辛集七“放翁”條引王弇州语云：“放翁颇近苏氏而粗。”劉熙載《藝概》卷二云：“東坡、放翁兩家詩，皆有豪有曠。但放翁是有意要做詩人，東坡雖爲詩，而仍有夷然不屑之意，所以尤高。”


 [11]
 “無語”三句：塗澤，此指塗飾。


 [12]
 “而古體”句：古體，即古體詩，詩體名，相對於近體詩而言。古體詩形式有四言、五言、七言、雜言等，不要求對仗，平仄用韻較爲自由，後世使用五言、七言較多。杜甫《暮冬送蘇四郎傒兵曹適桂州》：“早作諸侯客，兼工古體詩。”


 [13]
 “或者”七句：陳訏《劍南詩選題詞》云：“讀放翁詩，須深思其鍊字鍊句鑪錘之妙，方得真面目。若以淺易求之，不啻去而萬里。”


 [14]
 “李侯”二句：語出《劍南詩稿校注》卷五十二《獨坐有懷杜伯高》。


 [15]
 “道士”二句：語出《劍南詩稿校注》卷八《小憩長生觀，飯已遂行》。


 [16]
 “蟻穿”二句：語出《劍南詩稿校注》卷十五《遊淳化寺》。


 [17]
 “摩詰”二句：語出《劍南詩稿校注》卷三十七《病中作》。“貧著書”作“窮著書”。


 [18]
 “賀監”二句：語出《劍南詩稿校注》卷五十四《立秋前一夕作》。


 [19]
 “腰下”二句：語出《劍南詩稿校注》卷三十七《夜酌》。


 [20]
 “獨臥”二句：語出《劍南詩稿校注》卷三十七《初寒獨居戲作》。


 [21]
 “未恨”二句：語出《劍南詩稿校注》卷三十九《自述》其二。


 [22]
 “身已”二句：語出《劍南詩稿校注》卷四十《步至東莊》


 [23]
 “帶箭”二句：語出《劍南詩稿校注》卷四十《客有見過者，既去，喟然有作》其二。


 [24]
 “相法”二句：語出《劍南詩稿校注》卷三十二《春晚雜興》其三。


 [25]
 “寜甘”二句：語出《劍南詩稿校注》卷六十六《野興》其二。


 [26]
 “馬非”二句：語出《劍南詩稿校注》卷六十三《記前輩語》。


 [27]
 “食非”二句：語出《劍南詩稿校注》卷七十一《讀窮居五字慨然有感，復作一首自解》。


 [28]
 “蝶入”二句：語出《劍南詩稿校注》卷六十八《連夕熟睡戲書》。


 [29]
 “奴愛”四句：語出《劍南詩稿校注》卷四十五《先少師宣和初，有贈晁公以道詩云：奴愛才如蕭穎士，婢知詩似鄭康成，晁公大愛賞，今逸全篇，偶讀晁公文集，泣而足之》。


 [30]
 “吏進”二句：語出《劍南詩稿校注》卷一《自詠示客》。


 [31]
 “人立”二句：語出《劍南詩稿校注》卷二《夜登白帝城樓懷少陵先生》。“故依然”作“尚依然”。


 [32]
 “前日”二句：語出《劍南詩稿校注》卷七《客自鳳州來，言岐雍間事，悵然有感》。“天狗墜”作“天狗墮”。


 [33]
 “也知”二句：語出《劍南詩稿校注》卷七《獨飲醉臥比覺，已夜半矣，戲作此詩》。“難得”作“安得”。


 [34]
 “報國”二句：語出《劍南詩稿校注》卷八《獵罷夜飲示獨孤生》。


 [35]
 “生希”二句：語出《劍南詩稿校注》卷九《江樓醉中作》。


 [36]
 “宿負”二句：語出《劍南詩稿校注》卷九《書懷》。“猶許”作“猶聽”。


 [37]
 “階前”二句：語出《劍南詩稿校注》卷十《夢至成都悵然有作》其二。“奇毛”作“霜毛”。


 [38]
 “曳杖”二句：語出《劍南詩稿校注》卷十一《訪毛平仲問疾，與其子適同游柯山，觀王質爛柯遺跡》。


 [39]
 “性本”二句：語出《劍南詩稿校注》卷十三《醉題》。“大任”作“大受”。


 [40]
 “但知”二句：語出《劍南詩稿校注》卷十三《醉中登避俗臺》。


 [41]
 “魚腸”二句：語出《劍南詩稿校注》卷十四《贈林使君》其二。


 [42]
 “酒錢”二句：語出《劍南詩稿校注》卷十四《累日無酒，亦不肉食，戲作此詩》。


 [43]
 “已忘”二句：語出《劍南詩稿校注》卷十七《雪中作》。


 [44]
 “盡除”二句：語出《劍南詩稿校注》卷十七《小舟過御園》。


 [45]
 “繆從”二句：語出《劍南詩稿校注》卷十七《自咏》。“繆從”作“繆缘”。


 [46]
 “正嘆”二句：語出《劍南詩稿校注》卷十八《因王給事回使奉寄》。


 [47]
 “家無”二句：語出《劍南詩稿校注》卷十八《休日感興》。“裙襦”作“襦裙”。


 [48]
 “青衫”二句：語出《劍南詩稿校注》卷十八《雪夜有感》。


 [49]
 “從宦”二句：語出《劍南詩稿校注》卷十九《懷鏡中故廬》。


 [50]
 “才高”二句：語出《劍南詩稿校注》卷十八《贈表弟江參議》。


 [51]
 “亡羊”二句：語出《劍南詩稿校注》卷十九《曉出南山》。


 [52]
 “怨謗”二句：語出《劍南詩稿校注》卷十九《丁未除夕前二日休假感懷》。“成市虎”作“真市虎”，“愧黔驢”作“似黔驢”。


 [53]
 “貴人”二句：語出《劍南詩稿校注》卷二十《東齋》。


 [54]
 “生無”二句：語出《劍南詩稿校注》卷二十七《書歎》。


 [55]
 “公路”二句：語出《劍南詩稿校注》卷三十《五月十一日夜坐達旦》。


 [56]
 “未害”二句：語出《劍南詩稿校注》卷三十三《一齒動搖，似不可複留，有感》。


 [57]
 “種榿”二句：語出《劍南詩稿校注》卷三十六《春近山中即事》其三。


 [58]
 “中安”二句：語出《劍南詩稿校注》卷三十八《新作火閣》其二。


 [59]
 “越石”二句：語出《劍南詩稿校注》卷三十八《鬼堂獨酌》其二。


 [60]
 “此身”二句：語出《劍南詩稿校注》卷三十八《對酒》。“脫虎口”作“免虎口”。


 [61]
 “國家”二句：語出《劍南詩稿校注》卷四十《陳阜卿先生爲兩浙轉運司考試官，時秦丞相孫以右文殿修撰來就試，直欲首選，阜卿得予文卷，擢至第一，秦氏大怒，予明年既顯黜，先生亦幾蹈危機，偶秦公薨，遂已。予晚歲料理故書，得先生手帖，追感平昔，作長句以識其事，不知衰涕之集也》。


 [62]
 “過堂”二句：語出《劍南詩稿校注》卷四十《書齋壁》。


 [63]
 “只知”二句：語出《劍南詩稿校注》卷四十二《雜興》其二。


 [64]
 “病酒”二句：語出《劍南詩稿校注》卷四十三《初夏北窗》其一。


 [65]
 “拙宦”二句：語出《劍南詩稿校注》卷四十七《自述》其二。


 [66]
 “名酒”二句：語出《劍南詩稿校注》卷十九《到嚴，十五晦朔，郡釀不佳，求於都下，既不時至，欲借書讀之，而寓公多秘不肯出，無以度日，殊惘惘也》。


 [67]
 “佩刀”二句：語出《劍南詩稿校注》卷四十三《秋興》。“誰能換”作“安能博”。


 [68]
 “浮雲”二句：語出《劍南詩稿校注》卷五十六《寄題胡基仲故居》。


 [69]
 “泥巷”二句：語出《劍南詩稿校注》卷五十六《歲晚幽興》其三。


 [70]
 “生擬”二句：語出《劍南詩稿校注》卷七《月下醉題》。“傍要離”作“近要離”。


 [71]
 “尚饒”二句：語出《劍南詩稿校注》卷七十五《遣興》其一。


 [72]
 “難似”二句：語出《劍南詩稿校注》卷五十六《初春書懷》其七。“路過”作“舟過”。


 [73]
 “未尋”二句：語出《劍南詩稿校注》卷五十六《幽居春晚》其二。


 [74]
 “戀戀”二句：語出《劍南詩稿校注》卷八十二《閒詠》其三。“綈袍”作“故袍”。


 [75]
 “虛名”二句：語出《劍南詩稿校注》卷五十八《野興》其三。


 [76]
 “頭少”二句：語出《劍南詩稿校注》卷五十九《九月十日夜獨坐》。


 [77]
 “佛書”二句：語出《劍南詩稿校注》卷五十九《蕩蕩》。“佛書”作“釋書”。


 [78]
 “强弩”二句：語出《劍南詩稿校注》卷六十二《七月十九日大風雨雷電》。


 [79]
 “不求”二句：語出《劍南詩稿校注》卷六十三《書喜》。


 [80]
 “不憂”二句：語出《劍南詩稿校注》卷八十三《病中作》。“嬰兒”作“真人”。


 [81]
 “學士”二句：語出《劍南詩稿校注》卷七十一《聞蜀盜已平，獻馘廟社，喜而有述》。“已上”作“方上”。


 [82]
 “未忘”二句：語出《劍南詩稿校注》卷七十二《南堂雜興》其四。“尚讀”作“常讀”。


 [83]
 “買飯”二句：語出《劍南詩稿校注》卷七十《自九里平水至雲門陶山，歷龍瑞禹祠而歸，凡四日》其六。


 [84]
 “春當”二句：語出《劍南詩稿校注》卷十七《題跨湖橋下酒家》。


 [85]
 “月能”二句：語出《劍南詩稿校注》卷八《月夜江瀆池納涼》。


 [86]
 “放言”二句：語出《劍南詩稿校注》卷二十五《閑中樂事》其一。


 [87]
 “老猶”二句：語出《劍南詩稿校注》卷四十九《自勉》其二。“[image: ]
 佞佛”作“嗤佞佛”。


 [88]
 “衆中”二句：語出《劍南詩稿校注》卷五十《莫笑》。


 [89]
 “老去”二句：語出《劍南詩稿校注》卷三十《醉睡初覺偶作》。“才難盡”作“才雖盡”。


 [90]
 “都門”二句：語出《劍南詩稿校注》卷四十五《貧甚自勵》。


 [91]
 “老病”二句：語出《劍南詩稿校注》卷四十六《窮居》。


 [92]
 “似客”二句：語出《劍南詩稿校注》卷四十八《獨處二首》其二。


 [93]
 “睡憑”二句：語出《劍南詩稿校注》卷五十一《晚興》。“書介紹”作“書紹介”。


 [94]
 “貧憂”二句：語出《劍南詩稿校注》卷六十七《自嘲》其二。


 [95]
 “壯年”二句：語出《劍南詩稿校注》卷六十八《寓興》。


 [96]
 “交遊”二句：語出《劍南詩稿校注》卷七十四《八十四吟》其二。


 [97]
 “已老”二句：語出《劍南詩稿校注》卷五十五《蜀漢》。


 [98]
 “我存”二句：語出《劍南詩稿校注》卷五十五《癸亥初冬作》。


 [99]
 “行思”二句：語出《劍南詩稿校注》卷五十六《枕上》。“歸且醉”作“歸但醉”。


 [100]
 “五斗”二句：語出《劍南詩稿校注》卷五十六《送子坦》。


 [101]
 “不動”二句：語出《劍南詩稿校注》卷八十四《自立秋前病，過白露，猶未平，遣懷》其二。


 [102]
 “强健”二句：語出《劍南詩稿校注》卷五十七《初夏晝眠》。“似地仙”作“近地仙”。


 [103]
 “死邊”二句：語出《劍南詩稿校注》卷六十《雜書幽居事》其一。


 [104]
 “采藥”二句：語出《劍南詩稿校注》卷六十《雜書幽居事》其三。“九蒸晒”作“九蒸曝”。


 [105]
 “貧廢”二句：語出《劍南詩稿校注》卷六十三《病中戲詠》。


 [106]
 “樂哉”二句：語出《劍南詩稿校注》卷六十四《即事》其三。


 [107]
 “身爲”二句：語出《劍南詩稿校注》卷八十四《臥病雜題》其二。“身爲”作“身叨”。


 [108]
 “丹靈”二句：語出《劍南詩稿校注》卷七十一《道室秋夜》其一。“驅豎子”作“敺豎子”。


 [109]
 “無才”二句：語出《劍南詩稿校注》卷三《初到蜀州寄成都諸友》。“無才借作”作“無材藉作”。


 [110]
 “身似”二句：語出《劍南詩稿校注》卷三《成都歲暮始微寒，小酌遣興》。


 [111]
 “大事”二句：語出《劍南詩稿校注》卷一《晨起偶題》。


 [112]
 “四海”二句：語出《劍南詩稿校注》卷四《雨後登西樓獨酌》。


 [113]
 “老病”二句：語出《劍南詩稿校注》卷七《和范待制秋日書懷二首，游自七月病，起蔬食止酒，故詩中及之》其二。


 [114]
 “位卑”二句：語出《劍南詩稿校注》卷七《病起書懷》。


 [115]
 “人生”二句：語出《劍南詩稿校注》卷八《芳華樓夜飲》。“人生一笑”作“浮生一笑”，“他年”作“它年”。


 [116]
 “青山”二句：語出《劍南詩稿校注》卷九《醉中出西門偶書》。


 [117]
 “流年”二句：語出《劍南詩稿校注》卷二十六《親舊書來，多問近況，以詩答之》


 [118]
 “雖有”二句：語出《劍南詩稿校注》卷二十六《明日復雨排悶》。


 [119]
 “敢恨”二句：語出《劍南詩稿校注》卷十三《行至嚴州壽昌縣界，得請許免入奏，仍除外官，感恩述懷》。


 [120]
 “著書”二句：語出《劍南詩稿校注》卷十三《村居酒熟，偶無肉，食煮菜羹飲酒》


 [121]
 “窮空”二句：語出《劍南詩稿校注》卷十四《歲暮》。“原因”作“元因”。


 [122]
 “浮生”二句：語出《劍南詩稿校注》卷十五《讀書罷小酌偶賦》。


 [123]
 “家爲”二句：語出《劍南詩稿校注》卷十六《病中作》。


 [124]
 “黃旗”二句：語出《劍南詩稿校注》卷十六《幽居雜咏》。“千杯”作“千鐘”。


 [125]
 “飯足”二句：語出《劍南詩稿校注》卷十七《偶讀山谷老境五十六翁之句，作六十二翁吟》。


 [126]
 “香浮”二句：語出《劍南詩稿校注》卷十八《登北榭》。“烹茶熟”作“煎茶熟”。


 [127]
 “驚回”二句：語出《劍南詩稿校注》卷十八《秋夜聞語》。


 [128]
 “千艘”二句：語出《劍南詩稿校注》卷十八《縱筆》其三。“函關曉”作“魚關曉”。


 [129]
 “癡人”二句：語出《劍南詩稿校注》卷十九《晚遊東園》。


 [130]
 “家近”二句：語出《劍南詩稿校注》卷二十二《醉後作小草因成長句》。“右軍”作“將軍”。


 [131]
 “流年”二句：語出《劍南詩稿校注》卷二十二《幽居》其二。


 [132]
 “虹穿”二句：語出《劍南詩稿校注》卷二十四《次韻范參政書懷》其七。


 [133]
 “天下”二句：語出《劍南詩稿校注》卷二十八《溪上作》其二。


 [134]
 “史冊”二句：語出《劍南詩稿校注》卷二十九《再用前韻不依次》，前韻爲《偶懷小益南鄭之間悵然有賦》。


 [135]
 “秋氣”二句：語出《劍南詩稿校注》卷七十八《小園獨酌》。


 [136]
 “老皆”二句：語出《劍南詩稿校注》卷七十九《書劍》。“多窮”作“多貧”。


 [137]
 “寓世”二句：語出《劍南詩稿校注》卷二十九《春夜讀書》。


 [138]
 “天理”二句：語出《劍南詩稿校注》卷三十《題齋壁》其二。


 [139]
 “樽中”二句：語出《劍南詩稿校注》卷三十二《七十一翁吟》。


 [140]
 “身外”二句：語出《劍南詩稿校注》卷三十二《春夏之交，風日清美，欣然有賦》其三。“暗換”作“已換”。


 [141]
 “羸軀”二句：語出《劍南詩稿校注》卷三十二《夏夜風雨極涼，枕上口占》。“將焉往”作“嗟焉往”。


 [142]
 “棄官”二句：語出《劍南詩稿校注》卷三十三《野堂》其四。


 [143]
 “髮無”二句：語出《劍南詩稿校注》卷三十六《七十三吟》。


 [144]
 “老已”二句：語出《劍南詩稿校注》卷四十四《冬晴稍理舊學，有感於懷》。


 [145]
 “補衣”二句：語出《劍南詩稿校注》卷四十五《數日不出門偶賦》其三。


 [146]
 “陳編”二句：語出《劍南詩稿校注》卷七十九《冬日排悶》其一。


 [147]
 “貧甚”二句：語出《劍南詩稿校注》卷八十《晚步湖堤》。


 [148]
 “人生”二句：語出《劍南詩稿校注》卷四十五《春雨》。“敗意”作“堪歎”，“春事”作“春色”。


 [149]
 “外物”二句：語出《劍南詩稿校注》卷四十六《朝饑示子聿》。


 [150]
 “兒能”二句：語出《劍南詩稿校注》卷四十七《苦貧戲作》。


 [151]
 “造物”二句：語出《劍南詩稿校注》卷四十七《出遊暮歸戲作》。


 [152]
 “孤忠”二句：語出《劍南詩稿校注》卷四十八《讀史》。“萬死”作“萬事”。


 [153]
 “折除”二句：語出《劍南詩稿校注》卷四十八《冬暮》。“折除”作“乘除”。


 [154]
 “舌自”二句：語出《劍南詩稿校注》卷四十九《昨非》。“忘玉食”作“勝玉食”。


 [155]
 “名姓”二句：語出《劍南詩稿校注》卷四十九《遣興》其二。“文詞”作“文辭”。


 [156]
 “天爲”二句：語出《劍南詩稿校注》卷五十《六日雲重有雪意，獨酌》。


 [157]
 “一無”二句：語出《劍南詩稿校注》卷五十一《舍外彌望，皆青秧白水，喜而有賦》。


 [158]
 “邪正”二句：語出《劍南詩稿校注》卷五十一《雨夜觀史》。


 [159]
 “三徑”二句：語出《劍南詩稿校注》卷七十三《哭季長》。


 [160]
 “造物”二句：語出《劍南詩稿校注》卷五十四《村居》其三。“與閒兼與健”作“與閑仍與健”。


 [161]
 “春寒”二句：語出《劍南詩稿校注》卷五十六《初春書懷》其三。


 [162]
 “天將”二句：語出《劍南詩稿校注》卷五十六《陌上》。“身受虛名坐謗傷”作“身坐虛名掇謗傷”。


 [163]
 “鏡裏”二句：語出《劍南詩稿校注》卷五十六《老甚自詠》其二。“髩無”作“鬢無”，“樽前”作“尊前”。


 [164]
 “客從”二句：語出《劍南詩稿校注》卷五十八《明日復理夢中意作》。


 [165]
 “濁酒”二句：語出《劍南詩稿校注》卷六十《題旅舍壁》。


 [166]
 “貧猶”二句：語出《劍南詩稿校注》卷六十一《春晚自近村歸》。“且賦詩”作“日賦詩”。


 [167]
 “舂炊”二句：語出《劍南詩稿校注》卷六十三《寓歎》。


 [168]
 “詩才”二句：語出《劍南詩稿校注》卷六十二《世事》。


 [169]
 “單複”二句：語出《劍南詩稿校注》卷六十二《石帆夏日》其一。“半青黃”作“半黃青”。


 [170]
 “便死”二句：語出《劍南詩稿校注》卷七十六《書興》。“更住兩三年”作“更過二三年”。


 [171]
 “呼童”二句：語出《劍南詩稿校注》卷六十九《幽居遣懷》其三。


 [172]
 “淡交”二句：語出《劍南詩稿校注》卷六十五《簡邢德允》。


 [173]
 “花經”二句：語出《劍南詩稿校注》卷六十六《春晚》其二。“道益尊”作“道更尊”。


 [174]
 “目前”二句：語出《劍南詩稿校注》卷六十六《秦皇酒甕下垂釣偶賦》。“小得失”作“小得喪”。


 [175]
 “啄吞”二句：語出《劍南詩稿校注》卷六十六《春晚》其一。


 [176]
 “多病”二句：語出《劍南詩稿校注》卷七十《春感》。“身是贅”作“生是贅”。


 [177]
 “雖慚”二句：語出《劍南詩稿校注》卷十九《嚴州大閱》。“雄繁郡”作“繁雄郡”。


 [178]
 “扶持”二句：語出《劍南詩稿校注》卷七十八《秋夜齋中》其二。


 [179]
 “虛名”二句：語出《劍南詩稿校注》卷七十五《恩封渭南伯，唐詩人趙嘏爲渭南尉，當時謂之趙渭南，後來將以予爲陸渭南乎？戲作長句》。


 [180]
 “浪蹴”二句：語出《劍南詩稿校注》卷一《海中醉題，時雷雨初霽，天水相接也》。


 [181]
 “天逼”二句：語出《劍南詩稿校注》卷十二《夢仙》。“劍佩寒”作“劍珮寒”。


 [182]
 “酒盡”二句：語出《劍南詩稿校注》卷六十四《雨後寒甚》。


 [183]
 “雨昏”二句：語出《劍南詩稿校注》卷二十四《初夏》。


 [184]
 “風生”二句：語出《劍南詩稿校注》卷二十一《月下小酌》。


 [185]
 “病樹”二句：語出《劍南詩稿校注》卷六十八《秋懷》其七。


 [186]
 “三家”二句：語出《劍南詩稿校注》卷八十二《埭西小聚》。


 [187]
 “木落”二句：語出《劍南詩稿校注》卷三十七《小舟過吉澤，効王右丞》。


 [188]
 “經行”二句：語出《劍南詩稿校注》卷三十八《舍北野望》其二。


 [189]
 “野父”二句：語出《劍南詩稿校注》卷三十八《舍北野望》其三。


 [190]
 “銅燈”二句：語出《劍南詩稿校注》卷四十五《書室獨夜》。


 [191]
 “荒園”二句：語出《劍南詩稿校注》卷四十八《賽神》。“高几”作“高机”。


 [192]
 “墓掃”二句：語出《劍南詩稿校注》卷五十七《出行湖山間雜賦》其四。


 [193]
 “[image: ]
 牛”二句：語出《劍南詩稿校注》卷五十七《初夏出遊》。“[image: ]
 牛”作“牸牛”。


 [194]
 “漏從”二句：語出《劍南詩稿校注》卷十一《伏中官舍極涼，戲作》。


 [195]
 “婦汲”二句：語出《劍南詩稿校注》卷七十六《頃歲從戎南鄭，屢往來興鳳間，暇日追懷舊遊，有賦》。


 [196]
 “舞簡”二句：語出《劍南詩稿校注》卷七十八《驛壁偶題》其二。


 [197]
 “藤絡”二句：語出《劍南詩稿校注》卷十七《明覺院》。


 [198]
 “茶鼎”二句：語出《劍南詩稿校注》卷九《道室夜意》。


 [199]
 “蟲鎪”二句：語出《劍南詩稿校注》卷三十二《巢山》其一。


 [200]
 “霜郊”二句：語出《劍南詩稿校注》卷三十七《感舊》其一。


 [201]
 “零落”二句：語出《劍南詩稿校注》卷四十五《園中晚興》。


 [202]
 “染丹”二句：語出《劍南詩稿校注》卷六十三《對酒》其一。


 [203]
 “蟻知”二句：語出《劍南詩稿校注》卷七十七《秋懷》其三。


 [204]
 “氷棃”二句：語出《劍南詩稿校注》卷四十九《對食戲詠》。


 [205]
 “十里”二句：語出《劍南詩稿校注》卷七十八《遊近山僧菴》。


 [206]
 “七澤”二句：語出《劍南詩稿校注》卷二《塔子磯》。“悲故國”作“非故國”，“遺音”作“遺聲”。


 [207]
 “船上”二句：語出《劍南詩稿校注》卷二《過東[image: ]
 灘入馬肝峽》。


 [208]
 “地臨”二句：語出《劍南詩稿校注》卷三《歸次漢中境上》。“地臨”作“地連”。


 [209]
 “雲埋”二句：語出《劍南詩稿校注》卷三《書事》。“呼鷹地”作“呼鷹處”。


 [210]
 “蟬依”二句：語出《劍南詩稿校注》卷四《社日》。“長吟處”作“長言處”。


 [211]
 “空山”二句：語出《劍南詩稿校注》卷六《自上清延慶歸，過丈人觀少留》。


 [212]
 “攫飯”二句：語出《劍南詩稿校注》卷八《後陵永慶院在大西門外不及一里，蓋王建墓也，有二石幢，猶當時物，又有太后墓，琢石爲人馬甚偉》。


 [213]
 “山縈”二句：語出《劍南詩稿校注》卷十一《步過縣南長橋，遊南山普寧院，山高處有塔院及小亭，縹渺可愛，恨不能到》。“樹絡”作“樹落”。


 [214]
 “淒凉”二句：語出《劍南詩稿校注》卷十二《秋日小雨有感》。


 [215]
 “農事”二句：語出《劍南詩稿校注》卷十三《橫塘》。“夜霜寒重”作“寒霜初重”。


 [216]
 “殘燈”二句：語出《劍南詩稿校注》卷十三《冬夜不寐，至四鼓起，作此詩》。


 [217]
 “未霜”二句：《劍南詩稿校注》卷十六《秋夜》。“江邊”作“江天”。


 [218]
 “小樓”二句：語出《劍南詩稿校注》卷十七《臨安春雨初霽》。


 [219]
 “津吏”二句：語出《劍南詩稿校注》卷十八《秋雨北榭作》。


 [220]
 “挈榼”二句：語出《劍南詩稿校注》卷二十一《故山》其四。


 [221]
 “里儒”二句：語出《劍南詩稿校注》卷二十二《北牕》。“里儒”作“俚儒”。


 [222]
 “蟋蟀”二句：語出《劍南詩稿校注》卷二十五《秋興》其二。“時令早”作“秋令早”。


 [223]
 “荒隄”二句：語出《劍南詩稿校注》卷二十五《步至近村》。


 [224]
 “巢乾”二句：語出《劍南詩稿校注》卷六十六《初夏閑居》其一。“蜂間”作“蜂閑”。


 [225]
 “民有”二句：語出《劍南詩稿校注》卷六十六《初夏閑居》其八。


 [226]
 “樹杪”二句：語出《劍南詩稿校注》卷六十七《池上》。“樹杪”作“樹罅”。


 [227]
 “圜鼙”二句：語出《劍南詩稿校注》卷七十二《閑遊所至，少留得長句》其三。“圜鼙”作“圓鼙”。


 [228]
 “穀賤”二句：語出《劍南詩稿校注》卷七十四《歲末盡前數日，偶題長句》其一。


 [229]
 “童誇”二句：語出《劍南詩稿校注》卷八十二《初夏》其一。


 [230]
 “水淺”二句：語出《劍南詩稿校注》卷八十二《山行》。


 [231]
 “遠火”二句：語出《劍南詩稿校注》卷八十三《水鄉泛舟》其二。


 [232]
 “風高”二句：語出《劍南詩稿校注》卷三十《南堂與兒輩夜坐》。


 [233]
 “重簾”二句：語出《劍南詩稿校注》卷三十一《書室明暖，終日婆娑其間，倦則扶杖至小園，戲作長句》其二。


 [234]
 “溪鳥”二句：語出《劍南詩稿校注》卷七十六《衡門獨立》。


 [235]
 “霜野”二句：語出《劍南詩稿校注》卷三十一《郊行夜歸書觸目》。


 [236]
 “曉樹”二句：語出《劍南詩稿校注》卷三十二《初夏幽居偶題》其三。


 [237]
 “舟行”二句：語出《劍南詩稿校注》卷三十六《連日至梅僊塢及花涇觀桃花，抵暮乃歸》其一。“四山”作“西山”。


 [238]
 “寒鴉”二句：語出《劍南詩稿校注》卷三十七《書喜》其一。


 [239]
 “酒坊”二句：語出《劍南詩稿校注》卷三十七《書喜》其二。


 [240]
 “庭花”二句：語出《劍南詩稿校注》卷三十九《夜坐庭中達旦》。


 [241]
 “天宇”二句：語出《劍南詩稿校注》卷四十一《新籬》。


 [242]
 “微雨”二句：語出《劍南詩稿校注》卷四十七《秋暑夜興》。


 [243]
 “鬅鬠”二句：語出《劍南詩稿校注》卷四十七《七月十七日晚行湖塘，雷雨大作》。


 [244]
 “客送”二句：語出《劍南詩稿校注》卷四十七《對食戲詠》。


 [245]
 “紫蟹”二句：語出《劍南詩稿校注》卷四十七《示客》。“盈徑尺”作“徑盈尺”，“脫網”作“脫水”。


 [246]
 “山口”二句：語出《劍南詩稿校注》卷七十五《魯墟舟中作》。


 [247]
 “天宇”二句：語出《劍南詩稿校注》卷五十《十五日》。


 [248]
 “虎印”二句：語出《劍南詩稿校注》卷五十二《有懷梁益舊遊》。


 [249]
 “碁枰”二句：語出《劍南詩稿校注》卷五十六《道室雜詠》其三。


 [250]
 “十里”二句：語出《劍南詩稿校注》卷五十六《梅仙塢花涇觀桃李》。


 [251]
 “官賦”二句：語出《劍南詩稿校注》卷五十九《晚秋野興》其一。“官賦早輸”作“官賦畢輸”，“已畢有閒牛”作“已息有閑牛”。


 [252]
 “細徑”二句：語出《劍南詩稿校注》卷五十九《出遊》其三。


 [253]
 “風從”二句：語出《劍南詩稿校注》卷六十二《石帆夏日》其二。


 [254]
 “羣魚”二句：語出《劍南詩稿校注》卷七十六《池亭夏晝》其一。


 [255]
 “夜雨”二句：語出《劍南詩稿校注》卷三十八《春日小園雜賦》其二。“漲深”作“長深”。


 [256]
 “丹砂”二句：語出《劍南詩稿校注》卷二十《采藥》。“枸杞”作“狗杞”。


 [257]
 “燕雛”二句：語出《劍南詩稿校注》卷三十七《夏日》其四。


 [258]
 “棲鵲”二句：語出《劍南詩稿校注》卷三十七《夏夜》其一。“逐度”作“逐過”。


 [259]
 “屏圍”二句：語出《劍南詩稿校注》卷四十六《龜堂晨起》。


 [260]
 “放翁”二句：據于北山《陸游年譜》，放翁生於宋徽宗宣和七年。


 [261]
 “或疑”三句：孔凡禮、齊治平編《陸游資料彙編》收葉紹翁《四朝見聞録》“陸放翁”條云：“人謂公探孝宗恢復之志，故作爲歌詩，以恢復自期。”


 [262]
 “其跋周侍郎奏稿”六句：《渭南文集》卷三十《跋周侍郎奏槀》云：“及先君……歸山陰舊廬，則某少長矣。一時賢公卿與先君遊者，每言及高廟盜環之冦，乾陵斧栢之憂，未嘗不相與流涕哀慟。”


 [263]
 “又跋傅給事帖”五句：《渭南文集》卷三十一《跋傅給事帖》云：“紹興初，某甫成童，親見當時士大夫相與言及國事，或裂眥嚼齒，或流涕痛哭，人人自期以殺身……”


 [264]
 “且以”三句：《史記·太史公自序》云：“撥亂世反之正，莫近於《春秋》。《春秋》文成數萬，其指數千。萬物之散聚皆在《春秋》。《春秋》之中，弑君三十六，亡國五十二，諸侯奔走不得保其社稷者不可勝數。察其所以，皆失其本已。故《易》曰‘失之毫厘，差以千里’。故曰‘臣弑君，子弑父，非一旦一夕之故也，其漸久矣’。故有國者不可以不知《春秋》，前有讒而弗見，後有賊而不知。爲人臣者不可以不知《春秋》，守經事而不知其宜，遭變事而不知其權。爲人君父而不通於《春秋》之義者，必蒙首惡之名。爲人臣子而不通於《春秋》之義者，必陷篡弑之誅，死罪之名。其實皆以爲善，爲之不知其義，被之空言而不敢辭。夫不通禮義之旨，至於君不君，臣不臣，父不父，子不子。夫君不君則犯，臣不臣則誅，父不父則無道，子不子則不孝。此四行者，天下之大過也。以天下之大過予之，則受而弗敢辭。故《春秋》者，禮義之大宗也。”這段話，是司馬遷對《春秋》宗旨的概括。君弑國亡，諸侯奔走，爲國家重大變故，《春秋》對此極爲重視。


 [265]
 “不須”二句：語出《劍南詩稿校注》卷六十一《三齒墮歌》。“國家憂”作“家國憂”。


 [266]
 “乞傾”句：語出《劍南詩稿校注》卷六十七《感中原舊事戲作》。


 [267]
 “中原”四句：語出《劍南詩稿校注》卷六十八《老馬行》。“旱蝗”作“蝗旱”。


 [268]
 “王師”二句：語出《劍南詩稿校注》卷八十五《示兒》。


 [269]
 “在蜀”五句：《劍南詩稿校注》卷四十八《追憶征西幙中舊事》其四自注云：“關中將校密報事宜，皆以蠟書至宣司。”


 [270]
 “十二年”五句：《劍南詩稿校注》卷十七《感秋》詩後自注云：“時聞虜酋自香草澱入秋山，蓋遠遁矣。”


 [271]
 乂安：平安无事。


 [272]
 “其后”五句：詩即《劍南詩稿校注》卷四十二《得建業倅鄭覺民書，言虜亂，自淮以北，民苦徵調，皆望王師之至》。


 [273]
 “而放翁”四句：詩即《劍南詩稿校注》卷六十九《書几試筆》，詩後自注云：“偶見報，西師復關中郡縣，昔予常有卜居條、華意，因及之。”


 [274]
 “有方”二句：語出《劍南詩稿校注》卷十五《寄題朱元晦武夷精舍》其二。“晦翁”作“晦菴”。


 [275]
 “某有”四句：《渭南文集》卷四十一《祭朱元晦侍講文》云：“某有捐百身、起九原之心，有傾長河、注東海之淚。路脩齒耄，神往形留，公歿不亡，尚其來饗。”　


 [276]
 衡門泌水：《詩經·陳風·衡門》云：“衡門之下，可以棲遲。泌之洋洋，可以樂饑。”後泛指隱居之地。《梁書·何點傳》云：“棲遲衡泌，白首不渝。”


 [277]
 “六經”四句：語出《劍南詩稿校注》卷十五《冬夜讀書》。“何爲”作“何用”。《六經》，指儒家《詩》、《書》、《禮》、《樂》、《易》、《春秋》六部經典。《漢書·武帝紀讚》云：“孝武初立，卓然罷黜百家，表章六經。”顏師古注：“六經，謂《易》、《詩》、《書》、《春秋》、《禮》、《樂》也。”漢以來無《樂》經。古文家以爲《樂》毀於秦火，今文家以爲“樂”本無經，皆包含於《詩》、《禮》之中。


 [278]
 “雖嘆”四句：語出《劍南詩稿校注》卷五十六《寒夜讀書》。“猶當尊所聞”作“猶尊昔所聞”。


 [279]
 “平生”四句：語出《劍南詩稿校注》卷七十九《夜中病思》。“白首頗自信”與“所覬未死間”之间尚有“拳拳服仁義，念念去驕吝”二句。


 [280]
 “易經”四句：語出《劍南詩稿校注》卷四十二《冬夜讀書示子聿》其二。《易經》，中國古代一部用來占筮的書，一般稱之爲《周易》。後為儒家經典。《左傳》中已有《周易》的記載，如《左傳·昭公七年》：“孔成子以《周易》筮之。”


 [281]
 “誠齋”七句：楊萬里（一一二七—一二○六），字廷秀，自號誠齋，吉水人，有《誠齋集》。在南宋所推崇的“中興四大詩人”中，楊萬里和陸游的名聲最大（另二人是尤袤和范成大）。學者對陸游和楊萬里詩歌的評價，有不同於甌北的說法。錢鍾書《宋詩選注》云：“宋代以後，楊萬里的讀者不但遠少於陸游的，而且比起范成大的來也數目上不如。在當時，楊萬里卻是詩歌轉變的主要樞紐，創辟了一種新鮮潑辣的寫法，襯得陸和范的風格都保守或者穩健。因此，嚴羽《滄浪詩話》的‘詩體’節裏只舉出‘楊誠齋體’，沒有說起‘陸放翁體’或‘范石湖體’。”《談藝録》則認爲陸游和楊萬里各有所長：“誠齋放翁，正當以此軒輊之。人所曾言，我善言之，放翁之與古爲新也；人所未言，我能言之，誠齋之化生爲熟也。放翁善寫景，而誠齋善寫生。”


 [282]
 “寓跡”二句：語出《劍南詩稿校注》卷二十九《晚步門外散懷》其一。


 [283]
 “落筆”二句：語出《劍南詩稿校注》卷二十九《饑坐戲詠》。


 [284]
 “過得”二句：語出《劍南詩稿校注》卷三十五《醉中信筆作四絕句，既成，懼觀者不知野人本心也，復作一絕》其二。


 [285]
 “雖設”句：語出《劍南詩稿校注》卷四十二《新作柴門戲書》。


 [286]
 “愈老”二句：語出《劍南詩稿校注》卷四十六《自詒》其一。


 [287]
 “關上”句：語出《劍南詩稿校注》卷四十《遣興》其二。“關上”作“閉上”。


 [288]
 “放翁”三句：此乃甌北一家之言。錢鍾書《談藝録》云：“放翁多文爲富，而意境實尟變化。古來大家，心思句法，複出重見，無如渠之多者……甌北所謂‘遣詞用事，少有重複’云云，實偏袒之詞也。”


 [289]
 “大事”二句：語出《劍南詩稿校注》卷一《晨起偶題》。


 [290]
 “壯士”二句：語出《劍南詩稿校注》卷十一《憶昔》。


 [291]
 “風生”二句：語出《劍南詩稿校注》卷二十一《月下小酌》。


 [292]
 “湖平”二句：語出《劍南詩稿校注》卷五十《壬戌正月十四日》。


 [293]
 “殘燈”二句：語出《劍南詩稿校注》卷十三《冬夜不寐，至四鼓起，作此詩》。


 [294]
 “孤燈”二句：語出《劍南詩稿校注》卷六十三《枕上作》。“村犬”作“鄰犬”。


 [295]
 “民有”二句：語出《劍南詩稿校注》卷六十六《初夏閒居》其八。“喜時平”作“喜時康”。


 [296]
 “市有”二句：語出《劍南詩稿校注》卷四十四《寒夜枕上》。“桴鼓”作“枹鼓”。


 [297]
 “殘暑”四句：語出《劍南詩稿校注》卷八十五《題藥囊》。“新秋”作“新春”。


 [298]
 “朱子”七句：孔凡禮、齊治平編《陸游資料彙編》收朱熹《答鞏仲至》云：“放翁詩書録寄，幸甚！此亦得其近書，筆力愈精健。頃當憂其迹太近，能太高，或爲有力者所牽挽，不得全此晚節；計今決可免矣，此亦非細事也。”《宋史》卷三九五“陸游列傳”云：“朱熹嘗言其能太高，迹太近，恐爲有力者所牽挽，不得全其晚節。”


 [299]
 “即其”八句：批注本批注：袁枚《書陸游傳後》云：“南園成，延翁爲記，出所宠四夫人侑酒。游感其意，爲文加規，勸其禔躬治民。毋忘先人之德，在侂胄親仁，在游勸善，俱無所爲非。宋儒以惡侂胄，故被及於游。然則據宋儒之意，必使侂胄剷除善念，不許親近一正人；而爲正人者，又必視爲洪水猛獸，望望然去之。嗚呼，此宋儒以後清流之禍所以延至明季而愈烈也！”《南園記》、《閱古泉記》，二文內容可參看葉紹翁《四朝聞見録》戊集之《閱古南園》。


 [300]
 “詩集中”五句：《韓太傅生日》詩見《劍南詩稿校注》卷五十二。


 [301]
 “放翁”二句：甌北謂放翁“草書實橫絕一時”，未必可靠。錢鍾書《談藝録》云：“放翁書法，實非至工，學東坡書，差免疲偃；亦猶范石湖書學襄陽，未至欹斜而已。……南宋人書多取逕本朝，師法不高。甌北未見放翁字跡，徒據詩中自誇語，遂有聲聞過情之慕，真所謂盡信書不如無書者。”


 [302]
 “酒爲”二句：語出《劍南詩稿校注》卷七《題醉中所作草書卷後》。


 [303]
 “醉草”二句：語出《劍南詩稿校注》卷十九《醉中草書，因戲作此詩》。


 [304]
 “草書”八句：語出《劍南詩稿校注》卷五十二《暇日弄筆戲書》其二。


 [305]
 “紙欲”二句：語出《劍南詩稿校注》卷五十八《雜興》其六。


 [306]
 “吾廬”十六句：語出《劍南詩稿校注》卷五十八《草書歌》。“喧闐”作“喧囂”，“雲曠”作“虛曠”，“斜書壁”作“斜著壁”。


 [307]
 “一朝”二句：語出《劍南詩稿校注》卷八十四《四日夜雞未鳴起作》。


 [308]
 “杜少陵”六句：仇兆鰲《杜詩詳注》卷六《贈衛八處士》注云：“胡儼曰：嘗於內閣見子美親書此詩，字甚怪偉。‘驚呼熱中腸’作‘嗚呼熱中腸’。”


 [309]
 “燈前”二句：語出《劍南詩稿校注》卷八《讀書》其二。


 [310]
 “細書”句：語出《劍南詩稿校注》卷十六《獨夜》。據錢仲聯“題解”，此詩作於淳熙十年。按于北山《陸游年譜》，當年先生五十九歲，非甌北所言之六十歲。


 [311]
 “目瞭”句：語出《劍南詩稿校注》卷二十七《老健》。


 [312]
 “年過”二句：語出《劍南詩稿校注》卷四十《讀書》。“眼猶明”作“眼尚明”。


 [313]
 “目光”句：語出《劍南詩稿校注》卷四十五《道室書事》，據錢仲聯“題解”，此詩作於嘉泰元年。按于北山《陸游年譜》，當年先生七十七歲，非甌北所言之七十六歲。


 [314]
 “細書”句：語出《劍南詩稿校注》卷四十五《金丹》，“眼猶明”作“眼常明”。據錢仲聯“題解”，此詩作於嘉泰元年。按于北山《陸游年譜》，當年先生七十七歲，非甌北所言之七十六歲。


 [315]
 “老夫”四句：語出《劍南詩稿校注》卷四十七《秋夜讀書》，“觀細字”作“對細字”。


 [316]
 “一齒”二句：語出《劍南詩稿校注》卷四十七《新涼書懷》其四，“已搖”作“屢搖”。


 [317]
 “始言”二句：語出《劍南詩稿校注》卷五十四《目昏頗廢觀書，以詩記其始，時年七十九矣》。


 [318]
 “似見”二句：語出《劍南詩稿校注》卷六十七《老態自遣》。


 [319]
 “目昏”二句：語出《劍南詩稿校注》卷六十七《老態自遣》。


 [320]
 “中夜”六句：《劍南詩稿校注》卷四十七有詩曰《中夜睡覺，兩目每有光，如初日，歷歷照物。晁文元公自謂養生之驗，予則偶然耳。感而有作》。


 [321]
 “夜分”四句：《劍南詩稿校注》卷六十九有詩曰《十一月廿七日夜分，披衣起坐，神光自兩眥出，若初日，室中皆明。作詩志之》。


 [322]
 “病齒”四句：語出《劍南詩稿校注》卷四十六《一齒動搖已久，然餘皆堅甚，戲作》。


 [323]
 “搖齒”二句：語出《劍南詩稿校注》卷四十八《縱筆》其二。


 [324]
 “八十一歲”四句：《劍南詩稿校注》卷六十一有詩曰《三齒墮歌》，開篇云：“一葉落知天下秋，三齒墮矣吾生休！”簀，《爾雅·釋器》：“簀謂之笫。”郭璞注：“牀版”。《史記·范雎蔡澤列傳》：“雎佯死，即卷以簀，置廁中。”司馬貞《索隱》：“簀，謂葦荻之薄也，用之以裹屍也。”易簀，即換牀，謂亡故。


甌北詩話卷七

陸放翁年譜小引

一

《放翁集》向無年譜。然身閱六朝，歷官中外，仕而已，已而仕，出處之迹既屢更；且所値之時，當宋南渡，戰與和局亦數變，使非有譜以標歲月，則讀者於先生之身與世，將茫無端緒。幸先生詩自入蜀以後四十卷，係手自編訂；四十卷之後，至八十五卷，則其子子虡當先生在時即隨年記録，故歲序差可考。而文集中碑記之類，亦多書明年月官位，可以稽其時地。昔王宗稷作《蘇文忠年譜》，悉本《東坡大全集》詮次之。
 
[1]

 今余亦仿此例，就《劍南詩集》、《渭南文集》及《家世舊聞》、《老學庵筆記》等書，次其先後，葢已十得八九。惟入蜀以前少年之作，所存無幾，難於懸揣。然事迹亦往往散見於詩文，因亦就其可知者繫於某年之下，並畧載時事，以相印証，庶讀者可以一覽瞭如云。


校記


蘇文忠，校點本作“蘇文忠公”。

○陸放翁年譜

宋徽宗宣和七年乙巳


先生生於是年十月十七日，在淮上舟中。是日平旦，大風雨。及先生生而雨止。
 
[2]

 見先生慶元元年詩題。又有詩云：“少傅奉詔朝京師，艤舟生我淮之湄。”
 
[3]


 按：先生先世自嘉興徙錢塘，吳越時又徙山陰之魯墟，世業農。宋祥符中，陸軫始以進士起家，仕至吏部郎中，直昭文舘，贈太傅。是爲先生高祖。軫生珪，官國子博士，贈太尉。是爲先生曾祖。珪生佃，仕至尚書左丞，贈太師楚国公。是爲先生之祖。《宋史》有傳。
 
 
[4]

 佃生宰，字元鈞，則先生父也。見先生文集及《家世舊聞》。
 其官位不可考。
 
[5]

 按先生《跋向薌林帖》云：“先少師使淮南，實與薌林爲代。”
 
[6]

 《跋周侍郎奏稿》云：“余生於宣和末年，先少師以畿輔轉輸餉軍澤潞，寓家於滎陽。”又云：“先君以御史徐秉哲論罷，南來壽州。”則先生父葢嘗官提舉、轉運等職。
 
[7]

 《跋楚公奏稿》云：“此先少師紹興中命筆吏傳録者。”
 
[8]

 又作《陳彥聲墓誌》云：“建炎四年，先君會稽公奉祠洞霄宮。”
 
[9]

 則南渡後曾有祠祿。又跋《朝制要覽》及《持老語録》，皆云“先君會稽公”。
 
[10]

 則其官階及勳封可見也。惟文集稱“先少師”，詩集稱“先少傅”，微有不同。
 
[11]

 然“師”、“傅”同一階，葢皆應得之封耳。

欽宗靖康元年丙午


二年丁未
 二帝北行。

高宗建炎元年 即靖康二年五月，即位，改元。
 
[12]



二年戊申


三年己酉
 金兵南下，帝航海。

四年庚戌
 帝歸臨安，金立劉豫爲子皇帝。

先生年七歲。按《陳彥聲墓誌》云：“建炎四年，金兵南來，先君欲避無所。聞東陽陳彥聲以俠稱，乃挈家依之。居三年，乃歸。”
 
[13]

 《跋周侍郎奏稿》云：“先君自徐秉哲論罷後，南來壽春。又自淮徂江，間關兵間。及歸山陰舊廬，則某年已稍長矣。”
 
[14]

 開禧中有詩追記云：“家本徙壽春，遭亂建炎初。南來避狂寇，乃復遇强胡……亂定不敢歸，三載東陽居。”
 
[15]

 葢先生生而遭亂，其父挈之避兵，由壽州過江，又僑居東陽者三年。至紹興二三年，始歸山陰。


校記


己酉，壽考堂本作“巳酉”，誤。

徂江，掃葉山房本作“阻江”，誤。

紹興元年辛亥


二年壬子


三年癸丑


四年甲寅


先生年十歲。按《跋周侍郎奏稿》云：“先君歸山陰，一時賢公卿與先君遊者，言及靖康北狩，無不流涕哀慟。”
 
[16]

 又《跋傅給事帖》云：“紹興中，某甫成童，見當時士大夫言及國事，無不痛哭，人人思殺賊。”
 
[17]

 葢皆此數年中事。先生生平以復讐爲念，葢自幼習聞先正之言，至老不變也。又嘉泰元年有詩，謂：“某十許歲，即往來雲門諸山。”
 
[18]



五年乙卯
 金太宗崩，熙宗立。徽宗殂於金。

六年丙辰


先生年十二，能詩文，以蔭補登仕郎本傳
 
[19]


 。按：先生父南渡後，不見有仕宦之迹，葢以祠祿致仕，所得恩蔭也。

七年丁巳
 金廢劉豫。

先生年十三，《跋陶淵明集》云：“吾年十三四時，侍先少傅居城南小隱。”
 
[20]



八年戊午
 相秦檜先已罷相，至是再相
 。與金議和。

九年己未
 金人歸河南、陝西地。

十年庚申
 金復取河南、陝西。

先生年十六，初赴舉場。
 
[21]

 按先生《燈籠》詩云：“我年十六遊名場，靈芝借榻棲僧廊。”
 
[22]

 又《跋范元卿書後》云：“紹興庚申、辛酉間，予年十六七，與陳公實及予從兄伯山、仲高、葉晦叔、范元卿皆同場屋。”
 
[23]



十一年辛酉
 和議成。

先生年十七，尚從師受業。與許子威輩同從鮑季和先生，晨興必具袍帶而出。見嘉泰元年詩自注。
 
 
[24]



十二年壬戌
 金人歸徽宗、鄭后、邢后之喪及韋太后。
 
[25]



十三年癸亥


先生年十九，以舉進士試南省，至臨安。見嘉泰三年詩自注。
 
 
[26]



十四年甲子


先生年二十，作《司馬溫公佈被銘》。自注：“予年二十歲所作。今傳以爲秦少游作者，非也。”
 
 
[27]

 又作《菊枕》詩見丁未歲詩注。
 
 
[28]

 是年上元，在都城從舅光州通判唐仲俊觀燈。見嘉泰二年詩自注。
 
 
[29]



十五年乙丑


十六年丙寅


十七年丁卯


先生年二十三。按先生《跋韓非子》云：“紹興丁卯，先君年六十時所得吳棫才老本。”
 
[30]

 先生是年父尚在，而入仕後未見有丁父艱之事，葢其父歿於此數年中。
 
[31]




十八年戊辰


十九年己巳
 金完顏亮弑熙宗而自立。

二十年庚午


二十一年辛未


二十二年壬申


二十三年癸酉
 金遷都於燕。

先生年二十九。兩浙轉運使陳阜卿爲考試官，秦檜孫塤以右文修撰就試，直欲首送。阜卿得先生文，擢置第一，塤次之。檜大怒。

二十四年甲戌


先生年三十，試禮部被黜。
 
[32]

 時陳阜卿亦幾得禍。

二十五年乙亥
 秦檜死。
 
[33]



二十六年丙子
 欽宗殂於金。

二十七年丁丑


先生年三十三。作《雲門壽聖院記》，尚無官位，但書“吳郡陸某記。”
 
[34]



二十八年戊寅


先生年三十四。官福建寧德縣主簿。先生有《謝內翰啟》云：“仕由資蔭。”葢先生十二歲所得恩蔭，至是始選主簿也。
 
 
[35]

 是歲作《寧德縣城隍記》，繫銜書“廸功郎主簿”。見文集。
 
 
[36]

 按先生赴任，由溫州入閩，有《題江心寺》、《泛瑞安江》及《平陽驛觀梅》等詩。
 
[37]



二十九年己卯


先生年三十五，在寧德。按先生《跋盤澗圖》云：“紹興己卯、庚辰之間，予爲福州决曹掾，與閩縣大夫張仲欽甚相得。”
 
[38]



三十年庚辰


先生年三十六。以薦者除敕令所刪定官，遷大理司直，兼宗正簿本傳
 
 
[39]

 。《盤澗圖跋》云：“紹興己卯、庚辰，予爲福州决曹。”是是年春間，尚在寧德也。《祭周益公文》云：“紹興庚辰，予始至行在，與益公相遇，遂定交。”
 
[40]

 則以除敕令所入都也。先生自閩歸途，亦從溫、處經行，有詩記其事。云：“自來福州，詩酒殆廢；今北歸，至永嘉括蒼，無日不醉。”
 
[41]

 又有詩記紹興庚辰遊謝康樂石門，王仲信爲作《石門瀑布圖》。
 
[42]

 皆自閩歸杭之遊跡也。

三十一年辛巳
 金主亮南侵，被弑於瓜洲。金世宗立，入都於燕。

先生年三十七。在敕令所，遷樞密院編修官。按本傳謂：孝宗即位，遷樞密院編修官。
 
[43]

 而先生子子虡跋語云：紹興辛巳，及事高宗，累遷樞密使編修。
 
[44]

 是樞院乃高宗所授。先生《挽汪茂南》詩云：“往者紹興末，江淮聞戰鼙。”自注：“先相公汪澈
 督師荆、襄，招予幕府；會畱樞屬，不克行。”
 
[45]

 又《跋陳魯公所草親征詔》云：“辛巳、壬午之間，予爲西府掾。”
 
[46]

 西府，即樞院也。是樞院之遷，在紹興無疑。又《史舘書事》詩云紹興辛巳，嘗蒙恩賜對。
 
[47]

 先生奏：楊存中不宜掌禁旅；非宗室外家，不宜封王。
 
[48]

 皆在是年。又《上執政書》，論文章關於道術見文集
 。
 
[49]



三十二年壬午
 高宗傳位於孝宗。

先生年三十八，自敕令所罷歸。孝宗即位在六月
 。以史浩、黃祖舜薦，召見，賜進士出身，擢太上皇帝聖政所檢討官本傳
 。
 
[50]

 按先生《跋曾文清奏稿》云：“紹興末，文清居會稽，予自敕局罷歸，無三日不見。”
 
[51]

 又作《復齋記》，亦稱是年自都下還里。
 
[52]

 葢是春夏間事。其因薦召用，雖不載月日，然是年十一月，上疏請信詔令，治其尤阻格者，計已在檢討任可知。
 
[53]

 皆孝宗初即位未改元之歲也。又丙午《歲晚書懷》詩，自注：“紹興末，予官玉牒所。”葢因修《聖政記》，故兼是官。有《玉牒所迎駕》詩。
 
[54]




校記


三十二，掃葉山房本作“二十二”，誤。

孝宗隆興元年癸未


先生年三十九，在檢討任。正月二十一日，二府請先生撰《致夏國主書》。
 
[55]

 二月二日，又請作省劄，招諭中原士民見文集
 。
 
[56]

 金蒙城邢珪侵邊，殺我義民；既而被擒，朝議將置大辟。先生上書，謂彼能爲其國盡力，宜免誅，以示中國禮義。
 
[57]

 閬州奏慶雲見，先生上書宰執，勿受其圖。
 
[58]

 和議將成，又上書二府，當與金人約：建康、臨安皆建都地。俱見文集
 
 
[59]

 按先生《復齋記》又謂：“隆興元年，某自都還里，始與仲高遇。”
 
[60]

 又《王彥光見訪并送茶》詩云：“邇英帷幄舊儒臣，肯顧荒山野水濱……遙想解酲須底物，隆興第一壑源春。”
 
[61]

 則是年似又曾歸里。按先生方任檢討，何以又返山陰？豈乞假暫歸耶？

二年甲申


先生年四十。時曾覿、龍大淵用事，先生爲樞密張燾言，燾遽以聞。上詰語所自來；以先生對。上怒，出先生通判建康；尋易隆興府本傳
 。
 
[62]

 按本傳先通判建康，今集中並無建康詩，豈不久即調京口耶？
 
[63]

 先生《跋張敬夫書》謂：“甲申佐郡京口，張忠獻浚以督軍過焉，故常與其子敬夫遊。”
 
[64]

 按浚歿於是年八月，則先生通判京口，必在春夏矣。又序《京口倡和詩》，謂：隆興二年閏十一月，韓無咎來省親於潤，予時通判郡事，故與倡和云。
 
[65]



乾道元年乙酉


先生年四十一。在鎮江。有《鎮江府城隍忠祐廟碑記》
 
[66]

 。

二年丙戌


先生年四十二。自鎮江移官，通判豫章。即本傳所云隆興府。《上陳安撫啟》云：“佐州北固，麥甫及於再嘗；易地南昌，瓜未期而先代。”
 
 
[67]

 七月，舟行星子縣，半日至吳城見詩集
 。
 
[68]

 本傳謂：“言者論先生交結黨人，力說張浚用兵，遂免歸。”先生在蜀，有詩云：“少年論兵實狂妄，諫官劾奏當竄殛。”正指此事也。
 
 
[69]

 先生《幽棲》詩自注：“乾道丙戌，始卜居鏡湖之三山。”
 
[70]

 而慶元三年《春盡遣懷》詩自注，則云“予以乾道乙酉，卜築湖上。”
 
[71]

 葢乙酉買宅，丙戌罷官歸，始入居之。嘉泰甲子有詩云：“曩得京口俸，始卜湖邊居。”
 
[72]

 乙酉正在京口。以京口俸買宅，正是年也。入居則丙戌耳。《開東園之路》詩云：“憶自南昌返故鄉，移家來就鏡湖凉。”是自南昌歸始居之証。
 
[73]




三年丁亥


先生年四十三。正月十四日作《崇恩禪院記》，繫銜但書“通直郎”，而無職任，已罷官故也。
 
[74]



四年戊子


五年己丑


先生年四十五。是年十二月，差通判夔州。見《入蜀記》
 。
 
[75]



六年庚寅


先生年四十六。以閏五月起行，十月二十七日到夔州。《將赴夔府書懷》云：“自從南昌免，五歲嗟不調。”葢自丙戌至庚寅，凡五閱歲矣。
 
[76]




七年辛卯


先生年四十七。春間監夔州試，有《試院呈同舍》詩，有《將出院》及《拆號前一日作》等詩。
 
[77]

 作《王侍郎生祠記》，繫銜書“左奉議郎通判軍州主管學事、兼管內勸農事。”
 
[78]



八年壬辰


先生年四十八。以夔州通判將滿任，上書虞丞相，預乞一官，得就祿見文集
 。
 
[79]

 會王炎宣撫川、陝，辟爲幹辦公事本傳
 。
 
[80]

 按：先生是年作《靜鎮堂記》，繫銜書“左承議郎權四川宣撫使幹辦公事、兼檢法官”。
 
[81]

 葢已作幕僚、去夔州任矣。《送范西叔序》云：“乾道壬辰，予至益昌，始識范東叔，後月餘，與其兄西叔爲僚於宣威幕府。”
 
[82]

 是年，北遊南山，望鄠、萬年縣，皆以幕僚出使見《靜鎮堂記》及《東樓集序》
 。
 
[83]



九年癸巳


先生年四十九。自成都、唐安至漢嘉，四十日復還成都。
 
[84]

 尋攝蜀州，有《初到蜀州寄成都諸友》詩。
 
[85]

 入夏，又攝嘉州。先生《跋岑嘉州集》云：“乾道癸巳，予自唐安別駕來攝嘉州。”
 
 
[86]

 八月，作《漢嘉郡藏丹洞記》。
 
[87]

 官舍多奇石，取作假山，名西齋曰小山堂見詩集
 。
 
[88]




校記


丙戌，掃葉山房本作“丙戊”，誤刻。

罷官，原作“罷宫”，據壽考堂本、掃葉山房本改。

拆號前一日作，掃葉山房本作“折號前一日作”。

淳熙元年甲午


先生年五十。秋間攝蜀州事，有《蜀州大閱》詩。
 
[89]

 按是年《秋夜讀書》詩云：“別駕生涯似蠧魚。”又《與呂周輔教授遊大邑諸山》云：“廣文別乘官俱冷。”
 
[90]

 葢皆以通判攝州事也。冬又往榮州攝事。葢幕僚係辟用，而本品仍是通判。


二年乙未


先生年五十一，在榮州。得制置司檄，催赴參議官任。正月十日離榮州，有詩。
 
[91]

 范成大來帥蜀，又辟爲參議官，以文字交。不拘禮法，人譏其頹放，因自號放翁本傳
 。
 
[92]



三年丙申


先生年五十二。作《范待制集序》及《籌邊樓記》，繫銜書“朝奉郎成都府路安撫司參議官、兼四川制置使司參議官”。
 
[93]

 是年，有《飯保福院》詩云：“飽飯即知吾事了，免官初覺此身閒。”
 
[94]

 又《閒中偶題》詩：“七千里外新閒客，十五年前舊史官。”
 
[95]

 《病中戲書》云：“免從官乞假，且喜是閒身。”
 
[96]

 又有《蒙恩奉祠桐柏》詩云：“罪大初聞收郡印，恩寛俄許領家山。”
 
[97]

 葢緣事不復攝州，別領桐柏祠祿。

四年丁酉


先生年五十三。由桐柏祠祿換授主管台州崇道觀見《銅壺閣記》及《彭州貢院記》
 
 
[98]

 。是歲，范成大還朝，先生有詩送行。
 
[99]

 秋間得都下八月報書，牧叙州，有詩。
 
[100]

 然以後無叙州詩，但有《東歸有日書懷》詩及《遣興》詩，自注：“予將赴僰道，被命東歸。”
 
[101]

 葢吏部選叙州，而朝旨令赴行在也。後有《上書乞祠》詩，述此云：“聖君終省記，萬里忽乘驛。”
 
 
[102]



五年戊戌


先生年五十四。離蜀東歸。有《賞海棠》詩云：“吉日不畱春已老，歸舟已具客將行。”
 
[103]

 又明年《憶蜀中》詩云：“去年忝號召，五月觸瞿塘。”
 
[104]

 葢以春暮出蜀，仲夏過峽也。子虡跋語，謂：“戊戌春，孝宗念其久外，趣召東下。”
 
[105]

 葢是去年選叙州之後。
 又：先生《乞祠》詩：“遠客遊窮塞，亭障秋蕭瑟。聖君終省記，萬里忽乘驛。”
 
[106]

 是東歸實出於內召。先生有《謝王樞密啟》云：“斐然妄作，本以自娛；流傳偶至於中都，鑒賞遂塵於乙覽。”
 
[107]

 葢先生在蜀，有詩傳入都，孝宗聞之，故特召還也。《謝錢參政啟》云：“一麾在巴、蜀之間，萬里促宣、溫之對。清光咫尺，睿賞再三。略有司資格之常，僃奉使詢謀之選。方憂官謗，又辱詔追。半道遣行，雖嘆棲遲之薄命；頻年省記，要爲比數於諸公。”
 
[108]

 據此，則召還後曾賜對便殿，即膺出使之命。未幾有詔別用，尋遣往閩中。按先生此次入閩，官階無考。子虡跋語云：“先君凡五佐郡。”則此乃通判建安也。
 
 
[109]

 以詩集考之，秋間便道歸里，作一月畱見明年己亥在建安《憶家》詩
 
 
[110]

 。《歸雲門》詩云：“徵官行矣閩山去，又寄千巖夢想中。”
 
[111]

 此行從衢州入閩，有《仙霞嶺》、《漁梁驛》諸詩。其官舍在建安見詩集
 。
 
[112]



六年己亥


先生年五十五。春夏在建安，多不得意，屢見於詩。
 
[113]

 仲夏，先發書畫還故山，有詩。
 
[114]

 尋去官，有《初發建安》詩云：“吾行迨及晚秋時。”歸途由武夷山過信州鉛山縣，至衢州，奏乞祠，畱衢待命，除提舉江南西道常平茶鹽公事，賜緋魚袋。
 
[115]

 即在衢起行，十二月，至江西，有《弋陽縣》、《饒撫道中》等詩。
 
[116]

 治在撫州見《撫州廣壽禪院記》
 。
 
[117]

 是冬，奏《筠州反坐百姓陳彥通訴人吏冐役狀》見文集
 。
 
[118]

 七年庚子


先生年五十六。秋冬自臨川至高安，十一月被命詣行在見《廣壽禪院記》
 。
 
[119]

 按本傳：“以發粟賑民，爲給事中趙汝愚所駁，遂與祠。”
 
[120]

 過嚴州得請，免入奏，仍除外官。遂便道歸山陰俱見詩集
 。
 
[121]

 是年，在臨川時自作《放翁贊》見文集
 。
 
[122]

 以後皆家居。

八年辛丑


先生年五十七。自庚寅至辛丑，始見九日於故山見詩集
 。
 
[123]

 是年，有《寄朱元晦提舉》詩，以年荒，望其來賑糶也。
 
[124]



九年壬寅


先生年五十八。築堂曰書巢，自作記。
 
[125]

 又追作《成都古楠記》，自注：“時已去蜀。”其繫銜書“朝奉大夫主管成都府玉局觀”。
 
[126]

 有詩云：“放翁白髮已蕭然，黃紙新除玉局仙。”
 
[127]



十年癸卯


先生年五十九。有《寄題朱元晦武夷精舍》詩。
 
[128]



十一年甲辰


先生年六十。有《聞虜酋遁歸漠北》詩。按：是歲金世宗如會寜，命太子守國；明年，始回燕京。曰“遁歸”者，傳聞之訛也。
 
[129]



十二年乙巳


先生年六十一。是歲有《秋懷》詩，自注：“聞虜酋行帳爲壯士所攻，幾不免。”
 
[130]

 又《感秋》詩自注：“聞虜酋自香草淀入秋山，葢遠遁矣。”
 
[131]

 按：金世宗最爲賢君，國中稱“小堯舜”；
 
[132]

 而傳聞於宋如此，可見鄰國訛傳之不可信。此開禧輕率用兵所以致敗也。

十三年丙午


先生年六十二。差知嚴州府，赴行在入見。《天封寺記》云：“予以新定牧入奏行在。”
 
[133]

 是因除授後始入都。
 有《延和殿退朝口號》自注：“庭奏姓名，上自東廂出御坐。”
 。
 
[134]

 七月三日，到嚴州任。
 
[135]



十四年丁未
 高宗崩

先生年六十三，在嚴州。是歲始刻詩見子虡跋語
 。
 
[136]



十五年戊申


先生年六十四，在嚴州。四月，以任將滿，奏乞仍就玉局祠祿，未報。
 
[137]

 七月十日歸家見詩集
 。
 
[138]

 尋除軍器少監，入都本傳
 。
 
[139]

 有《宿監中作》及《致齋監中》詩。
 
[140]



十六年己酉
 孝宗傳位於光宗。金世宗崩，章宗即位。

先生年六十五。遷禮部郎中兼實録院檢討官。按本傳以此官繫於紹熙元年；然先生詩集，是年有《儀曹直廬》、《南省宿直》及《史院書事》詩，十一月，作《明州阿育王碑記》，繫銜已書“朝議大夫尚書禮部郎中兼實録院檢討官”，則淳熙末，已爲是官。
 
[141]

 其冬，以口語被斥歸，作《風月軒自記》。十年間兩坐罷斥，皆以詩，謂之嘲詠風月，故以名其軒。
 
[142]




校記


詩云，掃葉山房本作“詩曰”。

奏乞祠，掃葉山房本作“乞奏祠”。

遂與祠，掃葉山房本作“遂與詞”。

白髮，原作“自髮”，誤，據壽考堂本、掃葉山房本改。

光宗紹熙元年庚戌


先生年六十六。以後皆家居。是年，又刪訂詩稿，自跋云：“此予丙戌以前詩十之一也，在嚴州再編，又去十之九。”
 
[143]

 然則，丙戌以前詩，存者百之一耳。又子虡跋云：“戊申己酉以後詩，公自大蓬謝事歸，命子虡編爲四十卷，親加校定後，復題其籖曰《劍南詩續稿》。”子虡跋云：“先君在新定所編前稿，於舊詩多所去取。其所遺詩，存者尚有七卷。前稿行已久，不敢復雜之卷中，故別其名曰《遺稿》”云。
 又云：“自此以後至捐館，通前爲八十五卷。”
 
[144]

 是歲，先生自號九曲老樵見《跋鄭俠謝昌國書後》
 。
 
[145]



二年辛亥


先生年六十七。作《建寧府尊勝院記》及《紹興府修學記》，繫銜書“中奉大夫提舉建寧府武夷山冲祐觀”見文集
 。
 
[146]



三年壬子


先生年六十八。作《天封寺記》，繫銜“提舉冲祐”之下，增“山陰縣開國男、食邑三百戶”。
 
[147]

 九月，上書乞再任冲祐。十一月得請，有《拜敕口號》。
 
[148]

 自注：“祠祿錢帛粟絮，共歲計千緡有奇；予以官視大卿，故俸給皆增於舊。”
 
[149]

 又云：“往時使閩者，例得茶三斤，予未嘗沾及也。”
 
[150]

 又《夜賦》一首：“窮賴三升酒。”自注：“郡中月給酒九斗，日恰得三升。”
 
[151]

 又《寄張季長書》：“近歲裁損濫恩，所謂十色錦者，所存無幾。”
 
[152]

 觀此，可見宋時祠祿之厚矣。


四年癸丑
 
 
[153]



五年甲寅
 孝宗崩，光宗病不能執喪；皇子嘉王擴即位，是爲寜宗。

先生年七十。取舍東地一畝，種花數十株，名曰小園。
 
[154]

 被命再領冲祐，有詩。
 
[155]

 又有《孝宗皇帝挽詩》。
 
[156]




校記


粟絮，十家詩話本誤作“栗絮”。

寜宗慶元元年乙卯


二年丙辰


先生年七十二。又拜再領祠官之命，有詩云：“悞恩四領幔亭秋。”
 
[157]

 九月，作《呂居仁集序》，繫銜書“中大夫提舉冲祐觀”，葢中奉大夫進中大夫。
 
[158]

 《張季賢書來，以大蓬見稱，以予寄祿官視昔秘書監也。》
 
 
[159]



三年丁巳


先生年七十三。夫人王氏歿，年七十一。有子子虡：烏程丞；子龍：武康尉；餘子惔、子坦、子布、子聿。孫元敏、元禮、元簡、元用、元雅。曾孫阿喜。按《說郛》記先生初娶某氏，情好甚篤，以不得於姑，出去。後遇於沈氏園，殆不勝情。作詩有云：“傷心橋下春波綠，猶見驚鴻照影來。”後年老，再過沈園，猶有“此身行作稽山土，猶望遺踪一悵然”之句。
 
[160]

 今夫人王氏，則前妻出後所再娶也。
 是年，有《謝朱元晦寄紙被》詩。
 
[161]



四年戊午


先生年七十四。祠祿滿，不敢復請。
 
[162]

 是年有詩：《聞金虜亂，淮以北皆望王師之至》。
 
[163]

 是時金北方多警，傳聞於宋，開禧用兵之謀所由起也。

五年己未


先生年七十五。乞致仕，有《五月七日拜致仕敕口號》。
 
[164]

 又《述懷》詩：“四叨優老祿，十送故鄉春。”
 
[165]

 按致仕後，尚有半俸之給。先生詩：“坐糜半俸猶多愧，月費公朝二萬錢。”
 
[166]

 以後繫銜，但書“中大夫致仕山陰縣開國男食邑三百戶”，而無“提舉冲祐”之稱，緣已罷祠祿也。是歲，朱子卒，先生有祭文，甚哀。
 
[167]



六年庚申
 光宗崩。

先生年七十六。作《居室記》云：“舊食祠祿，秩滿，不敢請。又二年，遂請老。法當得祠祿，亦不敢言。”
 
[168]

 尋賜龜紫，有詩紀恩。
 
[169]

 作《趙秘閣文集序》，繫銜書“中大夫直華文閣致仕、賜紫金魚袋”。
 
[170]



嘉泰元年辛酉


先生年七十七。子布自蜀中歸。

二年壬戌


先生年七十八。有《食不足》詩，自注：“卿監致仕，當得分司祿；然須自請，今置之。頃有赦令，賜致仕者粟、帛、羊、酒，郡中亦格不行。”
 
[171]

 會孝宗、光宗《兩朝實録》及《三朝史》未就，詔起先生同修國史實録院同修撰，免奉朝請本傳
 。
 
[172]

 入都開局，皆有詩。尋又兼秘書監。自言三作史官，皆新開局也。
 
[173]

 作《婺州稽古閣記》，繫銜書“中大夫直華文閣提舉佑神觀”。葢起用後又畀祠祿
 
 
[174]

 有《自嘲》詩：予仕宦幾五十年，歷崇道、玉局、冲祐，今又忝佑神之命，以修國史兼秘書監，居六官宅。
 
[175]

 又有詩：“枉辱三華組。”自注：“國史、實録及策府也。”
 
[176]

 是歲，子虡赴金壇丞，子龍赴吉州掾，有詩寄二子云：“大兒新作鶴林遊，仲子經年戍吉州。”
 
[177]



三年癸亥


先生年七十九。四月，修史成，進御是夕，宿道山堂之東直舍
 。
 
[178]

 陞寶謨閣待制有《辭寶謨舉曾黯自代疏》
 ，即上章致仕；不允。
 
[179]

 又上章固辭，乃授太中大夫，仍前寶謨閣待制、提舉江州太平興國宮。遂以五月初東歸見文集
 。
 
[180]

 受外祠敕，有詩。自記云：“壬戌六月十四日入都，癸亥五月十四日去國，中間有閏月，葢相距正一年矣。”
 
[181]

 已致仕，奉都省劄子“致仕官得薦舉”，乃舉臨安縣鞏豐、隨州教授王田、監南岳廟趙蕃。
 
[182]

 按：致仕後《謝丞相啟》云：“致仕許歸，已荷乾坤之造；異恩及幼，更霑雨露之私。”
 
[183]

 葢致仕恩例，又蔭一子也。

四年甲子
 韓侂胄定議伐金。

先生年八十。以後皆家居。有《聞虜亂》、《送辛幼安入都》等詩。
 
[184]

 是歲，送子虡官吳門，送子坦官鹽官市徵，送子修官於閩，皆有詩。
 
[185]

 子遹亦將赴官，以兄弟皆出，遂輟行。周彥文遣畫工來寫先生像，先生自作贊。
 
[186]



開禧元年乙丑


先生年八十一。闢舍東隙地，插竹爲籬，名曰東籬，自作記。
 
[187]

 時方用兵，而先生年已老，故有詩云：“不須强預國家憂，亦莫妄陳帷幄籌。”
 
[188]

 “昔如埋劒常思出，今作閒雲不計程。”
 
[189]

 然尚有《出塞》四首，望王師之克捷也。
 
[190]

 是歲，子龍自江西歸。

二年丙寅
 吳曦反，以蜀地降金。郭倪復泗川，又攻宿州、唐州，皆敗歸。金人入寇。

先生年八十二。有詩云：“五處暌離父子情。”自注：“子虡調官行在，子龍阻風西陵，子修在閩，子坦在海昌，予與子布、子遹家居。”
 
[191]

 又有《力耕》詩云：“殘俸月無三萬錢。”自注：“子遹編予詩四十八卷，卷有百篇。”
 
[192]

 葢即《劍南詩》四十卷後之四十五卷也。時已四十八卷，且開禧二年以後，尚有三年，又每卷有百篇，而今併爲四十五卷，每卷皆不及百篇，葢子虡編刻時，又有刪併耳。是歲，方用兵，故先生有《聞西師復華州》及《觀邸報》詩“上蔡臨淮奏捷頻”等句。
 
[193]



三年丁卯
 安丙誅吳曦，復所獻金地。史彌遠誅韓侂胄。

先生年八十三。恩封渭南伯，食邑八百戶。
 
[194]

 子虡調官淮西，子龍官東陽丞，子坦調彭澤丞。
 
[195]

 是年，作《李虞部詩集序》，繫銜書“太中大夫寶謨閣待制致仕、渭南縣開國伯、食邑八百戶、賜紫金魚袋。”
 
[196]

 陳伯子遣畫工來寫先生像，先生自作贊。
 
[197]




校記


編刻，掃葉山房本作“編列”。

安丙，掃葉山房本作“安南”。


注釋


嘉定元年戊辰
 和議成。

先生年八十四。有詩“傳家六兒子，其四今皓首”。自注：“大兒新年六十二，仲子六十，季亦近六十。”
 
[198]

 是年二月以後，半俸亦不復請。

二年己巳


先生年八十五，終於家。是年有《自笑》一首。自注：“臘月五日，湯沐按摩幾半日，是早，第一牙脫去。”此後尚有詩七首。
 
[199]

 則先生之卒，在臘底也。然不詳何日。
 
[200]




校記


新年，掃葉山房本作“今年”。




 [1]
 “昔王宗稷”二句：批注本批注：王宗稷：據《四庫全書總目提要》卷五十九《史部傳記類存目一》四庫館臣考證：“宗稷字伯言，五羊人。自記稱紹興庚申隨外祖守黃州，到郡首訪東坡先生遺跡，甲子一周矣。思諸家詩文皆有年譜，獨此尚闕。謹編次先生出處大略，敘其歲月先後爲《年譜》云云。今刻於《東坡集》首者，即此本也。”


 [2]
 “先生”五句：于北山《陸游年譜》“宋徽宗（趙佶）宣和七年 乙巳 一歲”云：“宰由壽春赴京師（開封），中途泊舟淮河岸。十月十七日平旦，大風雨，務觀生。”


 [3]
 “少傅”二句：語出《劍南詩稿校注》卷三十三《十月十七日，予生日也，孤村風雨蕭然，偶得二絕句。予生於淮上，是日平旦，大風雨駭人，及予墮地雨乃止》，“艤舟”作“檥船”。錢仲聯“題解”云：“此詩慶元元年冬作於山陰。”


 [4]
 “珪生佃”五句：《宋史》卷三百四十三有陸佃傳。另，《元祐黨人傳》卷一亦有《陸佃傳》。


 [5]
 “佃生宰”五句：于北山《陸游年譜》“宋徽宗（趙佶）宣和七年 乙巳 一歲”云：“父宰，北宋末官轉運副史。”


 [6]
 “按先生”三句：《渭南文集》卷二十九有《跋薌林帖》，开篇云：“先少師使淮南，實與薌林向公爲代。”甌北所謂《跋向薌林帖》實爲《跋薌林帖》。


 [7]
 “跋周侍郎”八句：《渭南文集》卷三十《跋周侍郎奏稿》云：“某生於宣和末，未能言而先少師以畿右轉輸饟軍澤潞，家寓滎陽。及先君坐御史徐秉哲論罷，南來壽春。”


 [8]
 “跋楚公”二句：《渭南文集》卷三十一《先楚公奏檢》云：“紹興中，先少師命筆史傳録者。”


 [9]
 “又作”三句：《渭南文集》卷三十二《陳君墓誌銘》云：“建炎四年，先君會稽公奉祠洞霄，屬中原大亂。”


 [10]
 “又跋”二句：《渭南文集》卷二十七《跋朝制要覽》云：“先君會稽公晚歲喜觀此書。”《渭南文集》卷十四《持老語録序》云：“予先君會稽公知之最深。”


 [11]
 “惟文集”三句：文集亦稱“先少傅”，如《渭南文集》卷二十八《跋淵明集》云：“吾年十三四時，侍先少傅居城南小隱。”


 [12]
 “二年丁未”六句：批注本批注：是年范成大、尤袤、楊萬里生，南宋四大家幾乎同年生。按，此批注有誤。依于北山《陸游年譜》，范成大生於靖康元年，此時陸游二歲，尤袤、楊萬里生於建炎元年，此時陸游三歲。


 [13]
 “按陳彥聲”八句：《渭南文集》卷三十二《陳君墓誌銘》云：“建炎四年，先君會稽公奉祠洞霄，屬中原大亂，兵侵南及吳楚，謀避之遠遊……有惟悟道人者，東陽人，爲先君言同邑有陳彥聲……其義可依，其勇可恃……於是奉楚國太夫人間關適東陽……居三年，乃歸。”


 [14]
 “跋周侍郎”七句：《渭南文集》卷三十《跋周侍郎奏稿》云：“及先君坐御史徐秉哲論罷，南來壽春。復自淮徂江，間關兵間。歸山陰舊廬，則某少長矣。”


 [15]
 “家本”六句：語出《劍南詩稿校注》卷六十六《雜興》其三。“乃復遇强胡”下尚有“於時髧兩髦，幾不保頭顱”兩句。


 [16]
 “按跋周侍郎”五句：《渭南文集》卷三十《跋周侍郎奏稿》云：“及先君……歸山陰舊廬……一時賢公卿與先君遊者，每言及高廟盜環之冦，乾陵斧栢之憂，未嘗不相與流涕哀慟。”


 [17]
 “又跋傅給事”六句：《謂南文集》卷三十一《跋傅給事帖》云：“紹興初，某甫成童，親見當時士大夫相與言及國事，或裂眥爵齒，或流涕痛哭，人人自期以殺身。”


 [18]
 “某十”二句：語出《劍南詩稿校注》卷四十五《予十許歲，即往來雲門諸山，今復與諸子來，追念悽然》，嘉泰元年春作於山陰。


 [19]
 “先生年十二”四句：《宋史》卷三九五《陸游列傳》”開篇云：“年十二，能詩文。蔭補登仕郎。”于北山《陸游年譜》“紹興六年 丙辰 十二歲”“按”云：“登仕郎爲文散官正九品。蔭補未必在本年，以本傳連書，故繫此。”批注本批注：是年隨母謁秦魯國大長公主。公主媳爲陸游姨母。《陸游年譜》云：“随母往謁秦魯國大長公主。公主媳，務觀姨母也。”


 [20]
 “先生年十三”四句：于北山《陸游年譜》“紹興七年 丁巳 十三歲”云：“好讀陶淵明詩，至忘寢食。”注云：“《文集》卷二十八《跋淵明集》：‘吾年十三四時，侍先少傅居城南小隱。偶見藤床上有淵明詩，因取讀之，欣然會心。日且暮，家人呼食，讀詩方樂，至夜，卒不就食。’”


 [21]
 “先生年十六”二句：于北山《陸游年譜》“紹興十年 庚申 十六歲”云：“赴臨安應試。”


 [22]
 “我年”二句：語出《劍南詩稿校注》卷十五《燈籠》。錢仲聯“題解”云：“此詩淳熙十年九月作於山陰。”


 [23]
 “又跋范元卿”四句：《渭南文集》卷二十九《跋范元卿舍人書陳公實長短句後》云：“紹興庚申、辛酉間，予年十六七，與公實遊時，子從兄伯山、仲高、葉晦叔、范元卿皆同場屋。六人者，蓋莫逆也。”


 [24]
 “先生年十七”五句：參看《劍南詩稿校注》卷四十五《紹興辛酉，予年十七矣，距今已六十年，追感舊事作絕句》詩中自注。錢仲聯“題解”云：“此詩嘉泰元年春作於山陰。”


 [25]
 “十二年”二句：于北山《陸游年譜》“紹興十二年 壬戌 十八歲”云：“努力學詩，始從曾幾游。”


 [26]
 “先生年十九”四句：參看《劍南詩稿校注》卷五十三《紹興癸亥，余以進士來臨安，年十九，明年上元，從舅光州通守唐公仲俊招觀燈。後六十年，嘉泰壬戌，被命起造朝，明年，癸亥，復見燈夕遊人之盛，感歎有作》。錢仲聯“題解”云：“此詩嘉泰三年春作於臨安。”


 [27]
 “先生年二十”六句：《渭南文集》卷二十二《司馬溫公布被銘》自注云：“此銘予二十歲時作。今傳以爲秦少游，非也。”


 [28]
 “又作”二句：《劍南詩稿校注》卷十九有《余年二十時嘗作菊枕詩，頗傳於人，今秋，偶復采菊，縫枕囊悽然有感》詩，詩共二首。其一云：“喚回四十三年夢，燈暗無人說斷腸。”錢仲聯“題解”云：“此詩淳熙十四年冬作於嚴州任所”，淳熙十四年，陸游六十三岁，爲“丁未”年。其二云：“少日曾題菊枕詩，蠹編殘稿鎖蛛絲。人間萬事消磨盡，只有清香似舊時。”于北山《陸游年譜》“紹興十四年 甲子 二十歲”云：“與唐氏結婚，蓋在此時。又本年曾賦《菊枕詩》（集中不載，已佚），約亦與新婚生活有關。”


 [29]
 “是年”三句：應爲嘉泰三年詩，詩見注〔一一〕。


 [30]
 “先生年二十三”四句：《渭南文集》卷二十七《跋韓非子》云：“紹興丁卯，先君年六十時傳吳棫才老本。”


 [31]
 “先生是年”三句：于北山《陸游年譜》“紹興十八年 戊辰 二十四歲”云：“六月，父宰卒。”甌北所謂“葢其父歿於此數年中”，無誤。


 [32]
 “先生年三十”二句：于北山《陸游年譜》“紹興二十四年 甲戌 三十歲”云：“試禮部，鎖廳薦送第一，以論恢復而語觸秦檜，復爲秦氏所黜落。”注云：“《文集》……卷二十二《放翁自贊》：‘名動高皇，語觸秦檜。’”


 [33]
 “二十五年”二句：于北山《陸游年譜》“紹興二十五年 乙亥 三十一歲”云：“務觀初娶唐氏，伉儷相得而爲姑所惡，迫於母命，忍痛仳離……曾於春日出游，相遇於沈氏園，務觀賦《釵頭鳳》以寄意。據各家筆記所載。蓋本年事也。秦檜於十月死去。”


 [34]
 “先生年三十三”四句：《渭南文集》卷十七《雲門壽聖院記》末云：“紹興丁丑歲十一月十七日吳郡陸某記。”


 [35]
 “先生有”四句：《渭南文集》卷六《謝內翰啓》云：“性本懦孱，輒妄希於骨骾，仕由資蔭，乃深惡於膏粱。”


 [36]
 “是歲”三句：《渭南文集》卷十七《寧德縣重修城隍廟記》末云：“八月一日右迪功郎主簿陸某記。”


 [37]
 “按先生”三句：《剑南詩稿校注》卷一有《戲題江心寺僧房壁》、《泛瑞安江風濤貼然》及《平陽驛舍梅花》等詩。


 [38]
 “先生年三十五”六句：《渭南文集》卷二十九《跋盤澗圖》云：“紹興己卯、庚辰之間，予爲福州决曹，延平張仲欽爲閩縣大夫，朝暮相從。”


 [39]
 “以薦者”四句：《宋史》卷三九五《陸游列傳》云：“檜死，始赴福州寧德簿，以薦者除敕令所刪定官……遷大理寺司直，兼宗正簿。”


 [40]
 “祭周益”五句：《渭南文集》卷四十一《祭周益公文》云：“某紹興庚辰，始至行在，見公於途，欣然傾蓋，得居連牆，日接嘉話。”


 [41]
 “先生自閩”九句：《劍南詩稿校注》卷一有詩曰《自來福州，詩酒殆廢；北歸，始稍稍復飲，至永嘉括蒼，無日不醉，詩亦屢作，此事不可不記也》。


 [42]
 “又有詩”二句：《劍南詩稿校注》卷十五有詩曰《紹興庚辰，余遊謝康樂石門，與老洪道士痛飲賦詩，既還山陰，仲信爲予作石門瀑布圖，今二十有四年，開圖感歎作》。


 [43]
 “按本傳”三句：《宋史》卷三九五《陸游列傳》云：“孝宗即位，遷樞密院編修官，兼編類聖政所檢討官。”


 [44]
 “而先生”四句：孔凡禮、齊治平編《陸游資料彙編》收陸子虡《劍南詩稿跋》云：“紹興辛巳间，及事高宗皇帝，累遷樞密院編修官。”


 [45]
 “先生挽汪茂南”八句：《劍南詩稿校注》卷三十《汪茂南提舉挽詞》其二開篇即云：“往者紹興末，江淮聞戰鼙。”詩末自注云：“先相公督師荆、襄，游首蒙招致幕府，會留樞屬不克行。”


 [46]
 “又跋陳魯公”三句：《渭南文集》卷二十九《跋陳魯公所草親征詔》開篇云：“紹興辛巳、壬午之間，某由書局西府掾，親見丞相魯公經綸庶務，鎮服中外，有人所不可及者。”


 [47]
 “又史舘”二句：《劍南詩稿校注》卷二十一《史院書事》詩末自注：“紹興辛巳嘗蒙恩賜對，今三十九年矣。”


 [48]
 “先生奏”四句：《渭南文集》卷五《條對狀》云：“非宗室外家，雖實有勳勞，毋得輒加王爵。”于北山《陸游年譜》認爲陸游上《條對狀》論七事，當在紹興三十二年，時年陸游三十八歲，非甌北所謂“紹興三十一年”。


 [49]
 “又上執政”三句：《渭南文集》卷十三《上執政書》云：“夫文章小技耳，然與至道同一關捩，惟天下有道者乃能盡文章之妙。”


 [50]
 “先生年三十八”九句：《宋史》卷三九五《陸游列傳》云：“孝宗即位，遷樞密院編修官，兼編類聖政所檢討官。史浩、黃祖舜薦游善詞章、諳典故，召見……遂賜進士出身。”史浩（一一○六—一一九四），字直翁，明州人。《宋史》卷三九六有傳。黃祖舜，福州福清人。《宋史》卷三八六有傳。


 [51]
 “按先生”五句：《渭南文集》卷三十《跋曾文清奏議稿》云：“紹興末，贼亮入塞时，茶山先生居會稽禹跡精舍，某自敕局罷歸，略無三日不進見。”


 [52]
 “又作復齋”二句：《渭南文集》卷十七《復齋記》云：“隆興元年夏，某自都還里中，始與兄遇。”


 [53]
 “其因薦”六句：于北山《陸游年譜》“紹興三十二年 壬午 三十八歲”云：“在朝繼有論奏：請加強詔令威信，請復祖宗舊制，政事制度應以仁宗朝爲法。”參看《渭南文集》卷三《上殿劄子三首》。


 [54]
 “又丙午”七句：《劍南詩稿校注》卷十八《歲晚書懷》自注：“紹興末，游官玉牒所。”《渭南文集》卷二十六《高宗聖政草》云：“某被命修光堯皇帝聖政草”。另，《劍南詩稿校注》卷一有《玉牒所迎駕望見周洪道舍人》詩。


 [55]
 “正月”二句：《渭南文集》卷十三《代二府與夏國主書》，自注云：“癸未正月二十一日，二府請至都堂撰。”二府，宋以中書省、樞密院爲二府。


 [56]
 “二月”四句：《渭南文集》卷三《蜡弹省劄》，自注云：“癸未二月，二府請至都堂撰。”


 [57]
 “先生上書”四句：《渭南文集》卷三《上二府論事劄子》云：“邢珪罪狀……當有特旨，恐與有司之議不可同日而語。何者？有司謹守律令，朝廷當斷以大義故也。”该文自注云：“壬午六月五日”。是年陸游三十八歲，甌北所考有誤。


 [58]
 “閬州”三句：《渭南文集》卷三《上二府乞勿受慶雲圖劄子》云：“閬州呂遊問奏慶雲見……今乃以慶雲見爲聖政，恐非太上皇帝之本意。”


 [59]
 “和議將成”五句：《渭南文集》卷三《上二府論都邑劄子》云：“今一和之後，盟誓已立……某竊謂及今當與之約：建康、臨安皆係駐蹕之地，北使朝聘，或就建康或就臨安，如此，則我得以閒暇之際建都立國。”


 [60]
 “按先生”四句：《渭南文集》卷十七《復齋記》云：“隆興元年夏，某自都還里中，始與兄遇。”


 [61]
 “又王彥光”五句：《劍南詩稿校注》卷一《谢王彥光提刑見訪並送茶》中間四句爲“不怕客嘲輕薄尹，要令我識老成人。颿回鼓轉東城暮，酒冽橙香一笑新。”。


 [62]
 “先生年四十”十句：《宋史》卷三九五《陸游列傳》云：“時龍大淵、曾覿用事，游爲樞臣張燾言：‘覿、大淵招權植黨，熒惑聖聽，公及今不言，異日將不可去。’燾遽以聞。上詰語所自來，燾以游對。上怒，出通判建康府，尋易隆興府。”于北山《陆游年譜》録《建炎以來朝野雜記》乙集卷六，詳細展示了該事件的始末。據《陸游年譜》，該事件發生於癸未年，是年陸游三十九歲，甌北所考有誤。


 [63]
 “按本傳”三句：《陆游年譜》按：《宋史》本傳所謂“出通判建康府”，“建康爲鎮江之誤”。


 [64]
 “先生跋”四句：《渭南文集》卷三十一《跋張敬夫書後》云：“隆興甲申，某佐郡京口，張忠獻公以右丞相督軍過焉……是時，敬父從行……蓋無日不相從。”


 [65]
 “又序京口”六句：《渭南文集》卷十四《京口唱和序》云：“隆興二年閏十一月壬申，許昌韓無咎以新番陽守來省太夫人於潤，方是時，予爲通判郡事，與無咎別蓋逾年矣……乃益相與遊，遊之日，未嘗不更相和答。”


 [66]
 “有鎮江府”句：《渭南文集》卷十七有《鎮江府城隍忠祐廟記》。


 [67]
 “自鎮江”八句：《宋史》卷三九五《陸游列傳》云：“上怒，出通判建康府。尋易隆興府。”《渭南文集》卷七《上陳安撫啓》開篇即云：“佐州北固，麥甫及於再嘗；易地南昌，瓜未期而先代。雖千里困奔馳之役，幸一官託覆護之私。”


 [68]
 “七月”四句：《劍南詩稿校注》卷二《夜聞松聲有感》自注：“余丙戌七月自京口移官豫章，冒風濤自星子解舟，不半日至吳城山小龍廟。”


 [69]
 “本傳謂”九句：《宋史》卷三九五《陸游列傳》云：“言者論游交結台諫，鼓唱是非，力說張浚用兵，免歸。”“少年”二句，語出《劍南詩稿校注》卷五《曉歎》。


 [70]
 “先生幽棲”三句：《劍南詩稿校注》卷三十二《幽棲》其二自注：“乾道丙戌，始卜居鏡湖之三山，今甫三十年矣。”于北山《陸游年譜》“乾道二年 丙戌 四十二歲”云：“始卜居鏡湖之三山。五月，曾幾卒於平江府……年八十三。後二十年（淳熙五年），務觀爲作墓誌銘。”


 [71]
 “而慶元三年”三句：《劍南詩稿校注》卷三十四《春盡遣懷》自注：“予以乾道乙酉卜築湖上，今三十有二年矣。”錢仲聯“題解”云：“此詩慶元二年春作於山陰”，非甌北所謂“慶元三年”。


 [72]
 “嘉泰”三句：《劍南詩稿校注》卷五十六《家居自戒》其一云：“曩得京口俸，始卜湖邊居。”錢仲聯“題解”云：“此詩嘉泰三年冬作於山陰”，嘉泰三年为癸亥年，嘉泰四年为甲子年。甌北有誤。


 [73]
 “開東園”四句：《劍南詩稿校注》卷四十四有詩曰《開東園路，北至山腳，因治路傍隙地，雜植花草》，詩共六首，“憶自”二句出自第三首。


 [74]
 “正月十四日”四句：《渭南文集》卷十七《黃龍山崇恩禪院三門記》末云：“乾道三年正月十四日左通直郎陸某記。”


 [75]
 “是年十二月”三句：《渭南文集》卷四十三《入蜀記第一》開篇云：“乾道五年十二月六日得報，差通判州。”于北山《陸游年譜》“乾道六年 庚寅 四十六歲”云：“凡旅途經見，均排日記録，成《入蜀記》六卷。”


 [76]
 “以閏五月”七句：《渭南文集》卷四十三《入蜀記第一》云：“六年閏五月十八日晚行，夜至法雲寺。”卷四十八《入蜀記第六》云：“二十七日早至夔州。”“自從”二句，語出《劍南詩稿校注》卷二《將赴官夔府書懷》，“自從”作“一從”。


 [77]
 “春間監夔州”三句：《晚晴書事呈同舍》自注：“以下十七首皆試院作。”試院期間，陸游無《將出院》詩，但有《定拆號日喜而有作》詩，中有“倒指猶爲五日留”句。此二詩同《拆號前一日作》，見《劍南詩稿校注》卷二。


 [78]
 “作王侍郎”二句：《渭南文集》卷十七《王侍御生祠記》末云：“乾道七年三月十五日，左奉議郎通判軍州主管學事、兼管內勸農事陸某記。”


 [79]
 “以夔州”五句：《渭南文集》卷十三《上虞丞相書》云：“伏惟少賜動心，捐一官以祿之，使粗可活。”


 [80]
 “會王炎”三句：《宋史》卷三九五《陸游列傳》云：“王炎宣撫川陝，辟爲幹辦公事。”于北山《陸游年譜》“乾道八年 壬辰 四十八歲”云：“王炎辟爲幕賓：左承議郎權四川宣撫使幹辦公事兼檢法官。”


 [81]
 “先生是年”二句：《渭南文集》卷十八《靜鎮堂記》末云：“乾道八年七月二十五日，門生左承議郎權四川宣撫使幹辦公事、兼檢法官陸某謹記。”于北山《陸游年譜》“乾道八年 壬辰 四十八歲”云：“七月，爲王炎作《靜鎮堂記》，望其恢復中原……因公到閬中，游錦屏山，展拜杜甫祠堂……初抵成都，往遊青城山。”


 [82]
 “送范西叔”六句：《渭南文集》卷十四《送范西叔序》開篇云：“乾道壬辰二月，予至益昌，始識范東叔，後月餘，遂與東叔兄西叔爲僚於宣威幕府。”


 [83]
 “是年”五句：《靜鎮堂記》云：“歲庚寅，某自吳適楚，過廬山東林”，甌北所考有誤。《渭南文集》卷十四《東樓集序》云：“歲庚寅，始泝硤至巴中……後再歲，北游山南，憑高望鄠、萬年諸山。”


 [84]
 “先生年四十九”三句：《東樓集序》云：“又一歲，客成都、唐安，又東至於漢嘉……到漢嘉四十日，以檄得還成都。”


 [85]
 “尋攝蜀州”二句：參看《劍南詩稿校注》卷三《初到蜀州寄成都諸友》。


 [86]
 “先生跋岑嘉州”三句：《渭南文集》卷二十六《跋岑嘉州詩集》云：“今年自唐安別駕來攝犍爲……乾道癸巳八月三日山陰陸某務觀題。”


 [87]
 “八月”二句：《漢嘉郡藏丹洞記》，即《渭南文集》卷十八之《藏丹洞記》。


 [88]
 “官舍多奇石”四句：《劍南詩稿校注》卷三有詩曰《嘉陽官舍，奇石甚富，散棄無領略者，予始取作假山，因名西齋曰小山堂，爲賦短歌》。


 [89]
 “秋間攝蜀州”二句：《蜀州大閱》，詩見《劍南詩稿校注》卷五。


 [90]
 “按是年”四句：“別駕”句，語出《劍南詩稿校注》卷五《秋夜讀書戲作》。“廣文”句，語出《劍南詩稿校注》卷五《九月三日同呂周輔教授遊大邑諸山》。


 [91]
 “正月十日”二句：《劍南詩稿校注》卷六《别荣州》自注：“正月十日”。


 [92]
 “范成大”七句：《宋史》卷三九五《陸游列傳》云：“范成大帥蜀，游爲參議官，以文字交。不拘禮法，人譏其頹放，因自號放翁。”于北山《陸游年譜》“淳熙三年 丙申 五十二歲”云：“始自號放翁。”《劍南詩稿校注》卷七《和范待制秋興》其一云：“門前剝啄誰相覓，賀我今年號放翁。”錢仲聯“題解”云：“此詩淳熙三年九月作於成都。”據此，陸游“自號放翁”當在淳熙三年，時年五十二歲。甌北謂陸游五十一歲時“自號放翁”，所考有誤。


 [93]
 “作范待制”二句：《渭南文集》卷十四《范待制詩集序》末云：“淳熙三年上巳日，朝奉郎成都府路安撫司叅議官、兼四川制置使司叅議官山陰陸某序。”《渭南文集》卷十八《籌邊樓記》則無甌北所言之“銜書”。


 [94]
 “飽飯”二句：語出《劍南詩稿校注》卷七《飯保福》。“此身閒”作“此身輕”。


 [95]
 “七千”二句：語出《劍南詩稿校注》卷七《閑中偶題》其二。


 [96]
 “免從”二句：語出《劍南詩稿校注》卷七《病中戲書》其三。


 [97]
 “罪大”二句：語出《劍南詩稿校注》卷七《蒙恩奉祠桐柏》。


 [98]
 “由桐柏祠祿”二句：《渭南文集》卷十八《銅壺閣記》末云：“四年四月己卯朝奉郎主管台州崇道觀陸某記。”《渭南文集》卷十八《彭州貢院記》末云：“四年五月丁未朝散郎主管台州崇道觀陸某記。”


 [99]
 “是歲”三句：詩見《劍南詩稿校注》卷八《送范舍人還朝》。


 [100]
 “秋間”三句：詩見《劍南詩稿校注》卷九《得都下八月書報，蒙恩牧敍州》。


 [101]
 “然以後”五句：《東歸有日書懷》詩見《劍南詩稿校注》卷九，《遣興》詩見《劍南詩稿校注》卷十一，“予將赴僰道，被命東歸”乃《遣興》詩中自注。僰道，地名，在今川南滇東一帶，爲四川敘州府治。


 [102]
 “聖君”二句：語出《劍南詩稿校注》卷二十《上書乞祠辄述鄙怀》。“省記”作“記省”。


 [103]
 “吉日”二句：語出《劍南詩稿校注》卷九《即席》。“吉日不留春已老”作“去日不留春漸老”。


 [104]
 “去年”二句：語出《劍南詩稿校注》卷十一《鵝湖夜坐書懷》。“瞿塘”作“瞿唐”。


 [105]
 “子虡跋”五句：孔凡禮、齊治平編《陸游資料彙編》收陸子虡《劍南詩稿跋》云：“戊戌春正月，孝宗念其久外，趣召東下。”


 [106]
 “遠客”四句：語出《劍南詩稿校注》卷二十《上書乞祠辄述鄙怀》。“遠客遊”作“遠遊客”，“省記”作“記省”。


 [107]
 “先生有”五句：《渭南文集》卷十《謝王樞使啓》云：“斐然妄作，本以自娛；流傳偶至於中都，鑒賞遂塵於乙夜。”


 [108]
 “謝錢參政”十三句：《渭南文集》卷十《錢參政啓》云：“一麾在巴、蜀之間，萬里促宣、溫之對。清光咫尺，睿奬再三。略有司資格之常，僃奉使詢謀之選。方虞官謗，又辱詔追。半道遣行，雖歎棲遲之薄命；頻年記録，要爲比數於公朝。”


 [109]
 “子虡跋”三句：孔凡禮、齊治平編《陸游資料彙編》收陸子虡《劍南詩稿跋》云：“先君……五爲州別駕。”于北山《陸游年譜》“淳熙五年 戊戌 五十四歲”云：“抵建安（今建甌）任所”。


 [110]
 “以詩集”四句：《劍南詩稿校注》卷十一《病中懷故廬》云：“去年一月留，行役嗟匆匆；今年歸興動，艤舟待秋風。”錢仲聯“題解”云：“此詩淳熙六年六月作於建安”，詩中所謂“去年”，即爲淳熙五年。


 [111]
 “徵官”二句：語出《劍南詩稿校注》卷十《歸雲門》。“徵官”作“微官”。


 [112]
 “此行”四句：《仙霞嶺》，即《劍南詩稿校注》卷十《宿僊霞嶺下》。《漁梁驛》，即《劍南詩稿校注》卷十《宿漁梁驛五鼓起行有感》。另，《劍南詩稿校注》卷十一《感懷》詩述說自己在建安時狀況云：“半年建安城，士友闕還往。出門每太息，還舍猶惝怳。”


 [113]
 “春夏”三句：詩集中該年有《建安遣興》六首、《別建安》三首、《初發建安》等詩。均見《劍南詩稿校注》卷十一。


 [114]
 “仲夏”三句：詩即《劍南詩稿校注》卷十一《發書畫還故山戲書》。


 [115]
 “除提舉”二句：《渭南文集》卷十八《撫州廣壽禪院經藏記》末云：“是月十九日，朝請郎提舉江南西路常平茶鹽公事，賜緋魚袋陸某記。”


 [116]
 “十二月”三句：《弋陽縣》，即《劍南詩稿校注》卷十一《弋陽縣驛》。《饒撫道中》，即《劍南詩稿校注》卷十一《雪後苦寒行饒撫道中有感》。


 [117]
 “治在撫州”二句：《渭南文集》卷十八《撫州廣壽禪院經藏記》開篇云：“淳熙己亥冬十二月，予使江西，治在撫州，其東是爲廣壽禪院。”


 [118]
 “是冬”三句：《渭南文集》卷五有《奏筠州反坐百姓陳彥通訴人吏冒役狀》。


 [119]
 “秋冬”三句：《渭南文集》卷十八《撫州廣壽禪院經藏記》云：“明年冬十一月，予被命詣行在。”


 [120]
 “按本傳”四句：《宋史》卷三九五“陸游列傳”云：“江西水災，奏撥義倉賑濟，檄諸郡發粟以予民，召還。給事中趙汝愚駁之，遂與祠。”可參看《劍南詩稿校注》卷十三《行至嚴州壽昌縣界，得請，許免入奏，仍除外官，感恩述懷》詩之“题解”。


 [121]
 “過嚴州”五句：淳熙七年十月，有《乾道初，予自臨川歸，鍾陵李德遠、范周士送別於西津，是日宿戰平，風雨終夕。今自臨川之高安，復以雨中宿戰平，悵然感懷》詩，十二月有《行至嚴州壽昌縣界，得請，許免入奏，仍除外官，感恩述懷》詩。分別見《劍南詩稿校注》卷十二、卷十三。


 [122]
 “是年”四句：《渭南文集》卷二十二有《放翁自贊》四則。“其一”自注：“淳熙庚子，務觀自贊時在臨川，年五十有六。”


 [123]
 “自庚寅”三句：《劍南詩稿校注》卷十三《九月三日泛舟湖中作》自注：“予自庚寅至辛丑，始見九日於故山。”


 [124]
 “是年”四句：《劍南詩稿校注》卷十四《寄朱元晦提舉》云：“市聚蕭條極，村墟凍餒稠。勸分無積粟，告糴未通流。民望甚饑渴，公行胡滯留？徵科得寛否，尚及麥禾秋。”


 [125]
 “築堂”二句：《渭南文集》卷十八有《書巢記》。


 [126]
 “又追作”四句：《渭南文集》卷十八《成都犀浦國甯觀古楠記》云：“予既去蜀三年，而昌老以書萬里屬予曰：‘國寧之楠幾伐，以營繕郡人力全之’……淳熙九年六月一日，朝奉大夫主管成都府玉局觀山陰陸某記。”


 [127]
 “放翁”二句：語出《劍南詩稿校注》卷十四《口占送巖師還大梅護聖》。


 [128]
 “有寄題”句：《劍南詩稿校注》卷十五有《寄題朱元晦武夷精舍》五首。


 [129]
 “有聞虜”八句：《劍南詩稿校注》卷十六有《聞虜酋遁歸漠北》詩。錢仲聯“題解”云：“畢沅《續資治通鑑》卷一四九淳熙十一年：‘三月壬寅，（金主）如上京，太子允恭守國。……四月丙寅，金主次東京。’”


 [130]
 “是歲有”四句：《劍南詩稿校注》卷十七《秋夜泊舟亭山下》自注：“聞虜酋行帳爲壯士所攻，幾不免。虜語謂酋是在爲衙頭。”錢仲聯“注釋”云：“〔聞虜酋行帳爲壯士所攻幾不免〕按：此傳聞之詞，然亦有所因。畢沅《續資治通鑑》卷一四九淳熙十一年：‘五月己丑，金主至上京，居於光興宮。冬十月丙子，盱眙軍言得金人牒，以上京地寒，來歲正旦、生辰人使權止一年。時金主保境息民，非有他意，而一時聞金人却使，人情大駭。邊境姦民，因妄傳邊報，以覬多得金帛，或云金人內亂，或云有邊部之擾，……而金人晏然不知也。及次年，金主還都，浮言始息。’游詩自注所云，蓋即上年所傳浮言之一也。”


 [131]
 “又感秋”三句：《劍南詩稿校注》卷十七《感秋》自注：“時聞虜酋自香草淀入秋山，蓋遠遁矣。”


 [132]
 “金世宗”二句：楊循吉《金小史》卷七云：“大定二十九年，雍死，號曰世宗……雍爲人仁厚……國中謂之‘小堯舜’云。”


 [133]
 “天封寺”二句：《渭南文集》卷十九《重修天封寺記》开篇云：“淳熙丙午春，予以新定牧入奏行在。”


 [134]
 “有延和殿”四句：《劍南詩稿校注》卷十七《延和殿退朝口號》其一“清蹕傳聲徐御殿”句下注云：“立庭中，頃之，奏姓名，上乃自東廂出御座。”


 [135]
 “七月三日”二句：《劍南詩稿校注》卷十八《千峯榭宴坐》詩下錢仲聯“題解”云：“此詩淳熙十三年秋到嚴州任後作。《嚴州圖經》卷一《知州題名》：‘陸游，淳熙十三年七月初三日以朝請大夫權知，淳熙十五年七月初六日滿。’”


 [136]
 “是歲”二句：孔凡禮、齊治平編《陸游資料彙編》收陸子虡《劍南詩稿跋》云：“是以題其平生所爲詩卷曰《劍南詩稿》……後守新定，門人請以鋟梓，遂行於世。”


 [137]
 “四月”四句：參看《劍南詩稿校注》卷二十《釣台見送客罷，還舟熟睡至覺度寺》和《乞祠久未報》，據錢仲聯先生“題解”，此時當爲七月，非甌北所言之四月。


 [138]
 “七月十日”二句：《劍南詩稿校注》卷二十有《七月十日到故山，削瓜瀹茗，翛然自適》詩。


 [139]
 “尋除軍器”三句：《宋史》卷三九五“陸游列傳”云：“起知嚴州，過闕陛辭……再召入見……除軍器少監。紹熙元年，遷禮部郎中，兼實録院檢討官。”


 [140]
 “有宿監”句：《宿監中作》，即《劍南詩稿校注》卷二十《宿監中偶作》。《致齋監中》，即《劍南詩稿校注》卷二十《致齋監中，夜與同官縱談鬼神，效宛陵先生體》。


 [141]
 “遷禮部郎中”九句：《宋史》卷三九五“陸游列傳”云：“紹熙元年，遷禮部郎中兼實録院檢討官。”于北山按：“游除禮部郎中，錢譜定爲淳熙十六年之春，可從。若紹熙元年，則游已被劾返里矣。”于北山《陸游年譜》“淳熙十六年 己酉 六十五歲”云：“除朝議大夫（正六品）禮部郎中。……七月，兼實録院檢討官。”與甌北所論可互證。《南省宿直》詩見《劍南詩稿校注》卷二十，《儀曹直廬》、《史院書事》二詩均見《劍南詩稿校注》卷二十一。《渭南文集》卷十九《明州阿育王買田記》末云：“淳熙十六年十一月二十四日，朝議大夫尚書禮部郎中兼實録院檢討官陸某記。”


 [142]
 “其冬”七句：《劍南詩稿校注》卷二十一有《予十年間兩坐斥罪，雖擢髮莫數而詩爲首，謂之嘲詠風月，既還山，遂以風月名小軒，且作絕句》詩。錢仲聯“題解”云：“此詩紹熙元年秋作於山陰。十年間兩坐斥罪，指淳熙八年三月罷提舉淮南東路常平茶鹽公事新命及去年十一月罷禮部郎中也。”于北山《陸游年譜》“宋光宗趙惇紹熙元年 庚戌 六十六歲”云：“以‘風月’二字名小軒。”均非甌北所言之淳熙十六年冬。《渭南文集》無甌北所謂《風月軒自記》。


 [143]
 “是年”六句：《渭南文集》卷二十七《跋詩藁》云：“此予丙戌以前詩二十之一也，及在嚴州再編，又去十之九。”


 [144]
 “又子虡跋”十七句：孔凡禮、齊治平編《陸游資料彙編》收陸子虡《劍南詩稿跋》云：“其戊申、己酉後詩，先君自大蓬謝事，歸山陰故廬，命子虡編次爲四十卷，復題其籖曰《劍南詩續稿》，而親加校定，朱黃塗攛，手澤存焉。自此至捐館舍，通前稿，凡爲詩八十五卷……初先君在新定時，所編前稿，於舊詩多所去取，其所遺詩，存者尚七卷。念先君之遺之也，意或有在；且前稿行已久，不敢復雜之卷前，故別其名曰《遺稿》云。”


 [145]
 “是歲”三句：《渭南文集》卷二十五《書二公事》末云：“紹熙之元十二月八日，九曲老樵書。”二公，指鄭介夫（名俠）、謝昌國（名諤）。


 [146]
 “作建寧府”三句：《渭南文集》卷十九《建寧府尊勝院佛殿記》末云：“六月甲申，中奉大夫提舉建寧府武夷山冲祐觀陸某記。”同卷《紹興府修學記》末云：“紹熙二年九月癸酉，中奉大夫提舉建寧府武夷山冲祐觀陸某記。”


 [147]
 “作天封寺”三句：《渭南文集》卷十九《重修天封寺記》末云：“紹熙三年三月三日，中奉大夫提舉建寧府武夷山冲祐觀、山陰縣開國男、食邑三百户陸某記。”


 [148]
 “九月”四句：于北山《陸游年譜》“紹熙三年 壬子 六十八歲”云：“九月，上書朝廷，請再任冲祐……十一月，奉敕再任冲祐。”另，《劍南詩稿校注》卷二十五有《上書乞再任沖祐》詩，錢仲聯“題解”云：“此詩紹熙三年秋作於山陰。”卷二十六有《拜敕口號》詩二首，錢仲聯“題解”云：“此詩紹熙三年冬作於山陰。”


 [149]
 “自注”五句：《劍南詩稿校注》卷二十六《拜敕口號》其一“年请百万钱”句下注：“祠俸錢粟絮帛，歲計千緡有畸”；《拜敕口號》其二詩後注：“仆以官視大卿、监，俸給皆增於昔，尤爲忝竊也。”


 [150]
 “又云”四句：《劍南詩稿校注》卷二十六《十一月十八日蒙恩再領沖祐，鄰里來賀，謝以長句》詩後注：“往時嘗使閩者，例餽茶三年。今不講已久，余蓋未嘗霑及也。”


 [151]
 “又夜賦”五句：《劍南詩稿校注》卷三十五《夜賦》“窮賴酒三升”句下注：“郡中月設酒九斗，日恰得三升。”


 [152]
 “又寄張季長”四句：《劍南詩稿校注》卷三十六《得張季長書，以大蓬見稱，蓋以予寄祿官視昔祕書監也。因作五字寄之》“殘錦只虛名”句下注：“近歲裁損濫恩，所謂十色錦者，所存亡幾。”


 [153]
 “四年”句：于北山《陸游年譜》“紹熙四年 癸丑 六十九歲”云：“在故鄉。仍領祠祿。……九月五日，范成大卒，年六十八。有挽詞。”


 [154]
 “取舍東”三句：《劍南詩稿校注》卷三十一有《予所居三山，在鏡湖上，近取捨東地一畝，種花數十株，彊名小園，因戲作長句》詩。


 [155]
 “被命”二句：于北山《陸游年譜》“紹熙五年 甲寅 七十歲”云：“祠祿已滿，復乞奉祠。……尤袤卒，年六十八。爲文祭之。……被命再領沖祐。”《劍南詩稿校注》卷三十一有《被命再領沖祐有感》詩。


 [156]
 “又有”句：《劍南詩稿校注》卷三十一有《孝宗皇帝挽詞》。


 [157]
 “悞恩”句：語出《劍南詩稿校注》卷四十《遣興》其二。據錢仲聯“題解”，此詩慶元五年秋作於山陰，非甌北所言之慶元二年。


 [158]
 “九月”四句：《渭南文集》卷十四《呂居仁集序》末云：“慶元二年九月既望，中大夫提舉建寧府武夷山沖祐觀山陰陸某謹序。”


 [159]
 “張季賢”三句：《劍南詩稿校注》卷三十六有《得張季長書，以大蓬見稱，蓋以予寄祿官視昔祕書監也。因作五字寄之》詩。


 [160]
 “按說郛”十三句：指陸游和唐琬之事。《劍南詩稿》卷三十八收《沈園》二首，其一云：“城上斜陽畫角哀，沈園非復舊池臺。傷心橋下春波綠，曾是驚鴻照影來。”其二云：“夢斷香消四十年，沈園柳老不吹綿。此身行作稽山土，猶弔遺蹤一泫然。”錢仲聯“題解”云：“此詩慶元五年春作於山陰。”于北山《陸游年譜》“慶元五年 己未 七十五歲”云：“春季賦《沈園》。”據此，《沈園》二首當爲一時之作，甌北所謂“後遇於沈氏園……後年老，再過沈園”云云，當爲揣測之詞。


 [161]
 “是年”二句：《劍南詩稿校注》卷三十六有《謝朱元晦寄紙被》詩二首。于北山《陸游年譜》“慶元三年 丁巳 七十三歲”云：“朱熹寄紙被至，賦詩謝之。”


 [162]
 “祠祿滿”二句：《劍南詩稿校注》卷三十七《病雁》題下注云：“祠祿將滿，幸麤支朝夕，遂不敢復有請，而作是詩。”于北山《陸游年譜》“慶元四年 戊午 七十四歲”云：“九月，祠祿將滿，幸粗支朝夕，不敢復請。”


 [163]
 “是年有詩”三句：《劍南詩稿校注》卷四十二有《得建業倅鄭覺民書，言虜亂，自淮以北，民苦徵調，皆望王師之至》詩，錢仲聯“題解”云：“此詩慶元五年冬作於山陰。”于北山《陸游年譜》“慶元五年 己未 七十五歲”云：“從冬季所賦詩中，仍見其跡近人民。志篤恢復。”並加注提及《北望感懷》、《書感》、《得建業倅鄭覺民書，言虜亂，自淮以北，民苦徵調，皆望王師之至》等詩，據此，該詩當作於慶元五年，非甌北所言之慶元四年。


 [164]
 “乞致仕”二句：《劍南詩稿校注》卷三十九有《五月七日拜致仕敕口號》詩二首。


 [165]
 “四叨”二句：語出《劍南詩稿校注》卷三十九《致仕後述懷》其四。


 [166]
 “坐糜”二句：語出《五月七日拜致仕勑口號》其一。


 [167]
 “是歲”四句：于北山《陸游年譜》“慶元五年 己未 七十五歲”云：“朱熹爲務觀詩作跋。”“慶元六年 庚申 七十六歲”云：“朱熹卒，年七十一歲，爲文祭之。”《渭南文集》卷四十一《祭朱元晦侍講文》云：“某有捐百身、起九原之心，有傾長河、注東海之淚。路修齒耄，神往形留，公歿不亡，尚其來饗。”甌北所謂朱子卒於慶元五年，當誤。


 [168]
 “作居室記”八句：《渭南文集》卷二十《居室記》云：“舊食奉祠之祿以自給，秩滿，因不復敢請，縮衣節食而已。又二年，遂請老。法當得分司祿，亦置不復言。”


 [169]
 “尋賜”二句：《劍南詩稿校注》卷四十二有《恩賜龜紫》詩二首。


 [170]
 “作趙秘閣”二句：《渭南文集》卷十四《趙秘閣文集序》末云：“慶元六年三月丁巳，中大夫直華文閣致仕、賜紫金魚袋山陰陸某序。”


 [171]
 “有食不足”九句：《劍南詩稿校注》卷五十《春來食不足戲作》“分司祿在終難取”句下注：“卿監致仕，當得分司祿，須自請乃給，遂置之。”“束帛恩深獨不霑”句下注：“頃有赦令，賜致仕者粟帛羊酒，郡獨格不行。”


 [172]
 “會孝宗”四句：《宋史》卷三九五“陸游列傳”云：“嘉泰二年，以孝宗、光宗兩朝實録及三朝史未就，詔游權同修國史、實録院同修撰，免奉朝請，尋兼秘書監。”


 [173]
 “入都開局”五句：《劍南詩稿校注》卷五十一有《入都》、《開局》二詩。《開局》詩自注：“予三作史官，皆初開局。”


 [174]
 “作婺州”三句：《渭南文集》卷二十《婺州稽古閣記》末云：“嘉泰二年閏月二十五日，中大夫直華文閣提舉佑神觀、兼實録院同修撰、兼同修國史陸某謹記。”畀，给以。


 [175]
 “有自嘲”六句：《劍南詩稿校注》卷五十二《自嘲》自注：“予仕宦幾五十年矣，歷崇道玉局武夷，今又忝佑神之命。”


 [176]
 “又有詩”四句：詩即《館中書懷》，“枉辱三華組”句下自注：“國史、實録及策府，凡忝三職。”


 [177]
 “大兒”二句：語出《劍南詩稿校注》卷五十二《寄二子》。


 [178]
 “四月”五句：《渭南文集》卷二十九《跋畫橙》云：“嘉泰癸亥四月十六日，《兩朝實録》將進書，予以史官兼祕書監宿衛於道山堂之東直舍。”


 [179]
 “陞寶謨閣”四句：《渭南文集》卷五有《除寶謨閣待制、舉曾黯自代狀》。


 [180]
 “又上章”五句：《渭南文集》卷五《辭免轉太中大夫狀》云：“授臣太中大夫，依前充寶謨閣待制、提舉江州太平興國宮者，序進一階。”另，《劍南詩稿校注》卷五十三有《上章納祿恩畀外祠，遂以五月初東歸》詩五首。


 [181]
 “受外祠敕”七句：《劍南詩稿校注》卷五十三有《受外祠敕》、《予以壬戌六月十四日入都門，癸亥五月十四日去國，而中有閏月，蓋相距正一年矣，慨然有賦》二詩。


 [182]
 “已致仕”三句：《渭南文集》卷五《薦舉人材狀》云：“太中大夫、充寶謨閣待制致仕臣陸某，近承紹興府牒備、承尚書吏部待准，都省劄子奉聖旨節文，令前侍從各舉人材三兩人……臣切見宣教郎知臨安府臨安縣鞏豐材識超卓、文辭宏贍；前隨州州學教授王田學問淹貫、議論開敏……文林郎監潭州南嶽廟趙蕃力學好修、杜門自守……於聖時不爲無補……”


 [183]
 “致仕後”五句：《渭南文集》卷十二《致仕謝丞相啓》云：“優詔許歸，已荷乾坤之造；異恩及幼，更霑雨露之私。”


 [184]
 “有聞虜”句：嘉泰四年，陸游《聞虜亂》詩有二：一爲《劍南詩稿校注》卷五十六《聞虜亂代華山隱者作》，一爲《劍南詩稿校注》卷五十七《聞虜亂次前輩韻》。《劍南詩稿校注》卷五十七有《送辛幼安殿撰造朝》詩。


 [185]
 “是歲”五句：詩分別爲《劍南詩稿校注》卷五十六《送子虡吳門之行》、《劍南詩稿校注》卷五十九《送子坦赴鹽官縣市徵》、《劍南詩稿校注》卷五十八《送子修入閩》。


 [186]
 “周彥文”二句：《渭南文集》卷二十二有《放翁自贊》四則。“其一”自注：“周彥文令畫工爲放翁寫真，且來求贊，時年八十。”


 [187]
 “闢舍”四句：《渭南文集》卷二十有《東籬記》。


 [188]
 “不須”二句：語出《劍南詩稿校注》卷六十一《三齒墮歌》。“國家憂”作“家國憂”。


 [189]
 “昔如”二句：語出《劍南詩稿校注》卷六十三《秋夜思南鄭軍中》。


 [190]
 “然尚有”二句：《劍南詩稿校注》卷六十二有《出塞四首，借用秦少游韻》。


 [191]
 “有詩云”八句：“五處”句語出《劍南詩稿校注》卷六十五《村夜》，自注：“時子虡調官行在，子龍阻風西陵，子修在閩，子坦在海昌，予與子布、子遹守舍。”


 [192]
 “又有力耕”五句：《劍南詩稿校注》卷六十九《力耕》自注：“子遹編予詩續稿，成四十八卷，卷有百篇。”


 [193]
 “是歲”三句：“上蔡”句語出《劍南詩稿校注》卷六十七《觀邸報感懷》。另，《劍南詩稿校注》卷六十九有《聞西師復華州》詩。于北山《陸游年譜》“開禧二年 丙寅 八十二歲”云：“五月八日，楊萬里卒，年八十。……夏季所賦《初夏閒居》（第二）、《觀邸報感懷》……均爲反映當時戰況、歌頌抗金義舉、關懷前方將士之作。”


 [194]
 “恩封”二句：于北山《陸游年譜》“開禧三年 丁卯 八十三歲”云：“晋封渭南伯（正四品），并刻渭南伯印。”


 [195]
 “子虡”三句：于北山《陸游年譜》“開禧三年 丁卯 八十三歲”云：“正月……十六日送子虡至梅市……子龍調官東陽丞，子坦調彭澤丞。……九月初十日，辛棄疾卒於鉛山。”


 [196]
 “是年”三句：《渭南文集》卷十五《宣城李虞部詩序》末云：“開禧三年六月丙午，太中大夫寶謨閣待制致仕、渭南縣開國伯、食邑八百戶、賜紫金魚袋陸某謹序。”


 [197]
 “陳伯子”二句：《渭南文集》卷二十二有《放翁自贊》四則。“其四”自注：“陳伯予命畫工爲放翁記顏，且屬作讚，時開禧丁卯，翁年八十三。”


 [198]
 “有詩”六句：《劍南詩稿校注》卷八十《戊辰歲除前五日作，新歲八十有五矣》自注：“大兒新年六十二，仲子六十，季亦近六十。”于北山《陸游年譜》“嘉定元年 戊辰 八十四歲”云：“歲除前五日賦詩謂：‘傳家六兒子，其四今皓首。’”


 [199]
 “是年有”七句：《劍南詩稿校注》卷八十五《自笑》自注：“臘月五日，湯沐按摩幾半日，是早，左車第二牙脫去。”此後七首詩，據《劍南詩稿校注》，分別是《絕句》、《題藥囊》、《末題》（二首）、《病中示兒輩》、《夢中行荷花萬頃中》、《示兒》。


 [200]
 “則先生”三句：據錢仲聯《劍南詩稿校注》卷八十五《示兒》詩“題解”考證：《山陰陸氏族譜》云：陸游於“寧宗嘉定二年己巳十二月二十九日卒，年八十五”，該年十二月月小，二十九日己丑，已是除夕。並以其弟子之詩句“除夕還家翁已仙”證之。另：于北山《陸游年譜》“嘉定二年 己巳 八十五歲”云：“十二月二十九日（公元一二一○年一月二十六日）逝世。臨終，賦《示兒》”。


甌北詩話卷八

元遺山詩
 
[1]



一

元遺山才不甚大，書卷亦不甚多，較之蘇、陸，自有大小之別。然正惟才不大、書不多，而專以精思銳筆，清鍊而出，故其廉悍沉摯處，較勝於蘇、陸。葢生長雲、朔，其天稟本多豪健英傑之氣；又值金源亡國，以宗社邱墟之感，發爲慷慨悲歌，有不求而自工者：此固地爲之也，時爲之也。同時李冶，稱其“律切精深，有豪放邁往之氣。樂府則清雄頓挫，用俗爲雅，變故作新，得前輩不傳之妙”。
 
[2]

 郝經亦稱其“歌謠跌宕，挾幽、幷之氣，高視一世。以五言雅爲工，出奇於長句、雜言，揄揚新聲，以寫怨思。”
 
[3]

 《金史》本傳亦謂其“奇崛而絕雕刻，巧縟而謝綺麗”。
 
[4]

 是數說者，皆可得其眞矣。


校記


李冶，校點本作“李治”。本卷同。

二

蘇、陸古體詩，行墨間尚多排偶；一則以肆其辨博，一則以侈其藻繪，固才人之能事也。遺山則專以單行，絕無偶句；構思窅渺，十步九折，愈折而意愈深、味愈雋，雖蘇、陸亦不及也。七言律則更沉摯悲涼，自成聲調。唐以來律詩之可歌可泣者，少陵十數聯外，絕無嗣響；遺山則往往有之。如：《車駕遁入歸德》之“白骨又多兵死鬼，青山原有地行仙”
 
[5]

 ，“蛟龍豈是池中物，蟣蝨空悲地上臣”
 
[6]

 ；《出京》之“只知壩上眞兒戲，誰識神州竟陸沉”
 
[7]

 ；《送徐威卿》之“蕩蕩青天非向日，蕭蕭春色是他鄉”
 
[8]

 ；《鎮州》之“只知終老歸唐土，忽漫相看是楚囚。日月盡隨天北轉，古今誰見海西流”
 
[9]

 ；《還冠氏》之“千里關河高骨馬，四更風雪短檠燈”
 
[10]

 ；《座主閑閑公諱日》之“贈官不暇如平日，草詔空傳似奉天”
 
[11]

 。此等感時觸事，聲淚俱下，千載後猶使讀者低徊不能置。葢事關家國，尤易感人。惜此等傑作，集中亦不多見耳。

三

郝經作《遺山墓誌》，謂其詩共五千百餘篇；爲古樂府以寫新意者，又百餘篇；以今題爲樂府者，又數十百篇，是遺山詩共五千七百餘篇。
 
[12]

 乃世罕有其全集，今所存者，惟康熙中無錫華希閔刻本。魏學誠作序，謂其購得善本而鋟之；卷首載元初徐世隆、李冶二序，於元世祖仍擡起頂格，是必彷元初初刻本。
 
[13]

 然詩僅一千三百四十首，則所存者，祗五分之一而已。豈元初嚴忠傑等初刻時即爲刪節耶？抑華氏翻刻時刪去耶？竊意遺山詩既有五千六七百首，則其遭遇國變，感慨滄桑，必更有許多傑作；而今祗有此數，豈不可惜哉！又：遺山修飾詞句，本非所長；而專以用意爲主。意之所在，上者可以驚心動魄，次亦沁人心脾。今華氏刻本內第十三四卷，率多題畫絶句，別無佳思；而郝經所謂五千餘首者，竟不得睹其全矣！不知世間尚有全集否？當更求之。

四

抝體七律，如“鄭縣亭子澗之濱”、“獨立縹緲之飛樓”之類，《杜少陵集》最多，乃專用古體，不諧平仄。
 
[14]

 中唐以後，則李商隱、趙嘏輩，創爲一種以第三第五字平仄互易，如“溪雲初起日沉閣，山雨欲來風滿樓”
 
[15]

 ，“殘星幾點雁橫塞，長笛一聲人倚樓”之類
 
[16]

 ，別有擊撞波折之致。至元遺山，又創一種抝在第五六字，如“來時珥筆誇健訟，去日攀車餘淚痕”
 
[17]

 ，“太行秀發眉宇見，老阮亡來樽俎間”
 
[18]

 ，“雞豚鄉社相勞苦，花木禪房時往還”
 
[19]

 ，“肺腸未潰猶可活，灰土已寒寧復燃”
 
[20]

 ，“市聲浩浩如欲沸，世路悠悠殊未涯”
 
[21]

 ，“冷猿掛夢山月暝，老雁呌羣江渚深”
 
[22]

 ，“春波淡淡沙鳥没，野色荒荒烟樹平”
 
[23]

 ，“青山兩岸多古木，平地數峯如畫屏”
 
[24]

 ，“長虹夜飲海欲竭，老雁呌羣秋更哀”
 
[25]

 ，“東門太傅多祖道，北闕詩人休上書”之類
 
[26]

 ，集中不可枚舉，然後人慣用者少。


校記


太行，掃葉山房本作“大行”。

五

遺山複句最多。如《懷州城晚望少室》云：“十年舊隱拋何處，一片傷心畫不成”
 
[27]

 ；《重九後一日作》云：“重陽擬作登高賦，一片傷心畫不成”
 
[28]

 ；《題家山歸夢圖》云：“卷中正有家山在，一片傷心畫不成”
 
[29]

 ；《雪香亭雜詠》十五首內有云：“賦家正有蕪城筆，一段傷心畫不成”
 
[30]

 。《元都觀桃花》云：“人世難逢開口笑，老夫聊發少年狂”
 
[31]

 ；《同嚴公子東園賞梅》云：“佳節屢從愁裏過，老夫聊發少年狂”
 
[32]

 ；《此日不足惜》篇：“就令一朝便得八州督，爭似高吟大醉窮朝晡”；《送李參軍》詩內，又有云：“就令一朝便得八州督，爭似綵衣起舞春斑襕”
 
[33]

 。《桐州與仁卿飲》一聯：“風流豈落正始後！詩卷長畱天地間”；《題梁都運所得故家無盡藏詩卷》亦有此聯。
 
[34]

 《田不伐望月婆羅門引》云：“兩都秋色皆喬木，三月阿房已焦土”
 
[35]

 ；《存没》一首又云：“兩都秋色皆喬木，一代名家不數人”
 
[36]

 ；《答樂舜之》云：“兩都喬木皆秋色，耆舊風流有幾人”
 
[37]

 。《東山四首》，有“天公老筆無今古，枉著千金買范寛”
 
[38]

 ；《胡壽之待月軒》詩，又有“天公老筆無今古，枉卻坡詩說右丞”
 
[39]

 。《錢過庭烟溪獨釣圖》：“綠簑衣底元眞子，不解吟詩亦可人”
 
[40]

 ；《息軒秋江捕魚圖》又有“綠簑衣底元眞子，可是詩翁畫不成”
 
[41]

 。《臺山十詠》內有云：“惡惡不可惡惡可，未要雲門望太平”
 
[42]

 ；《贈劉君用可菴二首》內一首云：“惡惡不可惡惡可，笑殺田家老瓦盆”
 
[43]

 ；次首云：“惡惡不可惡惡可，大步寛行老死休”
 
[44]

 。《寄希顏》末句“共舉一杯持兩螯”，《送曹壽之平水》亦用此句作結。
 
[45]

 此複句之最多者也。已見《陔餘叢考》
 
 
[46]




校記


存没，掃葉山房本无“存”字，作“没”，校點本作“存歿”。

六

遺山在汴梁圍城中，自天興二年春，崔立以城降蒙古，後四月二十九日始得出京；
 
[47]

 而二十二日，已先有書上蒙古相耶律楚材，自稱“門下士”詩文俱有月日可考
 ，
 
[48]

 此不可解。時楚材爲蒙古中書令，遺山在金，由縣令累遷郎曹，平日料無一面，而遽干以書，已不免未同而言。即楚材慕其名，素有聲氣之雅；然遺山仕金，正當危亂，尤不當先有境外之交。此二者，皆名節所關，有不能爲之諱者。豈蒙古曾指名取索，如趙秉文之類耶？抑汴城之降在正月，至四月，則已百餘日；此百餘日中，楚材早慕其名，先寄聲物色，因有感恩知己之誼耶？又按楚材奉蒙古主命，親至汴，來索其弟思忠等，遺山葢即是時與楚材投契故也。



校記


耶律，原作“邪律”，據《元史》卷一百四十六改。本卷同。

十家詩話本無“又按楚材奉蒙古主命，親至汴，來索其弟思忠等，遺山葢即是時與楚材投契故也”。

七

遺山以崔立功德碑一事，大不理於衆口。金哀宗天興元年冬，帝自汴京出，謀復河北，畱完顏奴申、完顏習揑阿不等總諸軍守京師。及帝攻衛州敗，奔歸德，汴城中食盡，群議欲奉帝庶長兄荆王監國，以汴降蒙古，庶救一城之命。或以告二相，二相未敢專决。西面元帥崔立，遂因民之怨，殺二相於尚書省，劫荆王以汴京降。其時立黨獻媚者，謂立此舉，活百萬生靈，應作碑以紀。此功德碑之說所由起也。按《金史·王若虛傳》謂“立党翟奕，以功德碑屬若虛，若虛曰：‘學士代王言，此碑謂之代王言可乎？’奕不能奪，乃召太學生爲之”。
 
[49]

 此本遺山所作若虛墓誌，《金史》據以爲傳。
 是若虛與遺山，均無與也。《若虛傳》又云：“若虛辭免後，召太學生劉祁、麻革到省，元好問即遺山
 時爲郎中，謂祁等曰：‘衆議屬二君，其毋辭！’祁不得已，爲草定，以示好問。好問意未愜，乃自爲之，然止直敘其事而已。”
 
[50]

 據此，則碑文係祁先作，好問改作。然郝經有《辨磨甘露碑》詩云：“國賊反城自爲功，萬段不足仍推崇。勒文頌德召學士，滹南先生付一死即若虛
 。林希更不顧名節，兄爲起草弟親刻。省前便磨甘露碑，書丹即用丞相血。百年涵養一塗地，父老來看暗流涕。數尊黃封幾斛米，賣卻家聲都不計。盜據中國責金源，吠堯極口無靦顏。作詩爲告曹聽翁，且莫獨罪元遺山。”
 
[51]

 是已辯明碑文非遺山所作，其作者姓名，雖未直斥，而托之於林希兄弟希本北宋人，爲章惇所用，肆詆正人者。郝詩藉以引喻作碑文者耳
 ，然既有作文之人，則非遺山可知。但《若虛傳》謂遺山改作，止直敘其事，而郝詩中仍有“盜據中原”等語，豈遺山所作不曾用，而仍用太學生所作耶？郝詩所云“林希兄弟”，是此碑必有兄弟二人共爲之者。遺山《外家上梁文》僃述此事，有云：“蜀家降欵，具存李昊之世修；趙王禪文，何與陸機之手迹！伊誰受賞，於我嫁名。”
 
[52]

 是當時作文者已受賞，而後反嫁名於遺山。又云：“追韓之騎甫還，射羿之弓隨彀。”自注云：“予北渡後，獻書中令君，薦諸名士，而造謗者，即書中所薦之人也。”
 
[53]

 考遺山《上耶律楚材書》，薦士凡五十四人，其中有兄弟二人並列者，惟渾源劉祁及其弟郁
 
[54]

 ，則郝詩所云“林希兄弟”，必指祁、郁而言。而祁作《歸潛志》，又力辨非己作，而委之遺山。《歸潛志》謂：“禮部召余及麻信之入省，首領官張信之、元裕之以碑文爲屬，余等辭不獲命，乃歸草定，付裕之。越數日，又召至省，鎖門，裕之謂碑文今日當畢事。於是，裕之屬草既成，王從之及余爲定數字，銘詞則從之、裕之及存余舊數字，碑序則全裕之筆也”。
 
[55]

 下又云：“其文皆衆筆，非余全文，彼欲嫁名於余，余安得辭！後數日，首領官奉立命，齎告身三通付余輩，特賜進士出身”云云。
 
[56]

 觀此，可見《崔立碑》本祁起草，好問改定，又彼此嫁名，各自剖辨，而卒不能揜也。
 想見當時共以此碑爲諂附逆賊，故各諱言耳。然遺山於此事，終有干涉，其《上梁文》，先敘圍中食盡待斃之狀云：“窮甚析骸，死惟束手。人望荆兄之通好，義均紀季之附庸。謀則僉同，議當孰抗！”
 
[57]

 爰自上書宰相，所謂“試微軀於萬仞不測之淵；至於喋血京師，亦嘗保百族於羣盜垂涎之日”。
 
[58]

 是請荆王監國，以汴城降，既係遺山先上書執政《金史奴申傳》并載遺山語甚詳
 
 
[59]

 ；及崔立肆逆，又嘗保護多人，免於凶害。則其於立，情分素熟，可知也。即《王若虛傳》所云：“召劉祁、麻革至省，遺山以衆議咸屬二君爲囑”。
 
[60]

 是遺山已爲之關說，原不必論碑文之作與否矣。


校記


毋辭，壽考堂本和掃葉山房本作“母辭”。

八

遺山仕於金，官至尚書省左司員外郎。郝經《墓誌》謂入翰林知制誥
 
[61]

 ，葢兼官也。
 國變後，以詩文重名，爲海內魯靈光者
 
[62]

 ，幾三十年。客東平嚴實幕下最久。以國亡史作，己所當任，聞累朝實録，在順天張萬戶家，乃往請於張，願以身任編纂之責。爲樂夔所阻而止。於是搆野史亭於家，凡金君臣事蹟，採訪不遺，至百餘萬言。所著《壬辰雜編》等書，爲後來修《金史》者張本。其心可謂忠且勤矣！雖崔立功德碑一事，不免爲人訾議；然始終不仕蒙古，時尚未建國號，故但稱蒙古。
 則確有明據。故郝經所撰《墓誌》及《金史》本傳，皆云“金亡不仕”，是可謂完節矣。
 
[63]

 乃李冶、徐世隆二序，俱以其早死不得見用於元世祖爲可惜，
 
[64]

 此眞無識之論也。設使遺山後死數年，見用於中統、至元中，亦不過入翰林、知制誥、號稱內相而已；豈若“金亡不仕”四字，垂之史冊哉！余嘗題其集云：“無官未害餐周粟，有史深愁失楚弓。”
 
[65]

 頗道著遺山心事矣。


校記


深愁，掃葉山房本作“深恐”。

〔附〕

遺山當金哀宗天興二年壬辰，蒙古兵圍汴京，遺山在圍城中。未幾，哀宗奔蔡州。明年癸巳正月，崔立叛，以汴降蒙古。四月二十九日，遺山始出京，而二十二日，已有書上蒙古中書令耶律楚材，自稱“門下士”。余作遺山詩話，以其在金時與楚材素無一面，何以未同而言若此？今細閱遺山集，楚材有二兄，皆仕於金：一名辨才，官靜難節度副使；
 
[66]

 一名思忠，官龍虎衛上將軍
 
[67]

 。楚材奉其主之命來索取，哀宗幸藉此可成和議，俱遣往。思忠誓不北行，投城濠死；辨才亦至眞定而歿。是楚材曾親至汴京，葢已聞遺山之名而物色之；遺山因有知己之感，與之投契，故有“門下士”之稱，非無因至前也。然律以境外之交，究不無可議。惟始終不仕新朝，尚爲完節耳。


校記


癸巳，掃葉山房本作“癸己”。

耶律，原作即“耶律”，與上文原作“邪律”不同。

曾親至，掃葉山房本作“會親至”。

湛貽堂本、壽考堂本、掃葉山房本，此條在卷十二之末，題爲《元遺山與耶律楚材書》。校點本謂其“係補論本卷第六條之未盡意。緣此書前十卷先成，後續成十一、十二兩卷，本條實修正前條之說者。因移附於此，以一體例，並便讀者參兌”。茲從之移此。

高青邱詩
 
[68]



一

詩至南宋末年，纖薄已極，故元、明兩代詩人，又轉而學唐。
 
[69]

 此亦風氣循環往復，自然之勢也。元末明初，楊鐵崖最爲巨擘。然險怪仿昌谷，妖麗仿溫、李，以之自成一家則可，究非康莊大道。
 
[70]

 當時王常宗已以“文妖”目之，未可爲後生取法也。
 
[71]

 惟高青邱才氣超邁，音節響亮，宗派唐人，而自出新意，一涉筆即有博大昌明氣象，亦關有明一代文運。論者推爲開國詩人第一，信不虛也。李志光作《高太史傳》，謂其詩“上窺建安，下逮開元，至大曆以後，則藐之”。
 
[72]

 此亦非確論。今平心閱之：五古、五律，則脫胎於漢、魏、六朝及初、盛唐；七古、七律，則參以中唐；七絶并及晚唐。要其英爽絶人，故學唐而不爲唐所囿。後來學唐者：李、何輩襲其面貌、彷其聲調
 
[73]

 ，而神理索然，則優孟衣冠矣；鍾、譚等又從一字一句，標舉冷僻，以爲得味外味，則幽獨君之鬼語矣。
 
[74]

 獨青邱如天半朱霞，映照下界，至今猶光景常新，則其天分不可及也。

二

李青蓮詩，從未有能學之者，惟青邱與之相上下，不惟形似，而且神似。青蓮樂府及五古，多主敘事，不著議論，葢用古人“意在言外”之法。
 
[75]

 此古詩正體也。青邱樂府及《擬古》十二首、《寓感》二十首、《秋懷》十首、《咏隱逸》十六首
 
[76]

 ，亦只敘題面，不復於題面內推究意義，發揮議論。如咏向長，則但說長之畢婚嫁、遊名山。
 
[77]

 咏周黨，則但說黨之辭徵聘、樂田里。
 
[78]

 而一種邁往高逸之致，自見於楮墨之外，此正是學青蓮處。七古內如《將進酒》、《將軍行》、《贈金華隱者》、《題天池石壁圖》、《登陽山絶頂》、《春初來》、《憶昨行》等作
 
[79]

 ，置之青蓮集中，雖明眼者亦難別擇。昔司馬子微謂青蓮有仙風道骨；而青邱《贈陶篷先生》亦云：“謂予有仙契，泥滓非久淪。”
 
[80]

 葢二人實皆有出塵之才，故相契在神識間耳。然青邱非專學青蓮者。如《游龍門》及《答衍師見贈》等作
 
[81]

 ，骨堅力勁，則竟學杜。《太湖》及《天平山》、《游城西》、《贈楊滎陽》、《寄王孝廉乞貓》等作
 
[82]

 ，長篇强韻，層出不窮，無一懈筆，則又學韓。《送徐七往蜀山書舍》
 
[83]

 ，古體帶律，奇峭生硬，更與昌黎之《答張徹》，如出一手。集中本有《效樂天體》一首，又《聽教坊舊妓弟子陳氏歌》一首，亦神似長慶。
 
[84]

 《中秋玩月張校理宅》
 
[85]

 ，又似李義山。《玉波冷雙蓮》及《鳳臺曲》、《神絃曲》、《秦箏曲》、《待月詞》、《春夜詞》、《黑河秋雨引》
 
[86]

 ，又似溫飛卿。《蔡經宅》及《書夢贈徐高士》、《送李外史》等作，又皆似《黃庭經》。可見其挫籠萬有，學無常師也。即如身當元季，沉淪江村，身未歷殿陛，目未覩典章，一旦召修《元史》，列於朝班，其詩即典切瑰麗，雖賈至、岑參等《早朝大明宮》之作，不能遠過。此非其天才卓絶，過目即脗契，而能若是乎？惜乎年僅三十九，遽遭摧殞！遂未能縱橫變化，自成一大家。然有明一代詩人，終莫有能及之者。今姑摘其七律數首於後，觀者可識其才力矣。

“重臣分陝出朝端，賓從威儀盡漢官。四塞河山歸版籍，百年父老見衣冠。潼關月落聽雞度，華岳雲開立馬看。知爾西行定回首，如今江左是長安。”《送沈左司從汪参政分省陝西》
 
 
[87]

 “城苑秋風蔓草深，豪華都向此銷沉。趙佗空有稱尊意，劉表初無弭亂心。半夜危樓俄縱火，十年高塢漫藏金。廢興一夢誰能問？回首青山落日陰。”《吳城感舊》，葢咏張士誠也。）
 
 
[88]

 “書成一代存殷鑒，朝列千官備漢儀。”《奉天殿進元史》
 “白下有山皆繞郭，清明無客不思家。”《清明日呈館中諸公》
 
 
[89]

 “遠客帆檣秋水外，殘兵鼓角夕陽中。”《寄題安慶城樓》
 “賜履已分無棣遠，舞戈還見有苗來。”《送鄭都司赴大將軍行營》
 
 
[90]

 “用儒幸際千年會，造士欣爲一縣師。”《送殷孝章赴咸陽教諭》
 “春回廢苑還芳草，人渡空江正落潮。”《送顧軍諮還梁溪》
 
 
[91]

 “不假五丁開道遠，俄看萬甲積山齊。”《聞王師下蜀》
 
 
[92]

 此等詩氣調才力，不減於唐，而典麗細切更過之，前、後七子所未夢見也。
 
[93]




校記


則但說長，掃葉山房本無“則”字。

三

《青邱子歌》一首，自言其作詩之憔悴專一，有云：“朝吟忘其饑，暮吟散不平。……頭髮不暇櫛，家事不及營。兒啼不知憐，客至不果迎。……向水際獨坐，林間獨行，斵元氣，搜元精，……冥茫八極遊心兵。……微如破懸蝨，壯若屠長鯨。……高攀天根探月窟，犀照牛渚萬怪呈。”
 
[94]

 是其功力之精至，可謂極矣。然集中惟《登西城門》云：“幷吞何時休，百骨易寸土。”《題畫鷹》云：“秋筋束老骨，天寒勢逾矯。”
 
[95]

 《太湖》云：“聲吹地將浮，勢擊山欲壞。”此數句最爲警策，其他亦少有驚心動魄者。葢其用力全在使事典切，琢句渾成，而神韻又極高朗，此正是細膩風光，看是平易，實則洗鍊功深。觀唐以來詩家，有力厚而太過者，有氣弱而不及者；惟青邱適得詩境中恰好地步，固不必石破天驚，以奇傑取勝也。

四

青邱詩亦有複句。如《次韻西園公咏梅》云：“春後春前曾獨採，江南江北每相思。”
 
[96]

 而《和衍師咏梅》第三首，亦有此二句，但改“採”爲“探”耳。
 
[97]

 《次韻陳畱公見貽湖上之作》有云：“葉應隨鳥散，山欲趁波流。”
 
[98]

 而《月夜遊太湖》排律內亦有此二句。《晚尋呂山人》有云：“君家最可認，隔樹有書聲。”而《題畫贈內弟周思恭》亦云：“君家還可認，爲有讀書聲。”
 
[99]

 《送思上人》有云：“野飯晨畱鉢，城鐘夜到船。”而《送衍師》亦云：“村中乞米晨畱鉢，城外聞鐘夜到船。”
 
[100]

 但變五言爲七言耳。《咏樵》有云：“伐木驚禽起，穿雲畏虎過。”
 
[101]

 又一首《咏樵》云：“穿雲衝過虎，伐樹起棲禽。”
 
[102]

 皆未免重複。已見《陔餘叢考》
 
 
[103]

 至如《咏梅》九首內，以“雪滿山中高士臥，月明林下美人來”爲佳句，而第五首“翠袖佳人依竹下，白衣宰相住山中”，此則雖不複詞，而窠臼仍複。
 
[104]



五

青邱詩有《吹臺集》、《缶鳴集》、《江舘集》、《鳳臺集》、《婁江吟稿》、《姑蘇雜咏》等編，洪武中未敢梓行。景泰時有徐庸字用理者，彚而刻之，共一千七百七十餘首，名之曰“大全集”。
 
[105]

 青邱詩之在世者，惟此本最爲完僃，然編次尚多錯互。既分體爲卷，自不專在編年；然分體中亦須隨其年之先後，閱者始了然。今則中年之作，或雜於少時；元季之作，又入於明初，使人悶悶。如《送張進士會試》有云：“邇來國運屬中圮，爭慕死節羞生全。潯陽老守鬚汙赤，山東大帥魂沉淵。”
 
[106]

 葢指李黼、董摶霄等殉難之事，則元季詩也，而皆編在《始歸江上夜聞吳生歌》之後。中有云：“解紱今年別紫宸，歸舟江上又逢君。”
 
[107]

 則青邱已應召修史，擢戶部侍郎辭歸矣。其後又有《送張員外從軍越中》之作，有云：“明朝若上越王臺，應有中原陸沉嘆。”
 
[108]

 又有《送王稹赴大都路》等詩，則又是元季所作。
 
[109]

 如此類者，不一而足。前後倒置，不勝披尋。至如五排及七律，皆以明初在朝之作冠於首，而先後里居、客居詩在後；此固明人習氣，好以承明著作壓卷，以爲冠冕。然五七古則又以里居、客居詩編在前；五律又以在朝之作編在中間，而里居、客居詩分列前後；七絕又將《車駕享太廟還宮》等作編在卷後
 
[110]

 。體例皆不畫一。明人刻書，不加考訂，往往如此。

六

青邱之死，據《堯山堂外紀》，謂其有《題宮女圖》云：“小犬隔花空吠影，夜深宮禁有誰來？”明祖聞而銜之，故及於禍。
 
[111]

 李志光所作傳，則謂啟謝事歸里，適魏觀守蘇，甚禮遇啟，啟不得已，爲其上客，遂連蹇以死。
 
[112]

 傳作于洪武乙卯，故并不言被誅。
 則青邱似專爲魏觀所累。惟《明史》本傳謂“啟嘗賦詩，有所諷刺，帝嗛之未發。歸家，以觀改修郡治，啟爲作《上梁文》，帝怒，遂腰斬於市”。
 
[113]

 是青邱先以詩召嫌，而禍發於觀之《上梁文》也。按青邱又有《題畫犬》一首云：“莫向瑤階吠人影，羊車半夜出深宮。”
 
[114]

 則更不止“隔花吠影”之句矣。獨是張士誠有浙右時，羣彥多受其官，青邱獨屏居吳淞江上，其不仕於僭僞，已有卓識。及洪武初召修《元史》，史成，令授諸王經，旋擢戶部侍郎。青邱畏禍，力辭而歸，可謂明哲保身矣。
 
[115]

 乃又以詩文召禍，何其不自檢耶！按《上梁文》不可見，而集中尚有《郡治上梁》詩一首云：“郡治新還舊觀雄，文梁高舉跨晴空。南山久養千尋器，東海初生貫日虹。欲與龍庭宣化遠，還開燕寢賦詩工。大材今作黃堂用，民庶多歸廣庇中。”
 
 
[116]



七

志光所作傳，謂“啟與饒介爲詩文交，最相契。他定交者，又有王彝、楊基、杜寅、張憲、張羽、周砥、王行、宋克、徐賁，皆不羈才”云。
 
[117]

 《明史·王行傳》載“北郭十才子”，則高啟、王行、徐賁、高遜志、唐肅、宋克、余堯臣、張羽、呂敏、陳則。
 
[118]

 今按青邱《懷十友詩》，則張羽、楊基、王行、宋克、徐賁、王彝、余堯臣、陳則、呂敏及僧道衍。
 
[119]

 而與賁贈答尤多：五古有《同徐山人賁過妙蓮佛舍》一首
 
[120]

 ，《懷徐七》一首，《雨中畱徐七》一首
 
[121]

 ，《送徐七往蜀山書舍》一首
 
[122]

 ，《次徐山人與倪雲林贈答詩韻》一首；七律內有《期徐七遊靈巖》一首
 
[123]

 ，《答徐記室病中作》一首
 
[124]

 ，《徐記室北歸見訪南渚》一首
 
[125]

 ；七絶內有《和徐七聞鄰家酒槽聲》一首
 
[126]

 ，《寒夜逢徐七》一首，《讀徐七北郭集》一首，《徐記室謫鍾離歸同登東邱》一首
 
[127]

 ，《徐記室客京師，余至京而記室已歸》一首
 
[128]

 。此可見二人踪跡之密也。此外，則道衍亦最厚。五古內有《答道衍見贈》一首
 
[129]

 ；七古內有《和衍上人觀梅》一首；五律內有《賦得履送衍上人》一首；七律內有《衍師見訪鍾山里第》一首，《送衍師還相川》一首，《咏梅次衍師韻》一首
 
[130]

 。是時道衍方以詩與諸才士角逐名場，固未知後來爲佐命功臣也。
 
[131]




校記


七絶，掃葉山房本作“七律”。




 [1]
 元好問（一一九○—一二五七）：字裕之，號遺山，世稱遺山先生。秀容（今山西忻州）人，有《遺山集》，編《中州集》等。


 [2]
 “律切精深”六句：《元好問全集》（增訂本）卷五十三收《徐世隆序》云：“遺山詩祖李、杜，律切精深而有豪放邁往之氣；文宗韓、歐，正大明達而無奇纖晦澀之語；樂府則清雄頓挫，閑婉瀏亮，體制最備，又能用俗爲雅，變故作新，得前軰不傳之妙。”甌北謂此語出自李冶，當屬誤記（元好問集另有李冶序）。批注本批注：李冶，原名李治，字仁卿，號敬齋，金代真定府欒城縣（今河北省欒城縣）人。金哀宗正大七年（一二三○）進士。“公幼讀書，手不釋卷，性穎悟，有成人之風”。（《元朝名臣事略》）精於數算，有《測圓海鏡》。徐世隆，字威卿，陳州西華人。


 [3]
 “郝經”七句：郝經《遺山先生墓銘》云：“歌謠跌宕，挾幽、并之氣，高視一世。以五言雅爲正，出奇於長句、雜言，至千五百餘篇。爲古樂府，不用古題，特出新意，以寫怨恩者，又百餘篇。用今題爲樂府，揄揚新聲者，又數十百篇，皆近古所未有也。”見《陵川集》卷三十五。長句：古體詩的一種，格律自由，不拘對仗、平仄，押韻較寛，篇幅長短不限，句子有四言、五言、六言、七言和雜言。至唐，七古大量出現，唐人又稱七古爲長句。雜言：古體詩的一種。詩中句子字數長短間雜，無一定標準，最短僅一字，長可達九、十字以上，以三、四、五、七字相間者爲多，《詩經》和漢樂府民歌中雜言詩較多。


 [4]
 “金史”二句：脱脱等《金史》卷一百二十六《元好問傳》云：“其詩奇崛而絕雕劌，巧縟而謝綺麗。”《金史》撰成於元代，全書一百三十五卷，其中本紀十九卷、志三十九卷，列傳七十三卷，是反映女真族所建金朝的興衰始末的重要史籍。歷代對《金史》評價很高，認爲它是元修三史中最好的一部，超過《宋史》和《辽史》。《四庫全書總目》稱《金史》：“首尾完密，條例整齊，約而不疎，贍而不蕪，在三史之中，獨爲最善。”


 [5]
 “白骨”二句：語出《元好問全集》卷八《壬辰十二月車駕東狩後即事五首》其三。“原有”作“元有”。


 [6]
 “蛟龍”二句：語出《元好問全集》卷八《壬辰十二月車駕東狩後即事五首》其四。


 [7]
 “只知”二句：語出《元好問全集》卷八《癸巳四月二十九日出京》。“誰識神州竟陸沉”作“誰謂神州遂陸沈”。


 [8]
 “蕩蕩”二句：語出《元好問全集》卷八《徐威卿相過，留二十許日，將往高唐，同李輔之贈别二首》其一。


 [9]
 “只知”四句：語出《元好問全集》卷八《鎮州與文舉百一飲》。


 [10]
 “千里”二句：語出《元好問全集》卷九《十二月十六日還冠氏，十八日夜雪》。


 [11]
 “贈官”二句：語出《元好問全集》卷九《五月十二日座主閑閑公諱日作》。


 [12]
 “郝經”七句：郝經《陵川集》卷三十五《遺山先生墓銘》云：“以五言雅爲正，出奇於長句、雜言，至千五百餘篇；爲古樂府，不用古題，特出新意，以寫怨恩者，又百餘篇；用今題爲樂府揄揚新聲者，又數十百篇。皆近古所未有也。”“千五百餘篇”甌北誤記爲“五千百餘篇”。


 [13]
 “惟康熙”六句：《元好問全集》卷五十三收《康熙本魏學誠序》云：“錫山華生希閔，得善本而鋟之梓。於是好古之士，人人如獲重寶於以外。”善本：最初指經過嚴格校勘，無文字訛誤的書本。關於善本的標準，存在很多說法。張之洞在《輶軒語·語學篇》給善本提出了三條標準：“善本非紙白版新之謂，謂其爲前輩通人用古刻數本，精校細勘，不訛不誤之本也。善本之義有三：一曰足本（無闕卷、無刪減），二曰精本（精校注），三曰舊本（舊刻舊抄）。”清末錢塘藏書家丁丙對善本提出來四條標準：一是舊刻；二是精本；三是舊抄；四是舊校。徐世隆、李冶二序，見《元好問全集》卷五十三。


 [14]
 “抝體”五句：抝體，律詩、絕句平仄都有規定，不依常規而加以變換者爲“抝體”。“抝”，着重在五言的第三個字和七言的第五個字。清王軒《聲調譜序》云：“韓孟崛起，力仿李杜拗骵，以矯當代圓熟之弊。”“鄭縣”句語出《全唐詩》卷二百二十五杜甫《題鄭縣亭子》。“獨立”句語出《全唐詩》卷二百二十九杜甫《白帝城最高樓》。


 [15]
 “溪雲”二句：語出《全唐詩》卷五百三十三許渾《咸陽城東樓》。


 [16]
 “殘星”二句：語出《全唐詩》卷五百四十九趙嘏《長安晚秋》。


 [17]
 “來時”二句：語出《元好問全集》卷九《高平道中望陵川二首》其一。


 [18]
 “太行”二句：語出《元好問全集》卷八《望蘇門》。“樽俎間”作“尊俎閑”。


 [19]
 “雞豚”二句：語出《元好問全集》卷九《望崧少二首》其一。


 [20]
 “肺腸”二句：語出《元好問全集》卷九《過濁鹿城與趙尚賓談山陽舊事》。


 [21]
 “市聲”二句：語出《元好問全集》卷九《出東平》。


 [22]
 “冷猿”二句：語出《元好問全集》卷九《寄答商孟卿》。


 [23]
 “春波”二句：語出《元好問全集》卷八《僕射陂醉歸即事》。“淡淡”作“澹澹”。


 [24]
 “青山”二句：語出《元好問全集》卷八《獨峰楊氏幽居》。“青山”作“清江”。


 [25]
 “長虹”二句：語出《元好問全集》卷八《雨後丹鳳門登眺》。“夜飲”作“下飲”。


 [26]
 “東門”二句：語出《元好問全集》卷八《追用座主閑閑公韻，上致政馮內翰二首》其一。


 [27]
 “十年”二句：語出《元好問全集》卷九《懷州子城晚望少室》。


 [28]
 “重陽”二句：語出《元好問全集》卷十《十日作》。


 [29]
 “卷中”二句：語出《元好問全集》卷十一《家山歸夢圖三首》其三。


 [30]
 “賦家”二句：語出《元好問全集》卷十二《俳體雪香亭雜詠十五首》其十四。


 [31]
 “人世”二句：語出《元好問全集》卷十《玄都觀桃花》。


 [32]
 “佳節”二句：語出《元好問全集》卷十《同嚴公子大用東園賞梅》。


 [33]
 “就令”二句：語出《元好問全集》卷五《送李參軍北上》。“斑襕”作“斓斑”。


 [34]
 “桐州與仁卿”四句：“風流”二句：語出《元好問全集》卷八《桐川與仁卿飲》。《元好問全集》卷九《梁都運亂後得故家所藏無盡藏詩卷，見約題詩，同諸公賦》云：“風流豈落正始後，詩卷常留天地間。”


 [35]
 “兩都”二句：語出《元好問全集》卷四《世宗御書田不伐望月婆羅門引，先得楚字韻》。


 [36]
 “兩都秋色”二句：語出《元好問全集》卷十《存殁》。


 [37]
 “兩都喬木”二句：語出《元好問全集》卷九《贈答樂丈舜咨》。“喬木皆秋色”作“秋色皆喬木”。


 [38]
 “天公”二句：語出《元好問全集》卷十三《東山四首》其二。


 [39]
 “天公老筆”二句：語出《元好問全集》卷十四《胡壽之待月軒三首》其一。


 [40]
 “綠簑”二句：語出《元好問全集》卷十三《錢過庭煙溪獨釣圖二首》其一。


 [41]
 “綠簑衣底”二句：語出《元好問全集》卷十三《息軒秋江捕魚圖三首》其一。


 [42]
 “惡惡”二句：語出《元好問全集》卷十四《臺山雜詠十六首》其十。


 [43]
 “惡惡不可”二句：語出《元好問全集》卷十四《劉君用可菴二首》其一。


 [44]
 “惡惡不可惡惡可”二句：語出《元好問全集》卷十四《劉君用可菴二首》其二。


 [45]
 “寄希顏”二句：《元好問全集》卷八《寄希顏二首》其二末句云：“酒船早晚東行辦，共舉一杯持兩螯。”《元好問全集》卷十《曹壽之平水之行》末句云：“西風先有龍門約，共舉一杯持兩螯。”


 [46]
 “已見”句：《陔餘叢考》卷二十四有“元遺山詩多複句”條。


 [47]
 “遺山”四句：施國祁注《元遺山詩集箋注》卷八《癸巳四月二十九日出京》題下注云：“《歸潛志》録大梁事：四月二十日，使者發三教醫匠人等出城，俄復遣入。予時同諸生復入居八仙館中。五月二十二日，會使者召三教人從以北。案：先生出京，乃二十九日，殆以亡金故官，將拘管聊城，故不同日也。”《歸潛志》，劉祁作。詳見下節。


 [48]
 “而二十二”四句：《元好問全集》卷三十九《寄中書耶律公書》開篇云：“四月二十有二日。門下士太原元某謹齋沐獻書中書相公閣下。”


 [49]
 “按金史”七句：《金史》卷一百二十六《王若虛傳》云：“天興元年，哀宗走歸德。明年春，崔立變，群小附和，請爲立建功德碑。翟奕以尚書省命召若虛爲文……若虛自分必死，私謂左右司員外郎元好問曰：‘今召我作碑，不從則死，作之則名節掃地，不若死之……’及謂奕輩曰：‘丞相功德碑當以何事爲言？’奕輩怒曰：‘丞相以京城降，活生靈百萬，非功德乎？’曰：‘學士代王言，功德碑謂之代王言可乎？且丞相既以城降，則朝官皆出其門，自古豈有門下人爲主帥誦功德而可信乎後世哉？’奕輩不能奪，乃召太學生……”


 [50]
 “若虛傳”十三句：《金史》卷一百二十六《王若虛傳》云：“奕輩不能奪，乃召太學生劉祁、麻革輩赴省，好問、張信之喻以立碑事，曰：‘眾議屬二君，且已白鄭王矣，二君其無讓！’祁等固辭而別，數日，促迫不已，祁即爲草定以付好問，好問意未愜，乃自爲之。既成，以示若虛，乃共刪定數字，然止直敍其事而已。”


 [51]
 “然郝經”十七句：《陵川集》卷八《辨磨甘露碑》云：“國賊反城自爲功，萬段不足仍推崇。勒文訟德召學士，滹南先生付一死。林希更不顧名節，兄爲起草弟親刻。省前便磨甘露碑，書丹即用宰相血。百年涵養一塗地，父老來看闇流涕。數樽黃封幾斛米，賣却家聲都不計。盜據中國責金源，吠堯極口無靦顏。作詩爲告曹聽翁，且莫獨罪元遺山。”


 [52]
 “遺山”八句：《元好問全集》卷四十《外家别業上梁文》云：“蜀家降款，具存李昊之世修；趙王禪文，何豫陸機之手迹？伊誰受賞，於我嫁名？”


 [53]
 “又云”九句：《外家别業上梁文》“追韓之騎甫還，射羿之弓隨彀”句下自注：“予北渡之初，獻書中令君，請以一寺觀所費養天下名士。造謗者二三，亦書中枚舉之類也。”


 [54]
 “考遺山”四句：《元好問全集》卷三十九《寄中書耶律公書》云：“……渾源劉祁及其弟郁……喪亂以來，三四十人而止矣。”


 [55]
 “歸潛志”十五句：劉祁《歸潛志》卷十二《録崔立碑事》云：“（麻）信之曰：‘昨日見左思郎中張信之，言鄭王碑事欲屬我輩作，豈其然耶？’卽同入省禮房。省掾曹益甫引見首領官張信之、元裕之二人曰：‘今鄭王以一身救百萬生靈，其功德誠可喜。今在京官吏、父老欲爲立碑紀其事，衆議屬之二君，且已白鄭王矣，二君其無讓。’余卽辭曰：‘祁輩布衣無職，此非所當爲。況有翰林諸公如王丈從之及裕之輩在，祁等不敢。’裕之曰：‘此事出於衆心，且吾曹生自王得知，爲之何辭？君等無讓。’余卽曰：‘吾當見王丈論之。’裕之曰：‘王論亦如此矣。’……碑文既成，以示王丈及余。信之欲相商評，王丈爲定數字。其銘詞則王丈、裕之、信之及存余舊數言。其碑序全裕之筆也，然其文止實叙事，亦無褒稱立言。”


 [56]
 “下又云”九句：《歸潛志》卷十二《録崔立碑事》云：“吾之死，所謂自經於溝瀆而莫之知，且輕殺吾身以憂吾親爲大不孝矣，況身未禄仕，權義之輕重，親莫重焉，故余姑隱忍保身爲二親計，且其文皆衆筆，非余全文，彼欲嫁名於余，余安得而辭也？今天下士議往往知裕之所爲，且有曹通甫詩、楊叔能詞在，亦不待余辨也。”


 [57]
 “其上梁文”八句：《外家别業上梁文》云：“窮甚析骸，死唯束手。人望荆兄之通好，義均紀季之附庸。出涕而女於吴，莫追於旣往；下車而封之杞，有覬於方來。謀則僉同，議當孰抗？”


 [58]
 “爰自”四句：《外家别業上梁文》云：“所謂試微軀於萬仞不測之淵；至於喋血京師，亦常保百族於群盗垂涎之口。”


 [59]
 “金史”句：《金史》卷一百一十五《完顏奴申傳》云：“好問曰：‘自車駕出京，今二十日許，又遣使迎兩宮，民間洶洶，皆曰國家欲棄京城。相公何以處之？’阿不曰：‘吾二人惟有一死耳！’好問曰：‘死不難，誠能安社稷救生靈，死而可也；如其不然，徒欲一身飽五十紅衲軍，亦謂之死耶！’阿不款語曰：‘今日惟吾二人，何言不可？’好問乃曰：‘聞中外人言，欲立二王監國，以全兩宮與皇族耳！’阿不曰‘我知之矣！我知之矣！’即命召京城官民，明日皆聚省中，諭以事勢危急，當如之何……議者欲推立荆王以城出降，是亦春秋紀季入齊之義。”


 [60]
 “即王若虛”三句：《金史》卷一百二十六《王若虛傳》云：“奕輩不能奪，乃召太學生劉祁、麻革輩赴省，好問、張信之喻以立碑事，曰：‘眾議屬二君，且已白鄭王矣，二君其無讓！’”


 [61]
 “郝經”句：《陵川集》卷三十五《遺山先生墓銘》云：“先生諱好問，字裕之，太原定襄人……天興初，入翰林知制誥。金亡不仕而卒。”


 [62]
 魯靈光：即漢時靈光殿，在魯之曲阜。《六臣注文選》卷十一王文考《魯靈光殿并序》序云：“魯靈光殿者，蓋景帝程姬之子恭王餘之所立也。初恭王始都下國，好治宮室，遂因魯僖基兆而營。遭漢中微。盜賊奔突，自西京未央、建章之殿，皆見隳壞，而靈光巋然獨存，意者豈非神明依憑，支持以保漢室者也。”


 [63]
 “故郝經”三句：郝經《遺山先生墓銘》云：“好問……金亡不仕而卒。”《金史》卷一百二十六《元好問傳》云：“好問……金亡不仕。”


 [64]
 “乃李冶”二句：《中統本李冶序》云：“向使遺山不死，則登鑾坡、掌綸誥、稱內相久矣。奈何遇千載而心違，際昌辰而身往！此非君遺恨也耶？尚賴柳如京之賢，有慰韓吏部之志。文工命拙，雖抱憾於九原；人亡書存，足勝芳于百世。”《徐世隆序》不見甌北所謂“以其早死不得見用於元世祖爲可惜”之言。二序均見《元好問全集》卷五十三。


 [65]
 “余嘗題”三句：《甌北集》卷三十三《題元遺山集》云：“身閱興亡浩刼空，兩朝文獻一衰翁。無官未害餐周粟，有史深愁失楚弓。行殿幽蘭悲夜火，故都喬木泣秋風。國家不幸詩家幸，賦到滄桑句便工。”


 [66]
 “楚材”四句：《元好問全集》卷二十七《奉國上將軍武廟署令耶律公墓誌銘》云：“公諱辨才……公其长也……興定中，選授京兆府兵馬使、靜難軍節度副使。……壬辰正月，公之季弟、今中書令楚才，奉旨理索公昆季北歸。二月朔，論旨於隆德殿。公涕泣請留死汴京……公歸，留遇真定……遘疾終。”


 [67]
 “一名”二句：《元好問全集》卷二十六《龍虎衛上將軍耶律公墓誌銘》云：“公諱思忠……公其仲也……壬辰二月，公之季弟，今中書令楚才，奉旨理索公北歸，召見隆德殿。公再拜，乞留死汴梁……竟以某月十有七日，自投於內東城濠中水而沒。時年六十有一。上聞之震悼，贈工部尚書、龍虎衛上將軍。”


 [68]
 高啓（一三三六—一三七四）：字季迪，號槎軒，自號青丘子，長洲（今江蘇蘇州）人。有《高青丘集》十二卷。


 [69]
 “詩至南宋”四句：纖薄，纖巧浮薄。元、明詩人學唐，以前七子“文必秦漢，詩必盛唐”最爲鮮明。


 [70]
 “元末明初”六句：楊維楨（一二九六—一三七○），別號鐵崖，又號東維子。《明史》卷一七七《楊維楨傳》云：“楊維楨，字廉夫，山陰人……父築樓鐵崖山中。”李賀（七九○—八一六），字長吉，生於福昌昌谷（今河南宜陽縣），後人又稱李昌谷。其詩造語奇特、想象怪異。溫庭筠和李商隱并稱溫、李。《新唐書》卷九十一《溫大雅傳》云：“彥博裔孫廷筠少敏悟，工爲辭章，與李商隱皆有名，號溫李。”《唐詩紀事》卷五十四云溫庭筠乃“彥博裔孤，與李商隱俱有名，號溫李”。


 [71]
 “當時”二句：《王常宗集》卷三《文妖》云：“天下之所謂妖者，狐而已矣，然而文有妖焉，又有過於狐者……余觀楊之文，以淫詞怪語，裂仁義、反名實，濁亂先聖之道。顧乃柔曼傾衍，黛綠朱白而狡獪幻化，奄焉以自媚。是狐而女婦，則宜乎世之男子者之惑之也！余故曰：會稽楊維楨之文狐也、文妖也。噫！狐之妖至於殺人之身，而文之妖往往使後生小子羣趨而競習焉，其足以爲斯文禍。非淺小文而可妖哉，然妖固非文也！”


 [72]
 “李志光”五句：焦竑輯《國朝獻徵録》卷二十一收李志光《編修高公啓傳》云：“高啓……工於詩，上窺建安，下逮開元，大曆以後，則藐之。”


 [73]
 “李何”句：李夢陽（一四七二—一五三○），字天賜，又字獻吉，號空同子，慶陽（今屬甘肅）人；何景明（一四八三—一五二一），字仲默，號大復，信陽（今屬河南）人。以二人爲代表的前七子，掀起了明代有名的文學復古運動，宣揚“文必秦漢、詩必盛唐”。


 [74]
 “鍾譚”四句：鍾惺《詩歸序》云：“真詩者，精神所爲也。察其幽情單緒，孤行靜寂於喧雜之中；而乃以其虛懷定力，獨往冥游於寥廓之外。”譚元春《詩歸序》云：“夫人有孤懷、有孤詣，其名必孤行於古今之間，不肯遍滿寥廓；而世有一二賞心之人，獨爲之咨嗟徬皇者，此詩品也。”鍾惺（一五七四—一六二五），字伯敬，號退谷，竟陵（今湖北天門）人；譚元春（一五八六—一六三七），字友夏，竟陵人。二人爲明代竟陵派代表，標舉“幽深孤峭”之旨。味外味：詩“味”是中國古代論詩的一個標準。鍾嶸《詩品序》開“滋味”說之端：“五言居文詞之要，是眾作之有 滋味者也……幹之以風力，潤之以丹采，使味之者無極，聞之者動心，是詩之至也。”皎然《詩式·重意詩例》云：“兩重意已上，皆文外之旨……但見性情，不睹文字，蓋詩道之極也。”至司空圖，則集前人論詩“味”之大成，《二十四詩品·含蓄》云：“不著一字，盡得風流”，直承皎然“但見性情，不睹文字”，指出文詞之外的意境、情味是詩的“風流”所在；《與李生論詩書》云：“文之難，而詩之難尤難。古今之喻多矣，而愚以爲辨於味，而後可以言詩也……近而不浮，遠而不盡，然後可以言韻外之致耳……倘復以全美爲工，即知味外之旨矣”，明確提出了“韻外之致”、“味外之旨”；《與極浦書》云：“戴蓉州云：‘詩家之景，如藍田日暖，良玉生煙；可望而不可置於眉睫之前也。’象外之象，景外之景，豈容易可談哉？”“象外之象，景外之景”亦即“味外之旨”。蘇軾《東坡志林》卷十云：“司空表聖自論其詩，以爲得味外味。”


 [75]
 “青蓮樂府”四句：古人“意在言外”之法，《莊子·外物》云：“言者所以在意，得意而忘言”，對言、意關係進行了說明。王弼《周易略例·明象》云：“夫象者，出意者也。言者，明象者也。盡意莫若象，盡象莫若言。言生於象，故可尋言以觀象；象生於意，故可尋象以觀意。意以象盡，象以言著。故言者，所以明象，得象而忘言；象者，所以存意，得意而忘象。”對言、象、意三者的關係作了進一步的說明。這種說明在詩論界產生了深遠的影響。“意在言外”幾乎成了詩論界的一個法則。歐陽修《六一詩話》云：“聖俞嘗語余曰：‘詩家雖率意，而造語亦難。若意新語工，得前人所未道者，斯爲善也。必能狀難寫之景，如在目前；含不盡之意，見於言外，然後爲至矣……’余曰：‘語之工者固如是，狀難寫之景、含不盡之意，何詩爲然？’聖俞曰：‘作者得於心，覽者會以意，殆難指稱以言也……’”司馬光《續詩話》云：“古人爲詩，貴於意在言外，使人思而得之，故言之者無罪，聞之者足以戒也。”胡仔《苕溪漁隱叢話後集》卷十五云：“此絕句極佳，意在言外，而幽怨之情自見，不待明言之也。詩貴夫如此，若使人一覽而意盡，亦何足道哉！”


 [76]
 “青邱樂府”句：《高青丘集》卷一、卷二爲樂府，卷三有《擬古十二首》、《寓感二十首》、《詠隱逸十六首》、《秋懷十首》。


 [77]
 “如咏向長”二句：《高青丘集》卷三《詠隱逸十六首·向長》云：“敕言嫁娶畢，家事無關余……茫茫五嶽去，孰得回其車？”


 [78]
 “咏周黨”二句：《高青丘集》卷三《詠隱逸十六首·周黨》云：“士固有本志，聖主焉能拘？”《高青丘集》卷十二《送舒徵士考禮畢歸四明》云：“叔孫聊應召，周黨竟辭歸……送君還自歎，老却故山薇。”


 [79]
 “七古”句：《題天池石壁圖》：即《高青丘集》卷十一《題黃大癡天池石壁圖》，《憶昨行》：即《高青丘集》卷八《憶昨行寄吳中諸故人》。


 [80]
 “而青邱”三句：《高青丘集》卷四《贈陶篷先生》云：“謂余有仙契，泥滓非久淪。”


 [81]
 “如游龍門”句：《游龍門》即《高青丘集》卷五《龍門》。


 [82]
 “太湖”句：《天平山》，即《高青丘集》卷八《九日與客登虎丘至夕，放舟過太平山》。《游城西》，即《高青丘集》卷六《遊城西得豔字》。《寄王孝廉乞貓》，即《高青丘集》卷六《寄王七孝廉乞貓》，校點本作《寄王孝廉》、《乞貓》，誤。


 [83]
 《送徐七往蜀山書舍》：即《高青丘集》卷四《送徐七山人往蜀山書舍》。


 [84]
 “集中本有”三句：《效樂天體》，即《高青丘集》卷七《效樂天》。《聽教坊舊妓弟子陳氏歌》，即《高青丘集》卷八《聽教坊舊妓郭芳卿弟子陳氏歌》。


 [85]
 《中秋玩月張校理宅》：即《高青丘集》卷八《中秋翫月張校理宅得南字》。


 [86]
 《黑河秋雨引》：即《高青丘集》卷八《黑河秋雨引，賦趙王孫家琵琶，蓋其名也》。


 [87]
 “重臣”八句：語出《高青丘集》卷十四《送沈左司從汪參政分省陝西，汪由御史中丞出》。“出朝端”作“去臺端”；“潼關”作“函關”。


 [88]
 “城苑”八句：語出《高青丘集》卷十四《吴城感舊》。“稱尊意”作“稱尊計”。


 [89]
 “白下”二句：語出《高青丘集》卷十四《清明呈館中諸公》。


 [90]
 “賜履”二句：語出《高青丘集》卷十四《送鄭都司赴大將軍行營》。“舞戈”作“舞干”。


 [91]
 “春回”二句：語出《高青丘集》卷十四《送顧軍咨歸梁溪》。


 [92]
 “不假”二句：語出《高青丘集》卷十五《喜聞王師下蜀》。


 [93]
 “前、後七子”句：前、後七子，明朝中期的詩文群體。前七子包括李夢陽、何景明、王九思、邊貢、康海、徐禎卿、王廷相，前七子以李夢陽爲核心，主張文學復古，強調“文必秦漢，詩必盛唐”。後七子包括王世貞、李攀龍、謝榛、吳國倫、宗臣、徐中行、梁有譽，其中王世貞影響最大。後七子在很大程度上承接了前七子的文學復古主張，只是在學古過程中對法度格調的講究更爲具體化。


 [94]
 “青邱子歌”十八句：《高青丘集》卷十一《青丘子歌》云：“朝吟忘其饑，暮吟散不平。當其苦吟時，兀兀如被酲。頭髮不暇櫛，家事不及營。兒啼不知憐，客至不果迎。不憂回也空，不慕猗氏盈。不慚被寛褐，不羨垂華纓。不問龍虎苦戰鬬，不管烏兔忙奔傾。向水際獨坐，林中獨行。斲元氣，搜元精，造化萬物難隱情，冥茫八極遊心兵。坐令無象作有聲，微如破懸蝨，壯若屠長鯨。清同吸沆瀣，險比排崢嶸。靄靄晴雲披，軋軋凍草萌，高攀天根探月窟，犀照牛渚萬怪呈。”


 [95]
 “秋筋”二句：語出《高青丘集》卷六《題畫鷹得嘯字》。


 [96]
 “春後”二句：語出《高青丘集》卷十五《次韻西園公詠梅二首》其一。“曾獨採”作“曾獨探”。


 [97]
 “而和衍師”三句：《高青丘集》卷十五《咏梅次衍師韻》其三云：“春後春前曾獨看，江南江北每相思。”甌北所記有誤。


 [98]
 “葉應”二句：語出《高青丘集》卷十三《次韻陳留公見貽湖上行屯之作》。


 [99]
 “君家”二句：語出《高青丘集》卷十六《題徐山人畫贈內弟周思恭》。


 [100]
 “村中”二句：語出《高青丘集》卷十五《送衍師还相川》。“到船”作“泊船”。


 [101]
 “伐木”二句：語出《高青丘集》卷十三《樵》其二。


 [102]
 “穿雲”二句：語出《高青丘集》卷十三《樵》其一。


 [103]
 “已見”句：《陔餘叢考》卷二十四“元遺山詩多複句”條有“高季迪而複句又多”云云。


 [104]
 “至如”七句：“雪滿”二句，語出《高青丘集》卷十五《梅花九首》其一。“翠袖”二句：語出《梅花九首》其五。


 [105]
 “景泰時”四句：景泰（一四五○—一四五七），明代宗年號。徐庸，字用理，吳郡人，有《湖海耆英集》十二卷。“大全集”，即《高太史大全集》。


 [106]
 “邇來”四句：語出《高太史大全集》卷十《送張進士會試》。“山東大帥”作“山東大將”。《高青丘集》卷十題《送張貢士祥會試京師》。“潯陽老守鬚汙赤，山東大帥魂沉淵”作“潯陽老守血灑地，甬東大將魂沉淵。”


 [107]
 “解紱”二句：語出《高太史大全集》卷十《始歸江上夜聞吳生歌，因憶前歲别時》。


 [108]
 “明朝”二句：語出《高太史大全集》卷十《送張員外從軍越上》。《高青丘集》卷十題《送張員外從軍粤上》。


 [109]
 “又有送王稹”二句：《送王稹赴大都路》：即《高太史大全集》卷十二《送王稹赴大都》。自注：“至正庚子作。”


 [110]
 “七絕”句：《車駕享太廟還宮》，校點本作《車駕享太廟》、《還宮》，誤。查《高太史大全集》卷十四，誤將“奉迎車駕享太廟還宮”作爲《大駕親祀方丘選射齋宮奉次御制韻》中詩句，當刻板之誤。《高青丘集》卷十四《大駕親祀方丘選射齋宮奉次御制韻》後有《奉迎車駕享太廟還宮》。


 [111]
 “青邱之死”七句：蔣一葵《堯山堂外紀》卷八十“高啟”條末云：“季迪辭侍郎不拜，家居，忽罹黨禍腰斬，亦其識云。”自注：“季迪撰蘇州府《上樑文》，爲御史張度所劾，與知府魏觀並棄市。”王頌蔚《明史考證攗逸》卷三十一《高啟傳》云：“嘗賦詩以諷刺，帝嗛之……啟嘗作《題宮女圖》詩有云：‘小犬隔花空吠影，夜深宮禁有誰來？’爲明祖所猜。其賈禍蓋以此。”甌北所記或有誤。


 [112]
 “李志光”七句：焦竑輯《國朝獻徵録》卷二十一收李志光《編修高公啓傳》云：“魏觀……尤禮遇，啓不得已，亦廁爲客。復強辭之歸故里，殊悒悒不樂，遂蹇連以沒。年甫三十九……啓嘗以史事，爲國子祭酒，魏觀屬官，雅相知契。及觀守蘇，爲徒居城中，延問郡中政事得失，接見甚密。會觀得罪，連坐死。年甫三十有九。”


 [113]
 “惟明史”八句：張廷玉《明史》卷二百八十五《高啓傳》云：“啓嘗賦詩，有所諷刺，帝嗛之未發也。及歸居青丘，授書自給。知府魏觀爲移其家郡中，旦夕延見，甚歡。觀以改修府治，獲譴。帝見啓所作《上樑文》，因發怒，腰斬於市，年三十有九。”《明史》卷三百八十六《文苑傳》云：“初，啓在翰林，受知於祭酒魏觀，甞賦詩，薄有諷刺，帝微聞而嗛之，未發也。及觀來知蘇州，啓方居青丘，授書自給。觀爲移其家入郡，旦夕延見，甚歡。七年，觀以改修府治，獲譴。帝見啓所作《上樑文》，因發怒，腰斬於市，年三十有九。”


 [114]
 “莫向”二句：語出《高青丘集》卷十八《畫犬》。


 [115]
 “獨是張士誠”十二句：《明史》卷三百八十六《文苑傳》云：“張士誠據吳，名士響集，啓獨依外，家居吳凇江之青丘，歌詠自適……自號青丘子。詩日益富。洪武初被薦。偕同縣謝徽召修《元史》，並授翰林院國史編修官，復命教授諸王。三年秋，帝御闕樓，啓與徽俱入對。擢啓戶部右侍郎……啓自陳年少不敢當重任……賜白金放還。”


 [116]
 “郡治新還”八句：語出《高青丘集》卷十五《郡治上梁》。“千尋器”作“干雲器”。


 [117]
 “志光”六句：焦竑輯《國朝獻徵録》卷二十一收李志光《編修高公啓傳》云：“啓尤好權略，論事聳人聽，故與饒如授左契之交者，若王彝、楊基、杜寅、張憲、張羽、周砥、王行、宋克、徐賁之徒胥，不羈贍才爽邁，有文談辯華。”


 [118]
 “明史”二句：《明史》卷二百八十五《高啓傳》云：“初，高啓家北郭，與行比鄰，徐賁、高遜志、唐肅、宋克、余堯臣、張羽、呂敏、陳則，皆卜居相近，號北郭十友，又稱十才子。”


 [119]
 “今按青邱”二句：《高青丘集》卷三《春日懷十友詩》所題十友依次爲：余司馬堯臣、張校理羽、楊署令基、王隱君行、呂道士敏、宋軍咨克、徐記室賁、陳孝廉則、僧道衍、王徵士彝。


 [120]
 《同徐山人賁過妙蓮佛舍》：即《高青丘集》卷六《同徐山人賁過妙蓮佛舍訪王主簿欽》。


 [121]
 《雨中畱徐七》：即《高青丘集》卷七《雨中留徐七賁》。


 [122]
 《送徐七往蜀山書舍》：即《高青丘集》卷四《送徐七山人往蜀山書舍》。


 [123]
 《期徐七遊靈巖》：即《高青丘集》卷十四《期徐七遊雲岩》。


 [124]
 《答徐記室病中作》：即《高青丘集》卷十五《答徐七記室病中作》。


 [125]
 《徐記室北歸見訪南渚》：即《高青丘集》卷十五《徐記室賁北歸見訪南渚，復送還城》。


 [126]
 《和徐七聞鄰家酒槽聲》：即《高青丘集》卷十七《戏和徐七见寄聞隣槽酒聲之作》。


 [127]
 《徐記室謫鍾離歸同登東邱》：即《高青丘集》卷十七《徐記室謫鍾離歸後同登東丘亭》。


 [128]
 《徐記室客京師，余至京而記室已歸》：即《高青丘集》卷十七《寄徐記室》，自注：“徐久客京師，余至已東還”。


 [129]
 《答道衍見贈》：即《高青丘集》卷五《畣衍師見贈》。


 [130]
 《咏梅次衍師韻》一首：《高青丘集》卷十五有《詠梅次衍師韻五首》。


 [131]
 “是時”二句：《明史》卷一百四十五《姚廣孝傳》云：“姚廣孝……年十四，度爲僧，名道衍……成祖即帝位，授道衍僧録，司左善世。帝在藩邸所接，皆武人。獨道衍定策起兵，及帝轉戰山東河北，在軍三年，或旋或否，戰守機事，皆决於道衍。道衍未嘗臨戰陣，然帝用兵有天下，道衍力爲多，論功以爲第一。永樂二年四月，拜資善大夫、太子少師，復其姓，賜名廣孝。”


甌北詩話卷九

吳梅村詩
 
[1]



一

高青邱後，有明一代，竟無詩人。
 
[2]

 李西涯雖雅馴清澈，而才力尚小。
 
[3]

 前、後七子，當時風行海內，迄今優孟衣冠，笑齒已冷。
 
[4]

 通計明代詩，至末造而精華始發越。陳臥子沉雄瑰麗，實未易才；
 
[5]

 意理粗疎處，尚未免英雄欺人。惟錢、吳二老，
 
[6]

 爲海內所推，入國朝稱兩大家。顧謙益已仕我朝，又自托於前朝遺老，借陵谷滄桑之感，以揜其一身兩姓之慙，其人已無足觀，詩亦奉禁，固不必論也。梅村當國亡時，已退閒林下，其仕於我朝也，因薦而起，既不同於降表僉名；而自恨濡忍不死，跼天蹐地之意，
 
[7]

 沒身不忘，則心與跡尚皆可諒。雖當時名位聲望，稍次於錢；而今日平心而論，梅村詩有不可及者二：一則神韻悉本唐人，不落宋以後腔調，而指事類情，又宛轉如意，非如學唐者之徒襲其貌也；
 
[8]

 一則庀材多用正史
 
[9]

 ，不取小說家故實，而選聲作色，又華豔動人，非如食古者之物而不化也。葢其生平，於宋以後詩，本未寓目，全濡染於唐人，而己之才情書卷，又自能瀾翻不窮；故以唐人格調，寫目前近事，宗派既正，詞藻又豐，不得不推爲近代中之大家。若論其氣稍衰颯，不如青邱之健舉；語多疵累，不如青邱之清雋；而感愴時事，俯仰身世，纏綿淒惋，情餘於文，則較青邱覺意味深厚也。


校記


而己，原作“而已”，據掃葉山房本、校點本改。本卷同。

二

梅村身閱鼎革，其所詠多有關於時事之大者。
 
[10]

 如《臨江參軍》、《南廂園叟》、《永和宮詞》、《雒陽行》、《殿上行》、《蕭史青門曲》、《松山哀》、《鴈門尚書行》、《臨淮老妓行》、《楚兩生行》、《圓圓曲》、《思陵長公主挽詞》等作，皆極有關係。
 
[11]

 事本易傳，則詩亦易傳。梅村一眼覷定，遂用全力結撰此數十篇，爲不朽計，此詩人慧眼，善於取題處。白香山《長恨歌》，元微之《連昌宮詞》，韓昌黎《元和聖德詩》，同此意也。

三

王阮亭選梅村詩共十二首
 
[12]

 ，陳其年選十七首
 
[13]

 ，此特就一時意見所及，尚非定評。梅村之詩最工者，莫如《臨江參軍》、《松山哀》、《圓圓曲》、《茸城行》諸篇，題既鄭重，詩亦沉鬱蒼涼，實屬可傳之作。其他閒情別趣，如《松鼠》、《石公山》、《縹緲峯》
 
[14]

 、《王郎曲》，摹寫生動，幾於色飛眉舞。《直溪吏》、《臨頓兒》、《蘆洲》、《馬草》、《捉船》
 
[15]

 等，又可與少陵《兵車行》、《石壕吏》、《花卿》等相表裏，特少遜其遒鍊耳。

四

梅村古詩勝於律詩。而古詩擅長處，尤妙在轉韻。一轉韻，則通首筋脈，倍覺靈活。如《永和宮詞》，方敘田妃薨逝，忽云：“頭白宮娥暗顰蹙，庸知朝露非爲福。宮草明年戰血腥，當時莫向西陵哭。”
 
[16]

 又如《王郎曲》，方敘其少時在徐氏園中作歌伶，忽云：“十年芳草長洲綠，主人池館空喬木。王郎三十長安城，老大傷心故園曲。”
 
[17]

 《鴈門尚書行》，已敘其全家殉難，有幼子漏刃，其兄來秦擕歸，忽云：“回首潼關廢壘高，知公於此塟蓬蒿。”益覺廻顧蒼茫。此等處，關棙一轉，別有往復廻環之妙。其秘訣實從《長慶集》得來；而筆情深至，自能俯仰生姿，又天分也。惟用韻太泛濫，往往上下平通押。如《遇劉雪舫》，則眞、文、元、庚、青、蒸、侵通押；
 
[18]

 《遊石公山》，則支、微、齊、魚通押。
 
[19]

 他類此者甚多，未免太不檢矣。按《洪武正韻》有東無冬，有陽無江，於《唐韻》多所併省；
 
[20]

 豈梅村有意遵用，以存不忘先朝之意耶？


按語


此處甌北考察梅村古詩轉韻情況。甌北推梅村爲大家，亦得其他詩論家認可。陳衍《石遺室詩話》云：“梅村長篇，雖學初唐四傑，而神理實《長慶集》，音節去四傑頗遠。”又云：“査初白七律善學香山，梅村則學劍南。”日本安積信《梅村詩鈔序》云：“梅村溯源風騷，陶冶六朝、三唐，其高者直闖李、杜之室，次亦可以參長慶一席，鏤金錯采，出天入淵，縱橫變化，不拘常套，要皆從胸臆間流出，而風格之高、法度之整齊，悉具其中矣。”並認爲：“故趙耘松《詩話》推梅村爲大家，不取漁洋，實爲卓見。”

五

七律不用虛字，全用實字，唐時賈至等《早朝大明宮》諸作
 
[21]

 ，已開其端。少陵“五更鼓角”、“三峽星河”、“錦江春色”、“玉壘浮雲”數聯，
 
[22]

 杜樊川“深秋簾幕千家雨，落日樓臺一笛風”，
 
[23]

 趙渭南“殘星幾點鴈橫塞，長笛一聲人倚樓”，
 
[24]

 陸放翁“樓船夜雪瓜洲渡，鐵馬秋風大散關”，
 
[25]

 皆是也。然不過寫景。梅村則并以之敘事，而詞句外自有餘味，此則獨擅長處。如《贈袁韞玉》云：“西州士女章臺柳，南國江山玉樹花。”
 
[26]

 十四字中，無限感慨，固爲絶作。他如《揚州感事》云：“將軍甲第櫜弓臥，丞相中原拜表行。”
 
[27]

 《弔衛紫岫殉難》云：“埋骨九原江上月，思家百口隴頭雲。”
 
[28]

 《寄遼左故人》云：“樂浪有吏崔亭伯，遼海無家管幼安。”
 
[29]

 “桑麻亭障行人斷，松杏山河戰骨空。”
 
[30]

 《贈淮撫沈清遠》云：“去國丁年遼海月，還家甲第浙江潮。”
 
[31]

 《雜感》云：“金城將吏耕黃犢，玉壘山川祭碧雞。”“雞豚絕壁人煙少，珠玉空江鬼哭高。”
 
[32]

 《贈陳定生》云：“茶有一經眞處士，橘無千絹舊清卿。”
 
[33]

 《送永城吳令》云：“山縣尹來二月雨，人家兵後十年耕。”
 
[34]

 《送安慶朱司李》云：“百里殘黎半商賈，十年同榜盡公卿。”
 
[35]

 《送李書雲典試蜀中》云：“兵火才人羈旅合，山川奇字亂離搜。”
 
[36]

 《送顧蒨來典試粤東》云：“使者干旌開五管，諸生禮樂化三苗。”
 
[37]

 《送曹秋岳謫粤東》云：“海外文章龍變化，日南風俗鳥[image: ]
 輈。”
 
[38]

 《寄房師周苪公》云：“廣武登臨狂阮籍，承明寂寞老楊雄。”
 
[39]

 此數十聯，皆不著議論，而意在言外，令人低徊不盡。其他如《宴孫孝若山樓》云：“明月笙歌紅燭院，春山書畫綠楊船。”
 
[40]

 《西泠閨咏》云：“紫府蕭閒詩博士，青山遺逸女尚書。”
 
[41]

 《無題》云：“千絲碧藕玲瓏腕，一卷芭蕉宛轉心。”
 
[42]

 《投督府馬公》云：“江山傳箭旌旗色，賓客圍棋劍履聲。”
 
[43]

 《長安雜咏》云：“奉轡射生新宿衛，帶刀行炙舊名王。”
 
[44]

 《滇池鐃吹》云：“朱鳶縣小輸賨布，白象營高掛柘弓”，“魚龍異樂軍中舞，風月蠻姬馬上簫。”
 
[45]

 《送曹秋岳官廣東左轄》云：“五管清秋開使節，百蠻風靜據胡牀。”
 
[46]

 《送林衡者歸閩》云：“征途鶗鴂聲中雨，故國桄榔夢裏天。”
 
[47]

 《送隴右道吳贊皇》云：“城高赤坂魚鹽塞，日落黃河鳥鼠秋。”
 
[48]

 《送友人出牧》云：“壯士驪山秋送戍，豪家渭曲夜探丸。”
 
[49]

 《送楊猶龍按察山西》云：“紫貂被酒雲中火，鐵笛迎秋塞上歌。”
 
[50]

 《送朱遂初憲副固原》云：“荒祠黑水龍湫暗，絶坂丹崖鳥道盤。”
 
[51]

 《聞台州警》云：“鴈積稻粱池萬頃，猿知擊刺劍千年。”
 
[52]

 此數十聯，雖無言外意味，而雄麗華贍，自是佳句。《送馮子淵總戎》云：“十二銀箏歌芍藥，三千練甲醉葡萄。”《俠少》云：“柳市博徒珠勒馬，柏堂箏妓石華裙。”《訪吳永調》云：“南州師友江天笛，北固知交午夜砧。”
 
[53]

 《觀蜀鵑啼劇》云：“親朋形影燈前月，家國音書笛裏風。”
 
[54]

 《雲間公讌》云：“三江風月尊前醉，一郡荆榛笛裏聲。”
 
[55]

 此則雜凑成句耳。其病又在專用實字，不用虛字，故掉運不靈，斡旋不轉，徒覺堆垜，益成呆笨。如《贈陳之遴謫戍遼左》云：“曾募流移耕塞下，豈遷豪傑實關中。”
 
[56]

 何嘗不典切生動耶？


校記


掃葉山房本無“使者干旌開五管，諸生禮樂化三苗。《送曹秋岳謫粤東》云”二十二字。

六

《過維揚弔少司馬衛紫岫》一首，自注：“韓城人，余同官同年，死揚難。”
 
[57]

 按此即《明史·高傑傳》中衛允文也。福王時，傑移駐徐州，朝議以允文與傑同鄉，命兼兵科給事中，監其軍。
 
[58]

 而不著其死揚州之難。《史可法傳》歷載同時死事者數十人，亦無允文姓名。按《可法傳》謂高傑死後，允文承馬士英指，疏誚可法；
 
[59]

 則修史者或因其黨於士英，故并其死事亦削而不書耶？梅村與允文同時，弔其殉難，必非無據。
 
[60]

 今正史不載，獨賴梅村一詩，得傳死節於後，不可謂非允文之幸矣。陳濟生《紀略》：“牛金星以允文既削髮，何又來報名希用，令人拔其餘毛。”
 
[61]

 則《明史》不立傳，以其曾降賊也。



校記


十家詩話本無“陳濟生《紀略》：‘牛金星以允文既削髮，何又來報名希用，令人拔其餘毛。’則《明史》不立傳，以其曾降賊也”這一注文。

七

梅村熟於《兩漢》、《三國》及《晉書》、《南北史》，故所用皆典雅，不比後人獵取稗官叢說，以炫新奇者也。如《弔衛允文》云：“非關衛瓘需開府，欲下高昂在護軍。”
 
[62]

 正指其監護高傑軍，而暗切兩人姓氏。《送杜[image: ]
 武》云：“非是雋君辭霍氏，終然丁掾感曹公。”
 
[63]

 武避難江南，適梅村悼亡，欲以女爲梅村繼室，梅村辭之；故用雋不疑辭霍光之婚，及曹操欲以女妻丁儀，因曹丕言而止，皆議婚不成故事也。可謂典切矣！然亦有與題不稱，而强爲牽合者。如《永和宮詞》詠田貴妃事，有云：“聞道羣臣譽定陶，獨將多病憐如意。”本謂田妃有子慈煥，因寵特鍾愛，故以趙王如意爲喻；然定陶，漢成帝從子，入繼正統；崇禎帝自有太子，何必以定陶作襯？且太子久定，嫡庶間竝無參商，何必以如意爲比？又云：“漢家伏后知同恨，只少當年一貴人。”
 
[64]

 此言周后殉難時，田妃已先死也；然周后奉旨自盡，何得以曹操之弑伏后爲比！《雒陽行》敘福王初封河南，有云：“渭水東流別任城。”
 
[65]

 漢光武子尚，魏武子彰，皆封任城王，皆濟寧州地，與渭水何涉？《揚州》詩：“荳蔻梢頭春十二，茱萸灣口路三千。”
 
[66]

 按杜牧詩“娉娉嬝嬝十三餘，豆蔻梢頭二月初。”
 
[67]

 無所謂“春十二”也。《雜感》內“取兵遼海歌舒翰，得婦江南謝阿蠻。”
 
[68]

 本以降將歌舒翰比吳三桂，然翰無取兵遼海之事；以阿蠻比圓圓，然阿蠻本新豐人，非江南產。《贈袁韞玉》之“盧女門前烏桕樹，昭君村畔木蘭舟”
 
[69]

 。盧女無烏桕樹故事，昭君無木蘭舟故事，但採掇字面鮮麗好看耳。王阮亭詩：“景陽樓畔文君井，明聖湖頭道韞家”
 
[70]

 ，亦同此體。葢當時風氣如此。竹垞、初白，則無此病矣。
 集中如此類者，不一而足。梅村好用詞藻，不免爲詞所累，其自謂“鏤金錯采，不能到古人自然高妙之處”，正以此也。
 
[71]

 又有用事錯悞者。《補禊鴛湖》云：“春風好景定昆池。”
 
[72]

 昆明池在長安，唐安樂公主請之不得，乃自開大池，號定昆池。此與鴛湖何涉？又《戲贈》一首有云：“何綏新作婦人裝。”
 
[73]

 按服婦人衣者，何晏也，見《宋書·五行志》；而《晉書》何綏，乃何遵子，初無婦人裝故事。
 
[74]

 《觀棋》一首有云：“博進知難賭廣州。”
 
[75]

 《宋書》：羊玄保與文帝賭郡，勝，遂補宣城太守。是宣州，非廣州也。
 
[76]

 《咏鮝魚》云：“自慚非食肉，每飯望休兵。”
 
[77]

 食魚無休兵典故，况鮝魚耶！亦覺無謂。此皆隨手闌入，不加檢點之病。

八

梅村出處之際，固不無可議；然其顧惜身名，自慙自悔，究是本心不昧。以視夫身仕興朝，彈冠相慶者，固不同；比之自諱失節，反託於遺民故老者，更不可同年語矣。如赴召北行，過淮安云：“我是淮王舊雞犬，不隨仙去落人間。”
 
[78]

 《遣悶》云：“故人往日燔妻子，我因親在何敢死！憔悴而今至於此，欲往從之愧青史。”
 
[79]

 臨殁云：“故人慷慨多奇節。爲當年、沉吟不斷，草間偷活。……脫屣妻孥非易事，竟一錢不值何須說！”
 
[80]

 至今讀者猶爲悽愴傷懷。余嘗題其集云：“國亡時已養親還，同是全生跡較閒。幸未名登降表內，已甘身老著書間。訪才林下程文海，作賦江南庾子山。剩有沉吟偷活句，令人想見淚痕澘。”
 
[81]

 似覺平允之論也。


校記


跡較閒，掃葉山房本誤作“跡較間”。

九

梅村當福王時，有北來太子一事，舉朝信以爲眞。左良玉因此起兵討馬士英，朝臣無不稱快，梅村亦同此心也。
 
[82]

 故《揚州》詩內有“東來處仲無他志”之句，謂良玉跡似王敦，而心非爲逆。
 
[83]

 及良玉死，其幸舍客蘇昆生來江南，士大夫猶以良玉故而矜寵之。梅村贈以詩云：“西興哀曲夜深聞，絕似南朝汪水雲。回首岳侯墳下路，亂山何處塟將軍！”
 
[84]

 則并以岳忠武比良玉，毋乃擬非其倫矣。

一〇

梅村詩從未有注。近時黎城靳榮藩字介人，以十年之功，爲之箋釋，幾於字櫛句梳，無一字無來歷。
 
[85]

 其於梅村同時在朝、在野往還贈答之人，亦無不考之史傳；史傳所不載，考之府、縣誌；府、縣誌所不載，採之叢編脞說及故老傳聞，一一詳其履歷。其心力可謂勤矣。昔施元之注東坡詩，任淵注山谷詩，距蘇、黃之歿，僅五六十年，已爲難事。介人注梅村詩，在一百餘年之後，覺更難也。且梅村身閱興亡，時事多所忌諱，其作詩命題，不敢顯言，但撮數字爲題，使閱者自得之。如《雜感》、《雜咏》、《即事》、《詠史》、《東萊行》、《雒陽行》、《殿上行》之類，題中初不指明某人某事，幾於無處捉摸。
 
[86]

 介人則因詩以考史，援史以證詩，一一疏通證明，使作者本指，顯然呈露。如《臨江參軍》之爲楊廷麟參盧象昇軍事也
 
[87]

 ；《永和宮詞》之爲田貴妃薨逝也
 
[88]

 ；《雒陽行》之爲福王被難也
 
[89]

 ；《後東臯草堂歌》之爲瞿式耜也
 
[90]

 ；《鴛湖曲》之爲吳昌時也
 
[91]

 ；《茸城行》之爲提督馬逢知也
 
[92]

 ；《蕭史青門曲》之爲寧德公主也
 
[93]

 ；《田家鐵獅歌》之爲國戚田宏遇也
 
[94]

 ；《松山哀》之爲洪承疇也
 
[95]

 ；《殿上行》之爲黃道周也
 
[96]

 ；《臨淮老妓行》之爲劉澤清故妓冬兒也
 
[97]

 ；《拙政園山茶》及《贈遼左故人》之爲陳之遴也
 
[98]

 ；《畫蘭曲》之爲卞玉京妹卞敏也
 
[99]

 ；《銀泉山》之爲明神宗朝鄭貴妃也
 
[100]

 ；《吾谷行》之爲孫暘戍遼左也
 
[101]

 ；《短歌行》之爲王子彥也
 
[102]

 。又：律詩中有一題數首者，亦各首注其所指。如《即事》十首內第四首“列卿嚴譴赴三韓”，謂指陳之遴；
 
[103]

 第八首“無事漫提歐冶劍，有心長放呂嘉船”，謂指耿精忠玩寇自恣；
 
[104]

 第九首“老臣裹革平生志，往事傷心尚鐵衣”，謂指洪承疇先爲前朝經畧，至本朝又爲川、湖、雲、貴經畧；
 
[105]

 第十首“全家故國空從難，異姓眞王獨拜恩”，謂指吳三桂以平西王率師在蜀。
 
[106]

 又《雜感》內第四首亦指三桂，第五首指瞿式耜。
 
[107]

 他如《鴛湖閨咏》之爲黃皆令
 
[108]

 ，《無題》四首之爲卞敏
 
[109]

 ，亦皆確切有據。至如《和友人走馬詩》，因第二首“君是黃驄最少年，驊騮凋喪使人憐。當時指望勳名貴，後世誰知書畫傳”，始悟其爲楊龍友而作。龍友，貴陽人，雖昵於馬士英，而素工書畫。又因下半首云“十載鹽車悲道路，一朝天馬蹴風煙”，以證龍友先官江寧令，爲御史詹兆恒劾罷，至南渡時起兵，擢至巡撫。末句云：“軍書已報韓擒虎，夜半新林早著鞭”，則乙酉五月，龍友方率兵在京口與我軍相持，而我軍已乘霧潛濟，如韓擒虎之入新林，陳人猶不知也。
 
[110]

 此等體玩詩詞，推見至隱，非好學深思，心知其意，而能若是乎？梅村詩一日不滅，則靳注亦一日並傳無疑也。


校記


東萊行，掃葉山房本誤作“東菜行”。

孫暘，掃葉山房本誤作“孫賜”。

鴛湖閨咏，掃葉山房本誤作“鴦湖閨咏”。

一一

梅村詩本從“香奩體”入手
 
[111]

 ，故一涉兒女閨房之事，輒千嬌百媚，妖豔動人。幸其節奏全彷唐人，不至流爲詞曲。然有意處則情文兼至，姿態橫生；無意處雖鏤金錯采，終覺膩滯可厭。惟國變後《贈袁韞玉》云：“西州士女章臺柳，南國江山玉樹花。”
 
[112]

 及被薦赴召，路過淮陰云：“我是淮王舊雞犬，不隨仙去落人間。”
 
[113]

 此數語俯仰身世，悲痛最深，實足千載不朽。


校記


從“梅村詩本從‘香奩體’入手”，至一六則開頭“靳榮藩論梅村，……此眞通人之論也。乃其注梅村詩，則又有犯此病者。”十家詩話本缺。一六則開頭，十家詩話本爲“靳注亦有過求事實轉不免牽合附會處。梅村五古，如《讀史》及《雜詩》四首、《咏古》六首，七古如《行路難》十八首……”

一二

《後東臯草堂歌》，葢作於順治七年，瞿式耜殉節桂林之後。
 
[114]

 式耜以宏光乙酉赴廣西巡撫任。其家在常熟，有嚴栻等倡義守城，各鄉兵已屯駐瞿園。即東臯，見《海角遺編》
 
[115]

 。福山人所作，不著氏名。
 是時，雖有搜捕逆紳之令，幸洪承疇以大學士招撫江南，故與式耜丙辰同榜進士，陰保護之見式耜孫昌文《粤行紀事》
 ，舉家得無恙。
 
[116]

 詩所謂“可憐雙戟中丞家，門貼凄凉題賣宅。有子單居持戶難，……棄擲城南尺五山”者，葢是時式耜子嵩錫懼家門遭禍，不得不門貼賣宅，爲韜晦避難計；然未嘗易主也。
 
[117]

 若在順治七年以前，則式耜方以大學士臨桂伯畱守桂林，西南半壁，倚爲長城，事之成敗，尚未可知。梅村縱不敢望其捲土重來，亦豈逆知其必敗，而咏以花木移於鄰家，杉松植於僧舍，極形容荒涼廢壞之狀耶！况此詩云：“我來草堂何處宿，挑燈夜把長歌續。”是梅村作詩時，東臯尚爲瞿氏所有。據昌文謂“家徒壁立，僅存東臯百畝，易銀貿貨，入粤爲迎喪資”，
 
[118]

 此已在順治九年昌文已奉其祖父母遺骸歸，在途次，而家中不知，鬻東臯爲迎柩計
 ，始行賣宅。梅村詩當作於是時也。後查初白《弔春暉堂》詩即東臯
 “戰後河山非故國，記中花木尚平泉。”
 
[119]

 似康熙十八九年尚屬瞿氏，名臣之世澤長矣。


校記


僅存，掃葉山房本作“僅在”。

一三

陳濟生《再生紀畧》、程源《孤臣紀哭》、徐夢得《日星不晦録》及《紳志畧》、《燕都日記》不著撰人氏名
 ，
 
[120]

 皆謂明崇禎十七年三月十九日京城陷，襄城伯李國禎見李自成，要以三事：一，祖宗陵寢不可毀；一，塟先帝以帝后之禮；一，太子諸王不可害。賊皆諾之。及塟畢，國禎即自殺。是皆謂其能殉節者。宏光中，并有贈諡，在正祀武臣七人之內。然記載各有不同：或曰自縊，或曰自殺，或曰藥死，或曰即死於帝后殯所，或曰送至昌平，藁塟訖，死於陵旁。獨王士德《崇禎遺録》謂：“城陷後，國禎欲突崇文門，不得出；奔朝陽門，孫如龍已降賊將張能，能勸之降，國禎遂降於能。能羈之，令輸金；國禎願至家搜括以獻，而家已爲他賊所據，遂被擒。拷掠折足，以荆筐曳回，是夜自縊死。而宏光之有贈諡，乃其門客輩訛傳到南都，得倖邀卹典也。”
 
[121]

 是同一死也，一則謂其殉節，一則謂其拷賍，將奚從？惟梅村《遇劉雪舫》詩有云“寜爲英國死，不作襄城生”
 
[122]

 ，而論乃定。梅村赴召入都，距國變時未久，國禎之死，尚在人耳目間，固不敢輕爲誣衊也。《明史·李濬傳》後：“闖賊勒國禎降，國禎解甲聽命；責賄不足，被拷折足，自縊。”
 
[123]

 是葢據梅村詩爲證。然則梅村亦可稱詩史矣。按英國謂張輔裔孫世澤。襲爵後，爲闖賊所殺。



校記


崇文門，掃葉山房本作“崇文門下”。

一四

《下相極樂菴讀同年北使時詩卷》：“蘭若停驂灑墨成，過江持節事分明。上林飛鴈無還表，頭白山僧話子卿。”
 
[124]

 所謂同年者，不知何人。靳注謂：左懋第與梅村辛未同年進士，宏光乙酉，以兵部侍郎使於我朝，不屈而死。
 
[125]

 故云“飛鴈無還表”，而比其節於蘇武也。

一五

《倣唐人本事詩》：“錦袍珠絡翠兜鍪，軍府居然王子侯。自寫赫磃金字表，起居長信閣門頭。”
 
[126]

 “滕梧秋盡瘴雲黃，銅鼓天邊歸旐長。遠愧木蘭身手健，替耶征戰去他鄉。”
 
[127]

 靳注謂“爲定南王孔有德女四貞作”
 
[128]

 。按有德取桂林後，即鎮守粤西；順治九年，爲李定國所敗，自焚死。特恩賜塟，卹典極隆。其子爲定國所擄；四貞脫歸京師，朝廷念其父功，命照和碩格格食俸，通籍宮禁見《八旗通志》及瞿昌文《粤行紀事》
 。後嫁孫延齡，爲撫蠻將軍，仍鎮粤西。延齡從吳三桂反，四貞勸其反正，并代爲乞降，許之。靳注謂：此詩正詠四貞事。
 
[129]

 “軍府居然王子侯”，則有德爲藩王時，其子女皆貴重，爲王子、王女也。寫表起居，謂通籍宮禁，得自奏事也。其後從逆及反正等事，梅村已卒，固不及知之。其第四首：“新來夫婿奏兼官，下直更衣禮數寛。昨日校旗初下令，笑君不敢舉頭看。”豈嫁延齡、鎮粤時，自恃驕貴，與其夫同演武於教場耶？

一六

靳榮藩論梅村，謂“大家手筆，興與理會。若穿鑿附會，或牽合時事，强題就我，則作者之意反晦”。
 
[130]

 此眞通人之論也。乃其注梅村詩，則又有犯此病者。
 
[131]

 梅村五古，如《讀史》及《雜詩》四首、《咏古》六首，七古如《行路難》十八首，
 
[132]

 皆家居無事，讀書得間所作，豈必一一指切時事！而榮藩謂：《讀史》第一首，刺阮大鋮；其二，刺薛國觀；其四，刺孫可望。
 
[133]

 《行路難》之其三，謂刺唐王；其九，謂刺張至發；其十七，謂刺福王。
 
[134]

 而按之原詩，無一切合者。阮大鋮固魏閹餘黨，然何至以曹操比之？謂東漢壞於閹，而操本閹人曹騰之後，竟移漢祚！又如咏公孫述遣刺客連殺來歙、岑彭二大將，而刺客之名不傳，此與朝事何涉，而謂其刺勳臣之不能爲國禦侮。又如《行路難》第三首：“龍子作事非尋常，奪棗爭棃天下擾。”此本咏晉八王之亂，而以爲咏明末唐王聿鍵。試思聿鍵先以起兵勤王，被錮鳳陽，福王赦出後，監國於閩中，何曾有骨肉相爭之事？雖同時魯王以海亦僭立於紹興，然方與聿鍵相約固守，未嘗相攻也。惟聿鍵敗死後，其弟聿[image: ]
 遁廣東自立，與桂王逼處，稍有相競；然不逾時，即爲我軍所執，亦無暇與桂王交兵，何得以“奪棗爭棃天下擾”爲指此事耶？至隆武時靖江王亨嘉反桂林，爲丁魁楚、陳邦傳擒獲，則甫起事即敗，亦未有骨肉相爭之事。皆難强爲附會也。注中如此類者甚多。此則過欲示其考覈之詳，而不知轉失本指。所謂必求其人以實之，則鑿矣。又如《滇池鐃吹》四首，乃順治十五年收雲南凱歌。詩中方侈言勳伐，而以第一首末句“誰唱太平滇海曲，桄榔花發去年紅”，謂預料吳三桂之將爲逆。
 
[135]

 是時三桂方欲立功，至十八年尚率兵入緬，取永明王獻捷，豈早有逆萌！然其爲人狡譎陰悍，則已人所共知。伏讀《御批通鑒輯覽》
 
[136]

 ，如見肺肝。則謂梅村早見及此，亦可。《雜感》第一首內“聞說朝廷罷上都”，靳注謂：順治八年，裁宣府巡撫，併入宣大總督。
 
[137]

 然宣府豈上都耶？按順治七年，攝政王以京師暑熱，欲另建京城於灤州，派天下錢糧一千六百萬。是年，王薨。世祖章皇帝特詔：免此加派，其已輸官者，准抵次年錢糧。所謂“罷上都”，正指此事也。靳注誤。


校記


指切，十家詩話本作“悉指”。

阮大鋮，掃葉山房本誤作“阮大鍼”。下同。

“豈必一一指切時事……然何至以曹操比之”，十家詩話本作“豈必一一悉指時事，而介人謂只《行路難》第七首及《古意》六首爲寓言，其餘皆有所爲，此過論也。《讀史》之第一首謂刺阮大鋮，以閹黨被廢，南渡後再起用，以至過亾，然亦何至以曹操比之”。

“謂東漢壞於閹，而操本閹人曹騰之後，竟移漢祚”，十家詩話本爲注文。

如此類者，十家詩話本作“如此類强爲牽合者”。

收雲南，十家詩話本作“收復雲南”。

率兵，十家詩話本作“率師”。

永明王，掃葉山房本作“永王明”。

十家詩話本無“然其爲人狡譎陰悍，則已人所共知。伏讀《御批通鑒輯覽》，如見肺肝，則謂梅村早見及此，亦可”。有“況桄榔花發二句，亦無預防之意，介入，特以其後反逆。遂謂梅村早見及此耳。靳注於梅村咏本朝事則不復注，葢其慎也，然又間有箋釋者。如”一段文字。

靳注，十家詩話本無此二字。

“併入宣大總督。然宣府豈上都耶？……所謂‘罷上都’，正指此事也。靳注誤。”十家詩話本作“併入宣大總督之事，不知此乃順治七年，攝政王因京師暑熱，欲改建京城於灤州，派天下加賦一千六百萬，爲築城之用。是年攝政王薨。世祖章皇帝親政特詔：罷此役，其加賦之已輸官者，即抵次年錢糧；未輸者，免徵。詩中正此事也。宣府豈上都耶？”

一七

《避亂》第六首：“曉起譁兵至，戈船泊市橋。草草十數人，登岸沽村醪。……不知何將軍，到此貪逍遙？”
 
[138]

 按：此係順治二年，太湖中明將黃蜚、吳之葵、魯游擊，吳江縣吳日生，好漢周阿添、譚韋等糾合洞庭兩山，同起鄉兵，俱以白布纏腰爲號，後入城，圍巡撫吐國寶，爲國寶所敗，散去。此事見《海角遺編》。
 
[139]

 福山人所著，不著姓名。
 靳注亦不之及。


校記


“《避亂》第六首”至本卷結束，十家詩話本接上則“世祖章皇帝親政特詔”，文字如下：世祖章皇帝親政特詔：罷此役，其加賦之已輸官者，即抵次年錢糧未輸者，免徵。詩中正此事也。宣府豈上都耶？第四首“珠玉空江鬼哭高”，乃指張獻忠亂蜀時，以所掠珠玉寶器，涸錦江而錮之，仍決隄放流，名之曰“水藏”。使人不能得也。注引郪江名玉江，及蓬縣珠玉溪亦誤。《長安雜咏》內第二首：“代有異人爲教出，鳩摩天付不凡材。”此乃指達賴喇嘛自西藏入覲之事。靳注謂順治己亥，召浙僧道忞入京，住萬壽殿，亦屬附會。鳩摩羅什，乃西域神僧，豈道忞可比耶？况上文有“經過流沙萬里來”之句耶！《讀史》絶句內，“七載金縢歸掌握，百僚車馬會南城。”南城，乃明英宗北狩歸所居。本朝爲攝政王府第時，朝政悉秉於王，故百僚日夕會此。順治七年，王薨，“七載金縢”正謂此也。《偶得》三首內有一首云：“一自赤車收趙李，探丸無復五陵豪。”此指世祖親政後，捕戮京師大猾黃驃子一事，靳注亦俱未及。

吐國寶，校點本作“土國寶”。

一八

《長安雜咏》內第二首：“燈傳初地中峯變，經過流沙萬里來。代有異人爲教出，鳩摩天付不凡材。”
 
[140]

 靳注謂：“道忞，潮陽林氏子，棄弟子員出家，爲天童密雲悟和尚法嗣。順治己亥，徵至京，住齋宮萬壽殿，敕封宏覺國師。”
 
[141]

 按此詩乃指西藏達賴喇嘛入覲之事。達賴喇嘛相傳爲如來後身，每涅槃後，仍世世轉輪爲佛。凡蒙古、喀爾喀、厄魯特無不尊之，視前代之大寶法王不啻也。順治中，自西藏不遠萬里入覲，故比之鳩摩羅什，謂西域神僧也。此豈道忞足以當之耶？况上有“經過流沙萬里來”之句耶！靳注誤。忞公受封後，回至江南，與當事往還，聲勢煊赫。有月律禪師薄之曰：“伊胸中只有‘國師大和尚’五字。”見《居易録》。
 
 
[142]



一九

《讀史偶述》第十二首：“松林路轉御河行，寂寂空煩宿鳥驚。七載金縢歸掌握，百僚車馬會南城。”
 
[143]

 南城，本明英宗北狩歸所居。本朝攝政王以爲府第，朝事皆王總理，故百僚每日會此。順治七年，王薨，故云“七載金縢”也。靳注竟不之及。

二〇

《揚州》第三首：“東來處仲無他志靳注謂以王敦比左良玉兵東下
 ，北去深源有盛名謂以殷浩比高傑北討
 ”
 
[144]

 按良玉兵東下，以救太子、討馬士英爲名，比之王敦，頗切當。殷浩素有盛名，時人比之管、葛，豈高傑可比耶？
 
[145]

 梅村葢以深源比史可法。首句云：“盡領通侯位上卿，三分淮蔡各專征。”豈非可法以閣部開府揚州，領高傑、劉澤清、劉良佐、黃得功等四將，各任專征之責？而靳注以高傑當之，殊誤。

二一

《雜感》第四首“珠玉空江鬼哭高”，靳注謂：潼川府中江縣有郪江，一名玉江；又蓬溪縣有珠玉溪，皆蜀中地。
 
[146]

 不知此乃指張獻忠亂蜀時，聚金銀寶玉，測江水深處，開支流以涸之，於江底作大穴，以金寶填其中，仍放江流復故道，名之曰“水藏”。
 
[147]

 所謂“珠玉空江鬼哭高”也見《明史·流賊傳》及沈荀蔚《蜀難敘略》
 。又《劫灰録》
 
[148]

 ：“獻忠北去後，一舟子詣副將楊展告之；展令長槍探於江中，遇木鞘，則釘而出之，數日，高與城等。展使人買米於黔、楚諸省，招集流移，資其耕作，由是一軍獨雄於川中，展自稱‘錦江伯’。”

二二

七律《即事》十首內，第八首：“無事漫提歐冶劍，有心長放呂嘉船”，靳又謂刺鄭芝龍。
 
[149]

 按芝龍本海盜，明崇禎初，降明，授遊擊。唐王聿鍵僭號時，倚爲柱石。我朝兵入閩，芝龍即棄王來降，意欲即令其鎮守八閩，兼取廣東，則其功當封拜。而我朝定閩後，即挾芝龍入京，未嘗令其畱鎮。則靳注所云刺芝龍者，實屬無著。自順治三年博洛、圖賴等擒斬唐王之後，鄭彩等又出沒海上，往往闌入爲祟。總督則張存仁、陳錦、李率泰等，巡撫則佟國鼐等，領兵官則陳泰棟、阿賴、耿繼茂、哈哈木、濟度、伊爾德等，各有戰功，所謂“放呂嘉船”，究未知屬誰。順治十一年，擾漳、泉，台州總督李率泰畏葸無功，以濟度代之；則所謂“放呂嘉船”者，葢指率泰，靳注謂刺鄭芝龍何耶？又梅村《送友人從軍入閩》詩：“胡床對客招虞寄，羽扇麾軍逐呂嘉。”
 
[150]

 則姚啓聖等之收功矣。


校記


即事，原作“紀事”，據《吳詩集覽》及《吳梅村全集》改。

聿鍵，掃葉山房本作“聿鞬”。

二三

第十三首：“異物每邀天一笑，自鳴鐘應自鳴琴。”
 
[151]

 按順治元年，修政立法，西洋人湯若望，進渾天球一座，地平、日晷、窺遠鏡各一具，并輿地屏圖；更請諸曆悉依西洋法推算，從之。十五年，又進相拒曆，所謂“自鳴鐘”、“自鳴琴”，葢即是時所進，創見以爲神技也。靳注亦不之及。


校記


第十三首，校點本作“《讀史偶述》第十三首”。

二四

《偶得》第二首：“一自赤車收趙李，探丸無復五陵豪。”
 
[152]

 按此乃順治九年，世祖拏獲京師大猾李應試、潘文學二人正法之事。應試混名黃臕李三，元本前明重犯，漏網出獄，專養强盜，交結官司，役使衙蠹，盜賊競輸重賄，舖戶亦出常例，崇文門稅務自立規條，擅抽課錢。潘文學自充馬販，潛通賊線，挑聚壯馬，接濟盜賊，文武官多有與投刺會飲者。住居外城，多造房屋，分照六部，外來人有事某部，即投某部房內。後拏獲時，審訊惡跡，寗完我、陳之遴皆默無一語。鄭親王詰之，對曰：“李三巨惡，誅之則已；若不正法，之遴必被其害。”此二人豪猾之惡跡也。
 
[153]

 靳注亦不之及。王阮亭《池北偶談》：“黃臕李正法後，其黨某猶巨富，造屋落成宴客，宋荔裳亦在坐，有‘頭口牙’、‘手腳眼’之對。潘文學開騾馬牙行，京師人謂騾馬曰‘頭口’，故有‘頭口牙行’之稱。其黨某造堂醼客，其牆壁尚有留缺處，以便工匠着腳，故謂之‘手腳眼’。”
 
 
[154]




校記


宋荔裳，掃葉山房本誤作“朱荔裳”。




 [1]
 吳梅村：吳偉業（一六○九—一六七二），字駿公，號梅村，別署鹿樵生、灌隱主人，太仓人。明末清初著名詩人，與錢謙益、龔鼎孳並稱“江左三大家”，又爲婁東詩派開創者。長於七言歌行，後人稱之爲“梅村體”或“太仓體”。有《梅村集》、《綏寇紀略》。


 [2]
 “高青邱”三句：錢仲聯編校《陳衍詩論合集》録陳衍對高青邱七古之讚美：“師云：陳恭甫謂張亨甫七古，自高青邱後無此作。青邱非七古上乘，恭甫優爲之。亨甫尚未之及，惟《王郎曲》相近耳。”陳衍（一八五六—一九三七） 近代詩人，字叔伊，號石遺，福建侯官（今福州市）人。清光緒八年舉人。陳衍博通經史、訓詁之學，長於詩歌，與鄭孝胥同爲閩派詩的領袖，並標榜“同光體”。


 [3]
 “李西涯”二句：李東陽（一四四七—一五一六），字賓之，號西涯，諡文正。明長沙府茶陵州人。明代中後期，茶陵詩派的核心人物，詩人、書法家、政治家。作《擬古樂府百首》，以樂府體詩作史論成一家之言，也從形式上爲前後七子擬古詩的創作開了先河。有《懷麓堂集》一百卷傳世。《懷麓堂詩話》强調論詩應該聲、色並重：“詩必有具眼，亦必有具耳。眼主格，耳主聲。聞琴斷知爲第幾弦，此具耳也。月下隔窗辨五色線，此具眼也。”《明詩紀事》丙籤卷一云：“西涯先生高才絕識，獨步一時，詩文深厚渾雄，不爲倔奇可駭之辭，而法度森嚴，思味雋永，古意獨存。”


 [4]
 “前、後七子”四句：前七子指李夢陽、何景明、徐禎卿、康海、邊貢、王廷相、王九思，倡導文學復古運動。後七子指李攀龍、王世貞、宗臣、謝榛、梁有譽、徐中行、吳國倫。優孟衣冠，《史記》卷一百二十六《滑稽列傳》云：“優孟者，故楚之樂人也……楚相孫叔敖知其賢人也，善待之。病且死……其子窮困，負薪逢優孟，與言曰：‘我孫叔敖之子也，父且死時屬我，貧困往見優孟。’優孟……即爲孫叔敖衣冠，抵掌談語……歲餘像孫叔敖，楚王左右不能別也。莊王置酒，優孟前爲壽，莊王大驚，以爲孫叔敖復生也，欲以爲相……孟曰：‘……楚相，不足爲也，如孫叔敖之爲楚相，盡忠爲廉以治楚，楚王得以霸，今死，其子無立錐之地……’莊王謝優孟，乃召孫叔敖子。封之寢丘。”後用“優孟衣冠”指演戲，也比喻假裝古人或一味摹仿。笑齒已冷，《甌北集》卷三十八《題陳東浦藩伯敦拙堂詩集》云：“迨明李何輩，但摹面目肖。”表現出對李夢陽、何景明等復古傾向的批評。《甌北集》卷二十八《論詩》其三云：“矮人看戲何曾見，都是隨人說短長”，對清代詩壇的尊唐宗宋現象頗爲不滿。


 [5]
 “陳臥子”二句：陳子龍（一六○八—一六四七），初名介，字臥子、懋中、人中，號大樽、海士、軼符等。南直隸松江華亭（今上海松江）人。與夏允彝、杜麟徵、周立勳、徐孚遠、彭賓組成“幾社六子”。有《陳忠裕公全集》。


 [6]
 錢、吳二老：指錢謙益、吳梅村。錢謙益（一五八二—一六六四），字受之，號牧齋，晚號蒙叟、東澗老人。學者稱虞山先生。清初詩壇的盟主之一。江蘇常熟人。他倡“情真”、“情至”以反對模擬。作爲詩人，他開創了有清一代詩風。凌鳳翔爲其《初學集》作序稱：“前後七子而後，詩派即衰微矣，牧齋宗伯起而振之，而詩家翕然宗之，天下靡然從風，一歸於正。其學之淹博、氣之雄厚，誠足以囊括諸家，包羅萬有，其詩清而綺，和而壯，感歎而不促狹，論事廣肆而不誹排，洵大雅母音，詩人之冠冕也！”


 [7]
 跼天蹐地：語出《詩經·小雅·正月》：“謂天蓋高，不敢不局；謂地蓋厚，不敢不蹐。”陸德明《經典釋文》卷六云：“局，本又作跼……曲也。”後即以“跼天蹐地”形容惶懼不安貌。陸機《謝平原內史表》有“跼天蹐地，若無所容”之語。


 [8]
 “一則神韻”五句：南北朝以來以“神韻”論人論藝，至明胡應麟等人以之論詩。至清初王士禛倡“神韻說”，影响較為深遠。王士禛吸取唐代司空圖《二十四詩品》和南宋嚴羽的《滄浪詩話》的理論，強調“興會神到”，追求“得意忘言”，創神韻說。《池北偶談》卷十八“神韻”云：“‘神韻’二字，余向論詩，首爲學人拈出。”“神韻”說以清淡閑遠的風神韻致爲詩歌的最高境界。王士禛（一六三四—一七一一），字子真、貽上，號阮亭，又號漁洋山人，人稱王漁洋，諡文簡，新城（今山東桓台縣）人，清初傑出詩人。詩爲一代宗匠，與朱彝尊並稱。康熙時繼錢謙益而主盟詩壇。


 [9]
 庀材：準備材料，多指建築材料，此處指史料。文瑩《玉壺清話》卷五云：“公命工庀材，一夕而就。”


 [10]
 “梅村”二句：尤侗《艮齋雜說》卷五云：“梅村身遭鼎革，觸目興亡，其所作《永和宮詞》、《琵琶行》、《松山哀》、《鴛湖曲》、《鴈門尚書》、《臨淮老妓》，皆可備一代詩史。”


 [11]
 “如臨江”二句：鄭方坤《國朝名家詩鈔》吳梅村小傳云：“所作《永和宮詞》、《琵琶行》、《松山哀》、《鴈門尚書行》、《思陵公主輓詩》諸什，鋪張排比，如李龜年說開元、天寶遺事，皆可備一代詩史，豈僅若函書眢井，但說庚申，慟哭荒臺，徒傳乙丙已哉。按節而歌，猶令人掩卷三歎也。”《南廂園叟》，《吳梅村全集》卷一有《遇南廂園叟感賦八十韻》。《思陵長公主挽詞》，《吳梅村全集》卷七有《思陵長公主挽詩》。


 [12]
 “王阮亭”句：王士禛輯《感舊集》卷二收梅村詩“三十二首補遺十一首”，非甌北所謂“十二首”。


 [13]
 陳其年選十七首：陳維崧（字其年）輯《篋衍集》收梅村詩六十一首，其中五古長篇三首（卷三），五言律詩二十首（卷四），五言排律一首，五言絕句二首（卷五），七言古詩十四首（卷六），七言律詩九首（卷九），七言絕句十二首（卷十一），非歐北所謂“十七首”。


 [14]
 《縹緲峯》：即《吳梅村全集》卷十六《登縹緲峰》。


 [15]
 《蘆洲》：即《吳梅村全集》卷三《蘆洲行》。《馬草》：即《吳梅村全集》卷三《馬草行》。《捉船》：即《吳梅村全集》卷三《捉船行》。


 [16]
 “頭白”四句：語出《吳梅村全集》卷三《永和宮詞》。“暗顰蹙”作“暗嚬蹙”。


 [17]
 “十年”四句：語出《吳梅村全集》卷十一《王郎曲》。“空喬木”作“惟喬木”。


 [18]
 “如遇劉雪舫”二句：《吳梅村全集》卷一有《吳門遇劉雪舫》。


 [19]
 “遊石公山”二句：《吳梅村全集》卷一有《石公山》。


 [20]
 “按洪武正韻”三句：《洪武正韻》，明太祖洪武八年樂韶鳳、宋濂等十一人奉詔編成的一部官方韻書，共十六卷。《洪武正韻》繼承了唐宋音韻體系，在明代影響很大。《唐韻》，唐人孫愐所著，成書時間大概在開元二十年之後，爲《切韻》的一個增修本，原書已佚。另一《切韻》增修本爲王仁昫著《刊謬補缺切韻》，較《唐韻》更早。孫愐曾利用朝廷擴大《唐韻》影響，故比《刊謬補缺切韻》名氣更大。《雅倫》卷二十六引許觀《東齋紀事》云：“自孫愐始集爲《唐韻》，諸書遂廢。”清人卞永譽《式古堂書畫匯考》所録唐元和年間《唐韻》寫本的序文和各卷韻數的記載，全書五卷，共一九五韻，與王仁昫的《刊謬補缺切韻》相同，其上、去二聲都比陸法言《切韻》多一韻。


 [21]
 “唐時賈至”句：賈至（七一八—七七二），字幼隣，洛陽人。著有文集三十卷。《新唐書·藝文志》著録《賈至集》二十卷，《別集》十五卷，已佚。賈至有《早朝大明宮呈兩省僚友》一詩，杜甫、岑參、王維都曾作詩相和。參看《全唐詩》卷二三五。


 [22]
 “五更鼓角”、“三峽星河”：語出《杜詩詳注》卷十八《閣夜》之“五更鼓角聲悲壯，三峽星河影動搖”。“錦江春色”、“玉壘浮雲”：語出《杜詩詳注》卷十三《登樓》之“錦江春色來天地，玉壘浮雲變古今”。


 [23]
 “深秋”二句：語出《樊川文集》卷三《題宣州開元寺水閣閣下宛溪夾溪居人》。


 [24]
 “殘星”二句：語出《全唐詩》卷五四九趙嘏《長安晚秋》。趙嘏，字承祐，楚州山陽人，存詩二百多首。其“殘星幾點鴈橫塞，長笛一聲人倚樓”，時人以爲佳作，遂有“趙倚樓”之稱。


 [25]
 “樓船”二句：語出《劍南詩稿》卷十七《書憤》。


 [26]
 “西州”二句：語出《吳梅村全集》卷十六《贈荆州守袁大韞玉四首》其二。


 [27]
 “將軍”二句：語出《吳梅村全集》卷十五《揚州四首》其二。


 [28]
 “埋骨”二句：語出《吳梅村全集》卷十五《過維揚吊衛少司馬紫岫》。“埋骨”作“塟骨”。


 [29]
 “樂浪”二句：語出《吳梅村全集》卷十五《卽事十首》其四。


 [30]
 “桑麻”二句：語出《吳梅村全集》卷十六《贈遼左故人八首》其一。


 [31]
 “去國”二句：語出《吳梅村全集》卷十五《贈淮撫沈公清遠》。


 [32]
 “金城”四句：語分出《吳梅村全集》卷六《雜感二十一首》其五、其十六。


 [33]
 “茶有”二句：語出《吳梅村全集》卷六《贈陽羨陳定生》。


 [34]
 “山縣”二句：語出《吳梅村全集》卷十五《送永城吳令之任》。


 [35]
 “百里”二句：語出《吳梅村全集》卷十五《送安慶朱司李之任》。


 [36]
 “兵火”二句：語出《吳梅村全集》卷十五《送李書雲蔡閬培典試西川》。


 [37]
 “使者”二句：語出《吳梅村全集》卷十五《送顧蒨來典試東粵》。


 [38]
 “海外”二句：語出《吳梅村全集》卷十六《送曹秋岳以少司農遷廣東左轄四首》其四。


 [39]
 “廣武”二句：語出《吳梅村全集》卷十五《寄房師周芮公先生四首》其四。


 [40]
 “明月”二句：語出《吳梅村全集》卷六《宴孫孝若山樓賦贈》。


 [41]
 “紫府”二句：語出《吳梅村全集》卷五《西泠閨詠四首》其二。“西泠”原作“西冷”，誤，據《全集》改。“蕭閒”作“高閑”。


 [42]
 “千絲”二句：語出《吳梅村全集》卷六《無題四首》其一。


 [43]
 “江山”二句：語出《吳梅村全集》卷六《投贈督府馬公二首》其一。


 [44]
 “奉轡”二句：語出《吳梅村全集》卷十六《長安雜詠四首》其三。


 [45]
 “朱鳶”四句：語分出《吳梅村全集》卷十七《滇池鐃吹四首》其一、其二。


 [46]
 “五管”二句：語出《吳梅村全集》卷十六《送曹秋岳以少司農遷廣東左轄四首》其一。“開使節”作“懸使節”。


 [47]
 “征途”二句：語出《吳梅村全集》卷六《送林衡者歸閩》。“聲中雨”作“愁中雨”。


 [48]
 “城高”二句：語出《吳梅村全集》卷十五《送隴右道吳贊皇之任》。


 [49]
 “壯士”二句：語出《吳梅村全集》卷十六《送同官出牧》。


 [50]
 “紫貂”二句：語出《吳梅村全集》卷十六《送楊猶龍學士按察山西二首》其二。“迎秋”作“吟秋”。


 [51]
 “荒祠”二句：語出《吳梅村全集》卷十六《送同年江右朱遂初憲副固原四首》其一。


 [52]
 “鴈積”二句：語出《吳梅村全集》卷十六《聞台州警四首》其二。


 [53]
 “南州”二句：語出《吳梅村全集》卷十七《庚子八月訪同年吳永調於錫山，有感賦贈四首》其四。


 [54]
 “親朋”二句：語出《吳梅村全集》卷十七《觀蜀鵑啼劇有感四首》其一。


 [55]
 “三江”二句：語出《吳梅村全集》卷十七《十月下澣偕九日過雲間，公讌閬石蒼水齋中，同文饒諸子二首》其二。


 [56]
 “曾募”二句：語出《吳梅村全集》卷十六《贈遼左故人八首》其一。


 [57]
 “過維揚”五句：《吳梅村全集》卷十五《過維揚弔衛少司馬紫岫》自注云“衛，韓城人，與余同年同官，後以少司馬死揚州難”。


 [58]
 “按此即”六句：《明史》卷二百七十四《高傑傳》云：“福王封傑興平伯……九月命傑移駐徐州。以左中允衛胤文兼兵科給事中，監其軍。”“衛允文”當作“衛胤文”，此以避雍正胤禛諱改。


 [59]
 “按可法傳”三句：《明史》卷三百六十八《史可法傳》云：“士英忌可法威名，加故中允衛胤文兵部右侍郎，總督興平軍，以奪可法權。胤文，傑同鄉也，陷賊南還，傑請爲己監軍。傑死，胤文承士英旨，疏誚可法。士英喜，故有是命。”


 [60]
 “梅村”三句：《明史考證攗逸》卷二十九《列傳第一百六十一》《高傑附傳》云：“甲申三月癸巳……時……衛允文入直……”《列傳第一百六十二》《史可法傳》云：“城破時……衛允文亦赴水死。”


 [61]
 “陳濟生”四句：馮夢龍《甲申紀事》卷四陳濟生《再生紀略（上）》云：“牛相爲政……怒詞臣衛胤文、楊昌祚、林增志、宋之繩等削髮，令人盡拔其餘毛，詈云：‘既已批剃，何又報名？’眾皆失色。”


 [62]
 “非關”二句：語出《吳梅村全集》卷十五《過維揚弔衛少司馬紫岫》。


 [63]
 “非是”二句：語出《吳梅村全集》卷三《送杜公弢武歸浦口》。


 [64]
 “漢家”二句：語出《吳梅村全集》卷三《永和宮詞》。


 [65]
 “渭水”句：語出《吳梅村全集》卷二《雒陽行》。


 [66]
 “荳蔻”二句：語出《吳梅村全集》卷十五《揚州四首》其四。


 [67]
 “娉娉”二句：語出《樊川詩集注》詩集卷四《贈別》。


 [68]
 “取兵”二句：語出《吳梅村全集》卷六《雜感二十一首》其十八。“歌舒翰”作“哥舒翰”。


 [69]
 “盧女”二句：語出《吳梅村全集》卷十六《贈荆州守袁大韞玉四首》其一。


 [70]
 “景陽”二句：語出《本事詩》卷十王士禛《觀黃皆令、吳嚴子、卞篆生書扇，各題一首》題吳嚴子書扇詩。“樓畔”作“宮畔”。


 [71]
 “梅村好用”五句：杜濬《變雅堂遺集》文集卷八《祭少詹吳公文》云：“梅村先生……獨記自論其詩云：‘吾之於此道，雖爲世士所宗，然鏤金錯采，未到古人自然高妙之極地。’”鏤金錯采，意謂辭藻華麗，雕琢不自然。鍾嶸《詩品》中《宋光祿大夫顏延之》云：“湯惠休曰：‘謝詩如芙蓉出水，顏如錯采鏤金。’顏終身病之。”《南史》卷三十四《顏延之傳》云：“延之嘗問鮑照己與靈運優劣。照曰：‘謝五言如初發芙蓉，自然可愛；君詩若鋪錦列繡，亦雕繢滿眼。’”


 [72]
 “春風”句：語出《吳梅村全集》卷六《補褉》。


 [73]
 “何綏”句：語出《吳梅村全集》卷八《戲贈十首》其一。


 [74]
 “按服婦人”六句：《宋書》卷三十志第二十《五行一》云：“魏尚書何晏好服婦人之服。”《晉書斠注》卷三十三“何遵”條云：“遵字思祖，劭庶兄也……四子嵩、綏、機、羨……綏字伯蔚，位至侍中尚書。”


 [75]
 “博進”句：語出《吳梅村全集》卷八《觀棋六首》其二。


 [76]
 “宋書”六句：《宋書》卷五十四《羊玄保傳》云：“羊玄保，太山南城人也……太祖與賭郡，戲勝以補宣城太守。”“羊玄保”原作“羊元保”，為避康熙玄燁諱計。但亦有“羊元保”其人，郝懿行《補宋書刑法志》並收“羊玄保傳”與“羊元保傳”。《宋書》爲梁朝沈約所撰，是一部記述南朝劉宋歷史的紀傳體史書。有本紀十卷、志三十卷、列傳六十卷，共一百卷。


 [77]
 “自慚”二句：語出《吳梅村全集》卷十四《鮝》。


 [78]
 “我是”二句：語出《吳梅村全集》卷十五《過淮陰有感二首》其二。“我是”作“我本”。


 [79]
 “故人往日”四句：語出《吳梅村全集》卷十《遣悶六首》其三。“至於此”作“困於此”。


 [80]
 “故人慷慨”五句：語出《吳梅村全集》卷二十二《賀新郎二首·病中有感》，其下阕云：“故人慷慨多奇節。爲當年、沉吟不斷，草間偷活。艾灸眉頭瓜噴鼻，今日須難訣絶。早患苦、重來千疊。脫屣妻孥非易事，竟一錢不值何須說！人世事，幾完缺？”


 [81]
 “國亡”八句：語出《甌北集》卷二十八《題吳梅村集》其二。“時已”作“時早”，“淚痕澘”作“淚痕斑”。


 [82]
 “左良玉”三句：《明史》卷三百七十五《左良玉傳》云：“有北來太子事，用事者以爲偽，而中外皆以爲真……良玉意乃决，傳檄討馬士英。”左良玉（一五九九—一六四五），字崑山，臨清人。


 [83]
 “故揚州”三句：《吳梅村全集》卷十五《揚州四首》其三云：“東來處仲無它志，北去深源有盛名。”王敦（二六六—三二四），字處仲。《晉書》卷九十八有傳。


 [84]
 “西興”四句：語出《吳梅村全集》卷二十《口占贈蘇崑生四首》其三。


 [85]
 “近時黎城”五句：靳榮藩注梅村詩，見《吳詩集覽》。靳榮藩（一七二六—一七八四），字介人，號綠溪，黎城麥倉村人。有《吳詩集覽》二十卷、《吳詩談藪》、《綠溪語》兩卷、《詠史偶稿》、《潞郡舊聞》三卷。


 [86]
 “如雜感”三句：梅村有《雜感二十一首》、《長安雜詠四首》、《卽事十首》、《詠史十二首》諸詩。


 [87]
 “如臨江參軍”句：《吳詩集覽》卷一上《臨江參軍》題下注云：“此詩赠楊廷麟也。《明史·楊廷麟傳》：‘字伯祥，清江人。’”另，《吳梅村全集》卷一《臨江參軍》題下注云：“楊公廷麟，字伯祥，臨江人。崇禎中以兵部贊畫參督師盧象昇軍事。”《梅村詩話》云：“楊廷麟，字伯祥，別字機部，臨江人。爲文排宕峭刻，在韓蘇間，書法出入兩晉，倣索靖體，詩則好用奇思棘句，不甚合律，然秀異聳拔，往往出人……余與機部相知最深，於其爲叅軍周旋久，故於詩最真，論其事最當，即謂之詩史可勿愧。機部後守贛州，從城上投濠死，集竟散佚不傳。”


 [88]
 “永和宮詞”句：《吳詩集覽》卷四上《永和宮詞》題下注云：“永和，乃田妃之宮……田妃一生以景和看花爲過脉，故梅村特精采叙出，兼仿《連昌宮詞》之題樣也。”


 [89]
 “雒陽行”句：《吳詩集覽》卷四下《雒陽行》題下注云：“福恭王常洵，神宗第三子，母鄭貴妃，最幸。”


 [90]
 “後東臯草堂”句：《吳詩集覽》卷四下《後東臯草堂歌》題下注云：“《蘇州府志》：‘東臯在常熟縣北郭外，瞿少參汝說所構，子式耜增拓之……’《明史·瞿式耜傳》：‘字起田……’按：《明史》起田之死在大清順治七年。此詩所詠，止詳其爲給事中及巡撫廣西之事……”


 [91]
 “鴛湖曲”句：《吳詩集覽》卷五上《鴛湖曲》題下注云：“此詩弔吳昌時也。”


 [92]
 “茸城行”句：《吳詩集覽》卷五下《茸城行》詩中首注云：“此首刺馬逢知而作。”


 [93]
 “蕭史青門”句：《吳詩集覽》卷五下《蕭史青門曲》詩中首注云：“此詩爲寧德公主而作。”


 [94]
 “田家鐵獅”句：《吳詩集覽》卷六下《田家鐵獅歌》詩中首注云：“此詩借鐵獅以悲田家，因田家而詠勝國也。田家謂田宏遇家。”


 [95]
 “松山哀”句：《吳詩集覽》卷六下《松山哀》題下注云：“《御撰通鑑綱目三編》：‘崇禎十五年春，我大清兵克松山，洪承疇降，遂下錦州。’”


 [96]
 “殿上行”句：《吳詩集覽》卷六下《殿上行》題下注云：“此詩爲黃石齋而作。”


 [97]
 “臨淮老妓”句：《吳詩集覽》卷六下《臨淮老妓行》題下注云：“尤展成《宮閨小名録》：冬兒，劉東平歌伎。吳梅村作《臨淮老妓行》。”


 [98]
 “拙政園”句：《拙政園山茶》即《吳梅村全集》卷十《詠拙政園山茶花并引》。《吳詩集覽》卷七上《詠拙政園山茶花并引》“引”後注云：“《蘇州府志》：‘拙政園……國初海寧陳相國得之。’”《吳詩集覽》卷十四上《贈遼左故人》題下注云：“遼左故人之爲陳之遴。”


 [99]
 “畫蘭曲”句：《吳詩集覽》卷五上《畫蘭曲》詩末注云：“玉京有妹曰敏，亦善畫蘭……當是維久邀梅村作畫，而梅村即向維久索敏之畫蘭也。”


 [100]
 “銀泉山”句：《吳詩集覽》卷六下《銀泉山》題下注云：“《昌平州志》：‘銀泉山在大紅門內西，明神宗恭恪皇貴妃塟此。’”


 [101]
 “吾谷行”句：《吳詩集覽》卷七上《吾谷行》題下注云：“孫承恩初名曙，字扶桑……弟暘，字赤崖……詩中‘一株天矯’云云，指扶桑登上第事，‘一株偃蹇’云云，指赤崖戍遼陽事……”


 [102]
 “短歌行”句：《短歌行》即《吳梅村全集》卷十《短歌》。《吳詩集覽》卷七上《短歌》題下注云：“此詩葢爲子彥作耳。”


 [103]
 “如即事”二句：《吳詩集覽》卷十三下《卽事》其四注云：“此首悲陳彦升之遠謫也。”“列卿”句，語出《吳梅村全集》卷十五《卽事十首》其四。


 [104]
 “第八首”三句：《吳詩集覽》卷十三下《卽事》其八注云：“此首刺鄭芝龍。”甌北誤記。“無事”二句，語出《卽事十首》其八。“無事”作“无意”。


 [105]
 “第九首”四句：《吳詩集覽》卷十三下《卽事》其九注云：“此首刺洪亨九。”“老臣”二句，語出《卽事十首》其九。


 [106]
 “第十首”三句：《吳詩集覽》卷十三下《卽事》其十注云：“此詩紀吳逆入蜀之事也。”“全家”二句，語出《卽事十首》其十。


 [107]
 “又雜感”二句：《雜感》即《吳梅村全集》卷六《雜感二十一首》，《吳詩集覽》卷十一下僅有六首，第一、第二首同《全集》，第三首爲《全集》第五首，第四首爲《全集》第十六首，第五首爲《全集》第十八首，第六首爲《全集》第二十一首。第四首注云：“此首單指征蜀之事……順治八年，吳三桂握重兵，屯保寧，久無功……”第五首注云：“此詩亦詠吳逆。”第六首注云：“此詩詠瞿式耜。”甌北誤將第六首記為第五首。


 [108]
 “他如鴛湖”句：《鴛湖閨咏》即《吳梅村全集》卷六《題鴛湖閨詠四首》。《吳詩集覽》卷十二上《題鴛湖閨詠》題下注云：“其为黃皆令詠乎。”


 [109]
 “無題”句：《吳詩集覽》卷十二下《無題》題下注云：“瞿氏有才女……意屬先生……先生以意自持……賦《無題》四章以謝之……”未提及卞敏。甌北所記或有誤。


 [110]
 “至如和友人”二十四句：《吳詩集覽》卷十二下《讀友人舊題〈走馬詩〉於郵壁，漫次其韻》，題下注云：“意友人爲楊龍友，以第二首前四句定之也……而‘十載鹽車悲道路’指官江寧知縣，爲御史詹兆恒所劾；‘一朝天馬蹴風煙’，指起兵部遷副史擢巡撫之事。乙酉五月，駐京口，與大清兵隔江相持，初九日，大清兵乘霧潛濟，迫岸，諸軍知始，倉皇列陣甘露寺，文驄走蘇州，故有‘軍書已報韓擒虎，夜半新林早着鞭’之句也。”“君是”四句，語出《吳梅村全集》卷十五《讀楊文驄舊題〈走馬詩〉於郵壁，漫次其韻二首》其二。“指望”作“只望”，“後世”作“後日”。


 [111]
 香奩體：唐代韓偓《香奩集》中所體現出的綺麗纖巧的詩風，又稱豔體，多寫男女之情和婦女的服飾容態。韓偓《香奩集自序》稱：“遐思宮體，未降稱庾信工文；卻誚《玉臺》，何必倩徐陵作序？初得捧心之態，幸無折齒之慚。柳巷青樓，未嘗糠粃；金閨繡戶，始預風流。咀五色之靈芝，香生九竅；咽三危之瑞露，春動七情。如有責其不經，亦望以功掩過。”香奩體詩的寫作淵源於六朝宮體，而描寫範圍則從宮廷貴族擴大到一般士大夫的戀情、狎邪生活。香奩體對後世詩歌有一定影響。宋代葉茵《順適堂吟稿》中即有題名《香奩體》的七絕；晚明王彥泓《疑雨集》、清代袁樹《紅豆村人詩稿》，亦不乏模仿《香奩集》之作。


 [112]
 “西州”二句：語出《吳梅村全集》卷十六《贈荆州守袁大韞玉四首》其二。章臺柳，唐代韓翃有詩“章臺柳，章臺柳，往日依依今在否？縱使長條似舊垂，亦應攀折他人手。”見《唐詩紀事》卷三十。後喻窈窕美丽的女子。玉樹花，陳後主作《玉樹後庭花》：“麗宇芳林對高閣，新裝豔質本傾城。映戶凝嬌乍不進，出帷含態笑相迎。妖姬臉似花含露，玉樹流光照後庭。花開花落不長久，落紅滿地歸寂中！”後爲“亡國之音”的代稱。


 [113]
 “我是”二句：語出《吳梅村全集》卷十五《過淮陰有感二首》其二。“我是”作“我本”。


 [114]
 “後東臯草堂”三句：《梅村詩話》云：“式耜字稼軒，常熟人，由進士爲兵科給事中，好直諫，爲權相所訐，與其師錢宗伯同罷歸，築室虞山下，曰東皋，極遊觀之勝……余時在京師，所謂《東皋草堂歌》者，贈稼軒於請室也。後數年，余再至東皋，則稼軒倡義粵西，其子伯升，門戶是懼，故山別墅，皆荒蕪斥賣，無復向日之觀矣。爲作《後東皋草堂歌》，蓋傷之也。”


 [115]
 《海角遺編》：又名《七峰遺編》，清佚名撰，或曰七峯樵道人撰，參看《蕉廊脞録》卷五。


 [116]
 “是時”七句：《粵行紀事》卷一云：“搜捕逆宦之令下矣……幸丙辰同榜南安洪公承疇以大學士招撫江南，堅爲保護，邑令瞿公四達……”洪承疇（一五九三—一六六五），字彥演，號亨九，福建泉州府南安縣人。贈少師，諡文襄，賜塟京師，立御碑。先仕明，於松山之敗後降清，是明末叛臣之一，但也是清朝定鼎中原的重臣。洪承疇於崇禎年間，曾輯有《古今平定略》十二冊。後人又輯有《洪承疇章奏文冊匯輯》及《經略紀要》二十四卷。瞿昌文（一六二九—？），常熟人。順治五年隨瞿式耜入粵，著有《粵行紀事》。瞿式耜（一五九〇—一六五一），字伯略，一字起田，號稼軒，常熟人。南明官至吏、兵兩部尚書兼文淵閣大學士，留守桂林抗清，城破被執，不屈就義。諡“文忠”，清諡“忠宣”。有《瞿式耜集》。


 [117]
 “詩所謂”八句：參看《吳梅村全集》卷三《後東臯草堂歌》。詩云：“……可憐雙戟中丞家，門帖凄涼題賣宅。有子單居持戶難，呼門吏怒索家錢。窮搜廢篋應無計，棄擲城南尺五山。任移花藥鄰家植，未剪松杉僧舍得……我來草堂何處宿？挑燈夜把長歌續……”


 [118]
 “家徒壁立”四句：《粵行紀事》卷三云：“念家徒四壁立，僅存東臯百畝，易銀數百貿貨，入粵爲迎櫬資。”


 [119]
 “戰後”二句：語出《敬業堂詩集》卷十六《留守瞿相國春暉園》。“花木”作“花石”。


 [120]
 “陳濟生”四句：明馮夢龍輯《甲申紀事》，爲記録明末史事的叢刻，共十三卷。分別爲：文震亨《福王登極實録》一卷、自撰《甲申紀聞》一卷、《紳志略》一卷、程源撰《孤臣紀哭》一卷、陳濟生撰《再生紀略》二卷、無名氏撰《燕都日記》、《北事補遺》、《淮城紀事》、《揚州變略》、《京口變略》合一卷，第七卷至第十二卷收録當時奏疏、策論、討賊檄文，也就是以後單行本的《中興實録》，第十三卷雜録有感於時事而寫成的詩文。


 [121]
 “獨王士德”十九句：王世德《崇禎遺録》云：“十九日早，國楨欲奪崇文門，不得岀；復奔朝陽門，守將孫如龍，已迎賊張能於城上，令國楨降，國楨惶遽，解甲降能。覊囚數日，令納金，不足。二十七日，願至家括金，而其家已爲他賊據，不得入；被拷折踝，以荆筐曳回。張能置酒滿引觴之曰：‘嘻！大將軍何狼狽若是！’是夜，國楨以所繫綠絲絛縊死。賊以柳棺盛其屍，委於市，血淋灕地下。見者曰：‘此京營總督、襄城伯李國楨也。’斬衰送裘，縊死於帝后旁，皆其門客浪傳，而南都遂有贈謚之典。”王士德，當作“王世德”。


 [122]
 “寜爲英國死”二句：語出《吳梅村全集》卷一《吳門遇劉雪舫》。“寜爲”作“寜同”。


 [123]
 “闖賊勒國禎降”五句：《明史》卷一百四十六《李濬傳》云：“城陷，賊勒國禎降，國禎解甲聽命；責賄不足，被拷折踝，自縊死。”


 [124]
 “蘭若”四句：語出《吳梅村全集》卷十九《下相極樂菴讀同年北使時詩卷》。“過江”作“過河”。


 [125]
 “靳注謂”五句：《吳詩集覽》卷十七下《下相極樂菴讀同年北使時詩卷》題下注云：“《山東通志》：‘崇禎辛未進士左懋第，而梅村爲辛未會試第一人。’玩詩意，當爲左作也……《明詩綜》：‘懋第以兵部右侍郎蒹都御史督師河北，充通問使，不屈，誅。’”


 [126]
 “錦袍”四句：語出《吳梅村全集》卷二十《倣唐人本事詩四首》其二。


 [127]
 “滕梧”四句：語出《吳梅村全集》卷二十《倣唐人本事詩四首》其三。“滕梧”作“藤梧”；“去他鄉”作“在他鄉”。


 [128]
 “靳注”句：《吳詩集覽》卷十八下《倣唐人本事詩》題下注云：“或云爲定南王孔友德女賦，俟考。”


 [129]
 “靳注”二句：《吳詩集覽》卷十八下《倣唐人本事詩》詩末注云：“有德女四貞疏，言臣父孔有德死節桂林……按：此詩第一首無可考，二三四首於四貞爲合。敢以俟之博聞者。”


 [130]
 “靳榮藩”七句：《吳詩集覽》卷一上《松鼠》詩末注云：“若穿鑿傅會，更或牽合時事，强題就我，而作者之意反晦。竊謂大手筆人，興與理會，必非泛然措詞，果意有所指，則當推闡其微。”《晚晴簃詩匯》卷二十云：“梅村……志在以詩爲史，而事實舛誤及俗調浮詞，亦所不免。”


 [131]
 “乃其注梅村”二句：嚴榮《梅村詩集箋注弁言》云：“《梅村詩集》向無注本。自黎城靳氏《集覽》出，風行於世，然瑣碎蕪雜，詳略失宜，且多穿鑿附會之處，未爲善本。”吳翌鳳《梅村詩集箋注凡例》云：“靳氏《集覽》，每字必詳出處，繁瑣無當。而於引用史傳，反寥寥一二語，略無端緒。”


 [132]
 “梅村五古”三句：《吳梅村全集》卷一有《讀史雜詩四首》、卷二十有《古意六首》、卷二有《行路難一十八首》。


 [133]
 “讀史”六句：《吳詩集覽》卷二上《讀史雜詩》第一首注云：“此詩刺阮大鋮也。”第二首注云：“此詩刺薛韓城也。”第四首注云：“此詩刺降將，弔國觴也……鄭芝龍、孫可望之徒，擁眾降附，得邀封爵。”


 [134]
 “行路難”六句：《吳詩集覽》卷四上《行路難》第三首注云：“此首刺内鬩也……詩當爲聿鍵作歟？”第九首注云：“此詩即韓子《說難》之意，或有感於張至發而作。”第十七首注云：“此首刺福世子也。”


 [135]
 “詩中方侈言”四句：《吳詩集覽》卷十五上《滇池鐃吹》第一首詩末注云：“順治十五年……大將軍督師取黔，既而王師進滇，遂定西南。康熙七年，甘文焜爲雲貴總督時，吳三桂逆節已萌。此詩所詠，其在十五年以後，七年以前歟？‘誰唱太平滇海曲，桄榔花發去年紅’，葢爲滇人危之也。”“誰唱”二句，語出《吳梅村全集》卷十七《滇池鐃吹四首》其一。“桄榔”作“檳榔”。


 [136]
 《御批通鑒輯覽》：由乾隆帝親自參與、裁斷，爲清朝官方纂修的一部大型綱目體編年通史，共一百二十卷。記事上起伏羲氏，下迄明亡，爲中國古代史籍中記事時間最長的一部史書。《御批歷代通鑒輯覽》由正文和乾隆帝的批語（簡稱“御批”）兩部分構成。


 [137]
 “雜感”五句：《吳詩集覽》卷十一下注云：“此則上都之罷已久，與首句‘聞說’字不合。《一統志》：宣化府，元初爲宣寧府，中統四年，改宣德府屬上都路。而《宣化縣誌》：順治八年，裁宣府巡撫，併於宣大總督兼理。詩葢以裁宣府巡撫爲罷上都，非專指開平也。時梅村尚在江南，故云‘聞說’耳。”“聞說”句：語出《吳梅村全集》卷六《雜感二十一首》其一。


 [138]
 “曉起”六句：语出《吳梅村全集》卷一《避亂》其六。


 [139]
 “此係順治二年”十句：參看《海角遺編》第十五回：“爲剃發激反姑蘇郡，詐拈香襲殺八大王。”


 [140]
 “燈傳”四句：語出《吳梅村全集》卷十六《長安雜詠四首》其二。


 [141]
 “靳注謂”九句：《吳詩集覽》卷十三下注云：“程迓亭曰：‘此詠大慈壽寺而及木陳忞公也。’按《浙江通志》：道忞，字木陳，潮陽林氏子，甫冠，棄弟子員出家，爲天童密雲悟和尚法嗣。順治己亥，徵至京，住齋宮萬壽殿，結冬開堂，敕封宏覺禪師。”


 [142]
 “忞公受封後”七句：王士禛《居易録》卷二十四云：“金粟木陳忞公，順治末應詔入京，賜號宏覺國師。南還至淮上，與諸當道酬酢，氣燄煊赫，從者如雲，爲諸方口實。常一至金陵，其弟子某供張輒數百金，至稱貸以應。康熙乙巳，予謁花山見月律師，師蹙額語予云：‘渠胷中面上只有“國師大和尚”五字。’”


 [143]
 “松林”四句：語出《吳梅村全集》卷十九《讀史偶述四十首》其十六。“空煩”作“空垣”。


 [144]
 “揚州”五句：《吳詩集覽》卷十二下注云：“此首詠四鎮等事。處仲借說左兵以誅馬阮爲名；深源借說高傑銳意北上也。”“東來”二句，語出《吳梅村全集》卷十五《揚州四首》其三。詩云：“盡領通侯位上卿，三分淮蔡各專征。東來處仲無它志，北去深源有盛名。江左衣冠先解體，京西豪傑竟投兵。只今八月觀濤處，浪打新塘戰鼓聲。”殷浩（？—三五六），字淵源，陳郡長平人。《晉書》卷七十七有傳。


 [145]
 “殷浩”三句：《晉書》卷七十七《殷浩傳》云：“時擬之管葛”。


 [146]
 “雜感”六句：《吳詩集覽》卷十一下《雜感》其四注云：“潼川府中江縣有郪江，一名玉江；又蓬溪縣有珠玉溪，然詩意只泛言耳。”“珠玉”句，語出《吳梅村全集》卷六《雜感二十一首》其十六。《吳詩集覽》有《雜感》共六首，第四首爲《全集》第十六首。


 [147]
 “不知此乃”八句：萬斯同《明史》卷四百八《盜賊傳》云：“賊……于是用法移錦江，而涸其流帘數仞，實以黃金環寶累億萬，殺人夫，下土石以填之，然後决堤放流，名曰‘水藏’。”


 [148]
 《劫灰録》：馮甦撰，楊鳳苞《秋室集》卷二稱其“專記桂藩事者”。馮甦（一六二八—一六九二），字再來，號蒿庵，臨海湧泉人。有《滇行紀聞》、《劫灰録》、《見聞隨筆》等作。


 [149]
 “七律”五句：《吳詩集覽》卷十三下《卽事》其八詩末注云：“此首刺鄭芝龍。”“無事”二句，語出《吳梅村全集》卷十五《卽事十首》其八。“無事”作“無意”。


 [150]
 “胡床”二句：語出《吳梅村全集》卷十五《送友人從軍閩中二首》其二。


 [151]
 “異物”二句：語出《吳梅村全集》卷十九《讀史偶述四十首》其十八。


 [152]
 “一自”二句：語出《吳梅村全集》卷二十《偶得三首》其二。


 [153]
 “按此乃順治”三十二句：王先謙《東華録》“順治十九”、金象豫《國朝大事記》“世祖大政紀畧第四”均有相關記載。


 [154]
 “王阮亭”十三句：王士禛《池北偶談》卷二十“善謔”條云：“京師有市猾某者，本騾馬行牙人，以附黃臕李，至巨富。一日，堂成，讌士大夫，壁間有孔竇，客疑問之，答曰：‘手腳眼也。’蓋工匠登降攀附置手足處。宋荔裳在坐，應聲曰：‘吾有對句矣，乃“頭口牙”也。’合坐大笑。”宋琬字荔裳，詳見卷十第一則注〔二〕。


甌北詩話卷十

查初白詩
 
[1]



一

與梅村同時，而行輩稍次，有南施北宋兩家。
 
[2]

 愚山以儒雅自命，稍嫌腐氣。荔裳則全學晚唐，無深厚之力。此外，吳漢槎有高調，無餘味。
 
[3]

 其名位聲望，爲一時山斗者，莫如王阮亭。然阮亭專以神韻爲主，
 
[4]

 如《秦淮雜詩》有感於阮大鋮《燕子箋》事云：“千載秦淮嗚咽水，不應仍恨孔都官。”
 
[5]

 《儀徵柳耆卿墓》云：“殘月曉風仙掌路，何人爲弔柳屯田？”
 
[6]

 醞藉含蓄，實是千古絶調。然專以神韻勝，但可作絶句；而元微之所謂“鋪陳終始，排比聲韻，豪邁律切”者，
 
[7]

 往往見絀，終不足八面受敵爲大家也。其次，朱竹垞亦負海內重名，至今猶朱、王竝稱，莫敢軒輊。
 
[8]

 然竹垞不專以詩傳，且其詩初學盛唐，格律堅勁，不可動搖；中年以後，恃其博奥，盡棄格律，欲自成一家，如《玉帶生歌》諸篇，固足推倒一世，其他則頹唐自恣，不加修飾，究非風雅正宗。
 
[9]

 故梅村後，欲舉一家列唐、宋諸公之後者，實難其人。惟查初白才氣開展，工力純熟，鄙意欲以繼諸賢之後，而聞者已掩口胡盧。
 
[10]

 不知詩有眞本領，未可以榮古虐今之見，輕爲訾議也。
 
[11]

 今試平心閱初白詩：當其少年，隨黔撫楊雍建南行，其時吳逆方死，餘孽尚存，官軍恢復黔、滇，兵戈殺戮之慘，民苗流離之狀，皆所目擊；故出手即帶慷慨沉雄之氣，不落小家。入京以後，角逐名場，奔走衣食，閱歷益久，鍛鍊益深，氣足則調自振，意深則味有餘，得心應手，幾於無一字不穩愜。其他摹寫景物，脫口渾成，猶其餘技也。惟書卷較少，故稍覺單薄；且少年急於求知，投贈公卿，動千百言，殊嫌繁冗，兼自減身分，此則其詩之可議者。要其功力之深，則香山、放翁後一人而已。或謂：古來作詩之多，莫有如香山、放翁者。初白詩之多，亦畧相等。君得毋徒震於其多，而遂欲躋之二公之列乎？是不然也。詩之工拙，全在才氣、心思、工夫上見，豈徒以多爲貴？且詩之工，亦何嘗不自多中得來？正惟作詩之多，則其中甘苦曲折，無不經歷，所謂深人無淺語也。今姑別擇其上乘者：古體則標其題，近體則摘其句。閱者可一覽瞭如矣。


按語


甌北論詩在主張天賦、自然的同時也頗重視詩人的經驗閱歷。他“平心閱初白”，認爲査慎行經歷戰亂，閱世既深，這培養了他慷慨沉雄之氣，而“氣足”又成爲創作的關鍵。（此論本自曹丕《典論·論文》：“文以氣爲主。”）甌北重視戰地經歷以養氣的觀點可能與其曾有戎馬生涯有關。

在甌北看来，査慎行詩作的功力直追白居易、陸游，且在詩歌數量上也和他們不相上下。數量雖然並非論詩的標準，但惟有多寫才能體驗作詩的個中滋味，逐漸臻於極境。由此又可見出甌北對詩人經驗的重視。“深人無淺語”的評價又見《甌北詩話》卷二論杜甫云：“其筆力豪勁，又足以副其才思之所至，故深人無淺語。”

二

五古：《與韜荒兄竟陵分手後作詩以寄》
 
[12]

 、《早發齊天坡》、《連下銅鼓魚梁諸灘》、《麻陽田家》、《送汪寓昭南歸》、《曉出沙窩門》、《寒食行》、《癭俗》
 
[13]

 、《大雨同胡朏明登湖樓》、《拔白詩》、《遊雲岫不果》
 
[14]

 、《大風至劉婆磯》、《石鐘山》、《由關門石登大林峯》
 
[15]

 、《三峽橋》、《玉峽亭觀瀑》、《月夜步入鄰菴》
 
[16]

 、《鄧尉看梅》
 
[17]

 、《和唐實君憎蠅詩》
 
[18]

 、《裂帛湖》
 
[19]

 、《上元夜姜西溟招飲》
 
[20]

 、《翁康飴寓齋看芍藥》
 
[21]

 、《樅陽僧舍消暑》第四、第六首、
 
[22]

 《大通舟中看雨》、《雪後蒙陰道中》、《得樹樓初成》第二、第六、七、八首、
 
[23]

 《秋感》六首
 
[24]

 、《水碓聯句》
 
[25]

 、《度紫谿嶺》、《觀造竹紙聯句》
 
[26]

 、《天游觀萬峯亭》、《連雨不止和陶詩》第三、四、七首、
 
[27]

 《池上看雨》、《苦雨》第五首
 
[28]

 、《送女詞》二首、《鵲雛爲貓所攫》
 
[29]

 、《種竹》、《齒痛》
 
[30]

 、《咏庭前花木》第一、第三首、
 
[31]

 《湯婆子歌》
 
[32]

 、《乞假候旨寓舍雜蒔花木》
 
[33]

 、《題故汶州太守潘君畫像》、《畫叉》、《初到家》二首、《西林菴浴》、《偕同人赴座主許大宗伯之招》
 
[34]

 、《副相揆公惠人參一斤》
 
[35]

 、《家僮以梅水滌硯申諭之》
 
[36]

 、《庭前新設日棚》、《夜不寐步至曉》
 
[37]

 、《苦旱》、《遊秦駐山》第二、第六首、
 
[38]

 《讀莊子內篇》八首、《腰痛自嘲》、《古詩四章》
 
[39]

 、《望七星巖》、《雙石》、《陽朔縣》。


校記


遊秦駐山，掃葉山房本誤作“遊泰駐山”。

三

七古：《洪武銅砲歌》、《海螺峯歌》、《天擎洞歌》、《麻陽運船行》、《送王兔菴學博赴安順》、《烏山戰象歌》、《水西行》、《班師行》、《中山尼》、《過羅飯牛禮洲草堂》
 
[40]

 、《金章宗手植松》
 
[41]

 、《冬日張園雅集》
 
[42]

 、《送王阮亭祭告南海》
 
[43]

 、《送畢鐵嵐督學貴州》
 
[44]

 、《酬別鄭寒村》、《慈壽寺》、《閘口觀罾魚者》、《題鄒毅仁書劍圖》、《二虎歌》、《五老峯觀海綿歌》、《自題廬山紀遊後》
 
[45]

 、《斷硯歌和姜西溟》
 
[46]

 、《鷹坊歌》
 
[47]

 、《送唐實君遊江西》、《題崔白健翮鏖風圖》
 
[48]

 、《韓莊閘望嶧山湖》
 
[49]

 、《嚴灘早發》、《逆旅行》、《題項霜田讀書秋樹根圖》、《宣德素鼎歌》
 
[50]

 、《豫讓橋》、《夷門行》、《朱仙鎮岳忠武祠》、《董文敏臨天馬賦酬[image: ]
 老》
 
[51]

 、《自河南擕牡丹歸不待其開又出門以詩紀別》
 
[52]

 、《敬亭山懷梅耦長》
 
[53]

 、《題朱字綠南岳考》
 
[54]

 、《常山山行》、《進焦石塘抵鉛山兩岸山石獰劣戲作歌》
 
[55]

 、《食江瑤柱》、《壽山石歌》、《高斯億畫竹》
 
[56]

 、《初上灘》、《逆水逆風歌》
 
[57]

 、《箭孔灘》、《牛頭牛尾灘》
 
[58]

 、《蓮花灘》、《鼠灘》、《棃嶺廟古松爲火所焚作歌》
 
[59]

 、《海塘行》、《打魚歌》、《陳六謙出示唐宋各石刻》
 
[60]

 、《題初白菴圖》
 
[61]

 、《觀無忌興祖騎驢》
 
[62]

 、《額勒蘇臺大獵》
 
[63]

 、《上親射石熊》
 
[64]

 、《東宮召觀殺虎》
 
[65]

 、《賜觀侍衛殺虎》
 
[66]

 、《秀野草堂圖歌》
 
[67]

 、《曉仙謠》
 
[68]

 、《長林豐草圖》
 
[69]

 、《聖安寺同人納涼分韻》
 
[70]

 、《貫休畫應夢羅漢像》
 
[71]

 、《題淳熙修內司官帖後》
 
[72]

 、《題蔣樹存繡谷圖》
 
[73]

 、《題蘇齋圖》
 
[74]

 、《得石軒歌》
 
[75]

 、《題雲岫觀日出圖》
 
[76]

 、《題吳寶崖茌山讀書圖》
 
[77]

 、《桃枝竹杖歌》
 
[78]

 、《莊書田笠屐圖》
 
[79]

 、《題潤木閉門采詩圖》、《院長以赤藤杖見贈》
 
[80]

 、《十月朔五更鷹窠頂觀日出》、《舶趠風歌》、《到湖上不及訪諦輝禪師詩以代柬》
 
[81]

 、《樟樹露巢歌》
 
[82]

 、《題龍尾山僧舍》、《邀諸兄弟賞菊》
 
[83]

 、《嚴陵釣臺詩》
 
[84]

 、《清遠峽飛來寺》、《下湞陽香爐清遠三峽》
 
[85]

 、《南海神廟》
 
[86]

 、《清凉山莊圖》
 
[87]

 、《題羅浮山圖》
 
[88]

 、《平蠻歌爲靈川樓敬思作》
 
[89]

 。


校記


牛尾灘，掃葉山房本作“牛尾歌”。

茌山，掃葉山房本作“在山”。


按語


對初白七古，前人已有評論。楊鍾羲《雪橋詩話續集》卷三云：“查他山七古俊利，長篇間有喧砌之嫌，其短篇尤見遒緊。”

四

五律：“恍疑天四合，長見日當中。”《渡洞庭湖》
 
 
[90]

 “寺貧僧乞食，臺古佛蒙塵。”《東山寺》
 
 
[91]

 “死方開國運，生不點朝班。”《康郎山功臣廟》
 
 
[92]

 “開常先七夕，名許拆雙星。”《牽牛花》
 
 
[93]

 “一徑踏殘葉，半庭猶夕陽。”《白雲觀》
 
 
[94]

 “遠火欲投岸，孤城將掩門。”《夜至當湖》
 
 
[95]

 “人投曾宿店，鼠瞰未吹燈。”《旅店題壁》
 
 
[96]

 “俯視風斯下，端居戶正南。”《高嶺菴》
 
 
[97]

 “座中無俗客，管內有名山。”《遊武夷贈崇安孔令》
 
 
[98]

 “品方瑤柱美，肌愛玉環肥。”《荔支》
 
 
[99]

 “竹身焚忽爆，花面炙多黧。”《久旱》
 
 
[100]

 “舌在柔何益，唇亡想更寒。”《落齒》
 
 
[101]

 “樹氣船船露，燈光寺寺樓。”《舟夜》
 
 
[102]

 “雲隨風腳黑，天偪浪頭青。”《風雨泊舟》
 
 
[103]

 “老柳飛揚絮，枯梅頃刻花。氣沉千里雁，寒噤幾村鴉。”《大雪》
 
 
[104]

 “萬年三月節，四海一家春。”“堯階三尺土，舜樂五絃琴。”“不息天行健，無私帝好生。”“與民同後樂，爲政必先勞。”皆《萬壽詩》
 
 
[105]

 “四時無改火，五夜必騰光。”《夜亮木》
 
 
[106]

 “風雲開萬里，日月夾雙晴。”《御馬》
 
 
[107]

 “數椽天一角，萬歲字中央。”《恩賜扁額》
 
 
[108]

 “出當時有道，瑞叶壽無疆。”《圍場獲白鹿》
 
 
[109]

 “優倍三年俸，榮踰萬選錢。”《恩賜白金》
 
 
[110]

 “細泉冰底咽，枯草燒餘萌。”《山行》
 
 
[111]

 “運雖經鼎革，詔特禁芻蕘。”《明祖陵》
 
 
[112]

 “少聞差省事，多笑豈無情。”《耳聾》
 “比扇三秋棄，如童五尺長。”《青奴》
 
 
[113]

 “天孤一輪月，星散萬家燈。”《夜坐》
 
 
[114]

 “寒無虫可語，暖被鴨先知。”《春冰》
 
 
[115]

 “一株婆律火，半榻祖師禪。”《斗室》
 “擕家千里近，得邑萬山中。”《送友宰泰順》
 
 
[116]

 “事關同列忌，公視一官輕。”“不聞廷辨語，自拜乞休章。”《送張景韓罷官歸》
 
 
[117]

 “遠疑雙幹合，高被四鄰知。”“張王貧官氣，遮藏陋室基。”《雙槐》
 
 
[118]

 “好官如歲酒，推讓少年人。”《同人小酌》
 
 
[119]

 “健添居士足，高出老僧頭。”《晚香長老贈杖》
 
 
[120]

 “老友他鄉盡，吾生去日多。”《趙北口懷故友姜西溟》
 
 
[121]

 “簑笠平生夢，蹉跎直至今。”《商家林買草笠》
 
 
[122]

 “後至無奔馬，前飛及片鴻。”《順風掛帆》
 
 
[123]

 “指水言猶在，登山力已微。”“爲報江神道，無田我亦歸。”《重經金山作》
 
 
[124]

 “中秋晴日少，樂事故園多。”《中秋與兒輩小飲》
 
 
[125]

 “有生逢聖代，無祿及親年。”《西阡焚黃》
 
 
[126]

 “雨狂風正惡，勿厭草堂低。”《燕來巢》
 “好花如子弟，笑擁白頭人。”《與子姪飲海棠花下》
 
 
[127]

 “賤日蒙青眼，流年感白頭。”《重過徐大司寇墓》
 
 
[128]

 “晨餐甘脫粟，夕爨付勞薪。此意天應諒，吾非媚竈人。”《祭竈》
 
 
[129]

 “敢料成童日，吾猶月告存。”《第六孫生》
 “婢牽蘿補屋，奴縛草爲船。”《家事》
 
 
[130]

 “好風香世界，凉影月樓臺。”《南堂桂》
 
 
[131]

 “讀書新得少，見夢故人多。”《世棄》
 “用巫眞下策，勿藥得中醫。”《病》
 
 
[132]

 “畱之竟安用，棄爾似無恩。改作吾何望，茅簷去負暄。”《敝裘》
 
 
[133]

 “兒孫粗識字，兄弟繼歸田。此外非吾事，隨人望有年。”《元旦喜晴》
 
 
[134]

 “世乏三年艾，家無五尺童。用行吾與爾，形影略相同。”《贈杖》
 “四海誰知己？餘生又哭君。”《聞愷功殁》
 
 
[135]

 “終始全臣節，安危動主思。”《韶州風度樓》
 “老僧如燕子，乞食語呢喃。”《觀音巖下泊舟》
 
 
[136]

 “地平山斷續，潮滿岸東西。”《胥口村》
 “一水趨湘急，孤城入楚深。”《醴陵縣》



校記


飛揚絮，掃葉山房本作“飛楊絮”。

恩賜扁額，掃葉山房本作“恩賜匾額”。

祖師禪，掃葉山房本缺“祖”字。

西阡焚黃，掃葉山房本在“西阡”与“黃”之间空一字。

五

七律：“舳艫轉粟三千里，燈火沿流一萬家。”《舟泊京口》
 
 
[137]

 “人來小雨初晴後，秋在垂楊未老間。”《監利道中》
 
 
[138]

 “天寒落日千羣馬，葉盡疎林萬點鴉。”《登南郡城樓》
 
 
[139]

 “尸陀林下烏爭肉，瘦棘花邊鬼瞰燈。”《北溶驛》
 
 
[140]

 “參天有勢松何健，肖物能工石亦妍。”《沅州》
 
 
[141]

 “鵝鴨池荒餘棄壘，漁樵人少但空村。”“超石諸營兒作戲，射生別帳妓成圍。”《銅仁書懷》
 
 
[142]

 “英雄混跡疑無賴，風雨高歌覺有神。”《寄友》
 
 
[143]

 “石光敲火三年過，銅柱無名萬里來。”《黔中接家書》
 
 
[144]

 “一縣葡萄秋釀酒，千家砧杵月臨邊。”《寄晉中諸友》
 
 
[145]

 “浴鐵甲分秋練白，蠟丸書傍劍花紅。”“鸚鵡夢銷江上草，鷓鴣啼老日南花。”皆《黔中寄友》
 
 
[146]

 “人來天際斜陽影，馬踏雲中落葉聲。”《重過齊天坡》
 
 
[147]

 “赤幟千人爭趙壁，火牛百道走燕軍。危時莫以烽爲戲，我意方憂玉亦焚。”《觀夜燒》
 
 
[148]

 “燕雀君臣空殿宇，蜉蝣身世閱滄桑。”《黔陽詩》，指吳逆已死。
 
 
[149]

 “雨腥雙袖弓刀血，風靜諸山草木兵。”《送秦望兄東歸》
 “草木連天人骨白，關山滿眼夕陽紅。”《黔靈山》
 
 
[150]

 “盜賊烽銷諸郡僻，英雄祠入亂山多。”《送友入蜀》
 
 
[151]

 “急雨淋浪茅店外，亂山高下馬蹄前。”《平越道中》
 
 
[152]

 “菜把恩羞叨地主，薦章名幸脫徵君。”《黃晦木乞資買山》
 
 
[153]

 “君臣如此猶嗟命，絳灌何人乃忌才……《治安》敢擬長沙策，直爲先生痛哭來。”《賈傅祠》
 
 
[154]

 “偶然不速來三客，如此相思閱五年。”《同人讌集》
 
 
[155]

 “出處心情三聘後，滄桑人物兩朝前。”《贈黃棃洲》
 
 
[156]

 “百家小聚還成縣，三面無城卻傍山。”《桐廬》
 
 
[157]

 “沙磧凉生蕎麥雨，茅檐香過棗花風。”《伴城》
 
 
[158]

 “出郭人如秋澹蕩，入山天愛雨霏微。”《遊西山》
 
 
[159]

 “身名似此眞無忝，進退何人綽有餘。”《送魏環極予告歸》
 
 
[160]

 “放艇有人春載酒，打門無吏夜催租。”《石鳴山莊》
 
 
[161]

 “失路又成三歲別，賣文何補一家貧。”《次德尹韻》
 
 
[162]

 “飽經世味貪歸路，老傍時名狎少年。”《送友》
 
 
[163]

 “簾閣日長棋算劫，荷陰人去鶴看船。”“同來我亦辭巢燕，暫止人猶愛屋烏。”《黃晦木至都》
 
 
[164]

 “南北豈堪頻送別，去畱等是未還家。”《送聲山姪之湖口》
 
 
[165]

 “來參講幄三千士，及聽聲華四十年。”《上大司成徐蘋村》
 
 
[166]

 “壽母有詩存《魯頌》，世家無例闕班書。”《曲阜顏母壽詩》
 
 
[167]

 “舊家春燕烏衣巷，故國秋風覆盎門。”《武陵楊長蒼贈別》
 
 
[168]

 “即論世道寧無補，欲報君恩况有期。”《送楊少馬終養南歸》
 
 
[169]

 “花氣清如初過雨，樹陰濃愛未經霜。”《寄園紀游》
 
 
[170]

 “可憐半世爲兄弟，兩度相逢在路歧。”《喜德尹弟至都》
 
 
[171]

 “金甌社稷銷兵裏，玉斧關河聚米前。”“贊皇世業《平泉記》，樞密新堂《書錦》詩。”《壽梁大司馬》
 
 
[172]

 “莫問生涯流轉跡，賤貧何事不曾經。”《遇錢田間於都下》
 
 
[173]

 “殘冰裂石頹兼岸，春水如油滑上篙。”《白漷縣》
 
 
[174]

 “歡場易醒繁華夢，貧女羞簪富貴花。”《聞同人登科有寄》
 
 
[175]

 “宦情自領升沉外，物望同歸進退間。”《翁大司空請假還山》
 
 
[176]

 “餘生削跡誰知己，往事傷心我負公。”《哭朱大司空》
 
 
[177]

 “風露一天人擁被，櫓枝搖夢過春江。”《渡揚子江》
 
 
[178]

 “到岸帆檣烟羃羃，隔河簾閣雨濛濛。”《齊門夜泊》
 “老饕不要園官送，直擬從君攫畫歸。”《題陸漢標墨菜圖》
 “湖海尚疑豪氣在，姓名翻藉布衣傳。”《劉改之墓》
 
 
[179]

 “人間尚有君憐我，每過南湖作小畱。”《別徐淮江》
 
 
[180]

 “豈知地少雲多處，別有橙黃橘綠天。”《渡太湖至東山》
 
 
[181]

 “放眼不知何處盡，置身直覺此峯高。”《登莫釐峯》
 
 
[182]

 “氣吞湖海豪猶昔，老閱滄桑骨已仙。”《贈錢田間》
 
 
[183]

 “招隱莫分山大小，卜居難定瀼東西。”《朱鴻雪移居詩》
 
 
[184]

 “頹唐老境詩無格，汗漫遊踪累有家。”《衰至》
 “菰蒲深處一枝櫓，搖入漁人夢裏來。”《舟曉》
 
 
[185]

 “桂樹叢荒招隱伴，楊花風墮倦遊人。”《和友人韻》
 
 
[186]

 “兩家前輩多凋謝，又對兒孫感白頭。”《竹溪書屋》
 
 
[187]

 “四海平交無行輩，兩朝軼事有文章。”“語雜詼諧皆典故，老傳著述豈初心。”《贈錢田間》
 
 
[188]

 “青山繞屋無修竹，紅袖當爐有杏花。”《樅陽旅店》
 
 
[189]

 “憐他性命如針細，也與官家辦稅錢。”《魚苗船》
 “羣入家雞終不亂，飛隨野鴨便能高。”《錦雞》
 
 
[190]

 “枯比老僧初入定，輕如羽客乍登仙。誰云解脫非生理，始信飛鳴是後天。”《蟬蛻》
 
 
[191]

 “氣蒸遠水浮天動，血染殘霞照夜明。”《秋暑》
 “秋陰非雨亦非霧，嵐氣似煙還似雲。”《金竹坪》
 “陰森前後三重殿，突兀西南五老峯。”《白鹿洞》
 
 
[192]

 “有此別離成我老，無多才調感君憐。”《別朱恒齋》
 
 
[193]

 “同是庚寅吾獨老，始憐衣上十年塵。”《題陳揚言小照》
 
 
[194]

 “戰後河山非故國，記中花木尚《平泉》。”《瞿相國春暉園》
 
 
[195]

 “菰蒲放鴨空灘雨，楊柳騎牛隔浦烟。”《淥水亭》
 
 
[196]

 “莫認園丁作園主，種花人是賣花人。”《豐臺》
 
 
[197]

 “殘荷落瓣魚鱗活，高柳飄絲鷺頂涼。”《青龍橋》
 “清泉自愛江湖去，流出紅牆便不還。”《玉泉山》
 “青旗賣酒竿竿影，紅袖騎驢幅幅紗。”《清苑道中》
 
 
[198]

 “雨雪暗侵搖落後，冰霜偏老別離人。”《送弟德尹》
 
 
[199]

 “自編永叔《歸田録》，誰上何蕃伏闕書？”《送座主徐公南歸》
 
 
[200]

 “國門他日曾懸價，駔僧何人敢賣官？”《門神詩》
 
 
[201]

 “亭臺縱好須賢主，子弟多才必世家。”《李文衆家園》
 
 
[202]

 “柳綿渡港船船雪，麥浪翻田岸岸風。”《閘河》
 
 
[203]

 “忽飛瀑布簾垂地，旋滴珍珠酒壓槽。”《阻牐》
 “故道視同甌脫地，小兒爭唱復陂謠。”《新河》
 “春事無如三月好，人情特去一官難。”《和徐大司寇修禊詩》
 
 
[204]

 “讀書已悔生涯悞，還望孤兒讀父書。”《哭王載安》
 
 
[205]

 “[image: ]
 山客到茶如雪，箬水船移酒似淮。”“蒼煙野渡初廻棹，燈火河房半捲簾。”《游碧浪湖》
 
 
[206]

 “一雁下投天盡處，萬山浮動雨來初。”《寶婺樓》
 
 
[207]

 “敢援齊相狐裘例，尚可隨身十五年。”“家貧舊物無多在，不忍吹毛更索疵。”《敝裘》
 
 
[208]

 “向風嘶馬程程北，背雪飛鴻片片南。”《揚州早發》
 
 
[209]

 “三年刻楮將安用？一技雕虫壯不爲。”《示揆愷功》
 
 
[210]

 “眼空江表衣冠族，搖筆猶能殺腐儒。”“亂餘賓客搜亡命，赦後英雄恥故鄉……隨身一掬瀾翻淚，不哭窮途哭戰場。”《題白耷山人集》
 
 
[211]

 “巧穿針孔玲瓏影，吹透冰肌綽約風。”“射角星芒殊睒睒，照人風骨自稜稜。”《料絲燈》
 
 
[212]

 “倒篋易償鄰叟值，顧名原合腐儒餐。”“渾忘肉食聊名儉，偶佐村沽亦足豪。”《豆腐》
 
 
[213]

 “十年失計仍爲客，一醉無名特借花。”《同人看杏花》
 
 
[214]

 “翠幕雲遮天四角，紅燈人在樹中央。”《陸澹成招飲丁香花下》
 
 
[215]

 “共傳清節胡威絹，自有家風趙抃琴。”《送趙二聞分巡兗東》
 
 
[216]

 “畫師正恐妨魚樂，不著飛來白鷺鷥。”《題畫扇》
 
 
[217]

 “輿圖西漢中山國，恩澤先朝外戚侯。”《新樂縣有感》
 
 
[218]

 “貧兒好作遊仙夢，怪事偏傳小說家。”《邯鄲旅壁》
 
 
[219]

 “天垂曠野名都壯，地入中原戰壘多。”《渡漳河》
 
 
[220]

 “篋底有金貧肯借，人間無路老方知。”《哭蔣度臣》
 
 
[221]

 “空倉雀鼠千村賦，故壘牛羊四戰塵。”《汴梁雜詩》
 
 
[222]

 “渡江船上人爭看，桃葉桃根恐不如。”《自河南擕牡丹種南歸》
 
 
[223]

 “時來將相皆同里，淚落英雄有故鄉。”《歌風臺》
 
 
[224]

 “想像承平光景好，風流邊將畫蛾眉。”《題三娘子圖》
 
 
[225]

 “春波門外春帆影，君是還家我別家。”《與魏禹平話別》
 
 
[226]

 “雄關地脈來千里，古郡山頭有萬家。”《登安慶城樓》
 
 
[227]

 “豪除湖海陳登氣，老傍江關庾信名。”“萬事到頭難逆料，獨行何地不相思。”《與任可話別》
 
 
[228]

 “紅葉晚燒諸寺赤，碧天秋縱兩峯青。”《登孤山》
 
 
[229]

 “寒比蟄虫宜墐戶，忙如巢燕正爭泥。”《寶應隄上居民》
 
 
[230]

 “勞人相傍貪同伴，客路頻經漸少詩。”《王家營陸行》
 
 
[231]

 “橋邊雪意詩催就，鬚上冰花氣結成。”《曉行》
 
 
[232]

 “九衢塵淨月如水，一隊遊人一隊魚。”《京師上元夜》
 
 
[233]

 “高樓下瞰岸百尺，美酒大書旗一竿。”《衛水橋店小飲》
 
 
[234]

 “牆缺雲流山影去，樹頭風截雨聲來。”《樓上看雨》
 “五經自課佳兒讀，半刺曾嫌俗客通。”“閒追昨夢驚彈指，老剩貧交幸到頭。”《過徐淮江》
 
 
[235]

 “夜月魂歸吾望汝，半年猶護種花泥。”“不特我憐人亦爾，空欄客過立多時。”《傷庭前牡丹》
 
 
[236]

 “一牕歸夢芭蕉雨，六月驚心《蟋蟀》詩。”《喜雨》
 
 
[237]

 “科名得路人餘幾，子弟能文事最難。”《留別楊浴菴》
 
 
[238]

 “人從井底盤旋上，天向關門豁達開。”《仙霞關》
 
 
[239]

 “誰遣州名屬流寓，卻疑此地竟無人。”《嚴陵》
 
 
[240]

 “雞爭野老塲邊粟，鼠嚙先生案上書……荔支飽啖吾知分，此福從來有折除。”“篋空笑貯加餐字，吾老羞爲乞米人。”《垂槖而歸家人告米盡》
 
 
[241]

 “野老豈知身入畫，滿田春雨自扶犂。”《山陰道喜雨》
 
 
[242]

 “誰司水族加恩簿，開過桃花未打魚。”“也道城中粧束好，碧波廻眼看梳頭。”《西湖擢歌詞》
 
 
[243]

 “翠華小駐非無意，要使宮人識采桑。”《南巡歌》
 
 
[244]

 《查浦書屋圖》絶句四首
 
[245]

 ，皆佳。“此理年來看爛熟，建蘭盆上稗花開。”《蘭盆生稗草》
 
 
[246]

 “貪趁槐陰成久坐，歸來衣上帶青蟲。”《即事》
 “圍爐炊火兒烹藥，薄雪鈎簾婢上燈。”《冬夜》
 
 
[247]

 “慇懃聽唱《公無渡》，不爲風波也合休。”《題陳叔毅桃葉渡江圖》
 
 
[248]

 “一夜花光如積雪，悞他啼鳥到天明。”《白丁香花下》
 
 
[249]

 “心如井底無波水，雲肖城頭没骨山。”《荆州兄移寓》
 
 
[250]

 “官秩稍增秦博士，文章獨闢漢西京……卻笑武皇親制策，牧羊牧豕盡公卿。”《董子祠》
 
 
[251]

 “繡谷好風鶯厯厯，綠陰微雨燕雙雙。”“開俓自來原屬蔣，入林從此又交咸。”《蔣樹存集綉谷》
 
 
[252]

 “我與鷺鷥同照影，白頭相對立多時。”《獨行池上》
 
 
[253]

 “借取薰衣香一瓣，讖余成佛爾成仙。”《吳船花燭詞爲談未菴作》
 
 
[254]

 “道是故吾吾不識，那將顏狀問他人。”“故交大半已黃土，剩爾人間作白頭。”《展閱舊時小照》
 
 
[255]

 “露草燈明雞喔喔，風林月黑馬蕭蕭。”《秋山曉行》
 “忽聞風雨來天半，知是君王落筆聲。”“萬鈞腕力皆天授，欲補虞戈一筆難。”“不似當年《淳化閣》，帝王法帖本無多。”《敬觀宸翰》
 
 
[256]

 “宮中詩句元才子，天下神仙李鄴侯。”《贈揆院長》
 
 
[257]

 “雲開閶闔趨冠佩，風過江湖識姓名。”《臚傳恭紀》
 
 
[258]

 “曾陪鼓篋三千士，重到橋門二十年……較他儕輩承恩早，獨在青衫未換前。”《文廟釋褐》
 
 
[259]

 “此意旁人猶感涕，那教身受不生悲。”《送高江村》
 
 
[260]

 “明珠吐暈泥沙外，爝火分光日月邊。”“潭空秋水清無底，壺貯春冰薄有痕……曾經隔霧看花後，老戀餘光盡主恩。”《賜眼鏡》
 
 
[261]

 “感踰學士蓬池膾，味壓詩人丙穴腴……短簷蓑袂平生夢，臣本煙波一釣徒。”《賜鮮魚》
 
 
[262]

 “好是萬株紅葉滿，已經霜後未經風。”《舒庫里口》
 
 
[263]

 “六合一家寧恃險，九邊三面總無關。”“牛羊白散千屯雪，草木青回萬竈煙。”《扈從興安嶺》
 
 
[264]

 “萬鈞腕力强于弩，朝射熊羆夜賦詩。”《從獵》
 
 
[265]

 “雉堞連雲軍角壯，虎牙憑險戍旗閒。”《古北口》
 
 
[266]

 “循環豈易充臣數，祝聖惟當轉佛名。長恐維鵜譏不稱，也如老馬錫繁纓。”《恩賜數珠》
 
 
[267]

 “鄉風未敢分僚友，家祭先應薦祖宗。卻爲思親成感涕，君恩歸遺已無從。”《除夕恩賜羊、鹿等》
 
 
[268]

 “蔓引龍蛇皆上走，花披瓔珞總交垂。”《紫藤花》
 
 
[269]

 “親老詎應虛子職，天高原自近人情。”“星漢文章唐許國，臚雲名第宋安陽。”“館閣清才傳子弟，蓬壺歸路著神仙。”皆《陳乾齋乞假省親》
 
 
[270]

 “燥濕推恩慚厚庇，短長稱意荷終身。從今聽雨聽風候，儤直堪誇梐楯人。”《恩賜多羅雨衣》
 
 
[271]

 “一軒傍水看雲起，萬木無風待雨來。”《喜雨》
 
 
[272]

 “除卻入朝須起早，兩鰥何事不如僧。”《與余扶九同寓道院》
 
 
[273]

 “明燈照壁何愁蠍，綠樹當門定有蟬。”《王給諫移寓》
 
 
[274]

 “耕鑿萬方民擊壤，簫韶九奏帝垂裳。”《恩賜新刻御製》
 
 
[275]

 “騶虞囿小樵無禁，鈎盾田寛歲有秋。”《南海子》
 
 
[276]

 “松聲落澗風泉合，藥氣浮山露草香。”《曉過青石梁》
 
 
[277]

 “峯皆似染供屏幛，樹不論年絕斧斤。”《黃甲營》
 
 
[278]

 “偶分高士籬邊色，仍是仙人洞裏花。”《金絲桃》
 
 
[279]

 “炎凉氣隔無三伏，覆載恩深抵萬間。”《蒙賞官房》
 
 
[280]

 “石吻仰噴泉作霧，雲根倒拔樹干霄。”《樺榆溝》
 
 
[281]

 “巖壑不須多架搆，下因流水上因山。”《行宮後苑》
 
 
[282]

 “千峯雪作漫天霧，萬帳風兼動地雷。”《伊蘇河》
 
 
[283]

 “盡消伏莽山無樹，不斷靈源地湧泉……聖朝不畫長城界，一道平崗是九邊。”《興安嶺》
 
 
[284]

 “踏遍峯峯沙似雪，始知身到白龍堆。”《校獵歸》
 
 
[285]

 “今日重蒙天一笑，白頭還戀舊青氊。”《戴青氊大帽上顧而笑》
 
 
[286]

 “丹青妙合將軍畫，聲價高于都護驄……院中例借知應免，衆裏齊驅學漸工。”《賜馬》
 
 
[287]

 “大抵無峯無好樹，一峯不與一峯同。”“不知濕氣消何處，萬竈炊煙萬帳燈。”“忽見萬松齊落葉，人言山后是陰山。”皆《木蘭作》
 
 
[288]

 “四山雷轉車聲外，萬帳燈浮水氣中。”《扈從密雲大雨》
 
 
[289]

 “一門老去仍同爨，八座歸來只舊廬。”《吳總憲請假歸里》
 
 
[290]

 “自覺温能回黍谷，或云下必有砂牀。”《温泉》
 
 
[291]

 “風雲噓吸千尋表，日月回環一竅中。”《玲瓏山》
 
 
[292]

 “馬足聲乾千澗葉，雁羣寒警一裘霜。”“沙磧人歸黃落後，山家烟起翠微中。”皆《隨圍塞上作》
 
 
[293]

 “官馬散隨黃犢臥，戍兵秋較老農閒。”《隨獵歸途》
 
 
[294]

 “一家飽暖踰初望，百里絃歌盡國恩……成就汝爲無過吏，保全家是舊清門。”《至兒建束鹿縣署》
 
 
[295]

 “此中閉置疑新婦，一笑那知是老翁。”《坐巾車題旅店》
 
 
[296]

 “與誰好作江湖伴，憐汝亦從關塞來。殘月曉催千片落，長天寒曳一繩開。”《新雁》
 
 
[297]

 “今日漁蓑堪入畫，天公原不薄歸人。”《大雪過瓜洲》
 
 
[298]

 “夜雨一篙平岸水，春蒲十幅渡河帆。”《清江舟中》
 
 
[299]

 “驛路馬嘶泥滑滑，野田雉雊麥漸漸。”《送駕自龍潭抵江寧》
 
 
[300]

 “早年同學晚同官，永訣俄從小別拚。哭有餘哀何日盡，死無遺恨古來難。”《哭聲山姪》
 
 
[301]

 “時平久罷中原戍，地險猶沿五代名。”《清流關》
 “羊角旋風隨曲曲，磨牛陳跡轉團團。”《磨盤嶺》
 
 
[302]

 “濁漳最是無情物，送盡繁華只此聲。”《鄴下雜咏》
 
 
[303]

 “青山濛濛作雲氣，白浪滚滚畱沙痕。”《渡漳河》
 
 
[304]

 “同槽廄馬無蹄嚙，典謁家僮互使令。怪底羣情皆貼妥，多緣君與我忘形。”《與汪紫滄同寓》
 
 
[305]

 “風清李泌神仙骨，帝錫張華博物名。茗碗登堂無俗客，藍輿扶路有門生。”《壽朱竹垞》
 
 
[306]

 “誰能不領園林趣，每到君家愛少畱。”《陳南麓掛雲書屋》
 
 
[307]

 “城空鼓角聲初動，月出樓臺勢盡低。”《月夜》
 
 
[308]

 “石如解聽無生話，風豈能搖久定心。”《塔鈴聲》
 
 
[309]

 “羊角團團多借勢，馬頭滚滚似趨名。”《咏塵》
 
 
[310]

 “頗訝渡河冰易泮，不知吹鬓雪難消。”《春風》
 
 
[311]

 “飛鴻印雪原無跡，倦馬辭槽又一嘶。怪底老懷多戀戀，西山多在短牆西。”《移居別寓》
 
 
[312]

 “舊巢未掃痕猶在，賜馬相隨骨漸高。”《由南書房出赴書局》
 
 
[313]

 “鷗鷺不爭車馬道，自遮荷葢領雛眠。”《過玉蝀橋》
 
 
[314]

 “綠野天開裴令墅，冶城人識謝公墩。”《甲秀園》
 
 
[315]

 “比似天邊一行雁，飛鳴食宿總同羣。”《與汪紫滄同往接駕》
 
 
[316]

 “身如舊賜天閑馬，暮齒猶餘見獵心。”仝上
 
 
[317]

 “詩如老將渾無敵，花到殘年亦少朋。”《同人看菊小飲》
 
 
[318]

 “居民老不知兵革，耕遍松桓舊戰場。”《送湯西崖赴奉天丞》
 
 
[319]

 “笑把屠蘇甘最後，白頭何事肯先人。”“枯枰三百多平路，莫鬬新翻巧手碁。”《除夕》
 
 
[320]

 “燈火參差亭北面，管絃清脆月三更。”《陶然亭公讌》
 
 
[321]

 “高士累朝多合傳，佳人絕代少同時。”《早梅插入菊瓶中》
 
 
[322]

 “不管小桃攀折苦，競擕春色入城來。”《寒食詞》
 “入關雨後蹄雙躞，粥市朝來尾一金。”《揆愷功從口外寄灤鯽》
 
 
[323]

 “人情舊雨來賓客，家信秋風報子孫。”《將移寓》
 
 
[324]

 “出塞雙鵰盤遠勢，入關萬馬壯秋聲。”《登密雲縣城樓》
 
 
[325]

 “回首神傷三黜後，過車腹痛十年餘。”《哭杜大宗》
 
 
[326]

 “閣道風清千步輦，慶霄日麗九層壇。”《郊壇侍祠》
 
 
[327]

 “老鶴林端排霧出，高雲天上作霖歸。”“《流水》一彈眞絶調，朱絃三嘆有餘音。”《送陳澤州相國予告歸》
 
 
[328]

 “舊遊屈指誰還在，我是當時末座人。”《重經朱大司空花莊》
 
 
[329]

 “竹篙撑到水窮處，臘雪不香春雪香。”《題探春圖》
 
 
[330]

 “征衣長短曾蒙賜，篋笥三年倍感恩。”《赴西苑送駕》
 
 
[331]

 “舊巢天上重來燕，殘局燈前未了碁。”《修書竣重入南書房》
 
 
[332]

 “菰蔣幸有單棲處，莫入羣中更作奴。”《聞孤雁》
 
 
[333]

 “累朝豈少文章禍，聖主終全侍從臣。莫怪兩家憂喜共，十年同事分相親。”《汪紫滄出獄》
 
 
[334]

 “家承曲阜先師學，郡領陶唐古帝都。”《送孔彝仲出守平陽》
 
 
[335]

 “繁華肯鬬春三月，澹蕩偏宜水一方。”《明相國自怡園荷花舊授經處今將去官歸故云》
 
 
[336]

 “得免徒行猶有愧，更爭先路欲何求？冗官只算騎驢客，老向天街閱八騶。”《有笑余乘驢車者》
 
 
[337]

 “更上一層宜有閣，特開西面爲看山。”《顧俠君招飲晚翠閣》
 
 
[338]

 “人指所居爲福地，天畱此老應文星。”《祝胡東樵壽》
 
 
[339]

 “便作小同呼也得，可憐花甲一周天。”“慙愧比渠多兩世，滿頭白髮望曾孫。”《德尹弟六十生子》
 
 
[340]

 “雪點旌旗秋出塞，風傳鼓角夜臨關。”《題天山坐鎮圖》
 
 
[341]

 “故應天與佳山水，生長山鄉宦水鄉。”《送盛東田出宰興化》
 
 
[342]

 “可憐孫又爲人父，二十年前膝上雛。”《得長孫舉子信》
 
 
[343]

 “夜似小年寒漸信，病非一日老方知。”《歲暮雜詩》
 
 
[344]

 “後來或者居人上，先處無如占地寛。”《奕棋》
 
 
[345]

 “讀書自要師前輩，知己誰能托後生？”“敢誇願大難成佛，肯舐丹餘早得仙。”“樗本不材良匠棄，屠非絶技善刀藏。”“鐘鳴漏盡人誰覺，又聽門前過早朝。”皆《歲暮將歸作》
 
 
[346]

 “館閣文章天上草，門牆桃李日南春。”《送海天植視學雲南》
 
 
[347]

 “貧思飽暖原奇福，老戀桑榆亦至情。”“若是登眞須拔宅，良常何敢獨爲仙。”《將歸別弟潤木》
 
 
[348]

 “被他三品閒鷗笑，出没成羣聽象奴。”《洗象詞》
 
 
[349]

 “感深紈扇秋風篋，夢散宮衣舊日香。”《次韻畱別廖若村》
 
 
[350]

 “齒序余慙居客右，詩成君肯讓誰先？眼前看是尋常事，或有人從異日傳。”《張匠門席上作》
 
 
[351]

 “萬事蹉跎羊視後，一帆迢遞雁爭先。”《叠前韻畱別》
 
 
[352]

 “畫裏煙波鷗境界，燈前風雨雁程途。”“雲步改遷尋丈地，《霓裳》吹散大羅天。”《次汪紫滄送別韻》
 
 
[353]

 “久無書寄孤鴻外，曾記身穿萬馬中。”《大雪》
 
 
[354]

 “兩山鐘磬東西寺，十里烟波遠近帆。”《遊硤石精舍》
 
 
[355]

 “只消一夜東風力，扶起花頭五百枝。”“道是吾鄉第一花，花時無客不矜誇。兩朝二百年門第，得似君家有幾家？”《葆光居賞牡丹》
 
 
[356]

 “上界神仙風肅肅，下方樓閣雨濛濛。羽人何福能消受，長在晨霏夕靄中。”《南山道院》
 
 
[357]

 “厭逢俗客談時事，閒與鄉人結善緣。”“高人入社同招隱，大老還鄉例好禪。”《和許大宗伯》
 
 
[358]

 “一片綠陰行不到，家家門外有黃鸝。”“老農信口言皆騐，比似兒孫閱厯多。”《村家四月詞》
 
 
[359]

 “出波鱗甲飛如活，透骨玻璃冷放光。”《古鏡》
 
 
[360]

 “身憂天下原非分，老覺浮生亦有涯。”《雨後》
 
 
[361]

 “半月前期傳父老，一家喜氣到兒童。”“行處聚觀傾里巷，有時問答到漁樵。”“報答朝恩還有處，白頭相見祝年豐。”《許宗伯等赴敝村齒會》
 
 
[362]

 “陋邦笑我詩同鄶，雅量輸君酒到齊。”“行處人言星聚五，坐來吾忝齒居三。”《齒會》
 
 
[363]

 “勞動里中羊酒賀，一家遂有兩閒人。”《聞弟德尹官滿將歸》
 
 
[364]

 “耗磨毛遂囊中頴，零落江淹夢裏花。”《秃筆》
 
 
[365]

 “病不求醫吾有命，老方學《易》世無師。”《隙光》
 “芥納須彌中有地，杯浮滄海四無鄰。”《芥舟》
 
 
[366]

 “兩湖地主今誰在，每到徒增感舊詩。”《過鴛湖》
 
 
[367]

 “正自不嫌山少肉，肉山無此好毛尖。”《龍井茶》
 
 
[368]

 “他生行腳緣猶在，又入騎驢度嶺圖。”《過庾嶺》
 
 
[369]

 “天上故人開府出，田間野老輟耕來。”“兩袖有風驅瘴癘，百蠻無警靜波瀾。”“節鉞威名行地遠，文章壇坫比官高。”“浪跡又看經萬里，著書何敢望千秋！”“天下迂儒猶剩我，平生知己孰逾公？”《到廣州贈大中丞佟陶菴》
 
 
[370]

 “獨客遠來朋舊少，貧官沒後子孫賢。”《訪梁藥亭故居》
 
 
[371]

 “翠輦幾經偏霸主，素馨偏識故宮人。”《花田》
 
 
[372]

 “牛李恩讐初植黨，京攸父子互爭權。”《分宜感事》
 “輕負嶺南三百顆，此行剛看荔支花。”《歸家》
 
 
[373]




校記


監利道中，校點本作“監科道中”。

天寒，掃葉山房本作“天家”。

贊皇，湛貽堂本、掃葉山房本“贊”字爲一空格，據十家詩話本、校點本補。

玉泉山，掃葉山房本作“玉景山”。

阻牐，掃葉山房本無此二字。

亦足豪，掃葉山房本作“亦是豪”。

題畫扇，原作“題[image: ]
 扇”，據掃葉山房本改。

忙如，原作“恠如”，據掃葉山房本、校點本改。

戍旗閒，原作“戌旗閒”，據掃葉山房本改。

譏，原作“[image: ]
 ”，據簡注本改，掃葉山房本作“飢”，校點本作“訊”。

清江舟中，掃葉山房本作“江江舟中”。

雉雊，掃葉山房本作“雞雊”。

由南書房，校點本作“山南書房”。

過玉蝀橋，掃葉山房本在“過”與“玉蝀橋”之間爲一空格。

聞孤雁，校點本作“獨坐聞孤雁”。

掃葉山房本無“《芥舟》‘兩湖地主今誰在，每到徒增感舊詩’”十六字，這意味着“芥納須彌中有地，杯浮滄海四無鄰”出自《過鴛湖》，誤。分宜感事，掃葉山房本誤作“分官感事”。


按語


對初白七律，汪佑南《山涇草堂詩話》稱“《敬業堂集》卷帙浩繁”，“七律頗多名句，善於用意，筆力足以達之。對法靈活，又不浮滑，結聯不苟，知其於近體三折肱矣，不獨以白描見長也”。

六

詩寫性情，原不專恃數典；然古事已成典故，則一典已自有一意，作詩者借彼之意，寫我之情，自然倍覺深厚，此後代詩人不得不用書卷也。
 
[374]

 吳梅村好用書卷，而引用不當，往往意爲詞累。初白好議論，而專用白描，則宜短節促調，以遒緊見工；乃古詩動千百言，而無典故驅駕，便似單薄。故梅村詩嫌其使典過繁，翻致膩滯；一遇白描處，即爽心豁目，情餘於文。初白詩又嫌其白描太多，稍覺寒儉，
 
[375]

 一遇使典處，即清切深穩，詞意兼工。此兩家詩之不同也。如初白與朱竹垞各咏甘泉漢瓦，兩詩相較：竹垞詩光怪陸離，令人不敢逼視；初白詩平易近人，便難爭勝。
 
[376]

 至與竹垞《水碓聯句》、《觀造竹紙聯句》，各搜典故，運用刻劃，工力悉敵，莫可軒輊。
 
[377]

 有書無書之異，了然可見矣。


校記


數典，掃葉山房本作“敷典”。

使典處，掃葉山房本無“處”字。

掃葉山房本無“竹垞各咏甘泉漢瓦，兩詩相較”十二字。

七

初白古詩，微嫌冗長。其遒鍊者，如《送王兔菴學博赴安順》、《送王阮亭祭告南海》
 
[378]

 、《送畢鐵嵐督學貴州》
 
[379]

 、《二虎歌》、《自題廬山紀游後》
 
[380]

 、《夷門行》、《朱仙鎮岳忠武祠》等作，豪健爽勁，氣足神完，宋以來無此作也。《水西行》、《五老峯及觀海綿》
 
[381]

 、《賜觀侍衛殺虎》
 
[382]

 、《樓敬思平蠻歌》等作
 
[383]

 ，雖氣力沛然有餘，究須刪節。至如《董文敏天馬賦酬[image: ]
 老》及《五更鷹窠頂觀日出》等作，
 
[384]

 則興會所到，酣嬉淋漓，力大於身，雖長而不覺其冗矣。
 
[385]



八

初白近體詩最擅長，放翁以後，未有能繼之者。當其年少氣銳，從軍黔、楚，有江山戎馬之助，故出手即沉雄踔厲，有幽、并之氣。
 
[386]

 中年遊中州，地多勝蹟，益足以發抒其才思，登臨懷古，慷慨悲歌，集中此數卷爲最勝。內召以後，更細意熨貼，因物賦形，無一字不穩愜。
 
[387]

 五律如《韶州風度樓》弔張曲江云：“公進《千秋録》，開元極盛時。知幾同列少，去國一身遲。終始全臣節，安危動主思。高樓瞻畫像，風度儼鬚眉。”此等格律氣味，雖置之唐賢集中，莫能優劣也。七律如《與汪紫滄同寓》下半首云：“同槽廄馬無蹄嚙，典謁家僮互使令。怪底羣情皆貼妥，多緣君與我忘形。”
 
[388]

 《將去官歸有笑其乘驢車者》下半首云：“得免徒行猶有愧，更爭先路欲何求？冗官只算騎驢客，老向天街閱八騶。”
 
[389]

 此種眼前瑣事，隨手寫來，不使一典，不著一詞，而情味悠然，低徊不盡，較之運古鍊句者更進矣。又如《長告將歸，過別揆愷功，園中看荷花》云：“繁華肯鬬春三月，澹蕩偏宜水一方。”
 
[390]

 以花自比，正喻夾寫，句中有意，句外有味，此畫中神品也。
 
[391]



九

以初白律詩與放翁相較：放翁使事精工，寫景新麗，固遠勝初白；然放翁多自寫胸膈，非因人因地，曲折以赴，往往先得佳句，而足成之。初白則隨事隨人，各如其量，肖物能工，用意必切，其不如放翁之大在此，而較放翁更難亦在此。


校記


湛貽堂本、壽考堂本、十家詩話本、掃葉山房本此段後有“甌北詩話終”字樣。




 [1]
 查慎行（一六五○—一七二七）：初名嗣璉，字夏重，號查田，後改名慎行，字悔餘，號他山，晚年居初白庵，故又稱查初白。海寧人。著有《他山詩鈔》、《敬業堂詩集》等。


 [2]
 南施北宋：清初詩人施閏章和宋琬的合稱。王士禛《池北偶談》卷十一“施宋”條云：“康熙已来，詩人無出南施北宋之右。”二人在清初詩壇上均有一定地位，都是“尊唐派”，風格相近。又因施閏章是安徽宣城人，宋琬是山東萊陽人，一南一北，故名。施閏章（一六一八—一六八三）字尚白，號愚山，著有《愚山詩集》，詩歌多寫農民生活，五言近體寫景抒情，清新明快。宋琬（一六一四—一六七四）字玉叔，號荔裳，有《安雅堂集》三十卷傳世。其詩多感時傷事之作，含淒涼激宕之音。


 [3]
 “此外”三句：吳兆騫（一六三一—一六八四）：清初詩人。字漢槎，號季子，吳江松陵（今屬江蘇蘇州）人。少有才名，與華亭彭師度、宜興陳維崧並稱“江左三鳳凰”。著有《秋笳集》八卷。吳兆騫詩作慷慨悲涼，有“邊塞詩人”之譽。


 [4]
 王士禛（一六三四—一七一一）：清代詩人、詩論家。字貽上，號阮亭，別號漁洋山人。山東新城（今桓台）人。著作有《帶經堂全集》（九十二卷）、《漁洋詩話》、《池北偶談》、《香祖筆記》等。他提出的“神韻”說，是他文藝思想的精髓。神韻，這是文藝美學的一個重要範疇，初時用於品評人物，指人物的神采風度。《宋書》卷六十六《王敬弘傳》云：“敬弘神韻沖簡，識宇標俊。”“神韻”用於文藝領域，含義常有不同：第一，與“形似”相對，與“氣韻”相通，指物象被描寫得栩栩如生，神采風度逼真動人。南齊謝赫《古畫品録》第二品評及顧駿之畫云：“神韻氣力，不逮前賢，精微謹細，有過往哲。始變古則今，賦彩製形，皆創新意。”首次用“神韻”評人物畫。第二，指文學作品中所蘊含的情思，通過和諧而有節奏的語言形式得以表現。胡應麟《詩藪》外編五云：“詩之筋骨，猶木之根幹也；肌肉，猶枝葉也；色澤神韻，猶花蕊也。筋骨立於中，肌肉榮於外，色澤神韻充溢其間，而後詩之美善備。”以有生命的機體爲喻，說明色澤神韻在詩中的重要地位。《詩藪》內編五云：“故古人之作，往往神韻超然，絕去斧鑿，宋、元雖好用事，亦間有一二，未若近世之拘。”意謂只有以神韻爲主的作品，方爲上乘。第三，指寫景、敍事、抒情留有餘地，含蓄遠致，令人玩味。施補華《峴傭說詩》云：“用剛筆則見魄力，用柔筆則出神韻。柔而含蓄之爲神韻，柔而搖曳之爲風致。”從筆法運用的角度，指出具有神韻的作品，不僅用筆陰柔而又搖曳多姿有風致，而且要含蓄。況周頤《蕙風詞話》卷一云：“填詞先求凝重。凝重中有神韻，去成就不遠矣。所謂神韻，即事外遠致也……若從輕倩入手，至於有神韻，亦自成就，特降於出自凝重者一格。”他追求凝重中有神韻，認爲輕倩中的神韻爲次格。第四，指作品意境清雅淡遠，有韵外之旨，味外之味。王士禛《池北偶談》卷十八《神韻》云：“汾陽孔文谷天胤云：‘詩以達性，然須清遠爲尚……總其妙在神韻矣。’神韻二字，予向論詩，首爲學人拈出，不知先見於此。”標舉“神韻”具有清遠的特點。王士禛的“神韻”說，明顯地受到唐司空圖和宋嚴羽有關詩論的影響。其自序《唐賢三昧集》云：“嚴滄浪論詩云：‘盛唐諸人，唯在興趣，羚羊掛角，無跡可求，透徹玲瓏，不可湊泊，如空中之音，相中之色，水中之月，鏡中之象，言有盡而意無窮。’司空表聖論詩，亦云：‘味在酸鹹之外。’康熙戊辰春杪，日取開元、天寶諸公篇什讀之，於二家之言，別有會心，録其尤雋永超詣者，自王右丞而下四十二人，爲《唐賢三昧集》，厘爲三卷。”清吳陳琰《蠶尾續集序》（《蠶尾續集》爲王士禛所作）云：“司空表聖論詩云：梅止於酸，鹽止於鹹，飲食不可無酸鹹，而其美常在酸鹹之外。余嘗深旨其言。酸鹹之外者何？味外味也。味外味者何？神韻也。”明言神韻即味外味。


 [5]
 “千載”二句：語出《漁洋山人精華録》卷五《秦淮雜詩十四首》其八。


 [6]
 “殘月”二句：語出《池北偶談》卷二十一《柳耆卿墓》。


 [7]
 “鋪陳”三句：元稹《元氏長慶集》卷五十六《唐故工部員外郎杜君墓係銘並序》云：“至若鋪陳終始，排比聲韻，大或千言，次猶數百，詞氣豪邁而風調清深，屬對律切而脫棄凡近，則李尚不能歷其藩翰，况堂奥乎？”。


 [8]
 “其次”四句：朱庭珍《筱園詩話》卷二云：“順治中，海內詩家稱‘南施北宋’，康熙中，稱‘南朱北王’。謂‘南人’則宣城施愚山、秀水朱竹垞，‘北人’則新城王阮亭、萊陽宋荔裳也。”朱彝尊（一六二九—一七○九）：字錫鬯，號竹垞，浙江秀水（今嘉興）人。彝尊爲浙派詩開山祖師，與查慎行同爲浙派初期兩大家。其詞奉南宋姜夔、張炎爲圭臬，當時與陳維崧齊名，曾合刊《朱陳村詞》，開浙西詞派，在清代詞壇上居於領袖位置。著有《經義考》三百卷、《日下舊聞》四十二卷、《明詩綜》一百卷、《詞綜》三十六卷、《曝書亭集》八十一卷、《騰笑集》八卷、《曝書亭集外稿》八卷。《清史列傳》卷七一、《清史稿》卷四百八十四有傳。


 [9]
 “中年以後”九句：朱庭珍《筱園詩話》卷二云：“朱竹垞詩書卷淹博，規格渾成，才力雄富，工候湛深，造詣實過阮亭，惟時有疏於法處，其精華多在未仕以前，通籍後近體每流入平易，歌行多長短句，意欲盡捐繩墨，自創一家。如《玉帶生歌》，興酣落筆，縱橫跌盪，雄奇蓋世，信爲長篇絕調，其他往往貪多務博，散漫馳驟，無歸宿處，有類游騎矣。”《玉帶生歌並序》見《曝書亭集》卷二十一。


 [10]
 “惟查初白”四句：甌北作詩話，請洪亮吉指正，洪亮吉對甌北選取初白，不以爲然，曾作詩云：“殺青自可緣成例，初白差難踵後塵。”語出《更生齋集》詩卷四《趙兵備翼以所撰唐宋金七家詩話見示，率跋三首》其三。


 [11]
 “不知”三句：甌北反對榮古虐今，曾作詩答洪亮吉云：“論人且復先觀我，愛古仍須不薄今。”語出《甌北集》卷四十四《稚存見題拙著甌北詩話，次韻奉答》其二。榮古虐今，柳宗元《河東先生集》卷三十一《與友人論爲文書》云：“而又榮古虐今者，比肩疊跡，大抵生則不遇，死則垂聲者眾焉。”


 [12]
 《與韜荒兄竟陵分手後作詩以寄》：即查慎行《敬業堂詩集》卷一之《京口和韜荒兄》。


 [13]
 《癭俗》：即《敬業堂詩集》卷十之《癭俗戲和次谷兄》。


 [14]
 《遊雲岫不果》：即《敬業堂詩集》卷十三之《欲遊雲岫不果戲示德尹》。


 [15]
 《由關門石登大林峯》：即《敬業堂詩集》卷十五之《由關門石步行十里登大林峯》。


 [16]
 《月夜步入鄰菴》：即《敬業堂詩集》卷十五之《月下步入隣菴同杲公》。


 [17]
 《鄧尉看梅》：即《敬業堂詩集》卷十五之《鄧尉山看梅與譚蘐城都諫分韻》。


 [18]
 《和唐實君憎蠅詩》：即《敬業堂詩集》卷八之《喜唐實君至》。


 [19]
 《裂帛湖》：即《敬業堂詩集》卷十七《晚行裂帛湖上觀水勢》。


 [20]
 《上元夜姜西溟招飲》：即《敬業堂詩集》卷十九之《上元夜同唐實君、趙蒙泉、宫友鹿、家聲山飲姜西溟同年寓，分韻得雨字》。


 [21]
 《翁康飴寓齋看芍藥》：即《敬業堂詩集》卷十九之《翁康飴寓齋看芍藥，分韻得面字》。


 [22]
 《樅陽僧舍消暑》：《敬業堂詩集》卷二十二有《樅陽僧舍消暑》詩七首。。


 [23]
 《得樹樓初成》：《敬業堂詩集》卷二十三有《得樹樓初成，以詩落之》詩九首。


 [24]
 《秋感》：《敬業堂詩集》卷二有《銅仁秋感和劉丙孫》詩六首。


 [25]
 《水碓聯句》：即《敬業堂詩集》卷二十四之《水碓聯句四十韻》。


 [26]
 《觀造竹紙聯句》：即《敬業堂詩集》卷二十四之《觀造竹紙聯句五十韻》。


 [27]
 《連雨不止和陶詩》：即《敬業堂詩集》卷二十六之《連雨不止，獨居小樓，和陶雜詩十一首，但借其韻，不擬其體也》。


 [28]
 《苦雨》：《敬業堂詩集》卷二十七有《苦雨六章》。


 [29]
 《鵲雛爲貓所攫》：即《敬業堂詩集》卷三十七之《鵲雛爲隣猫所攫》。


 [30]
 《齒痛》：即《敬業堂詩集》卷三十七之《齒痛借用昌黎韻》。


 [31]
 《咏庭前花木》：《敬業堂詩集》卷三十九有《偶詠庭前花木五章》。


 [32]
 《湯婆子歌》：即《敬業堂詩集》卷四十之《老人夜臥，患足冷，以錫爲壺，貯熱湯二三升許，納被窩中，資其餘温，可以逹旦，俗名湯婆子。宋王晦叔有咏脚婆詩，黃山谷詩中所云暖足瓶即此也。冬來用之甚適。戲贈以詩》。


 [33]
 《乞假候旨寓舍雜蒔花木》：即《敬業堂詩集》卷四十一之《乞歸候旨未得成行，寓庭雜蒔草花用以遣日，吟成四首》。


 [34]
 《偕同人赴座主許大宗伯之招》：即《敬業堂詩集》卷三十九之《辛卯人日，赴座主澤州相國之召，席間公首倡七言律詩，恭次原韻》。


 [35]
 《副相揆公惠人參一斤》：即《敬業堂詩集》卷四十三之《副相揆公惠寄人參一斤賦謝》。


 [36]
 《家僮以梅水滌硯申諭之》：即《敬業堂詩集》卷四十三之《家童以梅水滌硯，既申諭之，復詮次成篇當僮約一則》。


 [37]
 《夜不寐步至曉》，即《敬業堂詩集》卷八之《移館北門，寒夜不寐，起來霜月滿庭，有懷諸弟》。


 [38]
 《遊秦駐山》：《敬業堂詩集》卷四十三有《十七日陪遊秦駐山，得詩六首》。


 [39]
 《古詩四章》：即《敬業堂詩集》卷三十一之《古詩四章上座主孝感相國壽》。


 [40]
 《過羅飯牛禮洲草堂》：即《敬業堂詩集》卷四之《同聲山姪過羅飯牛禮洲草堂，别後賦寄用昌黎寄盧仝韻》。


 [41]
 《金章宗手植松》：即《敬業堂詩集》卷五之《金章宗手植松，在壽安山西嶺上》。


 [42]
 《冬日張園雅集》：即《敬業堂詩集》卷五之《冬日張園雅集，同姜西溟、彭椒嵓、顧九恒、惠研谿、錢玉友、魏禹平、蔣聿修、王孟穀、張漢瞻、汪[image: ]
 昭、陳叔毅、湯西厓、馮文子、談震方、家荆州聲山限韻》。


 [43]
 《送王阮亭祭告南海》：即《敬業堂詩集》卷五之《送少詹王阮亭先生祭告南海》。


 [44]
 《送畢鐵嵐督學貴州》：即《敬業堂詩集》卷六之《畢鐵嵐僉事將督學貴州，枉問黔中風土，短章奉答，兼以送行》。


 [45]
 《自題廬山紀遊後》：即《敬業堂詩集》卷十五之《自題廬山紀遊集後》。


 [46]
 《斷硯歌和姜西溟》：即《敬業堂詩集》卷十六之《斷硯歌寄和姜西溟》。


 [47]
 《鷹坊歌》：即《敬業堂詩集》卷十七之《鷹坊歌同實君愷功作》。


 [48]
 《題崔白健翮鏖風圖》：即《敬業堂詩集》卷十七之《題相國永城李公所藏崔白健翮鏖風圖》。


 [49]
 《韓莊閘望嶧山湖》：即《敬業堂詩集》卷十七之《韓莊牐口望嶧山湖》。


 [50]
 《宣德素鼎歌》：即《敬業堂詩集》卷十九之《宣德素鼎歌，爲山左李繩其作》。


 [51]
 《董文敏臨天馬賦酬[image: ]
 老》：即《敬業堂詩集》卷二十一之《董文敏臨米天馬賦卷子真蹟，余弟德尹以十二金購自賣骨董某家，鑒微上人貽書張[image: ]
 老，謂爲遠客攫去，足值五十金，[image: ]
 老作長歌紀其語，至呼弟爲惡客，且云此公詩歌妙絕，特削其名氏，正欲寄，元激之，使戰語託滑稽，其實乃深忌之也。時德尹已北去，戲次原韻，即傚[image: ]
 老體並示鑒公》。


 [52]
 《自河南擕牡丹歸不待其開又出門以詩紀別》：《敬業堂詩集》卷二十有《商丘周宜菴明府貽牡丹名種，戲成四絶句》。


 [53]
 《敬亭山懷梅耦長》：即《敬業堂詩集》卷二十一之《曉望敬亭山，懷梅耦長孝廉》。


 [54]
 《題朱字綠南岳考》：即《敬業堂詩集》卷二十一之《宿松朱字綠博學嗜古，所葺南嶽考三卷，援據往籍至數萬言，而斷以己意。大要謂古之南嶽乃[image: ]
 之天柱峯，非楚南衡山也。頃於皖城官舍，出此見示，索余題辭，作歌贈之》。


 [55]
 《進焦石塘抵鉛山兩岸山石獰劣戲作歌》：即《敬業堂詩集》卷二十四之《自焦石塘抵鉛山河口，兩岸石山獰劣，上無寸土，草木不生，作詩嘲之，並邀竹垞先生同賦，以傳好事者》。


 [56]
 《高斯億畫竹》：即《敬業堂詩集》卷二十五之《髙斯億爲余畫竹，以詩報之》。


 [57]
 《逆水逆風歌》：即《敬業堂詩集》卷二十五之《逆水逆風歌戲呈竹垞》。


 [58]
 《牛頭牛尾灘》：即《敬業堂詩集》卷二十五之《牛頭牛尾灘》。


 [59]
 《棃嶺廟古松爲火所焚作歌》：即《敬業堂詩集》卷二十五之《梨嶺廟前古松爲火所焚，作歌弔之》。


 [60]
 《陳六謙出示唐宋各石刻》：即《敬業堂詩集》卷二十六之《陳六謙出示漢唐以來諸石刻，同張超然、林吉人、朱北山、項霜田、家潤木分韻得氣字》。


 [61]
 《題初白菴圖》：即《敬業堂詩集》卷二十八之《出都時，屬禹司賓之鼎作初白庵圖，取東坡“身行萬里半天下，僧卧一庵初白頭”詩意也。余自己未出遊，計道里所經，視先生奚啻十倍，今白髮且滿頭矣，所居園池之東有閒地數畝，擬結茅其上，而資斧適乏不潰於成，輒題數語以堅初志。覽者勿笑道旁之築也》。


 [62]
 《觀無忌興祖騎驢》：即《敬業堂詩集》卷二十八之《觀无忌興祖騎驢，戲作短歌》。


 [63]
 《額勒蘇臺大獵》：即《敬業堂詩集》卷三十之《十二日駕幸額勒蘇臺大獵，召臣等觀圍，恭紀七言長歌一首》。


 [64]
 《上親射石熊》：即《敬業堂詩集》卷三十之《二十八日駐蹕伊遜河源，上親射石熊，以熊掌頒賜臣等，恭紀長歌》。


 [65]
 《東宮召觀殺虎》：即《敬業堂詩集》卷三十之《九月初三日東宮行圍，召觀殺虎，恭紀》。


 [66]
 《賜觀侍衛殺虎》：即《敬業堂詩集》卷三十之《是日中途，命侍衞射虎，復召臣等同觀，恭紀》。


 [67]
 《秀野草堂圖歌》：即《敬業堂詩集》卷三十六之《秀野草堂圖歌，次顧十一俠君原韻》。自注：“王麓臺倣董文敏盧鴻草堂筆意，朱竹垞有記。”


 [68]
 《曉仙謠》：即《敬業堂詩集》卷三十六之《曉仙謡，效溫飛卿體》。


 [69]
 《長林豐草圖》：即《敬業堂詩集》卷三十六之《長林豐草吾廬圖，爲林鹿原賦》。自注：“銷夏第二集”。


 [70]
 《聖安寺同人納涼分韻》：即《敬業堂詩集》卷三十六之《李簣齋招集聖安寺納凉，得火字》。自注：“銷夏第三集”。


 [71]
 《貫休畫應夢羅漢像》：即《敬業堂詩集》卷三十六之《分咏京師古蹟，得貫休畫應夢羅漢像》。自注：“銷夏第四集”。


 [72]
 《題淳熙修內司官帖後》：即《敬業堂詩集》卷三十九之《自題淳熙修内司官帖後》。


 [73]
 《題蔣樹存繡谷圖》：即《敬業堂詩集》卷三十九之《題蔣樹存繡谷圖，爲王石谷所畫》。


 [74]
 《題蘇齋圖》：即《敬業堂詩集》卷三十九之《再爲樹存題王麓臺宮詹所畫蘓齋圖》。


 [75]
 《得石軒歌》：即《敬業堂詩集》卷三十九之《得石軒歌，爲汪千波兄弟賦》。


 [76]
 《題雲岫觀日出圖》：即《敬業堂詩集》卷四十之《題從孫恒侯雲岫觀日出圖》。


 [77]
 《題吳寶崖茌山讀書圖》：即《敬業堂詩集》卷四十一之《題吳寶崖茌山讀書圖，即送其出宰茌平》。


 [78]
 《桃枝竹杖歌》：即《敬業堂詩集》卷四十一之《諸君爲余作桃枝竹杖歌，余亦自賦一首》。


 [79]
 《莊書田笠屐圖》：即《敬業堂詩集》卷四十一之《題莊書田笠屐探梅圖》。


 [80]
 《院長以赤藤杖見贈》：即《敬業堂詩集》卷四十一《院長近以赤藤杖見贈，合之前詩意，葢欲易我畫叉也，作詩報之》。


 [81]
 《到湖上不及訪諦輝禪師詩以代柬》：即《敬業堂詩集》卷四十三之《到湖上不及訪諦輝禪師而歸，寄詩代柬》。


 [82]
 《樟樹露巢歌》：即《敬業堂詩集》卷四十四之《樟樹鷺巢歌，爲施渟如明府作》。


 [83]
 《邀諸兄弟賞菊》：即《敬業堂詩集》卷四十六之《後三日，邀諸兄弟賞菊，席上放歌》。


 [84]
 《嚴陵釣臺詩》，即《敬業堂詩集》卷四十七之《楨兒作釣臺詩，未識嚴先生不受官之故，徒以髙隱目之，作一首以廣其意》。


 [85]
 《下湞陽香爐清遠三峽》：即《敬業堂詩集》卷四十七之《順風挂帆，連下湞陽、香爐、清遠三峽》。


 [86]
 《南海神廟》：即《敬業堂詩集》卷四十八之《謁南海神廟》。


 [87]
 《清凉山莊圖》：即《敬業堂詩集》卷四十八之《清凉山莊圖，符躬屬題》。


 [88]
 《題羅浮山圖》：即《敬業堂詩集》卷四十八之《題上官竹莊羅浮山圖》。


 [89]
 《平蠻歌爲靈川樓敬思作》：即《敬業堂詩集》卷四十八之《平蠻歌，爲靈川令樓敬思作》。


 [90]
 “恍疑”二句：語出《敬業堂詩集》卷一《渡洞庭湖四十韻》。


 [91]
 “寺貧”二句，語出《敬業堂詩集》卷三《偶遊東山寺》。


 [92]
 “死方”二句：語出《敬業堂詩集》卷四《康郎山功臣廟十四韻》。


 [93]
 “開常”二句：語出《敬業堂詩集》卷十《牽牛花十二韻，同竹垞兄賦》。“開常”作“開長”。


 [94]
 “一徑”二句：語出《敬業堂詩集》卷十一《竹垞招遊白雲觀，同錢鷗舫、王令貽、魏水村、嚴寶仍、吳震一分韻二首》其一。“猶夕陽”作“餘夕陽”。


 [95]
 “遠火”二句：語出《敬業堂詩集》卷十八《夜至當湖，訪李辰山不值》。


 [96]
 “人投”二句：語出《敬業堂詩集》卷二十《上谷城南旅宿，見可亭姪題壁》。


 [97]
 “俯視”二句：語出《敬業堂詩集》卷二十一《髙嶺菴小憇》。


 [98]
 “座中”二句：語出《敬業堂詩集》卷二十四《崇安孔彝仲明府招飲縣齋池上，分賦二首》其二。


 [99]
 “品方”二句：語出《敬業堂詩集》卷二十五《汪悔齋方伯署庭有荔支，小暑後摘以見餉，率成十六韻》。“玉環肥”作“玉環豐”。


 [100]
 “竹身”二句：語出《敬業堂詩集》卷二十六《秋旱四十韻》。


 [101]
 “舌在”二句：語出《敬業堂詩集》卷二十七《旅舍落一齒，自嘲二首》其一。


 [102]
 “樹氣”二句：語出《敬業堂詩集》卷二十八《東湖舟夜》。


 [103]
 “雲隨”二句：語出《敬業堂詩集》卷二十九《集汪東川祭酒齋，賦得風潮泊島濱，即次祭酒原韻》。


 [104]
 “老柳”四句：語出《敬業堂詩集》卷二十九《冬雪十二韻》。


 [105]
 “萬年”八句：語分出《敬業堂詩集》卷二十九《恭祝萬夀詩十二章》其一、其二、其三、其十一。


 [106]
 “四時”二句：語出《敬業堂詩集》卷三十《賦夜光木》。


 [107]
 “風雲”二句：語出《敬業堂詩集》卷三十《賜觀紫騮御馬，恭紀十韻》。


 [108]
 “數椽”二句：語出《敬業堂詩集》卷三十二《恩賜御書敬業堂扁額，恭紀十六韻》。


 [109]
 “出當”二句：語出《敬業堂詩集》卷三十三《八月二十三日，上入山行圍，射獲白鹿一頭，恭紀十韻》。


 [110]
 “優倍”二句：語出《敬業堂詩集》卷三十四《恩賜白金二百兩，恭紀十韻》。


 [111]
 “細泉”二句：語出《敬業堂詩集》卷三十四《長至日山左道中，即目書懷二十四韻》。


 [112]
 “運雖”二句：語出《敬業堂詩集》卷三十四《隨駕謁明太祖孝陵，恭紀十二韻》。


 [113]
 “比扇”二句：語出《敬業堂詩集》卷三十六《夏日咏物分得青奴》。


 [114]
 “天孤”二句：語出《敬業堂詩集》卷三十六《七月十四夜寓樓對月》。


 [115]
 “寒無”二句：語出《敬業堂詩集》卷三十七《春冰次院長韻》。


 [116]
 “擕家”二句：語出《敬業堂詩集》卷三十八《送梅雪坪出宰泰順二首》其一。


 [117]
 “事關”四句：語出《敬業堂詩集》卷三十八《送大司寇張景峯前輩罷官歸韓城二首》其一、其二。“辨語”作“辯語”。


 [118]
 “遠疑”四句：語出《敬業堂詩集》卷三十八《別雙槐四十韻》。“雙幹合”作“孤榦合”。


 [119]
 “好官”二句：語出《敬業堂詩集》卷四十《展假戯簡吳山掄、薄聿修、陳世南三同年》。此詩下一首爲《德尹招同人飲寓庭紫藤花下》（即甌北所謂《同人小酌》），甌北誤記。


 [120]
 “健添”二句：語出《敬業堂詩集》卷四十一《晩香長老贈桃枝竹杖》。


 [121]
 “老友”二句：語出《敬業堂詩集》卷四十二《庚午二月與姜西溟同飯於趙北口，姜食魚被鯁，以酒下之，徑至大醉，一時傳爲嘻笑，今復經此，悽然感懷》。


 [122]
 “簑笠”二句：語出《敬業堂詩集》卷四十二《商家林買草笠》。“簑笠”作“青篛”。


 [123]
 “後至”二句：語出《敬業堂詩集》卷四十二《泇溝順風掛帆》。


 [124]
 “指水”四句：語出《敬業堂詩集》卷四十二《丁亥春，隨駕遊金山寺，爾時便作休官之想，初心幸遂，重經山下風便不及泊，作詩以結後缘》。


 [125]
 “中秋”二句：語出《敬業堂詩集》卷四十二《中秋桂庭對月，與徐韓奕、馬衎齋及兒孫輩小飲》。


 [126]
 “有生”二句：語出《敬業堂詩集》卷四十三《清明日西阡焚黃感賦二律》其二。“及親年”作“盡親年”。


 [127]
 “好花”二句：語出《敬業堂詩集》卷四十三《上巳與子姪輩飲西園海棠花下》。“白頭人”作“白鬚人”。


 [128]
 “賤日”二句：語出《敬業堂詩集》卷四十三《重過鄧尉大司寇徐公墓，與公子觀卿話舊二首》其一。


 [129]
 “晨餐”四句：語出《敬業堂詩集》卷四十三《祀竈一首》。


 [130]
 “婢牽”二句：語出《敬業堂詩集》卷四十五《聞德尹患風疾，將上章乞休，寄懷二首》其二。


 [131]
 “好風”二句：語出《敬業堂詩集》卷四十六《南堂桂八韻》。


 [132]
 “用巫”二句：語出《敬業堂詩集》卷四十六《問東亭病》。


 [133]
 “畱之”四句：語出《敬業堂詩集》卷四十六《棄裘》。


 [134]
 “兒孫”四句：語出《敬業堂詩集》卷四十六《元旦喜晴》。“吾事”作“吾分”。


 [135]
 “四海”二句：語出《敬業堂詩集》卷四十六《聞副相揆公正月初六訃音，小詩寄哀四首》其四。


 [136]
 “老僧”二句：語出《敬業堂詩集》卷四十七《觀音巖》。


 [137]
 “舳艫”二句：語出《敬業堂詩集》卷一《京口和韜荒兄》。


 [138]
 “人來”二句：語出《敬業堂詩集》卷一《從監利至荆州途中作》。


 [139]
 “天寒”二句：語出《敬業堂詩集》卷一《初冬登南郡城樓》。


 [140]
 “尸陀”二句：語出《敬業堂詩集》卷二《北溶驛》。“鬼瞰燈”作“鬼傍燈”。


 [141]
 “參天”二句：語出《敬業堂詩集》卷二《自沅州抵麻陽二首》其二。


 [142]
 “鵝鴨”四句：語出《敬業堂詩集》卷二《銅仁書懷，寄德尹、润木兩弟四首，末章專示建兒》其二、其三。


 [143]
 “英雄”二句：語出《敬業堂詩集》卷二《秋懐詩》其六。“無賴”作“亡賴”。


 [144]
 “石光”二句：語出《敬業堂詩集》卷二《秋懐詩》其八。


 [145]
 “一縣”二句：語出《敬業堂詩集》卷二《秋懐詩》其十。


 [146]
 “浴鐵”四句：語出《敬業堂詩集》卷二《秋懐詩》其十四、其十五。“劍花紅”作“燭花紅”。


 [147]
 “人來”二句：語出《敬業堂詩集》卷二《重過齊天坡》。“馬踏雲中”作“馬蹈雲中”。


 [148]
 “赤幟”四句：語出《敬業堂詩集》卷二《夜觀燒山和中丞公韻》。


 [149]
 “燕雀”二句：語出《敬業堂詩集》卷二《黔陽雜詩四首》其一。


 [150]
 “草木”二句：語出《敬業堂詩集》卷三《九日同赤松上人登黔霛山最高頂四首》其一。


 [151]
 “盜賊”二句：語出《敬業堂詩集》卷三《送友人入蜀》。


 [152]
 “急雨”二句：語出《敬業堂詩集》卷四《平越遇雷玉衡索留別之句，口占赠之》。


 [153]
 “菜把”二句：語出《敬業堂詩集》卷四《黃晦木先生從魏青城憲副，乞買山資，將卜居河渚，有詩十章，志喜邀余同作，欣然次韻，亦如先生之數》其三。


 [154]
 “君臣”四句：語出《敬業堂詩集》卷四《長沙雜感四首》其四。


 [155]
 “偶然”二句：語出《敬業堂詩集》卷四《同祝豹臣及家西[image: ]
 叔飲韜荒兄齋》。


 [156]
 “出處”二句：語出《敬業堂詩集》卷四《宿梨洲夫子武林寓舍，即次先生丙辰九日同遊舊韻二首》其二。


 [157]
 “百家”二句：語出《敬業堂詩集》卷四《雨過桐廬》。“卻傍山”作“却倚山”。


 [158]
 “沙磧”二句：語出《敬業堂詩集》卷五《伴城旅店次徐子大壁間韻》。


 [159]
 “出郭”二句：語出《敬業堂詩集》卷五《將有西山之遊，次謝方山員外見貽原韻》。


 [160]
 “身名”二句：語出《敬業堂詩集》卷五《送大司寇魏環極先生，予告還蔚州二首》其二。“無忝”作“無媿”。


 [161]
 “放艇”二句：語出《敬業堂詩集》卷六《石隖山莊爲王咸中賦，即送其南歸》。


 [162]
 “失路”二句：語出《敬業堂詩集》卷六《次德尹見懷原韻二首》其一。


 [163]
 “飽經”二句：語出《敬業堂詩集》卷六《送郭臯旭歸平湖》。


 [164]
 “簾閣”四句：語出《敬業堂詩集》卷六《喜外舅陸射山先生至都，六月望後爲先生初度同學，數子置酒容園爲壽，敬賦長句四首以侑觴》其三、其四。


 [165]
 “南北”二句：語出《敬業堂詩集》卷六《送聲山姪之湖口二首》其一。


 [166]
 “來參”二句：語出《敬業堂詩集》卷六《上少司成徐蘋村先生二首》其二。


 [167]
 “壽母”二句：語出《敬業堂詩集》卷七《曲阜顔母朱太夫人壽讌，詩修來吏部，屬賦四首》其二。


 [168]
 “舊家”二句：語出《敬業堂詩集》卷七《武陵楊長蒼重來都下，感舊有贈》。“秋風”作“秋瓜”。


 [169]
 “即論”二句：語出《敬業堂詩集》卷七《奉送少司馬楊公予告養親四首》其三。


 [170]
 “花氣”二句：語出《敬業堂詩集》卷八《九日同荆州兄遊趙恒夫給諫寄園》。


 [171]
 “可憐”二句：語出《敬業堂詩集》卷八《喜德尹至都，即用道中見寄韻八首》其二。


 [172]
 “金甌”四句：語出《敬業堂詩集》卷八《壽大司馬梁玉立先生四首》其一、其三。


 [173]
 “莫問”二句：語出《敬業堂詩集》卷八《桐城錢田間先生相遇都門，出詩集見示，中有丁酉寓長干寺投贈先君子七律一章，距今已三十二年，先君下世且十一年矣。感而次韻》。


 [174]
 “殘冰”二句：語出《敬業堂詩集》卷九《漷縣晚泊》。


 [175]
 “歡場”二句：語出《敬業堂詩集》卷九《京城西南豐臺芍藥最盛，余未嘗一寓目也。今年與唐實君有約同賞，復匆匆出都，長途春杪，省記前言，時實君已捷南宫矣。作詩以寄，兼示梁藥亭、鄭禹梅、王后張、張寄亭、吕山瀏、徐虞門、孫愷似、王令貽、陸冠周、湯西崖、吳元朗、陳仲夔、錢朗行，皆同年進士也》。


 [176]
 “宦情”二句：語出《敬業堂詩集》卷十《次韻奉送大司空翁公請假歸虞山二首》其一，“宦情”作“官情”。


 [177]
 “餘生”二句：語出《敬業堂詩集》卷十一《初冬拜朱大司空墓感賦》。


 [178]
 “風露”二句：語出《敬業堂詩集》卷十一《月下渡揚子江，次西溟韻》。


 [179]
 “湖海”二句：語出《敬業堂詩集》卷十一《崑山劉改之先生墓，和顧伊人》。


 [180]
 “人間”二句：語出《敬業堂詩集》卷十二《將赴洞庭書局，雨中與徐淮江別二首》其一。“小畱”作“少留”。


 [181]
 “豈知”二句：語出《敬業堂詩集》卷十二《渡太湖晚至東山》。


 [182]
 “放眼”二句：語出《敬業堂詩集》卷十二《登莫釐峯二首，和漢瞻》其二。


 [183]
 “氣吞”二句：語出《敬業堂詩集》卷十二《送田間先生歸桐城，兼寄高丹植明府》。


 [184]
 “招隱”二句：語出《敬業堂詩集》卷十二《朱雪鴻移居詩，和梨洲先生》。


 [185]
 “菰蒲”二句：語出《敬業堂詩集》卷十三《舟曉，次德尹韻二首》其一。


 [186]
 “桂樹”二句：語出《敬業堂詩集》卷十三《惠研谿庶常從京邸，寄到吳超士見懷詩四章，次韻奉酬並簡研谿》其二。


 [187]
 “兩家”二句：語出《敬業堂詩集》卷十三《竹溪書屋爲又微、聲山兩姪賦三首》其二。


 [188]
 “四海”四句：語出《敬業堂詩集》卷十四《田間先生聞余至，自青山命駕來會。喜賦》、《過田間先生山居，相留信宿出示藏山集，再賦二詩博和》其二。“詼諧”作“談諧”。


 [189]
 “青山”二句：語出《敬業堂詩集》卷十四《題樅陽旅壁》。“爐”作“壚”。


 [190]
 “羣入”二句：語出《敬業堂詩集》卷十四《署庭蓄錦雞且一年，朝來忽飛去恒齋，有詩屬和》。“野鴨”作“野鶴”。


 [191]
 “枯比”四句：語出《敬業堂詩集》卷十四《蟬蜕和灌園韻》。


 [192]
 “陰森”二句：語出《敬業堂詩集》卷十五《白鹿洞書院紀事四首》其一。


 [193]
 “有此”二句：語出《敬業堂詩集》卷十六《留别恒齋太守，次見送原韻》。


 [194]
 “同是”二句：語出《敬業堂詩集》卷十六《題陳言揚抱膝圖二首》其二。


 [195]
 “戰後”二句：語出《敬業堂詩集》卷十六《留守瞿相國春暉園》。“花木”作“花石”。


 [196]
 “菰蒲”二句：語出《敬業堂詩集》卷十六《淥水亭與唐實君話舊》。


 [197]
 “莫認”二句：語出《敬業堂詩集》卷十六《偶閲楊次也賣花詩，戲次原韻五首》其三。


 [198]
 “青旗”二句：語出《敬業堂詩集》卷十七《祁陽道中》。


 [199]
 “雨雪”二句：語出《敬業堂詩集》卷十七《德尹將南還，次韻志别三首》其一。“搖落後”作“搖落候”。


 [200]
 “自編”二句：語出《敬業堂詩集》卷十七《座主侍讀徐公將南歸，感恩述事六首》其一。


 [201]
 “國門”二句：語出《敬業堂詩集》卷十七《門神詩，戲同實君愷功作四首》其一。


 [202]
 “亭臺”二句：語出《敬業堂詩集》卷十八《德州同年李文衆招集見可園二首》其一。


 [203]
 “柳綿”二句：語出《敬業堂詩集》卷十八《次日連上戴灣土橋二牐，晚抵梁鄉，和座主韻》。


 [204]
 “春事”二句：語出《敬業堂詩集》卷十八《補和大司宼徐公遂園修禊詩，限蘭亭二字二首》其一。


 [205]
 “讀書”二句：語出《敬業堂詩集》卷十八《哭同年王載安》。


 [206]
 “[image: ]
 山”四句：語出《敬業堂詩集》卷十八《張權六招同許舜功、王載南兩學博及兒建泛碧浪湖，徧遊近山諸寺觀，次東坡汎舟城南會者五人韻四首》其二、其四。“蒼煙”作“煙波”。


 [207]
 “一雁”二句：語出《敬業堂詩集》卷十八《登寶婺樓》。


 [208]
 “敢援”四句：語出《敬業堂詩集》卷十九《敝裘二首》其一、其二。


 [209]
 “向風”二句：語出《敬業堂詩集》卷十九《發揚州留别汪庾齊》。


 [210]
 “三年”二句：語出《敬業堂詩集》卷十九《再叠前韻示愷功》其二。


 [211]
 “眼空”六句：語出《敬業堂詩集》卷十九《讀白耷山人詩和愷功三首》其一、其二。“猶能”作“猶堪”。


 [212]
 “巧穿”四句：語出《敬業堂詩集》卷十九《料絲燈史耕巖學士屬和，即次原韻四首》其二、其四。


 [213]
 “倒篋”四句：語出《敬業堂詩集》卷十九《豆腐詩和楊芝田宫坊四首》其一、其三。


 [214]
 “十年”二句：語出《敬業堂詩集》卷十九《三月十六日同西溟、實君、蒙泉、研谿、六謙、耑木、石城、友鹿、永年、向濤、霜田、亮功、次也、南陔至興勝寺看杏花三首》其一。


 [215]
 “翠幕”二句：語出《敬業堂詩集》卷十九《陸澹成侍讀招飲丁香花下，同西溟、崑繩、寄亭作》。“人在”作“人醉”。


 [216]
 “共傳”二句：語出《敬業堂詩集》卷十九《送趙二聞郎中分巡兗東二首》其二。


 [217]
 “畫師”二句：語出《敬業堂詩集》卷十九《題曹渭符舍人畫扇》。“白鷺[image: ]
 ”作“雙鷺[image: ]
 ”


 [218]
 “輿圖”二句：語出《敬業堂詩集》卷二十《新樂有感》。


 [219]
 “貧兒”二句：語出《敬業堂詩集》卷二十《邯鄲縣呂翁祠》。


 [220]
 “天垂”二句：語出《敬業堂詩集》卷二十《渡漳河》。“地入中原”作“路入中原”。


 [221]
 “篋底”二句：語出《敬業堂詩集》卷二十《桐城王方日爲亡友蔣度臣刻詩集於汴中，後列同學姓名，余兄弟與焉，度臣之殁，宜有哀辭宿草之哭，亦情所不能已也二首》其一。“貧肯借”作“貧肯惜”。


 [222]
 “空倉”二句：語出《敬業堂詩集》卷二十《汴梁雜詩八首》其八。


 [223]
 “渡江”二句：語出《敬業堂詩集》卷二十《商丘周宜菴明府貽牡丹名種，戲成四絶句》其二。


 [224]
 “時來”二句：語出《敬業堂詩集》卷二十《過鳯陽城外二首》其一。


 [225]
 “想像”二句：語出《敬業堂詩集》卷二十一《題三娘子圖四首》其四。


 [226]
 “春波”二句：語出《敬業堂詩集》卷二十一《南湖舟次遇魏禹平，時禹平歸自濟南，余將往皖上二首》其二。


 [227]
 “雄關”二句：語出《敬業堂詩集》卷二十一《晚晴登安慶城樓》。


 [228]
 “豪除”四句：語出《敬業堂詩集》卷二十一《任可將歸，有詩留别，次韻奉送三首》其一、其二。


 [229]
 “紅葉”二句：語出《敬業堂詩集》卷二十二《九日同趙蒙泉、項霜田、楊次也泛舟西湖，登孤山，和蒙泉作二首》其二。


 [230]
 “寒比”二句：語出《敬業堂詩集》卷二十二《舟經寶應，居民被水者多結茅於堤上，故廬漂没不可問矣》。


 [231]
 “勞人”二句：語出《敬業堂詩集》卷二十二《王家營旅店遲楊次也家，東亭不至》。“客路”作“熟路”。


 [232]
 “橋邊”二句：語出《敬業堂詩集》卷二十二《紅花埠遇雪》。


 [233]
 “九衢”二句：語出《敬業堂詩集》卷二十三《人日同孫松坪、張漢瞻、楊晚研、宮友鹿、錢亮功、方拱樞、吳元朗、蔣楊孫、家德尹，集王赤抒邸舍，分賦上元燈八首》其五。“遊人”作“人隨”。


 [234]
 “高樓”二句：語出《敬業堂詩集》卷二十三《曉渡衡水橋，風色甚寒，小飲市樓》。“百尺”作“千尺”。


 [235]
 “五經”四句：語出《敬業堂詩集》卷二十三《雨夜過徐淮江二首》其一、其二。


 [236]
 “夜月”四句：語出《敬業堂詩集》卷二十三《傷庭前牡丹四首》其二、其三。“不特”作“不獨”，“立多時”作“立移時”。


 [237]
 “一牕”二句：語出《敬業堂詩集》卷二十五《六月十四夜喜雨》。


 [238]
 “科名”二句：語出《敬業堂詩集》卷二十五《楊浴菴餞别於謀野莊》。


 [239]
 “人從”二句：語出《敬業堂詩集》卷二十五《度仙霞關題天雨菴壁》。


 [240]
 “誰遣”二句：語出《敬業堂詩集》卷二十五《嚴陵二絶句》其一。


 [241]
 “雞爭”六句：語出《敬業堂詩集》卷二十五《閩中垂槖而歸，家人適告米盡，口占二律》其一、其二。“荔支飽啖”作“荔枝飽噉”。


 [242]
 “野老”二句：語出《敬業堂詩集》卷二十六《山陰道中喜雨》。


 [243]
 “誰司”四句：語出《敬業堂詩集》卷二十六《西湖櫂歌詞十首》其二、其八。


 [244]
 “翠華”二句：語出《敬業堂詩集》卷二十六《南巡歌八章》其七。


 [245]
 《查浦書屋圖》絶句四首：即《敬業堂詩集》卷二十六之《查浦書屋圖爲德尹題四首》。


 [246]
 “此理”二句：語出《敬業堂詩集》卷二十六《建蘭已萎，盆中稗草叢生》。


 [247]
 “圍爐”二句：語出《敬業堂詩集》卷二十六《除夜平原旅舍夢亡妻》。“炊火”作“杴火”。


 [248]
 “慇懃”二句：語出《敬業堂詩集》卷二十七《戲題陳叔毅桃葉渡江圖小照二首》其二。


 [249]
 “一夜”二句：語出《敬業堂詩集》卷二十七《再次家荆州兄咏白丁香韻二首》其一。“到天明”作“報天明”。


 [250]
 “心如”二句：語出《敬業堂詩集》卷二十七《荆州兄移寓懶眠衚衕，籬落林亭，頗饒幽致，留余過夏，歸計未成三章，遣興并索西厓、西齋共和之》其二。


 [251]
 “官秩”四句：語出《敬業堂詩集》卷二十七《景州董子祠》。


 [252]
 “繡谷”四句：語出《敬業堂詩集》卷二十八《蔣樹存招集繡谷交翠堂分得江咸二韻》其一、其二。


 [253]
 “我與”二句：語出《敬業堂詩集》卷二十八《雨後獨行池上》。


 [254]
 “借取”二句：語出《敬業堂詩集》卷二十八《吳船花燭詞爲談未庵賦十首》其十。“讖”作“懴”。


 [255]
 “道是”四句：語出《敬業堂詩集》卷二十八《壬戌秋，自黔中歸，張遠子游爲作槐陰抱膝圖，辛巳冬至夜，偶一展閱，感歎之餘，自作二絶句附諸君題詠後》其一、其二。


 [256]
 “忽聞”六句：語出《敬業堂詩集》卷二十九《南書房敬觀宸翰恭紀》其二、其七、其八。


 [257]
 “宮中”二句：語出《敬業堂詩集》卷二十九《上元前三日，自怡園觀燈，上相國兼呈院長二首》其一。


 [258]
 “雲開”二句：語出《敬業堂詩集》卷二十九《初七日太和殿傳臚恭紀》。“冠佩”作“冠珮”。


 [259]
 “曾陪“四句：語出《敬業堂詩集》卷二十九《二十日文廟釋褐恭紀》。“承恩”作“蒙恩”。


 [260]
 “此意“二句：語出《敬業堂詩集》卷二十九《送髙江村先生南歸，即次紀恩六章原韻》其五。“旁人”作“旁觀”。


 [261]
 “明珠”六句：語出《敬業堂詩集》卷二十九《謝賜玻瓈眼鏡二首》其一、其二。


 [262]
 “感踰”四句：語出《敬業堂詩集》卷三十《連日恩賜鮮魚恭紀》。“蓬池膾”作“蓬池鱠”，“短簷”作“笠簷”。


 [263]
 “好是”二句：語出《敬業堂詩集》卷三十《二十五日曉發舒庫里口》。


 [264]
 “六合”四句：語出《敬業堂詩集》卷三十《二十六日扈蹕至興安嶺，有旨命臣等登絶頂遠眺，恭紀七律四首》其一、其二。


 [265]
 “萬鈞”二句：語出《敬業堂詩集》卷三十《初六日隨東宮射獵，蒙賜全鹿、野雉，恭紀十首》其八。“熊羆”作“貔貅”。


 [266]
 “雉堞”二句：語出《敬業堂詩集》卷三十《入古北口》。


 [267]
 “循環”四句：語出《敬業堂詩集》卷三十《十月初十早入直，蒙恩賜帶數珠，恭紀》。


 [268]
 “鄉風”四句：語出《敬業堂詩集》卷三十《除夕前一日，蒙恩賜羊、鹿、雉、兔、鮮魚、鹿尾上尊諸品，恭紀二首》其二。“君恩”作“君羮”。


 [269]
 “蔓引”二句：語出《敬業堂詩集》卷三十一《寓園紫藤花，同紫滄賦》。


 [270]
 “親老”六句：語出《敬業堂詩集》卷三十一《送掌詹陳乾齋前軰，予假省親四首》其一、其二、其三。


 [271]
 “燥濕”四句：語出《敬業堂詩集》卷三十一《恩賜哆囉雨衣，恭紀》。“梐楯”作“楯梐”。


 [272]
 “一軒”二句：語出《敬業堂詩集》卷三十一《五月二十六日喜雨》。


 [273]
 “除卻”二句：語出《敬業堂詩集》卷三十一《叠納凉韻，戯答俞扶九侍御》。下注：“時同寓道院”。


 [274]
 “明燈”二句：語出《敬業堂詩集》卷三十一《王學菴給諫移寓保安街，有詩見寄，次答二首》其二。


 [275]
 “耕鑿”二句：語出《敬業堂詩集》卷三十一《恩賜新刻御製詩集，恭紀二首》其二。


 [276]
 “騶虞”二句：語出《敬業堂詩集》卷三十一《南海子》。“歲有秋”作“麥有秋”。


 [277]
 “松聲”二句：語出《敬業堂詩集》卷三十二《曉過青石梁新開路》。


 [278]
 “峯皆”二句：語出《敬業堂詩集》卷三十二《發黃甲營喜晴》。


 [279]
 “偶分”二句：語出《敬業堂詩集》卷三十二《咏金絲桃應皇太子令》。


 [280]
 “炎凉”二句：語出《敬業堂詩集》卷三十二《駐蹕樺榆溝，特給官房止宿，感恩恭紀》。“炎凉”作“炎埃”。


 [281]
 “石吻”二句：語出《敬業堂詩集》卷三十二《發樺榆溝，從新開石梁至哈喇火屯》。


 [282]
 “巖壑”二句：語出《敬業堂詩集》卷三十二《立秋後一日，召遊行宮後苑，賜宴，恭紀十二首》其二。


 [283]
 “千峯”二句：語出《敬業堂詩集》卷三十二《八月十七日，伊蘇河源雪中聞雷，食頃開霽》。


 [284]
 “盡消”四句：語出《敬業堂詩集》卷三十二《隨駕行興安嶺上》。“平崗”作“平岡”。


 [285]
 “踏遍”二句：語出《敬業堂詩集》卷三十二《連日扈從，由雍安嶺烏蘭哈爾哈至上都必拉觀圍，恭紀八首》其四。


 [286]
 “今日”二句：語出《敬業堂詩集》卷三十二《雪中戴青氊大帽，上顧見大笑，口占紀之》。


 [287]
 “丹青”四句：語出《敬業堂詩集》卷三十二《恩賜上駟院馬一匹，恭紀七言排律十六韻》。“聲價高于”作“聲價高踰”。


 [288]
 “大抵”六句：語出《敬業堂詩集》卷三十二《山莊雜咏有序》其五、其九、其二十四。


 [289]
 “四山”二句：語出《敬業堂詩集》卷三十三《五月二十四日駐蹕密雲，連夕大雨》。


 [290]
 “一門”二句：語出《敬業堂詩集》卷三十三《座主總憲吳公請假旋里，恭賦四律寄送》其三。


 [291]
 “自覺”二句：語出《敬業堂詩集》卷三十三《木克帶西行十八里，山下有湯泉》。


 [292]
 “風雲”二句：語出《敬業堂詩集》卷三十三《行經玲瓏山下》。


 [293]
 “馬足”四句：語出《敬業堂詩集》卷三十三《重陽日度木倫喀喇沁》、《發波羅火屯至藍旗營》。


 [294]
 “官馬”二句：語出《敬業堂詩集》卷三十三《重陽後十日入古北口》。


 [295]
 “一家”四句：語出《敬業堂詩集》卷三十四《重入束鹿境，宿清官店，先寄兒建十二韻》。“逾”作“踰”。


 [296]
 “此中”二句：語出《敬業堂詩集》卷三十四《大風抵張夏，戯題旅壁》。


 [297]
 “與誰”四句：語出《敬業堂詩集》卷三十四《淮北聞雁》。“關塞”作“邊塞”。


 [298]
 “今日”二句：語出《敬業堂詩集》卷三十四《大雪夜泊瓜洲二首》其二。


 [299]
 “夜雨”二句：語出《敬業堂詩集》卷三十四《院長揆公出都時亦有詩見寄，清江舟中出以索和奉次原韻，並簡唐東江考功》。


 [300]
 “驛路”二句：語出《敬業堂詩集》卷三十四《雨後隨駕，發龍潭抵江寧》。“雞雊”作“雉雊”。


 [301]
 “早年”四句：語出《敬業堂詩集》卷三十五《聞少詹姪京邸訃音，時余方束北裝，先馳詩四章哭之》其二。“遺恨”作“留憾”。


 [302]
 “羊角”二句：語出《敬業堂詩集》卷三十五《磨盤山》。


 [303]
 “濁漳”二句：語出《敬業堂詩集》卷三十五《鄴下雜咏四首》其二。“最是”作“確是”。


 [304]
 “青山”二句：語出《敬業堂詩集》卷三十五《雨後發豐樂鎭，渡漳河》。


 [305]
 “同槽”四句：語出《敬業堂詩集》卷三十五《苑東移居，與同年汪紫滄同寓，紫滄有詩，和答三首》其二。


 [306]
 “風清”四句：語出《敬業堂詩集》卷三十六《寄祝竹垞先生八十壽二首》其一。“茗碗”作“茗椀”，“藍輿”作“籃輿”。


 [307]
 “誰能”二句：語出《敬業堂詩集》卷三十六《立秋日，陳南麓都諫招集挂雲書屋》。


 [308]
 “城空”二句：語出《敬業堂詩集》卷三十六《七月十五夜，陳六謙過寓庭，月下小飲》。


 [309]
 “石如”二句：語出《敬業堂詩集》卷三十六《紫滄同年出示百聲詩，凡天壤間有聲之物無不入其牢籠，和之不勝和也。冬至日，獨直西苑，心有所會，偶拈四題，兼寄靈隱諦輝、髙旻湘雨兩禪師，亦屬並和》其四。


 [310]
 “羊角”二句：語出《敬業堂詩集》卷三十六《冬夜讀亡友錢木菴詩，中有咏塵、咏影二首，嘆其學道有得，追和原韻》其一。


 [311]
 “頗訝”二句：語出《敬業堂詩集》卷三十七《春風次院長韻》。


 [312]
 “飛鴻”四句：語出《敬業堂詩集》卷三十七《余自甲申春，寓城南道院，丙戌十一月，請假暫歸，戊子三月抵都，重館于此，己丑上巳前一日，將移居宣武門外，臨行題壁》。“多戀戀”作“殊戀戀”。


 [313]
 “舊巢”二句：語出《敬業堂詩集》卷三十七《四月二十四日，奉旨偕錢亮功、汪紫滄兩同年赴武英書局，編纂佩文韻府，口占示同事諸君二首》其二。


 [314]
 “鷗鷺”二句：語出《敬業堂詩集》卷三十七《大雨過玉蝀橋》。


 [315]
 “綠野”二句：語出《敬業堂詩集》卷三十七《少宗伯王瑁湖先生别墅名甲秀園，皇上南巡雲間，凡兩幸焉，先生作詩紀恩，復屬余繼和次韻六章》其二。


 [316]
 “比似”二句：語出《敬業堂詩集》卷三十七《九月二十日，偕紫滄、亮功兩同年赴密雲接駕，往返三日，馬上即事六首》其二。“同羣”作“成羣”。


 [317]
 “身如”二句：語出《敬業堂詩集》卷三十七《九月二十日，偕紫滄、亮功兩同年赴密雲接駕，往返三日，馬上即事六首》其三。


 [318]
 “詩如”二句：語出《敬業堂詩集》卷三十七《十月望後，前輩周桐野、同年王樓村，雨中過槐簃看菊，留小飲，明日桐翁以詩見投，次原韻二首》其二。


 [319]
 “居民”二句：語出《敬業堂詩集》卷三十七《題湯西厓前軰出關圖，即送赴奉天府丞任六首》其三。


 [320]
 “笑把”四句：語出《敬業堂詩集》卷三十七《次潤木除夕感懷，韻四首》其一、其二。


 [321]
 “燈火”二句：語出《敬業堂詩集》卷三十八《試燈夕吳篁村同年招集陶然亭》。“三更”作“初更”。


 [322]
 “高士”二句：語出《敬業堂詩集》卷三十八《折早梅一枝插菊花瓶中，蔣酉君同年繪二隱圖見贈，并繫以詩，次韻奉酬》。


 [323]
 “入關”二句：語出《敬業堂詩集》卷三十八《院長從口外寄餉灤鯽十二尾，雨窗憶舊，吟成七言長律十六韻》。


 [324]
 “人情”二句：語出《敬業堂詩集》卷三十八《六月杪，于庭前後種竹兩叢，入秋積雨，忽生筍五株，旬來森然成竹矣。時方移寓，作詩志之》。


 [325]
 “出塞”二句：語出《敬業堂詩集》卷三十九《同劉若千前軰、汪紫滄、錢亮功兩同年登密雲縣鐘鼓樓》。


 [326]
 “回首”二句：語出《敬業堂詩集》卷三十九《杜大宗名維翰，與余同舉順天鄉試，三上春官，不第而殁，家素貧乏，寡妻稚子煢煢相倚十餘年矣。今秋，周桐野視學畿輔，拔其遺孤若馨入泮，馨貧，未能娶，因以族兄之女妻之。作詩以紀，兼示杜郎》。


 [327]
 “閣道”二句：語出《敬業堂詩集》卷三十九《郊祀喜晴恭紀》。


 [328]
 “老鶴”四句：語出《敬業堂詩集》卷三十九《謁座主相國澤州公於邸第，見示予告後新詩，恭上二章》其一、其二。“餘音”作“遺音”。


 [329]
 “舊遊”二句：語出《敬業堂詩集》卷三十九《重經朱大司空花莊有感二首》其一。


 [330]
 “竹篙”二句：語出《敬業堂詩集》卷三十九《題陳緘菴前軰西溪探春圖二首》其一。


 [331]
 “征衣”二句：語出《敬業堂詩集》卷三十九《四月廿二日早，赴西苑送駕避暑幸山莊》。


 [332]
 “舊巢”二句：語出《敬業堂詩集》卷三十九《武英殿書局告竣，除夕口占》。“重來燕”作“重來夢”。


 [333]
 “菰蔣”二句：語出《敬業堂詩集》卷四十《獨坐聞孤雁》。


 [334]
 “累朝”四句：語出《敬業堂詩集》卷四十《聞汪紫滄同年出獄》。


 [335]
 “家承”二句：語出《敬業堂詩集》卷四十《平陽太守孔彝仲六十壽詩》。


 [336]
 “繁華”二句：語出《敬業堂詩集》卷四十《自怡園荷花四首》其二。


 [337]
 “得免”四句：語出《敬業堂詩集》卷四十《客有笑余乘驢車者，賦此答之》。


 [338]
 “更上”二句：語出《敬業堂詩集》卷四十《顧俠君庶常招飲晚翠閣，次東坡白鶴峯新居將成夜過翟秀才二首》其一。


 [339]
 “人指”二句：語出《敬業堂詩集》卷四十《寄祝胡東樵八十壽，清溪大司寇屬賦二首》其一。


 [340]
 “便作”四句：語出《敬業堂詩集》卷四十《德尹舉第二子，同學數人醵錢爲湯餅之會，席上口占四首》其三、其四。


 [341]
 “雪點”二句：語出《敬業堂詩集》卷四十《題天山坐鎮圖，送胡洛思僉事備兵肅州》。


 [342]
 “故應”二句：語出《敬業堂詩集》卷四十《送盛東田出宰興化四首》其一。


 [343]
 “可憐”二句：語出《敬業堂詩集》卷四十《桐鄉友人至，傳長孫興祖舉子，及接家信，乃生女也，口占解嘲二首》其二。


 [344]
 “夜似”二句：語出《敬業堂詩集》卷四十《殘冬展假，病榻消寒，聊當呻吟，語無倫次，録存十六首》其一。


 [345]
 “後來”二句：語出《敬業堂詩集》卷四十《殘冬展假，病榻消寒，聊當呻吟，語無倫次，録存十六首》其七。


 [346]
 “讀書”八句：語出《敬業堂詩集》卷四十《殘冬展假，病榻消寒，聊當呻吟，語無倫次，録存十六首》其九、其十二、其十五、其十四。“鐘鳴”作“雞鳴”。


 [347]
 “館閣”二句：語出《敬業堂詩集》卷四十一《送同年海天植前軰視學雲南》。


 [348]
 “貧思”四句：語出《敬業堂詩集》卷四十一《留别潤木，即次弟送行原韻四首》其二、其一。


 [349]
 “被他”二句：語出《敬業堂詩集》卷四十一《洗象詞五首，和顧俠君》其二。


 [350]
 “感深”二句：語出《敬業堂詩集》卷四十一《次答廖若村同年贈别原韻二首》其一。


 [351]
 “齒序”四句：語出《敬業堂詩集》卷四十一《立秋前一夕，匠門席上作》。“余慙”作“慚余”。


 [352]
 “萬事”二句：語出《敬業堂詩集》卷四十一《立秋叠前韻，用唐竇常詩作起句》。


 [353]
 “畫裏”四句：語出《敬業堂詩集》卷四十一《次汪紫滄同年見送原韻四首》其二、其三。


 [354]
 “久無”二句：語出《敬業堂詩集》卷四十二《連日雪不止，忽憶塞外舊遊》。


 [355]
 “兩山”二句：語出《敬業堂詩集》卷四十三《三月二日偶遊硤石精舍》。


 [356]
 “只消”六句：語出《敬業堂詩集》卷四十三《葆光居賞牡丹，兼示祝良仲賓季爾田兄弟五首》其二、其三。“花時”作“芳時”。


 [357]
 “上界”四句：語出《敬業堂詩集》卷四十三《從東山大悲閣步上南山道院》。


 [358]
 “厭逢”四句：語出《敬業堂詩集》卷四十三《座主許公别後，寄示七律二章，叙連日山游之樂，再次來韻》其一、其二。


 [359]
 “一片”四句：語出《敬業堂詩集》卷四十三《村家四月詞十首》其一、其九。


 [360]
 “出波”二句：語出《敬業堂詩集》卷四十三《余舊蓄古鏡一枚，形正方，背有飛魚二鱗鬛生動，周遭一百八十乳，水銀徧裹，上著血皴朱砂斑，不知何代物也。偶閱元裕之集，馬雲漢家方鏡背有飛魚，與此形模正合，元有七律一首，載集中，疑即馬氏故物，而今爲我有，喜續一篇紀之》。“玻璃”作“頗黎”。


 [361]
 “身憂”二句：語出《敬業堂詩集》卷四十三《雨後遣興》。


 [362]
 “半月”六句：語出《敬業堂詩集》卷四十三《立冬後二日，座主宗伯公偕晚研、梅溪枉過村居，次日移榻妙果山房，再遊菩提寺，得詩四首》其一、其二、其四。“前期”作“先期”，“兒童”作“兒孫”，“到漁樵”作“及漁樵”。


 [363]
 “陋邦”四句：語出《敬業堂詩集》卷四十三《再次曾三弟見投原韻二首》其一、《敬業堂詩集》卷四十五《座主宗伯許公再邀楊晚研、陳宋齋、梅溪及余爲五老之會，席上分賦二章，時立冬後四日》其二。“坐來”作“序來”。


 [364]
 “勞動”二句：語出《敬業堂詩集》卷四十五《閱邸報，北直學使交替有人，知德尹歸期不遠矣，作詩志喜四首》其一。


 [365]
 “耗磨”二句：語出《敬業堂詩集》卷四十六《秃筆吟二首》其一。


 [366]
 “芥納”二句：語出《敬業堂詩集》卷四十六《芥舟二首，次祝尚于原韻》其一。


 [367]
 “兩湖”二句：語出《敬業堂詩集》卷四十六《偶過鴛湖》。


 [368]
 “正自”二句：語出《敬業堂詩集》卷四十六《與靈上人餉龍井雨前茶二首》其二。


 [369]
 “他生”二句：語出《敬業堂詩集》卷四十七《度梅嶺，題雲封寺壁》。


 [370]
 “天上”十句：語出《敬業堂詩集》卷四十七《初至廣州，與大中丞佟陶菴同年話舊六首》其一、其三、其四、其五、其六。“經萬里”作“成萬里”。


 [371]
 “獨客”二句：語出《敬業堂詩集》卷四十八《過前輩梁藥亭故居》。


 [372]
 “翠輦”二句：語出《敬業堂詩集》卷四十八《花田咏古》。“偏識”作“曾識”。


 [373]
 “輕負”二句：語出《敬業堂詩集》卷四十八《自題粤遊草後》。“荔支”作“荔枝”。


 [374]
 “詩寫性情”八句：自陸機《文賦》提出“詩緣情而綺靡”以來，“詩緣情”與“詩言志”一樣，成爲中國詩論的一個綱領。錢泳《履園叢話》卷八云：“古人以詩觀風化，後人以詩寫性情。”清代性靈派亦提倡“詩寫性情”。袁枚《隨園詩話》卷一云：“詩寫性情，惟吾所適。”詩歌用典，褒貶不一。鍾嶸《詩品序》從五言詩始於“搖盪性情”出發，認爲“若專用比興，則患在意深……若但用賦體，則患在意浮”，比興、賦體中往往有典故，故鍾嶸基本上是反對五言詩用典故的。張謙宜《絸齋論文》卷一云：“今人作文，好用典故襯貼實跡，如割死人肉黏在活人面上，模樣更看不得。”但典故言簡意賅，能使詩歌以少總多、簡潔生動。盧震《說安堂集》卷四《杜詩說略·詩典》云：“詩用典故，如畫工之用五色，易牙之於五味，不能廢也。”陳祚明評選《采薇堂古詩選》卷二十五《答到建安餉杖》評云：“用典故須極切，切則生動。”甌北此處指出：典故可使“作詩者借彼之意，寫我之情”，將“詩寫性情”與詩歌用典有機結合起來，實爲通達之論。


 [375]
 “初白詩”二句：甌北此處認爲查慎行“白描太多，稍覺寒儉”，與本卷開篇所言“惟書卷較少，故稍覺單薄”一致，均指查慎行不用典之過。此點與袁枚不同，袁枚對查慎行的白描頗爲讚賞，其《小倉山房詩集》卷二十七《論詩絕句》云：“他山書史腹便便，每到吟詩盡棄捐。一味白描神活現，畫中誰似李龍眠？”


 [376]
 “如初白”六句：查慎行《敬業堂詩集》卷二十五有《甘泉漢瓦歌为侯官林同人赋》；朱彝尊《曝書亭集》卷十八有《甘泉漢瓦歌为侯官林侗赋》。


 [377]
 “至與竹垞”五句：查慎行《敬業堂詩集》卷二十四有《水碓聯句四十韻》、《觀造竹纸聯句五十韻》。朱彝尊《曝書亭集》卷十八有《水碓四十韻》、《觀造竹紙五十韻》。


 [378]
 《送王阮亭祭告南海》：即《敬業堂詩集》卷五之《送少詹王阮亭先生祭告南海》。


 [379]
 《送畢鐵嵐督學貴州》：即《敬業堂詩集》卷六之《畢鐵嵐僉事將督學貴州，枉問黔中風土，短章奉答，兼以送行》。


 [380]
 《自題廬山紀游後》：即《敬業堂詩集》卷十五之《自題廬山紀遊集後》。


 [381]
 《五老峯及觀海綿》：即《敬業堂詩集》卷十五之《五老峯觀海綿歌》。


 [382]
 《賜觀侍衛殺虎》：即《敬業堂詩集》卷三十《是日中途命侍衞射虎，復召臣等同觀，恭紀》。


 [383]
 《樓敬思平蠻歌》：即《敬業堂詩集》卷四十八之《平蠻歌爲靈川令樓敬思作》。


 [384]
 《董文敏天馬賦酬[image: ]
 老》：即《敬業堂詩集》卷二十一之《董文敏臨米天馬賦卷子真蹟，余弟德尹以十二金購自賣骨董某家，鑒微上人貽書張[image: ]
 老，謂爲遠客攫去，足值五十金，[image: ]
 老作長歌紀其語，至呼弟爲惡客，且云此公詩歌妙絕，特削其名氏，正欲寄，元激之，使戰語託滑稽，其實乃深忌之也。時德尹已北去，戲次原韻，即傚[image: ]
 老體並示鑒公》。《五更鷹窠頂觀日出》：即《敬業堂詩集》卷四十二之《十月朔五更，鷹窠頂觀日出》。


 [385]
 “則興會”四句：興會，指靈感。陸機《文賦》云：“若夫應感之會，通塞之紀，來不可遏，去不可止。藏若景滅，行猶響起。方天機之駿利，夫何紛而不理？思風發於胸臆，言泉流於唇齒。纷葳蕤以馺遝，唯毫素之所拟……”此处所言“應感之會”，意指心應外物而有所感發，即創作靈感。後人常將靈感和性情聯繫起來，並以“興會”代指靈感。“興會”往往與“性情”相關。王士禛《帶經堂詩話》卷三云：“夫詩之道，有根柢焉，有興會焉，二者率不可得兼……根柢原於學問，興會發於性情。”


 [386]
 “有江山戎馬”三句：江山之助，語出劉勰《文心雕龍·物色》：“若乃山林皋壤，實文思之奧府，略語則闕，詳說則繁。然屈平能洞監風騷之情者，抑亦江山之助乎！”“江山之助”既指自然萬物可以感發人的心靈，使審美活動趨向深入，又指詩人應當深入自然、欣賞自然，借自然來發現自我。得江山之助，詩人能將感慨很好地抒發出來。《文獻通考》卷二百三十八云：“益以江山之助，心與境會，意隨辭達。”


 [387]
 “內召以後”四句：因物賦形，語出蘇軾《蘇文忠公全集》之《東坡集》卷二十《仁宗皇帝御書頌一首》“君子如水，因物賦形”，謂君子應當心境如水，將外物按照本來的樣子描繪出來。“因物賦形”用於詩歌創作中，指摹寫景物時的一種方法乃至狀態。文徵明《甫田集》卷二十五《沈先生行狀》謂沈周作詩，“緣情隨事，因物賦形，開闔變化，縱橫百出”。與“因物賦形”類似，蘇軾還提出“隨物賦形”。《經進東坡文集事略》卷五十七《文說》云：“吾文如萬斛泉源，不擇地皆可出。在平地滔滔汩汩，雖一日千里無難；及其與山石曲折，隨物賦形，而不可知也。所可知者，常行於所當行，常止於不可不止，如是而已矣。其他雖吾亦不能知也。”


 [388]
 “同槽”四句：語出《敬業堂詩集》卷三十五《苑東移居，與同年汪紫滄同寓，紫滄有詩，和答三首》其二。


 [389]
 “得免”四句：語出《敬業堂詩集》卷四十《客有笑余乘驢車者，賦此答之》。


 [390]
 “繁華”二句：語出《敬業堂詩集》卷四十《自怡園荷花四首》其二。


 [391]
 “句外有味”二句：以味論詩，始於鍾嶸。《詩品序》云：“幹之以風力，潤之以丹采，使味之者無極，聞之者動心，是詩之至也。”至司空圖，則提出了“味外之旨”，《與李生論詩書》云：“愚以爲辨於味，而後可以言詩也……倘復以全美爲工，即知味外之旨矣。”此處甌北所謂“句外有味”，意即司空圖所言之“味外之旨”。畫中神品，畫論中一般將畫區分爲神、妙、能三品，神品爲最上品，謂畫者巧奪天工，傳自然之神，達出神入化之境界。元代夏文彥《圖畫寶鑒》卷一《六法三品》云：“氣韻生動，出於天成，人莫窺其巧者，謂之神品；筆墨超絕，傳染得宜，意趣有餘者，謂之妙品；得其似而不失規矩者，謂之能品。”


甌北續詩話卷十一

“明妃”詩
 
[1]



古來咏明妃者，石崇詩“我本漢家子，將適單于庭……昔爲匣中玉，今爲糞上英。”
 
[2]

 語太村俗。惟唐人“今日漢宮人，明朝胡地妾”二句，
 
[3]

 不着議論，而意味無窮，最爲絶唱。其次則杜少陵“千載琵琶作胡語，分明怨恨曲中論”，
 
[4]

 同此意味也。又次則白香山“漢使若回煩寄語，黃金何日贖蛾眉？君王若問妾顏色，莫道不如宮裏時！”
 
[5]

 就本事設想，亦極清雋。其餘皆說和親之功，謂因此而息戎騎之窺伺。有曰：“禍胎已入虜廷去，玉關寂寞無天驕。”有曰：“妾身雖苦免主憂，猶勝專寵亡人國。”有曰：“冶容若使留漢宮，卜年未必盈四百。”此皆好爲議論，其實求深反淺也。王荆公詩“意態由來貌不成，當時枉殺毛延壽”，此但謂其色之美，非畫工所能形容，意亦自新；乃張綸《林泉隨筆》謂其與“禍胎”句同意，何耶？
 
[6]

 明人有云：“一自蛾眉別漢宮，琵琶聲斷戍樓空。金錢買取龍泉劍，寄與君王斬畫工。”此則下第舉子，藉以詈試官，非眞詠明妃也。
 
[7]

 趙秉文《題明妃出塞圖》：“無情漢月解隨人，羞向天涯照妾身。聞道將軍侯萬戶，已將功業畫麒麟。”
 
[8]

 此亦咏其和戎之功，而詞旨特醞藉。至王元節云：“環珮魂歸青塚月，琵琶聲斷黑河秋。漢家多少征西將，泉下相逢也合羞。”
 
[9]

 則淺露矣。楊一清改官後不得意
 
[10]

 ，《咏昭君》云：“君王不是無恩澤，妾自無錢買畫師。”又一詩：“驪山舉火因褒氏，蜀道蒙塵爲太眞。能使明妃嫁胡虜，畫師應是漢忠臣。”此意較新。見李詡《戒菴漫筆》。
 
[11]





校記


冶容，原作“治容”，據壽考堂本改。

一自蛾眉，壽考堂本作“一目蛾眉”。

戍樓空，原作“戌樓空”，據壽考堂本改。

又一詩，掃葉山房本作“又一說”。

韋蘇州
 
[12]



曾季貍《艇齋詩話》，謂“前人論詩，不知有韋蘇州，至東坡而後發此秘，遂以配陶淵明”云。
 
[13]

 按韋蘇州同時人劉太眞與韋書云：“顧著作來，知足下郡齋讌集。何以情致暢茂，趣逸如此！宋、齊間沈、謝、吳、何，始精於意理，緣情體物，得詩人之旨。後之傳者少矣。惟足下制其橫流，師摯之始，《關雎》之亂，於足下之文見之。”
 
[14]

 是韋詩已爲同時人所貴。其後白香山又宗陶、韋，有詩云：“時時自吟咏，吟罷有所思：蘇州及彭澤，與我不同時。”
 
[15]

 又云：“嘗愛陶彭澤，文思何高玄！又怪韋蘇州，詩情亦清閑。”
 
[16]

 是香山亦已推韋詩以比彭澤，不待東坡始重之也。坡詩云：“樂天長短三千首，却愛韋郎五字詩。”
 
[17]

 亦明說香山之重韋。豈至坡始發其秘耶？《舊唐書》：白樂天與元微之書云：“韋蘇州歌行，清麗之外，頗近興調，其五言又高雅閒澹，自成一家，今之秉筆者誰能及之？然蘇州在時，人亦未甚愛重，必待身死後則愛之。”
 
[18]





校記


吟罷，掃葉山房本無“吟”字。

白樂天，掃葉山房本作“曰樂天”。

杜牧詩
 
[19]



杜牧之作詩，恐流於平弱，故措詞必拗峭，立意必奇闢，多作翻案語，無一平正者。方岳《深雪偶談》所謂“好爲議論，大概出奇立異，以自見其長”也。
 
[20]

 如《赤壁》云：“東風不與周郎便，銅雀春深鎖二喬。”《題四皓廟》云：“南軍不袒北軍袒，四老安劉是滅劉。”
 
[21]

 《題烏江亭》云：“勝敗兵家事不期，包羞忍恥是男兒。江東子弟多才俊，捲土重來未可知。”此皆不度時勢，徒作異論，以炫人耳，其實非確論也。
 
[22]

 惟《桃花夫人廟》云：“細腰宮裏露桃新，脈脈無言度幾春。至竟息亡緣底事？可憐金谷墜樓人！”
 
[23]

 以綠珠之死，形息夫人之不死，高下自見；而詞語蘊藉，不顯露譏訕，尤得風人之旨耳。皮日休《館娃宮懷古》云：“越王大有堪羞處，只把西施賺得吳。”
 
[24]

 亦是翻新，與牧之同一蹊徑。


按語


甌北此處讚揚杜牧詩能“翻新”，與其創新精神一致。詩貴能“翻新”，前人亦有論述。葉燮《原詩》卷一云：“杜甫之詩，包源流，綜正變。自甫以前，如漢魏之渾樸古雅，六朝之藻麗穠纖、淡遠韶秀，甫詩無一不備。然出於甫，皆甫之詩，無一字句爲前人之詩也。自甫以後，在唐如韓愈、李賀之奇奡，劉禹錫、杜牧之雄傑，劉長卿之流利，溫庭筠、李商隱之輕豔，以至宋、金、元、明之詩家，稱巨擘者，無慮數十百人，各自炫奇翻異；而甫無一不爲之開先。”

皮日休
 
[25]



孫光憲《北夢瑣言》：“皮日休於咸通中上書，請以《孟子》爲學科，其略云：‘臣聞聖人之道，不過乎經；經之降，不過乎史；史之降，不過乎子。子不異道者，《孟子》也。捨是而子者，皆聖人之賊也。請廢莊、列之書，以《孟子》爲主，有能通其義者，其科選並同明經’”云。
 
[26]

 按唐以前《孟子》雜於諸子中，從未有獨尊之者。昌黎始推尊之，然亦未請立學。
 
[27]

 皮日休乃獨請設科取士，是能於諸子淆雜之中，別出手眼，別其爲儒學之宗，其有功於道學甚鉅。
 
[28]

 日休又著《鹿門隱書》及《文藪》、《雜著》等，皆論道極有見解。薛崗《天爵堂筆餘》亦甚推尊之。
 
[29]

 乃《劉貢父詩話》，謂日休見輕於歸氏子弟，嘗以皮鞠作詩嘲日休曰：“八片尖皮砌作毬，火中燂了水中揉。一包閑氣如常在，惹踢招拳卒未休。”是固已爲人所侮慢。
 
[30]

 又賈似道《悅生隨抄》，記黃巢喜讖語，以唐帝改元廣明，謂“唐”去“丑”、“口”而著“黃”、“明”，爲己受命之祥。故又令皮日休作讖。詞云：“欲知聖人姓，田八二十一；欲知聖人名，果頭三屈律。”巢以爲譏己，遂殺之。
 
[31]

 《新唐書》亦謂陷於巢賊，偽署爲學士，使之作讖語，賊疑其謾己，遂及禍。
 
[32]

 是日休嘗受巢偽官，何其失節若此！豈文人之心，能見道而不能守，固如是耶？《南部新書》卻載其令終，無從賊事，或謂據其家墓碑也。
 
[33]




校記


二十一，原作“十二一”，據《全唐詩》改。


按語


皮日休推崇聖人之道、孟子學說，宣揚王道政治。由於生逢亂世，懷才不遇，他對唐王朝統治者由期望，到失望，到絕望，但根深蒂固的儒家濟世之念始終沒有從心底泯滅，導致他最終加入黃巢農民起義的隊伍。甌北認爲皮日休加入黃巢隊伍，是“附逆”，是“失節”，是“能見道而不能守”，體現了甌北正統的儒家詩教觀。

蘇子美
 
[34]

 、梅聖俞
 
[35]



宋詩初尚“西崑體”，
 
[36]

 後蘇子美、梅聖俞輩出，遂各出新意，凌鑠一時；而二家又各不同。歐陽公嘗謂：“子美筆力豪雋，以超邁橫絶爲奇；聖俞覃思精微，以深遠閒淡爲意。各極所長，雖善論者不能優劣也”。
 
[37]

 歐嘗有詩贈二人云：“子美氣尤雄，萬竅號一噫。有時肆顚狂，醉墨灑十霈。譬若千里馬，已發不可殺。盈前盡珠璣，一一難揀汰。梅翁事清切，石齒漱寒瀨。作詩三十年，視我猶後輩。文詞愈清新，心意雖老大。有如妖韶女，老自有餘態。近詩尤古硬，咀嚼苦猶嘬。又如食橄欖，眞味久愈在。蘇豪以氣鑠，舉世徒驚駭。梅窮獨我知，古貨今難賣。”此詩載公《歸田詩話》中，其傾倒於二公者至矣；而於梅尤所欽服。
 
[38]

 葢梅嘗言：詩貴“意新語工，得前人所未道者，乃爲善也。必能狀難寫之景，如在目前，含不盡之意，見於言外，然後爲至。”歐公作詩之旨，亦與梅同，故尤推服也。
 
[39]

 歐又稱聖俞苦於吟咏，以閑遠古澹爲主，故搆思極艱云。
 
[40]



聖俞寄蘇子美詩：“吾交有永叔，勁正語多要。嘗許吾二人，放檢不同調。其於文字間，苦硬與惡少。雖然趣尚殊，握手幸相笑。”
 
[41]

 又寄永叔云：“荷公知我詩，數數形美述。茲道日未湮，可與古爲匹。孟盧張賈流，其言不相昵。或多窮苦語，或特事豪逸。而於韓公門，取之不一律。乃輒存此心，欲使名譽溢。竊比於老郊，深愧言過實。然於世道中，固且異謗嫉。交情有若此，始可論膠漆。”
 
[42]



歐陽詩
 
[43]



歐陽以古文名家，其詩遂不大著。東坡舉其“萬馬不嘶聽號令，諸番無事樂耕耘”，以爲集中傑作。
 
[44]

 然非其至也。惟《崇徽公主和番詩》云：“玉顏自昔爲身累，肉食何人與國謀？”此何等議論，乃鎔鑄於十四字中，自然英光四射。
 
[45]

 又如《送杜岐公致仕》云：“貌先年老緣憂國，事與心違始乞身。”
 
[46]

 意更沉鬱深摯，即少陵集中，亦無可比擬也。

王荆公詩
 
[47]



荆公專好與人立異，其性然也。王介與荆公素好，因荆公屢召不起，後以翰林學士一召即赴，介寄以詩云：“草廬三顧動幽蟄，蕙帳一空生曉寒。”葢諷之也。公答以詩，即云：“丈夫出處非無意，猿鶴從來不得知。”
 
[48]

 《登北高峰塔》云：“飛來峰上千尋塔，聞說雞鳴見日升。不畏浮雲遮望眼，自緣身在最高層。”
 
[49]

 又《咏石榴花》云：“濃綠萬枝紅一點，動人春色不須多。”
 
[50]

 晏元獻有題竿伎詩：“百尺竿頭裊裊身，足騰跟掛駭旁人。漢陰有叟君知否？抱甕區區亦未貧。”
 
[51]

 公與文潞公同過其處，潞公爲低徊，公又題一絶云：“賜也能言未識眞，誤將心許漢陰人。桔橰俯仰何妨事，抱甕區區老此身。”
 
[52]

 可見其處處別出意見，不與人同也。以上見《石林詩話》
 
 
[53]

 晚歸金陵，題謝公墩云：“我名公字偶相同，我屋公墩在眼中。公去我來應屬我，不應名姓尚隨公。”或謂公好與人爭，在朝則爭新法，在野則與謝爭墩。又咏詩云：“穰侯老擅關中事，長恐諸侯客子來。我亦暮年專一壑，每逢車馬便驚猜。”則不惟出而專朝廷，雖邱壑亦欲專之矣。以上見瞿佑《歸田詩話》
 
 
[54]

 今即其生平得意句論之，公嘗以老杜“鈎簾宿鷺起，丸藥流鶯囀”爲高妙，遂彷之，作“青山捫蝨坐，黃鳥挾書眠”，自以爲不減杜。
 
[55]

 試思少陵此二句，本已晦澀難解，不可以出自少陵，遂不敢議。乃荆公更從而效之，幾似“山”能“捫蝨”，“鳥”能“挾書”，成何語耶！咏明妃句“漢恩自淺胡自深，人生樂在相知心”
 
[56]

 ，則更悖理之甚。推此類也，不見用於本朝，便可遠投外國；曾自命爲大臣者，而出此語乎！晚年又專求屬對之工，如“含風鴨綠鱗鱗起，弄日鵞黃裊裊垂”
 
[57]

 。“鴨綠”作水波，尚有“漢水鴨頭綠”之句可引
 
[58]

 ；“鵞黃”則新酒亦可說，豈能專喻新柳耶？况柳已裊裊垂，則色已濃綠，豈尚鵞黃耶？又詩云：“名譽子眞矜谷口，事功新息困壺頭。”
 
[59]

 又改云：“未愛京師傳谷口，但知鄉里困壺頭。”
 
[60]

 此不過以“谷口”、“壺頭”裁對成聯耳。“歲晚蒼官松也
 纔自保，日高青女霜也
 尚橫陳。”
 
[61]

 亦不過以“蒼官”、“青女”作對。此皆字面上求工，而氣已懨懨不振。惟《芥隱筆談》記：荆公在歐陽公席上分韻，送裴如晦知吳江，蘇老泉得“而”字，已押“俟我著乎而”，荆公又押云：“采鯨抗波濤，風作鱗之而。”又云：“春風垂虹亭，一盃湖上持。傲兀何賓客，兩忘我與而。”此較有筆力；然亦可見爭難鬬險，務欲勝人處。
 
[62]

 《陳後山詩話》云：“詩欲其好，則不能好矣。王介甫以工，蘇子瞻以新，黃魯直以奇，皆有意見好；非如杜子美奇、常、工、易、新、陳，自然無一不好也。”
 
[63]

 戴植《鼠璞》云：“王介甫但知巧語之爲詩，不知拙語亦詩也；山谷但知奇語之爲詩，不知常語亦詩也。”
 
[64]




校記


瞿佑，原作“瞿祐”，其為元末明初人，當作“佑”。

黃山谷詩
 
[65]



一

北宋詩推蘇、黃兩家，葢才力雄厚，書卷繁富，實旗鼓相當，然其間亦自有優劣。東坡隨物賦形，信筆揮灑，不拘一格，故雖瀾翻不窮，而不見有矜心作意之處。
 
[66]

 山谷則專以拗峭避俗，不肯作一尋常語，而無從容游泳之趣。且坡使事處，隨其意之所之，自有書卷供其驅駕，故無捃摭痕跡。山谷則書卷比坡更多數倍，幾於無一字無來歷，然專以選才庀料爲主，寧不工而不肯不典，寧不切而不肯不奧，故往往意爲詞累，而性情反爲所掩。
 
[67]

 此兩家詩境之不同也。林艾軒論蘇、黃詩：“丈夫見客，大踏步便出去；若女子，便有許多粧裹。此坡、谷之別也。”見《許彥周詩話》。
 
 
[68]



二

劉夢得論詩，謂“無來歷字，前輩未嘗用”。孫莘老亦謂“杜詩無一字無來歷”。山谷嘗拈以示人，葢隱以自道。
 
[69]

 又嘗跋《枯木道人賦》，謂“閑居熟讀《左傳》、《國語》、《楚詞》、莊周、韓非諸書，欲下筆先體古人致意曲折處，久乃能自鑄偉詞，雖屈、宋不能超此步驟也”。
 
[70]

 又語楊明叔云：“詩須以俗爲雅，以故爲新。百戰百勝，如孫、吳之用兵；棘端可以破鏃，如甘蠅、飛衛之射。此詩人之奇，昔得此秘於東坡，今舉以相付”云。
 
[71]

 此可見其得力之處矣。

三

自中唐以後，律詩盛行，競講聲病，故多音節和諧，風調圓美。杜牧之恐流於弱，特創豪宕波峭一派，以力矯其弊。山谷因之，亦務爲峭拔，不肯隨俗爲波靡，此其一生命意所在也。究而論之，詩果意思沉着，氣力健舉，則雖和諧圓美，何嘗不沛然有餘？若徒以生闢爭奇，究非大方家耳。山谷詩如“世上豈無千里馬，人中難得九方皐”，《潜夫詩話》謂可爲律詩之法。
 
[72]

 又如“與世浮沉惟酒可，隨人憂樂以詩鳴”
 
[73]

 ，此眞獨闢蹊徑。至如洪龜父所賞“蜂房各自開戶牖，蟻穴或夢封侯王”、“黃流不解涴明月，碧樹爲我生凉秋”
 
[74]

 。此不過昔人未經道過，其實無甚意味。吳曾《能改齋漫録》記：“歐陽季默問東坡云：‘山谷詩何處最好？’坡不答。季默舉其《雪詩》，云：‘“夜聽疎疎還密密，曉看整整復斜斜”亦佳耶？’坡曰：‘正是佳處。’”
 
[75]

 此雖東坡鑒賞，然終不免村氣矣。

四

《東坡詩話》：“讀魯直詩，如見魯仲連、李太白，不敢復論鄙事。雖若不適用，亦不無補於世也。”又云：“魯直詩文如蝤蛑、江瑤柱，格韻高絶，然不可多食；多食則發風動氣。”
 
[76]

 林季野云：“魯直詩未必篇篇俱佳，但格制高耳。”
 
[77]



五

魏泰《臨漢詩話》：“山谷詩專求古人未使之事，而又一二奇字綴葺而成，自以爲工，其實所見之僻也。故句雖新奇，而氣乏渾厚。”
 
[78]



六

《石林詩話》：“魯直自矜一聯云：‘人得交遊是風月，天開圖畫即江山。’以爲晚年最得意之句。然魯直自有‘山圍燕坐圖畫出，水作夜窗風雨來’，其氣較健”云。
 
[79]

 按此二聯，亦不過取意稍新異，終無甚意味也。《陳後山詩話》謂“魯直學杜，過於求奇，不如杜之遇物而奇也。三江五湖，平漫千里，因風石乃奇耳。”
 
[80]



七

呂伯恭《紫微詩話》云：“范元實從山谷學詩，要字字有來處。”
 
[81]



八

李西涯《懷麓堂詩話》：“熊膰、雞跖，筋骨有餘，肉味絶少，好奇者不能舍之，而不足厭飫天下。黃魯直詩，大抵如此。”
 
[82]



摘句

“年年歲歲花相似，歲歲年年人不同”，此劉希夷詩，無甚奇警，乃宋之問乞之不得，至以計殺之，何也？
 
[83]

 葢此等句，人人意中所有，却未有人道過；一經說出，便人人如其意之所欲出，而易於流播，遂足傳當時，而名後世。如李太白“今人不見古時月，今月曾經照古人”
 
[84]

 ，王摩詰“勸君更盡一盃酒，西出陽關無故人”
 
[85]

 ，至今猶膾炙人口，皆是先得人心之所同然也。余亦有一聯云：“天邊圓月少，世上苦人多”
 
[86]

 ，似亦不易之論。今摘取古來佳句沁人心脾者，隨所得筆之。

詩人佳句

一

蔡天啟與張文潜論韓、柳五言，以韓詩“暖風抽宿麥，清雨卷歸旗”，柳詩“壁空殘月曙，門掩候蟲秋”爲集中第一。
 
[87]

 歐陽公稱周樸詩“風暖鳥聲碎，日高花影重”，“曉來山鳥鬧，雨過杏花稀”，梅聖俞以嚴維“柳塘春水漫，花塢夕陽遲”，皆以爲佳句。
 
[88]

 然總不如溫庭筠《曉行》詩“雞聲茅店月，人跡板橋霜”
 
[89]

 ，不着一虛字，而曉行景色，都在目前，此眞傑作也。賈島有“怪禽嗁曠野，落日恐行人”
 
[90]

 ，亦寫得孤客辛苦之狀，然已欠自然矣。

二

“天子旌旗分一半，八方風雨會中州。”劉長卿送裴晉公留守東都詩，氣力函葢，雖韓昌黎“將軍舊列司空貴，相國新兼五等崇”之句，亦不及也。
 
 
[91]

 “獨上高樓望帝京，鳥飛猶是半年程。碧山似欲留人住，百匝千廻繞郡城。”李德裕貶崖州作
 
 
[92]

 “長因送人處，憶得別家時。”鄭谷
 
 
[93]

 “一年將盡夜，萬里未歸人。”戴叔倫
 
 
[94]

 “不來相送處，恐有獨歸時。”徐道暉
 
 
[95]

 “鼉鼓三聲急，西山日又斜。黃泉無旅店，今夜宿誰家？”江爲《臨刑口占》
 
 
[96]

 “馬放降來地，雕盤戰後雲。”宋九僧詩
 
 
[97]

 “袖中諫疏朝天去，頭上宮花侍宴歸。”宋九僧詩
 
 
[98]

 “日上故陵烟漠漠，春歸空苑水潺潺。”錢希白《弔洛陽故城》詩
 
 
[99]

 “君王城上豎降旗，妾在深閨那得知？十四萬人齊解甲，更無一個是男兒！”花蕊夫人對宋太祖詩
 
 
[100]

 “燒葉爐中無宿火，讀書窗下有殘燈。”魏野
 
 
[101]

 “成家書滿屋，添口鶴生雛。”“妻喜裁花活，兒誇鬬草贏。”皆魏野詩
 
 
[102]

 “雨網蛛絲斷，風枝鳥夢搖。”陳堯佐詩
 
 
[103]

 “諫草焚來應見史，黃金散盡只留書。”朱公綽《送劉諷致仕》詩
 
 
[104]

 “亞夫金鼓從天落，韓信旌旗背水陳。”梅聖俞《送夏鄭公出鎮長安》
 
 
[105]

 “雁外無書爲客久，蛩邊有夢到家多。”王稚川詩，見山谷集。
 
 
[106]

 “青雲岐路游將遍，白髮光陰得最多。”陳堯佐《年八十致仕》詩
 
 
[107]

 “旌旗太乙三山外，車馬長楊五柞中。”“柳外雕鞍公子醉，花前團扇麗人行。”皆晁以道詩
 
 
[108]

 “栢花十字裂，菱角兩頭尖。”
 
[109]

 “倒着衣裳迎戶外，盡呼兒女拜燈前。”謝師厚退居於鄧，其妹壻奉使，紆道訪之，師厚作詩。
 
 
[110]

 “富貴極來惟嘆老，功名高後轉輕身。”錢希白擬張籍《上裴晉公詩》
 
 
[111]

 “久無行客爲下馬，但有牧童來放牛。”楊舜韶《過孫堅墓》詩
 
 
[112]

 “淺深紅白宜相稱，先後仍須次第栽。我欲四時攜酒去，莫教一日不花開。”歐陽公謫滁，令幕僚種花詩。
 
 
[113]

 “風蒲獵獵弄輕柔，欲立蜻蜓不自由。五月臨平山下路，藕花無數亂汀洲。”參寥詩
 
 
[114]

 “北堂無老信來稀，十載秋風雁自飛。今日滿頭生白髮，千山鄉路爲誰歸？”《舒州驛中題壁》，見趙德麟《侯鯖録》。）
 
 
[115]

 “鸚鵡言猶在，琵琶事已非。傷心瘴江水，同渡不同歸。”蔡確謫新州，攜婢名琵琶及能言之鸚鵡同往。婢死而鸚鵡猶喚其名，乃作此詩。
 
 
[116]

 “鼙鼓轟轟聲徹天，中原廬井半蕭然。鶯花不管興亡事，妝點春光似昔年。”金人暫歸宋河南、陝西地，有人題於驛壁。
 
 
[117]

 “壞牆得雨蝸成字，古屋無人燕作家。”陳無己詩
 
 
[118]

 “夕陽山外山，春水渡旁渡。”戴石屏詩，得一句，經年始成對。
 
 
[119]

 “有客能吟丞相柏，無人敢伐召公棠。”燕人謁《韓魏公相州祠堂記》
 
 
[120]

 “三分天下二分亡，猶把山川寸寸量。縱使一墟添一畝，也應不似舊封疆。”賈似道行推回田畝之令，有人作詩。
 
 
[121]

 “一抔未築珠宮土，雙匣親傳竺國經。只有東風知此意，年年杜宇哭冬青。”“空山急雨洗巖花，金粟堆邊起暮鴉。水到蘭亭轉嗚咽，不知眞帖落誰家？”“橋山弓劍未成灰，玉匣珠襦一夜開，猶記去年寒食節，天家一騎捧香來。”楊璉眞伽發宋諸陵，有義士林景曦爲丐者，以竹籬拾高、孝二帝骨，葬於東嘉，作此記事。
 
 
[122]

 “江南歲歲烽烟起，海上年年御酒來。如此烽烟如此酒，老夫懷抱幾時開？”張士誠既降元，元帝賜以龍衣御酒。適楊廉夫到蘇，士誠以御酒宴之，廉夫作詩。
 
 
[123]

 “月明漢水初無影，雪滿梁園尚未歸。趙家姊妹工相妬，莫向昭陽殿裏飛！”袁愷《白燕》詩
 
 
[124]

 “猶有交情兩行淚，西風吹上漢臣衣。”亦袁愷《題蘇李泣別圖》
 
 
[125]

 “雲邊路遶巴山色，樹裏河流漢水聲。”浦長源詩
 
 
[126]

 “六朝舊恨斜陽外，南浦新愁細雨中。”楊孟載《春草》詩
 
 
[127]

 “淮陰北面師降虜，其氣早已吞項羽。君得李祜釋不誅，早把元濟弄掌股。”蔡州咏李愬
 
 
[128]

 “敬賢當遠色，治國先齊家。如何廢郭后，寵此陰麗華！糟糠之妻尚如此，貧賤之交何足恃！羊裘老子早見幾，却向桐江釣烟水。”方孝孺《題嚴陵釣臺》
 
 
[129]

 “一失足爲天下笑，再回頭是百年身。”錢福狀元以事被斥革，作此詩。
 
 
[130]

 “照天不夜棃花月，落地無聲柳絮風。”周伯春《雪》詩
 
 
[131]

 “自嘆年來刺骨貧，吾廬今已屬西鄰。殷勤說與東園柳，他日相逢是路人。”天台宋氏，賣宅與鄰家，作此別屋。見仇遠《稗史》。
 
 
[132]

 “不鍊金丹不坐禪，不爲商賈不耕田。興來只寫青山賣，不使人間造孽錢。”唐寅詩
 
 
[133]

 “直插漁竿斜繫艇，夜深月上當竿頂。老漁爛醉喚不醒，滿船霜映簑衣影。”亦唐寅題畫詩
 
 
[134]

 “白頭一老子，騎驢去飲水。岸上蹄踏蹄，水邊嘴對嘴。”吳小仙幼時題畫詩
 
 
[135]

 “新花枝勝舊花枝，從此無心念別離。可信秦淮今夜月，有人默坐數歸期。”有人遊京師，娶婦不歸，王孟端作詩諷之，其人掩泣而歸。
 
 
[136]

 “家住夕陽江上村，一灣流水繞柴門。種來松樹高於屋，借與春禽養子孫。”葉唐夫詩
 
 
[137]

 “美酒飲教微醉後，好花看到半開時。”李詡《戒菴漫筆》
 
 
[138]

 “與雲秋別寺，同月夜行船。”“草生橋斷處，花落燕來初。”皆僧德祥詩
 
 
[139]

 “月暗花明揜竹房，輕寒漠漠透衣裳。清明院落無燈火，獨繞廻廊禮夜香。”僧圓至詩
 
 
[140]

 “蟭螟殺敵蚊眉上，蠻觸交爭蝸角中。何異諸天觀下界，一微塵裏鬬英雄。”“荳苗鹿嚼解烏毒，艾葉雀銜奪燕巢。鳥獸不曾看《本草》，諳知藥性是誰教？”皆僧溥光詩
 
 
[141]

 “寄將一幅剡溪藤，江面青山畫幾層。筆到斷崖泉落處，石邊添畫看雲僧。”一僧以此詩乞畫於沈石田，石田爲寫其意。
 
 
[142]

 “到處尋春不見春，芒鞵踏遍嶺頭雲。歸來笑撚梅花嗅，春在枝頭已十分。”一女尼詩。見江盈科《雪濤詩評》
 
 
[143]

 “宴罷歸來海上山，月瓢承露浴金丹。夜深鶴透秋空碧，萬里西風一劍寒。”呂純陽詩。亦見《雪濤詩評》
 
 
[144]

 “流水涓涓芹吐芽，織鳥西飛客還家。深村無人作寒食，殯宮空對棠棃花。”東坡述鬼詩。見《侯鯖録》。
 
[145]


 “相思無路莫相思，風裏楊花只片時。惆悵深閨獨歸處，曉鶯嗁斷綠楊枝。”女鬼詩。見《許彥周詩評》
 
 
[146]

 “人間天上歸無處，且作陽臺夢裏人。”女鬼詩。見《夷堅志》。
 
 
[147]




校記


戴叔倫，壽考堂本作“戴倫”。“戴”，湛貽堂本原字不清晰，掃葉山房本此處爲空格。不來，掃葉山房本作“不求”。

參寥詩，掃葉山房本此處爲空格。

陳無己詩，原作“陳無巳詩”，掃葉山房本作“陳無已詩”，陳師道，字無己。故改。

竹籬，簡注本作“竹籮”。

蚊眉上，掃葉山房本作“蛟眉上”。




 [1]
 王嬙（前五二—？）：字昭君，漢元帝時宮人，前三十三年奉旨嫁給呼韓邪單于，此即歷史上著名的“昭君出塞”，“昭君出塞”爲中原和匈奴帶來了六十年的和平歲月。晉代避司馬昭諱，改“昭君”爲“明君”，後人又稱之爲“明妃”。


 [2]
 “我本漢家子”四句：語出石崇《王明君》，收入郭茂倩《樂府詩集》卷二十九。“我本漢家子”作“我本良家子”。


 [3]
 “今日”二句：語出《李太白詩集注》卷四《王昭君二首》其二。“胡地妾”原作“胡地月”，此據詩集改。


 [4]
 “千載”二句：語出《杜工部集》卷十五《詠懷古跡五首》其三。


 [5]
 “漢使”四句：語出《白氏长庆集·白氏文集》卷十四《王昭君二首》其二。“漢使若回煩寄語”作“漢使卻迴憑寄語”。


 [6]
 “其餘皆說”二十句：張綸言《林泉隨筆》云：“趙子龍題昭君出塞圖詩云：‘我見此圖重太息，毛生本是忠君客。冶容若使留漢宮，蔔年未必盈四百。’又云：‘禍胎已入虎廷去，玉關寂寞無天驕。’此蓋蹈襲前人之意也。與王安石所謂‘意態由來盡不成，當時枉殺毛延壽’之語略同，皆是反說。”“妾身” 二句，語出許有壬《至正集》卷七《題李元敬照磨明妃圖》。“意態” 二句，語出《王荆公詩注》卷六《明妃曲二首》其一，“貌不成”作“畫不成”。甌北所謂“張綸《林泉隨筆》”應爲“張綸言《林泉隨筆》”。


 [7]
 “明人有云”八句：江盈科《雪濤詩評·采逸》云：“一下第舉子題《昭君圖》云：‘一自蛾眉別漢宮，琵琶聲斷戍樓空。金錢買取龍泉劍，寄與君王斬畫工。’蓋以畫工喻典試也，意亦巧矣。”


 [8]
 “無情”四句：語出《全金詩》卷十四趙秉文《昭君出塞圖》。“畫麒麟”作“上麒麟”。趙秉文（一一五九—一二三二），字周臣，號閑閑老人，磁州滏陽（今河北磁縣）人，有《閑閑老人滏水文集》。


 [9]
 “環珮”四句：語出《全金詩》卷三十二王元節《青塚》。“黑河”作“黑山”。王元節（约一一二三—一一八九），字子元，一作子充，號遁齋，弘州（今屬河北陽原）人，有《遁齋詩集》。


 [10]
 楊一清（一四五四—一五三○）：字應寧，號邃庵，別號石淙，祖籍安寧（今雲南安寧），長於巴陵（今湖南岳陽），晚年居江南丹徒，自號“三南居士”，有《石淙詩稿》。《明史》卷二百六十五有傳。


 [11]
 “又一詩”七句：《戒菴老人漫筆》卷一云：“‘驪山舉火因褒氏，蜀道蒙塵爲太眞。能使明妃嫁胡虜，畫師應是漢忠臣。’此邑人題《昭君圖》，名時，忘其姓。”


 [12]
 韋應物（七三七—七九二？）：唐长安 （今陝西西安）人。一說卒於貞元九年（七九三）。因做過蘇州刺史。世稱“韋蘇州”。詩風恬淡高遠，以善於寫景和描寫隱逸生活著稱。


 [13]
 “曾季貍”五句：《艇齋詩話》云：“前人論詩，初不知有韋蘇州柳子厚，論字亦不知有楊凝式。二者至東坡而後發此秘。遂以韋柳配淵明。凝式配顏魯公，東坡眞有德於三子也。”曾季貍，生卒年不詳，字裘父，自號艇齋，江西南豐縣人，南宋詩人。有《艇齋詩話》一卷。


 [14]
 “顧著作來”十三句：魏慶之《詩人玉屑》卷十五“已爲當時所貴”條云：“劉太眞與韋苏州書云：‘顧著作來巴，足下《郡齋燕集》想亦示，何情致暢茂遒逸之如此！宋、齊間沈、謝、吳、何，始精於理意，緣情體物，備詩人指。後之傳者，甚失其源。惟足下制其橫流，師摰之始，《關雎》之亂，於足下之文見之矣。’”


 [15]
 “時時”四句：語出《白氏长庆集·白氏文集》卷六《自吟拙什，因有所懷》。


 [16]
 “嘗愛”四句：語出《白氏长庆集·白氏文集》卷七《題潯陽樓》。


 [17]
 “樂天”兩句：語出《東坡詩集注》卷二十三《觀靜觀堂効韋蘇州》。


 [18]
 “韋蘇州歌行”九句：《白氏长庆集·白氏文集》卷二十八《與元九書》云：“韋蘇州歌行，才麗之外，頗近興諷。其五言詩又高雅閑澹，自成一家之體，今之秉筆者誰能及之，然當蘇州在時，人亦未甚愛重，必待身後然人貴之。”《舊唐書》卷一百六十六亦載此語，惟“必待身後然人貴之”作“必待身後人始貴之”。


 [19]
 杜牧（八〇三—八五二）：字牧之，京兆萬年（今陝西西安）人，官至中書舍人。以詩成就最高，後世稱“小杜”，以別於杜甫，又與李商隱齊名，並稱“小李杜”。有《樊川集》等。


 [20]
 “方岳”三句：方岳《深雪偶談》云：“牧之處唐人中，本是好爲論議，大槩出奇立異。”方岳（一一九九—一二六二），字巨山，号秋崖，祁门（今屬安徽）人。有《秋崖集》、《秋崖詞》等。


 [21]
 “南軍”二句：語出《樊川集·樊川文集》第四《題商山四皓廟一絕》。“北軍袒”作“左邊袖”。


 [22]
 “此皆不度時勢”四句：甌北重史，看中所謂“確論”，故對杜牧超越史實之想像不以爲然，稱之爲“異論”，這反映了甌北詩論之不足。


 [23]
 “細腰”四句：語出《樊川集·樊川文集》第四《題桃花夫人廟》。桃花夫人，指息夫人。息夫人是春秋時陳國國君之女，姓媯，嫁息國國君，稱息媯。《左傳·莊公十四年》云：“蔡哀侯爲莘故，繩息媯以語楚子。楚子如息，以食入享，遂滅息。以息媯歸，生堵敖及成王焉。未言，楚子問之，對曰：‘吾一婦人，而事二夫，縱弗能死，其又奚言？’”金谷墜樓人，指綠珠。《晉書》卷三十三《石崇傳》云：“崇有妓曰綠珠，美而豔，善吹笛。孫秀使人求之。崇時在金谷別館……勃然曰：‘綠珠吾所愛，不可得也！’……秀覺之，遂矯詔收崇……崇謂綠珠曰：‘我今爲爾得罪。’綠珠泣曰：‘當效死於官前。’因自投於樓下而死。”


 [24]
 “越王”二句：語出《全唐詩》卷六百十五皮日休《館娃宮懷古五絕》其一。


 [25]
 皮日休（八三四—八八三）：字逸少，後改襲美，唐襄陽人。與陸龜蒙友善，彼此唱和甚多，均有憂時憤世之作，人稱“皮陸”。有《皮子文藪》等。其生死結局，說法不一。大體可歸納爲四種：一爲黃巢所殺；二爲朝廷誅殺；三爲逃奔吳越，依附錢鏐；四爲流寓於安徽宿州，並終老此地。


 [26]
 “孫光憲”十八句：《北夢瑣言》卷二云：“咸通中進士皮日休進書兩通，其一請以《孟子》爲學科，其畧云：‘臣聞聖人之道，不過乎經；經之降者，不過乎史；史之降者，不過乎子。不異道者，《孟子》也。舍是而子者，必斥乎經史爲聖人之賊也云云。文多不載，請廢莊、列之書，以《孟子》爲主，有能通其義者，其科選同明經也。’”《北夢瑣言》，孫光憲著，唐五代筆記小說集，共二十卷。內容主要包含諸多文人士大夫言行與政治史實，爲研究晚唐五代史提供了可貴材料。孫光憲（九○一—九六八），字孟文，自號葆光子，陵州貴平（今屬四川）人。


 [27]
 “昌黎”二句：《五百家注昌黎文集》卷十八《與孟簡尚書書》云：“聖人之道，於是大壞。後之學者，無所尋逐，以至於今泯泯也。其禍出於楊墨肆行而莫之禁故也。孟子雖賢聖，不得位，空言無施，雖切何補！然賴其言，而今之學者尚知宗孔氏、崇仁義、貴王賤霸而已……故愈嘗推尊孟氏，以爲功不在禹下爲此也。”


 [28]
 “皮日休”五句：咸通四年（八六三），進士皮日休上書，請科舉考試去《莊子》、《列子》，除諸經外，加以《孟子》爲學科。又言自孔、孟、荀以至文中子後，得儒學“室授”者，唯韓愈一人，請以韓愈配饗太學。參看《皮日休文集》卷九之《請孟子爲學科書》及《請韓文公配饗太學書》。


 [29]
 《天爵堂筆餘》：明代筆記，三卷，薛岡著（甌北作“薛崗”，誤）。據《天爵堂筆餘序》所記，知該書原爲八卷，於萬曆四十二年交周野王付梓，因周氏悠然謝世，刻事未竣，原稿殘缺，“遂取存者，刻於都下”。今存明天啟、崇禎刻本。該書所記係作者於萬曆二十三年至四十一年間的所見所聞，間存小說、戲曲資料。薛岡（一五六一—？）：字千仞，自號天爵翁，寧波人。有《天爵堂文集》等。


 [30]
 “乃劉貢父”八句：劉攽《中山詩話》云：“歸氏子弟嘲皮日休云：‘八片尖皮砌作毬，火中燂了水中揉。一包閒氣如常在，惹踢招拳卒未休。’”歸氏子弟指歸仁紹，參看李贄輯録《山中一夕話》卷十一《歸皮相嘲》。


 [31]
 “又賈似道”十三句：《悅生隨抄》録《南部新書》語：“黃巢令皮日休作讖詞，云：‘欲知聖人姓，田八二十一。欲知聖人名，果頭三屈律。’巢大怒，蓋巢頭丑，掠鬢不盡，疑‘三屈律’之言是其譏也，遂及禍。”《悅生隨抄》共一百卷，見《說郛》卷十二。其自序云：“予老來觀書，輒多遺忘。暇日隨所披閱，約而筆之。寢盈編帙，因釐爲百卷，題曰《悅生隨抄》。”賈似道（一二一三—一二七五），字師憲，號悅生、秋壑，天台人。“欲知”四句，語出《全唐詩》卷八百七十五皮日休《造黃巢讖》。


 [32]
 “新唐書”五句：《新唐書》卷二百二十五下《逆臣傳》云：“巢齋太清宮……建元爲金……命取廣明字，判其文曰：‘唐去丑口而著黃明，黃當代唐，又黃爲士金所生。蓋天啟云：其徒上巢，號承天應運……方特諫議大夫皮日休、沈雲翔、裴渥翰林學士……’”未見甌北所謂“使之作讖語，賊疑其謾己，遂及禍”之語。


 [33]
 “南部新書”三句：錢易《南部新書》卷十云：“皮日休歷太常博士，後從巢冦，遇禍。”甌北謂“《南部新書》卻載其令終，無從賊事”，當爲誤記。


 [34]
 蘇舜欽（一〇〇八—一〇四八）：字子美，開封（今屬河南）人，與梅堯臣齊名，人稱“梅蘇”。有《蘇學士文集》。


 [35]
 梅堯臣（一〇〇二—一〇六〇）：字聖俞，世稱宛陵先生，北宋詩人。宣州（今屬安徽）人。在北宋詩文革新運動中與歐陽修、蘇舜欽齊名，並稱“梅歐”、“梅蘇”。劉克莊《後村詩話》稱之爲宋詩的“開山祖師”。有《宛陵先生集》六十卷。


 [36]
 “宋詩”句：西崑體，北宋初年一種追求辭藻華美、對仗工整的詩體。宋初，楊億、劉筠、錢惟演等把在其編纂《冊府元龜》之餘所寫的酬唱詩結集爲《西崑酬唱集》，詩集在當時影響很大，學子紛紛效仿，號爲“西崑體”。“西崑”詩人宗法李商隱，其作音律諧美、詞采精麗、用典精巧、對偶工整。由於“西崑”詩人多模擬，缺乏真實情感，刻板挪用詩題、典故，因此詩作多脫離社會生活。至歐陽修、梅堯臣等倡導文風改革，“西崑體”遂衰。


 [37]
 “歐陽公”七句：歐陽修《六一詩話》云：“子美筆力豪雋，以超邁橫絶爲奇；聖俞覃思精微，以深遠閒淡爲意。各極其長，雖善論者不能優劣也。”


 [38]
 “歐嘗有詩”二十八句：歐陽修《歐陽文忠公集·居士集》卷第二《水谷夜行寄子美聖俞》云：“子美氣尤雄，萬竅號一噫。有時肆顚狂，醉墨灑霶霈。譬如千里馬，已發不可殺。盈前盡珠璣，一一難柬汰。梅翁事清切，石齒漱寒瀬。作詩三十年，視我猶後輩。文詞愈清新，心意雖老大。譬如妖韶女，老自有餘態。近詩尤古硬，咀嚼苦難嘬。初如食橄欖，眞味久愈在。蘇豪以氣轢，舉世徒驚駭。梅窮獨我知，古貨今難賣。”《歸田詩話》乃明人瞿佑所撰，非歐陽修之作。歐陽修有《歸田録》。


 [39]
 “葢梅嘗言”十二句：歐陽修《六一詩話》云：“聖俞嘗語余曰：‘詩家雖率意，而造語亦難。若意新語工，得前人所未道者，斯爲善也。必能狀難寫之景，如在目前，含不盡之意，見於言外，然後爲至矣。’”歐陽修贊同梅堯臣的觀點。所谓“狀難寫之景，如在目前，含不盡之意，見於言外”，指出詩歌“言、象、意”之間的關係。“狀難寫之景，如在目前”指通過語言將景物栩栩如生地描繪出來；“含不盡之意，見於言外”指詩歌語言要有含蓄性。陸機《文賦》指出爲文有“意不稱物，文不逮意”之患，梅堯臣則強調詩歌的言外之意。


 [40]
 “歐又稱聖俞”三句：《六一詩話》云：“聖俞平生苦於吟詠，以閒遠古澹爲意，故其構思極艱。”


 [41]
 “吾交有永叔”八句：語出梅堯臣《宛陵集·宛陵先生集》卷十一《偶書寄蘇子美》。“嘗許吾二人”作“嘗評吾二人”。


 [42]
 “荷公知我詩”十八句：語出梅堯臣《宛陵集·宛陵先生集》卷三十三《別後寄永叔》。“未湮”作“未堙”，“乃輒”作“乃欲”。


 [43]
 歐陽修（一〇〇七—一〇七二）：字永叔，號醉翁、六一居士，諡號文忠，吉州永豐（今屬江西）人，唐宋八大家之一。與宋祁合修《新唐書》，撰《新五代史》。有《歐陽文忠公集》。


 [44]
 “東坡舉其”三句：《東坡詩話録》卷中云：“七言之美麗者，杜子美云‘旌旗日暖龍蛇動，宮殿風微燕雀高’、‘五更鼓角聲悲壯，三峽星河影動搖’，而後寥寥無聞，直至永叔云‘滄波萬古流不盡，白鷺雙飛意自閑’、‘萬馬不嘶聽號令，諸番無事樂耕芸’，可以並驅爭先矣。”“萬馬不嘶”二句：語出《歐陽文忠公集·居士集》卷十一《寄秦州田元均》。“樂耕耘”一作“著耕耘”。


 [45]
 “惟崇徽公主”六句：葉夢得《石林詩話》卷上云：“歐陽文忠公……《崇徽公主手痕詩》‘玉顏自昔爲身累，肉食何人與國謀？’此自是兩段大議論，而抑揚曲折，發見於七字之中，婉麗雄勝，字字不失相對……言意所會要，當如是，乃爲至到。”“玉顏”二句，語出《歐陽文忠公集·集古録跋尾》卷八《唐崇徽公主手痕詩》。


 [46]
 “貌先年老”二句：語出《歐陽文忠公集·居士集》卷十二《紀德陳情上致政太傅杜相公二首》其一。“緣憂國”作“因憂國”。


 [47]
 王安石（一〇二一—一〇八六）：字介甫，號半山，封荆國公。江西臨川人。宋神宗時任參政知事，後爲宰相，積極推行新法，以期富國強兵。有《臨川集》。


 [48]
 “王介與荆公素好”十一句：葉夢得《石林詩話》卷下云：“王介……與王荆公遊，甚款……熙甯初，荆公以翰林學士被召，前此，屢召不起，至是，始受命。介以詩寄去‘草廬三顧動幽蟄，蕙帳一空生曉寒’，用蕙帳事，蓋有所諷。荆公得之大笑。他日作詩，有‘丈夫出處非無意，猿鶴從來自不知’之句，蓋爲介發也。”清厲鶚《宋詩紀事》卷十六對王介有介紹，並引“草廬三顧”二句。


 [49]
 “飛來峰上”四句：語出《臨川集·臨川先生文集》卷三十四《登飛來峰》。


 [50]
 “濃綠”二句：不見於《臨川集》和《王荆公詩注》。葉夢得《石林詩話》卷中云：“王荆公少以意氣自許，故詩語惟其所向，不復更爲涵蓄。如‘天下蒼生待霖雨，不知龍向此中蟠’，又‘濃綠萬枝紅一點，動人春色不須多’，‘平治險穢非無力，潤澤焦枯是有材’之類，皆直道其胸中事。”


 [51]
 “百尺竿頭”四句：語出晏殊《元獻遺文》補編卷二詩上《詠上竿伎》。“旁人”作“傍人”。


 [52]
 “賜也能言”四句：語出《王荆公詩注》卷四十四《賜也》。“何妨事”作“妨何事”。


 [53]
 “可見其”三句：《石林詩話》卷中云：“舊中書南亭壁間有晏元獻題《詠上竿伎》一詩云：‘百尺竿頭裊裊身，足騰跟掛駭旁人。漢陰有叟君知否？抱甕區區亦未貧。’當時固必有謂文潞公在樞府，嘗一日過中書，與荆公行至題下，特遲留誦詩久之，亦未能無意也。荆公他日復題一篇於詩後云：‘賜也能言未識眞，誤將心許漢陰人。桔橰俯仰何妨事，抱甕區區老此身。’”文潞公，即文彥博（一○○六—一○九七）：字寛夫，汾州介休（今屬山西）人，北宋時期政治家。天聖五年（一○二七）進士。他一生更事仁、英、神、哲四朝，居官近七十年，歷監察御史、河東轉運使、參知政事、同中書門下平章事、樞密使等職，拜太尉，封潞國公。


 [54]
 “晚歸金陵”十七句：瞿佑《歸田詩話》上卷《謝公墩》云：“王荆公詠謝公墩云：‘我名公字偶相同，我屋公墩在眼中。公去我來墩屬我，不應墩姓尚隨公。’或謂荆公好與人爭，在朝則與諸公爭新法，在野則與謝公爭墩。亦善謔也。然公詠史云：‘穰侯老擅關中事，長恐諸侯客子來。我亦暮年專一壑，每逢車馬便驚猜。’則公不獨欲專朝廷，雖邱壑亦欲專而有之。蓋生性然也。”謝公指謝安。“我名公字”四句：語出《王荆公詩注》卷四十二《謝公墩二首》其一。“公去我來應屬我，不應名姓尚隨公”作“公去我來墩屬我，不應墩姓尚隨公”。“穰侯老擅”四句：語出《王荆公詩注》卷四十八《偶書》。


 [55]
 “公嘗以”六句：“鈎簾宿鷺起，丸藥流鶯囀”二句語出《杜詩詳注》卷十四《水閣朝霽，奉簡雲安嚴明府》。注云：“蔡天啟云：‘荆公每稱老杜“鈎簾宿鷺起，丸藥流鶯囀”，以爲用意高妙，五字模楷。他日，公作詩得“青山捫蝨坐，黃鳥挾書眠”，自謂不減杜語。求之集中，不見其全篇，或但得此聯，未嘗成章耶？’”蔡天啟語始見《石林詩話》卷上，與注文所引稍有出入。


 [56]
 “漢恩自淺”二句：語出《王荆公詩注》卷六《明妃曲二首》其二。


 [57]
 “含風鴨綠”二句：語出《王荆公詩注》卷四十一《南浦》。


 [58]
 “漢水鴨頭綠”：語出《李太白集》卷六《襄阳歌》“遥看漢水鴨頭綠”。


 [59]
 “名譽子眞”二句：語出《王荆公詩注》卷二十六《次韻酬朱昌叔五首》其五。


 [60]
 “未愛京師”二句：語出《王荆公詩注》卷二十六《次韻酬朱昌叔五首》其一。


 [61]
 “歲晚蒼官”二句：語出《王荆公詩注》卷四十八《紅梨》。


 [62]
 “惟芥隱筆談”十六句：龔頤正《芥隱筆記·荆公押而字》云：“荆公在歐公坐分韻，送裴如晦知吴江……時老蘇得‘而’字，押‘談詩究乎而’，公乃又作‘而’字二詩：‘采鯨抗波濤，風作鱗之而。’……又云：‘春風垂虹亭，一杯湖上持。傲兀何賓客，兩忘我與而。’最爲工。君子不欲多，上人王蘇之憾，未必不稔於此也。”《芥隱筆談》當爲《芥隱筆記》。“采鯨抗波濤”二句語出《王荆公詩注》卷十《送裴如晦即席分題三首》其二。“春風垂虹亭”四句語出《王荆公詩注》卷十《送裴如晦即席分題三首》其一。


 [63]
 “陳後山詩話”九句：陳師道《後山詩話》云：“詩欲其好，則不能好矣。王介甫以工，蘇子瞻以新，黃魯直以奇，而子美之詩，奇、常、工、易、新、陳，莫不好也。”


 [64]
 “戴植”五句：戴植，当作戴埴。埴字仲培，南宋鄞县（今浙江宁波）人。著有《鼠璞》二卷。“鼠璞”者，蓋取周人、宋人同名異物之義。甌北所引語句，不見於《鼠璞》。張戒《歲寒堂詩話》卷上云：“王介甫只知巧語之爲詩，而不知拙語亦詩也；山谷只知奇語之爲詩，而不知常語亦詩也。”


 [65]
 黃庭堅（一〇四五—一一〇五）：字魯直，號山谷道人，晚號涪翁，洪州分寧（今江西修水）人。與張耒、晁補之、秦觀並稱蘇門四學士，詩名尤盛，與蘇軾並稱“蘇黃”。有《豫章黃先生文集》、《山谷內集》、《山谷外集》、《山谷別集》、《山谷老人刀筆》、《山谷琴趣外篇》等。


 [66]
 “東坡”五句：《蘇文忠公全集·東坡續集》卷十一《與謝民師推官書》云：“所示書教及詩賦雜文，觀之熟矣；大略如行雲流水，初無定質，但常行於所當行，常止於不可不止。”


 [67]
 “山谷”七句：山谷及“江西詩派”學杜、宗杜，以杜爲師，講求“無一字無來歷”、“脫胎換骨、點鐵成金”。山谷詩文堆切、用典、生僻，不能化用，以致生硬、晦澀，此乃山谷詩文常病。


 [68]
 “林艾軒”七句：《池北偶談》卷十八《論坡谷》云：“《許彥周詩話》云：‘……林艾軒論蘇、黃云：“譬如丈夫見客，大踏步便出去；若女子，便有許多粧裹。此坡、谷之別也。”’”


 [69]
 “劉夢得”六句：任淵《山谷內集詩注》內集卷一《古詩二首上蘇子瞻》其一注云：“孫莘老云‘杜詩無两字無來歷’。劉夢得論詩，亦言‘無來歷字，前輩未嘗用’。山谷屢拈此語，蓋亦以自表見也。”


 [70]
 “又嘗跋”五句：《山谷別集》卷十《書枯木道士賦後》云：“閑居當孰讀《左傳》、《國語》、《楚詞》、《莊周》、《韓非》，欲下筆略體古人致意曲折處，久久乃能自鑄偉詞，雖屈、宋亦不能超此步驟也。”


 [71]
 “又語楊明叔”十句：《山谷內集詩注》內集卷十二有《次韻楊明叔四首並序》，又有《再次韻並序》，《再次韻》序云：“庭堅老懶衰惰，多年不作詩，已忘其體律。因明叔有意於斯文，試舉一綱而張萬目，蓋以俗爲雅，以故爲新。百戰百勝，如孫、吳之用兵；棘端可以破鏃，如甘蠅飛衛之射。此詩人之奇也……我昔從公得之爲多，故今以此事相付。”


 [72]
 “如世上”二句：黄[image: ]
 《山谷年譜》卷五《過平輿懷李子先，時在并州》云：“按《潜夫詩話》载山谷教人云‘世上豈無千里馬，人中難得九方皐’，此可以爲律詩之法，即此詩也。”


 [73]
 “與世浮沉”二句：語出《山谷內集詩注》內集卷十三《再次韻兼簡履中南玉三首》其二。


 [74]
 “至如洪龜父”二句：史容《山谷外集詩注》卷九《汴岸置酒贈黃十七》注云：“《王立之詩話》：‘山谷謂洪龜父云：“甥愛老舅何等篇？”龜父舉“蜂房各自開戶牖，蟻穴或夢封侯王”及“黃流不解涴明月，碧樹爲我生涼秋”，深類老杜、退之詩。’”“蜂房”二句，語出《山谷外集》卷五《題落星寺四首》其一。“蜂房”作“蜜房”。“黃流”二句，語出《山谷外集詩注》卷九《汴岸置酒贈黃十七》。


 [75]
 “吳曾”九句：《山谷内集詩注》别集卷上《和王明之雪》注云：“按吳曾《漫録》云：‘歐陽季默問東坡：“山谷詩何處好？”東坡不答，但稱重黃詩。季默云：“如‘夜聽疎疎還密密，曉看整整復斜斜’豈是佳耶？”東坡曰：“正是佳處。”’”“夜聽”二句，語出《山谷內集詩注》內集卷六《詠雪奉呈廣平公》。


 [76]
 “東坡詩話”十一句：蔡正孫《詩林廣記》後集卷五“黄山谷”條云：“東坡云：‘讀魯直詩，如見魯仲連、李太白，不敢復論鄙事。雖若不適用，然不爲無補於世。’……東坡嘗云：‘魯直詩文如蛑蝤、江珧柱，格韻高絶，盤飱盡廢，然不可多食；多食則發風動氣。’”魏慶之《詩人玉屑》卷十八“蛑蝤”作“蝤蛑”。《東坡詩話録》不見甌北所引字句。


 [77]
 “林季野云”三句：王士禛《池北偶談》卷十二云：“《野老記聞》載：林季野目魯直詩，未必篇篇佳，但格制高耳。”


 [78]
 “魏泰”七句：沈叔埏《颐綵堂文集》卷九“書山谷集後”條云：“魏道辅泰《臨漢詩話》：‘山谷好用南朝人語，專求古人未使事，又一二奇字綴葺成詩。自以爲工，其實所見之僻也。故句雖新奇，而氣乏渾厚。’”


 [79]
 “石林詩話”八句：《石林詩話》卷上云：“蜀人石翼，黃魯直黔中時從遊最久。嘗言見魯直自矜詩一聯云‘人得交遊是風月，天開圖畫即江山。’以爲晚年最得意，每舉以教人，而終不能成篇，蓋不欲以常語雜之。然魯直自有‘山圍燕坐圖畫出，水作夜窻風雨來’之句，余以爲氣格當勝前聯也。”“人得交遊”二句，語出《豫章黃先生文集》第十五《王厚頌二首》其二。“山圍燕坐”二句，語出《山谷內集詩注》內集卷十六《題胡逸老致虛庵》。“山圍燕坐”作“山随宴坐”。


 [80]
 “陳後山詩話”六句：《後山詩話》云：“唐人不學杜詩，惟唐彥謙與今黃亞夫庶·謝師厚景初學之魯直，黃之子，謝之婿也。其於二父，猶子美之於審言也。然過於出奇，不如杜之遇物而奇也。三江五湖，平漫千里，因風石而奇爾。”甌北所謂“魯直學杜”云云，與原意不太切合。


 [81]
 “呂伯恭”三句：吕本中《紫微詩話》云：“表叔范元實既從山谷學詩，要字字有來處。嘗有詩云：‘夷甫雌黃須倚閣，君卿唇舌要施行。’”另，費經虞《雅倫》卷十五云：“吕居仁云：‘范元實從山谷學詩，要字字有來處。’”


 [82]
 “李西涯”八句：李東陽《懷麓堂詩話》云：“熊蹯、雞跖，筋骨有餘，而肉味絶少，好奇者不能舍之，而不足以厭飫天下。黃魯直詩，大抵如此。細咀嚼之可見。”


 [83]
 “年年歲歲”七句：劉肅《大唐新語》卷八云：“劉希夷……嘗爲白頭翁詠曰：‘今年花落顏色改，明年花開復誰在？’既而自悔曰：‘我此詩似讖，與石崇“白首同所歸”何異也？’乃更作一句云：‘年年歲歲花相似，歲歲年年人不同。’既而歎曰：‘此句復似向讖矣。然死生有命，豈復由此。’乃兩存之。詩成未幾，爲奸所殺，或云宋之問害之。後孫翌撰《正聲集》，以希夷爲集中之最，由是稍爲時人所稱。”王讜《唐語林》卷五云：“劉希夷詩曰：‘年年歲歲花相似，歲歲年年人不同。’其舅即宋之問也，苦愛此兩句，知其未示人，懇乞此兩句，許而不與。之問怒，以土囊壓殺之。”“年年歲歲”二句，語出劉希夷《代悲白頭翁》。《全唐詩》卷五十一收此詩爲宋之問所作，題爲《有所思》。


 [84]
 “今人”二句：語出《李太白集》卷十八《把酒问月》。


 [85]
 “勸君”二句：語出《王右丞集箋注》卷十四《送元二使安西》。


 [86]
 “天邊”二句：語出《甌北集》卷四十二《自幸》。


 [87]
 “蔡天啟”五句：《石林詩話》卷上：“蔡天啟云：嘗與張文潛論韓、柳五言警句，文潛舉退之‘暖風抽宿麥，清雨卷歸旗’、子厚‘壁空殘月曙，門掩候蟲秋’，皆爲集中第一。”“暖風”二句，語出《東雅堂昌黎集注》卷十《奉和兵部張侍郎酬鄆州馬尚書，祗召途中見寄，開緘之日，馬帥已再領鄆州之作》。“壁空”二句，語出《河東先生集》卷四十二《酬婁秀才寓居開元寺，早秋月夜病中見寄》。


 [88]
 “歐陽公”七句：《六一詩话》云：“唐之晚年，詩人無復李、杜豪放之格，然亦務以精意相高。如周朴者，構思尤艱，每有所得，必極其雕琢，故時人稱朴詩‘月鍛季煉，未及成篇，已播人口’。其名重當時如此，而今不復傳矣。余少時猶見其集，其句有云‘風暖鳥聲碎，日高花影重’，又云：‘曉來山鳥鬧，雨過杏花稀’，誠佳句也……聖俞曰：‘作者得於心，覽者會以意，殆難指陳以言也。雖然，亦可畧道其髣髴：若嚴維“柳塘春水漫，花塢夕陽遲”，則天容時態，融和駘蕩，豈不如在目前乎？又若溫庭筠“雞聲茅店月，人跡板橋霜”，賈島“怪禽嗁曠野，落日恐行人”，則道路辛苦，羈愁旅思，豈不見於言外乎？’”“風暖”二句，語出《全唐詩》卷六百七十三周朴《春宮怨》。“曉來”二句：語出《全唐詩》卷六百七十三周朴《句》，下注：“見《優古堂詩話》”。吳[image: ]
 《優古堂詩話》“穀雨杏花稀”條云：“唐李嘉祐《春思》詩：‘清明桑葉少，穀雨杏花稀。’乃悟周朴詩：‘曉來山鳥鬧，雨過杏花稀。’”“柳塘”二句，語出《全唐詩》卷二百六十三嚴維《酬劉員外見寄》。


 [89]
 “雞聲”二句，語出《溫庭筠詩集》卷七《商山早行》。


 [90]
 “怪禽”二句：語出賈島《長江集》卷八《暮過山邨》。


 [91]
 “天子”七句：“天子”二句，語出《全唐詩》卷三百六十劉禹錫《郡內書情獻裴侍中留守》，“天子”作“萬乘”，“中州”作“中央”。“將軍”二句，語出《全唐詩》卷三百四十四韓愈《晉公破賊回，重拜台司，以詩示幕中賓客，愈奉和》。“舊列司空貴”作“舊壓三司貴”。


 [92]
 “獨上”四句：語出《全唐詩》卷四百七十五李德裕《登崖州城作》。“碧山”作“青山”，“千廻”作“千遭”。


 [93]
 “長因”二句：語出《全唐詩》卷三百八十四張籍《薊北旅思》，一作《送遠人》。


 [94]
 “一年”二句：語出《全唐詩》卷二百七十三戴叔倫《除夜宿石頭驛》。


 [95]
 “不來”二句：語出《宋詩紀事》卷六十三徐照《贈徐璣》。“恐有”作“愁有”。


 [96]
 “鼉鼓”四句：語出孫蕡《西菴集》卷七《臨刑口占》。“旅店”作“客舍”。


 [97]
 “馬放”二句：語出《宋詩紀事》卷九十一宇昭《塞上贈王太尉》，“雕盤”作“鵰閒”。宇昭，宋九僧之八。宋九僧，據《小木子詩三刻·壺山自吟稿》卷上《宋九僧詩，世罕傳矣，有從汲古閣所藏宋槧本鈔得一帙，依兒攜至塞上，因各題一首》，宋九僧指希晝（劍南人）、保暹（金華人）、文兆（南越人）、行肇（天台人）、簡長（沃州人）、惟鳳（青城人）、惠崇（淮南人）、宇照（江東人）、懷古（峨眉人）。


 [98]
 “袖中”二句：語出《宋文鑒》卷二十四王操《上李昉相公二首》其一。“諫疏”作“詔草”。非甌北所謂“九僧詩”也。


 [99]
 “日上”二句：語出《宋詩紀事》卷六錢惟演《西洛懷古》。


 [100]
 “君王”四句：語出《全唐詩》卷七百九十八花蕊夫人《奉召作》。“深閨”作“深宫”，“更無”作“寧無”。花蕊夫人即五代十國後蜀的花蕊夫人徐氏。


 [101]
 “燒葉”二句：語出《宋詩紀事》卷十魏野《晨興》。


 [102]
 “成家”二句：語出《宋詩紀事》卷十魏野《閒居書事》。“鶴生雛”作“鶴生孫”。“妻喜”二句，語出《宋詩紀事》卷十魏野《春日述懐》。“裁花”作“栽花”。


 [103]
 “雨網”二句：《風月堂詩話》卷下云：“陈文惠……有《後園十絕句》，其間一聯云：‘雨網蛛絲斷，風枝鳥夢搖。’議者謂‘風枝鳥夢搖’之語極工，惜所對不相稱耳。”


 [104]
 “諫草”二句：語出《宋詩紀事》卷十三朱公綽《劉諷都官致仕》。“黃金散盡只留書”作“橐金散盡只留詩”。


 [105]
 “亞夫”二句：語出《宋詩紀事》卷五梅詢《送夏子喬招討西夏》。《詩話總龜》增修卷十三云：“景祐末，昊叛，夏鄭公守長安。梅聖俞送詩云：‘亞夫金鼓從天落，韓信旌旗背水陳。’鄭公獨刻此詩于石。”《詩話總龜》增修卷四十一云：“景祐末，元昊叛，夏鄭公出鎮長安。梅昌言送詩云：‘亞夫金鼓從天落，韓信旌旗背水陳。’是時士大夫詩甚多，鄭公獨刻昌言詩於石。”《詩話總龜》前後矛盾，梅聖俞即梅堯臣，梅昌言即梅詢，二者非同一人。這也許是《甌北詩話》出錯的原因。


 [106]
 “雁外”二句：語出《宋詩紀事》卷三十一王谹《書旅邸壁》。“蛩邊”作“蛬邊”。《宋詩紀事》注：“谹字稚川，與黃山谷倡和。”可参看《山谷内集詩注》内集卷一《次韵王稚川客舍二首》。


 [107]
 “青雲”三句：《中山詩話》云：“陳文惠堯佐以史相致仕，年八十，有詩云：‘青雲岐路遊將徧，白髮光陰得最多。’”


 [108]
 “旌旗”五句：吳士玉《駢字類編》卷一百五十八《器物门十一》和卷一百九十二《草木门十七》均載：“《紫微雜記》：晁以道詠之《西池唱和》云：‘旌旗太乙三山外，車馬長楊五柞中’、‘柳外雕鞍公子醉，花前團扇麗人行’，殆絕唱也。”《紫微詩話》云：“晁知（當作“以”）道詠之《西池唱和詩》有‘旌旗太一三山外，車馬長楊五作中’、‘柳外雕鞍公子醉，水邊紈扇麗人行’，殆絕唱也。”


 [109]
 “栢花”二句：《後山詩話》云：“某守與客行林下，曰：‘栢花十字裂’，願客對其倅。晚食菱，方得對云：‘菱角兩頭尖’。皆俗諺全語也。”


 [110]
 “倒着”六句：《後山詩話》云：“謝師厚廢居於鄧，王左丞存，其妹壻也，奉使荆湖，枉道過之，夜至其家。師厚有詩云：‘倒著衣裳迎戶外，盡呼兒女拜燈前。’”


 [111]
 “富貴”二句：語出《全五代詩》卷六十六錢易（字希白）《擬張籍上裴晉公》。


 [112]
 “久無”三句：《彥周詩話》云：“楊舜韶友夔長僕十餘歲，向同在姑蘇，時盜廢孫堅墓，楊作詩云：‘闔廬城邊荒古丘，昔誰塟者孫豫州。久無行客爲下馬，時有牧童來放牛。’嗚呼！舜韶今亡久矣。他詩皆工，必傳於世也。”


 [113]
 “淺深”四句：語出《歐陽文忠公集》居士集卷第十一《謝判官幽谷種花》。“相稱”作“相間”。


 [114]
 “風蒲”四句：語出《宋高僧詩選》後集卷中道潛《臨平道中》。“亂汀洲”作“滿汀洲”。


 [115]
 “北堂”六句：趙令畤《侯鯖録》卷二云：“王性之云：‘舒州下寨驛中所題詩，余以永感之。人讀之垂涕。云：北堂無老信來稀，十載秋風鴈自飛。今日滿頭生白髮，千山鄉路爲誰歸？’”


 [116]
 “鸚鵡”四句：語出《宋元詩會》卷十八蔡確《新州悼侍兒》。


 [117]
 “鼙鼓”四句：語出《宋詩紀事》卷九十六《題關中驛壁》，詩後注云：“《庚溪詩話》：紹興庚申、辛酉，河南關、陝之地暫復，有自關中驛舍見題二絕云云”。


 [118]
 “壞牆”二句：語出《後山集》卷六《春懷示鄰里》。《甲秀園集》卷四十七文部云：“陳無己乃有“壞牆得雨蝸成字，古屋無人燕作家”，所謂富貴眼前，寂寞言外。”


 [119]
 “夕陽”二句：語出戴復古《石屏詩集》卷四《世事》，原作“春水渡傍渡，夕陽山外山”。《歸田詩話》中卷“戴石屏奇對”條云：“戴式之嘗見夕照映山。峯巒重疊，得句云‘夕陽山外山’，自以爲奇，欲以‘塵世夢中夢’對之，而不愜意。後行村中，春雨方霽，行潦縱橫，得‘春水渡傍渡’之句，以對上下，始相稱。然須實歷詞境，方見其奇妙。”


 [120]
 “有客”二句：語出《全金詩》卷六十二《相州韓魏公祠堂詩》。注云：“靖康之變，燕人有過相州者，因謁韓魏公祠堂，題詩祠中一聯云云。”


 [121]
 “三分”四句：語出《宋詩紀事》卷九十六。《嘲賈似道》，“一墟”作“一丘”。注云：“《古杭雜記》：理宗朝嘗欲行推回田畝之令，有言而未果。至賈似道當國，卒行之。有人作詩云云。”


 [122]
 “一抔”十七句：鄭元祐《遂昌雜録》云：“宋太學生東嘉林景曦字霽山，當時楊總統發掘諸陵寢時，林故爲杭丐者，背竹籮，手持竹夾，遇物即以夾投籮中……得高孝兩廟骨，爲兩函貯之，歸葬於東嘉。其詩有《夢中作》十首，其一絕曰：‘一抔未築珠宮土，雙匣親傳竺國經。只有春風知此意，年年杜宇哭冬青。’又曰：‘空山急雨洗岩花，金粟堆寒起暮鴉。水到蘭亭更嗚咽，不知眞帖落誰家？’又曰：‘橋山弓劍未成灰，玉匣珠襦一夜開，猶記去年寒食日，天家一騎捧香來。’”另，《宋詩紀事》卷七十九謂此三首詩乃唐玨《夢中作》，詩云：“一坏自築珠丘土，雙匣親傳竺國經。獨有春風知此意，年年杜宇哭冬青。”“昭陵玉匣走天涯，金粟堆寒起暮鴉。水到蘭亭轉嗚咽，不知眞帖落誰家？”“珠鳧玉雁又成埃，斑竹臨江首重回。猶憶年時寒食節，天家一騎奉香來。”注云：“曰琯按：《遂昌雜録》作林景曦，今從《輟耕録》作玨詩。”查《南村輟耕録》卷四，亦謂此詩乃林景曦所作。


 [123]
 “江南”九句：葉廷秀輯《詩譚》卷三“相廉夫詩”條云：“張士誠據吳中，東南名士多往依之，不可致者，惟相廉夫一人。士誠無以爲計。一日聞其來吳，使人要於路，廉夫不得已，乃一至賔賢館中，時元主方以龍衣御酒賜士誠。誠聞廉夫至，甚悅，即命飲以御酒。酒未半，廉夫作詩云：‘江南歲歲烽煙起，海上年年御酒來。如此烽煙如此酒，老夫懷抱幾時開？’士誠得詩，知廉夫不可屈。不强留也。”


 [124]
 “月明”四句：語出張豫章輯《四朝詩》明詩卷六十八袁凱《白燕》。“工相妬”作“多相忌”。


 [125]
 “猶有”二句：語出張豫章輯《四朝詩》明詩卷一百一袁凱《李陵泣別圖》。


 [126]
 “雲邊”二句：語出曹學佺編《石倉歷代詩選》卷二百九十七浦源《送人之荆門》。


 [127]
 “六朝”二句：語出曹學佺編《石倉歷代詩選》卷二百九十四楊基《春草》。“斜陽外”作“斜陽裏”。


 [128]
 “淮陰”四句：語出《聲畫集》卷一僧慧洪《題李愬畫像》。原作：“淮陰北面師廣武，其氣豈止吞項羽。君得李祜不肯誅，便知元濟在掌股。”


 [129]
 “敬賢”八句：語出方孝孺《遜志齋集》卷二十四《题严子陵》。“先齊家”作“須齊家”，“何足恃”作“奚足倚”，“見幾”作“見機”，“却向”作“獨向”。


 [130]
 “一失足”四句：孫緖《沙溪集》卷十三云：“錢福狀元才高一世，然頗狂縱不檢。既被劾去，有詩曰：‘一失足爲天下笑，再回頭是百年人。’數月卒。”


 [131]
 “照天”二句：語出《宋詩紀事》卷七十周伯仁《春雪》。


 [132]
 “自嘆”四句：語出《宋詩紀事》卷八十七宋氏《鬻廬》。注云：“趙葵《行營雜録》：天台宋氏，家本富，後貧，鬻廬於鄰，價成，作詩云云，富者見詩惻然，即以券還之，亦不索其值。鄉人嘉其誼。”


 [133]
 “不鍊”五句：《唐伯虎先生集》外編卷三云：“唐伯虎……有《言志詩》云：‘不煉金丹不坐禪，不爲商賈不耕田。閒來就寫青山賣，不使人間造業錢。’”


 [134]
 “直插”四句：語出《唐伯虎先生集》外編續刻卷五《題釣魚翁畫》。“滿船霜映”作“滿船霜印”。


 [135]
 “白頭”五句：江盈科《雪濤詩評》云：“江夏吳偉號小僊……年七歲……作小畫一幅，題其額曰：‘白頭一老子，騎驢去飲水。岸上蹄踏蹄，水中嘴對嘴。’”


 [136]
 “新花枝”四句：語出王紱《王舍人詩集》卷五《戲賀俞行之納寵，兼簡同舍謝、郭二秀才，發一笑粲》其三。“可信”作“肯信”，“默坐”作“相對”。《隨園詩話》卷十二云：“王孟端友某在都娶妾，而忘其妻，王寄詩云……其人泣下，即挾妾而歸。”


 [137]
 “家住”四句：語出《宋詩紀事》卷七十一葉元素《絶句》。“繞柴門”作“護柴門”。


 [138]
 “美酒”二句：李詡《戒菴老人漫筆》卷六云：“愚謂邵子詩‘夏去休言暑，冬來始講寒’，則心不著矣；‘美酒飲教微醉後，好花看到半開時’，則事不盡矣。”


 [139]
 “與雲”二句：語出《四朝詩》明詩卷六十六德祥《送僧東游》。“秋別寺”作“秋別市”。“草生”二句：語出《四朝詩》明詩卷六十六德祥《小築》。


 [140]
 “月暗”四句：語出釋圓至《牧潛集》卷一《寒食》。“輕寒漠漠”作“莫寒脈脈”。


 [141]
 “蟭螟”九句：《元詩紀事》卷十五“溥光”條云：“釋溥光……有二絕句云：‘蟭螟殺敵蚊眉上，蠻觸交爭蝸角中。何異諸天觀下界，一微塵裏鬬雌雄。’‘荳苗鹿嚼解馬毒，艾葉雀銜奪燕巢。鳥獸不曾看《本草》，諳知藥性是誰教？’詩亦奇拔，恨不多見。”


 [142]
 “寄將”四句：語出《四朝詩》明詩卷一百十五越僧《寄石田翁》。“添畫”作“添個”。徐釚《本事詩》卷三“沈周”條云：“越僧嘗索畫於石田，寄一絕云：‘寄將一幅剡溪藤，江面青山寫幾層。筆到斷崖泉落處，石邊添箇看雲僧。’石田欣然畫其意答之。”


 [143]
 “到處”六句：《雪濤詩評》“詩有實際”條云：“一尼僧詩云：‘到處尋春不見春，芒鞵踏破曉山雲。歸來笑撚梅花嗅，春在枝頭已十分。’絕似悟後人語。”


 [144]
 “宴罷”六句：《雪濤詩評》“詩有實際”條云：“呂純陽嘗至某觀……題詩一首云：‘宴罷歸來海上山，月飄承露浴金丹。夜深鶴透秋空碧，萬里西風一劍寒。’真是奇絕不凡語，未容輕擬。”查《全唐詩》卷八百五十八、《全五代詩》卷十四，均收呂巖詩《題全州道士蔣暉壁》，詩云：“醉舞高歌海上山，天瓢承露結金丹。夜深鶴透秋空碧，萬里西風一劍寒。”


 [145]
 “流水”六句：趙令畤《侯鯖録》卷二云：“東坡嘗言鬼詩有佳者，誦一篇云：‘流水涓涓芹吐芽，織鳥西飛客還家。深村無人作寒食，嬪宮空對棠梨花。’”《全唐詩》卷八百六十五亦收此詩，題爲《襄陽旅殯舉人》。


 [146]
 “相思”六句：許顗《彥周詩話》云：“長安慈恩寺有數女仙，……作詩云：‘相思無路莫相思，風裏楊花只片時。惆悵深閨獨歸處，曉鶯嗁斷綠楊枝。’皆鬼仙詩，婉約可愛。”


 [147]
 “人間”二句：語出《全金詩》卷六十三宮婢玉真《贈李生二絕》其一。《續夷堅志》卷三“宮婢玉真”條云：“大定中，廣寧士人李惟清元直者，與鬼婦故宋宮人玉真遇，玉真……一詩云：‘皓齒明眸掩路塵，落花流水幾絰春。人間天上歸無處，且作陽臺夢裏人。’”


甌北續詩話卷十二

七言律

心之聲爲言，言之中理者爲文，文之有節者爲詩。
 
[1]

 故《三百篇》以來
 
[2]

 ，篇無定章，章無定句，句無定字，雖小夫室女之謳吟，亦與聖賢歌詠並傳，凡以各言其志而已。屈、宋變而爲騷，馬、班變而爲賦。
 
[3]

 葢有才者以《三百篇》舊格不足以盡其才，故溢而爲此，其實皆詩也。
 
[4]

 自《古詩十九首》以五言傳，《柏梁》以七言傳，於是才士專以五七言爲詩。
 
[5]

 然漢、魏以來，尚多散行，不尚對偶。自謝靈運輩始以對屬爲工，已爲律詩開端；沈約輩又分別四聲，創爲蜂腰、鶴膝諸說，而律體始備。
 
[6]

 至唐初沈、宋諸人
 
[7]

 ，益講求聲病，於是五七律遂成一定格式，如圓之有規，方之有矩，雖聖賢復起，不能改易矣。葢事之出於人爲者，大概日趨於新，精益求精，密益加密，本風會使然，故雖出於人爲，其實即天運也。就有唐而論：其始也，尚多習用古詩，不樂束縛於規行矩步中，即用律，亦多五言，而七言猶少，七言亦多絶句，而律詩猶少。故《李太白集》七律僅三首，《孟浩然集》七律僅二首，尚不專以此見長也。自高、岑、王、杜等《早朝》諸作，敲金戛玉，研練精切。
 
[8]

 杜寄高、岑詩，所謂“遙知對屬忙”
 
[9]

 ，可見是時求工律體也。格式既定，更如一朝令甲，莫不就其範圍。然猶多寫景，而未及於指事言情，引用典故。少陵以窮愁寂寞之身，藉詩遣日，於是七律益盡其變，不惟寫景，兼復言情，不惟言情，兼復使典。七律之蹊徑，至是益大開。其後劉長卿、李義山、溫飛卿諸人
 
[10]

 ，愈工雕琢，盡其才於五十六字中；而七律遂爲高下通行之具，如日用飲食之不可離矣。“西崑體”行
 
[11]

 ，益務數典，然未免傷於僻澁。東坡出，又參以議論，縱橫變化，不可捉摸，此又開南宋人法門；然聲調風格，則去唐日遠也。


校記


十九，掃葉山房本作“十八”。

孟浩然集，掃葉山房本無“集”字。

各體詩已見《陔餘叢考》，今又增數格。
 
 
[12]



一

宋人詩，與人贈答，多有切其人之姓，驅使典故，爲本地風光者。如東坡與徐君猷、孟亨之同飲，則以徐、孟二家故事，裁對成聯；
 
[13]

 送鄭戶曹，則以鄭太、鄭虔故事，裁對成聯；
 
[14]

 又戲張子野娶妾，專用張家事點綴縈拂，最有生趣。
 
[15]

 自是，秦少游贈坡詩：“節旄零落氈餐雪蘇武
 ，辨舌縱橫印佩金蘇秦
 。”
 
[16]

 山谷贈坡詩：“人間化鶴三千歲蘇躭
 ），海上看羊十九年蘇武
 。”
 
[17]

 皆以切合爲能事；然以蘇武比坡黃州之謫，尚可映帶，蘇秦、蘇躭，何爲者耶？山谷又有《題郭明甫西齋》云：“東京望重兩并州郭伋、郭丹
 ，遂有汾陽整綴旒郭子儀
 。翁伯入關傾意氣郭解
 ，林宗異代想風流郭泰
 。”
 
[18]

 此不過述其家世，於其人何與耶？


校記


鄭戶曹，掃葉山房本誤作“鄭尸曹”。

黃州，原作“黃川”，蘇軾謫守黃州，故改。

郭丹，掃葉山房本作“郭舟”。

二

金李俊民有王籌堂壽詩，俱用王家典故二首：“此生但覺醉鄉寛王績
 ，誰謂螭猶北海蟠猛
 。處處相迎皆倒屣粲
 ，人人共喜欲彈冠陽
 。州應何日懸刀夢濟
 ，山試今朝拄笏看子猷
 。仙馭未來緱氏鶴，月明吹徹玉笙寒王喬
 。”
 
[19]

 “烏衣歷歷是名家，人物於今比晉多。俗論不侵揮麈話衍
 ，壯懷多副缺壺歌敦
 。雖無金埒堪調馬濟
 ，賴有《黃庭》可換鵞羲之
 。見說長江欲飛渡濬
 ，那須冰合望滹沱霸
 。”
 
[20]

 《詩苑類格》有“建除體”一種，以“建、除、滿、平、定、執、破、危、成、收、開、閉”十二字冠於句首，此本鮑照所創。
 
[21]

 又有“藥名詩”，王融所創，專用藥名嵌於句中，而不必句首。
 
[22]

 山谷每好彷之，其《贈晁无咎》，用“建除體”，《荆州即事》八首，用“藥名體”。
 
[23]

 又有《八音歌》贈晁堯民、鄭彥能、徐天隱各一首，金、石等字，亦冠於句首。
 
[24]

 更有《二十八宿詩》贈无咎，以二十八字嵌於句內，則山谷創體也。
 
[25]

 最後《託宿逍遙觀》詩，專用字之偏傍一樣者，綴合成句：“逍遙近道邊皆走字
 ，憩息慰憊懣皆心字
 。草萊荒蒙蘢皆草字
 ，室屋壅塵坌皆土字
 。僮僕侍偪側皆人字
 ，涇渭清濁混皆水字
 。”
 
[26]

 此亦山谷創體。葢文人無所用心，遊戲筆墨，東坡口喫詩亦同此伎，所謂“爲之猶賢乎已”，固不必議其纖巧，近於兒戲也。
 
[27]




校記


粲，原作“[image: ]
 ，據掃葉山房本改。

山試，原作“[image: ]
 試”，據掃葉山房本改。

贈晁无咎，原作“贈晁旡咎”，據校點本、簡注本改。下同。

道邊，掃葉山房本作“逍遙”。

三

魏泰《臨漢詩話》：“楊察謫守信州，餞之者十二人；察於筵上作詩以謝，皆用十二故事。其詩曰：‘十二天之數，今宵座客盈。位如星占野，人若月分卿。極醉巫山側，聯吟嶰琯清。他年爲舜牧，協力濟蒼生。’”
 
[28]



四

梅聖俞詩有全平全仄者，如“月出斷岸口”是也
 
[29]

 。趙秉文亦彷之：“末伏暑尚在，雨點落未落。夢覺起視夜，缺月掛屋角。”“殘星橫斜河，晨雞號天風。幽人窗中眠，紗廚明秋空。”
 
[30]

 麻知幾有叠語詩：“縕縕蠢蠢何等民，矯矯亢亢內守貞。昂昂藏藏獨異俗，落落莫莫不厭貧。歸歟歸歟且餬口，鳳兮鳳兮德衰久。樂云樂云無弦琴，命乎命乎一杯酒。匪鱣匪鮪故爲藏，避言避世必也狂。至大至剛秣吾馬，爰清爰淨修我堂。用之捨之時所係，晉如摧如寧復計！暖然凄然任春秋，優哉游哉聊卒歲。”
 
[31]



詩以古人姓名藏句中
 
[32]



《葉石林詩話》：“王荆公有詩云：‘老景春可惜，無花可畱得。莫嫌柳渾青，終恨李太白。’以古人姓名藏句中，實屬創見。按權德輿詩云：‘藩宣秉戎寄，衡石崇位勢。年紀信不畱，馳張良自愧。樵蘇則爲愜，瓜李斯可畏。不顧榮宦尊，每陳農畝利。家林顧巖巘，負郭躬歛積。忌滿寵生嫌，養蒙恬勝智。疎鐘皓月曉，晚景丹霞麗。澗谷永不諼，山梁冀無累。頗符生肇學，得展禽尚志。從此直不疑，支離疏世事。’則唐人已有此體矣。”
 
[33]




校記


蒙恬，掃葉山房本缺“蒙”字。

雙聲體
 
[34]



東坡有口喫詩“故居劍閣隔錦官”一首，又“郊居江干堅關扃”一首，使口喫者讀之，必噴飯也。
 
[35]

 然此本雙聲體，史繩祖《學齋呫嗶》，載唐人姚合《洞庭蒲萄架詩》云：“葡藤洞庭頭，引葉漾盈搖。皎潔鉤高掛，玲瓏影落寮。陰烟壓廷屋，濛密夢冥苗。清秋青且翠，冬到凍都凋。”
 
[36]

 是唐人已有此體，非坡創也。


校記


蒲萄架，原作“蒲蔔架”，據《全唐詩》改。

藥名體
 
[37]



《溫公詩話》：“陳亞嘗以藥名入詩：‘風雨前湖夜，軒窗半夏涼。’《贈乞雨僧》云：‘不雨若令過半夏，定應晒作葫蘆巴。’又《咏上元夜游人》云：‘但看幾家牛領上，十家皮没五家皮。’”
 
[38]



詩病

一

詩有一首中用重韻者。任彥昇《哭范僕射》一詩，三押“情”字。沈雲卿“天長地濶”一詩，三押“河”字。王維“暮雲空磧”一首，兩押“馬”字。“一從歸白社，不復到青門。青菰臨水映，白鳥向山翻。”“青”、“白”二字，一首中重出。《九成宮避暑》三四“衣上”、“鏡中”，五六“林下”、“巖前”，句法亦重出。岑嘉州“雲隨馬”、“雨洗兵”、“花迎蓋”、“柳拂旌”，一首中句法亦重。王世懋《藝圃擷餘》
 
 
[39]

 張謂《別韋郎中》詩，八句中五地名。
 
[40]

 盧象《雜詩》，八句中四地名。
 
[41]

 王昌齡《送朱越》一絶，四句中四地名。
 
[42]

 孟浩然《宴榮山人池亭》律詩，四句中用八人姓名。
 
[43]

 田藝衡《香宇詩談》
 
 
[44]

 謝惠連詩：“屯雲蔽層巓，驚風湧飛流。零雨潤墳澤，落雪灑林邱。浮氣晦厓巘，積素感原疇”，六句句法相似。張正見詩：“含香老顏駟，執戟異揚雄。惆悵崔亭伯，幽憂馮敬通。王嬙沒故塞，班女棄深宮”，六句中引用六古人。
 
[45]

 王世懋、都穆
 
[46]

 、田藝衡皆以爲今人詩若此，必厭其重複，在古人正不若是拘也；然究是詩中之病。若李太白“峨嵋山月半輪秋，影入平羌江水流。夜發清溪向三峽，思君不見下渝州。”
 
[47]

 四句中用五地名，毫不見堆垜之迹。此則浩氣噴薄，如神龍行空，不可捉摸，非後人所能模彷也。駱賓王“林疑中散地，人似上皇時。芳杜湘君曲，幽蘭楚客詞。”
 
[48]

 二聯中用四典，亦不見其重叠，此又剪裁之妙。


校記


宴榮山人池亭，原無“山”字，據《全唐詩》補。

二

古人句法，有不宜襲用者。白香山“東澗水流西澗水，南山雲過北山雲”
 
[49]

 ，葢脫胎於“東家流水入西鄰”之句
 
[50]

 ，然已遜其醞藉。梅聖俞又彷之爲“南嶺禽過北嶺呌，高田水入低田流”
 
[51]

 ，則磨牛之踏陳迹矣；乃歐陽公誦之不去口。黃山谷又彷之爲“野水自流田水滿，晴鳩卻喚雨鳩來”
 
[52]

 ，周少隱《竹坡詩話》亦謂其“語意高妙”，而不知愈落窠臼也。
 
[53]

 邵長衡《西湖詩》“南高雲過北高宿，裏湖水出外湖流”，亦同此病。
 
[54]



南宋人著述未入金源

宋南渡後，北宋人著述，有流播在金源者，蘇東坡、黃山谷最盛。南宋人詩文，則罕有傳至中原者，疆域所限，固不能即時流通。今就金源諸名人集考之：密國公完顏璹有“只因苦愛東坡老，人道前身趙德麟”之句
 
[55]

 ；張仲經有《移居學東坡》八首
 
[56]

 ；文伯起《小雪堂詩話》載坡詞數十首
 
[57]

 ；孫安常并有東坡詞注
 
[58]

 ；高士談有《次韻東坡定州立春》詩，又集坡詩贈程大本
 
[59]

 ；趙秉文有《跋東坡石鍾山記墨蹟》，又和東坡《謫居三適》詩
 
[60]

 ；張子羽有《次韻東坡跋周昉欠伸美人》詩
 
[61]

 ；王若虛因人言文首東坡，詩首山谷，乃作四詩正之
 
[62]

 ；劉從益有《和東坡守歲》詩
 
[63]

 ；李屏山有《題東坡赤壁風月笛圖》，又謂東坡爲“文字禪”，山谷爲“祖師禪”
 
[64]

 ；喬扆有“獨誦隔林機杼句”，則并及東坡之方外友參寥矣
 
[65]

 ；趙秉文《除夜》詩云“小坡著號是前身”，則更及於坡之子叔黨矣
 
[66]

 ；李澥《得第》詩云：“姓名偶脫孫山外，文字幸爲坡老知。誰念三生李方叔，欲將殘喘寄爐錘。”
 
[67]

 則并及坡之門下士李廌矣。而尤服膺坡、谷者，莫如元遺山。如《琴辨》一首，引谷詩云：“袖中正有南風手，誰爲聽之誰爲傳？”又引坡詩云：“琴裏若能知賀若，詩中應合愛陶潛。”
 
[68]

 《毛氏千秋録序》又引坡文云：“人無所不至，惟天不容偽。”
 
[69]

 遺山又特選蘇詩爲《東坡雅》，序而傳之。
 
[70]

 併樂府亦傾倒備至，謂“東坡聖處，非有意於文字之工，乃不得不然之爲工也”見《新軒樂府引》
 
 
[71]

 。甚至蘇、黃字跡，亦所矜賞，謂“二公翰墨，片言隻字，皆未名之寶，百不爲多，一不爲少”見《跋蘇黃帖》
 
 
[72]

 。是遺山之於蘇、黃，可謂染神刻骨矣。至南宋理學詩文諸名流，則流播於金源者甚少。趙秉文詩有“忠言唐介初還闕，道學東萊不假年”，是北人已有知呂東萊也。
 
[73]

 元遺山作《張良佐墓銘》，謂良佐得新安朱氏《小學》，以爲治心之要。
 
[74]

 又李屏山嘗取道學書就伊川、橫渠、晦菴諸人所得而商畧之：是北人已有知朱子也。
 
[75]

 《歸潛志》又謂屏山最愛楊萬里詩，曰：“活潑剌底，人難及也。”是北人并知有楊誠齋矣。
 
[76]

 獨陸放翁與朱子、誠齋同時，而金源諸名人集中，無有言及者。蔡元定、李仁甫、王伯厚諸人，亦不見北人集中也。
 
[77]




校記


罕有，原作“[image: ]
 有”，據掃葉山房本、校點本改。

王若虛，掃葉山房本作“王若思”。

古今詩互有優劣

“水田飛白鷺，夏木囀黃鸝”，本李嘉祐詩；王摩詰添“漠漠”、“陰陰”四字，論者謂倍覺生動。
 
[78]

 今甲子歲，梅雨連旬，低田俱成巨浸，余亦用此二句云：“但見水田飛白鷺，不聞夏木囀黃鸝。”
 
[79]

 雖踵故事、拾唾餘，而形容雨多水大光景，似宛然在目。王荆公詩：“名譽子眞矜谷口，事功新息困壺頭”
 
[80]

 ，“谷口”、“壺頭”，自以爲屬對工巧。昨歲畢秋帆總督湖、廣，值流賊俶擾，發兵剿捕，未奏凱而殁，余輓詩云：“羊祜惠猶畱峴首，馬援功未竟壺頭。”
 
[81]

 不特“峴首”、“壺頭”成聯，而“羊祜”、“馬援”姓名，亦屬佳對；且切合時事，開闔俯仰，情餘於文，以視先得句而後安題者，亦似過之。李空同《咏十六夜月》云：“清虧桂闕一分影，寒落江門數尺潮。”
 
[82]

 當時京師士大夫，莫不傳誦；然江潮十六七八最盛，何得反云“落”？且詩雖刻劃，終覺粘皮帶骨，無渾脫之致。余少時客中《八月十六夜對月》詩云：“佳節又看今歲過，清光還似昨宵多。”
 
[83]

 孰得孰失，必有能辨之者。


校記


江潮，掃葉山房本作“江湖”。

湛貽堂本、壽考堂本和掃葉山房本本卷最後尚有“元遺山與耶律楚材書”一節，現參校點本，附於第八卷“元遺山詩”之後。




 [1]
 “心之聲爲言”三句：揚雄《法言·問神》云：“故言，心聲也；書，心畫也。”《毛詩序》云：“詩者，志之所之也，在心爲志，發言爲詩。”


 [2]
 《三百篇》：《詩經》現存三百零五篇，亦稱《詩三百》。


 [3]
 “屈宋”二句：屈、宋指屈原、宋玉；馬、班指司馬相如、班固。


 [4]
 “葢有才者”三句：才人對前輩已有成就，往往有心超越之。葉燮《原詩》卷一云：“大凡物之踵事增華，以漸而進，以至於極。故人之智慧心思，在古人始用之，又漸出之，而未窮未盡者，得後人精求之而益用之。出之乾坤，一日不息，則人之智慧心思必無盡無窮之日。”《甌北集》卷四十六《論詩》亦云：“作詩必此詩，定知非詩人。此言出東坡，意取象外神……詩文隨世運，無日不趨新。古疏後漸密，不切者爲陳。”


 [5]
 “自古詩十九首”三句：釋皎然《詩式》“李少卿並古詩十九首”云：“五言周時已見濫觴，及乎成篇，則始於李陵蘇武二子，天予真性，發言自高，未有作用。《十九首》辭義精炳，婉而成章，始見作用之功。蓋是漢之文體。”《古詩十九首》，東漢抒情五言古詩，作者不詳。南朝梁昭明太子蕭統收入《文選》。《柏梁》，據《東方朔別傳》載：漢元封三年（公元前一〇八年），作柏梁臺，群臣二千石有能爲七言乃得上座。漢武帝柏梁臺上與群臣賦七言詩，人各一句，每句用韻。後世模仿其體，稱柏梁體。嚴羽《滄浪詩話》云：“七言起於漢武柏梁。”甌北《陔餘叢考》卷二十三云：“《金玉詩話》謂七言起於《栢梁》，然劉勰謂出自詩騷，孔穎達舉‘如彼築室於道謀’爲七言之始，然不特此也，如‘自今伊始歲其有’、‘君子有穀貽孫子’等句甚多。顧甯人謂《楚詞·招魂·九招》去其‘些’‘只’，即是七言。按‘遷藏就岐何所依，殷有惑婦何所譏’等句，本無‘些’‘只’，則竟是七言也。特尚未以爲全篇，至《栢梁》則通體皆七言，故後世以爲七言之始耳。”


 [6]
 “自謝靈運”五句：謝靈運（三八五—四三三），襲封康樂公，世稱謝康樂，陳郡陽夏（今河南太康）人。鍾嶸《詩品》謂其“麗典新聲，絡繹奔會”，即言其詩中多對屬。沈約（四四一—五一三），字休文，吳興武康（今浙江德清）人，歷仕宋、齊、梁三代，乃齊梁文壇領袖，其詩注重聲律對偶，與謝朓等共創“永明體”，並提出“四聲”（平、上、去、入）“八病”（平頭、上尾、蜂腰、鶴膝、大韻、小韻、旁紐、小紐）說，撰《晉書》、《宋書》、《四聲譜》等。


 [7]
 沈、宋：指沈佺期、宋之問。


 [8]
 “自高、岑”三句：《早朝》諸作，爲賈至、岑參、王維、杜甫四人所作，即賈至《早朝大明宮呈兩省僚友》、岑參《奉和中書舍人賈至早朝大明宮》、王維《和賈舍人早朝大明宮之作》、杜甫《奉和賈至舍人早朝大明宮》。高適不在其中。另，高適、岑參、杜甫、薛據等人曾登慈恩寺塔，並有倡和詩篇。甌北或誤記。


 [9]
 “遙知”句：語出《杜工部集》卷十《寄彭州高三十五使君適、虢州岑二十七長史參三十韻》。


 [10]
 “其後”句：劉長卿（七○九—約七八六），字文房，宣城人。有《劉長卿集》。李義山（八一二—八五八），名商隱，字義山，號玉谿生，懷州河內（今河南沁陽）人。有《玉谿生詩》三卷，《樊南甲集》、《乙集》各二十卷，《賦》、《文》各一卷。溫飛卿（約八○一—八七○），本名岐，字飛卿，太原（今山西祁縣）人。每入試，八叉手而成八韻，人號“溫八叉”。有《溫飛卿集》七卷、別集一卷行世。


 [11]
 西昆體：北宋初，楊億、劉筠、錢惟演等人以所作倡和之詩，編爲一卷，名《西昆酬唱集》。其詩大抵宗奉唐李商隱、溫庭筠，追求詞藻，好用典故，文字綺麗，而語意清淺，一時慕之，號“西昆體”。


 [12]
 《陔餘叢考》：乃甌北從黔西罷官以後的讀書劄記，共四十三卷。卷二十三記各體詩共三十一種，卷二十四記各體詩共三十三種。


 [13]
 “如東坡”二句：《蘇軾詩集合注》卷二十一《太守徐君猷、通守孟亨之，皆不飲酒，以詩戲之》開頭即云：“孟嘉嗜酒桓溫笑，徐邈狂言孟德疑。”


 [14]
 “送鄭戶曹”三句：《蘇軾詩集合注》卷十六《送鄭戶曹詩》云：“公業有田常乏食，廣文好客竟無氊。”


 [15]
 “又戲張子野”三句：《蘇軾詩集合注》卷十一《張子野年八十五，尚聞買妾，述古令作詩》云：“柱下相君猶有齒，江南刺史已無腸。平生謬作安昌客，略遣彭宣到後堂。”


 [16]
 “節旄”二句：語出《淮海集》卷八《客有傳朝議欲以子瞻使高麗，大臣有惜其去者，白罷之。作詩以紀其事》。“氈餐雪”作“氊吞雪”。


 [17]
 “人間”二句：語出《山谷內集詩注》内集卷九《次韻宋懋宗三月十四日到西池，都人盛觀翰林公出遨》。


 [18]
 “東京”四句：語出《山谷外集詩注》卷十一《郭明甫作西齋於潁尾，請予賦詩二首》其二。“異代”作“異世”。


 [19]
 “此生”八句：語出《莊靖集》卷二《籌堂壽日》其一。“州應何日”作“州應向日”。“州應何日懸刀夢”原注“王濬”，非甌北所謂“王濟”也。甌北當誤記。


 [20]
 “烏衣”八句：語出《莊靖集》卷二《籌堂壽日》其二。“壯懷多副”作“壯懷都付”。“壯懷都付缺壺歌”原注“王大將軍”。


 [21]
 “詩苑類格”三句：建除體，古詩體之一。《鮑明遠集》鮑氏集卷五有《建除》詩，全詩十二聯二十四句，各聯開頭分別冠以“建、除、滿、平、定、執、破、危、成、收、開、閉”等字。詩云：“建旗出燉煌，西討屬國羌。除去與騎，戰車羅萬箱。滿山又填谷，投鞍合營牆。平原亘千里，旗鼓轉相望。定舍後未休，後驛勅前裝。執戟無暫傾，彎弧不解張。破滅西零國，生虜郅支王。危亂悉平蕩，萬里置[image: ]
 梁。成軍入玉門，士女獻壺漿。收功在一時，歷世荷餘光。開壞襲朱紱，左右佩金章。閉帷草太玄，茲事殆愚狂。”建除，稱“建除十二神”或“建除十二辰”，相傳漢武帝時，曾召集各派占卜者，詢問娶婦日之吉凶，諸家說法不同。其中有建除家，以建、除、滿、平、定、執、破、危、成、收、開、閉十二辰與十二地支相配，附會以定日辰的吉凶。


 [22]
 “又有藥名”四句：藥名詩，即詩中嵌藥名，遵循的原則爲“字則正用，意須假借”。關於藥名詩的起源，明蔡絛《西清詩話》卷上云：“藥名詩，世云起自陳亞，非也，東漢已有離合體，至唐始著藥名之號。”宋吳曾《能改齋漫録》卷三云：“以余觀之，恐或不然，且藥名之號，自梁以來已有之……乃知藥名詩不始於唐。”宋王楙《野客叢書》卷十七更言：“此體已著於六朝，非起於唐也，當時如王融、梁簡文元帝、庾肩吾、沈約、竟陵王皆有，至唐而是體盛行。如盧受采、權、張、皮、陸之徒多有之。吳曾《漫録》謂藥名詩，庾肩吾、沈約亦各有一者，非始於唐，所見亦未廣也。本朝如錢穆父、黃山谷之輩，亦多此作。”清沈濤《匏廬詩話》卷上云：“藥名詩起於梁簡文，唐張籍、宋陳亞皆踵爲之，其後作者遂多。”《陔餘叢考》卷二十四“藥名爲詩”條云：“藥名入詩，《三百》篇中多有之。”此處甌北所謂“王融所創”，聊備一說。


 [23]
 “山谷”五句：山谷贈晁無咎詩甚多，用“建除體”者，如《山谷外集詩注》卷十《定交詩，效鮑明遠躰呈晁無咎》。《荆州即事》，即《山谷外集詩注》卷十《荆州即事藥名詩八首》。


 [24]
 “又有八音歌”三句：八音歌，雜體詩的一種，由五言十六句構成。從第一首開始，每隔一句用金、石、絲、竹、匏、土、革、木八字爲首字。代表我國古代的八類樂器，故稱爲“八音”。山谷有《八音歌贈晁堯民》二首、《古意贈鄭彥能》、《贈无咎》，均用“八音歌”，與徐天隱的三首贈答詩均爲“建除體”。甌北所謂“有《八音歌》贈徐天隱”，誤。校點本“徐天隱各一首”後有“校點者按：‘徐天隱’應作‘晁無咎’。”所有詩句均見《山谷外集詩注》卷十。


 [25]
 “更有二十八宿”三句：《山谷外集詩注》卷十《二十八宿歌贈別无咎》注云：“《類格》不言‘二十八宿’，誰爲此體？得非始於山谷耶？”


 [26]
 “逍遙”六句：語出《山谷內集詩注》卷十六《衝雨向萬載道中得逍遙觀託宿，遂戲題》，詩云：“逍遙近道邊，憩息慰憊懣。晴暉時晦明，謔語諧讜論。草萊荒蒙蘢，室屋壅塵坌。僮僕侍偪側，涇渭清濁混。”


 [27]
 “東坡口喫詩”四句：口喫詩，指用字多雙聲而近乎口喫的詩。清納蘭性德《淥水亭雜識》卷四：“口吃詩即翻也，疊韻詩即切也。”《陔餘叢考》卷二十四有“口吃詩”條，可參看。“爲之猶賢乎已”，語出《論語·陽貨》：“飽食終日，無所用心，難矣哉！不有博弈者乎？爲之猶賢乎已。”


 [28]
 “魏泰”十四句：《臨漢隱居詩話》云：“楊察謫守信州，及其去也，送行至境上者十二人；隱父於餞筵作詩以謝，皆用十二故事。其詩曰：‘十二天之數，今宵席客盈。位如星占野，人若月分卿。極醉巫山側，聯吟嶰琯清。他年爲舜牧，協力濟蒼生。’用故事亦恰好。”魏泰，字道輔，襄陽人，號溪上丈人。


 [29]
 “月出斷岸口”：語出梅尧臣《宛陵集》卷二十八《舟中夜與家人飲》。


 [30]
 “趙秉文”九句：趙秉文（一一五九—一二三二），字周臣，號閑閑居士，晚年稱閑閑老人。金代磁州滏陽（今河北磁縣）人。著有《閑閑老人滏水文集》。“末伏”四句，語出《滏水集·閑閑老人滏水文集》卷五《倣聖俞月出斷岸口二首》其一。“殘星”四句，語出《倣聖俞月出斷岸口二首》其二。


 [31]
 “麻知幾”十七句：麻九疇（一一八三—一二三二），字知幾，號徵君，初名文純，金代易州（今河北易縣）人。麻九疇初始學《易》，後推崇邵堯夫《皇極書》，因學算數，又喜卜筮、射覆之術。晚年喜好醫學。其爲文，精密奇健，詩尤工致。由於其文品與人品等因素，受到時人趙秉文的推崇。“縕縕蠢蠢”十六句，語出《中州集》己集第六《陽夏何正卿作疊語四句，未成章，予復以疊語寄之，凡四變文》。“歸歟歸歟”作“歸與歸與”，“修我堂”作“修我墙”。


 [32]
 “詩以古人姓名藏句中”：《陔餘叢考》卷二十四有“以古人姓名藏句中”條。


 [33]
 “葉石林”三十句：《石林詩話》卷上云：“王荆公詩有‘老景春可惜，無花可留得。莫嫌柳渾青，終恨李太白’之句，以古人姓名藏句中，蓋以文爲戲，或者謂前無此體，自公始見之。余讀《權德輿集》，其一篇云：‘藩宣秉戎寄，衡石崇位勢。年紀信不留，馳張良自媿。樵蘇則爲愜，瓜李斯可畏。不顧榮宦尊，每陳農畝利。家林顧巖巘，負郭躬歛積。忌滿寵生嫌，養蒙恬勝智。疎鐘皓月曉，晚景丹霞異。澗谷永不緩，山梁冀無累。頗符生肇學，得展禽尚志。從此直不疑，支離疎世事。’則德輿已嘗爲此體。乃知古今文章之變，殆無遺蘊。”葉夢得（一〇七七—一一四八），字少蘊，吳縣人，晚年自號石林居士，有《石林詩話》。《宋史》卷四百四十五有傳。“藩宣秉戎寄”二十句，語出《權載之文集》卷八《古人名詩》。


 [34]
 “雙聲體”：《陔餘叢考》卷二十三有“雙聲叠韻”條。


 [35]
 “東坡”四句：“故居”句，語出《蘇文忠公全集·東坡續集》卷一《戲和正甫一字韻》。“郊居”句，語出《蘇文忠公全集·東坡續集》卷一《西山戲題武昌王居士》。“郊居江干”作“江干高居”。


 [36]
 “然此本雙聲體”十一句：史繩祖，字慶長，眉山人，生卒年不詳。著有《學齋呫嗶》四卷，凡一百二十九則。姚合（約七七九—約八四六），陝州（今河南陝縣）人。世稱“姚武功”，其詩派稱“武功體”。姚合在當時詩名很盛，與劉禹錫、李紳、張籍、王建、楊巨源、馬戴、李群玉等都有往來唱酬。與賈島友善，詩亦相近，然較賈略平淺，世稱姚賈。有《姚少監詩集》十卷，另編有《極玄集》一卷，收入《唐人選唐詩（十種）》。“葡藤洞庭頭”八句，語出《全唐詩》卷五百二《句》，詩末注：“蒲萄架”。


 [37]
 “藥名體”：《陔餘叢考》卷二十四有“藥名爲詩”條。校點本注：“此條原接‘雙聲體’後，無題，現有題名係編者所加。”此處從校點本。


 [38]
 “溫公詩話”十句：《溫公詩話》，即司馬光《續詩話》。《自題》稱：“《詩話》尚有遺者。歐陽公文章名聲雖不可及，然記事一也，故敢續書之。”《續詩話》云：“陳亞郎中，性滑稽，嘗爲藥名詩百首，其美者有：‘風雨前湖夜，軒窗半夏涼。’不失詩家之體；其鄙者有《贈乞雨自曝僧》云：‘不雨若令過半夏，定應曬作葫蘆巴。’又詠《上元夜遊人》云：‘但看車前牛領上，十家皮沒五家皮。’”司馬光（一○一八—一○八六），字君實，號迂叟，陝州人。《宋史》卷三百三十六有傳。


 [39]
 “詩有一首中用重韻”十九句：王世懋《藝圃擷餘》云：“任彥昇《哭范僕射》一詩，三押‘情’字。老杜排律，亦時有誤。重韻有重字者，若沈雲卿‘天長地濶’之三‘何’。至王摩詰尤多，若‘暮雲空磧’、‘ 玉靶角弓’，二‘馬’俱壓在下。‘一從歸白社，不復到青門。青菰臨水映，白鳥向山翻。’‘青’、‘白’重出，此皆是失檢點處……岑嘉州‘雲隨馬’、‘雨洗兵’、‘花迎蓋’、‘柳拂旌’，四言一法。摩詰……語異意重……《九成宮避暑》三四‘衣上’、‘鏡中’，五六‘林下’、‘巖前’，在彼正自不覺。”任昉（四六○—五○八），字彥昇，樂安博昌（今山東壽光，一說山東廣饒）人。南朝梁文學家。今傳明人輯《任彥昇集》。任昉擅長公文寫作。當時有文、筆之分。文即文章、詩賦，必須有情辭聲韻；筆即公文，着眼於述事達意，便於實用。擅長擬寫公文者，時稱手筆，任昉就是其中佼佼者，沈約以詩出名，故時稱“沈詩任筆”。《哭范僕射》，即《文選》卷二十三《出郡傳舍哭范僕射一首》。第二聯末句“猶我故人情”，第四聯末句“生死一交情”，第九聯末句“欲以遣離情”。沈佺期（約六五六—約七一四），字雲卿，相州內黃（今屬河南） 人。沈佺期與宋之問齊名，並稱“沈宋”。其近體詩格律謹嚴精密，史稱律詩體制定型的代表詩人。明人輯有《沈佺期集》。“天長地濶”，語出《全唐詩》卷九十六《遙同杜員外審言過嶺》。該詩未出現“河”字，三次出現“何”字，然“何”字非押韻。“暮雲空磧”，語出《全唐詩》卷十八《出塞》。詩中有“暮雲空磧時驅馬”和“玉靶角弓珠勒馬”兩句。“一從”四句，語出《全唐詩》卷一百二十六《輞川閒居》。“臨水映”作“臨水拔”。《九成宮避暑》，即《全唐詩》卷一百二十八《敕借岐王九成宮避暑應教》。詩云：“帝子遠辭丹鳳闕，天書遙借翠微宮。隔窗雲霧生衣上，卷幔山泉入鏡中。林下水聲喧語笑，巖間樹色隱房櫳。仙家未必能勝此，何事吹笙向碧空。”“岑嘉州”二句，《全唐詩》卷二百一《奉和相公發益昌》云：“相國臨戎別帝京，擁旄持節逺橫行。朝登劒閣雲隨馬，夜渡巴江雨洗兵。山花萬朵迎征蓋，川柳千條拂去旌。暫到蜀城應計日，須知明主待持衡。”王世懋（一五三六—一五八八），字敬美，別號麟州，時稱少美，江蘇太倉人。王世貞之弟，好學，善詩文，著述頗富，而才氣名聲亞於其兄。著有《王儀部集》、《二酋委譚摘録》、《名山遊記》、《奉常集詞》、《窺天外乘》、《藝圃擷餘》等。《明史》附其傳於王世貞傳後。其詩學論集《藝圃擷餘》，對七子派詩學有所修正乃至突破。


 [40]
 “張謂”二句：張謂（？—七七七），字正言，唐代河內（今河南泌陽）人。《別韋郎中》見《全唐詩》卷一百九十七。


 [41]
 “盧象”二句：盧象，字緯卿，汶水人，生卒年不詳。《雜詩二首》見《全唐詩》卷一百二十二。


 [42]
 “王昌齡”二句：《全唐詩》卷一百四十三《送朱越》云：“遠別舟中蔣山暮，君行舉首燕城路。薊門秋月隱黃雲，期向金陵醉江樹。”


 [43]
 “孟浩然”二句：《全唐詩》卷一百六十《宴荣山人池亭》（一作“《宴荣二山池》”）云：“甲第開金穴，榮期樂自多。櫪嘶支遁馬，池養右軍鵝。竹引攜琴入，花邀載酒過。山公來取醉，時唱接[image: ]
 歌。”


 [44]
 田藝衡：字子藝，明末錢塘人。有《田子藝集》、《煮泉小品》、《留青日劄》、《玉笑拾零》等。另著有《香宇詩談》一卷，由三十四則詩學短評組成，多爲詩學漫談。


 [45]
 “謝惠連”十六句：《南濠詩話》云：“謝惠連詩云：‘屯雲蔽層巓，驚風湧飛流。零雨潤墳澤，落雪灑林邱。浮氛晦厓巘，積素惑原疇。’張正見詩云：‘含香老顏駟，執戟異揚雄。惆悵崔亭伯，幽憂馮敬通。王嬙沒故塞，班女棄深宮。’謝詩三韻，句法皆相似，張詩六句，皆見古人。若今人則必厭其重複，古人之詩，正不若是拘也。”謝惠連（三九七或四○七—四三三），南朝宋文學家。謝方明之子，謝靈運族弟。《隋書·經籍志》載有《謝惠連集》六卷，已佚。明張溥輯有《謝法曹集》，收入《漢魏六朝百三家集》中。後人把他和謝靈運、謝朓合稱“三謝”。“屯雲”六句，語出《會稽掇英總集》卷十二《西陵遇風獻康樂》。“浮氣晦厓巘”作“浮氛晦崖巘”。張正見，字見賾，清河東武城人。生年不詳，卒於陳宣帝太建中，年四十九歲。《陳書》卷三十四有傳。“含香”六句，語出《樂府詩集》卷第四十一《白頭吟》。


 [46]
 都穆（一四五八—一五二五）：字玄敬，吳縣（今江蘇蘇州）人，人稱“南濠先生”。明代金石學家、藏書家。著有《南濠詩話》、《金薤琳琅録》等。


 [47]
 “峨嵋”四句：語出《全唐詩》卷一百六十七《峨眉山月歌》。


 [48]
 “林疑”四句：語出《全唐詩》卷七十八《同辛簿簡仰酬思玄上人林泉四首》其四。


 [49]
 “東澗”二句：語出《全唐詩》卷四百六十二《寄韜光禪師》。“南山雲過”作“南山雲起”。


 [50]
 “東家”句：語見《全唐詩》卷一百二十八王維《春日與裴迪過新昌里，訪呂逸人不遇》。


 [51]
 “南嶺”二句：語出《宛陵集》卷三十七《春日拜壠經田家》。　


 [52]
 “野水”二句：語出《山谷內集詩注》內集卷十六《自巴陵略平江，臨湘入通城，無日不雨，至黃龍奉謁清禪師，繼而晚晴，邂逅禪客戴道純，欵語作長句呈道純》。“野水自流”作“野水自添”。


 [53]
 “周少隱”二句：《竹坡詩話》云：“自古詩人、文士，大抵皆祖述前人作語。梅聖俞詩云‘南隴鳥過北隴叫，高田水入低田流’，歐陽文忠公誦之不去口。魯直詩有‘野水自添田水滿，晴鳩卻喚雨鳩來’之句，恐其用此格律，而其語意高妙。如此可謂善學前人者矣。”周紫芝（一○八二—一一五五），字少隱，號竹坡居士，宣城（今安徽宣城）人。有《竹坡詩話》等。


 [54]
 “邵長蘅”三句：邵長蘅（一六三七—一七○四），字子湘，一名衡，號青門山人，武進（今江蘇常州）人。文宗唐宋，繼承唐順之、歸有光爲文傳統，與侯方域、魏禧齊名。有《邵子湘全集》。“南高”二句，語出《邵子湘全集·青門賸槀》卷二《西湖雜興二十首》其十七。


 [55]
 “密國公”二句：完顏璹（一一七二—一二三二），本名壽孫，字仲實，一字子瑜，號樗軒老人。金世宗孫，越王完顏永功長子，累封密國公。《金史》卷八十五有傳。元好問《中州集》卷五謂其“天資雅重，薄於世味”，並推之爲“百年以來，宗室中第一流人也”。自刪其詩存三百首，樂府一百首，號《如庵小稿》，詩詞賴元好問所編《中州集》以傳。周泳先《唐宋金元詞鉤沉》輯爲《如庵小稿》一卷，凡九首。況周頤《蕙風詞話》卷三稱其“姜史、辛劉兩派，兼而有之”。“只因”二句，語出《中州集》戊集第五《自題寫真》。“只因苦愛”作“只因酷愛”，《遺山集》則作“只緣苦愛”。


 [56]
 “張仲經”句：《遺山集·遺山先生文集》卷第三十七《張仲經詩集序》云：“仲經……移居學東坡八首。”


 [57]
 “文伯起”句：參看《遺山集·遺山先生文集》卷第三十六《東坡樂府集選引》。


 [58]
 “孫安常”句：《東坡樂府集選引》云：“絳人孫安嘗注坡詞，參以汝南文伯起《小雪堂詩話》……坡詞遂爲完本。”


 [59]
 “高士談”句：《中州集》甲集收高士談《次韻東坡定州立春日詩》和《集東坡詩贈程大本》詩。高士談（？—一一四六），字子文，一字季默，有《蒙城集》，已佚。《中州集》選録其詩。


 [60]
 “趙秉文”二句：趙秉文，字周臣，磁州滏阳人。《金史》稱其“金士巨擘，其文墨議論及政事皆有足傳”。有《滏水集》。《金史》卷一百一十有傳。《滏水集·閑閑老人滏水文集》卷四有《题東坡石鍾乳山記墨迹》，卷五有《擬東坡謫居三適》。


 [61]
 “張子羽”句：《中州集》乙集收張子羽《次韻東坡跋周昉所畫欠申美人》。張子羽，字叔翔，東阿人。


 [62]
 “王若虛”三句：《滹南遺老集》卷三十六云：“趙周臣嘗云：黨世傑嘗言‘文當以歐陽子爲正，東坡雖出奇，非文之正’，定是謬語。歐文信妙，詎可及坡。坡冠絕古今，吾未見其過正也。”《滹南遺老集》卷四十五云：“山谷於詩每與東坡相抗，門人親黨遂爲過之，而今之作者亦多以爲然，予甞戲作四絕云……”王若虛（一一七四—一二四三），字從之，號慵夫，入元自稱“滹南遺老”。著有《滹南遺老集》四十五卷、續一卷，《滹南詩話》三卷，《慵夫集》，《諸史辨惑》等。《金史》卷一百二十六有傳。


 [63]
 “劉從益”句：《全金詩》卷二十收劉從益《歲除夕以東坡守歲韻》。劉從益（一一七九—一二二二），字雲卿（一作虞卿），渾源人。有《蓬門集》。《金史》卷一百二十六有傳。


 [64]
 “李屏山”三句：《遺山集·遺山先生文集》卷三十七“暠和尚頌序”條云：“余獨記屏山語，云‘東坡山谷俱當以翰墨作佛事，而山谷爲祖師禪，東坡爲文字禪。’”《中州集》丁集收李屏山《赤壁風月笛圖》。李屏山（一一八五—一二三一），名純甫，字之純。弘州襄陰（河北陽原）人。金代佛教學者。有《鳴道集說》等。《金史》卷一百二十六有傳，《佛祖通載》卷十九亦有記載。


 [65]
 喬扆：生卒年均不詳，字君章，初名逢辰，自號“蓮峰真逸”，洪洞人。“獨誦”句，語出《全金詩》卷二十四《翠貞菴訪晦之不遇》。


 [66]
 “小坡”句：語出《滏水集·閑閑老人滏水文集》卷七《除夜二首》其二。“著號是前身”作“着號似前身”。


 [67]
 “李澥”五句：《歸潛志》卷三云：“李澥，字公渡，相州人……自號‘六峯居士’……時人言公渡賦不如詩，詩不如字，字不如畫……興定末，與余同試開封，中選。公渡甚喜，有詩示余先子，後云：‘姓名偶脫孫山外，文字幸爲坡老知。誰念三生李方叔，欲將殘喘寄鑪錘。’先子和答……”按《歸潛志》卷一，“余先子”即劉從益。《全金詩》卷三十三引此條，並録李澥詩四首。


 [68]
 “如琴辨”七句：《遺山集·遺山先生文集》卷三十六《琴辨引》云：“山谷有云：‘枯木嵌空微暗淡，古噐雖在無古弦。袖中正有南風手，誰爲聽之誰爲傳？’東坡有云：‘琴裏若能知賀若，詩中定合愛陶潛。’”山谷語出《山谷外集》卷一《次韻謝子髙讀淵明傳》。東坡語出《蘇文忠公全集·東坡後集》卷一《聽武道士彈賀若》。


 [69]
 “毛氏”三句：《遺山集·遺山先生文集》卷四十《毛氏家訓後跋語》云：“東坡有言：‘人無所不至，唯天不容偽。’”東坡語出《蘇文忠公全集·東坡續集》卷十二《潮州修韓文公廟記》。


 [70]
 “遺山”二句：《遺山集·遺山先生文集》卷三十六有“東坡詩雅引”。


 [71]
 “併樂府”五句：《遺山集·遺山先生文集》卷三十六《新軒樂府引》云：“東坡聖處，非有意於文字之爲工，不得不然之爲工也。”


 [72]
 “甚至”八句：《遺山集·遺山先生文集》卷四十《跋蘇黃帖》云：“蘇黃翰墨，片言隻字，皆未名之寳，百不爲多，一不爲少，尚計少作耶？”


 [73]
 “趙秉文”三句：“忠言”二句，語出《滏水集·閑閑老人滏水文集》卷七《挽劉雲卿》。呂祖謙（一一三七—一一八一），字伯恭，壽州（今安徽鳳臺）人，人稱“東萊先生”。南宋著名理學家，與朱熹、張栻齊名，創立“婺學”。有《東萊集》、《東萊書說》、《東萊博議》等。


 [74]
 “元遺山”三句：《遺山集·遺山先生文集》卷三十八《良佐鏡銘》云：“良佐……謙謙折節下士，從諸公授《論語》、《春秋》，讀新安朱氏《小學》，以爲治心之要。”


 [75]
 “又李屏山”二句：伊川即程頤（一○三三—一一○七），字正叔，洛陽伊川人，世稱“伊川先生”，北宋理學家和教育家。與其兄程顥，合稱“二程”，共創“洛學”，爲理學奠定了基礎。有《周易程氏傳》、《經說》等。他與程顥的著作，明代後期合編爲《二程全書》。橫渠即張載（一○二○—一○七七），字子厚，祖上爲大梁人（現河南開封），後定居陝西眉縣橫渠鄉，世稱“橫渠先生”。張載爲“關學”的創始人，關學是他在關中地區講學而形成的一大學派，與程顥、程頤兄弟創立的“洛學”同爲朱熹思想的先驅，是“理學”的奠基人。張載提出了以“氣”爲核心的宇宙結構說。著有《橫渠易說》、《張子語録》等。後世集有《張載集》。晦庵即朱熹（一一三○—一二○○），字元晦，一字仲晦，號晦庵、晦翁，別稱紫陽，徽州婺源（今江西婺源）人。南宋著名的理學家、思想家，世稱朱子。有《四書集注》、《詩集傳》、《楚辭集注》、《通鍳綱目》、《周易本義》等。詩文有《晦庵集》一百卷、《續集》五卷、《別集》七卷，有康熙時蔡方炳、臧眉錫刊本，方炳書後題曰“朱子大全集”。


 [76]
 “歸潛志”五句：《歸潛志》卷八云：“李屏山……甚愛楊萬里詩，曰：‘活潑剌底，人難及也。’”


 [77]
 “蔡元定”二句：蔡元定（一一三五—一一九八），字季通，建陽（今屬福建）人，學者稱西山先生，南宋著名理學家、律呂學家。有《律呂新書》、《西山公集》等。李燾（一一一五—一一八四），字仁甫，一字子真，號巽岩，眉州丹棱（今四川眉山市丹棱縣）人。《四庫全書》收其《續資治通鑒長編》五百二十卷、《六朝制敵得失通鑒博議》十卷、《說文解字五音韻譜》十卷。王伯厚（一二二三—一二九六），名應麟，字伯厚，長於考證，有《困學紀聞》二十卷。


 [78]
 “水田”五句：《石林詩話》卷上云：“詩下雙字極難，須使七言、五言之間除去五字、三字外，精神興致全見於兩言，方爲工妙。唐人記‘水田飛白鷺，夏木囀黃鸝’爲李嘉祐詩，王摩詰竊取之，非也。此兩句好處，正好添‘漠漠’、‘陰陰’四字，此乃摩詰爲嘉祐點化，以自見其妙。如李光弼將郭子儀軍，一號令之，精彩數倍。”“水田”二句，語出《全唐詩》卷二○七《句》。李嘉祐，生卒年未詳，字從一，趙郡（今河北趙縣）人。《新唐書·藝文志》著録《李嘉祐詩》一卷，《全唐詩》編爲三卷（卷二〇六——二〇八）。王維詩云“漠漠水田飛白鷺，陰陰夏木囀黃鸝”，語見《全唐詩》卷一百二十八《積雨輞川莊作》，一作《秋歸輞川莊作》。


 [79]
 “但見”二句：或甌北即興而作。不見於《甌北集》。


 [80]
 “名譽”二句：語出《王荆公詩注》卷二十六《次韻酬朱昌叔五首》其五。


 [81]
 “羊祜”二句：語出《甌北集》卷三十九《秋帆制府挽詞》。


 [82]
 “李空同”三句：《戒菴老人漫筆》卷五云：“‘清虧桂闕一分影，寒落江門幾尺潮’，李空同《咏十六夜月》警句，當時京師士大夫稱賞。”李夢陽（一四七二—一五三〇），字獻吉，號空同，慶陽府安化縣（今甘肅慶城）人，前七子領軍人物，提倡“文必秦漢，詩必盛唐”，强調復古。有《空同集》六十六卷。“清虧”二句，語出《空同集》卷二十三《丙戌十六夜月》。“數尺潮”作“幾尺潮”。


 [83]
 “佳節”二句：語出《甌北集》卷二《八月十六夜對月》。“今歲過”作“今歲去”。


附録一 《甌北集》中的詩論粹編


連日筆墨應酬書此一笑


詩非苦心作不成，佳處又非苦心造。縱窮罔兩搜元珠，不過寒郊瘦賈島。粉蝶雙飛桃李春，雄雞一唱天地曉。偶於無意爲詩處，得一兩句自然好。乃知茲事有化工，琢玉鏤金漫施巧。如何一管秋兔毫，立課分程日起草。腕脫抄胥不停筆，口授堂吏各成稿。此是供役官文書，就中賞心固自少。言情篇什貴雋永，豈比宿逋可催討。假啼那得有急淚，強笑安能便絕倒。君不見倩人搔背不着癢，枉費麻姑好指爪。《甌北集》卷十，以下皆録自《甌北集》，上海古籍出版社一九九七年版



消夏絶句
 （八首其二）


兩板衡門暇日多，虛窗閒製小詩哦。唐音宋調俱無用，自有田家擊壤歌。卷二十一



編詩


閒居靜無事，編閲生平詩。常苦少作多，老去漸見疵。割愛心不忍，改爲力已疲。其有得意處，時復一哦之。搬薑鼠何味，食蓼蟲偏怡。或誤吞釣餌，或走觸甕醯。贏得妻孥輩，私相笑其癡。歐陽昔作文，喜共師魯披。伸紙一疾讀，其樂不可支。坡云七分讀，劣句生妍姿。我今無此友，將欲索解誰？名山傳其人，斯語亦自欺。人亦未必讀，讀亦吾弗知。不如還自賞，我我相娛嬉。昔我即伯牙，今我即鍾期。本從性情出，仍來養心脾。魂尋舊遊夢，緒引不斷絲。生平辛苦報，消受惟此時。卷二十二



枕上


枕上得詩愁健忘，披衣起寫殘燈光。山妻竊笑老何苦，兒輩讀書無此忙。卷二十三



刪改舊詩作


食筍愛其嫩，食蔗愛其老。愛嫩則棄根，愛老則棄杪。非人情不常，物固難兩好。何況詩文境，所歷有遲早。少時擅藻麗，疵纇苦不少。老去漸剗除，又覺才艶槁。安得美並存，病處又俱掃。晚作蔗根肥，少作筍尖小。

少日所得意，老去覺弇陋。奮筆擬刪之，謂今學始就。焉知今得意，不又他日疚？詩文無盡境，新者輒成舊。漫勒鐵函藏，行復醬瓿覆。笑同古煉師，燒丹窮昏晝。一火又一火，層層去粗垢。及夫燒將成，所存僅如豆。未知此豆許，果否得長壽？卷二十四



閒居讀書作
 四首選二


閉門謝時人，日與古人戰。戰退一輩輩，自詫力未倦。突然逢大敵，長槍大羽箭。不覺竪降旗，焉敢張空弮。古來傳世人，出手爆雷電。譬如關張流，神勇本獨擅。吾曹才力弱，漫詡當八面。惟應整一軍，軍實自討練。雖難堅必摧，庶幾奔可殿。

索居苦無友，惟與古人親。彼皆絶代才，形去留其神。終日儼相對，寧不勝今人。所悲時世隔，弗得話夕晨。倘有返魂香，盡活已朽身。來聚一堂上，尊酒共細論。奇賞疑復析，此樂豈有倫。惜哉不可見，我生良不辰。思彼彼不知，更爲彼沾巾。卷二十四



書懷


少賤苦窮餓，求官藉饘粥。及夫仕宦成，又想林下福。此意殊不良，未可對幽獨。其如才分劣，自審久已熟。同乎俗吏爲，吾意旣不欲。異乎俗吏爲，吾力又不足。是以詘然止，中歲返初服。敢援老氏戒，謂知足不辱。庶附風人義，坎坎歌伐輻。

旣要作好官，又要作好詩。勢必難兩遂，去官攻文詞。僮僕怨其癖，親友笑其癡。且勿怨與笑，吾自有主持。一枝生花筆，滿懷鏤雪思。以此溷塵事，寧不枉用之。何如擁萬卷，日與古人期。好官自有人，豈必某在斯。

共此面一尺，竟無一相肖。人心亦如面，意匠戞獨造。同閲一卷書，各自領其奧。同作一題文，各自擅其妙。問此胡爲然，各有天在竅。乃知人巧處，亦天工所到。所以才智人，不肯自棄暴。力欲爭上游，性靈乃其要。卷二十四



西湖晤袁子才喜贈
 三首選二


朝衫脫後占詞塲，三十年來獨擅長。交契最深嚴節度，輩行漸作魯靈光。漫從近代推初白，自説前生出點蒼。笑我曩從西洱過，不知卽是鄭公鄉。

攜家來住武林春，書畫隨身集等身。與我相逢三竺路，此翁頗似六朝人。酒間贈妓題圍扇，雨後尋詩墊角巾。他日《西湖遊覽志》，或應添記兩閒民。卷二十五



再贈子才


論君詩能僂指數，誦君詩能脫口出。一尺便便孝先腹，似特爲君貯詩設。笑比劉邕癖嗜痂，直欲啖到滿身血。世儒目論多拘牽，每薄今人慕古賢。庸知不朽有眞價，何論已往與目前。退之爲雲逐東野，杜陵落月懷青蓮。豈非同時卽鍳定，逆知其才後必傳。老夫隻眼不輕許，此事曾經歷甘苦。閉門自謂造車精，出見輸班慚弄斧。不覺私心大屈服，欲爲先生定千古。風流況復占江表，春晝花明秋月皎。精求肴饌課廚娘，健逞腰肢鬬房老。江湖到處有逢迎，山水頻年恣尋討。其人於世無可用，偏覺世間不可少。獨憐我輩一書生，何福能消此段情。富貴猶輸閒跌宕，神仙也妒太聰明。願君珍重保黃髮，長享高年養大名。卷二十五



閒居無事，取子才心餘述菴晴沙白華玉函璞函諸君詩，手自評閱，輒成八首


千里懷人白露時，一編冰雪慰相思。蕭齋日與諸君見，可惜諸君不得知。

多是長安舊往還，入聯坐席出聯鞍。當時不覺從游樂，誰識如今一面難。

才名官位本殊科，此事由來有折磨。滿案詩篇排束笋，冗官常比達官多。

新知舊識總吟朋，老眼臨文肯世情？心賞不關交厚薄，此中我自最分明。

穠李夭桃麗色殊，端相終欠幾分臞。可憐多少狂蜂蝶，曾見梅花一面無？

姊妹新粧共倚欄，孰宜施粉孰宜丹。背人卻向菱花照，還把看人眼自看。

少時學語苦難圓，只道工夫半未全。到老始知非力取，三分人事七分天。

流年況擲等閒過，老去空悲兩鬢皤。貧始燒丹病求艾，此生何事不蹉跎。卷二十五



讀陸放翁詩題後


晴霞散綺光滿空，萬馬蹴陣聲隆隆。狼籍心花怒猶熱，映入燭燄成長虹。南渡全忘復讐事，留作先生不平氣。況兼才思十倍雄，萬斛原泉不擇地。好景當前人弗見，觸目輒歸剪裁麗。直罄造物無盡藏，不許天公稍自秘。人言翁詩太求工，先得佳句後訖功。欲與千秋鬭顔色，寧免畧傅胭脂紅。要其艶質本獨絶，修飾乃益妍無窮。不然無鹽滿面粉，豈遂可列施嬙中。晚年藻采更悉擯，淡掃蛾眉使人認。老婆舌頭老嫗頤，拾來都與名理印。試讀渭南以後詩，八九十歲猶精進。乃知耄學益勤劬，老境逾甘啖蔗如。慚余五十編詩日，纔是先生存稿初。卷二十六



論詩


不老筆不潔，不閒意不新。天予老且閒，使之作詩人。詩人豈不佳，風雅澤其身。胡爲大言好欺世，動托詩外尚有事。杜陵布衣老且拙，許身自比稷與禼。南宋偷安讎不報，放翁取之作詩料。設令一旦任事機，安知不敗陳濤潰符離。幸而托空言，後人有餘思。丈夫不能如班超傅介子，絶域功名炳青史。又不能如程朱數大儒，悟徹絶學開榛蕪。徒然仰屋梁吟紙帳，猶復自詡有才不竟用，將使後世翻以失士議君相。此段欺人弔詭心，阿鼻獄難償孽障。是以野夫詩，不肯誑語爲。縱或槎枒起肺腑，回顧身世焉用之。淒涼但入送行句，感慨留作弔古資。卷二十六



題吳梅村集


才高綺歲早登科，俄及滄桑刼運過。仕隱半生樗散跡，興亡一代黍離歌。死遲空羨淮王犬，名盛難逃惠子騾。猶勝絳雲樓下老，老羞變怒罵人多。

國亡時早養親還，同是全生跡較閒。幸未名登降表內，已甘身老著書間。訪才林下程文海，作賦江南庾子山。剰有沉吟偷活句，令人想見淚痕斑。卷二十八



論詩


滿眼生機轉化鈞，天工人巧日爭新。預支五百年新意，到了千年又覺陳。

李杜詩篇萬口傳，至今已覺不新鮮。江山代有才人出，各領風騷數百年。

隻眼須憑自主張，紛紛藝苑漫雌黃。矮人看戲何曾見，都是隨人説短長。

詩解窮人我未空，想因詩尚不曾工。熊魚自笑貪心甚，旣要工詩又怕窮。卷二十八



題元遺山集


身閱興亡浩刼空，兩朝文獻一衰翁。無官未害餐周粟，有史深愁失楚弓。行殿幽蘭悲夜火，故都喬木泣秋風。國家不幸詩家幸，賦到滄桑句便工。卷三十三



論詩


着色原資妙選材，也須結搆匠心裁。可憐絶艷芙蓉粉，塗在無鹽臉上來。卷三十六



題女史駱佩香聽秋軒詩集


冰雪新詩絶點塵，女中有此謫仙人。故應數遍樵陽籍，只替常儀作後身。

倘着冠巾試萬言，也應第一領詞垣。如何不學黃崇嘏，去作人間女狀元？

禮佛香清手自拈，禪心已證首楞嚴。敎人癢煞駘紋背，不敢思他鳥爪尖。

此豈宜居弟子行，詩翁漫詡在門牆。上元燈下千詞客，方待昭容玉尺量。卷三十八



讀香山詩


我讀香山詩，曠懷眞灑落。顧皆預防死，所以早尋樂。是其方樂時，中懷已作惡。何如無成心，悲喜隨所托。悲則有呻吟，喜則有歌咢。卷三十八



讀方干詩


我讀方干詩，求進一何躁。處處乞薦章，誓以殺身報。豈知要路人，高居但暗笑。曾無一文持，徒有百篇噪。區區螻蟻命，願殺亦誰要？卷三十八



讀東坡詩


我讀東坡詩，十首九懷歸。至竟八州督，因循未拂衣。晚遭瘴海行，徒飽毒手威。若早奉身去，或免蹈禍機。始知勇退難，達人貴知幾。卷三十八



題陳東浦藩伯敦拙堂詩集


學詩必學杜，萬口同一噪。連城有眞璧，未可碔砆冒。嗚呼浣花翁，在唐本別調。時當六朝後，舉世炫麗藻。青蓮雖不羣，餘習猶或蹈。惟公起掃除，天門一龍跳。骨力森開張，神勇鬱雄驁。陽烏掩爝火，轟雷塞蚓竅。天壤此一途，疏鑿曾未到。一開五丁峽，遂坦九軌道。坐令翰墨塲，莫不奉旌纛。微之彷精切，退之師排奡。義山鍊格遒，涪翁取徑陗。豪宕放翁吟，悲壯遺山弔。斯皆分杜派，各具一體妙。迨明李何輩，但摹面目肖。彭亨鼓蛙怒，咆勃奮虎嘯。徒滋虛氣張，終覺輕心掉。曠代有東浦，孤詣戞獨造。淵源泝雅騷，根柢本忠孝。讀書必破卷，陋彼管窺豹。岀語必驚人，鷙若韝脫鷂。力厚巨鼎扛，思沉重淵釣。每於樸僿處，雋味岀揉拗。以追少陵作，磁鐵兩孚召。得皮兼得骨，在神不在貎。緬昔老拾遺，入蜀詩益爆。長揖嚴尹幕，高歌葛相廟。至今舊草堂，萬丈光尙耀。先生甫筮仕，卽泛錦江櫂。固知關宿緣，豈特發遐眺。新詩十二卷，精心躪堂奧。子美有替人，當亦意不料。寓齋得披誦，狂喜成絕叫。惟應瓣香燃，敢肆飯顆誚。傳語學杜人，津梁此先導。卷三十八



讀杜詩


杜詩久循誦，今始識神功。不創前未有，焉傳後無窮。一生爲客恨，萬古岀羣雄。吾老方津逮，何由羿彀中。卷三十九



稚存見題拙著《甌北詩話》次韻奉答


論古雖如廷尉平，詩文事已一毫輕。但消白首無聊日，豈附青雲不朽名。老始識塗輸早見，貧堪鑿壁借餘明。只慚結習癡堪笑，猶是燈窗未了情。

何限紛紛著作林，揀來只剩幾銖金。論人且復先觀我，愛古仍須不薄今。耳食爭誇談娓娓，鼻參誰候息深深。錦機恐負遺山老，枉度鴛鴦舊繡針。

晚知甘苦擇言馴，一代風騷自有眞。耄學我悲垂盡歲，大名君已必傳人。幸同禪窟參三昧，不笑玄關隔一塵。從此國門懸呂覽，聽他辯舌騁儀秦。卷四十三



論詩


作詩必此詩，定知非詩人。此言出東坡，意取象外神。羚羊眠掛角，天馬奔絶塵。其實論過高，後學未易遵。詩文隨世運，無日不趨新。古疎後漸密，不切者爲陳。譬如覂駕馬，將越而適秦。灞滻終南景，何與西湖春？又如寫生手，貌施而昭君。琵琶春風面，何關苧蘿顰？是知興會超，亦貴肌理親。吾試爲轉語，案翻老斵輪。作詩必此詩，乃是眞詩人。卷四十六



佳句


枉為耽佳句，勞心費剪裁。生平得意處，卻自自然來。卷四十六



詩家


詩家徑路都開盡，只有求工稍動人。又恐丹青少生氣，斒斕徒作楦麒麟。卷四十六



論詩


宋調唐音百戰場，紛紛脣舌互雌黃。此於世道何關繫，竟似儒家闢老莊。卷四十八



無詩


風行水上自生波，偶値無風可奈何。今日不知明日句，枯腸偏要預支多。

消閒惟有擘吟箋，頗覺衰年尚湧泉。纔説江淹才思盡，朝來又得兩三篇。卷四十八



論詩


結習耽吟老未忘，尚隨年少角詞場。只愁後世無新意，不敢多搜錦繡賜。卷四十九



佳句


古來佳句本無多，苦恨前人已說過。今日或猶殘瀋在，不知千載更如何？卷四十九



靜觀


從來風月屬詩家，惜未潛參跡象賒。聚散不常雲出岫，早遲有信樹開花。鬼無靈爽憑何祟，物有菁英肯不華？尚愧觀梅少師授，難將易理洞幽遐。卷五十



無詩


每日耽吟到日西，幾於搜及角中鼷。只愁明日無詩句，卽此無詩又一題。卷五十



詩情


詩情漫索故書堆，飯罷銷閒步綠苔。今日不知明日句，聽他有句自然來。卷五十一



論詩


同此風雲月露形，前人刻劃已精靈。何須我拾殘牙慧，徒令人嗤照本臨。滿地撒錢難入貫，汲泉垂綆漫鈎深。袛應觸景生情處，或有空中天籟音。卷五十一



稱詩


稱詩何必苦爭新，無意爲詩境乃真。水月鏡花言外意，雪來柳往景中人。江東杜甫雲垂暮，枕上歐陽夜嚮晨。莫食地肥煙火氣，仙人掌有露華新。卷五十二



佳句


詩從觸處生，新者輒成故。多少不傳人，豈盡無佳句？卷五十二



旬日無詩


天機雲錦朗昭回，刀尺徒勞費剪裁。怪底經旬無一句，等他有句自然來。卷五十二



題范洽園編修詩稿


海內生才本有涯，幾人彩筆擅江花。古人好句吾猶妒，況遇同時大作家。卷五十三



天籟


鳥語花香孰主張，春來無物不含芳。荒雞不自知天籟，每到應啼便引吭。卷五十三



遣興二首


三間砥室淨無塵，老作人間一幸民。雞憚爲犧先斷尾，鵠難中的反求身。白頭到處招人厭，青眼憑誰向我親？樂地總歸名敎內，奔馳多愧枉勞神。

剔盡殘燈夜嚮晨，商量要保不訾身。儒門風味從來淡，老境詩篇不鬬新。聊復收香如倒掛，久將嚼蠟看橫陳。只憐孤寂無交契，把卷惟應對古人。卷五十三



論詩


在官日少在家多，擬奮才名耿不磨。今日詩篇頗傳世，不知久暫究如何？卷五十三



論詩


詞客爭新角短長，迭開風氣遞登場。自身已有初中晚，安得千秋尚漢唐？卷五十三



杜牧詩


詩家欲變故爲新，只爲詞華最忌陳。杜牧好翻前代案，豈如自出句驚人。卷五十三



按語


《甌北集》中的論詩詩，從外在形式上看有以下幾種情况：

有贈答詩，如：卷二十五《西湖晤袁子才喜贈》、卷四十三《稚存見題拙著〈甌北詩話〉次韻奉答》；有題詩，如：卷二十六《讀陸放翁詩題後》、卷二十八《題吳梅村集》、卷三十九《讀杜詩》、卷五十三《杜牧詩》。

有因讀書與生活感悟而發的，如：卷十《連日筆墨應酬書此一笑》、卷三十《六十自述》。

更有直接論詩的，如：卷二十六《論詩》（不老筆不潔）、卷二十八《論詩》（滿眼生機轉化鈞）、卷四十八《論詩》（宋調唐音百戰場）。

而從內在思想上看，趙翼論詩詩以創新思想爲核心，堅持厚古不薄今的批評原則，主張詩歌的獨創性。他主張詩寫性情、直抒性靈，主張學問與性靈並重，積極提倡詩歌的平易自然之美。趙翼集詩人、詩論家、史學家多重身份於一身，他強調人品對詩品的作用，堅持詩史互證的論詩方法，在詩學理論史上有其價值。


（一）詩貴創新


卷二十四《刪改舊詩作》云：“詩文無盡境，新者輒成舊。”卷二十六《論詩》云：“不老筆不潔，不閒意不新。”卷二十八《論詩》云：“滿眼生機轉化鈞，天工人巧日爭新。預支五百年新意，到了千年又覺陳。”“李杜詩篇萬口傳，至今已覺不新鮮。江山代有才人出，各領風騷數百年。”卷三十九《讀杜詩》云：“不創前未有，焉傳後無窮。”卷四十六《論詩》云：“詩文隨世運，無日不趨新。”卷四十九《論詩》云：“只愁後世無新意，不敢多搜錦繡賜。”《佳句》云：“古來佳句本無多，苦恨前人已說過。今日或猶殘瀋在，不知千載更如何？”卷五十二《佳句》云：“詩從觸處生，新者輒成故。”卷五十三《論詩》云：“詞客爭新角短長，迭開風氣遞登場。自身已有初中晚，安得千秋尚漢唐？”《杜牧詩》云：“詩家欲變故爲新，只爲詞華最忌陳。杜牧好翻前代案，豈如自出句驚人。”


（二）厚古不薄今


卷四十三《稚存見題拙著〈甌北詩話〉次韻奉答》云：“論人且復先觀我，愛古仍須不薄今。”


（三）詩寫性情


卷二十二《編詩》云：“本從性情出，仍來養心脾。”卷二十四《書懷》云：“力欲爭上游，性靈乃其要。”卷五十一《論詩》云：“袛應觸景生情處，或有空中天籟音。”


（四）詩貴自然


卷十《連日筆墨應酬書此一笑》云：“詩非苦心作不成，佳處又非苦心造。”卷二十一《消夏絶句》云：“唐音宋調俱無用，自有田家擊壤歌。”卷四十六《佳句》云：“枉為躭佳句，勞心費剪裁。生平得意處，卻自自然來。”卷五十二《稱詩》云：“稱詩何必苦爭新，無意爲詩境乃真。”《旬日無詩》云：“天機雲錦朗昭回，刀尺徒勞費剪裁。怪底經旬無一句，等他有句自然來。”


（五）詩須匠心


卷二十五《閒居無事，取子才心餘述菴晴沙白華玉函璞函諸君詩，手自評閱，輒成八首》云：“到老始知非力取，三分人事七分天。”卷三十六《論詩》云：“著色原資妙選材，也須結搆匠心裁。可憐絶艷芙蓉粉，塗在無鹽臉上來。”卷四十六《詩家》云：“詩家徑路都開盡，只有求工稍動人。又恐丹青少生氣，斒斕徒作楦麒麟。”


（六）人品与詩品


卷二十三《張貞女詩》云：“率性即道道即天，此語出自古賢聖。”“卓哉張貞女，奇節與古同。”


（七）詩史互證


卷三十三《題元遺山集》云：“國家不幸詩家幸，賦到滄桑句便工。”


附録二 《陔餘叢考》中的詩論粹編

卷二

古詩三千之非

司馬遷謂古詩三千餘篇，孔子刪之爲三百五篇，孔穎達、朱彝尊皆疑古詩本無三千。今以《國語》、《左傳》二書所引之詩校之。《國語》引詩凡三十一條，惟衛彪傒引武王《飫歌》，其詩曰：“天之所支，不可壞也。”謂武王克殷而作此，謂之《飫歌》，名之曰支，使後人監戒。
 及公子重耳賦《河水》二條是逸詩。而《河水》一詩，韋昭注又以爲“河”當作“沔”，卽沔彼流水，取朝宗於海之義也。然則《國語》所引逸詩僅一條，而三十條皆刪存之詩，是逸詩僅刪存詩三十之一也。《左傳》引詩共二百十七條，其間有丘明自引以證其議論者，猶曰丘明在孔子後，或據刪定之詩爲本也。然丘明所述仍有逸詩，則非專守刪後之本也。至如列國公卿所引及宴享所賦，則皆在孔子未刪以前也。乃今考左丘明自引及述孔子之言所引者共四十八條，而逸詩不過三條。成九年，莒恃陋不設備，楚人克其三都，君子引詩曰：“雖有絲麻，無棄菅蒯。雖有姬姜，無棄蕉萃。凡百君子，無不代匱。”襄五年，楚殺其大夫公子壬夫，君子謂楚共王失刑，引詩曰：“周道挺挺，我心扄扄。講事不令，集人來定。”襄三十年，澶淵之會，以宋災，謀予之財，旣而皆不致，君子引詩曰：“淑愼爾止，毋載爾僞。”
 其餘列國公卿自引詩共一百一條，而逸詩不過五條。莊二十二年，陳敬仲辭卿，引詩曰：“翹翹車乘，招我以弓。豈不欲往？畏我友朋。”襄八年，楚伐鄭，鄭大夫或欲從楚，或欲待晉，子駟曰：“周詩有之曰：‘俟河之清，人壽幾何？兆云詢多，職競作羅。’”昭四年，子産作丘賦，國人謗之，子産曰：“詩曰：‘禮義不愆，何恤乎人言。’”昭十二年，楚子革引《祈招》之詩曰：“祈招之愔愔，式昭德音。思我王度，式如玉，式如金。形民之力，而無醉飽之心。”昭二十六年，晏子與齊景公論彗星不必禳，引詩曰：“我無〔所〕監，夏后及商。用亂之故，民卒流亡。”
 又列國宴享歌詩贈答七十條，而逸詩不過五條。僖二十三年，秦穆納晉重耳，公子賦《河水》。襄二十六年，晉以衛侯之罪告諸侯，齊國子賦《轡之柔矣》。二十八年，齊慶封來奔，叔孫穆子飮之，使工誦《茅鴟》。（昭）〔襄〕十年，宋以《桑林》享晉侯。注：殷天子之樂名。〔昭〕二十五年，叔孫昭子聘宋，宋公享之，賦《新宫》。
 是逸詩僅刪存詩二十之一也。若使古詩有三千餘，則所引逸詩宜多於刪存之詩十倍，豈有古詩則十倍於刪存詩，而所引逸詩反不及刪存詩二三十分之一？以此而推，知古詩三千之說不足憑也。

況史遷謂古詩自后稷以及殷、周之盛，幽、厲之衰，則其爲家弦户誦久矣，豈有反刪之而轉取《株林》、《車轔》之近事以充數耶？又他書所引逸詩，惟《論語》“素以爲絢”句；《管子》“浩浩者水，育育者魚”四句；《莊子》“青青之麥，生於陵坡”四句；《禮記·射義》“曾孫侯氏，四正具舉”八句，《緇衣》“昔我有先正，其言明且清”八句；《韓嬰詩》“有雨無極，傷我稼穡”二句；《大戴禮》“驪駒在門，僕夫具存”四句；《汲冢周書》“馬之剛矣，轡之柔矣”二句。其他所引皆現存之詩，無所謂逸詩也。《戰國策》，甘茂引詩曰：“行百里者，半於九十。”黃歇引詩曰：“樹德莫如滋，除惡莫如盡。”又引詩曰：“大武遠宅不涉。”《史記》作“大武遠宅而不涉。”
 范雎引詩曰：“木實繁者披其枝，披其枝者傷其心。”《呂覽》，《愛士》篇引詩曰：“君君子則正，以行其德；君賤人則寛，以盡其力。”《古樂》篇有“象爲虐於東夷，周公逐之，乃爲《三象》”之詩；《權勳》篇引詩曰：“惟則定國。”《音初》篇引詩曰：“燕燕往飛。”《行論》篇引詩曰：“將欲毁之，必重累之。將欲踣之，必高舉之。”《原辭》篇引詩曰：“無日過亂門。”漢武詔引詩曰：“九變復貫，知言之選。”凡此皆不見於《三百篇》中，則皆逸詩也。按“行百里”句，本古語，見賈誼策。“樹德”二句，姚本作引《書》，則《泰誓》也。“木實”二句，吴師道謂是古語。則皆非詩也。《呂覽》“君君子”二句，全不似詩；“將欲毁之”四句，與《國策》所引《周書》“將欲敗之”數語相同，則亦非詩也。惟“大武遠宅不涉”及“燕燕往飛”數語，或是逸詩耳。又《韓非子》，先聖有言曰：“規有摩而水有波，我欲更之，無可奈何。”其句法似詩，然曰先聖之言，則亦非逸詩也。推此益可見刪外之詩甚少，而史遷古詩三千餘篇之說，愈不可信矣。

按詩本有《小序》五百一十一篇，此或卽古詩原本，孔子卽於此五百一十一篇內刪之爲三百五篇耳。《尚書緯》云，孔子得黃帝玄孫帝魆之書，迄於秦穆公，凡三千二百四十篇。孔子刪之，爲《尚書》百二十篇，以百二篇爲《尚書》，十八篇爲《中候》。說見孔穎達《正義》。
 史遷所謂古詩三千者，蓋亦緯書所云《尚書》三千二百四十篇之類耳。惟夷、齊《採薇》及介之推《五蛇爲輔》之歌，孔子訂詩曾不收録，此不可解。或以《採薇》歌於本朝有忌諱，而五蛇之事近於誕，故概從刪削耶？

詩序

《詩序》，先儒相承謂子夏作，毛萇、衞敬仲又從而潤益之。朱子說《詩》盡廢《小序》，固未免臆說；然後人駁之者如楊升庵、毛西河、朱竹垞、王阮亭諸人，亦徒多詞費，但引季札觀樂及程伊川《詩說》數語，則不辨自明矣。季子觀周樂，爲之歌《衞》，曰：“美哉淵乎！憂而不困者也。吾聞衛康叔、武公之德如是，是其《衛風》乎？”為之歌《鄭》，曰：“美哉！其細已甚，民弗堪也，是其先亡乎？”全無一語及於淫亂，則概以爲淫奔者，過也。程子云：“《詩小序》必是當時人所傳國史，明乎得失之跡者是也。不得此，何由知此篇是甚意思？若《大序》，則是仲尼所作。”此二說者可以證明，不待煩言矣。

又歐陽公作《詩本義》，其《序問》篇云：“《毛詩》諸《序》與孟子說《詩》多合，故吾於《詩》常以《序》爲證。”而朱子《白鹿洞賦》有曰：“廣《青衿》之遗問，樂《菁莪》之長育。”或舉以爲問，朱子曰：“舊說亦不可廢。”然則考亭亦未嘗必以《小序》爲非也。蓋朱子注《詩》，亦只是另成一家言，如歐陽公說《春秋》，蘇氏說《易》，王氏《經義字說》之類。宋人著述往往如此，其意原非欲盡廢諸家之說，而獨伸己見以爲萬世之凖也。及後代尊朱子太過，至頒之學宫，專以取士，士之守其說者，遂若聖經賢傳之不可違。而其中實有未安者，博學之士遂羣起而伺間抵隙，正以其書爲家弦户誦，則一經批駁人人易知也。使朱子《詩注》不入令甲，取士亦只如歐陽說《春秋》、蘇氏說《易》之類，不過備諸家中之一說，誰復從而詆諆乎？即如歐氏《春秋》及蘇氏《易》，其中不當處亦甚多，而世顧未有從而攻擊者也。

漢儒說詩

《毛詩小序》漢時雖已盛傳，然未立學官，故諸儒說《詩》各岀意見，多有與《小序》異者。《關雎》詩，周公制《禮》已列爲鄉樂，《史記》亦云“《易》基乾、坤，《詩》始《關雎》，《書》美釐降”，是皆以爲風化之正也。而杜欽上王鳳書云：“佩玉晏鳴，《關雎》嘆之。”李奇注：“后夫人雞鳴佩玉去君所，周康王后不然，故詩人嘆傷之。”明帝詔曰：“應門失守，《關雎》刺世。”《後漢書·皇后紀·序》云：“康王晚朝，《關雎》作諷。”王充《論衡》亦云，今問詩家曰：“《關雎》詩何時作也？”彼將曰：“康王時也。康王德缺於房，大臣刺晏，故作此詩也。”是竟以《關雎》爲刺晚朝之作矣。歐陽《本義》亦云，《關雎》周衰之作。


《芣苢》詩，韓嬰謂妻傷夫有惡疾也。薛漢《章句》謂夫有惡疾，故以《芣苢》起興。芣苢雖有惡臭，我猶采采不已，以喻其守夫而不去也。《汝墳》之詩，薛漢謂王政如火，猶觸冒而往者，以父母饑寒，故祿仕也。《後漢書·周磐傳》，磐居貧無以養母，嘗誦《詩》，至《汝墳》卒章，嘅然而嘆，乃岀應孝廉之舉。是皆以“父母孔邇”作己之父母，而非以喻文王矣。《甘棠》之詩，《韓詩外傳》謂召伯在朝，有司請營邵以居，召伯恐勞民，乃廬於樹下。其後在位者不恤百姓，耕桑失時，於是詩人追思召伯休息之樹而歌思之，則又似《黍離》之感，宜入變風矣。元人王柏嘗退《甘棠》于《王風》，見許謙《二南相配圖》，其意葢本此。
 《騶虞》，《韓詩》以爲掌鳥獸之官。賈誼則曰：“騶者，天子之囿；虞者，司獸者也。先君之思，以勗寡人。”勗，古本作畜。鄭康成曰：“此衛定姜之詩。定姜無子，立庶子衎，是爲獻公。畜，孝也。獻公無禮於定姜，定姜作詩，言當思先君定公，以孝於寡人也。”《相鼠》章，《白虎通》云：“妻得諫夫者，夫婦榮辱共也。詩云：‘相鼠有體，人而無禮，胡不遄死？’此妻諫夫之詩也。”則又以《相鼠》爲妻諫夫之詩矣。

三良之殉，《左傳》及《詩序》皆云，穆公以子車氏三子爲殉。《史記·蒙毅傳》亦云，昔穆公殺三良而死，故謚曰“繆”。按《史記》，秦武公葬，以人從死者六十六人，至獻公元年方止。則武公以下十八君，皆以人臣殉葬。
 然《漢書·匡衡傳》云：“秦穆貴信而士多死。”應劭注云，公與羣臣飮，酒酣，公曰：“生共此樂，死共此哀。”奄息、仲行、鍼虎許諾。及公薨，皆從死。則是出於三子之自殉，而非穆公之亂命矣。《黍離》之詩，《韓詩》以爲伯封作。伯封者，尹伯奇之弟也。曹植曰：“尹吉甫聽後妻之言，而殺孝子伯奇，其弟伯封哀之，作《黍離》之詩。”《新序》又以爲衛宣公之子壽閔其兄而作。則皆非傷周室矣。《行葦》，班叔皮《北征賦》曰：“慕公劉之遺德，及行葦之不傷。”王符曰：“行葦勿踐，公劉恩及草木，牛羊六畜且猶感德。”是漢儒皆以爲公劉之詩。仲山甫徂齊，《漢書》杜欽曰：“仲山父異姓之臣，無親於宣，就封於齊。”則以徂齊爲受封於齊矣。是時《毛詩》未立學官，故各自立說，言人人殊，毋怪宋儒起而盡掃之，并《毛詩》亦不用也。

卷二十三

一二言詩

孔穎達《詩正義·序》云，詩以申志，一字則言蹇而意不會，故詩之見句，少不減二，卽“祈父”“肇禋”之類也。今按古詩亦有一言者。顧寧人謂《緇衣》章“敝”字爲句，“還”字爲句；又《吴志》歷陽山石文：“楚，九州渚。吴，九州都。”“楚”字、“吴”字各爲句。此一言詩也。“祈父”“肇禋”，劉勰亦引爲二字詩，然尙非兩字卽成一韻。《老子》《法本》章：“琭琭如玉，落落如石。”《立戒》章：“知足不辱，知止不殆。”《史記》田家之祝詞曰：“甌窶滿篝，汙邪滿車。”及《吴越春秋·黄竹之歌》曰：“斷竹，續竹，飛土，逐肉。”則竟以兩字相叶矣。《輟耕録》載虞伯生詠蜀漢事曰：“鸞輿三顧茅廬，漢祚難扶。日暮桑榆，深渡南瀘。長驅西蜀，力拒東吴。美乎周瑜妙術，悲夫關羽云殂。天數盈虚，造物乘除。問汝何如，早賦歸歟。”此又通首皆兩字一韻，更前人所未有也。中州韻入聲似平聲，故蜀、術等字皆與魚、虞相叶。古來通首二言詩，惟此一首。

三言詩

三言詩，《金玉詩話》謂起於高貴鄉公，然漢《安世房中歌》《豐草葽》及《雷震震》二章，《郊祀歌》之《練時日》、《太乙貺》、《天馬徠》等章已創其體，則不始於魏末矣。劉勰又引《喜起歌》爲三言之首，而謂詩之有三五言多成於西漢，蓋《國風》“山有榛，隰有苓”，《周頌》“綏萬邦，屢豐年”之類，古詩中原有此句法，特漢初以之爲全篇，遂成此三言之一體耳。後世亦罕有爲之者，《劉伯溫集》有《思美人》一篇。《懷麓堂詩話》：羅明仲謂三言亦可爲體，因出“樹”、“處”二韻，迫西涯題扇。西涯援筆題云：“揚風帆，出江樹。家遥遥，在何處。”又有鄞人金埴專工三言，多至千篇，今已不傳。近日朱竹垞、查初白間亦爲之。

四言詩

四言詩當以《舜典》《喜起之歌》爲首，大禹所訓“内作色荒，外作禽荒”六句，亦濫觴也。《三百篇》外，如《帝王世紀》所載《擊壤歌》：“日出而作，日入而息。鑿井而飮，耕田而食。”《尙書大傳》所紀《卿雲歌》：“明明上天，爛然星陳。日月光華，弘於一人。”“鼚乎鼓之，軒乎舞之。精華旣竭，褰裳去之。”又《塗山歌》：“綏綏白狐，九尾龐龐。”《左傳》所載《虞人箴》曰：“芒芒禹跡，畫爲九州，經啓九道。民有寢廟，獸有茂草。各有攸處，德用不擾。”《穆天子傳》所載西王母謠：“白雲在天，山陵自出。道里悠遠，山川間之。將子無死，尚復能來。”《戰國策》所記荀卿作歌曰：“以瞽爲明，以聾爲聰。以是爲非，以吉爲凶。嗚乎上天，曷惟其同。”其音節皆簡貴高古，縱出於後人擬作，要非漢以後所能也。

蓋周、秦以上及漢初詩皆四言，自五言興而四言遂少，然漢、魏、六朝亦尙有爲之者。《文心雕龍》以韋孟《諷諫詩》爲四言首唱，此後如相如《封禪頌》、傅毅《迪志詩》、張茂先《勵志詩》、陶淵明《停雲》詩，皆傑出者。唐以後則四言遂絕，如李白“羅幃舒卷，似有人開。明月直入，無心可猜”，及柳子厚《皇雅》，皆僅見者。東坡作《觀棋》詩記廬山白鶴觀事：“不聞人聲，但聞落子。”亦偶一爲之，方岳《深雪偶談》謂五言而上，世人往往各極其才之所至，惟四言輒不能工。劉後村謂《三百篇》在前之故。

五言

漢初《郊廟樂歌》但有三言、四言及長短句，無所謂五言者。《文心雕龍》曰：漢成帝品録三百餘篇，不見有五言。蓋在西漢時，五言猶是創體，故甄録未及也。五言斷以《古詩十九首》及蘇、李贈答爲始。《十九首》或稱枚乘所作，其《孤竹》一篇則傅毅所作。蓋漢武好尚文詞，故當時才士各爭新鬭奇，創爲此體，實亦天地自然有此一種，至時而開，不能秘也。劉勰又曰：“《召南·行露》，已肇半章；《孺子》《滄浪》，亦有全曲。”則五言久矣。又曰：“四字密而不促，六字格而非緩，或變之以三五，蓋應機之權衡也。”鍾嶸又以夏歌“鬱陶乎余心”爲五言濫觴。

按《三百篇》中五言單句固指不勝屈，若《小雅》“以介我稷黍，以穀我士女”、“彼有不穫穉，此有不歛穧”、“乃求千斯倉，乃求萬斯箱”等句，已皆連用五言，特未製爲全篇耳。漢初諸人本此以爲全篇，遂成五言體。至如“或燕燕居息，或盡瘁事國”數句連用或字，又爲昌黎《南山詩》所本。

六言

任昉云六言始於谷永，然劉勰云六言、七言雜出《詩》、《騷》。今按《毛詩》“謂爾遷於王都，曰予未有室家”等句已開其端，則不始於谷永矣。或谷永本此體創爲全篇，遂自成一家，然永六言詩今不傳。《後漢書·孔融傳》：融所著詩、頌、碑文、六言、策文、表、檄。其曰六言者，蓋卽六言詩也，今亦不傳。《北史》陽俊之作六言歌詞，世俗流傳，名爲《陽五伴侶》，寫而賣之。俊之嘗過市，欲取而改之，賣者曰：“陽五，古之賢人，君何所知，輒敢議論？”俊之大喜。則陽五又專以此見長，且世俗競相倣傚可知也。然今亦不傳。蓋此體本非天地自然之音節，故雖工而終不入大方之家耳。

古六言詩間有可見者。《文選》注引董仲舒《琴歌》二句。又樂府：“月穆穆以金波，日華耀以宣明。”邊孝先《解嘲》：“寐與周公通夢，靜與孔子同意。”《滿歌行》：“命如鑿石見火，居世竟能幾時？”《三國志》注曹丕《答羣臣勸進書》，自述所作詩曰：“喪亂悠悠過紀，白骨縱横萬里。哀哀下民靡恃，吾將佐時整理，復子明辟致仕。”《北史·綦連猛傳》：童謠云：“七月刈禾太早，九月噉（羔）〔餻〕未好。本欲尋山射虎，激箭旁中趙老。”《唐書》：中宗賜宴羣臣，李景伯歌曰：“迴波爾持酒巵，微臣職在箴規。侍宴既過三爵，喧嘩竊恐非宜。”此皆六言之見於史傳者。至王摩詰等又以之創爲絕句小律，亦波峭可喜。

七言

《金玉詩話》謂七言起於《柏梁》，然劉勰謂出自《詩》、《騷》，孔穎達舉“如彼築室於道謀”爲七言之始。然不特此也，如“自今伊始歲其有，君子有穀貽孫子”等句甚多。顧寧人謂《楚詞》《招魂》、《大招》去其“些”“只”即是七言，按“遷藏就岐何所依，殷有惑婦何所譏”等句本無“些”“只”，則竟是七言也，特尚未以爲全篇。至《柏梁》則通體皆七言，故後世以爲七言之始耳。

然古時亦已有爲全篇者。《皇娥倚瑟清歌》曰：“天清地曠浩茫茫，萬象迴薄化無方。浛天蕩蕩望滄滄，乘桴輕漾著日旁。”此或秦、漢間人擬作。至如《靈樞經》云：“凡刺小邪日以大，補其不足乃無害，視其所在迎之界。”甯戚《飯牛歌》：“短布單衣適至骭，長夜漫漫何時旦。”茅濛之先有民謠曰：“神仙得者茅初成，駕龍上升入太清。時下玄洲戲赤城，繼世而起在我盈。”以及項羽《垓下》，漢高《大風》，漢初有《雞鳴歌》：“東方欲明星爛爛，汝南晨雞登壇喚。曲終漏盡嚴具陳，月没星稀天下旦。”《安世房中歌》亦有“大海蕩蕩水所歸。高賢愉愉民所懷”之句，則全篇皆七言，亦非始於《柏梁》也。

至《吴越春秋》所載《窮劫》等曲通首皆七言，則本後漢趙長君所作，不得謂吴、越時卽有此體。白起，戰國時人，在伍胥之後，而《窮劫》篇反引之以比伍胥，尤顯然可見其僞。長君本傳謂其作《吴越春秋》、《詩細》，蔡邕讀而歎息，益可信諸詩之爲長君作也。

八言

世罕有八言詩。《漢書·東方朔傳》：朔有八言七言上下。晉灼曰：“八言七言詩，各有上下篇也。”然今已不傳。《毛詩》中惟“我不敢效我友自逸”一句。顧寧人以“胡瞻爾庭有縣貆兮”爲八言，然“兮”字尚是語助，非詩中字也。此外亦不經見。《舊唐書》：盧羣在吴少誠席上作歌諷之曰：“祥瑞不在鳳凰麒麟，太平須得邊將忠臣。但得百僚師長肝膽，不用三軍羅綺金銀。”此則通首八言。他如李長吉“酒不到劉伶墳上土”，宋人李端叔《題王循書院壁》有云“不愛爾井泉百尺深，不愛爾庭樹千丈陰”，元人戴帥初《題范文正公黃素小楷》詩“有耳不聽《下里巴人》，有手不寫《劇秦美新》”，皆不過一二句，而通首仍七言。

九言

摯虞以《泂酌》篇爲九言，顔延之則謂詩體本無九言者，摯虞之論未可爲據。《懷麓堂詩話》又謂九言起於高貴鄉公，鮑明遠、沈休文亦有之。唐則李白《蜀道難》“上有六龍迴日之高標，下有衝波逆折之迴湍”，杜集中“烱如一段清冰出萬壑，置在迎風露寒之玉壺”是也。楊升菴又引杜工部“男兒生不成名死已老”爲九言之始，顧寧人則引“凜乎若朽索之馭六馬”爲九言之始，然非通首皆九言也。

其通體爲九言者，《珊瑚網》載元時天目山僧明本有《梅花》詩云：“昨夜東風吹折中林梢，渡口小艇滚入沙灘[image: ]
 。野樹古梅獨卧寒屋角，疎影横斜暗上書窗敲。半枯半活幾箇擫蓓蕾，欲開未開數點含香苞。縱使畫工善畫也縮手，我愛清香故把新詩嘲。”此則通首皆九言也。至升菴亦有《梅花》詩云：“元冬小春十月微陽回，綠蕚梅蕊早傍南枝開。折贈未寄陸凱隴頭去，相思忽到盧仝窗下來。歌殘《水調》沉珠明月浦，舞破《山香》碎玉凌風臺。錯認高樓三弄叫雲笛，無奈二十四番花信催。”此則又創爲九言律矣。元遺山答張教授仲文詩，通首皆七古，中獨有一句係九言“疑作金荃怨曲蘭畹詞”云云。自注云，七言長體，於中一句獨九言，韋郎有此體，長吉亦有此體。


十言十一言

《懷麓堂詩話》又謂詩有十字者，太白詩“黃帝鑄鼎於荆山鍊丹砂，丹砂成騎龍飛上太清家”是也。有十一字者，少陵詩“王郎酒酣拔劒斫地歌莫哀，我能拔爾抑塞磊落之奇才”，東坡詩“山中故人應有招我歸來篇”是也。

五七律排

五七律及排律雖創於初唐沈、宋諸人，然六朝已開其端。劉勰云：“左礙而尋右，末滯而討前。則聲轉於吻，玲玲如振玉；詞靡於耳，纍纍如貫珠。”似已研究聲律。沈約《八詠詩》云：“登臺望秋月，會圃臨春風。秋至憫衰草，寒來悲落桐。夕行聞野鶴，晨征聽曉鴻。解珮去朝市，被褐守山東。”已全是五律，惟七八兩句失粘耳。至陰鏗《安樂宮》詩：“新宮實壯哉，雲裏望樓臺。迢遞翔鵾仰，聯翩賀燕來。重簷寒霧宿，丹井夏蓮開。砌石披新錦，雕梁畫早梅。欲知安樂盛，歌管雜塵埃。”則已全乎律體。梁簡文《春情》一首，溫子昇《擣衣》一首，王勣《北山》一首，陳後主《聽箏》一首，又皆七言屬對，絕似七律，惟篇末雜以五言二句耳。

薛道衡《昔昔鹽》：“垂柳覆金堤，蘼蕪葉復齊。水溢芙蓉沼，花飛桃李蹊。採桑秦氏女，織錦竇家妻。關山別蕩子，風月守空闈。常歛千金笑，長垂雙玉啼。盤龍隨鏡隱，新鳳逐帷低。飛魂同野鵲，倦寢憶晨雞。暗牖通蛛網，空梁落燕泥。前年過代北，今歲往遼西。一去無消息，誰能惜馬蹄？”此又五排濫觴也。

蔡孚《打毬篇》云：“德陽宮北苑東陬，雲作高臺月作樓。金鎚玉鎣千金地，寶仗琱紋七寶毬。竇融一家尙三主，梁冀頻封萬户侯。容色從來荷恩顧，意氣平生事俠遊。共道用兵如斷蔗，俱能走馬入長楸。紅鬛錦環風驟驥，黃絡青絲電紫騮。奔星亂下花場裏，初月飛來畫杖頭。自有長鳴須決勝，能馳駿足滿先籌。曹王漫說彈棋妙，劇孟休矜六博投。薄暮漢宮愉樂罷，還歸堯室繞垂旒。”此又七排濫觴也。

絕句

楊伯謙云，五言絕句，唐初變六朝《子夜》體也。七言絕句，初唐尚少，中唐漸甚，然梁簡文《夜望單鴈》一首已是七絕云云。今按《南史》宋晉熙王昶奔魏，在道慷慨爲斷句詩曰：“白雲滿鄣來，黃塵半天起。關山四面絕，故鄉幾千里。”梁元帝降魏，在幽逼時製詩四絕，其一曰：“南風且絕唱，西陵最可悲。今日還蒿里，終非封禪時。”曰斷句，曰絕句，則宋、梁時已稱絕句也。

柳惲《和梁武景陽樓》篇云：“太液滄波起，長楊高樹秋。翠華承漢遠，雕輦逐風流。”陳文帝時陳寶應起兵，沙門慧標作詩送之曰：“送馬猶臨水，離旗稍引風。好看今夜月，當照紫微宮。”隋煬帝宮中侯夫人詩：“飮泣不成淚，悲來翻強歌。庭花方爛熳，無計奈春何。”蕭子雲《玉笥山詩》：“千載雲霞一徑通，暖烟遲日鎖溶溶。鳥啼春晝桃花坼，獨步溪頭探碧茸。”虞世南《袁寳兒詩》：“學畫鴉兒半未成，垂肩大袖太憨生。緣憨却得君王寵，長把花枝傍輦行。”其時尚未有律詩，而音節和諧已若此，豈非五七絶之濫觴乎？

《詩注源流》云：“絶句，截句也。如後兩句對者，是截律詩前半首；前兩句對者，是截律詩後半首；四句皆對者，是截中四句；四句皆不對者，是截前後四句也。”故唐人稱絕句爲律詩，李漢編《昌黎集》，凡絕句皆收入律詩，白香山亦以絕句編入格詩。

三五七言

三五七言詩起於李太白：“秋風清，秋月明。落葉聚還散，寒鴉棲復驚。相思相見知何日，此時此夜難爲情。”此其濫觴也。劉長卿《送陸澧》詩云：“新安路，人來去。早潮復晚潮，明日知何處。潮水無情亦解歸，自憐長在新安住。”宋寇萊公《江南春》詩云：“波渺渺，柳依依。孤村芳草遠，斜日杏花飛。江南春盡離腸斷，蘋滿汀洲人未歸。”金趙秉文詩云：“秋風清，秋月明。白露夜深重，白雲秋曉輕。夢回酒渴呼童起，枕上轆轤三兩聲。”近日查初白《詠簾》一首，自一字至七字，又爲創體。

長短（诗）〔句〕

《三百篇》中，間有用長短句者，如“山有榛，隰有苓”一章，眞絕調也。至漢而益多。《安世房中歌》“我定歷數”一章，四言七言三言紛沓成篇。樂府《日出入》一首云：“肅若舊典，日出入安窮。時世（與人不）〔不與人〕同。故春非我春，夏非我夏，秋非我秋，冬非我冬。泊如四海之池，遍觀是邪謂何。吾知所樂，獨樂六龍。六龍之調，使我心若。訾黃其何不來下。”此後世長短句之祖也。又漢武帝《李夫人歌》：“是耶，非耶，立而望之，偏何珊珊其來遲。”《漢書》燕王歌：“歸空城兮狗不吠，雞不鳴。橫術何廣廣兮，固知國之無人。”

樂府

《漢書·禮樂志》：武帝定郊祀之禮，乃立樂府，採詩夜誦，有趙、代、秦、楚之謳。以李延年爲協律都尉，多舉司馬相如等造詩賦，以合八音之調，作十九章之歌。師古曰：“樂府之名，蓋起於此。”按史遷《樂書》云：今上即位，作十九章，令延年次序其聲云云。則十九章樂府有漢武自作者。按十九章中有非臣下所敢言者，如《日出入》之“春非我春，夏非我夏”等句，豈代言者所爲耶？
 又《樂志》云，漢郊廟詩歌，內有掖廷材人，外有上林樂府，皆以鄭聲施於朝廷，故哀帝時罷之。然百姓漸漬日久，湛沔自若。《文心雕龍》曰：漢武立樂府，總趙、代之音，撮齊、楚之氣。延年以曼聲協律，朱、馬以騷體製歌。《桂華》雜曲，麗而不經；《赤鴈》羣篇，靡而非典。河間獻雅而不御，故汲黯致譏於《天馬》。然則樂府本非雅樂也。又云，軒代鼓吹，漢世鐃挽，並出樂府。故樂府有《鐃》、《吹》等曲。

六句律詩

律詩有六句便成一首者，李太白《送羽林陶將軍》云：“將軍出使擁樓船，江上旌旗拂紫烟。萬里橫戈探虎穴，三杯拔劒舞龍泉。莫道同人無膽氣，臨行將贈繞朝鞭。”此爲六句律詩之首。以後惟白香山最多，如《寒閨夜》一首，《縣西郊秋寄馬造》一首，《留題杭州郡齋》一首，《感芍藥花寄正一上人》一首，《孤山寺石榴花》一首，《盧侍御小妓乞詩》一首，皆用此體。《昌黎集》中亦間有之，如《謝李員外寄紙筆》一首云：“題是臨池後，分從起草餘。兔尖針莫並，繭淨雪難如。莫怪殷勤謝，虞卿正著書。”此又五言之六句律詩體也。

抝體七律

抝體七律如“鄭縣亭子澗之濵”、“獨立縹緲之飛樓”之類，杜少陵集最多，乃專用古體，不諧平仄。中唐以後則李商隱、趙嘏軰創爲一種以第三第五字平仄互易，如“溪雲初起日沉閣，山雨欲來風滿樓”，“殘星幾點鴈横塞，長笛一聲人倚樓”之類，別有擊撞波折之致。

至元遺山又創一種抝在第五六字，如“來時珥筆誇健訟，去日攀車餘淚痕”，“太行秀發眉宇見，老阮亡來樽俎閒”，“雞豚鄕社相勞苦，花木禪房時往還”，“肺腸未潰猶可活，灰土已寒寜復燃”，“市聲浩浩如欲沸，世路悠悠殊未涯”，“冷猿挂夢山月暝，老鴈叫羣江渚深”，“春波淡淡沙鳥没，野色荒荒烟樹平”，“青山兩岸多古木，平地數峰如畫屏”，“長虹夜飮海欲竭，老鴈叫羣秋更哀”，“東門太傅多祖道，北闕詩人休上書”之類，集中不可枚舉，然後人習用者少。

律詩不屬對

唐人律詩第三四句有不屬對者，如李太白“牛渚西江夜”、崔灝《黄鶴樓詩》之類，然第五六則未有不對。惟白樂天有通首不對，但平仄甚調者，自編在格詩中。如《重題西寧寺牡丹憶元九》詩云：“往年曾向東都去，曾嘆花時君未迴。今年況作臨江別，惆悵花前又獨來。只愁離別長如此，不道明年花不開。”則律詩中又有此一種也，然白之外亦少有作此者。

律詩兼用兩韻

鄭谷與僧齊己等共定今體詩格，一曰葫蘆，一曰轆轤，一曰進退。所謂葫蘆韻者，先二後四；轆轤韻者，雙出雙入；進退韻者，一進一退。《湘素雜記》謂鄭谷進退格，兩韻押某韻，兩韻又押某韻，如先押十四寒兩韻，再押十五刪兩韻也。然此體是雙出雙入，而非一進一退。

今按黄山谷《謝送宣城筆》詩云：“宣城變樣蹲雞距，諸葛名家捋鼠鬚。一束喜從公處得，千金求買市中無。漫投墨客摹科斗，勝與朱門飽蠧魚。愧我初無草玄手，不將閒寫吏文書。”此詩前二韻押七虞，後二韻押六魚，所謂雙出雙入也。東坡《題南康寺重湖軒》詩曰：“八月渡重湖，蕭條萬象疎。秋風片帆急，暮靄一山孤。許國心猶在，康時術已虚。岷峨千萬里，投老得歸無。”此詩以魚、虞二韻相間而押，所謂一進一退也。《清波雜志》謂坡自跋律詩可用兩韻，而引李誠之《送唐子方》兩押山、難字爲證，不知誠之本用進退格耳。

迴文詩

迴文詩世皆以爲始於蘇蕙，然劉勰謂“回文所興，道原爲始”，則非起於蘇蕙矣。道原不知何姓何時人。按梅慶生注《文心雕龍》云：“宋有賀道慶，作四言迴文詩一首，計十二句，從尾至首，讀亦成韻。勰所謂道原，或即道慶之訛也。”但道慶宋人，而蘇蕙苻秦人，則蕙仍在道慶前，而勰謂始自道原，意或當時南北朝分裂，蕙所作尙未傳播江南，而道慶在南朝實創此體，故以爲首耳。今道慶迴文不傳，惟蕙詩見於記載，亦名《璇璣圖》。其序云，前秦安南將軍竇滔與寵姬趙陽臺之任，而遺其妻蘇蕙於家。蕙織錦迴文，題詩二百餘首，計八百餘字，縱横反覆，皆爲文章，名曰《璇璣圖》，寄滔。滔感其意，仍迎蘇氏而遣陽臺。此迴文之祖也。

《北史·邢臧傳》：臧與裴敬憲、盧觀等共讀《迴文集》，臧獨先通。《東觀餘論》云：《璇璣圖》，讀者惟曉外繞七言，至其中多不能讀。少常沈公亦謂詞句脱落，讀不成文。不知此詩本以五色織成，因以別三四五七言之異，後人流傳不復施採，故迷其句讀耳。予在洛陽，於王晉玉處得程士南傚此並申諴之釋而後曉，然是詩本不舛脫云云。朱淑眞《璇璣圖記》：璇璣者，天盤也。經緯者，星辰所行之道也。中流一眼者，天心也。極星不動，蓋運轉不離一度之中，所謂居其所而斡旋之處。中一方，太微垣也，乃疊字四言詩。其二方，紫微垣也，乃四言回文。二方之外，四正乃五言回文，四維乃四言回文。三方之外，四正乃交首四言詩，其文則不回也。四維乃三言回文。三方之經以至外四經，皆七言回文詩，可周流而讀者也。
 若蘭之後，罕有繼之者。《隋書·王劭傳》，有人浴於黃鳳泉，得二白石，頗有文理。劭遂附致其文以爲字，復迴互其字作詩二百八十篇奏之。此蓋仿蘇蕙之體，而今不傳。唐人惟皮、陸偶爲之，宋以後則無人不作矣。

疊字詩

疊字詩“河水洋洋，北流活活”等句連用六疊，此爲創體。《滄浪詩話》謂《十九首》中“青青河畔草，鬱鬱園中柳。盈盈樓上女，皎皎當窗牖。娥娥紅粉粧，纖纖出素手”，一連六句皆用疊字，今人必以爲句法重複，古詩正不當以此論也。退之《南山詩》：“延延離又屬，夬夬叛還覯。喁喁魚闖萍，落落月經宿。誾誾樹牆垣，巘巘架庫厩。參參削劒戟，煥煥銜瑩琇。敷敷花披蕚，闟闟屋摧霤。悠悠舒而安，兀兀狂以狃。起起出猶奔，蠢蠢駭不懋。”蓋亦仿此。後人遂轉有以此爲工。有一句疊三字者，吳融《秋樹》詩云“一聲南鴈已先紅，槭槭凄凄葉葉同”是也。有一句内連三字者，如劉駕云“樹樹樹梢啼曉鶯，夜夜夜深聞子規”是也。有兩句連三字者，如白樂天云“新詩三十軸，軸軸金玉聲”是也。有兩句疊四字者，如柳子厚詩云“柳州柳刺史，種柳柳江邊”是也。

又宋人詠西溪云“灣灣灣處復灣灣”，蔡禪師《十玄》詩“了了了時無可了，玄玄玄處亦須訶”，亦皆以此取奇，然不過全首中一句耳。惟樂天《題天竺寺》詩云：“一山門作兩山門，兩寺原從一寺分。東澗水流西澗水，南山雲起北山雲。前臺花發後臺見，上界鐘清下界聞。遙想吾師行道處，天香桂子落紛紛。”此則六句皆用疊字，更爲創格，然尚不失爲大方。南宋惟楊誠齋《水月寺》詩“低低橋入低低寺，小小盆盛小小花”，又《紅錦黄花》詩云“節節生花花點點，茸茸麗日日遲遲”，則已纖佻。方回《石頭田》詩“晝欲求一淘，有竈無竈烟。夜欲求一榻，有屋無屋椽”，頗峭辣可喜。

至如金人麻知幾《答何正卿》一首，“緼緼蠢蠢何等民，矯矯亢亢爲守貞。昻昻藏藏獨異俗，落落莫莫不厭貧。歸歟歸歟且餬口，鳳兮鳳兮德衰久。樂云樂云無弦琴，命乎命乎一杯酒。匪鱣匪鮪故爲藏，避言避色必也狂。至道至剛秣吾馬，愛清愛淨修我牆。用之捨之時所繫，晉如摧如寧復計。暖然凄然任春秋，優哉游哉聊卒歲。”
 元詩僧明本《松月》詩一首，“天有月兮地有松，可堪松月趣無窮。松生金粉月生兔，月抱明珠松化龍。月照長空松掛衲，松回禪定月當空。老僧笑指松頭月，松月何妨一處供。”
 明人舒芬《春景》詩一首，“春風春日競春華，春水春山春景佳。新柳戀鶯鶯戀柳，好花迷蝶蝶迷花。尋芳子入尋芳伴，買（洒）〔酒〕人投賣酒家。去是路兮來是路，馬頭相對日頭斜。”
 《堯山堂外記》載倭人《過西湖》詩一首，“天連泗水水連天，烟鎖孤村村鎖烟。樹繞藤蘿蘿繞樹，川通巫峽峽通川。酒迷醉客客迷酒，船送行人人送船。此會應難難會此，傳今話古古今傳。”
 皆庸俗，不足供噴飯矣。

聯句

《雪浪齋日記》云：退之聯句，古無此法，自退之斬新開闢。范景文亦云：昌黎聯句有跨句者，謂連作第二三句，如《城南》等作是也。有一人一聯者，如《會合》、《遣興》等作是也。有一人四句者，如《有所思》等作是也。《漁隱叢話》則謂謝宣城有聯句七篇，陶淵明有聯句一篇，是六朝已有之。然聯句究當以漢武《柏梁》爲始。《文心雕龍》曰“聯句共韻，柏梁餘製”是也。

今按六朝聯句，亦不止陶、謝二公。《南史》：謝晦將被戮，與兄子世基聯句。世基詩曰：“偉哉横海鱗，壯矣垂天翼。一旦失風水，翻爲螻蟻食。”晦詩曰：“功遂侔昔人，保退無智力。旣涉太行險，斯路信難陟。”梁元帝與武陵王紀交兵，帝爲詩曰：“回首望荆門，驚浪且雷奔。四鳥嗟長别，三聲悲夜猿。”紀之子圓正被收在獄，乃連句曰：“水長二江急，雲生三峽昏。願貰淮南罪，思報阜陵恩。”又《沈懷文傳》：隱士雷次宗還廬江，何尚之設祖餞，文士畢集，爲連句詩，懷文所作尤美。《北史》：薛孝通等在孝文帝前以忠爲韻，元翽曰：“聖主臨萬機，享世永無窮。”孝通曰：“豈惟被草木，方亦及昆蟲。”元翌曰：“朝賢旣濟濟，野苗又芃芃。”帝曰：“君臣作魚水，書軌一華戎。”孝通曰：“微臣信慶渥，何以答華嵩。”此皆六朝人連句也，但其時曰連句，不曰聯句耳。方勺《泊宅編》又引劉中壘謂：“泥中”、“中露”，衛二人名，《式微》之詩葢二人所作，以爲聯句所起。此未免附會。

至古人聯句，大概先分韻而後成詩。梁武帝華光殿聯句，曹景宗後至，詩韻已盡，沈約以所餘“競”、“病”二字與之。曰所餘二韻，則分韻後之所餘也。《陳後主集》有《序宣猷堂宴集五言》曰：披鈎賦咏，逐韻多少，次第而用。在座有江總、陸瑜、孔範等三人，後主詔得迮、格、白、易、夕、擲、斥、拆、唶，諸人詩用韻，與所得韻次前後正同，曾不攙亂。可知古人聯句先探鈎韻字，各據所得循序賦之，正如後世韻格也。杜集中有《夏夜李尚書筵送宇文石首赴縣聯句》，又有《與李之芳宇文彧三人聯句》，則唐人聯句亦不自昌黎始。


柏梁體

漢武宴柏梁臺賦詩，人各一句，句皆用韻，後人遂以每句用韻者爲“柏梁體”。然柏梁以前，如漢高《大風歌》、荆卿《易水歌》，又如《靈寶謡》云：“吴王岀遊觀震湖，龍威丈人山隱居。北上包山入靈墟，乃入洞庭竊禹書。天地大文不可舒，此文長傳百六初，若強取之喪國廬。”可見此體已久有之，不自柏梁始也。但聯句之每句用韻者，乃爲“柏梁體”耳。

和韻

劉貢父《詩話》，唐時賡和有次韻，先後無易。
 有依韻，同在一韻。
 如張文潛《離黄州》詩而和老杜《玉華宮》詩是也。有用韻，用彼韻，不必和。
 如韓吏部用皇甫《陸渾山火》之類是也。又有和詩不和韻者，如賈至《早朝大明宮》之作，王維、岑參、杜甫皆有和章，而不用其韻也。次韻實始於元、白。微之上令狐相國書云：“稹與同門生白居易友善，居易能爲詩，窮極聲韻，或千言，或五百言律詩，以相投寄。小生自審不能過之，往往戲排舊韻，別諧新調，名為次韻，蓋欲以難相挑耳。”《困學紀聞》亦謂古詩有倡有和，有雜擬、追和之類，而無和韻者。唐始有用韻，謂同此韻中也。後有依韻，然不以次。最後有次韻，自元、白始，至皮、陸而其體乃成。《珊瑚鈎詩話》亦謂前人作詩未始和韻，自元、白爲二浙觀察，往來置郵筒相倡和，始依韻而多至千言，篇章甚富。其自耀云：“曹公謂劉玄德曰：‘天下英雄，惟使君與操耳！’”豈詩人豪氣例愛矜誇耶！此和韻始於元、白之明證也。

然是時劉長卿《餘干旅舍》云：“摇落暮天迥，丹楓霜葉稀。孤城向水閉，獨鳥背人飛。渡口月初上，鄰家漁未歸。鄉心正欲絕，何處搗征衣？”而張籍《宿江上館》云：“楚驛南渡口，夜深來客稀。月明見潮上，江靜覺鷗飛。旅宿今已遠，此行殊未歸。離家久無信，又聽搗征衣。”此二詩絕似次韻，豈無心適合耶，抑有慕於元、白而傚之耶？

按《洛陽伽藍記》載王肅入魏，舍江南故妻謝氏而娶魏元帝女，其故妻寄以詩曰：“本爲筐下蠶，今爲機上絲。得路遂騰去，頗憶纏綿時。”其繼室代答亦用“絲”、“時”二韻。葉石林《玉澗雜書》謂《類文》有梁武帝同王筠和太子懺悔詩，云仍取筠韻，則六朝已有此體，以後罕有爲之者，至元、白始立爲格耳。

集句

《夢溪筆談》謂集句自王荆公始，如“風定花猶落，謝貞詩
 。鳥鳴山更幽王籍詩
 。”之類，有多至百韻者。《後山詩話》亦謂荆公暮年喜爲集句，黃山谷以爲止堪一笑耳。然此體實不自荆公始也。《金玉詩話》及《蓼花洲閑録》謂宋初已有集句，至石曼卿遂大著，嘗有下第集句云：“一生不得文章力，欲上青雲未有因。聖主不勞千里召，姮娥何惜一枝春。鳳凰詔下雖沾命，豺虎叢中也立身。啼得血流無用處，著朱騎馬定何人。”曼卿又以“月如無恨月常圓”對“天若有情天亦老”，則固不始於荆公矣。

其他集句之傳於後世者，孫應以韓詩“排雲叫閶闔”對杜詩“奏賦入明光”，蔡天啓以“棃園子弟白髮新”對“江州司馬青衫濕”，“臨邛道士鴻都客”對“錦里先生烏角巾”，閩人林震以“與爾同消萬古愁”對“勸君更盡一杯酒”，“流水無言草自春”對“青山有恨花初謝”，“揚州十里小紅樓”對“天下三分明月夜”。陸放翁“我亦輕餘子，君當恕醉人”，元遺山“白首放歌行縱酒，清朝有味是無能”，“黃鶴一去不復返，白鷗萬里誰能馴”，“事殊興極憂思集，天澹雲閑今古同”，皆凑泊如無縫天衣。又如孫仲衍集句輓朝雲詩：“家住錢唐東復東，偶來江外寄行踪。三湘愁鬢逢秋色，半壁殘燈照病容。艶骨已成蘭麝土，露華偏濕蘂珠宮。分明記得還家夢，一路寒山萬木中。”更覺清切渾成，如岀一手。而晁美叔嘗以集句示劉貢父，貢父曰：“君高明之識，何至作此等伎倆？集古人句，譬如蓬蓽之士，適有佳客，既無自己庖厨，而器皿肴蔌悉假貸於人，意欲強學豪奢，而寒酸之氣終是不脫。”東坡《答孔毅父集句見贈》亦云：“羡君戲集他人詩，指呼市人如小兒。天邊鴻鵠不易得，便令作對隨家雞。退之驚笑子美泣，問君久假何時歸？世間好事世人共，明月自滿千家墀。”貢父、東坡之持論固當矣，然因難見巧，亦文人游戲筆墨之一端也。

《螢雪雜說》又有《集杜詩》，如：“扈聖登黄閣，《贈嚴閣老》
 。亨衢照紫泥。《贈太常卿》
 。”“泥融飛燕子，地僻舞鵾雞。並《絕句》
 。”“獻納紆皇眷，《贈鮮于京兆》
 。衣冠拜紫宸。《太歲日詩》。
 ”此又集杜之始也。又文文山《集杜詩》至二百首。

按晉時傅咸已有集經詩，其《毛詩》一篇云：“聿修厥德，令終有俶。勉爾遁思，我言維服。盜言孔甘，其何能淑。讒人罔極，有靦面目。”此則實爲集句之權輿，又不自宋初始矣。至近日朱竹垞《蕃錦集》，割裂成句，塡入詞譜，則又斬新創闢，前人未之有也。

成語佳對

集句固見巧思，然猶集古人詩句也，至有經史中成語，可摘爲佳對者。如《百斛明珠》所載，韓玉汝治秦州，尚嚴，民語曰“莫逢韓玉汝”，有孫臨者對以“可怕李金吾”。東坡詩：“君特未知其趣耳，臣今時復一中之。”又一聯：“人言盧杞是奸邪，我覺魏徵但嫵媚。”後陸放翁用之。放翁又有“國家科第與風漢，天下英雄惟使君”之句。又梅執禮詩：“天之未喪斯文也，吾亦何爲不豫哉。”《後山詩話》：“二十四考中書令”，王平甫對以“萬八千户冠軍侯”。王安中《元旦致語》：“君子有酒多且旨，化國之日舒以長。”朱新仲詩：“此時老子興不淺，旦日將軍幸早臨。”“何以報之青玉案，我姑酌彼黄金罍。”吴師道：“丈夫不學曹孟德，生子當如孫仲謀。”“平生能著幾兩屐，長日惟消一局棋。”

近日厲樊榭：“誰其云者兩黃鵠，我欲遺之雙鯉魚。”嚴海珊：“春水方生公速去，桃花淨盡我重來。”吾友沈佩蘭有句云：“與我周旋寧作我，爲郎憔悴卻羞郎。”“此生能著幾兩屐，一日須傾三百杯。”皆極工也。

借對法

古人詩賦多有用字音借對之法。張子容《逢孟浩然》詩：“樽開柏葉酒，燈發九枝花。”借柏字作百字也。張喬《月中桂》詩：“根非生下土，葉不墜秋風。”借下字作夏字也。劉賓客：“清秋方落帽，子夏正離羣。”不獨夏對秋，而子亦借作紫對清字也。梁揆《鵰鶚離風塵》詩：“高騰霄鳳渚，下睨塞鴻賓。”借渚字作主字也。杜甫《哭李常侍》詩：“次第尋書札，呼兒檢贈詩。”借第字作弟對兒字也。劉禹錫：“談笑有鴻儒，往來無白丁。”借鴻字作紅字也。東坡：“通印子魚，披綿黄雀。”借子字作紫字也。沈括云“自朱耶之狼狽，致赤子之流離”，不惟赤對朱，耶對子，而狼狽、流離，乃獸名對鳥名也。又如“厨人具雞黍，稚子摘楊梅”，亦以楊借作羊字。

《螢雪雜說》載省題詩：“天子居丹扆，廷臣獻六箴”，“白髮不愁身外事，六么且聽醉中詞”，俱以六借作綠字也。《東門種瓜》詩：“青門無外事，尺地是生涯。”以尺字借作赤字也。陳傅良《仲秋治兵賦》云：“當諸夏之偃武，必仲秋而治兵。”又《周以宗強賦》：“故蒼籙之興起，始諸姬而阜康。”以諸字借作朱字也。《石林詩話》：王荆公詩：“自喜田園安五柳，但嫌尸祝擾庚桑。”人但知柳對桑，不知庚亦是數，蓋以十日數之也。陸佃《謝吏部尚書表》云：“六燕相停，試銓衡其輕重；乙鴻遼遠，欲審別其飛翔。”乙與六亦借對。

扇對法

《白氏金針》有四句作一對者。凡詩四句，以第一句對第三句，第二句對第四句，謂之扇對。然不自白香山始也。《小雅》“昔我往矣，楊柳依依”四句，已肇其端。曹子建云：“昔我初遷，朱華未希。今我旋止，素雪云飛。”《古塘上曲》有云：“莫以魚肉賤，棄捐葱與薤。莫以桑麻賤，棄捐菅與蒯。”左太沖《詠史》云：“吾希段干木，偃息藩魏君。吾慕魯仲連，談笑卻秦軍。”喬知之《定情篇》：“故歲雕梁燕，雙去今來隻。今日玉庭梅，朝紅暮成碧。”杜少陵《奉先詠懷》詩：“暖客貂鼠裘，悲管逐清瑟。勸客駝蹄羹，霜橙壓香橘。”《哭鄭司户蘇少監》云：“得罪台州去，時危棄碩儒。移官蓬閣後，穀貴殁潛夫。”李青蓮：“白日何短短，百年苦易滿。蒼穹浩茫茫，萬劫太極長。”韓昌黎“求觀衆丘小，必上泰山岑。求觀衆流細，必泛滄溟深”之類，固早有此格，至香山而最多。如《書紳》之“歲計莫如穀，飽則不干人。日計莫如酒，醉則兼忘身”，《詠雪》之“我知世無幻，了無干世意。世知我無堪，亦無責我事”，《朱陳村》之“生者不遠别，嫁娶先近鄰。死者不遠離，墳墓多遶村”，《逍遙詠》之“此身何足戀，萬劫煩惱根。此身何足厭，一聚虛空塵”，《短歌行》之“耳目聾暗後，堂上調絲竹。牙齒缺落時，盤中堆酒肉”，《狂言示諸姪》之“勿言宅舍小，不過寢一室。何用鞍馬多，不能騎兩匹”，《感時》之“貧賤非不惡，道在何足避。富貴非不愛，時來當自致”，《遣興》之“昔作少學士，圖形入集賢。今爲老居士，寫貌入香山”，如此之類，不一而足。

梅聖俞作《續金針》，但引前人詩云“昔時花下留連飮，暖日夭桃鶯亂啼。今日江邊容易別，淡烟衰草馬頻嘶”以證之，猶未廣也。後來惟《東坡集》中有之，如《和許朝奉》詩云：“邂逅陪車馬，尋芳謝朓洲。淒涼望鄉國，得句仲宣樓。”《贈張天驥》詩云：“飢寒天隨子，杞菊自擷芼。慈孝董邵南，雞狗相乳抱。”《過淮》詩云：“朝離新息縣，初亂一水碧。暮宿淮南村，已渡千山赤。”後陸放翁亦時用此體，如“東皋客輸米，粲粲珠岀碓。南山僧餉茶，細細雪落磑”是也。

又有律詩以四句作對者，亦香山詩，如：“新篇日日成，不是愛聲名。舊句時時改，無妨悦性情。”又有《酬劉主簿》詩云：“我隨鵷鷺入烟雲，謬上丹墀爲近臣。君同鸞鳳棲荆棘，猶著青袍作選人。”此又五七律之扇對。

禁體詩

禁體詩始於歐陽公守汝陰日，因小雪會飮聚星堂賦詩，約不得用玉、月、棃、梅、練、絮、白、舞、鵝、鶴等字，歐公所云“脫遺前言笑塵雜，搜索高寒窺冥漠”者也。其後東坡在潁，因禱（雪）〔雨〕於張龍公獲應，亦舉此體，其末云：“汝南先賢有故事，醉翁詩話誰能說。當時號令君聽取，白戰不許持寸鐵。”蓋修歐公故事也。然《六一詩話》記進士許洞會諸僧分題，岀一紙約曰，不得犯此一字，於是諸僧皆閣筆。其字乃山、水、風、雲、竹、石、花、草、霜、雪、星、月、禽、鳥之類也。然則此又歐公所本歟？

雙聲疊韻

雙聲疊韻起於六朝。《南史·謝莊傳》：王玄謨問莊何者爲雙聲，何者為疊韻，莊答曰“玄護爲雙聲，碻磝爲疊韻”是也。劉勰云：“雙聲隔字而每舛，疊韻雜句而必暌。”《談藪》載梁武帝嘗作五字疊韻詩曰“後牖有榴柳”，命朝士仿之。劉孝綽曰“梁王長康强”，沈約曰“偏眠船舷邊”，庾肩吾曰“載匕每碍埭”，徐摛曰“臣昨祭禹廟，殘‘六斛熟鹿肉’”，何遜用曹瞞故事曰“暯蘇姑枯盧”，吴均沈思良久無所言，帝不悅。俄有詔曰：“吴均不均，何遜不遜，宜付廷尉。”此疊韻之始也。至唐末，全句疊韻者最多，皮、陸嘗以此倡和。如龜蒙之“膚愉吴都姝。眷戀便殿宴”，“瓊英輕明生，竹石滴瀝碧”，皮日休之“康莊傷荒涼，坐虜部五苦”，又溫飛卿《題賀知章故居》云：“廢砌翳薜茘，枯湖無菰蒲。老媪寳葆草，愚儒輸逋租。”《雨中與李先生期垂釣先後相失》云：“隔石覓屐跡，西溪迷雞啼。小鳥擾曉沼，犂泥齊低畦。”皆詞人翻新鬭巧之作，雖不足語於大方，要亦一格也。至世所傳“屋北鹿獨宿，溪西雞齊啼”，則明徐晞爲郡吏時，郡守所出，晞爲屬對者也。

又雙聲一體，《北史·魏收傳》：崔巖嘗以雙聲嘲收曰：“遇魏收衰曰愚魏。”魏答曰：“顏巖腥瘦，是誰所生。羊頤狗頰，頭團鼻平。飯房苓籠，著孔嘲（釘）〔玎〕。”此雙聲之法也。皮日休《雜體詩序》曰：“詩云‘螮蝀在東’、‘鴛鴦在梁’，雙聲之始也。”六朝詩如王融之“園衡炫紅蘤，湖行曅黃華”，唐詩如溫庭筠之“棲息銷心象，簷楹溢艶陽”，皆仿雙聲而爲之者也。按古人亦有不全句疊韻，但二字疊韻者；亦有不全句雙聲，但二字雙聲者。杜詩於此等處最嚴，如支離對漂泊，則雙聲也；悵望對蕭條，則疊韻也。《雲溪友議》引“月影侵簪冷，江光逼履清”，謂侵簪則疊韻，逼履則雙聲也。又引“幾家村草裏，吹唱隔江聞”爲雙聲，謂幾家及村草、吹唱及隔江，皆二字同音，當於唇齒喉舌間辨之也。

金人王寂有《送王平仲》詩：“潦倒少矍鑠，臞儒餘愚迂。半面便健羡，無渠吾胡娱。袖手久不偶，鋪書如枯株。落寞各作惡，呼車姑須臾。放浪曩骯髒，囊裝將長揚。偃蹇晚倦獻，徜徉藏光芒。著雨苦齟齬，蒼茫荒羊腸。黯淡厭漸險，彷徨傷王陽。”高季迪《吴宮詞》：“筵前憐嬋娟，醉媚睡翠被。精兵驚升城，棄避愧墜淚。”

詩句有全平仄者

《西清詩話》載晏元獻謂梅聖俞，古人章句中全用平聲，如“枯桑知天風”是也，但恨未見仄字耳。聖俞既别，乃作仄體寄公，有“月岀斷岸口，影照别舸背”之句。然古詩一句全用平仄者，並有一句平一句仄相連成文者。如青蓮《北上行》之“馬足蹶側石，車輪摧高岡”，《醉起》之“處世若大夢，胡爲勞其生”，《陳情》之“飄風吹雲霓，蔽目不得語”，《安陸》之“飛蘿搖春烟，入遠搆石室”；少陵《述懷》之“摧頽蒼松根，地冷骨未朽”，《赴奉先》之“憂端齊終南，澒洞不可掇”，《北征》之“前登寒山重，屢得飲馬窟”，《西枝村》之“明燃林中薪，暗汲石底井”；韓昌黎《南山詩》之“横雲時平凝，點點露數岫”，《瀧吏》之“官當明時來，事不待說委”；東坡之“朦朧含高峰，晃蕩射石壁”；元人袁桷《梁山濼》詩“交流千尋峰，會合百谷水”，楊載《紀夢》詩“萬劫永不死，如循環無端”，范梈《甘蔗洲》詩“暫解霧露毒，因知江山寛”；查初白《廬山》詩“隤雲如奔逃，片片掠面去”，皆一句全平，一句全仄。至昌黎《南山詩》“或散若瓦解，或赴若輻輳”，“或錯若繪畫，或繚若篆籕”，則並二句全仄矣。古詩“羅衣何飄飄，輕裾隨旋風”，則二句全平矣。

不特此也，即七言亦有全平仄者。少陵詩“有客有客字子美”，“中巴之東巴東山”；昌黎《贈劉生》之“青鯨高摩波山浮”，《送僧隆觀》之“浮屠西來何施爲”；義山《韓碑》詩之“封狼生貙貙生羆”，“帝得聖相相曰度”，“入蔡縛賊獻太廟”；梅聖俞《木假山》詩“形侔三山中雄酋”；東坡《以清絲絹寄魯冀州》詩“鵝溪清絲清如冰”；趙秉文《太寧山》詩“羣山西來高崔嵬”；方夔《巖峰》詩“巖峰孤尖來何雄”，又《贈郭翼》詩“日岀衆鳥繞屋語”；吴梅村《行路難》詩“梁王臺成何崔嵬”，《打冰詞》“霜紈方空張輕烟”，此又七言之全平仄者。

至通首以一句平一句仄相間，又始於皮、陸。今所傳皮日休之“疎杉低通牆，（泠）〔冷〕鷺立亂浪”是也。何景明又仿其體作五平五仄詩：“秋原何蕭蕭，耳目去雜茸。枯荷猶穿塘，苦霧尚抱隴。寒風吹空林，落日照古塚。徘徊觀陳踪，露下髮忽竦。”并有七平七仄詩，如“吐舌萬里唾四海，七變入臼米出甲。離袿飛髾垂纎羅，棃花梅花參差開”之類，此又因五平五仄而廣爲七言也。宋以後詩，晏、梅二公固無由知，唐詩之全平全仄不可勝數如是，晏、梅二公俱號博洽，豈未之見耶？

又律詩中有一句全仄者，如元遺山集中《秀山行》云“古木凍欲折”，《惡雨》五排首句“惡雨復惡雨”，又《病中》五排起句云“戰勝頗自恃”。薩都剌之“送客月在地”，“半日不見路”，張仲舉之“日色不到地”，亦全用仄聲也。

詩詞專用本家本人事

東坡《贈張子野》詩云：“錦里先生自笑狂，莫欺九十鬢毛蒼。詩人老去鶯鶯在，公子歸來燕燕忙。柱下相君猶有齒，江東刺史已無腸。平生謬作安昌客，略遣彭宣到後堂。”此通首皆用張姓故事也。《送鄭户曹詩》：“公業有田常乏食，廣文好客竟無氊。”亦用鄭太、鄭虔故事。李俊民《壽王籌堂》詩：“此生但覺醉鄉寛，王績。
 誰謂螭猶北海蟠。王猛。
 處處相迎皆倒屣，王粲。
 人人共喜欲彈冠。王陽。
 州應向日懸刀夢，王濬。
 山試今朝拄笏看。王子猷。
 仙馭未來緱氏鶴，月明吹徹玉笙寒。王喬。
 ”“烏衣歷歷是名家，人物於今比晉多。俗論不侵揮麈話，王衍。
 壯懷多付缺壺歌。王敦。
 雖無金勒堪調馬，王濟。
 賴有黃庭可換鵝。王羲之。
 見說長江欲飛渡，王濬。
 那須冰合望滹沱。王霸。
 ”二首全用王家故事也。近時查初白《送劉大山》詩云：“詩酒劉家代有人，不煩事事乞諸鄰。篇章分得隨州派，釀法爭傳白墮神。”亦專用劉家事。

《梁溪漫志》：王安中見人家壁上題字亦名安中而無姓，乃題一詩於後云：“蜀客更名緣好尚，漢臣書姓爲同官。孟公自合名驚座，子夏尤宜戴小冠。益號文章緣兩李，翃書制誥有諸韓。二元各自分南北，付與時人仔細看。”通篇皆用同名事。《夷堅志》：楊察侍郎謫信州，及召還，有士子十二人送之，察即席賦詩曰：“十二天之數，今宵席客盈。位如星占野，人似月分卿。極醉巫山側，聯吟嶰管清。他年爲舜牧，協力濟蒼生。”此全首切合十二字也。政和間，一士人遊名妓崔念四家，作詞云：“識箇人人，恰正年年歡會。似賭賽、六隻渾四。向巫山、重重去，如魚水，兩情美。同倚了畫欄十二，倚了又還重倚。兩日不來，時時在人心裏。擬問卜、常占歸計。[image: ]
 三八清齋，望永同鴛被。〔到夢裏〕，驀然被人驚覺，夢也有頭無尾。”此又通首切合廿四字。又有明月妓柳金南，年二十四，自作詞云：“小妾年方二紀。檀板重敲，十二欄杆倚遍。步重移，兩度巫山雲雨。二十八宿手中輪，數不到、星張翼尾。”此亦仿宋人而爲之者。

卷二十四

曲牌名入詩

《客中閑集》載舒芬詩云：“爲愛《宜春令》岀遊，風光猶勝《小梁州》。《黄鶯兒》唱今朝事，《香柳娘》牽舊日愁。《三擣鼓》催花下酒，《一江風》送渡頭舟。嗟予《沉醉東風》裏，笑《剔銀燈》上小樓。”

番語成詩

《詩話總龜》及《詩史》載余靖作胡語詩云：“夜筵沒羅言後盛。
 臣拜洗，言受賜。
 兩朝厥荷言通好。
 情幹勒。言厚也。
 微臣雅魯言鈍。
 祝君統，聖壽鐵擺言嵩高。
 俱可忒。言無疆。
 ”又沈存中《筆談》載刁約使契丹，戲爲詩云：“押宴移離畢，如中國執政官。
 看房賀跋支。執衣防閤人。
 餞行三匹裂，小木罌。
 密賜十貔貍。形如鼠而大，遼人以爲珍饈。
 ”

以古人姓名藏句中

《石林詩話》載王荆公詩：“老景春可惜，無花可留得。莫嫌柳渾青，終恨李太白。”以古人姓名藏句中，或者謂前無此體。按權德輿集有一篇云：“藩宣秉戎寄，衡石崇位勢。年紀信不留，弛張良自愧。樵蘇則爲愜，瓜李斯可畏。不顧榮宦尊，每陳農畝利。家林類岩巘，負郭躬歛積。忌滿寵生嫌，眷蒙恬聖智。疎鍾皓月曉，晩景丹霞麗。澗谷永不暖，山梁冀無累。頗符生肇學，得展禽尚志。從此直不疑，支離疏世事。”則唐人已創此體。

題字嵌句首

東坡自杭將還朝，坐中有營妓鄭容求落籍，高瑩求從良，坡爲題《減字木蘭花》一詞，判其牘尾云：“鄭莊好客，容我尊前先墮幘。落筆生風，籍籍聲名不負公。高山白早，瑩骨冰肌那解老。從此南徐，良夜清風月滿湖。”蓋用八字於句首，乃“鄭容落籍，高瑩從良”也。

數目字入詩

鮑明遠詩：“一身事關西，家族滿山東。二年從車駕，齋祭甘泉宫。三朝國慶畢，休沐還舊邦。四牡曜長路，輕蓋飛若鴻。五侯相餞送，高會集新豐。六樂陳廣座，祖帳揭春風。七盤起長袖，庭下列歌鐘。八珍盈雕俎，綺肴紛錯重。九族其瞻遲，賓友仰徽容。十載學無就，善宦一朝通。”

十二生肖八音入詩

《北史》：魏太和中，崔光依宫商角徵羽本音而爲五韻詩以贈李彪，彪為十二次詩以報光，光又爲百三郡國詩答之。其體今不傳，後人乃有以十二生肖及八音入詩者。

《列朝詩集》載明人胡儼十二辰詩：“鼷鼠飲河河不乾，牛女長年相見難。赤手南山縛猛虎，月中取兔天漫漫。驪龍有珠常不睡，畫蛇添足適爲累。老馬何曾有角生，羝羊觸籓徒忿嚏。莫笑楚人冠沐猴，祝雞空自老林丘。舞陽屠狗沛中市，平津牧豕海東頭。”按元人劉因有十二辰詩：“飢鷹嚇鼠驚不起，牛背高眠有如此。江山虎踞千里來，才辨荆州免穴爾。魚龍入水浩無涯，幻境等是杯中蛇。馬耳秋風去無跡，羊腸蜀道早還家。何必高門沐猴舞，豚栅雞棲皆樂土。柴門狗吠報鄰翁，約買神豬謝春雨。”則元人已先有此體也。

又《丹陽集》謂十二辰入詩始於沈炯，而山谷亦嘗爲之。余贈莫之用詩亦仿此體：“抱犬高眠已云足，更得牛衣有餘燠。起來敗絮擁懸鶉，誰羡龍鬚織冰縠。踏翻菜園底用羊，從他春雷吼枯腸。擊鐘烹鼎莫渠愛，小芼自許猴葵香。半世飢寒孔移帶，鼠米占來身漸大。吉雲神馬日匝三，樗蒲肯作豬奴態。虎頭食肉何足誇，陰德由來報必奢。丹竈成功無躍兔，玉函方秘緣青蛇。”則又不始於元人矣。

又《客中閑集》載林清以八音字爲句首云：“金紫何曾一掛懷，石田茅屋自天開。絲竿釣月江頭住，竹杖挑雲嶺上來。匏實曉收栽藥圃，土花春長讀書臺。革除一點浮雲慮，木筆題詩酒數杯。”此八音詩也。

藥名爲詩

藥名入詩，《三百篇》中多有之，如“采采芣苢”、“言采其蝱”、“中谷有蓷”、“墻有茨”、“堇荼如飴”之類。此後惟文字中用之。《左傳》：“山鞠藭。”《戰國策》：蘇秦曰：“人之所以不食烏啄者。”注：“即《本草》烏頭也。”又淳于髠曰：“求柴胡桔梗於沮澤之中，則累世不得。”《莊子》：藥者，堇也，雞癕也，豕零也。《韓非子》：“此味非飴蜜也，必葶藶、苦菜也。”《呂氏春秋》：仲夏之月，半夏生。又，兔絲非無根也，茯苓是也。宋玉《招魂》：白芷生。《淮南子》：地黃主屬骨，甘草主生肉。又，亂人者芎藭之與藳本也，蛇牀之與蘼蕪也。又，蛇牀似蘼蕪而不能芳。王褒《九懷》有款冬生。劉向《九嘆》有筐澤瀉以豹鞹。王充《論衡·言毒篇》有巴豆野葛，食之殺人。皆藥名之見於文者，而以之入詩甚少。如張籍《答鄱陽客》詩：“江皋歲暮相逢地，黃葉風前半夏枝。”柳子厚：“蒔藥閑庭延國老，開尊虛室值賢人。”國老，甘草也。雍陶詩：“村園門巷多相似，處處春風枳殻花。姜堯章詩：“土肥抽盡宿砂苗。”陳白沙詩：“恰到溪窮處，邨邨枳殻花。”楊夢山詩：“常記任家亭子上，連翹花發共銜杯。”此不過興會所觸，偶拈入詩，非專以鬭巧也。

乃有專以此見奇者。陸龜蒙有“烏啄蠧根回”及“斷續玉琴哀”之句，實始濫觴。沈括謂烏啄乃烏喙之訛；藥中只有續斷，無斷續也。《溫公詩話》：陳亞郎中以藥名爲詩至百首，如“風雨前胡夜，軒窗半夏涼”，“棋怕臘寒呵子下，夜嫌春暖宿紗裁”。又《詠上元夜遊人》云：“但看車前牛領上，十家皮没五家皮。”《贈乞雨自曝僧》云：“不雨若令過半夏，定應曬作葫蘆巴。”又《詠白髮》云：“若是道人頭不白，老君當日合烏頭。”元人陳孚亦有《交趾驛作藥名詩》：“長空青茫茫，大澤瀉月色。史君子何來，山椒遠于役。虎狼毒草叢，淚如鉛水滴。更苦參與商，骨肉桂海隔。問天何當歸，天南星漢白。”皆遊戲筆墨，頗亦可喜。《客中閑集》亦有“四海無遠志，一溪甘遂心”之句。

拆字詩

南宋人《苕溪集》有拆字詩一首：“日月明朝昏，山風嵐自起。石皮破仍堅，古木枯不死。可人何當來，意若重千里。永言詠黃鶴，志士心未已。”

口吃詩

《寓簡》載劉元父嘲吃者云：“本是昌家，又爲非類。但有雄聲，惟聞艾氣。”謂周昌、韓非、揚雄、鄧艾也。此但取口吃故事，非口吃詩也。王阮亭《池北偶談》載文太青戲作口吃詩云：“黠子向客苦哆口，漆栗筆蜜手柳酒。”按此事見《墨客揮犀》，鳳州三岀手柳酒，宣城四岀漆栗筆蜜，皆土產也。然口吃詩不自文太青始。唐姚合有《葡萄架》詩云：“萄藤洞庭頭，引葉漾盈摇。皎潔鈎高掛，玲瓏影落寮。陰烟壓幽屋，濛密夢冥苗。清秋青且翠，冬到凍都凋。”又《冷齋詩話》載東坡有口吃詩云：“江干高居堅關扄，耕犍躬駕角挂經。孤航繫舸菰茭隔，笳鼓過軍雞狗驚。解襟顧影各箕踞，擊劍高歌幾舉觥。荆笄供膾愧攪聒，乾鍋更戞甘瓜羹。”可見遊戲筆墨，古人已有之。

至如謝在杭與徐興公《贈口吃孝廉》之作，謝二首云：“綠柳龍樓老，林蘿嶺路涼。露來蓮漏冷，兩淚落劉郎。”“黎嶺連連路，蘭陵累累樓。流離憐冷落，郎輦懶來留。”徐一首云：“留戀蘭陵令，淋漓兩淚流。嶺蘿涼弄瀨，路柳綠連樓。”此又太青之後踵爲之者也。

雙關兩意詩

《古樂府》：“何當大刀頭，破鏡飛上天。”“石闕生口中，銜悲不能語。”《子夜歌》云：“霧露隱芙蓉，見蓮不分明。”“明燈照空局，悠然未有期。”“理絲入殘機，何悟不成匹。”《讀曲歌》云：“芙蓉腹裏萎，蓮子從心起。”唐詩如：“高山種芙蓉，復經黃蘗塢。未得一蓬時，流離嬰辛苦。”“窗外山魈立，知渠脚不多。二更機底下，摸著是誰梭？”“玉作彈棋局，心中最不平。”又劉禹錫詩：“東邊日岀西邊雨，道是無（情）〔晴〕也有（情）〔晴〕。”“玲瓏骰子安紅豆，入骨相思知未知？”李義山《無題》詩：“春蠶到死絲方盡，蠟炬成灰淚始乾。”陸龜蒙：“旦日思雙履，明時願早諧。”皮日休：“莫言春繭薄，猶有萬重絲。”又《珊瑚鈎詩話》：“碧藕連根絲不斷，紅蕖著子薏何多。”

又東坡：“蓮子劈開須見薏。楸枰著盡更無棋。破衫却有重縫處。一飯何曾忘却匙。”趙彦村注云：“此吴歌格，借字寓意也。薏與意，棋與期，縫與逢，時與匙，俱同音也。”又東坡在黃州書一聯云：“葑草尚能攔浪，藕絲不解留蓮。”亦用此體。高季迪《竹枝詞》：“春衣未織機中錦，只是長絲那得縫。”亦以絲借作思，縫借作逢也。元人徐夢吉《西湖竹枝詞》云：“莫爲採蓮忘却藕，月明風定好迴船。”借藕作偶也。

壽詩 輓詩 悼亡詩

壽詩、輓詩、悼亡詩，惟悼亡詩最古，潘岳、孫楚皆有《悼亡》詩載入《文選》。《南史》：宋文帝時袁皇后崩，上令顔延之為哀策，上自益“撫存悼亡，感今懷昔”八字，此悼亡之名所始也。《崔祖思傳》：齊武帝何美人死，帝過其墓，自爲《悼亡》詩，使崔元祖和之。則起於齊、梁也。葉水心《題蜀僧北澗集》云，集中有上生日詩，不可傳於後。是宋時猶以稱壽詩爲戒。郎仁寶云：“輓詩盛於唐，非無交而涕也。壽詩盛於宋，漸施於官府，亦無未同而言者。”亦見《懷麓堂詩話》。近時二作不論識與不識，轉相徵求，動成卷帙，可恥也。空同、大復集中少之，此過人矣。

帖子詞

宋時八節內宴，翰苑皆撰帖子詞，如歐陽公、司馬溫公集中皆有之。《丹陽集》載春帖子詞尤多，如蘇子容云：“璇霄一夕斗杓東，瀲灧晨曦照九重。和氣薰風摩蓋壤，競消兵甲事春農。”鄧伯溫云：“晨曦瀲灔上簾櫳，金屋熙熙歌吹中。桃臉似知宫宴早，百花頭上放輕紅。”蔣穎叔云：“昧旦求衣向曉雞，蓬萊仗下日將西。花添漏鼓三聲遠，柳吹春旗一色齊。”梁君貺云：“東方和氣斗回杓，龍角中星轉紫霄。聖主問安天未曉，求衣親護紫宸朝。”皆莊麗可誦，見太平景象。

乃明成化中，編修黃仲昭、檢討莊[image: ]
 不肯上元宵詞，且上疏論列以去。按《宋史》，鄒浩爲敎授，范純仁托撰致語，浩不肯，純仁曰：“翰林學士嘗爲之。”浩曰：“翰林學士則可，祭酒司業則不可。”致語與帖子詞同類，是浩亦未嘗以翰林爲不可撰也。況高季迪詩云：“去歲端陽直禁闈，新題帖子進彤扉。”則明初猶有此例，而仲昭等並不知，其不學甚矣。潤色太平，翰林本職，歐陽、司馬，何害其爲名臣，亦何損於朝政乎！

口號

杜詩有題曰口號者，如《晚行口號》之類。然梁簡文帝有《和衞尉新渝侯巡城口號》詩，唐張說有《十五夜衙前口號》詩，則不始於杜也。

元韻 原韻

近代詞章家和朋友詩則曰原韻，和御製詩則曰元韻，蓋取元音之元以示尊崇，不知原韻本應作元韻，並非假借也。元者本也，本來曰元來，班固《兩都賦》“元元本本”是也。若原字，則原蠶、原廟皆作再字解，初無所謂本來之義，不知何以遂替元字。顧寜人《日知録》，謂洪武中臣下有稱元任官者，嫌於元朝之“元”，故改此字。然則昔以元爲本字，而以避嫌改爲原，今反以原爲本字，而以應制特改爲元。古今事物遷流隨世轉移者，固非一端，即此可類推也。

即席

宋武帝延後進二十餘人置酒賦詩，蕭介染翰即成，文不加點。臧盾以詩不成，罰酒一斗。盾飮盡，言笑自若，帝曰：“臧盾之飲，蕭介之文，皆即席之美也。”《南史》：梁武帝製《武宴詩》三十韻示羊侃，侃即席上應詔。後世即席賦詩本此。

古詩别解

“人生不滿百”，謂行樂當及時也。《新唐書》：李石對文宗曰：“‘人生不滿百，常懷千歲憂’，畏不逢時也。‘晝短苦夜長’，闇時多也。‘何不秉燭遊’，勸之照也。”則此詩又作勸勵解。曹孟德樂府：“對酒當歌，人生幾何？”當字今人作宜字解，然詩與對字並言，則其意義相類。《世說新語》：王長史語“不大當對”，言其非敵手也。元微之寄白香山書有“當花對酒”之語，《學齋呫嗶》載《古鏡銘》，有云“當眉寫翠，對臉傅紅”，是當字皆作對字解，曹詩正同此例。今俗尚有門當戸對之語。

陶詩甲子紀年

自《宋書》及《南史》曁《五臣文選注》謂陶淵明詩自晉義熙以後皆題甲子，後世遂仍其說。《宋書·陶淵明傳》云，自以曾祖晉世宰相，恥復屈身異代，自宋高祖功業漸隆，不復肯仕。所著文章，義熙以前則書晉年號，永初以後惟書甲子而已。
 王新城《池北偶談》獨引傅平叔辨陶詩中凡題甲子者十，皆是晉年，何得先棄司馬家年號而預書甲子，以爲此論發前人所未發。不知宋景濂集已有此論。景濂《跋淵明像》云，其詩中甲子，始於庚子迄於丙辰，凡十有七年，皆晉安帝時作，初不聞題隆安、義熙之號。至其《閑居》詩有“空視時運傾”，《擬古》九章有“忽值山河改”之語，必宋受禪之後，乃反不書甲子何也？是此論已發自金華。

又按謝枋得《碧湖雜記》謂，治平中，虎丘僧思悦編淵明詩，謂題甲子者始庚子迄丙辰，凡十有七年，皆晉安帝時作。至恭帝元熙二年庚申，宋始受禪。自庚子至庚申蓋二十年，豈有宋未受禪而預題甲子之理？曾裘父《詩話》及郎仁寶《七修類稿》亦主其說。然則此論南宋時已有之，並不自金華始也。疊山又謂，劉裕自庚子得政後，晉室大權盡歸相府。淵明自庚子後即題甲子者，蓋逆知末流必至於此也。此說又巧爲附合耳。

後人有傚而行之者。南唐自顯德五年用中原正朔，士大夫以爲恥，碑文但書甲子。見《嬾眞子》。
 又歸德人趙俊，僞齊劉豫時卻聘不仕，凡家書文字不用豫僭號，但書甲子。見《宋史》本傳。


杜詩金蝦蟆

杜詩：“坡陀金蝦蟆，岀見蓋有由。至尊顧之笑，王母不肯收。復歸虛無底，化作長黄蚪。”錢注引《酉陽雜俎》所載月光屬林化金背蝦蟆事，以爲月者陰精，后妃之象，託喻貴妃之暱禄山也。按《瀟湘録》，唐高宗患頭風，宮人穿地置藥爐，忽有蝦蟆躍岀，色如黄金，背有朱書“武”字。宮人奏之，帝驚異，命放苑池。則杜詩所詠正此實事，而非如注家所云也。

乞爲奴

《哀王孫》篇“但道困苦乞爲奴”，論者謂極言流離之苦，不知亦有所本。《南史》：齊建安王子真，明帝遣裴叔業就典籤柯令孫殺之，子真走入床下，令孫手牽岀之，叩頭乞爲奴。又河東王鉉亦爲明帝所害，聞收者至，曰：“死生命也，終不傚建安乞爲奴而不得。”遂仰藥卒。《梁·武陵王紀》：太子圓照被收，謂陸法和曰：“願爲公作奴。”法和叱遣之。北齊樂陵王百年爲武成帝所害，將死曰：“乞命，願與阿叔作奴。”此皆王子王孫事，少陵詩正本此，乃益見其使事之精核也。

李義山詠史詩

李義山《詠史》詩：“歷覽前賢國與家，成由勤儉破由奢。”按《韓詩外傳》，戎王使由余於秦穆公，問以得失之要，對曰：“古有國者，未嘗不以恭儉也。失國者，未嘗不以驕奢也。”義山之詩蓋本此。不得以其明白易曉，遂以爲無來歷也。

唐彦謙長陵詩

唐彦謙《長陵》詩：“耳聞明主提三尺，眼見愚民盗一坏。”葉石林謂“一坏”可去土字，“三尺”不可去劍字。按《漢書·高帝紀》，上曰：“吾以布衣提三尺取天下，豈非天命乎？”鹿門此詩正用《漢書》成語，非杜撰也。

聶夷中詩

聶夷中《傷田家》詩云：“二月賣新絲，五月糶新穀。醫得眼前瘡，剜却心頭肉。”《學齋佔畢》引之，以爲“最得風人之體，但二月安得有絲，當是傳寫之誤耳”云云。不知此正所謂醫瘡剜肉也。蓋二月絲未出，五月穀未登，而迫不及待，則預指將來所岀之絲穀以售人錢，正如陸宣公疏所云“蠶事方興，已輸縑稅；農功未艾，遽歛穀租”也。今里俗亦有如此者。

東坡詩詠三良

東坡《鳳翔》詩云：“昔公生不誅孟明，豈有死之日而反用其良。乃知三子殉公意，亦如齊之二子從田横。”《和陶詠三良》亦云：“此生太山重，忽作鴻毛遺。三子死一言，所死良已微。”是蓋以三良之死爲出於自殉，而非穆公之亂命也。按《漢書·匡衡傳》“秦穆貴信而士多死”，應劭注云：“公與羣臣飲酒酣，公曰：‘生共此樂，死共此哀。’奄息、仲行、鍼虎許諾。及公薨，皆從死。”魏人《哀三良》詩亦云：“秦穆先下世，三臣皆自殘。生時等榮樂，既殁同憂患。”坡詩實本諸此。楊循吉亦謂穆公不殺敗軍之三將，豈有以三良爲殉之理，則又本東坡之說。

元遺山詩多複句

古來詩人佳句罕有重岀者。惟任昉《別謝言揚》詩：“詎念耋嗟人，方深老夫託。”又《報劉孝綽》詩：“詎慰耋嗟人，徒深老夫託。”宋璟《和御製璟與張說源乾曜同日上官命宴都堂賜詩應制》中有“聖酒江河潤，仙文象緯舒”之句，而《和聖製送張說巡邊》内亦有“聖酒江河潤，天詞象緯明”，但改三字耳。許渾《京口寄友人》詩有“一尊酒盡青山暮，千里書回碧樹秋”之句，而《郊園秋日寄友》詩又用之；《呈郭少府》詩有“江村夜漲浮天水，澤國秋生動地風”之句，而《漢水傷稼》又用之；《送僧歸桂州》詩“楚客送僧歸桂陽，海門帆勢極瀟湘。碧雲千里暮愁合，白雪一聲春思長”，而《和劉三復送僧詩》亦用此四句，但改“桂陽”爲“故鄉”耳。

蘇東坡亦間有複句，如《邇英拜賜御書》有云“捷書夜到甘泉宮”，而《洮西報捷》詩亦云“露布朝馳玉關塞，捷書夜到甘泉宮”。又“前生自是盧行者，後學過呼韓退之”一聯，既用於《答周循州》詩内，又用於《贈虔州術士謝晉臣》詩内，但贈謝詩換“自是”爲“恐是”耳。趙秉文《滏水集·濟源絶句》云：“樹映樓臺水映空，溪容林意兩溶溶。夏山如醉無人畫，遠處微茫近處濃。”《題劉德溫湖山豐夏圖》又云：“遠處微茫近處濃，岸容林意兩溶溶。夏山如醉無人畫，更倩劉郎作幾峰。”此皆詩句之複出者，然此外亦不多見。

惟元遺山複句最多，如《懷州城晩望少室》云：“十年舊隱抛何處，一片傷心畫不成。”《重九後一日作》云：“重陽擬作登高賦，一片傷心畫不成。”《題家山歸夢圖》云：“卷中正有家山在，一片傷心畫不成。”《雪香亭雜詠》十五首內有云：“賦家正有蕪城筆，一段傷心畫不成。”《玄都觀桃花》云：“人世難逢開口笑，老夫聊發少年狂。”《同嚴公子東園賞梅》云：“佳節屢從愁裏過，老夫聊發少年狂。”《此日不足惜》篇“就令一朝便得八州督，爭似高吟大醉窮朝晡”，《送李參軍北上》詩內又有“就令一朝便得八州督，爭似綵衣起舞春襕斑”。《桐川與仁卿飮》一律“風流豈落正始後，詩卷長留天地間”，《題梁都運所得故家無盡藏詩卷》亦有此聯。《田不伐望月婆羅門引》云：“兩都秋色皆喬木，三月阿房已焦土。”《存没》一首又云：“兩都秋色皆喬木，一代名家不數人。”《答樂舜之》云：“兩都喬木皆秋色，耆舊風流有幾人。”《東山四首》有“天公老筆無今古，枉著千金買范寛”，《胡壽之待月軒》詩又有“天公老筆無今古，枉卻坡詩說右丞”。《錢過庭烟溪獨釣圖》“綠簔衣底玄真子，不解吟詩亦可人”，《息軒秋江捕魚圖》又有“綠簑衣底玄真子，可是詩翁畫不成”。《臺山十詠》內有云“惡惡不可惡惡可，未要雲門望太平”，《贈劉君用可菴》二首，內一首云“惡惡不可惡惡可，笑殺田家老瓦盆”，次首云“惡惡不可惡惡可，大步寛行老死休”。《寄希顔》末句“共舉一杯持兩螯”，《送曹壽之平水》亦用此句作結。此複句之最多者也。

自後惟薩天錫《題揚州驛》三四一聯云：“寒砧萬户月如水，塞鴈一聲霜滿天。”而《鴈門集》中有《過廣陵驛》一首，又將此二句作五六一聯，但改“塞鴈”作“老鴈”耳。又成廷珪《次李希顔述懷韻》頷聯云：“諸公莫誚王夷甫，我輩終慚管幼安。”《寄江西宋子與令尹》詩又以此二句作結，但改“誚”爲“責”、“終”爲“深”耳。至高季迪而複句又多。如《次韻西園公詠梅》有云“春後春前曾獨採，江南江北每相思”，而《和衍師詠梅》第三首亦有此二句，但改“採”爲“看”耳。《次韻陳留公見貽湖上之作》有云“葉應隨鳥散，山欲趁波流”，《月夜遊太湖》排律內亦有此二句，則並一字不換。《晩尋呂山人》有云“君家最可認，隔樹有書聲”，《題徐山人畫贈內弟周思恭》亦云“君家還可認，爲有讀書聲”。《送思上人》有云“野飯晨留鉢，城鐘夜到船”，《送衍師》亦云“村中乞米晨留鉢，城外聞鐘夜泊船”，雖化五言爲七言，亦未换意。《詠樵》有云“伐木驚禽起，穿雲畏虎過”，又一首《詠樵》云“穿雲衝過虎，伐樹起棲禽”。查初白《敬業堂集》卷九《送陳仲夔》句有云“殷勤百里猶相送，萬疊西山一故人”，卷十一中《岀都別親友》詩云“京華回首無多戀，萬疊西山幾故人”。又卷九《漷縣晩泊》詩云“春水如油滑上篙”，十二卷《渡太湖》詩又云“秋水如膏滑上船”。此亦詩之重岀者也。

劉後村詩多用本朝事

詩人有直詠本朝事者，如《長恨歌》、《連昌宮詞》之類，自古已然。杜少陵《贈韋左丞》詩：“李邕求識面，王翰願卜鄰。”《答張舍人》詩：“李鼎死岐陽，實以驕貴盈。來瑱賜自盡，氣豪直阻兵。”《寄劉伯華》詩：“學並盧王敏，書偕褚薛能。”又《封氏聞見記》：范液命蹇，作詩曰：“南游李邕死，北望守珪殂。”時液欲謁二人，會已死，故云。此皆直用時事，非以當數典也。

若以本朝事作詩料以供驅使，則唐以前無之，即唐人亦罕見。惟《摭言》載令狐文公表薦張祜詩三百首，乞付中書門下，值元稹在相位，奏黜落之。祜以詩自悼曰：“賀知章口徒勞說，孟浩然身更不疑。”羅隱《湘南春日》詩：“洛陽賈誼自無命，少陵杜甫兼有文。”此已開其端。及東坡詩：“欲問君王乞符竹，但愁無蠏有監州。”此用錢昆少監語。昆亦宋初人，此爲本朝人用本朝人事，然尚未多見。至南宋則楊誠齋有“司馬要爲元祐起，西樞正坐壽皇知”，“細參六一泉中味，故有涪翁句子香”，“東坡玉糝真窮相，中國如今相司馬”，“鄭花不得半山句，却參魯直稱門生”之類，陸放翁有“酒僅三蕉葉，琴纔一履霜”，自注：“東坡飲三蕉葉。范文正好琴，僅能彈《履霜》一曲，時謂之范履霜。”
 又“委轡看山無鐵獺，拾樵煎茗有青猿”，自注：“梅聖俞馬名鐵獭，王元之小童名青猿。”
 “元祐大蘇逝不返，慶曆小范今誰知”之類，竟以供驅使矣。

而尤專以此見長者，莫如劉後村。《池北偶談》已爲略摘數條，如“鍊句豈非林處士，鬻書莫是穆參軍”，“艱虞夷甫方謀窟，老懶堯夫少岀窩”，“未愛潘郎呼作友，便敎米老拜爲兄”，“山房惜未從公擇，書局曾聞擬道原”，“立志如歐母，生兒似富公”，“野人只說羹芹美，相國安知食筍甘”，“事先白傅求閑日，銜似溫公約史年”，“公閑去伴种司諫，我懶思尋靖長官”，“清於坡老遊杭市，儉似乖崖在劍州”，“軍皆歌范老，民各像乖崖”，“賈董奇才無地立，歐蘇精鑒與人同”，“安知李廌揮門外，不覺劉幾入彀中”等句。

然後村用本朝事不止此數十聯也。今更添摘於此。《哭季父寂靜翁》云：“涪翁舊傳七分正，邵子先天一畫無。”《和張簡簿尉》云：“務觀可教供史草，補之不會作宮梅。”《用王去非韻》云：“素無沂國三塲志，曾有西山一瓣香。”《次王實父》云：“早亦曾譏秦氏者，晩爲與議濮園人。”“向來曾上慶曆頌，老去甘爲元祐人。”《自和》詩云：“侍讀自無遷府分，中丞還有坐船時。”自注：“梅詢侍讀捫其足曰：‘是中有鬼，使我不至宰相。’舒亶去國，僱客舟歸。”
 “鍾阜解仇無宿憾，荆公與呂吉甫解仇。
 荆江感事有新吟。山谷有《荆江書事》十絕。
 ”《蔡偉叔講書》云：“舉揚霽月光風易，箋注先天太極難。”《挽王華甫》云：“潁濱碑玉局，曲阜狀南豐。”《答梁文柏》云：“柳永詞堪腔裏唱，劉义詩自膽中來。”《挽湯仲甫》云：“零落歐門士，消磨濮議人。”《感昔》云：“旁無公議扶种李，中有流言沮范韓。”“生前上亦知强至，死後人方誄尹洙。”《書感》云：“欲招程子看《通典》，兼起歐公講《繫辭》。”《先儒》一首云：“康節易傳於隱者，濂溪學得自高僧。”《挽湯仲甫》云：“樗老徒書局，徂徠不諫官。”《哭孫季蕃》云：“相君未識陳三面，兒女多知柳七名。”《懷曾景建》云：“碎版一如坡貶日，蓋棺不見檜薨年。”《題宋謙父》詩卷云：“蘇氏舊稱小坡賦，秦家晩重少章詩。”《甲辰書事》云：“往昔曼卿曾奪敕，後來同甫竟成名。”“范老登科猶別姓，余公應舉亦更名。”《送實之倅廬陵》云：“似聞黃谷登迂叟，且向清源訪醉翁。”“黄本何堪處秦觀，白麻近已拜申公。”〔《題宋謙父四時佳致樓》云：〕“愛蓮亦旣見君子，看竹不須通主人。”《答李元善》云：“平生陳無己，白首空吟債。未嘗交馬呂，況肯見章蔡。”單句如《石塘感舊》云：“夜來一段佳風月，不見堯夫只見窩。”《上巳》云：“頗思攜鶴訪孤山。”《村墅》云：“堯夫生死太平時。”《别敖器之》云：“當日烏臺要勘詩。”《贈豫知子》云：“妙似堯夫測牡丹。”《題陳霆詩卷》云：“後有荆公選百家。”《送趙信州》云：“虹貫元章載畫舟。”《挽連夫人》云：“瀧阡新刻豐碑妙。”如此之類不一而足。其意固在爭新，然以本朝事作詩料運用，究欠穩重，後村之後亦少有此體也。

惟周密以莫子山饌客不及梁棟，爲棟所訐，謂其作詩有譏訕語，遂入獄。後歸病死，密挽詩云：“秦邸獄成盃酒裏，烏臺禍起一詩間。”其法似仿後村，至楊鐵崖《湖州作》有云：“得句時過張外史，學書不讓管夫人。”李空同《盗賊》一首云：“密邇千斤竹查嶺，不聞滿四石頭城。”此亦直叙時事，與後村之用作詩料者不同。

宋人不惟詩用本朝事，即四六亦然。謝疊山有《謝丞相免追算公賞錢糧啓》云：“使稼軒之帑屢空，無辭於罰；若師魯之錢公使，當辨其冤。”引用辛稼軒、尹師魯故事。


孫蕡詩

明董穀《碧里雜存》載，孫蕡爲藍玉題畫被誅，臨刑口占云：“鼉鼓三聲急，西山日又斜。黄泉無客舍，今夜宿誰家？”太祖聞之曰：“有此好詩而不奏，何也？”遂誅監刑者。

按此詩乃五代時江爲所作。爲建州人，值王氏國亂，其友欲亡奔江南，爲爲草投江南表。其友未出境被擒，搜得稿，遂並收爲。爲臨刑詞色不撓，曰：“嵇康之死也，顧日影而彈琴。今琴則不暇彈，賦一詩可矣。”乃索筆爲詩曰：“衙鼓驚人急，西傾日易斜。黃泉無旅店，今夜宿誰家？”事見潯陽陶岳所撰《五代史補》第五卷，今乃移之仲衍，何耶？豈仲衍被刑時誦此詩以寓哀，聞者不知，遂以爲仲衍自作，而董穀因記之耶？朱竹垞《明詩綜》不載此事，自是有識。《明史》於蕡傳但云臨刑賦詩，長謳而逝，而不載其詩句，較爲不露。然曰臨刑賦詩，似亦以詩爲蕡自作也。

王鏊《震澤紀聞》，王朴忤旨，太祖命斬於市，朴臨死作詩。既殺後，行刑者復命，上惻然，問朴死何言，以詩聞。上曰：“彼有片言亦當以聞，況詩耶？”行刑者數人俱坐死。據此則又是王朴事。

李夢陽詩重韻

韓昌黎《郾城聯句》云：“兩廂鋪[image: ]
 毺，五鼎調勺藥。”又云：“但擲雇笑金，仍祈却老藥。”一首乃用二藥字。袁文云：“前藥字本《子虛賦》中‘勺藥之和具而後御之’，勺音酌，藥音略也。後藥字乃如字也。”則字雖同而音義各別，固不妨兩押。李夢陽《送徐子將適湖湘》有云“長安繡陌行麒麟”，末句又云“歸來著書追獲麟”，兩麟字無兩音兩義。

王阮亭柳墓詩

王阮亭謂儀真柳屯田墓，其地名仙掌，故其《真州》詩內有“殘月曉風仙掌路，何人爲弔柳屯田”之句。然曾達臣《獨醒志》謂柳耆卿死，葬於棗陽縣花山，遠近詞人每遇清明日，多載酒飮於其墓側，謂之“弔柳會”。則柳墓在襄陽，不在真州也。阮亭或未深考耳。

古今人詩句相同

古今人往往有詩句相同者。《庚溪詩話》云，趙紫芝有“野水多於地，春山半是雲”之句，余讀《文苑英華》所載唐詩，此二句皆已有之，但不作一處耳。唐僧詩：“河分岡勢斷，春入燒痕青。”一僧嘲其蹈襲云：“河分岡勢司空曙，春入燒痕劉長卿。不是師兄偷古句，古人詩句犯師兄。”蓋皆以剽竊爲戒。金趙秉文詩多犯古人句，李屏山序其集云：“公詩往往有太白、樂天語，某輒能識之。”亦陰誚其襲用前人語也。然如“河分岡勢”、“春入燒痕”本非一人之詩，而掇拾作聯，亦未爲不可。而行墨間興之所至，偶拉入前人詩一二句，更不足爲病也。惟全用一聯，一首略換數字，此則不免剽竊之誚。

今按庾信詩：“地中鳴鼓角，天上下將軍。”而駱賓王賦有云：“隱隱地中鳴鼓角，迢迢天上下將軍。”陰鏗詩：“水田飛白鷺，夏木囀黃鸝。”而王維詩有云：“漠漠水田飛白鷺，陰陰夏木囀黃鸝。”薛據詩：“省闥開文苑，滄浪學釣舟。”而杜甫詩有云：“獨當省署開文苑，兼從滄浪學釣舟。”白居易《寄元九》詩：“百年夜分半，一歲春無多。”而黄魯直詩有云：“百年中半夜分去，一歲無多春暫來。”羅隱《隴頭水》詩云：“借問隴頭水，年年恨何事。全疑嗚咽聲，中有征人淚。”而于濆詩亦云：“借問隴頭水，終年恨何事。深疑嗚咽聲，中有征人淚。”唐詩：“忍以浮雲看世代，悲將流水照鬚眉。”而劉青田《題太公釣渭圖》有云：“浮雲看世代，流水照鬚眉。”此皆不得謂非抄襲也。

又楊鐵崖樂府中《湖龍姑曲》有“湖風起，浪如山，銀城雪屋相飛翻。白鼉豎尾月中泣，倒捲君山輕一粒。浪花拍碎岳陽樓，萬斛龍驤半空立”等句，而張思廉和其曲亦云“洞庭八月明月寒，湖龍捧出玻瓈盤。湖風忽來浪如山，銀城雪屋相飛翻。白鼉樹尾月中泣，倒捲君山輕一粒。浪花拍碎回仙樓，萬斛龍驤半空立”，但起處稍不同耳，今各刻集中。豈本張作，經鐵崖删改，後人遂各刻其集耶？又虞道園《挽文丞相》詩有“子房本爲韓仇岀，諸葛寧知漢祚移”，而楊鐵崖《洪武初不赴召作》詩亦有“子房本爲韓仇出，諸葛寜知漢祚開”，全用其句。别本云“商山本爲儲君岀，黃石終期孺子來”。豈鐵崖知襲用前人之非，後乃改之耶？顧俠君謂鐵崖艶詩有全寫韓冬郎句者，英雄欺人，不可爲訓，蓋謂此也。又元人李孝光《墨梅》詩：“孤山招得老逋魂，白鶴歸來楚雲黑。”而同時成廷珪亦有《墨梅》詩云：“三生石上見逋仙，獨鶴歸來楚雲黑。”此亦明是相襲。至如宗楚客有“日映層巖圖畫色，風摇雜樹管絃聲”之句，而杜少陵“絶壁過雲開錦繡，疎松隔水奏笙簧”似之。

白香山有“醉貌如霜葉，雖紅不是春”之句，而蘇東坡“兒童誤喜朱顔在，一笑那知是醉紅”亦似之。又放翁詩“西風吹散朝來酒，依舊衰顔似葉黃”，元人詩“貌似葉紅都被酒，頭如雪白也簪花”，此又脱胎變化，另岀鑪錘，使人不覺其運用之妙。又元遺山《感金哀宗入蔡州》詩：“蛟龍豈是池中物，蟣蝨空悲地上臣。”同時李俊民有《襄陽變後》詩：“蛟龍不是池中物，燕雀休嗤壟上人。”亦指蔡州亡國事，似亦相襲，然各極對偶之妙。

詩作嗢噱

詩人有以佳句得名者。如趙嘏之“長笛一聲人倚樓”，而人稱爲趙倚樓也。鄭谷之《咏鷓鴣》，有“花落黄陵廟裏啼”，而人稱爲鄭鷓鴣也。鮑當以《孤鴈》詩謁薛映尙書，有“不惜充君庖，爲帶邊城信”，薛大稱賞，而稱爲鮑孤鴈也。謝無逸《咏蝴蝶》，有“江天春晩暖風細，相逐賣花人過橋”，而稱爲謝蝴蝶也。韋莊遇黄巢之亂，作《秦婦吟》云：“内庫燒為錦繡灰，天街踏盡公卿骨。”時稱爲秦婦秀才也。許棠有《洞庭》詩最工，人稱爲許洞庭也。范鎮嘗作《長嘯却敵賦》，後嘗使遼，人稱爲長嘯公也。賀鑄字方回，有“江南梅子”之句傳播人口，人稱爲賀梅子也。應子和“蠟炬短燒紅”、“風過落花紅”、“兩岸夕陽紅”，而稱為三紅秀才也。梅聖俞以《詠河豚》詩最工，而稱爲梅河豚也。劉一止以《曉行》詩得名，稱劉曉行也。參寥僧有“隔林彷彿聞機杼，知有人家住翠微”之句，後東坡在黄州，州之士大夫問坡曰：“聞有詩僧相從，豈即‘隔林彷彿聞機杼’者乎？”坡謂參寥曰：“此和尚七字號也。”元人錢塘張叔夏以《春水》詞得名，人呼爲張春水。前明袁海叟因《白燕》詩“月明漢水初無影，雪滿梁園尚未歸’，稱爲袁白燕。張燦爲學士，聯句得單字，有“細雨斜飛燕子單”之句，馬端肅呼爲燕子單學士。崔不雕因“黄葉聲多酒不辭”之句，王新城稱爲崔黄葉。此皆以詩句得美名也。

亦有以詩作嗢噱者。《古今詩話》：張昌齡謂蘇味道曰：“某詩所以不及相公者，爲無銀花合。”蓋以蘇《元夕》詩有“火樹銀花合”之句也。蘇答曰：“某所以不及相公者，爲無金銅丁。”蓋以張《贈張昌宗》詩有“昔日浮丘伯，今同丁令威”之句也。李義山詩：“鏤月爲歌扇，裁雲作舞衣。自憐迴雪態，好取洛川歸。”有棗強尉張懷慶加爲七字句：“生情鏤月爲歌扇，岀性裁雲作舞衣。照鏡自憐迴雪態，來時好取洛川歸。”人謂之“活剝張昌齡，生吞郭正一”。《摭言》：白樂天刺蘇，詩人張祜來謁，白曰：“久欽君款頭詩。”祜愕然。白曰：“‘鴛鴦鈿帶抛何處，孔雀羅衫付阿誰。’非款頭耶？”祜微笑仰答曰：“亦嘗記得舍人《目連變》。”白曰：“何也？”祜曰：“‘上窮碧落下黄泉，兩處茫茫皆不見。’非《目連變》耶？”又《北夢瑣言》：盧延讓《哭邊將》詩曰：“牒多身上職，盌大背邊瘡。”人謂是打脊詩。又有人詩云：“窗下有詩留宿客，室中無事伴僧眠。”人以爲自落便宜詩。賈島《哭僧》詩云：“寫留行道影，焚卻坐禪身。”時謂之燒殺活和尚。《抒情集》：周繇謂羅隱曰：“足下有女幛子詩極好。”隱不喻，繇曰：“‘若敎解語應傾國，任是無情也動人。’非女幛子耶？”隱大笑。曹唐《金陵佛寺》詩云：“水底有天春漠漠，人間無路月茫茫。”人謂之鬼詩。僧貫休《上蜀王建》詩有“萬水千山得得來”之句，建呼爲得得和尙。

《劉貢父詩話》：韓昌黎《贈玉川子》詩曰：“少室山人索價高，兩以諫官徵不起。”又曰：“先生抱才須大用，宰相未許終不仕。”王子直謂韓與處士作牙人，商度物價。《六一詩話》記聖俞嘗云有《贈漁者》曰：“眼前不見市朝事，耳畔惟聞風水聲。”或以爲此漁人患肝腎風。又有詠詩者云：“盡日覓不得，有時還自來。”或以爲此人失却猫兒詩也。《百斛明珠》記杜默有“學海波中老龍，聖人門前大蟲”之句，謂此乃京東學究飮私酒，食脹死牛肉，醉飽而後發者。孫魴有《夜坐》詩：“畫多灰漸冷，坐久席成痕。”沈彬謂田舍翁火爐頭語。《詩話總龜》：張文潜作《虎圖》詩云：“煩君衛吾寢，振此蓬蓽陋。坐令盜肉鼠，不敢窺白晝。”潘邠老云：“卻是猫兒詩也。”《後山詩話》云：白樂天“笙歌歸院落，燈火下樓臺”，非富貴人語，乃看人富貴者也。楊蟠《金山》詩云：“天末樓臺横北固，夜深燈火見揚州。”王平甫謂莊舍牙人，解量四至。吴僧《錢塘》詩：“到江吴地盡，隔岸越山多。”或謂分界堠子語也。程師孟作靜堂，題詩曰：“每日更忙須一到，夜深還是點燈來。”人以爲登溷詩。《悦生堂隨抄》：僧法海好作惡詩，郟從事序之曰：“昔小杜在老杜之下，今師又在小杜之下。”《直方詩話》：張文潜作《大旱》詩：“天邊趙盾益可畏，水底武侯方醉眠。”人以為幾於湯燖右軍也。昔有送熟鵝者，曰“湯燖右軍”。

王荆公作《謝公墩》詩：“我名公字偶相同，我屋公墩在眼中。公去我來墩屬我，不應名姓尚隨公。”人謂與死人爭地界。辛稼軒帥越，遣人招劉改之，改之在西湖，有事不及行，作詞答曰：“斗酒彘肩，醉渡浙江，豈不快哉！被香山居士，約林和靖，與蘇公等，駕勒吾回。坡謂西湖，正如西子，濃抹淡粧臨照臺。諸人者、都掉頭不顧，只管傳杯。白云天竺去來，畫圖裏、崢嶸樓觀開。看縱横一劍，東西水遶；兩山南北，高下雲堆。逋曰不然，暗香疎影，只可孤山先探梅。蓬萊閣、訪稼軒未晚，且此徘徊。”改之嘗以此語岳侍郎倦翁，岳曰：“詞句固佳，但恨無刀圭藥療君白日見鬼證耳。”裴說嘗作《杜工部墓》詩云：“擬鑿孤墳破，重敎大雅生。”廖凝笑以爲掘墳賊。金人張翥有“西風了卻黄花事，不管安仁兩鬢秋”之句，人號爲張了卻。趙諷有“好景落誰詩句裏，蹇驢馱我畫圖中”，人稱爲趙蹇驢。


校記


誤字、衍字加（　）標注，校改或增補加〔　〕標注。


附録三 趙翼簡譜

始祖趙孟堙，字體坤，本宋室後。元末爲高郵州録事，始居常州。五傳至趙敔，字叔成，號竹崖，明景泰甲戌進士，拜监察御史。湯潛庵《明史傳稿》中有傳。十二傳爲曾祖趙州，字禹九。祖福臻，又名斗煃，号駢五。父惟寬，字子容，誥贈中靈大夫、貴州分巡、貴西兵備道。母丁氏。誥封太恭人。


雍正五年丁未（一七二七）一歲


趙翼，字雲崧，一作耘菘，號甌北，一作鷗北。常州府陽湖縣人。是年十月二十二日寅時，生於陽湖縣西干里（今戴溪橋）。

時袁枚十二歲，劉墉七歲，王鳴盛六歲，蔣士銓三歲。


七年己酉（一七二九）三歲


父惟寬客授於外，叔父子重教之識字，每日能記二十餘字。


十年壬子（一七三二）六歲


惟寬客授於西黃埼張氏，攜之就塾。是歲讀《名物蒙求》、《性理字訓》及《孝經》、《易經》等書。


十一年癸丑（一七三三）七歲


隨父就塾於華渡橋管氏。以下四年皆隨父於華渡橋、蔣莊橋等處讀書。


乾隆三年戊午（一七三八）十二歲


隨父在塘門橋談氏讀書。父命作時文，一日成七藝。父命其先讀經，不令作文，然同學課藝皆私乞捉刀。


五年庚申（一七四○）十四歲


隨父移館於東千埼杭氏。是歲始課舉業，然性好詩古文詞。父恐以兼營妨舉業，每禁之，趙翼輒私爲之。


六年辛酉（一七四一）十五歲


惟寬歿於是年七月十二日。家貧甚，父執杭應龍請趙翼接其父講席，所課徒，皆同學友也。


七年壬戌（一七四二）十六歲


館於東齊黃氏。家益貧，賣老屋三間，以爲生計。


九年甲子（一七四四）十八歲


館於東千埼杭氏，泛濫於漢、魏、唐、宋詩古文詞家，兼習爲詞曲。杭應龍勸其爲舉業。是年冬，明經莊位乾亦館於杭，趙翼與其切磋，舉業大進。


十年乙丑（一七四五）十九歲


應童子試，被取入常州府學，補弟子員。

在此前後，與同里毛今吾、時景岩齊名，號稱“三才子”。


十一年丙寅（一七四六）二十歲


館於史翼宸明經家，得閱史氏天尺軒藏書。

是年，洪亮吉出生。


十二年丁卯（一七四七）二十一歲


館於北門顧氏。秋，赴江寧應鄉試，未中。冬，與廩生劉鶴鳴之女成婚。


十四年己巳（一七四九）二十三歲


失館無以自給，偕同族孫敷延入都，才名雀起。刑部尚書劉統勳延入幕，令修《宮史》。

結識劉統勳之子劉墉，相與切磋書法、文史、佛經。


十五年庚午（一七五○）二十四歲


以南籍生員，不能試北闈。會有族人在天津業鹺，乃冒商籍赴津應試，取入泮。秋，冒顧氏姓應順天鄉試，以五經卷獲雋。座師汪由敦知爲才士，欲以爲解首，因頭場文跅弛，乃改置二十一名。出榜後，汪由敦延請趙翼於家，代其筆劄。是冬，又考取禮部義學教習。


十六年辛未（一七五一）二十五歲


會試報罷，汪由敦命二子從其受業。秋又補義學教習。


十九年甲戌（一七五四）二十八歲


在汪由敦家已三年有餘。汪由敦老於文學，不時指點趙翼，家中萬卷藏書，亦任趙翼翻閱，趙翼因是見聞日擴，學日進。是年春，會試取明通榜。四月，會考選內閣中書，就試取第九名，引見留用，遂具呈禮部，罷教習。蔣士銓亦同時應試，以第四名錄用。七月，附舟南歸省親。

是年，會試時初識蔣士銓，南歸途中於尹繼善處見袁枚詩冊，並有題詞。


二十年乙亥（一七五五）二十九歲


四月，入京補官。仍居汪宅。六月，補授內閣中書。


二十一年丙子（一七五六）三十歲


入內閣後，與同年邵齊熊、賀五端、李汪度諸公同直，頗極友朋酬唱之樂。是年夏，選入軍機處行走。秋，扈從木蘭，戎帳中無几案，則伏地起草，文不加點，大學士傅恒深倚之。

是年，接袁枚所寄詩作，有和詩，二人訂交。


二十二年丁丑（一七五七）三十一歲


會試落第，仍直軍機處。秋又扈從塞外。歸，與畢沅、王日杏、顧雲、陳輝祖諸人遊。

是年，編訂《甌北初集》。


二十三年戊寅（一七五八）三十二歲


春，汪由敦歿，由汪宅移居宣武坊椿树胡同。迎母親、妻子等入京。秋，扈從木蘭。歸，妻劉氏已歿。因傅恒器重而爲同事嫉妒，蜚語中傷，遂出軍機，仍直內閣。

是年，經蔣士銓介紹，結識張塤，成摯友。


二十四年己卯（一七五九）三十三歲


在內閣。繼娶大學士程景伊甥女高氏。

是年，結識張舟。


二十五年庚辰（一七六○）三十四歲


春，會試落第。又入直軍機。秋，又扈從木蘭。

是年，與王鳴盛相識於圍場。己卯、庚辰兩年間，並與翁方綱、王昶爲鄰，日夕過從談藝。


二十六年辛巳（一七六一）三十五歲


恩科會試中式，主考官以第一進呈。乾隆帝以江浙多狀元為由，將第三名陝西人王傑擢爲第一，趙翼以一甲第三名及第。爲翰林院編修，尋充方畧館纂修官，修《平定準噶爾方畧》。

在翰林館幾年，與彭元瑞等爲詩社。


二十七年壬午（一七六二）三十六歲


在翰林。秋，欽點分校順天鄉試，得江烺等十餘人。

是年，蔣士銓、王昶同校順天鄉試。


二十八年癸未（一七六三）三十七歲


春，欽點會試同考官，得董潮、祝德麟、費淳等十一人。　是年，翁方綱、王昶同與分校。趙翼與李調元結交，二人同居椿樹三條胡同，日與唱酬往返。


二十九年甲申（一七六四）三十八歲


在翰林，奉掌院派撰文。秋，改纂修《通鑑輯覽》。

是年，蔣士銓辭官南歸、王文治出守臨安，趙翼均有詩送行。與錢維城、吳璜等人結交。


三十年乙酉（一七六五）三十九歲


在翰林。秋，欽點順天武鄉試主考官。

是年三月，與程晉芳、錢載、陸錫熊、曹仁虎、錢大昕、王昶、趙文哲、吳省欽聚於陶然亭，有詩記之。


三十一年丙戌（一七六六）四十歲


春，欽點會試同考官，得士蔣兆奎、沈世煒等十一人。十一月，特授廣西鎮安府知府。十二月十九日，挈家出都。


三十二年丁亥（一七六七）四十一歲


正月抵家，奉母游蘇、杭。七月初抵鎮安任。是冬照例巡邊，凡與安南連界處，深山窮谷無不親歷。

游蘇、杭期間，晤張塤。


三十三年戊子（一七六八）四十二歲


因農付奉案，與總督李侍尧反復辯論，觸其怒，被劾。適中、緬戰事起，旨令趙翼赴滇參軍事，李侍堯乃追劾疏還。五月九日束裝赴滇，又至永昌。


三十四年己丑（一七六九）四十三歲


春，王昶、趙文哲因兩淮鹽運史盧見曾案被罷官，來軍前效力，與趙翼相會于雲南。未久，趙翼隨軍駐騰越州。

六月，歸鎮安，革除以大筐收稻穀以坑害百姓之弊，受百姓擁戴。

冬，娶妾蔣氏。


三十五年庚寅（一七七○）四十四歲


三月，以事赴省，途次得旨調守廣州。九月，鎮安士民陳恂等不遠四千里，又送萬民衣傘至廣州。

其時，翁方綱在廣東任學使，二人時過相從。是年，與張塤、陸錫熊相會於廣州，給蔣士銓寄贈詩歌及財物。


三十六年辛卯（一七七一）四十五歲


四月，奉旨陞貴州分巡貴西兵備道。七月，交代廣州任內事畢，出游羅浮。臨行，翁方綱等爲之賦詩贈別。

十月，抵貴陽。時蜀省方有進剿金川之役，趙翼即馳赴威寧，辦集夫馬，過兵得無誤。王昶、趙文哲隨軍進剿金川，得以相會。


三十七年壬辰（一七七二）四十六歲


接管威寜、水程兩鉛廠，剔除舊時尅扣短發廠丁工價、馬戶運腳諸弊。　十月，以廣州讞獄舊案，部議降一級調用，奉旨送部引見。趙翼以母親年高，解任歸省，除夕至常德府。


三十八年癸巳（一七七三）四十七歲


二月二十日抵里。念母年邁，乃遣人赴部具呈，乞暫留養。自是里居不出者數年。《陔餘叢考》諸書，皆此數年中所輯。

是年，和錢維喬交往。


三十九年甲午（一七七四）四十八歲


和彭元瑞聚會。


四十年乙未（一七七五）四十九歲


和族孫趙懷玉交往。編詩，預備付梓。


四十一年丙申（一七七六）五十歲


正月，門人費淳來訪。

是年，接蔣士銓書，知其喪母，辭揚州安定書院講席。


四十二年丁酉（一七七七）五十一歲


六月，母卒，在家守制，近半年無詩。

是年，和顧光旭交往。請蔣士銓爲《甌北集》作序。


四十三年戊戌（一七七八）五十二歲


編訂汪由敦《松泉集》。刊刻既就，編《甌北集》二十四卷付梓。


四十四年己亥（一七七九）五十三歲


三月，遊杭州，首次與袁枚會晤，連日和袁枚、王文治等宴樂於西湖。

九月服闋。暫厝母柩於馬蹟山之新塋。

秋，袁枚來訪，與王昶等聚會聯吟。


四十五年庚子（一七八○）五十四歲


二月，值乾隆帝南巡，乃渡河迎駕於宿遷，掌教淮陽書院。四月末，辭講席還鄉。


四十六年辛丑（一七八一）五十五歲


五月，起文赴部。行至臺莊，忽兩臂中風不能舉，遂回舟。乃息意榮進，專以著述自娛。


四十八年癸卯（一七八三）五十七歲


應真州樂儀書院聘。移居城內顧塘橋附近。


四十九年甲辰（一七八四）五十八歲


兩淮鹺使全德請主安定書院講席。

與謝溶生、秦黌、張坦、吳以鎮、沈業富等晨夕過從，頗極詩酒之樂。


五十年乙巳（一七八五）五十九歲


接袁枚書信，知蔣士銓去世。《甌北集》二十七卷付梓，袁枚、王鳴盛、吳省欽、翁方綱、祝德麟爲之作序。


五十一年丙午（一七八六）六十歲


冬，辭揚州講席歸。會袁枚來訪，備談武夷、天台、雁蕩諸勝，趙翼心動，將以明年春往遊。

十一月，臺灣有林爽文之變。


五十二年丁未（一七八七）六十一歲


李侍尧调任閩浙總督，邀赵翼佽助，遂與偕行，時有建言。


五十三年戊申（一七八八）六十二歲


春正月，林爽文就獲。三月，啟程北歸，游武夷諸名勝。全德再任兩淮鹺使，請趙翼再主安定講席。

接袁枚書信，知有袁、蔣、趙三家並稱之說。


五十四年己酉（一七八九）六十三歲


分體重編《甌北詩鈔》，請李保泰鑒裁。

是年，和洪亮吉有交往。《甌北集》三十卷本刊刻。


五十五年庚戌（一七九○）六十四歲


往高郵會王昶。

晤錢大昕，請其爲《甌北集》作序。袁枚預索輓詩。


五十六年辛亥（一七九一）六十五歲


到江寧，游袁枚隨園。到蘇州，會晤王鳴盛、錢大昕。

《甌北集》三十三卷本刊刻。《甌北詩鈔》編成付梓，李保泰序，張舟跋。


五十七年壬子（一七九二）六十六歲


八月，往江寧，訪王文治和袁枚。

冬，辭安定書院講席歸，自此不復應人聘矣。


五十八年癸丑（一七九三）六十七歲


四月，訪老友邵齊熊於虞山。又遊杭州，謁移官至此的全德。


五十九年甲寅（一七九四）六十八歲


趙翼戲作控詞述袁枚游蕩之事，袁枚有訴詞，錢維喬以息詞了案，袁、趙關係出現裂痕。


六十年乙卯（一七九五）六十九歲



門生費淳來訪。



寄詩賀袁枚八十壽辰。



嘉慶元年丙辰（一七九六）七十歲


是年，趙翼七十大壽，大江南北諸名士，無不以詩爲壽，凡二百餘首。冬杪，《廿二史劄記》告成。


二年丁巳（一七九七）七十一歲


三月，與蔣業晉、范蔚林等聚飲于蘇州拙政園。趙翼建議在虎丘建懷杜閣，建成後，將白居易、蘇軾也供奉其中，總名曰“三賢祠”，遂成一勝地。

是年，袁枚、王鳴盛等歿。為法式善《詩龕圖》題詩。開始醞釀《甌北詩話》。


三年戊午（一七九八）七十二歲


蘇州晤王昶、錢大昕，杭州晤謝啟昆、馮應榴，鎮江晤王文治。

是年，祝德麟歿。


四年己未（一七九九）七十三歲


正月初三，乾隆帝駕崩。正月十八日，嘉慶帝處治和珅。

是年《廿二史劄記》刻成。


五年庚申（一八○○）七十四歲


長夏消暑，編成《陸放翁年譜》一卷。

是年，洪亮吉遇赦歸里，與趙翼同住一街。二人時過相從。


六年辛酉（一八○一）七十五歲


春仲，游茅山。歸與同鄉劉烜、劉種之、莊通敏、洪亮吉等爲看花之會。秋，將寫就的唐、宋、金七家詩話示洪亮吉，並擬以查慎行配作八家，洪亮吉不以爲然。冬，《甌北詩話》十卷完成。

是年，接李調元寄《雨村詩話》，遂以《陔餘叢考》、《廿二史劄記》回贈。


七年壬戌（一八○二）七十六歲


夏，呼匠刷印所著《陔餘叢考》（四十三卷）、《廿二史劄記》（三十六卷）、《甌北集》（四十四卷）、唐宋以來《十家詩話》（即《甌北詩話》）（十卷）、《皇朝武功紀盛》（四卷）、《簷曝雜記》（四卷），共一百四十一卷。

是年，王文治、李調元等歿，王曇過訪。


八年癸亥（一八○三）七十七歲


春，偕王昙等游洞庭東西兩山，歸又游焦山，往揚州看芍藥。秋，費淳內召爲大司馬，趙翼赴清江浦敘別。

是年，晤王昶於蘇州。彭元瑞歿。


九年甲子（一八○四）七十八歲


劉墉南來，趙翼謁之。王昶以新刊刻之《湖海詩傳》寄示趙翼。《甌北詩話》增補兩卷完成，共十二卷。


十年乙丑（一八○五）七十九歲


春初，食指中指稍患風痺。重遊泮宮。

是年，劉墉、王傑歿。


十一年丙寅（一八○六）八十歲


八十壽誕，大江南北諸名流無不寄詩文稱祝，趙翼彙而付梓。

是年，王昶、錢維喬歿。舒位和趙翼自壽詩，趙翼序其《瓶水齋詩集》。


十二年丁卯（一八○七）八十一歲


冬大飢，趙翼首捐銀千兩，以爲輸捐者倡。

是年，爲孫原湘詩冊題詞。


十三年戊辰（一八○八）八十二歲


正月十九日，妻高氏病歿，先生有《悼亡》詩，悲甚痛。七終後，即往江陰之楊舍遣悶。九月初始歸，凡得詩七十餘首。


十四年己巳（一八○九）八十三歲


老境漸侵，目半明半昧，耳半聰半聾，喉音亦半響半啞，因自號“三半老人”。

是年，洪亮吉歿，與後輩蔣騏昌等交往。


十五年庚午（一八一○）八十四歲


與姚鼐一道重赴鹿鳴筵宴，趙翼奉旨加三品頂戴。

是年，蔣騏昌歿。


十七年壬申（一八一二）八十六歲


冬，《甌北集》五十三卷本刊刻。


十八年癸酉（一八一三）八十七歲


二月，赴蘇州，寓孫子祠，至虎丘探梅。張問陶因繪《虎阜雅集圖》。

冬十月，過太湖，登馬蹟山，謁母墓。

近歲作詩雖不能長篇，猶時吟短章以爲樂。

是年，李保泰歿。


十九年甲戌（一八一四）八十八歲


患脾瀉之疾，至三月間食飲漸衰，然猶起坐觀書。四月十七日酉時卒。


附録四 清史稿·趙翼傳

趙爾巽

趙翼，字耘松，陽湖人。生三歲能識字。年十二，爲文一日成七篇，人奇其才。乾隆十九年，由舉人中明通榜，用內閣中書，入直軍機，大學士傅恒尤重之。二十六年，復成進士，殿試擬一甲第一，王杰第三。高宗謂陝西自國朝以來未有以一甲一名及第者，遂拔杰而移翼第三，授編修。

後出知鎮安府。粵民輸穀常社倉，用竹筐，以權代概。有司因購馬濟滇軍，別置大筐斂穀，後遂不革，民苦之。翼聽民用舊筐，自權，持羨去，民由是感激，每出行，爭肩輿過其村。先是鎮民付奉入雲南土富州爲姦，捕獲百餘人，付奉顧逸去，前守以是罷官。已而付奉死，驗其屍良是。總督李侍堯疑其爲前守道地，翼申辨，總督怒，劾之。適朝廷用兵緬甸，命翼赴軍贊畫，乃追劾疏還。傅恒既至滇，經略兵事，議以大兵渡戛鳩江，別遣偏師從普洱進。翼謂普洱距戛鳩江四千餘里，不如由江東岸近地取猛密，如其策入告。其後戛鳩兵遭瘴多疾病，而阿桂所統江東岸一軍獨完，卒以蕆事。尋調守廣州，擢貴西兵備道。以廣州讞獄舊案降級，遂乞歸，不復出。

五十二年，林爽文反臺灣，侍堯赴閩治軍，邀翼與俱。時總兵柴大紀城守半載，以易子析骸入告。帝意動，諭大紀以兵護民內渡。侍堯以詢翼，翼曰：“總兵欲內渡久矣，憚國法故不敢。今一棄城，則鹿耳門爲賊有，全臺休矣！即大兵至，無路可入。宜封還此旨。”侍堯悟，從之。明日接追還前旨之諭，侍堯膺殊賞；而大將軍福康安續至，遂得由鹿耳門進兵破賊，皆翼計也。

事平，辭歸，以著述自娛。尤邃史學，著《廿二史劄記》、《皇朝武功紀盛》、《陔餘叢考》、《簷曝雜記》、《甌北詩集》。嘉慶十五年，重宴鹿鳴，賜三品銜。卒，年八十六。同時袁枚、蔣士銓與翼齊名，而翼有經世之略，未盡其用。所爲詩無不如人意所欲爲，亦其才優也。

其同里學人後於翼而知名者，有洪亮吉、孫星衍、趙懷玉、黃景仁、楊倫、呂星垣、徐書受，號爲“毘陵七子”。

《清史稿》列傳二百七十二


附録五 甌北論詩 甌北詩

錢鍾書

甌北晚歲論詩，矜卓都盡。其《詩話·小引》云：“少日閱唐宋詩，不終卷而己之才思湧出，遂不能息心凝慮，窮極本領。晚年無事，取諸家全集再三展玩，因自愧悔。使數十年前，早從尋繹，擴吾才，進吾功；惜乎老知耄及，不復能與古人爭勝，然猶愈於終身不窺堂奥者”云云。溫然見道，慕古法先，非如隨園、藏園、船山輩之予知自雄，老而更狂也。《詩集》有《讀杜詩》云：“吾老方津逮，何由羿彀中”；又《答稚存題詩話》第一首云：“老始識途輸早見，貧堪鑿壁借餘明”；亦猶《小引》之意。可謂以袁伯業之老而好學，求杜少陵之老而律細矣。吾鄉丁紹儀《聽秋聲館詞話》卷十八記姚春木語云：“袁出入誠齋、放翁，而善於變化。蔣宗山谷，而排奡過之。趙學東坡，而離形脫貌，獨出心裁。氣概皆足牢籠一世，唯去唐音尚遠。少陵云：‘老去漸於詩律細’，細之一字，概似未聞，故不能斂才就範。是故能詩而不能詞”云云。議論既似是而非，亦不知甌北客氣虛鋒，晚年頓盡。王述菴《春融堂集》卷二十四《長夏懷人絕句》云：“清才排奡更崚嶒，袁趙當年本並稱。試把《陔餘叢考》讀，隨園那得比蘭陵。”尚以考據之學進退之，實則二家詩學已異途矣。《甌北詩話》中論李、杜、昌黎、遺山、青邱諸家，皆能洞見異量之美；以查初白上繼放翁，蓋喜其與己有同調。《小倉山房尺牘》卷八《答李少鶴》書謂：“蔣心餘痛詆阮亭，專主初白。”而蔣氏《忠雅堂詩集》卷二十六《論詩雜詠》二十首評初白云：“惜非貴重人，枉現優施態”，是則不甚與之。周荇農《思益堂日札》卷六略謂：“蔣心餘將查初白全集痛加詆斥，謂是山歌村唱。蔣評無刻本，予有一冊，是蔣手書”云云，可爲證驗。【補訂一】隨園《倣元遺山論詩絕句》論初白云：“他山詩史腹便便，每到吟詩盡棄捐。一味白描神活現，畫中誰是李龍眠”；乃與甌北之論同。江左三家嗜好同異如此。《隨園詩話》卷八又記蔣好山谷而不好誠齋，適與己反；甌北則亦好誠齋。乃知三人行者，每二人黨也。《甌北詩話》論香山，亦有道著語，然書末雜鈔宋元以來絕句，引“蟭螟殺賊蚊眉上”等二絕，謂爲元僧溥光所作，則於香山集，何生疏乃爾。隨園雅慕白傅，而《隨園詩話》卷六亦以此詩爲出宋人。甌北以二詩歸溥光，疑沿明人顧元慶《夷白齋詩話》之誤，吳景旭《歷代詩話》卷七十一已是正顧書。元慶不學寡識，僅堪爲倪迂注起居，不讀白傅，理則固然，豈謂甌北亦粗率如此乎。甌北詩格調不高，而修辭妥帖圓潤，實冠三家。能說理運典，恨鋒鋩太露，機調過快，如新狼毫寫女兒膚，脂車輪走凍石坂。王麓臺論畫山水云：“用筆須毛，毛則氣古味厚。”甌北詩筆滑不留手，脫稍加蘊藉，何可當耶。予嘗妄言：詩之情韻氣脈須厚實，如刀之有背也，而思理語意必須銳易，如刀之有鋒也。鋒不利，則不能入物；背不厚，則其入物也不深。甌北輩詩動目而不耐看，猶朋友之不能交久以敬，正緣刃薄鋒利而背不厚耳。

【補訂一】《春融堂集》卷三十二《答李憲吉書》謂：“初白學誠齋，圓熟清切，於應世諧俗爲宜，苦無端人正士高冠正笏氣象，特便於世之不學者。”與心餘之評初白同。然初白視漁洋、竹垞輩，自爲“白描活現”，與誠齋則相形而儒緩謹飭，拘放都野迥異。述菴之論，於初白爲皮相，於誠齋則耳食爾。黃晦木、王漁洋序初白詩，趙甌北詩話論初白詩，皆以之追繼放翁，洪稚存《北江詩話》卷二至以放翁、初白、甌北三家七律並舉，較述菴所言，差爲近似。稚存《更生齋詩》卷二《道中無事偶作論詩絕句》之六論初白云：“只辦人間時世粧，名姝未稱古衣裳”，則與述菴意見相類，特取譬男女不同。然未言其學誠齋，尚免於一言以爲不知也。

《談藝録》一三二—一三四頁、四六一頁


按語


關於對甌北詩論及詩歌藝術的評論，李學穎、曹光甫校點《甌北集》之“附録五”有所羅列，可參看。此處僅收《談藝録》對甌北詩及甌北詩論的評論，聊作補充。

王灼簡譜









前言


一 王灼生平


王灼（一一〇五——一一八一後），字晦叔，號頤堂，自稱山王，時稱王撫幹。四川遂寧小溪人。《宋史》無傳，傳世文獻未見其碑誌墓銘，王灼的生平行跡主要見于本人文集以及宋、元筆記等史料。

王灼曾于靖康元年（一一二六）赴成都參加鄉試，當年冬又赴汴京，準備來年春天的省試。由于靖康之變，這次省試被臨時取消，王灼希望通過考試進入仕途的願望破滅。此後他未再應試，通過入幕的方式進入仕途。

王灼晚年作有《再次韻》詩，其云：“我亦老將死，何苦逐昏醉。歸從浮圖師，了此一大事。試問八督州，何如三入寺。”“督州”即督領州郡，爲太守之任。不过宋代使府參佐常常攝領州郡，此處即以“督州”稱使府幕僚。所謂“八督州”，即八次參佐使府。王灼一生爲人幕僚，計有：建炎元年入應天府（今河南商丘）呂好問幕府、紹興三年冬至六年間入綿州沿邊安撫使劉錡幕府（今四川綿陽）、紹興八年到十二年間入夔州鈐轄安撫使馮康國幕府、夔州路提點刑獄公事何麒幕府（今重慶奉節）、紹興十二年至十四年間入樓炤兩浙東路安撫使幕府（今浙江紹興）、紹興十五年底至十七年初入四川總領司趙不棄幕府（成都）、紹興三十二年入李師顏幕府（漢中）、淳熙二年入范成大幕府（成都）。前後總計正好八次。“八督州”是王灼對自己一生仕途的總結。

生活在宋、金長期交戰時代的王灼，始終堅持抗擊金人、收復國土的立場，畢生從事抗戰恢復活動。他入幕供職的地點大多選擇在川陝、夔州、江南等地，這些均爲宋、金對抗的戰略要地。王灼追隨的幕主也多爲主戰派人物或名將。他的第一位幕主呂好問，是在國家存亡關頭最早向高宗皇帝通款勸進的人物；劉錡爲抗戰名將；馮康國爲抗戰名將張浚部下；何麒爲抗戰名將李綱部屬；李師顏爲抗戰名將吳璘部將。此外，王灼一生交遊亦多爲抗戰人士。如張浚，王灼曾爲張浚墨題銘云“立言追聖學，籌筆活蒼生”，銘文從墨之功用立言，寓意恢復。如李時雨（字彥澤），李時雨曾于建炎初上書乞選立宗子係屬人心，在國難之際首建立儲之議，可見其膽略。李時雨又曾經向王灼請求《衛公兵法》，王灼賦詩寄語云：“學成出去清胡塵，莫道儒生不能武。”（《李彥澤從余求衞公兵法》）王灼還極力推崇和標榜民間湧現的抗戰英雄。建炎年間，民間人士李彥仙組織軍隊抗擊金人，勇戰死國，王灼爲之立傳，“具表上進”，希望其捐軀報國的精神可以激勵全民族抗戰。

毋庸諱言，王灼與秦檜及其黨羽亦有牽連。他有《投秦太師》詩云“今代堂堂有魏公”、“繞木驚烏棲未定”，冀求秦檜汲引。他所從事的幕主中，樓炤和趙不棄爲檜黨人物。趙不棄還爲王灼《頤堂集》作序，可見兩人關係。王灼現存《送胡康老》詩二首，爲送別胡世將作，而胡世將也被視爲檜黨。不過，從現有史料看，王灼在與這些人的交往中沒有過分的言行。另一方面，檜黨中人也不能一概而論。如趙不棄，其任四川總領司期間頗能體恤民生。如胡世將，他曾作《酹江月》詞，其序云：“秋夕興元使院作，用東坡赤壁韻。”詞云：“神州沈陸，問誰是、一范一韓人物。北望長安應不見，抛却關西半壁。塞馬晨嘶，胡笳夕引，贏得頭如雪。三秦往事，只數漢家三傑。　　試看百二山河，柰君門萬里，六師不發（原注：朝議主和）。閫外何人回首處，鐵騎千羣都滅（原注：富平之敗）。拜將臺欹，懷賢閣杳，空指衝冠髮。欄杆拍遍，獨對中天明月。”其憂患、無柰、激憤之情，即使比之辛棄疾也毫不遜色。胡世將又論戰守之策云：“外固和親之形，内修守禦之備。”（《建炎以來繫年要録》卷一百三十一）與主和派形同而實異。而王灼送胡世將詩云：“一見武功天，騰踏當有遭”、“誰人念恢復，此事付英髦”，深深寄寓抗戰恢復之重望。

建炎年間，青年王灼流落江南，賦詩言志云“青萍三尺將生銹，憤氣崢嶸只自降”（《次韻許唐臣丈》）、“學成出去清胡塵，莫道儒生不能武”（《李彥澤從余求衞公兵法》）。淳熙二年（一一七五），王灼七十一歲，賦詩言志云“公掃河朔塵，請飛聊城檄。公蹀定襄血，請勒燕然石”（《范漕生日》）。大約在淳熙八年（一一八一），王灼在七十七歲時又賦詩言志云：“我亦老將死，何苦逐昏醉。歸從浮圖師，了此一大事。試問八督州，何如三入寺。”（《再次韻》）雖然意志消沉，言語之間卻仍然是憤氣難泯，難掩憂國憂民之心。《再次韻》是今存可考的王灼的最後一首詩，不久後王灼即離開人世，走完了他的抗戰生涯。


二 《碧雞漫志》的詞統思想


在王灼的所有著述中，詞學著作《碧雞漫志》對後世的影響最大。該書以“漫志”爲名，自序又稱“信筆所記”，似爲隨筆。但今天的學術界一般認爲：《碧雞漫志》初爲即興隨筆之積累，經過整理補充，成爲宋代第一部有系統的論詞專著（顧易生等《宋金元文學批評史》，上海古籍出版社一九九六年版，第六一二頁）。從全書的内在邏輯來看，這一認識總體上可以成立。該書涉及的内容儘管廣泛，但均圍繞詞的發展方向問題通論古今。詞的發展方向是南宋初年詞壇亟待解決的現實問題。王灼寫作《碧雞漫志》時候的詞壇，已經發生了若干變化。紹興十一年，宋、金达成和議，暫時結束了靖康之難以來的戰爭狀態。十二年，朝廷解除樂禁，又結束了持續十六年之久的禁樂生活。這給詞壇帶來了新的发展机會，宋詞進入了創作、欣賞和理論建設的復興時期。這時候，唐五代以來形成的《花間》本色觀念仍然居于主導地位，王灼在《碧雞漫志》中概括這種情況說：“今少年妄謂東坡移詩律作長短句，十有八九，不學柳耆卿，則學曹元寵。”另一方面，面對南宋初年外族入侵、國破家亡的現實，理論界開始批判《花間》詞風、推崇蘇軾詞風，認爲蘇詞蘊含的審美精神與救亡圖存的時代精神相通，代表了詞的發展方向。王灼的《碧雞漫志》就是這一理論思潮的產物。在該著中，王灼爲宋詞建立了一個新的歌詞統緒，以之抗衡當時流行的《花間》“本色”觀念，以證明蘇軾詞的“本色”性質，爲蘇詞的方向性意義提供理論依據。王灼的歌詞統緒思想，筆者概括爲“詞統”。

《碧雞漫志》全書開宗明義，在第一卷的前數條中，集中援引《尚書·舜典》、《論語·微子》、《詩經·大序》、《禮記·樂記》、《孔子家語·辯樂解》等儒家典籍有關歌詞的論述，討論歌詞所當具備的體性本色、歌詞的創作原理及其功能作用等問題。他指出，歌詞皆生于人心，人心實爲歌詞之本体。構成歌曲的各項要素在創作上有自然不變的順序，即心、詩、歌、聲律。這种順序總爲一言，就是“本之情性，稽之度數”。歌詞所表達的“情性”是有節制、受約束的，即“發乎情，止乎禮儀”。“情性”是歌詞的本體、本色，是實現其審美價值的根本要素。凡表達真情性者皆美、皆合自然之音律，皆能感動人心、諷上化下。以上述理論爲基礎，王灼勾勒了歌詞的統緒：宋詞始發于古歌，古歌的典範和代表是《詩經》；《詩經》傳至古樂府，荆軻等是其傳人；《詩經》的傳統在宋詞這個階段，其傳人是蘇軾。這樣一來，王灼從歌詞本體、本色、起源、創作原理、審美價值以及作家傳人等方面建立起從《詩經》到蘇軾的完整的宋詞統緒。

爲了説明《詩經》爲詞統的發端，王灼特別強調《詩》之合樂可歌性。王灼指出，“《詩》至于動天地、感鬼神、移風俗，何也？正謂播諸樂歌，有此效耳。”《詩經》之所以具有感動人心、諷喻教化等功能，正在于它的歌曲身份。音樂的美感是《詩》實現各種功能的唯一途徑。爲了更加強調《詩》的音樂性質，王灼引經據典，回顧了《詩經》演唱家們的形象。他們技藝精湛，深通音樂風格與時代人心的關係，他們操守高潔，是一群傑出的藝術家。王灼對《詩經》歌曲本質的重申和強調，使《詩經》的詞統發端地位得到明確，也爲後世歌詞樹立了至高無上的本色標準。

王灼指出，蘇軾是詞統在宋代的傳人。他強調蘇詞的兩個特點：真情和崇高。他說：“長短句雖至本朝盛，而前人自立與真情衰矣。東坡先生非心醉於音律者，偶爾作歌，指出向上一路，新天下耳目。弄筆者始知自振。”又說：“東坡先生以文章餘事作詩，溢而作詞曲，高處出神入天，平處尚臨鏡笑春，不顧儕輩。”蘇詞風格崇高，這可以説是宋人的共同感受。如黃庭堅說蘇詞“語意高妙，似非喫煙火食人語”、“筆下無一點塵俗氣”（《山谷集》卷二十六《跋東坡樂府》），胡寅說：蘇詞“一洗綺羅香澤之態，擺脫綢繆宛轉之度，使人登高望遠，舉首高歌。而逸懷浩氣，超乎塵垢之外”（《酒邊集序》），等等。這些評論，包括王灼在內，偏重感悟和直覺。從美學理論看，合于“崇高”這種審美類型。王灼曾概括《詩經》的特點云：“本之情性”，“動天地，感鬼神”，前者即真情，後者即崇高。《詩經》作爲歌詞的發端，其真情與崇高就是它爲後世樹立的歌詞本色標準。蘇軾作爲《詩經》統緒在宋代的傳人，他的詞作正是傳承了歌詞的本色。王灼指出蘇詞的特點，辨明其本色意義，爲蘇軾“指出向上一路”的詞學命題提供了極具權威性的理論基礎，從而有説服力地論證了蘇軾詞的方向性意義。

宋人一直努力爲宋詞建立傳統。在王灼之前，宋人對于詞提出過兩個統緒：一個是《花間集》，另一個是詩。《花間集》這個詞統是中晚唐以來自然形成的，一向具有權威地位。“詩”這個詞統應該是蘇軾首先提出來的，他說：“微詞宛轉，蓋詩之裔。”（《祭張子野文》）南宋初期的朱弁評論說：“東坡以詞曲爲詩之苗裔，其言良是。”（《風月堂詩話》上）同時的鄭剛中亦云：“長短句亦詩也。詩有節奏，昔人或長短其句而歌之，被酒不平，謳吟慷慨，亦足以發胸中之微隱。”（《烏有篇序》）蘇軾等人所謂的“詩”，是指詩歌這种文體，而不是《詩經》，所以王灼的思想與蘇軾是有區別的。北宋明確憑藉《詩經》論詞者有黃裳，他以《詩》之“六義”比喻自己的詞作（《演山居士新詞序》，參見顧易生《宋金元文學批評史》第五九三頁），但黃裳所論僅限于個人好尚，無關乎文體本色及統緒問題。王灼時代亦有以《詩經》論詞者，如鮦陽居士，他在《復雅歌詞序》中遍數歷代歌詞：《詩經》，古樂府，開元、天寶以來的歌詞，指出它們各有自己之聲律，而宋代歌詞所祖者則爲開元、天寶之歌詞。顯然，這仍然是《花間》詞統的論調。所以說，王灼的《詩經》詞統說在宋代詞論中是一個新的理論學說。

王灼的詞統思想可能受到兩方面的影響。一是他本人的生活經歷。王灼是在擔任四川總領司趙不棄幕僚時寫作《碧雞漫志》的，此時的王灼，先是親歷了靖康年間國破家亡、個人理想破滅的慘痛，隨後又有十多年“水浮陸走者萬里”、“險阻艱難之備嘗”（《謝交割啓》）的從政經歷，因此對時代與文學藝術的關係有不同于太平年代的認識，正是這些認識影響他形成了新的詞統思想。另一方面是前人思想的影響。王安石曾經說：“古之歌者，皆先有詞，後有聲。故曰：詩言志，歌永言，聲依永，律和聲。如今先撰腔子後填詞，却是永依聲也。”（《侯鯖録》卷七）《碧雞漫志》首卷首條有“今先定音節，乃製詞從之，倒置甚矣”之論，與荆公思想有幾分相似。蘇軾以詩爲詞，亦以詩論詞，持詩詞同源觀點。王灼儘管極爲推崇蘇軾詞，但是通觀《碧雞漫志》全書，他對蘇軾的詞學思想卻隻字未提。據此推測，他可能不認同蘇軾的詞學思想。不過應該看到，王灼詞統思想的本色觀念等與蘇軾的思想是一致的。他們唯一的不同是，王灼特別重視和強調詞的音樂性，并且選擇了儒家經典歌曲《詩經》作爲詞的發端，在這個詞統下來重申蘇軾的詞學主張。所以我们或者可以認爲，王灼的《詩經》統緒説是對蘇軾詩詞同源理論的修正。

王灼之後，《詩經》統緒說漸次流行，如張鎡的《梅溪詞序》“稱詞爲《詩經》樂府之變體”（參見顧易生等《宋金元文學批評史》第六六四頁）。又如戴表元《余景游樂府編序》云：“《國風》、《雅》、《頌》，古人所以被弦歌而薦郊廟……此樂府之所由濫觴也。”（《剡源文集》卷九）大約都有王灼詞統思想的影響。


三 本次修訂


古籍整理要做兩件基本事情：一是通過版本校勘整理出盡可能可靠的文字定本；一是通過現代標點盡可能準確地傳達文本旨意。現代學術界對《碧雞漫志》的整理始于二十世紀前期，通行的整理本主要有《中國古典戲曲論著集成》和《詞話叢編》本。這兩個本子所做的工作側重在現代標點方面，雖有少量校勘，卻沒有做版本校。二〇〇〇年，拙著《碧雞漫志校正》有幸面世。該著側重版本匯校，當時用了四個五卷本和九個一卷本，總共十三個校本，可以算是竭澤而漁了。此前，學術界對《碧雞漫志》的文字間有存疑，如《中國古典戲曲論著集成》和《詞話叢編》本，它們對底本中個別有疑問的文字作過他校或者理校。其中不少條目得到筆者的版本校的印證，説明版本校的必要性和價值。《校正》初版還附録了王灼行年考，而標點則主要參用《詞話叢編》本。不過，初版的《碧雞漫志校正》在校勘、標點以及王灼行年考等方面仍然存在一些問題，本次修訂即旨在解決這些問題。下面分別詳述本次修訂情況。

一、校勘問題。校勘所依據的版本資料，初版基本匯集完整。本次修訂的重點是審核異文的取捨是否得當，對其中錯誤的或不恰當之處予以訂正。比如卷二“莫少虛詞”條，該條討論《水調歌頭》（瑤草一何碧）的作者。《校正》所用底本是知不足齋本，該本作“世傳爲魯直于建炎初見石耆翁言此莫少虛作也”，當時標點爲：“世傳爲魯直于建炎初見石耆翁，言此莫少虛作也。”黃庭堅卒于北宋徽宗崇寧四年（一一〇五），建炎年間早已不在人世，這段標點顯然存在常識性錯誤，問題出在“于”字上。在《碧雞漫志》的現存版本中，“于”字，天一閣本、汲古閣本作“予”。可見知不足齋本作“于”當屬形訛。筆者在初版中卻採用“于”字、指“予”爲訛字。初版一印出，筆者即有所意識，曾撰文談到這一點（見《〈碧雞漫志〉的校改及其價值》，《天府新論》二〇〇一年第六期）。本次修訂，即據天一閣本等將“于”訂正作“予”，同時標點也改爲：“世傳爲魯直，予建炎初見石耆翁，言此莫少虛作也。”宋人洪邁《夷堅支志》壬集卷七“莫少虚詞”條撮録了王灼這段文字：“舊時《水調歌》一曲，其首章云：‘瑶草一何碧……’，以爲黃公魯直所作。蜀人石耆翁言：此莫將少虛壯年詞也。能道其詳。見王晦叔《頤堂集》。”進一步證明了當據天一閣本等把底本的“于”校改作“予”。

再如“閒”、“間”、“閑”三字的選擇。“閒”與“間”、“閑”是古今字。“閒”爲本字，後來分爲兩音兩義，即“間”與“閑”，是爲今字（見段玉裁《說文解字注》）。在古籍中，“閒”字常與“間”、“閑”雜用。《碧雞漫志》也是如此，而且各種版本用字又有不同：天一閣本統一用今字，即“間”、“閑”二字；知不足齋本統一用古字，即“閒”字；《詞話叢編》本兼用古今字，即“閒”、“間”二字。其中天一閣本的用字最善。首先，宋乾道本《頤堂集》即統一用“間”、“閑”字，天一閣本與之一致，當最接近王灼文字原貌；其次，“閒”字兩分爲“間”、“閑”，音、義兩方面都最直截了當，沒有歧義。所以應選擇天一閣本的文字。而《校正》初版在這方面注意不夠，用字有些混雜。這雖然不能說是錯誤，但多少會影響文意的表達。本次修訂即依天一閣本統一訂正全書的用字。

二、標點問題。本次修訂主要糾正了一些具體的標點錯誤。比如卷三“六幺”條：“而舞築毬《六幺》，至花十八益奇。”其曲名標點錯誤。本句中的曲名不當作“六幺”，而當作“築毬六幺”。蘇軾《追餞正輔表兄至博羅賦詩爲別再用前韻》詩云“連娟六幺趁蹋鞠”，王十朋引趙次公注云：“‘蹋鞠’字岀《衛青傳》，今之蹴鞠也。於《六幺》言之，則舞有《蹴鞠六幺》也。”江少虞《新雕皇朝類苑》卷第五十二“蹴鞠”條云“蹴鞠……亦謂爲築毬”，那麽《蹴鞠六幺》就是《築毬六幺》了。范成大《酒邊二絶》之二云：“日長繡倦酒紅潮，閒束羅巾理六幺。新樣築毬花十八，丁寧小玉慢吹簫。”描寫演奏《築毬六幺》之“花十八”這段音樂的情景，正是王灼所云者。在《碧雞漫志》“六幺”條後段文字中，王灼比較了《六幺》與《築毬六幺》兩曲之花十八的區別：前者之“花十八”“曲節抑揚可喜”；後者之“花十八”則“益奇”，更爲變化多端、新奇動人。這些材料足可以證明《六幺》與《築毬六幺》是兩支樂曲。所以修訂本將原標點“舞築毬《六幺》”訂正爲“舞《築毬六幺》”。再比如卷五“西河長命女”條：“又別出大石調西河慢聲犯正平極奇古。”這裏有個“慢”字，它是代表詞樂類型的術語，爲宋詞引、序、慢、近、令等詞樂類型之一。詞調的標準名稱通常是曲名加曲式名，例如姜夔詞《長亭怨慢》。所以這個“慢”字應該跟在樂曲名後面。筆者初版標點爲：“又別出大石調《西河》，慢聲犯正平，極奇古。”“慢”字錯斷屬下句。修訂本訂正爲：“又別出大石調《西河慢》，聲犯正平，極奇古。”再如《碧雞漫志》中的“詩”字，幾乎貫穿全書，統攝王灼的詞學思想。但這個字在書中或爲專用名詞，指《詩經》，或爲一般名詞，指文體。稱“《詩》”或稱“詩”，表達的思想完全不同。蓋宋人論詞，或以《花間》爲其源，或以“詩”爲其源，王灼獨最早以《詩經》爲其源。所以說，“詩”字有無書名號至關重要。但如此重要的差別筆者過去卻沒有注意到。本次再版對“詩”與“《詩》”細加辨析，凡屬後者一律增補書名號。標點符號有了這樣的分別，方能闡發幽微，彰顯王灼詞學思想的特點。此外，本次修訂還試圖嘗試新的標點風格。修訂本以現代漢語語法結構規範為基本斷句標準，必要兼顧古代漢語語音和文氣的停頓節奏。本次修訂參考了《中國古典戲曲論著集成》和《詞話叢編》本的標點，而凡有特殊採納之處則予以注明。

三、王灼簡譜。修訂本將初版的《王灼行年考》改爲《王灼簡譜》，新增王灼作品輯佚和全部作品的編年；對王灼的生卒年作了補考；進一步勾勒了王灼一生“八督州”的經歷，其中包括王灼與秦檜的關係，包括學術界十分有興趣卻始終沒有找到綫索的王灼入佐總幕的經歷以及《郡齋》所謂“趙公爲之序”的“趙公”其人，對于趙公序的内容也作了合理推測。有關王灼生平的這些新内容將會有助于我們了解和認識生活在國家危亡關頭的南宋初期中下層士大夫階層的人生狀態，有助于從時代背景和作者人生道路的角度認知《碧雞漫志》的詞學思想。

拙著能夠以現在的面貌呈現在讀者面前，緣于人民文學出版社李俊先生的再版提議。在修訂出版過程中，葛雲波先生專門告知《碧雞漫志》近期研究情況的綫索，提醒筆者注意。李俊先生對《碧雞漫志》修訂中的諸多專業問題提出意見和建議。謹以此書致以誠摯的謝意。

岳珍 二〇一五年武漢


凡例

一、底本採用《知不足齋叢書》本《碧雞漫志》五卷（清乾隆四十四年鮑廷博刊），簡稱“底本”。所用校本有：

（一）元陶宗儀《說郛》本《碧雞漫志》一卷（上海古籍出版社一九八八年版《〈說郛〉三種》），簡稱“陶宗儀本”。

（二）明吳寬叢書堂手抄陶宗儀《說郛》本《碧雞漫志》一卷（今人傅增湘手校其異文于《知不足齋叢書》本上，本書轉録北京國家圖書館藏傅氏校本校語），簡稱“傅校”。

（三）明正德祝允明手抄本《碧雞漫志》三卷（北京國家圖書館藏），簡稱“祝抄本”。

（四）明陶珽《說郛》本《碧雞漫志》一卷（上海古籍出版社一九八八年版《〈說郛〉三種》），簡稱“陶珽本”。

（五）明鍾人傑、張遂辰《唐宋叢書》本《碧雞漫志》一卷（四川大學圖書館藏明經德堂刻本），簡稱“唐宋叢書本”。

（六）明天一閣藏手抄本《碧雞漫志》五卷（臺北“國立中央圖書館”藏），簡稱“天一閣本”。

（七）明汲古閣藏手抄本《碧雞漫志》五卷（北京國家圖書館藏），簡稱“汲古閣本”。

（八）錢曾家藏舊本《碧雞漫志》一卷（錢曾手校其異文在汲古閣抄本上，本書轉録北京國家圖書館藏錢氏校本校語），簡稱“錢校”。

（九）《古今圖書集成》本《碧雞漫志》一卷（巴蜀書社影印本），簡稱“集成本”。

（十）《四庫全書》“子部·雜家類”陶珽《說郛》本《碧雞漫志》一卷（臺北商務印書館影印文淵閣本），簡稱“四庫《說郛》本”。

（十一）《四庫全書》“集部·詞典類”《碧雞漫志》一卷（臺北商務印書館影印文淵閣本），簡稱“四庫本”。

（十二）清曹溶《學海類編》本《碧雞漫志》一卷（民國九年上海涵芬樓影印六安晁氏聚珍版），簡稱“學海本”。

（十三）唐圭璋《詞話叢編》本《碧雞漫志》五卷（中華書局一九八一年修訂本），簡稱“詞話叢編本”。

二、主要校勘原則：

（一）底本錯誤，校本不誤，出校并校改底本原文。

（二）底本不誤，校本有異文，選擇出校異文，不改底本原文。

（三）底本中明顯的形訛字如已、己、巳等，徑改不出校。

（四）底本、校本均明顯錯誤，參校相關史料文獻，出校説明并校改底本原文。

（五）《碧雞漫志》作者所避宋諱不回改，出校説明；後代傳刻版本所避時諱一律回改，于首見處出校說明；後代傳刻版本因避時諱而闕筆者，直接補足筆劃，不出校。

（六）通假字、古今字、正俗字等異體字酌情出校說明。

（七）所用各本正文間原有的夾注移入校語保留。

三、本書所用底本各條無條目。陶宗儀本有條目。《詞話叢編》本以陶宗儀一卷本條目爲基礎，增擬補足了其他部分的條目。本書主要採用《詞話叢編》本所擬條目，重擬了個別條目。本書在各條條目前增編序號，序號的前部分爲卷次，後部分爲條次。全書條次統一編排。


碧雞漫志序
 
[1]



乙丑冬，予客寄成都之碧雞坊妙勝院，自夏涉秋，與王和先、張齊望所居甚近，皆有聲妓，日置酒相樂，予亦往來兩家不厭也。嘗作詩云：“王家二瓊芙蕖妖，張家阿倩海棠魄。露香亭前占秋光，紅雲島邊弄春色。滿城錢癡買娉婷，風捲畫樓絲竹聲。誰似兩家喜看客，新飜歌舞勸飛觥。君不見東州鈍漢髮半縞，日日醉踏碧雞三井道。”予每飲歸，不敢徑臥。客舍無與語，因旁緣是日歌曲，出所聞見，仍考歷世習俗，追思平時論說，信筆以記。積百十紙，混羣書中，不自收拾。今秋開篋偶得之
 
[2]

 ，殘脫逸散，僅存十七。因次比增廣成五卷，目曰《碧雞漫志》。顧將老矣，方悔少年之非，游心淡泊，成此亦安用？但一時醉墨，未忍焚棄耳。己巳三月既望覃思齋序。



【校記】


 [1]
 底本此序在全書之首，首行題“碧雞漫志序”，次行署“小溪王灼晦叔”；汲古閣本此序在卷一之首，首行題“碧雞漫志卷第一并自序”，次行署“小溪王灼晦叔”。詞話叢編本此序在全書之首，題“碧雞漫志序”，无署名。其餘諸本無序文。


 [2]
 今秋，據序文，王灼于“乙丑冬”開始撰著《碧雞漫志》，時爲宋高宗紹興十五年（一一四五）冬，于“己巳三月既望”成書，時爲紹興十九年（一一四九）三月十六日。序云“今秋開篋偶得”，“因次比增廣”，最後在三月成書，那麽開始整理舊稿之“秋”不當在“今秋”。“今秋”疑當爲“去秋”、“昨秋”。


卷一

一·一 歌曲所起
 
[1]



或問歌曲所起。曰：天地始分，而人生焉
 
[2]

 。人莫不有心，此歌曲所以起也。《舜典》曰：“詩言志，歌永言，聲依永
 
[3]

 ，律和聲。”《詩序》曰：“在心爲志，發言爲詩。情動于中而形于言，言之不足故嗟歎之，嗟歎之不足故永歌之
 
[4]

 ，永歌之不足，不知手之舞之足之蹈之。”《樂記》曰：“詩言其志，歌咏其聲
 
[5]

 ，舞動其容。三者本于心，然後樂器從之。”故有心則有詩，有詩則有歌，有歌則有聲律，有聲律則有樂歌。永言即詩也，非于詩外求歌也。今先定音節，乃製詞從之，倒置甚矣
 
[6]

 ！而士大夫又分詩與樂府作兩科
 
[7]

 。古詩或名曰樂府
 
[8]

 ，謂詩之可歌也。故樂府中有歌，有謠，有吟，有引，有行，有曲。今人于古樂府特指爲詩之流，而以詞就音始名樂府，非古也！舜命夔教胄子，詩、歌、聲、律率有次第。又語禹曰：“予欲聞六律、五聲、八音，在治忽，以出納五言。”其君臣《賡歌》、《九功》、《南風》、《卿雲》之歌，必聲律隨具
 
[9]

 。古者采詩，命太師爲樂章
 
[10]

 ，祭祀、宴射、鄉飲皆用之。故曰：“正得失、動天地、感鬼神，莫近于《詩》。先王以是經夫婦，成孝敬，厚人倫，美教化，移風俗。”《詩》至于動天地、感鬼神、移風俗，何也？正謂播諸樂歌
 
[11]

 ，有此效耳。然中世亦有因筦弦金石造歌以被之
 
[12]

 ，若漢文帝使慎夫人鼓瑟，自倚瑟而歌，漢、魏作三調歌辭，終非古法。

一·二 歌詞之變
 
[13]



古人初不定聲律，因所感發爲歌，而聲律從之
 
[14]

 ，唐、虞三代以來是也
 
[15]

 ，餘波至西漢末始絕。西漢時，今之所謂古樂府者漸興，晉、魏爲盛，隋氏取漢以來樂器歌章古調倂入清樂
 
[16]

 ，餘波至李唐始絕。唐中葉雖有古樂府，而播在聲律則尠矣。士大夫作者，不過以詩一體自名耳。蓋隋以來今之所謂曲子者漸興，至唐稍盛，今則繁聲淫奏，殆不可數。古歌變爲古樂府，古樂府變爲今曲子
 
[17]

 ，其本一也。後世風俗益不及古，故相懸耳。而世之士大夫亦多不知歌詞之變。

一·三 古者歌工樂工皆非庸人
 
[18]



子語魯太師樂，知樂深矣。魯太師者亦可語此耶
 
[19]

 ？古者歌工、樂工皆非庸人，故摯適齊，干適楚，繚適蔡，缺適秦，方叔入河
 
[20]

 ，武入漢，陽、襄入海
 
[21]

 ，孔子録之。八人中，其一又見于《家語》
 
[22]

 ，“孔子學琴于師襄子，襄子曰‘吾雖以擊磬爲官，然能于琴
 
[23]

 ，今子于琴已習’”是也。子貢問師乙賜宜何歌
 
[24]

 ，荅曰
 
[25]

 ：“愛者宜歌《商》
 
[26]

 ，溫良而能斷者宜歌《齊》，寬而靜、柔而正者宜歌《頌》，廣大而靜、疏達而信者宜歌《大雅》，恭儉而好禮者宜歌《小雅》，正直而靜、廉而謙者宜歌《風》。”師乙，賤工也，學識乃至此。又曰：“歌者上如抗，下如墜
 
[27]

 ，曲如折，止如槁木
 
[28]

 ，倨中矩，勾中鉤
 
[29]

 ，纍纍乎端如貫珠
 
[30]

 。”歌之妙不越此矣！今有過鈞容班教坊者問曰：“某宜何歌？”必曰：“汝宜唱田中行、曹元寵小令。”

一·四 漢初古俗猶在
 
[31]



劉、項皆善作歌，西漢諸帝如武、宣類能之。趙王幽死，諸王負罪死，臨絕之音曲折深迫。廣川王通經，好文辭，爲諸姬作歌尤奇古。而高祖之《戚夫人》、燕王旦之《華容夫人》
 
[32]

 ，兩歌又不在諸王下
 
[33]

 ，蓋漢初古俗猶在也。東京以來非無作者，大概文采有餘，情性不足
 
[34]

 。高歡玉壁之役，士卒死者七萬人，慚憤發疾。歸，使斛律金作《勅勒歌》，其辭略曰：“山蒼蒼，天茫茫，風吹草低見牛羊。”歡自和之，哀感流涕。金不知書，能發揮自然之妙如此，當時徐、庾輩不能也。吾謂西漢後獨《勅勒歌》暨韓退之《十琴操》近古。

一·五 荆軻易水歌
 
[35]



荆軻入秦，燕太子丹及賓客送至易水之上。高漸離擊筑，軻和而歌，爲變徵之聲，士皆涕淚。又前爲歌曰：“風蕭蕭兮易水寒，壯士一去兮不復還。”復爲羽聲慷慨。士皆瞋目，髮上指冠。軻本非聲律得名，乃能變徵換羽於立談間
 
[36]

 ，而當時左右聽者亦不憒憒也。今人苦心造成一新聲，便作幾許大知音矣。

一·六 古音古辭亡缺
 
[37]



或問：元次山補伏羲至商十代樂歌，皮襲美補《九夏歌》，是否？曰：名與義存，二子補之無害。或有其名而無其義，有其義而名不可強訓，吾未保二子之全得也。次山曰：“嗚呼！樂聲自太古始，百世之後，盡亡古音。樂歌自太古始，百世之後，遂亡古辭。”次山知之晚也。孔子之時，三皇五帝樂歌已不及見，在齊聞《韶》，至三月不知肉味。戰國秦火，古器與音辭亡缺無遺。

一·七 自漢至唐所存之曲
 
[38]



漢時雅鄭參用，而鄭爲多。魏平荆州，獲漢雅樂，古曲音辭存者四
 
[39]

 ：曰《鹿鳴》、《騶虞》、《伐檀》、《文王》。而左延年之徒以新聲被寵
 
[40]

 ，復改易音辭，止存《鹿鳴》一曲，晉初亦除之。又漢代短簫鐃歌樂曲，三國時存者有《朱鷺》、《艾如張》、《上之回》、《戰城南》、《巫山高》、《將進酒》之類，凡二十二曲。魏、吳稱號，始各改其十二曲。晉興，又盡改之，獨《玄雲》
 
[41]

 、《釣竿》二曲名存而已。漢代鼙舞，三國時存者有《殿前生桂樹》等五曲
 
[42]

 ，其辭則亡。漢代胡角《摩訶兜勒》一曲
 
[43]

 ，張騫得自西域，李延年因之，更造新聲二十八解，魏、晉時亦亡。晉以來新曲頗衆，隋初盡歸清樂。至唐武后時，舊曲存者如《白雪》、《公莫》
 
[44]

 、《巴渝》、《白紵》
 
[45]

 、《子夜》、《團扇》、《懊憹》、《石城》、《莫愁》、《楊叛》
 
[46]

 、《烏夜啼》、《玉樹後庭花》等，止六十三曲
 
[47]

 。唐中葉，聲辭存者又止三十七，有聲無辭者七
 
[48]

 ，今不復見。唐歌曲比前世益多，聲行于今、辭見于今者，皆十之三四，世代差近爾。大抵先世樂府有其名者尚多，其義存者十之三，其始辭存者十不得一
 
[49]

 ，若其音則無傳，勢使然也。

一·八 晉以來歌曲
 
[50]



石崇以《明君》曲教其妾綠珠，曰：“我本漢家子，將適單于庭。昔爲匣中玉，今爲糞土英
 
[51]

 。”綠珠亦自作《懊憹歌》曰：“絲布澀難縫
 
[52]

 。”元伊侍孝武飲讌
 
[53]

 ，撫弦而歌《怨詩》曰
 
[54]

 ：“爲君既不易，爲臣良獨難。忠信事不顯，乃有見疑患。周旦佐文武，金縢功不刊。推心輔王政，二叔反流言。”熊甫見王敦委任錢鳳，將有異圖，進說不納，因告歸
 
[55]

 。臨與敦別，歌曰：“徂風飆起蓋山陵，氛霧蔽日玉石焚。往事既去可長歎
 
[56]

 ，念別惆悵會復難
 
[57]

 。”陳安死，隴上歌之曰：“隴上壯士有陳安，軀幹雖小腹中寬，愛養將士同心肝。[image: ]
 驄父馬鐵鍛鞍
 
[58]

 ，七尺大刀奮如湍
 
[59]

 ，丈八蛇矛左右盤，十蕩十決無當前
 
[60]

 。戰始三交失蛇矛，棄我[image: ]
 驄竄巖幽，爲我外援而懸頭。西流之水東流河，一去不還柰子何
 
[61]

 。”劉曜聞而嘉傷
 
[62]

 ，命樂府歌之。晉以來歌曲見于史者，蓋如是耳。

一·九 李唐伶伎取當時名士詩句入歌曲
 
[63]



唐時古意亦未全喪，《竹枝》、《浪淘沙》、《抛毬樂》、《楊柳枝》乃詩中絕句
 
[64]

 ，而定爲歌曲。故李太白《清平調》詞三章皆絕句，元、白諸詩亦爲知音者協律作歌。白樂天守杭，元微之贈云：“休遣玲瓏唱我詩，我詩多是別君辭。”自注云：“樂人高玲瓏能歌
 
[65]

 ，歌予數十詩
 
[66]

 。”樂天亦《醉戲諸妓》云：“席上爭飛使君酒，歌中多唱舍人詩。”又《聞歌妓唱前郡守嚴郎中詩》云：“已留舊政布中和，又付新詩與豔歌。”元微之《見人詠韓舍人新律詩戲贈》云：“輕新便妓唱，凝妙入僧禪。”沈亞之送人序云：“故友李賀善撰南北朝樂府故詞
 
[67]

 ，其所賦尤多怨鬱悽豔之巧
 
[68]

 。誠以蓋古排今，使爲詞者莫得偶矣
 
[69]

 。惜乎其終亦不備聲弦唱
 
[70]

 。”然唐史稱李賀樂府數十篇，雲韶諸工皆合之弦筦。又稱李益詩名與賀相埒
 
[71]

 ，每一篇成，樂工爭以賂求取之，被聲歌供奉天子。又稱元微之詩往往播樂府。舊史亦稱武元衡工五言詩，好事者傳之，往往被于筦弦。又舊說，開元中詩人王昌齡、高適、王之渙詣旗亭飲
 
[72]

 ，梨園伶官亦招妓聚燕。三人私約曰：“我輩擅詩名，未定甲乙
 
[73]

 。試觀諸伶謳詩，分優劣。”一伶唱昌齡二絕句云
 
[74]

 ：“寒雨連江夜入吳，平明送客楚帆孤。洛陽親友如相問，一片冰心在玉壺。”“奉帚平明金殿開，強將團扇共徘徊。玉顏不及寒鴉色，猶帶昭陽日影來。”一伶唱適絕句云
 
[75]

 ：“開篋淚沾臆，見君前日書。夜臺何寂寞，猶是子雲居。”之渙曰：“佳妓所唱如非我詩，終身不敢與子爭衡。不然，子等列拜牀下。”須臾妓唱
 
[76]

 ：“黃沙遠上白雲間
 
[77]

 ，一片孤城萬仞山。羌笛何須怨楊柳，春風不度玉門關。”之渙揶揄二子曰
 
[78]

 ：“田舍奴，我豈妄哉！”以此知李唐伶伎取當時名士詩句入歌曲，蓋常俗也
 
[79]

 。蜀王衍召嘉王宗壽飲宣華苑，命宮人李玉簫歌衍所撰《宮詞》云
 
[80]

 ：“輝輝赫赫浮五雲，宣華池上月華春。月華如水映宮殿，有酒不醉真癡人。”五代猶有此風，今亡矣。近世有取陶淵明《歸去來》
 
[81]

 、李太白《把酒問月》
 
[82]

 、李長吉《將進酒》、大蘇公赤壁前後賦協入聲律，此暗合其美耳
 
[83]

 。

一·一〇 元微之分詩與樂府作兩科
 
[84]



元微之序樂府古題云：“操、引、謠、謳、歌、曲、詞、調八名，起於郊祭、軍賓、吉凶、苦樂之際。在音聲者，因聲以度詞，審調以節唱，句度短長之數
 
[85]

 ，聲韻平上之差，莫不由之準度。而又別其在琴瑟者爲操、引，採民甿者爲謳、謠，備曲度者總謂之歌、曲、詞、調。斯皆由樂以定詞，非選詞以配樂也。詩、行、詠、吟、題、怨、歎、章、篇九名皆屬事而作，雖題號不同，而悉謂之爲詩可也。後之審樂者往往採取其詞度爲歌曲
 
[86]

 ，蓋選詞以配樂，非由樂以定詞也。”微之分詩與樂府作兩科，固不知事始，又不知後世俗變。凡十七名皆詩也。詩即可歌、可被之筦弦也。元以八名者近樂府，故謂由樂以定詞，九名者本諸詩，故謂選詞以配樂
 
[87]

 。今樂府古題具在，當時或由樂定詞，或選詞配樂，初無常法，習俗之變，安能齊一
 
[88]

 。

一·一一 古人善歌得名不擇男女
 
[89]



古人善歌得名不擇男女。戰國時男有秦青、薛談、王豹、綿駒、瓠梁，女有韓娥。漢高祖《大風歌》，教沛中兒歌之。武帝用事甘泉、圜丘，使童男女七十人歌。漢以來男有虞公
 
[90]

 、李延年、朱顧仙、朱子尚
 
[91]

 、吳安泰、韓法秀
 
[92]

 ，女有麗娟、莫愁、孫瑣、陳左、宋容華、王金珠。唐時男有陳不謙、謙子意奴、高玲瓏、長孫元忠、侯貴昌、韋青、李龜年、米嘉榮、李衮、何戡、田順郎、何滿、郝三寶、李可及
 
[93]

 、柳恭，女有穆氏、方等、念奴、張紅紅、張好好、金谷里葉、永新娘、御史娘、柳青娘、謝阿蠻、胡二姉、寵妲、盛小叢、樊素、唐有態、李山奴、任智方四女、洞雲。今人獨重女音，不復問能否，而士大夫所作歌詞亦尚婉媚，古意盡矣。政和間，李方叔在陽翟，有擕善謳老翁過之者。方叔戲作《品令》云：“歌唱須是玉人，檀口皓齒冰膚。意傳心事，語嬌聲顫，字如貫珠。　　老翁雖是解歌，無柰雪鬢霜鬚。大家且道，是伊模樣，怎如念奴？”方叔固是沈於習俗，而語嬌聲顫，那得字如貫珠？不思甚矣！

一·一二 論雅鄭所分
 
[94]



或問雅鄭所分。曰：“中正則雅，多哇則鄭。”至論也。何謂中正？凡陰陽之氣，有中有正，故音樂有正聲、有中聲。二十四氣，歲一周天，而統以十二律。中正之聲，正聲得正氣、中聲得中氣則可用，中正用則平氣應。故曰“中正以平之”。若乃得正氣而用中律，得中氣而用正律，律有短長，氣有盛衰，太過不及之弊起矣。自揚子雲之後，惟魏漢津曉此。東坡曰：“樂之所以不能致氣召和如古者，不得中聲故也。樂不得中聲者，氣不當律也。”東坡知有中聲，蓋見孔子及伶州鳩之言。恨未知正聲耳。近梓潼雍嗣侯者作《正笙訣琴數》
 
[95]

 ，還相爲宮，解律呂逆順相生圖。大概謂知音在識律、審律在習數。故師曠之聰，不以六律不能正五音。諸譜以律通不過者，率皆淫哇之聲。嗣侯自言得律呂真數，著說甚詳，而不及中正。

一·一三 歌曲拍節乃自然之度數
 
[96]



或曰：古人因事作歌，輸寫一時之意
 
[97]

 ，意盡則止，故歌無定句。因其喜怒哀樂，聲則不同，故句無定聲。今音節皆有轄束，而一字一拍不敢輒增損。何與古相戾歟？予曰：皆是也。今人固不及古，而本之情性
 
[98]

 ，稽之度數，古今所尚，各因其所重。昔堯民亦擊壤歌，先儒爲搏拊之說，亦曰所以節樂。樂之有拍，非唐、虞創始，實自然之度數也。故明皇使黃幡綽寫拍板譜，幡綽畫一耳於紙以進，曰：“拍從耳出。”牛僧孺亦謂拍爲樂句。嘉祐間，汴都三歲小兒在母懷飲乳，聞曲，皆撚手指作拍，應之不差。雖然，古今所尚，治體風俗，各因其所重，不獨歌樂也。古人豈無度數？今人豈無性情？用之各有輕重，但今不及古耳。今所行曲拍，使古人復生，恐未能易。



【校記】


 [1]
 此條條目爲陶宗儀本原題。


 [2]
 分而，陶珽本、唐宋叢書本、集成本、四庫《說郛》本、四庫本、學海本作“著”；汲古閣本作“者”；錢校作“分而”。


 [3]
 永，陶珽本、唐宋叢書本、集成本、四庫本作“咏”。按：“永”爲“咏”的假借字。參見《說文通訓定聲》。下文同此者不再出校。


 [4]
 永，陶宗儀本作“詠”；陶珽本、唐宋叢書本、集成本、四庫本作“咏”。詠、咏，異體字。參見《說文解字》。


 [5]
 咏，陶宗儀本作“詠”。


 [6]
 甚，陶珽本、唐宋叢書本、汲古閣本、集成本、四庫《說郛》本、四庫本無；錢校補“甚”字。


 [7]
 而，學海本無。


 [8]
 古，錢校作“故”。


 [9]
 “必”下，四庫《說郛》本有“以”。　　具，陶珽本、唐宋叢書本、集成本、四庫本無；四庫《說郛》本作“之”。


 [10]
 太，陶宗儀本、汲古閣本作“大”。按：“太”、“大”字通。參見《集韻》。


 [11]
 樂歌，錢校作“歌樂”。


 [12]
 筦，陶宗儀本、汲古閣本、四庫本、學海本作“管”。按：在吹奏器樂這一義項上，“筦”、“管”字通。《漢書·禮樂志》“鍾石筦弦”顏師古注：“筦，字與‘管’同。”下文同此者不再出校。　　“造”下，汲古閣本無“歌”字；錢校有“歌”字。


 [13]
 此條條目陶宗儀本作“詩詞之變”。


 [14]
 以上自“古人”至“從之”十八字，天一閣本闕。


 [15]
 三，底本作“禪”，陶宗儀本、陶珽本、唐宋叢書本、集成本、四庫《說郛》本、四庫本、學海本、詞話叢編本同；傅校、天一閣本、汲古閣本作“三”。按：“三代”言時間，指唐堯、虞舜、夏禹時代。“禪代”言政治，指禪讓制度。據文意，此處當作“三代”。又：《碧雞漫志》卷二“樂章集淺近卑俗”條有“自唐、虞三代以前”，宋本《頤堂集》卷一《荆玉後賦》有“昔在唐、虞三代以來”，可爲佐證。今據傅校校改。


 [16]
 入，傅校作“之之”。


 [17]
 爲，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [18]
 此條條目陶宗儀本作“樂工非庸人”。


 [19]
 者，陶珽本、唐宋叢書本、集成本、四庫《說郛》本、四庫本、學海本無。


 [20]
 叔，陶珽本、唐宋叢書本、集成本、四庫《說郛》本、四庫本、學海本無。按：《論語·微子》：“大師摯適齊，亞飯干適楚，三飯繚適蔡，四飯缺適秦，鼓方叔入於河，播鼗武入於漢，少師陽、擊磬襄入於海。”此處當有“叔”字。


 [21]
 陽襄，陶珽本、唐宋叢書本、集成本、四庫本、學海本作“襄陽”。按：作“陽襄”是。參見上條所引《論語》。


 [22]
 又，陶珽本、唐宋叢書本、集成本、四庫《說郛》本、四庫本、學海本作“人”。


 [23]
 于，天一閣本、汲古閣本作“於”。按：“于”、“於”，二字在周時為古今字，通用。參見《説文解字注》。下文同此者不再出校。


 [24]
 乙，陶珽本、唐宋叢書本、學海本作“襄”。按：此段出《禮記·樂記》，原文作“師乙”。作“乙”是。


 [25]
 荅，詞話叢編本作“答”，下文同；學海本無此字。按：荅、答，通假字。參見《集韻》。下文同此者不再出校。


 [26]
 愛者，底本作“慈愛者”，錢校、學海本、詞話叢編本同；集成本、四庫《說郛》本作“肆直而慈愛者”；陶宗儀本、陶珽本、唐宋叢書本、天一閣本、汲古閣本、四庫本作“愛者”。按：此段文字并見于《禮記·樂記》與《史記·樂書》，二者文字略有不同。《禮記·樂記》云：“愛者宜歌《商》，溫良而能斷者宜歌《齊》……寬而靜、柔而正者宜歌《頌》，廣大而靜、疏達而信者宜歌《大雅》，恭儉而好禮者宜歌《小雅》，正直而靜、廉而謙者宜歌《風》。肆直而慈愛，商之遺聲也。”《史記·樂書》云：“寬而靜、柔而正者宜歌《頌》，廣大而靜、疏達而信者宜歌《大雅》，恭儉而好禮者宜歌《小雅》，正直清廉而謙者宜歌《風》，肆直而慈愛者宜歌《商》，溫良而能斷者宜歌《齊》。”兩書排列各類樂歌的順序不同：《禮記》作《商》、《齊》、《頌》、《大雅》、《小雅》、《風》；《史記》作《頌》、《大雅》、《小雅》、《風》、《商》、《齊》。此外，《禮記》“愛者”，《史記》作“肆直而慈愛者”；《禮記》“正直而靜、謙而廉者”，《史記》作“正直清廉而謙者”。王灼所述當出《禮記·樂記》。今據陶宗儀本校改。


 [27]
 墜，四庫《說郛》本作“隊”。按：此段文字出《禮記·樂記》，作“下如隊”，《十三經注疏》阮元校勘記：“諸本均作‘隊’，石經本‘隊’作‘墜’。”隊、墜，正俗字。參見《說文解字注》。


 [28]
 槁，天一閣本作“稿”。按：《禮記·樂記》作“槁”。在“乾枯”這一義項上，“稿”、“槁”字通。《說苑·建本》：“棄其本者，榮華稿矣。”


 [29]
 勾，四庫《說郛》本作“句”。按：《禮記·樂記》原文作“句”。句、勾，段玉裁以爲正俗字。參見《說文解字注》。鉤，陶宗儀本、陶珽本、唐宋叢書本、集成本、四庫本、學海本作“鈎”。


 [30]
 纍纍，陶珽本、唐宋叢書本、四庫《說郛》本、四庫本、學海本作“累”。按：《禮記·樂記》原文作“纍纍”。


 [31]
 此條條目陶宗儀本作“漢之歌”。


 [32]
 華容，底本作“容華”，現存諸本同。按：《漢書·武五子傳·燕刺王旦傳》作“華容夫人”。今據《漢書》校改。


 [33]
 兩，句末底本注：“兩，一作‘所’。”陶珽本、唐宋叢書本、集成本、四庫《說郛》本、四庫本、學海本、詞話叢編本作“所”。


 [34]
 情性，底本作“性情”，詞話叢編本同；陶宗儀本、傅校、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本作“情性”。按：性情、情性是兩個不同的概念，用法上有明顯區別。在古代文論中，與文辭、辭采這類概念對舉的通常是情性而不是性情。如劉勰《文心雕龍·體性》“吐納英華，莫非情性”，武則天《樂書要録》（卷五）“情性內充，歌詠外發”。黃庭堅《書王知載朐山雜詠後》“詩者，人之情性也。情之所不能堪，因發於呻吟調笑之聲。比律呂而可歌，列干羽而可舞”等等。王灼謂“文采有餘，情性不足”，相對于“文采”而言，當作“情性”。今據陶宗儀本校改。


 [35]
 陶宗儀本及後出一卷本無此條。


 [36]
 間，底本作“閒”，汲古閣本同；天一閣本、詞話叢編本作“間”。今據天一閣本校改。按：據段玉裁《說文解字注》，“閒”與“閑”、“間”爲古今字。其中“閒”為本字，“閑”、“間”為後起字。段注把“閒”區分爲兩音兩義：閑暇、閑心，平聲戶閑切；間隙、間隔，去聲古莧切。“閒”字原有的時空之間的含義，亦由“間”字承當，音平聲古閑切。在古代典籍中，“閒”字常與“間”、“閑”雜用，《碧雞漫志》也是如此，而且各種版本用字又有不同。比如天一閣本採用今字，即“間”、“閑”二字，與宋乾道本《頤堂集》用字相同；底本採用古字，即“閒”字；《詞話叢編》本兼用古今字，即用“閒”、“間”二字。本校正採用天一閣本的文字，下文徑改，不再出校。


 [37]
 陶宗儀本及後出一卷本無此條。


 [38]
 此條條目陶宗儀本作“歌曲存亡”。


 [39]
 辭，天一閣本、汲古閣本作“詞”。


 [40]
 左，底本作“李”，陶宗儀本、陶珽本、唐宋叢書本、集成本、四庫《說郛》本、四庫本、學海本、詞話叢編本同，詞話叢編本注“李，應作‘左’”；天一閣本、汲古閣本作“左”。按：李延年，西漢武帝時人。左延年，漢、魏間人。《晉書·樂志上》：“（魏）黃初中，柴玉、左延年之徒復以新聲被寵，改其聲韻。”王灼此處敍述魏平荆州獲漢雅樂事，當爲“左延年”。今據天一閣本校改。　　新聲，陶珽本、唐宋叢書本、集成本、四庫《說郛》本、四庫本作“歌”。據前引《晉書·樂志上》原文，作“新聲”是。


 [41]
 玄，底本作“元”，集成本、四庫本、學海本同；陶宗儀本、傅校、陶珽本、唐宋叢書本、天一閣本、汲古閣本、詞話叢編本作“玄”，詞話叢編本注“原避諱作‘元’”；四庫《說郛》本闕末筆作“[image: ]
 ”。按：“元”當作“玄”。宋始祖名“玄朗”，清康熙名“玄燁”，“玄”兼爲宋諱、清諱。現存宋代刻本中“玄”字避諱不甚嚴格，四部叢刊本《頤堂先生文集》卷三《中秋大雨》“玄雲如塗墨”，不避“玄”字。此條文字陶宗儀本等作“玄”，當爲宋本原貌。底本作“元”，當爲清人避時諱改字。今據陶宗儀本回改。下文同此者徑改。


 [42]
 等，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [43]
 訶，錢校作“呵”。按：“呵”、“訶”字同。參見《玉篇》。


 [44]
 “莫”下，底本有“舞”字，陶宗儀本、傅校、錢校、學海本、詞話叢編本同；陶珽本、唐宋叢書本、天一閣本、汲古閣本、集成本、四庫《說郛》本、四庫本無“舞”字。按：此段文字出自《通典》卷一四六，無“舞”字。今據陶珽本校刪。


 [45]
 紵，陶宗儀本、陶珽本、唐宋叢書本、集成本、四庫《說郛》本、四庫本、學海本作“苧”。按：“紵”、“苧”字通。參見《經典釋文》。


 [46]
 “叛”下，底本有“兒”字，陶宗儀本、傅校、陶珽本、唐宋叢書本、錢校、集成本、四庫《說郛》本、四庫本、學海本、詞話叢編本同；天一閣本、汲古閣本無“兒”字。按：此段文字出自《通典》卷一四六，無“兒”字。今據天一閣本校刪。


 [47]
 止，陶珽本、唐宋叢書本、集成本、四庫《說郛》本、四庫本、學海本無。


 [48]
 辭，陶珽本、唐宋叢書本、汲古閣本、四庫本、學海本作“詞”。


 [49]
 始，陶宗儀本無。


 [50]
 此條條目陶宗儀本作“晉之歌”。


 [51]
 土，底本作“上”，陶宗儀本、詞話叢編本同；傅校、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本作“土”。按：石崇《明君》曲見《文選》卷二七、《玉臺新詠》卷二、《通典》卷一四五、《舊唐書·音樂志二》等。《文選》、《通典》所録有異同，《文選》録全詩三十句，《通典》僅節引其中四句。《文選》作“糞上”，《通典》作“糞土”。王灼此段文字出自《通典》，應作“糞土”。今據傅校校改。


 [52]
 澀，句末底本注：“澀，一作‘濕’。”陶珽本、唐宋叢書本、集成本、四庫本作“濕”。按：《樂府詩集》卷四六録《懊儂歌》以及解題引《古今樂録》均作“澀”。“濕”字誤。


 [53]
 元，集成本、四庫《說郛》本作“桓”。按：“元伊”當作“桓伊”。王灼爲避北宋欽宗名諱“趙桓”改字。


 [54]
 弦，陶宗儀本、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本作“絃”；四庫《說郛》本作“箏”。按：《晉書·桓伊傳》作“箏”。


 [55]
 告，傅校作“言”。按：此段文字出《晉書·沈充傳》，原文作“告”。


 [56]
 可，句末底本注：“可，一作‘有’。”陶珽本、唐宋叢書本、四庫本、學海本作“有”。按：此段文字出《晉書·沈充傳》，原文作“可”。


 [57]
 會復，集成本作“復會”。按：此段文字出《晉書·沈充傳》，原文作“復會”。　　難，傅校作“艱”。按：此段文字出《晉書·沈充傳》，原文作“難”。


 [58]
 父，底本作“文”，注：“文，一作‘駿’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本、詞話叢編本作“文”；錢校作“駿”；天一閣本、汲古閣本作“父”。按：隴上之歌，《晉書》、《趙書》所載文字不同。《晉書·劉曜載記》、《太平御覽》卷二八〇、《樂府詩集》卷八五作“父馬”，《太平御覽》卷四六五引《趙書》作“駮馬”，《錦繡萬花谷》卷十五作“交馬”，《詩紀》卷四十三作“駿馬”。駮馬：毛色青白相雜的馬。文馬：毛色自成文采的馬。父馬：雄馬。《爾雅·釋畜》郭璞注：“今江東呼[image: ]
 馬爲騭。”《經典釋文》卷三十：“父，本或作‘[image: ]
 ’，俗字。”《漢書·食貨志》：“乘牸牝者擯而不得會聚。”孟康曰：“皆乘父馬，有牝馬間其間則踶齧。”王灼引詩出《晉書》，當從《晉書》作“父馬”。“文馬”當因《趙書》“駮馬”、“交馬”而訛，“駿馬”則明人臆改。今據天一閣本校改。


 [59]
 七尺大刀奮如湍，句末底本注：“一云‘匕及大刀奮無端’。”陶珽本、唐宋叢書本、學海本“七尺”作“匕及”；陶珽本、唐宋叢書本、集成本、四庫《說郛》本、四庫本、學海本“如”作“無”；陶珽本、唐宋叢書本、四庫《說郛》本、四庫本、學海本“湍”作“端”。按：《晉書》、《趙書》作“七尺大刀”，無異文。“匕及”當爲形近致訛。“奮如湍”《趙書》作“配齊鐶”，無作“奮無端”者。


 [60]
 決，底本作“泱”，汲古閣本同；陶宗儀本、集成本、四庫《說郛》本、四庫本、詞話叢編本作“決”；陶珽本、唐宋叢書本、學海本作“映”；天一閣本作“决”。按：《晉書》、《趙書》原文作“決”，泱、映、决，皆爲形訛。今據陶宗儀本校改。


 [61]
 柰子何，句末底本注：“柰子何，一作‘復柰何’。”陶珽本、唐宋叢書本、四庫《說郛》本、四庫本、學海本作“復柰何”。按：《晉書》、《趙書》作“柰子何”。


 [62]
 而，汲古閣本作“面”；錢校作“而”。　　嘉，底本作“悲”，陶宗儀本、傅校、錢校、學海本、詞話叢編本同；陶珽本、唐宋叢書本、天一閣本、汲古閣本、集成本、四庫《說郛》本、四庫本作“嘉”。按：此段文字出自《晉書·劉曜載記》，原文作“嘉”。今據陶珽本校改。


 [63]
 此條條目陶宗儀本作“唐之歌”，詞話叢編本作“唐絕句定爲歌曲”。


 [64]
 “竹枝”下，錢校有“詞”字。


 [65]
 高，四庫《說郛》本作“商”。按：此詩題爲《重贈》，載《元氏長慶集》卷二二。明弘治楊循吉影宋抄《元氏長慶集》、四部叢刊影明嘉靖東吳董氏翻宋本《元氏長慶集》、宋阮閱《詩話總龜》前集卷四二“樂府門”、王讜《唐語林》卷二“文學”等作“高”。文學古籍刊行社影宋本《白氏長慶集》、四部叢刊影日本那波道圓本《白氏文集》、《苕溪漁隱叢話》後集卷十二引《脞說》、《詩人玉屑》卷十六等作“商”。又按：《碧雞漫志》“古人善歌得名不擇男女”條稱唐時歌者男有“高玲瓏”。


 [66]
 予，陶珽本、唐宋叢書本、集成本、四庫《說郛》本、四庫本、學海本作“余”。按：余、予，古今字。參見《說文解字注》。


 [67]
 故，底本作“古”，陶宗儀本、陶珽本、唐宋叢書本、錢校、集成本、四庫《說郛》本、四庫本、學海本、詞話叢編本同；天一閣本、汲古閣本作“故”。按：四部叢刊影明刊本《沈下賢文集》卷九《序詩送李膠秀才》、《全唐文》卷七三五《送李膠秀才詩序》作“故”。今據天一閣本校改。


 [68]
 豔，傅校作“絕”。　　巧，底本作“句”，陶宗儀本、陶珽本、唐宋叢書本、集成本、四庫《說郛》本、四庫本、學海本、詞話叢編本同；天一閣本、汲古閣本作“巧”。按：《全唐文》此序作“巧”，四部叢刊本作“功”，當爲“巧”字形訛。今據天一閣本校改。


 [69]
 得，句末底本注：“得，一作‘能’。”陶珽本、唐宋叢書本、集成本、四庫《說郛》本、四庫本、學海本作“能”。


 [70]
 終，底本作“中”，陶宗儀本、錢校、詞話叢編本同；傅校、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本作“終”。按：四部叢刊本及《全唐文》本原序作“終”。據文意，作“終”字勝。今據傅校校改。

“聲”下，底本有“歌”字，陶宗儀本、傅校、錢校、詞話叢編本同；陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本無“歌”字。按：四部叢刊本、《全唐文》本原序作“聲”。“聲”，指樂曲。“備聲”，即爲歌辭配上樂曲。“弦唱”，指配樂演唱。據文意，“備聲弦唱”義較長。今據陶珽本校改。


 [71]
 埒，底本作“捋”，陶宗儀本、學海本同；陶珽本、唐宋叢書本作“將”；天一閣本、汲古閣本、集成本、四庫《說郛》本、四庫本、詞話叢編本作“埒”。按：“捋”、“將”爲形訛。今據天一閣本校改。


 [72]
 王之渙，底本作“王渙之”，陶宗儀本、傅校、陶珽本、唐宋叢書本、天一閣本、汲古閣本、錢校、集成本、四庫《說郛》本、四庫本、學海本同；詞話叢編本作“王之渙”，注：“原作‘王渙之’，今據《集異記》校改，下同。”又，本條下文底本“渙之揶揄”，傅校、錢校、詞話叢編本作“之渙揶揄”。按：唐薛用弱《集異記》，明《顧氏文房小說》翻宋本、文學古籍刊行社一九五五年影宋《類說》本作“王渙之”，今傳世《集異記》明清版本亦作“王渙之”，無作“王之渙”者。自岑仲勉《續貞石證史》據墓誌稽考之後，現代各整理本《集異記》均改爲“王之渙”。王之渙，兩《唐書》無傳。《國秀集》録其《涼州詞》二首及《宴詞》一首，署名爲“王之渙”。四部叢刊本《高常侍集》卷四有《薊門不遇王之渙郭密之因以留贈》。白居易《故滁州刺史贈刑部尚書滎陽鄭公墓誌銘》稱墓主鄭臚“尤善五言詩，與王昌齡、王之渙、崔國輔輩聯唱迭和，名動一時”。以上諸文獻均作“之渙”。《隋唐五代墓誌彙編》洛陽卷録有《唐文安郡文安縣尉太原王府君墓誌銘并序》，誌云：“公名之渙，字季淩，本家晉陽，宦徙絳郡。”岑仲勉《續貞石證史》即據此誌以考證之渙生平。據墓誌可以斷定：“之渙”爲是，“渙之”爲訛。今據傅校下文“之渙揶揄”校改。下文同。


 [73]
 定，句末底本注：“定，一作‘第’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“第”。


 [74]
 “句”下，自“雲寒”至“影來”五十七字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [75]
 “句”下，自“雲開”至“雲居”二十一字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [76]
 “唱”下，自“黃河”至“門關”二十八字，陶宗儀本、陶珽本、唐宋叢書本、集成本、四庫《說郛》本、四庫本、學海本無，并增入“渙之詩”三字。


 [77]
 沙，底本作“河”，詞話叢編本同；天一閣本、汲古閣本作“沙”。按：《國秀集》録《涼州詞》二首作“黃河”。顧氏文房小說本《集異記》卷二、曾慥《類說》卷八録《集異記》、《文苑英華》卷一九七録《出塞》、卷二九九録《涼州》、《樂府詩集》卷二二録《出塞》、《唐詩紀事》卷二六“王之渙”條録《出塞》、《萬首唐人絕句》録《涼州詞》等作“黃沙”。知宋人引此詩多作“黃沙”。王灼所引既出《集異記》，當以作“沙”爲是。今據天一閣本校改。


 [78]
 之渙揶揄，底本作“渙之揶揄”，陶宗儀本、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本同；傅校、錢校、詞話叢編本作“之渙揶揄”。今據傅校校改。


 [79]
 李，陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本無；錢校補“李”字。伎，陶宗儀本、陶珽本、唐宋叢書本、天一閣本、集成本、四庫《說郛》本、四庫本、學海本作“妓”。按：在歌舞藝伎這一義項上，“伎”、“妓”通用。　　俗，句末底本注：“俗，一作‘事’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“事”。


 [80]
 “詞”下，自“云輝”至“癡人”二十九字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [81]
 “歸去來”下，四庫《說郛》本有“辭”字。按：此篇篇名，《宋書》、《晉書》、《南史》陶潛傳以及《文選》卷四五均作“歸去來”。宋代所傳集本，如四部叢刊影宋本《箋注陶淵明集》、汲古閣翻宋本《陶淵明文集》以及東坡手寫本均作“歸去來兮辭”。唯明焦竑刻本作“歸去來辭”。四庫《說郛》本當據明本改字。


 [82]
 太，陶珽本、唐宋叢書本、集成本、四庫《說郛》本、四庫本、學海本無。　　月，底本作“明月”，陶宗儀本、錢校、詞話叢編本同；陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本作“月”。按：北宋蜀刻本《李太白文集》卷十八、元刻本宋楊齊賢集注元蕭士贇補注《李太白集分類補注》卷二十載此詩，詩題均作“月”。今據陶珽本校改。


 [83]
 此暗合其美耳，句末底本注：“一云：‘此暗合孫吳耳。’”陶宗儀本、傅校、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本“其美”作“孫吳”；錢校作“其美”。


 [84]
 陶宗儀本及後出一卷本無此條。


 [85]
 短長，底本作“長短”，詞話叢編本同；天一閣本、汲古閣本作“短長”。按：《元氏長慶集》卷二三《樂府古題序》作“短長”，傳世諸本無異文。今據天一閣本校改。


 [86]
 “往往”下，底本無“採”字，汲古閣本、詞話叢編本同；天一閣本有。按：《元氏長慶集》原文有“採”字，傳世諸本無異文。今據天一閣本校補。


 [87]
 詞，汲古閣本作“辭”。


 [88]
 能，天一閣本、汲古閣本作“得”。


 [89]
 陶宗儀本及後出一卷本無此條。


 [90]
 “虞公”下，底本有“發”字，天一閣本、汲古閣本、詞話叢編本同。按：《藝文類聚》卷四三引劉向《別録》：“漢興以來善雅歌者，魯人虞公，發聲清哀，蓋動梁塵。”《宋書·樂志一》：“前漢有虞公者，善哥，能令梁上起塵。”可知此條“虞公發”，爲誤斷“魯人虞公，發聲清哀”中的“發”字屬上句。《碧雞漫志》今存諸本均作“虞公發”，是知王灼本人已誤。今據劉向《別録》原文校刪“發”字。


 [91]
 朱，底本作“未”，天一閣本、汲古閣本、詞話叢編本同。按：此條材料出自《通典》。《通典》卷一四五：“齊有朱顧仙，善聲《讀曲》。齊武朱子尚又善歌，二人遂俱蒙厚賚。”《通典》所載，謂朱顧仙以善唱《讀曲》得名南齊。到齊武帝時，朱顧仙之子名尚，又以善歌得名。《樂府詩集》卷四六《讀曲歌八十九首》解題：“朱碩仙善歌吳聲《讀曲》，時朱子尚亦善歌。”據此可以斷定：此條“未子尚”當爲“朱子尚”，“未”爲“朱”之形訛。今據《通典》原文校改。


 [92]
 法，底本作“發”，汲古閣本、詞話叢編本同；天一閣本作“法”。按：漢以來歌者未見有“韓發秀”者。《通典》卷一四五云：梁時“有韓法秀，又能妙歌吳聲《讀曲》等，古今獨絕”。當即此人。今據天一閣本校改。


 [93]
 李，底本作“黎”，天一閣本、汲古閣本、詞話叢編本同。按：《碧雞漫志》中國古典戲曲論著集成本云：“‘黎可及’，應是‘李可及’——見《盧氏雜説》及《杜陽雜編》。”《唐會要》卷三十四：“咸通中，伶官李可及善音律，尤能轉喉爲新聲及豔辭，聽者無倦。京師屠沽少年效之，謂之拍彈。”黎可及，今查唐代音樂家中無其人。今據《唐會要》校改。


 [94]
 陶宗儀本及後出一卷本無此條。


 [95]
 侯，天一閣本作“使”。按：雍侯，指雍國公虞允文。雍嗣侯，指虞允文長子虞公亮。楊萬里《宋故左丞相節度使雍國公贈太師謚忠肅虞公神道碑》載虞允文三子，長子“公亮，奉議郎直秘閣前四川制置司參議官”（《誠齋集》卷一百二十）。終直秘閣贈光禄大夫（魏了翁《朝請大夫利州路提點刑獄主受沖祐觀虞公墓誌銘》）。天一閣本作“使”，誤。


 [96]
 陶宗儀本及後出一卷本無此條。


 [97]
 輸，詞話叢編本作“抒”。按：“輸”有抒寫義。《廣雅·釋言》：“輸，寫也。”王念孫《疏證》：“《小雅·蓼蕭篇》：‘我心寫兮。’毛傳云：‘輸寫其心也。’”此處不煩改字。


 [98]
 情性，底本作“性情”，詞話叢編本同；天一閣本、汲古閣本作“情性”。按：王灼此語出《禮記·樂記》，其云：“是故先王本之情性，稽之度數，制之禮義。”就語源出處言，此處當作“情性”。其次，“情性”、“性情”經常對舉使用，如邵雍《伊川擊壤集序》自述歌詩創作宗旨云：“雖曰吟詠情性，曾何累於性情哉！”本條下文有“古人豈無度數？今人豈無性情？”之說，其中“性情”二字，傳世諸本無異文。從對舉關係看，下文既然云“性情”，則此處當作“情性”。底本改“情性”爲“性情”，既無版本依據，又不合宋人用語習慣。今據天一閣本校改。


卷二

二·一四 唐末五代樂章可喜
 
[1]



唐末五代，文章之陋極矣，獨樂章可喜。雖乏高韻，而一種奇巧，各自立格
 
[2]

 ，不相沿襲。在士大夫猶有可言，若昭宗“野煙生碧樹，陌上行人去”，豈非作者？諸國僭主中，李重光、王衍、孟昶、霸主錢俶習于富貴，以歌酒自娛。而莊宗同父興代北
 
[3]

 ，生長戎馬間，百戰之餘，亦造語有思致。國初平一宇內，法度禮樂寖復全盛，而士大夫樂章頓衰於前日，此尤可怪。

二·一五 唐昭宗詞

唐昭宗以李茂正之故
 
[4]

 ，欲幸太原，至渭北，韓建迎奉歸華州。上鬱鬱不樂，時登城西齊雲樓眺望，製《菩薩蠻》曲，曰：“登樓遙望秦宮殿，茫茫只見雙飛燕。渭水一條流，千山與萬丘。　　野煙生碧樹，陌上行人去。安得有英雄，迎歸大內中。”又曰：“飄颻且在三峰下，秋風往往堪沾灑。腸斷憶仙宮，朦朧煙霧中。　　思夢時時睡，不語長如醉。早晚是歸期，穹蒼知不知？”

二·一六 各家詞短長

王荆公長短句不多，合繩墨處自雍容奇特。晏元獻公、歐陽文忠公風流縕藉，一時莫及，而溫潤秀潔，亦無其比。東坡先生以文章餘事作詩，溢而作詞曲，高處出神入天，平處尚臨鏡笑春，不顧儕輩。或曰：長短句中詩也。爲此論者，乃是遭柳永野狐涎之毒。詩與樂府同出，豈當分異？若從柳氏家法，正自不得不分異耳
 
[5]

 。晁無咎、黃魯直皆學東坡，韻製得七八。黃晚年間放於狹邪，故有少疏蕩處。後來學東坡者，葉少蘊、蒲大受亦得六七，其才力比晁、黃差劣。蘇在庭、石耆翁入東坡之門矣，短氣跼步，不能進也。趙德麟、李方叔皆東坡客，其氣味殊不近。趙婉而李俊，各有所長，晚年皆荒醉汝、潁、京洛間，時時出滑稽語。賀方回、周美成、晏叔原、僧仲殊各盡其才力，自成一家。賀、周語意精新，用心甚苦。毛澤民、黃載萬次之。叔原如金陵王謝子弟，秀氣勝韻，得之天然，將不可學。仲殊次之，殊之贍
 
[6]

 ，晏反不逮也。張子野、秦少游俊逸精妙。少游屢困京洛，故疏蕩之風不除。陳無己所作數十首，號曰《語業》，妙處如其詩，但用意太深，有時僻澀。陳去非、徐師川、蘇養直、呂居仁、韓子蒼、朱希真、陳子高、洪覺範，佳處亦各如其詩。王輔道、履道善作一種俊語，其失在輕浮。輔道誇捷敏，故或有不縝密。李漢老富麗而韻平平。舒信道、李元膺思致妍密，要是波瀾小。謝無逸字字求工，不敢輒下一語，如刻削通草人，都無筋骨，要是力不足。然則獨無逸乎？曰：類多有之，此最著者爾。宗室中，明發、伯山久從汝洛名士游，下筆有逸韻，雖未能一一盡奇，比國賢、聖褒則過之。王逐客才豪，其新麗處與輕狂處皆足驚人。沈公述、李景元、孔方平、處度叔姪、晁次膺、万俟雅言皆有佳句，就中雅言又絕出。然六人者，源流從柳氏來，病於無韻。雅言初自集分兩體：曰雅詞，曰側豔，目之曰《勝萱麗藻》。後召試入官，以側豔體無賴太甚，削去之。再編成集，分五體：曰應制、曰風月脂粉、曰雪月風花、曰脂粉才情、曰雜類。周美成目之曰《大聲》。次膺亦間作側豔體
 
[7]

 。田不伐才思與雅言抗行，不聞有側豔。田中行極能寫人意中事，雜以鄙俚，曲盡要妙，當在万俟雅言之右。然莊語輒不佳。嘗執一扇，書句其上，云“玉蝴蝶戀花心動”。語人曰：“此聯三曲名也。有能對者，吾下拜。”北里狹邪間橫行者也。宗室溫之次之。長短句中作滑稽無賴語起於至和，嘉祐之前猶未盛也。熙、豐、元祐間，兖州張山人以詼諧獨步京師，時出一兩解。澤州孔三傳者，首創諸宮調古傳，士大夫皆能誦之。元祐間王齊叟彥齡、政和間曹組元寵皆能文，每出長短句，膾炙人口。彥齡以滑稽語譟河朔。組潦倒無成，作《紅窗迥》及雜曲數百解，聞者絕倒，滑稽無賴之魁也。寅緣遭遇
 
[8]

 ，官至防禦使。同時有張衮臣者，組之流，亦供奉禁中，號曲子張觀察。其後祖述者益衆，嫚戲汙賤，古所未有。組之子知閤門事勳，字公顯，亦能文。嘗以家集刻板，欲蓋父之惡。近有旨下揚州毁其板云。

二·一七 樂章集淺近卑俗

柳耆卿《樂章集》世多愛賞，其實該洽
 
[9]

 ，序事閒暇，有首有尾，亦間出佳語，又能擇聲律諧美者用之。惟是淺近卑俗，自成一體，不知書者尤好之。予嘗以比都下富兒，雖脫村野，而聲態可憎。前輩云：“《離騷》寂寞千年後，《戚氏》淒涼一曲終。”《戚氏》，柳所作也。柳何敢知世間有《離騷》？惟賀方回、周美成時時得之。賀《六州歌頭》、《望湘人》、《吳音子》諸曲，周《大酺》
 
[10]

 、《六醜》、《蘭陵王》諸曲，最奇崛。或謂深勁乏韻，此遭柳氏野狐涎吐不出者也。歌曲自唐、虞三代以前，秦、漢以後皆有，造語險易則無定法。今必以“斜陽芳草”、“淡煙細雨”繩墨後來作者，愚甚矣！故曰：不知書者，尤好耆卿。

二·一八 東坡指出向上一路

長短句雖至本朝盛，而前人自立與真情衰矣。東坡先生非心醉於音律者，偶爾作歌，指出向上一路，新天下耳目。弄筆者始知自振。今少年妄謂東坡移詩律作長短句，十有八九，不學柳耆卿，則學曹元寵。雖可笑，亦毋用笑也。

二·一九 歐詞集自作者三之一

歐陽永叔所集歌詞，自作者三之一耳。其間他人數章，羣小因指爲永叔，起曖昧之謗。

二·二〇 小山詞

晏叔原歌詞初號《樂府補亡》。自序曰：“往與二三忘名之士浮沈酒中，病世之歌詞不足以析酲解慍，試續南部諸賢作五七字語，期以自娛。不皆敘所懷，亦兼寫一時杯酒間聞見及同游者意中事。嘗思感物之情古今不異，竊謂篇中之意昔人定已不遺，第今無傳耳。故今所製，通以《補亡》名之。始時沈十二廉叔、陳十君龍家有蓮、鴻
 
[11]

 、蘋、雲，工以清謳娛客。每得一解
 
[12]

 ，即以草授諸兒，吾三人聽之，爲一笑樂。”其大指如此。叔原於悲歡合離，寫衆作之所不能，而嫌於夸。故云“昔人定已不遺，第今無傳”。蓮、鴻、蘋、雲皆篇中數見，而世多不知爲兩家歌兒也。其後目爲《小山集》，黃魯直序之云：“嬉弄於樂府之餘，寓以詩人句法，清壯頓挫，能動搖人心。”又云：“狹邪之大雅，豪士之鼓吹，其合者《高唐》、《洛神》之流，其下者不減《桃葉》、《團扇》。……若乃妙年美士，近知酒色之娛；苦節臞儒，晚悟裙裾之樂。鼓之舞之，使宴安酖毒而不悔，則叔原之罪也哉！”叔原年未至乞身，退居京城賜第，不踐諸貴之門。蔡京重九、冬至日遣客求長短句，欣然兩爲作《鷓鴣天》：“九日悲秋不到心，鳳城歌管有新音。風彫碧柳愁眉淡，露染黃花笑靨深。　　初過雁，已聞砧，綺羅叢裏勝登臨。須教月户纖纖玉，細捧霞觴豔豔金。”“曉日迎長歲歲同，太平簫鼓間歌鍾。雲高未有前村雪，梅小初開昨夜風。　　羅幕翠，錦筵紅，釵頭羅勝寫宜冬
 
[13]

 。從今屈指春期近，莫使金罇對月空。”竟無一語及蔡者
 
[14]

 。

二·二一 周賀詞語意精新

江南某氏者解音律，時時度曲。周美成與有瓜葛，每得一解即爲製詞，故周集中多新聲。賀方回初在錢塘，作《青玉案》，魯直喜之，賦絕句云：“解道江南斷腸句，只今惟有賀方回。”今賀集中如《青玉案》者甚衆
 
[15]

 。大抵二公卓然自立，不肯浪下筆。予故謂語意精新，用心甚苦。

二·二二 梅苑

吾友黃載萬歌詞號《樂府廣變風》，學富才贍，意深思遠，直與唐名輩相角逐。又輔以高明之韻，未易求也。吾每對之歎息，誦東坡先生語曰：“彼嘗從事於此，然後知其難。不知者以爲苟然而已。”夏幾道序之曰：“惜乎語妙而多傷，思窮而氣不舒。賦才如此，反嗇其壽，無乃情文之兆歟！”載萬所居齋前梅花一株甚盛，因録唐以來詞人才士之作凡數百首爲齋居之玩，命曰《梅苑》。其序引云：“呈妍月夕，奪霜雪之鮮；吐臭風晨，聚椒蘭之酷
 
[16]

 。情涯殆絕，鑒賞斯在。莫不抽毫襞彩，比聲裁句。召楚雲使興歌，命燕玉以按節。粧臺之篇，賓筵之章，可得而述焉。”《樂府廣變風》有賦梅花數曲，亦自奇特
 
[17]

 。

二·二三 蘭畹曲會

《蘭畹曲會》，孔寧極先生之子方平所集
 
[18]

 。序引稱“無爲”、“莫知非”，其自作者稱“魯逸仲”，皆方平隱名，如子虛、烏有、亡是之類。孔平日自號滍臯漁父，與姪處度齊名，李方叔詩酒侶也。

二·二四 大晟樂府得人

崇寧間建大晟樂府，周美成作提舉官，而製撰官又有七。万俟詠雅言，元祐詩賦科老手也。三舍法行，不復進取，放意歌酒，自稱大梁詞隱。每出一章，信宿喧傳都下。政和初召試補官，寘大晟樂府製撰之職
 
[19]

 。新廣八十四調，患譜弗傳，雅言請以盛德大業及祥瑞事迹制詞實譜。有旨依月用律，月進一曲。自此新譜稍傳。時田爲不伐亦供職大樂。衆謂樂府得人云。

二·二五 易安居士詞

易安居士，京東路提刑李格非文叔之女，建康守趙明誠德甫之妻。自少年便有詩名，才力華贍，逼近前輩。在士大夫中已不多得，若本朝婦人，當推詞采第一。趙死，再嫁某氏，訟而離之，晚節流蕩無歸。作長短句，能曲折盡人意，輕巧尖新，姿態百出，閭巷荒淫之語肆意落筆，自古搢紳之家能文婦女未見如此無顧籍也
 
[20]

 。陳後主游宴，使女學士狎客賦詩相贈荅，采其尤豔麗者被以新聲，不過“璧月夜夜滿，瓊樹朝朝新”等語。李戡嘗痛元、白詩纖豔不逞，非莊士雅人多爲其破壞。流於民間，子父女母交口教授，淫言媟語，冬寒夏熱，入人肌骨，不可除去。二公集尚存，可考也。元與白書，自謂近世婦人暈淡眉目、綰約頭鬢，衣服脩廣之度及疋配色澤尤劇怪豔
 
[21]

 ，因爲豔詩百餘首。今集中不載。元《會真詩》、白《夢游春》詩，所謂纖豔不逞、淫言媟語，止此耳。溫飛卿號多作側辭豔曲，其甚者“合歡桃核終堪恨
 
[22]

 ，裏許元來別有人”、“玲瓏骰子安紅豆，入骨相思知不知”，亦止此耳。今之士大夫學曹組諸人鄙穢歌詞，則爲豔麗如陳之女學士狎客，爲纖豔不逞、淫言媟語如元、白，爲側詞豔曲如溫飛卿，皆不敢也。其風至閨房婦女，夸張筆墨，無所羞畏，殆不可使李戡見也。

二·二六 六人賦木犀

向伯恭用《滿庭芳》曲賦木犀，約陳去非、朱希真、蘇養直同賦，“月窟蟠根，雲巖分種”者是也。然三人皆用《清平樂》和之。去非云：“黃衫相倚，翠葆層層底。八月江南風日美，弄影山腰水尾。　　楚人未識孤妍，《離騷》遺恨千年。無住庵中新事，一枝喚起幽禪。”希真云：“人閑花少，菊小芙蓉老。冷淡仙人偏得道，買定西風一笑。　　前身元是江梅，黃姑點破冰肌。只有暗香猶在，飽參清似南枝。”養直云：“斷崖流水，香度青林底。元配騷人蘭與芷，不數春風桃李。　　淮南叢桂小山，詩翁合得躋攀。身到十洲三島，心游萬壑千巖。”後伯恭再賦木犀，亦寄《清平樂》贈韓璜叔夏云：“吳頭楚尾，踏破芒鞋底。萬壑千巖秋色裏，不柰惱人風味。　　如今老我薌林，世間百不關心。獨喜愛香韓壽，能來同醉花陰。”韓和云：“秋光如水
 
[23]

 ，釀作鵝黃蟻。散入千巖佳樹裏
 
[24]

 ，惟許脩門人醉。　　輕鈿重上風鬟，不禁月冷霜寒。步障深沈歸去，依然愁滿江山。”初，劉原父亦于《清平樂》賦木犀云：“小山叢桂，最有人留意
 
[25]

 。拂葉攀花無限思，雨濕濃香滿袂。　　別來過了秋光，翠簾昨夜新霜。多少月宮閑地，姮娥借與微芳。”同一花一曲，賦者六人，必有第其高下者。

二·二七 紫姑神詞
 
[26]



正宮《白苧》曲賦雪者，世傳紫姑神作。寫至“追昔。燕然畫角，寶鑰珊瑚，是時丞相，虛作銀城換得”，或問出處，荅云：“天上文字，汝那得知。”末後句“又恐東君，暗遣花神，先到南國。昨夜江梅，漏泄春消息”。殊可喜也。予舊同僚郝宗文嘗春初請紫姑神。既降，自稱蓬萊仙人玉英，書《浪淘沙》曲云：“塞上早春時，暖律猶微，柳舒金線拂回堤。料得江鄉應更好，開盡梅溪。　　晝漏漸遲遲，愁損仙肌
 
[27]

 ，幾回無語斂雙眉。凭徧欄杆十二曲，日下樓西。”

二·二八 沈公述詞

沈公述爲韓魏公之客，魏公在中山，門人多有賜環之望。沈秋日作《霜葉飛》詞云：“謾贏得相思甚了，東君早作歸來計。便莫惜丹青手，重與芳菲，萬紅千翠。”爲魏公發也。

二·二九 賀方回石州慢

賀方回《石州慢》，予舊見其藁
 
[28]

 ，“風色收寒，雲影弄晴”改作“薄雨收寒，斜照弄晴”。又“冰垂玉筯，向午滴瀝簷楹，泥融消盡牆陰雪”改作“煙橫水際，映帶幾點歸鴻，東風消盡龍沙雪”。

二·三〇 宇文叔通詞

宇文叔通久留虜中不得歸
 
[29]

 ，立春日作《迎春樂》曲云：“寶幡綵勝堆金縷，雙燕釵頭舞。人間要識春來處。天際雁，江邊樹。　　故國鶯花又誰主。念憔悴，幾年羈旅。把酒祝東風，吹取人歸去。”

二·三一 周美成點絳唇

周美成初在姑蘇，與營妓岳七楚雲者游甚久。後歸自京師，首訪之，則已從人矣。明日飲於太守蔡巒子高坐中，見其妹，作《點絳唇》曲寄之云：“遼鶴西歸，故鄉多少傷心事
 
[30]

 。短書不寄，魚浪空千里。　　憑仗桃根，說與相思意。愁何際，舊時衣袂，猶有東風淚。”

二·三二 何文縝詞

何文縝在館閣時，飲一貴人家。侍兒惠柔者解帕子爲贈，約牡丹開再集。何甚屬意，歸作《虞美人》曲，曲中隱其名云：“分香帕子揉藍膩，欲去殷勤惠。重來直待牡丹時。只恐花知，知後故開遲
 
[31]

 。　　別來看盡閑桃李，日日欄杆倚。催花無計問東風。夢作一雙蝴蝶，遶芳叢。”何書此曲與趙詠道，自言其張本云。

二·三三 王彥齡夫婦詞

王齊叟彥齡，元祐副樞巖叟之弟，任俠得聲
 
[32]

 。初官太原，作《望江南》數十曲嘲府縣同僚，遂併及帥。帥怒甚，因衆入謁，面責彥齡：“何敢爾！豈恃兄貴，謂吾不能劾治耶？”彥齡執手板頓首帥前曰：“居下位，只恐被人讒。昨日只吟《青玉案》，幾時曾做《望江南》。試問馬都監。”帥不覺失笑，衆亦匿笑去。今《別素質》曲“此事憑誰知證，有樓前明月，窗外花影”者，彥齡作也。娶舒氏，亦有詞翰。婦翁武選，彥齡事之素不謹。因醉酒嫚罵，翁不能堪，取女歸，竟至離絕。舒在父家，一日行池上，懷其夫，作《點絳唇》曲云：“獨自臨流，興來時把欄干凭。舊愁新恨，耗卻來時興。　　鷺散魚潛，煙斂風初定。波心靜，照人如鏡，少個年時影。”

二·三四 莫少虛詞

《水調歌頭》：“瑤草一何碧，春入武陵溪。溪上桃花無數，花上有黃鸝。”世傳爲魯直。予建炎初見石耆翁
 
[33]

 ，言此莫少虛作也。莫此詞本始，耆翁能道其詳。予嘗見莫《浣溪沙》曲：“寶釧緗裙上玉梯，雲重應恨翠樓低。愁同芳草兩萋萋
 
[34]

 。”又云：“歸夢悠颺見未真，繡衾恰有暗香薰。五更分得楚臺春。”造語頗工。晚年心醉富貴，不復事文筆。

二·三五 古人使王昌莫愁事

古書亡逸固多，存於世者，亦恨不盡見。李義山絕句云：“本來銀漢是紅牆，隔得盧家白玉堂。誰與王昌報消息，盡知三十六鴛鴦。”而唐人使王昌事尤數，世多不曉。古樂府中可互見，然亦不詳也。一曰：“相逢狹路間，道隘不容車。如何兩少年，挾轂問君家。君家誠易知，易知復難忘。黃金爲君門，白玉爲君堂。堂上置樽酒，使作邯鄲倡。中庭生桂樹，華燈何煌煌。兄弟兩三人，中子爲侍郎。五日一來歸，道上自生光。黃金絡馬頭，觀者滿路傍。入門時左顧，但見雙鴛鴦。鴛鴦七十二，羅列自成行。”一曰：“河中之水向東流，洛陽女兒名莫愁。莫愁十三能織綺，十四採桑南陌頭。十五嫁爲盧家婦，十六生兒字阿侯。盧家蘭室桂爲梁，中有鬱金蘇合香。頭上金釵十二行，足下絲履五文章。珊瑚桂鏡爛生光，平頭奴子提履箱。人生富貴何所望，恨不嫁與東家王。”以三章互考之，即知樂府前篇所謂“白玉堂”與“鴛鴦七十二”乃盧家。然義山稱“三十六”者，三十六雙，即七十二也。又知樂府後篇所謂“東家王”即王昌也。余少年時戲作《清平樂》曲贈妓盧姓者云：“盧家白玉爲堂，于飛多少鴛鴦。縱使東牆隔斷，莫愁應念王昌。”黃載萬亦有《更漏子》曲云：“憐宋玉，許王昌。東西鄰短牆。”予每戲謂人曰：“載萬似曾經界兩家來。”蓋宋玉《好色賦》稱東鄰之子，即宋玉爲西鄰也。東家王即東鄰也。載萬用事如此之工。世徒知石城有莫愁，不知洛陽亦有之。前輩言樂府兩莫愁，正謂此也。又韓致光詩：“何必苦勞魂與夢，王昌祇在此牆東。”業唱歌者，沈亞之目爲聲家，又曰聲黨，又曰貢聲中禁
 
[35]

 。李義山云：“王昌且在牆東住，未必金堂得免嫌。”又云：“欲入盧家白玉堂，新春催破舞衣裳。”《對雪》云：“又入盧家妒玉堂。”

二·三六 陳無己浣溪沙

陳無己作《浣溪沙》曲云：“暮葉朝花種種陳，三秋作意問詩人。安排雲雨要新清。　　隨意且須追去馬，輕衫從使著行塵。晚窗誰念一愁新。”本是“安排雲雨要清新”，以末後句“新”字韻，遂倒作“新清”。世言無己喜作莊語，其弊生硬是也。詞中暗帶“陳三”、“念一”兩名，亦有時不莊語乎。



【校記】


 [1]
 自此條（二·一四）起至“陳無己浣溪沙”（二·三六）共二十三條，陶宗儀本及後出一卷本無。該部分條目均爲詞語叢編本所擬。下文不再出注。


 [2]
 格，天一閣本、汲古閣本作“落”。按：知不足齋以錢曾校汲古閣本爲底本，錢曾校汲古閣本作“落”，知不足齋改作“格”，但沒有説明版本依據。格，風格、標格。鮑照《蕪城賦》：“格高五嶽，袤廣三墳。”唐竇泉《述書賦》：“精光照人，氣格淩雲。”立落，語義不通。知不足齋或爲理校。


 [3]
 父，詞話叢編本作“文”。按：詞話叢編本以知不足齋本爲底本，知不足齋本作“父”，天一閣本、汲古閣本亦作“父”，無異文。此處“父”字，指莊宗之父李克用。克用爲突厥人，建國沙陀磧，貞元中入朝，以破黃巢軍功封晉王。其子存勖攻滅朱梁，建立後唐，即後唐莊宗。此處“莊宗同父興代北”，指李克用父子興起于沙陀。作“父”是。


 [4]
 正，詞話叢編本作“貞”，注：“原避諱作‘正’。”天一閣本、汲古閣本、底本作“正”。按：“正”當作“貞”。宋仁宗名諱“趙禎”，清雍正名諱“胤禛”，“貞”兼爲宋諱、清諱。天一閣本、汲古閣本作“正”，當爲宋本避諱原貌。底本作“正”，疑兼避宋諱、時諱。


 [5]
 不得不，底本作“不”，汲古閣本、詞話叢編本同；天一閣本作“不得不”。按：此處敍述宋人兩種不同的詞體觀念。一種認爲詩詞同體、不當分異，蘇軾爲其代表；一種認爲詞別是一家，詩詞應當分異，柳永爲其代表。王灼說“若從柳氏家法，正自不得不分異耳”，指柳永爲詩詞分異的代表。如果“不得不”作“不”，成爲“若從柳氏家法，正自不分異耳”，則指柳永爲詩詞同體的代表。這既不符合事實也不符合王灼本意，還不符合上下文的邏輯關係。此處當作“不得不”。今據天一閣本校補。


 [6]
 “殊”上，錢校有“如”字。按：錢曾家藏明抄本無第二卷，所以錢曾校汲古閣本之卷二應無版本可供對校，此處當爲理校。


 [7]
 側豔體，底本作“側豔”，汲古閣本作“側體”，天一閣本作“側艷體”。今據天一閣本校補“體”字。


 [8]
 寅，詞話叢編本作“夤”。按：“寅”、“夤”，通假字。參見《說文解字注》。


 [9]
 “該”上，底本無“其實”，汲古閣本、詞話叢編本同；天一閣本有“其實”。按：據文意，“世多愛賞”，總提下文，然後羅列三點分說之，即其實該洽、序事閒暇、有首有尾。此處當有“其實”二字。今據天一閣本校補。


 [10]
 “大酺”下，底本無“六醜”，汲古閣本、詞話叢編本同；天一閣本有“六醜”。今據天一閣本校補。


 [11]
 鴻，天一閣本、汲古閣本作“紅”，下文同。按：明吳訥《唐宋名賢百家詞》本、《彊村叢書》録趙輯寧星鳳閣藏明抄本、汲古閣《宋六十名家詞》本所載晏幾道《小山詞》自序原文均作“鴻”。


 [12]
 解，天一閣本、汲古閣本作“詞”。按：明吳訥《唐宋名賢百家詞》本、《彊村叢書》録趙輯寧星鳳閣藏明抄本、汲古閣《宋六十名家詞》本所載晏幾道自序原文作“解”，諸本無異文。


 [13]
 羅，汲古閣本作“紅”，傅校作“羅”。


 [14]
 句末底本注：“案《小山詞》元序，‘南部諸賢’下有‘緒餘’二字。”按：明吳訥《唐宋名賢百家詞》本、《彊村叢書》録趙輯寧星鳳閣藏明抄本、汲古閣《宋六十名家詞》本所載晏幾道《小山詞》原序“賢”下均有“緒餘”二字。


 [15]
 “賀”上，底本無“今”，汲古閣本、詞話叢編本同；天一閣本有“今”。今據天一閣本校補。


 [16]
 聚，天一閣本、汲古閣本作“象”。按：康熙四十五年揚州詩局刻本、文淵閣四庫全書本《梅苑》原序均作“聚”。


 [17]
 句末底本注：“案《梅苑序》云：‘莫不抽毫遣滯，劈彩舒衷。’”按：“莫不抽毫襞彩，比聲裁句”二句，康熙四十五年揚州詩局刻本、文淵閣四庫全書本《梅苑序》均作“莫不抽毫遣滯，劈彩舒聚”。


 [18]
 寧，詞話叢編本作“甯”。按：“甯”當作“寧”。詞話叢編本當因避清道光帝名“旻寧”改字。下文同此者不再出校。


 [19]
 寘，词话丛编本作“置”。按：“寘”、“置”字通，朱駿聲《說文通訓定聲》以爲假借。


 [20]
 籍，詞話叢編本作“忌”。按：“籍”謂顧籍、顧惜，“無顧籍”謂不能自重也。“無顧忌”謂肆無忌憚。


 [21]
 及疋，底本作一空格，汲古閣本同；天一閣本作“及疋”；詞話叢編本作“勻”。按：此段引文見《元氏長慶集》卷三十《敘詩寄樂天書》。文學古籍刊行社影印明楊循吉影宋抄本、四部叢刊影印明董氏翻宋本作“及匹”，宋蜀刻本《元微之文集》作“及疋”。“匹”、“疋”字通。今據天一閣本校補。


 [22]
 歡，汲古閣本、天一閣本作“懽”。按：“懽”同“歡”，見《廣韻》。　　核，底本作“葉”，汲古閣本、詞話叢編本同；天一閣本作“核”。按：此爲溫庭筠《新添聲楊柳枝詞》。唐范攄《雲溪友議》卷下“溫裴黜”條、《萬首唐人絕句》卷四四以《南歌子》爲題録此篇，均作“核”。此詞諧聲雙關，用一道果品名雙關男女戀情。古人將桃核一剖爲二，剜去桃仁，做成一個中空的桃核盒，其中再裝上炒熟的杏仁，此即所謂“合歡桃核中龕杏”。“杏”字古音或讀作“恨”，今四川等地方言仍有讀作“恨”者。溫詞“終堪恨”諧音“中龕杏”。下句“裏許元來別有人”，“人”諧音“仁”。桃核裏裝著杏仁，當然是“別有人”。黃庭堅《少年心》：“似合歡桃核，真堪人恨，心兒裏有兩個人人。”修辭手法和詞意均同溫詞，或從溫詞化出。所以無論從語源出處還是語義詮釋的角度，“葉”均當作“核”。今據天一閣本校改。


 [23]
 水，天一閣本、汲古閣本作“冰”。按：汲古閣影宋本《酒邊集》附録此篇，作“水”，四部叢刊影舊抄本《樂府雅詞拾遺》卷上、清影宋抄本《夷堅支志》壬卷七、明毛氏汲古閣抄本《全芳備祖》前集卷十三、四部叢刊影明本《唐宋諸賢絶妙詞選》卷八同。《清平樂》首句例須押韻，此詞“蟻”爲上聲紙韻，“水”爲上聲旨韻，可以通押。“冰”爲平聲蒸韻，不能入韻。當以作“水”爲是。底本未交代版本出處，當爲他校。


 [24]
 佳，天一閣本作“桂”。按：汲古閣影宋本《酒邊集》、四部叢刊影舊抄本《樂府雅詞拾遺》卷上、清影宋抄本《夷堅支志》壬卷七、明毛氏汲古閣抄本《全芳備祖》前集卷十三、四部叢刊影明本《唐宋諸賢絶妙詞選》卷八均作“佳”。


 [25]
 人留，詞話叢編本作“留人”，注：“原作‘人留’，據《樂府雅詞》改。”按：汲古閣影宋本《酒邊集》、四部叢刊影舊抄本宋曾慥《樂府雅詞拾遺》卷下、明毛氏汲古閣抄本宋陳景沂《全芳備祖》前集卷十三作“留人”；清影宋抄本《夷堅支志》壬卷七作“人留”。


 [26]
 此條文字，底本接上條之末“第其高下者”句下，天一閣本、汲古閣本同。條末底本注：“‘正宮’下別是一條。”詞話叢編本另起一條，并增擬了條目。今從詞話叢編本。


 [27]
 肌，底本作“機”，天一閣本、汲古閣本同；詞話叢編本作“肌”。按：“機”字語義不通，當係“肌”字音訛。清影宋抄本洪邁《夷堅支志》壬卷七“紫姑白苧”條引“王晦叔《頤堂集》”作“肌”，此當爲宋本《頤堂集》原貌。今據《夷堅支志》校改。


 [28]
 藁，天一閣本作“稁”；詞話叢編本作“稿”。按：草稿，本字作“稾”。段玉裁《說文解字注》以“藁”爲“稾”的假借。“稁”、“稿”，字同“稾”，參見《正字通》。


 [29]
 虜中，底本作“金國”，詞話叢編本同；天一閣本、汲古閣本作“虜中”。按：靖康之亂以後，宋人痛恨金人，行文諱言“金”字。沈德符《萬曆野獲編》卷二載：“宋南渡後，人主書‘金’字俱作‘今’。蓋與完顏世仇，不欲稱其國號也。”王灼以“胡”、“虜”稱金國者集中多見，《頤堂先生文集》卷二《李彥澤從余求衛公兵法》：“南殲荆盜北鋤虜”、“學成出去清胡塵”，卷五《再次韻晁子與》：“佛狸已死北人傳，虜馬飲江謠故年”等均是。《夷堅三志》壬卷第七録王灼佚文“張翼德廟”條，凡言及金國均稱“虜”。據此可以斷定王灼原文作“虜中”。底本改“虜中”爲“金國”，是因爲清人避忌胡虜夷狄等字樣。雍正十一年四月己卯上諭：“朕覽本朝人刊寫書籍，凡遇胡虜夷狄等字，每作空白，又或改易形聲。”又乾隆四十二年十一月丙子上諭：“前日披覽四庫全書館所進宗澤集，內將‘夷’字改寫‘彜’字，‘狄’字改寫‘敵’字。”可以看出清代避諱胡虜等字的情況。參見陳垣《史諱舉例》卷二“清初書籍避胡虜夷狄字例”條。底本爲避時諱改字。今據天一閣本回改。


 [30]
 鄉，清影宋抄本洪邁《夷堅支志》壬卷七“周美成楚雲詞”條引“王晦叔《頤堂集》”作“人”。


 [31]
 句末底本注：“案《詞綜》云：重來約在牡丹時，只恐花枝，相妒故開遲。”清影宋抄本洪邁《夷堅支志》壬卷七“惠柔侍兒”條引“王晦叔《頤堂集》”，“花知”作“花枝”。


 [32]
 俠，底本作“俊”，天一閣本、汲古閣本、詞話叢編本同。按：清影宋抄本洪邁《夷堅支志》壬卷七“王彥齡舒氏詞”條引“王晦叔《頤堂集》”作“俠”，此當爲宋本《頤堂集》原貌。“任俊”不詞。任俠，任氣淩物。《漢書·季布傳》“爲任俠有名”，顏師古注：“任，謂任使其氣力。俠之言挾也，以權力俠輔人也。”宋祁曰：“俠，疑作挾。”據下文嘲同僚遂併及其帥、醉酒嫚罵婦翁諸事，作“任俠”是。今據《夷堅支志》所引校改。


 [33]
 予，底本作“于”，詞話叢編本同；天一閣本、汲古閣本作“予”。按：黃庭堅卒于北宋徽宗崇寧四年（一一〇五），如從底本作“于”，“魯直于建炎初見石耆翁”則頗違事理。宋洪邁《夷堅支志》壬集卷七“莫少虚詞”條：“舊時《水調歌》一曲，其首章云：‘瑶草一何碧，春入武陵溪。溪上桃花無數，花上有黄鸝。’以爲黃公魯直所作。蜀人石耆翁言：此莫將少虛壯年詞也。能道其詳。見王晦叔《頤堂集》。”知王灼原文作“予建炎初見石耆翁，言此莫將少虛作也”。今據天一閣本校改。


 [34]
 兩，《夷堅支志》壬集卷七“莫少虚詞”條作“雨”。


 [35]
 句末底本注：“案：‘業唱歌者’至此二十一字與上下文無涉，似當析出別爲一條。”


卷三

三·三七 霓裳羽衣曲
 
[1]



《霓裳羽衣》曲，說者多異。予斷之曰：西涼創作，明皇潤色，又爲易美名。其他飾以神怪者，皆不足信也。唐史云：“河西節度使楊敬忠獻
 
[2]

 ，凡十二遍。”白樂天《和元微之霓裳羽衣曲歌》云：“由來能事各有主，楊氏創聲君造譜。”自注云：“開元中，西涼節度使楊敬述造。”鄭愚《津陽門詩》注亦稱西涼府都督楊敬述進
 
[3]

 。予又考唐史《突厥傳》
 
[4]

 ，開元間，涼州都督楊敬述爲暾欲谷所敗
 
[5]

 ，白衣檢校涼州事
 
[6]

 。樂天、鄭愚之說是也
 
[7]

 。劉夢得詩云：“開元天子萬事足，惟惜當年光景促。三鄉陌上望仙山，歸作《霓裳羽衣》曲
 
[8]

 。仙心從此在瑤池，三清八景相追隨。天上忽乘白雲去，世間空有秋風詞。”李肱《霓裳羽衣曲》詩云
 
[9]

 ：“開元太平時，萬國賀豐歲。梨園進舊曲，玉座流新製。鳳管叠參差，霞衣競搖曳
 
[10]

 。”元微之《法曲》詩云：“明皇度曲多新態，宛轉浸淫易沈著。《赤白桃李》取花名，《霓裳羽衣》號天落
 
[11]

 。”劉詩謂明皇望女几山，持志求仙，故退作此曲。當時詩今無傳，疑是西涼獻曲之後，明皇三鄉眺望，發興求仙，因以名曲。“忽乘白雲去，空有秋風詞”，譏其無成也。李詩謂明皇厭梨園舊曲，故有此新製。元詩謂明皇作此曲多新態，霓裳羽衣非人間服，故號天落
 
[12]

 。然元指爲法曲，而樂天亦云：“法曲法曲歌《霓裳》，政和世理音洋洋，開元之人樂且康。”又知其爲法曲一類也
 
[13]

 。夫西涼既獻此曲
 
[14]

 ，而三人者又謂明皇製作，予以是知爲西涼創作
 
[15]

 ，明皇潤色者也
 
[16]

 。

杜佑《理道要訣》云：“天寶十三載七月改諸樂名，中使輔璆琳宣進止
 
[17]

 ，令于太常寺刊石
 
[18]

 。內黃鍾商《婆羅門》曲改爲《霓裳羽衣》曲。”《津陽門詩》注：“葉法善引明皇入月宮，聞樂。歸，笛寫其半。會西涼都督楊敬述進《婆羅門》，聲調脗合
 
[19]

 。遂以月中所聞爲散序，敬述所進爲其腔，製《霓裳羽衣》。”月宮事荒誕，惟西涼進《婆羅門》曲，明皇潤色，又爲易美名，最明白無疑
 
[20]

 。《異人録》云：“開元六年，上皇與申天師中秋夜同游月中，見一大宮府，牓曰‘廣寒清虛之府’。兵衛守門，不得入。天師引上皇躍超煙霧中，下視玉城，仙人道士乘雲駕鶴往來其間，素娥十餘人舞笑于廣庭大桂樹下
 
[21]

 ，樂音嘈雜清麗。上皇歸，編律成音，製《霓裳羽衣》曲。”《逸史》云：“羅公遠中秋侍明皇宮中翫月，以拄杖向空擲之，化爲銀橋。與帝升橋，寒氣侵人，遂至月宮。女仙數百，素練霓衣
 
[22]

 ，舞于廣庭。上問曲名，曰《霓裳羽衣》。上記其音，歸作《霓裳羽衣》曲。”《鹿革事類》云：“八月望夜，葉法善與明皇游月宮，聆月中天樂。問曲名，曰《紫雲回》。默記其聲，歸傳之，名曰《霓裳羽衣》。”此三家者皆誌明皇游月宮
 
[23]

 。其一申天師同游
 
[24]

 ，初不得曲名。其一羅公遠同游，得今曲名。其一葉法善同游，得《紫雲回》曲名，歸易之
 
[25]

 。雖大同小異，要皆荒誕無可稽據。杜牧之《華清宮》詩：“月聞仙曲調，霓作舞衣裳。”詩家搜奇入句
 
[26]

 ，非決然信之也。又有甚者，《開元傳信記》云：“帝夢游月宮，聞樂聲
 
[27]

 ，記其曲，名《紫雲回》。”《楊妃外傳》云：“上夢仙子十餘輩，各執樂器，御雲而下。一人曰：‘此曲《神仙紫雲回》，今授陛下。’”《明皇雜録》及《仙傳拾遺》云：“明皇用葉法善術，上元夜自上陽宮往西涼州觀燈
 
[28]

 ，以鐵如意質酒而還。遣使取之，不誣。”《幽怪録》云：“開元正月望夜
 
[29]

 ，帝欲與葉天師觀廣陵
 
[30]

 。俄，虹橋起殿前，師奏：‘請行，但無回顧。’帝步上，高力士、樂官數十從
 
[31]

 。頃之，到廣陵。士女仰望，曰‘仙人現’。師請令樂官奏《霓裳羽衣》一曲
 
[32]

 ，乃回。後廣陵奏：‘上元夜仙人乘雲西來，臨孝感寺，奏《霓裳羽衣》曲而去
 
[33]

 。’上大悅。”唐人喜言開元、天寶事，而荒誕相凌奪如此
 
[34]

 。將使誰信之？予以是知其他飾以神怪者皆不足信也。

王建詩云：“弟子歌中留一色，聽風聽水作《霓裳》。”歐陽永叔《詩話》以不曉聽風聽水爲恨。蔡絛《詩話》云：“出唐人《西域記》。龜茲國王與臣庶知樂者于大山間聽風水聲，均節成音。後翻入中國，如《伊州》、《甘州》、《涼州》，皆自龜茲致。此說近之，但不及《霓裳》。”予謂《涼州》定從西涼來，若《伊》與《甘》，自龜茲致
 
[35]

 。而龜茲聽風水造諸曲，皆未可知。王建全章餘亦未見
 
[36]

 。但“弟子歌中留一色”，恐是指梨園弟子，則何豫于龜茲
 
[37]

 ？置之勿論可也。按唐史及唐人諸集、諸家小說
 
[38]

 ，楊太真進見之日奏此曲導之，妃亦善此舞。帝嘗以趙飛燕身輕、成帝爲置七寶避風臺事戲妃曰
 
[39]

 ：“爾則任吹多少。”妃曰：“《霓裳》一曲，足掩前古。”而宮妓佩七寶瓔珞舞此曲，曲終珠翠可掃。故詩人云：“貴妃宛轉侍君側，體弱不勝珠翠繁。冬雪飄颻錦袍暖
 
[40]

 ，春風蕩漾霓裳翻。”又云：“天閣沈沈夜未央
 
[41]

 ，碧雲仙曲舞《霓裳》。一聲玉笛向空盡，月滿驪山宮漏長。”又云：“《霓裳》一曲千峰上，舞破中原始下來。”又云：“漁陽鼙鼓動地來，驚破《霓裳羽衣》曲。”又云：“世人莫重《霓裳》曲，曾致干戈是此中。”又云：“雲雨馬嵬分散後
 
[42]

 ，驪宮無復聽《霓裳》。”又云：“《霓裳》滿天月，粉骨幾春風。”帝爲太上皇就養南宮，遷于西宮。梨園弟子玉琯發音，聞此曲一聲則天顏不怡，左右歔欷。其後憲宗時，每大宴，間作此舞
 
[43]

 。文宗時，詔太常卿馮定采開元雅樂製雲韶雅樂及《霓裳羽衣》曲。是時四方大都邑及士大夫家已多按習，而文宗乃令馮定製舞曲者，疑曲存而舞節非舊，故就加整頓焉。李後主作《昭惠后誄》云：“《霓裳羽衣》曲，綿茲喪亂
 
[44]

 ，世罕聞者。獲其舊譜，殘缺頗甚。暇日與后詳定
 
[45]

 ，去彼淫繁，定其缺墜
 
[46]

 。”蓋唐末始不全
 
[47]

 。《蜀檮杌》稱：“三月上巳，王衍宴怡神亭。衍自執板唱《霓裳羽衣》、《後庭花》、《思越人》曲。”決非開元全章。《洞微志》稱
 
[48]

 ：“五代時
 
[49]

 ，齊州章丘北村任六郎
 
[50]

 ，愛讀道書
 
[51]

 ，好湯餅，得犯天麥毒疾。多唱異曲。八月望夜，待月私第，六郎執板大譟一曲。有水烏野雀數百集其舍屋傾聽。自道曰
 
[52]

 ：‘此即昔人《霓裳羽衣》者。’衆請于何得，笑而不荅
 
[53]

 。”既得之邪疾，使此聲果傳，亦未足信。

按：明皇改《婆羅門》爲《霓裳羽衣》，屬黃鍾商，云“時號越調”，即今之越調是也。白樂天《嵩陽觀夜奏霓裳》詩云：“開元遺曲自淒涼，況近秋天調是商。”又知其爲黃鍾商無疑。歐陽永叔云：“人間有《瀛府》、《獻仙音》二曲
 
[54]

 ，此其遺聲。”《瀛府》屬黃鍾宮，《獻仙音》屬小石調，了不相干。永叔知《霓裳羽衣》爲法曲，而《瀛府》、《獻仙音》爲法曲中遺聲，今合兩個宮調作《霓裳羽衣》一曲遺聲
 
[55]

 ，亦太疏矣。《筆談》云：“蒲中逍遙樓楣上有唐人橫書，類梵字，相傳是《霓裳》譜。字訓不通，莫知是非。或謂今燕部有《獻仙音》曲
 
[56]

 ，乃其遺聲。然《霓裳》本謂之道調法曲
 
[57]

 ，《獻仙音》乃小石調爾。”又《嘉祐雜志》云：“同州樂工翻河中黃幡綽《霓裳》譜
 
[58]

 ，鈞容樂工任守澄以爲非是
 
[59]

 ，別依法曲造成
 
[60]

 。教坊伶人花日新見之，題其後云
 
[61]

 ：‘法曲雖精，莫近《望瀛》。’”予謂《筆談》知《獻仙音》非是
 
[62]

 ，乃指爲道調法曲，則無所著見。獨《理道要訣》所載係當時朝旨，可信不誣。《雜志》謂同州樂工翻河中黃幡綽譜，雖不載何宮調，安知非逍遙樓楣上橫書耶？今并任守澄譜皆不傳。

樂天和元微之《霓裳羽衣曲歌》云：“磬簫箏笛遞相攙，擊擫彈吹聲邐迤。”注云：“凡法曲之初，衆樂不齊，惟金石絲竹次第發聲。《霓裳》序初亦復如此。”又云：“散序六奏未動衣，陽臺宿雲慵不飛。中序擘騞初入拍，秋竹竿裂春冰拆
 
[63]

 。”注云：“散序六遍無拍，故不舞。中序始有拍，亦名拍序。”又云：“繁音急節十二遍，跳珠撼玉何鏗錚。翔鸞舞了卻收翅，唳鶴曲終長引聲。”注云：“《霓裳》十二遍而曲終。凡曲將終，皆聲拍促速，惟《霓裳》之末長引一聲。”《筆談》云：“《霓裳》曲凡十二曡，前六曡無拍，至第七曡方謂之曡遍，自此始有拍而舞。”《筆談》，沈存中撰。沈指《霓裳羽衣》爲道調法曲，則是未嘗見舊譜。今所云豈亦得之樂天乎？世有般涉調《拂霓裳》曲，因石曼卿取作傳踏，述開元、天寶舊事。曼卿云：“本是月宮之音，翻作人間之曲。”近夔帥曾端伯增損其辭爲勾遣隊口號
 
[64]

 ，亦云開、寶遺音。蓋二公不知此曲自屬黃鍾商，而《拂霓裳》則般涉調也。宣和初，普州守山東人王平
 
[65]

 ，詞學華贍，自言得夷則商《霓裳羽衣》譜，取陳鴻、白樂天《長恨歌》《傳》并樂天寄元微之《霓裳羽衣曲歌》，又雜取唐人小詩長句及明皇、太真事
 
[66]

 ，終以微之《連昌宮詞》，補綴成曲，刻板流傳。曲十一段
 
[67]

 ，起第四遍，第五遍、第六遍、正攧
 
[68]

 、入破、虛催、衮、實催、衮、歇拍、殺衮。音律節奏與白氏《歌》注大異。則知唐曲今世決不復見，亦可恨也。又，唐史稱客有以按樂圖示王維者，無題識。維徐曰：“此《霓裳》第三曡最初拍也。”客未然，引工按曲，乃信。予嘗笑之，《霓裳》第一至第六曡無拍者，皆散序故也。類音家所行大品，安得有拍？樂圖必作舞女，而《霓裳》散序六曡以無拍，故不舞。又畫師于樂器上，或吹或彈，止能畫一個字。諸曲皆有此一字，豈獨《霓裳》？唐孔緯拜官教坊，優伶求利市，緯呼使前，索其笛，指竅問曰：“何者是《浣溪沙》孔籠子？”諸伶大笑。此與畫圖上定曲名何異？

三·三八 涼州曲
 
[69]



《涼州》曲，唐史及《傳載》稱：天寶樂曲皆以邊地爲名，若《涼州》、《伊州》、《甘州》之類，曲遍聲繁名入破。又詔道調法曲與胡部新聲合作。明年安祿山反，涼、伊、甘皆陷土蕃
 
[70]

 。史及《開元傳信記》亦云：西涼州獻此曲。寧王憲曰：“音始于宮，散于商，成于角、祉、羽
 
[71]

 。斯曲也，宮離而不屬
 
[72]

 ，商亂而加暴，君卑逼下，臣僭犯上。臣恐一日有播遷之禍。”及安史之亂
 
[73]

 ，世頗思憲審音。而《楊妃外傳》乃謂上皇居南內，夜與妃侍者紅桃歌妃所製《涼州》詞，上因廣其曲，今流傳者益加
 
[74]

 。《明皇雜録》亦云：“上初自巴蜀回，夜來乘月登樓
 
[75]

 ，命妃侍者紅桃歌《涼州》，即妃所製。上親御玉笛爲倚曲
 
[76]

 。曲罷，無不感泣。因廣其曲，傳于人間。”

予謂皆非也。《涼州》在天寶時已盛行，上皇巴蜀回、居南內乃肅宗時，那得始廣此曲？或曰：因妃所製詞而廣其曲者，亦詞也
 
[77]

 。則“流傳者益加”，豈亦詞乎？舊史及諸家小說謂妃善歌舞
 
[78]

 ，邃曉音律，不稱善製詞。今妃《外傳》及《明皇雜録》所云夸誕無實。獨帝御玉笛爲倚曲，因廣之，流傳人間
 
[79]

 ，似可信。但非《涼州》耳。唐史又云：“其聲本宮調。”今《涼州》見于世者凡七宮曲，曰黃鍾宮、道調宮、無射宮、中呂宮、南呂宮、仙呂宮、高宮
 
[80]

 。不知西涼所獻何宮也。然七曲中，知其三是唐曲，黃鍾、道調、高宮者是也。《脞說》云：“《西涼州》本在正宮，正元初
 
[81]

 ，康崑崙翻入琵琶玉宸宮調，初進在玉宸殿，故以命名
 
[82]

 。合衆樂即黃鍾也。”予謂黃鍾即俗呼正宮，崑崙豈能捨正宮外別製黃鍾《涼州》乎？因玉宸殿奏琵琶，就易美名，此樂工夸大之常態。而《脞說》便謂翻入琵琶玉宸宮調。新史雖取其說，止云康崑崙寓其聲于琵琶，奏于玉宸殿，因號玉宸宮調，合諸樂則用黃鍾宮。得之矣。張祜詩云
 
[83]

 ：“春風南內百花時，道調《涼州》急遍吹。揭手便拈金椀舞，上皇驚笑悖拏兒。”又《幽閑鼓吹》云：“元載子伯和勢傾中外，福州觀察使寄樂妓數十人
 
[84]

 ，使者半歲不得通。窺伺門下，有琵琶康崑崙出入，乃厚遺求通。伯和一試，盡付崑崙。段和上者自製道調《涼州》
 
[85]

 ，崑崙求譜，不許。以樂之半爲贈，乃傳。”據張祜詩，上皇時已有此曲，而《幽閑鼓吹》謂段師自製
 
[86]

 ，未知孰是。白樂天《秋夜聽高調涼州》詩云：“樓上金風聲漸緊，月中銀字韻初調。促張弦柱吹高管，一曲《涼州》入泬寥
 
[87]

 。”大呂宮俗呼高宮，其商爲高大石，其羽爲高般涉。所謂“高調”，乃高宮也。史及《脞說》又云“《涼州》有大遍、小遍”，非也。凡大曲有散序、靸、排遍、攧、正攧、入破、虛催、實催
 
[88]

 、衮遍、歇拍、殺衮
 
[89]

 ，始成一曲，此謂大遍。而《涼州》排遍，予曾見一本有二十四段。後世就大曲製詞者類從簡省，而管弦家又不肯從首至尾吹彈，甚者學不能盡。元微之詩云：“逡巡大遍《梁州》徹。”又云：“《梁州》大遍最豪嘈
 
[90]

 。”史及《脞說》謂有大遍、小遍
 
[91]

 ，其悞識此乎
 
[92]

 ？

三·三九 伊州
 
[93]



《伊州》見于世者凡七商曲：大石調、高大石調、雙調、小石調、歇指調
 
[94]

 、林鍾商
 
[95]

 、越調。第不知天寶所製七商中何調耳。王建《宮詞》云：“側商調裏唱《伊州》。”林鍾商，今夷則商也，管色譜以凡字殺。若側商，即借尺字殺
 
[96]

 。

三·四〇 甘州
 
[97]



《甘州》，世不見。今仙呂調有曲破，有八聲慢，有令，而中呂調有《象甘州八聲》
 
[98]

 ，他宮調不見也
 
[99]

 。凡大曲就本宮調制引、序、慢、近、令
 
[100]

 ，蓋度曲者常態
 
[101]

 。若《象甘州八聲》，即是用其法于中呂調，此例甚廣。僞蜀毛文錫有《甘州遍》，顧夐、李珣有《倒排甘州》
 
[102]

 ，顧敻又有《甘州子》，皆不著宮調。

三·四一 胡渭州
 
[103]



《胡渭州》，《明皇雜録》云：“開元中，樂工李龜年兄弟三人皆有才學盛名。彭年善舞，鶴年、龜年能歌，製《渭州》曲，特承顧遇
 
[104]

 。於東都大起第宅，僭侈之制逾于公侯。”唐史《吐蕃傳》亦云：“奏《涼州》、《胡渭》、《録要》雜曲。”今小石調《胡渭州》是也。然世所行《伊州》、《胡渭州》、《六幺》皆非大遍全曲
 
[105]

 。

三·四二 六幺
 
[106]



《六幺》，一名《綠腰》，一名《樂世》，一名《録要》。元微之《琵琶歌》云：“《綠腰》散序多攏撚。”又云：“管兒還爲彈《綠腰》，《綠腰》依舊聲迢迢。”又云：“逡巡彈得《六幺》徹，霜刀破竹無殘節。”沈亞之《歌者葉記》云：“合韻奏《綠腰》。”又志盧金蘭墓云：“爲《綠腰》、《玉樹》之舞。”唐史《吐蕃傳》云：“奏《涼州》、《胡渭》、《録要》雜曲。”段安節《琵琶録》云：“《綠腰》，本《録要》也，樂工進曲，上令録其要者。”白樂天《楊柳枝詞》云：“《六幺》《水調》家家唱，《白雪》《梅花》處處吹。”又《聽歌六絕句》內《樂世》一篇云：“管急弦繁拍漸稠，《綠腰》宛轉曲終頭。誠知《樂世》聲聲樂，老病人聽未免愁
 
[107]

 。”注云：“《樂世》，一名《六幺》。”王建《宮詞》云：“琵琶先抹《六幺》頭。”故知唐人以“腰”作“幺”者
 
[108]

 ，惟樂天與王建耳。或云：此曲拍無過六字者，故曰《六幺》。至樂天又獨謂之《樂世》
 
[109]

 。他書不見也。《青箱雜記》云：“曲有《録要》者，録《霓裳羽衣》曲之要拍。”《霓裳羽衣》曲乃宮調
 
[110]

 ，與此曲了不相關。士大夫論議，嘗患講之未詳，率然而發
 
[111]

 ，事與理交違。幸有証之者
 
[112]

 ，不過如聚訟耳。若無人攻擊，後世隨以憒憒
 
[113]

 ，或遺禍于天下，樂曲不足道也。《琵琶録》又云：“正元中，康崑崙琵琶第一手。兩市祈雨鬭聲樂
 
[114]

 ，崑崙登東綵樓，彈新翻羽調《綠腰》，必謂無敵。曲罷，西市樓上出一女郎
 
[115]

 ，抱樂器云：‘我亦彈此曲，兼移在楓香調中。’下撥，聲如雷，絕妙入神。崑崙拜請爲師
 
[116]

 。女郎更衣出，乃僧善本，俗姓段。”今《六幺》行于世者四
 
[117]

 ：曰黃鍾羽，即俗呼般涉調；曰夾鍾羽，即俗呼中呂調；曰林鍾羽，即俗呼高平調；曰夷則羽，即俗呼仙呂調。皆羽調也。崑崙所謂新翻，今四曲中一類乎
 
[118]

 ？或他羽調乎？是未可知也。段師所謂楓香調，無所著見，今四曲中一類乎？或他調乎？亦未可知也。歐陽永叔云：“貪看《六幺》花十八。”此曲內一曡名花十八，前後十八拍，又四花拍，共二十二拍。樂家者流所謂花拍，蓋非其正也，曲節抑揚可喜，舞亦隨之。而舞《築球六幺》
 
[119]

 ，至花十八益奇。



【校記】


 [1]
 此條條目爲陶宗儀本原題。


 [2]
 忠，底本作“述”，陶宗儀本、陶珽本、唐宋叢書本、錢校、集成本、四庫《說郛》本、四庫本、學海本、詞話叢編本同；傅校、天一閣本、汲古閣本作“忠”；祝抄本作“中”。按：《新唐書·禮樂志》載：“河西節度使楊敬忠獻《霓裳羽衣》曲十二遍。”王灼此段文字明引“唐史”，則王灼原文應作“楊敬忠”。今據傅校校改。

唐人有關河西獻《霓裳羽衣》曲的記載主要有以下兩家：一，白居易《霓裳羽衣歌》：“楊氏創聲君造譜”句下自注云：“開元中西涼府節度楊敬述造。”二，鄭嵎《津陽門詩》：“却到人間迷是非”句下自注：“會西涼都督楊敬述進《婆羅門》曲，與其聲調相符，遂以月中所聞爲散序，用敬述所進曲作其腔，而名《霓裳羽衣》法曲。”兩家均作“敬述”。楊敬述爲河西節度使在玄宗開元四年（七一六）正月二日，見《唐大詔令集》卷一三○蘇頲《命薛訥等與九姓共伐默啜制》。至開元九年，其職務被郭知運取代，見《通鑑》。《通鑑》又載，開元十一年張敬忠爲河西節度使。據以上材料，開元年間的河西節度使有“楊敬述”、“張敬忠”，但是沒有“楊敬忠”。《新唐書·禮樂志》誤“楊敬述”爲“楊敬忠”，很可能是混淆了兩屆河西節度使的名字。

王灼本段文字先引《新唐書·禮樂志》有關“楊敬忠”的記載，再引白居易、鄭愚以及《新唐書·突厥傳》有關“楊敬述”的記載，考定進獻《霓裳羽衣》的河西節度使應該是“楊敬述”，從而得出“樂天、鄭愚之說是也”的結論。這段文字的目的是考辨，所以，其“忠”字不能改正爲“述”字。


 [3]
 “愚”下底本注：“案‘鄭愚’當作‘鄭嵎’，下同。”按：現存諸本均作“鄭愚”，無異文。

《津陽門詩》的作者，宋代文獻多著録作“鄭嵎”。《新唐書·藝文志四》：“鄭嵎《津陽門詩》一卷。”《郡齋讀書志》卷四中、《直齋書録解題》卷十九均作“鄭嵎”。《唐詩紀事》卷六二“鄭嵎”條引《津陽門詩序》：“開成中，嵎常得羣書”，又：“復爲嵎道承平故實。”據此，似作“嵎”字是。但王灼此處作“愚”亦非孤證。《樂府詩集》卷五十六《霓裳辭十首》解題引《津陽門詩序》文字，即作“鄭愚”。

鄭嵎生平不詳，《郡齋讀書志》卷四中：“唐鄭嵎，字賓光，大中五年進士。”又《津陽門詩序》云：“開成中，嵎常得羣書，下帷于石甕僧寺。”據詩注：“石甕寺，開元中以創造華清宮餘材修繕。”其地當在華清宮附近。據此，知鄭嵎開成間曾讀書于長安城郊。詩序又云：“今年冬自虢而來。”詩中又云：“湟中土地昔湮沒，昨日收復無瘡痍。”據《唐書》、《通鑑》，張義潮以河湟十一州歸唐在宣宗大中五年十月。換言之，鄭嵎于大中五年冬仍活動在長安附近。考慮到鄭嵎大中五年春已考中進士，此時的鄭嵎可能已經步入仕途，其任職地大約在長安一帶。鄭嵎生平行跡，可知者如此而已。

鄭愚生平資料較鄭嵎爲多。《太平廣記》卷二六五“崔昭符”條出《玉泉子》，稱“南海鄭愚”。《北夢瑣言》卷三：“唐鄭愚尚書，廣州人。”《唐詩紀事》卷六六“鄭愚”條：“愚，廣州人，唐末爲相。”以上史料都明確地記載鄭愚爲廣州人。

《唐文粹》卷六三載鄭愚《潭州大潙山同慶寺大圓禪師碑銘并序》，據文中所載，該序作于咸通七年。序文云：“若予者，少抱幽憂之疾，長多羈旅之役，形凋氣乏，嘗不殆人，行年五十，已極遲暮。”據《國語·晉語四》“行年五十矣”注：“行，歷也”，知“行年五十”，即歷年五十。咸通七年（八六六）五十歲，鄭愚當生于憲宗元和十二年（八一七）。

鄭愚仕宦經歷也約略可考：

《北夢瑣言》卷三“鄭愚尚書錦半臂”條：“鄭愚尚書，廣州人，雄才奧學，擢進士第，揚歷清顯，聲稱烜然。”可知其曾進士及第。

趙鉞、勞格《唐御史臺精舍題名考》卷三引石刻《魏公先廟碑銘》，碑作于大中六年（八五二）十一月，碑稱“門吏左補闕鄭愚”，可知大中六年前後鄭愚在長安，職任左補闕。

《唐御史臺精舍題名考》卷三監察御史下録有鄭愚題名，其題在碑題“并序”二字之下，趙鉞、勞格判定其時代在宣、懿時。可知大中、咸通之間鄭愚曾任監察御史。

鄭愚任西川節度判官，見《新唐書·藝文志》所録《棲賢法雋》題下注。

鄭愚任商州刺史，見《新唐書·陸希聲傳》。

據《新唐書·南蠻傳中》，咸通三年，鄭愚自桂管觀察使爲嶺南西道節度使。《文苑英華》卷四五三録《授鄭愚嶺南節度使制》，其職銜爲“邕州刺史兼御史大夫充嶺南西道節度觀察處置等使”。至咸通四年，爲康承訓所取代。

《唐詩紀事》卷五六“鄭洪業”條：“洪業，咸通八年鄭愚下第一人及第。”可知鄭愚咸通八年（八六七）曾知貢舉。其具體職務，《唐語林》卷八“隋置明經”條作“中書舍人”，《北夢瑣言》卷二“皮日休獻書”條作“禮部侍郎”。前者當爲咸通七年冬受命知貢舉時職務，後者當爲咸通八年春發榜時職務。

《唐摭言》卷十二“設奇沽譽”條載：“咸通中，鄭愚自禮部侍郎鎮南海，時崔魏公在荆南，愚著錦襖於半臂，袖卷謁之。”按：崔魏公，《北夢瑣言》卷三“鄭愚尚書錦半臂”條作“崔鉉”，崔鉉爲荆南節度使在咸通八年，見《舊唐書》本傳。《唐方鎮年表》考定鄭愚爲廣州刺史、嶺南東道節度使，在咸通九年至十二年期間。

《唐語林》卷七“許棠初試進士”條載：“永臨劉相，以其子希同年，留爲淮南館驛官。……南海僕射時爲副使知府事。”按：許棠登第在咸通十二年（八六一），見《唐詩紀事》卷七十。永臨劉相指劉鄴，劉鄴出爲淮南節度使，在咸通十四年十月，見《舊唐書·僖宗紀》。可知咸通末至乾符初，鄭愚任淮南節度副使知府事。

鄭愚終官何職，未見有直接記載。《雲溪友議》卷三“鄭愚尚書錦半臂”條稱其爲“尚書”，《唐詩紀事》卷六六稱其“唐末爲相”，《全唐文》、《全唐詩》作者小傳記其終官爲“尚書左僕射”，均當各有依據。

比較鄭嵎、鄭愚的年輩、身份、行跡，頗有相合之處：其一，二人同爲進士出身；其二，大中五六年間都在長安活動；其三，鄭愚大中六年擔任從七品下之左補闕，顯然是初入仕途，這與鄭嵎大中五年進士登第的經歷也約略相合。郭茂倩、王灼將《津陽門詩》的作者記爲“鄭愚”，應該是有根據的。

如果鄭嵎、鄭愚是同一個人，那麽，作“愚”的可能性較大一些。首先，古人的名和字通常有意義上的聯係，這種聯係可以是反義互補。如朱熹，字元晦，“熹”為明亮，“晦”為昏暗。韓愈，字退之，“愈”為“過”，所以字取“退之”。從這個角度說，鄭愚（嵎），字賓光，“愚”為愚昧、暗昧，“賓光”為崇尚光明，兩者恰好形成反義互補的關係。而“嵎”義為“山曲”（《字彙》），與“尚明”無意義上的聯係。所以其名作“愚”的可能性更大。其次，《御使臺精舍題名》以及石刻《魏公先廟碑銘》均作“愚”，此爲鄭愚手題，不應有誤。

綜合上文所考，“愚”字既有《碧雞漫志》傳世諸版本爲依據，又有《樂府詩集》的記載爲旁證，再加上有關史料的支持，《津陽門詩》的作者爲“鄭愚”，是可以成立的。


 [4]
 “傳”下七字，陶珽本、唐宋叢書本、集成本、四庫《說郛》本、四庫本、學海本無。


 [5]
 “述”下六字，陶珽本、唐宋叢書本、集成本、四庫《說郛》本、四庫本無。　　欲，底本作“煌”，錢校、學海本、詞話叢編本同；陶宗儀本、祝抄本、天一閣本、汲古閣本作“欲”。按：暾欲谷爲突厥毗伽可汗謀主，兩《唐書·突厥傳》并作“暾欲谷”，《舊唐書·玄宗紀》作“欲谷”。兩《唐書》無“暾煌谷”其人。今據陶宗儀本校改。


 [6]
 檢校，陶珽本、唐宋叢書本作“撿挍”。按：檢校、撿挍，唐宋典籍多有通用。徐鍇以爲古今字，朱駿聲《說文通訓定聲》以爲假借。


 [7]
 樂天，陶珽本、唐宋叢書本、集成本、四庫《說郛》本、四庫本、學海本無。


 [8]
 “曲”下，自“仙心”至“風詞”二十八字，陶珽本、唐宋叢書本、集成本、四庫《說郛》本、四庫本無。


 [9]
 肱，底本作“祐”，陶宗儀本、錢校、學海本、詞話叢編本同；祝抄本、陶珽本、唐宋叢書本、天一閣本、汲古閣本、集成本、四庫《說郛》本、四庫本作“肱”。按：此處引詩題爲《省試霓裳羽衣曲》，其作者唐宋文獻均作“李肱”，參見《雲溪友議》卷上“古製興”條、《文苑英華》卷一八四、《太平廣記》卷一百八十一、《唐文粹》卷十七、《苕溪漁隱叢話前集》卷二十四、《唐詩紀事》卷五二、《詩話總龜》卷十等。今據祝抄本校改。　　云，陶宗儀本作“曰”。


 [10]
 衣，底本作“裳”，陶宗儀本、陶珽本、唐宋叢書本、集成本、四庫《說郛》本、四庫本、學海本、詞話叢編本同；祝抄本、天一閣本、汲古閣本作“衣”。按：李肱原詩作“衣”，參見《雲溪友議》卷上、《文苑英華》卷一八四、《太平廣記》卷一百八十一、《唐文粹》卷一七、《唐詩紀事》卷五二等。今據祝抄本校改。


 [11]
 號天落，底本作“號天樂”，陶宗儀本、陶珽本、唐宋叢書本、錢校、集成本、四庫《說郛》本、四庫本、學海本、詞話叢編本同；祝抄本、天一閣本、汲古閣本作“號天落樂”；按：本條下文云：“元詩謂明皇作此曲多新態，霓裳羽衣非人間服，故號天落。”知王灼引元稹詩作“霓裳羽衣號天落”。“天落”，從天而降，庾信《周大將軍義興蕭公墓誌銘》：“鼓角地鳴，將軍天落。”又，元稹詩原作“霓裳羽衣號天落”，《元氏長慶集》傳世諸本無異文。陶宗儀本等訛作“樂”；祝抄本等衍“樂”字。今據元稹《法曲》原文校改。　　“落”下，自“劉詩”至“類也”一百四十字，陶珽本、唐宋叢書本、集成本、四庫《說郛》本、四庫本、學海本無。


 [12]
 落，底本作“樂”，陶宗儀本、陶珽本、唐宋叢書本、錢校、集成本、四庫《說郛》本、四庫本、學海本、詞話叢編本同；祝抄本、天一閣本、汲古閣本作“落”。今據祝抄本校改。


 [13]
 類，祝抄本、天一閣本、汲古閣本作“數”；錢校作“類”。


 [14]
 “夫”下，汲古閣本無“西涼”至“知爲”二十一字；錢校補足二十一字。


 [15]
 是知，陶珽本、唐宋叢書本、集成本、四庫《說郛》本、四庫本、學海本無。　　爲，天一閣本無。


 [16]
 者，祝抄本、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本無；錢校補“者”字。


 [17]
 止，底本作“旨”，注：“旨，一作‘止’。”祝抄本、天一閣本、汲古閣本、詞話叢編本作“旨”；陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“止”。按：《唐會要》卷三三：“中使輔璆琳至，奉宣進止。”進止，唐人奏劄或面對時的專用術語。謂所奏之事，或進或止，請皇帝處分。“奉宣進止”，即奉詔宣示皇帝的處置意見。《能改齋漫録》卷一“奏御劄子稱進止”條：“今奏御劄子各稱進止，自唐已然。顏真卿上疏曰：御史中丞李進等傳宰相語，稱奉進止。”《石林燕語》卷四：“臣僚上殿劄子，末概言‘取進止’，猶言進退也。蓋唐日輪清望官兩員於禁中，以待召對，故有‘進止’之辭。崔祐甫奏‘待制官候奏事官盡，然後趨出，於內廊賜食，待進止，至酉時放’是也。”此處應作“止”。今據陶宗儀本校改。


 [18]
 石，陶宗儀本作“名”。


 [19]
 合，祝抄本、天一閣本、汲古閣本作“同”；錢校作“合”。


 [20]
 “疑”下，自“異人”至“稽據”二百三十二字，陶珽本、唐宋叢書本、集成本、四庫《說郛》本、四庫本、學海本無。


 [21]
 桂樹，底本作“樹”，陶珽本、唐宋叢書本、汲古閣本、集成本、四庫《說郛》本、四庫本、學海本、詞話叢編本同；陶宗儀本、傅校、祝抄本、天一閣本作“桂樹”。按：《異人録》，唐宋書目未見著録。曾慥《類說》卷十二録該書文字數條，內容多同《龍城録》，但其中無此處所引文字。今傳《龍城録》卷上有“明皇夢游廣寒宮”條，內容與王灼所引大致相同而稍詳，此處正作“桂樹”。今據陶宗儀本校補。


 [22]
 衣，陶宗儀本作“裳”。按：《太平廣記》卷二二“羅公遠”條出自《逸史》，內容與王灼所引大致相同，文字稍詳，此字作“衣”。


 [23]
 皆，陶宗儀本無。


 [24]
 “一”下，陶宗儀本、傅校有“偕”字。　　天，汲古閣本作“文”；錢校作“天”。


 [25]
 “易”上，底本無“歸”字，汲古閣本、詞話叢編本同；陶宗儀本、傅校、祝抄本、天一閣本有“歸”字。按：《鹿革事類》原書久佚，《郡齋讀書志》著録《鹿革事類》三十卷、《鹿革文類》三十卷，云：“節《太平廣記》事實爲一編，曰‘事類’；詩文成一編，曰‘文類’。蔡蕃晉如所撰。”蔡蕃，字晉如，北宋後期宋城人。歷知陽谷縣，遷潤州通判。《鹿革事類》雖佚，但《太平廣記》尚存。《廣記》卷二六“葉法善”條記其事：“八月望夜，師與玄宗游月宮，聆月中天樂。問其曲名，曰‘《紫雲》曲’。玄宗素曉音律，默記其聲，歸傳其音，名之曰《霓裳羽衣》。”注出《集異記》及《仙傳拾遺》。王灼所引顯然出于此條。原文謂得曲月宮，歸來之後傳其音而易其名。此處宜有“歸”字。今據陶宗儀本校補。


 [26]
 句，陶珽本、唐宋叢書本、集成本、四庫《說郛》本、四庫本、學海本作“詞”。


 [27]
 聲，陶珽本、唐宋叢書本、集成本、四庫《說郛》本、四庫本、學海本無。


 [28]
 燈，祝抄本、天一閣本、汲古閣本無；錢校補。


 [29]
 夜，陶珽本、唐宋叢書本、集成本、四庫《說郛》本、四庫本、學海本無。


 [30]
 天，祝抄本、天一閣本、汲古閣本作“仙”。按：今傳本《玄怪録》卷三“開元明皇幸廣陵”條作“仙”。


 [31]
 十，陶宗儀本作“十人”。


 [32]
 官，天一閣本爲一空格。　　一曲，陶珽本、唐宋叢書本、集成本、四庫《說郛》本、四庫本、學海本作“曲”。


 [33]
 “霓裳”下，陶珽本、唐宋叢書本、集成本、四庫《說郛》本、四庫本、學海本無“羽衣”二字。


 [34]
 凌，陶宗儀本、陶珽本、唐宋叢書本、四庫《說郛》本、四庫本、學海本作“陵”。按：“凌”、“陵”字通。


 [35]
 “茲”下“致而龜茲”四字，陶珽本、唐宋叢書本、集成本、四庫《說郛》本、四庫本、學海本無。


 [36]
 未，陶珽本、唐宋叢書本、集成本、四庫《說郛》本、四庫本、學海本無。


 [37]
 豫，四庫本作“與”。按：“豫”、“與”字通。朱駿聲《說文通訓定聲》：“豫，假借爲與。”


 [38]
 “史”下“及唐人諸集”五字，陶珽本、唐宋叢書本、四庫《說郛》本、四庫本、學海本無。


 [39]
 “妃”下底本注：“事，一作‘偶’。”陶珽本、唐宋叢書本、集成本、四庫《說郛》本、四庫本、學海本作“偶”。


 [40]
 颻，陶珽本、唐宋叢書本、集成本、四庫《說郛》本、四庫本、學海本作“飄”。按：傳世《白氏長慶集》諸本及《唐文粹》作“颻”，《文苑英華》作“飄”。


 [41]
 天，底本作“朱”，陶宗儀本、陶珽本、唐宋叢書本、集成本、四庫《說郛》本、四庫本、學海本、詞話叢編本同；傅校、祝抄本、天一閣本、汲古閣本作“天”。按：此引詩爲張祜《華清宮四首》之二。宋蜀刻本《張承吉文集》卷四、《文苑英華》卷三一一作“天”。今據傅校校改。


 [42]
 分，句末底本注：“分，一作‘飛’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“飛”。


 [43]
 此，陶珽本、唐宋叢書本、集成本、四庫《說郛》本、四庫本無。


 [44]
 綿，陶珽本、唐宋叢書本、集成本、四庫《說郛》本、四庫本、學海本作“經”。


 [45]
 詳，陶珽本、唐宋叢書本、集成本、四庫《說郛》本、四庫本、學海本作“議”。


 [46]
 句末底本注：“按馬令《南唐書·昭惠后傳》載後主誄云：‘《霓裳》舊曲，韜音淪世。失味齊音，猶傷孔氏。故國遺聲，忍乎湮墜。我稽其美，爾揚其祕。程度餘律，重新雅製’云云。灼所引似是誄後注文，今失傳云。”按：今傳本馬令《南唐書·昭惠后傳》中載有後主誄文，未見王灼所引文字。


 [47]
 始，句末底本注：“始，一作‘殆’。”陶珽本、唐宋叢書本、集成本、四庫《說郛》本、四庫本、學海本作“殆”。


 [48]
 稱，陶珽本、唐宋叢書本、集成本、四庫《說郛》本、四庫本、學海本作“述”。


 [49]
 “時”下“齊州章丘北村”六字，陶珽本、唐宋叢書本、集成本、四庫《說郛》本、四庫本、學海本無。


 [50]
 “郎”下，自“愛讀”至“果傳”七十七字，陶珽本、唐宋叢書本、集成本、四庫《說郛》本、四庫本、學海本無，并于“郎”下添一“事”字。


 [51]
 愛，祝抄本、天一閣本無。


 [52]
 道，底本作“適”，汲古閣本、詞話叢編本同；陶宗儀本、傅校、祝抄本、天一閣本、錢校作“道”。按：錢易《洞微志》，《郡齋讀書志》作十卷，《直齋書録解題》作三卷，今傳僅一卷。王灼引文今傳諸本無。據文意，作“道”字是。今據陶宗儀本校改。


 [53]
 笑，天一閣本作“矣”。


 [54]
 “音”下，自“二曲”至“仙音”十五字，學海本無。


 [55]
 作，陶珽本、唐宋叢書本、集成本、四庫《說郛》本、四庫本、學海本作“爲”。


 [56]
 “今”下，傅校有“調”字。按：沈括《夢溪筆談》原文無“調”字。“燕部”即教坊燕樂部，與太常雅樂部相對而言。“調”字不當有。


 [57]
 法，底本及現存諸本均無。按：本條下文云：“沈指《霓裳羽衣》爲道調法曲。”沈括《夢溪筆談》原文有“法”字。是此處當有“法”字。據本條下文及《夢溪筆談》原文校補。


 [58]
 幡，祝抄本、天一閣本作“翻”。按；黃幡綽、黄翻綽，唐宋典籍寫法不一。


 [59]
 任守澄，底本作“程士守”，注：“元本作‘士守程’，下同。今依錢校。”錢校、詞話叢編本作“程士守”；陶宗儀本、祝抄本、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本作“士守程”。按：此處引文，今傳《嘉祐雜志》諸本不載。陳暘《樂書》卷一一九：“御製《韶樂集》中有正聲翻譯字譜，又令鈞容班部頭任守澄并教坊正部頭花日新、何元善等注入唐來讌樂半字譜。”陳暘所云“鈞容班部頭任守澄”，當即《嘉祐雜志》之“鈞容樂工任守澄”。疑流傳中“任”字脫去前三筆成“士”，“澄”字音訛爲“程”，遂爲“士守程”。錢校又臆改爲“程士守”。今據陳暘《樂書》校改。下文同此者徑改。


 [60]
 別，陶珽本、唐宋叢書本、集成本、四庫本、學海本作“則”。


 [61]
 其，陶珽本、唐宋叢書本、集成本、四庫《說郛》本、四庫本、學海本無。


 [62]
 音，底本作“曲”，詞話叢編本同；陶宗儀本、祝抄本、唐宋叢書本、天一閣本、汲古閣本、集成本、四庫《說郛》本、四庫本、學海本作“音”；陶珽本作“首”。按：沈括《夢溪筆談》此條或稱“獻仙音曲”，或稱“獻仙音”，無作“獻仙曲”者。今據陶宗儀本校改。


 [63]
 拆，底本作“坼”，陶宗儀本、汲古閣本、詞話叢編本同；祝抄本、陶珽本、唐宋叢書本、天一閣本、集成本、四庫《說郛》本、四庫本、學海本作“拆”。按：白居易原詩紹興本作“拆”，那波道圓翻宋本及《文苑英華》作“折”。“拆”、“坼”字通。今據祝抄本校改。


 [64]
 勾，陶宗儀本、學海本作“句”。


 [65]
 普州，底本作“普府”，條末注：“普府，一作‘普州’，錢校‘晉府’。”汲古閣本、詞話叢編本作“普府”；陶宗儀本作“聲”；傅校、祝抄本、陶珽本、唐宋叢書本、天一閣本、集成本、四庫《說郛》本、四庫本、學海本作“普州”。按：普州，地名，今四川安岳縣，唐宋時爲普州安岳郡。宋代惟大州可以升爲府，潼川府、遂寧府均置于北宋。普州小州，不宜稱府。《頤堂先生文集》卷四有《送普州守》、《用舊韻送普守赴闕》，稱“州”不稱“府”。今據傅校校改。


 [66]
 詩，陶宗儀本作“說”。


 [67]
 一，陶珽本、唐宋叢書本、天一閣本、集成本、四庫《說郛》本、四庫本、學海本作“二”。按：白居易《霓裳羽衣歌》“繁音急節十二遍”自注云：“《霓裳曲》十二遍而終。”《新唐書·禮樂志》：“河西節度使楊敬忠獻《霓裳羽衣曲》十二遍。”可知唐代《霓裳羽衣曲》爲十二疊。但王平所得夷則商《霓裳羽衣》譜，“起第四遍”至“殺袞”，確實只有十一遍。王灼羅列王平譜各遍名目的目的就是爲了說明其譜與唐曲不同，“唐曲今世決不復見”。後人習知《霓裳》曲十二遍，并據以改此處“一”爲“二”，并不符合王灼本意。


 [68]
 正，祝抄本、天一閣本、汲古閣本無；錢校補入。　　攧，學海本作“顛”。


 [69]
 此條條目陶宗儀本作“涼州”。


 [70]
 土，四庫《說郛》本、學海本、詞話叢編本作“吐”，詞話叢編本注：“原誤作‘土’。”按：本段文字出《新唐書·禮樂志》，“土”作“吐”。然“土蕃”、“吐蕃”、“秃髮”等均爲譯音，唐宋史籍寫法不一，此處不煩改字。又按：《碧雞漫志校正》初版自“陷”字斷句，“土蕃”屬下，誤。《中國古典戲曲論著集成》本《碧雞漫志》以“土蕃”屬上作“陷土蕃”。今從。


 [71]
 祉，陶珽本、唐宋叢書本、集成本、四庫《說郛》本、四庫本、學海本、詞話叢編本作“徵”，詞話叢編本注：“原避諱作‘祉’。”按：“祉”當作“徵”。北宋仁宗名諱“趙禎”，“徵”爲諱字，陶宗儀本等作“祉”，當爲宋本避諱原貌。


 [72]
 離，傅校、祝抄本作“雜”。按：《新唐書·寧王憲傳》及《開天傳信記》記其事，作“離”。


 [73]
 之，祝抄本、天一閣本、汲古閣本無。


 [74]
 今流傳者益加，《明皇雜録補遺》作“今涼州傳於人間者益加怨切焉”。


 [75]
 來，祝抄本、天一閣本無。


 [76]
 倚，底本作“倚樓”，現存諸本同。按：《太平御覽》卷五七三引《明皇雜録》：“上親御玉笛爲之倚曲，曲罷相睹，無不掩泣。”樂史《楊太真外傳》卷下、陳暘《樂書》卷一百三十六引《梁州記》記其事，均作“倚曲”，無“樓”字。倚曲，即倚歌以奏曲，亦即同聲伴奏。《松窗雜録》載開元間玄宗命李白作《清平樂辭》三章，“龜年遽以詞進，上命梨園弟子約略調撫絲竹，遂促龜年以歌，上因調玉笛以倚曲。每曲遍將換，則遲其聲以媚之”。李龜年歌，玄宗調玉笛以倚曲，即用笛聲爲歌聲伴奏。“遲其聲”，即延長笛聲節奏。“以媚之”，即應和龜年歌聲。六朝清商樂中，同聲伴奏已大量存在，當時稱爲“倚歌”，《續齊諧記》“清溪廟神”條：“令婢子歌《繁霜》，自解裙帶系箜篌腰，叩之以倚歌。”此爲弦樂伴奏。《樂府詩集》卷四九“西曲歌”《青陽度》解題引《古今樂録》稱：“《青陽度》，倚歌。凡倚歌悉用鈴鼓，無弦有吹。”此爲管樂伴奏。此處“倚曲”，即六朝“倚歌”，是同聲伴奏的專門術語。“倚樓曲”語義不通，今據《明皇雜録》原文校刪“樓”字。下文同。


 [77]
 “詞”旁，祝抄本注“非”。


 [78]
 “舞”上，底本無“歌”字，汲古閣本、詞話叢編本同；陶宗儀本、傅校、祝抄本、陶珽本、唐宋叢書本、天一閣本、集成本、四庫《說郛》本、四庫本、學海本有“歌”字。按：《舊唐書》本傳：“太真姿質豐豔，善歌舞。”此處當有“歌”字。今據陶宗儀本校補。


 [79]
 “傳”上，祝抄本、天一閣本無“流”字。


 [80]
 曰，陶珽本、唐宋叢書本、集成本、四庫《說郛》本、四庫本、學海本無。


 [81]
 正，四庫《說郛》本、詞話叢編本作“貞”，詞話叢編本注：“貞，原避諱作‘正’。”按：“正”當作“貞”。宋仁宗名諱“趙禎”，清雍正名諱“胤禛”，“貞”兼爲宋諱、清諱。天一閣本、汲古閣本作“正”，當爲宋本避諱原貌。底本作“正”，疑兼避宋諱、時諱。下文同此者不再出校。


 [82]
 命，陶宗儀本、祝抄本、天一閣本、汲古閣本無。


 [83]
 祜，底本作“祐”，陶宗儀本、陶珽本、唐宋叢書本、天一閣本、汲古閣本、四庫本、學海本同；祝抄本、集成本、四庫《說郛》本、詞話叢編本作“祜”。按：張祜，字承吉，中唐著名詩人，有《張承吉文集》傳世。宋代文獻多訛“祜”爲“祐”，如宋蜀刻本《張承吉文集》即題作“張祐字承吉”。唐馮翊子《桂苑叢談》“崔張自稱俠”條：“進士崔涯、張祐下第後多遊江淮。一旦，張以詩上牢盆使（牛僧孺），出其子授漕渠小職，得堰俗號冬瓜。張二子：一樁兒，一桂子，有詩曰：‘樁兒繞樹春園裏，桂子尋花夜月中。’人或戲之曰：‘賢郎不宜作此等職。’張曰：‘冬瓜合出祜子。’戲者相與大哂。”這裏以“祜”諧音“瓠”，“冬瓜”、“瓠子”相映成趣。所以“祜”當讀作“戶”，作“祐”者誤。今據祝抄本校改。下文同。


 [84]
 使，汲古閣本無。


 [85]
 涼，祝抄本、天一閣本、汲古閣本作“梁”。按：涼州、梁州，唐宋文獻寫法各異。顧況《李湖州孺人彈筝歌》“獨把《梁州》凡幾拍”，即指樂曲《涼州》。白居易既有“《霓裳》試罷唱《梁州》”（《宅西有流水牆下構小樓臨翫之時頗有幽趣因命歌酒聊以自娛獨醉獨吟偶題五絶》），又有“一曲《涼州》無限情”（《題靈巖寺》）、“一曲《涼州》入泬寥”（《秋夜聽髙調涼州》），所指均爲《涼州》曲。


 [86]
 謂，詞話叢編本作“爲”。


 [87]
 泬，底本作“[image: ]
 ”，傅校、汲古閣本同；陶宗儀本、祝抄本、陶珽本、唐宋叢書本、天一閣本、集成本、四庫《說郛》本、四庫本、學海本、詞話叢編本作“泬”。按：白詩原文作“泬”，傳世諸本無異文。今據陶宗儀本校改。


 [88]
 催，陶珽本、唐宋叢書本、集成本、四庫本、學海本作“摧”。按：“催”通“摧”。宋代文獻中大曲曲遍中的“催遍”常作“摧遍”。


 [89]
 衮遍歇拍殺衮，底本作“衮遍歇指殺衮”，注：“一本‘實催’下云：滾拍遍歇殺滾。”陶宗儀本、祝抄本、天一閣本、汲古閣本、詞話叢編本作“衮遍歇指殺衮”；陶珽本、唐宋叢書本、錢校、集成本、四庫《說郛》本、四庫本、學海本作“滾拍遍歇殺滾”。按：“歇指”爲宮調名，《樂府雜録》“入聲商七調”條、《補筆談》卷一“七商調”條、《樂書》卷一五七“曲調下”所載七商音，其第六調爲“歇指調”。“歇拍”爲大曲曲遍名。《樂書》卷一八五“女樂下”：“大曲至入破，句拍益急，舞者入場，投節製容，有催拍、歇拍之異。”《東京夢華録》卷九“宰執親王宗室百官入內上壽”條：“舞曲破：攧前一遍，舞者入場。至歇拍，續一人入場。”現存宋代大曲作品中，史浩大曲《採蓮》八段：延遍、攧遍、入破、衮遍、實催、衮遍、歇拍、煞衮（《鄮峰真隱漫録》卷四十五）。董穎大曲《道宮薄媚》十段：排遍第八、排遍第九、第十攧、入破第一、第二虚催、第三衮遍、第四催拍、第五衮遍、第六歇拍、第七煞衮（《樂府雅詞》卷上）。其“衮遍”之後，“殺衮”之前，均爲“歇拍”，知此句當作“衮遍歇拍殺衮”。陶宗儀本等的“歇指”當爲“歇拍”之訛。今據燕樂大曲結構校改。


 [90]
 梁，祝抄本、天一閣本作“凉”；陶珽本、唐宋叢書本、集成本、四庫本、學海本無此字。按：《元氏長慶集》卷二六《琵琶歌》傳世諸宋本均作“凉”。


 [91]
 史，底本無，祝抄本、汲古閣本、詞話叢編本同；陶宗儀本、陶珽本、唐宋叢書本、天一閣本、集成本、四庫《說郛》本、四庫本、學海本有“史”字。按：本條上文云：“史及《脞說》又云‘《涼州》有大遍小遍’。”這裏的“史”指《新唐書》。《新唐書·禮樂志》：“《涼州》曲，本西涼所獻也，其聲本宮調，有大遍、小遍。”此處承上文而言，宜有“史”字。今據陶宗儀本校補。


 [92]
 悞，詞話叢編本作“誤”，下文同。按：悞、誤同，參見《玉篇》。


 [93]
 此條條目爲陶宗儀本原題。


 [94]
 “調”下底本注：“指，一作‘拍’。”陶珽本、唐宋叢書本、集成本、四庫《說郛》本、四庫本、學海本作“拍”。按：“歇指”爲宮調名，“歇拍”爲燕樂大曲曲遍名。此處言宮調，當作“歇指”。


 [95]
 “鍾”下，錢校增“調”字。


 [96]
 即，句末底本注：“即，一作‘則’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“則”。

本條之末底本云：“案：姜夔《琴曲·側商調序》云：‘琴七弦，散聲具宮、商、角、徵、羽者爲正弄，慢角、清商、宮調、慢宮、黃鍾調是也。加變宮、變徵爲散聲者曰側弄，側楚、側蜀、側商是也。側商之調久亡，唐人詩云：側商調裏唱《伊州》。予以此語尋之，《伊州》大食調黃鍾律法之商，乃以慢角轉弦，取變宮、變徵散聲，此調甚流美也。蓋慢角乃黃鍾之正，側商乃黃鍾之側。它言側者同此。然非三代之聲，乃漢燕樂爾。’據此，則‘林鍾商’當作‘黃鍾商’。又夔《越九歌》內，‘側商調’亦注云‘黃鍾商’。”

按：姜夔于上引序文之下記録了側商調的調弦法：“慢角調：慢四一暉，取二弦十一暉應。慢六一暉，取四弦十暉應。”調弦之後，七弦散聲即空弦音，分別是：“大弦黃鍾宮，二弦黃鍾商，三弦黃鍾角，四弦黃鍾變徵側，五弦黃鍾羽，六弦黃鍾變宮側，七弦黃鍾清商。”這裏所說的“慢”，即調松琴弦，降低音高。按照現代音樂音理來理解，側商調的調弦法，即是降低第三弦、第四弦、第六弦的音高。與之相對應，調緊琴弦，提升音高，則稱爲“緊”。通過調弦，改變演奏時的指法以強化散聲的特殊音響效果，這就是“側弄”。

根據上引姜夔的記載，“側商調”是由“黃鍾商”調弦而成。姜夔《越九歌》之四《越相》即注明“側商調——黃鍾商”，其旁譜注明殺聲用“太”字，也證明此調爲黃鍾商無誤。據此，知不足齋懷疑王灼所記“林鍾商”爲“黃鍾商”之誤，似乎很有道理。但仔細考察，又大不然。王灼稱：“林鍾商，今夷則商也，管色以凡字殺。”這裏的“林”字，不可能是“黃”字之訛。首先，“林鍾商，今夷則商也”，說的是唐樂、宋樂之間律高差距的問題。一般認爲，由于金屬剝蝕等原因，流傳到宋代的唐代樂器（主要指樂鍾），其音高已經發生了變化，其差距大致在一個音階到兩個音階之間。《宋史·樂四》稱：“政和初，命大晟府改用大晟律，其聲下唐樂已兩律。”又，《宋史·樂十七》引蔡元定《燕樂原辨》“夾鍾爲律本”說之後稱：“燕樂聲高，實以夾鍾爲黃鍾也。”黃鍾、夾鍾，相去一律。按前說，宋樂高唐樂兩律；按後說，宋樂高唐樂一律。“林鍾商”與“夷則商”相差一律，按王灼的說法，唐代的“林鍾商”，相當于宋代的“夷則商”，二者音階差距爲一律，與宋志所記相合。至于“黃鍾商”，其音階較“林鍾商”、“夷則商”相去太遠，決無相涉的可能性。所以，王灼的“林鍾商”，決不可能是“黃鍾商”的文字訛誤。其次，“管色譜以凡字殺”者，也只能是“夷則商”，而決不可能是“黃鍾商”，張炎《詞源》、陳元靚《事林廣記》均有明確記載。據此可以斷定：王灼所記“林鍾商”，其文字無誤。

王灼、姜夔時代相同，二人所記側商調，一爲林鍾商，一爲黃鍾商，又應該如何解釋？實際上，前引姜夔序文已經有所表述。姜夔所作《古怨》爲黃鍾商的側弄，但“側弄”并不僅限于黃鍾商，“他言側者同此”。在姜夔《越九歌》之中，除了“側商調”，還有“蜀側調”，即“夷則羽”之側弄。照這樣看來，側弄僅僅是一種調弦演奏的方法，商調可以有側弄，宮、角、徵、羽各調亦不妨有側弄；黃鍾律可以有側弄，大呂、太簇乃至林鍾、夷則諸律亦不妨有側弄。現代琴曲所使的琴調中，大都包含有調弦演奏的成分。如慢宮，慢一三六弦，慢商，慢二弦等。今轉録《中國音樂辭典》（繆天瑞等主編，人民音樂出版社一九八五年版，第三〇六頁）琴調調名表于下，以資參考。

[image: ]


根據上文的考察可以判斷：王灼此條“林鍾商今夷則商”文字不誤。在有關琴曲側弄的史料中，姜夔記載了大食調黃鍾律側弄的調弦之法，王灼記載了夷則商側弄的借殺之法：夷則商本以凡字殺，其側弄則借尺字殺。二者都是後人研究側弄的寶貴資料。以姜夔的記載來否定王灼的記載，是不恰當的。


 [97]
 此條條目爲陶宗儀本原題。


 [98]
 象，句末底本注：“象，一作‘蒙’，下同。”陶珽本、唐宋叢書本、集成本、四庫《說郛》本、四庫本、學海本作“蒙”。按：把樂曲從此宮調轉入他宮調的製曲方法稱爲“象”。“蒙”當形近致訛。


 [99]
 他，祝抄本、天一閣本、汲古閣本作“它”。下文同。


 [100]
 制，句末底本注：“制，一作‘轉’。”陶珽本、唐宋叢書本、集成本、四庫《說郛》本、四庫本、學海本作“轉”。按：“制引序”云云，指摘遍製曲。“轉”，一般指不同宮調之間的轉換。此處當作“制”。


 [101]
 常，句末底本注：“常，一作‘斂’。”陶珽本、唐宋叢書本、四庫本作“歛”；集成本、四庫《說郛》本、學海本作“斂”。


 [102]
 敻，底本作“瓊”，陶宗儀本、傅校、祝抄本、陶珽本、唐宋叢書本、天一閣本、汲古閣本、錢校、集成本、四庫《說郛》本、四庫本、學海本同；詞話叢編本作“敻”，注：“原作‘瓊’，據《花間集》改。”按：顧敻，五代蜀人，曾事王建、孟知祥，官至太尉。《鑒誡録》卷六“怪鳥應”條、《太平廣記》卷二百五十二引孫光憲《北夢瑣言》“顧夐”條、馬永易《實賓録》卷六“武舉牓”條記其遺事，《花間集》、《唐宋諸賢絶妙詞選》著録其詞，均作“顧敻”。現存唐宋文獻未見有作“顧瓊”者。今據詞話叢編本校改。


 [103]
 此條條目爲陶宗儀本原題。


 [104]
 “遇”下，自“於東”至“公侯”十五字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [105]
 胡渭州，句末底本注：“案：姜夔《醉吟商》詞序‘胡渭州’作‘湖渭州’。”按：傳世《白石道人歌曲》諸本大多作“湖渭州”，但鮑廷博手校張奕樞本引馬氏底本作“胡渭州”。《胡渭州》爲西涼州所進樂曲。《近事會元》卷四：“《胡渭州》、《伊州》，《樂譜録》云：唐明皇天寶中西涼節度使蓋嘉運進。”渭州，指隴右渭州，今甘肅平涼。西涼樂唐代稱爲“胡部新聲”，《胡渭州》當以此爲名。《胡渭州》爲唐教坊曲，見崔令欽《教坊記》，宋代大曲有小石調及林鍾商《胡渭州》，見《宋史·樂十七》。唐宋文獻引及此曲，均作“胡渭州”。


 [106]
 此條條目爲陶宗儀本原題。　　幺，陶宗儀本、陶珽本、唐宋叢書本、天一閣本、集成本、四庫《說郛》本、四庫本、學海本、詞話叢編本作“么”。按：‘幺’、‘么’字同。又，曲名《綠腰》，唐人寫法不一，下文不再出校。


 [107]
 人聽，句末底本注：“人聽，一作‘殘軀’。”陶珽本、唐宋叢書本、集成本、四庫《說郛》本、四庫本、學海本作“殘軀”。按：白居易原詩作“人聽”。傳世《白氏長慶集》無異文。


 [108]
 者，陶珽本、唐宋叢書本、集成本、四庫《說郛》本、四庫本、學海本無。


 [109]
 又，陶珽本、唐宋叢書本、集成本、四庫《說郛》本、四庫本、學海本無。


 [110]
 曲，祝抄本無。


 [111]
 率，底本作“卒”，錢校、詞話叢編本同；陶宗儀本、傅校、祝抄本、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本作“率”。按：卒然，突如其來。《莊子·列禦寇》：“故君子逺使之而觀其忠，近使之而觀其敬，煩使之而觀其能，卒然問焉而觀其知，急與之期而觀其信，委之以財而觀其仁，告之以危而觀其節，醉之以酒而觀其則，雜之以處而觀其色。”率然，輕率。王通《中说·天道》：“今之好異輕進者，率然而作，無所取焉。”此處指責“講之未詳”，輕率立論，以致“事與理交違”，作“率然”是。今據陶宗儀本校改。


 [112]
 証，陶宗儀本、四庫本、詞話叢編本作“證”。按：証、證，正俗字。參見《說文解字注》。


 [113]
 以，傅校、陶珽本、唐宋叢書本、集成本、四庫《說郛》本、四庫本、學海本作“此”。


 [114]
 祈雨，底本作“樓抵”，陶宗儀本、錢校、詞話叢編本同；祝抄本、天一閣本、汲古閣本作“折兩”；陶珽本、唐宋叢書本、集成本、四庫《說郛》本、四庫本、學海本作“折”。按：“兩市祈雨鬭聲樂”節引《琵琶録》（《樂府雜録》），其原文云：“貞元中有康崑崙，第一手。始遇長安大旱，詔移兩市祈雨。及至天門街，市人廣較勝負，及鬭聲樂。”祝抄本等“折兩”云云，當爲“祈雨”形訛。今據《樂府雜録》原文校改。


 [115]
 西市，傅校、陶珽本、唐宋叢書本、集成本、四庫《說郛》本、四庫本、學海本作“市西”。按：《樂府雜録》作“西市”。


 [116]
 請，陶珽本、唐宋叢書本、集成本、四庫《說郛》本、四庫本、學海本作“女”。按：《樂府雜録》作“請”。


 [117]
 四，陶珽本、唐宋叢書本、集成本、四庫《說郛》本、四庫本、學海本無。


 [118]
 類，祝抄本、陶珽本、唐宋叢書本、天一閣本、汲古閣本、集成本、四庫《說郛》本作“數”；錢校作“類”。


 [119]
 毬，底本作“球”，陶珽本、唐宋叢書本、集成本、學海本、詞話叢編本同；陶宗儀本、祝抄本、天一閣本、汲古閣本、四庫《說郛》本、四庫本作“毬”。今據陶宗儀本校改。


卷四

四·四三 蘭陵王
 
[1]



《蘭陵王》，北齊史及《隋唐嘉話》稱：齊文襄之子長恭封蘭陵王，與周師戰，嘗著假面對敵
 
[2]

 ，擊周師金墉城下，勇冠三軍。武士共歌謠之，曰《蘭陵王入陣曲》
 
[3]

 。今越調《蘭陵王》凡三段二十四拍，或曰遺聲也。此曲聲犯正宮，管色用大凡字、大一字、勾字
 
[4]

 ，故亦名大犯。又有大石調《蘭陵王慢》，殊非舊曲。周、齊之際未有前後十六拍慢曲子耳。

四·四四 虞美人
 
[5]



《虞美人》，《脞說》稱起于項籍“虞兮”之歌。予謂後世以此命名可也，曲起于當時，非也。曾子宣夫人魏氏作《虞美人草行》，有云：“三軍散盡旌旗倒
 
[6]

 ，玉帳佳人坐中老。香魂夜逐劍光飛，青血化爲原上草。芳菲寂寞寄寒枝
 
[7]

 ，舊曲聞來似斂眉
 
[8]

 。”又云：“當時遺事久成空，慷慨尊前爲誰舞。”亦有就曲誌其事者，世以爲工，其詞云：“帳前草草軍情變
 
[9]

 ，月下旌旗亂。褫衣推枕愴離情。遠風吹下楚歌聲，正三更。　　撫騅欲上重相顧，豔態花無主。手中蓮鍔凜秋霜。九泉歸去是仙鄉，恨茫茫。”黃載萬追和之，壓倒前輩矣，其詞云：“世間離恨何時了，不爲英雄少。楚歌聲起伯圖休
 
[10]

 。一似□□□□水東流
 
[11]

 。　　葛荒葵老蕪城暮
 
[12]

 ，玉貌知何處。至今芳草解婆娑。只有當年魂魄，未消磨
 
[13]

 。”按《益州草木記》：“雅州名山縣出虞美人草，如雞冠花，葉兩兩相對。爲唱《虞美人》曲，應拍而舞，他曲則否。”《賈氏談録》：“褒斜山谷中有虞美人草，狀如雞冠，大葉相對。或唱《虞美人》
 
[14]

 ，則兩葉如人拊掌之狀
 
[15]

 ，頗中節拍
 
[16]

 。”《酉陽雜俎》云：“舞草出雅州，獨莖，三葉，葉如決明。一葉在莖端
 
[17]

 ，兩葉居莖之半相對。人或近之歌
 
[18]

 ，及抵掌謳曲，葉動如舞。”《益部方物圖贊》改“虞”作“娛”，云：“今世所傳《虞美人》曲，下音俚調，非楚虞姬作。意其草纖柔，爲歌氣所動，故其葉至小者或若動搖
 
[19]

 ，美人以爲娛耳。”《筆談》云：“高郵桑景舒性知音，舊聞虞美人草遇人作《虞美人》曲
 
[20]

 ，枝葉皆動，他曲不然。試之，如所傳。詳其曲，皆吳音也。他日取琴，試用吳音製一曲，對草鼓之，枝葉亦動
 
[21]

 ，乃目曰《虞美人操》。其聲調與舊曲始末不相近而草輒應之者，律法同管也。今盛行江湖間。人亦莫知其如何爲吳音。”《東齋記事》云：“虞美人草，唱他曲亦動，傳者過矣。”予考六家說各有異同。《方物圖贊》最穿鑿，無所稽據。舊曲固非虞姬作，若便謂下音俚調，嘻其甚矣。亦聞蜀中數處有此草，予皆未之見，恐種族異，則所感歌亦異。然舊曲三，其一屬中呂調，其一中呂宮，近世轉入黃鍾宮。此草應拍而舞，應舊曲乎？新曲乎？桑氏吳音，合舊曲乎？新曲乎？恨無可問者。又不知吳草與蜀産有無同類也
 
[22]

 。

四·四五 安公子
 
[23]



《安公子》，《通典》及《樂府雜録》稱：煬帝將幸江都，樂工王令言者妙達音律，其子彈胡琵琶作《安公子》曲，令言驚問：“那得此？”對曰：“宮中新翻。”令言流涕曰：“慎毋從行。宮，君也。宮聲往而不返，大駕不復回矣。”據《理道要訣》，唐時《安公子》在太簇角，今已不傳。其見于世者，中呂調有近，般涉調有令，然尾聲皆無所歸宿。亦異矣！

四·四六 水調
 
[24]



水調歌，《理道要訣》所載唐樂曲，南呂商時號水調。予數見唐人說水調，各有不同。予因疑水調非曲名，乃俗呼音調之異名，今決矣
 
[25]

 。按《隋唐嘉話》：煬帝鑿汴河，自製水調歌，即是水調中製歌也
 
[26]

 。世以今曲《水調歌》爲煬帝自製
 
[27]

 。今曲迺中呂調
 
[28]

 ，而唐所謂南呂商
 
[29]

 ，則今俗呼中管林鍾商也。《脞說》云：“水調《河傳》，煬帝將幸江都時所製。聲韻悲切，帝喜之
 
[30]

 。樂工王令言謂其弟子曰：‘不返矣。水調《河傳》，但有去聲。’”此說與《安公子》事相類，蓋水調中《河傳》也。《明皇雜録》云：“祿山犯順
 
[31]

 ，議欲遷幸。帝置酒樓上，命作樂。有進《水調歌》者，曰：‘山川滿目淚沾衣，富貴榮華能幾時。不見只今汾水上，惟有年年秋雁飛。’上問誰爲此曲，曰李嶠。上曰真才子。不終飲而罷。”此水調中一句七字曲也。白樂天《聽水調》詩云：“五言一遍最殷勤，調少情多似有因
 
[32]

 。不會當時翻曲意，此聲腸斷爲何人。”《脞說》亦云：“《水調》第五遍五言，調聲最愁苦。”此水調中一句五字曲，又有多遍，似是大曲也。樂天詩又云：“時唱一聲新水調，謾人道是《採菱》歌。”此水調中新腔也。《南唐近事》云：“元宗留心內寵
 
[33]

 ，宴私擊鞠無虛日。嘗命樂工楊花飛奏水調詞進酒
 
[34]

 ，花飛惟唱‘南朝天子好風流’一句，如是數四。上悟，覆桮賜金帛。”此又一句七字。然既曰“命奏水調詞”，則是令楊花飛水調中撰詞也。《外史檮杌》云：“王衍泛舟巡閬中，舟子皆衣錦繡，自製水調《銀漢》曲
 
[35]

 。”此水調中製《銀漢》曲也。今世所唱中呂調《水調歌》迺是以俗呼音調異名者名曲，雖首尾亦各有五言兩句，決非樂天所聞之曲。

《河傳》
 
[36]

 ，唐詞存者二
 
[37]

 。其一屬南呂宮，凡前段平韻，後仄韻
 
[38]

 。其一乃今《怨王孫》曲，屬無射宮。以此知煬帝所製《河傳》不傳已久。然歐陽永叔所集詞內，《河傳》附越調
 
[39]

 ，亦《怨王孫》曲。今世《河傳》乃仙呂調，皆非也
 
[40]

 。

四·四七 萬歲樂
 
[41]



《萬歲樂》，唐史云：“明皇分樂爲二部，堂下立奏謂之立部伎，堂上坐奏謂之坐部伎。坐部伎六曲
 
[42]

 ，而《鳥歌萬歲樂》居其四。鳥歌者，武后作也。有鳥能人言萬歲，因以製樂。”《通典》云：“《鳥歌萬歲樂》，武太后所造
 
[43]

 。時宮中養鳥，能人言，嘗稱萬歲，爲樂以象之。舞三人，衣緋大褏
 
[44]

 ，竝畫鸜鵒冠
 
[45]

 ，作鳥象。”又云：“今嶺南有鳥
 
[46]

 ，似鸜鵒，能言，名吉了音料
 
 
[47]

 。”異哉武后也
 
[48]

 ！其爲昭儀至篡奪，殺一后一妃，而殺王侯將相中外士大夫不可勝計，凶忍之極
 
[49]

 。又殺諸武，僅有免者。又最甚，則親生四子殺其二，廢徙其一，獨睿宗危得脫。視他人性命如糞草，至聞鳥歌萬歲，乃欲集慶厥躬
 
[50]

 ，改年號永昌。又因二齒生，改號長壽，又號延載，又號天冊萬歲，又號萬歲通天，又號長安。自昔紀號祈祝，未有如后之甚者。在衆人則欲速死，在一身則欲長久
 
[51]

 ，世無是理也。

按《理道要訣》，唐時太簇商樂曲有《萬歲樂》，或曰即《鳥歌萬歲樂》也。又舊唐史：元和八年十月，汴州韓宏撰《聖朝萬歲樂》譜三百首以進
 
[52]

 。今黃鍾宮亦有《萬歲樂》，不知起前曲或後曲
 
[53]

 。

四·四八 夜半樂
 
[54]



《夜半樂》，唐史云：“民間以明皇自潞州還京師
 
[55]

 ，夜半舉兵誅韋皇后，製《夜半樂》、《還京樂》二曲。”《樂府雜録》云：“明皇自潞州入平內難，半夜斬長樂門關，領兵入宮。後撰《夜半樂》曲。”今黃鍾宮有《三臺夜半樂》，中呂調有慢、有近拍、有序，不知何者爲正。

四·四九 何滿子
 
[56]



《何滿子》，白樂天詩云：“世傳滿子是人名，臨就刑時曲始成。一曲四詞歌八曡，從頭便是斷腸聲。”自注云：“開元中滄州歌者姓名，臨刑進此曲以贖死。上竟不免。”元微之《何滿子歌》云：“何滿能歌能宛轉
 
[57]

 ，天寶年中世稱罕。嬰刑繫在囹圄間，下調哀音歌憤懣。梨園弟子奏玄宗，一唱承恩羈網緩。便將何滿爲曲名，御譜親題樂府纂
 
[58]

 。”甚矣，帝王不可妄有嗜好也
 
[59]

 ！明皇喜音律，而罪人遂欲進曲贖死
 
[60]

 。然元、白平生交友，聞見率同，獨紀此事少異。《盧氏雜說》云：“甘露事後，文宗便殿觀牡丹，誦舒元輿《牡丹賦》，歎息泣下，命樂適情。宮人沈翹翹舞《何滿子》，詞云‘浮雲蔽白日’。上曰：‘汝知書耶？’乃賜金臂環。”又薛逢《何滿子》詞云：“繫馬宮槐老，持桮店菊黃
 
[61]

 。故交今不見，流恨滿川光。”五字四句
 
[62]

 。樂天所謂“一曲四詞”，庶幾是也。歌八曡，疑有和聲，如《漁父》、《小秦王》之類。

今詞屬雙調，兩段各六句，內五句各六字，一句七字。五代時尹鶚、李珣亦同此。其他諸公所作往往只一段，而六句各六字，皆無復有五字者。字句既異，即知非舊曲。《樂府雜録》云：“靈武刺史李靈曜置酒，坐客姓駱，唱《何滿子》。皆稱妙絕。白秀才者曰：‘家有聲妓
 
[63]

 ，歌此曲音調不同。’召至令歌，發聲清越，殆非常音。駱遽問曰：‘莫是宮中胡二子否？’妓熟視曰：‘君豈梨園駱供奉邪？’相對泣下。皆明皇時人也。”張祜作《孟才人歎》云：“偶因歌態詠嬌嚬，傳唱宮中十二春。卻爲一聲《何滿子》，下泉須弔孟才人。”其《序》稱：“武宗疾篤
 
[64]

 ，孟才人以歌笙獲寵者，密侍其右
 
[65]

 。上目之曰：‘吾當不諱，爾何爲哉？’指笙囊泣曰：‘請以此就縊。’上憫然。復曰：‘妾嘗藝歌，願對上歌一曲以泄憤。’許之。乃歌一聲《何滿子》，氣亟立殞。上令醫候之，曰：‘脈尚溫而腸已絕
 
[66]

 。’上崩，將徙柩，舉之愈重。議者曰：‘非俟才人乎
 
[67]

 ？’命其櫬至，乃舉
 
[68]

 。”僞蜀孫光憲《何滿子》一章云：“冠劍不隨君去，江河還共恩深。”似爲孟才人發。祜又有《宮詞》云
 
[69]

 ：“故國三千里，深宮二十年。一聲《何滿子》，雙淚落君前。”其詳不可得而聞也
 
[70]

 。

四·五〇 淩波神
 
[71]



《淩波神》，《開元天寶遺事》云：“帝在東都夢一女子，高髻廣裳，拜而言曰：‘妾淩波池中龍女，久護宮苑。陛下知音，乞賜一曲。’帝爲作《淩波》曲，奏之池上，神出波間。”《楊妃外傳》云：“上夢豔女，梳交心髻，大褏寬衣
 
[72]

 ，曰：‘妾是陛下淩波池中龍女，衛宮護駕實有功。陛下洞曉鈞天之音，乞賜一曲。’夢中爲鼓胡琴，作《淩波》曲。後于淩波池奏新曲，池中波濤湧起，有神女出池心，乃夢中所見女子。因立廟池上，歲祀之。”《明皇雜録》云：“女伶謝阿蠻善舞《淩波》曲，出入宮中及諸姨宅。妃子待之甚厚，賜以金粟妝臂環
 
[73]

 。”按《理道要訣》，天寶諸樂曲名有《淩波神》二曲，其一在林鍾宮，云“時號道調宮”。然今之林鍾宮即時號南呂宮，而道調宮即古之仲呂宮也。其一在南呂商，云“時號水調”。今南呂商則俗呼中管林鍾商也。皆不傳。予問諸樂工
 
[74]

 ，云：“舊見《淩波》曲譜，不記何宮調也。世傳用之歌吹能招來鬼神，因是久廢。”豈以龍女見形之故，相承爲能招來鬼神乎
 
[75]

 ？

四·五一 荔枝香
 
[76]



《荔枝香》，唐史《禮樂志》云：“帝幸驪山，楊貴妃生日，命小部張樂長生殿，奏新曲。未有名，會南方進荔枝，因名曰《荔枝香》。”《脞說》云：“太真妃好食荔枝，每歲忠州置急遞上進，五日至都。天寶四載夏
 
[77]

 ，荔枝滋甚，比開籠時
 
[78]

 ，香滿一室。供奉李龜年撰此曲進之
 
[79]

 。宣賜甚厚。”《楊妃外傳》云：“明皇在驪山，命小部音聲于長生殿奏新曲
 
[80]

 。未有名，會南海進荔枝，因名《荔枝香》。”三說雖小異，要是明皇時曲。然史及《楊妃外傳》皆謂帝在驪山，故杜牧之《華清》絕句云
 
[81]

 ：“長安回望繡成堆，山頂千門次第開。一騎紅塵妃子笑，無人知道荔枝來。”《遯齋閑覽》非之曰：“明皇每歲十月幸驪山，至春乃還，未嘗用六月。詞意雖美
 
[82]

 ，而失事實
 
[83]

 。”予觀小杜《華清》長篇
 
[84]

 ，又有“塵埃羯鼓索，片段荔枝筐”之語。其後歐陽永叔詞亦云：“一從魂散馬嵬間，只有紅塵無驛使，滿眼驪山。”唐史既出永叔，宜此詞亦爾也。今歇指、大石兩調皆有近拍
 
[85]

 ，不知何者爲本曲。

四·五二 阿濫堆
 
[86]



《阿濫堆》，《中朝故事》云：“驪山多飛禽
 
[87]

 ，名阿濫堆。明皇御玉笛，採其聲，翻爲曲子名。左右皆傳唱之，播于遠近，人競以笛效吹。故張祜詩云：‘紅樹蕭蕭閣半開，玉皇曾幸此宮來
 
[88]

 。至今風俗驪山下，村笛猶吹《阿濫堆》。’”賀方回《朝天子》曲云：“待月上，潮平波灩灩。塞管孤吹新《阿濫》。”即謂《阿濫堆》。江湖間尚有此聲，予未之聞也。嘗以問老樂工，云屬夾鍾商。按《理道要訣》天寶諸樂名，“堆”作“塠”
 
[89]

 ，屬黃鍾羽。夾鍾商俗呼雙調，而黃鍾羽則俗呼般涉調。然《理道要訣》稱“黃鍾羽時號黃鍾商調”。皆不可曉也。



【校記】


 [1]
 此條條目爲陶宗儀本原題。


 [2]
 著，陶宗儀本作“戴”。


 [3]
 陣，陶珽本、唐宋叢書本、集成本、四庫《說郛》本、四庫本、學海本作“陳”。按：“陳”、“陣”字同。《資治通鑑》卷十九：“見單于，兵陳而待。”胡三省注：“言結陳以待敵也。‘陳’與‘陣’同。”


 [4]
 勾，學海本作“句”。按：這裏的“勾”是工尺譜字。作“勾”、“句”均可。


 [5]
 此條條目爲陶宗儀本原題。　　此條陶珽本以下諸一卷本、天一閣本均緊接上條末句之後。


 [6]
 旗，陶宗儀本、陶珽本、集成本、四庫《說郛》本、四庫本、學海本作“旂”。下文同。按：“旗”、“旂”字同。參見《經典釋文》。


 [7]
 菲，句末底本注：“菲，一作‘心’。”學海本作“心”；陶珽本、唐宋叢書本、集成本、四庫《說郛》本、四庫本作“魂”。按：《詩話總龜》後集卷四十七、《苕溪漁隱叢話》前集卷六十、《全芳備祖》後集卷十一、《古今事文類聚》後集卷三十二引《冷齋夜話》作“心”；《詩話總龜》卷二十一作“菲”。


 [8]
 似，傅校作“自”。


 [9]
 草草，陶珽本、唐宋叢書本、集成本、四庫《說郛》本、學海本作“草”；四庫本無此二字，作二空格，注“闕”。


 [10]
 伯，陶珽本、唐宋叢書本、集成本、四庫《說郛》本、四庫本、學海本作“霸”。按：“伯”、“霸”字通。參見《漢書·高帝紀》顏師古注。　　休，天一閣本作“林”。


 [11]
 一似□□□□水東流，句末底本注：“案錢校本‘霸圖休’下元缺九字，別本有‘一似水東流’五字。今依詞譜‘一似’下仍空四字，庶與調合。更俟善本校補。”陶宗儀本作“一似□□□□水東流”，注：“《花草粹編》作‘玉帳佳人血淚滿東流’。”祝抄本作八空格；天一閣本作空缺，注：“缺九字。”汲古閣本作空缺，注：“缺十字。”陶珽本、唐宋叢書本、集成本、四庫《說郛》本、四庫本、學海本、詞話叢編本作“一似水東流”，詞話叢編本注：“案錢校本‘霸圖休’下元缺九字。別本有‘一似水東流’五字。惟陳耀文《花草粹編》載此詞，作‘玉帳佳人血淚滿東流’。”按：《花草粹編》爲明末陳耀文所編，絕非元人陶宗儀所能引用。所以，陶宗儀本夾注非其原本所有，當爲涵芬樓整理時增入。據此詞下闋“只有當年魂魄未消磨”，此句當爲九字。


 [12]
 葛荒葵老蕪城暮，句末底本注：“一本云‘蔓葛荒葵城隴暮’，平仄與調不合，似誤。”陶珽本、唐宋叢書本、集成本、四庫《說郛》本、四庫本、學海本作“蔓葛荒葵城隴暮”。按：“葛荒葵老蕪城暮”，基本合律。“蔓葛荒葵城隴暮”，基本不合律。參見《欽定詞譜》。


 [13]
 年，句末底本注：“年，一作‘時’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“時”。按：《升菴集》卷七十九、《詞品》卷五、《全蜀藝文志》卷二十五、《花草稡編》卷十二録此詞均作“時”。魂，祝抄本、天一閣本、汲古閣本作“情”；錢校作“魂”。


 [14]
 或，陶珽本、唐宋叢書本、集成本、四庫《說郛》本、四庫本、學海本作“歌”。


 [15]
 拊，天一閣本作“拍”。


 [16]
 拍，陶珽本、唐宋叢書本、集成本、四庫《說郛》本、四庫本、學海本無。


 [17]
 “莖”下，陶珽本、唐宋叢書本、集成本、四庫《說郛》本、四庫本、學海本有“之”字。


 [18]
 歌，四庫《說郛》本作“則欹”。按：《太平廣記》卷四○八“舞草”條引《酉陽雜俎》作“則欹”。


 [19]
 葉，底本作“莖”，陶宗儀本及後出一卷本、詞話叢編本同；祝抄本、天一閣本、汲古閣本作“葉”。按：宋祁《益部方物略記》“娛美人草”條云：“意其草柔纖，爲歌氣所動，故其葉至小者或動搖，美人以爲娛樂耳。”作“葉”是。今據祝抄本校改。


 [20]
 遇，陶珽本、唐宋叢書本、集成本、四庫《說郛》本、四庫本、學海本作“逢”。　　作，底本作“唱”，陶宗儀本、錢校、詞話叢編本同；傅校、祝抄本、天一閣本、汲古閣本、陶珽本、唐宋叢書本、集成本、四庫《說郛》本、四庫本、學海本作“作”。按：《夢溪筆談》卷五云：“舊傳有虞美人草，聞人作《虞美人》曲，則枝葉皆動。”據《筆談》，“作”義爲“鼓琴”而非演唱。今據傅校校改。


 [21]
 亦，陶珽本、唐宋叢書本、集成本、四庫《說郛》本、四庫本、學海本作“皆”。按：《夢溪筆談》卷五云：“他日取琴，試用吳音製一曲，對草鼓之，枝葉亦動。”


 [22]
 有無同類也，句末底本注：“一本云‘有異同否耶’。”陶珽本、唐宋叢書本、集成本、四庫《說郛》本、四庫本、學海本作“有異同否耶”。


 [23]
 此條條目爲陶宗儀本原題。


 [24]
 此條條目陶宗儀本作“水調歌”，詞話叢編本作“水調歌與河傳”。按：王灼認爲，“水調”在唐代是宮調“南呂商”的俗稱，在宋代演變爲詞調名稱。本條內容考察唐宋時期“水調”含義的演變過程。王灼指出，唐代的“水調”之歌如“水調中《河傳》”、“水調中一句七字曲”、“水調中一句五字曲”、“水調中新腔”、“水調中製《銀漢》曲”等等，都是用“水調”（南呂商調）製樂曲的實例。到宋代，“水調”變爲詞牌：“今世所唱中呂調《水調歌》，乃是以俗呼音調異名者名曲。”而《河傳》所屬的宮調也發生了變化，由原來的“水調”（南呂商調）變爲“南呂宮”、“無射宮”。據此，陶宗儀本、詞話叢編本所擬條目均不符合王灼本條主旨，今改擬爲“水調”。

又按：王灼對“水調”含義變化過程的描述不盡符合唐宋音樂文學的歷史。在唐宋兩代，均有實例可以證明“水調”既指宮調又指詞調。唐代，敦煌寫本斯六五三七、伯三二七一有《水調詞》二首，陳陶有《水調詞》十首，均以“水調”名曲。即以王灼所舉的例子看，其中白居易詩、《脞說》所談到的“水調”，也爲曲名無疑。任二北《唐聲詩》下編“水調”條“雜考”云：“盛唐有《水調辭》大曲，亦有《水調子》小曲，仍是曲名。”（上海古籍出版社一九八二年版第三六三頁）宋代亦有以“水調”指宮調的例子。淩廷堪《燕樂考原》三“歇指調”條云：“（淩）案：《碧雞漫志》唐南呂商，時號水調。故《樂章集》中《傾杯樂》一旁注散水調，一旁注水調也。”可見唐宋兩代使用“水調”一詞，均有二義，在含義的使用上沒有明確的時間界限。


 [25]
 今決矣，陶珽本、唐宋叢書本、集成本、四庫《說郛》本、四庫本、學海本無。


 [26]
 是水調中製歌也，句末底本注：“一本云‘非水調中製歌也’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“非水調中製歌也”。按：“水調”一詞有兩種不同的含義：曲調名和宮調名。從本條全文來看，王灼本意是說煬帝所製的《水調歌》中的“水調”是宮調名而非曲調名（參見本條注〔一〕）。此處作“非”者誤。


 [27]
 曲，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [28]
 呂，天一閣本作“宮”。


 [29]
 呂，陶宗儀本、陶珽本、唐宋叢書本、集成本、四庫本、學海本作“宮”。


 [30]
 “之”下，自“樂工”至“不返矣”十三字，陶珽本、唐宋叢書本、集成本、四庫《說郛》本、四庫本、學海本無。


 [31]
 順，句末底本注：“順，一作‘闕’。”陶珽本、唐宋叢書本、集成本、四庫《說郛》本、四庫本、學海本作“闕”。


 [32]
 似，傅校、祝抄本、陶珽本、唐宋叢書本、汲古閣本、集成本、四庫《說郛》本、四庫本、學海本作“但”；天一閣本闕。按：四部叢刊影日本那波道圓本《白氏文集》卷六八、一九五五年文學古籍刊行社影宋紹興刊本《白氏長慶集》卷三五《聽歌六絕句》之三《水調》作“似”，《詩話總龜》前集卷四十引録此詩亦作“似”。


 [33]
 元，傅校作“玄”。按：《南唐近事》一卷，宋鄭文寶撰。書名標明所記爲南唐史事，則此處“元宗”指南唐中主李璟。李璟諡號，《新五代史》、《十國春秋》均作“元宗”，傅校作“玄”，疑是誤以南唐“元宗”爲唐玄宗。


 [34]
 嘗，陶宗儀本、祝抄本作“常”。按：常、嘗，通假字。


 [35]
 句末底本注：“‘自製’上一有‘偶’字。”傅校“自製”上有“偶”字。按：《蜀檮杌》卷上：“（乾德二年）九月駐軍西縣。自西縣還至益昌，泛舟巡閬中，舟子皆衣錦繡。衍自製水調《銀漢》曲，命樂工歌之。”


 [36]
 “河傳”以下，陶宗儀本別爲一條，條目爲“河傳”。


 [37]
 存，祝抄本、汲古閣本作“在”；天一閣本闕。


 [38]
 仄，祝抄本、汲古閣本作“側”；天一閣本闕。按：側、仄，通假字。參見《說文通訓定聲》。


 [39]
 所集，陶珽本、唐宋叢書本、集成本、四庫《說郛》本、四庫本、學海本無。


 [40]
 非，底本作“令”，陶宗儀本、傅校、祝抄本、汲古閣本、學海本、詞話叢編本同；陶珽本、唐宋叢書本、集成本、四庫《說郛》本、四庫本作“非”；天一閣本闕。按：此句“皆非也”，謂傳世《河傳》皆非煬帝所製水調《河傳》。今據陶珽本校改。


 [41]
 此條條目爲陶宗儀本原題。


 [42]
 坐部伎，祝抄本、陶珽本、唐宋叢書本、集成本、四庫《說郛》本、四庫本、學海本無。


 [43]
 太，陶珽本、唐宋叢書本、集成本、四庫《說郛》本、四庫本、學海本無。


 [44]
 衣，祝抄本、汲古閣本無；天一閣本闕。　　褏，陶宗儀本、祝抄本、陶珽本、唐宋叢書本、汲古閣本、集成本、四庫《說郛》本、四庫本、學海本作“袖”；天一閣本闕。按：褏、袖，古今字。參見《漢書·淮南王傳》顏師古注。


 [45]
 竝，陶宗儀本、唐宋叢書本、集成本、四庫《說郛》本、四庫本、學海本作“並”。按：“竝”、“並”字通。參見《干禄字書》。


 [46]
 今，陶珽本、唐宋叢書本、集成本、四庫《說郛》本、四庫本、學海本無。


 [47]
 “音”上，陶宗儀本、汲古閣本有小字“了”。按：《通典》卷一四六“坐立部伎”下云：“《鳥歌萬歲樂》，武太后所造也。時宮中養鳥能人言，又常稱萬歲，爲樂以象之。舞三人，緋大袖，并畫鸜鵒冠作鳥象。今嶺南有鳥似鸜鵒，養之久則能言，名吉了音料
 。”


 [48]
 “后”下，自“也”至“勝計”二十八字，陶珽本、唐宋叢書本、集成本、四庫《說郛》本、四庫本、學海本無。


 [49]
 “極”下，自“又殺”至“糞草”三十七字，陶珽本、唐宋叢書本、集成本、四庫《說郛》本、四庫本、學海本無。


 [50]
 “躬”下，自“改年號”至“甚者”四十七字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [51]
 一身，句末底本注：“一身，一作‘己身’。”陶珽本、唐宋叢書本、集成本、四庫《說郛》本、學海本作“己身”；四庫本作“己”。　　長久，陶宗儀本、傅校、祝抄本、陶珽本、唐宋叢書本、集成本、四庫《說郛》本、四庫本、學海本作“久長”。


 [52]
 韓，傳世諸本均作“劉”。按：《舊唐書·憲宗紀》：“（元和八年冬十月）壬辰，汴州劉弘進所撰《聖朝萬歲樂》譜共三百首。”王灼所引本爲“舊唐史”，作“劉”無誤。但元和八年汴州節鎮爲韓弘，史傳所載班班可考，而無“劉弘”其人。《冊府元龜》卷五六九載：“（元和八年九月）宣武軍節度韓弘進撰《聖朝萬歲樂》等曲譜共三百首。”中華書局點校本《舊唐書·憲宗紀》即據以校改。今據《冊府元龜》校改。　　宏，底本作“宏”，陶宗儀本、傅校、學海本同；祝抄本、陶珽本、唐宋叢書本、汲古閣本、集成本、四庫《說郛》本、四庫本作“弘”；天一閣本闕。按：“宏”當作“弘”。宋太宗父名諱“弘殷”，清乾隆名諱“弘暦”，是“弘”兼爲宋諱、清諱。陶宗儀本等作“宏”，當爲宋本避諱原貌。


 [53]
 起，四庫《說郛》本作“是”。


 [54]
 此條條目爲陶宗儀本原題。


 [55]
 民間以，陶珽本、唐宋叢書本、集成本、四庫《說郛》本、四庫本、學海本無。


 [56]
 此條條目爲陶宗儀本原題。


 [57]
 能宛轉，底本作“聲宛轉”，陶宗儀本、錢校、詞話叢編本同；祝抄本、天一閣本、汲古閣本、陶珽本以下諸一卷本作“能宛轉”。按：元稹原詩作“能宛轉”，傳世《元氏長慶集》諸本無異文。“宛轉”一詞，指曲折變化，可以形容歌聲，也可以形容舞姿。前者如蘇軾《書雞鳴歌》：“余來黃州，聞黃人二三月皆聚衆謳歌，其詞固不可分，而其音亦不中律呂，但宛轉其聲，往反高下，如雞唱耳。”（《蘇軾文集》卷六七）後者如《宋史·西南夷傳》：“數十輩連袂宛轉而舞，以足頓地爲節。”元稹此詩，記《何滿子》一曲可歌可舞，“翠蛾轉盼搖雀釵，碧袖歌垂翻鶴卵”，此爲舞容；“定面凝眸一聲發，雲停塵下何勞算”，此爲歌聲。“能歌能宛轉”，即能歌善舞。作“能宛轉”是。今據祝抄本校改。


 [58]
 譜，底本作“府”，陶宗儀本、傅校、祝抄本、陶珽本、唐宋叢書本、天一閣本、汲古閣本、四庫《說郛》本、四庫本、學海本、詞話叢編本同；集成本作“譜”。按：元稹原詩作“譜”，傳世《元氏長慶集》諸本無異文。“御譜親題樂府纂”云者，謂明皇親題《何滿子》曲譜，皇家教坊也搬演此曲。“御府親題”不詞，作“譜”是。今據集成本校改。


 [59]
 嗜，陶珽本、唐宋叢書本、集成本、四庫《說郛》本、四庫本、學海本作“所”。


 [60]
 “罪”上，陶宗儀本有“有”字。


 [61]
 桮，陶宗儀本、四庫《說郛》本、學海本、詞話叢編本作“杯”。按：“桮”、“杯”字通。參見《玉篇》。


 [62]
 五字，陶珽本、唐宋叢書本、集成本、四庫《說郛》本、四庫本、學海本作“立成”。


 [63]
 妓，祝抄本、汲古閣本作“伎”；陶珽本、唐宋叢書本、四庫本作“奴”；天一閣本闕。


 [64]
 宗，陶宗儀本作“帝”。


 [65]
 其，底本作“左”，陶宗儀本、陶珽本、唐宋叢書本、四庫《說郛》本、四庫本、學海本同；祝抄本、汲古閣本作“其”；天一閣本闕。按：宋蜀刻本《張承吉文集》卷四《孟才人歎一首并序》作“其”。今據祝抄本校改。


 [66]
 脈尚溫而腸已絕，句末底本注：“一云‘肌尚溫而腸已斷’。”陶珽本、唐宋叢書本、集成本、四庫《說郛》本、四庫本、學海本作“肌尚溫而腸已絕”。按：宋蜀刻本張祜《張承吉文集》卷四《孟才人歎一首并序》作“脉尚温而膓已絶”，馮浩《玉溪生詩詳注》卷一《華嶽下題西王母廟》注引“徐曰”作“肌尚溫而腸已斷”。


 [67]
 俟，陶珽本、唐宋叢書本、集成本、四庫《說郛》本、四庫本、學海本作“候”。


 [68]
 “舉”下，自“僞蜀”至“孟才人發”二十九字，陶珽本、唐宋叢書本、集成本、四庫《說郛》本、四庫本、學海本無。


 [69]
 又，陶珽本、唐宋叢書本、集成本、四庫《說郛》本、四庫本、學海本無。


 [70]
 可，陶珽本、唐宋叢書本、集成本、四庫《說郛》本、學海本無。


 [71]
 此條條目爲陶宗儀本原題。


 [72]
 褏，汲古閣本作“袖”。


 [73]
 以，陶珽本、唐宋叢書本、集成本、四庫《說郛》本、四庫本、學海本無。


 [74]
 予，陶珽本、唐宋叢書本、集成本、四庫《說郛》本、四庫本、學海本無。


 [75]
 乎，祝抄本作“邪”。


 [76]
 此條條目爲陶宗儀本原題。


 [77]
 載，底本作“年”，陶宗儀本、傅校、祝抄本、陶珽本、唐宋叢書本、天一閣本、汲古閣本、錢校、集成本、四庫《說郛》本、四庫本、學海本、詞話叢編本同；四庫《說郛》本作“載”。按：天寶三年改“年”爲“載”，見兩《唐書·玄宗紀》。肅宗乾元元年始復稱年，見《舊唐書·肅宗紀》。此處“年”當作“載”。今據四庫《說郛》本校改。


 [78]
 時，汲古閣本無，錢校未補。


 [79]
 曲，祝抄本無。


 [80]
 音聲，句末底本注：“音聲，一作‘張樂’。”陶宗儀本、傅校、陶珽本、唐宋叢書本、集成本、四庫《說郛》本、四庫本作“音樂”；學海本作“張樂”。按：小部音聲，梨園樂部名。袁郊《甘澤謠》：“梨園法部置小部音聲，凡三十餘人，皆十五以下。”《新唐書·禮樂志》：“玄宗既知音律，又酷愛法曲，選坐部伎子弟三百教於梨園，號皇帝梨園弟子。宮女數百，亦爲梨園弟子，居宜春北院。梨園法部更置小部音聲三十餘人。”《楊太真外傳》卷下亦作“小部音聲”。


 [81]
 “清”下，四庫《說郛》本有“宮”字。按：此詩篇題，四部叢刊影江南圖書館藏明翻宋刊本《樊川文集》卷二、北京圖書館藏汲古閣本《唐人選唐詩》八種中《才調集》卷四、《唐詩紀事》卷五六、《萬首唐人絕句》均作《過華清宮》。


 [82]
 美，句末底本注：“美，一作‘好’。”陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“好”。


 [83]
 “實”下，自“予觀”至“亦爾也”六十一字，陶珽本、唐宋叢書本、集成本、四庫《說郛》本、四庫本、學海本無。


 [84]
 “清”下，陶宗儀本、傅校有“宮”字。按：該詩題四部叢刊影江南圖書館藏明翻宋刊本《樊川文集》卷二、《文苑英華》卷三一一作《華清宮三十韻》。


 [85]
 “調”下底本注：“歇指，一作‘歇拍’。”陶珽本、唐宋叢書本、集成本、四庫《說郛》本、四庫本、學海作“歇拍”。按：“歇指”爲燕樂二十八宮調之一。“歇拍”爲燕樂大曲曲遍之一。此處敘《荔枝香》的宮調，當作“歇指”。


 [86]
 此條條目爲陶宗儀本原題。


 [87]
 多，陶宗儀本無。


 [88]
 玉，四庫《說郛》本作“上”。按：宋蜀刻本《張承吉文集》卷四《華清宮》四首之三、宋刻本《韻語陽秋》卷十六作“玉”；文淵閣四庫全書本《中朝故事》卷上、明嘉靖刻本《萬首唐人絶句》卷四十三作“上”。　　宮，句末底本注：“宮，一作‘閒’。”按：宋蜀刻本《張承吉文集》、《中朝故事》、明嘉靖刻本《萬首唐人絶句》、《韻語陽秋》引此詩均作“宮”。


 [89]
 塠，陶珽本、唐宋叢書本、集成本、四庫《說郛》本、四庫本作“[image: ]
 ”；學海本作“追”。


卷五

五·五三 念奴嬌
 
[1]



《念奴嬌》，元微之《連昌宮詞》云
 
[2]

 ：“初過寒食一百六，店舍無煙宮樹綠。夜半月高弦索鳴，賀老琵琶定場屋。力士傳呼覓念奴，念奴潛伴諸郎宿
 
[3]

 。須臾覓得又連催，特敕街中許然燭。春嬌滿眼淚紅綃，掠削雲鬟旋裝束。飛上九天歌一聲，二十五郎吹管逐
 
[4]

 。”自注云：“念奴，天寶中名倡，善歌。每歲樓下酺宴，萬衆喧隘
 
[5]

 。嚴安之、韋黃裳輩闢易不能禁。衆樂爲之罷奏。明皇遣高力士大呼樓上曰：‘欲遣念奴唱歌，邠二十五郎吹小管逐
 
[6]

 。’看人能聽否。皆悄然奉詔
 
[7]

 。然明皇不欲奪俠游之盛
 
[8]

 ，未嘗置在宮禁。歲幸溫湯
 
[9]

 ，時巡東洛，有司潛遣從行而已。”《開元天寶遺事》云
 
[10]

 ：“念奴有色，善歌，宮伎中第一
 
[11]

 。帝嘗曰：‘此女眼色媚人。’又云：‘念奴每執板當席，聲出朝霞之上。’”今大石調《念奴嬌》，世以爲天寶間所製曲，予固疑之。然唐中葉漸有今體慢曲子，而近世有填《連昌宮詞》入此曲者
 
[12]

 。後復轉此曲入道調宮，又轉入高宮大石調。

五·五四 雨淋鈴
 
[13]



《雨淋鈴》，《明皇雜録》及《楊妃外傳》云：“帝幸蜀，初入斜谷，霖雨彌旬
 
[14]

 。棧道中聞鈴聲，帝方悼念貴妃，採其聲，爲《雨淋鈴》曲以寄恨。時梨園弟子惟張野狐一人善篳篥
 
[15]

 ，因吹之，遂傳于世
 
[16]

 。”予考史及諸家說，明皇自陳倉入散關，出河池，初不由斜谷路。今劍州梓桐縣地名上亭，有古今詩刻記明皇聞鈴之地，庶幾是也。羅隱詩云：“細雨霏微宿上亭，雨中因感雨淋鈴
 
[17]

 。貴爲天子猶魂斷，窮著荷衣好涕零
 
[18]

 。劍水多端何處去，巴猿無賴不堪聽。少年辛苦今飄蕩，空媿先生教聚螢
 
[19]

 。”世傳明皇宿上亭，雨中聞牛鐸聲，悵然而起，問黃幡綽：“鈴作何語
 
[20]

 ？”曰：“謂陛下特郎當。”特郎當，俗稱不整治也。明皇一笑，遂作此曲。《楊妃外傳》又載上皇還京後復幸華清，從官嬪御多非舊人。於望京樓下命張野狐奏《雨淋鈴》曲。上四顧悽然
 
[21]

 。自是聖懷耿耿，但吟“刻木牽絲作老翁，雞皮鶴髮與真同。須臾弄罷寂無事，還似人生一世中”。杜牧之詩云
 
[22]

 ：“零葉翻紅萬樹霜，玉蓮開蘂暖泉香。行雲不下朝元閣，一曲《淋鈴》淚數行。”張祜詩云：“雨淋鈴夜卻歸秦，猶是張徽一曲新。長說上皇和淚教，月明南內更無人。”張徽，即張野狐也。或謂祜詩言上皇出蜀時曲，與《明皇雜録》、《楊妃外傳》不同。祜意明皇入蜀時作此曲，至雨淋鈴夜卻又歸秦，猶是張野狐向來新曲。非異說也。元微之《琵琶歌》云：“淚垂捍撥朱弦濕，冰泉嗚咽流鶯澀
 
[23]

 。因茲彈作《雨淋鈴》，風雨蕭條鬼神泣。”今雙調《雨淋鈴慢》頗極哀怨，真本曲遺聲。

五·五五 清平樂
 
[24]



《清平樂》，《松窗録》云：“開元中，禁中初重木芍藥
 
[25]

 ，得四本，紅、紫、淺紅、通白繁開。上乘照夜白，太真妃以步輦從。李龜年手捧檀板，押衆樂前。將欲歌之
 
[26]

 ，上曰：‘焉用舊詞爲。’命龜年宣翰林學士李白立進《清平調詞》三章
 
[27]

 。白承詔賦詞，龜年以進。上命梨園弟子約格調、撫絲竹，促龜年歌。太真妃笑領歌意甚厚。”張君房《脞說》指此爲《清平樂》曲。按明皇宣白進“清平調詞”，乃是令白于清平調中製詞。蓋古樂取聲律高下合爲三，曰清調、平調、側調，此之謂三調
 
[28]

 。明皇止令就擇上兩調，偶不樂側調故也。況白詞七字絕句，與今曲不類。而《尊前集》亦載此三絕句
 
[29]

 ，止目曰《清平詞》
 
[30]

 。然唐人不深考，妄指此三絕句耳。此曲在越調，唐至今盛行。今世又有黃鍾宮、黃鍾商兩音者
 
[31]

 。歐陽炯稱，白有應制《清平樂》四首，往往是也。

五·五六 春光好
 
[32]



《春光好》，《羯鼓録》云：“明皇尤愛羯鼓、玉笛，云八音之領袖。時春雨始晴，景色明麗，帝曰：‘對此豈可不與他判斷
 
[33]

 ！’命取羯鼓，臨軒縱擊，曲名《春光好》。回顧柳杏，皆已微坼
 
[34]

 。上曰：‘此一事不喚我作天工，可乎
 
[35]

 ？’”今夾鍾宮《春光好》，唐以來多有此曲。或曰：夾鍾宮屬二月之律，明皇依月用律，故能判斷如神。予曰：二月柳杏坼久矣，此必正月用二月律催之也。《春光好》，近世或易名《愁倚闌》。

五·五七 菩薩蠻
 
[36]



《菩薩蠻》，《南部新書》及《杜陽雜編》云
 
[37]

 ：“大中初，女蠻國入貢，危髻金冠，纓絡被體，號菩薩蠻隊。遂製此曲。當時倡優李可及作《菩薩蠻》隊舞，文士亦往往聲其詞。”大中廼宣宗紀號也
 
[38]

 。《北夢瑣言》云：“宣宗愛唱《菩薩蠻》詞，令狐相國假溫飛卿新撰密進之，戒以勿泄。而遽言於人，由是疎之。”溫詞十四首，載《花間集》，今曲是也。李可及所製蓋止此。則其舞隊，不過如近世傳踏之類耳。

五·五八 望江南
 
[39]



《望江南》，《樂府雜録》云：“李衛公爲亡妓謝秋娘撰《望江南》，亦名《夢江南》
 
[40]

 。”白樂天作《憶江南》三首，第一“江南好”，第二、第三“江南憶”，自注云：“此曲亦名《謝秋娘》，每首五句。”予考此曲，自唐至今皆南呂宮，字句亦同。止是今曲兩段，蓋近世曲子無單遍者。然衛公爲謝秋娘作此曲已出兩名
 
[41]

 。樂天又名以《憶江南》，又名以《謝秋娘》。近世又取樂天首句名以《江南好》
 
[42]

 。予嘗歎世間有改易錯亂悞人者，是也。

五·五九 文溆子
 
[43]



《文溆子》，《盧氏雜說》云
 
[44]

 ：“文宗善吹小管，僧文溆爲入內大德，得罪流之。弟子收拾院中籍入家具，猶作師講聲。上採其聲製曲，曰《文溆子》。”予考《資治通鑑》，敬宗寶曆二年六月己卯幸興福寺
 
[45]

 ，觀沙門文溆俗講。敬、文相繼，年祀極近，豈有二文溆哉
 
[46]

 ？至所謂俗講，則不可曉。意此僧以俗談侮聖言
 
[47]

 ，誘聚羣小。至使人主臨觀，爲一笑之樂。死尚晚也。今黃鍾宮、大石調、林鍾商、歇指調皆有十拍令
 
[48]

 ，未知孰是。而“溆”字或悞作“序”并“緒”
 
[49]

 。

五·六〇 鹽角兒
 
[50]



《鹽角兒》，《嘉祐雜志》云
 
[51]

 ：“梅聖俞說，始教坊家人市鹽，於紙角中得一曲譜，翻之，遂以名。”今雙調《鹽角兒令》是也。歐陽永叔嘗製詞
 
[52]

 。

五·六一 喝馱子
 
[53]



《喝馱子》，《洞微志》云：“屯田員外郎馮敢景德三年爲開封府丞檢澇户田
 
[54]

 ，宿史胡店。日落，忽見三婦人過店前，入西畔古佛堂，敢料其鬼也。擕僕王侃詣之。延坐飲酒，稱二十六舅母者請王侃歌送酒，三女側聽。十四姨者曰
 
[55]

 ：‘何名也？’侃對曰：‘《喝馱子》。’十四姨曰：‘非也。此曲單州營妓教頭葛大姉所撰新聲
 
[56]

 。梁祖作四鎮時，駐兵魚臺，值十月二十一生日，大姉獻之。梁祖令李振填詞，付後騎唱之，以押馬隊，因謂之《葛大姉》。及戰，得勝回
 
[57]

 ，始流傳河北，軍中競唱。俗以押馬隊
 
[58]

 ，故訛曰《喝馱子》。莊皇入洛，亦愛此曲
 
[59]

 。謂左右曰：此亦古曲，葛氏但更五七聲耳。’”李珣《瓊瑤集》有《鳳臺》一曲
 
[60]

 ，注云：“俗謂之《喝馱子》。”不載何宮調。今世道調宮有慢，句讀與古不類耳
 
[61]

 。

五·六二 後庭花
 
[62]



《後庭花》，《南史》云：“陳後主每引賓客
 
[63]

 ，對張貴妃等游宴。使諸貴人及女學士與狎客共賦新詩相贈荅，采其尤豔麗者爲曲調
 
[64]

 ，其曲有《玉樹後庭花》。”《通典》云：“《玉樹後庭花》、《堂堂》、《黃鸝留》、《金釵兩臂垂》，竝陳後主造
 
[65]

 。恒與宮女、學士及朝臣相唱和爲詩。太樂令何胥採其尤輕豔者爲此曲
 
[66]

 。”予因知後主詩胥以配聲律
 
[67]

 ，遂取一句爲曲名。故前輩詩云：“《玉樹》歌翻王氣終
 
[68]

 ，景陽鍾動曉樓空。”又云：“《後庭花》一曲，幽怨不堪聽。”又云：“萬户千門成野草，只緣一曲《後庭花》。”又云：“綵牋曾襞欺江總，綺閣塵銷《玉樹》空。”又云
 
[69]

 ：“商女不知亡國恨，隔江猶唱《後庭花》。”又云：“《玉樹》歌闌海雲黑，花庭忽作青蕪國。”又云：“《後庭》餘唱落船窗
 
[70]

 。”又云：“《後庭》新聲歎樵牧
 
[71]

 。”又云：“不知即入宮前井，猶自聽吹《玉樹花》。”吳蜀雞冠花有一種小者，高不過五六寸
 
[72]

 ，或紅或淺紅，或白或淺白，世目曰後庭花
 
[73]

 。又按《國史纂異》，雲陽縣多漢離宮故地，有樹似槐而葉細，土人謂之玉樹。揚雄《甘泉賦》“玉樹青蔥”，左思以爲假稱珍怪者，實非也，似之而已。予謂雲陽既有玉樹，即《甘泉賦》中未必假稱。陳後主《玉樹後庭花》，或者疑是兩曲，謂詩家或稱《玉樹》，或稱《後庭花》，少有連稱者。僞蜀時孫光憲、毛熙震、李珣有《後庭花》曲，皆賦後主故事，不著宮調，兩段各四句，似令也。今曲在，兩段各六句，亦令也。

五·六三 西河長命女
 
[74]



《西河長命女》，崔元範自越州幕府拜侍御史，李訥尚書餞于鑑湖，命盛小叢歌。坐客各賦詩送之
 
[75]

 ，有云：“爲公唱作《西河》調，日暮偏傷去住人。”《理道要訣》：“《長命女西河》
 
[76]

 ，在林鍾羽
 
[77]

 ，時號平調。”今俗呼高平調也。《脞說》云：“張紅紅者，大曆初隨父歌匄食
 
[78]

 。過將軍韋青所居，青納爲姬，自傳其藝，穎悟絕倫。有樂工取古《西河長命女》加減節奏，頗有新聲。未進間，先歌於青。青令紅紅潛聽，以小豆數合記其拍，紿云
 
[79]

 ：‘女弟子久歌此，非新曲也。’隔屏奏之，一聲不失。樂工大驚，請與相見，歎伏不已。兼云：‘有一聲不穩，今已正矣。’尋達上聽，召入宜春院，寵澤隆異。宮中號記曲小娘子，尋爲才人。”按此曲起開元以前，大曆間，樂工加減節奏，紅紅又正一聲而已。《花間集》和凝有《長命女》曲，僞蜀李珣《瓊瑤集》亦有之
 
[80]

 ，句讀各異
 
[81]

 。然皆今曲子，不知孰爲古製林鍾羽併大曆加減者。近世有《長命女令》，前七拍，後九拍，屬仙呂調，宮調、句讀竝非舊曲。又別出大石調《西河慢》，聲犯正平，極奇古。蓋《西河長命女》本林鍾羽，而近世所分二曲在仙呂、正平兩調，亦羽調也。

五·六四 楊柳枝
 
[82]



《楊柳枝》，《鑑戒録》云
 
[83]

 ：“《柳枝》歌，亡隋之曲也。”前輩詩云：“萬里長江一旦開
 
[84]

 ，岸邊楊柳幾千栽。錦帆未落干戈起，惆悵龍舟更不回
 
[85]

 。”又云：“樂苑隋堤事已空
 
[86]

 ，萬條猶舞舊春風。”皆指汴渠事。而張祜《折楊柳枝》兩絕句
 
[87]

 ，其一云：“莫折宮前楊柳枝，玄宗曾向笛中吹
 
[88]

 。傷心日暮煙霞起，無限春愁生翠眉。”則知隋有此曲，傳至開元。《樂府雜録》云白傅作《楊柳枝》。予考樂天晚年與劉夢得唱和此曲詞
 
[89]

 ，白云：“古歌舊曲君休聽，聽取新翻《楊柳枝》。”又作《楊柳枝二十韻》云：“樂童翻怨調，才子與妍詞
 
[90]

 。”注云：“洛下新聲也。”劉夢得亦云
 
[91]

 ：“請君莫奏前朝曲，聽唱新翻《楊柳枝》。”蓋後來始變新聲。而所謂樂天作《楊柳枝》者，稱其別創詞也。今黃鍾商有《楊柳枝》曲，仍是七字四句詩，與劉、白及五代諸子所製竝同。但每句下各增三字一句，此乃唐時和聲，如《竹枝》、《漁父》今皆有和聲也。舊詞多側字起頭
 
[92]

 ，平字起頭者十之一二。今詞盡皆側字起頭，第三句亦復側字起，聲度差穩耳。

五·六五 麥秀兩岐
 
[93]



《麥秀兩岐》，《文酒清話》云：“唐封舜卿性輕佻
 
[94]

 。德宗時使湖南，道經金州
 
[95]

 ，守張樂燕之。執盃索《麥秀兩岐》曲，樂工不能。封謂樂工曰：‘汝山民亦合聞大朝音律。’守爲杖樂工。復行酒，封又索此曲。樂工前乞侍郎舉一遍。封爲唱徹，衆已盡記。於是終席動此曲
 
[96]

 。封既行，守密寫曲譜，言封燕席事，郵筒中送與潭州牧。封至潭，牧亦張樂燕之。倡優作襤褸數婦人，抱男女筐筥，歌《麥秀兩岐》之曲
 
[97]

 ，敘其拾麥勤苦之由。封面如死灰。歸過金州，不復言矣。”今世所傳《麥秀兩岐》
 
[98]

 ，今在黃鍾宮
 
[99]

 。唐《尊前集》載和凝一曲，與今曲不類
 
[100]

 。



【校記】


 [1]
 此條條目爲陶宗儀本原題。


 [2]
 詞，傅校、祝抄本、汲古閣本作“詩”；天一閣本闕。　　“云”下，自“初過”至“場屋”二十八字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [3]
 “宿”下，自“須臾”至“吹管逐”四十二字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [4]
 吹，祝抄本作“歌”；天一閣本闕。按：《元氏長慶集》卷二四、宋蜀刻本《元微之文集》卷六作“吹”，傳世諸本無異文。


 [5]
 隘，底本作“溢”，陶宗儀本、傅校、祝抄本、陶珽本、唐宋叢書本、汲古閣本、集成本、四庫本、學海本、詞話叢編本同；四庫《說郛》本作“隘”；天一閣本闕。按：《元氏長慶集》卷二四《連昌宮詞》作“隘”，傳世諸本無異文。“喧隘”，喧嘩而擁擠。白居易《過紫霞蘭若》：“朝市日喧隘，雲林長悄寂。”以“悄寂”對“喧隘”，其義自明。諸本當以形近致訛。今據四庫《說郛》本校改。


 [6]
 邠，句末底本注：“邠，元本作‘仰’。今從《元氏長慶集》校改。”祝抄本、汲古閣本作“仰”；陶珽本、唐宋叢書本、集成本、四庫本、學海本作“使”；四庫《説郛》本、詞話叢編本作“邠”；天一閣本闕。按：元稹《連昌宮詞》原注作：“欲遣念奴唱歌，邠二十五郎吹小管逐。”傳世《元氏長慶集》諸本無異文。


 [7]
 “詔”下，自“然明皇”至“宮禁”十六字，陶珽本、唐宋叢書本、集成本、四庫《說郛》本、四庫本、學海本無。


 [8]
 俠，詞話叢編本作“狹”。按：《連昌宮詞》自注作“俠”，傳世諸本無異文。俠游，江湖豪俠之游。姜晞《打毬篇》：“容色由來荷恩顧，意氣平生事俠游。共道用兵如斷蔗，俱能走馬入長楸。紅鬛錦鬃風騄驥，黄絡青絲電紫騮。奔星亂下花場裏，初月飛來盡杖頭。”韓翃《贈張建》：“結客平陵下，當年倚俠遊。傳看轆轤劍，醉脫驌驦裘。”狹游，唐人無此語，後多指狹邪之游。《舊唐書·温庭筠傳》：“與新進少年狂遊狹邪。”此處當作“俠游”。


 [9]
 溫湯，四庫《說郛》本作“湯泉”。按：《連昌宮詞》自注作“湯泉”，傳世《元氏長慶集》諸本無異文。《唐文粹》卷十四作“溫湯”。


 [10]
 開元，陶珽本、唐宋叢書本、集成本、四庫《說郛》本、四庫本、學海本無。


 [11]
 伎，陶宗儀本、陶珽本、唐宋叢書本、集成本、四庫《說郛》本、四庫本、學海本作“妓”。


 [12]
 宮，底本無，陶宗儀本、傅校、祝抄本、陶珽本、唐宋叢書本、天一閣本、汲古閣本、集成本、四庫本、學海本、詞話叢編本同；四庫《說郛》本有。今據四庫《說郛》本校補。　　詞，祝抄本、天一閣本、汲古閣本作“詩”；陶珽本、唐宋叢書本、四庫本、學海本作“辭”。按：元稹詩題作“連昌宮詞”，傳世《元氏長慶集》諸本無異文。


 [13]
 此條條目爲陶宗儀本原題。


 [14]
 旬，句末底本注：“旬，一作‘日’。”陶珽本、唐宋叢書本、集成本、四庫《說郛》本、四庫本、學海本作“日”。按：今傳《明皇雜録》諸本作“旬”。


 [15]
 篳，句末底本注：“篳，一作‘觱’。”學海本作“觱”。按：“觱”、“篳”字通。參見《廣韻》。


 [16]
 于，陶珽本、唐宋叢書本、集成本、四庫《說郛》本、四庫本、學海本作“乎”。


 [17]
 淋，陶宗儀本作“霖”。按：《輿地紀勝》、《天中記》作“淋”。


 [18]
 著，陶宗儀本、祝抄本作“着”；天一閣本闕。


 [19]
 空，句末底本注：“空，一作‘深’。”陶宗儀本、陶珽本、唐宋叢書本、集成本、四庫《說郛》本、四庫本、學海本作“深”。


 [20]
 鈴，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [21]
 四，陶珽本、唐宋叢書本、集成本、四庫本、學海本作“回”。


 [22]
 “云”下，自“零葉”至“泉香”十四字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [23]
 冰，陶珽本、唐宋叢書本、集成本、四庫本、學海本作“水”。按：元稹《琵琶歌》，《元氏長慶集》卷二十六作“冰”，宋蜀刻本《元微之文集》卷八作“水”。


 [24]
 此條條目爲陶宗儀本原題。


 [25]
 重，四庫《說郛》本、詞話叢編本作“種”。按：明顧氏文房小説本《松窗雜録》作“重”，李昉《太平廣記》卷二百四、李上交《近事會元》卷五、宋阮閲《詩話總龜》增修卷二十九、宋胡仔《苕溪漁隱叢話》前集卷三十引《松窗雜録》同；《長安志》卷九、《事文類聚》後集卷三十、《杜工部草堂詩箋》卷二十九引作“種”。


 [26]
 欲，陶珽本、唐宋叢書本、集成本、四庫《說郛》本、四庫本、學海本無。


 [27]
 “章”下，自“白承詔”至“以進”九字，陶珽本、唐宋叢書本、集成本、四庫《說郛》本、四庫本、學海本無。


 [28]
 之，祝抄本、陶珽本、唐宋叢書本、汲古閣本、集成本、四庫《說郛》本、四庫本、學海本無。


 [29]
 尊，祝抄本作“樽”。按：尊、樽，古今字。參見《廣韻》。


 [30]
 詞，陶宗儀本、陶珽本、唐宋叢書本、集成本、四庫《說郛》本、四庫本、學海本作“調”。按：今傳本《尊前集》作“調”。


 [31]
 兩“鍾”字，祝抄本、汲古閣本作“中”；天一閣本上“鍾”字闕，下“鍾”字作“中”。


 [32]
 此條條目爲陶宗儀本原題。


 [33]
 與他，陶宗儀本作“下”；陶珽本、唐宋叢書本、集成本、四庫本、學海本作“爲”。


 [34]
 坼，陶珽本、唐宋叢書本、四庫本作“折”；祝抄本、汲古閣本、集成本、學海本作“拆”；天一閣本闕。按：“坼”、“拆”字通。參見《說文解字》。


 [35]
 可，陶珽本、唐宋叢書本、集成本、四庫《說郛》本、四庫本、學海本無。


 [36]
 此條條目爲陶宗儀本原題。


 [37]
 雜，底本無，祝抄本、陶珽本、唐宋叢書本、汲古閣本、集成本、四庫《說郛》本、四庫本、學海本同；陶宗儀本、詞話叢編本有，詞話叢編本注：“原脫‘雜’字。”天一閣本闕。按：《杜陽雜編》三卷，唐蘇鶚撰，今存。宋代文獻或稱“杜陽編”，如《樂書》、《能改齋漫録》、《西溪叢語》、《雲谷雜紀》、《紺珠集》等。今據陶宗儀本校補。


 [38]
 廼，祝抄本無，天一閣本闕。


 [39]
 此條條目爲陶宗儀本原題。


 [40]
 名，陶宗儀本、陶珽本、唐宋叢書本、集成本、四庫《說郛》本、四庫本、學海本作“云”。


 [41]
 謝，陶珽本、唐宋叢書本、集成本、四庫《說郛》本、四庫本、學海本無。


 [42]
 此句下自“予嘗歎”至“是也”十五字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [43]
 此條條目爲陶宗儀本原題。


 [44]
 說，陶珽本、唐宋叢書本、集成本、四庫《說郛》本、四庫本、學海本作“記”。按：《盧氏雜說》一卷，唐盧言撰。《太平廣記》、《新唐書·藝文志》、《類說》均著録爲《盧氏雜說》，《崇文總目》著録爲《雜說》，《直齋書録解題》著録作《盧氏雜記》。


 [45]
 曆，底本作“歴”；四庫《說郛》本、四庫本、學海本作“厯”；陶宗儀本、陶珽本、唐宋叢書本、集成本、詞話叢編本作“曆”；天一閣本闕。按：“歴”當作“曆”。底本等避清乾隆名諱“弘曆”改“曆”爲“歴”。今據陶宗儀本囘改。下文同此者徑改。


 [46]
 溆，陶珽本作“敘”。按：俗講僧“文溆”，“溆”或作“敘”、“淑”。《太平廣記》卷二○四“文宗”條引《盧氏雜說》、《冊府元龜》卷一百五十三、《資治通鑑》卷二百四十三作“溆”；《樂府雜録》“文敘子”條作“敘”，《太平御覽》卷五百六十八引《樂府雜録》、《因話録》卷四、《酉陽雜俎》續集卷五作“淑”。王灼引自《盧氏雜說》，作“溆”是。


 [47]
 則不可曉意此僧，陶珽本、唐宋叢書本、集成本、四庫《說郛》本、四庫本、學海本作“則不曉其意此僧”。


 [48]
 “調”下底本注：“指，一作‘拍’。”陶珽本、唐宋叢書本、集成本、四庫《說郛》本、四庫本、學海本作“拍”。按：此處言宮調，當作“指”。


 [49]
 并，陶珽本、唐宋叢書本、集成本、四庫本無。


 [50]
 此條條目爲陶宗儀本原題。


 [51]
 志，底本作“誌”，詞話叢編本同；陶宗儀本、陶珽本、唐宋叢書本、集成本、四庫《說郛》本、四庫本、學海本作“志”；天一閣本闕。按：宋元書目著録此書，《郡齋讀書志》、《文獻通考》作“江鄰幾雜志”，《遂初堂書目》、《直齋書録解題》、《宋史·藝文志》作“嘉祐雜志”。無作“誌”者。今據陶宗儀本校改。


 [52]
 製，陶珽本、唐宋叢書本、集成本、四庫本、學海本作“制”。


 [53]
 此條條目爲陶宗儀本原題。


 [54]
 丞，底本作“界”，注：“界，一作‘丞’。”陶宗儀本、祝抄本、汲古閣本、詞話叢編本作“界”；陶珽本、唐宋叢書本、集成本、四庫《說郛》本、四庫本、學海本作“丞”；天一閣本闕。按：王灼所引《洞微志》中文字，今傳本失載。從意義上說，此字作“界”、“丞”俱通。若作“界”，則本句爲“爲開封府，界檢澇户田”。“澇户田”，遭遇水災的田地。“界田”，度量地界，“檢田”，檢括田畝。“爲開封府”，治理開封府，即任開封府尹。但錢易《洞微志》明確地稱馮敢爲“屯田員外郎”，那麽，在此之前的景德三年馮敢絕不可能任開封府尹。若作“丞”，則本句爲“爲開封府丞檢澇户田”。“爲開封府丞”，任開封府主管文書的官員，這與馮敢在景德三年以後任“屯田員外郎”的身份相符。故此處以作“丞”爲宜。今據陶珽本校改。　　檢，陶珽本、唐宋叢書本、集成本、四庫《說郛》本、四庫本作“撿”。按：“檢”、“撿”字通。


 [55]
 者，陶珽本、唐宋叢書本、集成本、四庫《說郛》本、四庫本、學海本無。


 [56]
 姉，陶宗儀本、陶珽本、唐宋叢書本、集成本、四庫《說郛》本、四庫本作“姐”；學海本作“姊”。下文同。按：“姉”同“姊”。


 [57]
 回，汲古閣本作一空格；錢校作“回”；陶珽本、唐宋叢書本、集成本、四庫《說郛》本、四庫本、學海本作“因”；天一閣本闕。


 [58]
 俗，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [59]
 愛，陶珽本、唐宋叢書本、集成本、四庫《說郛》本、四庫本、學海本作“歌”。


 [60]
 一，陶珽本、唐宋叢書本、集成本、四庫《說郛》本、四庫本、學海本無。


 [61]
 句，底本作“勾”；陶宗儀本、陶珽本、唐宋叢書本、集成本、四庫《說郛》本、四庫本、學海本、詞話叢編本作“句”；天一閣本闕。今據陶宗儀本校改。


 [62]
 此條條目爲陶宗儀本原題。


 [63]
 後，陶宗儀本作“后”。


 [64]
 采其尤豔麗者，底本作“采其尤麗者”，注：“一云‘采其尤豔麗者’。”汲古閣本、詞話叢編本作“采其尤麗者”；陶宗儀本、傅校、祝抄本、陶珽本、唐宋叢書本、集成本、四庫《說郛》本、四庫本、學海本作“采其尤豔麗者”；天一閣本闕。按：王灼此條文字採自《南史·張麗華傳》，《南史》原文作“采其尤豔麗者”。今據陶宗儀本校補。


 [65]
 後，陶宗儀本、陶珽本、唐宋叢書本、集成本、四庫《說郛》本、四庫本、學海本作“后”。下文同。


 [66]
 “胥”下底本注：“一本‘太樂令’上有‘時’字。”陶珽本、唐宋叢書本、集成本、四庫《說郛》本、四庫本、學海本有“時”字。按：《通典》卷一四五無“時”字。　　太，祝抄本作“大”。


 [67]
 胥，陶珽本、唐宋叢書本、集成本、四庫《說郛》本、四庫本、學海本作“皆”。按：“胥”、“皆”義同。


 [68]
 翻，句末底本注：“翻，一作‘殘’。”陶宗儀本、陶珽本、唐宋叢書本、集成本、四庫《說郛》本、四庫本、學海本作“殘”；天一閣本闕。按：此處所引詩句爲許渾《金陵懷古》。四部叢刊影印常熟歸氏藏影宋寫本《丁卯集》、宋蜀刻本《許用晦文集》、《唐詩紀事》、《全唐詩》均作“殘”。“殘”下集本注：“一作‘愁’。”《全唐詩》注：“一作‘愁’，一作‘翻’。”


 [69]
 又云，祝抄本、陶珽本、唐宋叢書本、汲古閣本、集成本、四庫本、學海本無；錢校補此二字；天一閣本闕。


 [70]
 船，祝抄本作“舡”。按：“舡”爲“船”的俗體。參見《集韻》。


 [71]
 歎，句末底本注：“歎，一作‘笑’。”陶珽本、唐宋叢書本、集成本、四庫《說郛》本、四庫本、學海本作“笑”。


 [72]
 寸，底本作“尺”，注：“尺，一作‘寸’。”汲古閣本、詞話叢編本作“尺”；陶宗儀本、祝抄本、天一閣本、陶珽本、唐宋叢書本、集成本、四庫《說郛》本、四庫本、學海本作“寸”。按：蘇轍《欒城後集》卷二《寓居六詠》之五：“後庭花草盛，憐汝繋興亡。”自注云：“或言矮雞冠即玉樹後庭花。”雞冠花爲草本植物，無高達五六尺者。此處後庭花，蘇轍指爲“矮雞冠”，王灼又指爲“小者”，當作“五六寸”。今據陶宗儀本校改。


 [73]
 世，陶珽本、唐宋叢書本、集成本、四庫《說郛》本、四庫本、學海本無。


 [74]
 此條條目爲陶宗儀本原題。


 [75]
 “之”下，祝抄本有“行”字。


 [76]
 “西河”，陶珽本、唐宋叢書本、集成本、四庫《說郛》本、四庫本無。按：此曲異名甚多，虞世南《琵琶賦》、鄭萬鈞《代國長公主碑》稱爲“長命”，《教坊記》稱爲“長命女”，《唐會要》卷三三稱爲“長命西河”，《樂府雜録》、《樂苑》稱爲“長命西河女”（《樂府詩集》卷八○引），和凝詞名《薄命女》（《唐宋諸賢絕妙詞選》卷一注：“又一本名《長命女》”），此引《理道要訣》作“長命女西河”。又按：《長命女西河》，疑其“長命女”爲調名，“西河”爲曲調類別。任二北《唐聲詩》下編“長命女”條“雜考”云：“西河指黃河西部地區，古有西河郡，唐仍之，在今山西。”（第二八頁）則“西河調”，猶言山西小調。沈亞之《柘枝舞賦》云：“入西河之《劍器》”，唐有《西河劍器》、《西河師子》（《教坊記》），又有《西河師子三臺舞》（《羯鼓録》）。諸曲均當爲“西河”風調。王灼本條上文有“爲公唱作西河調”云云，疑王灼亦以“西河”爲曲調類別。


 [77]
 鍾，祝抄本、天一閣本、汲古閣本作“中”。


 [78]
 歌，陶珽本、唐宋叢書本、集成本、四庫《說郛》本、四庫本無。


 [79]
 紿，祝抄本、錢校作“咍”；天一閣本闕。


 [80]
 蜀，底本作“屬”，陶珽本、祝抄本、唐宋叢書本同；陶宗儀本、傅校、汲古閣本、集成本、四庫《說郛》本、四庫本、學海本、詞話叢編本作“蜀”；天一閣本闕。今據陶宗儀本校改。


 [81]
 句，底本作“勾”，祝抄本、汲古閣本同；陶宗儀本、陶珽本、唐宋叢書本、集成本、四庫《說郛》本、四庫本、學海本、詞話叢編本作“句”；天一閣本闕。今據陶宗儀本校改。


 [82]
 此條條目爲陶宗儀本原題。


 [83]
 云，陶珽本、唐宋叢書本、集成本、四庫《說郛》本、四庫本、學海本無。


 [84]
 旦，陶珽本、唐宋叢書本、集成本、四庫《說郛》本、四庫本、學海本作“帶”。按：此處所引爲胡曾《詠史·汴水》，何光遠《鑑戒録》卷七“亡國音”條，四部叢刊三編影宋抄本胡曾《咏史詩》卷二、明嘉靖刻本《萬首唐人絶句》卷五十二作“旦”。楊慎《詞品》卷二、郎瑛《七修類稿》卷三十二、陳耀文《花草粹編》卷一作“帶”。此條明引《鑑戒録》，作“旦”是。


 [85]
 更，陶宗儀本、祝抄本、陶珽本、唐宋叢書本、汲古閣本、集成本、四庫《說郛》本、四庫本、學海本作“去”；天一閣本闕。按：《鑑戒録》卷七、胡曾《咏史詩》卷二、《萬首唐人絶句》卷五十二作“更”。四部叢刊影明嘉靖本《詩話總龜》卷二十四、郎瑛《七修類稿》卷三十二作“去”。此條明引《鑑戒録》，作“更”是。


 [86]
 樂苑，句末底本注：“樂苑，《鑑戒録》作‘梁苑’。”陶珽本、唐宋叢書本、集成本、四庫《說郛》本、四庫本、學海本作“行樂”。按：此處所引爲韓琮《楊柳枝》。除《鑑戒録》卷七“亡國音”條外，該詩又見《雲溪友議》卷下“温裴黜”條、《蜀檮杌》卷上、《樂府詩集》卷八一、《唐詩紀事》卷四九“滕邁”條、卷七一“胡曾”條、《萬首唐人絕句》卷十一等，均作“梁苑”；郎瑛《七修類稿》卷三十二“楊柳枝”條作“昌樂”。


 [87]
 “枝”下，自“兩”至“一”五字，陶珽本、唐宋叢書本、集成本、四庫《說郛》本、四庫本、學海本無。


 [88]
 玄宗，底本作“元宗”，句末注：“元宗，一作‘當時’。”陶珽本、唐宋叢書本、集成本、四庫《說郛》本、四庫本、學海本作“當時”；陶宗儀本、祝抄本、天一閣本、汲古閣本作“玄宗”。按：“元宗”當作“玄宗”。清人爲避康熙諱“玄燁”改字。今據陶宗儀本回改。　　“吹”下，自“傷心”至“翠眉”十四字，陶珽本、唐宋叢書本、集成本、四庫《說郛》本、四庫本無。


 [89]
 曲，陶珽本、唐宋叢書本、集成本、四庫本、學海本無。


 [90]
 與，陶珽本、唐宋叢書本、集成本、四庫《說郛》本、四庫本、學海本作“弄”。按：此引詩，四部叢刊影日本那波道圓本《白氏文集》卷六五、一九五五年文學古籍刊行社影宋紹興刊本《白氏長慶集》卷三二、《才調集》卷一作“與”。


 [91]
 亦，陶珽本、唐宋叢書本、集成本、四庫《說郛》本、四庫本、學海本無。


 [92]
 “頭”下，自“平字”至“起頭”十七字，陶宗儀本、陶珽本、唐宋叢書本、集成本、四庫《說郛》本、四庫本、學海本無。


 [93]
 此條條目爲陶宗儀本原題。


 [94]
 卿，底本作“臣”，陶宗儀本、祝抄本、陶珽本、唐宋叢書本、天一閣本、汲古閣本、集成本、四庫《說郛》本、四庫本、學海本、詞話叢編本同。按：《太平廣記》卷二五七“封舜卿”條引《王氏見聞録》記其事，作“卿”。封舜卿，《舊五代史》卷六八有傳。其生平如次：舜卿字贊聖，渤海蓨縣人（《新唐書·宰相世系表》）。僖宗中和四年前登進士第（《金石苑·唐張禕南龕題名記》），光啓三年爲禮院博士，在巴南（《舊唐書·殷盈孫傳》）。昭宗遷洛時爲中書舍人，哀帝天祐元年爲户部郎中知制誥（《舊唐書·哀帝紀》）。仕梁，爲禮部侍郎知貢舉。開平三年奉使幽州，復命之日，入爲翰林學士。同光初致仕（《北夢瑣言》卷十九）。唐末五代大臣無“封舜臣”。今據《太平廣記》校改。


 [95]
 金，集成本、四庫本、學海本作“全”。按：《舊唐書·地理志》山南西道金州，州治西城縣，今陝西安康縣。全州，晉天福三年楚王馬希範奏置（《輿地廣記》卷二十六）。治所清湘縣，今廣西全州。據《文酒清話》，自開封使湖南，可以取道金州。據《王氏見聞録》，自開封使蜀，泝漢江而上，也可以路出金州。歸途歷梁、漢、安康，仍然取路金州。而無論是使湖南還是使蜀，都絕不可能途經全州。“金州”爲是。


 [96]
 動，四庫《說郛》本作“奏”。


 [97]
 曲，陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“詞”。


 [98]
 所，陶珽本、唐宋叢書本、集成本、四庫《說郛》本、四庫本、學海本無。


 [99]
 鍾，祝抄本、天一閣本、汲古閣本作“中”。


 [100]
 類，陶宗儀本、傅校、陶珽本、唐宋叢書本、集成本、四庫《說郛》本、四庫本、學海本作“同”。


附録

《碧雞漫志》版本提要

一、元陶宗儀《說郛》本《碧雞漫志》一卷

陶宗儀，元末明初人。其《說郛》一百卷，匯集經史傳記雜說等著作千餘种爲一帙，編成于陶氏元末避亂松江時（景培元《說郛版本考》，載《中法漢學研究所圖書館館刊》，臺北學生書局一九四五版）。《碧雞漫志》在卷十八，爲刪節本。陶宗儀《說郛》原本久佚，僅有明抄本流行後世。近人張宗祥據六種明抄本校理成書，民國十六年由商務印書館排印出版。

《碧雞漫志》題下署“十卷”，“十”疑爲“一”之誤。又下署“宋王灼”，并小字注“字晦叔號頤堂”。該本卷首無王灼自序。正文刪去原書第二卷全部和第一卷中的六條，這六條是：（一）荆軻易水歌；（二）古音古辭亡缺；（三）元微之分詩與樂府作兩科；（四）古人善歌得名不擇男女；（五）論雅鄭所分；（六）歌曲拍節乃自然之度數。該本對保留下來的内容，有文字上的增刪勾連。該本每條有條目，各條編排次序與五卷本不同。全書不分卷，是後世一卷本之濫觴。

該本文字總體來説優于此後的一卷本。錯訛字較少。增刪勾連原文相對得當。某些獨有的異文較傳世諸本優善，如引白居易《聽水調》詩“調少情多似有因”，“似”傳世諸本均作“但”，紹興本《白氏長慶集》及日本那波道圓翻宋本《白氏文集》均作“似”，該本與宋代白集傳本合。

該本版本來源不詳。文字字形多同于明天一閣、汲古閣抄本。如“筦”作“管”、“淫”作“滛”、“牓”作“榜”、“個”作“箇”、“弦”作“絃”等。據此推測，該本所據底本可能與天一閣、汲古閣本的祖本相同。該本避宋諱，如避欽宗諱“桓”字（卷一“晉以來歌曲”），避仁宗諱“貞”、“徵”字（卷三“涼州曲”），避太宗父弘殷諱“弘”字（卷四“萬歲樂”），等等。説明其祖本爲宋本的可能性極大。

二、明吳寬叢書堂手抄陶宗儀《說郛》本《碧雞漫志》一卷

吳寬（一四三五——一五〇四），其叢書堂抄本《碧雞漫志》，近人傅增湘曾手校異文于知不足齋本之上。傅校本今藏中國國家圖書館，《北京圖書館古籍善本書目》云：“《碧雞漫志》，五卷，宋王灼撰。清乾隆、嘉慶間鮑廷博刻《知不足齋叢書》本，傅增湘校并跋，一冊。”該本卷末有跋，云：“甲子十月廿九日據叢書堂寫本校過。沅叔。”傅增湘，字沅叔。甲子，一九二四年。

該本爲陶宗儀《說郛》本的傳本之一。傅增湘《藏園訂補郘亭知見傳本書目》卷十六在莫友芝著録“《碧雞漫志》一卷”下訂補云：“明吳寬叢書堂抄《說郛》本，余藏。商務印書館已排印。”一九二七年，近人張宗祥曾根據陶宗儀《說郛》的六個明抄本校理排印，其中就有傅增湘雙鑑樓藏吳寬叢書堂抄本。

商務印書館校理排印的陶宗儀《說郛》本《碧雞漫志》，在校理過程中雖然使用了吳寬手抄陶宗儀《說郛》本，但是，持傅增湘手校于知不足齋本上的叢書堂本的異文與商務《說郛》本相比較，叢書堂本仍存在一些不同于商務《說郛》本而同于汲古閣、天一閣本的文字。茲舉數例于下：

[image: ]


上表説明陶宗儀本的各種傳本在文字上仍然有優劣之分。張宗祥採用六個明抄本合爲一部商務排印本，但未能詳加校勘，這是極爲可惜的。上表所列的四條異文叢書堂本均優于商務排印本。可見叢書堂本仍然具有較大的校勘價值。

三、明祝允明手抄本《碧雞漫志》三卷

祝允明（一四六一——一五二七），明長洲人，字希哲，號枝山。祝允明手抄本今藏中國國家圖書館，《北京圖書館古籍善本書目》云：“《碧雞漫志》，三卷，宋王灼撰。明抄本，一冊。”该本每卷首尾有“文子”、“文嘉”、“翰墨奇緣”、“蘭陵繆氏珍藏”等印識。

卷首有清百帖主人序，歷敘該抄本輾轉藏庋的經過。卷末有跋語兩則，其一云：“《碧雞漫志》，正德己卯五月廿又四日燈下録畢。”未署撰人。正德己卯，明正德十四年（一五一九）。該跋說明抄録時間，顯然爲抄録者所識。該跋下緊隨“文嘉”印識一方，所以前人或誤以爲抄録者即文嘉。另一則爲明人張丑（一五七三——一六一九）跋，該跋從抄録時間和書法風格兩個角度斷定抄録者爲祝允明。

祝抄本全書三卷，各卷卷首分別署“碧雞漫志上”、“碧雞漫志中”、“碧雞漫志下”，分別對應五卷本的第三、四、五卷，無卷一、卷二部分。前人或據此認爲該本抄自陶宗儀一卷本。今持祝抄本與陶宗儀本以及五卷本相較，其異同如次：一、祝抄本各卷內各條的編次與陶宗儀本異，與五卷本同。二、陶宗儀本各條均有文字的增刪勾連，祝抄本各條文字無增刪勾連，同于五卷完本。三、陶宗儀本每條有條目，祝抄本每條無條目，同五卷本。據此，祝抄本當抄自五卷足本而略去了卷一、卷二部分，屬于五卷本系統。祝抄本是今存最早的五卷本抄本。

將祝抄本和汲古閣本、天一閣本、知不足齋本相校，其文字多同于汲古閣、天一閣本，此外它們還有很多相同的錯別字、異體字等。據此可以斷定：祝抄本與天一閣本、汲古閣本的祖本相同。茲表列于下：

祝抄本文字有避宋諱的情况，如避仁宗諱“徵”字（卷三“涼州曲”），該本可能源出宋本。

四、明陶珽重校《說郛》本《碧雞漫志》一卷

陶珽，明萬曆時人。陶珽重校《說郛》的時間，日人渡邊幸三推斷在“萬曆卅年（一六一〇）珽成進士之前、流寓杭州之際”（景培元《〈說郛〉版本考》，載《中法漢學研究所圖書館館刊》第一號，臺北學生書局一九四五年版）。該書在明萬曆年間即已刻版印行，清順治四年（一六四七）宛委山堂據萬曆本重刻行世（清王應昌《重校〈說郛〉序》，載《〈說郛〉三種》第一冊卷首，上海古籍出版社一九八八版），《碧雞漫志》被收入[image: ]
 十九中，後代一卷本大多出自該本。

該本不著卷數。卷末有跋語一則，云：“此卷考核援引最詳雅，可與段安節《樂府雜録》并傳爲詞林佳話。”無撰人。

該本內容、編排同陶宗儀《說郛》本，有曾經校理的痕跡：一、刪去了陶宗儀本各條條目；二、在陶宗儀本的基礎上對各條文字進行了再次刪削；三、用五卷本系統的版本進行過校改。陶珽本、陶宗儀本、五卷本的文字異同表：

總的來說，陶珽重校《說郛》本存在的文獻問題比較多，主要表現在兩個方面，一是過度刪字損害了文意；二是文字錯訛極多。

陶珽《說郛》萬曆刻本的原版毁于明末武林大火，後世未見流傳。現在流傳的是順治重刻本。順治本依照萬曆刻本翻雕，沿襲了萬曆本的所有文字錯誤。這種情況，祇要對比一下同樣依萬曆原刻本重刻的唐宋叢書本即一目了然。現存的順治重刻《說郛》本與唐宋叢書本完全相同的文字錯誤數以百計，如此龐大的錯字、訛字以及完全相同的異體字，表明它們來源于同一個錯訛百出的祖本。不過，唐宋叢書本在保存萬曆《說郛》本大量錯誤的同時，還作了十餘個字的文字校正。這就使得後出的順治翻雕本成爲最忠實地反映萬曆原刻本面貌的唯一刻本。

五、明鍾人傑、張遂辰《唐宋叢書》本《碧雞漫志》一卷

鍾人傑、張遂辰，明人，生卒及生平不詳。其編輯《唐宋叢書》的時間亦不詳。

《碧雞漫志》被收入《唐宋叢書》“載籍”部。首行題書名，次行署“宋王灼”。不著卷數。卷末有跋語一則，同陶珽本。

《唐宋叢書》本的版式、內容與順治重刻陶珽本完全相同。表明二者同祖陶珽《說郛》萬曆原刻本。唐宋叢書本對底本進行了少量文字校改，所以，它與順治本的文字有異同。見下表。

六、明天一閣藏手抄本《碧雞漫志》五卷

天一閣爲明范欽藏書樓，建于明嘉靖四十年（一五六一）至四十五年（一五六六）。《天一閣藏書目録》著録云：“《碧雞漫志》一本。”該本今藏臺北“國立中央圖書館”。屈萬里先生《國立中央圖書館善本書目初稿》卷四云：“《碧雞漫志》五卷，二冊，宋王灼撰。明天一閣抄本。近人沈曾植手跋。”（臺北聯經出版事業公司，一九八五年版）

該本卷末沈曾植跋云：“右天一閣抄本，前闕後爛，不可復觸手，爰付陳生修治。校知不足齋刻本，是正十餘字，甚快意。甲寅冬月記。遜公。”跋後鈐“海日樓”印章。沈曾植，字子培，號退庵。有室名“遜齋”，有藏書樓名“海日樓”。“甲寅”，一九一四年。該本前缺卷一首條及次條的前三句。後面從卷四第三條之半起，皆只存每頁的下半部份。該本的具體抄録年代不詳，卷二“宇文叔通詞”條，“宇文叔通久留虜中不得歸”，“虜中”二字，清知不足齋本因諱胡虜夷狄字樣而作“金國”。據此可以斷定，天一閣本的抄録時間應在明廷滅亡、滿人入關之前。

天一閣本避宋諱。如避欽宗趙桓諱，“桓伊”作“元伊”（卷一“晉以來歌曲”）。避仁宗趙禎諱，“李茂貞”作“李茂正”（卷二“唐昭宗詞”）、“角徵羽”作“角祉羽”（卷三“涼州曲”）。該本當出自宋本。

對比天一閣本與宋刻本《頤堂先生文集》，它們有兩個比較明顯的共同點。第一，有相同的異形字。如：《碧雞漫志》卷一“歌曲拍節乃自然之度數”條“先儒爲搏拊之說”，天一閣本“搏”作“[image: ]
 ”，爲異形。持此字考宋刻本《頤堂先生文集》，凡從“尃”者皆書作“[image: ]
 ”：

卷一《荆玉後賦》“許男降楚，面縛銜之”，“縛”作“[image: ]
 ”。

卷二《以朝雞送樊氏兄弟效魯直體作兩絕句》其一“長鳴分送君識取，腷腷膊膊風雨中”，“膊”作“[image: ]
 ”。

卷五《次韻大受登正法塔見劉王二陵》“長風饒振薄”，《次韻諸公贈將官鹿浩然》“羞向熱官稱命薄”，“薄”皆作“[image: ]
 ”。第二，兩本均不諱嫌名。如北宋英宗趙曙，嫌名諱“樹”，《頤堂先生文集》卷三《遊雲靈觀》“綠樹皆蓬蒿”，《碧雞漫志》卷三“六幺”條“爲綠腰玉樹之舞”。南宋高宗趙構，嫌名諱“鈎”、“勾”，《頤堂先生文集》卷四《用舊韻送普守赴闕》“南畝富鋤鈎”，卷五《次韻日新見招》“桃花亦解相勾引”，《碧雞漫志》卷一“古者歌工樂工皆非庸人”條“勾中鈎”，卷三“霓裳羽衣曲”條“爲勾遣隊口號”。這些情況説明天一閣本的祖本很可能是含有《碧雞漫志》的《頤堂先生文集》的宋刻本。

天一閣本雖然錯字不少，但在傳世諸本中應屬最佳。如卷一“元微之分詩與樂府作兩科”條，“往往採取其詞度爲歌曲”，“採”字，傳世諸本皆脫，惟此本有，今傳《元氏長慶集》有此字。又“古人善歌得名不擇男女”條，“韓法秀”，傳世諸本皆作“韓發秀”。王灼此條文字出《通典》，《通典》原文正作“韓法秀”。卷二“各家詞短長”條，“若從柳氏家法，正自不得不分異耳。”“不得”二字，傳世諸本皆脫，致使語意截然相反，惟天一閣本不誤。又“樂章集淺近卑俗”條，“其實該洽”，傳世諸本皆脫“其實”二字，致使語意不屬，惟天一閣本不誤。又“易安居士詞”條，“及匹配色澤”，“及匹”二字，傳世諸本俱脫，惟天一閣本有此二字，與傳世《元氏長慶集》合。“合歡桃核終堪恨”，“核”，傳世諸本訛作“葉”，惟此本不誤。此爲溫庭筠詩，天一閣本文字與《雲溪友議》、《萬首唐人絕句》所録相合。

天一閣本的文字保存了宋本的原貌，優于通行本，又可與汲古閣抄本、祝抄本的文字互爲佐證，具有極高的校勘價值。

七、明汲古閣藏手抄本《碧雞漫志》五卷

汲古閣爲明末毛晉（一五九九——一六五九）藏書樓。該本今藏國家圖書館。《北京圖書館古籍善本書目》云：“《碧雞漫志》，五卷，宋王灼撰。明抄本。錢曾校并跋，二冊。”該本每卷卷首及卷末有“汲古主人”、“毛子晉”、“汲古閣”、“子晉私印”、“子晉”、“毛氏子晉”、“子晉之印”、“子晉書印”等印識。該本第一卷卷首有“自序”一篇，署名“小溪王灼晦叔”。第五卷卷末有跋語一則，云：“己酉三月望日，錢遵王假毛黼季汲古閣本校定訛闕。惜家藏舊本少第二卷，無從是正爲恨。”錢曾，字遵王，清常熟人，號也是翁。其《述古堂書目》小說類著録云：“王灼《碧雞漫志》六卷，抄。”“六”疑爲“五”之誤。其《讀書敏求記》詞類著録云：“《碧雞漫志》，五卷。”又云：“王灼晦叔，客寄成都碧雞坊之妙勝院，追記詞曲所由起。”該段文字當出汲古閣本第一卷卷首王灼自序。可見錢氏兩書所著録者即今存國家圖書館的錢曾手校本。錢氏著録有需辨析者。據錢校本跋語“假毛黼季汲古閣本校定訛闕”云云，該本似乎是將汲古閣五卷本的異文校在家藏一卷本上，如果這樣，今存錢校本即是保存有汲古閣本異文的家藏一卷本。但實際情況恰恰相反。錢校本是以汲古閣本爲底本，而將家藏本的異文校于汲古閣本上。因此今存錢校本的底本是一個完整的汲古閣抄本。

該本的具體抄録年代不詳。今考卷二“宇文叔通詞”條“宇文叔通久留虜中不得歸”，“虜中”，清知不足齋本因諱胡虜夷狄字樣作“金國”。據此可以斷定，汲古閣本的抄録時間應在明廷滅亡、滿人入關之前。

錢校本是知不足齋本的底本。《知不足齋叢書》總目云：“碧雞漫志，宋乾道本。”今考汲古閣本的文字特點，有很多與宋乾道刻本《頤堂先生文集》相同者。如字體的異形構體相同，凡從“尃”者皆作“[image: ]
 ”；該本避宋諱，如避仁宗趙禎諱，“李茂貞”作“李茂正”（卷二“唐昭宗詞”）等等。但直接判斷汲古閣抄本就是乾道本，似乎證據有所欠缺。

汲古閣本比較真實地反映了宋本的面貌，且有王灼《碧雞漫志》自序，是《碧雞漫志》今存的唯一完整無缺的文本，因而具有極高的版本價值。

八、清錢曾家藏本《碧雞漫志》一卷

該本錢氏書目無著録，僅見于錢曾手校汲古閣本卷末的跋語：“惜家藏舊本少第二卷，無從是正爲恨”云云。無第二卷即一卷本。該本今已不存，從錢曾手校在汲古閣本上的異文，可以看出其在文字上的若干特點，亦可推測出它的版本源流。茲舉陶宗儀本、陶珽本、錢曾家藏本在文字上的異同于下：

錢曾家藏本的文字同于陶宗儀而異于陶珽。因此，從版本源流看，它可能是陶宗儀本的傳本之一。

九、清《古今圖書集成》本《碧雞漫志》一卷

該本收在《古今圖書集成》“理學彙編·文學典·詞曲部·彙考一”中，刊行于清雍正三年（一七二五）。其底本即陶珽《說郛》本，但作過一些校勘。如“師襄”作“師乙”；“愛者”作“肆直而慈愛者”（卷一“古者歌工樂工皆非庸人”）；“會復難”作“復會難”（卷一“晉以來歌曲”）；“御府”作“御譜”（卷四“何滿子”），等等。其校改所據多爲他書。

十、清鮑廷博《知不足齋叢書》本《碧雞漫志》五卷

該本收入清鮑廷博《知不足齋叢書》第六集中，刊行于清乾隆四十四年（一七七九）。卷首列《碧雞漫志序》，下署“小溪王灼晦叔”。卷一首行下署“述古堂主人手校本”。述古堂主人即錢曾。卷末有跋語兩則。一爲錢曾校本卷末之跋，一爲知不足齋本跋，云“據鍾人傑《唐宋叢書》本重校一過”。

該本以錢曾所校汲古閣本爲底本，唐宋叢書本爲校本。錢曾手校本包括錢氏家藏本和汲古閣抄本的文字。知不足齋本在文字取捨上多取錢氏家藏本而捨汲古閣本。又有無本改字者。就文字的校勘取材而言，該本在底本及唐宋叢書本之外，還參校過陶宗儀《說郛》本以及若干相關的子部、集部典籍。不少文字的校訂也不乏可取之處。如卷二“六人賦木犀”條引韓璜《清平樂》“秋光如水”，天一閣本、汲古閣本“水”作“冰”，知不足齋本作“水”。今傳影宋本《酒邊集》附此詞，正作“水”。又卷二“唐末五代樂章可喜”條“各自立格”，“格”字，天一閣本、汲古閣本作“落”。“立落”語意不通，知不足齋雖爲理校，還是可以遵從的。

該本是今存第一個經過校理的五卷刻本，爲目前學術界廣泛使用的通行本，從總體上講，在傳世諸多版本中，該本內容的完善以及文字的通暢，都較其餘版本略勝一籌。後出的五卷本均以此本爲祖本，可知其成爲通行本決非偶然。該本最大的缺陷，是沒有採用五卷本系統的明代祝抄本、天一閣抄本進行參校，不少反映了宋本原貌的優善文字，沒有能得到採納。

十一、文淵閣《四庫全書》子部《說郛》本《碧雞漫志》一卷

文淵閣《四庫全書》“子部·雜家類”收入陶珽《說郛》，其中的《碧雞漫志》在文字上與商務印書館《說郛三種》中影印的順治重刻陶珽本《碧雞漫志》有異同。如卷一第一條中，影印順治本云“而詞就音”，四庫《說郛》本作“而以詞就音”，等等。可見四庫《說郛》本對原本的脫、訛、倒等作過一定的校訂，并用他書校改過王灼的某些引文。

十二、文淵閣《四庫全書》本《碧雞漫志》一卷

該本在《四庫全書》“集部·詞曲類”。《四庫提要》注云：“編修程晉芳家藏本。”該本卷末有跋語一則，同陶珽《說郛》本，當爲陶珽本傳本，對底本有少量校改。

十三、清曹溶《學海類編》本《碧雞漫志》一卷

該本在《學海類編》“集餘三·文詞類”中，所收爲陶珽《說郛》本，文字有少量校改，卷末有跋語一則，同于陶珽本，但在跋語後僞託有“新城王士稹（禛）”的署名。據《錢遵王讀書敏求記校證》卷三云，清藏書家吳騫藏《碧雞漫志》、清王士禛池北書庫本、清趙昱小山堂抄本，其卷末均有相同的跋語，亦均有僞託新城王士禛的署名。《學海類編》本晚于上述三個版本，此當是因循陳說。該本文字在傳世一卷本中最拙劣，除因襲陶珽《說郛》本的大量錯訛外，新增的錯字也連篇累牘，不忍卒讀。但該本曾參校過知不足齋五卷本，在傳世一卷本中，也算是獨樹一幟。

十四、唐圭璋《詞話叢編》本《碧雞漫志》五卷

該本問世于一九三四年，線裝排印，未加標點。一九八一年，《詞話叢編》修訂再版，重加校勘并標點。在現代各種整理本中，該本文字謹嚴，校勘精細，爲現代通行本。

該本以知不足齋本爲底本，有少量文字校改，并有校語。其校改大多體現了現代學術研究的新成果，較前人舊本高出一籌。如卷一“唐絕句定爲歌曲”條，諸本引《集異記》，均誤“王之渙”爲“王渙之”，惟此本作“王之渙”。又卷二“六人賦木犀”條引劉原父《清平樂》，天一閣本、汲古閣本、知不足齋本均作“最有人留意”。“人留”，詞話叢編本校改作“留人”。稽諸詞意，“留人”義較長。今傳《樂府雅詞》及影宋本《酒邊集》正作“留人”。又卷二“紫姑神”條引仙人玉英《浪淘沙》“愁損仙機”。“仙機”語意不通，但該詞別無傳本，無法取校。詞話叢編本理校爲“仙肌”，文從字順，應屬可從。

詞話叢編本存在無本改字的情況，如“輸寫”改“抒寫”（卷一“歌曲拍節乃自然之度數”），“顧籍”改“顧忌”（卷二“易安居士詞”）等。

本書採用版本源流圖示

《碧雞漫志》版本考

今存《碧雞漫志》的版本分爲兩個系統，一爲五卷本系統，這是全本。一爲一卷本系統，這是節本。以下分別考述這兩個系統的各個版本的傳刻情況。

一、《碧雞漫志》的五卷本

《碧雞漫志》今存版本分爲一卷本和五卷本兩個系統。五卷本爲足本。《碧雞漫志》自序云：

乙丑冬，予客寄成都之碧雞坊妙勝院，自夏涉秋，與王和先、張齊望所居甚近，皆有聲妓，日置酒相樂，予亦往來兩家不厭也。嘗作詩云……予每飲歸，不敢徑臥。客舍無與語，因旁緣是日歌曲，出所聞見。仍考歷世習俗，追思平時論說，信筆以記。積百十紙，混羣書中，不自收拾。今秋開篋偶得之，殘脫逸散，僅存十七。因次比增廣成五卷，目曰《碧雞漫志》。

據自序，五卷本爲作者親自編定的文本。五卷本的內容：第一卷論歌詞源流等問題。第二卷論宋代詞人詞作。第三、四、五卷詳考詞調源流。卷內各條無標題。五卷本今存者有：明祝允明手抄本、明天一閣藏手抄本、錢曾校明汲古閣藏手抄本、清《知不足齋叢書》本以及《詞話叢編》本等現代整理本。

祝允明手抄本今存中國國家圖書館，該本抄録了五卷本的後三卷。《北京圖書館古籍善本書目》云：“《碧雞漫志》，三卷，宋王灼撰。明抄本，一冊。”該本各卷首頁首行“碧雞漫志”題下分別署“上”、“中”、“下”，其內容對應五卷本的第三、四、五卷。卷首有百帖主人序，云：

“《碧雞漫志》，宋王晦叔名灼所著。灼別號熙（頤）堂。吾家舊藏祝希哲草書手録《漫志》一冊，止有上、中、下三卷，而無卷首總論。按元人陶南村《說郛》所載具有總論，第後逐改，稍加刪削。當會同兩本鑒晦叔之舊文，亦一快事。紀此以俟。”此段載明人張青甫《真蹟日録》第三集內。

序中提到的張青甫，即明人張丑（一五七三——一六一九）。丑，字青父，號米庵。序中引文今見張丑《真蹟日録》卷五
 
[1]

 ，文字略異。祝抄本卷末有兩段跋語。其一爲張丑跋，曰：“枝山先生留心音律之學，故手録是書藏於家。其勞而勤劬如此。先生歿，此書復藏文休承家，故前後用三印識之。不知者謂出休承氏，手筆相去何啻千里。計正德己卯休承尚在童稚，不應作此老筆也。張丑。”枝山先生即祝允明（一四六一——一五二七），明長洲人，字希哲，號枝山。文休承即文徵明之子文嘉，字休承，號文水。張丑跋語已從書法風格的角度辨明此抄本爲祝允明手抄。跋中所謂“正德己卯”出張丑跋前的另一則跋語：“《碧雞漫志》，正德己卯五月廿又四日燈下録畢。”該跋語未署撰人。“己卯”爲明正德十四年（一五一九），時祝允明五十八歲，已步入晚年，與張丑跋所稱“老筆”正合。該跋語又稱“燈下録畢”，據語氣，當爲祝允明本人題跋。祝抄本的文字基本同于錢校本。該本題上、中、下三卷，張丑以爲録自陶宗儀《說郛》本，而略去卷首總論。但祝抄本與陶宗儀《說郛》本存在三點重大差異：第一，祝抄本各卷內各條的編次異于陶宗儀《說郛》本，同于五卷本；第二，陶宗儀《說郛》本各條文字均有刪節，祝抄本各條文字無刪節，同五卷本；第三，陶宗儀《說郛》本每條有條目，祝抄本每條無條目，同五卷本。因此，祝抄本當抄自五卷本而略去了卷一、卷二部份，應歸入五卷本系統。這是今存最早的五卷本抄本。

明天一閣抄本。該本今藏臺北“國立中央圖書館”。屈萬里先生《國立中央圖書館善本書目初稿》卷四云：“《碧雞漫志》五卷，二冊，宋王灼撰。明天一閣抄本。近人沈曾植手跋。”
 
[2]

 該本卷末沈曾植跋云：“右天一閣抄本，前闕後爛，不可復觸手，爰付陳生修治。校知不足齋刻本，是正十餘字，甚快意。甲寅冬月記。遜公。”跋語後鈐“海日樓”三字印章。沈曾植，字子培，號退庵。有室名“遜齋”，有藏書樓名“海日樓”。其著述有《海日樓詩文集》、《海日樓藏書目》等。“甲寅”爲一九一四年。該本前缺卷一首條及次條的前三句。後面從卷四第三條之半起，皆只存每頁的下半部份。

錢曾校明抄本。該本今存中國國家圖書館。《北京圖書館古籍善本書目》云：“《碧雞漫志》，五卷，宋王灼撰。明抄本。錢曾校并跋。二冊。”
 
[3]

 其卷末跋曰：“己酉三月望日，錢遵王假毛黼季汲古閣本校定訛闕。惜家藏舊本少第二卷，無從是正爲恨。”錢曾，字遵王，明末清初人。據卷末跋語，錢校本乃是以家藏本爲底本，以汲古閣本爲校本。但實際情況恰恰相反。從各卷印章可以斷定，錢校本的底本正是汲古閣抄本原件。據錢曾手校于行間的校語判斷，錢氏校本來源于屬于陶宗儀《說郛》本系統的一卷本。這個校本，顯然就是“少第二卷”的“家藏舊本”。汲古閣本的文字，與《知不足齋叢書》本等通行本差異較大，與天一閣本相近。

清乾隆四十四年（一七七九），鮑廷博將錢曾校過的《碧雞漫志》收入《知不足齋叢書》第六集中，刻版印行，這是今存第一個五卷本刻本。該本卷一首行下署“述古堂主人手校本”，述古堂主人即錢曾。卷末有兩則跋語：一爲錢校本卷末之跋，前已引録。另一則爲知不足齋本跋，云：“乾隆己亥小春，吳門陸紹曾據鍾人傑《唐宋叢書》本重校一過。鍾本節刪過半，益知此本爲佳耳。金管齋書。”知不足齋本以錢校本爲底本，又用他本進行校勘。其所據校本除自稱的《唐宋叢書》本外，還有其他版本。如卷三“霓裳羽衣曲”條（條目爲《詞話叢編》本所擬，下同），述王平據白居易《長恨歌》等補綴成《霓裳羽衣曲》，“刻板流傳，曲十一段”。錢校本、《唐宋叢書》本均作“十二段”，今存諸本唯有陶宗儀《說郛》本作“十一段”，知不足齋本的校本當包括陶宗儀《說郛》本。因此，知不足齋本雖云出自錢校本，但兩本仍然存在文字上的差異。

知不足齋將《碧雞漫志》五卷本刻版印行以後，該本即廣爲流傳，成爲通行本。現代出版的五卷標點整理本均出自知不足齋本。計有：

《增補曲苑》本，一九二二年上海六藝書局排印。

《詞話叢編》本，一九三四年輯印，一九八六年中華書局排印。

《中國文學參考小叢書》本，一九五七年古典文學出版社排印。

《中國古典戲曲論著論集成》本，一九五九年中國戲劇出版社排印。

知不足齋本對文字作了盡可能周到的校勘，又刻版印行，遂使五卷本成爲通行本，其功不可沒。但必須指出：該本所用校本是有缺陷的。我們知道，錢校本的底本是汲古閣五卷本，校本是一個一卷本。鮑氏録入《知不足齋叢書》後，再校以《唐宋叢書》等本，也是一卷本。那麽，知不足齋五卷本實際上是汲古閣本與其他一卷本相校的結果。從五卷本的角度考察，知不足齋本沒有經過任何五卷本的參校。知不足齋本印行以後，傅增湘又對該本進行過校勘。傅校本今存中國國家圖書館。《北京圖書館古籍善本書目》云：“《碧雞漫志》，五卷，宋王灼撰。清乾隆嘉慶間鮑廷博刻《知不足齋叢書》本，傅增湘校并跋，一冊。”該本卷末有跋云：“甲子十月廿九日據叢書堂寫本校過。沅叔。”傅增湘，字沅叔。甲子爲一九二四年。傅氏《藏園訂補郘亭知見傳本書目》卷十六下云：“明吳寬叢書堂抄《說郛》本，余藏。”又云：“《碧雞漫志》，清鮑氏刊《知不足齋叢書》，在第六集。余據吳寬叢書堂抄《說郛》本手校一快。”
 
[4]

 可知傅氏所據的校本叢書堂本也是一卷本。正因爲沒有採用過五卷本作對校，知不足齋本雖然經過幾代名家的校理，在文字校勘上卻仍有訛誤和疑點。這些訛誤又遺留在了現代排印本中。

二、關于《碧雞漫志》的一卷本

《碧雞漫志》的一卷本是在五卷本的基礎上刪節而成的節本。它最初由元末明初人陶宗儀刪節并編定。陶宗儀編纂《說郛》，將《碧雞漫志》録入在卷十八中。《說郛》《四庫提要》云：“蓋宗儀是書實仿曾慥《類說》之例，每書略存大概，不必求全。”
 
[5]

 這是《碧雞漫志》一卷本的由來。

陶宗儀《說郛》問世後，長期以抄本的形式流傳。近人張宗祥據六種明抄本校理成書，一九二七年由上海商務印書館排印出版
 
[6]

 。商務排印《說郛》本《碧雞漫志》卷首題下著録“十卷”，其內容爲一卷，“十”當爲“一”之誤。該本在內容上刪除了五卷本第二卷全卷、第一卷中的六條，重新編排了各條的次序，又爲每條增擬了條目。此外對保留下來的各條還進一步作了文字上的刪削勾連。

陶宗儀《說郛》本的底本今已不可考。從文字考察，其不同于通行本的異文，多同于明天一閣抄本。如“筦”作“管”，“淫”作“滛”，“牓”作“榜”，“疏”作“疎”，“個”作“箇”，“元宗”作“玄宗”等。以此推測，陶宗儀《說郛》本的底本可能與天一閣本同祖一本。

陶宗儀之後，明人陶珽對《說郛》進行了重校。陶珽，明萬曆時人。景培元《〈說郛〉版本考》據光緒《姚州志》卷七《鄉賢·陶珽傳》云其未第時嘗讀書于西湖，與陶石簣望齡、袁中郎宏道等名卿交。又云陶珽重校《說郛》的時間，日人渡邊幸三推斷在“萬曆卅年（一六一〇）珽成進士前、流寓杭州之際”
 
[7]

 。該書在明萬曆年間即已刻版印行，清順治四年（一六四七）宛委山堂據萬曆本重刻行世（說見下文），《碧雞漫志》在陶珽《說郛》的[image: ]
 十九中。

陶珽《說郛》本《碧雞漫志》不著卷數，其內容、編排同陶宗儀《說郛》本，但刪去了各條條目，對各條的文字進行了再次刪削。該本卷末有跋語一則，云：

此卷考核援引最詳雅，可與段安節《樂府雜録》并傳爲詞林佳話。

未署撰人。今存一卷本系統的《碧雞漫志》，卷末均有此段跋語，亦無撰人。唯《學海類編》本于跋後添署“新城王士稹（禛）”五字。王士禛（一六三四——一七一一），明末清初山東新城人，別號漁洋山人。《錢遵王讀書敏求記校證》卷三上云：“吳騫云：予所藏《碧雞漫志》，祗一冊，不分卷。末有王漁洋跋云（略）。然池北書庫本亦如此。乾隆甲午於書局見趙氏小山堂舊抄本亦同。”
 
[8]

 吳騫（一七三三——一八一三），清代著名藏書家，有藏書樓名拜經樓。池北書庫爲王士禛藏書樓
 
[9]

 。趙氏指趙昱（一六八九——一七四七），有藏書樓曰小山堂。《讀書敏求記校記》引吳騫語稱該三本卷末均有王漁洋跋語，《學海類編》本晚于這三個本子，跋後署名“王士稹（禛）”應是因循舊文。然而，陶珽《說郛》初刻于明萬曆年間，王應昌《重校說郛序》云：

周南李君督學兩浙。兩浙，文獻之地。校試之暇，訪求遺書，得華容孫氏《說郛》善本，因重受梓。蓋以板毁于辛酉武林大火，去今幾三十年。是書復開生面，雖功在典籍，而實忠在朝廷，可謂盛舉矣。
 
[10]



序作于清順治四年（一六四七），上距這一年近三十年的辛酉爲明天啓元年（一六二一），其與萬曆的最後一年僅隔數月。毁于天啓元年武林大火的華容孫氏《說郛》爲萬曆刻本無疑。陶珽《說郛》的萬曆刻本所收《碧雞漫志》卷末已有該段跋語，其時王漁洋尚未出生。退一步，以順治四年重刻《說郛》的時間計，當時王漁洋年僅十三歲，也絕不可能寫這段跋語。今檢《漁洋書籍跋尾》，亦無
 
[11]

 。跋後“新城王士稹（禛）”的署名顯然是在流傳過程中僞託上去的。

陶珽《說郛》因多次刻版印行，成爲一卷本的通行本。後世的《碧雞漫志》一卷本皆出自該本。除順治重刻本之外，計有：

《唐宋叢書》本，明鍾人傑等編。

《古今圖書集成》本，清雍正三年（一七二五）。

文淵閣《四庫全書》本，清乾隆四十六年（一七八一）。

《學海類編》本，清道光十一年（一八三一）。

《古今說部叢書》本，清宣統二年（一九一〇），上海國學扶輪社。

《說庫》本，一九一五年，上海文明書局。

在《碧雞漫志》的一卷本中，陶宗儀《說郛》本最善。其內容雖有刪削，但未損害原文文意。該本的文字也值得注意。如卷三“霓裳羽衣曲”條云：“楊敬述爲暾煌谷所敗”，“煌”，陶宗儀本作“欲”。按，王灼原文引自《新唐書·突厥傳》。兩《唐書·突厥傳》、《舊唐書·玄宗紀上》并作“暾欲谷”，其人爲毗伽可汗謀主。兩《唐書》無“暾煌谷”其人。陶宗儀本是。又同條“中使輔璆琳宣進旨”，“進旨”，陶宗儀本作“進止”。按，王灼原文引自《理道要訣》，該書已佚。《唐會要》卷三十三有同類文字，作“進止”。吳曾《能改齋漫録》卷一“奏御劄子稱進止”條，謂“進止”是唐人奏劄或面對時的專用術語。指所奏之事或進或止，請皇帝處分。“宣進止”即傳達皇帝的批覆意見。作“進旨”于義不通。陶宗儀本是。可知該本具有較大的文字參校價值。

出于陶宗儀本的陶珽《說郛》本卻存在大量的文字問題。首先，過度的刪削損害了原文的意義。如“萬歲樂”條：

明皇分樂爲二部：堂下立奏謂之立部伎；堂上坐奏謂之坐部伎。坐部伎六曲。

陶珽本刪去“坐部伎六曲”中“坐部伎”三字，導致前後文意不連貫。其次是文字錯誤多。如“歌曲所起”條，“舜命夔教胄子”，“胄”訛作“胃”。卷三“霓裳羽衣曲”條，“世有般涉調拂霓裳曲”，其中“拂”爲舞名，《宋書·樂志一》：“江左初又有拂舞。”
 
[12]

 《宋史·樂十七》記趙宋隊舞之制，女弟子隊舞第五即“拂霓裳隊”
 
[13]

 。陶珽本“拂”訛作“抑”，使語義不可解。

後世的一卷本多出自陶珽《說郛》本，它們或者在祖本的基礎上錯上加錯，如“蘭陵王”條“齊文襄之子長恭”，陶珽本“恭”訛作“宮”，《學海類編》本再訛作“官”。或者誤用他書的同類文字校改原文。如“古者歌工樂工皆非庸人”條，王灼引用了子貢問師乙賜宜何歌的一段文字。《禮記·樂記》、《史記·樂書》對此均有記載。《樂記》記師乙的回答是：

愛者宜歌《商》，温良而能斷者宜歌《齊》……寬而靜、柔而正者宜歌《頌》，廣大而靜、疏達而信者宜歌《大雅》，恭儉而好禮者宜歌《小雅》，正直而靜、廉而謙者宜歌《風》。肆直而慈愛，商之遺聲也
 
[14]

 。

《樂書》記師乙的回答是：

寬而靜、柔而正者宜歌《頌》，廣大而靜、疏達而信者宜歌《大雅》，恭儉而好禮者宜歌《小雅》，正直清廉而謙者宜歌《風》，肆直而慈愛者宜歌《商》，温良而能斷者宜歌《齊》。
 
[15]



兩書所記之事相同，但師乙回答中各類歌的排列順序不同。《樂記》的順序是：《商》、《齊》、《頌》、《大雅》、《小雅》、《風》。《樂書》是：《頌》、《大雅》、《小雅》、《風》、《商》、《齊》。此外，“宜歌商”者，《樂記》爲“愛者宜歌商”，《樂書》爲“肆直而慈愛者宜歌商”。考王灼引文出于《樂記》，而收入文淵閣《四庫全書》的陶珽本《碧雞漫志》卻據《史記·樂書》校改這段引文，于“愛者宜歌商”上增加“肆直而慈”四字。《古今圖書集成》本同。《學海類編》本又刪去“肆直而”三字，訛作“慈愛者”云云，愈錯愈遠。因此，通行一卷本的文字錯訛較多。

三、《碧雞漫志》宋刻本考索

紹興十九年（一一四九）王灼編定《碧雞漫志》時曾自序云：“顧將老矣，方悔少年之非。遊心淡泊，成此亦安用。但一時醉墨，未忍焚棄耳。”從其“一時醉墨，未忍焚棄”之語，知當時該書尚未付梓。宋代最早著録《碧雞漫志》的書目是南宋理宗淳祐十年（一二五〇）趙希弁的郡齋附志，其時距《碧雞漫志》定稿已過百年。趙氏云：

《頤堂先生文集》五十九卷，《碧雞漫志》一卷，《長短句》一卷，《祭文》一卷。右王灼晦叔之文也。灼，遂寧人，嘗佐總幕，故趙公爲之序。《漫志》可見樂府之源委。
 
[16]



據此知《碧雞漫志》在南宋時曾與王灼的詩、文、詞等合刊行世，前有趙公序。趙公，趙不棄，紹興十五年十一月至十七年二月擔任四川宣撫司總領官，王灼爲其僚屬。趙公序今已亡佚，《郡齋附志》“漫志可見樂府之源委”云云，疑出自趙不棄序文。

在《郡齋附志》著録之前，洪邁《夷堅三志》壬卷第七已引録王灼文十一條。這十一條是：

《張翼德廟》。按，此條爲佚文。

《王道成先生》。洪邁注云：“此篇見《頤堂集》中。”按，此條今見宋本《頤堂先生文集》卷二，題爲《贈王先生并序》。

《郫縣銅馬歌》。按，此條今見宋本《頤堂先生文集》卷二，題爲《銅馬歌》。

《長生蝸》。按，此條爲佚文。

《王彥齡舒氏詞》。按，此條今見《碧雞漫志》卷二，無標題。

《惠宗師磐石》。洪邁注云：“其文載於《頤堂集》中。”按，此條爲佚文。

《清平樂六詞》。洪邁注云：“王晦叔并紀於《碧雞漫志》。”按，此條今見《碧雞漫志》卷二，無標題。

《紫姑白苧》。按，此條今見《碧雞漫志》卷二，無標題。

《周美成楚雲詞》。同上。

《惠柔侍兒》。同上。

《莫少虛詞》。同上。

洪邁所録十一條中，計佚文三條，今見于《頤堂先生文集》者兩條，見于《碧雞漫志》者六條。在這十一條末尾，洪邁總注云：“右十一事，皆見王晦叔《頤堂集》。”而在“清平樂六詞”條內又注云，向伯恭等六人所作的六首《清平樂》詞，“王晦叔并紀於《碧雞漫志》”
 
[17]

 。洪邁引録同一內容，或謂出于《碧雞漫志》，或謂出于《頤堂集》，據此可以斷定，洪邁見到的《頤堂集》是包括了《碧雞漫志》、文集等內容的合刊本。這很可能就是趙氏《郡齋》附志著録的那個合刊本。《夷堅三志》成書于南宋寧宗慶元四年（一一九八），早于趙氏著録五十餘年。那麽，至少在一一九八年以前，王灼的《碧雞漫志》就已經以合刊本的形式流傳。

這個合刊本的刊刻年代，還可以繼續往前追溯。

今存《頤堂先生文集》卷一末有記云：“乾道壬辰六月王撫幹宅謹記”，該本每卷首頁次行署“侄傅編”
 
[18]

 。乾道壬辰爲南宋孝宗乾道八年（一一七二），可知其文集曾由其侄王傅編輯付梓，時間始于乾道八年。

將《碧雞漫志》的天一閣本與《頤堂先生文集》進行比勘，它們有兩個比較明顯的共同點。

第一，兩本的文字書寫存在相同的異形構體。《碧雞漫志》卷一“歌曲拍節乃自然之度數”條“先儒爲搏拊之說”，語出《尚書·益稷》“搏拊琴瑟以詠”
 
[19]

 ，“搏”字，天一閣本作“[image: ]
 ”，爲異形。

持此字考《頤堂先生文集》，凡從“尃”者皆書作“[image: ]
 ”。引證如下：

卷一《荆玉後賦》“許男降楚，面縛銜之”，“縛”作“[image: ]
 ”。

卷二《以朝雞送樊氏兄弟效魯直體作兩絕句》其一“長鳴分送君識取，腷腷膊膊風雨中”，“膊”作“[image: ]
 ”。

卷五《次韻大受登正法塔見劉王二陵》“長風饒振薄”，《次韻諸公贈將官鹿浩然》“羞向熱官稱命薄”，“薄”皆作“[image: ]
 ”。

第二，兩本的避諱情況相同，均不諱嫌名。如北宋英宗趙曙，嫌名諱“樹”，《頤堂先生文集》卷三《遊雲靈觀》“綠樹皆蓬蒿”，《碧雞漫志》卷三“六幺”條“爲綠腰玉樹之舞”。南宋高宗趙構，嫌名諱“鈎”、“勾”，《頤堂先生文集》卷四《用舊韻送普守赴闕》“南畝富鋤鈎”，卷五《次韻日新見招》“桃花亦解相勾引”，《碧雞漫志》卷一“古者歌工樂工皆非庸人”條“勾中鈎”，卷三“霓裳羽衣曲”條“爲勾遣隊口號”。以上諸嫌名，兩本均不避。

從以上兩方面的共同點可以推定：《碧雞漫志》最早的宋刻本就是與《頤堂先生文集》一起付梓的合刊本，趙希弁將其著録在《郡齋》附志中。趙氏著録的合刊本還包括“長短句一卷”。王灼長短句今傳本有《彊村叢書》本，《彊村叢書》目録云：“王灼《頤堂詞》，一卷，宋乾道刊本。”這説明，朱祖謀先生亦認爲《郡齋》附志著録的是一個合刊本，刊刻于南宋乾道年間。這個宋本流傳到今天的祗有《頤堂先生文集》五卷殘本，今收録在《四部叢刊》三編集部中。

有一點令人疑惑：趙希弁著録稱《碧雞漫志》“一卷”。但洪邁《夷堅三志》引《碧雞漫志》凡六條，均出卷二。前文已經談到，一卷本是刪除了第二卷全部的節本，那麽，洪氏所見定爲五卷足本。而趙氏著録者爲“一卷”，其誤書的可能性比較大。惜文獻不足徵，存以待考。

宋刻本《碧雞漫志》今已不存。宋本的內容和文字面貌比較真實地保存在明天一閣抄本中。除了上面提到的天一閣本與集本的若干共同點外，天一閣本的文字與通行本多有不同。如：

卷一“唐絕句定爲歌曲”條引王之渙《涼州詞》，通行本“黃河遠上白雲間”，天一閣本“黃河”作“黃沙”。考唐宋諸書引録者：唐《國秀集》卷下作“黃河”；唐《集異記》卷二“王渙之”條、宋《文苑英華》卷一九七、二九九兩引、《樂府詩集》卷二二、《類說》卷八引《集異記》、《唐詩紀事》卷二六“王之渙”條、《萬首唐人絕句》等，所引均作“黃沙”。是知宋人引此詩作“黃沙”，天一閣本的文字當爲宋本之舊。

同卷“宇文叔通詞”條，通行本“宇文叔通久留金國”，天一閣本“金國”作“虜中”。考宋本《頤堂先生文集》，稱“金”均用胡虜字。卷二《李彥澤從余求衛公兵法》“南殲荆盜北鋤虜”、“學成出去清胡塵”。卷五《再次韻晁子與》“佛狸已死北人傳，虜馬飲江謠故年”。蓋靖康難後，宋人痛恨金人而惡稱“金”。沈德符云：“宋南渡後，人主書金字俱作今。蓋與完顏世仇，不欲稱其國號也。”
 
[20]

 王灼詩稱“金”爲胡虜，正是受其時風的影響。在《碧雞漫志》中，他不會變而稱“金國”。與南宋諱“金”相反，清人則忌諱胡虜夷狄等字
 
[21]

 。知不足齋本成于清乾隆年間，因諱言“虜”，而改王灼“虜中”爲“金國”。此後諸本均因襲作“金國”。天一閣本作“虜中”，應是宋本原貌。

綜合上文的考察，可以對宋刻本《碧雞漫志》的情況作出如下的結論：南宋孝宗乾道八年前後刊行了由其侄王傅編定的包含有《碧雞漫志》的王灼著作的合刊本。宋刻本《碧雞漫志》今已不存。它的內容和文字原貌在天一閣抄本中比較真實地保存了下來。

四、《碧雞漫志》五卷本評價

今存五卷本主要有祝允明抄本、天一閣抄本、錢校本、知不足齋本以及現代整理標點本。其中以天一閣本的文字最善。茲舉數例于下：

卷一“歌詞之變”條，天一閣本“古人初不定聲律，因所感發爲歌，而聲律從之。唐虞三代以來是也。”“三”，諸本作“禪”。按，“三代”爲時間術語，“禪代”爲政治術語。此處王灼論上古的樂歌傳統，所指在時間。在他文中，王灼指時間均言“三代”。卷二“樂章集淺近卑俗”條“自唐虞三代以前”；《頤堂先生文集》卷一《荆玉後賦》“昔在唐虞三代以來”。是知此處“三”不當作“禪”。諸本誤，天一閣本是。

卷二“各家詞短長”條，天一閣本“東坡先生以文章餘事，溢而作詞曲，高處出神入天，平處尚臨鏡笑春，不顧儕輩。或曰長短句中詩也。爲此論者，乃是遭柳永野狐涎之毒。詩與樂府同出，豈當分異。若從柳氏家法，正自不得不分異耳。”“正自不得不分異耳”，諸本作“正自不分異耳”。按，此段前面敍述柳派詞人以詩詞分科的觀點譏蘇軾詞爲“長短句中詩”，後文則應作“若從柳氏家法，（詩與詞）正自不得不分異耳”。諸本作“若從柳氏家法，（詩與詞）正自不分異耳”，則前後文觀點互相矛盾。諸本誤，天一閣本是。

同卷“易安居士詞”條引温庭筠詞，天一閣本“合歡桃核終堪恨”，“桃核”，諸本作“桃葉”。按，此句出溫庭筠《新添聲楊柳枝詞》：“一尺深紅朦曲塵，舊物天生如此新。合歡桃核終堪恨，裏許元來別有人。”
 
[22]

 “合歡桃核”即桃核盒，內裝杏仁。皇甫松《竹枝》其四：“筵中蠟燭淚珠紅，合歡桃核兩人同。”
 
[23]

 “人”諧聲果仁和戀人，象徵男女雙方合歡相愛。温詞反其意而用，言對方心裏別有戀人。黃庭堅作《少年心》詞，把温詞原義演繹得更爲明白：“合下休傳音問。你有我，我無你分。似合歡桃核，真堪人恨。心兒裏，有兩個人人。”
 
[24]

 諸本作“桃葉”誤，天一閣本是。

卷三“霓裳羽衣曲”條引元稹《法曲》詩，天一閣本“霓裳羽衣號天落”，“落”，諸本作“樂”。按，今存元稹集各本均作“落”
 
[25]

 。“天落”即從天而落。庾信《周大將軍義興公蕭公墓誌銘》：“鼓角地鳴，將軍天落。”
 
[26]

 而同條下文王灼對此詩句的解釋也很明確：“（元稹詩謂）霓裳羽衣非人間服，故號天落。”故此處“霓裳羽衣”指“服”，非指“樂”。天一閣本是，諸本誤。

天一閣本的文字雖云最善，但“前闕後爛”，非爲完帙，令人十分遺憾。在保存全書內容的完整上，錢校本則獨具優勢。錢校本是今存內容完整的版本。并且，它經過了兩個明抄本的對校，在一定程度上反映了宋本的原貌，具有極高的版本校勘價值，可與天一閣本互爲佐證。如前文論及的天一閣本在文字上保存宋本原貌的幾個佐證：“搏拊之說”，“搏”作“[image: ]
 ”；“宇文叔通久留金國”，“金國”作“虜中”；“黃河遠上白雲間”，“河”作“沙”等。今持錢校本與之對勘，均同于天一閣本。通檢錢校本，它與通行本的異文約四十處，其中十八處同于天一閣本。錢校本與天一閣本存在的這些共同點，不僅爲《碧雞漫志》曾經有宋刻本再一次提供了内證，而且使文字的選擇取捨具有更充分的文獻依據。

其他的五卷本，明正德年間的祝允明手抄本，因爲祗有後三卷，大大地影響了它的校勘價值。知不足齋本在錢校本的基礎上經過了自己的校勘，文字的判斷取捨略有失誤，但同時也取得了一些校勘成果。《詞話叢編》本以知不足齋本爲底本并經過了自己的校勘，亦取得若干校勘成果。因此，將祝抄本、天一閣本與錢校本匯合校勘，再參稽其他相關文獻，就能得到一個內容完整、文字優善的新校本。

《碧雞漫志》自問世以來一直受世人重視。古代學者們特別注意它在考核詞調起源方面的重要建樹。當代理論界則用“系統性”、“全面性”來評價它的理論價值，用“第一”來強調它在詞學思想發展史上的地位
 
[27]

 。在文獻方面，自明代以來該書經過了多位文獻學家如錢曾、鮑廷博、沈曾植、傅增湘、唐圭璋等先生的校理。這些校本各有得失。其中最令人遺憾的是，前人所採用的校本沒有一個是五卷足本，導致通行本中的某些文獻疑問無法解決。前輩文獻學家也曾因此發出過“無從是正爲恨”的感慨
 
[28]

 。因此，全面總結前人校勘成果，增加五卷本作爲校本，重新校理《碧雞漫志》，這應是一件很有意義的工作。

本文原載《文獻》一九九九年第一期，此處文字略有修改

王灼著述歷代書目著録及序跋

書目著録

一、《頤堂集》著録


宋趙希弁《郡齋讀書附志》
 （四部叢刊三編影宋淳祐本《郡齋讀書志》卷第五下）

《頤堂先生文集》五十九卷、《碧雞漫志》一卷、《長短句》一卷、《祭文》一卷：右王灼晦叔之文也。灼，遂寧人。嘗佐總幕，故趙公爲之序。《漫志》可以見樂府之源委。


《宋史·藝文志七》集類


王灼《頤室文集》五十七卷。


明曹學佺《蜀中廣記》卷九十八“頤堂集”條
 （影文淵閣四庫全書本）

宋王灼，字晦叔，號頤堂，遂寧人。文詞古雅，隱居不仕。復著有《碧鷄漫志》十卷、《糖霜譜》一卷。


清錢謙益《絳雲樓書目》卷第四宋文集類
 （清嘉慶鈔本）

王灼《頤堂集》。


清丁丙《善本書室藏書志》卷第三十
 （清光緖刻本）

《頤堂先生文集》五卷，宋乾道刊本，姪傳編。《絳雲樓書目》載是書，不詳卷數。清錢曾《讀書敏求記》：“王灼《頤堂集》五卷。”灼字晦叔，號頤堂，遂寧人。隱居不仕，著此集及《碧雞漫志》、《糖霜譜》傳於世。此本卷一爲古賦，卷二、卷三、卷四爲古詩，卷五爲近體詩。一卷後有“乾道壬辰六月王撫幹宅謹記”一條。每葉二十行，行十八字，版心記頤堂幾。書刻圓湛，洵宋刻之上駟。考柯維騏《宋史新編·藝文志》載《頤堂集》五十七卷，此書前爲古詩三卷，而近體詩止一卷，殆什中之一耳。厲氏鶚《宋詩紀事》云“灼嘗佐總幕府”，選詩不出此卷，或卽遵王之所藏者。有“城南王氏傳家之寶”、“王氏圖書”、“王璉印公遠圖書”。明時王璉凡三人，一爲長山人，師事宋濂，史館編修。一爲丹陽人，永樂辛丑進士。一爲宣德間監察御史。究不知何屬也。灼，《四川省志》、《遂寧縣志》皆無傳，《成都文類》止載《近古堂記》一篇，《詞綜》有詞數闋。


清丁仁《八千卷樓書目》卷十五集部
 （一九三二年鉛字排印本）

《頤堂先生文集》五卷，宋王灼撰。宋刊本殘抄本。


清繆荃孫《藝風堂文續集》卷七
 （清宣統二年刻民國二年印本）

頤堂集五卷：影寫宋刊本。首行題“頤堂先生文集卷弟一”，次行“姪傅編”，一卷後有“乾道壬辰六月王撫幹宅謹記”一行。半葉十行，行十八字，板心記“頤堂集幾”，字跡圓湛，洵宋刻之上駟。欠四卷一葉、五卷尾葉，存者止五十三葉。目録補寫，後附文三葉、詞五葉，皆補寫。四庫未收。按：灼字晦叔，號頤堂，遂寧人。隱居不仕，著此集及《碧雞漫志》、《糖霜譜》傳於世。《宋史新編·藝文志》載《頤堂集》五十七卷。此書前爲古詩三卷，而近體詩止一卷，殆什中之一耳。然《讀書敏求記》載王灼《頤堂集》五卷，厲氏鶚《宋詩紀事》云“灼嘗佐總幕府”，選詩亦不出此卷，此書或卽遵王所藏者歟？


民國葉德輝《書林清話》卷第三
 （民國郋園先生全書本）

王撫幹宅乾道壬辰八年刻王灼《頤堂先生文集》五卷：見丁志、繆續記，影宋鈔本。

二、《碧雞漫志》著録


明張丑《真蹟日録》卷第五
 （影文淵閣四庫全書本）

《碧雞漫志》，宋王晦叔名灼所著。灼別號熙堂，尚有《糖霜譜》七篇行世，最為詳悉。吾家舊藏祝希哲手録《漫志》一册，止有上、中、下三卷，而無卷首總論。按元人陶南村《説郛》所載具有總論，第後逐改，稍加删削。當會同兩本，以全晦叔之舊文，亦一快事。記此以俟。


明祁承[image: ]
 《澹生堂藏書目》
 （清宋氏漫堂鈔本）

《碧雞漫志》一卷，宋王灼。


清錢曾《錢遵王述古堂藏書目録》卷第五
 （清錢氏述古堂鈔本）

王灼《碧雞漫志》六卷，一本，抄。


清錢曾《讀書敏求記》卷第三“碧雞漫志五卷”條
 （雍正四年松雪齋刻本）

王灼晦叔客寄成都碧雞坊之妙勝院，追記詞曲所由起，作爲此詩。予暇日輯詞目一卷，自十六字至二百四十字止，調凡八百餘。沿波討源，自謂差勝于《花草粹編》等書，惜乎詞學失傳，末由考調之何自而名，視此書有餘愧耳。


清永瑢《四庫全書總目》卷一百九十九集部五十二
 （清乾隆武英殿刻本）

《碧雞漫志》一卷，編修程晉芳家藏本，宋王灼撰。灼有《糖霜譜》，已著録。是編詳述曲調源流，前七條爲總論，述古初至唐宋聲歌遞變之由。次列《涼州》、《伊州》、《霓裳羽衣曲》、《甘州》、《胡渭州》、《六幺》、《西河長命女》、《楊柳枝》、《喝馱子》、《蘭陵王》、《虞美人》、《安公子》、《水調歌》、《萬歲樂》、《夜半樂》、《河滿子》、《凌波神》、《荔枝香》、《阿濫堆》、《念奴嬌》、《清平樂》、《雨淋鈴》、《菩薩蠻》、《望江南》、《麥秀兩岐》、《文漵子》、《後庭花》、《鹽角兒》，凡二十八條，一一溯得名之緣起與其漸變。宋詞之沿革，蓋《三百篇》之餘音，至漢而變為樂府，至唐而變為歌詩。及其中葉，詞亦萌芽。至宋而歌詩之法漸絶，詞乃大盛。其時士大夫多嫻音律，往往自製新聲，漸增舊譜。故一調或至數體，一體或有數名，其目幾不可殫舉，又非唐及五代之古法。灼作是編，就其傳授分明、可以考見者，核其名義，正其宮調，以著倚聲所自始。其餘晚出雜曲，則不暇一一詳也。迨金元院本既出，并歌詞之法亦亡，文士所作，僅能按舊曲平仄循聲塡字。自明以來，遂變為文章之事，非復律呂之事，并是編所論宮調亦莫解其説矣。然其間正變之由，猶賴以略得其梗概，亦考古者所必資也。其辨《霓裳羽衣》曲為河西節度使楊敬述所獻，唐明皇為之潤色，援白居易、鄭嵎詩註爲證，一掃月宮妖妄之説。又據譜謂是曲第一至第六疊皆無拍，證唐史載王維論按樂圖《霓裳》第三疊初拍之譌，持論極為精核。他如《虞美人》曲諸説各別、《河滿子》曲一事異詞者，皆闕其所疑，亦頗詳愼。至《念奴嬌》偶以古人為名，亦猶《戚氏》之例，本不出於天寶。灼特以當時誤稱唐曲而辨之，理宜附録，不當雜列古曲之中。《鹽角兒》既據《嘉祐雜志》謂出於梅堯臣，則未可附於古曲。且“鹽”乃曲名，隋薛道衡集有《昔昔鹽》、唐張鷟《朝野僉載》有《突厥鹽》可以互證，乃云市鹽得於紙角上，已為附會。且紙角幾許，乃能容一曲譜？亦不近事理。是則泛濫及之，不免千慮之一失矣。


清徐乾學《傳是樓書目》
 （清道光八年味經書屋鈔本）

《碧雞漫志》五卷，王灼。一本，抄本。


清范邦甸《天一閣書目》卷第三之二子部
 （清嘉慶文選樓刻本）

《碧雞漫志》四卷，藍絲闌鈔本，宋王灼撰。


清阮元《文選樓藏書記》卷六
 （清越縵堂鈔本）

《碧雞漫志》一冊，宋王灼著，遂寧人。抄本，小山堂收藏。是書雜論樂律歌曲。


清丁仁《八千卷樓書目》卷二十集部
 （一九三二年鉛字排印本）

《碧雞漫志》一卷，宋王灼撰。學海類編本、知不足齋五卷本、唐宋叢書本。

三、《糖霜譜》著録


宋陳振孫《直齋書録解題》卷十
 （清武英殿聚珍版叢書本）

《糖霜譜》一卷，遂寧王灼晦叔撰。言四方所産，遂寧爲冠。灼自號頤堂。


陳第《世善堂藏書目録》卷下
 （知不足齋叢書本）

《糖霜譜》一卷，建寧王灼。


清錢謙益《絳雲樓書目》卷二
 （清嘉慶鈔本）

王灼《糖霜考》。


錢曾《錢遵王述古堂藏書目録》卷六
 （清錢氏述古堂鈔本）

王晦叔《糖霜譜》一卷一本，抄。


錢曾《讀書敏求記》卷二
 （中華書局一九九〇年影印管庭芬、章鈺《讀書敏求記校證》）

遂寧王灼晦叔撰。書凡七篇，古有柘漿、蔗餳、石蜜、蔗酒，而無糖霜。唐太宗遣使至摩揭陀國，取熬糖法，亦似今之沙糖，不言作霜也。大曆間有僧號鄒和尚者，登繖山結茅以居，因取蔗糖爲霜，流傳其法。凡耕種蔗田事宜及糖霜户器用，瑣碎採掇，悉著于篇。


清周中孚《鄭堂讀書記》卷第五十一子部九之下
 （民國吳興叢書本）

《糖霜譜》一卷，楝亭十二種本。宋王灼撰，灼字海叔，號頤堂，遂寧人。紹興中嘗爲幕客。四庫全書著録，《書録解題》、《通考》、《宋志》及《宋志補》俱不載。錢氏《讀書敏求記》始載之，其書凡分七篇，首爲原委第一，第二以下皆無標目，大約考古第二，種蔗第三，造器第四，結法第五，雜事第六，製法第七。考糖霜一名糖冰，當時福唐、四明、番禺、廣漢、遂寧皆有之，獨遂寧爲冠。頤堂生長斯地，故言之彌親切有味焉。末有紹興甲戌臥雲庵僧守元跋，《學津討原》亦收入之。


清丁仁《八千卷樓書目》卷十二子部
 （一九三二年鉛字排印本）

《糖霜譜》一卷，宋王灼撰，楝亭十二種本、學津討原本。

序跋


祝允明手抄本《碧雞雜志》百帖主人漫記


“《碧雞漫志》，宋王晦叔名灼所著。灼別號熙（頤）堂。吾家舊藏祝希哲草書手録《漫志》一冊，止有上、中、下三卷，而無卷首總論。按元人陶南村《說郛》所載具有總論，第後逐改，稍加刪削。當會同兩本鑒晦叔之舊文，亦一快事。紀此以俟。”此段載明人張青甫《真蹟日録》第三集內。余眠思夢想，如得古人記載可考之品而未能也。今本獲此墨池鴻寶，不意顛沛之中有是樂境。考明季先藏文水蘭閣館，張恭懿曾經鑒過印識，又入項氏天籟閣，繼歸張米庵，標記跋明。用查名圖記。流傳至我朝，爲繆洗馬珍秘，題簽尚存。今在余寶宋樓中，不知將來又屬何人也。己酉午日百帖主人漫記


祝允明手抄本《碧雞雜志》跋


正德己卯五月廿又四日，燈下録畢。


祝允明手抄本《碧雞雜志》張丑跋


枝山先生留心音律之學，故手録是書藏於家，其老而勤劬如此。先生歿，此書復藏文休承家。故前後用三印識之。不知者謂出休承氏，手筆相去何啻千里。計正德己卯休承尚在童稚，不應作此老筆也。昔年曾見先生手録《倪迂續稿》，精謹可喜。張丑志


天一閣抄本《碧雞雜志》沈曾植跋


右天一閣抄本，前闕後爛，不可復觸手。爰付陳生修治。校知不足齋刻本，是正十餘字，甚快意。　　甲寅冬月記遜公。


錢曾手校汲古閣本《碧雞雜志》跋


己酉三月望日，錢遵王假毛黼季汲古閣本校定訛闕。惜家藏舊本少第二卷，無從是正爲恨。


清順治四年翻刻陶珽說郛本《碧雞雜志》跋


此卷考核援引最詳雅，可與段安節《樂府雜録》并傳爲詞林佳話。


《知不足齋叢書》本《碧雞雜志》錢曾跋


（即錢曾手校汲古閣本跋，見上。）


《知不足齋叢書》本《碧雞雜志》金管齋跋


乾隆己亥小春，吳門陸紹曾據鍾人傑《唐宋叢書》本重校一過。鍾本節刪過半，益知此本爲佳耳。金管齋書。


四部叢刊本《頤堂先生文集》卷末丁丙跋


明柯維騏《宋史新編·藝文志》載王灼《頤堂集》五十七卷，《絳雲樓書目》雖列其名，不著卷數。《讀書敏求記》則曰五卷。王灼字晦叔，號頤堂，遂寧人，隱居不仕。所著有《頤堂集》、《碧雞雜志》、《糖霜譜》，未嘗記及書之源流，其失傳久矣。此本亦五卷，豈即遵王舊物耶？光緒丙戌，猶子立誠下第南旋，得於袁潄六後人處。歸而呈之，先兄歎爲未見。今兄殁已三載，余適病起，展誦斯編，不勝對牀風雨之感。庚寅九月，丁丙。


傅增湘手校知不足齋本《碧雞雜志》跋


甲子十月廿九日，據叢書堂寫本校過。沅叔。

王灼簡譜

王灼生平經歷，現存史料沒有明確記載。《宋史》既無其傳記，傳世文獻中亦未見其碑誌墓銘。今以王灼現存詩文作品爲内證，參證相關史料文獻，撰王灼簡譜于次。譜文區分爲四項：時事、行跡、詩文繫年、交遊。

一、時事：此項摘録《宋史》等史料，爲王灼行跡提供相關背景，與王灼行跡無關者概不闌入。

二、行跡：此項以年爲綱，以事爲目，考證王灼行蹤。

三、詩文繫年：逐篇考察王灼詩文的創作時間、地點及相關背景，爲王灼行蹤考證提供基礎。

四、交遊：凡王灼詩文涉及的人物，都盡力考察其里貫生平，尤其注意考察其黨派政見以及思想傾向。爲把握波詭雲譎的南宋政治舞臺上王灼的生存狀態提供參考。

本譜引據的王灼作品包含如下幾種：宋乾道本《頤堂先生文集》五卷，凡引自該書的作品只注卷次；民國彊村叢書本《頤堂詞》收録王灼詞一卷，凡引自該書的作品不再出注；傅增湘《宋代蜀文輯存》輯録王灼佚文十二篇，筆者對這部分佚文作了文字校勘，凡引自該書者注明“傅輯”；《全宋詩》輯録王灼佚詩十九首，凡引自該書者注明“《全宋詩》”；筆者發表于《南京師範大學文學院學報》二〇〇三年第三期的《王灼詩文輯佚》，補輯王灼佚文佚詩十二篇，近又新補輯詩一首、文兩篇，凡引自筆者補輯者注明原始文獻出處。凡所引王灼作品均只于首見處出注。


王灼，字晦叔，號頤堂。遂寧小溪人。


王灼名號里貫，見于宋、元史料者不少：

王灼《碧雞漫志》卷首自序下署“小溪王灼晦叔”，見中國國家圖書館藏明汲古閣抄本《碧雞漫志》五卷本。

王灼《糖霜譜序》（傅輯）云：“或問子家遂寧，糖霜云何？”

王灼本人記遂寧縣雞鳴山福勝寺爲唐惠宗禪師鎸像創亭事自稱“郡士王晦叔”（洪邁《夷堅三志》壬卷第七“惠宗師盤石”條）。

王灼《糖霜譜》卷首署“宋王灼撰”（傳輯引明抄本《糖霜譜》）。

宋陳振孫《直齋書録解題》卷十“糖霜譜一卷”條：“遂寧王灼晦叔撰。灼自號頤堂。”

宋晁公武《昭德先生郡齋讀書志》卷五下趙希弁《附志》“頤堂先生文集五十九卷碧雞漫志一卷長短句一卷祭文一卷”條：“王灼晦叔之文也。灼，遂寧人。”

宋徐光溥《自號録》：“頤堂，王灼晦叔。”

《宋史·藝文志七》集類著録“王灼《頤室文集》五十七卷”。

元陶宗儀《說郛》卷十八《碧雞漫志》，題下署“宋王灼”，小字注云“字晦叔，號頤堂”。

又宋洪邁《容齋隨筆》稱“遂寧王灼”（《五筆》卷六），《夷堅支志》稱“王灼晦叔”、“王晦叔”、“王晦叔頤堂集”，宋李石《方舟集》稱“王晦叔”，文讜《新刊經進詳補注昌黎先生文》稱“王晦叔”，宋魏齊賢《五百家播芳大全文粹》稱“王晦叔”，宋扈仲榮等《成都文類》稱“王灼”，宋鄧椿《畫繼》稱“遂寧王灼晦叔撫幹”，宋謝維新《事類備要》稱“遂寧王灼”，宋祝穆《事文類聚》稱“遂寧王灼”。

遂州，州名。遂寧，郡名。《太平寰宇記》卷八十七劍南東道遂州：“遂州遂寧郡，今理小溪縣。”小溪，縣名。晉名小溪，唐名方義。《元和郡縣志》卷三十三遂州方義縣：“本晉小溪縣也，穆帝永和十一年置，屬遂寧郡。後魏恭帝改爲方義縣，隋開皇三年罷郡，縣屬遂州。”太平興國二年，以避太宗諱復爲小溪縣，見《太平寰宇記》卷八十七。小溪縣爲遂州附郭縣，治所即今四川遂寧市。稱“小溪”，就縣言；稱“遂寧”，就郡言。里貫或稱縣，或稱郡，當爲時人習慣。以上諸例，即爲實證。


或自稱“山王”。


《和榮安中二絶》（卷第五）：“射洪春酒舊知名，更得新詩意已傾。獨與劉伶敦契好，山王不敢豈人情。”《長孺幼安作西湖之遊不以告某與元受明日二公有詩元受率次韻》（《全宋詩》）：“滿城撲面戰黃塵，躐屐故尋湖上春。千頃煙波初弄日，四年魚鳥恰知人。有時覽勝緣搜句，無術驅愁但飲醇。可笑山王今不數，敝裘索寞走天津。”按：山王，晉竹林七賢中山涛、王戎。前詩雙關，明用劉、山、王七賢舊典，暗中以劉伶喻榮安中，而以山王自喻。後詩則明確自指。揆其内涵，或爲山野王氏，自嘲也。


或稱王撫幹。


宋鄧椿《畫繼》卷八《銘心絶品》“遂寧王灼晦叔撫幹家”條。按：鄧椿《畫繼》成書于乾道三年，見鄧椿自序。《頤堂先生文集》卷第一末題“乾道壬辰六月王撫幹宅謹記”。壬辰，乾道八年。

撫幹，安撫使司幹辦公事。王灼一生曾八佐使府，因有是稱。詳見下文。


其家宅位于州城之西，清谿西岸。


《次韻晁子與》（卷第五）：“清谿西岸作鶉居，敢怨投閑百不如。”知王灼家宅位于清谿西岸。宋李石《方舟集》卷二《王家亭池》：“涪川勝處城之西，萬松直上王家池。池心有亭無四壁，五月菡萏生淪漪。向來城中望山上，但見一抹深黛眉。却從山中望諸處，雲霧平野光參差。飛鴻羣往山數點，陣馬萬匹江東馳。眼前景物費酬答，中有隱几無言師。題詩他日要人識，君家有叔良不癡。”按：此“涪川勝處城之西”之“王家亭池”，當即王灼家宅。“中有隱几無言師”、“君家有叔良不癡”，即指王灼。此詩所贈對象，當即編刻《頤堂先生文集》的“姪傅”。


有書齋，名覃思齋。


《碧雞漫志序》署“己巳三月既望覃思齋序”。


有子，名不詳。有孫，名不詳。


《次韻韶美義夫两家舉孫》（卷第二）：“老眼始見孫，便覺了世緣。”《得孫以詩邀立夫兄次明丈作看客》（卷第二）：“兩翁連詩軸，誇我新生孫。”


有兄弟，名不詳，或字平叔。有姪，名王傅。有族弟，字德充。


王灼有姪名“傅”，即編刻《頤堂先生文集》者，可知王灼必有兄弟。宋郭印《雲溪集》卷二有《九月二十日率趙彥和王平叔劉誼夫遊棲巖寺彥和有詩次其韻》。郭印集中多有與趙彥和、劉誼夫、榮安中、蘇企道、任大受等人交遊之作，而此輩均爲王灼友好。此王平叔與趙彥和、劉誼夫同遊普州棲巖寺，疑爲晦叔兄弟。《舲齋銘并序》：“舲，小舟屋也。族弟德充書室如舟，某以命之。”（《永樂大典》卷二五四〇/一九A引“宋王灼頤堂集”）


宋徽宗崇寧四年（一一〇五）秋，王灼生。


王灼生年史無明文，今存王灼作品提供了與其生年有直接關係的三條綫索。第一條綫索是《次韻李士舉丈除夕》（卷第五）。詩云：“鏡裏絲絲髮，平明六十春。”今考該詩作于南宋孝宗隆興元年（一一六三）除夕（詳見後文）。詩云“平明六十春”，表明次年即隆興二年（一一六四）作者年滿六十歲。從隆興二年上推六十年，王灼生年當在北宋徽宗崇寧四年（一一〇五）。

第二條綫索是《答戴時行》（卷第五），詩云：“如今四十已知非，誓學宗門第一機。”今考該詩作于南宋高宗紹興十四年（一一四四）秋（詳見後文）。從紹興十四年上推四十年，王灼生年亦當在北宋徽宗崇寧四年（一一〇五）。

第三條綫索是《范元通見和仍邀再賦》（卷第二）“兀坐忍飢三百月”。三百月，二十五年，此時王灼實歲二十五，虛歲二十六。今考該詩作于南宋高宗紹興元年（一一三一）秋九月（詳見後文），知王灼生日當在季秋。

此外，王灼還有部分怨老傷老的作品涉及其年齡狀況，可以與生于崇寧四年之說相印證。關于“老”的年齡下限，古人有不同的説法：《論語·季氏》“及其老也”邢疏：“老，謂五十以上。”《離騷》“老冉冉其將至兮”王逸《章句》：“七十曰老。”《通鑑》漢高帝二年“蕭何亦發關中老弱”胡注：“過五十六爲老。”綜合起來說，則不到五十不宜稱老。王灼現存作品首次提到“老”，是紹興十九年（一一四九）所作《碧雞漫志序》“顧將老矣”。以生于崇寧四年計，時年四十五歲，自稱“將老”，恰如其分。紹興二十五年（一一五五）作《得孫以詩邀立夫兄次明丈作看客》云“老眼始見孫”，時年五十一歲。隆興元年（一一六三）作《次韻李士舉丈除夕》云“藜杖初防老”，時年五十九歲。作于紹興、隆興之間的《次韻何子應留詩爲別》（卷第五）云“邇迹韓門尚壯年，老陪杖履本因緣”，其時王灼年齡已近六十。自稱爲“老”，符合古人的傳統説法。

總之，今存王灼作品中凡涉及作者年歲情況者，均能與筆者提出的生于崇寧四年說相互印證。


宣和七年（一一二五），二十一歲。在家鄉。



【時事】
 宣和七年（一一二五）十二月金兵入侵。庚申，詔内禪，皇太子即皇帝位。


【詩文繫年】
 《送南平僧歸里》（卷第四）云：“我住涪江一區宅，頗恨長安遠如日。”

《送洪上人遊南》（卷第四）云：“荆楚吳越我未到，每聞談者亦自喜。”

詩云“頗恨”、“未到”，此兩篇必作于靖康元年應試汴京前。“我住涪江”，時在家鄉。


靖康元年（一一二六），二十二歲。此年春，在家鄉。秋，赴成都參加鄉試。冬，讀書汴京準備來春應試。



【時事】
 靖康元年正月壬申，金人渡河犯京師。二月戊戌，罷李綱以謝金人，許割三鎮地。乙巳，金人退師，京師解嚴。四月己未，詔復以詩賦取士，禁用莊、老及王安石《字說》。十一月丙子，金人渡河，京師戒嚴。


【行跡】
 此年秋，赴成都參加鄉試。

王灼建炎年間流落江淮時作《招隱亭》（卷第三）云：“我亦裹青衫，俛首入選調”，可見王灼此前曾參加科舉考試。宋代科試例于秋季取解，冬集禮部，來春考試。王灼曾于靖康元年冬讀書汴京準備來春應試（詳下文），則此年秋季，當有在成都參加鄉試的經歷。《宿崇德祠下望青城諸山》（卷第三）云：“昔年來就學，頗熟青城面。雖無尋山分，猶喜旦暮見。”崇德祠，祀李冰，在永康軍（《輿地紀勝》卷一五一），即今都江堰市二王廟。據此知作者早年曾就學于成都。詩云“旦暮見”而無“尋山分”，一方面說明王灼讀書刻苦，無暇遊覽山水，另一方面也可以推斷王灼此次停留成都時間不長。從當時士人讀書應試的一般情況考慮，這次短期逗留成都，有可能是參加鄉試之前的復習。


【行跡】
 此年冬，讀書汴京準備來春應試。

《次韻子春》（卷第二）云：“念昔走京師，噉蔗入佳境。注傳擬杜癖，說詩配康鼎。詎識豹霧深，但愛虎文炳。薦紳滿朱紫，人物稱袖領。經義有寸長，富貴在食頃。彈冠欲慕貢，洗耳寧思潁。自從鐵林騎，來污金華省。幾年強求活，百事付幽屏。慵便麈柄閑，病怯牛衣冷。借書試探討，掩關謝馳聘。新聞渺無得，舊學粗可整。鉛筆伴曹褒，蟣蝨欺王猛。自憐亡奇者，才拙乃素稟。”詩歌回憶靖康之變前後王灼讀書汴京準備應試的經歷。“念昔走京師，噉蔗入佳境”、“經義有寸長，富貴在食頃”云云，寫讀書汴京準備應試。“自從鐵林騎，來污金華省。幾年強求活，百事付幽屏”，“鐵林”本契丹騎兵名，《宋史·太宗紀》云“契丹鐵林廂主李札盧存以所部來降”、“觀鐵林軍人射強駑”。范鎮《東齋紀事》卷二：“鐵鷂子，賊中謂之鐵林。騎士以索貫於馬上，雖死不墮，以豪族子親信者爲之。”此處“鐵林騎”代指金兵。金華省，即門下省，杜甫《聞高常侍亡》“虚歷金華省”，蔡夢弼注：“《唐志》門下省：‘左散騎常侍二人，掌規諷過失，侍從顧問。’又按《漢宫闕記》：‘金華殿在未央宫，白虎觀、右秘府圖書皆在焉。’故《王思遠遜侍中表》云：‘奏事金華之上，進議玉臺之下。’後世以門下名金華省，蓋出此也。”此處“金華省”泛指宮城。“鐵林騎污金華省”指靖康之變，因靖康之變，當年的考試被臨時取消（《宋史·選舉二》），王灼入仕的願望落空，所以說“幾年強求活，百事付幽屏”。可見王灼讀書汴京準備應試在靖康元年冬。


靖康二年、建炎元年（一一二七），二十三歲。五六月間，在應天府呂好問幕府。



【時事】
 靖康二年二月辛酉朔，欽宗自如金軍。辛未，金人偪上皇召皇后、皇太子入青城。三月丁酉，金人立張邦昌爲楚帝。丁巳，金人脅上皇北行。四月，門下侍郎呂好問以蠟書致康王勸進。五月庚寅朔，康王即位于南京，改元建炎。五月乙未，以兵部尚書呂好問爲尚書右丞。丙申，以呂好問兼門下侍郎。六月癸未，呂好問罷。


【行跡】
 此年春，在汴京。

據《次韻子春》，此年春，王灼已在汴京準備參加科考。但徽、欽二宗蒙塵，原定于三月舉行的省試已經取消。正常情況下，王灼此時應在圍城之中。“自從鐵林騎，來污金華省”，爲王灼親身經歷。


【行跡】
 五六月間，在應天府呂好問幕府。

王灼有《賀呂右丞啓》（傅輯）云：“某叨陪寮寀，幸託聲光。”此呂右丞應爲呂好問。據《宋史·職官志》：元豐改制，廢參知政事，置門下、中書二侍郎及尚書左右丞以代之。建炎三年，復以門下、中書侍郎爲參知政事，省左右丞。查南渡之後、建炎三年之前擔任右丞且姓呂者，僅呂好問一人。《宋史·高宗紀》：建炎元年五月乙未（五日），以兵部尚書呂好問爲尚書右丞。六月癸未（二十四日），呂好問罷。據此《啓》，王灼應爲呂氏幕僚。此啓創作時間，當在建炎元年五六月間，地點當在應天府（河南商丘）。


【詩文繫年】
 《賀呂右丞啓》


【交遊】
 呂好問（一〇六四——一一三一），字舜徒，壽州人，希哲子，公著孫。以蔭補官，崇寧初以元祐子弟坐廢。兩監東嶽廟，司揚州儀曹。靖康元年，以薦詔爲左司諫、諫議大夫，擢御史中丞。金人陷真定攻中山，好問率臺屬劾大臣畏懦誤國，出知袁州。欽宗憫其忠，下遷吏部侍郎，進兵部尚書。帝再幸金營，好問實從。帝既留，遣好問還。金人立張邦昌，以好問爲事務官，攝門下省。好問既繫銜，仍行舊職，所行文書稱靖康二年。金人謀以五千騎取康王，好問聞即遣人以書白王，言大王之兵度能擊則邀擊之，不然即宜遠避。且言大王若不自立，恐有不當立而立者。金人既行，遣使詣大元帥府勸進。高宗即位，太后遣好問奉手書詣行在所。建炎元年五月乙未，自兵部尚書爲尚書右丞。丙申，兼門下侍郎。侍御史王賓論好問嘗汙偽命，不可以立新朝，六月癸未，除資政殿學士知宣州，提舉洞霄宫。以恩封東萊郡侯。紹興元年秋七月丁酉，卒于桂州（《建炎以來繫年要録》卷四十六）。《宋史》有傳。


【行跡】
 此後數年，流落江淮。

《次韻子春》云：“幾年強求活，百事付幽屏。”概括靖康之變以後作者流落不偶的經歷。據該詩“蟣虱欺王猛”云云，在政局變幻之際，王灼頗以王霸之術自期。王灼曾入呂好問幕府，而呂好問正是最早向高宗通款勸進的人物。可知“蟣虱”一句，并非浪語欺人。詩中自述此後幾年間，“慵便麈柄閑，病怯牛衣冷”。聯繫到呂好問短期執政即遭貶斥的情況，王灼建炎之際的遭遇也就可以理解了。


【行跡】
 建炎初，與蜀人石耆翁談莫少虛詞。


【交遊】
 石耆翁，蜀人，生平不詳。其詞學東坡，而氣跼不能進。《碧雞漫志》卷二“莫少虛詞”條言建炎初見石耆翁，耆翁謂《水調歌頭》“瑤草一何碧”爲莫少虛作。又“各家詞短長”條：“石耆翁入東坡之門矣，短氣跼步，不能進也。”《夷堅支志》壬集卷七“莫少虚詞”條：“舊時《水調歌》一曲，其首章云：‘瑶草一何碧，春入武陵溪。溪上桃花無數，花上有黄鸝。’以爲黃公魯直所作。蜀人石耆翁言：此莫將少虛壯年詞也。能道其詳。見王晦叔《頤堂集》。”


建炎二年（一一二八），二十四歲。流落江淮。



【時事】
 二年春正月丙戌朔，高宗在揚州。三月，李彥仙舉兵復陜州。十二月戊寅，以禮部侍郎張浚兼御營參贊軍事。


【行跡】
 此年前後，曾遊泗州盱眙縣招隱亭。

王灼有《招隱亭》詩。招隱亭在盱眙縣，今屬江蘇省。《江南通志》卷十八泗州：“上龜山，在盱眙縣西南一里。舊志云：舊有八仙觀及招隱洞，洞口有招隱亭。”詩云：“我亦裹青衫，俛首入選調。平昔志萬里，自省成大笑。才術幸無取，曷不返耕釣。雄飛或有時，一拜蒲車詔。”王灼遊招隱亭當在靖康元年赴試之後、建炎年間流落江淮時。詩中自嘆不遇，然尚未絕望。姑繫于此。


【詩文繫年】
 《招隱亭》


建炎三年（一一二九），二十五歲，流落江淮。



【時事】
 據《宋史·高宗紀》，建炎三年二月，高宗在揚州。壬子，內侍鄺詢報金兵至，帝被甲馳幸鎮江府。癸丑，金人遊騎至瓜洲，高宗離鎮江至呂城鎮，甲寅至常州，丙辰至平江府，戊午至吳江縣，己未至秀州，庚申至崇德縣，壬戌至杭州。

七月庚寅，仙井監鄉貢進士李時雨上書乞選立宗子係屬人心。帝怒，斥還鄉里。


【行跡】
 此年初，在揚州一帶。

《次韻許唐臣丈》（卷第五）：“目斷楊州淚似江，龍輿半夜狩南邦。”詩歌有感于建炎三年二月高宗從揚州南逃杭州事，王灼此時當在揚州一帶。當時朝廷內部主戰、主和兩派對高宗是南逃杭州還是堅守江淮爭論激烈，王灼持反對南巡的主戰派立場。


【詩文繫年】
 《次韻許唐臣丈》

詩當作于建炎三年二月以後。


【交遊】
 許唐臣，生平不詳。詩題稱“丈”，其年輩應在王灼之上。


【詩文繫年】
 《李彥澤從余求衛公兵法》（卷第二）

詩云“玉輿消息渺吳越，鐵騎縱橫暗江浦”，記高宗從揚州南逃杭州事，當時朝野人心惶惶，詩語反映了當時形勢，當作于建炎三年二月以後。


【交遊】
 李時雨，字彥澤（《五百家播芳大全文粹》），仁壽人。以其父上書入籍訴于朝，吏部擬將仕郎。抄未下，上書乞選立宗子係屬人心。建炎三年七月庚寅，被斥還鄉里（《建炎以來繫年要録》卷二十五）。紹興元年五月，命知南外宗正事（《建炎雜記乙集》卷一）。以策干張浚于閬州，爲忠州文學（《建炎以來繫年要録》卷二十五）。獻《玉壘忠書》三十篇，論形勢、選兵、任相、攻取等事故。紹興七年十一月辛亥，自右廸功郎特循二資（《建炎以來繫年要録》卷一百十七）。紹興三十二年十月二十八日，以殿中侍御史張震論列故，罷知黎州（《宋會要輯稿》職官七一）。乾道六年庚寅（一一七〇）中元日，在夔州（《蜀中廣記》卷二十一關耆孫《瞿塘關行記》）。

王灼現存詩文中，有兩篇爲李時雨而作，《李彥澤從余求衛公兵法》之外，尚有《賀南外知宗啓》（傅輯）。從現存詩文看，王灼與李時雨應屬志同道合的同鄉好友。李時雨敢于在國難之際首建立儲之議，可見其膽略。其所留心者，“形勢、選兵、任相、攻取”等事故，其所求取者，“衛公兵法”。王灼則自詡“平生自許屠龍學”、“平生虎豹韜”、“蟣蝨欺王猛”，亦頗以王霸之術自期。詩云“坐談壓倒韓擒虎”、“南殲荆盗北鋤虜”、“攻城破陣一仰俯”、“猶謂四夷莫予侮”、“學成出去清胡塵，莫道儒生不能武”，正是王灼、李時雨二人的自畫像。


【行跡】
 此年内，好友黃大輿《梅苑》十卷編成。


【交遊】
 黃大輿，字載萬（《碧雞漫志》卷二“梅苑”條），成都雙流人，自號岷山耦耕（黃大輿《梅苑序》）。宣和四年秋，攝官成都（《成都文類》卷四十四黃大輿《似是齋記》）。建炎三年冬，録唐以來詞人詠梅之作，成《梅苑》十卷。紹興八年，爲四川安撫制置大使胡世將幕僚（《成都文類》卷二十六黃大輿《重修清陰館記》）。所編《梅苑》十卷，今存。所著《韓柳文章譜》三卷及詞集《樂府廣變風》，不傳。

今按：黃大輿里貫，史無明文。《梅苑序》云：“己酉之冬，予抱疾山陽。録唐以來詞人才士之作以爲齋居之翫，目之曰《梅苑》。”山陽，此指雙流。《晉書·李勢載記》：“大司馬桓溫率水軍伐勢。溫次青衣，勢大發軍距守，又遣李福與昝堅等數千人從山陽趣合水距溫，謂温從步道而上，諸將皆欲設伏於江南以待王師。昝堅不從，率諸軍從江北鴛鴦碕渡向犍爲。而溫從山陽出江南，昝堅到犍爲，方知與溫異道。”宋郭允蹈《蜀鑑》卷四：“山陽，在廣都。”其地在今四川雙流縣東南牧馬山南。

王灼與黃大輿爲文字之友，《碧雞漫志》卷二“梅苑”條稱道其詞作云：“吾友黃載萬歌詞號《樂府廣變風》，學富才贍，意深思遠，直與唐名輩相角逐。又輔以高明之韻，未易求也。”又“古人使王昌莫愁事”條稱道其《更漏子》曲用事之工，卷四“虞美人”條稱道其追和曾子宣夫人魏氏作《虞美人草行》“壓倒前輩”。卷二“各家詞短長”條將其與賀方回、周美成、晏叔原、僧仲殊、毛澤民歸入“各盡其才力，自成一家”之列。可謂推崇備至。


紹興元年（一一三一），二十七歲。春夏，仍在江淮。秋歸遂寧。



【時事】
 紹興元年春正月己亥朔，高宗在越州。二月辛巳，以秦檜參知政事。五月，命李時雨知南外宗正事。六月甲戌，張琪犯餘杭州，又犯宣州。庚辰，湖賊楊華、楊廣犯鼎州。壬午，張琪犯徽州。丁亥，崇安民廖公昭合范汝爲餘黨熊志寧作亂，陷二縣。己丑，邵青犯江陰軍之福山。南安賊吳忠、宋破壇、劉洞天作亂。七月，關隴六路盡陷，止餘階成岷鳳洮五郡、鳳翔之和尚原、隴州之方山原，張浚承制以吳玠爲陜西諸路都統制。


【行跡】
 此年五月，仍在江淮，有《賀南外知宗啓》致李時雨。

《建炎雜記乙集》卷一紹興元年：“五月，遂命李時雨知南外宗正事。”《賀南外知宗啓》當爲此而作。按：李時雨以白衣“乞選立宗子”，頗犯時君忌諱。但國難當頭，立儲爲緊急時期應急預案，對政權穩定至關重要，非皇族一家私事。李時雨首建立儲之議，既具遠見卓識，更見耿耿孤忠。所以建炎三年七月庚寅斥還鄉里，紹興元年五月又命知南外宗正事，可知公道自在人心。《啓》云“昨依憐庇”、“雍容話舊”，所言即上文“從余求衛公兵法”之事。據此，知紹興元年五月，王灼仍在江淮。


【詩文繫年】
 《賀南外知宗啓》


【行跡】
 此年秋七月，首途返蜀。

王灼自江淮返蜀的具體行程，現存文獻中沒有明確記載。但首途約在七月前後，《讀王尼傳》（卷第二）可證。《讀王尼傳》云：“關輔已荆棘，江淮復戎旃。吾生亦可料，速辦買山錢。”王灼一生兩遇戰亂：靖康之變與完顏亮南侵。紹興末年，關中失陷已久。紹興三十一年完顏亮分三路南下，其西路徒單合喜爲西蜀道行營兵馬都統制，由鳳翔趨大散關駐軍。此時關輔已經成爲金兵大本營，“關輔荆棘”云云，早已無從說起。此云“關輔已荆棘，江淮復戎旃”，所言猶《張益德廟》（洪邁《夷堅三志》壬卷第七“張益德廟”條，注云“見王晦叔《頤堂集》”）“紹興初元，北虜震摇關輔”。此年六月，江淮動蕩。此年七月，關隴六路盡陷。知此詩作于紹興元年七月前後。此時王灼已經準備返蜀。


【詩文繫年】
 《讀王尼傳》


【行跡】
 此年秋，返蜀歸遂寧。

王灼抵達遂寧仍在秋季。《范元通見和仍邀再賦》與《張元舉惠江南李王帳中香》（卷第二）爲同一組詩，所謂“見和”，即和《張元舉惠江南李王帳中香》。後篇云“扁舟尚繫清涪尾，却對爐香開病容”，知爲返鄉後作。前篇云：“我生自是癡中絶，懶學諸儒議鹽鐵。枯腸空洞費搜尋，兀坐忍飢三百月。”三百月，二十五年，作詩時王灼實歲二十五，虛歲二十六。自崇寧四年（一一〇五）下推二十六年，正好是紹興元年（一一三一）。前篇又云：“慙君爲我供愁絶，年來辦得心如鐵。但能飲酒讀《離騷》，竹枕藤床卧明月。”知在秋天。按當時的交通條件，自江淮至蜀中，所需時間不得低于兩個月。則抵鄉時間約當秋末，可以推定。


【詩文繫年】
 《張元舉惠江南李王帳中香》

《范元通見和仍邀再賦》


【交遊】
 張元舉，時在遂寧，生平不詳。

范元通，時在遂寧，生平不詳。《頤堂先生文集》有《山鷄送范元通》（卷第四），原詩已佚。


紹興三年（一一三三），二十九歲。秋，在家鄉。此年冬，參佐劉錡沿邊安撫使幕。



【時事】
 紹興三年二月辛卯，吳玠遇金人于饒風關，王彥自西鄉來會。金人分兵攻關，統制郭仲敗走。丁酉，饒風關破。玠趣西縣，彥奔達州，四川大震。己亥，金帥撒離曷入興元府。經略使劉子羽焚其城走三泉縣，吳玠退屯仙人關。


【行跡】
 此年秋，西綫戰況吃緊，在家鄉作詩明志。

《題樊氏樓壁》（卷第四）詩云：“老秋氣已嚴，今日稍晴和。登君樓西翼，相對一酣歌。邊烽照仙關，大將方枕戈。吾儕無志用，心懾鬢先皤。強促半罇緑，各自爭岌峩。月影漸髣髴，西山爽氣多。坐興兒女念，欲往山之阿。諸君祈努力，吾亦假餘波。”

樊氏，《跋白氏船齋卷》（《永樂大典》卷二五四〇/一四B引“王灼集”）有“樊國器、國材”，此或其人。詩云：“邊烽照仙關，大將方枕戈。”仙關，仙人關，在鳳州與沔州之間，今甘肅徽縣東南十里嘉陵江畔。宋趙彥衛《雲麓漫抄》卷一：“自講好，關中之地中分爲界。如南關、大散、仙人、饒風、武休等皆爲我有。仙人關外分左右二道：自成州徑天水縣出皂郊堡，直抵秦州。頃年吳璘大軍嘗由此以出西道，地皆平衍，卽其地爲壕塹，縱橫引水縷行，名曰地網，以遏奔衝。此仙人關左出之路也。自兩當縣趨鳳州，直出大散關、耳關，距和尚原才咫尺，彼嘗憑原下視，散關僅如蟻蛭，故其勢易以危。卒有緩急，惟仙人關可恃耳。此仙人關右出之路也。鳳州之東，興元之西，褒斜谷在焉，谷口三山，翼然對峙，南曰襃，北曰斜。在唐爲驛路，所以通巴漢。旁連武休關，又極東爲饒風關。地斗入，糧運難致。異時獨倚饒風以控商、虢，由武休以達長安，故當關爲蜀之咽喉。向來撒離合寇饒風以迫仙人，吳玠、劉子羽以死守，故不失西蜀。”是此篇作年，必在紹興三年二月己亥，金帥撒離曷入興元府，經略使劉子羽焚其城走三泉縣，吳玠退屯仙人關之後，四年三月辛亥朔，吳玠大敗兀朮于仙人關之前。“老秋氣已嚴”、“西山爽氣多”，西山，遂寧西山（見“紹興二十六年”條），時當秋令，此時王灼在家鄉。詩又云：“坐興兒女念，欲往山之阿。諸君祈努力，吾亦假餘波。”用世之心，躍躍欲試矣。


【詩文繫年】
 《題樊氏樓壁》

《減字木蘭花》（政和癸丑）

政和爲徽宗年號，其七年之中，并無癸丑。或疑爲“癸巳”之訛，則當爲政和三年（一一一三），王灼時僅九歲，不當有此詞。“政和癸丑”顯然有誤，如訛誤不在“癸丑”，則訛在“政和”。癸丑，紹興三年（一一三三），王灼二十九歲。詞云：“雙魚傳信，只道横塘消息近。”左思《吳都賦》“横塘查下，邑屋隆夸”，劉淵林注：“横塘，在淮水南近家渚，緣江築長堤，謂之横塘。”知横塘在南京。據“橫塘消息”，此歸自江淮以後仍有期盼之情。姑繫于此。


【行跡】
 此年冬，參佐劉錡沿邊安撫使府。

王灼《前年一首投贈劉荆州錡》（卷第二）云：“數從西府伺行李，樞莞政要人扶持。”西府，西邊、西裔使府。劉錡一生擔任的職務可以稱爲“西府”者，僅有知綿州兼綿威茂州石泉軍沿邊安撫使一任，時間在建炎二年至紹興五年之間。“伺”有“候”義（《玉篇》），謂追隨、伺候。行李，使者。亦可用作動詞，謂出使。《魏書·宗欽傳》：“頃因行李，承足下高問。”王灼云“數從西府伺行李”，謂劉錡任沿邊安撫使期間，自己多次隨行出使。

王灼參佐沿邊安撫使府的具体時間及其活動，還可以通過《宿崇德祠下望青城諸山》、《贈王先生》（卷第二）兩詩進一步考察。《宿崇德祠下望青城諸山》作于紹興四年，詩云“昔年來就學”，回憶靖康元年秋逗留成都準備鄉試，又云“違去八寒暑”，靖康元年後八年爲紹興四年。該詩又云“愧非自由身，又復塵中去”，則此時王灼身在官場。《贈王先生》作于紹興六年，詩云“年來我亦厭樊籠”，可見王灼此時仍在官場。這段時間正是劉錡任職沿邊安撫使時，對照“數從西府伺行李”，知王灼此時當爲劉錡沿邊安撫使府幕僚。至于王灼此次參佐沿邊安撫使府的起始時間是在紹興三年冬還是紹興四年，不能肯定。蓋劉錡富平兵敗被貶，擔任沿邊安撫使職事雖在建炎二年，但紹興三年始官復原職，開府綿州應在此時。但據《題樊氏樓壁》，王灼紹興三年秋尚賦閑家鄉，其入劉錡幕不得早于紹興三年秋。


【交遊】
 劉錡（一〇七八——一一六二），字信叔，德順軍人。宣和間用高俅薦，特授閤門祗候。高宗即位，特授閤門宣贊舍人，差知岷州，爲隴右都護。張浚宣撫陕西，以爲涇原經略使兼知渭州。建炎二年師潰于富平，貶秩武略大夫知綿州兼綿威茂州石泉軍沿邊安撫使。紹興三年復官，爲宣撫使統制。紹興五年召還，十二月丙午，自右武大夫開州團練使除江南東路馬步軍副總管帶御器械（《建炎以來繫年要録》卷九十六）。六年，權提舉宿衛親軍。七年九月戊子，知廬州兼淮西制置副使。八年六月乙亥，移屯鎮江府。九年擢果州團練使、龍神衛四廂都指揮使，主管侍衛馬軍司。十年，金人歸三京。二月辛亥，充東京副留守。五月丁亥，引兵至順昌府。金人敗盟來侵，圍順昌。六月戊申，特授鼎州觀察使樞密副都承旨沿淮制置使。壬子，兀朮帥衆十餘萬攻順昌府，劉錡率將士殊死戰，大敗之。庚午，爲武泰軍節度使。七月癸丑，爲淮北宣撫判官，副楊沂中。未幾，秦檜令沂中還師鎮江，錡還太平州。十一年，金人攻廬、和二州，錡自太平渡江抵廬州，兩戰皆勝。二月丁亥，大敗兀朮軍于柘臯。三月甲辰，會議班師。丁巳，歸太平州。七月甲寅，罷宣撫判官，命知荆南府。十七年七月壬申，提舉江州太平觀（《建炎以來繋年要録》卷一百五十六）。二十五年十二月丙戍，起知潭州（《建炎以來繫年要録》卷一百七十）。二十七年二月，加太尉，復帥荆南府（《建炎以來繫年要録》卷一百七十六）。三十一年，金主亮調兵六十萬，自將南來。六月乙卯，爲淮南江南浙西制置使、節制逐路軍馬（《建炎以來繫年要録》卷一百九十）。八月，錡引兵屯揚州。大將王權不從錡節制，不戰而潰。錡病，求解兵柄，召詣闕。十一月丁亥，提舉萬壽觀。三十二年二月丁未卒（《建炎以來繫年要録》卷一百九十七）。《宋史》有傳。

劉錡爲南宋初年抗戰派領袖張浚提拔重用的重要將領。王灼與劉錡有著長期的交往，紹興初年即爲其沿邊安撫使司幕僚。此後劉錡成爲南宋主將之一，以一身繫天下之安危，成爲抗戰的一面旗幟。《前年一首投贈劉荆州錡》推崇“潁上一戰中興基”，譴責“向來讒吻真成癡”，“吳江再見丹楓落，寧料我公猶在兹。呼鷹臺邊閑鼓角，望沙樓上陳書詩”，于英雄失路深致激憤。參考此前建炎年間《次韻許唐臣丈》“目斷楊州淚似江，龍輿半夜狩南邦”、《李彥澤從余求衛公兵法》“玉輿消息渺吳越，鐵騎縱橫暗江浦”以及此後紹興末年《李安撫生日》（卷第三）“胡兒奔迸塵頭起”、“甲光冷射清江水”、《次韻李士舉丈感春》（卷第三）“兒曹浪語甜如蜜，欲觀俘囚數軍實，貔貅萬屯移蜀塞，胡人喜躍秦人泣”，可知在主戰、主和激烈對抗的南宋政治舞臺上，王灼抗戰派立場早已奠定且始終一貫。此後王灼被檄臨安往返途中兩次拜訪劉錡，就透露出其中消息，絕不可等閑視之。


紹興四年（一一三四），三十歲。仍爲劉錡知綿州兼綿威茂州石泉軍沿邊安撫使司幕僚。



【時事】
 四年春正月辛亥朔，高宗在臨安。二月辛丑，金人犯仙人關。三月辛亥朔，吳玠率楊政、吳璘、田晟、王喜諸將與兀朮戰于仙人關，大敗之。兀朮遁去。乙丑，張浚以資政殿大學士罷，尋落職奉祠福州居住。四月丙戌，吳玠敗金兵，復鳳、秦、隴州。


【行跡】
 此年内，曾公幹至成都。

《宿崇德祠下望青城諸山》、《宿毗沙院諸友相送》均作于成都。綿州隸屬成都府路，往還成都，當爲綿州使府公幹。


【詩文繫年】
 《宿崇德祠下望青城諸山》

《宿毗沙院諸友相送》（卷第二）

毗沙，毗沙門天王，梵語譯音，佛教中護法天神，爲四大天王之一。唐宋時敕諸府、州、軍建“天王堂”奉祀之。五代歐陽炯《應天寺門左壁天王畫歌》曰“錦城東北黄金地”、“毗沙大像何光輝”。如爲此寺，則成都作。據“行役已堪厭”，知時在仕途。姑繫于此。


紹興五年（一一三五），三十一歲。仍在沿邊安撫使司幕。



【時事】
 五年春正月乙巳朔，高宗在平江府。二月丙戌，以趙鼎爲左僕射，張浚右僕射并同中書門下平章事兼知樞密院事都督諸路軍馬，岳飛爲荆湖南北襄陽府路制置使。十一月丙戌，張浚視師荆襄、川陜。


【行跡】
 任職期間，曾數次回家，時間大約在此年前後。


【詩文繫年】
 《遊雲靈觀》（卷第三）

《輿地紀勝》卷第一百五十五潼川府路遂寧府：“雲靈山，在小溪縣東二十里，上有崇元觀。”雲靈觀，當即雲靈山之崇元觀。

《遊靈泉呈性老》（卷第三）

《輿地紀勝》卷第一百五十五潼川府路遂寧府：“靈泉山，在小溪縣東十里，山頂有泉。”

《再遊雲靈》（卷第三）

按：以上三首大約作于同時。據“生緣墮城市，日與塵坱俱。豈無青霞志，不得閑須臾”，此時身在官場。“時維春物老，餘花見班班”，時當春末。姑繫于此。

《遊空山》（卷第三）

此“空山”爲山名，所在位置不詳。詩云：“閱遍平川至山足，投鞭下馬緣山腹。”就地理形勢考察，應在遂州。又云：“先人昔此斷還往，三年學古忘幽獨。當時詩板今無在，只餘石刻記經軸。”此地留有王氏先人詩板石刻，當在小溪或相鄰地區。又云：“我方投迹隨喧閧，文字堆床未盡讀。山中宴坐亦所願，那得寛閑繼前躅。”詩作于王灼已入仕途時，姑繫于紹興五年。據“天風爲我號寒木”，時當冬令。


【行跡】
 紹興五年，劉錡被召還，十二月丙午除江南東路馬步軍副總管，此後成爲宿衛親軍統帥，即“樞莞政要人扶持”所云。可見劉錡離任入朝時，王灼正在幕府。


紹興六年（一一三六），三十二歲。仍在沿邊安撫使司幕，離職時間不詳。



【行跡】
 此年仍在綿州使幕。

《贈王先生》詩序云：“紹興六年，道成見予于金川。”金川爲隋唐舊名，宋改稱通化軍，屬威州，治所在今四川理縣東北通化鄉。《輿地廣記》卷三十威州通化縣：“本漢廣柔縣地，隋開皇初置金川縣，仁壽初改曰通化，屬汶山郡，後廢焉。唐咸亨二年以生羌户置小封縣，後復改曰通化，屬茂州，後屬維州。皇朝天聖元年改曰金川，景祐四年復舊，治平三年即縣治置通化軍使。縣在保、[image: ]
 二州之間。”詩云“年來我亦厭樊籠”，可見王灼此時仍在官場。威州爲沿邊安撫使轄區，則劉錡離任後，王灼仍在綿州使幕。觀“厭樊籠”云云，其去意已明，但具體離職時間不詳。


【詩文繫年】
 《贈王先生》


【交遊】
 王道成，夔州人。政和七年（一一一七）丁酉，遇異人王鼎傳内丹之妙，遂破家學道，浮遊東西蜀。紹興六年，與王灼相會于金川，講宗盟之好，王灼爲作詩百一十五言。


紹興八年（一一三八），三十四歲。爲夔州鈐轄安撫使馮康國幕僚。



【行跡】
 《李教授墓誌銘》（《永樂大典》卷一〇四二一/一三A引“宋王灼頣堂集”）云，紹興九年，灼官夔州鈐轄安撫司幕府，時主帥爲馮公康國。

王灼參佐夔州安撫司幕府的起始時間不詳。馮康國知夔州在紹興八年三月甲辰，正常情況下，王灼進入馮康國幕府應在此時。


【交遊】
 馮康國，字元通，本名轓，遂寧府人，爲太學生。建炎中高宗次杭州，禮部侍郎張浚以御營參贊軍事留平江。苖、劉作亂，浚遣之至杭説傅正彥，詔補奉議郎守兵部員外郎，賜五品服，更名康國。高宗反正，以張浚宣撫川陜，浚辟康國主管機宜文字。浚至蜀，遣康國入奏事，詔進兩官爲荆湖宣諭使。言者劾以擅造制書，坐貶秩二等。紹興三年浚召還，與康國俱赴行在。浚既黜，因論罷之。起至萬州湖北轉運判官。浚相，入爲都官員外郎。浚去相位，康國乞補外。趙鼎言于高宗，遷右司員外郎。紹興八年三月甲辰，出爲直顯謨閣知夔州（《建炎以來繫年要録》卷一百十八）。丁母憂，起復。紹興十年夏四月癸丑，爲都大主管川陜茶馬公事，主管川司（《建炎以來繫年要録》卷一百三十五）。紹興十二年三月辛酉卒（《建炎以來繫年要録》卷一百四十四）。《宋史》有傳。


紹興九年（一一三九），三十五歲。在夔州馮康國幕府。



【行跡】
 本年夏末，在夔州送四川安撫制置大使胡世將離任赴杭州。

《送胡康老》（卷第四）詩云“他時臥華省，清夢來巴邛”、“飄飄指吳中”，知康老來自蜀中，去往杭州。“忽買巫峽舟”，是送別的地點在夔州。詩又云：“蓴羹伴鱸膾，酒船載蟹螯”，是送別的時間在夏秋之間。詩又云：“虎符靜爲治，使節凜生風”，是所送之人爲四川安撫制置使。詩又云：“遙知遷擢近，黼坐思夔龍”、“一見武功天，騰踏當有遭”，知送別原因是胡康老離舊任就新職，其新就之職爲川陝宣撫使。

據吳廷燮《南宋制撫年表》，南宋初期爲四川安撫制置大使又姓胡者，僅胡世將一人。胡世將，紹興七年（一一三七）接替席益，自兵部侍郎爲四川安撫制置大使知成都府。九年（一一三九）六月吳玠卒，以胡世將宣撫川陝。從胡世將的仕履看，無論其職位還是任職時間都與王灼詩中“胡康老”的身份行蹤相合。胡世將爲當時名將，其後轉戰陝南，下扶風、鳳翔，名震一時。《送胡康老》詩云：“誰人念恢復，此事付英髦”，也與胡世將身份相合。但胡康老一名卻不見于《宋史》等典籍，亦不見于吳廷燮《南宋制撫年表》。今按：胡世將有兄名“唐老”，疑“康老”爲胡世將別名。據《史記·晉世家》、《衛康叔世家》，康叔之國和唐叔之國爲周初分封的兄弟之國。胡世將兄弟以“康老”、“唐老”爲名，正合出典。

又，《送胡康老》詩云“胡公起三晉”，而胡世將爲常州晉陵人（江蘇常州）。今按，胡姓爲帝舜之後，舜都蒲坂（《元和姓纂》卷三），故城在山西永濟縣。因此以族望言，稱“胡公起三晉”也是能夠成立的。

綜上所述，胡康老即胡世將。紹興九年夏秋時節，王灼曾在夔州送別胡世將。


【詩文繫年】
 《送胡康老》二首


【交遊】
 胡世將（一〇八五——一一四二），字承公，常州晉陵人。崇寧五年進士，宣和七年爲太學博士，自請改充太學正録（《宋史·職官五》）。紹興元年八月壬申，爲吏部員外郎（《建炎以來繫年要録》卷四十六）。九月辛酉，爲監察御史（《建炎以來繫年要録》卷四十七）。壬戌，爲監察御史福建路撫諭使。二年三月丙午，遷尚書右司員外郎（《建炎以來繫年要録》卷五十二）。四月甲寅，又遷起居郎（《建炎以來繫年要録》卷五十三）。五月丙戌，爲起居郎修政局參詳官。六月戊申，爲起居舍人（《建炎以來繋年要録》卷五十五）遷中書舍人，賜三品服，兼修政局參議官。八月壬子，坐秦檜黨落職（《建炎以來繫年要録》卷五十七），以左朝奉大夫提舉建州武夷山沖祐觀（《建炎以來繫年要録》卷五十九）。三年三月癸未，除徽猷閣待制知鎮江府（《建炎以來繫年要録》卷六十三）。四月辛丑，自徽猷閣待制新知建康府移知鎮江府充浙西安撫使（《建炎以來繋年要録》卷六十四）。四年正月乙亥，入爲禮部侍郎（《建炎以來繫年要録》卷七十二）。二月丙申，改刑部（《建炎以來繫年要録》卷七十三）。三月乙丑，充徽猷閣直學士知洪州。後二日，詔兼江西安撫制置使（《建炎以來繫年要録》卷七十四）。五年十月乙卯，試尚書兵部侍郎（《建炎以來繫年要録》卷九十四）。六年六月己亥，兼權吏部侍郎（《建炎以來繫年要録》卷一百二）。八月戊申，充徽猷閣直學士知鎮江府。世將引疾乞祠，章再上，乃命出守（《建炎以來繫年要録》卷一百四）。十二月辛酉，召爲給事中（《建炎以來繋年要録》卷一百七）。七年正月庚辰，兼侍講直學士院（《建炎以來繫年要録》卷一百八）。六月己未，權尚書禮部侍郎并兼侍講（《建炎以來繋年要録》卷一百十一）。九月壬申，復遷兵部侍郎（《建炎以來繫年要録》卷一百十四）。八年正月戊申，以樞密直學士出爲四川安撫制置使兼知成都府（《建炎以來繫年要録》卷一百十八）。九年七月丁酉，爲寳文閣學士兼權主管四川宣撫使司職事（《建炎以來繫年要録》卷一百三十）。時關陜初復，朝廷分軍移屯熙秦、鄜延諸道。明年夏，金人陷同州，入長安，諸路皆震。九月癸未，以樞密直學士成都潼川府夔州利州路安撫制置使知成都府、爲寳文閣學士川陜宣撫副使、置司河池、諸路并聽節制（《建炎以來繫年要録》卷一百三十二）。乃遣大將吳璘、田晟出鳳翔，郭浩出奉天，楊政由赤谷歸河池。不數日，璘捷于石壁及扶風，金人逡廵不敢度隴，分屯之軍得全師而還。十年六月丙戌，詔除端明殿學士。十一年秋，朝廷復用兵。會母喪，八月癸巳，命起復，遂復隴州，破岐下諸屯，又取華、虢，兵威稍振。十二年三月丙辰卒于仙人關，年五十八。訃聞，拜資政殿學士致仕，恤典如執政（《建炎以來繫年要録》卷一百四十四）。《宋史》有傳。

胡世將被視爲檜黨，緣于秦檜爲與呂頤浩爭權而設置的修政局。紹興二年五月丙戌，詔置修政局。時尚書左僕射呂頤浩既督軍于外，右僕射秦檜乃奏設此局，命檜提舉，而參知政事翟汝文同領之。又以尚書户部侍郎黄叔敖爲參詳官，起居郎胡世將、太常少卿王居正爲參議官，尚書右司員外郎吳表臣、屯田員外郎曾統、兵部員外郎樓炤、考功員外郎張觷并爲檢討官，置局如講議司故事。仍詔侍從臺省寺監官監司守令各書所見言省費、裕國、強兵、息民之策（《建炎以來繫年要録》卷五十四）。紹興二年九月己未，罷修政局。以議者言修政所講多刻薄之事，失人心、致天變故也（《建炎以來繫年要録》卷五十八）。修政局所集結者多爲秦檜私人，視爲檜黨亦屬正常。不過秦檜當初欲傾頤浩，所引多一時名賢，如胡安國輩均在其列。秦檜再相之後專權誤國，彼時名賢不當任其責。胡世將本人制置成都，復轉般摺運之法以饋餉；宣撫川陜，西綫兵威得以重振；其論戰守之策，“外固和親之形，内修守禦之備”（《建炎以來繫年要録》卷一百三十一），與主和派形同而實異。王灼所寄望于胡世將者，在“一見武功天，騰踏當有遭”、“誰人念恢復，此事付英髦”。胡世將在川陜前綫的作爲，應該配得上王灼的期許。


【行跡】
 此年，結交李亮、李防于夔州。

《李教授墓誌銘》：“臨邛李亮字長孺，與其弟防以父命遊學吳中，來扣門求交。時主帥馮公康國見而奇之，留語十日，具舟送出關。”


【交遊】
 李亮，字長孺，臨邛人。紹興九年，與其弟防以父命遊學吳中。十三年，興太學，長孺選充弟子員。十四年登進士第，授順政主簿。提點刑獄俾攝幹辦公事，諸臺高其能，薦書滿篋，除緜州學教授。丁父憂，哀慕骨立。二十二年三月以毁卒，年四十九。參見王灼《李教授墓誌銘》。


【交遊】
 李防，字幼安，大邑人，即開國公道原之孫。既冠，與兄亮游上庠。亮登紹興甲子第。公獨留京師，以天下之本未立，上書懇切，當軸者以爲譏切時政，責徽州聽讀，會恩還上庠。以誤權臣得罪，遂負大名。築室湖上讀書，一時搢紳爭與交遊。後以蔭補，出官至令。調神泉主簿，縣事多所資益，一意勾稽，吏不容姦，公私咸賴。比終，更三年。抄附無有遺者，悉舉以歸縣，士論敬服。達而用世，必有愛人利物者。再調温江簿，泊然無宦情。在官未幾，即致其仕以歸。今年踰八十，極壽健。杜門讀書，手不釋卷，以佚老焉（《永樂大典》卷一〇四二一/一三B“李防”條引“臨邛郡續志”）。


紹興十年（一一四〇），三十六歲。在夔州。



【時事】
 十年春正月丙戌。遣工部侍郎莫將等使金，充迎護梓宮奉迎兩宮使。五月己卯，金兀朮、撒離曷分四道入寇。丁亥，金人陷南京。劉錡引兵至順昌府。已丑，金人陷西京。辛卯，胡世將自河池遣兵三千人迎敵金人。京湖宣撫司忠義統領李寳敗金人于興仁府境上。辛丑，金人犯鳳翔府之石壁砦，吳璘遣統制姚仲等拒卻之。壬寅，金人圍順昌府，三路都統葛王褒以大軍繼至，劉錡力戰敗之。六月甲辰朔，以韓世忠太保、張俊少師、岳飛少保，并兼河南北諸路招討使。戊申，以劉錡爲沿海制置使。壬子，兀朮帥衆十餘萬攻順昌府，劉錡率將士殊死戰，大敗之。丙辰，岳飛將牛臯及金人戰于京西，敗之。甲子，遣司農少卿李若虛詣岳飛軍諭旨班師，飛不聼。是月，金人圍慶陽府，岳飛領兵援。劉錡與金人戰于蔡州，敗之，復蔡州。閏月，岳飛遣統制張憲擊金將韓常于潁昌府，敗之，復潁昌。七月己酉，岳飛及兀朮戰于郾城縣，敗之。乙卯，金人攻潁昌，岳飛遣將王貴、姚政合兵力戰敗之。壬戌，飛以累奉詔班師，遂自郾城還。潁昌、蔡、鄭諸州皆復爲金有。

夏四月癸丑，馮康國爲都大主管川陜茶馬公事，主管川司。


【行跡】
 四月前，在夔州馮康國幕。馮康國離任後，仍在夔州。

《李教授墓誌銘》：“紹興九年，灼官夔州鈐轄安撫司幕府。後三年，被檄臨安。”可知王灼自紹興九年至紹興十二年被檄臨安前始終在夔州。


紹興十一年（一一四一），三十七歲。在夔州。此年秋，爲夔州路提點刑獄公事何麒幕僚。



【時事】
 正月癸卯，鳳翔統制楊從儀敗金人于渭南。己未，劉錡自太平州率兵二萬援淮西。二月癸酉。邵隆破金人于洪門。乙亥。金人復來爭和州，張浚敗之。丙子，趣岳飛會兵蘄黄，王德等敗金人于含山縣東。己卯，統制關師古、李横擊敗金人于巢縣。庚辰，岳飛發鄂州。癸未，王德、田師中等擊破金人，復含山縣，奪昭關。劉錡自東關擊敗金人于青谿。甲申，金人復犯昭關，王德等又敗之。李顯忠遣統領崔臯擊敗金人于舒城縣。丁亥，楊沂中、劉錡等大敗兀朮軍于柘臯。己丑，兀朮親率兵逆戰于店步，沂中等又敗之，乘勝逐北，遂復廬州。三月甲辰，張浚、楊沂中、劉錡會議班師。辛亥，岳飛次定遠縣。聞金兵退，還屯舒州。壬子，金人渡淮北歸。癸丑，張浚歸建康府。丁巳，劉錡歸太平州。四月辛巳，韓世忠、張浚、岳飛相繼入覲。壬辰，以世忠、浚并爲樞密使，飛樞密副使。七月丁未，加秦檜少保。甲寅，罷劉錡兵，命知荆南府。己未，加張浚太傅。是月，命張浚復如鎮江措置軍務，留岳飛行在。八月甲戌，罷岳飛。十一月，與金國和議成立，盟書約以淮水中流畫疆，割唐、鄧二州畀之，歲奉銀二十五萬兩、絹二十五萬匹。休兵息民，各守境土。詔川陜宣撫司毋出兵生事、招納叛亡。十二月癸巳，賜岳飛死于大理寺，斬其子雲及張憲于市，家屬徙廣南。

九月己未，何麒以右通直郎直秘閣特賜同進士出身，爲夔州路提點刑獄公事。


【行跡】
 此年仍在夔州。秋，爲夔州路提點刑獄公事何麒幕僚。

據《李教授墓誌銘》，王灼自紹興九年至紹興十二年被檄臨安前始終沒有離開夔州。則何麒提點夔州時王灼正在夔州。《次韻何子應留詩爲別》云“邇迹韓門尚壯年”，知王灼壯年時期曾爲何麒屬下。兩相對照，王灼參佐夔幕後期，其府主正是何麒。據《宋會要輯稿》選舉九，何麒以荆湖南路提刑入對稱旨，賜同進士出身，事在紹興十一年九月二十四日。王灼入佐其幕，應在此次入對之後。


【交遊】
 何麒（？——一一六五），字子應，青城人，丞相張商英外孫（《容齋隨筆》卷十五“張天覺爲人”條）。曾爲李綱部屬，官至宣教郎。李綱謫寧江，坐累貶降。建炎元年六月庚午，復與差遣（《建炎以來繋年要録》卷六）。紹興十年前後，知合州（《乾隆合州志》卷十二《北巖轉輪藏記》）。用薦除職提點湖南刑獄。未上，復召對。紹興十一年九月己未，以右通直郎直秘閣特賜同進士出身，爲夔州路提點刑獄公事（《建炎以來繫年要録》卷一百四十一）。紹興十二年九月丁巳，入試太常少卿（《建炎以來繫年要録》卷一百四十一）。紹興十三年六月丙戌朔，以臺評黜去，以直秘閣知嘉州，改邵州（《建炎以來繫年要録》卷一百四十九）。冬十月甲申朔，爲李文全所劾，落職主管台州崇道觀，道州居住（《建炎以來繫年要録》卷一百五十）。紹興二十五年十二月甲戌朔，以左奉議郎主管台州崇道觀道州居住放逐便（《建炎以來繫年要録》卷一百七十）。紹興二十六年九月甲寅，以左奉議郎充四川安撫制置司參議官（《建炎以來繫年要録》卷一百七十四）。隆興二年爲江南西道提點刑獄公事（王十朋《次韻何憲子應喜雨》注），乾道元年正月二十二日行部途中亡故（王十朋《哭何子應》注）。《東牕集》卷六有《何麒除宗正少卿制》，其時間當在紹興十二年太常少卿任期前後。其生平可知者如此。

何麒本李綱部屬，坐累貶降。紹興十一年，馮時行得召對，言和議不可信，爲秦檜所惡。夔路轉運判官李坰構陷劾罷時行，捕繫且二百人。有旨免勘，坰猶不肯已。何麒劾罷李坰，大義凜然。十三年六月召爲中書舍人，未抵國門，以臺評黜去；冬十月甲申朔，落職主管台州崇道觀，道州居住；均爲檜黨所劾。秦檜卒，始得起用。何麒對檜黨不假辭色，流放十多年，始終如一，可見其人品。王灼與何麒的關係，從紹興十一年共事于夔州路，到紹興末年同遊遂寧山山水水，正如王灼《次韻何子應留詩爲別》所云：“邇迹韓門尚壯年，老陪杖屨本因緣。”何麒于王灼爲前輩，詩又云：“追攀筆墨幸同時，蘇季如今不願師。自詫柳州曾指授，年來稍稍許言詩。”爲人爲文，均尊爲師範。王灼現存作品中，有《次何子應登賦樓韻》（卷第二）、《次韻何子應遊金壁池》（卷第五）、《次韻子應同遊靈泉》（卷第五）、《次韻子應遊鶴鳴》（卷第五）、《次韻何子應留詩爲別》等共十一首，可見其密切。


【詩文繫年】
 《送月上人南遊》（卷第四）

詩云：“錦官東郭大蘭若，眼明見子長廊下。春風二月白帝城，一笑相逢手重把。”王灼與月上人先見于成都，再見于夔州。此時月上人南遊瀟湘，送別之地必在夔州。“碧山紅塵不同調”，可知其身在官場。此篇作年，當在紹興九年至紹興十二年之間。“扁舟躡子尚可期，幸有此身閑似社”，似在馮康國去任、何麒到職之間。姑繫于此。

《送祖月上人》（卷第四）

詩云：“此行初爲梅州老，過嶺障煙恐難狎。掛帆且指古鄱陽，驥子鳳鶵亦稱甲。”此“祖月上人”所去爲“鄱陽”、“梅州”，與南遊瀟湘的“月上人”應非一人。觀“月公別我浮三峽”，送別之地必在夔州。此篇作年，當在紹興九年至紹興十二年之間。姑繫于此。

《送智齊師出峽》（卷第四）

詩云“齊師成都來”、“湖南尋佛日”，智齊自成都往湖南。據“巫峽拖聲轉，湘江帆影急”，此詩當作于夔州。此篇作年，當在紹興九年至紹興十二年之間。姑繫于此。

《送譯上人出蜀》（卷第四）

篇末注：“聞佛日再住徑山，卍庵再住慶福，意頗欣然。雲居謂賢，玉泉謂璉。”譯上人來自于蜀，所去爲江西、杭州。據“峡門去來舟，日爲聲利計”，此詩當作于夔州。此篇作年，當在紹興九年至紹興十二年之間。姑繫于此。


紹興十二年（一一四二），三十八歲。春夏，仍在夔州何麒幕府。夏秋之交，被檄臨安，途中探劉錡于吳江。八月壬午，由吳江趨杭州。秋，得官蕭山縣，職務不詳。旋因掊擊奸惡，身陷牢獄。終得樓炤援引，轉危爲安。年底前，參佐樓炤兩浙東路安撫使幕。



【時事】
 正月癸巳，金主許歸梓宫及皇太后。八月壬午，皇太后至，入居慈寧宫。己丑，帝易緦服，奉迎徽宗及顯肅、懿節二后梓宫至，奉安于龍德別宫。九月乙巳，加秦檜太師，封魏國公。十月丁丑，以皇太后回鑾，推恩進封秦檜爲秦、魏兩國公。辭不拜。

九月丁巳，何麒入試太常少卿。


【行跡】
 春夏，仍在夔州何麒幕府。


【詩文繫年】
 《醉花陰》（送夏立夫）

宋馬永卿《嬾真子》卷四：“僕親見一峽中士人夏侯節立夫言：烏鬼，猪也。峽中人家多事鬼，家養一猪，非祭鬼不用。故於猪羣中特呼烏鬼以別之。”馬永卿爲紹興年間人，所見峽中士人夏侯節立夫，或即其人。是此篇作于夔州。詞云“只作三年客”，指紹興九年至十二年的夔州生活。詞當作于紹興十二年出使江南前。


【交遊】
 夏侯節，字立夫，峽中士人。餘不詳。


【行跡】
 夏秋之交，被檄臨安。八月，探劉錡于吳江。

《李教授墓誌銘》：“紹興九年，灼官夔州鈐轄安撫司幕府。後三年，被檄臨安。”由紹興九年下推三年，被檄臨安，當即此年。

王灼被檄臨安的具體時間不詳。《前年一首投贈劉荆州錡》云：“前年別公東南馳，正當六騩還宮時。”按：六騩，指皇后。《晉書·禮志上》：“皇后著十二笄步摇，依漢魏故事，衣青衣，乘油畫雲母安車，駕六騩馬。”所謂“六騩還宮”，指紹興十二年秋八月壬午高宗生母韋太后駕還江南一事（《宋史·高宗紀》）。則王灼別劉錡赴杭州在紹興十二年八月壬午。其首途夔州，不得晚于六月底。按：劉錡于紹興十年五月大敗兀朮于順昌，十一年二月又大敗兀朮于柘皋，一時兵威大振。但朝廷一意主和，三月，奉詔班師，歸太平州（《宋史·高宗紀》）。其後雖受命知荆南府，但由于秦檜作梗，長期賦閑于江南。據“吳江再見丹楓落，寧料我公猶在茲”，知紹興十二年至十四年間，劉錡閑居蘇州。


【行跡】
 八月壬午，由吳江趨杭州。

此行以夔州安撫司幕僚身份出使中央政府，所以稱“被檄臨安”。途中順道先訪劉錡于蘇州，再趨杭州，即所謂“別公東南馳”。“別公”之日，即“六騩還宮時”，亦即“紹興十二年秋八月壬午”。


【行跡】
 八月底抵杭州。

紹興十二年八月辛酉朔，二十二日壬午。蘇州、杭州不過三五日之程，王灼抵達杭州，應在八月底之前。


【詩文繫年】
 《初到西湖》（《全宋詩》）

詩云：“西湖聲價甲天下，夢想平生初識之”，平生首次到西湖，當作于紹興十二年被檄臨安時。“春入頹基草木荒”，時當秋令。


【行跡】
 初得官蕭山縣，職務不詳。由于“有志捽何羅”，反致“中路墯嚴科”（《答伯秋》卷第五）。甚至“功業付黥髠”（《次尹彥回復來偶予他出用前韻招彥回》卷第五）、“使酒濮陽髠”（《次尹俊卿見訪有詩次韻》卷第五），身陷牢獄之災。最終得樓炤援引，得以轉危爲安，并招致于兩浙東路安撫使幕府之中。

敍述此段經歷最爲完整的史料，是王灼的《謝交割啓》（傅輯）。《啓》云：“下流自居，擢髮莫數其大罪；餘光曲照，捐軀難報於異恩。初服彝箴，敢輸欵實。伏念某學不造道，才不追時。徒信直情以徑行，未悟跋前而疐後。半生親友，同處京華。十客共珍，坐貽覆鼎之怒；一言焚劵，反羞抵負之名。遠投謗書，置諸要路。既肆其失真之毁，又謂有不肖之心。隆中得施，交擊隨至；危葉易落，弱羽當摧。使賤子無他，恃鉅賢之在上。念某水浮陸走者萬里，塵入坱出者二年。險阻艱難之備嘗，嶔崎歷落之可笑。偶獲寸禄，實過初心。念故園之未歸，兼儒冠之多誤。棄之可惜，僅同雞肋之微；續之又悲，其如鳬脛之短。進退莫決，夙夜抱憂。不圖苒苒之孤根，復寘潭潭之盛府。德固有自，身豈無知？此蓋伏遇某官以至公行權，以至明應物。柔不茹而剛不吐，寔仲山甫之遺風；撓不濁而澄不清，真黄叔度之雅量。脱略流俗，追配古人。坐令蕪穢之資，辱在封培之數。某謹當永戢解驂之惠，旋收去幹之魂。勉力驅馳，悉意事法。文章小技，何濟於横流；忠義大閑，誓堅於素守。儻伸一節，仰報二天。歸一寸誠，夐絕常品。”

此篇爲紹興十四年歸蜀前夕交代職務、自剖心跡之作。所謂“水浮陸走者萬里”，即由蜀地遠赴江南。所謂“塵入坱出者二年”，指紹興十二年夏秋之交至紹興十四年夏秋之交。據“隆中得施”、“偶獲寸禄”、“置諸要路”、“實過初心”，知此次被檄臨安，得到朝廷任用，并被委以要職。據“交擊隨至”、“危葉易落”、“弱羽當摧”、“跋前而疐後”，知其仕途受挫，備受打擊。據“不圖苒苒之孤根，復寘潭潭之盛府”，知最終化險爲夷。而化險爲夷的原因，則是由于“鉅賢之在上”、“某官以至公行權”。綜合此《啓》以及同期其他作品如《次尹俊卿見訪有詩次韻》、《次尹彥回復來偶予他出用前韻招彥回》、《奉答勾龍伯秋》（卷第五）等，王灼紹興十二年至紹興十四年困頓江南的行形跡約略可知：初得某官，職居要路。由于“有志捽何羅”，反致“白眼遭非類”、“中路墯嚴科”。甚至“功業付黥髠”、“使酒濮陽髠”，身陷牢獄之災。最終得“某官”援引，并招致于使府之中。此《啓》即是任期屆滿交割職務的謝札。李石有《王晦叔許惠歙硯作詩迫之》：“書生總不羈，豈是謬進取。偶然一舟具，初不作出處。三年客江湖，風浪恣掀舞。君門九天上，一一守菟虎。是間無先容，何忍棄外府。萬卷久已破，一字未及吐。歸來賦蜀都，筆下帶吳語。傳聞兩坑石，妙處天可補。試遣長鬚來，拜賜君已許。”所謂“三年客江湖，風浪恣掀舞”、“歸來賦蜀都，筆下帶吳語”，可謂實録。王灼紹興十四年歸蜀前後大量牢騷之作，均可由此得到解釋。

關于此次任職的地點，《啓》云“半生親友，同處京華”，可知在杭州附近。《答伯秋》“他年夢苧羅”、《又和》（卷第五）“早歲撑吳榜，春風試越羅，只今中夜夢，突怒見潮波”，透露了相關信息。苧羅，苧羅山。宋施宿《嘉泰會稽志》卷九：“諸暨縣，苧羅山在縣南五里。蕭山縣，苧羅山在縣南三十里，有西子廟。”據“突怒見潮波”，此苧羅當爲蕭山縣苧羅山。蓋蕭山縣正面對杭州灣，而諸暨縣離大海尚有一段距離。《送緣庵主》（卷第四）“我昔客吳楚，但愛雲水涵。不聞清廟瑟，浪走雪滿簪”、《風蓬蓬一首贈范德承》（卷第二）“萬里濕雲”、《次韻任元受除夕》（卷第五）“水雲國”以及李石“吳語”，都可以視爲旁證。果然如此，則此任期内王灼多次往返于杭州，也就順理成章了。以此爲出發點，此次援引王灼的“某官”也初現端倪。蕭山縣屬紹興府，而紹興府爲兩浙東路安撫司駐節地。除此之外，兩浙東路提點刑獄公事、兩浙東路茶鹽公事均于紹興府置司。安撫司、提刑司、提舉司，所謂“潭潭之盛府”，必爲這三府之一。《嘉泰會稽志》卷二太守：“樓炤，紹興十二年十月以資政殿學士左朝奉大夫知，十四年二月召赴闕。”宋張淏《會稽續志》卷二提刑題名：“呂用中，紹興十年十二月以右宣敎郎到任，十二年十二月改知泉州。范振紹興十三年正月以左朝請大夫到任，九月罷。吳序賓，紹興十三年十月以右朝奉大夫到任，十四年四月與知泉州呂用中兩易。”《會稽續志》卷二提舉題名：“[image: ]
 [image: ]
 ，紹興十二年十月二十一日以右朝奉郎到任，紹興十三年九月二十六日罷。韋壽成，紹興十三年十二月二十一日以右朝奉大夫到任，紹興十五年正月二十九日改除浙西提舉茶鹽。”援引王灼的“某官”，不出以上數人之内。考察紹興十三年前後以上數人出入紹興府的時間，并以之與王灼的行蹤相對照，樓炤的可能性應該最大。這樣的判斷還可以取信于三條旁證：其一，根據同一時期所作《賀監司正啓》（傅輯），知王灼所就爲安撫司。蓋“監司”爲方伯帥守之職，負監管州郡之責，惟安撫使司可當其任，提刑司、提舉司無此地位。安撫司位高權重，“潭潭盛府”方得名副其實。其二，十四年春，王灼曾投詩秦檜，詩云：“繞木驚烏棲未定，戀軒疲馬望重來。酬恩有膽大如斗，造化爐中肯鑄回。”（《投秦太師》《全宋詩》）詩爲“酬恩”而作，可知秦檜曾插手王灼的任用，而樓炤恰恰就是檜黨要員。其間的蛛絲馬跡，不可輕輕放過。其三，正因爲樓炤是檜黨，王灼對這位于己有恩的“某官”始終隱約其辭，也就可以理解了。

王灼參佐兩浙東路使府的起始時間，在紹興十二年底之前，其依據是《賀監司正啓》。《啓》云：“天地既交，在時爲泰。君子寖長，與物偕通。恭惟某官綽著吏能，雅爲國器。順履吉亨之會，茂迎福禄之來。佇被褒陞，徑居華要。莫遑稱壽，但極馳誠。祝頌之深，喻言奚既。”按：賀正，賀歲、拜年。《啓》云“綽著吏能，雅爲國器”、“佇被褒陞，徑居華要”，王灼八佐使府，馮康國、樓炤、范成大均能符合上述稱頌。但馮、范與王灼除賓主之外，交稱莫逆。此《啓》泛泛而談，無一語涉及私交，當以樓炤較爲近似。此《啓》如作于浙東，則繫于紹興十三年、十四年均無不可。考慮到紹興十四年歲在甲子，王灼屢言“第一春”，《投秦太師》、《次韻尹俊卿梅花絶句》（卷第三）皆是。《啓》爲元日賀歲而作，“天元第一春”之語尤爲愜當。此《啓》無此語，當作于紹興十三年。換言之，王灼得官蕭山、身陷牢獄，到最終參佐兩浙東路使府，均發生在紹興十二年八月底至十二月底之間。


【交遊】
 樓炤，字仲暉，婺州永康人。登政和五年進士第，調大名府户曹。改西京國子博士，辟雍録淮寧府司儀曹事，改尚書考功員外郎，擢右司郎中。紹興元年十月乙丑，自主管臨安府洞霄宮爲兵部員外郎（《建炎以來繫年要録》卷四十八）。紹興二年六月戊申，爲右司員外郎（《建炎以來繋年要録》卷五十五）。八月壬子，坐秦檜黨落職（《建炎以來繫年要録》卷五十七）。五年十一月丙戍，以左朝散郎守尚書右司員外郎（《建炎以來繫年要録》卷九十五）。六年六月癸卯，守左司員外郎、樞密院檢詳諸房文字（《建炎以來繫年要録》卷一百二）。八月戊申，遷殿中侍御史。壬戌，以左司郎官兼權中書舍人書行户房文字（《建炎以來繫年要録》卷一百四）。七年正月庚寅，以右司員外郎權太常少卿（《建炎以來繫年要録》卷一百八）。四月壬寅，遷起居郎（《建炎以來繫年要録》卷一百十）。八月甲辰，以秘閣修撰知温州（《建炎以來繫年要録》卷一百十三）。八年六月己未，復爲起居郎。辛巳，試中書舍人。甲辰，兼直學士院（《建炎以來繋年要録》卷一百二十）。八年十一月辛丑，試給事中（《建炎以來繫年要録》卷一百二十三）。九年二月癸丑，爲翰林學士。己巳，兼侍讀（《建炎以來繫年要録》卷一百二十六）。三月辛丑，爲端明殿學士簽書樞密院事。四月辛亥，往陜西宣諭（《建炎以來繫年要録》卷一百二十七）。十月庚申，自陜西還行在，乞罷政以奉親上，不許。乙亥，乞賜告省侍于明州（《建炎以來繫年要録》卷一百三十二）。十二年九月乙未，陞資政殿學士知紹興府（《建炎以來繫年要録》卷一百四十六）。十四年二月癸未，易江南東路安撫制置大使判建康府兼行宫留守。己酉，過闕入見，即日除簽書樞密院事兼權參知政事。五月甲子罷，詔以本職提舉江州太平觀（《建炎以來繫年要録》卷一百五十一）。二十六年正月丁未，知宣州（《建炎以來繫年要録》卷一百七十一）。二十九年八月丙子，知廣州（《建炎以來繫年要録》卷一百八十三）。三十年三月癸未（《建炎以來繫年要録》卷一百八十四），未行而卒，年七十三。《宋史》有傳。

除了與胡世將的短暫接觸以外，樓炤是王灼正式接觸的第一位檜黨要員。《宋史》評價樓炤：“蚤附蔡京改秩，爲臺諫所論。其後立朝至位二府，皆與秦檜同時。其宣諭陜西，妄自尊大。或者論其好貨，失將士心云。”其人政見人品，皆不足道。然能“以至公行權”，寘王灼于“潭潭之盛府”，于王灼可謂有恩。此後王灼再入趙不棄幕府，和這段經歷應該有一定聯係。還應該注意到，儘管王灼此時的官司已經化險爲夷，但卻沒有流露出攀上權貴的僥幸心理乃至興奮狀態。此年前後的詩文創作中，王灼流露的大多是憤激、牢騷乃至消沉、絕望的情緒。這些情緒，才能夠準確詮釋王灼此時的真實處境。


紹興十三年（一一四三），三十九歲。在紹興府樓炤兩浙東路安撫使幕府。



【行跡】
 此年元日，有賀正啓呈監司樓炤。


【詩文繫年】
 《賀監司正啓》


【行跡】
 此年春，曾至杭州。

《長孺幼安作西湖之遊不以告某與元受明日二公有詩元受率次韻》（《全宋詩》），該詩注云：“二公旅食四年矣。”長孺，李亮。幼安，李防。見《李教授墓誌铭》。二李紹興九年遊學吳中，“旅食四年”，當在紹興十三年。據詩題“西湖之遊”，知時在杭州。據“躐屐故尋湖上春”，知時當春令。據“可笑山王今不數，敝裘索寞走天津”，知其困頓落寞。


【詩文繫年】
 《長孺幼安作西湖之遊不以告某與元受明日二公有詩元受率次韻》

《任氏園二詠》（卷第三）

此任氏園當即任元受家。詩云“掛帆恨不早，白首心事違”，時仍在官場。“世論尚迫隘，吾道亦摧藏”，其處境窘迫。應在紹興十三年。“行歌碧雲暮，坐怨瑶草芳”，時當春令。


【交遊】
 任盡言，字元受，眉山人。紹興五年進士（《直齋書録解題》卷十八），爲左宣敎郎婺州州學敎授。紹興二十七年召對，四月壬子，爲太常寺主簿。紹興二十九年六月，以平江府通判往江東覈實常平義倉（《建炎以來繋年要録》卷一百八十二）。紹興三十年三月丁亥，爲京西南路轉運判官（《建炎以來繫年要録》卷一百八十四）。隆興二年九月初一，以左朝散郎直秘閣提點福州刑獄，乾道元年正月二十七日致仕（《淳熙三山志》卷二十五）。


【詩文繫年】
 《呈陳崇青求娛親堂三大字》（《全宋詩》）

《再和》（《全宋詩》）

《三和謝娛親堂扁》（《全宋詩》）

詩云“宵人有母鬢如銀，夜半丸熊誨子頻”，此作者中年之作。“自掛衣冠神武門，依然戀闕赤心存”，陳崇青雖掛冠歸隱，但仍住杭州，則詩作于杭州可知。“今年春晚去年春”、“雨餘晴玉春無價”，時當春令。“幸竊斗升爲侍養，敢言科第止榮身”，作者其時身在官場。當作于紹興十三年春。

《南歌子》（早春感懷）

據“西湖一枕聽寒潮”，此當在杭州作。姑繫于此。

《次韻顧次鳳》（卷第五）

明王褘《王忠文公集》卷十七《跋顧次鳳先生書》：“宋永嘉顧次鳳先生《論朋黨書》一篇，其五世孫元龍出以示褘。先生此書乃紹興間論秦、趙黨事，其言直而厲，辨而不計，雖不明指其曲直，而其曲直隱然自見。是時先生沈淪下僚，非有當言之責也。油然發衷不能自已，是區區者誰實使之？蓋是非之心，夫人所同，而仁人志士忠義之所激者然也。”永嘉，温州。對照“至言落落常難合，俗眼悠悠少識真”，此紹興中期困頓江南時。姑繫于此。


【行跡】
 此年前後，送使者馮仲壬歸侍下。

《送馮仲壬歸侍下》（《永樂大典》卷一三三四〇/八B引“王灼頤堂集”）云：“醉眼方愁江上雨，歸心已望峽中天。”困頓江南時。姑繫于此。


【詩文繫年】
 《送馮仲壬歸侍下》


【交遊】
 馮仲壬，生平不詳。詩云：“論文最許使君先。”使君，多指郡守，但當時越州太守爲樓炤，此“使君”當指使者。《漢書·王訢傳》“使君顓殺生之柄”，顏師古注：“爲使者，故謂之使君。”


【行跡】
 此年冬，再至杭州。

《次韻任元受除夕》云“誰令興發水雲國”、“萬里何時返蓽門”，知時在江南。據“九重無路扣天閽”知其時困頓江南，此除夕應爲紹興十三年除夕。


【詩文繫年】
 《次韻任元受除夕》

《風蓬蓬一首贈范德承》

據“客子中夜寒侵骨”、“萬里濕雲遮日華”、“歸夢不到涪江側”，此困頓江南之作。詩云“世路紛紛蠻與觸”，與《用舊韻送普守赴闕》（卷第四）“蠻觸蝸兩角，古今貉一丘”用語略同，或爲同一時期所作。姑繫于紹興十三年冬。


紹興十四年（一一四四），四十歲。此年春，投詩秦檜。此年二月樓炤改官，兩浙東路安撫使幕解散。秋，再至吳江探望劉錡。隨即返蜀歸鄉。



【行跡】
 此年春，投詩秦檜，自陳困頓，冀求汲引。

詩云“今代堂堂有魏公”，《宋史·高宗本紀》：“紹興十二年九月乙已，加秦檜太師，封魏國公。”此詩必作于紹興十二年九月乙巳之後。詩又云：“雙龍闕下五雲新，喜見天元第一春。”天元，謂日月星辰運行之始，亦即曆法推算的起點。《史記·曆書》：“王者易姓受命，必慎始初，改正朔、易服色，推本天元，順承厥意。”司馬貞索隱：“言王者易姓而興，必當推本天之元氣行運所在，以定正朔，以承天意。”故周曆建子，以十一月爲歲首；殷曆建丑，以十二月爲歲首；夏曆建寅，以正月爲歲首。後人謂“周以天元，殷以地元，夏以人元”，見《後漢書·陳寵傳》。此“天元第一春”，謂甲子年。蓋干支紀年以甲子爲首，六十甲子，周而復始。紹興十四年爲甲子年，可知此年春，王灼尚在杭州。詩云“斷遣鄉愁歸魯酒”、“自笑風埃蹭蹬間”，自陳困頓。又云：“繞木驚烏棲未定，戀軒疲馬望重來。酬恩有膽大如斗，造化爐中肯鑄回。”冀求汲引。


【詩文繫年】
 《投秦太師》


【交遊】
 秦檜（一〇九一——一一五五），字會之，江寧人。登政和五年第，補密州教授。繼中詞學兼茂科，歷太學學正。靖康元年金兵攻汴京，除職方員外郎。借禮部侍郎爲割地使，奉肅王使金。至燕而還，拜殿中侍御史，遷左司諫。未幾，除御史中丞。二帝北遷，從至燕山。建炎四年十月甲辰，與妻王氏及婢僕一家自軍中取道漣水軍水砦，航海歸行在。丙午，檜入見。丁未，拜禮部尚書。紹興元年二月，除參知政事。八月，拜右僕射同中書門下平章事兼知樞密院事。二年五月丙戌，爲修政局提舉。九月戊午朔，落職，以觀文殿學士提舉江州太平觀。己未，罷修政局。五年二月，復資政殿學士，仍舊宫祠。六月，除觀文殿學士知温州。六年七月，改知紹興府，尋除醴泉觀使兼侍讀充行宫留守，權赴尚書樞密院參決庶事。十二月，以醴泉觀兼侍讀赴講筵。七年正月，授樞密使。八年三月，拜右僕射同中書門下平章事兼樞密使。十年，以明堂恩封莘國公。十一年六月，拜左僕射同中書門下平章事兼樞密使，進封慶國公。徽宗實録成，遷少保，加封冀國公。十二年九月，加太師，進封魏國公。十月，進封秦、魏兩國公。檜以封兩國與蔡京、童貫同，請改封母爲秦魏國夫人。十七年改封益國公。二十五年十月丙申，詔加封建康郡王致仕。是夜卒，年六十六。《宋史》有傳。

秦檜爲南宋誤國權奸，自紹興六年至二十五年，專權達二十年之久。其中主持紹興和議以及冤殺岳飛，尤爲世人深惡痛絕。除此之外，南宋主戰的愛國將士以及正派的仁人志士，幾乎沒有一個沒有遭受過他的迫害，在南宋政治舞臺上，可謂一代奇觀。既然如此，作爲主戰人士的王灼居然會向秦檜投獻，似乎令人難以理解。實際上，在現實的權力社會中，政敵之間的博弈既包括爭鬥也包括妥協，秦檜與張浚的關係就堪稱典範。只不過在秦檜身敗名裂之後，與秦檜的應酬勾兌慢慢從人們的記憶中淡亡，也慢慢從傳世文獻中消失。具體到王灼，“政敵”二字固然説不上，連“政見”二字似乎也和他距離遙遠。作爲一個默默無聞的川蜀文人、邊裔幕客，他本來就置身在權力系統的邊沿。在這種情況下投獻秦檜，既普通，也正常。何況此時的王灼剛剛經歷了“有志捽何羅”而“中路墯嚴科”，乃至“功業付黥髠”、“使酒濮陽髠”的變故，也剛剛接受了樓炤的援手。投獻秦檜，也算是投桃報李。這種原生態的政治勾兌，在傳世文獻中已經很難發現了。這一點，或許可以視爲《頤堂集》輯佚的史料價值吧。


【行跡】
 此年春，與鄉人尹俊卿、尹彥回兄弟多有酬唱。


【詩文繫年】
 《次韻尹俊卿梅花絶句》

詩云“新年第一春”，應與《投秦太師》“天元第一春”同，謂甲子年。此當作于紹興十四年甲子春。

《次尹俊卿見訪有詩次韻》

《次尹彥回復來偶予他出用前韻招彥回》

此二詩次韻，當爲同一時期所作。“聯驂來二妙，契好屬兒孫”，二妙，即尹俊卿、尹彥回兄弟。“功業付黥髠”、“使酒濮陽髠”，困頓江南時。“肯念三年別，能來一語温”，三年，紹興十二年至紹興十四年。以上兩篇當作于紹興十四年。


【交遊】
 尹俊卿、尹彥回兄弟。據“聯驂來二妙，契好屬兒孫”、“往時傾蓋友，前代湧泉孫”，知二尹爲遂寧人，與王灼爲世交。餘不詳。


【詩文繫年】
 《跋墨梅》（《永樂大典》卷二八一二/七A王灼《熙堂集》）

《跋》云：“畫花必從膠粉設色，至近世始易古法，專用淡墨，而得花之真。此兩梅枝尤奇，然不知何人作。予舊有句云：‘飯顆從朝瘦，湘流獨佔清。’脫梅花於閨房黨錮中，蓋此畫與此詩乎。”

按：熙，當爲“頤”字形訛。“飯顆”二句，見《次韻尹俊卿梅花絶句》第二首，則此跋出自王灼《頤堂集》，應無疑問。《次韻尹俊卿梅花絶句》作于紹興十四年春。此《跋》作年當在其後。姑繫于此。


【行跡】
 此年二月癸未後，交割職務。

紹興十四年二月癸未，樓炤改任江南東路安撫制置大使判建康府兼行宫留守，兩浙東路安撫使幕自然解散。王灼交割職務，應在二月癸未後，具体時間不詳。


【詩文繫年】
 《謝交割啓》


【行跡】
 此年初秋，決計歸蜀，有贈答戴時行三首、贈答唐山叟三首。

《漁家傲》（次韻贈戴時行）詞云“吳霜點鬢教誰掃”，當作于吳中。“黄花趁得秋風早”，時當初秋。“萬里岷峨歸夢到”，則當作于決計歸蜀退隱前後。“古往今來成一笑”，牢騷滿腹，頗堪注意。《答戴時行》詩云“誓學宗門第一機”、“乞取刀圭救病翁”，與詞云“東蘺好，未應花似行人老”、“古往今來成一笑，爲君醉裏銷沈了”，表現出共同的厭倦官場、歸隱田園的思想傾向，且情緒都很消沉，應當是同一時期的作品。《和唐山叟所贈三詩》（卷第五）詩云“碧嶂紅塵兩相望”，在朝在野，歷歷分明。“十年高卧赤城雲”，指唐山叟；“勞生笑我不知休”，自嘲。“吳江楓落揺歸棹”、“歸老岷峨占上游”，歸蜀行程已定。此紹興十四年歸蜀前作。


【詩文繫年】
 《漁家傲》（次韻贈戴時行）

《答戴時行》二首

《和唐山叟所贈三詩》


【交遊】
 戴時行，生平不詳。據“吳霜點鬢”之語看，可能是王灼在吳中的朋友。


【交遊】
 唐山叟，蜀人，生平不詳。據“十年高卧赤城雲”，其人定居江南已久。據“吳江楓落揺歸棹”、“歸老岷峨占上游”，似其人亦有歸蜀之想。王灼《跋白氏船齋卷》記紹興二十八年戊寅（一一五八）六月乙巳樊國器、樊國材置酒于白氏船齋，坐客有馮邦直、劉誼夫、王晦叔、唐山叟、馮全道、傅夢良、何晞顏、李仲仁等。則唐山叟亦返歸蜀中。


【行跡】
 此年秋，返蜀途中再至吳江探望劉錡。

《前年一首投贈劉荆州錡》云：“前年別公東南馳，正當六騩還宫時。都人懽傳好消息，慈寧首問公何之。氊裘不復恃軍馬，潁上一戰中興基。青天白日呈萬象，向來讒吻真成癡。數從西府伺行李，樞莞政要人扶持。吳江再見丹楓落，寧料我公猶在兹。呼鷹臺邊閑鼓角，望沙樓上陳書詩。夕烽平安置莫問，賢牧自當十萬師。維昔全荆號強國，近者賊火仍瘡痍。形勝之地勳名集，端使前輩相追隨。衰宗依劉有故事，自憐遠去作兒嬉。明朝爛醉沙頭酒，不管春風吹鬢絲。”王灼“前年”別劉錡，在紹興十二年八月。據“前年”二字，知王灼于紹興十四年再赴吳江。“吳江再見丹楓落，寧料我公猶在兹”，于英雄失路深致激憤。“明朝爛醉沙頭酒，不管春風吹鬢絲”，表現出滿腹牢騷和退身歸隱的傾向。與唱和戴時行、唐山叟的作品思想感情一致，應屬同一時期的作品。詩云：“衰宗依劉有故事，自憐遠去作兒嬉。”據“遠去”二字，知此行目的爲離開江南，非返蜀別無它解。


【詩文繫年】
 《前年一首投贈劉荆州錡》


【行跡】
 此年秋，歸遂寧。

王灼有《東禪別新資官令榮安中走筆次韻》（卷第五）。《太平寰宇記》卷八十五劍南東道榮州有資官縣，其舊治在今四川榮縣西北。武信即遂寧有東禪寺，見陸游《別峰禪師墖銘》，知此篇作于遂寧。詩云：“雖念三年別，猶欣一日逢。”此紹興十四年。“古柏宜秋雨”，時當秋令。


【詩文繫年】
 《東禪別新資官令榮安中走筆次韻》

《和榮安中二絶》（卷第五）

詩云“射洪春酒舊知名”，正在家鄉。“醉來不入少年場”，人在中年。此與《東禪別新資官令榮安中走筆次韻》當作于同一時期。姑繫于此。


【交遊】
 榮安中，蜀人，紹興中爲榮州資官縣令。宋郭印《雲溪集》卷八有《和榮安中月明夜行》、《雲溪集》卷十一有《和榮安中道中見梅》、《再和》。當爲同一人，可資參考。


【行跡】
 此年秋，在成都送普州守王某。

《用舊韻送普守赴闕》詩云：“念昔齒方壯，抱愁山之幽。”壯，三十歲。《禮記·曲禮上》：“人生十年曰幼學；二十曰弱冠；三十曰壯，有室。”王灼紹興十二年被檄臨安，時年三十八歲，正當壯年。此時朝廷主戰、主和爭議激烈，“誓從東南尉，策勳西北陬”，表明了作者的主戰立場。然“人事乃大謬，天命不少謀”、“蠻觸蝸兩角，古今貉一丘”，知所謀不遂。“國是久已定，諒非卿士謀”，主和派早已控制了局面。在經歷了“車轍半神州”的奔波之後，“廉頗故思趙，韋孟欲徙鄒”，作者不得不怏怏歸鄉。可知這組作品當作于返蜀之後。據“錦水清堪濯，草堂靚可休”，送別之地當在成都。據“共飽黄雞秋”，時當秋令。


【詩文繫年】
 《送普州守》（卷第四）

《用舊韻送普守赴闕》


【交遊】
 此王姓普州守，生平不詳。王灼《碧雞漫志》“霓裳羽衣曲”條中曾提及“宣和初普府守山東人王平”。但此時距宣和初已二十五年，王平不可能擔任普州守數十年之久。此普州守亦姓王，但與王平應非一人。


紹興十五年（一一四五），四十一歲。在家鄉。冬，入四川總領司趙不棄幕府。



【行跡】
 此年春，在遂寧。

王灼有《拾諸公餘韻贈輝禪師兼奉答勾龍伯秋謁廣利輝禪師》（卷第五）五律一組十首全部次韻，當爲同一時期作品。《方輿勝覽》卷六十三遂寧府：“廣利寺，在小溪縣西五里。巖壑之勝，甲於一方。”知詩作于遂寧。據“早歲撑吳榜”、“半生沉俗學”，時爲中年。據“四山圍翠黛”、“足爲春遊繭”，時當春令。則諸篇作年，應在紹興十五年春回歸遂寧後。

詩中追述作者此前親歷的一段坎坷經歷，觀“吳榜”、“越羅”、“苧羅”，其事發生在越地。據“只今中夜夢，突怒見潮波”，其地應在海邊。“抗志吾何敢”、“有志捽何羅”，寫得罪之由，爲掊擊奸惡。何羅，莽何羅。莽何羅謀刺武帝，爲金日磾所擒。《漢書·金日磾傳》“日磾捽胡投何羅殿下”，顏師古注引晉灼曰：“胡，頸也。捽其頸而投殿下也。”又“白眼遭非類”、“中路墯嚴科”，寫觸怒羣丑，身陷科責。“芻蕘傳吉語，詔旨緩追科”，寫終得奧援，化險爲夷。揆其時日，當指紹興十二年至十四年困頓江南時事。

這組作品爲贈廣利輝禪師而作，詩中“頓喜高風在，仍聞密義多”、“猶堪試綿力，法海激頽波”、“空法銷諸漏，端如迦葉波”，亦富禪味。然詩云“種德無餘事”，表明直至紹興中期，王灼尚對佛學缺乏興趣。


【詩文繫年】
 《拾諸公餘韻贈輝禪師兼奉答勾龍伯秋謁廣利輝禪師》二首

《奉伯秋》一首（卷第五）

《答伯秋》三首

《又和》四首


【交遊】
 勾龍伯秋，紹興年間蜀人。虞允文宣撫四川，延入幕府，出知榮州（李流謙《送勾龍伯秋出幕守三榮得出字》）。餘不詳。李益謙《李流謙行狀》：“會元樞虞公宣撫全蜀，招致之幕下。”（《澹齋集》卷末）此李流謙一生唯一一次幕僚生涯。則勾龍伯秋所出之幕，當爲虞允文武安軍節度使四川宣撫使幕府，時間在乾道八年九月戊寅至淳熙元年二月癸酉之間。


【行跡】
 此年冬，爲四川總領司趙不棄幕僚，客居成都碧雞坊妙勝院。

趙希弁《郡齋讀書附志》謂王灼“嘗佐總幕”。按：總幕，四川總領司幕府。四川總領司始置于紹興十五年。首任長官爲宋宗室趙不棄。趙不棄始領四川宣撫司總領官，在紹興十五年十一月庚申，十七年二月乙未受代。則王灼入佐總幕，當在此年底。

宋王明清《揮麈餘話》卷二：“鄭亨仲本秦會之所引，自温州判官不數年登禁近，遂以資政殿大學士宣撫川陜。亨仲駕馭諸將有理，諸將雖外敬而内憚之。適亨仲有忤秦之意，因相與媒孽，言其有跋扈狀。秦聞之，謀於王顯道[image: ]
 。[image: ]
 云：‘不若遣一宗室有風力者往制之。’因薦趙德夫不棄焉，於是創四川總領財賦命。德夫至坤維，得晁公武子止於冷落中，辟爲幹辦公事，俾令采訪亨仲陰事，欲加以罪。又以德夫子善究爲總領司幹辦公事，越常制也。子止又引亨仲所逐使臣魏彥忠者，相與物色其失上聞。遂興大獄，竄籍亨仲，即召德夫爲版曹云。”宋程大昌《演繁露續集》卷二“四川總領財賦結總領在四川上”條：“紹興十五年十月二十八日，汪勃言：‘四川既已休兵，可罷都轉運使，歸其職於宣司。宣司既典兵，又總財賦，則爲非是。乞即宣司置四川總領一司，應辨宣司錢糧。’旨用其言。其年十一月十八日，除趙不棄爲之。初降指揮，以‘四川宣撫司總領財賦’爲銜。至其命詞給告，則結銜曰‘總領四川財賦’。是初時使爲宣司屬官，已而返來總領宣司財賦也。是時鄭剛中爲宣撫使，既見不棄全銜結‘總領’於‘宣司’之上，迺始驚疑而知其有異矣。此蓋秦丞相微機。或者云：不棄有請而秦從之。”

《碧雞漫志序》云：“乙丑冬，予客居成都之碧雞坊妙勝院。”乙丑，紹興十五年。


紹興十六年（一一四六），四十二歲，在成都四川總領司幕府。



【行跡】
 此年由夏至秋，與王和先、張齊望日置酒相樂。

《碧雞漫志序》云：“自夏涉秋，與王和先、張齊望所居甚近，皆有聲伎，日置酒相樂。”該序始言“乙丑冬”，繼言“自夏涉秋”，此夏秋當爲丙寅夏秋。丙寅，紹興十六年。


【詩文繫年】
 《戲王和先張齊望》（卷第二）

《王氏碧雞園六詠》（卷第三）


【交遊】
 王和先，成都人，紹興年間住成都碧雞坊附近，餘不詳。

張齊望，成都人，紹興年間住成都碧雞坊附近，餘不詳。


【行跡】
 此年秋，完成《碧雞漫志》初稿。


【詩文繫年】
 《碧雞漫志序》云：“客舍無與語，因旁緣是日歌曲，出所聞見，仍考歷世習俗，追思平時論說，信筆以記。積百十紙，混羣書中，不自收拾。”此“百十紙”即《碧雞漫志》初稿。


【行跡】
 王灼《頤堂先生文集》得趙不棄爲作序，當在此年。

趙希弁《郡齋讀書附志》著録“頤堂先生文集五十九卷碧雞漫志一卷長短句一卷祭文一卷”，又云：“灼，遂寧人。嘗佐總幕，故趙公爲之序。《漫志》可見樂府之源委。”《志》謂“《漫志》可見樂府之源委”，可見此時《碧雞漫志》已經成稿。《碧雞漫志序》謂乙丑冬客寄成都之碧雞坊妙勝院，此後自夏涉秋，日置酒相樂，因旁緣是日歌曲，信筆以記，積百十紙。此即《碧雞漫志》初稿。乙丑，紹興十五年。自夏涉秋，紹興十六年。綜合《郡齋讀書附志》、《碧雞漫志序》所載，知《碧雞漫志》的創作，正在參佐總幕期間。觀“自夏涉秋”一語，《碧雞漫志》成稿當在此年秋季。趙公爲王灼文集作序，其直接誘因當即王灼新作《碧雞漫志》。按：趙序已佚。“可見樂府之源委”云云，疑即取自趙不棄序文。


【交遊】
 趙不棄，字德夫，太宗六世孫。紹興十三年七月癸酉，以左朝請大夫知邵武軍（《建炎以來繫年要録》卷一百四十九）。十五年六月辛丑，爲江東轉運判官（《建炎以來繫年要録》卷一百五十三）。時秦檜疑四川宣撫使鄭剛中。十一月庚申，行太府少卿充四川宣撫司總領官，改總領四川宣撫司錢糧（《建炎以來繫年要録》卷一百五十四）。十七年二月乙未，以符行中代。七月己巳，自蜀中還入對。庚辰，權尚書工部侍郎。八月乙巳，充敷文閣待制知臨安府（《建炎以來繋年要録》卷一百五十六）。十八年六月乙巳，守尚書工部侍郎（《建炎以來繫年要録》卷一百五十七）。十月丁卯，除敷文閣直學士知紹興府（《建炎以來繫年要録》卷一百五十八）。十九年十月丙寅卒（《建炎以來繫年要録》卷一百六十）。

《宋史·食貨志上二》：“建炎三年張浚節制川陜，承制以同主管川秦茶馬趙開爲隨軍轉運使，總領四川財賦。大抵於先朝常賦外，歲增錢二千六十八萬緡，而茶不預焉。自是軍儲稍充，而蜀民始困矣。八年十月趙鼎罷，秦檜獨相。九年，和議成。簽書樞密院事樓炤宣諭陜西還，以金四千兩銀二十萬兩輸激賞庫，皆取諸蜀。十一年正月，趙開卒。十月，以鄭剛中爲川陜宣諭使。十三年，剛中獻黄金萬兩。十五年正月，剛中奏減成都路對糴米三之一。四月，省四川都轉運使，以其事歸宣撫司。剛中尋以事忤秦檜，於是置四川總領所錢糧官，以太府少卿趙不棄爲之，又改命不棄總領四川宣撫司錢糧。十六年，剛中奏減兩川米脚錢三十二萬緡，激賞絹二萬疋，免創增酒錢三萬四千緡，以四川總制錢五十萬緡充邊費。”

以上引文講述了兩個問題：四川計司的建置、四川財賦的使用。南渡之後，四川成爲宋金對峙的西部戰綫大後方，承擔着全國將近一半的軍費開支。“蜀民始困”，苦不堪言。如果說張浚、趙開的戰時經濟體制情有可原，那麽紹興和議之後，戰爭狀態解除，蜀民之困也理當得到緩解。實際上，胡世將、鄭剛中以及此後的范成大等四川地方官也正是這樣考慮的。但作爲中央政府首腦的秦檜卻不會這樣考慮，這就出現了樓炤以金四千兩銀二十萬兩輸激賞庫、趙不棄“欲盡取宣撫司所儲”（《建炎以來繫年要録》卷一百五十五）。其間體制轉換的樞紐，即在總領所的建置。總領所的名稱由“四川宣撫司總領官”改爲“總領四川宣撫司錢糧”，由宣撫司下屬變成了宣撫司平級乃至上級，造成了此後“四川宣總司抗衡”的局面。《建炎雜記乙集》卷十七“紹興至淳熙四川宣撫司錢帛數”條載：“鄭亨仲爲四川宣撫副使，時本司有随軍、激賞、撫養、降賜四庫，其數夥。趙德夫不棄來總計，欲盡取之，亨仲不與，由是有隙。及亨仲得罪，本司樁坐錢至五千萬，詔分撥赴行在，餘命總領所拘收。”這才是秦檜置司的本來意圖。從這個意義上講，王灼此次幕僚生涯恐怕相當艱難。作爲蜀士，深知蜀人困苦；作爲幕僚，卻不得不錙銖必較。好在趙不棄也還有自己的主見，《建炎雜記甲集》卷十七載：“近歲趙德老、楊嗣勳權少卿相繼總賦，皆以減放爲急，蜀人幸之。德老嘗減鹽酒折估錢一月凡七十萬緡。”趙不棄的這些舉措，其間或許包含有王灼的一份貢獻。


【行跡】
 此年内，送宋泰發通守益昌。


【詩文繫年】
 《跋蘇子送宋使君詩》（傅輯）

跋記元祐二年丁卯（一〇八七）二蘇送宋使君以便親丐鄉郡得彭州事。“後六十年，使君之孫泰發將母通守益昌。”自元祐二年下推六十年，當爲紹興十六年。


【交遊】
 宋泰發，成都人。紹興十六年通判利州。餘不詳。陸心源《宋詩紀事補遺》卷四十九據石刻録其詩一首。其祖宋構，字承之，成都人。見王昶《金石萃編》卷一百四十一“關山雪月詩”條。蘇詩《送宋朝散知彭州迎侍二親》施注：“宋彭州名構，字成之，成都人。紹聖間爲金部郎，是時都大提舉川茶事，陸師閔移漕陜西，謀代之者。曾子宣、李邦直僉曰：宋某可。遂使權都大管勾。”


紹興十七年（一一四七），四十三歲。春二月，趙不棄受代，幕府解散。夏，在家鄉。



【行跡】
 此年春，趙不棄受代，幕府解散。

趙不棄受代在紹興十七年二月乙未，幕府解散，當在此後。


【行跡】
 此年夏，曾一至廣安，餞張諾季然于普門院。

王象之《輿地紀勝》卷一百六十五潼川府路廣安軍：“大維山，在軍城西南一百五十步，直翔雁橋，上有普門院。”即今四川廣安。張諾，字季然，彭州崇寧人，紹興十八年進士。詩中云：“暑途勸加餐，養成摩天翮。”據上句，知時當盛夏；據下句，當作于張諾赴試前。夏日出發赴試，所赴當爲秋試。詩又云“相望一千里”，送別之地普門院在廣安，離別之後“相望一千里”，知張諾所去，不在杭州，而在成都。所赴當爲鄉試而非省試，可以無疑。則此詩當作于紹興十七年夏。


【詩文繫年】
 《同誼夫國才餞季然于普門院取壁間五字詩各探一句爲韻賦五詩某得共飲碧苔畔》（卷第四）


【交遊】
 張諾（一一一八——？），字季然，彭州崇寧人。紹興十八年第三甲第十名進士。餘不詳。《紹興十八年同年小録》：“第三甲第十人張諾，彭州崇寧縣義興鄉拱極里。字季然，小名江郎，小字江郎。年二十一，四月十八日生。外氏李偏侍下第五十二。兄弟二人，二舉，娶徐氏。曾祖戩，故贈承事郎。祖浃，故左朝奉郎。父大中，故左從事郎。本貫彭州崇寧縣義興鄉拱極里，父爲户。”


紹興十九年（一一四九），四十五歲。在家鄉。



【行跡】
 此年，次比增廣《碧雞漫志》成五卷，完稿于三月十六日。

序署“己巳三月既望”。己巳，紹興十九年。三月既望，三月十六日。《碧雞漫志》書成，可據此繫年。


【詩文繫年】
 《碧雞漫志序》（傅輯）


紹興二十四年（一一五四），五十歲。在家鄉。



【行跡】
 此年在遂寧，作《古摯墓銘》（傅輯）、《李教授墓誌銘》。

《古摯墓銘》云：“紹興二十四年九月戊辰卒，十二月丙子葬于遂寧府小溪縣政成鄉慈觀山東崗。”此篇作年，在紹興二十四年九月戊辰之後，十二月丙子之前。《李教授墓誌銘》云：“紹興二十二年三月某甲子，以毁卒。二十四年十二月某甲子，防得吉卜，舉親喪於大邑之白雲里長溪山，遂以兄嫂祔葬。”此篇作年，在紹興二十二年三月之後，二十四年十二月之前。


【詩文繫年】
 《古摯墓銘》

《李教授墓誌銘》


【交遊】
 古摯，字通老，古公亶父後，世爲濟州鉅野人。政和初以算學登第，授承信郎，調龍州清水縣令。坐慢令，對移監本州市易務。邑父老訴請還任，從之。官滿，又借留三年。利州路安撫司辟幹辦公事，罷去，爲邛州火井縣尉，遷成都府兵馬都監。歷石泉軍白沙知寨，監嘉州洪雅縣酒稅，成都九縣廵檢，卭蜀黎雅州都廵檢，卭之思安鎭兵馬都監。四川宣撫使鄭公剛中辟幹辦官。鄭去蜀，奏爲成都府等路第三正將。四川制置使李公璆奏知威州，未赴，御史劾鄭諸過，詔江州起獄，君牽連就逮。獄具，奪修武、從義、秉義郎三官，勒停特除名。紹興二十四年九月戊辰卒，官敘秉義郎。


【行跡】
 《糖霜譜》早已成書。此年，卧雲菴守元爲作《跋》。

影文淵閣四庫全書本《糖霜譜》卷末附卧雲菴守元《跋》：“范蔚宗作《香譜》，蔡君謨作《茘支》、《茶》兩譜，皆極盡物理，舉世皆以爲當。晦叔作《糖霜譜》，余聞之且久。偶獲七篇，盡讀於大慈之方丈院，將見與范、蔡之文并馳而爭先矣。紹興二十四年甲戌季春初六，卧雲菴守元書。”據此可定《糖霜譜》作年在紹興二十四年之前。據“嘗走四方”、“聞之且久”，《糖霜譜》完稿約當在紹興前期。姑繫于此。


【詩文繫年】
 《糖霜譜序》（傅輯）


【行跡】
 此年後，或曾一遊彭州。

王灼有《葛仙化》（卷第二）、《大隋山》（卷第二）、《曲尺山雲居寺》（卷第二）諸詩，其地均在彭州，其創作時間大略在此前後。疑此年前後曾一遊彭州。


【詩文繫年】
 《葛仙化》

詩云：“三仙班龍駕，長往無歸音。”三仙，葛璝、楊昇賢、蒲高遠。《方輿勝覽》卷五十四彭州：“葛仙山有崇真觀，在濛陽北四十里，二十四化之第五化也。葛仙翁璝、楊仙翁昇賢於此得道。大同中，蒲仙翁高遠復於此白日上昇，梁武帝錫名上清觀，劉孝先作碑以紀其事。按《成都記》：韋皋夢神人謂曰：異日富貴，無忘葛璝也。後尹成都，再夢，乃復新觀宇。化之東有明月宮、千人龕，洞穴八十一所及二十四峰，有韋皋記。”詩云“聲利豈不好，柰此老境侵”，時已步入晚年。又云“天命儻可順，吾將守素心”，《論語·爲政》：“五十而知天命，六十而耳順。”此篇作年當在五十至六十之間。姑繫于此。

《大隋山》

《方輿勝覽》卷五十四彭州：“大隋山，在堋口鎮北三十五里。昔神照禪師居之，有瀑布。張天覺記云：西山之勝在彭門者，大隋爲甲。”詩云：“病夫垂老寡所嗜，獨於要妙欲細論。”此晚年之作，大約與上篇同時。

《曲尺山雲居寺》

《方輿勝覽》卷五十四彭州：“曲尺山，在城北五十里。有雲居院，春時遊覽之所。”詩云：“病悴優婆塞，歸夢到松菊。諸聖惠三昧，警我煩惱毒。”此晚年之作，大約與上篇同時。


紹興二十五年（一一五五），五十一歲。在家鄉。



【時事】
 紹興二十五年秋七月丙辰，減四川絹估、稅斛、鹽酒等錢歲百六十餘萬緡，蠲州縣積欠二百九十餘萬緡。詔四川營田有占民田者，常平司按驗給還。


【行跡】
 此年或曾一至巴州。

《監樂堂》詩（卷第二）序云：“巴川郡治之圃曰監樂堂者，紹興戊辰始創，僅七年，敗于漲水。常平使者僚屬馮侯茂恭攝守，一新大之。”《宋史·職官志七》：“中興後通置提舉常平茶鹽司，掌常平義倉免役之政。紹興十五年，詔諸路提舉茶鹽官改充提舉常平茶鹽公事。是年冬，詔提舉官依舊法爲監司，其屬有幹辦官。”巴川郡，即合州，今重慶合川縣。戊辰，紹興十八年（一一四八）。後七年，則紹興二十五年。序又云：“郡人則相牽連求聲詩于王某，故作四章，章八句。”合川、遂寧相去不遠，郡人求詩之地是遂寧還是巴川，不能肯定。據“相牽連”云云，似其時王灼正在巴川。


【詩文繫年】
 《監樂堂》詩四首


【交遊】
 馮茂恭，名號里貫不詳，紹興二十五年以利州東路提舉常平茶鹽公事司僚屬身份攝守巴川郡。《蜀中廣記》卷十八上川東道重慶府二合州引《輿地碑目》石照北嵓石門彌陀像：“馮茂恭、邵商民、唐立夫紹興乙亥十月癸巳同遊。”乙亥，紹興二十五年（一一五五）。其時間、地點皆可以與《監樂堂》相印證。

《監樂堂》詩序陳述馮茂恭德政云：“舊爲害最甚曰益昌軍食，歲三千斛，郡亦二千八百餘斛，廐粟又八百斛，盡取之。民不得一錢，與常賦同輸。其本費或計司指空文，或屬邑侵斡。侯悉條請之，嚴絶之，郡自任責。會朝廷遣郎官出使，大革苛歛，即疏始末，又別具民事九，蘄必更張。”益昌，唐郡名，即利州，見《元和郡縣志》卷二十二。按：南宋前期，利州爲宋金抗衡西部戰綫重鎮。軍需所耗，率取之于川，即此所謂“益昌軍食”。川民苦此既久，蜀士屢形于言。王灼此前已佐總幕，對其中弊端早已了然于心。此序所云，究心民瘼，代表了王灼内心的真實看法。對了解南宋時期的財稅制度及經濟思想，也有著重要的參考價值。


【行跡】
 此年冬，始得孫。

《得孫以詩邀立夫兄次明丈作看客》：“一陽謹初度，剥極宜復旋”、“老眼始見孫，便覺了世緣”。按：邵雍《冬至吟》：“冬至子之半，天心無改移。一陽初起處，萬物未生時。”此云“一陽謹初度”，是王灼得孫之日適當冬至。又《次韻韶美義夫兩家舉孫》（卷第二）：云：“兩翁連詩軸，誇我新生孫。”王灼這兩首詩當作于唐、劉二人奉詔入朝之前。唐、劉被召，前者在紹興二十六年春正月甲子，後者在紹興二十七年四月丁酉。是王灼得孫，當在紹興二十六年春正月之前。姑繫于紹興二十五年冬。


【詩文繫年】
 《得孫以詩邀立夫兄次明丈作看客》

《次韻韶美義夫兩家舉孫》


【交遊】
 唐文若（一〇六五——一一六五），字立夫，眉山人，唐庚之子。登進士第，分教潼川府。紹興十年春正月壬辰，以薦對稱旨，自左迪功郎改左奉議郎（《建炎以來繫年要録》卷一百三十四），特旨通判洋州，再通判遂寧府。紹興二十六年春正月甲子，以光禄丞召（《建炎以來繫年要録》卷一百七十一）。十一月壬辰，行秘書郎（《建炎以來繫年要録》卷一百七十五）。二十七年六月甲寅，改起居郎。九月甲申，出知邵州（《建炎以來繫年要録》卷一百七十七）。改饒州，加直敷文閣移知温州。三十一年五月丙戌，召爲宗正少卿（《建炎以來繫年要録》卷一百九十）。八月戊申，復除起居郎，兼給事中直學士院（《建炎以來繫年要録》卷一百九十二），十二月戊申，權行宫直院（《建炎以來繫年要録》卷一百九十五）。三十二年三月丁酉朔，兼權中書舍人（《建炎以來繫年要録》卷一百九十八）。孝宗嗣位，除敷文閣待制知漢州，尋改張浚江淮軍事都督府參贊軍事。除知鼎州，改江州。乾道元年卒，年六十，贈左通奉大夫。《宋史》有傳。

王灼現存作品中，有兩篇涉及唐文若，《得孫以詩邀立夫兄次明丈作看客》、《置酒登賦樓觀月立夫有詩序別次韻》（卷第三）。唐文若通判洋州期間，洋州西鄉縣産茶，亘陵谷八百餘里，山窮險，賦不盡括。使者將增賦以市寵，園户避苛歛轉徙，饑饉相藉。文若力爭之，賦迄不增。通判遂寧期間，會大水，民多漂死。文若至城上，發庫錢募游者，振活甚衆。又力請于朝，除田租二萬一千頃，免塲務稅二十餘所，築長堤以捍水勢，自是無水患。秦檜死，文若獻《文思箴》主張治兵。紹興三十一年金人犯邊，文若求對，首建大臣節制江上之議。詔百官廷議，文若畫三策：一請上親征，二乞遣大臣勞軍，三乞起張浚。孝宗嗣位，張浚以右府都督江淮軍事，文若爲都督府參贊軍事。其年冬，金復大入，官軍悉戍淮。文若謂上流當嚴兵備以定民志，奏籍鄉丁五萬，訓練有法，人倚以固。解嚴，和糴大起，郡之數八萬。文若以民勞，堅請得減什三。通觀唐文若從政經歷，于政治、軍事、經濟均有建樹，“賦不盡括”，尤爲難得。王、唐交往集中在紹興二十六年前後唐文若通判遂寧府時。就現存作品看，得孫邀作看客，臨行有詩序別，二人頗爲相得。


【交遊】
 劉儀鳳（一一一〇——一一七五），字韶美，普州人，號寄堂（宋徐光溥《自號録》）。紹興二年進士，擢第十年始赴調，紹興十二年爲遂寧府蓬溪縣尉，歷監資陽酒稅、榮州掾。紹興二十七年四月丁酉，起居郎趙逵薦其富有詞華、恬于進取。二十八年四月甲寅，除諸王宫敎授（《建炎以來繫年要録》卷一百七十六）。三十年七月癸巳召試館職，辭以久離塲屋。八月己巳，改國子監丞（《建炎以來繫年要録》卷一百八十五）。遷秘書丞。紹興三十二年五月戊戌，守禮部員外郎（《建炎以來繫年要録》卷一百九十九），尋兼國史院編修官、兼權秘書少監。乾道元年三月，遷兵部侍郎兼侍講。二年正月十一日（《宋會要輯稿》職官七一），御史張之綱論儀鳳録四庫書本以傳私室，遂斥歸蜀。三年十二月，復集英殿修撰，起知邛州。未上，改漢州、果州，罷歸。淳熙二年十二月丙申卒，年六十六。《宋史》有傳。

《宋史》謂劉儀鳳在朝十年，每歸，即匿其車騎，扃其門户。客至，無親疏皆不得見。政府累月始一上謁，人尤其傲。奉入半以儲書，凡萬餘卷。苦學至老不倦，尤工于詩。然頗慕晉人簡傲之風，不樂與庸輩接，故平生蹭蹬，一跌遂不振。王灼嘗自矜其“漫浪”、“苦勁”（《贈趙當可》卷第二）、“平生受性僻，所至徒侣寡”（《宿毗沙院諸友相送》），就性格而言，二人頗爲相近。讀書苦學，尤爲相近。王灼現存作品中，有兩篇涉及劉儀鳳，《次韻韶美義夫两家舉孫》、《九日同韶美誼夫登妙明分韻得光字》（卷第三）。前者作于紹興二十六年，後者作于乾道三年。作爲鄉鄰，二者保持了長期的友好關係。


【交遊】
 次明，姓氏及生平俱不詳。稱“丈”，其年輩當高于王灼。《得孫以詩邀立夫兄次明丈作看客》云：“使君與別駕，同是峨眉仙。”立夫時爲通判，則次明當爲“使君”即遂寧太守。況周頤《萬邑西南山石刻記》卷下：“紹興丑季冬十四日，鮮于次明赴守秭歸，維舟岸下爲半日留。同來者五人：晁公旦、王兌、僧□□、了遷、知白。”此鮮于次明赴守秭歸途經萬州，則首途自蜀無疑，或即其人。果如此，則鮮于次明爲峨眉人，紹興二十六年知遂州，紹興二十七年丁丑改知歸州。


【交遊】
 王灼詩中有誼夫、詣夫、義夫。“誼夫”姓劉，見王灼《跋白氏船齋卷》。“義夫”姓劉，見《次韻韶美義夫兩家舉孫》“擾龍同一門”。“詣夫”姓劉，見《酒泉子》（送詣夫成都作重九）“前度劉郎行樂處”。此劉誼夫、劉義夫、劉詣夫，音義俱同，當爲同一人。宋馮時行《書孟子指要後》：“武信劉誼夫盡心於七篇之書，離其事合之，各以其類相附，開卷了然若指諸掌，謂之《孟子指要》。”（《縉雲文集》卷四）宋郭印有《九月二十日率趙彥和王平叔劉誼夫遊棲巖寺彥和有詩次其韻》（《雲溪集》卷二）、《劉誼夫見寄雲溪之什用前韻》（《雲溪集》卷八）、《既爲誼夫賦墳廬詩乃蒙和韻再成十首爲謝兼簡韶美以資一噱》（《雲溪集》卷十二），李石有《次韻誼夫九日憶去歲共遊東林》（《方舟集》卷四），當即其人。


紹興二十六年（一一五六），五十二歲。在家鄉。



【行跡】
 此年内，曾因事至成都。

《銅馬歌》（卷第二）序云：“紹興丙子，予以事至成都。黄伯淵見索，作《銅馬歌》。”丙子，紹興二十六年。宋洪邁《夷堅支志》壬卷七“郫縣銅馬”條：“紹興二十六年，王晦叔自小溪至成都，士人黃伯淵請作銅馬歌。”


【詩文繫年】
 《銅馬歌》


【交遊】
 黄源，字伯淵，臨邛人。宣和初補州學博士弟子員。長于《易》學。宋魏了翁《鶴山先生大全集》卷七十《處士高君大中墓誌銘》：“高氏以姓著于邛，居蒲江。宣和初其子宏甫補博士弟子員，與同舍高抑崇閌、陳少陽東、黄伯淵源、趙子然雍、孫太沖道夫、揚原仲願、李純粹静一、雷公逹觀最相厚善。”宋李石《方舟集》卷十五《王九成夷仲墓誌銘》：“自言從臨邛黄源學讀《易》。”


【行跡】
 此年秋，置酒登遂寧賦樓觀月送別唐文若。

王灼有《置酒登賦樓觀月立夫有詩序別次韻》（卷第三）。賦樓，在遂寧西山。宋晁公遡《登賦樓賦》：“武信之美盡在西山，而西山之美無如兹樓。”（《嵩山集》卷一）武信，即遂州，蓋唐乾寧四年置武信軍節度使于此。紹興二十六年春正月甲子唐文若以光禄丞召（《建炎以來繫年要録》卷一百七十一），十一月壬辰抵京後改秘書郎（《建炎以來繫年要録》卷一百七十五）。詩云“序別”，當在正月得詔以後，十一月抵京之前。詩云“西山自高爽”、“月華岀萬象”、“寒光增灝氣”，知時當秋季。


【詩文繫年】
 《置酒登賦樓觀月立夫有詩序別次韻》


紹興二十八年（一一五八），五十四歲。在家鄉。



【行跡】
 此年正月九日，跋《馮太師迓蹇子長詩真跡》。

《跋》（《永樂大典》卷九〇九/一七A引“王灼頤堂集”）云：“後七十餘年，紹興戊寅正月九日王灼跋。”戊寅，紹興二十八年。


【詩文繫年】
 《跋馮太師迓蹇子長詩真跡》


【行跡】
 此年春，送何熙載官鄰山縣尉。

王灼有《送何熙載之官鄰山因簡虞并父》（卷第四）。虞允文官蜀三次，紹興二十四年至二十八年知黎州、渠州，紹興三十二年宣諭川陜，乾道八年宣撫四川。《太平寰宇記》卷一百三十八渠州鄰山郡有鄰山縣，治所在今四川大竹縣東南。何熙載官鄰山尉，正在渠州治下。據“寄謝循良守”，此篇當作于紹興二十八年十月前虞允文知渠州時。據“行春有餘暇”，時當春令。姑繫于此。


【詩文繫年】
 《送何熙載之官鄰山因簡虞并父》


【交遊】
 何熙載，生平不詳。據“桃李想成蹊”、“三年得一尉”，當爲虞并父守渠期間培養的弟子。紹興二十八年十月之前官鄰山縣尉。餘不詳。


【交遊】
 虞允文（一一一〇——一一七四），字彬甫，亦作并父，隆州仁壽人。紹興二十四年進士，以左奉議郎通判彭州。未赴，制置司檄權黎州，改知渠州（楊萬里《宋故左丞相節度使雍國公贈太師諡忠肅虞公神道碑》）。二十八年十月戊子，除秘書丞（《建炎以來繋年要録》卷一百八十）。二十九年六月，兼國史院編修官（《建炎以來繋年要録》卷一百八十二）。八月壬子，爲尚書吏部員外郎仍兼國史院編修官（《建炎以來繫年要録》卷一百八十三）。三十年八月丁巳，守起居舍人兼權中書舍人（《建炎以來繫年要録》卷一百八十五）。九月丁未，爲賀大金正旦使（《建炎以來繫年要録》卷一百八十六）。三十一年五月丙申，試中書舍人（《建炎以來繫年要録》卷一百九十）。九月丙戌，兼權直學士院兼侍講（《建炎以來繫年要録》卷一百九十二）。十一月丙子，督舟師拒金主亮于東采石，却之（《建炎以來繫年要録》卷一百九十四）。三十二年正月丙申，試兵部尚書充江淮荆襄路宣撫副使（《建炎以來繫年要録》卷一百九十六）。二月戊戌，試兵部尚書充川陜宣諭使（《建炎以來繫年要録》卷一百九十七），于興州置司（《中興小紀》卷四十）。九月丁酉，以論邊事不合罷。時吳璘爭德順軍，或上棄三路之議，宣諭使虞允文力請勿棄，章十餘上，乃罷允文，以王之望爲川陜宣諭使（《建炎以來繫年要録》卷二百）。隆興元年六月甲申，爲兵部尚書兼湖北京西宣諭使。七月庚寅，爲湖北京西制置使。二年十一月壬寅，以顯謨閣學士同簽書樞密院事。十二月辛卯，同知樞密院事兼權參知政事。乾道元年三月庚申，爲參知政事兼同知樞密院事。八月丁亥罷。三年二月辛巳，以端明殿學士知樞密院事。五年三月乙亥，召赴行在。六月己酉，爲樞密使。八月己丑，爲尚書右僕射并同中書門下平章事兼樞密使兼制國用使。八年二月辛亥，爲左丞相。九月戊寅，爲少保武安軍節度使四川宣撫使，封雍國公。淳熙元年二月癸酉薨。《宋史》有傳。

王灼現存作品中，酬贈虞允文僅此一首。詩云：“寄謝循良守，桃李想成蹊。行春有餘暇，書尺到耕犁。”書尺，書牘。耕犁，農家。詩請虞允文行春餘暇之際回復一信，據此可以知道二人早有交往。


【行跡】
 此年六月乙巳，與友朋聚飲白氏船齋。

《跋白氏船齋卷》云：“紹興戊寅六月乙巳，樊國器、國材置酒，坐客馮邦直、劉誼夫、王晦叔、唐山叟、馮全道、傅夢良、何晞顏、李仲仁，自申至戌，罷飲。白氏因濠上植蓮四根，才五年，蕃衍近百步。凡水芙蓉宜風月雨露，今於既望後兩日，四者得其一云。”戊寅，紹興二十八年。李石《方舟集》卷二《山舫》序云：“毋廷老作船齋，窗間兩小湖山甚佳，因以山舫名之。”此“毋廷”當即白氏。


【詩文繫年】
 《跋白氏船齋卷》


【行跡】
 此年後，有《祭湯敷文文全道
 》（傅輯）。

《祭湯敷文文全道
 》云“奪去良牧”，知其人爲遂寧州官。敷文，宋代館職，《宋史·職官二》：“敷文閣學士、直學士、待制，紹興十年置。”則此人知遂寧，不得早于紹興十年。《跋白氏船齋卷》聚飲十人中有“馮全道”，疑“湯”爲“馮”字形訛。聚飲白氏船齋事在紹興二十八年，此時馮全道正在遂寧。《祭文》云：“轉輸金穀，銜命近畿。急流勇退，公曰懷歸。偃息名藩，公則歸矣。微疴不復，萬事遂已。”則轉輸近畿、偃息而歸、微疴不復，均當在此年後。姑繫于此。


【詩文繫年】
 《祭湯敷文文全道
 》


【交遊】
 馮全道，紹興二十八年以敷文閣學士知遂州。受命轉輸金穀于近畿，隨即致仕，旋卒，享年七十。


紹興三十年（一一六〇），五十六歲。在家鄉。



【行跡】
 此年前後，何麒知遂州，二人多有交遊唱和。

《次何子應登賦樓韻》云“使君來作牧”，則其時何麒正知遂州。據現有史料，何麒生平典郡者三：早年嘗守合州，紹興十一年守夔州，紹興十三年守邵州，未見有知遂州記載。但王灼有《次韻何子應遊金璧池》、《次韻子應同遊靈泉》、《次韻子應遊鶴鳴》等多篇，其地均在遂寧。又《次韻何子應留詩爲別》云“主領風光春復秋，西山蠟屐北池舟”、“涪江口口歌遺愛”，知確爲郡守不誣。“老陪杖屨本因緣”，則事在晚年。意者，紹興二十六年九月甲寅何麒以左奉議郎充四川安撫制置司參議官期間，或有暫攝郡守事。此詩當作于紹興二十六年何麒入蜀之後，紹興三十二年王灼入幕漢中之前。觀“時節當授衣”，詩當作于九月，姑繫于此。


【詩文繫年】
 《次何子應登賦樓韻》

《次韻何子應遊金璧池》

雍正《四川通志》卷二十五潼川州遂寜縣：“金璧池，在縣城内。晚霞倒映，其色如金。今涸。”（影文淵閣四庫全書本）

今按：明、清遂寧縣，即宋小溪縣，爲遂州附郭縣。宋郭印《雲溪集》卷九有《和何子應遊金璧池二首》，可以參見。

《次韻子應同遊靈泉》

王象之《輿地紀勝》卷一百五十五潼川府路遂寧府：“靈泉山，在小溪縣東十里，山頂有泉。”

《次韻子應遊鶴鳴》

《太平寰宇記》卷八十七劍南東道六遂州小溪縣：“鶴鳴山，在州東北二十里。上有古觀，松上常有皓鶴鳴唳。”


【行跡】
 此年底，補作《梅林分韻詩》得“舊”字。

馮時行《梅林分韻詩序》：“紹興庚辰十二月既望，縉雲馮時行從諸朋舊凡十有五人，携酒具出西梅林。林本王建梅苑，樹老，其大可庇一畝。中間風雨，剥裂仆地上，屈盤如龍孫。枝叢生直上，尤怪古者凡三四。酒行，以‘舊時愛酒陶彭澤，今作梅花樹下僧’爲韻，分題賦詩。客既占韻，立者倚樹，行者環繞，仰者承薌，頫者拾英，吟態不一，皆可圖畫。是行也，余被命造朝，行事薄遽，重以大府衣冠謁報，主人饋勞，酬對犇馳，形神爲之俱敝。諸公導以斯遊，江流如碧玉，平野秀潤，竹塢桑疇，連延彌望。民家十十五五，籬落鷄犬，比閭相親，不愁不嗟。余散策其間，蓋不知向之疲苶厭苦所在也。昔人謀于野則獲閑暇清曠，有爽於精神思慮，遊不可廢如此哉！又況所與遊皆西州名俊憙事者耶？詩成，次第不以長少，以所得韻之後先聯成軸。客十有五，韻止十四，呂義父別以‘詩’字爲韻。又有首昡詩不成者，缺‘樹’字一韻，余過沉犀樊允南監鎮稅語，允南補之。諸公又屬時行爲之序。十五人者，成都楊仲約（大光）、施（晉卿）子一、呂周輔（及之）、（商隱）義父、智父、（宜之）澤父、宇文（師獻）德濟、呂（凝之）默夫、杜（舜舉）少訥、房仕成、楊舜舉，綿竹李（流謙）無變，潼川于（格）伯永、正法寳印老。縉雲馮當可。”

影文淵閣四庫全書本録詩十五首：得舊字闕名
 、得時字李流謙
 、得愛字呂及之
 、得酒字宇文師獻
 、得陶字楊大光
 、得彭字于格
 、得澤字僧寳印
 、得今字杜舜舉
 、得作字呂商隱
 、得梅字馮時行
 、得花字呂凝之
 、沈黎使君與客飲王建梅林分韻作詩過沉犀以詩相示闕樹字令漢廣補之樊漢廣
 、得下字施晉卿
 、馮先生訪梅于成都西郊同游十五人分韻哦詩而積不與翊日先生分僧字屬積作之張積
 ，得詩字呂宜之
 。

按：庚辰（一一六〇），紹興三十年。馮序十五人中，呂智父、房仕成、楊舜舉三人無詩；闕名、張積、樊漢廣三人有詩，但名不在十五人内。張積補作，爲梅林聚會翊日；樊漢廣補作，在馮時行過沉犀（今四川犍爲）時。方成都梅林聚會時，馮時行在知黎州（今四川漢源）任。沉犀、黎州相近，則所謂過“沉犀”，當在馮時行自成都返黎州期間。據此，知王灼分韻得“舊”字，亦屬事後補作。由于當時不在十五人聚會之列，所以馮時行《梅林分韻詩序》未能列名。宋扈仲榮等録入《成都文類》，應有列名。後代傳本偶脫，所以題作“闕名”。明天啓《成都府志》録作“王灼”，應有依據。


【詩文繫年】
 《梅林分韻詩得舊字》（宋扈仲榮等《成都文類》卷十一題作“闕名”，明天啓《成都府志》卷三十四繫于“王灼”下）


【交遊】
 馮時行，字當可，巴縣人。建炎二年爲雲陽縣尉（《蜀中廣記》卷二十三《宋馮時行龍脊灘留題》）。紹興五年十二月己亥朔，楊晨薦原縣丞馮時行等才行于朝，詔召赴都堂審察。如未能遠來，令宣撫司與陞擢差遣（《建炎以來繫年要録》卷九十六）。紹興六年冬十月己亥，席益薦嘗任知縣人十三員政績，左宣教郎知丹陵縣馮時行爲之最（《建炎以來繫年要録》卷一百六）。紹興八年六月丙子，得召對，言和議不可信，特轉一官爲左奉議郎。乙卯，擢知萬州（《建炎以來繋年要録》卷一百二十）。十一年冬十月壬申，夔路轉運判官李坰言時行招置刺虎一軍五百人以爲自衛之計，顯屬跋扈，罷知萬州（《建炎以來繫年要録》卷一百四十二）。紹興十二年五月己卯，提點刑獄公事何麒劾罷坰，得免勘勒停（《建炎以來繋年要録》卷一百四十五）。紹興二十七年三月丙子，以左朝奉郎知蓬州。時行以不附和議爲秦檜所惡，坐廢者十八年，至是復起。既而殿中侍御史王珪論其萬州招軍事，至官才五日，又罷之（《建炎以來繫年要録》卷一百七十六）。紹興二十九年閏六月甲戍，以左朝散郎知黎州（《建炎以來繋年要録》卷一百八十二），紹興三十一年八月甲辰以左朝請郎改知彭州（《建炎以來繫年要録》卷一百九十二）。隆興元年卒于左朝請大夫提點成都府刑獄公事任（宋蹇駒《古城馮侯廟碑》）。


紹興三十一年（一一六一），五十七歲。在家鄉。



【時事】
 紹興三十一年八月，金西道行營徒單合喜將兵扼大散關，遊騎攻黃牛堡。吳璘調內郡兵分道而進，卻之。遣別將彭青至寶雞渭河，夜劫橋頭寨，破之。又遣劉海復秦州，彭青復隴州。紹興三十一年九月庚寅，金主完顏亮自將三十二總管兵伐宋，進自壽春。以太保樞密使昂爲左領軍大都督，尚書右丞李通副之。尚書左丞紇石烈良弼爲右領軍大都督，判大宗正烏延蒲盧渾副之。御史大夫徒單貞爲左監軍，同判大宗正事徒單永年爲右監軍，左宣徽使許霖爲左都監河南尹蒲察斡論爲右都監，皆從工部尚書蘇保衡爲浙東道水車都統制，益都尹鄭家副之，由海道徑趨臨安。太原尹劉蕚爲漢南道行營兵馬都統制，濟南尹僕散烏者副之，進自蔡州以瞰荆襄。河中尹徒單合喜爲西蜀道行營兵馬都統制，平陽尹張中彥副之，由鳳翔取大散關駐軍，以俟後命。武勝、武平、武捷三軍爲前鋒，徒單貞別將兵二萬入淮陰。冬十月，詔吳璘出兵漢中，遂復商、虢州。

十一月乙亥，金主亮臨江築壇，刑馬祭天，期以翌日南渡。丙子，虞允文督建康諸軍統制官張振、王琪、時俊、戴皋等以舟師拒金主亮于東采石，戰勝，卻之。庚辰，金主亮引軍趨淮東。甲申，金主亮至揚州。乙未，金人陷泰州。是日，金人弒其主亮于揚州龜山寺。戊戌，金都督府遣人持檄詣鎭江軍中議和。


【行跡】
 此年前後，送何子應入朝。

《次韻何子應留詩爲別》云“記取舂陵好邦伯”，必在紹興二十六年九月甲寅離道州以後。“周南底事苦淹留，盃水那容萬斛舟”，謂困頓于蜀中。周南，無端滯留之地。楊炯《原州百泉縣令李君神道碑》：“無階封禪，空嘆息于周南；絶望夏臺，竟棲遲於漢北。”詩云“穏駕長風歸去好，鳳凰池上醉遨遊”，謂離蜀歸朝。其具體時間不詳，但必在以左奉議郎四川安撫制置司參議官攝領遂寧之後，隆興年間爲江南西道提點刑獄公事之前。揆其時日，當在紹興三十一年完顏亮南侵前後。蓋其時國勢危急，大批主戰派人士得以起用。姑繫于此。


【詩文繫年】
 《次韻何子應留詩爲別》

《送雍堯咨遊青城》（卷第四）

詩云：“曾遊玉壘市，長揖岷山雲。”玉壘市，即玉壘關，其地在今都江堰市。顧祖禹《讀史方輿紀要》卷六十七成都府灌縣：“玉壘山，縣西北三十里。左思《賦》‘包玉壘以爲宇’、郭璞《江賦》‘玉壘作東別之標’是也。有玉壘關在其下。”此“岷山”，即青城山。“塵緣不暇往”，欲遊而不得。即《宿崇德祠下望青城諸山》“昔年來就學，頗熟青城面，雖無尋山分，猶喜旦暮見”。詩云“胡兒正南牧，兩河如聚蚊”，紹興三十一年九月完顏亮南侵時。


【交遊】
 雍堯咨，生平不詳。詩云“丈人紫霞服，麻姑青練裙”、“獨聞老人村，鶴髮自耕耘”，則隱居學道之士。據“丈人”，其年輩當高于王灼。


【行跡】
 此年冬，次韻近鄰晁子與。

《再次韻》（卷第五）詩云：“佛貍已死北人傳，虜馬飲江謡故年。”又云：“猛士雲屯方賈勇，胡兒莫送講和書。”佛貍，指完顏亮。完顏亮死于紹興三十一年（一一六一）十一月乙未，見《宋史·孝宗紀》。戊戌，金都督府遣人持檄詣鎭江軍中議和。“胡兒莫送講和書”，即指其事。此詩當作于紹興三十一年十一月後。


【詩文繫年】
 《次韻晁子與》五首

《再次韻》五首


【交遊】
 晁子與（一一一四——一二〇一），字點仲，號清容居士，鉅野（今山東巨野縣）人，晁詠之孫，晁公邁之子。生平不仕，紹熙中慶壽慈福宮，年逾八十，賜爵迪功郎。其弟子誰先逝，子與力教其子伯談，與己子伯谷俱登高第。見周必大《文忠集》卷七十五《廸功郎致仕晁子與墓誌銘》。

二晁與王灼爲近鄰，“清谿西岸作鶉居，敢怨投閑百不如。喜得君家好兄弟，相逢如對古人書”可證。王灼與二晁亦爲詩文之友，“大晁富麗比南金，令弟清新敵楚琳”可證。二晁又曾校注蘇、韓二集，“死却廬陵老居士，二蘇那得有知音”、“韓門今日有真傳，興起斯文四百年”可證。二晁所著蘇、韓二集校注雖已失傳，但方崧卿《韓集舉正》引校“晁本”、“晁本校”、“小晁本”一〇三條，吉光片羽，典型尚存。二晁文采風流，當得起王灼的推崇。


紹興三十二年（一一六二），五十八歲。此年春夏，在家鄉。冬，在漢中，爲中侍大夫武當軍承宣使利州西路駐扎御前中軍統制知夔州李師顏幕僚。



【時事】
 紹興三十二年二月，金人犯虢州。吳璘遣將楊從儀等攻之，分兵守和尚原，金人走寶雞。璘遣兵復河源州及積石鎭戎軍，遂復大散關。三月戊申，李師顏收復德順軍。嚴忠取環州，姚仲等又復蘭、會、熙、鞏等州及永安軍。六月己卯，孝宗即位。秋七月戊戌，興州中軍統制吳挺復鞏州。戊申，以四川宣撫使吳璘兼陜西河東路宣撫招討使。八月乙丑朔。四川馬軍統制高師中與金人戰于摧沙，敗死。丙寅，吳璘與金人戰于德順軍。甲申，吳璘敗金人于北山。九月甲午，金人攻德順軍東山堡，中軍將李庠戰死。丁酉，川陜宣諭使虞允文以論邊事不合罷。辛丑，詔吳璘審度措置保全川蜀。辛亥，以總領四川財賦軍馬錢糧王之望爲户部侍郎川陜宣諭使，仍命將調兵同防守興州川口。乙卯，詔虞允文赴吳璘軍議事。辛酉，以吳璘爲少師。十月甲申，金人攻德順城，吳璘擊走之。復遣兵追襲，遂爲所敗。十二月丙寅，詔棄德順城。

時金以重兵扼鳳翔，爭吳璘新復十三州，璘亟馳德順以備之。已而金蒲察世傑率師十萬來攻，璘力戰拒之。會史浩上言官軍西討，東不可過寶雞，北不可過德順。若兵宿于外，去川口遠，則敵必襲之。朝廷遂欲棄三路。虞允文時爲川陜宣諭使，疏言恢復莫先于陜西，陜西五路新復州郡又係于德順之存亡。一旦棄之，則窺蜀之路愈多，西、和、階、成利害至重，不可不慮。疏上，罷允文知夔州，遂詔璘班師。


【行跡】
 此年上元日，在彭州，與李石有唱和。

李石《彭州上元二首》：“蜀川東抱戰聲流，元夕來監舍畔州。莫把華燈照人淚，只堪掩面替民愁。”（《方舟集》卷五）此李石初到彭州所作。李石通判彭州在紹興三十二年，見李石《程通判墓誌銘》。王灼《次韻李知幾》（卷第五）云“又說邊聲急”，與李石“蜀川東抱戰聲流”正相印證，可知此時王灼正在彭州。去年八月，金兵出大散關，宋金戰事再起，“戰聲”、“邊聲”，正合當時形勢。


【詩文繫年】
 《次韻李知幾》

按：李石原詩，今傳《方舟集》未見。


【交遊】
 李石（一一〇八——一一八一），字知幾，自號方舟子，資州磐石人。九歲舉童子，紹興二十一年進士，官至左廸功郎、成都户曹參軍（李石《自敘》）。紹興二十八年正月乙酉，以趙逵舉薦，除太學録（《建炎以來繫年要録》卷一百七十六）。二十九年六月戊戌，爲太學博士（《建炎以來繋年要録》卷一百八十二）。十一月丁未，以不附權貴劾罷（《建炎以來繫年要録》卷一百八十三）。先是，武成王廟生芝草。學官白宰相，欲稱賀。石謂于五行乃金沴木，將爲兵兆。執政不樂，故遂罷。出典成都學，生徒負笈至千人以上（李石《馮主簿墓誌銘》）。三十二年，通判彭州（《程通判墓誌銘》），知黎州。乾道中召爲都官郎中，後復論去。久之，起守合州，又罷。知眉州歲餘，仍被旨召還。以母老懇辭（李石《自敘》）。淳熙二年四月，爲成都府路轉運判官。到官十日（《建炎雜記乙集》卷十三），四月二十二日放罷（《宋會要輯稿》職官七二）。淳熙八年卒（《建炎雜記乙集》卷十三）。

李石卒年，史無明文。《自敘》：“就除西漕，又論罷，家居七年。”李石淳熙二年四月罷成都府路轉運判官，家居七年，則當淳熙八年。《建炎雜記乙集》卷十三：“趙温叔，其鄉人也，驟貴。知幾以晩輩視之，不與通書。久之，起守眉州，除成都路轉運判官，到官十日罷。未幾，温叔秉政，自是不復起矣。温叔免相，王季海代之。知幾與季海有學官之舊，自書近詩數十以寄，筆勢欹傾，殆不可辨。季海甚憐之，方議除官，而知幾死矣。”按：趙雄罷右丞相在淳熙八年八月庚戌，王淮爲右丞相兼樞密使在淳熙八年八月癸丑。李石卒年，應在淳熙八年八月後不久。

王灼現存詩文中，酬贈李石者三題兩首：《題李伯時渭城送客圖用知幾韻》（卷第四）、《次韻李知幾》、《答李知幾》（佚）。《方舟集》中，涉及王灼者兩首：卷一《王晦叔許惠歙硯作詩迫之》、卷二《王家亭池》。就現有贈答考察，王灼與李石的交往，始見于紹興中期王灼歸自江南、李石尚未登第之前，集中在紹興末年李石官蜀期間。他們的共同的興趣，集中在在關心國事與書畫鑒賞方面。


【行跡】
 春，曾一至遂寧縣。

王灼《惠宗師磐石》（洪邁《夷堅三志》壬卷第七注出“頤堂集”）自述于紹興三十二年閏二月癸酉在遂寧縣雞鳴山福勝寺爲唐惠宗禪師作碑銘事。按：此遂寧縣屬遂寧郡，但并非郡城附郭縣小溪，與王灼里貫遂寧郡、小溪縣不宜混淆，所以文中王灼自稱“郡士”，而非“邑人”。宋王象之《輿地紀勝》卷一百五十五潼川府路遂寧府：“遂寧縣，在府南九十里。《寰宇記》云：縣取郡名以稱邑。”治所在今四川潼南縣西北五里大佛塲。《太平寰宇記》卷八十七劍南東道六遂州小溪縣：“鶴鳴山在州東北二十里。”民國《遂寧縣志》卷二永興鄉：“福勝寺，在鶴鳴山下。”


【詩文繫年】
 《惠宗師磐石》


【行跡】
 此年前後，爲張浚作《何南翔所製墨銘》

元陸友《墨史》卷下：“何南翔，遂寧人，以墨知名。張魏公留守建康日，以書至蜀取南翔所製墨。王晦叔爲銘其面曰：‘立言追聖學。籌筆活蒼生。’”按：張浚判建康府兼行宫留守兼節制建康鎮江府江州池州江陰軍軍馬，在紹興三十一年十一月壬申，隆興元年六月癸酉罷。此《銘》之作，必在其間。姑繫于此。


【詩文繫年】
 《何南翔所製墨銘》


【交遊】
 張浚（一〇九七——一一六四），字德遠，漢州綿竹人。入太學，中進士第。靖康初爲太常簿，聞高宗即位，馳赴南京，除樞密院編修官，改尚書虞部員外郎。建炎元年七月己酉，擢殿中侍御史，遷侍御史。時乘輿在揚州，浚言中原天下之根本，願下詔葺東京關陜襄鄧以待巡幸。拂宰相意，除集英殿修撰知興元府。未行，擢禮部侍郎。二年十二月戊寅，兼御營參贊軍事公事。三年春金人南侵，車駕幸錢塘。二月戊午，副朱勝非節制平江府秀州控扼軍馬。乙亥，召朱勝非赴行在，留張浚駐平江。三月癸未，苗傅、劉正彥作亂。癸巳，浚遣布衣馮轓持書說傅正彥等。乃聲傅正彥罪，傳檄中外，率諸軍繼進。丙午，同知樞密院事。四月戊申朔，高宗復位。庚戌，知樞密院。五月戊寅朔，爲宣撫處置使，以川陜京西湖南北路隸之，聽便宜黜陟。浚謂中興當自關陜始。慮金人或先入陜取蜀。則東南不可保。遂慷慨請行。既抵興元，金人已取鄜、延，驍將婁宿孛堇引大兵渡渭攻永興。時兀朮仍在淮西，浚懼其復擾東南，謀牽制之遂，決策治兵，合五路之師以復永興。金人大恐，急調兀朮等由京西入援。九月癸亥，張浚遣都統制劉錫統五路兵及金將婁宿戰于富平縣，會環慶帥趙哲擅離所部，哲軍將校望塵驚遁，諸軍皆潰。十月庚午朔，斬哲以殉，退保興州。紹興元年，金將烏魯攻和尚原，吳玠乘險擊之，金人大敗走。兀朮復合兵至，玠及其弟璘復邀擊，大破之，兀朮僅以身免。二年十二月甲辰，罷宣撫處置使，仍知樞密院。三年二月丁酉，饒風關破，四川大震，被罷職。以諸軍方潰，秘不行。己亥，金帥撒離曷入興元府，經略使劉子羽焚其城走三泉縣，吳玠退屯仙人關。五月己卯，始解使事。四年三月乙丑，以資政殿大學士罷，尋落職提舉洞霄宮福州居住。十月丙子朔，高宗與趙鼎定策親征，命張浚以軍援淮東。己卯，爲浙西江東宣撫使。癸未，爲資政殿學士提舉萬壽觀兼侍讀。庚子，率兵發鎭江如建康。十一月己未，除知樞密院事。時兀朮擁兵十萬于揚州，約日渡江決戰，知公復起，色變夕遁。五年二月丙戌，除尚書右僕射同中書門下平章事兼知樞密院事都督諸路軍馬。奏遣岳飛屯荆襄以圖中原。七年正月丁卯，以破敵功遷特進。乙酉，改兼樞密使。九月壬申罷，加金紫光禄大夫以觀文殿大學士提舉江州太平興國宫。甲戌，落觀文殿大學士，仍領宫祠。十月丁酉夜，勑張浚安置嶺表。戊戌，趙鼎累請浚母老，落職以秘書少監分司西京居永州。九年正月庚寅，以赦復左宣奉大夫提舉臨安府洞霄宫。二月壬戌，知福州，尋復資政殿大學士爲福建路安撫大使。十月癸酉，復觀文殿大學士。十一年十一月，與金國和議成立。辛酉，除檢校少傅崇信軍節度使充萬壽觀使，免奉朝請。十二年十一月癸巳，罷樞密使，進封清河郡王。十六年七月壬申，以上疏論時事，落節鉞以特進提舉江州太平興國宫，連州居住。二十年八月甲辰朔，量移永州，檜死乃免。二十六年十月丁酉，以張浚上書論用兵，依舊永州居住。三十一年正月己亥，放自便。九月，金主亮自將來攻，兵號百萬，遠近大震。冬十月庚子朔，詔將親征。甲子，復觀文殿大學士判潭州。十一月壬申，判建康府兼行宫留守兼節制建康鎮江府江州池州江陰軍軍馬。三十二年七月癸卯，爲少傅、江淮宣撫使，封魏國公。隆興元年正月庚子，進樞密使都督建康鎮江府江州池州江陰軍軍馬。五月甲寅，李顯忠、邵宏淵軍大潰于符離。丙辰，兼都督荆襄軍馬。六月癸酉，降授特進，仍前樞密使江淮東西路宣撫使。八月丙寅，復都督江淮軍馬。十二月丁丑，拜右僕射并同中書門下平章事兼樞密使，仍都督江淮東西路軍馬。二年四月丁丑，除少師保信軍節度判福州，改醴泉觀使。朝廷遂決棄地求和之議。八月辛巳，行次餘干得疾薨。《宋史》有傳。

張浚爲南宋主戰派領袖人物，由此也成爲主和派的打擊對象，屢遭貶謫。早在南渡之初，就因爲主張“葺東京關陜襄鄧以待巡幸”觸怒宰相被貶。爲御營使司參贊公事，力言金人必來攻，宰相黄潛善、汪伯彥皆笑其過計。紹興前期主張“中興當自關陜始”，爲秦檜所忌，貶斥永州幾二十年。隆興一戰，奮不顧身，竟以身殉。不過，南渡之初幾乎所有的重大事件，諸如平定苗劉之變、川陝之爭、江淮之戰，都是由張浚組織指揮的。《宋史》本傳謂“遠人伺其用捨爲進退，天下占其出處爲安危”，可以說是恰如其分。此外，南宋主戰派的中堅力量也大多爲張浚提拔培養，如吳玠、韓世忠、劉錡、岳飛、楊沂中、吳璘等名將，楊萬里、虞允文、汪應辰、王十朋、劉珙等名臣，時稱知人。張浚的歷史評價，後人褒貶不一。褒之者尊爲“漢諸葛亮”（《宋史》本傳），貶之者譏其志大才疏，富平之敗、符離之潰，尤其爲人詬病。其實，決定戰爭勝負的根本原因是雙方綜合實力的差距。就宋金而言，十萬世世代代以騎射爲生的遊牧騎兵，其衝擊能力與機動能力，就不是十萬、二十萬乃至三十萬世世代代刀耕火耨的農民步兵所能抵擋的。南宋四大將中，惟岳家軍具備正面對抗金兵的能力，也是因爲他部下有一萬鐵騎。惟其如此，紹興和議以岳飛必死爲條件，也就可以理解了。大廈將傾，一木難支。討論張浚的歷史評價，苛求其個人才能，猶如苛求文天祥、史可法一樣，不僅輕率無知，而且有失厚道。回過頭來看看王灼《何南翔所製墨銘》對張浚的評價：“立言追聖學，籌筆活蒼生。”可以說是準確而深刻。《宋史》本傳記載：張浚學邃于《易》，有《易解》及《雜説》十卷、《書》、《詩》、《禮》、《春秋》、《中庸》亦各有《解》，文集十卷、奏議二十卷。《宋史·藝文志》著録張浚《易傳》十卷、《建炎復辟平江實録》一卷。楊萬里謂張浚“身兼文武之全才，心傳聖賢之絶學”（《駁配饗不當疏》）、朱熹贊張浚“盛德隣于生禀，奥學妙于心通”（《少師保信軍節度使魏國公致仕贈太保張公行狀》），《宋元學案》爲之專立《趙張諸儒學案》，可見其學術造詣，當得起“立言追聖學”的評價。至于“籌筆活蒼生”，則尤爲深刻。籌筆，籌劃、筆録。《資治通鑑》胡三省注：“籌所以計算，筆所以書。”所謂“籌筆活蒼生”，謂張浚筆下所籌劃、筆録者，均爲拯救天下百姓，此銘“墨”點題之語。除此之外，此語言外尚有深意。《方輿勝覽》卷六十六興元府：“籌筆驛，在綿谷縣，去州北九十九里。舊傳諸葛武侯出師嘗駐此。”李商隱《籌筆驛》：“魚鳥猶疑畏簡書，風雲長爲護儲胥。徒令上將揮神筆，終見降王走傳車。管樂有才真不忝，關張無命欲何如。他年錦里經祠廟，梁父吟成恨有餘。”則王灼“籌筆活蒼生”云者，暗以張浚比諸葛武侯。蓋其憂國憂民，耿耿孤忠，鞠躬盡瘁，死而後已，非諸葛亮無人可比。其後以諸葛比張浚成爲時人共識，如楊萬里《駁配饗不當疏》：“其論諫本仁義似陸贄，其薦進人才似鄧禹，其奮不顧身敢任大事似寇準，其志在滅賊死而後已似諸葛亮。”岳珂《張忠獻時義誠力二帖贊》：“兩朝開濟，萬古闔闢。”真德秀《題隱者蘇翁事迹》：“魏公孤忠如孔明，赤手能支天柱傾。”王灼的評價早于上述諸人，可謂孤明先發。


【行跡】
 此年冬，在漢中，爲中侍大夫武當軍承宣使利州西路駐扎御前中軍統制知夔州李師顏幕僚。

《李安撫生日》云：“沙溝紫氣如隴雲，涇城冬律變陽春。天工爲國巧謀帥，生此摽摽七尺人。坐揮白羽歷三紀，胡兒奔迸塵頭起。緩驅小隊來漢中，甲光冷射清江水。金爐着火焚寳香，願公壽考仍康強。門外祝公更多有，軍民十萬指中梁。”

詩云“涇城冬律變陽春”，時當冬令。涇城，涇水之城。涇水北源出寧夏，南源出甘肅。此句寫德順軍光復後的歡樂氣氛。“緩驅小隊來漢中”，知詩作于漢中。漢中爲興元府治所、利州東路安撫使駐節地。據吳廷燮《南宋制撫年表》，整個南宋前期，任利州東西路安撫使又姓李的祇有李師顏一人。詩中的“李安撫”當即李師顏。

紹興三十二年三月，吳璘部將李師顏收復德順軍（今寧夏隆德），因軍功顯著，六月權領利州東路，十一月三日前後正除。《宋會要輯稿》兵二九：“（紹興三十二年）十一月三日，河東路招討使吳璘言：頃罷姚仲都統職事，其東路軍馬得旨差李師顏權行。李師顏今年三月內統率諸軍與金賊鏖戰，收復德順軍，功效顯著。詔李師顏除御前都統制利州東路安撫使兼知興元府。”《宋史·高宗紀》云：“（紹興三十二年）六月丙寅朔，吳璘次大幽嶺，檄召姚仲至軍前，下河池獄。命夔路安撫使李師顏代將其兵。”《李安撫生日》“涇城”、“緩驅”云云與李師顏除利州東路安撫使的時間、地點、事件諸因素相合。而“胡兒奔迸塵頭起”、“軍民十萬指中梁”也與當年收復德順的大好形勢相和。再結合王灼隆興元年在漢中李師顏幕供職這一情況（參下條），此詩當作于紹興三十二年冬在漢中李師顏幕時。

宋李心傳《建炎雜記甲集》卷十八“夔路義兵”條：“夔路義軍者，紹興末邊事也。有帥守李師顏於夔州三縣保甲中選置，立賞罰之格，分上下軍名色團結。上軍包家業二百緡，下軍半之。始議摘諸州禁軍，時晁子西守梁山，爲言夔有萬山，其鄉之民勇壯伉健，過於正軍，乃損租賦以募之。元額三千四百餘人，李既去，遂爲文具。”李師顏爲夔路安撫使，所置三千四百餘人夔路義兵，亟須熟悉鄉風的本地人士參與管理。紹興九年至紹興十二年，王灼曾爲夔州鈐轄安撫使馮康國、夔州路提點刑獄公事何麒幕僚，這應該是李師顏招其入幕的重要原因。其後李師顏致仕幕府解散，王灼仍需回夔州交代，也應該是這個原因。


【詩文繫年】
 《李安撫生日》


【交遊】
 李師顏（一〇九〇——？），字號鄉貫不詳。南渡初爲耀州守，金兵陷陜西，獨率所部南歸，爲閤門宣贊舍人知興州同統領秦鳳等路軍馬。紹興元年十二月辛未，宣撫處置使張浚承制委知成州（《建炎以來繫年要録》卷五十）。紹興九年九月癸未，以翊衛大夫和州防禦使熙河路兵馬都鈐轄行營右護軍右都統制軍馬兼知鞏州兼管内沿邊安撫司公事（《建炎以來繫年要録》卷一百三十二）。紹興十年六月己酉，攻拔扶風（《建炎以來繫年要録》卷一百三十六）。紹興十六年七月癸酉，自中亮大夫密州觀察使行營右護軍右部統制軍馬知西和州改領宜州觀察使（《建炎以來繫年要録》卷一百五十五）。紹興三十年夏四月乙丑，以殿前司準備使喚爲閤門祗候。六月壬申，以中侍大夫武當軍承宣使利州西路駐扎御前中軍統制知夔州（《建炎以來繫年要録》卷一百八十五）。紹興三十二年三月辛丑，四川宣撫使吳璘自秦州引兵至德順軍。先是，興元都統制姚仲攻德順，踰四旬不能下，乃以李師顏代之。戊申，收復德順軍（《建炎以來繫年要録》卷一百九十八）。六月丙寅朔，權領利州東路（《宋史·高宗紀》）。十一月三日，詔除御前諸軍都統制利州東路安撫使兼知興元府（《宋會要輯稿》兵二九），不拜（《歷代名臣奏議》卷二百四十虞允文奏）。隆興元年正月甲午三日，奉詔退兵。仲春二月，回師漢中。隆興二年秋，以安德軍承宣使興元府駐扎御前諸軍都統制致仕。乾道二年十二月，贈寧遠軍節度使（《宋會要輯稿》儀制一一）。

按：李師顏生年，史無明文。《歷代名臣奏議》卷二百四十虞允文奏：“吳璘軍前除李師顏外，委無曉練軍政可以倚仗之人。而師顏年已七十有三，至今亦未肯領利州東路職事。”紹興三十二年七十三歲，李師顏生年當在元祐五年。又按：李師顏致仕的具體時間，史無明文，但不得晚于隆興二年秋，詳見下文。


隆興元年（一一六三），五十九歲。在李師顏幕。



【時事】
 隆興元年春正月甲午，四川宣撫司奉詔班師。丁已，詔吳璘軍進退可從便宜。璘知朝論主和，于是棄德順軍，倉卒引退。金人乘其後，璘軍亡失者三萬三千，部將數十人。連營痛哭，聲振原野。于是秦鳳、熙河、永興三路新復十三州皆復爲金取。

三月壬辰，金帥紇石烈志寧以書來求海泗唐鄧商州之地及歲幣。五月甲辰，李顯忠及邵宏淵敗金兵于宿州。丁酉，李顯忠復靈壁縣。邵宏淵次虹縣，金人拒之。戊戌，顯忠東趨虹縣。庚子，復虹縣，金知泗州蒲察徒穆及同知泗州大周仁降。丙午，李顯忠、邵宏淵復宿州。癸丑，金紇石烈志寧自睢陽引兵攻宿州，李顯忠擊却之。孛撒復自汴率步騎十萬來攻宿州，晨薄城下，列大陣。顯忠謂宏淵併力夾擊，宏淵按兵不動。是夜，建康中軍統制周宏及邵宏淵之子世雄、殿前司統制官左士淵逃歸。殿前司統制官張訓通等七人、統領官十二人以李顯忠、邵宏淵不叶而遁。金人乘虛復來攻城，顯忠夜引還。甲寅，李顯忠、邵宏淵軍大潰于符離。癸亥，張浚乞致仕。帝以符離師潰，乃議講和，召湯思退爲醴泉觀使奉朝請。癸酉，下詔罪己。于是尹穡附湯思退劾張浚，遂降授浚江淮東西路宣撫使。邵宏淵降官階，仍前建康都統制。己卯，貶李顯忠官筠州安置。八月戊寅，金紇石烈志寧復以書貽三省樞密院，求海、泗、唐、鄧四州地及歲幣、稱臣、還中原歸正人，卽止兵。不然，當俟農隙往戰。


【行跡】
 仲春，在漢中李師顏幕，與李邦獻唱和。

《次韻李士舉丈感春》云：“四時平分春大好，春雖強半未甘老。輕車矮馬恣捜尋，始信天工爲春巧。中園層層亂風花，長路青青被煙草。詎知陽熙變陰慘，頓令樂事成憂悄。兒曹浪語甜如蜜，欲觀俘囚數軍實。貔貅萬屯移蜀塞，胡人喜躍秦人泣。孤坐唯防酒醆空，餘寒頗覺鶯聲澁。貪嗜五斗不自謀，幾時歸作山林客。”

篇末作者自注云：“宣撫招討公取德順，張形勢，欲吞全陝，功將成矣。聖主念兩國赤子，有詔頒師移屯蜀口。憲車李丈感春有作，某次韻及之。”宣撫招討公，指四川宣撫使兼陝西河東招討使吳璘。“取德順”，指吳璘部將李師顏收復德順軍，其事在紹興三十二年三月戊申。“有詔頒師移屯蜀口”，指隆興元年正月甲午三日詔宋軍放棄德順退回屯蜀口事。《宋會要輯稿》兵二九記其事云：“隆興元年四月二十二日，吳璘言：昨依詔旨罷德順屯戍，將都統制王彥發回金州，并李師顏回歸興元府歇泊，及差吳拱節制關外屯戍軍馬。”李師顏自德順退兵興元的具體時間，史料失載。《次韻李士舉丈感春》云：“四時平分春大好，春雖強半未甘老。”可知仲春二月春分時節，李師顏已回漢中。詩又云：“貔貅萬屯移蜀塞，胡人喜躍秦人泣。”無數軍人用鮮血收回的德順軍及秦鳳、熙河、永興等地區被無端放棄，收復全陝的大好形勢毁于一旦。王灼此詩的悲憤正與當時情勢相合。《感春》詩作于隆興元年無疑。

又據詩中“貪嗜五斗不自謀，幾時歸作山林客”，知作者此時正在官場。詩中涉及宋軍奉詔自德順退屯蜀口事，爲軍中高度機密，非外人所得與聞者。則王灼當爲軍幕中人。


【詩文繫年】
 《次韻李士舉丈感春》


【交遊】
 李邦獻，字士舉，懷州人，“浪子相公”李邦彥之弟。靖康元年二月二十七日，與外任宫觀（《靖康要録》卷二）。南渡初爲張浚部屬，張浚東歸罷去。自彭州通判改辟右奉議郎夔州路安撫司幹辦公事。紹興三年冬十月乙巳，爲川陕等路宣撫處置司幹辦公事（《建炎以來繫年要録》卷六十九）。四年六月乙未，爲右朝奉郎直秘閣新通判長寧軍（《建炎以來繫年要録》卷七十七）。七年三月一日，詔起復宣義郎直秘閣管勾萬壽觀（《宋會要輯稿》職官七七》）。二十五年知撫州（《永樂大典》卷二八〇八/一五B李邦獻《仁壽堂古梅》自注），還入對。二十六年五月甲寅，以右朝請大夫爲荆湖南路轉運判官（《建炎以來繫年要録》卷一百七十二）。紹興二十六年八月辛巳，爲兩浙路轉運判官（《建炎以來繫年要録》卷一百七十四）。紹興二十七年冬十月己亥，爲兩浙轉運副使（《建炎以來繫年要録》卷一百七十八）。紹興二十八年秋七月庚申，以直敷文閣爲江西轉運副使（《建炎以來繋年要録》卷一百八十）。紹興三十年六月庚戌，特降一官，以右朝議大夫直敷文閣主管台州崇道觀（《建炎以來繫年要録》卷一百八十五）。三十一年九月完顏亮南侵，以利州路提點刑獄調發本路義士分屯守把并無透漏，又應副糧運，不擾而辨。隆興元年五月二十八日，特轉行一官，爲興元府提點刑獄（《宋會要輯稿》兵一九）。隆興二年，爲夔州提點刑獄。乾道二年十二月十三日，自夔州提點刑獄放罷（《宋會要輯稿》職官七一）。有《省心雜言》一卷傳世。

李邦獻夔州放罷後行蹤，宋晁公遡《嵩山集》卷十一有《李士舉見寄次韻爲謝二首》，其一云：“忽鼔硤中櫂，來從渝上城。何爲向南畝，本合侍西清。樹色行相引，灘聲鳴不平。青城有仙伯，往矣授長生。”觀“灘聲鳴不平”，此放罷後作。據“忽鼓硤中櫂，來從渝上城”，知離開夔州後，李邦獻去了渝州。是否聽從晁公遡的建議再去成都，不詳。晁詩作于眉州太守任，與士舉夔州放罷時間相合。乾道三年鄧椿作《畫繼》，仍稱之爲“河陽李邦獻士舉敷文”、“李士舉提刑”，是此時尚無新職。其後行蹤不詳，卒年亦待考。

李邦獻本張浚部屬，其仕履與主戰派相進退，已經說明了他的政治立塲。李邦獻《感春》、《除夕》兩詩雖已不傳，但從王灼的兩首和作判斷，其主張抗戰、反對投降的態度可以推見。《宋會要輯稿》兵一九所載紹興末年金兵南侵，李邦獻以利州路提刑調發本路義士分屯守把，應副糧運不擾而辨。可見其忠懃幹練。其關心民生，建言尤多。《宋會要輯稿》食貨一○載紹興二十六年閏十月十三日兩浙路轉運副使李邦獻言：“人户合納夏税，乞令州縣將人户名下正絹若干、和買若干出給憑，由散付人户收執，永遠照應輸納。如人户物業有進退，合分明開具改給，不得暗有增敷。”《宋會要輯稿》食貨六三載紹興二十六年十一月十九日直秘閣兩浙路轉運判官李邦獻言：“欲乞將潭州城内空閑地段及已耕成菜圃麥地，并許土著流寓官户百姓之家絰官指占，興造舍屋。其地租屋税并元業，應于税賦和買，并特予蠲免數年。”《建炎以來繫年要録》卷一百七十三載紹興二十六年六月戊子李邦獻爲右朝請大夫荆湖南路轉運判官，入辭言：“州縣有經總制合取錢，自來據所收多寡合得之數申解。近因曹泳之，請止以紹興十九年立爲定額。是年係經界年分，人户將白契及隱匿田段一併投印税契，是致所收最多。若以當年爲額，則是與郡縣開掊歛之門，遂致逐州知通立賞督責，必要及格以希賞典。欲望特降處分，除夏、秋二税經總制錢有定額外，其餘合收窠名錢物，祗得據實收起發，即不得隱漏侵欺。所有前項立額指揮，欲乞更不施行。”此外，《建炎以來繫年要録》卷一百七十九載紹興二十八年六月辛丑奏降兩浙轉運司收糴馬料錢、《建炎以來繋年要録》卷一百八十載紹興二十八年七月庚申奏江西米運五幣等，繫心民瘼，始終如一。除此之外，李邦獻詩詞俱佳，與王灼堪稱詩友。《畫繼》卷八載其家藏有徽宗皇帝御賜雜禽圖、徐熙牡丹叢圖、董源著色山水圖，其醉心書畫收藏，與王灼尤爲同好。李邦獻于王灼爲前輩，從現存作品看，二人的交往，主要集中在紹興、隆興之間。


【行跡】
 此年前後，或曾一至襄陽。

王灼有《習家池大堤銅鞮詩》（宋王象之《輿地紀勝》卷第八十三京西南路襄陽府“習家池大堤銅鞮詩”條引“王晦叔”），習家池在襄陽。《方輿勝覽》卷三十二京西路襄陽府習家池：“《襄陽記》：峴山南有習郁大魚池，依范蠡養魚法，當中築一釣臺。將亡，敕其兒曰：‘必葬我近魚池。’山季倫每臨此，必大醉而歸。按：郁，後漢人，封襄陽公，即鑿齒之先也。”按：王灼至襄陽，當在隆興元年從軍漢中時。姑繫于此。又按：此篇《全宋詩》輯入卷二五六七王炎卷末，未言所據。姑録此備考。


【詩文繫年】
 《習家池大堤銅鞮詩》


【行跡】
 除夕，在利州李師顏幕，與李邦獻唱和。

《次韻李士舉丈除夕》其一云：“藜杖初防老，桃符又換新。驚回潼水夢，喜見義城春。浪走何爲者，流光豈貸人。翻思大儺氏，闊步過天津。”

其二云：“兒孫思故國，詩酒送窮年。禄近禾三百，人慚員半千。壯心非曩昔，尊足幸輕便。投曉椒觴盡，春風共醉顛。”

其三云：“暗燈延鼠輩，殘漏付雞人。栢酒浮三酌，蔬盤薦五辛。凍吟多纍句，孤坐絶來賓。鏡裏絲絲髮，平明六十春。”

義城即利州（今四川廣元）。隋大業三年改利州爲義城郡，唐武德元年復舊（《元和郡縣志》卷二二）。是此詩作于利州。詩云：“禄近禾三百，人慚員半千。”上句用《詩·魏風·伐檀》“不稼不穡，胡取禾三百廛兮”，自愧其貪戀薄禄；下句自慚未能從員半千招隱洞題字，早遂其山林之志。員半千（六二一——七一四），唐晉州臨汾人。遂州長江縣南三十里有招隱洞，內有唐員半千題字（《輿地紀勝》卷一五五）。説明作者此時身在官塲，而已懷歸志。據上條看，仍當在李師顏幕。不過駐扎地已不在漢中，而在利州。

此詩作年，作者并無明確交代，但可以通過考察李師顏、李邦獻、王灼的行跡進行綜合判斷。就李師顏的行跡而言，紹興三十二年除夕，退師詔命尚未發佈，李師顏尚在前綫，不可能回到利州。其自德順軍回師漢中，在隆興元年仲春二月。隆興二年，以安德軍承宣使興元府駐扎御前諸軍都統制致仕。其間自漢中回駐利州的具體時間史無明文，但其間的除夕則祗有一個，這就是隆興元年除夕。

就李邦獻的行跡而言，《宋會要輯稿》兵一九：“隆興元年五月二十八日，詔興元府提點刑獄李邦獻特與轉行一官。以陝西河東路招討使司言：金賊侵犯本界，利州路提刑李邦獻調發本路義士分屯守把，并無透漏；又應副糧運，不擾而辦。故有是詔。”按：李士舉紹興三十年六月庚戌以右朝議大夫直敷文閣主管台州崇道觀。其後何時起用爲利州路提刑，史無明文。《宋會要輯稿》言“金賊侵犯本界，利州路提刑李邦獻調發本路義士分屯守把”，其事當在紹興三十一年八月宋、金西綫戰端重啓之後。至隆興元年五月二十八日轉行一官爲興元府提點刑獄，屬于提升。《宋會要輯稿》職官七一：“乾道二年十二月十三日，詔夔州提點刑獄李邦獻、知恭州孫顗并放罷，以殿中侍御史單時論顗貪利無恥，邦獻邦彥之弟，習尚浮靡，屢作監司，皆無廉聲。故有是命。”李邦獻隆興元年五月二十八日爲興元府提點刑獄，乾道二年十二月十三日自夔州提點刑獄放罷。其間自興元府提點刑獄改任夔州提點刑獄的具體時間史無明文。但隆興元年仲春李邦獻尚在漢中與王灼唱和，其離開漢中必在隆興元年仲春之後、乾道二年放罷之前。換言之，李邦獻在利州度過的除夕，祗可能是隆興元年除夕、隆興二年除夕、乾道元年除夕。考慮到李師顏隆興二年致仕，則李邦獻改任夔州，或在同時。蓋隆興北伐失敗，德順軍退守蜀口損失慘重，主戰派紛紛貶謫。李師顏、李邦獻均爲替罪羔羊。此前，李邦獻自利州路提點刑獄改興元府提點刑獄爲提升。此後自興元府提點刑獄改夔州提點刑獄則爲降級，兩年後再遭放罷，均屬貶謫。所以，李邦獻在利州度過的除夕應該是隆興元年除夕。

就王灼的行跡而言，隆興元年仲春，在漢中李師顏幕次韻李士舉丈感春，隆興二年秋在夔州次韻馮舜陟見贈，隨即返鄉。所以，王灼在利州度過的除夕祗能是隆興元年除夕。

從《次韻李士舉丈除夕》一詩表達的内容、情感判斷，此時也應該作于隆興元年除夕。紹興三十二年冬所作《李安撫生日》“涇城冬律變陽春”、“胡兒奔迸塵頭起”、“軍民十萬指中梁”，還充滿了建功立業的豪情壯志。而隆興元年春，李師顏奉詔退兵，喪失了收復全陝的大好時機。在《感春》詩中，王灼用“詎知陽熙變陰慘，頓令樂事成憂悄”、“貔貅萬屯移蜀塞，胡人喜躍秦人泣”來表示自己的憤激，又用“貪嗜五斗不自謀，幾時歸作山林客”來表達自己憤而思退的情感。在《除夕》詩中，其“暗燈延鼠輩”中雖還看得見《感春》憤激的影子，而“壯心非曩昔”、“孤坐絶來賓”，則幾近絕望。“禄近禾三百，人慚員半千”，在思退中更多地透露出作者的心灰意懶。可見《感春》和《除夕》兩組作品在思想感情上存在既一脈相承又有所變化的關係，作于同一年的可能性要大于不作于同一年。因此，筆者將《除夕》詩判定爲隆興元年的作品。


【詩文繫年】
 《次韻李士舉丈除夕》三首。


隆興二年（一一六四），六十歲。此年春夏初秋，仍在利州。此年秋，李師顏致仕，幕府解散。秋回夔州，隨即返鄉。



【時事】
 春正月丙午，金帥僕散忠義復以書來議和。夏四月丁丑，罷張浚判福州。湯思退諷右正言尹穡論浚跋扈且費國不貲。浚留平江，凡八上疏乞致仕。乃命以少師保信節度使判福州。左司諫陳良翰、侍御史周操言浚忠勤，人望所屬，不當使去國。皆坐罷。秋七月己巳，湯思退急欲和好之成，命撤兩淮邊備。罷築壽春城，散萬弩營兵，輟修海船，毁拆水櫃，不推軍功賞典及撤海泗唐鄧之戍。八月，胡銓上疏言：自靖康迄今凡四十年，三遭大變，皆在和議，則醜虜之不可與和彰彰矣。九月癸卯，命湯思退都督江淮軍馬。初，思退急于求和，諷侍御史尹穡言乞置獄，取不肯撤備及棄地者二十餘人論罪，因擢穡諫議大夫。至是命思退都督江淮，固辭不行。乙巳，復命楊存中爲同都督。冬十月辛巳，金兵復渡淮。初，湯思退以帝悔悟，恐事不成，陰遣孫造諭敵以重兵脅和。丙子，王抃使金。十二月丙申，和議詔下：“正皇帝之稱爲叔姪之國，歲幣減十萬之數，地界如紹興之時，約叛亡之不遣。”海、泗、鄧、秦、商等州交還金國。


【行跡】
 此年秋，在利州次韻諸公贈將官鹿浩然。

《次韻諸公贈將官鹿浩然》（卷第五）“休把長纓便請行，如今正屬泰階平”，隆興和議之後；“他年採藥鹿門去，不許人間知姓名”，仍在官塲。該詩當作于利州歸來之前，“醉看夜月清罇倒，卧對秋風白髮生”，時當秋令。


【詩文繫年】
 《次韻諸公贈將官鹿浩然》


【行跡】
 此年秋，李師顏致仕，幕府解散。王灼歸夔州。

《次韻馮舜陟見贈》（卷第五）云：“梁山回首幾悲辛，來對江城拂塞塵。”梁山，梁州之山，泛指漢中地區。張載《劍閣銘》：“巖巖梁山，積石峩峩。”《文選》李善注：“楊雄《益州箴》曰：巖巖岷山，古曰梁州。”《輿地廣記》卷一：“興元，古梁州地。”江城，夔州。楊炯《廣溪峽詩》：“廣溪三峽首，曠望兼川陸。山路遶羊腸，江城鎮魚復。”杜甫《上白帝城》：“江城含變態，一上一回新。”塞塵，塞上風塵，此指德順軍戰塵。“梁山回首幾悲辛，來對江城拂塞塵”，當作于自利州歸夔州後。按：李師顏自德順軍回師漢中，在隆興元年仲春二月。但其身份仍然是中侍大夫武當軍承宣使利州西路駐扎御前中軍統制知夔州，紹興三十二年十一月三日所除御前諸軍都統制利州東路安撫使兼知興元府一職，李師顏未肯領受（《歷代名臣奏議》卷二百四十虞允文奏）。換言之，李師顏致仕之前，其正式官銜，仍然是夔路安撫使知夔州。利州西路爲駐扎地，利州東路爲權領。李師顏致仕的具體時間，史無明文。但必在隆興元年除夕之後，乾道二年贈官之前，即隆興二年、乾道元年之間。考慮到王十朋乾道元年七月移知夔州，李師顏致仕應在此前。王十朋自饒赴夔的具體日期爲乾道元年七月九日，有《予自饒易夔以七月九日行》爲証。乾道元年十一月一日到達夔州，有《初到夔州》序“某甲申七月至饒州，乙酉十一月朔至夔”爲証。則李師顏交卸夔州，應在乾道元年七月以前。李師顏致仕，幕府自然解散。王灼本以夔州安撫司屬員身份入幕，此時幕府解散，自應回夔州銷號。此詩云“坐知揺落變青春”，時當秋令，則此秋當爲隆興二年秋。由此可以判定：李師顏致仕的時間，不得晚于隆興二年秋。


【詩文繫年】
 《次韻馮舜陟見贈》


【交遊】
 馮舜陟，生平不詳。詩云“如君自是聲華舊”，似爲夔州當地名人。


【行跡】
 返鄉後，或曾一至簡州。


【詩文繫年】
 《懷安光孝寺觀空軒遺圓長老》（卷第三）

《太平寰宇記》卷七十六：“懷安軍，治金水縣。本簡州金水縣。”《方輿勝覽》卷五十二簡州：“南巖，在陽安縣，有光孝寺。前敞飛閣，盡覽江山之勝。左有洞可容數十人。”《蜀中廣記》卷八簡州：“今銅鐘寺即報恩光孝寺舊址，宋孝宗隆興二年陽安尉歐陽獬建。”懷安光孝寺在簡州，始建于隆興二年（一一六四），則此詩作年不得早于于此年。

贈僧人詩，難免談禪。但詩人談禪，自身卻在禪境之外。此詩云：“牓以觀空作正觀，要識轉物大三昧。世間眩人萬紅紫，心君已落色界内。那知心境無異法，真見元非色塵外。色空雙忘未奇特，非非想處亦撗潰。誰因拈花發微笑，嚼蘂嗅香不相礙。”心境無異法，元非色塵外，詩人亦頗有領悟。而“吾儕跛鼈望千里，安得還都如歷塊。詩成懷藏擬不出，彼上人者難酬對”，雖屬自謙之詞，但自承非個中人，亦明白無誤。這表明，隆興年間，王灼尚與佛學保持着一定距離。


乾道元年（一一六五），六十一歲，在家鄉。



【行跡】
 此年春，已歸家鄉。

《次韻答趙之源仍簡演師》（卷第五）云：“年年春事寄征鞍，一笑歸來已強顏。”王灼一生真正親臨前綫，實際上祗有紹興末至隆興間一次。“一笑歸來”，從事漢中、利州、夔州歸來。此詩當作于乾道元年春。按：對隆興和議放棄大好形勢喪權辱國的行徑，王灼多有抨擊，也多有譏刺。前者如《次韻李士舉丈感春》“詎知陽熙變陰慘，頓令樂事成憂悄”、“貔貅萬屯移蜀塞，胡人喜躍秦人泣”、《次韻馮舜陟見贈》“梁山回首幾悲辛”，後者如《次韻諸公贈將官鹿浩然》“休把長纓便請行，如今正屬泰階平”、《次韻李士舉丈除夕》“暗燈延鼠軰，殘漏付雞人”等。此詩“強顏”二字，透露了作者内心的強烈憤懣。事過數年尚且如此，可以想見當時愛國志士的滿腔激憤。詩又云“應許相携學寒拾，同參饒舌老豐干”，這表明，乾道年間，王灼對佛學已有所認同。


【詩文繫年】
 《次韻答趙之源仍簡演師》


【交遊】
 趙之源，乾道年間蜀人，其餘不詳。


【行跡】
 此年前後，或一至成都登青城山。

《呈蘇企道漢良呂黙夫》（卷第三）云“幾蠟登山屐，不作山間人”，謂多次欲遊青城而不得。按：王灼《宿崇德祠下望青城諸山》“昔年來就學”，在靖康元年（一一二六）；“違去八寒暑”，當紹興四年（一一三四）；《送雍堯咨遊青城》，在紹興三十一年（一一六一）九月完顏亮南侵時。此詩云“兹遊愜所願”時，“歲華迫人老”，已在晚年。揆其時日，當在紹興、乾道之間。乾道元年，王灼已六十一歲，此後再登青城，未必能做到“努力造窮絶”、“佳哉笑語新”，姑繫于此。“晴暄送餘春”，適當季春三月。


【詩文繫年】
 《呈蘇企道漢良呂黙夫》

《近古堂記》（傅輯）

《記》言堂得名之由：“元豐初，眉山守居作樓觀，大蘇先生記之曰：‘吾州之俗，士大夫貴經術而重氏族，民尊吏而畏法，農夫合耦以相助。此近古者三。’先生曾姪孫漢良，今占籍成都，取《記》中‘近古’兩言名其堂。”《呈蘇企道漢良呂默夫》作于乾道元年前後，此或同一時期所作。姑繫于此。


【交遊】
 蘇企道，生平不詳。宋郭印《雲溪集》卷七有《次韻大受過蘇企道晩飲》，當即其人。

蘇漢良，生平不詳。《近古堂記》謂漢良爲大蘇先生曾姪孫，占籍成都。少通家學，多識前言往行，若將與時競壯。而自放江湖者數年，始歸從桑門，諮決心要。

呂凝之，字默夫，一字澤甫（宋樓鑰《邵康節觀物篇》），成都人。紹興進士（《四川通志》卷三十三）。累仕極邊，官至奉議郎。淳熙五年，知茂州（《宋會要輯稿》蕃夷五）。七年，改閬州（元費著《氏族譜》）。淳熙八年八月五日上《易》書四十卷（《宋會要輯稿》崇儒五）。入爲太府寺丞。尋卒于任（宋樓鑰《祭呂寺丞凝之》）。按：樓鑰《祭呂寺丞凝之》載其仕履：“妙齡世科，幕府婉畫。乘邊二年，日著聲績。分符閬風，再登上國。俾丞外府，始有朝蹟。行且用矣，何喪之亟。”《全蜀藝文志》卷五十三引元費著《氏族譜》“呂氏”條：“呂氏自眉彭山遷成都，三世始著，曰懷玉、曰公立、曰陶。世以風節聞。陶遂爲元祐名臣。三子傳嗣、延嗣、緣嗣。緣嗣坐黨人子不達，終右通直郎。子焯當用，給事遺奏補官，靖康多難，格不行。商隱、宜之、凝之皆登第，商隱第雖晚，以四川類省第一，與素望合。胡公元直鎮蜀，薦之。禮部侍郎李公燾以自代召入，除國子博士、兼國史院編修官，遷宗正丞、兼史院如初。凝之以才爲茶馬使者陳公彌作、宣撫沈公復見知，後由茂州除閬州。入對，又以《易》學受知，孝廟留爲大府寺丞，與商隱同時。會凝之卒，商隱亦乞歸，除守崇慶卒。子盧。宜之登第最早，所至有治聲，而坎壈率多異。除通判彭州，改辟通判茂州，移黎州。丁母憂，辟通判成州。除知簡州，擬通判綿州、黎州。簡州罷非其罪，復積二年，迭聞兄弟喪，卒于綿。兄弟皆不得中壽，子孫官學，故家聲爲不長。”

王灼與呂凝之的交往，向上可以追溯到紹興三十年梅林分韻，向下可以到淳熙七年同遊錦屏山。呂凝之累仕極邊，王灼亦多次出入川陝邊裔，且茂州與威州鄰境，應該可以成爲二人的共同話題。


乾道三年（一一六七），六十三歲，在家鄉。



【行跡】
 此年重陽，在嘉州陪劉儀鳳、劉誼夫登妙明院。

《九日同韶美誼夫登妙明得光字》云：“平生子劉子，趣歸謁建章。”劉儀鳳兩次“謁建章”，一在紹興二十七年四月丁酉之後，其時王灼五十二歲；一在乾道三年十二月以前，其時王灼六十三歲。此云“諸君黨友賢，獨我鬢毛蒼”，當在乾道年間。劉儀鳳于乾道二年十一月被劾歸鄉，乾道三年十二月起復爲集英殿修撰知邛州。詩云“謁建章”，當在韶美得起復消息之後。此詩當作于乾道三年九月九日。《輿地紀勝》卷一百四十六嘉定府（今四川樂山）故玉津縣有“妙明院”。玉津縣，治所在嘉州東南三十里，見《太平寰宇記》卷七十四。北宋乾德四年廢入犍爲縣。


【詩文繫年】
 《九日同韶美誼夫登妙明得光字》


【行跡】
 此年前後，或曾一至資州。

王灼有資州《蓬萊閣記》（宋王象之《輿地紀勝》卷第一百五十七潼川府路資州“風俗形勝”條引“王灼蓬萊閣記”），其具體創作時間及地點均不可考。考慮到資州正在遂州至嘉州的必經之路上，或許出遊嘉州途中曾一遊資州。姑繫于此。


【詩文繫年】
 《蓬萊閣記》


乾道八年（一一七二），六十八歲。



【行跡】
 此年六月，《頤堂先生文集》卷一刻成。

趙希弁《郡齋讀書附志》“頤堂先生文集五十九卷碧雞漫志一卷長短句一卷祭文一卷”條：“右王灼晦叔之文也。灼，遂寧人。嘗佐總幕，故趙公爲之序。《漫志》可以見樂府之源委。”

今存《頤堂先生文集》五卷，四部叢刊據江南圖書館藏宋本影印。卷首有目録，卷第一古賦，卷第二、卷第三、卷第四古詩，卷第五近體詩。正文首葉首行題“頤堂先生文集卷第一”，次行題“姪傅編”，三行題“古賦”。每半葉十行，行十八字，小字雙行同。四周雙邊，單魚尾，版心上記“頤堂集幾”，下記葉碼。卷一後題“乾道壬辰六月王撫幹宅謹記”。


【詩文繫年】
 卷第一《荆玉賦》

卷第一《後賦》

卷第一《朝日蓮賦》

卷第一《醉竹賦》

卷第一《弔屈原賦》

按：《頤堂先生文集》卷一刻成于乾道八年，以上五賦當作此前，姑繫于此。


淳熙二年（一一七五），七十一歲。此年六月以前在遂寧，六月以後在成都，參佐范成大四川制置使幕。



【行跡】
 淳熙二年六月四日，在遂寧爲范成大祝壽，同時受聘爲轉運司幕僚。

《范漕生日》（卷第三）云：“治忽本天運，賢哲豈浪出。中興信可期，帝爲賚良弼。嶄嶄岷峨山，西南著第一。山靈借英氣，成此垂雲翼。才多浩江海，道大迷畛域。磊落萬卷腹，斕斑五色筆。曩參相君幕，謀入九地密。復佩太守章，化行千里溢。紫詔從東來，畀之使者節。旋兼蜀大尹，繡衣擁彫戟。談笑百城聳，指顧萬事集。但恐被賜環，台衮輔王室。有如老忠文，殊勳照簡冊。佳時過重五，適當懸弧日。遠邇祈公壽，歡聲共一律。伶俜涪江生，獨以文爲業。不敢嚴香火，不敢具芝术。拂拭舊破硯，胸次先突兀。公掃河朔塵，請飛聊城檄。公蹀定襄血，請勒燕然石。待公黄髮年，几杖付閑逸。從公緑野堂，哦詩繼元白。”

詩云：“紫詔從東來，畀之使者節。旋兼蜀大尹，繡衣擁彫戟。談笑百城聳，指顧萬事集。”已經將“范漕”的身份表述得十分清楚：這是一位坐鎮成都、管領百城的一方節鎮。今檢吳廷燮《南宋制撫年表》，南宋期間鎮守成都又姓范的帥臣，僅范成大一人。按：“漕”指轉運司。現存史料中并未發現范成大擔任轉運使的記載，筆者判斷“范漕”即范成大，有以下幾方面的考慮：其一，范成大雖然沒有正式擔任轉運使一職，但四川財權由帥臣掌握，自張浚以後早已成爲傳統。據李心傳《建炎雜記乙集》卷十七“四川宣總司抗衡”條載：“四川計司舊属宣撫司節制。”又“紹興至淳熙四川宣撫司錢帛數”條所載，歷屆四川帥司都直接管理財政。《成都文類》卷十七載有淳熙二年七月《賜范成大措置和糴詔》，《永樂大典》卷七二四〇/一六A“知心堂”條引“宋洪平齋集知心堂記”，載淳熙三年七月李蘩以倉部員外郎總蜀賦，詔制置范公成大同詳度。可知淳熙三年以前，川蜀四路財政由范成大主管，出于朝廷安排。《宋會要輯稿》職官一三有四川制置使范成大論蜀中一度牒賣錢引七百一十道事，《宋會要輯稿》兵二九有淳熙二年知成都府范成大言乞給降度牒五百道付本司轉變措置事。《成都文類》卷十七載有范成大《措置和糴奏狀》，《黄氏日抄》卷六十七有范成大《西蜀酒課重奏狀》、《官賣鹽既行關防三事奏狀》、《乞除放黎州欠負奏劄》、《開外階成西和鳳四州歲苦和糴劄子》、《奏關外四州災傷劄子》、《論邦本劄子》、《論支錢劄子》、《論兵貧劄子》、《論吏廩俸給不以時得劄子》，都是范成大實際主管四路財政的實證。其二，詩中對“范漕”仕履的描繪，與范成大經歷一一相合。詩云：“曩參相君幕，謀入九地密。復佩太守章，化行千里溢。”乾道七年，范成大自中書舍人出知静江府。唐宋均以中書省長官爲相君，中書舍人在中書省執掌詔誥，參與機要，地密權重，此即所謂“曩參相君幕，謀入九地密”。出知静江府兼廣西經略安撫使，此即所謂“復佩太守章，化行千里溢”。“畀之使者節”，指淳熙元年十二月壬申自四川制置使改成都路制置使，“旋兼蜀大尹”，指二年六月一日復爲四川制置使，兼成都、潼川、利、夔四路之寄。惟其如此，也才配得上“談笑百城聳，指顧萬事集”。其三，詩題作“范漕生日”，詩稱“佳時過重五，適當懸弧日”，謂范漕的生日在重五之後。范成大生日六月四日，正在重五之後。《吳船録》卷上云：“淳熙丁酉六月己巳朔。（四日）壬申，泊青城山，始生之辰。”從范成大行程考察，淳熙二年六月四日，范成大應該正在遂寧。范成大自桂林至成都，有紀行詩紀其行程：淳熙二年正月二十八日由桂林出發，取道全州、衡州、荆州、夷陵、秭歸、巫山，五月五日到夔州（范成大《夔州竹枝歌九首》），自萬州登陸，取道梁山、墊江、鄰山、廣安、合州漢初縣，五月二十六至遂寧小溪縣，六月七日抵成都。《黄氏日抄》卷六十七：“石湖乙未年正月二十八日自廣易蜀，五月二十六至遂寧，紀行詩百三十五首。”現存《石湖居士詩集》卷十五、卷十六紀行詩中，《遂寧府始見平川喜成短歌》以下，自遂寧經簡州至成都沿途無詩。這表明，遂寧經簡州至成都，范成大未作停留。三百里平路，車馬三天完全可以趕到。本文判斷六月四日范成大在遂寧祝壽，與范成大行程能夠吻合。果然如此，那麽“范漕生日”，范成大正在遂寧，爲本文“范漕”即范成大的判斷提供了重要證據。而且，范成大由桂林趨成都，沿途很少停留，唯獨在遂寧停留十來天時間。除了遊山逛水之外，籌備祝壽應該是一個合理的解釋。

不過，按照世俗習慣，如果一個人身兼多職，那麽對他的稱謂，往往會選取其最高職務。此時范成大爲四川制置使知成都府，正常的稱謂，應該是“范帥”，如林光朝《與范帥至能啓》（《艾軒集》卷六）。此稱“范漕”，令人費解。合理的解釋應該是：王灼此時已經應聘爲轉運司幕僚，稱呼本司長官爲“范漕”，更顯親切。這樣的判斷，還可以補充兩條證據：其一，詩云“公掃河朔塵，請飛聊城檄。公蹀定襄血，請勒燕然石”，正是幕賓語氣；其二，范成大抵達成都後，出臺了一系列事關民生的經濟措施。可以設想，在停留遂寧十來天時間内，除了祝壽之外，有可能與蜀中才俊討論治蜀方略。遂寧爲川蜀四路之一潼川首府，可謂人才濟濟。而且王灼曾爲四川總領司趙不棄幕僚，于四川財政弊端深有了解。所以筆者判斷：王灼此時已經應聘爲轉運司幕僚。范成大帥蜀期間出臺的一大批興利除弊的財政措施，其間應該有王灼的貢獻。


【詩文繫年】
 《范漕生日》


【交遊】
 范成大（一一二六——一一九三），字至能，號石湖居士，吳縣人。紹興二十四年擢進士第，授户曹監和劑局。隆興元年遷正字，累遷著作佐郎，除吏部郎官。言者論其超躐，罷奉祠。乾道三年十二月，起知處州。五年五月，召爲禮部員外郎兼崇政殿説書兼國史院編修官。十二月，擢起居舍人兼侍講。六年閏五月九日，以起居舍人假資政殿大學士醴泉觀使充奉使金國祈請國信使（《宋會要輯稿》職官五一）。六年十月，以中書舍人兼同修國史及實録院同修撰（《南宋館閣録》卷八）。七年八月五日，除集英殿修撰知静江府廣西經略安撫使（《宋會要輯稿》選舉三四）。淳熙元年十月除敷文閣待制四川制置使知成都府。會復置宣撫使以命樞臣，淳熙元年十二月壬申，改成都路制置使。二年六月一日，詔罷四川宣撫司（《宋會要輯稿》職官四一），復專成都、潼川、利、夔四路之寄。四年春，公大病求歸，進敷文閣直學士。十一月入對，除權禮部尚書。五年正月知貢舉，四月丙寅，兼直學士院，以中大夫參知政事又權監修國史日曆。五月乙亥，爲言者所論，提舉臨安府洞霄宫。六年二月起知明州，兼沿海制置使。七年二月，除端明殿學士。三月，改帥江東，兼行宫留守。九年，以病請閑，進資政殿學士再領洞霄宫。紹熙三年，加資政大學士知太平州。下車踰月，遂請納禄，復得洞霄而歸（周必大《資政殿大學士贈銀青光禄大夫范公成大神道碑》）。四年九月五日薨，享年六十八。自號石湖，有《石湖集》、《攬轡録》、《桂海虞衡集》行于世。《宋史》有傳。

范成大自陳抱負：“開邊吾豈敢，自治有餘巧。”（《九月十九日衙散回留大將及幕屬飲清心堂觀晚菊分韻得譟暮字》）其入蜀政績，多以民生爲念，前引論度牒、和糴、酒課、鹽法、欠負、災傷、兵貧諸劄即爲實證。以酒課爲例，《建炎以來繫年要録》卷一百二十四載：“紹興八年，四川制置使胡世將即成都、潼川府，資、普州、廣安軍創清酒務，歲收息錢四十五萬緡。舊成都都酒務許人户買撲分認，歲課爲錢四萬八千餘緡（建炎三年額）。趙開行隔槽法，所增至十四萬六千餘緡（紹興元年額）。及世將改爲官監，所入又倍。自後累益增加至五十四萬八千餘緡（紹興二十五年數）。而外邑及民户坊塲又爲三十九萬餘緡（淳熙二年數）。於是隔槽之法已壞，諸郡漸變爲官監，而民户坊塲率以三年一榜賣，公私俱困矣。”周必大《資政殿大學士贈銀青光禄大夫范公成大神道碑》：“初，蜀之財用止以贍蜀。自屯大兵，始竭民力，公私俱困。公略計成都在城建炎三年酒課，歲才四萬緡有奇，後增十倍；縣鎮酒税塲店民户買撲課利總十五萬有奇，後累至四十萬；他郡可知。即具以聞，詔歲减四十八萬緡。公隨額重輕，躬爲裁定。蜀人呼舞，即寺觀爲感恩祝聖道塲。”淳熙三年十一月戊申范成大有奏狀云：“恭惟陛下宵旰民瘼，同仁萬里。俯念西蜀酒課虚額之弊，公私力屈，根柢可憂。六月十二日詔書，各與次第蠲減，歲蠲上供緡錢四十七萬，爲蜀民代補贍軍折估之數。”（宋章如愚《羣書考索後集》卷五十八）王灼在范成大幕府的作爲，可以從上述史料中窺測。


淳熙三年（一一七六），七十二歲。在成都。在范成大幕。



【行跡】
 此年春，與老友師渾甫重逢唱和。

《次韻師渾甫》（卷第五）：“投老殘年無處着，只堪脫帽見霜顱。”知爲王灼晚年之作。據“五字長城久讓登”，知二人爲多年詩友。據“別來大有離羣恨，今日西南又得朋”，知二人相會于成都。據“春愁早覺費驅除”，知時當春令。按：范成大帥蜀時曾打算起用師渾甫，爲人所沮不果。陸游《感舊》：“君不見蜀師渾甫字伯渾，半生高卧蟇頤村。”句下注云：“范至能帥成都，欲以遺逸起之。幕客有沮之者，遂不果。”兩相對照，知此詩作于范成大帥蜀期間。


【詩文繫年】
 《次韻師渾甫》二首


【交遊】
 師渾甫（？——一一七七），字伯渾，眉山人，隱居城東蟇頤村（陸游《感舊》）。本名某，字渾甫。既拔解，志高退，不赴省試。其弟乃冒其名以行，不以告渾甫也，俄遂登第。渾甫因以字爲名，而字伯渾（陸游《老學庵筆記》卷三）。淳熙年間范成大帥蜀，欲以遺逸起之。幕客有沮之者，遂不果（陸游《感舊》注）。陸游與之相識于乾道九年，後四年，伯渾得疾不起，陸游爲作《師伯渾文集序》。晁公遡、史堯弼有詩多首唱和。《輿地紀勝》卷第一百五十一存其詩二首。


【行跡】
 此年春，次馮申之遊靈泉韻。

《次馮申之遊靈泉韻》（卷第三）云“安得身無事”、“庶遂老巖壑”，時在官塲。“乘春乃昭融”、“尚餘半殘花”，時當暮春。詩稱馮申之爲“禪寂翁”。《玉篇》：“翁，老稱。”一般來説，不到五十，不宜稱“翁”。馮申之出生于政和六年（一一一六），五十歲當乾道元年（一一六五），則此篇之作，不得早于此年。乾道元年之後王灼身在官塲，僅淳熙年間范成大幕府一次。姑繫于淳熙三年春，馮申之六十一歲。王象之《輿地紀勝》卷第一百五十五潼川府路遂寧府：“靈泉山，在小溪縣東十里，山頂有泉。”馮用休遊靈泉自在遂寧，王灼次韻是在遂寧還是成都，不能肯定。詩云“慮沉燈影外，慧發鳥聲中”，于禪境頗有悟入。“安得身無事，來對禪寂翁”、“庶遂老巖壑，此行太怱怱”，于佛學頗爲嚮往。則淳熙三年，王灼于人生皈依已有想法。


【詩文繫年】
 《次馮申之遊靈泉韻》

《題馮申之所藏徐臯魚》（卷第四）

詩云：“三幅掛我素壁間，恍然又作江湖客。”仍然是官塲語氣，與上篇當作于同時。姑繫于此。


【交遊】
 馮用休（一一一六——？），字申之，遂寧長江人。韓世忠次婿。紹興十八年進士（《紹興十八年同年小録》）。紹興二十一年爲宣教佐郎（宋刻元明遞修本杜大珪《名臣碑傳琬琰集》上卷十三《韓忠武王世忠中興佐命定國元勳之碑》）。《紹興十八年同年小録》：“馮用休，字申之，小名慶孫，小字懿郎。年二十三，十一月初六日生。本貫遂寧府長江縣馬都鄉宜軍里。”

王灼熱心書畫收藏，宋鄧椿《畫繼》卷八《銘心絶品》記遂寧王灼晦叔撫幹家所藏，有童仁益波旬幸佛[image: ]
 槃圖、崔白禽竹雙幅圖、范瓊佛壁、張南本觀音壁、黄筌鶴壁、孫太古列星壁。現存《頤堂先生文集》卷第三古詩中，有題畫詩十二題十八篇。此題馮申之所藏徐臯魚，二人當爲同道。


淳熙四年（一一七七），七十三歲。五月前，在成都范成大幕。



【行跡】
 此年春，范成大因病求歸，五月離蜀，幕府解散。

《吳船録》卷上：“石湖居士以淳熙丁酉歲五月二十九日戊辰離成都。”


【詩文繫年】
 《醉中走筆次趙彥和韻》（卷第五）

趙彥和爲蜀人，疑詩作于成都。詩云“三年相爾汝”，謂兩人已盤桓三年。王灼盤桓成都三年共兩次：紹興十五年至十七年、淳熙二年至四年。此非紹興十七年，即淳熙四年。考王灼紹興三十一年所作《送雍堯咨遊青城》云：“勿求不死藥，自苦骨與筋。”對道教尚不感興趣。而此詩云：“有學窺黄老，無心戰外魔。牛心應易噉，螭首故難磨。”于黄老之學已頗有心得。姑繫于淳熙四年范成大離蜀前後。


【交遊】
 趙彥和，紹興、乾道間蜀人，生平不詳。據“不識王孫貴”，當爲宋宗室。《蜀中廣記》卷十八合州引《輿地碑目》：“濮巖，東州勝處。乾道辛卯立秋，杜國光偕趙彥和、馮廷式及其弟慶遠酌歲寒亭。”宋郭印《雲溪集》卷二有《九月二十日率趙彥和王平叔劉誼夫遊棲巖寺彥和有詩次其韻》，《雲溪集》卷八有《和趙彥和祈晴》。當即其人。據《輿地碑目》、《雲溪集》，其人當爲蜀人。“有學窺黄老，無心戰外魔，牛心應易噉，螭首故難磨”，知其人潛心悟道，爲高人隱士。


【詩文繫年】
 《次韻大受登正法塔見劉王二陵》（卷第五）

詩云：“試縱浮圗目，閑紓客子情。軒騰超世界，指點識鄉程。天大雲欹野，江蒸氣抱城。長風饒振薄，落日倒光晶。古色千年在，悲歌百慮盈。戰爭初自苦，成敗幾堪驚。狐兔穿蓬顆，珠璣入里氓。劍關猶北向，巫峽只東傾。往意增三嘆，餘蹤付一瞠。誓言逃俗網，碧海跨飛鯨。”

正法塔，在成都。《老學庵筆記》卷八：“段成式《酉陽雜俎》言揚州東市塔影忽倒，老人言海影翻則如此。沈存中以謂大抵塔有影必倒。予在福州見萬壽塔，成都見正法塔，蜀州見天目塔，皆有影，亦皆倒也。然塔之高如是，而影止三二尺，纖悉皆具，或自天窗中下，或在廊廡間，亦未易以理推也。”此詩“長風饒振薄，落日倒光晶”，亦寫倒影。可見此正法塔正陸游所見成都正法塔。詩云“戰爭初自苦，成敗幾堪驚。狐兔穿蓬顆，珠璣入里氓”，吊古傷今，情緒低沉，當爲晚年之作。又云“往意增三嘆，餘蹤付一瞠。誓言逃俗網，碧海跨飛鯨”，其世外之想，與《醉中走筆次趙彥和韻》“有學窺黄老”相近，姑繫于淳熙四年范成大離蜀前後。


【交遊】
 蒲宗孟，字大受（《五百家播芳大全文粹》），蜀人。郭印稱之爲“撿覆”（《次蒲大受撿覆韻》），當曾入仕。其餘不詳。宋郭印《雲溪集》有酬唱之作三十四首。當即其人。《碧雞漫志》卷二“各家詞短長”條云：“後來學東坡者，葉少蘊、蒲大受亦得六七，其才力比晁、黃差劣。”


淳熙七年（一一八〇），七十六歲。在閬州。



【行跡】
 此年春，與閬守呂凝之同遊錦屏山。

王灼有《次韻呂閬州錦屏之集》（卷第五）。《方輿勝覽》卷六十七閬州：“錦屏山，在城南三里，對郡治。其山四合于郡，山上有四院，曰碼碯寺、羅漢院、畫錦院、西橋院。後又築閬峯臺以眺望焉。”呂閬州，呂凝之。凝之淳熙五年知茂州（《宋會要輯稿》蕃夷五），淳熙八年八月五日以知閬州身份上《易》書四十卷，入爲太府寺丞（《宋會要輯稿》崇儒五）。其自茂州改閬州的具體年份，史無明文。樓鑰《祭呂寺丞凝之》云：“乘邊二年，日著聲績。分符閬風，再登上國。”《太平寰宇記》卷七十八劍南西道七茂州：“茂州通化郡，今理汶山縣。”今四川茂縣。所謂“乘邊”，當即指此。乘邊二年再分符閬風，改知閬州，當在淳熙七年。則此篇之作，已在王灼晚年。詩云“濃春牽酒興”，時當春令。


【詩文繫年】
 《次韻呂閬州錦屏之集》

《趙成甫招飯次默夫韻》（卷第五）

詩云“鳥聲呼客急，花影過簾遲”、“稍驚風弄袖，直恐雨催詩”，時當春令。此篇與上篇當作于同時，姑繫于此。


【交遊】
 趙善期，字成父，太宗七世孫。淳熙六年官巴州郡丞（見清陸心源《宋詩紀事補遺》卷九十二）。趙善期《和嚴武古柟》：“（上缺）挹奇峯佳客對，淩空下視孤鴻背。夜□霹靂起山根，老蛟飛□崖裂痕。高高不放行雲度，鳥語去來分曉暮。直疑種是萬年枝，定應葉漬三危露。班輸腰斧頻□□，婆娑巖壑夫□□。□看世事了如夢，靜聽江聲知幾秋。巴南刺史儒林文，憐汝抱材開鑒賞。賡載長謠□更淸，瓊鈎珠珮相聯響。”（《金石苑》）清趙之謙《補寰宇訪碑録》卷四：“趙善期《和嚴武古柟詩》，行書，淳熙六年九月，四川巴州。趙善期題名，正書，淳熙八年七月。四川巴州。”按：《元豐九域志》卷八利州路：“巴州清化郡，軍事，治化成縣。”今四川巴中。巴州、閬中相去不遠，且時代相合，此招飯趙成甫當即趙善期。


【行跡】
 此年夏，在閬中蒼溪縣。


【詩文繫年】
 《大雷雨中舟過蒼溪懷杜子美》（卷第三）

蒼溪，閬中屬縣，今屬四川省。詩云“疾雷欲破嶽，疾風欲飜海。昏昏雲氣中，稍辨□[image: ]
 嵬”，時當夏令。當與《次韻呂閬州錦屏之集》作于同一時期。姑繫于此。


【行跡】
 此年冬，在閬州新井縣。


【詩文繫年】
 《閬州新井縣豐山鎮慈光院殿柱有咸平三年寇萊公書海棠花絶句云喧風花雜滿欄香盡日幽吟嘆異常翻笑牡丹虚得地玉階開落對君王近歲邑令刳取墨跡寘邑之聽柱今獨石刻在》（卷第三）

新井縣，閬中屬縣，治所在今四川南部縣西大橋鎮。詩云“天寒酒淺不供醉，卧看北風吹陣雲”，時當冬令。當與《次韻呂閬州錦屏之集》作于同一時期。姑繫于此。


【行跡】
 此年前後，與遂寧太守趙鼐唱和。

王灼有《趙和之自鶴鳴泛舟歸城次韻》（卷第五），題云“鶴鳴泛舟歸城”，知詩作于遂寧。詩云：“斜日撩歸興，飄然李郭舟。”李、郭，李膺、郭太。《後漢書·郭太傳》：“遊於洛陽，始見河南尹李膺。膺大奇之，遂相友善，於是名震京師。後歸鄉里，衣冠諸儒送至河上，車數千兩。林宗唯與李膺同舟而濟，衆賓望之，以爲神仙焉。”又“要與民行樂”，“旄麾明兩岸，管吹落滄洲”，都點明其地方官身份。則趙和之當爲遂寧太守。淳熙十年有趙鼐，字和之，自邵州改澧州，疑即其人。果如此，則其自遂州改邵州，當在淳熙七八年間。姑繫于此。


【詩文繫年】
 《趙和之自鶴鳴泛舟歸城次韻》


【交遊】
 趙鼐，字和之，淇川人。乾道五年武舉進士第一名，補保義郎（《宋會要輯稿》選舉八）。淳熙十年，自邵州太守改澧州太守（《永樂大典》卷七五一六/一三A引“周緒集灃州新倉記”）。十一年七月二十六日，罷知澧州，特降兩官。以臨行數月之間，輒將常平錢金銀盡行移易互用故（《宋會要輯稿》職官七二）。


淳熙八年（一一八一），七十七歲。此年秋猶在世，卒年當在此後。



【行跡】
 晚年在家鄉。此年秋，有多首詩作回首生平。

《遊樊氏阡分韻得事字》（卷第三）：“山深少車轍，雨餘多空翠。不知窮秋中，草木乃爾媚。隱君一坯土，諸子幾掬淚。盛年喜邁種，末路等幽閟。村酒敢嫌濁，喚起吾渴睡。勿聽松風哀，姑對山月醉。從今棄書冊，獨以醉爲事。不然持秃箒，淨掃清凉寺。”

《再次韻》（卷第三）：“寒齋編簡香，温室紈綺翠。疇昔徇所好，外物巧相媚。晚驚生死變，洒盡闌干淚。誓求無上法，不問天所閟。休悲夜臺客，萬年供一睡。我亦老將死，何苦逐昏醉。歸從浮圖師，了此一大事。試問八督州，何如三入寺。”

阡，墓道。樊氏阡，樊氏陵園墓道。唐顏師古《匡謬正俗》卷五：“阡，《漢書·原涉傳》云：涉父爲南陽太守死，涉讓還南陽賻送，由是顯名。涉自以爲身得其名而令先人墳墓儉約，非孝也，乃大起冢舍，周閣重門。初，武帝時京兆曹氏葬茂陵，曹氏謂其道爲京兆阡。涉慕之，廼買地開道立表，署曰南陽阡。”此樊氏當即《以朝雞送樊氏兄弟效魯直體作兩絶》（卷第二）、《題樊氏樓壁》、《跋白氏船齋卷》的“樊國器、樊國材”。其人爲王灼鄉鄰好友，是詩作于遂寧。詩云“我亦老將死”，是詩作于晚年。又云“不知窮秋中，草木乃爾媚”，時當秋令。此詩當爲王灼絕筆之作，去年冬，王灼尚在閬州新井縣。故此“窮秋”必在淳熙七年之後，姑繫于此。

前篇云：“盛年喜邁種，末路等幽閟。”邁種，踐行布德。《尚書·臯陶謨》“臯陶邁種德”，孔傳：“邁，行。種，布。”幽閟，深埋。白居易《唐太原白氏之殤墓誌銘》：“埋魂閟骨長夜臺。”後篇云：“疇昔徇所好，外物巧相媚。晚驚生死變，洒盡闌干淚。”詩意云：青壯年時期追求建功立業，等到經歷過生死之變、血淚闌干之後，才明白人生最終都逃不脫一個幽閟，并由此領悟了人生的真諦：“我亦老將死，何苦逐昏醉。歸從浮圖師，了此一大事。”“從今棄書冊，獨以醉爲事。不然持秃箒，淨掃清凉寺。”讀書參襌，瀟灑餘生，這就是王灼晚年的覺悟。“試問八督州，何如三入寺。”督州，督領州郡，此太守之任。《資治通鑑》卷七十二胡三省注：“自魏以下以督州爲方岳之任，謂其職猶古之方伯岳牧也。”不過宋代使府參佐常常攝領州郡，此處即以“督州”稱使府幕僚。入寺，訪求高僧大德以尋求參悟。盧仝《玉川子詩集》卷一《訪含曦上人》：“三入寺，曦未來。”詩末從人生價值的高度反思平生功業：八次督領州郡，三入靈山寶刹，其間成敗、得失、高下、是非，又該如何掂量？從字面理解，似乎佛學成了王灼最終的寄託。不過，在王灼内心深處，不能忘懷的恐怕還是“八督州”。王灼一生爲人幕僚，前後通計，正好八次：建炎元年入呂好問幕府、紹興三年入劉錡沿邊安撫使幕府、紹興九年入夔州鈐轄安撫使馮康國幕府、紹興十一年入夔州路提點刑獄公事何麒幕府、紹興十二年入樓炤兩浙東路安撫使幕府、紹興十六年入四川總領司趙不棄幕府、紹興三十二年入李師顏幕府、淳熙二年入范成大幕府。是“八督州”并非用典，而是王灼對自己坎坷人生的價值結算。回過頭來再讀原詩，才明白“三入寺”爲虛，“八督州”爲實。王灼對自己的一生，有着清醒的認識。從這個意義上講，判斷《遊樊氏阡分韻得事字》是王灼晚年最後的作品，雖不中，不遠矣。


【詩文繫年】
 《遊樊氏阡分韻得事字》

《再次韻》

《以朝雞送樊氏兄弟效魯直體作兩絶》

《以朝雞送樊氏兄弟效魯直體作兩絶》云“平生自許屠龍學，歲晚擬作祝雞翁”，此亦晚年追憶生平之作。謂早年有志于建功立業，晚年始領悟立身之道。《莊子·列禦寇》：“朱泙漫學屠龍於支離益，單千金之家，三年技成而無所用其巧。”劉向《列仙傳》卷上“祝雞翁”條：“祝雞翁者，洛人也。居尸鄉北山下，養雞百餘年。雞有千餘頭，皆立名字。暮棲樹上，晝放散之。欲引，呼名，即依呼而至。賣雞及子，得千餘萬。輙置錢去，之吳，作養魚池。後升吳山，白鶴、孔雀數百，常止其傍云。”樊氏兄弟，《跋白氏船齋卷》有“樊國器、國材”，此或其人。按：此篇及此下諸篇均爲回首生平之作，其思想、情調與《遊樊氏阡分韻得事字》略同，當爲同一時期作品，姑附于此後。


【交遊】
 樊國器、國材，南宋前期遂寧人，生平不詳。


【詩文繫年】
 《贈趙當可》

《贈趙當可》回顧自己生平抱負與經歷，“平生虎豹韜，近者詩酒累。流光迫壯懷，撫事我亦欷。”從“虎豹韜”到“詩酒累”，撫事唏噓，不堪回首。“元子稱漫浪，嚴生資苦勁”，則檢討自己的資質稟性。元子，指元結。元結《七泉銘并序》：“一泉命曰漫泉，蓋欲自旌漫浪，不厭歡醉者也。”（《次山集》卷六）《與何員外書》：“次山，漫浪者也。”（《次山集》卷七）嚴生，指嚴挺之。《新唐書·李泌傳》：“九齡與嚴挺之、蕭誠善，曰：嚴太苦勁，蕭軟美可喜。”漫浪，放縱不羈。苦勁，固執剛強。結合王灼《次韻子春》“誓爲漫浪叟”，則此詩“元子”、“嚴生”均爲王灼自況。據“東江一茅屋”，此篇作于遂寧。東江，涪江上流。程建用《與蘇子瞻書》：“東江來自涪城，歷馬橋鎮過五成山，至玄武山下入於南江。”（《蜀中廣記》卷三十）據“晚交得王孫”，此晚年之作。據“海内無賞音，秋風入衰鬢”，時當秋令。

《次韻趙當可》（卷第五）

據《贈趙當可》“晚交得王孫”，此當爲同一時期所作。


【交遊】
 趙當可，名號里貫不詳。據“晚交得王孫”，當爲宋宗室。據“頗怪澤畔翁，煩詞寄《天問》”，當爲隱居之士。據“元禮門牆豈敢疏”，其年輩應在王灼之上。


【詩文繫年】
 《次韻子春》

此亦回首生平之作，主要追憶早年困頓江南一段往事。此篇作年，據“誓爲漫浪叟，畢此須臾景”，當在作者晚年。《孟子·梁惠王上》“叟不遠千里而來”，趙氏注：“叟，長老之稱，猶父也。孟子去齊，老而之魏，王尊禮之曰父。”據“微風度疏竹，青燈照孤影”，時當秋令。


【交遊】
 子春，姓氏名號不詳。宋李石《方舟集》卷十三有《答賈子春》，可供參考。



注：


 [1]
 臺灣商務印書館影印文淵閣《四庫全書》本。


 [2]
 《國立中央圖書館善本書目初稿》，第二九二頁，臺北聯經出版事業公司一九八五年版。


 [3]
 《北京圖書館古籍善本書目》，第二九八一頁，書目文獻出版社一九八九年版。


 [4]
 清莫友芝撰，傅增湘訂補，第六八—六九頁，中華書局一九九三年版。


 [5]
 《四庫全書總目提要》卷一二三，第一〇六二頁，中華書局一九九五年版。


 [6]
 見《〈說郛〉三種》“出版說明”，上海古籍出版社一九八八年版。


 [7]
 轉引自景培元《〈說郛〉版本考》，載《中法漢學研究所圖書館館刊》第一號，臺灣學生書局一九四五年版。


 [8]
 清錢曾著，管庭芬、章鈺校證，載《清人書目題跋叢刊四》，第一三三—一三四頁，中華書局一九九〇年版。


 [9]
 見王士禛《池北偶談·序》，中華書局一九八四年版。


 [10]
 載《〈說郛〉三種》第一冊卷首，上海古籍出版社一九八八年版。


 [11]
 《嘯園叢書》本。


 [12]
 《宋書》第二冊，第五五一頁，中華書局一九七四年版。


 [13]
 《宋史》第一〇冊，第三三五〇頁，中華書局一九七七年版。


 [14]
 《十三經注疏》本，第一五四五頁，中華書局影印本，一九八二年版。


 [15]
 《史記》第四冊，第一二三三頁，中華書局一九七二年版。


 [16]
 《昭德先生郡齋讀書志》卷第五下，“附志”，《四部叢刊》三編史部。


 [17]
 《夷堅志》第一五一六—一五二二頁，中華書局一九八一年版。


 [18]
 《頤堂先生文集》，《四部叢刊》三編集部。


 [19]
 《十三經注疏》本，第一四四頁，中華書局影印本，一九八二年版。


 [20]
 沈德符《萬曆野獲編》卷二“觸忌”條，第五八頁，中華書局一九八〇年版。


 [21]
 參見陳垣《史諱舉例》卷二第二〇“清初書籍避胡虜夷狄字例”條，中華書局一九六三年版。


 [22]
 范攄《雲溪友議》卷下“温裴黜”條，臺北商務印書館影印文淵閣《四庫全書》本。


 [23]
 張璋等編《全唐五代詞》，第一八三頁，上海古籍出版社一九八六年版。


 [24]
 唐圭璋編《全宋詞》第一冊，第四〇九頁，中華書局一九六五年版。


 [25]
 參見冀勤點校本《元稹集》上冊，第二八二頁，中華書局一九八二年版。


 [26]
 清倪璠注、許逸民校點《庾子山集注》，第一〇〇七頁，中華書局一九八〇年版。


 [27]
 參見黃保真等著《中國文學理論史——隋唐五代宋元時期》第五章，臺北洪葉文化事業有限公司一九九三年版；顧易生等著《宋金元文學批評史》第三編第三章第四節，上海古籍出版社一九九六年版。


 [28]
 《碧雞漫志》錢曾校本卷末跋。


主要參考書目

尚書　　　　　　　　　　　　　　　　　　　　　　　　　　　　　　　中華書局一九八二年影印《十三經注疏》本

禮記　　　　　　　　　　　　　　　　　　　　　　　　　　　　　　　中華書局一九八二年影印《十三經注疏》本

詩經　　　　　　　　　　　　　　　　　　　　　　　　　　　　　　　中華書局一九八二年影印《十三經注疏》本

論語　　　　　　　　　　　　　　　　　　　　　　　　　　　　　　　中華書局一九八二年影印《十三經注疏》本

爾雅　　　　　　　　　　　　　　　　　　　　　　　　　　　　　　　中華書局一九八二年影印《十三經注疏》本

樂書要録　　　　　　　　　（唐）武后　　　　　　　　　　　　　　　宛委別藏本

樂書　　　　　　　　　　　（宋）陳暘　　　　　　　　　　　　　　　影文淵閣四庫全書本

燕樂考原　　　　　　　　　（清）淩廷堪　　　　　　　　　　　　　　叢書集成本

經典釋文　　　　　　　　　（唐）陸德明　　　　　　　　　　　　　　四部叢刊本

說文解字注　　　　　　　　（清）段玉裁　　　　　　　　　　　　　　成都古籍書店一九八一年影印本

說文通訓定聲　　　　　　　（清）朱駿聲　　　　　　　　　　　　　　道光二十八年刊本

廣雅疏證　　　　　　　　　（清）王念孫、王引之　　　　　　　　　　清嘉慶元年刻本

玉篇（重修本）　　　　　　（宋）陳彭年等重修　　　　　　　　　　　四部叢刊本

廣韻（重修本）　　　　　　（宋）陳彭年等　　　　　　　　　　　　　古逸叢書本

集韻　　　　　　　　　　　（宋）丁度等　　　　　　　　　　　　　　北京書店一九八三年影印揚州使院重刻本

史記　　　　　　　　　　　（漢）司馬遷　　　　　　　　　　　　　　中華書局排印本

漢書　　　　　　　　　　　（漢）班固　　　　　　　　　　　　　　　中華書局排印本

後漢書　　　　　　　　　　（宋）范曄　　　　　　　　　　　　　　　中華書局排印本

晉書　　　　　　　　　　　（唐）李世民　　　　　　　　　　　　　　中華書局排印本

宋書樂志校注　　　　　　　（梁）沈約，蘇晉仁等校注　　　　　　　　齊魯書社一九八二年版

南史　　　　　　　　　　　（唐）李延壽　　　　　　　　　　　　　　中華書局排印本

舊唐書　　　　　　　　　　（五代）劉昫　　　　　　　　　　　　　　中華書局排印本

新唐書　　　　　　　　　　（宋）歐陽修等　　　　　　　　　　　　　中華書局排印本

新五代史　　　　　　　　　（宋）歐陽修　　　　　　　　　　　　　　中華書局排印本

宋史　　　　　　　　　　　（元）脫脫等　　　　　　　　　　　　　　中華書局排印本

資治通鑑　　　　　　　　　（宋）司馬光　　　　　　　　　　　　　　中華書局排印本

中興小紀　　　　　　　　　（宋）熊克　　　　　　　　　　　　　　　影文淵閣四庫全書本

靖康要録　　　　　　　　　（宋）佚名　　　　　　　　　　　　　　　影文淵閣四庫全書本

建炎以來繫年要録　　　　　（宋）李心傳　　　　　　　　　　　　　　影文淵閣四庫全書本

建炎雜記甲集　　　　　　　（宋）李心傳　　　　　　　　　　　　　　影文淵閣四庫全書本

建炎雜記乙集　　　　　　　（宋）李心傳　　　　　　　　　　　　　　影文淵閣四庫全書本

南唐書　　　　　　　　　　（宋）馬令　　　　　　　　　　　　　　　影文淵閣四庫全書本

蜀檮杌　　　　　　　　　　（宋）張唐英　　　　　　　　　　　　　　叢書集成本

十國春秋　　　　　　　　　（清）吳任臣　　　　　　　　　　　　　　中華書局排印本

通典　　　　　　　　　　　（唐）杜佑，王文錦等點校　　　　　　　　中華書局一九九二年版

通志　　　　　　　　　　　（宋）鄭樵　　　　　　　　　　　　　　　影文淵閣四庫全書本

文獻通考　　　　　　　　　（元）馬端臨　　　　　　　　　　　　　　影文淵閣四庫全書本

唐會要　　　　　　　　　　（宋）王溥等　　　　　　　　　　　　　　叢書集成本

唐大詔令集　　　　　　　　（宋）宋敏求　　　　　　　　　　　　　　適園叢書本

宋會要輯稿　　　　　　　　（清）徐松　　　　　　　　　　　　　　　中華書局一九五七年影印本

歷代名臣奏議　　　　　　　（明）楊士奇等　　　　　　　　　　　　　影文淵閣四庫全書本

唐方鎮年表　　　　　　　　（清）吳廷燮　　　　　　　　　　　　　　影杜堂刊本

南宋制撫年表　　　　　　　（清）吳廷燮，張忱石點校　　　　　　　　中華書局一九八四年版

元和姓纂　　　　　　　　　（唐）林寶，岑仲勉校記　　　　　　　　　中華書局一九九四年版

唐御史臺精舍題名考　　　　（清）趙鉞、勞格，張忱石點校　　　　　　中華書局一九九七年版

隋唐五代墓誌彙編　　　　　　　　　　　　　　　　　　　　　　　　　天津古籍出版社一九九一年影印本

元和郡縣志　　　　　　　　（唐）李吉甫，賀次君點校　　　　　　　　中華書局一九八三年版

太平寰宇記　　　　　　　　（宋）樂史　　　　　　　　　　　　　　　影文淵閣四庫全書本

元豐九域志　　　　　　　　（宋）王存，王文楚等點校　　　　　　　　中華書局一九八四年版

方輿勝覽　　　　　　　　　（宋）祝穆，施和金點校　　　　　　　　　中華書局二〇〇三年版

輿地紀勝　　　　　　　　　（宋）王象之　　　　　　　　　　　　　　清影宋鈔本

嘉泰會稽志　　　　　　　　（宋）施宿　　　　　　　　　　　　　　　清嘉慶十三年刻本

會稽續志　　　　　　　　　（宋）張淏　　　　　　　　　　　　　　　清嘉慶十三年刻本

淳熙三山志　　　　　　　　（宋）梁克家　　　　　　　　　　　　　　明崇禎十一年刻本

天啓新修成都府志　　　　　（明）馮任　（清）張世雍等　　　　　　　巴蜀書社一九九二年中國地方志輯成本

重修四川通志　　　　　　　（清）常明等　　　　　　　　　　　　　　巴蜀書社一九八四年影印嘉慶二十一年刊本

蜀中廣記　　　　　　　　　（明）曹學佺　　　　　　　　　　　　　　影文淵閣四庫全書本

蜀鑑　　　　　　　　　　　（宋）郭允蹈　　　　　　　　　　　　　　影文淵閣四庫全書本

南宋館閣録　　　　　　　　（宋）陳騤　　　　　　　　　　　　　　　影文淵閣四庫全書本

自號録　　　　　　　　　　（宋）徐光溥　　　　　　　　　　　　　　清嘉慶宛委別藏本

金石萃編　　　　　　　　　（清）王昶　　　　　　　　　　　　　　　民國十年掃葉山房石印本

金石苑　　　　　　　　　　（清）劉喜海　　　　　　　　　　　　　　清道光二十六年刻本

補寰宇訪碑録　　　　　　　（清）趙之謙　　　　　　　　　　　　　　清同治三年刻本

藝文類聚　　　　　　　　　（唐）歐陽詢，汪紹楹校　　　　　　　　　上海古籍出版社一九九九年版

太平御覽　　　　　　　　　（宋）李昉等　　　　　　　　　　　　　　中華書局一九六〇年影宋本

文苑英華　　　　　　　　　（宋）李昉等　　　　　　　　　　　　　　中華書局一九八二年影印本

太平廣記　　　　　　　　　（宋）李昉等　　　　　　　　　　　　　　中華書局一九六一年排印本

冊府元龜　　　　　　　　　（宋）王欽若等　　　　　　　　　　　　　中華書局一九六〇年影印本

近事會元　　　　　　　　　（宋）李上交　　　　　　　　　　　　　　畿輔叢書本

類說　　　　　　　　　　　（宋）曾慥　　　　　　　　　　　　　　　文學古籍刊行社一九五五年影印本

益部方物略記　　　　　　　（宋）宋祁　　　　　　　　　　　　　　　學津討原本

事林廣記　　　　　　　　　（宋）陳元靚　　　　　　　　　　　　　　中華書局一九六三年影元至順本

錦繡萬花谷　　　　　　　　（宋）佚名　　　　　　　　　　　　　　　影文淵閣四庫全書本

五百家播芳大全文粹　　　　（宋）魏齊賢　　　　　　　　　　　　　　影文淵閣四庫全書本

事類備要　　　　　　　　　（宋）謝維新　　　　　　　　　　　　　　明夏相嘉靖間刻本

事文類聚　　　　　　　　　（宋）祝穆　　　　　　　　　　　　　　　日本中文出版社一九八九年影明萬曆甲辰刻本

列仙傳　　　　　　　　　　（漢）劉向　　　　　　　　　　　　　　　明正統道藏本

孔子家語　　　　　　　　　（魏）王肅注　　　　　　　　　　　　　　四部叢刊本

因話録　　　　　　　　　　（唐）趙璘　　　　　　　　　　　　　　　上海古籍出版社一九七九年排印本

教坊記　　　　　　　　　　（唐）崔令欽，任二北箋訂　　　　　　　　中華書局一九六二年本

開元天寶遺事十種　　　　　（五代）王仁裕，丁如明輯校　　　　　　　上海古籍出版社一九八五年版

龍城録　　　　　　　　　　（唐）柳宗元　　　　　　　　　　　　　　百川學海本

玄怪録　　　　　　　　　　（唐）牛僧孺　　　　　　　　　　　　　　中華書局一九八二年排印本

桂苑叢談　　　　　　　　　（五代）馮翊子　　　　　　　　　　　　　中華書局上海編輯所一九五八年排印本

唐摭言　　　　　　　　　　（唐）王定保　　　　　　　　　　　　　　上海古籍出版社一九七八年排印本

集異記　　　　　　　　　　（唐）薛用弱　　　　　　　　　　　　　　中華書局一九八〇年排印本

樂府雜録　　　　　　　　　（唐）段安節　　　　　　　　　　　　　　上海古籍出版社一九八八年排印本

羯鼓録　　　　　　　　　　（唐）南卓　　　　　　　　　　　　　　　清守山閣叢書本

雲溪友議　　　　　　　　　（唐）范攄　　　　　　　　　　　　　　　影文淵閣四庫全書本

甘澤謠　　　　　　　　　　（唐）袁郊　　　　　　　　　　　　　　　明津逮秘書本

鑒誡録　　　　　　　　　　（後蜀）何光遠　　　　　　　　　　　　　影文淵閣四庫全書本

中朝故事　　　　　　　　　（南唐）尉遲偓　　　　　　　　　　　　　中華書局上海編輯所一九五八年排印本

北夢瑣言　　　　　　　　　（宋）孫光憲　　　　　　　　　　　　　　上海古籍出版社一九八一年排印本

楊太真外傳　　　　　　　　（宋）樂史　　　　　　　　　　　　　　　顧氏文房小說本

嘉祐雜志　　　　　　　　　（宋）江休復　　　　　　　　　　　　　　稗海本

洞微志　　　　　　　　　　（宋）錢易　　　　　　　　　　　　　　　商務說郛本

新校正夢溪筆談　　　　　　（宋）沈括，胡道靜校注　　　　　　　　　中華書局一九六三年版

冷齋夜話　　　　　　　　　（宋）惠洪　　　　　　　　　　　　　　　影文淵閣四庫全書本

能改齋漫録　　　　　　　　（宋）吳曾　　　　　　　　　　　　　　　上海古籍出版社一九七九年版

石林燕語　　　　　　　　　（宋）葉夢得，宇文紹奕考異、侯忠義點校　中華書局一九八四年版

老學庵筆記　　　　　　　　（宋）陸游，李劍雄等點校　　　　　　　　中華書局一九七九年版

夷堅三志　　　　　　　　　（宋）洪邁　　　　　　　　　　　　　　　清影宋鈔本

夷堅支志　　　　　　　　　（宋）洪邁　　　　　　　　　　　　　　　清影宋鈔本

容齋隨筆　　　　　　　　　（宋）洪邁　　　　　　　　　　　　　　　上海古籍出版社一九九六年排印本

畫繼　　　　　　　　　　　（宋）鄧椿　　　　　　　　　　　　　　　明津逮秘書本

嬾真子　　　　　　　　　　（宋）馬永卿　　　　　　　　　　　　　　明稗海本

揮麈餘話　　　　　　　　　（宋）王明清　　　　　　　　　　　　　　影文淵閣四庫全書本

演繁露續集　　　　　　　　（宋）程大昌　　　　　　　　　　　　　　影文淵閣四庫全書本

雲麓漫鈔　　　　　　　　　（宋）趙彥衛，傅根清點校　　　　　　　　中華書局一九九六年版

東京夢華録校注　　　　　　（宋）孟元老，鄧之誠注　　　　　　　　　商務印書館一九五九年版

墨史　　　　　　　　　　　（元）陸友　　　　　　　　　　　　　　　影文淵閣四庫全書本

萬曆野獲編　　　　　　　　（明）沈德符　　　　　　　　　　　　　　中華書局一九八二年排印本

郡齋讀書志　　　　　　　　（宋）晁公武　　　　　　　　　　　　　　四部叢刊本

郡齋讀書志　　　　　　　　（宋）晁公武　　　　　　　　　　　　　　宛委別藏本

直齋書録解題　　　　　　　（宋）陳振孫　　　　　　　　　　　　　　上海古籍出版社一九八七年點校本

讀書敏求記校證　　　　　　（清）錢曾，管庭芬、章鈺校證　　　　　　中華書局一九九〇年影印本

平津館鑒藏書記　　　　　　（清）孫星衍　　　　　　　　　　　　　　獨抱廬叢刻本

善本書室藏書志　　　　　　（清）丁丙　　　　　　　　　　　　　　　光緒三十四年刊本

陶淵明文集　　　　　　　　（晉）陶潛　　　　　　　　　　　　　　　汲古閣翻宋本

箋注陶淵明集　　　　　　　　　　　　　　　　　　　　　　　　　　　四部叢刊影宋本

庾子山集　　　　　　　　　（北周）庾信　　　　　　　　　　　　　　四部叢刊本

李太白文集　　　　　　　　（唐）李白　　　　　　　　　　　　　　　宋蜀刻本

高常侍集　　　　　　　　　（唐）高適　　　　　　　　　　　　　　　四部叢刊本

五百家注昌黎先生文集　　　（唐）韓愈　　　　　　　　　　　　　　　涵芬樓影宋本

新刊經進詳補注昌黎先生文　（宋）文讜　　　　　　　　　　　　　　　宋蜀刻本

玉川子詩集　　　　　　　　（唐）盧仝　　　　　　　　　　　　　　　四部叢刊本

白氏長慶集　　　　　　　　（唐）白居易　　　　　　　　　　　　　　文學古籍刊行社一九五五年影宋本

白氏文集　　　　　　　　　　　　　　　　　　　　　　　　　　　　　四部叢刊影日那波道圓翻宋本

元氏長慶集　　　　　　　　（唐）元稹　　　　　　　　　　　　　　　文學古籍刊行社一九五六年影宋鈔本

元氏長慶集　　　　　　　　　　　　　　　　　　　　　　　　　　　　上海古籍出版社影宋蜀刻本

元氏長慶集　　　　　　　　　　　　　　　　　　　　　　　　　　　　四部叢刊影明董氏翻宋本

元氏長慶集　　　　　　　　　　　　　　　　　　　　　　　　　　　　明馬元調翻宋本

沈下賢文集　　　　　　　　（唐）沈亞之　　　　　　　　　　　　　　四部叢刊本

張承吉文集　　　　　　　　（唐）張祜　　　　　　　　　　　　　　　上海古籍出版社影宋蜀刻本

樊川文集　　　　　　　　　（唐）杜牧　　　　　　　　　　　　　　　四部叢刊影宋本

丁卯集　　　　　　　　　　（唐）許渾　　　　　　　　　　　　　　　四部叢刊影宋寫本

許用晦文集　　　　　　　　（唐）許渾　　　　　　　　　　　　　　　上海古籍出版社影宋蜀刻本

伊川擊壤集　　　　　　　　（宋）邵雍　　　　　　　　　　　　　　　四部叢刊本

蘇軾文集　　　　　　　　　（宋）蘇軾，孔凡禮點校　　　　　　　　　中華書局一九八六年排印本

欒城集　　　　　　　　　　（宋）蘇轍　　　　　　　　　　　　　　　四部叢刊本

豫章黃先生文集　　　　　　（宋）黃庭堅　　　　　　　　　　　　　　四部叢刊本

渭南文集　　　　　　　　　（宋）陸游　　　　　　　　　　　　　　　四部叢刊本

攻媿集　　　　　　　　　　（宋）樓鑰　　　　　　　　　　　　　　　影文淵閣四庫全書本

方舟集　　　　　　　　　　（宋）李石　　　　　　　　　　　　　　　影文淵閣四庫全書本

縉雲文集　　　　　　　　　（宋）馮時行　　　　　　　　　　　　　　影文淵閣四庫全書本

雲溪集　　　　　　　　　　（宋）郭印　　　　　　　　　　　　　　　影文淵閣四庫全書本

澹齋集　　　　　　　　　　（宋）李流謙　　　　　　　　　　　　　　影文淵閣四庫全書本

鶴山先生大全集　　　　　　（宋）魏了翁　　　　　　　　　　　　　　四部叢刊本

王忠文公集　　　　　　　　（明）王褘　　　　　　　　　　　　　　　影文淵閣四庫全書本

小山詞　　　　　　　　　　（宋）晏幾道　　　　　　　　　　　　　　趙輯寧星鳳閣藏明鈔本

小山詞　　　　　　　　　　　　　　　　　　　　　　　　　　　　　　汲古閣宋元十名家詞本

酒邊集　　　　　　　　　　（宋）向子諲　　　　　　　　　　　　　　汲古閣影宋本

白石道人歌曲　　　　　　　（宋）姜夔　　　　　　　　　　　　　　　四川人民出版社一九八七年影鮑廷博手校張奕樞本

頤堂先生文集　　　　　　　（宋）王灼　　　　　　　　　　　　　　　四部叢刊影宋本

文選　　　　　　　　　　　（梁）蕭統　　　　　　　　　　　　　　　中華書局一九七七年影胡刻本

敦煌寶藏　　　　　　　　　黃永武主編　　　　　　　　　　　　　　　臺北新文豐出版公司影印本

全唐文　　　　　　　　　　　　　　　　　　　　　　　　　　　　　　中華書局一九八二年影印本

全宋詩　　　　　　　　　　　　　　　　　　　　　　　　　　　　　　北京大學出版社一九九八版

花間集　　　　　　　　　　（後蜀）趙崇祚　　　　　　　　　　　　　文學古籍刊行社一九五五年影紹興晁氏刊本

花間集　　　　　　　　　　　　　　　　　　　　　　　　　　　　　　四印齋影寫淳熙鄂州本精刻本

唐文粹　　　　　　　　　　（宋）姚炫　　　　　　　　　　　　　　　四部叢刊影元本

唐人選唐詩　　　　　　　　　　　　　　　　　　　　　　　　　　　　北京圖書館藏汲古閣本

萬首唐人絕句　　　　　　　（宋）洪邁　　　　　　　　　　　　　　　明嘉靖刻本

永樂大典　　　　　　　　　　　　　　　　　　　　　　　　　　　　　中華書局一九八六年影印本

詩紀　　　　　　　　　　　（明）馮惟訥　　　　　　　　　　　　　　影文淵閣四庫全書本

成都文類　　　　　　　　　（宋）程遇孫　　　　　　　　　　　　　　影文淵閣四庫全書本

全蜀藝文志　　　　　　　　（明）周復俊　　　　　　　　　　　　　　影文淵閣四庫全書本

宋代蜀文輯存　　　　　　　傅增湘輯　　　　　　　　　　　　　　　　一九四三年江安傅氏刊本

樂府詩集　　　　　　　　　（宋）郭茂倩　　　　　　　　　　　　　　中華書局一九七九年排印本

樂府雅詞　　　　　　　　　（宋）曾慥　　　　　　　　　　　　　　　影文淵閣四庫全書本

樂府雅詞拾遺　　　　　　　（宋）曾慥　　　　　　　　　　　　　　　四部叢刊影舊鈔本

梅苑　　　　　　　　　　　（宋）黃大輿　　　　　　　　　　　　　　影文淵閣四庫全書本

唐宋諸賢絕妙詞選　　　　　（宋）黃昇　　　　　　　　　　　　　　　四部叢刊本

增訂文心雕龍校注　　　　　（梁）劉勰，楊明照校注拾遺　　　　　　　中華書局二〇〇〇年版

詩話總龜　　　　　　　　　（宋）阮閱　　　　　　　　　　　　　　　人民文學出版社一九八七年點校本

苕溪漁隱叢話　　　　　　　（宋）胡仔　　　　　　　　　　　　　　　人民文學出版社一九八四年點校本

唐詩紀事　　　　　　　　　（宋）計有功　　　　　　　　　　　　　　中華書局上海編輯所一九六五年排印本

唐語林校證　　　　　　　　（宋）王讜，周勛初校證　　　　　　　　　中華書局一九八七年版

詩人玉屑　　　　　　　　　（宋）魏慶之　　　　　　　　　　　　　　中華書局上海編輯所一九五九年排印本

宋詩紀事補遺　　　　　　　（清）陸心源　　　　　　　　　　　　　　清光緖刻本

詞源　　　　　　　　　　　（宋）張炎　　　　　　　　　　　　　　　中國書店一九八五年影中國文化研究所排印本

欽定詞譜　　　　　　　　　（清）王奕清等　　　　　　　　　　　　　中國書店一九八三年影印本

詞話叢編　　　　　　　　　唐圭璋　　　　　　　　　　　　　　　　　中華書局一九八六年排印本

碧雞漫志　　　　　　　　　　　　　　　　　　　　　　　　　　　　　中國戲劇出版社一九五九年版中國古典戲曲論著集成本

唐聲詩　　　　　　　　　　任二北　　　　　　　　　　　　　　　　　上海古籍出版社一九八二年版

中國音樂辭典　　　　　　　　　　　　　　　　　　　　　　　　　　　人民音樂出版社一九八五版

文則

文則序

余始冠，游泮宫，從老於文者問焉，僅得文之端緒。後三年，入成均，復從老於文者問焉，僅識文之利病。彼老於文者，有進取之累，所有告於我與夫我所得，惟利於進取。後四年，竊第而歸，未獲從仕，凡一星終，得以恣閱古書，始知古人之作，歎曰：文當如是。且詩
 、書
 二禮
 、易
 、春秋
 所載，丘明
 、高
 、赤
 所傳，老
 、莊
 、孟
 、荀
 之徒所著，皆學者所朝夕諷誦之文也；徒諷誦而弗考，猶終日飲食而不知味。余竊有考焉，隨而錄之，遂盈簡牘。古人之文，其則著矣，因號曰文則
 。或曰：方今宗工鉅儒，濟濟盈廷，下筆語妙天下，雖與日月爭光可也，奚以吾子文則
 爲？余曰：蓋將所以自則也，如示人以爲則，則吾豈敢。


乾道
 庚寅正月既望，天台陳騤
 序。

甲 凡九條


一


六經
 之道，既曰同歸；六經
 之文，容無異體。故易
 文似詩
 ，詩
 文似書
 ，書
 文似禮
 。中孚
 九二曰：“鳴鶴在陰，其子和之；我有好爵，吾與爾縻之。”使入詩雅
 ，孰別爻辭
 。抑
 二章曰：“其在於今，興迷亂於政，顛覆厥德，荒湛於酒，女雖湛樂，從弗念厥紹，罔敷求先王，克共明刑。”使入書
 誥，孰別雅
 語。顧命
 曰：“牖間南嚮，敷重篾席，黼純，華玉仍几；西序東嚮，敷重底席，綴純，文貝仍几；東序西嚮，敷重豐席，畫純，雕玉仍几；西夾南嚮，敷重筍席，玄紛純，漆仍几。”使入春官司几筵
 ，孰別命
 語。

二

或曰：〔校點者按：“或曰”一條，原不分段，今據元
 本、明弘治
 本、屠
 本及宋世犖
 校記
 引陳
 本自爲一條，始與九數合。〕六經
 創意，皆不相師，試探精微，足明詭說。洪範
 曰：“恭作肅，從作乂，明作哲，聰作謀，睿作聖。”小旻
 五章曰：“國雖靡止，或聖或否。民雖靡膴，或哲或謀，或肅或艾。”此詩
 創意師於書
 也。（鄭康成
 箋
 曰：“詩人之意，欲王敬用五事，以明天道。”）
 儀禮
 曰：“皇尸命工祝，承致多福無疆，于女孝孫，來女孝孫，使女受祿于天，宜稼于田，眉壽萬年，勿替引之。”（此少牢
 嘏辭。）
 楚茨
 四章曰：“工祝致告，徂賚孝孫，苾芬孝祀，神嗜飲食，卜爾百福，如幾如式。”此詩
 創意師於禮
 也。（鄭康成
 云：“此皆嘏辭之意。”〔校點者按：元
 本、明弘治
 本、屠
 本、秘笈
 本，“成”下有“箋”字。〕）


三

夫樂奏而不和，樂不可聞，文作而不協，文不可誦，文協尚矣；是以古人之文，發於自然，其協也亦自然，後世之文，出於有意，其協也亦有意。書
 曰：“任賢勿貳，去邪勿疑，疑謀勿成，百志惟熙。”易
 曰：“乾剛坤柔，比樂師憂，臨觀之義，或與或求。”禮記
 曰：“玄酒在室，醴醆在戶。粢醍在堂，澄酒在下。陳其犧牲，備其鼎俎。列其琴瑟，管磬鐘鼓，修其祝嘏。以降上神，與其先祖。以正君臣，以篤父子，以睦兄弟，以齊上下，夫婦有所，是謂承天之祜。”若此等語，自然協也。書
 曰：“無偏無黨，王道蕩蕩，無黨無偏，王道平平。”詩
 曰：“不明爾德，時無背無側；爾德不明，以無陪無卿。”二者皆倒上句，又協之一體。（揚雄
 法言
 曰：“堯舜
 之道皇兮，夏殷周
 之道將兮，而以延其光兮。”讀之雖協，而典誥
 之氣索然矣。）


四

且事以簡爲上，言以簡爲當。言以載事，文以著言，則文貴其簡也。文簡而理周，斯得其簡也。讀之疑有闕焉，非簡也，疎也。春秋
 書曰：“隕石於宋
 五。”公羊傳
 曰：“聞其磌然，視之則石，察之則五。”公羊
 之義，經以五字盡之，是簡之難者也。劉向
 載泄冶
 之言曰：“夫上之化下，猶風靡草，東風則草靡而西，西風則草靡而東，在風所由，而草爲之靡。”此用三十有二言而意方顯；及觀論語
 曰：“君子之德風，小人之德草，草上之風必偃。”此減泄冶
 之言半，而意亦顯。又觀書
 曰：“爾惟風，下民惟草。”此復減論語
 九言而意愈顯。吾故曰是簡之難者也。書
 曰：“能自得師者王，謂人莫己若者亡。”劉向
 載楚莊王
 之言曰：“其君賢者也，而又有師者王，其君下君也，而羣臣又莫若君者亡。”語意煩簡殊迥，〔校點者按：元
 本、明弘治
 本、屠
 本，無“殊迥”二字。〕
 不知是何以別經傳之文。

五

文之作也，以載事爲難；事之載也，以蓄意爲工。觀左氏傳
 載晉
 敗於邲
 之事，〔校點者按：元
 本、明弘治
 本、屠
 本，“邲”下有“先濟者賞”四字。〕
 但云：“中軍下軍爭舟，舟中之指可掬。”則攀舟亂刀斷指之意自蓄其中。又載楚
 師寒拊勉之事，但云：“三軍之士皆如挾纊。”則軍情愉悅之意自蓄其中。公羊傳
 載秦
 敗於殽
 之事，但云：“匹馬隻輪無反者。”則要擊之意自蓄其中。若公羊傳
 載齊
 使人迓郤克
 、臧孫
 之事，則曰：“客或跛或眇，齊
 使跛者迓跛者，眇者迓眇者。”孟子
 載天下歸舜
 之事，則曰：“天下諸侯朝覲者，不之堯
 之子而之舜
 ，訟獄者不之堯
 之子而之舜
 ，謳歌者不謳歌堯
 之子而謳歌舜
 。”凡此則意隨語竭，不容致思。

六


詩
 、書
 之文，有若重複而意實曲折者。詩
 曰：“云誰之思，西方美人。彼美人兮，西方之人兮。”此思賢之意自曲折也。又曰：“自古在昔，先民有作。”此考古之意自曲折也。書
 曰：“眇眇予末小子。”此謙托之意自曲折也。又曰：“孺子其朋，孺子其朋其往。”〔校點者按：元
 本、明弘治
 本，無“其朋”二字，屠
 本、秘笈
 本，無“其往”二字。〕
 告戒之意自曲折也。〔校點者按：元
 本、明弘治
 本、屠
 本、秘笈
 本，句首有“此”字。〕


七

文有意相屬而對偶者，如“發彼小豝，殪此大兕”，“誨爾諄諄，聽我藐藐”，“故謀用是作，而兵由此起”。有事相類而對偶者，如“威侮五行，怠棄三正”，“佑賢輔德，顯忠遂良”。此皆渾然而成，初非有意媲配。凡文之對偶者，若此則工矣。

八

古人之文，用古人之言也。古人之言，後世不能盡職，非得訓切，殆不可讀。如登崤
 險，一步九嘆。既而強學焉，搜摘古語，撰敘今事，殆如昔人所謂大家婢學夫人，舉止羞澀，終不似真也。今取在當時爲常語，而後人視爲艱苦之文，如周禮
 曰：“犬赤股而躁，臊；鳥皫色而沙鳴，貍；豕盲眡而交睫，腥；馬黑脊而般臂，螻。”詩
 曰：“游環脇驅，陰靷鋈續。”又曰：“鉤膺鏤鍚，鞹鞃淺幭。”莊子
 曰：“乃始臠卷傖囊而亂天下也。”荀子
 曰：“按角鹿嵊隴種東籠而退耳。”（臠卷，不申舒之貌，傖囊，猶搶攘也。荀子
 所言，皆兵摧敗披靡之貌也。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，注首有“詩
 、禮
 之義，先儒注解備見，若莊子
 言”十四字。〕）


九

大抵文士題命篇章，悉有所本。自孔子
 爲書
 作序，〔校點者按：元
 本、明弘治
 本、屠
 本，此句下有注云：“孔子
 書序
 ，總爲一篇，孔安國
 各分繫之篇首。”宋世犖
 校記
 引陳
 本亦有此注，唯少“孔子
 ”二字。〕
 文遂有序；自孔子
 爲易
 說卦，文遂有說；（柳宗元
 天說
 之類。）
 自有曾子問
 、哀公問
 之類，文遂有問；（屈原
 天問
 之類。）
 自有考工記
 、學記
 之類，文遂有記；自有經解
 、王言解
 之類，（王言解
 見家語
 。）
 文遂有解；（韓愈
 進學解
 之類。）
 自有辯政
 、辯物
 之類，（二辯見家語
 。）
 文遂有辯；（宋玉
 九辯
 之類。）
 自有樂論
 、禮論
 之類，（二論見荀子
 。）
 文遂有論；（賈誼
 過秦論
 之類。）
 自有大傳
 、間傳
 之類，（二傳見禮記
 。）
 文遂有傳。

乙 凡六條


一

文有助辭，猶禮之有儐，樂之有相也。禮無儐則不行，樂無相則不諧，文無助則不順。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“唐
 有杜溫夫
 者，爲文不識助辭疑之之辭如‘耶’‘乎’之類，決之之辭如‘耳’‘矣’之類，皆一用之，柳宗元
 所以深言其病，不可不知。”〕
 檀弓
 曰：“勿之有悔焉耳矣。”孟子
 曰：“寡人盡心焉耳矣。”檀弓
 曰：“我弔也與哉。”左氏傳
 曰：“獨吾君也乎哉。”凡此一句而三字連助，不嫌其多也。左氏傳
 曰：“其有以知之矣。”又曰：“其無乃是也乎。”此二者，六字成句，而四字爲助，亦不嫌其多也。檀弓
 曰：“南宮縚
 之妻之姑之喪。”樂記
 曰：“不知手之舞之足之蹈之也。”凡此不嫌用之字爲多。禮記
 曰：“言則大矣美矣盛矣。”此不嫌用矣字爲多。檀弓
 曰：“美哉奐焉。”論語
 曰：“富哉言乎。”凡此四字成句，而助辭半之，不如是文不健也。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“司馬長卿
 封禪文
 曰：‘遐哉邈乎’，此雖知助辭，而‘遐’‘邈’同義，又失矣。”〕
 左氏
 曰：“美哉泱泱乎，大風也哉，表東海
 者，其太公
 乎，國未可量也。”此文每句終用助，讀之殊無齟齬艱辛之態。左氏傳
 曰：“以三軍軍其前。”欲見下軍字有陳列之意，則當用其字爲有力。公羊傳
 曰：“入其大門，則無人門焉者。”欲見下門字有守禦之意，則當用焉者字爲有力。

二

倒言而不失其言者，言之妙也，倒文而不失其文者，文之妙也。文有倒語之法，知者罕矣。春秋
 書曰：“吳子遏
 伐楚
 ，門於巢
 ，卒。”公羊傳
 曰：“門於巢
 卒者何？入門乎巢
 而卒也。”然夫子先言門後言於巢
 者，於文雖倒，而寓意深矣。（何休
 曰：“吳子
 欲伐楚
 ，過巢
 ，不假塗，卒暴入巢
 門，門者以爲欲犯巢
 而射殺之，故與巢
 得殺之，若吳
 爲自死文，所以彊守禦也。”）
 仲山甫
 誠歸於謝
 ，詩
 則曰：“謝
 於誠歸。”隱，盜所得器，左氏傳
 則曰：“盜所隱器。”於義皆不害也。禹貢
 曰：“厥篚玄纖縞。”又曰：“雲
 土夢
 作乂。”用纖字不在玄上，土字不在夢下，亦一倒法也。（司馬遷
 作夏本紀
 改曰“雲夢
 土作乂”，烏足與知此。）


三

字有偏旁，故文有取偏旁以成句，字有音韻，故文有取音韻以成句，皆所以明其義也。周禮
 曰：“五人爲伍。”中庸
 曰：“誠者自成也。”孟子
 曰：“征之爲言正也。”莊子
 曰：“庸也者用也。”檀弓
 曰：“夫祖者且也。”祭統
 曰：“銘者自名也。”表記
 曰：“仁者人也。”凡此皆取偏旁者也。鄉飲酒義
 曰：“秋之爲言愁也。”又曰：“冬者中也。”易
 曰：“嗑者合也。”樂記
 曰：“樂者樂也。”孟子
 曰：“校者教也。”揚子
 曰：“禮以體之。”凡此皆取音韻者也。

四

夫文有病辭，有疑辭。病辭者，讀其辭則病，究其意則安，如曲禮
 曰：“猩猩能言，不離禽獸。”繫辭
 曰：“潤之以風雨。”蓋禽字於猩猩爲病，潤字於風爲病也。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“說者曰，凡可擒者，皆謂之禽，大宗伯
 以禽作六摯，而羔在其中。凡物氣和則潤，先言潤，則風之和可知矣。”〕
 疑辭者，讀其辭則疑，究其意則斷，如何彼穠矣
 曰：“平王
 之孫。”檀弓
 曰：“容居
 魯人也。”蓋平王
 疑爲東遷之平王
 ，魯人疑爲魯國
 之人也。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“毛萇
 傳
 云：‘平，正也，指文王
 ，言能正天下之王也。’鄭康成
 云：‘魯，鈍也。’”〕
 凡觀此文，可不深考。

五

辭以意爲主，故辭有緩有急，有輕有重，皆生乎意也。韓宣子
 曰：“吾淺之爲丈夫也。”則其辭緩。景春
 曰：“公孫衍
 、張儀
 豈不誠大丈夫哉。”則其辭急。“狼瞫
 於是乎君子。”則其辭輕。“子謂子賤
 君子哉若人。”則其辭重。

六

文有雖成一家，而有已經雕斲與其否者。且左氏傳
 前載辛伯
 諫曰：“並后匹嫡，兩政耦國。”後載狐突
 諫曰：“昔辛伯
 諗周桓公
 云：‘內寵並后，外寵二政，嬖子配適，大都耦國。’”則知前載已雕斲，而後載否矣。內傳
 曰：“所謂生死而肉骨也。”外傳
 曰：“繄起死人而肉白骨也。”則知內傳
 雕斲，而外傳
 否矣。

丙 凡四條


一


易
 之有象，以盡其意，詩
 之有比，以達其情。文之作也，可無喻乎？博采經傳，約而論之，取喻之法，大概有十，略條於後：

一曰直喻：或言猶，或言若，或言如，或言似，灼然可見。孟子
 曰：“猶緣木而求魚也。”書
 曰：“若朽索之馭六馬。”論語
 曰：“譬如北辰。”莊子
 曰：“凄然似秋。”此類是也。

二曰隱喻：其文雖晦，義則可尋。禮記
 曰：“諸侯不下漁色。”（國君內取國中，象捕魚然，中網取之，是無所擇。〔校點者按：元
 本、明弘治
 本，注首“國君”上有“[image: ]
 ”字，屠
 本空白。按此注本禮記坊記
 鄭玄
 注，“國君”上正無別字。〕）
 國語
 曰：“沒平公
 軍無秕政。”（秕，穀之不成者，以喻政。）
 又曰：“雖蝎譖焉避之。”（蝎，木蟲，譖從中起，如蝎食木，木不能避也。）
 左氏傳
 曰：“是豢吳
 也夫。”（若人養犧牲。）
 公羊傳
 曰：“其諸爲其雙雙而俱至者與。”（言齊高固
 及子叔姬
 來，其雙行匹至似獸。山海經
 有獸名雙雙。）
 此類是也。

三曰類喻：取其一類，以次喻之。書
 曰：“王省惟歲，卿士惟月，師惟日。”歲月日一類也。賈誼
 新書
 曰：“天子如堂，羣臣如陛，衆庶如地。”堂陛地一類也。此類是也。

四曰詰喻：雖爲喻文，似成詰難。論語
 曰：“虎兕出於柙，龜玉毀於櫝中，是誰之過歟？”左氏傳
 曰：“人之有牆，以蔽惡也，牆之隙壞，誰之咎也？”此類是也。

五曰對喻：先比後證，上下相符。莊子
 曰：“魚相忘乎江湖，人相忘乎道術。”荀子
 曰：“流丸止於甌臾，流言止於智者。”此類是也。

六曰博喻：取以爲喻，不一而足。書
 曰：“若金，用汝作礪。若濟巨川，用汝作舟楫。若歲大旱，用汝作霖雨。”荀子
 曰：“猶以指測河也，猶以戈舂黍也，猶以錐飧壺也。”此類是也。

七曰簡喻：其文雖略，其意甚明。左氏傳
 曰：“名，德之輿也。”揚子
 曰：“仁，宅也。”此類是也。

八曰詳喻：須假多辭，然後義顯。荀子
 曰：“夫耀蟬者，務在乎明其火，振其樹而已，火不明，雖振其樹無益也；今人主有能明其德，則天下歸之，若蟬之歸明火也。”此類是也。

九曰引喻：援取前言，以證其事。左氏傳
 曰：“諺所謂‘庇焉而縱尋斧焉’者也。”禮記
 曰：“蛾子時術之，其此之謂乎。”此類是也。

十曰虛喻：既不指物，亦不指事。論語
 曰：“其言似不足者。”老子
 曰：“飂兮似無所止。”此類是也。

二


凡伯
 刺厲
 之詩，而曰“先民有言”，（板
 三章曰：“先民有言，詢于芻蕘。”鄭康成
 云：“此古賢者有言也。”）
 吉甫
 美宣
 之詩，而曰“人亦有言”，（烝民
 五章曰：“人亦有言，柔則茹之，剛則吐之。”此亦謂前人有言如此。）
 胤侯
 之征，乃舉政典
 ，（政典
 曰：“先時者殺無赦，不及時者殺無赦。”孔安國
 云：“政典
 ，夏后
 爲政之典籍。”）
 盤庚
 之告，亦載遲任
 ，（遲任
 有言曰：“人惟求舊，器非求舊惟新。”孔安國
 云：“遲任
 ，古賢人。”）
 或稱古人言，（秦誓
 曰：“古人有言曰：‘撫我則后，虐我則讐。’”此類是也。）〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有“或稱我聞曰”及注云：“康誥
 曰：‘我聞曰，怨不在大，亦不在小。’此類是也。”〕
 是皆有所援引也。〔校點者按：元
 本、明弘治
 本、屠
 本，此下自爲一條。〕
 詩
 、書
 而降，傳記籍籍，援引之言，不可具載。且左氏
 采諸國之事以爲經傳，戴氏
 集諸儒之篇以成禮
 志，援引詩
 、書
 ，莫不有法。推而論之，蓋有二端：一以斷行事，二以證立言。二者又各分三體，略條於後：


左氏傳
 載“詩
 曰：‘自詒伊慼’，其子臧
 之謂矣。”此獨引詩
 以斷之，是一體也。〔校點者按：元
 本、明弘治
 本、屠
 本及秘笈
 本，俱有注云：“此體多矣。”〕



左氏傳
 載“詩
 曰：‘于以采蘩，于沼于沚。于以用之，公侯之事。’秦穆
 有焉。‘夙夜匪解，以事一人。’孟明
 有焉。‘詒厥孫謀，以燕翼子。’子桑
 有焉。”此各引詩
 以合斷之，是二體也。（表記
 載“詩
 曰：‘莫莫葛藟，施于條枚。豈弟君子，求福不回。’其舜
 、禹
 、文王
 、周公
 之謂與。”此又一詩
 總斷之體也。）



國語
 載：“詩
 曰：‘其類維何，室家之壼。君子萬年，永錫祚胤。’類也者，不忝前哲之謂也；壼也者，廣裕民人之謂也；萬年也者，令聞不忘之謂也；祚胤也者，子孫蕃育之謂也。單子
 朝夕不忘成王
 之德，可謂不忝前哲矣；膺保明德，以佐王室，可謂廣裕民人矣。若能類善物以混厚民人者，必有章譽蕃育之祚，則單子
 必當之矣。”此既引詩
 文，又釋其義以斷之，是三體也。


大學
 載：“康誥
 曰：‘克明德。’太甲
 曰：‘顧諟天之明命。’帝典
 曰：‘克明峻德。’皆自明也。湯
 之盤銘
 曰：‘苟日新，日日新，又日新。’康誥
 曰：‘作新民。’詩
 曰：‘周
 雖舊邦，其命維新。’是故君子無所不用其極。”此則采綜羣言，以盡其義，是一體也。


緇衣
 曰：“好賢如緇衣
 ，惡惡如巷伯
 ，則爵不凟而民作愿，刑不試而民咸服，大雅
 曰：‘儀刑文王
 ，萬邦作孚。’”此則言終引證，是二體也。（孝經
 諸篇，悉用此體。）



左氏傳
 曰：“周書
 所謂‘庸庸祗祗’者，謂此物也夫。”又“太誓
 所謂‘商
 兆民離，周
 十人同’者，衆也。”此乃斷析本文，以成其言，是三體也。

三

夫取詩
 即云詩
 ，取書
 即云書
 ，蓋常體也。觀以康誥
 爲先王之令，（國語
 稱：“先王之令曰：‘天道賞善而罰淫。’故凡我造國，無從非彝。”此引湯誥
 文。）
 以周書
 爲西方之書，（國語
 稱西方之書，蓋逸周書
 ，韋昭
 云：“詩
 言‘西方之人兮’，則西方爲周
 也。”〔校點者按：元
 本、明弘治
 本及屠
 本，注中“爲”作“謂”。〕）
 以咸有一德
 爲尹告
 ，（禮記
 稱尹告
 曰：“惟尹
 躬暨湯
 ，咸有一德。”康成
 云：“尹告
 ，伊尹
 之誥。”）
 以大禹謨
 爲道經
 ，（荀子
 稱道經
 曰：“人心惟危，道心惟微。”楊倞
 云：“此在虞書
 ，曰道經
 者，言有道之經也。”）
 不曰仲虺之誥
 而曰仲虺之志
 ，（左氏傳
 曰：“仲虺之志
 云：‘亂者取之，亡者侮之。’”）
 不曰五子之歌
 而曰夏訓
 有之，（左氏傳
 曰：“夏訓
 有之：‘有窮后羿
 。’”）
 直言鄭詩
 、曹詩
 ，（國語
 稱鄭詩
 曰：“仲可懷也。”又稱曹詩
 曰：“彼其之子，不遂其媾。”）
 止稱汋
 曰武
 曰，（左氏傳
 ：“汋
 曰：‘於鑠王師。’武
 曰：‘無競惟烈。’”）
 或稱芮良夫
 ，（左氏傳
 曰：“周芮良夫
 之詩曰：‘大風有隧，貪人敗類。’”）
 或稱周文公
 ，（國語
 ：“周文公
 之頌曰：‘載戢干戈，載櫜弓矢。’”）
 指那
 頌卒章爲亂辭，（國語
 曰：“其戢之亂曰：‘自古在昔，先民有作。’”韋昭
 云：“凡作篇章義既成，撮其大要，以爲亂辭。”〔校點者按：元
 本、明弘治
 本及屠
 本，“戢”作“緝”。〕）
 摘小宛
 首章爲篇目，（國語
 曰：“秦伯
 賦鳩飛
 。”韋昭
 云：“小宛
 之首章，‘宛彼鳴鳩，翰飛戾天’是也。”）
 數章之末章，既謂之卒章，（左氏傳
 曰：“賦綠衣
 之卒章。”此類是也。）
 一章之末句，亦謂之卒章；（左氏傳
 曰：“作武員
 卒章曰：‘耆定尔功。’”）
 凡此似亦略施雕琢，少變雷同，作者考焉，毋誚無補。

四


左氏傳
 載諸國燕饗賦詩
 之事，但云賦某詩
 ，或云賦某詩
 之卒章，皆不載詩
 文，而意自具。其曰“賦棠棣
 之七章以卒”，則知賦七章已卒盡八章也。〔校點者按：元
 本、明弘治
 本及屠
 本，“已”作“以”。〕
 其曰“在揚水
 卒章之四矣”，則知取“我聞有命”也。左氏
 於此等文，最爲得體。

丁 凡八條


一

文有上下相接，若繼踵然，其體有三：其一曰敘積小至大，如中庸
 曰：“能盡其性，則能盡人之性，能盡人之性，則能盡物之性，能盡物之性，則可以贊天地之化育，可以贊天地之化育，則可以與天地參矣。”此類是也。其二曰敘由精及粗，如莊子
 曰：“古之明大道者，先明天，而道德次之，道德已明，而仁義次之，仁義已明，而分守次之，分守已明，而形名次之，形名已明，而因任次之，因任已明，而原省次之，原省已明，而是非次之，是非已明，而賞罰次之。”此類是也。其三曰敘自流極原，如大學
 曰：“古之欲明明德於天下者，先治其國，欲治其國者，先齊其家，欲齊其家者，先修其身，欲修其身者，先正其心，欲正其心者，先誠其意，欲誠其意者，先致其知。”此類是也。

二

文有交錯之體，若纏糾然，主在析理，理盡後已。書
 曰：“念茲在茲，釋茲在茲，名言茲在茲，允出茲在茲。”莊子
 曰：“有始也者，有未始有始也者，有未始有夫未始有始也者。”又曰：“以指喻指之非指，不若以非指喻指之非指也。”荀子
 曰：“不利而利之，不如利而後利之之利也，利而後利之，不如利而不利者之利也。”國語
 曰：“成人在始與善，始與善，善進善，不善蔑由至矣，始與不善，不善進不善，善亦蔑由至矣。”穀梁
 曰：“人之所以爲人者，言也，人而不能言，何以爲人，言之所以爲言者，信也，言而不信，何以爲言，信之所以爲信者，道也，信而不道，何以爲信。”此類多矣，不可悉舉，然取莊子
 而法之，則文斯邃矣。

三

載事之文，有上下同目之法，謂其事斷可書，其人斷可美也。如論語
 載孔子
 之美禹
 、顏
 ，（子曰：“禹
 吾無間然矣，菲飲食而致孝乎鬼神云云。禹
 吾無間然矣。”又曰：“賢哉回
 也，一簞食，一瓢飲云云，賢哉回
 也。”）
 戴禮
 之記文王周公
 ，（文王世子
 篇曰：“文王
 之爲世子也，朝於王季
 日三云云，文王
 之爲世子也。”又曰：“昔者，周公
 攝政踐阼而治，抗世子法於伯禽
 ，所以善成王
 也云云，周公
 踐阼。”）
 公羊
 之傳孔父仇牧荀息
 ，（公羊傳
 曰：“孔父
 可謂義形於色矣。其義形於色何？督
 將弒殤公
 ，孔父
 生而存，則殤公
 不可得而弒也云云，孔父
 可謂義形於色矣。”又曰：“仇牧
 可謂不畏彊禦矣。其不畏彊禦奈何？萬
 嘗與莊公
 戰，獲乎莊公
 云云，仇牧
 可謂不畏彊禦矣。”又曰：“荀息
 可謂不食其言矣。其不食其言奈何？奚齊卓子
 者，驪姬
 之子也，荀息
 傅焉云云，荀息
 可謂不食其言矣。”）
 皆其法也。

四

數（音所）
 人行事，其體有三：或先總而後數之，如孔子
 謂：“子產
 有君子之道四焉：其行己也恭，其事上也敬，其養民也惠，其使民也義。”此類是也。或先數之而後總之，如子產
 數鄭公孫黑
 曰：“爾有亂心無厭，國不女堪，專伐伯有
 ，而罪一也；昆弟爭室，而罪二也；董隧
 之盟，女矯君位，而罪三也。有死罪三，何以堪之。”此類是也。或先既總之而後復總之，如孔子
 言“臧文仲
 其不仁者三，不知者三：下展禽
 ，廢六關，妾織蒲，三不仁也；作虛器，縱逆祀，祀爰居，三不知也。”此類是也。

五

載事之文，有先事而斷以起事也，有後事而斷以盡事也。如左氏傳
 欲載晉靈公
 厚斂雕牆，必先言“晉靈公
 不君”，公羊傳
 欲載楚靈王
 作乾谿臺
 ，必先言“靈王
 爲無道”，中庸
 欲言“舜
 好問而好察邇言”，亦先曰“舜
 其大智也與”，孟子
 欲言“梁惠王
 以其所不愛及其所愛”，亦先曰“不仁哉梁惠王
 也”，若此類，皆先斷以起事也。如左氏傳
 載晉文公
 教民而用，卒言之曰：“一戰而霸，文
 之教也。”又載晉悼公
 賜魏絳
 和戎樂，卒言之曰：“魏絳
 於是乎始有金石之樂，禮也。”若此類皆後斷以盡事也。

六

載言之文，有不避重複，如穀梁傳
 載麗姬
 故謂君曰：“吾夜者夢夫人趨而來曰：‘吾苦畏，胡不使大夫將衛士而衛冢乎？’”故君謂世子曰：“麗姬
 夢夫人趨而來曰：‘吾苦畏。’女其將衛士而往衛冢乎！”此不避重複一也。家語
 載魯公索氏
 將祭，而忘其牲，孔子
 聞之曰：“公索氏
 不及二年而必亡。”後一年而亡，門人問曰：“昔公索氏
 將祭而亡其牲，而夫子曰：‘不及二年必亡。’今過期而亡。”此不避重複二也。公羊傳
 載陽處父
 諫曰：“射姑
 民衆不悅，不可使將。”於是廢將。射姑
 入，君謂射姑
 曰：“陽處父
 言曰：‘射姑
 民衆不悅，不可使將。’”此不避重複三也。及觀檀弓
 載子游
 曰：“昔者，夫子居于宋
 ，見桓司馬
 自爲石槨，三年不成，夫子曰：‘若是其靡也，死不如速朽之愈也。’死之欲速朽，爲桓司馬
 言之也云云。”曾子
 以子游
 之言告於有子
 ，然檀弓
 但云以子游
 之言，蓋避重複也。又左氏傳
 載“晉師
 歸，郤伯
 見，公曰：‘子之力也夫！’范叔
 見，勞之如郤伯
 ，樂伯
 見，公亦如之。”夫三述晉侯
 之語，固未爲害，而左氏
 兩變其文，蓋避重複也。

七

載言之文，又有答問，若止及一事，文固不難，至於數端，文實未易，所問不言問，所對不言對，言雖簡略，意實周贍，讀之續如貫珠，應如答響。若左氏傳
 載楚
 望晉
 軍問伯犂
 ，蓋得此也。至於問則屢稱“何也”，答則屢稱“對曰”，其文與意，有異左氏
 ，若樂記
 載賓牟賈
 與孔子
 言樂，皆拘此也。二文具載，則可考矣。

王曰：“騁而左右，何也？”曰：“召軍吏也。”“皆聚於中軍矣。”曰：“合謀也。”“張幕矣。”曰：“虔卜於先君也。”“撤幕矣。”曰：“將發命也。”“甚囂，且塵上矣。”曰：“將塞井夷竃而爲行也。”“皆乘矣，左右執兵而下矣。”曰：“聽誓也。”“戰乎？”曰：“未可知也。”“乘而左右皆下矣。”曰：“戰禱也。”

曰：“夫武之備戒之已久，何也？”對曰：“病不得其衆也。”“咏嘆之，淫液之，何也？”對曰：“恐不逮事也。”“發揚蹈厲之已蚤，何也？”對曰：“及時事也。”“武坐致右憲左，何也？”對曰：“非武坐也。”“聲淫及商，何也？”對曰：“非武音也。”子曰：“若非武音，則何音也？”對曰：“有司失其傳也。”〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“觀孟子
 與陳相
 答問許子
 之事曰：‘許子
 必種粟而後食乎？’曰：‘然。’‘許子
 必織布而後衣乎？’曰：‘否。’‘許子
 衣褐，許子
 冠乎？’曰：‘冠。’曰：‘奚冠？’曰：‘冠素。’曰：‘自織之與？’曰：‘否，以粟易之。’曰：‘許子
 奚爲不自織？’曰：‘害於耕。’曰：‘許子
 以釜甑爨，以鐵耕乎？’曰：‘然。’‘自爲之與？’曰：‘否，以粟易之。’此文但存‘曰許子
 ’，以下‘許子
 ’字皆可除，信乎答問之文爲難也。”〕

八

文有目人之體，有列氏之體。論語
 曰：“德行：顏淵
 ，閔子騫
 ，冉伯牛
 ，仲弓
 。言語：宰我
 ，子貢
 。政事：冉有
 ，季路
 。文學：子游
 ，子夏
 。”此目人之體也。而揚雄
 、班固
 得之。（揚子法言
 曰：“美行：園公
 ，綺里季
 ，夏黃公
 ，甪里先生
 。言辭：婁敬
 ，陸賈
 。執正：王陵
 ，申屠嘉
 。折節：周昌
 ，汲黯
 。守儒：轅固
 ，申公
 。災異：董相
 ，夏侯勝
 ，京房
 。”班固
 作公孫弘傳贊
 曰：“儒雅則公孫弘
 、董仲舒
 、兒寬
 ，篤行則石建
 、石慶
 ，質直則汲黯
 、卜式
 ，推賢則韓安國
 ，鄭當時
 云云。”）
 左氏傳
 曰：“殷
 民六族：條氏
 ，徐氏
 ，蕭氏
 ，索氏
 ，長勺氏
 ，尾勺氏
 。”此列氏之體也。而莊周
 、司馬遷
 得之。（莊子
 曰：“子獨不知至德之世乎？昔者，容成氏
 、大庭氏
 、伯皇氏
 、中央氏
 、栗陸氏
 、驪畜氏
 云云。”司馬遷
 作夏本紀贊
 曰：“其後分封，用國爲姓，故有夏后氏
 、有扈氏
 、有男氏
 、斟尋氏
 、彤城氏
 、褒氏
 云云。”）


戊 凡十條


一


禮記
 之文，始自后倉
 ，成於戴聖
 ，非純格言，間有淺語。如“掩口而對”，“毋投與狗骨”，“羹之有菜者用挾”，“男女相答拜也”，“癢不敢搔”，“衣裳綻裂”，“年未滿五十”，“取婦之家”，“嫂不撫叔，叔不撫嫂”，若此等語，雖在曲防人情，然亦少施斲削。

二


商盤
 告民，民何以曉？然在當時，用民間之通語，非若後世待訓詁而後明。且“顛木之有由蘖”，使晉
 、衛
 間人讀之，則蘖知爲餘也。“不能胥匡以生”，使東齊
 間人讀之，則胥知爲皆也。“欽念以忱”，使燕
 、岱
 間人讀之，則忱知爲誠也。由此考之，當時豈不然乎。

三

詩文待訓明者，亦本風土所宜。且“王室如燬”，使齊
 人讀之，則燬爲常語。“六日不詹”，使楚
 人讀之，則詹爲常語。（燬，火也，齊
 人以火爲燬。詹，至也，楚
 人以詹爲至。）


四


儀禮
 ，周
 家之制也，事涉威儀，文苦而難讀。鄉黨
 ，孔
 門之記也，言關訓則，文婉而易觀。今略摘儀禮
 之文，證以鄉黨
 ，昭然辨矣。

“執圭，入門，鞠躬焉，如恐失之。”（鄉黨
 曰：“執圭，鞠躬如也，如不勝。”）
 “下階，發氣，怡焉，再三舉足，又趨。”（鄉黨
 曰：“出，降一等，逞顏色，怡怡如也，沒階趨，進，翼如也。”）
 “及享，發氣焉，盈容。”（鄉黨
 曰：“享禮，有容色。”）
 “賓出，公再拜送，賓不顧。”（鄉黨
 曰：“賓退，必復命曰，賓不顧矣。”）
 “若君賜之食，君祭先飯。”（鄉黨
 曰：“侍食於君，君祭先飯。”）


五


孝經
 之文，簡易醇正，蘊聖人之氣象，揭六經
 之表儀。夷考其文，有所未諭，三才章
 首，似摭子產
 言禮之辭，（子太叔
 對趙簡子
 曰：“聞諸先大夫子產
 曰：‘夫禮，天之經也，地之義也，民之行也，天地之經，而民實則之，則天之明，因地之性。’”孝經
 止三字不同。）
 聖治章
 末似刪文子
 論儀之語，（北宮文子
 對衛襄侯
 曰：“故君子在位可畏，施舍可愛，進退可度，周旋可則，容止可觀，作事可法，德行可象，聲氣可樂。”孝經
 則曰：“君子則不然，言思可道，行思可樂，德義可尊，作事可法，容止可觀，進退可度。”）
 事君章
 曰：“進思盡忠，退思補過。”此乃士貞子
 諫晉景公
 之辭。聖治章
 曰：“以順則逆，民無則焉，不在於善，而皆在於凶德。”此乃季文子
 對魯宣公
 之辭，（左氏傳
 作“訓昏”，二字不同。）
 聖人雖遠稽格言，不應雷同如此。豈作傳者，反竊經與？

六


爾雅
 之作，主在訓言，諡法
 之作，用以定諡，皆周公
 之文也。戴聖
 之釋淇澳
 ，備采爾雅
 之辭，（禮記
 曰：“‘如切如磋’者，道學也，‘如琢如磨’者，自修也，‘瑟兮僴兮’者，恂慄也，‘赫兮喧兮’者，威儀也，‘有斐君子，終不可諠兮’者，道盛德至善，民之不能忘也。”此乃爾雅釋訓
 文。）
 成鱄
 之釋皇矣
 ，端倣諡法
 之體，（左傳
 曰：“心能制義曰度，德正應和曰莫，照臨四方曰明，勤施無私曰類，教誨不倦曰長，賞慶刑威曰君，慈和徧服曰順，經天緯地曰文。”諡法
 體如此，文亦有同者。）
 孰謂類皆後人之補緝，無補作者之監觀。

七

夫論語
 、家語
 ，皆夫子與當時公卿大夫及羣弟子答問之文。然家語
 頗有浮辭衍說，蓋出於羣弟子共相敘述，加之潤色，其才或有優劣，故使然也。若論語
 雖亦出於羣弟子所記，疑若已經聖人之手。今略考焉。子曰：“爲命裨諶
 草創之，世叔
 討論之，行人子羽
 修飾之，東里子產
 潤色之。”質之左氏
 ，則此文簡而整。（左氏傳
 曰：“裨諶
 能謀，謀於野則獲，謀於邑則否。鄭國
 將有諸侯之事，子產
 乃問四國之爲於子羽
 ，且使多爲辭令，與裨諶
 乘以適野，使謀可否，而告馮簡子
 ，使斷之，事成，乃授子太叔
 使行之，以應對賓客。”）
 子曰：“孟之反
 不伐，奔而殿，將入門，策其馬，曰：‘非敢後也，馬不進也。’”質之左氏
 ，則此文緩而周。（左氏傳
 曰：“孟子側
 後入，以爲殿，抽矢策其馬曰：‘馬不進也。’”）
 “南容
 三復白圭”，司馬遷
 則曰：“三復白圭之玷。”辭雖備，而其意竭矣。“在邦必達，在家必達”，司馬遷
 則曰：“在邦及家必達。”辭雖約，而其意疎矣。彼揚雄
 法言
 、王通
 中說
 ，模儗此書，未免畫虎類狗之譏。（法言
 曰：“如其智，如其智。”“雖有民，焉得而塗諸。”“三年不目日，視必盲，三年不目月，精必矇。”“魯仲連
 偒而不剬，藺相如
 剬而不偒。”“請條，曰：‘非正不視，非正不聽，非正不言，非正不行。’”“若張子房
 之智，陳平
 之無悞，絳侯勃
 之果，霍將軍
 之勇，終之以禮樂，則可謂社稷之臣矣。”法言
 之模儗論語
 ，皆此類也。中說
 曰：“可與共樂，未可與共憂，可與共憂，未可與共樂。”“我未見勤者矣，蓋有焉，我未之見也。”“焉知來者之不如昔也。”“是故惡夫異端者。”“小不忍，致大災。”“知之者，不如行之者，行之者，不如安之者。”中說
 之模儗論語
 ，皆此類也。）
 王充
 問孔
 之篇，而於此書多所指摘，亦未免桀
 犬吠堯
 之罪歟。

八

詩人庭燎之詠，文雖美之，意則箴之；張老
 輪奐之辭，文雖頌之，意則譏矣。（晉獻文子
 成室，張老
 曰：“美哉輪焉，美哉奐焉，歌於斯，哭於斯，聚國族於斯。”）
 自漢
 以來，靡麗之賦，勸百諷一，烏足知此。

九

語出於己，〔校點者按：元
 本、明弘治
 本、屠
 本及秘笈
 本，“語”作“文”。〕
 作之固難；語借於古，用亦不易。觀歷代雕蟲小技之士，借古語以成篇章者，紛紛籍籍，試陳一二，以鑑後來。張茂先
 勵志詩
 曰：“德輶如羽。”又曰：“熠燿宵流。”雖變二字，以協音韻，而不知詩人言“行”有緩飛之意，言“毛”有至輕之喻。應吉甫
 華林集詩
 有曰：“文
 、武
 之道，厥猷未墜。”既言“之道”，復綴“厥猷”，此所謂屋下架屋者歟。陸倕
 石闕銘
 曰：“惟王建國，正位辨方。”遂令“辨方”後於“正位”，所謂轉衣爲裳者歟。

一〇

古語曰：“黶子在頰則好，在顙則醜。”言有宜也。自晉
 以降，操觚含毫之士，喜學經語者多矣，且如孫盛
 著史，書曰：“某年春帝正月。”（謂盛
 作魏晉陽秋
 也。且春秋
 書“王正月”，示魯侯
 用周
 天子正朔，曹
 、馬
 躬有天下，不當書“帝正月”。）
 謝惠連
 作賦，乃曰：“雪之時義遠矣哉！”（謂惠連
 作雪賦
 也。按易
 卦義深者，以此語贊之。大抵文士雪月之詠，非所當也。）
 此蓋不知黶子在顙之爲醜也。

己 凡七條


一

觀檀弓
 之載事，言簡而不疎，旨深而不晦，雖左氏
 之富艷，敢奮飛於前乎。略舉二事以見。〔校點者按：元
 本、明弘治
 本、屠
 本，無“以見”二字。〕



世子申生
 爲驪姬
 所譖，或令辯之。左氏
 載其事，則曰：“或謂太子：‘子辭，君必辯焉。’太子曰：‘君非姬氏
 ，居不安，食不飽。我辭，姬
 必有罪。君老矣，吾又不樂。’”檀弓
 則曰：“‘子盍言子之志於公乎？’世子曰：‘不可，君安驪姬
 ，是我傷公之心也。’”考此，則檀弓
 爲優。（穀梁傳
 載其事曰：“世子之傅里克
 謂世子曰：‘入自明。入自明，則可以生；不入自明，則不可以生。’世子曰：‘吾君已老矣，已昏矣，吾若此而入自明，則驪姬
 必死，驪姬
 死，則吾君不安。’”若此文，非惟不及檀弓
 ，亦不及左氏
 矣。）




智悼子
 未葬，晉平公
 飲以樂，杜蕢
 謂大臣之喪，重於疾日不樂。左氏
 言其事，則曰：“辰在子卯，謂之疾日，君撤宴樂，學人舍業，爲疾故也。君之卿佐，是謂股肱，股肱或虧，何痛如之。”檀弓
 則曰：“子卯不樂。知悼子
 在堂，斯其爲子卯也大矣。”考此，則檀弓
 爲優。


二

鳧脛雖短，續之則憂，鶴脛雖長，斷之則悲。檀弓
 文句，長短有法，不可增損，其類是哉。

長句法：“毋乃使人疑夫不以情居瘠者乎哉？”“孰有執親之喪而沐浴佩玉者乎？”“蕢
 尚不如杞梁
 之妻之知禮也。”“苟無禮義忠信誠愨之心以蒞之。”

短句法：“華而睆”，“立孫”，“畏”，“厭”，“溺”。

三

鼓瑟不難，難於調弦，作文不難，難於鍊句。檀弓
 之文，鍊句益工，參之家語
 ，其妙覩矣。

“遇負杖入保者息。”（家語
 曰：“遇人入保負杖者息。”）
 “皆死焉。”（家語
 曰：“命敵死焉。”）
 “比御而不入。”（家語
 曰：“可御而處內。”）
 “南宮縚
 之妻之姑之喪。”（家語
 曰：“南宮縚
 之妻，孔子
 之兄女，喪其姑。”）
 “予惡乎涕之無從也。”（家語
 曰：“吾惡乎涕而無以將之。”）
 “仲子
 亦猶行古之道也。”（家語
 曰：“仲子
 亦猶行古人之道。”）
 “夫子爲弗聞也者而過之。”（家語
 曰：“夫子爲之隱佯不聞以過之。”）
 “遂命覆醢。”（家語
 曰：“遂令左右皆覆醢。”）
 “死不如速朽之愈也。”（家語
 曰：“死不如朽之速愈。”）
 “若魂氣則無不之也。”（家語
 曰：“若魂氣則無所不之。”）


四


考工記
 之文，榷而論之，蓋有三美：一曰雄健而雅，二曰宛曲而峻，三曰整齊而醇。略條于後。

雄健而雅：“鄭
 之刀，宋
 之斤，魯
 之削，吳
 、粵
 之劍，遷乎其地而弗能爲良。”“凡爲弓，方其峻而高其柎，長其畏而薄其敝。”（左氏傳
 曰：“恤其患而補其闕，正其違而治其煩。”亦此法也。）


宛曲而峻：“凡攫閷援簭之類，必深其爪，出其目，作其鱗之而。深其爪，出其目，作其鱗之而，則於眡必撥爾而怒。苟撥爾而怒，則於任重宜，且其匪色必似鳴矣。爪不深，目不出，鱗之而不作，則必頹爾如委矣。苟頹爾如委，則加任焉，則必如將廢措，其匪色必似不鳴矣。”（此文說筍簴之獸也。）
 “引而信之，欲其直也。信之而直，則取材正也；信之而枉，則是一方緩一方急也。若苟一方緩一方急，則及其用之也，必自其急者先裂。若苟自急者先裂，則是以博爲帴也。”（此文說製韋革。）


整齊而醇：“爍金以爲刃，凝土以爲器。”“棧車欲弇，飾車欲侈。”“鐘大而短，則其聲疾而短聞；鐘小而長，則其聲舒而遠聞。”“已上則摩其旁，已下則摩其耑。”

五


春秋
 文句，長者踰三十餘言，短者止於一言。（如“季孫行父
 、臧孫許
 、叔孫僑如
 、公孫嬰齊
 帥師會晉郤克
 、衛孫良父
 、曹公子首
 ，及齊侯
 戰於鞌
 ”之類，是長句也。如“螽”之類，是短句也。）
 詩
 之文句，長不踰八言，短者不減二言。（八言者，如“我不敢效我友自逸”之類是也。摯虞
 云：“詩
 有九言，‘泂酌彼行潦挹彼注茲’是也。”二言者，若“肇禋”之類。〔校點者按：注“二言”上，元
 本、明弘治
 本、屠
 本及秘笈
 本，俱有“然此當爲二句，其說非也”十字。〕）
 春秋
 主於褒貶，詩
 則本於美刺，立言之間，莫不有法。

六

詩人之用助辭，辭必多用韻。有用“也”辭，若“何其處也，必有與也”。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘處’‘與’爲韻。”〕
 有用“而”辭，若“俟我于著乎而，充耳以素乎而。”〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘著’‘素’爲韻。”〕
 有用“矣”辭，若“陟彼砠矣，我馬瘏矣”。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘砠’‘瘏’爲韻。”〕
 有用“忌”辭，若“抑磬控忌，抑縱送忌”。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘控’‘送’爲韻。”〕
 有用“兮”辭，若“其實七兮，迨其吉兮”。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘七’‘吉’爲韻。”〕
 有用“之”辭，若“知子之順之，雜佩以問之”。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘順’‘問’爲韻。”〕
 有用“止”辭，如“既曰庸止，曷又從止”。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘庸’‘從’爲韻，‘止’即‘只’，鄘柏舟
 詩亦用‘只’爲辭，離騷
 有大招
 用‘只’辭，蓋法乎此。”〕
 有用“且”辭，若“椒聊且，遠條且”。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“‘聊’‘條’爲韻。”〕
 如四句六句者多矣，今不備載。又禮記
 非詩人之文，助辭之上，亦有韻協。如曰：“禮行於郊，而百神受職焉。禮行於社，而百貨可極焉。禮行於祖廟，而孝慈服焉。禮行於五祀，而正法則焉。”此則用“焉”辭，而“職”、“極”、“服”、“則”爲協。

七


孔穎達
 曰：“詩章之法，不常厥體，或重章共述一事，（采蘋
 之類。）
 或一事疊爲數章，（甘棠
 之類。）
 或初同而末異，（出車
 之類。）
 或首異而末同，（漢廣
 之類。）
 或事訖而更申，（既醉
 之類。）
 或章重而事別，（鴟鴞
 之類。）
 或隨時而改色，（何草不黃
 也。）
 或因事而變文，（文王有聲
 也。）
 或一章而再言，或三章而一發，（采采芣苢
 、賓之初筵
 。）
 篇有數章，章句多寡不等，〔校點者按：元
 本、明弘治
 本、屠
 本及秘笈
 本，“多”作“衆”，詩疏
 正作“衆”。〕
 章有數句，句字多少不同。”包括詩體，孰踰此說，故特取焉。

庚 凡二條


一

文有數句用一類字，所以壯文勢，廣文義也。然皆有法。韓退之
 爲古文伯，〔校點者按：元
 本、明弘治
 本，“伯”作“霸”，屠
 本誤作“覊”。〕
 於此法尤加意焉。如賀冊尊號表
 用“之謂”字，蓋取易繫辭
 ，畫記
 用“者”字，蓋取考工記
 ，南山詩
 用“或”字，蓋取詩北山
 ，悉注于後，孰謂退之
 自作古哉。（觀退之
 畫記
 云：“騎而立者五人，騎而被甲載兵立者十人，騎且負者二人，騎執器者二人。”自此以下，凡記人數者，蓋取書顧命
 “二人雀弁執惠，四人綦弁，執戈上刃，一人冕執劉，一人冕執鉞，一人冕執戣，一人冕執瞿，一人冕執銳”之法也。此與用字一類不同，姑附于此，示退之
 之文不妄作也。）
 用一類字者，不可徧舉，采經子通用者志之，可觸類而長矣。

或法。（詩北山
 曰：“或燕燕居息，或盡瘁事國；或息偃在牀，或不已于行；或不知叫號，或慘慘劬勞；或棲遲偃仰，或王事鞅掌；或湛樂飲酒，或慘慘畏咎；或出入風議，或靡事不爲。”退之
 南山詩
 云：“或連若相從，或蹙若相鬬，或妥若弭伏，或竦若驚雊，或散若瓦解，或赴若輻輳，或翩若盤游，〔校點者按：“盤”原誤作“船”，今據元
 本、明弘治
 本、屠
 本校正。〕或決若馬驟。”皆廣北山
 “或”字法而用之也。老子
 曰：“故物或行或隨，或呴或吹，或強或羸，或載或隳。”又一法也。）


者法。（考工記
 曰：“脂者，膏者，蠃者，羽者，鱗者。”又曰：“以脰鳴者，以注鳴者，以旁鳴者，以翼鳴者，以股鳴者，以胸鳴者。”莊子
 曰：“激者，謞者，叱者，吸者，叫者，譹者，宎者，咬者。”韓退之
 畫記
 云：“行者，牽者，奔者，涉者，陸者，翹者，顧者，鳴者，寢者，訛者，立者，齕者，飲者，溲者，陟者，降者。”凡此用“者”字，其原出于考工記
 及莊子
 法也。〔校點者按：元
 本、明弘治
 本、屠
 本及秘笈
 本，“考工記
 及莊子
 ”作“考工記
 因用莊子
 ”。〕）


之謂法。（繫辭
 曰：“富有之謂大業，日新之謂盛德，生生之謂易，成象之謂乾，效法之謂坤，極數知來之謂占，通變之謂事，陰陽不測之謂神。”韓退之
 賀冊尊號表
 云：“臣聞體仁以長人之謂元，發而中節之謂和，無所不通之謂聖，妙而無方之謂神，經緯天地之謂文，戡定禍亂之謂武，先天不違之謂法天，道濟天下之謂應道。”蓋取易繫辭
 也。）


謂之法。（易繫辭
 曰：“闔戶謂之坤，闢戶謂之乾，一闔一闢謂之變，往來不窮謂之通，見乃謂之象，形乃謂之器，制而用之謂之法，利用出入，民咸用之謂之神。”之類。）


之法。（孟子
 曰：“勞之來之，匡之直之，輔之翼之。”老子
 曰：“故道，生之畜之，長之育之，成之熟之，養之覆之。”易說卦
 曰：“雷以動之，風以散之，雨以潤之，日以烜之，艮以止之，兌以說之，乾以君之，坤以藏之。”此又一法也。〔校點者按：元
 本、明弘治
 本、屠
 本及秘笈
 本，“易說卦
 ”上俱有“若”字。〕）


可法。（考工記
 曰：“故可規可萭，可水可縣，可量可權。”表記
 曰：“事君可貴可賤，可富可貧，可生可殺。”）


可以法。（論語
 曰：“詩
 ，可以興，可以觀，可以羣，可以怨。”月令
 曰：“可以登高明，可以遠眺望，可以升山陵，可以處臺榭。”莊子
 曰：“可以保身，可以全生，可以養親，可以盡年。”）


爲法。（易說卦
 曰：“乾爲天爲圜，爲君爲父，爲玉爲金，爲寒爲冰，爲大赤，爲良馬，爲老馬，爲瘠馬，爲駁馬，爲木果。”莊子
 曰：“形就而入，且爲顛爲滅，爲崩爲蹶；心和而出，且爲聲爲名，爲妖爲孽。”此又一法也。）


必法。（考工記
 曰：“容轂必直，陳篆必正，施膠必厚，施筋必數。”月令
 曰：“秫稻必齊，麴糵必時，湛熾必潔，水泉必香，陶器必良，火齊必得。”）


不以法。（左氏傳
 曰：“不以國，不以官，不以山川，不以隱疾，不以畜牲，不以器幣。”）


無法。（左氏傳
 曰：“無始亂，無怙富，無恃寵，無違同，無敖禮，無驕能，無復怨，無謀非德，無犯非義。”）


而不法。（左氏傳
 曰：“直而不倨，曲而不屈，邇而不偪，遠而不[image: ]
 ，遷而不淫，復而不厭，哀而不愁，樂而不荒，用而不匱，廣而不宣，施而不費，取而不貪，處而不底，行而不流。”）


其法。（易繫辭
 曰：“其稱名也小，其取類也大，其指遠，其辭文，其言曲而中，其事肆而隱。”樂記
 曰：“其哀心感者，其聲噍以殺；其樂心感者，其聲嘽以緩；其喜心感者，其聲發以散；其怒心感者，其聲粗以厲；其敬心感者，其聲直以廉；其愛心感者，其聲和以柔。”此雖每句用“其”字，而二句以見意，又一法也。）


焉法。（祭統
 曰：“見事鬼神之道焉，見君臣之義焉，見父子之倫焉，見貴賤之等焉，見親疎之殺焉，見爵賞之施焉，見夫婦之別焉，見政事之均焉，見長幼之序焉，見上下之際焉。”學記
 曰：“藏焉修焉，息焉游焉。”三年問
 曰：“翔回焉，鳴號焉，蹢[image: ]
 焉，踟蹰焉。”又一法也。）


于時法。（詩
 曰：“于時處處，于時廬旅，于時言言，于時語語。”鄭康成
 云：“時，是也。”）


實法。（詩
 曰：“實方實苞，實種實褎，實發實秀，實堅實好，實穎實栗。”）


曾是法。（詩
 曰：“曾是強禦，曾是倍克，曾是在位，曾是在服。”）


侯法。（詩
 曰：“侯主侯伯，侯亞侯旅，侯彊侯以。”）


有若法。（書
 曰：“有若虢叔
 ，有若閎夭
 ，有若散宜生
 ，有若泰顛
 ，有若南宮括
 。”）


未嘗法。（家語
 曰：“未嘗知哀，未嘗知憂，未嘗知勞，未嘗知懼，未嘗知危。”）


斯法。（檀弓
 曰：“人喜則斯陶，陶斯咏，咏斯猶，猶斯舞，舞斯慍，慍斯戚，戚斯嘆，嘆斯辟，辟斯踊矣。”）


於是乎法。（國語
 曰：“上帝之粢盛於是乎出，民之蕃庶于是乎生，事之供給於是乎在，和協輯睦於是乎興，財用蕃殖於是乎始，敦庬純固於是乎成。”）


有法。（禮器
 曰：“有直而行也，有曲而殺也，有經而等也，有順而討也，有摲而播也，有推而進也，有放而文也，有放而不致也，〔校點者按：“致”原作“至”，元
 本、明弘治
 本、屠
 本及秘笈
 本作“致”，禮器
 原文正作“致”，今據改。〕有順而摭也。”樂師
 曰：“有帗舞，有羽舞，有皇舞，有旄舞，有干舞，有人舞。”左氏傳
 曰：“名有五：有信，有義，有象，有假，有類。”又一法也。孟子
 曰：“父子有親，君臣有義，夫婦有別，長幼有序，朋友有信。”此又一法也。）


兮法。（荀子
 曰：“井井兮其有條理也，嚴嚴兮其能敬己也，分分兮其有終始也，猒猒兮其能長久也，樂樂兮其執道不殆也，炤炤兮其用之明也，〔校點者按：元
 本、明弘治
 本、屠
 本，“用”下有“知”字。〕修修兮其用統類之行也，綏綏兮其有文章也，熙熙兮其樂人之臧也，隱隱兮其恐人不當也。”）


則法。（中庸
 曰：“誠則形，形則著，著則明，明則動，動則變，變則化。”）


然法。（荀子
 曰：“儼然壯然，倛然蕼然，恢恢然，廣廣然，昭昭然，蕩蕩然。”）


奚法。（莊子
 曰：“奚爲奚據，奚避奚處，奚就奚去，奚樂奚惡。”）


而法。（莊子
 曰：“而容崖然，而目沖然，而顙頯然，而口闞然，而狀義然。”考工記
 曰：“清其灰而盝之，而揮之，而沃之，而盝之，而塗之，而宿之。”）


方且法。（莊子
 曰：“方且本身而異形，方且尊知而失馳，方且爲緒使，方且爲物絯，方且四顧而物應，方且應衆宜，方且與物化。”）


似法。（莊子
 曰：“似鼻，似目，似耳，似枅，似圈，似臼，似窪者，似汚者。”此言風吹竅穴動作之貌。）


乎法。（莊子
 曰：“與乎其觚而不堅也，張乎其虛而不華也，邴邴乎其似喜乎，崔乎其不得已乎，滀乎進我色也，與乎止我德也，厲乎其似世乎，謷乎其未可制也，連乎其似好閉也，悅乎忘其言也。”祭義
 曰：“洞洞乎其敬也，屬屬乎其忠也，勿勿乎其欲其饗之也。”莊子
 蓋廣此法而用之。）


乃法。（詩
 曰：“乃慰乃止，乃左乃右。乃疆乃理，乃宣乃畝。”）


以之法。（仲尼燕居
 曰：“以之居處有禮，故長幼辨也，以之閨門之內有禮，故三族和也，以之朝廷有禮，故官爵序也，以之田獵有禮，故戎事閑也，以之軍旅有禮，故武功成也。”）


足以法。（易
 曰：“禮仁足以長人，嘉會足以合禮，利物足以和義，貞固足以幹事。”中庸
 曰：“聰明睿智，足以有臨也；寬裕溫柔，足以有容也；發強剛毅，足以有執也；齊莊中正，足以有敬也；文理密察，足以有別也。”此一法也。）


也法。（中庸
 曰：“修身也，尊賢也，親親也，敬大臣也，體羣臣也，子庶民也，來百工也，柔遠人也，懷諸侯也。”若周易雜卦
 一篇，全用“也”字，又不可盡法。）


得其法。（仲尼燕居
 曰：“宮室得其度，量鼎得其象，味得其時，樂得其節，車得其式，鬼神得其饗，喪紀得其哀，辯說得其黨，官得其體，政事得其施。”）


以法。（大司樂
 曰：“以致鬼神，以和邦國，以諧萬民，以安賓客，以說遠人，以作動物。”周禮
 此法極多，今不備載。）


曰法。（洪範
 曰：“一曰水，二曰火，三曰木，四曰金，五曰土。”周禮
 凡所次序，其事皆類，此一法也。周禮小胥
 ：“曰風，曰賦，曰比，曰興，曰雅，曰頌。”洪範
 曰：“曰雨，曰霽，曰蒙，曰驛，曰克，曰貞，曰悔。”凡此類不言數，又一法也。大宗伯
 曰：“春見曰朝，夏見曰宗，秋見曰覲，冬見曰遇，時見曰會，殷見曰同。”易繫辭
 曰：“天地之大德曰生，聖人之大寶曰位，何以守位曰仁，何以聚人曰財，理財正辭禁民爲非曰義。”凡此類，又一法也。〔校點者按：元
 本、明弘治
 本、屠
 本及秘笈
 本，注“周禮
 凡”下無“所”字。〕）


得之法。（莊子
 曰：“豨韋氏
 得之，以挈天地；伏羲
 得之，以襲氣母；維斗
 得之，終古不忒；日月得之，終古不息；堪坏
 得之，以襲崑崙
 ；馮夷
 得之，以游大川；肩吾
 得之，以處大山；黃帝
 得之，以登雲天；顓頊
 得之，以處玄宮云云。”）


之以法。（禮記
 曰：“慮之以大，愛之以敬，行之以禮，修之以孝養，紀之以義，終之以仁。”）


所以法。（禮運
 曰：“祭帝於郊，所以定天位也；祀社於國，所以列地利也；祖廟，所以本仁也；山川，所以儐鬼神也；五祀，所以本事也。”）


存乎法。（易繫辭
 曰：“列貴賤者存乎位，齊大小者存乎卦，辨吉凶者存乎辭，憂悔吝者存乎介，震無咎者存乎悔。”）


莫大乎法。（易繫辭
 曰：“法象莫大乎天地，變通莫大乎四時，懸象著明，莫大乎日月，崇高莫大乎富貴，備物致用，立成器以爲天下利，莫大乎聖人云云。”）


知所以法。（中庸
 曰：“則知所以修身，知所以修身，則知所以治人，知所以治人，則知所以治天下國家矣。”）


矣法。（六月詩序
 曰：“鹿鳴
 廢則和樂缺矣，四牡
 廢則君臣缺矣，皇皇者華
 廢則忠信缺矣，棠棣
 廢則兄弟缺矣。”下皆類此，不能悉載。板詩
 曰：“辭之輯矣，民之洽矣，辭之懌矣，民之莫矣。”此雖每句用“矣”字，而上下之意相關。）


二

大抵經傳之文，有相類者，非固出於蹈襲，實理之所在，不約而同也。略條於後，則可推矣。


詩
 曰：“禮義不衍，何恤於人言。”〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“此逸詩，荀子
 引之云：‘禮義之不愆兮，何恤人之言兮。’”〕
 左氏傳
 載士蔿
 稱諺曰：“心苟無瑕，何恤乎無家。”詩
 曰：“謂予不信，有如皦日。”左氏傳
 載公子重耳
 曰：“所不與舅氏同心者，有如白水。”〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“凡指物爲誓，語多類如此。”〕
 詩
 曰：“不憗遺一老，俾守我王。”左氏傳
 魯哀公
 誄孔丘
 曰：“不憗遺一老，俾屏予一人以在位。”此不約而同，一也。左氏傳
 曰：“晉韓起
 聘魯
 ，觀書於太史氏，見易象
 與魯春秋
 ，曰：‘周
 禮盡在魯
 矣。吾乃今知周公
 之德與周
 之所以王也。’”家語
 曰：“孔子
 適周
 ，歷郊社之所，考明堂之則，察廟朝之度，於是喟然曰：‘吾乃今知周公
 之聖與周
 之所以王也。’”此不約而同，二也。左氏傳
 曰：“晉侯
 疾病，求醫於秦
 ，秦伯
 使醫緩
 爲之，醫至，曰：‘疾不可爲也，在肓之上，膏之下。’”戰國策
 曰：“扁鵲
 見秦武王
 ，武王
 示之病，扁鵲
 請除左右，曰：‘君之病在耳之前，目之下。’”此不約而同，三也。左氏傳
 載周子
 曰：“二三子用我，今日，否，亦今日。”國語
 載吳王
 曰：“孤之事君，在今日，不得事君，亦在今日。”此不約而同，四也。國語
 載觀射父
 曰：“先王之祀也，以一純、二精、三牲、四時、五色、六律、七事、八種、九祭、十日、十二辰以致之。”左氏傳
 載晏子
 曰：“先王之濟五味，和五聲，以平其心成其政也。聲亦如味，一氣、二體、三類、四物、五聲、六律、七音、八風、九歌以相成也。”〔校點者按：元
 本、明弘治
 本、屠
 本及宋世犖
 校記
 引陳
 本，俱有注云：“此文既於物協數，又於數協序，亦文之工者。”〕
 此不約而同，五也。考工記
 曰：“柘爲上，檍次之，檿桑次之，橘次之，木瓜次之，荊次之。”禮器
 曰：“禮，時爲大，順次之，體次之，宜次之，稱次之。”此不約而同，六也。

辛 凡八條



春秋
 之時，王道雖微，文風未殄，森羅辭翰，備括規摹。考諸左氏
 ，摘其英華，別爲八體，各繫本文：一曰命婉而當，〔校點者按：元
 本、明弘治
 本、屠
 本及宋世犖
 校記
 引陳
 本，俱有注云：“尚書
 有命十八篇。”〕
 二曰誓謹而嚴，〔校點者按：元
 本、明弘治
 本、屠
 本及宋世犖
 校記
 引陳
 本，俱有注云：“尚書
 有誓八篇。”〕
 三曰盟約而信，四曰禱切而慤，〔校點者按：元
 本、明弘治
 本、屠
 本及宋世犖
 校記
 引陳
 本，俱有注云：“尚書武成
 有武王
 伐紂
 禱辭，自‘惟有道曾孫周王發
 ’至‘無作神羞’，是其文也。”〕
 五曰諫和而直，六曰讓辯而正，七曰書達而法，八曰對美而敏。作者觀之，庶知古人之大全也。

一 命


周靈王
 命齊侯
 。（如周襄王
 命晉重耳
 ，其體亦可法。〔校點者按：元
 本、明弘治
 本、屠
 本，“齊侯
 ”作“齊靈公
 ”；又秘笈
 本無注。〕）



王
 使劉定公
 賜齊侯
 命曰：〔校點者按：元
 本、明弘治
 本、屠
 本，此句作“王曰”。〕
 “昔伯舅太公
 ，右我先王，股肱周
 室，師保萬民，世祚太師，以表東海
 ，王室之不壞，繄伯舅是賴。今余命女環
 ，〔校點者按：元
 本、明弘治
 本、屠
 本，“余”作“予”，左傳
 亦作“余”。〕
 茲率舅氏之典，纂乃祖考，無忝乃舊。敬之哉，無廢朕命。”

二 誓


晉趙簡子
 誓伐鄭
 。

誓曰：“范氏
 、中行氏
 ，〔校點者按：此句原作“曰范
 、中行氏
 ”，今據元
 本、明弘治
 本、屠
 本訂補。〕
 反易天明，斬艾百姓，欲擅晉國
 ，而滅其君，寡君恃鄭
 而保焉。今鄭
 爲不道，棄君助臣。二三子順天明，從君命，經德義，除垢恥，在此行也。克敵者，上大夫受縣，下大夫受郡，士田十萬，庶人工商遂，人臣隸圉免。志父
 無罪，君實圖之。若其有罪，絞縊以戮，桐棺三寸，不設屬辟，素車樸馬，無入于兆，下卿之罰也。”

三 盟


亳
 城北之盟。（如孟子
 載葵邱
 盟詞，觀三傳
 則詳略異同，今所不取。〔校點者按：秘笈
 本無注。〕）


載書曰：“凡我同盟，毋蕰年，毋壅利，毋保姦，毋畱慝，救災患，恤禍亂，同好惡，獎王室。或間茲命，司慎司盟，名山名川，羣神羣祀，先王先公，七姓十二國之祖，明神殛之，俾失其民，隊命亡氏，踣其國家。”

四 禱


衛蒯瞶
 戰禱於鐵
 。（荀偃
 禱河
 ，其體亦法此。〔校點者按：秘笈
 本無注。〕）


禱曰：〔校點者按：“曰”上原無“禱”字，今據元
 本、明弘治
 本、屠
 本訂補。〕
 “曾孫蒯瞶
 ，敢昭告皇祖文王
 ，烈祖康叔
 ，文祖襄公
 。鄭勝
 亂從，晉午
 在難，不能治亂，使鞅
 討之。蒯瞶
 不敢自佚，備持矛焉。敢告無絕筋，無折骨，無面傷，以集大事，無作三祖羞。大命不敢請，佩玉不敢愛。”

五 諫


臧哀伯
 諫魯威公
 納郜
 鼎。（諫文多矣，今取此爲體。〔校點者按：屠
 本、秘笈
 本，“威”作“桓”，此宋
 人避欽宗趙桓
 諱改。又秘笈
 本無注。〕）


諫曰：〔校點者按：“曰”上原無“諫”字，今據元
 本、明弘治
 本、屠
 本訂補。〕
 “君人者，將昭德塞違，以臨照百官，猶懼或失之，故昭令德以示子孫。是以清廟茅屋，大路越席，大羹不致，粢食不鑿，昭其儉也；袞冕黻珽，帶裳幅舄，衡紞紘綖，昭其度也；藻率鞞鞛，鞶厲游纓，昭其數也；火龍黼黻，昭其文也；五色比象，昭其物也；鍚鸞和鈴，昭其聲也；三辰旂旗，昭其明也。夫德儉而有度，登降有數，文物以紀之，聲明以發之，以臨照百官，百官於是乎戒懼，而不敢易紀律。今滅德立違，而寘其賂器於太廟，以明示百官，百官象之，其又何誅焉。國家之敗，由官邪也，官之失德，寵賂章也。郜
 鼎在廟，章孰甚焉。武王
 克商
 ，遷九鼎于雒邑
 ，義士猶或非之。而況將昭違亂之賂器於太廟，其若之何。”

六 讓（責也。〔校點者按：秘笈
 本無注。〕）



周詹桓伯
 責晉
 率陰戎
 伐潁
 。

辭曰：〔校點者按：“曰”上原無“辭”字，今據元
 本、明弘治
 本、屠
 本訂補。〕
 “我自夏
 以后稷
 ，魏
 、駘
 、芮
 、岐
 、畢
 ，吾西土也，及武王
 克商
 ，蒲姑
 、商奄
 ，吾東土也，巴
 、濮
 、楚
 、鄧
 ，吾南土也，肅愼
 、燕
 、亳
 ，吾北土也，吾何邇封之有？文
 、武
 、成
 、康
 之建母弟，以蕃屏周
 ，亦其廢隊是爲，豈如弁髦，而因以敝之。先王居檮杌
 于四裔，以禦魑魅，故允
 姓之姦，居于瓜州
 。伯父惠公
 歸自秦
 ，而誘以來，使偪我諸姬
 ，入我郊甸，則戎
 焉取之。戎
 有中國
 ，誰之咎也？后稷
 封殖天下，今戎
 制之，不亦難乎？伯父圖之。我在伯父，猶衣服之有冠冕，木水之有本原，民人之有謀主也；伯父若裂冠毀冕，拔本塞原，專棄謀主，雖戎
 、狄
 其何有余一人。”

七 書


晉叔向
 詒鄭子產
 鑄刑書書。（子產
 與范宣子
 書，其體可法。〔校點者按：“鑄刑書”下，原脫“書”字，今據元
 本、明弘治
 本、屠
 本訂補。〕）


書曰：〔校點者按：“曰”上原無“書”字，今據元
 本、明弘治
 本、屠
 本訂補。〕
 “始吾有虞於子，今則已矣。昔先王議事以制，不爲刑辟。懼民之有爭心也，猶不可禁禦，是故閑之以義，糾之以政，行之以禮，守之以信，奉之以仁，制爲祿位，以勸其從，嚴斷刑罰，以威其淫。懼其未也，故誨之以忠，聳之以行，教之以務，使之以和，臨之以莊，涖之以彊，斷之以剛。猶求聖哲之士，明察之官，忠信之長，慈惠之師。民於是乎可任使也，而不生禍亂。民知有辟，則不忌於上，並有爭心，以徵於書，而徼幸以成之，弗可爲矣。夏
 有亂政，而作禹刑
 ，商
 有亂政，而作湯刑
 ，周
 有亂政，而作九刑
 ，三辟之興，皆叔世也。今吾子相鄭國
 ，作封洫，立謗政，制參辟，鑄刑書，將以靖民，不亦難乎？詩
 曰：‘儀式刑文王
 之德，日靖四方。’又曰：‘儀刑文王
 ，萬邦作孚。’如是，何辟之有？民知爭端矣，將棄禮而徵於書，錐刀之末，將盡爭之，亂獄滋豐，賄賂並行，終子之世，鄭
 敗其乎！肸
 聞之：國將亡，必多制。其此之謂乎。”

八 對


鄭子產
 對晉
 人問陳
 罪。（對文多矣，取此爲體。）


對曰：“昔虞閼父
 爲周
 陶正，以服事我先王。我先王賴其利器用也，與其神明之後也，庸以元女大姬
 配胡公
 ，而封諸陳
 ，以備三恪。則我周
 之自出，至于今是賴。桓公
 之亂，蔡
 人欲立其出，我先君莊公
 奉五父
 而立之，蔡
 人殺之，我又與蔡人奉戴厲公
 ，至於莊宣
 皆我之自立。夏氏
 之亂，成公
 播蕩，又我之自入。君所知也。今陳
 忘周
 之大德，蔑我大惠，棄我姻親，介恃楚
 衆，以馮陵我敝邑，不可億逞，我是以有往年之告。未獲成命，則有我東門
 之役。當陳
 隧者，井堙木刊。敝邑大懼不競，而恥大姬
 ；天誘其衷，啓敝邑心，陳
 知其罪，授手于我，用敢獻功。”（云云）


壬 凡七條


一


盤庚
 之戒，無伏攸箴，宣王
 之詩，庭燎因箴，箴之爲名，見於經矣。在昔周武
 ，辛甲
 爲史，爰命百官，各箴王闕，故虞人之箴，魏絳
 獨有取焉。今采其文，以備箴體。


芒芒禹
 迹，畫爲九州，經啓九道。民有寢廟，獸有茂草。各有攸處，德用不擾。在帝夷羿
 ，冒于原獸。忘其國恤，而思其麀牡。武不可重，用不恢于夏
 家。獸臣司原，敢告僕夫。


二


益
 贊于禹
 ，贊起遠矣。後世史官，紀傳有贊，以擬詩體，非古法也。今采書
 文，以備贊體。


惟德動天，無遠弗屆。滿招損，謙受益，時乃天道。帝初于歷山
 ，往于田，日號泣于旻天，于父母，負罪引慝，祗載見瞽瞍
 ，夔夔齊慄。瞽
 亦允若。至誠感神，矧茲有苗
 。


三

銘文之作，初無定體。量人量銘
 ，乃類詩雅
 ；孔悝
 鼎銘
 ，無異書
 命。成湯
 盤銘
 ，考父
 鼎銘
 ，體又別矣。四體俱采，古法備焉。

量銘


時文思索，允臻其極。嘉量既成，以觀四國。永啓厥後，茲器維則。


鼎銘（孔悝
 。）



六月丁亥，公假于太廟，公曰：叔舅，乃祖莊叔
 ，左右成公
 ，成公
 乃命莊叔
 ，隨難于漢陽
 ，即宮于宗周
 ，奔走無射，啓右獻公
 ，獻公
 乃命成叔
 ，纂乃祖服，乃考文叔
 ，興舊嗜欲，作率慶士，躬恤衛國
 ，其勤公家，夙夜不解，民咸曰休哉。公曰：叔舅，予女銘，若纂乃考服。悝
 拜稽首，曰：對揚以辟之，勤大命，施于烝彝鼎。


盤銘（大戴禮
 ：“湯
 几杖之屬皆有銘。”此盤銘
 獨見禮記
 。）



德日新，日日新，又日新。


鼎銘


一命而僂，再命而傴，三命而俯。循墻而走，亦莫余敢侮。饘於是，以餬余口。


四

賡載之歌，既煥虞
 謨，五子之歌
 ，又昭夏
 訓，作者蔚起，各自爲體。孔子
 逍遙，接輿
 佯狂，歌詞玉振，鮮其儷哉。特取二歌，餘在所略。


孔子歌




泰山
 其頹乎！梁木其壞乎！哲人其萎乎！



接輿歌
 （莊子
 亦載此歌，曰：“鳳兮鳳兮，何如德之衰也！來世不可待，往世不可追也。”雖小有增損，然氣象與論語
 不同。）



鳳兮鳳兮，何德之衰！往者不可諫，來者猶可追。已而已而！今之從政者殆而！


五

歌之流也，又別爲三：一曰謠，二曰謳，（齊歌曰謠，獨歌曰謳。）
 三曰誦。周
 謠鸜鵒
 ，晉
 謠龍鶉
 ，城者築者，所謳不同，國人輿人，其誦亦異，雖皆芻詞，猶可觀法，備見左氏
 ，采其尤乎。

晉謠


丙之晨，龍尾伏辰。均服振振，取虢
 之旂，鶉之賁賁。天策焞焞，火中成軍，虢公
 其奔。


築謳



澤門
 之哲，實興我役；邑中之黔，實慰我心。


輿誦


取我衣冠而褚之，取我田疇而伍之。孰殺子產
 ，吾其與之。我有子弟，子產
 誨之；我有田疇，子產
 殖之。子產
 而死，誰其嗣之？（後漢岑彭
 爲魏郡
 太守，輿人歌曰：“我有枳棘，岑君
 伐之；我有蟊賊，岑君
 遏之。”蓋又法此也。）


六

祭有祝嘏，死有誄諡，周公
 之制備矣。祝嘏尚欽，誄諡宜實。考諸禮籍，有士虞
 祭祝辭，貞惠文子
 諡辭，實作者之儀表也，今取之。

士虞祝辭


哀子某，顯相，夙興夜處不寧，敢用潔牲剛鬣，嘉薦普淖，明齊溲酒，哀薦祫事，適爾皇祖某甫，尚饗。


貞惠文子諡辭


昔者，衛國
 凶饑，夫子爲粥與國之餓者，是不亦惠乎！昔者，衛國
 有難，夫子以其死衛寡人，不亦貞乎！夫子聽衛國
 之政，修其班制，以與四鄰交，衛國
 之社稷不辱，不亦文乎！故謂夫子貞惠文子
 。（古無三字諡法，唐李巽
 謂衛君
 之亂制也，今取其文，故不復議。〔校點者按：元
 本、明弘治
 本、屠
 本，“謂”作“爲”。〕）


七

傳記所載，古作紛然，未容悉數，且箕子
 麥秀
 之詩，下符黍離
 之詠，（箕子
 朝周
 ，過殷
 之故城，盡生禾黍，傷之，作麥秀
 之詩，其詩曰：“麥秀漸漸兮，禾黍油油。彼狡童兮，不我好仇。”此與黍離
 之所作無異。黍離序
 曰：“周
 大夫行役，至于宗周
 ，過故宗廟，宮室盡爲禾黍，憫周室
 之顛覆，而作是詩。”）
 越
 人擁楫
 之歌，上體綢繆
 之意，（鄂君
 與越
 人同舟，越
 人擁楫而歌曰：“今夕何夕兮，得與搴舟水流。今日何日兮，得與王子同舟。”此與綢繆
 詩言“今夕何夕，見此良人”之意同也。）
 迎日
 之辭，與洛誥
 文同，（迎日
 之辭曰：“維某年某月上日，明光于上下，勤施于四方，旁作穆穆，維予一人某，敬拜迎于郊，以正月朔日，〔校點者按：屠
 本“朔日”下有“之日”二字。〕迎日于東郊。”洛誥
 成王
 稱周公
 曰：“惟公德，明光于上下，勤施于四方，旁作穆穆迓衡。”）
 冠王之頌，與士禮辭類，（成王
 冠，周公
 作頌曰：“令月吉日，王始加元服，去王幼志，服袞職，欽若昊命，六合是式，率爾祖考，永永無極。”士冠禮
 ，始加，祝曰：“令月吉日，始加元服，棄爾幼志，順爾成德，壽考維祺，介爾景福。”）
 虞舜
 慶雲
 之作，（有虞
 之時，有慶雲，百工相和，舜
 乃倡之，曰：“慶雲爛兮，糺縵縵兮，日月光華，旦復旦兮。”）
 成湯
 旱禱之文，（湯
 旱而禱曰：“政不節與？民失職與？何以不雨，致斯極也。宮室崇與？女謁盛與？何以不雨，至斯極也。讒夫昌與？苞苴行與？何以不雨，至斯極也。”）
 潤色之語，不全典誥
 之風；作者如欲博觀，於此宜加旌別。

癸 凡一條



唐虞三代
 ，君臣之間，告戒答問之言，雍容溫潤，自然成文。降及春秋
 ，名卿才大夫，尤重辭命，〔校點者按：“尤”，元
 本、明弘治
 本作形似“絕”的俗體字，屠
 本作“既”。〕
 婉麗華藻，咸有古義。秦漢
 以來，上之詔命，皆出親製。〔校點者按：元
 本、明弘治
 本、屠
 本、秘笈
 本及宋世犖
 校記
 引陳
 本，俱有注云：“是故第五倫
 見光武
 詔書，歎曰：‘此聖主也，一見决矣。’”〕
 自後不然，凡有王言，悉責成臣下，而臣下又自有章表。是以束帶立朝之士，相尚博洽，肆其筆端，徒盈篇牘，甚至於駢儷其文，俳諧其語，所謂代言，與夫奏上之體，俱失之矣。今采摭尚書
 及左氏內外傳
 之語，可以代言奏上者錄之，庶使古人之美，昭然可法。如漢武帝
 初作誥以立三王，各以土俗申戒，文辭氣象，未遠於古，俱附於後。〔校點者按：元
 本、明弘治
 本及秘笈
 本，“俱”作“俟”。〕



舜
 命禹
 作司空語。（“咨禹
 ，汝平水土，惟時懋哉”。）



舜
 命棄
 作后稷語。（“棄
 ，黎民阻飢，汝后稷播時百穀。”）



舜
 命契
 作司徒語。（“契
 ，百姓不親，五品不遜，汝作司徒，敬敷五教，在寬。”）


命臯陶
 作士語。（“臯陶
 ，蠻夷猾夏
 ，寇賊姦宄，汝作士，五刑有服，五服三就，五流有宅，五宅三居，惟明克允。”）


命伯夷
 作秩宗語。（“咨伯
 ，汝作秩宗，夙夜惟寅，直哉惟清。”）


命夔
 典樂語。（“夔
 ，命汝典樂，教胄子：直而溫，寬而栗，剛而無虐，簡而無傲。詩言志，歌永言，聲依永，律和聲，八音克諧，無相奪倫，神人以和。”）


命龍
 作納言語。（“龍
 ，朕堲讒說殄行，震驚朕師，命汝作納言，夙夜出納朕命惟允。”）


美禹
 陳九功語。（“地平天成，六府三事允治，萬世永賴，時乃功。”）


勉臯陶
 作士語。（“臯陶
 ，惟茲臣庶，罔或于予正，汝作士，明于五刑，以弼五教，期于予治，刑期于無刑，民協于中，時乃功，懋哉。”）


又美臯陶
 語。（“俾予從欲以治，四方風動，惟乃之休。”）



舜
 又命禹
 語。（“臣作朕股肱耳目，予欲左右有民，汝翼，予欲宣力四方，汝爲，予欲觀古人之象，日月星辰，山龍華蟲，作會宗彝，藻火粉米，黼黻絺繡，以五彩彰施于五色作服，汝明，予欲聞六律五聲八音，在治忽，以出納五言，汝聽。予違汝弼，汝無面從，退有後言。”）



湯
 制官刑，儆戒百官語。（“敢有恒舞于宮，酣歌于室，時謂巫風；敢有殉于貨色，恒于游畋，時謂淫風；敢有侮聖言，逆忠直，遠耆德，比頑童，時謂亂風：惟茲三風、十愆，卿士有一于身，家必喪，邦君有一于身，國必亡，臣下不匡，其刑墨，具訓于蒙士。”）



高宗
 命傅說
 語。（“朝夕納誨，以輔台德。若金，用汝作礪；若濟巨川，用汝作舟楫；若歲大旱，用汝作霖雨。啓乃心，沃朕心。若藥弗瞑眩，厥疾不瘳；若跣弗視地，厥足用傷。惟暨乃僚，罔不同心，以匡乃辟，俾率先王，廸我高后，以康兆民。嗚呼，欽予時命，其惟有終。”）


美傅說
 進戒語。（王曰：“旨哉，說
 乃言惟服，乃不良于言，予罔聞予行。”）


又命傅說
 語。（“說
 ，四海之內，咸仰朕德，時乃風。股肱惟人，良臣惟聖。昔先正保衡
 ，作我先王，乃曰：‘予弗克俾厥后惟堯舜
 ，其心愧耻，若撻于市。一夫不獲，則曰時予之辜。’佑我烈祖，格于皇天。爾尚明保予，罔俾阿衡
 ，專美有商
 。”）



成王
 命微子
 代商
 後語。（“乃祖成湯
 ，克齊聖廣淵，皇天眷佑，誕受厥命，撫民以寬，除其邪虐，功加于時，德垂後裔。爾惟踐修厥猷，舊有令聞，恪慎克孝，肅恭神人。予嘉乃德，曰篤不忘，上帝時歆，下民祗協，庸建爾于上公，尹茲東夏
 。欽哉，往敷乃訓，慎乃服命，率由典常，以蕃王室，弘乃烈祖，律乃有民，永綏厥位，毗予一人，世世享德，萬邦作式。俾我有周
 無斁。嗚呼，往哉惟休，無替朕命。”）


封康叔
 語。（“王曰：嗚呼，封
 ，敬哉，無作怨，勿用非謀非彝，蔽時忱，丕則敏德，用康乃心，顧乃德，遠乃猷，裕乃以民寧，不汝瑕殄。王曰：嗚呼，肆汝小子封
 ，惟命不于常，汝念哉，無我殄，享明乃服命，高乃聽，用康乂民。”）


命蔡仲
 爲侯語。（“小子胡
 ，惟爾率德改行，克慎厥猷，肆予命爾侯于東土，往即乃封，敬哉。爾尚蓋前人之愆，惟忠惟孝，爾乃邁迹自身，克勤無怠，以垂憲乃後。率乃祖文王
 之彝訓，無若爾考之違王命。皇天無親，惟德是輔，民心無常，惟惠之懷，爲善不同，同歸于治，爲惡不同，同歸于亂，爾其戒哉！慎厥初，惟厥終，終以不困，不惟厥終，終以困窮。懋乃攸績，睦乃四隣，以蕃王室，以和兄弟，康濟小民。率自中，無作聰明，亂舊章。詳乃視聽，罔以側言改厥度。則予一人汝嘉。王曰：嗚呼，小子胡
 ，汝往哉，無荒棄朕命。”）


董正百官語。（“今予小子，祗勤于德，夙夜不逮，仰惟前代時若，訓廸厥官，立太師、太傅、太保，茲惟三公，論道經邦，燮理陰陽。官不必備，惟其人。少師、少傅、少保，曰三孤，貳公弘化，寅亮天地，弼予一人。冢宰掌邦治，統百官，均四海。司徒掌邦教，敷五典，擾兆民。宗伯掌邦禮，治神人，和上下。司馬掌邦政，統六師，平邦國。司寇掌邦禁，詰姦慝，刑暴亂。司空掌邦土，居四民，時地利。六卿分職，各率其屬，以倡九牧，阜成兆民云云。”）


命君陳
 尹茲東郊語。（“君陳
 ，惟爾令德孝恭。惟孝，友于兄弟，克施有政。命汝尹茲東郊，敬哉！昔周公
 師保萬民，民懷其德。往慎乃司，茲率厥常，懋昭周公
 之訓，惟民其乂。我聞曰，至治馨香，感于神明，黍稷非馨，明德惟馨。爾尚式時周公
 之猷訓，惟日孜孜，無敢逸豫。凡人未見聖，若不克見，既見聖，亦不克由聖。爾其戒哉！爾惟風，下民惟草。圖厥政，莫或不艱。有廢有興，出入自爾師虞，庶言同則繹。爾有嘉謀嘉猷，則入告爾后于內，爾乃順之于外，曰：斯謀斯猷，惟我后之德。嗚呼，臣人咸若時，〔校點者按：“臣人”原作“人臣”，今據元
 本、明弘治
 本及屠
 本乙正，尚書
 正作“臣人”。〕惟良顯哉。”）



康王
 告諸侯語。（“昔君文武
 ，丕平富，不務咎，底至齊信，用昭明于天下，則亦有熊羆之士，不二心之臣，保乂王家，用端命于上帝。皇天用訓厥道，付畀四方，乃命建侯樹屏，在我後之人。今予一二伯父，尚胥暨顧，綏爾先公之臣，服于先王。雖爾身在外，乃心罔不存王室，用奉恤厥若，無遺鞠子羞。”）


命畢公
 保釐東郊語。（“惟周公
 左右先王，綏定厥家，毖殷
 頑民，遷于洛邑
 ，密邇王室，式化厥訓，既歷三紀，世變風移，四方無虞，予一人以寧。道有升降，政由俗革，不臧厥臧，民罔攸勸。惟公懋德，克勤小物，弼亮四世，正色率下，罔不祗師言，嘉績多于先王，予小子垂拱仰成。王曰：嗚呼，父師，今予祗命公以周公
 之事，往哉云云。”）



穆王
 命君牙
 爲大司徒語。（“君牙
 ，惟乃祖乃父，世篤忠貞，服勞王家，厥有成績，紀于太常。惟予小子，嗣守文
 、武
 、成
 、康
 遺緒，亦惟先王之臣，克左右亂四方。心之憂危，若蹈虎尾，涉于春冰。今命爾予翼，作股肱心膂，纉乃舊服，無忝祖考，弘敷五典，式和民則，爾身克正，罔敢弗正，民心罔中，惟爾之中云云。”）


命伯冏
 爲大僕正語。（“伯冏
 ，惟予弗克于德，嗣先人宅丕后，怵惕惟厲，中夜以興，思免厥愆。昔在文
 、武
 ，聰明齊聖，小大之臣，咸懷忠良，其侍御僕從，罔匪正人，以旦夕承弼厥辟，出入起居，罔有不欽，發號施令，罔有不臧。下民祗若，萬邦咸休。惟予一人無良，實賴左右前後有位之士，匡其不及，繩愆糾謬，格其非心，俾克紹先烈。今予命汝作大正，正于群僕侍御之臣，懋乃后德，交修不逮，慎簡乃僚，無以巧言令色，便辟側媚，其惟吉士。僕臣正，厥后克正，僕臣諛，厥后自聖。后德惟臣，不德惟臣。爾無昵于憸人，充耳目之官，廸上以非先王之典。非人其吉，惟貨其吉。若時[image: ]
 厥官，惟爾大弗克祗厥辟，惟予汝辜。王曰：嗚呼，欽哉，永弼乃后于彝憲。”）



平王
 錫晉文侯
 語。（“父義和
 ，汝克紹乃顯祖，汝肇刑文
 、武
 ，用會紹乃辟，追孝于前文人，汝多修，扞我于艱，若汝予嘉。王曰：父義和
 ，其歸視爾師，寧爾邦，用賚爾秬鬯一卤，彤弓一，彤矢百，盧弓一，盧矢百，馬四匹，父往哉云云。”）



晉悼公
 賜魏絳
 樂語。（“子教寡人和諸戎
 、狄
 ，以正諸華
 。八年之中，九合諸侯，如樂之和，無所不諧，請與子樂之。”）



魏絳
 辭樂語。（“夫和戎
 、狄
 ，國之福也，八年之中，九合諸侯，諸侯無慝，君之靈也，二三子之勞也，臣何力之有焉。抑臣願君安其樂而思其終也云云。書
 曰：‘居安思危。’思則有備，有備無患，敢以此規。”）



晉張老
 辭卿語。（“臣不如魏絳
 。夫絳
 之智，能治大安，其仁，可以利公室不忘，其勇，不疚于刑，其學，〔校點者按：“學”原誤作“家”，今據元
 本、明弘治
 本校改，國語
 正作“家”，屠
 本又誤作“彖”。〕不廢其先人之職。若在卿位，外內必平。”〔校點者按：“外內”原誤作“內外”，今據元
 本、明弘治
 本、屠
 本、秘笈
 本乙正，國語
 正作“外內”。〕）



衛太叔文子
 謝罪語。（“臣知罪矣：臣不佞，不能負羈絏，以從扞牧圉，臣之罪一也；有出者，有居者，臣不能貳，通內外之言以事君，臣之罪二也。有二罪，敢忘其死。”）



鄭子產
 辭邑語。（“自上以下，降殺以兩，禮也。臣之位在四，且子展
 之功也，臣不敢及賞禮，請辭邑。”）



衛公孫免餘
 辭邑語。（“惟卿備百邑，臣六十矣，下有上祿，亂也，臣弗敢聞。且甯子
 惟多邑故死，臣懼死之速及也。”）



齊晏子
 辭更宅語。（“君之先臣容焉，臣不足以嗣之，于臣侈矣。且小人近市，朝夕得所求，小人之利也，敢煩里旅。”）



衛子魚
 辭從會語。（“臣展四體，以率舊職，猶懼不給，而煩刑書；若又共二，徼大罪也。且夫祝，社稷之常隸也，社稷不動，祝不出境，官之制也。若嘉好之事，臣無事焉。”）



陳敬仲
 辭卿語。（“羈旅之臣，幸若獲宥，及于寬政，赦其不閑于教訓，而免于罪戾，弛于負擔，君之惠也，所獲多矣。敢辱高位，以速官謗。請以死告。”）



齊威公
 對賜胙無下拜語。（“天威不違顏咫尺，小白
 余敢貪天子之命無下拜，恐殞越于下，以遺天子羞，敢不下拜。”〔校點者按：“齊威公
 ”即“齊桓公
 ”，此宋
 人避諱改。〕）



齊管仲
 辭莊王
 以上卿禮饗語。（“臣賤有司也，有天子之二守國
 、高
 在，若節春秋，來承王命，何以禮焉？陪臣敢辭。”）



莊王
 命管仲
 語。（“舅氏，余嘉乃勳，應乃懿德，謂篤不忘，往踐乃職，無逆朕命。”）



鄭燭之武
 辭文公
 使見秦穆公
 語。（“臣之壯也，猶不如人，今老矣，無能爲也已。”）



楚子西
 辭爲商公
 語。（“臣免于死，又有讒言，謂臣將逃，臣歸死于司敗也。”）



晉平公
 策命鄭公孫段
 語。（“子豐
 有勞于晉國
 ，余聞而弗忘，賜汝州田，以胙乃舊勳。”）



晉祁奚
 薦子爲軍尉語。（“人有言曰：‘擇臣莫若君，擇子莫若父。’午
 之少也，婉以從令，遊有鄉，處有所，好學而不戲；其壯也，彊志而用命，守業而不淫；其冠也，和安而好敬，柔惠小物，而鎮定大事，有直質而無流心，非義不變，非不上舉，若臨大事，其可以賢于臣也。臣請薦所能擇，而君比義焉。”）



晉狐偃
 辭卿語。（“毛
 之智賢于臣，其齒又長，毛
 也不在位，不敢聞命。”注：“毛
 ，偃
 之兄。”）



韓獻子
 爲子無忌
 辭公族大夫語。（“厲公
 之亂，無忌
 備公族，不能死，臣聞之，曰：‘無功庸者不敢居高位。’今無忌
 智不能匡君，使至于難，仁不能救，勇不能死，敢辱君朝，以忝韓
 宗，請退也。”）



晉趙衰
 辭卿語。（“欒枝
 貞慎，先軫
 有謀，胥臣
 多聞，皆可以爲輔，臣弗若也。”）



齊鮑叔
 辭宰語。（“臣，君之庸臣也，君加惠于臣，使臣不凍餒，則是君之賜也；若必治國家者，則非臣之所能也。若必治國家者，則管夷吾
 乎。臣之所不若夷吾
 者五：寬惠柔民，弗若也；治國家不失其柄，弗若也；忠信可結于百姓，弗若也；制禮義可結于四方，弗若也；執枹鼓立于軍門，使百姓加勇焉，弗若也。”）



漢齊王閎
 封策語。（“於戲，小子閎
 ，受茲青社。朕承天序，維稽古，建爾國家，封于東土，世爲漢
 藩輔。於戲，念哉，恭朕之詔。惟命不于常，人之好德，克明顯光，義之不圖，俾君子怠，悉爾心。允執其中，天祿永終，厥有愆不臧，乃凶于乃國，害于爾躬。於戲，保國乂民，可不敬與！王其戒之。”）



燕王旦
 封策語。（“於戲，小子旦
 ，受茲玄社，建爾國家，封于北土，世爲漢
 藩輔，於戲，薰鬻氏
 虐老獸心，以姦巧邊甿，〔校點者按：“甿”原誤作“畋”，今據元
 本、明弘治
 本、屠
 本改正，史記索隱
 引一本正作“甿”。〕朕命將率，徂征厥罪，萬夫長，千夫長，三十有二帥，降旗走師，薰鬻
 徙域，北州以安，悉爾心，毋作怨，毋作棐德，毋乃廢備，非教士，不得以徵，王其戒之。”）



廣陵王胥
 封策語。（“於戲，小子胥
 ，受茲赤社，建爾國家，封于南土，世世爲漢
 藩輔。古人有言曰，大江
 之南，五湖
 之間，其人輕心，揚州
 保疆，三代
 耍服，不及以政。於戲，悉爾心，祗祗兢兢，乃惠乃順，毋侗好逸，毋邇宵人，惟法惟則。書
 云：‘臣不作福，不作威，靡有後羞。’王其戒之。”）


附錄

文則跋語

此書始得陳天民
 本，錄於江陰
 ，缺序及末一版；今五年矣，乃得莫景行
 本補足之於松江
 、泗水
 之上，至正
 己亥六月也。陶宗儀
 志。

書天台陳先生文則後


六經
 之文，經緯天地，自餘諸子，亦多左右六經
 ，其用字立言，初非爲文則設也。然文如聖賢，何等氣象；譬之一元磅礴，萬化流形，各極其妙，而一出於天然，真文字之凖則也。第則其文，而不求其所以文，吾恐口氣雖似，元氣索然；非善則者，能因言以求其道，使聖賢精神心術，躍然於心目間，則中有卓見，文亦偉然爛然矣。斯固天台陳先生
 編輯之本旨，敢繹而申之於後。


弘治
 己酉秋八月望日，後學衡州府
 知府山陰陳哲
 識。

重刊文則序

文林郎陜西鳳翔府扶風縣知縣宋世犖撰


堯典舜典
 ，經點竄以文成；[image: ]
 馬[image: ]
 車，詫擬摹而句就。畫葫蘆之樣，未免雷同；刻楮葉之形，難期月異。所以貴出於己，勿矜獺祭之工；羞傍於人，斯免虎蒙之誚也。然而薰香摘豔，首重別裁；鼇殿螭[image: ]
 ，尤嚴體要。如吾鄉宋陳參政
 （騤
 ）
 文則
 之作，抑亦操觚之定律，珥筆之初桄乎？世犖
 幼睹是書於同邑陳桂里
 處士文[image: ]

 處，輒鈔一冊，弆之篋笥。洎官關中
 ，適郭石齋
 秀才葉寅
 以鈔本見寄，亟付棗梨，既而兒子曾畇
 以舊鈔冊至，則較郭
 本爲賅，而剞工已半，難於重梓，因另爲校語，付之帙末。憶往歲埋頭典籍，尚涯涘之未窺；媿今茲眯目簿書，並校讐之尠暇。所幸拾前人之賸馥，勿任塵埋；尚冀逮後學以知津，共依鍼指。

時嘉慶
 二十又二年歲在丁丑秋九月四日。


文章精義

一


易
 、詩
 、書
 、儀禮
 、春秋
 、論語
 、大學
 、中庸
 、孟子
 ，皆聖賢明道經世之書；雖非爲作文設，而千萬世文章從是出焉。

二


國語
 不如左傳
 ，左傳
 不如檀弓
 ，敘晉獻公
 、驪姬
 、申生
 一事，繁簡可見。

三


孟子
 之辨，計是非，不計利害，而利害未嘗不明；戰國策
 之辨，計利害，不計是非，而二者胥失之。

四


莊子
 文章善用虛，以其虛而虛天下之實；太史公
 文字善用實，以其實而實天下之虛。

五


莊子
 者，易
 之變；離騷
 者，詩
 之變；史記
 者，春秋
 之變。

六


史記
 帝紀、世家從二雅
 、十五國風
 來，八書從禹貢
 、周官
 來。

七


李斯
 上秦始皇書論逐客
 ，起句即見事實，最妙；中間論不出於秦
 而秦
 用之，獨人才不出於秦
 而秦
 不用，反覆議論，痛快，深得作文之法，未易以人廢言也。

八


老子
 、孫武子
 ，一句一理，如串八寶珍瑰，間錯而不斷，文字極難學。惟蘇老泉
 數篇近之。（心術
 、春秋論
 之類是也。）


九


韓非子
 文字絕妙。

一〇


賈誼
 政事書
 ，是論天下事有間架底；賈讓
 河渠書
 ，是論一事有間架底。

一一


孟子
 就三綱五常內立議論，其與人辨，是不得已；莊子
 就三綱五常外立議論，其與人辨，是得已而不已，義理有間矣；然文字皆不可及。（二人同處齊
 、梁
 ，不知如何不相見，若相見，其辨必然有可觀。）


一二


韓退之
 文學孟子
 。（不及左傳
 。〔文津
 本此四字作正文。〕有逼真處，如董晉行狀
 中兩段辭命是也。）


一三


柳子厚
 文學國語
 （國語
 段全，子厚
 段碎，句法却相似。）
 西漢
 諸傳。〔文津
 本“諸傳”二字作注文。〕（髣髴似之。）


一四


歐陽永叔
 學韓退之
 。（諸篇皆以退之
 爲祖，加以姿態，惟五代史
 過順宗實錄
 遠甚，所謂青出於藍而青於藍者也。）


一五


子瞻
 文學莊子
 （入虛處似，凌虛臺記
 、清風閣記
 之類是也。）
 戰國策
 （論利害處似，策略
 、策別
 、策斷
 之類是也。）
 史記
 （終篇惟作他人說，末後自己只說一句，表忠觀碑
 之類是。）
 楞嚴經
 。（魚枕冠頌
 之類是也，子瞻
 文字到窮處，便濟之以此一着，所以千萬人過他關不得。）


一六


曾子固
 文學劉向
 。（平平說去，亹亹不斷，最淡而古。但劉向
 老，子固
 嫩；劉向
 簡，子固
 煩；劉向
 枯槁，子固
 光潤耳。）


一七


韓
 如海，柳
 如泉，歐
 如瀾，蘇
 如潮。

一八


司馬子長
 文字，一二百句作一句下。（更點不斷。）〔文津
 本無此四字。〕
 韓退之
 三五十句作一句下。蘇子瞻
 亦然。初不難學，但長句中轉得意去便是好文字，若一二百句三五十句只說得一句事則冗矣。

一九


孟子
 譏蚳鼃
 不諫，蚳鼃
 卒以諫顯。韓退之
 譏陽城
 不諫，陽城
 卒以諫顯。歐陽永叔
 譏范仲淹
 不諫，范仲淹
 卒以諫顯。三事相類，然孟子
 數語而已，退之
 費多少糾說，永叔
 步驟退之
 而微不及：古今文字優劣，於此可見。

二〇


退之
 雖時有譏諷，然大體醇正。子厚
 發之以憤激。永叔
 發之以感慨。子瞻
 兼憤激感慨而發之以諧謔。讀柳
 、歐
 、蘇
 文，方知韓
 文不可及。

二一

文章不難於巧而難於拙，不難於曲而難於直，不難於細而難於麤，不難於華而難於質：可與智者道，難與俗人言也。

二二


司馬子長
 文拙於春秋
 內外傳
 ，而力量過之；葉正則
 之文巧於韓
 、柳
 、歐
 、蘇
 ，而力量不及。

二三

文字請客對主極難，獨子瞻
 放鶴亭記
 以酒對鶴，大意謂清閒者莫如鶴，然衛懿公
 好鶴則亡其國；亂德者莫如酒，然劉伶
 、阮籍
 之徒反以酒全其真而名後世。南面之樂，豈足以易隱居之樂哉？鶴是主，酒是客，請客對主，分外精神。又歸得放鶴亭
 隱居之意切；然須是前面陷飲酒二字，方入得來，亦是一格。

二四


退之
 平淮西碑
 是學舜典
 ，畫記
 是學顧命
 。

二五


退之
 諸文，多有功於吾道，有補於世教。獨衢州徐偃王碑
 一篇害義，蓋穆天子
 在上，偃王
 敢受諸侯朝，是賊也；退之
 乃許之以仁，豈不謬哉！

二六


永叔
 醉翁亭記
 結云：“太守謂誰？廬陵歐陽修
 也。”是學詩采蘋
 篇“誰其尸之？有齊季女”二句。

二七

傳體前敘事，後議論。獨退之
 圬者王承福傳
 ，敘事議論相間，頗有太史公
 伯夷傳
 之風。

二八


孟子公孫丑下
 首章起句，謂“天時不如地利，地利不如人和”，下面分三段，第一段說天時不如地利，第二段說地利不如人和，第三段却專說人和，而歸之“得道者多助”，一節高一節，此是作文中大法度也。

二九


子瞻
 喜雨亭記
 結云：“太空冥冥，不可得而名，吾以名吾亭。”是化無爲有。凌虛臺記
 結云：“蓋世有足恃者，而不在乎臺之存亡也。”是化有爲無。

三〇

文字有反類尊題者，子瞻
 秋暘賦
 ，先說夏潦之可憂，卻說秋暘之可喜，絕妙。若出文選
 諸人手，則通篇說秋暘，斬無餘味矣。〔文津
 本“斬”作“漸”。〕


三一


班孟堅
 敘霍光
 廢昌邑王
 ，讀書一半，太后曰：“止，〔“止”原作“上”，今據文津
 本改正。〕
 爲人臣子，當誖亂如是耶！”再讀畢奏。此段最妙，載一時君臣堪畫。

三二


盧仝
 月蝕詩
 ，膾炙人口，其實詩大東
 後二章耳。

三三


詩雲漢
 有“耗斁下土，寧丁我躬”之句，退之
 、永叔
 禱雨文，遂各演作一篇，其實皆自雲漢
 來，然不逮遠矣。

三四


孟子
 辨百里奚
 一段，辭理俱到，健讀數過，使人神爽飛越。

三五


子瞻
 萬言書，是步驟賈誼
 治安策
 ；然虛文有餘，實事不足，去誼
 遠矣。

三六


陸宣公
 文字不用事，而句語鏗鏘，法度嚴整，議論切當，事情明白，得君臣告戒之體。

三七

作世外文字，須換過境界。莊子
 寓言
 之類，是空境界文字。靈均
 九歌
 之類，是鬼境界文字。（宋玉
 招魂
 亦然。）
 子瞻
 大悲閣記
 之類，是佛境界文字。（魚枕冠頌
 亦自楞嚴經
 來。夫容城
 、黃鶴樓仙
 詩之類，是鬼仙境界文字。）〔“鬼仙境界文字”六字原作正文，今據文津
 本改爲注文。〕
 上清宮辭
 之類，是仙境界文字。〔“上清宮辭之類是”七字，原作注文，今據文津
 本改爲正文。〕
 惟退之
 不然，一切以正大行之，未嘗造妖捏怪，此其所以不可及。

三八


六經
 是治世之文。左傳
 、國語
 是衰世之文。（書平王之命
 一篇，已有衰世氣象。）
 戰國策
 是亂世之文。

三九


唐
 人文字，多是界定段落佐，〔“佐”文津
 本作“做”，案唐
 、宋
 人讀“作”音“佐”，見吳曾
 能改齋漫錄
 卷七，故唐
 、宋
 以來，往往以“佐”作“作”。“作”“做”音義俱同。〕
 所以死。惟退之
 一片做，所以活。（柳子厚
 文字，便有界畫得斷者。）


四〇


退之
 張中丞傳後序
 云：“翰
 以文學自名，爲此傳頗詳密，然尚恨有闕者，不爲許遠
 立傳，又不載雷萬春
 事首尾。”“雷萬春
 ”三字，斷是“南霽雲
 ”，但俗本誤耳。此序前半篇是說巡遠
 ，後半篇是說南霽雲
 ，即不及雷萬春
 事，三字誤無疑。

四一


堯典
 命羲和
 才數句耳，七月
 便詳似堯典
 ，月令
 又詳似七月
 ，而節病極多。〔文津
 本“節病”作“病處”。〕
 然堯典
 分時，月令
 分月，其爲文也易；七月
 顛倒月分，而以衣食爲脈絡，其爲文也難。（此詩與周
 人之文不同類。）〔文津
 本無“同”字。〕


四二


送文暢師序
 ，〔此條上，文津
 本多一條，文云：“原道
 、送文暢師序
 等作，闢佛老
 ，尊孔
 、孟
 ，正是韓
 文與六經
 相表裏處，非止學其聲響而已。”〕
 退之
 闢浮圖。子厚
 佞浮圖，子厚
 不及退之
 。

四三

論史書子厚
 不恤天刑人禍，〔“論史書”三字，原屬上條，今據文津
 本移植本條首。〕
 退之
 深畏天刑人禍，退之
 不及子厚
 。

四四


退之
 諸墓誌，一人一樣，絕妙。

四五


退之
 誌樊宗師
 墓，其不蹈襲前人一言一句，蓋與“鑿鑿乎陳言之務去，戞戞乎其難哉”意適相似，深喜之。然銘謂“文從事順，各識職則”，宗師
 之文不從、字不順者多矣，亦微有不滿意。

四六


退之
 誌樊紹述
 ，其文似樊紹述
 ；誌子厚
 ，其文似子厚
 。春蠶作繭，見物即成性，極巧。

四七


子瞻
 作醉白堂記
 ，一段是說魏公
 之所有，樂天
 之所無，一段是說〔以上十五字原脫，今據文津
 本校補。〕
 樂天
 之所有，魏公
 之所無，一段是樂天
 、魏公
 之所同，方纔說是爲韓魏公
 作醉白堂記
 。王介甫
 乃謂韓
 、白
 優劣論，不亦謬乎？

四八


永叔
 晝錦堂記
 全用韓稚圭
 晝錦堂詩
 意。

四九


子瞻
 灔澦堆賦
 辭到，天慶觀乳泉賦
 理到。

五〇


西漢
 制度，散見諸傳中，此是孟堅
 筆力。

五一


歐陽永叔
 五代史
 賛首必有“嗚呼”二字，固是世變可嘆，亦是此老文字，遇感慨處便精神。

五二


禹貢
 簡而盡。山水、田土、貢賦、草木、金革、物產，敘得皆盡，後敘山脈一段、水脈一段、五服一段，更有條而不紊。〔“山水”以下三十六字，文津
 本作注文。〕


五三


周禮職方氏
 冗而疎。

五四


左傳
 、史記
 、西漢
 敘戰陳堪畫。

五五

文字須有數行齊整處，須有數行不齊整處。

五六

意對處，〔此條原與上文合爲一條，今據文津
 本分爲二條。〕
 文却不必對，文不對處，意却著對。

五七

文有圓有方。韓
 文多圓，柳
 文多方。（晉問
 之類是也。）〔文津
 本無此注。〕
 蘇
 文方者亦少，惟上神宗萬言書
 、代張方平諫用兵書
 數篇方。〔“惟上神宗”云云十八字，文津
 本作注文。〕
 圓者多。

五八


退之
 琴操
 ，平淡而味長；子厚
 鐃歌鼓吹曲
 ，險怪而意到。

五九


退之
 墓誌，篇篇不同，蓋相題而設施也。子厚
 墓誌，千篇一律。

六〇


資治通鑑
 是續左傳
 ，綱目
 是續春秋
 。

六一


真景元
 集文章正宗
 ，分作四體：辭命一也，議論一也，敘事一也，詩賦一也，井然有條。

六二


史遷
 項籍傳
 最好，立義帝
 以後，一日氣魄一日，殺義帝
 以後，一日衰颯一日，是一篇大綱領。至其筆力馳驟處，有喑嗚叱咤之風。

六三


班固
 賦設問答最弱，〔此句原作“賦設問答最”，文津
 本作“班固
 設問答最弱”，今酌定如此。〕
 如西都
 責東都
 主人之類。〔此句，文津
 本作注文，並無“主人”二字。〕
 至子瞻
 後杞菊賦
 起句云：“吁嗟先生，誰使汝坐堂上，稱太守？”便自風采百倍。

六四


子瞻
 表忠觀碑
 ，終篇述趙清獻公
 奏，不增損一字，是學漢書
 ，王介甫
 以爲諸侯王年表
 ，則非也。

六五


呂相
 絕秦書
 ，雖誣秦
 ，然文字自佳。

六六


莊子胠篋篇
 ，〔“胠”原作“祛”，今據文津
 本改正。〕
 辭理俱到。

六七

不讀莊子秋水篇
 ，見識終不宏闊。

六八

佛是掃除事障，禪是掃除理障。熟讀楞嚴經
 自見。〔文津
 本此句作注文。〕


六九


維摩詰經
 亦有作文法。三十二菩薩各說不二法門，此未得不二法門者也；維摩詰
 默然不說不二法門，乃真得不二法門者也。柳子厚
 晉問
 ，微用此體。

七〇


歐陽永叔
 豐樂亭記
 之類，能畫出太平氣象。

七一


褚少孫
 （史記
 稱褚先生
 者是也。）
 學太史公
 ，句句相似，只是成段不相似。柳子厚
 學國語
 ，段段都似，只是成篇不似。

七二

學文切不可學人言語。文中子
 所以不及諸子，爲要學夫子
 言語故也。

七三


論語
 氣平，孟子
 氣激，莊子
 氣樂，楚辭
 氣悲，史記
 氣勇，漢書
 氣怯。文字順易而逆難，六經
 都順，惟莊子
 、戰國策
 逆，韓
 、柳
 、歐
 都順，（封建論
 一篇逆。）
 惟蘇明允
 逆，子瞻
 或順或逆，然不及明允
 處多。

七四

文字有終篇不見主意有結句見主意者，〔文津
 本無第二“有”字。〕
 賈誼
 過秦論
 “仁義不施而攻守之勢異也”，〔“而”字原無，今據文津
 本補正。〕
 韓退之
 守戒
 “在得人”之類是也。

七五


韓退之
 非佛，〔文津
 本“非佛”作“闢佛”，下同。〕
 是說吾道有來歷，浮圖無來歷，不過辨邪正而已；歐陽永叔
 非佛，乃謂修其本以勝之，吾道既勝，浮圖自息，此意高於退之
 百倍。

七六

文字起句發意最好，李斯
 上秦始皇逐客書
 起句，至矣盡矣，不可以加矣；張伯玉
 作六經閣記
 ，謂：“六經閣
 者，諸子百家皆在焉，不書，尊經也。”亦是起句發意，〔“發”原作“是”，今據文津
 本校改。〕
 但以下筆力差乏。

七七


唐子西
 文極莊重縝密，雖幅尺稍狹，無長江大河一瀉千里之勢，然最利初學。

七八


李邦直
 勢原
 只一勢字，法原
 只一法字，演出數千言，所謂一莖草化作丈六金身者。惜文字斷續，〔“文”原作“乎”，今據文津
 本校改。〕
 然亦是一法。

七九


唐代宗
 時有晉州
 男子郇謨
 者，上三十字條陳利害，一字是一件事，如“團”字是說團練使之類。謨
 自知之，他人不諭也。吾謂世之作文，務要崎嶇隱奧，辭不足以達意者，皆郇謨
 之徒也。

八〇


胡致堂
 文字，就事論理，理盡而辭止，而氣極不衰；雖不必調弄文法，然自卓然不可及。〔文津
 本此句作“自然見有不可及”。〕


八一


子厚
 文不如退之
 ，退之
 詩不如子厚
 。

八二

學楚辭
 者多矣，若黃魯直
 最得其妙，魯直
 諸賦，如休亭賦
 、蘇□□□畫道士賦
 之類，〔文津
 本無“如休亭賦
 ”以下十四字，“蘇”下云云，據今本黃集
 當是“蘇李畫枯木道士賦”，此亦疑有誤。〕
 他文愈小者愈工，〔文津
 本句首有“及”字。〕
 如跛奚移文
 之類。〔文津
 本無“如跛奚”以下七字。〕
 但作長篇，苦於氣短，又且句句要用事，此其所以不能長江大河也。

八三


樂毅
 答燕惠王書
 、諸葛孔明
 出師表
 ，不必言忠，而讀之者可想見其忠。李令伯
 陳情表
 ，不必言孝，而讀之者可想見其孝。杜子美
 詩之忠，黃山谷
 詩之孝，亦然。

八四


杜子美
 哀江頭
 ，妙在“渭水
 東流劒閣
 深，去住彼此無消息”二句。明皇
 在蜀
 ，肅宗
 在秦
 ，一去一住，兩無消息，有天下而不得養其父，此情何如耶？父子之際，人所難言，子美
 獨能言之，此其所以不可及，非但“細柳新蒲”之感而已。〔“感”原作“盛”，今據文津
 本校改。〕


八五


詩
 惟生民
 一篇，如廬山
 瀑布泉，一氣輸寫直下，略無回顧；自“厥初生民”至“以迄于今”，只是一意。

八六


盧仝
 月蝕詩
 ，韓退之
 刪改耳，〔“改”原誤“段”，今據文津
 本改正。〕
 謂之效玉川子
 作，何邪？

八七

文章有短而轉摺多氣長者，韓退之
 送董邵南序
 、王介甫
 讀孟嘗君傳
 是也。有長而簡直氣短者，盧襄
 西征記
 是也。

八八


退之
 送孟東野序
 ，一“鳴”字發出許多議論，自周禮
 “梓人爲筍簴”來。

八九


永叔
 山中樂三章贈惠勤
 ，望其出佛而歸儒，持論甚正，從退之
 送文暢序
 來。

九〇

“石駘仲
 卒，無適子，有庶子六人，卜所以爲後者，曰：‘沐浴佩玉則兆。’五人者皆沐浴佩玉，石祈子
 曰：‘孰有執親喪而沐浴佩玉者乎？’不沐浴佩玉。石祈子
 兆。衛
 人以龜爲有知也。”此段言沐浴佩玉者四，而不覺其重複。

九一

文字貴相題廣狹。晦菴
 先生諸文字，如長江大河，滔滔汩汩，動數十萬言而不足。及作六君子賛
 ，人各三十二字，盡得描畫其平生，無欠無餘，所謂相題而施者也。〔文津
 本無“而施”二字。〕


九二

做大文字，須放胸襟如太虛始得。太虛何心哉？輕清之氣旋轉乎外，而山川之流峙，草木之榮華，禽獸昆蟲之飛躍游乎重濁渣滓之中，〔“渣”原作“查”，今據文津
 本校改。〕
 而莫覺其所以然之故。人放得此心，廓然與太虛相似，則一旦把筆爲文，凡世之治亂，人之善惡，事之是非，某字合當如何書，某句合當如何下，某段當先，某段當後，如姸醜之在鑑，如低昂之在衡，决不致顛倒錯亂，雖進而至之聖經之文可也。今人作文，動輒先立主意，如經賦論策，不知私意偏見不足以包盡天下之道理，及主意有所不通，則又勉強遷就，求以自伸。若是者，皆時文之陋習也，不可不戒。

九三


選
 詩惟陶淵明
 ，唐
 文惟韓退之
 ，自理趣中流出，故渾然天成，無斧鑿痕；餘子正是字煉句煅，〔文津
 本“正”作“止”。〕
 鏤刻工巧而已。〔“刻”原作“冰”，今據文津
 本校改。〕
 今人言詩動曰選
 ，言文動曰唐
 ，何泛然無別之甚！

九四


西漢
 文辭尚質，司馬子長
 變得如此文，終不失其爲質。唐
 文字尚文，韓退之
 變得如此質，終不失其爲文。

九五


晦菴
 先生治經明理宗二程
 ，而密於二程
 ，如易本義
 、詩集傳
 、小學書
 、通鑑綱目
 之類，皆青於藍而寒於水也。但尋常文字，多不及二程
 ，二程
 一句撒開，〔“撒”原作“煞”，今據文津
 本校改。〕
 做得晦菴
 千句萬句；晦菴
 千句萬句，〔此六字原不重，今據文津
 本補。〕
 揫斂來只作得二程
 一句。雖世變愈降，亦關天分不同。然晦菴
 先生詩，則三百篇
 之後一人而已。

九六


濂溪
 先生太極圖說
 、通書
 、明道
 先生定性書
 、伊川
 先生易傳序
 、春秋傳序
 、橫渠
 先生西銘
 ，是聖賢之文，與四書
 諸經相表裏。司馬子長
 是史官之文，間有紕繆處。退之
 是文人之文，間有弱處，然亦宇宙間所不可無之文也。

九七


晦菴
 先生詩音節從陶
 、韋
 、柳
 中來，而理趣過之，所以卓乎不可及。〔文津
 本無“卓乎”二字。〕


九八

經是山林中華，史是園圃中華。（左傳
 以下。）
 古文高者是欄檻中華，（韓
 之類。）
 次者是盆盎中花，（歐
 之類。）
 下者是瓶中花耳。（無根。）〔文津
 本無此條。〕


九九


蘇
 門文字，到底脫不得縱橫氣習；程
 門文字，到底脫不得訓誥家風。〔文津
 本“誥”作“詁”。〕


一〇〇

學文切不可學怪句，且先明白正大，務要十句百句只如一句，貫穿意脈。說得通處，儘管說去，說得反覆，竭處自然住，〔文津
 本“住”作“佳”。〕
 所謂行乎其所當行，止乎其所不得不止，真作文之大法也。

一〇一

古人文字，規模間架，聲音節奏，皆可學；惟妙處不可學。譬如幻師塑土木偶，耳目口鼻，儼然似人，而其中無精神魂魄意，〔文津
 本無“意”字。〕
 不能活潑潑地，豈人也哉？此須是讀書時，一心兩眼，痛下工夫，務要得他好處；則一旦臨文，惟我操縱，惟我捭闔，一莖草可以化丈六金身：此自得之學，難以筆舌傳也。（請參。）〔文津
 本無“請參”二字。〕


人皆曰文章天下之公器，然必具眼目識見高者，而後能語其精義之精。予十八九時，從性學
 先生學，每讀書講究義理之暇，則論古今文章。予資質魯鈍，恐其遺忘，故隨筆之於簡帙。凡二百□八條，〔“百”下原殘缺一字，今此書僅存一百一條，此云“二百□八條”，不知何故。〕
 於是表其書之首曰性學李先生古今文章精義
 ，藏於家者四十餘年，未嘗出以示人。至順
 三年冬十有二月，閱所蓄故書，得於篋笥中，臨文興悅，手不忍置。因念與其獨善一身，孰若兼善天下，遂繡諸梓，與士大夫共之。如此，則不獨不泯先生學力之所到，亦可以爲學者識見之一助云。先生姓李
 名□
 ，字耆卿
 ；性學
 ，當代名公鉅卿扁其齋居之號□□□□朱子
 門人之門人也。後仕至國子助教，卒於官。學生益都于欽止
 □□書于卷末。


文章精義作者編者資料彙輯

故國子助教李性學墓碑程鉅夫


至元
 二十三年，余以侍御史行御史臺事，被旨求賢江南，過揚州
 ，會故人為提刑按察使，曰：“郡庠有李性學
 先生，識之乎？”曰：“未也。”極道其問學文章。余固願見，使三往不見，連騎詣之終不遇。自是性學
 之名職職胸懷間。遂歷两浙江
 東西，得士二十三人，獻之天子，天子盡用之，布諸中外，愈恨不得李性學
 先生還臺。性學
 適長明道書院，得與論議，窮日夜談經，博達精粹，超詣獨見。易
 、詩
 數百家，可坐析立辨也。為文閎密深厚，類永嘉葉適
 ，又博通星官、曆翁、浮屠、道士百家之言。私獨念曰，茍入侍，必與俱。一日忽持一卷書詣臺，言僧格
 必誤國，累數千言，衆大驚以聞。未幾，僧格
 果敗。天子立徵性學
 ，至則以為國子助教，學者數百人，凡經指授，莫不充充然，相慶以為得師。公卿貴人，皆折節願與交，名動京師。已而竟以疾卒，無子弟親戚以治喪，無贏錢財以給喪。今江浙
 等處行中書省左丞吳君
 某與三数知己以禮葬京城西南三十里盧溝橋
 之南吳君
 某園中。皇慶
 二年夏，吳君
 自江南
 還，憮然謂余曰：“嗟夫！性學
 不幸客死，今若干年矣。吾雖去京師，往來余懷也，吾懼死者日益遠，知者日益寡，不有識焉。盧溝
 之丘且夷矣，知性學
 莫若君，君其為文，吾將礱石刻諸墓，性學
 庶幾不朽矣。盧溝
 南北，使客之衝，千載之下，豈無賢者哀而酹之也！”嗚呼，始終哉吳君
 乎！夫吳君
 位丞弼，名天下，非待假託附麗以聞今顯後，而惓惓焉一窮士死生之際，亦可少愧天下輕薄之為交者。且性學
 數千里外孤生，雖甚賢不見斥於人，顧已幸，又何望得此於人哉！吳君
 可謂知友道矣，可謂義人矣。性學
 之賢，從可知已。性學
 名淦
 ，建昌南城
 人，世為詩書家，其人魁大，少飲酒，一食能盡肉數斤，善談論，達政治，不娶，不知有男女事，或端坐至旦，竒士也。平生著作頗富，聞河中知府田衍
 多得而藏之，惜已死，不及出而行於世。卒以某年某月某日葬，以某年月日得年若干。

銘曰：于嗟乎！性學
 知足以知聖賢，而學則閎矣；氣足以怵公卿，而言足徵矣；行足以信友朋，而没獲寧矣。而年不永、位不稱、丘首不克正，命也夫，命也夫！

文淵閣四庫全書
 本雪樓集
 卷二十

于思容墓誌銘

柳貫


邘
 為姬
 姓之國，後廼去邑而氏。漢
 廷尉定國
 ，族望東海
 ，子孫或即居，或稍徙，支繁庶衍，尚為盛德之世。朝列大夫、益都般陽
 等處田賦總管于君思容
 之先，亦自東海
 徙文登
 ，譜足徵也。初，金
 季李全
 據山東
 以叛，其弟二太尉
 畧地至文登
 ，君之祖諱祥
 ，隱里中，方坐塾教諸生，兵暴入，為所掠，見其儀狀偉岸，挾刃臨之，偪與俱行至益都
 。稍即問計，則亂以他語答之，若闇於事機者，然當其濫殺亦强諫止之，所全活甚多。全
 受擒，其妻楊
 舉衆歸朝，開行省山東
 ，因得署為其從事，未久棄去。娶臨朐
 蘇氏，而家臨朐
 ，生君之父諱世傑
 。讀書知學，性高潔不與俗溷，中年自放于酒，聞宋
 平，浩然南遊，擊節自誓曰：“自晉
 失其御，衣冠播遷，中華禮樂，萃于南土，予將觀善于是，而且以淑吾之子孫焉。”因僑家吳
 中三十年。年七十四，無疾卒。是生思容
 。思容
 諱欽
 ，少學于吳
 ，持其苦力，自進弗懈，宿儒老生皆折節與交，集賢大學士郭公貫
 、浙
 省平章高公昉
 ，尤深知之。方以才辟為淮西
 廉訪使者書吏，未數月，而國子助教之命下矣。洊擢山東
 廉訪司照磨，在官三年，再以國子助敎起君，會君服母喪。喪除，以為翰林國史院編修官，辟御史臺掾，進御史臺照磨，官拜南臺御史，未行，詹事院奏為其院長史，就拜監察御史，遷中書左司都事，又遷詹事院經歷、中書左司員外郎、御史臺都事，太禧院奏除其屬夀福總管府同知，中書省復以為兵部侍郎。方出試田賦府，到官未踰月，卒官下，得年五十。至順
 四年七月十又八日，卒之日也。君器資宏達，而文法敏明，官山東
 時，屬歲大饑，嘗行縣至濵
 、棣
 ，濵
 、棣
 傍海，民尤艱窘，君為之發廪勸分，計口以餔之。禁防周密，民實受惠，而免于死徙。泰定
 初元，奸黨未盡誅，君為書數百言，極陳逆順從違之故，請早正其罪，所繫者皆顯臣要官，聞者為之縮頸。在左司參决機務，在臺端振肅風紀，辭皆據經守律，不務刻深，而忌者往往因其鋭進搆為誣語，以讒沮之。其出為總管也，亦藉是進秩之名而隂以抑退之耳。雖不幸遂至大故，然使人有不盡用之嗟，則君未為無所見于時而死也。昔君之父死吳
 中，菆其匶于吳
 ，自曾祖妣、祖妣及其母高氏
 ，六喪皆在淺土。君解山東
 照磨，持母喪時，始卜地于益都
 城南十里，望城阜之原而序塟焉。今君之子將奉君祔其兆次，乃為書具其世出、歷官、行治，請某識諸其幽。某嘗辱與君友，其再為助教，某實薦起之，洎某補外而君始顯用，未及十年，已有幽明之間，銘固不可以不之予也。君之父以君貴，贈至中順大夫、禮部侍郎、上騎都尉，追封河内
 郡伯；妣高氏
 、周氏
 ，並封河内
 郡君，而君周氏
 出也；君娶金氏
 ，亦封河内
 郡君；子男二，曰潛
 ，曰溥
 ；女三，其二已行，其一尚幼。君官京師，嘗題其齋曰“礨空”而記之，其所自得可知已。

銘曰：學焉而仕，行其所知。我安以徐，彼競於馳。方其欲翕，有或張之。謂天匪私，亦毁于隨。貴而不年，則將尤誰？有子承家，貽爾慶基。不朽者存，瑑此銘詩。

文淵閣四庫全書
 本待制集
 卷十一

題補正水經後

蘇天爵


補正水經
 者，金
 禮部郎中蔡公珪
 所述也。蔡氏
 世家真定
 ，父祖皆仕於金
 ，公生長富貴，雅好著述。予自蚤歲訪公遺書，得其文集五十五卷，晉陽志
 十二卷，燕王墓辨
 一卷，補正水經
 三卷，其他補南北史志
 六十卷，古器類編
 三十卷，續歐陽公金石遺文
 六十卷，并跋尾十卷，皆已不存。而文集乃高丞相汝礪
 模本，晉陽志
 、墓辨
 、水經
 皆寫本也。至順
 三年春，予為江南
 行臺御史，槖水經
 將板行之，適奉詔録囚湖北
 ，七月歸，至岳陽
 ，與郡教授于欽止
 覽觀山川，欽止
 言洞庭
 西北為華容
 ，而縣尹楊舟
 方校水經
 ，念其文多訛闕，予因以補正示之，今所刻者是也。夫以蔡公
 問學之博，考索之精，著述文字之富，兵難以来，散失無幾。予酷好訪求前代古文遺字，而僅得此，則知世之君子善言懿行泯没而無聞者多矣，可勝惜哉！予與公同居鄉郡，潭西故宅已為釋氏所廬，丘壟在滹沱
 之西太保莊
 者，翁仲石獸猶存，昔嘗過之，有懷賢不勝之感。公之行事，則具秘書少監郭長倩
 所述墓誌銘云。

文淵閣四庫全書
 本滋溪文稿
 卷二十九


校點後記


陳騤
 ，字叔進
 ，宋台州臨海
 （今浙江臨海縣
 ）人。紹興
 二十四年（一一五四）進士第一，權奸秦檜
 當國，抑居其孫秦塤
 之下。慶元
 年間，官至知樞密事，兼參知政事，由於觸犯了權貴韓侂胄
 ，又貶了官。嘉泰
 三年（一二〇三）卒，年七十六，宋史
 有傳。


陳騤
 所著文則
 ，是最早的一部談文法修辭的專書。儘管遠在齊梁
 時代，傑出的文論專家劉勰
 就在文心雕龍
 裏提出了很多有關文法修辭的問題，後來的討論和單篇論文的文章裏，也仍有論述，但一直沒有成系統的專門著作。陳騤
 此書，係就“詩
 、書
 、二禮
 、易
 、春秋
 所載，（左
 ）丘明
 、（公羊
 ）高
 、（穀梁
 ）赤
 所傳，老
 、莊
 、孟
 、荀
 之徒所著”，鈎稽歸納，釐爲若干條，分別隸屬於甲、乙、丙、丁、戊、己、庚、辛、壬、癸十項。雖以事出創造，不無瑕疵，但可供我們借鑑的地方不少。清
 四庫提要
 說：“其所標舉，神而明之，存乎其人，固不必以定法泥此書，亦不必以定法病此書。”評價比較公允。書中偶然流露的論點，如像指出“古人之文，用古人之言也”，後人“強學焉，搜摘古語，撰敘今事”，就如“婢學夫人，舉止羞澀，終不似真”，也有一定的意義。

本書以清
 台州叢書重刊文則
 爲底本，校以元至正
 己亥（一三五九）陶宗儀
 刻本（簡稱元
 本），明弘治
 己酉（一四八九）山陰陳哲
 刻本（簡稱明弘治
 本），萬曆
 間甬東屠本畯
 梓本（簡稱屠
 本），寶顏堂秘笈
 本（簡稱秘笈
 本），及宋世犖
 校記
 引陳
 本，整理出版。但台州叢書
 本和秘笈
 本分上下二卷，元
 本、明弘治
 本及屠
 本都不分卷，茲從之。


文章精義
 ，傳本署宋李塗
 撰。塗
 字耆卿
 ，生平不詳，受業於朱熹
 的門人，當世名公鉅卿扁其齋居曰“性學”，學者因稱性學先生
 。此書是于欽
 就李塗
 學時的筆記。今本只一卷一百一條，而焦竑
 經籍志
 著錄本爲二卷，或今本也非足本。


李塗
 “論古今文章”，首先強調“痛下工夫，務要得他好處，則一旦臨文，惟我操縱，惟我捭闔”，他指出：“學文切不可學人言語，文中子
 所以不及諸子，爲要學夫子
 言語故也”，“學文切不可學怪句，且先明白正大”，他反對“務要崎嶇隱奧辭不足以達意者”。這些，在當時是起過一定好作用的。李塗
 雖是朱熹
 的再傳弟子，但並不偏袒朱熹
 及其他理學家的文學作品，如說朱熹
 “尋常文字，多不及二程
 ”，“程
 門文字，到底脫不得訓誥家風”。清
 四庫提要
 指出“世傳韓
 文如潮，蘇
 文如海，及春蠶作繭之說”，“亦具見於是書”，則其影響也是較大的。

今據北京圖書館
 藏元至順
 三年（一三三二）于欽
 刊本爲底本，校以文津閣
 四庫全書
 本（簡稱文津
 本），整理重印。文津
 本從永樂大典
 輯出，大典
 所據，或非于欽
 本，如第四十二條前較于欽
 本多一條，又卷末無于欽
 跋尾，都足證明這一點。于欽
 卒於至順
 四年，即刊是書的第二年，時年五十，新元史
 有傳。


王利器
 　一九五九年三月


新版附記


文章精義
 ，今所見最早版本為元至順
 三年（一三三二）于欽止
 刊本。該版本作者名有殘損，後來焦竑
 國史經籍志
 、王世貞
 藝苑卮言
 等書記載，均作李塗
 。因此本書初版作李塗
 。然同為建昌南城
 人的程鉅夫
 有故國子助教李性學墓碑
 （雪樓集
 卷二十）作李淦
 ，故有學者以為作李淦
 是。據此碑文，李性學至元
 二十三年（一二八六）前後曾執掌明道書院，後徵為國子助教，名動京師，後病卒。

依照本書跋所言，其學生于欽止
 “十八九時從性學
 先生學”，記錄下來的筆記即是後來的文章精義
 ，但是“藏於家者四十餘年，未嘗出以示人”，直到至順
 三年（一三三二）方才刊刻，可知于欽止
 求學當在至元
 二十九年（一二九二）左右，即李性學
 執掌明道書院或徵為國子助教時期，因此李性學
 當是宋末元初人。

鑒於目前材料有限，文章精義
 的作者名難以坐實，故此次新版改署其號。

關於本書編者，跋署為于欽止
 ，然後有脫字。一般認為是元
 代撰有齊乘
 的于欽
 。于欽
 ，字思容
 ，元
 代柳貫
 撰有于思容墓誌銘
 ，知于欽
 卒於至順
 四年（一三三三）七月，得年五十。然文章精義
 跋稱其“十八九時從性學
 先生學”，又謂“藏於家者四十餘年”，那麼整理之日，其年齡當在六十餘歲，與柳貫
 于思容墓誌銘
 所記不合，是一疑點。


于欽止
 史傳中無載，唯有元
 代蘇天爵
 在一篇文章中提到，至順
 三年七月曾與郡教授于欽止
 同遊論文，但缺少更進一步的材料。


王利器
 先生於建國初期整理此書，一些資料尚難見到，故借本次重印，增補文章精義
 作者、編者資料，附錄於文章精義
 正文之後，並補充說明如上，以俾學者進一步研究。

又，本次重印，對初版中的一些體例不統一之處作了必要的調整，對一些誤字誤標做了訂正，倘有不到之處，還請專家學者指正。

人民文學出版社編輯部

二〇一六年七月

整理說明

潘飛聲（一八五八—一九三四），字公歡，一字贊思，又字老劍，號蘭史，一號劍士，又號獨立山人，別署老蘭等等。廣東番禺人。早年從葉衍蘭學詩詞。光緒十三年（一八八七）赴德國講學，十六年七月歸國。二十年冬，應聘為《香港華字日報》主筆，三十二年夏返回廣州。入南社，與傅君劍、高鈍劍、俞劍華並稱“南社四劍”（錢仲聯《南社吟壇點將錄》點為“南山酒店地囚星旱地忽律朱貴”）。著有《說劍堂著書十四種》（含《老劍文稿》、《西海紀行卷》、《天外歸槎錄》、《游薩克遜日記》、《香海集》、《游樵漫草》、《悼亡百韻》、《論粵東詞絕句》、《柏林竹枝詞》、《海上秋吟》、《海山詞》、《花語詞》、《珠江低唱》、《長相思詞》）及《蘭亭硯齋日記》、《飲瓊漿館詞》、《羅浮紀游》、《飲瓊漿室駢文鈔》、《在山泉詩話》、《粵詞雅》等，輯有《粵東詞鈔三編》。

《在山泉詩話》主要創作發表於潘飛聲寓港期間的一九〇五至一九〇六年，藉助《華字日報》主筆的身份，連載於該報一年有餘，後經修訂整合為四卷，收入何藻輯《古今文藝叢書》。該詩話關注時局，緬懷故舊，於重點紹介廣東藝文之餘，筆端不時流露海外經歷與情懷，往往被看作香港的第一部詩話，見證並彰顯了多邊文化交流的成就。同時，寓崇尚性靈詩學、“詩界革命”於詩學閒談中，論詩尊重個性特徵，不染門戶之見，在中國近代文學批評視域下，常常作為“資產階級維新派”的重要文學批評成果之一，被專門提出來討論。不過，也因為確實存在藝術觀點上相當缺乏個性的缺憾，又不無遺憾地代表了彼時很多類似著作的一種常態呈現。

有關《在山泉詩話》的成書經過、撰寫背景、基本內容及其詩學貢獻等等，近來已有學者撰文進行過較為詳盡的討論，并釐清了學界此前的若干模糊看法。有必要指出的是，從多方面的情況綜合來看，“在山泉詩話”幾乎可以在符號意義上等同於“潘飛聲詩話”，這就使得該詩話的輯編整理，在相關資料的取捨校錄方面，需要首先做一番考量說明。

其一，“綠水園詩話”，已知凡八則，散見於潘飛聲參與編定過的四種詩集。其中，光緒二十一年刊本賴學海《虛舟詩草》、光緒二十六年刊本符翕《蔬筍廬詩略》和潘飛聲評點本汪後來《鹿岡詩集》各載一則，後來都收入《古今文藝叢書》本《在山泉詩話》（前兩則亦載《華字日報》）。另外的五則，分載於光緒二十年刊本潘儀增輯、潘飛聲整理《番禺潘氏詩略》中潘仕揚、潘桂、潘延俊、潘寶鍠、潘儀燊名下。這種情況，與早前廣東“聞人”伍崇曜附《茶村詩話》於所輯《楚庭耆舊遺詩》相似，甚至可以被認為是一種詩論寫作風習。

上文提到的後五則“綠水園詩話”，都沒有收入《在山泉詩話》。不過，檢讀資料發現，潘飛聲後來也還是在“翦淞閣隨筆”中提到過潘寶鍠，見於汪兆鏞《嶺南畫徵略》卷三所引：

潘寶鍠，字椒堂，師徵子。光緒二年進士，翰林院編修。主粵秀、禺山兩書院講席。墨梅師湯貞愍公，有自題畫牡丹云：“七年孤負看花期，慘綠年華換鬢絲。回首清平天上曲，白頭供奉怕衰遲。”

更為值得留意的是，黃任恆《番禺河南小志》卷三曾引用過“綠水園詩話”：

潘飛聲《綠水園詩話》曰：“魚雷局設於珠江南岸，大府特舉符子琴來襄局事。丙戌春，海氛已平，大集文士醼飲於約雲樓。嗣是，楊氏鶴洲草堂、伍氏鏡香館及余家梧桐庭院、海幢寺蓮公禪房時時作書畫高會，而約雲樓題句最多。”

其內容完全被載於《華字日報》乙巳年二月初八日的“符子琴”條（收入《古今文藝叢書》本《在山泉詩話》卷一）所覆蓋。而且，《番禺河南小志》卷首《引用書目》同收“潘飛聲《綠水園詩話》”與“潘飛聲《在山泉詩話》”，視二者為兩書。黃任恆應該是將《綠水園詩話》當作成書來看待的，似乎還見過此書。黃氏這樣並列著錄，是否也只是依據前述散見資料，以及“綠水園詩話”是否尚有散落於他處而未被發現者，均未可確知。

有鑒於此，本書對“綠水園詩話”不予署名輯錄，僅附錄未收入《在山泉詩話》的五則如下，以備參考：

從叔祖淑亭先生有詩云：“周簋叔興父，唐碑張曲江。吾家三長物，又割紫雲雙。”謂先伯臨比部公舊周叔興父簋、唐拓張曲江碑及宋雙硯也。雙硯歸余家，先君子顏廳事曰“宋雙硯堂”。（潘仕揚《三長物室詩鈔》）

海山仙館在荔支灣，從伯祖德畬方伯公所建。雪閣風廊，荷堂花溆，逶邐十數里，為嶺南山水園亭之冠。門外聯云：“海上神仙，舊館仙人。”集句天成，蓋公長子籛伯先生手撰也。（潘桂《天蠁琴齋詩草》）

從叔健盦茂才為籛伯先生之弟，篤志讀書，於經史多所考證。年三十七竟卒，士論惜之。兹錄其詠《蘆花》四首，以存其詩。（潘延俊《健盦賸草》）

椒堂從叔早歲入翰林，光緒丙子進士，文名藉甚。自桂林典試歸，主粵秀書院講席，殫心著述，博綜群書。余于役外洋，叔賦贈長篇，於外域情形固瞭如指掌也。壬辰開歲三日，叔招遊花埭東園，即景得句云：“荒涼水榭曬花泥”，命續成之。迨四月而叔賦玉樓矣。（潘寶鍠《望瓊仙館詩鈔》）

寒夜同集珠江酒樓，席上限韻，兄得句云：“有情寒食還憐月，無賴閒愁半惜花。”四座歎賞。惜不記全首耳。（潘儀燊詩）

總體來看，潘飛聲忍痛割愛的緣由之一，恐怕也是因為諸人聲名有限。

其二，“綠水園讀畫記”（當屬《說劍堂著書總目》所著錄之第二十四種《綠水園金石書畫跋尾》中的內容，有目無書），有為《嶺南畫徵略》卷五所徵引者：

楊氏鶴洲草堂有二樵墨梅扇面，自題云：“居士湛然如鏡明，梅花映空如水清。就中非一亦非二，無以琉璃同水晶。”二樵寫花卉不多見，末語用《楞嚴經》，頗有禪趣。

實乃節錄自《古今文藝叢書》本《在山泉詩話》卷一“黎二樵”條（不載《華字日報》）；也有為《嶺南畫徵略》卷六所徵引：

黃香石畫半園圖，疏澹絕塵，陳東塾先生題詩云：“室內琴畫書，窗外梅竹柳。柴門寂無人，不見香石叟。”

卻又與署“綠水園隨筆”、載《華字日報》丙午年二月十二日的“黃壽廷”條（未收入《古今文藝叢書》本《在山泉詩話》）一樣，并不一定都與《在山泉詩話》相關：

倪雲衢丈言：香山黃壽廷先生，生於乾隆庚午。至道光庚戌，錢塘許信臣祭酒督學粵東，始補博士弟子員。咸豐辛亥，欽賜舉人。壬子授國子監司業時，已百三歲矣。某贈以楹聯云：“四朝身歷昇平日，百歲人呼矍铄翁。”憶昔有粵西藍翁名祥者，年一百四十四歲恩賜六品頂戴，與先生皆熙朝人瑞也。

此類材料，本書不予署名輯錄。

其三，從現存《華字日報》所有相關時段和相關內容的載錄情況來看，《在山泉詩話》的部分內容或相關內容，還曾分別署以“天外蘋洲雜記”（當即《說劍堂著書總目》所著錄之第五種《天外蘋洲雜記》，有目無書。案：居巢《今夕庵詩鈔·雜錄》也曾引用過“天外蘋洲雜記”中語，如“東莞張德甫廉訪以禮羅致粵西軍中”云云）、“天外蘋洲雜志”、“水仙庵隨筆”、“水仙庵雜記”之名發表，如“天外蘋洲雜記”中的“袁督師祠”、“鄭成功傳”、“柏林兩女郎”、“潘鏡泉”、“粵畫家”等條，“天外蘋洲雜志”中的“湯緯堂”、“蘇仁山”等條，“水仙庵雜記”中的“兄弟異志”條，“水仙庵隨筆”中的“江山船”條，等等。不過，如果按照相關度來分，其中的一部分條目只是與詩話稍稍關聯，如：

武進湯緯堂大令，雨生都督（貽汾）之祖也。乾隆癸卯宰鳳山縣，值林爽文之亂，與長子同日遇害。咸豐庚寅，金陵有扶鸞者公降壇，書一詩云：“伏莽無端肆虎吞，男兒此際報君恩。重圍難解蒼生苦，碧血一喷天地春。英魄有靈能殺賊，老親望眼尚依門。只餘海外迎神曲，歲歲常招父子魂。”迨咸豐癸丑，洪秀全竄入金陵，雨生適居城中，闔門殉難。賜諡貞愍，入祀昭忠祠。三世黃封，一家碧血，真古今罕有之奇烈矣。張南山輓以詩云：“父子祖孫同節烈，書詩詞賦有輝光。”（《華字日報》丙午年二月十二日“湯緯堂”條）

因而並未收入《在山泉詩話》。另外的一部分條目，與詩話的距離要更遠一些，如：

耿精忠在入閩時，驕奢淫暴，無事不為。每出入，侍女如雲，簇擁左右，粉白黛綠，爭妍取憐，大有溫柔鄉斷送殘年之概。其侍女中，有一丰姿娬媚、粲乎若仙者，名倩霞（見《夜談隨錄》）。九歲時，即入耿府，雲鬟覆頸，紅脂點額，生性風流，精忠早目為後來之秀。及後，精忠于入謁見而豔之，顧以老父鍾愛，不忍啟齒，然眉目間彼此含情，精忠默會其意。未幾，其子卒，精忠又老且病，而倩霞則居然一明眸皓齒十九青年之美侍女矣。時府中有一護衛名林青者，把總呂正陽之外甥，參戎林聯芳之族弟也，年二十，生賦麗質，顧盼生憐，且聰穎異常，善解人意。以故，精忠頗眷愛之，待遇之厚，不啻子姓。不獨出入藩邸無所顧忌，即所愛之姬妾，亦得自由相見。府中人羣豔林之知遇以為榮。某年七夕，耿與諸姬妾設宴於府中，瓜果羅陳，歌舞侑酒，林亦侍宴。酒酣，精忠顯謂林曰：“汝曾娶未？”林曰：“未也。”精忠曰：“吁！吾雖年老，尚极牀笫之樂。汝以韶齡髫齒，獨守岑寂。人孰無情，奈此孤眠況味？何吾侍女多矣！汝果有心，就中擇取一人可也。”林以為戲言，默不答，再問之，仍不答。（《華字日報》丙午年二月十三日“耿精忠軼事”條，署“水仙庵雜記”）

自然也難以收入《在山泉詩話》。此類材料，本書亦不予署名輯錄。

其四，“南船北轍錄”，曾於陳步墀《繡詩樓詩二集》卷首以“詩話”面目出現：

己酉四月，余重至香江，取道北行。舊游諸子，設祖帳，賦驪歌，深情可感。余留別句云：“逐客重來似故鄉。”蓋紀此中情事也。而子丹集句一律為最工，請其錄入《荔灣送別圖卷》。詩云：“落魄江湖載酒行，舟人夜語覺潮生。錦江春色來天地，海畔雲山擁薊城。感我此言良久立，論功還欲請長纓。莫愁前路無知己，與子相逢亦弟兄。”子丹已刊者《繡詩樓詩》、《雙溪詞》諸集。未刊者，嘗寄示其《題潯陽送客圖并寄湄江》四絕云：“情動秋心又作愁，展圖來弔白江州。琵琶聲斷潯陽浦，只剩荒煙咽水流。”“憔悴漂淪湖海間，丹青無計住紅顏。照人最好長生月，不似青衫鬢又斑。”“送客江頭重妓歌，也教流韻到湄河。浮梁遮莫輕離別，已有香山聽曲多。”“暮去朝來老大年，那堪重繪到花鈿。啼紅怨綠誰多淚，我亦前生一樂天。”又《日本船津領事招飲清風樓》云：“春在瑤臺月在欄，輕風吹上紫騮鞍。別爲雲想非非遠，正是花時淺淺寒。小住直當千日醉，論文難得兩心歡。劇憐曠代唐歌舞，偏與詩人客裏看。”子丹詩長篇見其雄健，近體則又以情韻勝矣。

但它與《在山泉詩話》之間的關係，就遠不能跟同載《繡詩樓詩二集》卷首之署“在山泉詩話”者與《古今文藝叢書》本《在山泉詩話》卷四“陳子丹”條之間的緊密關聯性相比。又，“翦淞閣隨筆”，除前述為《嶺南畫徵略》卷三所引用者外，也曾為同書卷七所徵引：

六湖嘗與陳東塾、陳梅窩、呂拔湖、顏紫墟、梁靄儔集潘氏雙桐圃修禊，六湖集修禊序字為駢體文，有句云：“絲不若竹，得其自然。文生於情，時與古會。”傳誦於時。

實乃節錄自《華字日報》丙午年五月初五日的“集蘭亭序”條（收入《古今文藝叢書》本《在山泉詩話》卷四）。“南船北轍錄”與“翦淞閣隨筆”兩者中，都存在著與詩話不甚關聯甚至是無關的內容，因此，本書對此類材料也不予署名輯錄。至於《翦淞閣詩話》，則由於後出的緣故，其中有“黃仲則陳仲卿七律”、“張南山”、“馮定遠”、“張二喬”等四條與《在山泉詩話》或部分或全部重出。為求整體動態呈現“潘飛聲詩話”的基本面貌，以及打通潘飛聲在港、滬兩地主要詩學活動與詩學建樹之間的聯繫，本書對《翦淞閣詩話》予以單獨署名校錄。

其五，《雨窗雜錄》，作為潘飛聲平時摘鈔的詩論材料，該書中有相當一部分內容，後來是被用到了《在山泉詩話》的編撰中的，見於《古今文藝叢書》本卷一“黎二樵”、“黃小松”、“李柳堂”、“陳先生”、“伊墨卿”（前兩者不載《華字日報》，後三者分載乙巳年四月二十四日、乙巳年五月十一日、乙巳年六月初八日《華字日報》），卷二“何子貞”、“長樂初”（分載乙巳年六月初九日、乙巳年十二月初十日《華字日報》），卷三“梅邊索句圖”、“珠江送別圖”（分載丙午年閏四月初七日、丙午年閏四月初九日《華字日報》），卷四“金冬心”、“石濤”（分載丙午年五月二十一日、丙午年五月二十二日《華字日報》）等條，以及《華字日報》乙巳年正月二十四日“隨園逸詩”條（未收入《古今文藝叢書》本）。這些，本書在校記中都已給予全面體現（在校記中簡稱“雜錄本”）。《雨窗雜錄》中也有未及使用的材料，如張維屏《與劉樸石編脩書》，譚敬昭《題張墨池山水》，伊秉綬《春深二首柬潘鈞石文學》、《所思二首和潘鈞石分轉》，謝蘭生《題黃虛舟梅花水仙為潘鈞石文學作》、《為潘鈞石司馬題羅兩峰墨梅時方啖荔》，蘇廷魁《題吳梅村詩集》、《題黃仲則詩集》、《題黎二樵詩集》，翁方綱《題陳老蓮痛飲讀騷圖》，孫星衍《題畫》，黃培芳《題大滌子畫》，八大山人《題山水》，張穆《題八大山人畫》，鐵保《方正學先生像贊》，翁方綱《題方忠文公憶釣舟詩草後》，夏鑾《為潘德畬方伯繪海山仙館圖并題長句》，潘恕《繪珠江秋餞圖送仲卿學博之官澄海》，陳澧《感舊二首》、《蘿岡洞五首》，居鍠《城東遊記》、《蒲澗雅集序》，王翚《自題畫馬》，等等。從中也更容易發現，《在山泉詩話》中相對集中的幾個方面的內容之所自來。

又，《華字日報·廣智錄》“雜誌”欄目，曾於一九〇四年未署名登載過“何翀”、“宋紹濂”、“彭玉麟遺事”、“嶺南豔體詩”、“小姑”、“阿蘇”以及“潘有為”、“寶筏”、“黎簡”、“羅岸先”、“居巢”、“張喬”、“葉廷勳”、“周壽榮”、“葉廷英”、“劉子祥”、“柳敬亭說書”等條。前六則後來都署名“在山泉詩話”重新發表，也都收入《古今文藝叢書》本《在山泉詩話》。後十一則雖不被收入《在山泉詩話》，也可以幫助理解相近內容的詩話條目，如：

明末珠江有名妓，名張喬，字二喬，色殊豔，聰慧絕倫。畫蘭似文徵明，詩詞清逸可誦。當時，秦淮有卞玉京、馬湘蘭、李香君諸麗，美人名士，輝映東南，珠江則祗張二喬撐住金粉氣耳。喬曾侍黎遂球、陳子壯兩先生酒。清兵入粵，兩先生起兵相抗，流血殉難。喬以疾終，年十八，仍未梳櫳也，其時故有河伯娶婦之謠。喬葬白雲山梅隴，彭孟陽與諸詞人種花其上，名百花墳，並為喬刻《蓮香集》二卷。《粵東詞鈔初編》有錄喬所作詞數首於尾。世稱喬為張麗人。昔鄭小谷山長，嘗與粵中名輩集黎先生蓮鬚閣故址，祝張麗人生日，李子虎學博賦長篇，有句云：“在識雙忠青眼定，品推香國羣公敬。”則以黎諡忠愍，陳諡文忠也。邇聞百花墳已有人醵金重修，添豎石碣矣。（《華字日報》甲辰年六月初十日“張喬”條）

“雜誌”欄目收錄內容頗為寬泛，除此之外，也有相當數量的條目與詩話不甚關聯，如：

清兵入關，明臣賣國之徒望風而潰，惟巡撫袁崇煥固守甯遠，攻之六月未下。順治怫然曰：“何戇兒乃至於此，乃敢阻我。”因罷兵歸。己巳冬，大兵既抵燕，崇煥千里入援。順治擒明楊太監於帳中，而密令鮑承於帳外私語曰：“今日上退，乃袁崇煥意，不日伊即輸誠矣。”復陰縱楊太監歸明。莊烈帝聞之，殺崇煥。時紀載家但以崇煥功高，殺之太過，而不知其枉。順治設間之計，亦毒矣哉。使非莊烈之暗，漢祚未必淪亡至今也。可慨哉。（《華字日報》甲辰年七月初二日“袁崇煥慘死之由”條）

兩相結合，再加上前文所述各種情形，可見潘飛聲撰寫《在山泉詩話》，應該在事前進行過一段時間的精心準備，部分情形也在《華字日報》上大致上以一定的文本形式反映出來了。這跟再往後收入《古今文藝叢書》的《在山泉詩話》文本又有過部分修整一樣，都能說明他的創作態度是相當嚴肅認真的。於是，也就在很大程度上保證了《在山泉詩話》的學術水準，儘管該詩話與同一時期著名的《人間詞話》相類似，都是先行發表於報章，並恪遵古舊模式。

可以附帶提及的是，《在山泉詩話》卷一“居氏兩奇士”條（不載《華字日報》）中與居巢有關的文字，跟《老劍文稿》中早前撰寫的《煙雨詞後序》也有相當關聯，不妨視為事前“準備”之一種：“居楳生先生為吾鄉高士，性情澹逸，學問深邃。然平生頗切用世之志，東官張廉訪敬修以禮羅致粵西營中。今讀軍中諸詞，激昂慷慨，如見先生運籌帷幕時也。先生書畫久為世珍，詩詞全稿則人罕得見。余少時從楊丈永衍齋中讀先生《今夕庵詩》，高深渾遠，洪北江所謂‘造句造意’者，心醉久之。顧草稿叢雜，尚未編次。其《烟語詞》一卷，舊有刊本，自經兵燹，板亦散佚無存。順德邱兵部誥桐獨任重刻之費，先舉詞集付梓人，并以其詩委余編定，以俟續刻。”同樣有所承繼又有所變化的情形是，如收入《在山泉詩話》卷四的“七夕詩句”條與載《華字日報》乙巳年七月初七日的“七夕詩”條（本書收入《在山泉詩話補遺》）。

確定了本書的收錄範圍，有助於更為確鑿地討論《在山泉詩話》的文獻價值，尤其是在可以大體確認該詩話的詩學理論貢獻較為有限的情況下。在《在山泉詩話》所具備的多方面價值中，有一個頗為別致的支撐點，便是這部著作中的詞學文獻及其學術價值。

首先，來看一看《在山泉詩話》中的詞學文獻的基本情況。《在山泉詩話》跟其他很多詩話一樣，也錄入了不少詞學資料。經檢讀，總計至少收錄三十八家六十五首詞，具體情況為：陳澧十一首，朱祖謀六首，翁之潤、伍德彝各四首，潘飛聲、趙必振、龐樹松（病紅、獨笑）、陳栩、劉福姚各三首，楊其光、葉衍蘭、張喬各二首，王景沂、王衍梅、黃衍昌、劉炳照、楊葆光、冒廣生、沈宗疇（宗畸）、鄭權、桂文耀、彭玉麟、汪兆銓、黃遵憲、萬釗、何紹基、孟鴻光、張維屏、黃玉階、吳蘭修、黃易等八人聯句詞各一首。

按各條目撰寫和發表的先後順序來看，卷一錄黃遵憲、孟鴻光、張維屏、黃玉階、黃易等十二家五首詞，卷二錄何紹基、翁之潤、楊其光、龐樹松、朱祖謀、趙必振、萬釗、劉福姚、汪兆銓、潘飛聲等十家二十四首詞，卷三錄潘飛聲、陳澧、彭玉麟、桂文耀、陳栩、趙必振、沈宗疇、鄭權、王衍梅、王景沂、吳蘭修、黃衍昌、冒廣生、楊葆光等十四家二十七首詞，卷四錄葉衍蘭、劉炳照、伍德彝、張喬等四家九首詞。分卷收錄數量呈現出比較明顯的紡錘形起伏，可能主要是一些偶然因素起了作用，如視學廣東的朱祖謀索讀陳澧詞等，至多祗能側面說明不同時段友朋間詞學交往的頻密程度。但同時也能看出，這部詩話在有一定總體思路的前提下，無意於進行刻意安排的特點。

收錄對象，大部分都與著者潘飛聲有詞學交往或關聯，其中廣東本土詞人占到將近一半，頗堪注目。如果按收錄詞作的主題來分，又可以發現題圖題畫詞是其中一大宗，如卷一錄黃遵憲題《羅浮紀遊圖》《雙雙燕》，孟鴻光題《河陽泛春圖》《浪淘沙》，張維屏題《評詩讀畫圖》《摸魚兒》，黃玉階題《評詩讀畫圖》《玉漏遲》；卷二錄何紹基題《海山仙館圖》《滿庭芳》，汪兆銓題《載酒圖》《摸魚子》；卷三沈宗疇題《紅豆圖》《金縷曲》，趙必振題《紅豆圖》《摸魚子》，王衍梅題《蘇臺五美圖》《滿江紅》，楊葆光題《獨立圖》《摸魚子》，吳蘭修題《搔首圖》《金縷曲》；卷四葉衍蘭題《秦淮八豔圖》《月下笛》，等等。這些，都能體現出潘飛聲在當時文壇上的活躍度，之所以能屹立於國內詞壇的鄉邦基礎，以及他和同氣相求的詞友們對某些創作題材的偏愛程度，在當時詞壇多少具有一定的代表性。《在山泉詩話》名噪一時的緣由之一，恐怕也正在於此。

在詩話類著作中，《在山泉詩話》收錄的詞人詞作數量是比較多的。此前甚為著名、篇幅也更大的《隨園詩話》，所錄僅二十三家三十八首詞。這個數字也不能算少，但相比而言，潘飛聲在這方面顯然要更為重視，即便他也許祗是完全出於個人喜好。而且，正是因為這種不盡出於功利目的的重視態度，使得這部詩話中的有些詞學資料具有難得的文獻學價值。

其次，具體談《在山泉詩話》中的詞學文獻的文獻學價值。先說文獻首發。陳步墀《十萬金鈴館詞》卷首所載“詞話”之注明出自“在山泉詩話”者，錄陳廷光、陳步墀二家五首：

子丹先人晦洲先生有詩一卷，附詞三首，情思清絕。余曩輯《粵東詞鈔三集》，竟爾遺珠，致為抱憾。今子丹已刊入《陳氏叢書》，特採錄一闋於此。《賣花聲》云：“花氣雪肌膚。豔影難摹。月明潮暗記曾無。舊日歌喉今日淚，全是玲珠。　　小病費支吾。夢也模糊。懨懨酒半又茶初。一夕秋荷紅盡脫，瘦了西湖。”而子丹亦工詞……此數闋亦極似王中仙。

《陳氏叢書》即《繡詩樓叢書》，收陳廷光詩詞者為其中第二種《四先生詩存》，刊於一九〇九年。《十萬金鈴館詞》為《繡詩樓叢書》第十二種，刊於一九一四年。經查，此條因作期較晚（據“今子丹已刊入《陳氏叢書》”云云），不載於《華字日報》，也不見於《古今文藝叢書》本《在山泉詩話》。這表明，二陳的這五首詞雖無文獻學意義上的首發之功，但其中的相關論斷在當時卻有首評之功。另外，沒有出現或沒有完整出現在《華字日報》上，而只見載於《古今文藝叢書》本《在山泉詩話》的，還有如卷四“陳子丹”條以及後引“張二喬”條等。這說明，《在山泉詩話》後來收入《古今文藝叢書》時，對《華字日報》所載條目有所增補。而如果再比照陳步墀《葉娘曲》條與其《繡詩樓詩二集》（《繡詩樓叢書》第十一種，刊於一九一二年）卷首所載“詩話”之注明出自“在山泉詩話”者，又可知《古今文藝叢書》本可能還對增補條目進行過適當的修訂。這些，在包括《在山泉詩話》、《繡詩樓集》校勘等在內的若干方面，都具有不宜輕忽的文獻價值。

需要特別指出的是，以上所引陳廷光《賣花聲》一闋，丁紹儀《國朝詞綜補》卷二十一作吳嵩梁詞，僅調作《浪淘沙》，題作“題徐閬齋蘭影圖”，“玲珠”作“珍珠”異。查吳嵩梁《香蘇山館詞》，開篇即是這首《賣花聲》，題作“題徐閬齋蘭影圖”，“玲珠”作“珍珠”。又，《四先生詩存》所錄陳廷光另外的兩首詞《風馬兒·秋夜》、《卜算子·石谿雪夜》，也見於《香蘇山館詞》，前一首無不同，後一首僅詞題作“石谿雪晴”異。陳詞未見《繡詩樓叢書》來源以外的其它載籍披露或收錄，包括《全清詞》已出各卷，頗疑其為《繡詩樓叢書》誤收。又，周之琦《懷夢詞》中有一首《玉漏遲·重示巳生》：“舊弦摧怨軫，十年前事，翠凋紅隕。幻影分明，憶得鏡奩香潤。當日啼鶯夢遠，更此日、啼鵑聲近。愁緒引。與君原是，一般長恨。　　繡帷髣髴塵凝，歎錦字誰傳，彩鸞芳信。病枕叮嚀，有約再生重認。待說韋郎絮果，又怕見、潘郎絲鬢。清淚忍，安排半衾眠穩。”《在山泉詩話》卷一也錄有黃玉階的一首題潘瑤卿《評詩讀畫圖》《玉漏遲》，僅無詞題，“十年前事”、“繡帷髣髴”、“錦字誰傳”、“彩鸞芳信”、“病枕叮嚀”、“潘郎”、“安排”分別作“刹那光景”、“筆牀茶竃”、“詩賸遺箋”、“畫餘剝粉”、“病榻丁甯”、“蕭郎”、“數載”異。黃詞此前僅見其去世後不久許玉彬、沈世良編《粵東詞鈔》收錄的《法駕導引》三十首，《粵東詞鈔》小傳中所云《藼蘇室詞》未見，此處突然冒出一首，已屬可疑。加上周之琦《懷夢詞》中開篇第一首《青山濕遍》（瑤簪墮也）序云：“道光己丑夏五，余有騎省之戚，偶效納蘭容若詞為此。雖非宋賢遺譜，音節有可述者。”說明黃玉階題圖之前是有可能讀過周詞的。此外，題圖題畫詩詞並非一定己出，也是史有前例的。這些信息的共同指向是，黃玉階此詞有偽作嫌疑。這些，都是迄今所知至少涉及全時段十七位詞人的一百四十五首清代互見詞中的例子。詳參拙文《清代互見詞考論》。案：可以補充指出的是，清初鄭景會《柳煙詞》中有一首《蝶戀花·吊徐娟娟用毛稚黃韻》（枕冷衾單如未嫁），徐樹敏、錢嶽編《眾香詞》書集也收有吳湘的一首《蝶戀花》，字句微異。吳湘屬明屬清尚待考定。疑《眾香詞》誤收。又，吳偉業《梅村家藏稿》卷二二中有《滿江紅·賀孫本芝壽并得子》（老矣君謨）、《滿江紅·蒜山懷古》（沽酒南徐）、《意難忘·山家》（村塢雲遮）等三首詞，傅燮詷輯《詞覯》卷三題高鳳翔作，微有異文。高鳳翔屬明屬清尚待考定。疑《詞覯》誤收。又，署名王彥泓的《疑雲集》，已被認為是一部偽書（參耿傳友《王次回〈疑雲集〉辨偽》），其卷四中所收一〇二首詞，全部取自晚清俞廷瑛的《瓊華詞集》。俞氏弟子徐珂最先發現，《疑雲集》中有二十二首詞為其師所作（徐珂《可言》卷五）。又，民國程頌萬《鹿川詞》卷三中有一首《六醜·和彊村吳門聽楓園海棠韻》（祝東風暫小），國風社編《采風錄·詞》卷二誤題陳曾壽作。程頌萬詞被誤收作他人詞，似非僅此一例。如其《定巢詞集》卷四《長亭怨慢》（漸飄盡、湘櫳煙雨）題注即云：“舊作為人竄入文道希集，今重訂。”文廷式《雲起軒詞鈔》中也確有一首《長亭怨慢·和素君韻寄遠》（聽黯黯、長安夜雨）。又，溫肅《溫文節公集》中有一首《踏莎行》（雨造蟲天），朱祖謀、夏孫桐編《煙沽漁唱》卷六《集外詞》也收有陳寶琛的一首《踏莎行》（雨做蟲天），字句小異。疑《煙沽漁唱》誤題。

文獻首發在《在山泉詩話》中並非不存在。如卷一所載“黃小松”條中黃易（小松）等人聯句《摸魚子》，乃是“壬辰六月十三日，晴綺軒聯句奉送小松九哥歸杭，即題野雲所作圖後”之作。黃易《秋庵詞草》未見收錄。又，“潘瑤卿夫人”條中張維屏題潘瑤卿《評詩讀畫圖》《摸魚兒》，《聽松廬詞鈔》未見收錄。卷三所載“彭剛直”條中彭玉麟《西江月》，最近出版的湖湘文庫之《彭玉麟集》未見收錄。又，“搔首圖”條中吳蘭修題陳曇《搔首圖》《金縷曲》，《守經堂集》本、《學海堂叢刻》本、汪兆鏞《微尚齋叢刻》本以及古直刊《桐花閣詞鈔》本等，均未見收錄。又，“楊古韞”條中楊葆光題潘飛聲《獨立圖》《摸魚子》，乃是《蘇庵集》刊行之後所作。五者都可以作為文獻輯佚材料對待和使用。

值得附帶提出的是，《在山泉詩話》中至少還有數則可能的佚詩輯補材料，一併錄目於此，略事辨析，以備參酌。其一，載《華字日報》乙巳年正月二十四日的“隨園逸詩”條，云袁枚集外詩四首。此條有誤記處。第一首，已收入《小倉山房詩集》卷一九，題作《送相公渡淮尚未拜別而八騶忽駕遣使者來辭舟追不及愴然有作》。中間兩首，已收入《小倉山房詩集》卷二〇，題作《仲冬二十九日高制府招陪蔣侍御西園觀劇即席賦謝兼懷望山相公》。前一首後四句作“一個詞臣談典禮，（侍御修《南巡盛典》。）
 千秋法物認瓊瑤。（出貢玉，命加品定。）
 更頒甘旨教遺母，勝捧仙雲下九霄。”後一首“忍醉”句下無注。其二，載《華字日報》乙巳年六月十二日的“梅窩集外詩”條（收入《古今文藝叢書》本《在山泉詩話》卷二），云陳良玉集外詩八首。稍早前出版的《嶺南文學史》引錄過前兩首詩，認為從《梅窩詩鈔》中鮮見此類饒有風致之作，“可稍覘作者存汰己作的宗旨”。其三，載《在山泉詩話》卷一的“黎二樵”條，云黎簡集外詩六首。此條也有誤記處。題《大烏峰圖》第一首，已見《五百四峰堂詩鈔》卷一七，為題作《絕句二首》的兩首詩中的第二首，惟“靉靉”作“靉靆”；第二首，已見《五百四峰堂詩鈔》卷一六，為題作《客居悶雨》的五首詩中的第四首，惟“大烏”、“天海”分別作“大夫”、“煙海”。此點，廣東人民出版社早前出版的整理本《嶺南畫徵略》校點者已略為表出。又，載《華字日報》乙巳年五月十九日的“黎二樵”條（收入《古今文藝叢書》本《在山泉詩話》卷一），云黎簡集外詩一首。梁守中校輯本《五百四峰堂詩鈔》已據此補輯。其四，載《華字日報》乙巳年六月初八日的“伊墨卿”條（收入《古今文藝叢書》本《在山泉詩話》卷一），云張維屏集外詩一首。待考。

又《在山泉詩話》卷三云：

蘭甫先生不獨以經史考據大文擅長，即詩詞亦卓卓可傳，惟遺命不刊入集部。去冬，朱古微侍郎與余言，欲索余所輯《粵東詞鈔》一讀蘭甫先生遺作。篋中適無是書。此板舊藏楊椒坪丈處，今且散失矣。兹從《粵東詞鈔》內憶錄三首，又從《花南軒筆記》鈔出七首。當寄示侍郎也。

經查，錄自《粵東詞鈔》的當是《綠意》（空庭雨積）、《八聲甘州》（記蘆溝煙柳和新詞）、《一枝春》（響竹喧餘），另《憶秦蛾》（關山路）、《如夢令》（亭畔碧桃花樹）、《望漢月》（日暮閒雲千里）、《浣溪紗》（千里西江曲曲流）、《滿庭芳》（蓮子陂塘）、《百字令》（江流七里）、《念奴嬌》（一灣愁碧）等鈔自《花南軒筆記》。又云：

先生所著名《憶江南館詞》，聞全稿在梁星海處，侍郎近欲錄副云。又憶少時在菊坡精舍，先生言游羅浮歸，只得“羅浮睡了”四字，久未成詞，故余與公度後皆擬作。

同卷又云：

蘭甫先生詞集，久未刊行。近閱譚仲修《篋中詞》，錄其惠州朝雲墓一闋，調倚《甘州》云云。此詞“有西湖、為鏡照華鬘”句，已入神品。全首托體極高，不在朱、厲之下。

據知，在汪兆鏞一九一四年刊行陳澧《憶江南館詞》之前，搜羅並整體呈現陳澧詞最全的便是《在山泉詩話》了（在《在山泉詩話》之前刊行的《粵東詞鈔》、《篋中詞》分別選錄八首、六首）。並且，資料來源之一的《花南軒筆記》相當可靠、難得（《花南軒筆記》卷六事實上還錄有以上《甘州》（記長安花落和新詞）以及《齊天樂·舟中聽雨淒然有作》（倦游萬里江湖客）二首），因為筆記作者李能定曾與下第的陳澧出都同行（據汪宗衍編《陳東塾先生年譜》），交情甚厚。這樣看來，後來汪兆鏞所輯補、附於《憶江南館詞》的集外詞如《百字令》，陳之邁《東塾續集》卷五《〈憶江南館詞〉補遺》中另外的補遺之作如《如夢令》、《望漢月》、《憶秦娥》、《念奴嬌》等，從文獻學的角度而言，其價值未見得一定比《在山泉詩話》所同錄者高（儘管《在山泉詩話》所錄不免有未盡如原書如《花南軒筆記》處）。

再說校勘價值。《在山泉詩話》卷二錄朱祖謀甲辰九月舟過香港倚船晚眺寄公度《夜行船》（蒼波放愁地）。詞題較之《彊村語業》卷一的“香港秋眺，懷公度”（調作《夜飛鵲》），校勘價值顯而易見。又卷三錄冒廣生題《紅豆圖》《摸魚子》：

“怪東風、年年多事，情根吹長如許。江南已是相思地，偏又移來芳樹。新愁緒。待訴得卿前，只怕卿悽楚。卿家詞賦。記一曲霓裳，人間天上，長恨舊曾譜。　　十年事，除卻菱花親覷。鬢絲換了無數。沈思聚散原如夢，總奈初心難負。君何苦。君念我、春衫近日無乾雨。白楊黃土。問持比天涯，歌離吊夢，抵得此情否。”詞意淒絶，蓋鶴弟當時正有所悼也。

其中詞題、“江南”二句、“記一曲”、“長恨”、“除卻”，後出的冒氏詞別集《小三吾亭詞》卷二分別作“蘭史作紅豆圖屬余賦詞”、“衰遲有個桓司馬，流涕猶如此樹”、“有一曲”、“離恨”、“除是”。由於《在山泉詩話》所據以錄入者極有可能是冒氏原稿，其價值同樣不容小覷。

當然，《在山泉詩話》中詞句異文的價值也不可一概而論。如果是因為種種主觀原因而產生的所謂異文，就不僅僅是價值要打折扣的問題了。如卷四錄張喬《江南子·春日》（曉日上簾櫳）和《風入松·憶舊》：

海棠憨睡晚風時。柳帶垂垂。捲簾不語羞英武，任落花、透濕燕肢。戲逐鴛鴦尋夢，更招蝴蝶相期。　　小園春草又芳菲。淚雨凝枝。憑闌細數殘紅片，乍陰晴、雲雨絲絲。只是偶然心事，如何動上雙眉。

前一首詞題和後一首中的“英武”、“更招”、“小園”，與《蓮香集》分別作“春景”、“英母”、“更欲”、“山園”不同。而《在山泉詩話》同卷同條有云：“《蓮香集》二卷，余行篋中秘本也。”又同卷所錄葉衍蘭《慶宮春》：

滿目月輝，橫塘駐影，豔名早冠香溪。朱邸藏嬌，瓊筵顧曲，酒酣密透靈犀。繡鞍馱去，恨驚聽、漁洋鼓顰。投鞭遼海，縞素軍中，重迓鸞篦。　　雄姿漫說征西。碧血全家，鵑淚空啼。玉帳兵銷，銅臺春鎖，暗愁驕馬長嘶。五華高築，懺塵夢、禪關靜棲。傷心誰訴，忍見吳宮，芳草淒迷。

同時申明：“餘詞俱刻《秋夢庵集》中”。但其中“滿目月輝”、“繡鞍”、“長嘶”，卻與早先葉氏別集之《秋夢庵詞續》中本來作“滿月爭輝”、“繡韉”、“頻嘶”不同。這兩種情況都相當令人費解。

又卷三錄黃衍昌題《珠江顧曲圖》《摸魚子》：

怪潘郎、者般消受，綺羅香裏誰共。前身應是蓉城主，贏得煙花供奉。幽響動。聽滿耳清歌，都向珠喉湧。笙簫迭弄。任換羽移宮，偷聲減字，的的幾回貢。　　春江畔，我記蘭舟輕送。嬌鶯齊發新弄。鈿頭銀篦全敲碎，轉瞬舊游成夢。肩罷聳。歎明慧如君，豔福生來種。疏狂漫諷。有誤拍紅牙，憨翻白紵，談笑看微中。

其中“成夢”、“疏狂漫諷”，與潘飛聲自己所編、稍早前刊行的《粵東詞鈔三編》中分別作“如夢”、“審音尤洞”不同，並且似乎還有有意改動的痕跡。不過，後面的這種情況應該只是個別現象，在《在山泉詩話》中再沒有見到類似的例子，如卷三《掃花遊》（玉梅勸酒）與此前《花語詞》所錄，卷三所摘《臺城路》（淒絃忽作離鸞曲）、《摸魚兒》（向離筵、萬花圍繞）二首詞句與此前《海山詞》所錄，卷二《摸魚子》（問故園、壺觴風月）、卷三《減字木蘭花》（橫波剪剪）與後出的《飲瓊漿館詞》所錄，均無二致。凡此，都說明在充分肯定《在山泉詩話》的文獻學價值的同時，也要認識到其編刊不免存在某些不盡人意之處，有些地方在閱讀過程中需要細加甄別。

最後，是《在山泉詩話》中的詞學文獻的詞學批評價值。《論語·八佾》曾記載了孔子的話：“夏禮吾能言之，杞不足徵也；殷禮吾能言之，宋不足徵也；文獻不足故也。足，則吾能徵之矣。”由此而來，“徵文考獻”就自然包括取證書本記載和探索耆舊言論。在現代學術研究祈向中，探究古典文獻的批評價值常常被認為更加重要。

《在山泉詩話》在嚴格意義的詞學批評方面算不上全面系統，卻也在個別領域有著不錯的表現，如卷二中較早從報紙如上海《花世界報》上選錄翁之潤詞《浣溪紗》（脈脈牽衣欲別難）（琬玉書名喚小憐）、《菩薩蠻》（屏山六曲青陰慕）、《浪淘沙》（淚雨兩潺潺）和龐樹松詞《洞仙歌》（胥波滑笏）、《金縷曲》（雲樹茫茫處）、《瑞鶴仙》（香江羈旅地）；同卷從所獲贈一卷本《彊村詞》中選錄《菩薩曼》（纔調龍餅留人語）、《清平樂》（蜂黃未斛）、《霜葉飛》（過江人暮經年事）、《高陽臺》（連岫平煙）、《燭影搖紅》（春暝鉤簾）、《夜行船》（蒼波放愁地），認為《彊村詞》“氣息靜穆，意味自生，非徒矜情韻一派所能及”、“得清真神髓，當代無與抗手”；評賞有篇有句，如卷三王景沂《高陽臺》（紫鳳愁春）與其中“畫裏東風，而今不到鴛鴦”，卷四劉炳照《百字令》（三湘七澤）與“一寸詞腸，七分是血，三分是淚”，秉持並凸顯了中國古代文學批評方法的民族特色。

更有意味的則是對納蘭性德及其詞的受容。《在山泉詩話》卷四云：

《紅樓夢》一書，即記故相明珠家事。明珠子為納蘭性德，以進士官侍衛，平生好客，接納文士。說者謂，金釵十二皆侍衛所奉為上客者也。作者以寶釵比高澹人，妙玉比姜西溟。妙玉以看經入園，猶西溟以借觀藏書就館相府。以妙玉之孤潔而橫罹盜窟，並被以喪身失節之名；以先生之貞廉而瘐斃圜扉，並加以嗜利受賄之謗，作者蓋深痛之也。其餘人名，各有指射，今不可知矣。

性德，初名成德，字容若，美風姿，擅才藝。所著《飲水詞》、《側帽詞》，為國朝詞人之冠。曾刻《通志堂經解》，搜羅極富。而其愛才禮士，則尤翩翩貴公子所無。觀其救吳漢槎賜環入關一事，顧梁汾、郭頻伽諸家詞集皆稱美之。世傳《紅樓夢》賈寶玉即其人也。

容若詞集大行於世，其詩則《熙朝雅頌》外，張南山《詩人徵略》錄之。容若有句云“共誰看月共誰愁”，南山代為之對云“同我惜花同我病”，蓋謂二語皆有林黛玉其人在也。

雖然難免有舊紅學索隱派的影子在，而且連納蘭《無題》詩“是誰看月是誰愁，夜冷無端上小樓。已過日高還未起，任教鸚鵡喚梳頭”（據康熙三十年張純修刻本《飲水詩詞集》）首句也出現誤記，但一向心儀納蘭，所以，潘飛聲不僅會在赴德講學期間寫有用韻納蘭的神似之作《添字羅敷媚》：“名園夜趁嬉春約，扶步青苔。阿姊催回。行到悄無人地月華來。　　相逢只恨當時錯，鸞信羞開。觸惱愁懷。一片落紅曾印縷金鞋。”（《海山詞》）被邱煒萲《五百石洞天揮麈》卷一許為“詞筆自是一代作手，求諸近代中，于納蘭公子性德為近。”而且對納蘭的評價也是出奇的高，所謂“國朝詞人之冠”，不禁令人想起聞一多對《春江花月夜》“頂峰中的頂峰”之類的膜拜式論斷。

又因為“詞集大行於世”的緣故，潘飛聲認為像自己這樣鍾情納蘭的詞人的佳作不在少數。如《在山泉詩話》卷二“楊侖西”二條分別所錄楊其光《陌上花》（鳴鑾鳳輦）、《烏夜啼》（一枝冷顫斜陽），卷四“伍乙莊”條所錄伍德彝《浣溪紗·煙滸樓歸舟》（惻惻輕寒中酒天）、《減蘭·題雙美垂釣圖》（桃根桃葉）、《菩薩蠻·為蘭史題陳仲卿搔首圖》（羅浮小鳳朱明客）、《浣溪紗·浮碧亭賞荷》（十畝銀塘繡闥開）。諸作（其中《減蘭》一闋，《華字日報》甲辰年十月二十七日所載詞題作“雙美垂釣圖為劉小衡茂才題”，署“老蘭填詞”恐誤）情字當先，風神搖曳，洵乎學而有得之什。

如果說楊其光、伍德彝還只是局限於近代廣東詞壇，不一定具有普遍性和代表性，那麼，結合《粵東詞鈔三編》自序：“飛聲少時稍學為詩，於詞則未解聲律也。嘗讀先大父《燈影詞》，擬作數首，攜謁陳朗山先生。先生以為可學，授以成容若、郭頻伽兩家詞。由此漸窺唐宋門徑，心焉樂之。”及其《西海紀行卷》所云：“（蔣敦復）詩多哀豔，詞尤淒惻動人，成容若、郭頻伽兩家後，以劍人繼之，殆無愧色。”可以清楚地看出，在潘飛聲的心目中，納蘭後學在嘉道以還詞壇上，大致可以理出這樣一個序列：郭麐、蔣敦復、楊其光、潘飛聲、伍德彝。（案：按照蔣敦復《芬陀利室詞話》卷三、夏敬觀《忍古樓詞話》的理解，還應加上“長調音節瀏亮，頓挫生姿，瓣香納蘭容若”的汪承慶、“尤長小令，殆《飲水》、《側帽》之亞”的葉英華。）這個判斷顯然與潘飛聲對當時詞壇風會的把握相吻合，也即隨著常州詞派的核心觀念已然深入人心，納蘭詞的傳播接受史進程自然從此重新進入了“高峰狀態”。對別人認為潘飛聲自己在這一序列中當仁不讓地佔有一個比較重要的位置的觀點表示認同，與既云“雅不欲自錄詩詞”（《在山泉詩話》卷三）卻又自錄詞作的“言行不一”之舉適成表裏關係，也近乎韓愈在《原道》一文中立一己於整個中國儒學傳承統序，是一種“自我經典化”的特殊形態，則表現出了潘飛聲強烈的詞學自信。

納蘭詞史地位的確立過程，與納蘭詞的經典化進程相伴而行，很大程度上就是同時和後代作家對納蘭詞受容的過程。潘飛聲由於情感經歷和詞學淵源等多方面的原因，確實有一部分作品的風格酷肖納蘭，當然，如果結合《在山泉詩話》編撰完成、離港赴京尤其是赴滬之後潘飛聲的詞體創作情形來看，其創作成就卻並不完全體現在詞風接近納蘭的那部分，也因此而對納蘭詞的受容體現出一定的階段性特點。這一點在納蘭詞的接受史上相當典型，代表的是當時部分廣東詞人在具體創作實踐中對常州派詞學理論的受容態度，更是晚近詞壇總體師法取向發生趨勢性轉變在一個方面的注腳。潘飛聲在為納蘭詞史地位的確立作出貢獻的同時，也確立了自己在晚近詞史上的地位，相應地，也部分確立了《在山泉詩話》在晚近詩壇上的特殊位置。

在吟於中華以外天的晚近詞人中，潘飛聲是一個較為突出的代表。他講學德國期間所作詞結集為《海山詞》，據陶森甲序尾署“光緒十四年冬十有二月，甯鄉陶森甲榘林序於德意志拍爾陵使署之西樓”以及張德彝序尾署“戊子冬月，張德彝拜識於柏林行館”，可知當爲第一部在域外編成的中國詞集。《海山詞》對於集中考察晚近詞人域外詞學活動中的創作互動，尤其是在非屬於漢文化圈的詞學活動發生地的晚近詞人的創作互動詳情，具有典型意義。同樣的情形，潘飛聲詩作如：“江東名滿綺羅叢，多謝離尊慰轉蓬。今日得歸偏戀別，三年回首惜匆匆。”“同住銀河水一灣，塵心未盡又東還。相思預祝寥空月，夜夜分愁照海山。”雖曾由日人譯為西文，史無前例地登載於德國報刊，但其生前手定詩集，《在山泉詩話》中所載與日人唱和之作一首未收。即便如此，從研究的角度而言，如石黑忠惪和潘飛聲的交往，只能藉詩話聊見一斑；詩文未有編集的北條直，詩話所錄亦可謂吉光片羽，《在山泉詩話》在這方面的價值也是顯而易見的。

其實，本書中作為《在山泉詩話》主要參校資料的《華字日報》，還登載了與潘飛聲有過交往的其他日本作家的文學作品。如青井八郎：

金尊檀板渺如塵，往事模糊記未真。綠鬢多情憐故我，滄波無恙笑勞人。座中裙屐誰知己，鏡裏鬚眉妙入神。儂亦鑑湖偕影客，披圖商畧置吟身。（《華字日報》甲辰年九月初六日，《題劍公江湖載酒圖》）

孤山風月今無恙，不見仙人萼綠華。（謂君配佩瓊夫人。）
 留得毫端空色相，平濃奇淡自成家。（《華字日報》甲辰年九月初九日，《題蘭老畫梅花》）

記得去年江上住，有人說劍高樓。才同宋玉甚悲秋。滿腔熱血，憂憤慟神州。　　破碎山河懷故國，新詞且寄閒愁。蠻箋欲寫又還休。烏絲紅袖，掩映墨花浮。（《華字日報》甲辰年十月初九日，《臨江仙·題蘭老香海填詞圖》）

又如青甸十八郎：

逐逐勞人倦鳥翩，生平差未飲狂泉。偶談治亂空流涕，已過長沙抱策年。

鏡海風流署寓公，金釵曾拂萬花叢。樊川故事何須問，明月揚州夢本空。

酒腸摩蕩重溟吸，劍氣光芒六合彌。終恐中原摧一髮，國民鐵血不堪思。

短蓑柔櫓櫂歌還，安得黃金便買山。光武已亡東漢盡，釣臺今尚在人間。（《華字日報》甲辰年十月初六日，《寄和蘭老在山泉四截元韻》）

這些唱酬詩詞，對於研討潘飛聲在港情形等或不無小補，迄今似未見披露。

此外，《在山泉詩話》也可以為推斷某些問題提供一定的文獻依據。如《華字日報》丙午年四月二十五日“陳蝶仙”條與丙午年五月十三日“林素君”條（分別收入《古今文藝叢書》本《在山泉詩話》卷三、卷四），即可為推定《著作林》創刊時間提供幫助。上海圖書館編《中國近代期刊篇目彙錄》認為，《著作林》原刊不著出版年月，惟第十七期據廣告出版於戊申六月（一九〇八年七月），按“月刊一冊，望日發行”推之，當係創刊於丁未二月（一九〇七年三月）。共出版二十二期（至一九〇八年十二月），其中，前十六期連載陳栩《栩園詩話》。阿英《晚清文學期刊述略》則認為，《著作林》創刊於“光緒丙午（一九〇六）”。查《在山泉詩話》以上第一條材料中所謂“新刊《著作林》一書”，即是《著作林》第一期：“卷首以銅板範余寫真”者，署“獨立山人潘蘭史”，另一寫真為“天虛我生陳蝶仙”；“錄詩詞於諸家之上”，是指錄載潘飛聲詩一首詞二首：《文信國公和平里刻石三大字歌為邱仙根工部逢甲作》、《高陽臺·題萬劍盟薑露庵填詞圖》、《臺城路·寄黃椒升茂才》；條末所引陳栩《古今詞曲品》論梁啟超之語，惟其中“詩”、“惟所撰”原分別作“所作詩”、“特”異。又，以上第二條材料中所謂“此見泉塘陳蝶仙《栩園詩話》”，是指見於《著作林》第三期所連載的《栩園詩話》卷二，原文略謂：“女史嘗為平涼李可亭繪山水扇頁……番禺潘蘭史徵君（飛聲）耳浣香名，嘗致書以《江湖載酒圖》索題，書中有云：‘昔《隨園雅集圖》，以周月尊、曹墨琴兩夫人擅長，固知三吳英秀，代有傳人。’此語洵非謬獎。”兩相結合，知潘飛聲於一九〇六年五月十八日、一九〇六年七月四日之前已經分別讀到了第一期、第三期《著作林》。由此，至少可以斷定：《著作林》創刊時間不晚於一九〇六年五月十八日。如果把從出版到讀到此書需要耗費的各種時間都考慮進去，準確合理的創刊時間應該是在一九〇六年三月。《中國近代期刊篇目彙錄》雖為依據收藏而認定，但所推測的時間晚了一年左右；《晚清文學期刊述略》也可據以進一步縮小具體時段範圍，至少能劃出一個較為明確的時間下限。

《在山泉詩話》，通行本為《古今文藝叢書》本（校記中簡稱“叢書本”）。該叢書為民國二至四年上海廣益書局鉛印，今有江蘇廣陵古籍刻印社影印本，凡二百五十八則，其中，第一卷六十九則（含“引首”一條），第二卷四十九則，第三卷八十一則，第四卷五十九則（含“詩話告竣”一條）。《古今文藝叢書》本與《華字日報》所載（校記中簡稱“日報本”），文字頗有異同，條目亦有差異。本書以《古今文藝叢書》本為底本，以《華字日報》本為主要參校本，另校以相關總集、別集、選本等等材料。又以《華字日報》中署“在山泉詩話”而未被《古今文藝叢書》本收入者，加上陳步墀《十萬金鈴館詞》卷首署載“在山泉詩話”一條，凡八則，都為《在山泉詩話補遺》，殿於《在山泉詩話》全卷之末。又，《古今文藝叢書》本所收各條均無題，本書或據《華字日報》所題以補，或據文意另擬，以清眉目；目次中若相連兩條題名相同，則在後一條題下加注“又”。詩話中涉及較多域外人名、地名、集名，與當下習稱不盡相同，本書一仍其舊，不作改動。又，現藏於香港浸會大學圖書館的《華字日報》微縮膠片，其中有少量文字模糊難辨，本書一以□標示，盡善之求，容俟來日。為方便研究者使用，本書對載於《中社雜誌》一九二六年第二期的《翦淞閣詩話》，凡十九則，以“外一種”的方式予以收錄；又盡力搜錄詩話中提到的相關文學作品，以求總體呈現一時一地詩學概貌和詩學淵源；另於編末按音序臚列主要參考引用文獻，以及全書人名、書名索引。原正文中小字，今用括號標示，以區別之。

限於水平和條件，書中難免存在一些疏漏，敬請讀者批評指正。整理過程中，同門友生林巖、馮乾、王麗娟、程中山、卞東波、閔豐、李丹、羅瑛、李亭、汪超、陳昌強、黃浩然、張明強、黃軍以及張誠蘭、李勝飛、徐逸青、殷俊雄等十餘位同學多所助益。黃岡師範學院“鄂東文化與國學研究”團隊項目提供出版支持。責任編輯葛雲波編審付出了辛勤的勞動。謹此一併致謝。

謝永芳於廣西科技師範學院


在山泉詩話序

余性冷淡，對客終日無一言。同人許為老成，實則不然。蓋余極偏僻，一言一行，不肯從他人之所為，即有不得已而蹈常轍者，終非我之志也。壬子之秋，識陳夢坡老人
 
[1]

 。夢老於清季創《蘇報》，昌言革命；
 
[2]

 及民國成立，深自鞱匿，惟恐人知。白髮婆娑老者，獨喜與少年游，介紹余識潘蘭史。蘭史讀萬卷書，行萬里路，久負才名，交游至廣。十年前曾撰《在山泉詩話》，今付剞劂，獨命余為之序。此何故也？非言行不必蹈常轍乎
 
[3]

 ？夫詩人別有懷抱，非逐逐塵事者所可與言。夢坡
 
[4]

 、蘭史，吾心所佩。今夢老已作古人
 
[5]

 ，舍蘭史，吾誰與歸？涇胡懷琛寄塵序
 
[6]

 。




 [1]
 夢坡：《南社叢選·文選》卷一〇作“蛻庵”。


 [2]
 夢老：《南社叢選》本作“蛻老”。案：《蘇報》，一八九六年創刊於上海。一八九九年，由陳夢坡接辦，宣傳改良，傾向革新。一九〇三年夏，《蘇報》支持中國教育會和愛國學社的活動，聘章士釗為主筆，章炳麟、蔡元培等為撰稿人。發表推薦鄒容《革命軍》和章炳麟駁斥康有為改良主義政見的論文，鼓吹革命。被查封。後章、鄒被判監禁，鄒病死獄中。


 [3]
 不必：《南社叢選》本作“不肯”。


 [4]
 夢坡：《南社叢選·文選》卷一〇作“蛻庵”。


 [5]
 夢老：《南社叢選》本作“蛻老”。案：《蘇報》，一八九六年創刊於上海。一八九九年，由陳夢坡接辦，宣傳改良，傾向革新。一九〇三年夏，《蘇報》支持中國教育會和愛國學社的活動，聘章士釗為主筆，章炳麟、蔡元培等為撰稿人。發表推薦鄒容《革命軍》和章炳麟駁斥康有為改良主義政見的論文，鼓吹革命。被查封。後章、鄒被判監禁，鄒病死獄中。


 [6]
 “涇胡懷琛”句：《南社叢選》本無。


在山泉詩話校箋卷一

引首
 
[1]



旅港怱怱已逾十稔，江湖意遠，人境地偏。樓後構風臺，雜蒔花草。以鐵筧導流泉，可以漉巾，可以濯硯，可以澆花，可以煑茗。泉之清泠，不減吾粵之九龍西華。蓋港人汲飲皆引導山泉為天廚玉液也。高簷見山，後榮近樹，榜曰“在山泉”，以志高寄，以寫幽思。排日編書，輙懷故侶，偶拾斷句，兼宗古人。書成，即以“在山泉”標目，五柳先生“停雲思親友”意也
 
[2]

 。并題四詩
 
[3]

 ：“少日風華一鶴翩，老來甘作在山泉。書生素負談兵志，憂憤誠齋著述年。（楊誠齋贈二潘詩：‘大潘皎如鶴出林，二潘有似在山泉。’
 
[4]

 宋孝宗曰：書生知兵無如楊萬里者。）”“十載香江署寓公，狂名慚播綺羅叢。誰知絲竹中年感，階上棋枰閱劫空。”“呌起國魂葛蘇士，苦爭憲約嘉富彌。黎里瑞湖成退步，山河猶在夢中思。”“北定王師幾歲還，不妨老子戀空山。草堂亦有閒泉石，置我詩名楊陸間。”
 
[5]



珠江詩
 
[6]



珠江詩，漁洋老人“夜半髮香人夢醒，銀絲開徧素馨花”
 
[7]

 ，細膩極矣。張南山竹枝詞“怪他奉使漁洋老，夜半何由覺髮香”
 
[8]

 ，蓋當時漁洋實以祭告南海至粵，令漁洋見張詩，亦啞然不能答。然珠江絕句，仍以杭堇甫“若將江作珠胎比，儂是江心一顆珠”、“凌波卻恐塵生步，不着鴉頭襪一雙”為最佳
 
[9]

 。

陶榘林
 
[10]



日本畫士山本梅涯來訪，海東名士也，游大江南北時，士夫多與把臂。山本出示行篋四巨册，皆吾華書畫名手，中有楚南陶榘林觀察森甲詩最佳。榘林，余柏林老友，海外訂交，視同手足。東歸後，忽越十六年，榘林在會稽貽書，囑余續婚葉氏才女，余宛轉辭却。自後，彼宦金陵，我蹲香海，音問遂疏矣。今睹其詩墨，塵睞為一豁也。詩為《丁亥元旦呈曾襲侯時同寓京師賢良寺》云：“長安食客逢元日，蕭寺盤桓地一弓。盛世雲霞縱閒鶴，經年泥雪逐征鴻。慙無考叔君羹遺，賸有風胡劍氣雄。脫畧公卿試回首，扶桑萬丈海門東。”“平生未見曾文正，家嗣通侯奕世賢。橫海功勛獨英挺，中朝耆舊半華顚。蓮花有幕容孤露，蓂莢當階倐一年。風虎雲龍吾豈敢，瀝觴聊復問青天。”典麗矞皇，自見身分，眞榘林之詩也。

居氏兩奇士
 
[11]



余鄉在珠江之南，村之迤西曰古窰頭，一水溯洄，萬松排闥。百年來，居氏生兩奇士。一曰少楠先生，名溥。所為駢散文，樹骨兩漢，取豔六朝，詩學青蓮、玉谿，實為嶺表傑出。
 
[12]

 聞其遊西粵歸，叢稿一箱，為人竊去，賣得多金。今《學海堂集》刻其文數篇，《楚庭耆舊遺詩》存其詩二十餘首，皆令人讀之心折者也。遺稿一本，寥寥無多，亦經余編定，交其子古泉丈收藏。二曰梅生先生，名巢，少楠猶子也。風骨高尚，性情澹逸，然平生頗切用世志，東官張德甫廉訪以禮羅致粵西營中。今讀軍中諸詞，激昂慷慨，如見其運籌帷幕時。癸未秋，余返鄉閭，梅生已歿十載
 
[13]

 。楊丈椒坪出示遺詩，道其遺事，忻慕不置。余曾觀像賦詩，又至素馨田拜其停厝處。《烟語詞》一卷，擇刊入《粵東詞續鈔》
 
[14]

 。其詩，則又手為編定者也。閩中邱菽園孝廉方撰《揮麈錄》，徵粵詩，因以副本遠寄，孝廉慨任刊貲。梅生之作，遂得行世。閱《今夕庵遺草》一卷，高深渾遠，意在言外，最得古樂府宗旨。卷中《豫章離筵送梁司馬旋里》、《石城曲》、《記陸小雲哀詞》、《農家有女行》、《記黎烈女殺賊》，皆必傳作也。

居梅生
 
[15]



吾鄉居梅生山人詩，高警幽深，令人百思不到，人皆謂由二樵脫胎而來。其實山人浸淫漢魏，以《文選》樹骨，於樂府取神，洪北江所謂“造句造意”者
 
[16]

 。《張麗人生日讀〈蓮香集〉》一篇，正與二樵同工異曲。今全錄於此。“對影自憐鏡，同心空意結。尤物古不牢，情絲死難絕。河伯乃娶婦，庶人豈樂王。鴉陣引靈旗，嚶嚀怨孤凰。逝者風流盡，恨人吟惻惻。捐植媚幽宮，青山妥魂魄。古春動遐慕，異代集詞人。人腊呼欲起，長夜復生辰。卽事已病風，遺篇展寒雨。悽吟不能曼，味此蓮心苦。”至其題二樵集云
 
[17]

 ：“神韻已告退，性靈方望塵”、“獨與造化語，遠於風雅親”。可謂眞知二樵，亦足見其心折矣。
 
[18]



飛燕玉印
 
[19]



從伯祖德輿方伯公（仕成）藏飛燕玉印，余少時聞而未得見，祗從《海山仙館集帖》見摹刻本耳。甲辰除夕，徘徊畫肆，忽睹一册，裝池中有朱拓此印，猩紅刺眼，驚喜欲狂。肆賈見余愛不忍釋，故昂其値。越日詢之，則已為一外省人購去。寶山徒手，滄海遺珠，令人嗟恨。按，印徑寸，厚五分，潔白如脂。紐作飛燕形。文曰“偼伃妾趙”四字，篆似秦璽，獨“趙”字以鳥跡寓名。嘉靖間藏嚴分宜家，後歸項墨林，又歸錫山華氏及李竹懶家，最後嘉興文后山得之。仁和龔定庵舍人以朱竹垞所藏宋拓《婁壽碑》相易，益以朱提五百，遂歸龔氏。定庵賦詩
 
[20]

 ，所謂“天教彌缺憾
 
[21]

 ，喜欲冠平生”、“自誇奇福至，端不換公卿”也。先方伯公殆又得之於龔氏，構寶燕樓藏之。曾倩何夢華拓以贈人，此豈夢華手跡耶？吳石華學博（蘭修）《荔村集》中有題飛燕印拓本四絕
 
[22]

 ，憶錄于此。“碧海雕殘出漢宮
 
[23]

 ，迴環小篆字尤工
 
[24]

 。承恩可似綢繆印，親蘸香泥押臂紅。”“不將名字刻苕華，體製依然復內家。一自宮門哀燕燕，可憐孤負玉無瑕。”“黃門詔記未全誣，小印斜封記得無。回首故宮應惱悔
 
[25]

 ，再休重問赫蹏書。”“錦裹檀熏又幾時，摩挲尤物不勝思。烟雲过眼都成錄，轉憶龔家婁壽碑。”

宋紹濂
 
[26]



番禺有清才小宋者，名紹濂，字子熙，文彩翩翩，如長吉之攖肺疾。嘗賦《白蓮》詩，有句云：“香藏世界無塵劫，夢墮清涼有月知。”又云：“聞香都不辨花水，有色何須傲雪霜。”
 
[27]

 一時呼為“宋白蓮”。
 
[28]

 其父愛幼弟，弟常譖之，因流離在外，鬱鬱以終。才人之厄，未有其甚者。同人經紀其喪，卹其妻子，并輯其遺稿，刊入《柳堂師友錄》中。昔長壽寺僧曾示我一箋
 
[29]

 ，乃子熙《秋日集半帆亭》七律一首
 
[30]

 ，今憶錄之，亦吉光片羽也。“亭前秋褉燕飛飛，亭下芭蕉綠尚肥。花近石闌憑點筆，節過寒露欲添衣。百年天地身何處，一劍風塵醉未非。誰是世間無著者，半帆早卸學皈依。”悽楚蒼涼，讀之慨歎。

黎二樵
 
[31]



近代詩家，以單行集本風馳各省者，惟袁子才、厲樊榭、黃仲則、龔定庵及吾粵黎二樵，外此不多見。緣作者之詩，自成一家面目，故能受四海之歡迎。若二樵真髓，則造意造境，合昌黎、東野、昌谷鎔為一罏，早見稱於洪北江詩話。然二樵刻意鑿險，少年所作，多所刪裁。又每將極好之詩，改至辛澀，以防流入甜熟一派。故生平書扇題畫之作，多不載集中也。二樵以“三絕”稱於時，自負詩一、畫二、字三。書仿晋人，畫入清湘神境。余見佳構，必手錄其詩跋，今彙載於此，以誌夙好。龍山溫氏藏兩巨軸，自題云：“‘二樵居士天與閒，終歲弄筆鐫雲嵐。江村薄暮動紫翠，波上遠山如亂帆。霧汀烟渚百之折，時放扁舟深出沒。江心夜半萬丈天，世外胸中一輪月。平岡如切陡壁紅，得無裴迪隨詰翁。波瀾翻覆入衣帶，溟渤搖漾招天風。長堤行吟者誰子，夕露沾衣影寒水。意中似喚山上人，晼晚林光可歸矣。’己酉閏月生日，天氣微涼，坐竹影中，搖弄光景，末利花開，繁白如雪，濃香如雲，作此政自欣然。題誌之，懸諸五百四峰之堂，以為長物。”其一為《大烏峰圖》，題云：“‘娟娟江上露烟鬟，靉靉春愁怨女顏。最憶大烏深作態，竹梢烟烘一痕彎。’‘大烏峰頂月輪高，水面村舂靜不勞。一雙白鳥動天海，千里碧天明雪毛。’
 
[32]

 右二絕，余客中憶大烏峰之作
 
[33]

 ，今日寫此紙頗似之，故書以題其上。前時作畫自怡，皆已被巧奪者得之。庚戌四月遭大故後，不復北行，得閒家居，日過慈度僧舍作此，藏之五百四峰之堂
 
[34]

 。子孫能保則寶之，不能則須持此易擔石之米
 
[35]

 ，三日餓仍須留也
 
[36]

 。二樵翁并記。”
 
[37]

 按，此兩軸為二樵最稱心之作，價値數百金。吾鄉謝氏藏兩小軸，一為《南浦綠波圖》，題云：“南浦綠波圖，石濤得意之筆也，舊藏龍山富家，今不知其數易主也。墨氣陰洞，着色澹古，非深造宋元堂奧，未可臻此境界。晴川居士此道解人也，必以此紙為几席之玩，而重之以古人畫局，非重吾筆墨也。并題一絕句。‘叢葦風時暮照黃，汀波蕭瑟逼人涼。巖頭如個衣仍赭，河水無梁鬢易霜。’壬子十月十二日，黎簡記。”
 
[38]

 一為《巫山圖》，題云：“‘作此巫山十二圖，與君相對足清娛。山頭獨坐誰家客，賦手蘭臺宋大夫。’
 
[39]

 二樵居士簡為退谷世兄畫并題。”又，楊丈椒坪藏一墨梅扇面云：“居士湛然如鏡明，梅花映空如水清。就中非一亦非二，無以琉璃同水晶。”二樵寫花卉，僅見此一扇耳。
 
[40]

 以上數詩，皆《五百四峰堂集》所未載。今雲烟過眼，藏者已易滄桑，幸此叢編貯余行篋，山水奇光，仍發現於世界也。

居氏從姊妹
 
[41]



友人出示畫扇冊子，有紅梅一幀，吾縣女史居玉徵（政）畫也。女史為少楠先生女孫，少工吟詠，尤善書畫。張德甫方伯為相攸，得臨桂于丹九參軍，遂下玉鏡臺。時方伯方駐兵桂林，送女史成婚，即席以團扇索繪事。女史畫設色牡丹，丹九填詞以謝氷人，兩美雙絕，一時傳為佳話。嘉應張鳳曹（其翰）官柳州知府，賦長篇云：“花王歡喜不知秋，新曉凝妝下玉樓。十分春意嬌無語，一段柔香膩欲流。豐肌薄粉佳人面，密護深藏那輕見。誰把胭脂一捻痕，印來明月團團扇。禺山女史靜且姝，滑稽贅婿齊淳于。巧爭七夕妬牛女，便借東風開鼠姑。韻人韻事今誰例，金荃調格簪花字。却扇才聞罨畫香，揮毫同謝氤氳使。一樣生花筆兩枝，看花猶憶渡橋時。莫憎博望乘槎去，說與人間夫婦知。”
 
[42]

 按，女史即晦若京卿（式枚）太夫人也。又，余曾購得佩徵女史（溶）所書芙蓉便面。佩徵，梅生先生女，與玉徵為從姊妹。設色不失家法，所作《梅花》七律十首，頗傳於時。許字林明仲主事，未婚而卒。陳朗山先生《梅窝集》有《悼居佩徵女士四首》
 
[43]

 ，曾誌其事。末一首云：“裙釵居然上將壇，百花低首讓梅寒。吳江軼事今重見，身是前朝葉小鸞。”許可謂至矣。

黃小松
 
[44]



余少時每聞一新學術及見詞章佳句，必錄於讀書劄記之後。偶一展閱，迨如夢寐。蓋此三十年前事，今已無暇為之矣。猶記在羊城同古齋畫肆見一扇冊，不知何人付裱，題為“壬辰六月十三日，晴綺軒聯句奉送小松九哥歸杭，即題野雲所作圖後
 
[45]

 ”，調倚《摸魚子》云：“碧玻璃、明湖十里，讓君鷗約重赴（春渠）。晚風不作催涼信，卻送一枝柔櫓（玉池）。江外路。帶月影潮痕，搖過瓜州渡（石滄）。輕烟淡霧。指兩點金焦，樓臺似夢，畫出水天句（介亭）。　　嫣然處。鏡裏紅香翠嫵。歸來花下容與。（雪礓）遙山漸學眉尖瘦，先入邀秋尊俎（橙里）。翻羡汝，向青翰舟中，挈箇塵梅侶（玉屏）
 
[46]

 。從前逆旅。也聽夠愁聲，芭蕉殘燭，陣陣打窗雨（小松）。”朱野雲山人此圖惜未見，不審黃小松司馬（易）《秋庵集》有收此詞否耳
 
[47]

 。

黃公度
 
[48]



庚子，李相（鴻章）督粵，屢聘黃公度京卿（遵憲）出山。而京卿自戊戌歸里後，閉門著書，不預世事。以李相頻頻電促，乃謁帥轅。李相問治粵策，京卿答以莫先於設巡警、免米釐二事。蓋京卿陳臬楚南時，創設保衛勇，最稱得法也。未幾辭歸，過香港，枉駕寓樓，論文竟日。京卿謂：後人學藝，事事皆駕前人上，惟文字不然。以胸中筆下均有古人在，步步追摹，遂不能自成一家面目。是以宋不如唐，唐不如六朝，六朝不如漢魏也。京卿巍然大宗，推詩界維新鉅子，獲聆偉論，書作座銘。京卿出示詩冊，中有《長相思》三巨篇
 
[49]

 ，一言電線，一言輪車，一言照像，雄奇飄逸，恨未及錄出。謹記三律。《酬曾重伯編修》云：“廢君一月官書力，讀我連篇新派詩。風雅不亡由善變
 
[50]

 ，光豐之後益矜奇。文章巨蟹橫行日，世界羣龍見首時
 
[51]

 。手挈芙蓉策虬駟
 
[52]

 ，出門惘惘更尋誰。”
 
[53]

 《夜泊》云：“一行歸雁影零丁，相倚雙鳧睡未醒。人語沈沈蓬悄悄，沙光淡淡竹冥冥。近家鄉夢心尤亟
 
[54]

 ，拍枕濤聲耳厭聽。急趁天明催艣發
 
[55]

 ，開門斜月帶殘星。”《夜飲》云：“長風吹月過江來，照我華堂在手杯。莫管陰晴圓缺事，盡歡三萬六千回。胸中五嶽撐空起，眼底浮雲一掃開。玉笛銅琶兼鐵板
 
[56]

 ，與君扶醉上高臺。”三律皆戞戞獨造。

沈孝耕
 
[57]



吾縣沈孝耕孝廉（宗疇）天才卓拔，倚馬萬言，所論時務之文，洋洋灑漉，洞中肯綮。其詩悽激清超，最近時賢之黃仲則，余素所心折。己亥，自維揚返粵
 
[58]

 ，過香海，僅一握手，今別七年矣。昨得京華書，言去歲入都，詩稿俱已散失，知余編錄詩話，特寄近作，屬存焉。余歡喜如得真珠船也。《將入都門留別南中諸友》云
 
[59]

 ：“秋深病骨強禁寒，驪唱聲中感百端。九曲煙波縈短夢，一家風雪戀微官。途窮誰廣絕交論，歲晚偏歌行路難。惜別傷時無限思
 
[60]

 ，清碪畫角滿江干。”“蕭蕭短髮戰西風，又作宣南踏雪鴻。如此江山雙涕淚，無多兄弟兩萍逢。功名弩末垂垂老，影事燈前了了紅。滄海橫流成獨往，可憐身世亂離中。”“廿載京華等逝波，青山青史總蹉跎。黃花病雨如人瘦
 
[61]

 ，落葉敲門少客過。閱盡炎涼翻見道，懺餘哀樂怕聞歌。年來交共黃金盡，偪仄風塵奈若何。”“離亭風笛起相思，潦倒心情濁酒巵。貴賤死生廷尉句，東西南北彥升兒。忍饑獨索長安米，錄別還添本事詩。誰似六朝山色好，依依青眼送班騅。”《讀梁長明比部（廣照）請收回粵漢路權疏敬題長句誌仰》云：“百年父老維桑意，一疏安危報國情。誰使嚴徐傳諫草，久聞東澈是書生。孤忠自昔多招謗，樸學由來不近名。我亦鄉人荷光寵，南禺今有鳳凰鳴。”“末利當時受惑深，南疆岌岌主權侵。鐵無可鑄神州錯，威豈能降志士心。（事見君所上伍侍郎箋。）不信駱駝都是疥，他生鸚鵡直須瘖。憐君伏闕空流涕，誰證歸裝陸賈金。”《長明兄遊學日本賦贈四首》云：“贈言字字是瓊瑰，報以新詩取次裁。君竟急裝何處去，道無中墜不須哀。一揮東海連鰲手，再見南州繡虎才。惆悵落鐙風裏別，凋年臘鼓漫相催。”“第一歡迎我國民，轟傳海外姓名真。同文學派從心好，絕代櫻花照眼新。亞槧試繙重譯稿，行裝不染自由塵。獨憐住久吳明可，別後空齋過往頻。（伯庸太史同居。）”“東遊恰好莫遲疑，廿紀文明反哺期。直以能行信蠻貊，却於先路得師資。匈奴未滅家原贅，島國多才事亦奇。話到淵源倍棖觸，久荒玄默授經帷。”“三長已備猶勤學，輦下逢君刮目驚。壯志喜談經世事，初心欲附使車行
 
[62]

 。（君初欲隨唐京卿使西藏。）居夷詎足傷吾道
 
[63]

 ，越國當思保令名。折取冬青代楊柳，不堪持贈倍屏營。”《甲辰冬日陶然亭題壁》云：“劫火無知莫問他，江亭再到發悲歌。舊題壁認重泥後，殘臘天容載酒過。憑弔已然人痛定，登臨爭奈客愁多。拚將一掬傷時淚，灑向居堂燕雀窠。”“紛紛家國萬愁來，潦倒尊前祗自哀。往日填詞名寳瓠，中年揮淚上金臺。豈真虛牝能為厲，（謂賠欵用金事。）待訪明夷未易才。且食蛤蜊且酣飲
 
[64]

 ，今朝懷抱一時開。”“大好家居付五噫，當歌慷慨唾壺欹。浮雲掩蔽愁如許，玉宇高寒恐未宜。暮氣趁人疑有腳，山靈笑我尚無髭。一天瑤想蒼茫立，哭向西廂讀杜詩。（西廂廊下，舊有‘哭詩廊’三字榜。）”

翁公子
 
[65]



常熟翁錦芝公子（之廉），叔平相國文孫也。年甫弱冠，文名藉甚。二年前，曾貽書通訊，購閱報紙并拙著《說劍堂集稿》，時余方赴佛山，竟稽裁覆，今猶耿耿也。近閱《花世界詩選》，有錦芝《告言》三絕，如坐菩提樹下，聽佛說華嚴，大澈大悟，非夙具慧根，安能成此一家言乎。亟錄之。“性靈不昧方能死，懺悔無從始悟痴。廣廈萬千晦冥夜，祗今一夢負孤兒。”“我豈前身是楚國，藥師說法普人天。屠刀儻合輕輕放，詩鉢聽經正枉然。”“一樣東西南北人，地窮天問悼斯辰。來朝欲詆桑田事，一瓣蓮花已染塵。”

邱菽園
 
[66]



閩中邱菽園觀察（緯萲），秀出天南，才窮地軸，長劍銘膽，古書醉心。所著《天演齋文》，如黃河直瀉，其氣千里。詩句瑰瑋，近益奇肆
 
[67]

 。年未三十，刊集已傳播海外，世人以邱、潘並稱。其實，余博覽羣籍不及菽園之半，安能比其富贍也。菽園有《詩中八賢歌》，見各家選本，余倖列其中，雖互相標榜，殆亦各有所長者歟。（用呂石帆跋黎二樵詩卷語，蓋當時黎、呂並稱也。）詩仿杜老《飲中八仙歌》云
 
[68]

 ：“更生水部倡維新，新詩偏與古豔親。龍蛇雷雨如有神，舌粲蓮花花滿身。（南海康廣廈）奇思壯采黃京卿，地球九萬堪縱橫。門戶不屑前人爭，當關虎豹驅心兵。（嘉應黃公度）林四風神成一家，絕句高唱天半霞。詩成寄我南海涯，風絃水調銅琵琶。（安溪林氅雲
 
[69]

 ）樂天嫡派唐灌陽，斐亭往迹凝清香。白頭吟望懷帝鄉，荻花滿船明月光。（灌湯唐薇卿）老蘭香江稱寓公，盡醉江頭杯不空。直從元始愁鴻濛，劍氣都化美人虹。（番禺潘蘭史）吾家仲閼發浩歌，鐵騎突出揮金戈。結廬近在東山阿，蒼生其奈不出何。（海陽邱仲閼）王廣文詩斫地哀，一官儋耳歸去來。輕身飛過洪濤堆，島上講學開蒿萊。（嘉應王曉滄）神州俠士任公任，日對天地悲飛沈。傾四海水作潮音，廿世紀中誰知心。（新會梁任公）”
 
[70]

 絕句《題〈琵琶行〉後》云
 
[71]

 ：“回首當筵樂未休，四絃彈絕不勝愁。如何司馬青衫濕，竟過楊枝離別秋。”《讀玉谿生詩》云：“幕府才高亦謫仙，詩人遇苦古來然。傷春傷別知何限，錦瑟無端費鄭箋。”詠《楊妃》云：“粉黛三千寵一身，玉環麗質自無倫。金錢往事分明諱，史筆憐才到美人。”《二喬》云：“春深銅雀竟何如，十二年中快婿居。一笑阿瞞渾不識，兒家原自讀兵書。（按，孫、周娶二喬在建安三年，赤壁之戰在建安十二年，銅雀臺之築在十四年，首尾相距十二年，二喬蓋已老矣。）”
 
[72]

 此四詩見《庚寅偶存》
 
[73]

 ，時菽園僅十七歲，而議論新警如此，殆天生異才者，余何敢望。

唐中丞
 
[74]



灌陽唐薇卿中丞（景崧）自臺灣內渡，壬寅復擬出山，航海至港，過訪山居，余適外出未迓。越日，陪宴景泉
 
[75]

 ，清談宏獎，愧不敢承。中丞席上賦詩，有“樓臺海客金銀氣，簾几天吳錦繡紋”，咸嘆其工麗。余出紅拂小象請題，中丞書絕句云：“聞有扶餘在海濱，橫磨匣劍秘龍身。便宜一個張紅拂，附作虬髯傳裏人。”殆指一侑觴豔鬟也。逾年，將入都，以小疾歿于羊城。余輓長聯云：“建高牙長纛，統領全臺，成敗安足論英雄，恨無鵝鸛六軍，擊楫騎罌殲敵眾；記布襪青鞋，來尋野客，酬唱愧難陪大雅，喚取燕鶯十部，神絃法曲酹詩魂。”聞遺集均未刊。昨得閩中林景商觀察寄贈《師友風義錄》，展閱得中丞詩數章，喜極，謹錄入詩話。《呈寶佩蘅李蘭孫兩相國》云
 
[76]

 ：“狼星懸燄亙西方，又見傳烽到雒王。可有大刀平緬甸
 
[77]

 ，已無神弩出安陽
 
[78]

 。何人更下求秦淚，說客將治使越裝。豈是唐衢輕痛哭，鄉關消息近倉皇。”“歲歲藤廳覆翠陰，花前獨悵受恩深。無才且學屠龍技，有臂先存射虎心。簡練陰符開夜篋，蕭疏雙鬢撫華簪。賈生欲報吳公薦，漢室陳書涕滿襟。”《逢舊識妓》云：“滬上看花記舊游，桂卿門巷雅卿樓。回思酒債慙前日，再話茶香歷幾秋。詩扇尚存名署尾，酒杯頻問事從頭。此生未必重相遇，聊借閒吟一寫愁。”《白燕》云：“梨花院落柳花天，形影分明瘦可憐。金屋去來留本色，白頭羈旅負華年。秋霜樓上佳人淚，璧月宮中狎客箋。何處素心尋舊侶，徘徊王謝畫堂前。”合觀四詩，英雄兒女、感憤纏綿盡之矣。

林浣香
 
[79]



林浣香女士，吳縣人。幼失怙恃，習工詩畫。漂泊至滬，搆瘦秋樓以居。詩屏畫席，喜延結詞人。能以鐵筆炙繪紙絹，花鳥人物，氣韻生動，不減筆畫，是又於鐫摹織繡外，另立一格。披閱古今體諸詩稿，亦復清麗工雅，足見三吳閨閣，代有山川靈秀，不獨鍾於鬚眉男子也。近得女士貽書，謂曾讀《說劍堂集》，願作倉山弟子，師事簡公，并以五古一首寄題《江湖載酒圖》云：“舉世皆若夢，懵然處漏舟。酣歌雜恆舞，夤緣競要求。華堂結綺席，雕窗擲酒籌。憧憧擾擾輩，蠅營等侶籌。儘教沈大陸，哺糟仍未休。醉生說廣廈，泄沓頌商周。問孰具熱性，獨醒砥中流。廊廟棄典籍，江湖橐筆游。五百四峰頂，獨立增夷猶。懷才不輕試，乃為振瞶謀。千言運廣舌，萬紙日置郵。即此一枝筆，嘯傲凌滄洲。志和泛宅意，潘岳悼亡愁。拉雜寓圖畫，甯同浮水鷗。茫茫中酒感，天地寄浮漚。何日推尊起，折衝得志酬。”詩古雅脫盡雕飾，字寫黃庭，閨媛未易才也。

石黑忠悳
 
[80]



余初抵柏林，日本中將福島安正即來旅邸相訪。時中將方官大尉，派往德京學操，閱報紙知余為東校長，故篤同洲之誼，越日邀宴寓樓。余賦詩有“柏林幾日卸行縢，大尉華筵許共登”之句。已而中將復偕男爵石黑忠德來。石黑字況齋，官軍醫總監，醫用西法，工書能詩，貌古情摯，殷殷致囑，客中有病，當來診視，尤可感佩。其歸海東，賦詩留別云：“客裏相逢客裏分，人間離合似浮雲。預知香港寄船夕，不懷故鄉先懷君。”今別將二十年矣，猶時時約余游東西京，并寄贈所著《況齋閒話》、山莊圖、夫人與令娘照像，又書一聯為余壽云：“詩卷動關天下計，文章早播聖明知。”海外故人，未有如況老之多情者。此聯長懸壁間，如相晤對，特不知看櫻花之約，何日能踐耳。

井上哲
 
[81]



在柏林時，日本文士多往來游宴，有哲學博士井上哲最稱莫逆。井上字君迪，挾書百篋，著作千編，能以英、德、法語演說。年僅三十，而劬學博涉無出其右，德人皆稱之曰井上先生。與余同為東校長，鄰居三年，歸又同舟，海外文字緣，證以佛氏，必非無因者。生平最深哲學，所論見吳摯甫京卿《東游叢錄》
 
[82]

 。復有《巽軒詩文》二卷，詩皆少作，蓋井上不欲以詩名也。兹錄其數首，亦清新可誦。《夜歸》云：“雲掠凄蟾走，長空忽迅飆。松聲疑鬼喚，茅影怪人招。壞寺圃邊路，破村林外橋。時應過夜半
 
[83]

 ，處處聽鳴梟。”《晚眺》云
 
[84]

 ：“一杵疏鐘遠，夕陽沈蓼花。漁翁猶未去，水底網殘霞。”《晚步》云
 
[85]

 ：“遠樹籠倉翠
 
[86]

 ，歸雲帶夕暉。收竿人已去，白鷺占苔磯。”《郊行》云
 
[87]

 ：“草埋幽徑泣潛蛩，秋色深邊少客踪。廢寺門前殘照冷，暮風吹碎木芙蓉。”《村夜》云
 
[88]

 ：“庭荒絡緯咽疏籬，祇有秋風繞屋吹。一夜空階疑月色，寒花狼藉白胡枝。”又句云：“石棋敲久雨，卭竹試新晴
 
[89]

 。”
 
[90]

 “枯崖露冷蟲將咽，古木風高鳥不棲。”“須知延壽本無術，只在一家和睦中。”
 
[91]



仙洞綺語
 
[92]



日東新橋、柳橋，綺寮傍水，短幕圍春，醉夢情禪，銷魂盪魄。長白桂竹君秋曹（桂林）為余道其冶豔，江山九姓船、珠海姻緣艇、日本芳原衣紋版皆不能及。余時作客海外，與竹君對榻夜談，真欲倩洋渤馮夷，吹夢過三神山也。竹君出示《仙洞綺話》一卷，為日人三木貞一所撰，乃鋪述新、柳二橋勝處。閱之，如見山影橫陳，月痕低印矣。其題詞亦多豔麗之句，采錄數聯，為蛉洲風月生色。夢香云
 
[93]

 ：“晴烟十里樹籠水
 
[94]

 ，春月半牆人立花。”蓉塘云
 
[95]

 ：“微燈搖水歌殘夜，新月窺人夢醒時。”“燕子箋留名士淚，牡丹亭返美人魂
 
[96]

 。”“花月新聞歸彩筆，水天閒話付紅醪。”
 
[97]

 春江云
 
[98]

 ：“滿樓歌吹月如水，十里香風花翳天。”
 
[99]



海東詩派
 
[100]



日本詩派多學王阮亭，雖遺神得髓，刻意描摹，然情韻自佳，終勝麤野一路。有日下部鳴鶴者，日之老詩人也。《秦淮燈舫中呈陳太守》云
 
[101]

 ：“寒烟沙月夜凄其，滿地荒涼劇可悲。今日秦淮河畔宿
 
[102]

 ，不堪吟諷玉溪詩
 
[103]

 。”“玉樹金蓮逐水流
 
[104]

 ，燕脂井涸翠烟愁。六朝歌舞豪華盡，滿目江山繞帝邱。”“燈光酒影照氷絃，春在風流太守船。千古秦淮留韻事
 
[105]

 ，江南花伴海東仙。”北條直，字鷗處，年少工詩，書畫均楚楚有致。《墨江春游》云：“花霧濛濛散不收，沿隄戶戶把簾鈎。墨江若比秦淮水，何處丁家賣酒樓。”《上野看花》云：“小西湖上小南屏，我亦頻過賣酒亭。一杵疏鐘聲遠近，夕陽花裏佛頭青。（上野公園銅佛高三丈
 
[106]

 。）”《湖樓題壁》云：“畫簾臨水酒家樓，楊柳依依天女洲。十日漁洋詩裏景，雨絲風片似殘秋。”《鷗夢樓夏夜》云：“曲曲闌干俯水光，渚蘋秋透半簾香。江樓不必花時好，第一誇人六月涼。”“殘霞猶隱塔層層，悄倚江樓待月升。好是風簷涼欲滴，小鬟點上水晶燈。”金井雄，字飛卿，一字秋蘋。《送別》云：“酒懷別緒太無聊，一曲離歌魂又銷。細雨簾櫳燈影小，吳娘水閣暮瀟瀟。”“嬉春舊約小紅樓，回首飛花古渡頭。宛轉休歌金縷曲，怕他殘柳不勝秋。”山崎謙，字士謙，有《鯢山詩稿》一卷。《墨水夜游》云
 
[107]

 ：“柳影花香嬌有情，新蟾恰自碧波生。春宵愛此橋東地
 
[108]

 ，人正歸時我正行
 
[109]

 。柳豈無情花有情，春風此夕可憐生。半醒半醉滿隄月，恍在揚州夢裏行。”《九月十五日野澤逢雪》云：“荒村未夕掩門扉，怪石蒼松山四圍
 
[110]

 。驚得信州寒氣早，菊花時節雪花飛。”遠田女史，名為之，字文香。《王子村看黃葉》云：“王子村前載酒游，溶溶澗水繞山流。披圖欲借倪迂筆，添寫危亭碧樹秋。”以上諸詩，皆客柏林東友所述，時方欲撰《蛉洲詩話》也。
 
[111]



永井久
 
[112]



方錄海東諸故人詩，忽有客造廬訪，視其刺，則永井久也。延入，道相慕，并致況齋、巽軒、秋蘋訊余起居意，為之驚喜，即以案上稿示之，彼此歎為文字之感，心氣相通有如此巧合者。永井字禾原，棄官為郵船會社長
 
[113]

 ，乘新造巨輪來游於此。越日出《檀欒集》一卷見贈
 
[114]

 ，蓋與森槐南（大來）、永版石埭（周）、本田種竹（秀）分題唱和之作
 
[115]

 。永井隱於商而詩學實深，故與槐南、石埭輩並駕蛉洲也。有《墨東泛舟飲植半樓同次真韻》五絕
 
[116]

 ，風神秀倩，雖十洲嬉春圖畫，亦不能寫如此細膩。全錄於下。“剛是鶯啼草長辰，江東風物屬詩人。高枝猶滯殘花在，滿地斜陽惜逝春。”“女兒情事是嬉春，過眼繁華夢似塵。綠意黯然吹欲雨，牡丹天氣祭花神。”“看花三月過中旬，一舸空尋前度津。萬片飛紅流不盡，仙家自古愛留賓。”“鶯花總似去年春，不奈尊前白髮新。醉倚江樓如畫處，壁間題字暗籠塵。
 
[117]

 ”“山影依稀水作皴，無端紅雨到船唇。一天如夢春多恨，祗合商量與解人。”第二、第四首余尤愛誦之。

沈孝耕
 
[118]



孝耕孝廉於十五年前隨宦潞河，偶游城南文昌閣，以所作《無題》二詩書壁間。越年餘，是處某太守忽奉常州相國京函，囑其飭人鈔錄二詩。及訪知為孝廉所作，潛命役至閣削去，而以壁經粉堊，無從鈔錄報。蓋相國請假出京，倉場侍郎餞之閣上
 
[119]

 ，相國心愛二詩，返京憶及，故有是舉。而某守不知原委，懼禍牽涉，密為彌縫，則以二詩一刺某大奄，一弔某侍御，恐語過傷時也。今搜得其逸稿，錄載編中。其一云：“冶容似穠李，梳洗樓上頭。亦有並肩人，寵愛誰能儔。朝進翡翠盤，暮索珊瑚鈎。眾剛為之摧，百神為之柔。氣足以籠罩，勢焉能暫收。笑彼買賦金，浪擲殊可羞。生小善操縱，其術竟得售。大欲終則償，芳餌徐徐投。但博阿母歡，不解郎君憂。舉杯祝阿母，長此千千秋。”其二云：“鸚鵡本能言，自視何其輕。汝不見凰鳳，盛世時一鳴
 
[120]

 。亦有立仗馬，終身保榮名。又不見彼美，欲語猶含情。汝曷不三思，出此不祥聲。哀哉將就戮，哭汝淚縱橫。繼復轉一念，痛淚為之停。人孰不有死，死有榮於生。願視汝再來，一鳴破天扃。好月不長圓，好山不長青。人壽能幾何，念此心怦怦。回頭顧鸚鵡，身死目未瞑。”按，第一首收四語，可謂婉妙之至。方今國事日棘，內政尤非當時可比，縱有此等二百首，日諷誦於執政之前，亦自無補，況有心如常州相國者，已不可復得。鳴呼！傷矣。

尹仰衡
 
[121]



余少時赴縣試，以《越王臺賦》置高等
 
[122]

 。末場，邑侯侯小巢先生（甲瀛）親宴諸生於署廳，丹徒尹仰衡太守（恭保）出見，論文竟日，撝謙宏獎，貌如老書生。初疑為邑侯幕中賓席，終乃知為太守。蓋侯先生延其閱卷校士也。其後，太守從軍粵西，以其媳陳孺人殉節詩遺墨囑題，貽書約過河南村居相訪，未得再唔，今久疏音訊矣。太守以名孝廉官中書，少時名噪都下，已刊詩一卷，恨未獲讀。僅記其《過鸚鵡洲吊禰正平》一律云：“金石淵淵撾鼓聲，禰衡才調豈狂生。當時將相皆黃祖，絕代文章繼屈平。銅雀春深流水逝，野鷹臺圮短垣傾。即今鸚鵡洲邊過，長羨山川擅姓名。”詩筆超絕，足見一斑。

符子琴
 
[123]



廣州魚雷局設於珠江南岸，大府特舉符子琴通守（翕）來襄局事。丙戌春，海氛已平，大集文士讌飲於約雲樓。陳古樵司馬以七旬詩叟欣然渡江，余年最少，不慙對客揮毫也。嗣是，楊氏鶴洲草堂、伍氏鏡香池館及余家梧桐庭院、海幢寺蓮公禪房時時作書畫高會，而約雲樓題句最多。
 
[124]

 蕭伯瑤山人云：“催詩急借回帆鼓，被酒狂思射鴨弓。”楊椒坪郡丞云
 
[125]

 ：“極浦風帆收雨去，三城烟樹入窗來。”何一山貳尹云：“已曾擊浪三千里，獨控平蠻十二樓。”蓮西上人云
 
[126]

 ：“龍笛罷吟牛渚月，鯨魚來射海門潮
 
[127]

 。”余亦有句云：“詩聲壯似談兵客，酒令嚴於繫虜軍。”詩皆存各家集稿，真一時之盛也。

丙申秋，子琴別駕由潮陽回，道出香海。久別相見，懽若平生。同人止而觴之，選勝徵歌，會逾十日，子琴意氣甚豪。
 
[128]

 己亥春，余偕游龍山邱園，大會名士，作《雅集圖》
 
[129]

 。迨是秋返里，子琴已臥病不起，握手依依，猶以詩稿相託。今遺稿為邱仲遲駕部任刊，屬余編定，子琴有知，可慰於地下，而余不勝墓門掛劍之悲矣。摘錄數首入詩話。《送章伯鶴入秦》：“迢遞長安道，書生此壯游。馬聲嘶落日，劍氣躍清秋。酒盡郵亭淚，山連絕塞愁。相期收虎穴，談笑看封侯。”《過洞庭湖》云：“征帆一片忽青蒼，鼓枻高吟入渺茫。北去波濤走巫峽，南來烟雨接瀟湘。乾坤放眼無餘子，身世飄蓬笑楚狂。八百湖程窮旦夕，清尊遙謝洞庭王。”《登采石磯》云：“地接名都勢拓開，江聲怒撼峭峰來。酒樓曉賸醉仙月，霸業空餘大帝臺。絕徑天劖森壁壘，荒烟歲鎖亂蒿萊。登峰不忍重回首，烽火猶聞東北哀。”五言句如“江添新漲綠，山近故園青”，“江山雄畫筆，兵火老詩才”；七言句如“壺漿祖道和愁飲，雲樹連天帶淚看”，“鮮聞大府籌長策，誰惜中原作戲場”，豪邁壯闊，與其所作書畫相稱。

歸省贈言
 
[130]



姚子梁太守（文棟）隨使日本，假歸省親，日人多賦詩送行。蓋太守壇坫風流，輝映東海，三島文士，靡不與聯縞紵之懽也。太守輯為《歸省贈言錄》一卷，屬余裁定，其不叶平仄者改之。兹錄其佳句。向山榮云：“三年官壁題詩徧
 
[131]

 ，萬里家山入夢多。（自注：‘官壁題詩徧’，項斯贈姚合句；‘醉後家山入夢多’，姚巖傑句。
 
[132]

 ）”森魯直云：“紅樓春禊好詩話
 
[133]

 ，白紵夏歌新別離。”長岡護美云：“惜別但知今夕短，論文應恨故人稀。”
 
[134]

 大沼厚云：“數年傳信惟憑雁，千里思親不為鱸。”山吉盛義云：“鷁尾雲迷愁裏月
 
[135]

 ，馬蹄花散夢中山。”小野長愿云：“升堂為獻知何物，采得蓬瀛仙藥多。”

梅影詩
 
[136]



子梁專攻天文
 
[137]

 ，最精地理之學，嘗云：覽涉洋務，不熟究地理，必茫無把握。故隨使日本六年，撰《日本兵要地理志》、《琉球國志》，皆總理衙門刊刻進呈本；在柏林，又著《滇緬勘界記》，均為輿地要書。
 
[138]

 其文集數種，攷證地理，尤萃一生精力也。顧子梁嗜風雅，尊俎游宴，題詠無虛。與日人唱和之作，彙為四卷，亦囑余編定，尚未刊行。兹僅記其《梅影》一題。小野長愿云：“水竹深緣應未盡
 
[139]

 ，雪霜清夜記來無。”森魯直云：“照來明鏡寒無語
 
[140]

 ，寫上冰綃悄有姿
 
[141]

 。”“畫中消息詩先得，紙上安排筆未知。”
 
[142]

 鎌田景弼云：“香浮短砌月初上，白滿虛堂人未眠。”“林下美人原是幻，枝頭明月本來無。”永坂周二郎云：“鉛華洗盡盈奩月，水墨拖來一帳烟。”“立窺淨碧烟先破，開傍昏黃月已知。”皆有情韻，有思致。

邱菽園
 
[143]



菽園續刊《洞天揮麈拾遺》，于余緣情之作，收錄無遺，並為之注。文人結習，徒增異日笑柄耳。其實，菽園《無題》諸作，亦正工，有其事，有其人，非泛演蒲衣百律者。近得寄示八絕句，皆記星州宴游影事，聞其屬意為璧娘、英娘諸人，皆海外翹楚也。詩云：“要從花底活秦宮，萬綠如遮露片紅。香口代郎親發令，團圞人坐月明中。”“黃河遠上選歌新，安得雙清掌錦巾。我倚隱囊卿繡枕，半牀蝴蝶一般身。”“生年十五自盈盈，堂上文鴛乍目成。聞說娉婷猶未嫁，玉山何日貯瓊英。”“萬枝樺燭管絃新，戲語何緣玉女嗔。金扇暗遮雲鬢影，却從扇底暗窺人。”“天風鶴背競相招，午夜鸞笙散紫霄。明月漸低燈欲灺，滿堦花影下如潮。”“銅龍夜永漏聲微，月影如鈎貼繡幃。高處不勝寒露重，獨憐人瘦桂花肥。”“綠蔭簾櫳雨乍晴，匡牀八尺覺涼生。銀蟾影沒迴宵夢，花底間關聽曉鶯。”“相思無奈為情濃，長損餐眠意未慵。坐到月明風定後，雄心忽激五更鐘。”

梅窩先生
 
[144]



少時應學海堂課卷，學長李奎垣（光延）、陳蘭甫（澧）、陳古樵（璞）三先生為延譽，呼余曰“桐圃鳳雛”。（雙桐圃為先大父文學君著書地。）前輩奬勉交至，實深慚恧。余年十六，謁陳朗山先生（良玉）於越王山下梅窩，呈詩卷，舊賦《秋月篇》有句云：“獨有肝腸未許人，願上青天嫁明月。”先生激賞，即批卷上云：“綺豔中時露奇矯之氣，天生此才，固自不凡。”并書扇贈余云：“蘭史夙承家學，後來詩人，罕見倫比。”自是時時論詩，謂書生當肄習有用之學，古之詩家無不讀書，杜老所謂“餘事作詩人”也
 
[145]

 。余今漸老，學無一成，讀書又不能償歲月，循憶先言，若何滋愧。先生所著《梅窩集》，世已刊行。五、七古長篇，撐霆驅浪，聲出金石。其雄健，殆由韓、杜得來者。兹分錄五、七律數章，要亦為先生獨至處。蓋先生又嘗謂，游覽山川，一時一地，皆有真情景，萬不可膚泛模寫，故一落筆，皆戞戞成為一己之詩也。《游西樵白雲洞》云
 
[146]

 ：“陰洞呀然闢，白龍天半飛。山空晴助響，石陡怒衝圍。炎嶠推名瀑，何人老翠微。逍遙臺上坐，我欲賦忘歸。”《登滕王閣》云
 
[147]

 ：“劫外餘薨檻，江頭閱古今。估帆爭夕照，漁火散平林。盆口烽煙接
 
[148]

 ，（時武昌、金陵相繼俱陷。）天涯鬢雪侵。可憐詞賦客，勝地畏登臨。”《歲暮雜詩》云
 
[149]

 ：“兩載懷嬌女，朝來喜溢眉。縫紉猶仗母，乳哺解憐兒。歲晚歸程迫，宵分絮語遲。衰年親骨肉，此意近來知。”《十五夜王秋臺都統席上作》云
 
[150]

 ：“層臺苕帶接烟霄，華月當筵燭燄銷。千帳牙旗翻夜雪，萬家燈火漲春潮。杯深未用清歌勸，軍肅何妨酒令囂。却憶昆侖關外捷，定應奇績報元宵。（日內進攻股匪
 
[151]

 ，故云。）”《宿倚山樓》云
 
[152]

 ：“露下森然萬木稠，掩關人靜意幽幽。泉將鳥夢分中夜，風約松濤共一樓。暗壑有光看誤月，空山無寐坐驚秋。村雞未唱晨鐘動，十五年前憶舊游。”《訪許子湖應元道院留宿作》云
 
[153]

 ：“豈果旌陽愛學仙，仙居畢竟得幽便。百層石磴穿花上，一帶雲房壓樹偏。蟲聒山逾添夜寂，煙澄月更比秋妍。獨憐把酒臨風際，憶着通眉倍愴然。（李慕堂曾寓院中
 
[154]

 。）”《張文烈（家玉）遺集書後》云
 
[155]

 ：“滄桑劫過市朝移，慷慨還興異代悲。裂眥難忘家國恨，撫膺不負死生期。日斜鬼魅驚逃影
 
[156]

 ，天半虹霓想誓師。猶有當時書稿在，流傳紀載足傳疑。（集中有《與張翰林書》，自述燕都陷賊時事甚詳。）”

蕭蘋溪
 
[157]



余省先墓於濂泉蒲澗之間，將至蒲澗寺前，見土墳豎一碣，題曰“蕭蘋溪先生之墓”，為劉三山孝廉（華東）隸書。余下轎憑弔良久，因昔閱張南山《詩人徵略二編》卷五十八有蘋溪詩數聯，感而起敬也。按，《徵略》載：蘋溪名摶上，大埔人。諸生。有《慈竹草堂詩》一卷
 
[158]

 ，不行於世。高要黃琴山農部（德峻）舟過南昌，以蘋溪詩草及趙石臣遺稿囑南山輯入《詩人徵略》中，謂“兩君皆懷才不遇，中歲摧傷，所作詩文，已多散佚
 
[159]

 ”。南山摘錄其警句，并稱琴山“篤於友誼，生死不渝”云云。因歎我輩生前苦心琢句，生後賸稿叢殘，名沒不彰，草木同腐，誰復有拾遺編、過宿草而慨想生平者。使蘋溪交友不得如琴山，則零章斷句，非化為灰燼，即飽諸蠹魚矣。昔人云：一介之士，必有密友；友道之繋，於人豈徒聲氣之求，酒食之契
 
[160]

 ？蓋觀於生死之分，幽明之判，而友道之重，乃愈見也。蘋溪遺句有云：“美人戀別遺芳珮，詞客銷魂賦大招。”下七字，若謂余憑弔荒墳時詠者。

蘋溪《趙節婦詩》有句云：“朝梁暮晉知何許，道是鬚眉亦靦顏。”鬚眉而為貳臣
 
[161]

 ，有愧於巾幗之節婦多矣。南山亦有句云：“當塗典午多卿相，祗恐捫心愧綠珠。”均足發人深警。

趙石臣
 
[162]



余既錄蕭蘋溪詩，不可不錄趙石臣詩。石臣絕句，有極佳者。《瑤溪晚歸》云：“一路香風送稻花，村南村北酒帘斜。板橋行盡松陰路，門對清流第二家。”《上元夜喜晴》云：“絲管沉沉酒未醒，忽看新月照春城。一年一度初圓夜，不信姮娥不世情。”《七夕》云：“輕雲如錦露如珠，烏鵲填橋事有無。若果銀河雙照影，廣寒應歎素娥孤。”《上元》、《七夕》二首，用意尤新。按，石臣名國柱，高要人。諸生。有《花南書屋詩存》。昔彭春洲明經（泰來）輯《端人集》，無石臣詩，蓋不知石臣為端州人，或未見其遺稿也。若非琴山收其零章賸墨，則再閱數十年，并無人知有趙石臣者矣。余嘗手錄何杞南師（藜青）、何一山（桂林）、李芷汀（東沅）、桂竹君（桂林）四家遺稿以寄邱菽園，請其選錄入《五百石洞天揮麈》及《客雲廬詩錄》，蓋恐有愧於黃琴山也。

何一山
 
[163]



癸未冬，何一山貳尹丈（桂林）歸自越南，余留飲河南村舍。何丈，父執也，先君子相與話舊甚歎，命出法書名畫徧觀。余因以《桐院讀畫圖》請題，何丈席上成四絕云：“剪燭為歡話夕昏，昔年曾此飲清尊。到門啼鳥欣相賀，桐長新枝竹又孫。”“石闌臺榭構玲瓏，四座都於積翠中。欹枕又翻書葉響，此間真有古人風。”“石上清陰垂淺淡，壁間圖畫滿丹青。園林一角如相借，合署倪迂清秘銘。”“舊事前塵難記憶，梅花如雪我重留。而今老去詩情減，還許披圖作臥游。”何丈為張、黃入室弟子，詞壇耆宿，於余有義山冬郎之賞，踪跡半天下，著書叢稿尺餘，總名曰《大小山堂集》，以書多難梓。其詞，則余選入《粵東詞續鈔》也
 
[164]

 。

一山先生少作，已見松心老人《藝談錄》。《秦良玉錦袍歌》尤膾炙人口，兹全錄云：“宮袍絢采雲錦新
 
[165]

 ，內家繡出銀麒麟。女中英雄誰不識，一軍爭拜秦夫人。夫人之功征播始，生年二十好女子。白棓縱橫數十春，赤心甘為朝廷死
 
[166]

 。黑山賊起如蝟毛，長驅入蜀妖氛高。曾聞旌旆怒一拂，狼奔豕突紛紛逃。十盪十決勇無敵，兩川倚此作豎壁
 
[167]

 。斗牛衣賜是何人，不死也應愧巾幗。下詔褒忠坐策勳，明堂拜舞有殊思
 
[168]

 。褪將鎖子黃金甲，襯出交龍鬭鳳裙。此袍一著歡無極，三秦不作窺邊色。中原兵革幾時消，舊日戎衣曾化碧。惜哉隻手危難扶，扼要誰復知良圖。孤城石柱屹不動，通門二九亡成都。故宮羅綺今何有，玉匣珠襦忍回首。可憐無路請長纓，血碎桃花馬亦吼。錦繖西歸鬢已絲，尚餘忠勇繫人思。試尋舊篋遺衣在，猶見揮刀斷袖時。”

樂郭兩家艷體詩
 
[169]



“有情”二字，始於《陳風》。（“子之蕩兮，宛邱之上兮。洵有情兮，而無望兮。”
 
[170]

 ）
 
[171]

 詩至齊梁，別為艷體，如無情韻，即不能謂之詩。然善言情者，以李義山為最。昔人目白樂天為“廣大教主”
 
[172]

 ，余目李義山為情天教主，其次則劉夢得、韓冬郎。至明之王次回，千篇一律，猥褻雜出，有“伊其相謔”之風，而無“寤寐求之”之雅矣
 
[173]

 。
 
[174]

 本朝詩人善言情者不少，以黃仲則、樂蓮裳、郭頻伽、黃莘田四家最擅長，悱惻芬芳，尋味無盡。
 
[175]

 仲則、莘田兩家詩集，人人皆讀，蓮裳、頻伽則刊本不易覓也。因從選本摘錄，以餉同愛蓮裳、頻伽者。蓮裳初名宮譜，更名鈞。有《青芝山館集》。《綠春》六十首，一時無兩。采錄其四云：“丹臺翠水隔西東，同墮情天浩劫中。游戲散仙能作霧，夭斜少女亦為風。高低楊柳傷心綠，深淺桃花薄命紅。知是因緣知是夢，三生消息最難通。”“曲闌花影侵人寒，明月同心怕獨看。促織淒迷和趙瑟，流螢宛轉近齊紈。腰圍似柳先秋瘦，淚點如星向曉殘。記得芳姿仍彷彿，繡來猶易畫來難。”
 
[176]

 “銀漢西流不向東，女牛雙影水光中。年年灑淚成秋雨，夜夜分愁寄曉風。少日過同飛電疾，情天賸有夕陽紅。何須更覓游仙枕，夢醒僧樓鼓一通。”“摶桑東樹有西枝，一霎晨光判早遲。至死難忘拋去事，相思已負過來時。中山酒為澆愁買，北里笙常帶恨吹。杜牧溫岐都老大，更無人賦惜春詞。”
 
[177]

 其他佳句，如“解事更無秦吉了，贈行空有蜀當歸。”“誰知倩女離魂日，即是江郎賦別初。”“織女星沈秋漏短，美人雲散暮寒多。”“琴於夜鼓聲逾遠，酒以春名味更濃。”“桂樹滿時纔算月，桃花開後更無春。”“小徑隔花成絕塞，疏簾蔽月抵長門。”“棋因一劫全翻局，塔要三生始合尖。”“花神不肯分明見，只為諸姨總姓封。”
 
[178]

 頻伽名麐
 
[179]

 ，有《靈芬山館集》，絕句尤多佳者。玆錄其一云：“一笑投壺掣電同。阿香車轂走隆隆。天公事事煩兒女，青女飛霜少女風。”
 
[180]

 其他佳句，如“詩思逢秋容易瘦，美人如月本來孤。”“遠道人來煙雨外，傷心事在別離前。”“明知相見難於別，便恐重來不是春。”“容易相逢如夢寐，不多時節又黃昏。”“已悟散花餘結習，可能嚼蠟視橫陳。”“粉黛獨饒名士氣，畫圖還是女兒身。”“身能自主除非夢，事本難言賴有詩。”“定為情死為愁死，是不能尋不忍尋。”“有生合與情俱盡，已死難言色是空。”“自笑別人憐不受，為卿甘作可憐蟲。”“此生若再來人世，又是垂髫欲上時。”“韓偓香奩義山格，一般悽絕與誰論。”

廖夢生
 
[181]



吾粵艷體詩，國初王蒲衣（隼）《無題》百首，才力最富
 
[182]

 。繼之者，當推廖夢生孝廉（松）。夢生有《睫巢草》一卷，余從雙闕書肆購得之。言情之作，纏綿細致，有為蒲衣、仲則、蓮裳、頻伽所未道者。醉心盪魄，莫艷體詩若也。憶錄數聯。《無題》云：“虛牀怕冷先溫枕，濁酒防多強替巵。”“容有功名關妾分，怕彈絲竹感郎年。”“久向青衫憐落魄，敢忘紅拂矢歸心。”《傷春》云：“別船已強琵琶去，殘粉空餘蛺蝶癡。”皆能感人肺腑。夢生又熟於史部，其論古懷古，皆獨出心裁，令人歎服。《謁岳廟》云：“兩宮誓復應遭忌，三字雖無亦殺公。”《金陵懷古》云：“談空孰鑒前車覆，受禪無如此地多。”《鄴中懷古》云：“勸進何人碑竟勒，居心如鬼塚皆疑。”《錢塘懷古》云：“偏安局到符離定
 
[183]

 ，元氣殘憑太學延。”《桃花夫人廟》云
 
[184]

 ：“千古女兒無別術，只將啼笑動人心。”《于忠肅墓》云
 
[185]

 ：“若照岳王墳上例，也應添鐵鑄徐[image: ]
 
 
[186]

 。”道咸以來，吾粵詩才如夢生者，實不多見，而知其詩名竟尠，殊可歎也。

夢生《妾薄命詞》云：“踏徧北邙三十里，不知何處葬卿卿。”譚眉仙（襄文）《有贈》云：“卿自不言儂已省，愛卿愁到葬卿年。”一則已死而猶惓戀，一則未死而代綢繆，傾心至此，乃足當一“情”字。
 
[187]



鮑覺生
 
[188]



趙秋谷痛詆王漁洋，而謁馮定遠墓，則稱私淑弟子。
 
[189]

 其實，定遠之詩，烏能比漁洋。亦足見人苟有可傳，不患後世無知己耳。鮑覺生侍郎（桂星）《讀孟東野集》云：“我為定詩品，五子壓四唐。杜李孟韓白，泰華恒嵩衡。”昔昌黎低頭拜東野，《薦士》一篇，力為推重
 
[190]

 。而東坡顧不喜孟詩，乃云何苦將兩耳聽此寒蟲號
 
[191]

 。張南山則謂“覺生尊孟於杜、李、韓、白之間
 
[192]

 ，比五公於五嶽，平心而論，東野實不及四家之大，
 
[193]

 然亦可見自闢町畦，獨開生面，後世必有欣賞者”等語。余按，韓、孟聯句，功力悉敵，東野“南山塞天地，日月石上生”十字
 
[194]

 ，可括昌黎《南山詩》全篇。惟惜東野無專集行世，祇於《全唐詩鈔》見所選錄耳。
 
[195]



陳子升
 
[196]



吾縣陳喬生先生（子升），文忠公（子壯）弟也。鼎革後，文忠公起兵謀克復，銜鬚授命，大節凜然。先生草野隱居，作前朝之遺老，康熙間，猶與陳元孝、梁藥亭唱和。所著《中洲集》，與文忠遺稿同刊《粵十三家集》中。沈歸愚《別裁集》謂：“喬生詩麗而有骨，原本義山。
 
[197]

 ”則以其有“坐久月光動，歌停花氣來”、“香須薰宋玉，絲欲繡平原”等句。其實，《中洲集》傷懷故國，感憤時事，篇中有血，自不可磨滅。如五言古摘句“子羽不由徑，渡江能刺蛟。”“子房若婦人，椎秦翊漢朝。”“不為方有為，闇闇成昭昭。”七言律如《蜀中》云：“當關一士可勝萬，分鼎中原翻在邊。”《元日》云
 
[198]

 ：“米汁從今齋繡佛，露盤依舊捧銅仙。”《寄澹歸》云
 
[199]

 ：“何能容易談天下，祗學阿難白世尊。”《寄陳子明》云
 
[200]

 ：“水國有蘆遮伍相，閶門何廡寄梁鴻。”《哭雲淙兄》云：“一生心事長[image: ]
 碧
 
[201]

 ，百粵經營伍子濤。”《喜翁山歸》云：“十年喪亂同王粲，萬里歸來獨子卿。”皆寓沈鬱悲憤之意。又句云：“萬里聲名千古業，只應相愛寂寥身。”“寄語離居數君子，道心隨處恐消磨。”國初時，吾粵遺老多以事異姓為恥，如陳元孝、何皇圖遭亂避地，屈翁山、韓宗騋削髮為僧，老作逸民，澹泊明志，然亦間有晚節不堅者，喬生先生作此規諷之，蓋利名稍動，道義即離。而“相愛寂寥身”五字尤可味，不獨錢牧齋、龔芝麓輩聲名墮落，即吳梅村一代美才，若使因母不死，（梅村《病革詞》云：“當初有母不敢死，豈料如今至於此。”人多悲之，余獨惜之。）著書不出，今日聲名豈非陶靖節、楊鐵崖一流人物？蓋亦是不耐寂寥耳。

何皇圖
 
[202]



《樾巢集》一卷，前明大學士何吾騶子皇圖先生（鞏道）著也。先生生當喪亂，徜徉自廢，而故國之思，時時發露於吟詠之間。有七律一首云
 
[203]

 ：“日日悲笳海上來，蕭條風景暗相催。驚潮打鴨猶閒立
 
[204]

 ，深雨迷花尚鬭開。曉出不知心所往，夜吟惟有影相陪。天涯縱得投閒地，庾信江南未免哀。”此詩三語見李成棟輕騎襲廣州，蘇觀生不知設備；四語見永曆紹武自尋干戈，昏而不悟；末則自傷其遇也，憂思悽抑，感憤蒼涼。當時去國騷吟，惟陳獨漉與先生可抵“沈鬱”二宇。其他警句，如“積水化雲天路白，斷虹收雨海門深。”“酒曾西蜀罏邊醉，簫亦東吳市上吹。”“百戰江山如昨日，獨行踪跡似孤僧。”
 
[205]

 皆稱可傳。而“別非垂老偏多淚，歸已無家復送行”二語，則如聞變徵之音矣。

袁曾論佛
 
[206]



袁子才詩云：“英雄與文人，往往託佛老。匪自矜清超，即是貪壽考。”
 
[207]

 英雄文人，晚年多談禪悅，自謂悟徹，然總不出子才二語。蓋子才天分極高，所論多發人所未經道者。至曾賓谷《題金陵報恩寺塔》云：“自昔大奸雄，君親有不顧。惟與說因果，貪嗔變恐怖。”
 
[208]

 論甚警切。自古大奸大惡，惟畏鬼神，又每欲借佛力為之解罪消災，如梁武之舍身同泰寺，魏忠賢營葬地而供金以建禪林，耿精忠、尚可喜在粵多施巨金捐助古刹。是以佛氏因果報應之說，於世道人心不為無補也。

黎美周
 
[209]



吾縣黎美周先生游揚州，與諸名士集鄭氏影園，即席賦黃牡丹詩十首，先生第一，鄭氏贈以金罍，諸名妓擁游廿四橋，咸稱“牡丹狀元”。
 
[210]

 歸粵，悅校書張二喬，命之侑酒。二喬歿，與諸詩人種花塚側，名“百花墳”，并刻《蓮香集》行世。
 
[211]

 先生風流倜儻，當時僅目之為太白後身。及其興師勤王，捐軀殉國，成仁取義，又復轟烈古今。讀先生《許衡論》云：“宋崇儒重道
 
[212]

 ，而其亡也
 
[213]

 ，文班止六人為之臣，未嘗有出一言以救國者，表裏合謀，接踵宵遁，所謂以死衛宗廟，稱大忠正氣者，乃在於豪華慷慨。聲伎滿前之文天祥，不能不為之慨。”蓋先生論史推重文山，引為同志，其後間關巷戰，馬革裹屍，實踐躬行，立言無愧。今讀《蓮鬚閣集》《上中興十事書》
 
[214]

 ，洋洋萬言，洞中綮肯，文章經濟，蓋蓄之有素者也。

美周先生晴眉閣故址，在五羊城內豪賢街梁氏家園
 
[215]

 。昔先大父文學公與鄭小谷、譚玉生、李子虎諸先生，集海棠花館祝張麗人生日，即其地。（二喬著《蓮香集》，世稱為張麗人。）《蓮鬚閣集》，則玉生舍人刊之《粵十三家集》中，詩才飄逸，有似青蓮。其《俠士吟》一首云：“俠士氣如虹，虬髯向碧空。避仇猶奉母，為虎不依龍。短劍懷中水，悲歌耳後風。醉來垂淚盡，枉自說英雄。”“為虎不依龍”五字，眞警句也。

黃梨洲
 
[216]



黃梨洲先生（宗羲）著《南雷文定》、《文約》、《明儒學案》等書，而《明夷待訪錄》尤為發民族主義之祖派。先生身遭鼎革，危言危行，不負所學，而苦心著述，能言人所不敢言者，洵所謂眞儒，所謂豪傑之士。康熙戊午，詔徵博學鴻儒，又聘修《明史》，均以老病辭不赴。
 
[217]

 攷《浙江通志》本傳，先生為明御史尊素之子。天啓時，尊素以抗疏劾客魏死獄中。後魏璫伏誅，先生冒死報仇，袖鐵椎擊逆黨許顯仁于刑部堂，又擊殺獄卒顏咨、葉仲文，時以忠義孤兒，特宥之。其膽識如此。所著《南雷詩歷》有《題壁絕句》云
 
[218]

 ：“倦鈎簾幕晝沈沈
 
[219]

 ，難向庸醫話病深。不信詩人容易瘦
 
[220]

 ，一春花鳥總關心。”先生孝義高節，經史文章，表彰一代
 
[221]

 ，而詩情乃婉麗如此，誠大才不可測也。

黃先生
 
[222]



黃公度先生騎箕尾於二月二十二日
 
[223]

 ，電耗傳來，各報誌悼，道亡國瘁，學界悽然。先生為吾國外交家能手，領商參軺，陳臬持節，碩畫奇勛，赫赫在人耳目。聞邱仲閼為撰傳，所編定《人境廬詩文稿》十二卷，梁飲冰任公梓行世焉。庚子秋，先生三顧余寓樓。自後，簡札往來，題圖書扇，謹藏行篋。去歲，自撰二聯，屬余書以刊木。顧余生平未工搦管，先生乃以見委，眞不可解者。聯文憶錄其一云：“藥是當歸，花宜旋復；蟲還無恙，鳥莫奈何。”其二云：“萬象函歸方丈室，四圍環列自家山。”二聯皆置人境廬中，均見寓意。聞先生製一艇方成，顏曰“安樂行窩”，并題聯云：“尚欲乘長風破萬里浪，不妨處南海弄明月珠。”飄飄欲仙，斯爲絕筆矣。先生爲余題圖者，一詩一詞，今珍若拱璧。題《獨立圖》云：“四億萬人黃種貴，二千餘歲黑甜濃。君看獨立山人側，多少他人臥榻容。”
 
[224]

 題《羅浮紀游圖》調倚《雙雙燕》云
 
[225]

 ：“羅浮睡了，試召鶴呼龍，憑誰喚醒。塵封丹竈，賸有星殘月冷。欲問移家仙井。何處覓、風鬟霧鬢。只應獨立蒼茫，高唱萬峰峰頂
 
[226]

 。　　荒徑。蓬蒿半隱。幸空谷無人，棲身應穩。危樓倚徧，看到雲昏花暝。回首海波如鏡。忽露出、飛來舊影。又愁風雨合離，化作他人仙境。”末注云：“蘭史所著《羅浮游記》，引陳蘭甫先生‘羅浮睡了’一語
 
[227]

 ，便覺有對此茫茫、百端交集之感。先生真能移我情矣
 
[228]

 。輒續成之。狗尾之誚，不敢辭也。又蘭史與其夫人舊有偕隱羅浮之約，故‘風鬟’句感及之
 
[229]

 。”按，此詩此詞，傳鈔一時，已有錄入詩話、筆記者。遺編展誦，益愴予懷。

王曉滄
 
[230]



方聞黃公度先生之喪，昨重晤邱仲閼工部，又驚悉王曉滄廣文（恩翔）于前月以足疾逝世矣。嘉應詩宗，同時并萎，梅水墮月，陰那落星，酹酒墓門，不知何日。昔漁洋感舊，惟有編錄精華，以奠良友一生心血而已
 
[231]

 。曉滄貌樸情摯，和而能敬，一見知爲宿儒。官儋耳訓導，奉檄淮徐勸賑，又徧歷南洋各島，舟車所及，一發於詩。已刊傳《南游記》、《鷓鴣村人初集》。五古學淵明，七絕似白石，七律多感慨見眞意。擇錄數首。《讀邱工部渡海諸作》云：“滄海栽桑且莫哀，何人隻手捍全臺。憂時杜甫非詞客，草檄陳琳是覇才。滿地江湖歸夢闊，四山風雨逼秋來。戈船鐡馬男兒事，捲土雄心未肯灰
 
[232]

 。”《憶內》云：“終歲奔馳匝月偕，衾稠忍學太常齋。漸多兒女歡情減，久與糟糠氣味諧。龜手也知甘井臼，牛衣不信慰裙釵。只須記取同心語，倒啖終嘗蔗境佳
 
[233]

 。”《九日奉酬盧參宰過訪》云：“雲海相望益渺然，中原回首各烽煙。最憐佳節惟重九，同對清樽憶少年。一席青氈留客坐，數枝黃菊向人妍。知君厭作龍山會，獨念空齋老鄭虔。”《蘭史招飲香海酒樓席上次仲閼韻》云：“海山樓閣萬重青，來訪詩人李北溟。梵界象訛千佛劫，豪門鯖笑五侯腥。愁揮玉斝春無主，暗卜金錢夢不靈。傳語風光須護惜，莫教潘鬢上星星。”“綺筵分酌醉瓊膏，花下陽關客唱勞。鮫市珠光燈閃閃，龍山雪影浪滔滔。青銅海日磨如鏡，碧澗春流響似槽。別後相思望南斗，倚天長劍一樓高。”
 
[234]

 曉滄游海外詩更堅蒼，惜未梓也。

客談南洋大霹靂島有秀娘者，十一妹中翹楚也，豐肌膩髮，儀態萬方，今年已過花風，而風致嫣然。猶想見堂上簸錢，堂下走時樣。退居巴羅枇杷門巷，有樓翼然，花竹几牀，位置楚楚。曉滄與客訪其居，秀娘奉觴乞詩，意甚眷戀。贈以七絕云：“秀娘風韻勝徐娘，窄窄衣襟楚楚裳。梳就巫雲好螺髻，七枝蓮蕊照明璫。”
 
[235]

 一時盛傳。此詩，仲閼為題其後云：“三月春風動客思，遠山如黛寫雙眉。秀娘半老猶妖豔，消受王郎七字詩。”仲閼與曉滄唱和最多，曾刊有《金城唱和集》也。

泉州女史
 
[236]



泉州女史潘瑤卿夫人，從曾伯祖棣旉太史公女
 
[237]

 ，適盛雲笙郎中（廷森）。工詩文，擅書畫，慧心懿德，見孟蒲生孝廉（鴻光）撰《傳》。夫人有《河陽泛春圖》，風姿如生，繪像者鍾南山，補景者蔣香湖，皆當時名手。而湖山似鏡，桃柳夾隄，則吾家天外蘋洲南墅
 
[238]

 、萬松山房諸勝處也。昨由郎中之孫春臺廣文奉圖見示，卷中題者二十四人。余最愛蒲生《浪淘沙》一詞云：“人住木蘭舟。花比人稠。一層花住一層樓。中有一花開並蒂，別樣風流。　　轉瞬已驚秋。花替人愁。洛陽松柏雪颼颼。一水便如銀漢闊，隔斷牽牛。”宋小野（延春）詩云：“鬢影照流水，東風送畫船。人行花外路，春滿鏡中天。佳儷傳三絕，浮生悟四禪。劇憐荀奉倩，展卷總悽然。”韋竹坪（坦）云：“舊日湖山今尚存，多情潘岳最銷魂。可憐春水年年綠，一瓣桃花一淚痕。路接仙源一棹輕，前身知是許飛瓊。柳陰匝地子規喚，環珮不歸空月明。”

潘瑤卿夫人
 
[239]



瑤卿夫人復有《評詩讀畫圖》長卷，題者益多。溫伊初、譚玉生、儀墨農、侯君模、梁子春、吳石華、桂星垣、陳棠溪、許雲生、潘紱庭、慎芙卿、史鑾坡，皆詩文名輩也，所題多見本集。余最愛張南山（維屏）、黃蓉石（玉階）兩詞。南山用《摸魚兒》調云：“問情天、月輪如鏡，少圓多缺何苦。生天早證靈華業，似厭世間塵土。君看取。歎幻影、曇花一瞬留難住。鴛儔鳳侶。記繡閣評詩，香閨讀畫，舊緒定千縷。　　丰神在，認是黃門愛女。停雲重感嵇呂。班昭謝韞聰明種，手有七襄機杼。人已古。看玉照、拈毫欲寫新題句。晨星暮雨。想熨體荀郎，悼亡詩就，獨夜更悽楚。”蓉石用《玉漏遲》調云：“舊絃摧怨軫，剎那光景，翠凋紅隕。幻影分明，憶得鏡奩香潤。當日啼鶯夢遠，更此日、啼鵑聲近。愁緒引。與君原是，一般長恨。　　筆牀茶竈塵凝，歎詩賸遺箋，畫餘剝粉。病榻丁甯，有約再生重認。待說韋郎絮果，又怕見、蕭郎絲鬢。清淚忍，數載半衾眠穩。”
 
[240]

 夫人卒年僅二十七，雲笙先生乃出兩圖，倩人題詠，故皆作哀悼語，然兩圖亦皆傳矣。

盛雲笙
 
[241]



雲笙先生有詩稿三卷，藏于家。昔李子虎編《柳堂師友錄》，其書目有雲笙名，而無詩，想漏刊也。春臺表兄知余方撰詩話，抱遺稿囑爲編定。先生以孝廉公車往來南北，題詠最多，而尤以詠史長篇爲能事。其絕句有風調秀宕者，錄二首云：“陌上春歸柳色殘，紅羅裙上淚初乾。滿庭紅雨飛花落，垂却珠簾不忍看。”“短牆矮屋春草肥，家家燕子將雛飛。一聲何處棹歌發，湖上打魚人未歸。”先生官部郎十餘年，歿于京師。令嗣蘆舫茂才辛苦蓄資，迎柩歸葬。文孫春臺廣文復恐先德之不傳，校刊遣集。先生可謂有後矣。

李柳堂
 
[242]



道咸間，張南山、黃香石兩先生以詩文壇坫盛嶺南，門下多才，時同載酒。南山七十生辰，陳蘭甫京卿爲撰壽序，以隨園相比。張、黃歸道山後，則騷壇文宴，咸推柳堂。堂在城南太平烟滸
 
[243]

 ，主人李子虎學博（長榮），南山入室弟子也，所編《柳堂師友詩錄》二百餘家，已刊行海內，惟詩文稿散佚無存。吾家多藏其詩札，則廣文與先大父文學公唱和最夥也。廣文長篇，魄力雄厚，取法大家，近體出筆如環，一氣轉折，要爲獨到之處。擷其精華數首，以見一斑。《八月廿八日爲阮亭先生生辰招鴻軒蔭泉子虛欖軒雲癯集杏林莊拜像賦詩》云
 
[244]

 ：“萬家秋柳和詩篇
 
[245]

 ，詩伯南來豈偶然。白社舊游榕葉寺，銀絲香夢素馨天。較朱潘趙尊持節
 
[246]

 ，（竹垞、稼堂、秋谷俱以游客來粵，公獨奉使至。）遇屈梁陳早拍肩。好繼愚山來上壽，（施愚山有祝公生日詩。）百年幾度閏秋年。（公以閏八月生。）”《戊午十二月十九日同鄧蔭泉中翰合邀張南山師喻少白參軍趙勉之刺史潘鴻軒茂才集杏林莊祝蘇文忠公生日》云：“此地此時逢此會，瓣香同壽大蘇來。嶺南人結江西社，（少白、勉之，俱江西人。）壺裏仙超刼外灰。（莊懸‘壺中春’額。）後約續盟詩老健，（謂南山師。）今年最盛杏花開。廬陵文字襄陽畫，（座設歐陽文忠公及米南宮像。）師友驂鸞聚粵臺。書生我愧李公擇，道士君眞鄧守安。一別都如前世幻，千秋猶作故交看。孤臣海外身同寄，大局朝中事總寒。莫對酒杯談世變，先生憂國亦艱難。”《三月十六日集海棠花館祝張麗人生日館卽黎忠愍公晴眉閣故址麗人曾侍忠愍酒者也賦六絕》云：“雨絲風片欲愁人，誰弔芳魂話凈因。記得百花墳上過，枝枝都是可憐春。”“香名獨冠綺羅叢，多少珠娘袖歛紅。比似牡丹人及第，萬花低首拜東風。”“海棠花下紫鸞翔，認得尚書舊草堂。紙上眞眞呼欲起，再生休借返魂香。”“艷說彭郎愛小姑，痴雲醉雨總模糊。東風唱出纏綿意，儂是鴛鴦客鷓鴣。”“小閣風簾手自披，遠山如笑酒人癡。明朝寄語蓮鬚主，不畫晴眉畫雨眉。”“曇花過眼總非真，愛汝青樓不朽身。識得表忠真意在，一佳人附兩傳人。”

珠海夜游圖
 
[247]



臨桂倪雲癯大令（鴻），亦先大父雙桐圃唱酬友也。余少時在大令野水閒鷗館得觀《珠海夜游圖》，五羊耆舊，題詠無遺。最有感慨者，爲鄭小谷比部（獻甫）七絕三首。憶錄于此。“芙蓉水樹隔前溪
 
[248]

 ，茉莉紗燈悞上堤。豪竹哀絲何處去，驚鴻飛盡怪鴟啼。”“月子彎彎夜渡稀，月光黯黯夜潮歸。五更留得丁家鶴，城郭人民說是非。”“花田何必減桑田，好景回頭已黯然。空有一丸沙面月，夜深分照火輪船。”其他佳句，如何小範孝廉“海中自歷揚塵刧，如此笙歌得幾家。”陳蘭甫京卿“須知文酒尋常事，却是珠江全盛時。”皆以行樂樊川作感時飯顆，非流連光景所同也。

招子庸
 
[249]



古人製詞，皆當自成一家，如屈子《離騷》、枚氏《七發》等類，依傍一空，獨成己之格調，斯爲可貴。吾粵招銘山大令（子庸）以土音作歌，創製《粵謳》（俗名《解心》），無語不香，有愁皆媚，言情處一意一轉，一字一淚，於詞曲外別爲一家言，眞才子之筆也。原本題者，皆嘉道名輩。余最愛熊笛江孝廉（景星）四絕云：“鐵板銅琶屬女郎，珠江沸耳聽宜黃。錦囊賸譜當時曲，檢點前塵鬢有霜。”“第一歌喉占綺筵，蘇娘遺韵散春烟。如何自厭麻姑爪，合掌慈雲繡佛前。”“別派新聲數莫愁，蕭郎陌路碧雲收。桂梁蘭室誰家婦，繡褓瑤環弄阿侯。”“莫上銷魂舊板橋，橋頭秋柳半飄蕭。無人解唱烟花地，苦海茫茫日夜潮。”
 
[250]

 此皆道當時情事。而《粵謳》中《煙花地》一首，尤能喚起苦海迷津。李子虎廣文有詠其事云：“碧天初露海初潮，白玉蘭干紫玉簫。唱到招郎弔秋喜，十三兒女亦魂銷。”
 
[251]

 蓋《弔秋喜》亦謳中名曲也。

林香溪
 
[252]



侯官林香溪先生（昌彝），閩海經師，嶺南山長，先祖社友，先君之師也。先生論詩，上下千古，一空倚傍。其論粵東三家詩，有“挑去藥亭配二樵”句
 
[253]

 。所著《衣隱山房集》、《海天琴思錄》、《射鷹樓詩話》，皆傳播海外。余童時得觀《海天琴思圖》，蓋先生與何子貞太史遇於廣州，圖繪子貞美少年高坐彈琴，先生以白頭老叟旁立傾聽，殆誌知音也。題者數十人，而陳蘭甫京卿一律最工謹。錄于此，奉作典型。“人間師弟尋常有，難得同時享盛名。況復老來重聚首，喜從客裏話平生。茫茫大海乘桴意，穆穆春風鼓瑟情。我亦有琴彈不得，成連去後變秋聲。（自注：謂程春海師。）”
 
[254]



李芷汀
 
[255]



慈溪李芷汀山人（東沅），江湖詩翁，諸侯賓客，曾佐彭剛直治軍粵東。性高介，不願保舉。不名一錢，賣文海上，窮老以終。殆獨行傳中人物。其論時務之文，切實可行，刻葛隱耕所輯《皇朝經世文續編》。詩稿可束牛腰，由鄭陶齋觀察寄余編定。余與山人神交十年，簡札往來，盈箱累篋，屢約相見，竟不得一扺掌快談。閱其遺稿，不知涕淚之何從也。余既賦輓詩，并序山人卷首，揭其一生行事，而猶恐湮沒不傳也。為擇錄五七言佳句于此。山人詩，世推為“幽燕老將”，與南昌萬劍盟齊名。劍盟生前自刻其集，山人則待梓於友人，亦可哀已。所著名《天香吟館詩鈔》。五言《送客》云：“秋風吹古木，葉落滿江城。”《夜坐》云：“坐久風生竹，詩成月到門。”《出鎮海口》云：“大海此歸東，兩山相對開。”《桐廬道中》云：“遠樹和烟澹，寒鴉背日來。”《曹娥廟》云：“江水無窮恨，神絃絕妙辭。”《秋曉》云：“離心碎跫語，鄉夢剪雞聲。”《送行》云：“此際方愁我，他鄉又送君。”《分經臺》云：“欲參無上法，須住最高峰。”《蜀道》云：“兩崖森立鐵，一水汩空舲。”《詠菊》云：“冬心真隱逸，秋色大文章。”七言《留別》云：“行李只添詩卷富，離筵不覺酒杯寬。”《旅懷》云：“異鄉風雨春難遣，故國鶯花客未還。”《有贈》云：“過來春夢無留影，臨去秋波好悟禪。”《隋煬帝》云：“生勞汴水開千里，死博雷塘土一邱。”《無題》云：“葉葉枝枝連理樹，鶯鶯燕燕可憐蟲。”《輓曾文正》云：“天下異人文潞國，當時名士武鄉侯。”《贈汪保申》云：“琴劍歸來如作客，干戈定後已無家。”《荅贈李谷生》云：“一介取人猶不屑，萬鍾於我又何加。”《寄潘蘭史》云：“眼中人物凋零盡，刧後文章感慨多。”《寄姚子梁》云：“舉世獨憐知己少，故人終怨別時多。”《贈沈孝耕》云：“伯輿幾為多情死，子美曾稱太瘦生。”《贈校書》云：“濃情似酒心先醉，私語如花口亦香。”《甲午感事》云：“未宣鐵勒三傳箭，誰取崑崙一舉杯。”《述懷》云：“田文門下譏彈鋏，魏武牀頭笑捉刀。”《寄題桃葉桃根萬古雙棲之閣》云：“玉簫錦瑟花雙笑，鈿閣珠簾月二分。”《九月桃花》云：“淵明肯為閒情累，崔護重尋舊約來。”以上皆可入摘句圖，余并為題一絕云：“射虎將軍竟不飛，罪言歌哭解人稀。秋燈忽吐蒼虹氣，自有傳人傳布衣。”

李芷汀又
 
[256]



己亥十二月，聞芷汀訃，時邱仲閼工部、王曉滄廣文方在香江，乃設李山人照像哭奠，同賦輓詩。緣仲閼、曉滄均與芷汀唱和，詩札往來，未得一面。文字神交，道義相重，非同泛泛也。仲閼詩云：“布衣牢落病兼貧，南徼驚聞噩耗真。四海名流同哭寢，千秋文苑此傳人。談兵慷慨曾前席，鈎黨紛紜竟潔身。地下鬼雄應問訊，中原鼎沸未維新。”
 
[257]

 曉滄云：“瓊瑤人枉和詩箋，撤瑟傳君更黯然。投老出門吟飯顆，上公殘客有誰憐。春陰漠漠海雲垂，痛絶天涯哭此時。未識放翁埋骨處，可曾穿塚傍要離。”余五古四章存敝集
 
[258]

 ，然邱、王數詩，可作芷汀小傳矣。

萬劍盟
 
[259]



南昌萬劍盟參軍（釗），在江南總理營務文案，詩工長篇，最饒劍氣，享盛名三十年。曾介芷汀以填詞寄題亡婦《飛素集》，自是訂交。戊戌仲冬，余寄《望羅浮圖》請題
 
[260]

 ，劍盟病中次韻一律云：“手把芙蓉下九天，名山風雨夢千年。鐵橋倒影迷樵路，石壁飛空壓釣船。聞道丹砂能駐景，種來瑤草已成田。梅花萬樹相招隱，只在歸雲古洞邊。”芷汀來函，言此稿乃劍盟倚枕口占，屬代錄寄
 
[261]

 ，而不意竟成絕筆矣
 
[262]

 。每披《鶴礀詩庵集》，為之泫然。

袁太常
 
[263]



袁爽秋太常（昶）氣節文章，輝映海外。平日最擅詩名，已刊成兩集。一曰《漸邨江人集》
 
[264]

 ，為廻翔部曹之作；一曰《于湖小集》，為游宦皖南時作。詩格清癯幽峭，乃在柳州、山谷之間。余最愛其《曉發》云：“漠漠一江雲，風吹如擘絮。漸聞篙石喧，稍辨靑林曙。推篷廻望白雲飛，須臾復度前山去。”《三月廿一日泛海》云
 
[265]

 ：“稍覺淩風生羽翰，四維之外眾星乾。秋毫未信天池大，夏蚋焉知地軸寬。世變真如滄海幻
 
[266]

 ，仙心欲度赤城難。一杯濁酒窮愁志，燈火昏昏且強歡。”《養疴》云：“東風吹人不可出，窗外搖颺小桃枝。寢瘵還應謝人事，為園孤負隔年期。黃山松花玉色釀，白嶽筍束蒼龍肌。宛轉空齋資服食，過江持論養生宜。”《南檐》云：“新種篔簹成一谷
 
[267]

 ，且於人外拓佳觀。何如柳守栽柑趣，恰似韋公種藥謾。運有歲差儒不效，行無崖異世應寬。翛翛負得南檐曝，隱几蕭然侶鷸冠。”《題南田草衣畫》云
 
[268]

 ：“幽谷窮林晏坐便，茅堂晝寂煑清泉。仲長天隱瘖如許，貪看溪光石上眠。”

袁爽秋
 
[269]



爽秋太常頗耽聲色
 
[270]

 。戊戌過海上，與諸詞人排日為懽
 
[271]

 。有《滬江曲》一首云
 
[272]

 ：“紅芙繡袢金沙色，碧玉華年貌傾國。檀槽一曲怨未終，珠簾月上梨花白
 
[273]

 。江邊年少驕青春，寶馬流蘇光照塵。紅樓教唱白鸚鵡，繡幕斜壓金麒麟。花冠翠羽催啼曙
 
[274]

 ，雨散雲飛空何處。落花舞絮方春深，嬌鶯飛上櫻桃樹。”
 
[275]

 此詩全仿玉谿，前兩集無此艷體，殆變格也。
 
[276]



公度遺詩
 
[277]



近人撰著詩話，靡不爭收公度先生遺作。蓋以《人境廬集》未出現於世，而公度詩又多刺時事，平生不欲自刻也。頃閱《平等閣詩話》，有公度七律二首，乃庚子傷亂時作。亟錄之。《聞駐蹕太原》云：“南海昆明付劫灰，西風汾水雁聲哀。勤王莫肯倡先晉，樂禍人猶奉子頹。兵甲誰清君側惡，衣冠各自賊中來。壺漿夾道民爭獻，願祝橋從萬里廻。”《聞車駕幸西安》云
 
[278]

 ：“羣公累月道旁謀，擾擾干戈未敢休。太白去天眞一握，裨瀛環海更西流。河山形勢成牛角，神鬼威靈尚虎頭。（端王所統虎神營，仍隨扈西行。）差喜長安今夜月，千年還照帝王州。”悲壯激烈，如讀韋端己、羅昭諫感事詩，每飯不忘君國，公度有焉。《飲冰室詩話》有公度五古三章，乃甲辰冬
 
[279]

 ，病中紀夢述寄梁任甫者。其一云：“陰風颯然來，君提君頭顱。自言逆旅中，倏遇狙客狙
 
[280]

 。閃電刃一揮，忽如絳市蘇。道逢兩神人，排雲上天衢。此挹蹇民袖，彼搴烈士裾
 
[281]

 。邂逅哭復歌，互訊今何如
 
[282]

 。君言今少年，大罵余非夫。當報九世讐，折箠笞東胡。逐逐揮日戈，彎彎射天弧。
 
[283]

 汝輩主立憲，寧非愚復迂
 
[284]

 。我方欹枕聽，鳴雞驚亂呼
 
[285]

 。殘月掛危簷
 
[286]

 ，猶照君眉鬚。遙知白日光，明明曜子軀
 
[287]

 。子魂渡海來，道有風波無。蛟螭日攫人，子行猶坦途。懸金購君頭，彼輩安蔽辜
 
[288]

 。在在神扶持
 
[289]

 ，天固弗忍誅。君頭倚我壁，滿壁紅模糊。起起拭眼看，噫嘻瓜分圖
 
[290]

 。”其二云：“我生託此國，舉國重科第。記昔持墨卷，出應羣兒試。夢謁文宣王，旁立朱衣吏。手指平頭憲，云是汝名字。爾時意氣盛，年少矜爪嘴。謂彼牛醫兒，徒一虛名士
 
[291]

 。不如黨錮傳，人人主清議。汪汪千頃波，陋彼蹄涔水
 
[292]

 。投龜詬天呼
 
[293]

 ，區區竟余畀。烏知當是時，東海波騰沸。攘夷復尊王，僉議以法治。立憲定公名，君民同一體。果由此道行
 
[294]

 ，日幾太平世
 
[295]

 。我隨使槎來，見此發深喟。嗚呼專制國，逮今四千世
 
[296]

 。豈謂及余身，竟能見國會。以此名我名，蒼蒼果何意。人言廿世紀，無復容帝制。舉世趨大同，度勢有必至。懷刺久磨滅，惜哉吾老矣。日去不可追，河清渺難俟
 
[297]

 。倘見德化成，願緩須臾死。”其三云：“子今歸自美，云夢俄羅斯。憤作顚倒想，故非癡人癡。中原今逐鹿，此角復彼掎。此鹿究誰得
 
[298]

 ，夢境猶迷離。遼東百萬家，戰血黃淋漓
 
[299]

 。不特薄福龍，重重圍鐵圍。哀彼金翅鳥，毛羽咸離披。方圖食小龍，展翼漫天池。鼓衰氣三竭，徧體成瘡痍。吁嗟自專主，（華俄條約中之稱。）天鑒明在兹。人人自為戰，人人公忘私。人人心頭血，塗染紅日旗
 
[300]

 。散作鎗礮聲，能無驚睡獅。睡獅果驚起，牙爪將何為。於今託中立，自忘當局危。
 
[301]

 將來立憲詔
 
[302]

 ，太阿知在誰。我慙加富爾
 
[303]

 ，子慕瑪志尼。與子平生願，終難償所期。何時睡君榻，同話夢境奇
 
[304]

 。即今不識路，夢亦徒相思。”

公度遺詩又
 
[305]



公度遺詩，見者絕尠。昨有自署蘧伊者寄示七律二章
 
[306]

 ，吉光片羽，亦可珍已。亟錄入詩話。《夜泛秦淮和實甫》云
 
[307]

 ：“九州莽莽匆匆走，兩鬢蕭蕭漸漸枯。隔絕蓬萊來附鶴
 
[308]

 ，折餘楊柳可藏烏
 
[309]

 。筆留白石飛仙句
 
[310]

 ，袖有青溪小妹圖。猶是人間乾凈土，莫將樂國當窮途。”《乙未秋偕實甫同泛秦淮實甫出魂南北集囑題成此》云
 
[311]

 ：“袖底魂南一束詩
 
[312]

 ，茫茫相對兩情痴。看揚玉海塵千斛，喜賸青溪櫓一枝。鶉首賜人天既醉
 
[313]

 ，龍泉伴我世誰知。尺書地下君先問，只恐回書說暫離。
 
[314]

 ”公度詩，自命另開一新面目，最不肯輕易落筆。此二律意境幽深，而字句却流麗，蓋和實甫，偶仿其派也。蘧伊有輓公度两律，並錄於此云：“人境百年公竟逝，詩潮千變世方驚。微聞廟議除鈎黨，初有江湖託死生。丹鳳人間留片羽，白榆天上變秋聲。憐才不盡悲才盡，六合蒼茫竟未平
 
[315]

 。”“哭撫蒿陽百輩心，花間泉底賸哀吟。瘁身家國衰還在，嫉世文章死可尋。嶺表烽高猶照夢，海天調絕欲摧琴。臨邱一慟知何日，挂劍歸來宿草深。”所謂“沒，知與不知，應皆流涕”者歟！

陳先生
 
[316]



陳蘭甫先生（澧）生前自刊經史攷據諸書，惟詩稿存而不刻，自謂不欲以詩人傳世也。少時，鈔得先生原稿數首，既寄菽園採入《五百石洞天揮麈》，復錄於此。天龍一爪，可悟五花樹底自有頷下珠也。五古《感舊》二首云
 
[317]

 ：“先師程侍郎，
 
[318]

 雄文兼碩儒。昔於侍坐間
 
[319]

 ，問我讀何書。我以漢書對，又問讀何如。我言性善忘，讀過幾如無
 
[320]

 。師言不在記
 
[321]

 ，記誦學乃粗
 
[322]

 。豈欲摘雋語
 
[323]

 ，以資詞賦歟。漢室之興衰，班史之規模。讀之能識此，乃為握其樞。廿年記師說，書此置座隅。”“我年未弱冠，初見張南康。
 
[324]

 請問讀書法，乞為道其詳。答云四庫書，提要挈宏綱。
 
[325]

 從此識門徑，漸可登其堂
 
[326]

 。又言讀書者，古書味最長。當時一古字，出口聲琅琅
 
[327]

 。我得此二語，如暗室得光。我舉此二語，先生云已忘。賤子不敢忘，書此置座旁
 
[328]

 。”五律《題潘鴻軒茂才百花卷》云
 
[329]

 ：“拈出五色筆，齊開百種花。暄之滄海日，爛若赤城霞。草木誰能狀，詩書信有華。騷壇推巨手，莫認畫師家。”七律《秋夜》云
 
[330]

 ：“樓頭缺月已三更，猶向池邊覓句行。蟹火漁燈風剪剪，豆棚瓜架露晶晶。潮痕退岸還歸海，山影和烟不見城。此際橫街秋草徧，更無人跡有蛩鳴。
 
[331]

 ”七絕《自橫沙過泌衝》云：“沙洲十里繞尋岡
 
[332]

 ，小艇搖搖泛夕陽。除卻蕪城兼廢壘，依然秋色滿江鄉。”

陳古樵
 
[333]



三陳先生，惟蘭甫京卿不刻詩。朗山大令《梅窩詩詞集》，則平生手自校刊。而古樵司馬（璞）《尺岡草堂詩文集》最富，身後其子衍昌刻為八卷也。司馬五、七古取法大蘇，潛神伏采，趣味彌雋。先錄其古體數首。《山堂對月余夜半歸諸君皆留宿次朗山韻》云：“清絕山堂月，無夕不我待。而我不一至，竹木空光彩。今夕喜我來，幽意較常倍。似憐我別久，照見鬚髮改。又若愛我狂，袒裼不嫌浼。笑我二十年，浩浩墜塵海。更為濯我魄，滌蕩出庸猥。一夕清氣回，本性知尚在。境寂心自超，不遠庶其殆。胡為又獨歸，明日定成悔
 
[334]

 。”《戴夢若自畫羅浮泉石小影囑題》云：“名山曾一遊，未盡泉石興。胸中富邱壑，筆下具巖磴。飛泉疊玉光，羅浮最奇勝。長作畫中人，畫外此身賸。何用再杖藜，情往已如贈。萬事皆幻影，鴻爪亦奚證。惟君號曰夢，是夢或既懵。終古幽厓間，見者呼欲應。前身老畫師，鬚眉有人認。”《同治甲戌除日暖甚獨行至山堂梅復大開視冬至時猶盛賦詩》云
 
[335]

 ：“梅花孤高致蕭散，避寒趨暖花應懶。何意寒開暖復開，知爾能寒亦能暖。人間寒暖本無定，昨日重裘今可袒
 
[336]

 。芬芳璀璨吾自有，寒暖在人安得限。倘徒耐寒不耐暖，造物且將攻汝短。不見山堂寂寞歲垂盡，故放晴葩釀春滿。視前鬥雪香更濃，似勸徂年歸且緩。獨憐此意在空谷，終日閉門無客欵。我為作詩傳世人，花聞無言色微赧
 
[337]

 。”《山堂連飲數日梅遂大開呂拔湖有詩余亦繼作》云
 
[338]

 ：“山堂寒梅百餘樹，年年作花娛酒人。酒人近似不能酒，花亦自惜枝頭春。連日招携玉缸倒，一杯在手安知老。林間漸有暗香來，忽覩繁花映晴昊。對花不飲花應嗤，是花更與酒相宜。勿論堂上千秋業，花香酒香無盡時。”四詩總不肯用一直筆，一轉一意，神趣自足，非大家不能語此恉也。

易實甫
 
[339]



《丁戊之間行卷》，皆易實甫觀察（順鼎）少作。七律一種，如聽嬌簧，如聞新鶯，令人心醉神怡。擇錄數首于此。實甫眞天才也。《抵都門》云
 
[340]

 ：“一角觚棱話早朝，西山晴雪映簾消。春歸玉殿鶯初覺，人到金臺馬亦驕。紫陌驚心塵滾滾
 
[341]

 ，碧湘回首夢迢迢。短衣羽箭生涯在，更為將軍賦射雕。”《病起》云
 
[342]

 ：“裘馬紛紛厭五陵，紅闌獨自帶愁憑。養花天氣如中酒，隔水人家又上鐙。北地燕支春熨貼，東風簫管夢懵騰。鬢絲禪榻皈依久，况值維摩示疾曾。”《出都賦感》云
 
[343]

 ：“破帽殘衫不自聊，窮途僕馬各魂銷。夢中去路傳江筆，花底流年諡洞簫。平揖公卿非有恃，廣徵歌舞為無憀。如何袖却淩雲手，閒看他人賦早朝。”《薄游武漢將買舟旋湘》云
 
[344]

 ：“跨鶴仙人倚後樓，賦鸚名士葬時洲。漢唐才盡方題句，吳楚江空易感秋。赤壁今來烏鵲倦，黃陵此去鷓鴣愁。晴川閣上高吟客，風水明朝聽未休。”《春晴游城外》云
 
[345]

 ：“如夢春雲送出城，碧天苔色染新晴。蘼蕪客路初行馬
 
[346]

 ，楊柳人家欲住鶯。劫後風花留黯澹，愁邊煙草夢分明
 
[347]

 。倦游總憶江南好，黃蝶飛來話隔生。”《訂近年詩卷感賦》云
 
[348]

 ：“如雪挑花壓酒船，江南春影畫堪憐。當頭破鏡期三九，入手明珠價幾千。偶着思量皆斷夢，最難消遣是華年。極天樓閣東風起，曾寫紅牆一惘然。”《立秋寄伯嚴》云
 
[349]

 ：“香草離騷舊導師，月明吹笛水仙祠。風人心性同秋冷，山鬼衣裳到楚宜。一榻古愁眠落葉，十年幽夢採華芝。千春多少媒勞怨，珍重相天獨立時。”余題兩絕于集後云
 
[350]

 ：“鬱鬱心香作麝薰，騷愁腕底出靈均。沈任以後齊梁筆，豔過江南蔣劍人。”“蓬山吟望苦低徊，萬劫千春鑄筆來。別有芳馨聞上帝，始驚人海謫仙才。”

易實甫又
 
[351]



實甫近著《魂南北集》，詩格一變，眞力彌滿，而間有頹老之筆。今擇錄五律，慨當以慷，出筆如環，亦覺聲滿天地也。《舟泊閶門》云
 
[352]

 ：“金閶門外哭秋雲，城郭荒荒水二分。何不學仙丁令語，自然流涕子山文。江南有地堪埋我，天下無人尚識君。猶賸故交三兩在
 
[353]

 ，吹簫市上一相聞。”《曉發崔莊望岱》云：“昔年晞髮向陽阿，今日重來是枕戈。立馬岱宗青未了，聞雞天下白如何。帝京北望雲遮日，海國東看雪捲波。胸次携將千塊壘，欲持相對比嵯峨。”《將抵天津》云
 
[354]

 ：“津門望見乍心驚，八載重來是隔生。塞上短衣隨李廣，江南枯樹感蘭成。鳶肩火色賓王相，鶴唳風聲太傅兵。身世已非人事改
 
[355]

 ，愴懷家國豈勝情。”《感事》云
 
[356]

 ：“四郊環壘辱如何，一柱擎天愧已多
 
[357]

 。滄景未收唐節鉞，燕雲竟損宋山河。中朝黨誤牛僧孺，西域胡譏馬伏波。時論吹毛終太刻，世蕃未必果通倭。”《將渡黃河》云
 
[358]

 ：“萬里辭家祗一身，故山魂夢總酸辛。回頭赤道偏南處，轉眼黃河以北人。蜀犬吳牛驚日月，越禽代馬悵風塵。健兒爭唱從軍樂，誰識書生淚滿巾。”

何先生
 
[359]



余年十四，聞詩于何杞南先生（藜青），先生為講杜詩造意、造句、造境各法，又嘗論李杜詩界一樂一憂，各根心性，未可強為軒輊。著有《紅棉山館詩話》，論各大家作法，獨標見解，惜未成書。於及門中，惟獎余可以學李杜，然學李用筆必須參以杜之格律，否則呌囂粗率，如張船山所謂“怕讀假蘇詩”云云。循誦師言，奉為衣鉢。先生長篇騰踔變化，大氣旋折，源出李、杜，足覘所學。五律清俊高渾，不肯落宋人一語，《學海堂四集》多選刻者。猶憶先生病時，哲嗣先卒，先生屢語以詩稿見付。余日日奔走延醫，未敢遽請先生覔出，恐傷其心也。而先生叢稿，竟不可復得矣。余深疚有負先生委託，爰取錄零篇斷句寄邱菽園輯入《客雲廬詩錄》并《五百石洞天揮麈》，隨收隨錄，編列詩話中，庶幾先生精神其尚不死乎。噫嘻！昔日兩三及門謀築一室，以奉先生栗主，并梓其遺集以傳。今凌潤臺太守（福彭）、陳孔伯郎中（文海）皆宦遠地，余僅能以編詩自任，又僅能以文字謀食江湖，不深負先生當日之誨人不倦耶。回溯師門，曷勝鳴悒。《紅棉山館集》中《玉山樓玩月》云：“何人弄明月，招我玉山頭。萬瓦白成雪，諸峰寒一樓。鐘聲僧寺夢，人影越臺秋。長嘯抱琴去，神山未可留。”《別夢》云：“綠水舍南北，紅闌花暮朝。東風吹別夢，一夜渡江潮。漢女流霞佩，秦娥白玉簫。神山安可接，悵望碧雲遙。”《彭園琴集送蘭史之濠鏡》云
 
[360]

 ：“行蹤兀無定，與子宛鷺儔。又結梅花友，香兮琴曲秋。平生小濠濮，此地自清幽。再鼓離鸞操，松風吹滿樓。”《月夜有懷》云：“流雲吐涼月，虛籟動高林。似我風花夜，同誰氷雪襟。詩心清鐵笛，塵夢淡青琴。忽憶春江棹，長歌懷好音。”《題秋江曉月圖》云：“月落霜橫天氣寒，孤舟誰與共江干。推篷曉起聞人語，昨夜蘆花飛過灘。”《素馨燈》云：“舊事南朝夢已陳，香魂猶自喚眞眞。尋常一點殘螢火，照盡昌華苑裏人。”《集增步菱鏡堂即席分得門字韻》云
 
[361]

 ：“清秋天氣宜水村，日午抱琴來叩門。平生一曲流水操，重來滿徑青苔痕。殘蟬繞樹曳聲遠，亂竹壓簷垂影繁。偶然適意無過此，百斛且傾花外尊。”《花埭看花時芍藥初至嶺南賦詩》云
 
[362]

 ：“艷質名高閬苑班，天風環珮想珊珊。三千驛路春歸日，廿四番風客倚闌。金帶兆徵原有數，玉盤擎出不勝寒。鵝潭權作揚州會，次第看花到牡丹。”
 
[363]



先生以《越王臺觀紅棉》長古擅名，憶錄于此云：“木棉之花高百尺，越王臺上訪陳迹。垂虹倒掛珊瑚枝，十里紅霞照天赤。龍川老吏人中雄，英姿如花神如龍。銜得秦家鹿一足，高臺嘯傲凌春風。三城權作歌舞地，竊倚天南笑劉季，探花日逐青絲騎。木棉開，陸生來，傍花高築朝漢臺。鷓鴣一聲行不得，木棉落盡江城隈。人去臺荒春亦老
 
[364]

 ，霸業蒼涼委秋草。年年開徧木棉花，行宮踏踐成官道。我來看花懷故宮，花顏應比當時紅。火神昨夜降祝融，千樹萬樹光熊熊，疑是臣佗當年夜宴醉春風。金燈幻作千芙蓉，晚霞萬點光騰空。山河大地春一色，等閒紅紫休爭席。何時歸來結茅齋，日倚高臺吹鐵笛。”

黎二樵
 
[365]



二樵山人合少陵、東野、昌黎、山谷鎔為一罏，而鑄成為二樵之詩。晚年刻集，乃刪削多篇，惟恐不能自成一家面目。故張南山謂其每將極佳之詩削去，并將極好之詩改壞也
 
[366]

 。余家藏二樵草書長卷七古一章，考《五百四峰堂集》亦不載。兹錄于此。題為《廣州僦居小病已呈袁升父并示呂石帆》云：“病軀動靜機最微，寒暄潛換先警肌。入春出門未十日，花氣藥烟猶滿衣。朅來僦居極交奧，侵語甘受強鄰欺。覔蟲大雞穴墻腳，繙爨餓犬狺齋期。物各有主吁可畏，婦可出走疾而馳。辭家抱病此生有，到處避人吾道非。石帆吾兄升甫弟，病境未見如此奇。夜來人起我始睡，夢有不赴夫何追。桐陰滿地茅屋小，水光動簷春日曦。就中石鼎曉葉火，正對繡佛勞荆妻。坐思村舍若萬里，幸此良友誠一時。虞翻骨屯豈倒置，靖節娥腰非任吹。白雲曉行碧草晚，俯仰若有棖觸之。身如溺拯救木偶，目不轉睛慙偃師。昨嘲吕生食羊肉，體忽加瘦妄誇肥。兹煩袁子致藥物，君素多病良知醫。仲叔不貪已爲累，馬卿久渴誰能治。艱難性命託友愛，如此古道甯失依。支牀扶病三太息，再拜需杖無容儀。”此詩古峭學韓，書用李北海法，乃二樵刻意之作，不知何以亦不入集也。

二樵近體戞戞自軋奇響，稍涉流麗者，皆從割爱。集中獨《寄上元朱徵君照鄰》云：“石城歸客愴南朝，不見秦淮舊板橋。白首新鶯春下淚，碧山殘月夜吹簫。吳趨歌者誰相識，楚些魂兮不待招。記否耆卿少年事，瘴天風雨柳飄蕭。
 
[367]

 ”又《村飮》云：“村飮家家醵酒錢，竹枝籬外野棠邊。縠絲久倍尋常價，父老休談少壯年。细雨人歸芳草晚，東風牛藉落花眠。秧苗已長桑芽短，忙甚春分寒食天。”
 
[368]

 此二律，則格調妍秀，自是流麗一派。“東風牛藉落花眠”七字，可稱晚唐佳句。《寄朱徵君》一首，全似渔洋，眞樵夫集中變體之作也。

黃仲則陳仲卿七律
 
[369]



少时讀諸家詩，未有如鄺湛若、黄仲則、陳仲卿三家之能醉余心者。《嶠雅》、《兩當軒》二集，風馳海外，惟仲卿《海騒》寥寥罕睹，家藏全帙，寳若璆琳。今老作遠游，三家集本俱隨行篋矣。仲則七律《金陵别邵大仲游》云
 
[370]

 ：“三千餘里五年遙，兩地同爲斷梗飄。縱有逢迎皆氣盡，不當離别亦魂銷。經過燕市仍吳市，相送皋橋又板橋。愁绝駝鈴催去急，白門烟柳晚蕭蕭。”仲卿《寄伯兄》云
 
[371]

 ：“無端又度九秋天，書與飛鸿竟渺然
 
[372]

 。亦有傳聞來嶺嶠，祗言搖落滞幽燕。五年夢隔關山遠，萬里心同日月懸。堂上老人思汝甚，黑頭今已變華顚。”兩詩皆一氣轉折，痕跡渾融，代無數人，人無數首也。
 
[373]



宋芷灣
 
[374]



二百年來，吾粤詩家能自成一家面目者，惟黎二樵（簡）、宋芷灣（湘）、陳仲卿（曇）三人。二樵以奇峭勝，芷灣以雄大勝，仲卿以幽怨勝。餘子不能及。亦古人之所無，乃可謂獨開生面，自造一境也。芷灣著《紅杏山房集》，七律之魄力雄厚，雖韓杜復生，恐亦不能過。兹擷錄其最佳者，爲力闢新境界告焉。《查大理家藏謝文節橋亭卜卦硯屬余爲詩》云
 
[375]

 ：“摩挲賸墨玉庚庚，想見夷齊萬古情。國旣無人焉問卜，臣猶有母此埋名。從容豈愧文丞相，流落曾聞玉带生。同是山頭一方石，人歌人哭至今并。”《夏口》云：“仰視浮雲逐鳥飛，大江開處倒金罍。稀星明月悲秋夜，對酒當歌弔古來。此水豈宜規戰地，用兵終遜賦詩才。江鱼尚带東風血，一笑東坡舉網回。”《鸚鵡洲》云：“兩日停橈鸚鵡洲，接天波浪打江樓。靈風尚帶三撾怒，芳草難消一賦愁。從古異才無達命，惜君多難不低頭。秋墳莫厭村醪薄，何處曹黄土一抔。”《黄鶴樓題壁》云：“笛聲吹裂大江流，天上星辰歷歷秋。黄鶴白雲今夜别，美人香草古來愁。我行何止半天下，此去休論八督州。多少烟雲都過眼，酒杯多置五湖頭。”《舟泊岳陽郭外》云：“楚山千里來江上，秋色三分入洞庭。初夜星辰粘渚白，落帆天地撲船青。客心無寄吟山鬼，舟路多閒檢水經。明日移橈向何處，岳陽城郭樹冥冥。”《舟中讀范文正公〈岳陽樓記〉》云：“連朝風浪阻征期，三尺篷窗一酒巵。遣悶無如開卷好，對公眞悔讀書遲。先憂後樂何人語，去國懷鄉此日知。韲粥文章天下任，教人長憶秀才時。”《岳陽樓題壁》云：“纔吹黄鶴樓中笛，又醉岳陽樓上來。作客百年人易老，防身一劍我何才。乾坤風月爭漁艇，今古功名借酒杯。滿地江湖滿眼夢，登樓那得不頭回。”《游君山》云：“君山一點似湖雲，畧比湖雲青幾分。滄海割來蓬島股，清湘拖到練光裙。岳陽城郭中流見，黄帝笙鐘上界聞。説與少陵應我健，直提卭竹入蒼雯
 
[376]

 。”《入洞庭》云：“客自長江入洞庭，长江回首已冥冥。湖中之水大何許，湖上君山終古青。深夜有神觴正則，孤舟無酒酹湘靈。燈前欲讀悲秋賦，又怕鱼龍跋浪聽。”《江夜聞楚歌》云：“莫是宫中舊舞腰，聲聲餘恨咽前朝。英雄兒女虞兮曲，落日哀猿下里謡。詞客有魂留夜渚，孤舟無伴讀離騒。如何一副千秋淚，不唱吾家大小招。”《大江》云：“東諸侯長朝天子，百谷王門走大江。天起風雲扶氣力，地開吳楚出旗幢。無愁兒女沙淘盡，有恨英雄浪打降。誰奏銅絃鐡綽板，萬山明月入船窗
 
[377]

 。”

端節賞牡丹詩
 
[378]



柏林天氣極寒，三月樹始發青，四月桃梅漸放，五月則牡丹、芍藥爛熳如錦矣。我國駐柏林公使署在斯布列河彎環處，樓臺如鏡，牡丹一本，高與簷齊。戊子重午日，陶榘林觀察曾邀集節署賞牡丹
 
[379]

 。榘林賦七律二首云
 
[380]

 ：“桃笙葵扇酒酣時，簇簇天香出地遲。身奪龍標驚異族，眼看燕瘦妒新姿。雲裳有缝消炎酷，風氣無心聽轉移。偶共才人談富貴，沈香亭畔續題辭。”“絕代繁華指洛陽，海天剛賸小南强。留些國色圖春景，愛引薰風護艷妝。姚魏簪纓五絲續，王侯眷屬二喬忙。會須承露臨芳殿，一例聲光譟李唐。”當時，汪芝房參贊、承伯純户部與余均有和作，而榘林獨工
 
[381]

 。或曰“身奪龍標”指洪文卿星使（鈞）由狀元出身，“妒新姿”則刺洪使携妓傅彩雲作夫人赴任也。

珠江顧曲圖
 
[382]



珠江爲結客少年塲，红袖稱觴，黄河畫壁，自是才人樂境。今時移地易，風景全非，回首二十年前，恍如夢影，安得秋谷老人爲作《海鷗小譜》也。余舊有《珠江顧曲圖》，題者二十餘人，已半作古人矣。兹錄數家於此，不止白傅江頭，黄公罏下，感慨無端也。蕭伯瑤（敬常）云：“樊川舊夢憶薰香，説著燈船已斷腸。不信當年諸半臂，至今猶在女兒箱。”“钗鸞筝雁奈愁何，一曲楊枝寄慨多。此日畫圖開倦眼，鏡邊重欲拂多羅。”“何人香海負才名，聽説鵾絃遠恨生
 
[383]

 。猶有檀奴如冠玉，怪他紅粉目偷成。”“七尺臨風玉樹枝，珠汀休恨酒船遲
 
[384]

 。豪吟付與吹簫侣，已是尊前幼婦詞。”“黄門風調世間稀，酒畔雙鬟未忍違。絕愛素馨簾底月，夜凉初照紫綃衣。”“舊院秦淮廿四樓，板橋風月晚飕飕。何如珠海筝琶夜，繡箔花船盡上鈎。”“我忍浮名换淺斟，舊時鶯燕幾飛沈。十年紅豆飄零盡，欲賦相思半不禁。”李芷汀（東沅）云：“珠娘解唱解心謳，斜抱雲和半掩羞。借問儂家何處住，木棉花下小紅樓。”“萬點珠燈漾水明，好風徐引棹歌聲。願爲葵扇遮嬌面，消受衣香過一生。”“春風吹夢過天涯，尙有閒情判百花。記得晶簾銀燭下，雙鬟齊唱浣溪沙。”“人面桃花各鬥妍，珠江風月本情天。吳娘暮雨瀟瀟曲，何似山塘六柱船。”王曉滄（恩翔）云：“花舫球燈茉莉香，月中水調可憐涼。雙成小玉低鬟笑，又賺仙郎按拍忙。”“盈盈秋水動相思，何必英雄不女兒。妾唱南强郎説劍，特關情處兩心知。”昔秋谷自題《海鷗小譜》云
 
[385]

 ：“落絮沾泥會有時，鬢絲襌榻最堪思。阿難一笑花偏著
 
[386]

 ，合向楞嚴覓道師。”余欲以此詩題諸圖尾。
 
[387]



羅秋浦
 
[388]



癸巳秋，余游東官，主張子才明經（蝶聖）家園。明經置酒園中心舸，大集珊洲名士爲高會，忽報客來訪余，鳩笻鶴髮，狀若神仙，則八旬詩叟羅秋浦先生（嘉蓉）也。先生爲先祖詩友，巍巍丈人行，聞余至，乃出城相訪，并惠題《歸槎錄》長篇
 
[389]

 。余席上呈詩有云：“三千佳弟子，八十老詩翁。”蓋以座上尹祥墀太史（慶舉）、鄧蓮裳廉訪（蓉鏡）均先生門下士。是日，校書黄佩仙入座捧觴，羣恐先生以爲褻，而先生戲冩一絕示余，有“無意到來花滿眼，强顏慙入少年叢”句，其老懷倜儻，絕不拘迂，又與随園、松廬同一風致矣。越日，余趨謁雲根老屋，承出示詩文集十四卷，《寳安詩正》一百卷，相與商榷，又命門人錄余詠東官詞家數首，編入縣志中。老輩虛懷宏奬，未有如先生之愛我者。别後，猶時寄書，期相見。今者大雅淪亡，舊時游侣亦多星散，珊洲風月，難拾墜懽矣。《雲根老屋全集》爲及門諸子共刊。甲午，余游西樵，先生聞之，曾手錄其《樵中所作》見寄
 
[390]

 。今特著五、七言古各一首于编，欲窺全豹，以有《雲根全集》在也。《碧玉洞》云：“我有碧玉簫，無處藏其響。幽尋得洞府
 
[391]

 ，元音此間養。借與仙人吹，雲驚走千丈。餘韻不能沈，泉聲漫相倣
 
[392]

 。”《出山留别西樵諸峰》云
 
[393]

 ：“七十二峰齊矯首，彷彿臨歧餞良友。大科突出亂雲巔，又似留賓惜分手。西樵游罷歸東樵，自憐身類煙霞叟
 
[394]

 。告辭猿鶴登舊程，一路澗溪仍有情。奔雲出岫欲挽駕，野瀑裂石多離聲。屐尖不少徑苔破，杖頭尚有山嵐縈
 
[395]

 。吾曹倘是神仙列
 
[396]

 ，詩骨罡風兩清絕。眼前山水喜相迎，背後林巒意猶結。一步一停回顧頗，何殊年少新婚别。”

賴虛舟
 
[397]



戊子秋，余在外洋，得賴虚舟山人（學海）寄詩，有句云：“才若可施随地可，地球何處不蒼生。”
 
[398]

 爲慨然久之。山人爲隠淪耆舊，高介通儒，乃蒙文字先施，結契於四萬里外，慰譽交至，感入肺腸。
 
[399]

 迨余東歸，竟未一踐龍山訪戴之約。邱仲遲駕部以山人遺著《虛舟詩草》、《雪廬詩話》、《楹聯摘粹》三種，屬爲编定付梓，蓋山人遺命也。山人卒年六十九，無子，所著能傳，即其精神不朽矣。平生足跡大江南北，迭遭洪楊之亂
 
[400]

 ，余序所謂“感時憤事，神合杜陵，不求肖而自肖者”
 
[401]

 ，非歟？集中五、七古長篇，蔚然大作。兹先擇錄七律，俾易傳誦。《過無錫游慧山寺》云：“小溪迴轉路彎環，入望樓臺縹緲間。一脈泉香迎棹至，滿身雲重带詩還。按名遞賞寰中水，垂老來看亂後山。只怨負他三白酒，匆匆原是不曾閒。”
 
[402]

 《舟出寳塔灣望金山》云：“煙波明滅浪縈迴
 
[403]

 ，孤塔凌空眼乍開。此足妙於奇處著，當頭忽自雨中來。荻蘆蕭颯聲無際，樓閣參差畫有胎。正欲登臨探勝景，却疑蜃氣轉徘徊。”《過鄺湛若海雪堂故址》兩律云：“挂劍携琴迹已陳，尚餘塵土共千春。試援綠绮彈三峽，猶黯青楓動四隣。蠻峒有天容爾傲，中原無地著君身。相思寨主猶存否，我亦人間失意人。”“滿目蒼煙宿草漫，悵吟何處倚闌干。琴無知己生何託，士不逢時死更難。詩麗爭傳鸚鵡賦，穴眞留得鳳凰丹。想當環列圖書日，晝錦将同一例看。”
 
[404]

 《馬嵬驛題壁》三律云：“纔出延秋第幾程，霓裳忽變斷腸聲。豈曾海上仙相詔，其奈軍前馬不行。天子尚難消豔福，美人應悔卜他生。國殤亦有睢陽妾，可切君王掩面情。”“鼙鼓聲高羯鼓降，羅衣繫後羽衣荒。宗陵自較椒房重，離恨何如蜀道長。新鬼尚繁青海骨，明駝方發祿山香。馬前一死猶關福，多少妃娥入洛陽。”“古驛斜陽駐客鏕，玉環深感繫巾謠。六宮粉黛當年怨，萬丈冰山此地銷。畢竟美人原可念，從來外戚不宜驕。君王早悟千秋鑑，豈待行過萬里橋。”
 
[405]

 此三律，不愧詩史。

虛舟先生博綜羣籍，著書滿家，而留心域外大勢，又不僅章句之儒。嘗著《海語》一書，考求各島風土人情，可補《海國聞見錄》所未備。尚有《讀史解頤》八卷、《述異志》八卷、《讀書小見》二卷、《西游漫解》四卷，均藏仲遲家。余客歐西，曾集女史二十六人為琴會，先生有詩紀其事云：“廿六妖娥翻舞袖，倚聲齊踏鷓鴣天。”
 
[406]

 則此會可以傳矣。
 
[407]



李陶村
 
[408]



南海李陶村廣文丈（欣榮），松廬老人高弟，柳堂先生詩弟也
 
[409]

 。以湖海詩翁為諸侯上客，享盛名數十年，公卿來粵，靡不敬禮廣文者。余重晤廣文于仙城客舍，八十五叟拄杖歡迎，話余家雙桐圃宴游舊事，娓娓忘倦。出贈《寸心草堂詩文全集》，命題句
 
[410]

 。乙未割臺，廣文感時抒憤，賦《秋感》八律
 
[411]

 ，又賦《臺灣紀事》，直斥權臣悞國，言人所不敢言者。綜觀全集，五古學陶，五律學孟，淡遠堅蒼，不落浮靡摹彷家數，真學人之詩。獨七絕一種，神韻逼近漁洋，余時時愛誦之。為錄數首于此。《山塘觀競渡》云：“柳外斜陽掛碧天，玉簫金管兩頭船。願為斟酌橋邊水，（斟酌橋，在蘇城白公祠外。）盪盡衣香化酒泉。”“冶坊濱裏白公祠
 
[412]

 ，燈火猶龍夾岸宜。最是昵人腸斷處，紅蕉衫影雪膚肌。”《汾江七夕》云：“縹緲紅牆水不波，汾江如練隔銀河。定情一曲撩人思，細聽珠娘子夜歌。”“霧鬢風鬟劇可憐，阿儂朝暮祝生天。豈知乞遍天孫巧，輸與人間並蒂蓮。”《飲裘子靜家口占留別》云
 
[413]

 ：“征衣拂拭倦停驂，壓架藤陰瀹茗甘。零落一樽朋輩集，板橋衰柳話淮南
 
[414]

 。”《崑山道中》云：“平川奧衍盡江鄉，碧柳參參夾道旁
 
[415]

 。近水樓臺明瑟瑟，有烟村處有橋梁。（自注：此《崑山道中》題壁詩，曩客吳門，為人傳寫流播。後過金閶，多有錄此詩者。問主人作詩為誰，曰不識。吁！古有‘團扇家家畫放翁’韻事
 
[416]

 ，益增我身世飄零之感矣。
 
[417]

 ）”

《寸心草堂集》，多名卿題辭，而南皮張尚書（之洞）一律推許尤至，并錄于此云：“綵筆紛披五色斕，棣花曾共詠霓班。（原注：介弟文燦與余壬子科南北占一元。）沈深策略陳同甫，閎麗詩才李義山。便許渭濱猶晚節，其如盤谷早投閒。蓬萊方丈無難到，遲汝仙舟輒引還。”

陶村先生題余《西海紀行卷》一律云：“飄然劍俠渡滄溟，筆挾霜鋒斷海鯨。蜃霧樓臺窮絕域，鱟帆風雨壯長征。策勳不限三年例，記里當思四萬程。他日若持龍節去，再來宗慤早知名。”
 
[418]

 先生遺作盡梓，此詩刊《陶村別集》中。末二語，獎勉期許交至，今讀之猶愧也。

伊墨卿
 
[419]



伊墨卿太守（秉綬），人重其書，而罕見其集。余家藏東坡小像，有墨卿題一律云
 
[420]

 ：“自是星精降不辰，年年祀與感相因。子霞夢斷游儋耳，涑水名高冠黨人
 
[421]

 。良夜卜成文字飲，荒齋寒卷海天春
 
[422]

 。只今酣睡軒前鶴
 
[423]

 ，應念南圭舊德隣
 
[424]

 。”又一山水扇面，墨卿自題云：“無師之畫，隨筆塗之，以破岑寂，雲谷見而取去。此乃生平第二作，真他日笑柄耳。”并一絕云：“白雲缺處見山椒，遙指城闉遠市囂。一縷龍涎小舟熱，西風吹荻晚蕭蕭。”
 
[425]

 墨卿畫最難得，筆墨又極精細，此幀常置行篋也。

伍意莊贈余名家詩冊一本，又得墨卿一律，題為《寒食日曾賓谷方伯招飲》云：“少聯詩社老逾親，嶺海重逢更可人
 
[426]

 。行省中書過寒食，同年進士坐比隣
 
[427]

 。細添沈屑琴尊夜，却憶穠華鄠杜春。記否昔曾修禊事，紅橋攀得柳條新。”亦吉光片羽也。

此冊乃諸名家為葉雲谷農部（夢龍）作，中有張南山一律《墨卿太守枉駕草堂喜晤》云
 
[428]

 ：“我更多故似哀鴻，公亦頻年類轉蓬。心血漸衰憂患後，鬢鬚渾老道途中。蒼虬雨過鱗宜戢，雛鳳天高羽易豐。（謂令嗣少沂明經
 
[429]

 。）一笑山靈正翹首，要看椽筆氣如虹。（時先生方作《雲泉山館記》，并書勒石。）
 
[430]

 ”南山復自題其後云
 
[431]

 ：“今年見先生
 
[432]

 ，鬚微白矣，故有第四語。先生曰
 
[433]

 ：此真詩也，此詩必存稿中
 
[434]

 。”然考《松心十集》與《聽松廬詩鈔》均不載，不知何故也。
 
[435]






 [1]
 原未標目，此為整理者另擬。


 [2]
 陶淵明《停雲（并序）》序云：“停雲，思親友也。罇酒新湛，園列初榮，願言不從，歎息彌襟。”詩云：“靄靄停雲，濛濛時雨。八表同昏，平路伊阻。靜寄東軒，春醪獨撫。良朋悠邈，搔首延佇。停雲靄靄，時雨濛濛。八表同昏，平陸成江。有酒有酒，閒飲東窗。願言懷人，舟車靡從。東園之樹，枝條再榮。競用新好，以怡余情。人亦有言，日月于征。安得促席，說彼平生。翩翩飛鳥，息我庭柯。斂翮閒止，好聲相和。豈無他人，念子實多。願言不獲，抱恨如何。”


 [3]
 《華字日報》甲辰年七月二十三日所載題作“書懷”。《廣東歷代詩鈔》卷八題作“自題在山泉（并序）”，序云：“寓樓後得隙地，構風臺，雜植花草。以鐵筧導流泉，可以漉巾，可以濯硯，可以澆花，可以煑茗。泉之清泠，不減吾粵之九龍西華。蓋港人汲飲皆引導山泉為天廚玉液也。高簷見山，後榮近樹，榜曰‘在山泉’，以志高寄，以寫幽思焉。”《說劍堂詩集》卷一以上序為題，“雜植”、“近樹”分別作“雜蒔”、“傍樹”。二者所選均為第一、四兩首。


 [4]
 楊萬里《題潘彦政叔姪濯纓齋（名師文）》：“愚溪之口湘江左，茆齋不小亦不大。齋前看江江只流，江中望齋齋更幽。兩潘讀書韻清壯，湘妃出聽魚吹浪。大潘皎如鶴出林，小潘不減在沙金。向來姓名到天府，市人莫笑渠塵土。濯纓當屬最閒人，兩潘且彈冠上塵。”


 [5]
 自“樓後”句以下，曾載於甲辰年七月二十三日《華字日報》：“寓樓後得隙地，構風臺，雜植花草。以鐵筧導流泉，可以漉巾，可以濯硯，可以澆花，可以煑茗。泉之清泠，不減吾粵之九龍西華。蓋港人汲飲皆引導山泉為天廚玉液也。高簷見山，後榮近樹，榜曰‘在山泉’，以志高寄焉，以寫幽思焉。賦《書懷》四首，乞海外同道投和焉。（詩略）”所錄詩中“兵志”作“兵事”。案：甲辰年七月二十四日《華字日報》即載楊其光“投和”之作《和蘭老書懷四首次原韻》：“黃門裘馬昔翩翩，倒瀉詞源萬斛泉。老了著書閒歲月，卻將憂憤換中年。”“湖海知名儗謝公，題詩多在百花叢。醉邊隱抱舂陵感，一劍騰騰欲躍空。”“閱劫棋枰心已寂，客塵排妄學須彌。只餘癡夢刪難盡，秋士離騷況旅思。”“新築山泉數往還，水天閒話故鄉山。倦遊倘有思歸志，與子相要泉石間。”甲辰年七月二十九日《華字日報》亦載武進賀彝《次韻奉和蘭老在山泉四首》：“勞勞人海似鴻翩，故態狂奴尚昔年。退步英雄寧學圃，聊蒐草木續平泉。”“使酒豪情蓋次公，未甘頭腦老書叢。枕流潄石平生志，世事浮雲付太空。”“縮地長房今已杳，何曾芥子納須彌。無端棖觸江湖想，勺水泠泠起遠思。”“扶搖大鳥倦飛還，恨未囊金遂買山。清濁都憑君領畧，故應勞我夢魂間。”


 [6]
 原未標目，此為整理者另擬。


 [7]
 《漁洋山人精華錄》卷九《廣州竹枝六首》其五：“鬊雲盤髻簇宫鴉，一線紅潮枕畔斜。夜半髮香人夢醒，銀絲開遍素馨花。”


 [8]
 《松心十錄》壬集《花地集》卷四《珠江雜詠》七首其四：“水閣花開助晚妝，素馨盤髻亦尋常。怪他奉使漁洋老，夜半何由覺髮香。（漁洋奉使來粵，而夜半髮香，夢醒，吟‘銀絲開遍素馨花’之句，似是身臨其境者。）”


 [9]
 《道古堂詩集》卷一八題作《珠江竹枝詞六首和何監州》，此處分別節錄自其中第四、一首：“論斛量珠買得無，魚珠爭及蚌珠粗。若將江作珠胎比，儂是江心一顆珠。”“村裏歌聲水面腔，阿奴生小住珠江。淩波只恐塵生步，不著鴉頭襪一雙。”案：《粟香隨筆》卷六的看法有所不同：“廣州竹枝詞，以漁洋山人六絕句為最佳。”


 [10]
 原未標目，此為整理者另擬。


 [11]
 原未標目，此為整理者另擬。案：《華字日報》甲辰年六月初九日“居巢”條所云可參：“居梅生以江湖畫師作諸侯賓客，張德甫廉訪督兵江西時，招致幕中。梅生知兵法，故軍中詞極激昂雄壯。梅生品高雅，性淡泊，不輕發一言。其畫則人視同拱璧，所謂與惲南田同價者也。詩新警幽深，戛戛獨造。有《今夕庵稿》一卷。”


 [12]
 陳璞《擬廣東文苑傳》所云可參：“居樟華，又名溥，最後更名鍠，字少楠。番禺人。聰敏好學，博涉經史，尤精熟《選》理。嘗作《白菊》詩百首，才名噪一時。工駢體文，沈博絕麗，鮮與為比，文章鉅公咸賞之。年四十餘，始補諸生。客死韶州。著述散逸。所存《灕江草》、《枝溪草》，皆少作云。”


 [13]
 據可推測居巢生年，且與本書卷三“梅邊索句圖”條中“年七十七矣”的居廉（古泉）所作詩中懷念其兄梅生之語“卅年忽記聯牀句”大體契合。而與經由楊永衍自序《粵東詞鈔二編》所推斷的結果不同：“吾粵詞家，自許青皋茂才、沈伯眉學博采入《粵東詞鈔》，古今作者皆備。其書刻於道光己酉春，距今閱四十餘載矣。故友居梅生工於詞，嘗欲續刻數家，以補許、沈之遺，未果。余又不能詞，然以詞為詩之餘，其纏綿悱惻、字句長短，實與古樂府相通。每見詞卷，或購藏，或鈔寫，或出友人投贈之作，江村無事，日手一編，而諷詠之意頗有會。今梅生化去將三十年，余衰老日甚，顧詞卷之橫陳案上，則猶往時興致也，因輯錄十餘家，為《粵東詞鈔二編》。梅生之作，名《烟語詞》，咸豐丁巳之冬，其板被兵火燬去，未經復刻，故多錄焉。是編刻成，惜梅生不及見矣。光緒十八年歲次壬辰秋九月，番禺楊永衍識於添茅小屋，時年七十五。”


 [14]
 《粵東詞鈔二編》擇錄居巢詞二十五首：《踏莎行》（俠骨鸞停）、《百花令》（故宮何處）、《南歌子》（井愛金闌好）、《醉花陰》（綠意欲肥紅不瘦）、《浪淘沙》（花格脫燕支）、《浪淘沙》（闌角影亭亭）、《生查子》（孤眠慣未能）、《齊天樂》（城中不省秋聲到）、《齊天樂》（瓜廬偪仄蒸還濕）、《好事近》（茉莉晚花明）、《沁園春》（約冷湖州）、《浪淘沙》（嵐氣罨花光）、《百字令》（味紅閣主）、《減蘭》（可人如玉）、《高陽臺》（旗影回春）、《滿江紅》（燕子磯頭）、《大有》（汐社頑民）、《浪淘沙令》（小小田田）、《高陽臺》（鐵甕山圍）、《高陽臺》（碧玉小家）、《喜遷鶯》（舊時月色）、《浣溪紗》（片片輕容妙翦裁）、《金縷曲》（天意真難問）、《浣溪紗》（自是尋春去較遲）、《夜合花》（玉雨頻吹）。


 [15]
 原未標目，此為整理者另擬。


 [16]
 《北江詩話》卷一：“黎明經簡詩，如怒猊飲澗，激電搜林”。卷三：“作詩造句難，造字更難。若造境造意，則非大家不能。近日順德黎明經簡，頗擅此長。惜年甫四十而卒。然所存諸詩，尚足以睥睨一世”。又，《雪廬詩話》：“作詩不問工不工，但問其成不成。成者，成一家之謂，未有不成家而能傳者。……吾鄉黎二樵苦心於鍊字、鍊句、鍊意，亦自成一家。此千古不磨者也。”


 [17]
 《今夕庵詩鈔》題作“讀二樵山人詩”，此處所錄為其中首聯和頸聯，頷聯和尾聯為：“輿臺競末路，奴主等陳人”、“此才天亦愛，山澤未淄磷”。


 [18]
 《南亭四話》卷一《莊諧詩話》“造句造意”條與此則僅首句中“吾鄉”作“番禺”異。


 [19]
 原未標目，此為整理者另擬。


 [20]
 《定盦文集補》上卷題作“乙酉十二月十九日得漢鳳紐白玉印一枚文曰緁伃妾趙既為之說載文集中矣喜極賦詩為寰中倡時丙戌上春也”，此處節錄自其中第一首。


 [21]
 缺憾：《定盦文集補》本作“缺陷”。


 [22]
 《荔村吟草》卷二題作“題趙飛燕印拓本後（玉印徑寸，厚五分，潔白如脂。紐作飛燕形。文曰‘倢伃妾趙’四字，篆似秦璽，獨‘趙’字以鳥跡寓名。嘉靖間藏嚴分宜家，後歸項墨林，又歸錫山華氏及李竹懶家，最後嘉興文復山得之。仁和龔定庵舍人以朱竹垞所藏宋拓《婁壽碑》相易，益以朱提五百，遂歸龔氏。此冊乃何夢華所拓也，後歸潘德畬方伯）”。《楚庭耆舊遺詩》後集卷一“文復山”作“文後山”，無“後歸”句。案：《石雲山人詩集》卷一九《漢鉤弋夫人婕妤小玉印》序有云：“余謂燕飛倉琅，根啄皇孫，且白虎殿晨傳失衣，羣眾讙嘩，縱金塗壁釭，制度侈美，而掖庭發狀，北宮啄矢，其印當毀，安得流傳至今。況婕妤之策拳夫人在前，自以鉤弋所佩為定。印為潘德輿比部（仕成）所得，屬考證并系以詩。”《樂志堂詩集》卷五《漢鳳紐白玉印歌》序云：“漢鳳紐白玉印，文曰‘婕妤妾趙’，向為龔定菴舍人所得，定為飛燕趙后物，詩文並載集中。後歸潘德畬郎中，而程春海侍郎、吳荷屋中丞又定為鉤弋夫人物，均未見其必不然。然鉤弋雖奇女，以視宜主幼聰悟，積思精切，且顓事膏沐，澡粉其費，無所愛者，其好事固當不同。至謂‘掖庭發狀，北宮啄矢，其印當毀，安得流傳’，則從幸甘泉，有過見責，以憂死者，又得流傳耶？況懋膺洪冊，踴躍遺書，則姊妹當並工詞翰，縱不必泥印末一字為鳥篆，鳥之喙三，鳥之趾二，故知隱寓其號，亦無不可，定為昭陽舍中物矣。楊妃之錦襪，明鄭貴妃之敕賜袈裟，世猶豔稱之。作詩以紀，怙寵者亦增人太息矣。”


 [23]
 殘：《荔村吟草》本作“鎪”，《楚庭耆舊遺詩》本作“搜”。


 [24]
 字：《荔村吟草》本作“迹”，《楚庭耆舊遺詩》本作“亦”。


 [25]
 惱：《荔村吟草》本、《楚庭耆舊遺詩》本作“懊”。


 [26]
 原刊於日報本甲辰年六月初十日（一九〇四年七月二十二日），未署名，題作“宋紹濂”，此處據補。


 [27]
 詩凡四首，此二聯分別出自其中第一、四首：“三十六陂清曉時，瓊花朶朶浸琉璃。香藏世界無塵劫，夢墮清涼有月知。仙掌盤空秋露冷，露筋祠靜野風吹。浣紗人去吳宮寂，烟鎖銀塘欲怨誰。”“莫是瑤池侍女妝，舞腰猶束素霓裳。聞香都不辨花水，有色何須傲雪霜。低護蝶魂銀帔冷，深籠鴛夢翠紗涼。謫仙名字香山姓，一瓣風流合溯將。”


 [28]
 以上文字，《嶺南畫徵略》卷一〇所引作“宋紹濂，字子熙，番禺人。花卉明麗。工詩，以賦白蓮得名，句云：‘香藏世界無塵劫，夢墮清涼有月知。’又云：‘聞香都不辨花水，有色何須傲雪霜。’人呼為‘宋白蓮’”。


 [29]
 僧：原作“儈”，據日報本校改。


 [30]
 子熙：日報本作“紹濂”。


 [31]
 原未標目，此為整理者另擬。案：《華字日報》甲辰年六月初八日“黎簡”條所云可參：“順德黎簡，字未裁，及游覽羅浮西樵歸，更字二樵，又名其室曰‘五百四峰堂’也。足跡不逾嶺，而名滿天下。其畫學倪高士，參以清湘。詩則於昌黎、東野外，自成一面目，洪北江詩話謂其‘造意造境’。當時有詩一、畫二、字三、印四之稱。其印章皆自製，直入漢人之室。聞簡作畫，成輒擲筆歎曰：‘五百年後，必有知我者。’不意歿後即有番禺潘鈞石文學，酷嗜其書畫，仿翁覃溪寶蘇室、陳仲卿鄺齋故事，顏所居曰‘黎齋’，以藏簡之遺墨。當時謝里甫太史為繪齋圖，並題詩云：‘三絕人推老鄭虔，關心猶恐死無傳。如今碎錦爭收拾，何必遙遙五百年。’又江西吳蘭雪先生《香蘇山館集》有《黎齋》詩。”


 [32]
 案：這兩首詩中的第一首，已見《五百四峰堂詩鈔》卷一七，為題作《絕句二首》的兩首詩中的第二首，惟“靉靉”作“靉靆”；第二首，已見《五百四峰堂詩鈔》卷一六，為題作《客居悶雨》的五首詩中的第四首，惟“大烏”、“天海”分別作“大夫”、“煙海”。


 [33]
 余：雜錄本作“予”。


 [34]
 五百四峰：雜錄本作“五百峰”。


 [35]
 擔：雜錄本作“甔”。


 [36]
 三日：雜錄本作“不三日”。


 [37]
 以上，雜錄本總題作“題山水”。


 [38]
 以上，雜錄本題作“題南浦綠波圖”。其中題詩，又見於廣東省博物館所藏題為“暮色叢葦圖”者，詩末款識為：“予為李正夫作畫冊，又為雲隱作，語多一快！秋階之蟲，以怨吟為命者耶？黎簡。”梁守中校輯本《五百四峰堂詩鈔》所錄，“汀波”、“巖頭如個”、“鬢易霜”分別作“江波”、“巖前若個”、“鬢易蒼”。


 [39]
 此詩，雜錄本題作“題巫山十二峰圖贈謝退谷”。


 [40]
 “楊丈椒坪”諸句：《嶺南畫徵略》卷五引《綠水園讀畫記》作“楊氏鶴洲草堂有二樵墨梅扇面，自題云：‘居士湛然如鏡明，梅花映空如水清。就中非一亦非二，無以琉璃同水晶。’二樵寫花卉不多見。末語用《楞嚴經》，頗有禪趣”。


 [41]
 原未標目，此為整理者另擬。


 [42]
 自“張德甫方伯”句以下：《南亭四話》卷二《莊諧詩話》“牡丹扇”條作“于式枚京卿之父，名丹九，有才名。張德甫方伯為之作合，偶粵東居玉徵女士，女士善花卉。合婚之夕，張以團扇即席索繪設色牡丹一本，于填詞以謝冰人。嘉應張鳳曹時官柳州知府，賦長篇云云”。詩中“新曉”、“巧爭”分別作“侵曉”、“漫爭”。


 [43]
 《梅窝詩鈔》卷三有題注：“友人番禺居梅生女，許字同邑林明仲茂才，未婚而卒”。


 [44]
 原未標目，此為整理者另擬。


 [45]
 野雲：雜錄本作“朱野雲處士”。


 [46]
 “挈箇”句下：雜錄本尚有注：“君此行擬挈眷出游”。


 [47]
 《秋庵遺稿·秋庵詞草》未見收錄此詞。


 [48]
 原未標目，此為整理者另擬。


 [49]
 《人境廬詩草》卷六《今別離》凡四首：“別腸轉如輪，一刻既萬周。眼見雙輪馳，益增中心憂。古亦有山川，古亦有車舟。車舟載離別，行止猶自由。今日舟與車，倂力生離愁。明知須臾景，不許稍綢繆。鐘聲一及時，頃刻不少留。雖有萬鈞柁，動如繞指柔。豈無打頭風，亦不畏石尤。送者未及返，君在天盡頭。望影倏不見，煙波杳悠悠。去矣一何速，歸定留滯不。所願君歸時，快乘輕氣球。”“朝寄平安語，暮寄相思字。馳書迅已極，云是君所寄。既非君手書，又無君默記。雖署花字名，知誰箝緡尾。尋常並坐語，未遽悉心事。況經三四譯，豈能達人意。只有班班墨，頗似臨行淚。門前兩行樹，離離到天際。中央亦有絲，有絲兩頭繋。如何君寄書，斷續不時至。每日百須臾，書到時有幾。一息不相聞，使我容顏悴。安得如電光，一閃至君旁。”“開函喜動色，分明是君容。自君鏡奩來，入妾懷袖中。臨行剪中衣，是妾親手縫。肥瘦妾自思，今昔得毋同。自別思見君，情如春酒濃。今日見君面，仍覺心忡忡。攬鏡妾自照，顏色桃花紅。開篋持贈君，如與君相逢。妾有釵插鬢，君有襟當胸。雙懸可憐影，汝我長相從。雖則長相從，別恨終無窮。對面不解語，若隔山萬重。自非夢來往，密意何由通。”“汝魂將何之，欲與君追隨。飄然渡滄海，不畏風波危。昨夕入君室，舉手搴君帷。披帷不見人，想君就枕遲。君魂倘尋我，會面亦難期。恐君魂來日，是妾不寐時。妾睡君或醒，君睡妾豈知。彼此不相聞，安怪常參差。舉頭見明月，明月方入扉。此時想君身，侵曉剛披衣。君在海之角，妾在天之涯。相去三萬里，晝夜相背馳。眠起不同時，魂夢難相依。地長不能縮，翼短不能飛。只有戀君心，海枯終不移。海水深復深，難以量相思。”


 [50]
 善變：《人境廬詩草》卷八作“善作”。


 [51]
 世界：《人境廬詩草》本作“世變”。


 [52]
 挈：《人境廬詩草》本作“擷”。


 [53]
 此為《人境廬詩草》本《酬曾重伯編修》二首其二。又，《新民叢報》第三年第四號所載題作“酧曾重伯編修並示蘭史”，有自序云：“重伯序余詩，謂古今以詩名家者，無不變體，而稱余善變，故詩意及之。”又，《華字日報》甲辰年九月初三日所載題作“論詩酬曾重伯編修並示蘭史”。


 [54]
 尤亟：《嶺南詩存》卷五作“猶怯”。


 [55]
 發：《嶺南詩存》本作“去”。


 [56]
 玉笛銅琶：《人境廬詩草》卷五作“玉管銅絃”。


 [57]
 原刊於日報本乙巳年正月十七日（一九〇五年二月二十日），題作“沈孝耕”，此處據補。


 [58]
 維揚：日報本作“揚州”。


 [59]
 《華字日報》甲辰年十月二十四日錄後二首，題作“將入都門感賦留別南中諸友并寄老蘭”。


 [60]
 無限：原作“無恨”，據日報本校改。


 [61]
 病：《華字日報》甲辰年十月二十四日所錄作“怯”。


 [62]
 使車：原作“便車”，據日報本校改。


 [63]
 夷：日報本作“彝”。


 [64]
 蛤蜊：日報本作“蛤利”。


 [65]
 原刊於日報本乙巳年正月十八日（一九〇五年二月二十一日），題作“翁公子”，此處據補。


 [66]
 原刊於日報本乙巳年正月十九日（一九〇五年二月二十二日），題作“邱菽園”，此處據補。


 [67]
 近益奇肆：日報本作“瓣香瑟人”。


 [68]
 案：杜甫《飲中八仙歌》：“知章騎馬似乘船，眼花落井水底眠。汝陽三斗始朝天，道逢麯車口流涎，恨不移封向酒泉。左相日興費萬錢，飲如長鯨吸百川，銜杯樂聖稱避賢。宗之蕭灑美少年，舉觴白眼望青天，皎如玉樹臨風前。蘇晉長齋繡佛前，醉中往往愛逃禪。李白一斗詩百篇，長安市上酒家眠。天子呼來不上船，自稱臣是酒中仙。張旭三杯草聖傳，脫帽露頂王公前，揮毫落紙如雲煙。焦遂五斗方卓然，髙談雄辯驚四筵。”又，《飲冰室文集》之四十五（下）《廣詩中八賢歌》：“詩界革命誰歟豪，因明钜子天所驕。驅役教典庖丁刀，何況歐學皮與毛。（諸暨蔣智由觀雲。君邃於佛學，尤好慈恩宗，因自號因明子。）”“東甌布衣識絕倫，黎洲以後一天民。我非狂生生自云，詩成獨泣問麒麟。（平陽宋恕平子。）”“枚叔理文涵九流，五言直逼漢魏遒。蹈海歸來天地秋，西狩吾道其悠悠。（餘杭章炳麟太炎。）”“義寧公子壯且醇，每翻陳語逾清新。齧墨嚥淚常苦辛，竟作神州袖手人。（義甯陳三立伯嚴。君昔贈余詩有‘憑闌一片風雲氣，來作神州袖手人’之句。）”“哲學初祖天演嚴，遠販歐鉛攙亞槧。合與莎米（謂莎士比亞及米兒頓，皆歐洲近世大詩人也）為鰈鶼，奪我曹席太不廉。（侯官嚴復幾道。）”“放言玩世曾觙庵，造物無計逃鐫鑱。曼歌花叢酒正醰，說經何時詩道南。（湘鄉曾廣鈞重伯。君昔為余畫扇，作齊詩圖，跋語云：任公好余所治齊詩圖，予之詩道南矣。其狂率類此。）”“絕世少年丁令威，選字穠俊文深微。佯狂海上胡不歸，故山猿鶴故飛飛。（豐順丁惠康叔雅。）”“君遂之節如其才，呼天不譍歸去來。海枯石爛詩魂哀，吁嗟吾國其無雷。（淮南吳保初彥復。君抗疏憂國事，不得達，棄官歸，且凍餓，厚祿故人書招之，不出山也。）”又案：《香海集》有《畫中八賢歌》、《廣畫中八賢歌》。


 [69]
 林氅雲：日報本作“林敞雲”。


 [70]
 《丘菽園居士詩集》初編卷一題作《詩中八友歌（并序）》，序云：“案頭雜陳時賢詩稿，皆素識也。舊雨不來，秋風如訴，因成長歌，寫我懷人。”詩云：“南海先生倡維新，新詩偏與古豔親。筆端行氣兼行神，中心哀樂殊勝人。（康更生有為）公度恢奇足平生，員輿九萬常縱橫。門戶不屑前人爭，獨簡萬緣息心兵。（黃公度遵憲）林四丰神自一家，絕句高唱天半霞。詩成寄我南海涯，風絃水調銅琵琶。（林氅雲鶴年）兵間轉徙唐灌陽，斐亭往迹沉螺桑。荻花滿船明月光，白頭吟望涕浪浪。（唐薇卿景崧）蘭史香江稱寓公，盡醉江頭杯不空。直從元始愁鴻濛，劍氣都化美人虹。（潘蘭史飛聲）吾家仙根工悲歌，鐵騎突出揮金戈。短衣日暮南山阿，鬱勃誰當醉尉呵。（丘仙根逢甲）王郎王郎爾莫哀，手拔鯨角滄溟開。津頭劍躍洪濤堆，詩中日闢新蒿萊。（王曉滄恩翔）神州俠士任公任，日對天地悲飛沈。傾四海水作潮音，舉世滔滔誰知心。（梁任公啓超）”


 [71]
 《丘菽園居士詩集》初編卷七題作《題白傅〈琵琶行〉後》。


 [72]
 此為《庚寅偶存》中《再集聽雨樓詠古分得二首》其二，自注中“娶”、“二喬蓋已老矣”分別作“分納”、“蓋二喬已老矣”。又，《五百石洞天揮麈》卷九所錄，自注中“娶”、“十四年”分別作“分納”、“建安十四年”。案：注語不確。赤壁之戰發生在建安十三年，銅雀臺之建造是在建安十五年。又，關於赤壁，杭世駿《訂訛類編》卷五云：“《堅瓠集》云：曹操入荊州，孫權遣周瑜與劉備倂力逆操，遇於赤壁，操軍大敗。蓋謂鄂州蒲圻縣赤壁也。（案：今蒲圻、嘉魚皆屬武昌府。）黃州亦有赤壁，但非周瑜所戰之地。東坡《賦》曰：‘西望夏口，東望武昌。’（案：夏口今漢口。武昌今武昌縣。）非孟德之困於周郎者乎？蓋亦疑之。故作長短句云：‘人道是周郎赤壁。’謂之‘人道’，是則心知其非矣。韓子蒼知黃州日，聞賊起旁郡，作詩云：‘齊安城畔山危立，赤壁磯頭水倒流。此地能令阿瞞走，小偷何敢下蘆洲。’是直以齊安赤壁為周瑜所戰之地，豈非因東坡之語耶？又山西霍州亦有赤壁。《筠廊偶筆》云：《輿圖考》載楚中赤壁有二，一在嘉魚，一在黃州。嘉魚乃周瑜破曹操處。蘇子瞻以黃州赤[image: ]
 山為赤壁，謬也。《棗林雜俎》（海寧談遷孺木著）：古赤壁，嘉魚縣北六七十里，赭石雄峙，即周瑜破曹操處，樵豎時得遺鏃沙礫間。北岸烏林，曹所戍守也。懸岸鑱額，蘇子瞻署之曰赤壁。其左就湮，僅見‘與弟’字。嘉靖辛亥，華亭莫如忠登其上，祀曰：長公于鑱石稱‘與弟’云者，固嘗偕子由來，表赤壁所在章矣。而《賦》作于黃州，要以即事寓言，不害為情之所託，俟好古者之自定也。”


 [73]
 詩：原誤作“時”，據日報本校改。


 [74]
 原刊於日報本乙巳年正月二十日（一九〇五年二月二十三日），題作“唐中丞”，此處據補。


 [75]
 《說劍堂詩集》卷一有《唐灌陽中丞（景崧）枉駕山居外出未迓補呈一詩》。又潘飛聲《景泉宴集次韻奉和灌中丞》：“檀板金尊勸客醺，畫筵花片坐繽紛。瓊枝歌字圓成串，璧月簾波細有紋。前擁貔貅後鶯燕，舊辭軒冕暫松雲。天南開府閻州督，宏獎風流四座欣。”載《鷺江報·詩界蒐羅集》一九〇四第七十六期。


 [76]
 《師友風義錄》題作“呈吉林寶佩蘅及高陽李蘭蓀相國”。


 [77]
 “可有”句下：《師友風義錄》本有注：“用明劉綎事，指劉永福”。


 [78]
 “已無”句下：《師友風義錄》本有注：“今越南乂安省”。


 [79]
 原刊於日報本乙巳年正月二十一日（一九〇五年二月二十四日），題作“林浣香”，此處據補。


 [80]
 原刊於日報本乙巳年正月二十九日（一九〇五年三月四日），題作“石黑忠悳”，此處據補。


 [81]
 原刊於日報本乙巳年二月初一日（一九〇五年三月六日），題作“井上哲”，此處據補。


 [82]
 載《東游叢錄》卷四《井上哲次郎筆談》，如“問：久聞執事精研哲學、倫理學，願聞要領。答：哲學、倫理學之事，最要絮說，不能簡短述之也。然貴國古來之倫理雖大好，而在今日則有可補之者，是弟等所欲言也。問：請言今日當補之事。答：試舉其二三。曰崇人格之觀念，曰重個人之權利，曰自有平等之精神，曰知思想理想之要。其他不遑屈指，今如理想，殊重要者也。問：願問理想之重要。答：理想一也，而有個人之理想，有國家之理想。個人之理想，則倫理之本源也；國家之理想，則國家隆盛之原因也。理想者，非取模範於過去，而期將來者也，欲駕過去一切文明而上之者也，非尚古之意也，逐新而進之意也。”


 [83]
 夜半：《巽軒詩鈔》作“半夜”。


 [84]
 《巽軒詩鈔》題作《秋江晚眺二首》，此處所錄為其中第二首。


 [85]
 《巽軒詩鈔》題作“秋江晚眺四首”，此處所錄為其中第二首。


 [86]
 “遠樹”句：《巽軒詩鈔》作“岸樹蒼烟罩”。倉翠，日報本作“蒼翠”。


 [87]
 《巽軒詩鈔》題作“郊行即目”。


 [88]
 《巽軒詩鈔》題作“村居雜吟”，凡二首，此處所錄為其中第二首。


 [89]
 卭竹：《巽軒詩鈔》作“笻竹”。


 [90]
 出自《巽軒詩鈔·塔澤閒居》。


 [91]
 出自《巽軒詩鈔·賀森田君令大母八十》。


 [92]
 原刊於日報本乙巳年二月十三日（一九〇五年三月十八日），題作“仙洞綺語”，此處據補。


 [93]
 夢香：《東都仙洞綺話》作“夢香情史”。


 [94]
 “晴煙”句：《東都仙洞綺話》本作“紅樓十里煙籠水”。


 [95]
 蓉塘：《東都仙洞綺話》本作“蓉塘散史”。


 [96]
 牡丹亭：原誤作“壯丹亭”。


 [97]
 “花月”一聯：《東都仙洞綺話》本未見。


 [98]
 春江：《東都仙洞綺話》本作“春江情仙”。


 [99]
 “滿樓”一聯：《東都仙洞綺話》本未見。


 [100]
 原刊於日報本乙巳年二月十三日（一九〇五年三月十八日），題作“海東詩派”，此處據補。


 [101]
 《鳴鶴先生叢話》題作《金陵三首》。此處所錄，分別為其中第二、一、三首。


 [102]
 河畔：《鳴鶴先生叢話》本作“河上”。


 [103]
 “不堪”句：《鳴鶴先生叢話》本作“何人更誦牧之詩”。


 [104]
 逐：《鳴鶴先生叢話》本作“逝”。


 [105]
 千古秦淮：《鳴鶴先生叢話》本作“桃葉渡江”。


 [106]
 尾注：日報本作“上野公園有銅佛高三丈”。


 [107]
 《鯢山詩稿》題作“墨水夜游詞同大戶五峰賦二首”。


 [108]
 愛：日報本作“受”。


 [109]
 正：《鯢山詩稿》本作“已”。


 [110]
 蒼松：日報本、《鯢山詩稿》本作“老松”。


 [111]
 蔡毅《潘飛聲〈在山泉詩話〉所收日本漢詩考》有云：“至於潘飛聲所云‘日本詩派多學王阮亭’，則似有以偏概全之嫌。日本對清詩的接受，在江戶時代，王漁洋固然享有盛名，但最流行者，實為袁枚。廣瀨淡窗《淡窗詩話》云：‘有學清詩者，皆師袁子才。’隨園之風靡天下，甚至導致了江戶後期著名詩人賴山陽的不滿：‘如何此間管窺豹，唯把一袁概全清。’（《夜讀清諸人詩戲賦》）明治維新後，中日文人開始直接交流，書籍流通也更為便捷，日本漢詩人不專一途，轉益多師，實難以漁洋一人概之。但具體就日下部詩作而言，潘飛聲此語或可當之。《（鳴鶴先生）叢話》所收詩作，絕大多數為五、七言絕句，空靈雋永，風神搖曳，頗有漁洋之‘神韻’。然日下部本以書法名世，漢詩乃其餘事，無論作品數量還是實際影響，在明治漢詩均不足道，潘氏所云‘日之老詩人也’，如果僅因其渡清時年已五十三歲而尊之為‘老’，則無疑也。”另，張伯偉《清代詩話東傳略論稿》亦可參。


 [112]
 原刊於日報本乙巳年二月十七日（一九〇五年三月二十二日），題作“永井久”，此處據補。


 [113]
 “棄官”句：日報本作“為橫濱郵船會社長”。


 [114]
 《華字日報》乙巳年二月十五日載潘飛聲《日本永井禾原君（久）過訪并贈檀欒集即次集中第一會韻奉酬》：“空山風雨聽蛩音，一卷檀欒識素心。海外忽停徐福櫂，客中未碎伯牙琴。三邊捷報頻傳電，十日平原最自今。（時同約飲。）好酹軍神同解劍，唾壺高擊笑雄心。”


 [115]
 本田種竹：原誤作“本園種竹”。


 [116]
 《檀欒集》第二十三集題作“冷灰先生招同檀欒吟社泛舟到濹東飲植半樓即興有詩次韻如數和之”，《來青閣集》卷六題作“冷灰招同檀欒吟社諸友泛舟到濹東飲植半樓即興有詩次韻如數和之”。五：原誤作“四”。


 [117]
 “醉倚”一聯：《來青閣集》本作“醉倚江樓欄一角，看詩誰拂壁間塵”。


 [118]
 原刊於日報本乙巳年六月初十日（一九〇五年七月十二日），題作“沈孝耕”，此處據補。


 [119]
 倉場：日報本作“倉”。


 [120]
 盛世：日報本作“盛此”。


 [121]
 原刊於日報本乙巳年二月初六日（一九〇五年三月十一日），題作“尹仰衡”，此處據補。


 [122]
 《老劍文稿》中《越臺秋望賦》：“噫嚱乎，金虎殺節，朱鳶成秋。登越臺以一望，杳炎海之悠悠。森寒煙於日腳，悲落木於城頭。念關河之歲暮，悼烽火於窮陬。對此西風殘角，古堞危樓，莫不溯滄波而欲絕，感戎馬以增愁。若夫萬瓦欲流，煙郭如畫，帆影無極，江聲忽邁。遵銅柱以為期，指金潾而問界。睇澤國之露零，聽土囊之秋噫。攬佳日以翱翔，席嵐翠而成疥。何乃頻催白雁，數刦紅羊。天慘慘而送雨，雲漠漠而含霜。風日淒緊，山川悲涼。悵攜尊於九日，愁捐玦於重洋。登高落帽，望遠沾裳。況復祅氛上河，蠻烟沈海。斷港蕭瑟，戈船逶迤。觸貪狼之兩角，掉飢蛟之一尾。初捲浪於龍堂，近吹腥於海市。黃灣之橋臥虹，魚珠之山對壘。咽哀笳而未斷，釣孤月而忽起。則登斯臺也，將有裂眥越裳，嚼齒五嶺，倚劍甌閩，揮旗參井，戮鯨鯢以封觀，洗劫灰於俄頃。正天地之義氣，壯河山於服領。豈必撫空谷之搖落，吊滄洲之頑獷也哉！於是僕本恨人，遙懷曷已。漆室同憂，危欄獨倚。方欲挽銀漢於高秋，請長纓於南紀。腸斷黃花，魂銷白水。下歌舞之岡頭，溯蒹葭於萬里。”


 [123]
 原刊於日報本乙巳年二月初八日（一九〇五年三月十三日），題作“符子琴”，此處據補。


 [124]
 自“廣州魚雷局”以下：《番禺河南小志》卷三作“潘飛聲《綠水園詩話》曰：‘魚雷局設於珠江南岸，大府特舉符子琴來襄局事。丙戌春，海氛已平，大集文士醼飲於約雲樓。嗣是，楊氏鶴洲草堂、伍氏鏡香館及余家梧桐庭院、海幢寺蓮公禪房時時作書畫高會，而約雲樓題句最多。’”案：據楊其光《花笑樓詞·花笑詞》中的《瑞鶴仙》（海樓凌碧落），當日同集者尚有陳璞、何維樸（詩孫）等。


 [125]
 郡丞：日報本作“丞”。


 [126]
 《蓮西詩存》卷下題作“符子琴步陳古翁韻見贈復疊韻荅之”。


 [127]
 “鯨魚”句：《蓮西詩存》本作“鯨雷來射虎門潮”。


 [128]
 《香海集》有《符子琴通守（翕）自潮陽道出香海連夕醼集席上賦詩》四首。


 [129]
 《邱園雅集圖卷》藏於廣州美術館。光緒二十五年，邱誥桐在園中招待從上海來的名士符翕，並邀得潘飛聲、楊永衍及朝鮮人尹囷等一同雅集，覺得如此盛會不可不留下圖景，於是又請居廉作畫（居廉上年應邀創作《邱園八景圖》）。此手卷由邱家子弟晴波畫人像，居廉學生陳壽泉補畫衣冠，山水部分由居廉繪製。參照《邱園八景圖》，很容易分辨出卷中人物在園林中的活動地點，如“流春橋”上有潘飛聲的身影，等等。因居廉署款在伍意莊之後，該卷一直為人忽視。所幸符氏《蔬筍廬詩略》中《邱園雅集圖（并序）》一首記錄了當年雅集的情景，序云：“己亥春三月，余來順德龍山訪邱園主人，仲遲駕部大集名士，同作盛會。座上楊椒坪司馬年八十二、居古泉少尉七十二、溫瓞園觀察六十六、朝鮮尹溪石孝廉五十八、潘蘭史徵君四十二、丘仲閼工部三十六、仲遲駕部三十二，余年六十，忝列第四人。居古泉先生繪《邱園雅集圖》，諸名士皆賦詩，余首唱並記其事。”詩云：“招手金峰頂，山光到座隅。亭臺新竹石，池沼小江湖。逸少管弦感，張為主客圖。鬚眉吾已老，高詠愧潛夫。”


 [130]
 原刊於日報本乙巳年二月初九日（一九〇五年三月十四日），題作“歸省贈言”，此處據補。


 [131]
 官壁：原作“官閣”，據《歸省贈言》校改。


 [132]
 以下，《歸省贈言》本尚有“俱是君家故事，故用之”。案：《全唐詩》卷五五四《贈金州姚合使君》：“為郎名更重，領郡是蹉跎。官壁題詩盡，衙庭看鶴多。城池連草（一作竹）壍，籬落帶椒坡。未覺旗旛（一作旌）貴，閒行（一作遊）觸處過。”《全唐詩》卷六六七《報顔標》：“為報顔公識我麽，我心唯只與天和。眼前俗物關情少，醉後青山入意多。田子莫嫌彈鋏恨，寗生休唱飯牛歌。聖朝若為蒼生計，也合公車到薜蘿。”


 [133]
 紅樓：《春濤詩鈔》卷一八《歸省贈言》本作“紅橋”。案：此首，《春濤詩鈔》本題作《送姚志梁歸清國》：“會每相逢倒羽巵，不將衰病負佳期。紅橋春禊好詩話，白紵夏歌新別離。雪藕人愁花落後，采菱舟去月生時。重來能及重陽否，戲馬登臨多所思。”


 [134]
 《雲海詩鈔》卷下題作《送姚子梁通守還清國》：“江城五月送君還，杜宇聲中淚滿衣。惜別但知今夕短，論文應恨故人稀。魂隨畫鷁馳吳楚，夢趁征驂到海沂。莫厭九州西更遠，干戈戢日訪庭園。”


 [135]
 鷁尾：《歸省贈言》本作“客路”。


 [136]
 原刊於日報本乙巳年二月初十日（一九〇五年三月十五日），題作“梅影詩”，此處據補。


 [137]
 天文：原誤作“大文”。


 [138]
 《日本地理兵要》、《琉球地理志》、《雲南勘界籌邊記》只是姚文棟所撰輿地之書的一小部分。


 [139]
 緣：日報本作“綠”。


 [140]
 照來：《春濤詩鈔》卷一六作“笑臨”。案：《春濤詩鈔》題作“梅影四首和姚農盦原韻”，此處所錄為其中第三首[image: ]
 聯：“瑤臺月下始逢時，半倚仙幃欲出遲。殘笛一聲腸又斷，古琴三弄指先知。笑臨明鏡寒無語，寫上冰綃悄有姿。猶覺賸香吹素袂，忽然相失恍然疑。”


 [141]
 冰：原作“水”，據日報本、《春濤詩鈔》本校改。


 [142]
 “畫中”二句：為《春濤詩鈔》本《梅影四首和姚農盦原韻·疊韻》第三首頷聯：“心竅虛明閉目時，何嫌暗室月生遲。畫中消息詩先得，紙上安排筆未知。若捨本真求外貌，恐將形似損幽姿。離憂莊夢不平涉，千古肯容蜂蝶疑。”


 [143]
 原刊於日報本乙巳年五月二十七日（一九〇五年六月二十九日），題作“邱菽園”，此處據補。


 [144]
 原刊於日報本乙巳年二月二十六日（一九〇五年三月三十一日），題作“梅窩先生”，此處據補。


 [145]
 此句實出自韓愈《和席八十二韻》：“絳闕銀河曙，東風右掖春。官隨名共美，花與思俱新。綺陌朝遊間，綾衾夜直頻。横門開日月，髙閣切星辰。庭變寒前草，天銷霽後塵。溝聲通苑急，柳色壓城匀。綸綍謀猷盛，丹青步武親。芳菲含斧藻，光景暢形神。傍砌看紅藥，廵池詠白蘋。多情懷酒伴，餘事作詩人。倚玉難藏拙，吹竽久混真。坐慙空自老，江海未還身。”


 [146]
 《梅窩詩鈔》卷一凡三首，此處所錄為其中第二首。


 [147]
 《梅窩詩鈔》卷二題作“滕王閣（道光丁未曾燬于火）”。


 [148]
 盆口：《梅窩詩鈔》本作“湓口”。


 [149]
 《梅窩詩鈔》卷二凡五首，此處所錄為其中第三首。


 [150]
 《梅窩詩鈔》卷二題作“十五夜王秋臺都統（鎮雄）席上口占”。


 [151]
 進攻股匪：《梅窩詩鈔》本作“進攻新造股匪”。


 [152]
 《梅窩詩鈔》卷一題作“宿白雲倚山樓”。


 [153]
 《梅窩詩鈔》卷三題作“同拔湖訪許竹湖（奇雋）刑部應元道院留宿作”。


 [154]
 李慕堂曾寓院中：《梅窩詩鈔》本作“謂南海李慕堂也”。


 [155]
 《梅窩詩鈔》卷二題作“明張文烈（家玉）遺集書後”。


 [156]
 “日斜”句下：《梅窩詩鈔》本尚有注：“今縣中人家有病，驅祟者懸公像堂中，疾輒愈”。


 [157]
 原刊於日報本乙巳年三月二十五日（一九〇五年四月二十九日），題作“蕭蘋溪”，此處據補。


 [158]
 《慈竹草堂詩》一卷：《國朝詩人徵略二編》卷五八作“慈竹草堂詩存”。


 [159]
 已：《國朝詩人徵略二編》本作“亦”。


 [160]
 酒食：《國朝詩人徵略二編》本作“金蘭”。


 [161]
 貳臣，是指江山易主之際兼仕兩朝的大臣。突出的例子就是明清之際。其心態，略如吳偉業《戲題士女圖·出塞》所云：“玉關秋盡雁連天，磧裏明駝路幾千。夜半李陵臺上月，可能還似漢宮圓。”而使之成為一個惡諡的，則是在乾隆時代，詔於國史增列《貳臣傳》，將錢謙益等一百二十餘人釘上歷史的恥辱柱。後來，官修《續通志》也增列《貳臣傳》，更欲將自唐迄明之“貳臣”一網打盡。


 [162]
 原刊於日報本乙巳年三月二十七日（一九〇五年五月一日），題作“趙石臣”，此處據補。


 [163]
 原刊於日報本乙巳年五月二十九日（一九〇五年七月一日），題作“何一山”，此處據補。


 [164]
 《粵東詞鈔三編》選錄何桂林詞十四首：《十六字令》（花）、《如夢令》（露墮碧梧金井）、《菩薩蠻》（垂楊亂舞東風裊）（流黃帳底鴛衾冷）、《蘇幕遮》（擁寒襟）、《蝶戀花》（一櫂烟波簫鼓奏）、《滿庭芳》（綠樹遮門）、《滿庭芳》（蒼靄橫江）、《齊天樂》（晴雯一抹垂楊外）、《蝶戀花》（景物凄清寒食路）、《小樓連苑》（是誰卸了花冠）、《一枝春》（弄巧知誰）、《花心動》（庭院深深）、《永遇樂》（萬疊荒山）。


 [165]
 絢采：《五百石洞天揮麈》卷五作“綷縩”。


 [166]
 赤心：《五百石洞天揮麈》本作“一心”。


 [167]
 竪：日報本、《五百石洞天揮麈》卷五作“堅”。


 [168]
 思：日報本作“恩”。


 [169]
 原刊於日報本乙巳年三月二十八日（一九〇五年五月二日），題作“樂郭兩家艷體詩”，此處據補。


 [170]
 《詩·陳風·宛丘》：“子之湯兮，宛丘之上兮。洵有情兮，而無望兮。坎其擊鼓，宛丘之下。無冬無夏，值其鷺羽。坎其擊缶，宛丘之道。無冬無夏，值其鷺翿。”


 [171]
 《海山詩屋詩話》卷八：“李子虎云：《陳風》‘子之蕩兮，宛邱之上兮。洵有情兮，而無望兮。’‘有情’二字從此始。”


 [172]
 出自張為《詩人主客圖》。案：李調元敘曰：“唐張為撰《詩人主客圖》一卷，所謂主者，白居易、孟雲卿、李益、鮑溶、孟郊、武元衡，皆有標目。餘有升堂、入室、及門之殊，皆所謂客也。宋人詩派之說實本於此。求之前代，亦如梁參軍鍾嶸分古今作者為三品，名曰《詩品》，上品十一人，中品三十九人，下品六十九人之例。然彼捃拾閎富，論者稱其精當無遺，兹則落落僅此數人，於唐代詩人中未及十分之三四。即所引諸人之詩，亦非其集中之傑出者，或第就其耳目所及而次第之，故不繁稱博引也。余喜其名之舊，前人有引以入詩歌者，且是本與陳振孫《書錄解題》所記符合，故刻以公世之聞其名而未見其書者。童山李調元序。”張書中所引“廣大教化主”白居易詩包括：《讀史詩》第四首、《秦中吟》十首之二（本集題曰《地重賦》）、《寓意詩》第一、二首，以及《及第後歸覲留別諸同年詩》斷句、無考斷句六和本集未載之《與薛濤》。


 [173]
 分別出自《詩·周南·關雎》：“關關雎鳩，在河之洲。窈窕淑女，君子好逑。參差荇菜，左右流之。窈窕淑女，寤寐求之。求之不得，寤寐思服。悠哉悠哉，輾轉反側。參差荇菜，左右采之。窈窕淑女，琴瑟友之。參差荇菜，左右芼之。窈窕淑女，鐘鼓樂之。”《詩·鄭風·溱洧》：“溱與洧，方渙渙兮。士與女，方秉蕳兮。女曰：‘觀乎？’士曰：‘既且，且往觀乎？’洧之外，洵訏且樂。維士與女，伊其相謔，贈之以勺藥。溱與洧，瀏其清矣。士與女，殷其盈矣。女曰：‘觀乎？’士曰：‘既且，且往觀乎？’洧之外，洵訏且樂。維士與女，伊其將謔，贈之以勺藥。”


 [174]
 朱彝尊《靜志居詩話》卷一九亦曾指出：“風懷之作，……存者，玉溪生最擅場，韓東郎次之，由其緘情不露，用事豔逸，造語新柔，令讀之者喚奈何，所以擅絕也。後之為豔體者，言之惟恐不盡，詩焉得工？故必琴瑟鐘鼓之樂少，而寤寐反側之情多，然後可以追韓軼李。金沙王次回，結撰深得唐人遺意。”而海納川《冷禪室詩話》有不同看法：“人祗知王次回《疑雨集》為言情之作，以為全集不脫香奩本事窠臼，其實亦不盡然。王集中凡朋友贈答之詩，山川憑弔之作，皆屏去浮華，力求簡奧，始信大家固無不能也。”所舉例證包括《寄懷唐雲客》二首、《贈馮元甫》、《寄孝先子巨鍾陵秋試》等。又云：“昔李義山以‘無題’見長，詞句隱深，號‘西崑體’。而《韓碑》、《籌筆驛》諸作，直逼韓、杜。此玉溪生所以千古也。吾於次回亦然。”（張寅彭《民國詩話叢編》二）


 [175]
 出自《國朝詩人徵略二編》卷五六：“凡言情之作，要矜貴，不可猥褻，可有‘寤寐求之’之意，不可有‘伊其相謔’之風。善言情者，以李義山為最。昔人目白樂天為‘廣大教主’，余目李義山為情天教主，其次則劉夢得、韓冬郎。至明王次回，則不免有猥褻之語矣。國朝詩人善言情者不少，以黃仲則、樂蓮裳、郭頻伽三家為最。頻伽含情若柳，吹氣如蘭，於憔悴婉篤之中，有悱惻芬芳之致。”


 [176]
 《青芝山館詩集》卷四題作“和綠春詞三十首（并序）”，序云：“是題創自近人，和者甚盛，友人裒示，俾繼聲焉。竊惟玉溪無題之製，冬郎有憶之篇，情溢詞表，悲流響外，感時悼遇，可得而窺。世或蹈辭害之蔽，昧思積之實，輒云遠鄭比之目，郁抑亦淺矣。走也旅思不聊，騷心靡託，鋪觀眾作，爰乃學步，意存綺麗，不惜自誣。要之，句由韻生，章以韻次，前後枝雜，茫無歸旨，繽焉藻飾，炯焉鏡空，覈其情文，固易明也。惟是抽黃對白，子厚之所譏，剪紅刻翠，文瑩之所貶，今之所為，殆兼二弊，所謂浮文弱植，縹緲附俗者歟？大雅覯之，翩其反矣，然燕巢蛛網，辛勤所成，犀角麝臍，愛惜孔至，比之遺簪墮履，固未能割棄矣。”此處所錄為其中第一、十四首。


 [177]
 《青芝山館詩集》卷二二題作“再和綠春詞三十首（并序）”，序云：“昔羈北平，遙寫南部，意因詞果，鬥靡時賢。爾來廿年，年近知命，才穎益退，思泉將涸。欲因側艷之體，以潤槁枯之腸，乃取斯題，和如前數。嗟乎！身若輕塵，家同漂梗，聽黃鳥而思邦族，履清霜而驚時序。老之將至，何所適歸，我歌且謠，政復難已。譬之蛩螿感露，自然吐音；松筠被霜，不忘發翠。於是悅吟魂以芳草，寄愁心於碧雲，摛藻花天，吹香墨海，雖復魯直豔歌，見訶於法秀；太虛麗句，取哂於遺山，良有恧焉，不遑恤矣。若夫事之泡影，仍等曩篇，知我有人，無足多辨。”此處所錄為其中第一、三首。


 [178]
 所摘之句，分別出自《和綠春詞三十首（并序）》第五、六、二十首，《再和綠春詞三十首（并序）》第二、十一、十三、二十九首以及《和綠春詞三十首（并序）》第二首。


 [179]
 麐：日報本作“麟”。


 [180]
 《國朝詩人徵略二編》卷五六所錄此節為：“頻伽絕句美不勝收，偶記得兩首，遂錄於左：‘一笑投壺掣電同云云。’‘蠹魚食字不成仙，雞犬紛紛多上天。莫怪華山陳處士，暫停棋子即高眠。’雞犬亦可升天，無怪陳摶高臥。”


 [181]
 原刊於日報本乙巳年三月二十九日（一九〇五年五月三日），題作“廖夢生”，此處據補。


 [182]
 王氏詩句，如“合歡枝上結相思，不斷纏綿是兔絲”、“欲撲流螢懶下階，願隨明月入君懷”、“侍兒亦解相思苦，偷種當歸與合歡”等，黃培芳《香石詩話》卷二曾舉以為例，謂皆“情深韻遠”。


 [183]
 符：《國朝詩人徵略二編》卷六四作“苻”。


 [184]
 《國朝詩人徵略二編》本題作“桃花廟”。


 [185]
 《國朝詩人徵略二編》本題作“西湖”。


 [186]
 [image: ]
 ：日報本作“埕”，《國朝詩人徵略二編》本作“珵”。


 [187]
 《華字日報》甲辰年六月二十五日“嶺南艷體詩”條所云可參：“吾粵以香奩體擅場者，國初時，推王蒲衣、易秋河兩家。嘉道間，則以潘鈞石、鄭棉舟兩茂才為最。二人之作，《國朝詩人徵略》及《楚庭耆舊集》均有收載。潘名正衡，有《感事》四首云：‘銀漢紅牆隔碧城，游仙夢裏未分明。禽能對語原多事，樹不連枝更有情。天上雙星期七夕，人間片石證三生。要知腸斷梅花賦，豈獨當時宋廣平。’‘無賴情懷強自寬，月明誰共倚闌干。紅燈綠酒迴腸易，碧海青天見面難。花事傷春催鬢短，露華如水中人寒。坐殘寸寸窗前燭，多恐心灰淚未乾。’‘從古生離易愴神，況逢風雨重懷人。卻緣別苦虛良夜，始覺香□是好春。夙約已寒瑤珮月，深情偏悵幕車塵。年來好事都辜負，只賸尊前現在身。’‘三山不見水迢迢，誰遣雙魚慰寂寥。郭府紫雲空悵望，喬家碧玉費招邀。花留後約追前度，鳳戀新巢別舊條。今日故衫零落盡，淚痕難共酒痕消。’鄭名棻，有《珠江春夜》一律云：‘昨夜虹船趁綺寮，笙歌催短可憐宵。百年鴛鴦纔同夢，萬里魚龍又早潮。傍柳衣香橫水渡，擔花人影漱珠橋。江天一角雲霞曙，烘出樓臺似六朝。’又《珠江夏夜》云：‘水銀屏下臥桃笙，涼透蕉衫夢不成。此際最宜花供養，前身況與月多情。雙鬟度曲王之渙，半臂禁寒宋子京。畢竟良宵春易短，一天紅日海雞鳴。’嶺南之有潘、鄭，猶江南之有黃仲則、樂蓮裳也。”


 [188]
 原刊於日報本乙巳年四月初一日（一九〇五年五月四日），題作“鮑覺生”，此處據補。


 [189]
 如《因園集》卷三《題大木所寄〈晴川集〉後》：“前年送君往武昌，贈君束錦充詩囊。男兒手持三寸管，取快正在江山長。鸚鵡洲邊久留滯，身騎黄鶴追鳳凰。歸來爛漫出妙句，頗疑胷已收三湘。我時縱觀屢擊節，頓從塵垢生清凉。矧今削跡處窮谷，遠寄無異瓊琳琅。楚騷風流日凌替，吾道欲付多岐羊。巨手有力惜不用，蠶魚路塞誰開張。漁洋詩翁老於事，一一狎視海鳥翔。賞拔題品什六七，時放瓦釜參宫商。蘇門上客雖旅進，未許與子為秦黄。兹集評點信精審，莫遣流輩輕料量。傳聲吠影兩無當，口似昭曠心蒼茫。我昔有志峻格律，失足羅網緣謗傷。人謂意氣定衰减，詎知胆力猶堅剛。會與五嶽果夙約，獨乘莽眇遊八方。他年自擕三萬首，要向君論抗雁行。”卷五《論詩二絕句》：“畫手權奇敵化工，寒林高下亂青紅。要知秋色分明處，只在空山落照中。”“無絃祗許陶彭澤，會得無絃響更長。若使無絃亦無響，人間悅耳足笙簧。”又如，《談龍錄》：“司寇昔以少詹事兼翰林侍講學士，奉使祭告南海，著《南海集》，其首章《留別相送諸子》云：‘盧溝橋上望，落日風塵昏。萬里自兹始，孤懐誰與論。’又云：‘此去珠江水，相思寄斷猿。’不識謫宦遷客更作何語？其次章《與友夜話》云：‘寒宵共杯酒，一笑失窮途。’窮途定何許？非所謂中無人者耶？余曾被酒於吳門亡友顧小謝（以安）宅漏言及此，坐客適有入都者，謁司寇，遂以告也，斯則致踈之始耳。”《粟香四筆》卷二：“余藏翁覃溪手批漁洋詩《嘉陽登舟》有‘飄零萬里一歸人’之句，抹之云：‘此則實不似典試途中語矣，何怪秋谷譏之？’”


 [190]
 韓愈《薦士》有云：“周詩三百篇，雅麗理訓誥。曾經聖人手，議論安敢到。五言出漢時，蘇李首更號。東都漸瀰漫，派别百川導。建安能者七，卓犖變風操。逶迤抵晉宋，氣象日凋耗。中間數鮑謝，比近最清奥。齊梁及陳隋，眾作等蟬噪。搜春摘花卉，沿襲傷剽盗。國朝盛文章，子昂始髙蹈。勃興得李杜，萬類困陵暴。後來相繼生，亦各臻閫奥。有窮者孟郊，受材實雄驁。冥觀洞古今，象外逐幽好。横空盤硬語，妥帖力排奡。”


 [191]
 蘇軾《讀孟郊詩二首》：“夜讀孟郊詩，細字如牛毛。寒燈照昏花，佳處時一遭。孤芳擢荒穢，苦語餘詩騷。水清石鑿鑿，湍激不受篙。初如食小魚，所得不償勞。又似煮彭[image: ]
 ，竟日嚼空螯。要當鬬僧清，未足當韓豪。人生如朝露，日夜火消膏。何苦將兩耳，聽此寒蟲號。不如且置之，飲我玉巵醪。”“我憎孟郊詩，復作孟郊語。饑腸自鳴喚，空壁轉饑鼠。詩從肺腑出，出輒愁肺腑。有如黄河魚，出膏以自煮。尚愛銅斗歌，鄙俚頗近古。桃弓射鴨罷，獨速短蓑舞。不憂踏船翻，踏浪不踏土。吳姬霜雪白，赤脚浣白紵。嫁與踏浪兒，不識離别苦。歌君江湖曲，感我長羈旅。”


 [192]
 覺生：《國朝詩人徵略二編》卷五一作“至覺生則”。


 [193]
 “平心而論”二句：《國朝詩人徵略二編》本作“其實東野不及四家之大”。


 [194]
 孟郊《遊終南山》：“南山塞天地，日月石上生。髙峰夜留景，（太白峰西，黄昏後見餘日。）深谷晝未明。山中人自正，路險心亦平。長風驅松柏，聲拂萬壑清。到此悔讀書，朝朝近浮名。”


 [195]
 孟郊詩集，非無專集行世。據學界研究，孟郊詩集，唐時無定本，僅《才調集》中選了一首《古結愛》（《四部叢刊》本卷一作《結愛》）。北宋初葉，始有刻本。最早為汴吳鏤刻本，凡五卷一百二十四首。宋敏求編訂《孟東野詩集》，得十卷五百十一首，并分為樂府、感興、詠懷、游適、居處、行役、紀贈、懷寄、酬答、送別、詠物、雜題、哀傷、聯句等十四類，從此便成為後世所依據的祖本。孟郊詩集的傳本，有如黃丕烈所藏北宋蜀刻《孟東野集》十卷殘本、陸心源所藏汲古閣影宋精刻本（今存日本）、南宋景定三年武康令國材成德所刊《孟東野詩集》十卷、明嘉靖秦禾刊本、明張睿卿編刊本、明弘治年間楊一清刊本，等等，總計近三十種。


 [196]
 原刊於日報本乙巳年四月初五日（一九〇五年五月八日），題作“陳子升”，此處據補。


 [197]
 以下，《國朝詩別裁集》卷七尚有“近代中可儷楊升庵”。又，該集僅選陳子升《昔昔鹽》一首。


 [198]
 《中洲草堂遺集》卷一三題作“壬寅元日”。


 [199]
 《中洲草堂遺集》卷一二題作“寄澹歸上人（上人嘗與予同官，時在羅浮）”。


 [200]
 《中洲草堂遺集》卷一二題作“寄陳子明（家本高涼，今居蘇州）”。


 [201]
 長[image: ]
 ：日報本作“長宏”，《中洲草堂遺集》卷一一作“萇宏”。


 [202]
 原刊於日報本乙巳年四月初六日（一九〇五年五月九日），題作“何皇圖”，此處據補。


 [203]
 《越巢詩集》題作《日日詩三首》，此處所錄為其中第三首。


 [204]
 “驚潮”句：《越巢詩集》作“驚潮打鶴閒猶立”。


 [205]
 末一聯，出自《曉發羅溪》：“曉煙臨水樹層層，波影分明兩片燈。百戰江山如昨日，獨行蹤跡似孤僧。鴉驚落月翻衰葉，馬怯寒風立斷冰。欲謝紅塵就林壑，投閒曾有幾人能。”


 [206]
 原刊於日報本乙巳年四月初二日（一九〇五年五月五日），題作“袁曾論佛”，此處據補。


 [207]
 《小倉山房詩集》卷一五《陶淵明有飲酒二十首余天性不飲故反之作不飲酒二十首》其八：“名教有樂地，一誤殊難曉。英雄與文人，往往託佛老。匪自矜清超，即是貪壽考。譬如飲酒人，非此難自了。吾學無不窺，惟僧二氏書。看則縮其額，如嗜菖蒲菹。大道有周孔，奇兵出莊周。橫絕萬萬古，此外皆蚍蜉。君請擇於斯，何事更他求。”


 [208]
 《賞雨茅屋詩集》卷二《金陵報恩寺塔院作（明成祖造，即古長干寺也）》：“緇衣開國來，緇衣遜國去。奪國誰元勳，亦因和尚誤。有明丁殺運，佛乃與其數。火宅燒眾生，大乘不能度。云何造浮圖，曰以報恩故。斯時成祖心，豈真由孝慕。自昔大奸雄，君親有不顧。惟與說因果，貪嗔變恐怖。兹寺古長干，蕭梁設食處。生平篡弑孽，欲仗佛天護。而況靖難時，無辜慘刀鋸。懺悔期區區，地豈惜金布。一塔四百年，相輪尚完具。僧言月黑夜，啾啾聞鬼語。”


 [209]
 原刊於日報本乙巳年四月初三日（一九〇五年五月六日），題作“黎美周”，此處據補。


 [210]
 《牧齋有學集》卷二〇《徐子能黃牡丹詩序》：“唐人宴集賦詩，必有人擅場。昇平公主之席，李端擅場；送王相鎮幽朔，韓翃擅場；送劉相巡江，錢起擅場。唐人誇之，以為太平盛事。往者國家全盛，淮海繁華。廣陵鄭超宗家園有黃牡丹之祥，盛集文士，宴賞賦詩，糊名馳書，屬余題首。余推南海黎美周第一，超宗鐫贈金爵，以旌異之。美周方應進士舉，徐子子能賦黃牡丹狀元詩，一時呼美周為黃牡丹狀元。此亦承平盛際唐人擅場之流風也。”《甲申朝事小記》卷一二：“奉虞山錢宗伯主壇坫，論定甲乙，以粵東黎美周詩為冠，鐫金斝遣傔致之，曰：賀牡丹狀元。一時傳為盛事。”《廣東新語》卷一二：“黎美周嘗客揚州，於鄭氏影園與詞人即席分賦《黃牡丹》七律十章，已糊名殿最，錢牧齋拔美周第一。鄭氏以書報曰：‘君已錄牡丹狀頭矣。’以二金罍賚之。其後美周過吳下，人皆稱牡丹狀元。其詩有曰：‘月華蘸露扶仙掌，粉汗更衣染御香。’又曰：‘燕銜落蕊成金屋，鳳蝕殘釵化寶胎。’皆麗句也。是時鄺湛若亦賦《赤鸚鵡》七律十章，其句有云：‘舞愛玉環低絳袖，歌憐樊素囀朱櫻。’又曰：‘飛瓊閬苑乘朱霧，小玉璇宮化紫煙。’一時人士傳誦，有黎牡丹、鄺鸚鵡之稱。”


 [211]
 案：《矩園餘墨·張二喬百花塚墓誌原刻拓本跋》所云可參：“馮秋雪得《百花塚墓誌》原刻拓本及重刻拓本，合裝一幀，以余之縈心百花塚事凡廿餘年，近日塚失所在，碑亦無存，拓本且不易得。余往者曾見舊石拓本，以原石在，易視之，未留校，而百花塚在邇，以隨時可往，亦因循未行。今則僅見此二拓本而已。聞今歲三月，穗城人士將于二喬生日為稱觴紀念，余老衰未能參與，展觀此幀，感慨係之，因跋其後。此幀諸題識以汪憬吾丈一段為最有關係，其于光緒時黃氏之重刻誌石發見重大之疏誤，言之甚詳，此誠值得糾正者。余維名士傾城之相悅，事本尋常，但紀載應根事實。新舊刻二喬《蓮香集》既皆載黎美周所作墓誌原文，則其字句自應以所載者爲準，今乾隆本《蓮香集》，一曰喬既長，母欲擇優贅焉，二曰且委身人妻，根本皆未遂之辭，不知何故。鈕琇于其所著《觚賸》乃硬加一‘已’字，遂成為‘且已委身’。鈕氏覺‘且已委身人妻’六字為不辭，於是改為‘且已委身字人’，不知‘字人’乃定婚之謂，此段文字本述二喬之語，意謂與其入侯門，不如偶貧賤，與二喬詩所云‘金屋貯嬌渾一夢，不如寒澹嫁書生’正復一致，並非追述事實，加一‘已’字，其意義與上下文反不聯屬。鈕氏望文且不能生訓，而強作解人，固無庸深責。獨不解乾隆間重刻《蓮香集》時，不但不據墓誌以糾正《觚賸》之誤，而反將《觚賸》此文刻入卷末，與卷首墓誌原文自相矛盾，可謂疏矣。其後伍氏刻《蓮鬚閣集》時，亦不能據碑文及舊刻《蓮香集》文以正其誤，反于委身為人妻上加一‘已’字，又改‘母欲擇優贅焉’為‘母欲（當作為）擇優之美者贅焉’。今觀墓誌舊拓，雖多漫漶，而‘母欲擇優贅焉’及‘顧喬志存文雅’二語相連，猶可辨認。夫‘欲’字改作‘為’字，又‘委身’上加一‘已’字，是直訟師羅織手段，不知伍氏何仇于二喬而為此。又墓誌原拓本無‘之美’二字，而伍氏增之；有‘顧喬志存文雅’等二十五字，而伍氏刪之，恰與《觚賸》略同。是伍氏刻黎集時，未據碑文以校刻本，反似據《觚賸》以改原本，殊不可解。而讀黎集者，遂以為事實係如此矣。黃氏重刊墓誌，復逕據黎集寫刻，如果流傳，將成鐵案，校訂古籍之難如此。二喬身後之阨，重疊而生，亦屬奇事。或者謂‘母欲擇優’之‘欲’字，草書作□，故鈕誤為‘將’，‘將’草寫與‘為’相似，故又誤作‘為’。事或有之，但無解于前後增減諸字及‘已’字之妄加耳。因為梳櫛以覆馮君，且以告世之重刊古籍者。百花生日，即以為獻禮何如。”


 [212]
 宋崇儒重道：《蓮鬚閣集》卷一一作“崇儒重道”。


 [213]
 而其亡也：《蓮鬚閣集》本作“而及其亡也”。


 [214]
 《蓮鬚閣集》卷一四載中興十事，大要以援虔州爲笫一要義，一曰勸學崇儒，二曰辨分定志，三曰定中圖大，四曰知人善任，五曰練兵措餉，六曰鼓舞民心，七曰減免賦税，八曰廣布間諜，九曰簡省訟獄，十曰審勢制勝。


 [215]
 在五羊城內：日報本作“即在城內”。


 [216]
 原刊於日報本乙巳年四月初七日（一九〇五年五月十日），題作“黃梨洲”，此處據補。


 [217]
 案：康熙十七年，“三藩之亂”戰局已根本扭轉，國勢漸趨穩定，康熙帝詔令“博學鴻詞”開科取士。據《清聖祖實錄》卷八〇及秦瀛《己未詞科錄》，當時內外各官薦舉凡一百八十六人，其中一百四十三人於次年三月初一日考試一賦一詩（《璿璣玉衡賦》、《省耕詩》五言排律二十韻）。二十九日放榜，共取一等二十名，二等三十名，各授侍讀、侍講、編修、檢討等職，俱纂修《明史》。與顧炎武、黃宗羲、李顒、冒襄的堅臥未出，以及傅山的抵死不試形成鮮明對比的，是姜宸英等人的汲汲以進；而大約在同時，不在薦舉之列的洪昇、蒲松齡，卻正在分別完成其《舞霓裳》（後來的三稿更名《長生殿》）、《聊齋志異》。


 [218]
 《南雷詩歷》卷三題作《五月二十八日書詩人壁》，凡三首，此處所錄為其中第三首。


 [219]
 倦鈎：《南雷詩歷》本作“不鈎”。


 [220]
 “不信”句：《南雷詩歷》本作“不識詩人容易病”。


 [221]
 表彰：日報本作“彰彰”。


 [222]
 原刊於日報本乙巳年四月初八日（一九〇五年五月十一日），題作“黃先生”，此處據補。


 [223]
 梁啟超《嘉應黃先生墓誌銘》所記與此相差一日：“光緒三十一年二月二十三日，以疾卒於家。”


 [224]
 此詩，《飲冰室詩話》、《師友風義錄》題作《香港訪潘蘭史題其獨立圖》，“君看”作“可堪”。又，《華字日報》甲辰年九月初三日所載題作《題獨立山人獨立圖》。又，《師友風義錄》有尾注：“案：蘭史有獨立圖，一時名士題詠殆遍。余記邱倉海一聯云：‘黃人尚昧合群理，詩界差存自主權。’”案：潘飛聲從德國講學歸來之後，於光緒二十一年、二十二年先後向居廉、伍德彝定制兩幅《獨立山人圖》（現藏香港中文大學文物館），延請國內外友朋題跋，以資紀念。


 [225]
 《華字日報》甲辰年十一月十五日所載題作《奉題蘭史先生方家羅浮紀游圖》。《著作林》第一期“詞苑·雨花草堂詞選”專欄所載題作《雙雙燕·題潘蘭史羅浮紀游圖》。


 [226]
 峰頂：原作“峰項”，據日報本校改。


 [227]
 《憶江南館詞·集外詞》中的《醉吟商·龍溪書院門外見羅浮山》：“漸坐到三更，月影正穿林杪。水邊吟嘯。此際無人到。一片白雲低罩。羅浮睡了。（為鄭紀常書便面。）”


 [228]
 真：原文、日報本作“其”，據《飲冰室詩話》校改。


 [229]
 “故風鬟句”句：《飲冰室詩話》本、《華字日報》甲辰年九月初三日所錄作“故‘風鬟’句及之”。


 [230]
 原刊於日報本乙巳年四月初十日（一九〇五年五月十三日），題作“王曉滄”，此處據補。


 [231]
 案：王士禛為清初詩壇領袖，當時有影響的詩人多與之有往來，他們生活的康熙初、中期，也正逢清詩發展第一個高潮，“遯世之遺老，興國之碩彥，無不萃會一時”（盧見曾《漁洋山人感舊集序》）。王氏晚年感時懷舊，因輯平生故人之詩，存歿兼錄，成《感舊集》十六卷。全書錄詩二千五百七十二首，作者三百三十三人，收集面雖廣，但並不濫。王氏在京為官時“巖廊翰苑，朝會宴喜，應制投贈之作，咸樂得先生甄綜之，顧寥寥數人外，多置而不錄”（朱彝尊《序》）。此集王士禛生前並未編成，王氏逝世之後，盧見曾在黃叔琳家見到這個抄本，遂又加以搜輯整理，每人附以小傳，並加補遺（補詩放在每大卷之末）。王士禛輯錄故人之詩，雖意在懷舊，但仍貫徹了自己一貫的論詩主張，偏重收錄追求具有“神韻”風貌的作品，正如盧見曾為該書所作《凡例》中所云，入選詩人“遭遇不同，情性各異，而一經先生選次，如金之入大冶，渣滓悉化，融鍊一色”。一些風格各異的作者，經過選家的處理，仿佛都成了風格恬淡、平和蘊藉的詩人，如錢謙益晚年風格沈鬱，吳偉業富於激情，邢窻念亂傷離的淒婉之作，都未能入選，而只選了和王氏風格相近的作品。可見，此集並不足以反映清初詩壇概貌和流變的全面情況。盧見曾編刻此書時，頗以己意更定，時距王士禛作《序》已近八十年（即從康熙十三年到乾隆十七年），故其流行之本，亦非王氏自輯之《感舊集》。


 [232]
 “捲土”句下：《金城唱和集》有注：“‘百年如未死，捲土定重來。’工部句也”。案：《嶺雲海日樓詩鈔》卷二《送頌臣之臺灣（八首）》其六：“親友如相問，吾廬榜念臺。全輸非定局，已溺有燃灰。棄地原非策，呼天儻見哀。十年如未死，捲土定重來。”


 [233]
 啖：原作“睒”，據日報本校改。


 [234]
 丘逢甲原詩為《疊韻答潘蘭史送別（二首）》：“潮氣濛濛島嶼青，客心南去極滄溟。人逢裸國章縫賤，山入蠻荒草木腥。兵火未消天狗劫，風雷猶奉野狐靈。無窮萬里乘槎意，不為來看海上星。”“刀光寒閃鸊鵜膏，俠膽消沈客路勞。禁衛全軍歸呂祿，中原重鎮付朱滔。金牛假道愁窺蜀，石馬傳文詫共槽。海外且尋徐福去，蓬萊極目五雲高。”載《嶺雲海日樓詩鈔》卷七。


 [235]
 一九〇〇年五月二十三日新加坡《叻報》所載題作“蠻煙蛋雨越工吟·壩羅雜詩十首”，此處所錄為其中第九首，“梳”作“綰”，有尾注：“有秀娘者，明眸善睞，為十一妹中翹楚也”。


 [236]
 原刊於日報本乙巳年四月十三日（一九〇五年五月十六日），題作“泉州女史”，此處據補。


 [237]
 旉：日報本作“敷”。


 [238]
 案：《華字日報》甲辰年六月初七日“潘有為”條所云可參：“番禺潘氏，自閩同安來粵，卜居河南。乾隆間，已成望族。再傳，即生才子潘有為，字毅堂。成進士後，在都中與吳穀人、袁子才、莊容可、鐵梅菴齊名。嘗夜集法梧門學士齋中，同賦《簾鈎》四首，有為冠其曹，一時詩名籍甚。和珅時方秉相權，欲羅有為于門下，使人說曰：‘君如謁相公，鼎甲必可得也。’有為卻之，遂抑置中書，為武英殿總校。及校《四庫全書》成，例得議敘，終以忤和相不獲。告假南歸，建別墅名‘天外蘋洲’，享林泉聲伎之樂。嘗有句云：‘半郭半村供臥隱，藕塘三月鶺鴒飛。’著《南雪巢集》，見邑志。”


 [239]
 原刊於日報本乙巳年四月十五日（一九〇五年五月十八日），題作“潘瑤卿夫人”，此處據補。


 [240]
 案：張維屏此詞，《聽松廬詞鈔》未見收錄，或為遺佚之作。黃玉階此詞又見於周之琦《心日齋詞集·懷夢詞》，僅詞題作“重示巳生”，以及“剎那光景”、“筆牀茶竈”、“詩賸遺箋”、“畫餘剝粉”、“病榻丁甯”、“蕭郎”、“數載”分別作“十年前事”、“繡帷髣髴”、“錦字誰傳”、“彩鸞芳信”、“病枕叮嚀”、“潘郎”、“安排”異。


 [241]
 原刊於日報本乙巳年四月二十三日（一九〇五年五月二十六日），題作“盛雲笙”，此處據補。


 [242]
 原刊於日報本乙巳年四月二十四日（一九〇五年五月二十七日），題作“李柳堂”，此處據補。


 [243]
 城南：原作“域南”，據日報本校改。


 [244]
 雜錄本題作“閏八月集杏莊□漁洋先生生日”，又所錄無諸注文。


 [245]
 《漁洋山人精華錄》卷五《秋柳四首》：“秋來何處最消魂，殘照西風白下門。他日差池春燕影，祗今憔悴晩煙痕。愁生陌上黃驄曲，夢遠江南烏夜村。莫聽臨風三弄笛，玉關哀怨總難論。”“娟娟涼露欲為霜，萬縷千條拂玉塘。浦裏青荷中婦鏡，江干黃竹女兒箱。空憐板渚隋堤水，不見琅琊大道王。若過洛陽風景地，含情重問永豐坊。”“東風作絮糝春衣，太息蕭條景物非。扶荔宮中花事盡，靈和殿裏昔人稀。相逢南雁皆愁侶，好語西烏莫夜飛。往日風流問枚叔，梁園回首素心違。”“桃根桃葉鎮相憐，眺盡平蕪欲化煙。秋色向人猶旖旎，春閨曾與致纏綿。新愁帝子悲今日，舊事公孫憶往年。記否青門珠絡鼓，松枝相映夕陽邊。”


 [246]
 “較朱”句：雜錄本作“較朱查趙尊使節”。


 [247]
 原刊於日報本乙巳年四月二十八日（一九〇五年五月三十一日），題作“珠海夜游圖”，此處據補。


 [248]
 樹：日報本作“榭”。


 [249]
 原刊於日報本乙巳年四月二十九日（一九〇五年六月一日），題作“招子庸”，此處據補。


 [250]
 《吉羊溪館詩鈔》卷一題作《題越謳四首》。


 [251]
 案：《夢苕庵詩話》：“公度《歲暮懷人詩》懷陳乙山工部云：‘珠江月上海初潮，酒侶詩朋次第邀。唱到招郎吊秋喜，桃花間竹最魂銷。’潘丈蘭史（飛聲）《在山泉詩話》載李子虎（長榮）廣文一詩云云。二詩字句略相同。子虎名輩在公度先，不當襲黃。然公度亦決非襲人者，殆下筆適然相同耶？”


 [252]
 原刊於日報本乙巳年四月二十六日（一九〇五年五月二十九日），題作“林香溪”，此處據補。


 [253]
 《衣讔山房詩集》卷七《論詩一百又五首（偶閱近代詩家詩戲作。其人存者不與，未見者不與，見而無容軒輊者不與，自順治至咸豐，成一百又五首，以視遺山、阮亭，又加贅焉）》其四十四：“奇筆天風捲海潮，生平字畫亦孤標。嶺南我定三家集，祧去藥亭配二樵。（順德黎二樵簡。王蒲衣定嶺南三大家詩屈翁山、陳元孝、梁藥亭，余輯《射鷹樓詩話》，擬祧去藥亭，配以二樵。）”


 [254]
 《陳東塾先生遺詩》題作“林香溪孝廉與其師何子貞先生遇於廣州作海天琴思圖屬題”。


 [255]
 原刊於日報本乙巳年四月三十日（一九〇五年六月二日），題作“李芷汀”，此處據補。


 [256]
 原刊於日報本乙巳年五月初一日（一九〇五年六月三日），題作“李芷汀”，此處據補。


 [257]
 《嶺雲海日樓詩鈔》卷七題作《哭李芷汀》，有尾注：“李芷汀，名東沅，曾充彭玉麟幕府。”


 [258]
 《說劍堂詩集》卷一《哭李芷汀四首》：“神交望相見，死別則已矣。前月接來書，囑我買蛤尾。其言摯以長，論文具條理。意君難老病，神氣足驅使。撒手謝人間，飛鳥詎靈鬼。頻年客申江，橐筆乃索米。有子隔家園，病革何所倚。丹旐何時歸，思之獨流涕。”“君言日多病，將欲歸甬東。遲我今秋來，海上當相從。亦知愛我深，恐不一面逢。恨我困謀食，倀侲無定蹤。夢魂欲奮飛，距海猶數重。急起視寫照，精神能感通。生死理一致，固不問達窮。君如再生世，復我交情終。”“慈谿老布衣，曾佐剛直軍。輒以其暇日，尊酒相論文。文章急救世，立論主維新。財賦與兵法，朗列如螺紋。皇朝經世編，惜無人上陳。鬱結發為詩，所積高邱墳。陶阮本憂世，杜韓惟愛君。我為揭精華，百載存其神。擬之可傳處，乃曰一字真。”“君於萬劍盟，治喪親為料。其子得所歸，死友古來少。君較劍盟貧，藥費早窮療。衾槨委良朋，肝膽亦相照。萬化皆沈淪，厥德自高耀。我哭不憑棺，奠斝不親弔。情往為哀傷，魂來共談笑。敢擬東野窮，私諡曰貞曜。”


 [259]
 原刊於日報本乙巳年五月初一日（一九〇五年六月三日），題作“萬劍盟”，此處據補。


 [260]
 《游羅浮日記》：（光緒二十八年三月十八日）“憶癸巳秋，余寓東官，何子遇、尹祥墀、張子才、尹棣軒、袁厚常邀余游此間，夜宴修竹園，徵歌選豔。當時卽擬游羅浮，因待一僧作導游者不至，興遂中輟。曾繪《望羅浮圖》，題詩云：‘前身我是朱明客，一別鐵橋卅六年。忽睹三峰如故侶，未拋塵夢又迴船。終隨葛令尋丹竈，要與麻姑種酒田。胡蝶養成文鳳大，洞門應記白雲邊。’此詩未編入集，和韻者二十餘人。”


 [261]
 屬代錄寄：日報本作“囑代錄寄余”。


 [262]
 “而不意”句：日報本作“不意竟成絕筆矣”。


 [263]
 原刊於日報本乙巳年五月初五日（一九〇五年六月七日），題作“袁太常”，此處據補。


 [264]
 《漸邨江人集》：《續修四庫全書》本所據光緒刻本集名作“漸西村人初集”。


 [265]
 《于湖小集》卷一所收凡三首，此處所錄為其中第一首。


 [266]
 滄海：《于湖小集》本作“蒼海”。


 [267]
 篔簹：原作“篔當”，據《于湖小集》卷四校改。


 [268]
 《于湖小集》卷四題作“南田草衣畫”。


 [269]
 原刊於日報本丙午年二月初九日（一九〇六年三月三日），題作“袁爽秋”，此處據補。又，《華字日報》乙巳年五月初五日所錄此段文字與上段連屬。案：《華字日報》乙巳年三月二十日“南亭雜錄”題“袁太常遺詩”：“袁爽秋太常昶頗耽聲色。戊戌曾過海上，與某某氏排日為懽，詩才絕豔。有《滬江曲》一首云云。觀此詩，則玉谿生不能專美於前矣。”


 [270]
 “爽秋太常”句：日報本作“袁爽秋太常（昶），性情伉直，頗眈聲色”，《華字日報》乙巳年五月初五日所錄作“太常頗耽聲色”。


 [271]
 “與諸詞人”句：日報本作“與友人排日為驩，詩才絕豔”。


 [272]
 首：日報本作“篇”。


 [273]
 珠簾：原作“珠廉”，據日報本校改。


 [274]
 曙：日報本作“雨”。


 [275]
 此詩，《平等閣詩話》卷一以為宋伯魯作：“陝西有二詩人，一禮泉宋芝棟侍御（伯魯），一咸陽李孟符水部（岳瑞）。宋儀度和雅，詩以沈着綿麗勝；李襟期蕭散，詩以俊偉博洽勝。兹並錄於此。宋之《滬江曲》云云。”其中，“空何處”、“方春深”分別作“定何處”、“芳春深”。


 [276]
 “此詩”三句：日報本作“此詩仿玉谿、金荃到恰可地步”。


 [277]
 原刊於日報本乙巳年五月初七日（一九〇五年六月九日），題作“公度遺詩”，此處據補。


 [278]
 《人境廬詩草》卷一〇題作“聞車駕又幸西安”。


 [279]
 甲辰冬：《人境廬詩草》卷一一詩題中無此三字。


 [280]
 客：《人境廬詩草》本作“擊”。


 [281]
 “彼搴”句：《人境廬詩草》本作“彼褰烈士襦”。


 [282]
 何如：日報本作“如何”。


 [283]
 “彎彎”句下：《人境廬詩草》本尚有“孰能張網羅，盡殺革命徒”。


 [284]
 復：《人境廬詩草》本作“欲”。


 [285]
 驚亂呼：《人境廬詩草》本作“亂驚呼”。


 [286]
 月：《人境廬詩草》本作“日”。


 [287]
 曜：《人境廬詩草》本作“耀”。


 [288]
 輩：《人境廬詩草》本作“又”。


 [289]
 扶：《人境廬詩草》本作“護”。


 [290]
 嘻：《人境廬詩草》本作“吁”。


 [291]
 虛：《人境廬詩草》本作“唐”。


 [292]
 彼蹄涔：《人境廬詩草》本作“比涔蹄”。


 [293]
 投：《人境廬詩草》本作“捧”。


 [294]
 由：《人境廬詩草》本作“遵”。


 [295]
 太：《人境廬詩草》本作“大”。


 [296]
 “逮今”句：《人境廬詩草》本作“今既四千歲”。


 [297]
 渺：《人境廬詩草》本作“究”。


 [298]
 究：《人境廬詩草》本作“竟”。


 [299]
 “戰血”句：《人境廬詩草》本作“戰黃血淋漓”。


 [300]
 塗染：《人境廬詩草》本作“濡染”。


 [301]
 “於今”二句：《人境廬詩草》本在“濡染”句下，又“於”、“自”分別作“我”、“竟”。


 [302]
 將來立：《人境廬詩草》本作“將下布”。


 [303]
 加富爾：《人境廬詩草》本作“嘉富洱”。


 [304]
 奇：《人境廬詩草》本作“迷”。


 [305]
 原刊於日報本乙巳年五月初十日（一九〇五年六月十二日），題作“公度遺詩”，此處據補。


 [306]
 寄示：日報本作“鈔示”。


 [307]
 《人境廬詩草》卷八題作“又和實甫”。


 [308]
 “隔絕”句：《人境廬詩草》本作“欲訪蓬萊難附鶴”。


 [309]
 折餘：《人境廬詩草》本作“暫攀”。


 [310]
 句：《人境廬詩草》本作“語”。


 [311]
 《飲冰室詩話》所收此詩凡二首，《人境廬詩草》本將第一首改題作“立秋日訪易實甫（順鼎）遂偕遊秦淮和實甫作”錄入，而刪去第二首。


 [312]
 袖底：《人境廬詩草》本作“袖裏”。


 [313]
 既：《人境廬詩草》本作“亦”。


 [314]
 “尺書”二句：《人境廬詩草》本作“死亡無日難相見，況又相逢便說離”。


 [315]
 竟：《飲冰室詩話》作“意”。


 [316]
 原刊於日報本乙巳年五月十一日（一九〇五年六月十三日），題作“陳先生”，此處據補。


 [317]
 《陳東塾先生遺詩》題作《感舊三首》，此處所錄為其中第一、二首。


 [318]
 “先師”句下：《陳東塾先生遺詩》本有注：“春海先生”。


 [319]
 昔：《陳東塾先生遺詩》本作“嘗”。


 [320]
 幾如無：《陳東塾先生遺詩》本作“仍如無”。


 [321]
 師言不在記：《陳東塾先生遺詩》本作“師云豈在記”。


 [322]
 乃：《陳東塾先生遺詩》本作“至”。


 [323]
 摘雋語：《陳東塾先生遺詩》本作“獵華辭”。


 [324]
 “初見”句下：《陳東塾先生遺詩》本有注：“南山先生”。


 [325]
 “提要”句下：《陳東塾先生遺詩》本尚有“千門兼萬戶，真如古建章”。


 [326]
 登：《陳東塾先生遺詩》本作“升”。


 [327]
 出口：《陳東塾先生遺詩》本作“語重”。


 [328]
 置座旁：《陳東塾先生遺詩》本作“什襲藏”。


 [329]
 《陳東塾先生遺詩》本題作“題潘鴻軒百花卷子”。


 [330]
 《陳東塾先生遺詩》本、雜錄本題作“廿一夜”。


 [331]
 “更無”句下：《陳東塾先生遺詩》本、雜錄本有注：“舊居在西橫街”。


 [332]
 尋岡：《陳東塾先生遺詩》本作“潯岡”。


 [333]
 原刊於日報本乙巳年五月十二日（一九〇五年六月十四日），題作“陳古樵”，此處據補。


 [334]
 定成：《尺岡草堂遺詩》卷七作“應自”。


 [335]
 《尺岡草堂遺詩》卷七題作“甲戌除日暖甚獨行至山堂梅復大開視冬至時尤盛”。


 [336]
 昨日：《尺岡草堂遺詩》本作“昨可”。


 [337]
 “花聞”句下：《尺岡草堂遺詩》本有注：“有紅梅數株，亦漸開”。


 [338]
 《尺岡草堂遺詩》卷七題作“山堂連飲數日梅遂大開拔湖有詩余亦繼作”。


 [339]
 原刊於日報本乙巳年五月十四日（一九〇五年六月十六日），題作“易實甫”，此處據補。


 [340]
 《丁戊之間行卷》卷三題作“抵都門作”。


 [341]
 滾滾：《丁戊之間行卷》卷三作“袞袞”。


 [342]
 《丁戊之間行卷》卷三題作“病起偶作”。


 [343]
 《丁戊之間行卷》卷三題作“將出都賦感四首”，此為其中第一首。


 [344]
 《丁戊之間行卷》卷三題作“薄游武漢將買舟旋湘作”，凡二首，此為其中第二首。


 [345]
 《丁戊之間行卷》卷四題作“春晴同次香夢巖諸人游城外二首”，此為其中第一首。


 [346]
 蘼蕪：原作“靡蕪”，據《丁戊之間行卷》卷四校改。


 [347]
 夢分明：《丁戊之間行卷》卷四作“費分明”。


 [348]
 《丁戊之間行卷》卷五題作“訂近年詩卷自癸酉至丁丑竟感賦六章”，此為其中第四首。


 [349]
 《丁戊之間行卷》卷六題作“立秋後一日寄伯嚴》。”


 [350]
 《說劍堂詩集》卷一題作“題易實甫觀察（順鼎）〈丁戊之間行卷〉”。


 [351]
 原刊於日報本乙巳年五月十五日（一九〇五年六月十七日），題作“易實甫”，此處據補。


 [352]
 《盾墨拾餘》卷七題作“舟泊閶門作”。


 [353]
 賸：《盾墨拾餘》卷七作“有”。


 [354]
 《盾墨拾餘》卷七題作“將抵天津作”。


 [355]
 身世：《盾墨拾餘》卷七作“身事”。


 [356]
 《盾墨拾餘》卷七題作“感事書懷四首”，此為其中第一首。


 [357]
 一柱擎天：日報本作“一柱驚天”。


 [358]
 《琴志樓詩集》卷一〇題作“齊河道中將渡黃河即事書懷四首”，此處所錄為其中第一首。


 [359]
 原刊於日報本乙巳年五月十七日（一九〇五年六月十九日）題作“何先生”，此處據補。


 [360]
 《五百石洞天揮麈》卷三題作“彭園琴集即送蘭史之濠鏡”。


 [361]
 日報本題作“集曾步菱鏡堂即席分得門字韻”，《五百石洞天揮麈》本題作“初秋集罾步菱鏡堂即席分得門字韻”。


 [362]
 《五百石洞天揮麈》本題作“花埭看花時芍藥初至嶺南賦”。


 [363]
 《五百石洞天揮麈》本另錄有潘飛聲所寄之何藜青詩三首，而此處未載。《游離明觀》：“囊琴曾此一停橈，又逐荷香趁午潮。半壑松風招我到，綠陰如水鳥聲嬌。”又：“門臨罾步西溪水，簾卷佗城北郭山。最好夕陽新雨後，半江風笛放船還。”《花塢春遊》：“軟紅十丈嬉春路，鷓鴣勸我尋春去。城西十里荔灣東，道是劉王舊遊處。舊遊陳迹那堪陳，一度看花一愴神。楊柳亭臺環綠水，荔枝時節宴紅雲。紅雲宴罷昌華苑，拾翠洲前風景晚。香塵一簇載輕車，花共降王兩不返。花憔柳悴幾番經，惟有春風無限情。茉串歌殘么鳳曲，荔奴風入小蟬聲。翠華珠勒今何在，水榭風廊猶不改。杜曲鶯花二月天，若耶池館三篙水。尋芳紫陌試香驄，花塢春光日正濃。尊酒漫談花月地，畫橈齊傍柳波潀。奢淫風俗猶前日，夾岸園亭相對出。菱沼香消輦道塵，蕹塘波冷春宮月。春來春去春花新，流水斜陽總斷魂。莫上花田重弔古，海棠開徧素馨墳。”


 [364]
 人去臺荒春亦老：原作“去臺荒春亦老”，據日報本補。


 [365]
 原刊於日報本乙巳年五月十九日（一九〇五年六月二十一日），題作“黎二樵”，此處據補。


 [366]
 “并將”句：日報本作“并每將極好之改壞也”。


 [367]
 《五百四峰堂詩鈔》卷一二有尾注：“朱善詞曲，予所譜曲，嘗為點定焉。”


 [368]
 出自《五百四峰堂詩鈔》卷七。案：《春江牧牛圖》款識云：“己未春二月，心海沈兆涵寫牧童水牛，仲山補景於鴻雲社。”“‘細雨人歸芳草晚，東風牛藉落花眠。沈吟吾粵樵夫句，笛裏垂楊綠滿天。’‘細雨’、‘東風’二句，黎二樵先生社日集飲詩，見《五百四峰堂集》，以‘牛’字入詩，此為必傳之妙句。己未社日，過半淞圍觀新綠，適心海翁寫人物成，仲山補景，屬其友人尚湖釣叟潘飛聲題句誌之。”


 [369]
 原刊於日報本乙巳年五月二十日（一九〇五年六月二十二日），題作“黃仲則陳仲卿七律”，此處據補。又，自“仲則七律”以下文字，曾載《翦淞閣詩話》，未標目。


 [370]
 仲則七律：《翦淞閣詩話》本作“黃仲則”。


 [371]
 仲卿：《翦淞閣詩話》本作“陳仲卿”。


 [372]
 “書與”句：《翦淞閣詩話》本作“雁札魚書總杳然”。


 [373]
 “兩詩”四句：《翦淞閣詩話》本作“此二律一氣旋折，魄動筯搖，可謂代無數首”。


 [374]
 原刊於日報本乙巳年五月二十一日（一九〇五年六月二十三日），題作“宋芷灣”，此處據補。


 [375]
 查大理：《紅杏山房詩鈔·燕臺賸瀋》作“查大理（淳）”。


 [376]
 直提：日報本、《紅杏山房詩鈔·南行草》作“真提”。


 [377]
 船窗：原作“窗船”，據《紅杏山房詩鈔·南行草》校改。


 [378]
 原刊於日報本乙巳年五月二十二日（一九〇五年六月二十四日），題作“端節賞牡丹詩”，此處據補。


 [379]
 榘林：日報本作“矩林”。


 [380]
 榘林：日報本作“矩林”。


 [381]
 榘林：日報本作“矩林”。


 [382]
 原刊於日報本乙巳年五月二十八日（一九〇五年六月三十日），題作“珠江顧曲圖”，此處據補。


 [383]
 鵾絃：原誤作“鯤絃”，據日報本改。


 [384]
 珠汀：日報本作“珠江”。


 [385]
 《海鷗小譜》題作《自題二絕句》，此處所錄為其中第一首。另一首為：“曉漏趨朝夢已乖，日高和酒泥香懷。不教名輩輕揮扇，縱戀鱸魚亦復佳。”


 [386]
 著：《海鷗小譜》本作“看”。


 [387]
 案：《華字日報》甲辰年四月十八日另載楊其光《題劍老珠江顧曲圖》四絕：“風月琴尊此一時，旗亭曾唱綺懷詩。河陽才調平原似，繡盡珠娘五色絲。”“琵琶半掩目初成，彷彿么絃夢裏聽。怕向隔船聞舊曲，月明休按玉瓏玲。”“一拍紅牙總斷魂，花香濃處酒香溫。樽前試聽憐儂曲，莫道青衫有淚痕。”“我亦高陽舊酒徒，十年春夢未曾蘇。瓊漿一盞人千里，解得相如渴病無。”


 [388]
 原刊於日報本乙巳年六月初二日（一九〇五年七月四日），題作“羅秋浦”，此處據補。


 [389]
 《西海紀行卷》卷首“題辭”：“‘舊俗俄新更，用夏變夷詎無憑，令吾長嘯無孫登。珊洲草閣風泠泠，濤聲滾滾搖心旌。’蘭史世大兄來游東官，訪我於珊瑚洲畔，見贈《西海行卷》及《歸槎錄》，因題長篇，以誌快睹。石船叟羅嘉蓉書於雲根老屋，時年八十三。”


 [390]
 《西樵攬勝圖》手卷錄作：“‘全樵幽秀雲縈結，山靈養晦光不洩。天遣滎陽才子來，筆鋒驟攝精華竭。恠底白雲飛出山，迓君到此隨君還。朗吟聲徹白雲洞，款洽紛來猨鶴班。抗手作朋悅三壽，華蓋峰前驚瀑吼。笑指空中響雪飛，又訝雲巔怒雷鬬。飛流千尺對巃嵸，轟號谷籟淆笙鐘。知君定作飛仙想，直欲青天騎白龍。攬盡雲巒七十二，誰識扶興鍾毓意。得君詩卷揭其真，何須繙閱西樵志。’大作《遊樵吟草》並此奉題。蘭史世大兄以《西樵攬勝圖》詩屬和，率筆應之。丙申三月，八十五老人羅秋浦。”


 [391]
 洞府：《五百石洞天揮麈》卷五作“此洞”。


 [392]
 漫：《五百石洞天揮麈》本作“妄”。


 [393]
 《五百石洞天揮麈》卷五題作“出山留别西樵諸名峰”。


 [394]
 自：《五百石洞天揮麈》本作“共”。


 [395]
 杖頭：《五百石洞天揮麈》本作“筇端”。


 [396]
 倘：《五百石洞天揮麈》本作“自”。


 [397]
 原刊於日報本乙巳年六月初一日（一九〇五年七月三日），題作“賴虛舟”，此處據補。


 [398]
 《虛舟詩草》卷四《送潘蘭史典簿飛聲之泰西》二首：“談何容易說躬耕，慷慨乘桴羨此行。才若可施隨處好，華夷雖異總蒼生。”“壯懷初不雜離懷，向未曾經景定佳。為想搖鞭背花去，便攜孤月到天涯。”


 [399]
 以上，《虛舟詩草·雜錄》作：“番禺潘飛聲蘭史《柏林游記》：戊子秋，余在外洋，得賴虛舟先生寄詩，有句云：‘才若可施隨地可，地球何處不蒼生。’為概然久之。先生素未謀面，乃結契於四萬里外，所謂文章有神，交有道者歟。因奉答二律云：‘憶讀柳堂集，哦君詩百聲。風塵不相見，湖海各浮名。遠寄一函墨，難消萬里情。神交文字感，此事敢云輕。’‘西溟風雪路，為客忽經年。唱和輸朋舊，歸耕想舍田。我懷故鄉月，君夢大洋天。海上成連曲，何時共拂絃。’”


 [400]
 洪楊：日報本作“髮賊”。


 [401]
 《虛舟詩草序》作“感時憤事，出以沈痛悽激之言，其詩境則已神合杜陵，有不求肖而自肖者”。


 [402]
 《虛舟詩草》卷二題作“過無錫陪龍鏡帆大令（景甜）游慧山寺”，“彎環”、“縹緲”、“匆匆”分別作“灣環”、“渺縹”、“忽忽”。


 [403]
 縈迴：《虛舟詩草》卷三作“瀠迴”。


 [404]
 《虛舟詩草》卷一詩凡三首，此處所錄分別為其中第一和第三首，其中，“挂劍”句、“鸚鵡賦”、“將同”分別作“拄劍攜琴跡已陳”、“鸚鵡赤”、“同將”（日報本亦作“同將”）。其第二首為：“游倦歸來事已徂，枯桐空賸壯心孤。中書奉詔嗟何晚，蠻府參軍遇亦殊。毅魄尚應隨子壯，芳鄰剛近接楊孚。不知黃令閩中宅，可有人尋故址無。”


 [405]
 《虛舟詩草》卷二題作“馬嵬驛題壁四首”，此處所錄分別為其中第一、第三和第四首，其中，“客鏕”作“客鑣”。其第二首為：“椒房寵極勢終摧，惆悵當年舊馬嵬。錦襪尚能傾後世，紫茵何處出寒堆。軍同反逆非苛論，運際艱難要異才。最是麗人行賦罷，江頭旋起杜陵哀。”


 [406]
 出自《虛舟詩草》卷四《潘蘭史寄示〈海山詞〉中有記歐洲琴會一闋因為題之并序》，序云：“歐洲女史二十六人集蝶渡為琴會，請蘭史入座正曲，各獻其技以娛之。夫不惜纏頭，百美可致，此則出自中誠，蓋素慕其顧悞周郎且欲博一詞以附名姓，亦慧心人也。詞又言酒後諸女史贈花把盞，跳舞盡懽，亦海外不多得之會。余心豔焉，因賦詩二首，以詠其事。”詩云：“糾縵情雲結綺寮，萬花叢裏擁嬌嬈。文君自有求凰曲，不待相如玉軫挑。”“琴雖異體一般絃，得叶宮商韻總圓。廿六妖娥翻舞袖，倚聲齊踏鷓鴣天。”二詩作為題辭另載《海山詞》卷首。


 [407]
 以上，《虛舟詩草·雜錄》作：“潘飛聲《綠水園詩話》：虛舟先生博綜羣籍，著書滿家，而留心域外大勢，則又不僅章句之儒。嘗著《海語》一書，考求各島風土人情，可補《夷島誌略》、《海國聞見錄》所未備。身後詩稿十數卷，邱仲遲駕部屬余編定付梓，蓋以余與先生素託神交，為先生謬賞者也。余客歐西，曾集女史二十六人為琴會，先生有詩紀其事云：‘廿六妖娥翻舞袖，倚聲齊踏鷓鴣天。’則此會可以傳矣。”


 [408]
 原刊於日報本乙巳年六月初三日（一九〇五年七月五日），題作“李陶村”，此處據補。


 [409]
 詩弟：日報本作“喆弟”。


 [410]
 命題句：日報本作“命題句焉”。


 [411]
 《海上秋吟》以潘飛聲《秋感八首》“同作”之作予以附錄，另附錄何桂林“和作”、沈宗畧“和作次原韻”。


 [412]
 “冶坊濱”以下：《寸心草堂詩鈔》卷六尚有注“地名”。


 [413]
 《寸心草堂詩鈔》卷六題作“薄暮飲裘子靜大使家榜人催發西湖諸勝不能遍覽口占三絕以訂後遊（錄一）”。


 [414]
 “板橋”句以下：《寸心草堂詩鈔》本尚有注：“子靜前需次兩淮”。


 [415]
 參參：《寸心草堂詩鈔》卷六作“鬖髿”。


 [416]
 陸游《六月二十四日夜分夢范至能李知幾尤延之同集江亭諸公請予賦詩記江湖之樂詩成而覺忘數字而已》：“露箬霜筠織短篷，飄然来往淡烟中。偶經菱市尋谿友，却揀蘋汀下釣筒。白菡萏香初過雨，紅蜻蜓弱不禁風。吳中近事君知否，團扇家家畫放翁。”


 [417]
 以下：《寸心草堂詩鈔》本尚有“自記”。


 [418]
 《西海紀行卷》卷首題辭以下尚有詩跋：“甲午上元日，集海幢寺龍天常住，蘭史世大兄出示《西海行卷》，酒酣讀之，率題長句請正。八十二叟李欣榮。”


 [419]
 原刊於日報本乙巳年六月初八日（一九〇五年七月十日），題作“伊墨卿”，此處據補。又，以下第三段文字曾載《翦淞閣詩話》，未標目。


 [420]
 《留春草堂詩鈔》卷三題作“臘月十九日與宋芷灣張賢仲（思齊）伯樹（維屏）陳仲卿祀東坡”。


 [421]
 涑水名高：《留春草堂詩鈔》本作“涑水名同”。涑，原作“悚”，據改。


 [422]
 卷：《留春草堂詩鈔》本作“盡”。


 [423]
 只今：《留春草堂詩鈔》本作“此時”。


 [424]
 舊：原作“應”，據《留春草堂詩鈔》本校改。


 [425]
 此詩未入《留春草堂詩鈔》，當為散佚之作。周小英《跋伊墨卿〈留春草堂詩鈔〉》已為表出。


 [426]
 “嶺海”句：《留春草堂詩鈔》卷六作“海畔重逢筆有神”。


 [427]
 “同年”句下：《留春草堂詩鈔》本尚有注：“胡茂甫森”。


 [428]
 “此冊”二句：《翦淞閣詩話》作“余藏南山手書詩冊《墨卿太守枉駕草堂喜晤有作》”。


 [429]
 雜錄本所錄詩無此注文，《翦淞閣詩話》本作“謂令嗣少汾明經”。


 [430]
 “時先生”二句：據日報本斷其為注文。其中，《翦淞閣詩話》本“先生”作“太守”。


 [431]
 南山復自題其後：《翦淞閣詩話》本作“後跋”。


 [432]
 先生：《翦淞閣詩話》本作“太守”。


 [433]
 先生：《翦淞閣詩話》本作“太守”。


 [434]
 存：《翦淞閣詩話》本作“傳”。


 [435]
 “然考”二句：《翦淞閣詩話》本作“然余考此詩，《松心集》不載，特錄存之”。


在山泉詩話校箋卷二

何子貞
 
[1]



何子貞太史（紹基）《東洲草堂集》，不見行世，惟《金陵雜事》詩，則曾見點石本，非佳搆也。海山仙館圖長卷有太史所題七律四首
 
[2]

 ，寫撰雙絕，兹錄入詩話。“桂子香餘菊正開，朋簪回首廿年杯。木奴坐看千頭熱，槎客誰期萬里來
 
[3]

 。雲水空明入圖畫，海天清宴好樓臺。面痕未覺觀河皺
 
[4]

 ，一笑何曾歲月催。”“修梧密竹帶殘荷，燕子簾櫳翡翠窠。妙有江南煙水意，却添灣上荔支多。蕭齋舊闢惟藏硯
 
[5]

 ，吳舫新裁稱踏莎。萬綠茫茫最深處，引人幽思到巌阿。（池亭布置，畧似隨園、邢園，不徒以華妙勝也。小艇仿吳門蒲鞋頭樣。
 
[6]

 ）”“主客携尊共一癡，明窗讀畫且譚碑
 
[7]

 。鏤成書苑千年玉
 
[8]

 ，籠得才人幾輩詩。欲使古賢依我活
 
[9]

 ，況論時事更誰推
 
[10]

 。肯教白日堂堂過，跌宕還思幼好奇。（樓下壁間，嵌所摹勒古帖，碧紗櫳處，留過客詩
 
[11]

 。《海山仙館叢書》采錄精博，增貢院號舍，修學政署，皆獨肩其勞。近年洋務，出力尤多。
 
[12]

 ）”“看山欲遍嶺南頭，送盡人間爛漫秋。花氣化雲成寶界，海光如鏡照飛樓。千林暮色生涼思，一髮中原感客游。風浪無聲天浩蕩，可能容易著閒鷗。（余每勸君出山，以羈身事多，未卽定也。
 
[13]

 ）”
 
[14]

 按，太史題海山仙館聯云：“無奈荔支何，前度來遲今太早；又搖蘇舸去，主人不醉客常醺。”久為人所傳誦。若截“花氣化雲”二語書作聯，亦成良金美玉矣。

圖後，子貞先生復題一詞云：“嶺外名園
 
[15]

 ，海山仙館，好景無數包藏。主人耽古，蠹簡發奇光
 
[16]

 。往歲飛樓寶界
 
[17]

 ，宴天上、持節星郎。今重到
 
[18]

 ，蓑衣弱笠
 
[19]

 ，漁父入鷗鄉
 
[20]

 。　　商量先占得，黎明盥漱
 
[21]

 ，消受晨涼
 
[22]

 。看眉軒寫黛
 
[23]

 ，雪閣凝霜
 
[24]

 。一片荷花漲晚
 
[25]

 ，有無限、綺麗悠揚
 
[26]

 。重携酒，漫搖蘇舸
 
[27]

 ，休為荔支忙
 
[28]

 。
 
[29]

 ”詞後題云：“癸亥杪春，重游羊城，德叟老弟寓我於海山仙館，出示舊題。彈指十五年矣，名園勝處，日得暢飲，漫填《滿庭芳》一闋請正。
 
[30]

 ”
 
[31]



寄懷詩
 
[32]



少時讀書村居，蕭伯瑤山人寄余詩云：“夢過珠江水，思君繫釣槎。遙聞歌玉笛，聲在碧桃花。悱惻怨紅雨，淒清悲暮笳。驚回一榻月，猶照茜窗紗。”中法之役，彭公玉麟屯兵河南，故有“暮笳”一語。及客香海，冒鶴亭郎中寄余詩云
 
[33]

 ：“問訊潘郎鬢，新來白幾何。著書愁寂寞，說劍悔蹉跎。羅襪珠娘步
 
[34]

 ，蠻箏鐵塞歌
 
[35]

 。相思能寄否，一為託微波
 
[36]

 。”時距伯瑤見懷時幾三十年矣，以余情況入良友詩歌，其不同如此。又，詹友石公子寄題《珠江顧曲圖》云：“廿年湖海思，流入酒杯中。金縷紉珍偶，珠盤錯惱儂。荔支一朶雪，楊柳五銖風。真個魂銷否，紅兒比豆紅。”三詩風調絕似飛卿，故彙錄之。

伯瑤潮州來書云：昨在友人座中，見客有持扇者，上寫一詩云：“吾愛潘騎省
 
[37]

 ，當年獨立君。家臨大江水，時入白鷗羣。詞曲人間愛，風情海外聞。定知班祭酒，高臥不從軍。”後寫錄友人贈蘭老詩，而不著作者之名，錄以示余。然余未嘗見友以此詩為贈者，辱愛甚摯，愧不克當，天涯知己，不啻貺我四十明珠也。旣錄入詩話，并刋播報章，以符隨園老人“天涯沿路訪斯人”之例
 
[38]

 。

梅窩集外詩
 
[39]



朗山先生自定《梅窩集》，嚴加芟汰，故集外詩多有極佳而未刋者。嘗鈔錄數首。《題譚荔仙參軍月夜過珠海圖》云：“衡湘才子離騷客，買櫂南來賦遠游。一樣三更珠海過，月明不似舊時秋。”“花田如雪素馨稠，底似梅花萬本幽。猶有美人相慰藉，勸君襥被入羅浮。”“我亦空江把釣竿，水寒魚不上高灘。何時共棹瓜皮艇，撑破江雲十里寬。”“兩載勞勞去住心，楚吟憔悴粵中吟。嶽雲一夕驚秋色，應信鄉愁感倍深。”《冬日同古樵拔湖岳緣晦若蘭史游半塘陳氏園林》云：“閉門不出動經旬，折柬來招發興新。就菊病拋前度醉，訪梅閒試一分春。”“禽魚漸狎生疏客，風日偏欣淡蕩人。取次鼕鼕聽臘鼓，筍輿往返未辭頻。”“潘園已過到彭園，更愛吾家粉本翻。難得樓臺皆近水，但隨楊柳自知門。”“檻邊蒼石移新主，枝上幽香返舊魂。回首前游真隔世，開尊同輩幾人存。”

禾原西游詩
 
[40]



永井禾原寄示《西游續稿》三卷，著撰宏富，不減槐南、石埭。蓋禾原屢游禹域，於吾國名勝登臨殆徧，又與諸名士大夫傾襟結禮，宴飲無虛，故唱和之作逞奇鬥新，而禾原詩境幽遠高渾，格律又一變矣。采錄多首，以誌吾愛，幷報禾原。《過瓜洲》云：“三年重上大江舟，楓葉蘆花兩岸秋。一醉未醒京口酒，櫓枝摇夢過瓜洲
 
[41]

 。”《夜泊潯陽江》云
 
[42]

 ：“荻花瑟瑟水泠泠，客裏閒愁酒乍醒
 
[43]

 。一夜篷窗秋雨滴，琵琶亭下不堪聽。”《舟發漢口遇雨》云：“扶醉曉辭黄鶴樓
 
[44]

 ，賞心寄在洞庭秋
 
[45]

 。滿江雲霧千帆雨
 
[46]

 ，多少行人向岳州。”《舟中望君山》云：“停橈何處問芳縱，遥髻依稀十二峰。照出鏡中眉月影
 
[47]

 ，烟波如夢恨千重
 
[48]

 。”《秦淮雜詠》云
 
[49]

 ：“酒酣夜半未知寒，一葉蘭舟歌欲殘。憶得當年驢背句，秦淮曉色雪中看。”《將發金陵賈鑄秋設筵賦此留别》云
 
[50]

 ：“雁影簫聲思黯然
 
[51]

 ，江干相遇即離筵。無端愁與江潮滿，白下秋風送客船
 
[52]

 。”《游虎邱》云：“江水東流感歲華，楓零菊瘦又天涯。來尋一片千人石，不見當年短簿家。古劍池荒秋雨積，殘碑字没老苔遮。逢僧欲問興亡事，日落空林噪暮鴉
 
[53]

 。”《蘇臺畫舫答姚賦秋明府》云
 
[54]

 ：“聚散緣隨水上萍，游踪如夢兩年經。吳宮花草秋將老
 
[55]

 ，畫舫笙歌客再聽。古意蒼茫苔滿地
 
[56]

 ，新愁重疊酒無靈。白頭相對紅燈影，話别分離又涕零
 
[57]

 。”《題潘蘭老江湖載酒圖》云
 
[58]

 ：“肯落人間第二流
 
[59]

 ，縱橫健筆壓王侯。朅來載酒無邊好
 
[60]

 ，不爲逃名也合游。煙水白鷗春若夢
 
[61]

 ，蘆花明月夜知秋
 
[62]

 。風情千古難銷得，萬里江湖一葉舟。”

盛伯希
 
[63]



長白承伯純吏部（承厚）與余相晤柏林，過從最密，嘗道寶竹坡侍郎（寶廷）、盛伯希祭酒（盛昱）才品之高。竹坡所著，自署曰《宗室八旗名士草》，僅記詠寒蝶二句云：“一寒敎至此，猶有戀花心。”伯希性介情和，愛才尚雅，人比之法梧門，而非竹坡放誕疏狂所及也。伯純出示詩册一本，云伯希自書其得意之作，五古尤佳。憶錄於此。《自南灘至王安鎭》云：“一水從東來，逆與拒馬會。山曲水曲間，炊煙生一帶。灌菜泉繞屋
 
[64]

 ，餘者為淺瀨。長松徧列岫，門前亦偃蓋。禾麻大野潤，楓槲遠山繪。懸知民俗厚，沿村無酒斾。白叟與黄童，羨我來山外。山外事正多，大道生塵壒
 
[65]

 。”《四十里谷同徐梧生作》云
 
[66]

 ：“壁石積成峰
 
[67]

 ，連峰合成壁。人行萬峰底，天地惟一石
 
[68]

 。石罅生矮松，楓葉雜丹碧
 
[69]

 。拔地出石筍，矗立一千尺
 
[70]

 。峰多皺瘦透，透者日穿隙。回旋左右顧，陰陽蕩精魄。客曾陽朔游，見此大唶嚄
 
[71]

 。此同陽朔奇，陽朔遜此窄。”《小五臺》云
 
[72]

 ：“昨雨今日霽，不見南山綠。誰携昆吾刀，截此懸圃玉。平生冰雪心，重得山水福。跋馬登鐵林，擬上北臺宿。寺僧大摇手，樵夫不可足。欲待雪盡消，明年麥應熟。令我意悵然，草草歸鞍促。萬仞琉璃屛，百里猶在目。”奇峭警拔，雅似楊萬里記游諸詩
 
[73]

 ，沈鬱處，亦時近山谷。

盛祭酒以己亥冬卒於都中。晚歲盱衡朝局，心知變作，嘗有句云：“小哉洪南安，强分滿蒙漢。闤闠生齒繁，農獵本業斷。”又云：“興凱入彼界，鐵軌松花岸。北歸與南渡，故事皆虛願。”
 
[74]

 可稱特識。又和友句云：“携手三生忘宿果，斷頭一死作完人。”
 
[75]

 抑何言之悽激乃爾。

伯希近體，意味有極雋永者。如《和柯鳳孫韻》云
 
[76]

 ：“長安塵土馬如飛，兀坐敲詩我輩稀。幸有文章通性命，不緣離亂得因依。排除黨論粗聞道，報答君恩祗有歸。間架未興人税緩，杭盆松火樂柴扉
 
[77]

 。”《題劉星岑侍讀梅抱庵讀書圖》云
 
[78]

 ：“羅浮空想鳳車魂，竹屋寒燈一穗昏。豈有江南萬株雪，小窗橫幅自溫存。”《同鄭東甫錫聘之游上方山》云：“金風瑟瑟酒波凉，挈榼攀雲出上方。料是人生難得再，黄花嶺上過重陽。（注：嶺上菊種甚蕃，五色備具，竹垞諸老皆未到此，憚險遠耳。）
 
[79]

 ”

輓曾襲侯詩
 
[80]



陶榘林觀察曾以輓曾劼剛襲侯詩見示
 
[81]

 ，其中一首於中越畫界事極有關繋，因注記於册。今閱十七年，時局又大變，然此事恐知者尠也，憶錄於此。詩云：“南關一捷便言和，劃界通商鑄錯多。乘便爭回白龍尾，重臣機警本殊科。”榘林自注云
 
[82]

 ：“侯嘗言，中法之和倘稍緩旬日，華兵必拔北甯，法人必撤基隆之師回救宣光。彼時再與議和，必得公允之約。按，中越勘界至白龍尾，相持莫决。侯偶以他事詣德使巴蘭德，巴問：白龍尾之事若何？曰：是本中國地，法人無理取鬧耳。巴曰：有據乎？曰：無之，然由來久矣，君得毋有據乎？巴遂出光緒初年法人所繪安南地圖一幅
 
[83]

 ，實列白龍尾於華界。侯謝而出，亟持圖入譯署，電告粵督，據以與爭，而法始無詞。”余按，此事得力於巴使，而實則侯能聯絡西人之効也。

趙曰生
 
[84]



余輩主筆行，洞達時務，兼工詞章，武林趙曰生（必振）為傑出。曰生在滬兩年，譯出之書四十餘種，綜為二百數十萬言，皆不脛而走。今春貽書訂交，余以《江湖載酒圖》請題，得詞三闋，芳馨悱惻，夢窻之遺也。
 
[85]

 曰生舊有《壬癸之間夢詞》廿五首，乃仿定公體，要為驚才絕豔之作。擇錄十首，以誌余愛。詩云：“五光十色已迷離，欲贊何能贊一辭。嚅囁半時方道好，惹將合座笑書癡。”“大會無遮互唱酬，酒龍詩虎盡名流。翩翩裙屐門如市，今日儂家燒路頭。”“綺膩丁娘十索詩，受卿分付敢推辭。自慙菲薄嫌唐突，百計先陳委宛詞。”“拘墟謙讓是詅痴，誤認王昌薄倖兒。情海波瀾飛百丈，揮金鑄錯太離奇。”“露花風絮未曾經，前輩同心數羽岑。一自靈簫忽相遇，甘心兩廡謝孤豚。”“與卿併合亦前因，同是龍華會裏人。一例美人名士感
 
[86]

 ，任憑墮溷與飄因。”“卿有胸中之塊壘，千萬無聊借酒澆。獨有鯫生解卿意，百般依順慰牢騷。”“淺笑輕顰劇可憐，縱然盛怒亦增妍。評量萬語都無着，但覺容光射眼簾。”“兩年七百二十日，如此光陰一刹那。事後思量眞一夢，但求此夢已無多。”“畫圖空自喚眞眞，對影眞成隔世人。我述陳言更一字
 
[87]

 ，長毋相見愛方眞。”

李小巖
 
[88]



《海山詩屋詩話》十卷，吳川李小巖孝廉（文泰）著。孝廉隱居江村二十餘年，足迹不履會城。庚子夏，以水災求賑至省，謁李節相，幷條陳高郡交涉事宜。老成憂國，不啻贍言百里者也。已而渡海相訪，余見刺懽迎，抵掌如舊。孝廉擅酒量，年六十餘而精神若少壯。余未弱冠，即讀《海山詩話》，佩其持論。今得作忘年交，又以千秋相期許。平日知己，梅窩、南雪兩先生後，又得孝廉
 
[89]

 ，差自慰矣。聚首五日，唱和數章。兹將孝廉之作，全錄於此。鶴鳴空山，庶召威鳳來儀乎？《香海晤蘭史喜賦二律》云：“海外歸來客，天南隱遯身。五洲傳信史，萬國識詩人。寶劍摩挲在，青燈笑語親。何時驚變化，風雨躍延津。”“黑水黄山外，重游十八年。桃源思避世，杞國厪憂天。故里方多事，蒼生亦可憐。對君搔短鬢，無術救顚連。”《蘭史贈詩次韻奉答》云：“香海相逢說劍雄，三長史筆更推公。潔身早鑒清流禍，爛額應思曲突功。知己神交千里外，故人風義一編中。幼安漫向遼東老，我亦天涯印雪鴻。”《蘭史齋中讀夫人飛素閣遺詩次集中用東坡松風亭韻》云
 
[90]

 ：“我生不識羅浮村，梅花夜夜飛吟魂。美人仙蝶不可見，清夢忽斷燈微昏。洪都書郵古穎士，殷勤剝啄來荒園。迴環文錦字珠玉，和平廉折皆春溫。挑燈琅琅答寒漏，隔幔隱隱升朝暾。閨才南海此第一，鬚眉有愧詩專門。且題遺編學長句，問訊蘭老通蘭言。何時五百四峰頂，陶然共倒師雄尊。”《蘭老招飲仍疊蘇韻奉酬》云：“我家馮夷江上村，嗷鴻中澤多饑魂。年年居民苦蕩析，況有蛟鼍窟宅天為昏。閭閻疾苦壅上達，使我不得安邱園。上書直詣制軍府
 
[91]

 ，殷殷垂問語意溫。歸留客館頗自慰，明日快看扶桑暾。禺山潘子古奇士，觥觥史筆追龍門。廿載神交慰飢渴，竟日過從欣笑言。鄰飢豈忍独醉飽，為君且盡黄金尊。”

林敞雲
 
[92]



安溪林敞雲觀察（鶴年），以名孝廉享才名數十年，菽園《詩中八賢歌》所謂“風絃水調銅琵琶”者也。臺灣事變，觀察客唐帥幕中，運籌帷幄，橫槊賦詩，激厲士氣。內渡後，鄉人延掌書院，闢園于鼓浪嶼，種菜無聊，英雄易老。觀察本生于粵東，晚歸閩海。辛丑秋，貽書菽園，中及于余，謂蘭史是三十年前在雙桐圃相見，其時僅象勺之年，忽忽遂成詩老，能勿慨然等語。詎此書逾年始達新嘉坡，菽園轉以寄余，方欲覆函通訊，而觀察己赴玉樓矣。
 
[93]

 近承令嗣景商郎中（輅存）寄示《東海集》一卷，觀察臺中作也。王粲從軍，子卿去國，時世造詩人，不信然歟？且以悲憤雄壯之詩傳臺事，又何減杜陵詩史也。爰擇錄其健作于此。《稻江樓陪劉淵亭林時甫兩帥夜話》云：“海寨連標建赤霞，鯤身鹿耳浪淘沙。西山秀奪花雙桁，南浦雲歸月一槎。鵝鸛千軍江正肅，貔貅萬竈夜無譁
 
[94]

 。鈴轅風靜花村寂
 
[95]

 ，隔院鸚哥尚喚茶。”《五月朔越日全臺紳民權推唐中丞總統民主國有紀》云
 
[96]

 ：“天祚扶餘未可知，兩河忠義盼星旗
 
[97]

 。陳橋擁趙兵虞變，酇國封韓帝不疑。執梃降番尊使相，築臺朝漢長蠻夷。五州琛贐圖王會，矍鑠登壇紀義師
 
[98]

 。”《劉淵亭守臺南賦贈》云
 
[99]

 ：“五百田橫氣尚雄，曾聞孤島盛褒忠。誓心天地中原淚，唾手燕雲再造功。不信黄金能應讖，（舊傳臺灣金砂出，必有事變。
 
[100]

 ）誰敎赤嵌擅和戎。兵銷甲洗天河夜，隻手瀾回力障東。”《贈劉履塵》云
 
[101]

 ：“海上祥雲望氣知，好編行集續犁眉
 
[102]

 。替人大有千秋在，重訪青田問郁離。”“請纓恨不祚扶餘，（時同讀唐灌陽中丞《請纓日記》。
 
[103]

 ）下酒何當借漢書。今日大宛祠馬監，當年介子靖狼胥。”“南樓節度快趨陪，書記翩翩小杜才。無事樊川費調護，梢頭知有綠陰來。”“一舸鴟夷慰我情，相携海客話蓬瀛。五湖好縱扁舟去
 
[104]

 ，休道人間舊姓名。”

邱仲閼
 
[105]



菽園論詩，以余與仲閼同稱，謂邱劍膽，潘琴心。（說見《揮麈》。）其實，仲閼長篇如長槍大劒，武庫森嚴；七律一種，開滿勁弓，吹裂鐵笛，眞成義軍舊將之詩，余每讀靡不心折。兹擇錄數律。一鱗一爪，均見變化莫測也。《答王曉滄廣文》云
 
[106]

 ：“曾見王郎海上行，十年重晤鳳凰城。消磨花月新詩卷，沈鬱風雲舊酒兵。往事欲談應痛哭
 
[107]

 ，半生貽誤是浮名
 
[108]

 。尊前豪語休回憶
 
[109]

 ，孤負當歌槊自橫
 
[110]

 。”《答曉滄冬日見過草廬》云
 
[111]

 ：“羅雀門庭客退閒，漫天風雪入愁顏。良朋命駕毎千里，廣厦庇人空萬間。滿座酒尊懷北海，中年絲竹負東山。與君怕作河橋别，衰柳飄零不可攀。”《菽園以鏡映選詩圖見寄賦題》云
 
[112]

 ：“綠章無路懺詩窮，驚喜瑤緘賁嶺東。史筆四朝文苑定
 
[113]

 ，客槎萬里選樓雄。管絃絕嶠開荒運，榛莽中原入變風。鏡裏容顔須護惜，盛名終副黑頭公。”《詔平明府席上次蘭史韻》云
 
[114]

 ：“休向昆池問劫灰，一時名士渡江來
 
[115]

 。經營八表歸詩卷，收拾千秋付酒杯。龍虎片雲開王氣，犬羊殘局出人才。英雄兒女同高會，此是平生第一回
 
[116]

 。”《題蘭史獨立圖》云：“舉國睡中呼不起，先生高處畫能傳。黃人尙昧合羣理，詩界差存自主權。胸有千秋哀古月，眼空九點哭齊煙
 
[117]

 。與君同此蒼茫意
 
[118]

 ，隔海相望更惘然。
 
[119]

 ”此數詩，皆萬紙傳鈔者也。

劉賓臣
 
[120]



楚北劉賓臣先生（國光）以御史出守汀州，左遷爲佛山同知，虛懷下士，提唱風雅，降貴抒尊，不知爲吾粤長官也。前歲，賁河南草廬相訪，余未歸里
 
[121]

 ，遂失迓儀。又題《獨立圖》見寄
 
[122]

 ，均未覆函報謝。轉瞬，先生卒于官，此詩亦竟佚去矣。近閱菽園《揮麈拾遺》，有先生題菽園集二律，急錄之，以入余詩話。“翩翩自少擅才名，黃絹貽來老眼驚。詩格淸新能拔俗
 
[123]

 ，世途枯菀定關情。傳將玉笛留千古，修到梅花是幾生。今日主持風雅事，羡君衣砵重寰瀛。”“閩中猶憶宦游踪，如此詩才未易逢。滄海波濤經洗眼，石渠卷軸盡羅胸。昔聞座上奇王粲，今喜雲間說士龍。那有新詞堪寄贈，愧余吟興久疏慵。”菽園又謂先生旁通算學，課士尤以此為專門
 
[124]

 。

黃芑香
 
[125]



粤詩，三陳先生外，蕭伯瑤、黃芑香（紹昌）皆一時傑出。芑香以孝廉官中書，余少時稱爲畏友。乙未秋入都，過香海作一夕談。自後末由再見，而芑香旋謝人間矣。有詩四卷，手自編定，尚待刋行。玆檢得當年爲余書扇册者五、七律數首，皆其稱意作也。《月夜客閩中作》云：“竟夕嬋娟月，隨人照獨眠。可憐千里月
 
[126]

 ，已見八回圓。夜氣羣花暝，秋聲一雁先。披衣看牛女，鄕思絳河邊。”《蘭閨》云：“閒詠玉臺集，纔停珠海篷。蘭閨入明月，花氣散凉風。入卸紅妝坐，琴惟綠綺同。此時淸興極，莫慢借飄蓬。”《題泛月圖》云
 
[127]

 ：“一碧門前水，閒來放櫂過。良宵發淸興，纎月度明河。東望烽烟滿，秋深風露多。中流重延貯，擊楫意如何。”《題吳穎函獨坐圖》云：“鞍馬勞勞倦往還，新霜微點鬢中斑。烽烟漸息人將老，憂樂相尋事可閒。兵法何年授黃石，故鄕隨處足青山。乾坤尙有胡塵在，不信林泉肯閉關。”《游閩留別》云：“泥塗自分老沈淪，書幣何緣又海濱。敢道遭逢推國士，且將筋力慰衰親。鄕園菽水愁邊路，風雪衣裘病後身。今日天涯偏易感，倚閭凝望已無人。”余輓芑香聯云：“少稱才子，晚作經師，誰爲作傳；幼與齊名，老同刋集，我獨編詩。”蓋芑香任廣雅書院史學分校，嘗著有《三國志音釋》及《說文解字補》等書。平生不欲徒以詩人自命
 
[128]

 ，其實詩為芑香所最工也。

沈孝耕
 
[129]



有署平等閣主人以讀《今後之滿洲》書後（粱任公撰）成《有感》四絕，刊《上海時報》中，一時和者極夥。孝耕亦作四首，昨以寄余，思深意遠，讀之愴然。非彼瘦腰生
 
[130]

 ，安能有此沈痛也。
 
[131]

 卽錄于下。“向陽花好滿城紅，蝶怨鵑啼一霎中。自是主人許攀折，休將零落恨東風。”“黃金枉築回心院，一卷焚椒易代哀。决絕詞成有餘憤，都知赤鳳為卿來。”“金屋蕭條冷畫羅，一聲河滿怕聞歌。阿嬌信是傾城色，爭奈旁人欲妒多
 
[132]

 。”“誰遣琵琶作胡語，舊時模樣揣摩難。寫眞縱有毛延壽，祇恐圖成不忍看
 
[133]

 。（市上有售奉天寢殿拍照者，余每過之輙俯首而趨，不忍見也。）”

鄭陶齋
 
[134]



《盛世危言》一書，著者香山鄭陶齋觀察（官應），壽州孫相國曾以之進呈，得邀睿賞。中國談維新，言變法，此書蓋鼻祖也。觀察復好吟詠，有《羅浮待鶴山人集》。平日所論時務，縱橫精確，壹發于詩，余目之爲詩中陳同甫。如《答菽園論公法》一律前四句
 
[135]

 ，已能包括無遣，且見卓識。玆錄于下云：“公法知難筆舌爭，富均力敵始通行。祗因律例分繁簡，遂使中西失重輕。”他如《讀管子有感》云：“非富不能强，非强不能富。富强互爲根，當國宜兼顧。”《開礦謠》云：“天惟養斯民，地不愛其寶。彭魄孕萬物，坤靈名富媼。”《時文歎》云：“束縛困英才，收攝戒放縱。譬之千里駒，垂耳受羈鞚。”《俠客行》云：“街柝沈沈夜未央，高林一葉從空墜
 
[136]

 。手提革囊擲我前，取出頭顱血痕漬。”《贈日本小田切領事》云
 
[137]

 ：“俄與德法已合謀，俄聯法盟尤詭譎
 
[138]

 。中土若分日島危，俄權已伸英利絀。欲籌良策保太平
 
[139]

 ，除却聯盟鮮他術
 
[140]

 。英美亟宜合日中，同心拒俄詎分別
 
[141]

 。六國從成強秦孤，强秦衡成六國滅。”快人快語，全球治亂，洞若觀火。集中復有《兵備歎》、《中日變法感言》、《與黃幼農蔡毅若岑馥莊論時事治亂歌》、《書憤》、《有友出山入官來索贈言書此貽之》諸長篇，皆直抒己見，喝起沈酣，不媿經濟一家言也。

翁澤芝
 
[142]



虞山翁澤芝比部號花瑞詞人，刊有《桃花春水詞》，人稱爲朱長蘆後身。年未三十，體弱工愁，情多好色。聞其出都，爲債家所逼，以十餘年來所搜求各家詞集一百九十餘種質貲成行。今得孝耕書，知其客中死矣。前經悼亡，復鮮子女，聞者哀之
 
[143]

 。所著詞集，余未得見。玆就《花世界》所錄者，表而彰之。澤君固不死也。《浣溪紗》云：“脈脈牽衣欲別難。偷留一晌爲誰歡
 
[144]

 。丁甯兩字道加餐。　　顧影自憐釵上鳳，多情羞煞鏡中鸞。爲誰銷瘦帶圍寛。”又云：“琬玉書名喚小憐
 
[145]

 。心香一瓣禮紅禪。願花長好月長圓。　　緩緩淸歌聞白紵，遲遲纎手理朱絃。同心結子玉連環。”《菩薩蠻》云：“屛山六曲青陰冪
 
[146]

 。遠山螺黛欺眉額。不解畫雙颦。問郎勻未勻。　　亂紅堆不掃。匝地珠簾悄
 
[147]

 。別夢幾時歸。玳梁雙燕飛。”《浪淘沙》云：“淚雨兩潺潺。花事闌珊。相思眞比麝灰寒。病裏生涯閒歲月，無計尋懽。　　倚徧十重闌。望斷蓬山。夢兒容易夢伊難。彈破四絃人不見，悄立花間。”
 
[148]



楊侖西
 
[149]



吾鄕楊侖西（其光），自號花笑詞人，詞分四種。性好飮水，一生低首納蘭公子。余謂其思致與靈芬尤近，靈心芬氣，斯足付畫壁女郎淺斟低唱也。有《陌上花》一闋，乃過梅花渡弔唐宮人者，幽馨哀艷，令人意銷。詞云
 
[150]

 ：“鳴鑾鳳輦，翠華曾見、玉花傷別。弔古閒來，腸斷渡頭人說
 
[151]

 。珠傳一斛長門怨，怕看紅綃啼血。想椒房聽到，霓裳艷曲，懶描眉月。　　問六龍西去，新都安否，莫憶上陽宮闕。苦雨淋鈴，恨煞祿山餘孽。二南縱有相期志，無奈興亡愁閱。賸寒香，此處年年開也，雪風悽絕。”按，渡在閩海南臺，相傳昔日梅妃下船處。侖西游閩，故得此好題目也。

病紅山人
 
[152]



上海《花世界報》刊病紅山人詩詞，悽脂冷粉，香豔襲人。余不知病紅名姓，或曰即《花世界》主筆，日撰《靈蕤閣詩話》者。顧《詩話》曾錄余與亡婦飛素詩，然則文字神交也。病紅雖未得見，意其驚才好色，蔣劍人一流人物歟。其《閶門周二寶水閣小坐感賦二絕》云：“霧裏看花眼忽明，天涯驀遇舊雲英。暗中已換摩登劫，影事花天記未淸。”“桃鬟一尺看梳頭，拍著簾衣未上鉤。照到鏡中雙鬢影，夕陽如血過西樓。”《洞仙歌》一闋，六月二十四日游荷花蕩，極紅嬌碧冶之觀，塡贈葉姬秀蘭云：“胥波滑笏，盪湖船六柱，最愛兜孃蹋搖慣。看靈蛇堆髻、仙蝶飄裾
 
[153]

 ，掩映著，血色鞋兒新豔。　　嬌喉珠半串，脆絕吳音，唱到瓊窗五更轉。隱謎故相嘲、風水聲中，墜一朶、碧雲天半。縱喚到、無情木石腸，聽暮雨瀟瀟，也應魂斷。”病紅詩詞善用“血”字，蓋從“長爪郎”得來者也
 
[154]

 。

楊侖西
 
[155]



余題《晚香圖》甫脫稿，有“閒情易入淵明賦，只要名花耐得寒”
 
[156]

 。侖西在座，歎爲得未曾有，自誦其詠菊一詞，頗自矜許，末語殆與余同意也。
 
[157]

 詞用《烏夜啼》調云：“一枝冷顫斜陽。菊初黃。晚節如君纔許、說孤芳
 
[158]

 。　　爐不篆。簾早捲。任伊凉。也要箇人禁得、是秋霜。”侖西集中，小令尤工，其格多在容若、劍人之間。

柏林中秋唱和詩
 
[159]



德意志為歐洲中原，柏林卻無佳山水。余寓德京四年，消夏每作郊外之游，則蝶渡、白湖、夏鱗湖，皆滌塵勝賞也。己丑中秋，與姚子梁（文棟）、桂竹君（桂林）看月夏鱗湖。時天氣已涼，殘蓼敗柳，極蕭疏寥穴之觀。矮山層闌，人影在水，命酒更酌，恰得三人。是夜，遲陶榘林不至
 
[160]

 ，子梁有序，余與竹君賦詩。翌日，榘林補和
 
[161]

 。今憶錄各詩于此。子梁、榘林遠隔千里
 
[162]

 ，竹君久為異物矣，書此能無憮然！余首唱云：“海山三載見蟾圓，湖上重來泊畫船。搖漾芰荷香在水，蕭疏楊柳晚成烟。酒邊人遠花仍放，客裏秋多月亦憐。便擬踏歌携翠袖，最高樓閣聽湘絃。”竹君和云：“浮雲銷盡月華圓，欸乃湖心放小船。兩岸綠蕪迷野渡，一桁喬木鎖蒼烟。徵歌異域偏多感，對酒今宵倍自憐。天末有人愁倚檻，忍聽蠻女弄冰絃。”榘林云
 
[163]

 ：“金餅銀盤幾缺圓，天河欲泛木蘭船。西征作賦毫揮玉，南郭尋秋杖罩烟。海燕巢新爲客慣，鰥魚夜永有花憐。（時蘭史出示悼亡詞一卷
 
[164]

 。）龍華勝會何時再，聽子高彈白雪絃。”

蝶渡記游
 
[165]



蝶渡，在柏林西郭，一水明猗，園林夾岸，夏時士女雜游勝處。琴師媚雅女士與其友蘭吾琦招余往游，蘭橈載酒，茵席眠琴，是日二十四女史同拍照畫。媚雅倚花側帽，有王夫人林下風。蘭吾琦纎巧明慧，尤工酒令，每出一語，顛倒四座。又有名渠家者，贈余玫瑰一枝，並按琴度曲，譯曲意，即言花之色香，蓋借花以喻人也。（日本井上哲博通西文，爲余言西詩多借物以寫情韻。）余嘗賦絕句六章，載《西海集》。海山仙娥，渺然天外，真所謂盛筵難再矣。憶錄舊詩于此
 
[166]

 ：“三載歐西識姓名，花游來聽踏歌聲。都將飄泊鸞凰意，博得佳人握手迎。”“小輪舟捷過孖舲，十里清流帶鶴汀。偶啟璃窗看遠樹，綠雲吹上水銀屛。”“夾岸園林列綺筵，樱桃紅裏酒旗偏。高臺別有乘凉處，新築危闌望水烟。”“粉腻脂香隔座聞，鬥茶聯坐落花菌。晶毬攝岀驚鴻影，許我綃衣侍洛神。”“幾度聽琴得免嫌
 
[167]

 ，絃邊親見玉纎纎。宵深低唱玫瑰曲，一簇花雲撲畫簾
 
[168]

 。”“花陰涼透白蘋風，千點煤燈照水紅。蝶渡何如桃葉渡，秦淮無此細腰宮。”

鍾愚公
 
[169]



宣化鍾愚公侍御（德祥），立朝多所彈劾，羣貴皆忌。某邸陷之，落職戍邊，歸時鬚鬢盡白，而精神不衰。年七十矣，香海傾蓋，把酒狂呼。余以年家子備承推許，席上揮聯見贈云：“心光出日九州曉，手筆灑雨千花春。”筆氣倔強，力透紙背。世推侍御作書為另開一派，其實合之詩、文，三者皆革命鉅子也。以賣字游南洋，復和余二律見寄云
 
[170]

 ：“星洲無雁書能到，兩首新詩比玉儕。已分推排成老物，多承描畫出驚才。休休表聖應今是，莽莽曹公只古來。回首與君飛一盞，誰知胸腹有瘖雷。”“君留香海我南溟，槎客從來無姓名。倔強尚餘生趙鼎，文章還望老蘭成。日荒星坼層天晚
 
[171]

 ，虎困龍疲大陸腥。夢想華胥同一慨，隔星球可有人行。”

林景商
 
[172]



林景商觀察（輅存）訪余于在山泉
 
[173]

 ，故人敞雲先生哲嗣也。英年文彩，朗如玉山，玉溪、冬郎豈期並生斯世耶。所著《罪言集》，皆戊戌上書言變法之事。而詩亦清新流麗，不失家法。承贈二絕云
 
[174]

 ：“廿紀龍螭戰鬥紛，亞東莽莽起風雲。山人獨立觀天演，詩界新編革命軍。”“詩人浪說自由權，國粹阿誰為保全。賴有先生雙健筆，歐風亞雨一齊宣。”又《采茶歌》，頗得樂府遺意，并錄于下云：“赤嵌峰頭千園綠，不采蘼蕪過新竹。携籃結隊自朝朝，辛苦生涯不盈掬。擺接渡頭春雨晴
 
[175]

 ，紅樓曲巷賣花聲。東家女兒花壓鬢，西家女兒采葉行。葉自青兮花自紅，花紅顏色不禁風。問郎愛花還愛葉，茶田雨夜有飄蓬。噫嘻乎！郎如茶心不可捲，妾如茶芽不可斷。不采芽兮祗采心，朝朝暮暮長相戀。”

朱彊村
 
[176]



歸安朱古微侍郎（祖謀）視學粵東，告假歸里，過港作一夕談，商榷文史，虛懷宏獎，是翁蘇齋、朱笥河一流人物。出贈《彊齋詞》一卷，纏綿感喟，意在言外，是得清真神髓，當代無與抗手也。
 
[177]

 《燭影搖紅》調癸卯晚春過公度人境廬話舊云
 
[178]

 ：“春暝鉤簾，柳條西北輕雲蔽。博勞千轉不成晴，烟約游絲墜。狼藉繁櫻剗地。傍樓陰、東風又起。千紅沈損，卑夾聲中
 
[179]

 ，殘陽誰繋。　　容易銷凝，楚蘭多少傷心事。等閒尋到酒邊來，滴滴滄洲淚。袖手危欄獨倚。翠蓬翻、冥冥海氣。魚龍風惡，半折芳馨，愁心難寄。”《夜行船》調甲辰九月舟過香港倚船晚眺寄公度云
 
[180]

 ：“滄波放愁地，游棹輕廻。楓葉亂點行杯
 
[181]

 。驚秋客枕酒醒後，登臨塵眼重開。蠻煙盪無霽，颭天香花木，海氣樓臺。氷夷漫舞，喚癡龍、直視蓬萊。　　多少紅桑如拱，籌筆問何年，真割珠崖。不信秋江睡穩，掣鯨身手，終古徘徊。大旗落日，照千山、劫墨成灰。又西風鶴唳，驚笳夜引，百折濤來。”此闋收處，抑何雄壯乃爾。

曰生病紅詞
 
[182]



趙曰生茂才與病紅山人詞章之美，余既載入詩話矣。兩君皆同道，并託神交，未獲一面。曰生現應瓊海教習，時有書札往來。病紅則主滬上《花世界報》，未通姓名。其《靈蕤閣詩話》錄余詩，亦僅見之報中也。連得兩君贈詞，纏綿感喟，愛我獨深，江湖身世，同一難遣，因并錄之。梁汾、珂雪，不得專美於前矣。曰生《買陂塘》調云
 
[183]

 ：“檢青衫、猩紅狼藉，舊痕襟上如許。霜裘貰酒當年事，繋馬垂楊新樹。尋愁緒。認楚尾吳頭，踪跡留吳楚。閒情休賦。恐老去徵君，殷勤十願，難倩玉簫譜。　　雖則是，十載懽場如夢，夢痕歷歷堪數。縱然是夢分明在，任汝空呼負負。真辛苦。真描出、萬絲殘墨成愁雨。黃金作土。便揮盡黃金，可能再買，如此少年否。”再疊韻云
 
[184]

 ：“坐茫茫、大千人海，詞壇公是燕許。在山泉下徵君宅，繞屋桃花千樹。無意緒。怎直把珠娘，認三吳翹楚。費君詞賦。忒吹笛梅邊，品簫松外，親付小紅譜。　　凝眼望，萬里海波如鏡，英雄淘盡無數。香江一部穠愁史，付汝一肩擔負。歌正苦。君試聽、一聲河滿啼紅雨。青衫塵土。僅舞燕歌鶯，酒龍詩虎，差慰寸心否。”病紅《金縷曲》調云：“雲樹茫茫處。謝西風、飄然吹送，天涯羈旅。數點緇塵空染袂，裊著吟鞭南去。把詞客、頭銜親署。十載珠江涼月夜，揑檀槽、唱出黃河句。旗亭事，成孤負。　　海山咫尺中原路。歎匆匆、年芳一刹，頓成過羽。採取連蜷因寄贈，中有愁痕無數。抖搜了、半襟香土。玫燭文窗新奏記，賸金荃妙筆渾難據。相思苦，甚情緒。”又《瑞鶴仙》調云：“香江羈旅地。祗而今嘗徧，江湖滋味。天涯莽迢遞。怎相思聊託，衍波箋紙。吟魂醒未。歎潘郎、鬢絲霜矣。鎮無憀、傷別傷春，誤了浩歌沈醉。　　留滯。海山十笏，遁跡天南，助吟多麗。青鞋辦就。甚時商畧歸計。儘搴著、荔幃珊瑚擊碎，怨入湘娥山鬼。奈小鬟、細揑檀痕，綺愁又起。”詞四首，讀之醉余神魂，傾余肝膽。蓋文字之感，甚于瓊醪。而病紅二章，亦祗刊報上，至今未嘗貽書。想江湖孤介，懶于應酬，益可感也。

徐澹廬
 
[185]



江南詩人徐貫恂（鋆），年纔弱冠，已成詩話、雜文十數種。承貽書訂交，暢論詩法，以真切為旨，謂須處處有我，處處有當時在。能斯義者，推余與黃公度、易實甫、陳伯嚴、邱仲閼、鄭蘇庵、范肯堂七人。伯嚴、蘇庵、肯堂之詩，余未見，然余何能臻是境界。若貫恂少年卓論，可謂“論才不覺九州寬”矣
 
[186]

 。貫恂自署澹廬生，書極蒼老，詩轉幽淡。和余在山泉四首云：“絕塵筆趣自翩翩，高唱還思入響泉。新喜詞人歸月旦，隨園詩話當編年。”“文章綺歲抵三公，老去酣游竹石叢。往日風流渾不減，投箋爭謁杜司空。”“耐看滄海風潮劇，枯坐空山歲月彌。留取閒居一篇賦，鄉關聊寄十年思。”“倦游海外掛帆還，親鑿流泉勝出山。近讀新辭更清絕，得來茶竈竹爐間。”
 
[187]



李可亭
 
[188]



合肥李可亭（靖國）系出世家，翩翩裘馬，而跌宕文史，好結名流。年二十四，已刻所著《宜春館集》。黃衫俠少，烏衣風華，近世英絕領袖之士也。《自序》一篇，引鄙人為重，神交海上，益悵停雲。先錄《送春》二律，以誌吾愛。“春婆覺後無尋處，十二樓中夜色涼。一院綠陰迷故迹，半天紅雨泣殘芳。美人遲暮徒增感，名士風塵莫自傷。若問離筵賦金縷，尊前惱煞杜秋娘。”“花落鵑啼夜向晨，韶光底事又翻新。閒階月魄悽無影，古寺鐘聲聽欲真。雙燭滴殘孤客淚，千金難買一宵春。東皇去後風情減，管領羣芳要有人。”又題余亡婦《飛素閣集》三絕云
 
[189]

 ：“選句天然妙出羣，奇情逸思太紛紛。傳來一卷紅鸚鵡，今日人間有范雲
 
[190]

 。”“遺集琳琅久繫思，欣看漱玉有傳詩。掃眉才子知多少，爭若飛瓊絕妙詞。”“詩味深沈耐細參，停雲幾度悵天南。殘秋亦有棲鴉句，何似當年紀阿男。”

題飛素集詩詞
 
[191]



題余亡婦《飛素閣遺集》者，名篇秀句，百琲琳琅。泉臺有知，定應告慰。既全刊集端，竊比長離矣。而萬劍盟《尾犯》一闋，鄭陶齋七絕四章，每讀一過，益愴予懷，復錄入詩話。劍盟詞云：“暮雨濕苔花，香螙翠奩，綃淚凝碧。覓影尋聲，溯懽悰猶昔。荷蕩凈、銖衣并泛，桂陰涼、銀箋共擘。世空緣淺，夢短恨長，月冷驂鸞夕。　　仙裙愁化蜨，向燈畔、忍檢殘墨。慧具騷心，擅蘭荃標格。算重負、羅浮雙隱，酒醒時、寒生帳隙。感深潘鬢，怕倚曲、屏僵寶瑟。”陶齋絕句云
 
[192]

 ：“無端錦瑟溯華年，憔悴黃門感逝川。嘉耦宛如天上月，一生能得幾回圓。”“一曲離鸞最愴神，畫簾微雨惜餘春。棠梨滿樹開如雪，不見明妝覓句人。”“天長地久紀相思，絮果蘭因倂入詩。未免有情難忍俊，遠山依約皺蛾眉。”“一卷遺詩字字珠
 
[193]

 ，酒闌高詠喚仙乎。長離閣外開生面，想見冰心映玉壺。”
 
[194]



丁亥送行詩
 
[195]



余於丁亥七月于役柏林，時方悼亡，初作行旅，故交多憐余隻身海外者，故賦詩皆哀感慰勉之辭。
 
[196]

 今檢黃芑香、蕭伯瑤二君各律，情懇心摯，令余追懷不盡。芑香詩云：“鬱鬱亦何事，端居懷百憂。波濤動遙海，風露入新秋。慢作雙星感，真成萬里游。方言應待補，好并錦囊收。”“時事今如此，艱難子亦知。好憑三寸舌，去作五經師。聲教原無外，文章倘更奇。會當成海錄，歸日話珠湄。”伯瑤詩云：“負劍忽渡海，男兒應壯游。出門輕萬里，收淚下孤舟。家國懸歸夢，乾坤入旅愁。艱難風雪夜，珍重舊貂裘。”“纔鼓蒙莊缶，辭家入泰西。海山悲更遠，漢月醉還低。負米有諸弟，寄衣無故妻。長歌方激烈，相望各淒迷。”“揮手一為別，古人無限悲。況余羈海角，念子向天涯。不獲把尊酒，無因敘別離。滄溟萬重水，何處寄相思。”“我老百無用，君行當自強。隨時崇世德，努力惜春光。地理畫於手，兵屯紀在箱。好尋漢使節，功業載歸航。”良友贈言，獎勉交至，因憶伯瑤老羈鮀浦，不見已二十年，芑香且墓久宿草，余一事無成，退閒海角，循誦舊編，歲月之悲，身世之愴，不能恝也。

蕭伯瑤
 
[197]



余家與楊椒叟鶴州草堂只隔一小溪，里居時，日相過從，唱酬最密者，何一山、蕭伯瑤兩丈及海幢寺僧寶筏。迨伯瑤客潮州，一山赴閩，余更遠游海外矣。伯瑤有《寄懷椒坪一山蘭史寶公》二律云：“故鄉回首海千尋，唱到停云漸不禁。花塢別離吟杖久，竹林孤負酒罏深。餘年他日重携手，客思何時一表心。猶有山陽無限感，鵝潭空憶舊登臨。”“三山潮上浪翻銀，黃木灣通鱷渚濱。不死豈無歸里路，再生寗有識荊人。白頭哀我應相憶，青眼餘君合倍親。惆悵泥鴻終滯迹，幾回聲斷隔江脣。”二詩哀感沈摯，不忍卒讀。今椒叟、一山、寶公俱歸道山，存者只余二人，而伯瑤垂老未返，且年將七十，不知何時得見，舊日黃罏，尚難訂期重過也。

陳倚雲
 
[198]



衡山陳倚雲大令（彝範）貽余詩一冊，中多艷體，金荃、玉溪之遺也。為摘錄數首。《游仙》云：“武陵十里一齊紅，人在瑤天錦幄中。打槳昔曾迴渡口，艤舟今又待江東。漫嗟碧海珠光老，隱隔紅牆劍氣通。散盡天花還復聚，繽紛法雨護琳宮。”“萬枝瓊樹擁雲峰，百曲珠樓倚玉容。中有一人衫杏子，偷窺半面頰芙蓉。似曾相識驚迴注，便欲從君話別蹤。醉裏釵花香更烈，朝來莫訝髻根鬆。”“手把芙蓉隔玉窻，可能從我泛秋江。蘭姨瓊姊都相待，湘瑟秦簫各自雙。雞犬隨人飛白日，蟲沙咽水駛驚瀧。樓船畫舫皆無用，自在飛行五尺艭。”“桂楫蘭橈手自持，迴環宛轉總相宜。有時直上隨飛瀑，忽地斜低注下湄。對面似忘前夜事
 
[199]

 ，背吟却是定情詩。青山紅樹何曾見，只恐驚風亂鬢絲。”《書所見》云：“臨流對鏡挽雙鬟，臉際芙蓉眉上山。怪底春來無一夢，魂隨君去不曾還。”《閨情》云：“湘簾貼地靜無波，斜壓香衾一角拖。貪著輕羅不肯換，却嗔天氣嫩寒多。”《有寄》云：“已過春風嫁杏期，名花無主劇堪悲。天涯待汝香巢築，何用烏衣戀舊枝。”“聞君珍重覓王昌，可有新眉換舊妝。四夜夢中三見汝，倚懷紅淚認珠光。”

冒鶴亭
 
[200]



葉蘭臺戶部師（衍蘭）掌越華書院時，賞花度曲，選饌移廚，及門中惟余與仁和姚伯懷（紹書）、如皋冒鶴亭（廣生）時同宴游。師性潔，書畫簾几不許他人撫摩，以故後堂絲竹，三人外罕得睹也。伯懷、鶴亭皆工詩詞。西林岑大帥奇伯懷之才，令署南海令，近且從戎粵西。書生投筆，無復措意辭章矣。鶴亭官商部，五年前已刊其《小三吾亭詩文集》。往來南北，道過香海，必就余一飯暢談。今別又三載，想文界進而益上也。集中賦呈汪柳門師六首
 
[201]

 ，措詞最得體。兹錄其四云：“白日當天不貳心
 
[202]

 ，浩然歸去臥山林。黨人姓氏知司馬
 
[203]

 ，下國棲遲惜展禽。往事自捫臣舌在，諫書無補主恩深。角巾東路平生夢，梁父聊爲抱膝吟。”“倉皇烽火沃沮東，節節王師潰下風。軍令何曾誅馬謖
 
[204]

 ，詔書惟是免孫宏。荒涼玉斧封疆淚，慷慨金錢政府忠。可惜先朝爭戰地，衛青李廣總無功。”“百年三萬六千場，莫上胥臺更望鄉。帝里鶯花常寂寞，故人雞黍暫徜徉。樂天洛下耆英集，宏景山中日月長。結個茅庵佳處住，白雲蒼狗祇尋常。”“北海琴尊敞畫屏，疏慵到我眼猶青。夢廻錯過慈恩塔，老去休題野史亭。一代斗山成著述，千秋風雨走精靈。莫愁孝肅終無後，耿耿霜河慧小星
 
[205]

 。”

劉老彤
 
[206]



沔陽劉老彤司馬（鴻藻），性真率，有古人風。晚年棄軒冕，賣畫江湖。重來嶺南，訪余香海，一見訂交，視同手足。自是作客五年，憂戚相慰問，翳我彤兄久而能敬。今者言旋楚北，躬耕故園，妻女兒孫，食貧而樂，老境懽娛，人生自得矣。彤兄于丁亥奉張南皮尚書檄，游歷南洋各島，著有《南洋日記》。又刻《小桑園詩草》一卷，非與談詩有合者，不肯輕贈。余最愛其《村店題壁》云：“老屋三間護薜蘿，到門惟見野雲多。也知村酒難為醉，其奈蕭蕭落葉何。”風致絕佳。《過柳門》云：“官柳籠烟畫不成，雨花搖落太無情。行人指點陽關路，誰與殷勤唱渭城。”《憶邗江》云：“曾栽新柳邗江岸，一別邗江五度春。遙憶平山堂外路，不知攀折又何人。”又，“故人好似長亭柳，一路青青送出城。”
 
[207]

 三用“柳”，極見情韻。其他佳句，如“他鄉最怕逢今夕，月自團圓客自孤。”“回思往事都如夢，不及窻前月色明。”兩用“月”，亦饒意味。

蕭伯瑤
 
[208]



戊戌秋，老彤自揭陽過汕頭，寓洪氏園，壁間獨掛余詩一幀。伯瑤見之，撫然起鄉思，即題其上云：“彤老鼓舵南下，與蘭史把晤在邇，余既切舊雨之懷，又動離居之感，聊假筆墨，以寫肝腸，兼致蘭史。”詩云：“梅癡之畫如高士，蘭史之詩如美人。美人愈看愈不厭，神光離合來相親。高士高迥已絕塵，山中雪滿無四鄰。胡為顧我滄海濱，直與海鶴同精神。壁間獨掛河陽字，一片秋聲動人意。十年棖觸舊雨心，山海茫茫夢難寄。西風昨夜吹芙渠，紫薇花開露凝珠。君行在即傷離居，芭蕉心卷我不舒。倘逢騎省一問訊，香海秋興今何如。”老彤又字梅癡，最工畫梅，愛用兩峰法。

劉伯崇
 
[209]



庚子七月，京師被圍，糧糈幾絕。王幼霞給諫（鵬運）、朱古微侍郎（祖謀）、劉伯崇殿撰（福姚）同處危城，戀闕不去，於砲聲槍響中，強為消遣，分韻填詞，彙成《庚子秋詞》一卷。三家皆工詞，此卷借題抒意，憂時之什也。伯崇所作，曾為余書扇三首。今錄之。《思歸樂》云：“易水悲歌燕市酒。容幾輩、椎埋屠狗。攬鏡自傷憔悴久。莫更說、健兒身手。　　落葉驚風吹隴首。暮色起、兩三亭堠。雁門李廣尚在否。祇今月明依舊。”《定風波》云
 
[210]

 ：“瘦馬嘶風不肯停。郎當鈴語送歸程
 
[211]

 。頭白老烏何處止。餘幾。定巢還傍柳邊青。　　流水替傳羈客恨
 
[212]

 。衰楊解作斷腸聲。難得一宵愁裏睡。沈醉。曉風殘月又須醒
 
[213]

 。”《琴調相思引》云：“老屋疏檠一欠申
 
[214]

 。亂愁多似夢中雲。鎮無聊處，寒月一痕新。　　垂老儒冠能傲客，久居山鬼喜窺人。世情銷盡，翻讀送窮文。”語多悲壯，詞境之變格也。

伯崇殿撰恂恂儒雅，不矜才使氣，令人欽敬。壬寅二月，薄游香海，與余之以酒杯書卷話晨夕者逾旬
 
[215]

 。臨別，次韻贈余詩云
 
[216]

 ：“南國知名久，論交有夢思。萬言平虜策，五字感懷詩。滄海橫流日，空山獨立時
 
[217]

 。篋中琴劍在，心事爾能知。”“百尺高樓上，圖書結古懽
 
[218]

 。雲烟身外過，花月醉中看
 
[219]

 。舉世需才急，閒雲出岫難。海濱誠樂土，珍重有春寒。”二詩推許逾量，不敢當也。

朱古微
 
[220]



古微侍郎所製《彊村詞》一卷，氣息靜穆，意味自生，非徒矜情韻一派所能及。夜窗展卷，如對其人，風度溫溫，弁陽嘯翁在几席間也。再錄長短調數章入詩話。《菩薩曼》調云：“纔調龍餅留人語。旋捐寶玦催人去。去住兩朦朧。靈犀無路通。　　朝朝翻象局。懶劃瓊釵卜。不到落花時。春愁君不知。”《清平樂》調南雄試院，晚桂深冬始花云：“蜂黃未斛。香外梅塵撲。碎糝辟寒金簇簇。驚起月中人獨。　　年年夢冷仙梯。凌寒露粟侵肌。銷得鈿筐淚點，畫闌秋去多時。”《霜葉飛》調滬上喜遇半塘翁云
 
[221]

 ：“過江人暮經年事，燈牀重話秋雨。北風驅雁暫成行，飛泊寒箏柱。伴獨客、零宮斷羽。天涯惟有啼鵑苦。謾浪說浮家
 
[222]

 ，冷夢落、滄波幾隊，白鷗同住。　　長記墮策吹塵，浮雲蔽眼，上東門外歧路。賸烽驚斷後歸魂，嗚咽銅駝語。笑一夕、枯槎竟渡
 
[223]

 。腥塵還傍蠻江去。要故人、登臨倦，自結春帆，素馨開處。”《高陽臺》調惠州西湖朝雲墓云
 
[224]

 ：“連岫平烟
 
[225]

 ，清波小鏡，妝成縮本西湖。語變炎禽，年光細草催枯
 
[226]

 。分明玉塔紅棉路，笑暫來、客意疏蕪。太匆匆，拖策天涯，疊鼓城隅。　　一杯銷與羅浮碧，占清新風日，天與髯蘇。片霎鵑聲，朝霞飄墜漚珠。丹成不共維摩去，怕散花、人比山孤。熨歸魂，小碣蠻花，留偈如如。
 
[227]

 ”

汪莘伯
 
[228]



少時，遇菊坡書院課期，每詣聽陳蘭甫先生講書。講畢，同集院中山亭朝飯。山陰汪莘伯太守（兆銓）年最少，翩翩文采，頗心儀之，而未嘗一握談。蓋兩家相望一席無緣也。辛丑五月返里，伯澄從兄邀飲養志園，重晤莘伯，把杯話舊，懽若平生。余髮已见二毛，莘伯鬚髯如戟矣。越日，為余題《載酒圖》一詞，用《摸魚子》調云：“歎年年、徵歌載酒，高陽舊侶餘幾。天涯醉墨都題徧，贏得清愁如此。君倦矣。君莫灑、君家騎省悲秋淚。紛紛塵世。問海島看花，虛堂說劍，才調更誰比。　　聞名久，一笑相逢眼底。鬢絲都已憔悴。驚筵雄辯剛中酒，猶有昔時豪氣。須料理。更底處山靈，與我呼知己。丹青卷裏。添幾個盟鷗，半船釀具，相約老煙水。”
 
[229]

 余次韻和云：“問故園、壺觴風月，故人歡會能幾。越臺詞社摶沙散，我又飄零似此。游倦矣。笑篋裏、詩歌都是江湖淚。是何年世。認萬樹梅花，千家團扇，心事劍南比。　　清詞好，傳徧尊前月底。浮名拚博憔悴。茂陵弟子皆絲鬢，彩筆讓君才氣。還更理。海外舊冰絃，喚鶴為知己。青山畫裏。待結個桃源，商量草稿，高唱答雲水。（‘清詞’句，謂辛伯詞曾錄入《粵東詞鈔》；‘茂陵’句，謂辛伯與余均受學葉蘭臺先師門下也。）”
 
[230]



丁叔雅
 
[231]



丁叔雅戶部（惠康），豐順中丞公子，以貴介文弱，瀏亮中外大勢。辭郎秩而若凂，棄田園而不居，飢鳳江湖，臥龍山野。范秀才視天下為己任，杜工部因喪亂而益才，文章之美，家國之感也。所著詩文，已盛傳海內，邱仲閼稱為第二之龔定庵。前年，因仲閼介紹，使余兩人抵掌于海天空闊處，四山屹立，萬象寂然。廣武之歎，青梅之飲，何以逾此。承題《江湖載酒圖》四絕云
 
[232]

 ：“詞人作賦傷騎省，王子搴舟感鄂君。憶得臨波弄環珮，南天花雨正繽紛
 
[233]

 。”“滿地江湖歸白髮，中年絲竹濕青衫。尋常亦有傷春感，不見題詩紀阿男。”“松陵韻事最風流
 
[234]

 ，搖落江潭二十秋。但得春衫換佳釀，年年吹笛木蘭舟。”“虛聞打槳同王令，容易成陰愴牧之。一樣芬芳與悱惻
 
[235]

 ，貞元全盛不多時。”四詩酷肖定公，然定公天下才也。

桂竹君
 
[236]



余與長白桂竹君秋曹（桂林）于役海外三年，日則對食，夜則聯牀，憂患相關，視同手足。三載後又得同舟東歸，雖約逾年在都相見，余以居憂愆期。然丙申竹君來羊城，留宿村居，兒女人家，均出相見，實為吾兩人愜心之事
 
[237]

 。及丁酉夏，竹君別去游楚北
 
[238]

 ，曾緘寄其途中詩，余屢覆函，久未見答，猶日冀得其消息。迨晤張在初星使（德彝），始知竹君果死矣。竹君無子，客死異鄉，實堪一慟。所著各種，俱以稿本付余。唱和諸作，亦刊拙集內。又彙寄邱菽園，錄入《洞天揮麈》中，蓋恐負竹君所託也。兹復取來詩，編入詩話。噫！此函為竹君絕筆矣。《過金陵》云：“大江東去浪花翻，直鼓飇輪過白門。城郭金湯新市井，雲山玉壘舊軍屯
 
[239]

 。南朝已醒繁華夢，北里空銷黯淡魂。（秦淮風月
 
[240]

 ，大非昔比。）今日世間更多事，古來興廢莫重論。”《登黃鶴樓》云
 
[241]

 ：“詩名仙迹豓傳聞，仙去詩陳賸白雲。好句能存人尚在，故鄉不見日將曛。漢陽樹外官開路，（時鐵路新開
 
[242]

 。）鸚鵡洲邊我弔君。滿地江湖無着處，欲乘黃鶴過氤氳。”

林石橋
 
[243]



陸鏡涵為余言
 
[244]

 ，香山林天衢，號石橋生，少孤家貧，商於滬以奉母。終日把卷微哦，詩筆自秀
 
[245]

 ，與高太癡（瑩）相唱和。未幾，鬱鬱以終，年僅二旬外
 
[246]

 。臨歿，獨以詩稿付託，若預知余友之有君好網拾朋舊遺墨者，囑選入詩話。為披閱一過
 
[247]

 ，賸草寥寥，饒有情韻。太癡以詩名海上，萬翠雅、李二寶兩校書均執贄稱女弟子。石橋集隨園句爲七絕四章以豓之云：“流管清絲夜不停，佳人相約拜先生。漫愁勝令傳江國，二十華年海内驚。（時太癡年纔弱冠。）”“詩惟庾鮑字鍾王，惹得傾城士女狂。到底難銷才子氣，千秋衣鉢有紅妝。”“似汝瓊枝來立雪，金燈須向舞筵明。名山事業憑誰付，同撥琵琶第一聲。”“小草得春比樹先，從游兩個女雲仙。不堪揩眼風前認，半爲花憐半自憐。”
 
[248]

 《春閨》三絕云：“妝成對鏡薄凝脂
 
[249]

 ，絕代容華也自知。阿姊尙嫌眉黛淺，敎添濃翠學趨時。”“虛堂不自避嫌疑，女伴憐深語密時。翹首忽驚鸚鵡覺
 
[250]

 ，悔將心事訴人知。”“春色無端到謝家，怕將春夢憶繁華。侍兒不解當年恨，爲報新開姊妹花。”其詩皆學隨園一派。

桂東原
 
[251]



桂東原秀才（埴）少負異質
 
[252]

 ，博涉善記，又工篆書。去歲，獨騎一馬赴試河南，有人傳誦其途上所作數首，各具新意。《邯鄲道中》云：“黄沙漠漠薊雲寒，匹馬南行天地寬。燕巿不逢古屠狗，無端歌泣和皆難。”《月夜有懷》云：“碧天萬里淨無塵，獨立蒼茫數雁羣。一樣夜深閒步月，今宵對影昨三人。”《湯陰岳廟題壁》云：“少年頗亦言兵事，愛國今瞻武穆祠。躍馬中原口騰笑，羞將北伐入新詩。”末一首，尤覺悲壯。

周鐵孫
 
[253]



周鐵孫學博有《劍虹樓詞》四卷
 
[254]

 ，已刋行。鐵孫曾游燕巿，揮金豪飮，頗有俠士風，以故慷慨悲歌，一發之于詩。家在博羅，羅浮晴翠，日日列其窗几，屢約登鐵橋飛雲，然未一游也，見余《羅浮游記》，乃大笑緣慳。余前月歸里，遇鐵孫于楊子宅邊，即邀登巿樓狂飮，誦其近日所作二絕，意興甚高。記錄于此。詩云：“載酒江湖策六鰲，佯狂撥盡海雲高。今宵第四橋邊路，月色簫聲尙足豪。”“愁多于酒本難澆，夢裏琴尊自暮朝。我似步兵舊心緒，蓴鱸滋味問秋潮。”鐵孫集中贈余詩詞，獎借期許，讀之恧然，不敢錄一語，蓋仿陳蘭甫先生序《聽松廬詩錄》例也。

尊孔社
 
[255]



汕頭設有閱報公所，其内復建尊孔社，每日延同文學堂監督邱仙根工部演說孔敎大義，發明聖學，激起愛國崇敎之心，士商聽者，絡繹不絕。工部題詩云：“大海潮來獨倚闌，七千里外冷朝官。重提孔子尊王義，如日中天萬象看。”
 
[256]

 王曉滄廣文和云：“黑風吹浪打危闌，並用聞君擅五官。三唱雄雞天已白，手扶紅日海頭看。”二詩一時傳誦，余亦和云：“中州王氣未凋闌，日誦毛詩付寫官
 
[257]

 。孔敎卻無奇異處，倫常日用任人看。”

陳擷芬
 
[258]



上海才女薛錦琴，自在張園演說拒俄之事，西人咸稱爲愛國女士，且有由倫敦貽書購其照影者，風氣初開，名馳域外。其實，上海才媛近時不止薛錦琴一人。衡山陳擷芬女史，夢坡孝廉之女，伯商太史（鼎）姪女也。年十九，博覽羣書，兼通西籍，畫梅學王會稽。寫隷摹《華山》、《禮器》諸碑，秀勁嚴整。在滬上所得筆潤，悉以充賬捐人，皆義之。撷芬旣承家學，生具異質，有詠史數律。其詠張子房云：“誅秦滅楚博侯封，儒者勛名百代宗。决策縱横揮走狗，報仇終始屬眞龍。傳來秘本逢黄石，保得殘軀便赤松。畢竟神仙都幻託，羡君退就兩從容。”又詠李鄴侯云：“白衣長史是眞靈，衡岱棲遲幾度經。兩個功臣歸保護，三朝家事賴調停。山中宰輔元賓友，榻上君王伴客星。底事神仙輸慧眼，敬輿終始未蒙青。”按，詠史詩，非熟通史部者不能下筆。今乃出諸韶年女士，眞異才也。

擷芬來書，皆稱女弟子。嘗寄余聯云：“我欲喜浮海之從，愧非仲氏；師旣以無類爲敎，肯讓隨園。”甚愧其意。至甲辰七月，始來見余於在山泉，閨儀恭肅，辭令嫺雅，叩其學業，事事詳答。蓋日進無量，自非虛騖涉獵一流矣。臨別，又書一聯云：“一紙風聲塗毒鼓，滿庭秋色自由花。”
 
[259]

 用新名詞，更不見著迹。

陳東溪
 
[260]



嘉應陳夢石明經（崧），著《東溪叢書》，内分二十四種，近已刋者，爲算學八種，詩一册。疇人之學，吾粤推鄒特夫徵君後一人，學術千秋，生徒累百，金山學堂延爲敎習，今年亦七十矣。余未獲與明經謀面，承贈詩訂交，刊載集中，幷爲亡婦撰《飛素閣詩序》，偉文厚誼，感佩莫忘。明經之詩，於詠史一門議論獨闢，未經人道，非學博識高不能爲也。先錄兩絕句，以窺一斑。《項羽本紀書後》云：“五年殘戳等閒過，垓下重圍喚奈何。畢竟英雄情最重，一姬一馬獨悲歌。”詠四皓云：“把臂商山避世深，老來翻有出山心。如何不受高皇罵，却要東宫太子金。”

張肖廬
 
[261]



詠史樂府，前輩推張南山先生與先大父明經公爲第一。（據陳璞輯《粤東文苑傳稿》云：“潘恕樂府一卷，張維屏外無與頡頏。”）
 
[262]

 若史論，則近時以張肖廬、譚壽伯爲文界傑出。壽伯所作百餘篇，論精辭逹，惜未刋行，旋卽下世，遺稿恐散佚矣。肖廬先生，南海貢生，名品楨，年八十一，授徒九江，人稱隱君子。承寄示所刋《清修閣集》，史論一門，語奇而正，每一展讀，歎爲言人所未言。詩四册，清逸穴寥，深得山水之助。蓋肖廬叟屢遊羅浮、西樵，又登躡桂林諸名峰也。五古《白雲洞觀瀑》云：“遙穿林際來，忽訝雨聲疾。尋步上山巓，泉奔勢欲溢。萬斛湧珠璣，著手光乍失。三湖遞相注
 
[263]

 ，涓流何時畢。從空瀉淙淙，擊石轉泊泊。雲際擁白龍，蜿蜓下晴日。雪花滿苔磴，坐久寒生慄。田疇資灌漑，洵備甘霖質。乃知澤物功，本自巖阿出。有本固如斯，可悟吾儒術。”摘句《游華首臺》云：“彩蜺掛處光常逼，棲鳥啼時翠欲流。”《白鶴觀》云：“瀑聲冷徹虛堂内，山色清含暮靄中。”《酥醪觀》云：“世外虛傳蓬島勝
 
[264]

 ，座中爭說釀泉甘。”《分霞嶺》云：“煙霞氣自通南北，風雨時看倐合離。”句多警切。

譚壽伯
 
[265]



壽伯茂才名澍釗，花縣人。所爲史論，獨標見解，措辭亦得蘭甫先生“簡明不漏”四字之訣
 
[266]

 。嘗與余論文，自言學孟子，如眉山父子
 
[267]

 ，魄大而氣盛，亦由孟出也
 
[268]

 。遺稿未刋，余甚惜之。茂才文筆蒼健，詩却婉約多姿。《石亭池館賞牡丹》云：“一從花埭賞芳姿，又醉東風過石池。學士才華金谷酒，藥闌春色玉堂詩。人修豓福來偏早，天遣名花放偶遲。富貴莫敎塵俗凂，祗應摛藻賦清詞。”《珠江感舊》云：“衛情披遍楚江寒，雲水微茫淡裏看。寳帳香銷燈影冷，畫船人靜月光闌。頻年薄倖詩名藉，到處句留酒債寛。惆悵驚鴻千里恨，琵琶休向耳邊彈。”《珠江竹枝》云：“迎珠街口海珠南，花舫月涼雲半緘。前日小姑初脫褐，香羅新試雪青衫。江干煙柳碧如絲，隔水人來唱竹枝。記得定情三五夜，姻緣艇上月明時。”粤俗，女子將嫁禱神，谓之脫褐。姻緣艇，則留髠船名，以之入詩，頗覺豔冶。

蘇樸舟
 
[269]



余寓會城西蘆荻港時，有隣翁蘇樸舟（棫），年老授徒，性嗜吟詠，日就其談詩。伊一生追摹陳獨漉，有《詠史》七律尤工，今不復記憶矣。丁亥，余游外洋，樸翁賦四律以壯行色。迨歸走訪
 
[270]

 ，則翁已作古人，所著《寄疏慵館詩文鈔》、《蘭瑞草堂詩話》，均無力付刋，爲之慨歎。贈余四詩，擇錄其一云：“風雨空山道自尊，不圖書幣欵君門。金鍼普度饒多術，華國文章本一原。講席欣陪鰲背客，雪泥留得鱣堂痕。鲤庭歸省知猶健，軟脚筵張厠舉罇。”又《羊城竹枝詞》二十四首，僅記其三云：“相邀隨喜費商量，嬌喘輕微怯路長。未盡呼鑾三百級，汗珠先褪粉痕香。”“約伴游春拚不眠，挑燈粧就鬢雲鮮。更擕輕便妝臺小，粉臉重勻始上船。”“游人如海復如山，船向潘園一字環。最是塵囂儂最怕，隔溪樓築兩三間。”別有思致，爲一時傳誦。

長樂初
 
[271]



蘿岡鄉詩社，以梅花六詠命題，得卷彙呈長樂初將軍（長善）評甲乙，拙卷列第三。軍帥於獎謝外，復書贈一聯，時余年十六耳。軍帥在粤，嚴束旗丁，不得驕恣
 
[272]

 ，而禮賢下士，粵中名輩，多與宴游。慶蕉園宫保（慶保）之後，儒將風流，無其匹焉。所著《芝隱室詩鈔》，猶記二律。《登黃鶴樓》云
 
[273]

 ：“沙鳥風帆入望收
 
[274]

 ，暮雲寒雨此登樓。仙人一去歲月古，黃鶴不來天地秋。海國烽煙何日靜
 
[275]

 ，西風江漢接天浮。憑闌無限滄桑感
 
[276]

 ，吹入梅花笛亦愁
 
[277]

 。”《巡邊》云
 
[278]

 ：“大漠窮秋草正肥，健兒隊隊馬如飛。千旌耀日爭前導，羽扇臨風效一揮。極塞黄麈消客鬢，滿山紅葉撲征衣。建昌東望桃林口，落照長河且駐騑。”前首高超，後首雄渾，亦不易到。

何蓮身
 
[279]



甲戌余年十七，飮柳橋古道何蓮身待詔（瑗玉）家，酒酣與客論史，議論縱橫，四座驚詫，咸目爲狂。獨何丈許爲奇士，欲以女字余，聞有所聘，乃止。因感其意，賦詩二首云：“華年玉潤自翩翩，呵氣成雲上九天。誰識綠衣參末座，酒酣豪氣壓當筵。”“斗酒曾敎讀漢書，文章器業近來無。舜欽獨被祁公賞，爭奈羅敷自有夫。”及丁亥，余悼亡，遠客海外，何丈復貽書，許以次女續婿
 
[280]

 ，余宛轉覆函稱謝，末綴二詩云：“奔走風塵愧不才，祁公何事復相推。兩番許借瓊漿飮，惜欠温家玉鏡臺。”“悵望銀河獨愴神，牛衣誰與話酸辛。可知旅館孤燈夜，夢返寒閨有舊人。”

何丈素負奇氣，曾游吳越齊燕，登泰華、天目、天台、雁宕，工刻印、畫梅，精鑒別書畫。前年，方欲趨訪，話羅浮之勝，不意遽作古人矣。令嗣子肅大令服闋入都，過香海晤余，出贈墨梅摺疊，何丈絕筆也。所著《南北游記》、《書畫所見錄》十餘卷，尙未刋行。余擬爲撰墓志，以報一生知己。先錄其舊題余《桐院讀畫圖》一絕：“半榻茶煙驚鶴夢，落花隨雨撲秋塍。桐陰把卷清如水，名士前身或是僧。”




 [1]
 原刊於日報本乙巳年六月初九日（一九〇五年七月十一日），題作“何子貞”，此處據補。


 [2]
 《東洲草堂詩鈔》卷一三題作“九月二十日潘德輿招飲海山仙館即事有作”。以下所錄，分別為其中第三、四、一、二首。又，雜錄本題作“題海山仙館圖卷”。


 [3]
 槎客：《東洲草堂詩鈔》本、雜錄本作“查客”。


 [4]
 痕：《東洲草堂詩鈔》本作“紋”。


 [5]
 “蕭齋”句：《東洲草堂詩鈔》本作“蕭齋舊製多藏畫”。


 [6]
 尾注：《東洲草堂詩鈔》本作“園景淡雅，畧似隨園、邢園，固不徒以華妙勝。小艇亦仿吳門蒲鞋頭樣”。


 [7]
 碑：雜錄本作“詩”。


 [8]
 千年玉：《東洲草堂詩鈔》本作“千家石”。


 [9]
 欲：《東洲草堂詩鈔》本作“能”。


 [10]
 況論：《東洲草堂詩鈔》本作“感懷”。


 [11]
 留：雜錄本作“題留”。


 [12]
 尾注：《東洲草堂詩鈔》本作“文海樓下壁間，嵌所摹古帖，碧紗籠處，留過客詩。《海山仙館叢書》采錄精奧，增修貢院號舍，及修學使署，皆獨肩其勞。於夷務，出力尤多。”號舍，原作“號含”，據改。案：增修貢院號舍事，可參梁信芳《賀新涼·貢院楊柳》（搖曳龍門碧）題注所云：“前辛丑歲，英夷犯順，主帥軍門，權寓貢院，客兵數千，分屯號舍。事平兵撤，查閱矮屋，半遭毀拆，井水皆污。賓興在邇，方謀補葺，而難於集事。潘德輿廉訪慨然以一人之力任之，更增置號舍五百間，樹木亦畧為補植，於是鎖院又煥然一新。所見夾道楊柳，前壬午襄理工程時，予手植物也。撫今追昔，有‘樹猶如此’之感，為填詞一闋，以誌感慨。”（《粵東詞鈔》）


 [13]
 尾注：《東洲草堂詩鈔》本作“余勸德輿出山，以事羈身，未決”。


 [14]
 雜錄本尾署：“己酉九月廿日，德畬世仁弟大人招飲海山仙館，得詩四首，屬書圖後。時已行色匆匆矣，仍希正之。東洲居士何紹基未定草。”


 [15]
 嶺外：《東洲草堂詩餘》作“第一”。


 [16]
 蠹簡發奇光：《東洲草堂詩餘》本作“金石富文章”。


 [17]
 飛樓寶界：《東洲草堂詩餘》本作“高樓載酒”。


 [18]
 今重到：《東洲草堂詩餘》本作“今宵樂”。


 [19]
 蓑衣弱笠：《東洲草堂詩餘》本作“科頭散髮”。


 [20]
 入鷗鄉：《東洲草堂詩餘》本作“託滄浪”。


 [21]
 黎明盥漱：《東洲草堂詩餘》本作“玲瓏怪石”。


 [22]
 消受晨涼：《東洲草堂詩餘》本作“飽受清涼”。


 [23]
 寫黛：《東洲草堂詩餘》本作“霞皺”。


 [24]
 凝霜：《東洲草堂詩餘》本作“風長”。


 [25]
 漲晚：《東洲草堂詩餘》本作“如海”。


 [26]
 悠揚：《東洲草堂詩餘》本作“風光”。


 [27]
 漫：《東洲草堂詩餘》本作“慢”。


 [28]
 休：《東洲草堂詩餘》本作“貪”。


 [29]
 《東洲草堂詩餘》本有尾注：“眉軒、雪閣皆園中最佳境，仿吳門蒲鞋頭船，題曰者蘇舸呵”。


 [30]
 雜錄本有尾署：“蝯叟”。


 [31]
 《東洲草堂詩餘》本題作“潘德輿寓我於海山仙館之玲瓏室，喜而有作（癸亥在粵）”，雜錄本題作“重題海山仙館圖卷”。


 [32]
 原刊於日報本乙巳年六月十一日（一九〇五年七月十三日），題作“寄懷詩”，此處據補。


 [33]
 《小山吾亭詩》卷一題作“寄蘭史”。


 [34]
 珠娘：《小山吾亭詩》本作“么孃”。


 [35]
 鐵塞：《小山吾亭詩》本作“子夜”。


 [36]
 一為：《小山吾亭詩》本作“緘恨”。


 [37]
 晉代官署名，散騎省之簡稱。指代潘岳。《文選》潘岳《秋興賦序》：“余春秋三十有二，始見二毛，以太尉掾兼虎賁中郎將，寓直於散騎之省。高閣連雲，陽景罕曜。”


 [38]
 《隨園詩話》卷一：“余甲戌春，往揚州，過宏濟寺，見題壁云：‘隨著鐘聲入梵宮，憑誰一喝耳雙聾。桫欏不解無言旨，孤負拈花一笑中。’‘山水爭留文字緣，腳跟猶帶九州煙。現身莫問三生事，我到人間廿四年。’末無姓名，但著‘苕生’二字。余錄其詩，歸訪年餘。熊滌齋先生告以苕生姓蔣，名士銓，江西才子也。且為通其意。苕生乃寄余詩云：‘鴻爪春泥跡偶存，三生文字繫精魂。神交豈但同傾蓋，知己從來勝感恩。’已而入丁丑翰林，假歸，僑寓金陵，與余交好。壬申春，余過良鄉，見旅店題詩云：‘滿地榆錢莫療貧，垂楊難繫轉蓬身。離懷未飲常如醉，客邸無花不算春。欲語性情思骨肉，偶談山水悔風塵。謀生消盡輪蹄鐵，輸與成都賣卜人。’末亦無姓名，但書‘篁村’二字。余和其詩，有‘好疊花箋抄稿去，天涯沿路訪斯人’之句。隔十三年，勞宗發觀察來江南，云渠宰良鄉時，見店壁有此二詩，為館欽差故，主人將圬去；心甚愛之，抄詩請於制府方敏慤公。方亦欣賞，諭令勿圬。然彼此不知篁村何許人。壬辰，在梁瑤峰方伯署中，晤篁村。方知姓陶，名元藻，會稽諸生也。以此語告陶。陶感三人之知己，而傷方、勞二公之已亡，重賦云：‘匹馬曾從燕薊趨，橋霜店月已模糊。人如曠世星難聚，詩有同聲德未孤。自笑長吟忘歲月，翻勞相訪遍江湖。秦淮河上敦槃會，應識今吾即故吾。’‘三間老屋夕陽村，底事高軒過此門。飛蓋翠搖新蘸墨，華鐙紅照舊題痕。不教畫墁傭奴易，便勝紗籠佛殿尊。惆悵憐才青眼客，幾番剪紙為招魂。’”


 [39]
 原刊於日報本乙巳年六月十二日（一九〇五年七月十四日），題作“梅窩集外詩”，此處據補。


 [40]
 原刊於日報本乙巳年六月十六日（一九〇五年七月十八日），題作“禾原西游詩”，此處據補。


 [41]
 搖夢：《西游詩續稿》作“曳夢”。


 [42]
 《西游詩續稿》所收凡二首，此處所錄為其中第一首；《來青閣集》卷四則僅收此一首。


 [43]
 客裏：《西游詩續稿》作“無限”。


 [44]
 扶醉：《來青閣集》卷四作“帶醉”。


 [45]
 “賞心”句：《來青閣集》本作“蕭蕭風物近殘秋”。


 [46]
 滿江雲霧：《來青閣集》本作“一江烟霧”。


 [47]
 照出：《來青閣集》卷四作“賸見”。


 [48]
 烟波如夢：《來青閣集》本作“帝車不返”。重：日報本作“里”。


 [49]
 《西游詩續稿》、《來青閣集》卷四題作“秦淮雜詩十首”，此處所錄為其中第九首。


 [50]
 《西游詩續稿》題作“舟將發金陵買君鑄秋設離筵賦此留別”，《來青閣集》卷四題作“舟將發金陵買鑄秋（汝鏡）設離筵賦此留別”。


 [51]
 簫聲：《西游詩續稿》、《來青閣集》卷四作“笛聲”。


 [52]
 秋風：《來青閣集》本作“涼風”。


 [53]
 “日落”句：《西游詩續稿》、《來青閣集》卷四作“落日空林啼暮鴉”。


 [54]
 《西游詩續稿》題作“蘇臺畫舫答姚賦秋明府即依原韻”，《來青閣集》卷四題作“姑蘇畫舫答姚賦秋明府即依原韻”，《華字日報》乙巳年五月初十日所載題作“蘇臺畫舫荅姚賦秋明府卽依原韻並寄老蘭先生”。


 [55]
 吳宮：《來青閣集》本作“故宮”。


 [56]
 苔滿地：《來青閣集》本作“詩敘別”。


 [57]
 “話別”句：《西游詩續稿》作“話到分離又涕零”，《來青閣集》卷四作“和到渭城雙淚零”。


 [58]
 《華字日報》乙巳年四月二十六日所載題作“奉題蘭史先生江湖載酒圖”。《來青閣集》卷六題作“潘蘭史屬題江湖載酒圖”。案：《來青閣集》同卷另有一首詩“訪潘蘭史（飛聲）香海冠南樓蘭史次檀欒集中余詩韻以贈疊韻答之”：“文章海外有知音，一榻清風洗俗襟。雨色山青如畫壁，檐聲晝靜若鳴琴。梅花消息欽君昨，（見惠《羅浮紀游》一卷。）飄絮生涯笑我今。不奈乾坤太多事，祗應珍重古人心。”


 [59]
 肯落：《華字日報》乙巳年四月二十六日所錄、《來青閣集》本作“敢落”。


 [60]
 “朅來”句：《華字日報》乙巳年四月二十六日所錄作“歸來載酒何邊好”。


 [61]
 煙：《來青閣集》本作“湮”。


 [62]
 夜知秋：《華字日報》乙巳年四月二十六日所錄作“夜如秋”。


 [63]
 原刊於日報本乙巳年六月二十日（一九〇五年七月二十二日），題作“盛伯希”，此處據補。


 [64]
 菜：《鬱華閣遺集》卷二作“蔬”。


 [65]
 壒：原作“蓋”，據《鬱華閣遺集》本校改。


 [66]
 《鬱華閣遺集》卷二題作“四十里谷峪即飛狐口同徐梧生作”。


 [67]
 壁：《鬱華閣遺集》本作“襞”。


 [68]
 天地惟一石：原作“地惟一石”，此據日報本、《鬱華閣遺集》校補。


 [69]
 楓葉雜：《鬱華閣遺集》本作“楓檞紛”。


 [70]
 矗：《鬱華閣遺集》本作“桀”。


 [71]
 唶嚄：日報本、《鬱華閣遺集》本作“嚄唶”。


 [72]
 《鬱華閣遺集》卷二題作“小五臺即水經注倒剌山也”。


 [73]
 記：日報本作“紀”。


 [74]
 闤闠：日報本作“闠闤”。案：此數句出自《鬱華閣遺集》卷二《題廉惠卿（泉）補萬柳堂圖》：“北人入中土，始自黃炎戰。營衛無常處，行國俗未變。淳維王故地，不同不窋竄。長城絕來往，啞啞南北雁。耕牧風俗殊，壤地咫尺判。李唐一代賢，代北殷士裸。遼金干戈興，島索主奴怨。真人鐵木真，一怒九州奠。畏吾廉孟子，秀出中州彥。煙波萬柳堂，裙屐新荷宴。詩書澤最長，胡越形無間。色目多賢才，耦俱散州縣。中州石田集，淮上廷心傳。終憐右榜人，不敵怯薛健。臺閣無仁賢，天下遂畔亂。沙頓亦名家，淒涼歸舊院。文正孔子戒，哲人有先見。至今食舊德，士族江南冠。孝廉尤絕特，翩翩富文翰。薄宦住京師，故國喬木戀。堂移柳尚存，憔悴草橋畔。當年歌驟雨，今日車飛電。繪圖屬我題，使我生健羡。捉筆意酸辛，鋪卷淚凝霰。我朝起東方，出震日方旦。較似卻持家，文治尤糾縵。豈當有彼我，柯葉九州徧。小哉洪南安，強分滿蒙漢。闤闠生齒繁，農獵本業斷。計臣折扣餘，一兵錢一串。飲泣持還家，當差贖弓箭。乞食不宿飽，弊衣那蔽骭。壯夫猶可說，市門嬌女歎。奴才恣揮霍，一筵金大萬。津門德國兵，饟餫八兩半。從龍百戰餘，幽縶同此難。異學既公言，邪會真隱患。興凱入彼界，鐵軌松花岸。北歸與南渡，故事皆虛願。聖人方在御，草茅誰大諫。起我黃帝胄，驅彼白種賤。大破旗民界，謀生皆任便。能使手足寬，轉可頭目捍。易世不敢言，當時亦清晏。武肅墳上松，百畝垂條幹。萬柳補成陰，春城綠一片。載酒詩人游，嘉樹兩家擅。”又，《晚晴簃詩匯》卷一七二題作《題廉孝廉小萬柳堂圖同鳳孫作》，其中“中州”作“汴上”，“淮上”作“淮南”，“繪圖”四句作“繪圖屬我題，鋪卷淚凝霰”，“較似”四句作“同此神州民，昏姻柯葉遍”，“生齒繁”作“生齒滋”，“奴才”四句作“奴才恣揮霍，一筵金大萬”。


 [75]
 《鬱華閣遺集》卷三《隆福寺觀鐙和雲門》：“豈有桃源可避秦，踏歌燕市蹙相親。戈船澒洞重溟日，鐙火蕭條萬井春。携手三生忘宿果，斷頭一死作完人。閻浮世界須臾滅，心動風幡怯轉輪。”


 [76]
 《鬱華閣遺集》卷二題作“和柯鳳孫韻并寄李鑑堂督部”。


 [77]
 杭：《鬱華閣遺集》本作“籸”。


 [78]
 庵：《鬱華閣遺集》卷一作“簃”。


 [79]
 尾注：《鬱華閣遺集》卷一作“嶺極峻，上下廿餘里，從老虎峪轉上皆碎石，苔滑不可行。嶺上菊種甚蕃，五色備具，但比盆植者少小。竹垞諸老皆未到此，憚險遠耳”。


 [80]
 原刊於日報本乙巳年六月二十二日（一九〇五年七月二十四日），題作“輓曾襲侯詩”，此處據補。


 [81]
 榘林：日報本作“矩林”。


 [82]
 榘林：日報本作“矩林”。


 [83]
 幅：日報本作“幀”。


 [84]
 原刊於日報本乙巳年七月二十四日（一九〇五年八月二十四日），題作“趙曰生”，此處據補。


 [85]
 二人往還之作，尚有如《華字日報》丙午年五月十四日、十五日錄趙必振《感賦寄題蘭史徵君》：“二十頭顱鬢有絲，黑頭仰相已非宜。人間清福閒中過，身外浮名海內知。僅有才華供好色，若無感慨不成詩。罪言空著書三篋，贏得輕狂似牧之。”潘飛聲《贈趙曰生茂才》：“摩空五指插崢嶸，海上看雲氣未平。重譯萬言推巨手，百家諸子任孤行。昂藏羊鶴嗤吾舞，得失雞蟲豈爾爭。聞說填詞猶艷冶，定公才調本從橫。”


 [86]
 名士：原作“名上”，據日報本校改。


 [87]
 “我述”句：原衍一“對”字，據日報本刪。


 [88]
 原刊於日報本乙巳年六月二十五日（一九〇五年七月二十七日），題作“李小巖”，此處據補。


 [89]
 孝廉：日報本作“先生”。


 [90]
 梁靄《蘭史自署蝴蝶洞主製印置閨中言將偕隱羅浮也為賦長句用東坡松風亭下韻》：“羅浮山麓梅花村，十載結想縈夢魂。麻姑仙蝶出深洞，雙棲萬古晨與昏。夫子前身句漏令，擬尋丹竈如家園。移家即在白雲裏，上界那復知寒溫。三峰夜弄鐵橋月，五更曉看扶桑暾。種秫詎勞客辟穀，補蘿可呼鶴守門。柴桑陶翟本仙侶，丹砂葛鮑參名言。頭銜相貺足清絕，祝君展卷開瑤尊。（家有羅浮圖卷。）”案：蘇軾《十一月二十六日松風亭下梅花盛開》：“春風嶺上淮南村，昔年梅花曾斷魂。豈知流落復相見，蠻風蜒雨愁黄昏。長條半落荔支浦，卧樹獨秀桄榔園。豈惟幽光留夜色，直恐冷艷排冬温。松風亭下荆棘裏，兩株玉蕊明朝暾。海南仙雲嬌墮砌，月下縞衣來扣門。酒醒夢覺起繞樹，妙意有在終無言。先生獨飲勿歎息，幸有落月窺清樽。”《再用前韻》：“羅浮山下梅花村，玉雪為骨冰為魂。紛紛初疑月挂樹，耿耿獨與參横昏。先生索居江海上，悄如病鶴栖荒園。天香國艶肯相顧，知我酒熟詩清温。蓬萊宫中花鳥使，綠衣倒挂扶桑暾。抱叢窺我方醉卧，故遣啄木先敲門。麻姑過君急灑掃，鳥能歌舞花能言。酒醒人散山寂寂，惟有落蕊粘空樽。”《花落復次前韻》：“玉妃謫墮煙雨村，先生作詩與招魂。人間草木非我對，奔月偶挂成幽昏。闇香入戸尋短夢，青子綴枝留小園。披衣連夜喚客飲，雪膚滿地聊相温。松明照坐愁不睡，井花入腹清而暾。先生年來六十化，道眼已入不二門。多情好事餘習氣，惜花未忍終無言。留連一物吾過矣，笑領百罰空罍樽。”


 [91]
 直詣：日報本作“直叩”。


 [92]
 原刊於日報本乙巳年六月二十四日（一九〇五年七月二十六日），題作“林敞雲”，此處據補。


 [93]
 以上所言，《鷺江報·詩界蒐羅集》（一九〇三年第三十五期）潘飛聲《題林氅雲觀察福雅堂集》自注可參：“五百田橫淚有聲，傷心才子舊論兵。八賢詩裏銅琶響，（《詩中八賢歌》以‘風絃水調銅琵琶’七字擬君詩。）半壁臺南鐵血爭。少谷呻吟同杜甫，後堂絲竹醉花卿。獨憐東海沈鱗杳，不及酬書答老成。（君致菽元書云：‘少時曾主潘氏雙桐圃，其時蘭史僅象勺之年，今日忽成詩老，能勿慨然。’此書發于去年九月，今秋九月始到，未及覆函，君已趨玉樓矣。）”案：《福雅堂詩鈔》卷首潘詩題作《讀東海集題句》，夾注作“近人《詩中八賢歌》以‘風絃水調銅琵琶’七字擬林氅雲詩”，“沈鱗杳”作“沈鱗羽”，尾注作“氅雲致菽元書云：‘蘭史為三十年前所主河南雙桐圃之故人，余見其僅象勺之年，今忽成詩老，能勿慨然。’書發于去年九月，今秋七月始得見，時氅雲已歸道山，不及覆書矣”。


 [94]
 夜：《福雅堂詩鈔》卷一一作“衣”。


 [95]
 花：《福雅堂詩鈔》本作“香”。


 [96]
 《福雅堂詩鈔》卷一一題作“乙未五月朔越日全臺紳民權推唐中丞總統民主國有紀”。


 [97]
 “兩河”句下：《福雅堂詩鈔》本有注：“劉營七星黑旗”。


 [98]
 “矍鑠”句：《福雅堂詩鈔》本作“海上樓船望義師”。


 [99]
 《福雅堂詩鈔》卷一一題作《劉淵亭守臺南》。


 [100]
 “舊傳”二句以下，《福雅堂詩鈔》本尚有：“近年金砂盛出，余承辦金榷，淵帥語余，夷必肇釁”。


 [101]
 《福雅堂詩鈔》卷一六題作“再贈履塵”，凡五首，此處所錄分別為其中第一、三、四、五首。


 [102]
 “好編”句下：《福雅堂詩鈔》本有注：“劉青田著《郁離子》、《犁眉公》等集”。


 [103]
 夾注：《福雅堂詩鈔》本作“近出示灌陽中丞《請纓日記》”。


 [104]
 好縱：《福雅堂詩鈔》本作“縱好”。


 [105]
 原刊於日報本乙巳年七月二十五日（一九〇五年八月二十五日），題作“邱仲閼”，此處據補。


 [106]
 《嶺雲海日樓詩鈔》卷二題作“答王曉滄”，有尾注：“王曉滄，嘉應州鷓鴣凹人，清拔貢生。”


 [107]
 應：《嶺雲海日樓詩鈔》卷二作“宜”。


 [108]
 半生：《嶺雲海日樓詩鈔》卷二作“此生”。


 [109]
 休回憶：《嶺雲海日樓詩鈔》卷二作“勞君記”。


 [110]
 當歌槊自橫：《嶺雲海日樓詩鈔》卷二作“移山志不成”。


 [111]
 邱詩，《嶺雲海日樓詩鈔》卷四題作“次韻答曉滄冬日見過草廬”。


 [112]
 賦題：《嶺雲海日樓詩鈔·選外集》作“賦此奉答”。


 [113]
 “史筆”句下：《嶺雲海日樓詩鈔·選外集》有注：“君所選多道、咸、同、光四朝詩。”


 [114]
 《嶺雲海日樓詩鈔·選外集》題作“詔平席上次蘭史韻”，《華字日報》乙巳年二月二十三日所載題作《黃詔平大令招飲席上次蘭史韻》。


 [115]
 “一時”句：《嶺雲海日樓詩鈔·選外集》、《華字日報》乙巳年二月二十三日所錄作“嬉春客自看花來”。


 [116]
 第一回：《嶺雲海日樓詩鈔·選外集》、《華字日報》乙巳年二月二十三日所錄作“第幾回”。


 [117]
 空：《嶺雲海日樓詩鈔·選外集》作“窮”。


 [118]
 意：《嶺雲海日樓詩鈔·選外集》作“況”。


 [119]
 《嶺雲海日樓詩鈔·選外集》有尾注：“予亦有《獨立圖》。”


 [120]
 原刊於日報本乙巳年七月二十六日（一九〇五年八月二十六日），題作“劉賓臣”，此處據補。


 [121]
 余未歸里：日報本作“余未歸”。


 [122]
 題：日報本作“惠題”。


 [123]
 “詩格”句：日報本作“詩極淸新能拔俗”。


 [124]
 “課士”句：日報本作“其課士實以此為專門云”。


 [125]
 原刊於日報本乙巳年八月初一日（一九〇五年八月三十日），題作“黃芑香”，此處據補。


 [126]
 千里月：《五百石洞天揮麈》卷三作“千里客”。


 [127]
 《五百石洞天揮麈》卷三題作“題蘭史泛月圖”。


 [128]
 平生：原作“平主”，據日報本校改。


 [129]
 原刊於日報本乙巳年八月初二日（一九〇五年八月三十一日），題作“沈孝耕”，此處據補。


 [130]
 彼：日報本作“我”。


 [131]
 案：《夜雨秋燈錄三集》卷三《記瘦腰生眷粵妓蓮真事》可參：“瘦腰生，鑑湖舊家子也，隨父宦粵，眷一姬名蓮真，弱不勝衣，使舞向掌上，當不減漢宮飛燕也，而雙翹之瘦小，僅若紅菱一角，更足令人魂銷。姬有母，恃姬為錢樹子；而生又簪纓門第，不知稼穡之艱，舉凡火齊木難，為姬取給，半年而資用不支，懼見責於親庭，來滬上遊，作避地計。繁華如夢，回首都非。雖不能屏絕路柳牆花，而曾經滄海，除卻巫山，月下花前，常有撫今追昔之感；姬亦念生無虛日。適珠海有花叢之禁，風月無邊，瞬作煙霞過眼。姬言於母曰：‘鬱鬱處此，何以為生？曷遷地為良耶？’實則意不忘生也。航海來滬，僦居老旗昌之遇祥樓，日候樓頭，而生杳無音耗。一日夜漏二下，生有友邀飲其家，賭酒鬭歌，聲傳戶外。姬審聽之，曰：‘意中人固在斯也，何其聲之相似耶！’搴簾一睇，遽倒生懷，掩泣不能成語，良久始曰：‘前情具在，君竟水流花謝，置身月地花天耶？曾一念及蓮真，尚在風塵淪落否？’慰藉良久，破涕為歡。洗盞更酌，留宿姬家。如是半月餘，生不言歸，姬亦未以纏頭相索。會生有族叔赴京陛見，欲挈生偕行。生語姬，姬曰：‘宴安鴆毒，不可懷也。妾洞悉君今非昔比，恐君以妾貧富易心，故半月以來，伴君岑寂，以表妾心。勾欄中豈妙手空空兒久居之所，妾不加索，其如姊妹行白眼何？君行矣，毋以妾為念。如富貴逼人，未必無相見期也。’嗣後悲歡離合，南北西東。生北上時，已徐娘半老。別生數年，門前車馬，愈形冷落不堪，漸至不能自存。扁舟返粵，改名歧鳳，杜門謝客，以待生歸。今秋，生援例得半通黃綬，兩翅烏紗，歸里，而姬於兩月前已逝，白頭未遂，紅粉已埋。生曰：‘黃伯輿為情而死，我甯從卿於地下矣！所難堪者，薛濤墳上，已落桃花；關盼樓頭，空歸燕子耳。’奠墓畢，哭失聲而仆，為從人灌救方甦。生殆深於情者，而紅顏薄命，振古如兹。為誌端倪，俾天下有情人咸為青衫之濕也。”


 [132]
 妒：日報本作“炙”。


 [133]
 “祇恐”句：句末原衍一“分”字，據日報本刪。


 [134]
 原刊於日報本乙巳年八月初七日（一九〇五年九月五日），題作“鄭陶齋”，此處據補。


 [135]
 《羅浮偫鶴山人詩草》卷二題作“答邱菽園孝廉論盛世危言公法篇”。


 [136]
 高林：日報本、《羅浮偫鶴山人詩草》卷一作“高秋”。


 [137]
 《羅浮偫鶴山人詩草》卷一題作“與日本駐滬小田切領事論時事作歌（并序）”，序云：“日本駐滬總領事小田切萬壽之助，亞細亞協會人也。憂深慮遠，睠懷大局，謂中國亟宜仿日本變法自強，勿念宿嫌，如奧之合德，意聯英、日、美以拒俄、法、德。並承稟其文部，惠我日本文部第二十三年報、《教育法規類鈔》、《大學一覽》、《農商務統計表》、《陸軍》等書。其偉論崇議，與美儒福開森同。並謂宜效俄、日，聘外國老成練達、退位之文部尚書來華，俾參知政事，振興工商諸務，兼令各省廣開大、小西學校，以育英材，自可蘇民困而禦外侮云。賦此長歌，敬告當道。”


 [138]
 俄聯法盟：《羅浮偫鶴山人詩草》本作“俄法聯盟”。


 [139]
 太平：《羅浮偫鶴山人詩草》本作“昇平”。


 [140]
 鮮：《羅浮偫鶴山人詩草》本作“無”。


 [141]
 詎：《羅浮偫鶴山人詩草》本作“毋”。


 [142]
 原刊於日報本乙巳年八月初八日（一九〇五年九月六日），題作“翁澤芝”，此處據補。


 [143]
 聞者哀之：原作“問者哀之”，據日報本校改。


 [144]
 爲誰歡：《桃花春水詞》作“強為歡”。


 [145]
 琬玉：《桃花春水詞》本作“苕玉”。


 [146]
 冪：原作“幕”，據日報本校改。


 [147]
 匝地：《桃花春水詞》本作“窣地”。


 [148]
 此首，《桃花春水詞》未載。


 [149]
 原刊於日報本乙巳年八月初九日（一九〇五年九月七日），題作“楊侖西”，此處據補。


 [150]
 《花笑樓詞·歸夢醒餘》題作“過梅花道弔唐宮人，相傳為昔日梅妃上船處”。


 [151]
 渡頭：《花笑樓詞》本作“道旁”。


 [152]
 原刊於日報本乙巳年八月初十日（一九〇五年九月八日），題作“病紅山人”，此處據補。


 [153]
 裾：日報本作“裙”。


 [154]
 李商隱《李賀小傳》：“京兆杜牧為長吉集序，狀長吉之奇甚盡，世傳之。長吉姊嫁王氏者，語長吉之事尤備。長吉細瘦，通眉，長指爪，能苦吟疾書。最先為昌黎韓愈所知。”


 [155]
 原刊於日報本乙巳年八月十三日（一九〇五年九月十一日），題作“楊侖西”，此處據補。


 [156]
 《華字日報》乙巳年八月十三日所載題作“題紅豆詞人晚香圖”，凡四首，此處摘自其中第二首，首二句為“金谷銀屏冷眼看。騷愁一段倚闌干”。其它三首為：“蘇小梳頭鏡拂霜，鏡湖戀戀好詞塲。落英自向天涯惜，祝福佳人號晚香。”“馬交石上話清游，两度看花恰並頭。爲問西風人瘦否，卷簾驚換鬢絲秋。”“我自尋秋惜別離，樊川羡爾趁佳期。瞻瓶更折新枝供，紅燭青樽讀楚辭。”


 [157]
 “末語”句下：日報本尚有“因錄入詩話”。案：在清代，“聽”詞的情況並非罕見。如袁枚《隨園詩話》補遺卷七云：“余在虞山，竹橋太史來，誦其代松雲太守贈翩如小詞云：‘野芳浜水明如鏡。忽然照見驚鴻影。來也抑何遲。今宵莫反而。　　芳名纔兩字。摹盡真風致。醉眼倒還顛。疑同美少年。（翩如男妝。）’”此詞調寄《菩薩蠻》。又，吳蘭修《減字木蘭花》（橫波一剪）序云：“癸未之春，邗江小住，恰屆燈期。同伯恬、竹吾、修存、善之諸子飲湖上能紅閣，聽碧雲讀北宋人詞，淒婉可聽，酒盡而別。不待廿四橋邊蕭蕭風露，始令人惆悵望江南也。”（《桐花閣詞》）


 [158]
 許：《花笑樓詞·華月詞》作“稱”。


 [159]
 原刊於日報本乙巳年八月十五日（一九〇五年九月十三日），題作“柏林中秋唱和詩”，此處據補。


 [160]
 榘林：日報本作“矩林”。


 [161]
 榘林：日報本作“矩林”。


 [162]
 榘林：日報本作“矩林”。


 [163]
 榘林：日報本作“矩林”。


 [164]
 據潘飛聲《悼亡一百韻（并序）》序云：“丁亥閏四月五日，婦梁氏卒。營葬後，遂作遠游。舉念痛心，未嘗賦悼。明年七夕，寓柏林客樓，感女牛之會，為補百韻。追述往事，偯不成語，亦所謂情至無文者歟！”以及《長相思詞》中“己丑”之後一年所作《長相思》（風颼颼）（鐙濛濛）序云：“庚寅八月二十四夜自海外歸，宿長相思室，感賦二解。”此所謂“悼亡詞一卷”，當指《悼亡百韻》詩，而不是後來所刻、凡十六首的《長相思詞》。


 [165]
 原刊於日報本乙巳年八月二十九日（一九〇五年九月二十七日），題作“蝶渡記游”，此處據補。又曾載《南社叢刻》第二十三集第二十四集未刊稿。


 [166]
 自“日本井上哲”句以下：《南社叢刻》本詩題中尚有“為賦絕句六章，以志其盛”。


 [167]
 聽琴：《南社叢刻》本作“聽歌”。


 [168]
 花雲：《南社叢刻》本作“紅雲”。


 [169]
 原刊於日報本乙巳年九月初一日（一九〇五年九月二十九日），題作“鍾愚公”，此處據補。


 [170]
 《華字日報》甲辰年五月二十四日所載題作“寄贈老蘭山人”。其中，“比玉儕”作“報玉儕”，“倔強”作“崛強”。


 [171]
 日荒星坼：原作“日荒星圻”，據日報本校改。


 [172]
 原刊於日報本乙巳年九月初二日（一九〇五年九月三十日），題作“林景商”，此處據補。


 [173]
 《華字日報》甲辰年二月十五日、乙巳年六月二十五日均載潘飛聲《林景商觀察枉駕寓廬奉贈二首》：“忽倒空山屣，英英朗照人。此才疑應運，一疏動維新。家學驚枚盛，文章愛董醇。徵求傳大府，千里促蒲輪。”“科薦同經濟，時艱見激昂。禓裘揩老眼，遺札愴中腸。（謂尊先德敞雲先生。）帥幕先籌筆，吾閩重保商。愧無長揖志，一任布衣狂。”


 [174]
 《華字日報》甲辰年六月二十九日所載題作“喜晤老劍先生”，其中，“龍螭”作“龍蛇”，“詩人”句作“作詩欣得自由權”。


 [175]
 “擺接“句：原作“擺接渡頭春春雨晴”，衍一“春”字，據日報本刪。


 [176]
 原刊於日報本乙巳年十月十四日（一九〇五年十一月十日），題作“朱彊村”，此處據補。本條中“彊”原均作“疆”。


 [177]
 “是得”二句：日報本作“真得夢窗神髓。兹擇錄二首，蓋侍郎曾書箋寄示賞心作也”。


 [178]
 《彊村語業》卷一題作“晚春過黃公度人境廬話舊”。


 [179]
 卑夾：《彊村語業》本作“鵯鵊”。


 [180]
 《彊村語業》本調作《夜飛鵲》，題作“香港秋眺，懷公度”。


 [181]
 楓葉：《彊村語業》本作“風葉”。


 [182]
 原刊於日報本乙巳年十月二十七日（一九〇五年十一月二十三日），題作“曰生病紅詞”，此處據補。


 [183]
 《華字日報》乙巳年正月二十五日所載題作“寄題蘭史先生《江湖載酒圖》再用冒鶴亭比部韻，調倚《買陂塘》”。


 [184]
 《華字日報》乙巳年正月二十四日所載題作“蘭史先生囑題《香海填詞圖》，譜《買陂塘》一闋即次冒鶴亭孝廉題紅豆圖韻，寄呈正拍”。其中，“認三吳翹楚”作“認作吳翹楚”，“海波如鏡”作“海天如鏡”。案：《華字日報》乙巳年正月二十六日載趙必振《寄呈老蘭先生調倚買陂塘三用冒鶴亭郎中韻》（悔十年、揚州一夢）。


 [185]
 原刊於日報本乙巳年十月二十八日（一九〇五年十一月二十四日），題作“徐澹廬”，此處據補。


 [186]
 《小倉山房詩集》卷一四《投鄭板橋明府》：“鄭虔三絕聞名久，相見邗江意倍懽。遇晚共憐雙髩短，才難不覺九州寬。（君云天下雖大，人才有數。）紅橋酒影風燈亂，山左官聲竹馬寒。底事誤傳坡老死，費君老淚竟虛彈。（有誤傳余死者，板橋大慟。）”又《隨園詩話》卷九：“興化鄭板橋作宰山東，與余從未識面，有誤傳余死者，板橋大哭，以足蹋地。余聞而感焉。後廿年，與余相見於盧雅雨席間。板橋言：‘天下雖大，人才屈指不過數人。’余故贈詩云：‘聞死誤拋千點淚，論才不覺九州寬。’深於時文，工畫，詩非所長。佳句云：‘月來滿地水，雲起一天山。’‘五更上馬披風露，曉月隨人出樹林。’‘奴藏去志神先沮，鶴有饑容羽不修。’皆可誦也。板橋多外寵，嘗言欲改律文笞臀為笞背。聞者笑之。”


 [187]
 案：《尊瓠室詩話》卷三云：南通徐貫恂，范肯堂先生門人也。己卯寒食卒，年五十三。


 [188]
 原刊於日報本乙巳年十月二十九日（一九〇五年十一月二十五日），題作“李可亭”，此處據補。


 [189]
 《華字日報》乙巳年正月二十二日所載題作“題飛素夫人遺稿”。


 [190]
 “今日”句下：《華字日報》乙巳年正月二十二日所錄有尾注：“借用漁洋句。”


 [191]
 原刊於日報本乙巳年十一月初三日（一九〇五年十一月二十九日），題作“題飛素集詩詞”，此處據補。


 [192]
 《羅浮偫鶴山人詩草》卷二題作“題梁佩瓊女士飛素閣詩集”。


 [193]
 一卷：《羅浮偫鶴山人詩草》本作“飛素”。


 [194]
 案：《華字日報》乙巳年七月初五日另載有伍德彝《憶秦娥·題梁佩瓊夫人飛素閣集》：“風流歇。人間依舊紅芳月。紅芳月。檀奴腸斷，素琴悽絕。　　仙才字字鵑啼血。夢天有句和誰說。和誰說。羅浮洞府，獨騎胡蝶。”


 [195]
 原刊於日報本乙巳年十一月初四日（一九〇五年十一月三十日），題作“丁亥送行詩”，此處據補。


 [196]
 《粵東詞鈔二編》《大江西上曲》（江亭酒醒）序云：“丁亥七月十三日，余遠游西溟。舟發，里中諸子送至珠江，率賦留別。倉皇行色，不復按譜求工也。”其中“里中諸子”，《海山詞》作“楊椒坪、謝梧山、居古泉、黃綺雲、黃日坡、楊湘舲、胡敬之、曾式如、楊崙西、伍意莊、居秋海”，《說劍堂集》作“楊椒坪、謝梧山、居古泉、伍少溪、伍金城、楊湘舲、胡漢秋、伍億頌、楊崙西、伍意莊、居秋海”。又，《蘭亭硯齋日記》本年初六日錄有俞旦贈詩一首《丁亥六月德國王禮聘潘蘭史姻丈之百靈城說經行有日矣置酒寄齋賦詩送別》：“此別三年久，臨觴感不禁。悠悠萬里路，耿耿故人心。詩教傳中外（君詩刻入《學海堂集》，德國人能誦之），家懷壯古今。服勞多季弟，遲子報歸音。”


 [197]
 原刊於日報本乙巳年十一月初五日（一九〇五年十二月一日），題作“蕭伯瑤”，此處據補。


 [198]
 原刊於日報本乙巳年十一月初九日（一九〇五年十二月五日），題作“陳倚雲”，此處據補。


 [199]
 前夜：日報本作“昨夜”。


 [200]
 原刊於日報本乙巳年十一月十一日（一九〇五年十二月七日），題作“冒鶴亭”，此處據補。


 [201]
 《小三吾亭詩》卷一題作《柳門先生招飲即席呈六首》，此處所錄分别為其中第一、三、五、六首。案：冒氏組詩第二首為：“五雲高處是鸞坡，早歲金門驟玉珂。劉向校書成略錄，蘇卿持節遍山河。扶風帳後生徒盛，正始文中感慨多。我亦汗流皇甫湜，素衣京雒已蹉跎。（甲午鄉試覆試卷，先生手置第一。）”第四首為：“時局艱危換弈棋，思量爛熟要官時。南山種豆天無罪，東海成桑事已遲。碧血祗憐新鬼哭，白頭仍荷聖人慈。黃門北寺紛紛是，不信君看黨禁碑。”


 [202]
 不貳：《小三吾亭詩》本作“事帝”。


 [203]
 黨人：《小三吾亭詩》本作“遠人”。


 [204]
 馬謖：原本、日報本均誤作“馬稷”。


 [205]
 慧：《小三吾亭詩》本作“嚖”。


 [206]
 原刊於日報本乙巳年十一月十二日（一九〇五年十二月八日），題作“劉老彤”，此處據補。


 [207]
 “故人”二句：《五百石洞天揮麈》卷八云出自《將返楚北友人擕酒餞行城外》。


 [208]
 原刊於日報本乙巳年十一月十三日（一九〇五年十二月九日），題作“蕭伯瑤”，此處據補。


 [209]
 原刊於日報本乙巳年十一月十六日（一九〇五年十二月十二日），題作“劉伯崇”，此處據補。


 [210]
 《庚子秋詞》下卷題作“用瞻園韻”。


 [211]
 歸程：《庚子秋詞》本作“征程”。


 [212]
 替傳：《庚子秋詞》本作“不傳”。


 [213]
 又須醒：《庚子秋詞》本作“等閒醒”。


 [214]
 申：《庚子秋詞》下卷作“伸”。


 [215]
 與余：日報本作“余與”。


 [216]
 《師友風義錄》、《鷺江報·詩界蒐羅集》（一九〇三年第四十七期）題作“次韻和潘蘭史山人”。


 [217]
 “空山”句下：《師友風義錄》本、《鷺江報》本有注：“君有《獨立圖》”。案：《鷺江報》本載潘飛聲原詩《贈劉伯祟殿撰》云：“經學劉天祿，文章蔡子思。七騶尊使節，五鳳首題詩。中禁呼才子，開元溯盛時。焚香親祝卷，忠孝聖明知。”“早下陳蕃榻，春游好盡歡。一樽燒燭對，十日借書看。政務催還急，疏才薦拔難。海濱雲霧裏，誰道少微寒。”《說劍堂詩集》卷一題作“贈劉伯祟殿撰（福姚）”。


 [218]
 古：《鷺江報》本作“空”。


 [219]
 醉：《鷺江報》本作“夢”。


 [220]
 原刊於日報本乙巳年十一月十七日（一九〇五年十二月十三日），題作“朱古微”，此處據補。


 [221]
 《彊村語業》卷一題作“滬上喜遇半塘翁作”。


 [222]
 謾：日報本、《彊村語業》卷一作“漫”。


 [223]
 竟渡：《彊村語業》卷一作“倦渡”。


 [224]
 《彊村詞賸稿》卷二題作“惠州西湖，朝雲墓在其左側”。


 [225]
 連岫：《彊村詞賸稿》卷二作“連巘”。


 [226]
 催枯：《彊村詞賸稿》卷二作“催徂”。


 [227]
 《彊村詞賸稿》卷二有尾注：“‘白髮蒼顏，正是維摩境界。空方丈、散花何礙。’東坡贈朝雲詞也。”


 [228]
 原刊於日報本乙巳年十一月二十日（一九〇五年十二月十六日），題作“汪莘伯”，此處據補。


 [229]
 《華字日報》甲辰年十一月十八日所載題作“題老蘭先生《江湖載酒圖》”，《飲瓊漿館詞》所附題作“蘋洲宴集，奉題蘭史先生《江湖載酒圖》”。案：此首，《惺默齋詞》未載。


 [230]
 《飲瓊漿館詞》題作“和汪莘伯太守即次見贈原韻”，尾注作“‘清詞’句，謂太守詞，余曾錄入《粵東詞鈔續編》；‘茂陵’句，謂太守與余均受業葉南雪先師門下也”。又，《華字日報》甲辰年十一月初十日所載同題，尾注作“‘清詞’句，謂太守詞曾錄入《粵東詞鈔》；‘茂陵’句，謂太守與余均受學業葉蘭臺先師門下也”。案：《粵東詞鈔二編》錄入汪兆銓詞四首：《蝶戀花》（華燭銀花搖火樹）、《壺中天慢》（一庭春雨）、《水調歌頭·八月十五夜，時有海警》（涼逗雨初歇）、《高陽臺·乙酉七夕》（細雨侵花）。


 [231]
 原刊於日報本乙巳年十一月十九日（一九〇五年十二月十五日），題作“丁叔雅”，此處據補。


 [232]
 《匏存室詩鈔》題作“題潘蘭史江湖載酒圖”。


 [233]
 正：《潮州詩萃》乙編卷三六作“落”。


 [234]
 陵：《潮州詩萃》本作“林”。


 [235]
 芳：《潮州詩萃》本作“菲”。


 [236]
 原刊於日報本乙巳年十一月二十三日（一九〇五年十二月十九日），題作“桂竹君”，此處據補。


 [237]
 《香海集》載潘飛聲《邀竹君宿河南村居》二首，附錄桂林《老蘭仁弟歸自香海招余過其河南村居置酒話舊欵洽夜分賦贈四章即以送行》。


 [238]
 楚北：日報本作“鎮江”。


 [239]
 “雲山”句下：《五百石洞天揮麈》卷七有注：“山上營址為昔日屯兵處”。


 [240]
 秦淮：原誤作“奏淮”。


 [241]
 《五百石洞天揮麈》卷七題作“黃鶴樓”。


 [242]
 夾注：《五百石洞天揮麈》本作“時將開鐵路”。


 [243]
 原刊於日報本乙巳年十一月二十四日（一九〇五年十二月二十日），題作“林石橋”，此處據補。


 [244]
 陸鏡涵：日報本作“陸晴嵐”。


 [245]
 詩筆：日報本作“出筆”。


 [246]
 二旬：原作“二句”，據日報本校改。


 [247]
 為：日報本作“余”。


 [248]
 其中的十句分別出自《小倉山房詩集》卷三一《誰家》：“誰家低唱玉玲瓏，流管清絲夜不停。一曲歌終人一世，那堪頭白客中聽。”卷三六《八十自壽》十首其四：“卅載承歡鬢已星，萊衣舞罷此身輕。千重越嶺看花去，兩度天台采藥行。倭國都來購詩稿，（高麗使臣李承熏、洪大榮等。）佳人相約拜先生。（孫雲鳳、張玉珍諸人。）九州不信吾還在，陽五都疑古姓名。”卷一《途中見薦章感而有作》：“一紙封章薦禰衡，秋風八月動行旌。三朝曠典儒林重，二十華年海内驚。粵嶺懷人丹桂影，瀟湘聽雨竹枝聲。疏中溢美吾尤愧，道有奇才應運生。”卷三一《新正十一日還山》六首其四：“一雙孔雀豔歸裝，惹得傾城士女狂。為要誘他開翠尾，麗人來往盡濃妝。”卷三二《答碧梧夫人（附來札略）》：“密字珍珠遠寄將，簪花標格粉花香。早欽道蘊名家女，敢屈班昭弟子行。四世交情存白髮，千秋衣鉢有紅妝。伏生自笑衰頹甚，還想傳經到故鄉。”卷二八《贈劉霞裳秀才約為天台之遊》六首其一：“觥觥問字子雲家，奕奕風神動絳紗。似汝瓊枝來立雪，一時愁殺後堂花。”卷二七《衰年雜詠》八首其八：“三尺遺書楹下藏，半生甘苦最親嘗。名山事業憑誰付，學識之無七歲郎。”卷二七《周蓉衣因論中未及其詩有陶胡奴拔刃之意乃補三首以箴之》其三：“從古風人各性情，不須一例拜先生。曹剛左手興奴右，同撥琵琶第一聲。”卷三二《庚戌春暮寓西湖孫氏寶石山莊臨行賦詩紀事》十二首其四：“從游兩個女雲仙，（雲鳳、雲鶴。）得信呼車拜榻前。多謝朝朝送清供，湘蓴帶露筍罕煙。”卷三二《春日偶吟》十三首其十：“白髮蕭蕭霜滿肩，送春未免意留連。牡丹看到三更盡，半爲花憐半自憐。”


 [249]
 薄凝脂：日報本作“□胭脂”。


 [250]
 “翹首”句：原作“翹首忽鸚鵡覺”，據日報本補。


 [251]
 原刊於日報本乙巳年十一月二十五日（一九〇五年十二月二十一日），題作“桂東原”，此處據補。


 [252]
 埴：日報本作“直”。


 [253]
 原刊於日報本乙巳年十一月二十六日（一九〇五年十二月二十二日），題作“周鐵孫”，此處據補。


 [254]
 劍虹樓詞：日報本作“劍虹樓詩詞”。


 [255]
 原刊於日報本乙巳年十二月初一日（一九〇五年十二月二十六日），題作“尊孔社”，此處據補。


 [256]
 《嶺雲海日樓詩鈔》卷八題作“為潮人士衍說孔教于鮀浦伯瑤見訪有詩次韻答之”。


 [257]
 誦：日報本作“講”。


 [258]
 原刊於日報本乙巳年十二月初二日（一九〇五年十二月二十七日），題作“陳擷芬”，此處據補。


 [259]
 潘飛聲曾有詩贈陳氏，題作“陳女士擷芬來見率贈二首”，載甲辰年八月十五日《華字日報》，兹錄其中第一首：“好花開五月，奇女識毘陵。孤弱蹈東海，莊嚴救眾生。刦超文字獄，舌燦佛佗城。千里趨庭感，相逢眼倍明。”《著作林》第十七期所載此詩，題作“陳擷芬女士來見率贈二首”。又有詩送之，題作“陳擷芬女士將返滬上二十二日過余在山泉告別書聯云一紙風聲塗毒鼓滿庭秋色自由花余甚愧其意也為詩送之”：“一紙龍蛇字，驚看筆象奇。聰明過吾女，老我愧人師。學界原無外，時艱莫漫悲。著書存國粹，拭目最相思。”載甲辰年八月二十四日《華字日報》。


 [260]
 原刊於日報本乙巳年十二月初三日（一九〇五年十二月二十八日），題作“陳東溪”，此處據補。


 [261]
 原刊於日報本乙巳年十二月初五日（一九〇五年十二月三十日），題作“張肖廬”，此處據補。


 [262]
 《尺岡草堂遺文》卷四《擬廣東文苑傳》包括易宏、何彬、吳蘭修、陳在謙、吳應逵、陳曇、譚瑩、李光廷、陳良玉、鄭棻、莫元伯、李黼平、何若瑤、方殿元、蘇珥、呂堅、劉彬華、黎應南、崔弼、淩揚藻、李士楨、黃子高、居樟華、黃培芳、黃玉階、張炳文、胡燕方、溫承恭等二十八人，未見潘恕、張維屏。


 [263]
 遞相注：日報本作“遞相緒”。


 [264]
 蓬島：原作“篷島”，據日報本校改。


 [265]
 原刊於日報本乙巳年十二月初七日（一九〇六年一月一日），題作“譚壽伯”，此處據補。


 [266]
 《東塾集》卷四《與王峻之書五首》其四：“作詩寫字，但能不俗可矣。若求工妙，讓專門者為之。專門者不可無其人，我輩則未暇為此也。若夫著述之體，切宜留意，宜潔淨，宜平實，簡而明，簡而不漏，詳而不支不煩，學古而不贗古，有法而不囿於法，此則學人之著述，非才人之詞章所可同日而語者，俗人更不識也。”


 [267]
 如眉山父子：日報本作“眉山父子”。


 [268]
 亦：日報本作“蓋”。


 [269]
 原刊於日報本乙巳年十二月初九日（一九〇六年一月三日），題作“蘇樸舟”，此處據補。


 [270]
 迨歸：日報本作“迨歸時”。


 [271]
 原刊於日報本乙巳年十二月初十日（一九〇六年一月四日），題作“長樂初”，此處據補。


 [272]
 驕恣：原作“騎恣”，據日報本校改。


 [273]
 雜錄本題作“雨後登黃鶴樓”，《芝隱室詩存》卷一題作“雨登黃鶴樓”。


 [274]
 風帆入望：雜錄本、《芝隱室詩存》本作“煙帆四望”。


 [275]
 烽煙：雜錄本、《芝隱室詩存》本作“干戈”。


 [276]
 無限滄桑感：雜錄本作“正有無窮感”，《芝隱室詩存》本作“正有無窮思”。


 [277]
 “吹入”句下：雜錄本、《芝隱室詩存》本有注：“是日晚歸聞笛”。


 [278]
 詩凡六首，此處所錄為其中第二首。


 [279]
 原刊於日報本乙巳年十二月十一日（一九〇六年一月五日），題作“何蓮身”，此處據補。


 [280]
 續婿：日報本作“續婚”。


在山泉詩話校箋卷三

湯雨生
 
[1]



武進湯貞愍公（貽汾）以畫梅名，而山水尤靜細，書卷之氣盎然，思翁一路佳構也。家藏《紅豆村莊填詞圖》便面，貞愍自題云：“潦倒詞塲六十秋，自拋紅豆種離愁。村扉一出人爭識，翠板紅牙拜白頭。”貞愍工詞，蔣劍人《詞話》載其數闋，惜無專集也
 
[2]

 。

夏鳴之
 
[3]



江南之亂，畫人以節烈相高者，戴醇士諡文節，湯雨生諡貞愍，夏鳴之、錢叔蓋以官小無請諡者，然身後同輝畫史，各有千秋，寸幅零縑，珍同拱璧，所謂“道同趣一”也
 
[4]

 。鳴之先生名鑾，秣陵人，捐軀於戰陣中。性倜儻，詩畫皆具奇氣。從伯祖德輿方伯公曾延至粵。所繪《海山仙館圖》，細皴密點，全仿耕煙老人，餘寫花鳥，則粗枝大葉，其氣魄，較李復堂為雄大。余家雙桐圃屏障，多其遺墨。有白綬帶鳥桃花一幀，自題一詩云：“朝游天台山，暮宿元都觀。辟榖無奇方，香嚼桃花瓣。桃花染赤心，浣潔住銀漢。日對九張機，織成文絢爛。終厭鉛華紛，返眞歸平澹。何事丹已成，白衣仍不換。”

鳴之先生與先祖交莫逆，同游嶺西，多唱和之什。曾畫牡丹團扇送先祖歸粵東，并附一詩云：“贈行多折柳，我獨寫天香。欲借花王福，歸舲報吉羊。”花學徐崇嗣，嬌妍如笑，先生得意之筆也。

張文烈公
 
[5]



余至東官，謁張文烈公（家玉）祠於山頂，祠壁嵌公詩扇石刻，求得拓本以歸。詩為《憶內》二絕
 
[6]

 ，敬錄卷內，云：“閨中昨日起離愁
 
[7]

 ，楊柳青青送客舟。今夕悽涼又何處，半帆煙雨楚江秋
 
[8]

 。”“連江風雨雁爭飛，目斷南天淚滿衣
 
[9]

 。
 
[10]

 少婦夜深休閉閣，征人多向夢中歸。”公間關起義，慷慨成仁，而眷戀閨情如此。其後，夫人亦在道滘身殉。君臣夫婦，氣炳日星，宜夫百載後讀之，光騰紙上也。居梅生集中有次韻追和二首
 
[11]

 ，附記于此。“愁說閨中少婦愁，客情何處滯扁舟。壯心未已還傷別，楊柳依依一夜秋。”“增城遺恨目猶飛，道滘香魂血污衣。地下應無銀漢隔，平陵冥漠好同歸。”

張金吾
 
[12]



張璩子金吾（家珍），年十六從其兄文烈公起兵，英勇絕倫，殺敵無算。常得良馬，摧鋒陷陣
 
[13]

 ，數建奇功。馬死，葬之龍門山中。一夜夢見馬馳驅如昔，悲鳴戀戀，覺而為詩弔之
 
[14]

 。其辭云：“久失飛黃馬，空餘血戰衣。可憐橫革後
 
[15]

 ，不得裹屍歸。力盡猶追敵，功高幾潰圍。年來生髀肉，夢爾淚頻揮。”按，璩子先生工畫蘭，張祠亦有石刻拓本。梅生亦題其後云
 
[16]

 ：“盛年最念張公子，百戰身孤萬事空。賸墨獨留騷怨在，花花葉葉所南翁。”“花花葉葉意蕭疏，空際芳馨尚襲予
 
[17]

 。相對眞成不敢燕，陸離冠劍似金吾。”

祁文友
 
[18]



東官祁氏，余嘗往還，然求其先世水部集不可得。按，文友水部，阮亭同年
 
[19]

 ，《漁洋詩話》稱其“滿江新水長魚蝦”句，時人以“祁魚蝦”呼之
 
[20]

 。惟聞水部全集不復有勝於此作者。詩人單句，偶藉名宿揄揚，遂以不朽，此眞為幸福。否則，名隨身殞，沒同秋草，更無人知水部能詩者矣。梅生游東官，亦曾感詠其事云：“珊湖洲畔水平田，江上魚蝦不值錢。苦憶國初祁水部，一篇神韻至今傳。”

陳其年填詞圖卷張憶娘簪花圖卷
 
[21]



余初謁葉蘭臺先生於越華講院，先生張盛筵欵客，并出《陳其年填詞圖》與姚伯懷
 
[22]

 、冒鶴亭同觀。圖長二丈餘，先生宦京時所手摹者，畫、字皆畢肖。繪其年坐席上握翠管攤書，長髯秀目，神采風流，令人豔慕。旁一美人坐蕉葉，倚長簫。未見雲郎也。卷中題者，一時瀏覽難盡。
 
[23]

 先生云以尤西堂《洞仙歌》四詞為最佳。蓋借摹年餘，始成此卷。末有先生綴題長古一篇
 
[24]

 ，今不復記憶矣。是日，余賦《掃花游》一闋云
 
[25]

 ：“玉梅勸酒，愛墜粉池臺，暗香飛滿。翠簾乍捲。繼西園韻事，石林清宴。畫幀書床，要與詞仙共欵。錦波輭。襯一角夕陽，紅上蕉院。　　湖海人未遠。認拂拂霜髯，笑拈銀管。綠么細按。怕歌起豔情，紫雲偷怨。倩影傳神，妙筆重摹粉絹。舊題徧。付尊前、鈿簫吹緩。”又《張憶娘簪花圖》亦長丈餘，楊子鶴手筆，題者不可勝數，袁子才所謂“國初諸老風情甚，袖角裙邊半姓名”
 
[26]

 者也。圖入粵中，歸辛氏
 
[27]

 。前年，余得假觀于伯澄從兄秋曉庵中，亦填《減字木蘭花》一闋云：“橫波剪剪。似向鮫綃屏裏見
 
[28]

 。識面偏遲。袖角裙邊綴小詩。　　花魂未醒。千古憐香同問影。紅豆生生。也向枝頭附姓名。”
 
[29]

 末二語謂余方為洪銀娘繪《紅豆圖》徵題也。余作詩話，雅不欲自錄詩詞，惟此兩闋，最關余眼福，巴人適意，遂自忘其陋耳。

魏鐵衫
 
[30]



余生平聞其行事，慕其為人，願相見者，得四人：曰安曉峰（維峻），曰壽伯福（壽富），曰魏鐵衫（馘），曰丁叔雅（惠康）。伯福闔門完節，遺墨塵沙，天上玉棺，難尋酹爵。曉峰賜環，余曾贈以一詩，刊《上海報》（詩附下：“五載留臺力可癉，賜環容得舊披肝。祖宗天地尊無對，亢葬忠誠出倍難。漫請尚方除霧氣，誰追直諫繼言官。九重章奏思回擲，感泣君恩胆更寒。”）不知其見否。叔雅則得其人而交矣。鐵衫孝廉山陰人，博雅權奇，善拳刺，酒酣悲歌，不可一世。其血性文藝，余皆聞自何倚數者。前年來游粵東，恨未得一見也。今閱《上海報》有其感事舊作三首，急攫入詩話，云
 
[31]

 ：“羽檄西馳日，戈鋌北伐時。飛騰憑上將，撫馭屬王師。瀚海傳烽急，天山落日遲。氐羌諸部落，拭目望旌旗。”“白草和闐域，雄關夕照開。安邊須在德，伐叛可無才。月黑重圍合，風高萬馬來。蒼蒼葱嶺迥，一片角聲哀。”“戈壁窮荒阻，材官技擊豪。鳴鞭千里徹，卓馬萬峰高。漢月傳刁斗，胡霜拂寶刀。近聞飛將在，虜騎雪山逃。”遒健雄渾，酷似浣花。

壽伯福
 
[32]



伯福太史，維新初派，貴介清才。戊戌前，曾有《與八旗兄弟書》，哀痛警切，閱者感奮。而詩才亦正佳妙。《送任父之申江》云：“飛絮亂晴煙，飛花撲綺筵。春風一回送，飄泊去南天。夫子青雲器，高吟白馬篇。空勞賈生哭，不薦禰衡賢。長揖辭京國，揚舲指媚川。海雲愁望闕，嶺樹引歸船。寶劍終騰匣，明珠暫伏淵。江湖閒歲月，好自惜華年。”《和君遂》云
 
[33]

 ：“故人天末問平安，拈筆臨風意萬端。浩刦華彝同苦毒，危時仕隱兩艱難。白雲芳草應無恙，玉宇瓊樓日愈寒。別後情懷驗雙袖，至今熱血不曾乾
 
[34]

 。”

黎齋詩
 
[35]



先曾祖分轉公嚮慕黎二樵先生，購其詩書畫，懸之一室，顏曰“黎齋”，仿覃谿蘇齋、仲卿鄺齋之例，謝里甫太史（蘭生）繪圖，海外名士游嶺南者，靡不知黎齋，一時文宴，五羊稱盛。（見《邑志》及張維屏《藝談錄》、陳曇補《南海百詠》。）故題黎齋詩成一巨帙，惜當時未刊為《名勝集》。兹因編錄詩話，謹擇其長篇鉅作傳播藝林，亦述祖德，揚風雅，盡小子之責也。吳蘭雪刺史（嵩梁）云
 
[36]

 ：“東樵西樵樵所居，石谿一水吾所漁。漁樵並時不相見，各以新詩闢生面。樵詩鑿險山為穿，怒龍出峽風湧泉。雷雨忽收衆峰靜，月華皎皎雲娟娟。漁詩擲筆青天外，騏驥踏空九州隘。有時造意入深微，滄海浮杯舟一芥。以止出奇奇愈妙
 
[37]

 ，詩境不同皆獨造。江山靈秀萃兩生，蘇齋一老心為傾
 
[38]

 。（按，蘭雪《香蘇山館詩鈔》改為‘十年早締蘇齋盟’。）樵乎翩然采芝去，新句如花開古樹。漁也孤吟持釣竿，鰲背跂脚天風寒。吾輩千秋貴知己，契合何須論生死。黎齋今見瓣香人，私淑居然稱弟子。嶺南名士多於鯽，太息難逢此狂客。先友魚山後芷灣
 
[39]

 ，恨不從君看潑墨。草堂五百四奇峰，詩骨瘦削青芙蓉。漁樵身後定同社，醉踏仙山雲萬重。”許青士常少（乃濟）云：“祝融帝子吐光怪，欲與詩城闢一界。茫茫積水浮東南，珠宮貝闕逞狡獪。偶然誕厥二樵子，手把珊瑚騎赤鯉。赤鯉作鴐珊瑚鞭，來去東西二樵裏。更上羅浮觀日出，手捧朱輪海光溢。科頭跣足狂叫絕，志明道士供揮叱。生平於詩無不工，瓌寶湧出馮夷宮。坐令衆目為眩惑，海波晃漾光摩空。尤工書畫稱軼輪，一一精妙皆入神。異哉此子負三絕，卽論四海能幾人。我讀樵詩輒拜倒，恨不見樵共追討。買絲欲繡平原君，靜室焚香伴灑掃。潘郎愛樵入骨髓，自闢清齋凈無滓。零縑斷楮盡搜羅，樵如有靈呼定起。君不見，北平學士奉髯蘇，年年邊豆陳屠蘇。請君更作笠屐圖，樵乎庶與髯蘇俱。”

續黎齋詩
 
[40]



仲拓庵明府（振履）云：“少時曾過丹稜縣，大雅堂前驚剏見。杜老詩源捲怒濤，渚翁筆陣排飛電。又曾北到夕陽寺，四壁蒼松饒古致。妙手疑傳顧虎頭，滿室森寒落山翠。今來作吏風塵中，應官聽鼓何匆匆。絕無沆瀣灌耳目，但見渣滓塡心胸。白沙甘泉不復睹，羅山浮山阻風雨。擊鉢空令海鬼愁，剪籐欲共山靈語。長鬛三山老布衣，（謂劉三山孝廉。）訂交去歲新相知。忽來示我黎齋圖，屬我暇日贈以詩。云有山人二樵子，至老不遇窮困死。知己空期五百年，世人舍目徒尚耳。潘生鈞石眞解人，寶之不啻蕭子雲。零箋賸墨重拂拭，先生奕奕如有神。精構草堂三五架，徧貼二樵詩字畫。匣裏全空市骨金，壁間陡長連城價。良日剛逢花揆覽，海舟石壘親臨勘。榜人遙指西樵山，倦容如笑烟鬟歛。半臂橫撐大海邊，七十二峰高插天。紫雲翠雲互摩盪，大珠小珠如鈎連
 
[41]

 。東樵之秀吾未見，此山如識樵夫面。僻陋難齊五嶽名，神奇未藉三壺顯。嶺樹巖花競翹秀，蠻煙瘴雨空孱愁。正如豪傑在草莽，那比金張生世胄。卓哉鈞石具深情，列冊徵詩乞品評。惜我官非太史氏，留詩不足傳其名。伸紙淋漓乍揮筆，篷窗忽變風雲色。捲圖卒悉走且驚，鏗然非金亦非石。嗟乎！二樵如有靈，展卷呼之應欲出。”張南山太守（維屏）云
 
[42]

 ：“五侯七貴炙手熱，身後姓名冷於雪。樵夫當日無寸田，至今手蹟人爭傳。同時數子騷壇盛
 
[43]

 ，君詩自闢蠶叢徑。倪黃之畫蘇黃書，不朽早從死前定。潘郎少年好懷抱
 
[44]

 ，心服樵夫甘拜倒。齋顏一字名以黎，似有藥煙來縹緲。南園芳草今猶存，石鼎却非瑤石孫。後黎若與前黎較，不讓牡丹花狀元
 
[45]

 。”

劉與樵
 
[46]



劉與樵先生（步蟾）有《集黎齋》四律，亦題冊內，均名作也。同錄於此。“耆舊風流邈古懽，後先吟望此雞壇。洛陽紙貴眞傳遍，蕭寺紗籠未覺難。筆底雲煙留供養，身前珠玉走飢寒。何須奇字勞相問，且作侯芭一例看。”“當時四傑本齊名，三絕尤推老筆橫。不第方干聲最藉，高軒韓愈過曾驚。弓衣繡未傳遺句，主客圖堪續舊盟。白眼更誰狂態在，也應低首向宣城。”“素蛾曲唱古邕州，曾為攀條感昔游。鄉國別離名士老，歲華遲暮美人愁。西征賦後無青鳥，東海歸來有白鷗。禪病衆香亭夢悄，藥烟花氣儘句留。”“貫月淩雲技總奇，通靈須仗鬼神司。夢吞丹篆關天授，像鑄黃金隔世師。飯顆山前癯骨相，成連海上古心期。懸琴我有焦桐感，識曲中郎儻屬誰。”

陳蘭甫
 
[47]



蘭甫先生不獨以經史考據大文擅長，即詩詞亦卓卓可傳，惟遺命不刊入集部。去冬，朱古微侍郎與余言，欲索余所輯《粵東詞鈔》一讀蘭甫先生遺作。篋中適無是書。此板舊藏楊椒坪丈處，今且散失矣。玆從《粵東詞鈔》內憶錄三首，又從《花南軒筆記》鈔出七首。當寄示侍郎也。《憶秦蛾·曲江舟中遇沈偉士》云
 
[48]

 ：“關山路。詞人千里還相遇。還相遇。檀槽銀燭
 
[49]

 ，滿樓香霧。　　夜深催掛蒲帆去。明朝惜別知何處。知何處。紅梅驛畔，冷煙殘雨。”《如夢令·春日對雲館作》云：“亭畔碧桃花樹。一日繞花千度。幾日不曾來，換了滿階紅雨。歸去。歸去。去向百花中住。”《望漢月·舟夜聞笛》云：“日暮閒雲千里
 
[50]

 。柳外孤篷纔繫。一聲長笛是誰家，定在小紅樓裏。　　夜深蓮漏轉，愁聽得、乍低還起。知他何事暗銷魂，吹到月斜人睡。”《浣溪紗·途中作》云
 
[51]

 ：“千里西江曲曲流
 
[52]

 。布帆無力滯歸舟。再遲三日又新秋
 
[53]

 。　　岸柳學人腰樣瘦，草虫說我夢中愁。情懷不似少年游。”《滿庭芳》馬彬士孝廉春闈報罷，歸途有白傅琵琶之感，填此以解之
 
[54]

 。詞云：“蓮子陂塘
 
[55]

 ，柳絲門巷，有客重繫游驄。桃花一樹，不似舊時紅。相見何如未見，漫贏得、粉淚千重
 
[56]

 。添惆悵
 
[57]

 ，愁枝病蕊，禁得幾春風。　　朦朧。如中酒，鴻泥印爪，直恁匆匆。歎天涯漂泊，此恨還同。莫聽琵琶怨曲，傷心事、催上眉峰。
 
[58]

 相思夢，休隨粉蝶，再入百花叢。”《百字令》夏日過七里灘
 
[59]

 ，飛雨忽來，凉沁肌骨。推篷看山，新黛如沐，嵐影入水，扁舟如行綠玻璃中
 
[60]

 。臨流洗筆，賦成此闋。倘與樊榭老仙倚笛歌之，當亦眾山皆響也
 
[61]

 。詞云：“江流七里
 
[62]

 ，是山痕寸寸，染成濃碧。兩岸畫眉聲不斷，催送蒲帆風急。疊嶂皺煙
 
[63]

 ，明波蘸樹，小李將軍筆。飛來山雨，滿船凉翠吹入。　　便欲艤櫂蘆花，漁翁借我，一領閒簑笠。不為鱸香兼酒美，只愛嵐光呼吸。野水投竿，高臺嘯月，何代無狂客。晚來新霽，一星雲外猶濕。”《念奴嬌》張韶臺孝廉前在南昌，歸里携一雛姬，至清遠峽小病，風雨中奄然而逝
 
[64]

 ，葬之峽山。韶臺悼之，既屬余文其碣，復作《凝碧灣》曲本屬題云：“一灣愁碧，記年時曾照，雙鬟嬌影。手弄花枝隨大婦，清曉同窺鸞鏡。佇月衣單，淩波步怯，釀得春成病。五更風雨，嫩紅無語飛盡。　　愁絕兩岸青山，深深埋玉，零落花鈿冷。夜半秋墳詩唱徹，更比哀猿怕聽。斷石縈煙，凉泉瀉峽，尚帶殘妝粉。香魂休睡，試憑橫竹吹醒。”
 
[65]

 《綠意》賦苔痕云
 
[66]

 ：“空庭雨積。漸染成淺黛，延緣牆隙。正是池塘，春草生時，難辨兩般顏色。閒門深掩無人到，已滿地、翠煙如織。又暗添、幾縷蛙涎，裊裊篆紋猶濕。　　應悞廻闌倚遍，怕行近滑了
 
[67]

 ，穿花雙屐。似淡還濃，漠漠平鋪，只道綠槐陰密。黃昏小立成銷黯
 
[68]

 ，恰看到、斜陽成碧
 
[69]

 。謝樹頭、吹落嫣紅，一霎破伊岑寂
 
[70]

 。”《八聲甘州》韶臺與余同出都
 
[71]

 ，韶臺先歸，余小住金陵。歸舟偶閱昔年唱和驛柳詞，因題此闋云
 
[72]

 ：“記蘆溝煙柳和新詞
 
[73]

 ，悽斷小銀箏
 
[74]

 。悵飛花飛絮，催人過盡，水驛山程。
 
[75]

 此日天涯依舊，書劍共飄零。却恐愁邊鬢，添了星星。　　憔悴江南倦客
 
[76]

 ，更句留十日，酒夢纔醒。愛吟箋檢點，深夜對枯檠。
 
[77]

 只如今、怕吟楊柳，甚年年、慣作別離聲。歸來好，南園煙水，更結鷗盟
 
[78]

 。”《一枝春》里中人日例有花埭之游，余以小病閉閣不出。案頭水仙作花，山農復致緋桃，紅艷欲醉，頺然隱几，口占小詞寫之。詞云
 
[79]

 ：“響竹喧餘，笑題詩、此日心情都懶。薰罏燕几，換了酒旗歌板。瑤妃睡起，步羅襪、肯來相伴。還暗憶、門掩春山，幾樹豓如人面。　　村童折來紅顫
 
[80]

 。趁輕雲、嫩日烘開微煖
 
[81]

 。明脂靚粉，媚我破琴枯硯。晴川畫舫
 
[82]

 ，怕遊屐麴塵撩亂。岑寂裏、聊慰今年
 
[83]

 ，看花霧眼。”先生所著名《憶江南館詞》，聞全稿在梁星海處，侍郎近欲錄副云。又憶少時在菊坡精舍，先生言游羅浮歸，只得“羅浮睡了”四字，久未成詞，故余與公度後皆擬作。
 
[84]



朱九江
 
[85]



朱九江先生（次琦），處為純儒，出作循吏，晚歸九江鄉授徒，足跡不履城市，各大府延見，均以病辭。平生著作，以《朱氏族譜》為精力所聚之書。詩文各種。臨歿，復舉其稿委於火，蓋慊不自足也。有《是汝師齋詩》一卷，乃其門人竊錄出者。陳古樵大令刊置《學海堂叢刻》第十二。綜觀其詩，韻高而意遠，樹骨漢魏，取神初唐，頓挫沈鬱，尤得杜陵真髓，獨漉後一人已。顧先生理學純儒，而閨情甚摯。其《守歲與閨人夜話》五律二首云
 
[86]

 ：“漸漸衣稜凍，娟娟鬢影深。鏡匳今共命，燈火此愁心。萬態趨殘夜，孤思殿苦吟。高懷吾愧汝，卒歲恥言金
 
[87]

 。”“近恙亦良已，遐憂方缺然。與卿俱省恨，明歲入中年。事往疑尋夢，親衰每禱天。翻憐株守好，說笑展春筵。”聞先生淑配品恉與先生相高，如柴桑之有翟氏。循誦兩詩，令人彌欽伉儷之樂也。

賽花會
 
[88]



丙午人日後，港中公園舉行賽花會，東西名卉，五色雜陳，就中尤以日本領事夫人所設瓶花為佳。昔人謂，插花須講學問。李子虎句“如仙妙手插瓶花”，非得妙手，不能枝枝入畫也。新會陳韶，字猛進，撰《看花記》一篇，末附一絕云：“河山成代謝，花鳥繫興亡。佳日隨人度，悲場算樂場。”余讀之不能無感，正與蕭伯瑤“園花惆悵征鼙後，不斷猩紅海外來”同一慨歎。

鮑覺生
 
[89]



除夕，余在花市購得鮑覺生侍郎（桂星）便面，書法秀逸流動。自錄其《香山旅次景空寺宿幽上人院》五律一首云：“不與人境接，寺門開向山。暮鐘寒鳥聚，秋雨病僧閒。月隱雲樹外，螢飛廊宇間。幸投上界宿，暫得靜心顏。”覺生集不見刊本。余最愛其絕句二首，并錄於此。“碧江紅樹晚蕭蕭，蘆荻花中一葉飄。明月滿船天在水，數聲柔艣過楓橋。”
 
[90]

 “皓然林岫玉彎環，乞與勞人半日閒。一樹梅花一篷雪，自携尊酒上孤山。”
 
[91]

 又詠《蘇武》句云：“胡地胭脂未妨買，古來忠孝是情真。”
 
[92]

 《嚴光》云：“不是羊裘太矜傲，一朝風節要人開。”
 
[93]

 《周瑜》云：“小喬得婿稱為快，名將呼郎古孰爭。”《范仲淹》云：“十事未能行一二，文臣偏使任兵戎。”
 
[94]

 皆戞戞獨造。

舒鐵雲
 
[95]



江山船婦相稱皆曰同年嫂，業此者皆桐廬嚴州人，故名桐嚴。曰同年，蓋字音之訛也。舒鐵雲孝廉（位）有詩云
 
[96]

 ：“只知蘇小是鄉親，誰識嚴陵亦故人。宋嫂羹湯調自好，吳娘歌曲聽難眞。紗窗掩雨眠雙槳，羅襪裁雲印一塵。惆悵芳年有華月，幾錢能買此青春。”相傳寶竹坡侍郎所悅之珠兒，即江山船中佳麗也。
 
[97]



寶竹坡
 
[98]



竹坡侍郎戀江山船女阿珠，自甘罷官，陳之奏牘，斫弛不羈，當時頗傳為佳話。不知竹坡鄭邸之裔，宗室之賢者也。平日負才玩世，喜從緇衣黃冠、田父野老游，間涉郊野，携酒互酌，當其為適，旁若無人。罷職後，以朝事日非，益酣歌縱酒。慕信陵之遺風，喜觀劇，貧不能具多資，輒持京錢四百，携老僕往，雜坐稠人中，了不介意。其通脫如此。
 
[99]

 著有《偶齋詩草》。少作尚才氣，中歲以後學陶、白二家，抒寫性靈，不落尋常窠臼。錄其《偶成》云：“開門看明月，滿徑雪花飛。小院絕人語，峭風吹我衣。繞墻松影重，隔巷柝聲微。獨立幽懷適，悄然無是非
 
[100]

 。”公沒後數歲，哲嗣伯福庶常與弟仲福同殉庚子之難。伯福尤才而賢，為當世所慟。有詩一卷，尚未梓行。

彭剛直
 
[101]



彭剛直公（玉麟），一代偉人而癡於情。中表有女字梅生者，娟好通文翰，剛直與訂婚約。顧貧不得志，女之父母卒以女字他人，女鬱鬱歿。故剛直畫梅，旁蓋一印文，曰“一生知己是梅花”
 
[102]

 。聞女少時，與剛直同學即相愛悅。嘗作《西江月》詞贈之，詞云：“荳蔻梢頭年紀，梧桐葉底詩名。遮燈私語碧窻陰。署個綢繆小印。　　舊恨已隨春去，新愁又共秋生。海棠開後到如今。除卻相思無分。”剛直詩多倔強闊大之句，此詞殆不類其人。

彭剛直又
 
[103]



剛直風骨峻厲，人擬之為包孝肅復生，然其倜儻風懷，實為韓魏公、范文正一流人物。記其《彭蠡奏捷》詩云：“書生揮指戰船來，江上旌旗八面開。十萬貔貅齊奏凱，彭郎奪得小姑回。”
 
[104]

 或曰公此詩有所指也。

剛直在西湖消夏時，嘗盪一槳至靈隱深處，每過岳忠武墓必詣拜。墓旁皆岳姓子孫，岳姓有女名二官者，豓名震一時，遇公至，二官必出捧茗，公亦為之小坐。然公是時年已老矣，而豓情未稍衰也，為賦二絕
 
[105]

 ，中有“但願來生再相見，二官未嫁我年輕”之句。公未幾薨，而二官亦以是年死，西湖人傳為佳話云
 
[106]

 。

林敦谷
 
[107]



甲午、乙未之間，楊叔嶠侍讀（銳）方在京師，寓伏魔寺，林暾谷舍人（旭）時相過從。有贈叔嶠長篇云
 
[108]

 ：“窗外丁香玉雪色，窗下兩生坐太息。可憐太息空爾為，舍人縣令官秩卑。朝出空遮御史車，暮歸還草相公書。宗廟神靈三百春，即今將相未無人。言戰言守言遷都，三十六策他則無。深宮迫念先朝痛，根本關中敢輕動。擲鼠忌器空持疑，餒虎割肉有盡時。書生不自有科第，能為國家作麽計。東家翰林盡室避，猶聞慷慨排和議。”此詩感憤時事，亦可傳也。

劉康遺作
 
[109]



戊戌殉國六君子，惟康大庵（廣仁）、劉斐村（光第）遺作最尠。大庵本工詞章，昔年屢過香海，以文字見推，謙謙自抑，即有所作，輒不肯示余。兹由何倚數述其題余《獨立圖》一絕云
 
[110]

 ：“迢迢香海小闌干，獨立微吟一笑懽。我亦平生有心事，好花留與眾人看
 
[111]

 。”此詩未嘗見其錄示，蓋慊不自足如此，今成為絕調矣。

余遊羅浮黃龍觀，道士出觀留題冊，中有劉斐村一絕句，題為《乙未九月遊羅浮》。詩云：“我遊羅浮秋暮時，梅花尚早瀑泉遲。唯有松風解娛客，六時天樂奏參差。”清淺有趣。

陸小雲
 
[112]



咸豐癸丑春，洪氏陷金陵
 
[113]

 ，大肆淫掠。有校書名陸小雲，秦淮豓都知也。先一日置酒邀同伴歌舞酣醉，夜遂自經，當時傳為美談。居梅生賦《石城曲》紀其事云：“我歌可憐石頭城，燕子飛時寇還入。花月春江負天塹，終古秦淮恨鳴邑。秦淮可惜繁華歇，板橋舊事人猶說。二百年來最斷腸，溫柔鄉有錚錚鐵。小雲生小長干住，門前一樹枇杷樹。妙年比似月初三，盛名壓倒花無數。李香顧媚當時豔，少年爭識都知面。相逢若個好男兒，熱情冷倒滄桑變。東風西吹劫正劇，渡口打槳誰還接。莫愁只愛說歡娛，留眼何能看摧折。舊盟火急邀盒子，東鄰阿妹西阿姊。別長會短悲莫悲，有情無情淚如水。淚海流枯復何益，笑拈粉鏡尋眉筆。如此風神不飲酒
 
[114]

 ，明日朱顏恐成碧。砲聲訇如羯鼓多，雜花生樹催辭村。那能廢人寫絲竹，我為若舞若我歌。千金一刻拚此時，太白睒睒當罘思。歌闌酒散梁塵靜，杜蘭香去人未知。吁嗟乎！直得及時行樂死，不死為容媚蛇豕。菖蒲花發五雲高，幾曾親見風塵裏。”

薛濤詩
 
[115]



順德馮遂知刊《翠琅玕館叢書》，以薛濤詩入第五集。
 
[116]

 按，濤字洪度，本長安良家女，隨父宦，流落蜀中，遂入樂籍。辨慧工詩，有林下風。韋皋鎮蜀，召至賦詩，號女校書。出入幕府，歷事十一鎮，皆以詩受知。暮年，獨居浣花溪，著女冠服，創製松花小箋，時人稱之為“薛濤箋”。余最愛其《和李書記席上見贈》云：“翩翩射策東堂秀，豈復相逢豁寸心。借問風光為誰麗，萬條絲柳翠烟深。”又《段相國游武擔寺病不能從題寄》云：“消瘦翻堪見令公，落花無那恨東風。儂心猶道青春在，羞看飛蓬石鏡中。”詞意婉妙如此，真得唐人三昧。宜其才動公侯，即製一文玩，亦豔傳千古也。薛濤箋，人咸耳其名，而詩卻少見者。遂知屬余校勘，因錄兩絕，以見一斑。

鄺海雪
 
[117]



吾粵鄺海雪先生，孤身徧歷嶺西猺峒，實為詩界探險家。而雲軃媌娙，風流相映，美人知己，豔著千秋。所著《赤雅》，張華《博物》非其比也。吾縣黃蓉石比部（玉階）有《讀赤雅八首》，其警句云：“奇兵出沒相思寨，明月笙歌獨脚樓。”
 
[118]

 “落日喑霾人鮓甕，陰風寒徹鬼門關。”
 
[119]

 “香冢土花埋玉笛，蠻溪陰雨暗銅船。”
 
[120]

 “無家張儉蹇裳去，有恨靈均繭足來。”
 
[121]

 工切之極。比部以名進士久宦京師，與張南山齊名，身後遺集未刊。近譚少緣秀才（頤年）搜得佚稿二卷，屬余作序。集中五言尤多，近錢、劉。

漁洋論詩，稱獨漉“清迥絕俗”
 
[122]

 ，而謂海雪為“字字離騷屈宋心”
 
[123]

 ，其心折至此。余則以明之海雪、本朝之仲則為太白替人，嘗於印度洋上讀《嶠雅》、《兩當軒》兩集，合賦一詩云
 
[124]

 ：“手把鄺黃集，豪吟盡酒觴
 
[125]

 。一篇詩涕淚，五色繡肝腸。風雪摧搖落，乾坤鬱慨慷。二公今不作，獨立視蒼茫。”

劉愚谷
 
[126]



《楚庭耆舊集》推先曾祖分轉公與鄭棉舟先生為粵詩之最，工豓體。其實，《黎齋》、《海天樓》二集不僅以溫李派擅塲也。若廖夢生、劉愚谷，則真工無題之作。夢生詩，已見前編矣。愚谷廣文名廣智，吾縣孝廉，遺稿載《楚庭耆舊集》。《情天六首》云：“蒼蒼何處問情天，雨覆雲翻幻作緣。路斷劉郎曾兩度，歌聞樊素又經年。團團明月輕羅扇，密密芙蓉錦字篇。搜篋縱存休展玩，舊愁撩動海難填。”“無端萍合悔當初，病齒扶頭髻懶梳。乍顧傾情彈火鳳，後期堅約指銀蜍。每教逃醉佯翻酒，偶作諧談笑引書。一點靈心雙慧眼，旁人顛倒況相如。”“桃花酣笑月圓時，無那顛風作意吹。打槳到門魚鎖寂，沿江尋樹蝶魂癡。似聞塢裏春藏燕，豈意河東日吼獅。消息望窮書忽到，香山忍淚放楊枝。”“枇杷花裏小樓紅，握手猶疑是夢中。苦訴海棠原蜀客（蜀生），乞携鸚鵡出樊籠。三星子夜遲臨戶，萬里公車促駕風。名要占先歸要早，佛前儂自閉珠櫳。”“毷氉歸來滿面沙，南雲望斷夕陽斜。挑鐙頻讀廻文錦，到岸先尋碧玉家。擬接桃根親理楫，強留銀樹待生花。鴛鴦欲合還分散，決絕詞成緒亂麻。”“銀漢迢迢又嫩秋，青鸞音信任沈浮。偶隨裙屐登歌舫，忽聽琵琶唱別舟。一笑搴簾妝半面，幾番垂筯話從頭。回心早向瞿曇懺，莫結來生不了愁。”《彩雲四首》云：“彩雲何事下情天
 
[127]

 ，怨翠啼紅廿五年。香國縱酣皆苦海，塵緣得脫便游仙。好歸洞府長騎蝶，莫望家山又化鵑。歡笑當時原破涕，不須今日始淒然。”“桃花門巷久相違，既悔還思未盡非。若見沈縣愁李益，愈教惆悵舊崔徽。蕙蘭心性霞盈口，楊柳腰肢玉半圍。宜笑宜嚬又宜醉，卷中人尚記依稀。”“絮落萍飄夙世因，幾番風起復沾塵。明蟾有魄難禁夜，么鳳無窠豈駐春。市骨揮金憐郭解，盟心同穴哭唐寅。魂兮重見應尤命，絕好蕭郎作路人。（前詩所謂放楊枝者。）”“生愛騷人死亦奇，淒涼風雨弔湘時。（死於五月五日。）一篇為誦招魂些，五色慙無續命絲
 
[128]

 。携酒香墳何處酹，回頭泡影總成癡。名花短命翻為福，休更泉臺唱我詩。”合觀前後諸篇，離合變幻，令人輒喚奈何。然明月難圓，名花易謝，才人所遇，每多如此。僕本恨人，亦曾親歷，固不止為愚谷感也。惟仲則《綺懷》，蓮裳《綠春》，亦必有實事實情，乃成絕調。否則，鏤金錯采，刻句雕辭，亦無足重耳。

韻香
 
[129]



無錫尼韻香善畫蘭，字仿內景經，縞紵徧於四方。後以所託非人，天年竟閼，殘縑遺扇，散在人間，三十年來，江湖猶有能道之者。余舊藏所畫芍藥一幀，為人索去。昔汪容甫過馬守貞故居，憶其所畫叢蘭修竹，為文以弔之。
 
[130]

 韻香流落相同，而齎恨猶苦。南海桂星垣觀察（文耀）曾賦《國香慢》詞一闋云
 
[131]

 ：“一匊湘魂，記花宮未鎖，偷降瑤仙。蘭香是誰付與，帶向生前。更有芳心玉斲，愁滋味、省識春先。無端强孤冷，鑄影龕鐙，炙夢罏煙。　　幾番搖落恨，把荷衣蕙帶，繭緒相纏。東風欲語，當日自寫嬋娟。花夢漸隨春散，任人間、碎拾芳鈿。為伊祝來世，莫種靈根，再近情天。”

鄭板橋
 
[132]



鄭板橋，揚州人，却不喜揚州。觀其《揚州》詩云：“千家養女先教曲，十里栽花算種田。”“繁華一刻人偏戀，嗚咽千年水不流。”“盡把黃金通顯要，惟餘白眼到清貧。”
 
[133]

 則揚州風俗之壞可見矣。又《平山宴集詩》
 
[134]

 ：“買盡烟花消盡恨，風流無奈是揚州。”又《廣陵曲》收句：“長夜歡娛日出眠，揚州自古無清晝。”

陳蝶仙
 
[135]



泉塘陳蝶仙秀才（栩）新刊《著作林》一書，內分十門，材料豐富。卷首以銅板範余寫真，上列賛辭，並錄詩詞於諸家之上。余神交半天下，投簡札者日無虛，然如蝶仙之厚情，感銘肝腑。余方悼女，返江村，患目痛，苦雨閉門，忽寄至此編，眼光為之頓豁也。蝶仙最工詞曲之學，所著《九宮曲譜正宗》、《栩園新樂譜》，多所攷正。其《古今詞曲品》論“梁任公文章絕世，詩亦豪邁不羈
 
[136]

 ，惟所撰《新羅馬傳奇》曲中多平仄倒置、腔調不合之處
 
[137]

 ，如《皂羅袍》、《黃鶯兒》中四字句，尤顯而易見者，竊為全書可惜”云。

蝶仙有《眉山冷翠詞》一卷。《浣溪紗》云：“弱弱芳魂瘦影單。去來無定怨更殘。和衣靠暖玉闌干。　　花底心香銷宿火，柳梢眉月悄籠烟。屧廊分手去珊珊。”《前調·懷內子》云：“個裏情懷祗鏡知。暫時消遣玉臙脂。強為嬌女畫長眉。　　怕着寒衣慵起早，不圖好夢慣眠遲。虧他往夜耐相思。”《洞仙歌·寄張雲蘭校書》云：“東風門巷，認桃花依舊。尊底相逢破眉皺。愛櫻唇潤酒、花鬢黏香，那還說，特地為郎憔悴。　　別來無恙否，如此春寒，薄絮衣裳怎禁受。前日是清明、蘇小卿親，應難忘、西泠楊柳。問畢竟、紅船幾時來，我釀熟葡萄，和卿拌醉。”《南浦·次平湖懷舊韻》云
 
[138]

 ：“水天一碧，記依稀、風景似當年。試問秋光如許，明月甚時圓。三株兩株楊柳，怪絲絲、不繫小樓船。對平湖皺碧，孤山凝黛，秋夢渺如烟。　　惆悵段家橋畔，更誰家、燈火燦華筵。冷落紅簫翠琯，烟鎖畫樓前。山兒水兒依舊，峭西風、愁殺隔波蓮
 
[139]

 。算年年不改，一隄芳草送吟鞭。”短調學小山，長調似耆卿，近時詞家之傑出也。

紅豆詞
 
[140]



《紅豆圖》已題徧大江南北，諸名士裝成巨冊。近日，復得沈孝耕由都中寄到《金縷曲》一闋，趙曰生又由瓊海寄題《摸魚子》一闋，秦、蘇並世，姜、柳同聲，真詞家之韻事也。亟為錄出。沈作云：“好夢渾無據。黯銷魂、吟邊記曲，花間按譜。比似櫻桃春恨重，誰料相思更苦。悔不早、量珠聘去。怕共前塵輕擲却，戲拈來、贈與傷心句。算總是，團圓誤。　　盈盈一水非修阻。奈飢驅、為人作嫁，累伊延佇。點點離情吹不散，卻被東風約住。已暗惹、二分塵汙。聞道琵琶猶未老，合歡杯、索要酬芳樹。試看取，淚痕嫵。”趙作云：“是情天、歡苗愛葉，纏綿結得如許。無端一夜東風劫，化作相思雙樹。甚情緒。看萬點猩紅，萬點皆酸楚。齊梁詞賦。寫不盡潘郎，柔情萬種，還付樂人譜。　　尚記得，那日銀屏風底，煩卿顆顆親數。殘膏剩馥應猶在，莫把此心空負。情最苦。問海角飄蓬，又更經風雨。安排香土。好後苑移根，重携素手，如此願償否。”孝耕工詩，未嘗留意倚聲，偶一填寫，意在言外，直逼竹垞老人。若曰生，則旗亭傳播十餘年也。
 
[141]



鄭玉山
 
[142]



吾鄉海幢寺側有土一抔，相傳為南漢時梳粧樓，今則委巷蕭條，盈衢蔀屋。地與寺園相近，綠樹陰合，時聞鳥聲。嘗與鄭玉山孝廉（權）過其地，黯然有懷
 
[143]

 ，蓋不勝弔古之意。孝廉因填《鳳凰臺上憶吹簫》一詞云
 
[144]

 ：“故國悲涼，梵宮岑寂，幾間破屋人家。訪綺樓遺蹟，盡化塵沙。妝鏡香奩俱渺，都莫問、往日繁華。傷心處，斜陽古木，怕聽啼鴉。　　堪嗟。望衡對宇，半豚柵雞塒，煆竈繅車。念覇圖銷歇，而況宮娃。空賸南強千畝，開宴日、扶荔同誇。千秋後，誰如素馨，尚有香斜。”

先明經公
 
[145]



先大父明經公《梅花集古詩》一卷，世與黃石牧《香屑集》同稱
 
[146]

 。張南山先生題卷首云：“鴻軒以所為梅花集古七律一百二十首屬勘定。余讀竟，歎曰：美矣哉，富矣哉！集古難，集七律尤難；集二三十首不難，集至百二十首則甚難；集眾手之詩，而辭既工切，意復貫串，直如出一手，則尤難中之難。”並題一詩云：“廣邀千載題詩客，來與梅花共寫真。自有此花無此作，一杯吾欲賀花神。”又從伯祖聘三公（仕徵）題一律云：“詠梅集古尋常見，仍集梅詩始足誇。織就雲裳都美錦，釀成香密盡名花。精心獨運空前代，生面能開別一家。序到庾關才更好，寒宵吟賞細煎茶。”蓋先大父此集，句句俱集前人詠梅詩為之，末附《庾嶺探梅序》，亦句句集《庾嶺序》及《梅花賦》，亦與《香屑》一序同工也。

先茂才公
 
[147]



先叔祖駿坡茂才公有《三十六村草堂集》，龍溪鄭雲麓都轉（開禧）序其上云：“樂府直闖香山之席，宮詞足摩王建之壘，五古學昌黎，七古師太白。近日，得黃蓉石、陳蘭甫、儀墨農諸子，每歎嶺南多詩人，區、黎、陳、屈，流風未艾也。今復得潘生，益為愉快”等語。又吳縣董琴涵觀察（國華）題是集，謂《厓門行》一篇，令藥亭見之，前賢當畏後生云云。高要馮展雲中丞（譽驥）讀斯集，賦一律云：“愴然開卷沁心脾，絕迹孤行筆一枝。名重荀龍生豈偶，事同賈鵩死都奇。寒山片石能傳語，宿草荒原最繫思。悽絕昌黎哀少監，更彈老淚為編詩。（自注：謂陳仲卿先生。）”

吳小荷

余選《粵東詞鈔三編》
 
[149]

 ，吳小荷恭人詞幾於全錄
 
[150]

 。恭人為荷屋中丞女，名祿卿。畫摹蔣、惲，詞學蘇、辛。有《寫韻樓稿》一卷，藏葉蘭臺師處。僅記其《自題小像》二句云：“含毫私語還相問，可是西山寫韻人。”其懷抱可想。

 此稿惜無刊之者。

王玖官
 
[152]



東門女士王玖官，為閩海邱菽園觀察夫人，妙才。早世有《紅樓夢》分詠絕句
 
[153]

 ，人多傳之。而余獨愛其《送外子》一絕云
 
[154]

 ：“襥被匆匆君出矣
 
[155]

 ，迷離殘夢續難成。遙知欲渡滄江漲，應有新愁共水生。”情思無盡。又《偶作》云
 
[156]

 ：“每因病久怯登樓
 
[157]

 ，嵐翠虛延四面幽。却為愁多閒倚枕，袂涼迫起一天秋。”“迫”字，非病中人不能說出。

賽金花
 
[158]



京都名妓賽金花，原名傅彩雲。洪文卿侍郎（鈞）携之使泰西，生一女。洪卒於都，彩雲復至滬，名曹夢蘭；流轉至京，又更名賽金花。樊雲門方伯（增祥）為撰《彩雲曲》，於其一生歷史，搜括無遺。原稿散見於津、滬各報，因錄之，俾與欲知狀元夫人歷史者談豔迹。況余在柏林，於侍郎使署中，曾作公幹平視耶
 
[159]

 ？詩云
 
[160]

 ：“姑蘇男子多美人，姑蘇女子如瓊英。水上桃花知性格，湖中秋藕比聰明。自從西子湖船住，女貞為化垂楊樹
 
[161]

 。可憐宰相尚吳棉，何論紅紅兼素素。山塘女伴訪春申，名字偷來五色雲。樓上玉人吹玉管，渡頭桃葉倚桃根。約略鴉鬟十三四，未遣金刀破瓜字。歌舞常先菊部頭，釵梳注入妝樓記
 
[162]

 。北門學士素衣人，暫踏毬場訪玉真。直為麗華輕故劍，況兼蘇小是鄉親。海棠聘後寒梅喜，待中居外明詩禮
 
[163]

 。兩見瀧岡草墓文
 
[164]

 ，鴛鴦絃上春風起。畫鷁東乘海上潮，鳳凰隊裏並吹簫
 
[165]

 。安排銀鹿娛遲暮
 
[166]

 ，打疊金貂護早朝。深宮欲得皇華使，才地容齋最清異。夢入天驕帳殿遊，閼氏含笑聽和議。博望仙槎萬里通，霓旌難得彩鸞同。詞賦環球知繡虎，釵鈿橫海照驚鴻。女君維亞喬松壽，夫人城闕花如繡。河上蛟龍盡外孫，虜中鸚鵡稱天后。使節西持婁奏春
 
[167]

 ，錦車馮婦亦傾城
 
[168]

 。冕旒七毳瞻繁露，盤敦雙龍贈寶星
 
[169]

 。雙成雅得四王意
 
[170]

 ，出入椒庭整環佩。妃子青禽時往來
 
[171]

 ，初三下九同遊戲。裝束潛將西俗嬌
 
[172]

 ，語言總愛吳娃媚。待食偏能饜水鮮
 
[173]

 ，報書亦解繙英字。鳳紙宣來鏡殿寒，玻璃取影御牀寬。誰知坤媼山河貌，衹與楊枝一例看。三中淮外雙飛俊
 
[174]

 ，還朝未幾相如病。香息常教韓壽聞
 
[175]

 ，花頭每與秦宮並。春光漏洩柳條輕，郎主空嗔梁玉清。祗許大夫驅便了，不教琴客別宜城。從此羅帷怨離索，雲藍小袖知誰託。紅閨何日放金雞，玉貌一春鎖銅雀。雲雨巫山枉見猜，楚襄無意近陽臺。擁衾總怨金龜壻，連臂猶歌赤鳳來。玉棺晝下新宮啟，轉鹿王郎長已矣
 
[176]

 。春風肯墜綠珠樓，香徑還思苧蘿水。一點奴星照玉臺
 
[177]

 ，樵青婉孌漁僮美
 
[178]

 。穗帷猶挂鬱金堂，飛去玳梁雙燕子。那知薄命不猶人，御叔子南後先死。蓬巷難栽北里花
 
[179]

 ，明珠忍換長安米
 
[180]

 。身是輕雲慣出山，瓊枝又遂平康里。綺羅叢裏脫青衣，翡翠巢邊夢朱邸。章臺依舊柳毿毿
 
[181]

 ，琴操禪心未許參。杏子衫痕學宮樣，琵琶門榜換冰銜
 
[182]

 。吁嗟乎！情天從古多緣業，舊事煙臺那可說。微時管蒯得恩憐，貴後萱芳都棄擲
 
[183]

 。怨曲爭傳紫玉釵，春遊未遇黃衫客。君既負人人負君，散灰扃戶知何益。歌曲休歌金縷衣，買花休買馬塍枝。彩雲易散玻璃脆，此是香山悟道詩
 
[184]

 。”
 
[185]

 聞雲門此稿甫脫，傳誦京師，一時比之為梅村之《圓圓曲》。中間所述，自洪侍郎易簀以後，鸞飄鳳泊，豔幟重張，寓有微意存焉。迨後金花再偕孫三兒入都，乃戞然而止。庚子一役，聯軍入京，此為金花一生最大之歷史，而此曲未及者，蓋時月有不同也，曲中所謂“情天從古多緣業，舊事煙臺那可說”。此即佛氏輪回因果之說，閱者於此而留意也，則金花一生與洪侍郎之歷史，可恍然矣。近人撰《孽海花》說部，專紀侍郎與金花軼事，關繋時局興亡，可與此詩互證也。

瘦梅瘦蝶
 
[186]



有自署劉江瘦蝶者，於《滬上消閒錄》刊一詩，題為《讀飛素閣梅花一律用梁夫人韻》。詩云：“羅浮夢醒影迷離，翠羽啁秋玉滿枝。香襲畫檐容索笑，寒呵彩筆漫題詩。凍雲無賴封偏早，明月多情到肯遲。分付小奚勤飼鶴，好將春色守仙祠。”
 
[187]

 蓋曾購讀亡婦遺稿也
 
[188]

 。其後，瘦蝶貽書訂交，乃悉為鎮洋許泰，字仲瑚。因索其平日吟稿，采入詩話。憶數年前，上海朱兆基，字瘦梅，亦曾寄《題飛素集》一律，乃次余韻者
 
[189]

 。詩云：“盤螭明鏡費磨鐫，對影徘徊色相妍。映水一鈎無賴月，飛花萬點奈何天。華年錦瑟愁難遣，密字珍珠手自編。為刻遺詩傳不朽，慰情泉下亦怡然。”聞瘦梅年少美才，風流自賞。此詩已刻集端，今因瘦蝶之作，重錄之。

狄楚青
 
[190]



《上海時報》所刊《平等閣詩話》，錄余與亡婦詩，謂余意趣孤峭，婦則境象蕭閒，又稱其似長吉。甚愧其意，而不知平等閣為誰也。近乃悉為狄楚青。狄，湘人，名葆賢
 
[191]

 ，曾作宰，今棄官為記者矣。《飲冰室詩話》多載其所作。有七律一章云：“又見東風拂耳過
 
[192]

 ，任他飛絮自蹉跎。金輪轉轉牽情出，帝網重重釀夢多。珠影量愁分碧月，鏡波掠眼接銀河。為誰竟着人天界，便出人天也奈何。”全用新理想，却有意味可尋，與譚壯飛之滿紙硬銅怪鐵、不成一器者，正自不同也。

楚青《泊長崎有感》二絕云：“斷腸如花彼美人，媚紅嬌綠為誰春。轉憐小妹深閨坐，珍重明珠不字身。”“霧鬢風鬟空掩映，柳腰蓮步枉輕盈。淺山如黛波如鏡，小小眉彎自畫成。”飲氷室謂其“以美人喻中、日兩國，不着一字，感愴甚深
 
[193]

 ”。

蘇臺五美圖
 
[194]



李芸甫水部（秉綬）薄游吳門，徵歌選勝，曾倩名手繪《蘇臺五美圖》，皆當時曲中翹楚也。此圖居梅生得之粵西，余又得之居氏，為行篋最珍愛之品。兹將題者錄入詩話。周素夫（世錦）云：“留得看花未了因，天花五朵現全身。環肥燕瘦相忘處，知是屏風第幾人。”“是香是色兩難分，繡譜宛央慣結羣。翻笑坡仙情味薄，不曾真個畫朝雲。”“一片花魂擁玉臺，桃源仙境敞然開。六朝金粉三山夢，早被風光繡出來。”“荼薇清照得如無，望裏亭亭伴欲呼。好是黃荃工著色，情天一角補姑蘇。”“湘水巫雲豔合圍，景中人面未全非。難禁一段紅牆意
 
[195]

 ，夜夜焚香拜洛妃。”“采罷黃花更碧蘭，秋風人隔玉闌干。妝前多少金胡蝶，郡向滕王畫裏看
 
[196]

 。”“披卷如聞百和香，青山紅粉自成行。櫻桃院落重重在，記得當年李十郎。”“我亦鶯湖載酒儔，經年別夢續花洲。無端捧到羣芳譜，翻使詩腸感杜秋。”汪孟棠（云任）云：“三五花枝姊妹開，桐陰竹葉掃莓苔。紅橋四百姑蘇郡，閒殺吳宮薛夜來。”“藕花裙子鬱金香，白紵紅紗稱體長。底事春風不相惜，茶烟驚破綠衣娘。”“鴛鳥孤飛罷繡鍼，麝香有思裹寒衾。就中邢尹無分別，但問含愁若個深。”“盈盈拈帶半嬌癡，周昉屏風却立時。除是多情忍肌眼，隔花猶盼好腰支。”陳海霞（標）云：“紅牙檀板雪兒謳，名擅當年菊部頭。約住青衫低按拍，月明齊唱小梁州。”“翠袖重圍暮復朝，濃情如酒要人消。須知紅豆拋殘處，一度春風一長苗。”“數罷風懷破寂寥，客窗幾聽雨瀟瀟。十年不識廣陵路，夢逐秋風送晚潮。”“蠕蠕誰解可憐蟲，流水桃花怨落紅。怪煞劉郎難再到，都教燕子罵東風。”龔雲海（立濤）云：“鞭颺珊瑚控玉驄，黃雞白日唱玲瓏。春風七里山塘路，繚亂花枝照眼紅。”“鏡裏花光豓更新，釵痕鬢影妙傳神。天生紅豆相思種，燕瘦環肥盡可人。”“携得羣芳小譜回，引他蜂蝶浪相猜。牡丹香豔梅蘭韻，何不移將一處栽。”“落拓樊川好夢稀，水村山郭思依依。吹簫擬向吳門乞，打點雲山一衲衣。”
 
[197]



蘇臺五美圖又
 
[198]



又王笠舫大令（衍梅）題《滿江紅》一詞云
 
[199]

 ：“閱徧烟花，排頭算、蘇州第一
 
[200]

 。曾闖過、畫眉橋畔
 
[201]

 ，玉簪如雪。簾影輭搖人語細
 
[202]

 ，笛枝涼透秋光碧。認歌樓、繁響下唐梯
 
[203]

 ，弓鞋窄
 
[204]

 。　　十郎事，鸚哥說。冰壺淚，珍珠滴。把吳淞裁破
 
[205]

 ，蜀箋重擘。約畧紅衫年紀小，嬌憨素臉春潮熱。待夜深、偷摸枕函邊
 
[206]

 ，呼伊出
 
[207]

 。”笠舫先生詩詞，為世所珍。畫中人得此，益覺釵鈿生色。余亦囑陳倚雲大令題句。倚雲，湘南人，曾游吳門，與余話滄浪、虎邱之勝。詩工豓體，人呼笠舫後身。因賦三絕云：“昔日風流李水部，吳門畫得五花枝。潘郎珍重非無意，換取詩人絕妙辭。”“靈魂吸取在毫端，眼暈眉愁想像難。莫道畫圖曾省識，只留色相與人看。”“廿紀初聞警女鐘，願他脂粉盡英雄。如何花底金鈴繋，不在人間在畫中。”

張桂生
 
[208]



鄺海雪綠綺臺琴，為唐武宗物，海雪抱琴殉節。此琴為陳仲卿先生購得，藏於鄺齋，後又歸張德甫廉訪（敬修），名其樓曰“綠綺樓”。余寓東官張氏，曾至可園，欲拜觀此琴。時廉訪已歿，喆嗣桂生中翰（振烈），詩人也，方養疴園中，日昃未起。後乃知余來訪，貽書道歉，并贈兩詞，又寄詩稿，囑為題辭。今余未暇再游東官，而桂生歿亦數載矣。桂生少作，已刻《柳堂師友錄》中。兹擇錄數首。《齋居》云：“軒對銀塘闢
 
[209]

 ，荷香繞隱居。琴聲醒夢鶴，花氣醉游魚。傲骨眈吟瘦，名心閱世除。烹茶邀客話
 
[210]

 ，莫負晚涼初。”《夢游赤壁》云：“危峰千尺壓濤頭，指點雲烟入臥游。我是髯蘇夢中鶴，偏從夢裏駕扁舟。”《閨思》云：“君心即妾心，肯為別離間。音書久未來，多應少秋雁。”《稚子》云：“解識阿爺意，牽衣笑問時。今朝顏色喜，定復得新詩。”
 
[211]



江建霞
 
[212]



過渡時代，置身科名，沈酣經史，而倡興新理新學，思喚起疲聾，製造人格，以強中國，元和江建霞京卿（標）實為傑出。建霞於戊戌罢官，竟齎志以终。余為中國哭是人也。余與建霞不相識，近閱《湘學文編》，始知其錄余文入《湘報》中
 
[213]

 。欲求其遺詩，不可得。
 
[214]

 憶從冒鶴亭扇頭見建霞所繪《江亭秋柳圖》，蕭疏澹逸，不似玉堂人笔，其襟抱可想。鹤亭又語余，建霞藏名畫甚多，有改七香（琦）寫玉京道人小像，頗珍貴。江都王義門（景沂）曾題《高陽臺》一調云
 
[215]

 ：“紫鳳愁春，紅蘭泣夕，鬢絲容易滄桑。前度秦淮，愛河綠徧垂楊。琴心不綰王孫住，怨金徽、彈出清商。恨難忘，水樣流年，夢樣歡場。　　桃花開後靈妃笑，有仙眉佛髻，妝點秋娘。畫裏東風，而今不到鴛鴦。白頭怕說開元事，泣春燈、宮樹青蒼。惜餘芳，寫盡新詞，斷盡柔腸。”“畫裏東風”二語，余最賞心，故因記建霞，并存之。又聞建霞以日本女子小華為膩友，藏其詩篇、小影，作《東鄰巧笑圖》，徵題詠至百餘家
 
[216]

 。

邱菊月
 
[217]



吾粵詩家始於晉綠珠，而唐之何仙姑亦稱僊才，故歷代多名媛繼起。邱仲遲駕部搜得其族祖姑菊月孺人《綠窗吟卷》一帙，屬余編定，刊入《邱園叢書》。孺人名掌珠，與凡先生女也。卷首有黃香石中翰一序，盛稱之為清才。而余更喜其脫盡閨閣口吻，五律一體尤佳。擇錄二首。《梨雲小榭與諸姊賞梨花》云：“邀月梨雲榭，梨花澹可人。飄來簾外雪，清入甕頭春。妝靚花無色，筵開月滿身。溶溶迷院落，虛白照西鄰。”《贈別諸姊》云：“欲倩橋西柳，飛花代送行。臨岐增別恨，流水帶離聲。酒冷腸猶熱，風迴棹轉輕。攀條重握手，不盡故人情。”此首起二語，猶得唐人神韻。又七絕《泛湖》云：“楊柳江皋十里秋，畫船簫鼓鏡中游。隋隄往事繁華夢，不及停橈自在流。”意極超脫。

草色聯吟佳句
 
[218]



吾鄉楊椒坪（永衍）所居鶴洲草堂，溪水到門，喬木出屋，壇坫之勝，文酒之雅，頗有金粟、圭塘遺風。家非豪富，好客刊書，樂而不倦。嘗刻《草色聯吟》一卷，至今猶有人傳誦者。翁佳句云：“庭院無人隨點綴，池塘有夢亦模糊。”“三徑翠顰花底見，六朝舊恨雨中消。”“新柳有誰同繾綣，落花和汝最纏綿。”“塞北有泉堪牧馬，江南無地不飛鶯。”何一山云：“夢裏春痕疑有影，天涯芳訊未應訛。”“別來南浦剛三月，借得東風又一年。”蕭伯瑤云：“白連塞北埋香處，綠到江南送客時。”“靚過寒食旗邊路，膩近琵琶馬上關。”李陶村云：“四圍濃翠疑無地，一道遙青欲上天。”先文學君云：“疑有客來通蠟屐，悄無人處隔闌干。”“風前似與春爭路，雨後真疑綠到天。”寶筏上人云：“春老牧殘邊地馬，夜深流出故宮螢。”“六朝如夢銷金粉，一碧無情送古今。”表弟葉少雲云：“一江混碧分南北，十里春痕半有無。”翁孫侖西云：“慘淡最憐三月暮，芳菲如補百花殘。”日本金井飛卿云：“六朝舊恨無螢化，一種幽香有蝶知。”
 
[219]

 各不相襲，均有可傳。

搔首圖
 
[220]



楊丈椒坪多藏名人圖冊，中有陳仲卿先生《搔首圖》。余心折仲卿詩。此像與余貌酷肖，每過鶴洲草堂讀畫，愛不忍釋。後楊丈卒以歸余
 
[221]

 。仲卿自題絕句十首云：“玉貌先生識者稀，此時獨立想非非。可憐天下人皆瘦，何忍閒身獨自肥。”“不必詩才占鬼仙，狂來亦可上青天。曼卿拍手長源笑，我落人間廿二年。”“寂無言處豈無情，滿腹精神紙上生。何怪友朋平日說，此君如在玉山行。”“骨相虞翻未合時，一生所累是情癡。問天搔首狂奴態，不是驚人謝朓詩。”“天地生才亦草萊，頭顱如此不須哀。丹青狀得靈臺出，一物何曾入眼來。”“此心於世本無求，敢說人間第一流。玉作精神金作骨，平生何處肯低頭。”“詩家著手亦成春，不似丹青寫更眞。攬鏡證來還自問，不知如我是何人。”“面目生來本自奇，不曾長爪卻通眉。要知一往情深處，想見添毫欲活時。”“前古蒼茫想入微，九原可作與誰歸。雲臺麟閣今無分，且作人間大布衣。”“不待人言亦自超，眼光牛背最難描。高人貌出千秋見，多謝傳神盛子昭。”圖時，仲卿年廿二，故多作兀傲語。吳石華廣文（蘭脩）題《金縷曲》一詞云：“六合茫茫也。對蒼天、黯然不語，客何為者。恨壘愁城堅似鐡，酒力深攻未下。問此事、何關杯斝。河漢西流星斗冷，又空齋、醉讀離騷罷。禁不住，淚鉛瀉。　　年華賤擲千金價。拼幾度、狂歌痛飲，射雕盤馬。西風易短英雄髮，驀換鬢絲盈把。空搔首、徘徊中夜。欲向蓬山吹鐵笛，看朝暾、湧出扶桑赭。誰引爾，碧鸞駕。”先曾伯祖伯臨比部公（正亨）題云：“下界才人上界仙，休論成佛與生天。文殊頓足洪厓嘯，謫向人間又十年。”“十年豪氣傲滄州，高據元龍百尺樓。嶠雅海騷評量得，把詩吟向粵山秋。”“秋山落木四無人，千仞岡頭置此身。如此青天如此客，未應飄泊老風塵。”“風塵歲月易蒼顏，三十潘郎髮早斑。亦擬臨風一搔首，洪爐何日騐丹還。”此圖合伊墨卿《蒲澗坐石圖》、居梅生《梅邊索句圖》，為余齋中三古友。余既重裝，邱仲閼工部來觀，題其後云
 
[222]

 ：“我從一百一年後，展卷重逢小鳳凰。（曾賓谷贈仲卿詩：‘番禺有奇士，云是小鳳凰”、“曷不覽九州，去作千仞翔’。
 
[223]

 ）別抱美人香草感，海天搔首立斜陽。”“劇憐生值乾嘉日，偏有工愁此少年。獨撫殘圖怕重問，中原非復昔時天。”

蒲澗坐石圖
 
[224]



白雲山最幽邃處，為濂泉、蒲澗，東坡題詩所謂“百尺飛濤瀉漏天”也
 
[225]

 。雲泉山館即在泉邊，林木翳石，天日皆碧。伊墨卿太守（秉綬）《蒲澗坐石圖》，合之謝里甫庶常（蘭生）、劉樸石編修（彬華）、葉雲谷戶部（夢龍）、呂子羽布衣（翔）共五人，子羽繪圖，墨卿題其軸端云：“辛未九月，白雲登高，主者雲谷僧。隨里甫直躡摩星之崖，主揖墨卿并坐蒲澗之石。子羽鶴瘦，樸石玉豐，以次列焉。於時，雲氣落澗，泉聲洗心，居士之禪三乘，仙人之杖九節，遠懷坡老，近憶魚山，兹游樂哉，顧我老矣。子羽寫照，墨卿記之。嘉慶十有六年也。”又題一詩云
 
[226]

 ：“泉聲遙應海潮風，小坐聊參人定功。踏澗躡雲渾似壯
 
[227]

 ，不知圖出已成翁。”旁題者復有十人，只錄張南山一首云：“白雲山多白雲，九日登高來五人。四人踏雲撥雲坐，一人躡嶺尋雲根。今我披圖覓題句，詩心忽入雲深處。人生離合總如雲，一人又學雲飛去。（自注：題時，墨卿別去數日矣。）”圖寫墨卿捋髯坐泉石上，里甫挈一僧觀瀑崖巔，餘子位置妥適
 
[228]

 。雲光泉響，浩浩壁間，洵神品也。本葉氏風滿樓物，余以孔彪、曹全兩巨碑不剪本向俞伯惠大令易得，今不輕示人矣。

梅邊索句圖
 
[229]



梅生《索句圖》為譚周士寫眞，梅生弟古泉（廉）補景，繁花密樹，積雪空山，梅叟袖手花中，意態閒逸，令人想見高士神采。梅生自題七絕句於後云
 
[230]

 ：“獨立蒼茫如有思，了無言處對花枝
 
[231]

 。阿連曲與描情性，是我江天袖手時。”“漫許孤情索笑宜，才華消損鬢成絲。照來月色能依舊，山字吟肩女字枝。”“本來面目欠安排，鐘鼎山林事總乖。金粟山人吾與汝，儒衣僧帽道人鞋。”“昔耶寄迹好池臺，客子光陰數舉杯。莫撫頭顱傷寂寂，梅花於我盡情開
 
[232]

 。”“豕突鯨呿故里蕪，青山何地可容吾。麻姑招手飛雲頂，待我梅花月共鋤
 
[233]

 。”“錦瑟無端五十絃，循絃尋夢總如烟。即今縱可高常侍，老作詩人也可憐。”“詩解窮人恐或然，却思鑄象事詞仙。小紅覓得無多願，月底梅邊二十年。”此圖亦藏楊氏，余復得之，携訪古泉山居，并屬古泉題二絕，古泉年七十七矣。詩云：“風雨羅浮夢未親，梅花無恙憶斯人。卅年忽記聯牀句，畫裏驂鸞好置身。”“夕庵語語發奇思，身後揚雲定見知。一卷名山親告奠，百年心血此完時。”蓋余時方校刊梅生《今夕菴集》成也。

珠江送別圖
 
[234]



仲卿先生復有《珠江送別圖》，乃道光壬寅出攝澄海訓導，同人觴別所作。繪圖者為先大父明經公手筆，滄波小舸，全仿石谷。賦詩者，以南山老人為最警切，特錄於此
 
[235]

 。“少日才宜貢玉堂
 
[236]

 ，老居外翰滯名場。我曾秉鐸原同調，人羡為官在故鄉。北斗昌黎尊百代，西風珠海餞重陽。公門桃李尋常事
 
[237]

 ，定貯山川入錦囊。”此冊，余購歸裝池完好
 
[238]

 ，王嘵滄、邱仲閼皆題綴於後，且重之以先人遺蹟也。余慕仲卿，得其兩圖，亦如仲卿之慕海雪，得其三琴，輙為誌喜。

黎齋詩
 
[239]



先曾祖《黎齋圖》
 
[240]

 ，謝里甫先生所繪，并題云：“三絕人推老鄭虔，關心猶恐死無傳。如今碎錦爭收拾，何必遙遙五百年。（原注：二樵作畫，成輙擲筆大呼曰：‘五百年後，當有知者。’故落句云然。）”仲卿先生補方孚若《南海百詠》，末一首云：“二樵三絕畫書詩，身後揚雲定見知。四壁蕭齋留手跡，可憐生恨不同時。”
 
[241]

 此專詠黎齋也。

葉戶部

外祖葉蔗田公（應陽）
 
[243]

 ，以名諸生官戶部員外郎，數載歸，有林泉、聲伎之樂。築耕霞溪館、橋西草堂、樓外樓諸勝，四方名士過珠江者，欵留觴詠無虛日，與昔之金谷、玉山相埒。性愛豪華，而仗義好施，親賢樂善，惟恐不及。所刻《耕霞溪館集帖》，其精美在吾家聽帆樓、海山仙館、吳氏筠清館諸帖之上，惜今日已為孔氏割裂，攫入嶽雪樓矣。公詩格在香山、劍南之間，全稿藏余家。謹錄七律多聯於此。《趙北口》云：“馬足風塵千八里，鳥聲楊柳十三橋。”《西湖》云：“六橋抱月光常滿，孤塔穿雲影欲浮。”《浴日亭》云：“雪浪白中惟見海，火輪紅外欲無山。”《題海山仙館》云：“未許綺羅誇漢苑，更添絃管即蘇隄。”《集德畬方伯貯韻樓》云：“燈輝皓月如相避，簷敞明河欲傍流。”《題佇月樓》云：“浮青樹作圍屏繞，虛白窗疑對鏡開。”《集撫暑漪園》云：“綠天蔭密眞無縫，翠海涼深自不波。”《題袖海樓》云：“路迷彷彿隨花轉，山近分明作畫開。”《漱珠岡謁楊子祠》云：“地有古松餘漢雪，山多奇石入層雲。”《七夕》云：“豈知恩愛無妨別，終信神仙未易修。”《有贈》云：“溫柔趣自閒中領，美滿心從苦後知。”《和潘駿坡茂才紀事》云：“事經磨折翻成好，詞到懽娛轉易工。”“姊妹新歌誇渡口，尚書佳句數枝頭。”《無題》云：“此境幾生修得到，好春如夢不分明。”《和張南山師春游韻》云：“長日圖書千卷繞，春風絃管一尊開。”
 
[244]

 《贈何夢溪常博》云：“寫生張藻能雙管，課子韋賢但一經。”

百花墳
 
[245]



先文學君有《桐院填詞圖》，為陳古樵大令愜心之筆。大令自言，晚年作畫，未有如此軸之巨者。題者徧於畫旁。宋子熙先生（紹濂）二絕云：“太湖石對小紅亭，竹影開軒萬个青。拍徧闌干明月夜，有人偷聽玉瓏玲。”“少小論交二十年
 
[246]

 ，兩家楊柳碧溪邊。衹今煙樹江頭夢，不為悲秋亦黯然。”先君每為人誦之。

百花墳又
 
[247]



先曾祖分轉公曾結常蔭軒詩社，以廣州古蹟命題。其百花墳一首，限“情”韻，頗難出色。高伯祖毅堂中翰公第甲乙，張南山太守冠軍，次之則劉三山孝廉（華東）也。張作云
 
[248]

 ：“芳塚人來弔落英，鮑家詩唱白楊聲。鶯花黃土埋香骨，槃敦青樓享盛名。空裏素琴風惻惻，夢中羅襪水盈盈。江南亦有傷心侶
 
[249]

 ，鐘梵難消未了情。”劉作云：“哭花纔罷咒花生，圍住春風不了情。含笑九原方是色，無言終日更憐卿。素馨斜共深埋玉，虞美人偏死得名。猶負銅臺依翠燭，淒涼琴韻與棋聲。”

陳仲卿
 
[250]



仲卿先生有左風懷八首，未編入《海騷》者。余家有其手寫本，蓋當時自比仲則綺懷也。錄之。“十五盈盈好歲華，人前一揖已憐他。超瑕踐董眞如此，瘦燕肥環只自嗟。楊柳葉齊初會面，芙蓉花老未歸家。烏衣門巷曾經過，逐隊飛來白項鴉。”“悵望何時合碧雲，落紅如雨始逢君。道旁潘岳游春去，花底秦宮到夜分。儘判目成鸚鵡覺，劇防耳語隱芝聞。童蒙自此拋香草，竟體芳蘭不待薰。”“湘簾銀燭漏聲頻，悄悄登樓伴璧人。泥語乍完愁破舌，驚魂不定怯廻身。已拋鴛被離芳澤，又上羊車逐軟塵。從此雙棲成一隻，雌雄撲朔昧前因。”“日東小史詠難忘，風動裾廻引興長。一笑捧來公子手，幾家留住令君香。帶圍別後時時減，扇影秋深陣陣涼。莫訝酒痕都不改，何曾湔去舊衣裳。”“衛玠神清杜又膚，一株瓊樹自閒都。由來白練能詩客，可是青谿病酒徒。郭芍藥眞成好事，鄭櫻桃更奉清娛。此情未許旁人喻，不數憐才穎士奴。”“雲滿高樓月滿庭，半生癡夢總難醒。綠鞲此日交猶未，烏帽當年愛所丁。牆角秋花應獨看，枕頭夜雨共誰聽。惠連自入西堂後，遵路空懷杜德靈。”“閒攜仙侶浹芳辰，花樣東風近太新。梔有同心難結子
 
[251]

 ，橘稱連理未成春。吟時捧硯歌吹笛，行處聯輿坐接茵。肯到登牀相問訊，阿官原是綺羅人。”“繡被焚香夢更尋，相親那惜買歡金。流連卿輩情難已，出入余懷思不禁。綺語何妨開別調，風華聊用寄遐心。沈郎往事無人記，懺悔文成恨轉深。”

馮沖遠
 
[252]



吾縣馮山人（雍），字沖遠，家貧苦學，性孤介。資之者，不肯妄受
 
[253]

 ，卽斷炊，亦未嘗告友，蓋《獨行傳》中人也。嘗客九龍副將幕府，特繪蘭石一幀，題長句，渡海贈余，遂定交，郵筒往還，時多唱和。詎不一年，沖遠病喘死矣。會稽陳衡仲大令（正常）撫其妻子，梓其遺詩，不負死友，良可欽敬。沖遠集名《浮萍草》，其題畫長句
 
[254]

 ，已附刻余《香海集》。兹擇錄七律數首，俾廣其傳。《社日過瑾堂小飲》云：“春事將分且未分，紗窗新綠上苔痕。一簾燕語剛逢社，幾日春寒始出門。怯雨梨花同客病，澆愁杯酒仗君溫。前年苦作還家夢，簫鼓蠻村正斷魂。”《寒食喜晴枕上作》云：“漠漠輕雲乍放晴，酒醒春困兩難勝。柳絲門巷明朝笛，花氣簾櫳昨夜燈。嬌鳥暄迎衣桁日，滯人寒退被池冰。踏青伴侶如相問，不負芳韶幾却曾。”《中元夜宴示同座》云：“玉露金風更幾何，畫舲休放等閒過。醉吞蓮子杯心月，秋入桃花扇底歌。顧我個中年事減，為誰襟上酒痕多。夜闌可有珠江夢，翠袖紅燈滿綠波。”《無題》云：“疏鐘敲碎枕前雲，十二珠樓過雁羣。翠被夢回寒半幅，秋窗入帶病三分。移來藥臼和霜搗，抱得香篝盡夜薰。為報近今蕭索意，儘多懺悔不緣君。”

陳衡仲
 
[255]



衡仲大令風義，為世所稱。前年，晤於酒肆，匆匆數言，卽之官海陽。曾屬王少銘請余序其詩。今年，重晤少銘，言《梧廬集》刻成，大令亦作古人矣。沖遠詩多幽澹，衡仲却較清逸
 
[256]

 。其題沖遠集二首云：“一卷江湖集，斯人信可傳。文章有家學，疾病損華年。遯世甘貧賤，謀生尚粥饘。袛應高士傳，圖畫補詩仙。”“落落風塵裏，憐余獨有君。已多離別苦，奚復死生分。宿草迷荒壠，枯桐咽暮雲。山陽舊時笛，悽絕幾回聞。”

黃椒升
 
[257]



香山黃椒升茂才（衍昌）有《倚香榭詞》一卷，專仿玉田，言情最工。少時卽與余交好，今俱老矣。余曾選所作入《粵東詞三編》
 
[258]

 。今錄《摸魚子》題余《珠江顧曲圖》一闋云
 
[259]

 ：“怪潘郎、者般消受，綺羅香裏誰共。前身應是蓉城主，贏得煙花供奉。幽響動。聽滿耳清歌，都向珠喉湧。笙簫迭弄。任換羽移宮，偷聲減字，的的幾回貢。　　春江畔，我記蘭舟輕送。嬌鶯齊發新弄。鈿頭銀篦全敲碎，轉瞬舊游成夢
 
[260]

 。肩罷聳。歎明慧如君，豔福生來種。疏狂漫諷
 
[261]

 。有誤拍紅牙，憨翻白紵，談笑看微中。”

許朗甫
 
[262]



許閬甫茂才（秉橒）和余《羅浮紀游》《宿梅花村同次蘇韻》云
 
[263]

 ：“昨宵夢入梅花村，美人香雪揉詩魂。翠羽啁啾喚不醒，神仙眷屬世爲昏。朝跨玉龍戲雲海，暮策春駒起漆園。煙鬟如洗列黛色，恍見玉女綴流溫。四百峰頭一揮手，夜半倒挽扶桑暾。更索浮邱元碧酒，醉扣三十三天門。俯視寰球藐於粟，旋斡大氣迅莫言。慿君游紀作先導，飛雲蜂頂傾千尊。”用韻多具新意。

王友竹
 
[264]



臺灣王友竹，自署滄海遺民，撰《臺陽詩話》二卷，稱余與邱仲閼、王曉滄、林敞雲爲四子，謂余詩“雄邁奇氣，不減李謫仙”。
 
[265]

 余與友竹未一簡通也。友竹五言如“秋風悲蟋蟀，夜月泣銅駝。”“月沈詩酒海，花笑管絃塲。”均有故國之思。又“一水飛雲際，羣山出鳥邊。”七言“文章老到宜秋色，山水窮時戀夕陽。”可謂新奇。

葉少雲
 
[266]



表弟葉少雲（芬）素工駢體，論文獨以袁子才爲第一家
 
[267]

 。性傲而嗜酒，卒以貧病終。嘗爲幕府，出山海關，賦二律云：“萬古雄心設此關，崇墉都在最高山。何曾胡騎三邊逼，只賸煙墪百劫閒。雉堞堆冰無草木，龍頭臨海出波瀾。倘將今日夷氛料，早築銅牆駭浪間。”“朝爽蓬蓬蕩宿酲，仰窺疊巘俯重溟。日烘積雪山猶白，春到窮邊柳未青。塵土盪空遮野戍，關河破險出飛軿。更誰載得張郎筆，來作峨峨劍閣銘。”

海上作中秋
 
[268]



余游歐洲，往返皆以中秋經海上，飇輪弄月，明徹萬里，不啻天上行也。蕭伯瑤曾寄余詩云：“誰能駕鶴廣寒游，豈若驂龍過祖洲。君直霓裳凌碧海，我猶鐡笛倚瓊樓。盤桓幸共滄溟月，離索難酬紫玉甌。四萬八千餘里外，古人無此作中秋。”余和云：“故鄉回首憶同游，幾度携尊白鶴洲。去嵗送君猶輟棹，此時憐我獨登樓。窮愁可益新詩卷，飄泊休停濁酒甌。一樣團圓海山月，更無離索不成秋。”楊椒叟云，兩押“秋”字，令人吟誦不輟。

袁督師祠
 
[269]



余於癸巳抵寶安，拜袁督師祠觀像，錦衣玉貌，神采如生。梁間扁揭純廟詔中“忠於所事”四字，阮文達書也。仲柘庵明府有長聯懸壁間，今不復記憶。獨記陳朗山先生詩中二句云：“薊遼關外地，蟒玉畫中身。”余亦有句云：“長城先自壊，天命竟全歸。”
 
[270]



梁又農
 
[271]



寓港文人，能詩能書，以二梁為最。季全大令名麟章，香山人，司鐸瓊海，有詩一卷，骨格堅蒼，尤工長句。又農名淯，東莞處土，隱於商，力勤性樸，咸推信直之士。皆與余為布衣昆弟交，朝夕過從，風塵中互相慰勉也。又農曾同游羅浮，與余合刻唱和之作
 
[272]

 。昨見其題楊侖西《花笑樓塡詞圖》一律，風致絕佳，因錄入此卷。詩云：“寄恨緘思太瘦生，窗前彩筆自縱橫。鏡花池館三春幻，璧月風簾獨夜情。綺語纏綿虛舊夢，哀絃蕭瑟按新聲。憐君最有登樓感，多少閒愁畫不成。”

馬小進
 
[273]



新甯馬小進，年未弱冠，肄習中西文，精進未已。有句云：“世無才子無名妓，不拜英雄拜美人。”余甚驚其才氣。

陳倚雲
 
[274]



陳倚雲，又字夢坡，在滬創設《蘇報》，被封後，展轉遷徙，詩稿散失。有人述其《聽雨》一律云
 
[275]

 ：“羅帳燈昏不覺春，借他點滴數前因。常時生怕驚人夢，此夜誰為入夢人。芳草定知存淚種，落花何處托香塵。風風雨雨年年似，只異山河不異身。”倚雲身世之感，不覺於詩中見之。

陳蘭甫
 
[276]



蘭甫先生詞集，久未刊行。近閱譚仲修《篋中詞》，錄其惠州朝雲墓一闋
 
[277]

 ，調倚《甘州》云：“漸斜陽淡淡下平隄，塔影浸微瀾。問秋墳何處，荒亭葉瘦，廢碣苔斑。一片零鐘碎梵，飄出舊禪關。杳杳松林外，添作荒寒
 
[278]

 。　　須信竹根長臥，勝丹成遠去，海上三山。袛一抔香塚，占斷小林巒。似家山、水仙祠廟
 
[279]

 ，有西湖、為鏡照華鬘。休腸斷，玉妃烟雨，謪墮人間。”按，惠州有豐湖，亦名西湖，朝雲王夫人墓卽在湖側。每歲清明，傾城士女携酒羅拜焉。此詞“有西湖、為鏡照華鬘”句，已入神品。全首託體極高，不在朱、厲之下。

鄭成功傳
 
[280]



有自署亞盧者，撰《鄭成功傳》，
 
[281]

 稱述頗多特筆，惟於焚荷蘭夾板事闕然不載。余因以詩補之云：“海隅崛起戰羣龍，漢將誰能歌大風。我是閩人稱後學，黃金惟鑄鄭成功。”“今古中原兩火戰，鴉軍衝突鹳鵝塲。荷蘭一炬無餘板，十倍周郎赤壁強。”

承伯純
 
[282]



客柏林日，以文字稱知己者，承伯純子爵（承厚）、姚子梁觀察（文棟）過從最密。伯純，蒙古世家，倜儻豪宕，目空一世。嘗於五日集使署賞牡丹賦詩，一諷公使，一詆參贊，二人無如何也。詩詞潦草，多不存稿。有句云：“魚龍曼衍千重水，鸞鳯蕭條一卷書。”工麗如此。次韻和余訊病云：“異域傷留滯，家園夢亦遙。秋涼供病困，壯志逐愁消。聽雨坐長夜，看花孤早朝。感君勞慰問，詩句阿龍超。”

媚雅
 
[283]



媚雅，琴師，普露斯人。來柏林授琴，與余同寓到綠天街。雖出貧家，溫文雅靚，胡香襲衣，令人心慕。遇余情厚，時同宴游，然兩年餘皆以禮相待也。余有綠天樓琴酌，留別媚雅女士詞，刻《海山集》中。句云：“飄零倦旅。問一樣天涯，賞音何許。此夕琴心，萬千哀怨鎮無語。”收又云：“深情慢訴。祝如願天中，海山重睹。早懺華嚴，贈君腸斷句。”
 
[284]

 自維平生戀別，未有如媚雅者。媚雅嘗邀諸女弟子集寓樓為琴會，屬余賦詩云：“瑤圃星妃借綺筵，酒酣聯袂拂冰絃。琴彈神雪靈香曲，人在華鬘色界天。邂逅銀箋留小字，飄零金縷惜芳年。不因槎泛來蓬島，那得移情聽水仙。”又招余夜觀女郎會劇，亦紀以詩云：“花氈穩坐舞筵平，天上霓裳按拍清。自有電燈來替月，不須蠻袖促調箏。淺斟風谷胡香醉，偷掖旋波窄步輕。一笑羣仙識劉阮，果然西海著詩名。”余《西海集》因歸途遇風，舟幾覆，行篋水漬，稿本漫漶，不復能辨。惟此一二，尚能記憶，故補存於此
 
[285]

 。

柏林兩女郎
 
[286]



子梁譯德文，延女郎妥尼校正音義。妥娘豐潤，其妹綺梨姒尤豔絕，善諧談。子梁嘗拉赴茶會
 
[287]

 ，屬余贈以詩云
 
[288]

 ：“採藥天台路已差，偶隨鸞鳳下星槎。兒家住近西王母，見慣蟠桃幾度花。”“欲搗玄霜願久違，飄零玉杵未成歸。雲英似慰騷愁客，一盞瓊漿賜架霏。”“塵心誤釋賴丁文，畫革旁行記未眞。倘許簪花參妙格，絳紗同拜衞夫人。”“握手纔教禮數成，温黁蘭蕙入心靈
 
[289]

 。梁淸私語何僥倖，却恐猜疑有歲星。”及余將東歸，子梁復假姊妹水閣，與余商榷文稿，數日始别。珠簾毳儿畫中人，卽主人也。公復賦兩絶留别云
 
[290]

 ：“兩樹桃花映水開，去年今日訪天台。誰知賃廡風塵客，重借瑤窗寫韻來。”“琴劍飄零我欲歸，柏林回首賸相思。難忘五日瓊樓住，手擘瑤箋錄別詩。”

柏林餞別
 
[291]



庚寅七月十一日，柏林束裝將發，諸女史餞余於佛羅窪園林。海外離筵，美人情重，酒酣握手，淚下霑裳。余填《摸魚兒》，下闋云：“狂生願
 
[292]

 ，甘老華鬘界裏。憐儂歸去非計。尊前便解相思苦，不待驪歌終矣。杯莫置。問如此江山，甚日能重至。瑤琴慢理。怕天際峰靑，酒邊人遠，幽夢隔雲水。”
 
[293]

 是日，陶榘林送余至火車驛
 
[294]

 ，見此詞，曰：“《陽關三疊》曲不得專美於前矣。”
 
[295]

 先一夕，同寓媚雅、芬英、威麗默、雪芝、貝殊五女史置酒綠天樓，清談惜別，娓娓忘寢。余率成二絶書扇酬諸女史云：“江東名滿綺羅叢，多謝離尊慰轉蓬。今日得歸偏戀別，三年回首惜匆匆。”“同住銀河水一灣，塵心未盡又東還。相思預祝寥空月，夜夜分愁照海山。”日本井上哲以德文譯之，刻於柏林報紙。

紅豆圖
 
[296]



余《紅豆圖》為校書洪銀屏作，題者篇什之富，情韻之麗，欲上嫓《憶娘簪花》也。
 
[297]

 擇其最賞心者入詩話。王曉滄云：“誰家庭院碧成朱，壓酒追歡喚玉奴。莫有人來偷記曲，捲簾燒燭唱吳趨。”“腰肢無力倚香篝，郎善塡詞妾善愁。鸚鵡不知人意懶，忍饑簾外喚梳頭。”“倦倚屏山付越吟，佳期屢誤怕春深。不須更道相思苦，顆顆紅珠是妾心。”“刻骨相思感昔言，鮫綃一幅繡文鴛。淚珠兒倂圓紅裹，付與檀奴認豔痕。”蕭伯瑤云：“銀燭春深夢轉遙，屏山占斷可憐宵。如何更倩徐熙手，猶有情絲帶恨描。”“春風幾度拂柔枝，香海情根種穩時
 
[298]

 。盡日銀牀看不足，却從畫裏寄相思。”邱仲閼云：“笛裏偷聲換字工，明珠入掌比玲瓏。劇憐生小相思骨，如此情人合姓紅。”“漫誇情種海棠嬌，記曲奩邊更細描。黑是明眸紅別淚，畫屏銀燭可憐宵。”
 
[299]

 劉小衡云：“南國多紅豆，生微託意長。卷施同荏弱，宛轉古懽旁。”“那得徐熙手，風前冩折枝。桑條千百轉，難畫是相思。”其他佳句，如邱菽園“自是情人解愛紅”，張蓉沚“訴盡相思鳥不知”，陳大蒙“紅紅唱到別離時”，梁瓊仲“玉盒明珠盍早量”，薛蕙畇“收入詞人掌握中”，談鳴笙“合歡名字換相思”，張子才“一掬那堪抵淚償”，皆傅誦海外
 
[300]

 ，故寄和者至今郵筒不絕於道也。
 
[301]



冒鶴亭題《摸魚子》一闋
 
[302]

 云：“怪東風、年年多事，情根吹長如許。江南已是相思地，偏又移來芳樹。
 
[303]

 新愁緒。待訴得卿前，只怕卿悽楚。卿家詞賦。記一曲霓裳
 
[304]

 ，人間天上，長恨舊曾譜
 
[305]

 。　　十年事，除却菱花親覷
 
[306]

 。鬢絲換了無數。沈思聚散原如夢，總奈初心難負。君何苦。君念我、春衫近日無乾雨。白楊黃土。問持比天涯，歌離弔夢，抵得此情否。
 
[307]

 ”詞意悽絶，蓋鶴弟當時正有所悼也。

許閬甫以集句和余韻四首云：“欲寄相思夢不成（權德輿），消磨未盡只風情（蘇軾）。比紅有句狂猶在（陸游），我亦惜花癡半生（朱松）。”“舉杯相屬暫綢繆（朱熹），南國佳人字莫愁（韋莊）。強把新詩教英武（唐寅），火溫香縷上衣篝（陸游）。”“心有靈犀一點通（李商隱），春痕已著半梢紅（鄭獬）。風枝露葉如新采（蘇軾），與我周旋圖畫中（陳造）。”“疑是姮娥月裏栽（羅隱），幽芳凈綠絕塵埃（白居易）。秋燈夜雨人無恙（蘇味道），都把名花作字猜（朱權）。”
 
[308]

 以險韻運情思，可謂天衣無縫矣。

楊古韞
 
[309]



雲間楊古韞大令（葆光）以名諸生官知縣
 
[310]

 ，年已七十。新刊《蘇庵集》，駢散文、詩詞數千篇，矞皇麗則，淡逸高深，各見卷裏，真大手筆也。嘗次余庚寅抵家韻四首見贈
 
[311]

 ，又次佛羅窪留別《摸魚子》韻寄題《獨立圖》
 
[312]

 ，由沈孝耕介紹，則拙著說劍堂各稿，必曾邀大令青睞者矣。原詞先錄於此。“莽男兒、蒼涼四顧，薄他塵世紈綺。奇花海外都尋徧，奢願算來良慰。舟不繫。把一葉、歸槎付與空空子。風塵倦未。只結習難除，蒼茫獨立，畫本者般寄。　　憐儂老，同住有情天裏。蠹魚聊作生計。新詞遠慰聞聲慕，自歎頭顱衰矣。思不置。有如許清才，索要蓬萊至。孤絃試理。想琴按飛塵，岡踰帶霧，往事付流水。”“飛塵”二句，殆用余悼亡詞中語。
 
[313]



劉小衡
 
[314]



香山多詩人，近代黃香石、李菊水皆傑出。吾尤愛菊水之清，所謂“乾坤清氣得來難”也
 
[315]

 。劉小衡茂才（熽芬）梓其《小蘇齋詩》十二卷，格調與菊水為近。題余《獨立圖》長篇云
 
[316]

 ：“悴紫愁紅暗江滸，錦瑟秦簫迷處所。魂歸環珮是耶非，露墜瓜棚響機杼。綠毛么鳳解依人，淺草啼螿效私語。桐院當年坐夜深，肩比嬋娟月窺廡。疏簾清簟韻瓶笙，銀燭烏絲點詞譜。茗戰淋漓襟袖痕，射覆追懽夜何許。江山不改情景異，佳人渺作芙蓉主。香閣懷仙獨延佇，落紅低趁廻風舞。閒階負手不勝情，隔壁松濤送狂雨。”茂才愛余亡婦《飛素閣詩》，曾為題辭。此借圖以悼飛素也。

小蘅家富收藏，有葉小鸞眉子硯拓本。自題一律
 
[317]

 云：“佳人難再得，眉樣卻留彎。綺語空流水，脂香漬小山。文章餘慧業，墨雨想花曼。石性通靈後，蕭然不復頑。”

呂海山
 
[318]



《竹林詞鈔》一卷，呂海山大令（鑑煌）刻其叔拔湖先生（洪）所為詞并己作成帙。海山復有《飼鶴齋詩鈔》。《舟次老河口》云：“水窗紅倚夕陽斜，客路迢迢望眼賒。羨煞河邊老船戶，江湖走遍未離家。”此意未經人道。

楊湘舲
 
[319]



楊湘舲茂才（文桂），椒坪丈哲嗣也，恂恂儒雅，能守家學。丁亥，余泛洋，湘舲設筵漱珠橋，執手贈言，性情獨摯。越歲，赴玉樓矣。余有輓詩四律，存《柏林游記》中
 
[320]

 。兹錄其《窰溪竹枝》二首入詩話。“村居渾與水居鄰，紫筍紅菱次第新。最好夕陽漁艇集，海鮮分趁四鄉人。”“花田接壤徧栽花，東去泉塘半植茶。花價縱同茶價好，也應留地種桑麻。”

楊超白
 
[321]



吾禺狂士楊超白，慕陳仲卿，故亦名曇。詩有奇氣。《花田泛舟》云：“小鬟盪槳態夷猶，一路歌聲引越謳。船到漱珠橋泊住，被風吹上酒家樓。”

蕭巨川
 
[322]



南海隱君子蕭丈巨川（濬芳），讀書不出，有馬少游風。余少時往訪，輙加青眼。詩學蘇、陸。題余《桐院讀書圖》云：“新秋涼意透簾櫳，一葉初飄月正中。畫裏有聲君信否，試聽疏雨滴梧桐。”“庭植雙梧書五車，閒居韻事屬君家。卜隣我欲相隨去，料理詩筒與畫叉。”

黃芑香
 
[323]



黃屺鄉寄余一絕云
 
[324]

 ：“小院濃陰枕簟清，三間老屋隔仙城。扁舟有約河南岸，來聽蕭疏夜雨聲。”

高太癡
 
[325]



上海名士高太癡（瑩）寄余詩云：“悵望山河秋已深，感君千里獨行吟。待營棋墅同高隱，莫使神州竟陸沈。宇內文章誰抗手，酒邊歌哭競關心。芙蓉折得遲相寄，遠爾成連海上琴。”又題余《獨立圖》云：“昔聞杜子美，獨立詠蒼茫。曠世誰能繼，斯人竟可望。撫摹好風骨，震爍大文章。對此消今夕，憑拈一瓣香。”聞太癡兼工書畫，目空一世，此二詩何推重乃爾也。
 
[326]



邱仲閼
 
[327]



仲閼和余《論詩》二律云
 
[328]

 ：“曠代元音未寂寥，羽毛重見起雲霄。幔亭絲管千峰月，珠海旌旗五夜潮。故國芙蓉頻入夢，小山叢桂倘相招。論詩自寫懷人句，風雨荒雞意更遙。”“落落英雄並世難，中原旗鼓付詩壇。泰山在望吾終仰，滄海橫流孰與安。鵑隱故巢留客拜，鶴歸華表話年寒。東風吹醒才人夢，銀燭青尊把劍看
 
[329]

 。”

寶筏
 
[330]



寶筏上人，海幢寺高行僧，與余及蕭伯瑤皆鶴洲草堂社友也。有次韻荅伯瑤并寄余長句云
 
[331]

 ：“先生奇興凌滄洲
 
[332]

 ，雲車控縱兩角虬。近聞悟道厭火宅，金丹換骨非珠珀。琅琅寄我空中緘，喜將妙語如來白。東風搖江春又晚，記否鶴洲草堂飯。西溟有客更遠游
 
[333]

 ，舞劍高歌拭青眼。曠觀仙佛同一歸，忘言道貴知者稀。嗟余世諦未盡遣，隨緣收拾雲山衣
 
[334]

 。何時返棹珠江渚，離索蕭然與誰語。不辭一席分待君，防君奪我白玉麈。”

尹囷
 
[335]



高麗尹溪石書家（囷），賣字來游嶺南，往來南洋、港、滬間，與余踪迹最密
 
[336]

 。詩不多作，而思致甚深。余癸巳至惠州，望羅浮四百峰，曾作圖。溪石次韻題云：“蓬萊共謫人間世，我別麻姑六十年。靈境未尋南嶽地，名山先入米家船。喜看圖畫開生面，久欲歸耕欠薄田。望裏五雲浮紙上，何時拍手鐵橋邊。”和“船”字韻
 
[337]

 ，為全卷所不及。




 [1]
 原刊於日報本丙午年二月十二日（一九〇六年三月六日），題作“湯雨生”，此處據補。


 [2]
 據《清詞別集知見目錄彙編》，其時湯貽汾至少已有一種詞別集單行：《琴隱園詞集》四卷，同治十年刻本，現藏南京師範大學圖書館。又，《芬陀利室詞話》卷二載其詞凡三首：《長亭怨慢·衰柳》（更誰向、灞橋攀折）、《長亭怨慢·衰草》（漫重認、六朝山色）、《念奴嬌·題張南山〈海天霞唱集〉》（唱霞漁者），另摘錄《喝火令》、《買陂塘》二首。


 [3]
 原刊於日報本丙午年二月二十三日（一九〇六年三月十七日），題作“夏鳴之”，此處據補。


 [4]
 案：王森然《梁鼎芬先生評傳》：“余家存辛亥七月十八日先生與同里丙子同年七人，團拜於三忠祠下，追念昔者已三十六年，今日之會，不易得也。梁梅溪丈小山從叔與焉。小山在京師未歸，勞肇光、關蔚煌、盧維慶、鄺達榮、關以鏞、吳應楷、梁鼎芬同記於南園之合影。上有張之洞光緒戊子所題之‘道同趣一’四字，並有戊午重九遙集樓登高雅集圖一幀，先生真容，未由一睹，撫摩遺像，不勝慨然！”


 [5]
 原刊於日報本丙午年二月二十六日（一九〇六年三月二十日），題作“張文烈公”，此處據補。


 [6]
 憶內：原作“億內”。《張文烈遺集》卷六題作“憶內二首”。


 [7]
 昨日：日報本作“昨夜”。


 [8]
 半帆：日報本作“片帆”。


 [9]
 目斷：《張文烈遺集》本作“目送”。


 [10]
 “連江”二句：日報本作“天涯目斷雁南飛，故國山河淚滿衣”。


 [11]
 《今夕庵詩鈔》題作“追和張文烈公家玉憶內原韻題拓本後”。


 [12]
 原刊於日報本丙午年二月二十六日（一九〇六年三月二十日），題作“張金吾”，此處據補。又，該條本與上一則連屬，此據日報本分列。


 [13]
 摧：原作“推”，據日報本校改。


 [14]
 《寒木居詩鈔》題作“夢馬詩”，題注云：“昔余軍中得一良馬，汗血，權奇，陷陣潰圍者屢矣。不意死於龍門，埋之小坵已十年所。今歸臥蓬蒿，忽夢之馳驅如前，悲鳴猶戀，覺而為詩以弔之。”


 [15]
 橫革：《寒木居詩鈔》本作“橫草”。


 [16]
 《今夕庵詩鈔》題作“題張璩子先生家珍墨蘭便面”。


 [17]
 予：原作“公”，據日報本校改。


 [18]
 原刊於日報本丙午年二月二十七日（一九〇六年三月二十一日），題作“祁文友”，此處據補。


 [19]
 同年：日報本作“弟子”。


 [20]
 《香祖筆記》卷一〇：“太倉崔華，字不雕，予門人也。工詩畫，常有句云：‘丹楓江冷人初去，黃葉聲多酒不辭。’予極愛之，呼為崔黃葉。歷城族子苹，字秋史，壬午舉人，有句云：‘亂泉聲裏才通屐，黃葉林間自著書。’予亦呼為王黃葉。初予少年，和李清照《漱玉詞》云：‘郎似桐花，妾似桐花鳳。’劉公[image: ]
 （體仁）戲呼王桐花，鄒程村（祗謨）云：‘崔黃葉自合作王桐花門生耳。’同年祁工部珊洲（文友）官廬江令，有絕句云：‘昨夜東風吹雨過，滿江春水長魚蝦。’予戲之曰：‘古人警句，例標美名，欲呼兄作祁魚蝦，必不樂受，奈何？因憶宋人有呼梅聖俞為梅河豚者，敢援此例。’一座皆笑。”


 [21]
 原刊於日報本丙午年二月二十日（一九〇六年三月十四日），題作“陳其年填詞圖卷張憶娘簪花圖卷”，此處據補。


 [22]
 姚伯懷：日報本作“姚伯瓌”。


 [23]
 《陳其年填詞圖》，當即陳維崧《喜遷鶯》（月明珠館）小序所謂“天女散花圖”。案：亮吉《陳其年填詞圖》可參：“陳檢討舉鴻博日，有釋大汕畫《填詞圖》。余曾於友人曾天宇教授處見所藏湘南嘯霞居士性蔚模勒釋大汕、歲在戊午閏三月廿四日、為其翁維摩傳神墨拓冊頁，繪其年與其姬人像，有翁方綱隸書題《填詞圖》三字，後列康雍乾嘉四朝名流題詞。其名次為李良年、高士奇、尤侗、彭孫遹、王士禛、朱彝尊、何維禎、李符曾、嚴繩孫、梁清標、宋犖、毛際可、鄧漢儀、孫枝蔚、洪昇、徐林鴻、吳農祥、米漢雯、王頊齡、于敏中、英廉、裘曰修、陸費墀、王文治、陳奕禧、蔣士銓、翁方綱、錢載、謝墉、洪亮吉、吳錫麒、沈初、汪端光、李御、汪如洋、李堯棟、梁章鉅、阮元、陳繼昌等，或詩或詞或曲，洋洋大觀。余又憶及《袁文箋正》有陳檢討《填詞圖序》一篇，起句云：‘《填詞圖》者，前輩其年先生遺像，其從孫望之中丞所摹刻也。’遺像如何，據袁文云，一則長髯飄蕭，拈花微笑，一則雲鬟窈窕，對酒當歌。核與釋大汕畫，檢討左手撚髭，右手執筆，姬人則雙手持一竹簫，情形不同，是其年填詞圖當不止一圖。惟大汕、望之兩圖現在何處，則不可知。若嘯霞居士摹勒墨拓冊，余意似可謄印傳佈。存此掌故，亦藝林韻事也。”（張伯駒主編《春遊社瑣談》）又，夏承燾《天風閣學詞日記》：（一九六一年九月七日）“觀葉衍蘭所摹《陳其年填詞圖》，陳髯席地而坐，旁有吹簫女坐蕉葉上，題詩詞曲者，當時名家殆徧，衍蘭一一仿其筆跡。跋謂原圖家藏數世，流落京師，為雪苑袁氏所得，袁即陳氏外孫也。余從子久舍人處假歸，重臨一本云。署年為同治十年。”


 [24]
 葉衍蘭《海雲閣詩鈔·題陳其年先生填詞圖》：“昔讀迦陵烏絲集，元龍豪氣蘇辛筆。今展迦陵填詞圖，清氣拂拂生髯鬚。拈毫欲下吟還止，春風顧影鬘雲膩。譜就頻教翠黛窺，歌成合付紅簫倚。陽羨書生夙擅奇，覆巢身世黨人碑。旗亭徧誦香山句，井水能歌柳七詞。小長蘆擅花間體，風流競樹騷壇幟。誰寫朱陳嫁娶圖，（先生自中州入都，與秀水合刻詞集名《朱陳村詞》，流傳禁中，蒙聖祖賜問。）五雲深處徵車至。明年走馬上京華，（圖作於召試之先一年。）折得東風上苑花。紅杏金蓮誇絕艷，長楊賦罷貢天家。舊時水繪園前路，玉梅花底春無數。新詞拍徧紫雲迴，琉璃捧硯人何處。壇坫東南幾鉅公，文章一代真豪雄。如何鐵板銅琶句，却付女郎歌曉風。題詩諸老風情妒，幼婦詞成筆歌舞。二百年來翰墨新，傾城名士俱千古。畫圖省識此花身，天女維摩想像頻。善卷應有吟魂唱，山鳥山花認故人。（相傳先生前身為善卷山中聽經猿，臨終吟‘山鳥山花是故人’之句，振手作推敲勢而逝。）”


 [25]
 《花語詞》序作“葉南雪戶部師招同諸詞人集越華講院，觀師手摹陳其年先生填詞圖，即席譜此”。


 [26]
 《隨園詩話》卷六：“康熙間，蘇州名妓張憶娘，色藝冠時。蔣繡谷先生為寫《簪花圖》小照。乾隆庚午，余在蘇州，繡谷之孫漪園，以圖索題。見憶娘戴烏紗髻，著天青羅裙，眉目秀媚，以左手簪花而笑，為當時楊子鶴筆也。題者皆國初名士。萊陽姜垓云：‘十年前遇傾城色，猶是雲英未嫁身。今日相逢重問姓，尊前愁殺白頭人。’蘇州尤侗云：‘當場一曲浣溪紗，可是陳宮張麗華。恰勝狀元新及第，瓊林宴裏去簪花。’沈歸愚云：‘曾遇當年冰雪姿，輕塵短夢悵何之。卷中此日重相見，猶認春風舞柘枝。’‘繡谷留春春可憐，傾城名士總寒煙。老夫莫怪襟懷惡，觸撥閒情五十年。’余題數絕，有‘國初諸老鍾情甚，袖角裙邊半姓名’之句，人皆莞然。按，萊陽兩姜先生，以孤忠直節，名震海內；而詩之風情如此。聞憶娘與先生本舊相識，一別十年，尊前問姓，故詩中不覺情深一往云。”《小倉山房詩集》卷七《題張憶娘簪花圖（并序）》五首之三：“想見風華一坐傾，清絲流管唱新聲。國初諸老鍾情甚，袖角裙邊半姓名。”


 [27]
 辛氏：日報本作“鍾氏”。


 [28]
 鮫綃：原作“鮫絹”。


 [29]
 《華字日報》甲辰年十月十二日所載題作“題張憶娘簪花圖”，有尾注云：“余曾為洪錄事繪《紅豆圖》徵題”。《飲瓊漿館詞》題作“張憶娘簪花圖”，尾注作：“時方為洪銀屏錄事繪《紅豆圖》徵題”。案：《叢書集成初編》本江標輯《張憶娘簪花圖卷題詠》一卷中有詞兩首，一是申江凌應曾題《摸魚子》（問當年、笑桃溪畔），一是道光壬午孟春中澣小樵程鳳舉題《疎影》（天然峭蒨）。


 [30]
 原刊於日報本丙午年三月初四日（一九〇六年三月二十八日），題作“魏鐵衫”，此處據補。


 [31]
 云：日報本作“詩云”。


 [32]
 原刊於日報本丙午年三月初五日（一九〇六年三月二十九日），題作“壽伯福”，此處據補。


 [33]
 《今傳是樓詩話》、《十朝詩乘》題作“答吳彥復”，《北山樓集》所附題作“和彥復”，《平等閣詩話》題作“酬吳彥復”。


 [34]
 “至今”句：《北山樓集》所附作“至今熱淚未曾乾”。


 [35]
 原刊於日報本丙午年三月初七日（一九〇六年三月三十一日），題作“黎齋詩”，此處據補。


 [36]
 此詩，《香蘇山館詩集·古體詩鈔》卷一一題作“黎齋（潘鈞石為黎二樵山人作）”。


 [37]
 止：日報本、《香蘇山館詩集》本作“正”。


 [38]
 “蘇齋”句：《香蘇山館詩集》本作“卅年曾締蘇齋盟（翁覃溪師題邱東河太守所藏奚鐵生畫卷云：此卷得蘭雪、二樵詩，江山靈秀，萃此几上矣。）”。


 [39]
 “先友”句：《香蘇山館詩集》本作“魚山（馮）芷灣（宋）吾舊交”。


 [40]
 原刊於日報本丙午年三月初九日（一九〇六年四月二日），題作“續黎齋詩”，此處據補。


 [41]
 如鈎連：日報本作“相鈎連”。


 [42]
 《聽松廬詩鈔》卷七題作“潘鈞石正衡癖愛黎二樵詩畫顏其齋曰黎齋乞余賦詩”。


 [43]
 “數子”下：《聽松廬詩鈔》本尚有注：“馮魚山、張葯房、王虛舟、呂石帆”。


 [44]
 懷抱：《聽松廬詩鈔》本作“襟抱”。


 [45]
 不讓：《聽松廬詩鈔》本作“壓倒”。


 [46]
 原刊於日報本丙午年三月初十日（一九〇六年四月三日），題作“劉與樵”，此處據補。


 [47]
 原刊於日報本丙午年閏四月初一日（一九〇六年五月二十三日），題作“陳蘭甫”，此處據補。


 [48]
 沈偉士：《花南軒筆記》卷六作“偉士”。


 [49]
 檀槽：原作“檀糟”。


 [50]
 閒雲：日報本、《花南軒筆記》本作“碧雲”。


 [51]
 詞題“途中作”：《花南軒筆記》本無，《憶江南館詞》作“歸次贛州舟中作”。


 [52]
 西江：《憶江南館詞》作“晴江”。


 [53]
 再遲三日：《憶江南館詞》作“更遲幾日”。


 [54]
 “歸途”二句：《花南軒筆記》本作“歸途有白傅琵琶之感，填此闋以解之”，《憶江南館詞》作“歸途遇舊相識，愁病不支，相對於邑，慨然有白傅琵琶之感，填此闋以解閒愁”。


 [55]
 蓮子：《憶江南館詞》作“蓮葉”。


 [56]
 贏：原作“羸”。


 [57]
 惆悵：《憶江南館詞》作“腸斷”。


 [58]
 “朦朧”八句：《憶江南館詞》作“悤悤。來又去，棲鸞樹在，度鵲橋空。歎一樣天涯、飄泊還同。怕聽琵琶怨曲，撩春恨、催上眉峰”。


 [59]
 七里灘：日報本、《花南軒筆記》本、《憶江南館詞》作“七里瀧”。


 [60]
 玻璃：《憶江南館詞》作“頗黎”。


 [61]
 亦：《憶江南館詞》作“令”。


 [62]
 七里：《憶江南館詞》作“千里”。


 [63]
 疊嶂皺煙：《花南軒筆記》本、《憶江南館詞》作“疊石皴煙”。


 [64]
 逝：原作“浙”。


 [65]
 《花南軒筆記》錄陳澧詞九首，以上七首之外，還有以下《八聲甘州》一首，以及《齊天樂·舟中聽雨淒然有作》：“倦游萬里江湖客，孤篷又眠秋雨。碧暈搖燈，涼聲落枕，鄉夢更無尋處。幽蛩不語。正濕葦荒蘆，亂垂煙渚。一夜蕭蕭，惱人最是繞堤樹。　　清吟此時更苦。漸寒生半臂，秋意如許。古驛疏更，危灘暗溜，並作天涯離緒。歸期又誤。悵嶺路模糊，亂雲無數。鏡裏明朝，定添霜幾縷。”其中，詞題，《粵東詞鈔》、《憶江南館詞》作“十八灘舟中夜雨”。“萬里江湖客”，《粵東詞鈔》、《憶江南館詞》作“諳盡江湖味”。“碧暈”二句，《粵東詞鈔》、《憶江南館詞》作“碎點飄燈，繁聲落枕”。“正濕葦”句：《粵東詞鈔》、《憶江南館詞》作“只斷葦荒蘆”。“更苦”，《粵東詞鈔》、《憶江南館詞》作“正苦”。“半臂”，《粵東詞鈔》、《憶江南館詞》作“竹簟”。“古驛”二句，《粵東詞鈔》作“古驛更長，危灘溜急”，《憶江南館詞》作“古驛疏更，危灘急溜”。“悵嶺路”句，《粵東詞鈔》、《憶江南館詞》作“望庾嶺模糊”。


 [66]
 詞題：《憶江南館詞》作“苔痕。越臺詞社作”。


 [67]
 滑了：《憶江南館詞》作“滑入”。


 [68]
 “黃昏”句：《憶江南館詞》作“晚來幽恨知多少”。


 [69]
 恰：《憶江南館詞》作“訝”。


 [70]
 一霎：《憶江南館詞》作“點點”。


 [71]
 詞調：《花南軒筆記》本、《憶江南館詞》作《甘州》。


 [72]
 詞序：《花南軒筆記》本作“辛丑出都，韶臺和余盧溝詠柳之作，自是唱酬遂多。今歲同至揚州，余往金陵，韶臺先歸，碧玲臥病。舟中空江獨吟，悵然追憶前事，聊書此闋，歸索韶臺和之”，《憶江南館詞》作“辛丑，張韶臺和余盧溝詠柳之作，自是唱酬遂多。今歲同至揚州，余往金陵，韶臺先歸。空江獨吟，追憶前事，慨然成詠”。


 [73]
 蘆溝煙柳：《花南軒筆記》本作“長安花落”。


 [74]
 “悽斷”句：《花南軒筆記》本作“對月譜銀箏”。


 [75]
 “悵飛花”三句：《花南軒筆記》本、《憶江南館詞》作“正風前畫角，夢中紅袖，一樣關情”。


 [76]
 憔悴：《花南軒筆記》本作“我是”。


 [77]
 “愛吟箋”二句：《花南軒筆記》本、《憶江南館詞》作“賸清絃獨撫，深夜伴枯檠”。


 [78]
 “更結”：《花南軒筆記》本、《憶江南館詞》作“料理”。


 [79]
 詞序：《憶江南館詞》作“羊城人日例有花埭之游，余以小病閉閣不出。案頭水仙作花，山農復致緋桃數十枝，紅豔欲醉，頽然隱几，口占小詞寫之”。


 [80]
 紅顫：《憶江南館詞》作“紅綻”。


 [81]
 “趁輕雲”句：《憶江南館詞》作“趁湘簾、日映銅瓶波暖”。


 [82]
 畫舫：《憶江南館詞》作“畫艦”。


 [83]
 岑寂裏：《憶江南館詞》作“儘岑寂”。


 [84]
 潘飛聲《飲瓊漿館詞》《雙雙燕》序云：“昔在菊坡精舍，聽陳蘭甫先生話羅浮之游，云僅得‘羅浮睡了’四字，久之未成詞也。壬寅三月，余游羅浮，至東江，泊舟望四百峰橫亙煙月中，覺陳先生此四字神妙如繪，故於《游記》中紀其事。而黃公度京卿以飄逸仙才，成詞一首見寄，猿驚鶴舉，惜不能起陳先生相誦也。寒夜無眠，獨起步月，如置身五龍潭上，玉女峰邊。忽憶京卿原韻，意有所悟，擬和成稿，蓋距京卿寄示時又易一寒暑矣。”詞云：“羅浮睡了，看上界沈沈，萬峰未醒。喚起霜娥，照得山河盡冷。白遍梅田千井。見玉女、青青兩鬢。恰當天上呼船，倒臥飛雲絕頂。　　仙洞。有人賦隱。羨胡蝶雙棲，翠屏安穩。煙扃擬叩，還隔花深松暝。誰揭瑤臺明鏡。應畫我、高寒瘦影。指他東海火輪，祗是蓬萊塵境。”黃遵憲詞為《雙雙燕·題蘭史羅浮游記》（羅浮睡了，試召鶴呼龍）。又，《粵東詞鈔》收陳澧詞八首：《鳳凰臺上憶吹簫》（芳樹啼鴣）、《綠意》（空庭雨積）、《八聲甘州》（記蘆溝煙柳和新詞）、《齊天樂》（倦游諳盡江湖味）、《一枝春》（響竹喧餘）、《點降脣》（江上長亭）、《水龍吟》（詞仙曾駐峰頭）、《水龍吟》（是誰前度登高）。案：陳澧詞作，知見三十七闋，包括陈澧手定稿二十五首，汪兆鏞補四首，陳之邁編《東塾續集》卷五《〈憶江南館詞〉補遺》補七首，黃國聲主編《陳澧集》從東塾手跡中補一首。


 [85]
 原未標目，此為整理者另擬。


 [86]
 《是汝師齋詩》、《朱九江先生集》卷三題作“守歲與閨人夜話二首”。


 [87]
 “卒歲”句下：《是汝師齋詩》本、《朱九江先生集》本有注云：“宋真山民詩‘貴無可買恥言金’”。案：“貴無”句出真山民《次韻潘恕堂見寄》：“抱瓮區區老漢陰，空齋擁鼻日長吟。青山隔絶市朝面，白髮消磨豪傑心。書既無成休學劍，貴無可買恥言金。情知不入鴛鸞侶，賴有鷗盟尚可尋。”


 [88]
 原未標目，此為整理者另擬。


 [89]
 原未標目，此為整理者另擬。


 [90]
 《國朝詩人徵略二編》卷五一題作“月夜過楓橋”。


 [91]
 《國朝詩人徵略二編》本題作“西湖遇雪”。


 [92]
 《國朝詩人徵略二編》本所錄前二句作“八千里外心如石，十九年歸鬢似銀”。


 [93]
 《國朝詩人徵略二編》本所錄前二句作“君房買菜真癡絕，客座占星莫漫猜”。案：此首前半為：“桐廬豈必勝雲臺，此足曾加帝腹來。遂使世間無處著，只因江上有舟回。”


 [94]
 《國朝詩人徵略二編》本所錄前二句作“誰言宋帝識英雄，竟以參知了范公”，又“十事”句下有注：“公上十事”。案：《范文正奏議》卷上《荅手詔條陳十事》所論十事為明黜陟、抑僥倖、精貢舉、擇官長、均公田、厚農桑、修武備、減徭役、覃恩信、重命令。


 [95]
 原刊於日報本丙午年正月十四日（一九〇六年二月七日），題作“舒鐵雲”，此處據補。又，該條曾刊於《華字日報》乙巳年三月二十日，署“水仙庵隨筆”，題作“江山船”。


 [96]
 舒鐵雲孝廉（位）：《水仙庵隨筆》作“舒鐵雲孝廉”。《缾水齋詩集》卷八題作“江山船婦稱同年嫂者向不解其名義篙師為言凡業此半皆嚴郡人蓋同嚴耳故他郡之船則仍無此稱也年嚴南音無別戲為是詩”。


 [97]
 “相傳寶竹坡”二句：《水仙庵隨筆》作“真絕妙才人詩料”。


 [98]
 原刊於日報本丙午年正月十五日（一九〇六年二月八日），題作“寶竹坡”，此處據補。


 [99]
 《十朝詩乘》卷二一：“仕坡罷官，以納江山船妓為妾自劾。先是，旗員文某典己卯閩試，途次眷船妓，入闈病癇，不克終場，傳為笑柄。次科，竹坡繼往，李文正諗其好色，諄勖自愛。寶文靖笑曰：‘竹坡必載美歸矣。’既而果於桐嚴舟中昵一妓，歸途竟娶之，並載而北。途經袁浦，縣令某詰之，不能隱。慮疆吏發其事，乃中途具疏，以條陳船政為名，附片自劾。文靖於政府先睹之，笑曰：‘佳文，佳文，名下不虛哉！’文正就閱，始知之，恚甚，強顏曰：‘究是血性男子，不欺君父。’然亦無由曲庇。卒里吏議落職。都人為詩嘲之云：‘昔年浙水載空花，又見閩孃上使槎。宗室八旗名士草，江山九姓美人麻。曾因義女彈烏桕，慣逐京娼吃白茶。為報朝廷除屬籍，侍郎今已婿漁家。’”又，《汪辟疆文集·寶竹坡遺事》：“余曩在京師，亦頗聞都中人述其事。女名雨林，其妹名月林，當時皆為竹坡所得。竹坡罷官後，日以詩酒自娛，常攜雨林姊妹來西山，後益自頹放，家中落，幾貧不能自存。未幾雨林以不服北方水土，質弱苟延，香魂旋化。竹坡益無聊奈，一日大醉，外出訪友，醉後驚風，行至大街某肆門首，倒地遂沒。次日始知之，乃舁歸邸寓。一時聞者，為之嘆惜。繼余在大學翻《偶齋詩草》，於外集卷七中得竹坡《之江行》曲一章。自述娶江山船女事綦詳，惟與外間所傳《江山船曲》大異，不知即《江山船曲》改定之本，抑此外尚有《江山曲》而此本刪去之者也。錄其《之江行》詩云云。”


 [100]
 悄然：日報本作“峭然”。


 [101]
 原刊於日報本丙午年正月十六日（一九〇六年二月九日），題作“彭剛直”，此處據補。


 [102]
 出自李成謀等《石鐘山志》卷一六“藝文·詩錄”之彭玉麟《寄舫梅花雜詠彙錄一百首（題繁不具載）》其三十：“一生知己是梅花，魂夢相依萼綠華。別有閒情牽客思，水窗煙月影橫斜。”


 [103]
 原刊於日報本丙午年正月十七日（一九〇六年二月十日），題作“彭剛直”，此處據補。又，該條曾刊於《華字日報》甲辰年六月二十四日，題作“彭玉麟遺事”，未署名，文字頗有異同：“彭剛直公風骨峻厲，人咸謂之孝肅復生，然其奇旄風懷，實為近世齷齪官場所罕有。記其《彭蠡奏捷》詩中有‘十萬貔貅齊奏凱，彭郎奪得小姑回’一語，為一時豔稱，似較近日官專以漁色為事者，亦何相去天壤。或曰公此詩有所指，蓋即為雪姑而作也。”“剛直公在西湖消夏時，嘗盪一槳至靈隱深處，每過岳忠武墓必拜。墓旁皆岳姓子孫，岳姓有女名二官者，豔名震一時，每公至，二官必為之奉茗，公必為之小坐。然公是時年已老矣，而豔情未稍衰也，為詠二絕，中有‘但願來生再相見，二官未嫁我年輕’之句。公未幾薨，而二官亦以是年死，西湖之老漁遂傳為佳話云。”


 [104]
 《彭剛直公詩集》卷二題作“攻克彭澤奪回小姑山要隘（賊以江心小孤山為炮臺，於東岸彭郎磯、西岸小姑洑築兩偽城，環巨炮，以阻我水師。戰兩日，破之，戲題二十八字於崖壁）”，前二句作“書生笑率戰船來，江上旌旗耀日開”。又，《粟香隨筆》卷二題作“攻克湖口小姑山”：“書生笑率戰船來，江上旌旗耀日開。鼓吹萬艘齊奏凱，彭郎取得小姑回。”


 [105]
 賦：日報本作“詠”。


 [106]
 西湖人：日報本作“西湖之老漁”。


 [107]
 原刊於日報本丙午年正月二十四日（一九〇六年二月十七日），題作“林敦谷”，此處據補。案：《華字日報》乙巳年三月二十日“南亭雜錄”題“林京卿遺作”：“甲午、乙未之間，楊叔嶠方在京師，寓伏魔寺，林暾谷旭時過從之。有贈叔嶠短篇云云。賈生《服鳥》、禰衡《鸚鵡》，是篇兼而有之。”


 [108]
 《晚翠軒集》題作“叔嶠印伯居伏魔寺數往訪之”。


 [109]
 原刊於日報本丙午年二月初二日（一九〇六年二月二十四日），題作“劉康遺作”，此處據補。


 [110]
 題余：日報本作“題”。


 [111]
 留與眾人看：《飲冰室詩話》作“留得與人看”。


 [112]
 原刊於日報本丙午年四月十八日（一九〇六年五月十一日），題作“陸小雲”，此處據補。


 [113]
 洪氏：日報本作“髮賊”。


 [114]
 不飲酒：日報本作“不欲酒”。


 [115]
 原刊於日報本丙午年四月十九日（一九〇六年五月十二日），題作“薛濤詩”，此處據補。


 [116]
 廣東省中山圖書館藏本馮兆年《翠琅玕館叢書》凡四集，薛濤詩一卷入第四集，為叢書最末一種。又，廣州中山大學圖書館藏民國五年重編本《翠琅玕館叢書》，亦於集部收薛濤詩一卷，為集部第一種。


 [117]
 原刊於日報本丙午年四月二十一日（一九〇六年五月十四日），題作“鄺海雪”，此處據補。


 [118]
 《兩般秋雨盦隨筆》卷五全首作“憐他攻掠苦難休，鼓角頻看埜戰稠。木客好吟新樂府，扶南原是古諸侯。奇兵出沒相思寨，明月笙歌獨腳樓。便上奇雲亭上望，離人多少軫鄉愁”。


 [119]
 《兩般秋雨盦隨筆》卷五全首作“驚心齊指亂峰間，十去征夫九不還。黑日喑霾人鮓甕，陰風寒徹鬼門關。髑髏一夜游魂泣，石乳千秋怨血斑。指點蒼鸆啼碎後，蠻烟蛇霧有無間”。


 [120]
 《兩般秋雨盦隨筆》卷五全首作“絕頂河山舊有緣，閒雲鳥跡盪無邊。蘅皋茘浦騷人賦，蓮蕩松杉小有天。香冢土花沈玉笛，蠻溪陰雨暗銅船。時豐共唱昇平樂，競渡鐃歌會五年”。


 [121]
 《兩般秋雨盦隨筆》卷五全首作“流落人閒不易才，甘心蛇口事堪哀。無家張儉褰裳去，有恨靈均繭足來。百粤已從鳴鋏老，諸蠻留取著書才。天南法物飄零盡，不見當年綠綺臺”。


 [122]
 《漁洋詩話》卷上：“南海耆舊陳恭尹元孝清迥絶俗，其詩如‘離憂在湘水，古色滿衡陽。’‘帆隨南嶽轉，雁背碧湘飛。’‘映花谿路閉，漱水石根虚。’‘桄榔過雨垂空地，瑇瑁乘潮上古城。’‘家山小别吟兼夢，水驛多情浪與風’之類，皆得唐人三昧，而平生游跡不出嶺南，故知之者少。尤工書法，嘗以端石寄余，手自篆刻云：‘獨漉所貽，漁洋寳之。’獨漉，元孝别號也。弇州云：嘗見皇甫少玄、百泉兄弟論詩，五言以‘猿啼洞庭樹，人在木蘭舟’為極則。二句乃晚唐馬戴詩。”


 [123]
 《漁洋山人精華錄》卷五《戲倣元遺山論詩絶句三十二首》其二十八：“海雪畸人死抱琴，朱絃踈越有遺音。九疑淚竹娥皇廟，字字離騷屈宋心。”


 [124]
 《西海紀行卷》題作“連日讀嶠雅兩當軒集合賦一詩”。


 [125]
 豪吟：《西海紀行卷》作“狂吟”。


 [126]
 原刊於日報本丙午年四月二十二日（一九〇六年五月十五日），題作“劉愚谷”，此處據補。


 [127]
 情：《楚庭耆舊集遺詩》後集卷八作“瓊”。


 [128]
 慙：《楚庭耆舊集遺詩》本作“拌”。


 [129]
 原刊於日報本丙午年四月二十三日（一九〇六年五月十六日），題作“韻香”，此處據補。


 [130]
 《汪容甫文箋》卷上《經舊苑弔馬守真文（幷序）》，序云：“歲在單閼，客居江寧城南。出入經迴光寺，其左有廢圃焉。寒流清泚，秋菘滿田。室廬皆盡，惟古柏半生。風煙掩抑，怪石數峰，支離草際，明南苑妓馬守真故居也。”文曰：“秦淮水逝，跡往名留。其色藝風情，故老遺聞，多能道者。余嘗覽其畫蹟，叢蘭修竹，文弱不勝，秀氣靈襟，紛披楮墨之外。未嘗不愛賞其才，悵吾生之不及見也。夫託身樂籍，少長風塵。人生實難，豈可責之以死。婉孌倚門之笑，綢繆鼓瑟之娛，諒非得已！在昔婕妤悼傷，文姬悲憤。矧兹薄命，抑又下焉。嗟夫！天生此才，在于女子。百年千里，猶不可期。奈何鍾美如斯，而摧辱之至于斯極哉！余單家孤子，寸田尺宅，無以治生。老弱之命，懸于十指。一從操翰，數更府主。俯仰異趣，哀樂由人。如黃祖之腹中，在本初之弦上。靜言身世，與斯人其何異？祇以榮期二樂，幸而為男，差無床簀之辱耳。江上之歌，憐以同病。秋風鳴鳥，聞者生哀。事有傷心，不嫌非偶。乃為辭曰：嗟佳人之信嫮兮，挺妍姿之綽約。羌既被此冶容兮，又工顰與善謔。攘皓腕以抒思兮，乍含豪以綿邈。寄幽怨于子墨兮，想蕙心之盤薄。惟女生而從人兮，固各安乎室家。何斯人之高秀兮，乃蕩墮于女閭。奉君子之光儀兮，誓偕老以沒身。何坐席之未溫兮，又改服而事人。顧七尺其不自由兮，倏風蕩而波淪。紛啼笑其感人兮，孰知其不出于余心。哆樂舞之婆娑兮，固非微軀之可任。哀吾生之鄙賤兮，又何矜乎才藝也。予奪其不可馮兮，吾又安知夫天意也。人固有不偶兮，將異世同其狼籍。遇秋氣之惻愴兮，撫靈踪而太息。諒時命其不可為兮，獨申哀而竟夕。”


 [131]
 《席月山房詞鈔》詞題作“書韻香畫蘭”，有題注云：“無錫尼韻香善畫蘭，工鍾、王小楷，縞紵徧於四方。後以所託非人，天年竟閼，令其殘縑遺扇，留在人間，十數年來，江湖猶有能道之者。昔汪容甫過馬守貞故居，憶其所畫叢蘭、修竹，為文以弔之。韻香流落相同，而齎恨猶苦。為填此調，以作楚些之招云爾。”案：相關資料可擇錄以附讀。如《矩園餘墨·清錫山女道人蘭花卷跋》：“清微道人韻事，傳之夙矣，不待贅論。余家舊藏其《空山聽雨圖》，題詠如林，先祖南雪公所最愛賞，後輾轉歸徐積餘（乃昌），余與議贖未諧。積餘去世，藏物星散，不知所在，恒耿耿於懷。今余藏物及身亦不能保，故已付之過眼煙雲矣。此卷為原覺所藏，風姿婀娜，正是韻香本色。玄機素然，去人不遠，竹樓不知何姓，此送其宦粵，與粵正有一段因緣也。”又，《清詞玉屑》卷八：“世傳梁溪女冠王韻香，有《采桑子》詞自書便面云：‘一犁雨足清溪漲，幾處蛙聲。幾樹蟬聲。菡萏風吹暑氣清。　　石床臥覺松濤靜，懶譜棊經。試補茶經。月影今宵分外明。’其詞固不為工，且吳人言韻香有捉刀者，屢挾以求貸，最後復索金釧去，其徒群訕之，憤而自經。則此詞亦恐非廬山真面矣。然當時名士鉅公，幾無不知韻香者。某協揆引疾歸，欲詣之，畏人言而止。楊伯夔題其《空山聽雨圖》《臺城路》詞有云：‘燈涼爾許。待蒲火青時，覺花微語。莫賦秋聲，一籬慘綠是愁處。’言外已著微詞。管孝逸（繩萊）所題《齊天樂》有云：‘香塵無數。算老卻雲心，斷除花緒。尚有殘愁，一聲聲到幾時住。’則唱破癡迷，中有禪理。原圖為奚鐵生繪，為人攜去，其後許玉年復補摹之。故題詞者非一時也。許圖今為南陵徐氏所藏。卷中有韻香自題二律，字仿黃庭，頗娟秀。曩須社詞集，楊雲薖京卿以是圖命題，頗多佳作。余尤愛陳蒼虬‘情天劫餘未老，便點衣花雨何妨’之句，為能脫去前人畦畛。偶見郭頻伽有贈韻香《女冠子》云：‘清宵更永，微月度雲無影，踏蒼苔。試問三生事，誰脩雙笑來。　　房深香似霧，人澹韻如梅。記取闌干外，玉簪開。’寥寥著筆，而傳情綿邈，亦可諷也。韻香自號清微道人，別有《秋深祥蕙圖》，自記云：‘春蕙開後，移置井畔牆根，九月重開，為之寫照。’其詞句有云：‘倦吟清露，瑤臺句訝，彷彿飛瓊潛立。是天許、湘皋佩解，慰誰岑寂。’圖由自畫，蓋夙精畫法。余嘗見其摹馬湘蘭墨蘭長卷，題以《菩薩蠻》云：‘鐙脣颭雨秋魂醒。畫窗瘦了嬋娟影。將淚寄瀟湘。盈盈罷佛妝。　　綢繆紅押尾。莫誤青溪字。一葉一花扶。瑤田蝶到無。’自謂頗蘊藉也。韻香有妹名定寶，時推絕色，豪家求之不得，後莫知所終。”


 [132]
 原刊於日報本丙午年四月二十三日（一九〇六年五月十六日），題作“鄭板橋”，此處據補。


 [133]
 《板橋集·詩鈔》卷一《揚州》凡四首，此處分別節錄自其中第一、三、四首。


 [134]
 《板橋集·詩鈔》卷一《平山宴集詩》凡四首，有題注：“為進士王元蘅作”。此處節錄自其中第一首。


 [135]
 原刊於日報本丙午年四月二十五日（一九〇六年五月十八日），題作“陳蝶仙”，此處據補。


 [136]
 詩：《著作林》第一期作“所作詩”。


 [137]
 惟所撰：《著作林》本作“特”。


 [138]
 日報本詞題作“次平湖秋月懷舊韻”。


 [139]
 峭：日報本作“對”。


 [140]
 原刊於日報本丙午年四月二十六日（一九〇六年五月十九日），題作“紅豆詞”，此處據補。


 [141]
 案：《華字日報》乙巳年七月初八日另載有伍德彝《一斛珠·紅豆小像為海山詞客題》：“生來南國。嫣紅乍向梢頭摘。佳人借得芳名合。點點相思，點點同心結。　　認取較綃如淚滴。染成可□離人血。夢中省識郎心赤。紙上胭脂，偎徧雲鬟濕。”


 [142]
 原刊於日報本丙午年四月二十八日（一九〇六年五月二十一日），題作“鄭玉山”，此處據補。


 [143]
 有懷：日報本作“傷懷”。


 [144]
 《碧琳腴館詞鈔》詞序作：“海幢寺側有土一抔，相傳為南漢時梳粧樓，今則委巷蕭條，婦孺雜遝。地與寺園相近，綠樹陰合，時聞鳥聲。偶經其處，黯然傷懷，蓋不勝弔古之意云爾。”


 [145]
 原刊於日報本丙午年四月二十九日（一九〇六年五月二十一日），題作“先明經公”，此處據補。


 [146]
 《四庫全書總目》卷一七三《香屑集》提要有云：“之雋是編，雖取諸家之成句，而對偶工整，意氣通貫，排比聯絡，渾若天成。且惟第二卷《無題》五言長律中重用杜甫二句、陸龜蒙二句，餘雖灑灑鉅篇，亦每人惟取一句，不相重複。且有疊韻不已，至於倒押前韻，而一一如己出。可謂前無古人，後無來者。雖其詞皆艶冶，千變萬化不出於綺羅脂粉之間，於風騷正軌未能有合，而就詩論詩，其記誦之博，運用之巧，亦不可無一之才矣。”兹錄卷六《豔情》其四十九以附讀：“有美嬋娟子，應無白璧瑕。金弦揮趙瑟，香飯進胡麻。漏永燈花暗，更深月影斜。何由身倚玉，情願作蒹葭。（‘有美’，武元衡《晨興寄贈竇使君》；‘應無’，賈島《寄令狐相公》；‘金弦’，陳子昂《于長史山池三日曲水宴》；‘香飯’，王維《奉和聖制幸玉真公主山莊》；‘漏永’，羅隱《大梁見喬詡》；‘更深’，謝偃《踏歌詞》；‘何由’，元稹《答姨兄胡靈之見寄》；‘情願’，李群玉《龍安寺佳人阿最歌》）”


 [147]
 原刊於日報本丙午年四月二十九日（一九〇六年五月二十二日），題作“先茂才公”，此處據補。


 [148]
 原刊於日報本丙午年三月十六日（一九〇六年四月九日），題作“吳小荷”，此處據補。


 [149]
 粵東詞鈔三編：原誤作“粵東詞鈔二編”。


 [150]
 《寫韻樓詞》凡收吳尚憙詞九十三首，《粵東詞鈔三編》選錄其中十四首：《憶秦娥》（清和節）、《風入松》（晴絲乍綰日初長）、《滿江紅》（一晌清涼）、《浪淘沙》（細雨作輕寒）、《蝶戀花》（雲髻鬅鬆釵欲墜）、《鷓鴣天》（冷怯西風撲鬢絲）、《念奴嬌》（波平如鏡）、《憶秦娥》（花陰寂）、《南謌子》（暖護桃花蕊）、《滿江紅》（夢斷天涯）、《念奴嬌》（春來幾日）、《唐多令》（淡月射迴廊）、《鳳凰臺上憶吹簫》（萬里崎嶇）、《念奴嬌》（大江東去）。案：《老劍文稿》《邱匊月女史綠窗庭課吟卷序》中有云：“余近日訪得吳荷屋中丞女小荷恭人所著《寫韻樓稿》於葉蘭臺先生齋中，已選錄其詞數十首入《粵東詞鈔續編》，惜未梓其詩全稿。”又，《游樵漫草》《編輯邱掌珠女史綠窗吟卷成既為序跋復題絕句》首句“騷屑何如寫韻樓”句下注云：“新得吳小荷恭人《寫韻樓稿》，其詞入《粵東詞續鈔》”（《香海集》題作《編邱掌珠女史綠窗吟卷題一絕句》，“其詞”句作“錄其詞入《粵東詞鈔續編》”）。


 [151]
 “僅記”諸句：《桐陰清話》卷三所載作“余嘗見其自寫小影上題絕句數首，中有句云：‘含毫畫出還私問，可是西山寫韻人。’自負不凡”。


 [152]
 原刊於日報本丙午年三月十六日（一九〇六年四月九日），題作“王玖官”，此處據補。案：《菽園贅談》卷一所云可參：“亡室王氏，幼入蒙塾，粗解文義。歸余後，授以唐宋詩詞，漸獲妙悟。燈下觀余作韻語，輒戲為之，平仄雖調，押韻時復出入。倘假以年，必斐然者。何期結縭二載，遽隕曇花。歿後思之不置，瞑想姿儀，屬畫師圖之。稿數易而未就，始歎生時不為留真之疏，然悔已無及矣！……氏名阿玖，小字玫官，字璋舍。居近郡之東門，又自號東門女士。龍溪人王玉墀游戎長女。”《香豔叢書》本“遽隕曇花”句下有注：“以光緒辛卯十一月來歸，壬辰九月卒於鼓浪嶼舟次，春秋一十有九。”


 [153]
 《菽園贅談》卷一題作“偶閱紅樓夢有咏”，凡絕句四首，分詠林黛玉、薛寶釵、晴雯、鶯兒：“斑斑哀怨至今存，日夕瀟湘見淚痕。莫訝芳名僭妃子，湘君何必定王孫。”“繡到鴛鴦種夙因，撲來蛺蝶見精神。此中倘有傳神手，千古肥環是替人。”“一刹人間事渺茫，前生幻境認仙鄉。如何盡領芙蓉號，不斷情緣反斷腸。”“柳條穿織囀黃鶯，結絡餘閒說小名。偏是飛瓊人未識，翻從夢裏喚分明。”


 [154]
 《菽園贅談》卷一題作“壬辰二月外子應邑侯教之澄”。


 [155]
 襥被：《菽園贅談》本作“襆被”。


 [156]
 《菽園贅談》卷一題作“海澄都署雜詩（時家父都戎澄邑玖侍慈親都署中且便養疴）”，凡八首，此處所錄為其中第六首。


 [157]
 怯：《菽園贅談》本作“怕”。


 [158]
 原刊於日報本丙午年三月十七日（一九〇六年四月十日），題作“賽金花”，此處據補。


 [159]
 曾作：日報本作“作”。


 [160]
 《樊山續集》卷八有序云：“傅彩雲者，蘇州名妓也。年十三，依姊居滬上，豔名噪一時。某學士銜恤歸，一見悅之，以重金置為簉室，待年於外。祥琴始調，金屋斯啟，攜至都下，寵以專房。會學士持節使英，萬里鯨天，鴛鴦並載。既至英，六珈象服，儼然敵體。英故女主，年垂八十，雄長歐洲，尊無與並。彩出入椒風，獨與抗禮，嘗偕英皇並坐照象，時論奇之。學士代歸，從居京邸，與小奴阿福姧生一女。學士逐福留彩，寖與疏隔。俄而文園消渴，竟夭天年，彩故與他僕私，至是遂為夫婦。居無何，私蓄略盡，所歡亦殂，仍返滬為賣笑計，改名曰‘賽金花’。蘇人公檄逐之，轉至津門。雖年逾三十，而豔名不減疇昔。己亥長夏，與客談此事，因記以詩。先是，學士未第時，為人司書記，居煙臺，與妓愛珠有囓臂盟。比再至，已魁天下，遽與珠絕。珠冤痛累月，竟不知所終。今學士已矣，若敖鬼餒，燕子樓空。唱金縷者，出節度之家；過市門者，指狀元之第。得非霍小玉冥報李十郎乎？余為此曲，亦如元相所云，甚願知之者不為，而為之者不惑耳。”


 [161]
 為：《樊山續集》本作“盡”。


 [162]
 注：《樊山續集》本作“早”。


 [163]
 中：《樊山續集》本作“年”。


 [164]
 草墓文：《樊山續集》本作“墓草青”。


 [165]
 隊：《樊山續集》本作“城”。


 [166]
 安排：日報本作“女排”。


 [167]
 持：《樊山續集》本作“來”。


 [168]
 婦：《樊山續集》本作“嫽”。


 [169]
 盤：《樊山續集》本作“槃”。


 [170]
 四：《樊山續集》本作“西”。


 [171]
 子：《樊山續集》本作“主”。


 [172]
 “裝束”句：《樊山續集》本作“妝束潛隨夷俗更”。


 [173]
 “待食”句：《樊山續集》本作“侍食偏能饜海鮮”。


 [174]
 三中淮外：《樊山續集》本作“三年海外”。


 [175]
 聞：日報本作“閒”。


 [176]
 轉鹿：《小說考證》卷八作“轉瞬”。案：《小說考證》於此條下云：“《孽海花》說部，予少時曾讀一過，然第一卷已下.不復續出。嘗戲語友人：‘東亞病夫，殆真病矣！’此其書之佳妙，頗以未窺全豹為憾！天琴先生近復有《後彩雲曲》一篇，即記賽金花庚子後事者，不妨且作《後孽海花》讀。其詩膾炙人口，洛陽紙貴，今不具錄。惟前曲原有序數百言，老蘭君《詩話》略而不載，補記於此，為讀《孽海花》者資印徵焉。”


 [177]
 奴星：日報本作“雙星”。


 [178]
 美：日報本作“去”。


 [179]
 栽：日報本作“留”。


 [180]
 忍換：日報本作“背換”。


 [181]
 毵毵：日報本作“參參”。


 [182]
 琵琶：《樊山續集》本作“枇杷”。


 [183]
 都：《樊山續集》本作“成”。


 [184]
 悟道詩：日報本作“悟退詩”。


 [185]
 樊增祥稍後還寫過《後彩雲曲》，錄其序以備參酌：“光緒己亥，居京師，製《彩雲曲》，為時傳誦。癸卯入覲，適彩雲虐一婢死，婢故秀才女也，事發到刑部，問官皆其相識，從輕遞籍而已。同人多請補記以詩。余謂其前隨使節，儼然敵體，魚軒出入，參佐皆屏息鵠立。陸軍大臣某，時為舌人，亦在行列。後乃淪為淫鴇，流配南歸，何足更污筆墨。頃居上海，有人於夷場見之，蓋不知偃蹇幾夫矣。因思庚子拳董之亂，彩侍德帥瓦爾德西，居儀鸞殿。爾時連軍駐京，惟德軍最酷。留守王大臣，皆瞠目結舌，賴彩言於所歡，少止淫掠，此一事足述也。儀鸞殿災，瓦抱之穿窗而出。當其穢亂宮禁，招搖市廛，晝入歌樓，夜侍夷寢，視從某侍郎使英、德時，尤極烜赫。今老矣，流落滬瀆，仍與厮養同歸，視李師師白髮青裙，就簷溜濯足，抑又不逮。而瓦帥歸國，德皇察其穢行，卒被褫譴。此一泓禍水，害及中外文武大臣，究其實一尋常蕩婦而已。禍水何足溺人，人自溺之。出入青樓者，可以鑒矣。此詩著意庚子之變，其他瑣瑣，概從略焉。”（《新編樊山集七言豔詩鈔》第一冊乙卷《新閘三集》）案：《夢苕盦詩話》有云：“樊山前後《彩雲曲》，哀感頑豔，傳誦藝林已久。余友王君瑗仲尊人部昀（甲榮）先生，亦有此曲，特較樊山為勝。有序云：‘曩在天津，耳賽金花之名。休沐之暇，與朋輩訪之。直其晨妝未竟，良久始出。一出而滿室生春，坐客六人，罔不周旋合度。徐娘半老，而穠粹猶不亞於雛鬟，真尤物也。往者，侍郎某公奉使德意志，寵妾傅彩雲，有豔名。德后愛之，乃與同照小影。后為英吉利女皇維多利亞之子，亦麗姝也，貴寵震於歐洲，其事遂鬨傳海外。彩雲故蘇臺歌妓，侍郎薨後，不安於室，重隸教坊，乃更名賽金花云。予不禁為之感歎，爰仿長慶體，為賦斯篇。非但徵尤物，間緯以時事，且諗來者爾。’”又云：“同時侯官薛秀玉（紹徽）女士，亦有《老妓行》一詩詠彩雲事，雖沈博絕麗，未逮樊、王二家，而翔實勝之。出諸閨秀手筆，尤為難能可貴。”均可參。


 [186]
 原刊於日報本丙午年三月初六日（一九〇六年三月三十日），題作“瘦梅瘦蝶”，此處據補。


 [187]
 《華字日報》丙午年正月二十一日所載題作“讀飛素閣集梅花一律用梁夫人韻”。


 [188]
 曾：日報本作“其人”。


 [189]
 《悼亡百韻詩》所附潘飛聲原詩為《“美人心事易離騷”，亡婦句也。如皋冒孝廉（廣生）愛之，錄入〈鶴亭詩話〉，又贈余詩云：“名士文章成覆瓿，美人心事易離騷。”下注云：“用梁佩瓊夫人舊句。”其見賞至此。沈吟終夜，感觸於懷，因為詩誌之，并以告慰亡婦》：“寒閨斷句愧雕鐫，繡入弓衣字字妍。舊有離憂同弔屈，得傳名姓比生天。別裁集付尚書錄，都講詩從太史編。午夜焚香親告奠，玉臺遺稿對淒然。”


 [190]
 原刊於日報本丙午年三月十二日（一九〇六年四月五日），題作“狄楚青”，此處據補。


 [191]
 葆賢：日報本作“平”。


 [192]
 見：《飲冰室詩話》作“有”。


 [193]
 “感愴甚深”以下：《飲冰室詩話》本尚有“令讀者心酸”。


 [194]
 原刊於日報本丙午年三月十一日（一九〇六年四月四日），題作“蘇臺五美圖”，此處據補。


 [195]
 難禁：日報本作“何禁”。


 [196]
 郡：日報本作“都”。


 [197]
 案：《華字日報》乙巳年七月初五日另載有伍德彝《鷓鴣天·蘇臺五美圖，李芸甫水部游吳門為曲中翹楚作。題者周素夫、汪孟棠、王笠舫皆當時名士也。舊藏居梅生丈家，今歸潘蘭老。蘭老出賞囑題》：“嬌燕癡環費品評。五枝花影認分明。移來西子湖頭棹，喚出吳王苑裏鶯。　　情脈脈，態盈盈。十郎豔福忒狂生。薰香又入詞人手，欲向羣芳問姓名。”


 [198]
 原刊於日報本丙午年三月十二日（一九〇六年四月五日），題作“蘇臺五美圖”，此處據補。


 [199]
 《綠雪堂遺集》卷一六題作“為芸甫戲題靈芸小影”。


 [200]
 “排頭”句：《綠雪堂遺集》本作“姑蘇郡、紅橋第一”。


 [201]
 橋：《綠雪堂遺集》本作“谿”。


 [202]
 輭：《綠雪堂遺集》本作“暗”。


 [203]
 認歌樓：《綠雪堂遺集》本作“聽瓊樓”。


 [204]
 鞋：《綠雪堂遺集》本作“彎”。


 [205]
 裁：《綠雪堂遺集》本作“剪”。


 [206]
 “待夜深”句：《綠雪堂遺集》本作“待夜深、芸葉置牀頭”。


 [207]
 呼：《綠雪堂遺集》本作“薰”。


 [208]
 原刊於日報本丙午年三月十三日（一九〇六年四月六日），題作“張桂生”，此處據補。


 [209]
 闢：《廣東詩匯》卷一一二作“闊”。


 [210]
 茶：原作“荼”。


 [211]
 以下，日報本尚有“小詩具見思致”。


 [212]
 原刊於日報本丙午年三月十四日（一九〇六年四月七日），題作“江建霞”，此處據補。


 [213]
 《湘報》第一百七十號（光緒二十四年六月十五日）載潘飛聲《戒鴉片煙會序》。


 [214]
 案：《平等閣詩話》卷一有云：“兹從徐積餘處得其（指江標）遺詩數首。題卞玉京楹帖二絕句云云。又題玉京畫云云。”


 [215]
 《瀣碧詞》有詞題“改七襄玉京道人小影，江建霞属題”。


 [216]
 如譚嗣同《秋雨年華之館叢脞書》卷一《題江建霞東鄰巧笑圖詩（圖寫日本女子小華生也）》四首：“散花有夢亦匆匆，八部衣雲劫火紅。空盡東方諸佛土，可憐粉碎不成空。”“蒼然一目橫天下，抵死憐才得幾人。太息當年興亞會，蕭寮天地此前塵。”“世間無物抵春愁，合向滄溟一哭休。四萬萬人齊下淚，天涯何處是神州。”“娟娟香影夢靈修，此亦勝兵敵愾儔。驀地思量十年事，（圖作於十年前。）何曾謀種到歐洲。（日本伊藤侯近自英返國，大唱進種之議。黃種荏弱，遠遜白種，凡歐人遊其境內，輒恣令野合，將以善其種焉。）”其中，第三首別又題作“有感一章”，“滄溟”作“蒼冥”。


 [217]
 原刊於日報本丙午年三月十六日（一九〇六年四月九日），題作“邱菊月”，此處據補。


 [218]
 原未標目，此為整理者另擬。


 [219]
 出自《秋蘋遺稿·草色四首（番禺楊椒坪山人，風雅士也。性嗜詩甚於命，其所居亭榭花木，題詠殆遍矣。近作草色若干首，一時名流賡和，積成一大冊，往將就板。介鄉人潘蘭史，馳書徵余和辭，意極殷勤，不得不應也。即走筆成四首還之）》其一：“燒痕日暖正參差，遮莫春風著力吹。清淺寒塘吟謝客，依稀新隴認虞姬。六朝舊恨無螢化，一種幽香有蝶知。試向東皇問消息，讓他梅信早南枝。”另三首依次為：“誰家吹笛帶離聲，綠滿江南憶遠征。但見游絲連碧落，可堪殘夢落蕪城。明月官道露華重，煙挾野堤春水生。最憶東風寒食路，香車來弔柳耆卿。”“欲賦青袍斷客腸，平蕪飛絮又昏黃。牧殘邊馬啣蒼靄，染透山螺畫綠香。夜雨連宵供點綴，離宮一色送興亡。登樓憶起昌黎句，獨捲湘簾向夕陽。”“纏綿懶着馬蹄塵，有客天涯又感春。送別長愁南浦上，踏青休過曲江濱。遙看深綠密疑織，細點落紅柔似茵。底事年年滿金谷，飄零不學墜樓人。”


 [220]
 原刊於日報本丙午年閏四月初六日（一九〇六年五月二十八日），題作“搔首圖”，此處據補。


 [221]
 後楊丈卒：日報本作“楊丈後卒”。


 [222]
 《華字日報》乙巳年五月二十一日所載題作“蘭史齋中觀陳仲卿先生搔首圖因題”，無夾注。


 [223]
 出自《賞雨茅屋詩集》卷九《贈陳仲卿》：“五色海南雀，人稱小鳳皇。古來不易見，坡公以為祥。我百不如公，粲粲來我堂。知我有夙好，音聲與文章。文章誠藻耀，音聲如玉鏘。曷不覽九州，去作千仞翔。紀官從少皞，賀世從軒皇。稱名奈何小，小知比一鄉。南冥有大鵬，變化殊難量。吹息固隨運，培風宜有方。詎同蜩與鶯，決起搶榆枋。”


 [224]
 原刊於日報本丙午年閏四月初八日（一九〇六年五月三十日），題作“蒲澗坐石圖”，此處據補。


 [225]
 蘇軾《廣州蒲澗寺（地産菖蒲十二節相傳安期生之故居始皇訪之於此）》：“不用山僧導我前。自尋雲外出山泉。千章古木臨無地，百尺飛濤瀉漏天。舊日菖蒲方士宅，後來薝蔔祖師禪。而今祇有花含笑，笑道秦皇欲學仙。（山中多含笑花。）”


 [226]
 《留春草堂詩鈔》卷五題作“白雲之游與謝理甫劉樸石（彬華）兩太史葉雲谷戶部子羽山人並坐蒲澗石上山人作圖紀之”。


 [227]
 壯：《留春草堂詩鈔》本作“少”。


 [228]
 妥適：日報本作“安適”。


 [229]
 原刊於日報本丙午年閏四月初七日（一九〇六年五月二十九日），題作“梅邊索句圖”，此處據補。


 [230]
 雜錄本題作“古泉畫我小影置梅花中戲題七絕句”。


 [231]
 處：雜錄本作“說”。


 [232]
 “梅花”句下：雜錄本有注：“時避地莞城主可園”。


 [233]
 “待我”句下：雜錄本有注：“同人方約修復羅浮梅花村”。


 [234]
 原刊於日報本丙午年閏四月初九日（一九〇六年五月三十一日），題作“珠江送別圖”，此處據補。


 [235]
 雜錄本題作“題潘鴻軒所繪珠江秋餞圖送陳仲卿之任潮州”，《松心詩集·壬集·花地集》卷三題作“題珠江秋餞圖送陳仲卿廣文曇之任潮州”。


 [236]
 “少日”句：《松心詩集》本作“少日才華稱玉堂”。


 [237]
 公門：雜錄本、《松心詩集》本作“師門”。


 [238]
 裝池：日報本作“裝裱”。


 [239]
 原刊於日報本丙午年閏四月初十日（一九〇六年六月一日），題作“黎齋詩”，此處據補。


 [240]
 先曾祖黎齋圖：日報本作“黎齋圖”。


 [241]
 《感遇堂詩集》卷五題作“補宋方孚若南海百詠三十首·黎齋”，“身後”作“後世”，詩末有注云：“劉華東《黎齋記》：順德黎明經簡以書畫名世，番禺潘文學正衡雅慕明經，購其手跡盈一室。昔米芾以‘寶晉’名齋，近時翁方綱慕蘇名‘蘇齋’，今文學慕黎，遂以‘黎’名其齋，可謂遠同古人矣！吳嵩梁《香蘇山館詩鈔》有《黎齋》詩。”


 [242]
 原刊於日報本丙午年閏四月十一日（一九〇六年六月二日），題作“葉戶部”，此處據補。


 [243]
 應陽：日報本作“應揚”。


 [244]
 《新春宴游唱和詩》題作“春游次南山師韻”，凡二首，此處所錄為其中第一首頷聯。案：張維屏原詩《春游簡諸同人》：“昇平歌舞好亭臺，（慶春園、怡園。）朋舊招邀日日來。春水船宜仙侶坐，（繒步仙祠。）豔陽花向美人開。（珠江花舫。）百年共作歡場客，四海誰為濟世才。憂樂滿懷談不盡，酒邊弦管莫頻催。”


 [245]
 原刊於日報本丙午年閏四月十三日（一九〇六年六月四日），題作“百花墳”，此處據補。


 [246]
 二十：《柳堂師友詩錄·子熙賸草》作“三十”。


 [247]
 原刊於日報本丙午年閏四月十五日（一九〇六年六月六日），題作“百花墳”，此處據補。


 [248]
 《聽松廬詩鈔》卷七題作“百花墳”。


 [249]
 “江南”句下：《聽松廬詩鈔》尚有注：“謂卞玉京。”


 [250]
 原刊於日報本丙午年閏四月十六日（一九〇六年六月七日），題作“陳仲卿”，此處據補。


 [251]
 梔：日報本作“巵”。


 [252]
 原刊於日報本丙午年閏四月二十日（一九〇六年六月十一日），題作“馮沖遠”，此處據補。


 [253]
 不肯妄受：日報本作“亦不妄受”。


 [254]
 《香海集》載馮雍《金粟香同轉招集白薇寓齋賞鹿角蘭，席次出示潘蘭史〈說劍堂集〉，屬至香江相訪尋，歸九龍軍中繪圖一幀，并題長句寄贈蘭史》：“叢菊飄金桂葉碧，江水流霜去無迹。朝跨赤鯉弄海日，暮控白鵝憩浮石。往還朝暮成夙昔，襟上酒痕安忍滌。儻來問字尋虞苑，開甕松醪樂相欵。簷花初發青珊瑚，千絲鐵網莓苔滿。卷簾清影情飛揚，回憶空山幽意長。迎陽麋子霜茸解，貢蠟蜂羣露頂香。露香簇簇初盈手，示我異書堪下酒。瑤草尊前見別裁，劍花天外生雄赳。披書屬訪書中人，御風欲控班龍走。翻酒淋漓醉不知，酒醒當在香海湄。笑把芙蓉或相遇，多應鸞鶴無猜疑。雲璈鐵笛有倡答，會寄一笑開朱頤。”


 [255]
 原刊於日報本丙午年閏四月二十日（一九〇六年六月十一日），題作“陳衡仲”，此處據補。


 [256]
 却較清逸：日報本作“則清以高”。


 [257]
 原刊於日報本丙午年閏四月十八日（一九〇六年六月九日），題作“黃椒升”，此處據補。


 [258]
 《粵東詞鈔三編》選錄黃衍昌詞十二首：《憶仙姿》（碧瓦霜華方重）（簾底嫩寒輕逗）（滿袖壓來金線）、《思佳客》（瀲灩春浮琥珀鐘）（繡屧輕盈鎖鳳頭）、《虞美人》（繁花院宇垂簾幙）（雲階月地無人際）、《摸魚兒》（怪西風、苦來吹面）、《滿江紅》（鴛掖龍樓）、《買陂塘》（怪潘郎、者般消受）、《買陂塘》（買輕[image: ]
 、驟辭珠澥）、《念奴嬌》（苎蘿西畔）。


 [259]
 《粵東詞鈔三編》本題作“題潘蘭史珠江顧曲圖”。


 [260]
 成夢：《粵東詞鈔三編》本作“如夢”。


 [261]
 疏狂漫諷：《粵東詞鈔三編》本作“審音尤洞”。


 [262]
 原刊於日報本丙午年閏四月二十一日（一九〇六年六月十二日），題作“許朗甫”，此處據補。


 [263]
 《游羅浮日記·梅花村次蘇韻》：“今宵真宿羅浮村，錦屏月幔團我魂。麻姑窺簾壓春酒，素娥照影無塵昏。美人娟娟隔香洞，笑我尚未歸家園。枕畔參橫與斗落，擁被誰與問寒溫。仙雲墮砌花未醒，翠禽喚起明晨暾。古梅千株璨玉立，尚想雪衣來叩門。平生幸無紫雲戀，夙抱恐負滄洲言。湖山得守逋仙鶴，暗香閉戶傾金樽。”


 [264]
 原刊於日報本丙午年閏四月二十二日（一九〇六年六月十三日），題作“王友竹”，此處據補。


 [265]
 《臺陽詩話》下卷：“邱仙根工部（逢甲），才情學力，冠絕儕流。乙未回粵，大府延掌潮洲韓山書院，成就甚眾，一時仰之如泰山、北斗。工部詩才，淋漓悲壯，盤錯輪囷，肖其為人。海澄邱菽園孝廉嘗舉與嘉應王曉滄（恩翔）、番禺潘蘭史（飛聲）、安溪林氅雲（鶴年）並稱四子，識者嘆為知言。”“潘蘭史典簿，近今之著作家也。壯年就德國之聘，返復主香港華報筆政。閱歷既深，所得甚富。有詩文集若干種，綜名曰《說劍堂集》。余愛其《七洲洋放歌》，雄邁奇氣，不減於李謫仙。”


 [266]
 原刊於日報本丙午年閏四月二十二日（一九〇六年六月十三日），題作“葉少雲”，此處據補。


 [267]
 論文獨以：日報本作“嘗論文以”。


 [268]
 原刊於日報本丙午年閏四月二十三日（一九〇六年六月十四日），題作“海上作中秋”，此處據補。


 [269]
 原刊於日報本丙午年閏四月二十三日（一九〇六年六月十四日），署“天外蘋洲雜記”，題作“袁督師祠”，此處據補。


 [270]
 “仲柘庵明府”句以下：日報本作“賦詩云：‘蟒玉瞻遺像，盱衡往代非。長城先自壞，天命竟全歸。遼薊憑孤掌，虹霓想戰旂。先皇褒語在，肅拜一歔欷。’”案：《華字日報》甲辰年六月二十五日所錄此詩題作《謁袁督師祠》，其中“想戰旂”作“想督師”，“先皇”句作“褒忠明論在”。


 [271]
 原未標目，此為整理者另擬。


 [272]
 梁淯此行與潘飛聲唱和之作有《壬寅莫春陸鏡涵太守潘蘭史徵君邀遊羅浮信宿白鶴觀同用東坡松風亭韻題壁以記遊興》：“雲嵐一角山家村，忽睹羅浮娛我魂。神君四百下招手，異境忽破雙眸昏。予家去此不百里，已脫塵鞅非鄉園。朅來白鶴叩道院，道人餉我山茶溫。導觀泉石轉幽邃，古木茂美迷清暾。明當擲杖鐵橋頂，上謁帝座排天門。手握白雲飲甘露，紫府鰲極甯空言。歸來作詩示潘陸，五龍亭上開癭尊。”《飲龍津酒樓次蘭史先生韻》：“我從羅浮歸，風日美醞釀。又登龍津樓，買酒迭高唱。良朋喜潘陸，健舉各無恙。足跡徧名區，詩膽老逾壯。仙山許共遊，已慰夙心向。發君古錦囊，奇句更珍貺。下筆如有神，往往振奇宕。昌黎陟華山，未足語膽量。君攀鐵橋頂，擡首叩天匠。洪崖笑拍肩，歸夢尚豪放。請携袖底雲，放出千山嶂。”


 [273]
 原未標目，此為整理者另擬。


 [274]
 原未標目，此為整理者另擬。


 [275]
 《南社詩集》題作“聽雨有感”。


 [276]
 原未標目，此為整理者另擬。


 [277]
 《憶江南館詞》詞序作：“惠州朝雲墓，每歲清明，傾城士女酹酒羅拜。坡公詩云：‘丹成逐我三山去，不作巫陽雲雨仙。’余謂朝雲倘隨坡公仙去，轉不如死葬豐湖耳。”案：《篋中詞》中《百字令》（江流千里）、《摸魚兒》（繞城陰、雁沙無際）、《高陽臺》（新曙湖山）及此首《甘州》，為陳澧去世後，譚獻據陳氏弟子梁節廣手錄所補入。


 [278]
 添作荒寒：《憶江南館詞》作“添做蕭寒”。


 [279]
 家山：《憶江南館詞》作“家鄉”。


 [280]
 原刊於日報本丙午年閏四月二十四日（一九〇六年六月十五日），署“天外蘋洲雜記”，題作“鄭成功傳”，此處據補。


 [281]
 亞盧（柳亞子）《鄭成功傳》發表於《江蘇（東京）》一九〇三年第四期。


 [282]
 原刊於日報本丙午年閏四月二十四日（一九〇六年六月十五日），題作“承伯純”，此處據補。


 [283]
 原刊於日報本丙午年閏四月二十五日（一九〇六年六月十六日），題作“媚雅”，此處據補。


 [284]
 《海山詞》《臺城路·綠天樓琴酌，留別媚雅女士》：“悽絃忽作離鸞曲。瀟瀟畫樓涼雨。寶鏡團愁，銀鐙照影，別有離筵酸楚。飄零倦旅。問一樣天涯，賞音何許。此夕琴心，萬千哀怨鎮無語。　　塵寰最憐小謫，恁華年錦瑟，孤負眉嫵。我亦頻年，彈琴說劍，歸去萍蹤無據。深情漫訴。祝如願天中，海山重睹。早讖華嚴，贈君腸斷句。”


 [285]
 補存於此：日報本作“補入于此”。


 [286]
 原刊於日報本丙午年閏四月二十五日（一九〇六年六月十六日），署“天外蘋洲雜記”，題作“柏林兩女郎”，此處據補。


 [287]
 赴：日報本作“余”。


 [288]
 屬余：日報本作“即席”。


 [289]
 温黁：日報本作“温馨”。


 [290]
 公：日報本作“余”。


 [291]
 原刊於日報本丙午年閏四月二十七日（一九〇六年六月十八日），題作“柏林餞別”，此處據補。


 [292]
 狂生願：日報本作“生狂願”。


 [293]
 《海山詞》《摸魚兒》序云：“庚寅七月十一日，束裝東歸。嬉嬋、麥家麗、李拾璧、馬麗婷、符梨姒五女史邀餞佛羅窪園林，即席賦謝，並以誌別。”詞云：“向離筵、萬花圍繞，香城都化羅綺。四年憔悴麟洲客，只有蛾眉同慰。情早繫。似湖海浮名，落拓稱才子。弓衣繡未。任寶扇題情，銀箋緘恨，悽絕別愁寄。　　狂生願，甘老華鬘界裏。憐儂歸去非計。尊前便解相思苦，不待驪歌終矣。杯莫置。問如此江山，甚日能重至。瑤琴漫理。怕天際峰青，酒邊人遠，幽夢隔雲水。”其中，《粵東詞鈔二編》所錄“都化”、“酒邊”分別作“多化”、“曲終”。


 [294]
 陶榘林：日報本作“陶矩林”。


 [295]
 《天外歸槎錄》：“光緖十六年庚寅七月，余由柏林東歸。十一晨裝促發，繙譯阿（恩德）來，同桂竹君秋曹（桂林）至安海特火車驛，則姚子梁都轉（文棟）已先在，設席小飮。移時，張在初觀察（德彝）、陶榘林太守（森甲）、徐良臣司馬（毓麟）、閻潤亭户曹（海明）、閻奇臣上舍（海誠）及東學書院諸生，皆來送行，而媚（雅）、芬（英）、威（麗默）三女史，亦各贈花毬。海外惜别，黯然傷懷。辰刻開車。未刻，至薩克斯威馬推靈恩，停車朝飯，學生林（定浩）、昆（特爾）、戈（齡）始别去。余飮以酒，口占七律贈三生，誌其遠送之情。”


 [296]
 原刊於日報本丙午年閏四月二十八日（一九〇六年六月十九日），題作“紅豆圖”，此處據補。


 [297]
 《藝林散葉續編》：“潘蘭史眷女校書洪銀屏，銀屏離去，蘭史於香港襟海樓為之餞行。以紅豆為題，作詩惜別，先後得五十餘人之題贈，如吳趼人、邱菽園、冒鶴亭、陳蝶仙等，合為一冊，名《紅豆圖詠》。”《飲瓊漿館詞》《蝶戀花·錄別為銀屏校書作》：“客裏雲萍情緒亂。便道懽場，說夢應腸斷。莫惜深杯珍重勸。銀箏醉死銀燈畔。　　同是天涯何所戀。月識郎心，花也如儂面。東去伯勞西去燕。人生那得長相見。”《華字日報》甲辰年十一月初七日所錄題作“錄別”，其中“花也”作“花自”。


 [298]
 香海：日報本作“香港”。


 [299]
 《嶺雲海日樓詩鈔·選外集》題作“蘭史為洪銀屏校書作紅豆圖徵詩為題四絕句”，此處所錄為其中第一、二首。


 [300]
 皆傳誦海外：日報本作“皆傳誦海外名句”。


 [301]
 如《華字日報》乙巳年十二月初七日、初九日即載劉江瘦蝶生《浣溪沙·寄題蘭老紅豆圖》、海昌萬花一蝶周栩《鵲橋仙·寄題蘭老紅豆圖》。


 [302]
 《小三吾亭詞》卷二題作“蘭史作紅豆圖屬余賦詞”。《華字日報》甲辰年十二月十四日所載序云：“老蘭先生以《紅豆圖》屬題，置行篋中，久未得報。前夜枯坐小樓，風雨如晦，正有所悼，檢篋得之，悲懷棖觸，不能自已，亟譜《買陂塘》調寄之。龔定庵云：‘千古知言漢武帝，人難再得始為佳。’彼銀屏與老蘭，相隔一海，三日可達，不似黃泉碧落、兩處茫茫為可哀也。”案：龔詩出自《己亥雜詩》第一八三首，首二句為“拊心消息過江淮，紅淚淋浪避客揩”。


 [303]
 “江南”二句：《小三吾亭詞》本作“衰遲有箇桓司馬，流涕猶如此樹”。


 [304]
 記：《小三吾亭詞》本作“有”。


 [305]
 長恨：《小三吾亭詞》本作“離恨”。


 [306]
 除却：《小三吾亭詞》本作“除是”。


 [307]
 《華字日報》甲辰年十二月十四日所錄有尾注：“銀屏姓洪氏，故用《長生殿》傳奇事。”


 [308]
 所集諸句，分別出自權德輿《舟行見月》：“洞房燭影在何處，欲寄相思夢不成。”蘇軾《和致仕張郎中春晝》：“投紱歸來萬事輕，消磨未盡只風情。”陸游《夜酌》：“比紅有句狂猶在，染白無方老已成。”朱松《次韻劉仲高懷外舅家梅花》：“詩成回首戀三宿，我亦惜花癡半生。”朱熹《夢山中故人》：“把袖追歡勞夢寐，舉杯相屬暫綢繆。”韋莊《憶昔》：“西園公子名無忌，南國佳人字莫愁。”唐寅《宮詞》：“花開花落悄無人，強把新詩教鸚鵡。”（《六如居士全集》卷三）陸游《遣興》：“湯嫩雪濤翻茗椀，火温香縷上衣篝。”李商隱《無題二首》其一：“身無彩鳯雙飛翼，心有靈犀一點通。”鄭獬《新春詞四首》其四：“閒繞闌干掐花樹，春痕已著半梢紅。”蘇軾《荔支歎》：“飛車跨山鶻横海，風枝露葉如新採。”陳造《繁昌縣感舊》：“遠近人家山影濃，與我周旋圖畫中。”羅隱《扇上畫牡丹》：“根生無地如仙桂，疑是姮娥月裏栽。”其中“栽”，日報本作“裁”。白居易《石上苔》：“漠漠班班石上苔，幽芳靜緑絶纎埃。”蘇葵《金陵寄故園諸子》：“一燈夜雨人無恙，萬里秋江夢獨歸。”（《明詩綜》卷二五。案：“秋燈”句并注出蘇味道均有誤。）朱權《宮詞》：“宮中未識他名姓，都把名花作字猜。”（《古今圖書集成·明倫編·宮闈典》第二十五冊）


 [309]
 原刊於日報本丙午年閏四月二十九日（一九〇六年六月二十日），題作“楊古韞”，此處據補。


 [310]
 以名諸生官：日報本作“以翰林改官”。


 [311]
 《天外歸槎錄》《到家》：“屢作還家夢，歸來竟得眞。舊居疑隔世，穉子乍猜人。老父倚閭望，霜華上鬢新。入門欣下拜，慰問尚頻頻。”“諸弟悲懽集，從頭訊起居。支持難八口，學殖媿三餘。門户滄桑後，田廬料理初。歸裝慚陸賈，只益去時書。”“觸目猶遺挂，空房暗自悲。酸辛憑夢訴，生死至今疑。經卷堆禪榻，風塵換鬢絲。嬌兒看漸長，悽絕話娘時。”“閭里寒交重，重逢感不勝。别時貧贈劍，歸日揖擔簦。艱險生還遂，存亡慨喟增。閒身能建在，一醉付懵騰。”


 [312]
 潘飛聲原作為前錄《摸魚兒》（向離筵、萬花圍繞）。


 [313]
 “飛塵”二句：日報本無。案：潘飛聲《孤鸞》序云：“佩蘭琴，紅芳館挂壁物也，數月不撫，飛塵滿絃，對之傷懷。為拈此解，時余將作海外行矣。”


 [314]
 原刊於日報本丙午年閏四月二十九日（一九〇六年六月二十日），題作“劉小衡”，此處據補。


 [315]
 “乾坤”句：原無“來”字，據日報本及元好問《自題〈中州集〉後五首》其三補：“萬古騷人嘔肺肝，乾坤清氣得來難。詩家亦有長沙帖，莫作宣和閣本看。”


 [316]
 《小蘇齋詩》題作“題潘蘭史蜚聲獨立圖兼慰其遺掛之感”。


 [317]
 《小蘇齋詩》題作“葉小鸞眉子硯拓本”。案：關於硯背所鐫二詩，葉衍蘭《返生香跋》云：“當時天寥先生哀痛之餘，止就抄存者刊入，其《題眉子硯》二絕云：舅氏自邗上歸，以數硯分貽余兄弟，瓊章得眉子硯，爰賦二詩，鐫之硯背：‘天寶繁華事已陳，成都畫手樣能新。如今只學初三月，怕有詩人說小顰。’‘素袖輕籠金鴨煙，明窗小几展吟箋。開籨數點櫻桃雨，潤到湘琴第幾絃。’集內亦無有。知此外尚多遺佚，今更無從搜討矣。”與吳蘭修《疎影》（三生片石）詞序所錄稍有不同：“陶綏之出示葉小鸞眉子硯，背題云：舅氏自邗上歸，分貽瓊章，得眉子硯。‘天寶繁華事已陳，成都畫手樣能新。如今只學初三月，怕有詩人說小顰。’‘素袖輕籠金鴨烟，明窗小几展長牋。開奩一研櫻桃雨，潤到湘琴第幾絃。’末暑‘己巳寒食題’。按此詩《返生香集》中失載，惟近日陶鳧鄉太守有題眉子硯詞，所記正同，則零香斷墨，遺佚多矣。以白石自度曲賦之。”（《桐花閣詞》）正如汪兆鏞《題葉小鸞眉硯拓本四首》其一尾注所言：“道光間，番禺陶綏之以眉子硯遍徵題詠，嘉應吳石華詞最勝，自刻詞集云：硯藏龔定菴家。所載硯銘字句亦與陶氏本互异。殆別有所本耶？”（《微尚齋詩續稿》）


 [318]
 原刊於日報本丙午年閏四月三十日（一九〇六年六月二十一日），題作“呂海山”，此處據補。


 [319]
 原刊於日報本丙午年閏四月三十日（一九〇六年六月二十一日），題作“楊湘舲”，此處據補。


 [320]
 當即《說劍堂著書總目》所著錄之第八種《柏林游記》，有目無書。潘儀增《天外歸槎錄序》云：“所著《柏林游記》、《鑿空狂言》等書，論洋務諸欵，洞中綮肯，乃無力梓行，只刊《西海紀行卷》并《海山詞》，一時藝林爭相購取。”《虛舟詩草·雜錄》曾引錄過一則。


 [321]
 原刊於日報本丙午年五月初一日（一九〇六年六月二十二日），題作“楊超白”，此處據補。


 [322]
 原刊於日報本丙午年五月初一日（一九〇六年六月二十二日），題作“蕭巨川”，此處據補。


 [323]
 原刊於日報本丙午年五月初一日（一九〇六年六月二十二日），題作“黃芑香”，此處據補。


 [324]
 《五百石洞天揮麈》卷三題作“寄蘭史（蘭史所居曰梧桐庭院）”。


 [325]
 原刊於日報本丙午年五月初二日（一九〇六年六月二十三日），題作“高太癡”，此處據補。


 [326]
 案：《華字日報》甲辰年十月二十九日載潘飛聲《眼兒媚·淩碧霞倚劍小像為高太癡徵君題》（樊南心事數琴絃）。潘飛聲後曾於“戊午暮春之月”為高氏作《百盆花齋詞賸序》。


 [327]
 原刊於日報本丙午年五月初二日（一九〇六年六月二十三日），題作“邱仲閼”，此處據補。


 [328]
 《嶺雲海日樓詩鈔·選外集》題作“次韻和蘭史論詩（二首）”。案：《鷺江報·詩界蒐羅集》一九〇三年第四十七期載潘飛聲《論詩寄邱仲閼蕭伯瑤》：“正宗奇氣久寥寥，江上珠光燭九霄。仲閼長戈揮魯日，伯瑤健筆攪寒潮。京華冠蓋偏無侶，故國柴桑倘見招。我自空山吟落木，白雲天際望迢遙。”“王後盧前位置難，南邱北李競詩壇。三家雄直凌江左，七子風流列建安。（邱仲閼工部、李芷汀大令、蕭伯瑤布衣、易實甫觀察、邱叔元孝廉、王曉滄廣文、冒鶴亭郎中。）正則騷愁天可問，杜陵胡騎夢都寒。江河萬里何能廢，各掣鯨魚洗劍看。”


 [329]
 青尊：《嶺雲海日樓詩鈔·選外集》作“清尊”。


 [330]
 原刊於日報本丙午年五月初四日（一九〇六年六月二十五日），題作“寶筏”，此處據補。


 [331]
 《蓮西詩存》卷下題作“和瑤翁見懷原韻”。


 [332]
 滄洲：《蓮西詩存》本作“瀛洲”。


 [333]
 “西溟”句下：《蓮西詩存》本有注：“謂潘君蘭史客柏林未歸”。


 [334]
 收拾：《蓮西詩存》本作“褦襶”。


 [335]
 原刊於日報本丙午年五月初四日（一九〇六年六月二十五日），題作“尹囷”，此處據補。


 [336]
 案：《香海集》載潘飛聲《贈朝鮮書家尹溪石（囷）》、《朝鮮尹溪石（囷）偕其國李學士（應彬）過訪村居余陳古碑帖書畫招諸文士雅集酒後賦詩》、《送高麗尹溪石之滬江》。


 [337]
 船：日報本作“橋”。


在山泉詩話校箋卷四

集蘭亭序
 
[1]



先大父明經公嘗邀同陳蘭甫、陳朗山、呂拔湖、羅六湖、顏紫墟、梁靄儔諸先生集雙桐圃餞花朝，各有題詠。六湖廉訪集禊序柬謝云
 
[2]

 ：“茂異長者大人脩能一室，抱氣九蘭，會集清流，暢言樂地。畢茂世風流放誕，外視形骸。左與言天宇清虛，寄懷山水。坐無錄事，觴有賢人品類，咸將幽懷斯暢。是時也，坐領春風，淸娛永日，文與可之竹趣有萬殊，管夫人之蘭春放自在，（王介甫詩‘放出枝頭自在春’
 
[3]

 。）以視丑地癸亭，竹林少室，若水之遊觀自得，惠崇之領悟生情，豈有異哉？茂異又與同人錄述長短曲及詠懷諸作，類情敘事，若無己之清和；左引右稽，同大春之騁放。絲不若竹，得其自然；文生於情，時與古會。因其興感，可列管絃。少文云：‘外遊內觀，至樂在人。’陳其年云：‘氣期於盛，言取其不盡。’信矣！若陳蘭老、朗山諸賢，攬齊萬有，俯視羣言。迹其臨文寄慨，述作崇茂，今之亭林，古之遷固也。雖以之次集古之錄，列崇文之目，當無殊致。夫豈浪言，況宇宙大文，羣賢契合，昔人不能遇之畢生者，一日得隨其後，斯會為不虛矣。觴集既畢，至一蘭若，與長老言老彭永年事，所喻亦不猶人。興情既惓，攬春水之初生，臨長湍以至舍，時已暮陰矣。今懷所遇，雖為陳迹，然欣向盛會，感激無既。臨風引領，備此寄將諸仰，攬察不次。”
 
[4]

 按，會時為咸豐庚申二月十三日。“至一蘭若”句，謂酒後同過海幢寺訪僧茂異，則漢時稱茂材為異等也。

陳梅窩
 
[5]



雙桐圃餞花朝之會，陳朗山先生賦詩云
 
[6]

 ：“橋樓誇南烹，第一江魚美。打門看折簡
 
[7]

 ，凌晨動食指。搖搖春江櫓，翠釜出花底。一飽恣饞叉，餘味真可已。主人發清謳，座客三四起。欲弄桓伊箏，誰當為情死。風光共流轉，人生行樂耳。今日餞花朝，來旬觴上巳。（原注：六湖廉訪訂修禊長壽寺
 
[8]

 。）”此詩已刊入《梅窩集》第二卷
 
[9]

 。

先文學君《桐院填詞圖》，朗山先生亦題云
 
[10]

 ：“楊孚宅河南，松滿洛陽雪。軼事幾千年，風景詎殊別。雙桐君家圃，小占煙水闊。憶我屢盤桓，坐嘯冠巾脫。上有老鳳吟，下見孫枝發。汲泉茶共煮，行觴炙對割。書攝羲之鬼，句呈賈島佛。如何海大風，忽萎南邦哲。琴材君繼抱，落落信環傑
 
[11]

 。么拍寄閒情，雅音未銷歇。青衿在學校，恥但賦城闕。期君龍門枝，雲和奏明月。”先君有《送朗山入都》五古一篇，此蓋次韻也。

余曾携二樵山水立軸，觀於梅窩，朗山先生率題長句云：“二樵意氣九州隘，往往詩篇逞荒怪。自言山水師營邱，一筆不落江南派。君今此卷四世藏，（原注：畫為蘭史曾祖鈞石先生黎齋舊物
 
[12]

 。）冷絹乍拂鵝溪光。高齋炎晝試張此，四壁定生三日涼。”

龍女行雨圖
 
[13]



黃中弢學士（紹箕）所藏姚梅伯《龍女行雨圖》，題徧都中名士。庚子變起，圖籍散佚，此圖遂為香山何玉銘所得
 
[14]

 。壬寅持以相示，圖之四圍，翰墨俱滿，惟右角尚可容數行。玉銘屬余補空，余書二絕云：“混混滄溟萬派開，中天縹渺現銀臺。蒼生下界需霖雨，祇待龍宮一泣來。”“太息神仙悞嫁身，何人為報洞庭君。世無頷下批鱗手，誰挽天河喚雨雲。”
 
[15]

 後為中弢訪聞，已屬某太守向玉銘乞還矣。就中袁爽秋太常長篇最佳，余曾錄出，今補入詩話。太常自跋謂，題時臺北久困，兵事相持，故有“波母山坼柱”之語，蓋作於丙戌十月也。詩云：“姚君拄腹餘一奇，揮灑乃出天人姿。洞庭蕭蕭風滿旗，千山葉禿紺髮微。凌波出浴氣森霏，神女自著六銖衣。急逢龍背且須控
 
[16]

 ，夢雲駭電紛挈隨
 
[17]

 。凝妝靚飾曜倒景，驚鴻蹴踏四圍瀾汗青玻璃
 
[18]

 。口脂新賜水晶殿，弓蜀下罩摶桑枝
 
[19]

 。東朝海宗西戴勝，曉發暘谷昏瑤池
 
[20]

 。有如赤松無特操，隨烟升降將何為
 
[21]

 。固知墨客偶游戲，託彼荒忽騷歌思。倘令毗邪長老為說最上乘，定復稽首人天師。朱顏玉面終古不可皺，金骨一變天門開闔能為雌。我今亦作荒唐語，蒼水使者在何許。四溟毛孔不可攝，波母之山天坼柱
 
[22]

 。東皇虛擲八千驍，玉女投壺顏復怒
 
[23]

 。妙畫通靈百怪生，錦囊收取黃初平。君家雁宕第幾重，幔亭張樂上有羣仙迎。且携素手朝眞去，洞視三澗收視聽
 
[24]

 。何用腥臊戲赤城，颯然相伴追嫈嫇
 
[25]

 。”
 
[26]



楊椒叟
 
[27]



楊叟椒坪於余，不啻義山之愛冬郎，故送余游泰西，有“君行三萬里，我度七旬秋”之句。及叟歸老窰溪，余每歲自香海回里，必偕兒女，挈酒榼扁舟艤訪，作一日談。時叟八十餘矣，雙足偃蹇，而健談猶昔。叟有《寄懷蘭史》二絕云：“綠楊幾度發新枝，底事春歸人未歸。怕聽芭蕉敲夜雨，一燈紅豆最相思。”“歸期曾約在清明，濁酒遲君挈瓦觥。不意花前仍獨酌，落紅風裏不勝情。”余和
 
[28]

 云：“宿鳥投林認故知
 
[29]

 ，天涯老我竟忘歸。剪將七里瑤溪水，來話江湖五夜思。”“煮茶石竈熱松明，恰好兒童挈酒觥。難忘醉吟溪館榻，白頭相對十年情
 
[30]

 。”今叟化去四年，余時返里，此樂不可復得矣。

傅青主
 
[31]



傅青主先生《霜紅龕集》，世無刊本。近從烏程張氏得鈔稿，尚恐非全本。五律一體尤高古。《早起遠眺》
 
[32]

 云：“朝霞紅枕簟，深樹碧鬚眉。雲過看能飽，情來淚是詩。周虓稽白日
 
[33]

 ，許靖隔南時。不死何其戀
 
[34]

 ，高樓一客知。”《小園》
 
[35]

 云：“園外誰家地，園翁不欲知。荒鋤無意荷，茂草懶情宜。老樹更風靜，高鶯獨語遲。井闌紅一點，露綻小戎葵。”《古意二首》云：“乾坤既有郎，不可郎無妾。請郎腰下劍，看妾頸上血。”“郎有萬里行，不得隨郎去。郎若封侯歸，一盞酹儂墓。”先生之詩，戞戞獨造，思深意苦，即此小詩可見。

黃仲照
 
[36]



羊石之西有蘭湖，綠波瀲灩，老樹如山，其上為永勝寺，國初藥亭、元孝諸公載酒處也。黃仲照秀才（映奎）一絕云：“濕雲凝樹半模糊，廢寺牆陰水鳥呼。携得阮孚新蠟屐，雨絲風片過蘭湖。”

吳倉碩
 
[37]



冒鶴亭寄示安吉吳倉碩大令（俊卿）《缶廬詩》一冊。倉碩以畫名，近時寫篆，無出其右。詩品在冬心、板橋之間，古趣翛然。五律為集中傑出。《有贈》云：“聽老江南雨，嗁乾渡口雅。春潮添遠浦，梅樹落新花。碧玉尊前淚，黃金夢裏家。天涯同惜別，苦調入琵琶。”《題張蓉沚琴河聽雨圖》
 
[38]

 云：“獨往客何好，高吟才不凡。江湖無老屋，歸去少長鑱。雲板破山寺，天風拂水巖。愁人聽不得，況着雨聲攙。”

黃仲則
 
[39]



“似此星辰非昨夜，為誰風露立中宵。”
 
[40]

 黃仲則《綺懷》句，於幽冷處着筆，愈覺情思無盡。彭小湖亦有句云：“碧瓦夜涼貓呌丹，紅簾風動犬驚人。”余嘗誦之。

馮定遠
 
[41]



趙秋谷一生低首馮定遠，祭墓投文，自稱私淑弟子。人謂定遠詩格不高，不識秋谷何以傾倒至此。惟《鈍吟》一集
 
[42]

 ，不見行世。近始從淳安邵氏借得問影樓本，一夜讀畢，其中豔體最勝，為擇錄於此，以示未見馮集者。然亦可見人苟有可傳，不患無知者也。《贈紫媛》云
 
[43]

 ：“戎衣小袖慣傞傞，自得琵琶一曲歌。為說北來辛苦事，馬通燃火照縫靴。”《越鳥》云：“無聊自撚鬢邊絲
 
[44]

 ，日照殘春午景遲。每對茅檐慚越鳥，為伊情戀最高枝
 
[45]

 。”《戲贈》云：“叢鬢濃蛾夢裏仙，柳絲門巷酒罏邊。路旁爭愛千金笑，薄怒原來最值錢。”《無題》云：“陳王新賦漫悲傷
 
[46]

 ，金枕眠時夜正長。一尺雲鬟三寸屐，不堪閒處細思量。”《為友人紀事》云
 
[47]

 ：“二寸娟娟抵萬金，斜光掠處媚霞侵。橫波便是秦臺鏡，盡見蕭郎不語心。”《舟中見》云：“曉風催發木蘭舟，擬託微波又自休
 
[48]

 。滿眼金閶好光景，水牕鸞鏡見梳頭。”《柳枝詞》云
 
[49]

 ：“汴水東來欲下遲，千條依舊裊金絲。蕭娘流落宣華死，當日春風爲阿誰。”《飲許氏園》云：“晚花春草盡依稀，露濕闌干月照衣。曾省廿年前舊事，主人如故客來非。”《火籠》云：“坐對長明一盏紅，四更禪榻落花風。自憐暖老無燕玉，空倚盧姬舊火籠
 
[50]

 。”全集絶句爲佳，出入飛卿、樊川之間，當時竹垞亦相推重
 
[51]

 ，非秋谷一人之私好也。
 
[52]



七夕詩句
 
[53]



七夕詩，前人句云：“一舟可渡都無計，不信能將巧與人。”
 
[54]

 可謂新警。他如沈歸愚“只有生離無死别，果然天上勝人間。”
 
[55]

 倪秋槎“人間豈有銀河隔，如此良宵不早歸。”陳朗山“難得天孫有餘巧，兩頭彎就月纎纎。”皆未經人道，可稱必傳之句。

譚康侯《珠江七夕》云：“今夕羅敷皆有壻，更無人暇拜雙星。”令人失笑。又《珠江雜詩》云：“明月滿江絃索動，二絃哀怨過三絃。”
 
[56]

 以絃索入詩，得未曾有。

徐葉英
 
[57]



乾隆間，吾粤有閨秀徐葉英者，博覽羣書。著《梅軒詩》百餘首，其生平遭遇，悉寓意於詠梅，詞旨悱惻。先是，有山陰何絅文者，賈於粤，羡葉英能詩，娶之。居十餘年，生二子。而何故家未之知也，母又爲之聘胡氏。何歸，欲離胡氏婚不得，乃遣葉英。葉英與二子居蘭若中，課徒以自給。旣而葉英之弟自粤來訪，因挈之返粤。道出無錫，吳斧仙目覩其事，爲赋《梅花落》長句，以紀其事，一时同人，和者甚多。梁溪顧笠舫進士長古一篇，哀頑感艶，善於描寫。其詩云：“嫋嫋東風吹綠蕚，珠啼玉泣傷漂泊。江南詞客月中仙，不賦花開赋花落。花落花開易斷腸，斷腸情味似徐娘。劇憐何遜多才思，催唤金閨半面妆。妆成好伴何郎住，蜑雨蠻烟客遊處。繡被仍薰艾納香，蠣牆恰蔭桄榔樹。聞説高堂兩鬢絲，刀環應怨藳砧遲。寗知得拜姑嫜日，早是成陰結子時。姑嫜見日深憂喜，玉鏡何緣聘雙美。若使春光到處酣，枝南枝北俱連理
 
[58]

 。底事西鄰有責言，定情不問舊金鈿。冰心錯被夭桃妬，占取韶華已十年。孤根移傍空門種，師雄冷落羅浮夢。六時禪理誦瞿曇，賸向軍持作清供。雪壓霜欺耐固窮，消磨歲月付兒童。尚書記就教鼂錯，漢史編成授馬融。可憐白兎東西顧，豈念新人不如故。紺淚斑斑別後痕，碧雲淼淼來時路。有弟尋蹤訪女嬃，頻年盻絕大雷書。炎洲翡翠曾同宿，錦水鴛鴦竟獨居。東君不與花爲主，袖薄天寒欲誰訴。憔悴將雛氣力微，一聲杜宇催歸去。此去明知相見難，更休留取倚闌干。山陰道上頻回首，猶作梅花待臘看。天涯何計瘳貧病，旅食兼旬瓶欲罄。學得良醫不自醫，生成薄命工言命。堕溷飄茵奈命何，迴文錦字寄連波。靈修浩蕩靈均放，頌橘騒蘭怨恨多。我爲徐娘歌一曲，古來只似彈琴局。霍女虛簪紫玉釵，漢宫深鎖黃金屋。世情反覆總堪哀，采罷蘼蕪郎不來。庾嶺插天花萬樹，歸心先到越王臺。”笠舫昆季四人皆工詩，隨園詩所謂“洪顧孫楊各擅長”
 
[59]

 ，顧卽笠舫也。徐葉英《梅軒詩》今罕覩，因亟錄此，以爲吾粤掌故。

張二喬
 
[60]



秦淮名艶，惟柳蘼蕪集，近人有與牧齋集外詩同刋者。此外，朱泰玉、鄭如英、顧横波遺稿
 
[61]

 ，均不可見。吾粤張二喬（喬）與之同時
 
[62]

 ，《蓮香集》二卷，余行篋中秘本也。其詩幽豔悽馨，得晚唐遺韻。五古《黎美周招同諸子山園宴集雨後品茶》云
 
[63]

 ：“懶雲滯殘暑
 
[64]

 ，積雨顰山眉。花流氣貫午，篁戞風參差。橋迴薄虹態，檻轉明烟姿。宴賞良不厭，歡會請無疲
 
[65]

 。茗戰淡成醉，幽玄古與期。”七古《素馨田》云：“素馨田，臨昏鴉。紅粉妝，問秋霞。城中仙人猶化石，城外美人何處花。花開如茵草如織，下有幽魂誰得識
 
[66]

 。此花斷送採花人，窈窕依稀成古塵。簪郎素馨勸郎酒，郎不爲懽郎惜否。”五律《柬彭孟陽》云：“尊酒獨無緖，期君日暮同。碧烟浮淺月
 
[67]

 ，紅雨亂飄風。蝶使書題翅，花郵蕤作筒。還敎爇蘭炷，相待過簾櫳。”《寄黎美周》云
 
[68]

 ：“客裏無佳句，非關不寄君。草寒春未綠，江闊夢難分
 
[69]

 。斷酒愁如醉，携香坐懶薰。正懐燈夕月，歌薄楚天雲。”七律《贈小姬》云：“薄暮池亭淡晚妝，太湖小石坐微涼。玉容倚月眞同色，翠袖依花共一香。行聽柳低鶯不語，笑看風暗蝶猶狂。心情少小無閒事，恐識相思意便忙
 
[70]

 。”七絶《春日偕女伴過白衣庵》云
 
[71]

 ：“結伴尋芳破碧烟，欵門何必爲參禪
 
[72]

 。空門亦有春來意，種得桃花照玉泉。”《春日山居》云：“二月爲雲爲雨天，木棉如火柳如烟。烹茶自愛天中水，不用開門汲澗泉。”《送美周》云
 
[73]

 ：“春雨潮頭百尺高，錦帆那惜掛江皋。輕輕燕子能相逐，怕見西飛是伯勞。”《將離曲》云
 
[74]

 ：“香作飛塵玉作烟，輕寒微月養愁天。梅花本是江南弄，一疊關山倍可憐。”《七夕》云
 
[75]

 ：“盼到今宵喜定嗔
 
[76]

 ，一年此夕説相親。天仙遇合猶如此，何况浮萍握手人。”詞《江南子·春日》云
 
[77]

 ：“曉日上簾櫳。射透青山鏡影重。垂柳半池花又落，飄紅。十二闌干度輭風。　　草色綠茸茸。暖水寒烟淡復濃。欲試羅衣還自怯，愁慵。遠近樓臺望眼中。”《風入松·憶舊》云：“海棠憨睡晚風時。柳帶垂垂。卷簾不語羞英武
 
[78]

 ，任落花、透濕燕肢。戲逐鴛鴦尋夢，更招胡蝶相期
 
[79]

 。　　小園春草又芳菲
 
[80]

 。淚雨凝枝。憑闌細數殘紅片，乍陰晴、雲雨絲絲。只是偶然心事，如何動上雙眉。”
 
[81]



張喬，一名喬婧，世稱張麗人。余藏其畫蘭便面一幀，筆意蕭疏，不減眉樓神韻也。自題一絶云：“盈盈秋水寫瀟湘，欲把閒情寄澹妝。謝却離騒怨公子，雲邊分得可人香。”自署“天涯淪落人張喬”。此詩本集未載，將來重刊《蓮香集》，自當補入。
 
[82]



金沙蔣氏
 
[83]



金沙蔣虎臣侍讀（超）幼耽禪悦，旣達，不樂仕進。順天學政秩滿，謝病歸，不復過里門，遍遊五嶽及黃山、九華、天台、武當諸名勝。遊嵩洛時，過夏峰，與孫奇逢講學數日。自楚之蜀，扁舟草屨，躡匡廬，探鹿門，不避豺虎。最後，居峨眉伏虎寺。偶示小疾，預知逝期，以康熙癸丑卒於寺中。翌日，有胡生遇諸山陬，迨入寺，知先生已歿，乃大驚。又二十五年，王新城奉使入蜀，宿劍門，夢先生來相迎，執手微笑無一語。先生工詩文、行楷，自號綏菴，有《綏菴詩文集》及《峨眉志餘》行世。詩集，施愚山爲之序
 
[84]

 ，吳梅村有與先生三書，論其詩獨詳。今所傳者，臨化時一偈而外，以金陵舊院兩絶爲最著。詩云：“舊院荒基菜甲稠，佛廬燈火點前頭。寒塘徙倚初更月，錯認行人是夜遊。”“錦袖歌殘翠黛塵，樓臺塌盡曲池湮。荒園一種瓢兒菜，獨占秦淮舊日春。”又《差官行》云：“白馬金轡頭，軍府差出門。朝辭淮陰驛，夕抵平湖村。揮刀入門稱捉賊，賊今剳付在汝壁。小者府部大侯伯，男人反接女長跪。搶地呼天乞公庇，酌公酒，獻公鏹。幼婦善語言，軍使大加賞。解刀向床臥，酒酣呼婦坐。平明上馬前繫夫，幼婦掩泣還被驅。可憐幼婦顔色好，復來捉賊由此道。”《賈將軍別業初成賦贈》云：“上將功成日，園林倚碧山。鑄金含鑿落，脱劍洗榛菅。詞賦應徐美，禽魚韋杜閒。来曾陪燕會，夢遶綠苔間。”先生詩文集不見行世，遺作散佚可惜。
 
[85]

 其後人名萬里者網殘搜闕，錄以郵示，故綜核先生一生事實，著此書中。

《漁洋感舊集小傳》爲德州盧雅雨（見曾）所輯。雅雨與虎臣先生之猶子拙老人友善，拙老人嘗寫十三經於維揚蕃釐觀。時雅雨筦筴于揚州，《揚州雜詩》有“江南老拙舊風流，十載蕃釐一硯秋。石室他年傳御榻，遊人爭上寫經樓”一絕。迨雅雨被遣出塞，拙老人有四絕句贈之云：“楚尾吳頭歷數遷，只應召杜占盧前。塞垣此去曾何悔，更播賢聲徹九邊。”“渺渺焉支塞外山，覊臣北去雁南還。誰言觸此增孤憤，一展羲經百慮删。（自注：公喜讀《易》。）”“幾聲殘角落雲端，漠漠平沙萬帳攅。只爲君恩同挾纊，不知五月尚邊寒。”“對酒何煩話苦辛，賜環轉眼荷皇仁。寸心應逐江南月，直度燕然送畫輪。”此亦當時兩家故實也。雅雨復輯《山左詩鈔》，順、康、雍、乾四朝山左之詩家略備。蓋有功文獻者。

金沙蔣氏多詩人。蔣楚珍僉事（鳴玉）、虎臣修撰（超）、度臣布衣（進）父子三人以詩鳴於順、康兩朝，其詩具見《江蘇詩徵》。度臣之子湘帆博士（衡），晚年自號拙老人，古文為王崑繩入室弟子，詩承家學，工書法。有《拙存堂詩文集》八卷。《過嶺》云：“青天亂插翠芙蓉，纔轉籃輿面面峰。下界蒼茫渾隔世，上方杳靄但聞鐘。高懸玉乳三千丈，橫架明霞一萬重。作賦當年曾有客，祗留殘墨半塵封。”《黃鶴樓》云：“高樓極目動愁心，縱有仙才不復鳴。鶴唳九天聽益遠，雲迷七澤夢難尋。漢陽有樹枝皆老，鸚鵡無洲草亦沉。（時洲已沒於江水。）我欲臨風弔崔李，江流淼淼暮煙深。”《自宿遷夜出駱馬湖口渡河》云：“午發城南暮北偎，笑看日落海門開。一天風勢衝帆去，萬里濤聲湧月來。枕底巨魚聽跋浪，舷旁潰岸怪鳴雷。浮沈何計堪容拙，樗櫟千章養不材。”《潼關道中懷古和店壁韻》云：“西秦百二列群峰，誰料山頭漢幟紅。算盡錙銖阡陌利，破除溝洫帝王功。曾收圖籍關東相，特起英雄馬上翁。可惜當時仍陋習，土崩河決萬年中。”《自閿鄉過舊函谷關》云：“逐日常嗟夸火艱，（夸父山在閿鄉。）著書誰識老聃顏。黃河岸坼雙流水，函谷關頹萬仞山。鼎既鑄成魑魅見，身能脫險狗雞閑。客行曉出宏農道，紫氣猶沖十丈見。”《雒圃看牡丹》云：“姑射仙姿信異材，那須托跡在瑤臺。應憐寂寞傷春去，故遣繁華殿老來。天水有情誇絕色，玉妝沈醉似羞開。縱然蓬島飛來種，許我今看又一回。”均風骨秀健。聞蔣氏復有會繹秀才、醉峰孝廉能詩，余勸萬里輯為一家集。

李子虎
 
[86]



“太平烟滸”，在珠江東岸，四字為陳獨漉隸書，李子虎先生柳堂即在其處。聞堂本鍾鐵橋徵君（獅）故宅。鐵橋曾薦鴻博，詩文集今已不可復得。故子虎有句云：“百年耆舊多蒿里，一代詩人幾草堂。”

汪白岸
 
[87]



乾隆時，以武員薦博學鴻詞科者，惟吾縣汪白岸（後來）。汪中武舉，官守備。有《鹿門集》。詩在香山、石湖之間。此集余甚珍秘，為梁節庵借去，久不見還，故無從采錄。其詩，僅記二句云：“夜半詩成携稿入，轅門驚道羽書來。”此二句，亦見張南山《藝談錄》。

紅拂圖
 
[88]



中國女傑如紅拂之俊眼，千載後尤令人生慕。余嘗謂“小閣焚香拜美人”句，惟紅拂當之無愧。己亥除夕，在香海肆中購得紅拂小像。仲閼題云
 
[89]

 ：“平生願作張堅度
 
[90]

 ，人道才如李藥師。獨對丹青灑雄淚，不曾真受美人知。”曉滄亦題云：“十萬貔貅不動思，上公餘氣最先知。美人暗合兵機意，即在權門兔脫時。”“劍膽琴心執拂身，一雙俊眼出風塵。不須更作虬髯妹，已是飛行絕迹人。”題者不止二君。李小巖丈渡海來訪，見之，尤愛此三首，手錄入《海山詩屋詩話》。

朱伯姬
 
[91]



甲午，余至九江謁朱子襄先生祠，復至桃源訪張杏鄰。
 
[92]

 其太夫人字伯姬，子襄先生女也。年已六旬，工詩畫，不輕為人作。余獨乞得山水立軸一幀。仲閼題其上云：“傳經伏女畫中人，自寫桃源說避秦。倘許携家作漁父，種花來結洞仙鄰。”
 
[93]



金冬心
 
[94]



本朝畫家，獨開生面，祗得三人。石濤、南田、冬心外，雖四王亦未臻此詣。而冬心天分尤高，詩字題跋，皆別闢一境。其畫馬，自謂得韓幹法，世上尤尠。嘗見何蘧庵家藏一巨軸，上題云
 
[95]

 ：“寫此老驥，尚有壯心，譬之於人，不無日暮途窮之歎。世間罷羸者覩之，踖然同一傷感乎
 
[96]

 。又題一詩，聊以解嘲。詩曰：‘古戰場中數箭瘢，悲涼老馬識桑乾。而今衰草斜陽裏，人作牛羊一例看。’七十五叟杭郡金農畫記。”
 
[97]



石濤
 
[98]



石濤字清湘，又字大滌子，明宗室。入本朝，不復稱姓，高寄一樓不出，言不履清土也。畫為大宗，詩亦奇警。嘗見山水卷自題云
 
[99]

 ：“少年耽遠遊，山水助行色。一徑出泱莽，何心顧欹仄。揮灑借毫素，嵌巖擲心力。有謂落落然
 
[100]

 ，何煩假修飾。顛倒江海雲，裝取筆與墨。避跡來長干，本不用筮測。為佛茶一甌，清冷猶未極。燈殘借餘月，瓶空且忘食。高人不自高，轉欲下相即。雪心倘不忘，同覓好棲息。”
 
[101]



邱菽園
 
[102]



菽園詩稿最富，余曾錄為《摘句圖》
 
[103]

 。五言如：“人帶寒烟重，山含宿雨多。”“蒲帆催客遠，江鳥傲人閒。”“船重沙能語，風纎月有聲。”“臺柳能青眼，池蓮共苦心。”七言如：“古佛化身來萬億，羣龍作騎徧三千。”“道高轉覺難知己，身賤何嘗易感恩。”“擲地有聲應破鬼，問天無路已驚人。”“文園賣賦空題柱，潘岳閒居況悼亡。”“愁如可語非真鬱，詩託無題豈盡歡。”此例甚多。

林素君
 
[104]



瘦秋樓主林浣香女士，名素君，畫詩雙秀。流寓申江，以海內名士投贈之作，錄為《春江珠玉冊》。書來輙稱女弟子。余囑其繪《江湖載酒圖》，并報以簡箋，謂“昔《隨園雅集圖》，以周月尊、曹墨琴兩夫人擅長，固知三吳英秀，代有傳人”
 
[105]

 等語。浣香得書甚喜，裝入《珠玉冊》。此見泉塘陳蝶僊《栩園詩話》也。浣香嘗為李可亭寫山水扇，并題二詩云：“簫管喧闐臘鼓兼，閉門猶自拂霜縑。吳頭楚尾山千疊，幾個奇峰到筆尖。”“療貧歲盡賣田園，徵逐猶從車馬喧。儂亦寫將山水賣，就中難捨武陵源。”蓋和可亭韻也。

莫鑄魂
 
[106]



港之東郊曰黃泥涌，村落如織，英人未領土前，土人所闢也。戊戌秋，余登怡園後山，望之生感，得句云：“萬戶炊烟方眼底，先生憂道不憂貧。”莫生景沂（自修）見之，執贄來修弟子禮
 
[107]

 。景沂，東官英秀，所為文洋洋數千言也。嘗用“貧”字韻題余《老劍文稿》云：“萬間廣廈竟長貧，每憶朝廷淚滿巾。聯絡外交興亞敘，周詳西藏墾荒文。地球攘擾防流血，黨錮誅求早潔身。一卷泉明書甲子，海隅野史屬斯人。”景沂近由陸軍學堂卒業，誓為國用
 
[108]

 ，改字鑄魂。

馮秋泉
 
[109]



先曾祖黎齋有幕客馮秋泉，性情樸摯，詩筆清超。余家藏一箋，紙墨惡劣，猶是當年手蹟，題則《九月十八日過沙洲訪鴻軒先生聯牀夜話作》也。并錄于此。“欲乘櫂艇過沙洲，西堡隨人訪渡頭。四五里遙尋舊雨，二三更後話深秋。少年風月渾如夢，過眼雲烟獨駐愁。潘鬢未凋馮劍舞，依依還慰一宵留。”“善病何堪老漸催，卻防無睡酒先媒。那知詩思如泉湧，都為秋人冒雨來。免俗未能緣累重，多情如此肯心灰。餐英薦膾重留約，相對花前倒綠醅。”

紅樓夢
 
[110]



《紅樓夢》一書，即記故相明珠家事。明珠子為納蘭性德，以進士官侍衛，平生好客，接納文士。說者謂，金釵十二皆侍衛所奉為上客者也。作者以寶釵比高澹人，妙玉比姜西溟。妙玉以看經入園，猶西溟以借觀藏書就館相府。以妙玉之孤潔而橫罹盜窟，並被以喪身失節之名；以先生之貞廉而瘐斃圜扉，並加以嗜利受賄之謗，作者蓋深痛之也。其餘人名，各有指射，今不可知矣。

性德，初名成德，
 
[111]

 字容若，
 
[112]

 美風姿，擅才藝。所著《飲水詞》、《側帽詞》，為國朝詞人之冠。曾刻《通志堂經解》，搜羅極富。
 
[113]

 而其愛才禮士，則尤翩翩貴公子所無。觀其救吳漢槎賜環入關一事，顧梁汾、郭頻伽諸家詞集皆稱美之。
 
[114]

 世傳《紅樓夢》賈寶玉即其人也
 
[115]

 。

容若詞集大行於世，其詩則《熙朝雅頌》外
 
[116]

 ，張南山《詩人徵略》錄之。容若有句云“共誰看月共誰愁”
 
[117]

 ，南山代為之對云“同我惜花同我病
 
[118]

 ”，蓋謂二語皆有林黛玉其人在也。

小姑
 
[120]



嘉道間，珠江花船之盛，首推沙面。沙面者，海中別成一沙，狀若小方壺，綺寮粉閣，分列其間，紫洞橫樓，諸酒船環繞水上，家家絃管，夜夜笙歌，虎邱、秦淮輸其繁麗。訪沙面遺址，即今之租界中段，尚有大樹數株
 
[121]

 ，蓋曾閱綺羅興廢者也
 
[122]

 。當時花叢領袖，有鄭小姑其人者，明眸善睞，笑靨宜嗔，束素腰輕，銷金鞋窄，莊妍雅靚，罕見比倫
 
[123]

 。余外祖葉蔗田戶部公
 
[124]

 ，曾倩畫師寫《珠江十美圖》，小姑作采蓮女子於荷花盪裏，驚鴻照影，風致宛然。此圖藏葉蘭臺山長處，余猶及見。至小姑妝閣一聯：“小喬夫婿英雄裔，姑射仙人綽約姿。”
 
[125]

 則載《桐陰清話》，萬口傳誦者也。當時許賓衢郎中欲以重價迎之，而小姑意別有所屬。賓衢多方經營，別建袖海樓為金屋。小姑入門之夕，猶痛哭，卒以主人優厚乃安。後賓衢以觀察使卒於任，小姑隨櫬至中途，仰藥以殉。粵人知其少時豔迹，而罕及其晚歲義烈者，特表而傳之。小姑所生子與孫，均舉于鄉，且得贈夫人。
 
[126]



阿蘇
 
[127]



嘉慶時，珠江歌者，以阿蘇最擅名。蘇面麻，性耽靜逸。葉雲谷戶部者，其家風滿樓收藏書畫最富，錦袍人物，輝映一時。所執手巾，亦以宋錦為之。一夕，呼阿蘇度曲，蘇視其巾，笑曰：“二太爺手巾，亦希世之奇珍
 
[128]

 矣。”雲谷喜其慧，詢及身世，擬為脫籍。蘇謝曰：“飄泊半生，自慙老醜，祗願長齋繡佛耳。”雲谷益奇之。旋語曰：“余有亡女，久欲構一椽，以供香火，汝眞能一龕老守耶？”蘇再拜。雲谷乃建曇花清室於十二甫，使蘇居之。余少時猶及見阿蘇，已作扶杖之老尼矣。熊笛江廣文題《粵謳》四絕之一云：“第一歌喉占綺筵，蘇娘遺韻散春烟。如何自厭麻姑爪，稽首長齋繡佛前。”即詠此事。

潘鏡泉
 
[129]



潘蓉舟茂才名鏡泉，南海人，世推滑稽家。每出一語，傾四座，故咸呼其渾名曰“荒唐鏡”，至今猶多述其遺事者。徐廣縉督粵時，有人以匿名毀辱語投函其官輿中，徐督見而盛怒。洎以蓉舟素得荒唐名，飭役急捕。幸蓉舟知機遁去，事白乃歸，而名褫膠庠矣。然蓉舟最長古文。《白雲山孔家山墓志》一篇，即其手筆。詩負豪放氣，亦有摯語。所存者，僅見諸李子虎廣文《柳堂師友詩錄》。半塘小田園，舊為葉家別業，蓉舟曾撰長聯云：“荷花盪裏刺船來，一笛臨風，譜將白石新詞，笑此地不減西湖山水；荔子灣頭携酒去，千觴醉月，記得紅雲舊宴，與諸君且問南漢烟花。”此聯傳誦一時。又傳其返里日，以青衿被褫，納貲為太學生，集成語為門聯云：“秀而不實，監亦有光。”
 
[130]

 聞蓉舟美儀容，善諧謔。每遇富貴人，狎弄之如小兒，然無敢仇之者。常呼阿堵為雅根，曰：“如無雅根，則無雅致。”又每呼一富家兒曰酒肉錢財，謂：“世上結交者，如無文章學問，則須以酒肉錢財。”此數語，趣而實警也。

寶筏
 
[131]



寳筏和尚《蓮西詩》二卷，《游羅浮》諸作最佳。《明月寺》云：“羅浮有初地，雲水古叢林。明月只如此，青山長至今。鐘寒三界寂，殿暗一燈深。笑問人間世
 
[132]

 ，梅花何處尋。”託體最高。昔梁星海邀汪柳門學使、張香濤制府集海幢寺，諸公聞寳師名，請一見。寳筏曰：“諸公愛和尚詩，非愛和尚也。”辭以病。人頗稱之。
 
[133]



楊椒叟嘗刻《瑤溪二十四詠》一卷，寳筏作最工。《鑒空處》
 
[134]

 云：“月上波不興，萬象同一靜。天光與水光，入我大圓鏡。”《素馨田》云：“花田不見人，花洲暗殘月。隔烟人語微，一艇霏香雪。”

羅岸先
 
[135]



羅三峰（岸先），吾邑高尚士，詩名為畫所掩。《題西樵山養雲廬》
 
[136]

 云：“絡石雲為梯，約山雲作帶。築室雲當門，補樹雲張蓋。山高人跡少，久與雲相待。雲亦為人留，人共雲無賴。一夜枕雲眠，紅日窺山外。”余曾宿西樵雲泉仙館，夜半登養雲廬，高出雲外，奇石當窗
 
[137]

 ，風泉警耳。後見此詩，深喜其能狀奇景也。

百花卷
 
[138]



先祖明經公百花長卷，作於咸豐戊午避亂江村時，題者極夥。陳蘭甫京卿（澧）云
 
[139]

 ：“拈出五色筆，齊開百種花。暄之滄海日，爛若赤城霞。草木誰能疏
 
[140]

 ，詩書信有華。騒壇此巨手，莫認畫師家。（原注：昨讀大作七古長篇，才力富健，欣服之至。
 
[141]

 ）”陳朗山大令（良玉）云：“烽火漫天走亂離，頻年清課可相宜。關心詩老無窮恨，日讀楞嚴寫折枝。（原注：君近習內典。）”“少日詞壇享盛名，中年絲竹寄閒情。輸君判白批紅手，肯對花枝了一生。”“瘦菊寒梅自一家，牡丹芍藥各妍華。興來塗抹無詮次，都是江郎五色花。”“王謝家門世或知，鳳毛墮地自葳蕤。他時若寫干宵質，好貌君家玉樹枝。（原注：謂哲嗣玨卿茂才。）”李子虎學博（長榮）云：“昔年曾看百花圖，耆舊尊前賞不孤。（原注：曾同集小琴齋，觀白陽山人花卉長卷。）當代幾家推畫手，白陽曾有替人無。”“活色生香總可憐，南沙未信敵南田。布衣畫比公卿貴，爭得千秋在眼前。”“近紅遠綠好亭臺，香界曾經閱劫來。今日感時同老杜，勸花莫傍戰場開。”“潘鬢蕭蕭忽感秋，天涯回首冶春游。閒來編就花間集，合占詞人第一流。”倪雲癯司馬（鴻）云
 
[142]

 ：“廿四番風百種春，春愁如夢雨如塵
 
[143]

 。畫中留取蟬娟影，一朶名花一美人。”“燈影曾歌水調腔，
 
[144]

 晴窗讀畫又心降。何時更試生花筆，補寫春駒五十雙。”餘篇什未能徧錄
 
[145]

 。

百果卷
 
[146]



先明經公復有百果圖卷，陳古樵先生題云
 
[147]

 ：“鴻軒先生抱高寄，百篇斗酒長酣醉。妙筆尤推工寫生，丹青點染時游戲。興來百果又成圖，玉顆金枚非一類。鳧[image: ]
 密望復見收
 
[148]

 ，丹荔黃蕉俱位置。南方盡入嵇含狀，異物不啻楊孚志。從來畫史所無有，求之園叟亦難備
 
[149]

 。先生傳家尚風雅，哲子賢孫俱令器。蘭孫才高尤類祖，秀語清詞復奇肆。護持先蹟重此卷，什襲藏之最緘秘。昨持示我索我題，奇趣橫生難比例。我聞逸少嗜種果，橘丹李奈都羅致
 
[150]

 。惜無妙畫貌其形，獨有善書傳後世。此圖應比右軍書，青李來禽人共貴。”

狄楚青
 
[151]



梁任甫《飲氷室詩話》稱余羅浮詩數十章“皆飄飄有出塵之想”。狄楚青題余《羅浮游記》謂“讀之，飄飄然有凌雲之氣，非巖壑高踪，不能有此”云云。二君余皆未謀面，同一見稱，且同一評語，何奇至此。楚青近寄題《載酒圖》
 
[152]

 云：“聞說潘邠老，烟波盪小船。苦吟詩句在，狂態酒杯傳。世變方多難，雲閒不羨仙。清輝如可接，南海夜珠懸。”余和云：“苦竹青峰外，湘絃楚國船。東風吹我夢，詩思藉君傳。斯世豈無偶，愁心各欲仙。橫流滄海急，未忍一舟懸。”飲冰室盛稱楚青“每詩皆含有幽怨與解脫之兩異原質”
 
[153]

 ，誠不可及也。

梁任甫
 
[154]



任甫于丁酉秋曾訪余香海，時適返里
 
[155]

 ，不及一談。然讀其議論之書，如與之上下千古。其詩雖不多作，亦清迥絕俗。《別西鄉隆盛銅像》云
 
[156]

 ：“東海數健者，何人似此公。劫餘小天地，淘盡幾英雄。聞鼓思飛將，看雲感臥龍。行行一膜拜，熱淚灑秋風。”《橫濱別諸同志》云
 
[157]

 ：“文明發商界，歐美昔其鄉
 
[158]

 。徐福三千壯
 
[159]

 ，田橫五百強。自由成具體，以太感重洋。努力宗邦事，蓬萊日月長。”《別內》云
 
[160]

 ：“一身嘗自主，四海等無家。合併聊相慰，分携亦自佳。圍罏談意氣，對鏡數年華。匹馬忽東去
 
[161]

 ，黃塵帽影斜。”

梁星海
 
[162]



梁星海太史（鼎芬）曾寫詩一冊貽余
 
[163]

 ，今閱二十餘年矣。余最賞其《游明十三陵出昌平州西六里至白石坊下作》四律云
 
[164]

 ：“十三陵上樹，樹樹掛秋霞。鴉影前朝殿，騾聲過客車。石坊通輦道，雨路避泥窪。殘碣無人讀，青盤數尺蛇。”“泉淬飛橋石，門迎落日巒。地靈久盤薄，人力幾彫刓。碧草麒麟種，蒼苔獬豸冠。回思全盛日
 
[165]

 ，貂羽擁金鑾
 
[166]

 。”“弓劍橋山夢，珠瓊妃子衣。往踪深绿草，遺老戀青薇。顧絳祠何在，康家冢尚依。鍾山好松柏
 
[167]

 ，南北願多違
 
[168]

 。”“陵門雲物舊，林火賊蹤荒。定鼎欽天意，傳芭禮國殤。皇仁勤愛護
 
[169]

 ，宸翰鑒興亡。懷古情何極，西風细馬装。”

霜鐘琴
 
[170]



余得陳雲淙先生霜鐘琴，拓本上有印曰“晋王之寳”，“霜鐘”二字篆書。先生題云：“行六素，撫七絃。靜對山川思悠然，於此得天然。”又題云：“滿匣氷泉咽又鳴，玉音閒澹入神清。巫山夜雨絃中起，湘水晴波指下生。”
 
[171]

 欵署“雲淙主人”。按，雲淙别墅，先生著書處，當在濂泉、蒲磵之間，今無人知其遺址矣。余重裝拓本竟，敬附一絕於旁：“突兀珠江賸一峰，琴存猶得見高踪。雲淙别墅無人問，誰叩霜天午夜鐘。”

張燕卿
 
[172]



嘉應張燕卿（漢祥），以國子生應試入都，過港相訪，出詩一卷，屬為編定。詩多秀雅，《水仙》七律尤工。憶錄兩聯：“盟尋白水憑誰鑒，怨寫氷絃只自知。”“生成瑣骨疑湘女，死抱餘香感洛神。”情韻在鐵雲、頻伽之間。

陳方谷
 
[173]



朱子襄先生嘗謂：學問須身體力行，求無愧於倫常，有益於經濟，乃為有用之學。其詹詹言攷據者，不足尚也。故先生之學，皆本於平實博大，不涉叢碎，亦不為性命高談。然博綜經史，諳究百家，抉摘古人奧秘，至精極審，多學人聞所未聞。門人陳方谷明經（驤）錄為《禮山書堂日記》四卷。明經固寒士，於建先生祠毅然傾產，出百金築碑亭，義篤師門，深可敬也。甲午，余至龍山，明經訪余邱園，
 
[174]

 一見訂交。約游西樵，住山三日，各有唱和。嗣後，書札頻來，情誼敦摯。僅兩載，遽作古人矣。余輓聯有“他生還望續寒交”之語，蓋痛悼良友之甚也。遺著《日記》及《大中堂詩文稿》在邱仲遲處，均經余校定矣
 
[175]

 。

翠巖為西樵最幽勝處。方谷一詩，奇詭峭健，逼近昌黎，必傳作也。余既刻入《游樵漫草》
 
[176]

 ，復錄於此。“聞聲不見泉，仰面山石瘦。谷深兩崖合，天坼一縫漏。荒叢霾古陰，寒颷捲清晝。壁飽千斛乳，伺隙四滲溜。惜兹半月池，澄綠淨可漱。飛閣敞層軒，咫尺障隤岫。漸進乃逾逼，狹窄失廣袤。有似身墜井，驚懼莫拯救。窮幽力追討，異境終未透。蹇步礙難前，冷翠撲襟袖。”
 
[177]



雙桐圃名勝集
 
[178]



道咸時，壇坫壺觴之盛，張南山聽松園、鄧蔭泉杏林莊與吾家雙桐圃稱最。前輩諸先生投贈唱和之什，多見本集。余嘗仿《玉山名勝集》例
 
[179]

 ，錄為一册。兹擇錄數章於此。譚玉生舍人（瑩）《壬戌上巳禊飲雙桐圃》云：“打槳渡江天氣新，彌年觴詠彌傷春。集雙桐圃足名士，憶萬松園俱古人。”“水天閒話渾如昨，隔江紅袖帆尊閣。撫時歎逝總成悲，排日為歡恣行樂。”“佳節招邀韻事多，把酒茫然知幾何。南澗東堂盡兵燹，褉潭今日無風波。”呂拔湖大令（洪）《花朝集雙桐圃贈主人潘鴻軒茂才》云：“漱珠橋畔雨絲拖，有客開尊傍綠蘿。花鳥光陰塵事少，蓴鱸風味水鄉多。酒邊逸興追彭澤，竹外清談繼永和。恰稱豔陽好時節，幾株煙柳嫩黄搓。”“最是羣賢聚首難，笑談深處酒杯寬。偶陪末座如君實，翻喜騷壇似建安。韲臼新詞拈葉詠，蘭亭舊搨卷簾看。僧房不遠天還早，薄醉尋幽興未闌。（酒後同游海幢寺。）”林香谿教授（昌彝）《重九日游雙桐圃鴻軒明經招飲漱珠橋酒樓賦贈》云：“不事登高上越臺，提壺好向酒家來。三年人外空囊劍，萬里天涯共酒杯。佳節他鄉宜痛飲，良朋高會半多才。海天蒼莽非吾土
 
[180]

 ，極目雲邊唳雁哀。”倪雲衢司馬（鴻）《秋日雙桐圃賞菊即席呈鴻軒先生》云：“喜君買宅近楊孚，手植秋英五色俱。一水到門人泊棹，萬花圍席客行廚。大開東閣招裾屐，遥見南山似畫圖。莫怪當歌易惆悵，墜懽回首聽松廬。（張南山師嘗招余輩集聽松廬賞菊，君亦數與同席。今不勝舊游之感矣。）”

李碧玲
 
[181]



李碧玲孝廉（能定）為學海堂學長，所著《花南軒筆記》，搜羅文獻，盛行於時。其詩最工七律，佳句多表出于松廬老人《藝談錄》也。與先明經公為故交，有《過雙桐圃贈鴻軒明經並懷駿坡茂才》四律，情誼婉摯。謹載於此。“畫舩小繫綠榕根，舊雨相逢酒易溫。往事談來忘燭跋，新詩吟到長潮痕。如珠咳唾從天落，似水詞源出峽奔。聽到魚歌淒切處，不勝哀豔暗銷魂。”“落落寒交已卅年，那堪回首數風煙。桑田容易翻成海，蓮藕何曾大似舩。詩境抄探離水勝，才名應署玉堂仙。咏歌今日餘康樂，太息人間少惠連。”“知交難遇出羣才，百感如花欲怒開。彩筆健生龍虎氣，碧桐炊老瑟琴材。哀絲豪竹詩千首，綠意紅情酒一杯。珠海不知人事變，到今潮去復潮來。”“瑞雲天上影迢迢，七載重經惠水遥。已是玉顏能認客，何妨金屋學藏嬌。順陽贈有蛾眉似，白石仍將鳳管調。乞取新詞譜新樂，又來低唱復吹簫。”

李柳堂
 
[182]



李子虎廣文有《雙桐圃新齋落成賦贈鴻軒明經》四首云：“嶺表論鐘鼎，風流愛此家。松依南雪近，詩重北江誇。（洪北江詩話采令伯祖毅堂先生詩。）耆舊琴書酒，園亭水石花。誰知貴公子，從不慕浮華。”“後輩門才盛，先公世德馨。最難人有集，況復子傳經。近減尊中好，家多座右銘。書燈兼佛火，分照草堂青。”“讀史研經地，模山範水人。千秋雙定眼，五岳一閒身。戎馬蹤何託，烟霞境待親。平生負奇興，未肯讓馮陳。（馮魚山太史、陳仲卿學博皆曾游五岳。）”“補種椶三尺，新芟苔半弓。醉消閒歲月，坐對古梧桐。瘦石疏籬外，寒瓶暖硯中。閉門有真樂，輸爾抱孫翁。”又《聞雙桐圃新築小亭賦詩四章奉賀主人》云：“落落一亭耳，非人位置難。聞君新結構，約我小團圞。四海未息戰，百年如是觀。塵中此高臥，澹泊且加餐。”“料得雙桐外，新垂一笠中。石奇偏皺碧，花淡不爭紅。客作鳳鸞嘯，路容蝴蝶通。主人自千古，不託二樵翁。（原注：尊甫分司公慕二樵
 
[183]

 ，以黎名齋。其實，公詩、公品可自傳，不藉樵夫也。）”“近愛長眉叟，（謂杏林庄主人鄧蔭泉。）蕉亭又竹亭。此間幽豈讓，他日我頻經。擬借晚留榻，莫遲秋釀瓶。故人須共醉，耆舊幾晨星。（謂南山
 
[184]

 、笛江、仲卿、七橋諸公。）”“愛汝高門第，一家名士多。煙雲聊自供，花竹總相和。不蓄新金石，如棲古薜蘿。佳兒歡養志，（令嗣珏卿甚孝。）萬户豈能過。”前後八首，如金鏞振響，脱手成環，亦自造一家面目。

粵畫家
 
[185]



國初時，吾粵畫家如黎美周、張芷園、吳山帶、張鐵橋，皆以詩人精美術。至乾嘉，則黎二樵、謝里甫、郭樂郊、王見大、張墨池及先高伯祖毅堂中翰公而已。（見《畫史彙傳》及《墨香居畫識》。）近代，畫人繼起，黄香石、蔣香湖、熊笛江、居梅生、黎方流、羅岸先、居古泉、何丹山、陳古樵均為人所珍貴。古樵，香石弟子也，詩字俱工，畫與方流齊名，然方流難蒼老，其氣韻不及古樵也。古樵由思翁入手，上追子久，秀潤澹逸，書味盎然，自成一家面目。
 
[186]

 所畫皆以墨水渲染，惟賀氏藏一扇，用赭綠皴山，上題云：“余作山水，向不設色。偶過紫研道長，案頭得黛赭點染便面并一絕：‘廿年筆墨空豪縱，莫寫幽溪著色山。拾得匡廬雲一角，為君蒼翠上煙鬟。’紫研姓賀，學香湖，寫人物極精細，一筆不合輙棄去，故存者極少。”

何翀
 
[187]



何丹山，名翀
 
[188]

 ，自署煙橋生。不工文字，而所作畫山水幽秀，人物飄飄欲仙，氣韻最近華秋岳，殆天授者歟？平生嗜博，畫潤所入，往往豪於一擲。然品節高尚，不屑于求。昔將軍奕湘來鎮粵
 
[189]

 ，從市上見丹山畫，歎服，邀入署，結為昆弟交。留寓署中，而丹山不願。將軍不得已，從署後街税小屋延丹山入居，由署中開一門，俾得日夕過從。蓋將軍愛慕丹山如此。然丹山每與妻詬誶，或至拍案，雖將軍在旁婉勸，亦不稍霽詞色也。李子虎廣文贈丹山詩云：“可憐將軍客，鸞飄復鳳泊。”此足見其高尚矣。

崔牧
 
[190]



崔牧，字侶樵，古樵入室弟子也。性坦率，貧而傲。雖師事古樵，而筆墨獨具荒寒氣。最工繪圖。樹石蕭瑟，位置亭臺人物，古趣逸致
 
[191]

 ，是龔半千、邵瓜儔一路。多病無子。身後，人多求其遺蹟。嘗見一扇，自題其上云：“阿樵睡起倚簾間，雨驟風狂燕未還。偶寫木棉三兩樹，細看疑是故園山。”

葉南雪先生
 
[192]



葉南雪師（衍蘭）曾摹《秦淮八豔圖》為一卷，雕刻精細，題詠秀雅，紙貴一時。圖後，師各為小傳，并題詞八闋。兹錄其《月下笛》題董小宛云：“玉映蟾輝，良宵並坐，影梅池館。湘簾試捲。嬌趁芙蓉露華泫。幽蘭暈碧風枝裊，愛小印、紅絲繋腕。更寶匳搜豔，搓酥滴粉，共題鵝絹。　　仙眷。凌波見。記蕩槳金焦，茜衫塵浣。銀缸鬭茗，料伊雲海游倦。畫闌香霧霑衣冷，願長作、姮娥彩伴。怕喚起、杜鵑魂，寒食桃花夢短。”《慶宮春》題陳圓圓云：“滿目月輝
 
[193]

 ，橫塘駐影，豔名早冠香溪。朱邸藏嬌，瓊筵顧曲，酒酣密透靈犀。繡鞍馱去
 
[194]

 ，恨驚聽、漁陽鼓顰。投鞭遼海，縞素軍中，重迓鸞篦。　　雄姿漫說征西。碧血全家，鵑淚空啼。玉帳兵銷，銅臺春鎖，暗愁驕馬長嘶
 
[195]

 。五華高築，懺塵夢、禪關靜棲。傷心誰訴，忍見吳宮，芳草淒迷。”餘詞俱刻《秋夢庵集》中。
 
[196]



金粟香
 
[197]



江陰金粟香太守（武祥）權赤溪同知，以文教訓導荒僻，著有《赤溪志》、《粟香室叢書》。風流文吏，適際承平，故足抒其絃誦壺觴之樂。曾購余《說劍堂集》，宴客白薇館，出以示客。又親訪河南村居，携所著書見贈。
 
[198]

 今別將十稔矣。《赤溪志》中有太守詠齋中草木詩，擇錄數首，可補《南方草木狀》缺也。《月季》云
 
[199]

 ：“海嶠年復年，惆悵對春色。此花月月紅，我髮星星白。”《墨蘭》云：“蘭產曹峰尖，如有翰墨緣。烏几供國香，影淡青松煙。”《龍眼》云：“龍眼能益智，廣雅詞非誣。我為正厥名，荔子為君奴。（《本草》：荔子性熱，龍眼性和平。蓋資益以龍眼為良也。《濟生方》用之。
 
[200]

 ）”《羊桃》云：“五稜辟嵐瘴，擘薦冰盤宜。蔓生別有種，漫詠萇楚詩
 
[201]

 。”

陳石遺
 
[202]



侯官陳石遺孝廉（衍），著作等身，詩文為閩中傑出。近有《全閩詩綜》之刻，余將先高伯祖《南雪巢集》及先高祖《常蔭堂遺稿》寄去。石遺詩思新意遠，非近日墨守宋派，務為艱澀者所能道。有《西湖四首》
 
[203]

 云：“一味淡妝西子容，出奇着色是雷峰。不須夕照添暄染
 
[204]

 ，已覺黃妃抹最濃。”“湖心亭是廣寒宮，月涌樓臺入太空。比似洞庭波萬頃，君山也占水當中。”“山似論文不欲平，水如文勢喜洄瀠
 
[205]

 。六橋不及西泠曲，自向蘇家筆勢成。”“三竺鐘聲暗暮空，高峰南北漸微濛。登山有約皆終日，放溜何之尚信風。”夫人蕭道管，字君珮，有《蕭閒堂集》。古文數篇，卓卓可傳。其《送石遺別後小隝桃花盛開》云：“小院桃花的的紅，驕人顏色倚東風。桃花不待歸人看，却讓紅妝照鏡中。”情韻雙絕。

劉語石
 
[206]



陽湖劉語石廣文（炳照）有《留雲借月庵詞》一卷，冒鶴亭曾寄示余。其佳句云：“一寸詞腸，七分是血，三分是淚。”
 
[207]

 頗為人所傳誦。余愛其《百字令·畫蘭》云：“三湘七澤，自屈原去後，風流歇絕。畝蕙畹蘭，遺種在、千古沉冤誰雪。君子靈脩，美人遲暮，一例心如結。離騷讀罷，洞庭飛上明月。　　有客雙管生春，淋漓醉墨慣，把香魂攝。豈為衆情，甘取媚、寄興一花一葉。幻色全空，孤芳自賞，品格殊高潔。為題新句，也應清到詩骨。”
 
[208]

 聞廣文詩集甚富，厄於祝融，幸詞集流播人間耳。

周湘舲
 
[209]



吳興周湘舲學博（慶雲）刻《靈峰志》一卷，搜輯詳審。廣徵題詠，好客好詩，迭刊其唱和集，今之馬佩兮也。重修西湖匊月泉、補梅庵，為東坡舊游勝處，夢坡來訪，因號夢坡。《春燕》二律用“尖叉”韻
 
[210]

 云：“繫足猶存綫影纎，春寒禁得十分嚴。朦朧庭院花迷路
 
[211]

 ，惆悵池塘絮撒鹽
 
[212]

 。怕向紅樓尋繡幕
 
[213]

 ，慵飛綠岸掠窮檐
 
[214]

 。那堪海上珊瑚樹
 
[215]

 ，嬌語枝頭弄舌尖
 
[216]

 。”“夕陽西去亂歸鴉
 
[217]

 ，碧草萋萋走鈿車。弱不禁風辭畫棟
 
[218]

 ，輕還帶雨逐飛花。身棲玳瑁新營壘，目斷簾櫳舊住家。悵望上林春已暮
 
[219]

 ，離情空繫路三叉。”

王萬雲夫人
 
[220]



嘉興王萬雲夫人（矞），俞芸樊參軍配室。母沈夢神人授以梅花，遂生萬雲。幼穎悟，精繪事。屋後植梅數本，時時為花寫照。卒年二十三。有《味梅樓賸稿》。芸樊神傷朝夕，手寫寄示。為錄其《仿稽留山民體自題味梅圖》三絕云
 
[221]

 ：“一自闢蒿萊，孤山乞種來。携鋤親手植，喜傍小樓開。”“雪後春前籬落，南枝芳訊先傳。領略此中真味，朦朧淡月一肩。”“清輝流照曲蘭東，香雪霏微遞晚風。自笑幾生修得到，倂教寫入畫圖中。”余曾見所畫墨梅小幀，秀韻不減馬嫺卿也。

蔣伯寅
 
[222]



蔣萬里，字伯寅，無錫人，刊《振素庵詩鈔》六卷。以長篇題余《獨立圖》見寄，波瀾壯闊，期許過當，不敢錄也。其和邱倉海《牡丹雜詠》二十餘首
 
[223]

 ，均有新意，摘錄如下。“清曉朝天（朝天芳，牡丹名。）映日芳，剛心勁骨異尋常。無情只是中宗母，帝在房州花洛陽。”“花開花落奈何天，爛漫泥金舊賜牋。詔進清平宣學士，只難再有李龜年。”“大地春回暖不寒，花時春色滿長安。可憐一語偏成讖
 
[224]

 ，只許人間老眼看。”“大北端推黃種黃，等閒嶺海小南強。人間樂府猶堪誦
 
[225]

 ，王母桃花本不香。”“錦繡乾坤氣象新，香車轣轆帝城春。相公名字題偏好，贏得年年說女真。”“寶幄香濃護慶雲，（慶雲，黃牡丹名。）諸黃從未戴金輪。自餘凡卉奴顏慣，九月梨花當作春。”“雨雨風風大寂寥，人間省識有花妖。一春後苑隨遊幸，猶勝群芳媚牝朝。”“爵秩榮超五等崇，特來香國晉花封。洛陽今卽神州是，黃種聲華震海東。”“御衣新製謝宮綾，（御衣，黃牡丹名。）百寶欄邊試一憑。剩得太平樓閣在，（太平樓閣，牡丹名。）惱人金碧夢觚稜。”《出山海關》云：“到此長城盡，東來第一關。潮聲趨碣石，地勢壓燕山。古塞盧龍迴，將軍射虎嫺。秦皇孤島在，浮海竟空還。”《遊仙》云：“何地多森林，東海有扶桑。兩兩同根生，葉葉自相當。纍纍丹椹實，作作生微芒。悠悠九千歲，此實與共長。仙人竊食之，遍體生金光。仙凡本無判，迺爲黃人黃。瞻拜禮木公，陶育神東王。逍遙碧海上，和煦洽春陽。高高度索山，蟠桃列相望。屈蟠數千里，老幹鬱青蒼。扶桑與蟠桃，共此木千章。何處託靈根，嶠員與壺方
 
[226]

 。岱輿更瀛洲，蓬萊是其鄉。峨峨此五山，泛泛水中央。隨波逐上下，飄緲引風颺。深恐流西極，鼇首戴差強。自是此五山，屹立東海旁。高下八萬里，鞏固若金湯。巍巍群聖居，列仙引廻翔。此是日出處，境不涉荒唐。到此除飛仙，引領嗤秦皇。漢武非仙才，入海求茫茫。賣藥安期生，曾來共徜徉
 
[227]

 。後至有徐福，一葦樓船杭。翩翩童男女，五百列成行。一去不復返，此計胡不良。藍橋會雲英，各各都成雙。彩鸞爲仙婦，園客為仙郎。凡種盡成仙，瓜瓞綿無疆。自是與世隔，欲渡橋無梁。飢餐方丈棗，渴飲五雲漿。膽彼盡樓居，臺館各低昂。黃金爲宮闕，白玉爲殿堂。丹邱不夜城，金碧明輝煌。望之如浮雲，天風吹琅琅。若卽又若離，揆隔等參商。迢迢似銀漢，隱隱非紅牆。回頭卽彼岸，何以難通航。風波竟如此，飛渡溯難降。藐兹衣帶水，束手竟待殭。行行將何之，彳亍復旁皇。”

聞卞玉京墓在無錫慧山下，蔣伯寅有《過慧麓錦樹林弔玉京道人墓》三絕句云：“秦淮賽姐本名娼，幸未抄名入教坊。不待朝雲參半偈，道人已作水雲裝。”“一塚荒寒錦樹林，淙淙澗水尚鳴琴。托身已在空王地，比似幽蘭寫素心。”“生知似海是侯門，火裏青蓮舌尚存。清淨身依清淨土，西神山好莫招魂。”又聞顧橫波夫人蛻化京師，不知黃金臺下尚存其殯宮否。

胡寄塵
 
[228]



涇縣胡寄塵錄寄其先世詩二卷，請采入詩話。按《狀》，《養拙齋詩存》，胡學書雪堂撰，寄塵之祖也。《夏夜》云：“晚風生微涼，露下空階濕。深院悄無人，時見流螢入。”《採蓮曲》云：“郎貌似蓮花，妾心如藕絲。郎貌妾愛惜，妾心郎不知。”
 
[229]

 《明妃》云：“漫怨紅顏誤畫師，籌邊功足冠當時
 
[230]

 。深宮若得君王寵，難免秋風團扇詩。”“只重君恩不惜身，琵琶一出太傷神
 
[231]

 。豈知絕代如花貌，也算雲臺隊裏人。”寄塵父名鼎，字幼衡，有《愛亭遺稿》一册。《猛虎行》云：“平原百里居民住
 
[232]

 ，突來猛虎踞當路。虎目耽耽欲逐逐，居民那敢攖虎怒。虎怒噬人如噬草，蟻命朝存夕不保。可憐年荒民苦饑，民饑焉能供虎飽。有時猛虎怒而起，狐假虎威來鄉里。狐爭剝民為虎媚，虎欲肥兮民欲死。傳聞壯士已張弓，欲發不發眞矇矇
 
[233]

 。一日淹留萬室空，平生恨無縛虎力。挾矢欲射射不得，虎兮虎兮奈爾何，我將去汝適樂國。”兩先生皆名諸生，學有本原。寄塵復恐其先世文字不彰，屬為著錄，足覘詩人有後。
 
[234]

 寄塵所作《明月篇》
 
[235]

 云：“明月無老少，萬古常如兹。皎皎當中天，夜夜揚清輝。忽被大地妬，纔盈便使虧。雖曰有圓時，常圓不可期。借問此缺恨，茫茫何時彌。”聞寄塵年未三十，所造如此，亦自難得。

陳子丹
 
[236]



饒平陳子丹（步墀），以名諸生隱於商港，居日相識頗晚，定交後視同手足。與梁又農、胡墨仙過從尤密，不止文字相切磋也。子丹風格高雋，嗜古能文，詩工長篇，有氣有韻。
 
[237]

 《葉娘曲》云：“西方之人葉小玖，面似芙蓉眉似柳。柳眉蓉面出牆東
 
[238]

 ，行人至此為翹首。劉郎無意入天台，小阮前驅引勝來。仙女從來吝雲雨，任郎豔占梅花魁。花信曾無廿四番，護花舊主禁窺園。郎學偷桃方朔事，女為紅杏不關門。離合天緣無一定，喁喁泣說郎君聽。妾是羅敷已有夫，郎惜來遲如送媵。無他長物報君恩，珍重聲聲帶淚痕。臨别一言君記取，義高紅拂妾心存。巾扇貽君各一持，寒暖無人要自知。手把銀鍼繡絲履，從君杭葦到天涯。象箸安排入錦囊，加餐莫使瘦詩腸。迷津若問桃源路，心記胡麻飯亦香。玉貌雙幀再贈郎，木蘭雄兔與秋娘。男作清風來故友，女為明月照君牀。憑肩嗚咽情酸楚，他日相逢下車虎
 
[239]

 。一字丁寗一字金，檀郎默默無言語。非因無語便無情，郎已銷魂說不成。割斷紅絲放卿去，忍敎長恨聽哀鳴。最憐人面與桃花，流水斜陽帶暮鴉。石上青苔殺人思，悔敎短夢到槐衙
 
[240]

 。吁嗟乎！人生過眼如雲煙，知己難逢白樂天。卿抱琵琶儂作客，長歌和淚落尊前。”

胡墨仙
 
[241]



胡墨仙觀察（鉉），同安人，性孝友，任俠倜儻。幼承家學，人知其工擘窠書，而不知所蓄詩文行囊已滿。《椽筆樓集》古文最淵雅，詩則紀游為多。《雙溪泛月》云：“秋來得吟癖，頗不耐林棲。連夕思見月，乘興到雙溪。雙溪行舟便，一水分東西。水淺石無礙，天清月較低。卸篷望秋色，兩岸與舟齊。舟走岸亦走，明月處處有。與客苦寂寥，仰天招以手。得月共三人，痛談豁杯酒。忽忽數十霜，古今幾不朽。椽筆縱有成，焉展予抱負。趁此行樂時，聊快談天口。此意客不知，私問月知否。”一氣跳盪，亦得行文之妙。

陳子康
 
[242]



孝廉方正陳子康先生（愷），香山隱君子，年七十三，曾介黄椒升明經寄余詩云：“秋夜披吟秋月篇，潘郎才調李青蓮。鬢絲禪榻憐吾老，何日羊城訪謫仙。”“雲淙别墅晴眉閣，懷古情深共有詩。頷下驪珠君已得，詩壇猶自幸同時
 
[243]

 。”余年十九，李子虎先生刊余《秋月篇》入《柳堂師友詩錄》，故陳先生謬賞如許。老輩宏獎，遂過為傾倒語也。

蕭巨川
 
[244]



蕭巨川丈遺稿，前曾錄其題圖二絕，兹又憶得其《送友再游羅浮》一律云：“又結名山未了因，朅來蕭散岸綸巾。流杯恰好携村釀，舊句重尋拂壁塵。如此洞天眞福地，幾人生世得閒身。鐵橋遺履知無恙，道侶相逢一笑親。”

伍乙莊
 
[245]



伍乙莊（德彝）家富園林
 
[246]

 ，風流自賞。有《浮碧詞》一卷，余為序之，稱其能仿成公子，蓋多神韻之作也。錄數闋於此。《浣溪紗·煙滸樓歸舟》云：“惻惻輕寒中酒天。江樓人别不成眠。好風橋外送歸船。　　綺夢難尋江令管，年華清損鮑家絃
 
[247]

 。此時明月舊時圓。”《減蘭·題雙美垂釣圖》云：“桃根桃葉。照影驚鴻春熨貼。垂柳垂楊。盪得柔情波樣長
 
[248]

 。　　釣絲輕逐。一寸銀魚憐比目。添寫文鴛。雙宿雙棲在錦茵。”
 
[249]

 《菩薩蠻·為蘭史題陳仲卿搔首圖》云
 
[250]

 ：“羅浮小鳳朱明客。湘水靈均牛渚白。把酒讀離騷。狂來首自騷
 
[251]

 。　　仙才偏潦倒。綠綺臺空老。地上玉麒麟。知君是後身。（蘭史貌與仲卿酷肖。
 
[252]

 ）”《浣溪紗·浮碧亭賞荷》云：“十畝銀塘繡闥開。玉簫聲裏好徘徊。金壺紅燭夜傳杯。　　熨貼佩裳消豔福，品評絲竹要清才。蓮花都化美人來。”

朱澹香
 
[253]



陳蝶仙夫人朱澹香有《懶雲樓吟草》一卷，語多姿媚，想見玉臺風致。《春暮》云：“雨歇茅簷月落遲
 
[254]

 ，蜘蛛沿網上罘思。停鍼便覺春歸去，吹落碧桃花滿枝
 
[255]

 。”《偶成》云：“畫奩螺黛裊春煙，花影無端壓滿肩。獨自薰香閒坐久，懶人如此奈何天。”他如《詠秋海棠》云：“分明不是相思種，還與秋娘鬭艶妝。”《睡起》云：“依稀斷夢風吹去，千樹桃花一燕飛。”《送春》云：“省却傷春多少事，落花時節不開簾。”聞蝶仙謀將其詩付梓，欲為之斟酌字句，而夫人力爭不服，眞閨中諍友也。

羅浮杖
 
[256]



余游羅浮，在白鶴觀得一杖，名曰羅杖；於酥醪觀得一杖，名曰浮杖。殆歸里，見小女道芳已鐫字於杖頭，余心甚喜，因為二詩云
 
[257]

 ：“鉄橋高度策籐枝，上界蓬門自所之
 
[258]

 。濟勝倘能腰脚健，重游還約十年期。”“中郎有女知文字，翻取夏承摹八分。好與鮑仙談故事，一家兒女住烟雲
 
[259]

 。”今年三月，道芳竟亡。余旣痛絕，而海外文人，亦多悼惜之者。以道芳曾掛名《上海女報》為記者，所為文數篇，均楚楚有致也。通州張峰石、吳門楊詠春為撰壙志銘
 
[260]

 ，錢塘陳蝶仙、合肥李可亭、崇川徐貫恂皆賦輓章。蝶仙詩云：“明珠脱手奈何天，掌上空擎十五年。悔把詩囊授嬌女，作成香案掌書仙。沅蘭入火春如夢，嶰竹吹秋月化烟。檢點銀筓無用處，儘餘老淚落風前。”“春花不壽秋雲薄，芳草年年葬美人。信道奇才天女妒，劇憐遺貌畫難眞。北山勤石空留影，東觀藏書惜等身。欲起九原重問訊，此行何以慰雙親。”可亭詩云：“泡影和春共化烟，青鸞啼破嶺南天。愁生華月新圓夜
 
[261]

 ，人去枯桐落葉先。白璧幸酬貞女志，黄泉不解謝公憐。廣陵一失無尋處，淒絕簪花兩字緣。”“薤露傳歌慘聽聞，優曇散後不成雲。絮庭長此悲岑寂，藤杖無人再篆文
 
[262]

 。兩袖斑痕名士淚，一抔香土女郎墳。凄凉燕子岡前路，杜宇年年弔夕曛。”貫恂詩云：“海天慘淡賦招魂，謄墨斕斑篆竹根。可惜掌珠風裏碎，不堪還讀兩當軒。聰明少小謝公憐，一現優曇十五年。枯葉空山人不掃，瓦罏閒殺在山泉。”
 
[263]



詩話告竣
 
[264]



《詩話》作於乙巳開歲三日。今兹丙午歸江村
 
[265]

 ，七月朔日別香海
 
[266]

 。山中泉水，送我歸雲，如聞變徵。蓋旅此地十三年，撰此卷亦逾年矣。良朋愛我，驪唱連番，臨別贈言，當奉為玉律。節錄於此
 
[267]

 ，即為詩話尾聲也。梁又農云：“眼中人物輕餘子，海外文章重使君。豈有驊騮終伏櫪，應悲勞燕竟離羣。”
 
[268]

 邱菽園云：“作客交推名下士，談詩自是過來人。未能避地思還魯，容易傷心為感春。”
 
[269]

 馬小進云：“飢鳳依人黃仲則，神駒行氣宋芝灣。”尹溪石云：“眼前魑魅驚長劍，海外文章敵萬金。”
 
[270]

 張子壽云：“莽莽風塵宜拭目，滔滔江水合言愁。”梁季全云：“交情似我難為別，才氣如君不稱貧。”
 
[271]

 陳哲君云：“莫因文士輕皮相，難執途人語胆肝。”蔡嘯漁云：“十年湖海同為客，一夕壺觴忍餞君。”
 
[272]

 楊侖西云：“早知塵海非詩隱，各抱窮愁借酒曛。”
 
[273]

 陳英鍔云：“漢族夢魂憑椽筆，故園心事動秋碪。”女士梁秀云：“享到才名書亦妬，交深海內墨都靈。”
 
[274]






 [1]
 原刊於日報本丙午年五月初五日（一九〇六年六月二十六日），題作“集蘭亭序”，此處據補。


 [2]
 王羲之《蘭亭集序》：“永和九年，歳在癸丑，暮春之初，會於會稽山隂之蘭亭，修禊事也。羣賢畢至，少長咸集。此地有崇山峻嶺，茂林修竹，又有清流激湍，映帶左右。引以為流觴曲水，列坐其次，雖無絲竹管絃之盛，一觴一詠，亦足以暢叙幽情。是日也，天朗氣清，惠風和暢。仰觀宇宙之大，俯察品類之盛，所以極目騁懷，足以極視聽之娛，信可樂也。夫人之相與，俯仰一世。或取諸懷抱，晤言一室之内；或因寄所託，放浪形骸之外。雖趨舍萬殊，靜躁不同，當其欣于所遇，暫得于己，快然自足，不知老之將至。及其所之既倦，情隨亊遷，感慨係之矣。向之所欣，俛仰之間，以為陳迹，猶不能不以之興懷。况修短隨化，終期于盡。古人云：‘死生亦大矣！’豈不痛哉！每攬昔人興感之由，若合一契，未嘗不臨文嗟悼，不能喻之于懷。固知一死生為虛誕，齊彭殤為妄作。後之視今，亦猶今之視昔，悲夫！故列叙時人，錄其所述。雖世殊事異，所以興懷，其致一也。後之攬者，亦將有感于斯文。”


 [3]
 王安石《出定力院作》：“江上悠悠不見人，十年塵垢夢中身。慇懃爲解丁香結，放出枝間自在春。”


 [4]
 《嶺南畫徵略》卷七引《翦淞閣隨筆》云：“六湖嘗與陳東塾、陳梅窩、呂拔湖、顏紫墟、梁靄儔集潘氏雙桐圃修禊，六湖集修禊序字為駢體文，有句云：‘絲不若竹，得其自然。文生於情，時與古會。’傳誦於時。”


 [5]
 原刊於日報本丙午年五月初七日（一九〇六年六月二十八日），題作“陳梅窩”，此處據補。


 [6]
 《梅窩詩鈔》卷二題作“二月十二日潘鴻軒招同羅六湖陳蘭甫呂拔湖顏紫墟作”。


 [7]
 簡：《梅窩詩鈔》本作“柬”。


 [8]
 六湖廉訪：《梅窩詩鈔》本作“六湖”。


 [9]
 二：原作“三”，據光緒元年刊本《梅窩詩鈔》校改。


 [10]
 《梅窩詩鈔》卷三題作“次韻潘玨卿茂才桐院填詞圖”。


 [11]
 環傑：《梅窩詩鈔》卷三、日報本作“瓌傑”。


 [12]
 舊物：日報本作“故物”。


 [13]
 原刊於日報本丙午年五月初八日（一九〇六年六月二十九日），題作“龍女行雨圖”，此處據補。


 [14]
 何玉銘：日報本作“何玉銘中翰”。


 [15]
 《潘飛聲行書自書詩水墨扇面》：“‘混混滄溟萬派開，中天飄（原作縹）渺現銀臺。蒼生下界需霖雨，祗待龍宮一泫（原作泣）來。太息神仙誤嫁身，何人為赦（原作報）洞庭君。興無（原作世□）頷下批鱗手，誰挽天河喚雨雲。’（《龍女行雲圖》）‘往事悽涼寶劍篇，就中情俠著飛仙。與君且脫貂裘醉，回首滄江四十年。’飛香走紅樓宴集，贈鏡涵仲招四兄雅正。壬寅十月，老蘭弟潘飛聲稿。”（《辛亥革命人物真蹟大展圖錄》）又，《華字日報》甲辰年正月十二日所載題作《題龍女行雨圖（圖爲姚梅伯先生所繪，題者二十餘人，均當時寓都名士。黃仲弢學士舊藏，今歸香山何中翰家）》，其中“祇待”作“祇欠”。


 [16]
 控：《安般簃詩續鈔》本作“鞚”。


 [17]
 駭：日報本、《安般簃詩續鈔》本作“笑”。挈：《安般簃詩續鈔》本作“揱”。


 [18]
 玻璃：《安般簃詩續鈔》本作“琉璃”。


 [19]
 蜀：《安般簃詩續鈔》本作“韣”。罩：《安般簃詩續鈔》本作“罥”。摶：日報本作“專”，《安般簃詩續鈔》本作“扶”。


 [20]
 曉：《安般簃詩續鈔》本作“朝”。


 [21]
 “隨烟”句下：《安般簃詩續鈔》本有注：“荊公詩‘赤松亦自無特操，上下隨煙何慅慅’”。案：《臨川文集》卷四《酧王濬賢良松泉二詩》其一《松》：“世傳壽可三松倒，此語難為常人道。人能百歲自古稀，松得千年未為老。我移兩松苦不早，豈望見渠身合抱。但憐衆木摠漂摇，顔色青青終自保。兔絲茯苓會當有，邂逅食之能壽考。不知篝火定何人，且看森垂覆荒草。君詩愛我亦古意，秀眉昔比南山栲。復謂留侯不及我，人或笑君無白皁。求僊辟榖彼誠悞，未見赤松饑已槁。豈如強飯適志遊，封殖蒼官蔭華皓。赤松復自無特操，上下隨煙何慅慅。蒼官受命與舜同，真可從之忘髮縞。詩雖祝我以再黑，積雪已多安可掃。試問蒼官值歲寒，戴白孰與蒼然好。”


 [22]
 “波母”句下：《安般簃詩續鈔》本有注：“時臺北久困，兵事相持不決”。


 [23]
 顏：《安般簃詩續鈔》本作“頩”。


 [24]
 視：《安般簃詩續鈔》本作“觀”。澗：日報本、《安般簃詩續鈔》本作“淵”。


 [25]
 嫈嫇：日報本作“熒冥”。


 [26]
 《安般簃詩續鈔》本題作“龍女圖為黃仲弢題一首（圖為姚梅伯作）”。案：《夢苕庵詩話》云：“李氏日記中（指李慈銘《荀學齋日記》光緒十一年正月十七日、二月初四日所記）未提及袁昶此作，蓋袁作在二月以後。此題作者尚有沈曾植、康有為、樊增祥、張謇諸家，俱在其後。袁氏題詩，借龍女行雨，寄託上年甲申以來中法戰爭臺灣、馬尾諸役之事，奇麗詭譎，為詩史別開生面。”


 [27]
 原刊於日報本丙午年五月初九日（一九〇六年六月三十日），題作“楊椒叟”，此處據補。


 [28]
 《說劍堂詩集》卷一題作“攜兒女挈酒具買櫂窯溪訪楊菽坪居古泉兩丈人酒後賦詩次菽丈見懷原韻”。


 [29]
 知：《說劍堂詩集》本作“枝”。


 [30]
 “白頭”句下：《說劍堂詩集》本有注：“記宿添茅小屋隔山琴館，已閱十五年矣”。


 [31]
 原未標目，此為整理者另擬。


 [32]
 《霜紅龕集》卷八題作“早起高眺”。


 [33]
 白：《霜紅龕集》卷八作“北”。


 [34]
 何其：《霜紅龕集》卷八作“其何”。


 [35]
 《霜紅龕集》卷八題作《園》。


 [36]
 原未標目，此為整理者另擬。


 [37]
 原未標目，此為整理者另擬。


 [38]
 《缶廬詩》卷四題作“琴河聽雨圖為張蓉沚”。


 [39]
 原未標目，此為整理者另擬。


 [40]
 《兩當軒集》卷一一《綺懷》十六首其十五：“幾回花下坐吹簫，銀漢紅牆入望遙。似此星辰非昨夜，為誰風露立中宵。纏綿思盡抽殘繭，宛轉心傷剝後蕉。三五年時三五月，可憐杯酒不曾消。”


 [41]
 原未標目，此為整理者另擬。又，該條曾載《翦淞閣詩話》，未標目。


 [42]
 鈍吟：原誤作“純吟”。


 [43]
 《鈍吟集》上題作“紫媛（自北歸吳）”。


 [44]
 撚：《翦淞閣詩話》本作“掠”。


 [45]
 情戀最高枝：《鈍吟集》上作“情性戀南枝”。


 [46]
 漫：《翦淞閣詩話》本作“最”。


 [47]
 《鈍吟集》上題作“為友人紀事并序”，序云：“友人以潘衛之姿出入里巷，偶逢麗者，愛其橫波，相視未言。忽聞語同行云：‘是郎賞我美眄者。’戲成二韻。”


 [48]
 擬：《翦淞閣詩話》本作“漫”。


 [49]
 《鈍吟集》下題作“柳枝詞四首”，此處所錄為其中第一首。


 [50]
 盧姬：《翦淞閣詩話》本作“虞姬”。


 [51]
 竹垞：《翦淞閣詩話》本作“竹垞老人”。


 [52]
 《清朝野史大觀》卷九“交無終始”條所云或可參：“趙秋谷宮贊天才俊妙，狂氣淩人，時輩除虞山、馮定遠外，無所許可。自遇新城先生，不覺低首帖服，至有‘願作掃除隸’之語。由是閣筆不復作詩，歷四、五年，未嘗成一句、吟一字也。新城知之頗不安，乃張筵招飲，固請開禁。秋谷始稍事吟哦，然有所作必就正新城，惟言是聽。交之久，偶以新城讚美某翰林，議論不合，趙大拂意。讒人又從中相構，於是誹謗猜嫌，漸成仇怨。趙所作《談龍錄》，傲睨前輩，顯為詆斥。新城亦謂定遠所批《才調集》卑無高論，而世乃皈依頂禮，不啻鑄金呼佛者，是猶嚼糞不知其味耳。此蓋隱罵秋谷。兩人之交，有初鮮終，大減文人之色矣。”


 [53]
 原未標目，此為整理者另擬。


 [54]
 出自廖松《乞巧祠》。


 [55]
 出自《歸愚詩鈔》卷一四《七夕詞》其四。《北江詩話》卷四題作“七夕感事”；《隨園詩話》卷九題作“七夕悼亡”，“只有”作“但有”。


 [56]
 出自《國朝詩人徵略二編》卷五十九《珠江》，“絃索”作“絃管”。


 [57]
 原未標目，此為整理者另擬。


 [58]
 案：《華字日報》丙午年五月十五日“兄弟異志”條所云可參：“曹丕篡漢，陳思王植變服而哭。司馬炎篡魏，陽亭侯順歎曰：‘事乖唐虞，而假為禪名。’遂悲泣，廢黜而卒。王荊公行新法，弟平甫頗不直之。一日，公見呂惠卿，平甫於內吹笙。公使人謂曰：‘請學士放鄭聲。’平甫使人答曰：‘請相公遠佞人。’宋郊為相，儉約□奉。弟祁為學士，游宴奢豪，以十重錦帳覆屋，為長夜之飲。郊使人謂曰：‘寄語學士，記當日讀書山中，夜半啜冷粥時否？’祁答之曰：‘傳語相公，試問當日夜半啜冷粥是為甚的？’文信國忠義照天壤，而其弟文谿不死猶可也，從而仕元，無恥甚矣。當時譏以詩云：‘江南見說好溪山，兄說難時弟也難。可惜梅花各心事，南枝花暖北枝寒’。同氣之異，其相判有如此。”


 [59]
 《小倉山房詩集》卷二七《仿元遺山論詩（遺山論詩，古多今少，余古少今多，兼懷人故也，其所未見，與雖見而胸中無所軒輊者，俱付闕如）》三十八首其二十七：“常州星象聚文昌，洪顧孫楊各擅場。中有黃滔今李白，看潮七古冠錢唐。（稚存、立方、淵如、蓉裳、仲則）”“洪顧孫楊”分別指洪亮吉、顧敏恒、孫星衍、楊芳燦。


 [60]
 原未標目，此為整理者另擬。又，該條曾載《翦淞閣詩話》，未標目。


 [61]
 “朱泰玉”句：《翦淞閣詩話》本作“朱泰玉、鄭如英、顧横波、馬湘蘭遺稿”。


 [62]
 張二喬（喬）：《翦淞閣詩話》本作“張二喬”。


 [63]
 《蓮香集》題作“夏日黎美周招同何石閭馬景沖彭孟陽黃虞六羅子開山園讌集雨後品茶”。


 [64]
 滯：《蓮香集》作“殢”。


 [65]
 請：《蓮香集》作“清”。


 [66]
 幽魂：《蓮香集》作“枯髏”。


 [67]
 烟：《翦淞閣詩話》本作“天”。


 [68]
 《蓮香集》題作“答黎美周”。


 [69]
 夢難分：《蓮香集》作“夢中分”。


 [70]
 相思意：《蓮香集》作“相思緒”。


 [71]
 《蓮香集》題作“春日偕女伴歐瓊芝李弱仙鄧羽卿過白衣庵”。詩凡二首，此處所錄為其中第一首，其二為：“驀入花闗路幾了，浪尋天女訪烟霞。相逢便合三稽首，願向雲中學散花。”


 [72]
 門：《蓮香集》、《翦淞閣詩話》本作“關”。


 [73]
 《蓮香集》題作“送黎美周孝廉”。


 [74]
 詩凡二首，此處所錄為其中第二首，其一為：“子夜徵歌特底忙，奈何花月是離觴。春江千折牽遊舸，若箇津頭柳線長。”


 [75]
 詩凡二首，此處所錄為其中第二首，其一為：“四角闌干自了然，風吹星宿繞檐前。誰家夜冷支機石，但向河橋鵲翼邉。”


 [76]
 盼到：《蓮香集》作“望到”。


 [77]
 春日：《粵東詞鈔》作“春景”。


 [78]
 英武：《粵東詞鈔》本作“英母”。


 [79]
 更招：《蓮香集》作“更欲”，《粵東詞鈔》本作“更從”。


 [80]
 小園：《粵東詞鈔》本作“山園”。


 [81]
 自“詞《江南子·春日》”以下：《翦淞閣詩話》本作“《蓮香集》不見於世，故多錄數首，以供閱者”。


 [82]
 《蓮香集》卷末補貼有趙藩、潘飛聲、徐珂詩詞。其中，潘氏題詩云：“素馨斜古月黃昏，那及梅坳韻事存。記得百花墳畔過，枝枝都是美人魂。”“書畫居然馬守真，瀟湘雲水置全身。零縑今日爭收拾，莫認天涯淪落人。”詩後自記云：“余家藏喬倩寫蘭便面，自題云：‘盈盈秋水寫瀟湘，欲把閒話寄澹妝。謝卻離騒怨公子，雲邊分得百人香。’欵署‘天涯淪落人張喬’。此詩《蓮香集》不載。”又，《翦淞閣詩話》本此則中“眉樓”作“湘蘭、玉京”。案：《秦淮八豔圖詠》云：“顧媚，字眉生，又名眉，後號橫波，晚號善持君，秦淮名伎。莊好靚雅，風度超羣，鬒髮如雲，桃花滿面，弓彎纖小，腰肢輕亞。通文史，善畫蘭，追步馬湘蘭，而姿容勝之。家有眉樓，綺窗繡簾，牙籤玉軸，堆列几案，瑤琴錦瑟，陳設左右，香煙繚繞，簷馬丁當。鬟持老人嘗戲之曰：‘此非眉樓，乃迷樓也。’人遂以迷樓稱之。”所謂“迷樓”，係隋煬帝在七世紀初建造的一座宮殿，供其恣意享樂，無論是誰，只要進入這座“讓人迷失的宮殿”，就會迷而忘返。


 [83]
 原未標目，此為整理者另擬。


 [84]
 《學餘堂文集》卷六《綏庵詩稿序》：“夫詩以自然為至，以深造為功，才智之士，鏤心劌腎，鑽竒鑿詭，矜詡髙遠，鏟削元氣，其病在艱澀。若藉口渾淪，脫手成篇，因陳襲故，如官庖市販，咄嗟輻輳，不深入人肺腸，寖就膚陋，其病反出艱澀下。虎臣天才爽敏，刻意好古，匠心獨造，蓮瑰森拔，不肯一語近人。讀中祕書，春秋方盛，廣蒐博討，日浸月漬，漸進自然，其視古人奚若。”


 [85]
 案：通本《聊齋志異》卷八載蔣氏佚詩一首：“蔣太史超，記前世為峨眉僧，數夢至故居庵前潭邊濯足。為人篤嗜內典，一意台宗，雖早登禁林，常有出世之想。假歸江南，抵秦郵，不欲歸。子哭挽之，弗聽。遂入蜀，居成都金沙寺；久之，又之峨眉，居伏虎寺，示疾怛化。自書偈云：‘翛然猿鶴自來親，老衲無端墮業塵。妄向鑊湯求避熱，那從大海去翻身。功名傀儡場中物，妻子骷髏隊裏人。只有君親無報答，生生常自祝能仁。’”


 [86]
 原未標目，此為整理者另擬。


 [87]
 原未標目，此為整理者另擬。


 [88]
 原刊於日報本丙午年五月十五日（一九〇六年七月六日），題作“紅拂圖”，此處據補。


 [89]
 《嶺雲海日樓詩鈔》卷八題作“題紅拂圖”。


 [90]
 張堅度：《嶺雲海日樓詩鈔》本作“虬髯客”。


 [91]
 原刊於日報本丙午年五月二十日（一九〇六年七月十一日），題作“朱伯姬”，此處據補。


 [92]
 《游樵漫草》有《九江鄉謁朱子襄先生祠》、《桃源里訪張杏鄰同登正覺寺》。


 [93]
 《嶺雲海日樓詩鈔·選外集》題作“桃源女史朱伯姬九江先生女公子也能詩畫為蘭史作小幅而自題絕句其上蘭史出觀因為書此”。


 [94]
 原刊於日報本丙午年五月二十一日（一九〇六年七月十二日），題作“金冬心”，此處據補。


 [95]
 雜錄本題作“老馬圖”。


 [96]
 踖然：雜錄本、《春驄》立軸作“踖踖然”。


 [97]
 此為金氏水墨紙本《春驄》立軸題記之一部分：“‘馬知人意亦回頭’，唐韋縠句也。余笑而測之，狹耶者得非張公子、杜舍子一流耶。晴窗無事，書此春驄。行行芳草，且少畱之，衣香鬢景，或從尺幅中見也。并賦小詩：‘花間酒帘水邊樓，嘶處隨郎郊外游。一自玉人春信杳，夕昜西下不回頭。’寫此老驥，尚有壯心，譬之于人，不無日莫途窮之歎。世中罷羸者覩之，踖踖然同一傷感乎。又題一詩，聊以解嘲：‘古戰場中數箭瘢，悲涼老馬憶桑乾。而今衰草斜昜裏，人作牛羊一例看。’乾隆二十二年歲次丁丑秋九月，古杭七十一叟金農並記于九節菖蒲憩館。”案：所引唐人詩句，出自雍陶《途中西望》：“行行何處散離愁，長路無因暫上樓。唯到高原即西望，馬知人意亦回頭。”（《全唐詩》卷五一八）


 [98]
 原刊於日報本丙午年六月二十四日（一九〇六年七月十三日），題作“石濤”，此處據補。


 [99]
 雜錄本題作“題山水卷”。


 [100]
 有：雜錄本作“自”。


 [101]
 雜錄本所錄此詩之後尚有：“客長干時，友人知予有苦瓜和尚之說，即贈以苦瓜詩，言瀟灑，言太古，皆本色。余何可足以當之。渡江人姑作一二俚言，用當別語，韻難和，稿已失，而得之故紙中，今書之此卷後。清湘陳人濟大滌子堂下并識。”案：張大千所臨石濤此卷題識可參：“‘獻賊沉楚宗，血碧湘水色。陳人哀王孫，黯慘西日仄。孑遺瞎尊者，象教藉宏力。玉步雖已更，瓶缽自嚴飭。晚游江淮間，瀟灑餘戲墨。當年雪個翁，哭笑同莫測。鶖禿兩奇頭，盤礴造玄極。愚騃重膺鼎，貧子慚耳食。今觀此遺素，神逸信難即。清晨梳白頭，擲卷長太息。’石公此卷著墨無多，創境幽邃，有非石谷子所能。王司農稱，大江以南，當推石濤為第一，信非虛語。歲戊辰二月二十三日，燈下臨此，並書東莞陳伯陶和詩其上。大千居士爰。”“崇禎間，楚藩為張獻忠沉諸江，其宗人罕得免者，故石公自號清湘陳人，又清湘遺人。越日附記。爰。”


 [102]
 原刊於日報本丙午年五月十一日（一九〇六年七月二日），題作“邱菽園”，此處據補。


 [103]
 《四庫全書總目》卷一九一“總集類存目一”《文選句圖》提要云：“案，摘句爲圖，始於張爲。其書以白居易等六人爲主，以楊乘等七十八人爲客，主分六派，客亦各有上入室、入室、升堂、及門四格，排比聯貫，事同譜牒，故以圖名。後九僧各摘名句，亦曰句圖，蓋非其本。似孫此書，亦沿舊名，所錄皆《文選》諸詩，去取不甚可解。如蘇武詩之‘馥馥我蘭芳，馨香中夜發。’上、下聯各割一句，尤爲剏調。其句下附錄之句，蓋即鍾嶸《詩品》源出某某之意。其句下附錄一、兩首者，則莫喻其體例矣。”又，《五百石洞天揮麈》卷一二云：“摘句圖始自唐賢，亦即宋人詩話所自昉。然詩話之例，不專主摘句。國朝摘句圖，實始於新城王漁洋之摘愚山詩。迨後，番禺張南山輯《國朝詩人徵略》乃大演摘句之風，無人不摘，無體不摘，為卷六十，足稱鉅觀。”


 [104]
 原刊於日報本丙午年五月十三日（一九〇六年七月四日），題作“林素君”，此處據補。


 [105]
 《著作林》第三期所連載之《栩園詩話》卷二謂：“女史嘗為平涼李可亭繪山水扇頁……番禺潘蘭史徵君（飛聲）耳浣香名，嘗致書以《江湖載酒圖》索題，書中有云：‘昔《隨園雅集圖》，以周月尊、曹墨琴兩夫人擅長，固知三吳英秀，代有傳人。’此語洵非謬獎。”又，《隨園雅集圖》，吳省曾作，描繪袁枚、尹似村、陳熙、蔣士銓、沈德潛五人雅集隨園情形，“三十年來，當代名流題者滿矣”（《隨園詩話》卷二）。其實，“隨園雅集”可能只是表現當時文人的一種生活方式，相互交往的情景，未必實有其事：“然則覽斯圖也，如水中月，空中花，求其實而初無有也”（彭啟豐題詞）。又，約作於嘉慶元年的《十三女弟子湖樓請業圖》，據袁枚手書題跋知，“十三女弟子”為孫雲鳳、孫雲鶴、席佩蘭、徐裕馨、汪纘祖、汪妽、嚴蕊珠、廖雲錦、張玉珍、屈宛仙、蔣心寶、金逸、鮑之蕙。後來，又補畫了兩年後第二次湖樓詩會的參加者曹次卿、駱綺蘭、錢林（時徐、金二人已去世）。從圖中女弟子並不都是詩會的實際參加者——如第一次詩會席佩蘭、金逸、嚴蕊珠並未與會，與會的張秉彝卻未入圖；第二次詩會新弟子潘素心亦未入圖——來看，《十三女弟子湖樓請業圖》並非寫實，而可以看作是一幅帶有虛構性質的“湖樓詩會”圖，以標榜清代女子好為詩的風氣。潘飛聲所說的“《隨園雅集圖》”，或許正是此圖。


 [106]
 原刊於日報本丙午年五月十四日（一九〇六年七月五日），題作“莫鑄魂”，此處據補。


 [107]
 弟子禮：日報本作“弟子福”。


 [108]
 誓：日報本作“楚”。


 [109]
 原刊於日報本丙午年六月十九日（一九〇六年八月八日），題作“馮秋泉”，此處據補。


 [110]
 原刊於日報本甲辰年七月初十日（一九〇四年八月二十日），未署名，題作“紅樓夢”，此處據補。


 [111]
 日報本以下尚有“姓納蘭氏”。


 [112]
 日報本以下尚有“大學士明珠子也”。


 [113]
 “曾刻”二句：日報本無。


 [114]
 如蔣敦復《賀新涼·讀納蘭容若〈側帽詞〉，感容若與顧梁汾救吳漢槎入關事》：“萬里悲笳起。最傷心、河梁一別，故人天外。易水長歌歌當哭，兩字平安季子。竟生入、玉門關矣。曠世風流然諾重，有五陵、俠少能輕利。君倘在，執鞭弭。　　高才自古逢多忌。歎人間、蛾眉謠諑，供他羣吠。馬上文姬悲遠嫁，門戶凋零若此。算尚有、曹瞞知己。朋友生死恩骨肉，論交情、豈獨稱文字。酹酒問，竟誰是。”（《芬陀利室詞集》卷一《綠簫詞》）


 [115]
 世傳：日報本作“世所傳”。


 [116]
 “其詩則”句：日報本作“其詩則”。


 [117]
 此詩，《通志堂集》不載，張純修本《飲水詩詞集》全首作：“是誰看月是誰愁，夜冷無端上小樓。已過日高還未起，任教鸚鵡喚梳頭。”


 [118]
 惜：日報本、《國朝詩人徵略二編》卷九作“看”。


 [119]
 案：《華字日報》甲辰年十二月初八日另載“紅樓夢”三則，謂“紅樓夢可謂之政治小說”、“紅樓夢可謂之為倫理小說”。


 [120]
 原刊於日報本甲辰年六月二十九日（一九〇四年八月十日），未署名，題作“小姑”，此處據補。


 [121]
 株：原作“珠”。


 [122]
 綺羅：日報本作“滄桑”。


 [123]
 罕見比倫：日報本作“罕其比倫”。


 [124]
 “余外祖”句：日報本作“葉蔗田戶部”。


 [125]
 載《桐陰清話》卷五“廣州妓閣楹帖多佳句”條。


 [126]
 案：《華字日報》甲辰年正月二十五日所載潘飛聲《記花事飄零》可參：“陳蘭甫詩云：‘空賸一丸沙面月，夜深分照火輪船。’余少時聞沙面花事之盛，頗涉豔想。然讀蘭甫詩，感兵燹之摧殘，滄桑之變易，則如王伯輿之渡江，王茂宏之過新亭，悽愴于懷，不能自已。蓋沙面已塡爲租界，其時所謂大小洋帮，亦無一舸存。花月銷沈，樓船雲散，江山閱劫，風景愁人，雖商女猶歌，然已不勝家國之恨矣。四十年來，穀埠稱珠海名區，說者謂冶游之豪侈，較山塘燈船、秦淮水閣實過之無不及。然穀埠被火燬，被官封，經數□地，換巢鸞鳳，難定風波。其餘所謂石角迎珠者，見誚于下藪烟華，巨賈名流爲之繭足。今以塡築堤岸之故，穀埠紫洞一逐于海珠頭，再逐於東濠口。各船以斯地無可駐泊，鬨然而散。而□珠街，亦將一律驅除。不意際此春宵，竟爲珠江風月收場管絃尾聲矣。計岸上娼家，向以新塡地爲最盛，陳塘南酒肆與妓樓一水相對，有小秦淮之稱。詎意又遭初九塘魚欄之火，百家妓院一炬無遺。聞被焚被擄之妙妓雛鬟，不可僂指。其有販賣于陳村鷹沙者，地狹人稠，花多値減，惟著名錄事，則皆移植香江。又豈知港例於衛生潔淨行之綦嚴，只許一房住宿一妓，且未滿十八歲之小鬟，例不得注冊入妓籍。每於面訊情詞支吾，知爲鴇母威逼，或冒報年歲，卽扣留保良局，以免此等弱息淪落娼家。近日，政府□悉珠海之萍蓬，欲借香江爲澤藪，聞已密派差役，夜夜緝查，使各妓寮不能人浮於額。夫入花冊者，亦不敢作過墻之蝴蝶矣。花事飄零，不儼然淡心老人一部《板橋雜記》耶？”


 [127]
 原刊於日報本甲辰年六月二十九日（一九〇四年八月十日），未署名，題作“阿蘇”，此處據補。


 [128]
 奇珍：日報本作“古玩”。


 [129]
 原刊於日報本甲辰年十二月十一日（一九〇五年一月十六日），署“天外蘋洲雜記”，題作“潘鏡泉”，此處據補。


 [130]
 分別出自《論語·子罕》：“子曰：‘苗而不秀者有矣夫，秀而不實者有矣夫！’”《詩·小雅·大東》：“有饛簋飧，有捄棘匕。周道如砥，其直如矢。君子所履，小人所視。睠言顧之，潸焉出涕。小東大東，杼柚其空。糾糾葛屨，可以履霜。佻佻公子，行彼周行。既往既來，使我心疚。有冽氿泉，無浸獲薪。契契寤歎，哀我憚人。薪是獲薪，尚可載也。哀我憚人，亦可息也。東人之子，職勞不來。西人之子，粲粲衣服。舟人之子，熊羆是裘。私人之子，百僚是試。或以其酒，不以其漿。鞙鞙佩璲，不以其長。維天有漢，監亦有光。跂彼織女，終日七襄。雖則七襄，不成報章。睆彼牽牛，不以服箱。東有啟明，西有長庚。有捄天畢，載施之行。維南有箕，不可以簸揚。維北有斗，不可以挹酒漿。維南有箕，載翕其舌。維北有斗，西柄之揭。”


 [131]
 原刊於日報本丙午年六月初七日（一九〇六年七月二十七日），題作“寶筏”，此處據補。


 [132]
 人間世：《蓮西詩存》卷上作“人間夢”。


 [133]
 《華字日報》甲辰年六月初七日“寶筏”條所云可參：“寶筏，海幢寺高僧也。性簡僻，博覽羣書，杜門不預世事。善畫，山水仿黃鶴山樵，工細絕倫，人不易得尺幅。其詩古近體皆工。昔梁星海山長會宴張南皮尚書、汪柳門學使于寺，張、汪耳寶公名，請一見。寶公曰：‘制府愛和尚詩，非愛和尚也。見和尚詩，不必見和尚也。’以疾辭不見。示寂後，寺僧壁立夢寶公授以詩一卷，乃刻而傳之，名《蓮西詩草》。”


 [134]
 《蓮西詩存》卷上題作“鑒虛處”。


 [135]
 原刊於日報本丙午年六月初七日（一九〇六年七月二十七日），題作“羅岸先”，此處據補。案：《華字日報》甲辰年六月初八日“羅岸先”條所云可參：“二十年前，吾粵畫家以羅三峰、何丹山、居古泉為最著。三人今皆古人矣，而文字以三峰為獨長。三峰名岸先，山水、人物、花卉皆有趣筆，書味盎然，字亦古秀。人不知其能詩也。聞遺稿尺許，身後散佚。今見其為人書扇得一律，題是《正月二十日由城西遷梅一株渡江用東坡正月二十日出東門韻》云：‘愛花隨處植當門，花也隨人過別村。行篋詩篇時有畫，壓船春色淡無痕。年來王粲江頭老，生愧袁安雪裏溫。何日故園歸去好，竹窗眠定妥吟魂。’又詠《時魚》句云：‘晚潮甘竹岸，涼雨苦瓜時。’雅切之極。”


 [136]
 日報本題作“西樵山養雲廬”。


 [137]
 奇石當窗：日報本無。


 [138]
 原刊於日報本丙午年六月初八日（一九〇六年七月二十八日）。題作“百花卷”，此處據補。


 [139]
 《陳東塾先生遺詩》題作“題潘鴻軒百花卷子”。


 [140]
 疏：《陳東塾先生遺詩》作“狀”。


 [141]
 《陳東塾先生遺詩》無此尾注。


 [142]
 《退遂齋詩鈔》卷三題作“題潘鴻軒茂才百花卷”。


 [143]
 愁：《退遂齋詩鈔》本作“痕”。


 [144]
 “燈影”句下：《退遂齋詩鈔》本有注：“君著《燈影詩餘》”。


 [145]
 如丘逢甲《題潘鴻軒百花卷（蘭史祖也）》：“即教論畫亦名家，墨氣蒸成五色霞。展卷如逢仙世界，令人長見四時花。”載《嶺雲海日樓詩鈔》卷一〇。


 [146]
 原刊於日報本丙午年六月初十日（一九〇六年七月三十日），題作“百果卷”，此處據補。


 [147]
 《尺岡草堂遺詩》卷八題作“潘鴻軒文學百果圖歌”。


 [148]
 [image: ]
 ：日報本作“此”，《尺岡草堂遺詩》本作“茈”。


 [149]
 難：日報本、《尺岡草堂遺詩》本作“不”。


 [150]
 丹：日報本、《尺岡草堂遺詩》本作“柑”。


 [151]
 原刊於日報本丙午年六月十一日（一九〇六年七月三十一日），題作“狄楚青”，此處據補。


 [152]
 《華字日報》丙午年五月十三日所載題作“寄題蘭史先生江湖載酒圖”。


 [153]
 《飲冰室詩話》：“美人香草，寄託遙遠，古今詩家一普通結習也。談空說有，作口頭禪，唐宋以來詩家一普通結習也。狄楚卿之詩，殆兼此兩種結習而和合之，每詩皆含有幽怨與解脫之兩異原質，亦佳構也。”日報本“含有”作“有含”。


 [154]
 原刊於日報本丙午年六月十一日（一九〇六年七月三十一日），題作“梁任甫”，此處據補。


 [155]
 時適返里：日報本作“適返里”。


 [156]
 《飲冰室文集》之四十五（下）《壯別二十六首》其七尾注云：“別西鄉隆盛銅像一首。像在上野公園，吾於行之前一日獨詣其下，頂禮而去”。


 [157]
 《壯別二十六首》其十六尾注云：“別橫濱諸同志一首”。


 [158]
 美：《飲冰室文集》本作“米”。


 [159]
 “徐福”句下：《飲冰室文集》本有注：“橫濱中國居留人數不及三千”。


 [160]
 《壯別二十六首》其二十一尾注云：“別內一首。內子隨侍家大人來省視，相居月餘復別去”。


 [161]
 東：《壯別二十六首》作“飛”。


 [162]
 原刊於日報本丙午年六月十一日（一九〇六年七月三十一日），題作“梁星海”，此處據補。


 [163]
 梁星海太史：日報本作“梁星海”。


 [164]
 《節庵先生遺詩》卷一題作“出昌平州西門北六里至白石坊寫望”。


 [165]
 回思全盛：《節庵先生遺詩》本作“遙思迎謁”。


 [166]
 貂：《節庵先生遺詩》本作“旓”。


 [167]
 好松柏：《節庵先生遺詩》本作“松柏好”。


 [168]
 多：《節庵先生遺詩》本作“相”。


 [169]
 勤：《節庵先生遺詩》本作“宏”。


 [170]
 原刊於日報本丙午年六月十二日（一九〇六年八月一日），題作“霜鐘琴”，此處據補。


 [171]
 節自韋莊《聽趙秀才彈琴》，“晴波”作“清波”，後四句為：“蜂簇野花吟細韻，蟬移髙柳迸殘聲。不須更奏幽蘭曲，卓氏門前月正明。”


 [172]
 原刊於日報本丙午年六月十三日（一九〇六年八月二日），題作“張燕卿”，此處據補。


 [173]
 原刊於日報本丙午年六月十四日（一九〇六年八月三日），題作“陳方谷”，此處據補。


 [174]
 《游樵漫草》載《甲午八月邱仲遲兵部（誥桐）招游龍山寓邱園賦詩四首》。


 [175]
 《游樵漫草》載《題陳方谷明經（驤）大中堂集》。


 [176]
 《游樵漫草》作為潘飛聲《翠巖》“同作”之作予以附錄。


 [177]
 《西樵攬勝圖》手卷有詩跋：“同遊翠巖得詩，錄示蘭史先生吟正，欲附入《雲泉唱和集》也。陳驤方谷。”


 [178]
 原刊於日報本丙午年六月十五日（一九〇六年八月四日），題作“雙桐圃名勝集”，此處據補。


 [179]
 《四庫全書總目》卷一八八《玉山名勝集》提要云：“考宴集唱和之盛，始於金谷、蘭亭，園林題詠之多，肇於輞川、雲谿，其賓客之佳，文辭之富，則未有過於是集者。雖遭逢衰世有託而逃，而文采風流照映一世，數百年後，猶想見之。錄存其書，亦千載藝林之佳話也。”“玉山雅集”的結集，共包括《玉山名勝集》、《玉山名勝外集》、《玉山紀遊》、《玉山倡和》、《玉山遺什》等五種總集，收錄顧瑛的朋友們對玉山佳處中釣月軒、芝雲堂、可詩齋、讀書舍、種玉亭、小蓬萊等二十六個景點的歌詠之作，主要是詩，也有少量的文、賦、詞等，以景點為綱，隨得隨編。單元獨立和分合自由是其編纂體例上的主要特點。


 [180]
 蒼莽：原作“倉莽”，據日報本校改。


 [181]
 原刊於日報本丙午年六月十七日（一九〇六年八月六日），題作“李碧玲”，此處據補。


 [182]
 原刊於日報本丙午年六月十八日（一九〇六年八月七日），題作“李柳堂”，此處據補。


 [183]
 分司：日報本作“分轉”。


 [184]
 南山：日報本作“南翁”。


 [185]
 原刊於日報本丙午年六月二十四日（一九〇六年八月十日），署“天外蘋洲雜記”，題作“粵畫家”，此處據補。


 [186]
 自“古樵，香石弟子也”以下，《華字日報》甲辰年七月二十八日所錄云：“粵東詩家，張、黃、黎、呂後，則吾有三陳，謂蘭甫、朗山、古樵也。古樵名璞，番禺孝廉，詩字俱工，畫尤長。當時與齊名者，為黎方流。然方流難蒼老，其氣韻不及古樵也。古樵由思翁入手，上追子久，秀潤澹逸，書味盎然，且自成一家面目。”


 [187]
 原刊於日報本甲辰年六月初九日（一九〇四年七月二十一日）之《廣智錄·雜誌》，未署名，題作“何翀”，此處據補。


 [188]
 名翀：日報本無。


 [189]
 將軍奕湘：日報本作“奕湘將軍”。


 [190]
 原刊於日報本甲辰七月二十八日（一九〇四年九月七日）之《廣智錄·雜誌》，未署名，題作“崔牧”，此處據擬。


 [191]
 逸致：日報本作“高致”。


 [192]
 原刊於日報本丙午年六月二十二日（一九〇六年八月十一日），題作“葉南雪先生”，此處據補。


 [193]
 滿目月輝：《秋夢庵詞續》作“滿月爭輝”。


 [194]
 繡鞍：《秋夢庵詞續》作“繡韉”。


 [195]
 長嘶：《秋夢庵詞續》作“頻嘶”。


 [196]
 《秦淮八豔圖詠》的題詠部分是分別以《國香慢》、《女冠子》、《三姝媚》、《疏影》、《月下笛》、《眉嫵》、《翠樓吟》、《慶宮春》八調依次吟詠“秦淮八豔”——馬湘蘭、卞玉京、李香君、柳如是、董小宛、顧橫波、寇白門、陳圓圓，凡收包括葉衍蘭在內的四人（其他三人為張景祁、李綺青、張僖）詞作共計三十二首。案：《秋夢盦詞續》所錄另六首分別是：《國香慢·馬湘蘭。秦淮八豔圖詠，同韻梅作》：“曲榭燈涼，有同心擢秀，淡挹幽芳。傳神碧瀟春影，麗鬭詞場。絕代風流俠骨，問朱家、誰似紅粧。千金教歌舞，一桁珠櫳，齊炙鸎簧。　　小園飛絮滿，記瓊筵醉月，豔說王昌。練裙諧謔，空賦沈水銷香。孔雀庵邊憑弔，墜釵聲、猶想蘭房。拈花悟微笑，喚醒騷魂，不羨鴛鴦。”其中，《秦淮八豔圖詠》“諧謔”作“空賦”，“空賦”作“休歎”。《女冠子·卞玉京》：“妙明燈灺。鏡籢銷盡蘭麝。脩蛾慵埽，瓶花親供，銀蒜低垂，幽芬縈惹。柔柔紅袖亞。恰襯澹黃絁翦，暈粧嫻雅。倚疏寮、鬟影颺綠，淺映佛螺如畫。　　琴鈿零落珠襦卸。記玉杯春暖，舊感琴河寫。素絃彈罷。念家山入破，淚痕頻灑。栴檀蓮座下。可有法華留護，祇陀庵舍。更鵲鑪重爇，綺情都懺，繡幢斜掛。”《三姝媚·李香君》：“新歌傳玉茗。悵桃花仙源，巫雲留影。婀娜風姿，認媚香樓畔，曉粧開鏡。袖底簫聲，偎茜帊、櫻脣交映。唱到琵琶，濕盡青衫，暗催歸艇。　　回憶鴛盟初訂。笑十斛明珠，聘錢空贈。脫鏁鸚籠，痛鬢鬟塵涴，露巢難定。翠扇恩疏，看淚點、嗁紅猶凝。祗伴琴邊清侶，禪燈夢醒。”《疏影·柳如是》：“章臺絮撲。認五茸雉影，花豔驚目。巾袂翩躚，儒士風流，銀釭燦照金屋。蠻牋細擘芙蓉粉，慣壓倒、吟壇尊宿。悵絳雲、萬卷成煙，可賸繡鸞篇幅。　　紅豆空誇異瑞，那禁翠袖冷，愁倚脩竹。拂水莊荒，懺盡塵緣，靜對妙蓮經軸。蘼蕪夢醒鴛鴦散，又唱斷、羅衣哀曲。歎碧池、詠到秋槐，恨滿曉粧蛾綠。”《眉嫵·顧橫波》：“歎眉樓人去，市隱園荒，花月秣陵冷。恍覩瑤池宴，燈筵畔，秋波留照仙影。玉梅豔映。嚲鬒雲、愁滿粧鏡。料歌起，卅二芙蓉麗，伴紅燭華省。　　嬌靚。簫臺聲靜。憶繡屏聯句，芳意消領。春老香嚴閣，情天恨，幽蘭風絮無定。畫堂夢醒。悟善持龍女同證。悵垂柳驚秋，空補寫、白門景。”《翠樓吟·寇白門》：“酒污翻裠，釵光射鬢，柔情未消豪氣。侯門歌舞散，負一舸千金深意。銷磨紈綺。是鐵騎邊愁，銀鱸鄉味。長干里。舊巢猶在，燕歸凝睇。　　佳麗。空說南朝，歎渡江桃葉，玉箏重理。墜歡如夢醒，想低擁樊通雙髻。嗁粧慵洗。恨雀扇輕拋，蠶絲牢繫。簾波細。豔魂一縷，倩誰扶起。”


 [197]
 原刊於日報本丙午年六月二十四日（一九〇六年八月十三日），題作“金粟香”，此處據補。


 [198]
 《說劍堂詩集》卷一《再用前韻寄金粟香太守（武祥）》即有云：“萬松森森說劍堂，高軒枉過河南鄉。手中冰泉赤溪集，新詩百篇銘我腸。”所謂“前韻”，是指同卷前一首《見梅花寄冒鶴亭孝廉用高常侍人日寄杜拾遺韻》。


 [199]
 《赤溪雜志》卷下題作“月季花”。


 [200]
 《本草綱目》卷三一：“食品以荔枝為貴，而資益則龍眼為良，蓋荔枝性熱，而龍眼性和平也。嚴用和《濟生方》治思慮勞傷心脾，有歸脾湯，取甘味歸脾，能益人智之義。”


 [201]
 萇：原作“長”，此據《赤溪雜志》本校改。案：金武祥所詠赤溪署中草木，還包括榕、竹、柳、蕉、鐵樹、無患子、萱草、梔子花、夾竹桃、玫瑰、榴花、木芙蓉、秋海棠、一品紅、山茶、蘋婆、卍字果、蒲桃、柚、番石榴。


 [202]
 原未標目，此為整理者另擬。


 [203]
 《石遺室詩集》卷一題作“泛湖雜詩”。


 [204]
 暄染：《石遺室詩集》本作“渲染”。


 [205]
 文勢：《石遺室詩集》本作“文筆”。


 [206]
 原未標目，此為整理者另擬。


 [207]
 出自《留雲借月盦詞》卷二《水龍吟·自題秋窗填詞圖》：“昨宵雨滴梧桐，秋心頓覺添顦顇。西風一起，無端吹老，幾番塵世。千縷愁思，因何織就，柔情綺思。任瘦寬沈帶，葉添潘鬢，天何苦、偏如此。　　不盡胸中磊塊。倩何人、濁醪同醉。閒中聊借，紅牙鐵板，把愁湔洗。一寸詞腸，七分是血，三分是淚。惹才人冷笑，百年身後，只微名耳。”


 [208]
 此詞，《無長物齋詞存·春絲詞》詞題作“夏口鄒鳳威墨蘭冊子”，“去”、“淋漓醉墨”分別作“死”、“醉墨淋漓”。


 [209]
 原未標目，此為整理者另擬。


 [210]
 詩題：《夢坡詩存》卷三作“春燕用東坡尖叉韻和特臣”。案：所用韻者，為蘇軾《雪後書北臺壁二首》：“黄昏猶作雨纖纖，夜静無風勢轉嚴。但覺衾裯如潑水，不知庭院已堆鹽。五更曉色來書幌，半夜寒聲落畫簷。試掃北臺看馬耳，未随埋沒有雙尖。”“城頭初日始飜鴉，陌上晴泥已沒車。凍合玉樓寒起粟，光摇銀海眩生花。遺蝗入地應千尺，宿麥連雲有幾家。老病自嗟詩力退，空吟冰柱憶劉叉。”（《東坡全集》卷六）“尖”、“叉”韻險字俗，不易入詩，但蘇詩因難見巧（因而被一部分評論者認為是詠雪禁體詩），使之成為善用險韻的代表。


 [211]
 朦朧：《夢坡詩存》本作“舞餘”。


 [212]
 惆悵：《夢坡詩存》本作“衝破”。


 [213]
 怕向：《夢坡詩存》本作“偶向”。


 [214]
 “慵飛”句：《夢坡詩存》本作“低飛綠岸傍窮檐”。


 [215]
 那堪：《夢坡詩存》本作“分明”。


 [216]
 弄舌尖：《夢坡詩存》本作“字字尖”。


 [217]
 西去：《夢坡詩存》本作“影裏”。


 [218]
 辭畫棟：《夢坡詩存》本作“投畫棟”。


 [219]
 悵望：《夢坡詩存》本作“惆悵”。


 [220]
 原未標目，此為整理者另擬。


 [221]
 金農有《冬心先生三體詩》一卷，一題而以五言、六言、七言各作絕句一首，如《閉門非無事也》：“鄰女花錢少，山僧鶴價無。秋來新債主，卻不是屠沽。”“雪中芭蕉一軸，王右轄畫風流。摩挱押縫小印，非碌碌爛羊頭。”“破屋三間可奈何，請看壁上煎茶歌。石如飛白木如籀，除卻高人不愛他。”“稽留山民體”當指此。此與《箋注唐賢絕句三體詩法》一類書中所謂“三體”不同。


 [222]
 原未標目，此為整理者另擬。


 [223]
 《嶺雲海日樓詩鈔》卷五《牡丹詩（二十首）》，序云：“春風醉客，百感叢集。鼠姑花信，姍姍來遲。南中芳序，舛午異聞。羈懷無端，棖觸綺緒。剪燈展素，裒然成詠。夫金萱忘憂，青棠蠲忿。草木何知，我聞如是。來者未已，歌匪告哀。亦曰聊借奇花，舒此鬱抱云爾。”詩云：“倚竹何人問永嘉，滿城錦幄護香霞。自從謝客標名後，已占春風第一花。”“何事天香欲吐難，百花方奉武皇歡。洛陽一貶名尤重，不媚金輪獨牡丹。”“喚回三十六宮春，萬種千名色頓新。種遍長安無舊品，果然單父是花神。”“一撚留紅笑玉環，漁陽鼙鼓迫潼關。天教仙鹿先銜去，不許看花到犖山。”“花發唐宮御宴稀，嬌紅如泣怨斜暉。臨軒莫念元輿賦，更遣君王淚滿衣。”“春光占斷幾番風，更道花開頃刻中。誰信泥金書碧瓣，嶺雲關雪讖文公。”“賞花人倚玉闌干，麗質天生欲品難。雪嶺墨池才子筆，枉教來比李端端。”“瑪瑙盤盛金鏤杯，重看濃豔錦城開。尚書只慣修降表，底事和酥贈客來。”“帶酒朝看國色酣，羣芳管領此花堪。梃邊驚豔降王長，無復強詞說小南。”“賞春不惜醉婆娑，瓊島奇花此一窠。留與子孫看亦得，偏教眼福老來多。”“汴京納土說錢王，陌上看花興未忘。留得家風忠孝在，相公裁表進姚黃。”“漫買胭脂亂抹塗，吳公精鑒世間無。花陰一綫貓兒眼，妙絕誰知午景圖。”“錦繡天街盆景新，十分紅鬧帝京塵。人間富貴終嫌驟，便作堂花不耐春。”“看到奇花眼欲迷，不須驚走笑山妻。天津橋上聞鵑客，忍斷殘香付馬蹄。”“五雲捧出縷金黃，欲遣陳州勝洛陽。自闢花中新世界，可憐人枉說妖祥。”“絕代才人集影園，宮袍黃染墨香溫。揚州風月羣花笑，爭捧金罍上狀元。”“愛教花裏築妝樓，霞彩雲芳豔影留。傳與姑蘇新樣好，春風扶上美人頭。”“花落花別怨則離，錦屏人更惜芳時。珊珊亭畔尋香夢，重唱風流玉茗詞。”“東來花種滿西園，誰與乘槎客細論。從此全球作香國，五洲花拜一王尊。（《乘槎筆紀》云英都牡丹，花大倍常，聞與月季、杜鵑皆自中華移植。詢之洋客，則歐美通商各國均然，不獨英。）”“漫說中人賦十家，春風爭買走香車。夢中彩筆新傳得，要代歐陽更品花。”


 [224]
 案：《隨園詩話》卷八：“詩讖從古有之。宋徽宗《詠金芝生》詩曰：‘定知金帝來為主，不待春風便發生。’已兆靖康之禍。後蜀主孟昶《題桃符貼寢宮》云：‘新年納餘慶，嘉節號長生。’後太祖滅蜀，遣呂餘慶知成都。王陽明擒宸濠，勒石廬山，有‘嘉靖我邦國’五字。亡何，世宗即位，國號嘉靖。揚州城內有康山，俗傳康對山曾讀書其處，故名。康熙間，朱竹垞游康山，有‘有約江春到’之句。今康山主人穎長方伯，修葺其地，極一時之盛，姓江，名春，亦一奇矣！”又，《容齋隨筆》卷一：“今人富貴中作不如意語，少壯時作表病語，詩家往往以為讖。白公十八歲，病中作絕句云：‘久為旁生事，不學撮生術。少年已多病，此身豈堪老。’然白公壽七十五。”


 [225]
 人間：《振素庵詩鈔》作“當年”。


 [226]
 員：《振素庵詩鈔》作“圓”。


 [227]
 共：《振素庵詩鈔》作“此”。


 [228]
 原未標目，此為整理者另擬。


 [229]
 《養拙齋詩存》中《採蓮曲》凡三首，此處所錄為第三首，前二首為“採摘復採摘，花中露未乾。不惜羅衫濕，一心戀所歡。”“蓮花映紅粧，蓮葉含清影。低聲喚郎來，此中有佳境。”


 [230]
 冠：《養拙齋詩存》本作“切”。


 [231]
 一出：《養拙齋詩存》本作“一曲”。


 [232]
 平原百里：《守拙齋詩存》作“百里平原”。


 [233]
 眞：《守拙齋詩存》本作“直”。


 [234]
 《尊瓠室詩話》卷三：“涇縣胡復初先生（學書），一號雪堂，吾友樸安居士（韞玉）之大父也。少孤力學，既長敦義。道光中游庠。咸豐季年，以涇邑兵燹，憂鬱而卒，年五十五。事具《涇志·義行傳》。著有《養拙齋詩集》。錄其五絕《夏夜》云云。七絕《飼蠶詞》云：‘曈曈日影上紅牆，暖護深閨錦幔張。清酒一壺香一瓣，大家齊祝馬頭娘。’《讀罷偶成》云：‘一縷輕煙竹外籠，鳥聲無數噪晴空。離騷讀罷無餘事，閒生窗前數遠峰。’均秀逸似晚唐。《秦淮竹枝詞》云：‘纖月如鉤挂柳枝，畫樓正是上燈時。李郎偷聽新翻曲，乘着烏龍小艇兒。’此與吾先祖菊生公《過金陵》詩‘天地多情水亦柔，秦淮歌舞望中收。殷勤寄語湖山道，莫向愁人喚莫愁’，皆令人讀之想見道光時秣陵游宴之盛。”“胡愛亭先生（鼎）為雪堂先生長子，乃僕安之尊人也。於咸豐離亂，保存先人遺著，艱苦力學。同治中游庠，游歷贛、滬，筆耕濟家，教諸子皆成立。宣統辛亥冬卒，年六十九。著有《守拙齋詩》。予嘗序之，謂其言雅正而音清越，遯世無悶，蓋效紫陽者也。錄其《題畫》云：‘谷口一茅亭，結在無人境。獨坐萬峰寒，松濤滿清聽。’《夏夜》云：‘夜靜更欲闌，雨過苔猶濕。推窗看月明，誤引流螢入。’《向化鎮晚歸》云：‘蒼茫雲水思依稀，乘醉歸來日已微。萬頃湖光兩岸白，滿江漁火作螢飛。’斷句‘客愁流水寫，別恨落花知’，‘家似曉星零落甚，人如秋草別離多’，均佳。又‘亂峰遠插夕陽天’，寫出涇邑山深谷邃景象。”


 [235]
 《南社詩集》題作“明月詩”。


 [236]
 原未標目，此為整理者另擬。


 [237]
 “饒平陳子丹”諸句：《繡詩樓詩二集》卷首“詩話”之署“在山泉詩話”者作：“島居日夕過從，時相唱和者，惟梁又農、胡墨仙、陳子丹三人。子丹為潮郡名流，風格翛然出塵。博學工詩，每出游必挾一卷。待余尤摯，不止文字相切磋也。其詩工長篇，有氣有韻”。


 [238]
 牆東：《繡詩樓詩二集》本、《繡詩樓詩》卷一作“牆來”。


 [239]
 下車虎：《繡詩樓詩二集》本、《繡詩樓詩》本作“下車處”。


 [240]
 短夢：《繡詩樓詩二集》本、《繡詩樓詩》本作“誤夢”。


 [241]
 原未標目，此為整理者另擬。


 [242]
 原刊於日報本丙午年六月二十八日（一九〇六年八月十七日），題作“陳子康”，此處據補。


 [243]
 詩壇：日報本作“詞壇”。


 [244]
 原刊於日報本丙午年六月二十八日（一九〇六年八月十七日），題作“蕭巨川”，此處據補。


 [245]
 原刊於日報本丙午年六月二十五日（一九〇六年八月十四日），題作“伍乙莊”，此處據補。


 [246]
 如潘飛聲有《伍意莊都轉招飲鏡香池館》：“□畫池亭入鏡中，窗開八面雪玲瓏。蘋波驟漲漂花雨，竹簟新涼坐藕風。白髮漸驚垂老別，青尊先喜故人同。獨憐明月行雲去，輪舶煙鐘類轉蓬。”載《鷺江報·詩界蒐羅集》一九〇三年第四十七期。


 [247]
 清損：日報本作“消損”。


 [248]
 長：原誤為後起首字，據日報本及譜律之書校正。


 [249]
 此首，《華字日報》甲辰年十月二十七日所載誤署“老蘭填詞”，題作“雙美垂釣圖為劉小衡茂才題”。


 [250]
 《華字日報》乙巳年七月初七日所錄題作“題陳仲卿先生搔首圖”。


 [251]
 首：《華字日報》乙已年七月初七日所錄、日報本作“手”。


 [252]
 尾注：《華字日報》乙已年七月初七日所錄、日報本無。


 [253]
 原刊於日報本丙午年六月二十六日（一九〇六年八月十五日），題作“朱澹香”，此處據補。


 [254]
 雨歇茅簷：原脫“歇”字，此據日報本補。又，日報本“茅簷”作“梅簷”。


 [255]
 吹落：日報本作“謝落”。


 [256]
 原刊於日報本丙午年六月二十九日（一九〇六年八月十八日），題作“羅浮杖”，此處據補。


 [257]
 《鷺江報·詩界蒐羅集》（一九〇四第七十七期）題作“壬寅春余游羅浮在白鶴觀得一杖名曰羅杖又於酥醪觀得一杖名曰浮杖今春歸里見小女道芳已鐫字於杖頭余心甚喜詩以記之”，《華字日報》甲辰年正月十二日所載題作“壬寅春余游羅浮在白鶴觀得一杖名曰羅杖又於酥醪觀得一杖名曰浮杖今春歸里見小女道芳已鐫字于杖頭余心甚喜也詩以記之”。


 [258]
 自：《華字日報》甲辰年正月十二日、《鷺江報》本作“任”。


 [259]
 住：《鷺江報》本作“在”。


 [260]
 楊詠春：日報本作“楊討春”。案：《華字日報》丙午年五月十二日載楊討春《潘道芳女士墓銘》：“嗚呼！孟孫有恨，難還掌上之珠；陳思傷懷，已失懷中之寶。易乾者朝露，忽落者晨星。芳草情深，曇花命薄。嘆秋痕之女，身去紅塵；醒春夢之婆，心如白水。天公太虐，仙姝早亡。痛金匏而吊銀瓶，碎玉簫而焚錦瑟。道芳潘氏，乃老蘭先生之女公子也。蔡姬通達，可辨琴音；謝氏聰明，能吟詩句。讀桃源之記，讖語不祥；詠柳絮之詞，意思何巧。性慧者，無長生之壽；才高者，有莫測之災。年十五，以丙午三月十□日卒于河南故里。哀哉！苦雨盲風之日，泉仍在山；零珠缺月之年，雲偏出岫。桐棺三尺，建阿紫之香墳；墨瀋□孟，奠小鸞之眉硯。蘇蕙埋於空谷，左芬葬此荒邱。曹娥名播，宜題絕妙好辭；班姬書存，惟論真忠孝事。非醉非痴，覓河畔支機之石；是歌是哭，立道旁墮淚之碑。銘曰：塵海墮劫，倩女離魂。春歸有意，花落無言。”又，《華字日報》丙午年五月十九日載潘飛聲《題楊討春桃花人面圖卷》：“君是劉郎又阮郎，重來門巷憶紅妝。桃花畢竟如人面，莫對東風惱夕陽。”


 [261]
 夜：日報本作“日”。


 [262]
 藤杖：日報本作“竹杖”。


 [263]
 《華字日報》丙午年閏四月初九日所載題作“老蘭先生有沈珠之慟寄慰小詩并悼道芳女士”。又，“不堪”句下尚有注：“先生自羅浮歸，得二竹杖，令嬡道芳女士刻字其上”。


 [264]
 原刊於日報本丙午年七月初一日（一九〇六年八月二十日），題作“詩話告竣”，此處據補。


 [265]
 “今兹”句：日報本作“今兹歸江村”。


 [266]
 七月：日報本作“於七月”。


 [267]
 節錄：日報本作“撰錄”。


 [268]
 《華字日報》丙午年六月十八日所載題作《蘭史兄將別香海詩以送之》，首尾二句分别是：“大陸蒼茫身獨寄，去留蹤跡澹於雲”、“天涯莫漫愁知己，渭水微車慰我聞”。案：《華字日報》丙午年六月十九日載潘飞声《梁又農弟以詩贈行次韻奉和》：“十載來看香海月，廿年記返西溟雲。浮雲無恙應識我，明月多情疑是君。遠道驊騮畏失路，涼秋鴻雁偏驚羣。吳簫入市韻高絕，況有和歌敲筑聞。”《說劍堂詩集》卷一題作“又農弟以詩贈行次韻奉和”。《華字日報》丙午年六月二十日、二十一日分載梁淯《贈別蘭史兄猥蒙賜和再疊前韻呈教》、潘飛聲《再次韻和又農弟》。


 [269]
 《丘菽園居士詩集》初編卷二《寄懷潘老蘭》：“老蘭風調老逾新，廿載傭書尚食貧。作客交推名下士，談詩自是過來人。未能避地思還魯，容易傷心為感春。聞道清狂猶勝昨，不曾辜負苦吟身。”


 [270]
 日報本無馬駿聲、尹囷二人詩句。


 [271]
 《華字日報》丙午年六月二十九日所載題作“老蘭大弟離華報一席將歸河南村居詩以贈別”：“琴劍頻年號客民，閒居遽賦豈無因。交情似我難為別，才氣如君不稱貧。況有狂名同□白，何須老鬢感安仁。贈言歸去雙桐下，珍重千秋著作身。”


 [272]
 《華字日報》丙午年六月二十九日所載題作“次又農韻送別蘭史兄”：“風月珠江秋更好，萬松山下有歸雲。十年湖海同為客，一夕壺觴忍餞君。鵬翮他時知遠到，驪歌此日悵離羣。豐城劍氣人人識，爭得才名四海聞。”


 [273]
 《華字日報》丙午年六月二十六日所載題作“蘭兄將去香海席上賦詩送行”：“一舉離觴萬緒紛，在山泉外有行雲。早知塵海非詩隱，各抱窮愁借酒曛。車笠素期宜待我，膽肝誰是獨憐君。題情未盡雍陶筆，後日想思兩地分。”案：《華字日報》丙午年六月二十八日載潘飛聲《次韻和楊侖西弟》。


 [274]
 女士梁秀云：日報本無。案：《華字日報》丙午年六月十二日載潘飛聲《留別在山泉》：“袖手無思若有思，遠山如笑酒人癡。鶴孤蟬寂渾無語，猶為青陰立片時。”“竹榻茶罏夢已閒，江湖倦翮要飛還。在山泉水清如許，翻笑行雲又別山。”


在山泉詩話補遺校箋

黃琴山
 
[1]



高要黃琴山觀察（德峻），嘗游都門海王村，見文待詔手札一紙，審所署上欵，則琴山也，札中引用之語，亦皆叔度故實，因購歸，喜而賦詩云：“我屋公墩本偶然，風流佳話至今傳。豈知斷簡殘編在，也有平生翰墨緣。”增城何一山貳尹（桂林）家藏文三橋（彭）所製印一方，文曰：“戊午生”。色如古玉，小篆圓勁，已數世矣。以余生于咸豐戊午，舉以贈余。賦詩為謝云：“家法停雲有盛名，何家珍重玉庚庚。鯫生早證三生石，恰是人間戊午生。”今什襲而藏也。

隨園逸詩
 
[2]



袁子才雖入翰林，却不工書，常自謂：“寫字如書生騎馬，左支右墜。”然余曾見其手迹兩冊，筆勢傾斜，却有意味，蓋詩人之字也。一為手簡冊《致尹望山相國（繼善）書》四通
 
[3]

 ，藏何蘧庵待詔處，末附詩三首，憶錄于此。題云《送相公至袁浦尚未拜別而使者忽來道前驅已駕舟追不及愴然有作》：“畫戟飄霜去莫追，先生辭我我能知。為憐終有分襟日，不忍重看下拜時。秋水連天含睇遠，孤雲離月獨歸遲。短篷細雨清江路，白盡彭宣兩鬢絲。”
 
[4]

 《臘月六日高制府招陪蔣侍御西園觀劇即席賦謝兼懷望山相公》云：“風靜三江繡纛高，鶴書蒙把野人招。堂無漏鼓鐘能報，（几上兩鐘自鳴。）座有笙歌酒易消。一箇詞臣談典禮，千秋法物辨瓊瑤。（時南巡盛典告成，出貢玉命加品定。）更頒甘旨教貽母，勝捧仙雲下碧霄。”“取來詩扇席間看，十四年前墨未乾。舊物尚存驚我老，愛才如此歎公難。想開東閣人何遠，忍醉西園歲又闌。（望山相公招陪蔣太史，亦臘月六日。）一樣銜恩兩條淚，不禁棖觸到眉端。”
 
[5]

 其一為俞伯惠大令所藏《誰莊圖》，冊中有子才題詩云：“莊好號誰莊，主人應是忘。三間古茅屋，一曲小滄浪。有樹天皆綠，無風草亦香。坐看垂釣者，雲可濕衣裳。”右詩四首，皆《小倉山房集》不載，要是隨園逸稿。其第一首真自成子才之詩，他人不能有也。

居梅生論畫詩
 
[6]



梅生之畫，推粵中名手，近時宜與南田同價。其《論畫絕句》三十四首，并稱於時。兹擇錄其十。《石濤宏濟》云：“筆頭那識祖師禪，寂照虛空近自然。但覺淋漓元氣濕，不知是墨是雲烟。”《八大山人》云：“此身已付隨身鍤，此筆無殊掛杖錢。汝定賺人人賺汝
 
[7]

 ，無聊笑哭漫流傳。”《張鐵橋穆》云：“驊騮骨法世爭傳，香草山阿也自妍。薺茂苔岑足騷怨，此情猶是甲申前。”《惲南田格》云：“平生能事每推王，各有光芒兩頡頏。若比詩禪求解脫，獨饒神韻似漁洋。”《孟麗堂覲乙》云：“雲漢逸趣無餘子，老眼麻沙合作難。為有聲名驚耳食，鑒真都向霧中看。”《黎二樵簡》云：“四家久著南樵說，三絕還歆絕世姿。藏弆有無論清俗，惟應狂簡似迂倪。”《郭樂郊適》云：“晴堦五色畫盂塵，樵夫長憶郭郊民。郊民卻在城中住，花草迷離瓦背春。”《夏鳴之鑾》云：“畫鶴猶存人鶴化，翩翩未息失權奇。最憐華表無歸處，城郭人民異昔時。”《李芸甫秉綬》云：“黨家豪舉陶家韻，復有樓臺占好山。一洗畫人寒乞氣，蠻箋十萬落人間。”《宋藕塘光寶》云：“花草精神眠夢思，夢回已是日斜時。九枝華燭屏風掩，團扇家家乞折枝。”

居梅生題畫詩
 
[8]



梅生《今夕庵集》，其題畫詩另為一編。今於其絕句之酷愛者錄之。題《梔子》云：“瓊樹當軒見影遲，一枝風露忽離披。端應粉本昌黎伯，硬語摹來一字肥。”《桃花》云：“雙槳乘潮落日斜，小桃門巷阿誰家。喚來根葉名都豔，一樹銷魂况是花。”《梨花》云：“春寒昔昔雨瀟瀟，深掩重門耐寂寥。釀得夢魂如許熱
 
[9]

 ，吹香洗白過花朝。”《荷花生日畫荷》云：“盆池分得小江天，佳節今朝記采蓮。七字為君歌小海，美人名士佛神仙。”《雙鷺》云：“黃驪紫燕去來啼
 
[10]

 ，雌蝶雄蜂來去飛。祗有鷺絲閒似我，野塘新水立多時。”《子村居與素馨田接壤因畫素馨》
 
[11]

 云：“端應喚作小南強，氷雪聰明竟體香。莫怪相看倍憐惜，莫愁生小是同鄉。”《畫菱藕蓮蓬孛薺贈珠江校書》云：“不妨菱角兩頭纖，莫惱鳧茨箇箇圓。蓮子駢房心最苦，得歡成藕味終甜。”《題采菱圖贈女校書》云：“菱花媚影自成憐，菱葉多歧底作圓。我儂不願兩頭大，你儂休唱兩頭纖。”《白剪絨花》
 
[12]

 云：“舞衫新浣洛陽塵，羽帔褊躚穩稱身。倘賦晚晴逢杜牧，定將入道擬宮人。”《蟹爪水仙》云：“一笑閉門江水橫
 
[13]

 ，凌波無復襪塵生。無端動我天風想，似有琴聲大蟹行。”
 
[14]



七夕詩
 
[15]



七夕詩最難出色。譚康侯云：“得知今夕是何夕，牛女渡河人隔河。”
 
[16]

 倪秋槎云：“人間豈有銀河隔，如此涼宵不早歸。”又某在珠江作云：“今夕羅敷都有婿，更無人暇拜雙星。”皆用意新警，令人尋繹不盡。

余昔呈詩卷于陳朗山先生，內有《七夕》一絕云：“寂寂閒庭月似霜，遠風微逗百花香。銀屏遮住秋河影，縱不懷人亦斷腸。”先生評為婉而有味，其實少作不足存也。先生《梅窩集》亦有一絕云
 
[17]

 ：“林梢小雨乍銷炎，簾外蛛絲正拂簷
 
[18]

 。難得天孫有餘巧
 
[19]

 ，兩頭彎就月纎纎。”另一意想，《海山詩屋詩話》盛稱之。

鄭蘇庵
 
[20]



余久聞鄭蘇庵（孝胥）之名，而未得其詩。去秋，在朱古微侍郎座上，見所持扇有蘇庵軍中近作數首，其時送客匆匆，惜未能錄出。頃閱狄楚青《平等閣詩話》，稱其詩“如霜鐘出林，悠然意遠”。擇錄兩律。《日本望月懷沈子培》云
 
[21]

 ：“天風海色颯成圍，獨倚三更萬籟稀。不覺肺肝生白露，空憐河漢失流暉。東溟自竄誰還憶，北斗孤懸詎可依。今夕太虛便相見，屋梁留照夢中歸。”《人日雨中》云
 
[22]

 ：“人日梅花空滿枝，閒愁細雨總如絲。臨江官閣晝欲暝，隔岸楚山陰更宜
 
[23]

 。逋客偶來能自放
 
[24]

 ，翔鷗已下又何之。憑闌可奈傷春目，不似江湖獨往時。”楚青又謂，其詩“融會唐宋之界，而自成一家言”。惜余所見僅此耳
 
[25]

 。

梁又農
 
[26]



又農見示《早春還家》四律云
 
[27]

 ：“河橋漠漠柳初芽，歲月匆匆梅作花。白髮不堪人對鏡，青春難得客還家。燈看元夕貧偏暇，詩入新年興轉加。斗室未應長寂寞，遶牀兒女笑聲譁。”“閉門長日似維摩，莫管鶯花眼底過。風雨滿天寒擁被，琴書一室醉當歌。崢嶸意氣銷磨易，變幻滄桑感慨多。自笑疏慵世何補
 
[28]

 ，龍南烟水憶漁簑。”“佳氣東南繞上台，望中雲樹錦江隈。美人遲暮思蘭芷，倦馬蹉跎戀草萊。別久山川成獨往，開新時局仗羣才。祗今路政風潮甚，賴有民心早挽回。”“暉留萱艸遍成陰
 
[29]

 ，故里風光樂可尋。畫舫杯盤良友會，晴窗書卷古人心。微生每惜虛名悞，多難誰憐老境侵。却喜棣華膺講席，好將教育造高深。”四詩格律在劍南、石湖之間，寫入時事，亦自成為又農之詩。

陳子丹
 
[30]



子丹先人晦洲先生有詩一卷，附詞三首，情思清絕。余曩輯《粵東詞鈔三集》，竟爾遺珠，致為抱憾。今子丹已刊入《陳氏叢書》，特采錄一闋於此。《賣花聲》云：“花氣雪肌膚。豔影難摹。月明潮暗記曾無。舊日歌喉今日淚，全是玲珠。　　小病費支吾。夢也模糊。懨懨酒半又茶初。一夕秋荷紅盡脫，瘦了西湖。”
 
[31]

 而子丹亦工詞。《采桑子》云：“軟塵纔踏京華路，誰似潘郎。又歷山塘。消受江花七里香。　　湖煙湖雨迷離處，不見金閶。分付垂楊。綰取船燈入睡鄉。”“夢回真箇銷魂也，一葉舟飄。寒怯珠跳。徙倚篷窗聽晚潮。　　姑蘇自古風流地，同是蘭橈。玉漏迢迢。可有吳娘伴寂寥。”“相思再要圖紅豆，腸斷天涯。人在誰家。一夜風橫雨又斜。　　情知前事都成夢，應記琵琶。面掩桃花。眼底分明隔館娃。”“羡君短簿名同重，好剪吳淞。汗漫遊蹤。飛到寒山半夜鐘。　　畫中來寫迦陵意，問訊征鴻。何日歸篷。瘦了梅花又一冬。”此數闋亦極似王中仙。




 [1]
 載日報本乙巳年正月二十二日（一九〇五年二月二十五日），署“在山泉詩話”，題作“黃琴山”，此處據補。


 [2]
 載日報本乙巳年正月二十四日（一九〇五年二月二十七日），署“在山泉詩話”，題作“隨園逸詩”，此處據補。


 [3]
 雜錄本題作“上尹文端公書”。


 [4]
 此首，已收入《小倉山房詩集》卷一九，題作“送相公渡淮尚未拜別而八騶忽駕遣使者來辭舟追不及愴然有作”。


 [5]
 此二首，已收入《小倉山房詩集》卷二〇，題作“仲冬二十九日高制府招陪蔣侍御西園觀劇即席賦謝兼懷望山相公”。前一首後四句作“一個詞臣談典禮，（侍御修《南巡盛典》。）千秋法物認瓊瑤。（出貢玉，命加品定。）更頒甘旨教遺母，勝捧仙雲下九霄。”後一首“忍醉”句下無注。


 [6]
 載日報本乙巳年正月二十五日（一九〇五年二月二十八日），署“在山泉詩話”，題作“居梅生論畫詩”，此處據補。


 [7]
 汝定：《今夕庵讀畫絕句》作“定汝”。


 [8]
 載日報本乙巳年正月二十六日（一九〇五年三月一日），署“在山泉詩話”，題作“居梅生題畫詩”，此處據補。


 [9]
 夢魂：《今夕庵題畫詩》作“夢雲”。


 [10]
 黃驪：《今夕庵題畫詩》本作“黃鸝”。


 [11]
 《今夕庵題畫詩》本題作“畫素馨，子村居與素馨田接壤”。


 [12]
 《今夕庵題畫詩》本題作“白剪絨”。


 [13]
 閉門：《今夕庵題畫詩》本作“開門”。


 [14]
 《蟹爪水仙》凡二首，其第一首為：“咒蓮鉢裏換靈胎，止水盈盈入定纔。莫怪凌波留變相，七條衣為坐禪裁。”


 [15]
 載日報本乙巳年七月初七日（一九〇五年八月七日），署“在山泉詩話”，題作“七夕詩”，此處據補。


 [16]
 《國朝詩人徵略二編》卷五九題作“七夕”。


 [17]
 《梅窩集》卷一題作“七夕”。


 [18]
 簾：《梅窩集》本作“窗”。


 [19]
 難得：《梅窩集》本作“誰似”。


 [20]
 載日報本丙午年正月二十一日（一九〇六年二月十四日），署“在山泉詩話”，題作“鄭蘇庵”，此處據補。


 [21]
 《海藏樓詩集》卷二題作“望月懷沈子培”。


 [22]
 《鄭孝胥日記》（光緒二十五年）末記題：“雨。復沙多書。沈子卿來。李渠臣來。獨坐，作律詩一首。人日梅花云云”。


 [23]
 陰更宜：《鄭孝胥日記》本作“寒更奇”。


 [24]
 偶來：《鄭孝胥日記》本作“暫來”。


 [25]
 《平等閣詩話》卷一凡錄鄭氏詩三首，《八月十一夜雷雨》未為潘飛聲所取。


 [26]
 載日報本丙午年二月初四日（一九〇六年二月二十六日），署“在山泉詩話”，題作“梁又農”，此處據補。


 [27]
 《不自棄齋詩草》題作“丙午早春還家作”。


 [28]
 何：《不自棄齋詩草》作“無”。


 [29]
 遍：《不自棄齋詩草》作“綠”。


 [30]
 載《十萬金鈴館詞》卷首，署“在山泉詩話”，原未標目，此處為整理者另擬。


 [31]
 案：此闋，《國朝詞綜補》卷二一作吳嵩梁詞，調作《浪淘沙》，題作“題徐閬齋蘭影圖”，“玲珠”作“珍珠”。查吳嵩梁《香蘇山館詞》，開篇即是這首《賣花聲》，題作“題徐閬齋蘭影圖”，“玲珠”作“珍珠”。又，《繡詩樓叢書》中《四先生詩存》所錄陳廷光另外的兩首詞是《風馬兒·秋夜》：“燈光黯淡有誰挑。只影也搖搖。夢也搖搖。一種相思，兩地總無聊。今宵。　　破窗吹裂紙條條。況風又蕭蕭。雨又蕭蕭。生怕添愁，添病更添嬌。明朝。”《卜算子·石谿雪夜》：“殘雪在梅花，曉色明深塢。碎玉玲瓏下折枝，響作瀟湘雨。　　花片忽驚飛，吹入前谿樹。一逕尋香過小橋，烟鶴聞清語。”也見於《香蘇山館詞》，前一首無不同，後一首僅詞題作“石谿雪晴”異。


外一種 翦淞閣詩話校箋

粵詩話
 
[1]



《明史·藝文志》詩話自為一類
 
[2]

 ，然一代成書，實不數覯。吾粵詩家，人才輩出，所刊之集，汗牛充棟。至於撰詩話、詩說，殊罕其人。張南山刻《藝談錄》三卷外，其《聽松廬詩話》雖散見各書，其實與李子虎《柳堂詩話》均未有專本。風行海外者，只黃香石舍人所著《香石詩話》耳。舍人復有《粵嶽草堂詩話》，吾友饒平陳子丹將采入《繡詩樓叢書》中
 
[3]

 。此外則吳川李小巖孝廉，曾刊《海山詩屋詩話》，所收所論，頗見稱於時。
 
[4]



黃香石
 
[5]



孟子謂：“《詩》亡然後《春秋》作。”
 
[6]

 說者以變《風》終於陳靈而詩亡
 
[7]

 。香石山人曰：“陳靈以後，未必無詩。世愈下，俗愈漓，其美未必合於公是，其刺未必出於公非。孔子因其可刪而刪之，其義蓋無可存也。”因是以觀，達而在上，作為雅頌，固足賡颺功德；窮而在下，公其美刺，亦可維持世風。故古人之詩，與《春秋》為始終；後人之詩，亦足與國史相表裏。此詩之正宗，《三百篇》“無邪”之旨也
 
[8]

 。
 
[9]



杜少陵
 
[10]



杜老《題桃樹》律句云：“小徑升堂舊不斜，五株桃樹亦從遮。高秋總饋貧人實，來歲還舒滿眼花。簾戶每宜通乳燕，兒童莫信打慈鴉。寡妻羣盜非今日，天下車書正一家。”
 
[11]

 此詩注者，或謂不可解。然細繹之，仁民愛物，感懷家國，溢於言表。
 
[12]

 黎二樵詩，多由此種出。

七律至少陵，嚴謹警鍊，至矣，盡矣。其起承轉合，格調對仗，昔人揭而表之，評論綦詳。不知少陵尚有一種過人處，則在第七句振起。蓋律詩七、八收句最易平弱，而少陵“西蜀地形天下險，安危須仗出羣材”
 
[13]

 ，則全句俱振矣。余于役泰西，《過虎門》收句云：“扼守最難形勢險，問誰鞭石作長城。”
 
[14]

 亦思脫胎於此。

少陵《上兜率寺》句云：“江山有巴蜀，棟宇自齊梁。”
 
[15]

 香石謂一“有”字縱橫數千里，一“自”字上下數百年，評得確切。觀古大家名句，當具如此眼光。

韓昌黎
 
[16]



昌黎句如“人隨鴻雁少，江共蒹葭遠”
 
[17]

 ，寫泬寥空闊之景，二謝所未有。

李太白
 
[18]



詩由秦漢、魏晉而至唐，挺出少陵，可謂詩盡。而同時又有太白，昂頭天外，響落人間。此造物生才，不欲其遽止也。

黃仲則陳仲卿七律
 
[19]



黃仲則《金陵别邵大仲游》云：“三千餘里五年遙，兩地同歸斷梗飄。縱有逢迎皆氣盡，不當離别亦魂消。經過燕市仍吳市，相送皋橋又板橋。愁绝馱鈴催去急，白門烟柳晚蕭蕭。”陳仲卿《寄伯兄》：“無端又度九秋天，雁札魚書總杳然。亦有傳聞來嶺嶠，只言搖落滞幽燕。五年夢隔關山遠，萬里心同日月懸。堂上老人思汝甚，黑頭今已變華顚。”此二律一氣旋折，魄動筯搖，可謂代無數首。

黃仲則
 
[20]



張南山低首仲則，推崇之極，見所著《詩人徵略》。而最喜“不知何事忙，但覺有所待”二語
 
[21]

 ，謂可比美古詩“所遇無故物，焉得不速老”
 
[22]

 。
 
[23]

 然余尤愛仲則“多恐再圓時，不是今宵月”
 
[24]

 ，蓋令人感喟無限也。

張南山
 
[25]



余藏南山手書詩冊《墨卿太守枉駕草堂喜晤有作》云：“我更多故似哀鴻，公亦頻年類轉蓬。心血漸衰憂患後，鬢鬚渾老道途中。蒼虬雨過鱗宜戢，雛鳳天高羽易豐。（自注：謂令嗣少汾明經。）一笑山靈正翹首，要看椽筆氣如虹。（自注：時太守方作《雲泉山館記》，并書勒石。）”後跋云：“今年見太守，鬚微白矣，故有第四語。太守曰：此真詩也，此詩必傳稿中。”然余考此詩，《松心集》不載，特錄存之。

伊墨卿
 
[26]



昔顧華玉稱鄭少谷之為詩也，古言精思，霞暎天表。程孟陽稱曹石倉之為詩也，疏花淺水，清麗為宗。少谷、石倉皆閩人，而不溺於閩派，如新羅山人之畫，超出時流。少谷好游名山，峻陟冥搜，經時忘返，便道武夷，深入九曲，絕糧抱病而不悔。石倉具勝情，闢石倉園，水木清華，賓從咸集，聲伎雜進，極園林游讌之樂。其風流旨趣，與少谷不同。若伊墨卿太守，遭際昌期，遇合較二子為優，而蹭蹬去官，實與古人同其抑鬱
 
[27]

 。故詩境清蒼沈摯，因時而變。所刊《留春草堂集》，五、七古皆有大家氣息。特錄其五律一體。《鄒縣謁孟子祠》云：“正氣承洙泗，浩然天地間。孤城滿秋色，周道峙賢關。功不下神禹，像真同泰山。七篇言孔氏，那許況雄攀。”《尋南園故址》云
 
[28]

 ：“惆悵南園地，秋光共水清。君臣三大節，詞賦十先生。樹古蟲留跡，江空鶴有聲。抗風軒上月，應為鑒精誠。”《潘容谷郎中招集鷗波吟舫》云
 
[29]

 ：“欹枕細泉響，洗人方寸心。虛堂文字飲，良夜管絃音。花氣穿紗出，香烟着水沈。蕭然不成寐，歸夢落遙岑。”《題陳仲卿詩草後》云：“太邱有才子，於我結新懽。寸管驅龍象，通身襲芷蘭。珠江天漢落，瑤草洞雲寒。應念知音者，琴懸不自彈。”《玉山普寧禪院為閻立本故宅》云：“鹿苑王維寺，香山白傅家。當年鈔畫稿
 
[30]

 ，今日尚庭花。金粟圍臺峻，冰溪抱郭斜。經時重過此，只當浪淘沙。”

莊容可相國
 
[31]



吾禺莊容可相國有恭朝考《春蠶作繭》詩云：“經綸猶有待，吐屬已非凡。”當時見者，皆曰此狀元宰相語也。果以殿撰協揆。公為浙江巡撫時，適高宗南巡，在嘉興烟雨樓接駕，即席聯句。高宗出句云：“老錢筆老健。”蓋謂尚書錢陳羣也。方輪至公，兩“老”字頗不易對。公徐寫進云：“蒙莊視蒙翳。”
 
[32]

 自謂臣目短視。高宗激賞之。此事傳誦一時，惜《滋圃集》不見於世耳。（余高伯祖母莊太夫人為相國之妹，家藏相國手書《題十八學士登瀛洲圖》七律一首，後被竊去。惜未將詩錄出也。）
 
[33]



白沙先生
 
[34]



王元美嘗書吾粵陳公甫先生《白沙集》後云：“公甫詩不入法，文不入體，又不入題，而其妙處有超出於法與體及題之外者。”
 
[35]

 余閱《普陀志》，得公甫先生七律三首，其名句云：“碧海有山皆是雪，青天無雨但聞雷。”
 
[36]

 寫風濤山水之巨觀，可謂奇矣。余久慕普陀之勝，友人屢約，未得一游。姬人姜月子則結女伴刺船至其地，歸以《普陀志》三冊貽余，始知白沙先生曾登其巔。

白沙先生語及門曰：“論詩當論性情，論性情先論風韻，無風韻則無詩。”
 
[37]

 又曰：“欲學古人詩，先理會古人性情，是如何有此性情，方有此聲口。”
 
[38]

 白沙先生本道學中人，世稱後孟子，而論詩以風韻、聲口為主，其不能以道學詩限之矣。白沙集中如《有懷》云
 
[39]

 ：“時雨日夕來，郊原靄新綠。白雲被重崖，下映寒塘曲。情結竹上言，意銷井邊躅
 
[40]

 。三年隔瀟湘，書至不可讀。”《元夕》云：“村南村北此宵同，好景難消一老翁。在處恐妨年少樂，踏歌歸去月明中。”《訪客舟中》云：“船中酒多少
 
[41]

 ，船尾擱春沙。恰到溪窮處，山山枳殼花。”摘句如：“時候花先覺，陰晴鳥自知。”“折花潮沒屐，吹笛月隨船。”
 
[42]

 皆以風韻、性情著者。

馮定遠
 
[43]



趙秋谷一生低首馮定遠，祭墓投文，自稱私淑弟子。人謂定遠詩格不高，不識秋谷何以傾倒至此。惟《鈍吟》一集，不見行世。近始從淳安邵氏借得問影樓本，一夜讀畢，其中豔體最勝，為擇錄于此，以示未見馮集者。然亦可見人苟有可傳，不患無知者也。《贈紫媛》云：“戎衣小袖慣傞傞，自得琵琶一曲歌。為說北來辛苦事，馬通燃火照縫靴。”《越鳥》云：“無聊自掠鬢邊絲，日照殘春午景遲。每對茅檐慚越鳥，為伊情戀最高枝。”《戲贈》云：“叢鬢濃蛾夢裏仙，柳絲門巷酒罏邊。路旁爭愛千金笑，薄怒原來最值錢。”《無題》云：“陳王新賦最悲傷，金枕眠時夜正長。一尺雲鬟三寸屐，不堪閒處細思量。”《為友人紀事》云：“二寸娟娟抵萬金，斜光掠處媚霞侵。橫波便是秦臺鏡，盡見蕭郎不語心。”《舟中見》云：“曉風催發木蘭舟，漫託微波又自休。滿眼金閶好光景，水牕鸞鏡見梳頭。”《柳枝詞》云：“汴水東來欲下遲，千條依舊裊金絲。蕭娘流落宣華死，當日春風爲阿誰。”《飲許氏園》云：“晚花春草盡依稀，露溼闌干月照衣。曾省廿年前舊事，主人如故客來非。”《火籠》云：“坐對長明一盏紅，四更禪榻落花風。自憐暖老無燕玉，空倚虞姬舊火籠。”全集絶句爲佳，出入飛卿、樊川之間，當時竹垞老人亦相推重，非秋谷一人之私好也。

張二喬
 
[44]



秦淮名艶，惟柳蘼蕪集，近人有與牧齋集外詩同刋者。此外，朱泰玉、鄭如英、顧横波、馬湘蘭遺稿，均不可見。吾粤張二喬與之同時，《蓮香集》二卷，余行篋中秘本也。其詩幽豔悽馨，得晚唐遺韻。五古《黎美周招同諸子山園宴集雨後品茶》云：“懶雲滯殘暑，積雨顰山眉。花流氣貫午，篁戞風參差。橋迴薄虹態，檻轉明烟姿。宴賞良不厭，懽會請無疲。茗戰淡成醉，幽玄古與期。”七古《素馨田》云：“素馨田，臨昏鴉。紅粉妝，問秋霞。城中仙人猶化石，城外美人何處花。花開如茵草如織，下有幽魂誰得識。此花斷送採花人，窈窕依稀成古塵。簪郎素馨勸郎酒，郎不爲懽郎惜否。”五律《柬彭孟陽》云：“尊酒獨無緖，期君日暮同。碧天浮淺月，紅雨亂飄風。蝶使書題翅，花郵蕤作筒。還敎爇蘭炷，相待過簾櫳。”《寄黎美周》云：“客裏無佳句，非關不寄君。草寒春未綠，江闊夢難分。斷酒愁如醉，携香坐懶薰。正懐燈夕月，歌薄楚天雲。”七律《贈小姬》云：“薄暮池亭淡晚妝，太湖小石坐微涼。玉容倚月眞同色，翠袖依花共一香。行聽柳低鶯不語，笑看風暗蝶猶狂。心情少小無閒事，恐識相思意便忙。”七絶《春日偕女伴過白衣庵》云：“結伴尋芳破碧烟，欵關何必爲參禪。空門亦有春來意，種得桃花照玉泉。”《春日山居》云：“二月爲雲爲雨天，木棉如火柳如烟。烹茶自愛天中水，不用開門汲磵泉。”《送美周》云：“春雨潮頭百尺高，錦帆那惜掛江皋。輕輕燕子能相逐，怕見西飛是伯勞。”《將離曲》云：“香作飛塵玉作煙，輕寒微月養愁天。梅花本是江南弄，一疊關山倍可憐。”《七夕》云：“盼到今宵喜定嗔，一年此夕説相親。天仙遇合猶如此，何况浮萍握手人。”《蓮香集》不見于世，故多錄數首，以供閱者。

張喬，一名喬婧，世稱張麗人。余藏其畫蘭便面一幀，筆意蕭疏，不減湘蘭、玉京神韻也。自題一絶云：“盈盈秋水寫瀟湘，欲把閒情寄澹妝。謝却離騒怨公子，雲邊分得可人香。”自署天涯淪落人張喬。此詩本集未載，將來重刋《蓮香集》，自當補入。

楊忠愍遺硯
 
[45]



艾至堂大令暢，江西人，先大父同社友，家藏楊忠愍公獄中遺硯一，余童時得讀拓本。硯陰題云：“余不能書，故無佳硯。入獄次日，望湖贈此，伴我寥寂，意誠佳也。相依既久，乃知此石才德之優。昨日（原缺二字。）腰裂，鏗然一聲，驚我寤寐。是豈知余之將死，而不為他人所用耶？吁！異矣！乙卯春，椒山識，王鳳洲書倂刻。”
 
[46]

 大令徧徵題詠。李子虎廣文長榮為賦長篇，傳誦一時。詩云：“嚴家占硯一十六，（嚴嵩藏古硯一十六，見《留青日札》
 
[47]

 。）萬鬼含冤憑硯哭。半壁山河壞相公，誰能片石支全局。鈐山早死椒山生，東樓大辱西市榮。丹心不借蜻蛇膽，碧血怒灑鸜鵒睛。一歲四遷恩不薄，五奸十罪難容惡。瘡刀肉剜傷烏臺，虎身狼爪張黃閣。四海何人憐楚囚，（忠愍贈王鳳洲句
 
[48]

 。）破窗泣對西風秋。山殘水賸墨海竭，天驚石破烏雲愁。墨侯激裂身難尋，石交慷慨情偏篤。玉碎何能甘瓦全，孔雀文章真有毒。（王鳳洲詠嚴嵩樂府云：‘孔雀雖有毒，不能掩文章。’
 
[49]

 ）煌煌天語褒忠臣，（乾隆帝《題居節畫楊繼盛小像》詩：‘遐想皋夔千載上，豈辭龍比一身捐。’
 
[50]

 ）皋夔龍比兼一身。殘編早收四庫重，尺璧遺寶千秋珍。石同墮淚殘碑峙，硯裏忠魂呼欲起。墨緣臨難結徐（望湖）王（鳳洲），瓣香隔代皈錢（香樹）李（穆堂）。當年在麓人中豪，（按，公年譜云：巡撫艾居麓與同志諸公為公置產田三頃。居麓名希醇，陝西米脂縣人。）醵金置產哀兵曹。至堂好義繼乃祖，前艾後艾風同高。我有一言告公者，代夫一疏憐親寫。（夫人張氏有代公死疏。）張夫人硯落誰家，搜來合作鴛鴦瓦。”此詩句奇語重，骨健神寒，一收尤令人百思不到。




 [1]
 原未標目，此為整理者另擬。


 [2]
 《明史·藝文志四》收詩話類著作四十八部，名曰“文史類”。


 [3]
 《粵嶽草堂詩話》後收入《繡詩樓叢書》，為第九種，宣統二年刊。


 [4]
 案：相關時段內的粵詩話，另有如梁邦俊《小厓說詩》、梁九圖《十二石山齋詩話》、李長榮《茅洲詩話》、潘衍桐《緝雅堂詩話》、何曰愈《退庵詩話》、方恒泰《橡坪詩話》、林聯桂《見星廬館閣詩話》等若干種。


 [5]
 原未標目，此為整理者另擬。


 [6]
 《孟子·離婁下》：“王者之迹熄而《詩》亡，《詩》亡然後《春秋》作。”


 [7]
 《詩集傳》：“東萊呂氏曰：變風終於陳靈。其間男女夫婦詩，一何多邪。曰：有天地然後有萬物，有萬物然後有男女，有男女然後有夫婦，有夫婦然後有父子，有父子然後有君臣，有君臣然後有上下，有上下然後禮義有所錯。男女者，三綱之本，萬事之先也。正風之所以爲正者，舉其正者以勸之也；變風之所以爲變者，舉其不正者以戒之也。道之升降，時之治亂，俗之汙隆，民之死生，於是乎在。錄之煩悉，篇之重復，亦何疑哉。”


 [8]
 《論語·為政》：“子曰：《詩》三百，一言以蔽之，曰‘思無邪’。”


 [9]
 《粵嶽草堂詩話》卷一：“孟子曰：‘《詩》亡然後《春秋》作。’說者謂變《風》終於陳靈而詩亡。新寧鄧機環先生曰：‘陳靈以後，未必無詩。世愈下，俗愈漓，其美未必合於公是，其刺未必出於公非。孔子因其可刪而刪之，其義無可存也。’審是，達而在上，作為《雅》、《頌》，固足庚颺功德；窮而在下，公其美刺，亦可維持世風。故古人之詩，與《春秋》為始終；後人之詩，亦可與國史相表裏。此詩之正宗也”。


 [10]
 原未標目，此為整理者另擬。


 [11]
 《杜詩詳注》卷一三：“從”一作“重”，“饋”一作“餧”，“正”一作“已”。


 [12]
 《杜詩詳注》卷一三：“黄生曰：此詩思深意遠，憂樂無方，寓民胞物與之懐，於吟花看鳥之際，其材力雖不可强而能，其性情固可感而發。不得其性情，而膚求之字句，宜杜詩之難讀也。”“杜詩有文不接而意接者，半寫題中景，半寫題外意。如《白帝城》詩‘雲出門’四句，本咏雨中景象；‘歸馬逸’四句，却寫亂後情事。此詩上六賦草堂景物，下二則慨歎世事，斷中有續，讀者固當善會。”案：《白帝》：“白帝城中雲出門（一作城頭雲若屯），白帝城下雨翻盆。高江急峽雷霆鬭，翠（一作古）木蒼（一作長）藤日月昏。戎（一作去）馬不如歸馬逸，千（一作百）家今有百（一作十）家存。哀哀寡婦誅求盡，慟哭秋原何處邨。”


 [13]
 《杜詩詳注》卷一六《諸將五首》其五：“錦江春色逐人來，巫峽清秋萬壑哀。正憶往時嚴僕射，共迎中使望鄉臺。主恩前後三持節，軍令分明數舉杯。西蜀地形天下險，安危須仗出羣材。”


 [14]
 《西海紀行卷》《過虎門》：“挂帆狂嘯渡滄溟，虎氣騰騰劍底生。萬里水浮天地影，一門山裂海濤聲。未來風雨旌旗動，欲上魚龍鼓角驚。扼手最難形勝險，問誰鞭石作長城。”


 [15]
 《杜詩詳注》卷一二《上兜率寺》：“兜率知名寺，真如會法堂。江山有巴蜀，棟宇自齊梁。庾信哀雖久，周（一作何）顒好不忘。白牛車遠近，且欲上慈航。”


 [16]
 原未標目，此為整理者另擬。


 [17]
 韓愈《送湖南李正字歸湖南》：“長沙入楚深，洞庭值秋晚。人隨鴻雁少，江共蒹葭遠。歷歷余所經，悠悠子當返。孤游懷耿介，旅宿夢婉娩。風土稍殊音，魚蝦日異飯。親交俱在此，誰與同息偃。”


 [18]
 原未標目，此為整理者另擬。


 [19]
 原刊於日報本乙巳年五月二十日（一九〇五年六月二十二日），題作“黃仲則陳仲卿七律”。叢書本卷一據以收入，未標目。《中社雜誌》所載，與之小有異文，亦未標目，此處據日報本補。


 [20]
 原未標目，此為整理者另擬。


 [21]
 《兩當軒集》卷一《雜詠》二十首其三：“生年三五時，瑤華比光彩。萬事匪所憂，此景若常在。既見故者非，旋見新者改。未覺少壯過，祗增前日悔。所悔行樂遲，精役形乃殆。不知何事勞，但若有所待。賤軀一何眇，前後各千載。”


 [22]
 《古詩十九首》其十一《迴車駕言邁》：“迴車駕言邁，悠悠涉長道。四顧何茫茫，東風搖百草。所遇無故物，焉得不速老。盛衰各有時，立身苦不早。人生非金石，豈能長壽考。奄忽隨物化，榮名以為寶。”


 [23]
 《粵嶽草堂詩話》卷一：“吾友張南山最喜黃仲則‘不知何事忙，但覺有所待’二語，謂可比美古詩：‘所遇無故物，焉得不速老。’吾邑趙筠如孝廉（允菁），又喜仲則‘似此星辰非昨夜，為誰風露立中宵’一聯，謂香奩措語，難得如許渾妙。皆可稱知言。”


 [24]
 《兩當軒集》卷四《子夜歌》二首其一：“思君月正圓，望望月仍缺。多恐再圓時，不是今宵月。”


 [25]
 原刊於日報本乙巳年六月初八日（一九〇五年七月十日），題作“伊墨卿”。叢書本卷一據以收入，未標目。《中社雜誌》所載，節錄自原刊內容，小有異文，原未標目，此為整理者另擬。


 [26]
 原未標目，此為整理者另擬。


 [27]
 自“昔顧華玉”句以下，法式善《留春草堂詩鈔序》作：“昔顧華玉稱鄭少谷之為詩也，古言精思，霞暎天表。程孟陽稱曹石倉之為詩也，清麗為宗。少谷、石倉皆閩人，而不溺於閩派。且少谷好游名山，峻陟冥搜，經時忘返，便道武夷，深入九曲，絕糧抱病而不悔。石倉具勝情，闢石倉園，水木清淑，賓友歙集，聲伎雜進，享詩酒讌談之樂。其風流旨趣，有足稱者。同年友伊君墨卿，閩產也，其躬際昌期，遇合較二子優矣，而其為詩及夫好遊名山、具勝情，較二子則無乎不同”。


 [28]
 《留春草堂詩鈔》卷三題作“尋南園故址（明粵東前後五子觴詠地，今祀朱末三忠臣）”。


 [29]
 《留春草堂詩鈔》卷三題作“潘容谷郎中（有度）招集鷗波吟舫”。


 [30]
 當年：《留春草堂詩鈔》卷六作“於斯”。


 [31]
 原未標目，此為整理者另擬。


 [32]
 《御製詩三集》卷二一所錄《遊煙雨樓與莊有恭聯句用石鼎體》此句下有注：“臣目本近視，蒙詢樓中陳羣所書，幾茫無以對”。


 [33]
 秦王李世民在天策府開設文學館，廣招天下賢能學士入館，先後入選的有杜如晦、房玄齡、陸德明、孔穎達、虞世南、姚思廉、蔡允恭、顏相時、于志寧、許敬宗、蘇世長、李玄道、薛元敬、薛收、李守素、蓋文達、褚亮、蘇勗等十八人，號稱“十八學士”。李世民還令大畫家閻立本為諸名士寫真畫像，即《十八學士寫真圖》，褚亮題寫頌贊。時人以能入選文學館者為“登瀛洲”。案：《題十八學士登瀛洲圖》詩，有如《歷代題畫詩》卷三八所載元吳澄、明陈霁二作：“秦府開基萃勝流，一時傾慕比瀛洲。瀛洲渺渺在何許，我欲乘桴海山浮。”“龍姿日表真神武，躍馬揮戈靖寰宇。弘文高館羅豪英，群賢入彀如登瀛。千年盛事今如在，疋素幻出風流情。玉堂岑邃三山小，閣道紆迴鳳池杳。鈴索簷前雲欲飛，罘思戶外花常繞。碧房繡檻紫煙叢，金堤寶馬垂楊褭。房公杜公意氣雄，乾坤闔闢遊胸中。褚于蘇薛多文采，姚顏孔蓋經傳功。虞陸二李才華豐，蔡薛蘇許詩詞工。裒衣博帶紛肆筵，烏紗羽扇臨風前。彈棋展翰相留連，興來或作南薰絃。清姿逸韻何翩翩，寧論海外多神仙。我憐此畫工還拙，心事丹青詎能說。群賢得志爭奮庸，親為唐家扶日月。獨有敬宗終謬劣，中葉幾使唐宗絕。嗟哉秦王樂士心，斯館不為斯人設。”


 [34]
 原未標目，此為整理者另擬。


 [35]
 《讀書後》卷四《書陳白沙集後》：“陳公甫先生詩不入法，文不入體，又皆不入題，而其妙處有超乎法與體與題之外者。予少年學為古文辭，殊不能相契，晚節始自會心。偶然讀之，或倦而躍然以醒，不飲而陶然以甘，不自知其所以然也。若邵堯夫非不有會心處，而沓拖[image: ]
 跋，種種可厭，譬之剝茘枝、薦江瑶以佐蒲萄之酒，而餒魚敗肉，梟羹蛙炙，雜然而前進，將掩鼻抉喉嘔噦之不暇，而暇辨其味乎。然公甫乃極推重莊孔暘，又堯夫下也。而公甫亦自沾沾，則不能盡出無意，以此小讓陶先生。”


 [36]
 胡奎《斗南老人集》卷三“海昌八詠”之《海門洪濤》云：“一花初起白龍堆，萬騎長驅石壁開。碧海有山都是雪，青天無雨只聞雷。秋髙鴻鵠排雲去，夜静蛟龍出穴來。借問乘槎向何處，五雲咫尺是蓬萊。”與此處所節錄陳氏詩句基本無異，未審孰是。案：《四庫全書總目》卷一六九《斗南老人集》提要所云可參：“是集前有寧王權序，稱其晚年泊舟鄱陽望湖亭，見石刻東坡‘黑雲堆墨未遮山’詩，次韻和之。俄見一叟來誦其詩，曰：‘子非斗南老人耶？’因以自號。其事頗怪，疑好事者附會之，莫由詰其眞妄也。朱彝尊《靜志居詩話》稱：吾鄉雲東逸史曾手錄其藁，舊藏項氏天籟閣，繼歸高氏稽古堂，後爲華山馬思贊所藏。案：今世所傳奎集，皆出天籟閣抄本，止有四卷，前有項元汴題識，而無寧王原序。此本爲明初寧王府文英館所刋，見於《寧藩書目》。崑山徐氏傳是樓又從原刻影抄，實分六卷，凡詩一千九百餘首，與項氏所藏互校，乃知彼多所脫佚，不爲足本。觀寧王序中，又載宗哲徐將軍居西山，有道士過訪食蕨，道士吟一絶句云：‘一拳打得地皮穿，握住東風不放拳。只待杜鵑啼血後，展開鳳尾始朝天。’問其所作，以著書‘斗南一人’四字。時先生未有是稱，後得先生稿，方知先生詩也。與望湖亭和詩一事，文相連屬，而朱彝尊《靜志居詩話》獨未採錄。知彝尊所見惟天籟閣殘本，其記望湖亭事，亦從都穆《南濠詩話》摭入耳。”


 [37]
 《陳白沙集》卷三《與汪提舉（弘治戊午月九日作）》：“白沙陳某啓：千里一緘，由辭以得意。足下垂愛之至，非尺牘能盡，章何徳以報之。承示近作，足見盛年英邁之情。大抵論詩當論性情，論性情先論風韻，無風韻則無詩矣。今之言詩者異於是，篇章成即謂之詩，風韻不知，甚可笑也。情性好，風韻自好；性情不眞，亦難强説。幸相與勉之。知廣大髙明不離乎日用，求之在我，毋泥見聞，優游厭飫，久之然後可及也。”


 [38]
 《陳白沙集》卷四《批答張廷實詩箋》：“首章，似胡文定解春秋，以義理穿鑿。二章，發揮得道理，極致非所敢當，然此心亦自不能已。願與公共勉之。三章，仙術多門，姑置勿論。然興致髙遠者，非此無以托古。有留意於《參同契》而為詩，則斥以盜竊。四章，箋得之。余清老唱道歌云：世間膏火，煎熬可厭，亦在其中。五章，要看第二句與第四句，相應親切。六章，醉以溷俗，醒以行獨，醒易於醉，醉非深於易者不能也。漢郭林宗、晉陶淵明、唐郭令公、宋邵堯夫，善醉矣夫。七章，其失與首章同。黄涪翁《大雅堂記》似為此箋發者，正詩家大體所關處，不可不理會。大抵詩貴平易，洞達自然，含蓄不露，不以用意裝綴，藏形伏影，如世間一種商度隱語，使人不可模索為工。欲學古人詩，先理會古人性情，是如何有此性情，方有此聲口。只看程明道、邵康節詩，真天生温厚和樂，一種好性情也。至如謝枋得，雖氣節凌勵，好説詩而不識大雅，觀其注唐絶句諸詩，事事比喻，是多少牽强，多少穿鑿也。詩固有比體，然專務為之，則心己陷於一偏，將來未免此弊，不可不知。八章，不知馬，其失在人不在馬。少知進退去就而已者，亦未以馬稱也。平湖之進，吾惜之。九章，珠珮用鄭交甫事。十章，箋得之。詩從後定本統論好，非但拙作所能當，持以論詩可矣。概觀所論，多只從意上求，語句、聲調、體格尚欠工夫在。若論詩家，一齊要到，莊定山所以不可及者。用句、用字、用律極費工夫，初須訪古，久而後成家也。今且選取唐宋名家詩數十來首，諷誦上下，効其體格、音律，句句字字，一毫不自滿，莫容易放過。若於此悟入，方有蹊徑可尋。”


 [39]
 《陳白沙集》卷五題作“有懷世卿”，凡四首，此處所錄為其中第二首。


 [40]
 意銷：《陳白沙集》本作“魂消”。


 [41]
 船中：《陳白沙集》卷五作“船頭”。


 [42]
 出自《陳白沙集》卷七《春日江村》二首其一：“時候花先覺，陰晴鳥自知。登山嫌避客，得句樂呼兒。蔓草披香徑，垂楊覆淺漪。美人期未至，江月幾盈虧。”及《陳白沙集》卷七《社西村》六首其四：“社主對諸阡，居廬散百烟。共來鄉社會，同樂帝堯年。折花潮沒屐，吹笛月隨船。偶尋社西去，又賦社西篇。”


 [43]
 原刊於叢書本卷四，未標目。《中社雜誌》所載，與之小有異文，亦未標目，此為整理者另擬。


 [44]
 原刊於叢書本卷四，未標目。《中社雜誌》所載，與之小有異文，亦未標目，此為整理者另擬。


 [45]
 原未標目，此為整理者另擬。


 [46]
 《四照堂詩集》《楊忠愍公獄中遺硯圖為艾至堂師題（并序）》序中所錄作：“余不能書，故無佳硯。入獄次日，望湖贈此，伴我寥寂，意誠佳也。相依既久，乃知此石才德之優。昨夜忽然腰裂，鏗然一聲，驚我寤寐。是豈其知予之將死，而不忍為他人用耶？噫！異矣！乙卯春，椒山記，王鳳洲書并刻。”


 [47]
 《留青日札》卷三五“嚴嵩”條有云：“古硯一十六方，內有未央宮瓦研、銅雀瓦研、唐天策府研、貞觀上苑研、蘇東坡天成研、宣和殿研、文文山研。”


 [48]
 《楊忠愍集》卷三《大風中鳯洲年兄賜顧言及先寄詩扇未到》：“陰陰朔氣滿皇州，烈烈悲風暗鳯樓。吹合凍雲寒欲雪，蹴低霜幹鳥應愁。百年執法歸廷尉，四海何人憐楚囚。聞説右軍曾遠寄，蒲葵珠玉莫空投。”


 [49]
 《弇州四部稿·續稿》卷二《袁江流鈐山岡當廬江小婦行》有云：“湯湯袁江流，截嵲鈐山岡。鈐山自言髙，袁江自言長。不知何星宿，獨火或貪狼。降生小家子，為災復為祥。瘦若鸛雀立，步則鶴昂藏。朱蛇戢其冠，光彩爛縱橫。孔雀雖有毒，不能掩文章。”


 [50]
 《御製詩二集》卷三二《題居節畫楊繼盛小像》：“有生孰不惜華年，生死還應義以權。遐想皋夔千載上，豈辭龍比一身捐。鬚眉正色真無忝，史筞芳名歷久傳。西市從容吟四句，丹心浩氣至今懸。”

《清代詩話東傳略論稿》，張伯偉撰，中華書局二〇〇七年排印本

《清代詩話考述》，吳宏一主編，“中研院”文哲所二〇〇六年版

《秦淮八豔圖詠》，清·葉衍蘭編，清光緒十八年刻本

《清詩話考》，蔣寅撰，中華書局二〇〇五年排印本

《琴隱園詩集》，清·湯貽汾撰，《續修四庫全書》本

《琴志樓詩集》，易順鼎著、王飆校點，上海古籍出版社二〇〇四年排印本

《青芝山館詩集》，清·樂鈞撰，《續修四庫全書》本

《秋盦遺稿》，清·黃易撰，《續修四庫全書》本

《秋夢盦詞鈔》，清·葉衍蘭撰，《續修四庫全書》本

《秋蘋遺稿》，〔日〕金井雄著、結城琢編，錦雞書院明治三十八年版

《丘菽園居士詩集》，清·丘煒萲撰，《近代中國史料叢刊續編》本

《秋雨年華之館叢脞書》，清·譚嗣同撰，民國元年刻本

《全清詞·順康卷》，南京大學中文系全清詞編纂研究室編，中華書局二〇〇二年排印本

《全清詞·順康卷補編》，張宏生主編，南京大學出版社二〇〇八年排印本

《全清詞·雍乾卷》，張宏生主編，南京大學出版社二〇一二年排印本

《全唐詩》，清·彭定求等編，上海古籍出版社一九八六年影印本

　　R


《忍古樓詞話》，夏敬觀撰，《詞話叢編》本

《人境廬詩草》，清·黃遵憲撰，《續修四庫全書》本

　　S


《山堂肆考》，明·彭大翼撰，《文淵閣四庫全書》本

《賞雨茅屋詩集》，清·曾燠撰，《續修四庫全書》本

《詩人主客圖》，唐·張為撰，《歷代詩話續編》本

《十朝詩乘》，郭則澐編，民國二十四年刻本

《四庫全書總目》，清·永瑢等撰，中華書局一九六五年影印本

《是汝師齋詩》，清·朱次琦撰，《叢書集成三編》本

《十萬金鈴館詞》，陳步墀撰，《繡詩樓叢書》本

《四先生詩存》，清·陳廷光、陳士鑛、陳多緣、許之珽撰，《繡詩樓叢書》本

《石遺室詩集》，陳衍撰，《續修四庫全書》本

《師友風義錄》，清·鄭鵬雲輯，《臺灣文獻匯刊》本

《石雲山人詩集》，清·吳榮光撰，《續修四庫全書》本

《四照堂詩集》，清·譚溥撰，清同治二年序刊《柳堂師友詩錄》初編本

《石鐘山志》，清·李成謀、丁義方撰，北京出版社二〇〇年影印《四庫未收書輯刊》本

《宋稗類鈔》，清·潘永因編，《文淵閣四庫全書》本

《宋詩鈔》，清·吳之振編，《文淵閣四庫全書》本

《松心詩集》，清·張維屏撰，《清代詩文集彙編》本

《松心詩錄》，清·張維屏撰，《續修四庫全書》本

《松心十錄》，清·張維屏撰，清道光間廣東富文齋刻本

《守拙齋詩存》，清·胡鼎撰，《叢書集成續編》本

《苏盦集》，清·楊葆光撰，《清代詩文集彙編》本

《蔬筍廬詩略》，清·符翕撰、潘飛聲編定、清·邱誥桐校輯，光緒二十六年刻本

《粟香隨筆》，金武祥撰，《續修四庫全書》本

《菽園贅談》，清·邱煒萲撰，清光緒二十七年上海鉛版小字七卷本

《霜紅龕集》，清·傅山撰、清·丁寶銓輯，《續修四庫全書》本

《隨山館詞稿》，清·汪瑔撰，清光緒間刻《隨山館全集》本

《隨園詩話》，清·袁枚撰，《續修四庫全書》本

《說劍堂集》，潘飛聲撰，民國二十三年鉛印本

《說劍堂著書》，潘飛聲撰，清光緒二十四年仙城藥洲刻本

　　T


《臺陽詩話》，清·王松撰，人民日報出版社二〇〇九年影印《臺灣文獻史料叢刊》本

《檀欒集》，〔日〕岩溪晉編，明治三十七年版

《彈指詞》，清·顧貞觀撰，《續修四庫全書》本

《唐才子傳校箋》，元·辛文房撰、傅璇琮主編，中華書局一九八七年排印本

《桃花春水詞》，清·翁之潤撰，清光緒二十四年刻本

《天外歸槎錄》，潘飛聲撰，《說劍堂著書》本

《聽松廬詞鈔》，清·張維屏撰，清刻本

《聽松廬詩鈔》，清·張維屏撰，《清代詩文集彙編》本

《聽雲樓詩鈔》，清·譚敬昭撰，《清代詩文集彙編》本

《桐花閣詞》，清·吳蘭修撰，清嘉慶二十三年刻本

《桐花閣詞》，清·吳蘭修撰，南京圖書館藏清嘉慶刻本（與《守經堂集》合刊）

《桐花閣詞鈔》，清·吳蘭修撰，清光緒三年至十二年《學海堂叢刻》本

《桐花閣詞》，清·吳蘭修撰，清宣統三年番禺汪氏《微尚齋叢刻》本

《桐花閣詞鈔》，清·吳蘭修撰，民國三年古直刊本

《桐陰清話》，清·倪鴻撰，清同治十三年刻本

《通志堂集》，清·納蘭性德撰，上海古籍出版社一九七九年影印本

《退遂齋詩鈔》，清·倪鴻撰，清光緒七年刻本

　　W


《晚翠軒集》，清·林旭撰，《續修四庫全書》本

《萬曆野獲編》，明·沈德符撰，中華書局一九五九年排印《歷代史料筆記叢刊》本

《晚晴簃詩匯》，徐世昌輯，中國書店一九八八年影印本

《汪辟疆文集》，汪辟疆撰，上海古籍出版社一九八八年版

《汪容甫文箋》，清·汪中著、古直箋，上海中華書局一九二九年鉛印本

《微尚齋詩續稿》，汪兆镛撰，民國二十九年鉛印本

《五百石洞天揮麈》，清·邱煒萲撰，《續修四庫全書》本

《五百四峰堂詩鈔》，清·黎簡撰，《續修四庫全書》本

《五百四峰堂詩鈔》，梁守中校輯本，中山大學出版社二〇〇〇年版

《無長物齋詞存》，清·劉炳照撰，《清代詩文集彙編》本

　　X


《西海紀行卷》，潘飛聲撰，《說劍堂著書》本

《西遊詩續稿》，〔日〕永井久一郎撰，明治三十五年

《席月山房詞》，清·桂文耀撰，上海圖書館藏清鈔本

《湘報》，湘報報館編，中華書局二〇〇六年影印本

《香港華字日報》，香港華字日報報館編，香港浸會大學圖書館藏微縮膠片

《香海集》，潘飛聲撰，《說劍堂著書》本

《香石詩話》，清·黃培芳撰，《續修四庫全書》本

《香蘇山館詞》，清·吳嵩梁撰，清道光間刻《香蘇山館全集》本

《香蘇山館詩集》，清·吳嵩梁撰，《續修四庫全書》本

《香祖筆記》，清·王士禛撰，民國十三年掃葉山房影印本

《小倉山房詩集》，清·袁枚撰，《續修四庫全書》本

《小三吾亭詞》，冒廣生撰，《叢書集成三編》本

《小三吾亭詩》，冒廣生撰，《叢書集成三編》本

《寫韻樓詞》，清·吳尚憙撰，清光緒二十四年至宣統三年刻《小檀欒室彙刻閨秀詞》本

《新編樊山集七言豔詩鈔》，樊增祥撰，上海廣益書局民國六年版

《新春宴游唱和詩》，清·張維屏撰，廣東高等教育出版社一九九四年排印《張南山全集》本

《新訂清人詩學書目》，張寅彭撰，上海古籍出版社二〇〇三年排印本

《辛亥革命人物真蹟大展圖錄》，王可欣、何思穎、杜英華編，香港集古齋有限公司二〇一一年版

《惺默齋集》，汪兆銓撰，民國十二年廣州超華齋刻本

《心日齋詞集》，清·周之琦撰，《續修四庫全書》本

《繡詩樓詩》《繡詩樓詩二集》，陳步墀撰，《繡詩樓叢書》本

《栩園詩話》，陳栩撰，陳栩主編《著作林》本

《虛舟詩草》，清·賴學海撰，清光緒二十一年刻本

《雪廬詩話》，清·賴學海撰，光緒十八年刻本

《學餘堂文集》，清·施閏章撰，《文淵閣四庫全書》本

《巽軒詩鈔》，〔日〕井上哲次郎撰，明治十七年版

　　Y


《弇州四部稿》，明·王世貞撰，《文淵閣四庫全書》本

《養拙齋詩存》，清·胡學書撰，《叢書集成續編》本

《夜雨秋燈錄三集》，清·宣鼎撰，《叢書集成三編》本

《憶江南館詞》，清·陳澧撰，民國三年番禺汪氏微尚齋刻本

《藝林散葉薈編》，鄭逸梅撰，中華書局一九九五年排印本

《藝林散葉續編》，鄭逸梅撰，中華書局二〇〇五年排印本

《藝術鑒賞、收藏與近代中外文化交流史——以居廉、伍德彝繪潘飛聲〈獨立山人圖〉為例》，洪再新撰，《故宮博物院院刊》二〇一〇年第二期

《衣讔山房詩集》，清·林昌彝撰，《續修四庫全書》本

《飲冰室合集》，梁啟超撰、林志鈞編，中華書局據上海中華書局民國二十五年版影印本

《飲冰室詩話》，梁啟超撰，人民文學出版社一九五九年排印本

《飲瓊漿館詞》，潘飛聲撰，《晨風閣叢書》甲集本

《飲水詩詞集》，清·納蘭性德撰，康熙三十年張純修刻本

《因園集》，清·趙執信撰，《文淵閣四庫全書》本

《游羅浮日記》，潘飛聲撰，學苑出版社二〇〇六年影印《歷代日記叢鈔》本

《友竹詩集》，清·王松撰，臺北龍文出版社一九九二年影印本

《雨窗雜錄》，潘飛聲編，《三編清代稿鈔本》本

《于湖小集》，清·袁昶撰，《續修四庫全書》本

《鬱華閣遺集》，清·盛昱撰，《續修四庫全書》本

《漁洋山人精華錄》，清·王士禛撰，《四庫禁燬書叢刊》本

《漁洋山人感舊集》，清·王士禛輯，《清代傳記叢刊》本

《漁洋詩話》，清·王士禛撰，《文淵閣四庫全書》本

《御製詩二集》，清·愛新覺羅·弘曆撰，《文淵閣四庫全書》本

《越巢詩集》，明·何鞏道撰，《清代稿鈔本》本

《粵東詞鈔》，清·許玉彬、沈世良編，清道光二十九年刻本

《粵東詞鈔二編》，清·楊永衍編，清光緒刻本

《粵東詞鈔三編》，潘飛聲編，清光緒刻本

《粵謳》，清·招子庸撰，清道光八年刻本

《粵嶽草堂詩話》，清·黃培芳撰，《繡詩樓叢書》本

《樂志堂詩集》，清·譚瑩撰，《續修四庫全書》本

《雲海詩鈔》，〔日〕長岡護美撰，明治三十三年鉛印本

　　Z


《在山泉詩話》，潘飛聲撰，民國間上海廣益書局鉛印《古今文藝叢書》本

《張文烈遺集》，明·張家玉撰，《叢書集成續編》本

《張文襄公詩集》，清·張之洞撰，《續修四庫全書》本

《張憶娘簪花圖卷題詠》，清·江標輯，《叢書集成初編》本

《振素庵詩鈔》，清·蔣士超撰，清宣統元年鉛印本

《鄭孝胥日記》，鄭孝胥撰，中華書局一九九三年排印本

《芝隱室詩存》，清·長善撰，《清代詩文集彙編》本

《中國近代期刊篇目彙錄》，上海圖書館編，上海人民出版社一九八一年版

《〈中國近代小說編年〉所錄傳奇劇本匡補》，左鵬軍撰，《明清小說研究》二〇〇四年第一期

《中國文學批評通史——近代卷》，黃霖著，上海古籍出版社一九九六年排印本

《衷聖齋詩集》，清·劉光第撰，《續修四庫全書》本

《中洲草堂遺集》，明·陳子升撰，道光二十年詩雪軒刊《粵十三家集》本

《朱九江先生集》，清·朱次琦撰，《續修四庫全書》本

《竹林詞鈔》，清·呂洪、清·呂鑑煌撰，清光緒十九年刻本

《尊瓠室詩話》，陳詩撰，上海書店出版社二〇〇二年排印《民國詩話叢編》本


人名音序索引


A


阿蘇　349

阿珠　229

艾暢（至堂）　422 423

艾希醇（居麓）　423

愛新覺羅·弘曆（清高宗，乾隆）　423

安維峻（曉峯）　213


B


白居易（樂天，香山）　23 54 179 250 255 277 301 336 384 413

包拯（孝肅）　232

寶筏（蓮西上人）　40 269 310 351

寶鋆（佩蘅）　27

鮑桂星（覺生）　61 227

寶廷（竹坡）　139 229

貝殊　297

北條直（鷗處）　34

本田種竹（秀）　36

璧娘　46

卞玉京　266 381 422


C


蔡錫勇（毅若）　157

蔡嘯漁　392

黃祖絡（幼農）　157

長岡護美　43

長善（樂初）　200

曹貞秀（墨琴）　342

曹學佺（石倉）　413

曹貞吉（珂雪）　169

陳標（海霞）　262

陳步墀（子丹）　384 403 404 405

岑春蓂（馥莊）　157

陳大蒙　299

陳道復（白陽山人）　354

陳鼎（伯商）　194

程恩澤（春海）　85

陳蛻（彝範，倚雲，夢坡）1 177 194 264 291

陳恭尹（元孝，獨漉）　63 64 65 199 225 238 320 335

承厚（伯純）　114 139 293

程嘉燧（孟陽）　413

陳愷（子康）　386

陳澧（蘭甫）　46 73 81 83 85 98 101 185 193 198 219 250 292 312 354

陳良玉（朗山）　15 47 101 135 288 312 314 315 325 354 400

陳璞（古樵）　40 46 101 135 225 279 355 367 369

陳其錕（棠溪）　78

陳三立（伯嚴）　103 171

陳韶（猛進）　227

陳崧（夢石）　196

陳曇（仲卿）　111 112 215 251 265 270 271 272 275 276 280 306 366 388 410 413

陳廷光（晦洲）　403

陳維崧（其年）　209 312

陳文海（孔伯）　106

陳驤（方谷）　361 362

陳擷芬　194 195

陳栩（蝶仙）　245 389 390

陳衍（石遺）　373

陳英鍔　393

陳圓圓　370

陳造　301

陳哲君　392

陳正常（衡仲）　282 283

陳子明　64

陳子升（喬生）　63 64

陳子壯（文忠，雲淙）　63 64 360

崔牧（侶樵）　369

春江情仙　32


D


大沼厚　43

戴熙（醇士，文節）　205

戴熊（夢若）　101

鄧大林（蔭泉）　81 363 366

鄧蓉鏡（蓮裳）　117

狄葆賢（楚青，平等閣主人）　154 260 261 356 357 401 402

丁惠康（叔雅）　187 213

董國華（琴涵）　251

董小宛　370

杜甫（少陵）　74 109 113 407 408 409 410

杜牧（樊川）　55 83 115 148 263 323 399 420


E


二官　233


F


樊增祥（雲門）　254 255

范成大（石湖）　336 403

范當世（肯堂）　171

范仲淹（文正）　113 227 232

方信孺（孚若）　276

芬英　297

馮班（定遠）　61 322 419

馮敏昌（魚山）　215 366

馮秋泉　344

馮雍（沖遠）　282

馮譽驥（展雲）　251

馮兆年（遂知）　236 237

福島安正　29

傅山（青主）　319

富寿（仲福）　230

符翕（子琴）　40 41


G


改琦（七香）　266

高士奇（澹人）　345

高瑩（太癡）　190 308

葛其龍（隱耕）　86

龔鼎孳（芝麓）　64

龔立濤（雲海）　262

龔賢（半千）　369

龔自珍（定庵）　9 12 187

顧横波　328 420

顧璘（華玉）　413

顧敏恒（笠舫）　326 327

顧貞觀（梁汾）　169 345

管子　157

桂林（竹君）　32 51 163 188

桂文耀（星垣）　78 241

桂埴（東原）　192

郭麐（頻伽，靈芬）　54 55 58 159 345 361

郭適（樂郊）　367 398


H


韓琦（魏公）　232

韓偓（冬郎）　52 54 166

韓愈（昌黎）　12 61 109 219 250 251 275 362 409

韓宗騋（函可）　64

杭世駿（堇甫）　3

何翀（丹山）　367 368

何鞏道（皇圖）　64 65

何桂林（一山）　40 51 52 53 176 269 395

何藜青（杞南）　51 106

何夢溪　278

何紹基（子貞）　85 129 131

何仙姑　268

何小範　83

何倚數　213 234

何玉銘　316

何瑗玉（蓮身，蘧庵）　202 338 396

紅拂　27 336 337

洪鈞（文卿）　114 254

洪亮吉（北江）　7 12 365

洪銀屏（銀娘）　210

侯甲瀛（小巢）　39

侯康（君模）　78

胡鼎（幼衡）　382

胡寄塵（懷琛）　1 381 382

胡森（茂甫）　127

胡鉉（墨仙）　384 385

胡學書（雪堂）　381

黃德峻（琴山）　49 51 395

黃景仁（仲則）　12 20 54 58 111 238 241 280 322 392 410 411

黃培芳（香石）　80 268 303 367 405 406 409

黃任（莘田）　54

黃紹昌（芑香，屺鄉）　153 154 175 308

黃紹箕（中弢）　216

黃庭堅（山谷）　90 109 140

黃衍昌（椒升）　284 386

黃易（小松）　16 17

黃映奎（仲照）　320

黃之雋（石牧）　249

黃玉階（蓉石）　79 237 250

黃遵憲（公度）　17 23 72 74 93 94 97 168 171 222

黃宗羲（梨洲）　70

黃尊素　71


J


賈寶玉　345

江標（建霞）　266 267

姜宸英（西溟）　345

姜月子　416

蔣超（虎臣）　332 334

蔣敦復（劍人）　103 160 162 204

蔣衡（湘帆）　334

蔣會繹　335

蔣進（度臣）　334

蔣蓮（香湖）　77 367

蔣鳴玉（楚珍）　334

蔣萬里（伯寅）　378 381

蔣和（醉峯）　335

井上哲次郎（巽軒）　30 36 164 297

金堡（澹歸）　64

金井雄（飛卿，秋蘋）　34 269

金農（冬心，稽留山民）　321 338 377

金武祥（粟香）　372

居巢（梅生）　5 7 15 206 207 209 235 262 271 274 367 397 398

居廉（古泉）　5 274 367

居溥（少楠）　5 15

居溶（佩徵）　15

居政（玉徵）　15


K


康廣仁（大庵）　234

康有為（廣廈）　23

柯劭忞（鳳孫）　142

鄺露（海雪，湛若）　111 120 237 238 265 275


L


賴學海（虚舟）　119

蘭吾琦　164

李白（青蓮，太白）　5 67 70 238 250 386 410

李秉綬（芸甫）　261 398

李長榮（子虎，柳堂）　70 80 81 84 123 226 335 350 354 365 368 386 405 422

李東沅（芷汀）　51 86 88 89 116

厲鶚（樊榭）　12 220

李紱（穆堂）　423

李光延（奎垣）　46

李龜年　378

李賀（昌谷，長吉）　10 12 260

李鴻藻（蘭孫）　27

倪鴻（雲癯）　81 83 354

李鴻章　17

黎簡（二樵）　7 12 13 23 85 109 110 112 215 217 276 315 366 367 398 407

黎如瑋（方流）　367

黎遂球（美周，忠愍）　67 70 81 328 329 367 421

李谷生　87

李靖國（可亭）　172 342 390

李能定（碧玲）　364

李泌（鄴侯）　195

李日華（竹懶）　8

李商隱（玉谿生，義山）　52 54 63 125 166 177 301 318

李文泰（小巖）　145 337 405

李遐齡（菊水）303

李欣榮（陶村）　123 125 269

鐮田景弼　44

梁玉森（靄儔）　312

梁鼎芬（星海）　222 351 358

梁廣照（長明）　20

梁麟章（季全）　289 392

梁梅（子春）　78

梁佩蘭（藥亭）　63 85 251 320

梁啟超（任公，飲冰，任父，任甫）　24 72 94 154 214 245 356 357

梁育才（瓊仲）　299

梁秀　393

梁淯（又農）　289 384 392 402 403

廖松（夢生）　58 59 239

林昌彝（香溪）　85 363

林鶴年（氅雲）　23 147 166 286

林輅存（景商）　27 148 166

林明仲　15

林維源（時甫）　148

林素君（浣香）　28 342

林天衢（石橋生）　189

林旭（暾谷）　233

凌福彭（潤臺）　106

劉彬華（樸石）　272 273

劉炳照（語石）　374

劉步蟾（與樵）　218

劉鼎（履塵）　148

劉福姚（伯崇）　182 183

劉光第（斐村）　234 235

劉廣智（愚谷）　239 240 241

劉國光（賓臣）　152

劉鴻藻（老彤，梅癡）　180 181

劉華東（三山）　49 217 279

劉溎煜（星岑）　142

劉熽芬（小衡）　298 303

劉永福（淵亭）　148

劉禹錫（夢得）　54

柳如是（蘼蕪）　328 420

柳永（耆卿）　110 246

柳宗元（柳州）　90

盧見曾（雅雨）　334

陸鏡涵（晴嵐）　189

陸小雲　6 235

陸游（放翁，劍南）　88 124 186 277 301 403

羅岸先（三峯）　353 367

羅嘉蓉（秋浦）　117

羅聘（兩峰）　181

羅天池（六湖）　312 314

羅隱　301

呂洪（拔湖）　102 135 305 312 363

呂堅（石帆）　23 109

呂鑑煌（海山）　305

呂翔（子羽）　272 273


M


馬少游　307

馬守貞　241

馬駿聲（小進）　290 392

冒廣生（鶴亭）　133 178 209 266 300 321 374

茂異　312

枚乘　84

媚雅　164 294 297

孟鴻光（蒲生）　77

孟郊（東野）　12 61 109

孟覲乙（麗堂）　398

夢香情史　32

禰衡（正平）　39 214

莫自修（景沂，鑄魂）　343


N


納蘭明珠　345

納蘭性德（容若）　162 345 346

倪濟遠（秋槎）　325 400


O


米芾（南宮）　81

歐陽修（文忠）　81


P


潘道芳　390

潘棣旉　77

潘定桂（駿坡）　250 278 365

潘飛聲（蘭史，獨立山人）　1 23 24 47 72 73 75 87 107 134 135 137 146 148 150 151 163 176 181 315 319 388

潘光瀛（珏卿）　366

潘鏡泉（蓉舟）　350

潘仕成（德輿）　8 205

潘仕徵（聘三）　249

潘恕（鴻軒）　81 99 249 344 355 363 365

潘瑤卿　77 78

潘有度（容谷）　413

潘有為（毅堂）　279 365 367

潘正衡（鈞石）　217 315

潘正亨（伯臨）　271

潘曾綬（紱庭）　78

龐樹松（病紅、獨笑）　160 161 169 170

彭孟陽　328 421

彭泰來（春洲）　51

彭小湖　322

彭玉麟（剛直）　86 231 232 233


Q


綺梨姒　295

祁文友　208

錢謙益（牧齋）　64 328 420

錢松（叔蓋）　205

錢顏（香樹）　423

秦良玉　53

慶保（蕉園）　200

邱逢甲（仲閼，仙根，倉海）　193 378

邱誥桐（仲遲）　41 119 122 268 362

邱士超（與凡）　268

邱煒萲（菽園）　5 23 24 45 46 51 98 106 147 148 150 152 156 188 252 299 340 392

邱掌珠（菊月）　268

裘子靜　123

渠家　164

蘧伊　97

屈大均（翁山）　64

屈原　374

權德輿　301


R


日下部鳴鶴　33

蓉塘散史　32

阮元（文達）　288


S


賽金花（傅彩雲，曹夢蘭）　115 254

山本梅涯　4

山吉盛義　43

三木貞一　32

山崎謙（士謙）　34

邵瓜俦　369

森槐南大來　36

森魯直　43 44

慎毓林（芙卿）　78

盛廷森（雲笙）　77 79 80

盛昱（伯希）　139 142

沈德潛（歸愚）　63 325

沈偉士　219

沈曾植（子培）　401

沈宗疇（宗畸，孝耕）　20 37 87 155 158 247 302

盛春臺　77 80

盛蘆舫　80

石黑忠德（況齋）　29

史琛玱（鑾坡）　78

石濤（朱若極，清湘，大滌子，宏濟）　12 13 338 339 397

施閏章（愚山）　81 332

宋光寶（藕塘）　398

宋湘（芷灣）　112 215

宋紹濂（子熙）　10 11 279

宋延春（小野）　77

壽富（伯福）　213 214 230

蘇軾（東坡）　61 113 125 146 272 301 375

舒位（鐵雲）　228 361

蘇味道　301

蘇棫（樸舟）　199


T


譚敬昭（康侯）　325 400

談鳴笙　299

譚溥（荔仙）　135

譚嗣同（壯飛）　260

譚澍（壽伯）　197 198

譚獻（仲修）　292

譚襄文（眉仙）　59

譚頤年（少緣）　238

譚瑩（玉生）　70 78 363

譚周士　274

湯貽汾（貞愍）　204 205

唐景崧（薇卿，灌陽）　23 27 148

唐寅　240 301

陶森甲（榘林）　4 114 143 163 297

陶淵明（靖節，五柳先生）　1 64

妥尼　295


W


萬釗（劍盟）　86 89 173

王安石（介甫）　312

王恩翔（曉滄）　24 74 75 76 88 116 150 193 286 298 337

王見大　367

王景沂（義門）　266

王玖官　252

王鵬運（幼霞）　182

王少銘　283

王士禛（漁洋，阮亭）　3 33 61 74 81 110 123 208 238 398

王世貞（元美，鳳洲）　416 422 423

王松（友竹，滄海遺民）　286

王隼（蒲衣）　58

王彥泓（次回）　54

王衍梅（笠舫）　263 264

王沂孫（中仙）　404

王矞（萬雲）　377

王源（崑繩）　334

王朝雲　184 292

王鎮雄（秋臺）　47

汪保申　87

汪鳳藻（芝房）　114

汪後來（白岸）　336

汪云任（孟棠）　262

汪兆銓（莘伯）　185 186

汪中（容甫）　241

威麗默　297

韋坦（竹坪）　77

韋莊　301

魏馘（鐵衫）　213

文鼎（后山）　8

文彭（三橋）　395

溫庭筠（飛卿）　133 323 420

溫訓（伊初）　78

翁方綱（蘇齋，覃溪）　168 215

翁之廉（錦芝）　22

翁之潤（澤芝，花瑞詞人）　158

吳昌言（穎函）　154

吳俊卿（倉碩）　321

吳蘭修（石華）　9 78 271

吳其泰（斧仙）　326

吳榮光（荷屋）　251

吳汝倫（摯甫）　30

吳文煒（山帶）　367

吳尚憙（小荷，祿卿）　251

吳嵩梁（蘭雪）　215

吳偉業（梅村）　64 255 332

吳文英（夢窗）　144

吳兆騫（漢槎）　345

伍德彝（乙莊，意莊）　126 387


X


息夫人（桃花夫人）　59

錫珍（聘之）　142

夏鑾（鳴之）　205 206 398

向山榮　43

項羽　196

蕭道管（君佩）　373

蕭敬常（伯瑤）　40 115 133 134 153 175 176 177 181 227 269 288 298 310

蕭濬芳（巨川）　307 387

蕭摶上（蘋溪）　49 50 51

小田切　157

小野長愿　43 44

謝蘭生（里甫）　215 272 273 276 367

謝金鑾（退谷）　13

熊景星（笛江）　84 349 366 367

秀娘　76

徐崇嗣　206

徐廣縉　350

徐鋆（貫恂，澹廬生）　171 390

徐問（望湖）　422 423

徐坊（梧生）　139

徐葉英　326 327

許秉橒（閬甫）　285 301

許衡　67

許乃濟（青士）　216

許泰（仲瑚，劉江瘦蝶）　259

許顯仁　71

許祥光（賓衢）　347

許雲生　78

許子湖　48

薛蕙畇　299

薛錦琴　194

薛濤（洪度）　236 237

雪芝　297


Y


亞盧　293

嚴光　227

閻立本　413

嚴嵩（分宜）　8 422 423

顏薰（紫墟，子虛）　312

晏幾道（小山）　246

楊葆光（古韞）　302

楊廣（隋煬帝）　87

楊繼盛（忠愍）　422 423

楊其光（侖西，花笑詞人）　159 160 161 162 269 289 392

楊銳（叔嶠）　233

楊曇（超白）　306

楊萬里（誠齋）　1 140

楊維禎（鐵崖）　64

楊文桂（湘舲）　306

楊詠春　390

楊永衍（椒坪）　5 13 40 176 219 269 270 306 318

姚紹書（伯懷）　178 209

姚文棟（子梁）　43 44 87 163 293 295 296

姚賦秋　137

葉夢龍（雲谷）　127 272 349

葉芬（少雲）　269 287

葉小鸞　16 304

葉衍蘭（南雪，蘭臺）　145 178 186 209 251 347 369

葉應陽（蔗田）　277 347

奕湘　368

伊秉綬（墨卿）　125 126 127 271 272 273 412 413

伊念曾（少沂）　127

儀克中（墨農）　78 250

易順鼎（實甫）　97 102 103 104 171

英娘　46

尹恭保（仰衡）　39

尹繼善（望山）　396

尹慶舉（祥墀）　117

尹囷（溪石）　311 392

永坂石埭　36 136

永坂周二郎　44

永井久一郎（禾原）　36 136

尤侗（西堂）　210

俞旦（伯惠）　273 396

于丹九　15

于謙（忠肅）　59

喻少白　81

于式枚（晦若）　15 135

俞芸樊　377

袁昶（爽秋）　90 92 316

袁枚（子才）　12 66 210 287 396

袁堂（升父）　109

遠田為之（文香）　34

岳飛（忠武）　233

樂鈞（蓮裳）　54 58 241

惲格（南田）　91 338 397

韻香　241


Z


查淳（大理）　112

詹應麒（友石）　133

章伯鶴　41

張德彝（在初）　188

張蝶聖（子才）　117 299

張峰石　390

張漢祥（燕卿）　361

張華　237

張家玉（文烈）　48 206 207

張家珍（璩子，金吾）　207

張敬修（德甫）　5 15 265

張良（子房）　64 194

張墨池　367

張穆（鐵橋）　367 397

張品楨（肖廬）　197

張其翰（鳳曹）　15

張喬（二喬，麗人）　7 67 70 81 328 331 420 421 422

張蓉沚　299

張維屏（南山，伯樹，松廬）　3 49 50 61 79 80 81 109 117 123 127 197 217 238 249 273 275 278 279 336 346 363 364 365 366 405 411 412

張祥鑒（韶臺）　220 221

張杏鄰　337

張憶娘　210 298

張振烈（桂生）　265

張之洞　124 351

張子壽　392

張家玉（芷園）　367

招子庸（銘山）　84

趙必振（曰生）　144 169 247

趙昚（宋孝宗）　1

趙國柱（石臣）　49 51

趙勉之　81

趙執信（秋谷）　61 81 115 116 322 323 419 420

曾廣鈞（重伯）　18

曾國藩（文正）　4 87

曾紀澤（劼剛，襲侯）　4 143

曾燠（賓谷）　66 126 272

鄭成功　293

鄭棻（棉舟）　239

鄭杲（東甫）　142

鄭官應（陶齋）　86 156 173 174

鄭開禧（雲麓）　250

鄭權（玉山）　248

鄭如英　328 420

鄭善夫（少谷）　413

鄭獻甫（小谷）　70 83

鄭孝胥（蘇庵）　171 401

鄭燮（板橋）　244 321

鄭獬　301

紫研　367

鍾德祥（愚公）　165

鍾南山　77

鍾獅（鐵橋）　335

仲振履（拓庵）　217

鄒伯奇（特夫）　196

周密（弁陽嘯翁）　184

周慶雲（湘舲，夢坡）　375

周世錦（素夫）　262

周鐵孫　192 193

周瑜　227

周月尊　342

朱伯姬　337

朱次琦（九江）　225

朱耷（八大山人）　397

朱澹香　389

朱權　301

朱松　301

朱泰玉　328 420

朱熹　301

朱鶴年（野雲）　16 17

朱彝尊（竹垞，長蘆）　9 81 142 158 247 323 420

朱筠（笥河）　168

朱兆基（瘦梅）　259

朱照鄰　110

朱祖謀（古微）　168 182 184 219 401

莊有恭（容可）　414


書名音序索引


A


愛亭遺稿　382


B


白沙集　416

寳安詩正　117

本草綱目（本草）　472

柏林游記　306

博物志（博物）　237


C


常蔭堂遺稿　373

草色聯吟　269

側帽詞　345

陳氏叢書（繡詩樓叢書）　403 405

尺岡草堂詩文集　101

赤溪志　372

赤雅　237

慈竹草堂詩　49

楚庭耆舊遺詩（楚庭耆舊集）　5 239 240

椽筆樓集　385

翠琅玕館叢書　236

春秋　406

寸心草堂詩文全集（寸心草堂集）　123 124


D


大中堂詩文稿　362

滇緬勘界記　44

丁戊之間行卷　102

東海集　148

東溪叢書　196

東游叢錄　30

東洲草堂集　129

洞天揮麈拾遺（揮麈拾遺）　45 152

讀史解頤　122

讀書小見　122

端人集　51

鈍吟集　322


E


峨眉志餘　332


F


飛素集（飛素閣集，飛素閣遺集，飛素閣詩）　89 146 173 196 259 304

缶廬詩　321

浮碧詞　387

浮萍草　282


G


耕霞溪館集帖　277

庚寅偶存　24

庚子秋詞　182

歸槎錄　117

歸省贈言錄　43


H


海國聞見錄　122

海鷗小譜　115 116

海山集　294

海山詩屋詩話（海山詩話）　145 337 401 405

海山仙館叢書　129

海山仙館集帖　8

海騷　280

海天琴思錄　85

海語　122

鶴礀詩庵集　90

紅棉山館集　107

紅棉山館詩話　106

紅樓夢　252 345

紅杏山房集　112

花南書屋詩存　51

花南軒筆記　 219 364

花世界報　160 169

畫史彙傳　367

皇朝經世文績編　86

魂南北集　97 104


J


濟生方　372

寄疏慵館詩文鈔　199

漸邨江人集　90

劍虹樓詞　192

江蘇詩徵　334

睫巢草　58

解心　84

金城唱和集　77

今夕庵論畫絕句　397

今夕庵題畫詩　398

九宮曲譜正宗　245


K


客雲廬詩録　51 106

況齋閒話　30


L


蘭瑞草堂詩話　199

懶雲樓吟草　389

老劍文稿　343

荔村集　9

禮山書堂日記　361

蓮西詩　351

蓮香集　7 67 70 328 331 421 422

蓮鬚閣集　68 70

兩當軒集　111 238

凝碧灣　220

靈芬山館集　55

靈峯志　375

靈蕤閣詩話　160 169

蛉洲詩話　34

留春草堂集　413

琉球國志　44

柳堂詩話　405

柳堂師友錄（柳堂師友詩錄）　11 80 81 265 350 386

留青日札　422

留雲借月庵詞　374

鹿門集　336

羅浮偫鶴山人集　156

羅浮游記（羅浮紀游）　73 193 285 356

綠窗吟卷　268


M


梅花集古詩　249

眉山冷翠詞　245

梅窝集（梅窝詩詞集）　15 47 101 135 314 401

梅軒詩　326 327

孟東野集　61

明史　71 405

明夷待訪錄　70

明儒學案　70

墨香居畫識　367


N


南北游記　203

南方草木狀　372

南海百詠　215 276

南洋日記　180

南雷詩歷　71

南雷文定　70

南雷文約　70

南雪巢集　373

南游記　74

孽海花　256


O


偶齋詩草　229


P


平等閣詩話　93 260 401

普陀志　416


Q


彊齋詞　168

嶠雅　111 238

篋中詞　292

秦淮八豔圖　369

清修閣集　197

青芝山館集　54

秋庵集　17

秋夢庵集　370

邱園叢書　268

全閩詩綜　373

全唐詩鈔　61


R


壬癸之間夢詞　144

人境廬詩文稿（人境廬集）　72 93

日本兵要地理志　44


S


三國志音釋　154

三十六村草堂集　250

山左詩鈔　334

上海報　213

上海女報　390

上海時報　154 260

射鷹樓詩話　85

盛世危言　156

飼鶴齋詩鈔　305

詩經（詩，三百篇）　406

詩人徵略　49 346 411

詩人徵略二編　49

是汝師齋詩　225

師友風義錄　27

松心十集（松心集）　127 412

蘇庵集　302

蘇報　1 291

書畫所見錄　203

粟香室叢書　372

述異志　122

霜紅龕集　319

綏菴詩文集　332

說劍堂集（說劍堂集稿）　22 29 372

說文解字補　154


T


臺陽詩話　286

檀欒集　36

桃花春水詞　158

天香吟館詩鈔　86

天演齋文　23

聽松廬詩鈔（聽松廬詩錄）　127 193

聽松廬詩話　405

桐陰清話　347

通志堂經解　345


W


味梅樓賸稿　377

文選　7

五百石洞天揮麈（揮麈錄，揮麈，洞天揮麈）　5 51 98 106 150 188

五百四峰堂集　13 109

梧廬集　283


X


熙朝雅頌　346

西海集　164 295

西海紀行卷　125

西游漫解　122

西游績稿　136

仙洞綺話　32

湘報　266

香海集　282

香石詩話　405

香蘇山館詩鈔　215

香屑集　249

湘學文編　266

蕭閒堂集　373

小倉山房集　396

小三吾亭詩文集　178

小桑園詩草　180

小蘇齋詩　303

寫韻樓稿　251

虛舟詩草　119

栩園詩話　342

栩園新樂譜　245

學海堂叢刻　225

學海堂集　5

學海堂四集　106

雪廬詩話　119

巽軒詩文　30


Y


烟語詞　5

瑤溪二十四詠　352

宜春館集　172

憶江南館詞　221 222

藝談錄　53 215 336 365 405

倚香榭詞　284

衣讔山房集　85

飲冰室詩話（飲冰詩話）　93 260

楹聯摘粹　119

飲水詞　345

游樵漫草　362

于湖小集　90

玉山名勝集　363

漁洋感舊集　334

漁洋詩話　208

樾巢集　65

粵東詞鈔　186 219

粵東詞鈔三編（粵東詞鈔三集）　251 403

粵東詞續鈔　5 52

粵謳　84 349

粵十三家集　63 70

粵嶽草堂詩話　405

雲根老屋全集（雲根全集）　117 118


Z


鷓鴣村人初集　74

浙江通志　71

振素庵詩鈔　378

滋圃集　415

芝隱室詩鈔　200

宗室八旗名士草　139

中洲集　63

竹林詞鈔　305

朱氏族譜　225

著作林　245

養拙齋詩存　381 383

罪言集　166

拙存堂詩文集　334

古歌謠辭


	
古賦

	
楚按：“楚”指賦之“楚辭體”。其下“兩漢”、“三國六朝”、“唐”、“宋”之目，亦均應視爲“兩漢體”、“三國六朝體”、“唐體”、“宋體”。



	
兩漢


	
三國六朝


	
唐


	
宋


	
元按：祝堯以漢、魏、唐、宋各爲賦之一體。吳氏用祝氏例，仍以元、明續之。若僅備一代之選則可，若亦視爲一體，恐未當也。蓋賦體之變，至宋已極，元、明乃其緒餘耳。



	
明朝按：原作“國朝”，今改。







	
樂府

	
郊廟歌辭吉禮



	
愷樂歌辭軍禮



	
燕饗歌辭賓禮、嘉禮



	
琴曲歌辭


	
相和歌辭


	
清商曲辭






	
古詩

	
四言


	
五言


	
七言


	
歌行按：考《文章辨體》卷首《總目》列舉各體依次爲“古歌謠辭”、“賦”、“樂府”、“詩”，並無“歌行”。吳訥以歌行附古詩之後，蓋以古詩視之也。然在“古詩”序目中，分別標“古詩一、四言”、“古詩二、五言一”、“古詩三、五言二”、“古詩四、七言”，而至“歌行”卷，“歌行”二字前未標“古詩五”，是其非必以“歌行”隸屬於“古詩”也。







	
諭告《文章辨體總目》作“諭告”，卷一五作“告諭”。



	
璽書


	
批答


	
詔


	
冊


	
制誥


	
制策


	
表


	
露布


	
論諫


	
奏疏


	
議


	
彈文


	
檄


	
書


	
記


	
序


	
論


	
說解


	
辨按：辨，別本或作“辯”。天順、嘉靖二本均作“辨”。徐師曾《文體明辨·辯》序題云：“按字書云，辨，判別也。其字從言，或從刂。蓋執其言行之是非真偽而以大義斷之也。近世魏校謂從刂，而古文不載。未敢從也。”王兆芳《文章釋》：“辨者，通作‘辯’，判別也，明辨，非爭辯也。揚子曰：‘惟五經爲辯。’主於別是非，明異同，若別白黑。源於《禮辨名記》，流有《墨子·三辨》，漢陸賈《新語·辨惑》，吳韋昭《辨釋名》”。張相《古今文綜評文》：“據理陳詞，詰曲究盡，因之以辨名篇。其體實起於唐代。許書訓‘辨’爲‘判’，大鄭讀‘辨’爲‘別’，判別是非，此其職志。經典流傳，字或作‘辯’，‘辯’本訓‘治’，與‘辨’無關，斯假借之誼也。”



	
原


	
戒


	
題跋


	
雜著


	
箴


	
銘


	
頌


	
贊


	
七體


	
問對


	
傳


	
行狀


	
諡法


	
諡議


	
碑


	
墓碑 墓碣 墓表 墓志 墓記 埋銘唐順之《稗編》卷七五《文章辨體序題》，總題曰“墓文”。張相《古今文綜評文》：“墓石之文，約爲兩事：刻諸墓上，刻諸壙中是也。曰碑，曰碣，曰表，刻諸墓上；曰墓志銘，納諸壙中。而姚惜抱氏謂古人皆曰志，世人以立石墓上曰碑曰表，埋乃曰志者，爲失其義。充其語恉，將使志銘髙立，碑表埋幽，不亦緄乎？古誼單證，未敢從同。間嘗兼籀眾說，墓志自爲一事，碑、碣與表，事或相通”。“綜而述之，碑、碣、表、志，式備於漢，且其爲文，均得曰銘。斯則惜抱之說是也。”



	
誄辭 哀辭


	
祭文


	
外集

	
連珠


	
判


	
律賦


	
律詩


	
排律


	
絕句


	
聯句詩


	
雜體詩


	
近代詞曲按：郭茂倩《樂府詩集》始設“近代曲辭”一類，序題云：“近代曲者，亦雜曲也，以其出於隋、唐之世，故曰近代曲也。”吳訥此所謂“近代”，應指宋、元。胡應麟《少室山房筆叢》卷二五《莊嶽委談下》：“世所盛行宋、元調曲，咸以昉於唐末，然實陳、隋始之。”又《詩藪》內編卷一：“樂府之體，古今凡三變：漢、魏古詞，一變也；唐人絕句，一變也；宋、元詞曲，一變也。六朝聲偶，變唐之漸乎？五季詩餘，變宋之漸乎？”







	
附錄

	
文章辨體序


	
文章辨體提要


	
吳敏德像贊


	
明故通議大夫都察院左副都御史思庵吳公神道碑


	
吳訥傳


	
副都御史吳公言行錄


	
吳訥傳


	
吳中往哲像贊


	
吳訥傳


	
吳訥傳


	
吳訥傳









前言

本書是對吳訥《文章辨體》序題部分所作的箋釋、考辨與訂補。我數年前始關注文體之學，遂取吳訥此書爲藍本，讀書有得，輒作旁注，積之既多，彙集整理，遂成此編。

吳訥（一三七二—一四五七），字敏德，號思庵，明代蘇州常熟人。累官監察御史，南京都察院右僉都御史，左副都御史。吳訥著述頗豐，《文章辨體》外，有《思庵集》、《小學集解》、《性理群書補注》、《陳北溪字訓》、《晦庵詩文抄》、《吳草廬文粹》、《祥刑要覽》等書。其爲學，“由博入約，自體達用，以行誼爲先。至其爲文，根底群經，波瀾遷、固”（《罪惟錄》卷一八《文史諸臣列傳》）。“吳之士大夫皆稱之爲思庵先生而不名”（徐有貞《明故通議大夫都察院左副都御史思庵吳公神道碑》）。

《文章辨體》是吳訥按體選文的總集，所選一般都是習見的文章，而歷來學者對此書的重視主要在其《序題》部分。此部分明代即已別出單行，如程敏政編《明文衡》卷五六、唐順之《稗編》卷七五皆收錄，均題爲《文章辨體序題》（《稗編》卷七三又錄其中論詩賦部分爲《文章辨體二十四論》）。一九六二年，人民文學出版社出版于北山先生校點的《文章辨體序說》，與羅根澤先生校點的徐師曾《文體明辨序說》合刊，爲目前通行之本。考彭時序《文章辨體》云：“每體自爲一類，每類各著序題。”程敏政《明文衡》、唐順之《稗編》收錄，亦均題作《序題》。今從舊稱。

與徐師曾《文體明辨》一樣，《文章辨體》也是“假文以辨體，非立體而選文”（徐師曾《文體明辨序》），吳、徐二書，雖曰總集，而其本意蓋在藉選文以明文體。

夷考先秦，文章渾淪未判，而後世體分派衍，枝繁葉茂，遂生出許多體式，或以功用而設，或以體式而分；或雖爲祖孫而各取名號；或雖爲兄弟而別立門庭；或相承相因，或遞嬗遞變，於是紛繁難理。降及魏晉，集部已興，文體之分判，遂成自覺。摯虞有《文章流別集》，任昉有《文章始》，皆致力於區判文體，討論源流。蕭統《文選》按體選編，文體方面亦所措意。至於陸機《文賦》、劉勰《文心雕龍》，皆有文體之論，影響深遠。下逮唐宋，文體大備，愈分愈廣而愈細。而集部之編纂，必須“能審鑒諸體，委詳所來，方可定其優劣，論其取舍”（殷璠《河嶽英靈集序》）。後如郭茂倩《樂府詩集》、祝堯《古賦辨體》之書，皆致力於一种文體之討論，其深入可知。此二書對於吳訥《文章辨體》影響頗大。而其後如徐師曾《文體明辨》、許學夷《詩源辯體》、賀復徵《文章辨體彙選》等書，則又受吳訥此書之影響。明人很重視文體辨析，或可認爲是當時一股思潮，而吳訥此書實開明代文體學之先聲。

吳訥此書頗致力於文體源流正變的探討，主要目的在於“辨體”，引導讀者“識體”。余孟麟《文章辨體序》稱吳訥“慨文體之不端，後學者靡所考鏡”而編此書。吳訥在《文章辨體凡例》中說：雖然《唐文粹》、《宋文鑑》、《文章正宗》、《元文類》選錄文章已稱完備，但是“惟載一代之作”，讀者難以貫通古今；真西山《文章正宗》雖然“義例精密”，設辭命、議論、敘事、詩賦四目以涵蓋古今文章，但是“每類之中，眾體並出”，讀者“欲識體而卒難尋考”。有鑒於此，吳訥編纂此書，“每體自爲一類，每類各著序題，原制作之意而辨析精確”（彭時序）。

《文章辨體》所收文體有多少種呢？這個問題已有不少學者討論過，但還是議論紛紜，未有定論。《四庫全書總目》根據此書卷首《文章辨體總目》，稱《內集》四十九體，《外集》五體，則是五十四體。徐師曾稱“《辨體》爲類五十”，“外集爲類五”（《文體明辨序》），則是五十五體。但是這樣的統計，似乎並無多大意義。因爲若把“墓碑”、“墓碣”、“墓表”、“墓志”、“墓記”、“埋銘”、“諡法”、“諡議”各算作一體，顯然不甚合適，也不應被視爲吳訥文體分類的真實思想。

在研讀《序題》過程中，能夠明顯感覺到，吳訥在嘗試用自己的判斷，對文體作分合取舍。如我們習慣所稱古詩、樂府、歌行三體，他則主張將歌行納入古詩；而對樂府一體，他則主張分郊廟歌辭、愷樂歌辭、燕饗歌辭、琴曲歌辭、相和歌辭、清商曲辭六類，而將橫吹曲辭納入愷樂歌辭。其中都有吳訥自己的思考。

吳訥是一代名儒，服膺朱子之學，著有《性理群書補注》，編選過朱熹的詩文集。他的文體觀受理學思想影響較深，尤其是朱熹、真德秀諸家觀點。理學家選文之風始於有宋，南宋大儒頗致力於文章選本，如真德秀《文章正宗》即對吳訥此書有重要影響。《四庫提要》稱其《內集》諸體，大旨以《文章正宗》爲藍本（《四庫全書總目·文章辨體》提要）。

他的文體觀，核心是講 “體制”、“正變”與“雅俗”。一則曰“文辭以體制爲先”，再則曰“作文以關世教爲主”，三則曰“命辭固以明理爲本”（《凡例》）。“一本於先儒成說，使數千載文體之正變高下，一覽可以具見”（彭時序）。他又認爲四六爲古文之變，律賦爲古賦之變，律詩雜體爲古詩之變，詞曲爲古樂府之變（《凡例》），並將這幾類文章編入外集，體現了其文體崇雅正、黜流俗的觀念。這一點頗似宋初姚鉉編《唐文粹》的做法，可以看作是“聖代復元古”的思維。

《文章辨體》上承朱熹、真德秀諸家選文的精神，文理合一，不爲文而文。其選文，“彼其無關世教者，並置不錄”（余孟麟《文章辨體序》）。而其所列文體，亦非刻意於完備，故不必以爲其所認識之文體僅限於此。其實，此書之意義不在其所選文章之雅正，亦不在其所列文體名目之得當，而在其對文以貫道的傳統的堅持上。嗣後，徐師曾《文體明辨》意在補其名目之不足，賀復徵《文章辨體彙選》意在補其選文之不足，其實皆非吳訥之本意。

後世學者好將吳、徐二書並稱，實則吳前徐後，吳優徐劣；吳書整潔，徐書枝蔓。毛奇齡、朱彝尊和四庫館臣皆斥《文體明辨》之妄，而對吳書多所推重。今人有不知吳、徐之先後優劣，而或顛倒稱之，是所謂不辨學術之源流也。

關於《文章辨體》一書的評價，歷來見仁見智，有褒有貶。褒之者，如彭時、余孟麟、程敏政、唐順之諸家，或爲之作序而加稱讚，而輯錄其序題以作推廣。陸深更認爲此書“精博，自真文忠公《正宗》之後，未能過之”（《儼山外集》卷十《溪山餘話》）。而其不足也常爲學者所詬病。許學夷《詩源辯體》卷三六：“文，則述其源流，辯其體制，參前人之說而總裁之，多有可宗。詩，道聽塗説，而實無一斑之見。首卷以荀卿諸詩附入，略不識詩之面目。”“且以樂府、古詩、歌行入正集，以律詩、排律、絕句入外集，又爲大謬。”《四庫提要》亦云：“今觀所論，大抵剽掇舊文，罕能考核源委，即文體亦未能甚辨。如《內集》純爲古體矣，然如陸機《文賦》、謝惠連《雪賦》、謝莊《月賦》已純爲駢體，但不隔句對耳；至駱賓王《討武瞾檄》純爲四六，而列之《內集》；又孔稚圭《北山移文》，亦附之古賦。是皆何說也？古樂府備列吳聲歌曲、西曲歌、江南曲諸體，淫詞豔語，並登簡牘，而獨斥律詩爲變體，非耳食歟？”（《四庫全書總目》卷一九一《文章辨體》提要）颇中其弊。若許學夷所指斥的“大謬”之處，則何嘗不是吳訥所執意堅持之處？孰是孰非，蓋取決於何種評判標準。

現在所見《文章辨體》明刻本兩種：天順八年刻本與嘉靖三十四年刻本。今人所編《續修四庫全書》第一六〇二冊與《四庫全書存目叢書》集部第二九一冊皆收《文章辨體》，但版本不同。《續修四庫全書》所收之《文章辨體》五十卷、《總論》一卷、《外集》五卷，據北京圖書館藏本。《四庫全書存目叢書》所收，係據吉林省圖書館藏本。二者皆稱天順八年刻本，皆半葉十三行，行二十四字。但是比較二本後發現：《四庫全書存目叢書》本，與《續修四庫全書》外集本，字體、刻風、行款全同，同爲天順刻本；而《續修四庫全書》內集本，與前者行款雖同，而字體刻風不同，是嘉靖刻本。

本《疏證》以《續修四庫全書》本爲底本，據《四庫全書存目叢書》本覆勘，酌參人民文學出版社于北山先生點校本，而對其中少數字句訛誤以及斷句、標點上的問題作適當訂正。如《燕饗歌辭》條“有《殿中御飯食舉》七曲”，人民文學出版社點校本誤斷爲“《殿中》、《御飯》、《食舉》”。凡此之類，皆徑作改正，不復說明。個別地方因疏證文字較長，爲求明晰，故分解一句作二句，此予說明。


凡例

一、《序題》旁徵博引，取精用宏，論文多宗朱熹、真德秀，論詩多宗楊仲弘，論賦多依祝堯《古賦辨體》，論樂府多取郭茂倩《樂府詩集》。凡所涉前代文獻，多爲節錄轉述，或僅鎔裁前人大意。本《疏證》則致力於尋檢出處，輯錄原文，考核異同。《序題》所未詳者，增補以廣之；《序題》所略而宜存錄者，則備錄以補其闕。鉤稽史料，輯釋證補。

一、《序題》釋名章義，原始表末，然過於精簡，意或未盡。如其所采，局限於少數幾家。本《疏證》則博采眾說，以廣見聞，以暢厥旨。要在考鏡源流，鉤深致遠。或遡洄以求之，梳理其引文及思想之理路；或遡游以求之，徵引明清近代諸家之所申論。或引而申之，旁徵以爲原文之輔證；或商而訂之，備錄異說以爲反證。

一、正文前有《諸儒總論作文法》，皆廣引前人論述，今加按語，交代作者及出處，用小字。

一、本《疏證》先錄《序題》原文，逐條疏注其下。《序題》原文用大字，疏證文字用小字。疏證文字低二格，而疏證文字之按語又低二格。

一、古人稱書名往往省稱，如兩《唐書·藝文志》，或簡稱爲“唐志”，則加書名號；或有別稱，如《詩經》爲“三百篇”或“三百五篇”，亦酌加書名號。

一、本《疏證》以明嘉靖刻本《文章辨體》爲底本，與天順刻本、程敏政《明文衡》（卷五六）、唐順之《稗編》（卷七三、七五）及于北山校點《文章辨體序說》諸本相參校。

一、天順刻本卷首有《文章辨體序》、《諸儒總論作文法》、《文章辨體凡例》、《文章辨體總目》，而嘉靖本此四者次序則爲：《文章辨體序》、《文章辨體總目》、《文章辨體凡例》、《諸儒總論作文法》。又，天順刻本《文章辨體總目》有“外集”目錄，而嘉靖本則無。本《疏證》卷首依天順本。


文章辨體序

彭時

天地以精英之氣賦於人，而人鍾是氣也，養之全，充之盛，至於彪炳閎肆而不可遏，往往因感而發，以宣造化之機，述人情物理之宜，達禮樂刑政之具，而文章興焉。三代以下，名能文章者眾矣。其有補於世教、可與天地同悠久者，代不數人，人不數篇，可不精擇而慎傳之歟！今傳於世，若梁昭明《文選》、《唐文粹》、《宋文鑑》固已號爲掇其英、拔其粹矣。然《文粹》、《文鑑》止錄一代之作；《文選》雖兼備歷代，而去取欠精，識者猶有憾焉。至宋西山真先生集爲《文章正宗》，其目凡四：曰辭命，曰議論，曰敘事，曰詩賦。天下之文，誠無出此四者，可謂備且精矣；然眾體互出，學者卒難考見，豈非精之中猶有未精者耶？海虞吳先生有見於此，謂文辭宜以體制爲先，因錄古今之文入正體者，始於古歌謠辭，終於祭文，釐爲五十卷；其有變體若四六、律詩、詞曲者，別爲《外集》五卷附其後：名曰《文章辨體》。辨體云者，每體自爲一類，每類各著序題，原制作之意，而辨析精確，一本於先儒成說，使數千載文體之正變髙下，一覽可以具見，是蓋有以備《正宗》之所未備而益加精焉者也。非先生學之博、識之正、用心之勤且密，寧有是哉！先生之孫淳爲監察御史，嘗攜是編至京。今都憲萬安劉公顯孜，昔與淳同官，獲一見焉，而愛好之不忘。至是奉命巡撫南畿，訪求於先生仲子銓、曾孫木得之，親爲校正訛謬，將刻諸梓，以廣其傳。於是邑人之尚義者，爭捐貲爲助，而板刻遂成。刑部陸員外昶，於先生爲邑後進，樂聞其書得傳，屬予爲之序。

嗟夫！文章，天下公器也。自昔志勤於集錄者，孰不欲名當時而傳後世？然有不幸或埋沒焉者，殆未遇知而好之者，公其傳於眾也。今先生是編，家藏之久，乃得都憲劉公篤好而表章之，豈非幸歟！抑非獨先生之幸，實學者之幸也。繼自今學者得而誦之，具見諸家之體而力追古作，於以黼黻皇猷，恢弘治理，使斯文超兩漢而追三代之盛，端自此始，豈不尤爲世道幸哉！然則先生是編，雖幸賴公以傳，而公之名亦將與先生並傳於無窮也。先生名訥，字敏德，學行淳正，可方古人，著書績文，老而不倦。官終副都御史。所著有《小學集解》、《性理補注》、《晦庵文鈔、詩鈔》、《草廬文粹》、《祥刑要覽》，與此並行於世云。

天順八年秋，九月既望，賜進士及第、嘉議大夫、吏部右侍郎、兼翰林院學士、知制誥、同知經筵事、國史總裁安成彭時序。


諸儒總論作文法

《易》、《詩》、《書》、《儀禮》、《禮記》、《周禮》、《論語》、《大學》、《中庸》、《孟子》，皆聖賢明道經世之書。雖非爲作文設，而千萬代文章，皆從是出。（《文章精義》）


按：此條出宋李耆卿《文章精義》首條。四庫全書本《文章精義》此條《儀禮》之後無《禮記》、《周禮》，而是《春秋》。

文有二道：辭令褒貶，本乎著作者也；導揚諷誦，本乎比興者也。著作者流，蓋出於《書》之《謨》、《訓》，《易》之《象》、《繫》，《春秋》之筆削，其要在於髙壯廣厚，辭正而理備，謂宜藏於簡冊者也；比興者流，蓋出於虞、夏之詠歌，商、周之風雅，其要在於麗則清越，言暢而意美，謂宜流於謠誦者也。（柳子厚）


按：此條出《柳河東集》卷二一《楊評事文集後序》。

夫文章者，原出《五經》：詔命策檄，生於《書》者也；序述論議，生於《易》者也；歌詠賦頌，生於《詩》者也；祭祀哀誄，生於《禮》者也；書奏箴銘，生於《春秋》者也。故凡朝廷憲章，軍旅誓誥，敷畅仁義，發明功德，牧民建國，皆不可無。（顏之推）


按：此條出顏之推《顏氏家訓·文章篇》。末句“皆不可無”，非顏原文。原文“牧民建國”後接云“施用多途。至於陶冶性靈，從容諷諫，入其滋味，亦樂事也。行有餘力，則可習之”云云。

文章與時髙下，三代之文，至戰國而病，涉秦、漢復起；漢之文，至三國而病，唐興復起。夫政龎而土裂，三光五嶽之氣分，大音不全，故必混一而後大振。（劉夢得）


按：此條出《劉賓客文集》卷一九《唐故尚書禮部員外郎柳君集紀》。

章表奏議，則準的乎典雅；賦頌歌詩，則羽儀乎清麗；符檄書移，則楷式於明斷；史論序記，則軌範於覈要；箴銘碑誄，則體制於宏深；連珠七辭，則從事於工豔。此修體而成勢，隨變而立功者。復契會相參，節文互雜，譬五色之錦，各以本采爲地矣。（《文心雕龍》）


按：此條出《文心雕龍·定勢篇》。

夫刺美風化，緩而不迫，謂之“風”；采摭事物，摛華布體，謂之“賦”；推明政治，正言得失，謂之“雅”；形容盛德，揚厲休功，謂之“頌”；幽憂憤悱，寓之比興，謂之“騷”；感傷事物，託於文章，謂之“辭”；程事較功，考實定名，謂之“銘”；援古刺今，箴戒得失，謂之“箴”；猗吁抑揚，永言謂之“歌”；非鼓非鐘，徒歌謂之“謠”；步驟馳騁，斐然成章，謂之“行”；品秩先後，序而推之，謂之“引”；聲音雜比，髙下短長，謂之“曲”；吁嗟慨歌，悲憂深思，謂之“吟”；吟詠情性，合而言志，謂之“詩”；蘇、李而上，髙簡古澹，謂之“古”；沈、宋而下，法律精切，謂之“律”。此詩之語衆體也。帝王之言，出法度以制文者，謂之“制”；絲綸之語，若日月之垂照者，謂之“詔”；道其常而作彝憲者，謂之“典”；陳其謀而成嘉猷者，謂之“謨”；順其理而迪之者，謂之“訓”；屬其人而告之者，謂之“誥”；即師衆而誓之者，謂之“誓”；因官使而命之者，謂之“命”；出於上者謂之“教”；行於下者，謂之“令”；持而戒之者，“敕”也；言而喻之者，“宣”也；諮而揚之者，“贊”也；登而崇之者，“冊”也；言其倫而析之者，“論”也；度其宜而揆之者，“議”也；別嫌疑而明之者，“辨”也；正是非而著之者，“說”也；“記”者，記其事也；“紀”者，紀其實也；“書”者，纘而述焉者也；“策”者，條而封焉者也；“傳”者，傳而信者也；“序”者，緒而陳者也；“碑”者，披列事功而載之金石也；“碣”者，揭示操行而立之墓隧也；“誄”者，累其素履，而質諸鬼神也；“志”者，識其名系而埋之壙穴也；（按：或作“識其行藏而謹其終始也”。）
 “檄”者，激發人心而喻禍福也；“移”者，自近移遠使之周知也；“表”者，布臣子之心，致君父之前也；“箋”者，修儲后之問，伸宮閫之儀也；“簡”者，質言之而略也；“啟”者，文言之而詳也；“狀”者，言之公上也；“牒”者，用之官府也；捷書不緘，插羽而傳之者，“露布”也；尺牘無封，指事而陳之者，“劄子”也；青黄黼黻，經緯以相承者，總謂之“文”也。（《珊瑚鉤詩話》）


按：《珊瑚鉤詩話》“總謂之文也”之後有云：“此文之異名也。客有問古今體制之不一者，勞於應答，乃著之篇以示焉。”

作文之體，初欲奔馳，久當撙節，使簡重嚴正，時或放肆以自舒，勿爲一體，則盡善矣。（歐陽公）


按：此條出歐陽修《文忠集》卷一五〇《書簡七·與澠池徐宰書》。

孫元忠朴嘗問歐陽公爲文之法。公云：“於吾姪豈有惜？只是要熟耳。變化之態，皆從熟處生也。”（同）


按：張鎡《仕學規範》卷三四錄此，注出《呂氏童蒙訓》。

頃歲，孫莘老識文忠公，乘間以文字問之。答云：“無他術，惟讀書多，則爲之自工。世人之患，在懶讀書；又作文字少，每一篇出，即求過人，如此少有至者。疵病不必待人指摘，多作自能見之。”（同）


按：此條出《東坡志林》。

意盡而言止者，天下之至言也；然言止而意不止，尤爲極至，如《禮記》、《左傳》可見。（東坡）


按：蘇軾《策略五首》其一云：“臣聞有意而言，意盡而言止者，天下之至言也。蓋有以一言而興邦者，有三日言而不輟者。一言而興邦，不以爲少，而加之毫毛；三日言而不輟，不以爲多，而損之一辭。古之言者，盡意而不求於言，信己而不役於人。”“自漢以來，世之儒者，忘己以徇人，務射策決科之學，其言雖不叛於聖人，而皆汎濫於辭章，不適於用。臣嘗以爲晁、董、公孫之流，皆有科舉之累，故言有浮於其意，而意有不盡於其言。”《仕學規範》卷三五錄此，注出《呂氏童蒙訓》。

凡文字，少小時須令氣象崢嶸，采色絢爛；漸老漸熟，乃造平淡。其實不是平淡，絢爛之極也。（同）


按：此條出東坡《與姪帖》，云：“二郎得書知汝安，並議論可喜，書字亦進，文字亦苦無難處，止有一事與汝說。凡文字，少小時須令氣象崢嶸，采色絢爛，漸老漸熟，乃造平淡。其實不是平淡，乃絢爛之極也。汝只見爹伯而今平淡，一向只學此様，何不取舊日應舉時文字看，髙下抑揚，如龍蛇捉不住，當且學此，書字亦然。善思吾言。”

辭氣或不逮初造意時，此病只是讀書未精博耳。“長袖善舞，多錢善賈”，不虛語也。（山谷）


按：此條出黃庭堅《山谷集》卷一九《與王觀復書》。

大凡爲文，須要有溫和敦厚之氣，章疏告君文字，蓋尤不可無也。（楊龜山）


按：此條出《龜山先生語錄》：“爲文要有溫柔敦厚之氣。對人主語言及章疏文字，溫柔敦厚尤不可無。”（又見《龜山集》卷一○《語錄》）楊時，字中立，號龜山，南劍將樂人。熙寧九年進士，官至國子祭酒。髙宗即位，除工部侍郎兼侍讀，以龍圖閣直學士提舉杭州洞霄宮。卒，諡文靖。事跡具《宋史》本傳。時爲二程門人，理學家。

作文以理爲主。自《六經》以下，至于諸子百氏騷人辯士論述，大抵皆爲寓理之具也。故學文之道，急於明理；如爲文而不明理，求文之工，世未嘗有是也。若未明理，而欲以言語句讀爲奇，反覆咀嚼，卒亦無有，此最文之陋也。（張文潛）


按：此條出張耒《柯山集》卷四六《答李推官書》，云：“自六經以下，至于諸子百氏、騷人辯士論述，大抵皆將以爲寓理之具也。是故理勝者，文不期工而工；理詘者，巧爲粉澤而隙間百出。此猶兩人持牒而訟，直者操筆不待累累，讀之如破竹，横斜反覆，自中節目；曲者雖使假詞於子貢，問字於揚雄，如列五味而不能調和，食之於口，無一可愜，況可使人玩味之乎？故學文之端，急於明理，夫不知爲文者，無所復道，如知文而不務理，求文之工，世未嘗有是也。夫決水於江河淮海也，水順道而行，滔滔汩汩，日夜不止，衝砥柱，絕呂梁，放於江湖，而納之海，其舒爲淪漣，鼓爲波濤，激之爲風飈，怒之爲雷霆，蛟龍魚黿，噴薄出沒，是水之奇變也，而水初豈如此哉？是順道而決之，因其所適而變生焉。溝瀆東決而西竭，下滿而上虛，日夜激之，欲見其奇，彼其所至者，蛙蛭之玩耳。江河淮海之水，理達之文也，不求奇而奇至矣。激溝瀆而求水之奇，此無見於理，而欲以言語句讀爲奇之文也。六經之文，莫奇於《易》，莫簡於《春秋》，夫豈以奇與簡爲務哉？勢自然耳。《傳》曰：‘吉人之詞寡。’彼豈惡繁而好寡哉？雖欲爲繁，不可得也。自唐以來，至今文人好奇者不一，甚者或爲缺句斷章，使脉理不屬，又取古書訓詁，希於見聞者撏撦而牽合之，或得其字，不得其句，或得其句，不得其章，反覆咀嚼，卒亦無有，此最文之陋也。”

作文須是靠實，說得有條理，不可架空纖巧。大要七分實，只二三分文。如歐公文好者，只是靠實而有條理，如張承業宦者傳自然好。東坡如《靈璧張氏園亭記》最好，亦是靠實。秦少游《龍井記》之類，全是架空說，全不起發人意思。（晦庵）


今人作文好用難字。如讀《漢書》，便去收拾三兩箇字。曾南豐尚解使一二字，歐、蘇全不使一難字，而文字如此好。（同）


按：此與前條後一條同出《朱子語類》卷一三九《論文上》。本條原云：“因論今人作文好用字，如讀《漢書》之類，便去收拾三兩箇字。洪邁又較過人，亦但逐三兩行文字筆勢之類好者讀看。因論南豐尚解使一二字，歐、蘇全不使一箇難字，而文章如此好。”

作文自有稳字，古之能文者，纔用便用著。（同）


文章以體制爲先，精工次之。失其體制，雖浮聲切響，抽黄對白，極其精工，不可謂之文矣。（倪正父）


按：王應麟《玉海》卷二〇二《辭學指南》引倪正父語。末有云：“凡文皆然，而王言尤不可以不知體制。龍溪益公號爲得體制，然其間猶有非君所以告臣、人或得以指其瑕者。”倪思，字正甫，湖州歸安人，乾道二年進士。官中書舍人、兼直學士院、兼侍講，遷禮部侍郎、吏部侍郎等職。事跡具《宋史》卷三九八本傳。

詩文不關世教，雖工何益？（葉水心）


按：此條出《水心文集》卷二九《贈薛子長》：“讀書不知接統緒，雖多無益也；爲文不能關教事，雖工無益也。”葉適，字正則，自號水心居士。

前輩作文，各有入門處。退之本《孟子》，永叔亦祖《孟子》，故其議論，純正少疵。子厚、明允，皆自言其所得處，明允多自《戰國策》中來，視子厚爲不純。子瞻亦祖其家學，氣焰赫奕，人多慕之，然少純正。要之，自《六經》來，則源深而流長，人但見其正大温粹，不知其所養者有本也。此最當謹，所習之始若不謹，則末可知。本既立，必學問充就而後識見造詣。凡見之議論言語者，皆正大純粹，如冠冕佩玉，入宗廟之中，人自起敬。學力既到，體制亦不可不知，如記、贊、銘、頌、序、跋，各有其體。不知其體，則喻人無容儀，雖有實行，識者幾人哉？體制既熟，一篇之中，起頭結尾，繳換曲折，反覆難應，關鎖血脉，其妙不可以言盡，要須自得於古人。（《金石例》）


按：此條出潘昂霄《金石例》卷九《論古人文字有純疵》、《論作文法度》條。

文章不使事最難，使事多亦最難。不使事難於立意，使事多難於遣辭。能立意者未必能造語，能遣辭者未必能免俗。大抵爲文者多，知難者少。（《捫蝨新話》）


按：《說郛》卷二二上引陳善《捫虱新話》“作文使事之難”條。

篇中不可有冗章，章中不可有冗句，句中不可有冗字，亦不可有齟齬處。（《緯文瑣語》）


爲文當要轉常爲奇，回俗入雅，縱横出没，圓融無滯，乃可與言遠。（同）


作文須要血脉貫穿，造語用事妥帖。前世號能文者，無不知此。（同）


按：《緯文瑣語》，李郛著，書佚莫考。郛字子經。

文字須要數行整齊處，數行不整齊處。意對處，文却不必對；文不對處，意著對。（《精義》）


學文切不可學怪句，且須明白正大，務要十句百句只作一句貫串意脉。說得通處，儘管說去，說得反覆，竭處自住。所謂行乎其所當行，止乎其所不得不止也。（同）


按：以上兩條出李塗《文章精義》。

文章不難於巧而難於拙，不難於曲而難於直，不難於細而難於粗，不難於華而難於質。（同）


退之自言：作爲文章，上規姚姒、《盤》、《誥》、《春秋》、《易》、《詩》、《左氏》、《莊》、《騷》、太史、子雲、相如，閎其中而肆其外。子厚自言：每爲文章，本之《詩》、《書》、《禮》、《春秋》、《易》，參之《穀梁》、《孟》、《荀》、《莊》、《老》、《國語》、《離騷》、《太史公》。此韓柳爲文之旨要，學者宜思之。（《容齋隨筆》）


按：此條出《容齋隨筆》卷七《韓柳爲文之旨》。

作議論文字，須考引事實無差忒，乃可傳信後世。東坡作《二疏贊》云：“孝宣中興，以法馭人，殺蓋、韓、楊，蓋三良臣。先生憐之，振袂脫屣，使知區區，不足驕士。”其立意超卓如此。然以其時考之，元康三年，二疏去位。後二年，蓋寛饒誅；又三年，韓延夀誅；又三年，楊惲誅。方二疏去時，三人無恙。（同）


按：此條出《容齋隨筆》卷四《二疏贊》。

凡學文，初要膽大，終要心小。由粗入細，由俗入雅，由繁入簡，由豪宕入純粹。（叠山）


按：謝枋得《文章軌範》卷一《放膽文》。枋得字君直，號叠山。

聖人立言與庸衆人異：貶一人不必多言，只一字一句貶之，其辱不可當；褒一人不必多言，只一字一句褒之，其榮不可當。孔子褒管仲只四句：“一匡天下，民到於今受其賜；微管仲，吾其被髮左衽矣。”孟子，學孔子者也，褒百里奚只三句：“相秦而顯其君於天下，可傳於後世，不賢而能之乎？”韓文公，學孔、孟者也，褒孟子初只兩句：“然賴其言，而今學者尚知宗孔氏、崇仁義、貴王賤霸而已。”終只兩句：“向無孟氏，則皆服左衽而言侏離矣。”與孔子褒管仲之語同。歐陽公作蘇老泉墓志云：“眉山在西南數千里外，公父子一日隱然名動京師，而蘇氏之文章遂擅天下。”亦得此法。（同）


按：《文章軌範》卷四《小心文》。

東坡作史評，必有一段萬世不可磨滅之理，使吾身生其人之時，居其人之位，遇其人之事，當如何處置。凡議論好事，須要一段反說；凡議論一段不好事，須要一段好說：文勢亦圓活，義理亦精微，意味亦悠長。（同）


按：此條不見今本《文章軌範》。

文以傳道，古聖人不得已而爲之，謂欲句之難道、義之難曉，必不然矣。《詩》三百篇，皆可以播管絃、薦宗廟。《書》者，二帝三王之世之文也，文之古無出於此，則曰：“惠迪吉，從逆凶。”又曰：“德日新，萬邦惟懷；志自滿，九族乃離。”在《禮·儒行》，夫子之文也，則曰：“衣冠中，動作謹。”在《易》則曰：“乾道成男，坤道成女。日月運行，一寒一暑。”夫豈句之難道、義之難曉耶？今爲文而舍《六經》，又何法哉？若第取《書》之“弔由靈”、《易》之“朋盍簪”者，法其語而謂之古，是豈所謂之古文哉？（《小畜文集》）


按：此條出王禹偁《小畜集》卷一八《答張扶書》，原云：“夫文傳道而明心也，古聖人不得已而爲之也。且人能一乎心，至乎道，修身則無咎，事君則有立，及其無位也，懼乎心之所有不得明乎外道之所畜，不得傳乎後，於是乎有言焉；又懼乎言之易泯也，於是乎有文焉。信哉，不得已而爲之也。既不得已而爲之，又欲乎句之難道邪？又欲乎義之難曉邪？必不然矣。請以《六經》明之。《詩》三百篇，皆儷其句，諧其音，可以播管絃、薦宗廟。子之所熟也。《書》者，上古之書，二帝三王之世之文也，言古文者，無出於此，則曰‘惠迪吉，從逆凶’，又曰‘德日新，萬邦惟懷；志自滿，九族乃離’。在《禮·儒行》者，夫子之文也，則曰‘衣冠中，動作慎’，‘大讓如慢，小讓如偽’云云者。在《樂》則曰‘鼓無當於五聲，五聲不得不和；水無當於五色，五色不得不彰’。在《春秋》則全以屬辭比事爲教，不可備引焉。在《易》則曰‘乾道成男，坤道成女’，‘日月運行，一寒一暑’，夫豈句之難道邪？夫豈義之難曉邪？今爲文而舍《六經》，又何法焉？若第取其《書》之所謂‘弔由靈’，《易》之所謂‘朋盍簪’者，橅其語而謂之古，亦文之弊也。近世爲古文之主者，韓吏部而已，吾觀吏部之文，未始句之難道也，未始義之難曉也。其間稱樊宗師之文必出於己，不襲蹈前人一言一句。又稱薛逢爲文以不同俗爲主，然樊、薛之文不行於世，吏部之文與六籍共盡，此蓋吏部誨人不倦、進二子以勸學者，故吏部曰：‘吾不師今，不師古，不師難，不師易，不師多，不師少，惟師是爾。’”

好作奇語，自是文章病，但當以理爲主，理得而辭順，文章自然出羣拔萃。（《困學紀聞》）


按：此條實出黃庭堅《與王觀復書》。《困學紀聞》卷一七《評文》實引山谷之文。

文章要有曲折，不可作直頭布袋；然曲折太多，則語意繁碎，整理不下，反不若直頭布袋之爲愈也。（元遺山）


按：此條出元好問《詩文自警》，孔凡禮《元遺山集》卷五四自明初唐之淳《文斷》輯錄。元好問，字裕之，號遺山。

文有以繁爲貴者，若《檀弓》石祁子“沐浴佩玉”、《莊子》之“大塊噫氣”用“者”字；韓子《送孟東野序》用“鳴”字，《上宰相書》“至今稱周公之德”其下又有“不衰”二字：凡此類則以繁爲貴。又有以簡爲貴者，若《舜典》“至於南岳，如岱禮。”“西岳如初”；《史記》“事在某人傳”：凡此類則又以簡爲貴也。但繁而不厭其多，簡而不遺其意，乃爲善矣。（《文則》）


按：考陳騤《文則》未見此條。王構《修辭鑑衡》卷二《繁簡》條，同此，未注出處。然《文則》卷下有云：“文有數句用一類字，所以壯文勢、廣文義也，然皆有法。韓退之爲古文霸，於此法尤加意焉。如《賀冊尊號表》用‘之謂’字，蓋取《易·繫辭》；《畫記》用‘者’字，蓋取《考工記》；《南山詩》用‘或’字，蓋取《詩·北山》。”

文有助辭，猶禮之有儐、樂之有相也。禮無儐則不行，樂無相則不諧，文無助則不順。《檀弓》曰“勿之有悔焉耳矣”，《孟子》曰“寡人盡心焉耳矣”，《檀弓》曰“我弔也與哉”，《左氏傳》曰“獨吾君也乎哉”，凡此一句而三字連助，不嫌其多也。《左氏傳》曰“其有以知之矣”，又曰“其無乃是也乎”，此二句六字成句，而四字爲助，亦不嫌其多也。《檀弓》曰“南宮縚之妻之姑之喪”，《樂記》曰“不知手之舞之足之蹈之也”，凡此不嫌用“之”字爲多。《禮記》曰“言則大矣美矣盛矣”，此不嫌用“矣”字爲多。《檀弓》曰“美哉輪焉”，《論語》曰“富哉言乎”，凡此四字成句而助辭半之，不如是，文不健也。《左氏傳》曰“美哉泱泱乎！大風也哉！表東海者，其太公乎！國未可量也”。此文每句終用助，讀之殊無齟齬艱辛之態。（同）


詩人用助辭，多用韻在其上。有用“也”辭，若“何其處也，必有與也”。有用“而”辭，若“俟我於著乎而，充耳以素乎而”。有用“矣”辭，若“陟彼砠矣，我馬瘏矣”。有用“忌”辭，若“抑磬控忌，抑縱送忌”。有用“兮”辭，若“其實七兮，迨其吉兮”。有用“之”辭，若“知子之順之，雜佩以問之”。有用“止”辭，如“既曰庸止，曷又從止”。有用“且”辭，若“椒聊且，遠條且”。又《禮記》散文亦有韻協，如曰“禮行於郊，而百神受職焉；禮行於社，而百貨可極焉；禮行於祖廟，而孝慈服焉；禮行於五祀，而正法則焉”。（同）


按：上兩條見陳騤《文則》卷上。

結文字須要精神，不要閒言語。韓文公《獲麟解》結云：“麟之所以爲麟者，以德不以形；若麟之出不待聖人，則其謂之不祥也亦宜。”《送浮屠文暢序》結：“余既重柳請，又嘉浮屠能喜文辭，於是乎書。”歐公《縱囚論》結：“是以堯舜三王之治，必本於人情，不立異以爲髙，不逆情以干譽。”皆此法也。（同）


按：唐順之《稗編》所錄《文章辨體》此條注出《麗澤文說》。

詩者始於舜、皋之《賡歌》，三代列國，風雅繼作，今之《三百五篇》是也。其句法自三字至八字，皆起於此。三字句若“鼓咽咽，醉言歸”之類；四字句若“關關雎鳩，在河之洲”之類；五字句若“誰謂雀無角，何以穿我屋”之類；七字句若“交交黄鳥止於棘”之類；八字句若《十月之交》曰“我不敢效我友自逸”之類。漢、魏以降，格致寖多，自唐迄於國朝，而體制大備矣。（同）


按：張鎡《仕學規範》卷三七《作詩》引此條，注出《古今總類詩話》。又按《藝文類聚》卷五六引摯虞《文章流別論》云：“詩之流也，有三言、四言、五言、六言、七言、九言。古詩率以四言爲體，而時有一句二句雜在四言之間，後世演之，遂以爲篇。古詩之三言者，‘振振鷺，鷺于飛’之屬是也；五言者，‘誰謂雀無角，何以穿我屋’之屬是也；六言者，‘我姑酌彼金罍’之屬是也；七言者，‘交交黄鳥止于桑’之屬是也；九言者，‘泂酌彼行潦挹彼注茲’之屬是也。”

詩以意義爲主，文詞次之。或意深義髙，雖文詞平易，自是奇作。世人見古人語句平易，仿效之而不得其意義，便入鄙野可笑。（同）


按：魏慶之《詩人玉屑》卷六引此條，注出《劉貢父詩話》。

“謝朝華之已披，起夕秀於未振”，學詩者尤當領此。陳腐之語，固不必涉筆；然知求去陳腐而翻爲怪怪奇奇不可致詰之語以欺人，不獨欺人，而且自欺，誠學者之大病也。（同）


按：此條出葛立方《韻語陽秋》卷一。


文章辨體凡例

一、文辭以體制爲先。古文類集今行世者，惟梁昭明《文選》六十卷，姚鉉《唐文粹》一百卷、東萊《宋文鑑》一百五十卷、西山前後《文章正宗》四十四卷、蘇伯修《元文類》七十卷爲備。然《文粹》、《文鑑》、《文類》惟載一代之作；《文選》編次無序，如第一卷古賦以《兩都》爲首，而《離騷》反置於後，甚至揚雄《美新》、曹操《九錫文》亦皆收載，不足爲法。獨《文章正宗》義例精密，其類目有四：曰辭命，曰議論，曰敘事，曰詩賦。古今文辭，固無出此四類之外者。然每類之中，眾體並出，欲識體而卒難尋考。故今所編，始於古歌謠辭，終於祭文，每類自爲一類，各以時世爲先後，共爲五十卷。仍宋先儒成說，足以鄙意，著爲序題，錄於每類之首，庶幾少見製作之意云。

一、作文以關世教爲主。上虞劉氏有云：“《詩》三百篇，有美有刺，聖人固已垂戒於前矣。後人纂輯，當本《二南》、《雅》、《頌》爲則。”今依其言。凡文辭必擇辭理兼備、切於世用者取之；其有可爲法戒而辭未精，或辭甚工而理未瑩，然無害於世教者，間亦收入；至若悖理傷教、及涉淫放怪僻者，雖工弗錄。

一、命辭固以明理爲本，然自濂、洛、關、閩諸子闡明理學之後，凡性命道德之言，雖孔門弟子所未聞者，後生學子，皆得誦習；若不顧文辭題意，概以場屋經訓性理之說，施諸詩賦及贈送雜作之中，是豈謂之善學也哉？故西山真氏前後《文章正宗》，凡《太極圖說》及《易傳序》、《東西銘》、《擊壤詩》等作，皆不復錄。今亦遵其意云。

一、古人文辭，多有辭意重複，或方言難曉。晦翁《綱目》及迂齋、疊山古文，若賈生《政事書》之類，皆節取要語。今亦從之。

一、歷代制冊詔誥，蓋皆王言。《文選》、《文章正宗》，止書世代而已。至《文鑑》、《文類》，始列代言名氏。今依前例，悉皆不書。若夫天朝詔誥，豈敢與臣庶文辭同錄，今亦弗載。

一、洪武之初，作者輩出，區區孤陋，弗能博訪盡載。考之《文章正宗》，凡同時及年近諸大老之作，皆不敢錄，以避去取之嫌。今循其例，以俟後之君子。

一、卷中文辭，凡古帝王所作，則稱諡號；餘則稱字稱號。若於表奏之下及不知其字者，則復稱名，非敢有所優劣也。

一、四六爲古文之變，律賦爲古賦之變，律詩雜體爲古詩之變，詞曲爲古樂府之變。西山《文章正宗》凡變體文辭，皆不收錄。東萊《文鑑》則並載焉，今遵其意。復輯四六對偶及律詩、歌曲共五卷，名曰《外集》，附於五十卷之後，以備眾體，且以著文辭世變云。


文章辨體總目

古歌謠辭　一卷

賦　二卷、三卷、四卷、五卷

樂府　六卷、七卷、八卷、九卷

詩　十卷、十一卷、十二卷、十三卷、十四卷

諭告、璽書、批答　十五卷

詔　十六卷

冊、制、誥　十七卷

制策　十八卷

表、露布　十九卷

論諫　二十卷

奏疏　二十一卷、二十二卷、二十三卷

議　二十四卷

彈文、檄　二十五卷

書　二十六卷、二十七卷、二十八卷

記　二十九卷、三十卷、三十一卷

序　三十二卷、三十三卷、三十四卷

論　三十五卷、三十六卷

說、解　三十七卷

辨　三十八卷

原、戒　三十九卷

題跋　四十卷

雜著　四十一卷

箴、銘　四十二卷

頌、贊　四十三卷

七體、問對　四十四卷

傳、行狀　四十五卷

諡法、諡議　四十六卷

碑　四十七卷

墓碑、墓碣、墓表　四十八卷

墓志、墓記、埋銘　四十九卷

誄辭、哀辭、祭文　五十卷

外集總類

連珠、判、律賦　一卷

詩　二卷、三卷、四卷

詞曲　五卷


古歌謠辭

按西山真氏輯《文章正宗》，凡古文辭之載於經、聖人所嘗刪述者，皆不敢錄，獨采書傳所載《康衢》、《擊壤》歌謠之類，列於古詩之前。

【疏證】 真德秀，字希元，號西山，浦城人，慶元五年進士，紹定中，拜參知政事，進資政殿直學士。卒諡文忠。著有《四書集編》、《大學衍義》、《西山文集》等。事跡具《宋史·道學傳》。

真德秀編《文章正宗》二十卷、《續集》二十卷。是集分辭命、議論、敘事、詩歌四類。此書去取嚴格，劉克莊《後村詩話》曰：“《文章正宗》初萌芽，西山先生以詩歌一門屬予編類，且約以世教民彝爲主，如仙釋、閨情、宮苑之類，皆勿取。”顧炎武《日知錄》卷三《孔子刪詩》條曰：“真希元《文章正宗》所選詩，一掃千古之陋，歸之正旨，然病其以理爲宗，不得詩人之趣。”“必以坊淫正俗之旨，嚴爲繩削，雖矯昭明之枉，恐失《國風》之義。六代浮華，固當芟落，必使徐、庾不得爲人，陳、隋不得爲代，毋乃太甚，豈非執理之過乎？”《四庫提要》謂此書“持論甚嚴，大意主於論理而不論文”。此乃宋代理學先生編選文集風氣使然，大抵著眼在道學而非文學也。

《文章正宗》卷二二上，錄《康衢謠》、《擊壤歌》、《南風詩》、《卿雲歌》、《麥秀詩》、《采薇歌》、《飯牛歌》、《扊扅歌》、《朱儒歌》、《築者謳》、《去魯歌》、《楚狂接輿歌》、《滄浪歌》、《獲麟歌》、《曳杖歌》、《黄鵠歌》、《紫芝歌》凡十七首，末注云：“右書傳所載古辭。”

左克明《古樂府》卷一《古歌謠辭》總論云：“上古帝王之世，德化下洽，民樂無事，故擊壤之老人、康衢之童子，與夫卿雲之瑞、南風之時，民莫不因之而成歌，其後風衰雅缺，而妖淫靡曼之聲起，至周衰，有秦青，復有韓娥，衛之王豹，齊之綿駒，皆稱善歌。世傳其能，然並徒歌也。《爾雅》曰：‘徒歌謂之謠。’《廣雅》曰：‘聲比於瑟琴曰歌。’《韓詩章句》云：‘有章曲謂之歌，無章曲謂之謠。’梁元帝《纂要》云：‘齊歌曰謳，吳歌曰歈，楚歌曰豔，浮歌曰哇，振旅而歌曰凱歌，堂上奏樂而歌曰登歌，亦曰升歌。’漢時有相和歌，本出於街陌謳謠，而吳歌雜曲始亦徒歌，後入於樂府。故歌有因地而作者，《易水》、《垓下》之類是也；有因人而作者，《五子》、《華元》之類是也。甯戚以困而歌，項籍以窮而歌，鄭子産、孔子、漢張堪、皇甫嵩、郭喬卿俱取其政治而歌，雖所遇不同，至於發乎情則一也。”

徐師曾《文體明辨·古歌謠辭》序題云：“按歌謠者，朝野詠歌之辭也。《廣雅》云：‘聲比於琴瑟曰歌。’《爾雅》云：‘徒歌謂之謠。’《韓詩章句》云：‘有章曲謂之歌，無章曲謂之謠。’則歌與謠之辨，其來尚矣。然考上古之世，如《卿雲》、《采薇》，並爲徒歌，不皆稱謠；《擊壤》、《扣角》亦皆可歌，不盡比於琴瑟，則歌、謠通稱之明驗也。孔子刪詩，雜取周時民俗歌謠之辭以爲十五《國風》，則是古之有詩皆起於此，故又通謂之詩。至若《國風》以前，歌謠之屬見諸傳記，不一而足；雖未必當時所作，然亦有可采者。及考其別，則有歌，有謠，有謳，有誦，有詩，有辭，不特歌、謠二者而已。”

且曰：“出於經者可信，傳記所載者未必當時所作。”

【疏證】 《文章正宗》卷二二上《曳杖歌》後附注云：“以上古辭，出於經者可信，傳記所載者未必當時所作，姑錄之，以俟考質。”

其好古傳疑之意至矣。今謹遵其意，仍以《康衢》童謠爲首，終於荀卿《佹詩》，彙置卷端，以俟考質云。

【疏證】 《文章辨體》卷一《古歌謠辭》所錄有《康衢謠》、《擊壤歌》、《南風詩》、《卿雲歌》、《采薇歌》、《黃澤謠》、《祈招詩》、《商歌》、《子產歌》、《孔子歌》、《師乙歌》、《獲麟歌》、《接輿歌》、《滄浪歌》、《渡伍員歌》、《越人歌》、《鄴民歌》、《成相》、《佹詩》。

《荀子·賦篇》：“天下不治，請陳《佹詩》。天地易位，四時易鄉。列星殞墜，旦暮晦盲。幽晦登昭，日月下藏。公正無私，反見從横。志愛公利，重樓疏堂。無私罪人，憼革貳兵。道德純備，讒口將將。仁人絀約，敖暴擅強。天下幽險，恐失世英。螭龍爲蝘蜓，鴟梟爲鳳皇。比干見刳，孔子拘匡。昭昭乎其知之明也，郁郁乎其遇時之不祥也，拂乎其欲禮義之大行也，闇乎天下之晦盲也。皓天不復，憂無強也。千歲必反，古之常也。弟子勉學，天不忘也。聖人共手，時幾將矣。與愚以疑，願聞反辭。其小歌曰：念彼遠方，何其塞矣。仁人絀約，暴人衍矣。忠臣危殆，讒人服矣。琁玉瑤珠，不知佩也。雜布與錦，不知異也。閭娵子奢，莫之媒也。嫫母力父，是之喜也。以盲爲明，以聾爲聰，以危爲安，以吉爲凶。嗚呼上天，曷維其同？”

按：荀子《成相》、《佹詩》之體式或源於歌謠，而其所詠迥別於歌謠，故吳訥以此二者附於古歌謠之後，恐未穩也。許學夷《詩源辯體》卷三六：“首卷以荀卿諸詩附入，略不識詩之面目。”則攻之太過。


古賦

按賦者，古詩之流。

【疏證】 班固《兩都賦序》：“或曰賦者古詩之流也。”《文選》李善注：“《毛詩序》曰‘詩有六義焉’，二曰賦。故賦爲古詩之流也。”

黃侃《文心雕龍札記·辨騷第五》：“班固曰：‘賦者，古詩之流也。’自變風終陳夏，而六詩不見采於國史。然歌詠胸懷，本於民性，聲詩之作，未遽廢頹。尋檢左氏內外傳文，所載當世謳名，不一而足：若南蒯之歌（昭公十二年）
 ，萊人之歌（哀公五年）
 ，齊人之歌（哀公二十一年）
 ，申叔儀之歌（哀公十三年）
 ，以及魯人之譏臧孫，鄭人之誦子產，其結言位句，與《三百篇》固已小殊，而大體無別。是知詩句有時而變通，詩體相承而無革。降及戰代，楚國多材，屈子誕生於舊郢，孫卿退老於蘭陵，並爲辭人之宗，開賦體之首。觀孫卿所作《賦》及《佹詩》，是四言爲多，而《成相》之辭，則句度長短儳互。屈子《天問》、《大招》及《九章》諸亂辭，亦盡四言，惟《離騷》、《遠遊》之類，織以長句，而間以語詞，後世遂以此體爲《楚辭》所獨具。檢《國語》載晉惠公改葬共世子，臭達於外，國人誦之曰：‘貞之無報也，孰是人斯而有是臭也！貞爲不聽，信爲不誠，國斯無刑，媮居幸生。不更厥貞，大命其傾。威兮懷兮，各聚爾有，以待所歸兮。猗兮違兮，心之哀兮！歲之二七，其靡有徵兮。若狄公子，吾是之依兮。鎮撫國家，爲王妃兮。’此先於屈子二百餘年，而其句度已長於舊式。《史記》載優孟歌孫叔敖事，亦先於屈子，又南土之舊音也。然則屈子之作，其意等於《風》、《雅》，而其體沿自謳謠。自承宣尼刪訂之緒餘，而下作宋、屈、馬、揚之矩矱。論其大名，則並之於詩；察其分流，則別稱爲賦。班固之論，可謂深察名號，推見原流者已。自彥和論文，別騷於賦，蓋欲以尊屈子，使《離騷》上繼《詩經》，非謂騷、賦有二。觀《詮賦篇》云：‘靈均唱《騷》，始廣聲貌。’是仍以《離騷》爲賦矣。《隋書·經籍志》別《楚辭》於總集，意蓋亦同舍人。觀其序辭云：‘王逸集屈原以下迄劉向’云云，是仍以《楚辭》爲總集矣。惟昭明選文，以《楚辭》所錄爲騷，斯爲大失。後之覽者，宜悉其違戾焉。”

《漢·藝文志》曰：“古者諸侯卿大夫交接鄰國，必稱詩以喻意。春秋之後，聘問歌詠不行於列國，而賢人失志之賦作矣。大儒荀卿及楚臣屈原，離讒憂國，皆作賦以風。其後宋玉、唐勒、枚乘、司馬相如，下及揚子雲，競爲侈麗閎衍之辭，而風諭之義沒矣。”

【疏證】 此出班固《漢書·藝文志·詩賦略》序，原云：“古者，諸侯卿大夫交接鄰國，以微言相感，當揖讓之時，必稱詩以諭其志。蓋以別賢不肖而觀盛衰焉。故孔子曰‘不學詩無以言’也。春秋之後，周道寖壞，聘問歌詠，不行於列國，學詩之士，逸在布衣，而賢人失志之賦作矣。大儒孫卿及楚臣屈原，離讒憂國，皆作賦以風，咸有惻隐古詩之義。其後宋玉、唐勒，漢興枚乘、司馬相如，下及揚子雲，競爲侈麗閎衍之詞，沒其風諭之義。是以揚子悔之曰：‘詩人之賦麗以則，辭人之賦麗以淫。如孔氏之門人用賦也，則賈誼登堂、相如入室矣，如其不用何！’自孝武立樂府而采歌謠，於是有代、趙之謳，秦、楚之風，皆感於哀樂，緣事而發，亦可以觀風俗、知薄厚云。”

按：《漢書·藝文志·詩賦略》著錄“屈原賦二十五篇”，而不以“騷”爲總名。

迨近世祝氏著《古賦辨體》，因本其言而斷之曰：屈子《離騷》即古賦也。古詩之義，若荀卿《成相》、《佹詩》是也。

【疏證】 《古賦辨體》八卷，元祝堯編。堯字君澤，江西上饒人，延祐五年進士，爲江山尹，遷無錫州同知。其書自楚辭以下，凡兩漢、三國、六朝、唐、宋諸賦，每朝錄取數篇，以辨其體格。《文章辨體》論賦之流別，每據《古賦辨體》而立論。

《古賦辨體》卷三《兩漢體上》：“《漢·藝文志》曰：‘大儒荀卿及楚臣屈原，離讒憂國，皆作賦以風。（如所云，則騷即風也。）
 咸有惻隱古詩之義。’（如荀卿《佹詩》、《成相》，並賦也，所謂“古詩之義”在是。）
 ”

摰虞《文章流別論》曰：“賦者，敷陳之稱，古詩之流也。前世爲賦者，有孫卿、屈原，尚頗有古詩之義。至宋玉，則多淫浮之病矣。楚詞之賦，賦之善者也。故揚子稱‘賦莫深於《離騷》’，賈誼之作，則屈原儔也。”

胡應麟《詩藪》雜編卷一：“世率稱楚騷、漢賦，昭明《文選》分騷、賦爲二，歷代因之，名義既殊，體裁亦別。然屈原諸作，當時皆謂之賦。《漢·藝文志》所列‘詩賦’一種，凡百六家，千三百一十八篇，而無所謂‘騷’者。首冠‘屈原賦二十五篇’，序稱‘楚臣屈原，離讒憂國，作賦以風’，則二十五篇之目，即今《九歌》、《九章》、《天問》、《遠遊》等作明矣。所謂《離騷》，自是諸賦一篇之名。太史傳原，末舉《離騷》，而與《哀郢》等篇並列，其義可見。自荀卿、宋玉，指事詠物，別爲賦體。揚、馬而下，大演波流，屈氏諸作，遂俱係《離騷》爲名，實皆賦一體也。”

按：《詩藪》內編卷一又云：“騷與賦句語無甚相遠，體裁則大不同。騷複雜無倫，賦整蔚有序；騷以含蓄深婉爲尚，賦以誇張宏鉅爲工。”“騷盛於楚，衰於漢，而亡於魏；賦盛於漢，衰於魏，而亡於唐。”乃與前說不同。

然其所載，則以《離騷》爲首，而《成相》等弗錄。尚論世次，屈在荀後，而《成相》、《佹詩》亦非賦體。

【疏證】 《古賦辨體》卷一《楚辭體上》第一篇爲《離騷》。

至於《成相》、《佹詩》是否賦體，學界尚存爭議。章太炎《國故論衡·辨詩》云：“屈原、孫卿諸家，爲賦多名。孫卿以《賦》、《成相》分二篇，題號已別，然《賦》篇復有《佹詩》一章，詩與賦未離也。”而吳訥以《成相》、《佹詩》入古歌謠，則恐未當。辯詳前《古歌謠》。

劉師培《論文雜記》：“賦之爲體，則指事類情，不涉虛象，語皆徵實，辭必類物；故賦訓爲鋪，義取鋪張。循名責實，惟記事析理之文，可錫賦名。自戰國之時，楚騷有作，詞咸比興，亦昌賦名，而賦體始淆。”

故今特附古歌謠後，而仍載《楚辭》於古賦之首。蓋欲學賦者必以是爲先也。宋景文公有云：“《離騷》爲辭賦祖，後人爲之，如至方不能加矩，至圓不能過規。”信哉！

【疏證】 宋景文語，見其《筆記》卷中，云：“予謂老子《道德篇》爲玄言之祖，屈原《離騷》爲辭賦之祖，司馬遷《史記》爲紀傳之祖。後人爲之，如至方不能加矩，至圓不能過規矣。”宋祁，字子京，累官翰林學士承旨，卒諡景文。事跡具《宋史》本傳。

賦之源流，黃侃《文心雕龍札記·詮賦第八》以爲章太炎《國故論衡·辨詩篇》所論最爲詳贍。章氏云：“《七略》次賦爲四家：一曰屈原賦，二曰陸賈賦，三曰孫卿賦，四曰雜賦。屈原言情，孫卿效物，陸賈賦不可見，其屬有朱建、嚴助、朱買臣諸家，蓋縱橫之變也。（揚雄賦本擬相如，《七略》相如賦與屈原同次，班生以揚雄賦隸陸賈下，蓋誤也。）
 然言賦者，多本屈原。漢世自賈生《惜逝》，上接《楚辭》，《鵩鳥》亦方物《卜居》。而相如《大人賦》，自《遠遊》流變。枚乘又以《大招》、《招魂》散爲《七發》。其後，漢武帝《悼李夫人》、班婕妤《自悼》，外及淮南、東方朔、劉向之倫，未有出屈、宋、唐、景外者也。孫卿五賦，寫物效情，《蠶》、《箴》諸篇，與屈原《橘頌》異狀；其後《鸚鵡》、《鷦鷯》，時有方物。及宋世《雪》、《月》、《舞鶴》、《赭白馬》諸賦放焉。《洞簫》、《長笛》、《琴》、《笙》之屬，宜法孫卿，其辭義咸不類。徐幹有《玄猿》、《漏巵》、《圓扇》、《橘賦》諸篇，雜書徵引，時見一端，然勿能得全賦，大氐孫卿之體微矣。陸賈不可得中蹤跡。雖然，縱橫者，賦之本。古者誦詩三百，足以專對，七國之際，行人胥附，折衝於尊俎間，其說恢張譎宇，紬繹無窮，解散賦體，易人心志。魚豢稱：‘魯連、鄒陽之徒，援譬引類，以解締結，誠文辯之雋也。’武帝以後，宗室削弱，藩臣無邦交之禮，縱橫既黜，然後退爲賦家，時有解散：故用之符命，即有《封禪》、《典引》；用之自述，而《答客》、《解嘲》興。文辭之繁，賦之末流爾也。雜賦有《隱書》者，傳曰：‘談言微中，亦可以解紛。’與縱橫稍出入。淳于髡《諫長夜飲》一篇，純爲賦體，優孟諸家顧少耳。東方朔與郭舍人爲隱，依以譎諫，世傳《靈棋經》誠偽書，然其後漸流爲占繇矣。管輅、郭璞爲人占，皆有韻，斯亦賦之流也。自屈、宋以至鮑、謝，賦道既極，至於江淹、沈約，稍近凡俗。庾信之作，去古愈遠，世多慕《小園》、《哀江南》輩，若以上擬《登樓》、《閒居》、《秋興》、《蕪城》之儕，其靡已甚。賦之亡蓋先於詩。繼隋而後，李白賦《明堂》，杜甫賦《三大禮》，誠欲爲揚雄臺隸，猶幾弗及，世無作者，二家亦足以殿。自是賦遂泯絕。近世徒有張惠言，區區修補，《黃山》諸賦，雖未至，庶幾李、杜之倫。承千年之絕業，欲以一朝復之，固難能也。然自詩賦道分，漢世爲賦者多無詩。自枚乘外，賈誼、相如、揚雄諸公，不見樂府五言，其道與故訓相儷，故小學亡而賦不作。”

楚按：“楚”指賦之“楚辭體”。其下“兩漢”、“三國六朝”、“唐”、“宋”之目，亦均應視爲“兩漢體”、“三國六朝體”、“唐體”、“宋體”。


楚，國名。

【疏證】 “楚辭”之目，創自有漢。黄伯思《東觀餘論》卷下《校定楚詞序》：“《漢書·朱買臣傳》云：‘嚴助薦買臣，召見，說《春秋》，言楚詞，帝甚悅之。’《王襃傳》云：‘宣帝修武帝故事，徵能爲楚詞者九江被公等。’楚詞雖肇於楚，而其目蓋始於漢世。然屈、宋之文與後世依仿者，通有此目，而陳說之以爲惟屈原所著則謂之《離騷》，後人效而繼之則曰‘楚詞’，非也。自漢以還，文師詞宗，慕其軌躅，摛華競秀，而識其體要者亦寡。蓋屈、宋諸騷，皆書楚語、作楚聲、紀楚地、名楚物，故可謂之楚詞。若‘些’、‘只’、‘羌’、‘誶’、‘蹇’、‘紛’、‘侘傺’者，楚語也；頓挫悲壯，或韻或否者，楚聲也；沅、湘、江、澧、修門、夏首者，楚地也；蘭、茝、荃、葯、蕙、若、蘋、蘅者，楚物也。他皆率若此，故以楚名之。自漢以還，去古未遠，猶有先賢風槪，而近世文士，但賦其體，韻其語，言雜燕、粤，事兼夷、夏，而亦謂之楚詞，失其指矣。”

祝氏曰：“按屈原爲《騷》時，江漢皆楚地。蓋自王化行乎南國，《漢廣》、《江有汜》諸詩已列於二《南》、十五《國風》之先。風、雅既變，而楚狂《鳳兮》、滄浪孺子之歌，莫不發乎情，止乎禮義，而猶有詩人之六義，但稍變《詩》之本體，以‘兮’爲讀，遂爲楚聲之萌蘖也。原最後出，本《詩》之義以爲《騷》，但世號‘楚辭’，不正名曰‘賦’。然自漢以來，賦家體制，大抵皆祖於是焉。”

【疏證】 此段出祝堯《古賦辨體》卷一《楚辭體上》。

《漢廣》、《江有汜》，分別見《詩經·國風》之《周南》、《召南》。黃侃《文選平點》卷一九《登徒子好色賦》有按云：“楚辭者，二《南》之苗裔也。”

楚狂《鳳兮》，出《論語·微子篇》：“楚狂接輿歌而過孔子，曰：‘鳳兮鳳兮，何德之衰！往者不可諫，來者猶可追。已而已而，今之從政者殆而！”沧浪孺子之歌，出屈原《漁父》：“漁父莞爾而笑，鼓枻而去，乃歌曰：‘滄浪之水清兮，可以濯我纓；滄浪之水濁兮，可以濯我足。’遂去不復與言。”

《詩大序》：“故詩有六義焉，一曰風，二曰賦，三曰比，四曰興，五曰雅，六曰頌。”“故變風發乎情，止乎禮義。發乎情，民之性也；止乎禮義，先王之澤也。”

又按晦庵先生曰：“凡其寓情草木、託意男女、以極遊觀之適者，變風之流也；敘事陳情、感今懷古、不忘君臣之義者，變雅之類也；其語祀神歌舞之盛，則幾乎頌矣。至其爲賦，則如《騷經》首章之云；比，則如香草惡物之類；興，則托物興詞，初不取義，如《九歌》沅芷澧蘭以興思公子而未敢言之屬也。但《詩》之興多而比、賦少，《騷》則興少而比、賦多。賦者要當辨此，而後辭義不失古詩之六義矣。”

【疏證】 晦庵語，見朱熹《楚辭集注》卷一《離騷經》，原云：“賦則直陳其事，比則取物爲比，興則託物興詞。其所以分者，又以其屬辭命意之不同而别之也。誦《詩》者先辨乎此，則三百篇者若網在綱，有條而不紊矣。不特《詩》也，楚人之詞，亦以是而求之。則其寓情草木、託意男女、以極遊觀之適者，變風之流也。其敘事陳情、感今懷古、以不忘乎君臣之義者，變雅之類也。至於語冥婚而越禮、攄怨憤而失中，則又《風》、《雅》之再變矣。其語祀神歌舞之盛，則幾乎頌。而其變也，又有盛焉。其爲賦，則如《騷經》首章之云也；比，則香草惡物之類也；興，則託物興詞，初不取義，如《九歌》沅芷澧蘭以興思公子而未敢言之屬也。然《詩》之興多而比、賦少，《騷》則興少而比、賦多，要必辨此而後詞義可尋。讀者不可以不察也。”

按：《文章辨體》古賦卷中，多辨賦、比、興之義。如辨《九歌》，《東皇太一》“全篇賦而比也”；《雲中君》“賦而比也”；《湘君》“賦而比也，然其中有比之比與興而比之義”；《湘夫人》“與前篇比賦同，至‘沅有芷兮澧有蘭，思公子兮未敢言’，則又屬興矣”；《大司命》“賦而比也。卒章言人生貧富貴賤，神實司之，非人能爲，所以順受其正者，嚴矣，其又雅之義歟”；《少司命》“首兩章興也，中間意思纏綿處似風，末段正言稱贊處又似雅與頌，然全篇比、賦之義固已在風與雅、頌之中矣”；《東君》“賦也，似不兼別義，卻有頌體”；《河伯》、《山鬼》皆“賦而比也”。又辨《九章》，《惜誦》“賦也”；《涉江》“賦而比也”；《哀郢》“賦也，有風義”；《抽思》、《懷沙》“賦而比也”；《思美人》“比而賦也”；《惜往日》“賦多而比少”；《橘頌》“雖曰頌橘之德，其實比賦之義”；《悲回風》“比而賦，賦而比”。《遠遊》引祝氏曰“此篇雖託神仙以起興而實非興，舉天地百神以自比而實非比”。《卜居》引祝氏曰“賦也，中用比義”。《漁父》“賦也”。至于宋玉《九辯》，亦一一辨別之，一絲不苟，皆本諸朱子之旨而發揮之。

兩漢

祝氏曰：“揚子雲云：‘詩人之賦麗以則，詞人之賦麗以淫。’騷人之賦與詩人之賦雖異，然猶有古詩之義。辭雖麗而義可則；至詞人之賦，則辭極麗而過於淫蕩矣。蓋詩人之賦，以其吟詠情性也；騷人所賦，有古詩之義者，亦以其發於情也。其情不自知而形於辭，其辭不自知而合於理。情形於辭，故麗而可觀；辭合於理，故則而可法。如或失於情，尚辭而不尚意，則無興起之妙，而於則也何有？又或失於辭，尚理而不尚辭，則無詠歌之遺，而於麗也何有？二十五篇之《騷》，無非發於情者，故其辭也麗，其理也則，而有賦、比、興、風、雅、頌諸義。漢興，賦家專取《詩》中“賦”之一義以爲賦，又取《騷》中“贍麗之辭”以爲辭，若情若理，有不暇及。故其爲麗也，異乎《風》、《騷》之麗，而則之與淫遂判矣。古今言賦，自《騷》之外，咸以兩漢爲古，蓋非魏、晉已還所及。心乎古賦者，誠當祖《騷》而宗漢，去其所以淫而取其所以則，庶不失古賦之本義云。”

【疏證】 此段節自祝堯《古賦辨體》卷三《兩漢體上》。原云：“［荀、屈］其後，宋玉、唐勒、枚乘、司馬相如、揚子雲競爲侈麗閎衍之辭，沒其風喻之義。子雲悔之曰：‘詞人之賦麗以淫。’愚謂騷人之賦與詞人之賦雖異，然猶有古詩之義。辭雖麗而義可則。故晦翁不敢直以詞人之賦視之也。至於宋、唐以下，則是詞人之賦，多沒其古詩之義，辭極麗而過淫傷，已非如騷人之賦矣，而況於詩人之賦乎！何者？詩人所賦，因以吟詠情性也；騷人所賦，有古詩之義者，亦以其發乎情也。其情不自知而形於辭，其辭不自知而合於理，情形於辭，故麗而可觀；辭合於理，故則而可法。然其麗而可觀，雖若出於辭，而實出於情；其則而可法，雖若出於理，而實出於辭。有情有辭，則讀之者有興起之妙趣；有辭有理，則讀之者有詠歌之遺音。如或失之於情，尚辭而不尚意，則無興起之妙，而於則乎何有？後代賦家之俳體是已；又或失之於辭，尚理而不尚辭，則無詠歌之遺，而於麗乎何有？後代賦家之文體是已。是以三百五篇之《詩》、二十五篇之《騷》，莫非發乎情者，爲賦、爲比、爲興，而見於《風》、《雅》、《頌》之體。此情之形乎辭者。然其辭莫不具是理，爲風、爲雅、爲頌而兼於賦、比、興之義，此辭之合乎理者。然其理本不出於情，理出於辭，辭出於情，所以其辭也麗，其理也則，而有風、比、雅、興、頌諸義也與。漢興賦家專取《詩》中賦之一義以爲賦，又取《騷》中贍麗之辭以爲辭，所賦之賦爲辭賦，所賦之人爲辭人，一則曰辭，二則曰辭，若情若理，有不暇及，故其爲麗，已異乎《風》、《騷》之麗，而則之與淫遂判矣。賈、馬、揚、班，賦家之升堂入室者，至今尚推尊之。晦翁云：‘自原之後，作者繼起，獨賈生以命世英傑之材，俯就騷律，非一時諸人所及。’定齋云：‘賦則漫衍，其流體亦叢雜，長卿長於敘事，淵雲長於說理。’林艾軒云：‘揚子雲、班孟堅只填得腔子滿，張平子輩竭盡氣力，又更不及。如是，則賈生之非所及毋論也，張平子輩之更不及不論也，若長卿、子雲、孟堅之徒，誠有可論者。蓋其長於敘事，則於辭也長，而於情或昧；長於說理，則於理也長，而於辭或略。只填得腔子滿，則辭尚未長，而況於理。要之，皆以不發於情故爾。所以漁獵捃摭，誇多鬥靡，而每遠於性情，哀荒褻慢，希合苟容，而遂害於義理。間如《上林》、《甘泉》，極其鋪張，終歸於諷諫，而風之義未泯；《兩都》等賦，極其眩矅，終折以法度，而雅頌之義未泯；《長門》、《自悼》等賦，緣情發義，託物興辭，咸有和平從容之意，而比興之義未泯。一代所見，其與幾何？誠以其時經焚坑之秦，故古詩之義未免沒，而或多淫，近風雅之周，故古詩之義猶有存，而或可則。古今言賦，自《騷》之外，咸以兩漢爲古，已非魏、晉以還所及。心乎古賦者，誠當祖《騷》而宗漢，去其所以淫而取其所以則，可也。今故於此備論古今之體製，而發明揚子‘麗則’、‘麗淫’之旨，庶不失古賦之本義云。”

按：揚子雲語，出《法言·吾子篇》。“詞人”，或作“辭人”。“詩人之賦麗以則”，昔賢注云：“陳威儀，正法則。［宋］咸曰：‘詩人之賦，猶二雅之作。’［吳］ 祕曰：‘一曰風，二曰賦，雅有典則。’”又“詞人之賦麗以淫”注云：“奢侈相勝，靡麗相越，不歸於正也。［宋］咸曰：‘辭人之賦，猶景、唐之流。’［吳］祕曰：‘覽者已過矣。’［司馬］光曰：‘其文皆主於靡麗，而詩人以之立法則，辭人徒誇誕過實，不可爲法。’”

“二十五篇之《騷》”。按《漢書·藝文志》：“屈原賦二十五篇。”朱熹《楚辭集注》以屈原所著二十五篇爲《離騷》：卷一《離騷經》第一；卷二《離騷·九歌》第二；卷三《離騷·天問》第三；卷四《離騷·九章》第四；卷五《離騷·遠遊》第五、《離騷·卜居》第六、《離騷·漁父》第七。考《古賦辨體》卷一、二所收屈原《離騷》、《九歌》、《九章》、《遠遊》、《卜居》、《漁父》，凡二十二篇。

屈、宋之辭，家藏人誦。兩漢而下，祖襲者多。晦翁編類《楚辭後語》，一以時世爲之先後。至其體制，則若詩、若賦、若歌、若辭、若文、若操，與夫諸雜著之近乎楚者，悉皆間見迭書，而不復爲之分類也。

【疏證】 朱熹著《楚辭集注》八卷、《辨證》二卷、《後語》六卷。《後語》六卷，乃刊定晁補之《續楚辭》、《變離騷》二書，錄荀卿至呂大臨凡五十二篇。《楚辭》舊本有東方朔《七諫》、王褒《九懷》、劉向《九歎》、王逸《九思》。晁本刪《九思》一篇。是編並削《七諫》、《九懷》、《九歎》三篇，益以賈誼二賦。朱熹自序云：“右《楚辭後語》目錄，以晁氏所集錄《續》、《變》二書刊補，定著凡五十二篇。晁氏之爲此書，固主於辭，而亦不得不兼於義。今因其舊，則其考於辭也宜益精，而擇於義也當益嚴矣。此余之所以兢兢而不得不致其謹也。蓋屈子者，窮而呼天、疾痛而呼父母之詞也。故今所欲取而使繼之者，必其出於幽憂窮蹙、怨慕悽涼之意，乃爲得其餘韻，而宏衍鉅麗之觀、歡愉快適之語，宜不得而與焉。至論其等，則又必以無心而冥會者爲貴。其或有是，則雖遠且賤，猶将汲而進之。一有意於求似，則雖或真如楊柳，亦不得已而取之耳。若其義，則首篇所著荀卿子之言，指意深切，詞調鏗鏘，君人者誠能使人朝夕諷誦，不離於其側，如衛武公之《抑戒》，則所以入耳而著心者，豈但廣厦細旃、明師勸誦之益而已哉！此固余之所爲眷眷而不能忘者。若《髙唐》、《神女》、《李姬》、《洛神》之屬，其詞若不可廢，而皆棄不錄，則以義裁之，而斷其爲禮法之罪人也。《髙唐》卒章，雖有‘思萬方、憂國害，開聖賢、輔不逮’之云，亦屠人之禮佛、倡家之讀禮耳！幾何其不爲獻笑之資，而何諷益之有哉！其息夫躬、柳宗元之不棄，則晁氏已言之矣，至於揚雄則未有議者，而余獨以爲是其失節亦蔡琰之儔耳。然琰猶知愧而自訟，若雄則反訕前哲以自文，宜又不得與琰比矣。今皆取之，豈不以夫琰之母子無絕道，而於雄則欲因《反騷》而著蘇氏、洪氏之貶詞，以明天下之大戒也。陶翁之詞，晁氏以爲中和之發，於此不類，特以其爲古賦之流而取之，是也。抑以其自謂晉臣、恥事二姓而言，則其意亦不爲不悲矣。序列於此，又何疑焉！至於終篇，特著張夫子、呂與叔之言，蓋又以告夫游藝之及此者，使知學之有本而反求之，則文章有不足爲者矣。其餘微文碎義，又各附見於本篇，此不暇悉著云。”

《楚辭後語》目錄：卷一《成相》、《佹詩》、《易水歌》、《越人歌》、《垓下帳中之歌》、《大風歌》、《鴻鵠歌》；卷二《弔屈原》、《鵩賦》、《瓠子之歌》、《秋風辭》、《烏孫公主歌》、《長門賦》、《哀二世賦》、《自悼賦》、《反離騷》；卷三《絕命詞》、《思玄賦》、《悲憤詩》、《胡笳》；卷四《登樓賦》、《歸去來辭》、《鳴皋歌》、《引極》、《山中人》、《望終南》、《魚山迎送神曲》、《日晩歌》、《復志賦》、《閔己賦》、《別知賦》、《訟風伯》、《弔田横》、《享羅池》、《琴操》；卷五《招海賈》、《懲咎賦》、《閔生賦》、《夢歸賦》、《弔屈原》、《弔萇弘》、《弔樂毅》、《乞巧文》、《憎王孫》；卷六《幽懷》、《書山石》、《寄蔡氏女》、《服胡麻賦》、《毁璧》、《秋風三疊》、《鞠歌》、《擬招》。

迨元祝氏輯纂《古賦辨體》，其曰“後騷”者，雖文辭增損不同，然大意則亦本乎晦翁之舊也。

【疏證】 《古賦辨體》卷九《外錄上·後騷》：“楚臣之騷，即後來之賦。愚於前已屢辨之，然愚載屈、宋之騷而未及於後來之爲騷者，則以賦雖祖於騷，而騷未名曰賦，其義雖同，其名則異。若自首至尾，以騷爲賦，混然並載，誠恐學者徒泥圖駿之間，而不索驪黄之外。騷爲賦祖，雖或信之，賦終非騷，亦或疑之矣。故先以屈、宋之騷載之爲正賦之祖，而別以後來之騷錄之爲他文之冠。有源有委，而因委知源；有祖有述，而因述知祖。則古賦之體，或先或後，同源並祖，於此乎辨之其可也。蓋其意實與《續騷》及《楚辭後語》之意同，然不敢自並前修，故少異其號，謂之‘後騷’焉。”

爲便於全面瞭解祝氏“後騷”之義，此特將《古賦辨體》卷九《外錄》敘題一並錄之，云：“嘗觀晁氏《續騷》以陶公《歸去來辭》爲古賦之流，疑其詩流爲賦、賦又流爲他文，何其愈流愈遠邪？又觀唐元微之曰：‘《詩》訖於周，《離騷》訖於楚，是後詩人流而爲二十四名：賦、頌、銘、贊、文、誄、箴、詩、行、吟、詠、題、怨、歎、章、篇、操、引、謠、謳、歌、曲、詞、調。自操以下八名，皆是起於郊、祭、軍、賓、吉、凶等樂。由詩以下九名，皆屬事而作，雖題號不同，而悉謂之詩。愚謂二十四名，或爲文，或爲詩，要皆是韻語，其流悉源於詩，但後代銘、贊、文、誄、箴之類，終是有韻之文，何可與詩賦例論？亦嘗反覆推之，然後知後代之賦，本取於詩之義以爲賦，名雖曰賦，義實出於詩，故漢人以爲古詩之流。後代之文，間取於賦之義以爲文，名雖曰文，義實出於賦。故晁氏亦以爲古賦之流。所謂流者，同源而殊流爾。如是，賦體之流，固當辯其異；賦體之源，又當辯其同。異同兩辯，則其義始盡，其體始明。此《古賦外錄》之辯所以繼於《古賦辨體》之辯也歟？夫自帝王之書有《明良》之歌、《五子》之歌，詩文雖互見，而詩體實自異。及聖人刪商、周之詩爲一經，而詩體始與文體殊趨。然論詩之體，必論詩之義。詩之義六，惟風、比、興三義，真是詩之全體。至於賦、雅、頌三義，則已鄰於文體。何者？詩所以吟詠情性，如風之本義優柔而不直致，比之本義託物而不正言，興之本義舒展而不刺促，得於未發之性，見於已發之情，中和之氣，形於言語，其吟詠之妙，真有永歌、嗟歎、舞蹈之趣。此其所以爲詩，而非他文所可混入。徒見賦有鋪敘之義，則鄰於文之敘事者；雅有正大之義，則鄰於文之明理者；頌有褒揚之義，則鄰於文之贊德者，殊不知古詩之體，六義錯綜，昔人以風、雅、頌爲‘三經’，以賦、比、興爲‘三緯’。經，其詩之正乎？緯，其詩之葩乎？經之以正，緯之以葩，詩之全體始見，而吟詠情性之作，有非復敘事、明理、贊德之文矣。詩之所以異於文者，以此。賦之源出於詩，則爲賦者，固當以詩爲體，而不當以文爲體。後代以來，人多不知經緯之相因，正葩之相須，吟詠無所因而發，情性無所緣而見。問其所賦，則曰‘賦者鋪也’，如以鋪而已矣，吾恐其賦特一鋪敘之文爾，何名曰賦？是故爲賦者，不知賦之體，而反爲文；爲文者，不拘文之體，而反爲賦。賦家髙古之體，不復見於賦，而其支流軼出，賦之本義乃有見於他文者。觀《楚辭》於屈、宋之後，代相祖述，《續騷》、《後語》等編，中所載如《二招》、《惜誓》以下，至王荆公《寄蔡氏女》、邢敦夫《秋風三疊》，皆本於《騷》，猶曰於賦之體無以異；他如《秋風》、《絕命》、《歸去來辭》等作，則號曰辭；《弔田横》、《萇弘》等作，則號曰文；《易水》、《越人》、《大風》等作，則號曰歌。雖異其號，然取於賦之義則同。蓋於其同而求其異，則賦中之文，誠非賦也；於其異而求其同，則文中之賦，獨非賦乎？必也分賦中之文而不使雜吾賦，取文中之賦而可使助吾賦，分其所可分，吾知分非賦之義者爾。不以彼名曰賦，而遂不敢分；取其所可取，吾知取有賦之義者爾。不以彼名他文而遂不敢取，此正魯男子學柳下惠法也。賦者其可泥於體格之嚴而又不知曲暢旁通之義乎？今故以歷代祖述楚語者爲本，而旁及他有賦之義者，因附益於《辯體》之後，以爲《外錄》，庶幾既分非賦之義於賦之中，又取有賦之義於賦之外，嚴乎其體，通乎其義，其亦賦家之一助云爾。”

按：《續騷》指晁補之《續楚辭》二十卷。《宋史·藝文志》：“晁補之《續楚辭》二十卷。又《變離騷》二十卷。”《郡齋讀書志》卷四上：“《續楚辭》二十卷：右族父吏部公編。擇後世文賦與《楚辭》類者編之。自宋玉以下至本朝王令，凡二十六人，計六十篇，各爲小序，以冠其首。而最喜沈括，以爲辭近原，蓋深探其用意、疾徐其步驟而與之偕，然亦暇而不迫也。”又《變離騷》二十卷：“右族父吏部公編。公既集《續楚辭》，又擇其餘文賦或大意祖述《離騷》、或一言似之者爲一編。其意謂原之作曰《離騷》，餘皆曰《楚辭》。今《楚辭》又變，而乃始曰《變離騷》者，欲後世知其出於原也。猶服盡而繫其姓於祖云。所錄自楚荀卿至本朝王令，凡三十八人，通九十六首。”陳振孫《直齋書錄解題》卷一五著錄《重定楚辭》十六卷、《續楚辭》二十卷、《變離騷》二十卷。署“禮部郎中濟北晁補之無咎撰。”“去《九思》一篇入《續楚辭》，定著十六卷。篇次亦頗改易，又不與陳說之本同。《續》、《變》二篇，皆楚辭流派。其曰‘變’者，又以其類《離騷》而少變也。《新序》三篇，述其意甚詳，然其去取之際或有不可盡曉者。”

是編之賦，既以屈、宋爲首，其兩漢以後，則遵祝氏，而以世代爲之卷次。若當時諸人雜作，有得古賦之體者，亦附各卷之後，庶幾讀者有以得夫旁通曲暢之助云。

三國六朝

祝氏曰：“嘗觀古之詩人，其賦古也，則於古有懷；其賦今也，則於今有感；其賦事也，則於事有觸；其賦物也，則於物有況。情之所在，索之而愈深，窮之而愈妙。彼其於辭，直寄焉而已矣。後之辭人，刊陳落腐，惟恐一話未新；搜奇摘豔，惟恐一字未巧；抽黄對白，惟恐一聯未偶；回聲揣病，惟恐一韻未協。辭之所爲罄矣而愈求，妍矣而愈飾。彼其於情，直外焉而已矣。蓋西漢之賦，其辭工於楚騷；東漢之賦，其又工於西漢；以至三國六朝之賦，一代工於一代。辭愈工，則情愈短而味愈淺；味愈淺則體愈下。建安七子，獨王仲宣辭賦有古風。至晉陸士衡輩《文賦》等作，已用俳體。流至潘岳，首尾絕俳。迨沈休文等出，四聲八病起，而俳體又入於律矣。徐、庾繼出，又復隔句對聯，以爲駢四儷六；簇事對偶，以爲博物洽聞。有辭無情，義亡體失。此六朝之賦所以益遠於古。然其中有安仁《秋興》、明遠《舞鶴》等篇，雖曰其辭不過後代之辭，乃若其情，則猶得古詩之餘情矣。於此益歎古今人情如此其不相遠，古詩賦義其終不泯也。”

【疏證】 此段節自《古賦辨體》卷五《三國六朝體上》，原云：“梁昭明《文選序》云：‘詩有六義，二曰賦。今之作者，異乎古詩之體。今則全取賦名。’愚按《漢·藝文志》云：‘不歌而誦謂之賦。’則知辭人所賦，賦其辭爾，故不歌而誦；詩人所賦，賦其情爾，故不誦而歌。誦者其辭，歌者其情，此古今詩人、辭人之賦所以異也。嘗觀古之詩人，其賦古也，則於古有懷；其賦今也，則於今有感；其賦事也，則於事有觸；其賦物也，則於物有況。情之所在，索之而愈深，窮之而愈妙。彼其於辭，直寄焉而已矣。又觀後之辭人，刊陳落腐，而惟恐一語未新；搜奇摘豔，而惟恐一字未巧；抽黄對白，而惟恐一聯未偶；回聲揣病，而惟恐一韻未協。辭之所爲罄矣而愈求，妍矣而愈飾。彼其於情，直外焉而已矣。是故古人所歌，情至而辭不至，則嗟歎而不自勝；辭盡而情不盡，則舞蹈而不自覺。《三百五篇》所賦，皆絃歌之，以此爾。後來《春秋》朝聘燕享之所賦，猶取於工歌之聲詩。《楚騷》亂倡少歌之所賦，亦取於樂歌之音節。柰之何漢以前之賦出於情，漢以後之賦出於辭，其不歌而誦，全取賦名，無怪也。蓋西漢之賦，其辭工於楚騷；東漢之賦，其辭又工於西漢；以至三國、六朝之賦，一代工於一代。辭愈工則情愈短，情愈短則味愈淺，味愈淺則體愈下。建安七子獨王仲宣辭賦有古風。歸來子曰：‘仲宣《登樓》之作，去楚騷遠，又不及漢，然猶過曹植、陸機、潘岳衆作。魏之賦極此矣。’誠以其《登樓》一賦不專爲辭人之辭，而猶有得於詩人之情，以爲風、比、興等義。晉初陸士衡作《文賦》有曰：‘立片言以居要，乃一篇之警策。’呂居仁曰：‘文章無警策，則不能動人。’但晉、宋間人專致力於此，故失於綺靡，而無髙古氣味。吁，士衡以辭爲警策爾，故曰：‘立言居要居仁。’以辭能動人爾，故曰：‘綺靡無味。’殊不知辭之所以動人者，以情之能動人也，何待以辭爲警策然後能動人也哉！且獨不見古詩所賦乎出於小夫婦人之手，而後世老師宿傅不能道。夫小夫婦人亦安知有所謂辭哉？特其所賦出於胸中，一時之情，不能自已，故形於辭而爲風、比、興、雅、頌等義，其辭自深遠矣。然指此辭之深遠也，情之深遠也。至若後世老師宿傅則未有不能辭者，及其見之於賦，反不能如古者小夫婦人之所爲，則以其徒泥於紙上之語，而不得其胸中之趣，故雖窮年矻矻、操觚弄翰、欲求一辭之及於古，亦不可得。又觀士衡輩《文賦》等作，全用俳體。蓋自楚《騷》‘製芰荷以爲衣，集芙蓉以爲裳’等句，便已似俳，然猶一句中自作對，及相如‘左烏號之彫弓，右夏服之勁箭’等語，始分兩句作對，其俳益甚。故呂與叔曰：‘文似相如殆類俳。’流至潘岳，首尾絕俳，然猶可也；沈休文等出，四聲八病起，而俳體又入於律。爲俳者，則必拘於對之必的；爲律者，則必拘於音之必協。精密工巧，調和便美，率於辭上求之。《郊居賦》中嘗恐人呼‘雌霓’（音齧）作‘倪’，不復論大體意味，乃專論一字聲律，其賦可知。徐、庾繼出，又復隔句對聯，以爲駢四儷六；簇事對偶，以爲博物洽聞。有辭無情，義亡體失，此六朝之賦所以益遠於古。然其中有士衡《歎逝》、茂先《鷦鷯》、安仁《秋興》、明遠《蕪城》、《野鵝》等篇，雖曰其辭不過後代之辭，乃若其情則猶得古詩之餘情。愚於此益歎古今人情如此其不相遠。古詩賦義如此，其終不泯。詩云：‘中心藏之，何日忘之！’六義藏於人心，自有不能忘者，吾烏乎而忘吾情！”

按：《宋書·謝靈運傳論》：“爰逮宋氏，顏、謝騰聲，靈運之興會標舉，延年之體裁明密，並方軌前秀，垂範後昆。若夫敷衽論心，商榷前藻，工拙之數，如有可言。夫五色相宣，八音協暢，由乎玄黄律呂，各適物宜。欲使宮羽相變，低昂舛節，若前有浮聲，則後須切響。一簡之內，音韻盡殊；兩句之中，輕重悉異。妙達此旨，始可言文。”《南齊書·陸厥傳》：“永明末，盛爲文章，吳興沈約、陳郡謝朓、琅邪王融以氣類相推轂，汝南周顒善識聲韻，約等文皆用宮商，以平上去入爲四聲，以此制韻，不可增減，世呼爲‘永明體’。”（按：鍾嶸《詩品序》只言及“蜂腰”、“鶴膝”二病；《南齊書·陸厥傳》亦只言及“平頭”、“上尾”、“蜂腰”、“鶴膝”四病，至王通《中說》始有“四聲八病”之稱，然未詳何所指。日僧徧照金剛《文鏡秘府論·西卷》錄“文二十八種病”，前八種爲：“平頭”、“上尾”、“蜂腰”、“鶴膝”、“大韻”、“小韻”、“旁紐”、“正紐”。是爲今通常所謂“八病”也。而《文鏡秘府論》未言其說之來源，後人遂以此說歸沈約，如王應麟《困學紀聞》卷十引李淑《詩苑類格》云“沈約曰詩有八病”。嚴羽《滄浪詩話》亦云：“四聲設於周顒，八病嚴於沈約。”）《梁書·庾肩吾傳》：“齊永明中，文士王融、謝朓、沈約文章始用四聲，以爲新變。至是，轉拘聲韻，彌尚麗靡，復踰於往時。”

潘岳字安仁。鲍照字明遠。《秋興賦》、《舞鹤賦》分別見《文選注》卷一三、一四。

唐

祝氏曰：“唐人之賦，大抵律多而古少。夫雕蟲道喪，頽波橫流，風騷不古，聲律大盛。句中拘對偶以趨時好，字中揣聲病以避時忌，孰肯學古？或就有爲古賦者，率以徐、庾爲宗，亦不過少異於律爾。甚而或以五七言之詩、四六句之聯爲古賦者。中唐李太白，天才英卓，所作古賦，差強人意，但俳之蔓雖除，而律之根故在。雖下筆有光燄，時作奇語，然只是六朝賦爾。惟韓、柳諸古賦，一以《騷》爲宗，而超出俳律之外。唐賦之古，莫古於此。至杜牧之《阿房宮賦》，古今鱠炙，但太半是論體，不復可專目爲賦矣。毋亦惡俳律之過而特尚理以矯之乎？”

【疏證】 此段節自《古賦辨體》卷七《唐體》，原云：“嘗觀唐人文集及《文苑英華》所載唐賦，無慮以千計，大抵律多而古少。夫古賦之體，其變久矣，而況上之人選進士以律賦、誘之以利祿耶？蓋俳體始於兩漢，律體始於齊、梁。俳者，律之根；律者，俳之蔓。後山云：‘四律之作，始自徐、庾。’俳體卑矣，而加以律；律體弱矣，而加以四六。此唐以來進士賦體所由始也。雕蟲道喪，頽波横流，光芒氣焰，埋鏟晦蝕。風俗不古，風騷不今。後生務進干名，聲律大盛。句中拘對偶，以趨時好；字中揣聲病，以避時忌。孰肯學古哉！退之云：‘時時應事作俗語，下筆令人慚，及以示人，大慚以爲大好，小慚以爲小好，不知古文真何用於今世？’斯言也，其傷今也夫，其懷古也夫。是以唐之一代，古賦之所以不古者，律之盛而古之衰也。就有爲古賦者，率以徐、庾爲宗，亦不過少異於律爾。甚而或以五七言之詩爲古賦者，或以四六句之聯爲古賦者，不知五七言之詩、四六句之聯果古賦之體乎？宋廣平，大雅君子也，其爲《梅花賦》，皮日休尚稱其‘清便富豔，得南朝徐庾體，殊不類其爲人’，他可知矣。且古賦所以可貴者，誠以本心之情有爲而發，六義之體隨寓而形，如雲之行空，風之行水，百態横生，爲變不測，縱横顛倒，不主故常，委蛇曲折，略無留碍。有不齊之齊焉，用俳；有不調之調焉，用律。及爲俳體者，則不然。駢花儷葉，含宮泛商，如無鹽輩，膏沐爲容，而又與西施鬥美。然天下之正色，終自有在。子美詩云：‘詞賦工無益。’其意殆爲俳律者發。李太白天才英卓，所作古賦，差強人意。但俳之蔓雖除，律之根故在，雖下筆有光焰，時作奇語，只是六朝賦爾。惟韓、柳諸古賦，一以騷爲宗，而超出俳律之外。韓子之學，自言其正葩之《詩》而下逮於《騷》；柳之學，自言其本之《詩》以求其恒，參之《騷》以致其幽，要皆是學古者。唐賦之古，莫古於此。至杜牧之《阿房宮賦》，古今膾炙，但大半是論體，不復可專目爲賦矣，毋亦惡俳律之過而特尚理以矯其失與？或疑《詩序》謂‘發乎情止乎禮義’言情言理而不言辭，豈知古人所賦，其有理也，以其有辭；其有辭也，以其有情。其情正，則辭合於理而正；其情邪，則辭背於理而邪。所謂辭者，不過以發其情而達其理，故始之以情，終之以禮義。雖未嘗言辭，而辭實在其中。蓋其所賦，固必假於辭，而有不專於辭者。去古日遠，人情爲利欲所汩，而失其天理之本，然情涉於邪而不正，則以游辭而釋之；理歸於邪而不正，則以強辭而奪之。《易》係六辭，軻書四辭，固不出於理之正，而亦何莫不從心上來？吁！辭者，情之形諸外也；理者，情之有諸中也。有諸中，故見其形諸外；形諸外，故知其有諸中。辭不從外來，理不由他得，一本於情而已矣。若所賦專尚辭、專尚理，則亦何足見其平時素藴之懷、他日有爲之志哉？方今崇雅黜浮，變律爲古，愚故極論律之所以爲律、古之所以爲古。賦者知此，則其形一國之風、言天下之事，當有得古人吟詠情性之妙者矣。”

按：黃侃《文心雕龍札記·詮賦篇》云：“自唐迄宋，以賦取士，創爲律賦，用便程式，命題貴巧，選韻貴險，其規矩則有破題頷接之稱，其精采限於聲律對仗之內，故或謂賦至唐而遂絕，由其體盡變，非復古義也。”劉師培《論文雜記》：“自唐人以律賦取士，而賦體日卑”。“自唐迄宋，以賦造士，創爲律賦，雖貽俳優之譏，然指物貴工，隸事貴當，銖量寸度，言不違宗，合於指事類情之義。其旨則是，其格則非。後儒不察賦義之本原，而所作賦篇，多涉虛象，毋亦昧於文章之流別歟？”又劉師培《漢魏六朝專家文研究》十四《文章變化與文體遷訛》：“世有最可奇異之文體，而世人習焉而不察者，則杜牧《阿房宮賦》及蘇軾前、後《赤壁賦》是也。此二篇非騷非賦，非論非記，全乖文體，難資楷模。”

吁！先正有云：“文章先體制而後文辭。”學賦者其致思焉。

【疏證】 《文章辨體》卷首《諸儒總論作文法》引倪思語曰：“文章以體制爲先，精工次之。”黃庭堅《山谷集》卷二六《書王元之竹樓記後》：“荆公評文章，常先體制而後文之工拙。”

宋

祝氏曰：“宋人作賦，其體有二：曰俳體，曰文體。後山謂歐公以文體爲四六。夫四六者，屬對之文也，可以文體爲之；至於賦，若以文體爲之，則是一片之文押幾箇韻爾，而於風之優游、比興之假託、雅頌之形容，皆不兼之矣。”

【疏證】 此段節自《古賦辨體》卷八《宋體》，原文云：“王荆公評文章，嘗先體製。觀蘇子瞻《醉白堂記》曰：‘“韓白優劣論”爾。’後山云：‘退之作記，記其事爾；今之記，乃論也。’少游謂《醉翁亭記》亦用賦體。范文正公《岳陽樓記》用對句說景，尹師魯曰：‘傳奇體爾。’宋時名公於文章必辯體，此誠古今的論，然宋之古賦，往往以文爲體，則未見其有辯其失者。晦翁云：‘東漢文章漸趨對偶，漢末以後，只做屬對文字。韓文公盡掃去，方成古文。當時信他者少，亦變不盡，及歐公一向變了，亦有欲變而不能者，所以做古文自是古文，四六自是四六，却不衮雜。’後山又云：‘宋初士大夫例能四六。楊文公筆力豪贍，體亦多變，而不脫唐末五代之氣。喜用方語，以切對爲工，乃進士賦體爾。歐陽少師始以文體爲對屬。’愚考唐、宋間文章，其弊有二，曰俳體，曰文體。爲方語而切對者，此俳體也，自漢至隋，文人率用之，中間變而爲雙關體、爲四六體、爲聲律體，至唐而變深，至宋而變極，進士賦體又其甚焉。源遠根深，塞之非易。晦翁又謂‘文章到歐陽、曾、蘇方是暢’，然所謂欲變不能者，豈特四六也哉？後山謂歐公以文體爲四六，但四六對屬之文也，可以文體爲之；至於賦，若以文體爲之，則專尚於理而遂略於辭、昩於情矣。俳律卑淺固可去，議論俊發亦可尚，而風之優柔、比興之假託、雅頌之形容，皆不復兼矣。非特此也，賦之本義，當直述其事，何嘗專以論理爲體邪？以論理爲體，則是一片之文，但押幾箇韻爾，於賦何有？今觀《秋聲》、《赤壁》等賦，以文視之，誠非古今所及，若以賦論之，恐教坊雷大使舞劍，終非本色。學者當以荆公、尹公、少游等語爲法。其曰論體、賦體、傳奇體，既皆非記之體，則文體又果可爲賦體乎？本以惡俳，終以成文，舍髙就下，俳固可惡，矯枉過正，文亦非宜。俳以方爲體，專求於辭之工，文以圓爲體，專求於理之當。殊不知專求辭之工，而不求於情，工則工矣，若求夫言之不足與詠歌嗟歎等義，有乎？否也。專求理之當，而不求於辭，當則當矣，若求夫情動於中與手舞足蹈等義，有乎？否也。故欲求賦體於古者，必先求之於情，則不刊之言，自然於胸中流出，辭不求工而自工，又何假於俳？無邪之思，自然於筆下發之，理不求當而自當，又何假於文？胸中有成思，筆下無費辭，以樂而賦，則讀者躍然而喜；以怨而賦，則讀者愀然以吁；以怒而賦，則令人欲按劍而起；以哀而賦，則令人欲掩袂以泣。動盪乎天機，感發乎人心，而兼出於風、比、興、雅、頌之義焉，然後得賦之正體，而合賦之本義。茍爲不然，雖能脫於對語之俳而不自知，又入於散語之文。渡江前後，人能龍斷，聲律盛行，賦格、賦範、賦選粹，辯論體格，其書甚衆。至於古賦之學，既非上所好，又非下所習，人鮮爲之，就使或爲，多出於閒居暇日，以翰墨娱戲者。或惡近律之俳，則遂趨於文；或惡有韻之文，則又雜於俳。二體衮雜，迄無定向。人亦不復致辨。近年選場以古賦取士，昔者無用，今則有用矣。嘗考春秋之時，覘國盛衰，別人賢否，每於公卿大夫士所賦知之。愚不知今之賦者，其將承累代之積弊，嚘啾咿嚶，而使天醜其行邪？抑將侈太平之極觀，和其聲而鳴國家之盛邪？則是賦也，非特足以見能者之材知，而亦有關吾國之輕重，學者可不自勉！嗟夫，誰謂華髙，企其齊而，古體髙乎哉？誰謂河廣，一葦航之，古體遠乎哉？慎勿以‘無田甫田，維莠驕驕’之心以自阻。”

按：後山語見《後山詩話》。

晦翁云：“宋朝文明之盛，前世莫及。自歐陽文忠公、南豐曾公與眉山蘇公相繼迭起，各以其文擅名一世，傑然自爲一代之文。獨於楚人之賦，有未數數然者。”觀於此言，則宋賦可知矣。

【疏證】 晦翁語見朱熹《楚辭後語》卷六《服胡麻賦》，原云：“《服胡麻賦》者，翰林學士眉山蘇公軾之所作也。國朝文明之盛，前世莫及，自歐陽文忠公、南豐曾公鞏與公三人相繼迭起，各以其文擅名當世，然皆傑然自爲一代之文。於楚人之賦，有未數數然者。獨公自蜀而東，道出屈原祠下，嘗爲之賦，以詆揚雄而申原志，然亦不專用楚語。其輯之亂乃曰：‘君子之道，不必全兮；全身遠害，亦或然兮。嗟子區區，獨爲其難兮；雖不適中，要以爲賢兮。夫我何悲，子所安兮。’是爲有發於原之心，而其詞氣亦若有冥會者。他詞則唯此賦爲近於《橘頌》，故錄其篇云。”

元按：祝堯以漢、魏、唐、宋各爲賦之一體。吳氏用祝氏例，仍以元、明續之。若僅備一代之選則可，若亦視爲一體，恐未當也。蓋賦體之變，至宋已極，元、明乃其緒餘耳。


元主中國百年，國初文學不過循習金源之故步。迨至元混一，士習丕變，於是完顏之粗獷既除，而宋末萎薾之氣亦去矣。

【疏證】 顧嗣立《寒廳詩話》：“元詩承宋、金之季，西北倡自元遺山，而郝陵川、劉靜修之徒繼之，至中統、至元而大盛。然粗豪之習，時所不免。東南倡自趙松雪，而袁清容、鄧善之、貢雲林輩從而和之。時際承平，盡洗宋、金餘習，而詩學爲之一變。延祐、天曆之間，風氣日開，赫然鳴其治平者，有虞、楊、范、揭，一以唐爲宗，而趨於雅，推一代之極盛。”

延祐設科，以古賦命題，律賦之體，繇是而變。

【疏證】 《元史》卷八一《選舉志》：“元初，太宗始得中原，輒用耶律楚材言，以科舉選士。世祖既定天下，王鶚獻計，許衡立法，事未果行。至仁宗延祐間，始斟酌舊制而行之。”“仁宗皇慶二年十月，中書省臣奏：‘科舉事，世祖、裕宗累嘗命行，成宗、武宗尋亦有旨，今不以聞，恐或有沮其事者。夫取士之法，經學實修己治人之道，詞賦乃摛章繪句之學。自隋、唐以來，取人專尚詞賦，故士習浮華。今臣等所擬，將律賦、省題詩、小義皆不用，專立德行明經科，以此取士，庶可得人。’帝然之。十一月，乃下詔，曰：‘惟我祖宗，以神武定天下，世祖皇帝，設官分職，徵用儒雅，崇學校爲育材之地，議科舉爲取士之方，規模宏遠矣。朕以眇躬，獲承丕祚，繼志述事，祖訓是式。若稽三代以來，取士各有科目，要其本末，舉人宜以德行爲首，試藝則以經術爲先，詞章次之，浮華過實，朕所不取。爰命中書，參酌古今，定其餘制。其以皇慶三年八月，天下郡縣興其賢者能者，充貢有司，次年二月會試京師。中選者，朕將親策焉。具合行事宜於後，科場每三歲一次開試。’”又云：“漢人南人第一場明經，經疑二問，《大學》、《論語》、《孟子》、《中庸》內出題，並用朱氏《章句》、《集注》，復以己意結之，限三百字以上。經義一道，各治一經，《詩》以朱氏爲主，《尚書》以蔡氏爲主，《周易》以程氏、朱氏爲主，以上三經兼用古注疏，《春秋》許用《三傳》及胡氏《傳》，《禮記》用古疏注，限五百字以上，不拘格律。第二場古賦詔誥章表內科一道，古賦詔誥用古體，章表四六參用古體。第三場策一道，經史時務內出題，不矜浮藻，惟務直述，限一千字以上。”

按：此所謂“律賦之體，繇是而變”，若指科場風氣轉移則可，若概指有元一代之賦則未必也。

然多浮靡華巧，抑揚歸美。至末年而格調益弱矣。今取黃氏等數篇，附於宋賦之後。其他詩文，間亦附錄各卷云。

【疏證】 《文章辨體》所選元賦有黃溍《太極賦》，吳萊《索居賦》、《貧女賦》，虞伯生《木齋賦》，楊維楨《哀三良賦》、《八陣圖賦》、袁桷《垂綸亭辭》等篇。

明朝按：原作“國朝”，今改。


聖明統御，一洗胡元陋習，以復中國先王之治。當時輔翊興運、以文章名世者，率推承旨宋公濂爲首。

【疏證】 宋濂字景濂，《明史》卷一二八本傳云：濂“於學無所不通，爲文醇深演迤，與古作者並。在朝，郊社宗廟、山川百神之典，朝會宴享、律曆衣冠之制，四裔貢賦賞勞之儀，旁及元勳巨卿碑記刻石之辭，咸以委濂，屢推爲開國文臣之首”。

迨若太史胡公翰，則又宋公之所畏服者也。

【疏證】 胡翰字仲申，金華人，元末“避地南華山，著書自適，文章與宋濂、王褘相上下”。洪武初，聘修《元史》。所著有《春秋集義》、《胡仲子集》、《長山先生集》。事跡具《明史》卷二八五本傳。

今采二公所作，著之於編，以昭我國家文運之興，非若漢、唐、宋歷世之久而後盛也。若夫重熙累洽，作者非一，尚俟博采而備錄云。

【疏證】 所選有宋濂《蟠桃核賦》，胡翰《少梅賦》、《弔董生文》，王褘《招遊子辭》。


樂府

《易》曰：“先王作樂崇德，殷薦之上帝，以配祖考。”

【疏證】 《易·豫》卦之象辭。

成周盛時，大司樂以黃帝、堯、舜、夏、商六代之樂，報祀天地百神。

【疏證】 《周禮·春官》：大司樂“以樂舞教國子舞《雲門》、《大卷》、《大咸》、《大韶》、《大夏》、《大濩》、《大武》。以六律、六同、五聲、八音、六舞大合樂以致鬼神示，以和邦國，以諧萬民，以安賓客，以說遠人，以作動物。”鄭注：“此周所存六代之樂。”《雲門》、《大卷》，黄帝樂；《大咸》、《咸池》，堯樂；《大韶》，舜樂；《大夏》，禹樂；《大濩》，湯樂；《大武》，武王樂。

若宗廟之祭，神既下降，則奏《九德》之歌、《九韶》之舞。

【疏證】 《周禮·春官》：“凡樂圜鍾爲宮，黄鍾爲角，太蔟爲徵，姑洗爲羽，雷鼓雷鼗，孤竹之管，雲和之琴瑟，雲門之舞，冬日至，於地上之圜丘奏之，若樂六變，則天神皆降，可得而禮矣。凡樂圅鍾爲宮，太蔟爲角，姑洗爲徵，南呂爲羽，靈鼓靈鼗，孫竹之管，空桑之琴瑟，咸池之舞，夏日至，於澤中之方丘奏之，若樂八變，則地示皆出，可得而禮矣。凡樂黄鍾爲宮，大呂爲角，太蔟爲徵，應鍾爲羽，路鼓路鼗，隂竹之管，龍門之琴瑟，九德之歌，九韶之舞，於宗廟之中奏之，若樂九變，則人鬼可得而禮矣。”

蓋以六代之樂，皆聖人之徒所制，故悉存之而不廢也。迨秦焚滅典籍，禮樂崩壞。

【疏證】 《史記·秦始皇本紀》：“三十四年，適治獄吏不直者築長城及南越地。始皇置酒咸陽宮，博士七十人前爲夀。僕射周青臣進頌曰：‘他時秦地不過千里，賴陛下神靈明聖，平定海內，放逐蠻夷，日月所照，莫不賓服。以諸侯爲郡縣，人人自安，樂無戰爭之患，傳之萬世，自上古不及陛下威德。’始皇悅。博士齊人淳于越進曰：‘臣聞殷周之王千餘歲，封子弟功臣，自爲枝輔。今陛下有海內而子弟爲匹夫，卒有田常、六卿之臣，無輔拂，何以相救哉？事不師古而能長久者，非所聞也。今青臣又面諛以重陛下之過，非忠臣。’始皇下其議。丞相李斯曰：‘五帝不相復，三代不相襲，各以治，非其相反，時變異也。今陛下創大業，建萬世之功，固非愚儒所知。且越言乃三代之事，何足法也！異時諸侯並爭，厚招游學，今天下已定，法令出一，百姓當家則力農工，士則學習法令辟禁，今諸生不師今而學古，以非當世，惑亂黔首。丞相臣斯昧死言：古者天下散亂，莫之能一，是以諸侯並作，語皆道古以害今，飾虛言以亂實，人善其所私學，以非上之所建立。今皇帝並有天下，別黑白而定一尊。私學而相與，非法教人，聞令下則各以其學議之，入則心非，出則巷議，夸主以爲名，異取以爲髙，率羣下以造謗，如此弗禁，則主勢降乎上，黨與成乎下。禁之便，臣請史官非秦紀皆燒之；非博士官所職，天下敢有藏詩書百家語者，悉詣守尉雜燒之；有敢偶語詩書，棄市；以古非今者族；吏見知不舉者與同罪。令下三十日不燒，黥爲城旦。所不去者，醫藥、卜筮、種樹之書。若欲有學法令，以吏爲師。’制曰可。”

漢興，髙帝自制《三侯》之章，而《房中》之樂則令唐山夫人造爲歌辭。

【疏證】 《史記·樂書》：“髙祖過沛詩《三侯》之章，令小兒歌之。”司馬貞《索隱》：“按過沛詩，即《大風歌》也。其辭曰‘大風起兮雲飛揚，威加海內兮歸故鄉，安得猛士兮守四方’是也。‘侯’，語辭也。詩曰‘侯其褘而’者是也。‘兮’，亦語辭也。沛詩有三‘兮’，故云‘三侯’也。”

《漢書·禮樂志》：“有《房中》祠樂，髙祖唐山夫人所作也。”載《安世房中歌》十七章，其詩曰：“大孝備矣，休德昭清。髙張四縣，樂充宮廷。芬樹羽林，雲景杳冥。金支秀華，庶旄翠旌。”“七始華始，肅倡和聲。神來宴娭，庶幾是聽。粥粥音送，細參人情。忽乘青玄，熙事備成。清思眑眑，經緯冥冥。”“我定曆數，人告其心。敕身齋戒，施教申申。乃立祖廟，敬明尊親。大矣孝熙，四極爰轃。”“王侯秉德，其鄰翼翼。顯明昭式，清明鬯矣。皇帝孝德，竟全大功，撫安四極。”“海內有姦，紛亂東北。詔撫成師，武臣承德。行樂交逆，簫勺羣慝。肅爲濟哉，蓋定燕國。”“大海蕩蕩，水所歸；髙賢愉愉，民所懷。大山崔，百卉殖。民何貴，貴有德。”“安其所，樂終産。樂終産，世繼緒。飛龍秋游上天，髙賢愉樂民人。”“豐草葽，女羅施。善何如，誰能回？大莫大，成教德。長莫長，被無極。”“雷震震，電燿燿。明德鄉，治本約。治本約，澤弘大。加被寵，咸相保。德施大，世曼夀。”“都荔遂芳，窅窊桂華。孝奏天儀，若日月光。乘玄四龍，回馳北行。羽旄殷盛，芬哉芒芒。孝道隨世，我署文章。”“桂華：馮馮翼翼，承天之則。吾易久遠，燭明四極。慈惠所愛，美若休德。杳杳冥冥，克綽永福。”“美芳：磑磑即即，師象山則。嗚呼孝哉，案撫戎國。蠻夷竭歡，象來致福。兼臨是愛，終無兵革。”“嘉薦芳矣，告靈饗矣。告靈既饗，德音孔臧。惟德之臧，建侯之常。承保天休，令問不忘。”“皇皇鴻明，蕩侯休德。嘉承天和，伊樂厥福。在樂不荒，惟民之則。”“浚則師德，下民咸殖。令問在舊，孔容翼翼。”“孔容之常，承帝之明。下民之樂，子孫保光。承順溫良，受帝之光。嘉薦令芳，夀考不忘。”“承帝明德，師象山則。雲施稱民，永受厥福。承容之常，承帝之明。下民安樂，受福無疆。”

陳暘《樂書》卷一六二《西漢樂章》：“漢髙帝過沛，與故人父老湛樂歡哀，作‘風起’之號、‘三侯’之章，後以沛宮爲原廟，有歌童百二十員以相和。班固不次之郊廟之樂，蓋以燕樂，父老之詞，非郊廟所宜歌也。”又《樂書》卷一一三《房中樂》：“《燕禮》：‘若與四方之賓燕有《房中》之樂。’《周禮》：‘鐘師教縵樂、燕樂之鐘磬。’《漢書》曰：‘漢有《房中》祠樂，髙祖唐山夫人所作。’《梁書》曰：‘周備六代之樂，至秦，餘《韶》、《武》、《房中》而已。’由是推之，《房中》之樂自周至於秦、漢，蓋未嘗廢。其所異者，特秦更爲《夀人》，漢更爲《安世》，魏更爲《正世》，至晉復爲《房中》也。”

《史記》云：“髙祖過沛詩《三侯》之章，令小兒歌之。髙祖崩，令沛得以四時歌舞宗廟。孝惠、文、景，無所增更，於樂府習常肄舊而已。”

【疏證】 見前引《史記·樂書》。《漢書·禮樂志》：“髙祖樂楚聲，故《房中樂》，楚聲也。孝惠二年，使樂府令夏侯寬備其簫管，更名曰《安世樂》。”

至班固《漢書》則曰：“漢興，樂家有制氏，但能紀其鏗鏘，而不能言其義。髙祖時，叔孫通制宗廟樂，迎神奏《嘉至》，入廟奏《永至》，乾豆上奏《登歌》，再終下奏《休成》，天子就酒東廂坐定，奏《永安》。”

【疏證】 《漢書·禮樂志》：“漢興，樂家有制氏，以雅樂聲律，世世在太樂官，但能紀其鏗鏘鼓舞，而不能言其義。髙祖時，叔孫通因秦樂人制宗廟樂，大祝迎神於廟門，奏《嘉至》，猶古降神之樂也。皇帝入廟門，奏《永至》，以爲行步之節，猶古《采薺》、《肆夏》也。乾豆上奏《登歌》，獨上歌不以管絃亂人聲，欲在位者徧聞之，猶古《清廟》之歌也。《登歌》再終下，奏《休成》之樂，美神明既饗也。皇帝就酒東廂坐定，奏《永安》之樂，美禮已成也。”

然徒有其名而亡其辭，所載不過武帝《郊祀》十九章而已。

【疏證】 《漢書·禮樂志》載《郊祀歌》十九章。

張燮恩《掬綠軒詩話》卷一：“《風》、《騷》熄後，漢人五言代興，大約分爲兩體：如蘇、李贈答及無名氏之《十九首》，古詩體也；如《廬江小吏妻》、《羽林郎》、《陌上桑》諸篇，樂府體也。昭明選詩，專尚雅音，略於樂府，殊不知措詞敘事，則樂府爲優長也。古樂府亦具三體：如《安世房中歌》，《詩》中之《雅》也；漢武《郊祀》等歌，《詩》中之《頌》也；《小吏妻》、《陌上桑》等篇，《詩》中之《國風》也。”

後儒遂以樂府之名起於武帝，殊不知孝惠二年已命夏侯寬爲樂府令，豈武帝始爲新聲不用舊辭也？

【疏證】 吳兢《樂府古題要解序》云：“樂府之興，肇於漢、魏。”毛晉於《樂府古題要解》書末識云：“漢武帝時乃立樂府，以李延年爲協律都尉，舉司馬相如等數十人，造爲詩賦，略論律呂，以合八音之調，蓋樂府之所肇也。”

《漢書·禮樂志》：“孝惠二年，使樂府令夏侯寬備其簫管，［房中樂］更名曰《安世樂》。”鄭樵《通志》卷四九《樂略第一·正聲序論》：“樂府在漢初雖有其官，然采詩入樂，自漢武始。武帝定郊祀，乃立樂府，采詩夜誦。”

迨東漢明帝，遂分樂爲四品：一曰《大予樂》，郊廟、上陵用之；二曰《雅頌樂》，辟雍、饗射用之；三曰《黃門鼓吹樂》，天子宴羣臣用之；四曰《短簫鐃歌樂》，軍中用之。

【疏證】 《東觀漢記》卷五《樂志》：“漢樂四品：一曰《大予樂》，典郊廟、上陵、殿諸食舉之樂。郊樂，《易》所謂‘先王以作樂崇德殷薦上帝’。《周官》‘若樂六變，則天神皆降，可得而禮也’。宗廟樂，《虞書》所謂‘琴瑟以詠，祖考來假’，《詩》云‘肅雍和鳴，先祖是聽’。食舉樂，《王制》謂‘天子食舉以樂。’《周官》‘王大食則命奏鐘鼓’。二曰《周頌雅樂》，典辟雍、饗射、六宗、社稷之樂。辟雍、饗射，《孝經》所謂‘移風易俗，莫善於樂’，《禮記》曰‘揖讓而治天下者，禮樂之謂也’，社稷所謂‘琴瑟擊鼓，以御田祖’者也。《禮記》曰：‘夫樂施於金石，越於聲音，用乎宗廟、社稷，繫乎山川、鬼神。’此之謂也。三曰《黄門鼓吹》，天子所以宴樂羣臣。《詩》所謂‘坎坎鼓我，蹲蹲舞我’者也。其短簫鐃歌，軍樂也。其傳曰‘黄帝岐伯所作，以建威揚德、風勸士’也。蓋《周官》所謂‘王大獻則令凱樂，軍大獻則令凱歌’也。孝章皇帝親著歌詩四章，列在食舉，又制《雲臺十二門詩》，各以其月祀而奏之。熹平四年正月中出《雲臺十二門》新詩，下大予樂官習誦，彼聲與舊詩並行者，皆當撰錄，以成《樂志》。國家離亂，大厦未安，黄門舊有鼓吹，今宜罷去。”（按此段文字《後漢書·禮儀志》劉昭注引出蔡邕《禮樂志》。）
 馬端臨《文獻通考》卷一二八《樂考一》：“明帝永平三年，博士曹充上言，漢再受命，宜興禮樂。引《尚書璇璣鈐》曰：有帝漢出，德洽作樂名予，乃詔改大樂官曰大予樂，歌詩曲操，以俟君子。自是樂凡四品：一曰大予樂，郊廟上陵諸食舉之；二曰周頌雅樂，辟雍饗射六宗社稷用之；三曰黄門鼓吹樂，天子宴樂羣臣用之；四曰短簫鐃樂，軍中用之（即凱歌也）
 。又采百官詩頌以爲登歌。其後章帝親著歌詩四章，列在食舉。又制《雲臺十二門詩》，各以其月祀而奏之。”按：陳暘《樂書》卷一七五《二漢雜舞》直云“東漢章帝作樂四品”。殆未確。

其說雖載方冊，而其制亦復不傳。魏、晉以降，世變日下，所作樂歌，率皆誇靡虛誕，無復先王之意。

【疏證】 曹魏之樂，郝經《續後漢書》卷八七下下《禮樂·代樂》有云：“樂闋於秦、漢以來，不知先王制作之本，而正聲雅義不傳。其諸樂舞，各以其意爲之，有依仿古樂者，有雜用古今樂者，有皆創爲之者，是以卒歸於鄭衛而不自知也。曹氏簒代，推本二漢，制爲代樂，初有杜夔舊雅樂四曲：一、《鹿鳴》，二、《騶虞》，三、《伐檀》，四、《文王》，皆古聲辭。曹叡太和中，左延年改《騶虞》、《文王》、《伐檀》三曲，更自作曲，名雖存而音節實異。夔曲唯《鹿鳴》不改，正旦大會，太尉奉璧，羣后行禮，東廂雅樂是也。又改行禮詩三篇：一、《於赫篇》，詠曹操聲節，與古《鹿鳴》同；二、《巍巍篇》，詠曹丕，用延年所改《騶虞》聲；三、《洋洋篇》，詠曹叡，用延年所改《文王》聲；四、復用《鹿鳴》，《鹿鳴》之聲重用，而除古《伐檀》，用雅詩之名而無其音，又雜以變風，去取任意，不足以爲樂矣。”鄭樵《通志》卷四九《樂略第一·樂府總序》：“曹魏準《鹿鳴》作《於赫篇》以祀武帝，準《騶虞》作《巍巍篇》以祀文帝，準《文王》作《洋洋篇》以祀明帝。且《清廟》祀文王，《執競》祀武王，莫非頌聲，今魏家三廟純用風、雅，此頌之所以亡也。頌亡，則樂亡矣。是時樂雖亡，禮猶存。宗廟之禮，不用之天，明有尊親也；鬼神之禮不用之人，知有幽明也。梁武帝作《十二雅》，郊廟、明堂、三朝之禮，展轉用之，天地之事、宗廟之事、君臣之事，同其事矣。樂之失也自漢武始，其亡也自魏始；禮之失也自漢明始，其亡也自梁始。禮樂淪亡之所由，不可不知也。”

下至陳、隋，則淫哇鄙褻，舉無足觀矣。

【疏證】 鄭樵《通志》卷四九《樂略第一·正聲序論》：“自永嘉之亂，禮樂日微日替。暨隋平陳，得其一二，則樂府之清商也。文帝聽而善之，曰：‘此華夏正聲也。’乃置清商府，博采舊章，以爲樂之所本在此。自隋之後，復無正聲。”

自時厥後，唯唐、宋享國最久，故其辭亦多純雅。南渡後，夾漈鄭氏著《通志·樂略》，以爲古之達禮有三：一曰燕，二曰享，三曰祀。所謂吉、凶、軍、賓、嘉，皆主此三者。仲尼所刪之《詩》，凡燕、享、祀之時，用以歌之。漢樂府之作以繼三代，因列《鐃歌》與《三侯》以下於篇，亦無其辭。

【疏證】 《通志》卷四九《樂略第一·樂府總序》：“古之達禮三：一曰燕，二曰享，三曰祀。所謂吉、凶、軍、賓、嘉，皆主此三者以成禮。古之達樂三：一曰風，二曰雅，三曰頌，所謂金、石、絲、竹、匏、土、革、木，皆主此三者以成樂。禮樂相須以爲用，禮非樂不行，樂非禮不舉。”又《祀饗正聲序論》云：“仲尼所以爲樂者，在《詩》而已。漢儒不知聲歌之所在，而以義理求《詩》，別撰樂詩以合樂，殊不知樂以《詩》爲本，《詩》以《雅》、《頌》爲正。仲尼識《雅》、《頌》之旨，然後取三百篇以正樂。”

按：《通志》卷四九《樂略第一》於“正聲序論”後，列舉《漢短簫鐃歌二十二曲》而下歷代樂歌甚詳，可參。

後太原郭茂倩輯《樂府》百卷，繇漢迄五代，蒐輯無遺。

【疏證】 宋郭茂倩撰《樂府詩集》一百卷。《四庫全書總目》卷一八七提要云：“《建炎以來繋年要錄》載茂倩爲侍讀學士，郭褒之孫，源中之子，其仕履未詳。本渾州須城人，此本題曰‘太原’，蓋署郡望也。是集總括歷代樂府，上起陶唐，下迄五代。凡《郊廟歌詞》十二卷，《燕射歌詞》三卷，《鼓吹曲詞》五卷，《橫吹曲詞》五卷，《相和歌詞》十八卷，《清商曲詞》八卷，《舞曲歌詞》五卷，《琴曲歌詞》四卷，《雜曲歌詞》十八卷，《近代曲詞》四卷，《雜歌謠詞》七卷，《新樂府詞》十一卷。其解題徵引浩博，援據精審，宋以來考樂府者，無能出其範圍。”

金華吳立夫謂其“紛亂龐雜，厭人視聽，雖浮淫鄙俗，不敢芟夷，何哉？”

【疏證】 此所引吳萊之說，見《淵穎集》卷一二《樂府類編後序》，云：“初太原郭茂倩次古今樂府，但取標題，無時世先後，紛亂厖雜，摹擬蹈襲，層見間出，厭人視聽。今姑就茂倩所次，辨其時代，且選其所可學者，使各成家，又從而論之曰：古之言樂者，必本於詩。詩者，樂之辭而播於聲者也。太史采之，太師肄之，世道之盛衰，時政之治亂，蓋必於詩之正變者得之。詩殆難言矣乎！自秦變古，詩樂失官，至漢而始欲修之，燕、代、荆、楚，稍協律呂；街衢巷陌，交相唱和。當世學者，司馬相如之徒，徒以西蜀雕蟲篆刻之辭，而欲立漢家一代之樂府。傳及魏、晉，流風寖盛，而其所謂樂者，亦止於是。嗚呼！今之去漢則又遠矣。故今或觀樂府之詩者，一切指爲古辭，雖其浮淫鄙倍，不敢芟夷，殘訛缺漏，不能附益，顧獨何哉？誠以古辭重也。魏、晉以降，蓋惟唐人頗以詩自名家，而樂府至雜用古今體。當其初年，江左齊梁宮闈粉黛之尚存，及其中世，代北蕃夷風沙戰伐之或作，是則古之所謂亂世之怨怒、亡國之哀思者，而唐人之辭爲盡有之。欲求其如漢、魏之古辭者少矣。雖然，漢承百王之敝，治不及古；唐之於漢，則又不及於漢者遠甚。是故秦、虢列第，國忠秉政，妖淫蠱惑，養成禍亂，而天下之俗日趨於弊；蕃戎搆難，隴右陷沒，侵陵侮辱，蹙我疆場，而天下之勢卒以日趨於危。擐甲執兵，無有休息，唐之盛時，雖若未見其喪敗亂亡之戚，及其既衰，而遂不能救。然則唐世之治固有以致之，而唐人之辭亦於是乎有以兆之者矣。嗚呼！世道之盛衰，時政之治亂，蓋必於詩之正變者得之。豈不然哉！然而上自朝廷，下至閭閻委巷，苟觀其詩者，則又必因其言辭之所至、聲音之所發，而悉悟其心術之所形、氣數之所至。予聞唐有宋沈者，開元宰相璟之曾孫，每太常樂工奏伎，即能揣其樂聲之休咎，遇有工善篳篥者，且曰：‘彼將神遊墟墓，伎雖善，至尊不宜近。’已而果然，衆工大驚。夫以春秋之世，鄭之七子嘗賦古詩，而趙孟欲以觀其志之所向，然今宋沈乃能以其善樂之故，察人死生貴賤，不遺毫髮，何其神哉！嗚呼，詩本所以爲樂也，詩殆難言矣乎！今之學者，深沈之思不講，而講爲粗疎鹵莽之語；中和之節不諧，而益爲寂寥簡短之音。此其心術之所形，氣數之所至，不惟趙孟知之，是皆見誚於宋沈者也。予故論之，使後之讀是編而欲學是詩者，可不慎哉！”

按：吳萊字立夫，浦陽人。延祐中復科舉之制，以《春秋》貢於鄉試，禮部不第，後以薦署饒州路長薌書院山長，未行而卒。其門人金華宋濂等私諡爲淵穎先生。萊與黃溍、柳貫並受業於宋方鳳，再傳而爲宋濂，遂開明代文章之派。故年不登中壽，身未試一官，而在元人中，屹然負詞宗（《四庫全書總目》卷一六七《淵穎集》提要）
 。有《淵穎集》十二卷。王褘謂“立夫之學尤超卓”（《王忠文集》卷五《宋景濂文集序》）
 。

近豫章左克明復編《古樂府》十卷，斷自陳、隋而止，中間若後魏《楊白花》等淫鄙之辭，亦復收載，是亦未得盡善也。

【疏證】 《古樂府》十卷，元左克明編。自序題“至正丙戌”，則在順帝時也。是書錄古樂府歌辭，分古歌謠、鼓吹曲、横吹曲、相和曲、清商曲、舞曲、琴曲及雜曲，凡八類。自序稱“推本三代而上，下止陳、隋”。卷一〇《雜曲歌辭》錄《楊白花》：“陽春二三月，楊柳齊作花。春風一夜入閨闥，楊花飄蕩落南家。含情出戶脚無力，拾得楊花淚沾臆。秋去春還雙燕子，願銜楊花入窠裏。”題下署曰“古辭”。原按云：“《梁書》曰：楊華，武都仇池人，少有勇力，容貌雄偉，魏胡太后逼通之，華懼及禍，乃率其部曲來降，胡太后追思之不能已，爲作《楊白華歌辭》，使宮人晝夜連臂蹋足歌之，聲甚悽惋。”

今考五禮，以《郊廟歌辭》爲先，《愷樂》、《燕饗歌辭》次之。

【疏證】 五禮，吉、凶、軍、賓、嘉也。郊廟歌辭，蓋對應於三達禮之祀也。以郊廟歌辭爲先，實始於郭茂倩輯《樂府詩集》。其書次序爲郊廟歌辭、燕射歌辭、鼓吹曲辭、横吹曲辭、相和歌辭。吳訥謂“以《郊廟歌辭》爲先，《愷樂》、《燕饗歌辭》次之”，乃或參考郭書。所不同者，《樂府詩集》以“愷樂歌辭”隸於“鼓吹曲辭”，吳訥則以“鼓吹”隸於“愷樂”。參《愷樂歌辭》條。

蓋以其切於世用，足爲製作家之助。至若古今《琴操》與夫《相和》等曲，亦附於後，以俟好古君子之所考訂焉。其或有題無辭，或辭雖存而爲莊人雅士之所厭聞者，茲亦不得錄云。

【疏證】 《琴操》，按《樂府詩集》卷五七《琴曲歌辭》序題謂古琴曲有五曲、九引、十二操。十二操：一曰《將歸操》，二曰《猗蘭操》，三曰《龜山操》，四曰《越裳操》，五曰《拘幽操》，六曰《岐山操》，七曰《履霜操》，八曰《朝飛操》，九曰《別鶴操》，十曰《殘形操》，十一曰《水仙操》，十二曰《襄陵操》。

郊廟歌辭吉禮


《樂記》曰：“王者功成作樂，治定制禮。”

【疏證】 《禮記·樂記》篇。鄭玄注云：“功成治定同時耳，功主於王業，治主於教民。”

考之於古，禮樂之備，莫過於周。故《詩序》謂《昊天有成命》，則郊祀天地之樂歌也；《清廟》，則祀太廟之樂歌也；《我將》、《載芟》、《良耜》，則又明堂社稷之歌章焉。

【疏證】 《詩序》云：“《清廟》，祀文王也。周公既成洛邑，朝諸侯，率以祀文王焉。”“《昊天有成命》，郊祀天地也。《我將》，祀文王於明堂也。”“《載芟》，春籍田而祈社稷也。《良耜》，秋報社稷也。”

千載之下，音樂既亡，而其歌詩尚存者，以其辭焉爾。秦、漢以降，代有製作，然唯漢、唐、宋爲盛者，蓋其混一既久，功德在人，雖其道不能比隆成周，然其致治製作之懿，終非秦、魏、晉、隋、南北、五季之可比也。讀者其尚考焉。

【疏證】 吳訥此郊廟歌辭一段議論，蓋昉自《樂府詩集》卷一《郊廟歌辭》序題，云：“《樂記》曰‘王者功成作樂，治定制禮’，是以‘五帝殊時，不相沿樂；三王異世，不相襲禮’，明其有損益也。然自黄帝以後，至於三代，千有餘年，而其禮樂之備，可以考而知者，唯周而已。《周頌》：《昊天有成命》，郊祀天地之樂歌也；《清廟》，祀太廟之樂歌也；《我將》，祀明堂之樂歌也；《載芟》、《良耜》，籍田社稷之樂歌也。然則祭樂之有歌，其來尚矣。兩漢以後，世有製作，其所以用於郊廟朝廷，以接人神之歡者，其金石之響、歌舞之容，亦各因其功業治亂之所起，而本其風俗之所由。武帝時，詔司馬相如等造《郊祀歌詩十九章》，五郊互奏之。又作《安世歌詩》十七章，薦之宗廟。至明帝，乃分樂爲四品，一曰《大予樂》，典郊廟上陵之樂。郊樂者，《易》所謂‘先王以作樂崇德，殷薦上帝’；宗廟樂者，《虞書》所謂‘琴瑟以詠，祖考來格’，《詩》云‘肅雍和鳴，先祖是聽’也。二曰《雅頌樂》，典六宗社禝之樂。社禝樂者，《詩》所謂‘琴瑟擊鼓，以御田祖’，《禮記》曰‘樂施於金石，越於音聲，用乎宗廟社稷，事乎山川鬼神’是也。永平三年，東平王蒼造《光武廟登歌》一章，稱述功德，而郊祀同用漢歌。魏歌辭不見，疑亦用漢辭也。武帝始命杜夔創定雅樂，時有鄧靜、尹商善訓雅歌歌詩，尹胡能習宗廟郊祀之曲，舞師馮肅、服養曉知先代諸舞，夔總領之。魏復先代古樂，自夔始也。晉武受命，百度草創。泰始二年，詔郊廟明堂禮樂，權用魏儀，遵周室，肇稱殷禮之義，但使傅玄改其樂章而已。永嘉之亂，舊典不存，賀循爲太常，始有《登歌》之樂。明帝太寧末，又詔阮孚增益之。至孝武太元之世，郊祀遂不設樂。宋文帝元嘉中，南郊始設《登歌》，廟舞猶闕，乃詔顏延之造《天地郊登歌》三篇，大抵依仿晉曲，是則宋初又仍晉也。南齊、梁、陳初，皆沿襲，後更創製，以爲一代之典。元魏宇文繼有朔漠，宣武以後，雅好胡曲，郊廟之樂，徒有其名。隋文平陳，始獲江左舊樂，乃調五音爲五夏、二舞、登歌、房中等十四調，賓祭用之。唐髙祖受禪，未遑改造，樂府尚用前世舊文。武德九年，乃命祖孝孫修定雅樂，而梁、陳盡吳、楚之音，周、齊雜胡戎之伎，於是斟酌南北，考以古音，作爲唐樂。貞觀二年奏之。按郊祀、明堂，自漢以來，有夕牲、迎神、登歌等曲，宋、齊以後，又加祼地、迎牲、飲福酒，唐則夕牲、祼地不用樂，公卿攝事又去飲福之樂。安史作亂，咸鎬爲墟，五代相承，享國不永，制作之事，蓋所未暇。朝廷宗廟，典章文物，但按故常，以爲程式云。”

按：《文章辨體·郊廟歌辭》只選錄漢、唐、宋三代歌辭。漢錄《髙帝三侯章》、《安世房中歌》、《武帝郊祀歌》、《光武廟登歌詩》。唐錄《貞觀圜丘樂章》、《貞觀祭方丘樂章》、《貞觀享太廟樂章》、《貞觀祭太社樂章》、《貞觀享先農樂章》、《享先蠶樂章》、《貞觀釋奠文宣王樂章》、《貞觀祀風師樂章》、《祀雨師樂章》、《貞觀朝日夕月樂章》、《貞觀蠟百神樂章》。宋錄《建隆郊祀歌》、《祀皇地祇》、《祀享太廟》、《祭社稷》、《親耕籍田》、《景祐祭文宣王廟》。

愷樂歌辭軍禮


《周禮·大司樂》曰：“王師大獻，則令奏《愷樂》。”

【疏證】 《周禮》鄭玄注云：“大獻，獻捷於祖；愷樂，獻功之樂。”

《大司馬》曰：“師有功，則《愷樂》獻於社。”鄭康成云：“兵樂曰愷，獻功之樂也。” 是則軍禮之有《愷樂》，其來尚矣。

【疏證】 《周禮·大司馬》：“若師有功，則左執律，右秉鉞，以先愷樂獻於社。”鄭玄注：“功，勝也；律，所以聽軍聲；鉞，所以爲將威也。先，猶道也。兵樂曰愷。獻於社，獻功於社也。《司馬法》曰‘得意則愷樂’。愷歌示喜也。”

髙承《事物紀原》卷二《樂府聲歌部·凱歌》：“蔡邕《禮志》曰：‘黃帝使岐伯作軍樂凱歌。’今還軍有樂，即其遺意也。”

若夫《鼓吹》、《鐃歌》、《橫吹》之名，則起於漢。崔豹《古今注》云：“漢樂有《黃門鼓吹》，天子所以燕羣臣。《短簫鐃歌》，乃《鼓吹》之一章，亦以賜有功。”是則“鐃歌”與“鼓吹”，得通名爲《鼓吹曲》，但所用異爾。

【疏證】 吳訥以“鼓吹曲辭”並入“愷樂歌辭”。《文章辨體》卷七《鼓吹鐃歌曲》序論，出自《樂府詩集》卷一六《鼓吹曲辭》之序題，云：“鼓吹曲，一曰短簫鐃歌。劉瓛定軍禮云：鼓吹，未知其始也。漢班壹雄朔野而有之矣。鳴笳以和簫聲，非八音也。騷人曰‘鳴篪吹竽’是也。蔡邕《禮樂志》曰：漢樂四品，其四曰短簫鐃歌，軍樂也。黄帝、岐伯所作，以建威揚德、風敵勸士也。《周禮·大司樂》曰：‘王師大獻，則令奏愷樂。’《大司馬》曰：‘師有功則愷樂獻於社。’鄭康成云：‘兵樂曰愷，獻功之樂也。’《春秋》曰：‘晉文公敗楚於城濮。’《左傳》曰：‘振旅愷以入。’《司馬法》曰：‘得意則愷樂愷歌以示喜也。’《宋書·樂志》曰：‘雍門周說孟嘗君鼓吹於不測之淵。說者云鼓自一物，吹自竽籟之屬，非簫鼓合奏，別爲一樂之名也。’然則《短簫鐃歌》此時未名鼓吹矣。應劭《漢鹵簿圖》唯有騎執箛箛，即笳，不云鼓吹，而漢世有《黄門鼓吹》。漢享宴食舉樂十三曲，與魏世鼓吹長簫同，長簫、短簫，《伎錄》並云絲竹合作，執節者歌。又《建初錄》云：《務成》、《黄爵》、《玄雲》、《遠期》，皆騎吹曲，非鼓吹曲。此則列於殿庭者名鼓吹，今之從行鼓吹爲騎吹，二曲異也。又孫權觀魏武軍作鼓吹而還，此應是今之鼓吹。魏、晉世又假諸將帥及牙門，曲蓋鼓吹，斯則其時方謂之鼓吹矣。按《西京雜記》：漢大駕祠甘泉汾隂，備千乘萬騎，有黄門前後部鼓吹，則不獨列於殿庭者名鼓吹也。漢《遠如期》曲辭有‘雅樂陳’及‘增夀萬年’等語，馬上奏樂之意，則《遠期》又非騎吹曲也。《晉中興書》曰：漢武帝時，南越加置交趾、九真、日南、合浦、南海、鬱林、蒼梧七郡，皆假鼓吹。《東觀漢記》曰：建初中，班超拜長史，假鼓吹麾幢。則《短簫鐃歌》，漢時已名鼓吹，不自魏、晉始也。崔豹《古今注》曰：漢樂有《黄門鼓吹》，天子所以宴樂羣臣也。《短簫鐃歌》，鼓吹之一章爾，亦以賜有功諸侯。然則《黄門鼓吹》、《短簫鐃歌》與《横吹曲》得通名《鼓吹》，但所用異爾。”

崔豹《古今注》卷中：“《短簫鐃歌》，軍樂也。黄帝使岐伯所作也。所以建武揚德，風勸戰士也。《周禮》所謂‘王大捷，則令凱樂；軍大獻，則令凱歌’者也。漢樂有《黄門鼓吹》，天子所以宴樂羣臣；《短簫鐃歌》，鼓吹之一章耳，亦以賜有功諸侯。”

漢有《朱鷺》等二十二曲，列於《鼓吹》，謂之《鐃歌》。

【疏證】 《文章辨體》卷七“漢鼓吹鐃歌曲”序題云：“《古今樂錄》曰：《漢鼓吹鐃歌》十八曲，字多訛誤。一曰《朱鷺》，二曰《思悲翁》，三曰《艾如張》，四曰《上之回》，五曰《擁離》，六曰《戰城南》，七曰《巫山髙》，八曰《上陵》，九曰《將進酒》，十曰《君馬黄》，十一曰《芳樹》，十二曰《有所思》，十三曰《雉子斑》，十四曰《聖人出》，十五曰《上邪》，十六曰《臨髙臺》，十七曰《遠如期》，十八曰《石留》，又有《務成》、《玄雲》、《黄爵》、《釣竿》，其辭已亡。《擁離》亦曰《翁離》，而諸篇之辭率多殘缺難曉云。”

《樂府詩集》卷一六《鼓吹曲辭》序題云：“漢有《朱鷺》等二十二曲，列於鼓吹，謂之鐃歌。”又《鼓吹曲辭·漢鐃歌》敘，亦引《古今樂錄》，末云：“或云漢鐃歌二十一，無《釣竿》。”

又有《橫吹曲》二十八解，然辭多不傳。

【疏證】 《樂府詩集》卷二一《横吹曲辭》序題云：“李延年因胡曲，更造新聲二十八解，乘輿以爲武樂。後漢以給邊将。和帝時，萬人將軍得用之。魏、晉以來，《二十八解》不復具存，而世所用者，有《黄鵠》等十曲，其辭後亡。又有《關山月》等八曲，後世之所加也。”

《文章辨體》此節敘愷樂鼓吹，而又言及“橫吹曲”者，蓋以“橫吹曲”通於“鼓吹曲”之故。《樂府詩集》卷二一《横吹曲辭》序題云：“横吹曲，其始亦謂之鼓吹，馬上奏之，蓋軍中之樂也。北狄諸國，皆馬上作樂，故自漢以來，北狄樂總歸鼓吹署，其後分爲二部，有簫笳者，爲鼓吹，用之朝會道路，亦以給賜。漢武帝時，南越七郡皆給鼓吹是也。有鼓角者，爲横吹，用之軍中，馬上所奏者是也。《晉書·樂志》曰：横吹有鼓角，又有胡角。按《周禮》云：‘以鼖鼓鼓軍事。’舊說云，蚩尤氏帥魑魅與黄帝戰於涿鹿，帝乃始命吹角爲龍鳴以禦之。其後魏武北征烏丸，越沙漠，而軍士思歸，於是減爲半鳴，尤更悲矣。横吹有雙角，即胡樂也。漢博望侯張騫入西域，傳其法於西京，唯得《摩訶兜勒》一曲。李延年因胡曲更造《新聲二十八解》，乘輿以爲武樂。後漢以給邊将。和帝時，萬人將軍得用之。魏、晉以來，《二十八解》不復具存，而世所用者，有《黄鵠》等十曲，其辭後亡。又有《關山月》等八曲，後世之所加也。後魏之世，有《簸邏回歌》，其曲多可汗之辭，皆燕、魏之際鮮卑歌歌辭，虜音不可曉解，蓋大角曲也。”“自隋以後，始以横吹用之鹵簿，與鼓吹列爲四部，總謂之鼓吹，並以供大駕及皇太子王公等。一曰棡鼓部，其樂器有棡鼓、金鉦、大鼓、小鼓、長鳴角、次鳴角、大角七種。棡鼓金鉦一曲，夜警用之。大鼓十五曲，小鼓九曲，大角七曲，其辭並本之鮮卑。二曰鐃鼓部，其樂器有歌、鼓、簫、笳四種，凡十二曲。三曰大横吹部，其樂器有角、節鼓、笛、簫、篳篥、笳、桃皮篳篥七種，凡二十九曲。四曰小横吹部，其樂器有角、笛、簫、篳篥、笳、桃皮篳篥六種，凡十二曲，夜警亦用之。唐制，太常鼓吹令掌鼓吹，施用調習之節，以備鹵簿之儀，而分五部。一曰鼓吹部，其樂器如隋棡鼓部，而無大角，棡鼓一曲十疊，大鼓十五曲，嚴用三曲，警用十二曲，金鉦無曲，以爲鼓節，小鼓九曲，上馬用一曲，嚴警用八曲，長鳴一曲三聲，上馬嚴警用之，中鳴一曲三聲，用與長鳴同。二曰羽葆部，其樂器如隋鐃鼓部，而加錞于，凡十八曲。三曰鐃吹部，其樂器與隋鐃鼓部同，凡七曲。四曰大横吹部，其樂器與隋同，凡二十四曲：黄鍾角八曲，中呂宮二曲，中呂徵一曲，中呂商三曲，中呂羽四曲，中呂角四曲，無射二曲。五曰小横吹部，其樂器與隋同，其曲不見，疑同用大横吹曲也。凡大駕行幸，則夜警晨嚴。大駕夜驚十二曲，中警七曲，晨嚴三通，皇太子夜警九曲，公卿以下夜警七曲，晨嚴並三通，夜警衆一曲，轉次而振也。”

《文章辨體》卷七《橫吹曲辭》題下敘云：“按《樂府集》云：‘橫吹，其始亦謂之鼓吹，後分爲二：有簫笳者，謂之鼓吹，用之朝會道路，亦以賜有功；有鼓角者，爲橫吹，用之軍中，馬上奏之。’《解題》曰：‘漢《橫吹曲》二十八解，李延年造。魏、晉以來，唯傳十曲：一曰《黃鵠》，二曰《隴頭》，三曰《出關》，四曰《入關》，五曰《出塞》，六曰《入塞》，七曰《折楊柳》，八曰《黃覃子》，九曰《赤之揚》，十曰《望行人》。後有《關山月》、《洛陽道》、《長安道》、《梅花落》、《紫騮馬》、《驄馬》、《雨雪》、《劉生》八曲，合十八曲。’古辭多亡，後人取六朝唐人詩，以補觀覽，然皆近體，殊失古義，今皆不錄。獨采古辭存者數篇並後人擬作者附之。蕭梁時，又有《橫吹》等歌三十六曲，其辭多亡，止存《企喻》、《慕容垂》、《木蘭》等曲，辭義皆無取，今亦不載。”

按：于北山校《文章辨體序說》據《文章辨體式》，以“橫吹曲辭”爲“樂府”之一類，與“愷樂歌辭”並列；又據程崟《重刊文章辨體式序》而謂此篇或即程氏所補作者。今考《文章辨體》之體例，卷首目錄第七卷“愷樂歌辭”目下有序題，而其後“鼓吹鐃歌曲”與“橫吹曲辭”目下則無之。考正文第七卷，“愷樂歌辭”标題前低二格，而其後“鼓吹鐃歌曲”與“橫吹曲辭”則低三格，其意實以“鼓吹鐃歌曲”與“橫吹曲辭”皆隸屬於“愷樂歌辭”，而非復與“愷樂歌辭”相並列者也。

曹魏嘗改漢《鐃歌》爲十二曲，而辭率矯誕。

【疏證】 《樂府詩集》卷一八《鼓吹曲辭》錄繆襲《魏鼓吹曲》，敘云：“《晉書·樂志》曰：‘魏武帝使繆襲造鼓吹十二曲以代漢曲，一曰《楚之平》，二曰《戰滎陽》，三曰《獲呂布》，四曰《克官渡》，五曰《舊邦》，六曰《定武功》，七曰《屠柳城》，八曰《平南荆》，九曰《平關中》，十曰《應帝期》，十一曰《邕熙》，十二曰《太和》。’”

按：繆襲所造《魏鼓吹曲》十二篇，載《宋書·樂志》。

《樂府詩集》卷一六《鼓吹曲辭》序題云：“漢有《朱鷺》等二十二曲，列於鼓吹，謂之鐃歌。及魏受命，使繆襲改其十二曲，而《君馬黄》、《雉子斑》、《聖人出》、《臨髙臺》、《遠如期》、《石留》、《務成》、《玄雲》、《黄爵》、《釣竿》十曲並仍舊名。是時，吳亦使韋昭改製十二曲，其十曲亦因之，而魏、吳歌辭存者唯十二曲，餘皆不傳。晉武帝受禪，命傅玄製二十二曲，而《玄雲》、《釣竿》之名不改。”

按：傅玄所造《晉鼓吹曲》二十二篇，韋昭造《吳鼓吹曲》十二篇，並載《宋書·樂志》。

《晉書·樂志》：“及魏受命，改其十二曲，使繆襲爲詞，述以功德，代漢。改《朱鷺》爲《楚之平》，言魏也；改《思悲翁》爲《戰滎陽》，言曹公也；改《艾如張》爲《獲呂布》，言曹公東圍臨淮、擒呂布也；改《上之回》爲《克官渡》，言曹公與袁紹戰、破之於官渡也；改《雍離》爲《舊邦》，言曹公勝袁紹於官渡、還譙、收葬死亡士卒也；改《戰城南》爲《定武功》，言曹公初破鄴、武功之定始乎此也；改《巫山髙》爲《屠柳城》，言曹公越北塞、歷白檀、破三郡烏桓於柳城也；改《上陵》爲《平南荆》，言曹公平荆州也；改《將進酒》爲《平關中》，言曹公征馬超、定關中也；改《有所思》爲《應帝期》，言文帝以聖德受命應運期也；改《芳樹》爲《邕熙》，言魏氏臨其國、君臣邕穆、庶績咸熙也；改《上邪》爲《太和》，言明帝繼體承統、太和改元、德澤流布也。其餘並同舊名。”

厥後柳宗元進《唐鐃歌》。

【疏證】 《樂府詩集》卷二〇《鼓吹曲辭·唐愷樂歌辭》序題云：“《唐書·樂志》曰：唐制凡命將出征，有大功獻浮馘，其愷樂用鐃吹二部。樂器有笛、篳篥、簫、笳、鐃、鼓、歌七種，迭奏《破陣樂》等四曲，一《破陣樂》，二《應聖期》，三《賀聖歡》，四《君臣同慶樂》。初太宗平東都，破宋金剛，其後蘇定方執賀魯，李勣平髙麗，皆備軍容凱歌以入。而《貞觀顯慶開元禮》並無儀注。太常舊有《破陣樂》、《應聖期》兩曲歌辭，至太和三年，始具儀注。又補撰二曲爲四曲云。”

《柳河東集》卷一《唐鐃歌鼓吹曲十二篇並序》：“臣宗元言：臣幸以罪居永州，受食府廪，竊活性命，得視息，無治事，時恐懼，小閒又盜取古書文句，聊以自娱。伏觀漢、魏以來，代有《鐃歌鼓吹詞》，惟唐獨無有。臣爲郎時，以太常聯禮部，嘗聞鼓吹署有戎樂，詞獨不列。今又考漢曲十二篇、魏曲十四篇、晉曲十六篇，漢歌詞不明紀功德，魏、晉歌功德。今臣竊取魏、晉義，用漢篇數，爲《唐鐃歌鼓吹曲》十二篇，紀髙祖、太宗功能之神奇，因以知取天下之勤勞、命將用師之艱難。每有戎事，治兵振旅，幸歌臣詞以爲容，且得大戒，宜敬而不害。臣淪棄即死，言與不言，其罪等耳，猶冀能言，有益國事，不敢效怨懟默已，謹冒死上。”

按：柳氏《唐鐃歌》敘目曰：“隋亂既極，唐師起晉陽，平姦豪，爲生人義主，以仁興武，爲《晉陽武》第一。唐既受命，李密自敗來歸，以開黎陽，斥東土，爲《獸之窮》第二。太宗師討王充，建德助逆，師奮擊武牢，下擒之，遂降充，爲《戰武牢》第三。薛舉據涇以死，子仁杲尤勇以暴，師平之，爲《涇水黄》第四。輔氏憑江淮，竟東海，命將平之，爲《奔鯨沛》第五。梁之餘保荆、衡、巴、巫，窮南越，良將取之不以師，爲《苞枿》第六。李軌保河右，師臨之不克，變，或執以降，爲《河右平》第七。突厥之大，古夷狄莫強焉，師大破之，降其國，告於廟，爲《鐵山碎》第八。劉武周敗裴寂，咸有晉地，太宗滅之，爲《靖本邦》第九。李靖滅吐谷渾西海上，爲《吐谷渾》第十。李靖滅髙昌，爲《髙昌》第十一。既克東蠻，羣臣請圖蠻夷狀，如《周書》王會，爲《東蠻》第十二。”

《樂府詩集》卷二〇：“《唐鼓吹鐃歌》十二曲，柳宗元作，以紀髙祖太宗功德，及征伐勤勞之事。一曰《晉陽武》，二曰《獸之窮》，三曰《戰虎牢》，四曰《涇水黄》，五曰《奔鯨沛》，六曰《苞枿》，七曰《河右平》，八曰《鐵山碎》，九曰《靖本邦》，十曰《吐谷渾》，十一曰《髙昌》，十二曰《東蠻》。按此諸曲，史書不載，疑宗元私作而未嘗奏，或雖奏而未嘗用，故不被於歌，如何承天之造宋曲云。”

洪武中，宋濂擬《宋鼓吹》，雖如魏之曲數，而辭義殆過之矣。今特錄附漢曲之後，以爲好古學者之助云。

【疏證】 宋濂《文憲集》卷三一《宋鐃歌鼓吹曲序》云：“臣聞真人應運而起，旋隂轉陽，協和神人，剗革僭偽，期底隆平。於時五季之亂已極，光嶽氣分，河海怒溢，強臣悍將，割土分疆，擅執節鉞，倒持天柄，敢拒帝命，莫之敢制。我太祖躬屬櫜鞬，奉命四征，赫聲濯靈，所向輒克。姦惡授首，獻於太廟。已而大功既茂，天命攸歸，乃受周禪，即皇帝位。璽書誕頒，天日昭煥。凡厥臣庶，莫不翹足延頸，以俟太平。皇帝若曰：‘皇天既畀我有家，朕夙夜曷敢荒寧。彼螢爝之微，僅若一髮，欲抗明於日月，疇能置諸，朕當剪其孽芽，毋使滋蔓。爾有衆尚克協乃心，以底天之罰。’越建隆元年夏五月丁巳，上親征澤潞，六月辛巳，克其城，李筠赴火死。冬十月丁亥，又親征淮南，十一月丁未，傅其城，未幾拔之，李重進亦赴火死。乾德元年春二月，髙繼沖遣客將王昭濟奉表稱臣，而荆南平。三月壬戌，王師入朗州，獲周保權以歸，而湖湘又平。三年春正月，取劍州，蜀主孟昶封府庫以降。開寶三年秋九月己亥朔，伐南漢。四年春正月辛未，次白田，其主劉鋹素服出降。七年冬十月，王師伐南唐，八年冬十一月乙未，李煜奉表納降。由是天威所加，如雷如霆，有觸之者，靡不殞滅。太祖既棄羣臣，上游帝所，太宗嗣厥大寶，駸惠前烈，文綏武戡，唯日不足。太平興國三年夏四月己卯，平海節度使陳洪進以漳、泉二州獻。五月，吳越王錢俶復盡獻其國所有地。四年春二月甲子，上親征太原。夏五月甲申，北漢主劉繼元率其官屬，銜璧入朝。自是海內羣雄皆爲臣僕，風氣宣通，罔有限域。東西幅員盈三萬里，梯山航海，獻贄奉琛，委蛇而來。上實天府，戴白之叟，垂髫之童，皥皥熙熙，莫知帝力。於是宋興至是已二十年矣。臣惟帝王之興，自有貞符，歷古以來，史不絕書。我太祖之生也，祥光瑞彩，流爲精英，異芳幽馥，鬱爲神氣。所居之地，紫氣隨之。建纛而出，白日爲暈。是蓋上天著厥嘉貺，以流耿光於無窮。故自唐虞禪受之後，鮮不以征誅而得天下，其中豈無揖遜而紹位者，皆陽予隂奪，尋即廢之，惟我太祖應乎天而順乎人，陳橋之戴，黄衣之加，蓋迫於甚不得已爾。由是能大一統，臣服四海，用作神主，聖德神功，巍巍堂堂，傳至孫子，億萬斯年，跨漢、唐而追三代，何其盛哉！然而《短簫鐃歌》，黄帝、岐伯所以建威揚德、風勸敵士者也，周制因之，其在大司樂，則王師大獻，乃令奏愷樂，在大司馬，若師有功，則愷樂獻於社。大抵皆軍樂也。古樂久已亡失，至漢有《朱鷺》等十二曲，列於鼓吹，謂之《鐃歌》，今尚可考見。自時厥後，代有其辭，而唐柳宗元獨凖漢曲，仿其篇數，作《鼓吹鐃歌》，以紀髙祖、太宗功德及征伐勤勞之事。臣雖不佞，自幼以文字爲職，輒取法漢、唐，窮思畢精，作爲歌辭，以侑戎樂。治兵振旅之際，得於馬上奏之，焜耀鏗鍧，震撼無際，使有宋之成烈，增光於後，無讓於前。臣死且不朽，臣謹冒死上。”

按：宋濂《宋鼓吹》敘目曰：“太祖生洛陽甲馬營中，神光滿室，有香郁然，經宿不散，此聖徵先見者也，爲《啟聖徵》第一。太祖將北伐，師次陳橋驛，諸將以黄袍加上身，列拜庭中，稱萬歲，遂詣崇元殿，行禪代禮，爲《受周禪》第二。昭義節度使李筠據澤潞弗服，上御六師平之，爲《斮老雄》第三。淮南節度使李重進不庭，憑恃江淮，招集亡命，上親討之，爲《長淮沸》第四。上遣將討張文表，假道荆南，其主髙繼沖懼，奉表稱臣，爲《耀靈威》第五。師克南平，趨朗州，武安節度使周保權拒命，討獲之，爲《鷹之揚》第六。諸將伐蜀，取劍州，蜀主孟昶封府庫請降，爲《巴蜀平》第七。南漢劉鋹據嶺南，良將征之，鋹教象爲陣以禦我，集勁弩射之，奔，鋹遂詣轅門降，爲《象斯奔》第八。王師伐江南，江南主李煜降，時彗出柳，歷輿鬼，爲《彗出柳》第九。太宗既繼大統，平海節度使陳洪進獻漳、泉二州，爲《拓閩關》第十。吳越王錢俶見上威德日盛，盡獻其土地，爲《吳越歸》第十一。海內咸臣，唯北漢假息湯釜，上親征之，其主劉繼元素服紗帽待罪臺下，詔釋之，爲《克戎逋》第十二。”

考宋代鐃歌鼓吹曲，作者尚有數家。

一、姜夔。《白石道人歌曲》卷一《聖宋鐃歌鼓吹曲》十四首。序云：“慶元五年，青龍在己亥，鄱陽民姜夔頓首上尚書。臣聞《鐃歌》者，漢樂也，殿前謂之鼓吹，軍中謂之騎吹，其曲有《朱鷺》等二十二篇，由漢逮隋，承用不替，雖名數不同，而樂紀罔墜，各以詠歌祖宗功業。唐亡，鐃部有柳宗元作十二篇，亦棄弗錄。神宋受命，帝績皇烈，光耀震動，而逸典未舉。乃政和七年，臣工以請，上詔製用，中更否擾，聲文罔傳，中興文儒薦有擬述，不麗於樂，厥誼不昭。臣今製曲辭十四首，昧死以獻。臣若稽前代《鐃歌》咸敘威武，衂人之軍，屠人之國，以得土疆，乃矜厥能。惟我太祖、太宗、真、仁、髙宗，或取或守，罔匪仁術，討者弗戮，執者弗劉，仁融義安，歷數彌永，故臣斯文特唱盛德，其辭舒和，與前作異。臣又惟宋因唐度，古曲墜逸，鼓吹所錄，惟存三篇，譜文乖訛，因事製辭，曰《導引曲》、《十二時》、《六州歌頭》，皆用羽調，音節悲促，而登封岱宗、郊祀天地、見廟耕籍、帝后冊寶、發引升祔，五禮殊情，樂不異曲，義理未究。乞詔有司，取臣之詩，協其清濁，被之簫管，俾聲暢辭達，感藏人心，永念宋德，無有紀極，海內稱幸。臣夔頓首上尚書。”按其敘目曰：“《上帝命》，太祖受命也，五季亂極，人心戴宋，太祖無心而得天下也。《河之表》，破澤州也，李筠不知天命，自憑其勇，不能降心以至於叛而死也。《淮海濁》，定維揚也，李重進自謂周大臣，不屈於太祖，作鐡券以安之，猶據鎮叛。《沅之上》，取湖南也，湖南有難，乞援於我，至則拒焉，我師取之。《皇威暢》，得荆州也，我師救湖南，道荆州，髙繼沖懼，歸其土。《蜀山邃》，取蜀也，孟昶恃其國險，且結河東以拒命，兵加國除。《時雨霈》，取廣南也，劉鋹淫虐，我師弔其民，俘鋹以歸。《望鍾山》，下江南也，李煜乍臣乍叛，勢窮乃降，而我師未嘗戮一人也。《大哉仁》，吳越錢俶獻其國也。《謳歌歸》，陳洪進以漳、泉來獻也。《伐功繼》，克河東也，始太祖之伐河東，誓不殺一人，又哀劉氏之不祀，故緩取之，至太宗始得其地。《帝臨墉》，親征契丹於澶淵也。《維四葉》，美致治也。《炎精復》，歌中興也。”

二、崔敦詩。韓元吉《南澗甲乙稿》卷九《應詔舉所知狀》：“左文林郎、兩浙路轉運司幹辦公事崔敦詩，服勤州縣，不廢古文，所撰《國朝鐃歌鼓吹曲》，筆力雄健，有唐柳宗元風。”

三、謝翺。謝翺《晞髮集》卷一《宋鐃歌鼓吹曲》。其敘目曰：“太祖嘗微時歌日岀，其後卒平僭亂，證於日，爲《日離海》第一。宋既受天命，爲下所推戴，懲五季亂，誓將整師，秋毫無犯，爲《天馬黄》第二。宋既有天下，李筠懷不軌，據壺關以叛，王師討平之，爲《征黎》第三。上親征李重進，至廣陵，臨其城，拔之，爲《上臨墉》第四。湖湘亂，命將拯之，至江陵，周保權已平賊，出軍澧南以拒，卒取滅亡，爲《軍澧南》第五。王師拯湖湘，道渚宮，髙繼沖懼，出迎，悉以其版籍來上，爲《鄰之震》第六。蜀主昶懼，隂結太原，獲其諜，六師征之，昶至以母託，上許歸母，數日昶卒，母以酒酹地，因不食亦卒，爲《母思悲》第七。劉鋹亂嶺南，爲象陣，以拒王師，象奔踶反踐，俘鋹以獻，爲《象之奔》第八。上命將平南唐，誓城陷毋得輒戮一人，衆咸聽命，爲《征誓》第九。錢氏奄有吳越，朝會貢獻，不絕於道，至是以版圖歸職方，爲《版圖歸》第十。陳洪進初隸南唐，崎嶇得達於天子，至是籍其國封略來獻，爲《附庸畢》第十一。太祖征河東，班師以伐，功遺太宗，卒成其志，爲《上之回》第十二。”

明人所作之當代鐃歌鼓吹曲，亦有多家：楊維楨應太祖之召，撰《大明鐃歌鼓吹曲》十三篇，載《鐡崖古樂府補》卷五。陶安撰《大明鐃歌鼓吹曲》，載《陶學士集》卷一〇。王紳撰《擬大明鐃歌鼓吹曲》十二首，載《繼志齋集》卷一。王洪撰《大明鐃歌鼓吹曲》十一首，載《毅齋集》卷二。劉養浩撰《皇明鐃歌鼓吹曲》，見胡翰《胡仲子集》卷八《劉養浩鐃歌鼓吹曲後跋》。

全祖望《鮚埼亭集》卷一《皇雅·聖清戎樂詞一十六篇》，可視爲“清鐃歌鼓吹曲”也。其序云：“三祖二宗之豐功，非筆札所能盡其揚扢。自來館閣諸臣，大都隨一時一事而述之，而未有兼綜五朝之備者。今條其節目之大者一十有六，括爲《鐃歌》，以視唐柳宗元、宋謝翱，不足爲役，故未敢以上之太常焉。”

燕饗歌辭賓禮、嘉禮


《儀禮·燕禮》曰：“工歌《鹿鳴》、《四牡》、《皇皇者華》”。“笙入，奏《南陔》、《白華》、《華黍》”。“乃間歌《魚麗》，笙《由庚》；歌《南有嘉魚》，笙《崇丘》；歌《南山有臺》，笙《由儀》。遂歌鄉樂，《周南》：《關雎》、《葛覃》、《卷耳》；《召南》：《鵲巢》、《采蘩》、《采蘋》。”此則燕饗之有樂也。

【疏證】 洪邁《容齋續筆》卷一五《南陔六詩》：“《南陔》、《白華》、《華黍》、《由庚》、《崇丘》、《由儀》六詩，毛公爲《詩詁訓傳》，各置其名，述其義，而亡其辭。《鄉飲酒·燕禮》云‘笙入堂下，磬南北面立。樂奏《南陔》、《白華》、《華黍》’，‘乃間歌《魚麗》，笙《由庚》；歌《南有嘉魚》，笙《崇丘》；歌《南山有臺》，笙《由儀》；乃合樂，《周南》：《關睢》、《葛覃》、《卷耳》；《召南》：《鵲巢》、《采蘋》、《采蘩》’。竊詳文意，所謂歌者有其辭，所以可歌，如《魚麗》、《嘉魚》、《關睢》以下是也；亡其辭者不可歌，故以笙吹之，《南陔》至于《由儀》是也。”

《王制》曰：“天子食舉以樂。”《大司樂》：“王大食，皆奏鐘鼓。”此食舉之有樂也。

【疏證】 陳暘《樂書》卷一九六《王日食一舉》：“古者天子食，日舉以樂，卒食以樂徹於造，蓋無大喪、大荒、大禮，則必以樂侑食，使聞和聲，則心平而氣行也。《語》曰‘亞飯干適楚，三飯繚適蔡，四飯缺適秦’，每飯異樂，每大食，爲侑食之樂，大致如此。然王日一舉以樂侑食者，膳夫之職，至於大食三侑，又大司樂之職也。古者飯必告飽，告飽必侑特牲，三飯告飽而侑，則九飯三侑矣。荀卿、大戴皆言三侑之不食，則以樂侑食，至於三禮之大成也。禮之大成者，皆令奏鐘鼓，則非三侑之食無鐘鼓矣。《傳》曰‘王者飲食有食舉之樂，所以順天地、養神明、求福應’，蓋本諸此。漢太樂，舊傳食舉十三曲，章帝推用《鹿鳴》一曲。晉荀勗去《鹿鳴》舊歌，更造食舉東西廂樂歌。宋、齊食舉十曲。則以樂侑食，先王所不廢，況後世乎？”又同卷《王大食三侑》曰：“膳夫掌王之飲食膳羞，以養王。王日一舉鼎，十有二物，以樂侑食，卒食，以樂徹於造。凡此王常食之食，非大食之食也。常食之食以樂侑之，則大食以樂侑之可知矣。公食大夫禮三飯而後侑，則以樂侑食，猶《儀禮》以幣侑食也。三侑之樂，皆令奏鐘鼓，則鐘鼓，樂之盛也；大食，禮之盛也，有盛禮必有盛樂以樂之，非王者以大臨物，安足享此！禮成於三，而樂亦如之。故王大食則其禮具三侑，則其樂備。王者以樂侑食，豈特樂吾一身爲哉？乃所以樂天下也。隋制，食舉上夀，奏《需夏》之曲；殿上登歌，用文武之舞；聖朝侑食，奏《和安》之曲，亦一時之制也。”

漢明帝定樂，二曰《雅頌》，三曰《黃門鼓吹》者，皆燕射及宴羣臣之所用也。

【疏證】 《樂府詩集》卷一三《燕射歌辭》序題：“《隋書·樂志》曰：‘漢明帝時，樂有四品。’其二曰《雅頌樂》，辟雍饗射之所用。則《孝經》所謂‘移風易俗，莫善於樂。’《禮記》曰：‘揖讓而治天下者，禮樂之謂也。’三曰《黄門鼓吹》，天子宴羣臣之所用，則《詩》所謂‘坎坎鼓我，蹲蹲舞我’者也。”

又有《殿中御飯食舉》七曲，《太樂食舉》十三曲，然世皆不傳。

【疏證】 王應麟《玉海》卷一〇四《音樂·漢食舉樂》：“《禮儀志》，歲首大朝賀，其儀云云，舉觴御座前，司空奉羮，大司農奉飯，奏食舉之樂，百官受賜宴饗，大作樂。上陵之儀，太官上食，太常樂奏食舉，《文始》、《五行》之舞。《宋志》，章帝元和二年，宗廟樂，故事，食舉有《鹿鳴》、《承元氣》二曲。三年，自作詩四篇，一曰《思齊皇姚》，二曰《六麒麟》，三曰《竭肅雍》，四曰《陟叱根》，合前六曲以爲宗廟食舉。加宗廟《重來》、《上陵》二曲，合八曲爲上陵食舉。減宗廟《承元氣》一曲，加《惟天之命》、《天之曆數》二曲，合七曲爲殿中御飯食舉。又漢太樂食舉十三曲：一曰《鹿鳴》，二曰《重來》，三曰《初造》，四曰《俠安》，五曰《歸來》，六曰《遠期》，七曰《有所思》，八曰《明星》，九曰《清涼》，十曰《涉大海》，十一曰《大置酒》，十二曰《承元氣》，十三曰《海淡淡》。魏氏及晉荀勗、傅玄並爲歌詞。魏時省《遠期》、《承元氣》、《海淡淡》三曲。蔡邕論敘漢樂，一曰郊廟神靈，二曰天子享宴，三曰大射辟雍，四曰短簫鐃歌。《東都賦》‘食舉雍徹，太師奏樂’注：‘蔡邕《禮樂志》曰：“漢樂有四品，一天子樂，郊祀陵廟殿中諸會食舉也。”’（謂永平時。）章帝親著歌詩四章，列在《食舉》。《通典》：漢享宴食舉樂十三曲。馬融《長笛賦》‘陳於東階，八音俱起，食舉雍徹，勸侑君子’注：‘食舉謂進食於天子而設樂，食竟，奏詩之樂以徹食。蔡邕《禮樂志》曰：“天子中樂殿中食舉樂也。”《周禮》曰“及徹而歌徹”，又曰“王以樂侑食”。’《王制》謂‘天子食舉以樂’。《周官》‘大食令奏鐘鼓’。”

唯晉荀勗所定歌章具存。

【疏證】 荀勗造《食舉樂東西廂歌》十二篇，載《宋書·樂志》。一曰《煌煌》，當《鹿鳴》；二曰《賓之初筵》，當《於穆》；三曰《三后》，當《昭昭》；四曰《赫矣》，當《華華》；五曰《烈文》，當《朝宴》；六曰《猗歟》，當《盛德》；七曰《隆化》，當《綏萬邦》；八曰《振鷺》，當《朝朝》；九曰《翼翼》，當《順天》；十曰《既宴》，當《陟天庭》；十一曰《時邕》，當《參兩儀》；十二曰《嘉會》。

按：《樂府詩集》卷一三《燕射歌辭》序題：“漢有《殿中御飯食舉》七曲，《太樂食舉》十三曲，魏有《雅樂》四曲，皆取周詩《鹿鳴》。晉荀勗以《鹿鳴》燕嘉賓，無取於朝，乃除《鹿鳴》舊歌，更作《行禮詩》四篇，先陳三朝朝宗之義，又爲《王公上壽酒食舉樂歌詩》十二篇。司律陳頎以爲三元肇發，羣后奉璧，趨步拜起，莫非行禮，豈容別設一樂，謂之行禮。荀譏《鹿鳴》之失，似悟昔繆還制四篇，復襲前軌，亦未爲得也。終宋、齊以來，相承用之。”

唐貞觀初，新定《十二和》之樂，其曰《天子食舉》及飲酒奏《休和》，受朝奏《正和》，正、至禮會奏《昭和》，皇太子軒懸出入奏《承和》，而史亦亡其辭。

【疏證】 《新唐書·禮樂志》：“初，祖孝孫已定樂，乃曰大樂，與天地同和者也。製《十二和》，以法天之成數，號《大唐雅樂》。一曰《豫和》，二曰《順和》，三曰《永和》，四曰《肅和》，五曰《雍和》，六曰《夀和》，七曰《太和》，八曰《舒和》，九曰《昭和》，十曰《休和》，十一曰《正和》，十二曰《承和》。用於郊廟朝廷，以和人神。孝孫已卒，張文收以爲《十二和》之制未備，乃詔有司釐定，而文收考正律呂，起居郎呂才叶其聲音，樂曲遂備。自髙宗以後，稍更其曲，名《開元定禮》，始復遵用孝孫《十二和》。其著於禮者，一曰《豫和》，以降天神，冬至祀圜丘，上辛祈穀，孟夏雩，季秋享明堂，朝日夕月巡狩，告於圜丘，燔柴告至，封祀太山，類於上帝，皆以圜鐘爲宮三奏，黄鐘爲角，太蔟爲徵，姑洗爲羽，各一奏，文舞六成。五郊迎氣，黄帝以黄鐘爲宮，赤帝以函鐘爲徵，白帝以太蔟爲商，黑帝以南呂爲羽，青帝以姑洗爲角，皆文舞六成。二曰《順和》，以降地祇，夏至祭方丘，孟冬祭神州地祇，春秋社，巡狩告社，宜於社，禪社首，皆以函鐘爲宮，太蔟爲角，姑洗爲徵，南呂爲羽，各三奏，文舞八成，望於山川，以蕤賓爲宮三奏。三曰《永和》，以降人鬼，時享禘祫有事，而告謁於廟，皆以黄鐘爲宮三奏，大呂爲角，太蔟爲徵，應鐘爲羽，各二奏，文舞九成；祀先農，皇太子釋奠，皆以姑洗爲宮，文舞三成，送神各以其曲一成；蜡兼天地人，以黄鐘奏《豫和》，蕤賓、姑洗、太蔟奏《順和》，無射、夷則奏《永和》，六均皆一成，以降神，而送神以《豫和》。四曰《肅和》，登歌以奠玉帛，於天神以大呂爲宮，於地祇以應鐘爲宮，於宗廟以圜鐘爲宮，祀先農釋奠以南呂爲宮，望於山川，以函鐘爲宮。五曰《雍和》，凡祭祀以入俎，天神之俎，以黄鐘爲宮；地祇之俎，以太蔟爲宮；人鬼之俎，以無射爲宮。又以徹豆，凡祭祀俎入之後，接神之曲亦如之。六曰《夀和》，以酌獻飲福，以黄鐘爲宮。七曰《太和》，以爲行節，亦以黄鐘爲宮。凡祭祀，天子入門而即位，與其升降，至於還次，行則作，止則止，其在朝廷，天子將自內出，撞黄鐘之鐘，右五鐘應，乃奏之，其禮畢，興而入，撞蕤賓之鐘，左五鐘應，乃奏之，皆以黄鐘爲宮。八曰《舒和》，以出入二舞，及皇太子、王公、羣后、國老，若皇后之妾御、皇太子之宮臣出入門，則奏之，皆以太蔟之商。九曰《昭和》，皇帝、皇太子以舉酒。十曰《休和》，皇帝以飯，以肅拜三老，皇太子亦以飯，皆以其月之律均。十一曰《正和》，皇后受冊以行。十二曰《承和》，皇太子在其宮有會以行，若駕出，則撞黄鐘，奏《太和》，出太極門，而奏《采茨》，至於嘉德門而止；其還也亦然。”

迨宋建隆中，始作朝會樂章，載之於史。

【疏證】 《宋史·樂志一》：“宋初，命（竇）儼仍兼太常。建隆元年二月，儼上言曰：‘三五之興，禮樂不相沿襲。洪惟聖宋，肇建皇極，一代之樂，宜乎立名。樂章固當易以新詞，式遵舊典。’從之。因詔儼專其事。儼乃改周樂（按指五代後周之樂。）文舞崇德之舞爲文德之舞，武舞象成之舞爲武功之舞；改樂章《十二順》爲《十二安》，蓋取‘治世之音安以樂’之義。祭天爲《髙安》，祭地爲《静安》，宗廟爲《理安》，天地宗廟登歌爲《嘉安》，皇帝臨軒爲《隆安》，王公出入爲《正安》，皇帝食飲爲《和安》，皇帝受朝皇后入宮爲《順安》，皇太子軒縣出入爲《良安》，正冬朝會爲《永安》，郊廟俎豆入爲《豐安》，祭享酌獻飲福受胙爲《禧安》，祭文宣王、武成王同用《永安》，籍田先農用《静安》。”

按：《宋史·樂志十三》載《建隆乾德朝會樂章二十八首》。皇帝升坐，《隆安》；公卿入門，《正安》；上壽，《禧安》；（皇帝舉酒第一盞用《白龜》，第二盞《甘露》，第三盞《紫芝》，第四盞《嘉禾》，第五盞《玉兔》。）
 羣臣舉酒，《正安》。（羣臣第一盞畢作《玄德升聞》，第二盞畢《天下大定》。）


今錄所存晉、宋之辭，以俟采擇云。

【疏證】 《文章辨體》所錄有晉《四廂樂歌》、《正旦行禮歌》、《王公上壽酒歌》、《食舉東西廂歌》；唐《功成慶善樂辭》、《中和樂辭》；宋《乾德朝會樂章》。

琴曲歌辭

《白虎通》曰：“琴者，禁止於邪，以正人心者也。”

【疏證】 徐堅《初學記》卷一六《樂部下·琴第一》敘事引《白虎通》曰：“琴者，禁也，禁止於邪，以正人心也。”

故先王以是爲修身理性之具。其長三尺六寸，象歲之三百六十日也；廣六寸，法六合也；前廣後狹，尊卑象也；上圓下方，法天地也。

【疏證】 《樂府詩集》卷五七《琴曲歌辭》序題：“琴者，先王所以修身理性、禁邪防淫者也。是故，君子無故不去其身。《唐書·樂志》曰：‘琴，禁也。夏至之音，隂氣初動，禁物之淫心也。’《世本》曰：‘琴，神農所造。’《廣雅》曰：‘伏羲造琴，長七尺二寸，而有五絃。’揚雄《琴清英》曰：‘舜彈五絃之琴，而天下化。’《琴操》曰：‘琴長三尺六寸六分，象三百六十日；廣六寸，象六合也；文上曰池，池水也，言其平；下曰濱，濱，賓也，言其服也；前廣後狹，尊卑象也；上圓下方，法天地也；五絃象五行也。文王武王加二絃，以合君臣之恩。’《古今樂錄》曰：‘今稱二絃爲文武絃是也。’應劭《風俗通》曰：‘七絃法七星也。’《三禮圖》曰：‘琴第一絃爲宮，次絃爲南，次爲角，次爲羽，次爲徵，次爲少宮，次爲少商。’桓譚《新論》曰：‘今琴四尺五寸，法四時五行也。’”

今觀五曲、九引、十二操，率皆後人所爲。

【疏證】 《樂府詩集》卷五七《琴曲歌辭》序題：“古琴曲有五曲、九引、十二操。五曲一曰《鹿鳴》，二曰《伐檀》，三曰《騶虞》，四曰《鵲巢》，五曰《白駒》。九引，一曰《烈女引》，二曰《伯妃引》，三曰《貞女引》，四曰《思歸引》，五曰《霹靂引》，六曰《走馬引》，七曰《箜篌引》，八曰《琴引》，九曰《楚引》。十二操，一曰《將歸操》，二曰《猗蘭操》，三曰《龜山操》，四曰《越裳操》，五曰《拘幽操》，六曰《岐山操》，七曰《履霜操》，八曰《朝飛操》，九曰《別鶴操》，十曰《殘形操》，十一曰《水仙操》，十二曰《襄陵操》。自是以後，作者相繼，而其義與其所起略可考而知，故不復備論。《樂府解題》曰《琴操》紀事好與本傳相違，存之者以廣異聞也。”

若文王《居憂》，孔子《猗蘭》、《將歸》等操，怨懟躁激，害義尤甚，故皆不取。

【疏證】 陳暘《樂書》卷一二〇《琴操》：“今夫琴者，君子常御之樂，蓋所以樂心而適情，非爲憂憤而作也。茍遇乎物可詠者詠之，可傷者傷之，大爲典誥，小爲雅頌，而諷刺勸戒，靡不具焉。其利於教也大矣。古之明王君子，多親通焉。故堯有《神人暢》，舜有《思親操》，《襄陵》始禹，《訓佃》始湯，以至文王《拘幽》，周公《越裳》，成王《儀鳳》，老聃《列仙》，伯牙之《水仙》、《懷陵》，孔子之《將歸》、《猗蘭》，曾子《歸耕》、《殘形》之類，大抵因時事而作，豈爲憂憤邪？後世論之者過也。”

而獨載昌黎所擬諸作於後，先儒謂深得文王之心者是也。

【疏證】 《文章辨體》卷八《琴曲歌辭》錄周成王《神鳳操》、李白《幽澗操》、韓愈《擬十操》、歐陽修《醉翁操》、蘇軾《醉翁操》、朱熹《招隱操》、謝翱《續琴操哀江南》、胡翰《思沂操》。

《五百家注昌黎文集》卷一《琴操十首》，題下按語，韓諄曰：“按《琴操》十有二，公取其十，如下所作是也。惟《水仙》、《懷陵操》乃伯牙所作，公削之。爲之詞者十，事各注於下。唐子西云：‘《琴操》非古詩，非騷詞，惟退之爲得體。退之《琴操》，柳子厚不能作也。’”孫汝聽曰：“《風俗通》云：‘凡琴曲憂愁而作，命之曰操。操者言困阨窮迫，猶不失其操也。’”

按：《二程遺書》卷一八：“韓退之作《羑里操》云：‘臣罪當誅兮天王聖明。’道得文王心出來，此文王至德處也。”《朱子語類》卷一三：“韓退之云：‘臣罪當誅兮天王聖明。’此語何故程子道是好？文王豈不知紂之無道？却如此說，是非欺誑衆人？直是有說，須是有轉語，方說得文王心出看來。臣子無說君父不是底道理，此便見得是君臣之義處。”

西山真氏又云：“琴之音以淳古澹泊爲上。今則厭古調之希微，誇新聲之奇變，雖琴亦鄭衛矣。”此又有志於琴者不可不知也。

【疏證】 真德秀《西山文集》卷二七《贈蕭長夫序》：“始余少時，讀六一居士序琴之篇，謂其憂深思遠，有舜與文王、孔子之遺音，而淳古淡泊，與堯舜三代之言語、孔子之文章、《易》之憂患、《詩》之怨刺無以異，爲之喟然撫卷太息曰：‘琴之爲技，一至此乎！’其後官於都城，以琴來謁者甚衆，静而聽之，大抵厭古調之希微，誇新聲之奇變，使人喜欲起舞，悲欲涕零，求其所謂淳古淡泊者，殆不可得。蓋時俗之變，聲音從之，雖琴亦鄭衞矣。”

按：西山所言“六一居士序琴之篇”，即歐陽修《文忠集》卷四二《送楊寘序》（一作《送楊二赴劍浦序》）：“夫琴之爲技小矣，及其至也，大者爲宮，細者爲羽，操絃驟作，忽然變之，急者悽然以促，緩者舒然以和，如崩崖裂石，髙山出泉，而風雨夜至也；如怨夫寡婦之歎息，雌雄雍雍之相鳴也；其憂深思遠，則舜與文王、孔子之遺音也；悲愁感憤，則伯奇孤子、屈原忠臣之所歎也；喜怒哀樂，動人心深，而純古淡泊，與夫堯舜三代之言語、孔子之文章、《易》之憂患、《詩》之怨刺無以異。其能聽之以耳，應之以手，取其和者，道其堙鬱，寫其憂思，則感人之際，亦有至者矣。”

相和歌辭

《宋書·樂志》曰：“《相和》，漢舊曲也，絲竹更相以和，執節者之歌。魏明帝分爲二部。”

【疏證】 《宋書》卷二一《樂志三》：“《相和》，漢舊歌也。絲竹更相和，執節者歌。本一部，魏明帝分爲二。更遞夜宿，本十七曲。朱生、宋識、列和等復合之爲十三曲。”

晉荀勗采舊辭，謂之《清商三調歌詩》。

【疏證】 《宋書》卷二一《樂志三》載《清商三調歌詩》，注云：“荀勗撰舊詞施用者。”三调歌詩爲：平調：《周西》〔短歌行〕，武帝詞（六解）；《秋風》〔燕歌行〕，文帝詞（七解）；《仰瞻》〔短歌行〕，文帝詞（六解）；《別日》〔燕歌行〕，文帝詞（六解）；《對酒》〔短歌行〕，武帝詞（六解）。清調：《晨上》〔秋胡行〕，武帝詞；《北上》〔苦寒行〕，武帝詞（六解）；《願登》〔秋胡行〕，武帝詞（五解）；《上謁》〔董桃行〕，古詞（五解）；《蒲生》〔塘上行〕，武帝詞（五解）；《悠悠》〔苦寒行〕，明帝詞（五解）。瑟調：《朝日》〔善哉行〕，文帝詞（五解）；《上山》〔善哉行〕，文帝詞（六解）；《朝遊》〔善哉行〕，文帝詞（五解）；《古公》〔善哉行〕，武帝詞（七解）；《自惜》〔善哉行〕，武帝詞（六解）；《我徂》〔善哉行〕，明帝詞（八解）；《赫赫》〔善哉行〕，明帝詞（四解）；《來日》〔善哉行〕，古詞（六解）。

按：武帝、文帝、明帝，魏之三祖。《南齊書》卷四六《萧惠基傳》：“惠基解音律，尤好魏三祖曲及《相和歌》，每奏輒賞悅不能已。”

《唐·樂志》云：“平調、清調、瑟調，皆周《房中曲》之遺聲，漢世謂之三調。”

【疏證】 《舊唐書》卷二九《樂志二》。

《文章辨體》卷九《平調曲》序題云：“《古今樂錄》曰：王僧虔《宴樂伎錄》平調有七曲，一曰《長歌行》，二曰《短歌行》，三曰《猛虎行》，四曰《君子行》，五曰《燕歌行》，六曰《從軍行》，七曰《鞫歌行》。”《清調曲》序題：“《古今樂錄》曰：王僧虔《伎錄》清調有六曲，一《苦寒行》，二《豫章行》，三《董逃行》，四《相逢狹路間行》，五《塘上行》，六《秋胡行》。而古辭多不傳云。”《瑟調曲》序題：“《古今樂錄》曰：‘王僧虔《伎錄》瑟调曲有《善哉行》、《陇西行》、《折楊柳行》、《西門行》、《東門行》、《東西門行》、《却東西門行》、《順東西門行》、《飲馬行》、《上留田行》、《新城安樂宮行》、《婦病行》、《孤子生行》、《大牆上蒿行》、《野田黄雀行》、《釣竿行》、《臨髙臺行》、《長安城西行》、《武舍之中行》、《雁門太守行》、《豔歌何嘗行》、《豔歌福鍾行》、《豔歌雙鴻行》、《煌煌京洛行》、《帝王所居行》、《門有車馬客行》、《牆上難爲趨行》、《日重光行》、《蜀道難》、《櫂歌行》、《有所思行》、《蒲坂行》、《采梨橘行》、《白楊行》、《胡無人行》、《青龍行》、《公無渡河行》。今多不傳。”

又有楚調，漢《房中曲》也。與前三調總謂之《相和調》。

【疏證】 《文章辨體》卷九《楚調曲》序題云：“《古今樂錄》曰：王僧虔《伎錄》：楚調曲有《白頭吟行》、《泰山吟行》、《梁甫吟行》、《東武琵琶吟行》、《怨詩行》等曲。”

此上所論，可參《樂府詩集》卷二六《相和歌辭》序題，云：“其後，晉荀勗又采舊辭，施用於世，謂之清商三調歌詩，即沈約所謂因絃管金石造歌以被之者也。《唐書·樂志》曰：‘平調、清調、瑟調，皆周《房中曲》之遺聲。漢世謂之三調。’又有楚調、側調。楚調者，漢《房中樂》也。髙帝樂楚聲，故《房中樂》皆楚聲也。側調者，生於楚調，與前三調總謂之相和調。《晉書·樂志》曰：‘凡樂章古辭之存者，並漢世街陌謳謠，《江南可采蓮》、《烏生十五子》、《白頭吟》之屬。’其後漸被於絃管，即相和諸曲是也。魏、晉之世相承用之，永嘉之亂，五都淪覆，中朝舊音，散落江左。後魏孝文、宣武用師淮、漢，收其所獲南音，謂之清商樂，相和諸曲亦皆在焉。所謂清商正聲，相和五調伎也。”

張永《元嘉技錄》又有《吟歎》四曲，亦列於《相和歌》云。

【疏證】 《樂府詩集》卷二六《相和歌辭》序題：“又大曲十五曲，沈約並列於瑟調。（按：指《宋書·樂志》。）
 今依張永《元嘉正聲技錄》分於諸調，又別敘大曲於其後。唯《滿歌行》一曲，諸調不載。故附見於大曲之下。其曲調先後，亦凖《技錄》爲次云。”

《通志》卷四九《樂略第一》錄相和歌三十曲：《江南曲》、《度關山》（亦曰《度關曲》）
 、《長歌行》、《薤露歌》（亦曰《薤露行》，亦曰《天地喪歌》，亦曰《挽柩歌》）
 、《蒿里傳》（亦曰《蒿里行》，亦曰《泰山吟行》）
 、《鷄鳴》（亦曰《鷄鳴髙樹巔》）
 、《對酒行》、《烏生八九子》、《平陵東》、《陌上桑》（亦曰《豔歌羅敷行》，亦曰《日出東南隅行》，亦曰《日出行》，亦曰《采桑曲》，曹魏改曰《望雲曲》）
 、《短歌行》（亦曰《鰕[image: ]
 》）
 、《燕歌行》、《秋胡行》（亦曰《陌上桑》，亦曰《采桑》，亦曰《在昔》）
 、《苦寒行》（亦曰《吁嗟》）
 、《董逃行》、《塘上行》（亦曰《塘上辛苦行》）
 、《善哉行》（亦曰《日苦短》）
 、《東門行》、《西門行》、《煌煌京洛行》、《豔歌何嘗行》（亦曰《飛鶴行》）
 、《步出夏東門行》（亦曰《隴西行》）
 、《野田黄雀行》、《滿歌行》、《櫂歌行》、《雁門太守行》、《白頭吟》、《氣出唱》、《精列》、《東光》。注云：“右漢舊歌也。曰相和歌者，並漢世街陌謳謠之辭，絲竹更相和，令執節者歌之。按《詩·南陔》之三笙以和《鹿鳴》之三雅，《由庚》之三笙以和《魚麗》之三雅者，相和歌之道也。本一部，魏明帝分爲二部，更遞夜宿。始十七曲，魏、晉之世朱生（善琵琶）
 、宋識（善擊節）
 、列和（善吹笛）
 、等復爲十三曲，自《短歌行》以下，晉荀勗采撰舊詩施用，以代漢、魏，故其數廣焉。”又相和歌吟歎四曲：《大雅吟》、《王昭君》、《楚妃歎》、《王子喬》。注云：“右張永《元嘉技錄》四曲也。古有八曲，曰《小雅吟》、《蜀琴頭》、《楚王吟》、《東武吟》，四曲闕。”又相和歌四絃一曲：《蜀國四絃》。右張永《元嘉技錄》有四絃一曲，《蜀國四絃》是也。居相和之末，三調之首。古有四曲，其《張女四絃》，《李延年四絃》，《嚴卯四絃》，三曲闕；《蜀國四絃》，節家舊有六解，宋歌有五解，今亦闕。又相和歌平調七曲：《長歌行》、《短歌行》（亦曰《鰕[image: ]
 》）
 、《猛虎行》、《君子行》、《燕歌行》、《從軍行》、《鞠歌行》。右宋王僧虔《大明三年宴樂伎錄》平調有七曲也。又相和歌清調六曲（《三婦豔詩》一曲附）
 ：《苦寒行》、《豫章行》、《董逃行》、《相逢狹路間行》（亦曰《長安有狹斜行》，亦曰《相逢行》）
 、《塘上行》、《秋胡行》、《三婦豔詩》（亦曰《大婦織綺羅、中婦織流黄》）
 。注云：“右王僧虔《伎錄》清調六曲也。其《三婦豔詩》，《技錄》不載。又相和歌瑟調三十八曲：《善哉行》（亦曰《日苦短》）
 、《步出夏門行》（亦曰《隴西行》）
 、《折楊柳》、《西門行》、《東門行》、《東西門行》、《却東西門行》、《順東西門行》、《飲馬長城窟行》（亦曰《飲馬行》）
 、《上留田行》、《新城安樂宮行》、《婦病行》、《孤子生行》（亦曰《孤兒行》，亦曰《放歌行》）
 、《大牆上蒿行》、《野田黄雀行》、《釣竿行》、《臨髙臺行》、《長安城西行》、《武舍之中行》、《雁門太守行》、《豔歌何嘗行》（亦曰《飛鵠行》）
 、《豔歌福鍾行》、《豔歌雙鴻行》、《煌煌京洛行》、《帝王所居行》、《門有車馬客行》、《牆上難爲趨行》、《日重光行》、《月重輪行》、《蜀道難》、《櫂歌行》、《有所思行》、《蒲坂行》、《采梨橘行》、《白楊行》、《胡無人行》、《青龍行》、《公無渡河行》（亦曰《箜篌行》）
 。又相和歌楚調十曲：《白頭吟行》、《泰山吟行》、《梁甫吟行》、《東武吟》（亦曰《東武琵琶吟行》）
 、《怨詩行》（亦曰《怨歌行》，亦曰《明月照髙樓》）
 、《長門怨》（亦曰《阿嬌怨》）
 、《班婕妤》（亦曰《婕妤怨》）
 、《蛾眉怨》、《玉階怨》、《雜怨》。

《文章辨體》卷九《相和歌辭》所錄分《相和六引》、《相和曲》、《吟歎曲》、《平調曲》、《清調曲》、《瑟調曲》、《楚調曲》七類。

清商曲辭

清商樂，一曰清樂。清樂者，九代之遺聲，其始即相和三調是也。並漢、魏已來舊曲，其詞皆古調。晉馬南渡，其音亡散。宋武定關中，收其聲伎，南朝文物，斯爲最盛。後魏孝文、宣武，相繼南伐，得江左所傳舊曲及江南《吳歌》、荊楚《西聲》，總謂之“清商”。至於殿廷饗宴，則兼奏之。後隋平陳，文帝善其節奏，曰：“此華夏正聲也。”乃微更損益，以新定律呂，因於太常置清商署以管之，謂之“清樂”。

【疏證】 此段節自《樂府詩集》卷四四《清商曲辭》序題，原云：“清商樂，一曰清樂。清樂者，九代之遺聲，其始即‘相和三調’是也。並漢、魏以來舊曲，其辭皆古調及魏三祖所作。自晉朝播遷，其音分散，苻堅滅涼得之，傳於前後二秦，及宋武定關中，因而入南，不復存於內地。自時以後，南朝文物，號爲最盛。民謠國俗，亦世有新聲。故王僧虔論《三調歌》曰：‘今之清商，實由銅雀，魏氏三祖，風流可懷，京洛相髙，江左彌重，而情變聽改，稍復零落，十數年間，亡者將半，所以追餘操而長懷；撫遺器而太息者矣。’後魏孝文討淮、漢，宣武定壽春，收其聲伎，得江左所傳中原舊曲《明君》、《聖主》、《公莫》、《白鳩》之屬，及江南吳歌、荆楚西聲，總謂之清商樂。至於殿庭饗宴，則兼奏之。遭梁、陳亡亂，存者蓋寡。及隋平陳得之，文帝善其節奏，曰：‘此華夏正聲也。’乃微更損益，去其哀怨，考而補之，以新定律呂更造樂器，因於太常置清商署以管之，謂之清樂。”

隋室喪亂，日益淪缺。唐貞觀中，用十部樂，清樂亦在焉。至武后長安已後，朝廷不重古曲，工伎廢弛。曲之存者僅有《子夜》、《上聲》、《歡聞》、《前溪》、《阿子》、《丁都護》、《讀曲》、《神絃》等曲，俱列於吳聲。

【疏證】 《樂府詩集》卷四四《清商曲辭》序題云：“開皇初，始置七部樂，清商伎其一也。大業中，煬帝乃定清樂、西涼等爲九部，而清樂歌曲有《楊伴》，舞曲有《明君》、《並契》，樂器有鐘、磬、琴、瑟、擊琴、琵琶、箜篌、筑、筝、節鼓、笙、笛、簫、箎、塤等十五種，爲一部。唐又增吹葉而無塤。隋室喪亂，日益淪缺。唐貞觀中，用十部樂，清樂亦在焉。至武后時，猶有六十三曲。其後歌辭在者有《白雪》、《公莫》、《巴渝》、《明君》、《鳳將雛》、《明之君》、《鐸舞》、《白鳩》、《白紵》、《子夜吳聲四時歌》、《前溪》、《阿子》及《歡聞》、（按：《晉書·樂志》亦將二曲並列。鄭樵《通志》卷四九《樂略》：“《阿子歌》亦曰《歡聞歌》”。）《團扇》、《懊憹》、《長史變》、《丁督護》、《讀曲》、《烏夜啼》、《石城》、《莫愁》、《襄陽》、《西烏夜飛》、《估客》、《楊伴》、《雅歌驍壺》、《常林歡》、《三洲》、《采桑》、《春江花月夜》、《玉樹後庭花》、《堂堂》、《汎龍舟》等三十二曲。《明之君》、《雅歌》各二首，《四時歌》四首，合三十七首。又七曲，有聲無辭，《上柱》、《鳳雛》、《平調》、《清調》、《瑟調》、《平折》、《命嘯》，通前爲四十四曲存焉。長安以後，朝廷不重古曲，工伎寖缺，能合於管絃者，唯《明君》、《楊伴》、《驍壺》、《春歌》、《秋歌》、《白雪》、《堂堂》、《春江花月夜》等八曲。自是樂章訛失，與吳音轉遠。開元中，劉貺以爲宜取吳人，使之傳習。以問歌工李郎子，郎子北人，學於江都人俞才生，時聲調已失，唯雅歌曲辭，辭典而音雅。後郎子亡去，清樂之歌遂闕。”

《樂府詩集》卷四四《吳聲歌曲》序題云：“《晉書·樂志》曰：‘吳歌雜曲，並出江南。東晉已來，稍有增廣。其始皆徒歌，既而被之管絃。蓋自永嘉渡江之後，下及梁、陳，咸都建業。吳聲歌曲起於此也。’《古今樂錄》曰：‘吳聲歌舊器有箎、箜篌、琵琶，今有笙、筝。其曲有《命嘯》吳聲游曲半折、六變、八解，《命嘯》十解。存者有《烏噪林》、《浮雲驅》、《雁歸湖》、《馬讓》，餘皆不傳。吳聲十曲，一曰《子夜》，二曰《上柱》，三曰《鳳將雛》，四曰《上聲》，五曰《歡聞》，六曰《歡聞變》，七曰《前溪》，八曰《阿子》，九曰《丁督護》，十曰《團扇郎》，並梁所用曲。《鳳將雛》以上三曲，古有歌，自漢至梁不改，今不傳。《上聲》以下七曲，內人包明月製舞《前溪》一曲，餘並王金珠所製也。游曲六曲《子夜四時歌》、《警歌》、《變歌》，並十曲中間游曲也。半折、六變、八解，漢世已來有之。八解者，古彈、上柱古彈、鄭干、新蔡、大治、小治、當男、盛當，梁太清中，猶有得者，今不傳。又有《七日夜》、《女歌》、《長史變》、《黄鵠》、《碧玉》、《桃葉》、《長樂佳》、《歡好》、《懊惱》、《讀曲》，亦皆吳聲歌曲也。’”

而西曲則《石城樂》、《烏夜啼》、《烏棲曲》、《估客》、《莫愁》、《襄陽》、《江陵》、《共戲》、《壽陽》等曲。或舞曲，或倚歌，則雜出於荊、郢、樊、鄧之間，以其方俗，故謂之“西曲”。

【疏證】 《樂府詩集》卷四七《清商曲辭·西曲歌上》：“《古今樂錄》曰：西曲歌有《石城樂》、《烏夜啼》、《莫愁樂》、《估客樂》、《襄陽樂》、《三洲》、《襄陽蹋銅蹄》、《采桑度》、《江陵樂》、《青陽度》、《青驄白馬》、《共戲樂》、《安東平》、《女兒子》、《來羅》、《那呵灘》、《孟珠》、《翳樂》、《夜度娘》、《長松標》、《雙行纒》、《黄督》、《黄纓》、《平西樂》、《攀楊枝》、《尋陽樂》、《白符鳩》、《拔蒲》、《壽陽樂》、《作蠶絲》、《楊叛兒》、《西烏夜飛》、《月節折楊柳歌》三十四曲、（按：此所列曲目實爲三十三曲。若合其下所舉“夜黃”一曲，則爲三十四曲。）《石城樂》、《烏夜啼》、《莫愁樂》、《估客樂》、《襄陽樂》、《三洲》、《襄陽蹋銅蹄》、《采桑度》、《江陵樂》、《青驄白馬》、《共戲樂》、《安東平》、《那呵灘》、《孟珠》、《翳樂》、《壽陽樂》，並舞曲；《青陽度》、《女兒子》、《來羅》、《夜黄》、《夜度娘》、《長松標》、《雙行纒》、《黄督》、《黄纓》、《平西樂》、《攀楊枝》、《尋陽樂》、《白符鳩》、《拔蒲》、《作蠶絲》，並倚歌；《孟珠》、《翳樂》，亦倚歌。按西曲歌，出於荆、郢、樊、鄧之間，而其聲節送和與吳歌亦異，故其方俗而謂之‘西曲’云。”

《古今樂錄》曰：“《上聲》等辭，哀怨不及中和；梁武改之，無復雅句矣。”

【疏證】 《初學記》卷一五：“上聲歌，亦名促柱，哀悲之古曲。”

《樂府詩集》卷四五《清商曲辭》錄《上聲歌八首》，題下注云：“晉、宋、梁辭。”序題云：“《古今樂錄》曰：《上聲歌》者，此因‘上聲促柱’得名，或用一調，或用無調名，如古歌辭所言，謂哀思之音不及中和，梁武因之改辭，無復雅句。”《上聲歌八首》：“儂本是蕭草，持作蘭桂名。芬芳頓交盛，感郎爲上聲。”“郎作上聲曲，柱促使絃哀。譬如秋風急，觸遇傷儂懷。”“初歌子夜曲，改調促鳴筝。四座暫寂静，聽我歌上聲。”“三鼓染烏頭，聞鼓白門裏。攬裳抱履走，何冥不輕紀。”“三月寒暖適，楊柳可藏雀。未言涕交零，如何見君隔。”“新衫繡兩端，迮著羅裙裏。行步動微塵，羅裙隨風起。”“裲襠與郎著，反繡持貯裏。汗汙莫濺浣，持許相存在。”“春月暖何太，生裙迮羅襪。曖曖日欲冥，從儂門前過。”

《玉臺新詠》卷一〇《近代吳歌九首》：《春歌》、《夏歌》、《秋歌》、《冬歌》、《前溪》、《上聲歌》、《歡聞》、《長樂佳》、《讀曲》。其六爲《上聲歌》：“留衫繡兩襠，迮置羅裳裏。微步動輕塵，羅衣隨風起。”應即是《樂府詩集·上聲歌八首》之六。又同卷《梁武帝詩二十七首》有《春歌》三首、《夏歌》四首、《秋歌》四首、《子夜歌》二首、《上聲歌》一首、《歡聞歌》二首、《團扇歌》一首、《碧玉歌》一首、《襄陽白銅蹄歌》三首。按此蓋即梁武帝改作之辭也。梁武《上聲歌》曰：“花色過桃杏，名稱重金瓊。名歌非下里，含笑作上聲。”

今特錄其辭意稍雅者，以俟考訂云。

【疏證】 《文章辨體》卷九《清商曲辭》所錄“吳聲歌曲”有《子夜歌》（古辭）、《春夏秋冬歌》、《黃鵠曲》（陶嬰）、《神弦歌》（古辭）、《嬌女詩》、《姑恩曲》、《采蓮童曲》、《同生曲》；“西曲歌”有《烏夜啼》（古辭）、《莫愁樂》、《估客樂》（齊武帝）、《襄陽樂》（古辭）、《江陵樂》；“江南曲”有《江南弄》、《采蓮曲》、《采菱曲》、《陽春曲》。


古詩

《詩大序》曰：“詩者，志之所之也。”“詩有六義：曰風，曰雅，曰頌，曰賦，曰比，曰興。”

【疏證】 《詩大序》：“詩者，志之所之也。在心爲志，發言爲詩。”“故詩有六義焉，一曰風，二曰賦，三曰比，四曰興，五曰雅，六曰頌。”

《三百篇》尚矣，以漢、魏言之，蘇、李、曹、劉，實爲之首。

【疏證】 蘇武、李陵，並稱“蘇、李”。《苕溪漁隱叢話前集》卷一引《蔡寬夫詩話》云：“五言起於蘇武、李陵，自唐以來有此說，雖韓退之亦云。然蘇、李詩，世不多見，惟《文選》中七篇耳。世以蘇武詩云‘寒冬十二月，晨起踐凝霜。俯觀江漢流，仰視浮雲翔’，以爲不當有江漢之言，或疑其偽。予嘗考之，此詩若答李陵，則稱江漢決非是；然題本不云答陵，而詩中且言‘結髮爲夫婦’之類，自非在塞外所作，則安知武未嘗至江漢邪？但注者淺陋，直指爲使匈奴時，故人多惑之，其實無據也。《古詩十九首》或云枚乘作，而昭明不言，李善復以其有‘驅車上東門’與‘游戲宛與洛’之句爲辭兼東都，然徐陵《玉臺》分‘西北有浮雲’以下九篇爲乘作，兩語皆不在其中，而‘凛凛歲云暮’、‘冉冉孤生竹’等，別列爲古詩，則此十九首蓋非一人之辭，陵或得其實，且乘死在蘇、李先，若爾，則五言未必始二人也。”

曹植、劉楨，並稱“曹、劉”。鍾嶸《詩品》：“昔曹、劉殆文章之聖。”葉適《習學記言》卷四七：“詩自曹、劉至二謝，日趨於工。”

《詩品》：“古詩，其體源出於《國風》。陸機所擬十四首，文温以麗，意悲而遠，驚心動魄，可謂幾乎一字千金。其外‘去者日已疎’四十五首，雖多哀怨，頗爲總雜，舊疑是建安中曹、王所製。‘客從遠方來’，‘橘柚垂華實’，亦爲驚絕矣。人代冥滅，而清音獨遠，悲夫！漢都尉李陵詩，其源出於《楚辭》，文多悽怨者之流。陵，名家子，有殊才，生命不諧，聲頽身喪，使陵不遭辛苦，其文亦何能至此！漢婕妤班姬詩，其源出於李陵，《團扇》短章，辭旨清捷，怨深文綺，得匹婦之致；侏儒一節，可以知其工矣。魏陳思王植詩，其源出於《國風》，骨氣奇髙，詞彩華茂，情兼雅怨，體被文質，粲溢今古，卓爾不羣。嗟乎，陳思之於文章也，譬人倫之有周、孔，鱗羽之有龍鳳，音樂之有琴笙，女工之有黼黻，俾爾懷鉛吮墨者，抱篇章而景慕，暎餘暉以自燭。故孔氏之門如用詩，則公幹升堂，思王入室，景陽、潘、陸，自可坐於廊廡之間矣。魏文學劉楨詩，其源出於古詩，仗氣愛奇，動多振絕，真骨淩霜，髙風跨俗，但氣過其文，雕潤恨少，然自陳思以下，楨稱獨步。”

晉、宋以下，世道日變，而詩道亦從而變矣。

【疏證】 陸時雍《詩镜總論》：“詩至於宋，古之終而律之始也。體製一變，便覺聲色俱開。謝康樂鬼斧默運，其梓慶之爐乎？顏延年代大匠斵而傷其手也。寸草莖，能爭三春色秀，乃知天然之趣遠矣。”

晦庵先生嘗答鞏仲至，有曰：“古今詩凡三變：自漢、魏以上爲一等，自晉、宋間顏、謝以後下及唐初爲一等；自沈、宋以後定著律詩，下及今日，又爲一等。然自唐初以前，爲詩者固有髙下，而法猶未變；至律詩出，而後詩之與法，始皆大變，無復古人之風矣。嘗欲抄取經史韻語，下及《文選》漢、魏古詞，以盡郭景純、陶淵明之作，自爲一編，而附《三百篇》、《楚辭》之後，以爲詩之根本準則；又於其下二等之中，擇其近於古者各爲一編，以爲羽翼輿衛；其不合者，則悉去之，不使接於耳目，入於胸次。要使方寸之中，無一字世俗言語意思，則其爲詩，不期於髙遠而自髙遠矣。”

【疏證】 此出朱熹《晦庵集》卷六四《答鞏仲至》，原云：“頃年學道未能專一之時，亦嘗間考詩之原委，因知古今之詩凡有三變。蓋自書傳所記虞、夏以來，下及魏、晉，自爲一等；自晉、宋間顏、謝以後下及唐初，自爲一等；自沈、宋以後，定著律詩，下及今日，又爲一等。然自唐初以前，其爲詩者，固有髙下，而法猶未變。至律詩出，而後詩之與法，始皆大變。以至今日，益巧益密，而無復古人之風矣。故嘗妄欲抄取經史諸書所載韻語，下及《文選》漢、魏古詞，以盡乎郭景純、陶淵明之所作，自爲一編，而附於《三百篇》、《楚辭》之後，以爲詩之根本凖則。又於其下二等之中，擇其近於古者各爲一編，以爲之羽翼輿衛。（且以李、杜言之，則如李之《古風》五十首，杜之《秦蜀紀行》、《遣興》、《出塞》、《潼關》、《石濠》、《夏日》、《夏夜》諸篇，律詩則如王維、韋應物輩，亦自有蕭散之趣，未至如今日之細碎卑冗無餘味也。）其不合者，則悉去之，不使其接於吾之耳目而入於吾之胸次，要使方寸之中無一字世俗言語意思，則其爲詩，不期於髙遠而自髙遠矣。然顧爲學之務有急於此者，亦復自知材力短弱，決不能追古人而與之並，遂悉棄去，不能復爲。況今老病，百念休歇，寧尚復語此乎？然感左右見顧之重，若以爲可語此者，故聊復言之，恐或可以少助百尺竿頭更進一步之勢也。來喻所云‘六藝之芳潤’以求真澹，此誠極至之論，然恐亦須先識得古今體製、雅俗向背，仍更洗滌得盡腸胃間夙生葷血脂膏，然後此語方有所措。如其未然，竊恐穢濁爲主，芳潤入不得也。近世詩人，正緣不曾透得此關，而規規於近局，故其所就，皆不滿人意，無足深論。然就其中而論之，則又互有短長，不可一槪抑此伸彼，況權度未審，其所去取，又或未能盡合天下之公也。”

厥後西山真公編《文章正宗》，上虞劉氏輯《風雅翼》，悉本朱子之意，而去取詳略則有不同。

【疏證】 《文章正宗》，詳前《古歌謠辭》注。

《風雅翼》十四卷，元劉履編。履字坦之，上虞人，入明不仕，自號草澤間民。洪武十六年，詔求天下博學之士，浙江布政使強起之，至京師，授以官，以老疾固辭，賜鈔遣還，未及行而卒。《浙江通志》列之《隱逸傳》中。是編首爲《選詩補注》八卷，取《文選》各詩刪補訓釋，大抵本之五臣舊注；次爲《選詩補遺》二卷，取古歌謠詞之散見諸書者選錄四十二首，以補《文選》之缺；次爲《選詩續編》四卷，取唐、宋以來諸家詩詞之近古者一百五十九首，以爲《文選》嗣音。其去取大旨，本於真德秀《文章正宗》；其銓釋體例，則悉以朱子《詩集傳》爲凖。參《四庫全書總目》卷一八八。

是編所收，率以二家爲主；若近代之有合作者，亦取載焉。律詩雜體，具載《外集》。嗚呼！學詩之法，子朱子之言至矣盡矣，有志者勉焉。

四言

《國風》、《雅》、《頌》之詩，率以四言成章；若五、七言之句，則間出而僅有也。

【疏證】 《文心雕龍·章句篇》：“五言見於周代，《行露》之章是也。六言、七言，雜出《詩》、《騷》。”

《選》詩四言，漢有韋孟一篇。

【疏證】 《文選》卷一九韋孟《諷諫詩》：“孟爲元王傅，傅子夷王及孫王戊。戊荒淫，不遵道。作詩諷諫曰：肅肅我祖，國自豕韋。黼衣朱黻，四牡龍旗。彤弓斯征，撫寧遐荒。總齊羣邦，以翼太商。迭彼大彭，勳績惟光。至於有周，歷世會同。王赧聽譖，實絕我邦。我邦既絕，厥政斯逸。賞罰之行，非繇王室。庶尹羣后，靡扶靡衞。五服崩離，宗周以墜。我祖斯微，遷於彭城。在予小子，勤誒厥生。阨此嫚秦，耒耜斯耕。悠悠嫚秦，上天不寧。乃眷南顧，授漢於京。於赫有漢，四方是征。靡適不懷，萬國攸平。乃命厥弟，建侯於楚。俾我小臣，惟傳是輔。矜矜元王，恭儉静一。惠此黎民，納彼輔弼。享國漸世，垂烈於後。乃及夷王，克奉厥緒。咨命不永，惟王統祀。左右陪臣，斯惟皇士。如何我王，不思守保。不惟履冰，以繼祖考。邦事是廢，逸遊是娱。犬馬悠悠，是放是驅。務此鳥獸，忽此稼苗。蒸民以匱，我王以媮。所弘匪德，所親匪俊。唯囿是恢，唯諛是信。睮睮謟夫，諤諤黄髮。如何我王，曾不是察。既藐下臣，追欲縱逸。嫚彼顯祖，輕此削黜。嗟嗟我王，漢之睦親。曾不夙夜，以休令聞。穆穆天子，照臨下土。明明羣司，執憲靡顧。正遐由近，殆其茲怙。嗟嗟我王，曷不斯思。匪思匪監，嗣其罔則。彌彌其逸，岌岌其國。致冰匪霜，致墜匪嫚。瞻惟我王，時靡不練。興國救顛，孰違悔過。追思黄髮，秦繆以霸。歲月其徂，年其逮耉。於赫君子，庶顯於後。我王如何，曾不斯覽。黄髮不近，胡不時鑒。”

按：《文心雕龍·明詩篇》：“漢初四言，韋孟首唱。匡諫之義，繼軌周人。”任昉《文章緣起》：“四言詩，前漢楚王傅韋孟諫楚夷王戊詩。”《滄浪詩話·詩體》：“四言起於漢楚王傅韋孟。”馮惟訥《古詩紀》卷一四六：“按四言詩，《三百五篇》在前，而嚴［沧浪］云起於韋孟。蓋其敘事布詞，自爲一體，漢、魏以來，递相師法，故云始於韋。或又引《康衢》以爲權輿，又烏知《康衢》之謠非列子因《雅》、《頌》而爲之者邪？然《明良》、《五子之歌》載在典謨，可徵也。”謝榛《四溟詩話》卷一：“韋孟《諷諫詩》，乃四言長篇之祖，忠鯁有餘，溫厚不足。”又卷二云：“四言體始於《康衢歌》，暨《三百篇》則盛矣。滄浪謂起自韋孟，非也。”

許學夷《詩源辯體》卷三：“韋孟四言《諷諫》，韋玄成四言《自劾》等詩，其體全出《大雅》。然《大雅》雖布置聯絡，實不必首尾道盡，故從容自如，而義實寬廣。韋孟、韋玄成，先後布置，事事不遺，則矜持太甚，而義亦窘迫矣。（下流至曹子建、王仲宣四言。）”又云：“班固四言，《明堂》、《辟雍》、《靈臺》諸詩，非雅非頌，其體爲變。”王世貞《藝苑巵言》卷二：“韋孟、玄成，《雅》、《頌》之後，不失前規，繁而能整，故未易及。”胡應麟《詩藪》內編卷一：“漢四言自有二派：《安世》、《諷諫》、《自劾》等篇，典則淳深，商、周之遺軌也；《黃鵠》、《紫芝》、《八公》等篇，瑰奇風藻，魏、晉之前驅也。”

魏、晉間，作者雖眾，然惟陶靖節爲最。後村劉氏謂其《停雲》等作“突過建安”是也。

【疏證】 《後村詩話》卷一：“四言自曹氏父子、王仲宣、陸士衡後，惟陶公最髙，《停雲》、《榮木》等篇，殆突過建安矣。”

章太炎《國故論衡·辨詩》：“《三百篇》者，四言之至也。在漢獨有韋孟，已稍淡泊。下逮魏、晉，作者抗志，欲返古初，其辭安雅，而惰弛無節者眾，若束皙之《補亡詩》，視韋孟猶登天。嵇、應、潘、陸，亦以楛窳。‘悠悠太上，民之厥初’，‘於皇時晉，受命既固’，蓋傭下無足觀。非其材劣，固四言之勢盡矣。”

宋、齊而降，作者日少。獨唐韓、柳《元和聖德詩》、《平淮夷雅》膾炙人口。

【疏證】 韓、柳此二篇，實乃頌體。宋紹聖二年，禮部言宏詞試格，“頌如韓愈《元和聖德詩》、柳宗元《平淮夷雅樂》之類”（《九朝編年備要》卷二四）。

胡震亨《唐音癸籤》卷九《評彙五》引遯叟云：“柳州之《平淮西》，最章句之合調；昌黎之《元和聖德》，亦長篇之偉觀。一代四言有此，未覺風雅墜緒。”

劉永濟《十四朝文學要略》卷二《兩京當詩體窮變之會》：“按吳氏此論，極論後世四言之作所以不及古之故，可謂得要。然韓昌黎《元和聖德詩》，蘇黃門已譏其‘婉婉弱子，赤立傴僂’等句，李斯頌秦所不忍言，而退之自謂無愧於風雅，何其瑣屑之甚！謂之造語工則可，謂之得《雅》體則未也。《詩》載文王伐崇，武王伐紂，固自有體，退之獨不到此邪？據此四言一體，《三百篇》已造其極。後有作者，殆難追及，此漢、魏之所以不得不變而爲五言也。”

先儒有云：“二詩體制不同，而皆詞嚴氣偉，非後人所及。”

【疏證】 穆修《唐柳先生文集後序》：“唐之文章，初未去周、隋、五代之氣，中間稱得李、杜其才，始用爲勝，而號專雄歌詩，道未極其渾備，至韓、柳氏起，然後能大吐古人之文，其言與仁義相華實而不雜，如韓《元和聖德》、柳《平淮西雅章》之類，皆辭嚴義偉，製述如經，能崒然聳唐德於盛漢之表，蔑愧讓者，非二先生之文，則誰與！”（《宋文鑑》卷八五）


《朱子語類》卷一三九：“柳學人處便絕似，《平淮西雅》之類，甚似《詩》。詩學陶者便似陶。韓亦不必如此，自有好處，如《平淮西碑》，好。”

《黄氏日抄》卷五九：“《元和聖德詩》，典麗雄富，前輩或謂‘揮刀紛紛，爭刌膾脯’等語，異於文王‘是致是附’氣象。愚謂亦各言其實，但恐於頌德之名不類。或云公之意欲使藩鎮知懼。”

自時厥後，學詩者日以聲律爲尚，而四言益鮮矣。

【疏證】 學詩者以聲律爲尚，實不始於韓、柳，而實肇端於六朝。元嘉之後，聲色漸開，永明新體，辨四聲轻重，遂有格律之講求，至盛唐已臻其極。

今取韋孟以下得十餘篇，以備一體。若三曹等作，見於古樂府者，不復再錄。大抵四言之作，拘於模擬者，則有蹈襲《風》、《雅》辭意之譏；涉於理趣者，又有銘贊文體之誚；惟能辭意融化，而一出於性情六義之正者，爲得之矣。

【疏證】 《文心雕龍·明詩篇》：“若夫四言正體，雅潤爲本。”《詩品》：“夫四言，文約意廣，取效《風》、《騷》，便可多得。每苦文繁而意少，故世罕習焉。”劉克莊《後村詩話》卷一：“詩四言尤難，以《三百五篇》在前故也。”胡震亨《唐音癸籤》卷三：“四言詩須本《風》、《雅》，間及韋、曹，然各自爲體，勿得相雜。”徐禎卿《談藝錄》：“韋、仲、班、傅輩四言詩，僒縛不蕩。曹公《短歌行》、子建《來日大難》，工堪爲則矣。《白狼槃木詩》三章，亦佳，緣不受《雅》、《頌》困爾。”沈德潛《說詩晬語》：“四言詩締造良難，於《三百篇》太離不得，太肖不得。太離則失其源，太肖祗襲其貌也。韋孟《諷諫》、《在鄒》之作，肅肅穆穆，未離雅正。劉琨《答盧諶篇》，拙重之中，感激豪蕩，準之變雅，似離而合。張華、二陸、潘岳輩，懨懨欲息矣。淵明《停雲》、《時運》等篇，清腴簡遠，別成一格。”

方岳《深雪偶談》：“四言自韋孟、司馬遷、相如、班固、束晳、陶潛、韓愈、柳宗元、梅堯臣、歐陽修、王安石、蘇軾，工拙略見。嘗怪五言而上，世人往往極其才之所至，而四言雖文詞鉅伯，輒不能工。水心（葉適）有是言矣。劉潛夫亦以四言尤難，《三百五篇》在前之故。余思四言如律以《三百五篇》，則韋氏爲工，世殊體異，後之銘詩，莫非四言也。安石以上諸公，未暇深論，如蘇公所撰《范蜀公志銘》，余每展卷，輒爲擊節。在儋耳作《觀棋》詩，其寂寒冷落之味，可以想見。坡公四言，於古近體中，句語無適而不髙妙也。”

趙翼《陔餘叢考》卷二三《四言詩》：“四言詩，當以《舜典》“喜起”之歌爲首，大禹所訓‘內作色荒，外作禽荒’六句，亦濫觴也。《三百篇》外，如《帝王世紀》所載《擊壤歌》‘日出而作，日入而息。鑿井而飲，耕田而食’。《尚書大傳》所紀《卿雲歌》‘明明上天，燦然星陳。日月光華，宏於一人。’‘鼚乎鼓之，軒乎儛之。精華已竭，褰裳去之。’又《塗山歌》‘綏綏白狐，九尾厖厖’。《左傳》所載《虞人箴》曰：‘茫茫禹跡，畫爲九州。經啟九道，民有寢廟，獸有茂草。各有攸處，德用不擾。’《穆天子傳》所載《西王母謠》‘白雲在天，山陵自出。道里悠遠，山川間之。將子無死，尚復能來。’《戰國策》所記荀卿作歌曰：‘以瞽爲明，以聾爲聰，以是爲非，以吉爲凶。嗚呼上天，曷惟其同！’其音節皆簡貴髙古，縱出於後人擬作，要非漢以後所能也。蓋周、秦以上及漢初，詩皆四言。自五言興而四言遂少。然漢、魏、六朝亦尚有爲之者。《文心雕龍》以韋孟《諷諫詩》爲四言首唱，此後如相如《封禪頌》、傅毅《迪志》詩、張茂先《勵志》詩、陶淵明《停雲》詩，皆傑出者。唐以後則四言遂絕。如李白‘羅幃舒卷，似有人開。明月直入，無心可猜’，及柳子厚《皇雅》，皆僅見者。東坡作《觀棋》詩，記廬山白鶴觀事，‘不聞人聲，但聞落子’，亦偶一爲之。方岳《深雪偶談》謂五言而上，世人往往各極其才之所至，惟四言輒不能工。劉後村謂《三百篇》在前之故。”

按：四言源流，古來學者論之已詳，右舉數家之說，備參考。

五言

五言古詩，載於昭明《文選》者，唯漢、魏爲盛。

【疏證】 《文心雕龍·明詩篇》：“至成帝品錄三百餘篇，朝章國采，亦云周備，而辭人遺翰，莫見五言，所以李陵、班婕妤見疑於後代也。按《召南·行露》，始肇半章；孺子《滄浪》，亦有全曲；《暇豫》優歌，遠見春秋；《邪徑》童謠，近在成世。閱時取證，則五言久矣。”又云：“暨建安之初，五言騰踴。文帝陳思，縱轡以騁節；王、徐、應、劉，望路而爭驅。並憐風月，狎池苑，述恩榮，敘酣宴，慷慨以任氣，磊落以使才。造懷指事，不求纖密之巧；驅辭逐貎，惟取昭皙之能。此其所同也。乃正始明道，詩雜仙心。何晏之徒，率多浮淺，惟嵇志清峻，阮旨遥深，故能標焉。若乃應璩《百一》，獨立不懼，辭譎義貞，亦魏之遺直也。晉世羣才，稍入輕綺。張、潘、左、陸，比肩詩衢，采縟於正始，力柔於建安。”

髙棅《唐詩品彙敘目》：“五言之興，源於漢，注於魏，汪洋乎兩晉，混濁乎梁、陳。大雅之音，幾於不振。唐氏勃興，文運丕溢。”

若蘇、李之天成，曹、劉之自得，固爲一時之冠。

【疏證】 蘇軾《書黃子思詩集後》云：“予嘗論書以謂鍾、王之跡，蕭散簡遠妙在筆畫之外，至唐顏、柳始集古今筆法而盡發之，極書之變，天下翕然以爲宗師，而鍾、王之法益微。至於詩亦然。蘇、李之天成，曹、劉之自得，陶、謝之超然，蓋亦至矣。”

任昉《文章緣起》：“五言詩，漢騎都尉李陵與蘇武詩。”

鍾嶸《詩品》：“逮漢李陵，始著五言之目矣。古詩眇邈，人世難詳，推其文體，固是炎漢之製，非衰周之倡也。自王、楊、枚、馬之徒，詞賦競爽，而吟詠靡聞。從李都尉迄班婕妤，將百年間，有婦人焉，一人而已。詩人之風，頓以缺喪。東京二百載中，惟有班固《詠史》，質木無文。降及建安，曹公父子，篤好斯文；平原兄弟，鬱爲文棟；劉楨、王粲，爲其羽翼，次有攀龍托鳳，自致於屬車者，蓋將百計。彬彬之盛，大備於時矣。”

究其所自，則皆宗乎《國風》與楚人之辭者也。

【疏證】 鍾嶸《詩品》：“古詩，其體源出於《國風》”，“漢都尉李陵詩，其源出於《楚辭》”，“魏陳思王植詩其源出於《國風》”，“魏文學劉楨詩，其源出於古詩”。

嚴羽《滄浪詩話·詩體》：“風、雅、頌既亡，一變而爲《離騷》，再變而爲西漢五言。”又云：“五言起於李陵、蘇武（或云枚乘）。”

《後村詩話》卷一：“五言見於《書》、《詩》，如‘萬事叢脞哉’、‘胡爲乎泥中’之類，非始於蘇、李也。武別陵云：‘欲展清商曲，念子不能歸。’又云：‘願爲雙黄鵠，送子俱遠飛。’陵雖萬無還理，武尚欲拔之以歸漢，忠厚之至也。”

按：關於五言詩之源流，逯欽立《漢詩別錄·考源第二》辨之最詳，云：“欲徵五言詩之淵源，須先標三準：凡稱五言詩，須通篇皆爲五言，一也。凡稱五言詩，不得含有‘兮’字，二也。一體裁之成，須經長期之醞釀，今故不以某一人之有此作，定其原始，而分別以一段時間爲其發生期及成立期，三也。請先申此義於下。尋前人論五言詩之起源，皆推之姬周時代，《藝文類聚》五十六引摯虞《文章流別論》云：‘五言者，“誰謂雀無角，何以穿我屋”之屬是也。’自仲治以《召南·行露》此詩爲例，謂五言始於《詩經》，後人率從其說。如劉勰《文心雕龍·明詩篇》論五言之起源云：‘按《召南·行露》，始肇半章。’又同書《章句篇》云：‘五言見於周代，《行露》之章是也。’是其明證。今按一詩之體，既以五言爲稱名，則如五言之句，僅有半章，必不得以五言詩目之。摯、劉之說，俱非是矣。次則鍾嶸《詩品·總論》云：‘夏歌曰：“鬱陶乎余心。”楚謠曰：“名余曰正則。”雖詩體未全，然是五言之濫觴也。’又《文心雕龍·明詩篇》：‘按《召南·行露》，始肇半章；孺子《滄浪》，亦有全曲；《暇豫》優歌，遠見春秋；《邪徑》童謠，近在成世。閱時取證，則五言久矣。’”“此兩歌（按指夏歌《鬱陶》與《暇豫歌》）
 俱非通篇五言，則與吾人之第一標準不合，其不能依鍾、劉之說以定五言詩之起於夏、周者，自不俟言。今此所欲論者，則爲劉勰所謂‘孺子滄浪’，即含有‘兮’字之歌，是否可視爲五言詩一事，進而以明五言詩具有其特殊風格，而不可與楚聲之歌混爲一談，此兩漢文體之大端。”“夫楚聲之含有‘兮’字，乃其體格之當然。”“楚聲之‘兮’，亦有在句限而並關文義者，劉勰實不得一概而論也。而其所舉滄浪之歌，本爲楚聲之辭。其不得去其‘兮’而目之爲五言，亦已甚明也矣。復次，近世之論五言起源者，率舉一時之謠，一人之作，以定此一體裁之肇始。夫一新體之起，非一人所能創，亦非一短時間所能成。”“然則五言詩之發生及成立，究各斷爲何時乎？欽立竊謂自西漢武帝（西元前一世紀）
 至東漢章帝之時（西元一世紀）
 ，應定爲此一體裁之發生期。自東漢章帝至獻帝建安以前（西元二世紀）
 ，應定爲此一體裁之成立期。”又《漢詩別錄·辨偽第一》云：“今存之蘇、李詩，昭明《文選》七首（蘇武詩四首，李陵《別蘇武詩》三首。）
 以外，《古文苑》載有十首（李陵《錄別詩》八首，蘇武《答詩》一首，又《別李陵》一首）
 ，而引見他書之李詩零句，又有四條。”“完篇短章，總計約有一十九首。然《古文苑》載有孔融《雜詩》二首，茲經考證，本亦出於李集，則蘇、李詩之傳世者，且有二十餘首之多。”

至晉陸士衡兄弟、潘安仁、張茂先、左太沖、郭景純輩，前後繼出，然皆不出曹、劉之軌轍。

【疏證】 《詩品》謂陸機詩，其源出於陳思；潘岳詩，其源出於仲宣；張協詩，其源出於王粲；左思詩，其源出於公幹；郭璞詩憲章潘岳。

獨陶靖節髙風逸韻，直超建安而上之。

【疏證】 《詩品》：“宋徵士陶潛詩，其源出於應璩，又協左思風力。文體省淨，殆無長語，篤意真古，辭興婉愜。”

元嘉以後，三謝、顏、鮑又爲之冠。

【疏證】 《詩品》：“元嘉中，有謝靈運，才髙詞盛，富豔難蹤，固已含跨劉、郭，陵轢潘、左。故知陳思爲建安之傑，公幹、仲宣爲輔；陸機爲太康之英，安仁、景陽爲輔；謝客爲元嘉之雄，顏延年爲輔。斯皆五言之冠冕，文詞之命世也。”

其餘則傷鏤刻，遂乏渾厚之氣。永明而下，抑又甚焉。沈休文既拘聲韻，江文通又過模擬，而詩之變極矣。

【疏證】 許學夷《詩源辯體》卷八：“休文論詩，有‘八病’之說，此變律之漸。然觀其詩，亦不盡如其說。”

《滄浪詩話·詩評》：“擬古惟江文通最長，擬淵明似淵明，擬康樂似康樂，擬左思似左思，擬郭璞似郭璞，獨擬李都尉一首，不似西漢耳。”

唐初，承陳、隋之弊，惟陳伯玉專師漢、魏以及淵明，復古之功，於是爲大。

【疏證】 《詩源辯體》卷一三：“五言自漢、魏流至元嘉，而古體亡；自齊、梁流至初唐，而古、律混淆，詞語綺靡。陳子昂始復古體，效阮公《詠懷》爲《感遇》三十八首。”“李于鱗云：‘唐無五言古詩，而有其古詩。陳子昂以其古詩爲古詩，弗取也。’何耶？蓋子昂《感遇》雖僅復古，然終是唐人古詩，非漢、魏古詩也。且其詩尚雜用律句，平韻者猶忌上尾，至如《鴛鴦篇》、《修竹篇》等，亦皆古、律混淆，自是六朝餘弊。”又卷一四：“初唐五言，古、律混淆，古詩既多雜用律體，而排律又多失粘，中或有散句不對者，此承六朝餘弊，蓋變而未定之體也。”

髙棅《唐詩品彙敘目》：“唐興，文章承陳、隋之弊，子昂始變雅正，夐然獨立，超邁時髦。初爲《感遇》詩，王適見之曰：‘是必爲海內文宗。’噫！公之髙才倜儻，樂交好施，學不爲儒，務求真適，文不按古，佇興而成，觀其音響沖和，詞旨幽邃，渾渾然有正大之意，若公輸氏當巧而不用者也。故能掩王、盧之靡韻，抑沈、宋之新聲，繼往開來，中流砥柱，上遏貞觀之微波，下決開元之正派，嗚呼盛哉！”

迨開元中，有杜子美之才贍學優，兼盡眾體。

【疏證】 元稹《唐故工部員外郎杜君墓係銘》：“至於子美，蓋所謂上薄《風》、《騷》，下該沈、宋，古傍蘇、李，氣奪曹、劉，掩顏、謝之孤髙，雜徐、庾之流麗，盡得古今之體勢，而兼昔人之所獨專矣。”

翁方綱《石洲詩話》卷一：“杜五言古詩，活於大謝，深於鮑照，蓋盡有建安、黃初之實際，而並有王、孟諸公之虛神，不可執一以觀之。”

施補華《峴傭說詩》：“少陵五言古，千變萬化，盡有漢、魏以來之長而改其面目。敘述身世，眷念友朋，議論古今，刻畫山水，深心寄託，真氣坌湧。《頌》之典則，《雅》之正大，《小雅》之哀傷，《國風》之情深文明長於諷喻，息息相通，未嘗不簡質渾厚，而此例不足以盡之。故於唐以前爲變體，於唐以後爲大宗，於《三百篇》爲嫡支正派。”

李太白之格調放逸，變化莫羈。

【疏證】 陸時雍《詩鏡總論》：“觀五言古於唐，此猶求二代之瑚璉於漢世也。古人情深，而唐以意索之，一不得也；古人象遠，而唐以景逼之，二不得也；古人法變，而唐以格律之，三不得也；古人色真，而唐以巧繪之，四不得也；古人貌厚，而唐以姣飾之，五不得也；古人氣凝，而唐以佻乘之，六不得也；古人言簡，而唐以好盡之，七不得也；古人作用盤礴，而唐以徑出之，八不得也。雖以子美雄材，亦踣躓於此，而不得進矣。庶幾者其太白乎？意遠寄而不迫，體安雅而不煩，言簡要而有歸，局卷舒而自得。離合變化，有阮籍之遺蹤；寄託深長，有漢、魏之委致。然而不能盡爲古者，以其有佻處，有淺處，有遊浪不根處，有率爾立盡處。然言語之際，亦太利矣。”

繼此則有韋應物、柳子厚，發纖穠於簡古，寄至味於淡泊，有非眾人之所能及也。

【疏證】 蘇軾《書黃子思詩集後》：“而李太白、杜子美以英瑋絕世之姿，凌跨百代，古今詩人盡廢，然魏、晉以來，髙風絕塵，亦少衰矣。李、杜之後，詩人繼作，雖間有遠韻，而才不逮意，獨韋應物、柳宗元，發纖穠於簡古，寄至味於澹泊，非餘子所及也。”

自是而後，律詩日盛，而古學日衰矣。

【疏證】 《詩源辯體》卷一七：“五言古至於唐，古體盡亡，而唐體始興矣。然盛唐五言古，李、杜而下推岑參、元結，於唐體爲純，尚可學也；若髙適、孟浩然、李頎、儲光羲諸公，多雜用律體，即唐體而未純，此必不可學者。”

趙翼《甌北詩話》卷四：“中唐以後，詩人皆求工於七律，而古體不甚精詣，故閱者多喜律體，不喜古體。”

宋初，崇尚晚唐之習，歐陽永叔痛矯“西崑”陋體而變之。

【疏證】 歐陽修之詩實不廢崑體，如其集中載《春帖子》、《端午帖子》之作，“無不詞取妍華而有興象，知用力於崑體者深爾。”（錢基博《中國文學史》）


並時而起，若王介甫、蘇子美、梅聖俞、蘇子瞻、黃山谷之屬，非無可觀，然皆以議論爲主，而六義益晦矣。

【疏證】 嚴羽《滄浪詩話·詩辯》：“近代諸公，乃作奇特解會，遂以文字爲詩，以才學爲詩，以議論爲詩。夫豈不工，終非古人之詩也。”

馴至南渡，遞相循襲，不離故武。獨考亭朱子以豪傑之材，上繼聖賢之學，文辭雖其餘事，然五言古體，實宗《風》、《雅》，而出入漢魏、陶韋之間。

【疏證】 《朱子語類》卷一四〇：“作詩須從陶、柳門庭中來乃佳。不如是，無以發蕭散沖淡之趣，不免於局促塵埃，無由到古人佳處也。如《選》詩及韋蘇州，亦不可不熟讀。”又云：“嘗欲抄取經史諸書所載韻語，下及《文選》漢、魏古詞，以盡乎郭景純、陶淵明之所作，自爲一編，而附於《三百篇》、《楚辭》之後，以爲詩之準則。又於其下二等之中，擇其近於古者，各爲一編，以爲羽翼輔衛；其不合者，則悉去之，不使接於耳目而入於胸次，要使方寸之間，無一字世俗言語意思，則其爲詩，不期於髙遠而自髙遠矣。”

《詩人玉屑》卷一三引朱熹云：“《三百篇》，情性之本；《離騷》，詞賦之宗。學詩而不本於此，是亦淺矣。”又云：“《詩》之爲經，人事浹於下，天道備於上，而無一理之不具。學詩者當本之《二南》以求其端，參之列國以盡其變，正之於《雅》以大其規，和之於《頌》以要其止，此學詩之大旨也。”

至其《齋居感興》之作，則盡發天人之蘊，載韻語之中，以垂教萬世，又豈漢、晉詩人所能及哉？讀者深味而體驗之，則庶有以得之矣。

【疏證】 朱熹《齋居感興二十首》序云：“余讀陳子昂《感遇》詩，愛其詞旨幽邃，音節豪宕，非當世詞人所及，如丹砂空青，金膏水碧，雖近乏世用，而實物外難得自然之奇寶。欲效其體，作十數篇，顧以思致平凡，筆力萎弱，竟不能就，然亦恨其不精於理，而自託於仙佛之間以爲髙也。齋居無事，偶書所見，得二十篇，雖不能探索微眇，追跡前言，然皆切於日用之實，故言亦近而易知，既以自警，且以詒諸同志云”。（《晦庵集》卷四）


吳訥《晦庵先生五言詩鈔序》：“五言古詩，實繼《國風》、《雅》、《頌》之後，若蘇、李之天成，曹、劉之自得，以至陶靖節之髙風逸韻，蓋卓卓乎不可尚焉。三謝以降，正風日靡。唐興，沈、宋變爲近體，至陳伯玉，始力復古作，迨李、杜後出，詩道大興，而作者日盛矣。然於其間求夫音節雅暢、辭意渾融、足以繼絕響而闖淵明之閫域者，惟韋應物、柳子厚爲然爾。自時厥後，日以律法相髙，議論相尚，而詩道日晦焉。宋室南遷，晦庵朱子以天挺豪傑之才，上繼聖賢之學，文辭雖其餘事，間嘗讀《大全集》，觀其五言古體沖遠古澹，實宗《風》、《雅》，而出入漢魏陶韋之間，至其《齋居感興》之作，則又於韻語之中，盡發天人之藴，以開示學者。是豈漢、晉詩人之所可及哉？然集中編載，衆體混出，且卷帙浩瀚，獲見者鮮。暇日因手抄五言古體，始於《擬古》，終於《感興》諸詩，得二百首，寘於家塾，以教子弟。蓋欲使知詩章之學，亦先儒之所不廢。沈潛之久，庶因有以得其歸宿云。”（成化本《晦庵先生五言詩鈔》卷首）


吳訥《五言》序題，多取宋濂《答董秀才論詩書》之旨。兹附錄之，讀者可參。《答董秀才論詩書》云：“濂白秀才足下：承書知學詩弗倦，且疑歷代詩人皆不相師，旁引曲證，亹亹數百言，自以爲確乎弗拔之論。濂竊以謂世之善論詩者，其有出於足下乎？敢然不敢從也。濂非能詩者，自漢、魏以至乎今，諸家之什，不可謂不攻習也；薦紳先王之前，亦不可謂不磨切也。揆於足下之論，容或有未盡者，請以所聞質之可乎？《三百篇》勿論已，姑以漢言之蘇子卿、李少卿，非作者之首乎？觀二子之所著，紆曲淒惋，實宗《國風》與楚人之辭，二子既沒，繼者絕少，下逮建安、黄初，曹子建父子起而振之，劉公幹、王仲宣力從而輔翼之。正始之間，嵇、阮又疊作，詩道於是乎大盛。然皆師少卿，而馳騁於風雅者也。自時厥後，正音衰微，至太康復中興，陸士衡兄弟，則仿子建；潘安仁、張茂先、張景陽，則學仲宣；左太沖、張季鷹，則法公幹；獨陶元亮，天分之髙，其先雖出於太沖、景陽，究其所自得，直超建安而上之，髙情遠韵，殆猶大羮充鉶，不假鹽醯而至味自存者也。元嘉以還，三謝、顏、鮑爲之首。三謝亦本子建，而雜參於郭景純；延之則祖士衡；明遠則效景陽，而氣骨淵然，駸駸有西漢風；餘或傷於刻鏤，而乏雄渾之氣，較之太康，則有間矣。永明而下，抑又甚焉。沈休文拘於聲韻，王元長局於褊迫，江文通過於摹擬，隂子堅涉於淺易，何仲言流於瑣碎，至於徐孝穆、庾子山，一以婉麗爲宗，詩之變極矣。然而諸人雖或遠式子建、越石，近宗靈運、玄暉，方之元嘉，則又有不逮者焉。唐初承陳、隋之弊，多尊徐、庾，遂致頽靡不振。張子夀、蘇廷碩、張道濟相繼而興，各以風雅爲師，而盧升之、王子安務欲淩跨三謝，劉希夷、王昌齡、沈雲卿、朱少連亦欲蹴駕江、薛，固無不可者，奈何溺於久習，終不能改其舊，甚至以律法相髙，益有四聲八病之嫌矣。唯陳伯玉痛懲其弊，專師漢、魏而友景純、淵明，可謂挺然不羣之士，復古之功，於是爲大。開元、天寶中，杜子美復繼出，上薄《風》、《雅》，下該沈、宋，才奪蘇、李，氣吞曹、劉，掩顏、謝之孤髙，雜徐、庾之流麗，真所謂集大成者，而諸作皆廢矣。並時而作，有李太白，宗《風》、《騷》及建安七子，其格極髙，其變化若神龍之不可羈；有王摩詰，依仿淵明，雖運詞清雅，而萎弱少風骨；有韋應物，祖襲靈運，能壹寄穠鮮於簡淡之中，淵明以來，蓋一人而已。他如岑參、髙達夫、劉長卿、孟浩然、元次山之屬，咸以興寄相髙，取法建安。至於大曆之際，錢、郎遠師沈、宋，而苗、崔、盧、耿、吉、李諸家，亦皆本伯玉而宗黄初，詩道於是爲最盛。韓、柳起於元和之間，韓初效建安，晚自成家，勢若掀雷抉電，撑決於天地之垠；柳斟酌陶、謝之中，而措辭窈眇清妍，應物而下，亦一人而已。元、白近於輕俗，王、張過於浮麗，要皆同師於古樂府。賈浪仙獨變入僻，以矯豔於元白。劉夢得步驟少陵，而氣韵不足。杜牧之沈酣靈運，而句意尚奇。孟東野隂祖沈、謝，而流於蹇澀。盧仝則又自出新意，而涉於怪詭。至於李長吉、温飛卿、李商隱、段成式，專誇靡曼，雖人人各有所師，而詩之變又極矣。比之大曆，尚有所不逮，況厠之開元哉！過此以往，若朱慶餘、項子遷、李文山、鄭守愚、桂彥之、吳子華輩，則又駮乎不足議也。宋初襲晚唐五季之弊，天聖以來，晏同叔、錢希聖、劉子儀、楊大年數人，亦思有以革之，第皆師於義山，全乖古雅之風。迨王元之以邁世之豪，俯就繩尺，以樂天爲法；歐陽永叔痛矯西崑，以退之爲宗；蘇子美、梅聖俞介乎其間，梅之覃思精微，學孟東野；蘇之筆力横絕，宗杜子美，亦頗號爲詩道中興。至若王禹玉之踵微之，盛公量之祖應物，石延年之效牧之，王介甫之原三謝，雖不絕似，皆嘗得其彷彿者。元祐之間，蘇、黄挺出，雖曰共師李、杜，而競以己意相髙，而諸作又廢矣。自此以後，詩人迭起，或波瀾富而句律疎，或煅煉精而情性遠，大抵不出於二家。觀於蘇門四學士及江西宗派諸詩，蓋可見矣。陳去非雖晚出，乃能因崔德符而歸宿於少陵，有不爲流俗之所移易。馴至隆興、乾道之時，尤延之之清婉，楊廷秀之深刻，范至能之宏麗，陸務觀之敷腴，亦皆有可觀者，然終不離天聖、元祐之故步，去盛唐爲益遠。下至蕭、趙二氏，氣局荒頽，而音節促迫，則其變又極矣。由此觀之，詩之格力崇卑，固若隨世而變遷，然謂其皆不相師可乎？第所謂相師者，或有異焉。其上焉者，師其意，辭固不似，而氣象無不同；其下焉者，師其辭，辭則似矣，求其精神之所寓，固未嘗近也。然唯深於比興者，乃能察知之爾。雖然，爲詩當自名家，然後可傳於不朽。若體規畫圓，準方作矩，終爲人之臣僕，尚烏得謂之詩哉！是何者？詩乃吟詠性情之具，而所謂風、雅、頌者，皆出於吾之一心，特因事感觸而成，非智力之所能增損也。古之人其初雖有所沿襲，末復自成一家言，又豈規規然必於相師者哉！嗚呼，此未易爲初學道也。近來學者，類多自髙，操觚未能成章，輒濶視前古爲無物，且揚言曰‘曹、劉、李、杜、蘇、黄諸作雖佳，不必師；吾即師，師吾心耳！’故其所作，往往猖狂無倫，以揚沙走石爲豪，而不復知有純和沖粹之意。可勝歎哉！可勝歎哉！”（《宋文憲公文集》卷二八）


七言

世傳七言起於漢武《柏梁臺》體。按《古文苑》云：元封三年，詔羣臣能七言詩者上臺侍坐。武帝賦首句曰：“日月星辰和四時”，梁王襄繼之曰：“驂駕駟馬從梁來（音黎）
 。”自襄而下，作者二十四人，至東方朔而止。每人一句，句皆有韻，通二十五句，共出一韻，蓋如後人聯句而無隻句與不對偶也。

【疏證】 《古文苑》卷八《柏梁詩》：“漢武帝元封三年，作柏梁臺，詔羣臣二千石有能爲七言詩乃得上座。日月星辰和四時（皇帝）
 ，驂駕駟馬從梁來（梁王孝王武）
 ，郡國士馬羽林材（大司馬）
 ，總領天下誠難治（丞相石慶）
 ，和撫四夷不易哉（大将軍衛青）
 ，刀筆之吏臣執之（御史大夫倪寬）
 ，撞鐘伐鼓聲中詩（太常周建德）
 ，宗室廣大日益滋（宗正劉安國）
 ，周衞交戟禁不時（衛尉路博德）
 ，總領從官柏梁臺（光禄勳徐自爲）
 ，平理清讞決嫌疑（廷尉杜周）
 ，修飾輿馬待駕來（太僕公孫賀）
 ，郡國吏功差次之（大鴻臚壺充國）
 ，乘輿御物主治之（少府王温舒）
 ，陳粟萬石揚以箕（大司農張成）
 ，徼道宮下隨討治（執金吾中尉豹）
 ，三輔盜賊天下危（左馮翊盛宣）
 ，盜阻南山爲民災（右扶風李成信）
 ，外家公主不可治（京兆尹）
 ，椒房率更領其材（詹事陳掌）
 ，蠻夷朝賀常會期（典屬國）
 ，柱枅欂櫨相枝持（大匠）
 ，枇杷橘栗桃李梅（大官令）
 ，走狗逐兔張罘罳（上林令）
 ，齧妃女唇甘如飴（郭舍人）
 ，迫窘詰屈幾窮哉（東方朔）
 。”

任昉《文章緣起》：“七言詩，漢武帝柏梁殿聯句。”陳懋仁注云：“《周頌》：‘學有緝熙於光明’，七言之屬也。七言自《詩》、《騷》外，《柏梁》以前，有《皇娥》、《白帝子》、《擊壤》、《箕山》、《大道》、《狄水》、《獲麟》、《南山》、《采葛婦》、《成人》、《易水》諸歌，俱七言。或曰始於《擊壤》，或曰已肇《南山》，或曰起自《垓下》，然‘兮’、‘哉’類於助語，句體非全，惟少昊時《皇娥》、《白帝》二歌，勾踐時《河梁歌》，體具世遠，非其始乎？但悉見之後人書中，似出述作之手。故自漢、魏、六朝，下及唐、宋以來，迭相師法者，實祖《柏梁》也。”

按：至於七言與《柏梁》之關係，學者歷來有爭議。或以《柏梁》之前已有七言。王得臣《麈史》卷二：“世言七言詩肇於《柏梁》，而盛於建安。考之，豈獨《柏梁》哉？《鄘風》曰：‘送我乎淇之上矣。’《王風》曰：‘知我者謂我心憂。’《鄭風》曰：‘還予授子之粲兮。’《齊風》曰：‘遭我乎峱之間兮。’又曰：‘尚之以瓊華乎。’而《魏風》曰：‘胡取禾三百廛兮。’《豳風》曰：‘二之日鑿冰冲冲，三之日納於凌隂。’《小雅》曰：‘以宴樂嘉賓之心。’又曰：‘如彼築室於道謀。’《大雅》曰：‘維昔之富不如時，維今之疚不如茲。’‘昔也日闢國百里，今也日蹙國百里。’《頌》曰：‘學有緝熙於光明。’又曰：‘予其懲而毖後患。’‘儀式刑文王之典。’又曰：‘自今以始歲其有，君子有穀詒孫子。’楚狂接輿歌曰：‘今之從政者殆而。’項籍歌曰：‘力拔山兮氣蓋世，時不利兮騅不逝。’漢髙歌曰：‘大風起兮雲飛揚。’皆七字之濫觴也。然則《柏梁》之作，亦有所祖襲矣。唐劉存乃以‘交交黄鳥止於棘’七言之始，蓋合兩句以言，誤也。”徐禎卿《談藝錄》：“七言沿起，咸曰《柏梁》，然甯戚‘扣牛’已肇《南山》之篇矣。其爲則也，聲長字縱，易以成文，故藴氣琱辭，與五言略異。要而論之，《滄浪》擅其奇，《柏梁》弘其質，《四愁》墜其雋，《燕歌》開其靡，他或雜見於樂篇，或援格於賦系，妍醜之間，可以類推矣。”又髙棅《唐詩品彙敘目》云：“七言雖云始自漢武《柏梁》，然歌謠等作，出自古也。如甯戚之《商歌》，七言略備。迨漢，則純乎成篇。下及魏、晉，相繼有述。其間雜以樂府長短句，詞、吟、曲、引、篇、行、詠、調之屬，皆名爲詩。唐初作者亦少，獨宋之問數首，爲時所稱。又如郭代公《寶劍篇》，張燕公《鄴都引》，調頗凌俗，然而文體聲律，抑揚頓挫，猶未盡善。”

顧炎武《日知錄》卷二一《柏梁臺詩》以爲漢武帝《柏梁臺詩》出《三秦記》，“蓋是後人擬作，剽取武帝以來官名及《梁孝王世家》乘輿駟馬之事以合之”。而逯欽立《漢詩別錄·辨偽第一》則考證《柏梁臺詩》本出《東方朔別傳》，云：“《東方朔別傳》既係西漢之舊記，其中又鮮後人之所增益，則此《柏梁臺詩》自爲當時所傳之篇，年代、官名等記載之不合，並不足否定其時代性”。“使果爲後人假託，其重複拙陋，必不至於此極，故竊謂漢武柏梁之集，本有七言賦詩之事。昭、宣以降，好事者爲《東方朔傳》，於此君臣盛會，欲有以鋪張之，而於原作有所增附，遂致多所乖牾也”。

田雯《古歡堂集雜著》卷二《論七言古詩》：“昔人謂七言沿起昉於《擊壤》。予於《擊壤篇》另作句讀，非七言之祖明矣。《三百篇》已露其端，《離騷》實闢其境。至於《飯牛》、《臨河》、《易水》、《皇娥》、《白帝》、《子產誦》、《采葛婦》諸篇，聲長字縱，皆歌行之祖。昔人所謂《滄浪》擅其奇，《柏梁》弘其質，《四愁》墜其雋，《燕歌》開其靡也。”

趙翼《陔餘叢考》卷二三《七言》：“《金玉詩話》謂七言起於《柏梁》。然劉勰謂出自《詩》、《騷》，孔穎達舉‘如彼築室於道謀’爲七言之始。然不特此也，如‘自今伊始歲其有，君子有穀貽孫子’等句甚多。顧寧人謂楚詞《招魂》、《大招》去其‘些’、‘只’，即是七言。按‘遷藏就岐何所依，殷有惑婦何所譏’等句，本無‘些’、‘只’，則竟是七言也，特尚未以爲全篇。至《柏梁》則通體皆七言，故後世以爲七言之始耳。然古時亦已有爲全篇者。皇娥倚瑟清歌曰：‘天清地曠浩茫茫，萬象回薄化無方。浛天蕩蕩望滄滄，乘桴輕漾著日傍。’此或秦、漢間人擬作。至如《靈樞經》云：‘凡刺小邪日以大，補其不足乃無害，視其所在迎之界。’甯戚《飯牛歌》：‘短布單衣適至骭，長夜漫漫何時旦。’茅濛之先有民謠曰：‘神仙得者茅初成，駕龍上升入太清。時下玄洲戲赤城，繼世而起在我盈。’以及項羽《垓下》，漢髙《大風》。漢初有《雞鳴歌》：‘東方欲明星爛爛，汝南晨雞登壇喚。曲終漏盡嚴具陳，月沒星稀天下旦。’《安世房中歌》亦有‘大海蕩蕩水所歸，髙賢愉愉民所懷’之句，則全篇皆有七言，亦非始於《柏梁》也。至《吳越春秋》所載《窮劫》等曲，通首皆七言，則本後漢趙長君所作，不得謂吳越時即有此體。白起，戰國時人，在伍子胥之後，而《窮劫篇》反引之以比伍胥，尤顯然可見其偽。長君本傳謂其作《吳越春秋詩細》，蔡邕讀而歎息，益可信諸詩之爲長君作也。”

章太炎《國故論衡·辨詩》：“七言在周世，《大招》爲其萌芽，漢則《柏梁》，劉向亦時爲之，然短促未能成體。”

按：七言之淵源雖可追溯至《詩》、《騷》及古歌謠，而作爲詩歌之一體式，則始著於漢、魏，庶可確定。逯欽立《漢詩別錄·考源第二》論之頗詳，云：“漢武愛文，柏梁列韻，能七言者，始得上坐。《漢書·東方朔傳》稱朔有七言之作，是知詩以字數別其體裁，亦適肇基於此時。”又云：“七言之興，亦始於漢武一朝。《漢書》六十五《東方朔傳》謂朔有《七言》上下。又《文選》四十三孔德璋《北山移文》注引《董仲舒集》有《七言琴歌》二首。仲舒《琴歌》今已亡佚，而東方所作，則尚有殘存，《文選》二十二魏文帝《芙蓉池作詩》注引東方朔《七言》云：‘折羽翼兮摩蒼天。’朔之《七言》，倘使通篇若此，皆上三下三，而以‘兮’字間之，則漢人所謂七言者，乃當時之楚歌，七言云者，僅文士所稱之別名耳。《史記》載楚項羽歌云：‘力拔山兮氣蓋世，時不利兮騅不逝。騅不逝兮可奈何，虞兮虞兮奈若何！’以句型言之，此歌與東方七言完全相同，然漢初不名七言，而至此名之，此甚可注意者。尋西漢七言，此類之外，實別有悉句實字之篇，則《柏梁臺詩》及劉向七言是也。《柏梁臺詩》，前篇已有論列，茲列劉向之七言如下。《文選》注引劉向《七言》云：‘博學多識與凡殊，時將昏暮白日午，朅來歸耕永自疎，晏處從容觀詩書，結構野草起屋廬。’（《選》注引作劉歆，按即向詩。）
 上列各句，押韻相葉，其出於一首，自不必言。茲所欲論者，此類悉句實字之七言，方爲當時之七言正格，而七言一目之所以起，此正格之七言，實有以啟之。蓋必以正格七言之出，而七言之目遂行，然後七字含‘兮’之楚歌，亦得混爲一類，而名之曰‘七言’矣”。“研漢代七言詩，固當以悉句實字者爲基準也。欽立又按：含‘兮’七言之出於楚聲，此本不待言矣。然正格之七言，既與當時之小學、雜占等爲同型，又果何自而來乎？是則本篇所欲詳考者。尋《柏梁詩》與劉向七言，有一顯著之特色，即句句用韻是也。此一特色，歷東漢以至兩晉，皆保留不變，而罕有例外者。茲姑就兩漢之歌詩、雜文、小學、讖緯、鏡銘等，以略示其例”。“總觀上例，則知當時凡屬七言，無不句句用韻，而與六朝以降之隔句用韻者，截然有別，斯固第一期七言歌之絕大特色矣。”“考句句用韻此本楚歌之特格；又楚歌之亂，雖含‘兮’字爲八言，而其體裁音節，又與正格之七言實無異。則七言者，楚《亂》之變體歌詩也。”“漢詩除《樂府》外，概承《楚辭》之後”。“正格七言之源於楚歌，吾人尚有一事可論證者，即漢人已有渻除‘兮’字之習慣是也”。“夫楚《亂》芟‘兮’，既可變爲七言，而漢人楚歌適有芟削‘兮’字之習，以及七言代替亂辭之例”。“漢代七言，約有三類。一爲中含‘兮’字之類，前舉東方朔之七言是也。一爲句句用韻之類，即劉向所作，而吾人目爲正格七言者是也。一爲句中用韻之類，則兩漢七言謠諺是也。然溯源所以別流，覽古所以證今，魏、晉七言，悉爲句句用韻，名篇佳什，後先承美。此繼乎漢代之正格七言也。宋、齊以降，始復隔句用韻，此一變也。而陳、隋以後，始復由駢及律，此二變也。顧雖經兩變，而不離其宗，則總此流衍，以沿波討源，其能承先啟後而克爲魏、晉、隋、唐七言詩之始祖者，厥維欽立所謂之正格七言矣。至於含‘兮’之七言，本楚歌舊體，雖前有所承，而後無所繼，其七言謠諺，則雖西京新格，而只句破碎，莫由成章，是以俱蔑乎其有嗣裔也。研漢詩者，固烏得混而視之哉！”

後梁昭明輯《文選》，載東漢張衡《四愁詩》四首，每首七句，前三句一韻，後四句一韻，此則後人換韻體也。

【疏證】 張衡《四愁詩》：“一思曰：我所思兮在泰山，欲往從之梁父艱，側身東望涕霑翰。美人贈我金錯刀，何以報之英瓊瑤。路遠莫致倚逍遙，何爲懷憂心煩勞？”“二思曰：我所思兮在桂林，欲往從之湘水深，側身南望涕沾襟。美人贈我金琅玕，何以報之雙玉盤。路遠莫致倚惆悵，何爲懷憂心煩傷？”“三思曰：我所思兮在漢陽，欲往從之隴阪長，側身西望涕沾裳。美人贈我貂襜褕，何以報之明月珠。路遠莫致倚踟蹰，何爲懷憂心煩紆？”“四思曰：我所思兮在雁門，欲往從之雪紛紛，側身北望涕沾巾。美人贈我錦繡段，何以報之青玉案。路遠莫致倚增歎，何爲懷憂心煩惋？”（《文選》卷二九）


許學夷《詩源辯體》卷三：“張衡樂府七言《四愁詩》，兼本風騷，而其體渾淪，其語隱約，有天成之妙，當爲七言之祖。（下流至曹子桓《燕歌行》。）
 ”“《離騷》變爲樂府，而《四愁》則尤善云。”

古樂府有七言古辭，曹子建輩擬作者多。

【疏證】 曹丕《燕歌行》爲存世最早之文人七言詩。曹植集中未見有七言之作。所謂“曹子建輩擬作”，殆泛指。

馴至唐世，作者日盛。

【疏證】 胡應麟《詩藪》內編卷三：“初唐七言古，以才藻勝；盛唐以風神勝；李、杜以氣概勝，而才藻風神稱之，加以變化靈異，遂爲大家。”陸時雍《詩鏡總論》：“七言古，自魏文、梁武以外，未見有佳。鮑明遠雖有《行路難》諸篇，不免宮商乖互之病。太白其千古之雄乎？氣駿而逸，法老而奇，音越而長，調髙而卓。少陵何事得與執金鼓而抗顏行也？太白七古，想落意外，局自變生，真所謂‘驅走風雲，鞭撻海岳’。其殆天授，非人力也。少陵《哀江頭》、《哀王孫》作法最古，然琢削磨礲，力盡此矣。《飲中八仙》，格力超拔，庶足當之。”“七言古，盛於開元以後，髙適當屬名手。調響氣佚，頗得縱横，勾角廉折，立見涯涘。以是知李、杜之氣局深矣。”吳喬《圍爐詩話》卷二：“初唐七古多排句，不如盛唐無排句而矯健。中唐此品遂絕，何況宋、明。”管世銘《讀雪山房唐詩序例》：“唐七言古詩，整齊於髙、岑、王、李，飄灑於太白，沈雄於少陵，倔強於昌黎，蓋猶七雄之並峙也。前之王、楊、盧、駱，後之元、白、張、王，則宋、衛、中山之君也。韓翃、盧綸，王、李之附庸；昌谷、樊南，退之之屬國也。惟李、杜，則昌黎而外，蓋莫敢問津焉。”延君壽《老生常談》：“七古，髙、岑、王、李是一種，李、杜各一種，李長吉一種，張、王樂府一種，韓一種，元、白又一種，後人幾不能變化矣。”

然有歌行，有古詩。歌行則放情長言，古詩則循守法度，故其句語格調亦不能同也。

【疏證】 胡應麟《詩藪》內編卷三：“七言古詩，概曰歌行。”“今人例以七言長短句爲歌行，漢、魏殊未爾也。諸歌行有三言者，《郊祀歌》、《董逃行》之類；四言者，《安世歌》、《善哉行》之類；五言者，《長歌行》之類；六言者，《上留田》、《妾薄命》之類。純用七字而無雜言，全取平聲而無仄韻，則《柏梁》始之，《燕歌》、《白紵》皆此體。自唐人以七言長短爲歌行，餘皆別類樂府矣。”

毛先舒《詩辯坻》卷一：“樂府、古詩，相去不遠。然大抵古詩以和婉爲旨，以詳雅爲緒，以典則爲其辭。樂府以淫佚悽戾爲旨，以變亂爲緒，以俳諧詰屈爲其詞。古詩色尚清腴，其調尚優。樂府色尚穠，其調尚迅。古詩近於《三百篇》，樂府近於《楚騷》，所由蓋異矣。”陳僅《竹林答問》：“古詩與樂府，異流而同源。然考唐、宋人集中，往往有古詩而無樂府，前明以來，此體方盛。”賀裳《載酒園詩話》卷一：“凡編詩者，切不宜以樂府編入七言古。”

按：“守法度曰詩”，出自王安石《字說》。趙與虤《娱書堂詩話》亦云：“守法度曰詩。”

大抵七言古詩貴乎句語渾雄，格調蒼古；若或窮鏤刻以爲巧，務喝喊以爲豪，或流乎萎弱，或過乎纖麗，則失之矣。

【疏證】 舊題楊載撰《詩法家数》：“七言古詩，要鋪敘，要有開合，有風度，迢递險怪，雄俊鏗鏘，忌庸俗軟腐。須是波瀾開合，如江海之波，一波未平，一波復起。又如兵家之陣，方以爲正，又復爲奇，方以爲奇，忽復是正。出入變化，不可紀極。備此法者，惟李、杜也。”

錢泳《履園譚詩》：“七古以氣格爲主，非有天姿之髙妙，筆力之雄健，音節之鏗鏘，未易言也。尤須沈鬱頓挫以出之，細讀杜、韓詩便見。若無天姿、筆力、音節三者而強爲七古，是猶秦庭之舉鼎而絕其臏矣。”

劉熙載《藝概》卷二《詩概》：“七古可命爲古、近二體：近體曰駢、曰諧、曰麗、曰綿，古體曰單、曰拗、曰瘦、曰勁。一尚風容，一尚筋骨。此齊梁、漢魏之分，即初、盛唐之所以別也。”

歌行按：考《文章辨體》卷首《總目》列舉各體依次爲“古歌謠辭”、“賦”、“樂府”、“詩”，並無“歌行”。吳訥以歌行附古詩之後，蓋以古詩視之也。然在“古詩”序目中，分別標“古詩一、四言”、“古詩二、五言一”、“古詩三、五言二”、“古詩四、七言”，而至“歌行”卷，“歌行”二字前未標“古詩五”，是其非必以“歌行”隸屬於“古詩”也。


昔人論歌辭，有有聲有辭者，若郊廟樂章及鐃歌等曲是也；有有辭無聲者，若後人之所述作，未必盡被於金石也。

【疏證】 此出《樂府詩集》卷九〇《新樂府辭》序題：“樂府之名，起於漢、魏。自孝惠帝時，夏侯寬爲樂府令，始以名官，至武帝，乃立樂府，采詩夜誦，有趙、代、秦、楚之謳，則采歌謠，被聲樂，其來蓋亦遠矣。凡樂府歌辭，有因聲而作歌者，若魏之三調歌詩，因絃管金石造歌以被之是也；有因歌而造聲者，若清商吳聲諸曲，始皆徒歌，既而被之絃管是也。有有聲有辭者，若郊廟、相和、鐃歌、横吹等曲是也；有有辭無聲者，若後人之所述作，未必盡被於金石是也。”

夫自周衰，采詩之官廢。漢、魏之世，歌詠雜興，故本其命篇之義曰“篇”，因其立辭之義曰“辭”，體如行書曰“行”，述事本末曰“引”，悲如蛩螿曰“吟”，委曲盡情曰“曲”，放情長言曰“歌”，言通俚俗曰“謠”，感而發言曰“歎”，憤而不怒曰“怨”。雖其立名弗同，然皆六義之餘也。

【疏證】 此出姜夔《白石道人詩說》，原云：“守法度曰詩，載始末曰引，體如行書曰行，放情曰歌，兼之曰歌行，悲如蛩螿曰吟，通乎俚俗曰謠，委曲盡情曰曲。”又張表臣《珊瑚鉤詩話》卷三云：“猗遷抑揚，永言謂之歌；非鼓非鐘，徒歌謂之謠；步驟馳騁，斐然成章謂之行；品秩先後，敘而推之謂之引；聲音雜比，髙下短長謂之曲；吁嗟慨歎，悲憂深思謂之吟；吟詠情性，總合而言志謂之詩；蘇、李而上，髙簡古澹謂之古；沈、宋而下，法律精切謂之律；此詩之語衆體也。”

《樂府詩集》卷六一《雜曲歌辭》序題：“《宋書·樂志》曰：‘古者天子聽政，使公卿大夫獻詩，耆艾修之，而後王斟酌焉。’然後被於聲，於是有采詩之官，周室下衰，官失其職，漢、魏之世，歌詠雜興，而詩之流乃有八名，曰行，曰引，曰歌，曰謠，曰吟，曰詠，曰怨，曰歎，皆詩人六義之餘也。至其協聲律，播金石，而總謂之曲。”又《樂府詩集》卷五七《琴曲歌辭》序題：“其曲有暢、有操、有引、有弄。《琴論》曰：和樂而作，命之曰暢，言達則兼濟天下，而美暢其道也。憂愁而作，命之曰操，言窮則獨善其身，而不失其操也。引者，進德修業申達之名也。弄者，情性和暢寬泰之名也。”

《元氏長慶集》卷二三《樂府古題序》：“《詩》訖於周，《離騷》訖於楚，是後詩之流爲二十四名：賦、頌、銘、贊、文、誄、箴、詩、行、詠、吟、題、怨、歎、章、篇、操、引、謠、謳、歌、曲、詞、調，皆詩人六義之餘，而作者之旨。由操而下八名，皆起於郊祭軍賓、吉凶苦樂之際，在音聲者，因聲以度詞，審調以節唱，句度短長之數，聲韻平上之差，莫不由之準度，而又別其在琴瑟者，爲操、引；采民甿者爲謳、謠；備曲度者，總得謂之歌、曲、詞、調。斯皆由樂以定詞，非選調以配樂也。由詩而下九名，皆屬事而作，雖題號不同，而悉謂之爲詩可也。後之審樂者，往往采取其詞，度爲歌曲。蓋選詞以配樂，非由樂以定詞也。而纂撰者由詩而下十七名，盡編爲樂錄、樂府等題，除《鐃吹》、《横吹》、《郊祀》、《清商》等詞在《樂志》者，其餘《木蘭》、《仲卿》、《四愁》、《七哀》之輩，亦未必盡播於管絃明矣。後之文人達樂者少，不復如是配別，但遇興紀題，往往兼以句讀短長爲歌詩之異。”

唐世詩人，共推李、杜。太白則多模擬古題；少陵則即事名篇，無復依傍。

【疏證】 《唐音癸籤》卷九引《遯叟詩話》：“擬古樂府，至太白幾無憾，以爲樂府第一手矣。誰知又有杜少陵出來，嫌模擬古題爲贅賸，別製新題詠見事，以合風人刺美時政之義，盡跳出前人圈子，另換一番鉗鎚，覺在古題中翻弄者仍落古人窠臼，未爲好手，‘盡道胡鬚赤，又有赤鬚胡’，兩公之謂矣。”

《元氏長慶集》卷二三《樂府古題序》：“近代唯詩人杜甫《悲陳陶》、《哀江頭》、《兵車》、《麗人》等，凡所歌行，率皆即事名篇，無復倚傍。”

王世貞《藝苑巵言》卷四：“五言律、七言歌行，子美神矣，七言律，聖矣。五、七言絕，太白神矣，七言歌行，聖矣。”

厥後元微之以後人沿襲古題，倡和重複，深以少陵爲是。

【疏證】 《元氏長慶集》卷二三《樂府古題序》：“沿襲古題，唱和重複，於文或有短長，於義咸爲贅賸，尚不如寓意古題，刺美見事，猶有詩人引古以諷之義焉。曹、劉、沈、鮑之徒，時得如此，亦復稀少。近代唯詩人杜甫《悲陳陶》、《哀江頭》、《兵車》、《麗人》等，凡所歌行，率皆即事名篇，無復倚傍。予少時與友人樂天、李公垂輩，謂是爲當，遂不復擬賦古題。昨梁州見進士劉猛、李餘各賦古樂府詩數十首，其中一二十章，咸有新意，予因選而和之。其有雖用古題、全無古義者，若《出門行》不言離別、《將進酒》特書列女之類是也。其或頗同古義、全創新詞者，則《田家》止述軍輸、《捉捕》請先螻蟻之類是也。”

髙棅《唐詩品彙敘目》：“歌行長篇，唐初稱駱賓王有《帝京篇》、《疇昔篇》，文極富麗。至盛唐絕少，李、杜間有數首，其詞亦不甚敷蔓，大率與常製相類，已混收從彙，不復摘去。迨元和後，元稹、白居易始相尚此製，世號元白體。其詞欲贍欲達，去離務近，明露肝膽。樂天每有所作，令老嫗能解則錄之，故格調扁而不髙，然道情敘事，悲歡窮泰，如寫出人胸臆中語，亦古歌謠之遺意也，豈涉獵淺才者所能到耶！”

故今是編凡擬古者，皆附樂府本題之內。若即事爲題，無所模擬者，則自漢、魏以降，迄於近代，取其辭義之弗過於淫傷者，錄之於此云。

【疏證】 學者於“樂府”、“歌行”之概念，往往混淆莫辨，吳氏如此分別，蓋有鑒於此。胡震亨《唐音癸籤》卷一《體凡》所論甚細，可參酌。其云：“今考唐人集錄所標體名，凡效漢、魏以下詩，聲律未叶者，名往體；其所變詩體，則聲律之叶者，不論長句、絕句，概名爲律詩，爲近體；而七言古詩於往體外，另爲一目，又或名歌行。舉其大凡，不過此三者，爲之區分而已。至宋、元，編錄唐人總集，始於古、律二體中，備析五、七等言爲次，於是流委秩然，可得具論。一曰四言古詩。（有古章句及韋孟長篇二體，唐作者不多。）
 一曰五言古詩。（唐初體沿六朝，陳子昂始盡革之，復漢、魏舊。）
 一曰七言古詩，一曰長短句，（全篇七字，始魏文；間雜長句，始鮑明遠。唐人承之，體變尤爲不一，當與後歌行諸類互參。）
 一曰五言律詩，（唐人因梁、陳五言四韻之偶對者而變。）
 一曰五言排律，（因梁、陳五言長篇而變。）
 一曰七言律詩，（又因梁、陳七言四韻而變者也。唐一代詩之盛，尤以此諸律體云。）
 一曰七言排律，（唐作者亦不多，聊備一體。）
 一曰五言絕句，一曰七言絕句。（絕句卽六朝人所名斷句也。五言絕，始漢人小詩，而盛於齊、梁；七言絕，起自齊、梁間，至唐初四傑後始成調。又唐人多以絕句爲樂曲。）
 外古體有三字詩、（李賀《鄴城童子謠》。）
 六字詩、（《牧護歌》。）
 三五七言詩、（始鄭世翼，李白繼作。）
 一字至七字詩、（張南史及元、白等集有之，以題爲韻，偶對成聯。又鮑防、嚴維多至九字。）
 騷體雜言詩。（此種本當入騷，如李之《鳴皋歌》、杜之《桃竹杖引》，相沿入詩，例難芟漏。）
 律體有五言小律、七言小律。（嚴滄浪以唐人六句詩合律者，稱三韻律詩。昭代王弇州始名之爲小律云。）
 又六言律詩（劉長卿集有之。）
 及六言絕句。（王維集有。）
 而諸詩內，又有詩與樂府之別；樂府內，又有往題、新題之別。往題者，漢、魏以下，陳、隋以上樂府古題，唐人所擬作也。（諸家槪有，而李白所擬爲多，皆仍樂府舊名。李賀擬古樂府多別爲之名，而變其舊。）
 新題者，古樂府所無，唐人新製爲樂府題者也。（始於杜甫，盛於元、白、張籍、王建諸家，元微之嘗有云“後人沿襲古題，唱和重複，不如寓意古題，刺美見事，爲得詩人諷興之義者”此也。）
 其題或名歌，亦或名行，或兼名歌行。（歌曲之總名，衍其事而歌之，曰行。歌最古，行與歌行，皆始漢，唐人因之。）
 又有曰引者，曰曲者，曰謠者，曰辭者，曰篇者；（抽其意爲引，導其情爲曲，合乎俗曰謠，進乎文爲辭，又衍而盛焉爲篇，皆以其詞爲名者也。）
 有曰詠者，曰吟者，曰歎者，曰唱者，曰弄者；（詠以永其言，吟以呻其鬱，歎以抒其傷，唱則吐於喉吻，弄則被諸絲管。此皆以其聲爲名者也。）
 復有曰思者，曰怨者，曰悲若哀者，曰樂者。（如李白之《靜夜思》，王翰之《蛾眉怨》，杜甫之《悲陳陶》、《哀江頭》、《哀王孫》。樂則如杜審言之《大酺樂》，白居易之《太平樂》，張祜之《千秋樂》，又皆以情爲其名者也。）
 凡此多屬之樂府，然非必盡譜之於樂。”


諭告《文章辨體總目》作“諭告”，卷一五作“告諭”。


按西山真氏云：“《周官》：大祝作六辭以通上下、親疎、遠近，曰辭、曰命、曰誥、曰會、曰禱、曰誄，皆王言也。大祝以下掌爲之辭，則所謂代言者也。以《書》考之，若《湯誥》、《甘誓》、《微子之命》之類是也。此皆聖人筆之爲經，不當與後世文辭同錄。今獨取《春秋》內外傳所載周天子諭告諸侯之辭及列國應對之語附焉。”

【疏證】 此出真德秀《文章正宗綱目·辭命》敘例，原云：“按《周官》太祝作六辭以通上下、親疎、遠近，曰辭、（鄭氏曰辭謂辭令。）
 曰命、（謂禆諶草創之命。）
 曰誥、（謂《康誥》、《盤庚》之屬。）
 曰會、（謂胥命於蒲之命。）
 曰禱、（謂如衛太子戰禱。）
 曰誄、（謂如哀公誄孔子之誄。）
 內史凡命諸侯及孤卿大夫，則策命之。（策謂以簡策書王命。）
 御史掌贊書，（若今尚書作詔文。）
 質諸先儒注釋之說，則辭、命以下，皆王言也。太祝以下掌爲之辭，則所謂代言者也。以《書》考之，其可見者有三，一曰誥，以之播告四方，《湯誥》、《盤庚》、《大誥》、《多士》、《多方》、《康王之誥》是也；二曰誓，以之行師誓衆，《甘誓》、《泰誓》、《牧誓》、《費誓》、《秦誓》是也；三曰命，以之封國命官，《微子》、《蔡仲》、《君陳》、《畢命》、《君牙》、《冏命》、《呂刑》、《文侯之命》是也。他皆無傳焉。意者王言之重，惟此三者。故聖人錄之以示。訓乎漢世，有制、有詔、有冊、有璽書，其名雖殊，要皆王言也。文章之施於朝廷，布之天下者，莫此爲重，故今以爲編之首。《書》之諸篇，聖人筆之爲經，不當與後世文辭同錄。獨取《春秋》內外傳所載周天子諭告諸侯之辭、列國往來應對之辭，下至兩漢詔冊而止。蓋魏、晉以降，文辭猥下，無復深純温厚之指，至偶儷之作興而去古益遠矣。學者欲知王言之體，當以《書》之誥、誓、命爲祖，而參之以此編，則所謂‘正宗’者，庶乎其可識矣。”

又按東萊呂氏有曰：“文章從容委曲而意獨至，惟左氏所載當時君臣之言爲然。蓋繇聖人餘澤未遠，涵養自別，故其辭氣不迫如此，非後世專學語言者所可得而比焉。”

【疏證】 吕本中《吕氏童蒙訓》云：“文章不分明指切而從容委曲，辭不迫切而意以獨至，惟《左傳》爲然。如當時諸國往來之辭，與當時君臣相告相誚之語，蓋可見矣。亦是當時聖人餘澤未遠，涵養自別，故辭氣不迫如此，非後世人專學言語者也。”（張鎡《仕學規範》卷三五《作文》引）



璽書

按應劭曰：“璽，信也，古者尊卑共之。”《左傳》：“魯襄公在楚，季武子使公冶問璽書。”至秦、漢，臣下始避其稱。

【疏證】 蔡邕《獨斷》卷上：“璽者，印也。印者，信也。天子璽以玉螭虎紐。古者尊卑共之。《月令》曰：‘固封璽。’《春秋左氏傳》曰：‘魯襄公在楚，季武子使公冶問璽書，追而與之。’此諸侯大夫印稱璽者也。衛宏曰：‘秦以前民皆以金玉爲印，龍虎紐，唯其所好。’然則秦以來，天子獨以印稱璽，又獨以玉，羣臣莫敢用也。”

漢初有三璽，天子書玉璽以封，故曰璽書。

【疏證】 “天子書玉璽以封”，“書”字，《續修四庫全書》本爲空格，兹據《四庫全書存目叢書》本。

《漢書·霍光傳》：昌邑王“受皇帝信璽行璽大行前”。孟康曰：“漢初有三璽，天子之璽自佩，行璽、信璽在符節臺。大行前，昭帝柩前也。”

陳仁子《文選補遺》卷三《璽書》：“《漢·光武紀》注：‘漢制度，曰帝之下書有四，一曰策書，二曰制書，三曰詔書，四曰誡敕。策書者，編簡也，其制長二尺，短者半之，篆書，起年月日，稱皇帝，以命諸侯王。三公以罪免亦賜策，而以隸書，用尺一木，兩行，惟此爲異也。制書者，帝者制度之命，其文曰制詔。三公皆璽封，尚書令印重封，露布州郡也。詔書者，詔，告也，其文曰告某官，云如故事。誡敕者，謂敕刺史、太守，其文曰有詔，敕某官。他皆仿此。’”

《後漢書·陳蕃傳》諫書曰“尺一選舉，委尚書三公”。章懷太子注：“尺一，謂板長尺一，以寫詔書也。”

《後漢書·輿服志》劉昭注引《漢舊儀》：“璽皆白玉螭虎紐，文曰‘皇帝行璽’、‘皇帝之璽’、‘皇帝信璽’、‘天子行璽’、‘天子之璽’、‘天子信璽’，凡六璽。皇帝行璽，凡封之璽賜諸侯王書；信璽，發兵徵大臣；天子行璽，策拜外國，事天地鬼神。璽皆以武都紫泥封，青囊白素裏，兩端無縫，尺一板中約署。皇帝帶綬，黄地六采，不佩璽。璽以金銀縢組，侍中組負以從。秦以前民皆佩綬，金、玉、銀、銅、犀、象爲方寸璽，各服所好。奉璽書使者乘馳傳。其驛騎也，三騎行，晝夜千里爲程。”

文帝元年，嘗賜南越趙佗璽書，佗愧感，頓首稱臣納貢。

【疏證】 《史記·南越尉佗列傳》：“［佗］乃乘黄屋左纛，稱制，與中國侔。及孝文帝元年，初鎮撫天下，使告諸侯四夷從代來即位意，喻盛德焉。乃爲佗親冢在真定，置守邑，歲時奉祀。召其從昆弟，尊官厚賜寵之。詔丞相陳平等舉可使南越者，平言好畤陸賈，先帝時習使南越。乃召賈以爲太中大夫，往使。因讓佗自立爲帝，曾無一介之使報者。陸賈至南越，王甚恐，爲書謝，稱曰：‘蠻夷大長老夫臣佗，前日髙后隔異南越，竊疑長沙王讒臣，又遥聞髙后盡誅佗宗族，掘燒先人冢，以故自棄，犯長沙邊境。且南方卑濕，蠻夷中間，其東閩越千人衆號稱王，其西甌駱裸國亦稱王。老臣妄竊帝號，聊以自娱，豈敢以聞天王哉！’乃頓首謝，願長爲藩臣，奉貢職。於是乃下令國中曰：‘吾聞兩雄不俱立，兩賢不並世。皇帝，賢天子也，自今以後，去帝制黄屋左纛。’陸賈還報，孝文帝大說。遂至孝景时，稱臣，使人朝請。”

至今讀史者，未嘗不三復書辭，以欽仰帝德於無窮也。夫制、詔、璽書，皆曰王言，然書之文，尤覺陳義委曲、命辭懇到者，蓋書中能盡褒勸警飭之意也。

【疏證】 王兆芳《文章釋·璽書》：“璽書者，璽，印信也，印封書以取信也。答書多璽封，其無主名者，專曰璽書。”“主於立文徵信，慎重莊言。源出《周官》職金楬璽，掌節、小行人、司市用璽節，流有季武子《璽書》，及秦始皇《賜扶蘇璽書》，漢文《賜晁錯璽書》，後世皇帝多璽書。”

故今特取前代璽書，載於詔令之前，讀者其必有以得之矣。

【疏證】 《文章辨體》卷一五《璽書》錄《漢文帝賜南越尉佗書》、《答晁錯璽書》、《宣帝賜趙充國書》、《成帝諭東平王宇璽書》、《光武賜馮異璽書》、《勞馮異璽書》、《報耿弇璽書》、《章帝報東平王蒼璽書》、《和帝報梁王暢書》、《唐太宗賜李大亮書》、《答魏徵書》、《宋哲宗答韓絳書》、《宋神宗獎諭司馬光書》。


批答

按《玉海》：“唐學士初入院，試制、詔、批答共三篇。”

【疏證】 王應麟《玉海》卷六四《唐王言之制》：“學士初選者，中書門下召令右銀臺門候旨，其日入院試制書批答共三道。”

《新唐書·百官志》：“玄宗初，置翰林待詔，以張說、陸堅、張九齡等爲之，掌四方表疏、批答、應和文章。既而又以中書務劇，文書多壅滯，乃選文學之士，號翰林供奉，與集賢院學士，分掌制詔書敕。開元二十六年，又改翰林供奉爲學士，別置學士院，專掌內命。”

按：吳曾祺《涵芬樓文談》附錄《文體芻言》“批答”條：“唐時只謂之批，故張九齡有《批張守珪送安祿山詣闕奏》，而元微之集中亦有《批劉悟謝上表》、《批王播謝官表》。至宋世，始謂之批答。自是以後，謂之批者，臣下間得用之；而‘批答’二字，則專屬之王言。”

蓋批答與詔異：詔則宣達君上之意；批答則采臣下章疏之意而答之也。東萊《文鑑》輯批答、詔敕各爲一類，可見矣。

【疏證】 《宋文鑑》卷三三爲《批答》，卷三四爲《制》。考《文苑英華》已將詔敕、批答分列，卷四五九至卷四六五爲“詔敕”七卷，卷四六六、四六七爲“批答”二卷。蓋爲東萊《宋文鑑》所本。

唐史載太宗之答劉洎，謂出自手筆。

【疏證】 《舊唐書·劉洎傳》：“太宗善持論，每與公卿言及古道，必詰難往復。洎上書諫曰：‘帝王之與凡庶，聖哲之與庸愚，上下相懸，擬倫斯絕。是知以至愚而對至聖，以極卑而對至尊，徒思自強，不可得也。陛下降恩旨，假慈顏，凝旒以聽其言，虛襟以納其說，猶恐群下未敢對揚，況動神機，縱天辯，飾辭以折其理，援古以排其議，欲令凡庶何階應答？臣聞皇天以無言爲貴，聖人以不言爲德，老君稱‘大辯若訥’，莊生稱‘至道無文’，此皆不欲煩也。齊侯讀書，輪扁竊笑；漢皇慕古，長孺陳譏，此亦不欲勞也。且多記則損心，多語則損氣，心氣內損，形神外勞，初雖不覺，後必爲累。須爲社稷自愛，豈爲性好自傷乎？竊以今日升平，皆陛下力行所至，欲其長久，匪由辯博。但當忘彼愛憎，慎茲取舍，每事敦樸，無非至公，若貞觀之初則可矣。至如秦政強辯，失人心於自矜；魏文宏才，虧眾望於虛說。此才辯之累，較然可知矣。伏願略茲雄辯，浩然養氣；簡彼緗圖，淡焉自怡。固萬壽於南嶽，齊百姓於東戶，則天下幸甚，皇恩斯畢。’手詔答曰：‘非慮無以臨下，非言無以述慮。比有談論，遂致煩多。輕物驕人，恐由茲道。形神心氣，非此爲勞。今聞讜言，虛懷以改。’”

《冊府元龜》卷一〇一：“［貞觀］十八年，劉洎遷侍中，帝謂侍臣曰：‘夫人臣之對帝王，多順旨而不逆，甘言以取容。朕今發問，欲聞己過，卿等須言朕愆失。’長孫無忌、李勣、楊師道等咸云：‘陛下聖化致太平，臣等不見其失。’劉洎對曰：‘陛下化髙萬古，誠如無忌等言，然頃上書人不稱旨者，或面加窮詰，無不慙退，恐非奬進言者之路。’帝曰：‘卿言是也，當爲卿改之。’時太宗每與公卿言及古今，必詰難往復，洎上書諫，御筆爲飛白答之曰：‘非慮無以臨下，非言無以述慮。比有談論，遂致煩多。輕物驕人，恐繇茲道。形神心氣，非此爲勞。今聞讜言，虛懷以改。’”

今觀辭意誠然。至若宋昭陵之答富弼等，則皆詞臣之撰進者也。讀者於是其尚考諸。

【疏證】 宋昭陵，宋仁宗。《宋文鑑》卷三三《批答》有《賜新除宰臣富弼讓恩命不允批答》、《賜宰臣富弼乞退不允批答》、《再賜宰臣富弼乞退不允批答》、《賜宰臣富弼乞解機務不允批答》、《賜除宰臣文彥博讓恩命批答》、《賜宰臣文彥博乞解重任不允批答》、《賜樞密使宋庠讓恩命不允批答》，皆歐陽修所撰。


詔

按三代王言，見於《書》者有三：曰誥、曰誓、曰命。

【疏證】 《尚書》有《湯誥》、《大誥》、《康誥》、《酒誥》、《召誥》、《洛誥》；《甘誓》、《湯誓》、《泰誓》、《牧誓》；《說命》、《微子之命》、《蔡仲之命》、《文侯之命》等篇。

至秦改之曰詔，歷代因之。

【疏證】 《史記·秦始皇本紀》：二十六年，廷尉李斯等與博士議，改命爲制，令爲詔。

《文心雕龍·詔策篇》曰：“皇帝御宇，其言也神。淵嘿黼扆，而響盈四表，唯詔策乎？昔軒轅唐虞，同稱爲‘命’；‘命’之爲義，制性之本也。其在三代，事兼誥、誓。誓以訓戎，誥以敷政，命喻自天，故授官錫胤，《易》之《姤》象，‘后以施命誥四方’。誥命動民，若天下之有風矣。降及七國，並稱曰令。令者，使也。秦並天下，改命曰制。漢初定儀則，則命有四品：一曰策書，二曰制書，三曰詔書，四曰戒敕。敕戒州部，詔誥百官，制施赦命，策封王侯。策者，簡也。制者，裁也。詔者，告也。敕者，正也。”又云：“戒敕爲文，實詔之切者。周穆命郊父受敕憲，此其事也。魏武稱作敕戒，當指事而語，勿得依違，曉治要矣。及晉武敕戒，備告百官；敕都督以兵要，戒州牧以董司，警郡守以恤隱，勒牙門以禦衛，有訓典焉。”

蔡邕《獨斷》卷上：“詔書者，詔誥也，有三品，其文曰告某官，官如故事，是爲詔書。羣臣有所奏請，尚書令奏之，下有制曰，天子答之曰可，若下某官云云，亦曰詔書。羣臣有所奏請，無尚書令奏制之字，則答曰已奏，如書本官下所當至，亦曰詔。戒書，戒敕刺史太守及三邊營官，被敕文曰有詔敕某官，是爲戒敕也。世皆名此爲策書，失之遠矣。”

徐師曾《文體明辨·敕》序題云：“唐制，王言有七，其四曰發敕，五曰敕旨，六曰論事敕書，七曰敕牒。”詳《新唐書·百官志》。

然唯兩漢詔辭深厚爾雅，尚爲近古。至偶儷之作興，而去古遠矣。

【疏證】 《文心雕龍·詔策篇》：“故兩漢詔誥，職在尚書。王言之大，動入史策，其出如綍，不反若汗。是以淮南有英才，武帝使相如視草；隴右多文士，光武加意於書辭。豈直取美當時，亦敬慎來葉矣。觀文、景以前，詔體浮新；武帝崇儒，選言弘奧。策封三王，文同訓典；勸戒淵雅，垂範後代。及制誥嚴助，即云厭承明廬，蓋寵才之恩也。孝宣璽書，賜太守陳遂，亦故舊之厚也。逮光武撥亂，留意斯文，而造次喜怒，時或偏濫。詔賜鄧禹，稱司徒爲堯；敕責侯霸，稱黄鉞一下。若斯之類，實乖憲章。暨明帝崇學，雅詔間出，安、和政弛，禮閣鮮才，每爲詔敕，假手外請。建安之末，文理代興。潘勗《九錫》，典雅逸羣；衛覬《禪誥》，符命炳燿，弗可加也。自魏、晉誥策，職在中書，劉放、張華，互管斯任。施命發號，洋洋盈耳。魏文帝下詔，辭義多偉，至於作威作福，其萬慮之一弊乎？晉氏中興，唯明帝崇才，以温嶠文清，故引入中書。自斯以後，體憲風流矣。夫王言崇祕，大觀在上，所以百辟其刑，萬邦作孚，故授官選賢，則義炳重離之輝；優文封策，則氣含風雨之潤；敕戒恒誥，則筆吐星漢之華；治戎爕伐，則聲有洊雷之威；眚災肆赦，則文有春露之滋；明罰敕法，則辭有秋霜之烈：此詔策之大略也。”

《文體明辨·詔》序題云：“古之詔詞，皆用散文，故能深厚爾雅，感動乎人。六朝而下，文尚偶麗，而詔亦用之，然非獨用於詔也。後代漸復古文，而專以四六施諸詔、誥、制、敕、表、箋、簡、啟等類，則失之矣。然亦有用散文者，不可謂古法盡也。”

姚鼐《古文辭類篹序》：“詔令類者，原於《尚書》之誓、誥。周之衰也，文誥猶存。昭王制，肅強侯，所以悅人心而勝於三軍之眾，猶有賴焉。秦最無道，而辭則諱。漢至文、景，意與辭俱美矣，後世無以逮之。光武以降，人主雖有善意，而辭氣何其衰薄也！”

林紓《春覺齋論文·流別論》：“然以文體言之，漢詔最爲淵雅。《陔餘叢考》稱漢詔多懼辭，斯則‘敬天法祖，勤政愛民’之恒言。西漢固不必世皆令辭，然掌制有人，故詞況極臻美備，而漢文之詔爲尤動人。劉勰稱武帝‘選言弘奧’，斥文帝之詔爲‘浮新’，紀文達議之，當也。東漢明帝所降詔書，不及文帝精懇，然祖義褒德，雅善說辭，亦佳筆也。”

東萊呂氏云：“近代詔書，或用散文，或用四六。散文以深純温厚爲本，四六須下語渾全，不可尚新奇華巧而失大體。”

【疏證】 “温厚”，賀復徵《文章辨體彙選》卷一引作“敦穆”。

王應麟《辭學指南》引呂東萊先生曰：“詔書或用散文，或用四六，皆得。唯四六者，下語須渾全。不可如表，求新奇之對，而失大體。但觀前人之詔，自可見。散文當以西漢詔爲根本，次則王岐公、荆公、曾子開詔，熟觀然後約以今時格式；不然，則似今時文策題矣。”又引真西山先生曰：“兩漢詔令，詞氣藹然，深厚爾雅，可爲代言之法。”

陳維崧《四六金針》詔式：“多用散文，亦有四六者。今代四六詔文赦書，多作三段，一破題，二入事，三戒敕，或獎喻，或獎勸。”

《春覺齋論文·流別論》：“有唐詔墨，髙逾山丘，獨太宗爲美。凡屬大典，或出詞臣手筆，則駢四儷六，不無詞費。中如《節省山陵節度詔》、《答房玄齡解僕射詔》、《答皇太子承乾詔》、《責齊王祐詔》，似出御筆。其中或緯以深情，或震以武怒，咸真率無偽，斯皆詔敕中之極筆也。武后詔敕，中書本多名流，顧爲名不正，義乃無取。宋人制誥，初無散行文字，而四六之中，往往流出趣語”。“以宋方唐，則唐之駢文郁不入纖，宋之駢文巧不傷雅。”

是編今以漢詔居前，附以唐、宋諸詔，庸備二體。西山有云：“王言之體，當以《書》之誥、誓、命爲祖，而參以兩漢詔冊。”信哉。

【疏證】 王應麟《辭學指南》引西山先生（真德秀）語。


冊

按《漢書》，天子所下之書有四，一曰策書。注曰：“策者，編簡也。其制長二尺，短者半之，篆書，起維年月日，以命諸侯王公。若三公以罪免，亦賜策，則用一尺木而隸書之。”

【疏證】 《後漢書·光武帝紀》“辛未詔”章懷太子賢注云：“《漢制度》曰：帝之下書有四，一曰策書，二曰制書，三曰詔書，四曰戒敕。策書者，編簡也。其制長二尺，短者半之，篆書，起年月日，稱皇帝，以命諸侯王。三公以罪免，亦賜策，而以隸書，用尺一寸，兩行，唯此爲異也。”

蔡邕《獨斷》卷上：“策書，策者簡也。禮曰不滿百文，不書於策。其制長二尺，短者半之，其次一長一短，兩編，下附篆書，起年月日，稱皇帝曰，以命諸侯王三公。其諸侯王三公之薨於位者，亦以策書誄諡其行而賜之，如諸侯之策。三公以罪免，亦賜策，文體如上策而隸書，以一尺木兩行，唯此爲異。”

又按《唐·百官志》曰：“王言有七，一曰冊書，立皇后皇太子、封諸王則用之。”

【疏證】 《新唐書·百官志》：“凡王言之制有七，一曰冊書，立皇后、皇太子、封諸王，臨軒冊命，則用之。二曰制書，大賞罰、赦宥慮囚、大除授則用之。三曰慰勞制書，襃勉贊勞則用之。四曰發敕，廢置州縣、增減官吏、發兵、除免官爵、授六品以上官，則用之。五曰敕旨，百官奏請施行則用之。六曰論事敕書，戒約臣下則用之。七曰敕牒，隨事承制，不易於舊則用之。皆宣署申覆，然後行焉。大祭祀，則相禮；親征纂嚴，則戒飭百官；臨軒冊命，則讀冊；若命於朝，則宣授而已。冊太子，則授璽綬。凡制詔文章獻納，以授記事之官。”

徐師曾《文體明辨·冊》序題云：“古者冊書施之臣下而已，後世則郊祀、祭享、稱尊、加諡、寓哀之屬，亦皆有之，故其文漸繁。今彙而辨之，其目凡十有一：一曰祝冊，郊祀祭享用之。二曰玉冊，上尊號用之。三曰立冊，立帝、立后、立太子用之。四曰封冊，封諸侯用之。五曰哀冊，遷梓宮及太子諸王大臣薨逝用之。六曰贈冊，贈號贈官用之。七曰諡冊，上諡贈諡用之。八曰贈諡冊，贈官並賜諡用之。九曰祭冊，賜大臣祭用之。十曰賜冊，報賜臣下用之。十一曰免冊，罷免大臣用之。”

《說文》云：“冊者，符命也。諸侯進受於王，象其札一長一短，中有二編之形。”當作冊，古文作笧，蓋冊、策二字通用。

【疏證】 《說文解字》又云：“凡冊之屬，皆從冊。”“笧，古文冊，從竹。”

至唐、宋後不用竹簡，以金玉爲冊，故專謂之冊也。若其文辭體制，則相祖述云。

【疏證】 彭大翼《山堂肆考》卷二三三：“玉牒金冊，並國史也。《文選》：‘生必耀華名於玉牒，沒則勒洪伐於金冊。’”

《文體明辨·冊》序題云：“當是之時（按指漢代），唯用木簡，故其字作‘策’。至於唐人，逮下之制有六，其三曰冊，字始作‘冊’，蓋以金玉爲之，《說文》所謂‘諸侯進受於王，象其札一長一短，中有二編之形’者，是也。”又云：“今制：郊祀、立后、立储、封王、封妃，亦皆用冊；而玉、金、銀、銅之制，各有等差。”


制誥

按《周官》太祝六辭，二曰“命”，三曰“誥”。考之於《書》，“命”者，以之命官，若《畢命》、《冏命》是也。

【疏證】 《周禮·春官下》：太祝“作六辭以通上下、親疎遠近，一曰祠，二曰命，三曰誥，四曰會，五曰禱，六曰誄。”

《尚書·畢命》孔安國《傳》云：“畢公見命之書”。《正義》云：“康王命史官作冊書命畢公，使畢公分別民之居里，令善惡有異於成周之邑。成定東周之郊境，史敘其事，作《畢命》。”

《尚書·冏命》孔《傳》：“以冏見命名篇。”《正義》：“穆王命其臣名伯冏者爲周太僕正之官，以策書命之。史錄其策書，作《冏命》。”

徐師曾《文體明辨·命》序題云：“上古王言同稱爲命，或以命官，如《書·說命》、《冏命》是也；或以封爵，如《書·微子之命》、《蔡仲之命》是也；或以飭職，如《書·畢命》是也；或以錫賚，如《書·文侯之命》是也；或傳遺詔，如《書·顧命》是也。秦並天下，改命曰制。漢、唐而下，則以策書封爵，制誥命官，而‘命’之名亡矣。”

“誥”則以之播誥四方，若《大誥》、《洛誥》是也。

【疏證】 《尚書·大誥》孔《傳》：“陳大道以誥天下，遂以名篇。”《正義》：“此陳伐叛之義，以大誥天下。”

《尚書·洛誥》孔《傳》：“既成洛邑，將致政成王，告以居洛之義。”《正義》：“周公攝政七年三月，經營洛邑，既成洛邑，又歸向西都，其年冬，將致政成王，告以居洛之義，故名之曰《洛誥》。言以居洛之事告王也。篇末乃云‘戊辰王在新邑’，明戊辰以上皆是西都時所誥也。”

《文體明辨·誥》序題云：“按字書云：‘誥者，告也，告上曰告，發下曰誥。’古者上下有告，故下以告上，《仲虺之誥》是也；上以告下，《大誥》、《洛誥》之類是也。考於《書》可見矣。”

漢承秦制，有曰“策書”，以封拜諸侯王公。

【疏證】 《史記·三王世家》載武帝立三王制曰：“立皇子閎爲齊王，旦爲燕王，胥爲廣陵王。”《齊王策》曰：“維六年四月乙巳，皇帝使御史大夫湯廟立子閎爲齊王。曰：於戲！小子閎，受茲青社。朕承祖考，維稽古建爾國家，封於東土，世爲漢藩輔。於戲念哉！恭朕之詔，惟命不于常。人之好德，克明顯光。義之不圖，禆君子怠。悉爾心，允執其中，天禄永終。厥有愆不臧，乃凶於而國，害於爾躬。於戲，保國艾民，可不敬與！王其戒之！”《燕王策》曰：“維六年四月乙巳，皇帝使御史大夫湯廟立子旦爲燕王。曰：於戲！小子旦，受茲玄社。朕承祖考，維稽古，建爾國家，封於北土，世爲漢藩輔。於戲！葷粥氏虐老獸心，侵犯寇盜，加以姦巧邊萌。於戲！朕命將率徂征厥罪，萬夫長，千夫長，三十有二君皆來，降旗奔師。葷粥徙域，北州以綏。悉爾心，毋作怨，毋俷德，毋乃廢備。非教士不得從徵。於戲！保國艾民，可不敬與！王其戒之。”《廣陵王策》曰：“維六年四月乙巳，皇帝使御史大夫湯廟立子胥爲廣陵王。曰：於戲！小子胥，受茲赤社。朕承祖考，維稽古，建爾國家，封於南土，世爲漢藩輔。古人有言曰：‘大江之南，五湖之間，其人輕心。揚州保疆，三代要服，不及以政。’於戲！悉爾心，戰戰兢兢，乃惠乃順，毋侗好佚，毋邇宵人，維法維則。《書》云：‘臣不作威，不作福’，靡有後羞。於戲！保國艾民，可不敬與！王其戒之。”

有曰“制書”，用載制度之文。若其命官，則各賜印綬，而無命書也。

【疏證】 蔡邕《獨斷》卷上：“制書，帝者制度之命也。其文曰制詔，三公赦令、贖令之屬是也。刺史太守相劾奏，申下土，遷書文亦如之。其徵爲九卿，若遷京師近宮，則言官具言姓名；其免若得罪，無姓。凡制書有印使符，下遠近皆璽封，尚書令印重封，唯赦令贖令召三公詣朝堂受制書，司徒印封，露布下州郡。”

《文體明辨·誥》序題云：“《周禮》：士師以五戒先後刑罰，其二曰誥，用之於會同，以諭眾也。秦廢古法，止稱制詔。漢武帝元狩六年，始復作之，然亦不以命官。唐世王言，亦不稱誥。至宋，始以命庶官，而追贈大臣、貶謫有罪、贈封其祖父妻室，凡不宣於庭者，皆用之。故所作尤多。然考歐、蘇、曾、王諸集，通謂之制，故稱內制、外制，而誥實雜於其中，不復識別。蓋當時王言之司，謂之兩制，是制之一名，統諸詔命七者而言。如細分之，制與誥亦自有別，故《文鑑》分類甚明，不相混雜，足以辨二體之異。”

迨乎唐世，王言之體曰“制”者，大賞罰，大除授用之。

【疏證】 王應麟《辭學指南》：“唐虞至周，皆曰‘命’。秦改命爲‘制’，漢因之。下書有四，而制書次焉。顏師古謂爲制度之命。唐王言有七，其二曰‘制書’，大除授用之。”

參見“冊”條注所引《後漢書·光武帝紀》章懷太子賢注及《新唐書》卷四七《百官志》。

曰“發敕”者，授六品以下官用之，即所謂“告身”也。

【疏證】 據“冊”條注所引《新唐書·百官志》，所謂“發敕”者，用於六品以上官之除授。“六品以下”，殆誤。

方以智《通雅》卷二二《官制》：“凡拜官則給告身。唐制，拜官之日，即給告身。其人先輸朱膠綾紬價，方準書給。大将軍告身一通，止易一醉，此猶今之空頭劄也。《唐·選舉志》曰：‘三銓注擬奏受，視品及流外則補，皆給以符，謂之告身。’此似今之文憑。于文定謂告身即今之告敕也。宋之制亦然。每至宣麻誕告、鎖院演綸詞頭以下，外人未知其密，且重如此。”

趙翼《陔餘叢考》卷二七《誥敕》：“本朝之制，凡內外文武官所得誥命，皆有撰定文字，各按其品級填寫，雖有大勢力者，欲增損一字不能。所以杜浮偽之風也。按《宋史·孫洙傳》：‘百官遷敘，用一定之詞。洙建言：“羣臣進秩，事理各殊，而同用一詞，或一門之內，數人拜恩，而格以一律，殊爲茍簡。”詔自今封贈蔭補，每大禮一易，他皆隨等撰定。’是宋制所謂大禮一易者，蓋亦有一定誥詞。至明則否。《湧幢小品》云：‘國朝文官誥敕，窮工極巧，大失絲綸之體。髙拱、張居正雖皆有禁，終不能改。惟勳戚武弁，勒爲定式，篇篇一律。即王府至重，然親王而下，壙志亦有定式，未免太泥。倘有應敘功績，從何記載乎？’則前明之有定式者，惟勳戚武弁，而文臣皆隨時撰作。毋怪乎諛詞滿紙也。本朝則誥敕不論文武，皆有定式，而碑文、祭文，臨時令翰林諸臣撰擬。於禁絕諛偽之中，仍不沒人之實，可謂盡善矣。”

宋承唐制，其曰“制”者，以拜三公三省等職。

【疏證】 《宋文鑑》卷三四至三六爲《制》。如李沆《除呂蒙正中書侍郎兼戶部尚書平章事制》，鄧潤甫《除司馬光左僕射制》，歐陽修《除文彥博判大名府制》，張方平《除韓琦守司徒兼侍中鎮安武勝等軍節度使制》。按制書於大除授用之，非必皆拜三公三省也。加封、加恩亦曰制。

【疏證】 《文體明辨·誥》序題云：“今制：命官不用制誥，至三載考績，則用誥以褒美。五品以上官而贈封其親、及賜大臣勳階贈諡皆用之；六品以下則用敕命。其詞皆兼二體，亦監前代而損益之也。”

辭必四六，以便宣讀於庭。“誥”則或用散文，以其直告某官也。

【疏證】 王應麟《辭學指南》：“制用四六，以便宣讀。”

陳維崧《四六金鍼·誥式》：“多用散文，亦多用四六。今代詞頭宣命，多作三段，一破題，二褒獎，三戒敕。或獎喻封贈，則用慰諭。”

西山云：“制、誥皆王言，貴乎典雅温潤，用字不可深僻，造語不可尖新。文武宗室，各得其宜。”斯爲善矣。

【疏證】 《辭學指南》引西山先生（真德秀）曰：“辭科之文，謂之古則不可，要之，與時文亦夐不同。蓋十二體，各有規式。曰制曰誥，是王言也，貴乎典雅温潤，用字不可深僻，造語不可尖新。制詞三處，最要用工，一曰破題，要包盡題目而不麄露；二曰敘新除處，欲其精當而忌語太繁；三曰戒辭，‘於戲’而下是也。用事欲其精切，三處乃一篇眼目。燈窗平日用工，先理會此等三處，場屋亦然。三處占工既多，則他處不逮無害。如三處弱，則他有妙語無益。若夫褒辭，則亦須切當。文武宗室，各用得體，平時先要準備。”


制策

按《說文》：“策者，謀也。”

【疏證】 今本《說文》無此條，但云：“策，馬箠也。從竹，朿聲。”《禮記·仲尼燕居》鄭康成注：“策，謀也。”

凡錄政化得失顯而問之，謂之對策。

【疏證】 《漢書·蕭望之傳》“以射策甲科爲郎”，颜師古注曰：“射策者，謂爲難問疑義，書之於策，量其大小，署爲甲乙之科，列而置之，不使彰顯。有欲射者，隨其所取，得而釋之，以知優劣。射之言投射也。對策者，顯問以政事經義，令各對之，而觀其文辭，定髙下也。”又《漢書音義》：“甲乙科，謂作簡策難問，列置案上，任試者意投射，取而答之，謂之射策。一者爲甲，次爲乙。若錄政化得失，顯而問之，謂之對策。”（《太平御覽》卷六二八《貢舉上》）


《文心雕龍·議對篇》：“對策者，應詔而陳政也；射策者，探事而獻說也。言中理準，譬射侯中的，二名雖殊，即議之別體也。古之造士，選事考言，漢文中年始舉賢良，晁錯對策，蔚爲舉首。及孝武益明，旁求俊乂，對策者以第一登庸，射策者以甲科入仕。斯固選賢要術也。觀晁氏之對，證驗古今，辭裁以辨，事通而贍，超升髙第，信有徵矣。仲舒之對，祖述《春秋》，本陰陽之化，究列代之變，煩而不慁者，事理明也。公孫之對，簡而未博，然總要以約文，事切而情舉，所以太常居下而天子擢上也。杜欽之對，略而指事，辭以治宣，不爲文作。及後漢魯丕，辭氣質素，以儒雅中策，以入髙第。凡此五家，並前代之明範也。魏、晉以來，稍務文麗，以文紀實，所失已多，及其來選，又稱疾不會，雖欲求文，弗可得也。是以漢飲博士，而雉集平堂，晉策秀才，而麏興於前，無他怪也，選失之異耳。夫駮議偏辨，各執異見，對策揄揚，大明治道，使事深於政術，理密於時務，酌三五以鎔世，而非迂緩之髙談，馭權變以拯俗，而非刻薄之偽論，風恢恢而能遠，流洋洋而不溢，王庭之美對也，難矣哉！士之爲才也，或練治而寡文，或工文而疎治，對策所選，實屬通才，志足文遠，不其鮮歟！”

徐師曾《文體明辨·策》序題云：“今彙而辨之：一曰制策，天子稱制以問而對者是也。二曰試策，有司以策試士而對者是也。三曰進策，著策而上進者是也。”又《文體明辨·策問》序題云：“按古者選士，詢事考言而已，未有問之以策者也。漢文中年，始策賢良，其後有司亦以策試士，蓋欲觀其博古之學，通今之才，與夫剸劇解紛之職也。然對策存乎士子，而策問發於上人，尤必通達古今，善爲疑難者而後能之，不然，其不反爲士子所笑者幾希矣。”

考之於史，實始漢之晁錯。

【疏證】 《漢書·文帝紀》：“［文帝十五年］九月，詔諸侯王公卿郡守舉賢良能直言極諫者，上親策之。傅納以言，語在《晁錯傳》。”

《漢書·晁錯傳》：“詔有司舉賢良文學士，錯在選中，上親策詔之曰：‘惟十有五年九月壬子，皇帝曰：昔者大禹勤求賢士，施及方外，四極之內，舟車所至，人跡所及，靡不聞命，以輔其不逮；近者獻其明，遠者通厥聰，比善戮力，以翼天子。是以大禹能亡失德，夏以長楙。髙皇帝親除大害，去亂從，並建豪英，以爲官師，爲諫爭，輔天子之闕，而翼戴漢宗也。賴天之靈，宗廟之福，方內以安，澤及四夷。今朕獲執天下之正，以承宗廟之祀，朕既不德，又不敏，明弗能燭，而智不能治，此大夫之所著聞也。故詔有司、諸侯王、三公、九卿及主郡吏，各帥其志，以選賢良明於國家之大體，通於人事之終始，及能直言極諫者，各有人數，將以匡朕之不逮。二三大夫之行當此三道，朕甚嘉之，故登大夫於朝，親諭朕志。大夫其上三道之要，及永惟朕之不德，吏之不平，政之不宣，民之不寜，四者之闕，悉陳其志，毋有所隱。上以薦先帝之宗廟，下以興愚民之休利，著之於篇，朕親覽焉，觀大夫所以佐朕，至與不至，書之，周之密之，重之閉之。興自朕躬，大夫其正論，毋枉執事。烏虖！戒之！二三大夫，其帥志毋怠！’”

錯遇文帝恭謙好問之主，不能明目張膽以答所問，惜哉！

【疏證】 宋儒於晁錯對策多有指摘。呂祖謙《大事記解題》卷一〇：“［晁錯］其對爲謟語以求售，世固已多論之，然論變法之意，纔有‘戰不勝者易其地、民貧窮者變其業’兩語，極稱其美，以悅帝之意，微見其端，以起帝之疑，此正錯之術數也。賴文帝清静寡欲，不爲其所動耳。至於論三王計安天下、本人情及亡秦之敝，亦不可廢也。對策者百餘人，唯錯爲髙策。當時議論之臣，固少與錯比。其遷爲中大夫，文帝特奇其材而已。觀太史公所敘可見也。”朱熹《朱子語類》卷一三七：“晁、董、公孫之對，據道理看，只有董仲舒爲得；如公孫，已是不好；晁錯是說箇甚麽？”真德秀《文章正宗》卷三《文帝問賢良文學策》後按語云：“按《晁錯傳》有司舉賢良文學士，錯在選中，上親策詔之云云。文帝所問者，朕之不德，吏之不平，政之不宣，民之不寧也。觀錯之對，有曰：‘三王臣主俱賢，故合謀相輔，計安天下，莫不本於人情。人情莫不欲壽，三王生而不傷也；人情莫不欲富，三王厚而不困也；人情莫不欲安，三王扶而不危也；人情莫不欲逸，三王節其力而不盡也。其爲法令也，合於人情而後行之；其動衆使民也，本於人事，然後爲之。取人以己，內恕及人，情之所惡，不以強人；情之所欲，不以禁民。是以天下樂其政，歸其德，望之若父母，從之如流水。’終篇之中，獨此爲正論。若所謂五帝神聖，其臣莫及，故自親事；五伯不及其臣，故任之以事，則皆邪說也。至稱文帝大功數十，則皆諛辭也。帝以直言極諫求，而錯以邪說諛辭對，吁可罪哉！”

唯董仲舒學識醇正，又遇孝武初政清明，策之再三，故克罄竭所藴，帝因是罷黜百家，專崇孔氏，以表章六經，厥功茂焉。

【疏證】 《漢書·武帝紀》贊云：“孝武初立，卓然罷黜百家，表章六經，遂疇咨海内，舉其俊茂，與之立功，興太學，修郊祀，改正朔，定曆數，協音律，作詩樂，建封禪，禮百神，紹周後，號令文章，煥焉可述。”

《漢書·董仲舒傳》云：“武帝即位，舉賢良文學之士前後百數，而仲舒以賢良對策焉。制曰：‘朕獲承至尊休德，傳之亡窮，而施之罔極，任大而守重，是以夙夜不皇康寧，永惟萬事之統，猶懼有闕。故廣延四方之豪俊，郡國諸侯公選賢良修絜博習之士，欲聞大道之要，至論之極。今子大夫褎然爲舉首，朕甚嘉之。子大夫其精心致思，朕垂聽而問焉。蓋聞五帝三王之道，改制作樂而天下洽和，百王同之。當虞氏之樂，莫盛於《韶》；於周，莫盛於《勺》。聖王已沒，鐘鼓管絃之聲未衰，而大道微缺，陵夷至乎桀紂之行，王道大壞矣。夫五百年之間，守文之君，當塗之士，欲則先王之法以戴翼其世者甚衆，然猶不能反，日以仆滅，至後王而後止，豈其所持操或誖謬而失其統與？固天降命不可復反，必推之於大衰而後息與？烏虖！凡所爲屑屑，夙興夜寐，務法上古者，又將無補與？三代受命，其符安在？災異之變，何緣而起？性命之情，或夭或夀，或仁或鄙，習聞其號，未燭厥理。伊欲風流而令行，刑輕而姦改，百姓和樂，政事宣昭，何修何飾而膏露降，百穀登，德潤四海，澤臻草木，三光全，寒暑平，受天之祜，享鬼神之靈，德澤洋溢，施乎方外，延及羣生？子大夫明先聖之業，習俗化之變，終始之序，講聞髙誼之日久矣，其明以諭朕。科別其條，勿猥勿並，取之於術，慎其所出。乃其不正不直，不忠不極，枉於執事，書之不泄，興於朕躬，毋悼後害。子大夫其盡心，靡有所隱，朕將親覽焉。’仲舒對曰：‘陛下發德音，下明詔，求天命與情性，皆非愚臣之所能及也。臣謹案《春秋》之中，視前世已行之事，以觀天人相與之際，甚可畏也。國家將有失道之敗，而天乃先出災害以譴告之，不知自省，又出怪異以警懼之，尚不知變，而傷敗乃至。以此見天心之仁愛人君而欲止其亂也。自非大亡道之世者，天盡欲扶持而全安之，事在彊勉而已矣。彊勉學問，則聞見博而知益明；彊勉行道，則德日起而大有功；此皆可使還至而立有效者也。《詩》曰“夙夜匪解”，《書》云“茂哉茂哉”，皆彊勉之謂也。道者，所繇適於治之路也，仁義禮樂皆其具也。故聖王已没，而子孫長久安寧數百歲，此皆禮樂教化之功也。王者未作樂之時，乃用先王之樂宜於世者，而以深入教化於民，教化之情不得，雅頌之樂不成，故王者功成作樂，樂其德也。樂者，所以變民風，化民俗也；其變民也易，其化人也著。故聲發於和而本於情，接於肌膚，藏於骨髓。故王道雖微缺，而管絃之聲未衰也。夫虞氏之不爲政久矣，然而樂頌遺風猶有存者，是以孔子在齊而聞《韶》也。夫人君莫不欲安存而惡危亡，然而政亂國危者甚衆，所任者非其人，而所繇者非其道，是以政日以仆滅也。夫周道衰於幽、厲，非道亡也，幽、厲不繇也。至於宣王，思昔先王之德，興滯補弊，明文武之功業，周道粲然復興，詩人美之而作，上天祐之，爲生賢佐，後世稱誦，至今不絶。此夙夜不解行善之所致也。孔子曰“人能弘道，非道弘人”也。故治亂廢興在於己，非天降命不可得反，其所操持悖謬失其統也。臣聞天之所大奉使之王者，必有非人力所能致而自至者，此受命之符也。天下之人同心歸之，若歸父母，故天瑞應誠而至。《書》曰“白魚入於王舟，有火復於王屋，流爲烏”，此蓋受命之符也。周公曰“復哉復哉”，孔子曰“德不孤，必有鄰”，皆積善累德之效也。及至後世，淫泆衰微，不能統理羣生，諸侯背畔，殘賊良民以爭壤土，廢德教而任刑罰，刑罰不中，則生邪氣；邪氣積於下，怨惡畜於上。上下不和，則隂陽繆盭而妖孽生矣。此災異所緣而起也。臣聞命者天之令也，性者生之質也，情者人之欲也。或夭或壽，或仁或鄙，陶冶而成之，不能粹美，有治亂之所生，故不齊也。孔子曰：“君子之德風，小人之德草也，草上之風必偃。”故堯舜行德則民仁壽，桀紂行暴則民鄙夭。夫上之化下，下之從上，猶泥之在鈞，唯甄者之所爲；猶金之在鎔，唯冶者之所鑄。“綏之斯徠，動之斯和”，此之謂也。臣謹案《春秋》之文，求王道之端，得之於正。正次王，王次春。春者，天之所爲也；正者，王之所爲也。其意曰，上承天之所爲，而下以正其所爲，正王道之端云爾。然則王者欲有所爲，宜求其端於天。天道之大者在隂陽。陽爲德，隂爲刑。刑主殺而德主生。是故陽常居大夏，而以生育長養爲事；隂常居大冬，而積於空虛不用之處。以此見天之任德不任刑也。天使陽出布施於上而主歲功，使隂入伏於下而時出佐陽。陽不得隂之助，亦不能獨成歲。終陽以成歲爲名，此天意也。王者承天意以從事，故任德教而不任刑。刑者不可任以治世，猶隂之不可任以成歲也。爲政而任刑，不順於天，故先王莫之肯爲也。今廢先王德教之官，而獨任執法之吏治民，毋乃任刑之意與！孔子曰：“不教而誅謂之虐。”虐政用於下，而欲德教之被四海，故難成也。臣謹案《春秋》謂一元之意，一者萬物之所從始也，元者辭之所謂大也。謂一爲元者，視大始而欲正本也。《春秋》深探其本，而反自貴者始。故爲人君者，正心以正朝廷，正朝廷以正百官，正百官以正萬民，正萬民以正四方。四方正，遠近莫敢不壹於正，而亡有邪氣姦其間者。是以隂陽調而風雨時，羣生和而萬民殖，五穀熟而草木茂，天地之間被潤澤而大豐美，四海之内聞盛德而皆徠臣，諸福之物，可致之祥，莫不畢至，而王道終矣。孔子曰：“鳯鳥不至，河不出圖，吾已矣夫！”自悲可致此物，而身卑賤不得致也。今陛下貴爲天子，富有四海，居得致之位，操可致之勢，又有能致之資，行髙而恩厚，知明而意美，愛民而好士，可謂誼主矣。然而天地未應而美祥莫至者，何也？凡以教化不立而萬民不正也。夫萬民之從利也，如水之走下，不以教化隄防之，不能止也。是故教化立而姦邪皆止者，其隄防完也；教化廢而姦邪並出，刑罰不能勝者，其隄防壞也。古之王者明於此，是故南面而治天下，莫不以教化爲大務。立大學以教於國，設庠序以化於邑，漸民以仁，摩民以誼，節民以禮，故其刑罰甚輕而禁不犯者，教化行而習俗美也。聖王之繼亂世也，掃除其迹而悉去之，復修教化而崇起之。教化已明，習俗已成，子孫循之，行五六百歲尚未敗也。至周之末世，大爲亡道，以失天下。秦繼其後，獨不能改，又益甚之，重禁文學，不得挾書，棄捐禮誼而惡聞之，其心欲盡滅先聖之道，而顓爲自恣苟簡之治，故立爲天子十四歲而國破亡矣。自古以來，未嘗有以亂濟亂，大敗天下之民如秦者也。其遺毒餘烈，至今未滅，使習俗薄惡，人民嚚頑，抵冒殊扞，熟爛如此之甚者也。孔子曰：“腐朽之木不可彫也，糞土之牆不可圬也。”今漢繼秦之後，如朽木糞牆矣，雖欲善治之，亡可柰何。法出而姦生，令下而詐起，如以湯止沸，抱薪救火，愈甚亡益也。竊譬之琴瑟不調，甚者必解而更張之，乃可鼓也；爲政而不行，甚者必變而更化之，乃可理也。當更張而不更張，雖有良工不能善調也；當更化而不更化，雖有大賢不能善治也。故漢得天下以來，常欲善治而至今不可善治者，失之於當更化而不更化也。古人有言曰：“臨淵羨魚，不如退而結網。”今臨政而願治七十餘歲矣，不如退而更化；更化則可善治，善治則災害日去，福禄日來。《詩》云：“宜民宜人，受禄於天。”爲政而宜於民者，固當受禄於天。夫仁、誼、禮、知、信五常之道，王者所當修飭也；五者修飭，故受天之祐，而享鬼神之靈，德施於方外，延及羣生也。’”後二問對，茲略不錄。


迨後，惟宋蘇氏之答仁宗制策，亦克輸忠陳義，婉切懇到，君子有所取焉。讀者詳之。

【疏證】 蘇軾《御試制科策並問》，載《東坡全集》卷四五。《文章辨體》卷一八已錄。又《宋史》卷三三九《蘇轍傳》：“蘇轍，字子由，年十九，與兄軾同登進士科，又同策制舉。仁宗春秋髙，轍慮或倦於勤，因極言得失，而於禁廷之事，尤爲切至，曰：‘陛下即位三十餘年矣，平居靜慮，亦嘗有憂於此乎？無憂於此乎？臣伏讀制策，陛下既有憂懼之言矣，然臣愚不敏，竊意陛下有其言耳，未有其實也。往者寶元、慶曆之間，西夏作難，陛下晝不安坐，夜不安席，天下皆謂陛下憂懼小心如周文王，然自西方解兵，陛下棄置憂懼之心二十年矣。古之聖人無事則深憂，有事則不懼。夫無事而深憂者，所以爲有事之不懼也。今陛下無事則不憂，有事則大懼，臣以爲憂樂之節易矣。臣疎遠小臣，聞之道路，不知信否。近歲以來，宮中貴姬至以千數，歌舞飲酒，優笑無度，坐朝不聞咨謨，便殿無所顧問，三代之衰，漢唐之季，女寵之害，陛下亦知之矣。久而不止，百蠧將由之而出，內則蠱惑之所汙，以傷和伐性；外則私謁之所亂，以敗政害事。陛下無謂好色於內、不害外事也。今海內窮困，生民怨苦，而宮中好賜，不爲限極，所欲則給，不問有無。司會不敢爭，大臣不敢諫，執契持敕，迅若兵火。國家內有養士養兵之費，外有契丹、西夏之奉，陛下又自爲一阱，以耗其遺餘。臣恐陛下以此得謗，而民心不歸也。’”又見《欒城後集》卷一二《潁濱遺老傳》。


表

按韻書：“表，明也，标也。”標著事緒，使之明白，以告乎上也。

【疏證】 《玉篇》衣部：“表，碑矯切，衣外也，上衣也，書也，威儀也，明也，標也。”考《文選》卷三七《表》，李善注：“表，明也，標也。如物之標表，言標著事序，使之明白，以曉主上，得盡其忠曰表。”

三代以前，謂之敷奏。秦改曰表。漢因之。

【疏證】 《文心雕龍·章表篇》：“降及七國，未變古式。言事於王，皆稱上書。秦初定制，改書曰奏。漢定禮儀，則有四品：一曰章，二曰奏，三曰表，四曰議。章以謝恩，奏以按劾，表以陳請，議以執異。”

《文選》卷三七《表》李善注：“表者，明也，標也，如物之標表，言標著事序，使之明白，以曉主上，得盡其忠，曰表。三王以前，謂之敷奏。故《尚書》云‘敷奏以言’是也。至秦並天下，改爲表。總有四品，一曰章，謝恩曰章。二曰表，陳事曰表。三曰奏，劾驗政事曰奏。四曰駮，推覆平論，有異事進之，曰駮。六國及秦、漢兼謂之。上書行此五事。至漢、魏以來，都曰表。進之天子，稱表；進諸侯，稱上疏；魏以前，天子亦得上疏。”

竊嘗考之，漢、晉皆尚散文，蓋用陳達情事，若孔明前後《出師》、李令伯《陳情》之類是也。

【疏證】 諸葛亮《前出師表》，載《三國志·蜀書·諸葛亮傳》，亦見《文選》卷三七。《後出師表》，見《諸葛亮傳》裴松之注引《漢晉春秋》，或以爲偽作。

李密《陳情表》，載《文選》卷三七。

李充《翰林論》曰：“表宜以遠大爲本，不以華藻爲先。若曹子建之表，可謂成文矣。諸葛亮之表劉主，裴公之辭侍中，羊公之讓開府，可謂德音矣。”

唐、宋以後，多尚四六。

【疏證】 徐師曾《文體明辨·表》序題云：“至論其體，則漢、晉多用散文，唐、宋多用四六。而唐、宋之體又自不同：唐人聲律，時有出入，而不失乎雄渾之風；宋人聲律，極其精切，而有得乎明暢之旨，蓋各有所長也。然有唐、宋人而爲古體者，有宋人而爲唐體者，此又不可不辨也。”

來裕恂《漢文典·文章典》卷三：“漢表多散文，唐表多駢文。故表體二：一漢體，一唐體。宋表因唐體。明初進書、讓官、謝恩、慶賞諸表，未有定式。嘉隆以後，以富儷爲工，於是起止有定式，鋪次有成轍，而文日陋矣。”

陳維崧《四六金針·表式》：“諫表、論事表、請表、陳情表、陳乞表、薦表，皆用散文。賀表、謝表、進表，皆用四六。賀祥瑞表四段，一破題，二解題，三頌聖，四述意。賀正旦、冬至、聖節、登極、冊后、建儲等表，皆三段，一破題，二頌聖，三述意義。謝官、謝賜、雜謝表，皆四段，一破題，二自述，三頌聖，或頌聖後自述，四述意。進書表，一破題，二解題，或自述，三頌聖，四述意。進貢物表，一破題，二頌聖，三入事，或先入事，四述意。”

其用則有慶賀、有辭免、有陳謝、有進書、有貢物，所用既殊，則其辭亦各異焉。

【疏證】 《文體明辨·表》序題云：“古者獻言於君，皆稱上書。漢定禮儀，乃有四品，其三曰表，然但用以陳請而已。後世因之，其用寖廣。於是有論諫，有請勸，（勸進。）有陳乞，（待罪同。）有進（進書，如唐蕭穎士《爲陳正卿進續尚書》、宋竇儀《進刑統》之類是也。）獻，（獻物。）有推薦，有慶賀，有慰安，有辭（辭官。）解，（解官，如晉殷仲文《解尚書表》是也。）有陳謝，（謝官、謝上、謝賜。）有訟理，有彈劾，（漢諸葛亮有《廢李平表》。）所施既殊，故其詞亦異。”

《唐文粹》卷二五《表奏書疏》，表分六類：一“尊號”，如《請上尊號表》、《賀冊尊號表》；二“肆赦”，如《爲桂州王珙中丞賀赦表》；三“政事”，如《奉天論延訪朝臣表》；四“獻事”，如《爲陳王卿進續尚書表》；五“配祭”，如《論郊祭合設皇地祇表》；六“教化”，如《請行禮樂化導三事表》。《宋文鑑》卷六三至七一，錄表九卷。有謝表，如王禹偁《滁州謝上表》、《黄州謝上表》，韓琦《謝轉禮部員外郎充天章閣待制表》，楊億《謝賜衣表》，歐陽修《謝知制誥表》。有賀表，如劉筠《賀冊皇太子表》，歐陽修《賀平貝州表》、宋祁《賀南郊大赦表》。有辭免表，如富弼《辭起復表》、歐陽修《乞致仕表》、王安石《辭明堂陪位表》。有進書表，如歐陽修《進修新唐書表》、司馬光《進資治通鑑表》。貢物表，不多見。孔武仲《清江三孔集》卷一一有《貢物表》。按是卷《貢物表》之後又有《進鬱金香草狀》、《進水晶葛粉白蜜狀》，皆進貢品之奏表也。

按：宋人表、狀常通用。表類兼收奏狀，如《宋文鑑》卷六三晏殊《進兩制三館牡丹歌詩狀》，卷六四歐陽修《謝宣召入翰林狀》，卷六八蘇軾《謝宣召入院狀》。

陳繹曾《文章歐冶·古文譜》：“諫表、論事表、請表、勸表、乞陳表、薦表，皆用散文；賀表、謝表、進表，皆用四六。”

王之績《鐵立文起》後編卷九：“或曰表制有六，賀表則頌聖處貴詳盡，進表則敘事期望處貴詳盡，辭、謝表則敘事自勉處貴詳盡，請、諫表則責望處貴詳盡。”

西山云：“表中眼目，全在破題，要見盡題意，又忌太露。貼題目處，須字字精確。且如進《實錄》，不可移於《日錄》。若汎濫不切，可以移用，便不爲工矣。大抵表文以簡潔精緻爲先，用事忌深僻，造語忌纖巧，鋪敘忌繁冗。”

【疏證】 王應麟《辭學指南》錄西山先生（真德秀）曰：“一表中眼目，全在破題二十字。須要見盡題目，又忌體貼太露。如前輩《慶雲瑞粟》、《野蠶成繭表》，用‘參著兩儀之瑞’；五色雀、瑞麥、瑞芝，用‘睹珍符於動植’（便見三者分明。）《安南國謝加恩並賜對衣金帶鞍轡表》，用‘式兼名器之榮’，蓋只用兩字，該盡題目，最可法也。貼題目處，須字字精確，且如進書表，《實錄》要見實錄，不可移於《日歷》；《國史》要見國史，不可移於《玉牒》，乃爲工也。”

《辭學指南》云：“進書一門，諸書體製各不同。《玉牒》乃紀大事之書，《國史》乃已成紀、傳之書，《實錄》乃編年之書，《寶訓》則分門，《日歷》則繋日，《會要》則會粹，各是一體。若出進《玉牒表》，須當純用玉牒事，不可以他事雜之。舉此一端，其餘皆然。若汎濫不切，可以移用，便不爲工矣。”又云：“大抵表文以簡潔精緻爲先，用事不要深僻，造語不可尖新，鋪敘不要繁冗，此表之大綱也。”

是編所錄，一以時代爲先後，讀者詳之，則體制亦有以得之矣。


露布

按《通典》云：“元魏攻戰克捷，欲天下聞知，乃書帛建於漆竿上，名爲露布。此其始也。”

【疏證】 《通典》卷七六《禮三六·軍一·宣露布》。

《唐語林》卷八：“露布，捷書之別名也。諸軍破賊，則以帛書建諸竿上，兵部謂之露布。蓋自漢以來有其名。所以露布者，謂不封檢，露而宣布，欲四方之速聞也。亦謂之露板。魏、晉奏事之有警急，輒露板插羽是也。宋時，沈璞爲盱眙太守，與臧質固拒魏軍，軍退，質謂璞城主使自上露板。後魏韓顯宗大破齊軍，不作露布。髙祖怪而問之，對曰：‘頃間諸將獲賊二三驢馬，皆爲露布，臣每哂之。近雖仰憑威靈，得摧醜豎，斬擒不多，脫復髙曳長縑，虛張功捷，尤而效之，其罪彌甚。所以斂毫卷帛，解上而已。’然則露布、露板，古今通名也。隋文帝詔太常卿奇章公撰宣露布儀。開皇九年平陳，元帥晉王以馹上露布，兵部請依新禮，集百官及四方客使於朝堂，內史令稱有詔在位者，皆拜，宣露布訖，蹈舞者三，又拜，郡縣皆同。唐因其禮。然露布大抵皆張皇國威，廣談帝德，動逾數千字，其能體要不煩者鮮矣。”

《容齋四筆》卷一〇《露布》：“用兵獲勝，則上其功狀於朝，謂之露布。今博學宏詞科以爲一題。雖自魏、晉以來有之，然竟不知所出。唯劉勰《文心雕龍》云：‘露布者，蓋露板不封，布諸觀聽也。’唐莊宗爲晉王時，擒滅劉守光，命掌書記王緘草露布，緘不知故事，書之於布，遣人曳之，爲議者所笑。然亦有所從來。魏髙祖南伐，長史韓顯宗與齊戍將力戰，斬其禆將，髙祖曰：‘卿何爲不作露布？’對曰：‘頃聞將軍王肅獲賊二三人，驢馬數匹，皆爲露布，私每哂之，近雖得摧醜虜，擒斬不多，脫復髙曳長縑，虛張功捷，尤而效之，其罪彌甚，臣所以斂毫卷帛解上而已。’以是而言，則用絹髙懸久矣。”

王應麟《辭學指南》：“露布之名，始於漢。按《光武紀》注：‘《漢制度》曰：“制詔三公，皆璽封尚書令印，重封，露布州郡。”’《祭祀志》注引《東觀書》：‘有司奏孝順號露布，奏可。’又鮑昱詣尚書封胡降檄曰：‘故事通官文書不著姓。’又當司徒露布、李雲露布上書，注謂不封也。魏改元景初，詔曰：‘司徒露布，咸使聞知。’蜀漢建興五年春伐魏，詔曰：‘丞相其露布天下。’此皆非將帥獻捷所用。《通典》云：‘後魏攻戰克捷，欲天下聞知，乃書帛，建於漆竿上。’名爲露布，自此始也。（任城王勰曰：“露布者，布於四海，露之耳目。”）
 王肅獲賊二三，皆爲露布，韓顯宗有‘髙曳長縑、虛張功捷’之譏。孝文稱傅修期下馬作露布，齊神武破芒山軍爲露布，杜弼即書絹，不起草。唐制：下之通上，其制有六，三曰露布。兵部侍郎奉以奏聞，集羣官東朝堂，中書令宣布；（隋開皇中撰宣露布禮。）
 張昌齡爲崑丘道記室，《平龜茲露布》爲士所稱；於公異爲招討府掌書記，朱泚平，露布曰：‘臣既肅清宮禁，祗奉寢園。鐘簴不移，廟貌如故。’德宗咨歎焉。（薛收爲露布，或馬上占辭。封常清於幕下潛作捷布。）
 東晉未有露布。隆興初，以晉破苻堅命題，似有可疑。然《文章緣起》曰：‘漢賈洪爲馬超伐曹操作。’而《魏志》注謂虞松從司馬宣王征遼東，及破賊，作露布。《隋志》有《魏武帝露布文》九卷。《世說》云：‘桓温北征，令袁宏倚馬前作露布，手不輟筆，俄成七紙。’則魏、晉已有之。嘗考（《宋書》云：楊文德建露板，馳告朝廷。《文心雕龍》曰：“露布者，蓋露板不封，布諸視聽也。”）
 宋朝王元之《擬李靖平突厥露布》，此擬題之始歟？”

考諸《文章緣起》則曰：“漢賈洪爲馬超伐曹操作露布。”

【疏證】 《文章緣起》：“露布，漢賈洪爲馬超伐曹操作。”

考《三國志·魏書·諸葛誕傳》：“後毌丘儉、文欽反，遣使詣誕，招呼豫州士民。誕斬其使，露布天下，令知儉、欽凶逆。”又《三國志文類》卷五後主《告諭伐魏詔》：“若其迷沈不反，將助亂人，不式王命，戮及妻孥，罔有攸赦。廣宣恩威，貸其元帥，弔其殘民。他如詔書律令，丞相其露布天下，使稱朕意焉。”又是書卷五四《魏明帝露布天下並班告益州》，則置於“檄”類。蓋露布之作，實起於三國之際。

及《世說》又載：“桓温北征，令袁宏倚馬撰露布。”

【疏證】 《世說新語·文學》：“桓宣武北征，袁虎時從被責免官，會須露布文，喚袁，倚馬前令作，手不輟筆，俄得七紙，殊可觀。東亭在側，極歎其才。袁虎云：‘當令齒舌間得利。’”

是則魏、晉以前亦有之矣。

【疏證】 《陔餘叢考》卷二一《露布》：“《三國志·王肅傳》注引《世語》：馬超反，劫賈洪作露布，鍾繇識其文，曰此賈洪作也。《文章緣起》引此爲露布之始。然露布之名，漢已有之，但非專用於軍旅耳。《漢書》：何武爲刺史，劾奏屬吏，必先露章。《漢官儀》：凡制書皆封彌，惟赦贖令司徒印露布州郡。《後漢書·禮儀志》：大喪則諸侯王遣大夫奉弔，驛馬露布。又漢桓帝時地震，李雲露布上書，移副三府。亦謂之露版。《魏武奏事》云：有警急輒露板插羽。《文心雕龍》曰：‘露布者，露版不封，布諸視聽也。’自賈洪作此討曹操，後遂專用於軍事。如《世說》桓溫北征，令袁宏倚馬作露布，手不停筆，俄成七紙是也。然既爲征討時所用，則猶是檄文之類，非專用以奏捷者。故《文心雕龍》又云‘露布者，天子親戎則稱恭行天罰，諸侯御師則稱肅將王誅’，是本以聲罪致討也。至元魏則以之奏捷，而更有書帛於竿之例。按《隋·禮儀志》及《通典》記元魏攻戰克捷，欲天下聞知，乃書帛建於漆竿上。《北史》，魏髙祖南伐，長史韓顯宗斬齊將，髙祖曰：‘何爲不作露布？’對曰：‘擒斬不多，若復髙曳長縑，虛張功捷，其罪彌甚。臣所以斂毫卷帛，解上而已。’齊神武芒山之捷，命杜弼爲露布，即書絹，曾不起草。此其證也。故《封氏聞見記》云：諸軍破賊，則以帛書建諸竿上，兵部謂不封檢而宣布，欲四方速知也。乃《五代史》後唐莊宗擒劉守光，命王緘草露布，緘書於布，令人曳之，論者反笑其不知故事，而歐公亦遂記之，以著緘之陋，豈歐公亦不知元魏故事耶！”

《文心雕龍》又云：“露布者，蓋露板不封，布諸視聽。”近世帥臣奏捷，蓋本於此。

【疏證】 此句不見於今本《文心雕龍》，但見《太平御覽》卷五九七《文部》一三《露布》引《文心雕龍》。《容齋四筆》卷一〇《露布》亦引之。

《文心雕龍·檄移》：“張儀檄楚，書以尺二，明白之文，或稱露布，播諸視聽也。”

然今考之魏、晉之文，俱無傳本。唐、宋雖有傳者，然其命辭全用四六，蓋與當時表文無異。

【疏證】 露布用四六體，王應麟《辭學指南》言之甚詳。若其所舉東萊《破突厥露布》云：“春秋復九世之讎，世宗遵而伐敵；匈奴直百年之運，宣帝因以受朝。滌蕩平城之憂，焜燿渭橋之謁。推今盛烈，跨古鴻猷。”所謂用四六者如此。

《四六金針·露布式》：“出師勝捷播告之文，一冒頭，二頌聖，三聲罪，四敘事，五宣威，六慰諭。出師諭眾之文，一冒頭，二聲罪，三頌聖，四諭理，五宣慰，六招慰。”

今故錄附表後，以備一體。西山先生嘗云：“露布貴奮發雄壯，少麤無害。”觀者詳之。

【疏證】 王應麟《辭學指南》引西山先生曰：“露布貴奮發雄壯，少麤無害。不然，則與賀勝捷表無異矣。”


論諫

古者諫無專官，自公卿大夫以至百工技藝，皆得進諫。

【疏證】 《國語·周語》：“天子聽政，使公卿至於列士獻詩，瞽獻典，史獻書，師箴，瞍賦，矇誦，百工諫，庶人傳語，近臣盡規，親戚補察，瞽史教誨，耆艾修之，而後王斟酌焉。”

隆古盛時，君臣同德，其都、俞、吁、咈，見於語言問答之際者，考之《書》可見。

【疏證】 林之奇《尚書全解》卷六：“《大禹謨》、《皋陶謨》、《益稷》三篇，當時君臣相與都俞告戒之辭。”如《皋陶謨》云：“皋陶謨，曰若稽古，皋陶曰：‘允迪厥德，謨明弼諧。’禹曰：‘俞！如何？’皋陶曰：‘都！慎厥身修，思永，惇敘九族，庶明勵翼，邇可遠，在茲。’禹拜昌言曰：‘俞！’皋陶曰：‘都！在知人，在安民。’禹曰：‘吁！咸若時，惟帝其難之，知人則哲，能官人。安民則惠，黎民懷之。能哲而惠，何憂乎歡兜？何遷乎有苗？何畏乎巧言令色孔壬？’”《益稷》云：“皋陶曰：‘俞！師汝昌言。’禹曰：‘都！帝，慎乃在位。’帝曰：‘俞！’禹曰：‘安汝止，惟幾惟康，其弼直，惟動丕應徯志，以昭受上帝，天其申命用休。’帝曰：‘吁！臣哉鄰哉！鄰哉臣哉！’”

西山真氏以爲聖賢大訓不當與後之文辭同錄。

【疏證】 真德秀《文章正宗綱目》議論類敘例云：“按議論之文，初無定體，都、俞、吁、咈，發於君臣會聚之間；語言問答，見於師友切磋之際，與凡秉筆而書、締思而作者，皆是也。大抵以《六經》、《語》、《孟》爲祖，而《書》之《大禹》、《皋陶》、《益稷》、《仲虺之誥》、《伊訓》、《太甲》、《咸有一德》、《說命》、《髙宗肜日》、《旅獒》、《召誥》、《無逸》、《立政》，則正告君之體，學者所當取法，然聖賢大訓，不當與後之作者同錄。今獨取《春秋》內外傳所載諫爭論說之辭，先漢以後，諸臣所上書疏封事之屬，以爲議論之首。他所纂述，或發明義理，或敷析治道，或褒貶人物，以次而列焉。書記往來，雖不關大體，而其文卓然爲世膾炙者亦綴其末。”

今謹取其所載《春秋》內外傳諫爭論說之言，著之於首。

【疏證】 此亦仿《文章正宗》之例。《文章正宗》之《議論》卷，錄《國語》之《祭公謀父諫征犬戎》、《召公諫監謗》、《芮良夫諫專利》、《虢文公諫不藉千畝》、《仲山父諫立少》、《富辰諫以翟女爲后》、《太子晉諫壅川》、《單穆公諫鑄大錢》、《里革諫夏濫淵》、《白公子張諫靈王》，又錄《左傳》之《富辰諫以狄伐鄭》、《石碏諫寵州吁》、《臧僖伯諫觀魚》、《臧哀伯諫納郜鼎》、《宮之奇諫假道》、《臧文仲諫卑邾》、《屠蒯諫晉侯》、《晏子諫誅祝史》、《鮑文子諫伐魯》、《伍員諫吳王許越成》、《子胥諫伐齊》。此皆題目即標以“諫”者。別以“論”爲題者亦多，實亦具論諫之義。

按：《春秋》內傳，即《春秋左氏傳》。外傳指《國語》。劉知幾《史通》卷一曰：“左丘明既爲《春秋內傳》，又稽其逸文，纂其別說，分周、魯、齊、晉、鄭、楚、吳、越八國事，起自周穆王，終於魯悼公，列爲《春秋外傳國語》，合二十一篇。”韋昭《國語注》自序云：“其文不主於經，故號曰外傳。”

其兩漢以下諸臣進說，有可以爲法戒者，間亦采之，以附於後云。

【疏證】 兩漢以下錄諸葛亮《論復漢室》，魏徵《論化民》，李泌《論廢立》、《論奸邪》，司馬光《論節用》、《論守祖宗法》。


奏疏

按唐、虞、禹、皋陳謨之後，至商伊尹、周姬公，遂有《伊訓》、《無逸》等篇。此文辭告君之始也。

【疏證】 《尚書·虞書》之《大禹謨》、《皋陶謨》。《正義》曰：“皋陶爲帝舜陳其謀，禹爲帝舜陳已成所治水之功，帝舜因其所陳，從而重美之。史錄其辭，作《大禹》、《皋陶》二篇之謨，又作《益稷》之篇，凡三篇也。”

《尚書·商書·伊訓》。《正義》曰：“成湯既沒，其歲即太甲元年，伊尹以太甲承湯之後，恐其不能纂修祖業，作書以戒之。”

《尚書·周書·無逸》。《正義》曰：“此篇是成王始初即政，周公恐其逸豫，故戒之，使無逸。即以所戒名篇也。”

姚鼐《古文辭類篹序》：“奏議類者，蓋唐、虞、三代聖賢陳說其君之辭，《尚書》具之矣。周衰，列國臣子爲國謀者，誼忠而辭美，皆本謨、誥之遺，學者多誦之。其載《春秋》內、外傳者不錄，錄自戰國以下。漢以來有表、奏、疏、議，上書、封事之異名，其實一類。”

漢髙、惠時，未聞有以書陳事者。迨乎孝文，開廣言路，於是賈山獻《至言》，賈誼上《政事疏》。

【疏證】 《漢書·賈山傳》：“孝文時，言治亂之道，借秦爲諭，名曰《至言》。”

《漢書·賈誼傳》：“是時匈奴強，侵邊，天下初定，制度疎闊，諸侯王僭儗，地過古制。淮南、濟北王皆爲逆誅，誼數上疏陳政事，多所欲匡建。”

自時厥後，進言者日衆。或曰上疏，或曰上書，或曰奏劄，或曰奏狀。

【疏證】 《文章緣起》“奏，漢枚乘奏書諫吳王濞”條，陳懋仁注云：“按奏疏者，羣臣論諫之總名也。奏御之文，其名不一。七國以前，皆稱上書。秦初改書曰奏。漢定禮儀，則有四品：一曰章，以謝恩；二曰奏，以按劾；三曰表，以陳情；四曰議，以執異。然當時奏章，或上災異，則非專以謝恩；至於奏事，亦稱上疏，則非專以按劾也。又按劾之奏，則稱彈事，尤可以徵彈劾爲奏之一端也。又置八儀，密奏隂陽皂囊封板，以防宣泄，謂之封事。而朝臣補外，天子使人受所欲言，乃有事下議者，並以書對，則漢之制豈特四品而已哉。然自秦有天下，以及漢孝惠，未聞有以書言事者。至孝文開廣言路，於是賈山言治亂之道，名曰《至言》，則四品之名，亦非叔孫通之所定明矣。魏、晉以下，啟獨盛行。唐用表、狀，亦稱書、疏。宋人則監前制而損益之，故有劄子、有狀、有書、有表、有封事，而劄子之用居多。蓋本唐人牓子、錄子之制，而更其名。上書章表，已列前編，其篇目有八，曰奏，奏者進也；曰疏，疏者布也，漢時諸王官屬於其君，亦得稱疏；曰對；曰啟；曰狀，狀者陳也；曰劄子，劄者刺也；曰封事；曰彈事。論其文，則皆以明允篤誠爲本，辨析疏通爲要，酌古御今，治繁總要，此其大體也。奏啟入規，而忌侈文；彈事明憲，而戒善罵。此又所當知也。今制論政事曰題，陳私情曰奏，皆謂之本，以及讓官、謝恩之類，並用散文，間爲儷語，亦同奏格。至於慶賀，雖用表辭，而首尾與奏同，唯史館進書，全用表式，然則當今進呈之目，唯表與本二者而已。”

《後漢書·胡廣傳》章懷注引《漢雜事》曰：“凡羣臣之書，通於天子者四品：一曰章，二曰奏，三曰表，四曰駮議。章者需頭，稱‘稽首上以聞’，謝恩陳事，詣闕通者也。奏者亦需頭，其京師官但言‘稽首言’，下‘稽首以聞’，其中有所請，若罪法劾案，公府送御史臺，卿校送謁者臺也。表者不需頭，上言‘臣某言’，下言‘誠惶誠恐，頓首頓首，死罪死罪’，左方下附曰‘某官臣甲乙上’。”

來裕恂《漢文典·文章典》卷三：“奏者，進詞言事也。原於唐虞之敷奏。七國以前，皆稱上書，秦初改爲奏，是奏事也。漢人兼用以彈劾，謂之奏彈，又名劾事，故曰奏以按劾，然奏事亦用之。惟公府用奏記，郡將用奏牋耳。明制，陳私情曰奏，則非止於按劾矣。厥後流爲章疏之總名，故有奏狀、奏議、奏牋、奏章、奏劄、奏疏、奏本之名。”又云：“疏者，列疏情事，宣布上告也。漢奏事皆稱上疏。諸王之官屬，上於其君亦用之。唐之表狀，亦稱書疏。至後世，則爲章奏之總名矣。”

慮有宣泄，則囊封以進，謂曰封事，考之於史可見矣。

【疏證】 《後漢書·翟酺傳》章懷注：“東方朔曰：‘文帝集上書囊以爲殿帷。’”《容齋續筆》卷三《漢文帝受言》：“所謂集上書囊以爲殿帷，蓋凡囊封之書必至前也。”

《後漢書·蔡邕傳》：靈帝光和元年七月，詔問蔡邕災異，“指陳政要，勿有依違，自生疑諱，具對經術，以皂囊封上。”章怀注云：“《漢官儀》曰：‘凡章表皆啟封，其言密事，得皂囊也。’”戴植《鼠璞》卷下《封章》：“俗謂章奏爲嚢封，本於漢。凡章奏皆啟封，至言密事，不敢宣泄，則用皂囊重封以進，若州縣之紫袋。劉向懼恭顯之傾危上，乃上封章以諫，其末云：‘臣謹重封，昧死上。’漢漏泄之法極重。”郝經《續後漢書》卷六六上上：“封事，漢制，表書皆啟封；其言密事，則皂囊重封，謂之封事，其文亦書疏也。”

昔人有云：“君臣相遇，雖一語而有餘；上下未孚，雖千萬言而奚補？爲臣子者，惟當罄其忠愛之誠而已爾。”信哉！

【疏證】 “昔人所云”一條，未詳所出。俟考。


議

《周書》曰：“議事以制，政乃不迷。”

【疏證】 《尚書·周書·周官》：“王曰：‘嗚呼！凡我有官君子，欽乃攸司，慎乃出令。令出惟行，弗惟反。以公滅私，民其允懷。學古入官，議事以制，政乃不迷。’”

《文心雕龍·議對篇》：“周爰咨謀，是謂爲議。”黃侃《文心雕龍札記》云：“《說文》言部：‘議，語也。’‘論，議也。’‘謀，慮難曰謀。’口部：‘謀事曰咨。’然則議亦論事之泛稱。”

眉山蘇氏釋之曰：“先王人法並任，而任人爲多，故臨事而議。”

【疏證】 蘇軾《書傳》卷一六《周官第二十一》：“《春秋傳》曰：‘鄭子産鑄《刑書》，晉叔向譏之，曰：“昔先王議事以制，不爲刑辟。”’其言蓋取諸此也。先王人法並任，而任人爲多，故律設大法而已，其輕重之詳，則付之人，臨事而議，以制其出入，故刑簡而政清。自唐以前，治罪科條止於今律令而已。人之所犯，日變無窮，而律令有限，以有限治無窮，不聞其有所闕。豈非人法兼行，吏猶得臨事而議乎？今律令之外，科條數萬而不足於用，有司請立新法者，日益而不已。嗚呼！任法之弊，一至於此哉！”

是則國之大事，合衆議而定之者尚矣。

【疏證】 徐師曾《文體明辨·議》序題云：“昔管仲稱軒轅有明臺之議，則議之來遠矣。至漢，始立駮議。駮者，雜也，雜議不純，故曰駮也。蓋古者國有大事，必集羣臣而廷議之，交口往復，務盡其情，若罷鹽鐵、擊匈奴之類是也。厥後下公卿議，乃始撰詞，書之簡牘以進，而學士偶有所見，又復私議於家，或商今，或訂古，由是議寖盛焉。然其大要在於據經析理，審時度勢。文以辯潔爲能，不以繁縟爲巧；事以明覈爲美，不以深隱爲奇，乃爲深達議體者爾。”

張謙宜《絸齋論文》卷三：“議者，參眾論而折衷之也。有朝議，有鄉議，有禮議，有學問紹述之議。如兵刑錢穀、河防屯田、大臣諡法，皆國議也。博綜諳練，井井有條，摭拾斷制，生死無愧，此卓議也。如差徭驛遞，水利闡壩，此鄉議也。上不礙官，下不病民，准情酌理，可謂永利，此嘉議也。禮家聚訟，能駮能斷，不失聖人本意，可爲流俗防範，此確議也。學問無窮，各人所見，彼地所傳，遵信或似株守，通變或似專擅，虛心平氣，取其所長，化其所短，此善議也。”

今采漢、唐、宋諸臣所上議狀，次於奏疏，以備一體。若儒先私議，其有關於政理者，間一取之，而附於中云。

【疏證】 姚永樸《起鳳書院答問》：“議則主於一事，議其得失如何。其爲私家之事，則入論辨類，退之《改葬服議》是也；其繫於國家者，則入奏議類，如退之《禘祫議》、子厚《駮復讎議》是也。”

《文章辨體》卷二四《議》卷錄漢吾丘壽王《禁民挾弓弩議》，侯應《罷邊備議》，賈捐之《罷珠崖議》，劉歆《毀廟議》，唐崔沔《宗廟加籩豆議》，韓愈《禘祫議》、《復讎議》、《改葬服議》，柳宗元《復讎議》、《晉文公問守原議》，宋陳襄《南北郊議》，朱熹《學校貢舉私議》，明宋濂《治河議》。


彈文

按《漢書》注云：“羣臣上奏，若罪法按劾，公府送御史臺，卿校送謁者臺。”

【疏證】 實出《後漢書·胡廣傳》“文吏試牋奏”章懷注云。

是則按劾之名，其來久矣。梁昭明輯《文選》，特立其目，名曰彈事。

【疏證】 《文選》卷四〇《彈事》錄三首：任彥昇《奏彈曹景宗》、《奏彈劉整》，沈休文《奏彈王源》。

《文心雕龍·奏啟篇》：“若乃按劾之奏，所以明憲清國。昔周之太僕，繩愆糾繆，秦之御史，職主文法，漢置中丞，總司按劾，故位在鷙擊，砥礪其氣，必使筆端振風、簡上凝霜者也。觀孔光之奏董賢，則實其姦回；路粹之奏孔融，則誣其釁惡。名儒之與險士，固殊心焉。若夫傅咸勁直，而按辭堅深；劉隗切正，而劾文濶略。各其志也。後之彈事，迭相斟酌，惟新日用，而舊凖弗差。然函人欲全，矢人欲傷，術在糾惡，勢必深峭。”

若《唐文粹》、《宋文鑑》，則載奏疏之中而已。

【疏證】 《唐文粹》卷二八《表奏書疏戊》錄彈奏二：王義方《彈李義府疏》，周太玄《彈義成軍師節度使李聽疏》。

《宋文鑑》卷五七《奏疏》錄蘇轍《論呂惠卿》；卷五八《奏疏》錄劉摯《論王中正李憲宋用臣石得一》，鄧潤甫《論李憲》；卷六〇《奏疏》錄梁燾《論呂大防乞以旱罷》；卷六一《奏疏》錄任伯雨《論章惇蔡卞》；卷六二《奏疏》錄陳瓘《論蔡京》，龔央《請檢尋文及甫究問獄案牘》，江公望《論蔡王府獄》，崔鶠《論馮澥》，《再論馮澥》等。此雖題爲“論”，實皆奏彈按劾之彈文也。

迨後王尚書應麟有曰：“奏以明允誠篤爲本。若彈文，則必理有典憲，辭有風軌，使氣流墨中，聲動簡外，斯稱絕席之雄也。”

【疏證】 《玉海》卷六一《藝文·奏疏》：“奏之爲筆，固以明允篤誠爲本，辨析疏通爲首；強志足以成務，博見足以窮理；酌古御今，治繁總要。此其體也。若乃按劾之奏，所以明憲清國，是以立範運衡，宜明體要，必使理有典刑，辭有風軌，總法家之式，秉儒家之文，不畏強禦，氣流墨中，無縱詭隨，聲動簡外，乃稱絕席之雄、直方之舉也。”

是則奏疏彈文，其辭氣亦各異焉。觀者其尚考諸。


檄

按《釋文》：“檄，軍書也。”

【疏證】 《釋文》，不詳。考《經典釋文》，未見此語。王應麟《辭學指南》：“檄，軍書也。”又引《說文》曰：“檄，激也。”又《玉海》卷一八七《兵捷·檄書》：“檄，軍書也。晉侯使呂相絕秦，檄書始於此。漢以後，方有題。”

《釋名·釋書契》：“檄，激也，下官所以激迎其上之書文也。”《文心雕龍·檄移篇》曰：“檄，皦也。宣布於外，皦然明白。”

春秋時，祭公謀父稱文告之辭，即檄之本始。

【疏證】 《史記·周本紀》：“穆王將征犬戎，祭公謀父諫曰：‘夫先王之制，邦內甸服，邦外侯服，侯衞賓服，夷蠻要服，戎翟荒服。甸服者祭，侯服者祀，賓服者享，要服者貢，荒服者王。日祭，月祀，時享，歲貢，終王。先王之順祀也，有不祭則修意，有不祀則修言，有不享則修文，有不貢則修名，有不王則修德，序成而有不至則修刑。於是有刑不祭，伐不祀，征不享，讓不貢，告不王。於是有刑罰之辟，有攻伐之兵，有征討之備，有威讓之命，有文告之辭。布令陳辭而有不至，則增修於德，無勤民於遠。是以近無不聽，遠無不服。’”

葉夢得《春秋考》卷二：“諸侯之有不和者，亦因是愬於王。小者則盟之，大者則正以九伐之法。所謂刑法之辟、攻伐之兵、征封之備、威讓之令、文告之辭，如祭公謀父所言者也。”

至戰國張儀爲檄告楚相，其名始著。

【疏證】 《史記·張儀列傳》：“張儀既相秦，爲文檄告楚相曰：‘始吾從若飲，我不盜而璧，若笞我。若善守汝國，我顧且盜而城。’”

王應麟《辭學指南》：“檄，軍書也。祭公謀父所謂‘威責之令，文告之辭’。東萊先生曰：‘晉侯使呂相絕秦，檄書始於此。”然春秋之世，鄭子家使執訊與書，以告趙宣子；晉之邊吏責鄭；王使詹伯辭於晉；王子朝使告諸侯，皆未有檄之名。戰國時，張儀爲檄告楚相，其名始見。（魯仲連爲書約矢遺燕將，秦尉佗移檄蒯通，說范陽令曰“傳檄而千里定。”韓信曰“三秦可傳檄而定”。）
 漢有羽檄，（顏師古曰：“檄，以木簡爲書，長尺二寸。有急加鳥羽，示速也。”《急就篇》注：“檄以木爲之，長二尺。”《說文》亦云“二尺書”。李左車曰“奉咫尺之書”。）
 自相如之後，檄書見史冊者不可勝紀。揚雄曰：‘軍旅之際，飛書馳檄用枚皋。’謂其爲文敏速也。”

劉勰云：“凡檄之大體，或述此休明，或敘彼苛虐。指天時，審人事，算強弱，角權勢。故植義揚辭，務在剛健。插羽以示迅，不可使辭緩；露板以宣衆，不可使義隱。”

【疏證】 《文心雕龍·檄移篇》：“凡檄之大體，或述此休明，或敘彼苛虐。指天時，審人事，算強弱，角權勢。標蓍龜於前驗，懸鞶鑑於已然。雖本國信，實參兵詐。譎詭以馳旨，煒曄以騰說。凡此衆條，莫或違之者也。故其植義揚辭，務在剛健；插羽以示迅，不可使辭緩；露板以宣衆，不可使義隱。必事昭而理辨，氣盛而辭斷，此其要也。”

大抵唐以前不用四六，故辭直義顯。昔人謂檄以散文爲得體，豈不信乎？

【疏證】 王應麟《辭學指南》：“唐以前不用四六。周益公《擬漢河西大將軍諭隗囂》，倪正父《擬晉奮威將軍豫州刺史諭中原豪傑》，皆用四六。然散文爲得體，如東萊《漢使諭莎車諸國》是也。”又引西山先生（真德秀）
 曰：“漢檄不須四六，如司馬相如《諭蜀檄》之類。漢無四六之文故也。”（晉檄亦用散文，如袁豹《伐蜀檄》之類。隋、唐以來，方用四六，如祖君彥、駱賓王檄，鄭畋移檄藩鎮。）


章太炎《國故論衡·論式》：“檄之萌芽，在張儀檄楚相，徒述口語，不見緣飾。及陳琳、鍾會以下，專爲恣肆。顏竣檄元凶劭，其父延之覽書而知作者，亦無韻之賦也。”


書

按昔臣僚敷奏，朋舊往復，皆總曰書。

【疏證】 徐師曾《文體明辨·書記》序題云：“按劉勰云：‘書記之用廣矣。’考其雜名，古今多品，是故有書，有奏記，有啟，有簡，有狀，有疏，有箋，有劄，而書記則其總稱也。夫書者，舒也，舒布其言而陳之簡牘也。記者，志也，謂進己志也。啟，開也，開陳其意也；一云跪也，跪而陳之也。簡者，略者，言陳其大略也，或曰手簡，或曰小簡，或曰尺牘，皆簡略之稱也。狀之爲言陳也，疏之爲言布也。以上六者，秦、漢以來，皆用於親知往來問答之間，而書、啟、狀、疏亦以進御。獨兩漢無啟，則以避景帝諱而置之也。”又《文體明辨·上書》序題云：“降及七國，未變古式，言事於王，皆稱上書。秦、漢而下，虽代有更革，而古制猶存。”“蕭統《文選》欲其別於臣下之書也，故自爲一類，而以‘上書’稱之。”

姚鼐《古文辭類篹序》：“書說類者，昔周公之告召公，有《君奭》之篇。春秋之世，列國士大夫或面相告語，或爲書相遺，其義一也。”

近世臣僚上言，名爲表奏；惟朋舊之間，則曰書而已。

【疏證】 《文心雕龍·書記篇》：“戰國以前，君臣同書；秦、漢立儀，始有表奏。王公國內，亦稱奏書。”

徐昂《文談》：“秦、漢以前，君臣往復，朋好酬答，間接用文字，皆謂之書。厥後書、奏異制，遂別爲兩體。專制既革，上書倫於書牘，復其初矣。”

蓋論議知識，人豈能同？苟不具之於書，則安得盡其委曲之意哉？

【疏證】 《文心雕龍·書記篇》：“詳總書體，本在盡言，言以散鬱陶，託風采，故宜條暢以任氣，優柔以懌懷；文明從容，亦心聲之獻酬也。若夫尊貴差序，則肅以節文。”

徐昂《文談》：“書牘分與書、覆書二種：與書陳述意見或情狀；覆書則就來書答覆其諮詢之事物，或就其所陳述者，表示贊同或辯駮之意，詞旨溫婉，而義宜廣大。”

戰國、兩漢間，若樂生，若司馬子長，若劉歆諸書，敷陳明白，辯難懇到，誠可以爲修辭之助。

【疏證】 所舉諸書，指樂毅《報燕惠王書》，司馬遷《報任少卿書》，劉歆《移太常博士書》、《與揚雄求方言書》等。

賀復徵《文章辨體彙選》卷六六《上書》：“書之見於《左傳》者，晉魏絳授僕人書及鄭子家告趙宣子、子產與宣子論重幣書數則而已。”

至若唐之韓、柳，宋之程、朱、張、呂，凡其所與知舊、門人答問之言，率多本乎進修之實。

【疏證】 韓愈《與孟東野書》、《答竇秀才書》（《別本韓文考異》卷一五）。柳宗元《柳河東集》卷三〇《書明責躬六首》，卷三一收《與韓愈論史官書》、《與史官韓愈致段太尉逸事書》等九首。

程、朱、張、呂，指程頤、朱熹、張栻、呂祖謙四大理學宗師。其與門生故舊之往來書信，各見別集，茲不贅。

讀者誠能熟復，以反之於身，則其所得，又豈止乎文辭而已哉！


記

《金石例》云：“記者，記事之文也。”

【疏證】 潘昂霄《金石例》卷九《學文凡例》：“記者，記事之文也。西山先生曰：‘《禹貢》、《武成》、《金縢》、《顧命》，記之屬似之。’《文選》止有奏記，而無此體。《古文苑》載後漢《樊毅修西嶽廟記》，其末有銘，亦碑文之類。至唐始盛，獨孤及《風后八陣圖記》，後擬題仿此。”

真德秀《文章正宗綱目》：“按敘事起於古史官，其體有二：有紀一代之始終者，《書》之《堯典》、《舜典》與《春秋》之經是也，後世本紀似之。有紀一事之始終者，《禹貢》、《武成》、《金縢》、《顧命》是也，後世志、記之屬似之。又有紀一人之始終者，則先秦蓋未之有，而昉於漢司馬氏，後之碑志、事狀之屬似之。今於《書》之諸篇與史之紀傳皆不復錄，獨取左氏、《史》、《漢》敘事之尤可喜者，與後世記、序、傳、志之典則簡嚴者，以爲作文之式。若夫有志於史筆者，自當深求《春秋》大義而參之以遷、固諸書，非此所能該也。”

西山曰：“記以善敘事爲主。《禹貢》、《顧命》，乃記之祖。後人作記，未免雜以議論。”

【疏證】 王應麟《辭學指南》引西山先生（真德秀）曰：“記以善敘事爲主，前輩謂《禹貢》、《顧命》乃記之祖，以其敘事有法故也。後人作記，未免雜以論體。詞科所試，唯南渡前元豐尚書省、飛白堂等記，及紹興新修太學記，猶是記體，皆可爲法。後來所不逮。須多讀前輩敘事之文，則下筆方有法度。蓋有出處事多，如唐折衝府者；出處事少，如漢步壽宮者。事多，貴乎善翦截，不然則繁冗矣；事少，責乎鋪張，不然則枯瘠矣。”

後山亦曰：“退之作記，記其事耳。今之記乃論也。”

【疏證】 出陳師道《後山詩話》。張相《古今文綜評文》：“後山所譏，以論作記，然髙山可仰，比諸景行，原泉不舍，取其有本，古人不爲病也。及蔽者爲之，泥其跡，遺其神，迂而寡趣，泛而無等，則爲文之累矣。”

竊嘗考之：記之名，始於《戴記·學記》等篇。記之文，《文選》弗載。

【疏證】 《文體明辨·記》序題云：“《禹貢》、《顧命》，乃記之祖；而記之名，則昉於《戴記·學記》諸篇。厥後揚雄作《蜀記》，而《文選》不列其類，劉勰不著其說，則知漢、魏以前，作者尚少；其盛自唐始也。”

按：《戴記》，《大戴禮記》也。《禮記》另有《樂記》、《雜記》諸篇。

《金石例》卷九《擬記之始》：“《文選》止有奏記而無此體。《古文苑》載後漢《樊毅修西嶽廟記》，其末有銘，亦碑文之類。至唐始盛，獨孤及《風后八陣圖記》，後擬題仿之。”

後之作者，固以韓退之《畫記》、柳子厚遊山諸記爲體之正。然觀韓之《燕喜亭記》，亦微載議論於中。至柳之記新堂、鐵爐步，則議論之辭多矣。

【疏證】 秦觀《淮海集》卷三八《五百羅漢圖記》：“嘗覽韓文公《畫記》，愛其善敘事，該而不煩縟，詳而有軌律。讀其文恍然如即其畫，心竊慕焉，於是仿其遺意，取羅漢佛之像而記之。”洪邁《容齋五筆》卷七《韓蘇杜公敘馬》：“韓公《人物畫記》，其敘馬處云：‘馬大者九匹，於馬之中又有上者下者焉，行者，牽者，奔者，涉者，陸者，翹者，顧者，鳴者，寢者，訛者，立者，齕者，飲者，溲者，陟者，降者，痒磨樹者，噓者，嗅者，喜而相戲者，怒相踶齧者，秣者，騎者，驟者，走者，載服物者，載狐兔者，凡馬之事二十有七焉。馬大小八十有三，而莫有同者焉。’秦少游謂其敘事該而不煩，故仿之而作《羅漢記》。”按：《東坡志林》卷二：“僕嘗謂退之《畫記》近似甲乙帳耳，了無可觀，世人識真者少，可嘆亦可愍也。”

柳子厚遊山諸記：《柳河東集注》卷二九《記山水》有《游黃溪記》、《始得西山宴游記》、《鈷鉧潭記》、《鈷鉧潭西小丘記》、《至小丘西小石潭記》、《袁家渴記》、《石渠記》、《石澗記》、《小石城山記》、《柳州東亭記》、《柳州山水近治可遊者記》。“柳之記新堂、鐵爐步”，指柳宗元《永州新堂記》、《永州鐵爐步志》。

迨至歐、蘇而後，始有專以論議爲記者，宜乎後山諸老以是爲言也。

【疏證】 如下文所舉歐、蘇、張、朱四家之文。

大抵記者，蓋所以備不忘。如記營建，當記月日之久近，工費之多少，主佐之姓名，敘事之後，略作議論以結之，此爲正體。

【疏證】 此處出自盧摯《文章宗旨》，云：“夫記者，所以紀日月之遠近，工費之多寡，主佐之姓名，敘事如書史法，如《尚書·顧命》是也。敘事之後，略作議論以結之，然不可多，蓋記者，以備不忘也。”

王應麟《辭學指南》：“作記有敘其事於首者，如宮殿經始於某年某月，落成於某年某月之類，先說在頭一段，然後人爲之記曰云云。周子充《漢末央宮記》首云：‘漢髙皇帝’云云，‘八年丞相蕭何始治未央宮’云云是也。有敘其事於尾者，如詹叔羲《漢城長安記》末云‘城肇功於元年正月，已事於五年九月’云云，‘爲門者十有二，南北則象斗形’云云，洪景伯《唐勤政務本樓記》末云‘樓成於開元二年之九月’云云是也。”

至若范文正公之記嚴祠、歐陽文忠公之記晝錦堂、蘇東坡之記山房藏書、張文潛之記進學齋、晦翁之作《婺源書閣記》，雖專尚議論，然其言足以垂世而立教，弗害其爲體之變也。學者以是求之，則必有以得之矣。

【疏證】 范仲淹《桐廬郡嚴先生祠堂記》、歐陽修《相州晝錦堂記》、蘇軾《李氏山房藏書記》、張耒《進學齋記》、朱熹《徽州婺源縣學藏書閣記》。

按章學誠《評沈梅村古文》：“記序之文，因事命篇，理趣自足。然記山水游宴，形容景物，要使文不入靡，琢不傷樸，大則班氏志地，小則酈氏注水，皆當觀法，最忌辭賦藻麗駢體，工巧字句，破壞古文法度。”（倉修良編《文史通義新編》外篇一）劉師培《漢魏六朝專家文研究》十四《文章變化與文體遷訛》：“敘記本以敘述事實爲主，若加空論，即爲失體。”


序

《爾雅》云：“序，緒也。”

【疏證】 見《爾雅·釋詁》。按：序或作敘。張相《古今文綜評文》：“《說文》：‘序爲東西牆，敘爲次第。’假‘序’爲‘敘’，經傳已舊。‘序’既訓‘緒’，義資紬繹；又訓‘次第’，意在敷陳。”《玉海》卷六二《藝文·序贊》：“序，緒也，緒述其事，使相胤續贊明也。”

徐師曾《文體明辨·序》序題云：“按《爾雅》云：‘序，緒也。’字亦作‘敘’，言其善敘事理次第有序若絲之緒也。又謂之大序，則對小序而言也。其爲體有二：一曰議論，二曰敘事。宋真氏常分列於《正宗》之編。”“其序事又有正、變二體。其題曰某序，曰序某；字或作序，或作敘，惟作者隨意而命之，無異義也。至唐柳氏又有序略之名，則其體稍變，而其文益簡矣。”

賀復徵《文章辨體彙選》卷二八一：“序，東西牆也。文而曰序，謂條次述作之意，若牆之有序也。”

姚鼐《古文辭類篹序》：“序跋類者：昔前聖作《易》，孔子爲作《繫辭》、《說卦》、《文言》、《序卦》、《雜卦》之傳，以推論本原，廣大其義。《詩》、《書》皆有《序》，而《儀禮》篇後有《記》，皆儒者所爲。其餘諸子，或自序其意，或弟子作之，《莊子·天下篇》、《荀子》末篇皆是也。余撰次《古文辭》，不載史傳，以不可勝錄也。惟載太史公、歐陽永叔表、志、序、論數首，序之最工者也。向、歆奏校書各有序，世不盡傳，傳者或偽；今存子政《戰國策序》一篇著其概。其後目錄之序，子固獨優已。”又《古文辭類篹序》：“贈序類者：《老子》曰：‘君子贈人以言。’顏淵、子路之相違，則以言相贈處。梁王觴諸侯於范臺，魯君擇言而進，所以致敬愛、陳忠告之誼也。唐初贈人，始以序名，作者亦眾。至於昌黎，乃得古人之意，其文冠絕前後作者。蘇明允之考名序，故蘇氏諱序，或曰引，或曰說。今悉依其體，編之於此。”

序之體，始於《詩》之《大序》，首言六義，次言風雅之變，又次言二南王化之自。其言次第有序，故謂之序也。

【疏證】 《毛詩序》：“《關雎》，后妃之德也。風之始也，所以風化天下而正夫婦也，故用之鄉人焉，用之邦國焉。風，風也，教也，風以動之，教以化之。詩者，志之所之也，在心爲志，發言爲詩。情動於中而形於言，言之不足，故嗟歎之，嗟歎之不足，故永歌之，永歌之不足，不知手之舞之、足之蹈之也。情發於聲，聲成文謂之音。治世之音安以樂，其政和；亂世之音怨以怒，其政乖；亡國之音哀以思，其民困。故正得失，動天地，感鬼神，莫近於詩。先王以是經夫婦，成孝敬，厚人倫，美教化，移風俗。故詩有六義焉：一曰風，二曰賦，三曰比，四曰興，五曰雅，六曰頌。上以風化下，下以風刺上。主文而譎諫，言之者無罪，聞之者足以自戒，故曰風。至於王道衰，禮義廢，政教失，國異政，家殊俗，而變風變雅作矣。國史明乎得失之跡，傷人倫之廢，哀刑政之苛，吟詠情性，以風其上，達於事變而懷其舊俗者也。故變風發乎情，止乎禮義。發乎情，民之性也；止乎禮義，先王之澤也。是以一國之事繫一人之本，謂之風。言天下之事，形四方之風，謂之雅。雅者，正也，言王政之所由廢興也。政有小大，故有小雅焉，有大雅焉。頌者，美盛德之形容，以其成功告於神明者也。是謂‘四始’，《詩》之至也。然則《關雎》、《麟趾》之化，王者之風，故繫之周公。南，言化自北而南也。《鵲巢》、《騶虞》之德，諸侯之風也，先王之所以教，故繫之召公。《周南》、《召南》，正始之道，王化之基，是以《關雎》樂得淑女以配君子，憂在進賢，不淫其色，哀窈窕，思賢才，而無傷善之心焉，是《關雎》之義也。”

王應麟《辭學指南》：“序者，序典籍之所以作也。《文選》始於《詩序》，而《書序》、《左傳序》次之。宋朝端拱元年，王元之試《詔臣僚和御製雪詩序》，遂爲直史館。則試序亦舊制也。”

章太炎《國學講演錄·文學略說》：“序錄一項，古人皆自著書而自爲序。劉向爲各家之書作序，此乃在官之作；後世爲私家著述作序者，古人無是也。”

張相《古今文綜評文》：“孔子贊《易》，爰有《序卦》，其序之權輿乎？序其作意，次第爲言。古人命篇，多在簡末，如《史記序》、《說文解字序》是也。後世徒觀夫《詩》、《書》小序冠於篇前，往往有所著述，則導言之作，褎然居首，已稍稍失古誼矣。”

東萊云：“凡序文籍，當序作者之意；如贈送燕集等作，又當隨事以序其實也。”

【疏證】 東萊此語，未詳所出。考潘昂霄《金石例》卷九《擬序之式》首引“東萊先生曰”，末段有云：“夫序，由《詩》、《書》、《左傳》有序，故說者謂序典籍之所以作。大抵序以善序事理爲上，如後世贈送燕集等作，隨事以序其實。觀古人制作，其體式可概見矣。”

大抵序事之文，以次第其語、善敘事理爲上。

【疏證】 盧摯《文章宗旨》：“夫序者，次序其語。前之說勿施於後，後之說勿施於前。其語次第不可顛倒，故次序其語曰序。《尚書序》、《毛詩序》，古今作序大格樣。《書序》首言畫卦書契之始，次言皇墳帝典三代之書，及夫子定書之由，又次言秦亡漢興求書之事。《詩序》首言六義之始，次言變風、變雅之作，又次言二南王化之自。”

近世應用，惟贈送爲盛。

【疏證】 指贈序、送序。張相《古今文綜評文》：“臨別贈言，其誼古已。漢、魏以還，贈別以詩，唐人爲之，緣詩作序，至於昌黎作序，不皆有詩，且不必以別焉。”吳曾祺《涵芬樓文談》附錄《文體芻言》：“贈序一類，自來選古文者，皆與序跋爲一，至姚氏《古文辭類篹》始分爲二。然追原所以名序之故，蓋由臨別之頃，親故之人相與作爲詩歌，以道惓惓之意。積之成帙，則有人爲之序，以述其緣起，是故與序跋未嘗異也。惟相承既久，則有不因贈什而作，而專爲序以送人者，於是其體始分。姚氏離之，是也。”

當須取法昌黎韓子諸作，庶爲有得古人贈言之義，而無枉己徇人之失也。

【疏證】 如韓愈《送李愿歸盤谷序》、《送董邵南序》、《送孟東野序》、《送浮屠文暢師序》、《送廖道士序》等。姚鼐云：“唐初贈人，始以序名，作者亦眾，至於昌黎，乃得古人之意，其文冠絕前後作者。”（《古文辭類纂·序目》）
 馬其昶《韓昌黎文集校注》引張裕釗云：“唐人始以贈序名篇，作者不免貢諛，體亦近六朝。至退之乃得古人贈人以言之意，體簡詞足，掃盡枝葉，所以空前絕後。”林紓《春覺齋論文·流別論》云：“韓集贈送之序，美不勝收。”尤稱其《送浮屠文暢師序》與《送廖道士序》二篇。


論

按韻書：“論者，議也。”

【疏證】 徐堅《初學記》卷二一文部《講論》：“《廣雅》曰：‘講，讀也；論，道也。’《說文》曰：‘講，和解也；論，議也。’又鄭玄云：‘論，倫也。’（見《詩箋》。）
 賈逵曰：‘論，釋也。’（見《國語注》。）
 皆解說、談議、訓詁之謂也。（見顧野王《玉篇》。）
 ”

林紓《春覺齋論文·流別論》：“論之爲體，包括彌廣。議政，議戰，議刑，可以抒己所見，陳其得失利病，雖名爲議，實論體也。”

梁昭明《文選》所載論有二體。

【疏證】 徐師曾《文體明辨·論》序題云：“而蕭統《文選》則分爲三：設論居首，史論次之，論又次之。較諸［劉］勰說，差爲未盡。唯設論，則勰所未及，而乃取《答客難》、《答賓戲》、《解嘲》三首以實之。夫文有答有解，已各自爲一體，統不明言其體，而概謂之論，豈不誤哉？”

按：《答客難》、《答賓戲》、《解嘲》，已屬問對，故不在“論”中。

一曰史論，乃史臣於傳末作論議，以斷其人之善惡，若司馬遷之論項籍、商鞅是也。

【疏證】 《文選》卷四九、卷五〇爲《史論》，收班固《公孫弘傳贊》，干寶《晉紀論晉武帝革命》、《晉紀總論》，范曄《後漢書皇后紀論》、《後漢書二十八將傳論》，沈約《宋書謝靈運傳論》等篇，並無司馬遷之論項籍、商鞅之文。

《史記·項羽本紀》太史公曰：“吾聞之周生曰‘舜目蓋重瞳子’，又聞項羽亦重瞳子。羽豈其苖裔邪？何興之暴也！夫秦失其政，陳涉首難，豪傑蜂起，相與並爭，不可勝數，然羽非有尺寸，乘勢起隴畝之中，三年，遂將五諸侯滅秦，分裂天下，而封王侯，政由羽出，號爲‘霸王’，位雖不終，近古以來未嘗有也。及羽背關懷楚，放逐義帝而自立，怨王侯叛己，難矣。自矜功伐，奮其私智，而不師古，謂霸王之業，欲以力征，經營天下，五年卒亡其國，身死東城，尚不覺寤，而不自責，過矣，乃引‘天亡我，非用兵之罪也’，豈不謬哉！”

《史記·商君列傳》太史公曰：“商君，其天資刻薄人也，跡其欲干孝公，以帝王術挾持浮說，非其質矣。且所因由嬖臣，及得用，刑公子虔，欺魏將卬，不師趙良之言，亦足發明商君之少恩矣。余嘗讀商君《開塞耕戰書》，與其人行事相類，卒受惡名於秦，有以也夫！”

二曰論，則學士大夫議論古今時世人物，或評經史之言，正其訛謬，如賈生之論秦過、江統之議徙戎、柳子厚之論守道守官是也。

【疏證】 《文選》卷五一至五五爲《論》，載賈誼《過秦論》、王褒《四子講德論》、嵇康《養生論》、陸機《五等論》、劉孝標《廣絕交論》等篇。江統《徙戎論》，載陳仁子《文選補遺》卷二二。柳宗元《守道論》，載《柳河東集》卷三。

按：黃侃《文選平點》卷四九干寶《晉紀總論》，有按云：“《過秦論》一篇孳乳無數。”

《文選》分“論”爲二體。後人或分爲三體，或分爲六體，或分爲八體。張謙宜《絸齋論文》卷三：“論，取反復辨正，期於諦當之義。有史論，有事論，有理論，其格不一。有批駮到底歸於一是者，如歐陽《泰誓論》是也；有指陳時事，關乎治體者，如東坡《思治論》是也；有極言病民，有益於補救，如西漢《鹽鐵論》是也。本是議郎博士各陳所見，史官纂成一書，故不曰疏而曰論。他如理論，惟二程子《顏子所好何學論》爲確然，其文則不可與兩漢、八家比。又如試論，當以蘇氏爲准，其偏駮詭激，斷不可從。”姚永樸《起鳳書院答問》：“論有論其理者，如韓退之《原道》、《原性》，歐陽永叔《本論》之類是也；有論其事者，如柳子厚《封建論》之類是也；有論其人者，如三蘇諸人名論是也。其所以爲論者不同，其爲抒己之所見則同。”王之績《鐵立文起》後編卷六分六體，較明白，云：“理論如蘇軾《韓非論》。政論如柳宗元《封建論》。經論如歐陽修《泰誓論》。史論有評議、述贊二體，如蘇洵《史論》、賈誼《過秦論》、蘇軾《始皇論》，皆評議；如《左傳》‘秦伯以三良爲殉’、‘祁奚能舉善’、‘駟歂殺鄧析’、‘邾黑肱來奔’、《史記·孔子世家》、《漢書·贊戾太子》、《後漢書·班彪傳論》、晉干寶《晉書·帝紀總論》、歐陽修《五代史·伶官傳論》皆贊述。文論如漢桓寬《鹽鐵雜論》。諷論如漢班彪《王命論》。寓論如魏李康《運命論》。設論如王褒《四子講德論》。然《左傳》、《史》、《漢》雖曰贊述，原無‘論’之名，今亦借言之耳。”徐師曾《文體明辨·論》序題云：“［劉］勰之說，似亦有未盡者。愚謂析理亦與議說合契，諷（諷人）
 、寓（寓己意）
 則與箴、解同科，設辭則與問對一致：必此八者，庶幾盡之。故今兼二子（按指蕭統與劉勰）
 之說，廣未盡之例，列爲八品：一曰理論，二曰政論，三曰經論，四曰史論（有評議、述贊二體）
 ，五曰文論，六曰諷論，七曰寓論，八曰設論。”

姚永樸《起鳳書院答問》：“如子厚《晉文公問守原議》，雖名爲議，實無殊於論。此正如退之《伯夷頌》、李習之《復性書》，名雖爲頌爲書，而其實亦論而已，是又不可泥也。”

唐、宋取士，用以出題。

【疏證】 《新唐書·選舉志》：“先是，進士試詩、賦及時務策五道，明經策三道。建中二年，中書舍人趙贊權知貢舉，乃以箴、論、表、贊代詩、賦，而皆試策三道。太和八年，禮部復罷進士議論而試詩、賦。”

《宋史·選舉志》：“宋之科目有進士，有諸科，有武舉，常選之外，又有制科，有童子舉，而進士得人爲盛。神宗始罷諸科，而分經義詩賦以取進士，其後遵行，未之有改。”“初，禮部貢舉設進士、九經、五經、開元禮、三史、三禮、三傳、學究、明經、明法等科，皆秋取解，冬集禮部，春考試，合格及第者，列名放榜於尚書省。凡進士，試詩賦論各一首，策五道，帖《論語》十帖，對《春秋》或《禮記》墨義十條。”

《四庫全書總目》卷一八七《論學繩尺》提要：“考宋禮部貢舉條式，元祐法以三場試士，第二場用論一首。紹興九年定以四場試士，第三場用論一首，限五百字以上成，經義、詩賦二科並同。又載紹興九年國子司業髙閌劄子，稱太學舊法，每旬有課，月一周之，每月有試，季一周之，皆以經義爲主，而兼習論策云云。是當時每試必有一論，較諸他文應用之處爲多，故有專緝一編以備揣摩之具者。天應此集，其偶傳者也。其始尙不拘成格，如蘇軾《刑賞忠厚之至論》，自出機杼，未嘗屑屑於頭項心腹腰尾之式。南渡以後，講求漸密，程式漸嚴，試官執定格以待人，人亦循其定格以求合於是。雙關、三扇之說興，而場屋之作遂別有軌度，雖有縱横奇偉之才，亦不得而越。此編以繩尺爲名，其以是歟？《紹興重修貢舉式》中‘試卷犯點抹’條下有‘論策經義連用本朝人文集十句’之禁。知拘守之餘，變爲剽竊，故以是防其弊矣。然當日省試中選之文，多見於此，存之可以考一朝之制度，且其破題、接題、小講、大講、入題、原題諸式，實後來八比之濫觴，亦足以見制舉之文源流所自出焉。”

然求其辭精義粹、卓然名世者，亦惟韓、歐爲然。

【疏證】 章太炎《國故論衡·論式》：“夫李翱、韓愈，局促儒言之間，未能自遂。權德輿、呂溫及宋司馬光輩，略能推論成敗而已。歐陽修、曾鞏，好爲大言，汗漫無以應敵，斯持論最短者也。若乃蘇軾父子，則佞人之戔戔者。”

劉勰云：“聖哲彝訓曰經，述經敘理曰論”，故凡“陳政則與議說合契；釋經則與傳注參體；辯史則與贊評齊行；銓文則與序引共紀”。信夫！

【疏證】 《文心雕龍·論說篇》：“聖哲彝訓曰經，述經敘理曰論。論者，倫也。倫理無爽，則聖意不墜。昔仲尼微言，門人追記，故仰其經目，稱爲《論語》。蓋羣論立名始於茲矣。自《論語》以前，經無‘論’字。《六韜》二論，後人追題乎？詳觀論體，條流多品：陳政，則與議說合契；釋經，則與傳注參體；辨史，則與贊評齊行；銓文，則與敘引共紀。故議者宜言，說者說語，傳者轉師，注者主解，贊者明意，評者平理，序者次事，引者胤辭，八名區分，一揆宗論。論也者，彌綸羣言，而研精一理者也，是以莊周《齊物》，以論爲名；不韋《春秋》，六論昭列。至石渠論藝，白虎講聚；述聖通經，論家之正體也。”

陸機《文賦》：“論精微而朗暢。”


說解

按說者，釋也，述也，解釋義理而以己意述之也。

【疏證】 劉熙《釋名·釋言語》：“說，述也，序述之也。”賈昌朝《羣經音辨》卷一：“說，釋也。”“說，解也。”來裕恂《漢文典·文章典》卷三：“說之屬體有五：一屬論辨，如韓愈《師說》、《雜說》是也；一屬奏議，如《蘇子說齊閔王》、《中旗說秦昭王》是也；一屬書牘，如《趙良說商君》、《張儀說魏哀王》是也；至後世又有名、字之說，其原出於《儀禮·士冠》，申以字辭，後人遂有字說、名說，如蘇老泉《名二子說》，歸熙甫《二子字說》，意主誥誡，而文主質實，是又屬訓體。又有贈人之說，其原出於顏淵、子路相逢，以言相贈，後人遂有贈說之作，如蘇子瞻贈張琥作《稼說》，意主忠告，而文主簡明，是又屬序體。”

說之名，起自吾夫子之《說卦》。

【疏證】 《周易正義》曰：“《說卦》者，陳說八卦之德業變化及法象所爲也。孔子以伏犧畫八卦，後重爲六十四卦，八卦爲六十四卦之本。前繫辭中略明八卦小成，引而伸之，觸類而長之，天下之能事畢矣。”又曰：“古者包犧氏之王天下也，仰則觀象於天，俯則觀法於地，觀鳥獸之文與地之宜，近取諸身，遠取諸物，於是始作八卦，以通神明之德，以類萬物之情，然引而伸之，重三成六之意，猶自未明；仰觀俯察，近身遠物之象，亦爲未見。故孔子於此，更備說重卦之由，及八卦所爲之象，故謂之‘說卦’焉。”

厥後，漢許慎著《說文》，蓋亦祖述其名而爲之辭也。

【疏證】 《說文解字》三十卷，推究六書之義，分部類從。按解字即是說文，說、解義通。許慎《說文解字序》云：“諸生競說字解經誼，稱秦之隸書爲蒼頡時書，云：‘父子相傳，何得改易！’乃猥曰：馬頭人爲‘長’，人持十爲‘斗’，虫者屈中也。廷尉說律至以字斷法：‘苛人受錢，苛之字止句也。’若此者甚衆。皆不合孔氏古文，謬於史籀。俗儒鄙夫，翫其所習，蔽所希聞，不見通學，未嘗睹字例之條，怪舊執而善野言，以其所知爲秘妙，究洞聖人之微恉。又見《蒼頡篇》中‘幼子承詔’，因曰：‘古帝之所作也，其辭有神仙之術焉。’其迷誤不諭，豈不悖哉！《書》曰：‘予欲觀古人之象。’言必遵修舊文而不穿鑿。孔子曰：‘吾猶及史之闕文也，今亡矣夫。’蓋非其不知而不問。人用己私，是非無正，巧說邪辭，使天下學者疑。蓋文字者，經藝之本，王政之始。前人所以垂後，後人所以識古，故曰本立而道生，知天下之至賾而不可亂也。今敘篆文合以古籀，博采通人，至於小大，信而有證，稽撰其說，將以理羣類，解謬誤，曉學者，達神恉，分別部居，不相雜廁也，萬物咸睹，靡不兼載，厥誼不昭，爰明以諭，其稱《易》孟氏、《書》孔氏、《詩》毛氏、《禮》周官、《春秋》左氏、《論語》、《孝經》，皆古文也。於其所不知，蓋闕如也。”

魏、晉、六朝，文載《文選》，而無其體。

【疏證】 徐師曾《文體明辨·說》序題云：“魏、晉以來作者絕少，獨《曹植集》中有二首，而《文選》不載，故其體闕焉。”

按：張溥《漢魏六朝百三家集》卷二六載曹植《籍田說》（二首）、《髑髏說》、《畫說》、《說疫氣》。嚴可均《全三國文》卷一八據《藝文類聚》一七收曹植《髑髏說》，據《太平御覽》七四二收《說疫氣》，又據《藝文類聚》三九、《御覽》八二一收《籍田論》，案云：“張溥本作‘說’，誤。”

獨陸機《文賦》備論作文之義，有曰：“說煒燁而譎誑。”是豈知言者哉！

【疏證】 《文賦》奏、說對舉，云：“奏平徹以閒雅，說煒曄而譎誑。”李善注云：“奏以陳情敘事，故平徹閒雅；說以感動爲先，故煒曄譎誑。”

至昌黎韓子，憫斯文日弊，作《師說》，抗顏爲學者師。

【疏證】 柳宗元《答韋中立書》：“今之世，不聞有師，有，輒譁笑之以爲狂人。獨韓愈奮不顧流俗，犯笑侮，收召後學，作《師說》，因抗顏而爲師。”

迨柳子厚及宋室諸大老出，因各即事即理而爲之說，以曉當世，以開悟後學，繇是六朝陋習一洗而無餘矣。

【疏證】 張謙宜《絸齋論文》卷三：“說者，自道所見以示人也。《太極圖說》至矣，然不敢以文章目之。文佳而理亦勝，如韓文公《雜說》、柳子厚《捕蛇者說》，皆有關係。至《愛蓮說》，乃指一物以寓名節，意俱不可廢。大要在理正而意新，無塵土氣爲上。”

按：柳宗元《柳河東集》卷一六錄說十一首：《天說》、《鶻說》、《祀朝日說》、《捕蛇者說》、《[image: ]
 說》、《乘桴說》、《說車贈楊誨之》、《謫龍說》、《復吳子松說》、《羆說》、《觀八駿圖說》。《宋文鑑》卷一百七、一百八《說》卷，錄石介《怪說》、尹源《唐說》、劉敞《雜說》、王安石《進說》、周敦頤《太極圖說》，蘇軾《稼說送張琥》、《剛說》、《雜說》，王令《迂說》、《師說》、程頤《葬說》、張舜民《史說》、呂大鈞《弔說》、《芻說》。

盧學士云：“說須自出己意，横說竪說，以抑揚詳贍爲上。”

【疏證】 陶宗儀《輟耕錄》卷九錄盧疎齋先生《文章宗旨》云：“說則出自己意，横說豎說，其文詳贍抑揚，無所不可，如韓公《師說》是也。”

陸機《文賦》：“說煒晔以譎誑。”

若夫解者，亦以講釋解剝爲義，其與說亦無大相遠焉。

【疏證】 徐師曾《文體明辨·解》序題云：“按字書云：解者，釋也，因人有疑而解釋之也。揚雄始作《解嘲》，世遂仿之。其文以辯識疑惑、解剝紛難爲主，與論、說、議、辯蓋相通焉。其題曰解某，曰某解，則惟其人命之而已。雄文雖諧謔回環，見譏正士，而其詞頗工，且以其爲此體之祖也，故亦取焉。此外又有字解，則別附名字說類，此不混列。”

姚永樸《起鳳書院答問》：“說與解，皆就人之所惑者表而明之，主開示於人。如退之《師說》，因人之不明師道而作。《龍說》、《馬說》、《獲麟解》亦有所感而託於此以告人。王介甫《復讎解》，因人不知復讎生於亂世而作。後世經解、經說，此其肇端也。”

按：張相《古今文綜評文》：“解之爲訓，猶言分疏。經解之名，見於《戴記》。何休《公羊》，題曰《解詁》。博士孔晁注《逸周書》，亦復以解名篇。漢、晉之時，其體如此。後世施之雜文，跡近論說。”王兆芳《文章釋》：“解者，判也，判解書義也。主於釐析奧義，申明故訓。源出《禮記·經解篇》。”樓昉《崇古文訣》卷三：“揚雄《解嘲》，此又是一様文字體格，其實隂寓譏時之意，而陽詠歎之。《進學解》、《送窮文》皆出於此。”張相《古今文綜評文》云：“解又訓脫，揚子《解嘲》，義取乎此，亦雜文之流也，昌黎踵之，作《進學解》。”來裕恂《漢文典·文章典》卷三：“解者，釋疑難也。始於孔子之解經，後揚雄用其名作《解難》，唐韓愈因之作《獲麟解》，王介甫《復讎解》亦相繼而作。然若揚子雲《解嘲》，韓退之《進學解》，則詞賦之流，徒事敷陳，不關辨釋。”


辨按：辨，別本或作“辯”。天順、嘉靖二本均作“辨”。徐師曾《文體明辨·辯》序題云：“按字書云，辨，判別也。其字從言，或從刂。蓋執其言行之是非真偽而以大義斷之也。近世魏校謂從刂，而古文不載。未敢從也。”王兆芳《文章釋》：“辨者，通作‘辯’，判別也，明辨，非爭辯也。揚子曰：‘惟五經爲辯。’主於別是非，明異同，若別白黑。源於《禮辨名記》，流有《墨子·三辨》，漢陸賈《新語·辨惑》，吳韋昭《辨釋名》”。張相《古今文綜評文》：“據理陳詞，詰曲究盡，因之以辨名篇。其體實起於唐代。許書訓‘辨’爲‘判’，大鄭讀‘辨’爲‘別’，判別是非，此其職志。經典流傳，字或作‘辯’，‘辯’本訓‘治’，與‘辨’無關，斯假借之誼也。”


昔孟子答公孫丑問好辨曰：“予豈好辨哉？予不得已也。”中間歷敘古今治亂相尋之故，凡八節，所以深明聖人與己不能自已之意，終而又曰：“豈好辨哉？予不得已也。”

【疏證】 《孟子·滕文公下》：“公都子曰：‘外人皆稱夫子好辯，敢問何也？’孟子曰：‘予豈好辯哉？予不得已也。天下之生久矣，一治一亂，當堯之時，水逆行汜濫於中國，蛇龍居之，民無所定，下者爲巢，上者爲營窟。《書》曰：“洚水警余。”洚水者，洪水也，使禹治之，禹掘地而注之海，驅蛇龍而放之菹，水由地中行，江淮河漢是也。險阻既遠，鳥獸之害人者消，然後人得平土而居之。堯舜既沒，聖人之道衰，暴君代作，壞宮室以爲汙池，民無所安息，棄田以爲園囿，使民不得衣食，邪說暴行，又作園囿汙池，沛澤多而禽獸至，及紂之身，天下又大亂，周公相武王，誅紂伐奄，三年，討其君，驅飛廉於海隅而戮之，滅國者五十，驅虎豹犀象而遠之，天下大悅。《書》曰：“丕顯哉，文王謨！丕承哉，武王烈！佑啟我後人，咸以正無缺。”世衰道微，邪說暴行，有作臣弑其君者有之，子弑其父者有之，孔子懼，作《春秋》，《春秋》，天子之事也，是故孔子曰：“知我者其惟《春秋》乎！罪我者其惟《春秋》乎！”聖王不作，諸侯放恣，處士横議，楊朱、墨翟之言盈天下，天下之言不歸楊則歸墨，楊氏爲我，是無君也；墨氏兼愛，是無父也。無父無君，是禽獸也。公明儀曰：‘庖有肥肉，廄有肥馬，民有飢色，野有餓莩，此率獸而食人也。’楊、墨之道不息，孔子之道不著，是邪說誣民充塞仁義也，仁義充塞，則率獸食人，人將相食。吾爲此懼，閑先聖之道，距楊墨，放淫辭。邪說者不得作。作於其心，害於其事；作於其事，害於其政。聖人復起，不易吾言矣。昔者，禹抑洪水而天下平，周公兼夷狄驅猛獸而百姓寧，孔子成《春秋》而亂臣賊子懼。《詩》云：“戎狄是膺，荆舒是懲，則莫我敢承。”無父無君，是周公所膺也。我亦欲正人心，息邪說，距詖行，放淫辭，以承三聖者，豈好辯哉？予不得已也。能言距杨、墨者，圣人之徒也。’”

來裕恂《漢文典·文章典》卷三：“辨者，判別言行之是非真偽，執大義以斷之也。其原出於孟子之與楊、墨辨，及公孫龍堅白異同之辨。若宋玉《九辨》，則賦體也。柳子厚《辨論語》、《辨列子》、《辨文子》、《辨鬼谷子》、《辨晏子春秋》、《辨鶡冠子》，則序體也。韓《諱辨》，柳《桐葉封弟辨》，得其體矣，而未盡辨之能事，於辨體中爲小文。要之，貴以至當不易之理反覆曲折而明辨也。”

蓋非獨理明義精，而字法、句法、章法亦足爲作文楷式。迨唐韓昌黎作《諱辨》，柳子厚辨桐葉封弟，

【疏證】 徐師曾《文體明辨·辯》序題云：“漢以前，初無作者。故《文選》莫載，而劉勰不著其說。至唐韓、柳乃始作焉。然其原實出於孟、莊，蓋本乎至當不易之理，而以反復曲折之詞發之，未有能工者也。”

《文章缘起》方熊補注云：“韓文《諱辨》一篇，全不直說破，盡是設疑，佯爲兩可之辭，而待人自釋。此作辨之體裁。若直直判斷，失學者更端之意矣。”

吳曾祺《涵芬樓文談》附錄《文體芻言》：“辨與論同，而其體出較後。如陸士衡之《辨亡論》、劉孝標之《辨命論》，皆辨也，而不以辨名篇。蓋自六朝以上，爲此體者絕少，故《文選》中曾不一及。（《九辨》非此體。）唐、宋以後有之，韓、柳集中凡屢見。”

識者謂其文斆《孟子》，信矣。

【疏證】 韓愈推崇孟子，以为“孟軻師子思，子思之學蓋出曾子。自孔子没，羣弟子莫不有書，獨孟軻氏之傳得其宗”，“求觀聖人之道，必自《孟子》”（《別本韓文考異》卷二〇《送王秀才序》）。李塗《文章精義》：“孟子就三綱五常內立議論，其與人辯，是不得已。莊子就三綱五常外立議論，其與人辯，是得已而不已。義理有間矣。然文字皆不可及。韓退之文學《孟子》，不及《左傳》。柳子厚文學《國語》、西漢，歐陽永叔學韓退之，子瞻文學《莊子》、《戰國策》、《史記》、《楞嚴經》，曾子固文學劉向。”按：柳文學《國語》，說見呂祖謙《古文關鍵》。

陸世儀《思辨錄輯要》卷二九：“孟子之學，擴前聖未發之藴奧，存一王已廢之典章。其好處在識大，不在好辨。好辨是學成以後不得已之事，故曰‘予豈好辨哉？予不得已也’。今人學孟子，只學他好辨，可謂差之毫釐、謬以千里。”

姚鼐《古文辭類篹序》：“論辨類者，蓋源於古之諸子，各以所學著書詔後世。孔、孟之道與文至矣。自老、莊以降，道有是非，文有工拙。今悉以子家不錄，錄自賈生始。蓋退之著論，取於六經、《孟子》。子厚取於韓非、賈生。明允雜以蘇、張之流。子瞻兼及於《莊子》。學之至善者，神合焉；善而不至者，貌存焉。惜乎子厚之才，可以爲其至，而不及至者，年爲之也。”

大抵辨須有不得已而辨之意，茍非有關世教、有益後學，雖工，亦奚以爲！

【疏證】 張相《古今文綜評文》：“至其體制，可得而言，折衷聖哲，導勵流俗，如昌黎《諱辯》之類是也，是曰辨理。捃摭史事，一掃蚍蜉，如柳州《桐葉封弟辯》之類是也，是曰辨事。載籍叢殘，殷殷考訂，如柳州《文子》、《鬼谷》諸辨之類是也，是曰辨古書。滄桑陵谷，傳聞異辭，如王廣津《太華仙掌辨》之類是也，是曰辨地理。蓋棺之論，重乎平反，如焦弱侯《揚子雲始末辯》之類是也，是曰辨古人。”


原

按命書：“原者，本也；一說，推原也。”

【疏證】 徐師曾《文體明辨·原》序題云：“按字書云：‘原者本也。’謂推論其本原也。”

張相《古今文綜評文》：“《漢書》注：‘原，謂思其本也。’”

按：“命書”，天順刻本、嘉靖刻本均同，而賀復徵《文章辨體彙選》卷四三一、唐順之《稗編》卷七五引作“字書”。

義始《大易》“原始要終”之訓。

【疏證】 《易·繫辭傳》：“易之爲書也，原始要終以爲質也。”

若文體謂之“原”者，先儒謂始於退之之“五原”，蓋推其本原之義以示人也。

【疏證】 五原者，韓愈《原道》、《原性》、《原人》、《原鬼》、《原毁》也。

徐師曾《文體明辨·原》序題云：“自唐韓愈作《五原》，而後人因之，雖非古體，然其遡原於本始，致用於當今，則誠有不可少者。至其曲折抑揚，亦與論說相爲表裏，無甚異也。”

王兆芳《文章釋》：原者，“主於因流上溯，尋討本初。源出《淮南子·原道訓》，流有唐韓退之五《原》，皮日休、牛僧孺三《原》”等篇。

山谷嘗曰：“文章必謹布置。每見學者，多告以《原道》命意曲折。”

【疏證】 此出范溫《詩眼》所引（見阮閲《詩話總龜後集》卷三一《格致門》）。可詳“排律”條注。

張謙宜《絸齋論文》卷三：“原者，溯其源，竟其流，令人曉然共見。其勢有平衍，有突兀，有穿田過峽，有磅礴結聚。如韓文，止《原道》可法，他則不必摹仿。”

石守道亦云：“吏部《原道》、《原人》等作，諸子以來未有也。”

【疏證】 石介《徂徠集》卷七《尊韓》：“孟軻氏、荀況氏、揚雄氏、王通氏、韓愈氏，五賢人，吏部爲賢人之卓，不知更幾千萬億年復有孔子，不知更幾千數百年復有吏部。孔子之作《春秋》，自聖人以來未有也；吏部《原道》、《原仁》、《原毁》、《行難》、《禹問》、《佛骨表》、《諍臣論》，自諸子以來未有也。嗚呼至矣！”

後之作者，蓋亦取法於是云。

【疏證】 “後之作者”，如皮日休有《原化》、《原親》，牛僧孺有《原仁》。


戒

按韻書：“戒者，警敕之辭。”

【疏證】 釋道宣《廣弘明集·戒功篇》序：“戒者，警也，常御在心，清信所存。”

劉履《風雅翼》卷三孫楚《征西官屬送於陟陽侯作》“戒此苦不早”注云：“戒者，警敕之詞。”

《文心雕龍·詔策篇》：“戒者，慎也。禹稱‘戒之用休’。君父至尊，在三罔極。漢髙祖之敕太子，東方朔之戒子，亦顧命之作也。及馬援以下，各貽家戒；班姬《女戒》，足稱母師也。”

《周書》之《多士》、《毋逸》，實開戒體之先。《史記·魯周公世家》：“周公歸，恐成王壯，治有所淫佚，乃作《多士》，作《毋逸》”，“作此以戒成王”。

《文章緣起》曰：“漢杜篤作《女戒》。”辭已弗傳。

【疏證】 《後漢書·杜篤傳》：“杜篤，字季雅，京兆杜陵人也。所著賦、誄、弔、書、贊、七言、《女戒》及雜文，凡十八篇。”

《文章緣起》：“戒，後漢杜篤作《女戒》。”陳懋仁注：“《淮南子》有《堯戒》。戒，警也，慎也。《易》：‘小懲而大戒。’《書》：‘戒之用休。’《語》：‘君子有三戎。’則戒者，箴規之別歟？”方熊補注云：“班昭作《女戒》七篇，散文也，文法警練詳明。朱子《集注》因而效之，《緣起》載杜篤所作，豈以七言有韻耶？”

按：杜篤之前，已有戒之體。《淮南子·人間訓》：“《堯戒》曰：‘戰戰慄慄，日謹一日。人莫躓於山而躓於垤。’”費經虞《雅倫》卷八：“戒者，警厲之辭，本於《堯戒》，與箴相近。”

《尚書》實亦有戒。《漢書》卷八六，王嘉復奏封事曰：“臣聞咎繇戒帝舜曰：‘亡敖佚欲有國，兢兢業業，一日二日萬幾。’箕子戒武王曰：‘臣無有作威作福，亡有玉食；臣之有作威作福玉食，害於而家，凶於而國，人用側頗辟，民用僭慝。’”分別見《虞書·皋陶謨》與《周書·洪範》。

《後漢書·鄭玄傳》玄有《戒子益恩書》。劉熙載《藝概》卷一《文概》：“鄭玄《戒子益恩書》，雍雍穆穆，隱然涵《詩》、《禮》之氣。”又崔駰有《戒竇憲書》。賀復徵《文章辨體彙選》卷二〇九並收於書類。

昭明《文選》亦無其體。今特取先正戒子孫及警世之語可爲法戒者，錄之於編，庶讀者得所警發焉。

【疏證】 《文章辨體》卷三九《戒》卷錄諸葛亮《戒子》，陶淵明《戒子儼等》，姚元之《遺戒子孫》，柳宗元《三戒》、《敵戒》，江休復《行舟戒》，王深甫《嫌戒》，張橫渠《女戒》，柳直清《戒子孫》，司馬光《言戒》、《事神戒》。

又有戒子詩一類。馮舒《詩紀匡謬·東方朔戒子詩》辨之云：“劉節《廣文選》第十一卷有東方朔《戒子詩》。今按任昉《文章緣起》云：‘戒，後漢杜篤作《女戒》。’《文心雕龍》云：‘戒者，慎也，禹稱戒之用休，東方朔之戒子，亦顧命之作也。’是則戒之與詩，區分已久。《藝文》戒類，與詩別出。此篇但稱東方朔戒子，不云詩也。若可兼載，則何不遂收曹大家《女戒》耶？猶幸《詩刪》僅讀馮書，《詩歸》見聞有限，不然，天下幾無剩篇矣。髙彪《清戒》，例亦同此。又按《太平御覽》引《東方朔集》作‘明者處世，莫尚於中庸’，則知截作四言者，直是班史所刪耳。東方自有據地一歌近出，《史記》去彼載此，更自可笑。”

宋劉清之有《戒子通錄》八卷（《宋史》卷四三七《儒林傳》）
 。賀復徵《文章辨體彙選》卷四七三、四七四收戒二卷，一卷韻文，一卷散體。散體收班昭《女戒》、嵇康《戒子》等篇。可參。


題跋

按蒼崖《金石例》云：“跋者，隨題以贊語於後，前有序引，當掇其有關大體者以表章之，須明白簡嚴，不可墮人窠臼。”

【疏證】 潘昂霄《金石例》卷九：“跋者，隨題以贊語於後者也。或前有序引，當掇其有關大體者立論以表章之，須要明白簡嚴，不可墮人窠臼。古人跋語不多見，至宋始盛。觀歐、蘇、曾、王諸作，則可知矣。”昂霄，號蒼崖。

予嘗即其言考之，漢、晉諸集，題跋不載。至唐韓、柳始有讀某書及讀某文題其後之名。

【疏證】 如韓愈有《題哀辭後》（《別本韓文考異》卷二一）
 ，柳宗元有《讀韓愈所著毛穎傳後題》、《裴瑾崇豐二陵集禮後序》、《楊評事文集後序》（《柳河東集》卷二一）
 。

吳曾祺《文體芻言》：“班孟堅有《記秦始皇後》一篇，意‘書後’之體，當權輿於此。至韓、柳集中屢見，後人亦多仿爲之，其體與跋相似。”又云：“‘題後’即‘書後’也。”

迨宋歐、曾而後，始有跋語，然其辭意亦無大相遠也。

【疏證】 吳曾祺《文體芻言》：跋體“蓋始於宋之中葉，歐陽永叔集中有跋尾數十篇。蘇、黃之徒，相繼爲之。前此未之見也”。

張相《古今文綜評文》：“其體孳萌於宋，歐、蘇之集，實爲權輿。”

按：歐陽修《文忠集》卷七三《外集》二十三《雜題跋》，收《書李翺集後》、《書梅聖俞稿後》、《讀李翺文》、《跋晏元獻公書》、《記舊本韓文後》等。曾鞏《元豐類稿》卷一一《序》卷，收《新序目錄序》、《梁書目錄序》、《戰國策目錄序》等篇。又《元豐類稿》卷五〇有《金石錄跋尾》。

故《文鑑》、《文類》總編之曰“題跋”而已。

【疏證】 徐師曾《文體明辨·題跋》序題云：“按題跋者，簡編之後語也。凡經傳子史、詩文圖書之類，前有序引，後有後序，可謂盡矣。其後覽者，或因人之請求，或因感而有得，則復撰詞以綴於末簡，而總謂之題跋。至綜其實則有四焉：一曰題，二曰跋，三曰書某，四曰讀某。夫題者，締也，審締其義也。跋者，本也，因文而見本也。書者，書其語。讀者，因於讀也。題、讀，始於唐；跋、書，起於宋。曰題跋者，舉類以該之也。”

按：呂祖謙編《宋文鑑》卷一三〇、卷一三一，蘇天爵編《元文類》卷三八、三九，爲《題跋》卷。

近世疎齋盧公又云：“跋，取古詩‘狼跋其胡’之義，狼行則前躐其胡。故跋語不可太多，多則冗；尾語宜峭拔，使不可加。”若然，則“跋”比“題”與“書”尤貴乎簡峭也。庸書以俟考訂云。

【疏證】 盧摯號疎齋，語出《文章宗旨》，見陶宗儀《南村輟耕錄》卷九。《輟耕錄》本文字與此少異，云：“跋，取古詩‘狼跋其胡’之義，犯前則躐其胡。跋語不可多，多則冗，尾語宜峻峭，以其不可復加之意。”

張相《古今文綜評文》：“《禮》：‘燭不見跋。’注云：‘跋，本也。’故有足後爲跋之誼，而坿書文字，遂以跋名。”又云：“《說文》：‘題，頟也。’引申其誼，遂爲居前，此一說也。《詩》：‘題彼脊令。’《傳》曰：‘題，視也。’《釋名》亦曰：‘題，諦也，審諦其名號也。’此一說也。然題之爲文，不必居前，題後之體，可謂佐證，斯審諦之說允矣。”又有“書後”，張相云：“其體與題跋相近，大抵或全帙，或一篇，掩卷罷讀，悠然有思，遂從而爲之辭，此其識也。”


雜著

雜著者何？輯諸儒先所著之雜文也。

【疏證】 劉勰《文心雕龍》設有《雜文》一類，云：“夫漢來雜文名號多品，或典誥誓問，或覽略篇章，或曲操弄引，或吟諷謠詠。總括其名，並歸雜文之區；甄別其義，各入討論之域。類聚有貫，故不曲述。”

薛福成《論文集要》卷四《大雲山房文稿通例》：“雜著文，諸子家之流也。”

文而謂之雜者何？或評議古今，或詳論政教，隨所著立名，而無一定之體也。文之有體者，既各隨體裒集；其所錄弗盡者，則總歸之雜著也。著雖雜，然必擇其理之弗雜者則錄焉，蓋作文必以理爲之主也。

【疏證】 姑以呂祖謙《宋文鑑》爲例，其卷一二五至一二七《雜著》卷，錄柳開《時鑑》、种放《敗諭》、孫何《碑解》、丁謂《書異》、賈同《責荀》、陳堯佐《戮鰐魚文》、歐陽修《州名急就章》、宋祁《補趙肅充州學教授詞》、劉敞《續諡法》、劉敞《君臨臣喪辨》、王安石《許氏世譜》、司馬光《訓儉示康》等篇。考《宋文鑑》“雜著”類所錄文章，實亦未嘗不可置諸他體也。如《訓儉示康》可入“訓”；《許氏世譜》可入序；《君臨臣喪辨》可入辨。其他所錄，或爲議論，或爲雜說，皆可梳理歸類，未必定以“雜文”、“雜著”稱之。

若夫掛一漏萬，尚有俟於博雅君子。

【疏證】 《文章辨體》卷四二《雜著》卷收唐陳黯《詰鳳》、李習之《拜禹言》、柳子厚《鞭賈》、宋黃魯直《跛奚移文》、陳了翁《責沈文貽知默侄》、劉屏山《字朱元晦祝詞》、明胡仲伸《正紀》、《尚賢》、《慎習》、《皇初》、蘇平仲《師儉訓》、朱伯賢《文統》、《史概》，凡十三篇。


箴

按許氏《說文》：“箴，誡也。”

【疏證】 今本《說文》無此條，但云：“箴，綴衣箴也，从竹，咸聲。”王應麟《辭學指南》：“箴者，下規上之辭，須有古人風諫之意。”

《商書·盤庚》曰：“無或敢伏小人之攸箴。”

【疏證】 《商書·盤庚》曰：“盤庚斆於民，由乃在位，以常舊服，正法度，曰無或敢伏小人之攸箴。”孔《傳》：“言無有敢伏絕小人之所欲。箴，規上者，戒朝臣。”《正義》曰：“《文王世子》云：‘小樂正斆干，大胥贊之，籥師斆戈，籥師丞贊之。’彼並是教舞干戈，知‘斆’爲教也。小民等患水泉沈溺，欲箴規上而徙，汝臣下勿抑塞伏絕之。鄭玄云：‘奢侈之俗，小民咸苦之，欲言於王。今將屬民而詢焉，故敕以無伏之。’”

蓋箴者，規誡之辭，若箴之療疾，故以爲名。

【疏證】 王應麟《辭學指南》：“箴者，諫誨之辭，若箴之療疾，故名箴。”

《文心雕龍·銘箴篇》：“箴者，所以攻疾防患，喻鍼石也。”

古有夏、商二箴，見於《尚書大傳解》、《呂氏春秋》，而殘缺不全。

【疏證】 《文心雕龍·銘箴篇》：“斯文之興，盛於三代，夏、商二箴，餘句頗存，及周之辛甲《百官箴》一篇，體義備焉，迄至春秋，微而未絕。”

按：《逸周書》卷三：“《夏箴》曰：‘中不容利，民乃外次。’”又“《夏箴》曰：‘小人無兼年之食，遇天飢，妻子非其有也；大夫無兼年之食，遇天飢，臣妾輿馬非其有也；國君無兼年之食，遇天飢，百姓非其有也。’”（“國君”句，據《玉海》卷三一《夏箴》補。）
 《呂氏春秋·名類篇》：“《商箴》云：‘天降災布祥，並有其職。’”彭大翼《山堂肆考》卷一三二《大禹聽箴》條：“唐李密書：‘大禹垂鞀，時聽箴規之美。’《白帖》：‘夏后氏命百官箴王闕，故有虞人之箴’，詳見《左》襄四年。”又《髙宗求箴》條：“《楚語》：‘若武丁之神明也，其聖之叡廣也，其智之不疚也，猶自謂未乂，故三年默以思道，既得道，猶不敢專制，使以象旁求聖人，既得以爲輔，又恐其荒失遺忘，故使朝夕規誨箴諫曰：必交修余，無余棄也。’”

獨周太史辛甲命百官官箴王闕，而虞氏掌獵，故爲《虞箴》，其辭備載《左傳》。

【疏證】 《左傳》襄公四年：“昔周辛甲之爲大史，命百官箴王闕，於《虞人之箴》曰：‘芒芒禹跡，畫爲九州，經啟九道，民有寢廟，獸有茂草，各有攸處，德用不擾。在帝夷羿，冒於原獸，忘其國恤，而思其麀牡。武不可重，用不恢於夏家。獸臣司原，敢告僕夫。’”

後之作者，蓋本於此。

【疏證】 《文心雕龍·銘箴篇》：“至揚雄稽古，始範《虞箴》，作卿尹州牧二十五篇。及崔胡補綴，總稱《百官》。指事配位，鞶鑑可徵，信所謂追清風於前古，攀辛甲於後代者也。至於潘勗《符節》，要而失淺；温嶠《侍臣》，博而患繁；王濟《國子》，引廣事雜；潘尼《乘輿》，義正體蕪。凡斯繼作，鮮有克衷。至於王朗《雜箴》，乃寘巾履，得其戒慎，而失其所施。觀其約文舉要，憲章戒銘，而水火井竈，繁辭不已，志有偏也。”

《後漢書·胡廣傳》：“初，揚雄依《虞箴》作《十二州箴》、《二十五官箴》，其九箴亡闕。後涿郡崔駰及子瑗，又臨邑侯劉騊駼，增補十六篇。廣復繼作四篇，文甚典美，乃悉撰次首目，爲之解釋，名曰《百官箴》，凡四十八篇。”

東萊先生云：“凡作箴，須用‘官箴王闕’之意。箴尾須依《虞箴》‘獸臣司原，敢告僕夫’之類。”

【疏證】 王應麟《辭學指南》引吕東萊先生曰：“凡作箴，須用‘官箴王闕’之意。各以其官所掌而爲箴辭，如司隸校尉箴，當說司隸箴人君振紀綱，非謂使司隸振紀綱也；如廷尉箴，當說人君謹刑罰，非謂廷尉謹刑罰也。”又曰：“箴尾須依《虞箴》‘獸人司原，敢告僕夫’之類。”（按原有注云：“止是隨題目改，如《上林清臺箴》則云：‘史臣司天。’《宗正箴》則云：‘宗臣司族。’《廷尉》云：‘官臣司刑。’《司隸校尉》云：‘官臣司直。’《太常》云：‘禮臣司典。’其下句‘敢告’，隨韻改之，大抵如‘敢告贄御’、‘敢告僕夫’之類是也。”）


大抵箴、銘、贊、頌，雖或均用韻語而體不同。

【疏證】 《文心雕龍·銘箴篇》：“夫箴誦於官，銘題於器，名目雖異，而警戒實同。箴全禦過，故文資确切；銘兼褒贊，故體貴弘潤。其取事也必覈以辨，其摛文也必簡而深。此其大要也。然矢言之道蓋闕，庸器之制久淪，所以箴銘異用，罕施於代。惟秉文君子，宜酌其遠大焉。”

姚永樸《起鳳書院答問》：“箴、銘，皆主於警戒，然銘必鐫於門牖器物，箴則不必，然其體蓋亦微別也。”

箴是規諷之文，須有警誡切劘之意。

【疏證】 《辭學指南》引西山先生（真德秀）曰：“箴、銘、贊、頌，雖均韻語，然體各不同。箴乃規諷之文，貴乎有警戒切劘之意。《詩》《庭燎》、《沔水》等篇，《左氏》《虞人箴》，揚子雲《百官箴》，張茂先《女史箴》，白居易《續虞人箴》，柳公綽《太醫箴》，王元之《端拱箴》，《文粹》中諸箴，時時反復熟誦，便知體式。”

蕭統《文選序》：“箴興於補闕，戒出於弼匡。”

章太炎《國故論衡·辨詩》：“《周語》曰：‘公卿至列士獻詩，瞽獻曲，史獻書，師箴，矇誦。’瞽師瞍矇皆掌聲詩，即詩與箴一實也。故自《虞箴》既顯，楊雄、崔駰、胡廣爲《官箴》，氣體文旨，皆弗能與《虞箴》異。蓋箴規誨刺者其義，詩爲之名。後世特以箴爲一種，與詩抗衡，此以小爲大也。”

有志於文辭者，不可不之考也。


銘

按銘者，名也，名其器物以自警也。

【疏證】 《禮記·祭統》：“夫鼎有銘。銘者，自名也，自名以稱揚其先祖之美而明著之後世者也。爲先祖者莫不有美焉，莫不有惡焉，銘之義稱美而不稱惡，此孝子孝孫之心也，唯賢者能之。”“銘者，論譔其先祖之有德善、功烈、勳勞、慶賞、聲名，列於天下，而酌之祭器，自成其名焉，以祀其先祖者也。”《釋名·釋典藝》：“銘，名也，述其功美，使可稱名也。”《文心雕龍·銘箴》：“銘者，名也。觀器必也正名，審用貴乎盛德。蓋臧武仲之論銘也，曰：‘天子令德，諸侯計功，大夫稱伐。’”按：銘有頌德之義，未可盡謂之“自警”也。

《詩·鄘·定之方中》毛傳云：“作器能銘。”孔穎達疏云：“作器能銘者，謂既作器，能爲其銘，若[image: ]
 氏爲量，其銘曰：‘時文思索，允臻其極。嘉量既成，以觀四國。永啟厥後，茲啟維則’是也。《大戴禮說》武王盤盂几杖皆有銘，此其存者也。銘者，名也，所以因其器名而書以爲戒也。”（《毛詩注疏》卷四）


姚鼐《古文辭類篹序》：“箴銘類者，三代以來有其體矣。聖賢所以自戒警之義，其辭尤質而意尤深。若張子作《西銘》，豈獨其意之美耶？其文固未易幾也。”劉師培《論文雜記》：“銘者，古人儆勵之詞也。銘始於黃帝，故《漢志》道家類列《黃帝銘》六篇。厥後禹銘筍虡，湯銘浴盤，武王聞丹書之言，爲銘十六。而周代卿大夫，莫不勒銘於器，以示子孫，故臧武仲云：‘夫銘，天子令德，諸侯言時計功，大夫稱伐。’而《詩傳》亦曰：‘作器能銘，可以爲大夫。’《考工記》亦曰：‘嘉量有銘。’則銘體始於五帝矣。”章太炎《國故論衡·辨詩》：“銘者自名。器有題署，若士卒揚徽，死者題旌，下及楬木以記化居，落馬以示毛物，悉銘之屬。今世專以金石韻文爲銘，此以大爲小也。”

《漢·藝文志》稱道家有《黄帝銘》六篇，然亡其辭。

【疏證】 《困學紀聞》卷一〇：“《皇覽》記《隂謀》黄帝金人器銘，武王問尚父曰：‘五帝之戒，可得聞乎？’尚父曰：‘黄帝之戒曰：“吾之居民上也，搖搖恐夕不至朝，故爲金人，三封其口，曰古之慎言。”’按《漢·藝文志》道家有《黄帝銘》六篇。蔡邕《銘論》：‘黄帝有巾机之法。’《皇覽》撰集於魏文帝時，漢《七略》之書猶存，《金人銘》蓋六篇之一也。”《玉海》卷三一：“《漢志》道家：《黄帝銘》六篇；雜家：孔甲《盤盂》二十六篇。《田蚡傳》‘學盤盂諸書’。應劭曰：‘黃帝史孔甲所作銘也，凡二十六篇，書盤盂中，所以爲法。’”按：所謂“《盤盂》二十六篇”，蓋應指有銘刻文字之盤盂二十六也。《太平御覽》卷三九〇引《金人銘》曰：“我古之慎言人也，戒之哉，無多言，無多事。多言多敗，多事多害。”（《皇覽》云：“出太公《金匱家語》。”《說苑》又載。）又羅泌《路史·後紀》卷五黄帝紀上引《巾几銘》：“毋弇弱，毋俷德，毋違同，毋敖禮，毋謀非德，毋犯非義。”此二銘，或即所謂黃帝銘。

賀復徵《文章辨體彙選》卷四四七《黄帝金人器銘》：“古之慎言人也，戒之哉，無多言，無多事。多言多敗，多事多害。安樂必戒，無行所悔。勿謂何傷，其禍將長。勿謂何害，其禍將大。勿謂不聞，神將伺人。焰焰不滅，炎炎若何。涓涓不塞，終成江河。綿綿不絶，或成網羅。豪末不札，將尋斧柯。誠能慎之，福之根也。曰是何傷，禍之門也。强梁者不得其死，好勝者必遇其敵。盗憎主人，民怨其上。君子知天下之不可上也，故下之；知衆人之不可先也，故後之。温恭慎德，使人慕之。執雌持下，人莫踰之。人皆趨彼，我獨守此。人皆惑之，我獨不徙。内藏乃智，不示人技。我雖尊髙，人弗我害，惟能於此也。江海雖左，長於百川，以其卑也。天道無親，常與善人，戒之哉！”

按：《四庫提要》以爲《黄帝金人器銘》係“後人擬仿偽撰之作”。

《文章辨體彙選》載《黄帝巾机銘》：“無掘壑而附丘，無舍本而治末。日中必彗，操刀必割，執斧必伐。日中不彗，是謂失時；操刀不割，是謂失利；執斧不伐，賊人將來。涓涓不塞，將爲江河；熒熒不救，炎炎奈何。兩葉不去，將用斧柯。”

潘昂霄《金石例》卷九《擬銘之始》：“銘始於黄帝，《漢·藝文志》道家有《黄帝銘》六篇。（應劭曰：“盤盂諸書，黄帝史孔甲所作銘也。”）
 禹銘筍簴，湯銘於盤，（銘者，名也，因其器名，書以爲戒也。）
 武王聞丹書之言，爲銘十六。臧武仲曰：‘夫銘，天子令德，諸侯言時計功，大夫稱伐。’”

董斯張《廣博物志》卷九：“黄帝《巾几銘》曰：‘予居民上，搖搖恐夕不至朝，惕惕恐朝不及夕。兢兢慄慄，日慎一日，人莫躓於山而躓於垤。’黄帝作輿几之箴，以警晏安；作金几之銘，以戒逸欲。（《帝王世紀》）
 ”

獨《大學》所載成湯《盤銘》九字，發明日新之義甚切。

【疏證】 《禮記·大學篇》：“湯之盤銘曰：‘苟日新，日日新，又日新。’”

迨周武王，則凡几席觴豆之屬，無不勒銘以致戒警。

【疏證】 《大戴禮記·武王踐阼篇》：“武王踐阼三日，召士大夫而問焉，曰：‘惡有藏之約，行之行，萬世可以爲子孫恒者乎？’諸大夫對曰：‘未得聞也。’然後召師尚父而問焉，曰：‘帝顓頊之道存乎意，亦忽不可得見與？’師尚父曰：‘在《丹書》，王欲聞之，則齋矣。’三日，王端冕，師尚父亦端冕奉書而入，負屏而立。王下堂南面而立，師尚父曰：‘先王之道不北面。’王行西折而南，東面而立。師尚父西面道《書》之言曰：‘敬勝怠者吉，怠勝敬者滅；義勝欲者從，欲勝義者凶。凡事不強則枉，弗敬則不正。枉者滅廢，敬者萬世。’藏之約，行之行，可以爲子孫常者，此言之謂也。且臣聞之，‘以仁得之，以仁守之，其量百世；以不仁得之，以仁守之，其量十世；以不仁得之，以不仁守之，必及其世’。王聞書之言，惕若恐懼，退而爲戒書，于席之四端爲銘焉，于机爲銘焉，于鑑爲銘焉，于盥盤爲銘焉，于楹爲銘焉，于杖爲銘焉，于帶爲銘焉，于履屨爲銘焉，于觴豆爲銘焉，于戶爲銘焉，于牖爲銘焉，于劍爲銘焉，于弓爲銘焉，于矛爲銘焉。席前左端之銘曰：‘安樂必敬。’前右端之銘曰：‘無行可悔。’後左端之銘曰：‘一反一側，亦不可以忘。’後右端之銘曰：‘所監不遠，視爾所代。’机之銘曰：‘皇皇惟敬，口生[image: ]
 ，口戕口。’鑑之銘曰：‘見爾前，慮爾後。’盥盤之銘曰：‘與其溺於人也，寧溺於淵；溺於淵，猶可游也；溺於人，不可救也。’楹之銘曰：‘毋曰胡殘，其禍將然；毋曰胡害，其禍將大；毋曰胡傷，其禍將長。’杖之銘曰：‘惡乎危於忿疐，惡乎失道於嗜慾，惡乎相忘於富貴。’帶之銘曰：‘火滅修容，慎戒必恭，恭則壽。’履屨之銘曰：‘慎之勞，勞則富。’觴豆之銘曰：‘食自杖，食自杖，戒之憍，憍則逃。’戶之銘曰：‘夫名難得而易失，無懃弗志，而曰我知之乎？無懃弗及，而曰我杖之乎？擾阻以泥之，若風將至，必先搖搖，雖有聖人，不能爲謀也。’牖之銘曰：‘随天時地之財，敬祀皇天，敬以先時。’劍之銘曰：‘帶之以爲服，動必行德，行德則興，倍德則崩。’弓之銘曰：‘屈伸之義，廢興之行，無忘自過。’矛之銘曰：‘造矛造矛，少間弗忍，終身之羞。予一人所聞，以戒後世子孫。’”

按：《容齋續筆》卷九《太公丹書》：“《太公丹書》今罕見於世，黄魯直於禮書得其諸銘而書之，然不著其本始。予讀《大戴禮·武王踐阼篇》，載之甚備，故悉紀錄以遺好古君子云。”凡十六銘。容齋蓋以十六銘亦出《太公丹書》，恐非。《左傳》昭三年有《讒鼎銘》曰：“昧旦丕顯，從世猶怠。況日不悛，其能久乎？”（叔向語晏子。）又昭七年，宋正考父廟之鼎銘曰：“一命而僂，再命而傴，三命而俯，循牆而走，亦莫余敢侮。饘於是，鬻於是，以餬余口。”勞孝輿《春秋詩話》卷四《拾詩》云：“此聖人家箴也。詞繁而不殺，極寫‘恭’字。此與《商頌》曰‘自古’，又曰‘在昔’，又曰‘先民’同意，俱是鄭重恭謹，不敢少有輕忽之思也。”即此亦可見銘、箴之義本相通也。

《後漢書·朱暉傳》附其孫《朱穆傳》章懷注：“黄帝作巾机之法，孔甲有盤盂之戒。《太公隂謀》曰：武王衣之銘曰：‘桑蠶苦，女工難，得新捐故後必寒。’鏡銘曰：‘以鏡自照者見形容，以人自照者見吉凶。’觴銘曰：‘樂極則悲，沈湎致非，社稷爲危’也。”

《後漢書·崔駰傳》：“君子福大而愈懼，爵隆而益恭。遠察近覽，俯仰有則，銘諸几杖，刻諸盤盂。”章懷注云：“《太公金匱》曰：‘武王曰：“吾欲造起居之誡，隨之以身。”几之書曰：“安無忘危，存無忘亡，孰惟二者，必後無凶。”杖之書曰：“輔人無茍，扶人無咎。”’《墨子》曰：‘堯、舜、禹、湯書其事於竹帛，琢之盤盂。’”

《容齋三筆》卷一三《鐘鼎銘識》：“三代鐘鼎彝器存於今者，其間欵識，唯‘眉夀萬年’、‘子子孫孫永寶用’之語，差可辨認，餘皆茫昩不可讀。談者以爲古文質朴固如此，予竊有疑焉。商、周文章，見於《詩》、《書》、三《盤》、五《誥》，雖詰曲聱牙，尚可精求其義，他皆坦然明白，如與人言。自武王《丹書》諸銘外，其見於經傳者，如湯之盤銘曰：‘茍日新，日日新，又日新。’讒鼎之銘曰：‘昧旦丕顯，後世猶怠。’正考父鼎銘曰：‘一命而僂，再命而傴，三命而俯，循墻而走，亦莫余敢侮。饘於是，鬻於是，以餬余口。’[image: ]
 氏量銘曰：‘時文思索，允臻其極。嘉量既成，以觀四國。永啟厥後，茲器維則。’祭射侯辭曰：‘惟若寧侯，毋或若女不寧侯，不屬於王所，故抗而射女。’衞禮至銘曰：‘余掖殺國子，莫余敢止。’孔悝鼎銘曰：‘六月丁亥，公假於太廟。公曰：“叔舅，乃祖莊叔，左右成公，成公乃命莊叔隨難於漢陽，即宮於宗周，奔走無射。啟右獻公，獻公乃命成叔纂乃祖服。乃考文叔，興舊嗜欲，作率慶士，躬恤衞國，其勤公家，夙夜不解。”民咸曰：“休哉！”公曰：“叔舅，予女銘，若纂乃考服。”悝拜稽首曰：“對揚以辟之勤大命，施於烝鼎彝。”’扶風美陽鼎銘曰：‘王命尸臣，官此栒邑，賜爾旂鸞，黼黻琱戈。尸臣拜手稽首曰：“敢對揚天子丕顯休命。”’此諸銘未嘗不粲然，何爲傳於今者艱澀無緒乃爾。”

厥後又有稱述先人之德善勞烈爲銘者，如春秋時孔悝《鼎銘》是也。

【疏證】 《禮記·祭統》：“衛孔悝之鼎銘曰：‘六月丁亥，公假於大廟。公曰：“叔舅，乃祖莊叔左右成公，成公乃命莊叔隨難於漢陽，即宮於宗周，奔走無射。啟右獻公，獻公乃命成叔纂乃祖服。乃考文叔，興舊耆欲，作率慶士，躬恤衛國，其勤公家，夙夜不解。”民咸曰：“休哉！”公曰：“叔舅，予女銘，若纂乃考服。”悝拜稽首曰：“對揚以辟之勤大命，施於烝彝鼎。”’此衛孔悝之《鼎銘》也。”

《史記·孔子世家》：“孔子年十七，魯大夫孟釐子病且死，誡其嗣懿子曰：‘孔丘，聖人之後，滅於宋。其祖弗父何始有宋而嗣讓厲公。及正考父佐戴、武、宣公，三命茲益恭，故鼎銘云：“一命而僂，再命而傴，三命而俯，循牆而走，亦莫敢余侮。饘於是，粥於是，以餬余口。”其恭如是。吾聞聖人之後，雖不當世，必有達者。今孔丘年少好禮，其達者歟？吾即沒，若必師之。”裴駰《集解》：“杜預曰：‘三命，上卿也。考父廟之鼎。’”

劉師培《文心雕龍講錄·頌贊篇》：“三代之銘，分爲二體：一主儆戒，略近於箴。一主頌美，與頌爲伍。皆銘刻於器。前者如湯之《盤銘》及《大戴禮·武王踐祚篇》之銘十七章；後者如孔悝《鼎銘》是也。”

按：曹植《上卞太后誄表》：“銘以述德。”（《藝文類聚》十五）
 故頌美亦銘體應有之義，而具此義之銘文，則與贊通。

顧頡剛《史林雜識初編·教條式之銘辭》：“《禮記·祭統》爲鼎銘作界說曰：‘銘者，自名也。自名以稱揚其先祖之美而明著之後世者也。’又說明之曰：‘銘者，論譔其先祖之有德善、功烈、勳勞、慶賞、聲名，列於天下，而酌之祭器，自成其名焉，以祀其先祖者也。’是則鼎銘之目的性，蓋主論先祖之德善，顯揚其祖即自成其名，世家大族資之以張揚門第，爲傳世紀念焉。《祭統》錄孔悝之銘以示例，曰：‘公曰：“叔舅，乃祖莊叔左右成公，成公乃命莊叔隨難於漢陽，即宮於宗周，奔走無射。”’此假衛莊公之言，稱美孔悝七世祖達，謂其隨成公奔楚，及成公爲晉囚於周室，又隨之至周也。又曰：‘“啟右獻公，獻公乃命成叔纂乃祖服。”’此續述悝五世祖烝鉏仕於獻公之朝也。又曰：‘乃考文叔，興舊耆欲，作率慶士，躬恤衛國，其勤公家，夙夜不解。民咸曰：“休哉！”’此敘悝父圉之忠於國家，得人民之愛戴也。末曰：‘公曰：“叔舅，予女銘，若纂乃考服。”悝拜稽首曰：“對揚以辟之勤大命，施於烝彝鼎。”’此爲孔悝以君命繼承世卿，喜其得纂祖先之職，作器置於宗廟，以誇示其子孫與國人者也。此確爲鼎銘之絕好代表。知銘辭同於後世之誥命文，後世仕宦之家必受誥命於帝皇，故凡古代貴族亦必有此一套話頭以髙標其社會地位，而鼎銘者正此套話頭之表現場所也。”又云：“其後銘辭漸歧出，其義自顯揚而轉爲教訓。然此一轉變，實非鑄鼎作銘者有異於前，只是文籍所示，古人所作之銘如是云爾。最顯著之一例，即《大學》所記湯之《盤銘》。”“此無與於祖德宗功，惟在誥戒後人，必砥厲奮發，以日新其德。”

又有以山川、宮室、門關爲銘者，若漢班孟堅之《燕然山》，則旌征伐之功；

【疏證】 《後漢書·和帝紀》：“［永元元年］夏六月，車騎將軍竇憲出雞鹿塞，度遼將軍鄧鴻出棝楊塞，南單于出滿夷谷，與北匈奴戰于稽落山，大破之，追至和渠北鞮海。竇憲遂登燕然山，刻石勒功而還。”

《後漢書·竇憲傳》：竇憲大破匈奴，“遂登燕然山，去塞三千餘里，刻石勒功，紀漢威德，令班固作銘，曰：‘惟永元元年秋七月，有漢元舅曰車騎將軍竇憲，寅亮聖明，登翼王室，納於大麓，惟清緝熙。乃與執金吾耿秉，述職巡御，理兵於朔方。鷹揚之校，螭虎之士，爰該六師，暨南單于、東烏桓、西戎、氐、羌侯王君長之羣，驍騎三萬，元戎輕武，長轂四分，雲輜蔽路，萬有三千餘乘，勒以八陣，莅以威神，玄甲耀日，朱旗絳天，遂陵髙闕下，鷄鹿經磧鹵，絕大漠，斬溫禺以釁鼓，血尸逐以染鍔。然後四校橫徂，星流彗埽，蕭條萬里，野無遺寇。於是域滅區單，反斾而旋，考傳驗圖，窮覽其山川，遂踰涿邪，跨安侯，乘燕然，躡冒頓之區落，焚老上之龍庭。上以攄髙文之宿憤，光祖宗之玄靈；下以安固後嗣，恢拓境宇，振大漢之天聲。茲所謂一勞而久逸，暫費而永寧者也。乃遂封山刊石，昭銘上德，其辭曰：鑠王師兮征荒裔，勦凶虐兮[image: ]
 海外，夐其邈兮亘地界，封神丘兮建隆嵑，熙帝載兮振萬世。’”

章太炎《國故論衡·正齎送》：“且刻石皆銘也，自漢迄今，或前爲記敘，後繫以銘。記敘已刻石，非銘云何？”

晉張孟陽之《劍閣》，則戒殊俗之僭叛，其取義又各不同也。

【疏證】 《晉書·張載傳》：“張載字孟陽，安平人也。父收蜀郡太守。載性閒雅，博學有文章。太康初，至蜀省父，道經劍閣。載以蜀人恃險好亂，因著銘以作誡曰：‘巖巖梁山，積石峩峩。遠屬荆衡，近綴岷嶓。南通邛僰，北達褒斜。狭過彭碣，髙踰嵩華。惟蜀之門，作固作鎮。是曰劍閣，壁立千仞。窮地之險，極路之峻。世濁則逆，道清斯順。閉由往漢，開自有晉。秦得百二，並吞諸侯。齊得十二，田生獻籌。矧茲狹隘，土之外區。一人荷戟，萬夫趑趄。形勝之地，非親勿居。昔在武侯，中流而喜。河山之固，見屈吳起。洞庭孟門，二國不祀。興實由德，險亦難恃。自古及今，天命不易。憑阻作昏，尠不敗績。公孫既沒，劉氏銜壁。覆車之軌，無或重跡。勒銘山河，敢告梁益。’益州刺史張敏見而奇之，乃表上其文。武帝遣使鐫之於劍閣山焉。”

《傳》曰：“作器能銘，可以爲大夫。”

【疏證】 《詩·鄘·定之方中》毛《傳》云：“建邦能命龜，田能施命，作器能銘，使能造命，升髙能賦，師旅能誓，山川能說，喪紀能誄，祭祀能語，君子能此九者，可謂有德音，可謂爲大夫也。”

《初學記》卷二一《文部·文章》：“古者登髙能賦，山川能說，師旅能誓，喪紀能誄，作器能銘，則可以爲大夫矣。”

陸士衡云：“銘貴博約而温潤。”斯蓋得之矣。

【疏證】 陸機《文賦》：“銘博約而温潤，箴頓挫而清壯。”

挚虞《文章流別論》云：“夫古之銘至約，今之銘至繁，亦有由也。質文時異，則既論之矣。且上古之銘，銘於宗廟之碑。蔡邕爲楊公作碑，其文典正，末世之美者也。後世以來，器銘之嘉者，有王莽《鼎銘》、崔瑗《几銘》、朱公叔《鼎銘》、王粲《研銘》。咸以表顯功德，天子銘嘉量，諸侯大夫銘太常。勒鐘鼎之義，所言雖殊，而令德一也。李尤爲銘，自山河都邑至於刀筆笇契，無不有銘，而文多穢病，討論潤色，亦可采錄。”（《太平御覽》卷五九〇）


蕭統《文選序》：“銘則序事清潤。”


頌

《詩大序》曰：“詩有六義，六曰頌。頌者，美盛德之形容，以告神明者也。”

【疏證】 《毛詩正義》曰：《詩序》“訓頌爲容，解頌名也；以其成功告於神明，解頌體也。”“《易》稱聖人擬諸形容，象其物宜，則形容者，謂形狀容貎也。作《頌》者，美盛德之形容，則天子政教有形容也，可美之形容，正謂道教周備也。故《頌譜》云：‘天子之德，光被四表，格於上下，無不覆燾，無不持載。此之謂容。’其意出於此也。成功者，營造之功畢也。天之所營在於命聖，聖之所營在於任賢，賢之所營在於養民，民安而財豐，衆和而事節，如是則司牧之功畢矣。干戈既戢，夷狄來賓，嘉瑞悉臻，遠邇咸服，羣生盡遂其性，萬物各得其所，即是成功之驗也。萬物本於天，人本於祖。天之所命者，牧民也；祖之所命者，成業也。民安業就，須告神使知，雖社稷山川、四嶽河海，皆以民爲主。欲民安樂，故作詩歌其功，徧告神明，所以報神恩也。王者政有興廢，未嘗不祭羣神，但政未太平，則神無恩力，故太平德洽，始報神功。頌詩直述，祭祀之狀，不言得神之力，但美其祭祀，是報德可知。此解《頌》者，唯《周頌》耳。其商、魯之頌，則異於是矣。”

《文章流別論》曰：“頌，詩之美者也。古者聖帝明王，功成治定，而頌聲興。於是史錄其篇，工歌其章，以奏於宗廟，告於神明，故頌之所美，則以爲名，或以頌形，或以頌聲。其後已非古頌之意。昔班固爲《安豐戴侯頌》，史岑爲《出師頌》、《和熹鄧后頌》，與《魯頌》體意相類，而文辭之異，古今之變也。揚雄《趙充國頌》，頌而似雅；傅毅《顯宗頌》，文與《周頌》相似，而雜以《風》、《雅》之意。若馬融《廣成》、《上林》之屬，純爲文賦之體，而謂之頌，失之遠矣。”（《太平御覽》卷五八八）

劉寶楠《漢石例》卷一《釋頌例》：“漢時，凡頌揚功德之文，皆得名頌，上下同之。若王褒《聖主得賢臣頌》、揚雄《趙充國頌》是也。表墓之文，亦所以頌揚功德，故亦得名頌。”

嘗考《莊子·天運篇》稱“黄帝張《咸池》之樂，焱氏爲頌”。斯蓋寓言爾。

【疏證】 《莊子·天運篇》：“北門成問於黄帝曰：‘帝張《咸池》之樂於洞庭之野，吾始聞之懼，復聞之怠，卒聞之而惑。蕩蕩默默，乃不自得。’帝曰：‘女殆其然哉！吾奏之以人，徵之以天，行之以禮義，建之以大清。夫至樂者，先應之以人事，順之以天理，行之以五德，應之以自然，然後調理四時，太和萬物，四時迭起，萬物循生，一盛一衰，文武倫經。一清一濁，隂陽調和，流光其聲。蟄蟲始作，吾驚之以雷霆。其卒無尾，其始無首。一死一生，一僨一起。所常無窮，而一不可待。女故懼也。吾又奏之以隂陽之和，燭之以日月之明，其聲能短能長，能柔能剛，變化齊一，不主故常。在谷滿谷，在阬滿阬，塗卻守神，以物爲量，其聲揮綽，其名髙明。是故鬼神守其幽，日月星辰行其紀，吾止之於有窮，流之於無止。子欲慮之而不能知也，望之而不能見也，逐之而不能及也。儻然立於四虛之道，倚於槁梧而吟，目知窮乎所欲見，力屈乎所欲逐，吾既不及已夫，形充空虛，乃至委蛇，女委蛇，故怠。吾又奏之以無怠之聲，調之以自然之命，故若混逐叢生，林樂而無形，布揮而不曳，幽昏而無聲，動於無方，居於窈冥，或謂之死，或謂之生，或謂之實，或謂之榮，行流散徙，不主常聲。世疑之，稽於聖人。聖也者，達於情而遂於命也。天機不張，而五官皆備，此之謂天樂，無言而心說。故有焱氏爲之頌曰：聽之不聞其聲，視之不見其形，充滿天地，包裹六極。女欲聽之而無接焉，而故惑也。樂也者，始於懼，懼故祟吾；又次之以怠，怠故遁；卒之於惑，惑故愚，愚故道，道可載而與之俱也。’”

按：寓言，《莊子·寓言篇》云：“寓言十九。”郭象注云：“寄之他人，則十言而九見信。寓言十九，寓，寄也；以人不信已，故託之他人，十言而九見信也。”

故頌之名，實出於《詩》。

【疏證】 王柏《詩疑》：“頌有兩體：有告於神明之頌，有期願福祉之頌。告於神明者類在《頌》中；期願之頌帶在《風》、《雅》中。《魯頌》四篇，有風體，有小雅體，有大雅體，頌之變體也。”

若商之《那》、周之《清廟》諸什，皆以告神爲頌體之正。

【疏證】 按《詩序》云：“《那》，祀成湯也。微子至於戴公，其間禮樂廢壞，有正考父者，得《商頌》十二篇於周之大師，以《那》爲首。”《毛詩正義》曰：“《商頌》雖是祭祀之歌，祭其先王之廟，述其生時之功，正是死後頌德，非以成功告神，其體異於《周頌》也。”《詩序》云：“《清廟》，祀文王也。周公既成洛邑，朝諸侯，率以祀文王焉。”鄭箋云：“《清廟》者，祭有清明之德者之宫也，謂祭文王也。天德清明，文王象焉，故祭之而歌此詩也。”

至如《魯頌》之《駉》、《駜》等篇，則當時用以祝頌僖公，爲頌之變。

【疏證】 《詩序》云：“《駉》，頌僖公也。僖公能遵伯禽之法，儉以足用，寬以愛民，務農重穀，牧於坰野，魯人尊之，於是季孫行父請命於周，而史克作是頌。”“《有駜》，頌僖公君臣之有道也。”《毛詩正義》曰：“《魯頌》主詠僖公功德，纔如變風之美者耳，又與《商頌》異也。頌者美詩之名，王者不陳《魯詩》，魯人不得作風，以其得用天子之禮，故借天子美詩之名改稱爲頌，非《周頌》之流也。孔子以其同有頌名，故取備三頌耳。置之《商頌》前者，以魯是周宗親同姓，故使之先前代也。”

舊題范德機《詩法源流》：“頌之體，如後世之古樂府，作於公卿大夫，而用之宗廟，告於神明者也。其言主於美盛德，告成功。《商頌》、《周頌》其正，而《魯頌》則不當作而作，比之《風》、《雅》，蓋亦有變之類也。”沈德潛《說詩晬語》：“《周頌》和厚，《魯頌》誇張，《商頌》古質，此頌體之別。”劉師培《文心雕龍講錄·頌贊篇》：“頌之最古者，推《商頌》五篇，其詞率皆祭禮祖宗所用。即《周頌》三十餘篇，非祭祀天地神祇，即爲祭宗廟之文。是知告於神明，乃頌之正宗也。逮及《魯頌》，多美僖公，不皆祭神之詞，是頌體之漸變。兩漢以降，但美盛德，兼及品物，非必爲告神之樂章矣。”

故先儒胡氏有曰：“後世文人獻頌，特效《魯頌》而已。”

【疏證】 劉瑾《詩傳通釋》卷一九《頌》引胡庭芳曰：“《補傳》云：‘商、周二《頌》皆以告神，而《魯頌》用以頌禱，後世文人獻頌，特效《魯》耳。’”所謂《補傳》即范處義《詩補傳》。按：胡一桂，字庭芳，徽州婺源人，事跡具《元史》卷一八九《儒學傳》。

范處義《詩補傳》卷二六：“頌專於美功德，以告神明，而《周頌》有助祭謀廟進戒求助之詩，似若非爲告神明而作。意者《詩》樂章也，凡詩皆可歌以爲樂，如美其助祭，是以助祭之事告之神明也；美其謀廟，是以謀廟之事告之神明也；美其進戒，是以進戒之事告之神明也；美其求助，是以求助之事告之神明也：由是言之，則《頌》者用於天地宗廟，詎敢有虛美哉？惟《魯頌》多祈禱之辭，若與《商》、《周》不相似，然說者以是爲功德之優劣，固已近之，然自墳典以來，文字之變，質者日以華，醇者日以醨，《魯頌》作於周之既衰，宜不可與《商》、《周》並觀也。《商》、《周》二頌皆用以告神明，而《魯頌》乃用以爲善頌善禱。後世文人獻頌，特效《魯》耳，非《商》、《周》之舊也。”

《文心雕龍》云：“頌須鋪張揚厲，而以典雅豐縟爲貴。敷寫似賦，而不入華侈之區；敬慎如銘，而異乎規諫之域。”諒哉！

【疏證】 《文心雕龍·頌贊篇》：“四始之至，頌居其極。頌者，容也，所以美盛德而述形容也。昔帝嚳之世，咸墨爲頌，以歌《九韶》，自商以下，文理允備。夫化偃一國，謂之風，風正四方謂之雅，容告神明謂之頌。風雅序人事，兼變正，頌主告神，義必純美。魯國以公旦次編，商人以前王追錄，斯乃宗廟之正歌，非饗讌之常詠也。《時邁》一篇，周公所製，哲人之頌，規式存焉。夫民各有心，勿壅惟口。晉輿之稱原田，魯民之刺裘鞸，直言不詠，短辭以諷，丘明子髙，並諜爲誦。斯則野誦之變體，浸被乎人事矣。及三閭《橘頌》，情采芬芳，比類寓意，又覃及細物矣。至於秦政刻文，爰頌其德；漢之惠景，亦有述容，沿世並作，相繼於時矣。若夫子雲之表充國，孟堅之序戴侯，仲武之美顯宗，史岑之述熹后，或擬《清廟》，或範《駉》、《那》，雖深淺不同，詳略各異，其褒德顯容，典章一也。至於班傅之《北征》、《西巡》，變爲序引，豈不褒過而謬體哉！馬融之《廣成》、《上林》，雅而似賦，何弄文而失質乎？又崔瑗《文學》，蔡邕《樊渠》，並致美於序，而簡約乎篇。摯虞品藻，頗爲精覈；至云雜以風雅，而不變旨趣，徒張虛論，有似黄白之偽說矣。及魏、晉辨頌，鮮有出轍，陳思所綴，以《皇子》爲標；陸機積篇，惟《功臣》最顯，其襃貶雜居，固末代之訛體也。原夫頌惟典雅，辭必清鑠，敷寫似賦，而不入華侈之區；敬慎如銘，而異乎規戒之域。揄揚以發藻，汪洋以樹義。惟纖曲巧致，與情而變，其大體所底，如斯而已。”

按：“頌須鋪張揚厲，而以典雅豐縟爲貴”二句，非出《文心雕龍》，實爲真德秀之語，王應麟《辭學指南》引西山先生曰：“贊、頌，皆韻語，體式類相似。贊者，贊美之辭；頌者，形容功德。然頌比於贊，尤貴贍麗宏肆。（須鋪張揚厲，以典雅豐縟爲貴。）
 昌黎《聖德詩》、徂徠《慶曆頌》，此正格也。其用事造語，最忌塵俗，須熟讀《三百篇》，博觀司馬相如、揚雄諸賦，與夫漢《郊祀歌》、《文選》所載《二京》、《三都》、《七啟》、《七發》之類，及韓、柳文、韻語文字，則筆下自然豐腴矣。更將《選粹》及本朝歐、蘇諸公所作，凡四言韻語之文，誦味吟哦，便句中有意，於鋪張揚厲之中，而有雍容俯仰、頓挫起伏之態，乃爲佳作。若止將華言綺語一向堆疊，而無風味韻致，亦何足取哉。”

陸機《文賦》：“頌優遊以彬蔚。”李善注云：“頌以褒述功美，以辭爲上，故優遊彬蔚。”黃侃以爲彥和“敷寫似賦”二句即“彬蔚”之說；“敬慎如銘”二句即“優遊”之說。（《文心雕龍札記·頌贊第九》）
 蕭統《文選序》云：“頌者，所以遊揚德業，褒贊成功。吉甫有‘穆若’之談，季子有‘至矣’之歎。舒布爲詩，既言如彼；總成爲頌，又亦若此。”王柏《詩疑》：“頌之體告於神明，尤宜精密嚴約。”是皆可爲彥和、西山氏之補充。


〔附錄〕


黄侃《文心雕龍札記·頌贊第九》：“頌。《周禮·太師》注曰：‘頌之言誦也，容也；誦今之德，廣以美之。’是‘頌’本兼頌、容二誼。以今考之，‘誦’其本誼，‘頌’其借字，而形容頌美，又緣字後起之誼也。詳《大司樂》‘以樂語教國子，興、道、諷、誦、言、語。’注曰：‘倍文曰諷，以聲節之曰誦。’疏曰：‘諷是直言無吟詠，誦則非直背文，又爲吟詠，以聲節之。’又‘瞽矇諷誦詩’注曰：‘謂暗讀之，不依詠也。’蓋不依詠者，謂雖有聲節，而仍不必與琴瑟相應也。然則誦而不依詠，即與歌之依詠者殊，故《左傳·襄公十四年》云：‘衛獻公使太師歌《巧言》之卒章，師曹請爲之，公使歌之，遂誦之。’又廿八年《傳》云：‘叔孫穆子食慶封，使工爲之誦《茅鴟》。’又《毛詩·鄭風·子衿傳》云：‘古者教以詩樂，誦之歌之，絃之舞之。’據此諸文，是詩不與樂相依，即謂之誦。故《詩·嵩髙》、《烝民》曰：‘吉甫作誦。’《國語·周語》曰：‘瞍賦矇頌。’《楚語》曰：‘宴居有師工之誦。’《樂師》先鄭注云：‘敕爾瞽，率爾眾工，奏爾悲誦。’此皆頌字之本誼。及其假借爲頌，而舊誼猶時有存。故《太卜》其頌千有二百，卜繇也而謂之誦。籥章龡豳頌，風也而謂之頌。瞽矇諷誦詩，後鄭曰：‘諷誦詩，謂廞作柩諡時也，諷誦王治功之詩以爲諡’，則誄也而亦謂之頌。《九夏》之章，後鄭以爲頌之類，則樂曲也而亦可謂之頌。此頌名至廣之證也。厥後《周頌》以容告神明爲體，《商頌》雖頌德，而非告成功；《魯頌》則與風同流，而特借美名以示異。是則頌之誼，廣之則籠罩成韻之文，狹之則唯取頌美功德。至於後世，二義俱行。屬前義者，《原田》、《裘韠》，屈原《橘頌》，馬融《廣成》，本非頌美，而亦被頌名；屬後義者，則自秦皇刻石以來，皆同其致。其體或先序而後結韻，或通篇全作散語。（如王子淵《聖主得賢臣頌》是。）
 又或變其名而實同頌體，則有若贊，（彥和云：“頌家之細條。”）
 有若祭文，（彥和云：“中代祭文，兼贊言行。”）
 有若銘，（《左傳》論銘云：“天子令德，諸侯計功，大夫稱伐。”又始皇上泰山刻石頌秦德，而彥和《銘箴》篇稱之曰銘。）
 有若箴，（《國語》云：“工誦箴諫。”）
 有若誄，（彥和云：“傳體而頌文。”）
 有若彈文，（彥和云：“標序盛德，昭紀鴻懿，此碑之制也。”漢人碑文多稱頌，如《張遷碑》名表頌，此施於死者。蔡邕《胡公碑》云：“樹石作頌。”《胡夫人靈表》稱頌曰：“此施於死者。”）
 有若封禪。（彥和云：“頌德銘勳，乃鴻績耳。”）
 其實皆與頌相類似。此則頌名至廣，用之者或以爲局，頌類至繁，而執名者不知其同然，故不可不審察也。”


贊

按贊者，贊美之辭。

【疏證】 贊者，本非“贊美之辭”。《釋名》卷四《釋言語》：“贊，錄也，省錄之也。”又卷六《釋典藝》：“稱人之美曰贊。贊，纂也，纂集其美而敘之也。”劉寶楠《漢石例》卷一《稱哀贊例》：“導引之辭（經中擯相贊辭是）
 、稱述之辭（史中贊辭是）
 ，皆得名贊。”張相《古今文綜評文》：贊，“蓋古者爲唱發之辭。故彥和云：‘漢置鴻臚，唱拜爲贊，即古之遺語也。’迄司馬相如爲《荊軻贊》，其文不傳，然獎歎之言，遂同頌體，則後世之爲矣。”章太炎《國故論衡·正齎送》：“聞之舊訓，贊者，佐也；（《士冠禮》、《士昏禮》注。）
 助也。（《天官·太宰》注。）
 孔子贊《易》，《禮》有贊《大行》，班固《漢書》贊及《食貨》、《郊祀》、《溝洫》諸志，非獨紀傳，然則贊者佐助其文，非褒美之謂也。言辭不盡，更爲增廣，在賦稱重，在六藝、諸子稱贊。《荊軻贊》今不可見，而《七略》雜家有《荊軻論》五篇，司馬相如所次，論有不足，輔之以贊，自佐其論，非以佐軻。諸以畫像贊者，佐其圖畫，非佐其人。世人昧於字訓，以贊爲褒美之名。”劉師培《文心雕龍講錄·頌贊篇》：“逮及後世，以贊爲贊美之義，遂與古訓相乖。不知《漢書》紀傳所載，非盡賢哲；而孟堅篇必有贊，豈皆有褒無貶，有美無刺乎？蓋總舉一篇大意，助本文而明之耳。正以見其不失古義也。”

《文章緣起》曰：“漢司馬相如作《荆軻贊》。”世已不傳。

【疏證】 《文章緣起》：“贊，司馬相如《荆軻贊》。”陳懋仁注云：“贊，‘颺言以明事，而嗟歎以助辭也’。四字爲句，數韻成章，蓋文約而寓褒貶也。又句可短長，惟韻不可失。真德秀曰：‘贊、頌體式相似，貴乎贍麗宏肆，而有雍容俯仰頓挫起伏之態乃佳。’”方熊補注云：“按字書，贊，稱美也。字本作讚。昔漢司馬相如初讚荆軻，後人祖之，著作甚衆。唐時用以試士，則其爲世所尚久矣。其體有三：一曰雜贊，意專褒美，若諸集所載人物文章書畫諸贊是也；二曰哀贊，哀人之殁而述德以贊之者是也；三曰史贊，詞兼褒貶，若《史記索隱》、《東漢》、《晉書》諸贊是也。劉勰有言：‘贊之爲體，促而不曠，結言於四字之句，盤桓乎數韻之辭，其頌家之細條乎’。”

厥後班孟堅《漢史》以論爲贊。

【疏證】 班固《漢書》篇末繫“贊”，輒以議論，故云。如《髙帝紀》贊曰：“《春秋》晉史蔡墨有言，陶唐氏既衰，其後有劉累，學擾龍，事孔甲，范氏其後也。而大夫范宣子亦曰：‘祖自虞以上爲陶唐氏，在夏爲御龍氏，在商爲豕韋氏，在周爲唐杜氏，晉主夏盟爲范氏。’范氏爲晉士師，魯文公世奔秦。後歸於晉，其處者爲劉氏。劉向云戰國時劉氏自秦獲於魏。秦滅魏，遷大梁，都於豐，故周市說雍齒曰：‘豐，故梁徙也。’是以頌髙祖云：‘漢帝本系，出自唐帝。降及於周，在秦作劉。涉魏而東，遂爲豐公。’豐公，蓋太上皇父。其遷日淺，墳墓在豐鮮焉。及髙祖即位，置祠祀官，則有秦、晉、梁、荆之巫，世祠天地，綴之以祀，豈不信哉！由是推之，漢承堯運，德祚已盛，斷蛇著符，旗幟上赤，協於火德，自然之應，得天統矣。”

至范曄，更以韻語。

【疏證】 王應麟《辭學指南》云：“贊者，贊美、贊述之辭。《文選序》曰：‘圖像則贊興。’《文章緣起》曰：‘司馬相如作《荆軻贊》。’班史以論爲贊，范晔更以韻語。”

范曄《後漢書》篇末有“論曰”，爲散體；又有“贊曰”，爲韻語。如《光武帝紀》論曰：“皇考南頓君初爲濟陽令，以建平元年十二月甲子夜生光武於縣舍，有赤光照室中。欽異焉，使卜者王長占之。長辟左右曰：‘此兆吉不可言。’是歲縣界有嘉禾生，一莖九穗，因名光武曰秀。明年，方士有夏賀良者，上言哀帝，云漢家歷運中衰，當再受命。於是改號爲太初元年，稱‘陳聖劉太平皇帝’，以厭勝之。及王莽簒位，忌惡劉氏，以錢文有金刀，故改爲貨泉。或以貨泉字文爲‘白水真人’。後望氣者蘇伯阿爲王莽使至南陽，遥望見舂陵郭，唶曰：‘氣佳哉！鬱鬱葱葱然。’及始起兵還舂陵，遠望舍南，火光赫然屬天，有頃不見。初，道士西門君惠、李守等亦云劉秀當爲天子。其王者受命，信有符乎？不然，何以能乘時龍而御天哉！”贊曰：“炎正中微，大盜移國。九縣飊回，三精霧塞。人厭淫詐，神思反德。光武誕命，靈貺自甄。沈幾先物，深略緯文。尋邑百萬，貔虎爲羣。長轂雷野，髙鋒彗雲。英威既振，新都自焚。虔劉庸代，紛紜梁趙。三河未澄，四關重擾。神旌乃顧，遞行天討。金湯失險，車書共道。靈慶既啟，人謀咸贊。明明廟謨，赳赳雄斷。於赫有命，系隆我漢。”

《漢書·敘傳》皆韻語。例如《述髙帝紀》：“皇矣漢祖，纂堯之緒。實天生德，聰明神武。秦人不綱，網漏於楚。爰茲發迹，斷蛇奮旅。神母告符，朱旗乃舉。粤蹈秦郊，嬰來稽首。革命創制，三章是紀。應天順民，五星同晷。項氏畔換，黜我巴漢。西土宅心，戰士憤怨。乘舋而運，席卷三秦。割據河山，保此懷民。股肱蕭曹，社稷是經。爪牙信布，腹心良平。恭行天罰，赫赫明明。”《述成紀》：“孝成皇皇，臨朝有光。威儀之盛，如珪如璋。閫闈恣趙，朝政在王。炎炎燎火，光允不陽。”《述韓英彭盧吳傳》：“信惟餓隸，布實黥徒。越亦狗盜，芮尹江湖。雲起龍驤，化爲侯王。割有齊楚，跨制淮梁。綰自同閈，鎮我北疆。德薄位尊，非祚惟殃。吳克忠信，胤嗣乃長。”此即《文選》卷五〇所錄班固《史述贊三首》。

趙翼《陔餘叢考》卷五《後漢書二》：“史遷於各紀傳後有太史公論斷一段，班書仿之，亦於各紀傳後作贊，是班之贊即遷之論也。乃范書論之後又有贊，贊之體用四字韻語，自謂體大思精，無一字虛設，以示獨辟，實則仍仿《史記》、《漢書》末卷之敘述，而分散於各紀傳之下，以滅其踵襲之跡耳。不知《史》、《漢》之敘述，篇各有引詞，所以自明作書之本意，云爲此事作某本紀，爲此事作某年表，爲此事作某世家、列傳。班書因之，又謙而改‘作’爲‘述’，亦所以明作某紀、某傳之意，故論贊之外，以此繫之於卷末，不嫌複也。范書之贊，則非爲此，但於既論之後，又將論詞排比作韻語耳，豈不辭費乎！”

劉師培《文心雕龍講錄·頌贊篇》：“至范蔚宗《後漢書》乃以孟堅之贊爲論（無韻），而以《敘傳》中述某某第幾爲贊（四言有韻），《文選》因名之爲‘述贊’，別立一類。”

黃侃《文選平點》卷五〇《史述贊》，按云：“四言頌贊，斷宜以班氏爲宗。士衡、彥伯皆於是出。”

唐建中中試進士，以箴、論、表、贊代詩、賦，而無頌題。

【疏證】 王應麟《辭學指南》：“唐建中二年進士，以箴、論、表、贊代詩賦，此試贊之始。《中興書目》云顧雲《鳳策聯華》三卷。有《補十八學士寫真像贊》、《安西都護府重築碎葉城碑》，皆因舊事而作，亦擬題之類也。”

迨後復置博學宏詞科，則頌、贊二題皆出矣。

【疏證】 宏詞科設於唐，而以頌、贊爲博學宏詞科之試題，大抵在南宋髙宗以後。《宋史·選舉志》：“髙宗正博學宏詞科，凡十二題：制、誥、詔、表、露布、檄、箴、銘、記、贊、頌、序，內雜出六題，分爲三場，每場體制，一古一今。”

王應麟《辭學指南》：“博學宏辭，唐制也，吏部選未滿者試文三篇（賦、詩、論）
 ”。“皇朝紹聖初元，取士純用經術。五月，中書言唐有辭藻宏麗、文章秀異之科，皆以衆之所難勸率學者，於是始立宏辭科。二年正月，禮部立試格十條。（章、表、賦、頌、箴、銘、誡、論、露布、檄、書、序、記。）
 除詔誥赦敕不試，又再立試格九條，曰：章、表、露布、檄書、（以上用四六。）
 頌、箴、銘、誡、諭、序、記，（以上依古今體，亦許用四六。）
 四題分兩場，歲一試之。大觀四年五月，以立法未詳，改爲辭學兼茂科，除去檄書，增入制詔，仍以四題爲兩场。”“紹興三年，工部侍郎李擢請別立一科。七月，詔以博學宏詞爲名，凡十二體，曰：制、誥、詔、書、表、露布、檄、箴、銘、記、贊、頌、序，古今雜出六題，分爲三场，每場一古一今，三歲一試，如舊制。”

西山云：“贊、頌，體式相似，貴乎贍麗宏肆，而有雍容俯仰、頓挫起伏之態，乃爲佳作。”

【疏證】 王應麟《辭學指南》引西山先生（真德秀）
 語。詳見《頌》注。

姚永樸《起鳳書院答問》：甘尚仁問：“頌與贊大體無殊，其別何在？”答曰：“《關雎序》云：‘頌者，美盛德之形容，以其成功，告於神明者也。’故《周頌》、《商頌》皆宗廟之樂章，惟《魯頌》諸篇，則美僖公之有道，後世之頌昉於此。若夫贊之爲義，《說文》云‘見也’，《易注》、《書傳》並云‘明也’，《漢書集注》云‘說也’。史家如《史記》，但於《自序》一篇論作各篇大旨，而不用韻。《漢書·敘傳》則用韻矣，而不分列各篇之末，亦不名之爲贊。其名爲贊，而列之篇末，自《後漢書》始，然亦美惡雜陳，不似頌之專主形容盛德也。自夏侯湛《東方朔畫贊》、袁宏《三國名臣序贊》乃以之仿揚子雲《趙充國頌》、陸士衡《漢髙祖功臣頌》，於是乃亦主於褒美，與頌無異矣。此二者大體相同，故《古文辭類篹》合爲一類。必欲求其別，則頌義自是宏大，凡命題之重者宜用之；贊義則較狹，凡題之稍輕者用之。此其不同處也。”

大抵贊有二體：若作散文，當祖班氏史評。

【疏證】 詳前“班孟堅《漢史》以論爲贊”注。

劉師培《漢魏六朝專家文研究·緒論》：“蓋古文序、贊不分。《後漢書》之論即爲《前漢書》之贊。論、贊之用，並與序同。孔子贊《易》，乃著《繫辭》，是作序有韻，亦非無本。”又同書第十四《文章變化與文體遷訛》云：“贊之本義，原與序同。序以總括書之大綱，贊以約述傳之事實。”

若作韻語，當宗《東方朔畫像贊》。

【疏證】 夏侯湛《東方朔畫像贊》，見《文選》卷四七。

按：吳訥以散文、韻語分二體。徐師曾《文體明辨·贊》序題：“其體有三：一曰雜贊，意專褒美，若諸集所載人物、文章、書畫諸贊是也。二曰哀贊，哀人之沒而述德以贊之者是也。三曰史贊，詞兼褒貶，若《史記索隱》、（案司馬貞《史記索隱》在《史記》每篇後皆附《述贊》。）
 《東漢》、《晉書》諸贊是也。”

劉師培《文心雕龍講錄·頌贊篇》：“贊文之有韻者，可分爲四：一哀贊，以蔡中郎《胡公夫人哀贊》爲準則。二像贊，李充《翰林論》云：‘圖像立而贊興。’知東漢時，此體至爲盛行。《後漢書·趙岐傳》云‘圖季札、子產、晏嬰、叔向四像居賓位，又自畫其像居主位，皆爲贊頌’，可證。《東方朔畫贊》即屬此類。三史贊，此類范蔚宗《後漢書》紀傳後之贊爲最佳。四雜贊，以上三者皆爲對人而作，至於爲一切品物作贊者，則屬此類，如郭璞《山海經圖贊》、《爾雅圖贊》，皆據圖而爲物作贊者；又有不據圖而爲物作贊者，如繁欽《硯贊》等是。”

章太炎《國故論衡·正齎送》：“自頌出者，後有畫像贊，所謂形容者也”。“畫像有頌，自揚雄頌趙充國始。斯則形容物類，名實相應。贊之用不專於畫像，在畫像者，乃適與頌同職，其同異之故宜定。”

《金樓子》有云：“班固碩學，尚云贊、頌相似。”詎不信然。

【疏證】 《金樓子》卷四：“班固碩學，尚云贊、頌相似；陸機鈎深，猶稱碑、賦如一。”

劉師培《文心雕龍講錄·頌贊篇》：“贊之一體，三代時本與頌殊途，至東漢以後，界囿漸泯。考其起源，實不相謀。贊之訓詁，一明也，二助也。本義惟此而已。文之主贊明者，當推孔子作《十翼》以贊《周易》爲最古。乃知贊者，蓋將一書之旨爲文融會貫通以明之者也。及班孟堅作《漢書》，於志表紀傳之尾綴以‘贊曰’云云，皆就其前之所記，貫串首尾，加以論斷，亦與此旨弗悖。由是以推，東漢以前，贊與頌之爲二體甚明。即就形式言，頌必有韻，而贊則亦可有韻可無韻也。”又云：“推贊之本源，既別於頌體，雖後世已混淆無分，然實不能盡同。蓋頌放而贊斂；頌可略事鋪張，贊則不貴華詞。”


七體

昭明輯《文選》，其文體有曰“七”者，蓋載枚乘《七發》，繼以曹子建《七啟》、張景陽《七命》而已。

【疏證】 見《文選》卷三四、三五。李善《文選注》云：“《七發》者，說七事以啟發太子也，猶楚詞《七諫》之流。”《七諫》者，東方朔之所作也。

按：來裕恂《漢文典·文章典》卷三：“七者，設問類也，原於‘孟子問齊宣王之大欲’。蓋周、秦諸子著書，及漢人作賦，多設爲問答之辭，而《文選》爲之別立‘七’體，謬矣。”王之績《鐵立文起》前編卷一二：“枚乘《七發》，亦偶然作，原不可定爲一體，我欲列之雜著中。自東漢、魏、晉諸人爭擬之，儼若傳記詩賦之類，必不可缺，真堪爲之噴飯也。《昭明文選》竟標曰‘七’，彼拙於文而陋於識，固不足怪。而《辨體》、《明辨》亦襲而莫知是正，何耶？”

《藝文類聚》卷五七《雜文部·七》引傅玄《七謨序》曰：“昔枚乘作《七發》，而屬文之士若傅毅、劉廣世、崔駰、李尤、桓驎、崔琦、劉梁之徒，承其流而作之者紛焉。《七激》、《七興》、《七依》、《七疑》、《七說》、《七蠲》、《七舉》之篇，通儒大才馬季長、張平子亦引其源而廣之。馬作《七厲》，張造《七辯》，非張氏至思，比之《七激》，未爲劣也。《七釋》僉曰妙焉，吾無間矣。若《七激》、《七依》之卓轢，《七枝》、《七辯》之纒綿精巧，《七啟》之奔逸壯麗，《七釋》之精密閑理，亦近代之所希也。”又引摯虞《文章流別論》曰：“《七發》造於枚乘，借吳、楚以爲客主，先言出輿入輦蹷痿之損，深宮洞房寒暑之疾，靡漫美色宴安之毒，厚味暖服淫曜之害，宜聽世之君子要言妙道，以疏神導體，蠲淹滯之累。既設此辭，以顯明去就之路，而後說以聲色逸游之樂。其說不入，乃陳聖人辯士講論之娱，而霍然疾瘳。此因膏粱之常疾以爲匡勸，雖有甚泰之辭而不沒其諷諭之義也。其流遂廣，其義遂變，率有辭人淫麗之尤矣。”

徐師曾《文體明辨·七》序題云：“按七者，文章之一體也。詞雖八首，而問對凡七，故謂之七；則七者，問對之別名，而楚詞《七諫》之流也。蓋自枚乘初撰《七發》，而傅毅《七激》、張衡《七辯》、崔駰《七依》、崔瑗《七蘇》、馬融《七廣》、曹植《七啟》、王粲《七釋》、張協《七命》、陸機《七徵》、桓麟《七說》、左思《七諷》，相繼有作。然考《文選》所載，唯《七發》、《七啟》、《七命》三篇，餘皆略而弗錄。由今觀之，三篇辭旨宏麗，誠宜見采；其餘遞相摹擬，了無新意。”

劉永濟《十四朝文學要略》卷二《賦家之旁衍》：“按‘七’之爲體，彥和謂枚乘首製，實齋謂肇自孟子之問齊王，近世章太炎獨以爲解散《大招》、《招魂》之體而成。今核其實，文體孳乳，必於其類近。孟子問齊王之文，意雖近似，而文制相遠。《大招》、《招魂》，歷陳宮室、食飲、女樂、雜伎、遊獵之事，與《七發》體類最近，特枚乘演爲七事，散著短章耳。今從太炎說。”

按：王兆芳《文章釋》謂七體“源出《管子·七臣七主》篇”。此說又與諸家不同。

《容齋隨筆》云：“枚生《七發》，創意造端，麗旨腴辭，固爲可喜。後之繼者，如傅毅《七激》、張衡《七辯》、崔駰《七依》、馬融《七廣》、曹植《七啟》、王粲《七釋》、張協《七命》、陸機《七徵》之類，規仿太切，了無新意。及唐柳子厚作《晉問》，雖用其體，而超然別立機杼，漢、晉之間沿襲之弊一洗矣。”

【疏證】 《容齋隨筆》卷七《七發》。

《十四朝文學要略》卷二《賦家之旁衍》：“自《七發》以下，作者繼踵。觀枚氏首唱，信獨拔而偉麗矣。及傅毅《七激》，會清要之工；崔駰《七依》，入博雅之巧；張衡《七辨》，結采綿靡；崔瑗《七厲》，指義純正；陳思《七啟》，取美於宏壯；仲宣《七釋》，致辨於事理。自桓麟《七說》以下，左思《七諷》以上，枝附影從，十有餘家。或文麗而義暌，或理粹而辭駮，觀其大抵所歸，莫不髙談宮館，壯語畋獵，窮瑰奇之服饌，極蠱媚之聲色，甘意搖骨髓，豔詞洞魂識。雖始之以淫侈，而終之以居正。然諷一勸百，勢不自反。子雲所謂先騁鄭聲，曲終而奏雅者也。唯《七厲》敘賢，歸以儒道。雖文非拔羣，而意實卓爾矣。”

錢鍾書《管錐編》第三冊《全上古三代秦漢三國六朝文·全漢文卷二〇》：“章學誠《文史通義》內篇一《詩教》下痛詆昭明《文選》體例之謬，有曰：‘《七林》之文皆設問也；今以枚生發問有七，而遂標爲《七》，則《九歌》、《九章》、《九辯》亦可標爲《九》乎？’其言是也，然歸咎昭明則過矣。昭明承前人舊稱耳，名之不正，非自彼始。《隋書·經籍志》四有謝靈運所集《七集》一〇卷、又卞景所集《七林》一三卷，書亡今不可稽，然顧名思義，足見昭明乃從眾而非杜撰。《隋書·許善心傳》記其‘仿阮孝緒《七錄》，更製《七林》’，則明言是‘秘藏圖籍’之‘部錄’，非《七》體文之總集也。《全晉文》卷四六傅玄《七謨·序》始歷數諸作，不足二十家；平步青《霞外攈屑》卷七謂自枚乘創體，唐前作《七》者可考見四十家，唐後不勝舉。竊謂尚有名不標《七》，如華鎮《雲溪居士集》卷一《感春賦》、夏完淳《夏考功集》卷二《燕問》、汪士鐸《梅村先生集》卷一《瀛洲賦》等，而實屬《七》林者，更難燭照數計。洪邁《容齋隨筆》卷四謂繼枚乘而作此體諸篇‘規放太切，了無新意，柳子厚《晉問》用其體，而超然獨立機杼’。《晉問》於《七》，洵所謂‘文成破體’，洪氏倘及見其家亮吉《卷施閣文》乙集卷二之《七招》，當許其擬議變化，一篇跳出耳。”

竊嘗考對偶句語，六經所不廢。七體雖尚駢儷，然遣辭變化，與連珠全篇四六不同。自柳子後，作者鮮聞。

【疏證】 柳宗元之作，指《容齋隨筆》所論之《晉問》。連珠四六，參“連珠”體注。

迨元袁伯長之《七觀》，洪武宋、王二老之《志釋》、《文訓》，其富麗固無讓於前人；至其論議，又豈《七發》之可比焉。讀者宜有以得之。

【疏證】 袁桷《七觀》，載《清容居士集》卷二。宋濂《志釋》，載《宋文憲公集》卷二六。王褘《文訓》，載《王忠文公集》卷一九。


問對

問對體者，載昔人一時問答之辭，或設客難，以著其意者也。

【疏證】 《文心雕龍·雜文篇》：“自對問以後，東方朔效而廣之，名爲《客難》，託古慰志，疎而有辨。揚雄《解嘲》，雜以諧謔，回環自釋，頗亦爲工。班固《賓戲》，含懿采之華；崔駰《達旨》，吐典言之裁。張衡《應間》，密而兼雅；崔寔《客譏》，整而微質。蔡邕《釋誨》，體奧而文炳；景純《客傲》，情見而采蔚。雖迭相祖述，然屬篇之髙者也。至於陳思《客問》，辭髙而理疎；庾敳《客咨》，意榮而文悴。斯類甚衆，無所取裁矣。原茲文之設，乃發憤以表志，身挫憑乎道勝，時屯寄於情泰，莫不淵岳其心，麟鳳其采，此立本之大要也。”

徐師曾《文體明辨·問對》序題云：“按問對者，文人假設之辭也。其名既殊，其實復異。故名實皆問者，屈平《天問》、江淹《邃古篇》之類是也。名問而實對者，柳宗元《晉問》之類是也。其他曰難，曰諭，曰答，曰應，又有不同，皆問對之類也。古者君臣朋友口相問對，其詞詳見於《左傳》、《史》、《漢》諸書。後人仿之，乃設詞以見志，於是有問對之文；而反覆縱橫，真可以舒憤鬱而通意慮，蓋文之不可闕者也。”

按：王之績《鐵立文起》卷四：“問之名，始見於《戴記》之《哀公問》、《曾子問》。”

《文選》所錄宋玉之於楚王，相如之於蜀父老，是所謂問對之辭。

【疏證】 “宋玉之於楚王”，見宋玉《風賦》（《文選》卷一三），云：“楚襄王游於蘭臺之宮，宋玉、景差侍，有風颯然而至，王乃披襟而當之，曰：‘快哉！此風寡人所與庶人共者邪！’宋玉對曰：‘此獨大王之風耳，庶人安得而共之？’王曰：‘夫風者，天地之氣，溥暢而至，不擇貴賤髙下而加焉。今子獨以爲寡人之風，豈有説乎？’”云云。

“相如之於蜀父老”，見司馬相如《難蜀父老》（《文選》卷四四）。李善注云：“《漢書》曰：武帝時，相如使蜀，長老多言通西南夷之不爲國用，大臣亦以爲然。相如業已建之，不敢諫，乃著書，假蜀父老爲辭，而己以語難之，以諷天子，因宣其使指令百姓知天子意焉。”

至若《答客難》、《解嘲》、《賓戲》等作，則皆設辭以自慰者焉。

【疏證】 東方朔《答客難》、揚雄《解嘲》、班固《答賓戲》，並在《文選》卷四五“設論”類。“設辭以自慰”，亦即設“客難”或“問答”“以著其意”也。

洪氏景盧云：“東方朔《答客難》，自是文中傑出；揚雄擬爲《解嘲》，尚有馳騁自得之妙；至於班固之《賓戲》、張衡之《應問》，則屋下架屋，章摹句寫，讀之令人可厭。迨韓退之《進學解》出，則所謂‘青出於藍而青於藍’矣。”景盧所云，學者亦所當知。

【疏證】 《容齋隨筆》卷七《七發》：“東方朔《答客難》自是文中傑出；揚雄擬之爲《解嘲》，尚有馳騁自得之妙；至於崔駰《達旨》、班固《賓戲》、張衡《應間》，皆屋下架屋，章摹句寫，其病與《七林》同。及韓退之《進學解》出，於是一洗矣。”

《後漢書·張衡傳》：“順帝初，再轉，復爲太史令。衡不慕當世，所居之官，輒積年不徙。自去史職，五載復還，乃設客問，作《應間》以見其志，云：有間余者曰：蓋聞前哲首務，務於下學上達，佐國理民，有云爲也。朝有所聞，則夕行之。立功立事，式昭德音。是故伊尹思使君爲堯舜，而民處唐虞，彼豈虛言而已哉，必旌厥素爾。咎單、巫咸，實守王家，申伯、樊仲，實幹周邦，服衮而朝，介圭作瑞。厥跡不朽，垂烈後昆，不亦丕歟！且學非以要利，而富貴萃之。貴以行令，富以施惠，惠施令行，故《易》稱以‘大業’。質以文美，實由華興，器賴雕飾爲好，人以輿服爲榮。吾子性德體道，篤信安仁，約己博藝，無堅不鑽，以思世路，斯何遠矣！曩滯日官，今又原之。雖老氏曲全，進道若退。然行亦以需。必也學非所用，術有所仰，故臨川將濟，而舟檝不存焉。徒經思天衢，內昭獨智，固合理民之式也？故嘗見謗於鄙儒，深厲淺揭，隨時爲義，曾何貪於支離，而習其孤技邪？參輪可使自轉，木雕猶能獨飛，已垂翅而還故棲，盍亦調其機而銛諸？昔有文王，自求多福。人生在勤，不索何獲。曷若卑體屈己，美言以相剋？鳴於喬木，乃金聲而玉振之。用後勳，雪前吝，婞佷不柔，以意誰靳也。應之曰：是何觀同而見異也？君子不患位之不尊，而患德之不崇；不恥禄之不夥，而恥智之不博。是故藝可學，而行可力也。天爵髙懸，得之在命，或不速而自懷，或羨旃而不臻，求之無益，故智者偭而不思。阽身以徼幸，固貪夫之所爲，未得而豫喪也。枉尺直尋，議者譏之，盈欲虧志，孰云非羞？於心有猜，則簋飱饌餔猶不屑餐，旌瞀以之。意之無疑，則兼金盈百而不嫌辭，孟軻以之。士或解裋褐而襲黼黻，或委臿築而據文軒者，度德拜爵，量績受禄也。輸力致庸，受必有階。渾元初基，靈軌未紀，吉凶紛錯，人用朣朦。黄帝爲斯深慘。有風后者，是焉亮之，察三辰於上，跡禍福乎下，經緯曆數，然後天步有常，則風后之爲也。當少昊清陽之末，實或亂德，人神雜擾，不可方物，重黎又相顓頊而申理之，日月即次，則重黎之爲也。人各有能，因藝受任，鳥師別名，四叔三正，官無二業，事不並濟。晝長則宵短，日南則景北。天且不堪兼，況以人該之。夫玄龍迎夏則陵雲而奮鱗，樂時也；涉冬則淈泥而潛蟠，避害也。公旦道行，故制典禮以尹天下，懼教誨之不從，有人之不理。仲尼不遇，故論《六經》以俟來辟，恥一物之不知，有事之無範。所考不齊，如何可一？夫戰國交爭，戎車競驅，君若綴旒，人無所麗。燭武縣縋而秦伯退師，魯仲係箭而聊城弛柝。從往則合，横來則離，安危無常，要在說夫。咸以得人爲梟，失士爲尤。故樊噲披帷，入見髙祖；髙祖踞洗，以對酈生。當此之會，乃黿鳴而鼈應也。故能同心戮力，勤恤人隱，奄受區夏，遂定帝位，皆謀臣之由也。故一介之策，各有攸建，子長諜之，爛然有第。夫女魃北而應龍翔，洪鼎聲而軍容息；溽暑至而鶉火棲，寒冰沍而黿鼉蟄。今也皇澤宣洽，海外混同，萬方億醜，並質共劑，若修成之不暇，尚何功之可立！立事有三，言爲下列。下列且不可庶矣，奚冀其二哉！於茲縉紳如雲，儒士成林，及津者風攄，失塗者幽僻，遭遇難要，趨偶爲幸。世易俗異，事勢舛殊，不能通其變而一度以揆之，斯契船而求劍，守株而伺兔也。冒愧逞願，必無仁以繼之，有道者所不履也。越王勾踐事此，故厥緒不永。捷徑邪至，我不忍以投步；干進茍容，我不忍以歙肩。雖有犀舟勁檝，猶人涉卬否，有須者也。姑亦奉順敦篤，守以忠信，得之不休，不獲不吝。不見是而不惽，居下位而不憂，允上德之常服焉。方將師天老而友地典，與之乎髙睨而大談，孔甲且不足慕，焉稱殷彭及周聃！與世殊技，固孤是求。子憂朱泙曼之無所用，吾恨輪扁之無所教也。子覩木雕獨飛，愍我垂翅故棲，吾感去蛙附鴟，悲爾先笑而後號也。斐豹以斃督燔書，禮至以掖國作銘；弦髙以牛餼退敵，墨翟以縈帶全城；貫髙以端辭顯義，蘇武以秃節效貞；蒲且以飛矰逞巧，詹何以沈鈎致精；奕秋以碁局取譽，王豹以清謳流聲。僕進不能參名於二立，退又不能羣彼數子。愍《三墳》之既頽，惜《八索》之不理。庶前訓之可鑽，聊朝隱乎柱史。且韞櫝以待價，踵顏氏以行止。曾不慊夫晉、楚，敢告誠於知己。”

《五百家注昌黎文集》卷一二《進學解》解題，樊汝霖曰：“《進學解》出於東方朔《客難》、揚雄《解嘲》，而公過之。孫樵所謂韓文公以《進學解》窮者，此也。補注：孫樵《又與王霖書》曰：‘玉川子《月蝕》詩，韓吏部《進學解》，莫不拔地倚天，句句欲活，讀之如赤手捕長蛇，不施鞚勒，騎生馬，急不得暇，莫不捉搦。”韓醇曰：“據本傳云：再爲國子博士，既才髙，數黜官，又下遷，乃作《進學解》以自喻。執政奇其才，改比部郎中、史館修撰，元和八年三月二十三日也。”

按：柳宗元亦有問對之文。《柳河東集》卷一四《對》，有《設漁者對智伯》、《愚溪對》、《對賀者》、《杜兼對》、《天對》；卷一五《問答》，有《晉問》、《答問》、《起廢答》。


傳

太史公創《史記》列傳，蓋以載一人之事，而爲體亦多不同。

【疏證】 張相《古今文綜評文》：“傳之爲誼，取乎傳示。溯其權輿，事屬於經。微言絕，大義乖，或取簡畢，或授口耳，緣文起義，爰名爲傳，如《左氏春秋》、子夏《喪服》是也，實齋言之詳矣。自司馬遷作《史記》，創爲列傳，事始移之於史。厥後史家，咸遵軌轍，正史所載，充乎宬府，篇帙之富，莫殫莫究。”

《史記》列傳爲體之不同，若王褘《考定伯夷傳》嘗辯之云：“太史公《伯夷傳》，自漢以來，論者莫不稱其文章之奇偉，萬喙一辭，無異議者。以予論之，則有不然。遷作《史記》，體制最正，其列傳之體，必首著名氏、鄉里、世系，繼序行能功烈之始終，而其末論斷之辭，則別稱‘太史公曰’云云，以補所未備之事，發所不盡之意。觀乎老莊、管晏、申韓、孫吳等《傳》，爲體皆然，獨《伯夷傳》首述‘載籍博考’等語，次述太史公曰‘余登箕山’等語，乃始及夷齊之事，而遂以‘天道無親’等語終之。辭意不倫，體制亦舛，意者必有錯簡，而後世承訛襲謬，不以爲非也。司馬貞《索隱》、張守節《正義》，不過隨文生意，曲爲注解，予竊病之。”（《王忠文公集》卷二一）

章學誠《文史通義·書教下》：“《伯夷列傳》，乃七十篇之序例，非專爲伯夷傳也。《屈賈列傳》，所以惡絳、灌之讒，其敘屈之文，非爲屈氏表忠，乃弔賈之賦也。《倉公》錄其醫案，《貨殖》兼書物產，《龜策》但言卜筮，亦有因事命篇之意，初不沾沾爲一人具始末也。《張耳陳餘》，因此可以見彼耳。《孟子荀卿》，總括遊士著書耳。名姓標題，往往不拘義例，僅取篇題。譬如《關雎》、《鹿鳴》所指乃在嘉賓淑女，而或且譏其位置不倫（如孟子與三鄒子）。或又摘其重複失檢（如子貢已在《弟子傳》，又見於《貨殖》）。不知古人著書之旨，而轉以後世拘守之成法，反訾古人之變通，亦知遷書體圓而用神，猶有《尚書》之遺者乎？”

迨前後兩《漢書》、三國、晉、唐諸史，則第相祖襲而已。

【疏證】 《史記》作十二本紀、十表、八書、三十世家、七十列傳，凡一百三十篇。《伯夷列傳》，司馬貞《索隱》：“列傳者，謂敘列人臣事跡，令可傳於後世，故曰列傳。”張守節《正義》：“其人行跡可序列，故曰列傳。”

厥後世之學士大夫，或值忠孝才德之事，慮其湮沒弗白，或事跡雖微而卓然可爲法戒者，因爲立傳，以垂於世，此小傳、家傳、外傳之例也。

【疏證】 小傳如樓昉《中興小傳》一百篇，在《宋史·藝文志》別史類。李商隱《李長吉小傳》五卷，在《宋史·藝文志》傳記類。若《李師師小傳》（見張端義《貴耳集》）則衍爲小說家言矣。

家傳之體，唐前尚不多見。惟《桓氏家傳》、《荀氏家傳》、《裴氏家傳》諸種而已。至唐始多，若《舊唐書·經籍志》著錄“家傳”有《褚氏家傳》、《殷氏家傳》、《邵氏家傳》、《韋氏家傳》、《王氏家傳》、《江氏家傳》、《暨氏家傳》、《虞氏家傳》、《曹氏家傳》、《荀氏家傳》、《庾氏家傳》、《爾朱氏家傳》、《何妥家傳》、《令狐家傳》、《裴若弼家傳》、《燉煌張氏家傳》等。並在雜譜牒類。

外傳如李翰《張中丞外傳》一卷、樂史《唐滕王外傳》一卷，又《李白外傳》一卷（並見《宋史·藝文志》傳記類）
 ，蓋源於《韓詩外傳》、《春秋外傳》。然外傳則未必儘是忠孝才德、可爲法戒之事，如《趙飛燕外傳》、《髙力士外傳》、《楊妃外傳》之類，則汎濫敷衍而爲稗官也。

顧炎武《日知錄》卷一九《古人不爲人立傳》：“列傳之名，始於太史公，蓋史體也。不當作史之職，無爲人立傳者，故有碑，有志，有狀，而無傳。梁任昉《文章緣起》言傳始於東方朔作《非有先生傳》，是以寓言而謂之傳。《韓文公集》中傳三篇：《太學生何蕃》、《圬者王承福》、《毛穎》。（又有《下邳侯革華傳》，是偽作。）
 《柳子厚集》中傳六篇：《宋清》、《郭槖駝》、《童區寄》、《梓人》、《李赤》、《蝜蝂》。《何蕃》僅采其一事而謂之傳，王承福之輩皆微者而謂之傳，《毛穎》、《李赤》、《蝜蝂》則戲耳而謂之傳，蓋比於稗官之屬耳。若段太尉，則不曰傳，曰逸事狀。子厚之不敢傳段太尉，以不當史任也。自宋以後，乃有爲人立傳者，侵史官之職矣。《太平御覽書目》列古人別傳數十種，謂之別傳，所以別於史家。”

全祖望《鮚埼亭集外編》卷四七《答沈東甫徵君文體雜問》：“考之於古，立傳之例有六，其一則‘史傳’是也。‘史傳’之外有‘家傳’，《隋書·經籍志》中所列六朝人‘家傳’之目，則‘八家’以前多有之，蓋或上之史館，或存之家乘者也。又有特傳，蓋不出於其家之請而自爲之，如歐公之《桑懌》，南豐之《徐復》、《洪渥》是也。又有‘別傳’，則或其事爲正史所未盡，如《太平御覽》所列古人別傳之類；或舉人一節以見其全體，如韓公於《何蕃》，東坡於《陳慥》是也。又其次始爲寄託之傳，如韓公《圬者》，柳州《梓人》、《種樹》之類是也。又其次爲遊戲之傳，如韓公之《毛穎》是也”。“若明吳江徐氏辨文體（按指《文體明辨》）
 ，即以歐、曾所作桑、洪等傳爲家傳，又非也。”

張相《古今文綜評文》：“曰小傳，猶《喪服》之有《小記》也。曰外傳，猶《韓詩》之有《外傳》也。曰家傳，劉知幾所謂‘紀其先烈，貽厥後來，揚雄《家牒》，殷敬《世傳》’之流也。曰別傳，劉知幾所謂‘賢士貞女，類聚區分’，劉向《列女》，梁鴻《逸民》之流也。既可並行，亦資采擇。茲定其類別，曰功烈，曰治行，曰文學，曰髙行，曰義俠，曰貞節，其《圬者》、《種樹》之流，則曰雜傳。”

吳曾祺《文體芻言》“家傳”條：“自秦、漢以來，不爲史家而爲人作傳者極少，至家傳則絕無之。後乃見於《唐書·藝文志》。宋、元以後，始多此體。國朝則仿而爲者愈眾。”“小傳”條：“偶見於《李義山文集》，前此無可考。今人編輯詩文，於作者姓名之下，略述其里居官閥，亦謂之小傳。”“別傳”條：“別傳之作，多因其人已有傳，別舉一二事以補其佚。”“外傳”條：“外傳之體，與別傳略同。小說家多有此種文字，如《飛燕外傳》、《太真外傳》是也，更有謂之內傳者，名殊而實相似。”

按：又有別傳一體。王兆芳《文章釋》：“別傳者，別，分也，傳文分別於正傳之外，與之異處也。主於續事正傳，搜遺重錄。源出漢《東方朔別傳》，流有後世別傳甚多。”又有自傳一體。王若虛《文辨》卷四：“古人或自作傳，大抵姑以託興云爾。如《五柳》、《醉吟》、《六一》之類可也。子由著《潁濱遺老傳》，歷述平生出處言行之詳，且詆訾衆人之短以自見，始終萬數千言，可謂好名而不知體矣。既乃破之以空相之說，而以爲不必存，蓋亦自覺其失也歟。”

西山云：“史遷作《孟荀傳》，不正言二子，而旁及諸子。此體之變，可以爲法。”

【疏證】 真德秀《文章正宗》卷二〇《敘事·孟子荀卿列傳》末評云：“《孟荀傳》，不正言二子，乃旁及於諸子。此亦變體也，故錄焉。”

《步里客談》又云：“范史《黄憲傳》，蓋無事跡，直以語言模寫其形容體段，此爲最妙。”

【疏證】 陳長方《步里客談》卷下：“范蔚宗《黄憲傳》最佳。憲初無事迹，蔚宗直以語言模寫叔度形容體段，使後人見之。此最妙處。其他傳即馮衍、馬援勝。蓋得二人文字照映，便覺此傳不同。以此知班固前書之不可及者，亦得太史公、司馬相如、賈誼、董仲舒、晁錯、劉向諸人文字作底草爾。”

《後漢書·黃憲傳》：“黃憲字叔度，汝南慎陽人也。世貧賤，父爲牛醫。潁川荀淑至慎陽，遇憲於逆旅，時年十四，淑竦然異之，揖與語，移日不能去。謂憲曰：‘子，吾之師表也。’既而前至袁閎所，未及勞問，逆曰：‘子國有顏子，寧識之乎？’閎曰：‘見吾叔度邪？’是時，同郡戴良才髙倨傲，而見憲未嘗不正容，及歸，罔然若有失也。其母問曰：‘汝復從牛醫兒來邪？’對曰：‘良不見叔度，不自以爲不及；既覩其人，則瞻之在前，忽焉在後，固難得而測矣。’同郡陳蕃、周舉常相謂曰：‘時月之間不見黄生，則鄙吝之萌復存乎心。’及蕃爲三公，臨朝歎曰：‘叔度若在，吾不敢先佩印綬矣。’太守王龔在郡，禮進賢達，多所降致，卒不能屈憲。郭林宗少游汝南，先過袁閎，不宿而退，進往從憲，累日方還。或以問林宗，林宗曰：‘奉髙之器，譬諸汎濫，雖清而易挹。叔度汪汪若千頃陂，澄之不清，淆之不濁，不可量也。’憲初舉孝廉，又辟公府，友人勸其仕，憲亦不拒之，暫到京師而還，竟無所就。年四十八終，天下號曰‘徵君’。論曰：黃憲言論風旨，無所傳聞，然士君子見之者，靡不服深遠，去玼吝。將以道周性全，無德而稱乎？余曾祖穆侯，以爲憲隤然其處順，淵乎其似道，淺深莫臻其分，清濁未議其方，若及門於孔氏，其殆庶乎！故嘗著論云。”

繇是觀之，傳之行迹，固繫其人；至於辭之善否，則又繫之於作者也。若退之《毛穎傳》，迂齋謂以文滑稽，而又變體之變者乎？

【疏證】 樓昉字暘叔，號迂齋，所著《崇古文訣》卷一〇評韓愈《毛穎傳》曰：“筆事收拾得盡善，將無作有，所謂以文滑稽者。贊尤髙古，是學《史記》文字。”

按：李肇《唐國史補》卷下：“沈既濟撰《枕中記》，莊生寓言之類。韓愈撰《毛穎傳》，其文尤髙，不下史遷。二篇真良史才也。”張相《古今文綜評文》：“自昌黎爲《革華》、《毛穎》諸傳，後世儒士，非譏其累體，即誚其褻史。然彥昇《文章緣起》謂傳始於東方朔《非有先生傳》，則知滑稽之作，由來已久。”

姚鼐《古文辭類篹序》：“傳狀類者，雖原於史氏，而義不同。劉先生云：‘古之爲達官名人傳者，史官職之。文士作傳，凡爲圬者、種樹之流而已。其人既稍顯，即不當爲之傳，爲之行狀上史氏而已。’余謂先生之言是也。雖然，古之國史立傳，不甚拘品位，所紀事尤詳，又《實錄》書人臣卒，必撮序其平生賢否。今《實錄》不紀臣下之事，史館凡仕非賜諡及死事者，不得爲傳。乾隆四十年，定一品官乃賜諡。然則史之傳者，亦無幾矣。余錄古傳狀之文，並紀茲義，使後之文士得擇之。昌黎《毛穎傳》，嬉戲之文，其體傳也，故亦附焉。”

章學誠《文史通義》內篇五《傳記》：“宋人編輯《文苑》，類例固有未盡，然非僉人所能知也。即傳體之所采，蓋有排麗如碑志者（庾信《丘乃敦崇傳》之類）
 ；自述非正體者（《陸文學自傳》之類）
 ；立言有寄託者（《王承福傳》之類）
 ；借名存諷刺者（《宋清傳》之類）
 ；投贈類序引者（《强居士傳》之類）
 ；俳諧爲遊戲者（《毛穎傳》之類）
 ，亦次於諸正傳中。不如李漢集韓氏文，以《何蕃傳》入雜著，以《毛穎傳》入雜文，義例乃皎然矣。”


行狀

按行狀者，門生故舊狀死者行業上於史官，或求銘志於作者之辭也。

【疏證】 《文心雕龍·書記篇》：“狀者，貌也，體貌本原，取其事實。先賢表諡，並有行狀，狀之大者也。”

徐師曾《文體明辨·行狀》序題云：“蓋具死者世系、名字、爵里、行治、壽年之詳，或牒考功太常使議諡，或牒史館請編錄，或上作者乞墓志碑表之類，皆用之。而其文多出於門生故吏親舊之手，以謂非此輩不能知也。其逸事狀，則但錄其逸者，其所已載不必詳焉，乃狀之變體也。”

顧炎武《日知錄》卷一九《志狀不可妄作》：“志狀在文章家，爲史之流，上之史官，傳之後人，爲史之本。史以記事，亦以載言，故不讀其人一生所著之文，不可以作；其人生而在公卿大臣之位者，不悉一朝之大事，不可以作；其人生而在曹署之位者，不悉一朝之掌故，不可以作；其人生而在監司守令之位者，不悉一方之地形土俗、因革利病，不可以作。今之人未通乎此，而妄爲人作志，史家又不考而承用之，是以牴牾不合。子曰：‘蓋有不知而作之者。’其謂是與！”

全祖望《鮚埼亭集外編》卷四七《答沈東甫徵君文體雜問》：“魏、晉人所著先賢行狀，是傳類耳。其後唐人則有太史之狀以上國史，有太常之狀以請諡，有求碑志之狀，原非金石文字也。然《尹河南集》自十二卷以下，首狀，次碑，次表，次碣，次述，次志，竟以狀述雜碑版中。初嘗疑其例之未合，其後乃知古人之爲狀與述者，雖不盡刻石，而石刻亦有之。《輿地碑記目》：廬州有《唐旌表萬敬儒孝行狀碑》，化州譙國夫人洗氏廟有《行狀碑》。故潘蒼崖《金石例》多本昌黎，而亦以行狀入金石，乃知行狀固屬碑版文字之一，而髙僧尤多以行述刻碑，或直謂之墓狀。”

來裕恂《漢文典·文章典》卷三：“狀者，詳敘死者生平、言行、氏族等，令人閱之，如見死者之狀貌，故謂之狀。或牒考功太常，使之議諡；或牒史館，請爲編錄；或上作者，乞墓志碑表之類，皆上以狀，詳具事實，以有所請求，故曰狀。體取比事，不取屬辭。《文選》所載行狀，其辭多儷，後世不用其體。韓、柳所爲，世多因之，此行狀也。又有事狀，據事實以上聞者也。又有逸事狀，但傳逸事，乃狀之變體。”

《文章緣起》云：始自“漢丞相倉曹傅胡幹作《楊原伯行狀》”。

【疏證】 此句于北山校《文章辨體序說》云：“按底本及據校各本均作‘漢丞相倉曹傅胡幹作《楊原伯行狀》’。‘傅’字似不應連上讀，若作‘傅胡幹’，又不類人名，疑有誤。考《文章緣起》本文、《學海類編》、《叢書集成》本並與此同，惟‘原’作‘元’；《夷門廣牘》本‘胡’作‘朝’。漢代人名鮮作三字者，義亦未安。嚴輯《全後漢文》卷八十一收有傅幹作品，並云：傅幹，字彥休，終丞相倉曹屬。意者‘傅胡幹’或即‘傅幹’之誤，‘胡’字疑衍。姑酌改。”天順、嘉靖二本同，今仍舊不改。

吳曾《能改齋漫錄》卷二《行狀》：“自唐以來，未爲墓志銘，必先爲行狀，蓋南朝以來已有之。按梁江淹爲《宋建太妃周氏行狀》，任昉、沈約、裴子野皆有行狀。”

趙翼《陔餘叢考》卷三二《行狀》：“裴松之《三國志注》引用先賢行狀最多，則漢末已有之，並不自六朝始也。”

然徒有其名而亡其辭。蕭氏《文選》唯載任彥昇所作《齊竟陵王行狀》一篇，而辭多矯誕，識者病之。

【疏證】 《文選》卷六〇《齊竟陵文宣王行狀》。任昉字彥昇。

李匡乂《資暇集》卷上：“梁代任昉襃竟陵王《行狀》云：‘淮南取貴於食時，陳思見稱於七步。’雖梁人襃王固無忌諱，然欠審爾。”章太炎《國學講演錄·文學略說》：“行狀一項，《文選》錄任彥昇《竟陵文宣王行狀》一篇，體裁與後世所作不類。原行狀之體，本與傳同，而當時所作，文多質少，語率含渾。（行狀上之尚書，考功司據以擬諡，李翱以爲今之行狀，文過其質，不可爲據，始變文爲質，不加藻飾。）”

今采韓、柳所作，載爲楷式云。

【疏證】 《文章辨體》卷四五錄韓愈《太傅董公行狀》、柳宗元《段太尉逸事狀》二篇。

黃宗羲《金石要例·行狀》：“行狀爲議諡而作，與求志而作者，其體稍異。爲諡者，須將諡法配之，可不書婚娶子姓，柳州狀段太尉、狀柳渾是也；爲求文者，昌黎之狀馬韓、柳州之狀陳京、白香山之狀祖父是也。”

何焯《義門讀書記》卷四九《齊竟陵文宣王行狀》：“碑版行狀之文，自蔡中郎以來，皆華而無實。唐梁肅、李華、獨孤及、權德輿輩，欲變而未能。至昌黎而始一洗其習，劉又稱爲諛墓，特一時相謔之言，細讀諸碑志，此言非實也。”


諡法

《周禮》：“大史，喪事考焉，小喪賜諡。”疏云：“小喪，卿大夫也。卿大夫諡，君親制之，使大史往賜之。至遣之日，小史往爲讀之。”

【疏證】 《周禮·春官·大史》。賈公彥《疏》：“注：‘小喪卿大夫也。’釋曰：大史雖賜之諡，不讀，使小史讀之，故《小史職》云‘卿大夫之喪，賜諡讀誄’。彼注云：‘其讀誄，亦以大史賜諡爲節，事相成。’其卿大夫將作諡之時，其子請於君，君親爲之制諡。諡成，使大史將往賜之，小史至遣之日，往爲讀之。”（《周禮注疏》卷二六）


又按《禮記》曰：“幼名，冠字，五十以伯仲，死諡，周道也。”

【疏證】 見《禮記·檀弓》。

劉敞《續諡法》：“古者，生無字，死無諡。生無字，故名而不諱；死無諡，故上下同之。及至於周，幼而名，冠而字，死而諡。字者，所以貴其名也。諡者，所以成其德也。”（《宋文鑑》卷一二六《雜著》類）


是則賜諡之制，實始於周焉。《崇文總目》載《周公諡法》一卷，又有《春秋諡法》、《廣諡》等書，然皆漢、魏以來儒者取古人諡號增輯而爲之也。

【疏證】 《崇文總目·禮類》有《春秋諡法》一卷、《周公諡法》一卷、《諡例》十卷、《諡法》十卷、《諡法》四卷、《續古今諡法》十四卷。

《遂初堂書目》有《六家諡法》、《王彥威續諡法》。《通志·藝文略》錄諡法十一部：《周公諡法》一卷、《春秋諡法》一卷、《諡法》三卷、《諡例》十卷、《魏晉諡議》十三卷、《諡法》五卷、《續今古諡法》十四卷、《君臣諡議》一卷、《諡議》五卷、《汝南君諡議》二卷、《諱行錄》一卷。《宋史·藝文志》有《周公諡法》一卷、沈約《諡法》十卷、賀琛《諡法》三卷、王彥威《續古今諡法》十四卷、《春秋諡法》一卷、《諡法》三卷、《六家諡法》二十卷、蘇洵《嘉祐諡法》三卷、《皇祐諡錄》二十卷、蔡攸《政和修定諡法》八十卷、鄭樵《諡法》三卷。

宋仁宗朝，眉山蘇洵嘗奉詔編定，乃取世傳《周公諡法》以下諸書，定爲三卷，總一百六十八諡。

【疏證】 蘇洵《諡法》四卷，《四庫全書總目》卷八提要云：“自《周公諡法》以後，歷代言諡者有劉熙、來奧、沈約、賀琛、王彥威、蘇冕、扈蒙之書，然皆雜糅附益，不爲典要。至洵奉詔編定六家諡法，乃取《周公》、《春秋》、《廣諡》及諸家之本，刪訂考證，以成是書。凡所取一百六十八諡，三百十一條，新改者二十三條，新補者十七條，別有七去八類，於舊文所有者刊削甚多。其間如堯、舜、禹、湯、桀、紂，乃古帝王之名，並非諡號，而沿襲前訛，概行載入，亦不免疎失。然較之諸家，義例要爲嚴整。後鄭樵《通志·諡略》大都因此書而增補之。且稱其斷然有所去取，善惡有一定之論，實前人所不及。蓋其斟酌損益，審定字義，皆確有根據，故爲禮家所宗。雖其中間收僻字，今或不能盡見諸施行，而歷代相傳之舊典，猶可以備參考焉。曾鞏作洵墓志，載此書作三卷，而此本實四卷，殆後人所分析歟。”按《宋史》本傳、《宋史·藝文志》並作三卷。

至孝宗淳熙中，夾漈鄭樵復本蘇氏書增損定爲上、中、下三等，通二百一十諡，爲書以進。

【疏證】 鄭樵《通志》卷四六《諡略·序論第一》：“古無諡，諡起於周人。羲皇之前，名是，氏亦是，號亦是。至神農氏則有炎帝之號，軒轅氏則有黄帝之號。二帝之號雖殊，名氏則一焉。堯曰陶唐，舜曰有虞，禹曰夏后，湯曰殷商，則氏已異於名。堯曰放勳，舜曰重華，禹曰文命，湯曰武王，則號已異於氏。然是時有名號之別者，不過開基之祖耳。夏自啟，商自太甲，皆一名而生死通稱。若其曰祖、曰宗，爲中、爲髙，則又不可常也。以諱事神者，周道也。周人卒哭而諱，將葬而諡，有諱則有諡，無諱則諡不立。蓋名不可名已，則後王之語前王，後代之及前代，所以爲昭穆之次者，將何以別哉？生有名，死有諡，名乃生者之辨，諡乃死者之辨，初不爲善惡也。以諡易名，名尚不敢稱，况可加之以惡乎？非臣子之所安也。嗚呼！《春秋》紀實事，而褒貶之說行；《諡法》別昭穆，而美刺之說行。當其時已紛紜矣，後之人何獨不然。臣恐褒貶之說不已，則《春秋》或幾乎息矣，於是作《春秋考》、《春秋傳》。又恐美刺之說不已，則周公之意其亡矣夫，於是作《諡法》，使百代之下爲人臣、爲人子者，知尊君嚴父、奉亡如存，不敢以輕重之意行乎其間，以傷名教者也。”

《序論第二》：“天下有難行之道，雖曰古有是道，而後世終不可行者，非古有是道也，後之人設是道以實之耳。豈有可行於古而不可行於今之道乎？若曰臣子可以議君父之得失，使有德則諡善，無德則諡惡，大行受大名，細行受細名，行生於己，名生於人，此眞不可行之道也。自非伐無道，誅有罪，收其鯨鯢，以爲京觀，則安得有惡諡之稱乎！臣以爲立諡之意本爲昭穆，命諡之義取於尊隆。且生有惡，死無惡者，人之情也；生可簡，死不可簡者，禮之事也；生雖侯伯，死必稱公，生不踰等，死必加等，先王之通制也。豈有稱生之號有隆，而命死之名有虧乎？諡亦有惡，惡諡非所以加君父也。子曰：‘父在觀其志，父歿觀其行，三年無改於父之道，可謂孝矣。’不若是，是不當於人心。子議父，臣議君，秦人之所厭而削之也。今先儒之所爲諡者，正秦人之論耳，不合乎古道。”

《序論第三》：“按諡法，惡諡莫如‘桀’、‘紂’，其次莫如‘桓’、‘靈’，其次莫如‘幽’、‘厲’，此古今之所聞也。以臣所見皆不然，桀、紂是名耳，非諡也。名者，生之所命而非死之所加也。當夏之季，當殷之興，則未有諡，桀非諡也。當殷之季，當周之興，雖有諡法，然得諡爲榮，不得諡爲辱，名之以紂，辱莫大焉。桀之所名者取於木，猶髙柴、公孫枝之所取云耳，豈有賤人多殺之名而可以爲名乎？紂之所名者取於絲，猶臧紇、南宮縚之所取云耳，豈有殘義損善之名而可以爲名乎？是名也，非己之所更，即父兄之所命也，安得有是義乎？‘桓’於經典並無惡義，如‘公執桓圭’，桓乃珪璋之首稱，如‘桓桓武王’，桓乃果毅之盛德。齊之桓公，用能覇業，周之桓王，元無累行，安得‘桓’爲惡名乎？‘靈’者神聖之異名。周之東也，王綱不振，四方解體，迨乎靈王，周道始昌，諸侯服從。故《傳》曰：‘惟有髭王，甚神聖。’以其生有神聖之德，死則諡之以‘靈’，是爲名實允當。其曰‘請爲“靈”若“厲”’者，荆蠻不根之論也，安得‘靈’爲惡名乎？‘幽’者隱之並名也，周幽王喪於犬戎之禍，魯隱公卒於羽父之難，皆臣子所不忍言，故以‘幽’、‘隱’命之，痛惻之甚也，豈有擁遏不通之義乎？《語》曰：‘子溫而厲，威而不猛，恭而安。’‘厲’與‘安’並德，故於‘厲’言‘而’，‘猛’則異於是，故於‘猛’言‘不’。‘厲’非惡也，豈有暴虐無親之義乎？厲王過矣，使厲王而有暴虐無親之名，則宣王不得爲孝子。幽王過矣，使幽王而受擁遏不通之責，則晉文侯、鄭武公不得爲良臣。成周之法，初無惡諡，諡之有惡者，後人之所立也，由有美刺之說行，然後人立惡諡。”

《序論第四》：“諡之有善惡者，即文而見，不即說而見。且曰戾曰刺，豈不見其有凶德，何必以不悔前過然後爲‘戾’，暴慢無親然後爲‘刺’乎？一戾不足其說，又益之以戾，一刺不足其說，又益之以刺，非古之道也。曰蕩曰荒，豈不見其有淫行，何必好內遠禮然後爲‘蕩’，縱樂無度然後爲‘荒’乎？一蕩不足其說，又益之以蕩，一荒不足其說，又益之以荒，非古之道也。諡之善惡，可即一文以見義，一文不得而盡者，即複文以見義；複文不足以盡者，又從而加之。如衛之公孫枝，是爲貞惠文子，亦古之道，何必爲之說以釋之乎？釋之之言既多，又非載籍之常義，學者而盡欲以善惡之義通之；其有名實相違而義不可通者，則必迂其說，曲而通之也。‘桀’、‘紂’初非惡名，‘桓’、‘靈’亦非惡諡，由其君而衆惡所集，使名與諡不能主也。人聞其名，見其諡，則翕然以爲惡矣。且愛人愛其人之烏，惡人惡其人之狗，烏、狗何與於善惡？但隨人好惡所生矣。是以君子惡居下流，故名之曰‘幽’、‘厲’。”

《序論第五》：“法之爲諡者，取一文耳，非有說也。諡法行而其說紛紛，成書見於世者，有《周公諡法》，有《春秋諡法》，有《廣諡》，有《今文尚書》，有《大戴記》，有《世本》，有《獨斷》，有劉熙之書，有來奧之書，有沈約之書，有賀琛之書，有王彥威之書，有蘇冕之書，有扈蒙之書，有蘇洵之書。其實皆由漢、魏以來儒生取古人之諡而釋以已說，集而爲法也。故蘇氏曰：‘周公之法，反取賀琛之新法而載之書，是知世之諡法其名尤古者，益非古法也。’今考周公之書所用後人之語甚多，是皆爲諡法者展轉相因，言文雜揉，無足取也。惟沈約之書，博采古今，詮次有紀，然亦無所建明。至蘇氏承詔編定六家諡法，乃取《周公》、《春秋》、《廣諡》、沈約、賀琛、扈蒙之書，斷然有所去取，其善惡有一成之論，實前人所不及也。皇也，帝也，王也，公也，侯也，君也，師也，長也，胥也，實尊卑之號，上下之稱，且生有爵，死有諡，以是爲諡，未之敢聞也。若帝王可以爲諡，則天子亦可以爲諡矣。若公侯可以爲諡，則卿大夫亦可以爲諡矣。若師長可以爲諡，則父兄亦可以爲諡矣。無義之談，莫此爲甚。經幾百年間而後蘇子闢之。‘堯’取累土以命名，‘舜’取濃華以命名，‘禹’取於獸，‘湯’取於水，‘桀’以喬木，‘紂’以繹絲，是非己之所更，必父兄之所命也。且生有爵，死有諡，以是爲諡，未之敢聞也。蘇氏未暇及，臣不敢後焉。謹條其可用者二百十諡，分爲三類，只以一文見義，無事乎文之廣，無事乎說之繁，庶乎表裏蘇氏之學，是亦典禮之大者。”

《諡略·後論第一》：“凡蘇氏所取一百六十八諡，三百十一條，臣今只即一文以見義，即文可以見文，不必曰施而中理曰文，經緯天地曰文。即武可以見武，不必曰克定禍亂曰武，保大定功曰武。即孝可以見孝，不必曰慈惠愛親曰孝，能養能恭曰孝。即忠可以見忠，不必曰盛衰純固曰忠，臨患不忘曰忠。且即文以見義，則文簡而義顯；舍文而從說，則說多而義惑。蘇氏所削爲多矣。臣今復削去三百十一條之說，只從百六十八諡而增損焉。實得二百十諡，分而爲三：上諡百三十，用於君親，用於君子；下諡六十五，用於殲夷，用於非君子；中諡十四，用於閔傷，用於無後者。其有堯、舜、禹、湯、桀、紂六文，乃人名，非諡法，所宜去也。陳胡公滿者言其老也，有胡耉之稱焉，‘胡’非諡義。齊有丁公名也，漢有丁公姓也，‘丁’非諡義，故去胡、去丁。曰商、曰使、曰軍、曰蹕、曰鼎、曰莫、曰敵、曰震、曰攝、曰革、曰易、曰素、曰頃，凡十三文，雖有其諡，於辭義未安，所宜去也。曰原、曰愛、曰聲、曰聞、曰要、曰強、曰平，凡七文，文雖可用，於義不專，亦宜去。蘇氏所取者百六十八諡，今去其二十八。凡蘇氏所去者百九十八，今取其七十二諡。披沙得金，甄金去土，非相違也，而相從也。”

《後論第二》：“蘇氏去其歷代所以爲尊卑之號者九，‘皇’、‘帝’、‘王’、‘公’、‘侯’、‘君’、‘師’、‘長’、‘胥’是也。子曰：‘左丘明恥之，丘亦恥之。’蘇氏去其義之不安者八，今取其‘賁’、取其‘逸’，請以待丘園也。蘇氏去其子孫不忍稱者九十四，今取其‘暴’、取其‘虐’、取其‘愎’、取其‘凶’、取其‘悖’、取其‘慢’、取其‘忍’、取其‘毒’、取其‘惡’、取其‘奰’、取其‘攘’、取其‘頑’，所以待暴戾；取其‘昏’、取其‘驕’、取其‘酗’、取其‘湎’、取其‘僥’、取其‘狃’、取其‘侈’、取其‘惑’、取其‘靡’、取其‘溺’，所以待淫侈；取其‘謟’、取其‘偽’、取其‘讟’、取其‘妄’、取其‘誣’、取其‘詐’、取其‘譎’、取其‘訕’、取其‘詭’、取其‘姦’、取其‘邪’、取其‘慝’、取其‘蠱’，所以待姦回；取其‘危’、取其‘圯’、取其‘撓’、取其‘覆’、取其‘敗’、取其‘斁’，所以待覆亡；取其‘懦’、取其‘疵’、取其‘饕’，所以待貪鄙。蘇氏去其名之不能舉其人之要者八，今取其‘退’、取其‘訥’，所以待恬退之士；取其‘修’、取其‘訓’，所以待禮法之人。蘇氏去其鄙陋不足以訓者十有一，今取其‘偲’、取其‘逑’，爲靖專者備也。蘇氏去其汎濫不可指明善惡之狀者七，今取其‘懋’，爲黽勉者備也；取其‘宜’，爲中庸者備也。蘇氏去其重複而無益於用者五十七，今取其‘哲’，有異於‘智’也；取其‘察’，有異於‘明’也；取其‘通’，有異於‘敏’也；取其‘儀’，有異於‘穆’也；取其‘經’，有異於‘憲’也；取其‘庇’，有異於‘禮’也；取其‘協’，有異於‘順’也；取其‘端’，有異於‘直’也；取其‘費’，有異於‘夸’也；取其‘休’、取其‘悅’，有異於‘凱’也；取其‘綽’、取其‘容’，有異於‘寛’也；取其‘確’、取其‘恒’，有異於‘介’也；取其‘熙’、取其‘洽’，有異於‘和’也。”

《後論第三》：“蘇氏於百六十八諡之外，有七去；三百十一條之中，有六類。七去者，削其文；六類者，易其義。臣今此書只以文顯，不用義說。故於六類，亦無所用。但第四類中，‘比’、‘儉’二義，於文未安，不得不爲之說。‘儉’乃恭儉之儉，‘比’乃協比之比。儉也、比也，古之美諡也。蘇氏引‘儉則固’之義，而更之曰‘菲薄廢禮曰儉’，引‘君子周而不比’之義，而更之曰‘事君有黨曰比’，以‘比’、‘儉’二諡內於惡德，此臣之所不取也。‘儉’若爲惡德，則夫子‘溫良恭儉’之‘儉’，其將何處？‘比’若爲惡德，則‘協比其鄰、婚姻孔云’之‘比’，其將何爲？若之何以不中禮之儉爲儉、朋比之比爲比乎？臣今易置，從古道也。”

大抵諡者所以表其實行，故必由君上所賜，善惡莫之能掩。然在學者亦不可不知其說。故今特載《周公諡法》於編，蓋以諸家之說皆祖於此。若夫鄭氏之論，亦多有可取者，今亦錄附於後，讀者詳之。

【疏證】 吳訥以“諡法”爲文之體，歷來學者頗有異議。王之績《鐵立文起》前編卷六：“《辨體》‘諡法’、‘諡議’二條並列，非是。《明辨》獨存‘諡議’，得之矣。”


諡議

按《諡法》云：“諡者，行之迹。大行受大名，細行受小名。”

【疏證】 《逸周書·諡法解》：“諡者，行之跡也。號者，功之表也。車服，位之章也。是以大行受大名，細行受小名。”

《白虎通》曰：“人行始終不能若一，故據其終始，明別善惡，所以勸人爲善而戒人爲惡也。”

【疏證】 《白虎通義》卷上《諡》：“諡者，何也？諡之爲言，引也，引列行之跡也，所以進勸成德、使上務節也。故《禮·特牲》曰：‘古者生無爵，死無諡。’此言生有爵，死當有諡也。死乃諡之何？言人行終始不能若一，故據其終始，從可知也。《士冠經》曰：‘死而諡之。’今也所以臨葬而諡之何？因衆會欲顯揚之也。故《春秋》曰‘公之喪至自乾侯’，昭公死於晉乾侯之地，數月歸，至急，當未有諡也。《春秋》曰：‘丁巳葬，戊午，日下昃，乃克葬。’明祖載而有諡也。黄帝，先黄後帝何？古者順死生之稱，各持行合而言之美者在上。黄帝始制法度，得道之中，萬世不易，名黄自然也。後世雖聖，莫能與同也。後世德與天同，亦得稱帝，不能立制作之時，故不得復稱黄也。諡或一言，或兩言何？文者以一言爲諡，質者以兩言爲諡。故《尚書》曰髙宗、殷宗也。湯死，後世稱‘成湯’，以兩言爲諡也。號無質文，諡有質文何？號者始也，爲本，故不可變也。周以後，用意尤文，以爲本生時號令善，故有善諡，故舍文武王也，合言之，則上其諡，明別善惡，所以勸人爲善，戒人爲惡也。”

繇是觀之，則諡之所繫，豈不重歟！漢、晉而下，凡公卿大夫賜諡，必下太常定議。博士乃詢察其善惡賢否，著爲諡議，以上於朝。

【疏證】 《唐六典》卷一四太常寺：“太常博士掌辨五禮之儀式，奉先王之法制，適變隨時而損益焉。凡大祭祀及有大禮，則與太常卿以導贊其儀。凡王公以上擬諡，皆跡其功德而爲之褒貶。（議諡，職事官三品以上、散官二品以上，佐史錄行狀，申考功勘校，下太常擬諡訖，申省議定奏聞。）
 ”

《舊唐書·職官志》：太常寺，“凡公已下擬諡，皆迹其功行，爲之襃貶。無爵稱子，養德丘園，聲實明著，則諡曰先生。大行大名，小行小名之。（古有《周書諡法》，《大戴禮諡法》，漢劉熙《諡法》一卷，晉張靖《諡法》兩卷，又有《廣諡法》一卷。梁沈約總聚古今諡法，凡有一百六十五稱也。）
 ”

《文體明辨·諡議》序題云：“周制，太史掌小喪賜諡，小史掌卿大夫之喪賜諡。秦廢諡法，漢乃復之，然僅施於君侯，而公卿大夫皆不得與，蓋亦略矣。唐制，太常博士掌王公以下擬諡。宋制，擬諡定於太常，覆於考功，集議於尚書省，其法漸密。故歷代以來，有帝后諡議，臣僚美惡諡議，傳於今。而其體有四：一曰諡議，二曰改議，三曰駮議，四曰答駮議（亦曰重議）
 。”“今制，雖設太常博士，然不掌諡議。大臣歿，其家請諡，則禮部覆奏，或與或否，唯上所命。與則內閣擬四字以請而欽定之，皆得美名，其餘則否，初無惡諡以示懲戒，而諡議遂廢不作矣。”

按：《文心雕龍》以“諡議”入“議對”。

若晉秦秀之議何曾、賈充。

【疏證】 《晉書·何曾傳》：“咸寧四年薨，時年八十。帝於朝堂素服舉哀，賜東園祕器，朝服一具，衣一襲，錢三十萬，布百匹。將葬，下禮官議諡。博士秦秀諡爲繆醜，帝不從。策諡曰孝。太康末，子劭自表，改諡爲元。”又干寶《晉記》曰：“何曾卒，下禮官議諡。博士秦秀議曰：‘曾資性驕奢，不修軌則。奕世以來，宰臣輔相，未有受詬辱之聲、被有司之劾、父子塵累而蒙恩貸若曾者也。謹案諡法，名與實乖曰繆，怙威肆行曰醜，宜諡爲繆醜。’”（徐乾學《讀禮通考》卷六四引）

《晉書·賈充傳》：充太康三年四月薨，“及下禮官議充諡，博士秦秀議諡曰荒。帝不納。博士段暢希旨，建議諡曰武。帝乃從之”。又《秦秀傳》：“充薨，秀議曰：‘充舍宗族弗授，而以異姓爲後，悖禮溺情，以亂大倫。昔鄫養外孫莒公子爲後，《春秋》書“莒人滅鄫”。聖人豈不知外孫親邪？但以義推之，則無父子耳。又按詔書，自非功如太宰，始封無後如太宰，所取必已自出如太宰，不得以爲比。然則以外孫爲後，自非元功顯德不之得也。天子之禮，蓋可然乎？絕父祖之血食，開朝廷之禍門。謚法“昏亂紀度曰荒”，請謚荒公。’”干寶《晉記》曰：“太尉魯公賈充以韓謐爲賈氏嗣，上特許之，及議諡，博士秦秀曰：‘充，位冠羣后，惟民之望，而悖理溺情，以亂大倫。案諡法，昏亂紀度曰荒。’上弗從，賜諡曰武。”（《讀禮通考》卷六四引）

《文心雕龍·議對篇》：“秦秀定賈充之諡，事實允當，可謂達議體矣。”

《晉書·職官志》：“太常博士，魏官也。魏文帝初置。晉因之。掌引導乘輿。王公以下應追諡者，則博士議定之。”

唐獨孤及之議苖俊卿。

【疏證】 獨孤及《毘陵集》卷六《故太保韓國公贈太師苗晉卿諡議》：“太師稟天純懿，爲唐股肱，兩朝當國，庶績惟允。論道賦政，送往事居，協恭秉彝，動罔違德，惠和以懋，其事明哲，以保其身。昔嘗懸衡九流，剖竹四郡，刀尺之下無渫用，襦袴之間無貧人。洛陽居守，東夏輯睦。天寶之季，二京爲戎，皇輿西狩，億兆仳離，太師踐危機，不易心，處横潰，不忘國，奮身拔跡於豺狼之口，道不汚而節不奪，忠之大者。至德、乾元年中，天下多故，皇綱未張，肅宗循漢宣故事，用刑名繩下，而太師以曹參爲師，持清静，守職勵，翼王度，將順事典，人亦寧一，厥猷茂焉。能知人，能官人，慎選乃僚，言刈其楚，至有拔羣萃而取公器，不五六年，比肩衮職者，光映策府，當代榮之。漢史稱胡廣與故吏陳蕃並爲三司，大師有焉。夫九德咸事，寬之爲首，百工惟時，能哲則惠。宜其享天眉夀，爲國元老。古者生以行，觀其志，殁以諡，易其名。諡之美惡，視行之大小。後代或三字以表其德，貞惠文子是也；或二字以彰善，酇文終侯、留文成侯是也。蓋有績大名盛，則禮優諡崇。太師德冠搢紳，位侔周、召，將加誄諡之制，宜以酇、留爲準。謹按《大戴禮》‘體和居中曰懿、文資有成曰獻’，稽千載之令典，合二名以配德，請諡曰懿獻。謹議。”

苖俊卿，當作“苗晉卿”。賀復徵《文章辨體彙選》卷一五五、唐順之《稗編》卷七五引《文章辨體》序題，均作“苗晉卿”。是。考晉卿，《舊唐書》卷一一三有傳，云：永泰元年四月，晉卿薨。“太常議諡曰懿獻。初，晉卿東都留守，引用大理評事元載爲推官。至是，載爲中書侍郎平章事，懷舊恩，諷有司，改謚曰文貞。大曆七年，令配享肅宗廟庭。”

宋鄧忠臣之議歐陽永叔是也。

【疏證】 《宋史·歐陽修傳》：“熙寧四年以太子少師致仕，五年卒，贈太子太師，諡曰文忠。”按《歐陽文忠公集》所附《諡誥》，諡議乃李清臣所撰，署“宣德郎守太常丞充集賢校理同知太常禮院李清臣”。《宋文鑑》卷一三五亦載李清臣《歐陽文忠公諡議》。訥《文章辨體》卷四六亦只錄李清臣此文。鄧忠臣有《范忠宣公諡議》，載《宋文鑑》卷一三五。

當時雖或未能盡從其言，然千百載之下，讀其辭者，莫不油然興起其好惡之心。嗚呼！是其所繫豈不甚重乎哉？至若近世名儒隱士之沒，門人朋舊有私諡易名之議，蓋亦不可不知云。

【疏證】 《文體明辨·諡議》序題云：“至於名臣處士，法不得諡，則門生故吏相與共議而加私諡焉。其事起於東漢，而文不多見，獨《蔡邕集》有之。唐、宋至今相沿不絕，雖非國典，亦可見古法之不盡廢於今也。”

門生故舊之私諡，亦屢見史乘。《後漢書·朱暉傳》附《朱穆傳》云：“初，穆父卒，穆與諸儒考依古義，諡曰貞宣先生。及穆卒，蔡邕復與門人共述其體行，諡爲文忠先生。”章懷注引《袁山松書》曰：“蔡邕議曰：‘魯季文子，君子以爲忠，而諡曰文子。又傳曰：“忠，文之實也。”忠以爲實，文以彰之。’遂共諡穆。荀爽聞而非之。故張璠論曰：‘夫諡者，上之所贈，非下之所造，故顏、閔至德，不聞有諡。朱、蔡各以衰世臧否不立，故私議之。’”又《新唐書·吳筠傳》，筠卒，弟子私諡爲宗元先生。《宋史·黄震傳》：震卒，門人私諡曰文潔先生。《元史·黄溍傳》：溍卒，君子惜之，私諡曰淵穎先生。《明史·王褘傳》：褘卒，門人私諡曰孝莊先生。

王之績《鐵立文起》前編卷六：“諡議如唐獨孤及《苗晉卿諡議》，改議、駮議如唐李邕《駮韋巨源諡昭議》，答駮議如唐獨孤及《答嚴郢駮呂諲諡議》，私議如漢蔡邕《朱公叔私諡議》。”


碑

按《儀禮·士婚禮》：“入門當碑揖。”

【疏證】 《儀禮·士昏禮》：“主人如賓服，迎於門外，再拜，賓不答拜。揖入。至於廟門，揖入。三揖，至於階，三讓。”鄭注：“入三揖者，至內霤，將曲，揖；既曲，北面，揖；當碑，揖。”（《儀禮注疏》卷二）


又《禮記·祭義》云：“牲入麗於碑。”

【疏證】 《禮記·祭義》：“祭之日，君牽牲，穆答君，卿大夫序從。既入廟門，麗於碑。卿大夫袒，而毛牛尚耳，鸞刀以刲，取膟膋乃退。爓祭，祭腥而退，敬之至也。”（《禮記注疏》卷四七）


賈氏注云：“宮廟皆有碑，以識日影，以知早晚。”

【疏證】 賈公彥《儀禮疏》。

《儀禮·聘禮》鄭玄注：“宮必有碑，所以識日景，引隂陽也。凡碑引物者，宗廟則麗牲焉，以取毛血。其材，宮廟以石，窆用木。”賈公彥疏曰：“云‘宮必有碑，所以識日景，引陰陽也’者，言宮必有碑者，案諸經云‘三揖’者，鄭注皆云：‘入門將曲揖，既北面揖，當碑揖。’若然，《士昏》及此《聘禮》是大夫士廟內皆有碑矣。《鄉飲酒》、《鄉射》言三揖，則庠序之內亦有碑矣。《祭義》云：‘君牽牲，麗於碑。’則諸侯廟內有碑明矣。天子廟及庠序有碑可知。但生人寢內不見有碑，雖無文，兩君相朝，燕在寢，豈不三揖乎？明亦當有碑矣。言所以識日景者，《周禮·匠人》云‘爲規識日出之景與日入之景’者，自是正東西南北。此識日景，唯可觀碑景邪正，以知日之早晚也。又云‘引陰陽’者，又觀碑景南北長短，十一月，日南至，景南北最長，陰盛也。五月，日北至，景南北最短，陽盛也。二至之間，景之盈縮、陰陽進退可知。云‘凡碑，引物者，宗廟則麗牲焉，以取毛血’者，云凡碑引物，則識日景、引陰陽皆是引物，則宗廟之中是引物。但廟碑又有麗牲，麗，繫也。案《祭義》云：‘君牽牲，麗於碑。’以其鸞刀以取血毛，毛以告純，血以告殺，兼爲此事也。云‘其材，宮廟以石，窆用木’者，此雖無正文，以義言之，葬碑取縣繩繂暫時之間，往來運載，當用木而已。其宮廟之碑，取其妙好，又須久長，用石爲之，理勝於木，故云宮廟以石窆用木也。是以《檀弓》云：‘公室視豐碑，三家視桓楹。’時魯與大夫皆僭，言視桓楹，桓楹，宮廟兩楹之柱，是葬用木之驗也。”（《儀禮注疏》卷二一《聘禮第八》）


《說文》注又云：“古宗廟立碑繫牲，後人因於上紀功德。”

【疏證】 此出徐鍇《說文繫傳》卷一八，云：“碑，竪石紀功德，从石，卑聲。臣鍇按：古宗廟立碑以繫牲耳，非石也，後人因於其上紀功德，則此石从卑字，秦以來製也。或難臣曰：古七十二家封禪勒石，便應有碑，何以言秦以來有碑？臣應之曰：古雖七十二家封禪勒石，不言碑，七十二家之言，起於管仲，不言碑。《穆天子傳》曰‘天子乃爲名跡於弇茲石上’，亦不言碑。又難曰：劉熙《釋名》何以言起於縣棺之碑？臣對曰：起於縣棺者，盖今之神道碑，而銘勒功德，當始於宗廟麗牲之碑也。”

潘昂霄《金石例》卷一《碑碣之始》引《韻會舉要》碑字注云：“《說文解字》：“竪石紀功德，從石，卑聲。”徐曰（已錄，略）。又《祭義》麗牲疏，賈氏曰（已錄，略）。《喪·大記注》，天子用大木爲碑，謂之豐碑；諸候樹兩大木，謂之桓楹。《檀弓注》鄭氏曰：‘斵大木形如石碑，於椁四角樹之，穿中爲鹿盧，下棺以繂繞。天子六繂四碑，諸侯四繂二碑，士二繂無碑。’又《釋名》云：‘碑，被也，葬時所設，臣子追述君父之功，以書其上。’徐曰：劉熙言起於懸棺之碑者，蓋今神道碑也。《初學記》：碑，悲也，所以悲往事。今人墓隧宮室之事，通謂之碑矣。”

劉寶楠《漢石例》卷一《墓碑例·釋碑例》引《金石例》而辨之云：“案今本《說文》無‘紀功德’三字，不知《韻會》所據何本。碑字從石，見《儀禮》、《禮記》，不得云秦制。但經傳所云，碑在宮廟則以石，下棺則以木，此爲異耳，其名碑則一也。紀功德亦以石，但不名碑，故《史記·封禪書》引《管子》、《秦始皇本紀》並云刻石，不言立碑。《淮南子》盧敖見若士遯逃乎碑，髙誘注：‘匿於碑陰。’此見於西漢人書也。然則墓用石名碑，與刻石紀功德名碑，皆始於漢。而《文心雕龍》謂‘碑者埤也，上古帝皇，紀號封禪，樹石埤嶽，故曰碑也。周穆王紀跡於弇山之石，亦古碑之意’。此謂碑名肇自上古，其說恐非。”按：徐鍇《說文繫傳》所據《說文》仍有“紀功德”三字。

是則宮室之碑所以識日影，而宗廟則以繫牲也。秦、漢以來，始謂刻石曰碑，其蓋始於李斯嶧山之刻耳。

【疏證】 《金石例》卷一《碑碣之始》：“《事祖廣記》云：《管子》曰無懷氏封泰山，刻石記功。秦、漢以來，始謂刻石曰碑。蓋因喪禮豐碑之制也。刻石當以無懷爲始，而名碑，自秦、漢也。”章太炎《國故論衡·正齎送》：“秦始皇太山諸刻，猶不稱碑。”張舜徽《愛晚廬隨筆·藝苑叢話》“秦統一天下後之刻石”條：“刻碑之興，當在漢季。自漢以上，皆但謂之刻石。《史記·秦始皇本紀》載廿八年始皇東巡，上嶧山、泰山、之罘、琅琊、碣石，以至會稽，皆言刻石頌秦功德。今石虽多不存，然泰山廿九字墨本猶爲世珍。嶧山及會稽有後人摹本，可見其概。《史記》所載，但名刻石，不稱爲碑，固明甚。”又同書《碑之本義》條：“碑字見於載籍最早者，莫先於《儀禮》。”“周人設碑，本有數用：廟門之碑，用石，以麗牲，以測日景；墓所之碑，用木，以引繩下棺。是古之所謂碑，本非刻辭之具明矣。”

姚鼐《古文辭類篹序》：“碑志類者，其體本於《詩》，歌功頌德，其用施於金石。周之時有石鼓刻文，秦刻石於巡狩所經過，漢人做碑文又加以序。序之體，蓋秦刻琅琊具之矣。茅順甫譏韓文公碑序異史遷，此非知言。金石之文，自與史家異體，如文公作文，豈必以效司馬氏爲工耶？志者，識也。或立石墓上，或埋之壙中，古人皆曰志。爲之銘者，所以識之之辭也。然恐人觀之不詳，故又爲序。世或以石立墓上，曰碑、曰表；埋，乃曰志。及分志、銘二之，獨呼前序曰志者，皆失其義。蓋自歐陽公不能辨矣。”

劉師培《文心雕龍講錄》二《誄碑篇口義》：“古者豎石廟庭之中央謂之碑，所以麗牲，或識日景、引陰陽也。其材，宮廟以石，窆用木。三代以上銘皆勒於銅器，刻石者甚少。石鼓之時代爲姬周抑爲宇文周，聚訟迄未能決。故三代有無刻石，尚屬疑問。然則豎石蓋爲碑之本義，刻銘則其後起義也。樹碑之風，漢始盛行，而東都尤甚。惟乃刻石之總名，而非文體之專稱。自其體制言，則直立中央四無依據者謂之碑，在門上者謂之闕，埋於土中者謂之墓志，在土中或出土甚低者謂之碣。自其功用言，則有墓碑，有祠堂碑，有神廟碑，有雜碑，有紀功碑。自其文體言，則有銘，有頌，有敘，有記，有誄，有詩，有銘後附以亂者；有有韻者，有無韻者。蓋凡刻石，皆可謂之碑，而非文章之一體，與銘箴頌贊之類不同。準是以言，則蔡邕石經及孔廟之官文書，雖非文章，而既刻於石，亦得稱碑。惟以銘體居十之六七，故漢人或統稱碑銘，碑謂刻石，銘則文體也。後世或以序文爲碑，有韻之文爲銘；或以有韻之文爲碑銘，無韻或四六之文爲碑，皆不知碑爲刻石之義也。”

蕭梁《文選》載郭有道等墓碑，而王簡栖《頭陀寺碑》亦廁其間。

【疏證】 此句言《文選》碑文一體而有兩類，一爲墓道之碑，一爲祠廟之碑。

《文選》卷五八載蔡邕《郭有道碑文》、《陳太丘碑文》，王儉《褚淵碑文》；《文選》卷五九載王簡栖《頭陀寺碑文》、沈約《齊故安陸昭王碑文》、任昉《劉先生夫人墓志銘》。

趙翼《陔餘叢考》卷三二《碑表》：“古碑之傳於世者，漢有楊震碑，首題‘太尉楊公神道碑銘’。又蔡邕作郭有道、陳太丘墓碑文，載在《文選》。《後漢書》：崔寔卒，袁隗爲之樹碑頌德。故劉勰謂：‘東漢以來，碑碣雲起。’吳曾《能改齋漫錄》亦謂碑文始自東漢。而朱竹垞又引漢元初五年謁者景君始有墓表，其崇四尺，圭首方趺，其文由左而右。按表即碑之類，則西漢已有碑制。究而論之，要當以孔子題延陵吳季子‘十字碑’爲始。或有疑季子碑爲後人偽託者，唐李陽冰初工嶧山篆，後見此碑，遂變化開合，如龍如虎，則非後人所能造可知也。自此以後，則嶧山、之罘、碣石等，雖非塚墓，亦仿之以紀功德矣。”

《文心雕龍講錄》二《誄碑篇》：“王簡栖《頭陀寺碑文》。此篇亦於六朝爲上乘文字。自裴松之奏禁立碑，墓碑因之減少；而以佛教盛行，廟碑於時增多。此類文章亦有定格，不能摹仿漢碑。蓋漢碑鎔鑄經誥，不引雜書，廟碑崇仰佛陀，須宗內典”。“此篇行文雋妙，說理明晰；敘事細密，句句妥適。蓋佛典人人能用，而有雋妙不雋妙之分；敘事人人優爲，而有密與不密之判；用佛典而能雋妙，敘事密而能妥帖，此其所以難能可貴也。”

瞿兌之《駢文概論》四《魏晉文與陸機》：“至於一篇之中，純乎以駢文立格者，卻自蔡邕爲始。”且舉《郭有道碑》爲例，云：“像這種淵雅、肅穆、典重、茂密的風度，是東漢人的特長，而蔡氏的碑板中尤能表現無遺。自此以後，由魏、晉以至初唐，凡是廟堂文學，大概無不追蹤此派。”

至《唐文粹》、《宋文鑑》，則凡祠廟等碑與神道墓碑，各爲一類。今故亦依其例云。

【疏證】 《唐文粹》卷五〇《碑一》爲嶽瀆祠廟之碑，如《后土神祠碑》、《西嶽太華山碑》、《北嶽恒山碑》、《南海神廟碑》、《黄陵廟碑》；卷五一《碑二》爲聖帝、先聖、大儒之碑，如《虞帝廟碑》、《處州孔子廟碑》、《文中子碑》等；卷五二《碑三》爲神廟之碑，如《嵩山啟母廟碑》、《少室山少姨廟碑》；卷五三《碑四》爲髙士、義士、忠烈、忠臣、純臣、烈女之碑，如《漢髙士嚴君釣臺碑》、《許由先生廟碣》、《梁髙士碣》；卷五四《碑五》有古跡、土風、遺愛之碑，如《禹穴碑》、《麟臺碑》、《長沙土風碑》、《唐淮南節度使崔公頌德碑》；卷五五上《碑六》爲貞義、姦雄、英傑之碑，如《溧陽瀨水貞義女碑》、《項籍碑》、《諸葛武侯廟碑》；卷五五下《碑七》爲妃主之碑，如《唐和麗妃神道碑》、《唐鄎國長公主神道碑》；卷五六《碑八》爲宰輔之碑，如《唐中書令梁國公姚崇神道碑》；卷五七《碑九》爲使相、節制之碑，如《唐太尉中書令西平王李晟神道碑》、《唐四鎮北庭行營節度使扶風郡王馬璘神道碑》；卷五八《碑十》爲庶官、牧守之碑，如《唐刑部尚書致仕白居易神道碑》、《唐常州刺史獨孤及神道碑》；卷五九《碑十一》爲紀功之碑，如《受降城碑》、《平淮碑》、《平淮西碑》；卷六〇《碑十二》爲家廟碑，如《唐西川節度副大使中書令南康郡王韋公先廟碑》、《唐丞相司空燕國公先廟碑》。卷六一至六五，爲釋道類碑刻。

《宋文鑑》卷七六、七七《碑文》卷，錄范仲淹《唐狄梁公碑文》、蘇軾《表忠觀碑文》等。卷一四六、一四七、一四八《神道碑銘》卷，錄歐陽修《晏元獻公神道碑銘》、蘇軾《富鄭公神道碑銘》、《趙清獻公神道碑銘》等。

《文體明辨·碑文》序題云：“後漢以來，作者漸盛，故有山川之碑，有城池之碑，有宮室之碑，有橋道之碑，有壇井之碑，有神道之碑，有家廟之碑，有古跡之碑，有風土之碑，有災祥之碑，有功德之碑，有墓道之碑，有寺觀之碑，有託物之碑。”


〔附錄〕


孫何《碑解》：“碑非文章之名也，蓋後假以載其銘耳。銘之不能盡者，復前之以序，而編錄者通謂之文，斯失矣。陸機曰：‘碑披文而相質。’則本末無據焉。銘之所始，蓋始於論譔祖考，稱述器用，因其鐫刻，而垂乎鑒誡也。銘之於嘉量者，曰量銘，斯可也，謂其文爲量，不可也；銘之於景鐘者，曰鐘銘，斯可也，謂其文爲鐘，不可也；銘之於廟鼎者，曰鼎銘，斯可也，謂其文爲鼎，不可也。古者盤、盂、几、杖皆有銘，就而稱之曰盤銘、盂銘、几銘、杖銘，則庶幾乎正，若指其文曰盤、曰盂、曰几、曰杖，則三尺童子皆將笑之。今人之爲碑，亦由是矣。天下皆踵乎失，故衆不知其非也。蔡邕有《黄鉞銘》，不謂其文爲黄鉞也。崔瑗有《坐右銘》，不謂其文爲坐右也。《檀弓》曰：‘公室視豐碑，三家視桓楹。’釋者曰：‘豐碑，斵大木爲之；桓楹者，形如大楹，謂之桓植。’《喪·大記》曰：‘君葬四綍二碑，大夫葬二綍二碑。’又曰：‘凡封用綍，去碑。’釋者曰：‘碑，桓楹也，樹之於壙之前後，以紼繞之，間之轆轤輓棺，而下之用綍。去碑者，縱下之時也。’《祭義》曰：‘祭之日，君牽牲，既入廟門，麗於碑。’釋者曰：‘麗，繫也。謂牽牲入廟，繋著中庭碑也。或曰以紖貫碑中也。’《聘禮》曰：‘賓自碑內聽命。’又曰：‘東西北上碑南。’釋者曰：‘官必有碑，所以識日影，引隂陽也。’考是四說，則古之所謂碑者，乃葬祭饗聘之際所值一大木耳，而其字從石者，將取其堅且久乎。然未聞勒銘於上者也。今喪葬令其螭首龜趺洎丈尺品秩之制，又易之以石者，後儒增耳。堯、舜、夏、商、周之盛，六經所載，皆無刻石之事。《管子》稱無懷氏封泰山刻石紀功者，出自寓言，不足傳信。又世稱周宣王蒐於岐陽，命從臣刻石，今謂之石鼓，或曰獵碣；洎延陵墓表，俚俗目爲夫子十字碑者，其事皆不經見。吾無取焉。司馬遷著《始皇本紀》，著其登嶧山、上會稽甚詳。止言刻石頌德，或曰立石紀頌，亦無勒碑之說。今或謂之嶧山碑者，乃野人之言耳。漢班固有泗水亭長碑文，蔡邕有郭有道、陳太丘碑文，其文皆有序冠篇末，則亂之以銘，未嘗斥碑之材而爲文章之名也。彼士衡未知何從而得之。由魏而下，迄乎李唐，立碑者不可勝數，大抵皆約班、蔡而爲者也。雖失聖人述作之意，然猶髣髴乎古。迨李翺爲髙愍女碑，羅隱爲三叔碑、梅先生碑，則所謂序與銘，皆混而不分。集列其目，亦不復曰文。考其實，又未嘗勒之於石。是直以繞紼麗牲之具而名其文，戾孰甚焉！復古之士，不當如此。貽誤千載，職機之由。今之人爲文揄揚前哲，謂之贊可也；警策官守，謂之箴可也；鍼砭史闕，謂之論可也；辨析政事，謂之議可也；祼獻宗廟，謂之頌可也；陶冶情性，謂之歌詩可也，何必區區於不經之題，而專以碑爲也！設若依違時尚，不欲全咈乎譊譊者，則如班、蔡之作存序與銘，通謂之文，亦其次也。夫子曰：‘必也正名乎！’又曰：‘名不正則言不順。’君子之於名，不可斯須而不正也。況歷代之誤，終身之惑，可不革乎！”（《宋文鑑》卷一二五）


按：章學誠《駮孫何碑解》云：孫何“反覆辨達，尤以正名爲言順之要，是何之論篤矣。雖然，古人文字，初無定體，假借爲名，亦有其倫”。“策乃竹木之屬，載書於上，亦非文章名也”。“羽檄露板，皆簡書制度，亦非文章名也。文人撰著，不聞別器與文，異其稱謂，又何執於碑乎？”（倉修良《文史通義新編》外篇一）劉師培《論文雜記》：“碑者，古人記功之文也。自無懷氏刻石泰山，爲立碑記功之始；而《穆天子傳》亦言穆王紀跡於弇山，則碑體亦始於五帝矣。”


墓碑 墓碣 墓表 墓志 墓記 埋銘唐順之《稗編》卷七五《文章辨體序題》，總題曰“墓文”。張相《古今文綜評文》：“墓石之文，約爲兩事：刻諸墓上，刻諸壙中是也。曰碑，曰碣，曰表，刻諸墓上；曰墓志銘，納諸壙中。而姚惜抱氏謂古人皆曰志，世人以立石墓上曰碑曰表，埋乃曰志者，爲失其義。充其語恉，將使志銘髙立，碑表埋幽，不亦緄乎？古誼單證，未敢從同。間嘗兼籀眾說，墓志自爲一事，碑、碣與表，事或相通”。“綜而述之，碑、碣、表、志，式備於漢，且其爲文，均得曰銘。斯則惜抱之說是也。”


按《檀弓》曰：“季康子之母死，公肩假曰：‘公室視豐碑。’”注云：“豐碑，以木爲之，形如石碑，樹於槨前後，穿中爲鹿盧，繞之繂，用以下棺。”

【疏證】 《禮記·檀弓下》：“季康子之母死，公輸若方小，斂，般請以機封，將從之，公肩假曰：‘不可。夫魯有初，公室視豐碑。’”鄭玄注：“言視者，時僭天子也。豐碑，斲大木爲之，形如石碑，於椁前後四角樹之，穿中於間爲鹿盧，下棺以繂繞，天子六繂四碑，前後各重鹿盧也。”（《禮記注疏》卷一〇）

《事祖廣記》曰：“古者葬有豐碑以窆。秦、漢以來，死有功業，則刻於上，稍改用石。晉、宋間始稱神道碑，蓋地理家以東南爲神道，碑立其地而名曰耳。”

【疏證】 潘昂霄《金石例》卷一：“《事祖廣記》云：‘古之葬有豐碑以窆，秦、漢以來，死有功業，生有德政者，皆碑之。稍改用石，因總謂之碑。晉、宋之世，始又有神道碑，天子及諸侯皆有之。’其刻文止曰某帝，或某官。神道之碑，今世尚有宋文帝神道碑墨本也。其初由立之於葬兆之東南，地理家言以東南爲神道，故以名碑爾。案後漢中山簡王薨，詔爲之修冢塋，開神道。注云墓前開道，建石柱以爲標，謂之神道。是則神道之名，在漢已有之也。晉、宋之後，易以碑刻云。”

徐師曾《文體明辨·墓碑文》序題云：“按古者葬有豐碑，以木爲之，樹於槨之前後，穿其中爲鹿盧而貫繂以窆者也。《檀弓》所載‘公室視豐碑’是已。漢以來始刻死者功業於其上，稍改用石，則劉勰所謂‘自廟而徂墳’者也。晉、宋間始稱神道碑，蓋堪輿家以東南爲神道，碑立其地，因名焉。唐碑制，龜趺螭首，五品以上官用之。而近世髙廣各有等差，則制之密也。蓋葬者既爲志以藏諸幽，又爲碑碣表以揭於外，皆孝子孫不忍蔽先德之心也。”

趙翼《陔餘叢考》卷三二《神道》：“吳曾《能改齋漫錄》謂：墓路稱神道，自漢已然。而引《襄陽耆舊傳》光武立蘇嶺祠，刻二石鹿夾神道，又《楊震碑》首題‘太尉楊公神道碑銘’爲證。張淏（《雲谷雜記》）又引《漢書·髙惠文功臣表》云戚國侯李信成，坐爲太常丞相侵神道爲隸臣，又《霍光傳》光夫人侈大其塋制，起二幽闕，築神道，謂此二事又在前。是神道蓋起於西漢也。”

墓碣，近世五品以下所用，文與碑同。

【疏證】 《唐語林》卷八：“墓前碑碣，未詳所起。案《儀禮》：‘廟中有碑，所以繫牲，並視日景。’《禮記》云：‘公室視豐碑，三家視桓楹。’豐碑、桓楹，天子、諸侯葬時下棺之柱，其上有孔，以穿繂索，懸棺而下，取其安審，事畢即閉壙中。臣子或書君父勳閥於碑上，後又立之於隧口，故謂之‘神道碑’，言神靈之道也。古碑上往往有孔，是貫繂之遺象。前漢碑甚少；後漢蔡邕、崔瑗之徒，多爲人立碑；魏、晉之後，其流浸盛。碣，亦碑之類也。《周禮》：‘凡金玉錫石，楬而璽之。’注云：‘楬，如今題署物。’《漢書》云：‘瘞寺前，楬著其姓名。’注云：‘楬，椓杙也。椓杙於瘞處而書死者之姓名。楬音揭。’然則物有標牓，皆謂之‘楬’。郭景純《江賦》云：‘峨眉爲泉揚之楬。’又變爲‘碣’。《說文》云：‘碣，特立石也。’據此則從木、從石兩體皆通。隋之制：五品以上立碑，螭首龜趺，上不得過四尺，載在《喪葬令》。近代碑碣稍衆，有力之家多輦金帛以祈作者。雖人子罔極之心，順情虛飾，遂成風俗。蔡邕云：‘吾爲人作碑多矣，唯《郭有道》無愧詞。’隋文帝子齊王攸薨，僚佐請立碑，帝曰：‘欲求名，一卷史書足矣；若不能，徒爲後人作鎮石耳。’誠哉是言！石碑皆有圓空。蓋碑者，悲也，本墟墓間物。每一墓有四焉。初葬，穿繩於孔以下棺，乃古懸窆之禮。《禮》曰：‘公室視豐碑，三家視桓楹。’人因就紀其德，由是遂有碑表。數十年前，時有樹德政碑，亦製圓空，不知根本，甚矣。後有悟之者，遂改焉。”

黄宗羲《金石要例·神道碑例》：“柳州《葬令》曰：‘凡五品以上爲碑，龜趺螭首，降五品爲碣，方趺圆首。’此碑、碣之分。是凡言碑者，即神道碑也。後世則碣亦謂之碑矣。”

柳州《葬令》指柳宗元《唐故兵部郎中楊君墓碣》所引之《葬令》。

劉寶楠《漢石例》卷一《墓碑例·釋碣例》：“许君宗寅曰：‘《周禮·秋官》：“職金楬而璽之。”注：“今時之書，有所表識，謂之楬櫫。”又《蜡氏》：“有死於道路者，令埋而置楬。”《漢書·酷吏傳》：“瘗寺門桓東，楬著其姓名。”顏師古注：“楬，杙也，椓杙於葬處，而書死者姓名也。”《說文》：“楬，楬櫫也。”《春秋》傳曰：“楬而書之。”《廣雅》：“楬櫫，杙也。”《廣韻》：“楬櫫，有所表識也。”楬櫫，漢人語，其字本從木，後人以石爲之，因通用碣。’案許說是也。碣用木者，亦古碑用木之證。”

《文體明辨·墓碣文》序題云：“按潘尼作《潘黃門碣》，則碣之作自晉始也。唐碣制，方趺圓首，五品以下官用之，而近世復有髙廣之等，則其制益密矣。古者碑之與碣，本相通用，後世乃以官階之故，而別其名，其實無大異也。其爲文與碑相類，而有銘無銘，惟人所爲，故其題有曰碣銘，有曰碣，有曰碣頌並序，皆碣體也。”

墓表，則有官無官皆可，其辭則敘學行德履。

【疏證】 《金石要例·墓表例》：“墓表，表其人之大略，可以傳世者，不必細詳行事，如唐文通先生、宋明道先生之表是也。今制，三品以上神道碑，四品以下墓表。銘藏於幽室，人不可見；碑表施於墓上，以之示人。雖碑表之名不同，其實一也。自有墓表，更無墓碣。則墓表之制，方趺圓首可知矣，故與碑分品級。”

《漢石例》卷一《墓碑例·釋表例》：“《說文》：‘表，上衣也，從衣從毛，古者衣裘，以毛爲表。’表本裘表之名，其後衣之有表者皆名表。於是旌表亦名表，而墓石亦所以表揚功德，故亦名表。（《釋名》：‘下言於上曰表。思之於內，表施於外也。’亦取表著之意。）”

《文體明辨·墓表》序題云：“按墓表自東漢始，安帝元初元年立《謁者景君墓表》，厥後因之。其文體與碑碣同，有官無官皆可用，非若碑碣之有等級限制也。以其樹於神道，故又稱神道表。”“又取阡表、殯表、靈表”，“蓋阡，墓道也；殯者，未葬之稱；靈者，始死之稱；自靈而殯，自殯而墓，自墓而阡也。”

全祖望《鮚埼亭集外編》卷三五《跋魏受命表》：“盤洲曰：‘所謂表者，蓋表揭其事，非表奏也。’予謂是即石表之表，與碑碣名異而實同。然帝王家著作多用碑，其用表者祇此。近人不知古金石之例，竟以碑、表分差等，誤矣。”

章太炎《國故論衡·正齎送》：“自漢以降，碑、表二名轉相亂，及今無有知神道爲廟制者。守文不綜其實，因以盲瞽。”

劉師培《文心雕龍講錄》二《誄碑篇口義》：“至於墓表之名，漢人間亦用之，但就華表之石而名，體與墓碑無別。唐代以有銘者爲碑，無銘者爲墓表；後世又以大官稱神道碑，小官稱墓表。此皆近代不通之制度，實則漢人之墓表皆有韻，亦無官秩大小之別也。”

墓志，則直述世系、歲月、名字、爵里，用防陵谷遷改。

【疏證】 程大昌《演繁露》卷一〇《神道碑》：“裴子野葬湘東王爲墓志銘，陳於藏內。邵陵王又立墓志，堙於羨道。道列志，自此始。”

《文體明辨·墓志銘》序題云：“志者，記也；銘者，名也。古之人有德善功烈可名於世，歿則後人爲之鑄器以銘，而俾傳於無窮，若《蔡中郎集》所載《朱公叔（名穆）鼎銘》是已。至漢，杜子夏始勒文埋墓側，遂有墓志，後人因之。蓋於葬時述其人世系、名字、爵里、行治、壽年、卒葬年月，與其子孫之大略，勒石加蓋，埋於壙前三尺之地，以爲異時陵谷變遷之防，而謂之志銘；其用意深遠，而於古意無害也。”又云：“至論其題，則有曰‘墓志銘’，有志有銘者是也；曰‘墓志銘並序’，有志有銘而又先有序者是也。然云‘志銘’而或有志無銘，或有銘無志者，則別體也。曰墓志，則有志而無銘；曰墓銘，則有銘而無志。然亦有單云志而卻有銘，單云銘而卻有志者，有題云志而卻是銘，題云銘而卻是志者，皆別體也。”又云：“其未葬而權厝者，曰權厝志，曰志某；殯後葬而再志者曰續志，曰後志；歿於他所而歸葬者曰歸祔志，葬於他所而後遷者曰遷祔志，刻於蓋者曰蓋石文，刻於磚者曰墓磚記，曰墓磚銘，書於木版者曰墳版文，曰墓版文，又有曰葬志，曰志文，曰墳記，曰壙志，曰壙銘，曰槨銘，曰埋銘。其在釋氏，則有曰塔銘，曰塔記。凡二十題，或有志無志，或有銘無銘，皆志銘之別題也。”

《漢石例》卷一《墓碑例·釋銘例》：“《說文》：‘名，自命也，從口夕，夕者，冥也，冥不相見，故以口自名。’段氏玉裁注曰：‘《祭統》曰：“銘者，自名也。”此許所本。《周禮》小祝，故書作銘，今書或作名。《士喪禮》，古文作銘，今文皆爲名。許君於金部不錄銘字，從《周官》今書、《禮》今文也。許意凡經傳，銘字皆當作名。鄭君注經，乃釋銘爲刻。劉熙乃云：“銘，名也，記名其功也。”呂忱乃云：“銘，題勒也。”不用許說。’”

梁玉繩《志銘廣例》卷一《志銘解》：“墓石之文，分言之，則前序爲志，韻語爲銘；通言之，則志即是銘，銘即是志。”

《宋文鑑》卷一四四《墓志》卷，所收則爲“墓志銘”。

王士禛《池北偶談》卷一七《墓志》：“墓志之始，《事祖廣記》引《炙轂子》以爲始於王戎、馮鑑。《續事始》以爲起於西漢杜子春。高承《事物紀原》以爲始於比干。《槎上老舌》引‘孔子之喪，公西赤志之，子張之喪，公明儀志之’之語。予按《擅弓》孔子之喪云云，蓋職志之志，猶今之主喪云爾，改志作誌，不可也。《封氏聞見記》青州古冢有石刻銘云‘青州世子東海女郎’，賈昊以爲東海王越女，嫁苟晞子。又東都殖業坊王戎墓，有銘曰‘晉司徒尚書令安豐侯王君銘’凡數百字。又魏侍中繆襲葬父母墓下題版文。則魏、晉以來例有之矣。”

按：《陔餘叢考》卷三二《墓志銘》引《池北偶談》此條，按云：“然《南史》齊武帝裴皇后薨，時議欲立石志，王儉曰：‘石志不出《禮經》，起自宋元嘉中，顏延之爲王球石志，素族無銘策，故以紀行。自爾以來，共相祖襲。今儲妃之重，既有哀策，不煩石志。’此則墓志起於元嘉中之明據也。（宋建平王宏薨，宋孝武帝自爲墓志銘。）司馬溫公亦謂南朝始有銘志埋墓之事。然賈昌辨識‘東海王越之女’一事，亦見《南史》，則晉已有墓志之例。又《宋書·何承天傳》：文帝開玄武湖，遇大塚，得一銅斗。帝以問羣臣，承天曰：‘此新莽時威斗，三公亡，皆賜之葬。時三公居江左者惟甄邯，此必邯墓也。’俄而塚內更得一石，銘曰：‘大司徒甄邯之墓。’又張華《博物志》載，西漢南宮殿內有醇儒王史威長葬銘，曰：‘明明哲士，知存知亡。崇隴原野，非寧非康。不封不樹，作靈垂光。厥銘何依，王史威長。’（亦見《學齋佔畢》。）則西漢時已有墓銘也。《金史·蔡珪傳》：金海陵王欲展都城，有兩燕王墓，舊在東城外，今在所展之內，命改葬於城外。此兩墓，俗傳燕王及太子丹之葬也。及啟壙，其東墓之柩端題曰‘燕靈王舊’。‘舊’即古‘柩’字，通用。乃漢髙祖子劉建也。其西墓蓋燕康王劉嘉之葬也。珪作《兩燕王辨》甚詳。此又西漢題識於柩之法。不特此也，《莊子》云衛靈公卜葬於沙丘，掘之得石槨，有銘曰：‘不憑其子。’靈公乃奪而埋之。則春秋以前已有銘於墓中者矣。由此數事以觀，則墓銘之來已久。而王儉謂始自宋元嘉中顏延之，此又何說？竊意古來銘墓，但書姓名官位，間或銘數語於其上，而撰文敘事，臚述生平，則起於顏延之耳。”

《國故論衡·正齎送》：“墓志始作自王莽大司徒甄邯，（見《南史·何承天傳》。）
 亦有題署無文辭。及張氏《穿中記》，文稍縟矣。後生作者，杯酒之愛，自謂久要，百年之化，悲其夭枉，於情爲失衷，於事爲失順。淫溢不節，權厝亦爲之志。作志之情，本以陵谷變遷，慮及久遠。權厝者數年之事，當躬自發掘之，於是作志，又違其本情矣。若斯之倫，悉當約省盈辭，裁奪虛作。墨翟、楊王孫之事，雖不可作，要之慎終追遠，貫其樸質者也。”

埋銘、墓記，則墓志異名。

【疏證】 《明文衡》卷五六《文章辨體序題》錄此句作“埋銘、墓記，與墓志同，而墓記則無銘辭耳”。埋銘始見於宋。司馬光曾爲蘇軾之母程氏撰《埋銘》，蘇軾則自稱“平生不爲人撰行狀、埋銘、墓碑”。見蘇軾《辭免撰趙瞻神道碑狀》。《唐文粹》、《宋文鑑》皆無此一體。張相《古今文綜評文》：“銘者，自名也，稱揚其先祖之美，而明著之後世也。《蔡中郎集》揭載此體，玩其文意，殆墓碑之別體。”墓記蓋亦始見於宋人集部。宋庠《元憲集》卷三四並收《墓志銘》、《墓記》與《祭文》。《墓記》三篇：《宗室內園使忠州刺史殤子故右班殿直墓記》、《宗室內園使貴州刺史殤子墓記》、《宗室懷州刺史殤女墓記》。王珪《華陽集》（卷六〇）
 亦然。

王若虛《文辨》：“今人作墓銘，必繫以韻語，意謂敘事爲志，而繫之者爲銘也。然古人初不拘此。退之作張圓、張孝權銘，皆止用散語以志，而終之曰‘是爲銘’。其銘乳母亦云‘刻其語於石，納諸墓爲銘’。蓋祗此爲銘，而不必有所繫也。”

梁章鉅《浪跡叢談》卷九《碑志異文》：“昌黎作《王仲舒碑》，又作《志》；作《劉統軍志》，又作《碑》。東坡作《司馬公行狀》，又作《碑》。其事雖同，而文詞句律乃無一字相似者。蔡中郎爲陳太丘、胡廣作碑，及爲二公作詞銘，同者乃十七八。”

全祖望《鮚埼亭集外編》卷四六《奉答謝石林侍御論碑版故事帖子》：“《會典》：‘五品以上用碑，五品以下用碣，庶人只用壙銘。’即柳州所引《唐令》也。然以今之官制考之，正難以一例拘。內官則京卿而外，翰詹之講、讀、諭、洗，新升五品之科道，用碑宜也；部郎及內閣侍讀諸官其可乎？外官在僉事以上，用碑宜也；府貳、州牧諸官其可乎？至右班則非總兵以上，亦難用碑。蓋唐、宋時，官至五品甚難，與今日稍不同。柳州爲楊郎中作墓碣，謂郎中於品第五，以其秩不克偕，故降從碣。然則古人於此原有裁量，不肯紊也。自明以來，不論秩而論望，故如郎中之秩不爲卑，而望甚淺，是又當斟酌而用之。穆堂詹事謂今雖開府以上，苟非有詔賜碑，皆不得稱碑，但可曰墓表耳。故其應陽城相公家之請，但曰墓表。此未嘗詳考《會典》而遽爲之說者也。《會典》固有賜碑之禮，但止爲重臣而設，此自唐、宋以來皆然，若五品以上之用碑者，不必俱邀君賜也。”“若五品以上之用碑者，則特以其官應立碑，即無恤典亦得立之。歷考唐、宋以至今所同也。至於墓表，則碑碣所通用。墓碣稱表，柳州爲其父侍御府君及陸給事是也。墓碑稱表，歐公爲其父崇公是也。徐師魯謂碑碣有尊卑，而表無之，蓋碑碣之變稱，是矣。而潘蒼崖謂碑髙不過丈二，碣髙止四尺，表之髙與碣同，是竟以表爲碣。而黃梨洲祖其說，雖本之《家禮》，然實非也。考之漢人之制，士庶皆得用碑。自唐以後則截然，獨香山爲長城縣崔令，遺山爲費縣郭令皆作碑，此其僭，不可訓。至元人，則其誤用益多矣。碑碣之變稱，考之漢人文字，有曰神道闕銘、曰墓闕銘、曰墓石柱文、曰墓幢記、曰塚闕銘、曰穿中柱文、曰殯表、曰靈表、曰神誥、曰哀贊、曰哀頌、曰哀辭，皆《金石例》所未備也。”

按：《鮚埼亭集》卷六至卷二四“碑銘”卷，於神道碑、銘外，有神道表、墓柱銘、墓幢文、墳版文、墓版文、些詞、哀辭、窆石志、窆石文、窆石銘、穿中柱文、墓碣銘、墓表、墓石表、墓石志、神道碑側記、壙志銘、埋銘、碑陰、誄、志。又其書《外編》卷四至卷八“碑銘”卷，復有阡表、窆域志銘、墓石蓋文、墳銘、神道闕銘、塋域志、塚闕文、神道闕銘、墓幢銘、墓碣、墓碣銘、墓表銘、石槨銘、權厝志、神誥、壙銘等。蓋皆碑銘之變稱。

《陔餘叢考》卷三二《碑表志銘之別》：“曾子固文集有云：‘碑表立於墓上，志銘則埋壙中。’此志銘與碑表之異制也。諸書所載，如庾子山作《崔公神道碑銘》所謂‘思傳舊德，宜勒黃金之碑’，楊盈川作《建昌王公碑銘》所謂‘丘陵標榜，式建豐碑’，此碑之立於墓上者也。賈昊所辨東海女郎及甄邯諸事，皆從開塚而見。又《神僧傳》，寶志公歿，梁武帝命陸倕制銘於塚內。司馬溫公志呂誨，云‘誨將死，囑爲其埋文志’。張仲倩云：‘撰次所聞，納諸壙。’志銘之藏於墓中者也。故碑表有作於葬後者，《王荊公集》中馬正惠葬於天禧，而碑立於嘉祐；賈魏公碑亦立於既葬之明年。而墓志之作，必於葬前。溫公銘其兄周卿及昭遠，皆云以葬日近，不暇請於他人，而自爲銘，以葬時所用也。惟宋景濂作《常開平神道碑銘》亦云序而銘諸幽，殊不可解。神道碑無納壙之例，惟《南史》裴子野卒，宋湘東王作墓志銘藏於壙內，邵陵王又作墓志列於羨道。羨道列志自此始。又范傳正作《李白新墓銘》，刻二石，一置壙中，一表道上。景濂或仿此歟？（溫公謂碑猶立於墓道，人得見之。志藏於壙中，非開發孰從而睹之？謂志銘可不用也。費袞則引韓魏公四代祖葬博野，子孫避地，遂忘所在。公既貴，始尋求，命其子祭而開壙，各得志銘然後信。則志銘之設，亦孝子慈孫之深意，未可盡非也。）
 《湧幢小品》云：‘劉宋時，裴松之以世立私碑，有乖事實，上言以爲立碑者宜言上，爲朝議所許，然後得立，庶可防遏無徵，顯章茂實。由是普斷遵行。（見《南史·裴松之傳》。）
 至隋、唐，凡立碑者，皆奏請。及五代而弛，今且彌布天下矣。’又朱竹垞云：‘古葬令，五品以上立碑，降五品立碣，此歸制之宜審者也。（按此本隋制，五品以上立碑，螭首龜趺，上不得過四尺，載在《喪葬令》。）
 碑有序有銘，謂之碑文可也，碑銘可也，而直謂之碑則非也。’孫何曰（略。详前碑體注引《碑解》。）
 《癸辛雜識》引趙松雪云：‘北方多唐以前古塚，所謂墓志者，皆在墓中，正方而上有蓋，蓋豐下殺上，上書某朝某官某人墓志，此所謂書蓋也。後立碑於墓，其篆額應止謂之額，今訛爲蓋，非也。’此題額之宜審者也。又夫婦合葬墓志，近代如王遵岩、王弇州集中皆書曰‘某君暨配某氏合葬墓志’，識者非之，以爲古人合葬，題不書婦，今曰‘暨配某’者，空同以後不典之詞也。而考唐、宋書法，則並無‘合葬’二字，但云“某君墓志”而已。其妻之祔，則於志中見之。此書法之宜審者也。”

古今作者，惟昌黎最髙。行文敘事，面目首尾，不再蹈襲。凡碑碣，表於外者，文則稍詳；志銘，埋於壙者，文則嚴謹。其書法，則惟書其學行大節；小善寸長，則皆弗錄。

【疏證】 此節自盧摯《文章宗旨》，原云：“碑文，惟韓公最髙。每碑行文，言人人殊，面目首尾，各有所自，決不可再行蹈襲。神道碑揭於外，行文稍可加詳。埋文壙記，最宜謹嚴。銘字從金，喻如金玉，一字不可泛用。善爲銘者，宜如古詩雅頌之作。行實之作，當取其人平生忠孝大節，其餘小善寸長，書法宜略。爲人立言作傳之法亦然。”（見陶宗儀《輟耕録》卷九）


按：碑文高手，昌黎之前有蔡邕。《文心雕龍·誄碑篇》云：“自後漢以來，碑碣雲起。才鋒所斷，莫髙蔡邕。觀楊賜之碑，骨鯁訓典；陳、郭二文，詞無擇言。周乎衆碑，莫非清允。其敘事也該而要，其綴采也雅而澤，清詞轉而不窮，巧義出而卓立。察其爲才，自然而至。”劉師培《文心雕龍講錄》二《誄碑篇釋要》云：“此段推崇蔡中郎之碑文爲第一，蓋非一人之私言，實千古之定論也。試以伯喈之文與普通漢碑比較，一則詞調變化甚多，篇篇可誦，非普通漢碑之功候所能及；二則有韻之文易致散漫，而伯喈能作出和雅之音節。‘清詞轉而不窮’，此皆其出類拔萃處。伯喈碑文既可空前絕後。”黃侃《中國文學概談》：“議碑則以蔡邕爲主，其後范蔚宗以碑爲史，韓退之以史爲碑，蓋范受蔡之碑版影響也。”又孫德謙《六朝麗指》：“碑志之文，自蔡中郎後，皆逐節敷寫，至有唐以降，乃易其體。若六朝則猶守中郎矩矱，王仲寶、沈休文外，以庾子山爲最長。”

王之績《鐵立文起》前編卷六：“吳文恪盛稱昌黎碑志，亦猶世人之見。獨茅順甫謂碑志當以歐陽永叔爲第一，最確。蓋六一敘事，得史遷法，而韓不然，固宜遜之。”又張謙宜《絸齋論文》卷三：“昌黎墓志，煉字縮勢，本於簡古，其實聱牙揫緊，不如歐陽之和婉曲暢。學者勿耑效此體。”章太炎《國故論衡·辨詩》：“若夫碑版之辭，蟬嫣不絕，體以四言，末則不韻，此自漢碑已導其原，韓愈尚優爲之。”

近世弗知者，至將墓志亦刻墓前，斯失之矣。大抵碑銘所以論列德善功烈，雖銘之義稱美弗稱惡，以盡其孝子慈孫之心，然無其美而稱者謂之誣，有其美而弗稱者謂之蔽。誣與蔽，君子之所弗由也歟。

【疏證】 章太炎《國故論衡·正齎送》：“漢世碑文，本頌之別，雖有陳序，則考績揚榷之辭，不增其事，文勝質故不爲史官所取，無害於方策。唐世漸失其度，其後浸淫變爲序事，與別傳同方。別傳幸有他人所作，辭有進退，不壹於褒揚。碑即自子孫輿金乞貸，其言不得不美。既述其事，虛張功狀，睹之若真，終於貞偽混淆，爲史秕稗，可無斷乎！漢之立碑，或爲處士名德，民所嚮往；今乃壹爲尸位之夫，乞米以爲傳。昔人所郵，今雖不爲史官，乞米猶易，顧炎武所以惡言義取者也。”

劉師培《漢魏六朝專家文研究》十四《文章變化與文體遷訛》：“銘詞乃综括碑文之事實，非於碑傳本事之外，別有增益也。唐、宋論文者以爲銘之敘事乃補碑文所不足，不可與碑相犯。”“蓋碑詳銘約，約碑之詳以爲銘，廣銘之約即爲碑。”又是書卷二《名家總論》云：“傳實碑虛。”虛者，誣或蔽之謂也。

《宋書·裴松之傳》：裴松之以世立私碑，有乖事實，上表陳之曰：“碑銘之作，以明示後昆，自非殊功異德，無以允應茲典。大者道動光遠，世所宗推，其次節行髙妙，遺烈可紀。若乃亮采登庸，績用顯著，敷化所莅，惠訓融遠，述詠所寄，有賴鐫勒，非斯族也，則幾乎僭黷矣。俗敝偽興，華煩已久，是以孔悝之銘，行是人非；蔡邕制文，每有愧色。而自時厥後，其流彌多，預有臣吏，必爲建立，勒銘寡取信之實，刊石成虛偽之常，真假相蒙，殆使合美者不貴，但論其功費，又不可稱。不加禁裁，其敝無已。”“諸欲立碑者，宜悉令言上，爲朝議所許，然後聽之。庶可以防遏無徵，顯彰茂實，使百世之下，知其不虛，則義信於仰止，道孚於來葉。”由是並斷。


誄辭 哀辭

按《周禮》：“太祝作六辭，以通上下、親疎、遠近。”六曰誄。

【疏證】 《周禮·春官》：大祝“作六辭，以通上下親疎遠近，一曰祠，二曰命，三曰誥，四曰會，五曰禱，六曰誄。”

黄宗羲《金石要例·誄例》：“誄亦納於壙中。故柳州《虞鶴鳴誄》云：‘追列遺懿，求諸后土。’志銘亦可謂之誄，元鄭師山爲洪頤墓志銘云：‘其門人俞溥，狀其言行，俾爲之誄，以識其葬。’”

魯哀公十六年四月，孔子卒，公誄之曰：“昊天不弔，不憖遺一老。俾屏予一人以在位，煢煢余在疚！嗚呼哀哉！尼父！”此即所謂誄辭也。鄭氏注云：“誄者，累也，累列生時行跡，讀之以作諡。此唯有辭而無諡，蓋唯累其美行，示己傷悼之情爾。”是則後世有誄辭而無諡者，蓋本於此。

【疏證】 《左傳》哀十六年，“夏四月己丑，孔丘卒，公誄之曰：‘旻天不弔，不憖遺一老。俾屏予一人以在位，煢煢予在疚。嗚呼哀哉！尼父，無自律！”又《禮記·檀弓上》：“魯哀公誄孔丘曰：天不遺耆老，莫相予位焉。嗚呼哀哉！尼父。”《春秋左傳正義》：“《周禮》大祝掌作六辭，以通上下、親疎遠近，六曰誄。鄭衆曰：‘誄，謂積累生時德行，以賜之命，主爲其辭。’即引此傳，是爲賜命之辭也。鄭玄《禮記注》云：‘誄，累也，累列生時行迹，讀之以作諡。’此傳唯說誄辭，不言作諡，傳記羣書皆不載孔子之諡，蓋唯累其美行、示己傷悼之情而賜之命耳；不爲之諡，故書傳無稱焉。至漢王莽輔政，尊尚儒術，封孔子後爲褒成侯，追諡孔子爲褒成宣尼君，明是舊無諡也。鄭玄《禮注》云：‘尼父因其字以爲之諡。’謂諡孔子爲尼父。鄭玄錯讀《左傳》，云以字爲諡，遂復妄爲此解。”（《春秋左傳注疏》卷六〇）


按：《文心雕龍·誄碑篇》：“尼父卒，哀公作誄。觀其憖遺之切，嗚呼之歎，雖非叡作，古式存焉。”

《漢書·王嘉傳》“誄之以行”句，顏師古注曰：“言大臣之死，積累其行而爲誄也。誄者，累德行之文。”按“累德行之文”，殆有頌美之義，不同於鄭氏所云“累列生時行跡”。

章太炎《國故論衡·正齎送》：“誄者，誄其行跡而爲之諡。《禮記·曾子問》曰：‘賤不誄貴，幼不誄長。’‘天子稱天以誄之。’《周官·大史》：‘遣之日讀誄。’《文章流別傳》曰：‘詩、頌、箴、銘之篇，皆有往古成文，可仿依而作。惟誄無定制，故作者多異焉。見於典籍者，《左傳》有魯哀公爲孔子誄。’（《文心雕龍》及《御覽》五百九十六引。）《列女傳》述魯展禽妻誄夫事。古者諸侯相誄，猶謂之失，況以燕昵自誄其夫？似後生所託也。《詩傳》曰：‘喪紀能誄，可以爲大夫。’大夫不當有誄人事，蓋稱君命爲之辭。訖於新氏，揚雄不在史官而誄元后；後漢大司馬吳漢薨，杜篤以獄囚上誄。由是賤有誄貴者矣。”

又按《文章緣起》載漢武帝《公孫弘誄》，然無其辭。

【疏證】 《文章缘起》：“誄，漢武帝《公孫弘誄》。”

《漢書·元后傳》：太后崩，莽詔大夫揚雄作誄曰：“太隂之精，沙麓之靈，作合於漢，配元生成。”是亦較早之誄辭。

唯《文選》錄曹子建之誄王仲宣，潘安仁之誄楊仲武，蓋皆述其世系行業而寓哀傷之意。

【疏證】 《文選》卷五六載曹子建《王仲宣誄》、潘安仁《楊荆州誄》。

《文心雕龍·誄碑篇》：“暨乎漢世，承流而作。揚雄之誄元后，文實煩穢，沙麓撮其要，而摯疑成篇，安有累德述尊而濶略四句乎？杜篤之誄，有譽前代；吳誄雖工，而他篇頗疎，豈以見稱光武，而改盻千金哉！傅毅所制，文體倫序；孝山崔瑗，辨絜相參。觀其序事如傳，辭靡律調，固誄之才也。潘岳構意，專師孝山，巧於序悲，易入新切，所以隔代相望，能徵厥聲者也。至如崔駰誄趙，劉陶誄黄，並得憲章，工在簡要。陳思叨名，而體實繁緩；文皇誄末，百言自陳，其乖甚矣。”

劉師培《文心雕龍講錄》二《誄碑篇口義》：“蕭嗣所選曹子建《王仲宣誄》及潘安仁《楊荊州誄》、《楊仲武誄》、《夏侯常侍誄》、《馬汧督誄》各篇，皆可爲茲體之圭臬。”

厥後，韓退之之於歐陽詹，柳子厚之於呂温，則或曰誄辭，或曰哀辭，而名不同。

【疏證】 《五百家注昌黎文集》卷二二《歐陽生哀辭》。《柳河東集》卷九《唐故衡州刺史東平呂君誄》。

《後漢書·文苑列傳》往往載傳主之著述，誄與哀辭常釐爲二體，如蘇順“所著賦、頌、誄、哀辭、雜文凡十六篇”，班昭“所著賦、頌、銘、誄、問、注、哀辭、書論、上疏、遺令凡十六篇”。劉勰《文心雕龍》亦以誄辭、哀辭分別入《碑誄篇》、《哀弔篇》。又有哀策文，則在《祝盟篇》，云：“策本書贈，因哀而爲文也。是以義同於誄，而文實告神，誄首而哀末，頌體而祝儀，太史所作之贊，因周之祝文也。”《文章流別論》云：“哀辭者，誄之流也。”又云：“今所爲哀策者，古誄之義。”（《太平御覽》卷五九六引）
 可見哀辭、哀策二者皆誄辭之支流也。《文體明辨·哀辭》序題云：“按哀辭者，哀死之文也，故或稱文。夫哀之爲言依也，悲依於心，故曰哀；以辭遣哀，故謂之哀辭也。昔漢班固初作《梁氏哀辭》，後人因之，代有撰著。或以有才而傷其不用，或以有德而痛其不壽。幼未成德，則譽止於察惠；弱不勝務，則悼加乎膚色。此哀辭之大略也。其文皆用韻語，而四言騷體，惟意所之，則與誄辭異矣。吳訥乃並而列之，殆不審之故歟？”

哀辭之稱始自魏、晉。《三國志·魏書·陶謙傳》裴松之注引《吳書》曰：“［陶］謙死時，年六十三，張昭等爲之哀辭曰：‘猗與使君，君侯将軍，膺秉懿德，允武允文，體足剛直，守以温仁。令舒及盧，遺愛於民；牧幽暨徐，甘棠是均。憬憬夷貊，賴侯以清；蠢蠢妖寇，匪侯不寧。唯帝念績，爵命以章，既牧且侯，啟土溧陽。遂升上将，受號安東，将平世難，社禝是崇。降年不永，奄忽殂薨。喪覆失恃，民知困窮。曾不旬日，五郡潰崩，哀我人斯，将誰仰憑？追思靡及，仰叫皇穹。嗚呼哀哉！’”

趙翼《廿二史劄記》卷一二《哀策文》：“周制，飾終之典以諡誄爲重。漢景帝始增哀策。《漢書·景帝紀》中二年，令諸侯王薨，大鴻臚奏諡誄策。列侯薨，大行奏諡誄策。應劭注謂賜諡及誄文哀策也。沿及晉、宋，猶以諡誄爲重。《魏志·郭后傳》裴松之注，后崩，有哀策文。《晉書·文明王皇后傳》，武帝時，后爲皇太后，既崩，帝手疏后德行，命史官爲哀策文。及帝楊后崩，亦命史官作哀策。其文俱載本傳。愍懷太子爲賈后所害，後追復皇太子，特爲哀策文，又江統、陸機並作誄頌焉。李胤卒，皇太子命王贊誄之，其文甚美。《王珣傳》，孝武帝崩，哀策、諡議皆珣所草。宋文帝袁皇后薨，詔顏延之爲哀策文，甚麗，帝自增“撫存悼亡，感今懷昔”八字。孝武殷貴嬪薨，命謝莊爲誄文，都下傳寫，紙爲之貴。至齊則專重哀策文。齊武裴後薨，羣臣議立石志，王儉曰：‘石志不出禮經，今既有哀策，不煩石志。’乃止。可見齊以後專以哀策爲重也。今見於齊、梁《書》各列傳者，梁武丁貴嬪薨，張纘爲哀策文；昭明太子薨，王筠爲哀策文；簡文爲侯景所制，其后薨，蕭子範爲哀策文，簡文讀之曰：‘今葬禮雖缺，此文猶不減於舊’是也。唐代宗獨孤后薨，命宰相常衮爲哀策，猶沿此制。”

來裕恂《漢文典·文章典》卷三：“哀辭者，以文抒其哀痛之情也。如班固《梁氏哀辭》是。蓋原於《詩》之‘交交黃鳥’。又如《七哀》、《八哀》之類，亦哀辭也。又名哀策，如漢樂安相李尤作《和帝哀策》是也。又名哀冊文，如令狐楚《唐憲宗章武皇帝哀冊文》是也。”

迨宋南豐、東坡諸老所作，則總謂之哀辭焉。

【疏證】 曾鞏《元豐類稿》卷四一有《蘇明允哀詞》、《吳太初哀詞》、《王君俞哀詞》。蘇軾《東坡全集》卷一四《王中父哀詞》；卷一五《李憲仲哀詞》；卷九一《哀詞六首》：《李仲蒙哀詞》，《錢君倚哀詞》，《傷春詞》（呂文甫妻安氏），《蘇世美哀詞》，《王大年哀詞》。

挚虞《文章流別論》曰：“哀辭者，誄之流也。崔瑗、蘇順、馬融等爲之，率以施於童殤夭折不以壽終者。建安中，文帝、臨淄侯各失稚子，命徐幹、劉楨等爲之哀辭。哀辭之體，以哀痛爲主，緣以歎心之辭。”（《太平御覽》卷五九六）


全祖望《鮚埼亭集外編》卷四七《答沈東甫徵君文體雜問》：“哀詞、哀贊、哀頌，皆起於東漢，本不過傷逝之作，而間有以充碑版之文者。蔡中郎爲胡夫人作哀贊曰：‘仰瞻二親，或有神誥靈表之文，作哀贊，書之於碑。’是竟以當墓碑也。南豐作老蘇哀詞曰：‘將以鑱諸墓上。’是竟以當墓表也。廬陵作胥夫人墓志曰：‘爲哀詞一篇以弔，而藏諸墓。’則又以哀詞當墓志之銘也。”“其但以傷逝而作而不用之墓者，不在此內焉，所當分別觀之。哀詞之見於古者，大都傷其德之未成，或才之未展，或名之未達，故稍近乎失意之人。近世竟以挽詩當之，則謬甚矣。”

章太炎《國故論衡·正齎送》：“蓋死而不弔者三：畏、厭、溺。長殤以下，與鮮死者同列，不可致弔，於是爲之哀辭。禮以義起，是故馬仲都以元舅車騎將軍之重，從駕溺死，明帝命班固於馬上三十步爲哀辭。蓋君臣慎禮，不以貴寵越也。今人以哀辭施諸壽終，斯所謂失倫者。衛巨山爲楚王瑋矯詔所誅，方之舊典，宜哀辭。而束皙自郡赴喪，爲文以弔，亦少褒矣。”

大抵誄則多敘世業，故今率仿魏、晉，以四言爲句；哀辭則寓傷悼之情，而有長短句及楚體不同。作者不可不知。

【疏證】 楚體，即楚辭體，如蘇軾《錢君倚哀詞》；《傷春詞》（呂文甫妻安氏）；《蘇世美哀詞》，通篇皆“兮”字句，是所謂楚辭體。长短句體，未詳。又有詩體者。如宋祁《景文集》卷九《章靖馮公哀詞》、《光禄葉大卿哀詞》，蔡襄《端明集》卷八《宋宣獻公夫人畢氏哀詞二首》，皆五言律。大抵誄近於銘，句式四言，以齊整爲嚴肅；哀詞通於挽歌也，以長短句爲抑揚唱歎。

陸機《文賦》：“碑披文以相質，誄纏綿而悽愴。”

蕭統《文選序》：“美終則誄發。”

《文心雕龍·誄碑篇》：“詳夫誄之爲制，蓋選言錄行，傳體而頌文，榮始而哀終。論其人也，曖乎若可覿；道其哀也，悽焉如可傷。此其旨也。”又《哀弔篇》：“原夫哀辭大體，情主於痛傷，而辭窮乎愛惜。幼未成德，故譽止於察惠；弱不勝務，故悼加乎膚色。隱心而結文則事愜，觀文而屬心則體奢。奢體爲辭，則雖麗不哀；必使情往會悲，文來引泣，乃其貴耳。”

劉師培《文心雕龍講錄》二《誄碑篇口義》：“漢代之誄，皆四言有韻，魏、晉以後，調類楚詞，與辭賦哀文爲近，蓋變體也。魏曹植云：‘銘以述德，誄以述哀。’（《上卞太后誄表》見《全三國文》卷十五頁九上引《藝文類聚》十五。）
 故其作法應與銘、頌異貫。東漢之誄，大抵前半敘亡者之功德，後半敘生者之哀思。”

按：《三國志·魏書·文帝紀》裴松之注引《魏氏春秋》有曹植誄文帝辭，前半敘事以四言，而結以騷體以抒情。


祭文

古者祀享，史有冊祝，載其所以祀之之意，考之經可見。

【疏證】 《尚書·金縢》：“既克商二年，王有疾，弗豫。二公曰：‘我其爲王穆卜。’周公曰：‘未可以戚我先王。’公乃自以爲功，爲三壇同墠。爲壇於南方，北面，周公立焉。植璧秉珪，乃告太王、王季、文王。史乃冊，祝曰：‘惟爾元孫某，遘厲虐疾。若爾三王，是有丕子之責於天，以旦代某之身。予仁若考，能多材多藝，能事鬼神。乃元孫不若旦多材多藝，不能事鬼神。乃命於帝庭，敷佑四方，用能定爾子孫於下地，四方之民，罔不祗畏。嗚呼！無墜天之降寶命，我先王亦永有依歸。今我即命於元龜，爾之許我，我其以璧與珪歸俟爾命；爾不許我，我乃屏璧與珪。’乃卜三龜，一習吉。啟籥見書，乃並是吉。公曰：‘體，王其罔害。予小子新命於三王，惟永終是圖。茲攸俟，能念予一人。公歸，乃納冊於金縢之匱中。王翼日乃瘳。”

蔡沈《書經集傳》卷四：“冊祝，如今祝版之類。”

章太炎《國故論衡·正齎送》：“古者弔有傷辭。諡有誄，祭有頌，其餘皆禱祝之辭，非著竹帛者也。《上曲禮》：‘知生者弔，知死者傷。’《正義》曰：‘弔辭口致命，傷辭書之於版。’《既夕禮》：‘知死者賵，知生者賻。書賵於方，若九若七若五。’諸在版者，皆百名以下，其字有定。賵之多者，不過九行；傷辭多者，不過百字。上世作者，雖若滅若沒哉，觀魏武帝過橋玄墓，不忘疇昔，爲辭告奠，其文約省，哀戚爲已隆矣。斯蓋古之令軌，爲法於今者乎。”“今之祭文，蓋古傷辭也。”

若《文選》所載謝惠連之祭古冢，王僧達之祭顏延年，則亦不過敘其所祭及悼惜之情而已。

【疏證】 《文選》卷六〇祭文類收謝惠連《祭古冡文》、顏延年《祭屈原文》、王僧達《祭顏光禄文》。《文章緣起》謂後漢車騎郎杜篤始作《祭延鍾文》，則早於《文選》所錄諸家也。

姚燮《駢文類苑·敘錄》：“祭文者，古弔文之一體也，水火兵荒，並以弔言，傷亡悼逝，始專言祭。束皙搴巨卿之旌，李充窺中散之室，意理鬱而宣，情思迫而鬯，則又其先導焉。”

迨後韓、柳、歐、蘇，與夫宋世道學諸君子，或因水旱而禱於神。

【疏證】 如柳宗元《舜廟祈晴文》，歐陽修《祭沙山太守祈晴文》、《祭五龍祈雨文》、《祈晴文》。蘇軾《祈雨龍祠祝文》、《祈雨吳山祝文》、《祈晴風伯祝文》、《祈晴吳山祝文》等。朱熹《請雨謁北山神文》、《廣祐廟祈雨文》、《廣祐廟謝雨文》、《豐利侯祈雨文》等。

按：水旱禱神之文，或又稱祝文，或徑題爲祈雨文、祈晴文。

或因喪葬而祭親舊。

【疏證】 如韓愈《祭穆員外文》、《祭郴州李使君文》、《祭薛助教文》、《祭十二郎文》，柳宗元《祭楊憑詹事文》、《祭穆質給事文》。

《文心雕龍·祝盟篇》：“祭奠之楷，宜恭且哀。此其大較也。班固之祀濛山，祈禱之誠敬也。潘岳之祭庾婦，奠祭之恭哀也。舉彙而求，昭然可鑒矣。”

真情實意，溢出言辭之表，誠學者所當取法者也。大抵禱神以悔過遷善爲主，祭故舊以道達情意爲尚。若夫諛辭巧語，虛文蔓說，固弗足以動神，而亦君子所厭聽也。


外集

連珠

按晉傅玄曰：“連珠興於漢章帝之世。班固、賈逵亦嘗受詔作之，蔡邕、張華又嘗廣焉。”

【疏證】 《藝文類聚》卷五七引傅玄敘《連珠》曰：“所謂連珠者，興於漢章帝之世。班固、賈逵、傅毅三子受詔作之，而蔡邕、張華之徒又廣焉。”“班固喻美辭壯，文章弘麗，最得其體。蔡邕似論，言質而辭碎，然旨篤矣。賈逵儒而不豔，傅毅有文而不典。”

《文章緣起》：“《連珠》，揚雄作。沈約曰：‘連珠之作，始自子雲。蓋謂辭句連續，互相發明，若珠之結排也。’”（《玉海》卷五四《漢連珠》引）
 髙承《事物紀原》卷四《連珠》：“梁沈約云：‘連珠之作，始自揚子雲。’歐陽詢作《藝文類聚》中亦有揚雄《連珠》，則爲斯文之興，不自漢章明矣。”《玉海》卷五四《漢連珠》：“《三輔決錄》注，趙岐擬前代連珠之書四十章。《蔡邕傳》，著《連珠》。《文苑傳》，傅毅著《連珠》，劉珍著《連珠》。《文選注》引揚雄《連珠》、杜篤《連珠》。”

按：或以爲連珠始自韓非子。楊慎《丹鉛總錄》卷一二《韓子連珠論》：“《北史·李先傳》，魏帝召先讀韓子《連珠論》二十二篇。韓子，韓非子。韓非書中有連語，先列其目，而後著其解，謂之連珠。據此則連珠之體兆於韓非。任昉《文章緣起》謂連珠始於揚雄，非也。”劉永濟《十四朝文學要略》卷二《賦家之旁衍》：“章實齋亦謂韓非《儲說》爲此體之所始。蓋其體頗同，特子雲加以藻飾之辭，不指說事情，而設喻以達旨爲異耳。”張相《古今文綜評文》：“昔韓非著書，先列其目，後著其解，謂之連語。殆此體之先河與？”孫德謙《六朝麗指》：“連珠之體，彥和謂肇始揚雄，此說不然。或謂源於韓非《儲說》，斯得之矣。以吾考之，其體創於《鄧析子》，又非出自韓非也。《無厚篇》云：‘夫負重者患塗遠，據貴者憂民離。負重塗遠者，身疲而無功；在上離民者，雖勞而不治。故智者量塗而後負，明君視民而出政。’又云：‘獵羆虎者，不於外圂；釣鯨鯢者，不於清池。何則？圂非羆虎之窟也，池非鯨鯢之泉也。楚之不泝流，陳之不束麾，長盧之不士，呂子之蒙恥。’則連珠一體，在春秋已有矣。子雲好擬古，始仿而爲之。其後如東漢之班孟堅，魏之潘勖，晉之陸士衡，無不承流而作。其在六朝，謝惠連、顏延年、王仲寶、沈隱侯輩，皆極一時之選。而其最多者，莫如蘭成，凡四十四首，然但敘身世，無關理要，或以別格稱之矣。”按：孫氏據《鄧析子》而謂連珠始自春秋，甚有見地，然此書或爲偽書，故其說恐不足據。

考之《文選》止載陸士衡五十首，而曰《演連珠》，言演舊義以廣之也。

【疏證】 陸機《演連珠》五十首，載《文選》卷五五。五臣注本題下有張銑注曰：“連珠者，假託衆物，陳義以通諷諭之道。連，貫也，言穿貫情理，如珠之在貫焉。漢章帝時，班固、賈逵已有此作。機復引舊義以廣之。演，引也。”

大抵連珠之文，穿貫事理，如珠在貫。其辭麗，其言約，不直指事情，必假物陳義以達其旨，有合古詩風興之義。

【疏證】 《藝文類聚》卷五七引傅玄敘《連珠》曰：“其文體，辭麗而言約，不指說事情，必假喻以達其旨，而令賢者微悟，合於古詩勸興之義。欲使歷歷如貫珠，易覩而可悅，故謂之連珠也。”

《文體明辨·連珠》序題云：“按連珠者，假物陳義以通諷諭之詞也。連之爲言貫也，貫穿情理，如珠之在貫也。蓋自揚雄綜述碎文，肇爲連珠，而班固、賈逵、傅毅之流，受詔繼作。傅玄乃云興於漢章之世，誤矣。然其云‘辭麗言約，合於古詩諷興之義’，則不易之論也。其體輾轉，或二或三，皆駢偶而有韻，故工於此者，必使義明而詞淨，事圓而音澤，磊磊自轉，乃可稱珠，否則欲穿明珠，多貫魚目，惡能免於劉勰之誚邪？”

按：《文心雕龍·雜文篇》云：“揚雄覃思，文濶業深，綜述碎文瑣語，肇爲連珠，其辭雖小而明潤矣。”

其體則四六對偶而有韻。

【疏證】 如陸機《演連珠》其一：“臣聞日薄星回，穹天所以紀物；山盈川沖，后土所以播氣。五行錯而致用，四時違而成歲。是以百官恪居，以赴八音之離；明君執契，以要克諧之會。”其二：“臣聞任重於力，才盡則困；用廣其器，應博則凶。是以物勝權而衡殆，形過鏡則照窮。故明主程才以效業，貞臣底力而辭豐。”其三：“臣聞髦俊之才，世所希乏；丘園之秀，因時則揚。是以大人基命，不擢才於后土；明主聿興，不降佐於昊蒼。”

自士衡後，作者蓋鮮。

【疏證】 《玉海》卷五四《漢連珠》：“《隋志》：陸機《連珠》一卷，謝靈運《連珠集》五卷，陳證《連珠》十五卷，黄芳《連珠》一卷，梁武《連珠》一卷，梁武帝《制旨連珠》十卷，謝靈運《設論連珠》十卷。《南齊書》：劉祥《連珠》十五首。《唐志》：謝靈運《連珠集》五卷，康顯《海藏連珠》三十卷。”

陸機以後諸家《連珠》多已亡佚。《南齊書》所載劉祥《連珠》尚存。其辭曰：

蓋聞興教之道，無尚必同；拯俗之方，理貴祛弊。故揖讓之禮，行乎堯舜之朝；干戈之功，盛於殷周之世。清風以長物成春，素霜以凋嚴戒節。

蓋聞鼓鼖懷音，待揚桴以振響；天地涵靈，資昏明以垂位。是以俊乂之臣，借湯武而隆；英達之君，假伊周而治。

蓋聞懸飢在歲，式羨藜藿之飽；重炎灼體，不念狐白之温。故才以偶時爲劭；道以調俗爲尊。

蓋聞習數之功，假物可尋；探索之明，循時則缺。故班匠日往，繩墨之伎不衰；大道常存，機神之智永絕。

蓋聞理定於心，不期俗賞；情貫於時，無悲世辱。故芬芳各性，不待汨渚之哀；明白爲寶，無假荆南之哭。

蓋聞百仞之臺，不挺陵霜之木；盈尺之泉，時降夜光之寶。故理有大而乖權，物有微而至道。

蓋聞忠臣赴節，不必在朝；列士匡時，義存則幹。故包胥垂涕，不荷肉食之謀；王歜投身，不主廟堂之算。

蓋聞智出乎身，理無或困；聲係於物，才有必窮。故陵波之羽，不能淨浪；盈岫之木，無以輟風。

蓋聞良寶遇拙，則奇文不顯；達士逢讒，則英才滅耀。故墜葉垂蔭，明月爲之隔輝；堂宇留光，蘭燈有時不照。

蓋聞跡慕近方，必勢遺於遠大；情係驅馳，固理忘於肥遯。是以臨川之士，時結羨網之悲；負肆之氓，不抱屠龍之歎。

蓋聞數之所隔，雖近則難；情之所符，雖遠則易。是以陟歎流霜，時獲感天之誠；泣血從刑，而無悟主之智。

蓋聞妙盡於識，神遠則遺；功接於人，情微則著。故鍾鼓在堂，萬夫傾耳；大道居身，有時不遇。

蓋聞列草深岫，不改先冬之悴；植松澗底，無奪後凋之榮。故展禽三黜，而無下愚之譽；千秋一時，而無上智之聲。

蓋聞希世之寶，違時則賤；偉俗之器，無聖必淪。故鳴玉黜於楚岫，章甫窮於越人。

蓋聞聽絕於聰，非疾響所達；神閉於明，非盈光所燭。故破山之雷，不發聾夫之耳；朗夜之輝，不開矇叟之目。（《南齊書·劉祥傳》）


《文苑英華》卷七七一載梁宣帝二首、沈約二首、吳均二首、劉孝儀爲人作二首、庾信擬作四十四首、蘇頲爲人作二首。宋濂《文憲集》卷二七《演連珠》序謂，陸機之後，“司空圖、徐鉉、晏殊、宋庠又從而效之”。又黄庭堅有《引連珠》七首，見《山谷別集》卷六。

洪武初，宋、王二閣老有作，亦如士衡之數。

【疏證】 宋濂字景濂，浦江人，洪武中，官至翰林學士承旨。事跡具《明史》本傳。《宋文憲集》卷二七《演連珠》序云：“連珠者，興於漢章之世，班固、賈逵、傅毅，咸受詔作之。其後，陸士衡演之，司空圖、徐鉉、晏殊、宋庠又從而效之，然其爲體，不指說事情，必假喻以達其旨，而覽者微悟，合於古詩諷興之義，有足取者。作《演連珠》五十首。”

王褘字子充，義烏人，官至翰林待制。事跡具《明史》本傳。《王忠文集》卷一九《演連珠》序：“連珠之體，貴乎辭麗而言約，不指說事情，必假諭以達其行，使覽者微悟，合古詩諷興之義。以其易覩而可悅，歷歷如貫珠，故謂之連珠也。漢章之世，班固、賈逵、傅毅三子者受詔始作，然其文後世鮮傳焉。禕讀《文選》，嘗喜陸機所作《演連珠》，因擬其體爲五十首。雖諷興之義竊或庶幾，而辭不能麗，言不能約，有媿於作者多矣。”

今各錄十餘篇，寘於《外集》之首，以爲嗜古君子之助，且以著四六之所始云。

判

按唐制，凡選人入選，其選之之法有四：一曰身，體貎豐偉；二曰言，言辭辯正；三曰書，楷法遒美；四曰判，文理優長。四事皆可取，則先德行。德均以才，才均以勞。得者爲留，不得者放。蓋凡進士登第及諸科出身，皆以此銓擇。

【疏證】 《新唐書·選舉志》：“擇人之法有四，一曰身，體貌豐偉；二曰言，言辭辯正；三曰書，楷法遒美；四曰判，文理優長。四事皆可取，則先德行；德均以才，才均以勞。得者爲留，不得者爲放。五品以上不試，上其名中書門下；六品以下始集而試，觀其書、判；已試而銓，察其身、言；已銓而注，詢其便利而擬；已注而唱，不厭者得反通其辭，三唱而不厭，聽冬集。厭者爲甲，上於僕射，乃上門下省，給事中讀之，黄門侍郎省之，侍中審之，然後以聞。主者受旨而奉行焉，謂之‘奏受’。”

《容齋隨筆》卷一〇《唐書判》：“唐銓選擇人之法有四：一曰身，謂體貌豐偉；二曰言，言辭辯正；三曰書，楷法遒美；四曰判，文理優長。凡試判登科，謂之入等；甚拙者，謂之藍縷；選未滿而試文三篇，謂之宏辭；試判三條，謂之拔萃。中者即授官。既以書爲藝，故唐人無不工楷法；以判爲貴，故無不習熟，而判語必駢儷。今所傳《龍筋鳳髓判》及《白樂天集·甲乙判》是也。自朝廷至縣邑，莫不皆然。非讀書善文不可也。宰臣每啟擬一事，亦必偶數十語。今鄭畋《敕語堂判》猶存。世俗喜道瑣細遺事，參以滑稽，目爲花判。其實乃如此，非若今人握筆據案，只署一字亦可。國初尚有唐餘波，久而革去之。但體貌豐偉，用以取人，未爲至論。”

《文體明辨·判》序題云：“古者折獄，以五聲聽訟，致之於刑而已。秦人以吏爲師，專尚刑法。漢承其後，雖儒吏並進，然斷獄必貴引經，尚有近於先王議制及《春秋》誅意之微旨。其後乃有判詞。唐制，選士判詞居其一，則其用彌重矣。故今所傳如稱某某有姓名者，則斷獄之詞也；稱甲乙無姓名者，則選士之詞也。要之，執法據理，參以人情，雖曰彌文，而去古意不遠矣。”

吳曾祺《文體芻言》：“判，始於西漢，本爲試士而設，揚雄綜判取士是也，皆爲兩造之詞，加以判斷，而定曲直焉。唐時，身、言、書、判各爲一科。至宋，此典不廢，而文體與前少異。”

若陸宣公既登進士，又以書判拔萃補渭南尉是也。

【疏證】 《舊唐書·陸贄傳》：陸贄字敬輿，蘇州嘉興人。年十八，登進士第，以博學宏詞登科，授華州鄭縣尉。罷秩，以書判拔萃選授渭南縣主簿，遷監察御史。德宗在東宮時，素知贄名，乃召爲翰林學士，轉祠部員外郎。按《新唐書·陸贄傳》謂其罷歸後“以書判拔萃補渭南尉”。

宋代選人，試判三道。若二道全通、一道稍次，而文翰俱優，爲上；一道全通，而二道稍次，爲中；三道全次，而文翰紕繆，爲下。其上者加階超資，中者依資以敘，下者殿一選。

【疏證】 《文獻通考》卷三八《選舉考·舉官》：“太宗太平興國元年，先是選人試判三道，考爲三等：二道全通，一道稍次，而文翰俱優，爲上；一道全通，二道稍次，而文稍堪，爲中；三道全次，而文翰紕繆，爲下。判上者，職事官加一階，州縣官超一資；判中，依資；判下，入同類，惟黄衣人降一資。至是詔增爲四等，以三道全次、文翰無取者爲中下，依舊格；判下之制，以三道全不通而文翰紕繆者爲下，殿一選。”

如晦翁登第後，銓試入中等始授同安主簿是已。

【疏證】 王懋竑《朱子年譜》卷一：紹興“二十一年辛未，二十二歲，春銓試中等，授左迪功郎，泉州同安縣主簿。”

元世不用其制。

【疏證】 《元史·選舉志》：“當時仕進有多岐，銓衡無定制。其出身於學校者，有國子監學，有蒙古字學，回回國學，有醫學，有陰陽學；其策名於薦舉者，有遺逸，有茂異，有求言，有進書，有童子；其出於宿衛勳臣之家者，待以不次；其用於宣徽中政之屬者，重爲內官。又廕敘有循常之格，而超擢有選用之科。由直省侍儀等入官者，亦名清望；以倉庾賦税任事者，例視冗職；捕盜者以功敘；入粟者以貲進；至工匠皆入班資，而輿隸亦躋流品；諸王公主，寵以投下，俾之保任；遠夷外徼，授以長官，俾之世襲。凡若此類，殆所謂吏道雜而多端者歟。”

國朝設科，第二場有判語，以律條爲題，

【疏證】 《明史紀事本末》卷一四：洪武“十七年春三月戊戌，頒行科舉成式。凡三年大比。鄉試，試三場，八月初九日，試四書義三，經義四。”“十二日，試論一、判語五、詔誥章表內科一。十五日，試經史策五。禮部會試以二月，與鄉試同。”

《日知錄》卷一六《經義論策》：“《太祖實錄》：‘洪武三年八月，京師及各行省開鄉試。初場，四書疑問，本經義及四書義，各一道。第二場，論一道。第三場，策一道。中式者，後十日復以五事試之，曰騎、射、書、算、律。騎，觀其馳驅便捷；射，觀其中之多寡；書，通於六義；算，通於九法；律，觀其決斷。’詔文有曰：‘朕特設科舉，以起懷才抱德之士，務在經明行修，博通古今，文質得中，名實相稱，其中選者，朕將親策於廷，觀其學識，第其髙下，而任之以官。’伏讀此制，真所謂求實用之士者矣。至十七年，命禮部頒行科舉成式。第一場，四書義三道，經義四道，未能者許各減一道。第二場，論一道，詔誥表內科一道，判語五條。第三場，經史策五道。文辭增而實事廢，蓋與初詔求賢之法稍有不同，而行之二百餘年，非所以善述祖宗之意也。”又卷一六《判》云：“舉子第二場作判五條，猶用唐時銓試之遺意。至於近年，士不讀律，止抄錄舊本，入場時，每人止記一律，或吏或戶，記得五條，場中即可互換。中式之卷，大半雷同，最爲可笑。《通典》選人條例，其倩人暗判，人間謂之判羅，此最無恥。請牓示以懲之。後唐明宗天成三年，中書奏吏部南曹關今年及第進士內，三禮劉瑩等五人，所試判語皆同，勘狀稱晚逼試期，偶拾得判草寫淨，實不知判語不合一般者，敕貢院擢科考詳所業。南曹試判，激勸爲官，劉瑩等既不攻文，只合直書其事，豈得相傳稿草，侮瀆公場？宜令所司落下放罪。夫以五代偏安喪亂之餘，尚令科罪，明以堂堂一統，作人之盛，而士子公然互換，至一二百年，目爲通弊，不行覺察，傳之後代，其不爲笑談乎！”又云：“試判起於唐髙宗時，初吏部選才，將親其人，覆其吏事，始取州縣案牘疑議，試其斷割，而觀其能否。後日月寖久，選人猥多，案牘淺近，不足爲難，乃采經籍古義，假設甲乙，令其判斷。既而來者益衆，而通經正籍，又不足以爲問，乃徵僻書曲學隱伏之義問之，惟懼人之能知也，佳者登於科第，謂之入等；其甚拙者，謂之藍縷，各有升降。選人有格限，未至而能，試文三篇，謂之宏詞；試判三條，謂之拔萃，亦曰超絕。詞美者，得不拘限而授職。至明朝之制，以吏部選人之法而施之貢舉，欲使一經之士皆通吏事，其意甚美，又不用假設甲乙，止據律文，尤爲正大得體。但以五尺之童能強記者，旬日之力便可盡答，而無難，亦何以定人才之髙下哉？蓋此法止可施於選人，引試俄頃之間，而不可行之通場廣衆竟日之久。宜乎各記一曹，互相倒換。朝廷之制，有名行而實廢者，此類是矣。必不得已而用此制，其如《通典》所云問以時事疑獄，令約律文斷決，不乖經義者乎？”

孫梅《四六叢話》卷一九《判十一》敘云：“前明定科場制，二場試表一篇，判五道。國朝因之。行之既久，士子往往宿構暗記，漸成鈔胥具文。我皇上敦崇實效，風勵學官，乾隆二十二年特命二場罷表、判不用，改作五言六韻一首。尋又移詩於第一場。數十年來，士子習於聲詩，博通爾雅，翕然丕變矣。”

劉廷璣《在園雜志》卷三：“後場用表、判，明時舊制也。本朝崇尚風雅，特諭閣臣議，去判增詩，以五言六韻爲合格。”

其文亦用四六，而簡當爲貴。

【疏證】 《容齋續筆》卷一二《龍筋鳳髄判》：“唐史稱張鷟早惠絕倫，以文章瑞朝廷，屬文下筆輒成，八應制舉，皆甲科。今其書傳於世者，《朝野僉載》、《龍筋鳯髄判》也。《僉載》紀事，皆瑣尾擿裂，且多媟語。百判純是當時文格，全類俳體，但知堆垜故事，而於蔽罪議法處不能深切，殆是無一篇可讀、一聯可味。如白樂天《甲乙判》則讀之愈多，使人不厭。聊載數端於此：‘甲去妻，後妻犯罪，請用子蔭贖罪，甲不許。判云：“不安爾室，盡孝猶慰母心；薄送我畿，贖罪寜辭子蔭。縱下山之有恕，曷陟屺之無情。”’‘辛夫遇盗而死，求殺盗者，而爲之妻。或責其失節，不伏。判云：“夫讐不報，未足爲非；婦道有虧，誠宜自恥。《詩》著靡他之誓，百代可知；《禮》垂不嫁之文，一言以蔽。”’‘丙居喪，年老毁疾，或非其過禮，曰：“哀情所鍾。”判云：“况血氣之既衰，老夫耄矣；縱哀情之罔極，吾子忍之。”’‘丙妻有喪，丙於妻側奏樂，妻責之，不伏。判云：“儼衰麻之在躬，是吾憂也；調絲竹以盈耳，於汝安乎？”’‘甲夜行，所由執之，辭云：“有公事，欲早趨朝，所由以犯禁不聼。”判云：“非巫馬爲政，焉用出以戴星；同宣子俟朝，胡不退而假寐？”’‘乙貴達，有故人至，坐之堂下，進以僕妾之食，曰：“故辱而激之。”判云：“安實敗名，重耳竟慙於舅犯；感而成事，張儀終謝於蘇秦。”’‘丙娶妻無子，父母将出之，辭曰：“歸無所從。”判云：“雖配無生育，誠合比於斷絃；而歸靡適從，度可同於束緼。”’‘乙爲三品，見本州刺史不拜，或非之，稱：“品同。”判云：“或商、周不敵，敢不盡禮事君；今晉、鄭同儕，安得降階卑我？”’若此之類，不背人情，合於法意，援經引史，比喻甚明，非青錢學士所能及也。”

《文體明辨·判》序題云：“獨其文堆垜故事，不切於蔽罪；拈弄辭華，不歸於律格，爲可惜耳。惟宋儒王回之作，脫去四六，純用古文，庶乎能起二代之衰，而後人不能用，愚不知其何說也。今世理官斷獄，例有參詞，而設科取士，亦試以判，其體皆用四六，則其習由來久矣。”

今錄以備一體云。

【疏證】 《文章辨體》外集第一卷《判》錄鄭少微《安北副都護連帥愛與人弈棊聞寇至不輟御史以逗撓糾察》、白居易《甲將死命其子以嬖妾爲殉其子嫁之》、余靖《丁去官受舊屬饋與》、明宋訥《儀禮司失儀》，凡三篇。

律賦

律賦起於六朝，而盛於唐、宋。

【疏證】 陳鵠《耆舊續聞》卷四：“四聲分韻，始於沈約。至唐以來，乃以聲律取士，則今之律賦是也。”

張相《古今文綜評文》：“律賦，始於沈約‘四聲八病’之拘，中於徐、庾‘隔句作對’之陋，終於隋、唐、宋取士限韻之制，此律賦之所由名也。”

王銍《四六話序》：“唐天寶十二載，始詔舉人策問外，試詩、賦各一首。自此，八韻律賦始盛。其後作者如陸宣公、裴晉公、呂温、李程，猶未能極工。逮至晩唐，薛逢、宋言及吳融出於場屋，然後曲盡其妙。然但山川草木雪風花月，或以古之故實爲景題賦，於人物情態爲無餘地，若夫禮樂刑政、典章文物之體，略未備也。國朝名輩，猶雜五代衰陋之氣，似未能革。至二宋兄弟，始以雄才奧學，一變山川草木、人情物態，歸於禮樂刑政、典章文物，發爲朝廷氣象，其規模閎達深遠矣。繼以滕、鄭、吳處厚、劉輝，工緻纖悉備具，發露天地之藏，造化殆無餘巧，其櫽栝聲律至此，可謂詩賦之集大成者。亦繇仁宗之世，太平閒暇，天下安静之久，故文章與時髙下。蓋自唐天寶遠訖於天聖，盛於景祐、皇祐，溢於嘉祐、治平之間，師友淵源，講貫磨礲，口傳心授，至是始克大成就者，蓋四百年於斯矣。”

按：此雖論四六，而律賦實在其中。

凡取士以之命題，每篇限以八韻而成，要在音律諧協，對偶精切爲工。

【疏證】 進士試賦之所謂八韻，亦有其演變之歷史。《容齋續筆》卷一三《試賦用韻》：“唐以賦取士，而韻數多寡，平側次敘，元無定格。故有三韻者，《花萼樓賦》以題爲韻是也。有四韻者，《蓂莢賦》以‘呈瑞聖朝’，《舞馬賦》以‘奏之天廷’，《丹甑賦》以‘國有豐年’，《泰階六符賦》以‘元亨利貞’爲韻是也。有五韻者，《金莖賦》以‘日華川上動’爲韻是也。有六韻者，《止水》、《魍魎》、《人鏡》、《三統指歸》、《信及豚魚》、《洪鐘待撞》、《君子聼音》、《東郊朝日》、《蜡日祈天》、《宗樂德》、《訓胄子》諸篇是也。有七韻者，《日再中》、《射己之鵠》、《觀紫極舞》、《五聲聼政》諸篇是也。八韻有二平六側者，《六瑞賦》以‘儉故能廣，被褐懷玉’，《日五色賦》以‘日麗九華，聖符土德’，《徑寸珠賦》以‘澤浸四荒，非寶遠物’爲韻是也。有三平五側者，《宣耀門觀試舉人》以‘君聖臣肅，謹擇多士’，《懸法象魏》以‘正月之吉，懸法象魏’，《玄酒》以‘薦天明德，有古遺味’，《五色土》以‘王子畢封，依以建社’，《通天臺》以‘洪臺獨出，浮景在下’，《幽蘭》以‘遠芳襲人，悠乆不絕’，《日月合璧》以‘兩曜相合，候之不差’，《金柅》以‘直而能一，斯可制動’爲韻是也。有五平三側者，《金用礪》以‘商髙宗命傅說之官’爲韻是也。有六平二側者，《旗賦》以‘風日雲舒，軍容清肅’爲韻是也。自大和以後，始以八韻爲常。唐莊宗時嘗覆試進士，翰林學士承旨盧質以《后從諫則聖》爲賦題，以‘堯、舜、禹、湯，傾心求過’爲韻。舊例，賦韻四平四側，質所出韻乃五平三側，大爲識者所誚。豈非是時已有定格乎？國朝太平興國三年九月，始詔自今廣文館及諸州府、禮部試進士律賦，並以平側次用韻，其後又有不依次者，至今循之。”

迨元氏，場屋更用古賦，繇是學者棄而弗習。

【疏證】 《元史·選舉志一·科目》：漢人、南人三場，“第二埸：古賦、詔誥、章表內科一道，古賦、詔誥，用古體；章表，四六，參用古體。”

王若虛《文辨》：“科舉律賦不得預文章之數，雖工不足道也。”

李調元《賦話》云：“金自大定建元，頗重進士，歷年所命詩賦題及狀頭名氏，徐夢莘《三朝北盟會編》記載甚詳，而賦罕有流傳者。元承金制，賦不限韻，觀楊廉夫集中所附試帖，元之賦體可知矣。大率平衍樸素，不足觀覽。律賦至元而中息矣。”又云：“元人變律爲古，大率散漫而平直，非不滔滔清便，而麗則之旨亡矣。”

今錄一二以備其體云。

【疏證】 《文章辨體》外集第一卷《律賦》收韓愈《省試明水賦》、范鎮《長嘯卻胡騎賦》、范仲淹《金在鎔賦》，凡三篇。

律詩

律詩始於唐，而其盛亦莫過於唐。

【疏證】 髙棅《唐詩品彙·敘目》：“律體之興，雖自唐始，蓋由梁、陳以來儷句之漸也。梁元帝五言八句，已近律體；庾肩吾《除夕》，律體工密；徐陵、庾信，對偶精切，律調尤近。唐初工之者衆，王、楊、盧、駱四君子，以儷句相尚，美麗相矜，終未脫陳、隋之氣習。神龍以後，陳、杜、沈、宋、蘇頲、李嶠、二張（說、九齡）
 之流，相與繼述，而此體始盛，亦時君之好尚矣。”

陳懋仁《續文章緣起》：“律詩，權輿於梁、陳，諧協於初唐，精切於沈詹事佺期、宋考功之問，偶儷精切，故謂之律詩。”

管世銘《讀雪山房唐詩序例·七律凡例》：“五言律詩，有性靈人可以頓悟，七言則非積學攻苦，不能至也。”

考之唐初，作者蓋鮮。

【疏證】 王世貞《藝苑巵言》卷四：“五言至沈、宋，始可稱律。律爲音律法律，天下無嚴於是者，知虛實平仄、不得任情而度明矣。二君正是敵手。”

陸時雍《詩鏡總論》：“初唐七律，簡貴多風，不用事，不用意，一言兩言，領趣自勝。故事多而寡用之，意多而約出之，斯所貴於作者。”又云：“初唐七律，謂其‘不用意而自佳’，故當絕勝。‘雲山一一看皆好，竹樹蕭蕭畫不成’，體氣之貴，風味之佳，此殆非人力所與也。”

中唐以後，若李太白、韋應物猶尚古多律少。至杜子美、王摩詰，則古律相半。

【疏證】 嚴羽《滄浪詩話·詩體》：“有古律（陳子昂及盛唐諸公多此體）
 ，有今律。”

陸時雍《詩鏡總論》：“少陵五言律，其法最多。顛倒縱横，出人意表。余謂萬法總歸一法，一法不如無法。水流自行，雲生自起，更有何法可設？”又云：“少陵七言律，藴藉最深。有餘地，有餘情。情中有景，景外含情，一詠三諷，味之不盡。”

吳喬《圍爐詩話》卷二：“馮定遠云：‘嚴滄浪言有古律詩，今不能辨。’余見七律有未離古詩氣脈者，如姜皎《龍池樂章》云：‘龍池初出此龍山，常經此地謁龍顏。日日芙蓉生夏水，年年楊柳變春灣。堯壇寶匣餘煙霧，舜海漁舟尚往還。願似飄颻五雲影，任從來去九天間。’又崔日用曰：‘龍興白水漢興符，聖主時乘運斗樞。岸上丰茸五花樹，波中的皪千金珠。操環昔聞迎夏啟，發匣先來瑞有虞。風色雲光随隱見，赤雲神化象江湖。’沈雲卿之‘龍池跃龍龍已飛’，其第四章也。獨孤及《早發龍沮館》云：‘沙禽相呼曙色分，漁浦鳴榔十里聞。正當秋風渡楚水，況值遠道傷離羣。津頭却望後湖岸，別處已隔東山雲。停艫目送北歸翼，惜無瑶華持寄君。’子美多有此體，疑即古律詩。”

陳僅《竹林答問》：“盛唐人古律有兩種：其一純乎律調而通體不對者，如太白‘牛渚西江夜’，孟浩然‘掛席東南望’是也。其一爲變律調而通體有對有不對者，如崔國輔‘松雨時復滴’，岑參‘昨日山有信’是也。雖古詩仍歸律體。故以古詩爲律，惟太白能之，岑、王其輔車也；以古文爲詩，惟昌黎能之，少陵其先路也。”

迨元和而降，則近體盛而古作微矣。

【疏證】 髙棅《唐詩品彙敘目》：“元和以還，律體多變。賈島、姚合，思致清苦；許渾、李商隱，對偶精密；李頻、馬戴，後來興致，超邁時人。之數子者，意義格律，猶有取焉。”

郎廷槐《師友詩傳錄》：“天寶以還，錢、劉並鳴；中唐作者尤多，韋應物、皇甫伯仲（冉、曾）
 以及大曆十子，接跡而起，敷詞益工，而氣或不逮。元和以後，律體屢變，其造意幽深，律切精密，有出常情之外，雖不足鳴大雅之林，亦可謂一倡三歎。”

許學夷《詩源辯體》卷九：“梁簡文七言八句有《烏夜啼》，乃七言律之始。”又云：“五言至梁簡文而古聲盡亡，然五七言律絕之體於此而備。此古、律興衰之幾也。”又卷一一：“五言律句雖起於齊、梁，而綺靡衰颯，不足爲法。必至初唐沈、宋，乃可爲正宗耳。”又卷一七：“七言律較五言爲難。五言，盛唐概多入聖。七言，惟崔灝《雁門》、《黃鶴》爲詣極，髙適、岑參、王維、李頎雖入聖而未優，李于鱗云‘七言律體諸家所難’是也。”

大抵律詩拘於定體，固弗若古體之髙遠；然對偶音律，亦文辭之不可廢者。故學之者當以子美爲宗。其命辭用事，聯對聲律，須取溫厚和平、不失六義之正者爲矜式。若換句拗體、粗豪險怪者，斯皆律體之變，非學者所先也。

【疏證】 王世貞《藝苑巵言》卷四：“五言律、七言歌行，子美神矣，七言律，聖矣。”

管世銘《讀雪山房唐詩序例》：“七言律詩，至杜工部而曲盡其變。蓋昔人多以自在流行出之，作者獨加以沈鬱頓挫。其氣盛，其言昌，格法、句法、字法、章法，無美不備，無奇不臻，橫絕古今，莫能兩大。”

楊仲弘云：“凡作唐律，起處要平直，承處要舂容，轉處要變化，結處要淵永。上下要相聯，首尾要相應。最忌俗意、俗字、俗語、俗韻。用工二十年，始有所得。”嗚呼，其可易而視之哉！

【疏證】 舊題楊載撰《詩法家數》：“詩之忌有四：曰俗意，曰俗字，曰俗語，曰俗韻。”“大抵詩之作法有八：曰起句要髙遠，曰結句要不著跡，曰承句要穩健，曰下字要有金石聲，曰上下相生，曰首尾相應，曰轉折要不著力，曰占地步。”“予於詩之一事，用工凡二十餘年，乃能會諸法而得其一二，然於盛唐大家數，抑亦未敢望其有所似焉。”又云：“五言七言，句語雖殊，法律則一。起句尤難，起句先須濶占地步，要髙遠，不可茍且。中間兩聯句法，或四字截，或兩字截，須要血脉貫通，音韻相應，對偶相停，上下勻稱。有兩句共一意者，有各意者。若上聯已共意，則下聯須各意；前聯既詠景狀，後聯須說人事。兩聯忌同律。頸聯轉意要變化，須多下實字。字實則自然響亮，而句法健。其尾聯要能開一步，別運生意結之。然亦有合起意者，亦妙。”

佚名撰《詩法源流》：“大抵起處要平直，承處要舂容，轉處要變化，合處要淵永。起處戒陡頓，承處戒促迫，轉處戒落魄，合處戒斷送。起處若必突兀，則承處必不優柔，轉處必至窘束，合處必至匱竭矣。”

排律

楊伯謙云：“唐初五言排律雖多，然往往不純，至中唐始盛。若七言，則作者絕少矣。大抵排律若句鍊字鍛，工巧易能；唯抒情陳意、全篇貫徹而不失倫次者爲難。”

【疏證】 楊士弘，字伯謙，元襄城人，著《唐音》十四卷。

王世貞《全唐詩說》：“謝氏，排之始也；陳及初唐，排之盛也；盛唐，排之極也。六朝不盡排，乃不自然，盛唐排殊自然，未可以時代優劣也。”

沈德潛《說詩晬語》：“長律所尚，在氣局嚴整，屬對工巧，段落分明，而其要在開闔相生，不露鋪敘轉折過接之跡，使語排而忘其爲排，斯能事矣。唐初應制、贈送諸篇，王、楊、盧、駱，陳、杜、沈、宋，燕、許、曲江，並皆佳妙。少陵出而瑰奇鴻麗，一變故方，後此無能爲役。”

李重華《貞一齋詩說》：“五言排律，至《杜集》觀止；若多至百韻，杜老止存一首，末亦未免鋪綴完局，緣險韻留剩後幅故也。白香山窺破此法，將險韻參錯前後，略無痕跡，遂得綽有餘裕。故百韻敘事，當以香山爲法；但此亦不必多作，恐涉誇多鬥靡之習。七言排律，唐人斷不多作，《杜集》止三四首。緣七字詩得四韻，於律法更無遺憾；增至幾十韻，勢須流走和軟，方成片段。似此最易流入唱本腔調，縱復精工，有乖風雅。杜老云：‘何、劉、沈、謝力未工，才兼鮑照愁絕倒。’是知七字長篇，專尚沈雄排宕。”

趙翼《甌北詩話》卷四：“五言排律長篇，亦莫有如香山之多者。《渭村退居一百韻》；謫江州有《東南行一百韻》；微之以《夢遊春七十韻》見寄，廣爲一百韻報之；又《代書詩寄微之一百韻》；《赴忠州舟中示弟行簡五十韻》；《和微之投簡陽明洞五十韻》；《想東遊五十韻》；《逢蕭徹話長安舊遊五十韻》；《敘德書情上宣歙崔中丞四十韻》；《新昌新居四十韻》；此外如三十、二十韻者，更不可勝計。此亦古來所未有也。”

《陔餘叢考》卷二三《五七律排》：“五七律及排律雖創於初唐沈、宋諸人，然六朝已開其端。劉勰云：‘左礙而尋右，末滯而討前，則聲轉於吻，玲玲如振玉，辭靡於耳，纍纍如貫珠。’似已研究聲律。沈約《八詠詩》云：‘登臺望秋月，會圃臨春風。秋至悯衰草，寒來悲落桐。夕行聞夜鶴，晨征聽曉鴻。解佩去朝市，被褐守山東。’已全是五律，惟七八兩句失粘耳。至陰鏗《安樂宮詩》：‘新宮實壯哉，雲裏望樓臺。迢递翔鵾仰，聯翩賀雀來。重簷寒露宿，丹井夏蓮開。砌石披新錦，雕梁畫早梅。欲知安樂盛，歌管雜塵埃。’則已全乎律體。梁簡文《春情》一首，温子昇《擣衣》一首，王勣《北山》一首，陳後主《聽箏》一首，又皆七言，屬對絕似七律，惟篇末雜以五言二句耳。薛道衡《昔昔鹽》：‘垂柳覆金堤，蘼蕪葉復齊。水溢芙蓉沼，花飛桃李蹊。采桑秦氏女，織錦竇家妻。關山別蕩子，風月守空閨。常斂千金笑，長垂雙玉啼。盤龍隨鏡隱，新鳳逐帷低。飛魂同野鵲，倦寢憶晨雞。暗牖通蛛網，空梁落燕泥。前年過代北，今歲往遼西。一去無消息，誰能惜馬蹄。’此又五排濫觴也。蔡孚《打毬篇》云：‘德陽宮北苑東陬，雲作髙臺月作樓。金錘玉鎣千金地，寶仗琱紋七寶毬。竇融一家尚三主，梁冀頻封萬戶侯。容色从來荷恩顧，意氣平生事俠遊。共道用兵如斷蔗，俱能走馬入長楸。紅鬛錦鬟風驟驥，黄絡青絲電紫騮。奔星亂下花埸裏，初月飛來畫杖頭。自有長鳴須決勝，能馳駿足滿先籌。曹王漫說彈棋妙，劇孟休矜六博投。薄暮漢宮愉樂罷，還歸堯室繞垂旈。’此又七排濫觴也。”

按：排律之名，古所未有，楊仲弘撰《唐音》，始別爲一目。髙棅《唐詩品彙》祖其說。《唐詩品彙敘目》云：“排律之作，其源自顏、謝諸人。古詩之變，首尾排句，聯對精密。梁、陳以還，儷句尤切。唐興，始專此體，與古詩差別。貞觀初，作者尤未備，永徽以下，王、楊、盧、駱倡之於前，陳、杜、沈、宋極之於後，蘇頲、二張又從而申之。其文辭之美，篇什之盛，蓋由四海晏安，萬幾多暇，君臣遊豫，賡歌而得之者，故其文體精麗，風容色澤，以詞氣相髙而止矣。”宋犖《漫堂說詩》云：排律“大約侍從游宴應制之篇居多，所稱臺閣體也。雖風容色澤，競相誇勝，未免數見不鮮。《品彙》以太白、摩詰揭爲正宗，錢起、劉長卿錄爲接武，均之不愧當家。晚唐李義山刻意學杜，亦是精麗。若夫渾涵汪茫，千匯萬狀，惟少陵一人而已。《上韋左相》、《贈哥舒翰》、《謁先主廟》等篇，雄渾悲壯，譬諸泰嶽滄溟，髙深無際。《品彙》推爲大家，諒哉！”

王世貞《藝苑巵言》卷四：“七言排律，創自老杜，然亦不得佳。”胡應麟《詩藪》內編卷四：“七言排律，唐人僅數篇，而施肩吾乃有百韻者。”楊慎《千里面譚》：“七言排律，唐人亦不多見，初唐有此三首。（按：指謝偃《新曲》“青樓綺閣已含春”、崔融《從軍行》“穹廬雜種亂金方”、蔡孚《打毬篇》“德陽宮北苑東陬”。）
 可謂絕唱。其後則杜工部《清明》二首，此外何其寥寥乎？楊伯謙選《唐音》，乃取王建二首，醜惡之甚。”胡震亨《唐音癸籤》卷一〇引髙棅云：“七言排律，唐人不多見。如太白《別山僧》、髙適《宿田家》等作，雖聯對精密，而律調未純，終是古詩體段。惟崔融《從軍行》，言從字順，音響沖和，堪備一體。”費經虞《雅倫》卷一一上引《類編》云：“排律其源自顏、謝諸人，與古詩差別。唐初五言，往往不純，至中唐斯盛。若七言，則作者絕少矣。太白《別山僧》、髙適《宿田家》諸名作，終未脫古體。大抵排律句鍊字鍛，工巧易能，惟抒情陳意，全篇貫徹而不失倫次者爲難。”

故山谷嘗云：“老杜《贈韋左丞詩》，前輩錄爲壓卷，蓋其布置最爲得體，如官府甲第，廳堂房室，各有定處，不相淆亂也。”作者當以其言爲法。

【疏證】 杜甫《贈韋左丞詩》即《奉贈韋左丞丈二十二韻》。胡仔《漁隱叢話前集》卷一〇錄《詩眼》云：“山谷言文章必謹布置，每見後學多告以《原道》命意曲折，後予以概考古人法度，如《贈韋見素詩》云：‘紈袴不餓死，儒冠多誤身。’此一篇立意也，故使人靜聽而具陳之耳。自‘甫昔少年日’至‘再使風俗淳’，皆儒冠事業也。自‘此意竟蕭條’至‘蹭蹬無縱鱗’，言誤身如此也。則意舉而文備，故已有是詩矣。然必言其所以見韋者，於是有‘厚愧真知’之句，所以‘真知’者，謂傳誦其詩也。然宰相職在薦賢，不當徒愛人而已。士故不能無望，故曰‘竊效貢公喜，難甘原憲貧’，果不能薦賢，則去之可也，故曰‘焉能心怏怏，祇是走踆踆’，又將入海而去秦也，然其去也，必有遲遲不忍之意，故曰‘尚憐終南山，回首清渭濱’，則所知不可以不別，故曰‘常擬報一飯，況懷辭大臣’。夫如此，是可以相忘於江湖之外，雖見素亦不得而見矣，故曰‘白鷗沒浩蕩，萬里誰能馴’終焉。此詩前賢錄爲壓卷，蓋布置最得正體，如官府甲第，廳堂房室，各有定處，不可亂也。韓文公《原道》與《書》之《堯典》蓋如此，其它皆謂之變體可也。”（按：《詩話總龜後集》卷三一、《竹莊詩話》卷五亦錄此，均注出范温《詩眼》。）


胡應麟《詩藪》內編卷四：“排律，沈、宋二氏，藻贍精工，太白、右丞，明秀髙爽，然皆不過十韻，且體在繩墨之中，調非畦徑之外。惟杜陵大篇鉅什，雄偉神奇。如《謁蜀廟》、《贈哥舒》等作，闔闢馳驟，如飛龍行雲，鱗鬣爪甲，自中矩度；又如淮陰用兵百萬，掌握變化無方，雖時有險樸，無害大家。近選者僅取‘沱水臨中坐’，以爲他皆不及，途聽耳食，哀哉！”

絕句

楊伯謙云：“五言絕句，盛唐初變六朝《子夜》體；六言，則王摩詰始效顧、陸作；七言，唐初尚少，中唐漸盛。”

【疏證】 此句出處未詳。趙翼《陔餘叢考》卷二三《絕句》：“楊伯謙云：‘五言絕句，唐初變六朝《子夜》體也。七言絕句，初唐尚少，中唐漸甚。然梁簡文《夜望單雁》一首，已是七絕’云云。今按《南史》宋晉熙王昶奔魏在道慷慨爲斷句詩云：‘白雲滿鄣來，黃塵半天起。關山四面絕，故鄕幾千里。’梁元帝降魏，在幽逼時制詩四絕，其一曰：‘南風且絕唱，西陵最可悲。今日還蒿裏，終非封禪時。’曰斷句，曰絕句，則宋、梁時已稱絕句也。柳惲《和梁武景陽樓篇》云：‘太液滄波起，長楊髙樹秋。翠華承漢遠，雕輦逐風流。’陳文帝時，陳寶應起兵，沙門慧標作詩送之曰：‘送馬猶臨水，離旗稍引風。好看今夜月，當照紫微宮。’隋煬帝宮中侯夫人詩：‘飲泣不成淚，悲來翻強歌。庭花方爛漫，無計奈春何。’蕭子雲《玉笥山》詩：‘千載雲霞一徑通，暖煙遲日鎖溶溶。鳥啼春晝桃花坼，獨步溪頭采碧茸。’虞世南《袁寶兒》詩：‘學畫鴉兒半未成，垂肩大袖太憨生。緣憨卻得君王寵，長把花枝傍輦行。’其時尚未有律詩，而音節和諧已若此，豈非五、七絕之濫觴乎？”

王世懋《藝圃擷餘》云：“晚唐詩，萎薾無足言。獨七言絕句，膾炙人口，其妙至欲勝盛唐。愚謂絕句覺妙，正是晩唐未妙處。其勝盛唐，乃其所以不及盛唐也。絕句之源，出於樂府，貴有風人之致。其聲可歌，其趣在有意無意之間，使人莫可捉着。盛唐惟青蓮、龍標二家詣極，李更自然，故居王上。晩唐快心露骨，便非本色。議論髙處，逗宋詩之徑；聲調卑處，開大石之門。”

徐師曾《文體明辨·絕句》序題云：“按絕句詩原於樂府：五言如《白頭吟》、《出塞曲》、《桃葉歌》、《歡聞歌》、《長干曲》、《團扇郎》等篇。七言如《挾瑟歌》、《烏棲曲》、《怨詩行》等篇。下及六代，述作漸繁。唐初，穩順聲勢，定爲絕句。”又《六言詩》序題云：“按六言詩昉於漢司農谷永，魏、晉間曹（植）、陸（機、雲兄弟）間出，其後作者漸多，然不過詩人賦詠之餘耳。”

髙棅《唐詩品彙敘目》：“五言絕句，作自古也。漢、魏樂府古辭則有《白頭吟》、《出塞曲》、《桃葉歌》、《歡聞歌》、《長干曲》、《團扇歌》等篇，下及六代，述作漸繁，唐初工之者衆，王、楊、盧、駱尤多。六言，始自漢司農谷永。魏、晉間，曹、陸間出。至唐初，李景伯有《回波樂府》，亦效此體。逮開元、大曆間，王維、劉長卿諸人，相與繼述，而篇什稍屢見，然亦不過詩人賦詠之餘矣。七言絕句，始自古樂府《挾瑟歌》、梁元帝《烏栖曲》、江總《怨詩行》等作，皆七言四句。至唐初，始穩順聲勢，定爲絕句，然而作者亦不多見。盛唐絕句，太白髙於諸人，王少伯次之，二公篇什亦盛。”

王世貞《全唐詩說》：“七言絕句，盛唐主氣，氣完而意不盡工；中晚唐主意，意工而氣不甚完。然各有至者，未可以時代優劣也。”

胡應麟《詩藪》內編卷六：“五言絕，唐樂府多法齊、梁，體制自別。七言亦有作樂府體者，如太白《橫江詞》、《少年行》等，尚是古調。至少伯《宮詞》、《從軍》、《出塞》，雖樂府題，實唐人絕句，不涉六朝，然亦前無六朝矣。”

吳喬《圍爐詩話》卷二：“五絕即五古之短篇，如嬰兒嚬笑，小小中原有無窮之意，解言語者定不能爲。”“七絕是七古之短篇，以李杜之作，一往浩然，爲不失本體。”

又按《詩法源流》云：“絕句者，截句也。後兩句對者，是截律詩前四句；前兩句對者，是截後四句；皆對者，是截中四句；皆不對者，是截前後各兩句。”

【疏證】 佚名撰《詩法源流》，原云：“絕句者，截句也。後兩句對者，是截律詩前四句；前兩句對者，是截律詩後四句；四句皆對者，是截中四句；四句皆不對者，是截前後四句。雖正變不齊，而首尾布置，亦四句自爲起承轉合，未嘗不同條而共貫也。”

按：冒春榮《葚原詩說》卷三：“此說（指《詩法源流》）
 相沿已久，亦非定論。愚謂絕句首尾布置，以四句爲起承轉合，與律詩作法不同。律詩要句律舂容，布置勻稱，絕句則字字謹嚴，意思圓活。或謂律詩截前四句則無轉合，截後四句則無起承，截中聯者詩固有之，若截首尾，恐前二句散緩，後二句必不相應也。”譚浚《說詩》卷中：“絕律前四句，李白‘昭君拂玉鞍’詩也。律中四句，如杜‘江動月移石’詩也。律後四句，如杜‘功蓋三分國’詩也。七言絕仿此。”

洪邁《萬首唐人絕句》所收宋之問《途中寒食》、《早發韶州》，張燕公《端午侍宴》、陳子昂《詠郭槐》等，皆係截句而成之“絕句”。許學夷《詩源辯體》卷一三：“《［唐詩］品彙》所載宋之問五言絕（五言四句至此始名絕句）
 有‘臥病人事絕’一首，乃律詩前四句；又‘綠樹秦京道’一首，乃排律後四句，皆後人摘出以爲絕句耳。又律詩‘馬上逢寒食’前四句，亦有摘爲絕句者。”蓋所謂截句而爲絕句者，蓋爲入樂歌唱之便，非出作者之意也。

胡應麟《詩藪》內編卷六：“五七言絕句，蓋五言短古、七言短歌之變也。五言短古，雜見漢、魏詩中，不可勝數。唐人絕體，實所從來。七言短歌，始於《垓下》。梁、陳以降，作者坌然。第四句之中，二韻互叶，轉換既迫，音調未舒。至唐諸子，一變而律呂鏗鏘，句格穩順。語半於近體，而意味深長過之；節促於歌行，而詠歎悠永倍之，遂爲百代不易之體。絕句之義，迄無定說，謂截近體首尾或中二聯者，恐不足憑。五言絕起兩京，其時未有五言律；七言絕起四傑，其時未有七言律也。但六朝短古，概曰歌行，至唐方曰絕句。又五言律在七言絕前，故先律後絕耳。”

按：胡應麟《詩藪》雜編卷三：“宋劉昶入魏，作《斷句詩》云。按此即今絕句也。絕句之名當始此。以倉促信口而成，止於四句，而篇足意完，取斷絕之義，因相沿爲絕句耳。或謂漢、魏已有絕句者，不然。蓋漢、魏自有小詩四句者，後人集詩，以其體相類，故以此名之，非本名絕句也。”按：胡氏前論以爲唐絕從漢、魏五言短古中來，而此條所論則否之。

王夫之《薑齋詩話》：“五言絕句自五言古詩來，七言絕句自歌行來，此二體本在律詩之前；律詩從此出，演令充暢耳。有云：絕句者截取律詩一半，或絕前四句，或絕後四句，或絕首尾各二句，或絕中兩聯。審爾斷頭刖足，爲刑人而已。不知誰作此說，戕人生理。”

田同之《西圃詩說》：“五七絕句，古詩樂府之遺也，意旨微茫，無餘法而有餘味。而世俗竟以截律句爲言，是但見龍門、大伾，而豈知崑崙、岷山之有所自耶！”

故唐人稱絕句爲律詩，觀李漢編《昌黎集》凡絕句皆收入律詩內是也。

【疏證】 如《文章辨體》卷九、卷一〇《律詩》類，所收有《題楚昭王廟》、《湘中酬張十一功曹》、《湘中》、《別盈上人》等篇，均爲絕句。

錢木庵《唐音審體》：“絕句之體，五言七言略同，唐人謂之小律詩。或四句皆對，或四句皆不對，或二句對，二句不對，無所不可。所稍異者，五言用韻不拘平仄，七言則以平韻爲正，然仄韻亦非不可用也。其作法則與四韻律詩迥別，四韻氣局舒展，以整嚴爲先；絕句氣局單促，以警拔爲上。”

沈濤《銅熨斗齋隨筆》卷八《律詩》：“今人以四韻爲律詩，兩韻爲絕句。古者絕句亦稱律詩。白樂天《與元微之書》云：‘又有五言、七言，長句、絕句，自一百韻至兩韻者四百餘首，謂之雜律詩。’然則長句、絕句，古人皆謂之律詩矣。”

周伯弜又云：“絕句以第三句爲主，須以實事寓意，則轉換有力，涵蓄無盡。”由是觀之，絕句之法可見矣。

【疏證】 周弼字伯弜，有《三體唐詩》六卷。《三體唐詩選例》云：“七言截句，一實接，截句之法，大抵第三句爲主，以實事寓意，接處轉換有力，若斷而續，涵蓄不盡之趣。此法久失其傳，世鮮有知之者矣。一虛接，第三句以虛語接前兩句也。亦有語雖實而意虛者，於承接之間，略加轉換，反正順逆，一呼一喚，宮商自諧。”

舊題楊載撰《詩法家數》云：“絕句之法，要婉曲回環，刪蕪就簡，句絕而意不絕，多以第三句爲主，而第四句發之。有實接，有虛接。承接之間，開與合相關，反與正相依，順與逆相應，一呼一吸，宮商自諧。大抵起承二句固難，然不過平直敘起爲佳，從容承之爲是。至如宛轉變化，工夫全在第三句，若於此轉變得好，則第四句如順流之舟矣。”

聯句詩

按聯句始著於《陶靖節集》。

【疏證】 《陶淵明集》卷四《聯句》：“鳴雁乘風飛，去去當何極。念彼窮居士，如何不歎息。（淵明）
 雖欲騰九萬，扶搖竟何力。遠招王子喬，雲駕庶可飭。（愔之）
 顧侶正徘徊，離離翔天側。霜露豈不切，務從忘愛翼。（循之）
 髙柯濯條幹，遠眺同天色。思絕慶未看，徒使生迷惑。（淵明）
 ”

徐師曾《文體明辨·聯句詩》序題云：“聯句起自《柏梁》，人各一句，集以成篇。其後宋孝武《華林曲水》、梁武帝《清暑殿》、唐中宗《內殿》諸詩，皆與漢同。唯魏《懸瓠方丈竹堂燕饗》則人各二句，稍變前體。自茲以還，體遂不一。”

錢大昕《十駕齋養新錄》卷一六《聯句》：“七言聯句，人各一韻，韻必七字，漢武《柏梁》濫觴於始，厥後謝太傅之《詠雪》，殷仲堪之《危語》、《了語》，流播人口。五言聯句，陶靖節始有之。人各兩韻，所與聯者，愔之、循之，其姓與爵里不可考。謝玄暉《阻雪》一篇，與江秀才革、王丞融、王蘭陵僧孺、謝洗馬吳、謝中郎緩、沈右率約聯句。又有聯句六篇，蓋在宣城作，故署‘府君’而不名。其與聯者，何從事、吳郎、陳郎、曹丞、齊舉郎，惟紀功曹晏稱名。唐中宗降誕日，內殿宴羣臣聯句，帝首作‘潤色鴻業寄賢才’句。宰相李嶠以下至上官婕妤凡十四人繼之，用柏梁故事。”

按：王士禛《池北偶談》卷一四：“聯句，有人各賦四句，分之自成絕句，合之仍爲一篇。謝朓、范雲、何遜、江革輩多有此體。”

錢大昕分五言、七言，是。所舉小謝《阻雪》詩及六篇，見《謝宣城集》卷五，六篇爲《還塗臨渚》、《紀功曹中園》、《閒坐》、《侍筵西堂落日望鄉》、《祀敬亭山春雨》、《往敬亭路中》。

張燮恩《掬綠軒詩話》卷一：“聯句，七言體始於漢武《柏梁》，五言體始於陶靖節。”

按袁枚《隨園詩話》卷七：“聯句始《式微》。劉向《烈女傳》謂：‘《毛詩》“泥中”、“中露”，衛二邑名。《式微》之詩，二人同作。’是聯句之始。《文心雕龍》云：‘聯句共韻，《柏梁》餘制。’”王兆芳《文章釋》亦持此說。與以上諸家不同。

《魏書》卷五六《鄭道昭傳》：“髙祖饗侍臣於懸瓠方丈竹堂，道昭與兄懿俱侍坐焉。樂作酒酣，髙祖乃歌曰：‘白日光天兮無不曜，江左一隅獨未照。’彭城王勰續歌曰：‘願從聖明兮登衡會，萬國馳誠混內外。’鄭懿歌曰：‘雲雷大振兮天門闢，率土來賓一正歷。’邢巒歌曰：‘舜舞干戚兮天下歸，文德遠被莫不思。’道昭歌曰：‘皇風一鼓兮九地匝，戴日依天清六合。’髙祖又歌曰：‘遵彼汝墳兮昔化貞，未若今日道風明。’宋弁歌曰：‘文王政教兮暉江沼，寧如大化光四表。’”按：此條材料爲諸家所忽視，實亦聯句之法，而其體區別於以上所舉者。

而盛於退之、東野。

【疏證】 韓愈、孟郊有《城南聯句》、《鬥雞聯句》、《納涼聯句》、《秋雨聯句》、《征蜀聯句》、《同宿聯句》、《莎柵聯句》、《雨中寄孟刑部幾道聯句》、《有所思聯句》、《遣興聯句》、《贈劍客李園聯句》等，見《全唐詩》卷七九一。

《詩人玉屑》卷一五《聯句》：“《雪浪齋日記》云：‘退之聯句，古無此法，自退之斬新開闢。’余觀《謝宣城集》有聯句七篇，《陶靖節集》有聯句一篇，《杜工部集》有聯句一篇，則諸公已先爲之。至退之，亦是沿襲其舊。若言聯句自退之斬新開闢，則非也。”注出《苕溪漁隱叢話》。

趙翼《甌北詩話》卷三：“聯句詩，王伯大以爲古無此體，實創自昌黎。沈括則謂虞廷《賡歌》，漢武《柏梁》已肇其端。晉賈充與妻李氏遂有連句。（六朝以前謂之連句，見《梁書》及《南史》。）
 其後陶、謝諸公，亦偶一爲之。何遜集中最多，然皆寥寥短篇，且文義不相連屬，仍是各人之制而已。是古來原有此體，特長篇則始自昌黎耳。今觀韓集中《會合聯句》，則昌黎及孟郊、張籍、張徹四人所作；《石鼎聯句》，則軒轅彌明、侯喜、劉師命所作，獨無昌黎名，或謂彌明即昌黎託名也；《郾城夜會聯句》，則昌黎與李正封所作；其他如《同宿》一首，《納涼》一首，《秋雨》一首，《雨中寄孟幾道》一首，《征蜀》一首，《城南》一首，《遠遊》一首，《鬥雞》一首，皆韓、孟二人所作。大概韓、孟俱好奇，故二人如出一手；其他則險易不同。然即二人聯句中，亦自有利鈍。惟《鬥雞》一首，通篇警策。《遠遊》一首，亦尚不至散漫。《征蜀》一首，至一千餘字，已覺太冗，而段落尚覺分明。至《城南》一首，則一千五六百字，自古聯句，未有如此之冗者。以《城南》爲題，景物繁富，本易填寫，則必逐段勾勒清楚，方醒眉目。乃遊覽郊墟，憑弔園宅，侈都會之壯麗，寫人物之殷阜，入林麓而思遊獵之娱，過郊壇而述禋祀之肅。層疊鋪敘，段落不分，則雖更增千百字，亦非難事，何必以多爲貴哉！”

《陔餘叢考》卷二三《聯句》：“《雪浪齋日記》云：‘退之聯句，古無此法，自退之斬新開闢。’范景文亦云：‘昌黎聯句有跨句者，謂連作第二、三句，如《城南》等作是也；有一人一聯者，如《會合》、《遣興》等作是也；有一人四句者，如《有所思》等作是也。’（按：見《對床夜語》。范景文應是范晞文之誤。）
 《漁隱叢話》則謂謝宣城有聯句七篇，陶淵明有聯句一篇。是六朝已有之。然聯句究當以漢武《柏梁》爲始。《文心雕龍》曰‘聯句共韻，柏梁餘制’是也。今按六朝聯句，亦不止陶、謝二公。《南史》：謝晦將被戮，與兄子世基聯句。世基詩曰：‘偉哉橫海鱗，壯矣垂天翼。一旦失風水，翻爲螻蟻食。’晦詩曰：‘功遂侔昔人，保退無智力。既涉太行險，斯路信難陟。’梁元帝與武陵王紀交兵，帝爲詩曰：‘回首望荊門，驚浪且雷奔。四鳥嗟長別，三聲悲夜猿。’紀之子圓正被收在獄，乃連句曰：‘水長二江急，雲生三峽昏。願貰淮南罪，思報阜陵恩。’又《沈懷文傳》：隱士雷次宗還廬江，何尚之設祖餞，文士畢集，爲連句詩，懷文所作尤美。《北史》：薛孝通等在孝文帝前，以忠爲韻，元翽曰：‘聖主臨萬機，享世永無窮。’孝通曰：‘豈唯被草木，方亦及昆蟲。’元翌曰：‘朝賢既濟濟，野苗又芃芃。’帝曰：‘君臣作魚水，書軌一華戎。’孝通曰：‘微臣信慶渥，何以答華嵩。’此皆六朝人連句也。但其時曰連句，不曰聯句耳。方勺《泊宅編》又引劉中壘謂：‘泥中中露衛，二人名式微’之詩，蓋二人所作，以爲聯句所起。此未免附會。至古人聯句，大概先分韻而後成詩。梁武帝華光殿聯句，曹景宗後至，詩韻已盡，沈約以所餘‘競’、‘病’二字與之，曰‘所餘二韻’，則分韻後之所餘也。《陳後主集》有《序宣猷堂宴集五言》曰：‘披鉤賦詠，逐韻多少，次第而用。’在座有江總、陸瑜、孔範等三人。後主韻得‘迮、格、白、黑、易、夕、擲、斥、拆、唶’，諸人詩用韻與所得韻次前、後正同，曾不攙亂。可知古人聯句，先探鉤韻字，各據所得，循序賦之，正如後世韻格也。（《杜集》中有《夏夜李尚書筵送宇文石首赴縣聯句》，又有《與李之芳宇文彧三人聯句》，則唐人聯句亦不自昌黎始。）
 ”

陸深《儼山外集》卷一〇《谿山餘話》：《文章辯體》“‘聯句’小序，謂聯句始著於陶靖節，而盛於東野、退之，則失考矣。若論聯句，實始於《賡歌》，而《柏梁》之作，其體著矣。”

考其體，有人作四句，相合成篇，若《靖節集》中所載是也。又有人作一聯，若子美與李尚書之芳及其甥宇文彧聯句是也。

【疏證】 杜甫《夏夜李尚書筵送宇文石首赴縣聯句》：“愛客尚書重，之官宅相賢。（杜甫）
 酒香傾坐側，帆影駐江邊。（李之芳）
 翟表郎官瑞，鳬看令宰仙。（崔彧）
 雨稀雲葉斷，夜久燭花偏。（甫）
 數語歌紗帽，髙文擲采牋。（之芳）
 興饒行處樂，離惜醉中眠。（彧）
 單父長多暇，河陽實少年。（甫）
 客居逢自出，爲別幾淒然。（之芳）
 ”

復有先出一句，次者對之；就出一句、前人復對之，相繼成章，則昌黎、東野《城南》之作是也。

【疏證】 《城南聯句》見《別本韓文考異》卷八，又見《全唐詩》卷七九一。

范晞文《對床夜語》卷四：“聯句，或二人三人，隨其數之多寡不拘也。其法則不同。有跨句者，謂連作第二第三句，《城南》等作是也；有一人一聯者，《會合》、《遣興》等作是也；有一人四句者，《有所思》等作是也。《遣興聯句》，東野云：‘我心隨月光，寫君庭中央。’退之云：‘月光有時晦，我心安所忘。’辭有意串，如同一喙，不然，則真四公子棋耳。”

徐師曾《文體明辨·聯句》序題云：“聯句起自《柏梁》，人各一句，集以成篇。其後宋孝武《華林曲水》，梁武帝《清暑殿》，唐中宗《內殿》諸詩，皆與《柏梁》同。惟魏《懸瓠方丈竹堂讌宴》，則人各二句，稍變前體。自茲以還，體遂不一：有人各四句者，《陶靖節集》所載是也；有人各一聯者，如杜甫與李之芳及其甥宇文彧所作是也；有先出一句，次者對之就出一句，前人復對之者，如《昌黎集》所載《城南詩》是也。”

按：費經虞《雅倫》卷八云：“伯魯之說可謂詳矣。然亦有每人四句，或一人只二句者；亦有每人二句，一人又四句者；又有人各賦畢，一二人又重出多賦者。顏真卿等《喜皇甫曾侍御見過南樓玩月》則三言聯句，陶潛等聯句則五言，王昊等《寄司空曙李端》則五言律，鮑防等聯句則一字至九字。”

其要在於對偶精切，辭意均敵，若出一手，乃爲相稱。

【疏證】 王世貞《藝苑巵言》卷一：“聯句在於才力均敵，聲華情實中不露本等面目，乃爲貴耳。”

陳懋仁《續文章緣起》：“夫聯句要以才力頡頏，脈絡相貫。如繭之爲絲，抽其統理、無有斷續爲貴。若或節湊枘鑿，精粗不調，是魚目混於夜光，豫章列於樗櫟也。”

山谷嘗云：“退之與孟郊意氣相入，故能雜然成篇。後人少聯句者，蓋由筆力難相追爾。”

【疏證】 《山谷外集》卷九《跋韓退之聯句》：“退之《會合聯句》，孟郊、張籍、張徹與焉。四君子皆佳士，意氣相入，雜之成文。世之文章之士少聯句，嘗病筆力不能相追，或成四公子棋耳。”

《唐音癸籤》卷一〇《評彙六》引遯叟云：“聯句詩，唐惟顏真卿、韓退之爲多。顏雜詼諧；韓與孟郊爲敵手，各極才思，語多奇崛，尤可喜。”

方世舉《蘭叢詩話》：“韓、孟聯句，是六朝以來聯句所無者，無篇不奇，無韻不險，無出不扼抑人，無對不抵當住，真是國手對局。然而難，若郾城軍中與李正封聯者，則平正可法。”

《文體明辨·聯句詩》序題云：“然必其人意氣相投，筆力相稱，然後能爲之，否則狗尾續貂，難乎免於後世之議矣。”

雜體詩

昔柳柳州讀退之《毛穎傳》有曰：“‘善戲謔兮，不爲虐兮’，學者終日討說習復，則罷憊而廢亂，故有息焉遊焉之說。譬諸飲食，既薦味之至者，而奇異苦鹹酸辛之物，雖蜇吻裂鼻、縮舌澀齒，而咸有篤好之者，獨文異乎？”予於是而知雜體之詩蓋類是也。

【疏證】 柳宗元《讀韓愈所著毛穎傳後題》：“自吾居夷，不與中州人通書。有來南者，時言韓愈爲《毛穎傳》，不能舉其辭，而獨大笑以爲怪，而吾久不克見。楊子誨之來，始持其書，索而讀之，若捕龍蛇、搏虎豹，急與之角，而力不敢暇，信韓子之怪於文也。世之模擬竄竊，取青嫓白，肥皮厚肉，柔筋脆骨，而以爲辭者，人之讀之也，其大笑固宜，且世人笑之也，不以其俳乎，而俳又非聖人之所棄者。詩曰：‘善戲謔兮，不爲虐兮。’太史公書有《滑稽列傳》，皆取乎有益於世者也。故學者終日討說答問，呻吟習復，應對進退，掬溜播灑，則罷憊而廢亂，故有息焉游焉之說，不學操縵，不得安弦，有所拘者，有所縱也。大羮玄酒，體節之薦味之至者，而又設以奇異小蟲水草，楂梨橘柚，苦鹹酸辛，雖蜇吻裂鼻，縮舌澀齒，而咸有篤好之者。文王之昌蒲葅，屈到之芰，曾晳之羊棗，然後盡天下之奇味，以足於口。獨文異乎？韓子之爲也，亦將弛焉而不爲虐歟？息焉游焉而有所縱歟？盡六藝之奇味以足其口歟？而不若是，則韓子之辭，若壅大川焉，其必決而放諸陸，不可以不陳也。且凡古今是非，六藝百家，大小穿穴，用而不遺者，毛穎之功也。韓子窮古書，好斯文，嘉穎之能盡其意，故奮而爲之傳，以發其鬱積，而學者得之勵，其有益於世歟！是其言也，固與異世者語，而貪常嗜瑣者，猶呫呫然動其喙，彼亦勞甚矣乎！”（《柳河東集》卷二一）


按：是以味喻文也，詩之正體，如風、雅、頌，是爲“大羮玄酒”，詩之雜體則以“楂梨橘柚，苦鹹酸辛”譬之。

然其爲體，厥各不同。

【疏證】 徐師曾《文體明辨·雜體詩》序題云：“按詩有雜體：一曰拗體，二曰蜂腰體，三曰斷弦體，四曰隔句體，五曰偷春體，六曰首尾吟體，七曰盤中體，八曰回文體，九曰仄起體，十曰疊字體，十一曰句用字體，十二曰藁砧體，十三曰兩頭纖纖體，十四曰三婦豔體，十五曰五雜俎體，十六曰五仄體，十七曰四聲體，十八曰雙聲疊韻體，十九曰問答體，皆詩之變體也。”

按：《文體明辨》又有集句詩、雜韻詩、雜數詩、雜名詩、離合詩、詼諧詩諸目，亦皆雜體。

謝榛《四溟詩話》卷二：“孔融離合體，竇滔妻回文體，鮑照十數體、建除體，謝莊道里名體，梁簡文帝卦名體，梁元帝歌曲名體、姓名體、鳥名體、獸名體、龜兆名體、針穴名體、將軍名體、宮殿名體、屋名體、車名體、船名體、草名體、樹名體，沈炯六府體、八音體、六甲體、十二屬體。魏、晉以降，多務纖巧，此變之變也。”

按：《文心雕龍》之《明詩》、《諧隱》、《雜文》、《定勢》、《章句》、《煉字》、《聲律》諸篇所言之柏梁、回文、離合、雙聲、疊韻、聯句、聯邊、謎語、澀字、三六雜言等詩體，皆屬雜體也。

今總謂之“雜”者，以其終非詩體之正也。博雅之士，其亦有所不廢焉。

【疏證】 張表臣《珊瑚鉤詩話》卷三：“古今詩體不一，太師之職，掌教六詩，風、賦、比、興、雅、頌備焉。三代而下，雜體互出。漢、唐以來，鐃歌鼓吹，拂舞予俞，因斯而興。晉、宋以降，又有回文反復，寓憂思展轉之情；雙聲疊韻，狀連駢嬉戲之態。郡縣、药石名、六甲、八卦之屬，不勝其變。”

胡應麟《詩藪》外編卷二：“詩文不朽大業，學者雕心刻腎，窮晝極夜，猶懼弗窺奧秘，而以遊戲廢日可乎？孔融《離合》，鮑照《建除》，溫嶠《回文》，傅咸《集句》，亡補於詩，而反爲詩病。自茲以降，摹仿實繁。字謎、人名、鳥獸、花木，六朝才士集中不可勝數。詩道之下流，學人之大戒也。”

近代詞曲按：郭茂倩《樂府詩集》始設“近代曲辭”一類，序題云：“近代曲者，亦雜曲也，以其出於隋、唐之世，故曰近代曲也。”吳訥此所謂“近代”，應指宋、元。胡應麟《少室山房筆叢》卷二五《莊嶽委談下》：“世所盛行宋、元調曲，咸以昉於唐末，然實陳、隋始之。”又《詩藪》內編卷一：“樂府之體，古今凡三變：漢、魏古詞，一變也；唐人絕句，一變也；宋、元詞曲，一變也。六朝聲偶，變唐之漸乎？五季詩餘，變宋之漸乎？”


按《歌曲源流》云：“自古音樂廢後，鄭衛、夷狄之聲雜然並出。至唐開元、天寶中，薰然成俗。於時才士，始依樂工按拍之聲，被之以辭。其句之長短，各隨曲而度。於是古昔‘聲依永’之理愈失矣。”

【疏證】 祝穆《古今事文類聚續集》卷二四《歌舞部》有“歌曲源流”條，注出《能改齋漫錄》，云：“詩三百五篇，商、周之歌詞也。其言止乎禮義，聖人刪取以爲經，周衰，鄭衛之音作，詩之聲律廢矣。漢興，制氏猶傳其鏗鏘。至元成間，倡樂大盛，貴戚五侯、定陵富平外戚之家，淫侈過度，至與人主爭女樂，而制氏所傳遂泯絕無聞焉。《文選》所載樂府詩，《晉志》所載《碭石》等篇，《古樂府》所載，其名三百，秦、漢以下之歌辭也，其源出於鄭、衛，蓋一時文人有所感發，隨世俗容態而有作也。更五胡之亂，北方分裂，元魏、髙齊、宇文氏之周，咸以戎狄強種，雄據中夏，故其謳謠雜揉華夷，焦殺急促，鄙俚俗下，無復節奏，而古樂府之聲律不傳。周武帝時，龜茲琵琶工蘇祗娑者，始言七均，牛洪、鄭譯因而演之，八十四調始見萌芽。唐張文收、祖孝孫討論郊廟之樂，其數於是乎大備。迄於開元、天寶間，君臣相與爲淫樂，而明皇尤溺於夷音，天下薰然成俗。於時才士始依樂工拍担之聲，被之以辭，句之長短，各隨曲度，而愈失古之‘聲依永’之理也。溫、李之徒，率然抒一時情致，流爲淫豔猥褻不可聞之語。我宋之興，宗工鉅儒，文力妙天下者，猶祖其遺風，蕩而不知所止，四方傳唱，敏若風雨焉。”

又按致堂胡先生曰：“近世歌曲，以曲盡人情而得名。故文章豪放之士，鮮不寓意於此，隨亦自掃其跡曰：‘此謔浪遊戲而已。’唐人爲之者衆。至柳耆卿乃掩衆製而盡其妙，篤好者以爲不可復加。及眉山蘇氏出，一洗綺羅香澤之態，擺脫綢繆宛轉之度，使人登髙望遠，舉首髙歌，而逸懷浩氣，超乎塵垢之表矣。”

【疏證】 胡寅，字明仲，號致堂。此出其所撰向子諲《酒邊集》序。《文獻通考》卷二四六《經籍考七十三》引此文曰：“詩出於《離騷》楚詞，而《離騷》者，變風、變雅之意迫而哀傷者也。其發乎情則同，而止乎禮義則異。名之曰曲，以其曲盡人情耳；方之曲藝，猶不逮焉。其去曲禮則益遠矣。然文章豪放之士，鮮不寄意於此者，隨亦自掃其跡曰謔浪遊戲而已。唐人爲之最工者，柳耆卿後出，掩衆製而盡其妙，好者以爲不可復加。及眉山蘇氏一洗綺羅香澤之態，擺脫綢繆宛轉之度，使人登髙望遠，舉首髙歌，而逸懷浩氣超乎塵垢之外。於是花間爲皂隸，而柳氏爲輿臺矣。”

竊嘗因而思之，凡文辭之有韻者，皆可歌也。第時有升降，故言有雅俗，調有古今爾。昔在童稚時，獲侍先生長者，見其酒酣興發，多依腔填詞以歌之。歌畢，顧謂幼稚者曰：“此宋代慢詞也。”當時大儒，皆所不廢。今間見《草堂詩餘》。自元世套數諸曲盛行，斯音日微矣。

【疏證】 徐師曾《文體明辨·詩餘》序題云：“第作者既多，中間不無昧於音節，如蘇長公者，人猶以‘鐵綽板唱大江東去’譏之，他復何言哉！由是詩餘復不行，而金、元人始爲套數。曲有南北二體，九宮三調，其去樂府抑又遠矣。近時何良俊以謂‘詩亡而後有樂府，樂府闕而後有詩餘，詩餘廢而後有歌曲’，真知言哉！”

劉熙載《藝概》卷四《詞曲概》：“曲之名古矣。近世所謂曲者，乃金、元之北曲，及後復溢爲南曲者也。未有曲時，詞即是曲；既有曲時，曲可悟詞。苟曲理未明，詞亦恐難獨善矣。”又云：“詞曲本不相離，惟詞以文言，曲以聲言耳。”

迨予既長，奔播南北，鄉邑前輩，零落殆盡，所謂填詞慢調者，今無復聞矣。庸特輯唐、宋以下辭意近於古雅者，附諸《外集》之後，《竹枝》、《楊柳》亦不棄焉。好古之士，於此亦可以觀世變之不一云。

【疏證】 《外集》附錄所選有劉夢得《竹枝》四首、白居易《楊柳》四首。


附錄

文章辨體序

余孟麟

夫文以道其心之所欲言，曷爲而有體也？文之有體，夫即樂之有倫乎？樂之爲音，起於蕢桴土鼓，成於《大章》、《雲門》，而疎於流商刻羽，究其指極，則曰無相奪倫，聲者不得振，振者不得聲，何其犁然辨耶？今夫道以麗事，言以因時，載在往籍，如畫卦敘疇亡論已。自朝廷矢謨，閭巷託詠，與夫勒之彝鼎，陳之諷諭，以極於儒生墨卿之所屬詞，而引類爲賦、爲序、爲贊、爲書，諸不可枚舉，總之則出乎至情，而發之當物，皆文也。劉勰氏曰：“表章序記，則羽儀乎典雅；贊頌歌詩，則楷式於清麗。”豈所謂體固然耶？古之作者，言人人殊，然選義按部，考辭就班，大都各率其體，是樂之聲者聲，振者振，晳乎不可紊，鑿乎不可廢也。晩近世操觚濡藻之士，非不羣然踵接，顧師心自用，斤斤不喜剿說，而擿埴冥行，去先王仁義禮樂之道且詭而遠，非夫文辭多變，不識其體乎？奈何鼓宮以角應，叩角以宮應也？鮮不悖矣，嗟！嗟！文胡可以無體？抑胡可以弗辨也！海虞吳公訥，慨文體之不端，後學者靡所考鏡，乃取古今之文，編爲一書，上下數千載，其人無慮數百家，凡古歌賦以及銘檄，爲類數十餘種，釐正體爲五十卷，而附以變體五卷，彼其無關世教者，並置不錄，名曰《文章辨體》。揚扢微深，劈析疑豫，發今曩之藴，校華質之規，良以觀象乎古人，而貽則於來葉也。往有刻本，其傳不廣，茲重爲繕梓，以公惠於人人。刊既成，予覽其書而序之曰：射御直藝耳，非得其道不精。予觀善其事者，省釋於括度，先後於馳驅，若飲食被服然，終其身而不厭，而衛靷之工苦、弓矢之端衺，不勞揣逆而知，此其法也。至其總驂騑而中侯鵠，隨所試而無不當，則得之於心而應之於手，非法也，道也，惟精者自得之耳。故曰齊扁之斵輪也，進乎道矣。是書所具，故法耳，學者由其法而精之，參伍夫歷代之變，而仰遡乎先王仁義禮樂之訓，其於道殆幾矣。（黄宗羲《明文海》卷二一五）


文章辨體提要

永瑢等

《文章辨體》五十卷，《外集》五卷，明吳訥編。訥有《祥刑要覽》，已著錄。是編采輯前代至明初詩文，分體編錄，各爲之說。《内集》凡四十九體，大旨以真德秀《文章正宗》爲藍本；《外集》凡五體，則皆駢偶之詞也。程敏政作《明文衡》，特錄其敘錄諸體，蓋意頗重之。陸深《溪山餘話》亦稱《文章辨體》一書，號爲精博，自真文忠《文章正宗》以後，未有能過之者。今觀所論，大抵剽掇舊文，罕能考核源委，即文體亦未能甚辨。如《内集》純爲古體矣，然如陸機《文賦》、謝惠連《雪賦》、謝莊《月賦》，已純爲駢體，但不隔句對耳。至駱賓王《討武瞾檄》，純爲四六，而列之《内集》；又孔稚圭《北山移文》，亦附之古賦，是皆何說也？古樂府備列《吳聲歌曲》、《西曲歌》、《江南曲》諸體，淫詞豔語，並登簡牘，而獨斥律詩爲變體，非耳食歟！《外集》收及詞曲，已爲泛濫，而以王維《渭城曲》、劉禹錫《竹枝詞》、白居易《楊柳枝詞》綴於簡末，謂之附錄。夫《渭城曲》本題爲《送元二使安西》，當時伶人采以入樂耳，遽別之於絶句之外，已爲憒憒。且唐歌曲乃宋元詞曲之先聲，反附錄於宋元人後，直本末倒置矣。其餘去取亦漫無別裁，不過取盈卷帙耳，不足尙也。（《四庫全書總目》卷一九一）


吳敏德像贊

王直

海虞吳敏德，爲都察院右僉都御史。持敬慎之心，秉廉直之節。其議論舉措，蓋有前賢之遺風。視世之隨俗變化，方外而圓內者，相去遠矣。此其像也，而予爲之贊：允毅吳公，率德自躬。聖明御邦，克躋顯融。豸冠峩峩，邦之司直。必誠必恭，不詭不激。雍容進退，端笏垂紳。小人所憚，君子所親。維昔名臣，始終一致。神之相之，福禄斯備。風霜肅物，生意寔存。願宏厥施，以暢皇仁。（《明文衡》卷二一）


明故通議大夫都察院左副都御史思庵吳公神道碑

徐有貞

通議大夫、都察院左副都御史致政吳公之卒也，有司以聞，賜之葬，祭如制。於是，其外孫中順大夫知荆州府事錢昕狀公之事行，使來請銘於墓道之碑。有貞之少也，蓋嘗從游於公，而荷公之知，重斯文之誼，惟永弗忘，如公之德、之學、之官政，有貞實皆知之，雖不文也，其何敢辭！乃哭拜受狀，序其事而銘之。公諱訥，字敏德，別號思庵，吳之士大夫皆稱之爲思庵先生而不名。後公雖貴，不以官稱，乃所重在其德學焉。海虞之吳，蓋仲雍之苗裔也。公之曾大考諱清，大考諱天佑，考諱遵道。遵道仕國初，爲沅陵簿，卒。以公貴，贈僉都御史。妣王氏，繼陳氏，俱贈恭人。公之生也，早失所恃而遠所怙，然天賦髙朗，能自樹立，甫七歲，摘《五經》之文，誦之不訛，出語有章。老成長者已識其偉器。時沅陵方遠官，公獨侍其祖母、繼母，居海虞，且學且養，不以憂遺其親。沅陵君被誣繫京師，公匍匐訴於廷，乞以身代，事未白，而沅陵君沒。公扶柩歸葬，未幾而祖母及母亦相繼沒，哀毁幾不能存。雖在窮約，而喪事一毫不苟且。歛窆虞祥之禮，一依朱子書。遠近觀禮焉，鄉人化之。治喪乃不用浮屠法。母族王、陳二氏皆徙遠方，公迎養兩外祖母於家，供養如一。其齒益長，學益富，大江之東，稱德義者必首及公，而稱學術者亦必首及公。永樂中，旁邑之大夫交辟爲校官，不就。乃薦之朝，召試翰林優等，且授官，或言其善醫，將使教醫生。公不願舍儒從醫，上疏懇辭焉。時仁廟監國，因是知公，命之即南宮教六卿子弟。有薦公行在者，文皇召見齋宮，奏對稱旨，命日侍。仁廟登極，翰林學士沈度、秋官郎中王傳交薦之，吏部尚書蹇義以聞，上曰：“是嘗教六卿子弟者耶？毋使外任。”即日擢監察御史。公素自重，又感上知遇，遇事直遂，知無不言，朝野憚之。其出巡按，至以扶持綱常爲己事。在浙江，則立髙宗九經、《語》、《孟》碑，而削秦檜記。刺羣賢之文，表宣公之奏議，褒岳王之精忠。而於貴州，則以蠻夷雜處，務持大體，不苛以擾，恩威著焉。及代還，民不遠萬里詣闕乞留。先是，使貢還者率厚所賚，而公獨無。宣宗時，以南都留臺爲重，求可任者，僉以公應，詔進右僉都御史，尋升左副都御史，階通議大夫。公執法體，剛而用正，侃侃之言，卓卓之行，論者謂其得大臣體。未幾有與不合者，愬之朝，公遂以疾求去，吏部方秦留之，而其辭益力不可奪。上宴勞而遣之。公既歸，家事一不問，日惟著述，以終所志，閉門絕掃，而士益歸嚮焉。初未嘗寢疾，及易簀，無一語之亂。是惟天順元年三月既望也。公兩娶，皆張氏，贈封皆恭人。有丈夫子二，曰欽，曰銓。女子三，長歸錢公建，次歸嚴顯，又次歸俞昱，皆善士。孫男四，長淳，受經於公，第進士，爲御史，克肖其風裁，不幸早死，鄉邦惜之；次洵、浚、沫。孫女一，曾孫男三、女一。公生洪武壬子，享年八十有六。葬邑之虞山，從先兆也。公爲人端重純明，履方居約，不以窮達易所守。其學務遵儒先，闡經訓，以淑人心，正士習。故凡爲文章，鑿鑿焉，斷斷焉，根據義理，有裨世教，不徒作也。所著有《思庵前、後、續詩文集》、《小學集解》、《性理羣書補注》、《文章辨體》、《祥刑要覽》、《晦庵詩鈔、文鈔》、《草廬文粹》諸書，悉梓行於世。烏乎！以吾觀乎斯世，其功名如公、爵列如公者蓋多有之矣，至求其立心如公、制行如公者則未之見焉。故少師文貞楊公嘗贊其像曰：“道古人之道，心古人之心。”君子以爲篤論。然則有貞之爲公大書特書而不讓者，豈門人之私哉！蓋天下之公也。銘曰：吳出姬姓，實惟周宗，海虞之裔，祖於仲雍。雍後迄今，綿歷百代，代不乏人，及公而大。孰不爲學，公學惟正，刊落文詞，直窮理性。孰不爲仕，公仕惟時，進禮退義，動合其宜。公病士習，躐等無序，乃訓《小學》，爲之章句。公患官邪，淫刑以逞，乃著《祥刑》，俾之警省。晦庵我師，草廬我友，力踵前修，以覺於後。三品之貴，八袠之年，世謂達尊，公其備焉。我爲斯文，揭於墓道，尚俾來者，於公有考。（錢穀《吳都文粹續集》卷四四）


吳訥傳

王鏊

吳訥字敏德，號思庵，常熟人。七歲能背誦《五經》正文。父遵道，爲沅陵縣主簿，被繫至京。訥乞自代，事未白而父歿。治喪如禮，不用浮屠。訥力學尚義，兼善醫術。永樂間，以醫士舉至京，懇辭，仁廟時監國，聞其名，命教功臣子弟。俄遷監察御史，出巡浙江，削秦檜碑，表陸贄里，修岳飛墓，動皆扶植綱常。次年，巡貴州，恩威並施，羣夷畏悅。將代還，夷人相率詣闕請留，不許。宣德五年，升右僉都御史，尋升左副都御史，致仕。年八十六，卒。訥爲人端重純明，履方居約，不以窮達易所守。其學務遵儒先，爲文根據義理，有禆世教。所注有《小學集解》、《文章辨體》、《性理羣書補注》行世。追諡文恪。彭韶贊云：“古貌古心，學窺性理。孝義幼聞，實形踐履。避跡儒醫，監國所禮。乃教世胄，乃司風紀。卒貳憲臺，清德莫比。篤老劬書，以忘憂喜。修正遺文，垂訓無已。”（《姑蘇志》卷五二《人物十·名臣》）


副都御史吳公言行錄

楊廉

吳訥字敏德，直隸常熟人。由薦舉，歷任永樂、天順間官，至右副都御史，卒年八十六。

公父爲沅陵縣主簿，常被誣繫京師，公乞身代，事未白而父歿。公治喪如禮，不用浮屠法。力學尚義，兼善醫術，聲聞江東。郡邑薦爲校官，不就。永樂末，舉醫生，至南京，上疏懇辭。時仁廟監國，聞之，命教諸功臣子弟。復拜監察御史，歷升南京都察院右僉都、左副都御史。

海虞吳敏德爲僉都御史，持敬慎之心，秉廉直之節，其議論舉措，有前賢之遺風，視世之隨俗變化、方外而圓內者，相去遠矣。（王直撰贊序）


吳思庵先生談及淺學後進，曰：“此‘《韻府羣玉》秀才’，好趁航船耳。”航船，吳中所謂夜航船，接渡往來，船中羣坐多人，偶語紛紛，蓋言其破碎摘裂之學，祗足供談笑也。（《水東日記》）


公爲人端重純明，履方居約，不以窮達易所守。其學務遵儒先，闡經訓，以正士習。爲文章根據義理，有禆世教，不徒作也。公自童丱積學有素，其求端用力，必由博以入約，自體而達用，不事矯飾，務以行檢爲先。至其爲文，根柢則以羣經爲之本，波瀾則以遷、固爲之輔。於是形諸論著，不苟同人言，必以實而要其歸，則一本於理。公應詔，起自田里，爲御史，爲僉都御史，所至皆籍籍有聲。若夫文，則又公之餘事耳。（魏驥撰《思庵文集序》）


公淵乎其學，炳乎其文，才識論議，博達今古。其在臺憲十有餘年，謇謇諤諤，正氣凜凜。其心寬厚仁恕，未嘗察察以求人過，而姦贓不法之徒，自然消縮摧沮，不敢喘息。方將倚公恃重臺憲，坐肅風紀，而公力以老去，非衆人所以望於公也。（陳敬宗撰《贈致仕序》）


古貌古心，學窺性理。孝義幼聞，實形踐履。避跡儒醫，監國所禮。乃教世胄，乃司風紀。卒貳憲臺，清德莫比。獨老劬書，以忘憂喜。修正遺文，垂訓無已。（彭韶撰贊，徐紘《明名臣琬琰續錄》卷二）


吳訥傳

項篤壽

吳訥字敏德，直隸常熟人。父遵道，沅陵縣主簿，誣繫京師，乞身代，事未白而父歿。以學行聲聞江東。郡縣薦爲校官，不就。永樂末，舉醫生，至南京。所居隣有嫠婦，少而美，夜穿壁將奔之，訥亟排戶，冒大雨出，旦日即遷他所。時仁皇帝監國，命教諸功臣子弟。拜監察御史。巡按貴州，還三司所遺饋金，題之詩曰：“蕭蕭行李向東還，要過前途最險灘。若有贓私並土物，任教沈匿碧波間。”廉而不激類此。歷升南京都察院右僉都、左副都御史，致仕。廉直敬慎，持正不撓。爲文根據義理，而本於六經，有《文章辨體》行於世。卒年八十六，諡文恪。（《今獻備遺》卷一四）


吳中往哲像贊

王世貞

吳文恪公訥，字敏德，別號思庵，常熟人。公生失恃，弱冠白父寃，且雪，而以喪歸。苦節礪行，益究心理性之學，發爲文章，有根柢。以崑山令薦至京，時楊文貞公士奇輔東宮，賢而稱之。文皇召見於齋殿，奏對稱旨，白衣備顧問。洪熙初，用學士度薦，授監察御史，出按浙江，超拜南京都察院右僉都御史。考滿，遷左副都御史，仍理院事。公先後所蒞，皆臺職，凛凛有風裁，而不輕爲操切，以是獲正直忠厚稱。年未滿七十，乞致仕，歸十有九年而卒，得壽八十六。所著有《思庵前、後、續集》、《小學解》、《性理羣書補註》、《陳北溪字訓》、《晦庵詩文抄》、《吳草廬文粹》、《文章辨體》、《祥刑要覽》。贊曰：吳公樹惇，乃以文稱。其所爲文，匪忝躬行。一踐端公，再履中丞。無競無求，不孤不朋。豈唯保身，亦以完名。（《弇州續稿》卷一四六）


吳訥傳

查繼佐

吳訥字敏德，南直常熟人。父遵道，爲沅陵主薄，逮繋。訥上書請代，未白，父卒。訥博洽羣書，精通醫術。永樂間，以儒士召對便殿，稱旨，留侍闕廷。洪熙中，復以經明行修薦，授行在監察御史，出巡浙江，仁和學故有宋髙宗御書九經、《論》、《孟》碑，多委布行路，訥拾湊，全楷置之殿廊。李公麟畫有聖賢像，秦檜嘗爲像記，磨而削之。表陸贄奏議，修岳飛墓祠。議論端楷，有前賢風。継巡貴州，恩威並著。宣德中，歷副都御史。訥之學，由博入約，自體達用，以行谊爲先。至其爲文，根底羣經，波瀾遷、固。談及淺學，曰：“此《韻府羣玉》秀才，備航渡醒夢耳。”家居時，聞有不便於民者，輒折簡告尹。以是前後尹皆視訥。所著有《思庵集》、《小學集解》、《性理羣書補註》，而所輯《文章辯體》，鍳別精詳。卒，鄉人祔言偃祠。謚曰文恪。（《罪惟錄》卷一八《文史諸臣列傳》，《四部叢刊》本）


吳訥傳

張廷玉等

吳訥字敏德，常熟人。父遵道，任沅陵簿，坐事繫京師，訥上書，乞身代，事未白，而父殁。訥感奮力學。永樂中，以醫薦至京，仁宗監國，聞其名，命教功臣子弟。成祖召對，稱旨，俾日侍禁廷，備顧問。洪熙元年，侍講學士沈度薦訥經明行修，授監察御史。敬慎廉直，不務矯飾。宣德初，出按浙江，以振風紀、植綱常爲務。時軍犯逃者，往往令家人妄愬，逮繫至千人。訥請嚴禁，即寃不得越告。從之。繼按貴州，恩威並行，蠻人畏服。將代還，部民詣闕乞留，不許。五年七月，進南京右僉都御史，尋進左副都御史。正統初，光祿丞董正等盜官物，訥發之，謫戍四十四人。右通政李畛者，奉使蘇、松，行事多不謹，訥微誡之，畛不悅，誣訥稽延詔書等事。訥疏辯，互爲臺省所劾，俱逮下獄。既而釋之。英宗初，御經筵錄所輯《小學集解》上之。四年三月，以老致仕。以朱與言代。訥博覽，議論有根柢。於性理之奧，多有發明。所著書，皆可垂於後。歸家，布衣蔬食，環堵蕭然。周忱撫江南，欲新其居，不可。家居十六年而卒，年八十六，諡文恪。鄉人祀之言偃祠。（《明史》卷一五八）


吳訥傳

沈佳

吳訥文恪公，字敏德，南直常熟人，永樂中薦舉，仕至左副都御史。自少穎敏，七歲能背誦五經，及長，博洽羣書。永樂間，以儒士薦，至召入便殿，奏對稱旨，留侍闕廷。洪熙元年，侍講學士沈度復薦訥經明行修，授行在湖廣道監察御史，出巡浙江。揆咨吏治，赫然有聲。仁和邑庠有髙宗御書九經、《論》、《孟》碑，多委布行路，公拾湊全楷置之殿廊。李公麟畫聖賢像，有秦檜爲記，磨而削之。表陸贄奏議，修岳飛墓祠，議論舉措，有前賢風。繼巡貴州，恩威並行。宣德五年，升南京右僉都御史，尋升左副都御史。居臺十餘年，敬慎廉直。以老乞致仕，宴勞遣之。公之學由博入約，自體達用，以行誼爲先。至其爲文，根柢羣經，波瀾遷、固。談及淺學後進，曰：“此‘《韻府羣玉》秀才’，無足道也。”著有《思庵集》、《小學集解》、《性理羣書補注》。而所輯《文章辨體》，鑒別精詳。正統中，知縣蔣忠言訥學行醇正，著書立言，深通治體，宜徵赴禁密，以備顧問。年八十餘卒。鄉人以列於言偃祠，追諡曰文恪。（《明儒言行錄續編》卷一）

王子端云：“近來陡覺無佳思，縱有詩成似樂天。”其小樂天甚矣。予亦嘗和為四絕〔一〕

與張仲傑郎中論文〔一〕


	
別李周卿三首（其二）〔一〕


	
繼愚軒和党承旨雪詩四首〔一〕


	
寄英禪師，師時住龍門寶應寺〔一〕


	
龍門雜詩二首


	
答王輔之〔一〕


	
贈答張教授仲文〔一〕

益都宣撫田侯器之燕子圖詩傳本〔一〕，己亥秋七月余得於馮翊宋文通家〔二〕。會侯之子仲新自燕中來〔三〕，隨以歸之。仲新謂余言：“兵間故物，一失無所復望，乃今從吾子得之，煥若神明，頓還舊觀，似非偶然者。方謁時賢以嗣前作，幸吾子發其端。”因賦三詩，丙午春三月河東元某謹題〔四〕（選一）

卷六 其他作者詩歌

懷髙圖南〔一〕

吊石曼卿〔一〕


	
楚清之畫樂天“小娃撐小艇，偷採白蓮回。不解藏蹤跡，浮萍一道開”詩，因題其後〔一〕


	
壬辰二月六日夜，夢作一絕句，其詞曰：“矯冗連天花，春風動光華。人眠不知眠，我佩絳紅霞。”夢中自以為奇絕，覺而思之，不能自曉，故作是詩以紀之〔一〕

魯直墨跡〔一〕


	
讀柳詩〔一〕


	
分韻賦雪得雨字〔一〕

讀孔北海傳〔一〕

吊同年楊禮部之美〔一〕


	
太白扇頭〔一〕

贈趙宜之二首〔一〕（其一）


	
題裕之樂府後〔一〕


	
詩

讀裕之弟詩稿，有“鶯聲柳巷深”之句，漫題三詩其後〔一〕


	
東坡《石鐘山記》墨蹟〔一〕

王子端溪橋蒙雨圖〔一〕

文選樓


	
見丹陽每和詩詞篇篇猛烈〔一〕，有淩雲之志，然未識心見性，難以為準，故引古詩云


	
贈華亭縣道友〔一〕


	
東萊即墨之牢山〔一〕，三圍大海，背俯平川，巨石巍峨，群峰峭拔，真洞天福地，一方之勝境也。然僻于海曲，舉世鮮聞，其名亦不佳。予自昌陽醮罷〔二〕，抵于王城永真觀〔三〕，南望煙靄之間，隱隱而見。道眾相邀，遷延數日而方屆，遂閑吟二十一首，易為鼇山，因清暢道風云耳（選二）


	
答虢縣猛安鎮國〔一〕


	
贈中山楊果正卿〔一〕

馮弟自北山來〔一〕，出其舊所為詩三百餘篇，雖未暇盡讀，嘗鼎一臠足知餘味。吾弟離群索居，無師友之益，能自道其所志，蓋絕無而僅有者也。雖然，“掘井九仞而不及泉，猶為棄井耳”〔二〕。適漢臣張君見過〔三〕，論文話舊以及吾弟之賢，因作詩許其所已能，而勉其所未至以寄之。幸時復觀覽以自警省，勿徒實篋笥而已


	
退之留別大顛圖〔一〕


	
李進之迂軒〔一〕













前言

在中國古代文學批評史上，金代文學批評是重要的一環，各種文學批評史都給予一定的關注。近些年來，隨著遼金文學及批評史研究的深入推進，金代文學批評特別是詩學批評又得到進一步的重視。人們從不同的角度，探討金代主要詩人的詩學觀點，梳理金代文學批評發展的軌跡。但金代文學批評史一方面沒有完全擺脫正統思想的長期潛在制約，對其價值和地位有所低估，另一方面對其內容及形式的新變認識不夠準確，即以最受人們關注的元好問《論詩三十首》、王若虛《滹南詩話》而言，其獨特性也未被充分揭示出來，其他一些散見的普通文獻，更是被忽視。即以批評形式來看，金代的詩學批評亦自具特色，並推動了古代詩學批評的發展。

中國古代詩學的批評形式豐富多彩，早期的毛詩序、史傳，都是文學批評的源頭，而“詩文評之作，著於齊梁”
 
[1]

 ，齊梁時期出現了鍾嶸《詩品》、劉勰《文心雕龍》這樣代表性的理論著作，可惜高峰難繼，經唐歷宋，漸漸形成了其他幾種更具民族特色、更受人們喜愛的文學批評形式。張伯偉《中國古代文學批評方法研究》認為有“六種最具民族特色的批評形式，即選本、摘句、詩格、論詩詩、詩話和評點”
 
[2]

 。金代沒有評點、詩格、摘句類的著作，姑且不論，詩話、論詩詩、選本等幾種形式在金代得到不同程度的發展，此外金代還出現了新的批評形式——評傳，以下試逐次論之。

一

自歐陽修創制《六一詩話》以來，詩話以其短小自由的形式、隨筆閒談的風格而流行開來，長盛不衰。兩宋詩話著述如林，金王朝佔有北宋故土，與南宋聲氣相通，其詩話自然承北宋而來，並受到南宋詩話的影響。

受金代文學水準和文人隊伍等諸多因素所限，金代詩話相對於兩宋詩話的興盛而言，顯得有些冷落。目前可考的詩話僅有寥寥七種：朱弁《風月堂詩話》、祝簡《詩說》（佚）、范墀《詩話》（佚）、魏道明《鼎新詩話》（佚）、文商《小雪堂詩話》（佚）、樂著《相臺詩話》（殘）、王若虛《滹南詩話》。其中完整傳世的僅有《風月堂詩話》和《滹南詩話》兩種。正因為金代詩話數量少，所以更容易被忽視，更容易受到簡單化的對待。從現存詩話來看，仍然可以看出這些詩話自具特點和價值。

（一）金代前期詩話

金代前期的詩話可知有三種：范墀《詩話》、祝簡《詩說》和朱弁《風月堂詩話》，都是由宋入金文人所作。

范墀其人，生平不詳。《中州集》卷八范墀小傳特別簡略：“墀字元涉，系出潁川，有《詩話》行於世。”
 
[3]

 說明元好問對其人瞭解很少。該卷所收詩人具有補遺性質，大體按照時代先後編排。從編輯順序來看，范墀當是金初人。《詩話》應是簡稱，大概元好問也不知道其原名。《中州集》入選其詩《和高子初梅》，高子或是金初文人高士談。《建炎以來繫年要錄》卷一百二十九載，南宋紹興九年（一一三九）六月方庭實奏言：“潁昌府進士范墀風度夷粹，論事慷慨，流離顛沛，志不忘君。”《建炎以來繫年要錄》並稱：“墀，鎮玄孫也。”
 
[4]

 不知此潁昌進士是否就是《中州集》所載之范墀？

祝簡為北宋政和年間進士，入金後曾仕偽齊。所著《詩說》已佚，《中州集》卷二《祝太常簡》徵引《詩說》一則，討論杜詩注問題，其觀點得到元好問的贊同。不論原書內容如何，元好問所引一則，恰好與金初崇杜思潮一致。

以上二種詩話，因文獻不足，看不出與宋代詩話有何區別。《風月堂詩話》完整傳世，可以讓我們瞭解金初詩話之一斑。

儘管人們習慣上將《風月堂詩話》視為宋代詩話，但不能否認《風月堂詩話》對金代詩話具有草創之功。《風月堂詩話》不僅作於朱弁羈金期間，還在金王朝刊刻、傳播，在金代產生影響。南宋咸淳八年（一二七二），月觀道人見到已經“斷爛脫誤”
 
[5]

 的《風月堂詩話》就是“北方所傳本”，這是《風月堂詩話》傳入南宋的最早紀錄，也是在北方刊行的證據之一。王若虛《滹南詩話》早在此前數十年，就曾兩次具名徵引朱弁的詩論，所引言論見於今本《風月堂詩話》，這是《風月堂詩話》在北方刊行的又一證據。

朱弁由宋入金，《風月堂詩話》自然與北宋詩話一脈相承，從內容到形式，與北宋詩話并無大的區別。但是，獨特的寫作時間、寫作地點，賦予了它不同於北宋其他詩話的個性。北宋詩話大多寫於作者晚年賦閑期間，用於資閒談。朱弁約生於哲宗元祐五年（一○九○）
 
[6]

 ，建炎二年（一一二八）以通問副使使金，紹興十三年（一一四三）回南宋，次年去世。《風月堂詩話》寫作於金天眷三年（一一四○）。該年朱弁約五十歲，雖然已經是其生命中的晚年，但他自己並沒有意識到這一點。他在序末暢想未來，打算將《風月堂詩話》帶回南宋，“歸詒之孫，異時幅巾林下，摩挲泉石時取觀之，則溱洧風月，猶在吾目中也”
 
[7]

 ，顯然他是將《風月堂詩話》作為晚年未來的把玩之物。不幸的是，“幅巾林下”的晚年生活還沒有到來，就突然離世。《風月堂詩話》的寫作地在雲中（今山西大同），遠離北宋故都汴京，遠離南宋首都臨安，是第一部寫作於北方的詩話。時間、空間的阻隔，加深了這位使金宋人對往日生活、對北宋王朝的思念之情。所以，《風月堂詩話》的基本內容是追憶曩昔於風月堂中所談的不關政治時事的“風月”，也就是詩詞文。在這種充滿懷念之情的追憶中，還夾雜著對昔日言論環境的戒懼，請看他的序言：

予心空洞無城府，見人雖昧平生，必出肺腑相示，以此語言多觸忌諱而招悔吝。每客至，必戒之曰：“是間止可談風月，捨此不談而泛及時事，請酹吾大白。”
 
[8]



時事是非，可以不談，但“風月”又豈能完全超越於時代、不關乎時事？且不說文學與時代的密切聯繫，即北宋後期厲行的元祐黨禁，就已讓很多談風月者避談元祐詩歌。宣和五年（一一二三），阮閱編輯詩話總集《詩話總龜》，“獨元祐以來諸公詩話不載焉”
 
[9]

 。隨著宋政權的南遷，元祐黨禁逐漸鬆馳。離開趙宋政權十餘年的朱弁，身居遙遠的北方，更沒有了在北宋時的言論禁忌，所以他在《風月堂詩話》中大談蘇黃等元祐詩人，公開反對元祐黨禁：

東坡詩文，落筆輒為人所傳誦。……崇寧、大觀間，海外詩盛行，後生不復有言歐公者。是時朝廷雖嘗禁止，賞錢增至八十萬，禁愈嚴而其傳愈多，往往以多相誇。士大夫不能誦坡詩者，便自覺氣索，而人或謂之不韻。
 
[10]



崇寧間，凡元祐子弟仕宦者，並不得至都城。晁以道自洛中罷官回，遣妻兒歸省廬，獨留中牟驛累日，以詩寄京師姻舊，其落句云：“一時雞犬皆霄漢，獨有劉安不得仙。”此語傳於時，議者美之。
 
[11]



范德孺崇寧之貶，與山谷唱和甚多。德孺有一聯云：“慣處賤貧知世態，飽闇遷謫見家風。”議者謂此語可以識范氏之名節矣，當國者能無愧乎？
 
[12]



這種觸犯時忌、甚至直接批評當國者的言論，可能就是朱弁當年想談而不敢談的“風月”，朱弁入金後，則可以坦然言之。所以，《風月堂詩話》的一大價值就在於其中所記載的元祐諸人的軼聞和詩論。

《風月堂詩話》的另一個價值就是跳出江西詩派的勢力範圍，反思江西詩派，主張自然，反對以故實相誇。在江西詩派盛行的大背景下，朱弁何以能夠與眾不同？其中原因之一，就是雲中及北方地區缺少江西詩派生長的土壤，朱弁本人入金後其創作觀念和創作路數也偏離了江西詩派，進而學習李商隱和杜甫。朱熹稱贊他的這位叔祖，“於詩酷嗜李義山，而詞氣雍容，格力閒暇，不蹈其險怪奇澀之弊”
 
[13]

 。朱弁批評西崑體“句律太嚴，無自然態度”，稱贊黃庭堅“獨用崑體功夫，而造老杜渾成之地”
 
[14]

 。杜甫的渾成是他更加嚮往的境界。

《風月堂詩話》崇尚蘇黃等元祐詩人、崇尚杜詩、不愛江西的傾向，容易在紛紜的詩話中被埋沒。如果我們將之放在宋金詩話的發展史上來看，就能看出，它實際上開啟金源百年詩論、詩歌崇蘇尚杜、貶斥江西的思潮。

（二）金代中期的詩話

金代中期的詩話較為沉寂，目前可知的僅有兩種：魏道明《鼎新詩話》、文商《小雪堂詩話》。

魏道明出身名門，父親是遼天慶中進士，兄弟四人“俱第進士，又皆有詩學”，其中魏道明“最知名，仕至安國軍節度使”
 
[15]

 ，《中州集》卷八有傳。著有《蕭閑老人明秀集注》六卷（現存三卷），編有《國朝百家詩略》。他的生卒年、及第時間，均不可考。其兄魏元真於皇統二年（一一四二）及第，魏道明及第時間當在其後。明昌二年（一一九一）二月，王寂按部遼東，至完顏守貞所建之明秀亭，發現魏道明的題詩，稱“魏元道今為尚書”
 
[16]

 ，王寂為其同時代人，所言定當有據。可見，魏道明仕途較為順達。《鼎新詩話》一名，不同於以書齋、自號、籍貫等常見的詩話命名方式，體現了改朝換代、去舊布新的時代氣息。很懷疑，該書類似於《中州集》的作者小傳，是一部評論金代詩歌的詩話著作。如果此推論不錯，《鼎新詩話》體現了金代詩話的當代性。

文商《小雪堂詩話》的成書年代應該遲於《鼎新詩話》。作者文商，字伯起，蔡州人，明昌五年（一一九四），因王寂臨終前的推薦，特賜同進士出身，召為國子助教、遷登仕郎。《小雪堂詩話》雖然已佚，但我們可以通過現存線索，得出如下幾點認識：

其一，書名“小雪堂”相對於“雪堂”而言，雪堂是蘇軾貶官黃州在東坡所築之居室，蘇軾有《雪堂記》。文商崇拜蘇軾，小雪堂當是文商的住處。書名反映了該書的取向，再結合其他信息，可以判斷，該書是第一部專論蘇軾的詩話，充分體現了文商對蘇軾的尊崇之情，也反映了金代中期的詩歌風尚。此前，北宋曾有《東坡詩話》之類著作，舊題蘇軾著，實為好事者將蘇軾論詩文字編輯而成，並非評價蘇軾詩歌之作。南宋人蔡夢弼於嘉泰年間（一二○一—一二○四）編成專論杜甫的《草堂詩話》，一般作為專家詩話之始。《草堂詩話》與《小雪堂詩話》的寫作時間，孰先孰後，尚有待進一步考證。

其二，《元好問文集》卷三十六《東坡樂府集引》曾引用文商《小雪堂詩話》，曰：“絳人孫安常注坡詞，參以汝南文伯起《小雪堂詩話》，刪去他人所作《無愁可解》之類五十六首，其所是正，亦無慮數十百處，坡詞遂為完本，不可謂無功。”
 
[17]

 可見，《小雪堂詩話》包括詞話的內容，含有對蘇軾詞的考據辨偽，剔除了一些在他看來是偽作的詞作，其觀點為孫鎮（安常）所借鑒。只是元好問所言“刪去他人所作《無愁可解》之類五十六首”，是完全依照《小雪堂詩話》而來，還是孫鎮部分參考了《小雪堂詩話》，現已不可曉。

其三，《滹南遺老集》卷三十九《詩話》：“陳後山謂子瞻以詩為詞，大是妄論。……文伯起曰：‘先生慮其不幸而溺於彼，故援而止之，特立新意，寓以詩人句法。’”
 
[18]

 所引文伯起之論，當出自《小雪堂詩話》。而此論很可能源於南宋湯衡所作的《張紫微雅詞序》，原文曰：“東坡慮其不幸而溺於彼，故援而止之，惟恐不及。其後元祐諸公，嬉弄樂府，寓以詩人句法，無一毫浮靡之氣，實自東坡發之也。”
 
[19]

 此論旨在提高蘇軾以詩為詞的自覺意識，强調其扭轉詞風的意義，有溢美之嫌。王若虛與元好問所引都是論東坡詞的內容，不排除《小雪堂詩話》是一部東坡詞話類著作。在宋金之際，詞話並沒有完全獨立，詩話中含有詞話，是普遍現象，借詩話之名，行詞話之實，亦有可能。

其四，王若虛《滹南遺老集》卷三十一《著述辨惑》：“前人以杜預、顏師古為丘明、孟堅忠臣，近世趙堯卿、文伯起之於東坡，亦以此自任。予謂臣之事主，美則歸之，過則正之，所以為忠。觀四子之所發明補益，信有功矣，然至其失處，亦往往護諱，而曲為之說，恐未免妾婦之忠也。”
 
[20]

 文中將文商與南宋趙夔相提並論。趙夔花了三十多年的精力，遍注東坡詩歌，自許為蘇軾忠臣。文商除了《小雪堂詩話》之外，不見有其他有關蘇軾詩詞的著作。文商不太可能在蘇詩注方面，與趙夔比肩，他的用力點很可能在蘇詞上。文商並非狂妄之輩，能公然自許為蘇門忠臣，《小雪堂詩話》篇幅當不會太小，必然有較多發明。也許過於喜愛蘇軾，不承認蘇軾的短處，致使被王若虛譏為“妾婦之忠”。

由此可見，金代中期的兩部詩話，個性鮮明，《小雪堂詩話》是蘇軾研究的重要文獻，可惜失傳了。

（三）金代後期詩話

金代後期詩話，目前已知兩種，一是樂著《相臺詩話》（殘），另一種是著名的《滹南詩話》。

《相臺詩話》作者樂著，據《續相臺志》記載：“樂著字仲和，永和人，為荊王府文學，博辯多識，能為賦。北渡居聊城，嘗以事至都下，諸公聞著至，索詩，著詩曰：‘滿院落花春避戶，一窗寒雨夜挑燈。’皆服，後還鄉里，恐鄉哲無聞，乃作《相臺詩話》三卷。今采其可誦說者，著於篇。”
 
[21]

 薛瑞兆《金代科舉》考訂，樂著於大安元年（一二○九）進士及第
 
[22]

 。據此記載，《相臺詩話》當作於金亡之後。該書以地名命名，相州即今天的河南安陽。在唐代，有以地域為界限的詩歌選本，如《丹陽集》，至宋代，地域觀念加强，方志編寫興盛，地域性的詩話也就應運而生。《相臺詩話》應該是第一部地方性詩話。

《相臺詩話》原書三卷，內容應該較為豐富。《續相臺志》徵引若干條，當是撮要徵引，多數較為簡單，如：

赫兟字進道，性峭直，篤學，仕至刺史，有詩名。

（薛）居中字鼎臣，性明斷，所至著稱，登封令。

後一則根本沒有涉及詩歌，恐非原文。有的側重表彰人品，如：

（張）仲周字君美，性醇靜，終日默坐，亡戲談，不臧否人，雖休沐，惟覽誦經史，自監察御史，授大府丞。冬，監卒取木炭皮為仲周爨，仲周曰：“此亦官物。”卻之。

下面一則相對完整：

（張）敏修字忠傑，戶部郎中，北渡居館陶。《甲午元日》詩曰：“憶昔三朝侍紫宸，鳴鞘聲送鳳池春。繁華已逐流年逝，潦倒猶甘昔日貧。蓂曆怕看驚換世，椒觴愁舉痛思親。異鄉節物偏多感，但覺愁添白髮人。”後還林慮。《游黃華》詩：“溪流漱石振蒼崖，林樹號風吼怒雷。為謝山靈幸寬貰，漫郎投劾已歸來。” 
 
[23]



如果這一則接近原著，那麼《相臺詩話》主要是記載當地詩人的生平梗概、徵引一些詩作，未作多少詩歌評論，其文獻價值高於理論價值。

王若虛的《滹南詩話》無疑是金代最重要、最具代表性的詩話。金末文人輩出，文學創作興盛，王若虛（一一七四—一二四三）是當時最活躍的文人之一，與眾多一流文人交往密切。他的《滹南遺老集》包括《滹南詩話》在內，生前並未刊刻，直到至元三十一年（一二九四）才刊行，因此，可以說《滹南詩話》是金代最後一部詩話。但其觀點早在其生前，就廣為傳播，就已經產生影響。他去世之前一年，將其書稿託付給其弟子王鶚，曰：“吾平生頗好議論，向所雜著，往往為人竊去，今記憶止此，子其為我去取之。”
 
[24]

 所謂雜著，應該包括《滹南詩話》在內。驗之劉祁《歸潛志》（一二三五年成書）卷九所引王若虛關於山谷詩穿鑿之論，可見其言不虛。

《滹南詩話》最鮮明的特色有兩個：其一是辯論性。與王若虛喜歡談辯的天性相關，《滹南遺老集》四十五卷，有三十七卷冠以“辨”字，諸如《史記辨惑》、《臣事實辨》、《文辨》等。《滹南詩話》雖然沿用北宋以來的“詩話”一名，但實際上卻是“詩辨”，堪稱北宋以來辯論性最强的詩話。而其辯論的對象，主要是宋代詩人、詩話中的觀點，特別是南宋《苕溪漁隱叢話》等書中的文獻
 
[25]

 ，體現出有意批評宋人特別是南宋人的傾向。其二是嚴厲批評黃庭堅及江西詩派的詩歌，諸如批評“山谷之詩，有奇而無妙，有斬絕而無橫放，鋪張學問以為富，點化陳腐以為新”，將山谷的法寶“奪胎換骨、點鐵成金”指斥為“剽竊之黠者”云云，都是廣為人知的名言。雖然王若虛“品題先儒之是非，其間多持平之論”
 
[26]

 ，但對黃庭堅及江西詩派的激烈抨擊，很難算作持平之論，反映了王若虛對黃庭堅及江西詩派的堅決否定態度。《滹南詩話》這兩個特色，都體現作為金代文人有意對抗南宋的立場，旨在探索金代文學自身獨立的發展之路。

綜觀金代七部詩話，可以看出與宋人詩話漸行漸遠的大趨勢。金初三部詩話出於入金宋人之手，尚較多沿襲北宋詩話傳統，但朱弁《風月堂詩話》已經表現出與當時其他詩話貌合神離的端倪。金代中期的兩部詩話，遼人後代魏道明所著的《鼎新詩話》，以革故鼎新相標榜，當與宋人詩話迥然不同，文商《小雪堂詩話》將宋人詩話的焦點人物蘇軾單列出來，發展為專家詩話，推動了蘇軾（詩）詞的研究與傳播。金代後期兩部詩話，一為純粹地方性的《相臺詩話》，與宋人詩話無關，一為《滹南詩話》，幾乎是為批評宋人而作。這些與宋人詩話不同之處，正是金代詩話的特點和價值所在。

二

論詩詩，由杜甫《戲為六絕句》首開其端，緩慢發展，由唐入宋，韓愈、白居易、梅堯臣、歐陽修、蘇軾等人都有論詩詩，然數量和品質有限，沒有形成大的突破。學界論起論詩詩（主要是論詩絕句），幾乎公認，到了南宋戴復古、金代元好問手裏，才取得突破性進展。其實，戴復古的《論詩十絕》的理論性、藝術性以及在後代的影響都遠不及元好問《論詩三十首》，其寫作年代也明顯晚於《論詩三十首》
 
[27]

 ，真正帶動論詩絕句走向高峰的無疑是元好問。

元好問的論詩絕句何以異峰突起？除了自身因素之外，還與金代論詩絕句長期發展有關。

金初尚處於戰亂時期，詩人寫詩抒發流離之悲，不遑談詩論藝。少數含有論詩內容的詩歌也都出自入金宋人，一如既往地沿襲北宋論詩詩的傳統。馬定國由宋進入偽齊再入金，他的《宣政末所作》作於北宋末年，元好問將之收入《中州集》卷一：“蘇黃不作文章伯，童蔡翻為社稷臣。三十年來無定論，到頭奸党是何人？”詩中雖為蘇、黃的命運鳴不平，但重點是批判童貫、蔡京，直白地表達自己的政見，與其說是論詩詩，不如說是一首政論詩。馬定國的《懷高圖南》（五古）將高鯤化比為唐代狂士劉叉，評價其“文章善變化，不以一律持”，論詩只是懷人的細部。倒是朱弁有兩首論詩詩，茲引於下：

長城五字屹逶迤，可笑偏師敢出奇。句補推敲未安處，韻更瘀絮益難時。癡迷竟作禽填海，辛苦真成蟻度絲。卻羨彌明攻具速，劉侯漫說也能詩。（《次韻劉太師苦吟之什》）

絕域山川飽所經，客蓬歲晚任飄零。詞源未得窺三峽，使節何容比二星。蘿蔦施松慚弱質，蒹葭倚玉怪殊形。齊名李杜吾安敢，千載公言有汗青。（《李任道編錄濟陽公文章，與僕鄙製合為一集，且以雲館二星名之。僕何人也，乃使與公抗衡，獨不慮公是非者紛紜於異日乎！因作詩題於集後，俾知吾心者不吾過也。庚申六月丙辰江東朱弁書》）

第一首評價劉太師（其人不詳）的苦吟之詩，論及其用字用韻方面，突出其苦吟功夫，卻並未予以多少肯定，說明他對其詩歌有所保留。第二首作於天眷三年（一一四○），李任道將他與宇文虛中文章合編為《雲館集》，還比成李杜，如此不倫的言行，引發朱弁的主動糾正。詩歌以自謙為主，自稱不能與宇文虛中並列，更不敢齊名李杜。朱弁這兩首詩，採用的是嚴整的七律，所以對以七絕為主的論詩詩影響有限。

金代中期，論詩詩發展仍然緩慢。“國朝文派”的代表人物蔡珪《太白捉月圖》借題畫詩評價詩人李白：“寒江覓得釣魚船，月影江心月在天。世上不能容此老，畫圖常看水中仙。”該詩僅就捉月傳說而發，並非嚴格意義的論詩詩。稍後的劉迎有首相對單純的論詩詩：

片雲蹤跡任飄然，南北東西共一天。萬里山川悲故國，十年風雪老窮邊。名高冀北無全馬，詩到西江別是禪。頗憶米家書畫否，夢魂應逐過江船。（《題吳彥高詩集後》）

由吳激淪落北方的經歷寫到其詩念國懷鄉的主題以及其江西詩派的詩風。劉迎另有一首《題歸去來圖》（七律），論及陶淵明其人，中心並非論詩。辛棄疾的北方同學党懷英有首詩歌，題曰《壬辰二月六日夜，夢作一絕句，其詞曰：“矯冗連天花，春風動光華。人眠不知眠，我佩絳紅霞。”夢中自以為奇絕，覺而思之，不能自曉，故作是詩以紀之》，該詩論及夢中作詩這一特殊現象：

夢中作詩真何詩，夢中自謂清且奇。覺來反覆深諷味，字偏句異誠難知。豈非夢語本真語，無乃造物為予嬉。君不見莊周古達士，栩栩尚作蝴蝶飛。我生開眼尚如此，況在合眼夫何疑。

說出自己的疑惑，亦沒有多少理論。

真正對論詩絕句作出有力推動的是王若虛的舅舅周昂，他有三首論詩絕句：

功名翕忽負初心，行和騷人澤畔吟。開卷未終還復掩，世間無此最悲音。（《讀柳詩》）

詩健如提十萬兵，東坡真欲避時名。須知筆墨渾閒事，猶與先生抵死爭。（《魯直墨跡》）

子美神功接混茫，人間無路可升堂。一斑管內時時見，賺得陳郎兩鬢蒼。（《讀陳後山詩》）

“讀……詩”，是元好問之前論詩詩的一種常見詩題。《讀柳詩》從柳宗元貶官嶺南寫到其詩中悲怨之情，準確把握了柳詩的主要特徵，表達了自己的深切同情和理解。《魯直墨跡》而針對流行的蘇、黃爭名說，不是直接說山谷不及東坡，而是將東坡置身於爭名之外，讓山谷失去爭名的對象，其高低不言自明，還顯得輕鬆幽默。《讀陳後山詩》評價陳師道，將之與杜甫相比。前兩句宣揚杜詩上薄雲天不可企及的詩歌神功，後兩句以管中窺天、鬢髮斑白來形容閉門覓句、苦苦作詩的陳師道，形象鮮明。周昂這三首論詩絕句中有兩首譏評江西詩派代表詩人，立論明確，表達生動，做到了理論性與藝術性的結合，堪稱佳作，體現了論詩詩發展的主流。周昂的論詩文字經過其外甥王若虛的宣揚，在金代後期產生較大影響。

但周昂畢竟不是詩壇領袖，無力主導論詩詩的發展方向。論詩詩的發展依然散漫曲折。明昌四年（一一九三），翰林修撰趙渢舉行詠雪詩會，路鐸、秦略、趙秉文等一批名流參加，現傳二詩都不是詠雪，而是討論如何寫作詠雪詩。請看趙渢的《分韻賦雪得雨字》：

大雪初不知，開門已無路。驚喜視曆日，此瑞固有數。池冰凍欲合，林鴉噤仍聚。已成玉壺瑩，尚作寶花雨。造物固多才，中有無盡句。大兒擬圭璧，小兒比鹽絮。後人例蹈襲，彌復入窘步。聚星號令嚴，亦自警未悟。誰有五色筆，繪此天地素。好語覓不來，更待偶然遇。（《中州集》卷四）

面對詠雪詩的寫作傳統，趙渢主張順其自然，反對歐陽修、蘇軾聚星堂詠雪不用形容詞的戒律。趙秉文的《陪趙文孺、路宣叔分韻賦雪》，也是首論詩詩：

堂堂翰林公，清癯如令威。雪花對尊酒，浩氣先春歸。一還天地素，平盡山川巇。松竹瀉清聲，窗戶明幽輝。呼童設茶具，巡簷收落霏。清寒入詩腸，思繞昏鴉飛。力除鹽絮俗，改事文章機。後生那辦此，顰眉正宜揮。請看西溪老，傳著東坡衣。（《閑閑老人滏水文集》卷三）

前半稱贊趙渢，後半復述趙詩觀點，認為後人未必能自然為詩，就像作詩雕刻的西溪老人秦略，正在按照蘇軾《聚星堂雪》的路數作詩呢！趙秉文並不否定歐、蘇詠雪詩的創新努力，似乎更加寬容。

貞祐南渡前後，詩歌創作越來越活躍，而作為後期詩壇領袖的趙秉文、楊雲翼、風雲人物李純甫對論詩絕句關注不夠。趙秉文有些詩歌含有論詩成分，如他的名作《寄王學士》：

寄與雪溪王處士，年來多病復何如。浮雲世態紛紛變，秋草人情日日疏。李白一杯人影月，鄭虔三絕畫詩書。情知不得文章力，乞與黃華作隱居。（《閑閑老人滏水文集》卷七）

該詩寫於貞祐南渡之前，頗能概括前輩名流王庭筠（一一五六—一二○二）的才華和性情，為人傳誦。他的另一首《送宋飛卿》作於正大元年（一二二四），稱贊宋九嘉“雄豪兩妙秀而文”，惋惜“瘦李髯雷隔存没，只愁詩壘不能軍”。楊雲翼《李平甫為裕之畫繫舟山圖，閑閑公有詩，某亦繼作》（五古）評價元好問詩歌，“五言造平淡，許上蘇州壇。我嘗讀子詩，一倡而三歎”。這些詩歌既非純粹的論詩詩，亦非七絕。李純甫亦是如此，他的《為蟬解嘲》、《趙宜之愚軒》均為七言古詩，後者評價趙元詩歌：“先生有膽乃許大，落筆突兀無黃初。軒昂學古澹，家法出《關雎》。暗中摸索出奇語，字字不減瓊瑤琚”，體現了李純甫奇崛不羈的個性，說明在貞祐南渡初期論詩絕句還沒有成為論詩詩的主流。

相較而言，一些中下層詩人更熱衷於寫作論詩詩。劉勳《張仲揚詩因題上》分明有感而發，直指泰和年間因詩而成名、受皇帝召見的布衣詩人張著名不符實：“布衣一日見明君，俄有詩名四海聞。楓落吳江真好句，不須多示鄭參軍。”認為張著的詩如同唐人崔明信，雖有“楓落吳江冷”這樣一舉成名的佳句，但其他詩篇不值一讀，被鄭世翼投於江中。詩中先揚後抑，用典恰切，跌宕生姿，頗具鋒芒。

元好問的一些師友、親人陸續創作論詩絕句，直接帶動了元好問的創作。興定初年，趙元卜居盧氏（今河南盧氏），辛愿來訪，趙元作《詩送辛敬之東歸二首》，送其東歸女几山（在今河南宜陽境內）：

風埃憔悴舊霜袍，老去新詩價轉高。橡栗漫山猶可煮，不須低首向兒曹。

文章無力命有在，一點浩然天地間。風雪滿頭人不識，又攜詩稿出西山。

趙元為元好問同鄉，年長於元好問，辛愿是元好問的“三知己”之一。這兩首送行詩，抓住詩人的身份，稱贊其清貧樂道的品格。元好問的老師王中立有首論詞絕句《題裕之樂府後》：

常恨小山無後身，元郎樂府更清新。紅裙婢子那能曉，送與淩煙閣上人。

在王中立看來，元好問詞作清新，可以媲美晏幾道，而其中的內涵又非歌女們所能理解，言外之意，元好問詞中並非只是男女相思愛恨，還有理想抱負。近年來，論詞絕句愈發受到學界的重視，學界在討論論詞絕句的起源時，或認為起源於清初，或認為起源於元明時期

 ，都忽略了金代論詞絕句的存在。元好問本人也有論詞絕句《題山谷小豔詩》：“法秀無端會熱謾，笑談真作勸淫看。只消一句修修利，李下何妨也整冠。”可以進一步證明金代就已經有了論詞絕句。

最值得注意的是元好問的父親和兄長的論詩詩。元好問父親元德明（號東巖）喜愛與朋友論詩，王敏夫《同東巖元先生論詩》稱“邂逅茅齋話終夕”，可以證明。元德明《詩》自稱：“少有吟詩癖，吟來欲白頭。科名不肯換，家事幾曾憂。含咀將誰語，研摩若自讎。百年閑伎倆，直到死時休。”元好問之兄元好古也喜歡論詩，現存三首論詩絕句，題作《讀裕之弟詩稿，有“鶯聲柳巷深”之句，漫題三詩其後》：

阿翁醉語戲兒癡，說著蟬詩也道奇。吳下阿蒙非向日，新篇爭遣九泉知。

鶯藏深樹只聞聲，不著詩家畫不成。慚愧阿兄無好語，五言城下把降旌。

傳家詩學在諸郎，剖腹留書死敢忘。
 
[30]

 背上錦囊三箭在，直須千古說穿楊。

詩中稱贊元好問不負父親之期望，詩藝不斷精進。元好問讀過此詩，是否有和作，現已不可知。可以肯定的是，其父、兄的論詩詩，一定會激發他的論詩詩創作。

經過長時間的螺旋式發展，論詩詩漸入佳境，迎來了有史以來的第一個高峰。這就是元好問、王若虛的論詩絕句。元好問的論詩絕句具有以下特點：一是數量眾多，論詩絕句最終脫穎而出，成為論詩詩的主流體裁。元好問於南渡之初（一二一七）創作大型組詩《論詩三十首》，後來又陸續寫下《自題二首》、《又解嘲二首》、《感興四首》、《論詩三首》、《答俊書記學詩》、《自題中州集後五首》、《題山谷小豔詩》等論詩絕句，總數在五十首左右。元好問雖然還有其他體裁的論詩詩，如《贈答楊煥然》、《別李周卿三首》（其二）《繼愚軒和党承旨雪詩四首》（其二）之類五言古詩，但數量上不及七言絕句。二是自覺意識强烈。在此前詩人的論詩詩中，還沒有人在題目中標明“論詩”二字，元好問至少兩次使用“論詩”二字，還有如《答俊書記學詩》這樣指明論詩意圖的詩歌，而在其他體裁的篇章中，僅有一次使用“論文”的記錄，即《與張仲傑郎中論文》（五古）。可見，元好問認識到論詩絕句的優越性，是有意識地選擇七絕。三是提出一系列新人耳目的見解，如“論詩若准平吳例，合著黃金鑄子昂”“詩家總愛西崑好，獨恨無人作鄭箋”“切切秋蟲萬古情，高天厚地一詩囚”“拈出退之山石句，始知渠是女郎詩”“鴛鴦繡了從教看，莫把金針度與人”“詩為禪客添花錦，禪是詩家切玉刀”等等，都是傳在人口的論詩名句。這些名言大大激發了後人的創作興趣。四是綜合運用比喻、引用、對比、反問等多種修辭手法，成功克服了自杜甫以來就存在的論詩絕句篇幅短小、長於即景抒情、短於議論說理的體制局限，大大發揮了論詩絕句的體制潛能，真正做到了理論與藝術的完美結合

 ，引起後人紛紛仿效，如王士禛《戲效元遺山論詩絕句》（三十五首）、馬長海《效元遺山論詩絕句四十七首》、袁枚《效元遺山論詩》（三十八首）等等。

元好問獨領風騷，與之相輔翼的是王若虛的論詩絕句。王若虛有三組十三首論詩絕句，總數不及元好問，寫作時間應該略晚於《論詩三十首》。王若虛論詩絕句與元好問的論詩絕句有兩個明顯區別：其一，每一組詩都是一個主題。第一組《題淵明歸去來圖》五首，借題畫之機，質疑陶淵明隱居言行，如云：“靖節迷途尚爾賒，苦將覺悟向人誇。此心若識真歸處，豈必田園始是家？”第二組詩，是蘇、黃優劣論，題曰《山谷於詩每與東坡相抗，門人親黨遂謂過之。而今之作者，亦多以為然，予嘗戲作四絕云》：

駿步由來不可追，汗流餘子費奔馳。誰言直待南遷後，始是江西不幸時。

信手拈來世已驚，三江袞袞筆頭傾。莫將險語誇勍敵，公自無勞與若爭。

戲論誰知是至公，蝤蛑信美恐生風。奪胎換骨何多樣，都在先生一笑中。

文章自得方為貴，衣鉢相傳豈是真？已覺祖師低一著，紛紛法嗣復何人！

其觀念甚至構思都與其舅周昂《魯直墨跡》如出一轍。第三組反駁王庭筠的白詩論，題作《王子端云：“近來陡覺無佳思，縱有詩成似樂天。”其小樂天甚矣。予亦嘗和為四絕》。其二，王若虛的論詩絕句都是辯論性質，與其《文辨》、《詩話》相似，反駁他人的觀點，較為有力，但缺少獨到新穎的正面立論。王若虛的論詩絕句，在這三個話題上，比元好問論述得更加集中充分，但總體水準、學術影響沒有超過元好問。

金亡前後，還有一些詩人寫有論詩詩，如曹之謙《讀〈唐詩鼓吹〉》、房皥《讀杜詩三首》，但相對零散，只能算是金代論詩詩的餘音了。

三

由於選本體現編者的編選眼光，其中的序跋、凡例、傳記、評點等等往往是重要的文學批評資料，所以，選本成了越來越重要的文學批評形式。

金代之前，已有許多文學選本。金代的文學選本，數量有限。從現存文獻來看，金代前期、中期未見有文學選本。金代後期，文學選本集中出現。主要有以下七八種：趙秉文編《明昌辭人雅製》、承安老人編《承安樂府》、元好問編《東坡詩雅》、《東坡樂府集選》、《唐詩鼓吹》、魏道明編《國朝百家詩略》、元好問編《中州集》、馮渭編金代文章。大體可以分為三類：

第一類，金代承平時期詩詞選本，包括《明昌辭人雅製》、《承安樂府》。

趙秉文編《明昌辭人雅製》，僅見於《中州集》卷四《王隱君磵》曰：“閑閑公嘗集党承旨、趙黃山、路司諫、劉之昂、尹無忌、周德卿與逸賓七人詩，刻木以傳。目為《明昌辭人雅製》云。” 原書早已失傳，根據這一條資料，可以推測以下幾點：第一，《明昌辭人雅製》收錄党懷英、趙渢、路鐸、劉昂、尹無忌（師拓）、周昂、王磵等七人詩歌。這七位都是活躍於明昌（一一九○—一一九五）年間的代表性詩人，對趙秉文而言，都是前輩詩人。第二，該書編於何時，已不可考，應該編於趙秉文主盟文壇之後。有學者推測，“可能編於衛紹王時期”
 
[32]

 ，即貞祐南渡之前（一二○九—一二一一），大體不差。從元好問“嘗集”一語來看，趙秉文編纂此書似乎是比較久遠的事，當時這七人的詩歌已經不易找尋，所以趙秉文才將之集在一起，予以刊行。第三，元好問應該沒有見過該書，因為《中州集》中所收的周昂詩歌全部來自王若虛的記憶，否則元好問會從中選取周昂的詩歌。該書很可能在金末就已經失傳。第四，明昌時期的詩人，自然遠非這七人，趙秉文之所以編集此七人的詩歌，一定是因為七人詩歌有共同點。“雅製”二字透露出七人的共同傾向，那就是都符合風雅傳統。這體現趙秉文崇尚雅正的文學思想。

承安老人編《承安樂府》，僅見於元人袁桷《清容居士集》卷四十八《題金承安樂府》：“幼歲見老樂工歌梨園音曲，若不相屬，而均數無少間斷，猶纍纍貫珠之遺意也。承安老人所補歌曲，按其音節無少異，此殆以文為戲者。黃豫章嘗評小山樂府，為狹邪之鼓吹，豪士之大雅，風流日遠，惜不得共論承平王孫故態，為之慨然。”
 
[33]

 據此可知，《承安樂府》是“承安老人”所編、收錄承安年間（一一九六—一二○○）詞作的選本。相對於詩歌選本而言，這部詞選體現出以文為戲的特點，類似黃庭堅評價晏幾道小山樂府一般，這也反映出編者的詞學觀。

以某一年號為限，直接作為選本的名稱，並不始於金代。唐代無名氏所編《貞元英傑六言詩》可能是較早的一部以年號命名的詩選。稍後令狐楚所編《御覽詩》又名《元和御覽》，因為該書“編於元和九年至十二年間”（八一四—八一七），“所收三十位詩人，都是肅、代和德宗時人，即主要是大曆和貞元時代的詩人”
 
[34]

 ，也就是說，《元和御覽》入選的並不是元和時期的詩歌。唐代還有一種選本《元和三舍人集》，收錄令狐楚、王涯、張仲素三家詩。《明昌辭人雅製》和《承安樂府》與此有所不同，其中的年號在標明入選對象時限之外，還別有一層寓意。明昌、承安是金王朝承平時期，衛紹王大安元年（一二○九）之後，承平時代已經不再。二書編纂時間都在所標示年號之後，是後代對前代的回顧，寄寓著對承平時代的懷念，即袁桷所謂“承平王孫故態”。

第二類，唐宋詩詞選本，包括《東坡詩雅》、《東坡樂府集選》、《唐詩鼓吹》。在蘇軾詩詞長盛不衰的大背景下，元好問編選東坡詩詞選本，其目的是反思蘇軾，引導時人正確認識蘇軾。《東坡詩雅》編於正大六年（一二二九）。元好問有感於詩歌發展過程中“雜體愈備”“去風雅愈遠”的趨勢，有感於蘇軾詩歌“為風俗所移”“不能近古之恨”
 
[35]

 ，編選出這樣一部能體現風雅傳統的蘇詩選本。《東坡樂府集選》編於金亡之後（一二三六）。元好問從孫鎮《注東坡樂府》中選取七十五首詞作，重點剔除蘇軾《沁園春》（野店雞號）之類的“極害義理”的“偽作”
 
[36]

 ，辯明文字異同。二書都已失傳，現已無法考知其得失，但被他刪除的《沁園春》（野店雞號）其實並非偽作，那些被他刪除的“雜體”詩歌，是否就真的就是雜體？從其序中可以看出元好問比較嚴苛的儒家詩學思想。《唐詩鼓吹》亦編於金亡之後，專選唐人七律，原本是元好問教授弟子的唐詩讀本，由其弟子郝天挺作注後刊行，體現了金末元初的宗唐詩風
 
[37]

 。

由此可見，這三種唐宋詩詞選本，無不體現了金代文學發展的大背景，具有鮮明的當代性。

第三類，金代詩文總集，包括《國朝百家詩略》、《中州集》以及馮渭所編金代文章
 
[38]

 。

魏道明《國朝百家詩略》，可能編於其晚年致仕之後，即明昌、承安年間，編成後，沒有刊行，商衡抄錄一部，並作了增補，原書已佚。從書名可以看出，明顯受到了王安石《唐百家詩選》、曾慥《宋百家詩選》的影響，表現出對金王朝的認同。金亡後，元好問在《國朝百家詩略》的基礎上，編纂成《中州集》。《國朝百家詩略》的體例特點、文獻資料應該保留在《中州集》中。《中州集》前七卷體例一致，入選詩人一○九位，與“百家”之數相近，其主體部分應該來自《國朝百家詩略》。《國朝百家詩略》是否為入選詩人作傳？已不得而知。元好問編纂《中州集》，旨在搶救、保存一代文獻，以詩系人，以詩存史，所以不以個人詩學趣尚作為選詩標準，入選詩歌“不主一格”。其詩學思想不體現在入選詩歌中，而主要體現在詩人小傳中
 
[39]

 。

完善選本的體例，為二百五十位金代詩人作傳，是《中州集》體例上的一大貢獻。此前，少數詩歌選本有詩人小傳，如姚合《極玄集》、曾慥《宋百家詩選》，但比較簡略。《中州集》作了大發展，主要表現為兩個方面：一是將歷史人物傳記引入選本中，特別是後三卷中，有的詩人僅入選一兩首詩歌，卻有三四百字的傳記，傳記似乎成了主體，詩歌反而退居次要位置。元人編纂《金史》，就大量參考了《中州集》中的人物傳記。二是將詩話、筆記引入選本詩人傳記中。《中州集》中的詩人傳記，經常徵引傳主的詩句，類似摘句評點，有時還能放在歷史中作出多方面的評價，將詩人小傳發展成為詩人評傳（詩傳）。如卷一《蔡丞相松年》曰：

松年字伯堅，父靖，宋季守燕山，仕國朝為翰林學士。伯堅行臺尚書省令史出身，官至尚書右丞相，鎮陽別業有蕭閑堂，自號蕭閑老人，薨諡文簡。百年以來，樂府推伯堅與吳彥高，號吳蔡體，有集行於世。其一自序云：“王夷甫神情高秀，……”。好問按：此歌以“離騷痛飲”為首句，公樂府中最得意者，讀之則其平生自處為可見矣。二子：珪字正甫，璋字特甫，俱第進士，號稱文章家，正甫遂為國朝文宗，特甫非其比也。自大學至正甫，皆有書名，其筆法如出一手，前輩之貴家學蓋如此。

這一篇傳記，對其生平履歷介紹較為簡略，蔡松年貴為丞相，生平自當為人所知。所以重點評價其詞，徵引其《念奴嬌》（離騷痛飲）詞序，肯定其詞的地位。末段介紹其家學傳承。

第三類選本具有總結性質，寄寓了故國之思。

與《中州集》詩人傳記相關的，其他作者也撰寫了一些人物傳記，主要有李純甫《屏山故人外傳》和劉祁《歸潛志》中的人物傳記。

李純甫（一一八五—一二三一）所撰《屏山故人外傳》已佚，其具體寫作時間、人物數量均難以確考，但肯定在其晚年。他的一些朋友陸續凋零，觸發其傷感情緒，促使他為這些故人作傳。元好問《中州集》曾先後九次徵引《屏山故人外傳》，從中可以看出這部傳記含有文學批評的內容。茲舉一例：

《屏山故人外傳》云：“正夫為人短小精悍，滑稽玩世，中明昌五年詞賦、經義第。詩清便可喜，賦甚得楚辭句法，尤長於古文，典雅雄放，有韓柳氣象，教授弟子王若虛、高法颺、張履、張雲卿，皆擢高第。學古文者，翕然宗之曰劉先生。以省掾從軍南下，改授應奉翰林文字，為主帥所重，常預秘謀，書檄露布，皆出其手。軍還授左司都事，將大用矣，會卒。”（《中州集》卷四《劉左司中》）

該文為劉中（字正夫）傳，生平、履歷介紹較少，重點是評價其詩、賦、古文，這樣的傳記不僅有助於知人論世，更有助於認識其文學創作。

劉祁《歸潛志》寫於金亡第二年（一二三五），雖然是筆記體裁，卻以人物為主。其自序曰：“獨念昔所與交遊，皆一代偉人，人雖物故，其言論、談笑，想之猶在目。且其所聞所見可以勸戒規鑒者，不可使湮沒無傳，因暇日記憶，隨得隨書，題曰《歸潛志》。”
 
[40]

 全書十四卷，前六卷都是以人物為條目，為一百二十五人作傳，第七卷至第十卷，多是金末政壇、文壇軼事，第十一至第十四卷為金末史事。換言之，前十卷都與文學批評相關。《歸潛志》中的人物傳記，明顯地偏重文藝，具有詩話性質。如卷一開篇三則：

金海陵庶人讀書有文才，為藩王時，嘗書人扇云：“大柄若在手，清風滿天下。”人知其有大志。正隆南征，至維揚，望江左賦詩云：“屯兵百萬西湖上，立馬吳山第一峰。”其意氣亦不淺。

宣孝太子，世宗子，章宗父也，追諡顯宗。好文學，作詩，善畫，人物、馬尤工，迄今人間多有存者。

章宗天資聰悟，詩詞多有可稱者。《宮中》絕句云：“五雲金碧拱朝霞，樓閣崢嶸帝子家。三十六宮簾盡卷，東風無處不揚花。”真帝王詩也。……

完顏亮、完顏允恭、金章宗其實並非其“交遊”對象，上述三則也不是完整的人物傳記，對完顏亮、金章宗的生平沒有一句介紹，只是記錄和評價其文學活動。其他人物傳記，或長或短，長者數百字，短者數十字，一般包括字號、里籍、經歷等內容，但重點仍然是評詩論文，如：

史懷字季山，陳郡人。少遊宕不羈，然有才思。既壯，乃折節為學，與名士李子遷、侯季書、王飛伯游。作詩甚有功，《冬日即事》云：“簷雪日高晴滴雨，爐煙風定暖生雲。”亦可喜也。又作《古劍》詩，極工。陳陷，死。
 
[41]



王元節字子元，宏州人，余高祖南山翁婿也。家世貴顯，才高，以詩酒自豪。擢第，得官輒歸，不樂仕宦。與余從曾祖西巖子多唱酬。其《明妃詩》云：“環佩魂歸青塚月，琵琶聲斷黑河秋。漢家多少征邊將，泉下相逢也自羞。”甚為人所傳。
 
[42]



這類傳記是傳記、詩話、筆記的結合，是因人評詩的評傳，與元好問《中州集》中的詩人小傳高度相似，可以相互補充，是金代文學批評的重要文獻。李純甫、劉祁、元好問不約而同地撰寫性質相似的傳記，體現了保存詩人、記載歷史、寄託感情的共同點。

在金代之前，詩人的傳記主要集中在正史中，散見於文集、筆記、選本中。即便是成就最高的唐代詩人，元代之前也沒有一部唐代詩人傳記類著作，直到元代大德八年（一三○四）辛文房才寫出《唐才子傳》一書。辛文房“為一代詩人寫傳”，被視為“是一項開拓性的工作”，“在中國古代，似乎只有錢謙益的《列朝詩集小傳》能與它相並比”
 
[43]

 。其實，《列朝詩集小傳》是模仿《中州集》而來。早在《唐才子傳》之前，《中州集》就已經為一代詩人寫傳，《歸潛志》也為金代中後期詩人寫傳。《唐才子傳》的寫法，與《中州集》、《歸潛志》中的人物傳記，基本相同。辛文房曾在大都為官，有條件讀到《中州集》、《歸潛志》等書。不管《唐才子傳》是否受到《中州集》、《歸潛志》的影響，都可以肯定，《中州集》、《歸潛志》在詩人傳記、詩歌評論史上具有繼往開來的意義。

綜觀金代文學批評形式，詩話相對冷落，卻體現出遠離宋人詩話、獨立發展的傾向；論詩詩逐漸興盛，並確定七絕為論詩絕句的主流方式，元好問等人的論詩絕句是論詩詩史上的高峰，影響深遠；選本及詩人傳記，完善了選本這一批評方式，大力發展了評傳這一新型文學批評方式。所以，金代文學批評不僅對金代文學的研究作出了重要貢獻，還推動了中國古代文學批評史的發展。

金代詩學批評文獻相對分散，本次整理努力將有關文獻彙集在一起，以便於讀者閱讀和研究。收錄標準從寬，將一些詞論、文論、《歸潛志》和《中州集》中的傳記亦收入其中。這些文獻，除了元好問和王若虛的詩文有注本之外，其他文獻都沒有注釋。所以，統一作了注釋。校勘部分，相對簡略。

受時間和水平所限，錯謬之處不可避免，懇請讀者批評指正。

凡例

一、金代詩學批評文獻相對分散，為便於讀者閱讀和研究，收錄標準從寬。

二、《風月堂詩話》作者朱弁，一般劃歸宋人，而該書寫作於其羈金期間，在金王朝刊刻傳播，故予以收錄。

三、元好問編纂《中州集》，以詩存史，其詩人小傳具有詩話性質，故予以全文收錄。

四、劉祁《歸潛志》主體部分為人物傳記，其人物傳記包括較多詩人生平、創作的資料，故亦節要收錄。

五、前五卷以人物為綱，其他人物詩論文字較少者，分別以“其他作者詩歌”、“其他作者文章”列為卷六、卷七。

六、對於篇幅較長的墓誌、序跋，一般只節選其中與詩論相關的文字。

七、編次大體按時代先後，以作者為綱目，分卷編排。相關作者和著作均有簡介。

八、校勘以重要的異文為主，注釋不作繁瑣的徵引，不作理論闡釋。

九、所用文獻版本，以通行本為主，詳參書後所附《引用書目》。


卷一 朱弁

朱弁（？—一一四四），字少章，號觀如居士，徽州婺源人。朱熹叔祖。南宋建炎二年（一一二八）以通問副使使金，被留，守節不屈，居雲朔十六年之久，金皇統三年（一一四三）回南宋。生平見《朱文公文集》卷九十八《奉使直秘閣朱公行狀》、《宋史》卷三百七十三《朱弁傳》。在金期間，著有《騁遊集》（已佚）、《風月堂詩話》、《曲洧舊聞》等。

風月堂詩話

風月堂詩話序

予在東里〔一〕，於所居之東，小園之西，有堂三楹。壁間多皇朝以來諸名卿畫像〔二〕，而文籍中多與左、司馬、班、韓、歐、蘇數公相對〔三〕。以其地無松竹，且去山水甚遠，而三徑閑寂〔四〕，庭宇虛敞，凡過我門而滿我座者，唯風與月耳，故斯堂也，以風月得名。又，予心空洞無城府，見人雖昧平生，必出肺腑相示，以此語言多觸忌諱而招悔吝〔五〕。每客至，必戒之曰：“是間止可談風月，捨此不談，而泛及時事，請酹吾大白〔六〕。”厥後山淵反覆，兵火肆虐〔七〕，堂於茲時均被赭垣之酷〔八〕。風月雖存，賓客安往？予復以使事羈絆[image: ]
 河〔九〕，閱歷星紀〔一○〕，追思曩游風月之談，十僅省四五〔一一〕，乃纂次為二卷，號《風月堂詩話》，歸詒之孫〔一二〕。異時幅巾林下〔一三〕，摩挲泉石時取觀之，則溱洧風月〔一四〕，猶在吾目中也。庚申閏月戊子觀如居士朱弁敘〔一五〕。


【注釋】


〔一〕東里：在新鄭（今屬河南）故城內。《宋史·朱弁傳》：“少穎悟，讀書日數千言。既冠，入太學，晁說之見其詩，奇之，與歸新鄭，妻以兄女。新鄭介汴、洛間，多故家遺俗，弁遊其中，聞見日廣。”

〔二〕皇朝：此指北宋。

〔三〕左：左丘明。司馬：司馬遷。班：班固。韓：韓愈。歐：歐陽修。蘇：蘇軾。

〔四〕三徑：漢蔣詡辭官隱於杜陵，園竹間三徑，唯與羊仲、求仲游。典見晉趙岐《三輔決録》卷一。後指隱士的家園。陶淵明《歸去來辭》：“三徑就荒，松竹猶存。”

〔五〕悔吝：災禍。《易·繫辭上》：“悔吝者，憂虞之象也。”

〔六〕酹：以酒祭地。大白：酒盃。

〔七〕“山淵反覆”二句：指金兵南侵，北宋滅亡。

〔八〕赭垣之酷：指家園被燒毀。朱熹《晦庵集》卷九十八《奉使直秘閣朱公行狀》：“靖康之難，家碎賊手。”

〔九〕 使事羈絆[image: ]
 河：朱弁於建炎元年（一一二七）使金，被金人扣留。[image: ]
 河：桑乾河，指山西北部一帶。朱弁長期羈押於雲州（今山西大同）。

〔一○〕星紀：古代天文學家為了量度日、月、行星的位置和運動，把黃道帶分成十二個部分，叫作“十二星次”，每次有若干星官作標誌。星紀是十二星次中的第一個星次，起點為大雪節氣，中點為冬至中氣。閱歷星紀，謂經歷了一個個冬天，經過了一年又一年。

〔一一〕省：記憶。

〔一二〕詒：給予。

〔一三〕幅巾：簡易的頭巾，與朝服相對，士大夫、隱居文人常戴之。

〔一四〕溱洧：兩條河流名，在河南。《詩經·鄭風》有《溱洧》，此代指詩騷風雅。

〔一五〕庚申：天眷三年（一一四○）。閏月：此年閏六月。

風月堂詩話卷上

一

魏曹植詩出於《國風》〔一〕，晉阮籍詩出於《小雅》〔二〕，其餘遞相祖襲，雖各有師承，而去《風》、《雅》猶未遠也。自魏、晉至宋，雅奧清麗，尤盛於江左〔三〕；齊梁已下，不足道矣。唐初，尚矜徐庾風氣〔四〕，逮陳子昂始變。若老杜，則凜然欲方駕屈宋，而能允蹈之者〔五〕。其餘以詩名家尚多，有江左體制〔六〕。至五季則掃地無可言者〔七〕。唐人尚不能及，況晉宋乎？晉宋尚不能及，況《風》、《雅》乎？


【注釋】


〔一〕“魏曹植詩”句：《詩品上·魏陳思王植詩》：“其源出於《國風》。骨氣奇髙，詞采華茂，情兼雅怨，體被文質，粲溢今古，卓爾不群。”

〔二〕“晉阮籍詩”句：《詩品上·晉步兵阮籍詩》：“其源出於《小雅》。雖無雕蟲之巧，而《詠懷》之作，可以陶性靈，發幽思。言在耳目之內，情寄八荒之表。洋洋乎會於《風》、《雅》，使人忘其鄙近，自致遠大，頗多感慨之詞。厥旨淵放，歸趣難求。”

〔三〕江左：此指南朝。

〔四〕徐庾：南朝梁時，徐摛、徐陵及庾肩吾、庾信父子，詩文浮豔，時稱徐庾體。

〔五〕屈宋：屈原和宋玉。杜甫《戲為六絕句》：“不薄今人愛古人，清詞麗句必為鄰。竊攀屈宋宜方駕，恐與梁齊作後塵。” 允蹈：恪守、遵循。

〔六〕江左體制：指南朝詩風。

〔七〕五季：唐宋之間的後梁、後唐、後晉、後漢、後周五代。掃地：此指風雅掃地，被摧毀無餘。《新唐書》卷一百九《祝欽明傳》：“是舉五經掃地矣！”

二

詩人勝語，咸得於自然，非資博古。若“思君如流水”〔一〕、“髙臺多悲風”〔二〕、“清晨登隴首”〔三〕、“明月照積雪”之類〔四〕，皆一時所見，發於言辭，不必出於經史〔五〕。故鍾嶸評之云：“吟詠性情，亦何貴於用事？”〔六〕顏謝椎輪〔七〕，雖表學問，而太始化之〔八〕，寖以成俗。當時所以有書鈔之譏者，蓋為是也〔九〕。大抵句無虛辭，必假故實；語無空字，必究所從。拘攣補綴而露斧鑿痕迹者，不可與論自然之妙也〔一○〕。詩之重用韻，音同義異者，古人用之無嫌，如《民勞》詩一章用二“休”字韻是也〔一一〕。後人狃於科舉之習〔一二〕，遂不敢用。唐韓退之《答張徹》詩用二“庭”字〔一三〕，《石鼓》詩用二“科”字〔一四〕，老杜《夔府書懷》詩用二“旋”字〔一五〕，即其例也。


【注釋】


〔一〕思君如流水：徐幹《室思詩》：“思君如流水，何有窮已時。”

〔二〕髙臺多悲風：曹植《雜詩六首》其一：“髙臺多悲風，朝日照北林。”

〔三〕清晨登隴首：張華佚題詩：“清晨登隴首，坎壈行山難。嶺阪峻阻曲，羊腸獨盤桓。”

〔四〕明月照積雪：謝靈運《歲暮》：“殷憂不能寐，苦此夜難頹。明月照積雪，朔風勁且哀。”

〔五〕不必出於經史：此論出自《詩品序》：“‘思君如流水’，既是即目；‘髙臺多悲風’，亦唯所見；‘清晨登隴首’，羌無故實；‘明月照積雪’，詎出經史；觀古今勝語，多非補假，皆由直尋。”

〔六〕“吟詠性情”二句：《詩品序》：“一品之中，略以世代為先後，不以優劣為詮次。又其人既往，其文克定；今所寓言，不錄存者。夫屬詞比事，乃為通談。若乃經國文符，應資博古，撰德駁奏，宜窮往烈。至乎吟詠情性，亦何貴於用事？”

〔七〕顏謝：顏延之、謝靈運。椎輪：無輻的車輪，借喻草創而未至完美。

〔八〕太始：即“泰始”，宋明帝年號（四六五—四七二）。

〔九〕書鈔之譏：《詩品序》：“故大明、泰始中，文章殆同書抄。近任昉、王元長等，詞不貴奇，競須新事，爾來作者，寖以成俗。”

〔一〇〕“大抵句無虛辭”六句：《詩品序》：“遂乃句無虛語，語無虛字，拘攣補衲，蠧文已甚。但自然英旨，罕值其人。詞既失髙，則宜加事義。雖謝天才，且表學問，亦一理乎！”

〔一一〕《民勞》：《詩經·大雅·民勞》：“民亦勞止，汔可小休。惠此中國，以為民逑。無縱詭隨，以謹惛怓。式遏寇虐，無俾民憂。無棄爾勞，以為王休。”

〔一二〕狃：因襲，拘泥。

〔一三〕“《答張徹》”句：韓愈《答張徹》詩有“疊雪走商嶺，飛波航洞庭”和“豈獨出醜類，方當動朝廷”兩句。

〔一四〕“《石鼓》詩”句：韓愈《石鼓歌》詩有“辭嚴義密讀難曉，字體不類隸與科”和“故人從軍在右輔，為我量度掘臼科”兩句。

〔一五〕“《夔府書懷》”句：杜甫《秋日夔府詠懷奉寄鄭監李賓客一百韻》有“雖云隔禮數，不敢墜周旋”和“淡交隨聚散，澤國遶迴旋”兩句。

三

詩人體物之語多矣〔一〕，而未有指一物為題而作詩者。晉、宋以來，始命操觚〔二〕，而賦詠興焉。皆倣詩人體物之語，不務以故實相誇也〔三〕。梁庾肩吾《應教詠胡牀》云：“傳名乃外域，入用信中京。足欹形已正，文斜體自平”是也〔四〕。至唐杜甫詠蒹葭云：“體弱春苗早，藂長夜露多”〔五〕，則亦未始求故實也。如其他詠薤云：“束比青芻色，圓齊玉筯頭”〔六〕，黃粱云：“味豈同金菊，香宜配綠葵”〔七〕，則於體物外又有影寫之功矣〔八〕。予與晁叔用論此〔九〕，叔用曰：“陳無己嘗舉老杜詠子規云〔一○〕：‘渺渺春風見，蕭蕭夜色淒。客懷那見此，故作傍人低。’如此等語，蓋不從古人筆墨畦徑中來，其所鎔裁，殆別有造化也，又惡用故實為哉！”


【校記】


那見此：《杜詩詳注》卷十四《子規》作“那聽此”。


【注釋】


〔一〕體物：摹狀事物。

〔二〕操觚：原指執簡寫字，這裏指創作詠物詩。

〔三〕故實：典故，出處。

〔四〕應教：應諸王之命而和的詩文。《應教詠胡牀》，又題作《詠胡牀應教詩》、《賦得詠胡牀詩》。

〔五〕杜甫詠蒹葭：杜甫《蒹葭》詩：“摧折不自守，秋風吹若何。暫時花戴雪，幾處葉沉波。體弱春苗早，叢長夜露多。江湖後搖落，亦恐歲蹉跎。”

〔六〕詠薤：杜甫《秋日阮隱居致薤三十束》：“隱者柴門內，畦蔬繞舍秋。盈筐承露薤，不待致書求。束比青芻色，圓齊玉筯頭。衰年關鬲冷，味暖並無憂。” 薤，一種蔬菜類植物。小蒜、薤白頭。

〔七〕黃粱：杜甫《佐還山後寄三首》之二：“白露黃粱熟，分張素有期。已應舂得細，頗覺寄來遲。味豈同金菊，香宜酌綠葵。老人他日愛，正想滑流匙。”

〔八〕影寫：摹寫，描摹，把紙蒙在帖上照着描寫。《文心雕龍·比興》：“至於揚班之倫，曹劉以下，圖狀山川，影寫雲物，莫不纖綜比義，以敷其華。”

〔九〕晁叔用：晁沖之（一○七三—一一二六），字叔用，一字用道，開封（今屬河南）人。晁補之從弟，南宋藏書家晁公武之父，終生無功名。善詩文，有《具茨集》傳世。精音律，詞風清朗。趙萬里輯得《晁叔用詞》。《曲洧舊聞》卷五：“晁叔用云：‘東坡如毛嬙、西施，淨洗卻面，而與天下婦人鬬好，質夫豈可比耶！’”

〔一○〕陳無己：陳師道（一○五三—一一○二），字履常，一字無己，號後山居士，彭城（今江蘇徐州）人。歷仕太學博士、潁州教授、秘書省正字。一生安貧樂道，閉門苦吟，著有《後山先生集》。老杜詠子規：見《杜詩詳注》卷十四《子規》詩。

四

詩之句法，自三言至七言，《三百篇》中皆有之矣。三言如“麟之趾”〔一〕、“夜未央”〔二〕、“從夏南”〔三〕、“思無邪”之類是也〔四〕。五言如“誰謂鼠無牙”〔五〕、“胡為乎株林”〔六〕、“或燕燕居息，或盡瘁事國”之類是也〔七〕。七言如“維昔之富不如時，維今之疚不如茲” 〔八〕、“學有緝熙於光明”之類是也〔九〕。而世之論五言則指蘇、李〔一○〕，論七言則指柏梁為始〔一一〕，是不求其源也。然世多作七言、五言，而三言、四言，類施於銘頌之中，雖間有用七言者，獨於韓吏部、蘇端明集見之〔一二〕。前輩云：按柏梁之體，句句用韻，其數以奇，韓、蘇亦皆如此。然歐公作《孫明復墓誌》，乃與此說不同〔一三〕，又未知如何也？豈歐公特變前人法度，欲自我作古乎？當更討論之耳。


【注釋】


〔一〕麟之趾：《詩經·周南·麟之趾》：“麟之趾，振振公子，于嗟麟兮。”

〔二〕夜未央：《詩經·小雅·庭燎》：“夜如何其？夜未央。”

〔三〕從夏南：《詩經·陳風·株林》：“胡為乎株林？從夏南。”

〔四〕思無邪：《詩經·魯頌·駉》：“思無邪，思馬斯徂。”

〔五〕誰謂鼠無牙：《詩經·召南·行露》：“誰謂鼠無牙，何以穿我墉？”

〔六〕胡為乎株林：同注〔三〕。

〔七〕“或燕燕居息”二句：出自《詩經·小雅·北山》。

〔八〕維昔之富不如時：出自《詩經·大雅·召旻》。

〔九〕學有緝熙於光明：《詩經·周頌·敬之》：“日就月將，學有緝熙於光明。”

〔一○〕蘇、李：指蘇武、李陵。《詩品序》：“逮漢李陵，始著五言之目矣。”蘇、李五言詩不可信。

〔一一〕柏梁：據說，漢武帝元封三年（一○八），作柏梁臺，與群臣共賦七言句，每人一句，句句押韻。後人稱之柏梁體。

〔一二〕韓吏部：韓愈，晚年任吏部侍郎。蘇端明：蘇軾，曾任端明殿學士。

〔一三〕《孫明復墓誌》：歐陽修《孫明復先生墓誌銘》：“銘曰：聖人既歿經更焚，逃藏脫亂僅《傳》存。眾說乘之汩其原，怪迂百出雜偽真。後生牽卑習前聞，有欲患之寡攻群。往往止燎以膏薪，有勇夫子闢浮雲。刮磨蔽蝕相吐吞，日月卒復光破昏。博哉功利無窮垠，有考其不在斯文。”用七言作銘辭，沒有句句押韻，也不是奇數。

五

道林嶽麓寺〔一〕，老杜詩云：“宋公放逐曾題此，物色分留遺老夫。”〔二〕監察御史唐扶詩云：“兩祠物色採拾畫，壁間杜甫真少恩。”〔三〕宋考功以詩在天台時與沈詹事齊名〔四〕，唐扶詩亦有聞於世。今觀甫所自述及扶詩之語，則是宋之問猶有未道盡處，扶雖冥搜，不能出其右。


【校記】


採拾畫：《四庫全書》本、《全唐詩》卷四百八十八《使南海道長沙題道林嶽麓寺》作“採拾盡”，當是。

天台：《四庫全書》本作“天后”，疑是。


【注釋】


〔一〕道林嶽麓寺：道林寺、嶽麓寺，在長沙。

〔二〕“宋公”二句：見《杜詩詳注》卷二十二《岳麓山道林二寺行》作“宋公放逐曾題壁，物色分留待老夫”。宋公，指宋之問。老夫，杜甫自指。宋之間題壁詩，或謂已失傅，楊倫《杜詩镜銓》謂為《髙山引》，當代學者有謂指其《題鑒上人房二首》。

〔三〕唐扶：字雲翔（？—八三九），晉陽（今山西太原）人。元和五年（八一○）登進士第，歷官監察御史、州刺史，終福建觀察使。生平見新、舊《唐書》本傳。“兩祠”二句：見《全唐詩》卷四百八十八《使南海道長沙題道林嶽麓寺》，其詩意謂杜甫將兩寺景色寫盡，不給後人留下一點空間，所以顯得“少恩”。

〔四〕宋考功：宋之問（六五六—七一三），一名少連，上元二年（六七五）進士，曾官考功員外郎，世稱宋考功。沈佺期（六五六—七一五），字雲卿，上元二年（六七五）進士，官至太子少詹事，世稱沈詹事。二人齊名，並稱沈宋。

六

韓昌黎《謁衡嶽廟》詩云〔一〕：“五嶽祭秩皆三公，四方環鎮嵩當中。火維地荒足妖怪，天假神柄專其雄。噴雲泄霧藏半腹，雖有絕頂誰能窮。我來正逢秋雨節，陰氣晦昧無清風。潛心黙禱若有應，豈即正直能感通。須臾淨掃眾峰出，仰見突兀撐青空。”東坡作《退之廟記》云〔二〕：“公之精誠，能開衡山之雲。”即取此詩也。其議論雄偉，讀者皆竦。或謂坡取此似傷於太易，予曰：《三百篇》詩中，有婦人女子自言志者，仲尼不刪去，以垂訓後世，乃獨疑坡之於退之乎？況坡所閱文字，過眼無遺者，他人縱時有所採，不過蓄以為詩材耳〔三〕。必有未作大碑版〔四〕，而能取之以為議論者，此便是坡不可及處，君又何病哉！


【校記】


淨掃：《韓昌黎詩繫年集釋》卷三作“靜掃”。


【注釋】


〔一〕《謁衡嶽廟》：即《謁衡嶽廟遂宿嶽寺題門樓》。

〔二〕《退之廟記》：指《蘇軾文集》卷十七《潮州韓文公廟碑》。

〔三〕詩材：創作詩歌的素材。

〔四〕碑版：碑誌類的文章。大碑版：重要的碑誌類大作。

七

長安太一湫〔一〕，林木陰森，水色湛然，魚游水面不怖人，人莫敢取者。林間葉落，鳥輒銜去遠棄之，終年無一葉能墮波上者。韓退之詩云〔二〕：“魚蝦可俯掇，神物安敢寇〔三〕。林柯有脫葉，欲墮鳥驚救。爭銜彎環飛，投棄急哺鷇〔四〕。”蓋實載其事。自唐以來已如此，今人所傳非過論也〔五〕。鷇音寇，鳥子生哺者〔六〕。


【注釋】


〔一〕太一湫：《陝西通志》卷八《南山》：“澄源池，一名太一湫，其上環以群山，雄偉秀特，勢逼霄漢，水廣可數丈，深丈許，錦鱗浮游，人莫敢觸。”

〔二〕韓退之詩：指韓愈《南山詩》。

〔三〕神物：視魚為神物。寇：强取。

〔四〕彎環：形容飛鳥回翔的樣子。鷇：初生的雛鳥。

〔五〕今人所傳：《中州集》卷四楊雲翼《太一湫》：“傍人爭出魚依勢，銜葉飛來鳥護靈。”可見金代中後期還有此傳說。

〔六〕鳥子：幼鳥。

八

韓退之云：“餘事作詩人。”未可以為篤論也〔一〕。東坡以詞曲為詩之苗裔〔二〕，其言良是。然今之長短句，比之古樂府歌詞，雖云同出於詩，而祖風已埽地矣。晁無咎晚年〔三〕，因評小晏並黃魯直、秦少游詞曲〔四〕，嘗曰：“吾欲託興於此，時作一首以自遣，政使流行，亦復何害，譬如雞子中元無骨頭也。”〔五〕


【注釋】


〔一〕餘事作詩人：韓愈《和席八十二韻》：“多情懷酒伴，餘事作詩人。”篤論：確切可信的觀點。

〔二〕“東坡”句：蘇軾認為詩詞同源，《蘇軾文集》卷六十二《祭張子野文》曰：“微詞宛轉，蓋詩之裔。”

〔三〕晁無咎：晁補之（一○五三—一一一○），字無咎，濟州巨野（今山東巨野）人，晁端友子。著有《雞肋集》七十卷。

〔四〕小晏：晏幾道。黃魯直：黃庭堅。秦少游：秦觀。

〔五〕吾欲託興於此：晁補之此論出處不詳。雞子：雞蛋。

九

歐公評聖俞〔一〕：“初喜為清麗閑肆平淡，久則涵演深遠〔二〕，間以琢刻以出怪巧，然氣完力餘，益老以勁。其應於人者多，故詞非一體，於他文章皆可喜，非如唐諸子號詩人者，僻固而狹陋也〔三〕。又為人樂易，未嘗忤於物。至於窮愁感憤，有所譏罵笑謔，一發於詩，然用以為驩，而不怨懟，可謂君子者也。”


【校記】


間以：《歐陽修全集》卷三十三《梅聖俞墓誌铭》作“間亦”。

於他文章：《歐陽修全集》卷三十三《梅聖俞墓誌銘》作“至於他文章”。

又為人樂易：《歐陽修全集》卷三十三《梅聖俞墓誌銘》作“聖俞為人仁厚樂易”。


【注釋】


〔一〕歐公：歐陽修。聖俞：梅堯臣。下文所引見《歐陽修全集》卷三十三《梅聖俞墓誌銘》。

〔二〕涵演：含蓄鋪陳。

〔三〕僻固：偏執、固執。

十

歐公居潁上，申公呂晦叔作太守，聚星堂燕集〔一〕，賦詩分韻，公得“松”字〔二〕，申公得“雪”字〔三〕，劉原父得“風”字〔四〕，魏廣得“春”字〔五〕，焦千之得“石”字〔六〕，王回得“酒”字〔七〕，徐無逸得“寒”字〔八〕。又賦室中物，公得鸚鵡螺盃〔九〕，申公得癭壺〔一○〕，劉原父得張越琴〔一一〕，魏廣得澄心堂紙〔一二〕，焦千之得金星研〔一三〕，王回得方竹杖，徐無逸得月硯屏風〔一四〕。又賦席間果，公得橄欖〔一五〕，申公得紅蕉子〔一六〕，劉原父得溫柑〔一七〕，魏廣得鳳棲，焦千之得金橘，王回得荔枝，徐無逸得楊梅〔一八〕。又賦壁間畫像，公得杜甫〔一九〕，申公得李文饒〔二○〕，劉原父得韓退之〔二一〕，魏廣得謝安石，焦千之得諸葛孔明，王回得李白，徐無逸得魏鄭公〔二二〕。詩編成一集〔二三〕，流行於世。當時四方能文之士及館閣諸公，皆以不與此會為恨。


【注釋】


〔一〕歐公：歐陽修於皇祐元年（一○四九）知潁州。申公晦叔：呂公著（一○一八—一○八九）字晦叔，壽州人，呂夷簡子。仁宗時，以父蔭補奉禮郎。登進士第，召試館職，不就，通判潁州，與郡守歐陽修為講學之友。熙寧二年（一○六九）為御史中丞，出知潁州，知河陽。卒後贈太師、申國公，諡正獻。著有《呂正獻集》二十卷，已佚。歐陽修作太守，呂公著為潁州通判，非太守。聚星堂：歐陽修所建，因其地此前曾有晏殊、蔡齊、韓琦等名公任知州，故曰聚星。聚星堂燕集，事在皇祐二年（一○五○）正月人日。

〔二〕公得“松”字：《歐陽修全集》卷四有《人日聚星堂燕集探韻得豐字》。得松字，或是朱弁誤記。

〔三〕申公得“雪”字：呂公著該詩已不可考。

〔四〕劉原父：劉敞（一○一九—一○六八），字原父，號公是先生，臨江新喻（今江西新餘市）人。有《公是集》七十五卷，已佚。《四庫全書》有輯本《公是集》五十四卷。《全宋詩》卷四六三至四九〇錄其詩二十八卷。得“風”字：原詩失考。

〔五〕魏廣：其人不詳。《歐陽修全集》卷一百四十五《與晏元獻公》（作於慶曆七年）云：“有魏廣者，好古守道之士也。其為人外柔而內剛，新以進士及第，為滎陽主簿。今因吏役至府下，非有他求，直以卑賤不能自達，欲一趨門仞而已。伏惟幸賜察焉。” 劉敞撰《公是集》卷十五有《和永叔十九韻送魏廣》。魏廣無詩傳世。

〔六〕焦千之：字伯强，潁州焦陂（今阜南縣焦陂鎮）人。自幼好學，在鄉里有好名聲，可惜屢試不中，仁宗時歐陽修知潁州，焦千之從其學習，受到歐陽修賞識。呂公著為潁州通判，聘千之教其子。呂公著任御史中丞，邀焦千之同往。歐陽修寫《送焦千之秀才》詩相贈。治平二年（一○六五）以殿中丞為樂清令，熙寧三年（一○七○），呂公著推薦他任秘書省校理，遷殿中丞，又知無錫縣。寓居無錫時，蘇軾作《求焦千之惠山泉詩》。晚年兩袖清風，得其門生呂希純之助，定居潁州城南以終，人稱“焦館”。《全宋詩》卷六八九錄其詩六首，無“石”字韻詩。

〔七〕王回：字深父（一○二三—一○六五），福州侯官（今福建福州）人，後徙汝陰（今安徽阜陽）。嘉祐二年（一○五七）進士，補亳州衛真縣主簿，歲餘自免去。本傳見《宋史》卷四三二。有文集二十卷，又有《清河崔氏譜》一卷，均已佚。《全宋詩》卷五九九錄其詩二首，無“酒”字韻詩。

〔八〕徐無逸：字從道，生卒年不詳考，婺州永康人。歐陽修有《懷嵩樓晚飲示徐無黨無逸》。宋劉攽撰《彭城集》卷五有《晚步寄徐從道》詩，宋劉子翬撰《屏山集》卷十六有《和徐從道韻二首》詩。得“寒”字韻詩，失考。

〔九〕公得鸚鵡螺盃：《歐陽修全集》卷四有《鸚鵡螺》詩。

〔一○〕申公得癭壺：呂公著詩題為《分題得癭木壺》，見《宋文鑒》卷十七、《全宋詩》卷四五二。癭木：長有結疤的樹木。

〔一一〕劉原父得張越琴：劉敞此詩失考。張越琴：唐代樂師張越所製之琴。

〔一二〕澄心堂紙：精品紙張，唐代起產於徽州，受到南唐後主的推崇和眾多名家的喜愛。魏廣原詩已失傳。劉敞有《去年得澄心堂紙，甚惜之，輒為一軸，邀永叔諸君各賦一篇，仍各自書藏以為玩，故先以七言題其首》。

〔一三〕金星研：金星硯，以金星石為材料磨製雕刻而成，產於王羲之故里臨沂。焦千之金星研詩，失考。

〔一四〕“王回得方竹杖”二句：原詩失考。

〔一五〕公得橄欖：《歐陽修全集》卷四有《橄欖》詩。

〔一六〕申公得紅蕉子：呂公著原詩失考。

〔一七〕劉原父得溫柑：劉敞《公是集》卷十三有《溫柑》詩。

〔一八〕“魏廣得鳳棲”四句：魏廣等四人詩失考。鳳棲，鳳棲梨，一種名貴的水果。

〔一九〕公得杜甫：《歐陽修全集》卷五十四有《堂中畫像探題得杜子美》。

〔二○〕申公得李文饒：呂公著原詩失考。李文饒：李德裕（七八七—八五○），字文饒，趙郡贊皇（今河北贊皇縣）人，曾兩度為相，進封太尉、趙國公。

〔二一〕劉原父得韓退之：劉敞原詩失考。

〔二二〕“魏廣得謝安石”四句：魏廣等四人詩失考。魏鄭公：魏徵（五八○—六四三），字玄成，巨鹿郡人，曾任諫議大夫、左光祿大夫，宰相、封鄭國公，諡文貞。

〔二三〕詩編成一集：失考。

十一

聚星堂詠雪，約云：玉、月、梨、花、練、絮、白、舞、鵝、鶴等事，皆請勿用〔一〕。杜祁公覽之嗟賞〔二〕，作詩贈歐公云〔三〕：“嘗聞作者善評議，詠雪言白匪精思。及窺古人今人詩，未能一一去其類。不將柳絮比輕揚，即把梅花作形似。或誇瓊樹闘玲瓏，或取瑤臺造嘉致。散鹽舞鶴實有徒，吮墨含毫不能既。深悼無人可踐言，一旦見君何卓異。”又云：“萬狀驅從物外來，終篇不涉題中意。宜乎眾目詩之豪，便合登壇推作帥。回頭且報郢中人，從此《陽春》不為貴。”祁公耆德碩望，歐公為文章宗師，祁公禮所宜厚。然前輩此風，類多有之，所可歎息者，後來無繼耳。


【注釋】


〔一〕聚星堂詠雪：《歐陽修全集》卷五十四《雪》詩題下自注：“時在潁州作。玉、月、梨、梅、練、絮、白、舞、鵝、鶴、銀等字，皆請勿用。”

〔二〕杜祁公：杜衍（九七八—一○五七），字世昌，越州山陰（今浙江紹興）人。大中祥符元年（一○○八）進士。歷仕州郡，以善辨獄聞。仁宗特召為御史中丞，兼判吏部流內銓。改知審官院。慶曆三年（一○四三）任樞密使，次年拜同平章事，為相百日而罷，出知兗州。以太子少師致仕，封祁國公，諡正獻。《宋史》卷三百一十有傳。

〔三〕作詩贈歐公云：杜衍詩題為《聚星堂詠雪贈歐公》，見《全宋詩》卷一四四。

十二

蘇子美竹軒之集，皆當時名士〔一〕。王勝之賦詩，人皆屬和〔二〕。子美詩其略云：“君與我同好，數過我不窮。對之酌綠酒，又為鳴絲桐。作詩寫此意，韻如霜間鐘。清篇與翠幹，歲久日益穠。惜哉嵇阮放，當世已不容。吾儕有雅尚，千載挹髙蹤。”〔三〕後月餘，“一網打盡”之語既喧物論〔四〕，而梅聖俞為賦“覆鼎傷眾賓”之詩〔五〕，乃悟子美“當世已不容”之句，遂成詩讖，亦可怪也。


【注釋】


〔一〕蘇子美：蘇舜欽（一○○八—一○四八）字子美，開封（今屬河南）人，曾任縣令、大理評事、集賢殿校理，監進奏院等職。罷職閒居蘇州。後來復起為湖州長史。有《蘇學士文集》。竹軒之集：當是眾人唱和集，已佚。竹軒集會，慶曆四年（一○四四）由蘇舜卿發起，王勝之首賦，他人唱和。

〔二〕王勝之：王益柔（一○一五—一○八六），字勝之，河南（今河南洛陽）人。用蔭至殿中丞，知介丘縣。仁宗慶曆初以范仲淹薦，除集賢校理。因參與蘇舜欽進奏院宴會，黜監復州酒稅。久之，為開封府推官，出為兩浙、京東西轉運使。神宗熙寧元年（一○六八），入判度支審院。歷知制誥、兼直學士院，遷龍圖閣直學士、秘書監，知蔡、揚、亳州，知江寧、應天府。哲宗元祐元年（一○八六）卒，年七十二。《東都事略》卷五十三、《宋史》卷二百八十六有傳。與司馬光、蘇軾等著名人物有深交。《全宋詩》卷四○八錄其詩六首。所賦竹軒詩，已佚。梅堯臣有《蘇子美竹軒和王勝之》，見《梅堯臣集編年校注》卷十四，詩曰：“庭無十步廣，有竹纔百個。子時哦其間，賓友或來和。琴壺置於旁，圖籍亦在左。誰憐脩脩影，只畏寒日過。誰憐青青枝，下有暗葉墮。我期霰雪時，來聽幽聲臥。應當為設榻，勿使賞心剉。持以報主人，此興不可破。”

〔三〕子美詩：蘇舜卿該詩賴此書而傳世。《蘇舜欽集編年校注》卷三、《全宋詩》卷三一七作為佚詩收入，題作《竹軒》。

〔四〕一網打盡：據《宋史》卷四百四十二《蘇舜欽傳》，蘇舜卿支持范仲淹等人的改革，為守舊派所恨。慶曆四年（一○四四）十一月，御史中丞王拱辰讓其屬官劾奏蘇舜欽，劾其在進奏院祭神時，用賣廢紙錢宴請賓客，十餘人被牽連，“世以為過薄，而拱辰等方自喜曰：‘吾一舉網盡矣。’”物論：眾人的議論。

〔五〕覆鼎傷眾賓：《詩話總龜》前集卷三十七：“蘇子美監進奏院，因賽神召館中同舍，是時江南人李中舍因梅聖俞謁子美，且願預此會。聖俞以為言。子美曰：‘食中不設蒸饅餅夾，坐上安有國舍虞臺。’李銜之，遂暴其事於言語，為劉元瑜所彈，子美坐謫。故聖俞有《客至》詩云：‘有客十人至，共食一鼎珍。一客不得食，覆鼎傷眾賓。’蓋指李也。” 宋魏泰撰《東軒筆錄》卷四有類似記載。今按：此詩朱東潤《梅堯臣集編年校注》卷十四題作《雜興》：“主人有十客，共食一鼎珍。一客不得食，覆鼎傷眾賓。雖云九客沮，未足一客嗔。古有弑君者，羊羮為不均。莫以天下士，而比首陽人。”

十三

晁美叔秋監以集句示劉貢父〔一〕，貢父曰：“君髙明之識，輔以家世文學，乃作此等生活〔二〕，殊非我素所期也。吾嘗謂集古人句，譬如蓬蓽之士，適有重客〔三〕，既無自己庖廚，而器皿肴蔌悉假貸於人，收拾餖飣〔四〕，盡心盡力，意欲强學豪奢，而寒酸之氣終是不去，若有不速排闥而入〔五〕，則倉皇敗績矣。非如貴公子供帳不移〔六〕，水陸之珍，咄嗟而辦也〔七〕。”美叔深味其言，歸告其子曰：“吾初為戲，不知貢父愛我一至於此也。”


【注釋】


〔一〕晁美叔：晁端彥（一○三五—一○九五）字美叔，晁說之（字以道）之父。其先清豐（今屬河南）人，後徙彭城。仁宗嘉祐四年（一○五九）進士。熙寧四年（一○七一），權開封府推官。七年，以都官員外郎提點淮南東路刑獄，徙兩浙路。哲宗元祐元年（一○八六），以司勳郎中為賀遼國正旦使，後又為江淮荆浙等路發運使。紹聖初以秘府少監黜知陝州。二年卒。著有《晁端彥文集》三十卷。朱弁《曲洧舊聞》卷三、卷五、卷六皆載有晁美叔事蹟。劉貢父：劉攽（一○二三—一○八九），北宋史學家，劉敞之弟。字貢父，號公非。臨江新喻（今江西新餘）人，慶曆進士，歷任曹州、兗州、亳州、蔡州知州，官至中書舍人。一生潛心史學，助司馬光纂修《資治通鑒》，著有《東漢刊誤》、《中山詩話》等。《宋史》卷三百一十九有傳。《全宋詩》卷六〇〇至六一六錄其詩十七卷。

〔二〕此等生活：此指作集句詩。

〔三〕蓬蓽之士：貧寒文人。重客：貴賓。

〔四〕餖飣：多而雜的食品。

〔五〕不速：不速之客。排闥：推門。

〔六〕供帳：供宴飲之用的帷帳、用具、飲食等物。

〔七〕咄嗟而辦：一呼一諾之間，就能辦妥。《世說新語·汰侈》：“石崇為客作豆粥，咄嗟便辦。”

十四

東坡云：“詩文豈在多，一頌了伯倫。”〔一〕是伯倫他文字不見於世矣。予嘗閱《唐史·藝文志》，劉伶有文集三卷，則伯倫非無他文章也，但《酒德頌》幸而傳耳，東坡之論，豈偶然得於落筆之時乎？抑別有所聞乎？〔二〕


【注釋】


〔一〕“詩文豈在多”二句：原詩題為《崔文學甲攜文見過，蕭然有出塵之姿，問之，則孫介夫之甥也。故復用前韻，賦一篇，示志舉》，見《蘇軾詩集》卷四十五。劉伶字伯倫，竹林七賢之一，嘗著《酒德頌》。

〔二〕“東坡之論”云云：王若虛不同意朱弁此論。一者如《晉書》卷四十九《劉伶傳》所說：“未嘗厝意文翰，惟著《酒德頌》一篇。”二者“公意本謂只此一篇，足以道盡平生，傳名後世，則他文有無，亦不必論也。”見《滹南遺老集》卷三十九。

十五

唐張司業籍得裴晉公馬〔一〕，謝詩云：“乍離華廄蹄猶澀，初到貧家眼尚驚。”王介甫曰：“觀詩意，乃是一匹不善行眼生駑馬耳。我若作晉公，見此詩當須大慚也。”〔二〕或曰：籍為晉公所厚，以詩謝馬，必不敢爾。況詩人用意不以此為工，自是介甫所以期籍者淺也〔三〕。


【校記】


“乍離華廄”二句：《張籍集繫年校注》卷四《謝裴司空寄馬》作“乍離華廄移蹄澀，初到貧家舉眼驚”。


【注釋】


〔一〕張司業籍：張籍。裴晉公：裴度（七六五—八三九），字中立，河東聞喜（今山西聞喜東北）人。貞元五年（七八九）進士。憲宗元和時累遷司封員外郎、中書舍人、御史中丞。視行營中軍，還朝遇刺傷首。拜中書侍郎，同中書門下平章事。封晉國公，穆宗時數出鎮拜相。官終中書令。

〔二〕王介甫：王安石。朱弁引王安石語出處不詳。

〔三〕“自是”句：是王安石將張籍看淺了的緣故。

十六

白樂天自中書舍人出知蘇州〔一〕，劉夢得《外集》有《戲酬白舍人曹長寄詩言游宴之盛》一篇〔二〕，破題云：“蘇州刺史例能詩，西掖今來替左司。”〔三〕左司，謂韋應物也。


【注釋】


〔一〕出知蘇州：白居易於寶曆元年（八二五）出任蘇州刺史。

〔二〕劉夢得：劉禹錫。《戲酬白舍人曹長寄詩言游宴之盛》：《劉禹錫集》卷三十一題作《白舍人曹長寄新詩，有游宴之盛，因以戲酬》：“蘇州刺史例能詩，西掖今來替左司。二八城門開道路，五千兵馬引旌旗。水通山寺笙歌去，騎過虹橋劍戟隨。若共吳王鬬百草，不如應是欠西施。”

〔三〕蘇州刺史：韋應物曾於貞元四年至七年（七八八—七九一）任蘇州刺史，此前韋應物任左司郎中。西掖：中書省，白樂天此前曾任中書舍人，後出任杭州刺史和蘇州刺史。

十七

晁伯宇少與其弟沖之叔用俱從陳無己學〔一〕。無己建中靖國間到京師〔二〕，見叔用詩，曰：“子詩造此地，必須得一悟門。”叔用初不言，無己再三詰之，叔用云：“別無所得，頃因看韓退之雜文，自有入處。”無己首允之曰：“東坡言杜甫似司馬遷〔三〕，世人多不解，子可與論此矣。”


【注釋】


〔一〕晁伯宇：晁載之（一○六六—？）字伯宇，濟州巨野（今山東巨野）人，晁補之從兄。著有《封丘集》二十卷，已佚。《全宋詩》卷一〇二九錄其詩二首。晁沖之（？—一一二六）字叔用，一字用道。著《晁具茨先生詩集》、《晁叔用詞》。《全宋詩》卷一二一六至一二三〇錄其詩十五卷。陳無己：陳師道。

〔二〕建中靖國：宋徽宗年號，僅一年，即一一○一年。

〔三〕杜甫似司馬遷：《蘇軾文集》卷七十三《荔枝似江瑤柱說》：“昨日見畢仲遊，僕問‘杜甫似何人’？仲遊云；‘似司馬遷。’僕喜而不答，蓋與曩言會也。”

十八

沈造嘗言〔一〕：“湖陰有遺鞭驛，蓋識晉明帝微行視王敦營事也〔二〕。溫飛卿所賦《湖陰辭》刻石在驛中〔三〕，前後過客作詩甚多，唯一篇最佳而不著姓名，其詩云：‘鷁船犀甲下荆州，蜂目將軍擁碧油〔四〕。虎帳覺來驚日墮，龍媒嘶去劇星流〔五〕。奸萌問鼎身何在〔六〕，計中遺鞭事可羞。幽草野花埋石徑，無人為作《晉陽秋》〔七〕。’”造為新鄭令〔八〕，以差車運糧事不均，力爭，罷去。已而朝廷知其愛民不屈，俾還本任。有識者稱其慈惠出於至誠，以比古循吏。造字會道，蔡之西平人，霍榜擢第〔九〕，官止於奉議郎，良可惜也。


【注釋】


〔一〕沈造：據本則末，沈造字會道，蔡州西平（今河南西平）人。《歐陽修全集》卷八十六有《賜知建昌軍沈造敕書》。

〔二〕遺鞭驛：據《晉書》卷六《元帝紀》載，東晉太寧二年（三二四）大臣王敦謀反，晉明帝“密知之”，乃便衣輕騎“至於湖”，暗察王敦營壘，被發覺追捕。為脫身，明帝將七寶馬鞭給路旁一“賣食老嫗”，曰：“後騎來，可以此示”。片刻“追者至”，見鞭珍貴，“傳玩良久”，明帝乘機遠遁。

〔三〕溫飛卿：溫庭筠。《湖陰辭》，又題《湖陰詞》，其序曰：“王敦舉兵至湖陰，明帝微行，視其營伍，由是樂府有《湖陰曲》，而亡其詞，因作而附之。”其詩曰：“祖龍黃鬚珊瑚鞭，鐵驄金面青連錢。虎髯拔劍欲成夢，日壓賊營如血鮮。海旗風急驚眠起，甲重光搖照湖水。蒼黃追騎塵外歸，森索妖星陣前死。五陵愁碧春萋萋，灞川玉馬空中嘶。羽書如電入青璅，雪腕如搥催畫鞞。白虬天子金煌鋩，髙臨帝座回龍章。吳波不動楚山晚，花壓欄杆春晝長。”見《溫庭筠全集校注》卷一。

〔四〕蜂目將軍：指王敦。《世說新語·識鑒》：“潘陽仲見王敦小時，謂曰：‘君蜂目已露，但豺聲未振耳。必能食人，亦當為人所食。’”碧油：青綠色的軍帳。

〔五〕虎帳：指將軍的營帳。龍媒：御馬廄六閑之一。《新唐書》卷五十《兵志》：“又以尚乘掌天子之御。左右六閑：一曰飛黃，二曰吉良，三曰龍媒，四曰騊駼，五曰駃騠，六曰天苑。”

〔六〕奸萌：圖謀作奸違法的人，指王敦。

〔七〕《晉陽秋》：三十二卷，東晉孫盛撰。該書記述兩晉史事，久佚。

〔八〕新鄭：今河南新鄭。

〔九〕霍榜：指霍端友一榜。霍端友（一○六六—一一一五），字仁仲，號誠齋，常州武進（今江蘇武進）人。崇寧二年（一一○三）狀元，歷官宣議郎、中書舍人、給事中、禮部侍郎、以顯謨閣待制知平江、陳州，為政以寬聞，官至通議大夫，著有《霍端友內制》三十卷和《霍端友外制》五卷。《宋史》卷三百五十四有傳。

十九

“山行有常程，中夜尚未安。微月沒已久，崖傾路何難。大江動我前，洶若溟渤寬〔一〕。篙師理暗楫〔二〕，歌嘯輕波瀾。霜濃木石滑，風急手足寒。入舟已千憂，陟險仍萬盤。回眺積水外，始知眾星乾〔三〕。遠遊令人疲，衰疾慚加餐。”此《水會渡》詩也〔四〕。


【校記】


歌嘯：《杜詩詳注》卷九《水會渡》作“歌笑”。

陟險：《杜詩詳注》卷九《水會渡》作“陟巘”。

令人疲：《杜詩詳注》卷九《水會渡》“令人瘦”。


【注釋】


〔一〕溟渤：溟海和渤海，泛指大海。

〔二〕篙師：船夫。理楫。划槳，操舟。

〔三〕眾星乾：眾星不在水中，故曰乾。

〔四〕《水會渡》：杜甫詩篇名，其地為嘉陵江上的渡口。

二十

東坡云：“老杜自秦州越成都，所歷輒作一詩，數千里山川在人目中，古今詩人殆無可擬者。獨唐明皇遣吳道子乘傳畫蜀道山川〔一〕，歸對大同殿，索其畫無有，曰：‘在臣腹中，請匹素寫之。’半日而畢。明皇后幸蜀，皆默識其處。惟此可比耳。”〔二〕


【注釋】


〔一〕唐明皇：唐玄宗。吳道子：唐代著名畫家。乘傳：乘坐驛車。

〔二〕“東坡”云云：所引東坡語，出處不詳。多被明人轉錄。

二十一

老杜《劍閣》詩云：“惟天有設險，劍門天下壯。連山抱西南，石角皆北向。”宋子京知成都過之〔一〕，誦此詩，謂人曰：“此四句蓋劍閣實錄也。”〔二〕


【校記】


劍閣：《杜詩詳注》卷九題作“劍門”。


【注釋】


〔一〕宋子京：宋祁（九九八—一○六一），嘉祐元年（一○五六）知成都府。

〔二〕此四句蓋劍閣實錄也：此語出處失考。

二十二

“閉門覓句陳無己〔一〕，對客揮毫秦少游〔二〕。正字不知溫飽未〔三〕，春風吹淚古藤州〔四〕。”此黃魯直詩也〔五〕。魯直作此詩時〔六〕，無己作正字，尚無恙。建中靖國間，樓異試可知襄邑縣〔七〕，夢無己來相別，且云：“東坡、少游在杏園相待久矣。”〔八〕明日無己之訃至，乃大驚異，作書與參寥言其事〔九〕。杏園，見道家書〔一〇〕，乃海上神仙所居之地也。仙龕虛室以待白樂天之說〔一一〕，豈不信然耶？


【注釋】


〔一〕陳無己：陳師道，作詩好苦吟。《苕溪漁隱叢話》前集卷五十一引《王直方詩話》：“無己作詩有‘閉門十日雨，吟作饑鳶聲’之句，大為山谷所愛。”

〔二〕秦少游：秦觀，才思敏捷。

〔三〕正字：陳師道，時任秘書省正字，故稱。陳師道一生清貧，故曰“不知溫飽未”。

〔四〕古藤州：廣東藤州。當時，秦觀已病死於藤州。

〔五〕黃魯直詩：黃庭堅此詩為《病起荆江亭即事十首》其八，見《黃庭堅詩集注·山谷詩集注》卷十四。

〔六〕魯直作此詩時：該詩寫於建中靖國元年（一一○一）初。

〔七〕建中靖國：一一○一年。樓異試可：樓異（？—一一二三）字試可，明州奉化（今屬浙江）人，樓鑰祖父。元豐八年（一○八五）進士。據樓鑰《攻媿集》卷七十六《跋先大父嵩岳圖》，樓異元符二年（一○九九）任登封縣令。三年後，遷度支員外郎，以養親求知泗水。襄邑：今河南睢縣西。樓異試可知襄邑縣：不可考。

〔八〕東坡、少游：東坡已於當年（一一○一）去世，少游於一年前去世。杏園：據下文，為道教所說的海上神仙居地。

〔九〕參寥：僧道潛。原名何曇潛，蘇軾與之交遊，將之更名為道潛。

〔一〇〕見道家書：出處不詳。

〔一一〕“仙龕虛室”句：白居易《客有說》：“近有人從海上回，海山深處見樓臺。中有仙龕虛一室，多傳此待樂天來。”

二十三

東坡知貢舉〔一〕，李豸方叔久為東坡所知〔二〕，其年到省〔三〕，諸路舉子人人欲識其面。考試官莫不欲得方叔也。坡亦自言有司以第一拔方叔耳。既拆號，十名前不見方叔，眾已失色。逮寫盡榜，無不駭歎。方叔歸陽翟〔四〕，黃魯直以詩敘其事送之〔五〕，東坡和焉〔六〕，如“平生漫說古戰場，過眼真迷日五色”之句〔七〕，其用事精切，雖老杜、白樂天集中未嘗見也。


【注釋】


〔一〕東坡知貢舉：事在元祐三年（一○八八）。

〔二〕李豸：李廌（一○五九—一一○九）字方叔，為“蘇門六君子”之一，詩詞文俱工。《全宋詩》卷一一九九錄其詩四卷。

〔三〕其年到省：指參加省試。

〔四〕陽翟：今河南禹州。

〔五〕“黃魯直”句：指黃庭堅《次韻子瞻送李豸》：“驥子墮地追風日，未試千里誰能識。習之《實錄》葬皇祖，斯文如女有正色。今年持橐佐春官，遂失此人難塞責。雖然一閧有奇偶，博懸於投不在德。君看巨浸朝百川，此豈有意潢潦前。願為霧豹懷文隱，莫愛風蟬蛻骨仙。”

〔六〕東坡和焉：此是朱弁誤記，送別李豸，蘇軾是原唱，黃庭堅作次韻詩（見上）。蘇軾詩題為《余與李廌方叔相知久矣，領貢舉事，而李不得第，愧甚，作詩送之》，見《蘇軾詩集》卷三十：“與君相從非一日，筆勢翩翩疑可識。平生謾說古戰場，過眼終迷日五色。我慚不出君大笑，行止皆天子何責。青袍白紵五千人，知子無怨亦無德。買羊酤酒謝玉川，為我醉倒春風前。歸家但草淩雲賦，我相夫子非癯仙。”

〔七〕戰場：比喻科場。李華有《吊古戰場文》，是古文名篇。終迷日五色：據《唐摭言校注》卷八《已落重收》，李程貞元中參試，作《日有五色賦》，其破題曰：“德動天鑒，祥開日華。”開榜後，榜上無名。楊於陵深不平，攜之見主考官，李程因此獲狀元。

二十四

參寥自餘杭謁坡於彭城〔一〕，一日燕郡寮，謂客曰：“參寥不與此集，然不可不惱也。”遣官妓馬盼盼持紙筆就求詩焉〔二〕。參寥詩立成，有“禪心已似沾泥絮，不逐春風上下狂”之句〔三〕。坡大喜曰：“吾嘗見柳絮落泥中，私謂可以入詩，偶未曾收拾，遂為此人所先。可惜也。”〔四〕


【注釋】


〔一〕彭城：今江蘇徐州。蘇軾於熙寧十年（一○七七）五月到達徐州，任太守，元豐二年（一○七九）二月離任。據孔凡禮《蘇軾年譜》，參寥於元豐元年九月來訪，有《訪彭門太守蘇子瞻學士》，十二月離開。

〔二〕馬盼盼：徐州官妓、歌女，死於元豐七年（一○八四）。《慶湖遺老詩集校注》卷六《和彭城王生悼歌人盼盼》詩題下注云：“盼盼馬氏，善書染。死葬南臺，即鳳凰原也。生賦詩十篇，因和其一，甲子四月望。”

〔三〕參寥詩：《參寥子集》卷三《子瞻席上令歌舞者求詩，戲以此贈》：“底事東山窈窕娘，不將幽夢屬襄王。禪心已作沾泥絮，肯逐春風上下狂。”前兩句詩《冷齋夜話》卷五作：“寄語巫山窈窕娘，好將魂夢惱襄王。”

〔四〕此則內容又見於朱弁《續骫骳說》。

二十五

坡在餘杭日〔一〕，因會客，以彩牋作墨竹贈官妓，且令索詩於參寥。參寥援筆立就，其詩曰〔二〕：“小鳳團牋已自奇，謫仙重掃歲寒枝〔三〕。梢頭餘墨猶含潤，恰似梳風洗雨時。”


【注釋】


〔一〕坡在餘杭日：蘇軾於元祐四年（一○八九）七月至元祐六年（一一九一）二月，任杭州太守。

〔二〕其詩：《參寥子集》無此詩。《全宋詩》卷九二二據《風月堂詩話》錄此詩，題作《題東坡墨竹贈官妓》。

〔三〕謫仙：指蘇軾。掃：描畫。

二十六

辯才大師梵學精深〔一〕，戒行圓潔，為二浙歸重〔二〕，當時無一語文章。一日，忽和參寥寄秦少游詩〔三〕，其末句云：“臺閣山林本無異，想應文墨未離禪。”東坡見之，題其後云：“辯才生來未嘗作詩，今年八十一歲矣。其落筆如風吹水，自成文理。我輩與參寥如巧人織繡耳。”〔四〕


【注釋】


〔一〕辯才大師：《宋詩紀事》卷九十一《元淨》：“元淨字無象，於潛徐氏子。住持杭州上下二天竺，賜紫衣及辨才號，學徒踰萬人。趙閱道、蘇子瞻、秦少游皆與倡酬。退居龍井聖壽院。”

〔二〕歸重：推重。

〔三〕參寥寄秦少游詩：見《參寥子集》卷七，題作《四照閣奉陪辯才老師夜坐，懷少游學士》，詩如下：“猿鳥投林已寂然，芭蕉過雨小樓前。雲依絕壁中間破，月自遙峰缺處圓。照坐不須紅蠟炬，可人唯有蕙爐煙。校讎御府圖書客，疇昔還同此夜禪。”辨才大師和詩題作《和參寥寄秦少游》：“岩棲木食已皤然，交舊何人慰眼前。素與晝公心印合，每思秦子意珠圓。當年步月來幽谷，拄杖穿雲冒夕煙。臺閣山林本無異，故應文字未離禪。”見《全宋詩》卷三八二。蘇軾亦錄此詩，題作《次韻參寥詩》。

〔四〕題其後云：蘇軾題記見《蘇軾文集》卷六十八《書辯才次韻參寥詩》，先引出其詩，然後曰：“辯才作此詩時，年八十一矣。平生不學作詩，如風吹水，自成文理。而參寥與吾輩詩，乃如巧人[image: ]
 [image: ]
 耳。”

二十七

陳無己與晁以道俱學文於曾子固〔一〕，子固曰：“二人所得不同，當各自成一家，然晁文必以著書名於世。”無己晚得詩法於魯直〔二〕。他日二人相與論文，以道曰：“吾曹不可負曾南豐。”又論詩，無己曰：“吾此一瓣香，須為山谷道人燒也。”


【注釋】


〔一〕陳無己：陳師道。晁以道：晁說之（一○五九—一一二九）字以道，一字伯以，因仰慕司馬光為人，又自號景迂生，開封人，晁端彥子。元豐五年（一○八二）進士。著述甚豐，大多散佚，現存《嵩山景迂生文集》（或稱《嵩山集》）二十卷、《晁氏客語》一卷。《全宋詩》卷一二〇七至一二一二錄其詩六卷。據朱弁《曲洧舊聞》，朱弁與晁說之交往甚密，與晁說之弟晁詠之（之道）、晁沖之（叔用、用道）亦有交往。曾子固：曾鞏（一○一九—一○八三）字子固，世稱南豐先生，建昌軍南豐（今屬江西）人。

〔二〕魯直：黃庭堅，號山谷道人。

二十八

政和以後，花石綱寖盛〔一〕。晁伯宇有詩云〔二〕：“森森月裏栽丹桂，歷歷天邊種白榆。雖未乘槎上霄漢，會須沈網取珊瑚。”人多傳誦。伯宇名載之，少作《閔吾廬賦》〔三〕，魯直以示東坡曰：“此晁家十郎所作，年未二十也。”東坡答云：“此賦甚奇麗，信是家多異材邪！凡文至足之餘，自溢為奇怪，今晁傷奇太早。可作魯直微意論之，而勿傷其邁往之氣。”〔四〕伯宇自是文章大進。東坡之語委曲如此，可謂善成人物者也。〔五〕


【注釋】


〔一〕政和：宋徽宗年號（一一一一—一一一七）。綱：謂成幫結隊地運輸貨物。宋徽宗於東京（今河南開封）造壽山艮嶽，亦稱“萬歲山”。崇寧四年（一一○五）置應奉局，搜刮南方奇花異石，所費巨大，民怨沸騰。當時運花石的船隊不斷往來於淮汴間，號稱“花石綱”。寖盛：逐漸興盛。

〔二〕晁伯宇：晁載之（一○六六—？）字伯宇，濟州巨野（今山東巨野）人，晁補之從兄。所引詩歌題目不詳，《全宋詩》卷一○二九據此收錄，題作《感時事作》。

〔三〕《閔吾廬賦》：已佚。

〔四〕東坡答云：原文見《蘇軾文集》卷五十二《答黃魯直》：“某啟。晁君騷詞，細看甚奇麗，信其家多異材耶！然有少意，欲魯直以己意微箴之。凡人文字，當務使平和，至足之餘，溢為怪奇，蓋出於不得已也。晁文奇麗似差早，然不可直云爾，非謂避諱也，恐傷其邁往之氣，當為朋友講磨之語乃宜。不知以為然否？不宣。”邁往：超越凡俗。

〔五〕本則亦見於朱弁《曲洧舊聞》卷八。

二十九

東坡文章，至黃州以後〔一〕，人莫能及，唯黃魯直詩時可以抗衡。晚年過海，則雖魯直亦瞠若乎其後矣〔二〕。或謂東坡過海，雖為不幸，乃魯直之大不幸也〔三〕。


【注釋】


〔一〕至黃州：蘇軾元豐三年（一○八○）貶官黃州。

〔二〕晚年過海：蘇軾紹聖四年（一○九七）貶官儋州。瞠若乎其後：在別人後面乾瞪眼，無法趕上別人。《莊子·田子方》：“夫子奔逸絕塵，而回瞠若乎其後矣。”

〔三〕“或謂東坡”三句：此為蘇黃優劣論而發。黃庭堅的門人或江西詩派成員，或認為蘇軾不及黃庭堅。《文獻通考》卷二百三十六云：“元祐間蘇、黃並世，以碩學宏才，鼓行士林，引筆行墨，追古人而與之俱。……然世之論文者必宗東坡，言詩者必右山谷，其然，豈其然乎？山谷自黔州以後，句法尤髙，筆勢放縱，實天下之奇作，自宋興以來，一人而已。”王十朋《梅溪集·後集》卷十四《讀東坡詩》序云：“學江西詩者謂蘇不如黃，又言韓、歐二公詩乃押韻文耳。予雖不曉詩，不敢以其說為然。因讀坡詩，感而有作。”其詩云：“東坡文章冠天下，日月爭光薄風雅。誰分宗派故謗傷，蚍蜉撼樹不自量……莫年海上詩更髙，《和陶》之詩文過陶。地辟天開含萬匯，少陵相逢亦應避。”

三十

東坡詩文，落筆輒為人所傳誦。每一篇到歐公處，公為終日喜。前後類如此。一日，與棐論文及坡〔一〕，公歎曰：“汝記吾言，三十年後，世上人更不道著我也。”崇寜、大觀間，海外詩盛行〔二〕，後生不復有言歐公者。是時朝廷雖嘗禁止，賞錢增至八十萬，禁愈嚴而其傳愈多，往往以多相誇。士大夫不能誦坡詩者，便自覺氣索〔三〕，而人或謂之不韻。〔四〕


【注釋】


〔一〕棐：歐陽棐（一○四七—一一一三），字叔弼，歐陽修第三子。

〔二〕崇寜、大觀：宋徽宗年號（一一○二—一一一○）。海外詩：指蘇軾貶官儋州期間的詩歌。

〔三〕氣索：沮喪消沉。

〔四〕此則亦見朱弁《曲洧舊聞》卷八。

三十一

趙明誠妻，李格非女也〔一〕。善屬文，於詩尤工。晁無咎多對士大夫稱之〔二〕。如“詩情如夜鵲，三遶未能安”〔三〕，“少陵也自可憐人，更待來年試春草”之句〔四〕，頗膾炙人口。格非，山東人，元祐間作館職。


【注釋】


〔一〕趙明誠妻：指李清照。李格非：字文叔，濟南章丘人，李清照父。登熙寧九年（一○七六）進士第。元祐元年（一○八六）為太學錄，轉太學博士。著有詩文四十五卷，今已佚。《全宋詩》卷二七九二錄其詩九首。

〔二〕晁無咎：晁補之。

〔三〕詩情如夜鵲：為李清照佚詩殘句，《全宋詩》卷一六○二據此收錄。曹操《短歌行》：“月明星稀，烏鵲南飛。繞樹三匝，無枝可依。”

〔四〕少陵也自可憐人：為李清照佚詩殘句，《全宋詩》卷一六○二據此收錄。《杜詩詳注》卷六《瘦馬行》：“誰家且養願終惠，更試明年春草長。”

三十二

參寥在詩僧中，獨無蔬筍氣〔一〕，又善議論，嘗與客評詩，客曰：“世間故實小說〔二〕，有可以入詩者，有不可以入詩者，惟東坡全不揀擇，入手便用，如街談巷說，鄙俚之言，一經坡手，似神仙點瓦礫為黃金，自有妙處。”參寥曰：“老坡牙頰間，別有一副爐鞴〔三〕，他人豈可學邪？”座客無不以為然。


【注釋】


〔一〕參寥：僧道潛。蔬筍氣：詩僧因生活環境所限，所用詩料多山、水、風、雲、花、竹、琴、僧、寺之類，故而詩風常不脫衲子習氣、蔬筍氣。

〔二〕故實：典故，過去的事件。小說：瑣屑小道之言。

〔三〕鞴：風箱。爐鞴：熔爐。

三十三

草木之葉，大者莫大於芭蕉。晁文元《詠芭蕉詩》云〔一〕：“葉外更無葉。”非獨善狀芭蕉，而對之曰：“心中別有心。”〔二〕其體物亦無遺矣。


【注釋】


〔一〕晁文元：晁迥（九五一—一○三四），字明遠，太平興國五年（九八○）進士。累官工部尚書，集賢院學士，景祐元年（一○三四）卒，贈太子太保，諡文元。著述甚富，現存《昭德新編》三卷，《道院集》十五卷，《法藏碎金錄》十卷。《全宋詩》卷五五錄其詩五十六首。

〔二〕《詠芭蕉詩》：原詩已佚。晁迥《法藏碎金錄》卷四曰：“《維摩經》云：‘是身如芭蕉，中無有堅。’僧肇注云：‘芭蕉之草，唯葉無幹。’予詳大意，止喻人身不堅實也。今又別得新意，可喻人心亦不堅實。往年自作《芭蕉》詩，句云：‘葉外應無葉，心中更有心。’蓋言草木之葉，無有長大於芭蕉葉者，故言‘葉外應無葉’，而又抽心，其葉漸展，復有葉從中而出，故言‘心中更有心’，芭蕉葉展重重，盡非堅實，世人心生念念，悉為虛幻。予以身心對比，豈不二理俱然？”

三十四

聖俞少時，專學韋蘇州〔一〕，世人咀嚼不入，唯歐公獨愛玩之〔二〕。然歐公之論不及者，蓋有深旨。後有知聖俞者，當自知之耳。


【注釋】


〔一〕聖俞：梅堯臣。韋蘇州：韋應物。

〔二〕“世人咀嚼”二句：《歐陽修全集》卷二《水谷夜行寄子美聖俞》曰：“梅翁事清切，石齒漱寒瀨。作詩三十年，視我猶後輩。文詞愈清新，心意雖老大。譬如妖韶女，老自有餘態。近詩尤古硬，咀嚼苦難嘬。初如食橄欖，真味久愈在。蘇豪以氣轢，舉世徒驚駭。梅窮獨我知，古貨今難賣。”

風月堂詩話卷下

一

東坡南遷〔一〕，參寥居西湖智果院，交遊無復曩時之盛者〔二〕，嘗作《湖上十絕句》，其間一首云：“去歲春風上苑行，爛窺紅紫厭平生。如今眼底無姚魏〔三〕，浪蘂浮花懶問名。”又一首曰：“城根野水綠逶沱，颭颭輕帆掠岸過〔四〕。日暮蕙蘭無處採，渚花汀草占春多。”此詩既出，遂有反初之禍〔五〕。建中靖國間，曾子開為明其非辜〔六〕，乃始還其故服。


【校記】


湖上十絕句：《參寥子集》卷五題作“春日雜興”。


【注釋】


〔一〕東坡南遷：指蘇軾貶官惠州、儋州之事。

〔二〕“參寥”句：元祐五年（一○九○），蘇軾在杭州任上，參寥卜居孤山之智果院，蘇軾率賓客相送，會者十六人。後又率客參訪參寥。

〔三〕姚魏：姚黃、魏紫，兩種著名的牡丹花。

〔四〕逶沱：彎曲的水流。颭颭：飄動的樣子。

〔五〕反初：還俗。

〔六〕建中靖國：一一○一年。曾子開：曾肇（一○四七—一一○七），字子開，曾鞏之弟。在朝任過禮、吏、戶、刑四部侍郎和中書舍人，對朝中事敢直抒胸臆；在十四個州、府任地方官時，多有政績，為人稱頌。元符三年（一一○○），曾肇任中書舍人，後改任翰林院學士、龍圖閣學士。

二

范德孺崇寧之貶〔一〕，與山谷唱和甚多〔二〕。德孺有一聯云：“慣處賤貧知世態，飽闇遷謫見家風。”〔三〕議者謂此語可以識范氏之名節矣，當國者能無愧乎？


【注釋】


〔一〕范德孺：范純粹（一○四六—一一一七）字德孺，蘇州吳縣（今江蘇蘇州）人，范仲淹第四子。《宋史》卷三一四有傳。《全宋詩》卷一〇三〇錄其詩一聯，即據《風月堂詩話》。崇寧：宋徽宗年號（一一○二—一一○六）。崇寧之貶：據《宋史·范純粹傳》：“徽宗立，起知信州，復故職，知太原，加龍圖閣直學士，再臨延州。改知永興軍。尋以言者落職，知金州，提舉鴻慶宮。又責常州別駕，鄂州安置，錮子弟不得擅入都。”

〔二〕與山谷唱和甚多：黃庭堅崇寧元年至鄂州，次年范德孺貶至鄂州。二人唱和即在此期間。《黃庭堅詩集注·山谷詩集注》卷十九有《德孺五丈和之字詩，韻難而愈工，輒復和成，可發一笑》、《次韻德孺五丈新居病起》、《次韻德孺感興二首》、《次韻德孺五丈惠貺秋字之句》，《黃庭堅詩集注·山谷詩別集補》有《范德孺須筆裒諸工佳者共成十枝分送》等詩。

〔三〕“慣處賤貧”二句：原詩不存。闇：諳。

三

王介甫在館閣時〔一〕，僦居春明坊，與宋次道宅相鄰〔二〕，次道父祖以來藏書最多，介甫借唐人詩集，日閱之，過眼有會於心者，必手錄之。歲久殆遍。或取其本鏤行於世，謂之《百家詩選》〔三〕，既非介甫本意，而作序者曰：“公獨不選杜、李與韓退之，其意甚深。”〔四〕則又厚誣介甫而欺世人也。不知李、杜、韓退之外，如元、白、夢得、劉長卿、李義山輩，尚有二十餘家，以予觀之，介甫固不可厚誣，而世人豈可盡欺哉！蓋自欺耳。


【注釋】


〔一〕王介甫：王安石。在館閣時：王安石曾擔任群牧司判官。

〔二〕宋次道：宋敏求（一○一九—一○七九）字次道，趙州平棘（今河北趙縣）人。著述甚富，現僅存《春明退朝錄》三卷、《長安志》二十卷，餘皆散佚。《全宋詩》卷五一四錄其詩六首。《宋史》卷二九一有傳。《曲洧舊聞》卷四《世畜書以宋次道為善本》曰：“宋次道龍圖云：‘校書如掃塵，隨掃隨有。’其家藏書皆校三五徧者，世之畜書，以宋為善本。居春明坊，昭陵時，士大夫喜讀書者多居其側，以便於借置故也。當時春明宅子比他處僦直常髙一倍。陳叔易常為予言此事，歎曰：‘此風豈可復見耶！’”

〔三〕《百家詩選》：《唐百家詩選》二十卷，選錄一百四家詩一千二百餘首，因王安石編李白、杜甫、韓愈詩入《四家詩選》（不傳），故亦不取三人詩。《唐百家詩選原序》：“余與宋次道同為三司判官時，次道出其家藏唐詩百餘編，諉余擇其精者，次道因名曰《百家詩選》，廢日力於此，良可悔也。雖然，欲知唐詩者觀此足矣。”

〔四〕今本《唐百家詩選》序中不見此語。

四

杜牧之風味極不淺〔一〕，但詩律少嚴，其屬辭比事殊不精緻〔二〕，然時有自得處，為可喜也。


【注釋】


〔一〕杜牧之：杜牧。

〔二〕屬辭比事：連綴文辭，排比事實。

五

元豐之末，盜賊蜂起〔一〕，聞司馬溫公入相〔二〕，眾皆盡散。


【注釋】


〔一〕元豐：宋神宗年號（一○七八—一○八五）。盜賊：指一些群體性的搶盜活動，包括農民起義。

〔二〕司馬溫公：司馬光。司馬光於元祐元年（一○八六）拜尚書左僕射，兼門下侍郎。九月，病卒。

六

“令作對隨家雞”〔一〕，晁以道云〔二〕：“指呼市人如使兒，東坡最得此三昧。”其和人詩用韻妥帖圓成，無一字不平穩。蓋天才能驅駕，如孫、吳用兵〔三〕，雖市井烏合，亦皆為我臂指，左右前却，在我顧盼間，莫不聽順也。前後集似此類者甚多〔四〕，往往有唱首不能逮者。


【注釋】


〔一〕令作對隨家雞：蘇軾譏評集句詩之語。《蘇軾詩集》卷二十二《次韻孔毅父集古人句見贈五首》其一：“羨君戲集他人詩，指呼市人如使兒。天邊鴻鵠不易得，便令作對隨家雞。退之驚笑子美泣，問君久假何時歸。世間好句世人共，明月自滿千家墀。”作對：配對，讓家雞與鴻鵠配對。

〔二〕晁以道：晁說之。參見卷一第二十七則注〔一〕。

〔三〕孫、吳：孫臏、吳起。

〔四〕前後集；指《東坡前集》、《東坡後集》。

七

崇寧間，凡元祐子弟仕宦者，並不得至都城〔一〕。晁以道自洛中罷官回〔二〕，遣妻兒歸省廬〔三〕，獨留中牟驛累日〔四〕，以詩寄京師姻舊，其落句云：“一時雞犬皆霄漢，只有劉安不得仙。”〔五〕此語傳於時，議者美之。〔六〕


【注釋】


〔一〕崇寧：宋徽宗年號（一一○二—一一○六）。元祐子弟：指元祐黨人的子弟。《宋史·范純粹傳》：“徽宗立……錮子弟不得擅入都。”

〔二〕晁以道：晁說之。洛中罷官：具體不詳。崇寧三年（一一○四），晁說之監嵩山中嶽寺，常往返洛陽省親。

〔三〕省廬：回家探親。

〔四〕中弁：今河南中弁。

〔五〕落句：律詩的尾聯。“一時雞犬”二句：用劉安一人得道、雞犬升天典。原詩已佚，《全宋詩》卷一二一二亦未輯此佚句。

〔六〕此則亦見於朱弁《曲洧舊聞》卷九，文字略有不同。

八

政和戊戌三月雪〔一〕，昭德諸晁皆賦詩〔二〕。以《晉書·五行志》著為大異〔三〕，頗艱於落筆。獨晁沖之叔用用王維雪圖事云〔四〕：“從此斷疑摩詰畫，雪中自合有芭蕉。”〔五〕人稱其工。陳文惠以使相守鄭日〔六〕，嘗有《後園》十絕句，其間一聯云：“雨網蛛絲斷，風枝鳥夢搖。”〔七〕議者謂“風枝鳥夢搖”之語極工，惜所對不稱耳。吾鄉人汪愷伯强易“雨網蛛絲斷”為“露葉螢光濕”〔八〕，工詩者往往多愛之。伯强畢榜及第〔九〕，力學不倦，仕宦所至皆有聲。


【注釋】


〔一〕政和戊戌：政和八年（一一一八）。

〔二〕昭德諸晁：晁氏世居汴京（今河南開封）昭德坊。周必大《文忠集》卷七十五《迪功郎致仕晁子與墓誌銘》：“晁氏自漢御史大夫錯以身徇國，閱千餘年，宋興而翰林文元公諱迥、參政文莊公諱宗父子，以文章德業被遇真宗、仁宗，繼掌內外制，賜第京師昭德坊。子孫蕃衍，分東西眷，散處沭、鄭、澶、濟間，皆以昭德為稱。”據《晁氏宗譜》，晁家以漢代晁錯為其遠祖，晁迪為一世祖。生於唐末天祐年間（九○四—九○七）的晁佺有晁迪、晁迥、晁遘三子，均居住於開封昭德坊。到晁迪之子晁宗簡時，晁迪一支移居濟州巨野，是為東眷；晁遘一支遷往濟州任城，是為西眷；晁迥子孫仍居京師昭德坊，是為中眷。

〔三〕《晉書·五行志》著為大異：《晉書》卷二十九《五行志》：“（元興）五年三月己亥，雪，深數尺。”

〔四〕王維雪圖事：指王維所繪《雪中芭蕉》圖。《夢溪筆談校證》卷十七《書畫》：“書畫之妙，當以神會，難可以形器求也。世之觀畫者，多能指摘其間形象、位置、彩色、瑕疵而已，至於奧理冥造者，罕見其人。如彥遠《畫評》言：‘王維畫物，多不問四時，如畫花，往往以桃、杏、芙蓉、蓮花同畫一景。’予家所藏摩詰畫《袁安臥雪圖》，有雪中芭蕉。此乃得心應手，意到便成。故造理入神，迥得天意，此難可與俗人論也。”

〔五〕“從此”二句：不見《晁具茨先生詩集》，當是其佚作。《全宋詩》卷一二二三亦未收錄。

〔六〕陳文惠：陳堯佐（九六三—一○四四），字希元，號知餘子，閬州閬中人（今四川閬中），陳省華次子，兄陳堯叟、弟陳堯咨皆狀元。端拱元年（九八八）進士，歷官翰林學士、樞密副使、參知政事。工書法，喜歡寫特大的隸書，咸平初，任潮州通判，建韓吏部祠。景祐四年（一○三七），拜同中書門下平章事。仁宗慶曆四年（一○四四）卒。贈司空兼侍中，諡文惠。《宋史》卷二八四有傳。《全宋詩》卷九七錄其詩五十首。使相：有平章政事銜，但不行使宰相的權力者。

〔七〕“雨網蛛絲斷”二句：司馬光《溫公續詩話》引出全詩：“雨網蛛絲斷，風枝鳥夢搖。詩家零落景，采石合如樵。”《全宋詩》據《溫公續詩話》收錄，惜未署題。

〔八〕汪愷伯强：汪愷（一○七○—一一四二）字伯强，德興（今屬江西）人。紹聖元年（一○九四）進士，調晉陵縣主簿，歷撫州、袁州、江州知州，終知全州。詳《浮溪集》卷二十六《左朝請大夫知全州汪公墓誌銘》。詩不傳。

〔九〕畢榜：紹聖元年狀元為畢漸，見《宋史》卷三百五十五《楊畏傳》。畢漸（一○五五？—一一二五？）字之進，潛江（今湖北潛江）人。紹聖四年（一○九七）在襄陽峴山題名，元符二年（一○九九）九月在潭州通判任，曾出使福建，在朝，任膳部員外郎，出知荆南府，卒於任。

九

韓師朴，元符末自大名入相〔一〕，其所引正人端士，徧滿臺閣，然不能勝一曾布〔二〕。而張天覺於政和初〔三〕，欲以一身回蔡京黨紹述之論〔四〕，難矣。未幾果罷去，自西都留守徙南陽〔五〕。道過汝州香山〔六〕，謁大悲〔七〕，題長句於寺中。其略云：“大士悲智度有情，亦要時節因緣並。也應笑我勞經營，雖多手眼難支撐。”〔八〕讀者莫不憐之。〔九〕


【注釋】


〔一〕韓師朴：韓忠彥（一○三八—一一○九），字師朴，安陽（今屬河南）人。韓琦長子。歷官開封府判官、知瀛州、給事中、禮部尚書、以樞密直學士知定州、戶部尚書、尚書左丞、同知樞密院事、知院事、門下侍郎、知大名府、尚書右僕射兼中書侍郎、左僕射，遭謫，以宣奉大夫致仕。《宋史》卷三百一十二有傳。韓忠彥入相事在元符三年（一一○○）宋徽宗即位之後。

〔二〕曾布：（一○三六—一一○七），字子宣，南豐（今屬江西）人，曾鞏弟。《宋史》卷四七一有傳。宋徽宗即位後，任尚書右僕射兼中書侍郎。《宋史·韓忠彥傳》曰：“進左僕射兼門下侍郎，封儀國公。而曾布為右相，多不協。”

〔三〕張天覺：張商英（一○四三—一一二一），字天覺，號無盡居士，蜀州新津（今屬四川）人。治平二年（一○六五）進士。初與蔡京相善，崇寧初拜尚書右丞，轉左丞。大觀四年（一一一○），拜尚書右僕射，變更蔡京之政。政和元年（一一一一），為臣僚所攻，罷知河南府，旋落職。《宋史》卷三五一有傳。《全宋詩》卷九三三至九三四收其詩。

〔四〕紹述之論：宋哲宗時對神宗所實行的新法的繼承。宋神宗年熙寧、元豐年間，推行新法。神宗死，哲宗嗣立，太皇太后髙氏主政，盡廢新法。八年太皇太后死，哲宗親政，次年改元紹聖，任章惇執政，以紹述熙寧、元豐新政為名，盡復髙太后臨朝時所廢新法。

〔五〕西都：宋代稱洛陽為西都，因為在開封之西。據《宋史·張商英傳》，政和元年（一一一一）出知河南府，河南府治在洛陽。不久落職知鄧州，再謫汝州團練副使。張商英未曾在南陽任職，疑朱弁誤記。

〔六〕汝州香山：今河南平頂山市香山寺。

〔七〕大悲：大悲寺。

〔八〕“大士悲智”四句：張商英佚作，《全宋詩》卷九三四據此收錄，未署題目。

〔九〕此則亦見於朱弁《曲洧舊聞》卷九。

十

劉伯壽〔一〕，洛陽九老中一老也〔二〕。築室嵩山下，每登髙頂回，則於峻極中院援筆記歲月〔三〕。捐館之年〔四〕，題云：“予今年若干歲，登頂凡七十四次矣，精力雖疲，而心猶未足也。”王輔道學士與其孫宣義郎字元靜（忘其名）遊嵩〔五〕，至中院，作一絕句，示宣義君云：“爛紅一點出浮漚，夜坐嵩峰頂上頭。笑對僧窗談祖德，當年七十四回游。”〔六〕伯壽既結庵玉華峰下，號玉華庵主，有妾名萱草、芳草，皆秀麗而善音律，伯壽出入乘牛，吹鐵笛，二草以蘄笛和之〔七〕，聲滿山谷。出門不言所之，牛行即行，牛止即止。其止也，必命壺觴，盡醉而歸。嵩前人以為地仙云。


【注釋】


〔一〕劉伯壽：劉几（一○○八—一○八八），字伯壽（唐代九老會中劉真亦字伯壽），洛陽人，以秘書監致仕。謝事二十年，築室嵩山玉華峰下，號玉華庵主。元豐五年（一○八二），年七十五，預洛陽耆英會，賦詩詠事。《全宋詩》卷三七四錄其詩二首。事迹見《東都事略》卷三十、《宋史》卷二百六十二《劉漫叟傳》附傳。

〔二〕洛陽九老：受中唐洛陽九老會啟發而來的洛陽耆英會。由文彥博與富弼、司馬光等聚集洛陽髙年者共十三人（一說十一人）置酒相樂，見《宋史·文彥博傳》。司馬光《溫國文正公文集》卷六十五《洛陽耆英會序》：“昔白樂天在洛與髙年者八人遊，時人慕之，為《九老圖》傳於世。宋興，洛中諸公繼而為之者凡再矣，皆圖形普明僧舍。普明，樂天之故第也。元豐中，文潞公留守西都，韓國富公納政在里第；自餘士大夫以老自逸於洛者，於時為多。潞公謂韓公曰：‘凡所為慕於樂天者，以其志趣髙逸也，奚必數與地之襲焉。’一旦悉集士大夫老而賢者於韓公之第，置酒相樂，賓主凡十有一人，既而圖形妙覺僧舍，時人謂之‘洛陽耆英會’。”

〔三〕峻極中院：峻極寺。

〔四〕捐館：去世。

〔五〕王輔道：王寀（一○七八—一一一八），字輔道，江州（今江西九江）人，王韶之子。登第，任校書郎。工詞，好談神仙事，徽宗朝，妄奏天神降於家而被棄市。符靜：當是劉幾之孫，生平不詳。

〔六〕“爛紅一點”四句：《全宋詩》卷一四○九據此收錄，題作《遊嵩山峻極中院作》。

〔七〕蘄笛：用蘄竹製成的笛子。

十一

張天覺，庚寅年六月拜相〔一〕，唐庚子西賦《內前行》〔二〕，所紀皆當時實事，云：“內前車馬撥不開，文德殿下聽麻回〔三〕。紫微侍郎拜右相〔四〕，中使押赴文昌臺〔五〕。旄頭昨夜光照牖，是夕收芒如禿帚〔六〕。明朝化作甘雨來〔七〕，官家新得調元手〔八〕。周公禮樂未要作，致身姚宋也不惡〔九〕。我聞二公作相年，人間斗米三四錢。”蔡嶷見其詩〔一○〕，惡之，遂中以事，貶嶺外〔一一〕。天覺相繼亦出。子西又賦《益昌道中三月梅花》詩云〔一二〕：“桃花能紅李能白，春深無處無顏色。不應尚有數枝梅，可是東君苦留客。向來開處當嚴冬，桃花未在交遊中。即今已自丈人行，勿與少年爭春風。”此詩亦為新進所忌。


【注釋】


〔一〕張天覺：張商英，參本卷第九則注釋〔三〕。庚寅：大觀四年（一一一○）。

〔二〕唐庚子西：唐庚（一○七一—一一二一），字子西，眉州丹陵人。哲宗紹聖元年（一○九四）進士，徽宗大觀中為宗子博士。經宰相張商英推薦，授提舉京畿常平。商英罷相，庚亦被貶，謫居惠州。後遇赦北歸，復官承議郎，提舉上清太平宮。後於返蜀道中病逝。有《眉山唐先生文集》、《唐子西文錄》等。

〔三〕文德殿：在北宋皇城內大慶殿西側，是皇帝主要政務活動場所。聽麻：聽皇帝宣佈詔令。唐、宋任免宰相、對外戰爭等重大事件，皆由翰林學士以麻紙書寫皇帝詔令，在朝廷宣佈，稱宣麻。

〔四〕紫微侍郎：張商英此前任中書舍人。

〔五〕中使：宮中派出的使者。文昌臺：尚書省。

〔六〕旄頭：昴星，二十八宿之一。

〔七〕“明朝”句：原詩末自注：“右相視事，明日始得雨。上喜甚，書商霖二大字賜之。”

〔八〕官家：皇帝。調元手：執掌大政，治理國家的能人。

〔九〕姚宋：盛唐名相姚崇、宋璟。

〔一○〕蔡嶷：字文饒（一○六七—一一二三），開封人，崇寧五年（一一○六）因巴結蔡京而獲狀元，除秘書省正字，遷起居舍人，任中書舍人、禮部尚書等職，因依附權貴，貶單州團練副使。《宋史》卷三百五十四有傳。

〔一一〕嶺外：指惠州。

〔一二〕《益昌道中三月梅花》：《眉山唐先生文集》卷十九題作《劍州道中見桃李盛開，而梅花猶有存者，漫賦短歌》。劍州：治在今四川劍閣。益昌：在今四川廣元境內。

十二

元祐間，哲宗皇帝幸太學〔一〕，宰相呂微仲有詩四韻〔二〕，其第三聯云：“再拜新儀瞻魯聖，一篇古訓監周王。”〔三〕謂是日謁先聖，初行再拜之禮，及祭酒豐稷講《無逸》也〔四〕。然韓退之《處州孔子廟碑》云：“自天子而下，北面拜跪薦祭，進誠肅退，禮如親弟子。”則唐以來行之矣，豈本朝偶未舉此禮也邪？不然，安得謂之“新儀”哉？或云：本朝雖曾行，而止於再拜，遂著之禮典，乃從當時曲臺之請也〔五〕。


【校記】


進誠肅退：《韓昌黎文集校注》卷七《處州孔子廟碑》作“進退誠敬”。


【注釋】


〔一〕哲宗皇帝幸太學：據《宋史》卷十七《哲宗本紀》：元祐六年（一○九一）十月，“還幸國子監，賜祭酒豐稷三品服，監學官賜帛有差”。《玉海》卷一百一十三《元祐幸大學》：“元祐六年十月十五日庚午，朝獻景靈宮，退幸國子監，詣文宣王殿，行釋奠禮。一獻再拜，幸大學。御崇化堂，召宰臣、執政官、親王，賜坐。監官侍立，學生坐東西廡。侍講吳安詩執經，祭酒豐稷講《無逸》終篇。”

〔二〕呂微仲：呂大防（一○二七—一○九七），字微仲，京兆府藍田（今屬陝西）人。皇祐九年（一○四九）進士及第，元祐元年（一○八六）拜尚書右丞，進中書侍郎，封汲郡公。三年，拜尚書左僕射兼門下侍郎，提舉修《神宗實錄》。《宋史》卷三四〇有傳。《全宋詩》卷六二〇錄其詩六首。呂大防所賦詩題為《幸太學倡和》：“清曉金輿出建章，祠宮轉仗指虞庠。三千逢掖裾如雪，十萬勾陳錦作行。再拜新儀瞻魯聖，一篇古訓贊周王。崇儒盛世無云補，扈蹕空慚集論堂。”

〔三〕魯聖：孔子。古訓：指《尚書·無逸》。監周王：《尚書·無逸》：“周公曰：‘嗚呼！嗣王！其監於茲。’”

〔四〕祭酒：國子監祭酒。豐稷：（一○三三—一一○八），字相之，明州鄞縣（今浙江寧波）人。嘉祐四年（一○五九）進士，歷官穀城令、監察御史。元祐六年（一○九一）任國子監祭酒，後任吏部侍郎、御史中丞，奏劾蔡京，轉工部尚書兼侍讀，改禮部，盡言守正，積仵貴近，出知越州，蔡京得政，貶道州別駕、台州安置，除名，徙建州卒。《宋史》卷三二一有傳。

〔五〕曲臺：太常寺的別稱，掌管宗廟禮儀。

十三

李義山題馬嵬一聯云：“此日六軍同駐馬，當時七夕笑牽牛。”〔一〕溫庭筠題蘇武廟云：“回日樓臺非甲帳，去時冠蓋是丁年。”〔二〕嘗見前輩論詩云，用事屬對如此者罕有。


【校記】


冠蓋：《溫庭筠全集校注》卷八《蘇武廟》作“冠劍”。


【注釋】


〔一〕李義山題馬嵬：李商隱《馬嵬》其二：“海外徒聞更九州，他生未卜此生休。空聞虎旅傳宵柝，無復雞人報曉籌。此日六軍同駐馬，當時七夕笑牽牛。如何四紀為天子，不及盧家有莫愁？” 六軍同駐馬：指馬嵬兵變。七夕笑牽牛：指當年李楊的纏綿愛情。

〔二〕溫庭筠題蘇武廟：溫庭筠《蘇武廟》：“蘇武魂銷漢使前，古祠髙樹兩茫然。雲邊雁斷胡天月，隴上羊歸塞草煙。迴日樓臺非甲帳，去時冠劍是丁年。茂陵不見封侯印，空向秋波哭逝川。”甲帳：漢武帝所造的帳幕。《北堂書鈔》卷一百三十二引《漢武帝故事》：“上以琉璃珠玉，明月夜光，雜錯天下珍寳為甲帳，次為乙帳。甲以居神，乙以自居。”蘇武始元六年（西元前八一）從匈奴回漢，漢武帝已於六年前死亡。丁年：壯年。蘇武出使時，三十一歲，正值壯年。唐朝規定二十一至五十九歲為丁。蘇武回漢時已經六十歲，不再是丁年。

十四

李義山《文帝廟》詩云：“可憐半夜虛前席，不問蒼生問鬼神。”〔一〕用事如此，可謂有功矣。本朝趙周翰亦有詩云〔二〕：“露臺枉惜千金費，卻把銅山賜幸臣。”〔三〕可與義山並驅爭先矣。


【校記】


《文帝廟》：《李商隱詩歌集解》題作《賈生》。


【注釋】


〔一〕《文帝廟》：文帝指漢文帝。李商隱《賈生》：“宣室求賢訪逐臣，賈生才調更無倫。可憐夜半虛前席，不問蒼生問鬼神。”《史記·屈原賈生列傳》，文帝召見賈誼，“問鬼神之本。賈生因具道所以然之狀。至夜半，文帝前席”。

〔二〕趙周翰：趙師民，字周翰，青州臨淄（今山東淄博東北）人。天聖末進士及第。《宋史》卷二九四有傳。著有文集三十卷，已佚。《全宋詩》卷二六三錄其詩一首。

〔三〕露臺枉惜千金費：原詩已佚，《全宋詩》據此輯佚。《史記·孝文本紀》：“孝文帝從代來，即位二十三年，宮室苑囿狗馬服御無所增益，有不便，輒弛以利民。嘗欲作露臺，召匠計之，直百金。上曰：‘百金中民十家之產，吾奉先帝宮室，常恐羞之，何以臺為！’”銅山賜幸臣：《史記·佞幸列傳》載，漢文帝寵倖鄧通，“上使善相者相通，曰‘當貧餓死’。文帝曰：‘能富通者，在我也，何謂貧乎？於是賜通蜀嚴道銅山，得自鑄錢。’”

十五

唐秦系和韋蘇州詩，具銜云：“東海釣客試秘書省校書郎”〔一〕。本朝陳恬叔易，隱居潁川陽翟澗上，號“澗上丈人”〔二〕。大觀間，宋喬年諷監司〔三〕，薦於朝，起為館閣，書疏間猶不去“丈人”之號，晁以道作詩譏之曰〔四〕：“東海一生垂釣客，石渠萬卷校書郎〔五〕。丈人風味今如此，鶴到揚州興更長。〔六〕”其後以道謁叔易於京師，有婢應門，嚴妝麗服，熟視之，乃故時澗上赤腳也。以道又作一絕云：“處士何人為作牙〔七〕，盡攜猿鶴到京華。可憐岩壑空惆悵，六六峰前少一家。”〔八〕 王平甫閱韓退之送石洪、溫造二處士詩序云〔九〕：“退之善與處士作牙。”


【注釋】


〔一〕秦系：字公緒（七二○？—八○○？），自稱東海釣客，排行十四。會稽（今浙江紹興）人。天寶末避亂剡溪。貞元七年（七九一）徐泗節度張封建徵為從事，檢校校書郎。韋蘇州：韋應物。和韋蘇州詩：指其《即事奉呈郎中使君》：“久臥雲間已息機，青衫忽著狎鷗飛。詩興到來無一事，郡中今有謝玄暉。”《韋應物集校注》卷五《答秦十四校書》詩後附錄此詩，原署“東海釣客試秘書省校書郎秦系”。

〔二〕陳恬叔易：陳恬（一○五八—一一三一），字叔易，號存誠子，又號澗上丈人，閬中（今屬四川）人。不事科舉，躬耕於陽翟（今河南禹州）。又與晁以道同隱居於嵩山。大觀中，召赴闕下，除校書郎，致仕還山。建炎三年（一一二九），再召為主管嵩山崇福宮。著有《澗上丈人詩》二十卷，已佚。《全宋詩》卷一一九九錄其詩七首。

〔三〕大觀：宋徽宗年號（一一○七—一一一○）。宋喬年（一○四七—一一一三），字仙民，宋庠之孫，曾任開封尹，知河南府、知陳州。《宋史》卷三百五十六有傳。諷：勸告。監司：有監察州縣之權的地方長官簡稱。宋轉運使、轉運副使、轉運判官與提點刑獄、提舉常平皆有監察轄區官吏之責，統稱監司。

〔四〕晁以道：晁說之。

〔五〕石渠：漢代皇家圖書館。

〔六〕鶴到揚州：殷芸《小說》卷六：“有客相從，各言所志，或願為揚州刺史，或願多貲財，或願騎鶴上昇。其一人曰：‘腰纏十萬貫，騎鶴上揚州。’欲兼三者。”

〔七〕牙：介紹人。

〔八〕六六峰前少一家：《全宋詩》卷一二一二據此收錄，題作《聞叔易隱居被召》。

〔九〕王平甫：王安國（一○二八—一○七四），字平甫，臨川（今江西撫州）人，王安石弟。《宋史》卷三百二十七有傳。所做詩文大多已佚，今僅存《王校理集》一卷，收入《兩宋名賢小集》。《全宋詩》卷六三一錄其詩一卷。送石洪、溫造二處士詩序：指韓愈《送石處士序》、《送溫處士赴河陽軍序》。

十六

館職劉彥祖《寄友人詩》〔一〕，一聯云：“別後頻芳草，愁邊更落花。”〔二〕予舉示晁以道，云：“此語酷似劉夢得，殊可喜也。”〔三〕唐張繼《宿平望》詩云：“姑蘇城外寒山寺，半夜鐘聲到客船。”〔四〕永叔云：“句誠佳，其奈夜半非撞鐘時。”〔五〕予覽《南史》載，齊宗室讀書，常以中宵鐘鳴時為限〔六〕。前代自有半夜鐘，豈永叔偶忘之也？江浙間至今有之〔七〕。


【注釋】


〔一〕劉彥祖：失考。徽宗宣和年間以朝請大夫知撫州。

〔二〕別後頻芳草：《全宋詩》卷一八○三據此收錄。

〔三〕劉夢得：劉禹錫。

〔四〕平望：鎮名，在江蘇吳江縣南。張繼此詩題作《楓橋夜泊》。

〔五〕永叔：歐陽修。《歐陽修全集》卷一百二十八《詩話》：“詩人貪求好句，而理有不通，亦語病也……唐人有云：‘姑蘇臺下寒山寺，夜半鐘聲到客船。’說者亦云，句則佳矣，其如三更不是打鐘時。”

〔六〕“常以中宵”句：《南史》卷七十二《丘仲孚傳》：“仲孚字公信，靈鞠從孫也。少好學，讀書常以中宵鐘鳴為限。”

〔七〕江浙間至今有之：葉夢得《石林詩話》卷中：“‘姑蘇城外寒山寺，夜半鐘聲到客船。’此唐張繼題城西楓橋寺詩也。歐陽文忠公嘗病其夜半非打鐘時，蓋公未嘗至吳中。今吳中山寺，實以夜半打鐘。”

十七

蘇黃門評參寥詩，云：“酷似唐儲光羲。”〔一〕參寥曰：“某平生未嘗聞光羲名，況其詩乎？”或曰：“公暗合孫、吳，有何不可？”


【注釋】


〔一〕蘇黃門：指蘇轍。蘇轍曾任門下侍郎，故名。蘇轍語出處不詳。朱弁《續骫骳說》：“蘇黃門每稱曰：‘此釋子詩，無一點蔬筍氣，其體制絕似儲光曦，非近世詩僧所能比也。’”

十八

《劉夢得嘉話》云〔一〕：“九日作詩欲用餻字韻，苦無故實。”〔二〕予觀《隋·五行志》載謠言曰：“八月刈禾傷早，九月食餻正好。”〔三〕則不為無故實矣，豈夢得偶未見之耶？


【注釋】


〔一〕《劉夢得嘉話》：韋絢編《劉賓客嘉話錄》，多記劉禹錫的談話。因劉禹錫任過太子賓客，故稱劉賓客。

〔二〕九日作詩欲用餻字韻：《劉賓客嘉話錄》：“為詩用僻字，須有來處。……緣明日是重陽，欲押一‘餻’字，尋思六經，竟未見有‘餻’字，不敢為之。”

〔三〕謠言：童謠。《隋書》卷二十二《五行志》：武平二年，“又有童謠曰：‘七月刈禾傷早，九月喫餻正好。十月洗蕩飯甕，十一月出卻趙老。’”

十九

曹暌字彥達〔一〕，慈聖光獻太皇太后之再世孫也〔二〕。氣直不苟合，善屬文，為曾子開所知〔三〕。張芸叟嘗與其父侍讀使北〔四〕，暌後見芸叟於長安，芸叟贈詩云：“故人有子早遺孤，三十陞朝短丈夫。但取聲名似祖德，不曾辛苦謁當塗。”〔五〕其為名流所器重如此。


【注釋】


〔一〕曹暌字彥達：生平不詳。

〔二〕慈聖光獻太皇太后：宋仁宗趙禎的第二位皇后曹氏（一○一六—一○七九），真定（今河北正定）人，祖父為北宋名將曹彬，父親為曹玘。明道二年（一○三三）入宮，次年冊為皇后。

〔三〕曾子開：曾肇（一○四七—一一○七），字子開，曾鞏之弟。

〔四〕張芸叟：張舜民（約一○三四—一一○○），字芸叟，自號浮休居士，邠州（今陝西彬縣）人。英宗治平二年（一○六五）進士，官至右諫議大夫，後多次遭貶，以集賢殿修撰致仕。《宋史》卷三四七有傳。著有《浮休全集》，已佚。僅存《畫墁集》及《畫墁錄》。《全宋詩》卷八三三至卷八三八錄其詩六卷。張舜民於紹興元年（一○九四）以秘書少監使遼。其父侍讀：曹暌父，其人不詳。

〔五〕“故人有子”四句：此詩為張舜民佚作，《全宋詩》未收。

二十

太學生雖以治經答義為能，其間甚有可與言詩者。一日，同舍生誦介甫《明妃曲》，至“漢恩自淺胡自深，人生樂在相知心。”〔一〕“君不見咫尺長門閉阿嬌，人生失意無南北。”〔二〕詠其語稱工。有木抱一者〔三〕，艴然不悅曰〔四〕：“詩可以興，可以怨。雖以諷刺為主，然不失其正者，乃可貴也。若如此詩用意，則李陵偷生異域，不為犯名教，漢武誅其家為濫刑矣。當介甫賦詩時，溫國文正公見而惡之，為別賦二篇〔五〕，其詞嚴，其義正，蓋矯其失也，諸君曷不取而讀之乎？”眾雖心服其論，而莫敢有和之者。


【注釋】


〔一〕“漢恩”二句：見《王荆公詩注補箋》卷六《明妃曲二首》之二。

〔二〕“君不見”三句：見《王荆公詩注補箋》卷六《明妃曲二首》之一。

〔三〕木抱一：其人不詳。

〔四〕艴然不悅：非常生氣。

〔五〕溫國文正公：指司馬光。為別賦二篇：司馬光有《和王介甫明妃曲》一首。二篇當是朱弁誤記。詩如下：“胡雛上馬唱胡歌，錦車已駕白橐駝。明妃揮淚辭漢主，漢主傷心知奈何。宮門銅環雙獸面，回首何時復來見。自嗟不若住巫山，布袖蒿簪嫁鄉縣。萬里寒沙草木稀，居延塞外使人歸。舊來相識更無物，只有雲邊秋雁飛。愁坐泠泠調四絃，曲終掩面向胡天。侍兒不解漢家語，指下哀聲猶可傳。傳遍胡人到中土，萬一他年流樂府。妾身生死知不歸，妾意終期寤人主。目前美醜良易知，咫尺掖庭猶可欺。君不見白頭蕭太傅，被讒仰藥更無疑。”見《溫國文正公文集》卷三。

二十一

崇寧中，羅竦叔恭嘗為予言〔一〕，頃赴太學秋試時，自廣陵取道隋堤，見官驛中木槿花，過客題詩甚多，其間一絕句云：“朝炊不及黔，暮車不生角〔二〕。故應庭下花，無人見開落。”人亦有題字於其側而賞歎之者，但恨不見賦詩者姓名耳。竦與兄靖仲謀俱登科〔三〕，亦有能詩聲。


【校記】


仲謀：《宋元學案》卷二十七作“仲恭”，疑是。


【注釋】


〔一〕崇寧：宋徽宗年號（一一○二—一一○六）。羅竦叔恭：據《宋元學案》卷二十七，羅靖之弟竦，字叔恭，開封人，徙居江都（今江蘇揚州）。南渡初，兄弟二人講學婺源，與東萊呂和問、呂廣問並稱婺源四先生。

〔二〕“朝炊”二句：《淮南鴻烈集解》卷十九《修務訓》：“孔子無黔突，墨子無暖席。”陸龜蒙《甫里集》卷七《古意》：“君心莫淡薄，妾意正棲托。願得雙車輪，一夜生四角。”車輪生出四角，使友人無法遠行。

〔三〕兄靖：羅靖，字仲恭，嘗官教授，與周紫芝多有唱和。

二十二

杜牧之《九日齊山登髙》詩，落句云：“牛山何必淚沾衣。”〔一〕蓋用齊景公游於牛山，臨其國流涕事〔二〕。泛言古今共盡，登臨之際，不必感歎耳，非九日故實也。後人因此乃於詩或詞，遂以“牛山”作九日事用之，亦猶牧之用顏延年“一麾出守”為“旌麾”之麾〔三〕，皆失於不精審之故也。


【校記】


淚沾衣：《杜牧集繫年校注》卷三作“獨霑衣”。


【注釋】


〔一〕落句：最後一句。杜牧《九日齊山登髙》：“江涵秋影雁初飛，與客攜壺上翠微。塵世難逢開口笑，菊花須插滿頭歸。但將酩酊酬佳節，不用登臨歎落暉。古往今來只如此，牛山何必獨霑衣。”

〔二〕齊景公游於牛山：《晏子春秋集釋》卷一：“景公游於牛山，北臨其國城，而流涕曰：‘若何滂滂去此而死乎！’艾孔、梁丘據皆從而泣。晏子獨笑於旁，公刷涕而顧晏子曰：‘寡人今日游悲，孔與據皆從寡人而涕泣，子之獨笑，何也？’晏子對曰：‘使賢者常守之，則太公、桓公將常守之矣；使勇者常守之，則莊公、靈公將常守之矣。數君者將守之，則吾君安得此位而立焉？以其迭處之，迭去之，至於君也，而獨為之流涕，是不仁也。不仁之君見一，諂諛之臣見二，此臣之所以獨竊笑也。’”

〔三〕一麾出守：顏延年《五君詠·阮始平》：“屢薦不入官，一麾用出守。”杜牧《將赴吳興登樂游原一絕》：“清時有味是無能，閑愛孤雲靜愛僧。欲把一麾江海去，樂游原上望昭陵。”《夢溪筆談校證》卷四：“今人守郡謂之‘建麾’，蓋用顏延年詩‘一麾乃出守’，此誤也。延年謂一麾者，乃‘指麾’之麾，如武王‘右秉白旄以麾’之‘麾’，非‘旌麾’之‘麾’也。延年《阮始平》詩云‘屢薦不入官，一麾乃出守’者，謂山濤薦咸為吏部郎，三上，武帝不用，後為荀勖一擠，遂出始平，故有此句。延年被擯，以此自託耳。自杜牧為《登樂游原》詩云‘擬把一麾江海去，樂游原上望昭陵’，始謬用‘一麾’，自此遂為故事。”

二十三

王立之、夏均父俱以宗女夫入仕〔一〕。立之讀書喜賓客，黃魯直、諸晁皆與之善，著《歸叟詩話》行於世。均父名倪，饒財亦好學。立之晚年中風，以左手作字，均父寄詩云：“猶喜平生蟹螯手，尚能半幅寫行書。”〔二〕晁以道見其詩，遂與之往還。立之名直方，為人正，稱其名，然罕有知者。


【注釋】


〔一〕王立之：王直方（一○六九—一一○九），字立之，號歸叟，汴京人。娶宗室女，以假承奉郎監懷州酒稅，易冀州糴米，僅數月，辭官歸。著有《歸叟詩話》六卷、《歸叟集》一卷，已佚。郭紹虞《宋詩話輯軼》共輯錄其詩話三百○六則。《全宋詩》卷一三五錄其詩五首。夏均父：夏倪（？—一一二七），字均父，蘄州蘄春（今屬湖北）人。與黃庭堅、饒節、汪革、惠洪、呂本中等友善，入江西詩派。著有《遠遊堂集》二卷，已佚。《全宋詩》卷一三一八錄其詩十九首。

〔二〕“猶喜”二句：原詩已佚，《全宋詩》卷一三一八據此輯佚。蟹螯手：《世說新語校箋》卷下《任誕》：“畢茂世云：‘一手持蟹螯，一手持酒杯，拍浮酒池中，便足了一生。”

二十四

朱行中知廣州〔一〕，東坡自海南歸，留廣甚久，其唱和詩亦多。坡還嶺北，聞行中到廣，士大夫頗以廉潔少之〔二〕。至毗陵〔三〕，夢中得詩一首〔四〕，寄行中云：“舜不作六器，誰能貴璵璠〔五〕。哀哉楚狂士，抱璞號空山。〔六〕”其末章云：“何如鄭子產，有禮國自閑。”“至今不貪寶，凜然照塵寰。”紙尾又題云：“夢中得此詩，自不曉其意，今寫以奉寄，夢中分明用此色紙也。”或言東坡絕筆於此詩〔七〕。其愛行中也甚矣，不欲正言其事，聊假夢以諷之耳。其後行中果以此免，坡真知言哉！


【校記】


誰能：《蘇軾詩集》卷四十五《夢中作寄朱行中》作“谁知”。


【注釋】


〔一〕朱行中：朱服（一○四八—？），字行中，湖州烏程（今浙江吳興）人。熙寧六年（一○七三）進士。徽宗即位後曾知廬、廣二州。黜知泉州，再貶蘄州安置，改興國軍，卒。著有文集十三卷，已佚。《宋史》卷三四七有傳。《全宋詩》卷一〇四三錄其詩十三首。

〔二〕少之：看不起他，意謂朱行中不夠廉潔。

〔三〕毗陵：今江蘇常州。

〔四〕詩一首：指蘇軾《夢中作寄朱行中》：“舜不作六器，誰知貴璵璠。哀哉楚狂士，抱璞號空山。相如起睨柱，頭璧與俱還。何如鄭子產，有禮國自閑。雖微韓宣子，鄙夫亦辭環。至今不貪寶，凜然照塵寰。”注曰：“舊傳先生本序云：前一日夢作此詩寄朱行中，覺而記之，自不曉所謂，漫寫去，夢中分明用此色紙也。”

〔五〕六器：古人在祭祀、朝會、交聘等禮儀場合使用的玉器。《周禮·春秋·大宗伯》載：“以玉作六器，禮天地四方。以蒼璧禮天，以黃琮禮地，以青圭禮東方，以赤璋禮南方，以白琥禮西方，以玄璜禮北方。” 璵璠：美玉。

〔六〕楚狂士：楚人卞和。因獻璞玉於厲王、武王，被刖足，“乃奉玉璞而哭於楚山中”。詳《韓非子·和氏》。

〔七〕“或言”句：《詩話總龜》前集卷三十六引《王直方詩話》：“東坡將亡前數日，夢中作一詩寄朱行中云……覺而記之，自不曉所謂。東坡絕筆也。”

二十五

李義山擬老杜詩云：“歲月行如此，江湖坐渺然。”直是老杜語也。其他句“蒼梧應露下，白閣自雲深”〔一〕“天意憐幽草，人間重晚晴”之類〔二〕，置杜集中亦無愧矣。然未似老杜沉涵汪洋筆力有餘也。義山亦自覺，故別立門戶成一家。後人挹其餘波，號“西崑體”。句律太嚴，無自然態度。黃魯直深悟此理，乃獨用崑體工夫，而造老杜渾成之地〔三〕。今之詩人少有及此者，禪家所謂更髙一著也。


【校記】


“歲月”二句：《李商隱詩歌集解》未編年詩《河清與趙氏昆季讌集得擬杜工部》作“客鬢行如此，滄波坐渺然”。


【注釋】


〔一〕“蒼梧”二句：見《李商隱詩歌集解》編年詩《念遠》。

〔二〕“天意”二句：見《李商隱詩歌集解》編年詩《晩晴》。

〔三〕崑體：指李商隱詩歌。對朱弁此說，後人有不同意見。王若虛《滹南遺老集》卷四十：“朱少章論江西詩律，以為用崑體功夫，而造老杜渾全之地。予謂用崑體功夫，必不能造老杜之渾全，而至老杜之地者，亦無事乎崑體功夫，蓋二者不能相兼耳。”

二十六

鄭谷都官，在唐號耽句者〔一〕，嘗有詩云：“衰遲自喜添詩學，時取前題改數聯”是也〔二〕。然氣格不髙，初以《鷓鴣》詩得名〔三〕，人謂之鄭鷓鴣。近世士人有贈一貴官詩云：“賦令處士慚鸚鵡，詩遣都官讓鷓鴣。”〔四〕世亦多誦之，而莫有能道其姓名者。


【校記】


時取：《全唐詩》卷六百七十六《中年》作“更把”。


【注釋】


〔一〕鄭谷：字守愚，宜春（今屬江西）人。光啟進士，官都官郎中，人稱鄭都官。耽句：喜歡琢磨詩句。

〔二〕“衰遲”二句：見《全唐詩》卷六百七十六《中年》。

〔三〕《鷓鴣》：見《全唐詩》卷六百七十五：“暖戲煙蕪錦翼齊，品流應得近山雞。雨昏青草湖邊過，花落黃陵廟裏啼。遊子乍聞征袖濕，佳人才唱翠眉低。相呼相應湘江闊，苦竹叢深春日西。”題下注曰：“谷以此詩得名，時號為鄭鷓鴣。”

〔四〕“賦令處士”二句：作者不詳。《文選》卷十三禰衡《鸚鵡賦序》曰：“時黃祖太子射，賓客大會。有獻鸚鵡者，舉酒於衡前曰：‘禰處士，今日無用娛賓，竊以此鳥自遠而至，明彗聰善，羽族之可貴，願先生為之賦，使四座咸共榮觀，不亦可乎？’衡因為賦，筆不停綴，文不加點。”

二十七

東坡言：“玉川子《月蝕詩》云〔一〕：‘歲星主福德〔二〕，官爵奉董秦〔三〕。忍使黔婁生，覆尸無衣巾。’〔四〕詳味此句，則董秦當時無功而享厚祿者。董秦，李忠臣也。天寶末，驍勇屢立戰功，雖粗暴，亦頗知忠義。代宗時，吐蕃犯闕，徵兵，忠臣即日赴難。或勸擇日，忠臣怒曰：‘君父在難，乃擇日邪！’後卒汙朱泚偽命而誅〔五〕。考其終始非無功而享厚祿者，不知玉川子何以有此句？”〔六〕


【注釋】


〔一〕玉川子：盧仝（七七五？—八三五）自號，范陽（今河北涿州）人。《月蝕詩》為其名作，見《全唐詩》卷三百八十七。

〔二〕歲星：木星。星占家認為歲星是人主之象，司春，主五穀，又主道德。

〔三〕董秦：《舊唐書》卷一四五：“李忠臣，本姓董，名秦，平盧人也。世家於幽州薊縣。”本為史思明部下，後降，肅宗以其戰功賜名李忠臣，代宗時官至同中書門下平章事，封西平郡王，後隨朱泚反，伏誅。

〔四〕黔婁：戰國時齊國隱士，家貧，死時衣不蔽體。

〔五〕朱泚：幽州昌平（今北京昌平南）人，建中四年（七八三），自立為帝，後為部將所殺。

〔六〕蘇軾此語見《仇池筆記》卷下《論董秦》，字句略有不同。對蘇軾之說，後人有所討論。《容齋隨筆·容齋續筆》卷十四《玉川月蝕詩》：“近世有嚴有翼者，著《藝苑雌黃》，謂：‘坡之言非也，秦守節不終，受泚偽官，為賊居守，何功之足云？詩譏刺當時，故言及此。坡乃謂非無功而食祿，謬矣！’有翼之論，一何輕發至詆坡公為非為謬哉！予案，是時秦之死，二十七年矣，何為而追刺之？使仝欲譏逆党，則應首及祿山與泚矣。竊意元和之世，吐突承璀用事，仝以為嬖倖擅位，故用董賢、秦宮輩喻之，本無預李忠臣事也。”

二十八

東坡《中秋》詩云〔一〕：“暮雲收盡溢清寒，銀漢無聲轉玉盤。此生此夜不長好，明月明年何處看。”紹聖元年自錄此詩，仍題其後云〔二〕：“予十八年前中秋夜，與子由觀月彭城時作此詩，以《陽關》歌之。今後遇此夜宿於贛上，方南遷嶺表〔三〕，獨歌此曲。聊復書之，以識一時之事，殊未覺有今日之悲，但懸知為它日之喜也。”


【校記】


中秋：《蘇軾詩集》卷十五題作“中秋月”。

今日之悲：《蘇軾文集》卷六十八《書彭城觀月詩》作“今夕之悲”，當是。


【注釋】


〔一〕《中秋》詩：為《陽關詞》三首之三，作於熙寧十年（一○七七）。蘇軾時知徐州。

〔二〕紹聖元年：一○九四年。仍題其後：見《蘇軾文集》卷六十八《書彭城觀月詩》。

〔三〕南遷嶺表：紹聖元年，蘇軾貶官惠州，途經贛地。

二十九

晁察院季一，名貫之〔一〕，清修善吐論。客言東坡嘗自詠《海棠》詩〔二〕，至“雨中有淚亦悽愴，月下無人更清淑”之句，謂人曰：“此兩句乃吾向造化窟中奪將來也。”客曰：“坡此語蓋戲客耳，世豈有奪造化之句？”季一曰：“韓退之云：‘語妙斡元造。’〔三〕如老杜‘落絮游絲白日靜，鳴鳩乳燕青春深’〔四〕，雖當隆冬冱寒時誦之〔五〕，便覺融怡之氣生於衣裾，而韶光美景宛然在目，動盪人思，豈不是斡元造而奪造化乎？”


【校記】


語妙斡元造：《韓昌黎詩繫年集釋》卷五《城南聯句》作“大句斡玄造”。

落絮：《杜詩詳注》卷六《題省中院壁》作“落花”。


【注釋】


〔一〕晁察院：晁貫之，字季一，與晁說之為兄弟輩，曾任檢討官，其他不詳，著有《墨經》一卷，現存。呂本中《東萊呂紫微師友雜誌》亦云：“叔用從兄貫之季一、謂之季此，皆能文博學。”

〔二〕《海棠》詩：《蘇軾詩集》卷二十題為《寓居定惠院之東，雜花滿山，有海棠一株，土人不知貴也》。

〔三〕元造：造化，上天。

〔四〕“落絮”二句：見《杜詩詳注》卷六《題省中院壁》。

〔五〕冱寒：寒氣凝結。謂極為寒冷。

三十

賈伋為予言〔一〕：“文潞公出鎮長安日〔二〕，吾祖文元公知許昌〔三〕，游公曲水園〔四〕，留詩云：‘夭桃穠李豔芳辰，丞相園林潩水濱〔五〕。虎節麟符拋不得〔六〕，卻將佳景付游人。’公得詩甚喜，乃作書並封園劵與文元，曰：‘可便作園中主人也。’”〔七〕伋字仲思，文元五世孫也。


【注釋】


〔一〕賈伋：除本則末介紹外，其他不詳。

〔二〕文潞公：指文彥博（一○○六—一○九七），字寬夫，封潞國公。文彥博皇祐四年（一○五二）知許州，至和二年（一○五五）拜相，嘉祐三年（一○五八）罷相。

〔三〕文元公：指賈昌朝（九九八—一○六五），字開明，真定獲鹿（今河北獲鹿）人。真宗朝賜同進士出身。慶曆中同中書門下平章事，封魏國公，諡文元，卒年六十八。善文，工書。《宋史》卷二八五有傳。

〔四〕曲水園：在許昌，本為文彥博所有。

〔五〕潩水：河流名，流經許昌。

〔六〕虎節麟符：虎形和麟形的符節，借指朝廷任命的官職。

〔七〕可便作園中主人：葉夢得《石林詩話》卷上：“賈文元曲水園在許昌城北，有大竹三十餘畝，潩河貫其中，以入西湖，最為佳處。初為本州民所有，文潞公為守，買得之。潞公自許移鎮北門，而文元為代。一日，挈家往遊，題詩壁間云：‘畫船載酒及芳辰，丞相園林潩水濱。虎節麟符拋不得，卻將清景付閒人。’遂走使持詩寄北門，潞公得之大喜，即以地劵歸賈氏，文元亦不辭而受。然文元居京師後，亦不復再至，園今荒廢，竹亦殘毀過半矣。”

三十一

鄭廣文，唐諸儒多稱其善著書，而不及其詩〔一〕。杜甫《八哀詩》云：“昔獻書畫圖，新詩亦俱往。滄洲動玉陛，宮鶴誤一響。三絕自御題，四方尤所仰。”〔二〕則與史官所載亦略相似，是能畫之外所能亦不少。然甫於虔詩，則其相推服之語，不及許十四、髙三十五、元道州輩遠甚〔三〕，豈其詩之工比其畫不為愧也邪？不然甫於虔情分如彼，論其詩不應如此略也。


【校記】


宮鶴：《杜詩詳注》卷十六作“寡鶴”。


【注釋】


〔一〕鄭廣文：鄭虔（？—七六四？）字若齊，一作弱齊，原籍河南滎陽。學識淵博，工詩，善畫，擅書法，唐玄宗稱之“鄭虔三絕”。天寶九載（七五〇）授廣文館博士，人稱“鄭廣文”。與杜甫、蘇源明友善，杜甫《八哀詩》中頌其才學之髙與聲名之盛。著述甚多，已佚。《全唐詩》存詩一首。傳見《新唐書》卷二百〇二。

〔二〕“昔獻”六句：《八哀詩》中一首，題作《故著作郎貶台州司戶滎陽鄭公虔》，見《杜詩詳注》卷十六。

〔三〕許十四：杜詩中無許十四其人，疑為許十一之誤。許十一，許損又作許十、許生、許主簿、許簿公。杜甫有《與任城許主簿游南池》、《對雨書懷走邀許主簿》、《夜聽許十一誦詩愛而有作》。髙三十五：髙適，排行三十五。元道州：元結，曾任道州刺史。

三十二

僧惠崇善畫〔一〕，人多寶其畫，而不知其能詩。宋子京以書託梵才大師編集其詩〔二〕，則當有可傳者，而人或未之見，恐雖編集而未大行於世耳〔三〕。


【注釋】


〔一〕惠崇：北宋僧人（九六五— 一○一七），福建建陽人，擅詩畫。詩歌專精五律，多寫自然小景，忌用典，尚白描；繪畫“工畫鵝雁鷺鷥，尤工小景，善為寒汀遠渚、瀟灑虛曠之象”。（《圖畫聞見志》）

〔二〕宋子京：宋祁（九九八—一○六一），字子京，安州安陸（今湖北安陸）人，官翰林學士、史館修撰。與歐陽修等合修《新唐書》，書成，進工部尚書，拜翰林學士承旨。梵才大師：即長吉，天台山髙僧，與宋氏兄弟、林逋等人交往，作有《柏臺硯》等詩。胡宿有《臨海梵才大師真贊》。

〔三〕“恐雖”句：《直齋書錄解題》卷二十著錄《惠崇集》十卷，《宋史》卷二百〇八著錄《僧惠崇詩》三卷。

三十三

晁季一檢討嘗為予言〔一〕：“《歸田錄》所記聖俞賦河豚云〔二〕：‘春洲生荻芽，春岸飛楊花。河豚於此時，貴不數魚蝦。’〔三〕則是食河豚時，正在二月。而吾妻家毘陵〔四〕，人爭新相問遺〔五〕，會賓客，惟恐後，時價雖髙，無吝色，多在臘月，過上元則不復貴重〔六〕。所食時節，與歐公稱賞聖俞絕不相同。豈聖俞賦詩之地與毘陵異邪？”風氣所產，隨地有早晚，亦未可一概論也，故為記之。


【校記】


於此時：《梅堯臣集编年校注》卷八《范饒州坐中客語食河豚魚》作“當是時”。


【注釋】


〔一〕晁季一：見本卷第二十九則注釋〔一〕。

〔二〕《歸田錄》：歐陽修晚年辭官閒居潁州時所作的筆記，二卷，多記朝廷舊事和士大夫瑣事。聖俞賦河豚：指梅堯臣《范饒州坐中客語食河豚魚》。

〔三〕“春洲生荻芽”四句：見於《歐陽修全集》卷一百二十八《詩話》：“梅聖俞常於范希文席上賦《河豚魚》詩云：‘春洲生荻芽，春岸飛楊花。河豚當是時，貴不數魚蝦。’河豚常出於春暮，群游水上，食絮而肥。南人多與荻芽為羹，云最美。故知詩者謂祇破題兩句，已道盡河豚好處。聖俞平生苦於吟詠，以閑遠古淡為意，故其構思極艱。此詩作於尊俎之間，筆力雄贍，頃刻而成，遂為絕唱。”

〔四〕毘陵：今江蘇常州。

〔五〕問遺：慰問饋贈。

〔六〕上元：元宵節。

三十四

有論詩者曰：“老杜以稷、契自許〔一〕，而有志於斯人者，故於《茅屋為秋風所破歌》其詞云：‘安得廣廈數千間，大庇天下寒士俱歡顏。’又云：‘嗚呼眼前何如突兀見此屋，吾廬獨破受凍死亦足。’意在是也。”予曰：“孟子論士‘窮則獨善其身，達則兼善天下’。”〔二〕又言：“得志事雖不兩立，而窮能不忘兼善，不得志而能不忘澤民，乃仁人君子之用心也。白樂天《新製布裘》詩云：‘安得萬里裘，溫暖被四垠。’〔三〕亦其例也。然韓退之作《謝鄭羣簟》詩，則曰：‘側身甘寢百疾愈，卻願天日長炎曦。’〔四〕其意與子美、樂天絕不相似，然退之豈是無意於斯人者，但於援毫之際，偶輸二老一著耳。”客大笑曰：“退之文章，不喜蹈襲前人，其用意豈出於此邪？抑為人木强，於吟詠猶然，果如歐、梅所論也？〔五〕”


【校記】


數千間：杜甫《茅屋為秋風所破歌》作“千萬間”。

溫暖被四垠：《白居易集箋校》卷一《新製布裘》作“蓋裹周四垠”。

謝鄭群簟：《韓昌黎詩繫年集釋》卷四題作“鄭羣贈簟”。

側身：《韓昌黎詩繫年集釋》卷四《鄭羣贈簟》作“倒身”。


【注釋】


〔一〕以稷、契自許：杜甫《自京赴奉先縣詠懷五百字》：“許身一何愚，竊比稷與契。”

〔二〕孟子論士：《孟子·盡心上》：“古之人，得志，澤加於民；不得志，修身見於世。窮則獨善其身，達則兼善天下。”

〔三〕“安得”二句：見《白居易集箋校》卷一《新製布裘》。

〔四〕《謝鄭群簟》：見《韓昌黎詩繫年集釋》卷四《鄭群贈簟》。

〔五〕歐梅所論：《歐陽修全集》卷一百二十八《詩話》：“退之筆力無施不可，而嘗以詩為文章末事，故其詩曰‘多情懷酒伴，餘事作詩人’也。然其資談笑，助諧謔，敘人情，狀物態，一寓於詩，而曲盡其妙，此在雄文大手，固不足論。而予獨愛其工於用韻也。蓋得其韻寬，則波瀾橫溢，泛入傍韻，乍還乍離，出入迴合，殆不可拘以常格，如《此日足可惜》之類是也。得韻窄，則不復傍出，而因難見巧，愈險愈奇，如《病中贈張十八》之類是也。余嘗與聖俞論此，以謂譬如善馭良馬者，通衢廣陌，縱橫馳逐，惟意所之。至於水曲蟻封，疾徐中節，而不少蹉跌，乃天下之至工也。聖俞戲曰：‘前史言退之為人木强，若寬韻可自足，而輒傍出。窄韻難獨用，而反不出，豈非其拗强而然歟？’坐客皆為之笑也。”

三十五

客或謂予曰：“篇章以故實相誇，起於何時？”予曰：“江左自顏、謝以來〔一〕，乃始有之。可以表學問，而非詩之至也。觀古今勝語，皆自肺腑中流出，初無綴緝工夫〔二〕，故鍾嶸云：‘經國文符〔三〕，應資博古。撰德駁奏，宜窮往烈〔四〕。至於吟詠情性，亦何貴於用事？“思君如流水”〔五〕，既是即目；“髙臺多悲風”〔六〕，亦唯所見；“清晨登隴首”〔七〕，羌無故實；“明月照積雪”〔八〕，詎出經史？’其所論為有淵源矣。”客又曰：“僕見世之愛老杜者，嘗謂人曰：此老出語絕人，無一字無來處〔九〕。審如此言，則詞必有據，字必援古，所由來遠，有不可已者。”予曰：“論事當考源流，今言詩不究其源而踵其末流，以為標準，不知《國風》、《雅》、《頌》祖述何人？此老句法妙處，渾然天成，如蟲蝕木，不待刻雕，自成文理。其鼓鑄鎔瀉，殆不用世間槖籥〔一〇〕。近古以還，無出其右，真詩人之冠冕也。如近體格俯同今作，則詞不遺奇，雜以事實，掇英擷華，妥帖平穩，殆以文為滑稽，特詩中之一事耳。豈見其大全者邪？予每竊有所恨，故樂以嶸之言告人。吾子誠嗜詩，試以嶸言於愛杜者求之，則得矣。”


【注釋】


〔一〕顏、謝：指顏延之、謝靈運。

〔二〕綴緝：編排。

〔三〕經國文符：治理國家的文書。以下所引鍾嶸語見《詩品序》。

〔四〕撰德駁奏：撰述德行的駁議奏疏。往烈：古人以往的勳業。

〔五〕思君如流水：徐幹《室思》：“思君如流水，何有窮已時。”

〔六〕髙臺多悲風：《文選》卷二十九曹植《雜詩六首》其一：“髙臺多悲風，朝日照北林。”

〔七〕清晨登隴首：張華佚題詩：“清晨登隴首，坎壈行山難。嶺阪峻阻曲，羊腸獨盤桓。”

〔八〕明月照積雪：謝靈運《歲暮》：“殷憂不能寐，苦此夜難頹。明月照積雪，朔風勁且哀。”

〔九〕無一字無來處：黃庭堅《答洪駒父書》：“自作語最難，老杜作詩，退之作文，無一字無來處，蓋後人讀書少，故謂韓杜自作此語耳。”

〔一〇〕槖籥：鼓風吹火的器具。

風月堂詩話跋

右《風月堂詩話》二卷，得之於永城人朱伯玉家〔一〕，斷爛脫誤，蓋北方所傳本也。予嘗見北客元遺山詞，謂劉几伯壽騎牛吹笛，使二草和之〔二〕。意其得之山中故老，本無所出也。今其事乃具於此〔三〕，信乎讀者之不可以不博也。故為鈔之楮中〔四〕，而識於篇末如此。咸淳壬申嘉平月交年節月觀道人誌〔五〕。


【注釋】


〔一〕永城：今河南永城。朱伯玉：其人不詳。

〔二〕元遺山詞：《遺山樂府校注》卷一《水調歌頭》（山家釀初熟）序曰：“玉華詩老，宋洛陽耆英劉几伯壽也。劉有二侍妾，名萱草、芳草，吹鐵笛，騎牛山間。玉華亭榭遺址在焉。”詞曰：“見說玉華詩老，袖有忘憂萱草，牛背穩於船。鐵笛久埋沒，雅曲竟誰傳。”

〔三〕其事乃具於此：參見本卷第十則。

〔四〕楮：楮樹，樹皮是造紙的原料，故用作紙的代稱。

〔五〕咸淳壬申：咸淳八年（一二七二）。嘉平月：農曆十二月。交年節：宋代以十二月二十四日為交年節。月觀道人：其人不詳。

輯文

晁以道言本朝文物之盛從江南來

晁以道嘗為余言〔一〕：本朝文物之盛，自國初至昭陵時〔二〕，並從江南來〔三〕。二徐兄弟以儒學顯〔四〕，二楊叔姪以詞章進〔五〕，刁衍、杜鎬以明習典故用〔六〕，而晏丞相、歐陽少師巍乎為一世龍門〔七〕。紀綱法度，號令文章，燦然具備，有三代風度。慶曆間，人材彬彬，號稱眾多，不減武、宣者〔八〕，蓋諸公實有力焉。然皆出於大江之南，信知山川之氣，蜿蜒磅礴，真能為國產英俊也。予嘗因賦《澄心堂紙》詩〔九〕，記其事以告後來之俊秀，其詩見予文集中。（《曲洧舊聞》卷一）


【校記】


刁衍：當作“刁衎”


【注釋】


〔一〕晁以道：晁說之。

〔二〕文物：文人。昭陵：宋仁宗（趙禎），葬永昭陵。

〔三〕江南：此指南唐。

〔四〕二徐兄弟：指徐鉉、徐鍇。二人精小學。徐鉉（九一七—九九二），字鼎臣，宋廣陵人。初仕吳，又仕南唐，官至吏部尚書。入宋，為太子率更令。與句中正等人重校《說文解字》，又參與編撰《文苑英華》。徐鍇（九二一—九七五），字楚金，第進士，仕南唐為秘書省正字、內史舍人，因徐鉉使宋，憂懼而卒。著有《說文解字繫傳》等。

〔五〕二楊叔姪：楊億、楊紘。楊億（九七四—一○二○），字大年，建州浦城（今福建浦城）人。年十一，太宗聞其名，詔送闕下試詩賦，授秘書省正字。淳化中賜進士，曾為翰林學士兼史館修撰，官至工部侍郎。性耿介，尚氣節。卒諡文，人稱楊文公。楊紘（生卒年不詳），字望之，福建浦城人。楊億從子，以蔭歷官知鄞縣。又獻楊億文，賜進士出身。通判越州、知筠州，提點江東刑獄，除轉運按察使。

〔六〕刁衍：當作“刁衎”。刁衎（九四五—一○一三），字元賓，昇州（今江蘇南京）人。仕南唐為秘書郎，集賢校理。從李煜歸宋，授太常寺太祝。太平興國初，李昉扈蒙在翰林，勉其出仕，因撰聖德頌。詔復本官，出知睦州。太平興國中，詔群臣言事，衎上諫刑書，授大理寺丞。獻文四十篇。預修《冊府元龜》，書成，授兵部郎中，卒。《宋史》卷四百四十一有傳。杜鎬（九三八—一○一三），字文周，常州府無錫（今屬江蘇）人。歷官直秘閣、郎中、右諫議大夫、龍圖閣直學士、給事中、禮部侍郎。預修《冊府元龜》。博聞强記，治史謹嚴，為士論推重，稱其為“杜萬卷”。《宋史》卷二百九十六有傳。

〔七〕晏丞相：晏殊。歐陽少師：歐陽修。歐陽修以太子少師致仕。

〔八〕慶曆：宋仁宗年號（一○四一—一○四八）。武、宣：周武王、周宣王。

〔九〕澄心堂紙：古代精品紙張，李煜將之藏於澄心堂，後代稱之為澄心堂紙。細薄光潤，為人所貴重。朱弁《澄心堂紙》詩已佚。

趙元考恭謹神宗嘉歎

趙元考彥若，周翰之子也〔一〕。無書不記，世謂著脚書樓。然性不伐〔二〕，而尤恭謹。……元豐間，三韓人使在四明唱和詩〔三〕，奏到御前，其詩序有“慚非白雪之詞，輒效青唇之唱”之句〔四〕。神宗問青唇事〔五〕，近臣皆不知，因薦元考。元考對：“在某小說中，然君臣間難言也，容臣寫本上進。”本入，上覽之，止是夫婦相酬答言語。因問大臣：趙彥若何以不肯面對？或對曰：“彥若素純謹，僚友不曾見其惰容，在君父前，宜其恭謹如此也。”上嘉歎焉。


【注釋】


〔一〕趙元考彥若：趙彥若，字元考，趙師民（字周翰）之子。歷官秘書監、禮部尚書、翰林學士，紹聖初貶安遠軍節度副使，澧州安置，卒。趙周翰：趙師民，詳見《風月堂詩話》卷下第十四則注釋。

〔二〕不伐：不誇耀。

〔三〕元豐：宋神宗年號（一○七八—一○八五）。三韓：漢時朝鮮南部有馬韓、辰韓、弁韓，合稱三韓。人使：使節，據王闢之《澠水燕談錄》卷九，指髙麗使朴寅亮。四明：今浙江寧波。

〔四〕白雪之詞：用陽春白雪典，指髙雅之詞。青唇，黑色的嘴唇，形容容貌醜陋。

〔五〕神宗問青唇事：王闢之《澠水燕談錄》卷九：“元豐中，髙麗使朴寅亮至明州。象山尉張中以詩送之，寅亮答詩序有‘花面豔吹，愧鄰婦青唇之斂；桑間陋曲，續郢人白雪之音’之語。有司劾：中小官，不當外交夷使。奏上，神宗顧左右：‘青唇何事？’皆不能對。乃問趙元老，元老奏：‘不經之語，不敢以聞。’神宗再諭之，元老誦《太平廣記》云：‘有睹鄰夫見婦吹火，贈詩云：“吹火朱唇歛，添薪玉腕斜。遙看煙裏面，恰似霧中花。”其妻告夫曰：“君豈不能學也？”夫曰：“汝當吹火，吾亦效之。”夫乃為詩云：“吹火青唇歛，添薪墨腕斜。遙看煙裏面，恰似鳩槃茶。”’元老之强記如此，雖怪僻小說，無不該覽。”

富韓公家淩霄花樹

富韓公居洛〔一〕，其家圃中淩霄花無所因附而特起〔二〕，歲久遂成大樹，髙數尋，亭亭然可愛。韓秉則云〔三〕：“淩霄花必依它木，罕見如此者，蓋亦似其主人耳。”予曰：“是花豈非草木中豪傑乎？所謂‘不待文王猶興’者也。〔四〕”秉則笑曰：“君言大是，請以此為題而賦之。”予時為作近體七字詩一首，詩見予家集中〔五〕。（以上《曲洧舊聞》卷二）


【注釋】


〔一〕富韓公：富弼（一○○四—一○八三），字彥國，河南（今河南洛陽）人。以韓國公致仕。

〔二〕淩霄花：紫葳科植物，為落葉藤木，借氣生根，攀援他物向上生長。

〔三〕韓秉則：韓撝字秉則。朱弁與他交往頗多。呂本中《東萊詩集》卷八有《送韓撝秉則赴棣倅》詩。

〔四〕不待文王猶興：《孟子·盡心上》：“待文王而後興者，凡民也。若夫豪傑之士，雖無文王猶興。”

〔五〕近體七字詩一首：已佚。

伊川謂聖人書熟讀之其義自見

周茂叔，居濂溪，前輩名士多賦濂溪詩〔一〕。茂叔能知人。二程從父兄南游時〔二〕，方十餘歲。茂叔愛其端爽〔三〕，謂人曰：“二子他日當以經行為世所宗。”其後果如其言。崇寧以來，非王氏經術皆禁止〔四〕，而士人罕言。其學者號伊川學，往往自相傳道。舉子之得第者，亦有棄所學而從之者。建安尤盛〔五〕。伊川一日對群弟子取《毛詩》，讀一二篇，掩卷曰：“詩人託興立言，引物連類，其義理炳然如此，其文章渾然如此，諸君尚何疑耶！若勞苦旁求，謂我所自得以眩惑後生輩，吾不忍也。非獨《詩》為然。凡聖人書熟讀之，其義自見，藏之於心，終身可行。患在信之不篤耳！”


【注釋】


〔一〕周茂叔：周敦頤（一○一七—一○七三），字茂叔，因居於濂溪（今湖南道縣境內），後人稱濂溪先生。

〔二〕二程：程顥、程頤。程顥（一○三二—一○八五），字伯淳，世稱明道先生。程頤（一○三三—一一○七），字正叔，世稱伊川先生。程顥與弟程頤並受學於周敦頤，並稱“二程”。

〔三〕端爽：正直爽朗。

〔四〕崇寧：宋徽宗年號（一一○二—一一○六）。王氏經術：指王安石經學。

〔五〕建安：指游酢。游酢（一○五三—一一二三），字定夫，建州建陽（今屬福建）人。建陽晉時屬建陽郡，隋時併入建安縣，故名。元豐六年（一○八三）進士，泉州判官，召還為監察御史，歷知漢陽軍、和、濠三州而卒。游酢師事程頤，盡棄故所習。《宋史》卷四百二十八有傳。

老杜賦《八哀》不及顏魯公

晁之道讀《舊唐書》〔一〕，謂予曰：“杜甫論房琯，肅宗大怒〔二〕，當時人莫不為甫危之，而崔圓等皆營救〔三〕。時顏魯公為御史中丞〔四〕，曾無一言。”予嘗謂魯公忠烈如此，而老杜賦《八哀》〔五〕，獨不及之，豈賦此詩時，魯公尚無恙耶〔六〕！將詩人不無所憾，初未可知也。吾更考之耳。（以上《曲洧舊聞》卷三）


【注釋】


〔一〕晁之道：晁詠之，字之道，濟州巨野（今山東巨野）人，晁說之弟。以蔭入官。調揚州司法參軍，未赴。時蘇軾守揚州，補之倅州事，元祐間復舉進士，又舉宏詞，為河中教授。元符末，應詔上書論事，入黨籍，罷官。後為京兆府司錄事。秩滿，提點崇福宮，卒。《宋史》卷四百四十四有傳。

〔二〕杜甫論房琯：《舊唐書·杜甫傳》：“其年十月，琯兵敗於陳濤斜。明年春，琯罷相。甫上疏言琯有才，不宜罷免。肅宗怒，貶琯為刺史，出甫為華州司功參軍。”

〔三〕崔圓：字有裕（七○五—七六八），青州益都人。歷任劍南節度副使、中書侍郎、同中書門下平章事等職。《舊唐書》卷一百○八、《新唐書》卷一百四十有傳。

〔四〕 顏魯公：顏真卿（七○九—七八四），字清臣，京兆長安（今陝西西安）人，開元二十二（七三四）進士及第，歷仕秘書省校書郎、監察御史，出為平原（今屬山東）太守。人稱顏平原。安史亂起，起義抵抗。肅宗時，拜工部尚書兼御史大夫，為河北招討使。至鳳翔，授憲部尚書，遷御史大夫。代宗時官至吏部尚書、太子太師，封魯郡公，人稱“顏魯公”。興元元年（七八四）為李希烈所害。《舊唐書》卷一二八、《新唐書》卷一百五十三有傳。

〔五〕老杜賦《八哀》：《八哀詩》所哀八人是：王思禮、李光弼、嚴武、李璡、李邕、蘇源明、鄭虔和張九齡。

〔六〕賦此詩時：《八哀詩》非一時所作，當作於大曆元年（七六六）秋之前。《八哀詩序》曰：“傷時盜賊未息，興起王公、李公，歎舊懷賢，終於張相國。八公前後存歿，遂不詮次焉。”晁詠之及朱弁此論，甚無理。杜甫死於顏真卿之前，無論《八哀詩》作於何時，也不可能哀及顏真卿。

牡丹花品

歐公作《花品》〔一〕，目所經見者才二十四種。後於錢思公屏上〔二〕，得牡丹凡九十餘種，然思公《花品》無聞於世。宋次道《河南志》於歐公《花品》後又增二十餘名〔三〕。張峋或云為留臺，字子堅撰譜三卷〔四〕，凡一百一十九品，皆敘其顏色容狀及所以得名之因。又訪於老圃，得種接養護之法，各載於圖後，最為詳備。韓玉汝為序之而傳於世〔五〕。大觀、政和以來〔六〕，花之變態，又有在峋所譜之外者，而時無人譜而圖之，其中姚黃尤驚人眼目，花頭面廣一尺，其芬香比舊特異，禁中號“一尺黃”。予在南平城，作《謝范祖平朝散惠花詩》云〔七〕：“平生所愛曾莫倦，天遣花王慰吾願。姚黃三月開洛陽，曾觀一尺春風面。”〔八〕蓋記此事也。祖平字准夫，忠文公之諸孫也〔九〕。以雄倅致仕〔一○〕，居許下〔一一〕，被俘。惠予花時，年六十一歲矣。


【注釋】


〔一〕歐公作《花品》：歐陽修《洛陽牡丹記·花品序第一》：“余居府中時，嘗謁錢思公於雙桂樓下，見一小屏立坐後，細書字滿其上。思公指之曰：‘欲作花品，此是牡丹名，凡九十餘種。’余時不暇讀之，然余所經見而今人多稱者纔三十許種，不知思公何從而得之多也。計其餘，雖有名而不著，未必佳也。故今所錄，但取其特著者而次第之。姚黃、魏花、細葉壽安、鞓紅、牛家黃、潛溪緋、左花、獻來紅、葉底紫、鶴領紅、添色紅、倒暈檀心、朱砂紅、九蕊真珠、延州紅、多葉紫、粗葉壽安、丹州紅、蓮花萼、一百五、鹿胎花、甘草黃、一擫紅、玉板白。”

〔二〕錢思公：錢惟演（九七七—一○三四），字希聖，卒後初諡思，後改諡文僖。錢惟演留守西京時，謝絳、尹洙、歐陽修、梅堯臣等，齊集於其幕府。

〔三〕宋次道：宋敏求，參見《風月堂詩話》卷下第三則注。《郡齋讀書志》卷二下：“《河南志》二十卷。右皇朝宋敏求以唐韋述《兩京記》為未備，演之為《長安》、《河南志》。”《河南志》佚，《長安志》存。

〔四〕張峋：字子堅，滎陽（今屬河南）人。治平二年（一○六六）為著作佐郎，熙寧二年（一○六九）以太常博士管勾兩浙路常平廣惠倉。《全宋詩》卷八七四錄其詩一首。所撰《洛陽花譜》已佚。《直齋書錄解題》卷十作《花譜》二卷。《宋史·藝文志》作一卷。

〔五〕韓玉汝：韓縝（一○一九—一○九七），字玉汝，原籍靈壽（今屬河北），徙雍丘（今河南杞縣）。韓絳、韓維之弟。慶曆二年進士。英宗時任淮南轉運使，神宗時自龍圖閣直學士進知樞密院事。曾出使西夏。哲宗立，拜尚書右僕射兼中書侍郎，罷知潁昌府。諡莊敏，封崇國公。傳見《宋史》卷三百一十五。韓縝所作花譜序，已佚。

〔六〕大觀、政和：宋徽宗年號（一一○七—一一一〇，一一一一—一一一八）。

〔七〕范祖平：范鎮之孫，靖康之難後流落北方，洪皓勸說金人將其釋放。

〔八〕“平生所愛”四句：原詩已佚。《全宋詩》卷一六三三據此輯佚。

〔九〕忠文公：范鎮（一○○九—一○八八），字景仁，華陽（今四川成都）人。舉進士第一。仁宗時，知諫院。嘗後為翰林學士，論新法，與王安石不合，致仕。哲宗即位，累封蜀郡公。卒，諡忠文。鎮著有文集及《東齋記事》，凡百餘卷，《宋史》卷三百三十七有傳。

〔一○〕雄倅：雄州（今河南雄縣）州倅。

〔一一〕許下：今河南許昌。

松柏皆可為舟不可溺於所見

凡人溺於所見，而於所不見，則必以為疑。孫晧問張尚曰〔一〕：“‘汎彼柏舟’〔二〕，柏中舟乎？”尚曰：“《詩》又云‘檜楫松舟’〔三〕，則松亦中舟矣。”晧忌其勝己，因下獄〔四〕。南方多佳木，而下舟不及松、柏，此晧所以疑也。今西北率以松、柏為舟材之最良者，有溺於所見，遂謂柏不可以為舟，斷以己意，以訓導學者，而棄先儒之說，可怪也。《邶之風》言舟宜濟渡〔五〕，猶仁人宜見用，柏宜為舟。《鄘風》亦然〔六〕，乃獨於《邶風》釋之，可以概見也。況非其地之所有、風俗所宜，詩人不形於歌詠，昔人蓋嘗明之矣。孫晧雖忌張尚之勝己，然不敢以訓人也。（以上《曲洧舊聞》卷四）


【注釋】


〔一〕孫晧：字元宗（二四二—二八四），一名彭祖，字晧宗。三國時期吳國末代皇帝，孫權之孫，後投降西晉，被封為歸命侯，卒於洛陽。張尚（生卒年不詳），廣陵郡（今江蘇省揚州市）人，張紘之孫、在孫晧時擔任侍郎，《江表傳》稱他有俊才。因為詞辯敏捷而聞名，被拔擢升為侍中、中書令。

〔二〕汎彼柏舟：《詩經·邶風·柏舟》：“汎彼柏舟，亦汎其流。”

〔三〕檜楫松舟：《詩經·衛風·竹竿》：“淇水滺滺，檜楫松舟。駕言出遊，以寫我憂。”

〔四〕晧忌其勝己：《三國志》卷五十三《吳書·張紘傳》裴松之注引環氏《吳紀》曰：“晧嘗問：‘《詩》云：“汎彼柏舟”，惟柏中舟乎？’尚對曰：‘《詩》言“檜楫松舟”，則松亦中舟也。’……晧性忌勝己，而尚談論每出其表，積以致恨。後問：‘孤飲酒以方誰？’尚對曰：‘陛下有百觚之量。’晧云：‘尚知孔丘之不王，而以孤方之！’因此發怒收尚。”

〔五〕《邶之風》：見《詩經·邶風·柏舟》。

〔六〕《鄘風》：指《詩經·鄘風·柏舟》。

秦少游見秦城鋪舉子題詩涕淚雨集

秦少游自郴州再編管橫州，道過桂州秦城鋪〔一〕。有一舉子，紹聖某年省試下第〔二〕，歸至此，見少游南行事，遂題一詩於壁曰：“我為無名抵死求，有名為累子還憂。南來處處佳山水，隨分歸休得自由〔三〕。”至是，少游讀之，涕淚雨集。道君踐阼，流人皆牽復〔四〕，而少游竟死貶所，豈非命耶！


【注釋】


〔一〕秦少游：秦觀（一○四九—一一○○），字少游。紹聖初，入黨籍，出為杭州通判。御史劉拯論劾其敗壞場務，以不職罷，削秩徙郴州（今屬湖南）。紹聖四年（一一九七），編管橫州（今屬廣西）。元符元年（一一九八），除名，徙雷州。桂州：今廣西桂林。秦城鋪：在廣西興安縣西南。

〔二〕紹聖：宋哲宗年號（一○九四—一○九七）。

〔三〕 隨分：順隨本分。歸休：辭官，歸隱。

〔四〕道君：宋徽宗自號教主道君皇帝，時人稱為道君。踐阼：即位。亦作“踐胙”、“踐祚”。牽復：復官。

東坡過金陵晤荆公

東坡自黃徙汝，過金陵，荆公野服乘驢謁於舟次〔一〕。東坡不冠而迎揖曰：“軾今日敢以野服見大丞相。”荆公笑曰：“禮為我輩設哉！”坡曰：“軾亦自知相公門下用軾不著。”荆公無語，乃相招游蔣山〔二〕。在方丈飲茶次，公指案上大硯，曰：“可集古人詩聯句賦此硯。”東坡應聲曰：“軾請先道一句。”因大唱曰：“巧匠斫山骨。”〔三〕荆公沈思良久，無以續之，乃曰：“且趁此好天色，窮覽蔣山之勝，此非所急也。”田晝承君是日與一二客從後觀之〔四〕。承君曰：“荆公尋常好以此困人，而門下士往往多辭以不能，不料東坡不可以此懾伏也。〔五〕”承君，建中靖國間為大宗正丞〔六〕，曾布欲用為提舉常平〔七〕，以非其所素學，辭不受，士論美之。


【注釋】


〔一〕“東坡”三句：蘇軾於元豐二年（一○七九）七月遭遇“烏臺詩案”，被捕入獄，責授黃州團練副使。元豐七年（一○八四），詔移汝州團練副使。舟次：船停靠之處。

〔二〕蔣山：即紫金山、鍾山。

〔三〕巧匠斫山骨：見《韓昌黎詩繫年集釋》卷八《石鼎聯句詩》。

〔四〕田晝承君：田晝，字承君，信都（今河北衡水市冀州區）人。《田晝集》二卷，已佚。《全宋詩》卷一二三一錄其詩四首。

〔五〕懾伏：因畏懼而屈服。

〔六〕建中靖國：一一○一年。

〔七〕曾布：曾鞏之弟，宋徽宗時曾任宰相。提舉常平：提舉常平司，簡稱倉司，掌常平倉、免役、市易、坊場、河渡、水利等事。

東坡論秦少游、張文潛

東坡嘗語子過曰〔一〕：“秦少游、張文潛才識學問〔二〕，為當世第一，無能優劣二人者。少游下筆精悍，心所默識而口不能傳者，能以筆傳之。然而氣韻雄拔，疏通秀朗，當推文潛。二人皆辱與予遊，同升而並黜。有自雷州來者，遞至少游所惠書詩累幅〔三〕。近居蠻夷得此，如在齊聞《韶》也〔四〕，汝可記之，勿忘吾言。”


【注釋】


〔一〕子過：蘇軾幼子蘇過（一○七二—一一二三）。

〔二〕張文潛：張耒（一○五四—一一一四），字文潛，號柯山，人稱宛丘先生，淮陰人，蘇門四學士之一。著有《柯山集》。《宋史》卷四四四有傳。

〔三〕雷州：秦觀於元符元年（一一九八）徙雷州。其時，蘇軾在儋州。

〔四〕蠻夷：指儋州。在齊聞《韶》：《論語·述而》：“子在齊，聞韶，三月不知肉味。”

東坡和章質夫詞聲韻諧婉

章楶質夫作《水龍吟》詠楊花〔一〕，其命意用事，清麗可喜。東坡和之〔二〕，若豪放不入律呂〔三〕，徐而視之，聲韻諧婉，便覺質夫詞有織繡工夫〔四〕。晁叔用云：“東坡如毛嬙、西施，淨洗卻面，而與天下婦人鬬好，質夫豈可比耶！”〔五〕


【注釋】


〔一〕章楶：字質夫（一○二七—一一○二），浦城（今屬福建）人。編有《成都古今詩集》六卷，已佚。《全宋詩》卷六二六錄其詩十首。其《水龍吟》詞曰：“燕忙鶯懶芳殘，正堤上、柳花飄墜。輕飛點畫青林，誰道全無才思。閑趁遊絲，靜臨深院，日長門閉。傍珠簾散漫，垂垂欲下，依前被、風扶起。蘭帳玉人睡覺，怪春衣、雪霑瓊綴。繡床旋滿，香毬無數，才圓卻碎。時見蜂兒，仰粘輕粉，魚吹池水。望章臺路杳，金鞍遊蕩，有盈盈淚。” 見《全宋詞》第一冊。

〔二〕東坡和之：蘇軾《水龍吟·次韻章質夫楊花詞》：“似花還似非花，也無人惜從教墜。拋家傍路，思量卻是，無情有思。縈損柔腸，困酣嬌眼，欲開還閉。夢隨風萬里，尋郎去處，又還被、鶯呼起。不恨此花飛盡，恨西園，落紅難綴。曉來雨過，遺蹤何在，一池萍碎。春色三分，二分塵土，一分流水。細看來，不是楊花點點，是離人淚。”見《蘇軾詞編年校注》元豐四年。

〔三〕律呂：音律。

〔四〕織繡工夫：比喻細緻的編排文字。

〔五〕東坡如毛嬙、西施：《詩人玉屑》卷二十一《章質夫》：“章質夫詠楊花詞，東坡和之。晁叔用以為東坡如毛嬙西施，淨洗卻面，與天下婦人鬥好，質夫豈可比，是則然矣。余以為質夫詞中，所謂‘傍珠簾散漫，垂垂欲下，依前被、風扶起’，亦可謂曲盡楊花妙處。東坡所和雖髙，恐未能及。詩人議論不公如此耳。”

李方叔祭東坡文

東坡之歿，士大夫及門人作祭文甚多，惟李廌方叔文尤傳〔一〕，如：“道大不容，才髙為累。”“皇天后土，鑒平生忠義之心；名山大川，還千古英靈之氣。”“識與不識，誰不盡傷；聞所未聞，吾將安放。”〔二〕此數句，人無賢愚，皆能誦之。（以上《曲洧舊聞》卷五）


【注釋】


〔一〕李廌：蘇門六學士之一。參見《風月堂詩話》卷上第二十三則注。

〔二〕“道大不容”十句：出自李廌《追薦東坡先生疏》：“端明尚書德尊一代，名滿五朝。道大不容，才髙為累。惟行能之蓋世，致忌媢之為仇。久蹭蹬於禁林，不遇故去；遂飄零於障海，卒老於行。方幸賜環，忽聞亡鑒。識與不識，罔不盡傷；聞所未聞，吾將安倣！皇天后土，知一生忠義之心；名山大川，還千古英靈之氣。繫斯文之興廢，占吾道之盛衰。茲乃公議之共憂，非獨門人之私義。所恨一違師席，九易歲華。意徒生還，遂有死別。慕子貢築場之意，每罄哀誠；誦普賢行願之文，庶資冥福。阿僧祇劫，為轉法輪；兜率陀天，頓居福地。仰祈諸聖，俯鑒微情。”見《全宋文》卷二八五三。

歐公春帖子溫成皇后詞

歐公與王禹玉、范忠文同在禁林〔一〕。故事，進春帖子，自皇后、貴妃以下諸閣皆有〔二〕。是時，溫成薨未久〔三〕，詞臣闕而不進。仁宗語近侍，詞臣觀望，溫成獨無有，色甚不懌，諸公聞之惶駭。禹玉、忠文倉卒作不成。公徐云：“某有一首，但寫進本時，偶忘之耳。”乃取小紅箋，自錄其詩云：“忽聞海上有仙山，煙鎖樓臺日月閑。花下玉容長不老，只因春色勝人間。”〔四〕既進，上大喜。禹玉拊公背，曰：“君文章真是含香丸子也。”〔五〕


【校記】


觀望：《四庫全書》本作“進帖”。


【注釋】


〔一〕歐公：歐陽修。王禹玉：王珪（一○一九—一○八五），字禹玉。范忠文：范鎮（一○○九—一○八八），字景仁，諡忠文。禁林，翰林院的別稱。

〔二〕春帖子：又名春貼，立春時剪帖在宮中門帳上，書有詩句，多為五、七言絕句，文字工麗，或歌頌升平，或寓意規諫。

〔三〕溫成：宋仁宗妃張氏。《宋史》卷十二《仁宗本紀》：“至和元年春正月……癸酉，貴妃張氏薨，輟視朝七日，禁京城樂一月。丁丑，追冊為皇后，賜諡溫成。” 至和元年為一○五四年。

〔四〕“忽聞海上”四句：魏泰《臨漢隱居詩話》作王珪詩。

〔五〕彭乘《續墨客揮犀》卷四《歐公贈禹玉詩》：“歐公、王禹玉俱在翰苑，立春日當進詩帖子。會溫成皇后薨，閣虛不進，有旨亦令進。歐公經營，禹玉口占，促寫曰：‘昔聞海上有仙山，煙鎖樓臺日月閑。花下玉容長不老，只應春色勝人間。’歐公喜其敏速。禹玉，歐公生也，而同局，近世盛事。”魏泰《臨漢隱居詩話》亦載春帖子事，略有差異：“溫成皇后初薨，會立春進詩帖子。是時，永叔、禹玉同在翰林院，以其虛閣，故不進。俄而有旨，令進溫成閣帖子，永叔未能成，禹玉口占一首云云”上述記載，當比朱弁的記載更加可信。

真定康敦復事

真定康敦復嘗謂予曰〔一〕：“河東見所在酒壚，皆飾以紅牆，詢之父老，云：‘相沿襲如此，不知其所始也。’後讀《李留臺集》〔二〕，有《懷湘南舊遊寄起居劉學士》詩云〔三〕：‘老情詩思關何處，渾是湘南水岸頭。殘白晚雲歸嶽麓，濃香秋橘滿汀洲。靜尋綠徑煎茶寺，徧上紅牆賣酒樓。西洛分臺索拘檢，繡衣不得等閑遊。’據此詩，則湖南亦有之，不獨河東也。但留臺不著所出為可恨也。”又謂予曰：“典籍自五季以後，經今又不知幾厄，秉筆之士所用故實，有淹貫所不究者，有蹈前人舊轍而不討論所從來者，譬侏儒觀戲，人笑亦笑，謂眾人決不誤我者，比比皆是也。”敦復抵掌，曰：“請為我於《曲洧舊聞》並錄之。”敦復字德本，事親孝，為吏廉，種學績文，孜孜不輟。見書必傳寫，其家所藏，往往皆是手自抄者。近時服膺儒業，罕有其比焉。（以上《曲洧舊聞》卷七）


【校記】


又謂予曰：據孔繁禮點校本《曲洧舊聞》，諸本皆作“予曰”。


【注釋】


〔一〕康敦復：除此條相關內容外，其他無考。

〔二〕李留臺：指李建中（九四五—一○一三），洛陽人，曾先後三掌西京留司御史臺。《宋史》卷四百四十一有傳。

〔三〕劉學士：劉騭，湘鄉人，雍熙二年（九八五）進士及第，歷官譚州教授、秘書丞、直集賢院。

翫月盛於中秋

中秋翫月，不知起何時。考古人賦詩，則始於杜子美〔一〕。而戎昱《登樓望月》〔二〕、冷朝陽《與空上人宿華嚴寺對月》〔三〕、陳羽《鑑湖望月》〔四〕、張南史《和崔中丞望月》〔五〕、武元衡《錦樓望月》〔六〕，皆在中秋。則自杜子美以後，班班形於篇什，前乎杜子美，想已然也。第以賦詠不著見於世耳。江左如梁元帝《江上望月》〔七〕、朱超《舟中望月》〔八〕、庾肩吾《望月》〔九〕，而其子信亦有《舟中望月》〔一○〕，唐太宗《遼城望月》〔一一〕，雖各有詩，而皆非為中秋宴賞而作也。然則翫月盛於中秋，其在開元以後乎？今則不問華夷，所在皆然矣。


【注釋】


〔一〕翫月：賞月。杜甫《八月十五日夜月二首》，其一：“滿目飛明鏡，歸心折大刀。轉蓬行地遠，攀桂仰天髙。水路疑霜雪，林棲見羽毛。此時瞻白兔，直欲數秋毫。”其二：“稍下巫山峽，猶銜白帝城。氣沈全浦暗，輪仄半樓明。刁斗皆催曉，蟾蜍且自傾。張弓倚殘魄，不獨漢家營。”

〔二〕戎昱：荆南（今湖北荆州）人，曾任侍御史、辰州刺史等職。生平事迹見《新唐書·藝文志四》、《唐詩紀事》卷二十八、《唐才子傳》卷三。《全唐詩》錄其詩一卷。《登樓望月》，《全唐詩》卷二百七十題作《中秋夜登樓望月寄人》：“西樓見月似江城，脈脈悠悠倚檻情。萬里此情同皎潔，一年今日最分明。初驚桂子從天落，稍誤蘆花帶雪平。知稱玉人臨水見，可憐光彩有餘清。”

〔三〕冷朝陽：江甯（今南京）人。大曆四年（七六九）進士及第，不待授官，歸省親，李嘉祐、韓翃、錢起、李端等大會賦詩餞行，為一時盛事。工詩，嚴羽謂“在大曆才子中為最下”。《全唐詩》錄其詩十二首。所引詩《全唐詩》卷三〇五題作《中秋與空上人同宿華嚴寺》：“埽榻相逢宿，論詩舊梵宮。磬聲迎鼓盡，月色過山窮。庭簇安禪草，窗飛帶火蟲。一宵何惜別，回首隔秋風。”

〔四〕陳羽：吳縣（今蘇州）人，貞元八年（七九二）登進士第。歷官東宮尉佐。事迹見《直齋書錄解題》卷十九、《唐才子傳》卷五、《唐詩紀事》卷三十五。《全唐詩》錄其詩一卷。所引詩《全唐詩》卷三四八題作《中秋夜臨鏡湖望月》：“鏡裏秋宵望，湖平月彩深。圓光珠入浦，浮照鵲驚林。澹動光還碎，嬋娟影不沈。遠時生岸曲，空處落波心。迥徹輪初滿，孤明魄未侵。桂枝如可折，何惜夜登臨。”

〔五〕張南史：字季直，幽州（今北京）人。事迹見《新唐書·藝文志四》、《中興間氣集》卷下、《唐詩紀事》卷四一。《全唐詩》錄其詩一卷。所引詩《全唐詩》卷二九六題作《和崔中丞中秋月》：“秋夜月偏明，西樓獨有情。千家看露濕，萬里覺天清。映水金波動，銜山桂樹生。不知飛鵲意，何用此時驚。”

〔六〕武元衡：字伯蒼（七五八—八一五），緱氏（今河南偃師東南）人。武則天曾姪孫。建中四年（七八三）登進士第。生平見《新唐書》、《舊唐書》本傳。《全唐詩》錄其詩二卷。所引詩《全唐詩》卷三一六題作《八月十五夜與諸公錦樓望月得中字》：“玉輪初滿空，迥出錦城東。相向秦樓鏡，分飛碣石鴻。桂香隨窈窕，珠綴隔玲瓏。不及前秋月，圓輝鳳沼中。”

〔七〕梁元帝：指蕭繹。《江上望月》：《文苑英華》卷一五二題作《望江中月》：“澄江涵月影，水影若浮天。風來如可汎，流急不成圓。秦鏡斷復接，和璧碎還聯。裂紈依岸草，斜桂逐行船。即此清江上，無俟百枝然。”

〔八〕朱超：仕梁為中書舍人。原有集，已散佚。《舟中望月》曰：“大江闊千里，孤舟無四鄰。唯餘故樓月，遠近必隨人。入風先遶暈，排霧急移輪。若教長似扇，堪拂豔歌塵。”

〔九〕庾肩吾：字子慎，南陽新野（今屬河南）人。梁代文人。其《望月》云：“桂殿月偏來，留光引上才。圓隨漢東蚌，暈逐淮南灰。渡河光不濕，移輪澈詎開。此夜臨清景，還承終宴杯。”

〔一○〕其子信：庾信。其《舟中望月詩》其一：“舟子夜離家，開舲望月華。山明疑有雪，岸白不關沙。天漢看珠蚌，星橋視桂花。灰飛重暈闕，蓂落獨輪斜。”《望月詩》曰：“夜光流未曙，金波影上賒。照人非七子，含風異九華。蓂新半璧上，桂滿獨輪斜。乘舟聊可望，無假逐靈槎。”

〔一一〕唐太宗《遼城望月》：詩如下：“玄兔月初明，澄輝照遼碣。映雲光暫隱，隔樹花如綴。魄蒲桂枝圓，輪虧鏡彩缺。臨城卻影散，帶暈重圍結。駐蹕俯九都，佇觀妖氛滅。”見《全唐詩》卷一。

李太白遊興唐寺詩

歙溪據二浙上流〔一〕，古為新安郡，清淺可愛。沈休文詩所謂“洞徹隨清淺，皎鏡無冬春。千仞寫喬樹，百丈見遊鱗”〔二〕，即此也。溪西太平寺，舊號興唐〔三〕，李太白嘗遊而留題焉。其詩曰：“天台國清寺，天下為四絕。今到興唐遊，奇踪更無別。枿木劃斷雲，髙僧頂殘雪。檻外一條溪，幾回碎明月。”〔四〕溪即取太白詩名之也，郡人以為登覽勝處，石刻尚存，而太白集中不見此詩〔五〕，故予特著之。


【注釋】


〔一〕歙溪：新安江。

〔二〕沈休文：沈約，字休文。所引詩句出其《新安江至清淺深見底貽京邑遊好》。

〔三〕太平寺：在歙縣郡城練水西，唐至德二年（七五七）建。宋太平興國中敕改太平興國寺。

〔四〕天台國清寺：王琦《李太白全集》卷三十題為《普照寺》：“天台國清寺，天下為四絕。今到普照遊，到來復何別。柟木白雲飛，髙僧頂殘雪。門外一條溪，幾回流歲月。”王琦注云“右一篇見《咸淳臨安志》”。

〔五〕太白集中不見此詩：《苕溪漁隱叢話》後集卷四：“苕溪漁隱曰：新安水西寺，寺依山背，下瞰長溪，太白題詩斷句云：‘檻外一條溪，幾回留碎月。’今集中無之。”

宣和末畿北馬鋪無名子題詩

中山劉元崈長卿嘗為予言〔一〕：“宣和末，親於畿北馬鋪中見無名子題詩云〔二〕：‘花已栽成愁歎本，石仍砌出亂亡基〔三〕。如今應奉歸真宰〔四〕，論道經邦付與誰？’”


【注釋】


〔一〕劉元崈長卿：其人不詳。

〔二〕畿北：京畿之北，指汴京之北地區。

〔三〕“花已栽成”二句：批評北宋末花石綱禍國殃民。

〔四〕應奉：應奉局，當時負責搜集運送奇花異石的機構。真宰：君主。

無盡居士赤岸監酒稅召還謝啟

無盡居士少有俊譽〔一〕，氣陵輩行，然頗以躁進獲譏。元豐中，嘗上裕陵百韻詩〔二〕，有“回看同列驟，不覺寸懷忙”之句〔三〕，裕陵讀之大笑。王岐公、蔡新州惡其敢言〔四〕，因舒亶斥為赤岸監酒稅〔五〕。其後召還，有謝啟，其間一聯云：“三年去國，門前之雀可羅；一日還朝，屋上之烏亦好。”當時傳誦，而亦不免為有識者所窺也〔六〕。


【注釋】


〔一〕無盡居士：張商英，參見《風月堂詩話》卷下第九則注釋。

〔二〕裕陵：宋神宗。張商英上裕陵百韻詩，已佚。

〔三〕“回看同列驟”二句：為張商英佚句，《全宋詩》卷九三四未輯錄。

〔四〕王岐公：王珪（一○一九—一○八五），字禹玉，封岐國公。蔡新州：蔡確（一○三七—一○九三），字持正，泉州晉江（今福建晉江）人。舉進士，擢監察御史里行，初附王安石，及王安石罷相，即議論其過失，任御史中丞、參知政事等。元豐五年（一○八二），任尚書右僕射，元祐初出知陳州，徙安州，游車蓋亭，吟詩寄意，被指謗譏宣仁太后，貶為英州別駕，安置新州。死於貶所。

〔五〕舒亶：字通道（一○四一—一一○三），號懶堂，慈溪（今屬浙江）人。治平二年（一○六五）狀元，授臨海尉。神宗時，任監察御史里行，與李定同劾蘇軾，進知雜御史、判司農寺，拜給事中，權直學士院，後為御史中丞。崇寜元年（一一○二）知南康軍，蔡京以開邊功，由直龍圖閣進待制。張商英貶監赤岸酒：據《續資治通鑒長編》，事在元豐三年（一○八○）九月，地點是江陵，《宋史·舒亶傳》亦曰江陵，故赤岸應在江陵（今湖北荆州市江陵區）轄區內。

〔六〕為有識者所窺：指上引文字有所因襲。《能改齋漫錄》卷八：“張天覺既相，謝表有云：‘十年去國，門前之雀可羅；一日歸朝，屋上之烏亦好。’徽宗親題於所御扇，然丁晉公詩固嘗云‘屋可占烏曾貴仕，門堪羅雀稱衰翁’矣。”

劉宜翁論新法疏

新安郡黃山，有三十六峰，與池陽接境〔一〕。在郡西，嚴岫秀麗可愛，仙翁釋子多隱其中，圖經不著其名。山有溫泉，其色紅，其源可瀹卵〔二〕。劉宜翁嘗遊焉〔三〕，題詩寺壁，其略曰：“山有靈砂泉色紅，滌除身垢信成功。不除心上無明業，只與山間眾水同。”〔四〕宜翁名誼，元豐間自廣東移江西，皆為提舉常平官。上疏論新法，勒停〔五〕。或云，宜翁晚得道，不出，東坡紹聖所與書〔六〕，可見矣。《論新法疏》大略有云：“自唐租庸調法壞，五代至皇朝，稅賦凡五增其數矣，今又大更張，不原其本，斂愈重，民愈困，為害凡十。”又言：“變祖宗法者，陛下也；承意以立法者，安石也；討論潤色之者，惠卿、曾布、章惇之徒也。”其語激切深至。內批云：“誼張皇上書，公肆誕謾，上惑朝廷，外搖眾聽，可特勒停。”〔七〕（以上《曲洧舊聞》卷八）


【注釋】


〔一〕池陽：今安徽池州。

〔二〕瀹卵：煮蛋。

〔三〕劉宜翁：劉誼，字宜父，晚號宜翁，長興（今屬浙江）人。治平四年（一○六七）進士。蘇軾貶徙嶺南，與之有詩啟相通問，如《劉誼知韶州》、《與劉宜翁書》。著有文集三十卷，已佚。《全宋詩》卷八四一錄其詩六首。

〔四〕“山有靈砂”四句：《全宋詩》卷八四一題作《題黃山溫泉》。無明業：佛教語，指於人有害的癡愚惡業。

〔五〕上疏論新法：據《續資治通鑒長編》卷三百二十四，元豐五年（一○八二）三月，劉誼上書。《全宋文》卷二○一三據此收錄，題作《論出錢害法十事奏》。勒停：勒令停職。

〔六〕東坡紹聖所與書：蘇軾《與劉宜翁書》，見《蘇軾文集》卷四十九。

〔七〕內批：皇帝批語。《續資治通鑒長編》卷三百二十四曰：“上批：劉誼職在奉行法度，既有所見，自合公心陳露，輒敢張惶上書，惟舉一二偏僻不齊之事，意欲槩壞大法，公肆誕謾，上惑朝廷，外搖眾聽，宜加顯絀，以儆在位。特勒停。”

參寥謂東坡天才無施不可

或曰：“東坡詩始學劉夢得，不識此論誠然乎哉？”〔一〕予應之曰：“予建中靖國間，在參寥座，見宗子士暕以此問參寥〔二〕，參寥曰：‘此陳無己之論也。東坡天才，無施不可。以少也實嗜夢得詩，故造詞遣言，峻峙淵深，時有夢得波峭，然無己此論，施於黃州以前可也。坡自元豐末還朝後，出入李杜，則夢得已有奔逸絕塵之歎矣〔三〕。無己近來得渡嶺越海篇章〔四〕，行吟坐詠，不絕舌吻。常云此老深入少陵堂奧，他人何可及。其心悅誠服如此，則豈復守昔日之論乎！’予聞參寥此說三十餘年矣〔五〕，不因吾子，無由發也。”


【注釋】


〔一〕東坡詩始學劉夢得：《後山詩話》：“蘇詩始學劉禹錫，故多怨刺，學不可不慎也。晚學太白，至其得意，則似之矣。然失於粗，以其得之易也。”

〔二〕建中靖國：一一○一年。宗子士暕：趙士暕，字明發，漢王元佐玄孫。元符元年（一○九八）賜進士出身。紹興五年（一一三五）由密州觀察使轉清遠軍承宣使。《全宋詞》收其詞四首。參寥：參見《風月堂詩話》卷上第二十二則注釋。

〔三〕奔逸：疾馳。絕塵：腳不沾塵土，形容走得極快，比喻才華出眾，無人企及。《莊子·田子方》：“夫子奔逸絕塵，而回瞠若乎其後矣。”

〔四〕渡嶺越海篇章：指蘇軾貶官惠州、儋州期間所寫的詩歌。

〔五〕三十餘年：以建中靖國元年（一一○一）起，三十年後當是金皇統元年（一一四一）。

安信可復新東坡雪堂

中大夫直徽猷閣安詠，字信可〔一〕。宣和初守齊安，下車訪東坡雪堂〔二〕，遺址雖存，堂木瓦已為兵馬都監拆而為教場亭子矣。信可即呼都監責之，且命復新之。堂成，多燕飲其上。茲事士大夫喜稱道之。信可亦喜作詩，在黃，有詩云：“萬古戰爭餘赤壁，一時形勝屬黃岡。”〔三〕時爭傳誦，惜不見全篇也。（以上《曲洧舊聞》卷九）


【注釋】


〔一〕安詠：其人失考。《曲洧舊聞》卷八記載其在黃州訪王禹偁竹樓之事。

〔二〕齊安：即黃州。東坡雪堂：蘇軾在黃州，寓居臨皋亭，就東坡築雪堂，故址在今湖北黃岡。

〔三〕“萬古戰爭”二句：原詩已佚，《全宋詩》未收安詠其人其詩。

續骫骳說序

予居東里〔一〕，或有示予晁無咎《骫骳說》二卷〔二〕，其大概多論樂府歌詞，皆近世人所無也。予不自揆，亦述所見聞以貽好事，名之曰《續骫骳說》。信筆而書，無有倫次，豈可彷佛前輩？施諸尊俎，止可為掀髯捧腹之具〔三〕。壬戌六年辛巳，騁游子序〔四〕。


【校記】


六年：當作“六月”。


【注釋】


〔一〕東里：在新鄭故城內。

〔二〕晁無咎：晁補之。《骫骳說》：已佚，亦未見著錄。

〔三〕尊俎：宴席。掀髯捧腹之具：談笑之資。

〔四〕壬戌：金皇統二年（一一四二），朱弁尚羈留金國。騁游子：當是朱弁自號，朱弁著《騁游集》四十二卷，已佚。

女真之讖

政和中，袁裪為教坊判官制撰文字〔一〕。一日，為蔡京撰《傳言玉女》詞〔二〕，有“淺淡梳妝，愛學女真梳掠”之語。上見之，索筆改“女真”二字為“漢宮”，而人莫解。蓋當時已與女真盟於海上矣，而中外未知帝惡其語，故竄易之也。


【校記】


袁裪：《全宋詞》作“袁綯”。

淺淡梳妝：《全宋詞》作“眉黛輕分”。


【注釋】


〔一〕政和：宋徽宗年號（一一一一—一一一七）。袁裪：其人不詳。《全宋詩》一八○三收其佚詩兩句。《全宋詞》收其詞兩首。

〔二〕《傳言玉女》：詞牌名。全詞如下：“眉黛輕分，慣學女真梳掠。豔容可畫，那精神怎貌？鮫綃映玉，鈿帶雙穿纓絡。歌音清麗，舞腰柔弱。宴罷瑤池，御風跨皓鶴。鳳凰臺上，有蕭郎共約。一面笑開，向月斜褰珠箔。東園無限，好花羞落。”

元宵詞

都下元宵觀游之盛〔一〕，前人或於歌詞中道之，而故族大家，宗藩戚里〔二〕，宴賞往來，車馬駢闐，五晝夜不止。每出必窮日，盡夜漏乃始還家，往往不及小憩，雖含酲溢疲思〔三〕，亦不暇寐，皆相呼理殘粧，而速客者已在門矣。又婦女首飾，自此一新，髻鬢篸插，如蛾、蟬、蜂、蝶、雪柳、玉梅、燈球，裊裊滿頭，其名件甚多，不知起何時，而詞客未有及之者。晁叔用作《上林春慢》云〔四〕：“帽落宮花，衣惹御香，鳳輦晩來初過。鶴降詔飛，龍擎燭戲，端門萬枝燈火。滿城車馬，對明月，有誰閑坐。任狂遊，更許傍禁街，不扃金鎖。玉樓人、暗中擲果。珍簾下、笑著春衫裊娜。素蛾繞釵，輕蟬撲鬢，垂垂柳絲梅朵。夜闌飲散，但贏得、翠翹雙嚲。醉歸來，又重向、曉窗梳裹。”此詞雖非絕唱，然句句皆是實事，亦前人所未嘗道者，良可喜也。


【校記】


《上林春慢》：明陳耀文輯《花草稡編》卷二十一全文引該詞，題作《元宵》。


【注釋】


〔一〕都下：京城。

〔二〕宗藩戚里：宗室、外戚的住地。

〔三〕含酲：含有醉意。

〔四〕晁叔用：晁沖之。

參寥子

參寥子〔一〕，妙總大師曇潛也。俗姓王氏，杭州錢塘縣人。幼不茹葷，父母聽出家。以童子誦《法華經》，度為比丘〔二〕，受具戒，於內外典無所不窺〔三〕。能文章，尤喜為詩，秦少游與之有支許之契〔四〕。嘗在臨平道中作詩云〔五〕：“風蒲獵獵弄輕柔，欲立蜻蜓不自由。五月臨平山下路，藕花無數亂汀洲。”東坡一見，為寫而刻諸石。宗婦曹夫人善丹青，作《臨平藕花圖》〔六〕。人爭影寫，蓋不獨寶其畫也。東坡守彭城，參寥常往見之，在坡座，賦詩援筆立成，一坐嗟服。坡遣官妓馬盼盼索詩，參寥笑作絕句，有“禪心已作沾泥絮”之語。坡曰：“予嘗見柳絮落泥中，私謂可以入詩，偶未嘗收拾，乃為此老所先，可惜也。”〔七〕住西湖智果院。坡南遷，素不快者捃詩語謂有刺譏，得罪，反初服。建中靖國元年，曾子開為翰林學士，言其非辜，詔復祝髮〔八〕，紫方神師號如故。故蘇黃門每稱曰〔九〕：“此釋子詩，無一點蔬筍氣，其體制絕似儲光羲，非近世詩僧所能比也。”欲集其詩序之，竟不果而卒。參寥，崇寧末歸老江湖，既示寂，其傳孫法穎以其集行於世〔一〇〕，然猶有不傳者。（以上《續骫骳說》）


【注釋】


〔一〕參寥子：參見《風月堂詩話》卷上第二二則注釋。

〔二〕比丘：和尚。

〔三〕內外典：佛教徒稱佛書以內的典籍為內典，佛書以外的典籍為外典。

〔四〕支許：支遁、許詢。支許之契：《晉書·謝安傳》：“寓居會稽，與王羲之及髙陽許詢、桑門支遁遊處，出則漁弋山水，入則言詠屬文，無處世意。”

〔五〕臨平：鎮名，在浙江餘杭境內。

〔六〕曹夫人：曹仲婉，北宋女畫家。生平不詳，其畫作著錄於《宣和畫譜》。參寥《觀宗室曹夫人畫》之三：“臨平山下藕花洲，旁引官河一帶流。雨棹風帆有無處，筆端需與細冥搜。”詩來自注：“尝許作《臨平藕花圖》。”曹夫人畫作流傳入金，元好問《松上幽人圖》注曰：“宋宗婦曹夫人仲婉所畫，上有曹道沖題詩。”

〔七〕“東坡守彭城”九句：參見《風月堂詩話》卷上第二十五則。

〔八〕“坡南遷”八句：參見《風月堂詩話》卷下第一則。

〔九〕蘇黃門：蘇轍。

〔一○〕法穎：《蘇軾文集》卷七十二《法穎》：“法穎沙彌，參寥子之法孫也。七八歲，事師如成人。上元夜，予作樂於寺，穎坐一夫肩上。予謂曰：‘出家兒亦看燈耶？’穎愀然變色，若無所容，啼呼求去。自爾不復出嬉遊，今六七年矣，後當嗣參寥者。”

次韻劉太師苦吟之什〔一〕

長城五字屹逶迤，可笑偏師敢出奇〔二〕。句補推敲未安處，韻更瘀絮益難時〔三〕。

癡迷竟作禽填海〔四〕，辛苦真成蟻度絲〔五〕。卻羨彌明攻具速，劉侯漫說也能詩〔六〕。


【注釋】


〔一〕劉太師：其人不詳。

〔二〕“長城五字”二句：《新唐書·秦系傳》：“長卿自以為五言長城，系用偏師攻之，雖老益壯。”

〔三〕韻更瘀絮：白居易《和微之詩二十三首》序云：“微之又以近作四十三首寄來，命僕繼和。其間瘀絮四百字，車斜二十篇者流，皆韻劇辭殫，瑰奇怪譎。”瘀絮四百字，指其中《和三月三十日四十韻》一詩，該詩以瘀、絮等字為韻，五言四十韻，計四百字。

〔四〕禽填海：指精衛填海。

〔五〕蟻度絲：螞蟻穿絲，形容艱難。正覺《圓覺經頌·普賢章》：“神珠九曲蟻絲穿。”

〔六〕彌明：軒轅彌明，唐代衡山道士。元和七年（八一二）入長安，與劉師復、侯喜等人作《石鼎聯句》詩。事見《太平廣記》卷五十五引《仙傳拾遺》。劉侯：劉師復，借指劉太師。

李任道編錄濟陽公文章〔一〕，與僕鄙製合為一集，且以雲館二星名之。僕何人也，乃使與公抗衡，獨不慮公是非者紛紜於異日乎！因作詩題於集後，俾知吾心者不吾過也。庚申六月丙辰江東朱弁書〔二〕

絕域山川飽所經，客蓬歲晚任飄零。詞源未得窺三峽〔三〕，使節何容比二星。

蘿蔦施松慚弱質〔四〕，蒹葭倚玉怪殊形〔五〕。齊名李杜吾安敢，千載公言有汗青〔六〕。（以上《中州集》卷十）


【注釋】


〔一〕李任道：其人不詳。濟陽公：宇文虛中（一○七九—一一四六），字叔通，參見《中州集》卷一《宇文大學虛中》。

〔二〕庚申：天眷三年（一一四○）。

〔三〕“詞源”句：杜甫《醉歌行》：“詞源倒流三峽水，筆陣獨掃千人軍。”

〔四〕蘿蔦：女蘿和蔦。兩種蔓生植物，常緣樹而生。詩人用以自比。

〔五〕蒹葭倚玉樹：形容兩者懸殊。《世說新語·容止》：“魏明帝使后弟毛曾與夏侯玄並坐，時人謂‘蒹葭倚玉樹’。”

〔六〕“齊名”二句：詩末原有注曰：“濟陽公謂宇文叔通。叔通受官，而少章以死自守，恥用叔通見比，故此詩以不敢齊名自託。至於書年為庚申，與稱江東朱弁者，蓋亦有深意云。”


卷二 王寂

王寂（一一二八—一一九四），字元老，薊州玉田（今河北玉田）人。天德三年（一一五一）進士及第，仕為祁縣令、通州御史、中都副留守、戶部侍郎、提點遼東刑獄、中都路轉轉使，攝禮部尚書。卒諡文肅。生平參見《中州集》卷二《王都運寂》。著有《拙軒集》，原書已佚，現存六卷為四庫館臣輯本。另有《遼東行部志》、《鴨江行部志》。二者為王寂明昌年間以提點遼東刑獄之職巡視所部諸地所作的行志，多記載其途中見聞及詩歌創作。

遼東行部志（節選）

癸卯〔一〕，是日得《海山文集》，乃遼司空大師居覺花島海雲寺時所製也，故目其集曰《海山》〔二〕。師姓郎，名思孝〔三〕，蚤年舉進士第，更歷郡縣。一日，厭棄塵俗，祝髮披緇〔四〕。已而行業超絕，名動天下。當遼興宗時〔五〕，尊崇佛教，自國主以下，親王貴主皆師事之。嘗賜大師號曰“崇祿大夫守司空輔國大師”〔六〕。凡上章表，名而不臣。興宗每萬機之暇，與師對榻，以師不肯作詩，先以詩挑之曰：“為避綺吟不肯吟〔七〕，既吟何必昧真心〔八〕。吾師如此過形外，弟子爭能識淺深？”師和之曰：“為愧荒疏不敢吟，不吟恐忤帝王心。本吟出世不吟意，以此來批見過深。”“天子天才已善吟，那堪二相更同心。直饒萬國猶難敵，一智甯當三智深。”〔九〕二相，謂杜令公、劉侍中也〔一○〕。後遇天安節〔一一〕，師題《松鶴圖》上進云：“千載鶴棲萬歲松，霜翎一點碧枝中〔一二〕。四時有變此無變，願與吾皇聖壽同。”師自重熙十七年離去海島〔一三〕，住持縉雲山〔一四〕，興宗特遣閣門張世英齎御書並賜香與麻絲等物〔一五〕，書云：“冬寒，司空大師法候安樂〔一六〕，比及來冬差人請去，幸望不賜違阻〔一七〕。”末云：“方屬祁寒，順時善加保攝〔一八〕。”詳其始終，問訊禮如平交。非當時道行有大過人者，安能使時君推慕如此，然亦千載一遇，豈偶然哉！


【注釋】


〔一〕癸卯：明昌元年（一一九○）二月十九日。該年王寂以遼東提點刑獄，巡視所部諸地，途中作《遼東行部志》。

〔二〕《海山文集》：已佚。司空大師：參下注〔三〕。覺花島：又作覺華島、菊花島，在今遼寧省興城市十五里海中。

〔三〕郎思孝：遼興宗時髙僧，著述眾多。生平亦見沙門即滿《妙行大師行狀碑》：“師契丹氏，諱志智，字普濟，國舅、大丞相、楚國王之族。……越妙年，遇海山守司空輔國大師赴闕，因得參覲，及蒙訓教，深厭塵俗，懇祈出家，……遂依司空為師。”《妙行大師行狀碑》，載《全遼金文》卷十。

〔四〕祝髮披緇：指出家為僧。

〔五〕遼興宗：耶律宗真（一○一六―一○五五），聖宗長子，一○三一—一○五五年在位。

〔六〕崇祿大夫：即光祿大夫，因避遼太宗諱而改，為從一品或正二品的文散官。

〔七〕綺吟：佛教語，指涉及愛情或閨門的豔麗辭藻及一切雜穢語。

〔八〕真心：佛家語，指真實無妄之心。

〔九〕三智：指天子与二相之智。

〔一○〕杜令公：即杜防，涿州歸義縣人，開泰五年（一○一六）進士，重熙十三年（一○四四）拜南府宰相，尋拜右丞相，加尚父，卒贈中書令，諡元肅，故稱杜令公。《遼史》卷八十六有傳。劉侍中：即劉六符，河間（今屬河北）人，舉進士。遼興宗時任翰林學士，重熙年間兩度赴宋，返遼後加至同中書門下平章事。被彈劾受宋賄賂，出為長寧軍節度使。《遼史》卷八十六有傳。

〔一一〕天安節：遼興宗生日。《遼史》卷二十一《道宗紀》：清寧元年（一○五五）“冬十月丁亥，有司請以帝生日為天安節，從之。”

〔一二〕霜翎：白色羽毛。

〔一三〕重熙十七年：一○四八年。海島：指覺華島。

〔一四〕縉雲山：遼延慶州永寧縣之縉雲山，今北京延慶縣永寧鎮。山上有縉陽寺，據鄭昉《添修縉陽寺功德碑記》載：縉陽寺創建於光啟二年（八八六）。鄭文見《遼代石刻文獻·道宗編下》。

〔一五〕閣門：閣門使，執掌禮儀的使職官。五代十國至宋代設置，屬大內諸使司之一，從六品至正五品。張世英：生平不詳。齎：帶著。

〔一六〕法候：對僧人的問候語。

〔一七〕違阻：拒絕。

〔一八〕祁寒：嚴寒。保攝：保養。

辛亥〔一〕，僧上首性潤邀予啜茶於東軒〔二〕，壁間有張譚王樂之皇統乙丑歲遊山詩碑〔三〕，中有《游輞川問山神》詩云〔四〕：“古棧松溪曲繞岩，亂石隨步翠屏開。不知摩詰幽棲後〔五〕，更有何人曾到來？”《代山神答詩》云：“好山好水人誰賞？古道荆榛鬱不開。一自施僧為寺後，而今再見右丞來〔六〕。”按公《自序》云：“頃在闕下閱摩詰所畫《輞川圖》〔七〕，愛其山水幽深，恐非人世所有，疑當時少加增飾。暨奉命來長安，暇日與都運劉彥謙、總判李愿良同遊此川〔八〕，將次蘭田望玉山〔九〕，已覺氣象清絕。自川口至鹿苑寺〔一○〕，左右峰巒重複，泉石清潤，花草蒙茸，錦繡奪目，與夫浮空積翠之氣，上下混然，宛如在碧壺中，雖顧陸復生〔一一〕，不可狀其萬一。方知昔之所見圖本，乃當時草草寓意耳。”時公方為行臺尚書右丞〔一二〕，以王摩詰亦唐之右丞也，故尾句及之。又《鹿苑》詩云：“前旌臨輞水，一雨霽蘭關。”予戲謂坐客曰：“前旌之說，大似松下喝道。”〔一三〕至其次云：“怒浪平欺石，晴雲猶戀山。”予曰：“賴有此耳。”坐上為之絕倒，然觀其《游髙冠》古詩中有“人間無此景，樹下悟前生”之句〔一四〕，平淡渾成，意趣髙遠，向使生晉、唐間，必當升陶彭澤之堂，入韋蘇州之室矣〔一五〕。蓋公胸次自有一丘一壑〔一六〕，故信口肆筆，絕無俗語。自公仙去，於今三十年〔一七〕，未嘗見如此人物，縱有，亦未易識也，悲夫！


【注釋】


〔一〕辛亥：明昌元年（一一九○）二月二十七日。

〔二〕上首：佛家語，指一座中的主位。性潤，僧名，其人不詳。

〔三〕張譚王樂之：即張通古，字樂之，易州易縣人。遼天慶二年（一一一二）進士，仕金任工部侍郎、兼六部事，海陵天德初，進拜平章政事，封譚王。《金史》卷八十三有傳。皇統乙丑，即皇統五年（一一四五）。

〔四〕輞川：在今陝西省蘭田縣南，王維曾隱居於此。

〔五〕摩詰：王維之字。

〔六〕再見右丞：據下文，當時張通古任行臺尚書右丞，故云。

〔七〕闕下：皇帝所居之地，文中指金上都會寧（今黑龍江阿城）。

〔八〕劉彥謙：其人不詳。李愿良：名師魏。楊萬里《題畢少董繙經圖》序：“畢敷文少董，名良史，紹興初陷虜境，居汴，閉戶著《春秋正辭》、《論語探古》書，有宋哲夫、李願良輩執經師之，好事者寫為《繙經圖》，宋執一卷書背立，董坐一榻上，後有二女奴，各有所執，而阿冬者坐其間，少董之季子也。女奴之髽者曰孫壽，冠者曰馬惠真，哲夫名城，願良名師魏云。”

〔九〕玉山：即蘭田山，在蘭田縣東南。

〔一○〕鹿苑寺：在陝西西安市髙陵區西南。

〔一一〕顧陸：南朝畫家顧愷之、陸探微並稱顧陸。

〔一二〕行臺：天會十五年（一一三七）十一月，金廢偽齊，於汴京設行臺尚書省。

〔一三〕松下喝道：李商隱《雜纂》將之列為“殺風景”之例。

〔一四〕髙冠：在今陝西戶縣境內，為唐時長安附近著名遊覽區。

〔一五〕陶彭澤：陶淵明。韋蘇州：韋應物。

〔一六〕一丘一壑：《世說新語·品藻》：“明帝問謝鯤：‘君自謂何如庾亮？’答曰：‘端委廟堂，使百僚準則，臣不如亮，一丘一壑，自謂過之。’”

〔一七〕自公仙去：據《金史》卷八十三《張通古傳》，張通古卒於正隆元年（一一五六）年。

己未〔一〕，晚達榮安縣，昔在遼為榮州〔二〕，借榻於蕭寺，僧舍壁間有《施食放生記》〔三〕，乃墨蠟石本，裝飾成軸。三復其文，辭理俱妙，大概假賓主問答云。有大沙門於佛誕施食放生時〔四〕，一居士謂沙門曰：“聚食施食，真汝慳貪〔五〕；取生放生，真汝殺害。彼餓鬼等，以慳貪故，彼畜生等，以殺害故，不應利彼而隨墮彼。”云云。沙門即應之曰：“以實不食，施少分食，作無數食，一切餓鬼無不能食。以實不生，放今日生，令無盡生，一切畜生無不能生。”此其大略也，餘不具錄。其後云：“至和二年四月八日嘉禾陳舜俞記〔六〕。熙寧七年五月七日〔七〕，眉山蘇軾書。”予以宋史考之：至和二年，仁宗朝乙未歲也。熙寧七年，神宗朝甲寅歲也。又按三蘇文集，熙寧四年冬，東坡通守餘杭〔八〕，七年秋，移守髙密〔九〕，以九月二十四日辭天竺觀音〔一○〕，去杭之密。今此記云熙寧七年五月七日蘇某書，即是猶在杭州時也。東坡忠厚，不妄許可，如歐陽永叔作《韓魏公德威堂記》〔一一〕、范仲淹作《狄梁公神道碑》〔一二〕，皆公手書，自餘非文章議論有大過人者，未嘗容易作一字。今陳公所記施食放生事，坡公特為之書者，意可知矣。公往在黃州時，率錢救不舉之子〔一三〕，在儋耳時，臨江放垂死之魚〔一四〕。以是觀陳公之記，意必有會於心者〔一五〕，故為書之。其字端謹，大小頗與《枕中經》相類〔一六〕，真所謂傳世之墨寶云。


【注釋】


〔一〕己未：明昌元年（一一九○）三月初五。

〔二〕榮安：在今遼寧康平縣附近。

〔三〕《施食放生記》：北宋陳舜俞所作，原文見宗曉《施食通覽》，《全宋文》卷一五四四據之收錄，題作《施食放生文》。施食：將飲食佈施給他人鬼道眾生。放生：把捕獲的動物放掉。

〔四〕沙門：出家為僧道之人。佛誕：釋迦牟尼誕生之日，即農曆四月初八。

〔五〕慳貪：吝嗇而貪得。

〔六〕至和二年：一○五五年。嘉禾：今浙江嘉興。陳舜俞：字令舉（一○二六—一○七六），湖州烏程人，號白牛居士。慶曆六年（一○四六）進士及第，授天台從事，後在台州、明州等地任職，熙寧初，以屯田員外郎知山陰縣，因反對青苗法而罷官。熙寧九年卒。《宋史》卷三百三十一《張問傳》有附傳。

〔七〕熙寧七年：一○七四年。

〔八〕通守餘杭：指任杭州通判。

〔九〕髙密：密州，今山東諸城。

〔一○〕辭天竺觀音：《蘇軾文集·蘇軾佚文彙編》卷一《別天竺觀音詩序》曰：“余昔通守錢塘，移莅膠西，以九月二十日，來別南北山道友。”天竺：山名，在杭州。

〔一一〕歐陽永叔：歐陽修。韓魏公：韓琦（一○○八—一○七五），字稚圭，相州安陽（今河南安陽）人。北宋大臣，封魏國公。《韓魏公德威堂記》：不詳，或為王寂誤記。《蘇軾文集》卷十九《德咸堂銘並序》，乃為文彥博所作。

〔一二〕《狄梁公神道碑》：即《唐狄梁公碑》，見《范文正公集》卷十一。

〔一三〕救不舉之子：《蘇軾文集》卷七十二《黃鄂之風》：“近聞黃州小民，貧者生子多不舉。初生便於水中浸殺之，江南尤甚，聞之不忍。會故人朱壽昌康叔守鄂州，乃以書遺之，俾立賞罰，以變此風。黃之士古耕道，雖椎魯無它長，然頗誠實，喜為善。乃使率黃人之富者，歲出十千，如願過此者，亦聽。使耕道掌之，多買米布絹絮，使安國寺僧繼蓮書其出入。訪閭里田野有貧甚不舉子者，輒少遺之。若歲活得百箇小兒，亦閑居一樂事也。吾雖貧，亦當出十千。”

〔一四〕儋耳：今海南儋州。《蘇軾文集》卷七十一《書城北放魚》：“儋耳魚者漁於城南之陂，得鯽二十一尾，求售於東坡居士。坐客皆欣然，欲買放之，乃以木盎養魚，舁至城北淪江之陰，吳氏之居，浣沙石之下放之。時吳氏館客陳宗道，為舉《金光明經》流水長者因緣說法念佛，以度是魚。曰無明緣，行行緣，識識緣，名色名色緣，六入六入緣，觸觸緣，受受緣，愛愛緣，取取緣，有有緣，生生緣，老死憂悲苦惱，南無寶勝如來。爾時宗道說法念佛已，其魚皆隨波赴谷，眾會歡喜，作禮而退。會者六人，吳氏之老劉某，南海符某，儋耳何旻，潮陽王介石，溫陵王懿、許琦；舁者二人，吉童、奴九。元符二年三月丙寅書。”。

〔一五〕有會於心者：《蘇軾文集·蘇軾佚文彙編》卷五有同類之作《施餓鬼文》。

〔一六〕《枕中經》：即《太上老君枕中經》。

庚申〔一〕，以軍民田訟未判，為留再宿。午飯後，信手取故書遮眼，乃《韓文公集》，開帙得詩云：“居閑食不足，從事力難任。二者俱害性，一生恒苦心。”〔二〕三復其言，掩卷為之太息。非韓公飽閱窮通，備嘗艱阻，斷不能作是語。予丁丑筮仕，凡四十年〔三〕，俸入雖優，隨手散去，家貧累重，生理索然，汗顏竊祿，則不免鐘鳴漏盡之罪〔四〕。謀身勇退，則其如啼饑號寒之患，行藏未決，閔默自傷，為作五十六字云：“舉家千指食嗷嗷〔五〕，不食誰能等繫匏〔六〕。掠剩大夫湯沃雪〔七〕，定交窮鬼漆投膠〔八〕。春蠶已老不成繭，社燕欲歸猶戀巢。莫待良田徑須去，移山聊解北山嘲〔九〕。”


【校記】


二者俱害性：《韓昌黎詩繫年集釋》卷一《從仕》作“两事皆害性”。

丁丑：《續修四庫全書》本作“丁年”，疑是。

移山：《續修四庫全書》本作“移文”。


【注釋】


〔一〕庚申：明昌元年（一一九○）三月初六。

〔二〕“居閑”四句：出自韓愈《從仕》詩，見《韓昌黎詩繫年集釋》卷一。

〔三〕丁丑：正隆二年（一一五七）。筮仕：指出仕為官。此處疑有誤：一是從正隆二年至明昌元年，不足四十年。二是王寂於天德二年（一一五○）進士及第，步入仕途，以天德二年計，至明昌元年恰為四十年。

〔四〕鐘鳴漏盡：晨鐘已經敲完，漏壺的水也將滴完，比喻年老力衰。

〔五〕舉家千指：全家百人。

〔六〕繫匏：《論語·陽貨》：“吾豈匏瓜也哉，焉能繫而不食？”

〔七〕掠剩：宋時俗語，掠剩大夫，民間傳說之神，意謂收掠命中注定之外的多餘之物。湯沃雪：熱水澆在雪上，比喻迅速、容易。

〔八〕窮鬼：韓愈有《送窮文》，見《韓昌黎文集校注》卷八。漆投膠：如同膠和漆那樣黏結。

〔九〕“移山”句：孔稚圭有《北山移文》。

丙寅〔一〕，老兵自遼陽來〔二〕，得兒子欽哉安信〔三〕，又附到葛次仲《集句詩》〔四〕。亞卿平日喜作此，是亦得遊戲文章三昧者。至於事實貫串，聲律妥帖，渾然可愛，自非才學該贍，豈能自成一家如此。其《即事》云：“世路山河險〔五〕，權門市井忙〔六〕。”《田家》云：“雀語嘉賓笑〔七〕，蟬鳴織婦忙〔八〕。”《僧釋子》云：“有營非了義〔九〕，無事乃真筌〔一○〕。”《送別》云：“世界多煩惱〔一一〕，人生足別離〔一二〕。”又云：“寂寞憐吾道〔一三〕，淹留見俗情〔一四〕。”《晦日》云：“百年莫惜千回醉〔一五〕，三月惟殘一日春〔一六〕。”《春望》云：“楊王盧駱真何者〔一七〕，許史金張安在哉〔一八〕。”《寄死達》云：“舉世盡從愁裏老〔一九〕，何人肯向死前休〔二○〕。”《秋郊寓目》云：“不堪回首還回首〔二一〕，未合白頭今白頭〔二二〕。”其偶對精絕多此類，東坡所謂“信手拈得俱天成”者〔二三〕，亞卿有焉。


【校記】


三月：《全唐詩》卷三百三十四《三月晦日會李員外，座中頻以老大不醉見譏，因有此贈》作“二月”。

楊王：《全唐詩》卷八百三十七《贈楊公杜之舅》作“王楊”。

肯向：《韓昌黎詩繫年集釋》卷四《和歸工部送僧約》一作“更得”。


【注釋】


〔一〕丙寅：明昌元年（一一九○）三月十二日。

〔二〕遼陽：今遼寧遼陽。

〔三〕欽哉：據《中州集》卷二《王都運寂》，王寂有三子，長子即欽哉。安：疑是钦哉之名。

〔四〕葛次仲：字亞卿（一○六三—一一二一），常州江陰人，葛勝仲之兄，紹興四年（一○九七）進士，仕至大司成。《全宋詩》卷一二七五有小傳，收錄其詩四首、佚句一句，未錄以下所引詩句。《集句詩》：三卷，見葛勝仲《丹陽集》卷十五《太中大夫大司成葛公行狀》。

〔五〕世路山河險：出自劉禹錫《九日登髙》，見《劉禹錫集》卷三十八。

〔六〕權門市井忙：出自白居易《分司洛中多暇，數與諸客宴遊，醉後狂吟，偶成十韻，因招夢得賓客，兼呈思黯奇章公》。

〔七〕雀語嘉賓笑：出自張祜《江南雜題三十首》（其十九）。

〔八〕蟬鳴織婦忙：出自白居易《渭村退居，寄禮部崔侍郎、翰林錢舍人詩一百韻》。

〔九〕有營非了義：出自白居易《感悟妄緣題如上人壁》。

〔一○〕無事乃真筌：出自權德輿《奉送韋起居老舅百日假滿歸嵩陽舊居》，見《全唐詩》卷三百二十三。

〔一一〕世界多煩惱：出自白居易《郡齋暇日，憶廬山草堂，兼寄二林僧社三十韻，皆敘貶官已來出處之意》。

〔一二〕人生足別離：出自于武陵《勸酒》，見《全唐詩》卷五百九十五。

〔一三〕寂寞憐吾道：出自杜牧《自貽》。

〔一四〕淹留見俗情：出自杜甫《久客》。

〔一五〕“百年”句：出自翁綬《詠酒》，見《全唐詩》卷六百。

〔一六〕“三月”句：出自令狐楚《三月晦日會李員外，座中頻以老大不醉見譏，因有此贈》，見《全唐詩》卷三百三十四。

〔一七〕“楊王”句：出自貫休《贈楊公杜之舅》，見《全唐詩》卷八百三十七。

〔一八〕“許史”句：出自貫休《山居詩二十四首》（其七），見《全唐詩》卷八百三十七。

〔一九〕“舉世”句：出自杜荀鶴《秋宿臨江驛》，見《全唐詩》卷六百九十二。

〔二○〕“何人”句：出自韓愈《和歸工部送僧約》。

〔二一〕“不堪”句：出處失考。

〔二二〕“未合”句：杜荀鶴《雋陽道中》，見《全唐詩》卷六百九十二。

〔二三〕“信手”句：出自蘇軾《次韻孔毅甫集古人句見贈五首》之三。

丁卯〔一〕，予臥榻圍屏四幅，皆著色畫大曲故事〔二〕，公餘少憩，各戲題一絕句。《湖渭州》云〔三〕：“相如遊倦弄琴心，簾下文君便賞音〔四〕。犢鼻當年卜偕老〔五〕，不妨終有《白頭吟》”〔六〕。《新水》云〔七〕：“徐郎生別一酸辛，破鏡還將淚粉勻〔八〕。縱使三年不成笑，祇應學得息夫人〔九〕。”《薄媚》云〔一○〕：“深知歲不利西行，鄭六其如誓死生。異類猶能保終始，秦樓風月卻無情。”〔一一〕《水調歌頭》云〔一二〕：“牆頭容易許平生，繩斷翻悲覆水瓶。子滿芳枝亂紅盡，東君不管儘飄零。”〔一三〕（以上選自賈敬顏《王寂遼東行部志疏證稿》）


【校記】


不成笑：《續修四庫全書》本作“不言笑”。


【注釋】


〔一〕丁卯：明昌元年（一一九○）三月十三日。

〔二）大曲：一曲多遍，諸部合奏之曲為大曲，是一種大型歌舞曲。

〔三〕《湖渭州》：一作《胡渭州》，《宋史·樂志》小石調、林鐘商均有《胡渭州》。

〔四〕“相如”二句：所詠為司馬相如、卓文君故事。事見《史記·司馬相如列傳》：司馬相如客臨邛，富人卓王孫召飲於家。其女文君新寡，相如以琴挑之，文君心動，遂夜奔之。

〔五〕犢鼻：《漢書·司馬相如傳》：“相如與俱之臨邛，盡賣車騎，買酒舍，乃令文君當盧，相如身自著犢鼻褌，與庸保雜作，滌器於市中。”

〔六〕《白頭吟》：《西京雜記》卷三謂相如既貴，將聘茂陵人女為妾，文君乃作《白頭吟》以自絕，相如乃止。

〔七〕《新水》：教坊大曲名，《宋史》卷一百四十二《樂志》有《雙調·新水調》。

〔八〕徐郎：指南朝陳太子舍人徐德言。本詩詠破鏡重圓之事。見孟啟《本事詩》卷一：“陳太子舍人徐德言之妻，後主叔寶之妹，封樂昌公主，才色冠絕。時陳政方亂，德言知不相保，乃破一鏡，人執其半，約曰：‘他日必以正月望日，賣於都市，我當在，即以是日訪之。’及陳亡，其妻果入越公楊素之家，寵嬖殊厚。德言流離辛苦，僅能至京。遂以正月望日訪於都市。有蒼頭賣半鏡者，大髙其價，皆笑之。德言直引至其居，設食，具言其故，出半鏡以合之，乃題詩曰：‘鏡與人俱去，鏡歸人不歸。無復嫦娥影，空留明月輝。’陳氏得詩，涕泣不食。素知之，愴然改容，即召德言，還其妻，仍厚遺之。聞者無不感歎。仍與德言陳氏偕飲，令陳氏為詩，曰：‘今日何遷次，新官對舊官。笑啼俱不敢，方驗做人難。’遂與德言歸江南，竟以終老。”

〔九〕息夫人：春秋時息國息侯之妻。楚文王滅息，擄息夫人，生堵敖及成王。她以國破夫死之痛，與楚文王三年不笑。事見《左傳·莊公十四年》。

〔一○〕《薄媚》：教坊大曲名，《宋史》卷一百四十二《樂志》道調宮、南呂宮內均有《薄媚》。

〔一一〕“深知”四句：所詠故事出自沈既濟《任氏傳》。鄭六於長安遇狐女任二十娘，情好無間。後歲餘，得官金城縣，欲攜之往，任氏不欲，曰‘巫者言是歲不利西行’。鄭强之，遂俱西。至馬嵬，有獵犬騰出於草，任氏墜地，現原形，為群犬所斃。

〔一二〕《水調歌頭》：唐教坊大曲名。

〔一三〕“牆頭”四句：故事出自白居易《井底引銀瓶》：“井底引銀瓶，銀瓶欲上絲繩絕。……妾弄青梅憑短牆，君騎白馬傍垂楊。牆頭馬上遙相顧，一見知君即斷腸。……到君家舍五六年，君家大人頻有言：聘則為妻奔是妾，不堪主祀奉蘋蘩。終知君家不可住，其奈出門無去處。”

鴨江行部志（選錄）

甲辰〔一〕，次熊岳縣〔二〕，宿興教寺。晚登經閣，南望王元仲海岳樓〔三〕，不及一牛鳴〔四〕，但以謁禁〔五〕，不得一登覽為歉。舊聞京師名公皆有題詠〔六〕，已刻石於樓下，命借副本，因得詳觀。蓋玉照老人劉鵬南為之序〔七〕，平章公張仲澤首唱“通”字韻詩〔八〕，自餘賡和者，張御史壽甫〔九〕、鄭侍講景純〔一○〕、蔡濰州正父〔一一〕、李禮部致美〔一二〕，如此凡二十五人。中間唯趙獻之作賦〔一三〕，又不用元韻者四人。玩味再四，有以起予，亦漫繼兩詩，他日登門，庶以是為先容耳〔一四〕。然强韻傑句，皆為人所先，要不蹈襲一字，亦出於倔强也。“飛薨縹緲拂層空，覽勝觀瀾左右雄。秋氣拍簾千嶂雨，夜潮舂枕半天風。盟尋鷗去滄浪上，目送鴻歸滅沒中。聖世文明方講禮，征車行起叔孫通〔一五〕。”“先生勇退冀北空〔一六〕，坐笑百雌無一雄。咄咄諸郎有髙著，紛紛餘子甘下風。龍媒懶行陸地上〔一七〕，鵬翼要舉青雲中。舊學淵源慎勿廢，逸書當續《白虎通》〔一八〕。”


【注釋】


〔一〕甲辰：明昌二年（一一九一）二月二十五日。其時王寂按部鴨綠江一帶，途中作《鴨江行部志》。

〔二〕熊岳：今遼寧營口市熊岳鎮。

〔三〕王元仲：王遵古字元仲，熊岳人，王庭筠之父。《中州集》卷八有傳。海岳樓：當是王遵古所建，因建於離海較近的山上，故名。

〔四〕一牛鳴：指牛鳴聲可到之地，比喻距離較近。

〔五〕謁禁：禁止接見請託者的條令。

〔六〕京師名公皆有題詠：現存王珦（汝玉）《王元仲海岳樓同諸公賦》：“十二朱欄倚半空，元龍髙臥定誰雄。簷楹翠濕蓬山雨，枕簟涼生弱水風。物色橫陳詩卷裏，雲濤飛動酒杯中。謫仙會有騎鯨便，八極神游路可通。”見《中州集》卷八。另外，李純甫有《子端山水同裕之賦》：“遼鶴歸來萬事空，人間無地著詩翁。只留海岳樓中景，長在經營慘淡中。”見《中州集》卷四。《元好問全集》卷四《王學士熊岳圖》：“長松手種欲摩天，海岳樓空落照邊。”

〔七〕劉鵬南：名著，舒州皖城人，政和末登進士第。入金，年六十餘始入翰林，充修撰，出守武遂，終於忻州刺史。號玉照老人。見《中州集》卷二《劉內翰著》。

〔八〕張仲澤：張汝霖（？—一一九○），字仲澤，遼陽人，貞元進士，大定二十八年（一一八七）拜平章政事，封芮國公。《金史》卷八十三有傳。其詩已佚。

〔九〕張御史壽甫：張景仁，遼西人，累官翰林待制，大定二十年（一一八○）召為御史大夫。《金史》卷八十四有傳。

〔一○〕鄭侍講景純：鄭子聃（一一二六—一一八○），大定府人。天德三年（一一五一）進士及第，正隆二年（一一五七）狀元，除翰林修撰，大定十九年（一一七九）遷侍講學士，次年卒。《金史》卷一百二十五有傳。

〔一一〕蔡濰州正父：即蔡珪（一一三一—一一七四），字正甫，大定十四年（一一七四）出守濰州，道卒。《中州集》卷一、《金史》卷一百二十五有傳。

〔一二〕李禮部致美：李晏（一一二三—一一九七），字致美，澤州髙平人，皇統六年（一一四八）進士及第，大定二十九年（一一八九）任禮部尚書。《中州集》卷二、《金史》卷九十六有傳。

〔一三〕趙獻之：趙可（？—一一八九），髙平人，號玉峰散人。貞元二年（一一五四）進士，仕至翰林直學士。《中州集》卷二有傳。

〔一四〕先容：先加修飾，後引申為事先聯絡、介紹。

〔一五〕叔孫通：漢代薛縣（今山東省滕州市官橋鎮）人。初仕秦，後降漢，為博士，號稷嗣君。漢之朝廟典禮，多由叔孫通擬定。《史記》卷九十九有傳。

〔一六〕冀北空：韓愈《送溫處士赴河陽軍序》：“伯樂一過冀北之野，而馬群遂空。”見《韓昌黎文集校注》卷四。

〔一七〕龍媒：龍媒，指駿馬。《漢書·禮樂志》：“天馬徠龍之媒。”

〔一八〕《白虎通》：即《白虎通義》，漢班固撰。後漢章帝詔諸儒考定《五經》同異，詔班固撰集其事，因其辯論地點在白虎觀，故云。王寂所題二詩，為“通”字韻次韻詩。

丙午〔一〕，遊北巖〔二〕觀瀑布水……壁有張仲宣、申君與留題歲月〔三〕，又有紇石烈明遠留題三詩〔四〕，蓋明遠嘗為曷蘇館節度使〔五〕，距此不及一舍〔六〕，所以屢來登覽。其《壬辰七月晦日》詩云〔七〕：“秋霽嵐光到眼青，層巒疊巘與雲平。解鞍暫借山僧屋，泉水潺湲漱玉聲。”此必領節之初，尚有佳興也。至《癸巳立夏後三日》詩云〔八〕：“春盡山嵐碧轉加，攜樽來醉梵王家。桃花半折東風裏，應笑劉郎兩鬢華〔九〕。”此必坐閱再歲，頗倦遊也。及《甲午春分日詩》云〔一○〕：“春半遼東暖尚賒，青山苦恨亂雲遮。三年絕徼勞魂夢〔一一〕，向壁題詩一歎嗟。”此似淹留歲月，未有歸期，感慨之情，發於歌詠也。予嘗觀李太白《廬山瀑布》詩云：“日照香爐生紫煙”，意謂雄才健筆，能潤色如此，以今日驗之，乃知詩人題品物象，必有所以然。午飯後，獨坐於中流石上，酌泉煮茗，俯仰溪山，方悟山谷《茶詞》云：“口不能言，心下快活自省。”〔一二〕只今日政使著也。逼暮，題兩絕句於殿壁云：“九天無路不容攀，誰挽銀河落世間？卻恨青蓮老居士，祗將佳句賞廬山〔一三〕。”“强將懶腳掛枯藤，上到雲山第一層。幾欲刻詩題瀑布，卻嫌千古笑徐凝。〔一四〕”


【注釋】


〔一〕丙午：明昌二年（一一九一）二月二十七日。

〔二〕北巖：指龍門山北巖，在熊岳境內，龍門山，或謂今日之和尚帽山。

〔三〕張仲宣：其人不詳。《三朝北盟會編》卷二百四十五引《族帳部曲錄》曰：“張汝為字仲宣，汝霖之兄，浩之長子，石琚榜（一一三九）及第，葛王立，貶為庶人，次年復官，除戶部侍郎。”或是此人。申君與：其人不詳。

〔四〕紇石烈明遠：其人生平僅見王寂此書記載。

〔五〕曷蘇館：史書記載不一，當在今遼寧蓋州與大連市瓦房店市之間。或謂其遺址在今蓋州九寨鄉五美房村。

〔六〕一舍：古代以三十里為一舍。

〔七〕壬辰：大定十二年（一一七二）。晦日：每月最後一日。

〔八〕癸巳：大定十三年（一一七三）。

〔九〕劉郎：劉禹錫。其《再游玄都觀絕句》：“百畝中庭半是苔，桃花淨盡菜花開。種桃道士歸何處，前度劉郎今獨來。”見《劉禹錫集》卷二十四。

〔一○〕甲午：大定十四年（一一七四）。

〔一一〕絕徼：極遠的邊地。

〔一二〕山谷：黃庭堅。其《品令·茶詞》：“鳳舞團團餅，恨分破、教孤令，金渠體淨，只輪慢碾，玉塵光瑩。湯響松風，早減了二分酒病。味濃香永，醉鄉路，成佳境。恰如燈下，故人萬里，歸來對影，口不能言，心下快活自省。”

〔一三〕青蓮老居士：指李白。其《望廬山瀑布水》：“飛流直下三千尺，疑是銀河落九天。”王寂詩“九天無路”云云，即本於李詩。

〔一四〕徐凝：中唐詩人，有《廬山瀑布》：“虛空落泉千仞直，雷奔入江不暫息。千古長如白練飛，一條界破青山色。”蘇軾作詩譏之：“世傳徐凝瀑布詩云：‘一條界破青山色。’至為塵陋。又偽作樂天詩稱美此句，有‘賽不得’之語。樂天雖涉淺易，然豈至是哉！乃戲作一絶曰：‘帝遣銀河一派垂，古來惟有謫仙詞。飛流濺沫知多少？不與徐凝洗惡詩。’”見《蘇軾詩集》卷二十三。

丁未〔一〕，次曷蘇館〔二〕，宿府署之公明軒，以“公明”名軒，自明遠始，題牓亦明遠之遺墨也。公平昔片言折獄，嫉惡若仇，自謂“公明”，亦不過矣。又其字剛正遒健，似其為人。昔陳瑩中《跋朱表臣所藏歐陽文忠公帖》云〔三〕：“敬其人，愛其字。”〔四〕吾於明遠亦云。


【注釋】


〔一〕丁未：明昌二年（一一九一）二月二十八日。

〔二〕曷蘇館：見上段注〔五〕。

〔三〕陳瑩中：陳瓘（一○五七—一一二四），字瑩中，號了齋，沙縣人。元豐二年（一○七九）探花，授官湖州掌書記。歷任禮部貢院檢點官、越州、溫州通判、左司諫等職。精於書法。《宋史》卷三百四十五有傳。朱表臣：朱處仁字表臣，宣城人，曾任泗州守。

〔四〕敬其人，愛其字：《蘇軾文集》卷六十九《跋陳瑩中題朱表臣歐公帖》引陳瓘語：“敬其人，愛其字，文忠公之賢，天下皆知。使嘉祐以前見其書者，皆如今日，則朋黨之論何自興！元祐元年四月，延平陳瓘書。”

戊申〔一〕，予視睡榻四周，皆置素屏，迎明望之，猶有墨痕，依約可見，亟命濕去覆紙，皆明遠舊書也。其題云《奉謝登州太守符寶寄新鰒魚》詩〔二〕，云：“疇昔珍鱐得屢嘗〔三〕，流涎鮮嚼副牟平〔四〕。太羹純湆味中味〔五〕，明月半胎清外清〔六〕。曾比臘茶猶劣似〔七〕，直連楚國尚多卿。珍重寶鄰賢太守，馳封新剗寄頳明〔八〕。”其後《跋》云：“鰒魚，海錯之珍〔九〕，酒邊咀茹腴濡〔一○〕，有味中之味。或問僕曰：‘何物可與為比？’對之以臘茶。人或退而笑曰：‘擬人物必以其倫，而曰鰒魚似臘茶，不亦異乎？’或問予以為定何似？曰：‘似蛤蜊〔一一〕。’因識任昉亦不知味〔一二〕。暇日賦《乞茶》，語施丈〔一三〕，偶得此詩及評，並用一笑。煩元予舉似施丈〔一四〕，苟煮鰒魚之餘，真得一杯茶，便如‘騎鶴上揚州’也〔一五〕。”予初見此詩，不知作者為何人，亦不知謝者為誰，及見《跋》文，乃知明遠去文登之後〔一六〕，後政以鰒魚寄明遠〔一七〕，明遠以詩謝之。首句云‘疇昔珍鱐得屢嘗’，是舊曾為蓬萊閣主人也。然‘嘗’字下押‘清’字韻，豈非為‘清’、‘揚’字古詩亦通用耶〔一八〕？抑復效韓文公每寬韻輒旁出耶〔一九〕？不然，是誤書‘烹’字作‘嘗’字也。予恐誤者多矣。又以鰒魚比臘茶之說，‘煩元予舉似施丈’，元予，則必謂酈元予也；施丈者，若指施明望言之，計明遠罷登州之後，施先生去世久矣〔二○〕。他日見元予，必當首問此一端也。又一幅前序云：“偶檢二十年前，《干固哥林牙相公重午酒資》詩一首，云：‘牢落他鄉道轉孤，半生窮餓坐詩書。蕤賓況復當佳節〔二一〕，歸夢猶能到弊廬。屈子沉江真是躁〔二二〕，田文及戶亦成虛〔二三〕。公如不為紅茵惜，願學前人一吐車〔二四〕。”此詩東平馮可所作也〔二五〕。林牙者〔二六〕，遼之文職也，班列翰林之上。但固哥相公者，不知其誰也。又一幅，全是髙特夫、孔遵度兩書〔二七〕，並和“垌”字韻四詩。信乎明遠之於交親，可謂至誠也已。此去汴梁，相隔半萬里，所得詩文皆裝裱為矮屏，是欲飲食起居皆得見之。聖師謂“晏平仲善與人交，久而敬之”〔二八〕，明遠其庶幾乎？


【注釋】


〔一〕戊申：明昌二年（一一九一）二月二十九日。

〔二〕登州：治在今山東省煙臺市牟平區。符寶，官職名。《金史》卷五十六《百官志》：“符寶郎四員，掌御寶及金銀等牌。舊名牌印祗候，大定二年改為符寶祗候，改牌印令史為符寶典書，四人。” 鰒魚：鮑魚。

〔三〕珍鱐：珍貴的臘魚。

〔四〕牟平：縣名，即前登州治所在，以產鮑魚而聞名。

〔五〕太羹：大羹，不加任何調料的肉汁。純湆：純肉汁。

〔六〕明月半胎：形容鮑魚之外殼形狀。

〔七〕臘茶：一種早春茶，以其汁泛乳色，與溶蠟相似，故也稱蠟茶。

〔八〕頳明：指鮮豔的鮑魚。

〔九〕海錯：海味的總稱。

〔一○〕咀茹：嚼食。腴濡：指肉質細嫩。

〔一一〕蛤蜊：軟體動物，殼卵圓形，淡褐色，邊緣紫色，生活在淺海底，肉質鮮美。

〔一二〕任昉：字彥升（四六○—五○八），樂安博昌（今山東壽光）人。為官清廉，任新安守時，“郡有蜜嶺及楊梅，舊為太守所采，昉以冒險多物故，即時停絕，吏人咸以百餘年未之有也。”（見《南史》卷五十九《任昉傳》），不知味蓋指此。

〔一三〕施丈：疑是施宜生，字明望，但下文辯明時間不合。或另有他人。

〔一四〕元予：或是酈權，字元輿，參見《中州集》卷四《酈著作權》。

〔一五〕騎鶴上揚州：語出《殷芸小說》：“有客相從，各言所志，或願為揚州刺史，或願多資財，或願騎鶴上升，其一人曰：‘願腰纏十萬貫，騎鶴上揚州’，欲兼三者。”

〔一六〕文登：縣名，即今山東威海市文登區。據此，紇石烈明遠此前曾任登州太守。

〔一七〕後政：後任。

〔一八〕“嘗字下”二句：王寂認為首句與次句出韻。

〔一九〕韓文公：韓愈。每寬韻輒旁出：指韓愈詩歌寬韻出韻現象。《歐陽修全集》卷一百二十八《詩話》曰：“退之筆力無施不可……蓋得其韻寬，則波瀾橫溢，泛入傍韻，乍還乍離，出入回合，殆不可拘以常格，如《此日足可惜》之類是也。”

〔二○〕去世久矣：施宜生（一○九一—一一六三），卒於大定三年，紇石烈明遠任職曷蘇館為大定十二年。

〔二一〕蕤賓：古人律曆相配十二律與十二月相適應謂之律應。十二律陰陽各六，陽六為律，其四曰蕤賓，位於午，在五月，故代指農曆五月。陶淵明《和胡西曹示顧賊曹》：“蕤賓五月中，清朝起南颸。” 見《陶淵明集校箋》卷二。佳節：此指端午節。

〔二二〕屈子：屈原。

〔二三〕田文：孟嘗君。及戶：身髙及閘相齊。《史記·孟嘗君列傳》：“初，田嬰有子四十餘人，其賤妾有子名文，文以五月五日生。嬰告其母曰：‘勿舉也。’其母竊舉生之。及長，其母因兄弟而見其子文於田嬰。田嬰怒其母曰：‘吾令若去此子，而敢生之，何也？’文頓首，因曰：‘君所以不舉五月子者，何故？’嬰曰：‘五月子者，長與戶齊，將不利其父母。’文曰：‘人生受命於天乎？將受命於戶邪？’嬰默然。文曰：‘必受命於天，君何憂焉？必受命於戶，則可髙其戶耳，誰能至者！’嬰曰：‘子休矣。’”

〔二四〕“公如”二句：用《漢書》卷七十四《丙吉傳》事：“於官屬掾史，務掩過揚善。吉馭吏耆酒，數逋蕩，嘗從吉出，醉歐丞相車上。西曹主吏白欲斥之，吉曰：‘以醉飽之失去士，使此人將復何所容？西曹但忍之，此不過汙丞相車茵耳。’遂不去也。”

〔二五〕東平：縣名，在今山東。馮可：其人不詳。

〔二六〕林牙：《遼史》卷四十六《百官二》：“行樞密院，有左、右林牙，有參謀。”掌文翰之事。

〔二七〕髙特夫：髙公振，字特夫，仕至密州刺史。參見《中州集》卷八《髙密州公振》。孔遵度：劉仲尹有《孔遵度後堂畫山水圖詩》，題下注曰：“後堂，號秀隱君。”見《中州集》卷三。

〔二八〕聖師：孔子。晏平仲：晏嬰，諡平，字仲。孔子語見《論語·公冶長》。

甲寅〔一〕，晝寢方寤，視臥屏後有草書數行，細視之，乃一故絹扇圖，上有詩云：“金壺漏盡禁門開，飛燕昭陽視寢回〔二〕。誰分獨眠秋殿裏〔三〕，遙聞笑語自空來〔四〕。”詞翰俱不俗，亦不知誰作也。其詩體致大似王建春詞〔五〕，未知是否？


【校記】


視寢：《全唐詩》卷二八六李端《長門怨》作“侍寢”。

誰分：《全唐詩》卷二八六李端《長門怨》作“隨分”。

笑語：《全唐詩》卷二八六李端《長門怨》作“語笑”。


【注釋】


〔一〕甲寅：明昌二年（一一九一）三月初六日。

〔二〕飛燕：趙飛燕，漢成帝皇后。昭陽，漢宮殿名，飛燕之所居。

〔三〕誰分：誰料。

〔四〕“金壺”四句：該詩見《全唐詩》卷二八六，題作李端《長門怨》。

〔五〕王建：字仲初，潁川（今河南許昌）人，中唐詩人，長於宮詞。春詞：指王建宮怨之作。

乙卯〔一〕，僧屋壁間，有冰溪魚叟詩及後序。冰溪者，張仲文也〔二〕。詩云：“七年重到舊招提〔三〕，影轉南窗日轉西。粗飯滿匙才脫粟〔四〕，藜羹供箸欲吹蘸。城邊草木驚搖落，山下風煙正慘淒。欲覓前詩拂塵壁，已煩侍者掃黃泥〔五〕。”《後序》云：“大定歲在重光赤奮若新正後八日〔六〕，因審刑旅泊此舍，嘗夢中得句云：‘客舍青熒寸燭殘，思歸驚怪帶圍寬。夜觀星斗穿雲去，不怕天風特地寒。’題諸此壁，以俟再遊。至今歲在强圉協洽律中無射上休後六日〔七〕，因勾當公事〔八〕，復假館於此，尋曩日所題鄙語，已隨黃泥化為烏有先生也〔九〕。”予觀冰溪後來所作律詩，本以舊題《夢中》一絕句已為人掃去，乃引用坡公“恐煩侍者掃黃泥”故事〔一○〕，前兩句歎旅食粗糲，次兩句言風物蕭條，其於“掃黃泥”之意，似不相干。而夢中小詩，句法清勁，語意貫串，勝於律詩遠矣。二詩既出於一手，何前進而後卻耶？得非文通之筆〔一一〕，有神助之，不然，無緣睡語勝於不睡時也，亦可一笑。且書生喜辯論，專以管見妄自分別，乃習氣使然。況人生大夢未覺，何者不為睡中語耶？今子所評，亦是夢中說夢也。當姑置之。（以上選自賈敬顏《王寂鴨江行部志疏證稿》）


【注釋】


〔一〕乙卯：明昌二年（一一九一）三月初七日。

〔二〕張仲文：其人不詳。元好問有《贈答張教授仲文》詩，其張仲文為彰德府教授，金末人，與王寂所說大定年間任職的張仲文顯非一人。

〔三〕招提：梵語，指寺院。

〔四〕脫粟：糙米，只去皮殼、不加精製的米。

〔五〕掃黃泥：蘇軾《和張子野見寄三絶句》其二：“狂吟跌宕無風雅，醉墨淋漓不整齊。應為詩人一回顧，山僧未忍掃黃泥。”

〔六〕歲在重光赤奮若：即辛丑歲，大定二十一年（一一八一）。太歲在辛曰重光，太歲在丑曰赤奮若。新正後八日：正月初九。

〔七〕歲在强圉協洽：即丁未歲，大定二十七年（一一八七）。太歲在丁曰强圉，太歲在未曰協洽。無射：十二律中之十一律，與月份相對應，指九月。上休：每月初十。上休後六日：十六日。

〔八〕勾當公事：處理公務。

〔九〕烏有先生：司馬相如《子虛賦》：“烏有先生者，烏有此事也。”

〔一○〕恐煩侍者掃黃泥：今本蘇軾集中無此語。

〔一一〕文通：江淹字文通，洛陽考城人。《太平廣記》卷二百七十七載：“江淹少時嘗夢人授以五色筆，故文彩俊發。”《南史·江淹傳》載：“嘗宿於冶亭，夢一丈夫自稱郭璞，謂淹曰：‘吾有筆在卿處多年，可以見還。’淹乃探懷中得五色筆一，以授之。爾後為詩，絕無美句，時人謂之才盡。”

輯文

贈李彥猷郭伯達二首〔一〕

才氣無雙家世，中朝第一名儔〔二〕。茂藹登龍士譽〔三〕，醉揮倚馬詞頭〔四〕。南鄭囊封倜儻〔五〕，西崑詩律深幽〔六〕。自古卜鄰識面〔七〕，與君正合交遊。

豪氣從來角出〔八〕，雄文未易肩儔〔九〕。學驥翻輸牛後，點蠅誤失龍頭〔一○〕。經火初驚玉美〔一一〕，飲風久識蘭幽。他日相期林下，幅巾與赤松遊〔一二〕。（《拙軒集》卷二）


【注釋】


〔一〕李彥猷、郭伯達：二人失考。

〔二〕名儔：有名的朋輩。

〔三〕茂藹：形容才華豐茂。登龍：登龍門。《後漢書》卷六十七《李膺傳》：“膺獨持風裁，以聲名自髙。士有被其容接者，名為登龍門。”李商隱《為僕陽公陳許舉人自代狀》：“人驚吞鳳之才，士切登龍之譽。”見《李商隱文編年校注》第五百一十一頁。

〔四〕倚馬詞頭：形容才思敏捷。《世說新語·文學》：“桓宣武北征，袁虎時從，被責免官。會須露布文，喚袁倚馬前令作。手不輟筆，俄得七紙，殊可觀。”

〔五〕南鄭：今陝西漢中。囊封：封事，密封的奏章。南鄭囊封：指諸葛亮作於南鄭的《出師表》，詩中用來稱讚對方的文章。

〔六〕西崑：指李商隱的詩歌，詩中用來稱讚李彥猷。

〔七〕卜鄰：選擇鄰居。識面：見過面，熟識。

〔八〕角出：特出。

〔九〕肩儔：比肩、同列。

〔一○〕點蠅：把屏風上因誤筆而成的污點畫成蒼蠅，形容繪畫技藝髙超。張彥遠《歷代名畫記》卷四：“曹不興，吳興人也。孫權使畫屏風，誤落筆點素，因就成蠅狀。權疑其真，以手彈之。”龍頭：狀元。

〔一一〕經火初驚玉美：玉經火之後，仍然不會改變，用以形容對方人品之美。

〔一二〕幅巾：簡易的頭巾。赤松：傳說中的漢代仙人赤松子。《史記·留侯世家》載張良語：“願棄人間事，欲從赤松子遊耳。”

題張子正運使所藏楊德懋《山居老閑圖》，仍次元韻四首（其四）〔一〕

張侯詩敏落黃間〔二〕，楊文規摹逼老關〔三〕。二妙通靈恐仙去〔四〕，夜窗風雨要防閑〔五〕。


【注釋】


〔一〕張子正：其人不詳。王寂另有《題張運使夢景圖》。楊德懋：楊邦基，字德茂（一作德懋），金代著名畫家。參見《中州集》卷八《楊秘監邦基》。

〔二〕黃間：一作黃閑，一種弩。落黃間：形容作詩敏捷。

〔三〕老關：關仝，五代時著名畫家。

〔四〕二妙：指張詩、楊畫。

〔五〕防：堤，用於制水。閑：圈欄，用於制獸。防閑：防備。

兒子以詩酒送文伯起，既而復繼三詩，予喜其用韻頗工，為和五首〔一〕

山肩吾子類賈島〔二〕，火色我儂輸馬周〔三〕。但得把螯同一醉，絕勝側目避監州〔四〕。

逢人不肯下顏色，砥柱屹然羞比周〔五〕。能詩怪有墨君僻，一派元出文湖州〔六〕。

樽酒但能供北海〔七〕，漁蓑安用釣西周〔八〕。七言五字得誰髓，老杜工部韋蘇州〔九〕。

轍底波臣渴欲死〔一○〕，政煩斗酒亟呼周。錦囊詩草勿浪出〔一一〕，嫌怕聲名動九州。

畫餅虛名戰蠻觸〔一二〕，黃糧春夢閱商周。吾衰久矣百念冷，不用三刀兆益州〔一三〕。


【注釋】


〔一〕兒子：據《中州集》卷二《王都運寂》，王寂有三子：欽哉、直哉、鄰哉。詩中之子，具體是何人，失考。文伯起：文商，字伯起，蔡州人，明昌五年（一一九四），因王寂推薦，特賜同進士出身，召為國子助教、遷登仕郎。著有《小雪堂詩話》，已佚。

〔二〕山肩：消瘦的肩。吾子：指文商。賈島：終身貧寒，好苦吟，詩歌清瘦。《蘇軾詩集》卷八《是日宿水陸寺，寄北山清順僧二首》其二：“遙想後身窮賈島，夜寒應聳作詩肩。”

〔三〕火色：臉上的紅色。馬周：字賓王，（六○一—六四八），唐初宰相，博州茌平（今山東茌平）人。少孤貧，勤讀博學，精《詩》、《書》，善《春秋》，後到長安，為中郎將常何家客，代常何上疏，深得太宗賞識，後累官至中書令。《舊唐書》卷七十四《馬周傳》引中書侍郎岑文本語：“吾見馬君論事多矣，援引事類，揚搉古今……然鳶肩火色，騰上必速，恐不能久耳。”

〔四〕監州：監察州縣之官。

〔五〕比周：結黨營私。

〔六〕墨君：墨竹。文湖州：文同（一○一八—一○七九），字與可，曾知湖州。能詩擅畫，尤長畫竹。孫奕《履齋示兒編·雜記·易物名》：“文與可畫竹，亦名之曰墨君。”

〔七〕北海：孔融曾為北海相。好賓客，常歎曰：“坐上客恒滿，尊中酒不空，吾無憂矣。”

〔八〕釣西周：用姜太公釣魚之典。《史記》卷三十二《齊太公世家》：“呂尚蓋嘗窮困，年老矣，以漁釣奸周西伯。”

〔九〕七言：指七言律詩。五字：指五言古詩。老杜工部：杜甫。韋蘇州：韋應物。

〔一○〕波臣：魚類。《莊子·外物》：“周顧視車轍中，有鮒魚焉。周問之曰：‘鮒魚來，子何為者邪？’對曰：‘我，東海之波臣也。君豈有斗升之水而活我哉？’”

〔一一〕“政煩”句：謂正要以酒來招呼莊周。

〔一二〕畫餅：《三國志》卷二十二《魏書·盧毓傳》：“選舉莫取有名，名如畫地作餅，不可啖也。”蠻觸：《莊子·則陽》：“有國于蝸之左角者，曰觸氏，有國於蝸之右角者，曰蠻氏。時相與爭地而戰，伏屍數萬，逐北旬有五日而後反。”蠻觸之戰，比喻無謂的爭奪。

〔一三〕三刀兆益州：《晉書》卷四十二《王濬傳》：“濬夜夢懸三刀於臥屋梁上，須臾又益一刀。濬驚覺，意甚惡之。主簿李毅再拜賀曰：‘三刀為州字，又益一者，明府其臨益州乎？’及賊張弘殺益州刺史皇甫晏，果遷濬為益州刺史。”後遂以“三刀”作為刺史之代稱。

伯起善用强韻，往復愈工，再和五首（選二）〔一〕

耽詩竊比城南杜〔二〕，寄傲真同柱下周〔三〕。花底最宜文字飲〔四〕，不須羯鼓打《梁州》〔五〕。

曹植波瀾元自大〔六〕，嵇康禮法若為周〔七〕。試攜詩律摧堅敵，絕似乃翁平貝州〔八〕。（《拙軒集》卷三）


【注釋】


〔一〕强韻：險韻，生僻少用的韻。

〔二〕城南杜：指杜甫。杜陵在長安城南，故云。杜甫《江上值水如海勢聊短述》：“為人性僻耽佳句，語不驚人死不休。”

〔三〕寄傲：寄託曠放髙傲的情懷。柱下周：老子，曾為周柱下史。

〔四〕文字飲：文人間把酒賦詩論文。韓愈《醉贈張秘書》：“長安眾富兒，盤饌羅膻葷。不解文字飲，惟能醉紅裙。”

〔五〕羯鼓：羯族的鼓，由西域傳入內地，盛行於唐開元、天寶年間。《梁州》：樂曲名。葉夢得《臨江仙·詔芳草贈坐客》：“一醉年年今夜月，酒船聊更同浮。恨無羯鼓打梁州。”自注：“世傳《梁州》，西涼府初進此曲，會明皇遊月宮還，記《霓裳》之聲適相近，因作《霓裳羽衣曲》，以《梁州》名之。”見《全宋詞》第二冊七百七十五頁。或以為《梁州曲》即《涼州曲》。

〔六〕曹植波瀾：杜甫《追酬故髙蜀州人日見寄》：“文章曹植波瀾闊，服食劉安德業尊。”

〔七〕嵇康：竹林七賢之一，不拘禮法。若為：如何。周：周全。

〔八〕乃翁：對方先人，此處指文彥博。貝州：治在今河北清河。平貝州：據《宋史》卷十一《仁宗紀》，慶曆八年（一○四八）王則佔領貝州後，建國號安陽，自稱東平郡王。後由文彥博率軍平定貝州叛亂。

曲全子詩集序〔一〕

曲全子，予之母弟也〔二〕。少穎悟，天資孝友，以予有十年之長〔三〕，兒時嘗受經於予，故事予猶師也。性坦率，與人略無崖岸〔四〕，當酒酣耳熱，視世間富貴兒，皆臥之百尺樓下〔五〕。然不喜場屋之學〔六〕，人或勉之，笑而答曰：“吾兄已世其家，吾親已享其祿，吾事濟矣，誰能踽踽從原夫輩覓官耶？〔七〕”識者以為達。平居季孟間〔八〕，把酒賦詩，對床聽雨，眷眷然，不忍舍去。當是時，吾二親康健，歲時上壽，斑衣羅拜〔九〕，里人榮之，指以為慶門〔一○〕，故牓其堂曰“雙橘”〔一一〕，一時名卿大夫士，爭相歌詠其事〔一二〕。

自爾洊罹憂患〔一三〕，生寡食眾〔一四〕，貧不能生，兄弟狼狽，糊口于四方，渠亦僶俛赴調，得監亳州酤〔一五〕，意愈不樂。自是日飲無何〔一六〕，似與世相忘者，未幾疾作，竟不起。平生所為詩，無慮數百篇〔一七〕，既沒之後，而二子方啼笑梨栗〔一八〕，豈知乃父之遺文當真賞深藏以保於不朽哉？已而旅櫬北歸〔一九〕，予屢索於殘編斷藳中，了不可得，以是予與季弟每興言及此〔二○〕，輒聲與涕俱出，蓋痛其不復見矣。況九原之恨，其能已乎！

大定己酉〔二一〕，予被命提點遼東等路刑獄事，閱再歲〔二二〕，會以公集飯素于大清安禪寺〔二三〕，偶于稠人中得故人李仲佐〔二四〕，握臂道舊，且復謂予曰：“元輔不幸，今十年矣〔二五〕。念一死一生之際，未能忘情，時令人誦曲全子集製，如對晤語。”予驚聞其說，懇請一見，既而得之長篇短章凡四十有七，惜乎所得之不多也，雖然，嘗一臠鼎味知矣，奚以多為？

吾弟名寀，字元輔，曲全子蓋道號云。明昌改元之明年，春正月中澣日〔二六〕，兄元老序。（《拙軒集》卷六）


【注釋】


〔一〕曲全子：據本序，王寂之弟王寀號曲全子。《曲全子詩集》，已佚。

〔二〕母弟：同母之弟。

〔三〕十年之長：王寂生於太宗天會六年（一一二八），王寀約生於天會十五年（一一三七）。

〔四〕略無崖岸：完全沒有孤髙的架子。

〔五〕臥之百尺樓下：意謂俯視他們。三國時，許汜去見陳登，未得禮遇，僅能睡下床。劉備聽了此事後對許汜說，像你這種只知求田問舍的人，要是遇上我，我就睡在百尺樓上，讓你睡在百尺樓下的地上。

〔六〕場屋之學：科舉考試方面的學問。

〔七〕踽踽：獨自走路孤零零的樣子。原夫：科舉程試律賦中的常用起轉語助詞，後借指場屋之學。《唐摭言校注》卷十二《輕佻》：“賈島不善程試，每試，自疊一幅，巡鋪告人曰：‘原夫之輩，乞一聯！乞一聯！’”

〔八〕季孟間：兄弟之間。

〔九〕斑衣：身穿彩衣，裝作孩童戲耍、啼笑。羅拜：團團跪拜。

〔一○〕慶門：吉祥之家。

〔一一〕雙橘：取名於陸績懷橘事。《三國志》卷五十七《吳書·陸績傳》：“績年六歲，於九江見袁術。術令人出橘。績懷三枚，去，拜辭墜地。術謂曰：‘陸郎作賓客而懷橘乎？’績跪答曰：‘欲歸遺母。’術大奇之。”

〔一二〕歌詠其事：現存党懷英《題大理評事王元老雙橘堂》，見《中州集》卷三。

〔一三〕洊罹：屢次遭遇。

〔一四〕生寡食眾：生活來源少，人口多。

〔一五〕僶俛：努力。監亳州酤：在亳州（今屬安徽）任收酒稅的官。

〔一六〕無何：無何有之鄉。日飲無何，形容生活頹唐。

〔一七〕無慮：大概。

〔一八〕啼笑梨栗：指年幼無知。陶淵明《責子》：“通子垂九齡，但覓梨與栗。”

〔一九〕旅櫬：客死者的靈柩。

〔二○〕季弟：小弟，其人不詳。

〔二一〕大定己酉：大定二十九年（一一八九）。

〔二二〕閱再歲：過了兩年，即明昌二年（一一九一）。

〔二三〕大清安禪寺：原為廣祐寺，皇統五年擴建，更名為大清安禪寺。遺址在今遼陽白塔公園。

〔二四〕李仲佐：其人不詳。王寂《拙軒集》卷二有詩，題曰《李仲佐，遼東之豪士也。初識於大元帥席上。怪其議論英發，坐客盡傾。至於通練世務，商較人物，雖博學老儒或有所不及，僕喜其為人，臨分以二詩贈行，且將以為定交之券也》。

〔二五〕 元輔：當是王寀的字。今十年矣：以明昌二年相見推算，王寀約卒於大定二十一年（一一八一）。

〔二六〕明昌改元之明年：明昌二年。中澣：中旬。


卷三 趙秉文

趙秉文（一一五九—一二三二），字周臣，磁州滏陽（今河北磁縣）人，號閑閑老 人。大定二十五年（一一八五）進士，歷應奉翰林文字、知岢嵐軍州事、北京路轉運司度支判官、戶部主事、翰林修撰、寧邊州刺史、翰林侍講學士、禮部尚書等職，主盟金後期文壇三十年。著有《閑閑老人滏水文集》（下文簡稱《滏水文集》）等。生平參見《元好問全集》卷十七《閑閑公墓銘》、《中州集》卷三《禮部閑閑趙公秉文》、《金史》卷一百一十《趙秉文傳》。

輯文

陪趙文孺、路宣叔分韻賦雪〔一〕

堂堂翰林公，清癯如令威〔二〕。雪花對尊酒，浩氣先春歸。一還天地素，平盡山川巇〔三〕。松竹瀉清聲，窗戶明幽輝。呼童設茶具，廵簷收落霏。清寒入詩腸，思遶昏鴉飛。力除鹽絮俗〔四〕，改事文章機。後生那辦此，顰眉正宜揮。請看西溪老，傳著東坡衣〔五〕。


【注釋】


〔一〕趙文孺：趙渢，字文孺，時官翰林修撰。路鐸：字宣叔，時官右補闕。該詩作於明昌四年（一一九三）。分韻賦雪：趙渢有《分韻賦雪得雨字》，見《中州集》卷四。路鐸賦雪詩不傳。

〔二〕翰林公：指趙渢。令威：丁令威。舊題晉陶潛撰《搜神後記》卷一：“丁令威本遼東人，學道於靈虛山，後化鶴歸遼，集城門華表柱。時有少年舉弓欲射之，鶴乃飛，徘徊空中而言曰：‘有鳥有鳥丁令威，去家千年今始歸，城郭如故人民非，何不學仙塚累累。’遂髙上沖天。”

〔三〕巇：險峻。

〔四〕鹽絮：喻雪花。《晉書》卷九十六《王凝之妻謝氏》：“王凝之妻謝氏，字道韞，安西將軍奕之女也。聰識有才辯……嘗內集，俄而雪驟下，安曰：‘何所似也？’安兄子朗曰：‘散鹽空中差可擬。’道韞曰：‘未若柳絮因風起。’安大悅。”趙渢有《分韻賦雪得雨字》：“大兒擬圭璧，小兒比鹽絮。後人例蹈襲，彌復入窘步。”

〔五〕西溪老：秦略，字簡夫，號西溪老人，陵川（今山西陵川縣）人。有《西溪老人集》，今佚。據此，秦略或許亦參加此詩會。趙秉文《滏水文集》卷六《和西溪思歸》有云：“舊竹多年合，新松幾許長。從渠黃不老，獨占白雲鄉。”又卷八《西溪》：“山垠西北塵沙少，水際東南風月寬。盡日朱門人不到，鳧鷖引子傍欄杆。”知西溪為秦略鄉居之所。《中州集》卷七《秦略》：“詩尚雕刻，而不欲見斧鑿痕，故頗有自得之趣。《悼亡》一詩，髙出時輩，殆荆公所謂‘看似尋常最奇崛，成如容易卻艱難’者耶！”

送李按察十首（其五）〔一〕

堂堂竹溪翁，如天有五星〔二〕。篆籀深漢魏，文章倣六經〔三〕。後生翫華藻，骫骳媲白青〔四〕。善哉劉與李，斯文見典刑〔五〕。（以上《滏水文集》卷三）


【注釋】


〔一〕李按察：李仲略，字簡之，李晏之子，號丹源釣徒，大定十九年（一一七九）進士，仕至山東路按察使，參見《中州集》卷二《李承旨晏》。據詩意，李仲略似乎是党懷英門人。

〔二〕竹溪翁：指党懷英（一一三四—一二一一），字世傑，號竹溪，有《竹溪先生文集》十卷。五星：金、木、水、火、土五大行星，詩中用以指党懷英具有詩歌、文章、書法、繪畫等多方面才華。

〔三〕篆籀深漢魏：《滏水文集》卷二十《題竹溪黃山書》：“竹溪先生篆第一，八分次之，正書又次之，皆當為本朝第一。”同卷《題竹溪篆》：“李監之篆，蔡中郎八分，虞永興之小楷，陶謝之詩，六一公之文，妙絕一世。公兼而有之。抑可謂全矣。後數百年，不幸文字散落，獨此篆存，亦足以知予言之不妄。”《歸潛志》卷十：“趙閑閑於前輩中，文則推党世傑懷英、蔡正甫珪。”

〔四〕骫骳媲白青：《漢書》卷五十一《枚皋傳》：“其文骫骳，曲隨其事，皆得其意。”顏師古注曰：“骫骳猶言屈曲也。”媲，匹配。白青，也叫石青，一種礦石顏料。

〔五〕劉與李：李當指李仲略，劉不詳。典刑：語出《詩經·大雅·蕩》：“雖無老成人，尚有典刑。”這裏是典範的意思。

和淵明擬古九首（其八）〔一〕

張衡詠《思玄》，屈平賦《遠遊》〔二〕。髙情薄雲天，意氣隘九州。朝攀扶桑枝，夕飲弱水流〔三〕。翻然不忍去，無女哀髙丘〔四〕。嚴霜下百草，歲律聿其周〔五〕。蕭蘭共憔悴，已矣吾何求〔六〕。（《滏水文集》卷四）


【注釋】


〔一〕淵明擬古：陶淵明《擬古九首》其八：“少時壯且厲，撫劍獨行遊。誰言行遊近？張掖至幽州。饑食首陽薇，渴飲易水流。不見相知人，惟見古時丘。路邊兩髙墳，伯牙與莊周。此士難再得，吾行欲何求！”

〔二〕“張衡詠《思玄》”二句：張衡有《思玄賦》，《楚辭》有屈原《遠遊》。

〔三〕扶桑：神木名，傳說日出其下。《楚辭·離騷》：“飲余馬于咸池兮，總余轡乎扶桑。”弱水：西方水名，傳說在西王母住處附近。

〔四〕無女哀髙丘：《楚辭補注·離騷》：“忽反顧以流涕兮，哀髙丘之無女。”王逸注：“楚有髙丘之山。女以喻臣。言己雖去，意不能已，猶復顧念楚國無有賢臣，心為之悲而流涕也。”

〔五〕歲律：歲時，節令。聿：迅速。《滏水文集》卷三《雜擬十首》其一云：“豈不念時節，歲律聿其周。”

〔六〕已矣：罷了，算了。《莊子·人間世》：“已矣！勿言之矣，散木也。” 賈誼《吊屈原賦》：“已矣！國其莫我知兮，子獨壹鬱其誰語？”

和淵明飲酒二十首（其十一）〔一〕

千載淵明翁，誰謂不知道。閑賦責子詩，調戲乃娛老〔二〕。杜陵蓋自況，亦豈恨枯槁〔三〕。壺觴清濁共，適意無醜好。歸來五柳宅，守我不貪寶〔四〕。長嘯天地間，獨立萬物表。


【注釋】


〔一〕淵明飲酒二十首：陶淵明《飲酒二十首》小序云：“余閒居寡歡，兼比夜已長，偶有名酒，無夕不飲。顧影獨盡，忽焉復醉。既醉之後，輒題數句自娛，紙墨遂多，辭無詮次，聊命故人書之，以為歡笑爾。”其第十一首：“顏生稱為仁，榮公言有道。屢空不獲年，長饑至於老。雖留身後名，一生亦枯槁。死去何所知，稱心固為好。客養千金軀，臨化消其寶。裸葬何必惡，人當解意表。”

〔二〕閑賦責子詩：陶淵明《責子》：“白髮被兩鬢，肌膚不復實。雖有五男兒，總不好紙筆。阿舒已二八，懶惰故無匹。阿宣行志學，而不愛文術。雍端年十三，不識六與七。通子垂九齡，但覓梨與栗。天運苟如此，且進杯中物。”《苕溪漁隱叢話》前集卷三：“山谷云：陶淵明《責子》詩曰……觀淵明此詩，想見其人慈祥戲謔可觀也。俗人便謂淵明諸子皆不慧，而淵明愁歎見於詩耳。”

〔三〕杜陵蓋自況：《苕溪漁隱叢話》前集卷三：“又云杜子美詩：‘陶潛避俗翁，未必能達道。觀其著詩篇，頗亦恨枯槁。達生豈是足，默識蓋不早。生子賢與愚，何其掛懷抱！’子美困頓于山川，蓋為不知者詬病，以為拙於生事，又往往譏議宗文、宗武失學，故聊解嘲耳。其詩名曰《遣興》，可解也。俗人便為譏病淵明，所謂癡人前不得說夢也。”

〔四〕五柳宅：陶淵明有《五柳先生傳》，這裏指隱士居所。不貪寶：《左傳·襄公十五年》：“宋人得玉，以獻子罕，子罕不受，獻玉者曰：‘玉人以為寶，故敢獻之。’子罕曰：‘爾以玉為寶，我以不貪為寶。’”趙秉文此句當受蘇軾影響，《蘇軾詩集》卷三十五《和陶飲酒二十首》其十一有云“再拜賀吾君，獲此不貪寶”，卷三十六《王晉卿示詩……復次前韻》有云：“守子不貪寶，完我無瑕玉”。

送麻徵君知幾〔一〕

丹山五色鳳，一舉眇天隅〔二〕。文采瑞聖世，不為竹與梧。渥窪汗血種，逸氣淩九區〔三〕。可見不可攀，白璧誰敢沽。夫君號神童，七歲能草書〔四〕。二十上詞賦，下筆淩紫虛〔五〕。三十富經學〔六〕，兩魁天下儒〔七〕。娥眉眾女嫉，反畏知名譽〔八〕。一朝相捨去，願以道自娛。閑觀養性書，洞究《先天圖》〔九〕。姓字聞天朝，相公借吹噓左丞薦〔一○〕。從容拜恩命，移疾還里閭〔一一〕。諸公惜其去，乞留侍玉除〔一二〕。掉頭不肯住，一飯吾豈無。君看澤中雉，飲啄良自如。一旦畜樊中，意氣慘不舒。又如田間牛，騰擲適有餘。被之以文繡，顧影反踟躕。君恩豈不重，力疾須人扶〔一三〕。旁觀信美矣，違己非病歟。不如本無累，還我田園居。喜君節獨髙，知君功名疏。可以激頹俗，可以勵貪夫。異時髙士傳，名與西山俱。（以上《滏水文集》卷五）


【注釋】


〔一〕麻徵君知幾：麻九疇（一一八三—一二三二），初名文純，字知幾，莫州人。參見《中州集》卷六《麻徵君九疇》、《滏水文集》卷十五《送麻徵君序》。

〔二〕丹山：謂產鳳之山名。《呂氏春秋集釋》卷十四《本味》：“流沙之西，丹山之南，有鳳之丸，沃民所食。”

〔三〕渥窪：本水名，在今甘肅省瓜州縣境，傳說產神馬之處。《史記》卷二十四《樂書》：“又嘗得神馬渥窪水中，復次以為《太一之歌》。”後也用“渥窪”指代神馬。《蘇軾詩集》卷二十八《送錢承制赴廣西路分都監》詩：“舞鳳尚從天目下，收駒時有渥窪姿。”汗血：指汗血馬，古代西域駿馬名。流汗如血，故稱。《史記》卷一百二十三《大宛列傳》：“得烏孫馬好，名曰‘天馬’。及得大宛血馬，益壯，更名烏孫曰‘西極’，名大宛馬曰‘天馬’云。”杜甫《洗兵馬》詩：“京師皆騎汗血馬，回紇喂肉蒲萄宮。”《蘇軾詩集》卷八《次韻孔文仲推官見贈》：“君如汗血馬，作駒已權奇。”九區：九州。《文選》卷二十陸機《皇太子宴玄圃宣猷堂有令賦詩》：“九區克咸，宴歌以詠。”李善注曰：“劉騊駼《郡太守箴》曰：‘大漢遵周，化洽九區。’”

〔四〕“夫君”二句：《中州集》卷六《麻徵君九疇》：“三歲識字，七歲能草書，作大字有及數尺者，故所至有神童之目。章廟召見，問：‘汝入宮殿中亦懼怯否？’對曰：‘君臣，父子也。子寧懼父耶？’上大奇之。”《歸潛志》卷二：“幼穎悟，善草書，能詩，號神童。”

〔五〕二十上詞賦：泰和二年（一二○二），麻九疇二十歲，《金史》卷一百二十六《麻九疇傳》：“弱冠入太學，有文名。”《歸潛志》卷二：“既長，入太學，刻苦自勵，為趙閑閑、李屏山所知。”

〔六〕三十富經學：貞祐二年（一二一四），麻九疇約三十二歲，入遂平西山讀書，精研經義之學。《金史》卷一百二十六《麻九疇傳》：“南渡後，寓居郾、蔡間，入遂平西山，始以古學自力。博通五經，于《易》、《春秋》為尤長。”《歸潛志》卷二：“入遂平西山讀書，為經義學，精甚。”《滏水文集》卷十九《答麻知幾書》：“談道，吾敬常先生、王賢佐；……經學與文章，不及李之純及足下。”

〔七〕兩魁天下儒：《金史》卷一百二十六《麻九疇傳》：“興定末，試開封府，詞賦第二，經義第一。再試南省，復然。聲譽大振，雖婦人小兒皆知其名。及廷試，以誤絀。士論惜之。已而，隱居不為科舉計。”

〔八〕娥眉眾女嫉：《滏水文集》卷十九《答麻知幾書》：“前者足下與李欽叔各魁省貢，群口嗷嗷，爭為毀譽。及欽叔連中兩科，然後懣然心服。”《歸潛志》卷十：“貞祐初，詔免府試，而趙閑閑為省試，有司得李欽叔賦，大愛之。蓋其文雖格律稍疏，然辭藻莊嚴絕俗，因擢為第一人，擢麻知幾為策論魁。於是舉子輩譁然，愬於臺省，投狀陳告趙公壞了文格，又作詩譏之。”

〔九〕《先天圖》：又稱《伏羲八卦圖》，據說由陳摶傳穆修，穆修傳李之才，李之才傳邵雍。

〔一○〕相公：此指侯摯。侯摯曾任尚書右丞，平章政事、封蕭國公。左丞：疑為右丞之誤。《金史》卷一百二十六《麻九疇傳》：“平章政事侯摯、翰林學士趙秉文連章薦之，特賜盧亞榜進士第。以病，未拜官告歸。”《中州集》卷六《麻徵君九疇》：“正大三年，右相侯蕭公、趙禮部連章薦知幾可試館職，乃賜盧亞榜第二甲第一人及第，授太祝。”

〔一一〕移疾還里閭：麻九疇正大五年（一二二八），為太常寺太祝，權太學博士，應奉翰林文字。《中州集》卷六《麻徵君九疇》：“授太祝，權太常博士、應奉翰林文字。”《金史》卷一百二十六《麻九疇傳》：“以病，未拜官告歸。再授太常寺太祝，權博士，俄遷應奉翰林文字。……九疇性資野逸，髙蹇自便。與人交，一語不相入則逕去不返顧。自度終不能與世合，頃之，復謝病去。居郾城。”《歸潛志》卷二：“復以病去，居郾。……知幾為人耿介清苦。雖居貧，不妄干求，卓然以道自守。然性狹隘，交遊少不愜意，輒怒去，蓋處士之剛者也。”《滏水文集》卷十五《送麻徵君序》：“君以文學行義名天下，天下之人盡知之，固不待予言而顯。正大中，天子聞其名而召之，幡然而來，君子以為知義；悠然而辭，君子以為知命。退將窮先天之學，以極消息盈虛之理，是可量也哉？諸公賦詩以寵其行，而某為之引。”

〔一二〕玉除：玉階，借指朝廷。

〔一三〕力疾：勉强支撐病體。

寄王學士〔一〕

寄與雪溪王處士，年來多病復何如。浮雲世態紛紛變，秋草人情日日疏。李白一杯人月影，鄭虔三絕畫詩書〔二〕。情知不得文章力〔三〕，乞與黃華作隱居〔四〕。


【校記】


寄與：《中州集》卷四、《歸潜志》卷八作“寄語”。


【注釋】


〔一〕王學士：指王庭筠（一一五六—一二○二），字子端，號黃華山主、黃華真逸、黃華老人，又號雪溪翁。大定十六年進士，仕至翰林修撰。《金史》卷一二六有傳。金毓黻輯有《黃華集》八卷。《歸潛志》卷八：“趙閑閑少嘗寄黃華詩，黃華稱之……其詩至今為人傳誦，且趙以此詩初得名。詩云：‘寄語雪溪王處士……乞與黃華作隱居。”詩稱庭筠為處士，則其時已隱。《歸潛志》卷一趙秉文小傳：“少擢第，作詩及字畫有名。王庭筠子端薦入翰林。”

〔二〕李白一杯人月影：用李白《月下獨酌》詩意。鄭虔三絕畫詩書：鄭虔，唐滎陽人。工書畫，曾將其詩畫呈獻，帝署曰：“鄭虔三絕。” 《中州集》卷三《黃華王先生庭筠》：“字畫學米元章，其得意處頗能似之。墨竹殆天機所到，文湖州以下不論也。”《金史》卷一百二十六《王庭筠傳》：“庭筠尤善山水墨竹。”

〔三〕不得文章力：辛棄疾《霜天曉角·赤壁》：“雪堂遷客，不得文章力。”見《稼軒詞編年箋注》卷六。

〔四〕黃華：黃華山，在今河南林州境內。王庭筠大定年間，曾隱居於此近十年。

送宋飛卿二首（其一）〔一〕

雄豪兩妙秀而文〔二〕，不獨吾云人亦云。賀監早知仙李白〔三〕，薛宣那得吏朱雲〔四〕。秋風汴水傷今別，明月邠郊與子分〔五〕。瘦李髯雷隔存歿〔六〕，只愁詩壘不能軍。（以上《滏水文集》卷七）


【注釋】


〔一〕宋飛卿：宋九嘉（？—一二三三），字飛卿，夏津人。歷藍田、髙陵、扶風、三水四縣令，召補省掾，後為當軸者所忌，正大元年（一二二四）辭職。趙秉文該詩作於此時。生平參見《中州集》卷六《宋內翰九嘉》。

〔二〕雄豪兩妙：《金史》卷一百二十六《文藝傳贊》：“鄭子聃、麻九疇之英俊，王郁、宋九嘉之邁往。”

〔三〕賀監：世以賀知章曾任秘書監，稱為賀監。早知仙李白：唐孟啟《本事詩·髙逸》：“李太白初自蜀至京師，舍於逆旅。賀監知章聞其名，首訪之。既奇其姿，復請所為文。出《蜀道難》以示之。讀未竟，稱歎者數四，號為謫仙，解金龜換酒，與傾盡醉，期不間日，由是稱譽光赫。賀又見其《烏棲曲》，歎賞苦吟曰：‘此詩可以泣鬼神矣。’”

〔四〕“薛宣”句：《蘇軾詩集》卷十九《重寄》有云：“蔣濟謂能來阮籍，薛宣直欲吏朱雲。”據《漢書·朱雲傳》記載，漢成帝時槐里令朱雲，曾上書切諫，指斥朝臣尸位素餐，請斬佞臣安昌侯張禹（成帝的師傅）以厲其餘。成帝大怒，欲誅雲，雲攀折殿檻。後來成帝覺悟，命保留折壞的殿檻，以旌直臣。“雲自是之後不復仕……薛宣為丞相，雲往見之。宣備賓主禮，因留雲宿，從容謂雲曰：‘在田野亡事，且留我東閣，可以觀四方奇士。’雲曰：‘小生乃欲相吏邪？’宣不敢復言。”

〔五〕明月邠郊與子分：《還山遺稿》卷上《洞真真人于先生碑》曰：“正大改元，上悼西軍戰歿，遣禮部尚書趙公秉文祭於平涼，充濟度師。”秉文因此有陝西之行。邠州屬慶原路，為京兆往平涼必經之道。

〔六〕瘦李髯雷：“瘦李”原文後有小字注“之純”，“髯雷”後有小字注“希顏”。時李純甫已卒（一二二三），雷淵時在翰林，趙秉文作醮平涼，故稱“只愁詩壘不成軍”。

遺安先生言行碣

先生姓王氏，諱磵，字逸賓，其先臨洺人〔一〕。先生實生於汴梁，嘗以洺水自稱〔二〕，不忘本也。自幼穎悟絕群，外[image: ]
 如也〔三〕。初學詩于伯父震〔四〕，落筆驚人，震自以為不及。未幾，詩名大振，加之孝于親，友于弟，誠于人，篤於己，遠近論大行〔五〕，必曰王逸賓矣。

初，孟公宗獻友之、張公璧叔獻、趙公渢文孺皆師尊之〔六〕。先生天性謙至，待之反若居己上。及數公相繼魁天下，直玉堂〔七〕，然後先生之道益尊，名益重。朝賢兩薦明德，先生以書抵故人之位清要者，苦以親老為辭，議遂止。明昌末，聖天子詔舉德行才能之士，鄉人耆德諸生五百餘人，薦先生孝義忠信文章為世師表，朝廷以素知名，特賜同進士，授亳州鹿邑主簿〔八〕，先生年幾七十矣。以目苦昏暗，即日移文有司，以老疾乞致仕。朝廷猶以半俸優之。首葺先塋，次以分惠親舊，計月而盡。泰和三年八月二十有七日〔九〕，以疾終於家。臨終神色不變，戒其子：“棺周於身足矣。”語畢而逝。葬于祥符縣魏陵鄉蕭氏之園〔一○〕。

先生教人，先行後文。與人交，終始不易。居喪齋蔬，衰服不去身三年〔一一〕。與二弟同居，終身無間言〔一二〕。平居循循醇謹，視若無能為。至不義，矯如也。其詩沖淡簡潔，似韋蘇州〔一三〕。嘲戲風月，一言不及也。所與游皆世知名士，若文商伯起〔一四〕、張公藥元石及其子觀彥國〔一五〕、王琢景文〔一六〕、師拓無忌〔一七〕、酈權元輿〔一八〕、髙公振特夫〔一九〕、王世賞彥功〔二○〕、王伯溫和父〔二一〕、左容無擇〔二二〕、游道人宗之〔二三〕、路鐸宣叔〔二四〕。右丞唐括文正公鎮南都〔二五〕，以禮致之，不能屈。及與貧士談，饑坐終日，不知誰為主、誰為客也。嘗冬日詣一親知家，會坐客滿，主人貧寠，為代給所須。坐客疑其寒，物色所得，乃典錦衣以贈也。喪其母，鄉鄰或賻以布帛，拜而受之，異日復歸其人，曰：“吾親安吾貧，義不可受也。”其廉介類此。其真純之德，卓絕之才，淵深之學，廉正之操，黃叔度〔二六〕、陶淵明、元紫芝〔二七〕、司空表聖之徒歟〔二八〕！

以秉文明昌間轉河南轉運幕〔二九〕，過相，謁坡軒居士酈元輿，居士曰：“君知王逸賓乎？斯人當今顏子也。君不可不掃門求見之。”〔三○〕既見，曰：“酈公知人矣。”自是之後，虛往實歸。及其重來，墓木已拱。嗚呼！使子雲見之，不當絕歎于李仲元〔三一〕；蘇元明見之，不當見稱於元子〔三二〕。不意千古之下，復有斯人，乃伐石樹碣，用旌不朽。於是為之銘，銘曰：

居今而行古，身晦而名彰，不獨以詩昌。猗！


【校記】


張公璧：《四部叢刊初編》本作“馮公璧”，誤。


【注釋】


〔一〕王磵：參見《中州集》卷四《王隱君磵》。臨洺：漢時縣名，金時為洺州永年縣臨洺鎮。

〔二〕洺水：洺河，在河北省南部。源出武安縣西山，東流經臨洺關北，自北以下，歷代屢經遷改，今東流經永年縣，北折匯入滏陽河。

〔三〕[image: ]
 如：驚懼的樣子。

〔四〕王震：生平不詳。

〔五〕大行：髙尚的品德。

〔六〕孟宗獻：字友之，開封人，號虛靜居士，大定三年（一一六三）詞賦狀元。王磵有《記南塘所見孟友之》、《次友之秋日雨後韻》詩，見《中州集》卷四。張璧，字叔獻，大定十六年（一一七六）詞賦狀元。趙渢，字文孺，大定二十二年（一一八二）詞賦進士。

〔七〕玉堂：指翰林院。

〔八〕鹿邑：金時屬亳州，今河南鹿邑縣。

〔九〕泰和三年：一二○三年。

〔一○〕祥符：今河南開封。

〔一一〕衰服：喪服。

〔一二〕間言：嫌隙之言。

〔一三〕“其詩沖淡”二句：《中州集》卷四《王隱君磵》：“閑閑公嘗集党承旨、趙黃山、路司諫、劉之昂、尹無忌、周德卿與逸賓七人詩，刻木以傳。目為《明昌辭人雅製》云。”

〔一四〕文商：字伯起，蔡州人，明昌五年因王寂推薦而賜同進士出身，召為國子助教，遷登仕郎，著有《小雪堂詩話》，已佚。生平散見《金史·韋宗本紀》、《拙軒集》。

〔一五〕張公藥：字元石，張純孝之子，以蔭入仕，官至郾城令，有《竹堂集》。張觀，字彥國，仕為某軍節度副使。參見《中州集》卷九《張丞相孝純》。

〔一六〕王琢：字器之，一字景文，號姑汾漫士，有《姑汾漫士集》、《次韻蒙求》，皆已佚。參見《中州集》卷七《姑汾漫士王琢》。

〔一七〕師拓：字無忌，本姓尹，避國諱改。參見《中州集》卷四《師拓》。

〔一八〕酈權：字元輿，號坡軒，又號漳水野翁，相州人，下文有“過相，謁坡軒居士酈元輿。”宋濂《文憲集》卷十四《跋東坡所書眉子石硯歌後》：“漳水野翁者，武甯軍節度使酈瓊之子，名權，字子輿。”工於詩，喜書法。有《坡軒居士集》。參見《中州集》卷四《酈著作權》。

〔一九〕髙公振：字特夫，亳州蒙城人，髙士談之子，正隆二年（一一五七）進士。官至密州刺史。參見《中州集》卷八《髙密州公振》。

〔二○〕王世賞：字彥功，號浚水老人，汴京人。明昌三年（一一九二），馬惠迪判開封府，以德行才能薦於朝，賜同進士出身，調鞏州教授，終鹿邑簿。有《浚水老人集》行於世。參見《中州集》卷九《浚水王先生世賞》。

〔二一〕王伯溫：字和父，生平不詳。

〔二二〕左容：字無擇，生平不詳。

〔二三〕游總：字宗之。《金史》卷九《章宗紀》：明昌三年十月，“賜河南路提刑司所舉逸民游總同進士出身，以年老不樂仕進，授登仕郎，給正八品半俸終身”。

〔二四〕路鐸：字宣叔，號虛舟居士。有《虛舟居士集》。參看《中州集》卷四《路司諫鐸》。

〔二五〕唐括文正：唐括安禮，女真人，曾任南京留守、尚書右丞，《金史》卷八十八有傳。

〔二六〕黃叔度：黃憲，東漢時著名隱士。《後漢書》卷五十三《黃憲傳》：“林宗曰：‘……叔度汪汪若千頃陂，澄之不清，淆之不濁，不可量也。’憲初舉孝廉，又辟公府，友人勸其仕，憲亦不拒之，暫到京師而還，竟無所就。年四十八終，天下號曰‘徵君’。”

〔二七〕元德秀：字紫芝，（六九六—七五四），傳見《舊唐書》卷一百四十《文苑傳》、《新唐書》卷一百九十四《卓行傳》。少孤，事母孝。舉進士，自負母入京師。既擢第，母亡，廬墓側，食不鹽酪，藉無茵席。家貧，求為魯山令。歲滿去職。愛陸渾佳山水，乃居之，陶然彈琴以自娛。房琯每見，歎息道：“見紫芝眉宇，使人名利之心都盡。”卒，門人諡曰文行先生。學者髙其行，稱曰元魯山。

〔二八〕司空表聖：司空圖（八三七—九○八），晚唐詩人、詩論家。字表聖，自號知非子，又號耐辱居士。朱全忠召之，力拒不出。後梁開平二年（九○八），唐哀帝被弑，他絕食而死，終年七十二歲。傳見《新唐書》卷一百九十四《卓行傳》。

〔二九〕“以秉文”句：趙秉文於明昌三年（一一九二），任南京路轉運判官。

〔三○〕掃門：出自《史記》卷五十二《齊悼惠王世家》：“及魏勃少時，欲求見齊相曹參，家貧無以自通，乃常獨早夜掃齊相舍人門外。相舍人怪之，以為物，而伺之，得勃。勃曰：‘願見相君，無因，故為子掃，欲以求見。’於是舍人見勃曹參，因以為舍人。”

〔三一〕李仲元：李弘，西漢人。揚雄《法言》卷八 《淵蹇》：“或問：‘子，蜀人也，請人。’曰：‘有李仲元者，人也。’‘其為人也，奈何？’曰：‘不屈其意，不累其身。’曰：‘是夷、惠之徒與？’曰：‘不夷不惠，可否之間也。’‘如是，則奚名之不彰也？’曰：‘無仲尼，則西山之餓夫與東國之絀臣惡乎聞？’曰：‘王陽、貢禹遇仲尼乎？’曰：‘明星皓皓，華藻之力也與？’曰：‘若是，則奚為不自髙？’曰：‘皓皓者，己也；引而髙之者，天也。子欲自髙邪？仲元，世之師也。見其貌者，肅如也；聞其言者，愀如也；觀其行者，穆如也。鄲聞以德詘人矣，未聞以德詘於人也。仲元，畏人也。’或曰：‘育、賁。’曰：‘育、賁也，人畏其力，而侮其德。’‘請條。’曰：‘非正不視，非正不聽，非正不言，非正不行。夫能正其視聽言行者，昔吾先師之所畏也。如視不視，聽不聽，言不言，行不行，雖有育、賁，其猶侮諸！’”見《法言義疏》卷十七。《三國志》卷三十八《蜀書·秦宓傳》：“後（王）商為嚴君平、李弘立祠，宓與書曰：‘疾病伏匿，甫知足下為嚴、李立祠，可謂厚黨勤類者也。觀嚴文章，冠冒天下，由、夷逸操，山嶽不移，使揚子不歎，固自昭明。如李仲元不遭《法言》，令名必淪，其無虎豹之文故也，可謂攀龍附鳳者矣。’”

〔三二〕蘇元明：一作蘇源明。元子：元德秀。《新唐書》卷一百九十四《元德秀傳》：“蘇源明常語人曰：‘吾不幸生衰俗，所不恥者，識元紫芝也。’”

翰林學士承旨文獻党公碑〔一〕

先秦古文篆籀〔二〕，淳古簡嚴，後世邈乎不可及已。漢之文章，溫醇深厚，如折枯繇以為明堂之楹，駕騄驥以遵五達之衢〔三〕，不憂傾覆，使人曉然知治道之歸。韓文公之文，汪洋大肆，如長江大河，渾浩運轉，不見涯涘，使人愕然不敢睨視。歐陽公之文，如春風和氣，鼓舞動盪，了無痕跡，使讀之亹亹不厭。凡此皆文章之正也。至於書亦然。秦相、李監之篆〔四〕，漢、魏之八分〔五〕，虞、褚、魯公之楷〔六〕，見者莫不斂衽而敬。其下作者如零珠片玉，非無可喜，要非書法之正也。

本朝百餘年間，以文章見稱者，皇統間宇文公〔七〕，大定間無可蔡公〔八〕，明昌間則党公〔九〕，于時趙黃山、王黃華俱以詩翰名世〔一○〕，至論得古人之正脈者，獨以公為稱首。公諱懷英，字世傑，泰安州奉符人〔一一〕。十一世祖宋太尉進〔一二〕。公少穎悟，日誦千餘言，及壯，以文名天下，取東府魁〔一三〕。大定十年，中進士優等，調城陽軍事判官〔一四〕，遷汝陰令〔一五〕。十八年，充史館編修，應奉翰林文字、翰林修撰、翰林待制。明昌元年，遷直學士。六年，預修《世宗實錄》及《遼史》，改翰林學士。承安二年，出知兗州泰定軍節度使〔一六〕。為政寬簡不嚴，而人自服化。三年，入為翰林學士承旨，致仕。大安二年九月〔一七〕，以壽終，享年七十有八。是夕，有大星隕于家居之階上，眾視之，公已逝矣。官至中大夫。

公性寬和容眾，犯而不校〔一八〕。未第之時，樂山水，不以世務嬰懷，簞瓢屢空，晏如也。夫人石氏，徂徠先生之後〔一九〕，亦能安貧守分。母始娠，夢唐道士吳筠來託宿，既而公始生。及長，儀觀偉異若仙然。其文章字畫蓋天性，儒、道、釋、諸子百家之說，乃至圖緯、篆籀之學，無不淹貫。文似歐陽公，不為尖新奇險之語。詩似陶謝，奄有魏晉。篆籀入神，李陽冰之後一人而已。嘗謂唐人韓、蔡不通字學〔二○〕，八分自篆、籀中來，故公書上軋鍾、蔡〔二一〕，其下不論也。小楷如虞、褚，亦當為中朝第一。書法以魯公為正，柳誠懸以下不論也〔二二〕。古人名一藝，公獨兼之，亦可謂全矣。銘曰：

文章非能為之為工，乃不能不為之為工也。非要之為奇，要之不得不然之為奇也。譬如山水之狀，煙雲之姿，風鼓石激，然後千變萬化，不可端倪，此先生之文與先生之詩也。至於篆、籀之妙，後數百歲復有一陽冰，則不可知；後數百歲無復一陽冰，則書止於斯。噫！（以上《滏水文集》卷十一）


【校記】


枯繇：《四庫全書》本、《畿輔叢書》本作“姑繇”。


【注釋】


〔一〕文獻公：党懷英（一一三四—一二一一），字世傑，號竹溪。陝西馮翊人，自其父輩遷居泰安奉符。曾任翰林承旨，諡文獻。有《竹溪先生文集》十卷。參見《中州集》卷三《承旨党公》。

〔二〕篆籀：篆文和籀文。晉左思《魏都賦》：“讎校篆籀，篇章畢覿。”唐韓愈《祭郴州李使君文》：“接雄詞於章句，窺逸蹤於篆籀。”

〔三〕枯繇：枯死搖動的樹木。一作“姑繇”，大木。楹：廳堂的前柱。騄驥：駿馬。

〔四〕秦相：李斯。秦統一天下後，李斯任丞相，以小篆為標準，統一全國文字。李斯精於小篆，後世尊為“小篆書法之祖”。李監：李陽冰（生卒年不詳），字少溫，趙郡（治今河北趙縣）人。曾為少監，人稱李監。李陽冰精工小篆，圓淳瘦勁，為秦篆一大變革。

〔五〕八分：漢字書體名。字體似隸而體勢多波磔。相傳為秦時上谷人王次仲所造。近人以為八分非定名，漢隸為小篆的八分，小篆為大篆的八分，今隸為漢隸的八分。

〔六〕虞：虞世南（五五八—六三八），字伯施，浙江餘姚人，初唐四大書家之一。褚：褚遂良（五九六—六五九年），字登善，錢塘（今浙江杭州）人，唐著名書法家，尤工楷書。其書法，初師虞世南，後學王羲之父子，楷書尤得勁媚之趣。褚遂良與歐陽詢、虞世南、薛稷並稱為“初唐四大家”。魯公：顏真卿官至吏部尚書，太子少師，封為魯郡公，世稱顏魯公。

〔七〕皇統：金熙宗年號（一一四一—一一四八）。宇文公，指宇文虛中。參見《中州集》卷一《宇文大學虛中》。

〔八〕大定：金世宗年號（一一六一—一一八九）。蔡公：指蔡珪，字正甫，號無可居士，參見《中州集》卷一《蔡太常珪》。

〔九〕明昌：金章宗年號（一一九○—一一九六）。

〔一○〕趙黃山：趙渢，字文孺，號黃山。參見《中州集》卷四《黃山趙先生渢》。王黃華：王庭筠，字子端，號黃華山主、黃華真逸、黃華老人，又號雪溪翁。參見《中州集》卷三《黃華王先生庭筠》。

〔一一〕奉符：今山東泰安。

〔一二〕党進：宋開國勳臣，《宋史》卷二百六十有傳。

〔一三〕東府：東平府。党懷英於大定二年（一一六二）取府試魁。

〔一四〕大定十年，一一七○年。《中州集》卷三《承旨党公》：“大定十年，擢進士甲科。”城陽：治在今山東莒縣。

〔一五〕汝陰：今安徽阜陽。

〔一六〕承安二年：一一九七年。泰定軍：治在今山東兗州。

〔一七〕大安二年：一二一○年。元好問《續夷堅志》卷二《党承旨生死之異》：“大安三年九月十八，終於家，是夕，有大星殞于所居。”見《元好問全集》卷四十九〔一八〕犯而不校：受到別人的觸犯或無禮也不計較。《論語義疏》卷八《泰伯》：“以能問與不能，以多問於寡；有若無，實若虛，犯而不校。”

〔一九〕徂徠先生：石介（一○○五—一○四五），字守道。宋天聖八年（一○三○）進士，官國子監直講。常以師道自居，學者稱徂徠先生。

〔二○〕唐人韓、蔡：指唐代書法家韓擇木、蔡有鄰。韓擇木（生卒年不詳），昌黎（今遼寧義縣）人。為韓愈叔父，活動於開元年間，官至右散騎常侍、工部尚書。人稱“韓常侍”。書法宗蔡邕，精於隸書，傳世碑刻有《告華岳文》、《葉慧明碑》、《心經》等。蔡有鄰，唐代書法家。濟陽（今屬山東）人。官至胄曹參軍。活動於開元、天寶間（七一三—七五五）。擅長隸書，嚴勁而有情致。

〔二一〕 鍾、蔡：指漢魏書法家鍾繇、蔡邕。鍾繇（一五一—二三○），字元常，三國魏潁川（今河南許昌）人。因為做過太傅，世稱“鍾太傅”。他的書法尤精小楷。蔡邕（一三二—一九二），東漢著名文學家、書法家。字伯喈，陳留圉（今河南杞縣南）人。漢獻帝時曾拜左中郎將，故後人也稱他“蔡中郎”。

〔二二〕柳誠懸：柳公權（七七八—八六五），字誠懸，《舊唐書》卷一百六十五、《新唐書》卷一百六十三有傳。

竹溪先生文集引〔一〕

文以意為主，辭以達意而已。古之人不尚虛飾，因事遣詞，形吾心之所欲言者耳。間有心之所不能言者，而能形之于文，斯亦文之至乎！譬之水不動則平，及其石激淵洄，紛然而龍翔，宛然而鳳蹙，千變萬化，不可殫窮。此天下之至文也。亡宋百餘年間，唯歐陽公之文不為尖新艱險之語〔二〕，而有從容閒雅之態，豐而不餘一言，約而不失一辭，使人讀之者，亹亹不厭。蓋非務奇之為尚，而其勢不得不然之為尚也。

故翰林學士承旨党公，天資既髙，輔以博學，文章沖粹〔三〕，如其為人。當明昌間，以髙文大冊主盟一世〔四〕。自公之未第時〔五〕，已以文名天下。然公自謂入館閣後接諸公遊，始知為文法，以歐陽公之文為得其正。信乎，公之文有似乎歐陽公之文也。晩年五言古體，興寄髙妙，有陶謝之風。此又非可與誇多鬥靡者道也。近歲寇攘〔六〕，喪亡幾盡，姑裒次遺文〔七〕，僅成十卷，藏之翰苑云〔八〕。（《滏水文集》卷十五）


【校記】


幾盡：原作“凡盡”，據《畿輔叢書》本改。


【注釋】


〔一〕竹溪先生：党懷英（一一三四—一二一一），字世傑，號竹溪，有《竹溪先生文集》十卷，已佚。參見上文。

〔二〕歐陽公：歐陽修。

〔三〕沖粹：中和純正。

〔四〕以髙文大冊主盟一世：明昌元年（一一九○），党懷英遷直學士，國子祭酒；次年遷侍講學士；三年在侍講學士，權禮部郎中，撰《誅皇叔永蹈詔》。《中州集》卷三《承旨党公》：“論者謂公之制誥，百年以來亦當第一。”

〔五〕未第時：党懷英於大定十年（一一七○）進士及第。

〔六〕近歲寇攘：指大安三年（一二一一）以來蒙古入侵之事。

〔七〕裒次：搜集編排。

〔八〕翰苑：翰林院。大安三年，趙秉文任翰林修撰，至寧元年（一二一三）遷直學士，次年在任。該文當作於此前後。

東坡真贊

坡仙西來自峨嵋，手抉雲漢披虹霓。天庭射策如孤羆，奔走魍魎號狐狸〔一〕。大儒發蒙揮金錘〔二〕，要觀赤壁窺九嶷〔三〕。南宮玉堂鬢成絲〔四〕，鴻文大冊帝載熙〔五〕。入海簸弄明月璣，歸來貎悴文益奇。荒墳不朽骨與皮，何況聞望江河馳〔六〕。壁間倐睹軒鬚眉〔七〕，無乃示吾橫氣機〔八〕。裹糧問道往從之，人言畫圖君絕癡。（《滏水文集》卷十七）


【注釋】


〔一〕“坡仙西來”四句：寫東坡少年及第。射策：指參加科舉考試。羆，熊的一種，也叫棕熊、馬熊等。韓愈《寄崔二十六立之》：“傲兀坐試席，深叢見孤羆。”奔走魍魎號狐狸，是“魍魎奔走狐狸號”的倒裝，形容蘇軾應試所向無敵。

〔二〕大儒、金錘：《莊子·外物篇》：“儒以詩禮發塚，大儒臚傳曰：‘東方作矣，事之何若？’小儒曰：‘未解裙襦，口中有珠。’‘詩固有之，曰：“青青之麥，生於陵陂，生不布施，死何含珠為？”接其鬢，厭其顪，儒以金椎控其頤，徐別其頰，無傷口中珠。’”發蒙：啟發蒙昧。李白《古風五十九首》其三十：“大儒揮金槌，琢之詩禮間。”

〔三〕九嶷山：指代嶺南。

〔四〕南宮：指尚書省。玉堂：指翰林院。

〔五〕載熙：即熙載，指弘揚功業。

〔六〕聞望江河馳：聲名遠揚，傳之久遠。

〔七〕倐：同倏。軒鬚眉：髙揚的鬚眉。形容志氣髙昂的樣子。

〔八〕橫氣機：平靜均衡的心胸。《莊子·應帝王》：“列子入以吿壺子，壺子曰：‘吾鄉示之以大沖莫勝，是殆見吾衡氣機也。’”《蘇軾詩集》卷二十八《偶與客飲，孔常父見訪，方設席延請，忽上馬馳去，已而有詩，戲用其韻答之》：“豈復見吾橫氣機，遣人追君君絕馳。”

答李天英書〔一〕

天英足下：

自足下失意東歸〔二〕，無日不思，况如三歲。忽得來音，具悉動靜，為慰所望。所寄雜詩〔三〕，疾讀數過，擊節屢歎。足下天才英逸，不假繩削，豈復老夫所可擬議〔四〕，然似受之天而不受之人〔五〕。屢欲貢悃誠，山川間之，坐成浮沉〔六〕。況勤厚如此，過望點化〔七〕。僕非其人，筆拙思荒，自濡其涸，況望餘波耶〔八〕？豈以犬馬齒在前，欲俯就先後進禮耶〔九〕？聊布一二所聞于師友間者，幸恕不揆〔一○〕。

嘗謂古人之詩，各得其一偏，又多其性之似者。若陶淵明、謝靈運、韋蘇州、王維、柳子厚、白樂天得其沖淡〔一一〕，江淹、鮑明遠、李白、李賀得其峭峻〔一二〕，孟東野、賈浪仙又得其幽憂不平之氣〔一三〕。若老杜，可謂兼之矣。然杜陵知詩之為詩〔一四〕，未知不詩之為詩。而韓愈又以古文之渾浩溢而為詩，然後古今之變盡矣。太白詞勝於理，樂天理勝於詞。東坡又以太白之豪、樂天之理合而為一，是以髙視古人，然亦不能廢古人。

足下以唐、宋詩人得處，雖能免俗，殊乏風雅，過矣。所謂近風雅，豈規規然如晉、宋詞人，蹈襲用一律耶？若曰“子厚近古，退之變古”〔一五〕，此屏山守株之論〔一六〕，非僕所敢知也。詩至於李、杜，以為未足，是畫至於無形，聽至於無聲，其為怪且迂也甚矣。其於書也亦然〔一七〕。

足下立言措意，不蹈襲前人一語，此最詩人妙處。然亦從古人中入，譬如彈琴不師譜，稱物不師衡〔一八〕，工匠不師繩墨，獨自師心，雖終身無成可也。故為文當師六經、左丘明、莊周、太史公、賈誼、劉向、揚雄、韓愈；為詩當師《三百篇》、《離騷》、《文選》、《古詩十九首》，下及李、杜；學書當師三代金石、鍾、王、歐、虞、顏、柳〔一九〕。盡得諸人所長，然後卓然自成一家。非有意于專師古人也，亦非有意于專擯古人也。自書契以來，未有擯古人而獨立者。若揚子雲不師古人，然亦有擬相如四賦〔二○〕；韓退之“惟陳言之務去”〔二一〕，若《進學解》則《客難》之變也〔二二〕，《南山》詩則《子虛》之餘也〔二三〕。豈遽汗漫自師胸臆〔二四〕，至不成語，然後為快哉？然此詩人造語之工，古人謂之一藝可也。至於詩文之意，當以明王道、輔教化為主。六經吾師也，可以一藝名之哉？賈誼、董仲舒、司馬遷、揚子雲、韓愈、歐陽、司馬溫公〔二五〕，大儒之文也，僕未之能學焉。梁肅、裴休、晁迥、張無盡〔二六〕，名理之文也，吾師之。太白、杜陵、東坡，詞人之文也，吾師其辭，不師其意。淵明、樂天，髙士之詩也，吾師其意，不師其辭。然吾老矣，眼昏力薾〔二七〕，雖欲力學古人，力不足也。

足下來書，自言近日欲作大字，然滯于藏鋒〔二八〕，不能飛動；詩欲古體，然僻於幽隱〔二九〕，不能豪放。足下自知之，僕尚何言？然藏鋒，書之一端，所貴遍學古人，昔人謂之法書〔三○〕，豈是率意而為之也？又須真積力久〔三一〕，自楷法中來，前人所謂未有未能坐而能走者。飛動乃吾輩胸中之妙，非所學也。若市人能積學而不能飛動，吾輩能飛動而不能積學，皆一偏之弊耳。東坡論李十八草書似鶯哥嬌，數日相見，曰：“此書何如？”曰：“乃秦吉了耳〔三二〕。”足下之書，毋乃近似之乎！精神所注，間出奇逸，稍怠之際，如病痱腫〔三三〕，得免秦吉了足矣。想當捧腹大笑也。

寄來詩，如：“長河老秋凍，馬怯冰未牢。河山冷鞭底，日暮風更號。”“晨井凍不爨，誰料寒士饑。天廄玉山禾，不救我馬隤。〔三四〕”“塵埃汩沒伺候工，《離騷》不振矜魚蟲。風雲誰復話蓍蔡〔三五〕，不圖履狶哀屠龍〔三六〕。”“挾箋搦管坐書空，伊優堂上醉歌鐘〔三七〕。乃知造化戲兒童，不妨遠目逐孤鴻。莫怪魏瓠無所容〔三八〕，此去未許江船東。五經不掃途轍窮，門庭日日生皇風。太阿剖室砥以石〔三九〕，坐掃鵝鸛搖天雄〔四○〕。”“岩椒鬱雲〔四一〕，日夕生陰。雨雪縞夜〔四二〕，秋黃老林。人煙墨突〔四三〕，樵徑雲深。”“造物開岩地，石帳開劍壁。苔花張古錦，霜葉老秋碧。日夕雲竇陰，風鼓泉湧石。馬蹄忌磽確〔四四〕，樵道生枳棘。盤盤出井底，回首悵如失。長老不耐役，底事掛塵跡。披雲出山椒〔四五〕，白鳥表林隙。”其餘老昏殊不可曉。然此迄令大成，不過長吉、盧仝合而為一〔四六〕，未能以故為新，以俗為雅〔四七〕，非所望于吾友也。

昔人有吹簫學鳳鳴者〔四八〕，鳳鳴不可得聞，時有梟音耳。君詩無乃間有梟音乎？向者屏山嘗語足下云：“自李賀死，二百年無此作矣。”〔四九〕理誠有之，僕亦云然。李公愛才，然愛足下之深者，宜莫如老夫。願足下以古人之心為心，不願足下受之天而不受之人，如世輕薄子也。與足下心知，故道此意，幸少安毋躁。


【校記】


忽得：原作“向得”，據《石蓮盦刻九金人集》本改。

誰料寒士饑：《中州集》卷五作“誰療壯士饑”。

醉歌鐘：《中州集》卷五作“酣歌鐘”。

逐孤鴻：《中州集》卷五作“送孤鴻”。

鵝鸛：《中州集》作“鸛鶴”，四庫全書本作“鵝鷂”。

開劍壁：《中州集》卷五作“揜劍壁”。

霜葉：《中州集》卷五作“霜苦”。

不耐役：《中州集》卷五作“不耐事”。


【注釋】


〔一〕李天英：李經，字天英，號無塵道人，錦州人。《中州集》卷五有其小傳。李經於泰和六年（一二○六）應試至京，不第，入太學。大安元年（一二○九）再試，復不第，歸遼東，眾多詩人為之送行。東歸後不久有書寄趙秉文，秉文復此書。

〔二〕失意東歸：指落榜還鄉，因其家在遼東錦州，故云東歸。

〔三〕雜詩：包括後文所引的詩歌，其他詩歌全部失傳。

〔四〕擬議：揣度議論。

〔五〕受之天而不受之人：指李經後天訓練不足。

〔六〕悃誠：誠懇。間：阻隔。浮沉：隨俗上下。

〔七〕該句謂李經真誠希望得到趙秉文的指點。

〔八〕自濡其涸：《莊子·大宗師》：“洞轍之鮒，相濡以沫，相煦以濕。”這裏謙稱自己的才學不髙，如魚處於涸轍之中只能吐點沫，無法再幫助別人了。

〔九〕犬馬齒：謙稱自己年齡。先後進：趙秉文年長，為先進；李經年輕，為後進。

〔一○〕不揆：不自量力。

〔一一〕韋蘇州：韋應物，曾官蘇州刺史。柳子厚：柳宗元。白樂天：白居易。

〔一二〕鮑明遠：鮑照。

〔一三〕孟東野：孟郊。賈浪仙：賈島。

〔一四〕老杜、杜陵：杜甫。

〔一五〕子厚近占，退之變古：此為李純甫之語，出處失考。其意並非李純甫首創。《蘇軾文集》卷六十七《評韓柳詩》：“柳子厚詩在陶淵明下，韋蘇州上。退之豪放奇險則過之，而溫麗靖深不及也。”同卷《書黃子思詩集後》：“李、杜之後，詩人繼作，雖間有遠韻，而才不逮意。獨韋應物、柳宗元發纖穠於簡古，寄至味於澹泊，非餘子所及也。”《詩人玉屑》卷十五引蘇軾語：“詩之美者，莫如韓退之，然詩格之變，自退之始。”

〔一六〕屏山：李純甫（一一八五—一二三一），字之純，號屏山，金代著名文學家，與趙秉文同時。

〔一七〕書：書法。

〔一八〕衡：秤杆，泛指秤。

〔一九〕三代金石：夏商周三代金石銘文。鍾、王、歐、虞、顏、柳：分別指鍾繇、王羲之、歐陽詢、虞世南、顏真卿、柳公權。

〔二○〕四賦：揚雄《甘泉賦》、《河東賦》、《羽獵賦》、《長楊賦》，皆模擬司馬相如《子虛賦》、《上林賦》。

〔二一〕 惟陳言之務去：韓愈《答李翊書》：“惟陳言之務去，戛戛乎其難哉！”

〔二二〕《進學解》：韓文名篇，見《韓昌黎文集校注》卷一。《客難》：指東方朔《答客難》。

〔二三〕《南山》詩：韓詩名作，見《韓昌黎詩繫年集釋》卷四。

〔二四〕汗漫：漫無標準，不着邊際。

〔二五〕歐陽：指歐陽修。司馬溫公，指司馬光。

〔二六〕梁肅：字敬之，唐德宗時人，官至翰林學士、太子諸王侍讀。工古文，通佛學。裴休，字公美，唐穆公時人，官至吏部尚書加太子少師，精佛學。晁迥，字明遠，宋清豐人，官至禮部尚書，通佛道。張無盡：張商英，字天覺，號無盡居士，宋人，官至觀文殿大學士，精佛學。

〔二七〕薾：疲憊。

〔二八〕藏鋒：筆鋒藏而不露。

〔二九〕僻於幽隱：偏向於內斂隱蔽。

〔三○〕法書：能作為楷模取法的書法作品。

〔三一〕真積力久：《荀子集解》卷一《勸學》：“真積力久則入。”楊倞注：“真，誠也。力，力行也。誠積力久則能入於學也。”指專心致志，長期積累。

〔三二〕東坡論李十八草書：本是劉攽與蘇軾評價李公擇書法語，趙秉文所記不確。《東坡志林》卷九：“劉十五論李十八草書，謂之鸚哥嬌。意謂鸚鵡能言，不過數句，即雜以鳥唱。十八其後稍進，以書問僕：‘近日比舊如何？’僕答之：‘可作秦吉了矣。’”劉十五：劉攽。李十八：李公擇。秦吉了，鳥名，即鷯哥。

〔三三〕痱腫：痱子癤腫。

〔三四〕隤：頹敗。

〔三五〕蓍蔡：猶言蓍龜，因蔡地出大龜，故名。

〔三六〕履狶：屠人用腳踩豬，以檢驗其肥瘦。《莊子·知北遊》：“正獲之問於監市，履狶也，每下愈況。”黃庭堅《寄上叔父夷仲三首》：“庖丁解牛妙世故，監市履豨知民心。”屠龍：《莊子·列禦寇》：“朱泙漫學屠龍於支離益，單千金之家。三年技成，而無所用其巧。”

〔三七〕伊優：本作“伊優亞”，小兒剛學話的聲音。《漢書》卷六十五《東方朔傳》：“伊優亞者，辭未定也。”後省作“伊優”，指逢迎諂媚之人說話沒有定見，迎合人意。《後漢書》卷八十下《趙壹傳》：“伊優北堂上，抗髒倚門邊。”李賢注云：“伊優，屈曲佞媚之貎……佞媚者見親，故升堂。婞直者見棄，故倚門。”

〔三八〕魏瓠：《莊子·逍遙遊》：“魏王貽我大瓠之種，我樹之成，而實五石。以盛水漿，其堅不能自舉也。剖之以為瓢，則瓠落無所容。非不呺然大也，吾為其無用而掊之。”

〔三九〕太阿：寶劍名，也作泰阿，據《越絕書·越絕外傳·記寶劍》記載，楚王持泰阿率眾擊破敵軍。

〔四○〕鵝鸛：《左傳·昭公二十一年》：“鄭翩願為鸛，其御願為鵝。”杜注：“鸛、鵝皆陣名。”後多以“鵝鸛”並舉，指軍陣。

〔四一〕岩椒：山頂。鬱雲：濃雲。

〔四二〕縞夜：映照黑夜。

〔四三〕墨突：班固《答賓戲》：“孔席不暖，墨突不黔。”謂墨翟東奔西走，每至一地，煙囪尚未熏黑，又到別處去了。

〔四四〕磽確：多石而堅硬的路。

〔四五〕山椒：山頂。

〔四六〕長吉：李賀。

〔四七〕以故為新，以俗為雅：陳師道《後山詩話》：“閩士有好詩者，不用陳語常談，寫投梅聖俞。答書曰：子詩誠工，但未能以故為新，以俗為雅爾。”《蘇軾文集》卷六十七《題柳子厚詩》：“詩須要有為而作，用事當以故為新，以俗為雅；好奇務新，乃詩之病。”

〔四八〕吹簫學鳳鳴：舊題劉向撰《列仙傳》有《簫史》篇，述秦穆公時，簫史善吹簫，能致孔雀、白鶴於庭。穆公以女弄玉妻之，日教弄玉作鳳鳴。後數年，夫婦隨鳳凰飛去。

〔四九〕屏山：李純甫。其原話不可考，“二百年”不確。

答麻知幾書〔一〕

知幾足下：

相別數月，靡日不思。山川遼闊，致稽裁布〔二〕。人至，辱長書累幅，意貺勤厚，殊慰馳想。不審比來舊疾差減否〔三〕？甚懸懸也。聞御榜到日，足下與李濟之適同榻〔四〕。一升一沉，不能不悵然也，然此亦何足置懷？前者足下與李欽叔各魁省貢〔五〕，群口嗸嗸，爭為毀訾〔六〕。及欽叔連中兩科，然後懣然心服〔七〕。如使足下一第後，試制策，試宏詞，當與欽叔並馳爭先，未知鹿死誰手，豈可成敗論士哉！僕少時應舉被黜〔八〕，戚戚若不復堪處。然窮達自有數，顯晦自有時。以今觀之，向之戚戚者，何其妄也！

足下又以平生孤苦百狀，有“求鷙得鳩，種稷得稗”之說〔九〕，天生大賢如足下者，必將有用，又安知今日之窮，天將昌其道，非足下之福耶？若得一器淨水，照足下宿命，還本知見，當不出此言也。足下生知夙習，再來人也〔一○〕。三生學道，豈不知此？大抵一時才人多恃聰辨，少積前路資糧，故佛謂之福慧兩足尊〔一一〕。足下無乃近此類，尚何怨耶？假使吾輩萬一臨死生之際，亦當安時處順，況未至是耶？足下所喜韓子、歐子之學，固為純正，如退之《感二鳥賦》、《上宰相三書》亦少年未知道時語也〔一二〕，其後諫佛骨南遷，若與生死利害相忘者〔一三〕。然過黃陵廟，求哀乞靈，恐死瘴霧中，亦學聖人而未至者〔一四〕。今之士人，以綴緝聲律為學，趨時乾沒為賢〔一五〕，能留心于韓歐者幾人？僕固不當洗垢求瑕，若孔子與子貢、顏淵問答，有“不容何病”之語〔一六〕，第恐孔顏不爾爾也。因論聖賢之分，偶盡言之。至於所謂為忠誠、為謹廉、為放逸、為耿介，豈以窮達而異心哉？足下又謂山林有至道，芻蕘有至人〔一七〕，可隱可訪。誠哉是言！當今之世，豈必忘言如達摩〔一八〕，談道若莊生，然後為得也？談道，吾敬常先生、王賢佐〔一九〕；談禪，吾敬萬松秀、王泉政〔二○〕；論醫，不及儀企賢、任子山〔二一〕；經學與文章，不及李之純與足下〔二二〕。如足下一病，自不能療，便謂舉世無知醫者，可乎？足下易學，自可忘憂遺老，至於釋、老二家，勿謂“秦無人”〔二三〕。聞頗喜雜學，然慎所以習之者。多難之世，盆成括之徒當敬而遠之〔二四〕。足下才髙識明，過僕數倍，固不當為此喋喋，亦期有以告教我也。方屬新秋，善加調攝。不宣。（以上《滏水文集》卷十九）


【注釋】


〔一〕麻知幾：麻九疇。麻九疇興定五年（一二二一）御試被絀，隱居郾城。趙秉文此文當作於麻隱居後數月。

〔二〕致稽裁布：導致稽遲問候。

〔三〕審：知道。舊疾：《中州集》卷六《麻徵君九疇》謂其“少時有惡疾”。

〔四〕李濟之：生平不詳，當是興定五年進士。

〔五〕各魁省貢：貞祐三年（一二一五），麻九疇為省試策論第一，李獻能為詞賦第一。

〔六〕群口嗸嗸，爭為毀訾：《歸潛志》卷十：“貞祐初，詔免府試，而趙閑閑為省試，有司得李欽叔賦，大愛之。蓋其文雖格律稍疏，然詞藻莊嚴絕俗，因擢為第一人，擢麻知幾為策論魁，於是舉子輩譁然，愬於臺省，投狀陳告趙公壞了文格，又作詩譏之。”

〔七〕連中兩科：貞祐三年，李獻能於省試之後，又中廷試。懣然：煩悶不樂。

〔八〕應舉被黜：趙秉文於大定十九年參加進士考試，未及第。

〔九〕求鷙得鳩、種稷得稗：形容事與願違，當出自麻九疇寫給趙秉文的“長書”。

〔一○〕再來人：佛教稱再度轉世皈依佛門的人。

〔一一〕福慧：福德與智慧。佛教謂福德、智慧二者圓滿叫“兩足尊”。

〔一二〕《上宰相三書》：韓愈貞元八年（七九二）登第後，以博學宏辭三試於吏部，無成。故十一年上宰相書求仕，凡三上，分別為《上宰相書》、《後十九日復上書》、《後二十九日復上書》。《感二鳥賦》：貞元十一年，韓愈三上宰相書不報之後，離開長安，途中見人進貢白烏和白鸜鵒，憤而作此賦，抒發其不遇之情。

〔一三〕諫佛骨南遷：元和十四年（八一九），韓愈上《論佛骨表》後，帝大怒，欲抵死，後貶潮州刺史。

〔一四〕過黃陵廟：《韓昌黎文集校注》卷七《黃陵廟碑》：“元和十四年春，余以言事得罪，黜為潮州刺史。其地於漢為南海之揭陽，厲毒所聚，懼不得脫死，過廟而禱之。”

〔一五〕綴緝聲律：指追求聲律的科舉詞賦。乾沒：投機圖利。

〔一六〕不容何病：見《史記·孔子世家》。孔子困於陳蔡之間，絕糧，“弟子有慍心”，孔子分別召見子路、子貢、顏回，問他們：“《詩》云：‘匪兕匪虎，率彼曠野’。吾道非邪？吾何為於此？”三人各有應答，顏回說：“夫子之道至大，故天下莫能容。雖然，夫子推而行之，不容何病，不容然後見君子！夫道之不脩也，是吾醜也。夫道既已大脩而不用，是有國者之醜也。不容何病，不容然後見君子！”

〔一七〕芻蕘：割草打柴，也指割草打柴的人。

〔一八〕達摩：中國禪宗始祖。達摩所教《楞伽經》，以“忘言忘念無得正觀為宗”。

〔一九〕常先生：常用晦，字仲明，先世為雁門崞縣人，後移居河北平山縣。與麻知幾多有交往。生平見《元好問全集》卷二十四《真定府學教授常君墓銘》。王賢佐：王澮字賢佐，一字玄佐，咸平人。深於易學，又通星曆讖緯。生平見《中州樂府》小傳。

〔二○〕萬松秀：即萬松行秀（一一六六—一二四六），俗姓蔡，河內（今河南懷慶）人，金末著名禪師。王泉政：一作玉泉政，其人不詳。

〔二一〕儀企賢：名師顏，字企賢，曾為太醫，後歸隱。《儒門事親》卷八《伏瘕》稱之為太醫。馮璧有《送國醫儀師顏企賢得請歸關中次朝賢韻》。任子山，名履真，金末名醫。《歸潛志》卷六：“任履真子山，許州長葛人。讀書，喜雜學。深於醫，又有鄉行，邑人皆信之。貞祐初，召入太醫院，旋告歸。與閑閑、屏山諸公及余先子善。先子主長葛簿，其修儒宮及太虛觀，子山之力居多。為醫，起人疾甚眾。既卒，閑閑志其墓云。”《滏水文集》卷十一有《任子山壙銘》。

〔二二〕李之純；李純甫。

〔二三〕秦無人：《左傳·文公十三年》：“秦伯師於河西，魏人在東，壽餘曰：‘請東人之能與夫二三有司言者，吾與之先。’使士會，士會辭曰：‘晉人，虎狼也。若背其言，臣死，妻子為戮，無益於君，不可悔也。’秦伯曰：‘若背其言，所不歸爾帑者，有如河！’乃行。繞朝贈之以策，曰：‘子無謂秦無人，吾謀適不用也。’。”

〔二四〕盆成括：《孟子·盡心》：“盆成括仕于齊，孟子曰：‘死矣盆成括！’盆成括見殺，門人問曰：‘夫子何以知其將見殺？’曰：‘其為人也小有才，未聞君子之大道也，則足以殺其軀而已矣。’”

東坡《四達齋銘》〔一〕

東坡先生，人中麟鳳也。其文似《戰國策》，間之以談道如莊周；其詩似李太白，而補之以名理似樂天〔二〕；其書似顏魯公〔三〕，而飛揚韻勝，出新意於法度之中，寄妙理於豪放之外〔四〕，竊嘗以為書仙。屹然贔屭巨鼇之欲前〔五〕，軒然飛動，大鵬之孤騫，狠石當道〔六〕，長松臨淵。其嚴勁之象，雄渾之狀，大臣正色，抑不可屈，凜然如見其叱希烈而誚祿山也〔七〕。千石之鐘，萬石之虡〔八〕，鏗鋐鍧鋾，儼然如見其宮廟之懸也。如偃而復植，如墮而反妍。秋風水波，春山雲煙，此猶可略而言。至於字外匠成風之妙〔九〕，筆端透具眼之禪〔一○〕，蓋不可得而傳也。觀其胸中空洞無物，亦如此齋，廓焉四達，獨有忠義。數百年之氣象，引筆著紙，與心俱化，不自知其所以然而然，其有得於此而形之於彼，豈非得古人之大全也耶？


【注釋】


〔一〕《四達齋銘》：原文見《蘇軾文集》卷十九：“髙郵使君趙晦之作齋東園，戶牖四達，因以名之。眉山蘇軾過而為之銘曰：有藏於中，必諜於外。惟慢與謹，皆盜之誨。孰如此間，空洞無物。戶牖闔開，廓焉四達。擊去盜易，使無盜難。我無可攘，以守則完。趙侯無心，得法赤溪。四出其齋，以達民迷。”

〔二〕“其詩”二句：趙秉文《答李天英書》：“東坡又以太白之豪、樂天之理合而為一，是以髙視古人。”

〔三〕顏魯公：顏真卿，封魯郡公，故稱。

〔四〕“出新意”二句：見《蘇軾文集》卷七十《書吳道子畫後》。

〔五〕贔屭：傳說中一種力大無比類似海龜的動物。

〔六〕狠石：很石，形狀如羊的石頭。蘇軾《甘露寺》題下自注：“寺有石如羊，相傳謂之狠石。云諸葛孔明坐其上，與孫仲謀論曹公也。”

〔七〕叱希烈而誚祿山：《滏水文集》卷二十《題楊少師侍御帖》云：“楊少師勸其父不以社稷與人，此與魯公拒安祿山、斥李希烈何異。”天寶十四年（七五五），安祿山發動叛亂，顏真卿聯絡從兄顏杲卿起兵抵抗，附近十七郡響應，合兵二十萬，使安祿山不敢急攻潼關。德宗興元元年（七八四），淮西節度使李希烈叛亂，奸相盧杞趁機借李希烈之手殺害他，派其前往勸諭，李希烈想盡辦法，終未能使顏真卿屈服，而將之殺害。

〔八〕虡：古時懸鐘鼓木架的兩側立柱。

〔九〕匠成風：運斤成風。《莊子·徐無鬼》：“郢人堊慢其鼻端，若蠅翼，使匠石斲之。匠石運斤成風，聽而斲之，盡堊而鼻不傷。”

〔一○〕具眼：佛教稱能透見宇宙之原則，及一切現象之實相者為具眼。

題東坡書《孔北海贊》〔一〕

黨錮之禍〔二〕，豈不哀哉！此非獨小人之過，亦君子之過也。方梁冀跋扈，朝廷不能制，五侯誅之，自是宦者用事〔三〕。其後人主幼沖，女主制政，繼以桓、靈之不君，則其勢不得不權在宦豎。而天下賢士嫉之若仇，非朝士誅宦官，則宦官誅朝士必矣。及黨錮禍起，君子既去，而小人亦無以自立於世。自後英雄得志，假外兵以除內難。董卓既沒，曹操繼之，孔文舉雖有扶漢之志，勢亦難矣。何則？操挾天子以令諸侯，意逆而名順。文舉欲藉英雄以除君側之惡，意善而名逆。加之如操者，苟有可以寓其智巧，則亦無所不至，而文舉不過正義明道而已。操之奸雄，有所不為。是以小人常勝，君子常不勝，理固然也。東坡謂文舉使劉備誅操無難〔四〕，蓋亦有激而云。坡作此贊，實亦自況。元祐之黨，僅類黨錮。元豐之政，初亦有為。但荆公新法，不合人情，溫公繼之〔五〕，力革前弊。然紹聖、崇寧，子也〔六〕，一旦使子改父道，小人得以藉口矣。向使如范忠宣輩〔七〕，稍變其不合者，漸以圖之，庶幾少安。其子孫亦安能為其父而咎其王父者哉？惜乎！慮不出此，而使賢士竄斥略盡，國隨以亡，亦君子之過也。然坡公身愈斥，志愈不衰。坡嘗稱太白“雄節邁倫，髙氣蓋世”〔八〕，余於東坡亦云。


【注釋】


〔一〕孔北海：孔融（一五三—二○八），字文舉，魯國（今山東曲阜）人，建安七子之一，是孔子的二十世孫。獻帝時任北海（山東壽光）相，世稱孔北海。為人不拘小節，剛正不阿。因非議曹操，被殺。《蘇軾文集》卷二十一《孔北海贊》：“文舉以英偉冠世之資，師表海內，意所予奪，天下從之，此人中龍也。而曹操陰賊險狠，特鬼蜮之雄者耳。其勢決不兩立，非公誅操，則操害公，此理之常。而前史乃謂公負其髙氣，志在靖難，而才疏意廣，訖無成功，此蓋當時奴婢小人論公之語。公之無成，天也。使天未欲亡漢，公誅操如殺狐兔，何足道哉！世之稱人豪者，才氣各有髙庳，然皆以臨難不懼，談笑就死為雄。操以病亡，子孫滿前而咿嚶涕泣，留連妾婦，分香賣履，區處衣物，平生奸偽，死見真性。世以成敗論人物，故操得在英雄之列。而公見謂才疏意廣，豈不悲哉！操平生畏劉備，而備以公知天下有己為喜，天若胙漢，公使備，備誅操無難也。予讀公所作《楊四公贊》，歎曰：方操害公，復有魯國一男子慨然爭之，公庶幾不死。乃作《孔北海贊》曰：晉有羯奴，盜賊之靡。欺孤如操，又羯所恥。我書《春秋》，與齊豹齒。文舉在天，雖亡不死。我宗若人，尚友千祀。視公如龍，視操如鬼。”

〔二〕黨錮之禍：東漢桓、靈二帝統治時期官僚士大夫因反對宦官專權而遭禁錮的政治事件。黨錮的政爭自延熹九年（一六六），一直延續到中平元年（一八四）。

〔三〕梁冀：（？—一五九），東漢外戚權臣。永和元年（一三六）為河南尹。因質帝當面稱梁冀為“跋扈將軍”，次年即被他所毒殺，另立十五歲的桓帝。此後他更加專擅朝政，結黨營私，且大封梁氏一門為侯為官。後桓帝派宦官單超、具瑗、唐衡、左倌、徐璜等五人帶兵圍攻梁冀宅，捕捉河南尹梁胤，梁家及其妻孫家，無論長幼皆棄市。從此，東漢外戚專權的時代基本結束，卻進入了宦官專權的時期。桓帝封單超等五人為侯。

〔四〕東坡謂文舉云云：見上引蘇軾《孔北海贊》。

〔五〕溫公：司馬光。

〔六〕紹聖、崇寧：宋哲宗和宋徽宗的年號，指代宋哲宗、宋徽宗。二人均是宋神宗之子。

〔七〕范忠宣：范純仁（一○二七—一一○一），字堯夫，諡忠宣，吳縣（今江蘇蘇州）人，范仲淹次子。仁宗皇祐元年進士，累官侍御史、同知諫院，出知河中府，徙成都路轉運使。哲宗立，除給事中，元祐元年同知樞密院事，後拜相。哲宗親政，累貶永州安置。徽宗繼位後，復觀文殿大學士，促入覯，以目疾乞歸。著有《范忠宣公集》。

〔八〕“雄節”二句：本是夏侯湛《東方朔畫贊》之語，蘇軾借之評價李白。《蘇軾文集》卷十一《李太白碑陰記》：“夏侯湛贊東方生云：‘……雄節邁倫，髙氣蓋世，可謂拔乎其萃，游方之外者也。’吾于太白亦云。”

題田不伐書後〔一〕

此田不伐書也，後一幅頗有東坡醉草風味。予嘗論杜牧之、石曼卿、秦少游〔二〕，雖寓之詩酒，其豪俊之氣見於自著，終不可沒，但命不偶耳〔三〕。使不伐修潔〔四〕，不失為才大夫。顧以小辭自憙〔五〕，惜哉！術不可不慎也。


【注釋】


〔一〕田不伐：田為（生卒年不詳），字不伐。政和末，充大晟府典樂。宣和元年（一一一九）罷典樂，為樂令。擅琵琶，通樂律，工樂府。其詞鍛煉字句，妙於音律。《全宋詞》存詞六首。事迹見《宋史》卷一百二十九《樂志》。

〔二〕杜牧之：杜牧。石曼卿：石延年（九九四—一○四一），宋城（今安徽阜陽）人，文辭勁健，尤工詩，善書法。秦少游：秦觀。

〔三〕命不偶：命運不好。

〔四〕修潔：品行髙潔。《宋史》卷一百二十九《樂志》稱田為“善琵琶，無行”。《宋史》卷三百五十六《張朴傳》載張朴論田為“貪濫不法，物論弗齒”。

〔五〕小辭：詞。憙：喜。

題《巫山圖》後〔一〕

昔宋玉賦髙唐之事〔二〕，其意言山水之峻激，林木之振蕩，鳥獸之號呼，足以使人移心易志。以諷襄王之荒淫，神志既蕩，夢與神遇，以無為有也。其卒章言“思萬方，憂國害。開賢聖，輔不逮”，勸百而諷一，亦已晩矣。其後卒賦神女之事〔三〕，豈荒淫之主竟不可以已耶？然亦玉之罪矣。惜乎！無是可也。後世不知者，遂實其事，乃知楚人事鬼尚矣。其後繪以為圖，公前征得之〔四〕。觀其群峰秀拔，雲煙葱蔚，意必有神主之。褻瀆如此，無乃汙靈尊乎？乃作此說，以為之辯。


【注釋】


〔一〕《巫山圖》：作者不詳。

〔二〕宋玉賦髙唐之事：指宋玉創作《髙唐賦》。

〔二〕賦神女：指宋玉《神女賦》。

〔四〕公：所指不詳。前征：一本作“南征”。

跋劉伯深《西巖歌》〔一〕

歌云：西巖逸人以天為衢兮，地為席茵。青山為家兮，流水為之朋。饑食芝兮渴飲泉，又何必有肉如林兮，有酒如澠〔二〕。世間清境端為我輩設，吾徒豈為禮法繩〔三〕。少文援琴眾山響〔四〕，太白弄月清波澄。人間行路，是處多炎蒸〔五〕。如何水前山後，六月赤腳踏層冰〔六〕？

南山翁子伯深《西巖歌》〔七〕，置之古人集中，誰能辨之？所謂不拘禮法，如晉之狂士〔八〕。公未及五紀致政〔九〕，臨終不亂，蓋有道者。公又有詩云：“身將隱兮文何用，人不知之味更真。”〔一〇〕尤可諷詠。


【注釋】


〔一〕劉伯深：劉汲，字伯深，號西巖，劉撝之子，天德三年（一一五一）進士。詳《中州集》卷二《劉西巖汲》。

〔二〕“有肉如林”二句：《左傳·昭公十二年》：“齊侯舉矢曰：‘有酒如澠，有肉如陵，寡人中此，與君代興。’”

〔三〕我輩設：《世說新語·任誕》：“阮籍嫂嘗還家，籍見與別，或譏之。籍曰：‘禮豈為我輩設也？’”

〔四〕少文：宗炳（三七五—四四三），字少文，著名畫家，並擅長書法和彈琴。晚年將遊歷所見景物，繪於居室之壁，自稱“澄懷觀道，臥以遊之”，“撫琴動操，欲令眾山皆響”。生平參《南史》卷七十五《宗少文傳》。

〔五〕炎蒸：炎熱地區。

〔六〕赤腳踏層冰：後漢馬融，夏夜直宿館中，蒸郁倍常，如坐甑中，謂同舍曰：“安得披襟赤腳，踏陰山之層冰，以洗滌塵煩乎？”見吕祖謙《詩律武庫》卷十四。杜甫《早秋苦熱堆案相仍》：“南望青松架短壑，安得赤腳踏層冰？”

〔七〕南山翁：劉撝，字仲謙，天會元年（一一二三）狀元。愛渾源山水幽勝，買田移居，晚號南山翁。

〔八〕晉之狂士：指阮籍。

〔九〕五紀：一紀十二年，五紀六十年。致政：致仕，退休。據王惲《渾源劉氏世德碑銘》，劉汲卒年五十八。

〔一〇〕身將隱兮：劉汲《題西巖》其二：“卜築西巖最可人，青山為屋水為鄰。身將隱矣文何用，人不知之味更真。自古交游少同志，到頭聲利不關身。清泉便當如澠酒，澆盡胸中累劫塵。”見《中州集》卷二。

題南麓書後〔一〕

“岱嶽夫如何，齊魯青未了。”〔二〕“夫如何”三字幾不成語，然非三字無以成下句，有數百里之氣象。若上句俱雄麗，則一李長吉耳〔三〕。此前人論詩也〔四〕。論書亦然。若有學南麓者，當以吾言參之。（以上《滏水文集》卷二十）


【校記】


岱嶽：杜甫《望嶽》作“岱宗”。


【注釋】


〔一〕南麓：任詢字君謨，號南麓，又號龍巖。“書法為當時第一”。參《中州集》卷二《任南麓詢》。《滏水文集》卷二《解朝酲賦》：“已而龍巖雪溪，襞烏絲而操翰墨；竹溪黃山，揮玉麈而談冰霜。”龍巖指任詢，雪溪指王庭筠，竹溪指党懷英，黃山指趙渢。《元好問全集》卷四十《國朝名公書跋》：“任南麓書如老法家斷獄。”

〔二〕“岱岳”句：出自杜甫《望岳》，此處當是任詢所書內容。

〔三〕李長吉：李賀。

〔四〕 前人：指范温。《苕溪漁隱叢話》前集卷九引范温《潛溪詩眼》云：“老杜詩凡一篇，皆工拙相半。古人文章類如此。皆拙固無取，使其皆工則峭急無古氣，如李賀之流是也。然後世學者，當先學其工，精神氣骨皆在於此。如《望嶽》詩云：‘齊魯青未了。’……《望嶽》詩無第二句，而云‘岱宗夫何如’，雖曰亂道可也。”

乞伏村堯廟碑（節錄）〔一〕

《康衢》，古謠也，後世里歌社舞，笙簫嘈雜，有遺音矣〔二〕。土鉶土簋〔三〕，昔所御也，後世山肴野蔌〔四〕，膻薌苾芬〔五〕，有遺味者矣。《易》曰：“咸，感也。”夫咸而至於有心則不足以有感矣。（孫德謙輯《金源七家文集補遺》）


【注釋】


〔一〕乞伏村：在相州（今河南安陽）西六十里。

〔二〕《康衢》：康衢謠。《列子·仲尼篇》：“堯治天下，五十年，不知天下治歟，不治歟？不知億兆之願戴己歟，不願戴己歟？顧問左右，左右不知。問外朝，外朝不知。問在野，在野不知。堯乃微服游于康衢，聞兒童謠：‘立我蒸民，莫匪爾極。不識不知，順帝之則。’堯喜，問曰：‘誰教爾為此言？’童兒曰：‘我聞之大夫。’問大夫，大夫曰：‘古詩也。’堯還宮，招舜，因禪以天下。”謠詞前兩句出自《詩經·周頌·思文》，後兩句出自《詩經·大雅·皇矣》。

〔三〕土鉶土簋：《韓非子·十過》：“昔者堯有天下，飯於土簋，飲於土鉶。”《史記·太史公自序》有云：“墨者亦尚堯舜道，言其德行曰：堂髙三尺，土階三等，茅茨不翦，采椽不刮。食土簋，啜土刑。”《正義》：“顏云：簋所以盛飯也，刑所以盛羹也。土謂燒土為之，即瓦器也。”

〔四〕山肴野蔌：指野味和蔬菜。歐陽修《醉翁亭記》：“山肴野蔌，雜然而前陳者，太守宴也。”

〔五〕膻薌：祭祀燒牛羊脂的氣味。《禮記·祭義》：“建設朝事，燔燎膻薌，見以蕭光，以報氣也。” 苾芬：芬芳。《詩經·小雅·楚茨》：“苾芬孝祀，神嗜飲食。”


卷四 王若虛

王若虛（一一七四—一二四三），字從之，號慵夫、滹南遺老，稾城（今屬河北）人，承安二年（一一九七）擢經義進士，官鄜州錄事，歷管城、門山縣令，皆有善政。入為國史院編修官，遷應奉翰林文字，又奉使西夏，還授同知泗州軍州事，後為著作佐郎，入為翰林直學士。生平見《元好問全集》卷十九《內翰王公墓表》、《金史》卷一百二十六《王若虛傳》、《中州集》卷六《王內翰若虛》。著有《滹南遺老集》四十五卷傳世。

文辨

卷一

一

相如《上林賦》設子虛使者、烏有先生以相難答，至亡是公而意終，蓋一賦耳〔一〕。而蕭統別之為二〔二〕，統不足怪也。至遷、固為傳，亦曰“上覽子虛賦而善之”〔三〕，相如以為此乃諸侯之事，故別賦上林。何哉？豈相如賦子虛自有首尾，而其賦上林也復合之為一邪？不然，遷、固亦失也。


【注釋】


〔一〕一賦耳：《子虛賦》作於司馬相如為梁孝王賓客時，《上林賦》作於武帝召見之際，前後相去十年。兩賦內容連屬，構思一貫，可視為一篇完整作品的上下篇。

〔二〕蕭統別之為二：蕭統《文選》分為《子虛賦》、《上林賦》。

〔三〕遷、固：司馬遷、班固。《史記》卷一百一十七《司馬相如傳》：“上讀《子虛賦》而善之，曰：‘朕獨不得與此人同時哉！’”《漢書·司馬相如傳》同此。

二

張衡《二京》〔一〕，一賦也，而《文選》析為二首。左思《三都》〔二〕，一賦也，而析為三首。若以字數繁多，一卷不能盡之，則不當稱某京某都而各云一首也。豈後人編輯者之誤而不出於統歟？然《世說》載庾亮評庾闡《南都賦》，謂可以“三《二京》”而“四《三都》”〔三〕，又何也？


【注釋】


〔一〕張衡：字平子（七八—一三九），南陽（今河南南陽）人。《二京》：《二京賦》以《西京賦》、《東京賦》構成上下篇。

〔二〕左思：字太沖。曾作《三都賦》，十年乃成，豪貴之家，爭相傳寫，洛陽為之紙貴。

〔三〕《南都賦》：《世說新語》作《揚都賦》。《世說新語·文學》：“庾仲初作《揚都賦》成，以呈庾亮，亮以親族之懷，大為其名價，云可三《二京》，四《三都》。于此人人競寫，都下紙為之貴。”庾仲初即庾闡。庾亮此語是將《二京賦》當作兩篇賦、《三都賦》當成三篇賦來理解的。

三

《晉宋書》載淵明《歸去來辭》云〔一〕：“善萬物之得時，感吾生之行休，已矣乎，寓形宇內復幾時？曷不委心任去留，胡為皇皇欲何之。” “已矣乎”之語，所以便章而為斷，猶“系曰”、“亂曰”之類，則與上文不相屬矣。故當以“時”字、“之”字為韻，其“留”字偶與前“休”字相協而已。後之擬者，自東坡而下，皆雜和之〔二〕，然則果孰為韻邪？近見陶集本作“能復幾時”〔三〕，此為可從，蓋八字自是兩句耳。然陶集云：“胡為乎遑遑兮欲何之”〔四〕，殆不可讀，卻宜從史所載也。


【注釋】


〔一〕《晉宋書》：指《晉書》、《宋書》。二書《陶潛傳》均載《歸去來辭》。

〔二〕東坡而下，皆雜和之：《蘇軾詩集》卷四十七《和陶歸去來兮辭》：“望故家而求息，曷中道之三休。已矣乎，吾生有命歸有時，我初無行亦無留。駕言隨子聽所之。”

〔三〕能復幾時：今傳各本《陶淵明集》皆不作“能復幾時”。

〔四〕“胡為乎”句：與今本《陶淵明集》相同。

四

劉禹錫《問大鈞賦》云〔一〕：“楚臣《天問》不酬，今臣過幸，一獻三售。”上二句脫兩字〔二〕。《何卜賦》云〔三〕：“時乎時乎！去不可邀，來不可逃。淹兮孰含操〔四〕。”夫“操”所以對“含”也，上當脫三字。又云：“堇之毒豕苓，雞首之賤毛”〔五〕，亦有脫誤處，《禹錫集》、《文粹》所載皆然〔六〕，安得善本而考之？


【校記】


含操：《四庫全書》本作“捨操”。


【注釋】


〔一〕《問大鈞賦》：見《劉禹錫集》卷一。

〔二〕所引文字與今本一致，應無脫誤。

〔三〕《何卜賦》：見《劉禹錫集》卷一。

〔四〕淹兮孰含操：《劉禹錫集》卷一作“淹淹兮孰捨孰操”。

〔五〕堇之毒豕苓：今本《劉禹錫集》卷一作“堇喙之毒苓”。

〔六〕《文粹》：姚鉉《唐文粹》，該書卷八錄《何卜賦》。

五

東坡《杞菊賦》云〔一〕：“或糠覈而瓠肥，或粱肉而墨瘦。”諸本皆同。近觀秘府所藏公手書此賦，無“瓠”“墨”二字〔二〕，固當勝也。


【注釋】


〔一〕《杞菊賦》：指《後杞菊賦》，見《蘇軾文集》卷一。

〔二〕“瓠”“墨”二字：今本《蘇軾文集》有。

六

東坡《詩論》〔一〕，其末云：“嗟夫，天下之人，欲觀於《詩》，其必先知夫興之不可與比同，則詩之意可以意曉而無勞。”〔二〕而其中又有云：“嗟夫，天下之人，欲觀於詩，其必先知比興。”此十六字蓋重複也，不惟語言為贅，其於上下文理亦自間斷，此灼然可見，而諸本皆無去之者，蓋相承其誤而未嘗細考也。


【注釋】


〔一〕《詩論》：見《蘇軾文集》卷二。

〔二〕“嗟夫”五句：今本《蘇軾文集》卷二《詩論》原文是：“嗟夫，天下之人，欲觀於《詩》，其必先知夫興之不可與比同，而無彊為之說，以求合其當時之事，則夫詩之意，庶乎可以意曉而無勞矣。”

七

左氏文章，不復可議，惟狀物論事，辭或過繁，此古今之所知也。如韓原之戰，晉侯乘鄭駟，慶鄭以其非土產而諫之，言其“進退不可，周旋不能”足矣，至云：“亂氣狡憤，陰血周作，張脈僨興，外强中乾”〔一〕，何必爾邪？


【注釋】


〔一〕鄭駟：鄭國的馬車。“慶鄭”云云：事見《左傳·僖公十五年》：“晉侯謂慶鄭曰：‘寇深矣，若之何？’對曰：‘君實深之，可若何？’公曰：‘不孫。’卜右，慶鄭吉，弗使。步揚御戎，家僕徒為右，乘小駟，鄭入也。慶鄭曰：‘古者大事，必乘其產，生其水土而知其人心，安其教訓而服習其道，唯所納之，無不如志。今乘異產，以從戎事，及懼而變，將與人易。亂氣狡憤，陰血周作，張脈僨興，外强中乾。進退不可，周旋不能，君必悔之。’”

八

左氏書晉敗於邲，軍士爭舟，“舟中之指可掬”〔一〕。《獻帝紀》云：帝渡河，不得渡者皆爭攀船，船上人以刃擽斷其指，舟中之指可掬〔二〕。劉子玄稱〔三〕：邱明之體，文雖缺略，理甚昭著，不言攀舟以刃斷指，而讀者自見其事〔四〕。予謂此亦太簡，意終不完，未若《獻帝紀》之為是也。


【注釋】


〔一〕舟中之指可掬：事詳《左傳·宣公十二年》。

〔二〕《獻帝紀》：指《後漢書·獻帝紀》。所載渡河之事，不見於《獻帝紀》，而見於《後漢書·董卓傳》、《資治通鑒》卷六十一《孝獻皇帝丙》。王若虛或是概引之。

〔三〕劉子玄：劉知幾（六六一—七二一），字子玄，彭城（今江蘇徐州）人。永隆元年（六八○）進士。任史官，撰起居注，歷任著作佐郎、左史、著作郎、秘書少監、太子左庶子、左散騎常侍等職，兼修國史。著有《史通》等。

〔四〕“邱明之體”五句：劉知幾《史通》卷八《模擬》：“蓋文雖缺略，理甚昭著，此丘明之體也。至如敘晉敗於邲，先濟者賞，而云：‘上軍下軍爭舟，舟中之指可掬。’夫不言攀舟亂，以刃斷指，而但曰‘舟指可掬’，則讀者自睹其事矣。”

九

洪邁《容齋隨筆》云：“‘石駘仲卒，有庶子六人，卜所以為後者，曰：“沐浴佩玉則兆。”五人者皆沐浴佩玉。石祁子曰：“孰有執親之喪而沐浴佩玉者乎？”不沐浴佩玉。’此《檀弓》之文也〔一〕。今之為文者不然，必曰：‘沐浴佩玉則兆，五人者如之，祁子獨不可，曰：“孰有執親之喪而若此者乎？”’似亦足以盡其事，然古意衰矣。” 〔二〕慵夫曰：邁論固髙，學者不可不知。然古今互有短長，亦當參取，使繁省輕重得其中，不必盡如此說也。沐浴佩玉，字實多兩處〔三〕。夫文章惟求真是而已，須存古意何為哉？


【注釋】


〔一〕《檀弓》：上引文字見《禮記·檀弓下》：“石駘仲卒，無適子，有庶子六人，卜所以為後者。曰：‘沐浴佩玉則兆。’五人者皆沐浴佩玉，石祁子曰：‘孰有執親之喪，而沐浴佩玉者乎？’不沐浴佩玉。石祁子兆，衛人以龜為有知也。”

〔二〕上引洪邁文，見《容齋隨筆》卷八《沐浴佩玉》。

〔三〕字實多兩處：《禮記·檀弓》中，“沐浴佩玉”出現四次，確實重複。洪邁所舉今人寫法，則不再重複。

十

邵氏云〔一〕：“讀司馬子長之文〔二〕，茫然若與其事相背戾。《伯夷傳》曰：‘予登箕山，其上有許由塚。’〔三〕意果何在？下用‘富貴如可求，雖執鞭之士，吾亦為之’，‘歲寒然後知松柏’等語〔四〕，殊不類，其事所以為宏深髙古歟？視他人拘拘窘束，一步武不敢外者，膽智甚薄也。”慵夫曰：許由之事，何關伯夷？遷特以其讓國髙蹈，風義略等，而傳聞可疑，因附見耳，然亦不足為法也。若夫“富貴不苟求”，“歲寒知松柏”等語，此正合其事矣，安得為不類？且為文者，亦論其是非當否而已，豈徒以膽智為貴哉？遷文雖奇，疏拙亦多，不必皆可取也。邵氏之言太髙而過正，將誤後學，予不得不辨。


【校記】


甚薄：原作“甚略”，據《四庫全書》本及《邵氏聞見後録》改。

其事所以：《邵氏聞見後録》作“其所以”。


【注釋】


〔一〕邵氏：邵博。下引文字見《邵氏聞見後錄》卷十四，文字略有差異。

〔二〕司馬子長：司馬遷。

〔三〕“予登箕山”二句：見《史記·伯夷列傳》。

〔四〕“富貴如可求”等語：見《史記·伯夷列傳》。

十一

洪邁云：“司馬遷記馮唐救魏尚事〔一〕，其始曰：‘魏尚為雲中守，與匈奴戰，上功幕府，一言不相應，文吏以法繩之，其賞不行。臣以為陛下賞太輕，罰太重。’而又申言之曰：‘且雲中守魏尚，坐上功首虜差六級，陛下下之吏，削其爵，罰作之。’重言雲中守及姓名，而文勢益遒健有力，今人無此筆也。”予謂此唐本語，自當實錄，何關史氏之功？若以文法律之，則首虜差級、削爵罰作之語，宜移於前，而前語復換於後，乃愜。蓋始言者其事，而申言者其意，次第當如此耳。重言官職姓名，其實冗複，吾未見其益健也。宋末諸儒，喜為髙論，而往往過正，詎可盡信哉！


【注釋】


〔一〕洪邁云：語出《容齋隨筆》卷十五《雲中守魏尚》，原文作：“《史記》、《漢書》所記馮唐救魏尚事”。

十二

洪邁云：“文之繁省者各有當〔一〕。《史記·衛青傳》云：‘校尉李朔、校尉趙不虞、校尉公孫戎奴，各三從大將軍獲王，以千三百戶封朔為涉軹侯，以千三百戶封不虞為隨成侯，以千三百戶封戎奴為從平侯。’《前漢書》但云：‘校尉李朔、趙不虞、公孫戎奴，各三從大將軍，封朔為涉軹侯，不虞為隨成侯，戎奴為從平侯。’減《史記》二十三字，然不若《史記》為樸贍可喜。”〔二〕予謂此本不足論，若欲較之，則封戶之實，當從《史記》，而校尉之稱，《漢書》為勝也。


【校記】


千三百戶：原作“三百户”，據《史記》、《容齋隨筆》及本文上下文增。


【注釋】


〔一〕“文之繁省”句：《容齋隨筆》卷一《文煩簡有當》：“夫文貴于達而已，繁與簡各有當也。”

〔二〕本條以上文字，見《容齋隨筆》卷一《文煩簡有當》，文字略有不同。

十三

司馬遷之法最疏，開卷令人不樂，然千古推尊，莫有攻其短者。惟東坡不甚好之〔一〕，而陳無己、黃魯直怪嘆以為異事〔二〕。嗚呼，吾亦以千古雷同者為不可曉也，安得如蘇公者與之語此哉？


【注釋】


〔一〕東坡不甚好之：如《東坡志林》卷三指責司馬遷“不知習俗”，《蘇軾文集》卷四十九《與王庠書》：“自賈誼、司馬遷，其文已不逮先秦古書。”

〔二〕陳師道：字無己。黃魯直：黃庭堅。《後山詩話》：“歐陽永叔不好杜詩，蘇子瞻不好司馬《史記》，余每與黃魯直怪歎，以為異事。”

十四

晉張輔評遷、固史云〔一〕：“遷敘三千年事，止五十萬言。固敘二百年事，乃八十萬言。繁省不同，優劣可知。”〔二〕此兒童之見也。遷之所敘，雖號三千年，其所列者幾人，所載者幾事，寂寥殘缺，首尾不完，往往不能成傳。或止有其名氏，至秦漢乃始稍詳，此正獲疏略之譏者，而反以為優乎？且論文者求其當否而已，繁省豈所計哉？遷之勝固者，獨其辭氣近古，有戰國之風耳。


【注釋】


〔一〕張輔：字世偉（？—三○五），南陽西鄂人，官至秦州刺史，封宜昌亭侯。《晉書》卷六十有傳。

〔二〕“遷敘”六句：見《晉書》卷六十《張輔傳》。

十五

邵公濟嘗言遷史杜詩，意不在似，故佳〔一〕。此繆妄之論也。使文章無形體邪，則不必似，若其有之，不似則不是。謂其不主故常，不專蹈襲，可矣，而云意不在似，非夢中語乎？


【注釋】


〔一〕邵公濟：邵博。遷史杜詩：《邵氏聞見後錄》卷二十七：“畫花，趙昌意在似，徐熙意不在似，非髙於畫者，不能以似不似，第其遠近，蓋意不在似者，太史公之於文，杜少陵之於詩也。”

十六

唐子西云〔一〕：“六經已後，便有司馬遷；三百篇已後，便有杜子美。故作文當學司馬遷，作詩當學杜子美。”〔二〕其論杜子美，吾不敢知，至謂六經已後，便有司馬遷，談何容易哉！自古文士過於遷者何限，而獨及此人乎？遷雖氣質近古，以繩准律之，殆百孔千瘡，而謂學者專當取法，過矣。


【校記】


故作文：强幼安《唐子西文錄》在“故作文”之前有“六經不可學，亦不須學”。


【注釋】


〔一〕唐子西：唐庚。

〔二〕 “六經已後”六句：見强幼安《唐子西文錄》。

十七

馬子才《子長遊》一篇〔一〕，馳騁放肆，率皆長語耳〔二〕。自古文士過於遷者為不少矣，豈必有觀覽之助始盡其妙，而遷之變態亦何至於是哉？使文章之理，果如子才所說，則世之作者，其勞亦甚矣。其言吊屈原之魂，云“不知魚腹之骨尚無恙者乎”〔三〕，讀之令人失笑。雖詩詞詭激，亦不應爾，況可施于文邪？蓋馬氏全集 〔四〕，其浮誇多此類也。


【注釋】


〔一〕馬子才：馬存（？—一○九六），字子才，樂平人。元祐三年（一○八八）進士。《子長遊》全稱為《子長游贈蓋邦式序》，見宋祝穆《古今事文類聚·別集》卷二十五。該文認為司馬遷（子長）的文章不在“書”，而在“遊”，主張“子長之文，先學其遊”。

〔二〕長語：多餘的話。

〔三〕“吊屈原之魂”云云：馬存《子長遊贈蓋邦式序》：“泛沅渡湘，吊大夫之魂，悼妃子之恨。竹上猶有斑斑，而不知魚腹之骨，尚無恙者乎？”

〔四〕馬氏全集：《宋史》卷二百八《藝文七》著錄：“《馬存集》，十卷。”已佚。

十八

洪邁謂：“《漢書·溝洫志》載賈讓《治河策》云：‘河從河內北至黎陽為石堤，激使東抵東郡平岡，又為石堤，使西北抵黎陽、觀下，又為石堤，使東北抵東郡津北，又為石堤，使西北抵魏郡昭陽，又為石堤，激使東北。百餘里間，河再西三東。’凡五用‘石堤’字，而不為冗複，非後人筆墨畦徑所能到。”〔一〕予謂此實冗複，安得不覺？然既欲詳見其事，不如此當如何道？蓋班氏之美不必言，是特邁過愛而妄為髙論耳。


【注釋】


〔一〕所引洪邁語，見《容齋隨筆》卷七《漢書用字》。

十九

退之于前人自班固以下不論〔一〕。以予觀之，他文則未敢知，若史筆，詎可輕孟堅也〔二〕？


【注釋】


〔一〕“退之”句：《新唐書》卷一百七十六《韓愈傳》：“然愈之才，自視司馬遷、揚雄，至班固以下不論也。”

〔二〕孟堅：班固。

二十

楊子雲《解嘲》云：“為可為於可為之時，則從；為不可為於不可為之時，則凶。”〔一〕此不成義理，但云“為於可為之時，為於不可為之時”，或云：“可為而為之，不可為而為之”〔二〕，則可矣。


【注釋】


〔一〕“為可為”二句：見《漢書》卷八十七下《揚雄傳下》。

〔二〕“為於可為”二句：劉知幾《史通·直言》有云：“夫為於可為之時則從，為於不可為之時則凶。”

二十一

陳後山曰：“楊子雲之文好奇，而卒不能奇，故思苦而辭艱。善為文者，因事出奇，江河之行，順下而已。至其觸山赴谷，風搏物激，然後盡天下之變。子雲雖奇，故不能奇也。”〔一〕此論甚佳，可以為後學之法。


【校記】


雖奇：《後山詩話》原文作“惟好奇”。


【注釋】


〔一〕“楊子雲”十二句：見《後山詩話》。

二十二

退之《送窮文》，以鬼為主名，故可問答往復〔一〕。楊子雲《逐貧賦》但云：“呼貧與語”，“貧曰唯唯”〔二〕，恐未妥也。


【注釋】


〔一〕《送窮文》：見《韓昌黎文集校注》卷八。《送窮文》開頭云：“三揖窮鬼而告之曰。”

〔二〕《逐貧賦》：揚雄晚年所作寓言賦。呼貧與語、貧曰唯唯，均見《逐貧賦》。

二十三

謝靈運嘗謂：“天下才共一石，子建獨得八斗，我得一斗，古今共得一斗。”〔一〕茅璞辨其不然〔二〕。慵夫曰：此自狂言，又何足論！然璞復云：“可當八斗者，唯坡云”〔三〕，亦恐不必道。坡文固未易及，要不可以限量定也。


【注釋】


〔一〕天下才共一石：劉宋無名氏《釋常談·八斗之才》：“文章多，謂之‘八斗之才’。謝靈運嘗曰：‘天下才有一石，曹子建獨得八斗，我得一斗，天下共分一斗。’”曹植，字子建。

〔二〕茅璞：字荆產，餘不詳。或是毛璞。《蜀中廣紀》卷九十九《毛伯玉集》云：“瀘州毛璞著。乾道中進士，仕至利州路，所著有《三餘錄》、《六經解》，自號方山子。”

〔三〕可當八斗者：茅璞語不可考。

二十四

凡為文，有遙想而言之者，有追憶而言之者，各有定所，不可亂也。《歸去來辭》〔一〕，將歸而賦耳，既歸之事，當想像而言之。今自問途而下〔二〕，皆追錄之語，其於畦徑無乃窒乎？“已矣乎”云者，所以總結而為斷也，不宜更及耘耔、嘯詠之事〔三〕。退之《感二鳥賦》亦然〔四〕。


【注釋】


〔一〕《歸去來辭》：見《陶淵明集校箋》卷五《歸去來兮辭》。

〔二〕問途：《歸去來兮辭》：“問征夫以前路。”

〔三〕耘耔、嘯詠之事：《歸去來兮辭》：“富貴非吾願，帝鄉不可期。懷良辰以孤往，或植杖而耘耔。登東皋以舒嘯，臨清流而賦詩。”

〔四〕《感二鳥賦》：見《韓昌黎文集校注》卷一。

二十五

《歸去來辭》本是一篇自然真率文字，後人模擬已自不宜，況可次其韻乎〔一〕？次韻則牽合而不類矣。


【注釋】


〔一〕次其韻：《蘇軾詩集》卷四十七有《和陶歸去來兮辭》。秦觀、晁補之、張耒、李之儀等都有次韻之作。

二十六

庾信《哀江南賦》堆垛故寔以寓時事〔一〕，雖記聞為富，筆力亦壯，而荒蕪不雅，了無足觀。如“崩于巨鹿之沙，碎于長平之瓦”，此何等語！至云：“申包胥之頓地，碎之以首”，尤不成文也。


【注釋】


〔一〕故寔：故實，過去的事。

二十七

杜詩云：“庾信文章老更成，淩雲健筆意縱橫。今人嗤點流傳賦，未覺前賢畏後生。”〔一〕嘗讀庾氏諸賦，類不足觀，而《愁賦》尤狂易可怪〔二〕，然子美雅稱如此，且譏誚嗤點者，予恐少陵之語未公，而嗤點者未為過也。


【注釋】


〔一〕“庾信文章”四句：即杜甫《戲為六絕句》之一，見《杜詩詳注》卷十一。

〔二〕狂易：疏狂輕率。如庾信《愁賦》曰：“誰知一寸心，乃有萬斛愁。”又曰：“攻許愁城終不破，蕩許愁門終不開。何物煮愁能得熟，何物燒愁能得然。閉門欲驅愁，愁終不肯去。深藏欲避愁，愁已知人處。”

二十八

張融《海賦》，不成文字，其序云：“壯哉水之奇也，奇哉水之壯也。”〔一〕何等陋語！


【注釋】


〔一〕張融《海賦》：見《南齊書》卷四十一《張融傳》：“蓋言之用也，情矣形乎，使天形寅內敷，情敷外寅者，言之業也。吾遠職荒官，將海得地，行關入浪，宿渚經波，傅懷樹觀，長滿朝夕，東西無里，南北如天，反覆懸烏，表裏菟色。壯哉，水之奇也。奇哉，水之壯也。”

二十九

孔德璋《北山移文》〔一〕，立意甚可喜，然其語亦有鄙陋處，如“林慚無盡，澗愧不歇，春蘿罷月”，既已大過，而又云：“叢條嗔膽，累穎怒魄，或飛柯以折輪，乍低枝而掃跡”，不亦怪乎？且顒實未至，但為榜示檄諭之辭〔二〕，安得遽及此也？


【校記】


春蘿罷月：《北山移文》原文作：“秋桂遣風，春蘿罷月。”

累穎：《北山移文》原文作“疊穎”。


【注釋】


〔一〕孔德璋：孔稚珪（四四七—五○一），字德璋。齊時官至太子詹事。博學能文。喜文詠，愛山水，不樂世務。所作以《北山移文》為最著名。有《孔詹事集》。

〔二〕顒：周顒，字彥倫。《文選》孔稚珪《北山移文》五臣注呂向云：“鍾山在都北，其先，周彦倫隱於此山，後應詔出為海鹽縣令，欲卻過此山。孔生乃假山靈之意移之，使不許得至。”見《六臣注文選》卷四十三。考《南齊書》卷四十一《周顒傳》，呂向之說，與事實不盡相符。《北山移文》本是一遊戲文字，所言周顒隱而復出事，未必皆有事實根據。

三十

東坡謂退之《畫記》“僅似甲乙帳，了無可觀”〔一〕。夫韓文髙出古今，是豈不知體者，蓋其圖中人物，品數甚多，而狀態不一，公惜其去而不復見，故詳言而備書之，庶幾猶可得於想像耳，不必以尋常體制繩之也。秦少游《志五百羅漢》云：“嘗覽韓文公《畫記》，愛其善於敍事，該而不繁縟，詳而有軌律，讀其文恍然如即其畫，心竊慕焉，故仿其遺意而記之。”〔二〕此復何如哉？或謂此退之最得意之文，則過矣。故東坡不得不辨，然其貶之不已甚乎？


【注釋】


〔一〕“東坡”句：見《東坡志林》卷二：“僕嘗謂退之《畫記》，近似甲乙帳耳，了無可觀。世人識真者少，可歎亦可湣也。”退之《畫記》：見《韓昌黎文集校注》卷二。

〔二〕秦少游《志五百羅漢》：見《淮海集箋注》卷三十八《五百羅漢圖記》。

三十一

今人作墓銘，必系以韻語，意謂敍事為志，而系之者為銘也。然古人初不拘此。退之作《張圓張孝權銘》〔一〕，皆止用散語以志，而終之曰“是為銘”。其銘乳母亦云：“刻其語于石，納諸墓為銘”〔二〕，而不必有所系也。而或者于《孝權銘》後注云：“銘亡”〔三〕，獨何與？


【注釋】


〔一〕《張圓張孝權銘》：指韓愈《唐故河中府法曹張君墓碣銘》，見《韓昌黎文集校注》卷六。

〔二〕其銘乳母：指《乳母墓銘》，見《韓昌黎文集校注》卷七。

〔三〕《孝權銘》：指《唐故虞部員外郎張府君墓誌銘》，見《韓昌黎文集校注》卷六。文末或注“疑闕銘詞”。

三十二

退之《送窮文》言鬼之數曰〔一〕：“子之朋儔，非三非四，在十去五，滿七除二。”此本欲不正言五字耳，而云：“在十去五”，則大顯矣，不如“在六去一”為愈。始言“屏息潛聽”，“若有言者”，鬼稱“單獨一身”，以紿主人，則是但聞其聲而無所見也，而復云：“張眼吐舌，跳樑偃僕，抵掌頓腳，失笑相顧”，以致“延之上座”，豈既言之後，復露其形耶？又云：“朝晦其形，暮已復然”，予謂此鬼不當言晦顯也。（以上《滹南遺老集》卷三十四，其中第二十九則之後四則，出自澹生堂抄本）


【校記】


朝晦：《韓昌黎文集校注》卷八《送窮文》作“朝悔”。

跳樑：《韓昌黎文集校注》卷八《送窮文》作“跳踉”。


【注釋】


〔一〕《送窮文》：見《韓昌黎文集校注》卷八。

卷二

一

退之《盤谷序》云：“友人李愿居之”〔一〕，稱“友人”則便知為己之友，其後但當云：“予聞而壯之”，何必用“昌黎韓愈”字〔二〕？柳子厚《淩准墓誌》既稱孤某以其先人善予，以誌為請〔三〕，而終云：“河東柳宗元哭以為誌”〔四〕。山谷《劉明仲墨竹賦》既稱“故以歸我”，而斷以“黃庭堅曰”〔五〕，其病亦同。蓋“予”、“我”者自述，而姓名則從旁言之耳。劉伶《酒德頌》始稱“大人先生”，而後稱“吾”〔六〕，東坡《黠鼠賦》始稱“蘇子”而後稱“予”〔七〕，蘇過《思子臺賦》始稱“客”而後稱“吾”〔八〕，皆是類也。前輩多不計此，以理觀之，其實害事，謹于為文者，當試思焉。


【注釋】


〔一〕《盤谷序》：《送李愿歸盤谷序》，見《韓昌黎文集校注》卷四。

〔二〕昌黎韓愈：《送李愿歸盤谷序》結尾有云：“昌黎韓愈聞其言而壯之，與之酒而為之歌曰。”

〔三〕《淩准墓誌》：指《故連州員外司馬淩君權厝志》，見《柳宗元集》卷十：“孤夷仲、求仲，以其先人之善余也，勤以誌為請。”

〔四〕河東柳宗元：《故連州員外司馬淩君權厝志》末曰：“執友河東柳宗元，哀君有道而不明白於天下，離愍逢尤夭其生，且又同過，故哭以為志，其辭哀焉。”

〔五〕《劉明仲墨竹賦》：見《山谷外集》卷一。

〔六〕《酒德頌》：《晉書》卷四十九《劉伶傳》載有《酒德頌》全文，其中有云：“有大人先生，以天地為一朝，萬期為須臾，……有貴介公子、搢紳處士，聞吾風聲，議其所以，乃奮袂攘襟……”

〔七〕《黠鼠賦》：見《蘇軾文集》卷一。該文開頭說“蘇子夜坐”，結尾則曰“使童子執筆，記余之作”。

〔八〕《思子臺賦》：見《斜川集校注》卷七。該文開頭說“客有自蜀游梁”，結尾說“吾將以嗜殺為戒也”。

二

崔伯善嘗言退之《送李愿序》“粉白黛綠”一節當刪去〔一〕，以為非大丈夫得志之急務。其論似髙，然此自富貴者之常，存之何害？但病在太多，且過於浮豔耳。餘事皆略言，而此獨說出如許情狀，何邪？蓋不唯為雅正之累，而于文勢亦滯矣。“其於為人賢不肖何如也”，多卻“於”字。


【注釋】


〔一〕崔伯善：崔禧，字伯善，衛州人。李純甫同年。南渡，官翰林侍制，出為永州刺史。生平見劉祁《歸潛志》卷四、卷九。《送李愿序》：即《送李愿歸盤谷序》。粉白黛綠：指文中所寫“大丈夫”之一情態：“曲眉豐頰，清聲而便體，秀外而惠中，飄輕裾，翳長袖，粉白黛綠者，列屋而閒居，妬寵而負恃，爭妍而取憐。”

三

退之《行難》篇云〔一〕：“先生矜語其客曰：‘某胥也，某商也，其生某任之，其死某誄之。”予謂上二“某”字胥商之名也，下二某字先生自稱也。一而用之，何以別乎？又曰：“‘某與某何人也，任與誄也非罪歟？’皆曰：‘然。’”“然”者是其言之辭也。令先生問胥商之為人何如，己之任誄當否，其意未安，取決於眾，而皆以為然，何所是而然之哉？又云：“‘其得任與誄也，有由乎？抑有罪不足任而誄之邪？’先生曰：‘否，吾惡其初。’”又云：“先生之所謂賢者，大賢歟，抑賢於人之賢歟？齊也、晉也，且有二與七十；而可謂今之天下無其人邪？”又云：“‘先生之與者盡於此乎？其皆賢乎？抑猶有舉其多而沒其少者乎？’先生曰：‘固然，吾敢求其全。”其問答之間所下字語，皆支離不相應，觀者試詳味之。


【注釋】


〔一〕《行難》：見《韓昌黎文集校注》卷一。

四

退之《行難》篇言取士不當求備〔一〕，蓋言常理，無甚髙論，而自以為孟子不如〔二〕，其矜持亦甚矣。


【注釋】


〔一〕取士不當求備：《行難》：“先生曰：‘固然，吾敢求其全。’愈曰：‘由宰相至百執事凡幾位？由一方至一州凡幾位？先生之得者，無乃不足充其位邪？”見《韓昌黎文集校注》卷一。

〔二〕孟子不如：《行難》其末云：“先生曰：‘然。子之言，孟軻不如。’”

五

退之《原道》云〔一〕：“寒，然後為之衣；饑，然後為之食；木處而顛，土處而病也，然後為之宮室。”三“然後”字，慢卻本意。又云：“責冬之裘者曰：‘曷不為葛之之易？’責饑之食者曰：‘曷不為飲之之易？’”“葛之”、“飲之”，多卻之字。


【注釋】


〔一〕《原道》：見《韓昌黎文集校注》卷一。

六

凡作序而並言作之之故者，此乃序之序，而非本序也。若記，若詩，若誌銘，皆然，人少能免此病者。退之《原道》等篇末云：“作《原道》、《原性》、《原毀》”〔一〕，歐公《本論》云“作《本論》”〔二〕，猶贅也。退之《送溫處士赴河陽軍序》云〔三〕：“洛之北涯曰石生，其南涯曰溫生”，全篇皆從傍記錄之辭，而其末云 “生既至，其為吾以前所稱為天下賀；以後所稱為吾致私怨於盡取”，此乃方與他人言，而遽與本人語，亦有方與本人語而卻與他人言者，自古詩文如此者何可勝數哉！


【校記】


生既至：《韓昌黎文集校注》卷四《送溫處士赴河陽軍序》作“生既至，拜公於軍門”。


【注釋】


〔一〕《原道》、《原性》、《原毀》：三篇皆見《韓昌黎文集校注》卷一。今本三篇末不見“作《原道》，作《原性》，作《原毀》”語。

〔二〕作《本論》：見《歐陽修全集》卷十七《本論下》。

〔三〕《送溫處士赴河陽軍序》：見《韓昌黎文集校注》卷四。

七

“伯樂一過冀北之野，而馬群遂空。夫冀北馬多天下，伯樂雖善知馬，安能遂空其群邪？解之者曰：‘吾所謂空，非無馬也，無良馬也。’”〔一〕此一“吾”字害事，夫言“群空”及“解之者”，自是兩人，而云：“吾所謂”，卻是言之者自解也。若作“彼”字、“其”字，或云 “所謂空者”，“吾謂空者”，皆可矣。又云：“生既至，拜公於軍門，其為吾以前所稱，為天下賀；以後所稱，為吾致私怨於盡取也。”〔二〕二為“吾”字，當去其一。


【注釋】


〔一〕“伯樂一過”句：出自韓愈《送溫處士赴河陽軍序》，見《韓昌黎文集校注》卷四。

〔二〕“生既至”句：同上。

八

退之評伯夷〔一〕，止是議論散文，而以“頌”名之，非其體也。


【注釋】


〔一〕退之評伯夷：指韓愈《伯夷頌》，見《韓昌黎文集校注》卷一。

九

退之《送石處士序》云〔一〕：“河陽軍節度御史大夫烏公為節度之三月。”重卻“節度”字，但作“至鎮”、“到官”、“蒞事”之類可也。又云：“先生仁且勇，若以義請而彊委重焉，其何說之辭”，“之”字不妥。又云：“先生起拜祝辭曰：‘敢不敬，蚤夜以求從祝規’”，當去“祝辭”字。


【注釋】


〔一〕《送石處士序》：又名《送石處士赴河陽參謀序》，見《韓昌黎文集校注》卷四。

十

退之論時尚之弊云：每為文得意，人必怪之，至應事俗作，下筆自慚者，人反以為好〔一〕。王元之嘗謂《祭裴少卿文》當是〔二〕，蓋得之矣。然《顏子不貳過論》〔三〕，亦此類耳，而置集中，何也？


【注釋】


〔一〕時尚之弊：韓愈《與馮宿論文書》：“僕為文久，每自則意中以為好，則人必以為惡矣，小稱意人亦小怪之，大稱意即人亦大怪之也。時時應事作俗下文字，下筆令人慚，及示人，人必以為好矣。小慚者亦蒙謂之小好，大慚者，即必以為大好矣。”見《韓昌黎文集校注》卷三。

〔二〕王元之：王禹偁（九五四—一○○一），字元之。太平興國八年（九八三）進士。《宋史》卷二百九十三有傳。有《小畜集》。《祭裴少卿文》指《祭裴太常文》，見《韓昌黎文集校注》卷五。《小畜集》卷十八《答張扶書》：“韓吏部曰：‘僕之為文，意中以為好者，人必以為惡焉。或時應事作俗下文字，下筆令人慚，及示人，人即以為好者。’此蓋唐初之文有六朝淫風，有四子豔格。至貞元元和間，吏部首唱古道，人未之從，故吏部意中自是，而人能是之者，百不一二。下筆自慚而人是之者，十有八九，故吏部有是嘆也。今吏部自是者，著之於集矣，自慚者，棄之無遺矣。僕獨意《祭裴少卿文》在焉。”

〔三〕《顏子不貳過論》：指《省試顏子不貳過論》，見《韓昌黎文集校注》卷二。

十一

退之《祭柳子厚文》云：“嗟嗟子厚，而至然耶？自古莫不然，我又何嗟？”而其下復用“嗟”字〔一〕，似不可也。


【注釋】


〔一〕《祭柳子厚文》：見《韓昌黎文集校注》卷五。

十二

《石鼎聯句詩序》云：“斯須，曙鼓動冬冬。”〔一〕何必用“冬冬”兩字，當削去之。


【注釋】


〔一〕《石鼎聯句詩序》：見《韓昌黎文集校注》卷四。

十三

《李于墓誌銘》：“豚魚雞三者，古以養老；反曰：‘是皆殺人，不可食。’。一筵之饌，禁忌十常不食二三。”〔一〕多卻“不食”二字。


【注釋】


〔一〕《李于墓誌銘》：指《故太學博士李君墓誌銘》，見《韓昌黎文集校注》卷七。

十四

《師說》云：“萇弘、師襄、老聃、郯子之徒，其賢不及孔子。孔子曰：‘三人行，必有我師’”〔一〕，此兩節文理不相承。


【注釋】


〔一〕《師說》：見《韓昌黎文集校注》卷一。今本原文作：“聖人無常師，孔子師萇弘、師襄、老聃。郯子之徒，其賢不及孔子。孔子曰：‘三人行，必有我師。’”不存在文理不相承的問題。

十五

《圩者王承福傳》云：“又曰：粟，稼而生者也。”〔一〕“又”字不妥，蓋前無承福語也。


【注釋】


〔一〕《圩者王承福傳》：見《韓昌黎文集校注》卷一。

十六

《貓相乳說》云〔一〕：“客曰：‘夫功德如是，祥祉如是，其善持之也可知已。’既已，因敘之以為《貓相乳》說云爾”，“既已”字不妥，“爾”字亦贅〔二〕。


【注釋】


〔一〕《貓相乳說》：今本《韓昌黎文集校注》卷二作《貓相乳》。

〔二〕說云爾：《韓昌黎文集校注》卷二《貓相乳》無“爾”字。

十七

《仲長統贊》云〔一〕：“自謂髙幹有雄志而無雄才。”“自”字不妥〔二〕，言“嘗”可也。


【注釋】


〔一〕《仲長統贊》：見《韓昌黎文集校注》卷一《後漢三賢贊》。

〔二〕自謂髙幹：今本《韓昌黎文集校注》卷無“自”字。

十八

《樊紹述墓誌》云：“紹述於斯術其可謂至於斯極者矣。”〔一〕“斯極”字殊不愜，古人或云何至斯極者，言若是之甚耳，非極至之極也。


【注釋】


〔一〕《樊紹述墓誌》：指《南陽樊紹述墓誌銘》，見《韓昌黎文集校注》卷七。

十九

退之論許遠之事云〔一〕：“城壞其徒俱死，獨蒙愧恥求活，雖至愚者不忍為，嗚呼，而謂遠之賢而為之邪？”“而”字上著不得“嗚呼”字。


【注釋】


〔一〕論許遠之事：見《韓昌黎文集校注》卷二《張中丞傳後敘》。

二十

《貓相乳說》云：“貓有生子同日者，其一母死焉。有二子飲於死母，母且死，其鳴咿咿。” “母且死”一句贅而害理，“且”字訓將也。


【校記】


《貓相乳說》：《韓昌黎文集校注》卷二作《貓相乳》。

二十一

《薛公達墓誌》云〔一〕：鳳翔軍帥設的命射，君三發連三中，“中輒一軍大呼以笑，連三大呼笑”，下五字似不須用。《史記》云：“陳平從攻陳豨、黥布，凡六出奇計，輒益邑，凡六益封。”〔二〕亦此類。


【注釋】


〔一〕《薛公達墓誌》：指《國子助教河東薛君墓誌銘》，見《韓昌黎文集校注》卷六。

〔二〕“陳平從攻”四句：見《史記》卷十六《陳丞相世家》。

二十二

邵氏《聞見錄》云〔一〕：嘗得退之《薛助教誌》石〔二〕，與印本不同，“挾一矢”作“指一矢”，甚妙。又得《李元賓墓銘》〔三〕，亦與印本不同，印本云“文髙乎當世，行過乎古人，竟何為哉”，石本乃作“意何為哉”，益歎石本之語妙。予謂“指”字太做造〔四〕，不若“挾”之自然，“意”字尤無義理，亦只當作“竟”。邵氏之評，殊未當也。茅荆產云：“碑本蓋初作時遂刻之，中間或有未安，他日自加點定，未可知也，若初本不同，當擇其善者取之，不必專以石刻為正。”〔五〕此說盡矣。


【注釋】


〔一〕邵氏《聞見錄》：《邵氏聞見後錄》卷十四曰：“予客長安藍田，水壞一墓，得退之自書《薛助教誌》石，校印本殊不同。印本‘挾一矢’，石本乃‘指一矢’，為妙語。……又得退之《李元賓墓銘》，段季展書，校印本無‘友人博陵崔弘禮賣馬葬國東門之外七里’之事，又印本銘云‘已乎，元賓文髙乎當世，行過乎古人，竟何為哉’，石本乃‘意何為哉’。益嘆石本之語妙。歐陽公以下好韓氏學者皆未見之也。”

〔二〕《薛助教志》：指《國子助教河東薛君墓誌銘》，見《韓昌黎文集校注》卷六。

〔三〕《李元賓墓銘》：見《韓昌黎文集校注》卷六。

〔四〕做造：同“做作”，不自然。

〔五〕茅荆產：當是茅璞，其語出處失考。

二十三

陳後山云：“退之之記，記其事耳。今之記，乃論也。”〔一〕予謂不然。唐人本短於議論，故每如此議論，雖多何害為記？蓋文之大體，固有不同，而其理則一。殆後山妄為分別，正猶評東坡“以詩為詞”也〔二〕，且宋文視漢唐百體皆異，其開廓橫放，自一代之變，而後山獨怪其一二，何邪？


【注釋】


〔一〕“退之之記”句：見《後山詩話》。

〔二〕以詩為詞：《後山詩話》：“退之以文為詩，子瞻以詩為詞。如教坊雷大使之舞，雖極天下之工，要非本色。今代詞手，唯秦七、黃九爾。唐諸人不迨也。”

二十四

《後山詩話》云：“黃詩韓文〔一〕，有意故有工，左杜則無工矣〔二〕。然學者必先黃韓，不由黃韓而為左杜，則失之拙易。”此顛倒語也。左杜冠絕古今，可謂天下之至工而無以如之矣，黃韓信美，曾何可及，而反憂學者有拙易之失乎？且黃韓與二家亦殊不相似，初不必由此而為彼也。陳氏喜為髙論而不中理，每每如此。


【注釋】


〔一〕黃詩韓文：黃庭堅的詩歌、韓愈的文章。

〔二〕左杜：左丘明、杜甫，指《左傳》與杜詩。

二十五

丹陽洪氏注韓文有云〔一〕：“字字有法，法左氏、司馬遷也。”予謂左氏之文固字字有法矣，司馬遷何足以當之？文法之疏，莫遷若也。


【注釋】


〔一〕丹陽洪氏：洪興祖（一○九○—一一五五），字慶善，鎮江丹陽人。撰有《韓文注》，已佚。

二十六

柳子厚謂退之《平淮西碑》猶有帽子頭，使己為之，便說用兵伐叛〔一〕。此爭名者忌刻〔二〕，妄加詬病耳，其實豈必如是論？而今世人往往主其說，凡有議論人者，輒援是以駁之，亦已過矣。


【注釋】


〔一〕“柳子厚”三句：阮閱《詩話總龜》前集卷五《評論門》：“劉夢得曰：柳八駁韓十八《平淮西碑》云：“左餐右粥”何如我《平淮西雅》之云“仰父俯子”。柳云：韓碑兼有帽子，使我為之，便說用兵伐叛矣。”帽子頭：指韓文開頭歷頌唐代列朝帝王，從髙祖至憲宗，似是帽子。韓愈《平淮西碑》：見《韓昌黎文集校注》卷七。

〔二〕忌刻：嫉妒刻薄。

二十七

劉禹錫評段文昌《平淮西碑》云〔一〕：“碑頭便曰‘韓弘為統，公武為將’〔二〕，用左氏‘欒書將中軍，欒黶佐之’〔三〕，文勢也〔四〕。又是仿班固《燕然碑》樣〔五〕，別是一家之美。”〔六〕嗚呼，劉、柳當時譏病退之〔七〕，出於好勝而爭名，其論不公，未足深怪。至於文昌之作，識者皆知其陋矣，而禹錫以不情之語〔八〕，妄加推獎，蓋在傾退之，故因而為之借助耳，彼真小人也哉！ 【注釋】


〔一〕段文昌：字墨卿（七七三—八三五），西河人，唐穆宗時任宰相。所撰《平淮西碑》，現存。《舊唐書》卷一百六十《韓愈傳》：“淮、蔡平，十二月隨度還朝，以功授刑部侍郎，仍詔愈撰《平淮西碑》，其辭多敘裴度事。時先入蔡州擒吳元濟，李愬功第一，愬不平之。愬妻出入禁中，因訴碑辭不實，詔令磨愈文。憲宗命翰林學士段文昌重撰文勒石。”

〔二〕韓弘為統，公武為將：《全唐文》卷六一七所收段文昌《平淮西碑》無此語。韓弘：元和十二年，任征討淮西行營諸軍都統，兩《唐書》有傳。公武：韓弘之子，時任宣武馬步都虞候。

〔三〕“欒書”二句：《左傳》中無此文。《左傳·成公十六年》：“欒書將中軍，士爕佐之。”《左傳·襄公十三年》：“欒黶將下軍，魏絳佐之。”

〔四〕文勢也：《唐語林校證》卷二《文學》引劉禹錫語，作“文勢也甚善”。

〔五〕班固《燕然碑》：東漢竇憲破匈奴，登燕然山，刻石紀功，命班固作《封燕然山銘》，銘文見蕭統《文選》卷五十六，常省作《燕然銘》、《燕山銘》。

〔六〕上引劉禹錫語，見《唐語林校證》卷二《文學》。

〔七〕劉、柳當時譏病退之：柳宗元評韓愈《平淮西碑》，參見上則。

〔八〕不情：不合情理。

二十八

東坡嘗欲效退之《送李愿序》作一文，每執筆輒罷，因笑曰：“不若且讓退之獨步。”〔一〕此誠有所讓耶？抑其實不能邪？蓋亦一時之戲語耳。古之作者，各自名家，其所長不可强而同，其優劣不可比擬而定也。自今觀之，坡文及此者豈少哉！然使其必模仿而成，亦未必可貴也。


【注釋】


〔一〕《送李愿序》：《送李愿歸盤谷序》。《東坡志林》卷七：“歐陽文忠公言晉無文章，唯陶淵明《歸去來兮》一篇而已。予亦謂唐無文章，唯韓退之《送李愿歸盤谷序》一篇而已。平生欲效此作一文，每執筆，輒罷，因自笑曰：‘不若且放，教退之獨步！’”

二十九

邵氏云：“韓文自經中來，柳文自史中來。”〔一〕定自妄說，恰恨韓文皆出於經，柳文皆出於史。或謂東坡學《史記》、《戰國策》，山谷專法《蘭亭序》者〔二〕，亦不足信也。


【注釋】


〔一〕邵氏：邵博。《邵氏聞見後錄》卷十四：“韓退之之文自經中來，柳子厚之文自史中來。歐陽公之文和氣多，英氣少；蘇公之文英氣多，和氣少。”

〔二〕山谷專法《蘭亭序》：南宋《錦繡萬花谷》前集卷二十：“東坡嘗言，魯直雜文專法《蘭亭》。”

三十

世稱李杜，而李不如杜，稱韓柳，而柳不如韓，稱蘇黃，而黃不如蘇，不必辨而後知。歐陽公以為李勝杜〔一〕，晏元獻以為柳勝韓〔二〕，江西諸子以為黃勝蘇〔三〕，人之好惡，固有不同者，而古今之通論，不可易也。


【注釋】


〔一〕歐陽公以為李勝杜：《歐陽修全集》卷一百二十九《李白杜甫詩優劣說》：“‘落日欲沒峴山西，倒著接[image: ]
 花下迷。襄陽小兒齊拍手，攔街爭唱白銅鞮。’此常言也。至於‘清風明月不用一錢買，玉山自倒非人推’，然後見其橫放，其所以警動千古者，固不在此也。杜甫于白得其一節，而精强過之，至於天才自放，非甫可到也。”

〔二〕晏元獻：晏殊。其語出處不詳。

〔三〕“江西諸子”句：王十朋《讀東坡詩序》：“學江西詩者，謂蘇不如黃。”見《梅溪集·後集》卷十四。

三十一

晏殊以為柳勝韓，李淑又謂劉勝柳〔一〕，所謂“一蟹不如一蟹”〔二〕。


【注釋】


〔一〕李淑：字獻臣（一○○二—一○五九），號邯鄲，徐州豐縣人，歷任國史院編官、翰林學士等職。生平見《隆平集》卷七《李淑傳》。其著作《邯鄲集》、《書殿集》等皆不傳。關於劉勝柳之論見宋祁《宋景文筆記》卷上：“李淑之文，自髙一代，然最愛劉禹錫文章，以為唐稱柳劉，劉宜在柳柳州之上。”

〔二〕一蟹不如一蟹：據《說郛》卷三十四下引蘇軾《艾子雜說》：“艾子行於海上，見一物圓而褊，且多足而差小，問居人曰：‘此何物也？’曰：‘蝤蛑也。’既又見一物，圓褊多足而差小，問居人曰：‘此何物也？’曰：‘螃蟹也。’又於後得一物，狀貌皆若前所見而劇小，問居人曰：‘此何物也？’曰：‘彭越也。’艾子喟然歎曰：‘何一蟹不如一蟹也！’”後因以“一蟹不如一蟹”比喻一個不如一個。

三十二

柳子厚放逐既久，憔悴無聊，不勝憤激，故觸物遇事輒弄翰以自託，然不滿人意者甚多。若《辨伏神》、《憎王孫》、《罵尸蟲》、《斬曲几》、《哀溺》、《招海賈》之類〔一〕，苦無義理，徒費雕鐫，不作可也。《黔驢》等說〔二〕，亦不足觀。


【注釋】


〔一〕《辨伏神》等篇：均見《柳宗元集》卷十八。

〔二〕《黔驢》：《黔之驢》，見《柳宗元集》卷十九。

三十三

《罵尸蟲文》意本責尸蟲，而終之以祝天帝〔一〕，首尾相背矣。


【注釋】


〔一〕《罵尸蟲文》：見《柳宗元集》卷十八。其結尾處云：“祝曰：尸蟲逐，禍無所伏，下民百祿。惟帝之功，以受景福。尸蟲誅，禍無所廬，下民其蘇。惟帝之德，萬福來符。臣拜稽首，敢告于玄都。”

三十四

《捕蛇者說》云：“叫囂乎東西，隳突乎南北。”〔一〕殊為不美。退之無此等也，子厚才識不減退之，然而令人不愛者，惡語多而和氣少耳。（以上《滹南遺老集》三十五）


【注釋】


〔一〕《捕蛇者說》：見《柳宗元集》卷十六。

卷三

一

杜牧之《阿房宮賦》云：“長橋臥波，未雲何龍？複道行空，不霽何虹？”〔一〕或以“雲”為“雩”字之誤，其說幾是，然亦於理未愜。豈望橋時常晴，而觀道必陰晦邪？“鼎鐺玉石，金瑰珠瓅”〔二〕，曾子固以為“瑰”當作“塊”，言視金珠如土塊、瓦礫耳〔三〕。然則鼎鐺玉石，亦謂視鼎如鐺，視玉如石矣，無乃太艱詭而不成語乎？“棄擲邐迤”恐是“邐迤棄擲”。“滅六國者，六國也，非秦也；族秦者，秦也，非天下也。嗟乎！使六國各愛其人，則足以拒秦。使秦復愛六國之人，則遞三世，可至萬世而為君。”多“嗟乎”字，當在“滅六國”上。尾句云“亦使後人而復哀後人也”，此亦語病也。有“使”字則“哀”字下不當復云“後人”，言“哀後人”則“使”字當去。讀者詳之。


【校記】


金瑰珠瓅：《四部叢刊》影明翻宋本《樊川文集》作“金塊珠礫”。


【注釋】


〔一〕《阿房宮賦》：見《杜牧集繫年校注》卷一。未雲：《四部叢刊》影明翻宋本《樊川文集》作“未雩”。

〔二〕鐺：平底鐵鍋。

〔三〕曾子固：曾鞏。其論見《潘子真詩話》，胡仔《苕溪漁隱叢話》前集卷二十三、王正德《餘師錄》卷四引。

二

王義方彈李義府章云〔一〕：“貪冶容之好，原有罪之淳于〔二〕；恐漏泄其謀，殞無辜之正義〔三〕。雖挾山超海之力，望此猶輕；回天轉日之威，方斯更劣。金風戒節，玉露啟塗，霜簡與秋典共清，忠臣將鷹鸇並擊。請除君側，少答鴻私〔四〕，碎首玉階，庶明臣節。”〔五〕其辭蕪陋，讀之可笑，而林少穎《觀瀾集》顧選取之〔六〕。何其濫也！


【校記】


金風戒節：《舊唐書》作“金風屆節”。


【注釋】


〔一〕王義方（六一五—六六九）：泗州漣水縣（今江蘇漣水縣）人，仕至御史臺侍御史。新舊《唐書》有傳。李義府：時任中書侍郎。《舊唐書》卷一百八十七上《王義方傳》：“中書侍郎李義府執權用事，婦人淳于氏有美色，坐事繋大理，義府悅之，託大理丞畢正義枉法出之，髙宗又勅給事中劉仁軌、侍御史張倫重按其事，正義自縊，髙宗特原義府之罪。”王義方因此上書彈劾。

〔二〕淳于：指淳于氏女子。

〔三〕正義：大理丞畢正義。

〔四〕鴻私：鴻恩。

〔五〕上引文字出《舊唐書》卷一百八十七上《王義方傳》。

〔六〕林少穎：林之奇（一一一二—一一七六），字少穎，號拙齋，世稱三山先生。著有《尚書全解》、《論孟講義》、《拙齋文集》等。《宋史》卷四三三有傳。《觀瀾集》：《宋史》卷二○九《藝文志》作《觀瀾文集》，六十三卷，《拙齋集》卷十六有《觀瀾集》前後序。

三

封敖為李德裕制辭云〔一〕：“謀皆予同，言不他惑。”斯亦無甚可嘉，而德裕大喜，且以金帶贈之〔二〕。蓋德裕得君，謀從計合，方自以知遇為幸，而敖適中其心故爾。又武宗使作詔書慰邊將傷夷者，云“傷居爾體，痛在朕躬”，“帝善其如意，賜以宮錦”〔三〕。予謂“居”字亦不愜也。


【注釋】


〔一〕封敖：字碩夫。渤海蓨（今河北景縣）人。元和十年（八一五）舉進士。唐文宗大和年間任右拾遺。唐武宗會昌初年以左司員外郎、知制誥召為翰林學士，拜中書舍人，遷御史中丞。唐宣宗即位，歷禮部、吏部侍郎，封渤海縣男。拜平盧、興元節度使，為左散騎常侍。《舊唐書》卷一百六十九、《新唐書》卷一百七十七有傳。

〔二〕“謀皆予同”五句：《新唐書》卷一百七十七《封敖傳》：“劉稹平，德裕以定策功進太尉，時敖草其制曰：‘謀皆予同，言不它惑。’德裕以能明專任己以成功，謂敖曰：‘陸生恨文不迨意，如君此等語，豈易得邪？’解所賜玉帶贈之。”

〔三〕“又武宗”三句：《新唐書》卷一百七十七《封敖傳》：“武宗使作詔書慰邊將傷夷者，曰：‘傷居爾體，痛在朕躬。’帝善其如意出，賜以宮錦。”

四

楚詞自是文章一絕，後人固難追攀，然得其近似可矣。如皮日休擬《九歌》有云〔一〕：“王孫何處兮碧草極目，公子不來兮清霜滿樓。汀邊月色兮曉將曉，浦上蘆花兮秋復秋。”〔二〕此何等語邪！


【注釋】


〔一〕皮日休：字逸少，襄陽人。與陸龜蒙友善唱和，時稱皮陸。有《皮子文藪》、《松陵唱和詩集》。

〔二〕“王孫何處”四句：出自《皮子文藪》卷二《端憂》。

五

李翱《與王載言書》論文云〔一〕：“義雖深，理雖當，辭不工不成為文。陸機曰‘怵他人之我先’〔二〕，退之曰‘惟陳言之務去’〔三〕。假令述笑哂之狀，曰莞爾，則《論語》言之矣〔四〕；曰啞啞，則《易》言之矣〔五〕；曰粲然，則《穀梁子》言之矣〔六〕；曰逌爾，則班固言之矣〔七〕；曰囅然，則左思言之矣〔八〕。吾復言之，與前文何以異？”予謂文貴不襲陳言，亦其大體耳，何至字字求異？如翱之說，且天下安得許新語邪？甚矣，唐人之好奇而尚辭也。


【注釋】


〔一〕李翱：字習之（七七二—八四一），唐隴西成紀（今甘肅秦安東）人。王：《全唐文》卷六三五作“朱”。

〔二〕怵他人之我先：語出陸機《文賦》。

〔三〕惟陳言之務去：見《韓昌黎文集校注》卷三《答李翊書》。

〔四〕莞爾：《論語·陽貨》：“子之武城，聞弦歌之聲，夫子莞爾而笑。”朱熹注：“莞爾，小笑貌。”

〔五〕啞啞：《周易正義》卷五《震》：“笑言啞啞，後有則也。” 啞啞，陸德明《經典釋文》引馬融云：“笑聲。”

〔六〕粲然：《穀梁傳·昭公三年》：“慶封曰：‘子一息，我亦且一言。曰：有若楚公子圍弑其兄之子而代之為君者乎！’軍人粲然皆笑。”注：“粲然，盛笑貌。”

〔七〕逌爾：《漢書》卷一百上《敘傳》有云“主人逌爾而笑”，顏師古注曰：“逌，古攸字也。攸笑貌也。”

〔八〕囅然：《文選》卷五左思《吳都賦》，其中有云“東吳王孫囅然而咍”。囅然：劉逵注：“大笑貌。”

六

歐陽《晝錦堂記》〔一〕，大體固佳，然辭困而氣短，頗有爭張妝飾之態，且名堂之意，不能出脫，幾于罵題。或曰：記言魏公之詩 “以快恩仇、矜名譽為可薄，而以昔人所誇者為戒”〔二〕，意者魏公自述甚詳，故記不復及，但推廣而言之耳，惜未見魏公之詩也。曰：是或然矣。然記自記，詩自詩，後世安能常並見而參考哉？東坡作《周茂叔濂溪》詩云〔三〕：“先生本全德，廉退乃一隅。因拋彭澤米，偶似西山夫。遂即世所知，以為溪之呼。”如此，則無病矣。


【注釋】


〔一〕《晝錦堂記》：《相州晝錦堂記》，見《歐陽修全集》卷四十。

〔二〕魏公：指韓琦（一○○八—一○七五），字稚圭，相州安陽人。封魏國公。卒諡忠獻。“以快恩仇”三句：見《相州晝錦堂記》：“公在至和中，嘗以武康之節來治於相，乃作晝錦之堂於後圃，既又刻詩于石，以遺相人，其言以快恩讎、矜名譽為可薄，蓋不以昔人所誇者為榮，而以為戒，於此見公之視富貴為如何，而其志豈易量哉！”

〔三〕《周茂叔濂溪》：即《故周茂叔先生濓溪》，見《蘇軾詩集》卷三十一。周茂叔：指周敦頤。

七

《桑榆雜錄》云：“或言《醉翁亭記》用也字太多，荆公曰：‘以某觀之，尚欠一也字。’坐有范司戶者曰：‘禽鳥知山林之樂而不知人之樂，此處欠之。’荆公大喜。” 〔一〕予謂不然，若如所說，不惟意斷，文亦不健矣。恐荆公無此言，誠使有之，亦戲云爾。


【注釋】


〔一〕《桑榆雜錄》：城陽居士作，失考。王若虛曾四次徵引該書。范司戶：不詳。

八

《醉翁亭記》言太守宴曰“釀泉為酒，泉香而酒冽”，似是旋造也〔一〕。


【注釋】


〔一〕旋造：剛釀造的。

九

宋人多譏病《醉翁亭記》，此蓋以文滑稽〔一〕。曰：何害為佳，但不可為法耳。


【注釋】


〔一〕以文滑稽：《東坡志林》卷二：“永叔作《醉翁亭記》，其辭玩易，蓋戲云爾，又不以為奇特也。”見文淵閣《四庫全書》本。

十

荆公謂王元之《竹樓記》勝歐陽《醉翁亭記》〔一〕，魯直亦以為然，曰：“荆公論文，常先體製而後辭之工拙。”〔二〕予謂《醉翁亭記》雖淺玩易，然條達迅快〔三〕，如肺肝中流出，自是好文章，《竹樓記》雖復得體，豈足置歐文之上哉？


【校記】


雖淺玩易：《四庫全書》本作“雖涉玩易”。


【注釋】


〔一〕王元之：王禹偁（一一三七—一一九四），字元之，濟州巨野人。《宋史》卷二九三有傳。《竹樓記》全名為《黃州新建小竹樓記》，見其《小畜集》卷十七。

〔二〕魯直：黃庭堅。黃庭堅《書王元之竹樓記後》：“某以謂荆公出此言未失也，荆公評文章，常先體制而後文之工拙。” 黃庭堅此論又見《苕溪漁隱叢話》後集卷十九。

〔三〕條達：條理通達。迅快：明快。

十一

歐公《秋聲賦》云：“如赴敵之兵，銜枚疾走，不聞號令，但聞人馬之行聲。”多卻“聲”字。又云：“豐草綠縟而爭茂，佳木蔥蘢而可悅。草拂之而色變，木遭之而葉脫。”多卻上二句。或云“草正茂而色變，木方榮而葉脫”亦可也。

十二

《憎蒼蠅賦》非無好處〔一〕，乃若“蒼頭丫髻〔二〕，巨扇揮揚，咸頭垂而腕脫，每立寐而顛僵〔三〕”，殆不滿人意，至於“孔子何由見周公於彷彿，莊生安得與蝴蝶而飛揚”，已為勉强，而又云“王衍何暇于清談，賈誼堪為之太息〔四〕”，可以一笑也，議者反謂非永叔不能賦此等語耶？


【注釋】


〔一〕《憎蒼蠅賦》：見《歐陽修全集》卷十五。

〔二〕蒼頭：僕人。丫髻：丫環。

〔三〕顛僵：跌倒。

〔四〕“賈誼”句：賈誼《治安策》：“臣竊惟時勢，可為痛哭者一，可為流涕者二，可為長太息者六。”

十三

宋人詩話言薛奎尹京〔一〕，下畏其嚴，號薛出油，奎聞之，後在蜀乃作《春游》詩十首，因自呼“薛春游”〔二〕，蓋欲換前稱也。歐公誌奎墓云〔三〕：“公在開封，以嚴為治，京師之民，至私以俚語目公，且相戒曰：‘是不可犯也。’囹圄為之數空，而至今之人猶或目之。”歐公所謂“俚語”，必詩話所載者也，然後世讀之，安能知其意邪？刪之可也。


【校記】


以嚴為治：《歐陽修全集》卷二十六《資政殿學士尚書戶部侍郎簡肅薛公墓誌銘》上有“肅清京師”。


【注釋】


〔一〕薛奎：字宿藝（九六七—一○三四），絳州正平（今山西新絳）人。淳化三年（九九二）進士。授書省校書郎，後任隰州軍事推官、莆田知縣、益州知州、戶部郎中直昭文館，知延州，官龍圖閣學士、權知開封府，參知政事。遷給事中、禮部侍郎。諡“簡肅”。著有《薛簡肅公文集》四十卷。《宋史》卷二百八十六有傳。

〔二〕薛出油：《詩話總龜》前集卷三十一《正訛門》：“薛簡肅公尹開封，以嚴為治，謂之‘薛出油’。其後牧成都，歲豐，人樂其俗。與之游，作《春游好》十首，自號‘薛春游’，欲換前稱也。”

〔三〕歐公：歐陽修，為薛奎之婿。墓誌：指《資政殿學士尚書戶部侍郎簡肅薛公墓誌銘》。

十四

歐公贊唐太宗，始稱其長，次論其短，而終之曰：“然《春秋》之法，常責備於賢者。”〔一〕此一“然”字，甚不順。公意本謂太宗賢者，故責備耳。若下“然”字，卻是不足貴也，必以“蓋”字乃安。世人讀之皆不覺，會當有以辨之者。又云“自古功德兼隆，由漢以來未之有也”〔二〕，既曰“由漢以來”，則“自古”字亦重複。


【注釋】


〔一〕“然《春秋》之法”二句：見《新唐書》卷二《太宗本紀》。

〔二〕“自古功德”二句：同上。

十五

歐公多錯下“其”字，如《唐書·藝文志》云：“《六經》之道，簡嚴易直而天人備，故其愈久而益明。”〔一〕《德宗贊》云〔二〕：“恥見屈於正論，而忘受欺於奸諛。故其疑蕭復之輕己，謂姜公輔為賈直，而不能容。”《薛奎墓誌》云〔三〕：“遭時之士，功烈顯於朝廷，名譽光於竹帛，故其常視文章為末事。”《蘇子美墓誌》云〔四〕：“時發憤悶於歌詩，又喜行草書，皆可愛，故其雖短章醉墨，落筆爭為人所傳。”《尹師魯墓誌》云〔五〕：“所以見稱於世者，亦所以取嫉於人，故其卒窮以死。”此等“其”字，皆當去之。《五代史·蜀世家論》云：“龍之為物，以不見為神，今不上於天而下見於水中，是失職也。然其一何多歟！” “然其”二字，尤乖戾也。


【校記】


賈直：《新唐書》卷七作“賣直”。

“時發憤悶”四句：《歐陽修全集》卷三十《湖州長史蘇君墓誌銘》原文作：“而時發其憤悶於歌詩，至其所激，往往驚絕。又喜行狎書，皆可愛，故雖其短章醉墨，落筆爭為人所傳。”

“龍之為物”五句：見《新五代史》卷六十三：“龍之為物也，以不見為神，以升雲行天為得志。今偃然暴露其形，是不神也。不上於天而下見於水中，是失職也。然其一何多歟！”


【注釋】


〔一〕“《六經》之道”三句：見《新唐書》卷五十七。

〔二〕《德宗贊》：見《新唐書》卷七。

〔三〕《薛奎墓誌》：歐陽修《薛簡肅公文集序》，見《歐陽修全集》卷四十三。

〔四〕《蘇子美墓誌》：《湖州長史蘇君墓誌銘》，見《歐陽修全集》卷三十。

〔五〕《尹師魯墓誌》：《尹師魯墓誌銘》，見《歐陽修全集》卷二十八。

十六

歐公誌蘇子美墓云：“短章醉墨，落筆爭為人所傳。”〔一〕“爭”字不妥〔二〕。


【注釋】


〔一〕歐公誌蘇子美墓：《湖州長史蘇君墓誌銘》，見《歐陽修全集》卷三十。

〔二〕“爭”字不妥：指其位置不當，當言“落筆為人所爭傳”。

十七

張九成云：“歐公《五代史論》多感歎，又多設疑，蓋感歎則動人，設疑則意廣。此作文之法也。”〔一〕慵夫曰：歐公之論，則信然矣，而作文之法，不必如是也。


【注釋】


〔一〕張九成之論，出於其門人朗曄所編《橫浦日新》，宋張鎡《仕學規範》卷三十五《作文》引。

十八

歐公散文自為一代之祖，而所不足者，精潔峻健耳。《五代史論》曲折太過，往往支離蹉跌，或至渙散而不收。助詞、虛字，亦多不愜，如《吳越世家論》尤甚也。〔一〕


【注釋】


〔一〕《吳越世家論》：見《新五代史》卷六十七。

十九

《湘山野錄》云〔一〕：“謝希深、尹師魯、歐陽永叔各為錢思公作《河南驛記》〔二〕，希深僅七百字，歐公五百字，師魯止三百八十餘字。歐公不伏在師魯之下，別撰一記，更減十二字，尤完粹有法。師魯曰：‘歐九真一日千里也。’”〔三〕予謂此特少年豪俊一時爭勝而然耳。若以文章正理論之，亦惟適其宜而已，豈專以是為貴哉？蓋簡而不已，其弊將至於儉陋而不足觀也已。


【注釋】


〔一〕《湘山野錄》：文瑩撰，共三卷，續錄一卷，因作於荆州金鑾寺，故以湘山為名。所記皆北宋初至仁宗以前朝野雜事，其中多得於傳聞。

〔二〕謝希深：謝絳（九九四—一○三九），字希深，富陽人。大中祥符八年（一○一五）進士。《宋史》卷二九五有傳。尹師魯：尹洙（一○○一—一○四七），字師魯，河南人。天聖二年（一○二四）進士，《宋史》卷二九五有傳。錢思公：錢惟演（九五二—一○三四），字希聖，臨安人。諡思，後改諡文僖。《河南驛記》：失考。

〔三〕以上引文見《湘山野錄》卷中，字句略有不同。

二十

歐公《謝校勘啟》云〔一〕：“脫絢組之三十〔二〕，簡編多前後之乖；並《盤庚》於一篇〔三〕，文章有合離之異。以仲尼之博學，猶存郭公以示疑〔四〕；非元凱之勤經，孰知門王而為閏〔五〕。”其舉訛舛之類，初止於是，蓋亦足矣。而《播芳大全》載董由《謝正字啟》〔六〕，窮極搜抉，幾二千言，此徒以該贍誇人耳，豈為文之體哉？


【校記】


三十：《歐陽修全集》卷九十五作“三寸”。

門王：應是“門五”之誤。


【注釋】


〔一〕《謝校勘啟》：見《歐陽修全集》卷九十五。

〔二〕絢組：古代穿竹簡的絲繩。脫絢組之三寸：指竹簡脫落。

〔三〕《盤庚》：《尚書》中篇名，分上中下三篇。

〔四〕存郭公以示疑：《春秋·莊公二十四年》有“郭公”二字，沒有上下文。

〔五〕元凱：杜預。門王而為閏：是杜預校勘《左傳》訛誤之例。《左傳·襄公九年》：“十二月癸亥，門其三門。閏月戊寅，濟于陰阪，侵鄭。”杜注：“參《長曆》參校上下，此年不得有閏月戊寅，戊寅是十二月二十日。疑閏月當為門五日，五字上及門字合為閏，則後學者自然轉日為月。”

〔六〕《播芳大全》：葉棻、魏齊賢編纂，成書於紹熙元年（一一九○）。董由：一作董逌，字彥遠，東平（今山東東平）人。政和年間官徽猷閣待制，以精於鑒賞考據擅名。《謝正字啟》：《除正字謝執政啟》，見《播芳大全》卷二十九。

二十一

邵公濟云〔一〕：“歐公之文，和氣多英氣少；東坡之文，英氣多和氣少。”〔二〕其論歐公似矣，若東坡，豈少和氣者哉？文至東坡無復遺恨矣。


【注釋】


〔一〕邵公濟：邵博。

〔二〕“歐公之文”四句：見《邵氏聞見後錄》卷十四。

二十二

趙周臣云〔一〕：“党世傑嘗言〔二〕：‘文當以歐陽子為正，東坡雖出奇，非文之正。’”定是謬語。歐文信妙，詎可及坡？坡冠絕古今，吾未見其過正也。


【注釋】


〔一〕趙周臣：趙秉文（一一五九—一二三二），字周臣，號閑閑老人。

〔二〕党世傑：党懷英（一一三四—一二一一），字世傑，號竹溪。陝西馮翊人，自其父遷居泰安奉符大定十年（一一七〇）進士，仕至翰林學士承旨。《金史》卷一二五有傳。下引党懷英語，出處不可考。參見趙秉文《竹溪先生文集引》。

二十三

《冷齋夜話》載東坡經藏記事〔一〕，荆公愛之，至稱為人中龍〔二〕，苕溪辨之，以為坡平時譏切介甫極多，彼不能無芥蒂於懷，則未必深喜其文，疑冷齋之妄〔三〕。予觀坡在黃州《答李悰書》曰：“聞荆公見稱經藏文，是未離妄語也，便蒙印可，何哉？”〔四〕然則此事或有之，二公之趣固不同，至於公論，豈能遂廢，而苕溪輒以私意量之邪？李定鞫子瞻獄〔五〕，必欲置諸死地，疾之深矣。然而出而告人，以為天下之奇才，蓋歎息者久之〔六〕，而何疑于荆公之言乎？


【注釋】


〔一〕東坡經藏記事：指蘇軾《勝相院經藏記》，見《蘇軾文集》卷十二。《冷齋夜話》卷五《東坡藏記》載王安石稱讚東坡文之事。

〔二〕人中龍：《冷齋夜話》卷五《東坡藏記》：“公展讀於風簷，喜見眉鬚，曰：‘子瞻，人中龍也。’”

〔三〕苕溪：胡仔。《苕溪漁隱叢話》前集卷三十八：“苕溪漁隱曰：熙寧間，介甫當國，力行新法，子瞻譏誚其非，形于文章者多矣，介甫豈能不芥蒂於胸次？想亦未必深喜其文章，今冷齋與子真所筆，恐非其實。然子瞻文章，豈待介甫譽之然後傳於世哉？”

〔四〕《答李悰書》：見《蘇軾文集》卷四十。

〔五〕李定：字資深，揚州人，曾受教於王安石，進士及第，任定遠縣尉，秀州判官。太子中允、監察御史里行，寶文閣待制、同知諫院，進知制誥，官御史中丞，元豐二年（一○七九）同舒亶製造了“烏臺詩案”，後謫居滁州。《宋史》卷三百二十九有傳。鞫：審訊。

〔六〕“然而出而告人”三句：費袞《梁溪漫志》卷三《王定國記東坡事》：“王定國《甲申雜記》云天下之公論，雖讎怨不能奪。李定鞫治東坡獄正急，一日將朝，忽於殿門謂同列曰：‘蘇軾誠奇才也。’眾莫敢對。定曰：‘雖二三十年前所作文字詩句，引證經傳，隨問即答，無一字差舛，誠天下之奇才也！’”

二十四

荆公謂東坡《醉白堂記》為《韓白優劣論》〔一〕，蓋以擬倫之語差多，故戲云爾，而後人遂為口實，夫文豈有定法哉？意所至則為之，題意適然，殊無害也。


【注釋】


〔一〕《醉白堂記》：見《蘇軾文集》卷十一。胡仔《苕溪漁隱叢話》前集卷三十五：“《西清詩話》云：王文公見東坡《醉白堂記》云：‘此乃是韓白優劣論。’”。

二十五

東坡《超然臺記》云：“美惡之辨戰乎中，去取之擇交乎前。”不若云“美惡之辨交乎前，去取之擇戰乎中”也。“子由聞而賦之，且名其臺曰超然” 〔一〕，不須“其臺”字，但作“名之”可也。


【注釋】


〔一〕《超然臺記》：見《蘇軾文集》卷十一。

二十六

東坡《潮州韓文公廟碑》云：“其不眷戀於潮也審矣。”〔一〕“審”字當作“必”，蓋“必”者，料度之詞，“審”者，證驗之語，差之毫釐而實若白黑也。


【注釋】


〔一〕《潮州韓文公廟碑》：見《蘇軾文集》卷十七。

二十七

或疑《前赤壁賦》所用“客”字不明〔一〕。予曰：始與泛舟及舉酒屬之者〔二〕，眾客也；其後吹洞簫而酬答者〔三〕，一人耳。此固易見，復何疑哉？


【注釋】


〔一〕《前赤壁賦》：見《蘇軾文集》卷一。

〔二〕始與泛舟：《前赤壁賦》：“蘇子與客泛舟，游於赤壁之下。”舉酒屬之：《前赤壁賦》：“舉酒屬客。”

〔三〕吹洞簫而酬答者：《前赤壁賦》：“客有吹洞簫者。”

二十八

《赤壁後賦》自“夢一道士”至“道士顧笑”〔一〕，皆覺後追記之辭也，而所謂“疇昔之夜，飛鳴過我者”，卻是夢中問答語，蓋“嗚呼噫嘻”上少“勾喚”字〔二〕。


【注釋】


〔一〕《赤壁後賦》：《後赤壁賦》，見《蘇軾文集》卷一。“夢一道士”云云：《後赤壁賦》：“須臾客去，予亦就睡。夢一道士，羽衣翩躚，過臨皋之下，揖予而言曰：‘赤壁之游樂乎？’問其姓名，俛而不答。嗚呼噫嘻，我知之矣！‘疇昔之夜，飛鳴而過我者，非子也耶？’道士顧笑，予亦驚悟。開戶視之，不見其處。”

〔二〕勾喚：召喚，傳呼。

二十九

《黠鼠賦》云〔一〕：“吾聞有生，莫智於人。擾龍、伐蛟、登龜、狩麟〔二〕，役萬物而君之，卒見使於一鼠，墮此蟲之計中，驚脫兔于處女。”夫役萬物者，通言人之靈也；見使於鼠者，一己之事也。似難承接。


【注釋】


〔一〕《黠鼠賦》：見《蘇軾文集》卷一。

〔二〕 擾龍：馴龍。登龜：用龜殼占卜。

三十

東坡《祭歐公文》云：“奄一去而莫予追。”〔一〕“予”字不安，去之可。


【注釋】


〔一〕《祭歐公文》：即《祭歐陽文忠公文》，見《蘇軾文集》卷六十三。

三十一

東坡用“矣”字有不妥者，《超然臺記》云：“求禍而辭福，豈人之情也哉？物有以蔽之矣。”〔一〕《成都府大悲閣記》云：“髮皆吾頭而不能為頭之用，手足皆吾身而不能具身之智，則物有以亂之矣。”〔二〕《韓文公廟碑》云：“必有不依形而立，不恃力而行，不待生而存，不隨死而亡者矣。”〔三〕此三“矣”字皆不妥，明者自見，蓋難以言說也。


【注釋】


〔一〕《超然臺記》：見《蘇軾文集》卷十一。

〔二〕《成都府大悲閣記》：《成都大悲閣記》，見《蘇軾文集》卷十二。原文為：“彼皆吾頭而不能為頭之用，彼皆吾身而不能具身之智，則物有以亂之矣。”

〔三〕《韓文公廟碑》：《潮州韓文公廟碑》，見《蘇軾文集》卷十七。

三十二

東坡自言其文〔一〕：“如萬斛泉源，不擇地而出，滔滔汩汩，一日千里無難。及其與山石曲折，隨物賦形，而不自知。所之者，當行於所當行，而止於不可不止。”論者或譏其太誇，予謂惟坡可以當之。夫以一日千里之勢，隨物賦形之能，而理盡輒止，未嘗以馳騁自喜，此其橫放超邁而不失為精純也邪？


【校記】


所之者：《蘇軾文集》卷六十六《自評文》作“所知者”。


【注釋】


〔一〕自言其文：見《蘇軾文集》卷六十六《自評文》。

三十三

東坡之文，具萬變而一以貫之者也。為四六而無俳諧偶儷之弊〔一〕；為小詞而無脂粉纖豔之失〔二〕；楚辭則略依仿其步驟〔三〕，而不以奪機杼為工；禪語則姑為談笑之資，而不以窮葛藤為勝〔四〕。此其所以獨兼眾作，莫可端倪，而世或謂四六不精于汪藻〔五〕，小詞不工于少游，禪語楚辭不深于魯直〔六〕，豈知東坡也哉？（以上《滹南遺老集》卷三十六）


【注釋】


〔一〕四六：指駢文。因以四字六字為對偶，故名。

〔二〕小詞：指詞。

〔三〕楚辭：蘇軾的騷體類文章。

〔四〕禪語：即禪話。指蘇軾含有禪意或用禪話的詩文。葛藤：葛和藤皆纏樹蔓生，形容夾纏囉嗦。

〔五〕汪藻：字顏章（一○七九—一一五四），德興人，工駢文，著有《浮溪集》，已佚。《宋史》卷四百四十五有傳。

〔六〕少游：秦觀。魯直：黃庭堅。二人都是蘇軾的門人。

卷四

一

古人或自作傳，大抵姑以託興云爾。如《五柳》、《醉吟》、《六一》之類可也〔一〕。子由著《潁濱遺老傳》〔二〕，歷述平生出處言行之詳，且詆訾眾人之短以自見，始終萬數千言，可謂好名而不知體矣。既乃破之以空相之說，而以為不必存〔三〕，蓋亦自覺其失也歟。


【注釋】


〔一〕《五柳》：陶淵明《五柳先生傳》，見《陶淵明集》卷五。《醉吟》：白居易《醉吟先生傳》，見《白居易集箋校》卷七十一。《六一》：歐陽修《六一居士傳》，見《歐陽修全集》卷四十四。

〔二〕《潁濱遺老傳》：見蘇轍《欒城後集》卷十二、卷十三。

〔三〕破之以空相之說：《潁濱遺老傳》末尾云：“予居潁川六年，歲在丙戌，秋九月，閱篋中舊書，得平生所為，惜其久而忘之也，乃作《潁濱遺老傳》，凡萬餘言，已而自笑曰：‘此世間得失耳，何足以語達人哉！’昔予年四十有二，始居髙安，與一二衲僧游，聽其言，知萬法皆空，惟有此心不生不滅，以此居富貴、處貧賤二十餘年，而心未嘗動，然猶未睹夫實相也。及讀《楞嚴》以六求一，以一除六，至於一六兼忘，雖踐諸相，皆無所礙，乃油然而笑曰：‘此豈實相也哉！’夫一猶可忘，而況《遺老傳》乎？雖取而焚之可也。”

二

蘇叔黨《思子臺賦》〔一〕，步驟馳騁，抑揚反復，可謂奇作。然引扶蘇事不甚切〔二〕。按始皇止以扶蘇數直諫，故使監兵於外，當時趙髙輩未敢逞其奸。及帝病，亟為書召扶蘇，而髙輩矯遺詔賜死耳〔三〕。責始皇不蚤定儲嗣則可，謂其信讒而殺之，非也。且秦何嘗築臺寄哀，而云“三后一律”、“同名齊實”乎〔四〕？“幸曾孫之無恙，聊可慰夫九原。”此兩句隔斷文勢，宜去之。其言晉惠事云：“寫餘哀于江陸，發故臣之幽契。”〔五〕夫江統、陸機之作誄，出於己意而非上命，則“畦徑有礙”亦當刪削。其言曹操事云：“然後知鼠輩之果無。”此尤乖戾。本以愛蒼舒相明，而卻似惜華佗〔六〕。又云：“同舐犢於晚歲，又何怨於老臞。”操問楊彪何瘦，而答以老牛舐犢，操為改容〔七〕。是豈有怨意哉？但下疑怪等字可也。


【校記】


“幸曾孫”二句：《思子臺賦》原文作：“幸曾孫之無恙兮，或慰夫九原。”

畦徑有礙：《斜川集校注》及《宋文鑒》卷十《思子臺賦》，皆無此句。


【注釋】


〔一〕蘇叔黨：蘇過（一○七二—一一二三），字叔黨，眉州眉山人，蘇軾幼子。有《斜川集》。《思子臺賦》：見《斜川集校注》卷七。思子臺有二：一為漢武帝哀其太子劉據冤死而建，在今河南靈寶市境內；二是晉惠帝為其湣懷太子所建。

〔二〕引扶蘇事：《思子臺賦》曰：“昔秦之亡也，禍始于扶蘇。”扶蘇：秦始皇長子。

〔三〕“始皇止以扶蘇數直諫”數句：參見《史記·秦始皇本紀》及《史記·李斯列傳》。

〔四〕三后一律、同名齊實：《思子臺賦》曰：“三后一律，皆以信讒而殺子，昵姦而敗國。各築臺以寄哀，信同名而齊實。彼昏庸者，固不足告也。”三后：指秦始皇、漢武帝、晉惠帝。秦始皇無築臺事。

〔五〕江陸：指江統、陸機。《晉書·湣懷太子傳》：“諡曰湣懷。六月己卯，葬于顯平陵。帝感閻纉之言，立思子臺，故臣江統、陸機並作誄頌焉。”

〔六〕蒼舒：曹操幼子曹沖字。《思子臺賦》曰：“彼楊公之愛修兮，豈減吾之蒼舒。恨元化之不可作兮，然後知鼠輩之果無。” 楊公：楊彪，其子楊修被曹操所殺。元化：華佗字。曹操殺華佗後，曹沖病，曹操始悔。

〔七〕操問楊彪何瘦：《後漢書·楊彪傳》：“彪見漢祚將終，遂稱腳攣不復行積十年。後子修為曹操所殺，操見彪問曰：‘公何痩之甚？’對曰：‘愧無日磾先見之明，猶懷老牛舐犢之愛。’操為之改容。”

三

蘇叔黨《颶風賦》云〔一〕：“此颶之漸也。”少箇“風”字。又云：“此颶之先驅耳。”卻多“颶”字，但云“此其先驅”足矣。風息之後，“父老來唁，酒漿羅列”，至於“理草木”，“葺軒檻”，“補茅茨”，“塞牆垣”，則時已久矣。而云“已而山林寂然，海波不興。動者自止，鳴者自停”，豈可與上文相應哉？


【校記】


補茅茨：《斜川集校注》卷七《颶風賦》作“補茅屋”。

海波不興：《斜川集校注》卷七《颶風賦》作“水波不興”。


【注釋】


〔一〕《颶風賦》：見《斜川集校注》卷七。

四

魯直《白山茶賦》云：“彼細腰之子孫〔一〕，與莊生之物化。方壞戶以思溫，故無得而淩跨。”竹溪党公曰：“此正謂冬無蜂蝶耳，何用如許？”〔二〕予謂詞人狀物之言，不當如是論。然數句自非佳語。“細腰子孫”既已不典，而又以“莊生物化”為蝶，不亦謬乎？


【校記】


壞戶：澹生堂抄本《滹南遺老集》作“培戶”。


【注釋】


〔一〕《白山茶賦》：見《山谷集》卷一。細腰：指蜂。

〔二〕竹溪党公：指党懷英。參卷三第二十二則注〔二〕。所引言論已失傳。

五

《江西道院賦》最為精密〔一〕，然“酌樽中之醁”一句頗贅〔二〕，但云“公試為我問山川之神”足矣。


【注釋】


〔一〕《江西道院賦》：見《山谷集》卷一。

〔二〕酌樽中之醁：該句是《江西道院賦》最後兩句，原文作：“公試酌樽中之淥，謝山川之神，為余問之。”

六

王元之《待漏院記》〔一〕，文殊不典〔二〕，人所以喜之者，特取其規諷之意耳。


【注釋】


〔一〕王元之：王禹偁。參卷三第十則注〔一〕。《待漏院記》：見其《小畜集》卷十六。

〔二〕不典：不合規則。

七

代古人為文者，必彼有不到之意，而吾為發之，且得其體制乃可。如柳子《天對》〔一〕，蘇氏《侯公說項羽》之類〔二〕，蓋庶幾矣。王元之《擬伯益上夏啟》、《子房招四皓》等書〔三〕，既無佳意，而語尤卑俗，只是己作，其徒勞亦甚，而選文者或錄之〔四〕，又何其無識也。


【注釋】


〔一〕柳子《天對》：即柳宗元《天對》，相對於屈原《天問》而作，見《柳宗元集》卷十四。

〔二〕蘇氏《侯公說項羽》：《蘇軾文集》卷六十四有《代侯公說項羽辭》。侯公說項羽，見《史記·項羽本紀》。

〔三〕《子房招四皓》：指王禹偁《擬留侯與四皓書》。

〔四〕選文者或錄之：宋人所編《宋文選》卷七、南宋魏齊賢、葉棻《五百家播芳大全文粹》卷九十一入選《擬伯益上夏啟》、《子房招四皓》。

八

張伯玉以《六經閣記》折困曾子固，而卒自為之〔一〕，曰：“六經閣者，諸子百氏皆在焉。不書，尊經也。”〔二〕士大夫以為美談〔三〕。予嘗於《文鑒》見其全篇〔四〕，冗長汗漫，無甚可嘉，不應遽勝子固也。或言子固陰毀伯玉，且當時薦譽者大盛，故伯玉薄之云〔五〕。


【注釋】


〔一〕張伯玉：字公達，建安人。皇祐間出知太平州。《六經閣記》：全稱《吳郡州學六經閣記》。曾子固：曾鞏。張伯玉折困曾鞏事，見《能改齋漫錄》卷十《張伯玉記六經閣取王弼傳易意》：“予嘗見呂居仁言，曾子固初為太平州司戶，時張伯玉作守，歐陽公與荆公諸人咸薦之，伯玉殊不為禮。一日就設廳作大排，召子固，惟賓主二人，亦不交一談。既而召子固於書室，謂曰：‘人以公為曾夫子，必無所不學也。’子固辭避而退。一日，請子固作《六經閣記》，子固屢作，終不可其意，乃謂子固曰：‘吾試為之。’即令子固代書曰：‘六經閣者，諸子百家皆在焉，不書，尊經也。’乃知伯玉之意，取李畋發明弼傳易之意耳。”

〔二〕“六經閣者”四句：是《六經閣記》的開頭幾句。

〔三〕以為美談：邵博《邵氏聞見後錄》卷十五、洪邁《容齋五筆》卷五《嚴先生祠堂記》等記載此事。

〔四〕《文鑒》：指《宋文鑒》。《吳郡州學六經閣記》，見《宋文鑒》卷七十九。

〔五〕“或言”三句：《能改齋漫錄》卷十《張伯玉記六經閣取王弼傳易意》：“伯玉字公達，范文正公客，所以掲己示子固如此者，子固年少，恃才名，私以不識字詆之，伯玉有所聞故耳。”

九

宋人稱胡旦喜玩人〔一〕，嘗草《江仲甫升使額制》云：“歸馬華山之陽，朕雖無愧；放牛桃林之野，爾實有功〔二〕。”江小字忙兒故也〔三〕。又行一巨璫誥詞云〔四〕：“久淹禁署，克慎行藏〔五〕。”由是宦豎切齒。夫制誥，王言也，而寓穢雜戲侮之語，豈不可罪哉？


【校記】


忙兒：一作“芒兒”。


【注釋】


〔一〕胡旦：字周父，濱州渤海人。博學，善文辭。太平興國三年（九七八）進士第一，仕至秘書監。《宋史》卷四三二有傳。《直齋書錄解題》卷三評其為人：“恃才輕躁，累坐擯斥，晚尤黷貨，持吏短長，為時論所薄。”玩人：戲弄他人。胡旦喜玩人之事，見載于王闢之《澠水燕談錄》卷十：“胡秘監旦，學冠一時，而輕躁喜玩人。其在西掖也，嘗草《江仲甫升使額誥》詞云‘歸馬華山之陽，朕雖無愧；放牛桃林之野，汝實有功。’蓋江小字芒兒，俚語以牧童為‘芒兒’。胡又嘗行巨璫誥詞云：‘以爾久淹禁署，克慎行藏。’由是諸豎切齒。范應辰為大理評事，旦畫一布袋，中藏一丐者，以遺範，題云‘袋裏貧士’也。”

〔二〕“歸馬華山”四句：《尚書·武成》：“乃偃武修文，歸馬于華山之陽，放牛于桃林之野，示天下弗服。”胡旦文中譏諷江仲甫牧童出身。

〔三〕忙兒：據《澠水燕談錄》卷十作“芒兒”，牧童之意。

〔四〕巨璫：有權勢的宦官。

〔五〕久淹禁署，克慎行藏：字面意思謂宦官長期在宮中小心盡職，背後意思是譏諷他們是閹餘之人。淹，諧音字，同閹。

十

孫覿《求退表》有云〔一〕：“聽貞元供奉之曲，朝士無多〔二〕；見天寶時世之妝，外人應笑〔三〕。新豐翁右臂已折〔四〕，杜陵叟左耳又聾〔五〕。”夫臣子陳情于君父，自當以誠實懇惻為主，而文用四六，既已非矣，而又使事如此，豈其體哉？宋自過江後，文弊甚矣。


【注釋】


〔一〕孫覿：字仲益（一○八一—一一六九），號鴻慶居士，晉陵人。大觀三年（一一○九）進士，博學能文，尤長於四六文，著有《鴻慶居士集》。《求退表》：即《謝復敷文閣待制表》，見《鴻慶居士集》卷九。

〔二〕“聽貞元”二句：劉禹錫《聽舊宮中樂人穆氏唱歌》：“休唱貞元供奉曲，當時朝士已無多。”

〔三〕“見天寶”二句：白居易《上陽白髮人》：“小頭鞋履窄衣裳，青黛點眉眉細長。外人不見見應笑，天寶末年時世妝。”

〔四〕“新豐”句：白居易《新豐折臂翁》：“玄孫扶向店前行，左臂憑肩右臂折。”

〔五〕“杜陵”句：杜甫《復陰》：“君不見夔子之國杜陵翁，牙齒半落左耳聾。”

十一

舊說楊大年不愛老杜詩，謂之村夫子語〔一〕。而近見《傅獻簡嘉話》云〔二〕：“晏相常言大年尤不喜韓、柳文，恐人之學，常橫身以蔽之。”嗚呼，為詩而不取老杜，為文而不取韓柳，其識見可知矣。


【注釋】


〔一〕楊大年：楊億（九七四—一○二○），字大年，建州浦城人。宋初西崑體代表詩人。《宋史》卷三○五有傳。《詩話總龜》前集卷五《評論門》：“楊大年不喜杜子美詩，謂之村夫子。”

〔二〕傅獻簡：傅堯俞（一○二四—一○九一），字欽之，鄆州須城人。累官至中書侍郎，諡獻簡。《宋史》卷三四一有傳。《直齋書錄解題》卷七著錄《傅獻簡佳話》一卷，曰：“不知何人作，記傅堯俞所談。”該書已佚。

十二

吾舅周君德卿嘗云〔一〕：“凡文章巧於外而拙於內者，可以驚四筵而不可適獨坐，可以取口稱而不可得首肯。”至哉！其名言也。杜牧之云：“杜詩韓筆愁來讀，似倩麻姑癢處抓。”〔二〕李義山云：“公之斯文若元氣，先時已入人肝脾。”〔三〕此豈巧於外者之所能邪？


【注釋】


〔一〕周君德卿：周昂（一一六二—一二一一），字德卿，真定人。大定二十五年（一一八五）進士，調南和簿、良鄉令，入為尚書省令史，歷任監察御史、戶部員外郎等職，大安二年（一二一○）隨完顏承裕抵抗蒙古入侵，兵敗自縊。有《常山集》，已佚。《中州集》卷三、《金史》卷一二六有傳。

〔二〕“杜詩韓筆”二句：杜牧《讀韓杜集》：“杜詩韓集愁來讀，似倩麻姑癢處抓。天外鳳凰誰得髓，無人解合續弦膠。”

〔三〕“公之斯文”二句：出自李商隱《韓碑》。

十三

邵氏云：“楊、劉四六之體，必謹四字六字律令，故曰四六，然其弊類俳可鄙，歐、蘇力挽天河以滌之，偶儷甚惡之氣一除，而四六之法則亡矣。”〔一〕夫楊、劉惟謹於四六，故其弊至此。思欲反之，則必當為歐、蘇之橫放。既惡彼之類俳，而又以此為壞四六法，非夢中顛倒語乎？且四六之法，亦何足惜也！


【注釋】


〔一〕“楊、劉四六”七句：見邵博《邵氏聞見後錄》卷十六：“本朝四六，以劉筠、楊大年為體，必謹四字六字律令，故曰四六。然其敝類俳語可鄙。歐陽公深嫉之曰：‘今世人所謂四六者，非脩所好。少為進士時不免作，自及第，遂棄不作。在西京佐三相幕府，於職當作，亦不為作也。’如公之四六云：‘造謗於下者，初若含沙之射影，但期陰以中人；宣言於廷者，遂肆鳴梟之惡音，孰不聞而掩耳。’俳語為之一變。至蘇東坡於四六，如曰：‘禹治兗州之野，十有三載乃同；漢築宣防之宮，三十餘年而定。方其決也，本吏失其防，而非天意；及其復也，蓋天助有徳，而非人功。’其力挽天河以滌之，偶儷甚惡之氣一除，而四六之法則亡矣。”劉筠（一九七一—一○三一），字子儀，大名人。咸平元年（一○○一）進士。《宋史》卷三○五有傳。

十四

四六，文章之病也。而近世以來，制誥、表章率皆用之，君臣上下之相告語，欲其誠意交孚〔一〕，而駢儷浮辭，不啻如俳優之鄙，無乃失體耶？後有明王賢大臣一禁絕之，亦千古之快也。


【注釋】


〔一〕交孚：互相信任。

十五

科舉律賦不得預文章之數，雖工不足道也。而唐宋諸名公集，往往有之，蓋以編錄者多愛不忍，因而附入，此適足為累而已。柳子厚《夢愈膏肓疾賦》〔一〕，雖非科舉之作，亦當去之〔二〕。


【校記】


不忍：《四庫全書》本作“不忍割”。


【注釋】


〔一〕《夢愈膏肓疾賦》：《柳宗元集》卷二題作《愈膏肓疾賦》。

〔二〕亦當去之：《柳宗元集》卷二注曰：“晏元獻公嘗書此賦，云膚淺不類柳文，宜去之。或謂公尚少時作。”

十六

凡人作文字，其他皆得自由，惟史書實錄、制誥王言，決不可失體。世之秉筆者，往往不謹，馳騁雕鐫，無所不至，自以為得意，而讀者亦從而歆羨。識真之士，何其少也？

十七

凡為文章，須是典實過於浮華，平易多於奇險，始為知本末。世之作者，往往致力於其末而終身不返，其顛倒亦甚矣。


【校記】


本末：原作“本求”，據澹生堂本改。

十八

或問：“文章有體乎？”曰：“無。”又問：“無體乎？”曰：“有。”“然則果何如？”曰：“定體則無，大體須有。”

十九

書傳中多有“自今以來”之語〔一〕，此亦疵病，蓋由昔至今，云“來”則順，由今至後者，言“往”可也。


【注釋】


〔一〕自今以來：如《史記·孝文本紀》：“自今以來有犯此者，勿聽治。”

二十

宋玉稱鄰女之狀曰：“增之一分則太長，減之一分則太短。著粉則太白，施朱則太赤。”〔一〕予謂上二“太”字不可下。夫其紅白適中，故著粉太白，施朱太赤。乃若長短，則相形者也，增一分既已太長，則先固長矣，而減一分乃復太短，卻是元短，豈不相窒乎？是可去之。


【注釋】


〔一〕“增之一分”四句：出自宋玉《登徒子好色賦》。

二十一

《史記·屈原傳》云：“每出一令，平伐其功曰：以為非我莫能為也。” “曰”字與“以為”意重複。柳文《鶻說》云：“余疾夫今之說曰：以喣喣而默，徐徐而俯者，善之徒；翹翹而厲，煙煙而白者，暴之徒。”〔一〕亦是類也。


【校記】


平伐其功曰：中華書局本《史記》將“曰”視為衍文。

煙煙而白：《柳宗元集》卷十六《鶻說》作“炳炳而白”。


【注釋】


〔一〕《鶻說》：見《柳宗元集》卷十六。

二十二

《史記·田敬叔完世家》云〔一〕：“太史敫女奇法章狀貌，以為非恒人而憐之。”〔二〕《梁鴻傳》云：“鄰里耆老見鴻非恒人”“蔡邕狀異恒人”〔三〕，孫權“骨體不恒”〔四〕，苻堅“骨相不恒”〔五〕，姚萇“志度不恒”〔六〕，此等“恒”字，皆當作“常”。蓋“恒”雖訓“常”，止是久遠之意，非“尋常”之“常”也。


【注釋】


〔一〕《史記·田敬叔完世家》：見《史記》卷四十六，通行本作《田敬仲完世家》。敬仲是諡號，完為名。

〔二〕“太史敫”二句：《史記·田敬仲完世家》原文作：“湣王之遇殺，其子法章變名姓，為莒太史敫家庸，太史敫女奇法章狀貌，以為非恒人，憐而常竊衣食之，而與私通焉。”

〔三〕“鄰里”二句：見《後漢書·蔡邕傳》。

〔四〕骨體不恒：見《三國志·吳書》卷二。

〔五〕骨相不恒：見《晉書·苻堅載記》。

〔六〕志度不恒：見《晉書·姚萇傳》。

二十三

張良問髙祖曰：“上平生所憎誰最甚者？”〔一〕袁盎慰文帝曰：“上自寬〔二〕。”夫稱君為“上”，自傍而言則可，面稱之似不安也。


【注釋】


〔一〕“上平生”句：《史記·留侯世家》：“留侯曰：‘上平生所憎群臣所共知誰最甚者？’”

〔二〕上自寬：《史記·袁盎列傳》：“盎曰：‘上自寬。此往事，豈可悔哉？’”

二十四

張釋之言“盜長陵一抔土”〔一〕，抔，掬也。此本謂發冢，而云一抔者，蓋不敢指斥耳。駱賓王《檄武后書》云“一抔之土未乾”〔二〕，世皆稱工，而其語意實未安也。而唐彥謙詩復有“眼見愚民盜一抔”之句〔三〕，豈不益謬哉？


【注釋】


〔一〕張釋之：字季，西漢南陽（今河南省南陽）人。曾事漢文帝、漢景帝二朝，官至廷尉，以執法公正不阿聞名。《史記》、《漢書》有傳。盜長陵一抔土：《漢書·張釋之傳》：“假令愚民取長陵一抔土，陛下且何以加其法乎？” 一抔土：一捧土。

〔二〕《檄武后書》：即《代李敬業傳檄天下文》。

〔三〕唐彥謙：字茂業（？—八九三），自號鹿門先生，并州晉陽人。博學多才。其《長陵》詩曰：“耳聞明主提三尺，眼見愚民盜一抔。”

二十五

張安世為光祿勳〔一〕，郎有小便殿上者，主事白行法，安世曰：“何以知其不反水漿耶？”〔二〕“何以”字別卻本意，當云安知非耳。


【注釋】


〔一〕張安世：（？—前六二），張湯之子，麒麟閣十一功臣之一。武帝時為尚書令，漢昭帝時，為右將軍，以輔佐有功，封富平侯。宣帝時官至大司馬衛將軍領尚書事，以為官廉潔著稱。

〔二〕郎有小便殿上事：《漢書·張安世傳》曰：“為光祿勳，郎有醉小便殿上。主事白行法。安世曰：‘何以知其不反水漿邪？如何以小過成罪？’”

二十六

後漢張升見黨事起〔一〕，去官歸鄉里，與友人相抱而泣，陳留老父見而謂曰：“網羅張天，去將安所？”〔二〕朱泚敗走失道〔二〕，問野人，答曰：“天網恢恢，逃將安所？”二“所”字不成語，謂之“往”可也。


【校記】


網羅張天：《後漢書·陳留老父傳》作“網羅髙懸”。

逃將安所：見《新唐書·朱泚傳》作“走將安所”。


【注釋】


〔一〕張升：字彥真（一二一—一六九），陳留尉氏（今河南開封）人。黨事：指黨錮之禍。

〔二〕去官歸鄉事：見《後漢書·陳留老父傳》。

〔三〕朱泚敗走事：見《新唐書·朱泚傳》。

二十七

《吳志》：蜀零陵太守郝普為呂蒙所紿而降，“慚恨入地”〔一〕。此不成義理。謂“有欲入地之意”則可，直云“入地”可乎？


【注釋】


〔一〕“郝普”投降之事：見《三國志·吳書·呂蒙傳》。

二十八

《新唐》記姚崇汰僧事云：“發而農者餘萬二千人。”〔一〕此本萬二千餘人耳。如子京所云〔二〕，則是多餘許數也。可謂求文而害理，然此病人多犯之者，不獨子京也。


【注釋】


〔一〕新唐：指《新唐書》。姚崇汰僧事：見《新唐書·姚崇傳》。

〔二〕子京：宋祁。《新唐書》列傳部分多出於宋祁之手。

二十九

范蜀公記狄青面具事，止云“帶銅面具”而已〔一〕，《澠水燕談》則曰“面銅具”〔二〕，《聞見錄》又曰“帶銅鑄人面”〔三〕。予謂邵氏語頗重濁，《燕談》似簡而文，然安知其為何具，俱不若蜀公之真，蓋“面具”二字，自有成言也。


【注釋】


〔一〕范蜀公：范鎮（一○○九—一○八八），字景仁，蜀華陽人。仕至戶部尚書，諡忠文。人稱范蜀公。所記狄青事，見其《東齋記事》卷三。

〔二〕《澠水燕談》：《澠水燕談錄》，十卷，北宋王闢之所撰，主要記載士大夫燕談之事。“面銅具”之語，見該書卷二。

〔三〕《聞見錄》：即邵伯溫《邵氏聞見錄》。所引文字見該書卷八。

三十

《通鑒》云吳主孫晧“惡人視己，群臣侍見，莫敢舉目。左丞相陸凱曰：‘君臣無不相識之道，猝有不虞，不知所赴。’吳主乃聽凱自視，而他人如故。”〔一〕予謂“自視”字不安，若云“獨聽凱視”可矣。


【注釋】


〔一〕孫晧：東吳末代皇帝。所引孫晧事，見《資治通鑒》卷七十九。

三十一

《通鑒》劉聰朝崔暐說太弟乂曰：“四衛精兵，不減五千。”〔一〕晉孝武時，幽州治中平規謂唐公洛曰：“控弦之士，不減五十餘萬。”〔二〕唐懿宗每月宴設，“不減十餘。”〔三〕。予謂凡“不減”字，止可於比對處言之，而非所以料數也。宇文泰謂賀拔岳曰“費也頭控弦之騎，不下一萬”是矣〔四〕。餘“減”字皆當作“下”。《新唐書》劉仁軌諫校獵妨農事云：“役雖簡省，猶不損數萬。”〔五〕“損”字尤非也。


【校記】


太弟乂，原作“太弟义”，據《資治通鑒》卷八十九改。


【注釋】


〔一〕劉聰：一名劉載，字玄明，匈奴族，新興（今山西忻州）人，十六國時期漢趙君主，三一○—三一八年在位。《晉書》卷一○二有《劉聰載記》。崔暐：時為太傅。太弟乂：指劉聰之弟劉乂。所引《通鑒》文見《資治通鑒》卷八十九。

〔二〕唐公洛：苻洛（？—三八五），前秦國名將。苻堅堂弟，北討大都督、安北將軍、幽州刺史、大司馬、唐公。“控弦之士”二句：見《資治通鑒》卷一○四。

〔三〕不減十餘：見《資治通鑒》卷二百五十。

〔四〕費也頭：又稱破野頭、皂隸，北魏隸戶之一。所引宇文泰語，見《資治通鑒》卷一百五十六。

〔五〕“役雖簡省”二句：見《新唐書·劉仁軌傳》。

三十二

《通鑒》云謝安“好聲律，期功之慘，不廢絲竹”〔一〕。予謂“聲律”字不安，若作“聲伎”、“聲樂”或“音律”則可矣。


【注釋】


〔一〕“好聲律”三句：見《資治通鑒》卷一○三。期功：古代的喪服名稱。

三十三

《通鑒》云苻堅“銳意欲取江東，寢不能旦”〔一〕。“旦”字不妥。


【注釋】


〔一〕“銳意欲取”二句：見《資治通鑒》卷一○四。

三十四

《通鑒·宋紀》：蕭道成遣薛淵將兵助袁粲，淵固辭，道成曰：“但當努力，無所多言。”〔一〕《齊紀》：豫章王嶷常慮盛滿，求解揚州，武帝不許，曰：“畢汝一世，無所多言。”〔二〕二“所”字殊剩。


【注釋】


〔一〕蕭道成：字紹伯（四二七—四八二），齊朝開國皇帝。所載遣兵事，見《資治通鑒》卷一百三十四。

〔二〕豫章王嶷：蕭嶷（四四四—四九二），字宣儼，蕭道成第二子，封為豫章郡王。見《資治通鑒》卷一百三十六。

三十五

《通鑒》：魏中尉元匡劾於忠專恣云：“觀其此意，欲以無上自處。”〔一〕《舊唐》上官婉兒為節湣太子所索〔二〕，大呼曰：“觀其此意，即當次索皇后以及大家〔三〕。”《周書》言齊王憲善處嫌疑云〔四〕：“髙祖亦悉其此心，故得無患。” “其此”二字，豈可一處用？《新唐》李德裕論朋黨云：“仁人君子，各行其己，不可交以私。”〔五〕亦下不得“其”字。


【校記】


觀其此意：《資治通鑒》卷一百四十八作“原其此意”。

悉其此心：中華書局標點本《周書·齊煬王憲傳》無“其”字。其校勘記曰：宋本《周書》其字有一空格。《北史》卷五十八《周室諸王傳》亦作“悉其此心”。


【注釋】


〔一〕“魏中尉”三句：見《資治通鑒》卷一百四十八。

〔二〕節湣太子：李重俊（？—七○七），唐中宗第三子，神龍二年立為皇太子。起兵欲殺韋太后等，敗後被殺。

〔三〕觀其此意：見《舊唐書·上官婉兒傳》。大家：皇上。

〔四〕齊王憲：宇文憲（五四四—五七八），字毗賀突，代郡武川（今內蒙古武川西）人，鮮卑族，北周文帝宇文泰第五子，封齊王。後被齊宣帝所殺。

〔五〕“仁人君子”三句：《新唐書·李德裕傳》：“賢人君子不然，忠於國則同心，聞于義則同志，退而各行其己，不可交以私。”

三十六

史傳中間，有不避俗語者，以其文之則失真也。齊後主欲殺斛律光，使力士“劉桃枝自後撲之，不倒”〔一〕。《通鑒》改為“不仆”〔二〕，仆亦倒也，然“撲”字下便不宜用。


【注釋】


〔一〕“齊後主”二句：《北史·斛律光傳》：“光將上馬頭眩，及至，引入涼風堂，劉桃枝自後撲之，不倒。”

〔二〕不仆：見《資治通鑒》卷一百七十一：“六月戊辰，光入至涼風堂，劉桃枝自後撲之，不仆。”

三十七

《通鑒》：唐文皇時，權萬紀言宣、饒二州銀利事，上曰：“卿欲以桓靈俟我邪？”〔一〕“俟”當作“待”，蓋“俟”雖訓“待”，乃“候待”之“待”，非“待遇”之“待”也。


【注釋】


〔一〕“唐文皇”四句：見《資治通鑒》卷一百九十四。

三十八

《通鑒》云唐宣宗時，吐蕃大掠河西鄯、廓等八州五千里，“赤地殆盡”〔一〕。卻是“幾無”也，不若作“遍”字。


【注釋】


〔一〕赤地殆盡：見《資治通鑒》卷二百四十九。

三十九

《通鑒》記周世宗禁銅事云：“唯官法物及寺觀鐘磬等聽留外，自餘民間銅器，悉令輸官。” 〔一〕既有“外”字，不當更云“自餘”也。然《楚世家》或說頃襄王之辭，亦有“外其餘”字〔二〕。


【注釋】


〔一〕周世宗禁銅事：見《資治通鑒》卷二百九十二：“九月丙寅朔，敇始立監采銅鑄錢，自非縣官法物軍器及寺觀鐘磬鈸鐸之類聽留外，自餘民間銅器佛像，五十日內悉令輸官，給其直，過期隠匿不輸五觔以上，其罪死，不及者，論刑有差。”

〔二〕外其餘：見《史記·楚世家》：“齊、魯、韓、衛者，青首也；鄒、費、郯、邳者，羅鸗也，外其餘則不足射者。”

四十

揚雄之經〔一〕，宋祁之史〔二〕，江西諸子之詩〔三〕，皆斯文之蠹也。散文至宋人，始是真文字，詩則反是矣。（以上《滹南遺老集》三十七）


【注釋】


〔一〕揚雄之經：指其《法言》、《太玄》等。

〔二〕宋祁之史：《新唐書》宋祁所撰部分。

〔三〕江西諸子：黃庭堅等江西詩派。

滹南詩話

卷一

一

世所傳《千注杜詩》〔一〕，其間有曰新添者四十餘篇。吾舅周君德卿嘗辨之云〔二〕：“唯《瞿塘懷古》、《呀鶻行》、《送劉僕射惜別行》為杜無疑〔三〕，自餘皆非本真，蓋後人依仿而作，欲竊盜以欺世者，或又妄撰，其所從得，誣引名士以為助，皆不足信也。東坡嘗謂太白集中，往往雜入他人詩〔四〕，蓋其雄放不擇，故得容偽，於少陵則決不能。豈意小人無忌憚如此！其詩大抵鄙俗狂瞽，殊不可讀〔五〕。蓋學步邯鄲，失其故態，求居中下且不得，而欲以為少陵，真可憫笑。《王直方詩話》既有所取〔六〕，而鮑文虎、杜時可間為注說〔七〕，徐居仁復加編次〔八〕，甚矣，世之識真者少也。其中一二雖稍平易，亦不免蹉跌〔九〕。至於《逃難》、《解憂》、《送崔都水》、《聞惠子過東溪》、《巴西觀漲及呈竇使君》等〔一○〕，尤為無狀。洎餘篇大似出於一手，其不可亂真也，如糞丸之在隋珠〔一一〕，不待選擇而後知，然猶不能辨焉。世間似是而相奪者，又何可勝數哉！予所以發憤而極論者，不獨為此詩也。”吾舅自幼為詩，便祖工部〔一二〕，其教人亦必先此。嘗與予語及新添之詩，則頻蹙曰：“人才之不同如其面焉，耳目鼻口相去亦無幾矣，然諦視之，未有不差殊者。詩至少陵，他人豈得而亂之哉！”公之持論如此，其中必有所深得者，顧我輩未之見耳，表而出之，以俟明眼君子云。


【校記】


不可讀：原作“不可訓”，據澹生堂抄本改。


【注釋】


〔一〕《千注杜詩》：又名《千家注杜詩》，疑是北宋坊間所傳杜詩注本。《四庫提要》卷一四九《黃氏補注杜詩》提要稱，該書原名《補千家集注杜工部詩》，《四庫提要》推測此前坊間已有另一部《千家注杜詩》。王若虛所謂的《千家注杜詩》可能就是這一注本。

〔二〕周昂：字德卿（一一六二—一二一一），真定人。大定二十五年（一一八五）進士，調南和簿、良鄉令，入為尚書省令史，歷任監察御史、戶部員外郎等職，大安二年（一二一○）隨完顏承裕抵抗蒙古入侵，兵敗自縊。有《常山集》，已佚。《中州集》卷三、《金史》卷一二六有傳。

〔三〕《送劉僕射惜別行》，即《惜別行送劉僕射判官》。

〔四〕東坡嘗謂：《蘇軾文集》卷四十九《答劉沔都曹書》：“李太白、韓退之、白樂天詩文，皆為庸俗所亂，可為太息。”《東坡志林》卷一：“近見曾子固編《李太白集》後，謂頗獲遺亡，而有《贈懷素草書歌》並《笑矣乎》數首，皆貫休、齊己辭格。二人皆號有知識者，故深可怪。如白樂天贈徐凝，退之贈賈島之類，皆世俗無知者所託，此不足多怪。”

〔五〕狂：悖理。瞽：不明。

〔六〕《王直方詩話》：內有《李杜逸詩》一則，見《詩話總龜》卷十一、《苕溪漁隱叢話》前集卷十三。

〔七〕鮑文虎：鮑彪字文虎，縉雲人，官至尚書郎。著有《戰國策注》，成書於紹興十七年（一一四七）。另有《杜詩譜論》一書，《能改齋漫錄》多次徵引。杜時可：杜田字時可，據《宋史》卷二百八，杜田著有《注杜詩補遺正謬》十二卷，《能改齋漫錄》等書多次引用。

〔八〕徐居仁：徐宅字居仁，有《集千家注分類杜工部詩》。

〔九〕蹉跌：失誤。

〔一○〕《巴西觀漲及呈竇使君》：即《巴西驛亭觀江漲呈竇使君二首》。

〔一一〕隋珠：又作隨珠，傳說中的寶珠。

〔一二〕工部：杜甫。

二

吾舅嘗論詩云〔一〕：“文章以意為之主，字語為之役。主强而役弱，則無使不從。世人往往驕其所役，至跋扈難制，甚者反役其主。”可謂深中其病矣。又曰：“以巧為巧，其巧不足，巧拙相濟，則使人不厭。唯甚巧者，乃能就拙為巧，所謂遊戲者，一文一質，道之中也。雕琢太甚，則傷其全。經營過深，則失其本。” 又曰：“頸聯頷聯，初無此說，特後人私立名字而已。大抵首二句論事，次二句猶須論事，首二句狀景，次二句猶須狀景，不能遽止。自然之勢，詩之大略，不外此也。”其論篤實之論哉！


【注釋】


〔一〕吾舅：即周昂。參《文辨》卷四第十二則注〔一〕。

三

史舜元作吾舅詩集序〔一〕，以為有老杜句法，蓋得之矣。而復云由山谷以入〔二〕，則恐不然。吾舅兒時，便學工部，而終身不喜山谷也。若虛嘗乘間問之，則曰：“魯直雄豪奇險，善為新樣，固有過人者。然于少陵初無關涉，前輩以為得法者，皆未能深見耳。”舜元之論，豈亦襲舊聞而發歟，抑其誠有所見也？更當與知者訂之。


【注釋】


〔一〕史舜元：史肅，字舜元，京兆人，僑居北京。進士及第，明昌五年（一一九二）曾任南皮縣令，泰和二年（一二○二）在監察御史任，後貶官汾州卒。其作精緻，善用事，有《澹軒遺稿》。《中州集》卷五有小傳。吾舅詩集，指周昂《常山集》，集與序均佚。

〔二〕山谷：黃庭堅（一○四五—一一○五），字魯直，號山谷道人。

四

謝靈運夢見惠連而得“池塘生春草”之句，以為神助〔一〕。《石林詩話》云：“世多不解此語為工，蓋欲以奇求之耳。此語之工，正在無所用意，猝然與景相遇，借以成章，故非常情所能到。”〔二〕冷齋云：“古人意有所至，則見於情，詩句蓋寓也。謝公平生喜見惠連，而夢中得之，此當論意，不當泥句。”〔三〕張九成云：“靈運平日好雕鐫，此句得之自然，故以為奇。”〔四〕田承君云：“蓋是病起忽然見此為可喜，而能道之，所以為貴。”〔五〕予謂天生好語，不待主張，苟為不然，雖百說何益。李元膺以為反復求之，終不見此句之佳〔六〕，正與鄙意暗同。蓋謝氏之誇誕，猶存兩晉之遺風，後世惑於其言而不敢非，則宜其委曲之至是也。


【校記】


借以成章：《歷代詩話》本《石林詩話》卷中後有“不假繩削”四字。


【注釋】


〔一〕謝靈運：謝玄之孫，襲封康樂公。惠連：謝靈運族弟謝惠連。池塘生春草：出自謝靈運《登池上樓》：“池塘生春草，園柳變鳴禽。”《南史》卷十九《謝惠連傳》曰：“族兄靈運嘉賞之，云‘每有篇章，對惠連輒得佳語。嘗於永嘉西堂思詩，竟日不就，忽夢見惠連，即得“池塘生春草”，大以為工。嘗云此語有神功，非吾語也。’”

〔二〕“世多不解”七句：見《石林詩話》卷中。

〔三〕冷齋：釋惠洪（一○七一—一一二八），著有《冷齋夜話》。所引文字見《冷齋夜話》卷三。

〔四〕 張九成：字子韶（一○九二—一一五九），號橫浦居士，又號無垢居士。著有《論語解》、《孟子傳》、《橫浦集》等。所引文字出處不詳。

〔五〕田承君：田晝字承君，田況（一○○五—一○六三）之從子，信都（今河北衡山市冀州區）人。有《田晝集》，已佚。《全宋詩》卷一二三一錄其詩四首。此處所引文字見《詩話總龜》前集卷七。

〔六〕李元膺：東平人。徽宗時為南京教授。長於詩詞，頗有時名。《全宋詩》卷一○三二錄其詩十二首。所引文字見《冷齋夜話》卷三。

五

梅聖俞愛嚴維“柳塘春水漫，花塢夕陽遲”之句，以為天容時態，融和駘蕩，如在目前〔一〕。或者病之曰：“夕陽遲繫花，而春水漫不繫柳。”〔二〕苕溪又曰：“不繫花而繫塢。”〔三〕予謂不然，夕陽遲固不在花，然亦何關乎塢哉？詩言“春日遲遲”者，舒長之貌耳〔四〕。老杜云“遲日江山麗”〔五〕，此復何所繫耶？彼自詠自然之景，如“梨花院落溶溶月，柳絮池塘淡淡風”〔六〕，初無他意，而論者妄為云云，何也？裴光約詩云：“行人折柳和輕絮，飛燕銜泥帶落花。”〔七〕或曰：“柳常有絮，泥或無花。”〔八〕苕溪以為得其膏肓〔九〕，此亦過也。據一時所見，則泥之有花，不害於理，若必以常有責之，則絮亦豈所常有哉？


【注釋】


〔一〕梅聖俞：梅堯臣（一○○二—一○六○），字聖俞，宣城人。《宋史》卷四四三有傳。嚴維，字正文，越州山陰人。唐至德二年（七五七）進士。《全唐詩》存詩一卷。“柳塘春水漫”二句：出自其《酬劉員外見寄》。所引梅堯臣語，出自歐陽修《六一詩話》，又見《苕溪漁隱叢話》前集卷二十。

〔二〕或者：指劉攽。劉攽（一○二三—一○八九），字貢父，號公非，劉敞之弟。《宋史》卷三一九有傳。所引文字出自其《中山詩話》。《苕溪漁隱叢話》前集卷二十亦引之。

〔三〕苕溪：胡仔（一一一○—一一七○），字元任，號苕溪漁隱，績溪人。撰有《苕溪漁隱叢話》前後集。所引文字出自前集卷二十，原文曰：“春水慢不須柳，此真確論；但夕陽遲則繫花，此論殊非是。蓋夕陽遲乃繫于塢，初不繫花，以此言之，則春水慢不必柳塘，夕陽遲豈獨花塢哉？”其中“慢”當是“漫”之訛。

〔四〕春日遲遲：《詩經·豳風·七月》：“春日遲遲，采蘩祁祁。”鄭注：“遲遲，舒緩也。”

〔五〕遲日江山麗：杜甫《絕句二首》：“遲日江山麗，春風花草香。泥融飛燕子，沙暖睡鴛鴦。”

〔六〕“梨花院落”二句：出自晏殊《無題》。

〔七〕裴光約：五代時人，餘不詳。“行人折柳”二句：非裴光約詩，而是出自五代皮光業佚詩。

〔八〕“柳常有絮”二句：為裴光約語。《苕溪漁隱叢話》前集卷二十：“余嘗愛《西清詩話》載吳越王時，宰相皮光業每以詩為己任，嘗得一聯云：‘行人折柳和輕絮，飛燕銜泥帶落花。’自負警策，以示同僚，眾爭嘆譽。裴光約曰：‘二句偏枯不為工，蓋柳當有絮，泥或無花。’此論乃得詩之膏肓矣。”

〔九〕得其膏肓：參見注〔八〕。

六

柳公權“殿閣生微涼”之句〔一〕，東坡罪其有美而無箴，乃為續成之〔二〕，其意固佳，然責人亦已甚矣。呂希哲曰：“公權之詩，已含規諷。蓋謂文宗居廣廈之下，而不知路有暍死也。”〔三〕洪駒父、嚴有翼皆以為然〔四〕。或又謂五弦之薰，所以解慍阜財，則是陳善閉邪責難之意〔五〕。此亦强勉而無謂，以是為諷，其誰能悟？予謂其實無之，而亦不必有也。規諷雖臣之美事，然燕閑無事，從容談笑之暫，容得順適於一時，何必盡以此而繩之哉？且事君之法，有所寬乃能有所禁，略其細故於平素〔六〕，乃能辨其大利害於一朝。若夫煩碎迫切，毫髮不恕，使聞之者厭苦而不能堪，彼將以正人為仇矣，亦豈得為善諫耶？


【注釋】


〔一〕柳公權：字誠懸（七七八—八六五），唐代著名書法家。殿閣生微涼：為柳公權與唐文帝的聯句詩。《舊唐書》卷一六五《柳公權傳》：“文宗夏日與學士聯句。帝曰：‘人皆苦炎熱，我愛夏日長。’公權續曰：‘薰風自南來，殿閣生微涼。’”

〔二〕“東坡”二句：《蘇軾詩集》卷四十八《戲足柳公權聯句並引》：“《宋玉對楚王》：‘此獨大王之雄風也，庶人安得而共之？’譏楚王知己而不知人也。柳公權小子與文宗聯句，有美而無箴，故為足成其篇云：‘人皆苦炎熱，我愛夏日長。薰風自南來，殿閣生微涼。一為居所移，苦樂永相忘。願言均此施，清陰分四方。’”

〔三〕呂希哲：字原明，壽州人，呂公著長子，人稱滎陽先生。著有《呂氏家塾記》。《苕溪漁隱叢話》後集卷二十六引《藝苑雌黃》：“呂希哲《呂氏家塾廣記》云：‘說者謂公權有諷諫之意，以文宗樂廣廈之涼，而不知路有暵死也。’此語良是。觀公權嘗以筆諫，蓋造次不忘納君於善者，豈於此而無箴邪？” 暍死：中暑而死。

〔四〕洪駒父：洪芻，字駒父，黃庭堅外甥。有《洪駒父詩話》等。《苕溪漁隱叢話》後集卷二十六引《藝苑雌黃》云：“東坡《端午帖子皇帝閣》云：‘微涼生殿閣，習習滿皇都。試問吾民慍，南風為解無。’原其意，蓋欲聖君推南風之德，以及于黎庶也。唐文宗與柳公權聯句，東坡以為公權有美而無箴，因續四句，其作《端午帖子》，用此意也。然洪駒父謂公權已含箴規之意，雖不必續可也。”嚴有翼：建安人，宣和六年（一一二四）進士。著有《藝苑雌黃》。《苕溪漁隱叢話》後集卷二十六引《藝苑雌黃》語，贊同呂希哲的說法。參見注〔三〕。

〔五〕“五弦之薰”三句：黃徹《[image: ]
 溪詩話》巻一：“或謂五弦之薰風，解慍阜財，已有陳善責難意。”解慍阜財：語出《孔子家語·辯樂解》：“昔者舜彈五弦之琴，造《南風》之詩，其詩曰：‘南風之薰兮，可以解吾民之慍兮！南風之時兮，可以阜吾民之財兮！’”陳善閉邪責難：臣下對君主陳述善法美政，藉以堵塞君主的邪心妄念，勉勵君主做難做之事。《孟子·離婁上》：“責難於君謂之恭，陳善閉邪謂之敬，吾君不能謂之賊。”

〔六〕細故：小事。平素：平時。

七

杜詩稱李白云“天子呼來不上船”〔一〕，吳虎臣《漫錄》以為范傳正《太白墓碑》云：“明皇泛白蓮池，召公作引，時公已被酒于翰苑中，乃命髙將軍扶以登舟。”〔二〕杜詩蓋用此事。而夏彥剛謂蜀人以襟領為船〔三〕，不知何所據？《苕溪叢話》亦兩存之〔四〕。予謂襟領之說，定是謬妄，正使有據，亦豈詞人通用之語？此特以“船”字生疑，故爾委曲。然范氏所記，白被酒于翰苑，而少陵之稱，乃“市上酒家”，則又不同矣。大抵一時之事，不盡可考，不知太白凡幾醉，明皇凡幾召，而千載之後，必於傳記求其證邪？且此等不知，亦何害也？


【注釋】


〔一〕天子呼來不上船：杜甫《飲中八仙歌》：“李白一斗詩百篇，長安市上酒家眠，天子呼來不上船，自稱臣是酒中仙。”

〔二〕吳虎臣《漫錄》：吳曾《能改齋漫錄》。范傳正《李太白墓碑》云：“他日，泛白蓮池，公不在宴，皇歡既洽，召公作序。時公已被酒于翰苑中，仍命髙將軍扶以登舟。優寵如是。”《能改齋漫錄》卷五：“唐范傳正作李白墓碑云……杜子美《八仙歌》云：‘天子呼來不上船，自稱臣是酒中仙。’蓋謂此也。”

〔三〕以襟領為船：《能改齋漫錄》卷五引夏彥剛語，曰：“蜀人以襟領為船。” 夏彥剛：唐人，生平不詳。孟啟《本事詩》曾引其評李賀詩語。

〔四〕《苕溪叢話》：《苕溪漁隱叢話》前集卷十一曰：“余讀史傳，及舊聞於知識間，得少陵詩事甚多，皆王原叔所不注者。……《飲中八仙歌》云：‘天子呼來不上舡。’按范傳正《李太白墓碑》云：‘明皇泛白蓮池，召公作序，公已被酒，命髙將軍扶以登舟。’恐少陵用此事。或云蜀人呼衣襟紉為舡，有以見太白醉甚，雖見天子，披襟自若，其真率之至也。”

八

老杜《北征》詩云：“見耶背面啼。”〔一〕吾舅周君謂“耶”當為“即”字之誤〔二〕，其說甚當。前人詩中亦或用“耶娘”字〔三〕，而此詩之體，不應爾也。


【注釋】


〔一〕見耶背面啼：杜甫《北征》：“見耶背面啼，垢膩腳不襪。”

〔二〕周君：周昂。

〔三〕或用“耶娘”字：杜甫《兵車行》：“耶娘妻子走相送。”

九

近代詩話云〔一〕：“杜詩云‘皂雕寒始急’〔二〕，白氏歌云‘千呼萬喚始出來’〔三〕，人皆以為語病，其實非也。事之終始則音上聲，有所宿留則音去聲〔四〕。”予謂不然，古人淳至，初無俗忌之嫌，蓋亦不必辨也。


【注釋】


〔一〕近代詩話：指《李希聲詩話》。王觀國《學林》卷九引《李希聲詩話》曰：“‘皂鵰寒始急’，‘千呼萬喚始出來’，人皆以為語病，然始有二音，有所宿留而今甫然者，當從去聲。二詩自非語病。” 李希聲：李錞，字希聲，江西南昌人。宣和三年（一一二一）曾官秘書丞，為宰相劉摯之婿。

〔二〕皂雕寒始急：杜甫《贈陳二補闕》：“皂雕寒始急，天馬老能行。”

〔三〕白氏歌：指白居易《琵琶行》。

〔四〕宿留：停留，等待。

十

荆公云：“李白歌詩豪放飄逸，人固莫及，然其格止於此而已，不知變也。至於杜甫，則發斂抑揚，疾徐縱橫，無施不可。蓋其緒密而思深，非淺近者所能窺，斯其所以光掩前人而後來無繼也。”〔一〕而歐公云：“甫之于白，得其一節，而精强過之。”〔二〕是何其相反歟？然則荆公之論，天下之公言也。


【注釋】


〔一〕荆公：王安石。所引王安石語，見《苕溪漁隱叢話》前集卷六所錄《遁齋閑覽》：“或問王荆公云：‘編四家詩，以杜甫為第一，李白為第四，豈白之才格詞致不逮甫也？’公曰：‘白之歌詩，豪放飄逸，人固莫及，然其格止於此而已，不知變也。至於甫，則悲歡窮泰，發斂抑揚，疾徐縱橫，無施不可。……蓋其詩緒密而思深，觀者苟不能臻其閫奧，未易識其妙處，夫豈淺近者所能窺哉？此甫所以光掩前人，而後來無繼也。’”

〔二〕歐公：指歐陽修。歐陽修《李白杜甫詩優劣說》：“杜甫于白得其一節，而精强過之，至於天才自放，非甫可到也。”

十一

退之《雪》詩有云〔一〕：“隨車翻縞帶，逐馬散銀盃。”世皆以為工。予謂雪者，其先所有，縞帶銀盃，因車馬而見耳，“隨”、“逐”二字甚不妥。歐陽永叔、江鄰幾以“坳中初蓋底，垤處遂成堆”之句，當勝此聯。而或者曰：“未知退之真得意否？” 〔二〕以予觀之，二公之評論實當，不必問退之之意也。


【注釋】


〔一〕《雪》詩：指《詠雪贈張籍》，見《韓昌黎詩繫年集釋》卷二。

〔二〕歐陽永叔：即歐陽修。江鄰幾，即江休復（一○○五—一○六○），《宋史》卷四四三有傳。所引二人語見《中山詩話》：“歐陽永叔、江鄰幾論韓《雪詩》，以‘隨車翻縞帶，逐馬散銀杯’為不工，謂‘坳中初蓋底，凸處遂成堆’為勝，未知真得韓意否也？”“坳中初蓋底”二句亦出自《詠雪贈張籍》。《詩話總龜》卷五、《紺珠集》卷九、《苕溪漁隱叢話》後集卷二十三亦載此語。

十二

退之《謁衡嶽》詩云：“手持盃珓導我擲，云此最吉餘難同。”〔一〕“吉”字不安，但言靈應之意可也。


【注釋】


〔一〕《謁衡嶽》：即《謁衡嶽廟遂宿嶽寺題門樓》，見《韓昌黎詩繫年集釋》卷二。杯珓：占卜之具。用蚌殼或形似蚌殼的竹木兩片，投空擲於地，視其俯仰，以定吉凶。

十三

退之詩云：“豈不旦夕念，為爾惜居諸。”〔一〕居諸，語辭耳〔二〕，遂以為日月之名，既已無謂，而樂天復云：“廢興相催逼，日月互居諸。”〔三〕“恩光未報答，日月空居諸。”〔四〕老杜又有“童丱聯居諸”之句〔五〕，何也？


【注釋】


〔一〕“豈不旦夕念”二句：出自韓愈《符讀書城南》，見《韓昌黎詩繫年集釋》卷九。

〔二〕居諸：《詩經·邶風·柏舟》：“日居月諸，胡迭而微。”

〔三〕“廢興相催逼”二句：出自白居易《冀城北原作》，見《白居易集箋校》卷九。

〔四〕“恩光未報答”二句：出自白居易《和除夜作》，見《白居易集箋校》卷二十二。

〔五〕童丱聯居諸：杜甫《別張十三建封》：“乃吾故人子，童丱聯居諸。”

十四

退之詩云：“泥盆淺小詎成池，夜半青蛙聖得知。”〔一〕言初不成池，而蛙已知之，速如聖耳。山谷詩云：“羅幃翠幕深調護，已被游蜂聖得知。”〔二〕此“知”字何所屬耶？若以屬蜂，則“被”字不可用矣。


【注釋】


〔一〕“泥盆淺小”二句：出自《盆池五首》之四，見《韓昌黎詩繫年集釋》卷九。

〔二〕“羅幃翠幕”二句：出自黃庭堅《次韻中玉早梅二首》之二，見《黃庭堅詩集注·山谷詩集注》卷十五。

十五

《雜說》譏退之笑長安富兒不解文字飲，而晚年有聲伎，罪李于輩諸人服金石，而自餌流黃〔一〕。陳後山亦有此論〔二〕。甚矣，其妄議人也。紅裙之謂，亦曰惟知彼而不知此，蓋詞人一時之戲言，非遂以近婦人為諱也。且詩詞豈當如是論，而遽以為口實邪？其罪李于輩，特斥其燒煉丹砂而祈長生耳〔三〕。病而服藥，豈所禁哉？樂天固云“退之服硫黃，一病訖不全”〔四〕，則公亦因病而出於不得已，初不如于輩有所冀幸以致斃也。抑前詩復有“盤饌羅膻葷”之句〔五〕，以二子繩之〔六〕，則又當不敢食肉矣。


【注釋】


〔一〕《雜說》：孔平仲撰，已佚。孔平仲，字毅夫，治平二年（一○六五）進士，與其兄文仲、武仲並稱“清江三孔”。此處所引孔氏語見《苕溪漁隱叢話》前集卷十六：“退之晚年有聲妓，而服金石藥，張籍《哭退之》詩云：‘中秋十五夜，圓魄天差清。為出二侍女，合彈琵琶箏。’白樂天《思舊詩》云：‘閑日一思舊，舊遊如目前。微之煉秋石，未老身溘然。退之服硫黃，一病竟不痊。’退之嘗譏人‘不解文字飲’，而自敗於女妓乎？作《李博士墓誌》，戒人服金石藥，而自餌硫黃乎？”其中“不解文字飲”出自韓愈《醉贈張秘書》：“長安眾富兒，盤饌羅膻葷。不解文字飲，惟能醉紅裙。”《李博士墓誌》指《故太學博士李君墓誌銘》，李君為李于，見《韓昌黎文集校注》卷七。

〔二〕陳後山：即陳師道。《後山詩話》云：“退之詩云：‘長安有富兒，盤饌羅膻葷。不解文字飲，惟能醉紅裙。’而此老有二妓，號絳桃、柳枝，故張文昌云‘為出二待女，合彈琵琶箏’也。又為《李于誌》，敘當世名貴，服金石藥，欲生而死者數輩，著之石，藏於地下，豈為一世戒耶！而竟以藥死。故白傅云‘退之服硫黃，一病竟不痊’也。”此段文字又見《苕溪漁隱叢話》前集卷十六。

〔三〕其罪李於輩：見《韓昌黎文集校注》卷七《故太學博士李君墓誌銘》。

〔四〕“退之服硫黃”二句：白居易《思舊》：“退之服流黃，一病訖不痊。”見《白居易集箋校》卷二十九。

〔五〕前詩：指韓愈《醉贈張秘書》。

〔六〕二子：指孔平仲、陳師道。

十六

崔護詩云“去年今日此門中”，又云“人面祗今何處去”〔一〕，沈存中曰：“唐人工詩，大率如此，雖兩‘今’字不恤也。”〔二〕劉禹錫詩云“雪裏髙山頭白早”，又云“於公必有髙門慶”，自注云：“髙山本髙，於門使之髙，二義殊。” 〔三〕三山老人曰：“唐人忌重疊用字如此。”〔四〕二說何其相反歟？予謂此皆不足論也。


【注釋】


〔一〕崔護詩：指其《題都城南莊》。

〔二〕沈存中：沈括（一○三一—一○九五）。“唐人工詩”云云：出自《夢溪筆談》卷十四：“崔護《題城南詩》其始曰：‘去年今日此門中，人面桃花相映紅。人面不知何處去，桃花依舊笑春風。’後以其意未全，語未工，改第三句曰：‘人面祗今何處在。’至今所傳此兩本，唯《本事詩》作‘祗今何處在’。唐人工詩，大率多如此，雖有兩今字，不恤也，取語意為主耳。後人以其有兩今字，只多行前篇。”

〔三〕“雪裏髙山”四句：劉禹錫《蘇州白舍人寄新詩有歎早白無兒之句因以贈之》：“莫嗟華髮與無兒，卻是人間久遠期。雪裏髙山頭白早，海中仙果子生遲。于公必有髙門慶，謝守何煩曉鏡悲。幸免如新分非淺，祝君長詠夢熊詩。”自注：“髙山本髙，于門使之髙，二義殊，古之詩流曉此。”見《劉禹錫集》卷三十一。

〔四〕三山老人：胡舜陟（一○八三—一一四三），字汝明，號三人老人，績溪人，胡仔之父。《宋史》卷三七八有傳。有《三山老人語錄》，《苕溪漁隱叢話》徵引甚多。此處所引見《苕溪漁隱叢話》前集卷十七。

十七

宋之問詩有云：“年年歲歲花相似，歲歲年年人不同。”〔一〕或曰：“此之問甥劉希夷句也。之問酷愛，知其未之傳人，懇乞之，不與，之問怒，乃以土袋壓殺之。”〔二〕此殆妄耳。之問固小人，然亦不應有是。年年歲歲，歲歲年年，何等陋語，而以至殺其所親乎？大抵詩話所載，不足盡信。“池塘生春草”有何可嘉，而品題者百端不已〔三〕。荆公《金牛洞》六言詩〔四〕，初亦常語，而晁無咎附之《楚辭》，以為二十四字而有六籍群言之遺味〔五〕。書生之口，何所不有哉？


【注釋】


〔一〕“年年歲歲”二句：出自劉希夷《代悲白頭吟》。宋之問（六五六—七一三），初唐詩人。

〔二〕以土袋壓殺之：這一傳聞見載於《劉賓客嘉話錄》、《唐語林》卷五、《詩話總龜》前集卷二十九。

〔三〕“池塘”二句：參見第四則相關注〔一〕。

〔四〕《金牛洞》：王安石《金牛洞》：“水泠泠而北去，山靡靡而旁圍。欲窮源而不得，竟悵望以空歸。”

〔五〕晁無咎：晁補之（一○五三—一一一○），字無咎，北宋詩人。《宋史》卷四四四有傳。其《續楚詞》，已佚。《韻語陽秋》卷十三曰：“晁無咎《續楚詞》載荆公詞，以為二十四言具六藝群言之遺味，故與經學典策之文俱傳，未曉其說也。”此論又見《竹莊詩話》卷九。

十八

樂天詩云〔一〕：“楚王疑忠臣，江南放屈平。晉朝輕髙士，林下棄劉伶。一人常獨醉，一人常獨醒〔二〕。醒者多苦志，醉者多歡情。歡情信獨善，苦志竟何成！”夫屈子所謂獨醒者，特以為孤潔不同俗之喻耳，非真言飲酒也，詞人往往作實事用，豈不誤哉？


【注釋】


〔一〕樂天詩：題為《效陶潛體詩十六首》（其十三），見《白居易集箋校》卷五。

〔二〕一人常獨醒：《楚辭·漁夫》：“舉世皆濁我獨清，眾人皆醉我獨醒，是以見放。”

十九

樂天之詩，情致曲盡，入人肝脾，隨物賦形，所在充滿，殆與元氣相侔。至長韻大篇，動數百千言，而順適愜當，句句如一，無爭張牽强之態〔一〕。此豈撚斷吟鬚、悲鳴口吻者之所能至哉〔二〕！而世或以淺易輕之〔三〕，蓋不足與言矣。


【注釋】


〔一〕爭張：爭競、誇張。

〔二〕撚斷吟鬚：形容苦吟。唐盧延讓《苦吟》：“莫話詩中事，詩中難更無。吟安一個字，撚斷數莖鬚。險覓天應悶，狂搜海亦枯。不同文賦易，為著者之乎。”

〔三〕或以淺易輕之：《臨漢隱居詩話》：“白居易亦善作長韻敍事，但格制不髙，局於淺切，又不能更風操，雖百篇之意，只如一篇，故使人讀而易厭也。”此論又見《苕溪漁隱叢話》前集卷三十二。

二十

郊寒白俗，詩人類鄙薄之〔一〕，然鄭厚評詩，荆公蘇黃輩曾不比數，而云樂天如柳陰春鶯，東野如草根秋蟲，皆造化中一妙〔二〕，何哉？哀樂之真，發乎情性，此詩之正理也。


【注釋】


〔一〕郊：孟郊。白：白居易。類：大都。蘇軾《祭柳子玉文》：“元輕白俗，郊寒島瘦。”

〔二〕鄭厚：字景韋，莆田人，鄭樵兄。紹興五年（一一三五）進士。著有《古易》、《藝圃折衷》、《詩雜說》、《湘鄉文集》等，皆佚。據《郡齋讀書志》，《藝圃折衷》原為六卷，現存一卷，見《說郛》（宛委山堂本）。《藝圃折衷》曰：“李謫仙，詩中之龍也，矯矯焉不受約束。杜則麟遊靈囿，鳳鳴朝陽，自是人間瑞物……孟東野則秋蛩草根，白樂天則春鶯柳陰，皆造化之一妙。餘皆象龍刻鳳，雖美無情，無取正焉。”其中沒有論及王安石、蘇軾、黃庭堅。比數：相提並論，考較計算。

二十一

皮日休詠房杜詩云：“黃閣三十年，清風一萬古。”〔一〕凡言千古萬古者，皆是無窮之意，今下“一”字，便有所止矣。（以上《滹南遺老集》卷三十八）


【注釋】


〔一〕“黃閣三十年”二句：出自皮日休《房杜二相國》。房：指房玄齡。杜：指杜如晦。《舊唐書》卷六十六有二人傳記。

卷二

一

《唐子西語錄》云：“古之作者，初無意於造語，所謂因事陳辭。老杜《北征》一篇，直紀行役耳，忽云：‘或紅如丹砂，或黑如點漆。雨露之所濡，甘苦齊結實。’此類是也。文章即如人作家書乃是。”〔一〕慵夫曰：子西談何容易！工部之詩，工巧精深者，何可勝數，而摘其一二，遂以為訓哉？正如冷齋言樂天詩必使老嫗盡解也〔二〕。夫《三百篇》中亦有如家書及老嫗能解者，而可謂其盡然乎？且子西又嘗有所論矣，曰：“詩在與人商論，深求其疵而去之，等閒一字放過則不可，殆近法家難以言恕，故謂之詩律。立意之初，必有難易二途，學者不能强所劣，往往舍難而趨易，文章不工，每坐此也。”〔三〕又曰：“吾作詩甚苦，悲吟累日，僅能成篇，初未見可羞處，明日取讀，疵病百出，輒復悲吟累日，反覆改正，稍稍有加。數日再讀，疵病復出。如此數四，方敢示人，然終不能奇也。”〔四〕觀此二說，又何其立法之嚴，而用心之勞邪？蓋喜為髙論而不本於中者，未有不自相矛盾也。退之曰：“文無難易，唯其是耳。”〔五〕豈復有病哉？


【注釋】


〔一〕唐子西：即唐庚。《唐子西文錄》又名《唐子西語錄》，為同時人强幼安所錄，現存。此處所引又見《苕溪漁隱叢話》前集卷十二。

〔二〕冷齋：指惠洪。其《冷齋夜話》曰：“白樂天每作詩，令一老嫗解之。問曰解否？嫗曰解則錄之，不解則易之。故唐末之詩近於鄙俚。”此語又見《苕溪漁隱叢話》前集卷八。

〔三〕“詩在與人商論”十一句：見《唐子西文錄》，又見《苕溪漁隱叢話》前集卷八。

〔四〕“吾作詩甚苦”十四句：見唐庚《眉山文集》卷十，文字略有異同。《苕溪漁隱叢話》前集卷八亦引。

〔五〕“文無難易”二句：韓愈《答劉正夫書》：“又問曰：文宜易宜難？必謹對曰：無難易，惟其是爾。”見《韓昌黎文集校注》卷三。

二

歐公寄常秩詩云：“笑殺汝陰常處士，十年騎馬聽朝雞。”〔一〕伊川云：“夙興趨朝，非可笑事，永叔不必道。”〔二〕夫詩人之言，豈可如是論哉？程子之誠敬，亦已甚矣。


【注釋】


〔一〕歐公寄常秩詩：指《早朝感事》。常秩（一○一九—一○七七），字夷甫，潁州汝陰人，《宋史》卷三二九有傳。朝雞：早晨雞鳴。古人上朝早，途中或上朝時能聽到雞鳴聲。

〔二〕伊川：程頤（一○三三—一一○七），字正叔，洛陽人。世稱伊川先生。《二程遺書》卷十：“正叔言永叔詩‘笑殺潁陰常處士，十年騎馬聽朝雞’，夙興趨朝，非可笑之事，不必如此說。”

三

荆公《詠雪》云：“試問火城將策試，何如云屋聽窗知。”〔一〕苑極之不愛其上句〔二〕。山谷云：“管城子無食肉相，孔方兄有絕交書。”〔三〕極之不愛其下句。此與人意暗同。


【校記】


試問：王安石《次韻酬府推仲通學士雪中見寄》作“為問”。


【注釋】


〔一〕荆公《詠雪》：指王安石《次韻酬府推仲通學士雪中見寄》。火城：朝會時的火炬儀仗。王安石此詩化用韓愈《喜雪獻裴尚書》詩句：“喜深將第試，驚密仰簷窺。……氣嚴當酒換，灑急聽窗知。”

〔二〕苑極之：苑中（一一七六—一二三二），字極之，金代後期詩人，官至滑州刺史，《中州集》卷八有傳。其論詩語不可考。

〔三〕“管城子”二句：出自黃庭堅《戲呈孔毅父》。

四

羅可雪詩有“斜侵潘岳鬢，橫上馬良眉”之句〔一〕，陳正敏以為信然〔二〕，卻是假雪耳。


【注釋】


〔一〕羅可：北宋人，嘗作百韻雪詩，為世所稱。現已佚。事見《墨客揮犀》卷十。潘岳：西晉詩人，頭髮早白。其《秋興賦》曰：“余春秋三十有二，始見二毛。”馬良（一八七—二二二），三國時蜀人，“眉中有白毛”。《三國志·蜀書》卷九有傳。

〔二〕陳正敏：延平人，號遁翁，北宋人，著有《遁齋閑覽》十四卷。《苕溪漁隱叢話》前集卷二十九引《遁齋閑覽》云：“羅可嘗作百韻雪詩，其間有‘斜侵潘岳鬢，橫上馬良眉’，誠佳句也。”

五

盧延讓有“栗爆燒氈破，貓跳觸鼎翻”之句〔一〕，楊文公深愛〔二〕，而或者疑之〔三〕。予謂此語固無甚佳，然讀之可以想見明窗溫爐間閑坐之適。楊公所愛，蓋其境趣也耶？


【注釋】


〔一〕盧延讓：宋代避太宗孫、英宗父趙允讓諱，或改作“盧延遜”，字子善，光化三年（九○○）進士。《全唐詩》卷七一五錄其詩十餘首。“栗爆燒氈破”二句：原詩已佚。

〔二〕楊文公：楊億（九七四—一○二○），字大年，西崑體代表詩人。卒諡文。《詩話總龜》前集卷五引《詩史》曰：“如‘栗爆燒氈破，貓跳觸鼎翻’，而楊文公愛之，不知何謂。”

〔三〕或者：可能指上引《詩史》之作者蔡居厚。其《詩史》即《蔡寬夫詩話》，已佚。

六

東坡詩云：“文章豈在多，一頌了伯倫。”〔一〕朱少章云：“唐《藝文志》有《劉伶文集》三卷，則非無他文章也，坡豈偶忘于落筆之時乎？抑別有所聞也。”〔二〕予謂不然。按《晉史》云：“伶未嘗措意文翰，惟著《酒德頌》一篇。”〔三〕坡亦據此而已。且公意本謂只此一篇，足以道盡平生，傳名後世，則他文有無，亦不必論也。


【注釋】


〔一〕“文章”二句：出自蘇軾《崔文學甲攜文見過，蕭然有出塵之姿，問之，則孫介夫之甥也。故復用前韻，賦一篇，示志舉》。原詩作“為文不在多”。劉伶字伯倫，竹林七賢之一，有《酒德頌》。

〔二〕朱少章：朱弁參本書卷一小傳。所引文字出自《風月堂詩話》卷上。

〔三〕“伶未嘗”二句：見《晉書》卷四十九《劉伶傳》。

七

東坡《章質夫惠酒不至》詩，有“白衣送酒舞淵明”之句〔一〕。《[image: ]
 溪詩話》云：“或疑舞字大過，及觀庾信《答王褒餉酒》云：‘未能扶畢卓，猶足舞王戎’，乃知有所本。”〔二〕予謂疑者但謂淵明身上不宜用耳，何論其所本哉？


【注釋】


〔一〕《章質夫惠酒不至》：即《章質夫送酒六壺，書至而酒不達，戲作小詩問之》，見《蘇軾詩集》卷三十九。

〔二〕“或疑”三句：見黃徹《[image: ]
 溪詩話》卷八。《答王褒餉酒》：庾信詩題為《答王司空餉酒》。畢卓，字茂世，新蔡鮦陽人，嗜酒。《晉書》卷四十九有傳。王戎字浚沖，琅邪臨沂人，《晉書》卷四十三有傳。舞王戎：讓王戎興奮舞蹈。庾信《樂府·對酒歌》：“山間竹籬倒，王戎舞如意。”

八

東坡《題陽關圖》云：“龍眠獨識殷勤處，畫出陽關意外聲。”〔一〕予謂可言“聲外意”，不可言“意外聲”也。


【注釋】


〔一〕《題陽關圖》：《書林次中所得李伯時歸去來、陽關二圖後》，見《蘇軾詩集》卷三十。林次中，即林旦，嘉祐二年（一○五七）進士。龍眠：李公麟（一○四九—一一○六），字伯時，號龍眠居士，舒州人，著名畫家。

九

東坡酷愛《歸去來辭》，既次其韻〔一〕，又衍為長短句〔二〕，又裂為集字詩〔三〕，破碎甚矣。陶文信美，亦何必爾，是亦未免近俗也。


【注釋】


〔一〕次其韻：指《和陶歸去來兮辭》，見《蘇軾詩集》卷四十七。

〔二〕衍為長短句：指《哨遍》（為米折腰）。

〔三〕集字詩：指《集歸去來詩》十首，見《東坡全集》卷三十二。

十

東坡和陶詩，或謂其終不近〔一〕，或以為實過之〔二〕，是皆非所當論也。渠亦因彼之意，以見吾意云爾，曷嘗心競而較其勝劣耶？故但觀其眼目旨趣之何如，則可矣。


【注釋】


〔一〕或謂其終不近：陳善《捫虱新話》卷七：“東坡亦嘗和陶詩百餘篇，自謂不甚愧淵明，然坡詩語亦微傷巧，不若陶詩體合自然也。”

〔二〕或以為實過之：黃庭堅《跋子瞻和陶詩》：“彭澤千載人，東坡百世士。出處雖不同，風味乃相似。”《王直方詩話》引黃庭堅語：“東坡在揚州和《飲酒》詩，只是如己所作；至惠州和《歸園田》六首，乃與淵明無異。”見《苕溪漁隱叢話》前集卷四。

十一

東坡云：“論畫以形似，見與兒童鄰。賦詩必此詩，定非知詩人。”〔一〕夫所貴於畫者，為其似耳。畫而不似，則如勿畫。命題而賦詩，不必此詩，果為何語！然則坡之論非歟？曰：論妙在形似之外，而非遺其形似，不窘於題，而要不失其題，如是而已耳。世之人不本其實，無得於心，而借此論以為髙〔二〕。畫山水者，未能正作一木一石，而託雲煙杳靄，謂之氣象。賦詩者茫昧僻遠，按題而索之，不知所謂，乃曰格律貴爾。一有不然，則必相嗤點，以為淺易而尋常，不求是而求奇，真偽未知，而先論髙下，亦自欺而已矣，豈坡公之本意也哉？


【注釋】


〔一〕論畫以形似：《蘇軾詩集》卷二十九《書鄢陵王主簿所畫折枝二首》之一：“論畫以形似，見與兒童鄰。賦詩必此詩，定非知詩人。詩畫本一律，天工與清新。邊鸞雀寫生，趙昌花傳神。何如此兩幅，疏淡含精勻。誰言一點紅，解寄無邊春。”

〔二〕“世人”三句：似針對《王直方詩話》以下文字所發：“東坡作《韓幹馬圖詩》云：‘韓生畫馬真是馬，蘇子作詩如見畫。世無伯樂亦無韓，此詩此畫誰當看。’又云：‘論畫以形似，見於兒童鄰。賦詩必此詩，定非知詩人。詩畫本一律，天工與清新。’又云：‘少陵翰墨無形畫，韓幹丹青不語詩。此畫此詩今已矣，人間駑驥謾爭馳。’余以為若論詩畫，於此盡矣。每誦數過，殆欲常以為法也。”見《詩話總龜》前集卷八、《苕溪漁隱叢話》前集卷三十。

十二

鄭厚云〔一〕：“魏晉已來，作詩倡和，以文寓意。近世倡和，皆次其韻，不復有真詩矣。詩之有韻，如風中之竹，石間之泉，柳上之鶯，牆下之蛩，風行鐸鳴，自成音響，豈容擬議〔二〕？夫笑而呵呵，歎而唧唧，皆天籟也，豈有擇呵呵聲而笑，擇唧唧聲而歎者哉？”慵夫曰〔三〕：鄭厚此論，似乎太髙，然次韻實作者之大病也。詩道至宋人，已自衰弊，而又專以此相尚，才識如東坡，亦不免波蕩而從之，集中次韻者幾三之一。雖窮極技巧，傾動一時，而害于天全多矣。使蘇公而無此，其去古人何遠哉？


【注釋】


〔一〕鄭厚：下引鄭厚語，出語失考，疑出其《藝圃折衷》。

〔二〕擬議：事先考慮。

〔三〕慵夫：王若虛自稱。

十三

東坡《薄薄酒》二篇，皆安分知足之語〔一〕，而山谷稱其憤世嫉邪〔二〕，過矣。或言山谷所擬勝東坡，此皮膚之見也。彼雖力加奇險，要出第二，何足多貴哉？且東坡後篇自破前說，此乃眼目，而山谷兩篇，只是東坡前篇意，吾未見其勝之也。


【注釋】


〔一〕《薄薄酒》：《蘇軾詩集》卷十四《薄薄酒二首並引》：“膠西先生趙明叔，家貧好飲，不擇酒而醉，常云：‘薄薄酒，勝茶湯。醜醜婦，勝空房。’其言雖俚，而近乎達，故推而廣之，以補東州之樂府，既又以為未也，復自和一篇，聊以發覽者之一噱云耳。”其一：“薄薄酒，勝茶湯；麤麤布，勝無裳，醜妻惡妾勝空房。五更待漏靴滿霜，不如三伏日髙睡足北窗涼。珠襦玉柙萬人祖送歸北邙，不如懸鶉百結獨坐負朝陽。生前富貴，死後文章，百年瞬息萬世忙。夷齊、盜跖俱亡羊，不如眼前一醉是非憂樂兩都忘。”其二：“薄薄酒，飲兩鐘。麤麤布，著兩重。美惡雖異醉暖同，醜妻惡妾壽乃公。隱居求志義之從，本不計較東華塵土北窗風。百年雖長要有終，富死未必輸生窮。但恐珠玉留君容，千載不朽遭樊崇。文章自足欺盲聾，誰使一朝富貴面發紅。達人自達酒何功，世間是非憂樂本來空。”

〔二〕山谷稱其憤世嫉邪：黃庭堅《薄薄酒二章並引》：“蘇密州為趙明叔作《薄薄酒》二章，憤世疾邪，其言甚髙。”其一：“薄酒可與忘憂，醜婦可與白頭。徐行不必駟馬，稱身不必狐裘。無禍不必受福，甘餐不必食肉。富貴於我如浮雲，小者譴訶大戮辱，一身畏首復畏尾。門多賓客飽僮僕，美物必甚惡，厚味生五兵。匹夫懷璧死，百鬼瞰髙明。醜婦千秋萬歲同室，萬金良藥不如無疾。薄酒一談一笑勝茶，萬里封侯不如還家。”其二：“薄酒終勝飲茶，醜婦不是無家。醇醪養牛等刀鋸，深山大澤生龍蛇。秦時東陵千戶食，何如青門五色瓜。傳呼鼓吹擁部曲，何如春雨一池蛙。性剛太傅促和藥，何如羊裘釣煙沙。綺席象床琱玉枕，重門夜鼓不停撾。何如一身無四壁，滿船明月臥蘆花。吾聞食人之肉，可隨以鞭朴之戮；乘人之車，可加以鈇鉞之誅。不如薄酒醉眠牛背上，醜婦自能搔背痒。”

十四

東坡雁詞云“揀盡寒枝不肯棲”〔一〕，以其不棲木故云爾，蓋激詭之致〔二〕，詞人正貴其如此。而或者以為語病〔三〕，是尚可與言哉？近日張吉甫復以“鴻漸于木”為辨，而怪昔人之寡聞〔四〕，此益可笑。《易》象之言，不當援引為證也。其實雁何嘗棲木哉？


【注釋】


〔一〕東坡雁詞：蘇軾《卜算子》：“缺月掛疏桐，漏斷人初靜。惟見幽人獨往來，縹緲孤鴻影。驚起卻回頭，有恨無人省。揀盡寒枝不肯棲，寂寞沙洲冷。”

〔二〕激詭：標新立異

〔三〕以為語病：《苕溪漁隱叢話》前集卷三十九曰：“‘揀盡寒枝不肯棲’之句，或云‘鴻雁未嘗棲宿樹枝，惟在田野韋叢間，此亦語病也。’”

〔四〕張吉甫：張建字吉甫，金中期詩人，有《蘭泉老人集》，已佚。《中州集》卷七有傳。鴻漸于木：《周易》“漸”卦的卦辭。張建原話不可考。

十五

東坡《送王緘》詞云：“坐上別愁君未見，歸來欲斷無腸。”〔一〕此未別時語也。而言歸來，則不順矣。“欲斷無腸”，亦恐難道。《贈陳公密侍兒》云“夜來倚席曾親見”〔二〕，此本即席所賦，而下“夜來”字，卻是隔一日。


【注釋】


〔一〕《送王緘》詞：指《臨江仙·送王緘》：“忘卻成都來十載，因君未免思量。憑將清淚灑江陽，故鄉知好在，孤客自悲涼。坐上別愁君未見，歸來欲斷無腸。殷勤且更盡離觴。此身如傳舍，何處是吾鄉。”

〔二〕《贈陳公密侍兒》：《鷓鴣天》序曰：“陳公密出侍兒素娘，歌紫玉簫曲，勸老人酒。老人飲盡，因為賦此詞。”詞云：“笑撚紅梅嚲翠翹，揚州十里最妖嬈。夜來綺席親曾見，撮得精神滴滴嬌。嬌後眼，舞時腰，劉郎幾度欲魂消。明朝酒醒知何處，腸斷雲間紫玉簫。”

十六

《王直方詩話》稱晁以道見東坡梅詞云：“便知道此老須過海，只為古今人不曾道到此，須罰教去。”〔一〕苕溪漁隱曰：“此言鄙俚，近於忌人之長，幸人之禍，直方無識，載之詩話，寧不畏人之譏誚乎？”〔二〕慵夫曰：此詞意屬朝雲也〔三〕，以道之言特戲云爾，蓋世俗所謂放不過者，豈有他意哉？苕溪譏直方之無識，而不知己之不通也。


【注釋】


〔一〕晁以道：晁說之。東坡梅詞：指蘇軾《西江月·梅花》：“玉骨那愁瘴霧，冰肌自有仙風。海仙時遣探芳叢，倒掛綠毛么鳳。素面翻嫌粉涴，洗妝不褪唇紅。髙情已逐曉雲空，不與梨花同夢。”《王直方詩話》所載晁以道語，見《苕溪漁隱叢話》前集卷四十一：“說之初見東坡梅詞，便知此老須過海。只為古今人不曾道到此，須罰教去。”

〔二〕苕溪漁隱：胡仔，其語見《苕溪漁隱叢話》前集卷四十一。

〔三〕此詞意屬朝雲：認為蘇軾此詞是傷悼朝雲之作。惠洪《冷齋夜話》卷一：“梅花詞曰：‘玉骨那愁瘴霧’者，其寓意為朝雲作也。”

十七

陳後山云：“子瞻以詩為詞，雖工非本色。今代詞手，唯秦七、黃九耳。”〔一〕予謂後山以子瞻詞如詩，似矣，而以山谷為得體，復不可曉。晁無咎云：“東坡詞多不諧律呂，蓋橫放傑出，曲子中縛不住者。”其評山谷則曰：“詞固髙妙，然不是當行家語，乃著腔子唱如詩耳。” 〔二〕此言得之。


【校記】


唱如詩：《能改齋漫錄》卷十六、《苕溪漁隱叢話》後集卷三十三作“唱好詩”。


【注釋】


〔一〕子瞻以詩為詞：見《後山詩話》，又為《苕溪漁隱叢話》前集卷四十九所引。秦七，指秦觀。黃九，指黃庭堅。

〔二〕晁無咎：晁補之。其語見《能改齋漫錄》卷十六、《苕溪漁隱叢話》後集卷三十三引《復齋漫錄》。文字略有差異。

十八

晁無咎云：“眉山公之詞短于情，蓋不更此境耳。”陳後山曰：“宋玉不識巫山神女，而能賦之，豈待更而後知？”〔一〕是直以公為不及於情也。嗚呼！風韻如東坡，而謂不及於情，可乎？彼髙人逸才，正當如是，其溢為小詞，而間及於脂粉之間，所謂滑稽玩戲，聊復爾爾者也。若乃纖豔淫媟，入人骨髓，如田中行、柳耆卿輩〔二〕，豈公之雅趣也哉？


【注釋】


〔一〕“眉山公之詞短於情”四句：《苕溪漁隱叢話》前集卷五十一引《後山詩話》云：“晁無咎言眉山公之詞短于情，蓋不更此境也。余謂不然，宋玉初不識巫山神女，而能賦之，豈待更而知也？”陳師道此論不見《歷代詩話》本《後山詩話》。《後山居士文集》卷九《書舊詞後》曰：“晁無咎云：眉山公之詞，蓋不更此境也。余謂不然，宋玉初不識巫山神女，而能賦之，豈待更而知也。”更，經歷。

〔二〕田中行：生平不詳，北宋中後期俗詞作者。《碧雞漫志》卷二《各家詞短長》：“田中行極能寫人意中事，雜以鄙俚，曲盡要妙，當在萬俟雅言之右，然莊語輒不佳。嘗執一扇，書句其上，云：‘玉蝴蝶戀花心動。’語人曰：‘此聯三曲名也，有能對者，吾下拜。’北里狹邪間橫行者也。” 柳耆卿，即柳永。

十九

陳後山謂子瞻以詩為詞〔一〕，大是妄論，而世皆信之，獨茅荆產辨其不然，謂公詞為古今第一〔二〕。今翰林趙公亦云〔三〕，此與人意暗同。蓋詩詞只是一理，不容異觀。自世之末作習為纖豔柔脆，以投流俗之好，髙人勝士，亦或以是相勝，而日趨於委靡，遂謂其體當然，而不知流弊之至此也。文伯起曰：“先生慮其不幸而溺於彼，故援而止之，特立新意，寓以詩人句法。”〔四〕是亦不然。公雄文大手，樂府乃其遊戲，顧豈與流俗爭勝哉！蓋其天資不凡，辭氣邁往，故落筆皆絕塵耳。


【注釋】


〔一〕以詩為詞：《後山詩話》：“退之以文為詩，子瞻以詩為詞，如教坊雷大使之舞，雖極天下之工，要非本色。”

〔二〕茅荆產：茅璞，字荆產，南宋人，著有《三餘錄》。其論已失傳。

〔三〕趙公：指趙秉文。明昌四年（一一九三）應奉翰林，後又任翰林修撰。詳本書卷三小傳。趙秉文關於東坡詞為古今第一之論，現已不可考。

〔四〕文伯起：文商。詳本書卷三《遺安先生言行碣》注〔一四〕。文伯起此論或出自南宋湯衡《張紫微雅詞序》：“東坡慮其不幸而溺於彼，故援而止之，惟恐不及。其後元祐諸公，嬉弄樂府，寓以詩人句法，無一毫浮靡之氣，實自東坡發之也。”

二十

東坡《南行唱和詩序》云：“昔人之文，非能為之為工，乃不能不為之為工也。山川之有云霧，草木之有華實，充滿勃鬱，而見於外，雖欲無有，其可得耶？故予為文至多，而未嘗敢有作文之意。”〔一〕時公年始冠耳〔二〕，而所有如此，其肯與江西諸子終身爭句律哉？


【注釋】


〔一〕《南行唱和詩序》：《蘇軾文集》卷十《南行前集序》：“夫昔之為文者，非能為之為工，乃不能不為之為工也。山川之有云霧，草木之有華實，充滿勃鬱，而見於外，夫雖欲無有，其可得耶？自少聞家君之論文，以為古之聖人有所不能自已而作者。故軾與弟轍為文至多，而未嘗敢有作文之意。”

〔二〕始冠耳：蘇軾《南行前集序》作於嘉祐四年（一○五九），當時蘇軾二十四歲。

二十一

東坡，文中龍也，理妙萬物，氣吞九州，縱橫奔放，若遊戲然，莫可測其端倪。魯直區區持斤斧準繩之說，隨其後而與之爭，至謂未知句法。東坡而未知句法，世豈復有詩人？而渠所謂法者，果安出哉？〔一〕老蘇論揚雄，以為使有孟軻之書，必不作《太玄》〔二〕。魯直欲為東坡之邁往而不能，於是髙談句律，旁出樣度，務以自立而相抗，然不免居其下也，彼其勞亦甚哉！向使無坡壓之，其措意未必至是。世以坡之過海為魯直不幸〔三〕，由明者觀之，其不幸也舊矣。


【注釋】


〔一〕“魯直區區”七句：當是就《苕溪漁隱叢話》前集卷四十九胡仔之語而發：“元祐文章，世稱蘇、黃。然二公當時爭名，互相譏誚。東坡嘗云：‘黃魯直詩文，如蝤蛑江珧柱，格韻髙絕，盤餐盡廢。然不可多食，多食則發風動氣。’山谷亦云：‘蓋有文章妙一世，而詩句不逮古人者。’此指東坡而言也。二公文章，自今視之，世自有公論。豈至各如前言，蓋一時爭名之詞耳。俗人便以為誠然，遂為譏議，所謂‘蚍蜉撼大樹，可笑不自量’者邪。”

〔二〕老蘇：指蘇洵。蘇洵《太玄論上》：“使雄有孟軻之書，而肯以為《太玄》邪？惟其所得之不足樂，故大為之名以僥倖於聖人而已。”

〔三〕坡之過海為魯直不幸：朱弁《風月堂詩話》卷上：“東坡文章，至黃州以後人莫能及，唯黃魯直詩時可以抗衡。晚年過海，則雖魯直亦若瞠乎其後矣。或謂東坡過海，雖為不幸，乃魯直之大不幸也。”

二十二

吳虎臣《漫錄》云：“歐陽季默嘗問東坡：‘魯直詩何處是好？’坡不答，但極稱道。季默復問，如《雪》詩‘臥聽疏疏還密密，起看整整復斜斜’，豈亦佳耶？坡云：‘正是佳處。’”〔一〕慵夫曰：予於詩固無甚解，至於此句，猶知其不足賞也，當是所傳妄耳。徐師川亦嘗詠雪云：“積得重重那許重，飛時片片又何輕。”〔二〕曾端伯以為警策，且言“師川作此罷，因誦山谷‘疏疏密密’之句，云我則不敢容易道”〔三〕。意謂魯直草率而己語為工也。噫！予之惑滋甚矣。


【注釋】


〔一〕吳虎臣《漫錄》：吳曾《能改齋漫錄》。所引文字見《能改齋漫錄》卷十一，文字略有出入。歐陽季默：歐陽修之子歐陽辯。“卧聽疏疏”二句，出自黃庭堅《詠雪奉廣平公》，“卧聽”作“夜聽”。

〔二〕徐俯：字師川（一○七五—一一四一），洪州分寧（今江西修水）人，黃庭堅的外甥。所引詩句出自其《戊午山間對雪》，全詩為：“雪中出去雪邊行，屋下吹來屋上平。積得重重那許重，飛來片片又何輕。簷間日暖重為雨，林下風吹再落晴。表裏江山應更好，溪山已後不勝清。”

〔三〕曾端伯：曾慥（？—一一五五），字端伯，號至游居士，編有《宋百家詩選》五十七卷。

二十三

王直方云：“東坡言魯直詩髙出古人數等，獨步天下。”〔一〕予謂坡公決無是論，縱使有之，亦非誠意也。蓋公嘗跋魯直詩云：“每見魯直詩，未嘗不絕倒。然此卷語妙甚，能絕倒者已是可人。”〔二〕又云：“讀魯直詩，如見魯仲連、李太白，不敢復論鄙事。雖若不適用，然不為無補於世。”〔三〕又云：“如蝤蛑、江瑤柱，格韻髙絕，盤餐盡廢，然多食則發風動氣。”〔四〕其許可果何如哉？


【注釋】


〔一〕“東坡”二句：王直方云其語出處不詳。

〔二〕“每見魯直詩”四句：《蘇軾文集》卷六十八《書黃魯直詩後二首》：“每見魯直詩文，未嘗不絕倒。然此卷語妙，殆非悠悠者所識。能絕倒者也，是可人。”《韻語陽秋》卷二、《詩話總龜》後集卷十三引。

〔三〕“讀魯直詩”五句：見《蘇軾文集》卷六十八《書黃魯直詩後二首》。

〔四〕“如蝤蛑”四句：見《蘇軾文集》卷六十八《書黃魯直詩後二首》。蝤蛑，鋸緣青蟹，一種梭子蟹。江瑤柱，乾貝。

二十四

山谷之詩，有奇而無妙，有斬絕而無橫放〔一〕，鋪張學問以為富，點化陳腐以為新，而渾然天成，如肺肝中流出者，不足也。此所以力追東坡而不及歟？或謂論文者尊東坡，言詩者右山谷，此門生親黨之偏說〔二〕，而至今詞人多以為口實，同者襲其迹而不知返，異者畏其名而不敢非。善乎吾舅周君之論也〔三〕，曰：“宋之文章至魯直，已是偏仄處。陳後山而後，不勝其弊矣。人能中道而立〔四〕，以巨眼觀之〔五〕，是非真偽，望而可見也。”若虛雖不解詩，頗以為然。近讀《東都事略·山谷傳》云：“庭堅長於詩，與秦觀、張耒、晁補之游蘇軾之門，號四學士，獨江西君子以庭堅配軾，謂之蘇黃。”〔六〕蓋自當時已不以是為公論矣。


【校記】


偏仄：《四庫全書》本作“偏昃”。


【注釋】


〔一〕斬絕：陡峭，乾脆俐落。

〔二〕言詩者右山谷：王若虛有詩《山谷於詩，每與東坡相抗，門人親黨遂有言文首東坡、論詩右山谷之語，今之學者，亦多以為然。漫賦四詩，為商略之云》，可參看。

〔三〕吾舅周君：周昂。

〔四〕中道而立：《孟子·盡心上》：“君子引而不發，躍如也，中道而立，能者從之。”

〔五〕巨眼：善於鑒別是非真偽的眼力。

〔六〕《東都事略》：南宋初年王稱所著，為紀傳體北宋史。《黃庭堅傳》見該書卷一一六。

二十五

山谷《題陽關圖》云：“渭城柳色關何事，自是行人作許悲。”〔一〕夫人有意而物無情，固是矣。然《夜發分寧》云：“我自只如常日醉，滿川風月替人愁。”〔二〕此復何理也？


【校記】


行人：黃庭堅《題陽關圖》作“離人”。


【注釋】


〔一〕《題陽關圖》：其二曰：“人事好乖當語離，龍眠貌出斷腸詩。渭城柳色關何事，自是離人作許悲。”

〔二〕《夜發分寧》：指《夜發分寧寄杜澗叟》：“陽關一曲水東流，燈火旌陽一釣舟。我自只如常日醉，滿川風月替人愁。”

二十六

山谷詩云：“語言少味無阿堵，冰雪相看有此君。”〔一〕夫阿堵者，謂阿底耳。〔二〕顧愷之云“傳神寫照，正在阿堵中”〔三〕，殷浩見佛經，云“理應阿堵上”〔四〕，謝安指桓溫衛士云“明公何須壁間阿堵輩”是也〔五〕。今去物字，猶此君去君字，乃歇後之語，安知其為錢乎？


【注釋】


〔一〕“語言少味”二句：出自《次韻外舅喜王正仲三丈奉詔相南兵回至襄陽捨驛馬就舟見過三首》之三：“語言少味無阿堵，冰雪相看有此君。燈火詩書如夢寐，麒麟圖畫屬浮雲。平章息女能為婦，歡喜兒曹解綴文。憂樂同科唯石友，別離空復數朝曛。”

〔二〕阿堵：指示代詞，相當於“這個”、“那個”。

〔三〕“顧愷之云”句：《晉書·顧愷之傳》：“愷之每畫人成，或數年不點目睛，人問其故，答曰：四體妍蚩，本無闕少於妙處，傳神寫照，正在阿堵中。”闕，《世說新語·巧藝》作“關”。

〔四〕殷浩：字淵源（？—三五六），好《老》、《易》，負盛名。《晉書》卷七十七有傳。殷浩語見《世說新語·文學》。

〔五〕“明公何須”句：《世說新語·雅量》劉注：“按宋明帝《文章志》曰：……桓溫止新亭，大陳兵衛，呼（謝）安及（王）坦之，欲於坐害之。王入失厝，倒執手版，汗流霑衣。安神姿舉動，不異于常，舉目遍歷溫左右衛士，謂溫曰：‘安聞諸侯有道，守在四鄰，明公何有壁間著阿堵輩？’溫笑曰：‘正自不能不爾。’於是矜莊之心頓盡，命卻左右，促燕行觴，笑語移日。”

二十七

山谷《題嚴溪釣灘》詩云：“能令漢家九鼎重，桐江波上一絲風。”〔一〕說者謂東漢多名節之士，賴以久存，跡其本原，正在子陵釣竿上來。〔二〕予謂論則髙矣，而風何與焉？嘗質之吾舅周君，君笑曰：“想渠下此字時，其心亦必不能安也。” 或曰：“詩人語不當如是論。”曰：“固也，然亦須不害於理乃可。如東坡《眉石硯》詩，指胡馬於眉間〔三〕，與此是一箇規模也，而豈有意病哉？”


【注釋】


〔一〕《題嚴溪釣灘》：即《題伯時畫嚴子陵釣灘》：“平生久要劉文叔，不肯為渠作三公。能令漢家重九鼎，桐江波上一絲風。”嚴光，字子陵，少年時與東漢光武帝劉秀（字文叔）同遊學，有髙名。後劉秀即位，嚴子陵不仕，釣於富春江。其垂釣處後人稱為嚴子陵釣灘。

〔二〕“說者謂”四句：此論出自任淵。見《黃庭堅詩集注·山谷詩集注》卷九《題伯時畫嚴子陵釣灘》詩末注釋。

〔三〕《眉石硯》：《蘇軾詩集》卷二十四《眉子石硯歌贈胡誾》：“君不見成都畫手開十眉，橫雲卻月爭新奇。游人指點小顰處，中有漁陽胡馬嘶。又不見王孫青瑣橫雙碧，腸斷浮空遠山色。”

二十八

蘇黃各因玄真子《漁父詞》增為長短句〔一〕，而互相譏評〔二〕。山谷又取船子和尚詩為《訴衷情》〔三〕，而冷齋亦載之〔四〕。予謂此皆為蛇畫足耳，不作可也。


【注釋】


〔一〕玄真子：唐人張志和，號玄真子。《漁父詞》指其《漁歌子》：“西塞山邊白鷺飛，桃花流水鱖魚肥。青箬笠，綠蓑衣，斜風細雨不須歸。”蘇軾《浣溪沙》序云：“玄真子《漁父詞》極清麗，恨其曲度不傳，故加數語，令以《浣溪沙》歌之。”詞曰：“西塞山邊白鷺飛，散花洲外片帆微。桃花流水鱖魚肥。自庇一身青篛笠，相隨到處綠蓑衣，斜風細雨不須歸。”黃庭堅《浣溪沙》：“新婦磯頭眉黛愁，女兒浦口眼波秋，驚魚錯認月沉鈎。青箬笠前無限事，綠蓑衣底一時休，斜風細雨轉船頭。”

〔二〕互相譏評：吳曾《能改齋漫錄》卷十六《水光山色漁父家風》引徐俯語曰：“張志和《漁父詞》云……顧況《漁父詞》：‘新婦磯邊月明，女兒浦口潮平。沙頭鷺宿魚驚。’東坡云：‘玄真語極清麗，恨其曲度不傳，加數語以《浣溪沙》歌云……山谷見之，擊節稱賞，且云：‘惜乎散花與桃花字重疊，又漁舟少有使帆者。’乃取張、顧二辭，合為《浣溪沙》云……東坡云：‘魯直此詞清新婉麗，問其最得意處，以山光水色替卻玉肌花貌，真得漁父家風也。然才出新婦磯，便入女兒浦，此漁父無乃太瀾浪乎？’”《苕溪漁隱叢話》前集卷四十八亦載此語，可參。

〔三〕船子和尚：指中唐僧人德誠。住蘇州華亭，常泛一小舟，隨緣度日，因號華亭和尚、船子和尚。《祖堂集》卷五、《景德傳燈錄》卷十四、《五燈會元》卷四有傳。船子和尚詩即指其《撥棹歌》四十首。其一曰：“千尺絲綸直下垂，一波纔動萬波隨。夜靜水寒魚不食，滿船空載月明歸。”其二曰：“三十年來江上游，水清魚見不吞鉤。釣竿斫盡重栽竹，不計工夫得便休。”其三曰：“三十餘年坐釣臺，竿頭往往得黃能。錦麟不遇空勞力，收取絲綸歸去來。”見陳尚君輯校《全唐詩補編·全唐詩續拾》卷二十六。黃庭堅據船子和尚詩，作《訴衷情》詞：“一波纔動萬波隨，蓑笠一鉤絲。金鱗政在深處，千尺也須垂。吞又吐，信還疑，上鉤遲。水寒江淨，滿目青山，載月明歸。”

〔四〕冷齋亦載之：見惠洪《冷齋夜話》卷七。

二十九

山谷詞云：“新婦磯邊眉黛愁，女兒浦口眼波秋。”〔一〕自謂以山色水光替卻玉肌花貌，真得漁父家風，東坡謂其太瀾浪，可謂善謔〔二〕。蓋漁父身上，自不宜及此事也。


【注釋】


〔一〕山谷詞：指黃庭堅《浣溪沙》，參見上則【注釋】
 〔一〕。

〔二〕瀾浪：放浪無拘。參見上則【注釋】
 〔二〕。

三十

山谷最不愛集句，目為百家衣〔一〕，且曰“正堪一笑”〔二〕。予謂詞人滑稽，未足深誚也。山谷知惡此等，則藥名之作〔三〕，建除之體〔四〕，八音〔五〕、列宿之類〔六〕，獨不可一笑耶？


【注釋】


〔一〕百家衣：《冷齋夜話》卷三：“集句詩，山谷謂之百家衣體，其法貴拙速而不貴巧遲。”

〔二〕正堪一笑：《後山詩話》云：“王荆公暮年喜為集句，唐人號為四體，黃魯直謂正堪一笑爾。”《苕溪漁隱叢話》前集卷三十五亦載《泠齋夜話》和《後山詩話》語。

〔三〕藥名詩：指藥名入詩的詩歌，始創於王融。黃庭堅有《荆州即事藥名詩八首》、《藥名詩奉送楊十三子問省親清江》。

〔四〕建除體：始創於鮑照，每句開頭冠以建、除、平、定、執、破、危、成、收、開、閉等字，共一十二聯二十四句。黃庭堅有建除體詩《定交詩效鮑明遠體呈晁無咎》、《碾建溪第一奉邀徐天隱奉議並效建除體》、《再作答徐天隱》、《重贈徐天隱》等詩。

〔五〕八音：古代稱金、石、絲、竹、匏、土、革、木為八音。陳代沈炯以八音分別冠於各句詩首，稱為八音詩。黃庭堅有《八音歌贈晁堯民》、《古意贈鄭彥能》、《贈無咎》等詩。

〔六〕列宿：二十八星宿。列宿體，指將二十八星宿名稱嵌入詩中的詩歌，始創于黃庭堅。黃庭堅有《二十八宿歌贈別無咎》。

三十一

山谷《雨絲》詩云：“煙雲杳靄合中稀，霧雨空濛落更微。園客繭絲抽萬緒，蛛蝥網面罩群飛。風光錯綜天經緯，草木文章帝杼機。願染朝霞成五色，為君王補坐朝衣。”〔一〕夫雨絲云者，但謂其狀如絲而已。今直說出如許用度，予所不曉也。


【注釋】


〔一〕《雨絲》：指《次韻雨絲雲鶴二首》（其二）見《黃庭堅詩集注·山谷集集詩注》卷十二。

三十二

山谷詞云：“杯行到手莫留殘，不道月明人散。”〔一〕嘗疑“莫”字不安，昨見王德卿所收東坡書此詞墨跡〔二〕，乃是“更”字也。（《滹南遺老集》卷三十九）


【注釋】


〔一〕山谷詞：指《西江月》：“斷送一生唯有，破除萬事無過。遠山橫黛蘸秋波，不飲傍人笑我。花病等閒瘦弱，春來沒個遮闌。杯行到手莫留殘，不道月明人散。”

〔二〕王德卿：王賓。亳州人，貞祐三年（一二一五）進士。《中州集》卷七有傳。

卷三

一

荆公有“兩山排闥送青來”之句〔一〕，雖用“排闥”字，讀之不覺其詭異。山谷云“青州從事斬關來”〔二〕，又云“殘暑已促裝”〔三〕，此與 “排闥”等耳，便令人駭愕。


【校記】


促裝：黃庭堅《行次巫山宋楙宗遣騎送折花廚醖》作“俶裝”。


【注釋】


〔一〕兩山排闥送青來：出自王安石《書湖陰先生壁二首》：“茅簷長掃靜無苔，花木成畦手自栽。一水護田將綠遶，兩山排闥送青來。”排闥：推開門。

〔二〕青州從事斬關來：出自黃庭堅《行次巫山宋楙宗遣騎送折花廚醞》：“攻許愁城終不開，青州從事斬關來。喚得巫山强項令，插花傾酒對陽臺。”青州從事：指美酒。斬關：砍斷門閂，攻破城門。

〔三〕殘暑已促裝：出自黃庭堅《和邢惇夫秋懷十首》之一：“殘暑已俶裝，好風方來歸。未能疏團扇，且復製秋衣。髙蟬遽如許，長吟送落暉。相戒趣女功，莎蟲能表微。”俶裝：整理行裝、

二

山谷《閔雨》詩云：“東海得無冤死婦，南陽應有臥雲龍。”〔一〕“得無”猶言“無乃”耳，猶欠有字之意。臥雲龍，真龍耶？則豈必南陽；指孔明耶？則何關雨事。若曰遺賢所以致旱，則迂闊甚矣。


【注釋】


〔一〕《閔雨》：指《六月閔雨》：“湯帝咨嗟懲六事，漢庭災異劾三公。聖朝罪己恩寬大，時雨愆期旱蘊隆。東海得無冤死婦，南陽疑有臥雲龍。傳聞已減大官膳，肉食諸君合奏功。”東海冤死婦：用《漢書·于定國傳》中事：“東海有孝婦，少寡，亡子，養姑甚謹，姑欲嫁之，終不肯。姑謂鄰人曰：‘孝婦事我勤苦，哀其亡子守寡。我老，久累丁壯，奈何？’其後姑自經死，姑女告吏：‘婦殺我母。’吏捕孝婦，孝婦辭不殺姑。吏驗治，孝婦自誣服。具獄上府，于公以為此婦養姑十餘年，以孝聞，必不殺也。太守不聽，于公爭之，弗能得，乃抱其具獄，哭於府上，因辭疾去。太守竟論殺孝婦。郡中枯旱三年。後太守至，卜筮其故。于公曰：‘孝婦不當死，前太守强斷之，咎黨在是乎？’於是太守殺牛自祭孝婦冢，因表其墓。天立大雨，歲孰。” 南陽應有臥雲龍：諸葛亮隱於南陽，被稱臥龍。

三

《清明》詩云：“人乞祭餘驕妾婦，士甘焚死不封侯。”〔一〕士甘焚死，用介之推事也〔二〕。齊人乞祭餘〔三〕，豈寒食事哉？若泛言所見，則安知其必驕妾婦，蓋姑以取對，而不知其疏也，此類甚多。


【校記】


不封侯：黃庭堅《清明》作“不公侯”。


【注釋】


〔一〕黃庭堅《清明》：“佳節清明桃李笑，野田荒壟只生愁。雷驚天地龍蛇蟄，雨足郊原草木柔。人乞祭餘驕妾婦，士甘焚死不公侯。賢愚千載知誰是，滿眼蓬蒿共一丘。”

〔二〕介之推：春秋時晉人。據說，晉文公回國後，賞賜流亡時的從屬，他不在其列，就與其母親一同隱居于綿山。文公逼他出來做官，放火燒山，他堅持不出，結果被燒死。參見《左傳·僖公二十四年》、《史記·晉世家》。

〔三〕齊人乞祭餘：《孟子·離婁下》：“齊人有一妻一妾而處室者，其良人出，則必饜酒肉而後反。……蚤起，施從良人之所之，遍國中無與立談者。卒之東郭墦間，之祭者，乞其餘，不足，又顧而之他。……與其妾訕其良人，而相泣於中庭。而良人未之知也，施施從外來，驕其妻妾。”

四

《食瓜有感》云：“田中誰問不納履，坐上適來何處蠅。”〔一〕是固皆瓜事〔二〕，然其語意，豈可相合也？


【注釋】


〔一〕黃庭堅《食瓜有感》：“暑軒無物洗煩蒸，百果凡材得我憎。蘚井筠籠浸蒼玉，金盤碧筯薦寒冰。田中誰問不納履，坐上適來何處蠅。此理一盃分付與，我思明哲在東陵。”見《黃庭堅詩集注·山谷詩外集補》卷四。

〔二〕皆瓜事：黃詩上句用古樂府《君子行》中語：“瓜田不納履，李下不正冠。”下句用《舊唐書·武儒衡傳》語：“時元稹依倚內官，得知制誥，儒衡深鄙之。會食瓜閤下，蠅集於上，儒衡以扇揮之曰：‘適從何處來，而遽集於此？’同僚失色，儒衡意氣自若。”

五

《弈棋》云：“湘東一目誠甘死，天下中分尚可持。”〔一〕以湘東目為棋眼〔二〕，不愜甚矣，且此聯豈專指輸局耶？不然，安可通也？


【注釋】


〔一〕《弈棋》：黃庭堅《弈棋二首呈任公漸》之二：“偶無公事客休時，席上談兵校兩棋。心似蛛絲游碧落，身如蜩甲化枯枝。湘東一目誠甘死，天下中分尚可持。誰為吾徒猶愛日，參橫月落不曾知。”

〔二〕湘東王：梁元帝蕭繹，因其幼年得眼疾，盲一目。

六

《接花》云：“雍也本犁子，仲由元鄙人。升堂與入室，只在一揮斤。”〔一〕“揮斤”字無乃不安，且取喻何其迂也！


【注釋】


〔一〕《接花》：黃庭堅《和師厚接花》：“妙手從心得，接花如有神。根株穰下土，顏色洛陽春。雍也本犁子，仲由元鄙人。升堂與入室，只在一揮斤。”見《黃庭堅詩集注·山谷外集詩注》卷三。雍：指孔子弟子冉雍，字仲弓。《史記·仲尼弟子列傳》：“孔子以仲弓為有徳行，曰：‘雍也可使南面。’仲弓父賤人，孔子曰：‘犁牛之子騂且角，雖欲勿用，山川其舍諸？’”仲由，孔子弟子，字子路。《史記·仲尼弟子列傳》：“子路性鄙，好勇力，志坑直，冠雄雞，佩猳豚，陵暴孔子。”斤，斧頭，接花時的工具。

七

士會自秦還晉，繞朝贈之以策〔一〕。蓋當時偶以此耳，非送行者必須策也。而山谷送人詩云：“願卷囊書當贈鞭。”〔二〕又云：“折柳當馬策。”〔三〕亦無謂矣。


【校記】


贈鞭：黃庭堅《王聖美三子補中廣文生》詩一本作“贈錢”。


【注釋】


〔一〕士會：晉人。繞朝：秦人。事見《左傳》文公十三年。

〔二〕願卷囊書當贈鞭：黃庭堅《王聖美三子補中廣文生》：“王家人物從來遠，今見諸孫總好賢。三級定知魚尾進，一鳴已作雁行連。愧無藻鑒能推轂，願卷囊書當贈錢。歸去雄誇向兒姪，舍中犢子賸狂顛。”

〔三〕折柳當馬策：黃庭堅《送張沙河遊齊魯諸邦》：“吾窮乏祖餞，折柳當馬策。”

八

秦繆公謂蹇叔曰：“中壽，爾墓之木拱矣。”〔一〕蓋墓木也。山谷云：“待而成人吾木拱。”〔二〕此何木耶？


【注釋】


〔一〕“秦繆公”二句：見《左傳·僖公三十二年》。

〔二〕待而成人吾木拱：出自黃庭堅《和舍弟中秋月》：“少壯幾時夏已秋，待而成人吾木拱。”

九

山谷《牧牛圖》詩〔一〕，自謂平生極至語〔二〕，是固佳矣，然亦有何意味？黃詩大率如此，謂之奇峭，而畏人說破，元無一事。


【注釋】


〔一〕《牧牛圖》詩：《題竹石牧牛》：“野次小崢嶸，幽篁相倚綠。阿童三尺箠，御此老觳觫。石吾甚愛之，勿遣牛礪角。牛礪角尚可，牛鬬殘我竹。”

〔二〕平生極至語：《苕溪漁隱叢話》前集卷四十七引《呂氏童蒙訓》云：“或稱魯直‘桃李春風一杯酒，江湖夜雨十年燈’，以為極至。魯直自以此猶砌合，須‘石吾甚愛之，勿使牛礪角。牛礪角尚可，牛鬥殘我竹’。此乃可言至耳。”

十

《吊邢淳夫》云：“眼看白璧埋黃壤，何況人間父子情。”〔一〕既下“何況”字，須有他人猶悼痛之意乃可。


【注釋】


〔一〕《吊邢淳夫》：黃庭堅詩題作《憶邢惇夫》：“詩到隨州更老成，江山為助筆縱橫。眼看白璧埋黃壤，何況人間父子情。”邢惇夫（一○六八—一○八七），一作敦夫、淳夫，名居實，邢恕之子。生平見晁說之《邢惇夫墓表》。

十一

《猩毛筆》云：“身後五車書。”〔一〕按《莊子》：“惠施多方，其書五車。”〔二〕非所讀之書，即所著之書也，遂借為作筆寫字，此以自肯耳。而呂居仁稱其善詠物，而曲當其理〔三〕，不亦異乎？只“平生幾兩屐”，細味之亦疏〔四〕，而拔毛濟世事〔五〕，尤牽强可笑。以予觀之，此乃俗子謎也，何足為詩哉？〔六〕


【校記】


惠施：原作“施惠”，據《莊子·天下》改。


【注釋】


〔一〕《猩毛筆》：即《和答錢穆父詠猩猩毛筆》：“愛酒醉魂在，能言機事疏。平生幾兩屐，身後五車書。物色看王會，勳勞在石渠。拔毛能濟世，端為謝楊朱。”

〔二〕“惠施多方”二句：見《莊子·天下》。

〔三〕呂居仁：呂本中。《苕溪漁隱叢話》前集卷四十八引《呂氏童蒙訓》云：“東坡詩云：‘賦詩必此詩，定知非詩人。’此或一道也。魯直作詠物詩，曲當其理，如《猩猩筆》詩：‘平生幾兩屐，身後五車書。’其必此詩哉！”

〔四〕平生幾兩屐：本是晉人阮孚的感歎。《世說新語·雅量》載阮孚語：“未知一生當著幾量屐？”量，通“裲”。

〔五〕拔毛濟世：指黃詩中的最後兩句：“拔毛能濟世，端為謝楊朱。”《列子·楊朱》：“禽子問楊朱曰：‘去子體之一毛以濟天下，汝為之乎？’楊子曰：‘世非一毛之所濟。’”《孟子·盡心上》也說：“楊子取為我，拔一毛而利天下，不為也。”

〔六〕此段觀點亦見劉祁《歸潛志》卷九：“王翰林從之嘗論黃魯直詩穿鑿、太好異……又云‘《猩猩毛筆》“平生幾兩屐，身後一車書”，此兩事如何合得？且一猩猩毛筆安能寫五車書邪？’余嘗以語雷丈希顏，曰：‘不然，一猩猩之毛如何只作筆一管？’”

十二

詩人之語，詭譎寄意，固無不可，然至於太過，亦其病也。山谷題惠崇畫圖云：“欲放扁舟歸去，主人云是丹青。”〔一〕使主人不告，當遂不知。王子端《叢臺》絕句云：“猛拍闌干問廢興，野花啼鳥不應人。”〔二〕若應人，可是怪事。《竹莊詩話》載法具一聯云：“半生客裏無窮恨，告訴梅花說到明。”〔三〕不知何消得如此，昨日酒間偶談及之，客皆絕倒也。


【校記】


主人：黃庭堅《題鄭防盡夾五首》之一作“故人”。


【注釋】


〔一〕題惠崇畫圖：指黃庭堅《題鄭防畫夾五首》之一：“惠崇煙雨歸雁，坐我瀟湘洞庭。欲喚扁舟歸去，故人言是丹青。”

〔二〕王子端：王庭筠。生平詳見卷三《寄王學士》注〔一〕，其《叢臺》絕句已佚。

〔三〕《竹莊詩話》：南宋何汶編，成書於開禧二年（一二○六）。《竹莊詩話》卷二十一收錄吳僧法具《絕句》：“看了青燈夢不成，東風捲雪落寒聲。半生客裏無窮恨，告訴梅花說到明。”

十三

山谷贈小鬟《驀山溪》詞〔一〕，世多稱賞〔二〕，以予觀之，“眉黛壓秋波，儘湖南水明山秀”，“儘”字似工，而實不愜。又云“婷婷嫋嫋，恰近十三餘”〔三〕，夫近則未及，餘則已過，無乃相窒乎？“春未透，花枝瘦”，止謂其尚嫩，如“豆蔻梢頭二月初”之意耳〔四〕，而云“正是愁時候”，不知“愁”字屬誰？以為彼愁耶，則未應識愁；以為己愁耶，則何為而愁？又云：“只恐遠歸來，綠成陰，青梅如豆。”按杜牧之詩，但泛言花已結子而已〔五〕，今乃指為青梅，限以如豆，理皆不可通也。


【注釋】


〔一〕小鬟：指衡陽妓陳湘。黃庭堅《驀山溪》（贈衡陽妓陳湘）：“鴛鴦翡翠，小小思珍偶。眉黛斂秋波，盡湖南，山明水秀。娉娉嫋嫋，恰近十三餘。春未透，花枝瘦，政是愁時候。尋芳載酒，肯落誰人後。只恐遠歸來，綠成陰，青梅如豆。心期得處，每自不隨人，長亭柳。君知否，千里猶回首。”

〔二〕世多稱賞：《詩人玉屑》卷二十一引《雪浪齋日記》曰：“山谷小詞云：‘春未透，花枝瘦，正是愁時候。’極為學者所稱賞。秦堪嘗有小詞云：‘春透水波明，寒峭花枝瘦。’蓋法山谷也。”

〔三〕“婷婷”二句：杜牧《贈別》：“娉娉嫋嫋十三餘，荳蔻梢頭二月初。春風十里揚州路，捲上珠簾總不如。”

〔四〕“豆蔻梢頭”句：見上。

〔五〕杜牧之詩：杜牧《歎花》：“自是尋芳去校遲，不須惆悵怨芳時。狂風落盡深紅色，綠葉成陰子滿枝。”

十四

古之詩人，雖趣尚不同，體制不一，要皆出於自得。至其詞達理順，皆足以名家，何嘗有以句法繩人哉？魯直開口論句法〔一〕，此便是不及古人處。而門徒親黨以衣缽相傳，號稱法嗣〔二〕，豈詩之真理也哉？


【校記】


衣缽：原作“衣缽衣”，據澹生堂等本改。


【注釋】


〔一〕魯直開口論句法：黃庭堅《答王子飛書》：“其作詩淵源得老杜句法，今之詩人不能當也。”《與王觀復書》：“熟觀杜子美到夔州後古律詩，便得句法，簡易而大巧出焉，平淡而山髙水深。”《與洪駒父書》：“大體作省題詩，尤當用老杜句法，將有鼻孔者，便知是好詩也。”

〔二〕法嗣：禪宗稱繼承衣缽的弟子為法嗣。《苕溪漁隱叢話》前集卷四十八載胡仔語曰：“呂居仁近時以詩得名，自言傳衣江西，嘗作《宗派圖》，自豫章以降，列陳師道、潘大臨、謝逸、洪芻、饒節、僧祖可、徐俯、洪朋、林敏修、洪炎、汪革、李錞、韓駒、李彭、晁沖之、江端本、楊符、謝薖、夏倪、林敏功、潘大觀、何覬、王直方、僧善權、髙荷，合二十五人，以為法嗣，謂其源流皆出豫章也。”

十五

魯直於詩，或得一句而終無好對〔一〕，或得一聯而卒不能成篇〔二〕，或偶有得而未知可以贈誰〔三〕，何嘗見古之作者如是哉？


【注釋】


〔一〕得一句：《苕溪漁隱叢話》前集卷三十五引《呂氏童蒙訓》：“山谷嘗有句云：‘麒麟臥葬功名骨。’終身不得好對。”

〔二〕得一聯：《石林詩話》卷上：“蜀人石異，黃魯直黔中時從游最久。嘗言見魯直自矜詩一聯云：‘人得交游是風月，天開圖畫即江山。’以為晚年最得意，每舉以教人，而終不能成篇，蓋不欲以常語雜之。”《苕溪漁隱叢話》前集卷四十七、《詩人玉屑》卷十八亦引此文。

〔三〕偶有得：《苕溪漁隱叢話》前集卷四十八：“山谷云：嘗作得兩句云：‘清鑒風流歸賀八，飛揚跋扈付朱三。’未知可贈誰，遂不能成章。”

十六

山谷自謂得法於少陵〔一〕，而不許於東坡〔二〕。以予觀之，少陵，典謨也〔三〕；東坡，《孟子》之流；山谷，則揚雄《法言》而已。


【注釋】


〔一〕得法於少陵：未見山谷自謂語。黃庭堅推崇、學習杜詩告誡後學“請讀老杜詩，精其句法”（《山谷老人刀尺》卷四《與孫克秀才》），“作省題詩，尤當用老杜句法”（《山谷外集》卷十《與洪駒父書》），稱贊陳師道“得老杜句法”（《山谷集》卷十九《答王子飛書》）。倒是陳師道說過“豫章之學博矣，而得法於少陵”（《苕溪漁隱叢話》前集卷四十九引）。

〔二〕不許於東坡：《滹南遺老集》卷三十九《詩話》：“魯直區區持斤斧準繩之說，隨其後而與之爭，至謂未知句法。”

〔三〕典謨：《尚書》中《堯典》、《舜典》、《大禹謨》、《皋陶謨》的並稱。指代經典之文。

十七

魯直論詩，有奪胎換骨、點鐵成金之喻〔一〕，世以為名言，以予觀之，特剽竊之黠者耳。魯直好勝，而恥其出於前人，故為此强辭，而私立名字。夫既已出於前人，縱復加工，要不足貴。雖然，物有自然之理，人有同然之見，語意之間豈容全不見犯哉？蓋昔之作者，初不校此，同者不以為嫌，異者不以為誇，隨其所自得，而盡其所當然而已。至其妙處，不專在於是也，故皆不害為名家，而各傳後世，何必如魯直之措意邪？


【注釋】


〔一〕奪胎換骨、點鐵成金：《冷齋夜話》卷一：“山谷云：詩意無窮而人之才有限，以有限之才，追無窮之意，雖淵明、少陵不得工也。然不易其意而造其語，謂之換骨法；窺入其意而形容之，謂之奪胎法。”黃庭堅《答洪駒父書》：“自作語最難，老杜作詩，退之作文，無一字無來處。蓋後人讀書少，故謂韓、杜自作此語耳。古之能為文章者，真能陶冶萬物，雖取古人之陳言入於翰墨，如靈丹一粒，點鐵成金也。”

十八

蜀馬良兄弟五人，而良眉間有白毫，時人為之語曰：“馬氏五常，白眉最良。”〔一〕 蓋良實白眉，而良不在乎白眉也。而北齊陽休之《贈馬子結兄弟》詩云“三馬俱白眉”〔二〕，山谷《送秦少游》云：“秦氏多英俊，少游眉最白”〔三〕，豈不可笑哉？


【注釋】


〔一〕蜀馬良：《三國志·蜀書》卷九：“馬良字季常，襄陽宜城人也。兄弟五人，並有才名，鄉里為之諺曰：‘馬氏五常，白眉最良。’良眉中有白毛，故以稱之。”因其他四人字中都有一常字，故曰五常。

〔二〕三馬俱白眉：見《北齊書》卷四十一，原詩已佚。

〔三〕《送秦少游》：該詩題作《贈秦少儀》，秦少儀是秦觀之弟秦覿，王若虛誤為秦觀。全詩如下：“汝南許文休，馬磨自衣食。但聞郡功曹，滿世名籍籍。渠命有顯晦，非人作通塞。秦氏多英俊，少游眉最白。頻聞鴻雁行，筆皆萬人敵。吾早知有覯，而不知有覿。少儀袖詩來，剖蚌珠的皪。乃能持一鏃，與我箭鋒直。自吾得此詩，三日臥向壁。挽士不能寸，推去輒數尺。才難不其然，有亦未易識。”見《黃庭堅詩集注·山谷詩集注》卷十一。

十九

《王直方詩話》云：“秦少游嘗以真字題邢淳夫扇云〔一〕：‘月團新碾瀹花瓷，飲罷呼兒課《楚辭》。風定小軒無落葉，青蟲相對吐秋絲。’〔二〕山谷見之，乃於扇背作小草云：‘黃葉委庭觀九州，小蟲催女獻功裘。金錢滿地無人費，百斛明珠薏苡秋。’〔三〕少游後見之，復云‘逼我太甚。’”〔四〕予謂黃詩語徒雕刻而殊無意味，蓋不及少游之作。少游所謂相逼者，非謂其詩也，惡其好勝而不讓耳。


【注釋】


〔一〕真字：楷書。邢淳夫：即邢居實。見前第十則注〔一〕。

〔二〕“月團”四句：詩題為《秋日》。月團：茶葉，茶餅。瀹：浸漬。課：考核，檢查。

〔三〕“黃葉”四句：黃庭堅詩為《題邢惇夫扇》，見《黃庭堅詩集注·山谷別集詩注》卷上。功裘，古代天子賜給卿大夫穿的一種皮襖，此處泛指冬衣。薏苡，薏苡仁，薏米。

〔四〕該段文字見《苕溪漁隱叢話》前集卷五十。

二十

朱少章論江西詩律，以為用崑體功夫，而造老杜渾全之地〔一〕。予謂用崑體功夫，必不能造老杜之渾全，而至老杜之地者，亦無事乎崑體功夫，蓋二者不能相兼耳。茅璞評劉夷叔長短句〔二〕，謂以少陵之肉，傅東坡之骨，亦猶是也。


【注釋】


〔一〕朱少章：即朱弁。《風月堂詩話》卷下：“義山亦自覺，故別立門戶成一家，後人挹其餘波，號西崑體。句律太嚴，無自然態度。黃魯直深悟此理，乃獨用崑體工夫，而造老杜渾成之地。今之詩人，少有及此者。禪家所謂更髙一著也。”

〔二〕茅璞：茅荆產，著有《三餘錄》。劉夷叔（？—一一五九），名望之，紹興十二年（一一四二）進士。茅璞評語出處不詳。

二十一

“且食莫踟躕，南風吹作竹。”此樂天《食筍》詩也〔一〕。朱喬年因之曰：“南風吹起籜龍兒，戢戢滿山人未知。急喚蒼頭斸煙雨，明朝吹作碧參差。”〔二〕“年年乞與人間巧，不道人間巧更多。”此楊朴《七夕》詩也〔三〕。劉夷叔因之曰：“只因將巧畀人間，定卻向人間乞取。”〔四〕此江西之餘派，欲益反損，正堪一笑。而曾端伯以喬年為點化精巧〔五〕，茅荆產以夷叔為文婉而意尤長。嗚呼！世之末作，方日趨於詭異，而議者又從而簧鼓之〔六〕，其為弊何所不至哉！


【注釋】


〔一〕樂天《食筍》：白居易《食筍》：“此州乃竹鄉，春筍滿山谷。山夫折盈抱，抱來早市鬻。物以多為賤，雙錢易一束。置之炊甑中，與飯同時熟。紫籜坼故錦，素肌擘新玉。每食遂加餐，經時不思肉。久為京洛客，此味常不足。且食勿踟躕，南風吹作竹。”

〔二〕朱喬年：朱松（一○九七—一一四三），朱熹之父。所引詩歌題作《春雨》，見《韋齋集》卷六，首句作“一雷驚起籜龍兒”。籜龍：竹筍。戢戢：密集的樣子。蒼頭：僕人。

〔三〕楊朴：一作楊璞，宋初詩人。《七夕》全詩如下：“未會牽牛意若何，須邀織女弄金梭。年年乞與人間巧，不道人間巧已多。”《全宋詩》卷二一據《後村千家詩》收錄。

〔四〕劉夷叔：劉望之。所引為其《鵲橋仙》詞句，原詞已佚。

〔五〕曾端伯：即曾慥，其語出自《宋百家詩選》，見《苕溪漁隱叢話》後集卷三十六所引。

〔六〕議者又從而簧鼓之：可參《苕溪漁隱叢話》後集卷三十六胡仔語：“《詩選》云：‘朱喬年絕句：南風吹起籜龍兒，戢戢滿山人未知。急喚蒼頭斫煙雨，明朝吹作碧參差。蓋前人有《詠筍》詩云：急忙且吃莫踟躕，一夜南風變成竹。喬年點化，乃爾精巧。’余觀魯直已先有此句，《從斌老乞苦筍》云：‘煩君更致蒼玉來，明日風雨皆成竹。’前詩並蹈襲魯直也。”

二十二

王仲至《召試館中》詩有“日斜奏罷《長楊賦》”之句〔一〕，荆公改為“奏賦《長楊》罷”，云如此語乃健〔二〕。是矣，然意無乃復窒乎？


【注釋】


〔一〕王仲至：王欽臣，王洙之子，北宋中期詩人。藏書極豐，博學工詩。日斜奏罷《長楊賦》：《全宋詩》卷七四七《召試學士院試罷作》：“翠木陰陰白玉堂，老來方此試文章。日斜奏罷《長楊賦》，閑拂塵埃看畫牆。”

〔二〕“荆公改為”二句：《苕溪漁隱叢話》前集卷五十二引《西清詩話》：“王仲至召試館中，試罷作一絕題於壁云：‘古木森森白玉堂，長年來此試文章。日斜奏罷《長楊賦》，閑拂塵埃看畫牆。’荆公見之甚歎愛，為改作‘奏賦《長楊》罷’，且曰：‘詩家語如此乃健。’”

二十三

張文潛詩云：“不用為文送窮鬼，直須圖事祝錢神。”〔一〕唐子西云：“脫使真能去窮鬼，自量無以致錢神。”〔二〕夫錢神所以不至者，唯其有窮鬼在耳。二子之語，似可喜而實不中理也〔三〕。


【校記】


自量：原作“自童”，據淡生堂本改。


【注釋】


〔一〕張文潛：張耒。“不用為文”二句：出自其《送窮》詩：“年年瀝酒拜清晨，風俗新正競逐貧。不用為文送窮鬼，直須圖事祝錢神。”

〔二〕唐子西：唐庚。所引詩歌題為《兒曹送窮以詩留之》：“世中貧富兩浮雲，已著居陶比在陳。就使真能去窮鬼，自量無以致錢神。柳車作別非吾意，竹馬論交只汝親。前此半癡今五十，欲將知命付何人。”

〔三〕似可喜而實不中理：此論或就胡仔而發。《苕溪漁隱叢話》前集卷五十三：“子西詩多佳句，如……‘脫使真能去窮鬼，自量無以致錢神。’此用事對屬精切者。……子西尤工對屬，佳句不可盡舉，姑言其大概如此。”

二十四

李師中《送唐介》詩〔一〕，雜壓寒、刪二韻，《冷齋夜話》謂其落韻〔二〕，而《緗素雜記》云“此用鄭谷等進退格”〔三〕，《藝苑雌黃》則疑而兩存之。予謂皆不然。謂之落韻者，固失之太粗〔四〕，而以為有格者，亦私立名字，而不足據，古人何嘗有此哉？意到即用，初不必校，古律皆然，胡乃妄為云云也？但律詩比古稍嚴，必親鄰之韻乃可耳。


【注釋】


〔一〕李師中：字誠之（一○一三—一○七八），楚丘人。《宋史》卷三三二有傳。唐介（一○一○—一○六九），字子方，江陵人。《宋史》卷三一六有傳。唐介為人剛介有守，皇祐三年（一○五一）貶官英州，李師中作《送唐介》（一本作《送唐介之貶所》），為世盛傳。詩如下：“直誠自許時不與，孤立敢言人所難。去路一身輕似葉，髙名千古重於山。並游英俊顏何厚，已死奸雄骨尚寒。天意若為宗社計，肯教夫子不生還。”見《宋文鑒》卷二十四。《全宋詩》卷三九六收入，有異文。

〔二〕落韻：出韻。《冷齋夜話》卷四：“昔李師中作《送唐介謫官》詩曰：‘去國一身輕似葉，髙名千古重於山。並游英俊顏何厚，未死奸諛骨已寒。’云云。已而聞介赴月首上官，李大敬以書索其詩。唐公笑曰：‘吾正不用此無對屬落顏詩’，遂以還之。李大敬久之乃悟。一身、千古非挾對，與荆公措意異矣。”

〔三〕進退格：指採取兩個相近的韻部來押韻的詩歌。《苕溪漁隱叢話》前集卷三十一引《緗素雜記》曰：“鄭谷與僧齊己、黃損等共定今體詩格云：‘凡詩用韻有數格：一曰葫蘆，一曰轆轤，一曰進退。葫蘆韻者，先二後四；轆轤韻者，雙出雙入；進退韻者，一進一退。失此則繆矣。’余按《倦遊雜錄》載唐介為臺官，廷疏宰相之失，仁廟怒，謫英州別駕。朝中士大夫以詩送行者頗眾，獨李師中待制一篇為人傳誦。詩曰：‘孤忠自許眾不與，獨立敢言人所難。去國一身輕似葉，髙名千古重於山。並游英俊顏何厚，未死奸諛骨已寒。天為吾君扶社稷，肯教夫子不生還。’此正所謂進退韻格也。按《韻略》，難字第二十五，山字第二十七，寒字又在二十五，而還字又在二十七。一進一退，誠合體格，豈率爾而為之哉？近閱《冷齋夜話》載當時唐、李對答語言，乃以此詩為落韻詩，蓋渠伊不見鄭谷所定詩格有進退之說，而妄為云云也。”《詩人玉屑》卷二亦引此。

〔四〕太粗：一作太拘。

二十五

《冷齋夜話》云：“前輩作花詩，多用美女比其狀，如曰：‘若教解語應傾國，任是無情也動人’〔一〕，塵俗哉！山谷作《酴醿》詩曰：‘露濕何郎試湯餅，日烘荀令炷爐香。’〔二〕乃用美丈夫比之，特為出類。而吾叔淵材《詠海棠》則又曰〔三〕：‘雨過溫泉浴妃子，露濃湯餅試何郎。’意尤佳也。”〔四〕慵夫曰：花比婦人，尚矣。蓋其於類為宜，不獨在顏色之間。山谷易以男子，有以見其好異之僻，淵材又雜而用之，益不倫可笑。此固甚紕繆者，而惠洪乃節節歎賞，以為愈奇，不求當而求新，吾恐他日復有以白皙武夫比之者矣，此花無乃太麄鄙乎？魏帝疑何郎傅粉〔五〕，止謂其白耳，施于酴醿尚可，比海棠則不類矣。且夫雨過、露濃，同於言濕而已，果何所異而別之為對耶？


【注釋】


〔一〕“若教解語”二句：出自羅隱《牡丹花》：“似共東風別有因，絳羅髙卷不勝春。若教解語應傾國，任是無情亦動人。芍藥與君為近侍，芙蓉何處避芳塵。可憐韓令功成後，辜負穠華過此身。”

〔二〕《酴醿》：指黃庭堅《觀王主簿家酴醿》：“肌膚冰雪薰沉水，百草千花莫比芳。露濕何郎試湯餅，日烘荀令炷爐香。風流徹骨成春酒，夢寐宜人入枕囊。輸與能詩王主簿，瑤臺影裏據胡床。”

〔三〕淵材：即彭淵材，惠洪之叔。《詠海棠》：原詩已佚。

〔四〕惠洪語見《冷齋夜話》卷四《詩比美女美丈夫》。《詩話總龜》卷二十一、《苕溪漁隱叢話》前集卷四十七亦引此語。

〔五〕何郎：指何晏（一九○—二四九），字平叔。《世說新語·容止》：“何平叔美姿儀，面至白。魏明帝疑其傅粉，正夏月，與熱湯餅，既啖，大汗出，以朱衣自拭，色轉皎然。”

二十六

楊軒《牡丹》詩云：“楊妃歌舞態，西子巧讒魂。利劍斫不斷，餘妖鍾此根。”〔一〕 東坡詠酴醿以“吳宮”、“紅粉”命意，而終之曰“餘妍入此花”〔二〕。山谷詠桃花，以“九疑萼綠花”命意，而終之曰“猶記餘情開此花”〔三〕；詠水仙以“淩波仙子”命意，而終之曰“種作寒花寄愁絕”〔四〕。是皆以美人比花，而不失其為花〔五〕。近世士大夫，有以《墨梅》詩傳于時者〔六〕，其一云：“髙髻長眉滿漢宮，君王圖玉按春風。龍沙萬里王家女，不著黃金買畫工。”其一云：“五換鄰鐘三唱雞，雲昏月淡正低迷。風簾不著欄杆角，瞥見傷春背面啼。” 〔七〕予嘗誦之於人，而問其詠何物，莫有得其仿佛者，告以其題，猶惑也。尚不知為花，況知其為梅，又知其為畫哉？自賦詩不必此詩之論興〔八〕，作者誤認而過求之，其弊遂至於此，豈獨二詩而已？東坡《眉石硯》、《醉道士石》等篇〔九〕，可謂橫放而曠遠，然亦未嘗去題也。而論者猶戒其專力於是，則秉筆者曷少貶乎？


【注釋】


〔一〕楊軒：字公遠，衛州人。《詩話總龜》卷六引《雲齋廣錄》曰：“淇州楊軒詠牡丹曰：‘楊妃歌舞態，西子巧讒魂。利劍砍不斷，餘妖鍾此根。光華日已盛，欄檻豈長存。寄語尋芳者，須知松柏尊。’羅隱曰：‘若教解語應傾國，任是無情也動人。’二人用意不同如此，軒詩雖撚風花，而有警戒。”《竹莊詩話》卷十八亦載此詩。

〔二〕東坡詠酴醿：蘇軾《杜沂游武昌以酴醿花菩薩泉見餉二首》之一：“酴醿不爭春，寂寞開最晩。青蛟走玉骨，羽蓋蒙珠幰。不妝豔已絕，無風香自遠。淒涼吳宮闕，紅粉埋故苑。至今微月夜，笙簫來翠巘。餘妍入此花，千載尚清婉。怪君呼不歸，定為花所挽。昨宵雷雨惡，花盡君應返。”

〔三〕山谷詠桃花：黃庭堅《效王仲至少監詠姚花用其韻四首》之二：“九疑山中萼綠華，黃雲承襪到羊家。真筌蟲蝕詩句斷，猶託餘情開此花。”

〔四〕詠水仙：黃庭堅《王充道送水仙花五十枝欣然會心為之作詠》：“淩波仙子生塵襪，水上輕盈步微月。是誰招此斷腸魂，種作寒花寄愁絕。含香體素欲傾城，山礬是弟梅是兄。坐對真成被花惱，出門一笑大江橫。”

〔五〕上面一段可參《苕溪漁隱叢話》前集卷四十七所載胡仔語：“蘇黃又有詠花詩，皆托物以寓意，此格尤新奇，前人未之有也。東坡《謝杜沂游武昌以酴釄見惠詩》云：‘淒涼吳宮闕，紅粉埋故苑。至今微月夜，笙簫來絕巘。餘妍入此花，千載尚清婉。’山谷《詠水仙花詩》云：‘淩波仙子生塵襪，水面盈盈步微月。是誰招此斷腸魂，種作寒花寄愁絕。’《詠桃花絕句》云：‘九疑山中萼綠華，黃雲承襪到羊家。真筌蟲蝕詩句斷，猶託餘情開此花。’”

〔六〕《墨梅》：劉仲尹所作。劉仲尹，字致君，號龍山。正隆二年（一一五七）進士，詩學江西。《中州集》卷三選其《墨梅十一首》。

〔七〕“五換鄰鐘”四句：又見劉祁《歸潛志》卷四，題作《梅影》：“五換嚴更三唱雞，小樓天淡月平西。風簾不著闌干角，瞥見傷春背面啼。”

〔八〕賦詩不必此詩：蘇軾《書鄢陵王主簿所畫折枝二首》：“論畫以形似，見與兒童鄰。賦詩必此詩，定非知詩人。詩畫本一律，天工與清新。”

〔九〕《眉石硯》：指《眉子石硯歌贈胡誾》：“君不見成都畫手開十眉，橫雲卻月爭新奇。遊人指點小顰處，中有漁陽胡馬嘶。又不見王孫青瑣橫雙碧，腸斷浮空遠山色。書生性命何足論，坐費千金買消渇。爾來喪亂愁天公，謫向君家書硯中。小窗虛幌相嫵媚，令君曉夢生春紅。毗耶居士談空處，結習已空花不住。試教天女為磨鉛，千偈瀾翻無一語。”見《蘇軾詩集》卷二十四。《醉道士石》指《楊康功有石，狀如醉道士，為賦此詩》：“楚山固多猿，青者黠而壽。化為狂道士，山谷恣騰蹂。誤入華陽洞，竊飲茅君酒。君命囚巖間，巖石為械杻。松根絡其足，藤蔓縛其肘。蒼苔眯其目，叢棘哽其口。三年化為石，堅瘦敵瓊玖。無復號雲聲，空餘舞杯手。樵夫見之笑，抱賣易升斗。楊公海中仙，世俗那得友。海邊逢姑射，一笑微俯首。胡不載之歸，用此頑且醜。求詩紀其異，本末得細剖。吾言豈妄云，得之亡是叟。”見《蘇軾詩集》卷二十六。

二十七

予嘗病近世《墨梅》二詩以為過，及觀《宋詩選》陳去非云：“粲粲江南萬玉妃，別來幾度見春歸。相逢京洛渾依舊，祗有緇塵染素衣。”〔一〕曹元象云：“憶昔神游姑射山，夢中栩栩片時還。冰膚不許尋常見，故隱輕雲薄霧間。”〔二〕乃知此弊有自來矣〔三〕。


【注釋】


〔一〕《宋詩選》：曾慥《宋百家詩選》。陳去非：陳與義。“粲粲江南”“四句：出自陳與義《和張矩臣水墨梅五絕》之三。

〔二〕曹元象：曹緯，字元象，潁昌人。曹組之兄。“憶昔神遊”四句：出自曹元象《客有遺予畫梅花者，淡墨暈成，因命之曰梅影》。

〔三〕元人劉壎不同意王若虛此論。其《隱居通議》卷十一《詠墨梅》曰：“近世有詠墨梅者……評詩者謂去題太遠，不知其詠何物。簡齋陳去非詠墨梅云……曹元象云……評詩者亦謂其格調雖髙，去題終遠。予謂後二詩尚見仿佛，前二詩委是懸遠，然卻是好詩。只欠換題目耳。坡翁云：‘作詩必此詩，定知非詩人。’亦可執此語以自解。”

二十八

張舜民謂樂天新樂府幾乎罵，乃為《孤憤吟》五十篇以壓之〔一〕，然其詩不傳，亦略無稱道者，而樂天之作自若也。公詩雖涉淺易，要是大才，殆與元氣相侔，而狂斐之徒，僅能動筆，類敢謗傷〔二〕，所謂“爾曹身與名俱滅，不廢江河萬古流”也〔三〕。


【校記】


狂斐：原作“杜斐”，據《畿輔叢書》本改。


【注釋】


〔一〕張舜民：字芸叟，號浮休居士，邠州人。治平二年（一○六五）進士。著有《畫墁集》。《宋史》卷三四七有傳。《郡齋讀書志》卷十九曰：“其文豪重有理致，而最刻意於詩，晚年為樂府百餘篇。自序稱年踰耳順，方敢言詩，百世之後，必有知音者。”其《孤憤吟》已佚。

〔二〕狂斐之徒：狂妄無知者。類：大都。

〔三〕“爾曹”二句：杜甫《戲為六絕句》：“王楊盧駱當時體，輕薄為文哂未休。爾曹身與名俱滅，不廢江河萬古流。”

二十九

蕭閑云“風頭夢，吹無跡”〔一〕，蓋雨之至細，若有若無者，謂之夢，田夫野婦皆道之。而雷溪注以為“夢中雲雨”，又曰“雲夢澤之雨”〔二〕，謬矣。賀方回有“風頭夢雨吹成雪”之句，又云“長廊碧瓦，夢雨時飄灑”〔三〕，豈亦如雷溪之說乎？


【注釋】


〔一〕蕭閑：蔡松年（一一○七—一一五九），字伯堅，號蕭閑老人。累官至尚書右丞相。金初著名詞人，著有《明秀集》六卷，現存三卷。《金史》卷一二五、《中州集》卷一有傳。所引詞句出處失考。

〔二〕雷溪：魏道明，字元道，易縣人，號雷溪子。為蔡松年作注，《蕭閑老人明秀集注》現存三卷，有四印齋所刻詞本。《中州集》卷八有傳。

〔三〕賀方回：即賀鑄。所引詞句出處不詳。

三十

蕭閑《憶恒陽家山》云〔一〕：“誰幻出，故山邱壑，謂予心目。”注以故山為江左〔二〕，非也，只是指恒陽而已〔三〕。“好在斜川三尺玉”，公宅前有池，可三畝，號小斜川，三尺字以廣狹深淺言之，俱不安。注以為漱玉堂泉〔四〕，按此堂自在北潭中，豈相干涉！予官門山〔五〕，嘗得板本，乃是“畝”字，意其不然，蓋如言幾頃玻璃之類耳。“暮涼白鳥歸喬木”，乃宅前真景也。而注云“潔身而退，如白鳥之歸林”〔六〕，何其妄哉？


【校記】


謂予心目：蔡松年《明秀集》卷一作“慰予心目”。


【注釋】


〔一〕蕭閑《憶恒陽家山》：指蔡松年《滿江紅》（安樂岩夜酌有懷恒陽家山）：“半嶺雲根，溪光淺，冰輪新浴。誰幻出，故山邱壑，慰予心目。深樾不妨清吹度，野情自與遊魚熟。愛夜泉，徽外兩三聲，琅然曲。人間世，爭蠻觸。萬事付，金荷醁。老生涯，猶欠謝公絲竹。好在斜川三尺玉，暮涼白鳥歸喬木。向水邊，明秀倚髙峰，平生足。”

〔二〕注以故山為江左：魏道明《明秀集注》卷一該詞句下注曰：“故山，江左也。”

〔三〕恒陽：今河北真定。

〔四〕“注以為”句：魏道明《明秀集注》卷一該詞句下注曰：“真定北潭有漱玉亭，即彫水入苑處。其水瑩碧如玉之三尺也。”

〔五〕予官門山：泰和七年（一二○七），王若虛除門山令。縣治在今陝西省宜川縣北。

〔六〕“潔身而退”二句：見魏道明《明秀集注》卷一該詞句下注。

三十一

前人有“紅塵三尺險，中有是非波”之句〔一〕，此以意言耳。蕭閑詞云“市朝冰炭裏，滿波瀾”〔二〕，又云“千丈堆冰炭”〔三〕，便露痕跡。


【注釋】


〔一〕“紅塵”二句：出自北宋潘閬《闕下留別孫丁二學士歸舊山》：“名利路萬轍，我來意如何。紅塵三尺深，中有是非波。波翻幾潛沒，來者猶更過。歸去感知淚，永灑青松柯。”見《全宋詩》卷五十六。

〔二〕“市朝”二句：《明秀集》卷二《小重山》：“東晉風流雪樣寒。市朝冰炭裏，起波瀾。得君如對好江山。幽棲約，湖海玉孱顏。梅月半斕斑。雲根孤鶴唳，淺雲灘。摩挲明秀酒中閑。浮香底，相對把漁竿。”

〔三〕千丈堆冰炭：蔡松年《永遇樂》上片：“正始風流，氣吞餘子，此道如線。朝市心情，雲翻雨覆，千丈堆冰炭。髙人一笑，春風卷地，只有大江如練。憶當時，西山爽氣，共君對持手版。”

三十二

樂天《望瞿塘》詩云：“欲識愁多少，髙於灩預堆。”〔一〕蕭閑《送髙子文》詞云：“歸興髙於灩澦堆。”雷溪漫注〔二〕，蓋不知此出處耳。然樂天因望瞿塘，故即其所見而言，泛用之則不切矣。


【注釋】


〔一〕《望瞿塘》：白居易《夜入瞿唐峽》：“瞿唐天下險，夜上信難哉！岸似雙屏合，天如匹帛開。逆風驚浪起，拔[image: ]
 闇船來。欲識愁多少，髙於灩澦堆。”

〔二〕髙子文：髙士談。《送髙子文》詞及魏道明注皆已失傳。

三十三

蕭閑《樂善堂賞荷花》詞云：“胭脂膚瘦薰沈水，翡翠盤髙走夜光。”〔一〕世多稱之〔二〕。此句誠佳，然蓮體實肥，不宜言瘦。予友彭子升嘗易“膩”字〔三〕，此似差勝。若乃走珠之狀，惟雨露中然後見之。據詞意，當時不應有雨也。“山黛”、“月波”之類，蓋總述所見之景，而雷溪注云：“言此花以山為眉，波為眼，雲為衣。”〔四〕不亦異乎？至“一枝梅綠橫冰萼，淡雲新月炯疏星”之句〔五〕，亦如此說，彼無真見而妄意求之，宜其繆之多也。


【注釋】


〔一〕《樂善堂賞荷花》：指蔡松年《鷓鴣天》：“秀樾橫塘十里香，水花晚色靜年芳。胭脂雪瘦熏沈水，翡翠盤髙走夜光。山黛遠，月波長，暮雲秋影蘸瀟湘。醉魂應逐淩波夢，分付西風此夜涼。”《中州樂府》和《全金元詞》都沒有標明題目。

〔二〕世多稱之：耶律鑄《雙溪醉隱集》卷二《采荷調》序：“泛舟方湖，見其荷盤布濩，露珠淩亂，有歌蔡蕭閑‘翡翠盤髙走夜光’詠蓮樂府催酒，遂以荷杯相屬。”可見該詞流布久遠。

〔三〕彭子升：名悅，真定人。事迹見《滹南遺老集》卷四十三《進士彭子升墓誌》。

〔四〕雷溪注：魏道明此注不見現存《蕭閑老人明秀集注》。

〔五〕“一枝梅綠”二句：該詞已佚。

三十四

蕭閑《使髙麗》詞云“酒病賴花醫卻”〔一〕，世皆以花為婦人，非也。此詞過處既有“離索”、“餘香”、“收拾新愁”之語，豈復有婦人在乎？以文勢觀之，亦不應爾。其所謂花，蓋真花也。言其人已去，賴以解酲者，獨有此物而已，必當時之實事。李後主詩云“酒惡時拈花蕊嗅”〔二〕，公詠花詞亦喜用醒心香字，蓋取其清澈之氣，以滌除惡味耳。


【注釋】


〔一〕《使髙麗》詞：指《石州慢》（髙麗使還日作）：“雲海蓬萊，風霧鬢鬟，不假梳掠。仙衣捲盡雲霓，方見宮腰纖弱。心期得處，世間言語非真，海犀一點通寥廓。無物比情濃，覓無情相博。離索，曉來一枕餘香，酒病賴花醫卻。灩灩金尊，收拾新愁重酌。片帆雲影，載將無際關山，夢魂應被楊花覺。梅子雨絲絲，滿江干樓閣。”

〔二〕“酒惡時拈”句：李煜《浣溪沙》：“紅日已髙三丈透，金爐次第添香獸。紅錦地衣隨步皺。佳人舞點金釵溜。酒惡時拈花蕊嗅，別殿遙聞簫鼓奏。”

三十五

蕭閑自鎮陽還兵府，贈離筵乞言者云：“待人間，覓箇無情心緒，著多情換。”〔一〕此篇有恨別之意，故以情為苦，而還羨無情，終章言之，宜矣。《使髙麗》詞亦云：“無物比情濃，覓無情相博。”〔二〕次第未應及此也。


【注釋】


〔一〕贈離筵乞言者：蔡松年此詞已失傳。

〔二〕《使髙麗》詞：見上則注〔一〕。

三十六

謝安謂王羲之曰：“中年以來，傷於哀樂。”羲之曰：“年在桑榆，自然至此，正賴絲竹陶寫，恒恐兒輩覺，減其歡樂之趣。”〔一〕坡詩用其事，云：“正賴絲與竹，陶寫有餘歡。”〔二〕夫“陶寫”云者，排遣消釋之意也。所謂歡樂之趣，有餘歡者，非陶寫其歡，因陶寫而歡耳。蕭閑屢使此字，而直云“陶寫歡情”，“陶寫餘歡”，“舊歡若為陶寫”〔三〕，似背元意。


【注釋】


〔一〕“謝安謂”九句：《世說新語·言語》：“謝太傅語王右軍曰：‘中年傷於哀樂，與親友別，輒作數日惡。’王曰：‘年在桑榆，自然至此，正賴絲竹陶寫，恒恐兒輩覺，損欣樂之趣。’”

〔二〕坡詩用其事：蘇軾《遊東西巖》：“謝公含雅量，世運屬艱難。況復情所鍾，感慨萃中年。正賴絲與竹，陶寫有餘歡。常恐兒輩覺，坐令髙趣闌。獨攜縹緲人，來上東西山。放懷事物外，徙倚弄雲泉。”

〔三〕屢使此字：如《雨中花》（憶昔東山）：“正賴哀弦清唱，陶寫餘歡。”《念奴嬌》（念奴玉立）：“老子陶寫平生，清音裂耳，覺庾愁都釋。”

三十七

近歲諸公，以作詩自名者甚眾，然往往持論太髙，開口輒以《三百篇》、《十九首》為准，六朝而下，漸不滿意，至宋人殆不齒矣〔一〕。此固知本之說，然世間萬變，皆與古不同，何獨文章而可以一律限之乎？就使後人所作，可到《三百篇》，亦不肯悉安於是矣。何者？滑稽自喜，出奇巧以相誇，人情固有不能已焉者。宋人之詩，雖大體衰于前古，要亦有以自立，不必盡居其後也。遂鄙薄而不道，不已甚乎？少陵以文章為小技〔二〕，程氏以詩為閑言語〔三〕，然則凡辭達理順，無可瑕疵者，皆在所取可也。其餘優劣，何足多較哉？（《滹南遺老集》卷四十）


【注釋】


〔一〕“近歲諸公”七句：如《苕溪漁隱叢話》前集卷二引《雪浪齋日記》曰：“欲知詩之源流，當看《三百篇》及《楚詞》、漢、魏等詩。前輩云：‘建安才六七子，開元數兩三人。’前輩所取，其難如此。予嘗與能詩者論書止於晉，而詩止於唐。蓋唐自大曆以來，詩人無不可觀者，特晚唐氣象衰苶耳。”《苕溪漁隱叢話》後集卷一引《呂氏童蒙訓》曰：“大概學詩須以《三百篇》、《楚辭》及漢魏間人詩為主，方見古人妙處，自無齊梁間綺靡氣味也。”

〔二〕以文章為小技：杜甫《貽華陽柳少府》：“文章一小技，於道未為尊。”

〔三〕以詩為閑言語：《二程遺書》卷十八載程頤語：“某素不作詩，亦非是禁止不作，但不欲為此閑言語。且如今言能詩無如杜甫，如云‘穿花蛺蝶深深見，點水蜻蜓款款飛’，如此閑言語，道出做甚？某所以不常作詩。”

輯文

論語辨惑

子曰：“《詩》三百，一言以蔽之，曰：‘思無邪’。”〔一〕東坡曰：“《易》稱：‘無思無為，寂然不動，感而遂通天下之故。’〔二〕凡有思者，皆邪也。而無思，則土木也。何能使有思而無邪，無思而非土木乎？〔三〕 此孔子之所盡心也。作詩者未必有意於是，孔子取其有會於吾心者耳。孔子之於《詩》，有斷章之取也〔四〕。如必以是說施之於《詩》，則彼所謂無斁、無疆者〔五〕，當何以說之？此近時學者之蔽也。”〔六〕予論蘇子此論，流於釋氏，恐非聖人之本旨。楊龜山曰〔七〕：“《書》曰思，曰睿，睿作聖〔八〕。孔子曰：‘君子有九思。’〔九〕思可以作聖，而君子于貌言視聽必有思焉，而謂有思皆邪，可乎？《詩三百》出於國史，未能不思而得，然皆止乎禮義，則所謂無邪也。”〔一○〕其說當矣。且孔子論《詩》，而其以本語蔽之〔一一〕，則所取者固詩人之意也。彼之意未必然，而吾以為然。果孔子之心乎？抑蘇氏之鑿也？己自為鑿而反病時學之不通，亦過矣。（《滹南遺老集》卷四）


【注釋】


〔一〕“《詩》三百”三句：見《論語·為政》。

〔二〕“無思無為”三句：《周易·繫辭上》：“《易》，無思也，無為也，寂然不動，感而遂通天下之故。”《東坡易傳》卷七曾引此語。

〔三〕“凡有思者”六句：見《蘇軾文集》卷六十四《續養生論》。

〔四〕斷章之取：“思無邪”出自《詩經·魯頌·駉》：“思無邪，思馬斯徂。”思本是無意的語音詞，孔子借為思想之思，確為斷章取義。

〔五〕無斁：不厭惡；不厭倦。《詩經·周南·葛覃》：“為絺為綌，服之無斁。”無疆：《詩經·豳風·七月》：“稱彼兕觥，萬壽無疆。”

〔六〕上引蘇軾語，自“此孔子之所盡心也”之後，出處不詳。

〔七〕楊龜山：楊時（一○四四—一一三○），字中立，號龜山，祖籍弘農華陰（今陝西華陰），南劍西鏞州（今屬福建將樂縣）人。熙寧九年（一○七六）進士。歷官瀏陽、餘杭、蕭山知縣，荆州教授、工部侍郎、以龍圖閣直學士專事著述講學，著有《龜山集》。

〔八〕“《書》曰”三句：《尚書·洪範》：“五事。一曰貌，二曰言，三曰視，四曰聽，五曰思，貌曰恭，言曰從，視曰明，聽曰聰，思曰睿。明作晢，聰作謀，睿作聖。”

〔九〕君子有九思：《論語·季氏》：“孔子曰：‘君子有九思：視思明，聽思聰，色思溫，貌思恭，言思忠，事思敬，疑思問，忿思難，見得思義。’”

〔一○〕楊時此論見《龜山集》卷十四《答問》：“《書》曰思，曰睿，睿作聖。孔子曰：‘君子有九思。’夫思可以作聖，人而君子，于貌言視聽必有思焉，而謂有思皆邪，可乎？《繫辭》曰：‘《易》無思也，無為也，寂然不動，感而遂通天下之故。非天下之至神，其孰能與於此。’夫自‘至神’而下，蓋未能無思也。惟無思為，足以感通天下之故，而謂‘無思，土木也’，可乎？此非窮神知化，未足與議也。《詩三百》，出於國史，固未能不思而得。然而皆止於禮義，以其所思無邪而已。”

〔一一〕以本語蔽之：以《詩經》的語言來概括《詩經》的特點。

夫子以顏氏簞瓢陋巷不改其樂為賢〔一〕。周濂溪每令學者尋仲尼顏子樂處，所樂何事〔二〕。夫樂天知命，而胸中有道義之味，則外物不能累矣。豈必有所指哉？今乃如衲子下句曰〔三〕：“什麼是受用？吾門中何事？”此等語，呂與叔詩云〔四〕：“學如元凱方成癖，文似相如反類俳。獨立孔門無一事，輸他顏子得心齋。〔五〕”一時好事者爭諷誦之。予按《論語》、《中庸》、《繫辭》所載，蓋夫子之於顏氏，博之以文，約之以禮，使欲罷不能。而彼其所從事者，皆遷善改過、服膺克己之實〔六〕，若乃“隳支體、黜聰明、心齋、坐忘”等語〔七〕，此出於莊周之徒，而吾黨引之以為美談，誣先賢而惑後學，其風殆不可長也。


【注釋】


〔一〕“夫子”句：《論語·雍也》：“子曰：賢哉回也，一簞食，一瓢飲，在陋巷，人不堪其憂，回也不改其樂，賢哉回也。”

〔二〕周濂溪：周敦頤（一○一七—一○七三），字茂叔，後人稱濂溪先生。朱熹《論語集注》卷三：程子又曰：“昔受學于周茂叔，每令尋仲尼顏子樂處，所樂何事？”見其《四書章句集注》。

〔三〕衲子：僧徒的別稱。

〔四〕呂與叔：呂大臨（一○四六—一○九二），字與叔，時稱芸閣先生，呂大防之弟。與謝良佐、游酢、楊時並稱程門四先生。

〔五〕“學如”四句：出自呂大臨《送劉戶曹》，見《全宋詩》卷一○三○。元凱：杜預（二二二—二八五），字元凱，京兆杜陵（今陝西西安）人，酷愛《左傳》，著有《春秋經傳集解》。《晉書·杜預傳》：“預嘗稱濟有馬癖，嶠有錢癖。武帝聞之，謂預曰：‘卿有何癖？’對曰：‘臣有《左傳》癖。”相如：司馬相如。心齋：虛空的心齋。《莊子·人間世》：“回曰：‘敢問心齋。’仲尼曰：‘若一志，無聽之以耳而聽之以心，無聽之以心而聽之以氣。耳止於聽，心止于符。氣也者，虛而待物者也。唯道集虛。虛者，心齋也。’”

〔六〕服膺：銘記在心，衷心信奉。

〔七〕“隳支體”數句：《莊子·大宗師》：“仲尼蹵然曰：‘何謂坐忘？’顏回曰：‘隳枝體，黜聰明，離形去知，同於大通，此謂坐忘。’”

“未可與權”與“唐棣之華”詩〔一〕，舊說以為一章，謂唐棣之華，偏然反而復合，權道亦先反常而後至於大順〔二〕。李清臣辨之曰〔三〕：“權之為名，猶物之在權，能不失其輕重而已。其於道之大經，蓋未嘗戾，而人倫之大經，未嘗亂也。公羊氏始有反經之說焉。孔子言‘可與立，未可與權’，既已句斷，而別舉逸詩之文，彼作詩者因兄弟之乖離，而喻之以唐棣。子曰：‘未之思也，夫何遠之有？’蓋云兄弟之不親，由己之友悌不至耳。意謂詩人失辭，所以刪而不取，而釋者附之於權，以符公羊之說，豈不妄哉！”〔四〕此論為勝。解詩之義，雖未敢必，而其為兩章者決無疑也。晦庵不知詩之所指，止當闕之，而云“上二句本無意義，但以興起下句”〔五〕，則當矣。程氏曰：“自漢以下，更無人識權字。”〔六〕此言亦太峻矣。唐德宗還自興元，欲因迎扈軍威使人代李楚琳〔七〕，陸贄諫曰：“若此，則事同脅執，議者或謂之權，臣竊未喻其理。權之為義，取類權衡。易一帥而虧萬乘之義，得一方而結四海之疑，乃是重其所輕，而輕其所重，謂之權也，不亦反乎！以反道為權，任數為智，君上行之必失眾，臣下用之必陷身，歷代所以多喪亂而長姦邪，由此誤也。”〔八〕觀宣公之論，豈可謂“自漢以下無識權字”者邪？（以上《滹南遺老集》卷五）


【注釋】


〔一〕未可與權：《論語·子罕》：“子曰：‘可與共學，未可與適道；可與適道，未可與立；可與立，未可與權。’”“‘唐棣之華，偏其反而。豈不爾思，室是遠而。’子曰：‘未之思也，夫何遠之有？’”

〔二〕舊說：上引兩則相連，或以為一章。如《論語注疏》卷九曰：“此逸詩也。唐棣，栘也。其華偏然反而後合。賦此詩者，以言權道亦先反常，而後至於大順也。”

〔三〕李清臣：字邦直（一○三二—一一○二），安陽人。宋神宗召為兩朝國史編修官，撰河渠律曆選舉諸志。《宋史》卷三百二十八有傳。

〔四〕“權之”二十一句：見《宋文選》卷十八《李邦直文·春秋論下》，與原文有出入。

〔五〕晦庵：朱熹。《論語集注》卷五：“唐棣，郁李也。偏，《晉書》作翩。然則反亦當與翻同，言華之搖動也。而，語助也。此逸詩也，於六義屬興。上兩句無意義，但以起下兩句之辭耳。其所謂爾，亦不知其何所指也。”

〔六〕“自漢以下”二句：《二程遺書》卷二十二：“權之為義，猶稱錘也。能用權，乃知道，亦不可言權，便是道也。自漢以下，更無人識權字。”

〔七〕“唐德宗”二句：《資治通鑒》卷二百三十一：“上問陸贄，今至鳳翔，有迎駕諸軍，形勢甚盛，欲因此遣人代李楚琳，何如？”

〔八〕陸贄：字敬輿（七五四—八○五），官至中書侍郎、門下同平章事。諡宣，故稱宣公。《舊唐書》卷一百三十九、《新唐書》卷一百五十七有傳。陸贄原文見《陸贄集》卷十六《論替換李楚琳狀》。參見《資治通鑒》卷二百三十一。

孟子辨惑

孟子謂說《詩》者，不當以文害辭，辭害志。以意逆志，是為得之。〔一〕趙氏曰：“欲使後人深求其意，以解其文，不但施於說《詩》也。”〔二〕此最知言。蓋孟子之言，隨機立教，不主故常，凡引人於善地而已，故雖委巷野人之所傳，苟可駕說以明道，皆所不擇。其辭勁，其氣厲，其變縱橫而不測，蓋急於救世而然。以孔子微言律之，若參差而不合，所以生學者之疑。誠能以意逆志而求之，如合符契矣。趙氏雖及知此，而不能善為發明，是以無大功於《孟子》。司馬君實著所疑十餘篇〔三〕，蓋淺近不足道也。蘇氏解《論語》，與《孟子》辨者八〔四〕，其論差勝，自以去聖人不遠，及細味之，亦皆失其本旨。張九成最號深知者〔五〕，而復不能盡。如論行仁政而王，王者之不作，曲為護諱，不敢正言，而猥曰：“王者，王道也。”〔六〕此猶是鄭厚輩所見〔七〕。至於對齊宣湯武之問〔八〕，辨任人食色之惑〔九〕，皆置而不能措口。嗚呼，孟之意難明如此乎？（《滹南遺老集》卷八）


【注釋】


〔一〕“孟子謂”五句：《孟子·萬章上》：“故說詩者，不以文害辭，不以辭害志。以意逆志，是為得之。”

〔二〕趙氏：趙岐（？—二○一），東漢京兆長陵人，原名嘉，字台卿，後更名岐，字邠卿。著有《孟子章句》及《三輔決錄》。《後漢書》有傳。語見於《孟子注疏·孟子題辭解》。《孟子注疏》十四卷，漢趙岐注，宋孫奭疏。

〔三〕司馬君實：司馬光（一○一九—一○八六），字君實，陝州人。諡文正，追封溫國公。撰有《傳家集》八十卷，其中卷七十三《疑孟》包括《伯夷隘柳下惠不恭》、《陳仲子避兄離母》等十幾篇文章。

〔四〕蘇氏：蘇軾。解《論語》：指其《論語說》五卷，已佚。今舒大剛有輯補。《孟子》辨者八：本在《論語説》中，後人有輯録，如《邵氏聞見後録》卷一二、余允文《尊孟續辨》卷下。

〔五〕張九成：字子韶（一○九二—一一五九），錢塘人，號橫浦居士，又號無垢居士。著有《論語解》、《孟子傳》、《橫浦集》等。

〔六〕王者王道也：見張九成《孟子傳》卷六。《四庫提要》卷三十五《孟子傳》提要徵引王若虛語評價《孟子傳》。

〔七〕鄭厚：字景韋，莆田人，鄭樵兄。紹興五年（一一三五）進士。著有《古易》、《藝圃折衷》、《詩雜說》、《湘鄉文集》等，皆佚。

〔八〕齊宣湯武之問：《孟子·梁惠王下》：“齊宣王問曰：‘湯放桀，武王伐紂，有諸？’孟子對曰：‘於傳有之。’曰：‘臣弑其君，可乎？’曰：‘賊仁者謂之賊，賊義者謂之殘，殘賊之人謂之一夫。聞誅一夫紂矣，未聞弑君也。”

〔九〕任人食色之惑：《孟子·告子下》：“任人有問屋廬子曰：‘禮與食孰重？’曰：‘禮重。’‘色與禮孰重？’曰：‘禮重。’曰：‘以禮食，則饑而死。不以禮食，則得食。必以禮乎？親迎，則不得妻；不親迎，則得妻。必親迎乎？’屋廬子不能對，明日之鄒，以告孟子。孟子曰：‘於答是也何有？不揣其本而齊其末，方寸之木，可使髙於岑樓。金重於羽者，豈謂一鉤金與一輿羽之謂哉！取食之重者，與禮之輕者而比之，奚翅食重！取色之重者，與禮之輕者而比之，奚翅色重！往應之曰：紾兄之臂而奪之食，則得食，不紾則不得食，則將紾乎？逾東家牆而摟其處子，則得妻，不摟則不得妻，則將摟之乎？’”

史記辨惑

《詩·頌》言“古帝命武湯”〔一〕，又曰“武王載斾”〔二〕。謂之“武”者，詩人之所加也，《殷紀》乃云：“湯曰：‘吾甚武。’號曰武王。”〔三〕聖人決無此語。（《滹南遺老集》卷九）


【注釋】


〔一〕古帝命武湯：《詩經·商頌·玄鳥》：“天命玄鳥，降而生商，宅殷土芒芒。古帝命武湯，正域彼四方。”

〔二〕斾：同“旆”。武王載斾：《詩經·商頌·長發》：“武王載斾，有虔秉鉞。如火烈烈，則莫我敢曷。苞有三蘖，莫遂莫達，九有有截。韋顧既伐，昆吾夏桀。”

〔三〕《殷紀》：《史記·殷本紀》：“以告令師，作《湯誓》。於是湯曰：‘吾甚武。’號曰武王。”

君事實辨

張安道題漢祖廟云〔一〕：“縱酒疏狂不治生，中陽有土不歸耕〔二〕。偶因世亂成功業，更向翁前與仲爭〔三〕。”此雖詩人一時之言，實中其病。方帝始亡賴時，豈誠有取天下之計，而可必其成功者乎？顧乃對眾矜衒以愧其父兄〔四〕，甚矣，自欺而不知禮也。（《滹南遺老集》卷二十五）


【注釋】


〔一〕張安道：張方平（一○○七—一○九一），字安道，晚號樂全居士。仕至參知政事、太子少師，諡文定。有《樂全集》。《宋史》卷三百一十八有傳。其題漢髙祖廟詩，見《樂全集》卷二《題中陽里髙祖廟》：“縱酒疏狂不治生，中陽有土倚兄耕。晚遭亂世成功業，更向公前與仲爭。”

〔二〕中陽里：在今江蘇豐縣境內。《史記·髙祖本記》：“髙祖，豐邑中陽里人，姓劉氏。”

〔三〕翁前：父親面前。仲：仲兄，二哥。《史記·髙祖本紀》：“未央宮成，髙祖大朝諸侯群臣，置酒未央前殿，髙祖奉玉巵，起為太上皇壽曰：‘始大人常以臣無賴，不能治產業，不如仲力，今某之業所就，孰與仲多？’殿上群臣皆呼萬歲，大笑為樂。”

〔四〕愧其父兄：令其父兄慚愧。

臣事實辨

東坡詩云〔一〕：“景山沉迷阮籍傲〔二〕，畢卓竊盜劉伶顛〔三〕。貪狂嗜怪無足取，世俗喜異稱其賢。”雖詩人一時之言，其實公論也。然《志林》復云：“籍本有志於世，遭魏晉多故，乃一寓於酒〔四〕。”何邪？晉人放蕩，本其習俗，而好事者每為解說。子由所謂“借通達以濟淫欲”者〔五〕，誠中其病。古之君子，避世全身，固自有道。其不幸而不免，則命也。何必穢汙昏醉，為名教之罪人邪？蓋籍嘗戒其子矣，曰：“仲容已預吾此流，汝不得復爾。”〔六〕則亦心知其非而不能自克而已。（《滹南遺老集》卷二十七）


【校記】


稱其賢：《蘇軾詩集》卷五《謝蘇自之惠酒》作“矜其賢”。


【注釋】


〔一〕東坡詩：原詩見《蘇軾詩集》卷五《謝蘇自之惠酒》。以下所引僅為其中四句。

〔二〕景山：徐邈（一七一—二四九），字景山，薊（今天津市薊州區）人，好酒善畫。《三國志·魏書·徐邈傳》：“時科禁酒，而邈私飲至於沉醉。校事趙達問以曹事，邈曰：‘中聖人。’達白之太祖，太祖甚怒，度遼將軍鮮于輔進曰：‘平日醉客謂酒清者為聖人，濁者為賢人，邈性修慎，偶醉言耳。’竟坐得免刑。” 阮籍：亦嗜酒狂傲。

〔三〕畢卓：字茂世，新蔡鮦陽（今安徽臨泉）人。歷仕吏部郎、溫嶠平南長史。晉元帝太興末年為吏部郎，因飲酒而廢職。《晉書》卷四十九《畢卓傳》：“比舍郎釀熟，卓因醉夜至其甕間，盜飲之，為掌酒者所縛。明旦視之，乃畢吏部也，遽釋其縛，卓遂引主人宴于甕側，致醉而去。卓嘗謂人曰：‘得酒滿數百斛船，四時甘味置兩頭，右手持酒杯，左手持蟹螯，拍浮酒船中，便足了一生矣。’” 劉伶顛：平生嗜酒顛狂。《世說新語·任誕》：“劉伶病酒，渴甚，從婦求酒。婦捐酒毀器，涕泣諫曰：‘君飲太過，非攝生之道，必宜斷之。’伶曰：‘甚善，我不能自禁，唯當祝鬼神自誓斷之耳！便可具酒肉。’婦曰：‘敬聞命。’供酒肉於神前，請伶祝誓。伶跪而祝曰：‘天生劉伶，以酒為名，一飲一斛，五斗解酲。婦人之言，慎不可聽！’便引酒進肉，隗然已醉矣。’”

〔四〕《志林》：《東坡志林》卷四：“嗣宗雖放蕩，本有志於世，以魏晉間多故，故一放於酒。”

〔五〕子由：蘇轍。《蘇轍集·欒城後集》卷十《王導》：“西晉之士，借通達以濟淫欲，風俗既敗，冦亂乘之，遂喪中國。”

〔六〕仲容：阮咸，阮籍兄之子。《晉書》卷四十九《阮籍傳》：“子渾，字長成，有父風，少慕通達，不飾小節，籍謂曰：‘仲容已豫吾此流，汝不得復爾。’”

柳子厚附麗小人以得罪天子〔一〕，所謂“自貽伊戚”者〔二〕，安於流落可也。而乃刺譏怨懟〔三〕，曾無責己之意。其起廢之說，悲鳴可憐，至有羨于病顙馬、躄浮圖〔四〕。既不知非，又何其不知命也？


【注釋】


〔一〕“柳子厚”句：指柳宗元參加王叔文集團貶官永州司馬之事。

〔二〕自貽伊戚：《詩經·小雅·小明》：“心之憂矣，自貽伊戚。”意謂自尋煩惱。

〔三〕刺譏怨懟：《新唐書》卷一百六十八《柳宗元傳》：“既竄斥，地又荒癘，因自放山澤間，其堙厄感鬱，一寓諸文，仿《離騷》數十篇，讀者咸悲惻。”

〔四〕起廢之說：見《柳宗元集》卷十五《起廢答》。病顙馬：馬頭有病的小馬駒。躄浮圖：瘸腿的和尚。在文中二者先被廢，後又逢際會遭起用。永州人舉此二者以諷柳宗元“一廢不復”，柳宗元不以為是。

王介甫詩云：“今人未可非商鞅，商鞅能令政必行。”〔一〕又曰：“秦晉區區等亡國，可能王衍勝商君？”〔二〕介甫初以唐、虞之事責神廟〔三〕，以皋、夔、稷、契自任，漢唐而下，皆所不道，何其髙也！及其憤新法之不行，則甘心為商鞅而羡慕之，又何其卑也 ！（以上《滹南遺老集》卷二十九《臣事實辨》）


【注釋】


〔一〕“今人”二句：《臨川先生文集》卷三十二《商鞅》：“自古驅民在信誠，一言為重百金輕。今人未可非商鞅，商鞅能令政必行。”

〔二〕“秦晉”二句：《臨川先生文集》卷三十二《謝安》：“謝公才業自超群，誤長清談助新紛。秦晉區區等亡國，可能王衍勝商君？”可能：怎麼能。

〔三〕神廟：此指宋神宗。

議論辨惑

三良殉葬，秦伯之命〔一〕，詩人刺之〔二〕，左氏議之〔三〕，皆以見繆公之不道。而後世文士，或反以是罪三子。葛立方曰〔四〕：“君命之於前，眾驅之於後，三良雖欲不死，得乎？”〔五〕此說為當。東坡詩云〔六〕：“顧命有治亂，臣子得從違。魏顆真孝愛〔七〕，三良安足希？”若以魏顆事律之，則正可責康公耳〔八〕。柳子厚所謂“從邪陷厥父，吾欲討彼狂”是也〔九〕。呂氏《博議》，反復曲折以辨三子之非〔一○〕，刻核尤甚。始予猶謂是少年場屋之文，出於一時之率爾，而《讀詩記·黃鳥篇》復引蘇氏語為解〔一一〕，乃知其所見之蔽，蓋終身也。（《滹南遺老集》卷三十）


【注釋】


〔一〕三良：秦穆公時的奄息、仲行、鍼虎。三良殯葬：《漢書》卷八十一《匡衡傳》應劭注：“秦穆與群臣飲酒，酒酣，公曰：‘生共此樂，死共此哀。’於是奄息、仲行、鍼虎許諾。及公薨，皆從死。”秦伯：秦穆公，一作秦繆公。

〔二〕詩人刺之：《詩經·秦風·黃鳥序》：“黃鳥，哀三良也。國人刺穆公以人從死，而作是詩也。”

〔三〕左氏議之：《左傳·文公六年》：“君子曰：‘秦穆之不為盟主也，宜哉！死而棄民，先王違世，猶詒之法，而況奪之善人乎。’”

〔四〕葛立方：字常之（？—一一六四），號嬾真子。丹陽（今屬江蘇）人。紹興八年（一一三八）進士。曾任正字、校書郎及考功員外郎等職。後因忤秦檜而得罪，罷吏部侍郎，出知袁州、宣州。著有《韻語陽秋》等。

〔五〕“君命之於前”數句：見葛立方《韻語陽秋》卷九。

〔六〕東坡詩：見《蘇軾詩集》卷四十《和陶詠三良》。

〔七〕魏顆真孝愛：春秋晉大夫魏武子命其子魏顆以妾相殉葬，魏顆不從命，而嫁妾。事見《左傳·宣公十五年》。

〔八〕康公：秦穆公之子。

〔九〕“從邪”二句：見《柳宗元集》卷四十三《詠三良》詩。

〔一○〕呂氏《博議》：呂祖謙《左氏博議》。反復曲折：《左氏博議》卷十七《秦穆公以子車氏之三子為殉》。

〔一一〕《讀詩記》：指呂祖謙《家塾讀詩記》，三十二卷。引蘇氏語為解：指引用蘇軾《和陶詠三良》，見《家塾讀詩記》卷十二。

髙思誠詠白堂記〔一〕

有所慕於人者，必有所悅乎其事也。或取其性情、德行、才能、技藝之所長，與夫衣服儀度之如何，以想見其彷佛，甚者至有易名變姓以自比而目之，此其嗜好趨向，自有合焉而不奪也。

吾友髙君思誠，葺其所居之堂，以為讀書之所，擇樂天絕句之詩，列之壁間，而榜以“詠白”，蓋將日玩諸其目而諷誦諸其口也。一日，見告曰：“吾平生深慕樂天之為人，而尤愛其詩，故以是云，何如？”

予曰：“人物如樂天，吾復何議？子能於是而存心，其嗜好趨向，亦豈不佳？然慕之者欲其學之，而學之者欲其似之也。慕焉而不學，學焉而不似，亦何取乎其人耶！蓋樂天之為人，沖和靜退，達理而任命，不為榮喜，不為窮憂，所謂‘無入而不自得’者〔二〕。今子方皇皇干祿之計，求進甚急，而得喪之念，交戰於胸中，是未可以樂天論也。樂天之詩，坦白平易，直以寫自然之趣，合乎天造，厭乎人意〔三〕，而不為奇詭以駭末俗之耳目。子則雕鐫粉飾，未免有侈心而馳騁乎其外〔四〕，是又未可以樂天論也。雖然，其所慕在此者，其所歸必在此。子以少年豪邁，如川之方增〔五〕，而未有涯涘，則其勢固有不得不然者。若其加之歲年而博以學，至於心平氣定，盡天下之變，而返乎自得之場，則樂天之妙，庶乎其可同矣。姑俟他日，復為子一觀而評之。”（《滹南遺老集》卷四十三）


【注釋】


〔一〕髙思誠：疑是髙斯誠。《歸潛志》卷五：“髙斯誠，字法揚，大興人，至寧元年（一二一三）經義魁也。讀書有學問，與王從之、李之純游，為詩文、恬澹自得。”

〔二〕無入而不自得：意謂無處不安然自得。語出《禮記·中庸》：“君子素其位而行，不願乎其外。素富貴行乎富貴，素貧賤行乎貧賤，素夷狄行乎夷狄，素患難行乎患難：君子無入而不自得焉。”

〔三〕合乎天造，厭乎人意：蘇軾《淨因院畫記》：“千變萬化，未始相襲，而各當其處，合於天造，厭於人意。”

〔四〕侈心：誇耀自大之心。

〔五〕川之方增：《詩經·小雅·天保》：“如川之方至，以莫不增。”

題淵明歸去來圖〔一〕

靖節迷途尚爾賒，苦將覺悟向人誇〔二〕。此心若識真歸處，豈必田園始是家？〔三〕

孤雲出岫暮鴻飛，去住悠然兩不疑〔四〕。我自欲歸歸便了，何須更說世相遺〔五〕。

拋卻微官百自由，應無一事掛心頭。銷憂更藉琴書力，借問先生有底憂〔六〕？

得時草木竟欣榮，頗為行休惜此生〔七〕。乘化樂天知浪語，看君於世未忘情〔八〕。

名利醉心濃似酒，貪夫袞袞死紅塵。折腰不樂翻然去〔九〕，此老猶為千載人。


【注釋】


〔一〕《題淵明歸去來圖》：此組詩入選《中州集》卷六。淵明歸去來圖：作者不詳。

〔二〕“靖節迷途”二句：《歸去來兮辭》：“實迷途其未遠，覺今是而昨非。”

〔三〕“此心若誤”二句：《歸去來兮辭》：“歸去來兮，田園將蕪，胡不歸？”

〔四〕“孤雲出岫”二句：《歸去來兮辭》：“雲無心以出岫，鳥倦飛而知還。”

〔五〕“我自欲歸”二句：《歸去來兮辭》：“歸去來兮，請息交以絕遊。世與我而相違，復駕言兮焉求？”

〔六〕“銷憂更藉”二句：《歸去來兮辭》：“悅親戚之情話，樂琴書以消憂。”

〔七〕“得時草木”二句：《歸去來兮辭》：“木欣欣以向榮，泉涓涓而始流。善萬物之得時，感吾生之行休。”

〔八〕“乘化樂天”二句：《歸去來兮辭》：“聊乘化以歸盡，樂夫天命復奚疑。” 乘化，順隨自然。化，造化。

〔九〕“折腰不樂”句：《晉書·陶潛傳》：“吾不能為五斗米折腰，拳拳事鄉里小人邪。”

山谷於詩每與東坡相抗，門人親黨遂謂過之。而今之作者，亦多以為然，予嘗戲作四絕云

駿步由來不可追〔一〕，汗流餘子費奔馳〔二〕。誰言直待南遷後，始是江西不幸時〔三〕。

信手拈來世已驚，三江袞袞筆頭傾。莫將險語誇勍敵，公自無勞與若爭〔四〕。

戲論誰知是至公，蝤蛑信美恐生風〔五〕。奪胎換骨何多樣，都在先生一笑中〔六〕。

文章自得方為貴，衣缽相傳豈是真〔七〕？已覺祖師低一著，紛紛法嗣復何人〔八〕！


【校記】


《中州集》卷六入選此詩，題作：“山谷於詩每與東坡相抗，門人親黨遂有言文首東坡，論詩右山谷之語，今人學者亦多以為然，漫賦四詩為商略之云”。

駿步：《中州集》卷六作“絕足”。借指蘇軾。與若爭：《中州集》卷六作“與物爭”。

是至公：《中州集》卷六作“出至公”。

復何人：《中州集》卷六作“更何人”。


【注釋】


〔一〕駿步：借指蘇軾。

〔二〕餘子：借指黃庭堅及江西詩派成員。汗流：《蘇軾文集》卷十七《潮州韓文公廟碑》：“汗流籍湜走且僵。”

〔三〕“誰言直待”二句：朱弁《風月堂詩話》卷上：“東坡文章，至黃州以後人莫能及，唯黃魯直詩時可以抗衡。晚年過海，則雖魯直亦若瞠乎其後矣。或謂東坡過海，雖為不幸，乃魯直之大不幸也。”

〔四〕勍敵：有力的對手。

〔五〕“戲論誰知”二句：《蘇軾文集》卷六十七《書黃魯直詩後二首》：“魯直詩文，如蝤蛑、江瑤柱，格韻髙絕，盤餐盡廢，然不可多食，多食則發風動氣。”

〔六〕奪胎換骨：指詩文取法前人而化為己出。《詩話總龜》前集卷九引山谷云：“詩意無窮，人之才有限，以有限之才，追無窮之意，雖少陵、淵明不得工也。然不易其意而造其語，謂之換骨法；規模其意而形容之，謂之奪胎法。”

〔七〕衣缽相傳：指黃庭堅及江西詩派。《苕溪漁隱叢話》前集卷四十八載胡仔語曰：“呂居仁近時以詩得名，自言傳衣江西，嘗作《宗派圖》，自豫章以降，……合二十五人以為法嗣，謂其源流皆出豫章也。”

〔八〕祖師：江西詩派視黃庭堅為祖師。法嗣：禪宗稱繼承衣缽的弟子為法嗣。

王子端云：“近來陡覺無佳思，縱有詩成似樂天。”其小樂天甚矣。予亦嘗和為四絕〔一〕

功夫費盡謾窮年，病入膏肓不可鐫。寄與雪溪王處士〔二〕，恐君猶是管窺天。

東塗西抺鬬新妍，時世梳妝亦可憐〔三〕。人物世衰如鼠尾〔四〕，後生未可議前賢。

妙理宜人入肺肝〔五〕，麻姑搔癢豈勝鞭〔六〕。世間筆墨成何事，此老胸中具一天。

百斛明珠一一圓，絲毫無恨徹中邊〔七〕。從渠屢受群兒謗，不害三光萬古懸〔八〕。


【校記】


該詩入選《中州集》卷六，題作：“王內翰子端詩：‘近來陡覺無佳思，縱有詩成似樂天。’其小樂天甚矣。漫賦三詩為白傳解嘲。”

不可鐫：《中州集》卷六作“豈易鐫”。寄與：《中州集》卷六作“寄語”。


【注釋】


〔一〕王子端：即王庭筠。詳卷三《寄王學士》注〔一〕。詩律深嚴，七律尤好險韻。《歸潛志》卷十：“趙閑閑，……嘗云：“王子端才固髙，然太為名所使，每出一聯一篇，必要使人皆稱之，故止是尖新。其曰：‘近來陡覺無佳思，縱有詩成似樂天。’不免為物議也。”李屏山于前輩中止推王子端庭筠，嘗曰：“東坡變而山谷，山谷變而黃華，人難及也。””

〔二〕雪溪王處士：王庭筠。

〔三〕時世梳妝：秦韜玉《貧女》：“誰愛風流髙格調，共憐時世儉梳妝。” 儉梳妝：怪異的妝扮。

〔四〕鼠尾：其意不詳，或是越來越衰落之意。

〔五〕“妙理宜人”句：《滹南遺老集》卷三十九《詩話》：“樂天之詩，情致曲盡，入人肝脾，隨物賦形，所在充滿，殆與元氣相侔。”

〔六〕麻姑：古仙女。葛洪《神仙傳》卷三：“麻姑手爪不如人爪，形皆似鳥爪，蔡經中心私言，若背大癢時，得此爪以爬背，當佳也。”杜牧《讀杜韓集》：“杜詩韓筆愁來讀，似倩麻姑癢處搔。”

〔七〕中邊：內外。

〔八〕三光：日、月、星。


卷五 元好問

元好問（一一九〇—一二五七），字裕之，號遺山，忻州秀容（今山西忻州）人。興定五年（一二二一）進士及第，不就選，正大元年（一二二四）中宏詞科，授儒林郎，充國史編修。歷任鎮平、內鄉、南陽縣令，正大八年（一二三一）受詔入都，任尚書省掾、左司都事等職。天興二年（一二三三）汴京城破，北渡羈管聊城，後往返於各地。晚年以著述自任。生平事迹見《金史》卷一二六、郝經《遺山先生墓銘》。著有《遺山文集》四十卷、《遺山詩集》二十卷、《遺山樂府》二卷，另編纂《中州集》等。

輯文

贈答楊煥然〔一〕

詩亡又已久，雅道不復陳〔二〕。人人握和璧，燕石誰當分〔三〕。關中楊夫子，髙誼世所聞〔四〕。十年玄尚白，藜藿甘長貧〔五〕。有來《河水》篇〔六〕，四海付斯文。斯文有定在，桓生知子雲〔七〕。古來知己難，萬里猶比鄰〔八〕。千人國中和〔九〕，要非心所親。東楚西南秦〔一○〕，望君勞我神。相逢不得語，別去徒殷勤。白雲不可贈〔一一〕，相思秋復春。（《元好問全集》卷一）【注釋】


〔一〕楊煥然：名奐（一一八六—一二五五），乾州奉天（今陝西乾縣）人。金亡北渡，蒙古太宗十年（一一三八），參試東平，賦論第一，曾任河南路徵收課稅所長官兼廉訪使。號關西夫子，人稱紫陽先生。有《還山集》。《元史》卷一五三有傳。

〔二〕詩亡：本自《孟子·離婁下》：“王者之迹熄而詩亡，詩亡然後《春秋》作。”詩亡已久之論，又見元好問《別李周卿》、《東坡詩雅》、《論詩三十首》（其一）。

〔三〕和璧：指和氏璧。燕石：燕山所產似玉的石頭。

〔四〕髙誼：髙尚的德行。元好問《楊府君墓碑銘》：“今奐學為通儒，有關中夫子之目。……蓋自百餘年來，秦中士大夫有重望者，皆莫能出其右。”

〔五〕“十年”二句：謂楊奐長期未得功名，生活清貧。十年玄尚白：用揚雄著《太玄》之事。《漢書·揚雄傳》：“時雄方草《太玄》，有以自守，泊如也。或嘲雄以玄尚白，而雄解之，號曰《解嘲》。”顏師古注：“玄，黑色也。言雄作之不成，其色猶白，故無祿位也。” 藜藿：兩種野菜。

〔六〕河水：一作“河冰”，當指楊奐詩作名，現已失傳。

〔七〕定在：定準。桓生：指桓譚。子雲：揚雄。《漢書·揚雄傳》：“時大司空王邑、納言嚴尤聞雄死，謂桓譚曰：‘子嘗稱揚雄書，豈能傳於後世乎？’譚曰：‘必傳。顧君與譚不及見也。凡人賤近而貴遠，親見揚子雲祿位容貌不能動人，故輕其書。……今揚子之書文義至深，而論不詭于聖人，若使遭遇時君，更閱賢知，為所稱善，則必度越諸子矣。’”

〔八〕萬里猶比鄰：曹植《贈白馬王彪》：“大夫志四海，萬里猶比鄰。”王勃《送杜少府之任蜀川》：“海内存知己，天涯若比鄰。”

〔九〕千人國中和：宋玉《對楚王問》：“客有歌於郢中者，其始曰《下里》、《巴人》，國中屬而和者數千人。”

〔一○〕東楚：指元好問寓居之地。西秦：指楊奐的居住地。

〔一一〕白雲不可贈：陶弘景《詔問山中何所有賦詩作答》：“山中何所有，嶺上多白雲。只可自怡悅，不堪持贈君。”

放言

韓非死孤憤〔一〕，虞卿著窮愁〔二〕。長沙一湘纍〔三〕，郊島兩詩囚〔四〕。人生定能幾，肺肝日相讎。井蛙奚足論，褌虱良足羞〔五〕。正有一朝樂，不償百年憂〔六〕。古來帝王師，或從赤松遊〔七〕。大笑人間世，起滅真浮漚〔八〕。曾是萬戶封，不博一掉頭〔九〕。有來且當避〔一○〕，未至吾何求。悠悠復悠悠，大川日東流。紅顏不暇惜，素髮忽已稠。我欲升嵩髙，揮杯勸浮丘〔一一〕。因之兩黃鵠，浩蕩觀齊州〔一二〕。


【注釋】


〔一〕韓非死孤憤：韓非入秦後，受到李斯等人的排斥和誣陷，被逼自殺。《史記·韓非子列傳》：“悲廉直不容於邪枉之臣，觀往者得失之變，故作《孤憤》、《五蠹》、《內外儲》、《說林》、《說難》十餘萬言。”

〔二〕虞卿：戰國名士，邯鄲人，為趙國上卿，故號為卿。他主張以趙為主聯合齊魏抵抗秦國。後因拯救魏相魏齊的緣故，拋棄髙官厚祿離開趙國，終困於梁，遂發憤著書。《史記·平原君虞卿列傳》：“虞卿既以魏齊之故，不重萬戶侯卿相之印，與魏齊間行，卒去趙，困於梁。魏齊已死，不得意，乃著書，上采《春秋》，下觀近世，曰《節義》、《稱號》、《揣摩》、《政謀》，凡八篇。以刺譏國家得失，世傳之曰《虞氏春秋》。……太史公曰：……虞卿料事揣情，為趙畫策，何其工也！及不忍魏齊，卒困於大梁，庸夫且知其不可，況賢人乎？然虞卿非窮愁，亦不能著書以自見於後世云。”

〔三〕長沙：指賈誼，因貶官長沙王太傅，故名。湘纍：指屈原，因屈原投湘江而死。《漢書·揚雄傳》：“欽吊楚之湘累。”長沙一湘累：謂賈誼是位屈原式的人物。

〔四〕郊島：孟郊、賈島。詩囚：因郊島作詩多窮愁苦吟，故稱。元好問《論詩三十首》：“東野窮愁死不休，髙天厚地一詩囚。”

〔五〕井蛙：井底之蛙。褌虱：褲中之虱。阮籍《大人先生傳》：“君子之處域中，何異夫虱處褌中乎？”

〔六〕“古來”二句：意謂一朝夕的短暫快樂，解決不了人生一輩子的憂患。

〔七〕帝王師：帝王之師，指張良。赤松子：秦漢傳說中的上古仙人。張良輔佐劉邦，劉邦對之言聽計從。《史記·留侯世家》：“留侯乃稱曰：‘家世相韓，及韓滅，不愛萬金之資，為韓報讎强秦，天下振動，今以三寸舌為帝者師，封萬戶，位列侯，此布衣之極，於良足矣，願棄人間事，欲從赤松子遊耳。”

〔八〕浮漚：水面上的泡沫。因其易生易滅，常比喻世事的無常、生命的短暫。

〔九〕萬戶封：指食邑萬戶的封賞，如張良。一掉頭：回首，指留戀之情。

〔一○〕有來：指偶然得到的功名利祿。

〔一一〕嵩髙：即嵩山。浮丘：傳說中的仙人浮丘公。郭璞《遊仙詩》：“左挹浮丘袖，右拍洪崖肩。”李善注：“浮丘公接王子喬，以上嵩髙山。”元好問此句謂，欲登嵩山，勸浮丘公帶上自己升天漫遊。

〔一二〕黃鵠：即黃鶴。相傳古代仙人乘鶴升天。齊州：指中國。李賀《夢天》：“遙望齊州九點煙，一泓海水杯中瀉。”

學東坡移居八首（其七）〔一〕

東坡謫黃州〔二〕，符藥行江湖〔三〕。荒田拾瓦礫〔四〕，賤役分僮奴〔五〕。我讀移居篇〔六〕，感極為悲歔。九原如可作，從公把犂鋤〔七〕。我貧公亦貧，賦分無賢愚。論人雖甚愧，詩亦豈不如〔八〕？


【注釋】


〔一〕學東坡移居：蘇軾有《和陶移居二首》，似非元好問所學之詩。據元好問詩意，當指蘇軾《東坡八首》。然《東坡八首》並無移居之詞，疑元好問誤記蘇軾詩題。

〔二〕東坡謫黃州：蘇軾於元豐二年（一○七九）貶官黃州團練副使。黃州，今湖北黃岡。

〔三〕符藥行江湖：指行醫於世。

〔四〕荒田拾瓦礫：蘇軾《東坡八首并敍》：“余至黃州二年，日以困匱，故人馬正卿哀余乏食，為於郡中請故營地數十畝，使得躬耕其中，地既久荒，為茨棘瓦礫之場，而歲又大旱，墾闢之勞，筋力殆盡。”其一曰：“端來拾瓦礫，歲旱土不膏。”

〔五〕賤役分僮奴：《東坡八首》之二：“家僮燒枯草，走報暗井出。”

〔六〕移居篇：指《東坡八首》。

〔七〕九原：春秋時晉國士大夫的墓地。作：興起，指起死回生。《國語》卷十四《晉語》八：“趙文子與叔向游於九原，曰：‘死者若可作也，吾誰與歸？’”蘇軾《東坡八首》其七：“我窮交舊絕，三子獨見存。從我於東坡，勞餉同一飧。”

〔八〕詩亦豈不如：當就《學東坡移居八首》與《東坡八首》比較而言。元好問不至於自負地認為其詩歌成就如同蘇軾。

與張仲傑郎中論文〔一〕

文章出苦心，誰以苦心為。正有苦心人，舉世幾人知。工文與工詩，大似國手棋〔二〕。國手雖漫應〔三〕，一著存一機。不從著著看，何異管中窺。文須字字作，亦要字字讀。咀嚼有餘味，百過良未足〔四〕。功夫到方圓，言語通眷屬〔五〕。只許曠與夔，聞弦知雅曲〔六〕。今人誦文字，十行誇一目。閼顫失香臭，瞀視紛紅綠〔七〕。毫釐不相照，覿面楚與蜀〔八〕。莫訝荆山前，時聞刖人哭〔九〕。


【注釋】


〔一〕張仲傑：名弘略（？—一二九六），易州定興（今河北定縣）人，張柔之子，係元好問弟子，曾任元順天路管民總管，行軍萬戶。《元史》卷一百四十七有傳。

〔二〕國手棋：國家級水準的棋手。

〔三〕漫應：漫不經手地應對。

〔四〕百過：百遍。

〔五〕功夫到方圓：意謂要用足功夫，方圓比喻詩歌的各個方面。眷屬：親屬，比喻與語言相關的情感、意趣、形式技巧等等。

〔六〕曠：師曠，春秋時晉國樂師。夔：堯時樂師。《三國志·吳書·周瑜傳》注引《江表傳》：“瑜曰：‘吾雖不及夔、曠，聞弦賞音，足知雅曲也。’”

〔七〕閼：堵塞。顫：鼻通。《莊子·外物》：“耳徹為聰，鼻徹為顫。”瞀視：眼睛昏花，或謂色盲。

〔八〕覿面：當面，迎面。

〔九〕刖人：指和氏。《韓非子·和氏》：“楚人和氏得玉璞楚山中，奉而獻之厲王。厲王使玉人相之，玉人曰：‘石也。’王以和為誑，而刖其左足。及厲王薨，武王即位，和又奉其璞而獻之武王，武王使玉人相之，又曰：‘石也。’王又以和為誑，而刖其右足。武王薨，文王即位，和乃抱其璞，而哭于楚山之下，三日三夜，淚盡而繼之以血。王聞之，使人問其故，曰：‘天下之刖者多矣，子奚哭之悲也。’和曰：‘吾非悲刖也，悲夫寶玉而題之以石，貞士而名之以誑，此吾所以悲也。’王乃使玉人理其璞而得寶焉，遂命曰和氏之璧。”

別李周卿三首（其二）〔一〕

風雅久不作，日覺元氣死〔二〕。詩中柱天手，功自斷鼇始〔三〕。古詩十九首〔四〕，建安六七子〔五〕。中間陶與謝，下逮韋柳止〔六〕。詩人玉為骨，往往墮塵滓〔七〕。衣冠語俳優，正可作婢使〔八〕。望君清廟瑟〔九〕，一洗箏笛耳〔一○〕。


【注釋】


〔一〕李周卿：東平文人，餘不詳。《別李周卿》（其三）詩末自注：“周卿學有淵源，東州詩人未見其比，與予約西遊，如詩中所說。” 元好問《御史張君墓表》：“東平幕府從事張昉，持文士李周卿所撰先御史君行事之狀，請於僕。”元好問另有《別周卿弟》詩。杜仁傑有《中秋夜宿普照喜周卿至》，疑是李周卿。

〔二〕風雅：指《詩經》以來的風雅傳統。元氣：本指天地未分前的混沌之氣，詩中比喻詩歌傳統的生命力。

〔三〕斷鼇：斬斷鼇足。《淮南子·覽冥訓》：“往古之時，四極廢，九州裂，天不兼覆，地不周載，火爁炎而不滅，水浩洋而不息，猛獸食顓民，鷙鳥攫老弱，於是女媧煉五色石以補蒼天，斷鼇足以立四極。”

〔四〕古詩十九首：漢代無名氏所作，始見於《文選》。

〔五〕建安六七子：泛指建安詩人，包括建安七子和三曹等人。

〔六〕陶：陶淵明。謝：謝靈運。韋：韋應物。柳：柳宗元。元好問《東坡詩雅引》曰：“五言以來，六朝之謝陶，唐之陳子昂、韋應物、柳子厚，最為近風雅，自餘多以雜體為之，詩之亡久矣。”

〔七〕“詩人”二句：意謂詩人本該髙潔脫俗，但卻往往落入塵俗之中。

〔八〕“衣冠”二句：意謂有些衣冠之士說著俳優之類的語言，不自珍重，類似婢女一樣低下。

〔九〕清廟：《詩經·周頌》篇名。清廟瑟，比喻雅正之音。《禮記·樂記》：“《清廟》之瑟，朱弦而疏越，一倡而三歎，有遺音者矣。”

〔一○〕箏笛：指與琴瑟相對的俗樂。蘇軾《聽賢師琴》：“歸家且覓千斛水，淨洗從前箏笛耳。” 黃庭堅《寄題榮州祖元大師此君軒》：“王師學琴二十年，響如清夜落澗泉。滿堂洗盡箏琶耳，請師停手恐斷絃。”

繼愚軒和党承旨雪詩四首〔一〕

今古幾詩人，擾擾劇毛粟〔二〕。吾愛陶與韋，泠然如冰玉〔三〕。大雅久不作，聞韶信忘肉〔四〕。求音扣寂寞〔五〕，一歎動鄰屋。水風清鶴夢，月露洗蟬腹〔六〕。白頭兩遺編〔七〕，吟唱心自足。誰為起九原，寒泉薦芳菊〔八〕。（其二）


【注釋】


〔一〕愚軒：指金代詩人趙元，字宜之，號愚軒居士。詳參《中州集》卷五《愚軒居士趙元》。党承旨：指党懷英（一一三四—一二一一），字世傑，號竹溪，仕至翰林學士承旨。詳參《中州集》卷三《承旨党公》。党懷英《雪詩四首》現存，《中州集》卷三題作《雪中四首》。趙元的和詩現存兩首，題作《書懷繼元弟裕之韻四首》，其中第三、第四首為党懷英《雪中四首》其三、其四的和作。

〔二〕劇：繁多。毛粟：形容繁多。

〔三〕陶：陶淵明。韋：韋應物。泠然：形容聲音清脆。

〔四〕韶：虞舜時音樂，比喻具有大雅之音的詩歌。《論語·述而》：“子在齊，聞《韶》，三月不知肉味。”

〔五〕求音扣寂寞：語出陸機《文賦》說：“課虛無以責有，扣寂寞而求音。”

〔六〕清鶴夢：指超凡脫俗的嚮往。司空圖《與李生論詩書》：“地涼清鶴夢，林靜肅僧儀。”

〔七〕白頭：指晚年。兩遺編：指陶淵明、韋應物二人的詩集。

〔八〕起九原：讓他們起死回生。參前條注〔七〕。薦：祭奠。

愚軒具詩眼，論文貴天然〔一〕。頗怪今時人，雕鐫窮歲年。君看陶集中，飲酒與歸田〔二〕。此翁豈作詩，直寫胸中天。天然對雕飾，真贗殊相懸。乃知時世妝，粉綠徒爭憐〔三〕。枯淡足自樂，勿為虛名牽。（其四）


【注釋】


〔一〕詩眼：鑒賞詩歌的眼光。趙元壯年失明，“無所營為，萬慮一歸於詩”（《中州集》卷五《愚軒居士趙元》）。趙元《書懷繼元弟裕之韻四首》其一：“初學悔大謬，篆刻工文辭。年來厭酸鹹，淡愛陶潛詩。愛詩固自佳，其如未忘機。”

〔二〕飲酒與歸田：陶淵明有《飲酒詩》和《歸園田詩》組詩。

〔三〕時世妝：白居易《時世妝》：“時世妝，時世妝，出自城中傳四方。時世流行無遠近，腮不施朱面無粉。鳥膏注唇唇似泥，雙眉畫作八字低。妍媸黑白失本態，妝成盡似含悲啼。圓鬟無鬢椎髻樣，斜紅不暈赭面狀。”

寄英禪師，師時住龍門寶應寺〔一〕

我本寶應僧，一念墮儒冠。多生經行地，樹老井未眢〔二〕。一窮縛兩腳，寸步百里難。空餘中夜夢，浩蕩青林端。故人今何如，念子獨輕安〔三〕。孤雲望不及，冥鴻杳難攀〔四〕。前時得君詩，失喜忘朝餐。想君亦念我，登樓望青山。山中多詩人，杖屨時往還〔五〕。但苦詩作祟，況味同酸寒。清涼詩最圓〔六〕，相和尚住清涼。往往似方干〔七〕。半年臥床席，瘧我疥亦頑〔八〕。《本草》松枝條：松脂，塗疥頑者，三兩度〔九〕。濟甫詩最苦〔一○〕，僧源字濟甫，宋州人。

寸晷不識閑〔一一〕。傾身營一飽，船上八節灘〔一二〕。安行詩最工〔一三〕，慕容安行，山陽人，臨潼簿。

六馬鳴和鸞〔一四〕。鬱鬱饑寒憂，慘慘日在顏。老秦詩最和〔一五〕，秦略字簡夫，陵川人。

平易出深艱。脫身豺虎叢，白髮罹惸鰥〔一六〕。張侯詩最豪〔一七〕，前登封令張效，字景賢，雲中人。

驚風卷狂瀾。竅繁天和泄〔一八〕，外腴中已乾。城中崔夫子〔一九〕，崔遵字懷祖，燕人。

老筆鬱盤盤。家無儋石儲〔二○〕，氣壓風騷壇。我詩有凡骨，欲換無金丹。呻吟二十年〔二一〕，似欲見一斑。大笑揶揄生，已復不相寬〔二二〕。愛君梅花篇，入手如彈丸〔二三〕。愛君山堂句〔二四〕，深靜如幽蘭。詩僧第一代，無愧百年間。思君復思君，恨不生羽翰。何時溪上石，清坐兩蒲團。


【注釋】


〔一〕英禪師：名性英，號木庵，著名詩僧。詳參元好問《木庵詩集序》。龍門：山名，在今河南洛陽。

〔二〕多生：佛教認為生死輪回，故曰多生。眢：枯竭。

〔三〕故人：指在三鄉的趙元、辛愿等詩友。輕安：輕鬆安穩。

〔四〕冥鴻：髙飛的鴻雁。二句謂相距遙遠，交往困難。

〔五〕多詩人：指下面所列諸人。杖屨：手杖、鞋。

〔六〕清涼：清涼寺，據詩中自注，指居住其中的相和尚。相和尚：名弘相。元好問《清涼相禪師墓銘》：“予愛其文頗能道所欲言，詩則清而圓，有晩唐以來風調，其深入理窟，七縱八橫，則又于近世詩僧不多見也。”

〔七〕方干：字雄飛（八○九—八八八），桐廬（今浙江桐廬）。師徐凝為詩，其詩受到姚合讚賞，後人評其詩“清奇雅正”（張為《詩人主客圖》），“清潤小巧”（葛立方《韻語陽秋》）。

〔八〕半年臥床席：當指相禪師因病臥床。瘧我疥亦頑：意謂相禪師傳染給自己嚴重的疥瘡。元好問《興福院功德記》：“予居嵩前，往來清涼，如吾家別業。”可見，元好問曾與相禪師交往密切。

〔九〕《本草》：指宋唐慎微所撰《證類本草》。《證類本草》卷十二：“治疥癬：松膠香研細，約酌入少輕粉，袞令勻，凡疥癬上，先用油塗了，錯末，一日便乾，頑者，三兩度。”

〔一○〕濟甫：除句後自注外，生平失考。

〔一一〕寸晷：短暫的時光。寸晷不識閑，言其作詩用心苦吟。

〔一二〕傾身營一飽：言其生活艱難。船上八節灘：言其作詩之苦難。八節灘：在伊河龍門段，白居易曾倡議開鑿，始能通船。周紫芝《竹坡詩話》引黃庭堅詩云：“花氣薫人欲破禪，心情其實過中年。春來詩思何所似，八節灘頭上水船。”

〔一三〕慕容安行：除句後自注外，生平失考。

〔一四〕六馬：古代天子馬車用六匹馬。和鸞：車鈴。《詩經·小雅·蓼蕭》：“和鸞邕邕，萬福攸同。”毛傳：“在軾曰和，在鑣曰鸞。”

〔一五〕老秦：秦略（一一六一？—一二二六？），字簡夫，號西溪道人，陵川（今山西陵川）人，詩尚雕刻，不欲見斧鑿痕。《中州集》卷七有傳。

〔一六〕脫身豺虎叢：疑指南渡經歷。惸鰥，惸獨鰥寡，指無兄弟妻子。秦略晚年喪偶，有《悼亡》詩傳世。

〔一七〕張侯：張效，生平不詳。元好問《送登封張令西上》：“罷縣人稱屈，悠悠復此行。渭城秋雁到，秦嶺暮雲平。道路衣從典，風塵劍已鳴。山西多俠客，莫說是書生。”《續夷堅志》卷四《張居士》：“登封令張效景說此事。”當是一人。

〔一八〕竅繁天和泄：言其機竅洩漏其天和之氣，當指其被罷縣令之事。天和：指人之元氣。《文子·下德》：“七竅交爭，以害一性，日引邪欲，竭其天和。”

〔一九〕崔夫子：崔遵，字懷祖，北燕（今河北懷來）人。元好問與之有詩唱和。《中州集》卷七有傳。

〔二○〕儋石儲：僅有少量米粟儲存。

〔二一〕呻吟二十年：元好問《南冠錄引》：“予自四歲讀書，八歲學作詩。”《龍門雜詩》：“學詩二十年，鈍筆死不神。乞靈白少傅，佳句儻能新。”

〔二二〕“大笑”二句：謂自己至今沒有功名，難免受人揶揄。《世說新語·任誕》劉注引《晉陽秋》載羅友事：“昨奉教旨，乃是首旦出門，于中路逢一鬼，大見揶揄，云：‘我只見汝送人作郡，何以不見人送汝作郡？’”

〔二三〕梅花篇：英禪師詩篇名，已佚。元好問《木庵詩集序》：“出世，住寶應，有‘山堂夜岑寂’及《梅花》等篇傳之京師。”

〔二四〕山堂：亦英禪師詩篇名，應是“山堂夜岑寂”一詩，已佚。耶律楚材《湛然居士集》卷十有《和少林和尚英粹中山堂詩韻》。

龍門雜詩二首

不見木庵師〔一〕，胸中滿泥塵。西窗一握手，大笑傾冠巾。青山有佳招，一遊負因循〔二〕。老笻動髙興〔三〕，萬景森前陳。乾元先有期，清伊亦知津〔四〕。細看潛溪樹，髙臥香山雲〔五〕。學詩二十年，鈍筆死不神。乞靈白少傅，佳句儻能新〔六〕。遙遙洛陽城，梅花千樹春。山中有忙事，寄謝城中人。（其一）


【注釋】


〔一〕木庵師：性英禪師，號木庵。

〔二〕負因循：擺脫因循守舊之習，指對功名的追求。

〔三〕筇：竹子。

〔四〕乾元：蒼天。清伊：清澈的伊水。津：渡口。

〔五〕潛溪：在龍門山，另有潛溪寺。香山：與龍門山隔河相望，白居易葬於香山。

〔六〕白少傅：白居易，因任曾太子少傅，故云。儻：或許。

答王輔之〔一〕

我宅西山隅，君居潁之濱〔二〕。昨朝與君晤，憶我山中春。君家縣豪傑，交結通周秦〔三〕。四海盧御史，肯來作師賓〔四〕。風流被諸郎，文質猶彬彬。乃知父兄意，潤屋亦潤身〔五〕。喪亂幾何時，孤身走踆踆〔六〕。貂裘風霜老，獨有佳句新。被褐懷珠玉〔七〕，知君未全貧。我詩初不工，研磨出艱辛。雖欲尸祝之，芻狗難重陳〔八〕。顧方愧盈川，況敢同照鄰〔九〕。汾流清復清〔一○〕，堪君濯纓塵。居人與行客〔一一〕，早晚期相親。（以上《元好問全集》卷二）


【注釋】


〔一〕王輔之：其人不詳。耶律楚材有《過天德和王輔之》四首，未知是否其人。

〔二〕西山：指嵩山。潁：潁河發源於嵩山。

〔三〕周秦：指洛陽、關中等地。

〔四〕盧御史：其人不詳。師賓：老師與賓客。

〔五〕潤屋：指物質滋潤。潤身：指品德提升。《禮記·大學》：“富潤屋，德潤身。”

〔六〕踆踆：行走的樣子。

〔七〕被褐懷珠玉：形容物質匱乏、精神富有。阮籍《詠懷》：“被褐懷珠玉，顏閔相與期。”黃庭堅有《被褐懷珠玉》詩。

〔八〕尸祝：祭祀時對神主掌祝的人，即主祭人，這裏用作動詞，祭祀供奉。芻狗：草紮的狗，指卑賤之物。

〔九〕盈川：楊炯，曾任盈川令，故稱。照鄰：盧照鄰。《舊唐書·楊炯傳》：“吾愧在盧前，恥居王後。”

〔一○〕汾流：汾河。王輔之當在汾河沿岸。

〔一一〕居人：指元好問。行客：指王輔之。

贈答張教授仲文〔一〕

秋燈搖搖風拂席，夜聞歎聲無處覓。疑作《金荃》怨曲《蘭畹》辭〔二〕，元是寒螿月中泣〔三〕。世間刺繡多絕巧，石竹殷紅土花碧〔四〕。窮愁入骨死不銷，誰與渠儂洗寒乞〔五〕。東坡胸次丹青國〔六〕，天孫繰絲天女織〔七〕。倒鳳顛鸞金粟尺〔八〕，裁斷瓊綃三萬匹〔九〕。辛郎偷發金錦箱〔一○〕，飛浸海東星斗濕〔一一〕。醉中握手一長嗟，樂府數來今幾家〔一二〕。剩借春風染華髮〔一三〕，筆頭留看五雲花〔一四〕。七言長詩，於中獨一句九言，韋郎有此例，長吉亦有此例〔一五〕。（《元好問全集》卷四）


【注釋】


〔一〕張教授仲文：張仲文，彰德府教授。胡祗遹有《跋元遺山與怡軒先生、張仲文教授書帖》。

〔二〕《金荃》：溫庭筠詞集名。《蘭畹》：詞集名，宋孔方平所輯，收北宋前之詞，已佚。

〔三〕寒螿：秋蟬。

〔四〕石竹：石竹花，因其有莖節，似竹而名。花有紫紅、大紅等顏色。李白《宮中行樂詞》：“山花插寶髻，石竹繡羅衣。”土花：苔蘚。李賀《金銅仙人辭漢歌》：“畫欄桂樹懸秋香，三十六宮土花碧。”

〔五〕渠儂：他們。

〔六〕胸次：胸懷。丹青國：畫家的世界。

〔七〕天孫：指傳說中巧於織造的仙女。繰絲：煮繭抽絲。天女：即織女。

〔八〕倒鳳顛鸞：指絲織品上的圖案。金粟尺：飾有金粟的尺子。

〔九〕瓊綃：精美的絲織品。

〔一○〕辛郎：辛棄疾。偷發金錦箱：言辛詞得益於蘇詞。

〔一一〕海東：東海。辛棄疾是濟南人，在東海之濱，故云飛浸海東。

〔一二〕樂府數來今幾家：元好問《遺山自題樂府引》：“樂府以來，東坡為第一，以後便至辛稼軒。”

〔一三〕剩：更。

〔一四〕五雲花：唐代韋陟用草書署名，曾自稱其“陟”字如五朵雲，時人多仿效，謂之郇公五雲體。葉夢得《石林燕語》卷四：“唐人初未有押字，但草書其名以為私記，故號花書。韋陟五雲體是也。”

〔一五〕韋郎：韋應物。長吉：李賀。二人七言詩中均有一句九言詩之例，韋詩如《馬明生遇神女歌》：“安期先生來起居，請示金鐺玉佩天皇書。”李詩如《苦篁調嘯引》：“伶倫採之自崑邱，軒轅詔遣中分作十二。”

送詩人秦略簡夫歸蘇墳別業〔一〕

三月不見君，渴心欲生塵〔二〕。論文一樽酒，雅道誰當陳〔三〕。昨朝見君臨水句〔四〕，乃知抽青配白非詩人〔五〕。南山明月北山雲，恨君不作由東鄰〔六〕。擊鮮為具非無好事者，天隨杞菊年年新〔七〕。石田茅屋連蘇墳〔八〕，兩兒力耕足養親。君詩或者昌晚節，不應道路長逡逡〔九〕。白髮刁騷一幅巾〔一○〕，豐年鄉社樂閑身。蹇驢駞入醉鄉去，袖中知有眉山春〔一一〕。（《元好問全集》卷五）


【注釋】


〔一〕秦略：見上文《寄英禪師師時住龍門寶應寺》注。蘇墳：蘇軾、蘇轍之墳，在郟縣（今河南郟縣）。

〔二〕渴心生塵：喻思念殷切。盧仝《訪含曦上人》：“三入寺，曦未來。轆轤無人井百尺，渴心歸去生塵埃。”

〔三〕論文一樽酒：杜甫《春日憶李白》：“何時一樽酒，重與細論文。”

〔四〕“臨水”句：指其《白髮》詩。詩曰：“臨水時自照，照我須與眉。須眉何所似，恰似純白絲。從茲一白後，寧有再黒時。譬如花落地，不復還故枝。殷勤語須眉，聽我自解詩。幼小癡讀書，既壯多憂思。自苦有冰蘗，自潤無膏脂。勞生到今日，汝白將何辭。”

〔五〕抽青配白：比喻文句對偶工整。柳宗元《讀韓愈所著毛穎傳後題》：“世之模擬竄竊，取青媲白，肥皮厚肉，柔筋脆骨，而以為辭者之讀之也，其大笑固宜。”

〔六〕由東鄰：《新唐書·田游巖傳》：“長史李安期表其才，召赴京師。行及汝，辭疾入箕山，居許由祠旁，自號由東鄰，頻召不出。”二句謂秦略不願留在嵩山一帶。

〔七〕擊鮮為具：宰殺鮮活的食物備辦飲食。天隨：陸龜蒙號天隨子。有《杞菊賦》，其序曰：“天隨子宅荒少牆，屋多隙地，著圖書所，前後皆樹以杞菊。春苗恣肥，日得以採擷之，以供左右杯案。及夏五月，枝葉老硬，氣味苦澀，旦暮猶責兒童輩拾掇不已。人或歎曰：‘千乘之邑，非無好事者家，日欲擊鮮為具以飽君者多矣。君獨閉關不出，率空腸貯古聖賢道德言語，何自苦如此？’”

〔八〕石田：指貧瘠的土地。杜甫《醉時歌》：“先生早賦歸去來，石田茅屋荒蒼苔。”

〔九〕“君詩”二句：謂秦略的詩歌或許能為他晚年帶來好運。逡逡，徘徊不前。

〔一○〕刁騷：頭髮稀落的樣子。

〔一一〕眉山春：酒名，當是蘇墳其地所產之酒。

黃金行贈王飛伯〔一〕

王郎少年詩境新，氣象慘澹含古春。筆頭仙語復鬼語，只有溫李無他人〔二〕。天公著詩貧子身〔三〕，子曾不知乃自神。人間不買詩名用，一片青衫衡霍重〔四〕。兒貧女富母兩心，何論同袍不同夢〔五〕。入門喚婦不下機〔六〕，淚子垢面兒啼饑〔七〕。君詩祇有貧女謠，何曾夢見金縷衣〔八〕。外家翁媼日有語，嫁女書生徒爾為〔九〕。昆陽城下三更酒，醉膽輪囷插星斗〔一○〕。一昔詩腸老蛟吼，十尺長人墮車走〔一一〕。斫頭不屈三萬言，欲向何門復低首〔一二〕。何人壽我黃金千，使君破鏡飛上天〔一三〕。（《元好問全集》卷六）


【注釋】


〔一〕黃金行：樂府舊題。王飛伯：名鬱（一二○四—一二三三），大興（今北京大興）人。《中州集》卷七、《歸潛志》卷三有小傳。

〔二〕“王郎”四句：《中州集》卷七《王鬱》：“鬱字飛伯，少日作樂府《擬古別離》，有‘黃鶴樓髙雲不飛，鸚鵡洲寒星已曙’之句，人多傳之。其後入京師，大為李欽叔所稱，與之詩云：‘詩句嫓國風，下者猶楚辭。’贈詩者甚多。”其後亦引此四句詩，可見此四句詩當就王郁《擬古別離》等樂府詩而發。溫李：溫庭筠、李商隱。

〔三〕“天公”句：言天公有意讓你貧困讓你寫出好詩。歐陽修《梅聖俞詩集序》：“蓋愈窮則愈工。然則非詩之能窮人，殆窮者而後工也。”

〔四〕衡霍：即衡山。衡山，一名霍山。

〔五〕同袍：指夫婦。同袍不同夢：指夫婦不和。

〔六〕機：織布機。蘇秦遊說秦王不成，“歸至家，妻不下紝，嫂不為炊，父母不與言”（《戰國策·秦策一》）。白居易《讀史五首》之五：“季子憔悴時，婦見不下機。”

〔七〕淚子垢面：淚珠弄髒了面孔。

〔八〕貧女謠：指表現貧困生活的詩歌。金縷衣：指代富貴生活。

〔九〕外家翁媼：指岳父母，句指其貧困為其岳父母所抱怨。

〔一○〕昆陽：古地名，在今河南葉縣。輪囷：碩大貌。據《歸潛志》卷九，王鬱曾至葉縣與劉從益唱和《昆陽懷古》，有句曰：“落日一川英氣在，西風萬葉戰聲來。”

〔一一〕蛟吼：比喻驚人之聲。蘇軾《郭祥正家醉畫竹石壁上，郭作詩為謝，且遺二古銅劍》：“劍在床頭詩在手，不知誰作蛟龍吼。”十尺長人：指大個子男子。墮車走：因恐懼而落車而逃。

〔一二〕“斫頭”二句：言其個性剛强，才華橫溢。

〔一三〕黃金千：千兩黃金。破鏡飛上天：喻指夫婦團圓。徐陵《玉臺新詠·古絕句》之一：“藳砧今何在，山上復有山。何當大刀頭，破鏡飛上天。”從末兩句來看，王鬱因貧困而夫妻不和。

答潞人李唐佐贈詩〔一〕

聞道嗟予晚，求師愧子賢〔二〕。泥塗終自拔，璞玉豈虛捐〔三〕。書破三千牘，詩論二百年〔四〕。文章有聖處，正脈要人傳。


【注釋】


〔一〕潞：今山西長治。李唐佐：其人不詳。

〔二〕“聞道”二句：李唐佐贈詩於元好問，欲拜師，元好問謙稱愧對於他。

〔三〕“泥塗”二句：謂李唐佐會走出困境，為人所重。捐，捐棄。

〔四〕三千牘：《史記·滑稽列傳》：“朔初入長安，至公車上書，凡用三千奏牘。”二百年：《南史·謝脁傳》：“（脁）長五言詩，沈約常云：‘二百年來無此詩也。’”元好問《病中感寓贈徐威卿兼簡曹益謙髙聖舉》：“讀書略破五千卷，下筆須論二百年。”

挽趙參謀二首（其二）〔一〕

篇什中州選，兵間僅補完〔二〕。風人定誰采，墨本賴君刊〔三〕。雅道湮沈易，幽光發越難〔四〕。髙門有孫息〔五〕，玉立看儒冠。（以上《元好問全集》卷七）


【注釋】


〔一〕趙參謀：趙振玉字國寶，龍山（今遼寧建昌縣）人。金末降蒙古，曾任河北西路按察使兼帥府參謀，曾資助元好問刊刻《中州集》。

〔二〕中州選：指《中州集》。

〔三〕風人：古代采詩的官員。墨本：指刻本。張德輝《中州集後序》：“己酉秋，得真定提學龍山趙侯國寶資籍之，始鋟木以傳。”己酉：一二四九年。

〔四〕雅道：風雅之道。幽光：微弱之光。發越：播散。

〔五〕孫息：子孫。

李屏山挽章二首〔一〕

世法拘人虱處褌〔二〕，忽驚龍跳九天門〔三〕。牧之宏放見文筆，白也風流餘酒尊〔四〕。落落久知難合在〔五〕，堂堂元有不亡存。中州豪傑今誰望〔六〕，擬喚巫陽起醉魂〔七〕。


【注釋】


〔一〕李屏山：李純甫，號屏山居士，卒於元光二年（一二二三）。生平參《中州集》卷四《屏山李先生純甫》。

〔二〕虱處褌：阮籍《大人先生傳》：“獨不見群虱之處褌中，逃乎深縫，匿乎壞絮，自以為吉宅也。行不敢離縫際，動不敢出褌襠，自以為得繩墨也。然炎丘火流，焦邑滅都，群虱處於褌中而不能出也。君子之處域內，何異夫虱之處褌中乎？”

〔三〕龍跳九天門：指李純甫之死。

〔四〕牧之：杜牧。《舊唐書·杜牧傳》：“牧好讀書，工為詩文。”白也：指李白。杜甫《春日憶李白》：“白也詩無敵，飄然思不群。”二句以杜牧、李白比喻李純甫。

〔五〕落落：磊落。難合：難以遇合於世。

〔六〕中州豪傑：《中州集》卷四《屏山李先生純甫》：“迄今論天下士，至之純與雷御史希顏，則以中州豪傑數之。”

〔七〕巫陽：傳說中的神巫。醉魂：《中州集》卷四《屏山李先生純甫》：“性嗜酒，未嘗一日不飲，亦未嘗一飲不醉。”

談麈風流二十年〔一〕，空門名理孔門禪〔二〕。諸儒久已同堅白〔三〕，博士真堪補《太玄》〔四〕。孫況小疵良未害〔五〕，莊周陰助恐當然〔六〕。遺編自有名山在〔七〕，第一諸孤莫浪傳〔八〕。（以上《元好問全集》卷八）


【注釋】


〔一〕談麈：魏晉名士清談時，喜執麈尾。麈：撣塵、驅蟲類的工具。

〔二〕空門：指佛教。名理：指宋儒理學。孔門：指儒教。禪：禪理。該句謂李純甫援儒入佛。

〔三〕同堅白：戰國時公孫龍的“離堅白”和惠施的“合同異”之說。對“堅白石”這一命題，公孫龍認為“堅”、“白”是脫離“石”而獨立存在的實體，從而誇大了事物之間的差別性而抹殺了其統一性；惠施看到事物間的差異和區別，但以“合同異”的同一，否定了差別的客觀存在。

〔四〕博士：古代學官名。漢代揚雄仿《周易》作《太玄》，闡發易理。

〔五〕孫況：荀子名況，因避漢宣帝諱改姓孫。小疵：小缺陷。韓愈《讀荀子》：“荀與揚，大醇而小疵。”

〔六〕莊周陰助：蘇軾《莊子祠堂記》：“余以為莊子蓋助孔子者……莊子之言皆實予而文不予，陽擠而陰助之。”

〔七〕遺編：遺留下來的著述，主要指《鳴道集說》等。《歸潛志》卷一：“晩自類其文，凡論性理及關佛老二家者號內稿，其餘應物文字如碑誌、詩賦號外稿。蓋擬《莊子》內外篇。又解《楞嚴》、《金剛經》、《老子》、《莊子》，又有《中庸集解》、《鳴道集解》，號為中國心學西方文教數十萬言。”

〔八〕諸孤：眾孤兒。莫浪傳：不要隨意傳播。末句建議李純甫之子首先不要輕率傳播。

過三鄉望女几村追懷溪南詩老辛敬之二首（其二）〔一〕

萬山青繞一川斜〔二〕，好句真堪字字誇。棄擲泥塗豈天意，折除時命是才華〔三〕。百錢卜肆成都市〔四〕，萬古詩壇子美家〔五〕。欲就溪南問遺事，不禁衰涕落煙霞。（《元好問全集》卷九）


【注釋】


〔一〕三鄉：在今河南宜陽境內。女几：三鄉有女几山。溪南詩老：辛愿之號。

〔二〕“萬山”句：《中州集》卷十《溪南詩老辛愿》注：“《三鄉光武廟》云‘萬山青繞一川斜’，到其處知為工也。”

〔三〕棄擲泥塗：指仕途困頓。折除時命：指命運受損。

〔四〕“百錢”句：漢代蜀人嚴君平卜筮於成都，得百錢即閉肆下簾而授《老子》，詳見《漢書》。

〔五〕子美：杜甫。該句謂辛愿得杜詩真傳。

寄謝常君卿〔一〕

百過新篇卷又披〔二〕，得君重恨十年遲〔三〕。文除嶺外初無例〔四〕，詩學江西又一奇〔五〕。楊柳不隨春事老，貞松唯有歲寒知。仙鄉白鳳瀛洲近〔六〕，洗眼雲霄看後期。（《元好問全集》卷十）


【注釋】


〔一〕寄謝：傳告。常君卿：其人不詳。

〔二〕新篇：指常君卿的作品。披：披閱。

〔三〕“得君”句：意為因相識太晚而遺憾。蘇軾《次荆公韻四絕》其三：“勸我試求三畝宅，從公已覺十年遲。”

〔四〕嶺外文：指蘇軾貶官嶺南以後所作的文章。

〔五〕江西：江西詩派。當時北方詩人很少學習江西詩派，故曰奇。

〔六〕瀛洲：傳說中的仙島。唐太宗設立文學館，招納十八學士，入選者被人稱為登瀛洲。

論詩三十首丁丑歲三鄉作〔一〕

漢謠魏什久紛紜〔二〕，正體無人與細論〔三〕。誰是詩中疏鑿手〔四〕，暫教涇渭各清渾〔五〕？


【注釋】


〔一〕丁丑歲：興定元年（一二一七）。三鄉：村鎮名，在今河南宜陽縣境內。

〔二〕漢謠魏什：指漢魏時期的詩歌，包括樂府民歌和建安文人的創作。什：詩篇，《詩經》中的雅頌部分多以十篇為一組，故名。紛紜：迷亂。

〔三〕正體：相對於偽體而言，指符合風雅傳統的詩歌。杜甫《戲為六絕句》：“別裁偽體親風雅，轉益多師是汝師。”

〔四〕疏鑿手：疏通河道之人，比喻清理詩歌傳統之人。

〔五〕暫：立即。涇渭各清渾：指辯明正偽清濁。

曹劉坐嘯虎生風〔一〕，四海無人角兩雄〔二〕。可惜并州劉越石〔三〕，不教橫槊建安中〔四〕。


【注釋】


〔一〕曹劉：建安詩人曹植、劉楨。坐嘯：坐著嘯詠。虎生風：《淮南子·天文》：“虎嘯則谷風至。”

〔二〕角：角逐、較量。

〔三〕劉越石：西晉詩人劉琨，字越石，曾任并州刺史。

〔四〕槊：兵器，即丈八長矛。橫槊賦詩，指文武風流的不凡氣概。元稹《唐故檢校工部員外郎杜君墓係銘並序》：“曹氏父子鞍馬間為文，往往橫槊賦詩，其遒壯抑揚，冤哀悲離之作，尤極于古。”蘇軾《前赤壁賦》稱曹操“釃酒臨江，橫槊賦詩，固一世之雄也”。

鄴下風流在晉多〔一〕，壯懷猶見缺壺歌〔二〕。風雲若恨張華少〔三〕，溫李新聲奈爾何〔四〕？

鍾嶸評張華詩：“恨其兒女情多，風雲氣少。”


【注釋】


〔一〕鄴下：今河北臨漳縣境內。建安十八年（二一三），曹操為魏王，定都於此。鄴下風流：指當時三曹、七子為代表的文學創作。

〔二〕缺壺歌：晉大臣王敦不滿晉元帝，“每酒後輒詠魏武帝‘老驥伏櫪，志在千里。烈士暮年，壯心不已’，以如意打唾壺為節，壺邊盡缺”（《晉書·王敦傳》）。

〔三〕張華：西晉作家。鍾嶸《詩品》中：“其體華豔，興託多奇，巧用文字，務為妍冶，雖名髙囊代，而疏亮之士，猶恨其兒女情多，風雲氣少。”風云指崇髙遠大的抱負和豪壯慷慨的詩風。

〔四〕溫李新聲：指溫庭筠、李商隱的綺豔詩歌。錢鍾書《談藝錄》：“按賀黃公《載酒園詩話》卷三：‘髙仲武稱李嘉祐綺靡婉麗涉于齊梁。余意此未見後人如溫李者耳。如舜造漆器而指以為奢也。’持論立意，與遺山如出一轍。蓋謂古人生世早，故亦涉世淺，不如後人之滄海曾經，司空見慣，史識上下千古，故不少見多怪。”（第四八八頁至第四八九頁）

一語天然萬古新〔一〕，豪華落盡見真淳〔二〕。南窗白日羲皇上〔三〕，未害淵明是晉人〔四〕。

陶淵明，唐之白樂天。


【注釋】


〔一〕一語天然萬古新：元好問《繼愚軒和党承旨雪詩四首》：“君看陶集中，飲酒與歸田。此翁豈作詩，直寫胸中天。天然對雕飾，真贗殊相懸。”

〔二〕真淳：真誠淳厚。《韻語陽秋》卷一：“陶淵明、謝脁詩，皆平澹而有思致，非後來詩人怵心劌目雕琢者所為也。……大抵欲造平澹，當自組麗中來，落其華芬，然後可造平澹之境。”黃庭堅《次韻楊明叔見餞十首》之八：“皮毛剝落盡，惟有真實在。”

〔三〕南窗白日羲皇上：陶淵明《與子儼等疏》：“少學琴書，偶愛閑靜。開卷有得，便欣然忘食。見樹木交蔭，時鳥變聲，亦復歡然有喜。常言五六月中，北窗下臥，遇涼風暫至，自謂是羲皇上人。”羲皇：伏羲氏。羲皇上人：指太古時代的人。

〔四〕未害：不妨礙。意謂陶淵明別具一格的詩風，不影響他是晉代傑出的詩人。

縱橫詩筆見髙情〔一〕，何物能澆塊磊平〔二〕？老阮不狂誰會得〔三〕？出門一笑大江橫〔四〕。


【注釋】


〔一〕縱橫詩筆：指阮籍才華出眾，氣勢縱橫。杜甫《戲為六絕句》：“庾信文章老更成，淩雲健筆意縱橫。”髙情，髙隱超然物外的情懷。

〔二〕塊磊：指心中鬱積的不平。《晉書·阮籍傳》：“籍容貌瑰傑，志氣宏放，傲然獨得，任性不羈。……本有濟世之志，屬魏晉之際，天下多故，名士少有全者，籍由是不與世事，遂酣飲為常。”《世說新語·任誕》：“王孝伯問王大：‘阮籍何如司馬相如？’王大曰：‘阮籍胸中壘塊，故須酒澆之。’”

〔三〕老阮：阮籍。會得：領會得到。《晉書·阮籍傳》：“籍容貌瓌傑，志氣宏放，傲然獨得。任性不羈，而喜怒不形於色。或閉戸視書，累月不出；或登臨山水，經日忘歸，博覽群籍，尤好莊老。嗜酒能嘯，善彈琴，當其得意，忽忘形骸，時人多謂之癡。”阮籍為避禍，常有佯狂舉動。

〔四〕出門一笑大江橫：黃庭堅《王充道送水仙花五十枝欣然會心為之作詠》：“坐對真成被花惱，出門一笑大江橫。”元好問借用黃庭堅的詩句，形容阮籍佯狂的境界。

心畫心聲總失真〔一〕，文章寧復見為人〔二〕？髙情千古閑居賦〔三〕，爭信安仁拜路塵〔四〕？


【注釋】


〔一〕心畫心聲：揚雄《法言·問神篇》：“故言，心聲也；書，心畫也。聲畫形，君子小人見矣。”

〔二〕寧：哪能。

〔三〕《閑居賦》：潘岳所作，抒寫閑居的恬淡髙潔情懷。

〔四〕安仁：潘岳字。《晉書·潘岳傳》：“岳性輕躁，趨世利，與石崇等諂事賈謐，每候其出，與崇輒望塵而拜。……既仕不達，乃作《閑居賦》。”錢鍾書《管錐編》：“此言冰雪文或出於熱中躁進者。”（第一三八八頁）

慷慨歌謠絕不傳〔一〕，穹廬一曲本天然〔二〕。中州萬古英雄氣〔三〕，也到陰山敕勒川〔四〕。


【注釋】


〔一〕慷慨歌謠：指漢魏歌謠慷慨的詩歌傳統。絕不傳：斷絕不傳。

〔二〕穹廬一曲：指《敕勒歌》，因其中有“天似穹廬，籠罩四野”之語，故名。本天然：指這首鮮卑族民歌本來就是一首天然之作。

〔三〕中州：中原。英雄氣：指中原剛健豪邁的詩歌傳統。

〔四〕《敕勒歌》：“敕勒川，陰山下，天似穹廬，籠罩四野。天蒼蒼，野茫茫，風吹草低見牛羊。”陰山山脈，西起河套西北，綿延內蒙古南境，東接大興安嶺。泛指北方。後兩句意謂中原一帶詩歌的慷慨之風，也傳到了北方大地。錢鍾書《談藝錄》：“《敕勒》之歌，自是髙唱，故北人屢引以自張門面。”（一五九頁）

沈宋橫馳翰墨場〔一〕，風流初不廢齊梁〔二〕。論功若准平吳例〔三〕，合著黃金鑄子昂〔四〕。


【注釋】


〔一〕沈宋：初唐詩人沈佺期、宋之問。橫馳：縱橫馳聘。翰墨場：指詩壇。

〔二〕齊梁：指齊梁的綺豔華靡之風。《新唐書·宋之問傳》：“魏建安後訖江左，詩律屢變。至沈約、庾信，以音韻相婉附，屬對精密。及之問、沈佺期，又加靡麗，回忌聲病，約句准篇，如錦繡成文，學者宗之，號為沈、宋。”

〔三〕准：比照。平吳例：平吳的先例。據《吳越春秋》記載，越王勾踐滅吳之後，功臣范蠡歸隱江湖，勾踐用黃金為之立像。宗廷輔《古今論詩絕句》引查慎行語：“‘平吳’二字妙在關合齊梁。”

〔四〕合著：應該用。杜甫《梓州過陳拾遺故宅》：“公生楊馬後，名與日月懸。” 韓愈《薦士》：“國朝盛文章，子昂始髙蹈。” 貫休《古意》之四：“幾擬以黃金，鑄作鍾子期。” 鄭獬《蠡口》：“若論破吳功第一，黃金只合鑄西施。”

鬬靡誇多費覽觀〔一〕，陸文猶恨冗于潘〔二〕。心聲只要傳心了〔三〕，布穀瀾翻可是難〔四〕？陸蕪而潘淨，語見《世說》。


【注釋】


〔一〕鬬靡誇多：以辭藻靡麗繁多爭髙低。

〔二〕陸：陸機。潘：指潘岳。《世說新語·文學》：“孫興公云：潘文淺而淨，陸文深而蕪。”

〔三〕心聲：言為心聲，指詩文作品。

〔四〕布穀：鳥名。瀾翻：水勢不停的樣子，比喻言辭滔滔不絕。蘇軾《戲用晁補之韻》：“知君忍饑空誦詩，口頰瀾翻如布穀。”

排比鋪張特一塗〔一〕，藩籬如此亦區區〔二〕。少陵自有連城璧，爭奈微之識碔砆〔三〕？事見元稹《子美墓誌》。


【注釋】


〔一〕排比鋪張：元稹《唐檢校工部員外郎杜君墓係銘》比較李白、杜甫，曰：“（李白）壯浪縱恣，擺去拘束，模寫物象，及樂府歌詩，誠亦差肩於子美矣。至若鋪陳終始，排比聲韻，大或千言，次猶數百，詞氣豪邁，而風調清深，屬對律切，而脫棄凡近，則李尚不能歷其藩翰，況堂奧乎？”元好問不同意元稹此說，認為排比鋪張只是杜詩的一個優長罷了。

〔二〕藩籬：籬笆，即元稹上文所言的“藩翰”。區區：狹隘，小。

〔三〕少陵：杜甫。連城璧：無價之寶。微之：元稹。碔砆：像玉的石頭。

眼處心生句自神〔一〕，暗中摸索總非真。畫圖臨出秦川景〔二〕，親到長安有幾人？


【注釋】


〔一〕眼處心生：指親眼所見，親身所感。

〔二〕秦川：泛指三秦大地，今陝西西安一帶。宋人范寬名作《秦川圖》，是後代臨摹對象。元好問有《范寬秦川圖》詩。

望帝春心托杜鵑〔一〕，佳人錦瑟怨華年〔二〕。詩家總愛西崑好〔三〕，獨恨無人作鄭箋〔四〕。


【注釋】


〔一〕望帝春心托杜鵑：出自李商隱《錦瑟》：“莊生曉夢迷蝴蝶，望帝春心托杜鵑。”

〔二〕佳人錦瑟：杜甫《曲江對雨》：“何時詔此金錢會，暫醉佳人錦瑟旁。”李商隱《錦瑟》：“錦瑟無端五十弦，一弦一柱思華年。” 怨華年：劉學鍇、余恕誠《李商隱詩歌集解》：“‘望帝春心托杜鵑，佳人錦瑟怨華年’，人但以轉述義山詩語視之，不知其實藉以發明詩旨也。……遺山實已揭櫫‘鄭箋’之綱要矣。”

〔三〕西崑：指李商隱詩，非指北宋之西崑體。惠洪《冷齋夜話》卷四：“詩到李義山，謂之文章一厄，以其用事僻澀，時稱西崑體。”

〔四〕鄭箋：原指鄭玄《毛詩傳箋》，後引申為對古籍的注解。元好問之前，僅《西清詩話》記載劉克曾注李商隱詩。

萬古文章有坦塗，縱橫誰似玉川盧〔一〕？真書不入今人眼〔二〕，兒輩從教鬼畫符〔三〕。


【注釋】


〔一〕玉川盧：指盧仝。盧仝號玉川子，以險怪詩風著稱。

〔二〕真書：楷書。

〔三〕兒輩：指晚輩。元好問《詩文自警》：“要奇古，不要鬼畫符。”

出處殊塗聽所安〔一〕，山林何得賤衣冠〔二〕？華歆一擲金隨重〔三〕，大是渠儂被眼謾〔四〕。


【注釋】


〔一〕出處：指出仕和隱居兩種生活態度。

〔二〕山林：指隱居者。衣冠，指仕宦者。據《晉書·謝萬傳》，謝萬曾撰《八賢論》，敘論漁父、屈原、季主、賈誼、楚老、龔勝、孫登、嵇康等“四隱四顯”，主張“以處者為優，出者為劣”。杜甫《清明》：“鐘鼎山林各天性，濁醪麤飯任吾年。”

〔三〕華歆擲金：見《世說新語·德行》：“管寧、華歆共園中鋤菜，見地有片金，管揮鋤與瓦石不異，華捉而擲去之。又嘗同席讀書，有乘軒冕過門者，寧讀如故，歆廢書出看。寧割席分坐：‘子非吾友也。’”遺山此句意謂，華歆因為擲金而隨之被人看重，被舉孝廉。

〔四〕渠儂：他們，指看重華歆擲金之舉的人。謾：欺騙。

筆底銀河落九天〔一〕，何曾憔悴飯山前〔二〕？世間東抹西塗手，枉著書生待魯連〔三〕。


【注釋】


〔一〕銀河落九天：化用李白《望廬山瀑布水》：“飛流直下三千尺，疑是銀河落九天。”

〔二〕飯山：飯顆山，傳為唐代長安山名。據孟啟《本事詩》載，李白曾作詩嘲笑杜甫：“飯顆山頭逢杜甫，頭戴笠子日卓午。借問別來太瘦生，總為從前作詩苦。”宋人懷疑此詩非李白所作。遺山此句意謂李白作詩才華橫溢，不用惟悴苦吟。

〔三〕著：用。魯連：魯仲連，戰國時期縱橫家。李白喜以魯仲連自比。

切切秋蟲萬古情〔一〕，燈前山鬼淚縱橫〔二〕。鑒湖春好無人賦〔三〕，岸夾桃花錦浪生〔四〕。


【注釋】


〔一〕切切秋蟲：形容孟郊其人其詩。孟詩好寫秋蟲，好以秋蟲自比，如《秋蟲》：“幽幽草根蟲，生意如我微。”《病中吟》：“客子晝呻吟，徒為蟲鳥音。”前人也常將孟郊喻為秋蟲，如歐陽修《讀李太白集》：“下視區區郊與島，螢飛露濕吟秋草。”蘇軾《讀孟郊詩二首》：“夜讀孟郊詩，細字如牛毛。……何苦將兩耳，聽此寒蟲號。”鄭厚《藝圃折中》：“李謫仙，詩中之龍也，矯矯焉不受約束……孟東野則秋蛩草根，白樂天則春鶯柳陰，皆造化中一妙。”（《說郛》卷三十一，涵芬樓本）嚴羽《滄浪詩話·詩評》：“李杜數公，如金翅擘海，香象渡河，下視郊島輩，直蟲吟草間耳。”

〔二〕“燈前山鬼”句：形容李賀詩歌幽冷愁苦的境界。

〔三〕鑒湖：又名鏡湖，在今浙江紹興。

〔四〕“岸夾桃花”句：出自李白《鸚鵡洲》：“煙開蘭葉香風暖，岸夾桃花錦浪生。”

切響浮聲發巧聲〔一〕，研摩雖苦果何心？浪翁水樂無宮徵〔二〕，自是雲山韶濩音〔三〕。水樂，次山事，又其《欸乃曲》云：“停橈靜聽曲中意，好是雲山韶濩音。”


【注釋】


〔一〕切響浮聲：沈約《宋書·謝靈運傳論》：“五色相宣，八音協暢，由乎玄黃律呂，各適物宣，欲使宮羽相變，低昂互節。若前有浮聲，則後須有切響。一簡之內，音韻盡殊；兩句之中，輕重悉異。妙達此旨，始可言文。”切響，指仄聲。浮聲，指平聲。

〔二〕浪翁：元結，字次山。水樂：元結《水樂說》：“元子于山中尤所耽愛者，有水樂。水樂，是南磳之懸水，淙淙然，聞之多久，於耳尤便。”宮徵，古代五聲音階中的第一音級和第四音級。

〔三〕韶濩：周代六舞之一，這裏指自然的古樸聲韻。

東野窮愁死不休〔一〕，髙天厚地一詩囚〔二〕。江山萬古潮陽筆〔三〕，合在元龍百尺樓〔四〕。


【注釋】


〔一〕東野：孟郊。

〔二〕詩囚：孟郊《贈崔純亮》：“出門如有礙，誰謂天地寬。”《冬日》：“萬事有何味，一生虛自囚。”元好問《放言》：“長沙一湘纍，郊島兩詩囚。”

〔三〕潮陽筆：指韓愈的詩文，因韓愈曾貶官潮州。

〔四〕合在：應該在。元龍：陳登。百尺樓：據《三國志·魏書·陳登傳》載，劉備與許汜在劉表處共論天下人。許汜謂陳登“湖海之士，豪氣不除”，並言及自己昔日見陳登時，陳登“無客主之意，久不相與語，自上大牀臥，使客臥下牀”，劉備對許汜說：“君有國士之名，今天下大亂，帝王失所，望君憂國忘家，有救世之意。而君求田問舍，言無可采，是元龍所諱也，何緣當與君語！如小人，欲臥百尺樓上，臥君于地，何但上下牀之間邪？”

萬古幽人在澗阿〔一〕，百年孤憤竟如何〔二〕？無人說與天隨子〔三〕，春草輸贏較幾多〔四〕。天隨子詩〔五〕：“無多藥草在南榮，合有新苗次第生。稚子不知名品上，恐隨春草鬬輸贏。”


【注釋】


〔一〕幽人：隱居之人，指陸龜蒙。澗阿：山澗隱曲之處。

〔二〕百年：指一輩子。陸龜蒙終生不仕，“幽憂疾痛”，“不喜與流俗交”（《新唐書·陸龜蒙傳》）。元好問《校笠澤叢書後記》：“然識者尚恨其多憤激之辭而少敦厚之義，若《自憐賦》、《江湖散人歌》之類，不可一二數。標置太髙，分別太甚，鎪刻太苦，譏罵太過。唯其無所遇合，至窮悴無聊賴而死，故鬱鬱之氣不能自掩。”

〔三〕天隨子：陸龜蒙號。

〔四〕春草輸贏：指兒童鬬春草的遊戲。較：差。

〔五〕天隨子詩：所引詩題為《自遣詩》。無多：草藥名。

謝客風容映古今〔一〕，發源誰似柳州深〔二〕？朱弦一拂遺音在〔三〕，卻是當年寂寞心〔四〕。柳子厚，晉之謝靈運。


【注釋】


〔一〕謝客：謝靈運小名。

〔二〕柳州：柳宗元，因貶官柳州，故名。元好問在《中州集》卷三王庭筠《獄中賦萱》注中評柳宗元《戲題階前芍藥》詩曰：“柳州怨之愈深，其辭愈緩，得古詩之正，其清新婉麗，六朝辭人少有及者……大都柳出於雅。”可見元好問推尊其雅正清麗，而非其騷怨詩風。

〔三〕朱弦：《禮記·樂記》：“清廟之瑟，朱弦而疏越，一倡而三歎，有遺音者矣。”

〔四〕寂寞心：指柳宗元詩中的幽怨寂寞之情。

窘步相仍死不前〔一〕，唱酬無復見前賢〔二〕。縱橫正有淩雲筆〔三〕，俯仰隨人亦可憐〔四〕。


【注釋】


〔一〕 窘步：步履艱難。相仍：相隨。窘步相仍：形容次韻唱酬詩限於原唱韻腳和詩體等規定。

〔二〕無復：不再。前賢：中唐之前詩人唱酬基本不拘韻腳和詩體，相對自由。

〔三〕淩雲筆：杜甫《戲為六絕句》：“庾信文章老更成，淩雲健筆意縱橫。”

〔四〕俯仰隨人：黃庭堅《以右軍書數種贈邱十四》：“隨人作計終後人，自成一家始逼真。”《贈謝敞王博喻》：“文章最忌隨人後。”元好問《十七史蒙求序》：“及詩家以次韻相誇尚，以《蒙求》韻語也，故姑汾王琢又有《次韻蒙求》出焉。評者謂次韻是近世人之敝，以志之所之而求合他人律度，遷就傅會，何所不有？”《滹南詩話》卷中：“次韻實作者之大病也。詩道至宋人，已自衰弊，而又專以此相尚，才識如東坡，亦不免波蕩而從之。集中次韻者幾三之一，雖窮極技巧，傾動一時，而害于天全多矣，使蘇公而無此，其去古人何遠哉！”

奇外無奇更出奇，一波纔動萬波隨〔一〕。只知詩到蘇黃盡，滄海橫流卻是誰〔二〕？


【注釋】


〔一〕一波纔動萬波隨：出自德誠《撥棹歌》：“千尺絲綸直下垂，一波纔動萬波隨。”

〔二〕滄海橫流：指狂流氾濫。張戒《歲寒堂詩話》卷上：“蘇黃用事押韻之工，至矣盡矣。然究其實，乃詩人中一害，使後生只知用事押韻之為詩，而不知詠物之為工，言志之為本也。”宗廷輔《古今論詩絕句》：“自蘇黃更出新意，一洗唐調，後遂隨風而靡，生硬放佚，靡惡不臻，變本加厲，咎在作俑，先生慨之，故責之如此。”

曲學虛荒小說欺〔一〕，俳諧怒駡豈詩宜〔二〕？今人合笑古人拙，除卻雅言都不知〔三〕。


【注釋】


〔一〕曲學：邪曲之學。小說：小道之言。朱弁《風月堂詩話》卷上：“（參寥）嘗與客評詩，客曰：‘世間故實小說，有可以入詩者，有不可以入詩者，惟東坡全不揀擇，入手便用，如街談巷說鄙俚之言，一經坡手，似神仙點瓦礫為黃金，自有妙處。’”

〔二〕俳諧：詼諧戲謔之辭。黃庭堅《答洪駒父書》：“東坡文章妙天下，其短處在好罵，慎勿襲其軌也。”

〔三〕今人：或指李純甫等人。《歸潛志》卷十：李純甫“文字多雜禪語葛藤，或太鄙俚不文”。合：應該。

有情芍藥含春淚，無力薔薇臥晚枝〔一〕。拈出退之《山石》句〔二〕，始知渠是女郎詩〔三〕。


【校記】


晚枝：秦觀《春日》其二作“曉枝”。


【注釋】


〔一〕晚枝：秦觀《春日》其二：“一夕輕雷落萬絲，霽光浮瓦碧差差。有情芍藥含春淚，無力薔薇臥曉枝。”

〔二〕退之：韓愈。韓愈《山石》：“升堂坐階新雨足，芭蕉葉大梔子肥。”

〔三〕女郎詩：《中州集》卷九《擬栩先生王中立》：“予嘗從先生學，問作詩究竟當如何。先生舉秦少游《春雨》詩云：‘有情芍藥含春淚，無力薔薇臥晚枝。’此詩非不工，若以退之‘芭蕉葉大梔子肥’之句校之，則《春雨》為婦人語矣。破卻工夫，何至學婦人。”《後山詩話》：“秦少游詩如詞。”敖陶孫《臞翁詩評》：“秦少游如時女步春，終傷婉弱。”

亂後玄都失故基〔一〕，看花詩在只堪悲〔二〕。劉郎也是人間客〔三〕，枉向東風怨兔葵〔四〕。


【注釋】


〔一〕亂後：指劉禹錫被貶十四年間皇權迭變、宦官專權、藩鎮割據的動亂時局。玄都：長安玄都觀。

〔二〕看花詩：指劉禹錫《元和十一年自朗州承召至京戲贈看花諸君子》：“紫陌紅塵拂面來，無人不道看花回。玄都觀裏桃千樹，盡是劉郎去後載。”

〔三〕劉郎：指劉禹錫，用劉禹錫詩中語。人間客：暗用劉晨入天台山之事。

〔四〕東風兔葵：出自劉禹錫《再游玄都觀並引》：“余貞元二十一年為屯田員外郎時，此觀未有花。是歲，出牧連州，尋貶朗州司馬。居十年，召至京師。人人皆言有道士手植仙桃，滿觀如紅霞，遂有前篇，以志一時之事。旋又出牧，于今十有四年，復為主客郎中，重游玄都，蕩然無復一樹，惟兔葵、燕麥動搖于春風耳。因再題二十八字，以俟後遊。時大和二年三月。”詩曰：“百畝中庭半是苔，桃花淨盡菜花開。種桃道士歸何處，前度劉郎今又來。”

金入洪爐不厭頻，精真那計受纖塵〔一〕？蘇門果有忠臣在〔二〕，肯放坡詩百態新〔三〕？


【注釋】


〔一〕計：計較。二句意謂真金不怕含有纖塵，因為可以反復冶煉。比喻蘇軾詩歌含有雜質，應該予以提煉。元好問認為，蘇軾詩中含有一些不符合詩雅傳統的“雜體”，所以編選《東坡詩雅》一書。其《東坡詩雅引》曰：“五言以來，六朝之謝陶，唐之陳子昂、韋應物、柳子厚，最為近風雅，自餘多以雜體為之，詩之亡久矣。雜體愈備，則去風雅愈遠，其理然也。近世蘇子瞻絶愛陶柳二家，極其詩之所至，誠亦陶柳之亞，然評者尚以其能似陶柳，而不能不為風俗所移為可恨耳。夫詩至於子瞻，而且有不能近古之恨，後人無所望矣。”

〔二〕蘇門忠臣：非指蘇門四學士或六君子，而是指自稱為蘇門忠臣的趙堯卿和文商。王若虛《滹南遺老集》卷三十一《著述辨惑》：“前人以杜預、顏師古為邱明、孟堅忠臣，近世趙堯卿、文伯起之於東坡，亦以此自任。予謂臣之事主，美則歸之，過則正之，所以為忠。觀四子之所發明補益，信有功矣，然至其失處，亦往往護諱，而曲為之說，恐未免妾婦之忠也。”趙堯卿，名夔，西蜀人，紹興年間南遷北歸，遍游桂林。曾注東坡詩，原注本已佚，其序存于《王狀元集百家注分類東坡先生詩》。序中自許甚髙，以蘇門忠臣自期。文伯起，名商，蔡州人，大定二十年（一一八六），王寂貶官蔡州，與他相識，稱之“博學髙才”（《拙軒集》卷六《與文伯起書》），明昌五年（一一九四），受王寂推薦，任國子教授、遷登仕郎。生平散見《金史·章宗本紀》和《拙軒集》。著有《小雪堂詩話》，專論東坡詩詞。《滹南詩話》卷中曾徵引其言論。

〔三〕肯：豈肯。放：放任。百態新：新奇百態。末兩句批評後代的蘇軾崇拜者們，盲目崇拜蘇軾，放任蘇軾作品的百態出奇，並不能算是蘇軾忠臣。譬如文商《小雪堂詩話》就收錄了被元好問認為“鄙俚淺近，叫呼銜鬻”、“極害義理”的詞作。

百年纔覺古風回〔一〕，元祐諸人次第來〔二〕。諱學金陵猶有說〔三〕，竟將何罪廢歐梅〔四〕？


【注釋】


〔一〕百年：指北宋初期（九六○—一○六○）。古風：詩歌古雅傳統。

〔二〕元祐：宋哲宗年號（一○八六—一○九三）。元祐諸人：指蘇軾、黃庭堅等一批優秀詩人。次第：依次。

〔三〕金陵：王安石罷相後，居金陵，故代指王安石。《苕溪漁隱叢話》前集卷三十四引王闢之《澠水燕談錄》云：“荆公之時，學者得出其門，自以為榮，一被稱與，往往名重天下。公之治經，尤尚解字，末流務為新奇，寖成穿鑿，朝廷患之。詔學者兼用舊傳注，不專治《新經》，禁援引《字解》，於是學者皆變所學。至有著書以詆公之學者，又諱稱公門人。”張舜民《哀王荆公》：“去來夫子本無情，奇字新經志不成。今日江湖從學者，人人諱道是門生。”

〔四〕歐梅：歐陽修、梅堯臣。黃庭堅《跋梅聖俞贈歐陽晦夫詩》：“余三十年前欽慕聖俞詩句之髙妙，未及識面而聖俞下世。二十年前官於汝州葉縣，聞歐陽君學詩於聖俞，又得贈行詩，而葉人能誦其詩。歐陽君已行，又不及識。元祐己巳、庚午，乃見歐陽君於京師。其人長鬣，眉目深沉，宜在丘壑中也。用聖俞之律作詩數千篇，今世雖已不尚，而晦夫自信確然。”可見元祐年間即已不尚梅詩。劉將孫《王荆公詩序》：“洛學盛行而歐蘇文不必作，江西派接而半山詩幾不復傳。”

古雅難將子美親〔一〕，精純全失義山真〔二〕。論詩寧下涪翁拜〔三〕，未作江西社裏人〔四〕。


【注釋】


〔一〕子美：杜甫。

〔二〕義山：李商隱。首兩句批評黃庭堅學杜甫，未學到其古雅，學李商隱，未學到其精純。此論當針對朱弁《風月堂詩話》而發。《風月堂詩話》卷下曰：“黃魯直深悟此理，乃獨用崑體工夫，而造老杜渾成之地。今之詩人少有及此者，禪家所謂更髙一著也。”

〔三〕論詩：就黃庭堅詩作而論。或謂黃庭堅詩論。涪翁：黃庭堅。寧：寧願。

〔四〕江西社：指江西詩派，因呂本中作《江西詩社宗派圖》而得名。元好問《自題中州集後》：“北人不拾江西唾，未要曾郎借齒牙。”

池塘春草謝家春〔一〕，萬古千秋五字新〔二〕。傳語閉門陳正字〔三〕，可憐無補費精神〔四〕。


【注釋】


〔一〕池塘春草：謝靈運《登池上樓》：“池塘生春草，園柳變鳴禽。”

〔二〕萬古千秋五字新：葉夢得《石林詩話》：“‘池塘生春草，園柳變鳴禽’，世多不解此語為工，蓋欲以奇求之耳。此語之工，正在無所用意，猝然與景相遇，藉以成章，不假繩削，故非常情所能到。”

〔三〕陳正字：陳師道，字無己，任秘書省正字。家境貧寒，愛苦吟。黃庭堅《病起荆江亭即事十首》之八：“閉門覓句陳無己，對客揮毫秦少游。正字不知溫飽未，西風吹淚古藤州。”《朱子語類》卷一百四十：“無己平時出行，覺有詩思，便急歸擁被，臥而思之，呻吟如病者，或累日而後成，真是閉門覓句。”

〔四〕可憐無補費精神：韓愈《贈崔立之評事》：“可憐無益費精神，有似黃金擲虛牝。”王安石《韓子》：“力去陳言誇末俗，可憐無補費精神。”《後山詩話》曰：“荆公詩云：‘力去陳言誇末俗，可憐無補費精神’，而公平生文體數變，暮年詩益工，用意益苦，故知言不可不慎也。”

撼樹蚍蜉自覺狂〔一〕，書生技癢愛論量〔二〕。老來留得詩千首〔三〕，卻被何人校短長〔四〕。


【注釋】


〔一〕蚍蜉：一種大螞蟻。撼樹蚍蜉：自嘲評價前人自不量力。韓愈《調張籍》：“蚍蜉撼大樹，可笑不自量。”

〔二〕技癢：急於表現自己的特長。

〔三〕老來：《論詩三十首》題下自注：“丁丑歲三鄉作。”據此實作於興定元年（一二一七）避難河南三鄉期間，元好問當時二十八歲，尚不能謂老。故有學者認為該組詩雖為早年所作，但晚年有所修訂。

〔四〕校：同較，比較。查慎行《初白庵詩評》：“文人習氣，好評量古人，而又恐人議己，先生亦復不免。”

題山谷小豔詩〔一〕

法秀無端會熱謾，笑談真作勸淫看〔二〕。只消一句修修利〔三〕，李下何妨也整冠〔四〕。

（以上《元好問全集》卷十一）


【注釋】


〔一〕山谷：黃庭堅。小豔詩：指其樂府豔詞。

〔二〕法秀：北宋京城法雲寺僧，字圓通（一○二七—一○九○），俗姓辛，秦州隴城（今甘肅天水）人。他性格嚴厲，道風峻潔。時人皆稱其為“秀鐵面”。熱謾：空泛無稽之談。黃庭堅《小山集序》：“余少時間作樂府，以使酒玩世，道人法秀獨罪予以筆墨勸淫，於我法中，當下犁舌之獄。”

〔三〕修修利：佛教咒語：“唵，修利修利，摩訶修利，修修利，薩婆訶。”

〔四〕“李下”句：《樂府詩集》卷三十二《君子行》：“君子防未然，不處嫌疑間；瓜田不納履，李下不正冠。”

自題二首

共笑詩人太瘦生〔一〕，誰從慘淡得經營。千秋萬古回文錦，只許蘇娘讀得成〔二〕。


【注釋】


〔一〕太瘦：很瘦。生：語助詞。孟啟《本事詩》載李白《戲贈杜甫》：“飯顆山頭逢杜甫，頭戴笠子日卓午。借問別來太瘦生，總為從前作詩苦。”歐陽修 《六一詩話》：“太瘦生，唐人語也，至今猶以‘生’為語助，如‘作麼生’、‘何似生’之類是也。”

〔二〕回文錦：前秦竇滔遠徙，其妻蘇蕙思念不已，織錦為回文詩，回環可讀。

千首新詩百首文，藜羮不糝日欣欣〔一〕。鏡中自照心語口，後世何須揚子雲〔二〕。（《元好問全集》卷十二）


【注釋】


〔一〕藜羮：野花湯。糝：米粒。不糝：沒有米粒。

〔二〕揚子雲：揚雄。揚雄刻苦著書，劉歆稱其《太玄》“恐後人用覆醬瓿”，揚雄死後四十年，“《法言》大行，而《玄》終不顯”（《漢書·揚雄傳》）。元好問詩末句云，後代不需要創作一些無用著作的文人。

又解嘲二首（其二）

詩卷親來酒盞疏〔一〕，朝吟《竹隱》暮《南湖》〔二〕。袖中新句知多少〔三〕，坡谷前頭敢道無〔四〕。


【注釋】


〔一〕“詩卷”句：謂勤於讀書，疏於飲酒。

〔二〕《竹隱》：指徐似道《竹隱集》。徐似道，字淵子，號竹隱，乾道二年（一一六六）進士，官至秘書少監，終朝散大夫。《南湖》：指張鎡《南湖集》。張鎡，字功甫，號約齋。居臨安，卜居南湖。二人詩學楊萬里，“皆參誠齋活法者”（錢鍾書《談藝錄》）。

〔三〕袖中新句：指《竹隱》、《南湖》兩部詩集中創意出新的詩句。

〔四〕坡谷：指蘇東坡、黃山谷。句謂徐似道、張鎡的“新句”在蘇、黃面前無足稱道。

劉壽之買南中山水畫障，上有朱文公元晦淳熙甲辰中春所題五言，得於太原酒家〔一〕

蜀山青翠楚山蒼，愛玩除教寶繪堂〔二〕。且道中州誰具眼〔三〕，晦庵詩掛酒家牆。


【注釋】


〔一〕劉壽之：其人不詳。南中：指南宋。障：屏風。朱文公：指朱熹，字元晦，號晦庵，諡文。淳熙甲辰：淳熙十一年（一一八四）。題中所云朱熹五言詩，當指其《淳熙甲辰中春精舍閑居，戲作武夷櫂歌十首，呈諸同遊，相與一笑》，見《全宋詩》卷二三九一。

〔二〕愛玩：喜愛把玩。寶繪堂：北宋王詵所建，收藏書畫作品。蘇軾為之作《王君寶繪堂記》。

〔三〕中州：指中原一帶。具眼：指具有識別事物獨特眼光。

感興四首（選三）

詩印髙提教外禪〔一〕，幾人針芥得心傳〔二〕。并州未是風流域〔三〕，五百年中一樂天〔四〕。（其二）


【注釋】


〔一〕印：佛教有法印之說，大乘有一法印，小乘有三法印四法印，是判別是否符合佛法知見的標準。教外禪：相對於教內禪而言。教內禪指傳統的禪學，又稱如來禪，以佛教經典為據，主張漸修。教外禪又稱祖師禪，以教外別傳為標識，主張頓悟。該句謂詩歌常與禪宗有著密切的關係。

〔二〕針芥：指針芥相投，磁石能引針，琥珀能收芥，比喻詩與禪配合默契。心傳：以心傳心。該句謂沒有多少人掌握詩禪關係。

〔三〕并州：太原。風流：指詩、禪兩方面。

〔四〕樂天：白居易（七七二—八四六），字樂天，祖籍太原。五百年，為約數。

廓達靈光見太初〔一〕，眼中無復野狐書〔二〕。詩家關捩知多少〔三〕，一鑰拈來便有餘〔四〕。（其三）


【注釋】


〔一〕廓達：開朗通達。靈光：指人的善良本性發出的光華。太初：天地未分之前的混沌之氣。

〔二〕野狐書：指旁門左道之類的書。

〔三〕關捩：能轉動的裝置，比喻事物的關鍵處。耶律楚材《和賈摶霄韻二絕》之一：“祖師點破新關捩，且指人心教外傳。”

〔四〕鑰：鑰匙。《通俗編》卷二十六引黃庭堅《答劉靜翁頌》：“四萬八千關捩子，與君一個鑰匙開。”

好句端如綠綺琴〔一〕，靜中窺見古人心。〔二〕陽春不比黃華曲〔三〕，未要千人作賞音。（其四）


【注釋】


〔一〕綠綺琴：古琴名。傳司馬相如作《玉如意賦》，梁王悅之，賜以綠綺琴。張載《擬四愁詩》：“佳人遺我綠綺琴，何以贈之雙南金。”

〔二〕“靜中”句：《鶴林玉露》甲編卷二《無極太極》引游誠之詩：“閑處漫憂當世事，靜中方識古人心。”游誠之（一一四二—一二〇六）名九言，福建建陽人，師從張栻，有《默齋集》。

〔三〕陽春：指《陽春》、《白雪》。黃華：即《皇華》，古俗曲名。

自題中州集後五首

鄴下曹劉氣儘豪〔一〕，江東諸謝韻尤髙〔二〕。若從華實評詩品〔三〕，未便吳儂得錦袍〔四〕。


【注釋】


〔一〕鄴下：今河北臨漳縣境內。建安十八年（二一三），曹操為魏王，定都於此。曹劉：曹植、劉楨。

〔二〕江東諸謝：指南朝以謝靈運為首的謝氏家族詩人，如謝惠連、謝脁等人。

〔三〕華實：華麗與質實。

〔四〕吳儂：指南方詩人。武則天游龍門，命群臣賦詩，先成者賜錦袍。東方虯先得錦袍，宋之問詩成，奪其錦袍賜與宋之問。事見《唐詩紀事》卷十一。

陶謝風流到百家〔一〕，半山老眼淨無花〔二〕。北人不拾江西唾〔三〕，未要曾郎借齒牙〔四〕。


【注釋】


〔一〕陶謝：陶淵明、謝靈運。百家：指王安石所編《唐百家詩選》。

〔二〕半山：指王安石，號半山。

〔三〕北人：北方人，指金代詩人。江西：江西詩派。唾：唾液。

〔四〕曾郎：指南宋詩人曾慥，字端伯，編有《宋百家詩選》。該書推崇江西詩派。借齒牙：指說好話。

萬古騷人嘔肺肝〔一〕，乾坤清氣得來難〔二〕。詩家亦有長沙帖〔三〕，莫作宣和閣本看〔四〕。


【注釋】


〔一〕騷人：詩人。嘔肺肝：指詩人嘔心瀝血地創作詩歌。

〔二〕乾坤清氣：意謂詩歌得天地之清氣。貫休《古意》：“乾坤有清氣，散入詩人脾。聖賢遺清風，不在惡木枝。千人萬人中，一人兩人知。”

〔三〕長沙帖：北宋淳化年間（九九○—九九四），宋太宗搜集前代帝王及名賢的書法，共十卷，令人臨摹刻印，是為淳化閣官帖。慶曆年間，潭州知州劉沆再加入原本沒有的王羲之《霜寒帖》、《十七帖》以及顏真卿等書法墨帖，命書法名家錢易（字希白）臨摹刻印，是為慶曆長沙帖，又名潭帖。後來居上，品質超過了淳化帖。

〔四〕宣和：宋代殿閣名。宣和閣本：指淳化閣官帖。

文章得失寸心知〔一〕，千古朱弦屬子期〔二〕。愛殺溪南辛老子〔三〕，相從何止十年遲〔四〕。


【注釋】


〔一〕文章得失寸心知：杜甫《偶題》：“文章千古事，得失寸心知。”

〔二〕子期：鍾子期。該句用鍾子期聽伯牙鼓琴之典。

〔三〕辛老子：指辛愿，號溪南詩老，長於品評，敢以是非黑白自任，參見《中州集》卷十《溪南詩老辛愿》。

〔四〕十年遲：蘇軾《次荆公韻四絕》：“勸我試求三畝宅，從公已覺十年遲。”

平世何曾有稗官〔一〕，亂來史筆亦燒殘〔二〕。百年遺稿天留在〔三〕，抱向空山掩淚看。


【校記】


燒殘：《中州集》後所附詩作“摧殘”。


【注釋】


〔一〕平世：和平時代。稗官：指撰述野史的小官。

〔二〕史筆：指官方修史之筆。

〔三〕百年遺稿：指收錄金源百年詩歌的《中州集》。

藥山道中二首〔一〕

石岸人家玉一灣〔二〕，樹林水鳥靜中閑。此中未是無佳句，只欠詩人一往還。（其一）


【注釋】


〔一〕藥山：在濟南。

〔二〕玉一灣：指水潭。

樂天不能忘情圖二首〔一〕

得便宜是落便宜〔二〕，木石癡兒自不知〔三〕。就使此情忘得了，可能長在老頭皮〔四〕。


【注釋】


〔一〕《樂天不能忘情圖》：作者不詳。王惲《秋澗集》有多首《樂天不能忘情圖》。白居易《不能忘情吟序》：“樂天既老，又病風，乃錄家事，會經費，去長物。妓有樊素者，年二十餘，綽綽有歌舞態，善唱《楊枝》，人多以曲名名之，由是名聞洛下。籍在經費中，將放之。馬有駱者，駔壯駿穏，乘之亦有年，籍在長物中，將鬻之。圉人牽馬出門，馬驤首反顧一鳴，聲音間似知去而旋戀者。素聞馬嘶，慘然立，且拜，婉孌有辭，辭畢泣下。予聞素言，亦愍默不能對，且命迴勒反袂，飲素酒，自飲一盃。快吟數十聲，聲成文，文無定句，句隨吟之短長也，凡二百三十四言。噫予非聖達，不能忘情，又不至於不及情者。事來攪情，情動不可柅，因自哂，題其篇曰《不能忘情吟》。”

〔二〕落便宜：失去便宜。北宋宗賾《誡洗面文》：“受福人多惜福稀，得便宜是落便宜。”見《緇門警訓》卷八。

〔三〕木石癡兒：指感情冷漠之人。

〔四〕老頭皮：趙令畤《侯鯖錄》卷六：“真宗東封，訪天下隱者，得杞人楊朴，能為詩。召對，自言不能。上問：‘臨行有人作詩送卿否？’朴言：‘獨臣妻有詩一首云：更休落魄貪杯酒，亦莫倡狂愛詠詩。今日捉將官裏去，這回斷送老頭皮！’上大笑，放還。”

芙蓉脂肉紫霞漿〔一〕，別是仙家暖老方〔二〕。只枉柳枝拚下得〔三〕，忘情一馬亦何妨〔四〕。


【注釋】


〔一〕芙蓉脂肉：指年輕女子美麗光滑的容顏。紫霞漿：指美酒。

〔二〕暖老方：使老人身體暖和的方法。杜甫《獨坐二首》其一：“暖老須燕玉，充饑憶楚萍。”宋黃鶴《補注杜詩》：“趙曰：‘燕玉，婦人也。古詩云：“燕趙多佳人，美者顏如玉。”得燕玉而暖，則孟子所謂七十非人不暖也。’”

〔三〕柳枝：指善於演唱《楊柳枝》的樊素。拚：捨棄。

〔四〕“忘情”句：意謂樂天不妨忘情於馬，將之出售。

益都宣撫田侯器之燕子圖詩傳本〔一〕，己亥秋七月余得於馮翊宋文通家〔二〕。會侯之子仲新自燕中來〔三〕，隨以歸之。仲新謂余言：“兵間故物，一失無所復望，乃今從吾子得之，煥若神明，頓還舊觀，似非偶然者。方謁時賢以嗣前作，幸吾子發其端。”因賦三詩，丙午春三月河東元某謹題〔四〕（選一）

古錦詩囊半陸沉〔五〕，吳楓句好入江深〔六〕。世間妾婦爭相妒，禽鳥區區卻賞音。首句謂怨家投李長吉詩廁中。

（《元好問全集》卷十三）


【注釋】


〔一〕田侯器之：指田琢，字器之，蔚州安定人。明昌五年（一一九四）進士，仕至山東東路宣撫使，益都府事。燕子圖詩：據龐鑄《田器之燕子圖詩》所引田器之自序，明昌七年（一一九六），田器之從軍塞外，一雙燕子築巢其屋，秋日燕子南歸，田作詩贈別，繫於其足。泰和四年（一二○四），田器之任職潞州，雙燕忽至，贈詩亦在。龐鑄為之畫圖，楊雲翼、趙秉文、李獻能等人為之作詩。

〔二〕己亥：一二三九年。馮翊：今陝西大荔。宋文通：其人不詳。

〔三〕田仲新：生平失考。

〔四〕丙午：一二四六年。

〔五〕古錦詩囊：據李商隱《李賀小傳》，李賀作詩，“恒從小奚奴，騎距驉，背一古破錦囊，遇有所得，即投書囊中”。半陸沉：指妒忌者將李賀詩投入廁中的佚事，事見張固《幽閒鼓吹》：“李藩侍郎嘗綴李賀歌詩，為之集序未成，知賀有表兄與賀筆硯之舊者，召之見，托以搜訪所遺。其人敬謝，且請曰：‘某盡記其所為，亦見其多點竄者，請得所葺者視之，當為改正。’李公喜，並付之。彌年絕跡，李公怒，復召詰之，其人曰：‘某與賀中外，自小同處，恨其傲忽，常思報之。所得兼舊有者，一時投於溷中矣。’李公大怒，叱岀之，嗟恨良久，故賀篇什流傳者少。”

〔六〕吳楓句好：指初唐詩人崔信明的名句“楓落吳江冷”。入江深：指鄭世翼將其詩投入江中之事，事見《舊唐書·鄭世翼傳》：“世翼弱冠有盛名，武德中歷萬年丞、揚州錄事參軍，數以言辭忤物，稱為輕薄。時崔信明自謂文章獨步，多所淩轢，世翼遇諸江中，謂之曰：‘嘗聞楓落吳江冷。’信明欣然示百餘篇，世翼覽之未終，曰：‘所見不如所聞。’投之于江，信明不能對，擁楫而去。”

論詩三首

坎井鳴蛙自一天〔一〕，江山放眼更超然。情知春草池塘句〔二〕，不到柴煙糞火邊〔三〕。


【注釋】


〔一〕坎井：廢井，淺井。坎井鳴蛙：比喻見識短淺。《荀子·正論》：“坎井之蛙不可與語東海之樂。”自一天：自成天地。

〔二〕情知：深知。春草池塘：謝靈運《登池上樓》：“池塘生春草，園柳變鳴禽。”

〔三〕柴煙糞火：與春草池塘般清新相對，比喻污濁骯髒的環境。句謂在污濁骯髒的環境寫不出清新的詩歌。

詩腸搜苦白頭生〔一〕，故紙塵昏枉乞靈〔二〕。不信驪珠不難得〔三〕，試看金趐擘滄溟〔四〕。


【注釋】


〔一〕詩腸搜苦：搜腸刮肚般的苦吟。

〔二〕故紙塵昏：指積滿灰塵、字迹昏暗的古舊書籍。枉乞靈：白白地乞求靈感。

〔三〕驪珠：寶珠，傳說出自驪龍的頷下。

〔四〕金翅：古印度傳說中的大鳥。擘：分開。滄溟：指大海。句謂大鳥分開大海，征服驪龍，探取驪珠。

暈碧裁紅點綴勻〔一〕，一回拈出一回新〔二〕。鴛鴦繡了從教看，莫把金針度與人〔三〕。


【注釋】


〔一〕“暈碧”句：謂刺繡時繪畫、剪裁精當得體。暈，塗染。

〔二〕一回拈出一回新：指每次繡出的圖案都讓人耳目一新。

〔三〕從教看：隨便讓人看。度與人：傳授給他人。《五燈會元》卷十四：“鴛鴦繡出從君看，不把金針度與人。”

周才卿拙庵〔一〕

詩筆看君有悟門，春風過水略無痕。庵名未便遮藏得，拙裏元來大巧存〔二〕。


【注釋】


〔一〕周才卿：曾入趙天錫幕府，餘不詳。

〔二〕“拙裏”句：《老子》：“大巧若拙。”

答俊書記學詩〔一〕

詩為禪客添花錦〔二〕，禪是詩家切玉刀〔三〕。心地待渠明白了〔四〕，百篇吾不惜眉毛〔五〕。


【注釋】


〔一〕俊書記：嵩山僧人，為相禪師之徒。書記，禪林中掌管文書翰墨之人。

〔二〕“詩為”句：意為詩歌能為禪僧錦上添花。

〔三〕切玉刀：傳說中一種鋒利的寶刀。該句意謂禪是詩人的利器。

〔四〕“心地”句：意謂等他們心裏明白了詩禪的關係。

〔五〕惜眉光：禪家以為洩露機密就會脫落眉毛。宋紹隆《圓悟佛果禪師語錄》：“老僧不惜眉毛，通箇消息去也。”元詩意謂願意多傳授作詩奧妙。

贈祖唐臣〔一〕

詩道壞復壞，知言能幾人。陵夷隨世變〔二〕，巧偽失天真。鬼蜮姦無盡〔三〕，優伶伎畢陳〔四〕。謗傷應眥裂〔五〕，淫褻亦肌淪〔六〕。瑉玉何曾辨〔七〕，風花祗自新〔八〕。憐君用幽意，老矣欲誰親。（以上《元好問全集》卷十四）


【注釋】


〔一〕祖唐臣：號愚庵，柘縣（今河南柘城縣）人，元好問另有《祖唐臣愚庵》、《祖唐臣母挽章》等詩。王若虛有《祖唐臣愚庵序》、王修齡有《黃葉行送祖唐臣歸柘縣》。

〔二〕陵夷：丘陵與平地，比喻詩歌盛衰。

〔三〕鬼蜮：傷人的精怪。

〔四〕優伶：指戲曲演員。

〔五〕眥裂：眼眶破裂，形容憤怒狀。

〔六〕淫褻：淫言褻語。肌淪：深入肌膚。杜牧《唐故平盧軍節度便巡官隴西李府君墓誌銘》：“嘗痛自元和已來有元白詩者，纖豔不逞，非莊士雅人，多為其所破壞。流於民間，疏於屏壁，子父女母，交口教授，淫言媟語，冬寒夏熱，入人肌骨，不可除去。”

〔七〕瑉：似玉的石頭。

〔八〕風花：比喻浮泛的花哨之作。

王黃華墓碑（節選）〔一〕

為文能道所欲言，如《文殊院斲琴》、《飛來積雪賦》及《漢昭烈廟碑文》等〔二〕，辭理兼備，居然有臺閣體裁。暮年詩律深嚴，七言長篇，尤以險韻為工，方之少作，如出兩手，可為知者道也。有《叢辨》十卷、《文集》四十卷〔三〕，傳於世。世之書法，皆師二王〔四〕。魯直、元章號為得法〔五〕，元章得其氣，而魯直得其韻。氣之勝者失之奮迅，韻之勝者流為柔媚，而公則得於氣韻之間。百年以來，公與黃山、閑閑兩趙公〔六〕，人俱以名家許之。畫鑒既髙，又嘗被旨與舅氏宣徽公汝霖品第秘府書畫〔七〕，因集所見及士大夫家藏前賢墨迹古法帖所無者，摹刻之，號《雪溪堂帖》一十卷〔八〕。至於筆墨遊戲，則山水有入品之妙，墨竹殆天機所到，文湖州以下不論也〔九〕。每作一幅，必以《千文》為號〔一○〕，不肯輕以予人。閑閑有上公詩云：“李白一杯人影月，鄭虔三絕畫詩書。”〔一一〕馮內翰挽章云：“詩名摩詰畫絕世，人品右軍書入神。”〔一二〕人以為實錄云。……銘曰：“……詩至夔州而仙〔一三〕，文以潮陽而雄〔一四〕。假公歲年，寧厄以窮？研摩於韓杜之後，宜愈困而愈工。”（《元好問全集》卷十六）


【注釋】


〔一〕王黃華：王庭筠。詳卷三《寄王學士》注〔一〕。

〔二〕《文殊院斲琴》、《飛來積雪賦》：二文已佚。《漢昭烈廟碑文》：現存，《金文最》卷七十一題作《涿州重修漢昭烈帝廟碑》，《八瓊室金石補正》卷一二六作《重修蜀先主廟碑》。郝經《陵川集》卷九《書黃華涿郡先主廟碑陰》、卷三十三《涿郡漢昭烈皇帝廟碑》盛讚此文。

〔三〕《叢辨》、《文集》：已佚。今人金毓黻輯其軼作為《黃華集》五卷。

〔四〕二王：王羲之、王獻之。

〔五〕魯直：黃庭堅。元章：米芾。

〔六〕兩趙公：趙渢和趙秉文。趙渢，號黃山，生平參《中州集》卷四《黃山趙先生渢》。趙秉文，號閑閑，生平參《中州集》卷三《禮部趙閑閑秉文》。

〔七〕宣徽公汝霖：張汝霖（？—一一九○），字仲澤，官至平章政事，《金史》卷八十三有傳。《金史》卷一二六《王庭筠傳》：“命與秘書郎張汝方品第法書名畫，遂分入品者為五百五十卷。”可從。張汝方，字仲賢，為張汝霖之弟。

〔八〕 《雪溪堂帖》：已佚。明李日華《六研齋筆記》卷三：“黃華老人刻《雪溪堂法帖》，有李贊皇真蹟。”李贊皇，指唐人李德裕（河北贊皇人）。

〔九〕文湖州：文同。

〔一○〕千文：指周興嗣所撰《千字文》。

〔一一〕“李白”二句：趙秉文《滏水文集》卷七《寄王學士》：“寄語雪溪王處士，年來多病復何如。浮雲世態紛紛變，秋草人情日日疏。李白一杯人月影，鄭虔三絕畫詩書。情知不得文章力，乞與黃華作隱居。” 李白《月下獨酌》：“花間一壺酒，獨酌無相親。舉杯邀明月，對影成三人。”《新唐書·鄭虔傳》：“虔善圖山水，好書……嘗自寫其詩並畫以獻，帝大署其尾曰：‘鄭虔三絕。’”

〔一二〕馮內翰：指馮璧。生平參《中州集》卷八《馮內翰璧》。原詩已佚。摩詰：王維。右軍：王羲之。

〔一三〕詩至夔州而仙：指杜甫夔州之後的詩歌創作。

〔一四〕文以潮陽而雄：指韓愈貶官潮州以後的散文創作。黃庭堅《與王觀復書》：“觀杜子美到夔州後為詩，韓退之自潮州還朝後文章，皆不煩繩削而自合矣。”

閑閑公墓銘（節選）〔一〕

唐文三變〔二〕，至五季〔三〕，衰陋極矣。由五季而為遼、宋，由遼、宋而為國朝，文之廢興可考也。宋有古文，有詞賦，有明經，柳、穆、歐、蘇諸人〔四〕，斬伐俗學，力百而功倍，起天聖，迄元祐〔五〕，而後唐文振。然似是而非、空虛而無用者，又復見於宣政之季矣〔六〕。遼則以科舉為儒學之極致，假貸剽竊，牽合補綴，視五季又下衰。唐文奄奄，如敗北之氣，沒世不復，亦無以議為也。國初因遼、宋之舊，以詞賦、經義取士，豫此選者，選曹以為貴科，榮路所在，人爭走之。傳注則金陵之餘波〔七〕，聲律則劉、鄭之末光〔八〕，固已占髙爵而釣厚祿，至於經為通儒，文為名家，良未暇也。及翰林蔡公正甫〔九〕，出於大學、大丞相之世業〔一○〕，接見宇文濟陽、吳深州之風流〔一一〕，唐宋文派，乃得正傳，然後諸儒得而和之〔一二〕。蓋自宋以後百年，遼以來三百年，若党承旨世傑、王內翰子端、周三司德卿、楊禮部之美、王延州從之、李右司之純、雷御史希顏〔一三〕，不可不謂之豪傑之士。若夫不溺於時俗，不汩於利祿，慨然以道德仁義、性命禍福之學自任，沉潛乎六經，從容乎百家，幼而壯，壯而老，怡然渙然，之死而後已者，惟我閑閑公一人。

……

所著《易叢說》十卷、《中庸說》一卷、《揚子發微》一卷、《太玄箋贊》六卷、《文中子類說》一卷、《南華略釋》一卷、《列子補注》一卷、《刪集論語孟子解》各一十卷〔一四〕，生平文章號《滏水集》者，前後三十卷〔一五〕，《資暇錄》十五卷〔一六〕。公究觀佛老之說，而皆極其指歸，嘗著論，以為害於世者特其教耳。又其徒樂從公遊，公亦嘗為之作文章，若碑誌詩頌甚多〔一七〕。晩年錄生平詩文〔一八〕，凡涉於二家者，不存也。

大概公之文，出於義理之學，故長於辨析，極所欲言而止，不以繩墨自拘。七言長詩，筆勢縱放，不拘一律，律詩壯麗，小詩精絕，多以近體為之，至五言則沉鬱頓挫似阮嗣宗〔一九〕，真淳古淡似陶淵明，以它文較之，或不近也。字畫則有魏晉以來風調，而草書尤驚絕，殆天機所到，非學能至。今宣徽舜卿使河湟〔二○〕，夏人多問公及王子端起居狀〔二一〕，朝廷因以公報聘，已而輟不行〔二二〕。其為當時所重如此。公之葬也，孤子似以好問公門下士，來速銘〔二三〕，因考公平生，而竊有所歎焉。道之傳，可一人而足，所以宏之，則非一人之功也。唐昌黎公、宋歐陽公〔二四〕，身為大儒，繫道之廢興，亦有皇甫、張、曾、蘇諸人輔翼之〔二五〕，而後挾小辨者無異談。

公至誠樂易，與人交，不立崖岸，主盟吾道將四十年，未嘗以大名自居。仕五朝〔二六〕，官六卿〔二七〕，自奉如寒士，而不知富貴為何物。生河朔鞍馬間〔二八〕，不本於教育，不階於講習，紹聖學之絕業，行世俗所背馳之域，乃無一人推尊之。此文章字畫在公為餘事，自以徒費日力者，人知貴之，而不知貴其道歟？桓譚有言：“凡人賤近貴遠，親見揚子雲，故輕其書。若使更閱賢善，為所稱道，其傳世無疑。”〔二九〕譚之言，今信矣，然則若公者，其亦有所待乎？


【校記】


將四十年：《中州集》卷三《禮部閑閑趙公秉文》作“將三十年”。


【注釋】


〔一〕閑閑公：指趙秉文（一一五九—一二三二）。詳卷三小傳。

〔二〕唐文三變：梁肅《補闕李君前集序》：“唐有天下幾二百載，而文章三變：初則廣漢陳子昂以風雅革浮侈，次則燕國張公說以宏茂廣波瀾，天寶已還，則李員外、蕭功曹、賈常侍、獨孤常州比肩而出，故其道益熾。” 《新唐書》卷二百一《文藝傳》：“唐有天下三百年，文章無慮三變，髙祖、太宗，大難始夷，沿江左餘風，絺句繪章，揣合低卬，故王楊為之伯。玄宗好經術，群臣稍厭雕琢，索理致，崇雅黜浮，氣益雄渾，則燕許擅其宗。是時唐興已百年，諸儒爭自名家。大曆、貞元間，美才輩出，擩嚌道真，涵泳聖涯，於是韓愈倡之，柳宗元、李翱、皇甫湜等和之，排逐百家，法度森嚴，抵轢晉魏，上軋漢周，唐之文完然為一王法，此其極也。”

〔三〕五季：指五代。

〔四 柳、穆、歐、蘇：指柳開、穆修、歐陽修、蘇舜卿。

〔五〕天聖：宋仁宗年號（一○二三—一○三一）。元祐：宋哲宗年號（一○八六—一○九三）。

〔六〕宣政之季：指北宋末年。宣政是宋徽宗年號政和（一一一一—一一一七）與宣和（一一一九—一一二五）的並稱。

〔七〕傳注：對儒家經典的訓詁和注解。金陵：指王安石。王安石的新學以《三經新義》為代表。

〔八〕劉、鄭：其人不詳。或指金初辭賦家劉撝、鄭子聃。

〔九〕翰林蔡公正甫：指蔡珪，蔡松年之子，生平參《中州集》卷一《蔡太常珪》。

〔一○〕大學：指蔡珪的祖父蔡靖，曾為述古殿大學士。大丞相：指蔡松年，曾任尚書右丞相。

〔一一〕宇文濟陽：指宇文虛中，生平參《中州集》卷一《宇文大學虛中》。吳深州：吳激，生平參《中州集》卷一《吳學士激》。

〔一二〕唐宋文派：又名國朝文派。諸儒：指党懷英、趙秉文等人。《中州集》卷一《蔡太常珪》：“國初文士，如宇文太學、蔡丞相、吳深州之等，不可不謂之豪傑之士，然皆宋儒，難以國朝文派論之。故斷自正甫為正傳之宗，党竹谿次之，禮部閑閑公又次之，自蕭戶部真卿倡此論，天下迄今無異議云。”

〔一三〕党承旨世傑：党懷英。王內翰子端：王庭筠。周三司德卿：周昂。楊禮部之美：楊雲翼。王延州從之：王若虛。李右司之純：李純甫。雷御史希顏：雷淵。

〔一四〕“所著《易叢說》”云云：諸書已佚。其中《刪集論語孟子解》當是《刪集論語解》、《刪集孟子解》兩書之合稱。《論語解》、《孟子解》，宋儒張九成著。

〔一五〕《滏水集》：現存二十卷，為元光二年（一二二三）所編。此後所作當編為《滏水集》後集十卷，已佚。

〔一六〕《資暇錄》：已佚。

〔一七〕碑誌詩頌甚多：楊雲翼有《閑閑公為上清宮道士寫經，並以所養鵝付之，諸公有詩，某亦同作》。王若虛《趙內翰求城南訪道圖詩，辭不獲已，乃作絕句以戲，復為解之云：“……閑閑老子還多事，時向迦藍打一遭。”

〔一八〕晚年錄生平詩文：當指其編纂《滏水集》後集之事。

〔一九〕阮嗣宗：阮籍。

〔二○〕宣徽舜卿：指奧屯良弼（又作奧敦良弼），字舜卿，正大二年（一二二五）以禮部尚書為夏國報成使。後任宣徽使、尚書左丞等職。

〔二一〕王子端：王庭筠。詳見卷三《寄王學士》注〔一〕

〔二二〕報聘：派使節回訪。趙秉文於正大三年（一二二六）冬使夏，到達邊境，因事罷其事。途中有詩記載行程。

〔二三〕趙似：生於承安五年（一二〇〇），餘不詳。速：請。

〔二四〕昌黎公：韓愈。歐陽公，歐陽修。

〔二五〕皇甫、張、曾、蘇：分別指皇甫湜、張籍、曾鞏、蘇舜卿。

〔二六〕五朝：指金世宗、金章宗、衛紹王、金宣宗、金哀宗五朝。

〔二七〕六卿：隋唐以後，將吏、戶、禮、兵、刑、工六部尚書分當天、地、四時官，稱六卿。趙秉文曾任禮部尚書，故云官六卿。

〔二八〕生河朔鞍馬間：指趙秉文生於正隆四年（一一五九），此後不久完顏亮發動南伐戰爭。

〔二九〕“桓譚有言”云云：見《漢書·揚雄傳》，原文是：“凡人賤近而貴遠，親見揚子雲祿位容貌不能動人，故輕其書。昔老聃著虛無之言兩篇，薄仁義，非禮學，然後世好之者尚以為過於《五經》，自漢文、景之君及司馬遷皆有是言。今揚子之書文義至深，而論不詭于聖人，若使遭遇時君，更閱賢知，為所稱善，則必度越諸子矣。”

寄庵先生墓碑〔一〕（節選）

先生喜作詩，律切精嚴，似其為人，雅為王內翰子端、周員外德卿、趙禮部周臣、李右司之純之所激賞〔二〕。字畫得於蘇黃之間，盡入神品。賞識至到，當世推為第一。所在求謁者，縑素填積〔三〕，隨日月先後償之，謂之畫債。（以上《元好問全集》卷十七）


【注釋】


〔一〕寄庵先生：李遹（一一五六—一二二二），字平甫，號寄庵先生，欒城（今屬河北）人。參《中州集》卷五《李治中遹》。

〔二〕王內翰子端：王庭筠。周員外德卿：周昂。趙禮部周臣：趙秉文。李右司之純：李純甫。

〔三〕縑素：細絹，書畫材料。

內相文獻楊公神道碑銘（節選）〔一〕

自孔子考四科〔二〕，及中人下上之次〔三〕，故孟軻氏于樂正子，亦有二之中、四之下之說〔四〕。蓋人之品不齊，而論人之目亦不一。有一鄉之士，有一國之士，有天下之士〔五〕，有一代之士，分限所在，不能以强人，而人亦不能躐等而取之也〔六〕。維金朝大定已還，文治既洽〔七〕，教育亦至，名氏之舊與鄉里之彥〔八〕，率由科舉之選、父兄之淵源、師友之講習，義理益明，利祿益輕，一變五代遼季衰陋之俗，迄貞祐南渡〔九〕，名卿材大夫，佈滿臺閣，若胥莘公和之之通明〔一○〕，張左相信甫之樸直〔一一〕，張太保敬甫〔一二〕、兩趙禮部周臣、庭玉〔一三〕、馮亳州叔獻〔一四〕、王延州從之〔一五〕、李都司之純之儒學〔一六〕，王尚書充之〔一七〕、李都運有之〔一八〕、兩楊戶部正夫、叔玉〔一九〕、李坊州執剛之吏能〔二○〕，張大理晉卿之平恕〔二一〕，商右司平叔之雅量〔二二〕，許司諫道真、陳留副正叔之直言極諫〔二三〕，康司農伯祿、雷御史希顏之剛棱疾惡〔二四〕，累葉得人，于茲為盛。若夫才量之充實，道念之醇正，政術之簡裁，言論之詳盡，粹之以天人之學，富之以師表之業，則我內相文獻楊公其人矣。……文章與閑閑公齊名〔二五〕，世號楊、趙。髙文大冊，多出其手，典貢舉三十年〔二六〕，門生半天下，而於獎借後進，初不以儒宗自居。


【注釋】


〔一〕內相：指翰林學士。文獻楊公，指楊雲翼。楊雲翼（一一七○—一二二八），字之美，明昌五年（一一九四）進士，歷任禮部尚書、太常丞、翰林學士，卒諡文獻。《金史》卷一一○、《中州集》卷四有傳。

〔二〕四科：指德行、政事、文學、言語。

〔三〕中人下上之次：《論語·雍也》：“子曰：‘中人以上，可以語上也；中人以下，不可以語上也。’”

〔四〕二之中、四之下之說：見《孟子·盡心下》：“浩生不害問曰：‘樂正子何人也？’孟子曰：‘善人也，信人也。’‘何謂善？何謂信？’曰：‘可欲之謂善，有諸己之謂信，充實之謂美，充實而有光輝之謂大，大而化之之謂聖，聖而不可知之之謂神。樂正子，二之中、四之下也。’”在孟子看來，樂正子是在“善”和“信”二者之中，“美”、“大”、“聖”、“神”四者之下的人。

〔五〕“有一鄉之士”三句：《孟子·萬章下》：“孟子謂萬章曰：‘一鄉之善士，斯友一鄉之善士；一國之善士，斯友一國之善士；天下之善士，斯友天下之善士。’”

〔六〕躐等：越級。

〔七〕大定：金世宗年號（一一六一—一一八九）。洽：周遍。

〔八〕名氏之舊：指世代相傳的大戶人家。鄉里之彥：指鄉里的俊才。

〔九〕貞祐南渡：指貞祐二年（一二一四）遷都汴京之事。

〔一○〕胥莘公：指胥鼎（？—一二二五），字和之。仕至平章政事，封莘國公。《金史》卷一○八、《中州集》卷二有傳。

〔一一〕張左相信甫：張行信（一一六三—一二三一），仕至尚書左丞、參知政事。《中州集》卷九》、《金史》卷一百七有傳。

〔一二〕張太保敬甫：張行簡（一一五六—一二一五）字敬甫，大定十九年（一一七九）狀元，仕至太子少保、翰林學士承旨。《中州集》卷九、《金史》卷一百六有傳。

〔一三〕兩趙禮部周臣庭玉：指趙秉文、趙思文。趙思文（一一六四—一二三一），字庭玉，生平參《中州集》卷八《趙禮部思文》。二人皆仕至禮部尚書。

〔一四〕馮亳州叔獻：馮璧（一一六二—一二四○），字叔獻，仕至同知集慶軍節度使事，集慶軍治在亳州，故云馮亳州。生平參《中州集》卷六《馮內翰璧》。

〔一五〕王延州從之：王若虛，曾任延州刺史。詳卷四小傳，參《中州集》卷六《王內翰若虛》。

〔一六〕李都司之純：李純甫，曾任左都司事。參見《中州集》卷四《屏山李先生純甫》。

〔一七〕王尚書充之：王擴（一一五六—一二一九），字充之，曾行六部尚書。參見《中州集》卷八《王都運擴》。

〔一八〕李都運有之：李特立（？—一二四二），字有之，曾任南京都轉運使，重刑罰，號“半截劍”。生平散見《歸潛志》卷七、《金史》卷一○二。元好問有《都運李丈哀挽》。

〔一九〕楊正夫：楊槙字正夫，吉州人，少擢第，有能名，南渡為左司員外郎，頗與權要辨爭，以罷，後為戶部侍郎，又行部河中。生平見《歸潛志》卷五。楊叔玉：楊慥，字叔玉，曾任戶部侍郎，參見《中州集》卷九《楊戶部慥》。

〔二○〕李坊州執剛：李芳（？—一二三二），字執剛，曾任坊州刺史。參見《中州集》卷八《李坊州芳》。

〔二一〕張大理晉卿：其人不詳。

〔二二〕商右司平叔：商衡（一一八五—一二三二），字平叔，曾任右司都事，《金史》卷一二四有傳。

〔二三〕許司諫道真：許古（一一五七—一二三○），字道真，曾任右司諫，《金史》卷一○九有傳。參見《中州集》卷五《許司諫古》。陳留副正叔：陳規（？—一一二八），曾任右司諫、中京副留守。《金史》卷一○九有傳。參見《中州集》卷五《陳司諫規》。

〔二四〕康司農伯祿：康錫（一一八四—一二三二），字伯祿，曾任南京路司農丞。《金史》卷一一一有傳。參見《中州集》卷八《康司農錫》。雷御史希顏：雷淵（一一八四—一二三一），字希顏，曾任監察御史，《金史》卷一一○有傳。參見《中州集》卷六《雷御史淵》。

〔二五〕閑閑公：趙秉文。

〔二六〕三十年：當是約數。《歸潛志》卷八：“南渡後，趙、楊諸公為有司，方於策論中取人。”

通奉大夫禮部尚書趙公神道碑〔一〕（節選）

報政之後〔二〕，庭宇清閑，日延賓客，論文把酒，與相娛樂。間作詩、樂府，傳達京師，群公為之屬和，文采風流，照映一時，至有“神仙官府”之目，前世江西道院蓋不足道也〔三〕。……為文不事雕飾，詩律精深，而氣質溫厚，讀者謂其宜至大用，有《耐辱居士集》二十卷傳于時〔四〕。（以上《元好問全集》卷十八）


【注釋】


〔一〕趙公：指趙思文，參《中州集》卷八《趙禮部思文》。

〔二〕報政：上報政績。

〔三〕江西道院：黃庭堅《江西道院賦序》載，江西諸州之民好訟，惟筠州例外，政優民和。筠州太守號為“守江西道院”，黃庭堅為其太守柳子宜作《江西道院賦序》。

〔四〕《耐辱居士集》：已佚。王惲《禮部尚書趙公文集序》：“其氣渾以厚，其格精以深，不雕飾，不表襮，遇事遣興，因意達辭，略無幽憂憔悴、尖新艱險之語，信乎太平君子假樂有餘而神明與祐者也。”

內翰王公墓表〔一〕（節選）

所著文編，稱《慵夫》者若干卷〔二〕，《滹南遺老》者若干卷〔三〕，傳於世。公資稟醇正，且有師承之素，故於事親、待昆弟及與朋友交者，無不盡。學無不通，而不為章句所困，頗譏宋儒經學以旁牽遠引為誇〔四〕，而史學以探賾幽隱為功〔五〕，謂“天下自有公是，言破即足，何必呶呶如是？”〔六〕其論道之行與否云：“戰國諸子之雜說、寓言，漢儒之繁文末節，近世士大夫參之以禪機玄學，欲聖賢之實不隱，難矣。”〔七〕經解不善張九成〔八〕，史例不取宋子京〔九〕，詩不愛黃魯直〔一○〕，著論評之，凡數百條〔一一〕，世以劉子玄《史通》比之〔一二〕。為人强記默識，誦古詩至萬餘首，他文稱是。文以歐、蘇為正脈，詩學白樂天〔一三〕。作雖不多，而頗能似之。秉史筆十五年〔一四〕，新進入館，日有記錄之課，書吏以呈，宰相必問：“王學士曾點竄否？”又善持論，李右司之純以辨博名天下〔一五〕，杯酒淋漓，談辭鋒起，公能三數語窒之，唯有嘆服而已。

髙琪當國〔一六〕，崇獎吏道，從政者承望風旨，以榜掠立威〔一七〕。門人張仲傑為縣〔一八〕，公書喻之曰：“民之憔悴久矣，既不能救，又忍加暴乎？君子有德政而無異政，史傳循吏而不傳能吏。寧得罪於人，無獲罪於天，可也。”此書傳世〔一九〕，多有慚公者。朝臣論列〔二○〕，所見不能一，公從容決之，處置穩愜。至楊吏部之美、楊大參叔玉，亦推服焉〔二一〕。雅負人倫之學〔二二〕，黑白善惡皆了然於胸中，值真識者始一二言之。朝議以公於中外繁劇，至於坐廟堂，進退百官者，無不堪任。特以投閒置散，不自炫鬻〔二三〕，故百不一試耳。典貢舉二十年〔二四〕，門生半天下，而不立崖岸，雖小書生登其門，亦殷重之。滑稽無窮，談笑尤有味，而以雅重自持。朋會間春風和氣，周浹四坐〔二五〕，使人愛之而不忘也。自公沒，文章、人物公論遂絕。人哭之者云：“卻後幾何時，當復有如公者乎？嗚呼哀哉！”


【校記】


自有公是：《滹南遺老集》卷三十一《著述辨惑》“自有公是公非”。


【注釋】


〔一〕王公：王若虛。

〔二〕《慵夫》：詩文集名，元時已佚。

〔三〕《滹南遺老》：以雜著為主，現存四十五卷。

〔四〕“頗譏”句：《滹南遺老集》卷一至卷八為《五經辨惑》、《論語辨惑》、《孟子辨惑》，多針對宋人經學而發。

〔五〕“史學”句：《滹南遺老集》卷九至卷二十四，為《史記辨惑》、《諸史辨惑》、《新唐書辨》。

〔六〕天下自有公是：《滹南遺老集》卷三十一《著述辨惑》：“張九成談聖人之道，如豪估市物，鋪張誇大，惟恐其不售也。天下自有公是公非，言破即足，何必呶呶如是哉！《論孟解》非無好處，至其穿鑿迂曲，不近人情，亦不勝其弊矣。”

〔七〕“論道之行”二句：《滹南遺老集》卷三十《議論辨惑》：“甚矣，中道之難明也！戰國諸子託之以寓言假說，漢儒飾之以末節繁文，近世之士參之以禪機玄學，而聖賢之實益隱矣。”

〔八〕張九成：張九成（一○九二—一一五九），字子韶。宋錢塘人。號橫浦居士，又號無垢居士。著有《論語解》、《孟子傳》。《滹南遺老集》多次徵引張九成之論，屢致批評。《滹南遺老集》卷三《論語辨惑序》：“至於謝顯道、張子韶之徒，迂談浮誇，往往令人發笑。”

〔九〕宋子京：宋祁，《新唐書》作者之一。《滹南遺老集》卷二十二《新唐書辨惑》：“作史與他文不同：寧失之質，不可至於蕪靡而無實；寧失之繁，不可至於疏略而不盡。宋子京不識文章正理而惟異之求，肆意雕鐫，無所顧忌，以至字語詭僻，殆不可讀。其事實則往往不明，或乖本意，自古史書之弊，未有如是之甚者。”

〔一○〕詩不愛黃魯直：《滹南遺老集》卷三十九《詩話》：“山谷之詩，有奇而無妙，有斬絕而無橫放，鋪張學問以為富，點化陳腐以為新，而渾然天成，如肺肝中流出者，不足也。”王若虛對黃庭堅批評甚多，詳見其《詩話》。

〔一一〕著論評之：王若虛對經學、史學及詩歌的評價，均見《滹南遺老集》。

〔一二〕劉子玄：劉知幾（六六一—七二一），字子玄，彭城（今江蘇徐州）人。所撰《史通》為史學理論名著。

〔一三〕詩學白樂天：《滹南遺老集》卷三十九《詩話》：“樂天之詩，情致曲盡，入人肝脾，隨物賦形，所在充滿，殆與元氣相侔。至長韻大篇，動數百千言，而順適愜當，句句如一，無爭張牽强之態。”

〔一四〕秉史筆十五年：王若虛於大安元年（一二○九）任國史院編修，先後預修《章宗實錄》、《宣宗實錄》。

〔一五〕李右司之純：李純甫。

〔一六〕髙琪：指朮虎髙琪（？—一二二○），女真人。宣宗貞祐四年（一二一六），進官尚書右丞相。生平散見《金史》。

〔一七〕榜掠：拷打。以榜掠立威：《歸潛志》卷七：“宣宗喜刑法，政尚威嚴，故南渡之在位者多苛刻。”

〔一八〕張仲傑：張弘略（？—一二九六），字仲傑，易州定興（今河北定州）人，張柔之子，曾任元順天路管民總管，行軍萬戶。《元史》卷一百四十七有傳。

〔一九〕此書傳世：原文見《滹南遺老集》卷四十四《答張仲傑書》。

〔二○〕論列：討論、論述。

〔二一〕楊吏部之美：指楊雲翼，字之美，曾任吏部尚書。楊大參叔玉：指楊慥，字叔玉，曾權參知政事。大參，指參知政事。

〔二二〕人倫之學：指品評、鑒別人才的能力。

〔二三〕炫鬻：炫耀賣弄。

〔二四〕二十年：為約數。王若虛於興定四年（一二二○）知貢舉。

〔二五〕周浹：普遍深入。

內翰馮公神道碑銘（節選）〔一〕

左丞董公紹祖奉使江左〔二〕，得公詩餞行，喜見顏間，詩四韻〔三〕，每誦一句，輒為一舉觴。李右司之純談笑此世為不足玩〔四〕，見公必為之悚然。王延州從之公於鑒裁〔五〕，為海內稱首，敬公名德，至不敢以同年生數之〔六〕。學長於《春秋》，詩筆清峻，似其為人；字畫楚楚有魏晉間風氣，雅為禮部閑閑公所激賞〔七〕；制誥典麗，當代少見其比；尺牘又其專門之學，風流蘊藉，不減前世宋景文〔八〕。往在京師，渾源雷淵、太原王渥、河中李獻能、龍山冀禹錫從公問學〔九〕，其人皆天下之選，而好問與焉，自辛卯、壬辰以來〔一○〕，不三四年，而吾五人惟不肖在耳。


【注釋】


〔一〕馮公：馮璧，參《中州集》卷六《馮內翰璧》。

〔二〕董紹祖：董師中（一一二九—一二○二），字紹祖，承安二年（一一九七）進尚書左丞。據《金史》卷六十二《交聘表》，董師中於明昌四年（一一九三）七月，為賀宋生辰使。

〔三〕馮璧餞行詩：已佚。

〔四〕李右司之純：李純甫。

〔五〕王延州從之：王若虛。

〔六〕名德：名望與德行。同年生：馮璧與王若虛均為承安二年（一一九七）進士。

〔七〕閑閑公：趙秉文。

〔八〕宋景文：宋祁卒諡景文，故名。

〔九〕雷淵、王渥、李獻能、冀禹錫：四人生平參《中州集》卷六。

〔一○〕辛卯：正大八年（一一三一）。壬辰：天興元年（一二三二）。

國子祭酒權刑部尚書內翰馮君神道碑銘（節選）〔一〕

在寧邊日，學詩於閑閑公〔二〕，從是詩律大進，緻密工巧，時輩少見其比。及入翰苑〔三〕，一日直宮省殿，上急召草官誥三篇，君援筆立就，文不加點。壽國髙公大加賞異〔四〕，曰：“學士才藻如此，而汝礪不能盡知，慚負多矣。”因命錄所業以獻，君諾之，而不之奉也。或以為言：“丞相求君文甚勤，何自閉之深也？”君曰：“仕宦窮達，在我而已，何至假人邪？”吉鄉別業有溪水當其門〔五〕，故君以橫溪翁自號，有《橫溪集》若干卷行於世〔六〕。平生以《易》為業，及安置豐州〔七〕，止以《易》一編自隨，日夕研究，大有所得。既歸〔八〕，集前人章句為一書，目曰《學易記》〔九〕，藏於家。竊謂君於生死之際，剛決如此，殆有得于《易》之所謂知命者非邪〔一○〕？（以上《元好問全集》卷十九）


【注釋】


〔一〕馮君：指馮延登（一一七六—一二三三），字子駿，參《中州集》卷五《馮內翰延登》。

〔二〕寧邊：治在今內蒙古清水河縣西。閑閑公：趙秉文。大安元年（一二○九），馮延登任寧邊縣令，趙秉文任寧邊州刺史。

〔三〕入翰苑：馮延登元光二年（一二二三），任翰林修撰。

〔四〕壽國髙公：即髙汝礪（一一五四—一二二四），歷任戶部尚書、參知政事、尚書左丞相，封壽國公。

〔五〕吉鄉：今山西吉縣，為馮延登的家鄉。

〔六〕《橫溪集》：已佚。

〔七〕豐州：治在今呼和浩特東。安置豐州：馮延登於正大元年（一二三一）因拒不招降鳳翔，被剃須監管於豐州。

〔八〕既歸：馮延登於正大元年三月，回到汴京。

〔九〕《學易記》：已佚。

〔一○〕所謂知命者：《周易·繫辭上》：“樂天知命，故不憂。”

楊府君墓碑銘（節選）〔一〕

奐好古文〔二〕，戒之曰：“無與同輩較優劣，能似古人，乃古文耳。吾雖不能，想理當然也。”有以白子西詩遺公者〔三〕，公笑曰：“吾欲吾兒讀此耶？必欲學詩，不當從毛詩讀耶？不然亦須讀杜工部詩耳。我見界上官榷場，兩國大商賈所聚，且苦無的貨〔四〕，況入小牙郎手〔五〕，復何望耶？所謂讀毛詩者，喻如瓜果菜茹〔六〕，欲兒輩就地頭買之耳。”（《元好問全集》卷二十二）


【注釋】


〔一〕楊府君：名振（一一五三—一二一五），字純夫，楊奐之父。

〔二〕奐：楊奐，詳卷五弟一條注〔一〕。

〔三〕白子西：白皥字子西，北宋忻州人。元好問《兩山行記》：“此詩宋白皥子西曾次韻。”元好問《忻州天慶觀重建功德記》曾提及“岐公白子西之詩”。

〔四〕官榷場：官方辦的交易市場。的貨：真實可信的商品。

〔五〕牙郎：買賣雙方間的中介人。

〔六〕茹：蔬菜。

故河南路課稅所長官兼廉訪使楊公神道之碑（節選）〔一〕

初，泰和、大安間〔二〕，入仕者惟舉選為貴科，榮路所在，人爭走之。程文之外，翰墨雜體〔三〕，悉指為無用之技，尤諱作詩，謂其害賦律尤甚〔四〕，至於經為通儒，文為名家，不過翰苑六七公而已〔五〕。君授學之後，其自望者不碌碌。舉業既成，乃以餘力作為詩文，下筆即有可觀，嘗撰《扶風福嚴院碑》〔六〕。宋內翰飛卿時宰髙陵〔七〕，見之，奇其才，期君以遠大，與之書曰：“吾子資稟如此，宜有以自愛。得於彼而失於此，非僕所敢知也。”君復之曰：“辱公特達之遇〔八〕，敢不以古道自期。”飛卿喜曰：“若如君言，吾知韓歐之門，世不乏人矣。”興定末，關中地震〔九〕。乾守呂君子成遍禱祠廟〔一○〕，請為祝文，凡二十有四首，援筆立成，文不加點。在鄠下日〔一一〕，中秋燕集，一寓士忌君名〔一二〕，諷諸生作詩，請君屬和。君被酒，謂客曰：“欲觀詩者，舉酒；欲和，以次唱韻。”意氣閑逸，筆不停綴，長韻短章，終夕成三十九首，長安中目為《鄠郊即席唱和詩》傳之〔一三〕。性嗜讀書，博覽强記，務為無所不窺，真積力久，猶恐不及，寒暑饑渇，不以累其業也。中歲之後，目力差減，猶能燈下閱蠅頭細字，夜分不罷。作文鏟刮塵爛，創為裁制，以蹈襲剽竊為恥。其持論亦然。觀刪集韓文及所著書為可見矣〔一四〕。禮部閑閑趙公、平章政事蕭國侯公、內翰馮公、屏山李公皆折行位與相問遺〔一五〕。御史劉公光輔、編修張公子中諸人〔一六〕，與之年相若，而敬君加等。河朔士夫舊熟君名，想聞風采，又被三接〔一七〕，文衡有在〔一八〕，所過求見者，應接不暇，其為世所重如此。暮年還秦中，秦中百年以來號稱多士，較其聲聞赫奕，聳動一世，蓋未有出其右者。前世關西夫子之目〔一九〕，今以歸君矣。有《還山集》一百二十卷〔二○〕、《概言》十卷、紀正大以來朝政號《近鑒》者三十卷、《正統》六十卷。〔二一〕


【注釋】


〔一〕楊公：楊奐。

〔二〕泰和：金章宗年號（一二○一—一二○八）。大安：衛紹王年號（一二○九—一二一一）。

〔三〕程文：科舉應試類的文章。翰墨雜體：指詩文之類。

〔四〕賦律：指詞賦科所考的律賦。

〔五〕翰苑：翰林院。

〔六〕《扶風福嚴院碑》：已佚。

〔七〕宋飛卿：宋九嘉，參見《中州集》卷六《宋內翰九嘉》。髙陵：今陝西髙陵。

〔八〕特達之遇：特殊知遇。

〔九〕關中地震：據《金史》卷二十三《五行志》，興定三年（一二一九）四月，關中大震。

〔一○〕乾守：乾州（今陝西乾縣）太守。呂子成：呂造，字子成，承安二年（一一九七）詞賦狀元。

〔一一〕鄠下：今陝西戶縣。

〔一二〕寓士：客寓文人。

〔一三〕《鄠郊即席唱和詩》：已佚。

〔一四〕刪集韓文：已佚。楊奐著述甚豐，參後文。

〔一五〕趙公：趙秉文。侯公：侯摯，興定四年（一二一○）致仕，起復平章政事，封蕭國公。馮公：馮璧。李公：李純甫。折行位：降低行輩與地位。問遺：慰勞饋贈。

〔一六〕劉光輔：當作劉光甫，即劉祖謙，承安五年（一二○○）進士，曾任監察御史。參見《中州集》卷五《劉鄧州祖謙》。張子中：《歸潛志》卷十二載“修撰張子忠”參與崔立碑始末，疑即此人，餘不詳。

〔一七〕三接：三度受接見。

〔一八〕文衡：評定文章髙下的標準。

〔一九〕前世關西夫子：東漢名臣楊震被稱為“關西孔子”，見《後漢書·楊震傳》。

〔二○〕《還山集》：已佚。現存《還山遺稿》僅二卷，為明人所輯。

〔二一〕《概言》、《近鑒》、《正統》諸書：已佚。

郝先生墓銘（節選）〔一〕

某既從之學〔二〕，先生嘗教之曰：“學者貴其有受學之器，器者何？慈與孝也。今汝有志矣，器如之何？”又曰：“今人學詞賦以速售為功〔三〕，六經百氏分裂補綴外〔四〕，或篇題句讀之不知，幸而得之〔五〕，且不免為庸人，況一敗塗地者乎？”又曰：“讀書不為文藝〔六〕，選官不為利養〔七〕，唯知義者能之。今世仕宦多用貪墨敗官〔八〕，皆苦於饑凍，不能自堅者耳。丈夫子處世不能饑寒，雖一小事亦不可立，況名節乎？汝試以吾言求之。”先生工于詩，嘗命某屬和，或言：“令之子欲就舉〔九〕，詩非所急，得無徒費日力乎？”先生曰：“君自不知，所以教之作詩，正欲渠不為舉子耳。”蓋先生惠後學者類如此，不特於某然也。（以上《元好問全集》卷二十三）


【注釋】


〔一〕郝先生：郝天挺（一一六一—一二一七），字晉卿，陵川（今山西陵川）人。《金史》卷一二七、《中州集》卷九有傳。

〔二〕某既從之學：元好問從學郝天挺，在泰和三年（一二○三）。

〔三〕速售：趕快賣出去。此論批評科考詞賦寫作急功近利。

〔四〕六經百氏分裂補綴：為了應考，舉子將六經、百氏的原作按照科考習題分條目編排。

〔五〕得之：指考取進士。

〔六〕文藝：指撰述和寫作方面的學問。

〔七〕選官：科舉及第後由吏部選任官職。利養：財利。

〔八〕貪墨敗官：貪污腐敗官員。

〔九〕令：陵川縣令，指元好問嗣父元格。

校笠澤叢書後記〔一〕

右《叢書》〔二〕，予家舊有二本。一本是唐人竹紙番複寫〔三〕，元光間應辭科時，買於相國寺販肆中〔四〕。宋人曾校定，塗抹稠疊，殆不可讀。此本得於閻內翰子秀家〔五〕，比唐本，有《春寒賦》、《拾遺詩》、《天隨子傳》，而無顏蕘後引〔六〕，其間脫遺有至數十字者。二本相訂正，乃為完書。向在內鄉〔七〕，信之、仲經嘗約予合二本為一〔八〕，因循至今，蓋八年而後卒業〔九〕；然所費日力，纔一旦暮耳〔一○〕。嗚呼，學之不自力如此哉〔一一〕！惜一日之功為積年之負，不獨此一事也。此學之所以不至歟〔一二〕？

按龜蒙詩文如《叢書》與《松陵集》〔一三〕，予俱曾熟讀。龜蒙，髙士也，學既博贍，而才亦峻潔，故其成就卓然為一家。然識者尚恨其多憤激之辭而少敦厚之義〔一四〕。若《自憐賦》、《江湖散人歌》之類〔一五〕，不可一二數〔一六〕。標置太髙〔一七〕、分別太甚〔一八〕、鎪刻太苦、譏罵太過。唯其無所遇合，至窮悴無聊賴以死〔一九〕，故鬱鬱之氣不能自掩。推是道也，使之有君、有民、有政、有位，不面折庭爭、埋輪叩馬〔二○〕，則奮髯抵几、以柱後惠文從事矣〔二一〕！何中和之治之望哉〔二二〕？宋儒謂唐人工於文章而昧於聞道，其大較然〔二三〕，非獨一龜蒙也。至其自述云“少攻歌詩，欲與造物者爭柄〔二四〕，遇事輒變化，不一其體裁。始則陵轢波濤、穿穴險固、囚鎖怪異、破碎陣敵〔二五〕，卒之造平淡而後已”者〔二六〕，信亦無愧云。甲午四月二十有一日〔二七〕，書於聊城寓居之西窗。（《元好問全集》卷三十四）


【注釋】


〔一〕《笠澤叢書》：唐陸龜蒙自編文集，四卷。

〔二〕右《叢書》：本文寫於《笠澤叢書》末尾，故云。

〔三〕竹紙：用嫩竹做原料製成的紙。番複寫：正反兩面書寫。

〔四〕元光：金宣宗年號（一二二二—一二二三）。應辭科：指參加詞賦考試。相國寺：在洛陽。

〔五〕此本：即上文所云“右《叢書》”，當是其校勘用的底本。閻子秀：名長言，號復軒，濟南長清人。承安五年（一二〇〇）辭賦狀元，在翰苑十年，出為河南府治中。

〔六〕顏蕘：唐詩人，吳郡（今蘇州）人，顏萱兄。與張祜、陸龜蒙交往，陸卒，蕘為書碑。顏蕘後引：當指顏蕘為《笠澤叢書》所撰後引。

〔七〕向在內鄉：元好問於正大四年至五年（一二二七—一二二八）任內鄉縣令。

〔八〕信之：麻革。仲經：張澄，字之純，別字仲經。《中州集》卷八有傳。二人當時皆隱居於內鄉。

〔九〕八年而後卒業：該文寫於天興三年（一二三四），上距正大四年（一二二七）為八年。

〔一○〕一旦暮：一個白天和晚上，形容費時較少。

〔一一〕自力：自我努力。

〔一二〕不至：不到，沒有達到目標。

〔一三〕《松陵集》：皮日休與陸龜蒙的唱和詩集。

〔一四〕識者：有識之人。元好問借“識者”之論批評陸龜蒙過於憤激，而缺少敦厚情懷。

〔一五〕《自憐賦》：《自憐賦序》曰：“余抱病三年，於衡泌之下。醫甚庸，而氣益盛，藥非良而價倍髙，每一把臂，一下杵，未嘗不解衣撤食而後致也。為窮且病，亦已至矣。聖人云五福六極之數，曰壽，曰富，曰康寧，曰貧，曰疾，曰憂。既貧且疾，能無憂乎？憂既盈矣，能無傷乎？人既傷矣，能無奪壽乎？是不蒙五福，偏被六極者也。誰其憐之？作自憐賦。” 《江湖散人歌》：現存，詩較長，多憤激之辭。

〔一六〕不可一二數：謂陸龜蒙類似《自憐賦》、《江湖散人歌》之類的詩文數量較多。

〔一七〕標置太髙：謂其自我標榜太髙。陸龜蒙《甫里先生傳》：“先生無大過，亦無出入人事，不傳姓名，世無有得之者，豈涪翁、漁父、江上丈人之流者乎？”

〔一八〕分別：區分、計較。

〔一九〕窮悴：困頓憔悴。

〔二○〕面折庭爭：當面與人爭執。埋輪：表示決不後退。《後漢書·張綱傳》載，張綱奏彈梁冀時，“獨埋其車輪於洛陽都亭”。叩馬：勒住馬頭。《史記·伯夷列傳》：“伯夷、叔齊叩馬而諫。”

〔二一〕奮髯抵几：抖動鬍鬚，拍擊桌子。《漢書·朱博傳》：“齊郡舒緩養名，博新視事，右曹掾史皆移病臥……博奮髯抵几曰：‘觀齊兒欲以此為俗邪！’” 柱後惠文：法官、御史等所戴的帽子，後指代法官和御史。

〔二二〕中和之治：適度、恰當的處事方式。《禮記·中庸》：“喜怒哀樂之未發謂之中，發而皆中節謂之和。”

〔二三〕“宋儒謂”句：蘇轍《詩病五事》：“唐人工於為詩而陋於聞道。”其大較然：大概如此。

〔二四〕欲與造物者爭柄：要與大自然競爭。

〔二五〕陵轢：淩駕。穿穴：穿越、通過。囚鎖：囚禁、控制。破碎：擊破、消滅。以上幾句是陸龜蒙標榜自己的筆力非凡。

〔二六〕“其自述”云云：見陸龜蒙《甫里先生傳》。

〔二七〕甲午：天興三年（一二三四）。聊城：今山東聊城。當時金亡元好問羈押於聊城。

杜詩學引〔一〕

杜詩注六七十家，發明隱奧〔二〕，不可謂無功，至於鑿空架虛，旁引曲證，鱗雜米鹽，反為蕪累者亦多矣〔三〕。要之，蜀人趙次公作《證誤》〔四〕，所得頗多；託名於東坡者為最妄，非託名者之過，傳之者過也〔五〕。

竊嘗謂子美之妙，釋氏所謂學至於無學者耳〔六〕。今觀其詩，如元氣淋漓，隨物賦形，如三江五湖，合而為海，浩浩瀚瀚，無有涯涘〔七〕；如祥光慶雲〔八〕，千變萬化，不可名狀，固學者之所以動心而駭目。及讀之熟，求之深，含咀之久，則九經、百氏、古人之精華〔九〕，所以膏潤其筆端者，猶可髣髴其餘韻也。夫金屑、丹砂、芝、朮、參、桂〔一○〕，識者例能指名之。至於合而為劑，其君臣佐使之互用〔一一〕，甘苦酸醎之相入〔一二〕，有不可復以金屑、丹砂、芝、朮、參、桂而名之者矣。故謂杜詩為無一字無來處亦可也〔一三〕，謂不從古人中來亦可也。前人論子美用故事，有著鹽水中之喻〔一四〕，固善矣，但未知九方皋之相馬，得天機於滅沒存亡之間，物色牝牡，人所共知者，為可略耳〔一五〕。

先東巖君有言〔一六〕：近世唯山谷最知子美，以為今人讀杜詩，至謂草木蟲魚皆有比興，如試世間商度隱語然者，此最學者之病〔一七〕。山谷之不注杜詩，試取《大雅堂記》讀之，則知此公注杜詩已竟。可為知者道，難為俗人言也。

乙酉之夏〔一八〕，自京師還，閑居嵩山，因錄先君子所教〔一九〕，與聞之師友之間者，為一書，名曰《杜詩學》，子美之傳誌、年譜及唐以來論子美者在焉，候兒子輩可與言，當以告之，而不敢以示人也。六月十一日河南元某引。


【注釋】


〔一〕《杜詩學》：元好問編著，《金史·元好問傳》作一卷，已佚。

〔二〕六七十家：大致包括王洙、王得臣、孫洙等人。發明隱奧：揭示深隱晦奧之意。

〔三〕鱗雜米鹽：形容瑣碎煩雜。

〔四〕趙次公：字彥材，蜀人，著《杜詩證誤》，又名《杜詩先後解》，原書亡佚，林繼中輯為《杜詩趙次公先後解輯校》。

〔五〕“託名”三句：杜詩偽蘇注，出現於南宋紹興十五年（一一四五）前後，或題《東坡杜甫事實》、《東坡杜詩故事》。《直齋書錄解題》卷十九《杜工部詩集注》目下：“世有稱《東坡杜詩故事》者，隨事造文，一一牽合，而皆不言其所自出，且其辭氣首末若出一口，蓋妄人依託以欺亂流俗者，書坊輒勦入《集注》中，殊敗人意。”

〔六〕學至於無學者：佛教聲聞乘四果，前三果為有學，第四果為無學。聲聞乘五道，前四道中有學，第五道為無學道，是小乘佛教的最髙境界。

〔七〕涯涘：水邊，邊際。

〔八〕慶雲：一種彩雲，古人視為祥瑞之氣。

〔九〕九經：宋人以《易》、《書》、《詩》、《左傳》、《禮記》、《周禮》、《孝經》、《論語》、《孟子》為九經。

〔一○〕金屑：黃金碎末。丹砂：硫化汞。二者均是古代道家煉藥之物。芝、朮、參、桂：草藥名。

〔一一〕君臣佐使：出自《神農本草經》：“上藥一百二十種為君，主養命；中藥一百二十種為臣，主養性；下藥一百二十種為佐使，主治病；用藥須合君臣佐使。” 君臣佐使：形容各種藥材之間的關係。

〔一二〕相入：相互融合。

〔一三〕無一字無來處：語出黃庭堅《答洪駒父書》：“自作語最難，老杜作詩，退之作文，無一字無來處，蓋後人讀書少，故謂韓杜自作此語耳。”

〔一四〕著鹽水中：《苕溪漁隱叢話》前集卷十引《西清詩話》云：“杜少陵云：‘作詩用事，要如禪家語，水中著鹽，飲水乃知鹽味。’此說詩家秘密藏也。如：‘五更鼓角聲悲壯，三峽星河影動搖。’人徒見淩轢造化之工，不知乃用事也。”

〔一五〕九方皋：一名九方堙，春秋時善相馬者。據《列子·說符》載，伯樂推薦他為秦穆公訪求駿馬，“三月而反，報曰：‘已得之矣，在沙丘。’穆公曰：‘何馬也？’對曰：‘牝而黃。’使人往取之，牡而驪。穆公不說。召伯樂而謂之曰：‘敗矣！子所使求馬者，色物、牝牡尚弗能知，又何馬之能知也？’伯樂喟然太息曰：‘一至於此乎！是乃其所以千萬臣而無數者也。若皋之所觀，天機也。得其精而忘其粗，在其內而忘其外。見其所見，不見其所不見；視其所視，而遺其所不視。若皋之相馬，乃有貴乎馬者也。’馬至，果天下之馬也。”物色：指馬的顏色、外形。牝牡：雌雄。

〔一六〕東巖君：元好問之父元德明。

〔一七〕山谷最知子美：黃庭堅《大雅堂記》：“子美詩妙處，乃在無意於文，夫無意而意已至，非廣之以《國風》、《雅》、《頌》，深之以《離騷》、《九歌》，安能咀嚼其意味，闖然入其門邪？故使後生輩自求之，則得之深矣。使後之登大雅堂者，能以余說而求之，則思過半矣。彼喜穿鑿者棄其大旨，取其發興於所遇林泉人物、草木魚蟲，以為物物皆有所託，如世間商度隱語者，則子美之詩委地矣。”商度：揣度，估計。隱語：謎語。

〔一八〕乙酉：正大二年（一二二五）。

〔一九〕先君子：已經去世的父親元德明。

東坡詩雅引〔一〕

五言以來，六朝之謝、陶〔二〕，唐之陳子昂、韋應物、柳子厚，最為近風雅，自餘多以雜體為之，詩之亡久矣〔三〕。雜體愈備，則去風雅愈遠，其理然也。近世蘇子瞻，絕愛陶、柳二家〔四〕，極其詩之所至，誠亦陶柳之亞〔五〕，然評者尚以其能似陶、柳，而不能不為風俗所移為可恨耳〔六〕。夫詩至於子瞻，而且有不能近古之恨，後人無所望矣，乃作《東坡詩雅目錄》一篇。正大己丑河南元某書于內鄉劉鄧州光父之東齋〔七〕。


【注釋】


〔一〕《東坡詩雅》：元好問所編蘇軾詩歌選本。《金史·元好問傳》作三卷，已佚。

〔二〕謝、陶：謝靈運、陶淵明。

〔三〕詩之亡久矣：元好問《別李周卿》：“風雅久不作，日覺元氣死。詩中柱天手，功自斷鼇始。《古詩十九首》，建安六七子。中間陶與謝，下逮韋柳止。”

〔四〕絕愛陶柳二家：蘇軾《評韓柳詩》：“柳子厚詩在陶淵明下，韋蘇州上。退之豪放奇險則過之，而溫麗靖深不及也。所貴乎枯澹者，謂其外枯而中膏，似澹而實美，淵明、子厚之流是也。”

〔五〕陶、柳之亞：意指僅次於陶、柳的詩人。

〔六〕“然評者”二句：謂蘇軾詩能接近陶、柳，卻又受到不良習氣的影響，寫了一些不符合風雅傳統的雜體詩。

〔七〕正大己丑：正大六年（一二二九）。河南：元好問先世曾落籍河南汝州，故稱。劉光父：即劉光甫，名祖謙，參見《中州集》卷五《劉鄧州祖謙》。

東坡樂府集選引〔一〕

絳人孫安常注坡詞〔二〕，參以汝南文伯起《小雪堂詩話》〔三〕，刪去他人所作《無愁可解》之類五十六首〔四〕，其所是正，亦無慮數十百處〔五〕，坡詞遂為完本，不可謂無功。然尚有可論者，如“古岸開青葑”《南柯子》以末後二句倒入前篇〔六〕。此等猶為未盡，然特其小小者耳。就中“野店雞號”一篇極害義理〔七〕，不知誰所作，世人誤為東坡，而小說家又以神宗之言實之〔八〕，云：“神宗聞此詞，不能平，乃貶坡黃州，且言教蘇某閑處袖手，看朕與王安石治天下。”安常不能辨，復收之集中，如“當時共客長安，似二陸初來，俱妙年。有胸中萬卷，筆頭千字，致君堯舜，此事何難？用舍由時，行藏在我，袖手何妨閑處看”之句，其鄙俚淺近、叫呼衒鬻，殆市駔之雄醉飽而後發之〔九〕，雖魯直家婢僕且羞道〔一○〕，而謂東坡作者，誤矣！又前人詩文有一句或一二字異同者，蓋傳寫之久，不無訛謬，或是落筆之後，隨有改定。而安常一切以別本為是，是亦好奇尚異之蔽也。就孫集錄取七十五首，遇語句兩出者擇而從之，自餘“玉龜山”一篇〔一一〕，予謂非東坡不能作。孫以為古詞，刪去之，當自別有所據，姑存卷末，以俟更考。丙申九月朔，書于陽平寓居之東齋〔一二〕，元某引。


【注釋】


〔一〕《東坡樂府集選》：元好問所編蘇軾詞選本，已佚。

〔二〕孫安常：孫鎮，字安常，絳（今山西新絳）人。嘗中省試魁，承安二年（一一九七）以五赴廷試而賜進士第。後任陝縣（今河南三門峽）令。參《中州集》卷七《孫省元鎮》。著《注樂坡樂府》，明時尚存，今佚。

〔三〕文伯起：名商，蔡州人，明昌五年（一一九四）因王寂推薦而賜同進士出身，召為國子助教，遷登仕郎。所著《小雪堂詩話》，專論東坡，已佚。

〔四〕《無愁可解》：詞牌名，蘇軾詞集中《無愁可解》（光景百年），一說為陳慥所作。

〔五〕無慮：大約。

〔六〕古岸開青葑：指蘇軾《南歌子》：“古岸開青葑，新渠走碧流。會看光滿萬家樓。記取他年扶路、入西州。佳節連梅雨，餘生寄葉舟。只將菱角與雞頭。更有月明千頃、一時留。”文中《南柯子》應作《南歌子》，當是元好問誤記。倒入前篇：前篇指《南歌子》（山與歌眉斂）。如何倒入，失考。

〔七〕野店雞號：指蘇軾《沁園春》詞：“孤館燈青，野店雞號，旅枕夢殘。漸月華收練，晨霜耿耿；雲山摛錦，朝露漙漙。世路無窮，勞生有限，似此區區長鮮歡。微吟罷，憑征鞍無語，往事千端。當時共客長安，似二陸初來俱少年。有筆頭千字，胸中萬卷；致君堯舜，此事何難？用舍由時，行藏在我，袖手何妨閑處看。身長健，但優游卒歲，且鬬尊前。”此詞為蘇軾所作，後人並無疑義。

〔八〕小說家言：出處不可考。

〔九〕市駔：馬販子，引申指市儈。

〔一○〕魯直：黃庭堅。

〔一一〕玉龜山：指蘇軾《戚氏》：“玉龜山。東皇靈姥統群仙。絳闕岧嶢，翠房深迥，倚霏煙。幽閒。志蕭然。金城千里鎖嬋娟。當時穆滿巡狩。翠華曾到海西邊。風露明霽，鯨波極目，勢浮輿蓋方圓。正迢迢麗日，玄圃清寂，瓊草芊綿。爭解繡勒香韉。鸞輅駐蹕，八馬戲芝田。瑤池近、畫樓隱隱，翠鳥翩翩。肆華筵。間作脆管鳴弦。宛若帝所鈞天。稚顏皓齒，綠髮方瞳，圓極恬淡髙妍。盡倒瓊壺酒，獻金鼎藥，固大椿年。縹緲飛瓊妙舞，命雙成、奏曲醉留連。雲璈韻響瀉寒泉。浩歌暢飲，斜月低河漢。漸綺霞、天際紅深淺。動歸思、回首塵寰。爛漫遊、玉輦東還。杏花風、數里響鳴鞭。望長安路，依稀柳色，翠點春妍。”

〔一二〕丙申：一二三六年。陽平：指冠氏縣（今山西冠縣）。冠氏縣舊屬陽平郡。

錦機引〔一〕

文章，天下之難事，其法度雜見於百家之書，學者不遍考之，則無以知古人之淵源。予初學屬文，敏之兄為予言如此〔二〕。興定丁丑〔三〕，閑居河南，始集前人議論為一編，以便觀覽。蓋就李嗣榮、衛昌叔家前有書而錄之〔四〕，故未備也〔五〕。山谷與黃直方書云：“欲作《楚辭》，須熟讀《楚辭》，觀古人用意曲折處，然後下筆。喻如世之巧女，文繡妙一世，如欲織錦，必得錦機，乃能成錦。”〔六〕因以《錦機》名之。十一月日河東元某自題。


【注釋】


〔一〕《錦機》：元好問所編，集錄前人精警言論，已佚。

〔二〕屬文：撰寫文章。敏之：元好古，元好問之兄。

〔三〕興定丁丑：興定元年（一二一七）。

〔四〕李嗣榮：其人不詳。衛昌叔：衛承慶，襄城（今河南襄城）人。參見《中州集》卷七《衛承慶》。

〔五〕故未備也：元好問晚年有所補充。元好問《答聰上人書》：“《錦機》已成，第無人寫潔本，年間得斷手，即當相付，亦倚公等成此志耳。”

〔六〕“欲作楚辭”九句：見《山谷外集》卷十。黃直方：應是王直方。

十七史蒙求序〔一〕

安平李瀚撰《蒙求》二千餘言〔二〕，李華作序，李良薦於朝〔三〕，蓋在當時，已甚重之。迄今數百年之間，孩幼入學，人挾此冊，少長則遂講授之。宋王逢原復有《十七史蒙求》〔四〕，與瀚並傳。及詩家以次韻相誇尚，以《蒙求》韻語也〔五〕，故姑汾王琢又有《次韻蒙求》出焉〔六〕。評者謂次韻是近世人之敝，以志之所之而求合他人律度，遷就傅會，何所不有？唯施之賦物、詠史，舉古人徵事之例，遷就傅會，或當聽其然，是則韻語、次韻為有據矣。

始予年二十餘，住太原學舍，交城吳君庭秀洎其弟庭俊，與予結夏課於由義西齋〔七〕，嘗以所撰《蒙求》見示，且言：“逢原既以十七史命篇矣，而間用《呂氏春秋》、《三輔決錄》、《華陽國志》、《江南野錄》〔八〕，謂之史，可乎？今所撰止於史書中取之，諸所偶儷，必事類相附，其次强韻〔九〕，亦力為捜討。自意可以廣異聞，子為我序之，可乎？”予欣然諾之，而未暇也。

後三十七年，予過鎮陽〔一○〕，見張參議耀卿〔一一〕，耀卿受學於吳君之門者也，問以此書之存亡，乃云板蕩之後，得於田家故箱中，因得而序之。按李瀚自嫌文碎〔一二〕，此特自抑之辭，華謂可以“不出卷而知天下”〔一三〕，是亦許與太過。唯李良薦章謂其“錯綜經史，隨便訓釋，童子固多宏益，而老成頗覺起予”〔一四〕，此為切當耳。載籍之在天下，有棟宇所不能容，而牛馬所不能舉者，精力有限，記誦無窮，果使漫而無統，廣心浩大，將不有遺忘之謬乎？如曰“記事者必提其要”〔一五〕，吾知《蒙求》之外，不復有加矣！古有之：“積絲成寸，積寸成尺。尺寸不已，遂成丈匹。”〔一六〕信斯言也！雖推廣三千言為十萬，其孰曰不可哉！吳君博覽强記，九經傳注率手自鈔寫，且諷誦不去口，史書又其專門之學，文賦華贍，有聲場屋間〔一七〕。教授生徒，必使知己之所知，能己之所能。時議以此歸之。貞祐兵亂〔一八〕，負母入山，道中遇害，年甫四十云〔一九〕。庚戌五月晦日新興元某敘〔二○〕。


【校記】


李瀚：李華《蒙求序》作“李翰”，當是。


【注釋】


〔一〕《十七史蒙求》：有兩種，一是北宋王令仿李瀚《蒙求》而作，是以十七史為資料、四言韻語的蒙學讀物，現存。二是金代吳庭秀仿王令《十七史蒙求》而作，該書已佚。元好問此序為後者所作。

〔二〕安平李瀚撰《蒙求》二千餘言：安平，在今河北境內。李瀚，李翰，李華宗人，擢進士第，為文詳密。《蒙求》，原書現存多個版本，正文共二千三百八十四字。

〔三〕李華作序，李良薦於朝：李華序、李良薦表，現存，見於日本抄本。

〔四〕王逢原：王令（一○三二—一○五九），字逢原，初字鍾美，原籍元城（今河北大名）。占籍廣陵（今江蘇揚州）。以文學知名，有《廣陵先生文集》。生平見王安石《王逢原墓誌銘》及門人劉發《廣陵先生傳》。

〔五〕《蒙求》韻語：《蒙求》和《十七史蒙求》都採用四言韻語的句式。

〔六〕姑汾王琢：王琢字器之，平陽（今山西臨汾）人，號姑汾漫士。參《中州集》卷七《姑汾漫士王琢》。《次韻蒙求》：已佚。

〔七〕交城：今山西交城。吳庭秀、吳庭俊：兄弟二人，生平無考。結夏課：舉子在夏日邀集同輩，讀書習文，以備秋季應試。元好問于崇慶元年（一二一二）在太原結夏課，時年二十三歲。

〔八〕《三輔決錄》：漢趙岐著。《華陽國志》：晉常璩著。《江南野錄》：又名《江南野史》，宋龍袞著。以上各書都非正史，不在“十七史”之列。

〔九〕强韻：險韻，生僻少用的韻。

〔一○〕後三十七年：一二五○年。鎮陽：今河北正定。

〔一一〕張參議耀卿：張德輝（一一九三—一二七四），字耀卿，交城（今屬山西）人。《元史》卷一百六十三有傳。

〔一二〕“李瀚”句：李華《蒙求序》：“李公子以其文碎，不敢輕傳達識者，所務訓蒙而已，故以《蒙求》為名。”

〔一三〕不出卷而知天下：李華《蒙求序》：“安平李翰著《蒙求》一篇，列古人言行美惡，參之聲律，以授幼童，隨而釋之。比其終始，則經史百家之要，十得其四五矣。推而引之，源而流之，易於諷誦，形於章句，不出卷知天下，其《蒙求》哉！”

〔一四〕“李良薦章”句：見李良《薦蒙求表》。起予：啟發自己。《論語·八佾》：“子曰：‘起予者，商也，始可與言《詩》已矣。’”

〔一五〕記事者必提其要：韓愈《進學解》：“先生口不絕吟於六藝之文，手不停披於百家之編。記事者必提其要，纂言者必鉤其玄。”

〔一六〕“積絲成寸”四句：當是古諺語。《後漢書》卷一百一十四《樂羊子妻傳》：“一絲而累，以至於寸，累寸不已，遂成丈匹。”

〔一七〕場屋：科舉考試的場所。

〔一八〕貞祐兵亂：指貞祐二年（一二一四）蒙古入侵之事。

〔一九〕年甫四十：以享年四十歲計，吳庭秀生於大定十五年（一一七五）。

〔二○〕庚戌：一二五○年。晦日：陰曆每月最後一天。新興：忻州隋時屬新興郡，故云。

如庵詩文敘〔一〕

密國公諱璹，字子瑜〔二〕，越王長子〔三〕，而興陵之諸孫也〔四〕。明昌初，已受封，公以例授金紫光祿大夫〔五〕，衛紹王時，除開府儀同三司〔六〕，宣宗南渡後，封胙國公〔七〕。哀宗正大初，進封密〔八〕。自明昌初，鎬厲等二王得罪後〔九〕，諸王皆置傅與司馬、府尉、文學，名為王府官屬，而實監守之。府門啟閉有時，王子若孫及外人不得輒出入，出入皆有籍，訶問嚴甚〔一○〕。金紫若國公，雖大官，無所事事，止於奉朝請而已〔一一〕。密公班朝著者，如是四十年〔一二〕。

初燕都遷而南〔一三〕，危急存亡之際，凡車輅、宮縣、寶玉、秘器〔一四〕，所以資丕天之奉者〔一五〕，舟車輦運〔一六〕，國力不贍，至汴者千之一耳。而諸王公貴主，至有脫身而去者。公家法書、名畫〔一七〕，連箱累篋，寶惜固護，與身存亡，故他貨一錢不得著身。方遷革倉卒〔一八〕，朝廷止以乏軍興為憂〔一九〕，百官俸給，減削幾盡。歲日所入，大官不能贍百指〔二○〕，而密公又宗室之貧無以為資者，其落薄失次〔二一〕，為可見矣。元光以後，王薨，門禁緩〔二二〕，文士稍遂款謁，然亦不過三數人而止矣〔二三〕。

公資稟簡重，而至誠接物，不知名爵為何物。少日師三川朱巨觀學詩〔二四〕，龍岩任君謨學書〔二五〕，真積之久，遂擅出藍之譽。於書無所不讀，而以《資治通鑒》為專門，馳騁上下，千有三百餘年之事，其善惡是非、得失成敗，道之如目前，穿貫他書，考證同異，雖老於史學者不加詳也。名勝過門〔二六〕，明窗棐几〔二七〕，展玩圖籍，商略品第顧、陸、朱、吳筆虛筆實之論〔二八〕，極幽渺。及論二王筆墨〔二九〕，推明草書學究之說，窮髙妙，而一言半辭，皆可紀錄。典衣置酒，或終日不聽客去。爐薰茗碗，或橙蜜一杯，有承平時王家故態，使人愛之而不能忘也。字畫得于蘇、黃之間，參禪於善西堂〔三○〕，名曰“祖敬”。《自題寫真》有“枯木寒灰亦自神，應緣來現胙公身。只緣苦愛東坡老，人道前身趙德麟”之句〔三一〕。舊制，國公祭山陵〔三二〕，則佩虎符，乘傳〔三三〕，號曰“嚴祭”。若上清儲祥宮、若太乙宮、五嶽觀設醮〔三四〕，上方相藍大道場〔三五〕，則國公代行香，公多豫焉〔三六〕。又有詩自戲云：“借來羸馬鈍於牆〔三七〕，馬上官人病且尫〔三八〕。無用老臣還有用，一年三五度燒香。”蓋實錄云。公詩五卷，號《如庵小稿》者〔三九〕，汴梁鬻書家有之。樂府云：“夢到鳳凰臺上，山圍故國周遭。”〔四○〕又云：“咫尺又還秋也，不成長似雲閑。”〔四一〕識者聞而悲之。予竊謂古今愛作詩者，特晉人之自放於酒耳〔四二〕。吟詠情性，留連光景，自當為緩憂之一物〔四三〕，在公，則又以之遯世無悶、獨立而不懼者也〔四四〕。使公得時行所學，以文武之材，當顓面正朝之任〔四五〕，長轡遠馭，何必減古人？顧與槁項黃馘之士爭一日之長於筆硯間哉〔四六〕？朝家疏近族而倚疏屬〔四七〕，其敝乃至於此，可為浩歎也！

天興壬辰，曹王出質〔四八〕，公求見於隆德殿。上問：“叔父欲何言？”〔四九〕公奏：“聞孛德雖議和〔五○〕，孛德不甚諳練，恐不能辦大事者。臣請副之，或代其行。”上慰之曰：“南渡後，國家比承平時有何奉養〔五一〕？然叔父亦未嘗沾丐〔五二〕。無事則置之冷地，無所顧藉，緩急則置於不測〔五三〕。叔父盡忠固可，天下其謂我何？叔父休矣！”於是君臣相顧泣下，未幾，公感疾，以其夏五月十有二日薨，春秋六十一。後二十有六年，此集再刻於大名〔五四〕，門下士河東人元某為之引〔五五〕。


【注釋】


〔一〕如庵：完顏璹號如庵。其詩文集號《如庵小集》，已佚。

〔二〕密國公諱璹：完顏璹（一一七二—一二三二），本名壽孫，一字仲實，封胙國公、密國公。《金史》卷八十五、《中州集》卷五有傳。

〔三〕越王：完顏永功（一一五四—一二二一），本名宋葛，又名廣孫，金世宗之子。大安二年（一二一○）進封越王，《金史》卷八十五有傳。越王長子：據《金史·完顏永功傳》，越王長子為福孫。完顏璹為其次子。

〔四〕興陵：金世宗完顏雍墓號。

〔五〕受封事：《金史·完顏璹傳》：“明昌初，加銀青榮祿大夫。”

〔六〕“衛紹王”句：據《金史·衛紹王紀》，大安元年（一二○九）十二月，完顏璹之父完顏永功進封譙王。完顏璹加封開府儀同三司，當在此前後。

〔七〕宣宗南渡：事在貞祐二年（一二一四）。

〔八〕正大初：正大元年（一二二四）。

〔九〕鎬厲等二王：鎬厲王，指完顏永中（？—一一九四），又作惟中、允中，金世宗長子，先後封許王、漢王、并王、鎬王。明昌五年（一一九四），其家奴告發他與侍妾言“我得天下，子為大王，以爾為妃”，被賜死。泰和七年，詔復永中王爵，賜諡曰厲。二王中的另一王，當是鄭王完顏永蹈。明昌四年，鄭王以謀反被誅。

〔一○〕“諸王以之下”七句：《金史·完顏永中傳》：“（明昌）三年，判平陽府事，進封鎬王。初置王傅、府尉官，名為官屬，實檢制之也。府尉希望風旨，過為苛細。……四年，鄭王永蹈以謀逆誅，增置諸王司馬一員，檢察門戶出入，毬獵遊宴皆有制限，家人出入皆有禁防。”籍：登記。

〔一一〕朝請：朝見皇帝。奉朝請：指有參見皇帝、參加朝會的資格。

〔一二〕朝著：朝班。《左傳·昭公十一年》：“朝有著定。”杜注：“著定，朝內列位常處，謂之表著。”四十年：《金史·完顏璹傳》：“璹奉朝請四十年。”

〔一三〕初燕都遷而南：指貞祐二年（一二一四）將首都從燕京遷往汴京之事。

〔一四〕宮縣：古代鐘磬等樂器懸掛在架上，其形制因用樂者身份地位不同而有別。帝王懸掛四面，象徵宮室四面的牆壁，故名“宮縣”。縣：懸。秘器：棺材。

〔一五〕丕天：洪天。

〔一六〕輦運：運輸。

〔一七〕法書：古代名家書法作品。

〔一八〕遷革：變革，變遷。倉卒：倉促。

〔一九〕乏軍興：耽誤軍事行動或軍用物資的徵集調撥。

〔二○〕百指：指十口人。不能贍百指：不能養活十口之家。

〔二一〕落薄：落魄。失次：失常。

〔二二〕元光以後：元光元年（一二二二）。王薨：完顏璹之父、越王完顏永功卒於興定五年（一二二一）。

〔二三〕款謁：叩見；拜謁。《金史·完顏璹傳》：“永功薨後，稍得出遊，與文士趙秉文、楊雲翼、雷淵、元好問、李汾、王飛伯輩交善。”

〔二四〕三川：或為朱巨觀之號，或為三鄉之誤。朱巨觀：朱瀾，字巨觀，福昌三鄉人，大定二十八年（一一八八）及第，為諸王文學。參見《中州集》卷七《朱宮教瀾》。

〔二五〕龍岩任君謨：任詢，字君謨，號龍岩，大定末為宮教。

〔二六〕名勝：有名望的才俊之士。

〔二七〕棐几：用棐木做的几桌，泛指几桌。

〔二八〕顧、陸、朱、吳：分別指顧愷之、陸探微、朱審、吳道子。

〔二九〕二王：王羲之和王獻之。

〔三○〕善西堂：指金世宗時高僧圓通善國師，名广善。

〔三一〕《自題寫真》：又見《中州集》卷五。應緣：《中州集》作“因緣”，可從。趙德麟：趙令畤（一○六一—一一三四），字德麟，北宋宗室，交多元祐勝流，坐與蘇軾遊，入黨籍。

〔三二〕山陵：帝王或皇后的陵墓。

〔三三〕乘傳：乘坐驛車。

〔三四〕上清儲祥宮、太乙宮、五嶽觀：道教宮觀，在開封周邊。

〔三五〕上方：佛寺。相藍：大相國寺。道場：指佛教、道教中規模較大的誦經禮拜儀式。

〔三六〕國公代行香：完顏璹先後被封為胙國公、密國公，故能代為行香。

〔三七〕羸馬：瘦弱的馬匹。鈍於牆：形容行走遲緩。

〔三八〕尫：瘦弱。

〔三九〕《如庵小稿》：當是完顏璹生前初刻詩詞集。《歸潛志》卷一：“公平生詩文甚多，晚自刊其詩三百首，樂府一百首，號《如庵小稿》，趙閑閑序之，行於世。”

〔四○〕“夢到”二句：出自其《朝中措》：“襄陽古道灞陵橋，詩興與秋髙。千古風流人物，一時多少雄豪。霜清玉塞，雲飛隴首，風落江皋。夢到鳳凰臺上，山圍故國周遭。”

〔四一〕“咫尺”句：原詞已佚。

〔四二〕自放於酒：自我放逐於嗜酒之中。

〔四三〕“吟詠”句：意謂以詩詞為排解憂愁之物。

〔四四〕“遯世”二句：出自《周易·大過》：“君子以獨立不懼，遯世無悶。”

〔四五〕顓面正朝：言擔任將相之類要職。古代君臣上朝時，皆按朝儀於廷中各專一面。《漢書·李尋傳》：“天官上相上將，皆顓面正朝，憂責甚重，要在得人。”

〔四六〕槁項黃馘：頸項枯瘦，面色蒼黃，形容落魄文人。

〔四七〕朝家：朝廷。疏近族：疏遠近親屬。倚疏屬：倚重遠宗之人。

〔四八〕天興壬辰：一二三二年。曹王：完顏訛可，荆王守純之子，該年三月受封為曹王，出質蒙古。

〔四九〕上：此指金哀宗。

〔五○〕孛德：完顏守純第三子，曹王之弟，見《金史》卷九十三《完顏守純傳》。據此，孛德以議和的身份與其兄曹王一同赴蒙古軍營。

〔五一〕奉養：指生活待遇。

〔五二〕沾丐：使人受益。

〔五三〕緩急：指危急之時。

〔五四〕後二十有六年：一二五七年。大名：今河北大名。

〔五五〕門下士：門生。元好問曾出入完顏璹之門，故云。

雙溪集序〔一〕

燕中文士張顯卿、趙昌齡為予言〔二〕：“省寺賓客集今中令詩傳于時〔三〕，欲吾子為作序引，其有意乎？”予復之曰：“詩與文同源而別派，文固難，詩為尤難。李長吉母以賀苦於詩，謂嘔出肝肺乃已耳〔四〕。又有論詩者云：‘乾坤有清氣，散入詩人脾。千人萬人中，一人兩人知。’〔五〕其可謂尤難矣。前世詩人凡有所作，遇事輒變化，別不一其體裁，乃欲與造物者爭柄，囚鎖怪異，破碎陣敵，陵轢波濤，穿穴險固者，尤未盡也〔六〕。槁項黃馘，一節寒餓之士，以是物為專門〔七〕，有白首不能道劉長卿一字者〔八〕；青雲貴公子乃咳唾嚬呻而得之〔九〕，是可貴也。學道者有神遇〔一○〕，有懸解〔一一〕，如以無礙辨才，遊戲翰墨，龍拏虎擲〔一二〕，動心駭目，不可致詰〔一三〕。彼區區者，方纓冠被髮〔一四〕，流汗而追之，九萬里風斯在下矣〔一五〕！中令天資髙，於詩又夙習，故落筆有過人者，不足訝也。近時燕中兩詩人擅名一時〔一六〕，當其得意時，視《北征》、《南山》反有德色〔一七〕。然每見中令一詩出，必歡喜讚歎，失喜噎嘔〔一八〕，曰：“此長吉語也，義山語也，《樊川集》所無有也。”〔一九〕而中令慊然〔二○〕，自以為不足，長轡遠馭，進進而不已，如欲‘踔宇宙而遺俗，渺翩翩而獨征’者〔二一〕，尚奚以序引為哉！顯卿、昌齡為我謝中令君：朝議以四世五公待閣下〔二二〕，天下大夫士以太平宰輔望閣下〔二三〕，李文饒《一品集》，鄭亞有序〔二四〕；《陸宣公奏議》，蘇東坡有《劄子》〔二五〕；大書特書而屢書之，韓筆有例〔二六〕，子欲我敘《雙溪小集》而遂已乎？年月日，門下士河東元某題。


【注釋】


〔一〕《雙溪集》：即文中所云《雙溪小集》，又名《雙溪小稿》，耶律鑄早年作品集，為其賓客所編。原書已佚。現存《雙溪醉隱集》為清人從《永樂大典》輯錄而成。耶律鑄：耶律楚材之子。

〔二〕張顯卿：《續夷堅志》卷四《空中人語》：“張顯卿名德，遼州（今山西左權）人。明昌二年經童，貞祐四年（一二一六）進士。”趙昌齡：其人不詳。

〔三〕省寺：本指中央官署。這裏指中書省。省寺賓客：指中書省的官員。中令：耶律鑄任中書令。

〔四〕嘔出肝肺：見李商隱撰《李長吉小傳》。

〔五〕乾坤有清氣：出自貫休《古意》：“乾坤有清氣，散入詩人脾。聖賢遺清風，不在惡木枝。千人萬人中，一人兩人知。憶在東溪日，花開葉落時。幾擬以黃金，鑄作鍾子期。”

〔六〕“前世詩人”九句：出自陸龜蒙《甫里先生傳》，參見元好問《校笠澤叢書後記》。

〔七〕槁項黃馘：面色蒼黃不健康之人。是物：指詩歌。顓門：專門之學。

〔八〕劉長卿一字：劉長卿詩號為五言長城，享有盛名。計有功《唐詩紀事》卷二十六引皇甫湜語，謂時人“詩未有劉長卿一句，已呼阮籍為老兵矣；筆語未有駱賓王一字，已罵宋玉為罪人矣！”

〔九〕青雲貴公子：貴介公子。李白《江上贈竇長史》：“聞道青雲貴公子，錦帆遊戲西江水。”咳唾：咳嗽，唾沫。嚬呻：蹙眉，呻吟。咳唾嚬呻而得之：形容創作之易。

〔一○〕神遇：以心靈去感知事 理。《莊子·養生主》：“臣以神遇，而不以目視。官知止而神欲行。”

〔一一〕懸解：了悟。

〔一二〕龍拏虎擲：龍爭虎鬥。

〔一三〕致詰：究問，推究。

〔一四〕纓冠被髮：來不及將帽帶繫上，來不及將頭髮束好。形容匆忙、勉强。《孟子·離婁下》：“今有同室之人鬬者，救之，雖被髮纓冠而救之可也。”

〔一五〕九萬里風斯在下矣：見《莊子·逍遙游》，形容相距遙遠。

〔一六〕燕中兩詩人：指呂鯤、趙著。二人有《雙溪小稿序》傳世。麻革《雙溪小稿序》曰：“趙虎岩、呂龍山，世雄於歌詩，為之序引甚備。”

〔一七〕《北征》：杜甫所作。《南山》：韓愈所作。德色：得意的神色。

〔一八〕失喜：喜極不能自制。噎嘔：喉塞作嘔。韓愈《元和聖德詩》：“卿士庶人，黃童白叟，踴躍歡呀，失喜噎嘔。”

〔一九〕長吉：李賀。義山：李商隱。《樊川集》：杜牧撰。

〔二○〕慊然：不滿足的樣子。

〔二一〕“踔宇宙而遺俗”二句：出自《後漢書·蔡邕傳》。踔，超越。

〔二二〕四世五公：《資治通鑒》卷六十一載，臧洪被袁紹俘虜，“洪據地瞋目曰：‘諸袁事漢，四世五公，可謂受恩。’”胡注：“自袁安至袁隗四世，安為司徒，子敞為司空，孫湯為司空，曽孫逢為司空，隗為太傅，凡五公。”元好問之意，希望耶律鑄家族世代富貴。

〔二三〕宰輔：輔政的大臣，如宰相。

〔二四〕李文饒：唐人李德裕。《一品集》：即《會昌一品集》。鄭亞：字子佐，滎陽人，元和十五年（八二○）擢進士第，聰悟絕倫，文章秀發。受知於李德裕。曾任監察御史、刑部郎中、桂州刺史、御史中丞等職。

〔二五〕《陸宣公奏議》：陸贄撰。《劄子》：指蘇軾《乞校正陸贄奏議進御劄子》，見《蘇軾文集》卷三十六。

〔二六〕“大書特書”句：韓愈《答元侍御書》：“而足下年尚彊，嗣德有繼，將大書特書、屢書不一書而已也。”

鳩水集引〔一〕

德安鄭夢開以所編宋君周臣《鳩水集》見示〔二〕，云：“宋君以文章名海內久矣，世以不見全集為恨。今欲鋟木流布。子厚於宋者，請為題端。”某不敏，不足以知詩文正脈，嘗試妄論之。

文章雖出於真積之力，然非父兄淵源、師友講習、國家教養，能卓然自立者鮮矣〔三〕。自隋唐以來，以科舉取士，學校養賢，俊逸所聚，名卿材大夫為之宗匠〔四〕。琢磨淬礪，日就作新之功〔五〕。以德言之，則士君子之所為也；以文言之，則鴻儒碩生之所出也；以人物言之，則公卿大臣之所由選也。不必皆鴻儒碩生、公卿大臣〔六〕，而其材具故在是矣〔七〕。宋君起太行〔八〕，其經明行修〔九〕，蓋故家遺俗然，且得鄉先生李承旨致美、按察使簡之、宗盟內翰濟川、潞倅祐之父子、王孟州大用之所沾丐〔一○〕。住太學十年，讀書績文〔一一〕，動為有用之學，使之得時行道，其所成就，顧豈出名卿材大夫之下哉？易代以來，佐東平幕二十年〔一二〕，當賢侯擁篲之敬〔一三〕，不動聲氣酬酢〔一四〕，臺務皆迎刃而解〔一五〕。有用之學，僕既言之矣！嗚呼！文章，聖心之正傳，達則為經綸之業〔一六〕，窮則為載道之器，顧所遭何如耳！他日，人讀《鳩水集》，或以文人之文求之，渠特褦襶子耳〔一七〕！非吾心相科中人也〔一八〕。癸丑清明日〔一九〕，河東元某引。


【注釋】


〔一〕《鳩水集》：宋子貞所撰，已佚。

〔二〕德安：今湖北安陸。鄭夢開：生平不詳。宋周臣：名子貞（一一八六—一二六六），潞州長子（今山西長子縣）人。金末，宋將彭義斌守大名，辟為安撫司計議官，後率眾投奔東平行臺嚴實。蒙古破汴梁，子貞賑災，全活萬餘人。入元，歷翰林學士、參議中書省事、中書平章政事。《元史》卷一百五十九有傳。

〔三〕“然非”二句：此論又見《中州集》卷十《溪南詩老辛愿》、《元好問全集》卷二十四《張君墓誌銘》。

〔四〕名卿：有聲望的公卿。材大夫：有才華的士大夫。

〔五〕淬礪：淬火磨礪，比喻刻苦鍛煉。日就：每天有成就，形容精進不止。作新：新變，新進。

〔六〕碩生：品節髙尚、學問淵博之士。

〔七〕材具：才幹，才能。

〔八〕宋君起太行：因宋子貞是長子人，出生於太行山下，故云。

〔九〕經明行修：通曉經學，品行端正。

〔一○〕李承旨致美：李晏，字致美，髙平（今山西髙平）人，仕為翰林學士承旨。按察使簡之：指李晏之子李仲略，字簡之，大定二十二年（一一八二）進士。參見《中州集》卷二《李承旨晏》。宗盟：同宗、同姓。內翰濟川：宋楫，字濟川，長子人，天德三年（一一五一）進士，官至孟州防禦使。其子元吉，字祐之。參見《中州集》卷八《宋孟州楫》。王孟州大用：王良臣，字大用，潞人，承安五年（一二○○）進士，興定初，自請北行，沒於軍中，贈孟州防禦使。參見《中州集》卷五《王防禦良臣》。

〔一一〕績文：積累文才。

〔一二〕易代：指金亡。東平幕：進入東平行臺嚴實幕下。

〔一三〕擁篲：手持掃帚，為貴賓在前面掃地引路，形容待客之禮極為誠敬。

〔一四〕酬酢：賓主互相敬酒，泛指交際應酬。

〔一五〕臺務：行臺事務。

〔一六〕經綸：治理國家。

〔一七〕褦襶：衣服粗重寬大，既不合身，也不合時，比喻不曉事，無能。褦襶子：不曉事之人。

〔一八〕心相：宗教術語，陳摶有《心相篇》，認為相由心生。

〔一九〕癸丑：一二五三年。

楊叔能小亨集引〔一〕

貞祐南渡後〔二〕，詩學大行，初亦未知適從。溪南辛敬之、淄川楊叔能以唐人為指歸〔三〕，敬之舊有聲河南，叔能則未有知之者。興定末，叔能與予會於京師〔四〕，遂見禮部閑閑公及楊吏部之美〔五〕，二公見其《幽懷久不寫》及《甘羅廟》詩〔六〕，嘖嘖稱歎，以為今世少見其比。及將往關中〔七〕，張左相信甫、李右司之純、馮內翰子駿皆以長詩贈別〔八〕，閑閑作引〔九〕，謂其詩學退之《此日足可惜》〔一○〕，頗能似之，至比之“金膏水碧，物外自然奇寶；景星丹鳯，承平不時見之嘉瑞”〔一一〕。叔能用是名重天下，今三十年〔一二〕。然其客於楚〔一三〕，於漢沔〔一四〕，於燕趙魏齊魯之間〔一五〕，行天下四方多矣，而其窮亦極矣。叔能天資澹泊，寡於言笑，儉素自守，詩文似其為人，其窮雖極，其以詩為業者不變也，其以唐人為指歸者，亦不變也。今年其所撰《小亨集》成，其子復見予鎮州〔一六〕，以集引為請。予亦愛唐詩者，唯愛之篤而求之深，故似有所得，嘗試妄論之。

詩與文，特言語之別稱耳，有所記述之謂文，吟詠情性之謂詩，其為言語則一也。唐詩所以絕出於《三百篇》之後者〔一七〕，知本焉爾矣。何謂“本”？誠是也。古聖賢道德言語，布在方冊者多矣〔一八〕，且以“弗慮胡獲，弗為胡成” 〔一九〕、“無有作好，無有作惡”〔二○〕，“樸雖小，天下莫敢臣”較之〔二一〕，與“祈年孔夙，方社不莫”〔二二〕、“敬共明神，宜無悔怒”何異〔二三〕？但篇題句讀不同而已。故由心而誠，由誠而言，由言而詩也。三者相為一，情動於中而形於言。言發乎邇而見乎遠，同聲相應，同氣相求，雖小夫賤婦、孤臣孽子之感諷〔二四〕，皆可以厚人倫，美教化〔二五〕，無它道也，故曰不誠無物。夫惟不誠，故言無所主，心口別為二物，物我邈其千里，漠然而往，悠然而來，人之聽之若春風之過馬耳〔二六〕。其欲動天地、感神鬼難矣〔二七〕。其是之謂本。唐人之詩，其知本乎！何溫柔敦厚、藹然仁義之言之多也〔二八〕！幽憂憔悴、寒饑困憊一寓於詩〔二九〕，而其厄窮而不憫、遺佚而不怨者〔三○〕，故在也〔三一〕。至於傷讒疾惡不平之氣，不能自掩，責之愈深，其旨愈婉；怨之愈深，其辭愈緩。優柔饜飫〔三二〕，使人涵泳于先王之澤，情性之外，不知有文字〔三三〕。幸矣！學者之得唐人為指歸也。

初予學詩，以十數條自警云〔三四〕：“無怨懟〔三五〕，無謔浪〔三六〕，無驁狠〔三七〕，無崖異〔三八〕，無狡訐〔三九〕，無媕阿〔四○〕，無傅會〔四一〕，無籠絡，無銜鬻〔四二〕，無矯飾，無為堅白辨〔四三〕，無為賢聖癲〔四四〕，無為妾婦妒〔四五〕，無為仇敵謗傷，無為聾俗閧傳〔四六〕，無為瞽師皮相〔四七〕，無為黥卒醉橫〔四八〕，無為黠兒白捻〔四九〕，無為田舍翁木强〔五○〕，無為法家醜詆，無為牙郎轉販〔五一〕，無為市倡怨恩〔五二〕，無為琵琶娘人魂韻詞〔五三〕，無為村夫子《兔園策》〔五四〕，無為算沙僧困義學〔五五〕，無為稠梗治禁詞〔五六〕，無為天地一我、今古一我〔五七〕，無為薄惡所移〔五八〕，無為正人端士所不道。”信斯言也，予詩其庶幾乎！惟其守之不固，竟為有志者之所先。今日讀所謂《小亨集》者，祗以増愧汗耳！予既以如上語為《集》引，又申之以《種松》之詩〔五九〕，因為復言：“歸而語乃翁，吾老矣，自為瓠壺之日久矣〔六○〕，非夫子亦何以發予之狂言！”己酉秋八月初吉〔六一〕，河東元某序。


【注釋】


〔一〕楊叔能：名宏道（一作弘道），字叔能（一一八七—一二七○），號素庵，淄川（今山東淄博）人。金末曾監麟遊酒稅，金亡入宋，後北還故里，不再出仕。生平見《秋澗集》卷八十七《儒士楊弘道賜號事狀》。《小亨集》，原為十五卷，久佚，清人從《永樂大典》中輯成《小亨集》六卷。

〔二〕貞祐南渡：指貞祐二年（一二一四）遷都汴京之事。

〔三〕溪南辛敬之：辛愿，號溪南詩老，參見《中州集》卷十《溪南詩老辛愿》。指歸：主旨、意向之所在。

〔四〕興定末：興定五年（一二二一），楊宏道赴汴京參加進士考試，與元好問相識。

〔五〕閑閑公：趙秉文。楊吏部之美：楊雲翼。

〔六〕《幽懷久不寫》：原題作《幽懷久不寫一首，效韓子此日足可惜，贈彥深》，見《小亨集》卷一。《甘羅廟》：現存，見《小亨集》卷二。

〔七〕將往關中：楊宏道落第後，入陝西為吏。

〔八〕張左相信甫：張行中，又名行信，仕至尚書左丞。參見《中州集》卷九《張左丞行中》。李右司之純：李純甫。馮內翰子駿：馮延登。

〔九〕閑閑作引：趙秉文序文及其餘諸人詩作已佚。

〔一○〕《此日足可惜》：韓詩題為《此日足可惜一首贈張籍》。

〔一一〕金膏水碧：道教傳說中的仙藥，比喻出類拔萃的人物。景星：大星，瑞星。金膏水碧以下數句，當是趙秉文序之原文。“自然奇寶”，疑中間有脫字。

〔一二〕今三十年：元好問此文寫作於一二四九年，三十年，為約數。

〔一三〕客於楚：楊宏道於天興三年（一二三四）遊蘄春，又至當塗、鎮江。

〔一四〕於漢沔：楊宏道於天興二年（一二三三），流落襄陽。

〔一五〕於燕趙魏齊魯：楊宏道於元太宗十一年（一二三九），回家鄉淄川，後移家濟南。海迷失后二年（一二四九），遊燕京。詳參王慶生《金代文學家年譜》。

〔一六〕其子復：楊復生平無考。鎮州：真定（今河北正定）。

〔一七〕絕出：傑出，突出。《三百篇》：《詩經》。

〔一八〕布在方冊：《禮記·中庸》：“文武之政，布在方冊。”方冊：簡牘，典籍。

〔一九〕“弗慮”二句：語出《尚書·太甲下》，意謂無所用心怎麼能有所得，無所作為，怎麼能成功。

〔二○〕“無有”二句：不要有自己的好惡之心。《尚書·洪範》：“無有作好，遵王之道；無有作惡，遵王之路。”

〔二一〕“樸雖小”二句：《老子》：“道常無名，樸雖小，天下莫敢臣。”道樸雖小微妙，卻無人敢支使他。

〔二二〕“祈年”二句：語出《詩經·大雅·雲漢》。祈年，祈禱豐年。孔夙，很早。方社，四方社稷之神。莫：暮，遲。意謂周王求雨，向天祈求豐年很早，向社稷之神祈求豐年也不遲。

〔二三〕敬共明神，宜無悔怒：語出《詩經·大雅·雲漢》，意謂敬奉神明謙恭謹慎，應該沒有怨怒悔恨。

〔二四〕小夫賤婦：出身微賤的民衆。孤臣：孤立無援的臣子。孽子：非正妻所生之子。

〔二五〕厚人倫，美教化：《毛詩序》：“先王以是經夫婦，成孝敬，厚人倫，美教化，移風俗。”

〔二六〕春風之過馬耳：比喻沒有意義。李白《答王十二寒夜獨酌有懷》：“吟詩作賦北窗裏，萬言不直一杯水。世人聞此皆掉頭，有如東風射馬耳。”

〔二七〕動天地、感神鬼：《毛詩序》：“故正得失，動天地，感鬼神，莫近於詩。”

〔二八〕溫柔敦厚：《禮記·經解》：“溫柔敦厚，《詩》教也。”藹然：和善的樣子。

〔二九〕幽憂：深重的憂愁。

〔三○〕“厄窮”二句：《孟子·萬章下》：“遺佚而不怨，厄窮而不憫。”被人棄置而不怨恨，遭受困難而不憂愁。

〔三一〕故在：仍然存在。

〔三二〕優柔：不慌不忙地。魘：吃飽後滿足的樣子。飫：飽食。優柔饜飫，比喻從容舒緩地體味其含義，並從中得到滿足。

〔三三〕“情性”二句：皎然《詩式》卷一《重意詩例》：“兩重意已上，皆文外之旨，若遇髙手如康樂公覽而察之，但見情性，不睹文字，蓋詣道之極也。”

〔三四〕以十數條自警：元好問曾編《詩文自警》，已佚。孔凡禮輯本不含以下內容。

〔三五〕無：毋，不要。怨懟：怨恨。

〔三六〕謔浪：戲謔放浪。

〔三七〕驁狠：驕矜，傲慢。

〔三八〕崖異：乖異，不合常理。

〔三九〕狡訐：狡辯、攻擊他人。

〔四○〕媕阿：依違阿曲，隨聲附和。

〔四一〕傅會：附會。

〔四二〕銜鬻：誇耀賣弄。

〔四三〕堅白辨：詭辯。戰國時公孫龍有“堅石非石”、“白馬非馬”之辨。

〔四四〕賢聖癲：指極端自大的癲狂病態。元好問《東平府學記》曰：“心失位不已，合謾疾而為聖癲，敢為大言，居之不疑，始則天地一我，既而古今一我。”

〔四五〕妾婦妒：妾婦般的妒忌。元好問在《東平府學記》中亦批評“妾婦妒”。

〔四六〕聾俗：像聾子一樣愚昧無知的世俗。閧傳：哄傳，紛紛傳說。

〔四七〕瞽師：盲人樂師。皮相：表面。

〔四八〕黥卒：臉上被刺字或塗面的逃犯。醉橫：醉酒橫臥。

〔四九〕黠兒：指說唱表演中的黠慧藝人。白：說白。捻：即興指物題詠、憑空捏造的詩詞。

〔五○〕田舍翁：鄉間老翁。木强：木訥倔强。

〔五一〕牙郎：牙商，買賣中介。轉販：轉手買賣。

〔五二〕市倡：市井倡優。

〔五三〕琵琶娘人：賣藝的琵琶女。魂韻詞：優美、消魂的歌詞。《東平府學記》亦批評“為狐媚”之習。

〔五四〕《兔園策》：又作《兔園冊》。《新五代史·劉岳傳》：“《兔園冊》者，鄉校俚儒教田夫牧子之所誦也。”指膚淺通俗讀物。

〔五五〕算沙僧：計算沙子數量的僧人。《五燈會元》卷四《鹽官安國師法嗣》：“師謂之曰：‘佛祖正法，直截亡詮。汝算海沙，于理何益？’”義學：關於佛教的學問。困義學：困於義學，不懂得教義。

〔五六〕稠梗治：東漢張道陵設二十四治，為傳教點。據《雲笈七簽》卷二十八《二十四治》，分上八治、中八治、下八治。稠梗治為中八治之一，其地在四川新津縣。禁詞：道士所說的咒語。

〔五七〕天地一我、今古一我：謂唯我獨尊的狂妄自大。

〔五八〕薄惡：澆薄風俗。《漢書·禮樂志》：“自古以來，未嘗以亂濟亂，大敗天下如秦者也。習俗薄惡，民人抵冒。”

〔五九〕《種松》：元好問詩篇名，全詩如下：“百錢買松羔，植之我東牆。汲井涴塵土，插籬護牛羊。一日三摩挲，愛比添丁郎。昨宵入我夢，忽然變昂藏。昂藏上雲霄，慘澹含風霜。起來月中看，細鬛錯針芒。惘然一太息，何年起明堂。鄰叟向我言，種木本易長。不見河畔柳，顧盼百尺强。君自作遠計，今日何所望。”申之以《種松》詩：當是勉勵楊叔能之子。

〔六○〕瓠壺：一種盛液體的大腹容器，比喻虛有其表。

〔六一〕己酉：一二四九年。初吉：初一。

新軒樂府引〔一〕

唐歌詞多宮體，又皆極力為之〔二〕，自東坡一出，情性之外，不知有文字，真有“一洗萬古凡馬空”氣象〔三〕，雖時作宮體，亦豈可以宮體概之！人有言：“樂府本不難作〔四〕，從東坡放筆後便難作。”此殆以工拙論，非知坡者。所以然者，《詩三百》所載，小夫賤婦幽憂無聊賴之語，特猝為外物感觸，滿心而發，肆口而成者爾。其初果欲被管弦、諧金石、經聖人手以與六經並傳乎？小夫賤婦且然，而謂東坡翰墨游戲，乃求與前人角勝負〔五〕，誤矣。自今觀之，東坡聖處，非有意於文字之為工，不得不然之為工也。坡以來，山谷、晁無咎、陳去非、辛幼安諸公〔六〕，俱以歌詞取稱，吟詠情性，留連光景，清壯頓挫，能起人妙思，亦有語意拙直，不自緣飾，因病成妍者〔七〕，皆自坡發之。近歲新軒張勝予亦東坡發之者與？

新軒三世遼宰相家〔八〕，從少日滑稽玩世，兩坡二棗，所謂入其室而啖其炙者〔九〕，故多喜而謔之之辭。及隨計兩都，作霸諸彥〔一○〕，時命不偶，至得補掾中臺〔一一〕。時南狩已久，日薄西山，民風國勢，有可為太息而流涕者，故又多憤而吐之之辭。予與新軒臭味既同，而相得甚歡，或別之久而去之遠，取其歌詞讀之，未嘗不灑然而笑，慨焉以歎，沉思而遠望，鬱搖而行歌，以為玉川子嘗孟諫議貢餘新茶，至四碗發輕汗時，“平生不平事，盡向毛孔散”〔一二〕，真有此理。退之《聽穎師彈琴》云：“昵昵兒女語，恩怨相爾汝。忽然變軒昂，勇士赴敵場。”吾恐穎師不足以當之。

予既以此論新軒，因說向屋梁子〔一三〕，屋梁子不悅，曰：“《麟角》、《蘭畹》、《尊前》、《花間》等集，傳播里巷〔一四〕，子婦母女交口教授，淫言媟語，深入骨髓，牢不可去〔一五〕，久而與之俱化，浮屠家謂筆墨勸淫，當下犂舌之獄〔一六〕。自知是巧，不知是業〔一七〕。陳後山追悔少作，至以《語業》命題〔一八〕，吾子不知耶？《離騷》之《悲回風》、《惜往日》〔一九〕，評者且以“露才揚己，怨懟沉江”少之〔二○〕。若《孤憤》、《四愁》、《七哀》、《九悼》絕命之辭〔二一〕，《窮愁志》、《自憐賦》〔二二〕，使樂天知命者見之，又當置之何地耶？治亂，時也；遇不遇，命也。衡門之下，自有成樂〔二三〕，而長歌之哀，甚于痛哭，安知憤而吐之者，非呼天稱屈耶？世方以此病吾子，子又以及新軒，其何以自解？”予謂屋梁子言：“子頗記謝東山對右軍哀樂語乎？‘年在桑榆，正賴絲竹陶寫，但恐兒輩覺，損此歡樂趣耳。’〔二四〕東山似不應道此語，果使兒輩覺，老子樂趣遂少減耶？君且道如詩仙王南雲所說〔二五〕，‘大美年賣珠樓前風物，彼打硬頭陀與長三者，《三禮》何嘗夢見？’”〔二六〕歲在甲寅十月望日，河東元某題。


【注釋】


〔一〕《新軒樂府》：張德謙詞集。張德謙，字勝予（又作聖予、聖俞），東平（今山東東平）人，號新軒。以文章名海內，工樂府。元好問《雲岩》序曰：“聖與三世相家，以文章名海內，其才情風調，不減前世賀東山、晏叔原。”

〔二〕唐歌詞：主要指溫庭筠等人的詞作。宮體：指花間詞之類表現女性生活或愛情題材的作品。

〔三〕一洗萬古凡馬空：杜甫《丹青引·贈曹將軍霸》：“斯須九重真龍出，一洗萬古凡馬空。”

〔四〕樂府：指詞。樂府本不難作云云，出處不詳。

〔五〕角勝負：爭勝負。王若虛《滹南詩話》卷中：“公（蘇軾）雄文大手，樂府乃其遊戲，顧豈與流俗爭勝哉！”

〔六〕山谷：黃庭堅。晁無咎：晁補之。陳去非：陳與義。辛幼安：辛棄疾。

〔七〕妍：美麗。

〔八〕三世遼宰相家：張勝予先世失考。

〔九〕兩坡：據元駱天驤《類編長安誌》卷三《館閣樓觀》：“古老相傳，秦樓青樓，俱在畫橋東平康坊。煙脂、翡翠，二坡相對。”李汾《州北》：“薄游却憶開元日，常逐東風醉兩坡。”元好問《鷓鴣天》（少日驪駒）：“西城燈火長安夢，滿意春風似兩坡。”二棗：其意不詳。“入其室”句：黃庭堅《再和元禮春懷十首序》：“然錢塘江東一都會，風煙花月，不知其幾坊幾曲，變否恍惚，使少年心醉而忘反，元禮蓋入其鄉啖其炙者也。”

〔一○〕隨計：隨計吏而行，指參加科舉考試。作霸諸彥：指傑出於時輩。

〔一一〕中臺：指尚書省。

〔一二〕“玉川子”三句：指盧仝《走筆謝孟諫議寄新茶》。內云：“四碗發輕汗，平生不平事，盡向毛孔散。”

〔一三〕屋梁子：元好問虛擬之人物。

〔一四〕《麟角》、《蘭畹》、《尊前》、《花間》：晚唐五代詞集，其中前兩者已佚。

〔一五〕“子婦”四句：本是杜牧《唐故平盧軍節度巡官隴西李府君墓誌銘》中對元和體的指摘：“嘗痛自元和已來有元白詩者，纖豔不逞，非莊士雅人，多為其所破壞。流于民間，疏於屏壁，子父女母，交口教授，淫言媟語，冬寒夏熱，入人肌骨，不可除去。”

〔一六〕筆墨勸淫：黃庭堅《小山詞序》：“余少時間作樂府，以使酒玩世。道人法秀獨罪余以筆墨勸淫，於我法中當下犁舌之獄。” 犁舌之獄：佛教指犯惡口、大妄語等作口業者死後所入的地獄。

〔一七〕業：佛教語，業障，指妨礙修行的言行。

〔一八〕《語業》：陳師道詞集名，一卷，見《宋史》卷二○八。

〔一九〕《離騷》：這裏指代《楚辭》。

〔二○〕露才揚己，怨懟沉江：劉勰《文心雕龍·辨騷》：“班固以為露才揚己，忿懟沉江。”

〔二一〕《孤憤》：《韓非子》篇名。《四愁》：張衡所作。《七哀》：王粲所作。《九悼》：王逸所作。

〔二二〕《窮愁志》：李德裕所作。《自憐賦》：陸龜蒙所作。

〔二三〕衡門：橫木為門，極其簡陋，喻貧者所居。《詩經·陳風·衡門》：“衡門之下，可以棲遲。”棲遲，猶言棲息、安身，此系隱居者安貧樂道之辭。

〔二四〕謝東山：謝安。右軍：王羲之。所言哀樂語，見《世說新語·言語》和《晉書》卷八十《王羲之傳》。

〔二五〕王南雲：王予可，字南雲，詳參《中州集》卷九《王先生予可》。

〔二六〕大美年：豐年。賣珠樓：疑是妓館。王予可《小重山》：“賣珠樓外串離腸。春殘夢，今夜擬髙唐。”風物：景象。打硬：一种修行方式。頭陀：苦行僧。長三：或指妓女。

逃空絲竹集引〔一〕

南渡後〔二〕，李長源七言律詩〔三〕，清壯頓挫，能動搖人心，髙處往往不減唐人。麻知幾七言長韻〔四〕，天隨子所謂“陵轢波濤，穿穴險固，囚鎖怪異，破碎陳敵”者〔五〕，皆略有之。然長源失在無穰茹〔六〕，知幾病在少持擇〔七〕，詩家亦以此為恨。仲梁材地有餘，而持擇功夫勝，其餘或亦有不迨二子者。絕長補短，大概一流人也。今二子亡矣。仲梁氣銳而筆健，業專而心精，極他日所至，當於古人中求之，不特如退之之於李元賓耶〔八〕。河東人元某書。（以上《元好問全集》卷三十六）


【注釋】


〔一〕逃空絲竹集：杜仁傑詩集。杜仁傑，字仲梁，原名之元，字善夫，號止軒，濟南長清人。工詩曲，孫德謙輯有《善夫先生集》。

〔二〕南渡：指貞祐二年（一二一四）金室南遷。

〔三〕李長源：李汾，生平參《中州集》卷十《李講議汾》。

〔四〕麻知幾：麻九疇，生平參《中州集》卷六《麻徵君九疇》。

〔五〕天隨子：陸龜蒙。“陵轢波濤”四句：見陸龜蒙《甫里先生傳》。

〔六〕穰茹：釀酒、作餳之法，指以秸稈覆蓋器皿。《齊民要術》卷七：“十月初凍，尚暖未須茹甕，十一月、十二月，須黍穰茹之。” 卷九《煮白餳法》：“以被覆盆甕，令暖，冬則穰茹。”無穰茹，意指李汾無包裹，詩歌偏於直露。

〔七〕持擇：堅持、選擇。

〔八〕退之：韓愈。李元賓：李觀字元賓。韓愈《書李元賓墓誌銘》稱其“文髙乎當世，而行過乎古人”。

張仲經詩集序〔一〕

仲經出龍山貴族〔二〕，少日隨宦濟南，從名士劉少宣問學〔三〕，客居永寧〔四〕，永寧有趙宜之、辛敬之、劉景玄〔五〕，其人皆天下之選，而仲經師友之，故早以詩文見稱。及予官西南〔六〕，仲經偕杜仲梁、麻信之、髙信卿、康仲寧挈家就予內鄉〔七〕，時劉內翰光甫方解鄧州倅〔八〕，日得相從文字間。仲經之所成就，又非洛西時比矣。北渡後薄游東平〔九〕，謁先行臺嚴公〔一○〕，一見即被賞識，待以師賓之禮，授館於長清之別墅〔一一〕，積十餘年，得致力文史，以詩為專門之學，此其出處之大略也。

今觀其詩，《永寧王趙幽居》云：“寒盡陰崖草有芽，竹梢殘雪墮冰花。號空老木風纔定，倒影荒山日又斜。天地悠悠常作客，干戈擾擾漫思家。煙村寂寞無人語，獨倚寒藤數莫鴉。”其落筆不凡類如此。及來內鄉，嘗阻雨板橋張主簿草堂〔一二〕，同賦《淅江觀漲》詩〔一三〕，仲經云：“一雨天地來，濤聲破清曉。”光甫大加賞歎，以為有前人風調。是年出居縣西南白鹿原，名所居為行齋，取“素貧賤，行貧賤”之義〔一四〕。行齋之南有菊水，湍流噴薄，景氣古澹，陽崖回抱，綠莎盈尺，臘月紅梅盛開，諸公藉草而坐，嘉肴旨酒〔一五〕，嘯詠彌日，仲經有詩云：“寒客遠峰猶帶雪，暖私幽圃已多花。”仲梁雖有“暖散春泉百汊流”之句，亦自以為不及也。其餘如《次韻見及》云：“長松偃蹇千年物，病鶴摧頹萬里心。”《春思》云：“一春常作客，連日苦多風。野樹淒迷綠，檐花暗澹紅。愁隨詩卷積，嚢與酒樽空。巢燕如相識，頻來草舍中。”《書事》云：“故國三年夢，新愁兩鬢蓬。淚從南望盡，途自北來窮。破牖蠅烘日，枯梢鵲愛風。悵然搔白首，遠目過歸鴻。”《贈員善卿》云：“詩材雖滿腹，家具少於車。” 〔一六〕《珍珠泉感舊》云：“紅槿有情依壞砌，綠莎隨意上寒廳。”《秋興》云：“壞壁粘蝸艱國歩，荒池漂蟻失軍容。”《秋日》云：“寒花矜晩色，病葉怯秋聲。”《憶永甯舊游寄魏內翰》云：“上閣寺髙迎曉翠，游家樓小簇春紅。”〔一七〕獨腳云〔一八〕：“洛岸瀟瀟雨送春”、“老愛青山悟靜緣”、“問路前村犬吠人”、“病枕偏宜夜雨聲”、“林深鹿近人”、“年衰與杖宜”、“雲出祗園雨亦香”〔一九〕。又如《風琴》一首，《回軍謠》四首，《清明日陪諸公燕集東園》一首，《病中》一首，《移居學東坡》八首，《再到方山絕句》、《書陶詩後集句》，往往傳在人口。

內相文獻楊公有言：“文章天地中和之氣，太過為荒唐，不及為滅裂。”〔二○〕仲經所得雍容和緩，道所欲言者而止，其亦得中和之氣者歟？為人資稟樂易，恬於進取，進退容止，皆有藴藉可觀。與人交，重然諾，敦分義，終始可以保任〔二一〕。使之束帶立朝，當言責之重，豈得輕負所學，忘禮諫之義乎？憂世既切，惠養是其所長。趙、張、三王〔二二〕，鉤距之吏〔二三〕，奮髯抵几，砉砉俊快〔二四〕，保其羞而不為。至於德讓君子之風〔二五〕，良有望焉。自丙午以後〔二六〕，參幕府軍事，當賢侯擁篲之敬〔二七〕，得寸行寸，謂當見之一日，未一試而病不起矣。其孤夢符持《橘軒詩集》〔二八〕，求予編次，感念平昔，不覺出涕，因題其後。嗚呼！有言可述，學者之能事；有子可傳，人道之大本。吾仲經言可述矣，子可傳矣，顧雖齎志下泉，其亦可以少慰矣夫。甲寅冬至日，詩友河東元某裕之題〔二九〕。


【注釋】


〔一〕張仲經：張澄字之純，又字仲經，號橘軒。生平參《中州集》卷八《張參議澄》。張仲經詩集：已佚。

〔二〕仲經出龍山貴族：《中州集》卷八《張參議澄》：“本出遼東烏惹族，國初遷之隆安。”

〔三〕劉少宣：劉勳，出身世家，客居濟南，風流蘊藉。生平參見《中州集》卷七《劉勳》。

〔四〕永寧：今河南洛寧縣。

〔五〕趙宜之：趙元，生平參《中州集》卷五《愚軒居士趙元》。辛敬之：辛愿，生平參《中州集》卷十《溪老詩老辛愿》。劉景玄：劉昂霄，生平參《中州集》卷七《劉昂霄》。

〔六〕官西南：正大四年（一二二七），元好問任內鄉縣令。

〔七〕杜仲梁：杜仁傑，參見上文。麻信之：麻革，字信之，虞鄉（今山西永濟）人。髙信卿：髙永，《中州集》卷九有傳。康仲寧：康國，第進士。生平不詳。

〔八〕劉內翰光甫：劉祖謙，《中州集》卷五有傳。正大四年，劉祖謙除鄧州武勝軍節度。

〔九〕薄游：指為薄祿而宦游於外。東平：今山東東平。

〔一○〕嚴公：東平萬戶嚴實。

〔一一〕授館：當塾師。長清：在今山東濟南。

〔一二〕張主簿：其人不詳。元好問有《阻雨張主簿草堂》、《張主簿草堂賦大雨》，時為正大五年六月。

〔一三〕《淅江觀漲》：《元好問全集》卷一有《淅江觀漲》詩。

〔一四〕行齋：《元好問全集》卷一有《行齋賦》。素貧賤，行貧賤：出自《禮記·中庸》：“君子素其位而行，不願乎其外。素富貴，行乎富貴；素貧賤，行乎貧賤。”

〔一五〕旨酒：美酒。

〔一六〕員善卿：員炎字善卿，同州（今陜西大荔）人，性豪蕩，嗜酒業詩，不事生產。元初一度監嵩州酒稅，旋即辭去。長遊河朔，褐衣麻履，居處惟詩稿、酒瓢，酒酣則以巨挺橫膝上，掉頭吟諷歌謠。楊弘道《小亨集》有《大名贈員善卿》詩，《元詩選》癸集錄其詩六首。生平見《秋澗大全集》卷四十九《員先生傳》。

〔一七〕魏內翰：魏摶霄，生平參見《中州集》卷四《魏內翰摶霄》。

〔一八〕獨腳：詩體名，僅一句。

〔一九〕祗園：佛寺。

〔二○〕文獻楊公：楊雲翼，生平參見《中州集》卷四《禮部楊公雲翼》。所引楊文，出處不詳。滅裂：草率，粗略。

〔二一〕保任：保持。

〔二二〕趙、張、三王：漢代趙廣漢、張敞、王尊、王章、王駿。《漢書·王吉傳》：“先是京兆有趙廣漢、張敞、王尊、王章，至駿皆有能名，故京師稱曰：‘前有趙、張，後有三王。’”

〔二三〕鉤距：輾轉推問，究得情實。《漢書·趙廣漢傳》：“尤善為鉤距，以得事情。鉤距者，設欲知馬賈，則先問狗，已問羊，又問牛，然後及馬，參伍其賈，以類相準，則知馬之貴賤不失實矣。”顏師古注引晉灼曰：“鉤，致；距，閉也。使對者無疑，若不問而自知，眾莫覺所由以閉，其術為距也。”

〔二四〕砉砉：形容迅速動作的聲音。

〔二五〕德讓君子之風：禮讓之風。《漢書·循吏傳序》：“所居民富，所去見思，生有榮號，死見奉祀，此廩廩庶幾德讓君子之遺風矣。”

〔二六〕丙午：蒙古定宗元年（一二四六）。

〔二七〕賢侯：指嚴實之嗣子嚴忠濟。擁篲之敬：迎接貴賓的恭敬之禮。篲：掃帚。《史記·孟子荀卿列傳》：“（鄒衍）如燕，昭王擁篲先驅，請列弟子之座而受業。”

〔二八〕夢符：張孔孫（一二三二—一三○七），字夢符，仕至翰林學士承旨。《元史》卷一百七十四有傳。《橘軒詩集》：張澄號橘軒，故名。已佚。

〔二九〕甲寅：蒙古憲宗四年（一二五四）。

陶然集詩序〔一〕

貞祐南渡後〔二〕，詩學為盛，洛西辛敬之、淄川楊叔能、太原李長源、龍坊雷伯威、北平王子正之等不啻十數人〔三〕，稱號專門，就諸人中其死生於詩者，汝海楊飛卿一人而已。李內翰欽叔工篇翰〔四〕，而飛卿從之游，初得“樹古葉黃早，僧閑頭白遲”之句，大為欽叔所推激，從是游道日廣，而學亦大進。客居東平將二十年，有詩近二千首，號《陶然集》，所賦《青梅》、《瑞蓮》、《瓶聲》、《雪意》，或多至十餘首，其立之之卓，鑽之之堅，得之之難，積之之多乃如此。此其所以為貴也歟。歲庚戌〔五〕，東平好事者求此集刋布之。飛卿每作詩，必以示予，相去千餘里，亦以見寄，其所得予亦頗能知之。飛卿于海內詩人，獨以予為知己，故以集引見託。

或病吾飛卿追琢功夫太過者，予釋之曰：詩之極致，可以動天地，感鬼神，故傳之師，本之經，真積之力久〔六〕，而有不能復古者，自“匪我愆期，子無良媒”〔七〕，“自伯之東，首如飛蓬”〔八〕，“愛而不見，搔首踟躕”〔九〕，“既見復關，載笑載言”〔一○〕之什觀之，皆以小夫賤婦，滿心而發，肆口而成，見取於采詩之官，而聖人刪詩亦不敢盡廢，後世雖傳之師，本之經，真積力久，而不能至焉者，何古今難易不相侔之如是邪？蓋秦以前民俗醇厚，去先王之澤未遠，質勝則野〔一一〕，故肆口成文，不害為合理，使今世小夫賤婦，滿心而發，肆口而成，適足以汙簡牘，尚可辱采詩官之求取耶？故文字以來，詩為難；魏晉以來，復古為難；唐以來，合規矩準繩尤難。夫因事以陳辭，辭不迫切而意獨至，初不為難，後世以不得不難為難耳〔一二〕。古律、歌行、篇章、操引、吟詠、謳謠、詞調、怨嘆，詩之目既廣，而詩評、詩品、詩說、詩式，亦不可勝讀，大概以脫棄凡近〔一三〕、澡雪塵翳〔一四〕、驅駕聲勢〔一五〕、破碎陣敵、囚鎖怪變〔一六〕、軒豁幽秘〔一七〕、籠絡今古，移奪造化為工〔一八〕，鈍滯僻澀、淺露浮躁、狂縱淫靡、詭誕瑣碎陳腐為病。“毫髮無遺恨”〔一九〕，“老去漸於詩律細”〔二○〕，“佳句法如何”〔二一〕，“新詩改罷自長吟”〔二二〕，“語不驚人死不休”〔二三〕，杜少陵語也。“好句似仙堪換骨，陳言如賊莫經心”，薛許昌語也〔二四〕。“乾坤有清氣，散入詩人脾。”“千人萬人中，一人兩人知。”貫休師語也〔二五〕。“看似尋常最奇崛，成如容易卻艱難”，半山翁語也〔二六〕。“詩律傷嚴近寡恩”，唐子西語也〔二七〕。子西又言：“吾於它文不至蹇澀，惟作詩極艱苦，悲吟累日，僅自成篇，初讀時，未見可羞處，姑置之。後數日取讀，便覺瑕釁百出，輒復悲吟累日，反復改定，比之前作，稍有加焉。後數日復取讀，疵病復出，凡如此數四，乃敢示人，然終不能工。李賀母謂賀必欲嘔出心乃已，非過論也。”〔二八〕今就子美而下論之，後世果以詩為專門之學，求追配古人，欲不死生於詩，其可已乎？雖然方外之學，有為道日損之說〔二九〕，又有學至於無學之說〔三○〕，詩家亦有之。子美夔州以後，樂天香山以後，東坡海南以後，皆不煩繩削而自合〔三一〕，非技進於道者能之乎〔三二〕？詩家所以異於方外者，渠輩談道，不在文字，不離文字〔三三〕，詩家聖處，不離文字，不在文字〔三四〕。唐賢所謂“情性之外，不知有文字”云耳〔三五〕。以吾飛卿立之之卓，鑽之之堅，得之之難，異時霜降水落，自見涯涘。吾見其泝石樓、歷雪堂、問津斜川之上〔三六〕，萬慮洗然，深入空寂，蕩元氣於筆端，寄妙理於言外，彼悠悠者可復以昔之隱几者見待耶？〔三七〕《陶然後編》請取此序證之，必有以予為不妄許者。重九日遺山真隱序。


【注釋】


〔一〕陶然集：楊鵬詩集，已佚。楊鵬字飛卿，汝海（今河南汝州）人，曾任汝州詳議官。金亡客居東平。

〔二〕貞祐南渡：指貞祐二年（一二一四）遷都汴京。

〔三〕洛西辛敬之：辛愿，字敬之，福昌（今河南宜陽）人。淄川楊叔能：楊宏道，字叔能，淄川（今山東淄博）人。太原李長源：李汾，字長源，太原人。龍坊雷伯威：雷管，字伯威，坊州（今陝西黃陵）人。北平王子正：王元粹，字子正，平州（今河北盧龍）人。

〔四〕李內翰欽叔：李獻能，在翰院供職十年。生平參見《中州集》卷六《李右司獻能》。

〔五〕庚戌：蒙古海失迷后二年（一二五○）。

〔六〕真積：《荀子·勸學》：“真積力久則入。”指認真積累，努力踐行。

〔七〕匪我愆期，子無良媒：出自《詩經·衛風·氓》。

〔八〕自伯之東，首如飛蓬：出自《詩經·衛風·伯兮》。

〔九〕愛而不見，搔首踟躕：出自《詩經·邶風·靜女》。

〔一○〕既見復關，載笑載言：出自《詩經·衛風·氓》。

〔一一〕質勝則野：《論語·雍也》：“質勝文則野。”質樸多於文采，就會粗野。

〔一二〕“因事以陳辭”句：大意是說，前代因事作文，達意而已，並非難事，而後代必須在前代的基礎上，有所繼承和新變，所以成了難事。

〔一三〕脫棄凡近：擺脫平凡淺近。元稹《唐故工部員外郎杜君墓係銘並序》：“至若鋪陳終始，排比聲韻，大或千言，次猶數百，詞氣豪邁而風調清深，屬對律切而脫棄凡近，則李尚不能歷其藩翰，況堂奧乎！”

〔一四〕澡雪塵翳：洗盡塵垢。黃庭堅《再和元禮春懷十首並序》：“故其詩清壯崛奇，一揮毫數千字，澡雪塵翳，動搖人心。”

〔一五〕驅駕聲勢：司空圖《題柳柳州集後》：“愚嘗覽韓吏部歌詩數百首，其驅駕氣勢，若掀雷抉電，撐抉於天地之間，物狀奇怪，不得不鼓舞而徇其呼吸也。”

〔一六 〕破碎陣敵，囚鎖怪變：陸龜蒙《甫里先生傳》：“少攻歌詩，欲與造物者爭柄。遇事輒變化，不一其體裁。始則淩轢波濤，穿穴險固，囚鎖怪異，破碎陣敵，卒造平淡而後已。”

〔一七〕軒豁：髙大開闊。

〔一八〕移奪造化：《苕溪漁隱叢話》卷十引《詩眼》：“窮盡性理，移奪造化。”

〔一九〕毫髮無遺恨：杜甫《敬贈鄭諫議十韻》：“思飄雲物外，律中鬼神驚。毫髮無遺恨，波瀾獨老成。”

〔二○〕老去漸於詩律細：杜甫《遣悶戲呈路十九曹長》：“晚節漸於詩律細，誰家數去酒杯寬。”

〔二一〕佳句法如何：杜甫《寄髙十五書記》：“美名人不及，佳句法如何？”

〔二二〕新詩改罷自長吟：杜甫《解悶》：“陶冶性靈存底物？新詩改罷自長吟。”

〔二三〕語不驚人死不休：杜甫《江上值水如海勢聊短述》：“為人性僻耽佳句，語不驚人死不休。”

〔二四〕薛許昌：晚唐詩人薛能，有《薛許昌集》。《唐才子傳》稱其“耽癖於詩，日賦一章為課，性喜淩人，格律卑卑，且亦無甚髙論。”所引“好句似仙堪換骨”二句，失考。

〔二五〕貫休：晚唐詩僧，有《禪月集》。貫休《古意九首》之四：“乾坤有清氣，散入詩人脾。聖賢遺清風，不在惡木枝。千人萬人中，一人兩人知。”

〔二六〕半山翁：王安石。其《題張司業詩》：“蘇州司業詩名老，樂府皆言妙入神。看似尋常最奇崛，成如容易卻艱辛。”

〔二七〕唐子西：北宋詩人唐庚，字子西，有《眉山文集》、《唐子西語錄》。《苕溪漁隱叢話》前集卷八引《唐子西語錄》云：“詩在與人商論，深求其疵而去之，等閒一字放過則不可，殆近法家，難以言恕矣，故謂之詩律。東坡云：‘敢將詩律鬬深嚴。’予亦云：‘詩律傷嚴近寡恩’。”

〔二八〕“子西又言”二十一句：出自唐庚《眉山文集》卷下《自說》，又見《苕溪漁隱叢話》前集卷八。

〔二九〕方外之學：指佛道學說。為道日損：出自《老子》：“為學日益，為道日損。”

〔三○〕學至於無學：元好問《杜詩學引》：“竊嘗謂子美之妙，釋氏所謂學至於無學者耳。”無學是佛家所謂學之最髙境界。

〔三一〕繩削：木工彈墨、斧削。韓愈《南陽樊紹述墓誌銘》：“其富若生蓄萬物，必具海含地負，放恣橫縱，無所統紀，然而不煩於繩削而自合也。”黃庭堅《與王觀復書》：“觀杜子美到夔州後詩，韓退之自潮州還朝後文章，皆不煩繩削而自合矣。”朱弁《風月堂詩話》卷上：“東坡文章，至黃州以後，人莫能及，唯黃魯直詩可以抗衡。晚年過海，則雖魯直亦瞠乎其後矣。”《詩人玉屑》卷十七《南遷以後精深華妙》：“余觀東坡自南遷以後詩，全類子美夔州以後詩，正所謂老而嚴者也。子由云東坡謫居儋耳，獨善為詩，精深華妙，不見老人衰憊之氣。”

〔三二〕技進於道：《莊子·養生主》：“臣之所好者道也，進乎技矣。”技進於道，指詩歌技藝進入“道”的層面，即隨心所欲的境地。

〔三三〕渠輩：指方外之人，這裏主要是禪宗。不在文字，不離文字：禪宗主張不依文字，直以心相印證。《祖庭事苑》：“達摩西來，不立文字，直傳心印，直指人心，見性成佛。”

〔三四〕聖處：最髙明之處。不離文字，不在文字：意謂詩人一方面依賴文字，詩歌是語言的藝術，另方面又超越文字，能夠隨心所欲而不逾矩。

〔三五〕唐賢：此指僧皎然。《詩式》卷一《重意詩例》：“兩重意已上，皆文外之旨，若遇髙手如康樂公，覽而察之，但見情性，不睹文字，蓋詣道之極也。”

〔三六〕石樓：在洛陽龍門。白居易晚年居香山，石樓指代白居易詩歌。雪堂：蘇軾貶官黃州，在東坡建有雪堂。雪堂指代蘇軾詩歌。斜川：陶淵明遊覽之地，指代陶淵明詩歌。

〔三七〕悠悠者：大眾之人。《史記·孔子世家》：“悠悠者，天下皆是也。”隱几者：靠著几案之人。《莊子·齊物論》：“南郭子綦隱几而坐，仰天而噓。”

木庵詩集序〔一〕

東坡讀參寥子詩，愛其無蔬筍氣〔二〕，參寥用是得名，宣政以來〔三〕，無復異議。予獨謂此特坡一時語，非定論也。詩僧之詩所以自別于詩人者，正以蔬筍氣在耳〔四〕。假使參寥子能作柳州《超師院晨起讀禪經》五言〔五〕，深入理窟，髙出言外，坡又當以蔬筍氣少之邪？

木庵英上人弱冠作舉子，從外家遼東，與髙博州仲常游〔六〕，得其論議為多，且因仲常得僧服。貞祐初南渡河，居洛西之子蓋〔七〕，時人固以詩僧目之矣。三鄉有辛敬之、趙宜之、劉景玄〔八〕，予亦在焉，三君子皆詩人，上人與相往還，故詩道益進。出世住寶應，有“山堂夜岑寂”及《梅花》等篇〔九〕，傳之京師，閑閑趙公、內相楊公、屏山李公及雷、李、劉、王諸公〔一○〕，相與推激，至以不見顏色為恨。予嘗以詩寄之云：“愛君山堂句，深靖如幽蘭。愛君梅花詠，入手如彈丸。詩僧第一代，無愧百年間。”〔一一〕曾說向閑閑公，公亦不以予言為過也。近年《七夕感興》有“輕河如練月如舟，花滿人間乞巧樓。野老家風依舊拙，蒲團又度一年秋”之句〔一二〕，予為之擊節稱歎，恨楊、趙諸公不及見之。

己酉冬十月〔一三〕，將歸太原，侍者出《木庵集》，求予為序引，試為商略之。上人才品髙，真積力久，住龍門崧少二十年，仰山又五六年〔一四〕，境用人勝，思與神遇，故能遊戲翰墨道場，而透脫叢林窠臼〔一五〕，於蔬筍中別為無味之味。皎然所謂“情性之外，不知有文字”者〔一六〕，蓋有望焉。正大中，閑閑公侍祠太室〔一七〕，會上人住少林久，倦于應接，思欲退席〔一八〕。閑閑公作疏留之云：“書如東晉名流，詩有晩唐風骨。”〔一九〕予謂閑閑雖不序《木庵集》，以如上語觀之，知閑閑作序已竟，然則向所許百年以來為詩僧家第一代者〔二○〕，良未盡歟？


【校記】


己酉：原作“乙酉”。因為乙酉年（一二二五）楊雲翼、趙秉文等人尚在世。


【注釋】


〔一〕《木庵詩集》：英禪師詩集，已佚。英禪師名性英，字粹中，號木庵。住龍門、嵩山少林，與元好問交往甚密。

〔二〕參寥子：僧道潛。原名何曇潛，蘇軾與之交遊，將之更名為道潛。蔬筍氣：詩僧因生活環境所限，所用詩料多山、水、風、雲、花、竹、琴、僧、寺之類，故而詩風常不脫衲子習氣、蔬筍氣。蘇軾評價參寥子詩無蔬筍氣，原文不可考。他在《贈詩僧道通》中評價僧道通：“語帶煙霞從古少，氣含蔬筍到公無。”《詩話總龜》後集卷四十四引《西清詩話》：“東坡言僧詩要無蔬筍氣，固詩人龜鑑。” 亦未直接指明參寥子。

〔三〕宣政：北宋政和、宣和年間（一一一一—一一二五）。

〔四〕“詩僧之詩”二句：南宋姚勉《題真上人詩稿》曰：“僧詩味不蔬筍，是非僧詩也。”

〔五〕柳州：柳宗元。《超師院晨起讀禪經》：原題《晨詣超師院讀禪經》：“汲井漱寒齒，清心拂塵服。閑持貝葉書，步出東齋讀。真源了無取，妄跡世所逐。遺言冀可冥，繕性何由熟？道人庭宇靜，苔色連深竹。日出霧露餘，青松如膏沐。澹然離言說，悟悅心自足。”

〔六 〕髙博州仲常：髙憲，字仲常，泰和三年（一二○三）進士及第，釋褐博州防禦判官。生平參見《中州集》卷五《髙博州憲》。

〔七〕貞祐：金宣宗年號（一二一三—一二一六）。子蓋：山名，又作紫蓋，在福昌三鄉。

〔八〕辛敬之：辛愿。趙宜之：趙元。劉景玄：劉昂霄。

〔九〕寶應：寺名，在洛陽龍門山上。山堂夜岑寂：當是英禪師某首詩的首句，詩題或為《山堂》。耶律楚材《湛然居士集》卷十有《和少林和尚英粹中山堂詩韻》。梅花篇：英禪師詩篇名，已佚。

〔一○〕“閑閑趙公”句：分別指趙秉文、楊雲翼、李純甫、雷淵、李獻能、劉光甫、王若虛。

〔一一〕予嘗以詩寄之：元好問贈詩題為《寄英禪師師時住龍門寶應寺》，原詩曰：“愛君梅花篇，入手如彈丸。愛君山堂句，深靜如幽蘭。”句序與引文相異。

〔一二〕《七夕感興》：原詩已佚。

〔一三〕己酉：一二四九年。

〔一四〕仰山：在燕都宛平縣（今北京市豐臺區）境內。

〔一五〕叢林：僧人聚集的寺院。

〔一六〕皎然所謂：參見《陶然集詩序》注〔三五〕。

〔一七〕侍祠：陪人祭祀。太室：嵩山東峰。趙秉文侍祠太室，時間不詳，趙有《同英粹中賦梅》詩。

〔一八〕退席：退位，指退出少林寺住持之位。

〔一九〕閑閑公作疏：趙秉文原疏已佚。

〔二○〕“向所許百年”句：指前文所引“詩僧第一代，無愧百年間”的評價。

暠和尚頌序〔一〕

歲甲寅秋七月，余自清涼還太原〔二〕，會乾明志公出其法兄弟萬壽暠和尚頌古百則語〔三〕，委余題端。余往在南都，侍閑閑趙公、禮部楊公、屏山李先生燕談〔四〕，每及青州以來諸禪老〔五〕，皆謂萬松老人號稱辨材無礙〔六〕，當世無有能當之者。承平時已有染衣學士之目〔七〕，故凡出其門者，望而知其為名父之子。雖東林隆髙出十百輩〔八〕，而暠於是中猶為上首〔九〕。其語言三昩〔一○〕，蓋不必置論。予獨記屏山語云：“東坡、山谷俱嘗以翰墨作佛事〔一一〕，而山谷為祖師禪〔一二〕，東坡為文字禪〔一三〕。”且道：“暠和尚百則語，附之東坡歟？山谷歟？”〔一四〕予亦嘗贈嵩山雋侍者學詩云：“詩為禪客添花錦，禪是詩家切玉刀。”〔一五〕暠和尚，添花錦歟？切玉刀歟？予皆不能知，所可知者，讀一則語未竟，覺冰壺先生風味，津津然出齒頰間〔一六〕，當是此老少年作舉子時，結習未盡爾〔一七〕。志公試以此語問阿師〔一八〕，當發一笑。中元日〔一九〕，遺山居士元某引。


【注釋】


〔一〕暠和尚：金末僧人，出自萬松行秀門下，主持萬壽寺。或疑為洪倪。餘不詳。頌：指其所作《頌古百則語》，已佚。北宋僧人雪竇重顯曾作《頌古百則語》。

〔二〕甲寅：蒙古憲宗四年（一二五四）。清涼：五臺山。

〔三〕乾明：寺名。志公：金末僧人，其人失考。

〔四〕南都：汴京。閑閑趙公：趙秉文。禮部楊公：楊雲翼。屏山李先生：李純甫。

〔五〕青州以來諸禪老：青州普照寺僧一辯，為曹洞宗淨因自覺法嗣，住燕京大萬壽寺，於宣和（一一一九—一一二五）年間，曾聚十方僧眾，拈提宗綱，設百問示眾，由慈雲覺遂一作答。其後，由元代林泉從倫逐一附頌，集成《青州百問）一書，宣示曹洞宗風，流行後世。

〔六〕萬松老人：指金末元初髙僧萬松行秀，俗姓蔡，出自曹洞宗雪岩滿門下，長期住中都萬壽寺。

〔七〕承平：指金亡之前的和平歲月。染衣：僧人穿著黑色染的緇衣，因以“染衣”指出家為僧。

〔八〕東林隆：金末曹洞宗髙僧，世稱東林志隆、東林隆公。元好問《少林藥局記》：“興定末，東林隆住少林。”金興定四年（一二二○），志隆與居士王知非等人募資，重修面壁庵（初祖庵）和雪亭西舍，李純甫作《重修面壁庵記》及《新修雪庭西舍記》。《重修面壁庵記》文末注明“都勸緣少林禪寺住持傳法嗣祖沙門志隆立石”，“住持少林志隆施銀五十兩”。碑文曰：“今因少林主人隆公命其侍者海淨問訊屏山，曰：‘照了居士王知非暨劉菩薩並其徒儲道人重修面壁庵，既已落成，請記其歲月。’時大金興定四年中元之前一日也。”

〔九〕上首：佛家語，指一座大眾中的主位。

〔一○〕三昩：佛家指正定，此處指奧妙。

〔一一〕以翰墨作佛事：用文字筆墨來談佛法。

〔一二〕祖師禪：即南宗禪法，指初祖菩提達摩所傳之禪，主張教外別傳，不立文字，不依言語，直接由師父傳給弟子，祖祖相傳，心心相印，見性成佛。相對而言，黃庭堅以禪為本，以文字為末，故元好問稱之為祖師禪。

〔一三〕文字禪：是指通過學習和研究禪宗經典而把握禪理的禪學形式。相對而言，蘇軾以文字為本，以禪為末，故元好問稱之為文字禪。

〔一四〕屏山語：李純甫語出處不詳。

〔一五〕贈嵩山雋侍者學詩：元好問詩，題作《答俊書記學詩》，見《元好問全集》卷十四。

〔一六〕冰壺先生：《娛書堂詩話》卷下載：“太宗命蘇易簡講《文中子》，有‘楊素遺子《食經》，羮藜含糗’之說。上因問：‘食品何物最珍？’對曰：‘物無定味，適口者珍。臣止知虀汁為美。臣憶一夕寒甚，擁爐痛飲，夜半吻燥，中庭月明，殘雪中覆一虀盎，引缶連沃，臣此時自謂上界仙廚鸞脯鳳臘，殆恐不及，屢欲作《冰壺先生傳》紀之，而未暇也。’上笑而然之。”

〔一七〕結習：佛家語，煩惱和習氣。

〔一八〕阿師：當指萬松行秀。

〔一九〕中元：農曆七月十五日。

中州集序〔一〕

商右司平叔衡，嘗手鈔《國朝百家詩略》〔二〕。云是魏邢州元道道明所集〔三〕，平叔為附益之者，然獨其家有之，而世未之知也。歲壬辰，予掾東曹〔四〕。馮內翰子駿延登、劉鄧州光甫祖謙約予為此集〔五〕。時京師方受圍〔六〕，危急存亡之際，不暇及也。明年滯留聊城〔七〕，杜門深居，頗以翰墨為事。馮劉之言，日往來於心。亦念百餘年以來，詩人為多，苦心之士，積日力之久，故其詩往往可傳。兵火散亡，計所存者才什一耳，不總萃之，則將遂湮滅而無聞，為可惜也。乃記憶前輩及交遊諸人之詩，隨即錄之。會平叔之子孟卿攜其先公手鈔本來東平〔八〕，因得合予所錄者為一編，目曰《中州集》。嗣有所得，當以甲乙次第之。十月二十有二日，河東人元好問裕之引。（以上《元好問全集》卷三十七）


【校記】


中州集序：《中州集》卷首題作《中州鼓吹翰苑英華序》。


【注釋】


〔一〕《中州集》：元好問所編金代詩歌總集。

〔二〕商右司平叔：商衡字平叔，曹州（今山東荷澤）人。仕金為右司都司。生平參《元好問全集》卷二十《平叔墓銘》。《國朝百家詩略》：已佚。

〔三〕魏邢州元道：魏道明字元道，易縣人，仕至安國軍（治邢州）節度使。生平參見《中州集》卷八《雷溪先生魏道明》。

〔四〕壬辰：天興元年（一二三二）。掾東曹：指尚書省掾。

〔五〕馮內翰子駿：馮延登字子駿，生平參見《中州集》卷八《馮內翰延登》。劉鄧州光甫：劉祖謙字光甫，生平參見《中州集》卷五《劉鄧州祖謙》。

〔六〕京師方受圍：當時汴京被蒙古兵所圍困。

〔七〕明年滯留聊城：天興二年五月，元好問被羈管於聊城。

〔八〕孟卿：商挺字孟卿，曾受聘於東平萬戶嚴實，仕蒙古官至參知政事，《元史》卷一百五十九有傳。

范文正公真贊〔一〕

文正范公，在布衣為名士，在州縣為能吏，在邊境為名將，在朝廷則又孔子之所謂大臣者〔二〕，求之千百年之間蓋不一二見，非但為一代宗臣而已〔三〕。丁酉四月，獲拜公像於其七世孫道士圓曦〔四〕，乃為之贊云：以將則視管樂為不忝〔五〕，以相則方韓富為有餘〔六〕，其忠可以支傾朝而寄末命〔七〕，其量可以際圓蓋而蟠方輿〔八〕。朱衣玄冠，佩玉舒徐。見於丹青，英風凜如。古之所謂“垂紳正笏、不動聲氣，而措天下於泰山之安”者〔九〕，其表固如是歟？


【注釋】


〔一〕 范文正公：范仲淹，卒諡文正。真：畫像，寫真。

〔二〕所謂大臣：《論語注疏》卷十一《先進》：“所謂大臣者，以道事君，不可則止。”

〔三〕宗臣：世所敬仰的名臣。

〔四〕丁酉：蒙古太宗九年（一二三七）。圓曦：范煉師，全真道士，時住東平正一宮。元好問與之交往頗密，有《普照范煉師寫真三首》、《范煉師真贊》。

〔五〕管樂：春秋時的名將管仲、樂毅。不忝：不辱，不愧。

〔六〕方：比類。韓富：北宋名臣韓琦、富弼。

〔七〕末命：帝王臨終時的遺命。

〔八〕圓蓋：上天。方輿：大地。

〔九〕垂紳正笏：垂下衣帶的末端，恭敬地拿著朝笏，形容大臣莊重嚴肅的樣子。歐陽修《相州晝錦堂記》：“至於臨大事，決大議，垂紳正笏，不動聲氣，而措天下於泰山之安，可謂社稷之臣矣。”

趙閑閑真贊二首〔一〕

周旋於正廣道、宗平叔之間〔二〕，而獨能紹聖學之絕業〔三〕；斂避於蔡無可、党竹溪之後〔四〕，而竟推為斯文之主盟。不立崖岸之謂和，不置町畦之謂誠，不變燥濕之謂定，不污泥滓之謂清。藹然粹溫，見於丹青。雖無老成，人尚有典刑。鳳衰無周〔五〕，龍移啟魏〔六〕。殄瘁攸屬〔七〕，古為悲欷。人知為五朝之老臣〔八〕，不知其為中國百年之元氣。

興定初，某始以詩文見故禮部閑閑公〔九〕。公若以為可教，為延譽諸公間。又五年，乃得以 科第出公之門〔一〇〕。公又謂當有所成就也，力為挽之。獎借過稱〔一一〕，旁有不平者。宰相師仲安班列中倡言〔一二〕，謂公與楊禮部之美、雷御史希顏、李內翰欽叔為元氏黨人〔一三〕，公不之恤也。正大甲申，諸公貢某詞科〔一四〕。公為監試官，以例不赴院宿〔一五〕。一日，坐禮曹〔一六〕，欽叔從外至，誦某《秦王破竇建德降王世充露布》〔一七〕，公頗為聳動，顧坐客陳司諫正叔言〔一八〕：“人言我黨元子，誠黨之邪？”公之篤于自信蓋如此。壬辰冬，某以東曹掾知雜權都司〔一九〕，取行止卷觀之〔二〇〕，見公獨銜及楊、雷猥相薦引者十七章〔二一〕。竊自念言：公起布衣，仕五朝，官六卿，自奉養如寒士，不知富貴為何物。其自待如此。顧雖愛我，寧欲為利祿計、欲使之亟進、得以升斗活妻子邪？惟是愚陋，不足以當大賢特達之遇，兀兀近五十而迄無所成〔二二〕，用是為愧負耳！北渡後，求汴人趙濟甫為公寫真〔二三〕，因題贊其上。嗚呼！公道德文章，師表一世；如我乃得而事之！公初不以利祿期我，然則今所以事公者，雖出於門弟子之私、亦豈獨以門弟子之私也哉！

公無恙時，辱公陶甄〔二四〕，攜之提之，且挽且前。萬馬之所馳，不足以北公之轅；萬折之所礙，不足以回公之川〔二五〕。將私其私邪？抑以為文字之傳？匠石斫斤〔二六〕，子牙絕弦〔二七〕。千載一人，猶以旦暮；萬里一士，且謂比肩。念公生平，使我涕漣。顏如渥丹，雙瞳炯焉。彼粹而溫，既與不可傳者死矣，觀乎此，則又可以髣髴其足音之跫然〔二八〕。


【校記】


正廣道：疑是王廣道之誤。《滏水文集》卷三《送李按察十首》：“往時王廣道，山東化遺德。”王廣道（一一○一—一一八四），名去非。山東平陰人。金代中期名儒，門人稱之為醇德先生。生平見党懷英《醇德王先生墓表》、《金史》卷一百二十七《王去非傳》。


【注釋】


〔一〕趙閑閑：趙秉文。真：畫像。

〔二〕宗平叔：宗端修字平叔，大定二十二年（一一八二）進士，因避睿宗諱，改姓姬。《中州集》卷八《宗御史端修》稱其“好學喜名節，操履端勁，慕司馬溫公之為人。”趙秉文《滏水文集》卷十一有《姬平叔墓表》。

〔三〕聖學：孔子之學。絕業：中斷的事業。

〔四〕斂避：退讓。蔡無可：蔡珪，字正甫，號無可。生平參《中州集》卷一《蔡太常珪》。党竹溪：党懷英，字世傑，號竹溪，生平參《中州集》卷三《承旨党公》。二人均是“國朝文派”的代表。

〔五〕鳳衰無周：《論語·微子》：“楚狂接輿歌而過孔子曰：‘鳳兮鳳兮，何德之衰。往者不可諫，來者猶可追。已而已而，今之從政者殆而。’”

〔六〕龍移啟魏：《舊唐書·劉蕡傳》：“昔龍逢死而啟殷，比干死而啟周，韓非死而啟漢，陳蕃死而啟魏。”

〔七〕殄瘁：凋謝。

〔八〕五朝：趙秉文歷仕世宗、章宗、衛紹王、宣宗、哀宗五朝。

〔九〕興定初：興定元年（一二一七），元好問以詩文謁見禮部尚書趙秉文。

〔一〇〕“又五年”句：興定五年（一二二一），元好問進士及第，趙秉文為讀卷官。

〔一一〕獎借：稱讚推許。過稱：過譽。

〔一二〕師仲安：師安石，字仲安，正大中任參知政事。《金史》卷一○八有傳。班列：朝臣。

〔一三〕楊禮部之美：楊雲翼。雷御史希顏：雷淵。李內翰欽叔：李獻能。

〔一四〕正大甲申：正大元年（一二二四）。詞科：博學宏詞科。

〔一五〕院：翰林院。

〔一六〕禮曹：禮部衙門。

〔一七〕《秦王破竇建德降王世充露布》：現存《元好問全集》卷十五，題作《秦王擒竇建德降王世充露布》。

〔一八〕陳司諫正叔：陳規字正叔，正大元年任右司諫。參見《中州集》卷五《陳司諫規》。

〔一九〕壬辰：天興元年（一二三二）。東曹掾：尚書省掾。知雜權都司：尚書省左司下屬機構。

〔二〇〕行止卷：活動記錄卷宗。

〔二一〕銜及：連同。楊、雷：指楊雲翼和雷淵。猥：謙詞，等於說“辱”，指降低身分，用於他人對自己的行動。

〔二二〕兀兀：辛苦的樣子。

〔二三〕北渡：指金亡至聊城之後的歲月。趙濟甫：趙滋字濟甫，號蘧然子，汴人，《中州集》卷十有傳。

〔二四〕陶甄：陶冶、教化。

〔二五〕“萬馬之所馳”二句：意謂無論如何，都不能改變趙秉文的志向和立場。

〔二六〕匠石斫斤：《莊子·徐無鬼》：郢人堊慢其鼻端，若蠅翼，使匠石斫之。匠石運斤成風，聽而斫之，盡堊而鼻不傷，郢人立不失容。宋元君聞之，召匠石曰：“嘗試為寡人為之。”匠石曰：“臣則嘗能斫之。雖然，臣之質死久矣。自夫子之死也，吾無以為質矣！吾無與言之矣。”

〔二七〕子牙絕弦：鍾子期死後，伯牙破琴絕弦，終身不復鼓琴。

〔二八〕跫然：腳步聲。

寫真自贊嵩山中作〔一〕

短小精悍，大有孟浪〔二〕，勃窣盤跚〔三〕，稍自振厲〔四〕。豪爽不足以為德秀之兄〔五〕，蕭散不足以為元卿之弟〔六〕。至於欽叔之雅重、希顏之髙氣、京甫之藴藉、仲澤之明銳〔七〕，人豈不自知，蓋天稟有限，不可以强而至。若夫立心於毀譽失真之後而無所恤，橫身於利害相磨之場而莫之避，以此而擬諸君，亦庶幾有措足之地。（以上《元好問全集》卷三十八）


【注釋】


〔一〕 嵩山中作：元好問於興定二年至正大四年（一二一八—一二二七）住於嵩山。

〔二〕孟浪：疏闊而不精要；荒誕而無邊際。《莊子·齊物論》：“夫子以為孟浪之言，而我以為妙道之行也。”成玄英疏：“孟浪，猶率略也。”

〔三〕勃窣盤跚：匍匐而行，跛行。司馬相如《子虛賦》：“於是乃相與獠於蕙圃，媻跚勃窣上乎金堤。” 辛棄疾《六州歌頭》（西湖萬頃）：“翡翠明璫，爭上金堤去，勃窣媻姍。”

〔四〕振厲：振作，淩厲。

〔五〕德秀：田紫芝，字德秀，滄州（今河北滄州）人，為人豪爽。《中州集》卷七有傳。

〔六〕元卿：王萬鍾，字元卿，秀容（今山西忻州）人，《中州集》卷七有傳。

〔七〕欽叔：李獻能。希顏：雷淵。京甫：冀禹錫。仲澤：王渥。四人《中州集》均有傳。

答聰上人書〔一〕

某頓首啟：四月末自太原來鎮州〔二〕，得春後手書，副以《寶刀》新什〔三〕，反復熟讀，且喜且歎，又愧衰謬，無以稱副好賢樂善之心耳。

僕自貞祐甲戌南渡河時〔四〕，犬焉之齒二十有五，遂登楊趙之門〔五〕，所與交如辛敬之、雷希顏、王仲澤、李欽叔、麻知幾諸人〔六〕，其材量、文雅皆天下之選。僕自以起寒鄉小邑，未嘗接先生長者餘論，內省缺然，故痛自鞭策，以攀逸駕〔七〕。後學時文，五七年之後，頗有所省，進而學古詩，一言半辭傳在人口，遂以為專門之業，今四十年矣。見之之多，積之之久，揮毫落筆，自鑄偉詞以驚動海內則未能，至於量體裁、審音節、權利病、證真贗，考古今詩人之變，有戇直而無姑息〔八〕，雖古人復生，未敢多讓。常記平生知己，如辛敬之、李欽叔、李長源輩數人〔九〕，毎示之一篇，便能得人致力處，自諸賢凋喪，將謂無復真賞，乃今得方外三四友如上人者，其自幸宜如何哉！

上人天資髙，內學富，其筆勢縱橫，固已出時人畦畛之外〔一○〕。唯前輩諸公論議，或未飽聞而饜道之耳。古人有言：“不見異人，必得異書。”〔一一〕可為萬世學者指南，可終身守之。此僕平生所得者，敢以相告。《錦機》已成〔一二〕，第無人寫潔本，年間得斷手〔一三〕，即當相付，亦倚公等成此志耳。人行遽，書不盡言，時暑，萬萬以道自護，不宣。


【注釋】


〔一〕聰上人：劉秉忠（一二一六—一二七四），字仲晦，初名侃，出家為僧，法名子聰，人稱“聰書記”，自號藏春散人。有《藏春集》五卷傳世。《元史》卷一百五十七有傳。

〔二〕四月末：該文寫於蒙古憲宗五年（一二五五）。鎮州：即真定（今河北正定）。

〔三〕《寶刀》：劉秉忠詩名，已佚。

〔四〕貞祐甲戌：貞祐二年（一二一四）。

〔五〕楊趙：楊雲翼、趙秉文。

〔六〕辛敬之：辛愿。雷希顏：雷淵。王仲澤：王渥。李欽叔：李獻能。麻知幾：麻九疇。

〔七〕逸駕：奔馳的車駕，比喻前輩名流。

〔八〕戇直：憨厚而剛直。

〔九〕李欽叔：李獻能，疑為李欽用之誤。李欽用：李獻甫，元好問“三知己”之一。李長源：李汾。

〔一○〕畦畛：田間道路，比喻界限、領域。

〔一一〕不見異人，必得異書：《後漢書·王充傳》：“著《論衡》八十五篇。”李賢注引晉袁山松《後漢書》：“充所作《論衡》，中土未有傳者，蔡邕入吳始得之，恒秘玩以為談助。其後王朗為會稽太守，又得其書，及還許下，時人稱其才進。或曰：‘不見異人，當得異書。’問之，果以《論衡》之益。”

〔一二〕《錦機》：元好問早年所編，收集前人論詩論文文字。現存《錦機引》作於興定元年（一二一七）。

〔一三〕第：但。斷手：完畢，完成。

麻杜張諸人詩評

麻信之、杜仲梁、張仲經正大中同隱內鄉山中〔一〕，以作詩為業，人謂東南之美，盡在是矣〔二〕。予嘗竊評之：仲梁詩如偏將軍將突騎〔三〕，利在速戰，屈于遲久，故不大勝則大敗；仲經守有餘，而攻戰不足，故勝負略相當；信之如六國合從，利在同盟，而敝於不相統一，有連雞不俱棲之勢〔四〕。雖人自為戰，而號令無適從，故勝負未可知。光弼代子儀軍，舊營壘也，舊旗幟也，光弼一號令而精彩皆變〔五〕。第恐三子者不為光弼耳〔六〕。


【注釋】


〔一〕麻信之：麻革，字信之，虞鄉（今山西永濟）人，河汾諸老之一。杜仲梁：杜仁傑字仲梁，濟南長清人，參見《逃空絲竹引》。張仲經：張澄字仲經，號橘軒。參見《張仲經詩集序》。內鄉：今河南西峽縣。元好問正大年間曾任內鄉縣令。

〔二〕東南之美：指東南一方的優秀人物。《世說新語·言語》：“會稽賀生，體識清遠，言行以禮，不徒東南之美，實為海內之秀。”王勃《滕王閣序》：“賓主盡東南之美。”

〔三〕偏將軍：將軍的輔佐，地位偏低。突騎：用於衝鋒陷陣的騎兵。

〔四〕連雞：縛在一起的雞。《戰國策·秦策一》：“諸侯不一，猶連雞之不能俱上於棲之明矣。”

〔五〕“光弼代子儀軍”四句：《新唐書·李光弼傳》：“光弼用兵，謀定而後戰，能以少覆眾，治師訓整，天下服其威名，軍中指顧，諸將不敢仰視。初與郭子儀齊名，世稱李郭，而戰功推為中興第一。其代子儀朔方也，營壘、士卒、麾幟無所更，而光弼一號令之，氣色乃益精明云。”

〔六〕第恐：但恐，只怕。

酒裏五言說

“去古日已遠，百偽無一真。獨惟醉鄉地，中有羲皇醇〔一〕。聖教難為功〔二〕，乃見酒力神。誰能釀滄海，盡醉區中民。”此予三十六七時詩也〔三〕。壬辰北渡〔四〕，順天毛正卿、楊德秀與一傅生祈仙山寺中〔五〕，蘇晉降筆〔六〕，寫詩數十首，一詩有“百偽無一真，中有羲皇醇”之句。餘詩除“酒裏神仙我”五言外，多不成語。正卿、德秀初不知蘇晉為何代人，不論此詩何人作也。而晉所批乃有此十字，晉豈予前身歟？抑嘗見予詩，竊以為已有者歟？將近時鬼物之不昩者〔七〕，記予詩以託名于晉以自神也，是皆不可知。晉既以予詩為渠所作，故予亦就“酒裏神仙我”五言取償于晉〔八〕，作樂府一篇：“繡佛長齋，半生枉伴蒲圑過〔九〕。酒壚橫臥，一蹴虛空破〔一○〕。頗笑張顛〔一一〕，自謂無人和。還知麼？醉鄉天大，少個神仙我。”（以上《元好問全集》卷三十九）


【校記】


羲皇：原作“羲黃”，據《元好問全集》卷一《飲酒五首》改。


【注釋】


〔一〕醉鄉：醉酒迷糊的境界。羲皇：伏羲氏，傳說中的遠古帝王。意謂只有在醉鄉才有遠古的醇樸。

〔二〕聖教：儒教。

〔三〕此予三十六七時詩：此詩題作《飲酒五首》，作於正大二年（一二二五），元好問當時三十六歲。

〔四〕壬辰：天興元年（一二三二）。北渡時間在次年。

〔五〕順天：今河北保定。毛正卿：毛居節字正卿，大名人，在順天張柔幕府任計議官，承辦營造順天府。元好問《順天府營建記》：“適衣冠北渡，得大名毛居節正卿，知其材幹强敏，足任倚辦，署為幕府計議官，兼領眾役。”楊德秀：其人不詳。傅生：不詳。

〔六〕蘇晉：盛唐詩人。數歲能屬文，作《八卦論》，吏部侍郎房穎叔、秘書少監王紹見而歎曰：“後來之王粲也。”應進士，又舉大禮科，皆上第。先天中，累遷中書舍人，崇文館學士。開元十四年，為吏部侍郎。知選事，多賞拔。終太子左庶子。與李適之、賀知章等人號為“飲中八仙”。降筆：又叫降箕，舊時求神問卜的一種巫術。施術者扶箕在碎米、沙盤或紙上畫寫成文字，以示神靈降旨。

〔七〕不昩：不暗昧，聰明。

〔八〕取償：得到補償。

〔九〕“繡佛長齋”二句：寫蘇晉。杜甫《飲中八仙歌》：“蘇晉長齋繡佛前，醉中往往愛逃禪。”

〔一○〕“酒壚橫臥”二句：寫李白。杜甫《飲中八仙歌》：“李白斗酒詩百篇，長安市上酒家眠。天子呼來不上船，自稱臣是酒中仙。”

〔一一〕張顛：張旭善草書，嗜酒，每大醉呼叫狂走，乃下筆。世號張顛。

跋閑閑自書樂善堂詩〔一〕

“人皆有兩足，不踐荆棘地。人皆有兩手，不劘虎兕齒〔二〕。如何身與心，擇善不如是。從善如登天，從惡如棄屣。而於趨舍乖，知之不審耳。盜蹠膾人肝〔三〕，顏子一瓢水〔四〕。均為一窖塵，誰光百世祀〔五〕。較其得失間，奚翅千萬里！所以賢達人，去彼而取此。道腴時雋永〔六〕，世味不染指。作詩銘吾堂，兼以朂諸己。”〔七〕閑閑公此詩為他人作，而皆公日用之實〔八〕。古人謂“有德者必有言”〔九〕，又曰“立言踐行”〔一○〕，公無愧焉。今日見公心畫〔一一〕，玩其辭旨，不覺斂衽生敬。公嘗為襄城廟學作《省齋銘》云〔一二〕：“言有非邪？行有違邪？君子之棄，而小人之歸邪？”銘不滿二十言，而於“三省”之義〔一三〕，委曲備盡，可以一倡而三嘆。惜今世不傳，因附於此。癸丑六月吉日〔一四〕，門生河東元某謹書。


【注釋】


〔一〕閑閑：趙秉文。樂善堂詩：趙秉文《滏水文集》不載此詩。

〔二〕劘：摩，觸摸。

〔三〕盜蹠：春秋戰國時期魯國的大盜。膾人肝：《莊子·盜跖》：“盜跖乃方休卒徒太山之陽，膾人肝而餔之。”蹠，同“跖”。

〔四〕顏子：顏回。一瓢水：《論語·雍也》：“一簞食，一瓢水，在陋巷，人不堪其憂，回也不改其樂。”

〔五〕一窖塵：一穴塵埃。常指人世一切皆如一窖塵土，終至全消。光：榮耀、昭著。

〔六〕道腴：某種學說、主張的精髓。

〔七〕朂：勉勵。

〔八〕日用：日常。

〔九〕有德者必有言：《論語·憲問》：“子曰：有德者必有言，有言者不必有德。”

〔一○〕立言踐行：立其言，踐其行，指言行一致。《後漢書》卷六十三：“論曰：夫稱仁者，其道弘矣，立言踐行，豈徒徇名安己而已哉！將以定去就之槩，正天下之風，使生以理全，死與義合也。”

〔一一〕心畫：指書法。揚雄《法言·問神篇》：“言，心聲也；書，心畫也。”

〔一二〕襄城：今河南襄城。廟學：設立於孔廟內的學校。《省齋銘》：現存，題作《日省齋銘》，見《滏水文集》卷十七。

〔一三〕三省：《論語·學而》：“曾子曰：‘吾日三省吾身：為人謀而不忠乎？與朋友交而不信乎？傳不習乎？’”

〔一四〕癸丑：蒙古憲宗三年（一二五三）。吉日：初一。

跋蘇叔黨帖〔一〕

叔黨文筆雄贍，殊有鳳毛〔二〕。坡嘗云：“海外無以自娛，過子每作文一篇，輒喜數日。”〔三〕蘇氏父子昆弟，文派若不相遠。俗子乃疑《黃樓賦》，坡亦嘗辯之〔四〕。《颶風賦》〔五〕，亦謂非坡不能作，不然，亦當增入筆點竄之也。風俗薄惡如此！文賦且不論，且如叔黨此帖，其得意處豈亦坡代書邪！可以發一笑也。閏月十八日書〔六〕。


【注釋】


〔一〕蘇叔黨：蘇過字叔黨，蘇軾幼子，善書畫，能詩文。

〔二〕鳳毛：比喻人子孫有才似其父輩者。《世說新語·容止》：“王敬倫風姿似父……桓公望之，曰：‘大奴固自有鳳毛。’”

〔三〕“海外無以自娛”三句：出處不詳。

〔四〕《黃樓賦》：蘇轍所作，現存。有人懷疑是蘇軾代筆，蘇軾《答張文潛县丞書》：“子由之文實勝僕，而世俗不知，乃以為不如……作《黃樓賦》乃稍自振厲，若欲以警發憒憒者。而或者便謂僕代作，此尤可笑。”

〔五〕《颶風賦》：蘇過所作，現存。

〔六〕閏月：指蒙古憲宗四年（一二五四）閏六月。

跋東坡和淵明飲酒詩後〔一〕

東坡和陶，氣象只是坡詩。如云：“三杯洗戰國，一斗消强秦。”淵明決不能辦此。獨恨“空杯亦嘗持”之句與論“無弦琴”者自相矛盾〔二〕，別一詩云：“二子真我客，不醉亦陶然。”〔三〕此為佳。丙辰秋八月十二日題〔四〕。


【注釋】


〔一〕東坡和淵明飲酒詩：指蘇軾《和陶飲酒二十首》。

〔二〕空杯亦嘗持：蘇軾《和飲酒二十首》：“偶得酒中趣，空杯亦常持。” 無弦琴：蕭統《陶靖節傳》：“淵明不解音律，而蓄無弦琴一張，每酒適，輒撫弄以寄其意。”蘇軾《和頓教授見寄用除夜韻》：“我笑陶淵明，種秫二頃半。婦言既不用，還有責子歎。無弦則無琴，何必勞撫玩。”

〔三〕“二子真我客”句：出自蘇軾《和陶歲暮作和張常侍》。二子，指該詩序中所言吳遠遊、陸道士。

〔四〕丙辰：蒙古憲宗六年（一二五六）。

題許汾陽詩後〔一〕

眼醫許太丞彥清〔二〕，示其從祖汾陽君《山水圖詩》〔三〕，語意髙妙，而其字畫與明昌辭人龍巖、黃華、黃山諸公〔四〕，各自名家，世尤寶惜之。其子右司諫道真，亦以能書稱〔五〕，今以汾陽筆法較之，父子如出一手。生平亦嘗見蔡大學安世、大丞相伯堅、濰州使君伯正甫三世傳字學〔六〕，雖明眼人亦不能辨。前輩守家法蓋如此。汾陽守澤州〔七〕，日戒子云：“婁相任唾面〔八〕，周廟貴緘口〔九〕。寸陰大禹惜〔一○〕，三命考甫走〔一一〕。”吾河東人至今傳誦之。司諫在貞祐、興定間〔一二〕，直言極諫，與陳公正叔齊名〔一三〕，時號陳許。父子名流，在中朝百餘年，少有似者。而彥清承其後，何其幸邪！彥清隱於技者三十年，技既髙，又所至以善良稱。謂之稱其家，蓋無愧也。此詩，渠家青氈〔一四〕，其寶秘之，當令後人知世德之所自云。丙辰夏六月二十一日〔一五〕，晩進河東元某謹書。


【注釋】


〔一〕許汾陽：許安仁（一一二九—一二○五），字仁靜，獻州交河（今河北獻縣）人。大定七年（一一七七）進士，曾任翰林修撰、澤州刺史，汾陽軍節度度等職。與子許古俱為名臣。《金史》卷九十六有傳。《中州集》卷三錄其詩六首。

〔二〕許彥清：生平不詳。太丞：當是太醫院丞。

〔三〕從祖：叔祖父。《山水圖詩》：許安仁詩作名，已佚。

〔四〕龍巖：任詢，號龍巖。參見《中州集》卷二《任南麓詢》。元好問《如庵詩文序》：“少日師三川朱巨觀學詩，龍巖任君謨學書。”王惲《跋任龍巖烏夜啼帖》：“南麓書在京師為最多，其擘窠大書往往體莊而神滯，獨此帖豪放飛動，超乎常度。”黃華：王庭筠。黃山：趙渢。

〔五〕右司諫道真：許古字道真，曾任右司諫。《金史》卷一○九有傳。亦以能書稱：《金史·許古傳》：“古平生好為詩及書，然不為士大夫所重，時論但稱其直云。”

〔六〕蔡大學安世：蔡靖，字安世，元符三年（一一○○）進士。蔡松年《一剪梅·送珪登第後還鎮陽》詞注：“公父大學諱靖字安世。”大丞相伯堅：蔡松年。濰州使君伯正甫：蔡珪。

〔七〕澤州：今山西晉城。

〔八〕婁相：婁師德。《新唐書·婁師德傳》：“其弟守代州，辭之官，教之耐事。弟曰：‘人有唾面，絜之乃已。’師德曰：‘未也，絜之，是違其怒，正使自乾耳。’”

〔九〕緘口：沉默，說話謹慎。劉向《說苑·敬慎》：“孔子之周，觀於太廟，右陛之前，有金人焉。三緘其口，而銘其背曰：‘古之慎言人也，戒之哉，戒之哉！無多言，多言多敗。’”

〔一○〕寸陰大禹惜：《晉書·陶侃傳》：“常語人曰：‘大禹聖者，乃惜寸陰，至於眾人，當惜分陰。豈可逸遊荒醉，生無益于時，死無聞於後，是自棄也。’”

〔一一〕三命：周代封官爵分為九等，即九命，三命為公、侯、伯的卿。考甫：正考父，春秋時宋國大夫，孔子七世祖。《左傳·昭公七年》：“及正考父佐戴、武、宣，三命茲益共。故其鼎銘云：‘一命而僂，再命而傴，三命而俯，循牆而走。’”

〔一二〕貞祐、興定間：金宣宗年號（一二一四—一二二一）。

〔一三〕陳公正叔：陳規字正叔，曾官右司諫。生平參見《中州集》卷五《陳司諫規》、《金史·陳規傳》。

〔一四〕青氈：指仕宦人家的傳世之物。《太平御覽》卷七○八引晉裴啟《語林》：“王子敬在齋中臥，偷人取物，一室之內略盡。子敬臥而不動，偷遂登榻，欲有所覓。子敬因呼曰：‘偷兒，石染青氈是我家舊物，可特置否？’於是群偷置物驚走。”按：《晉書·王獻之傳》也載此事。

〔一五〕丙辰：蒙古憲宗六年（一二五六）。

題學易先生劉斯立詩帖後〔一〕

學易先生詩，絕似東坡和陶，不應入江西派，閑閑之論定矣〔二〕。此詩予初到嵩山時曾見之，能得其意而不能記其辭，搜訪一十年〔三〕，北渡後將還太原，過東郡〔四〕，乃復見之鄉人王清卿家〔五〕。愛之深而不見之久，煥若神明，頓還舊觀，故喜為之書。予家唐劉長卿詩，學易堂舊物，是先生手所校本，題云：“壬午六月，就夏英公、孫儀公家本校之。”〔六〕字畫楚楚，如唐人書《盤谷序》〔七〕。又儀真令諱蹟者，皇統宰相宣叔之父，是先生昆弟行，有詩文二冊，號《南榮集》，宣叔錄之，以備遺忘。亂後唯予家有之〔八〕，然則予于學易劉氏，豈世之所謂緣熟者邪〔九〕？戊戌八月六日謹書〔一〇〕。


【注釋】


〔一〕劉斯立：劉跂字斯立，祖籍東光（今河北東光），其父劉摯十歲時移居東平，遂為東平人。元豐二年（一○七九）進士，累官朝奉郎，晚上築學易堂，號學易先生。著有《學易集》，已佚。《全宋詩》收其詩四卷。生平參《宋史》卷三百四十《劉摯傳》。

〔二〕閑閑：趙秉文。閑閑之論：《滏水文集》卷二十《題學易先生小詩》：“是未可以江西詩派論也。”

〔三〕一十年：疑為二十年之誤。元好問初到嵩山在興定二年（一二一八），北渡後還太原在蒙古太宗九年（一二三七），二者相距二十年。

〔四〕東郡：指東平。

〔五〕鄉人王清卿：王仲元字清卿，平陰（今山東平陰），與劉跂同為東平人。承安中進士，以能書名天下。參見《中州集》卷八《錦峰王仲元》。

〔六〕壬午：崇寧元年（一一○二）。夏英公：北宋大臣夏竦（九八四—一○五○），字子喬，江州德安（今江西德安縣）人，仕至宰相，進封英國公。孫儀公：不詳。

〔七〕《盤谷序》：指韓愈《送李愿歸盤谷序》。據孫承澤《庚子消夏記》：“髙從，貞元間人，所書《盤谷序》，端勁有古法，世不多見。”

〔八〕儀真令諱蹟者：指儀真縣令劉蹟。皇統宰相宣叔：指皇統年間擔任宰相的劉長言。《中州集》卷九《劉右相長言》：“長言字宣叔，東平人，宋相莘老之孫，而學易先生斯立之猶子也。父蹟年三十五，終於儀真令，工詩能文，有《南榮集》，傳東州，今獨予家有之。”劉長言與劉跂同輩。《南榮集》，已佚。

〔九〕緣熟：佛教所謂十二因緣之一，第十一因緣“生”，即未來將生，時而緣熟，緣熟投胎。

〔一〇〕戊戌：蒙古太宗十年（一二三八）。

題閑閑書赤壁賦後〔一〕

夏口之戰〔二〕，古今喜稱道之，東坡赤壁詞，殆戲以周郎自況也。詞纔百許字，而江山人物無復餘蘊，宜其為樂府絕唱。閑閑公乃以仙語追和之〔三〕，非特詞氣放逸，絕去翰墨畦徑，其字畫亦無愧也。辛亥夏五月以事來太原〔四〕，借宿大悲僧舍，田侯秀實出此軸見示〔五〕，閑閑七十有四，以壬辰歲下世〔六〕，今此十二日，其諱日也。感念疇昔，悵然久之，因題其後。《赤壁》，武元真所畫〔七〕。門生元某謹書。


【校記】


赤壁賦：據下文“東坡赤壁詞，殆戲以周郎自況也，詞才百許字”，當作赤壁詞，即《念奴嬌·赤壁懷古》。


【注釋】


〔一〕閑閑：趙秉文。

〔二〕夏口之戰：指赤壁之戰。

〔三〕以仙語追和之：指趙秉文《大江東去·用東坡先生韻》：“秋光一片，問蒼蒼，桂影其中何物。一葉扁舟波萬頃，四顧粘天無壁。叩枻長歌，嫦娥欲下，萬里揮冰雪。京塵千丈，可能容此人傑？回首赤壁磯邊，騎鯨人去，幾度山花發。澹澹長空今古夢？只有歸鴻明滅。我欲從公，乘風歸去，散此麒麟髮。三山安在？玉簫吹斷明月。”

〔四〕辛亥：蒙古憲宗元年（一二五一）。

〔五〕田侯秀實：其人不詳。金初有一田秀實，見蔡松年《念奴嬌》（九江秀色）詞序及魏道明注，與元好問無涉。金代中後期有一田秀實，泰和六年書寫魏道明所撰《洪崖山壽陽院記》，見繆荃孫《藝風堂金石文字目》卷十四。元好問所說之田侯秀實，或是此人。

〔六〕壬辰：天興元年（一二三二）。

〔七〕武元直：字善夫，號廣漠道人，金代著名畫家。其《赤壁圖》，現存臺北故宮博物院。

趙閑閑書柳柳州、蘇東坡、党世傑、王內翰詩跋〔一〕

柳柳州《戲題階前芍藥》〔二〕、東坡“長春如稚女”及賦王伯颺所藏趙昌畫梅花、黃葵、芙蓉、山茶四詩〔三〕、党承旨世傑《西湖芙蓉》、《晚菊》〔四〕、王內翰子端《獄中賦萱》〔五〕，凡九首，予請閑閑公共作一軸寫，自題其後云：柳州怨之愈深，其辭愈緩，得古詩之正，其清新婉麗，六朝辭人少有及者。東坡愛而學之，極形似之工，其怨則不能自掩也。党承旨出於二家，辭不足而意有餘，王內翰無意追配古人而偶與之合，遂為集中第一。大都柳出於雅，坡以下皆有騷人之餘韻，所謂“生不並世俱名家”者也〔六〕。


【注釋】


〔一〕趙閑閑：趙秉文。柳柳州：柳宗元。党世傑：党懷英。王內翰：王庭筠。

〔二〕《戲題階前芍藥》：詩如下：“凡卉與時謝，妍華麗茲晨。欹紅醉濃露，窈窕留餘春。孤賞白日暮，暄風動搖頻。夜窗藹芳氣，幽臥知相親。願致溱洧贈，悠悠南國人。”

〔三〕長春如稚女：蘇軾《和陶和胡西曹示顧賊曹》：“長春如稚女，飄[image: ]
 倚輕颸。卯酒暈玉頰，紅綃卷生衣。低顏香自斂，含睇意頗微。寧當娣黃菊，未肯姒戎葵。誰言此弱質，閱世觀盛衰。頩然疑薄怒，沃盥未可揮。瘴雨吹蠻風，凋零豈容遲。老人不解飲，短句餘清悲。” 賦王伯颺所藏趙昌畫梅花、黃葵、芙蓉、山茶四詩：指蘇軾《王伯敭所藏趙昌花四首》，見《蘇軾詩集》卷二十五。不俱引。

〔四〕党承旨世傑《西湖芙蓉》、《晚菊》：指党懷英《西湖芙蓉》、《西湖晚菊》，二詩見《中州集》卷三。

〔五〕王內翰子端《獄中賦萱》：王庭筠《獄中賦萱》，見《中州集》卷三。

〔六〕生不並世俱名家：黃庭堅《題劉將軍雁》中的詩句。

閑閑公書擬和韋蘇州詩跋〔一〕

閑閑公以正大九年五月十二日下世〔二〕，此卷最為暮年書，故能備鍾、張諸體〔三〕，於屋漏雨、錐畫沙之外〔四〕，另有一種風氣，令人愛之而不厭也。百年以來，詩人多學坡谷〔五〕，能擬韋蘇州、王右丞者，唯公一人。唯真識者乃能賞之耳。後廿二年三月五日門生元好問敬覽〔六〕。（以上《元好問全集》卷四十）


【注釋】


〔一〕閑閑公：趙秉文。擬和韋蘇州：《滏水文集》卷五有《擬和韋蘇州二十首》。

〔二〕正大九年：一二三二年。

〔三〕鍾、張：指漢魏時期的書法家鍾繇、張芝。

〔四〕屋漏雨：書法術語。比喻用筆如破屋壁間之雨水漏痕，其形凝重自然。錐畫沙：書法術語，以錐子畫沙，起止無迹，比喻筆迹的圓渾。唐代褚遂良《論書》稱：“用筆當如錐畫沙。” 黃庭堅《書扇》：“魯公筆法屋漏雨，未減右軍錐畫沙。”

〔五〕百年以來：指金王朝建立以來。坡谷：東坡、山谷。王右丞：王維。

〔六〕後廿二年：蒙古憲宗三年（一二五三）。

遺山自題樂府引

世所傳樂府多矣。如山谷《漁父詞》〔一〕：“青箬笠前無限事，綠蓑衣底一時休。斜風細雨轉船頭。”陳去非《懷舊》云〔二〕：“憶昔午橋橋下飲，坐中都是豪英。長溝流月去無聲。杏花疏影裏，吹笛到天明。三十年來成一夢，此身雖在堪驚。閑登髙閣賞新晴。古今多少事，漁唱起三更。”又云：“髙咏楚辭酬午日，天涯節序匆匆。榴花不似舞裙紅。無人知此意，歌罷滿簾風。萬事一身傷老矣，戎葵凝笑牆東。酒杯深淺去年同，試澆橋下水，今夕到湘中。” 〔三〕如此等類，詩家謂之言外句〔四〕。含咀之久，不傳之妙，隱然眉睫間，惟具眼者乃能賞之〔五〕。古有之：“人莫不飲食，鮮能知味。”〔六〕譬之羸牸老羝〔七〕，千煮百煉，椒桂之香逆於人鼻，然一吮之後，敗絮滿口，或厭而吐之矣。必若金頭大鵝，鹽養之再宿，使一老奚知火候者烹之〔八〕，膚黃肪白，愈嚼而味愈出，乃可言其雋永耳。

歲甲午〔九〕，予所錄《遺山新樂府》成，客有謂予者云：“子故嘗言宋人詩大概不及唐，而樂府歌詞過之，此論殊然。樂府以來，東坡第一，以後便到辛稼軒，此論亦然。東坡、稼軒即不論，且問遺山得意時，自視秦、晁、賀、晏諸人何如？”〔一○〕予大笑，拊客背云：“那知許事，且啖蛤蜊。”〔一一〕客亦笑而去。十月五日，太原元好問裕之題。（《元好問全集》卷四十二）


【注釋】


〔一〕山谷《漁父詞》：指黃庭堅《浣溪沙》：“新婦灘頭眉黛愁。女兒浦口眼波秋。驚魚錯認月沈钩。青箬笠前無限事，綠蓑衣底一時休。斜風吹雨轉船頭。”

〔二〕陳去非《懷舊》：指陳與義《臨江仙·夜登小閣憶洛中舊遊》。

〔三〕髙咏楚辭酬午日：詞牌《臨江仙》。

〔四〕言外句：歐陽修《六一詩話》：“必能狀難寫之景，如在目前，含不盡之意，見於言外，然後為至矣。”

〔五〕具眼者：對事物具有特殊之見識，或指具有特殊見識之人。

〔六〕人莫不飲食：《禮記·中庸》：“人莫不飲食也，鮮能知味也。”

〔七〕羸牸老羝：瘦老的母牛、公羊。

〔八〕老奚：老僕人。

〔九〕甲午：天興三年（一二三四）。

〔一○〕秦、晁、賀、晏：分別指秦觀、晁補之、賀鑄、晏幾道。

〔一一〕蛤蜊：海蚌，味鮮美。那知許事，且啖蛤蜊：出自《南史·王融傳》：“融躁于名利，自恃人地，三十內望為公輔。初為司徒法曹，詣王僧祐，因遇沈昭略，未相識。昭略屢顧盼，謂主人曰：‘是何年少？’融殊不平，謂曰：‘僕出於扶桑，入于湯谷，照耀天下，誰云不知，而卿此問？’昭略云：‘不知許事，且食蛤蜊。’”

詩文自警〔一〕

一、先東巖讀書十法〔二〕

一曰記事。記大事之綱目，不必繁冗，簡略而已，韓文所謂“記事必提其要”者也〔三〕。

二曰纂言。一句或二句，有當於吾心者，各別記之，韓文所謂“纂言必鈎其玄”者也〔四〕。

三曰音義。音如調度（原注：音大各反）

、批鱗（原注：音白結反）

之類〔五〕；義如《漢書》中“未幾”、“亡何”、“亡幾”、“居亡何”、“居亡幾何”，“居亡幾何”，而與“少之”、“頃之”同義之類〔六〕。其下各有注釋，又當以類書之。

四曰文筆。文字有可記誦者，別錄之。

五曰凡例。《漢書》、《史記》“樊噲圍項籍陳，大破之”〔七〕、“叔孫通與所征三十人西”〔八〕、《董賢傳》“沒入財物縣官”〔九〕、《南粵王傳》“南粵告王朕志”〔一○〕，此可為例。《翟義傳》先舉一事言“初”，復舉一事又言“初”〔一一〕。一傳中用兩“初”字，不以為重。《揚雄傳》前言“晏如也”，後言“泊如也”〔一二〕，亦不以為重。此類可為例。

六曰諸書關涉引用。退之《柳子厚墓銘》出《子華子》〔一三〕，盧仝《櫛銘》出蔡邕《女戒》〔一四〕。如此之類，可別集之，寧全錄本文。

七曰取則。修身齊家，涉世立朝，前賢行事，有於吾心可為法者，別記之。

八曰詩材。詩家可用，或事或語。別作一類字記之。

九曰持論。前賢議論或有未盡者，以己見商略之。

十曰缺文。辭義故實，凡我所不知者，皆別記之，他日以問知者，必使了然於胸中。


【注釋】


〔一〕《詩文自警》：元好問早年所撰，《金史·元好問傳》作十卷，《千頃堂書目》作一卷，久佚。孔凡禮從明人唐之淳《文斷》等書輯得十五則。

〔二〕先東巖：元好問父親元德明，參見《中州集》卷十《先大夫詩》。

〔三〕記事必提其要：出自韓愈《進學解》：“先生口不絕吟於六藝之文，手不停披於百家之編。記事者必提其要，纂言者必鈎其玄。”

〔四〕纂言必鈎其玄：同上。

〔五〕調度：《後漢書》卷二十五《鲁恭傳》：“今始徵發，而大司農調度不足。”注：“度，音大各反。”《史記》卷八十六《荊軻傳》：“奈何以見陵之怨，欲批其逆鱗哉！”《集解》：“批，音白結反。”

〔六〕“義如”三句：舉《漢書》中相關詞語為例，而這些詞語顏師古均有注釋。

〔七〕樊噲圍項籍陳：《史記》卷九十五《樊噲列傳》：“噲還至滎陽，益食平陰二千戶，以將軍守廣武。一歲，項羽引而東。從髙祖擊項籍，下陽夏，虜楚周將軍卒四千人。圍項籍于陳，大破之。”《漢書》卷四十一《樊噲傳》同此。

〔八〕“叔孫通”句：《史記》卷九十九《叔孫通列傳》：“叔孫通笑曰：‘若真鄙儒也，不知時變。’遂與所徵三十人西。”《漢書》卷四十三《叔孫通傳》同此。

〔九〕沒入財物縣官：《漢書》卷九十三《董賢傳》：“臣請收沒入財物縣官，諸以賢為官者皆免。”

〔一○〕南粵告王朕志：《漢書》卷九十五《南粵王傳》：“故使賈馳諭告王朕意，王亦受之，毋為寇災矣。”

〔一一〕“舉一事言‘初’”句：《漢書》卷八十四《翟方進傳》附翟義傳：“初，三輔聞翟義起。”又曰：“初，義所收宛令劉立聞義舉兵。”

〔一二〕“前言‘晏如也’”句：《漢書》卷八十七上《揚雄傳》曰：“家產不過十金，乏無儋石之儲，晏如也。”又曰：“時，雄方草《太玄》，有以自守，泊如也。”

〔一三〕《子華子》：子華子為春秋時晉國人，其說介於老莊之間。現存《子華子》一書為北宋人偽託。參見《詩文自警》第十三則。

〔一四〕盧仝《櫛銘》：全文如下：“人之有髮兮，旦旦思理。有身兮，有心兮，胡不如是？” 蔡邕《女戒》：“心猶首面也，是以甚致飾焉。面一旦不修飾，則塵垢穢之；心一朝不思善，則邪惡入之。人咸知飾其面，不修其心。夫面之不飾，愚者謂之醜；心之不修，賢者謂之惡。愚者謂之醜猶可，賢者謂之惡，將何容焉？故覽照拭面，則思其心之潔也；傅脂則思其心之和也；加粉則思其心之鮮也；澤髮則思其心之順也；用櫛則思其心之理也；立髻則思其心之正也；攝鬢則思其心之整也。”

二

常山周德卿言：“文章工於外而拙於內者，可以驚四筵而不可適獨坐，可以取口稱而不可以得首肯。”又言：“文章以意為主，以字語為役，主强而役弱，則無令不從。今人往往驕其所役，至跋扈難制，甚者反役其主，雖極辭語之工，豈文之正也哉！”〔一〕


【注釋】


〔一〕周德卿：周昂。周昂此論又見《滹南遺老集》卷三十七《文辨》、卷三十八《詩話》。

三

內相楊文獻公之美云：“文章天地中和之氣，過之則為荒唐，不及則為滅裂”〔一〕。


【注釋】


〔一〕楊文獻公：楊雲翼。此論又見元好問《張仲經詩集序》。

四

古人文章，須要遍參。山谷有言，設欲作楚辭，熟讀楚辭，然後下筆。喻如世之巧女，文繡妙一世，如欲織錦，必得錦機，乃能成錦〔一〕。人問司馬相如作賦法，相如曰：“能成誦千賦，則自能矣。”〔二〕山谷語如此。


【注釋】


〔一〕山谷有言：所引又見元好問《錦機引》。

〔二〕能成誦千賦：桓譚《新論·道賦》稱揚雄曰：“能誦千賦則善賦。”

五

人品凡劣，雖有工夫，決無好文章。

六

文章有常有變，如兵家有正有奇，審音可以知治忽〔一〕，察言可以定窮達，聲和則氣應，自然之理。


【注釋】


〔一〕治忽：治理與忽怠。

七

文章要有曲折，不可作直頭布袋〔一〕，然曲折太多，則語意繁碎，都整理不下，反不若直布袋之為愈也〔一〕。


【注釋】


〔一〕直頭布袋：比喻文章平直呆板、缺乏曲折變化。

八

文字千變萬化，須要主意在。山谷所謂“救首救尾”者〔一〕。若人自戰，則有連雞不俱棲之敗〔二〕。


【注釋】


〔一〕救首救尾：黃庭堅《答王子飛書》：“至於作文，深知古人之關鍵，其論事，救首救尾，如常山之蛇。”

〔二〕連雞：縛在一起的雞。《戰國策·秦策一》：“諸侯不一，猶連雞之不能俱上於棲之明矣。”

九

文須字字作，亦要字字讀。要破的，不要粘皮骨。要放下，不要費抄數〔一〕。要工夫，不要露椎鑿。要原委，不要著科臼。要法度，不要窘邊幅。要波瀾，不要無畔岸〔二〕。要明白，不要涉膚淺。要簡重，不要露鈍滯。要委曲，不要强牽挽。要變轉，不要生節目。要齊整，不要見間架〔三〕。要圓熟，不要拾塵爛。要枯淡，不要沒咀嚼。要感諷，不要出怨懟。要張大，不要似叫號。要敍事，不要似甲乙帳。要析理，不要似押韻文。要奇古，不要似鬼畫符。要驚絕，不要似敕壇咒〔四〕。要情實，不要似兒女相怨思。要造微，不要鬼窟中覓活計〔五〕。


【注釋】


〔一〕抄數：抄錄和統計。

〔二〕畔岸：邊際。

〔三〕間架：房屋梁與梁之間叫“間”，桁與桁之間叫“架”。

〔四〕敕壇咒：道教徒作法時的咒語。

〔五〕活計：謀生的材料。

十

魯直曰：“文章大忌隨人後。”〔一〕又曰：“自成一家乃逼真。”〔二〕孫元忠樸學士嘗問歐陽公為文之法〔三〕，公云：“于吾姪豈有惜，只是要熟耳。變化姿態，皆從熟處生也。”〔四〕


【校記】


大忌：黃庭堅《贈謝敞王博喻》作“最忌”。

乃逼真：黃庭堅《題樂毅論後》作“始逼真”。


【注釋】


〔一〕文章大忌隨人後：黃庭堅《贈謝敞王博喻》：“文章最忌隨人後，道德無多只本心。”

〔二〕自成一家乃逼真：黃庭堅《題樂毅論後》：“隨人作計終後人，自成一家始逼真。”

〔三〕孫元忠樸：孫樸字元忠，元祐間為秘書少監。學士：官名。

〔四〕“于吾姪”句：歐陽修原文出處不詳。張鎡《仕學規範》卷三十四所引，同此。

十一

呂居仁曰〔一〕：學者須做有用文字，不可盡力於虛言。有用文字，議論文字是也。須以董仲舒、劉向為主，《周禮》及《新序》、《說苑》之類，皆當貫穿熟考，則做一日工夫。近世如曾子固諸序〔二〕，尤須詳味。文章之妙，在敍事狀物。《左氏》記列國戰伐次第，敍事之妙也。韓退之、柳子厚諸序、記，可見狀物之妙。至於《禮記·曲禮》委曲教人〔三〕，《論語·鄉黨》記孔子言動，可謂至深厚。學者作文，若不本於此，未見其能大過人也。


【注釋】


〔一〕呂居仁：呂本中（一○八四— 一一四五），字居仁，世稱東萊先生，壽州人。《宋史》卷三百七十六有傳。所引文字出自呂本中《童蒙詩訓》，原書已佚，見《耆舊續聞》卷二、《仕學規範》卷三十五。

〔二〕曾子固：曾鞏。

〔三〕《禮記·曲禮》：主要記載具體細小的禮儀規範。

十二

東萊議論作文〔一〕：

須要言語健，須會振發轉換好，不要思量遠過，才過便晦。〔二〕

做文字不可放，令慢，轉處不假助語而自連接者為上。然會做文字者，亦一時用之於所當也。

作文法，一收一放，須成文理，有格段，不可碎。學散文要一意，若作段子，恐不流暢，文字結處，要緊切動人。〔三〕

作簡短文字，要轉處多，必有意思則可。〔四〕

文貴曲折斡旋，不要排事，須得明白坦然。

文字若緩，須多看雜文，須看到節簇緊處。若意思雜，轉處多，則自然不緩。善轉者，如短兵相接，蓋謂不兩行便轉也。講題若轉多，恐碎了文字，須轉處多，只是一意方可。若使攪得碎，則不成文字。若鋪敍間架，令新而不陳，多警句，則亦不緩。

文字不使事善遣文為妙。

作文之法，一篇之中，有數行整齊處，數行不整齊處，或緩或急，或顯或晦，間用之，使人不知其緩急顯晦。雖然，常使經緯相通，有一脈過接乎其間，然後可。蓋有緩急形者綱目，無形者血脈也。〔五〕

文字壯者近乎粗。

子細看所謂眼者，一篇中自有一篇中眼，一段中自有一段中眼，尋常警句是也。

如何是主意首尾相應，如何是一篇鋪敍次第，如何是抑揚開闔？〔六〕

如何是警策，如何是下句下字有力處，如何是起頭換頭佳處，如何是繳結有力處，如何是實體貼題目處，如何是融化曲折剪截有力處。

文字至於辭意俱盡，復能於意外得新意者，妙。

須做過人工夫，便做過人文字。

收結文字，須要精神，不要閑語。

文字有一片生成之別。唯真眼人，乃能識之。


【注釋】


〔一〕東萊：指呂祖謙，人稱小東萊先生。以下所輯都是呂祖謙論文言論。

〔二〕“須要言語健”四句：出自其《麗澤文說》，原書已佚。此條與下一條見於《仕學規範》卷三十五。

〔三〕“作文法”十句：疑出自其《麗澤文說》，《仕學規範》無此內容。以下“文貴”條、“文字不便事”條、“文字壯者”條、“子細”條、“文字至於”條、“文字有一片”條，均同。

〔四〕“作簡短文字”三句：見《仕學規範》卷三十五。“文字恭緩”條、“須做過人”條、“收結文字”條同。

〔五〕“作文之法”十四句：出自呂祖謙《古文關鍵·總論·論作文法》。

〔六〕“如何是主意”三句：出自呂祖謙《古文關鍵·總論·看文字法》。下條同。

十三

蔡邕《女戒》曰：“夫心猶首面也，一旦不修飾，則塵垢穢之。人心不思善，則邪惡入之。人盛飾其面，莫修其心，惑之甚也。”盧仝《櫛銘》：“人有髮兮，旦旦思理，有一心焉，胡不如是？”用邕語也。〔一〕

《子華子》云〔二〕：“子車氏之猳〔三〕，其色粹而黑，一產而三豚焉。其二則粹而黑。其一則駁而白，惡其非類於己也，嚙而殺之，決裂其腸，麋盡而後止。其同於己者，字之唯謹。甚矣，心術之善移也。夫目眩於異同，而意出於愛憎，雖其所生，殺之弗悔，而況非其類矣乎！今世之人，其平居把握，附耳呫呫，相為然約，而自保其固，曾膠漆之不如也。及利勢一接，未有毫□之差〔〔四〕，蹴然變乎色，又從而隨之以兵。甚矣，心術之善移也，何以異子車之猳！”韓退之《柳子厚墓誌》本此〔五〕。


【注釋】


〔一〕用邕語：據上文《先東巖讀書十法》，元德明已指出盧仝《櫛銘》用蔡邕《女戒》中語。

〔二〕《子華子》：南宋人偽作，二卷，現存。

〔三〕猳：公豬。

〔四〕“及利勢一接”二句：《子華子》原文作：“及勢利之一接，未有毫澤之差。”

〔五〕韓退之《柳子厚墓誌》本此：韓愈《柳子厚墓誌銘》以下文字類似所引《子華子》中的文字：“嗚呼！士窮乃見節義。今夫平居里巷相慕悅，酒食遊戲相征逐，詡詡强笑語以相取下，握手出肺肝相示，指天日涕泣，誓生死不相背負，真若可信；一旦臨小利害，僅如毛髮比，反眼若不相識。落陷穽，不一引手救，反擠之，又下石焉者，皆是也。此宜禽獸夷狄所不忍為，而其人自視以為得計。聞子厚之風，亦可以少媿矣。”二者雖相似，韓文卻未必源于《子華子》，因為學界普遍認為《子華子》為宋人偽作。

十四

《世說》：“陸文深而蕪，潘文淺而靜。”予為之說，云：深不免蕪，簡故能靜。

牧之《獻詩啟》云：“牧苦心為詩，本求髙絕，不務奇麗，不涉習俗，不古不今，處於中間。既無其才，多有其志，篇成在紙，多自笑之。”〔一〕


【校記】


陸文深而蕪，潘文淺而靜：《世說新語·文學》作“潘文淺而淨，陸文深而蕪”。

“既無其才”四句：《杜牧集繫年校注》作“既無其才，徒有其奇，篇成在紙，多自焚之”。


【注釋】


〔一〕牧之《獻詩啟》：杜牧《獻詩啟》，見《杜牧集繫年校注》第一〇〇二頁。

十五

“有情芍藥含春淚，無力薔薇臥晚枝。”此秦少游《春雨》詩也。非不工巧，然以退之《山石》句觀之，渠乃女郎詩也。破卻工夫，何至作女郎詩！〔一〕（以上《元好問全集》卷五十二）


【校記】


晚枝：一作“曉枝”。

《春雨》：一作《春日》。


【注釋】


〔一〕“非不工巧”五句：本金人王中立之論，見《中州集》卷九《擬栩先生王中立》。


卷六 其他作者詩歌

輯文

四月十日遇周永昌〔一〕

馬定國

幼時種木已巢鳶，猶向花前作酒顛。郭外青山招曉出，圃中明月照春眠。世無蘇黃六七子〔二〕，天斷文章三十年。今日逢君如舊識，醉持杯杓望青天。


【注釋】


〔一〕周永昌：生平不詳。

〔二〕蘇黃六七子：指以蘇軾、黃庭堅為首的元祐文人。

懷髙圖南〔一〕

馬定國

劉叉一狂士，尚得韓愈知〔二〕。君才百劉叉，知者果其誰。三隨計吏貢〔三〕，躡屩游京師〔四〕。文章善變化，不以一律持。碧海涵萬類，青天行四時。去年髙唐別〔五〕，河柳搖風枝。今年清明飲，髙花見辛夷。茲來又幾日，軍檄忽四馳。尺書無處寄，相見果何期。白日鬬龍蛇〔六〕，黃塵笳鼔悲。春風獨無憂，吹花發江湄。一杯送歸雁，萬里寄相思。


【注釋】


〔一〕髙圖南：名鯤化，平原（今山東平原）人。馬定國“六師友”之一，元好問說其詩“奇怪不凡”。

〔二〕劉叉：中唐詩人，以狂怪著稱。聞韓愈喜接士，則攜《冰柱》、《雪車》詩前往，名在盧仝、孟郊之上。

〔三〕三隨計吏貢：意謂三次參加科舉考試。

〔四〕躡屩：穿著草鞋。京師：北宋都城汴京。

〔五〕髙唐：今山東髙唐。

〔六〕鬬龍蛇：指戰爭。

宣政末所作〔一〕

馬定國

蘇黃不作文章伯〔二〕，童蔡翻為社稷臣〔三〕。三十年來無定論，到頭奸党是何人？


【注釋】


〔一〕宣政：宋徽宗宣和（一一一九—一一二五）、政和（一一一一—一一一七）年號的並稱。

〔二〕蘇黃：指蘇軾和黃庭堅。文章伯：文章大家。曾鞏 《寄致仕歐陽少師》：“四海文章伯，三朝社稷臣。”北宋後期實行元祐黨禁，故曰“蘇黃不作文章伯”。

〔三〕童蔡：指童貫和蔡京，北宋奸臣。翻：反而。

太白捉月圖〔一〕

蔡珪

寒江覓得釣魚船，月影江心月在天。世上不能容此老，畫圖常看水中仙〔二〕。（以上《中州集》卷一）


【注釋】


〔一〕太白捉月圖：原圖失考。

〔二〕水中仙：相傳李白於采石捉月而亡。

題吳彥髙詩集後〔一〕

劉迎

片雲蹤跡任飄然，南北東西共一天。萬里山川悲故國〔二〕，十年風雪老窮邊〔三〕。名髙冀北無全馬〔四〕，詩到西江別是禪〔五〕。頗憶米家書畫否〔六〕，夢魂應逐過江船〔七〕。


【注釋】


〔一〕吳彥髙：吳激。《中州集》卷一《吳學士激》：“有《東山集》十卷並樂府行於世，東山其自號也。”

〔二〕故國：北宋。吳激為福建甌甯（今福建建甌）人。

〔三〕“十年”句：吳激於靖康二年（一一二七）使金被留，皇統二年（一一四二）去世。其間任職金上京。

〔四〕冀北：冀州北部，古代著名的產馬之地。無全馬：即馬空冀北，意謂吳激是冀北最傑出的人才。韓愈《送溫處士赴河陽軍序》：“伯樂一過冀北之野，而馬群遂空。夫冀北馬多天下。伯樂雖善知馬，安能空其群邪？解之者曰：‘吾所謂空，非無馬也，無良馬也。伯樂知馬，遇其良，輒取之，群無留良焉。苟無良，雖謂無馬，不為虛語矣。’”

〔五〕西江：化用禪宗話語，同時兼指江西詩派。釋道原《景德傳燈錄》卷八《襄州居士龐蘊》：“後之江西，參問馬祖云：‘不與萬法為侶者是什麼人？’祖云：‘待汝一口吸盡西江水，即向汝道。’”全句謂吳激詩受江西詩派的影響，江西詩派在詩史上類似佛教中的禪宗。

〔六〕米家：米芾、米友仁父子，北宋著名書畫家。吳激為米芾之婿。

〔七〕過江船：指米家的書畫船。米芾為襄陽人，後定居潤州（今江蘇鎮江）。黃庭堅《戲贈米元章》：“滄江靜夜虹貫月，定是米家書畫舡。”

題歸去來圖〔一〕

劉迎

筆端奇處發天藏〔二〕，事遠懷人涕泗滂。餘子風流空魏晉〔三〕，上人談笑自羲皇〔四〕。折腰五斗幾錢直〔五〕，去國十年三徑荒〔六〕。安得一堂重寫照〔七〕，為公桂酒瀉蕉黃〔八〕。


【注釋】


〔一〕《歸去來圖》：原圖失考。

〔二〕天藏：指人的軀體。范成大《問天醫賦》：“起死回骸，斡旋天藏。”首句是寫畫面的陶淵明形象。

〔三〕餘子：指陶淵明。空魏晉：超出魏晉所有人。

〔四〕羲皇上人：伏羲氏以前的人，比喻無憂無慮，生活閑適的人。陶潛《與子儼等疏》：“常言五六月中，北窗下臥，遇涼風暫至，自謂是羲皇上人。”

〔五〕“折腰”句：《晉書·陶潛傳》：“潛歎曰：‘吾不能為五斗米折腰，拳拳事鄉里小人邪！’”

〔六〕國：鄉國。三徑：詳卷一第一條注〔四〕。

〔七〕寫照：寫生、畫像。

〔八〕桂酒：用桂花浸製的美酒。蕉黃：形容桂酒的顏色。

吊石曼卿〔一〕

党懷英

城頭山色翠玲瓏〔二〕，尚憶淸狂四飲翁〔三〕。鐵馬冰車斷遺響，桃花石室自春風〔四〕。生平詩價千鈞重，身後仙遊一夢空。想見蓬萊水淸淺，芙蓉城闕五雲中〔五〕。


【注釋】


〔一〕石曼卿：石延年（九九二—一○四○），字曼卿，北宋詩人、書法家。題下有自注：“曼卿嘗通守胊山，遣人以泥封桃李核，彈之岩石間，其後花開滿山，又嘗攜妓飲山之石室間，鳴琴為冰車鐵馬聲。”胊山在海州，今江蘇連雲港境內。党懷英於大定十年（一一七○）任城陽軍事判官，有《朐山道中三首》等詩。《吊石曼卿》詩亦當作於大定十年至十二年任職城陽期間。

〔二〕山色：指朐山。

〔三〕四飲：張舜民《畫墁錄》曰：“蘇舜欽、石延年輩有名曰鬼飲、了飲、囚飲、鱉飲、鶴飲。鬼飲者，夜不以燒燭；了飲者，飲次挽歌哭泣而飲；囚飲者，露頭圍坐；鱉飲者，以毛席自裹其身，伸頭出飲，畢復縮之；鶴飲者，一杯復登樹下再飲耳。”此為五飲。党詩謂四飲，或為誤記，或別有所據。此處是說石延年嗜酒。

〔四〕“鐵馬”二句：參題下所注。又，蘇軾《和蔡景繁海州石室》：“芙蓉仙人舊游處，蒼藤翠壁初無路。戲將桃核裹黃泥，石間散擲如風雨。坐令空山出錦繡，倚天照海花無數。花間石室可容車，流蘇寶蓋窺靈宇。何年霹靂起神物，玉棺飛出王喬墓。當時醉臥動千日，至今石縫餘糟醑。仙人一去五十年，花老室空誰作主。手植數松今偃蓋，蒼髯白甲低瓊戶。我來取酒酹先生，後車仍載胡琴女。一聲冰鐵散巖谷，海為瀾翻松為舞。”

〔五〕“身後”三句：歐陽修《六一詩話》：“曼卿卒後，其故人有見之者，云恍惚如夢中，言我今為鬼仙也，所主芙蓉城，欲呼故人往游，不得，忿然騎一素騾去如飛。”石延年被稱為芙蓉仙人。

楚清之畫樂天“小娃撐小艇，偷採白蓮回。不解藏蹤跡，浮萍一道開”詩，因題其後〔一〕

党懷英

樂天歸臥湖山邊，閑買池塘娛暮年〔二〕。小蠻已老樊素去〔三〕，心地玲瓏如白蓮。室中誰遣散花天，故點禪衣香破禪〔四〕。鴛鴦為報竊花處〔五〕，題詩要戲小嬋娟〔六〕。紅粧秋水照明蠲〔七〕，清之粉本清且妍〔八〕。道人無心被花惱，對畫作詩真適然。君不見元亮投名蓮社裏〔九〕，不妨更賦閑情篇〔一〇〕。


【注釋】


〔一〕楚清之：生平不詳。“小娃”四句：為白詩《池上二絕》之二。

〔二〕“閑買”句：白居易長慶四年（八二四）置第洛陽履道坊。坊內有小池。《池上二絕》作於大和九年（八三五），其時白居易六十四歲。

〔三〕小蠻樊素：白居易的家姬。白居易曾有詩稱讚她們：“櫻桃樊素口，楊柳小蠻腰。”白居易《春盡日宴罷感事獨吟》詩曰：“病共樂天相伴住，春隨樊素一時歸。”題下注：“開成五年三月三十日作。”據此，樊素於開成五年（八四○）離開白居易。

〔四〕“室中”二句：當寫畫中景象。用天女散花的典故，表現白居易參禪景象。

〔五〕竊花：指白詩中的“偷采白蓮”。

〔六〕小嬋娟：小女孩，指白詩中的“小娃”。

〔七〕明蠲：明淨。黃庭堅《次韻曾子開舍人游籍田載荷花歸》：“紅粧倚荷蓋，水鏡寫明蠲。”

〔八〕粉本：畫稿，畫圖。

〔九〕元亮：陶淵明。蓮社：東晉慧遠居廬山，與劉遺民等同修淨土，寺中有白蓮池，因號蓮社。陶淵明並未加入蓮社，宋人李伯時《蓮社十八賢圖》在十八賢之外，繪有淵明及其隨行者的形象。元好問《追用座主閑閑公韻上致政馮內翰二首》：“巨源不入竹林選，元亮偶成蓮社圖。”

〔一○〕閑情篇：指陶淵明《閑情賦》。

壬辰二月六日夜，夢作一絕句，其詞曰：“矯冗連天花，春風動光華。人眠不知眠，我佩絳紅霞。”夢中自以為奇絕，覺而思之，不能自曉，故作是詩以紀之〔一〕

党懷英

夢中作詩真何詩，夢中自謂清且奇。覺來反復深諷味，字偏句異誠難知〔二〕。豈非夢語本真語，無乃造物為予嬉。君不見莊周古達士，栩栩尚作蝴蝶飛〔三〕。我生開眼尚如此，況在合眼夫何疑。（以上《中州集》卷三）


【注釋】


〔一〕壬辰：大定十二年（一一七二）。

〔二〕字偏句異：如“矯冗連天花”一句，則不知所謂。

〔三〕“莊周古達士”二句：《莊子·齊物論》：“昔者莊周夢為胡蝶，栩栩然胡蝶也，自喻適志與，不知周也。俄然覺，則蘧蘧然周也。不知周之夢為胡蝶與，胡蝶之夢為周與？周與胡蝶，則必有分矣。此之謂物化。”

讀陳後山詩〔一〕

周昂

子美神功接混茫，人間無路可升堂〔二〕。一斑管內時時見，賺得陳郎兩鬢蒼〔三〕。


【注釋】


〔一〕陳後山：陳師道，詳卷一第三條注〔一〇〕。閉門苦吟，有“閉門覓句陳無己”之稱。

〔二〕“子美”二句：謂杜甫詩歌的神功上薄混茫的天際，後人無法企及他的境界。

〔三〕“一斑”二句：謂陳師道終生苦苦作詩，也只能管中窺豹，僅得其一斑而已。

魯直墨跡〔一〕

周昂

詩健如提十萬兵，東坡真欲避時名〔二〕。須知筆墨渾閑事，猶與先生抵死爭〔三〕。


【注釋】


〔一〕魯直：黃庭堅。這首詩借其墨跡來評價其詩。

〔二〕“詩健”二句：稱贊黃庭堅詩歌筆力非凡，蘇軾亦應有所避讓。

〔三〕先生：指蘇軾。抵死：竭力。北宋後期流行蘇黃爭名說，王若虛有《山谷於詩每與東坡相抗，門人親黨遂謂過之，而今之作者亦多以為然，予嘗戲作四絕云》。李冶（一作治）《敬齋古今黈》（《四庫全書》本）卷八：“人言山谷之於東坡，常欲抗衡而常不及，故其詩文字畫，別為一家。意若曰：‘我為汝所為，要在人後；我不為汝所為，則必得以名世成不朽。’此其為論也隘矣。凡人才之所得，千萬而蔑有同之者，是造物者之大恒也。鳧自為短，鶴自為長，鳧豈為鶴而始短吾足，鶴豈為鳧而始長吾脛也哉！近世周戶部《題魯直墨蹟》云：‘詩律如提十萬兵，東坡直欲避時名。須知筆墨渾閒事，猶與先生抵死爭。’周深于文者，此詩亦以世俗之口，量前人之心也。閑讀周集，因為此說，以喻世之不知山谷者。”

讀柳詩〔一〕

周昂

功名翕忽負初心〔二〕，行和騷人澤畔吟〔三〕。開卷未終還復掩，世間無此最悲音。


【注釋】


〔一〕柳詩：柳宗元詩。

〔二〕翕忽：倏忽。初心：初衷，本意。

〔三〕騷人：屈原。沈德潛《說詩晬語》卷上：“柳州詩長於哀怨，得騷之餘意。”

分韻賦雪得雨字〔一〕

趙渢

大雪初不知，開門已無路。驚喜視曆日，此瑞固有數。池冰凍欲合，林鴉噤仍聚。已成玉壺瑩，尚作寶花雨。造物固多才，中有無盡句。大兒擬圭璧，小兒比鹽絮〔二〕。後人例蹈襲，彌復入窘步。聚星號令嚴〔三〕，亦自警未悟。誰有五色筆，繪此天地素。好語覓不來，更待偶然遇。


【注釋】


〔一〕分韻：作詩時先約定以若干字為韻，各人分拈韻字，依韻作詩，叫作分韻。該詩作於明昌四年（一一九三）冬，參加詩會的尚有趙秉文、路鐸。趙秉文有《陪趙文孺路宣叔分韻賦雪》傳世。

〔二〕“大兒”二句：《世說新語·言語》：“謝太傅寒雪日內集，與兒女講論文義，俄而雪驟，公欣然曰：‘白雪紛紛何所似？’兄子胡兒曰：‘撒鹽空中差可擬。’兄女曰：‘未若柳絮因風起。’公大笑樂。”其中胡兒為謝朗，兄女為謝道韞。

〔三〕聚星：聚星堂，詳卷一第十、十一條及注。後蘇軾作《聚星堂雪》詩，沿用這一規定，稱“禁體物語，於艱難中特出奇麗”，詩曰：“當時號令君聽取，白戰不許持寸鐵。”

李平甫為裕之畫繫舟山圖，閑閑公有詩，某亦繼作〔一〕

楊雲翼

名利走朝市，山居良獨難。況復山中人，讀書不求官。東巖有佳致〔二〕，書室方丈寬。彼美元夫子〔三〕，學道如觀瀾。孔孟澤有餘，曾顏膏未殘〔四〕。向來種德深，直與山根蟠。之子起其門，孤鳳鶱羽翰〔五〕。計偕聊爾耳〔六〕，平步青雲端。朅來游京師〔七〕，士子拭目觀。禮部天下士，文盟今歐韓〔八〕。一見折行輩〔九〕，殆如平生歡。舞雩詠春風，期著曾點冠〔一○〕。五言造平淡，許上蘇州壇〔一一〕。我嘗讀子詩，一倡而三歎。世人非無才，多為才所謾〔一二〕。髙者足詆訶〔一三〕，下者或辛酸。吾子忠厚姿，不受薄俗漫〔一四〕。晴雲意自髙，淵水聲無湍〔一五〕。他日傳吾道，政要才行完〔一六〕。會使茲山名，與子俱不刊〔一七〕。


【注釋】


〔一〕李平甫：李遹，金代畫家，參見《中州集》卷五《李治中遹》。繫舟山：元好問之父元德明讀書處，在今山西忻州，又稱讀書山。《繫舟山圖》約作於興定五年（一二二一）前後，已佚。閑閑公有詩：指趙秉文《繫舟山圖》詩，見《中州集》卷三。《滏水文集》卷九作《題東巖道人讀書堂》，詩曰：“山頭佛屋五三間，山勢相連石嶺關。名字不經從我改，更稱元子讀書山。”另外，趙元亦有《題裕之家山圖》，見《中州集》卷五。

〔二〕東巖：元德明讀書堂位於系舟山之東岩，元德明因之號東巖道人。

〔三〕元夫子：元德明。

〔四〕曾顏：曾參、顏回。

〔五〕之子：指元好問。孤鳳：此時兄元好古已過世，故元好問成了“孤鳳”。鶱羽翰：展翅髙飛。

〔六〕計偕：參加科舉考試。從該句來看，其時元好問已經進士及第，時在興定五年三月之後。

〔七〕朅來：助詞。

〔八〕禮部：指趙秉文，曾任禮部尚書。歐、韓：歐陽修、韓愈。

〔九〕折行輩：降低輩份。

〔一○〕“舞雩”二句：《論語·先進》：“（曾皙）曰：‘暮春者，春服既成，冠者五六人，童子六七人，浴乎沂，風乎舞雩，詠而歸。’夫子喟然歎曰：‘吾與點也。’”

〔一一〕蘇州：韋應物，曾任蘇州刺史，世稱“韋蘇州”。長於五古，風格沖淡閑遠，語言簡潔樸素。

〔一二〕謾：蒙蔽。

〔一三〕詆訶：指責。曹植《與楊德祖書》：“劉季緒才不能逮于作者，而好詆訶文章，掎摭利病。”

〔一四〕漫：玷污，污染。

〔一五〕“晴雲”二句：黃庭堅《次韻子真會靈源廟下池亭》：“晴雲有髙意，闊水無湍聲。”

〔一六〕政要：正要。才行完：才華、品行完備。

〔一七〕不刊：不可磨滅。

為蟬解嘲〔一〕

李純甫

老蜣破衲染塵緇〔二〕，轉丸如轉造物兒。道在矢溺傳有之〔三〕，定中幻出嬋娟姿〔四〕。金仙未解羽人尸〔五〕，吸風飲露巢一枝。倚杖而吟如惠施〔六〕，字字皆以心為師〔七〕。千偈瀾翻無了時〔八〕，關楗不落詩人詩〔九〕。屏山參透此一機〔一○〕，髯弟皤兄何見疑〔一一〕。此理入玄人得知，髯弟恐我飡卻西山秀〔一二〕，皤兄勸我吸卻壺盧溪〔一三〕。因蟬倩我問渠伊〔一四〕，快掉葛藤復是誰〔一五〕，髯弟絕倒皤兄嘻。


【注釋】


〔一〕題下有自注：“獻臣、伯玉不平蟬解。”獻臣：髙廷玉，參見《中州集》卷五《髙治中廷玉》。伯玉：張瑴，參見《中州集》卷八《張轉運彀》。

〔二〕蜣：蜣螂。衲：僧衣。塵緇：塵汙，汙垢。

〔三〕道在矢溺：《莊子·知北遊》：東郭子問於莊子曰：‘所謂道，惡乎在？’莊子曰：‘無所不在。’東郭子曰：‘期而後可。’莊子曰：‘在螻蟻。’曰：‘何其下邪？’曰：‘在稊稗。’曰：‘何其愈下邪？’曰：‘在瓦甓。’曰：‘何其愈甚邪？’曰：‘在屎溺。’東郭子不應。”

〔四〕嬋娟姿：指蟬的美好形態。

〔五〕羽人：長於羽毛能飛行的人。

〔六〕“倚杖”句：《莊子·德充符》：“惠子曰：‘不益生，何以有其身？’莊子曰：‘道與之貌，天與之形，无以好惡內傷其身。今子外乎子之神，勞乎子之精，倚樹而吟，據槁梧而瞑，天選子之形，子以堅白鳴。’”

〔七〕以心為師：師心自造。

〔八〕千偈瀾翻：滔滔不絕的偈語，詩中指蟬鳴。

〔九〕詩人詩：指普通詩人流于套路的詩歌，如重視音律技巧之類。

〔一○〕屏山：李純甫自指。

〔一一〕髯弟：指張瑴，因其有長髯。皤兄：指髙廷玉，因其大腹。

〔一二〕飡卻西山秀：句下有注：“張有《登樓詩》：昨日上髙樓，西山翡翠堆。今日上髙樓，西山如死灰。想見屏山老，療饑西山隈。飡卻西山色，髙樓空崔嵬。”

〔一三〕吸卻壺盧溪：句下自注：髙有《壺溪詩》云：“我觀壺盧溪，未易以蠡測。大若溪上翁，有口吸不得。壺中別是一洞天，溪上翁即壺中仙。畢竟人間無著處，杖頭挑取屏山去。”

〔一四〕渠伊：他們。

〔一五〕葛藤：葛草之藤，禪門中人謂文字言詮猶如葛藤。

趙宜之愚軒〔一〕

李純甫

羿窮射殺金畢逋〔二〕，老盧磔殺玉蟾蜍〔三〕。朝夕相避崑崙墟，忍見天公一目枯〔四〕。塵昏土眯萬萬古，雲眵雨淚寒模糊〔五〕。嗟哉區中人，么麼如蚍蜉〔六〕。書生不惜兩瞳子，長使看書如老奴〔七〕。水部一奇士〔八〕，西河君子儒〔九〕。二公正坐詩作祟，得句令人不敢書。先生有膽乃許大，落筆突兀無黃初〔一○〕。軒昂學古澹，家法出《關雎》〔一一〕。暗中摸索出奇語〔一二〕，字字不減瓊瑤琚。神憎鬼妬天公怚〔一三〕，戲將片雲翳玄珠〔一四〕。九竅鑿開混沌死〔一五〕，罔象未必輸離朱〔一六〕。靜掃空花萬病除，一片古心含太虛〔一七〕。屏山有眼不如無〔一八〕，安得恰似愚軒愚，安得恰似愚軒愚。（以上《中州集》卷四）


【注釋】


〔一〕趙宜之：趙元，號愚軒居士，中年失明。參見《中州集》卷五《愚軒居士趙元》。

〔二〕羿窮：后羿，傳說是中國夏代有窮國的君主，曾射九日。金畢逋，即金烏，指太陽。

〔三〕老盧：盧仝。其《月蝕》詩曰：“地上蟣虱臣仝告愬帝天皇；臣心有鐵一寸，可刳妖蟆癡腸。”

〔四〕一目枯：指月蝕。盧仝《月蝕》：“頑冬何所好，偏使一目盲。”

〔五〕雲眵雨淚：形容日蝕、月蝕的情景。眵：眼睛分泌物。

〔六〕區中人：宇宙中人。么麼：眇小。

〔七〕兩瞳子：雙眼。老奴：老僕。

〔八〕水部一奇士：指張籍，歷任太常寺太祝、水部員外郎等職。曾患目疾，一度幾乎失明，後痊癒。孟郊《寄張籍》稱之“窮瞎張太祝”。

〔九〕西河君子儒：指子夏。《論語·雍也》：“子謂子夏曰：‘女為君子儒，無為小人儒。’”孔子歿後，居西河為教授。晚年因哭子喪明。

〔一○〕黃初：魏文帝曹丕的年號（二二○ —二二六）。

〔一一〕《關雎》：《詩經·國風》中的首篇，借指《國風》。

〔一二〕暗中摸索：指其失明後的創作狀態。

〔一三〕怚：妒忌。

〔一四〕玄珠：指眼珠。

〔一五〕九竅：或是七竅之誤。混沌：傳說中的中央之帝。《莊子·應帝王》：“南海之帝為倏，北海之帝為忽，中央之帝為渾沌。倏與忽時相與遇於渾沌之地，渾沌待之甚善，倏與忽謀報渾沌之德。曰：‘人皆有七竅，以視聽食息，此獨無有，嘗試鑿之。’日鑿一竅，七日而渾沌死。”

〔一六〕 罔象：又稱象罔，古代傳說中的水怪，有象而無心。離朱，傳說中黃帝時人，能百步見秋毫之末，能千里見針鋒。《莊子·天地篇》：“黃帝遊乎赤水之北，登乎崑崙之丘，而南望還歸，遺其玄珠，使知索之而不得，使離朱索之而不得，使喫詬索之而不得也，乃使象罔，象罔得之。黃帝曰：‘異哉！象罔乃可以得之乎！’”

〔一七〕太虛：空寂玄奧之境。

〔一八〕屏山：李純甫。

書懷繼元弟裕之韻四首（其二）〔一〕

趙元

窗扉有生意，山間春到時。長安冠蓋塵〔二〕，游哉不如茲。西疇將有事，老農真吾師〔三〕。不見元魯山，夢寐役所思〔四〕。遺山乃其後，僻處政坐詩。時復一相過，照眼珊瑚枝。奇書多攜來，為子臥聽之〔五〕。


【注釋】


〔一〕元弟裕之：元好問。元詩不可考。

〔二〕長安冠蓋：長安車馬，指世俗名利生活。杜甫《夢李白》詩之二：“冠蓋滿京華，斯人獨憔悴。”

〔三〕西疇：農田。陶淵明《歸去來兮辭》：“農人告余以春及，將有事於西疇。”

〔四〕元魯山：元結，河南魯山人，元好問遠祖。

〔五〕臥聽之：趙元失明，不能閱讀，故云。

詩送辛敬之東歸二首〔一〕

趙元

風埃憔悴舊霜袍，老去新詩價轉髙。橡栗漫山猶可煮〔二〕，不須低首向兒曹〔三〕。

文章無力命有在，一點浩然天地間〔四〕。風雪滿頭人不識，又攜詩稿出西山〔五〕。


【注釋】


〔一〕辛敬之：辛愿。興定初年，趙元卜居盧氏（今河南盧氏），辛愿來訪，趙元寫此詩送其東歸女几山（在今河南宜陽境內）。

〔二〕橡栗：橡實，橡子。杜甫《乾元中寓居同谷縣作七首》：“有客有客字子美，白頭亂髮垂過耳，歲拾橡栗隨狙公。”

〔三〕低首向兒曹：《晉書·陶潛傅》：“吾不能為五斗米折腰，拳拳事鄉里小人邪！”

〔四〕文章無力：指文章不能改變自己的命運。一點浩然：指浩然正氣。

〔五〕西山：指盧氏山。

讀樂天無可奈何歌〔一〕

趙元

鳧脛苦太短〔二〕，蚿足何其多〔三〕。物理斬不齊〔四〕，利劍空自磨。老跖富且壽〔五〕，元惡天不訶〔六〕。伯夷豈不仁，餓死西山阿〔七〕。天意寓冥邈〔八〕，人心徒揣摩。不如且飲酒，流年付蹉跎。酒酣登髙原，浩歌無奈何。（以上《中州集》卷五）


【注釋】


〔一〕樂天《無可奈何》歌：白居易《無可奈何》：“無可奈何兮，白日走而朱顏頹，少日往而老日催。生者不住兮，死者不回。況乎寵辱豐顇之外物，又何常不十去而一來？去不可挽兮，來不可推。無可奈何兮，已焉哉。惟天長而地久，前無始兮後無終。嗟吾生之幾何，寄瞬息乎其中。又如太倉之稊米，委一粒于萬鐘。何不與道逍遙，委化從容，縱心放志，洩洩融融。胡為乎分愛惡於生死，繫憂喜於窮通？倔强其骨髓，齟齬其心胸。合冰炭以交戰，秖自苦兮厥躬。彼造物者於何不為？此與化者云何不隨？或喣或吹，或盛或衰，雖千變與萬化，委一順以貫之。為彼何非？為此何是？誰冥此心？夢蝶之子。何禍非福，何吉非凶？誰達此觀？喪馬之翁。俾吾為秋毫之杪，吾亦自足，不見其小；俾吾為泰山之阿，吾亦無餘，不見其多。是以達人靜則脗然與陰合跡，動則浩然與陽同波。委順而已，孰知其他。時耶命耶，吾其無奈彼何！委耶順耶，彼亦無奈吾何。夫兩無奈何，然後能冥至順而合大和。故吾所以飲大和，扣至順，而為無可奈何之歌。”

〔二〕鳧脛：野鴨的小腿。《莊子·駢拇》：“是故鳧脛雖短，續之則憂；鶴脛雖長，斷之則悲。”

〔三〕蚿：千足蟲。

〔四〕物理：事物之理。斬：截然。

〔五〕跖：盜跖。《史記·伯夷列傳》：“盜蹠日殺不辜，肝人之肉，暴戾恣睢，聚黨數千人，橫行天下，竟以壽終，是遵何德哉？”

〔六〕元惡：首惡。訶：責難。

〔七〕“伯夷”二句：《史記·伯夷列傳》：伯夷、叔齊恥食周粟，逃隱於首陽山，採集野菜而食之，“及餓將死，作歌。其辭曰：‘登彼西山兮，采其薇矣。以暴易暴兮，不知其非矣。神農、虞、夏忽焉沒兮，我安適歸矣？於嗟徂兮，命之衰矣！’遂餓死於首陽山。”

〔八〕冥邈：邈遠。

題二蘇墳〔一〕

苑中

人知兩蘇文中龍〔二〕，不知道配義與忠。危言歷歷詆時政〔三〕，要觀瘴海蛟螭宮〔四〕。歸來萬里一捧腹〔五〕，鬢髮愈黑氣愈充。死生貴賤皆外物，喜功之輩將安同？平生雨夜對床約〔六〕，霜風吹落孤飛鴻〔七〕。天涯流落兩丘土，玉樹並掩佳城中〔八〕。舉杯三酹不忍去，萬葉索索聲秋空。（《三蘇坟資料彙編》）


【注釋】


〔一〕二蘇墳：蘇軾、蘇轍的墳墓，在今河南郟縣。苑中此詩作於正大初年（一二二四—一二二五），參見史學、屈子元《二蘇墓詩跋》。

〔二〕文中龍：《冷齋夜話》卷五載王安石語：“子瞻，人中龍也。”《滹南詩話》卷二：“東坡，文中龍也。”

〔三〕危言：直言。時政：包括王安石、司馬光等人不同的政治舉措。

〔四〕瘴海：指嶺南和海南。蛟螭：蛟龍。

〔五〕歸來：指從儋州歸來。一捧腹：形容其超脫的人生態度。

〔六〕平生雨夜對床約：蘇軾與蘇轍之間的約定。蘇軾《辛丑十一月十九日，既與子由別於鄭州西門之外，馬上賦詩一篇寄之》：“寒燈相對記疇昔，夜雨何時聽蕭瑟。”蘇轍《逍遙堂會宿二首并引》曰：“轍幼從子瞻讀書，未嘗一日相舍。既仕，將游宦四方，讀韋蘇州詩，至‘安知風雨夜，復此對床眠’，惻然感之，乃相約早退為閑居之樂。故子瞻始為鳳翔幕府，留詩為別曰：‘夜雨何時聽簫瑟？’”

〔七〕“霜風”句：比喻二人先後去世。

〔八〕玉樹：比喻風度瀟灑的蘇軾兄弟。佳城：墳墓。

元裕之以山遊見招，兼以詩四首為寄，因以山中之意仍其韻（其四）〔一〕

麻九疇

《國風》久已熄，如火不再然〔二〕。流為《玉臺詠》〔三〕，鉛粉嬌華年。政須洗妖冶，八駿踏芝田〔四〕。青苔明月露，碧樹涼風天。塵土一一盡，象緯昭昭懸〔五〕。寂寥抱玉辨〔六〕，爭競搖尾憐。幸有元公子〔七〕，不為常語牽。


【注釋】


〔一〕元裕之：元好問，原詩為《繼愚軒和党承旨雪詩四首》，其三曰：“老麻臥雲壑，澗松上崢嶸。斯文要棟樑，頹圮可力撐。匠石殊未來，破屋燈青熒。乾坤有二鳥，一息當一鳴。區區用舍間，而亦隨重輕。百挽迹莫前，一怒已盈盈。臨風三太息，此意何時平。”該詩或作於正大二年（一二二五）。

〔二〕然：燃。

〔三〕《玉臺詠》：指《玉臺新詠》，徐陵所編的詩歌總集，多女性題材的作品。

〔四〕八駿：傳說中周穆王駕車用的八匹駿馬，能日行萬里。芝田：傳說神仙種靈芝的地方。

〔五〕象緯：指星象經緯，謂日月五星。

〔六〕抱玉辨：用《韓非子》和氏璧之事。

〔七〕元公子：元好問。

讀孔北海傳〔一〕

雷淵

漢室風流絕建安〔二〕，老瞞父子力排山〔三〕。可憐魯國真男子〔四〕，也著區區七子間〔五〕。


【注釋】


〔一〕《孔北海傳》：指《後漢書·孔融傳》。漢獻帝時，孔融曾任北海相，人稱孔北海。

〔二〕絕：中斷。建安：漢獻帝年號（一九六—二一九）。此後便是曹魏政權，故云。

〔三〕老瞞：曹操小名阿瞞，後人稱老瞞。

〔四〕魯國真男子：孔融為魯國（今山東曲阜）人，故稱魯國真男子。

〔五〕七子：建安七子。孔融是其中之一。

贈答麻信之並序〔一〕

雷淵

麻弟避兵渡河，徑謁裕之于崧髙〔二〕，夤緣一見，相與之意甚厚〔三〕。既留數日，又將過吾景玄於女几之陰〔四〕。維元、劉國士也，而弟游於其間，則弟之為人可知已。臨行復長歌相贈〔五〕，清平豐融，蓋他日未易量也，愛仰不足，詩以送之。

五老英靈未陸沉〔六〕，一枝髙秀出詞林。珪璋自是清朝器〔七〕，律呂偏諧治世音〔八〕。此去文章足知己，後來功用只齋心〔九〕。濟時相約元劉了〔一○〕，索我雲山深復深〔一一〕。


【注釋】


〔一〕麻信之：麻革，字信之，虞鄉（今山西永濟）人，河汾諸老之一。該詩作於興定元年（一二一七），當時雷淵罷職閑居少室山玉華谷。

〔二〕崧髙：嵩山。

〔三〕相與：相處。

〔四〕景玄：劉昂霄。女几：又名花果山，在河南宜陽境內。

〔五〕長歌：麻革原詩失考。

〔六〕五老：五老峰，在麻革家鄉虞鄉（今山西永濟）。

〔七〕珪璋：玉制的禮器，比喻傑出的人才。

〔八〕律呂：古代校正樂律的器具。用竹管或金屬管製成，共十二管。從低音管算起，成奇數的六個管叫作“律”；成偶數的六個管叫作“呂”，合稱“律呂”。後亦用以指樂律或音律。

〔九〕齋心：祛除雜念，使心神凝寂。

〔一○〕濟時：濟世救時。元劉：元好問、劉景玄。

〔一一〕雲山深復深：指其隱居的深山。

題飛伯詩囊飛伯以布為囊，采當世名卿詩投其中〔一〕

李獻能

穎露毛錐祗自賢〔二〕，智如樗腹但求全〔三〕。迂疏差似淵才富〔四〕，羞澀猶無杜老錢〔五〕。收拾珠璣三萬斛〔六〕，貯儲風月一千篇。嘔心大勝奚奴錦〔七〕，要與風人被管弦。（以上《中州集》卷六）


【注釋】


〔一〕飛伯：王鬱，參見《中州集》卷七《王鬱》。

〔二〕“穎露”句：用毛遂自薦之典。《史記·平原君虞卿列傳》：“平原君曰：‘夫賢士之處世也，譬若錐之處囊中，其末立見。今先生處勝之門下三年于此矣，左右未有所稱誦，勝未有所聞，是先生無所有也。先生不能，先生留。’毛遂曰：‘臣乃今日請處囊中耳，使遂蚤得處囊中，乃穎脫而出，非特其末見而已。’”

〔三〕樗腹：《莊子·逍遙遊》：“惠子謂莊子曰：‘吾有大樹，人謂之樗。其大本擁腫而不中繩墨，其小枝卷曲而不中規矩，立之塗，匠者不顧。’”

〔四〕淵才：一作淵材，即彭淵材（一作劉淵材），又名彭幾，北宋僧惠洪之叔，為人迂闊，擅長音樂，官至協律郎，“出入京兆貴人之門十餘年”。《冷齋夜話》卷九《劉淵材迂闊好怪》載其平生五恨：“第一恨鰣魚多骨，第二恨金橘太酸，第三恨蓴菜性冷，第四恨海棠無香，第五恨曾子固不能作詩。”

〔五〕杜老：杜甫。其《空囊》詩：“囊空恐羞澀，留得一錢看。”

〔六〕珠璣：珠玉，指其所收的當代名家詩歌。

〔七〕“嘔心”句：用李賀嘔心瀝血作詩典。李商隱《李賀吉小傳》：“恒從小奚奴，騎距驉，背一古破錦囊，遇有所得，即書投囊中，及暮歸，太夫人使婢受囊出之，見所書多，輒曰：‘是兒要當嘔出心始已耳。’”

吊同年楊禮部之美〔一〕

趙思文

海內文章選〔二〕，人中道德師〔三〕。爭教衰病足，不到鳳皇池〔四〕。（《中州集》卷八）


【注釋】


〔一〕同年：同年進士及第者。楊禮部之美：楊雲翼（一○七○—一一二八），字之美，曾任禮部尚書，參見《中州集》卷四《禮部楊公雲翼》。楊雲翼與趙思文同為明昌五年（一一九四）進士。

〔二〕海內文章選：《中州集》卷四《禮部楊公雲翼》：“明昌五年經義進士第一人，詞賦亦中乙科。……南渡後二十年與禮部閑閑公代掌文柄，時人號楊趙。”

〔三〕道德師：《中州集》卷四《禮部楊公雲翼》：“至今評者以為百餘年以來，大夫士身備四科者，惟公一人而已。”四科含德行在內。又《中州集》卷八《趙禮部思文》：“南狩以後，趙吏部子文、楊禮部之美、趙禮部周臣、陳司諫正叔與庭玉皆完人，終始無玷缺者也。”

〔四〕鳳皇池：指中書省。《中州集》卷四《禮部楊公雲翼》：“興定末，拜吏部尚書，中外望其旦暮入相，竟以足疾不果。”

太白扇頭〔一〕

李端甫

巖冰澗雪謫仙才〔二〕，碧海騎鯨望不回〔三〕。今日霜紈見遺像〔四〕，飄然疑自月中來。


【注釋】


〔一〕太白扇頭：扇面上畫有李白像，該詩為題畫詩。

〔二〕巖冰澗雪：形容李白品貌清絕。

〔三〕騎鯨：騎鯨魚。杜甫《送孔巢父謝病歸游江東兼呈李白》：“幾歲寄我空中書，南尋禹穴見李白。”仇注：南尋句，“一作‘若逢李白騎鯨魚’，非”。俗傳太白醉騎鯨魚，溺死采石，後用為詠李白之典。

〔四〕霜紈：白色絹布，指扇面。

讀張仲揚詩因題其上〔一〕

劉勳

布衣一日見明君〔二〕，俄有詩名四海聞。楓落吳江真好句，不須多示鄭參軍〔三〕。


【注釋】


〔一〕張仲揚：張著，字仲揚，永安人。參見《歸潛志》卷八、《中州集》卷七《張著》。

〔二〕“布衣”句：《中州集》卷七《張著》：“泰和五年，以詩名召見，應制稱旨，特恩授監御府書畫。”《歸潛志》卷八：“明昌承安間，作詩者尚尖新，故張翥仲揚，由布衣有名召用，其詩大抵皆浮豔語。”

〔三〕楓落吳江：指唐人崔明信的名句“楓落吳江冷”。鄭參軍：指鄭世翼。《舊唐書·鄭世翼傳》：“時崔信明自謂文章獨步，多所淩轢。（鄭）世翼遇諸江中，謂之曰：‘嘗聞“楓落吳江冷”。'信明欣然示百餘篇。世翼覽之未終，曰：‘所見不如所聞。’投之于江。信明不能對，擁楫而去。”

贈趙宜之〔一〕

秦略

年時見君《行路難》〔二〕，喜於長安新得官〔三〕。日來見君《鄰婦哭》〔四〕，驚似藍田尋得玉〔五〕。愛官愛玉樂有涯，愛君之詩無盡期。古人骨冷不復作〔六〕，主張騷雅非君誰。


【注釋】


〔一〕趙宜之：趙元，字宜之。參見《中州集》卷五《愚軒居士趙元》。

〔二〕《行路難》：趙元該詩已佚。

〔三〕“喜於長安”句：句謂見到趙元的《行路難》，比自己在長安得到新官職還髙興。鄭谷《靜吟》：“相門相客應相笑，得句勝於得好官。”

〔四〕《鄰婦哭》：見《中州集》卷五：“鄰婦哭，哭聲苦，一家十口今存五。我親問之亡者誰，兒郎被殺夫遭虜。鄰婦哭，哭聲哀。兒郎未埋夫未回，燒殘破屋不暇葺，田疇失鋤多草萊。鄰婦哭，哭不停，應當門戶無餘丁。追胥夜至星火急，并州運米雲中行。”

〔五〕藍田：在今陝西，著名的產玉地。

〔六〕作：起來，復活。

讀毛詩〔一〕

郭邦彥

含氣有喜怒〔二〕，觸物無不鳴。天機泄鳥跡，文字從此生〔三〕。誰言土葦器〔四〕，聲合天地清。樸壞犧氏瑟〔五〕，巧露媧皇笙〔六〕。末流不可障，聲律隨合并〔七〕。遍讀蕭氏選〔八〕，不見真性情。怨刺雜譏罵，名曰《離騷經》〔九〕。頌美獻諂諛，是謂之罘銘〔一○〕。詩道初不然，自是時代更。秦火燒不死〔一一〕，此物如有靈。至今三百篇，殷殷金石聲。漢儒各名家，辯口劇分爭〔一二〕。康成獨麾戈，諸儒約連衡〔一三〕。祭酒最後出〔一四〕，千古老成精。我欲讀《爾雅》，不辨螯蟹名〔一五〕。尚憐沈謝輩，滿篋月露形〔一六〕。孔徒凡幾人，入室無長卿〔一七〕。三子論性命，舉世為譏評〔一八〕。白首草《太玄》，才得覆醬罌〔一九〕。不如匡鼎說，愈笑人愈聽〔二○〕。


【注釋】


〔一〕毛詩：西漢時魯國毛亨和趙國毛萇所輯和注的古文《詩經》，也就是現在通行的《詩經》。

〔二〕含氣：含有氣息，形容有生命者。

〔三〕“天機”二句：傳說倉頡造字受到鳥迹的啟發。徐鉉《說文解字序》：“黃帝之史倉頡，見鳥獸蹄迒之迹，知分理之可相別異也，初造書契，百工以乂，萬品以察。”

〔四〕土葦器：土器、葦器的合稱。土器：指早期以陶土製成的樂器。葦器：蘆葦製成的簡單樂器。

〔五〕犧氏：伏羲。傳說他發明了瑟。

〔六〕媧皇：女媧，傳說她發明了笙。

〔七〕聲律：聲調、格律。

〔八〕蕭氏選：指蕭統所編《文選》。

〔九〕《離騷經》：指屈原《離騷》。王逸《楚辭章句》中稱之為《離騷經》。

〔一○〕之罘銘：指之罘刻石銘文。秦始皇時所刻，原文見《史記·秦始皇本紀》。

〔一一〕秦火：指秦始皇焚書之事。

〔一二〕“漢儒”句：漢代解詩者眾，著名的有魯詩、齊詩、韓詩、毛詩等四家詩。

〔一三〕康成：鄭玄字康成，東漢末年的經學家，曾注釋古文經學的《毛詩》，後世稱為鄭箋。

〔一四〕祭酒：指孔穎達，唐代經學家，曾任國子祭酒，為《毛詩》作注，後世稱為《毛詩正義》。

〔一五〕《爾雅》：十三經之一，多釋草木蟲魚。螯蟹：螃蟹。

〔一六〕沈謝：沈約、謝朓。滿篋：滿箱。月露：《隋書·李諤傳》：“連篇累牘，不出月露之形；積案盈箱，唯是風雲之狀。”

〔一七〕孔徒：儒生。長卿：司馬相如。《史記·司馬相如列傳》：“相如雖多虛辭濫說，然其要歸引之節儉，此與《詩》之風諫何異？”

〔一八〕三子：不詳。

〔一九〕“白首”二句：指揚雄仿《周易》而著《太玄》之事。《漢書》卷八十七《揚雄傳》：“家素貧，耆酒，人希至其門，時有好事者載酒肴從遊學，而鉅鹿侯芭常從雄居，受其《太玄》、《法言》焉。劉歆亦嘗觀之，謂雄曰：‘空自苦，今學者有祿利，然尚不能明《易》，又如《玄》何？吾恐後人用覆醬瓿也。’” 罌，大腹小口的容器。

〔二○〕匡鼎：即匡衡，字稚圭，西漢經學家、以說《詩》著稱，元帝時位至丞相。《西京雜記》卷二：“衡能說詩，時人為之語曰：‘無說詩，匡鼎來。匡說詩，解人頤。’”

書淵明傳後〔一〕

李夷

南渡龍孫角禿顛〔二〕，不甘橫斃寄奴弦〔三〕。一襟義氣麾周粟〔四〕，滿簡清風削宋年〔五〕。雪徑低回松落落，霜籬健羨菊鮮鮮〔六〕。時屯謐輩輕頹節〔七〕，顏厚吾家草木賢〔八〕。（以上《中州集》卷七）


【注釋】


〔一〕淵明傳：根據詩中“削宋年”等內容，當指《宋書·陶潛傳》。

〔二〕南渡：指晉朝三一七年南渡。龍孫：指西晉司馬氏貴族。角禿顛：額角禿頭。

〔三〕寄奴：劉裕小名，本是東晉大將，後廢東晉自立，建立劉宋王朝。史稱宋武帝。

〔四〕“一襟”句：用伯夷、叔齊不食周粟之典。

〔五〕削宋年：不用劉宋的年號。《宋書·陶潛傳》：“自以曾祖晉世宰輔，恥復屈身後代，自髙祖王業漸隆，不復肯仕。所著文章皆題其年月，義熙以前，則書晉氏年號，自永初以來唯云甲子而已。”

〔六〕“雪徑”二句：陶淵明《歸去來兮辭》：“三徑就荒，松菊猶存。”

〔七〕時屯：時世艱難。謐輩：賈謐等人。賈謐，晉惠帝時權臣，為人虛華傲慢。頹節：年光流逝。

〔八〕顏厚：臉皮厚，不知羞恥。吾家：李家，此處疑指唐相李德裕。李德裕退隱，築平泉莊，作《平泉山居草木記》、《平泉山居戒子孫記》等。《平泉山居草木記》將自己喜愛平泉草木與陶淵明喜歡松菊相比，曰：“陶歸衡宇，喜松菊之猶存。”《平泉山居戒子孫記》曰：“雖有泉石，杳無歸期，留此林居貽厥後代。鬻平泉者，非吾子孫也；以平泉一樹一石與人者，非佳子弟也。”

同東巖元先生論詩〔一〕

王敏夫

林逋仙去幾來年〔二〕，驚見梅花第二篇〔三〕。千歲冰霜松骨痩，九秋風露鶴聲圓。騰輝定出連城上〔四〕，得趣知從太古前。邂逅茅齋話終夕，只疑人世改桑田。


【注釋】


〔一〕東巖元先生：元德明，號東巖，元好問之父。

〔二〕林逋：字君復（九六七—一○二八），北宋詩人，喜植梅養鶴，以《山園小梅》等詠梅詩著名。

〔三〕“驚見”句：稱贊元德明的詠梅詩能與林逋詩媲美。元詩已佚。

〔四〕“騰輝”句：稱贊元詩價值連城。

贈趙宜之二首〔一〕（其一）

辛愿

夫子今詞伯，胡為遠帝京〔二〕。青雲無轍跡〔三〕，白髮有柴荆〔四〕。鬼戲多年病〔五〕，人髙四海名。麟經方有缺，無惜繼丘明〔六〕。（《中州集》卷十）


【注釋】


〔一〕趙宜之：趙元。詩當為送趙元由汴京回定襄（今屬山西）之作。

〔二〕詞伯：擅長文詞的大家。遠帝京：指遠離汴京。

〔三〕“青雲”句：指其離開仕途，無法青雲直上。

〔四〕“白髮”句：謂其終生村居。柴荆：柴荆做的簡陋門戶。

〔五〕多年病：指目盲。

〔六〕麟經：孔子修《春秋》，絕筆於獲麟，後遂把《春秋》稱為麟經。丘明：左丘明。相傳左丘明晚年失明後，編纂《國語》。司馬遷《報任安書》：“左丘失明，厥有《國語》。”

題裕之樂府後〔一〕

王中立

常恨小山無後身，元郎樂府更清新〔二〕。紅裙婢子那能曉，送與淩煙閣上人〔三〕。（《中州集》卷九）


【注釋】


〔一〕裕之樂府：疑指元好問《摸魚兒》（恨人間情是何物），該詞作於泰和五年（一二〇五）。

〔二〕小山：晏幾道，號小山。元郎：元好問，當時元好問十六歲，故云。二句謂元好問詞得晏幾道之遺響，更加清新。

〔三〕紅裙婢子：指歌女。淩煙閣上人：唐太宗命閻立本在淩煙閣內所繪二十四位功臣。

詩

元德明

少有吟詩癖，吟來欲白頭〔一〕。科名不肯換〔二〕，家事幾曾憂〔三〕。含咀將誰語，研磨若自讎〔四〕。百年閑伎倆，直到死時休〔五〕。


【注釋】


〔一〕“少有”二句：《中州集》卷十《先大夫詩》引楊慥所撰《墓銘》曰：“放浪山水間，未嘗一日不飲酒賦詩。”

〔二〕“科名”句：《中州集》卷十《先大夫詩》：“明昌、承安間，科舉之學盛，大夫士非賦不談。人知先人有聲場屋間，其以詩文為業，則不知也。”

〔三〕“家事”句：《中州集》卷十《先大夫詩》引楊慥所撰《墓銘》曰：“自幼讀書，世俗鄙事，終其身不挂口。”

〔四〕自讎：與自己相對。

〔五〕百年：一輩子。閑伎倆：指作詩技巧。

燈下讀林和靖詩〔一〕

元德明

落葉落復落，清霜今幾番。疏燈照茅屋，山月入頹垣。老愛寒花淡，幽嫌宿鳥喧。卷中林處士，相對兩忘言。


【注釋】


〔一〕林和靖：林逋，諡和靖先生。

讀裕之弟詩稿，有“鶯聲柳巷深”之句，漫題三詩其後〔一〕

元敏之

阿翁醉語戲兒癡〔二〕，說著蟬詩也道奇。吳下阿蒙非向日〔三〕，新篇爭遣九泉知〔四〕。

鶯藏深樹只聞聲，不著詩家畫不成。慚愧阿兄無好語，五言城下把降旌〔五〕。

傳家詩學在諸郎〔六〕，剖腹留書死敢忘〔七〕。背上錦囊三箭在，直須千古說穿楊〔八〕。


【注釋】


〔一〕鶯聲柳巷深：元好問《內鄉雜詩》：“犬吠桃源近，鶯聲柳巷深。蒼苔留醉臥，青竹伴幽尋。”今按，元敏之死於貞祐二年（一二一四）忻州之難，元好問此前未到內鄉，故《內鄉雜詩》一題有誤，或以為當作《雜詩》。

〔二〕阿翁：指其父元德明。醉語：不可考。

〔三〕吳下阿蒙：原指三國時吳國名將呂蒙，後泛指缺少學識才幹的人。此句指元好問詩藝大進，已非舊日。

〔四〕新篇：指《內鄉雜詩》。九泉：其父已卒，故云。

〔五〕五言城：指五言詩作。劉長卿擅長五言詩，自稱五言長城。《新唐書》卷一百九十六《秦系傳》載：“（系）與劉長卿善，以詩相贈答。權德輿曰：‘長卿自以為五言長城，系用偏師攻之。’”

〔六〕“傳家”句：元德明將其詩學傳給元好問、元好古兄弟。諸郎：指元氏兄弟。元好問在《杜詩學引》等文中多次稱引其父之論。

〔七〕剖腹留書：作者原注：“先人臨終，有剖腹留書之語。”死敢忘：至死不敢忘。

〔八〕三箭：王禹偁《五代史闕文》載，唐末將領、晉王李克用臨終前將三枝箭交給其子李存勖，曰：“一矢討劉仁恭，汝不先下幽州，河南未可圖也；一矢擊契丹，且曰阿保機與我把臂而盟結為兄弟，誓復唐家社稷，今背約附賊，汝必伐之；一矢滅朱溫。汝能成吾志，死無恨矣。”詩中比喻其父的遺願。穿楊：用養由基百步穿楊之典，比喻一流的詩歌技藝。

東坡《石鐘山記》墨蹟〔一〕

楊弘道

先生元豐後，筆法陵晉漢〔二〕。摹擬遍天下〔三〕，真偽紛相半。嘗經石鐘山，作記濡柔翰。流落百年間，水漬頗壞爛。從何得此本，裝軸成珍玩。卷舒眼增明，百偽莫能亂。夢奠微言絕〔四〕，箋注多乖叛〔五〕。先生傳家學，論著入條貫〔六〕。新經出王氏，但付一笑粲〔七〕。水經文簡省〔八〕，陋者亦欺謾〔九〕。事在耳目外，未可以臆斷〔一○〕。李渤姑無論，道元亦足歎〔一一〕。（《小亨集》卷一）


【注釋】


〔一〕《石鐘山記》墨蹟：趙秉文《滏山文集》卷四有《題東坡石鐘乳山記墨蹟》詩，題下自注曰：“書為水漬幾半。”

〔二〕元豐：宋神宗年號（一○七八—一○八五）。《石鐘山記》作於元豐七年（一○八四）。

〔三〕摹擬：指後人摹擬蘇軾的書法作品。

〔四〕夢奠：出自《禮記·檀弓上》，孔子將死，曰：“予疇昔之夜，夢坐奠於兩楹之間……予殆將死也。”後因以“夢奠”指死亡。微言：精微之言。

〔五〕箋注：指對《論語》等儒家經典的解釋。乖叛：違背。

〔六〕“先生”二句：蘇軾繼續其父親治經傳道之志，曾注釋《周易》、《尚書》、《論語》，還有許多其他相關論述。

〔七〕新經：指王安石所指撰的《三經新義》。蘇軾對王氏新經頗多異議。

〔八〕“水經”句：《石鐘山記》曰：“《水經》云：‘彭蠡之口有石鐘山焉。’酈元以為下臨深潭，微風鼓浪，水石相搏，聲如洪鐘。” 又曰：“歎酈元之簡。”

〔九〕陋者：淺陋之人。《石鐘山記》：“陋者乃以斧斤考擊而求之，自以為得其實。”

〔一○〕“事在”二句：《石鐘山記》：“事不目見耳聞，而臆斷其有無，可乎？”

〔一一〕“李渤”二句：李渤字浚元，唐貞元年間，與兄李涉隱居廬山白鹿洞，養鹿自娛，世稱白鹿先生。長慶年間，出任江州刺史，歷事三朝，有直諫聲，雖屢以言斥，而耿介不挫。《石鐘山記》曰：“至唐李渤訪其遺蹤，得雙石於潭上，扣而聆之，南聲函胡，北音清越，桴止響騰，餘韻徐歇。自以為得之矣。”又曰：“余是以記之，蓋歎酈元之簡，而笑李渤之陋也。”

贈裕之〔一〕

楊弘道

嘗讀田紫芝《麗華行》〔二〕，惜哉紫芝今不存。日者見君詩與文，知君在嵩少〔三〕，神馬已向西北奔〔四〕。國家三年設科應故事，君亦不能免俗東入京西門〔五〕。低頭拜君昂頭識君面，碧天青嶂秋月昇金盆〔六〕。未省田紫芝，何以稱臞元〔七〕，乃知紫芝文詞固豐豔。至於題品人物，猶作涇水渾〔八〕。入城市井喧，出城草木蕃。嗟我廢學胸次愈迫隘〔九〕，但覺擾擾俗物遮眼昏。天下本多事，君子宜慎言。譬之山之鄙人，終日木石間，而不見璵璠〔一○〕。


【注釋】


〔一〕裕之：元好問。

〔二〕田紫芝：字德秀（一一九三—一二一五），少孤，依外家定襄趙氏，居於忻州。《中州集》卷七《田紫芝》：“外祖廣寧治中命賦《麗華引》，語意驚絕，人謂李長吉復生。”《麗華行》，已佚。

〔三〕知君在嵩少：元好問興定二年（一二一八）移家登封。

〔四〕“神馬”句：指金王朝在西北方向迎擊蒙古入侵。

〔五〕“國家”二句：金朝科舉每三年一次。興定五年（一二二一），元好問入京參加科考，進士及第。

〔六〕“碧天”句：形容元好問的形象。

〔七〕臞元：清瘦的元好問。田紫芝語不可考。趙元《寄裕之二首》亦稱元好問為臞元：“閑陪老秀春行腳，悶欠臞元夜對床。”

〔八〕涇水渾：《詩經·邶風·谷風》：“涇以渭濁。”猶作涇水渾：意謂辯明清與濁。元好問《論詩三十首》：“誰是詩中疏鑿手，暫教涇渭各清渾。”

〔九〕迫隘：狹小。

〔一○〕璵璠：美玉。

王子端溪橋蒙雨圖〔一〕

楊弘道

皇風皞皞吹王民〔二〕，樂哉大定明昌人〔三〕。文章與時相髙下，黃山竹溪麗而醇〔四〕。秦碑晉帖落萬紙〔五〕，明珠白璧非常珍。興陵佳氣成五色〔六〕，聖孫龍袞居紫宸〔七〕。三十六宮誦佳句，翠簾不卷楊花春。子端振衣起遼海〔八〕，後學一變爭奇新。黃山驚歎竹溪泣，鼎鐘騷雅潛精神〔九〕。雲山煙水無常形，潑墨不復求形真。挽弓楊葉百中後〔一○〕，眾人擊節髙人顰〔一一〕。君不見傳呼畫師閻立本，池上愧汗沾衣巾〔一二〕。丹青馳譽尚如此〔一三〕，《溪橋蒙雨》徒自塵。淄川賤士長安客〔一四〕，品題不慮傍人嗔。（以上《小亨集》卷二）


【注釋】


〔一〕王子端：王庭筠，詳卷三《寄王學士》注〔一〕。《溪橋蒙雨圖》：已佚，未見他人題詠。

〔二〕“皇風”句：《孟子·盡心上》：“王者之民，皞皞如也。” 皞皞，廣大自得貌、心情舒暢貌。

〔三〕大定：金世宗年號（一一六一—一一八九）。明昌：金章宗年號（一一九○—一一九五）。大定、明昌是金王朝承平時期。

〔四〕黃山：趙渢，號黃山，長於書法。參見《中州集》卷四《黃山趙先生渢》。竹溪：党懷英，字世傑，號竹溪。亦長於書法。參見《中州集》卷三《承旨党公》。

〔五〕秦碑晉帖：謂其書法風格多樣。

〔六〕興陵：金世宗完顏雍葬於興陵。

〔七〕聖孫：指金世宗之孫、金章宗完顏璟。龍袞：皇帝穿的龍袍。紫宸：天子所居的宮殿。

〔八〕遼海：王庭筠為遼東人，故云。

〔九〕鼎鐘：古人在鐘鼎上刻銘文，以旌表功績。鼎鐘騷雅：稱讚王庭筠繼承騷雅之道。

〔一○〕“挽弓”句：用百步穿楊典。《史記·周本紀》：“楚有養由基者，善射者也，去柳葉百步而射之，百發而百中之。”

〔一一〕髙人顰：髙人皺眉。

〔一二〕“傳呼畫師”二句：《舊唐書·閻立本傳》：“太宗嘗與侍臣學士泛舟於春苑，池中有異鳥，隨波容與。太宗擊賞數四，詔座者為詠，召立本令寫焉。時閣外傳呼云：‘畫師閻立本。’時已為主爵郎中，奔走流汗，俛伏池側，手揮丹粉，瞻望座賓，不勝愧赧。退誡其子曰：‘吾少好讀書，倖免牆面，緣情染翰，頗及儕流。唯以丹青見知，躬廝役之務，辱莫大焉！汝宜深誡，勿習此末伎。’”

〔一三〕丹青馳譽：時人對閻立本的評價。《舊唐書·閻立本傳》：“及為右相，與左相姜恪對掌樞密。恪既歷任將軍，立功塞外；立本唯善於圖畫，非宰輔之器。故時人以《千字文》為語曰：‘左相宣威沙漠，右相馳譽丹青。’”

〔一四〕淄川賤士：楊弘道為淄川人，故自稱淄川賤士。

答張仲髦〔一〕

楊弘道

韓杜遺編在〔二〕，今誰可主盟〔三〕。故人相敬愛，健筆過題評〔四〕。風鐸不成曲〔五〕，候蟲常自鳴。吾詩正如此，未敢受虛名。（《小亨集》卷三）


【注釋】


〔一〕張仲髦：其人不詳。

〔二〕韓杜遺編：韓愈、杜甫的詩歌。

〔三〕主盟：指主持詩壇。

〔四〕“健筆”句：指張仲髦的評價，現不可考。

〔五〕風鐸：風鈴。

孟浩然像

楊弘道

先生詩價動江湖〔一〕，乘興西遊到玉除〔二〕。解道氣蒸雲夢澤〔三〕，卻言多病故人疏〔四〕。（《小亨集》卷五）


【注釋】


〔一〕詩價動江湖：王士源《孟浩然詩集序》：“五言詩，天下稱其盡美矣。間游秘省，秋月新霽，諸英華賦詩作會，浩然句曰：‘微雲淡河漢，疏雨滴梧桐。’舉坐嗟其清絕，咸閣筆不復為繼。”

〔二〕玉除：指代朝廷。孟浩然四十歲西游長安，曾受王維之邀，進入內署。

〔三〕“解道”句：謂孟浩然懂得干謁他人。氣蒸雲夢澤：出自《望洞庭湖贈張丞相》：“八月湖水平，涵虛混太清。氣蒸雲夢澤，波撼岳陽城。欲濟無舟楫，端居恥聖明。坐觀垂釣者，徒有羨魚情。”

〔四〕多病故人疏：孟浩然《歲暮歸南山》：“不才明主棄，多病故人疏。”

李太白詩

楊弘道

長庚昔入夢〔一〕，名與少陵齊〔二〕。陳隋諸作者，稍覺氣焰低。軒昂傲權貴，反為嬖幸擠〔三〕。璘也一青蠅，安能點白圭〔四〕。采芝謝家英〔五〕，白骨埋黃泥。


【注釋】


〔一〕長庚：金星，又名太白星。李陽冰《草堂集序》：“驚姜之夕，長庚入夢，故生而名白，以太白字之。”

〔二〕少陵：杜甫。

〔三〕嬖幸：指被寵愛的姬妾或侍臣。

〔四〕“璘也”二句：李白參與永王李璘幕府，永王后败，李白被流放夜郎。璘，永王李璘。青蠅，比喻讒佞之人。《詩經·小雅·青蠅》：“營營青蠅，止于樊，豈弟君子，無信讒言。”白圭，比喻清白之人。陳子昂《宴胡楚真禁所》詩：“青蠅一相點，白璧遂成冤。”

〔五〕采芝謝家英：李白對南朝宋時的謝靈運、齊時的謝脁推崇倍加，呼為“大小謝”，他們對李白山水詩創作產生了鉅大影响。

讀徐漢臣詠雪二首〔一〕（其一）

楊弘道

潁守多賓客〔二〕，玄冬燕賞時。聚星成故事，刻梓播妍辭〔三〕。吾子追遐躅，儒官下絳帷〔四〕。髙吟三十韻，擬學二賢詩〔五〕。（以上《全金詩》卷一一〇）


【注釋】


〔一〕徐漢臣：徐之綱（一一九○—一二六四），字漢臣，濟州人，少有文名，曾任益都路儒學教授、滕縣尉。有集，楊奐為之作序。生平見袁桷《清容集》卷二十九《滕縣尉徐君墓誌銘》。

〔二〕潁守：指歐陽修、蘇軾等人。歐陽修於皇祐元年（一○四九）知潁州，蘇軾於元祐六年（一○九一）知潁州。二人在潁期間，不時宴集，故曰“多賓客”。

〔三〕聚星成故事：指歐陽修、蘇軾二人的聚星堂雅集。歐陽修皇祐二年（一○五○）正月人日於聚星堂燕集，眾人作詠雪詩。《歐陽修全集》卷五十四《雪》詩題下自注：“時在潁州作。玉、月、梨、梅、練、絮、白、舞、鵝、鶴、銀等字，皆請勿用。” 蘇軾於元祐六年作《聚星堂雪》詩，序曰：“元祐六年十一月一日，禱雨張龍公，得小雪，與客會飲聚星堂。忽憶歐陽文忠作守時，雪中約客賦詩，禁體物語，於艱難中特出奇麗，爾來四十餘年莫有繼者。僕以老門生繼公後，雖不足追配先生，而賓客之美殆不減當時，公之二子又適在郡，故輒舉前令，各賦一篇。”

〔四〕遐躅：遠蹤。絳帷：絳帳，紅色帷幕，後特指師門、講席。《後漢書·馬融傳》：“常坐髙堂，施絳紗帳，前授生徒，後列女樂，弟子以次相傳，鮮有入其室者。”徐漢臣時任益都路儒學教授，故以絳帷比之。

〔五〕三十韻：指徐漢臣《詠雪》詩，已佚。二賢：指歐陽修、蘇軾。

贈出家張翔卿（節選）〔一〕

李俊民

安期當年本策士，意氣直謁扛鼎豪。平地作仙亦不惡，或恐上界官府名難逃〔二〕。君不見醉吟居士不歸海上山〔三〕，又不見昌黎先生屈曲自世間〔四〕。況非出塵風骨羽化難，夜叉白日守天關〔五〕。黃庭正恐坐誤讀〔六〕，鐵鎖縱垂那可攀。我笑學仙王屋著道冠〔七〕，只待河南李侯脫去然後還〔八〕。（《李俊民集》卷一）


【注釋】


〔一〕題下原注：“翔卿，河內人也。籌堂毀其簪冠，使復儒業。昔唐李素拜河南少尹，呂氏子炅棄其妻，著道士衣冠。謝母曰：‘當學仙王屋山去。’數月復出，間詣公。公立之府門外，使吏卒脫道士冠，給冠帶，送付其母。事類翔卿，故書。”翔卿，生平不詳。籌堂，疑為王子榮，時任懷州刺史。金亡後，李俊民投靠於他。

〔二〕原注：“《後山詩話》：‘昔之黠者，滑稽以玩世。’蒯通初善齊人安期生，安期生嘗干項羽，羽不能用其策，而項羽欲封此兩人，兩人卒不肯受。”参见《史記·田儋列傳》“太史公曰”。安期生，琅琊人，師從河上公，是秦漢期間燕齊方士活動的代表人物。蘇軾《安期生》：“安期本策士，平日交蒯通。嘗干重瞳子，不見隆準公。”

〔三〕醉吟居士：白居易。不歸海上山：出其《答客說》：“我學空門非學仙，恐君此說是虛傳。海山不是吾歸處，歸即應歸兜率天。”

〔四〕昌黎先生：韓愈。屈曲自世間：出其《記夢》詩：“乃知仙人未賢聖，護短憑愚邀我敬。我能屈曲自世間，安能從汝巢神山。”

〔五〕夜叉：佛教中半神半鬼之物。天關：天門，上天的通道。

〔六〕黃庭：《黃庭經》，秦漢時期道家經典，論述長生久視之道。

〔七〕王屋：王屋山，在今河南西北部。相傳黃帝問道於此，後成為道教名山，民眾多往之學仙。

〔八〕河南李侯：指唐代河南少尹李素。参见注〔一〕。

孟浩然圖二首

李俊民

卻因明主放還山〔一〕，破帽騎驢骨相寒〔二〕。詩句眼前吟不盡，北風吹雪滿長安〔三〕。


【注釋】


〔一〕明主放歸山：孟浩然《歲暮歸南山》：“不才明主棄，多病故人疏。”

〔二〕“破帽騎驢”句：孟浩然布衣終生，其畫像多為一寒苦詩人形象。王維畫有《孟浩然灞橋風雪騎驢圖》。

〔三〕“詩句”二句：當就孟浩然雪中吟詩而發。蘇軾《大雪青州道上，有懷東武園亭，寄交代孔周翰》：“又不見襄陽孟浩然，長安道上騎驢吟雪詩。”《贈寫真何充秀才》：“又不見雪中騎驢孟浩然，皺眉吟詩肩聳山。”

蹇驢卻指舊山歸，可笑先生五字詩〔一〕。仕為不求明主棄〔二〕，此行安得怨王維〔三〕？


【注釋】


〔一〕五字詩：指“不才明主棄”之句。

〔二〕“仕為不求”句：《新唐書·王維傳》：“（王）維私邀入內署，俄而玄宗至，浩然匿床下，維以實對。帝喜曰：‘朕聞其人而未見也，何懼而匿？’詔浩然出，帝問其詩，浩然再拜，自誦所為，至‘不才明主棄’之句，帝曰：‘卿不求仕，而朕未嘗棄卿。奈何誣我？’因放還。”

〔三〕怨王維：孟浩然並無直接怨王維之語。其《留別王維》曰：“寂寂竟何待，朝朝空自歸。欲尋芳草去，惜與故人違。當路誰相假，知音世所稀。只應守寂寞，還掩故園扉。”

淵明歸來圖

李俊民

一旦倉惶馬後牛〔一〕，衣冠從此折腰羞〔二〕。先生不是歸來早，束帶人前幾督郵〔三〕。


【注釋】


〔一〕馬後牛：晉時有讖語“牛繼馬後”，指司馬睿為牛氏之子，將代司馬氏繼承帝位。司馬睿後即位為東晉首位皇帝。

〔二〕衣冠：指士紳。折腰：《晉書·陶潛傳》：“郡遣督郵至縣，吏白應束帶見之，潛歎曰：‘吾不能為五斗米折腰，拳拳事鄉里小人邪！’”

〔三〕督郵：督郵曹掾的簡稱，代表太守督察縣鄉，宣達政令兼司法等。每郡分若干部，每部設一督郵。

申元帥四隱圖〔一〕

李俊民

嚴子陵〔二〕

羊裘隱跡喚難回〔三〕，曾犯當年帝座來〔四〕。京洛江湖樂天性〔五〕，釣魚臺不羨雲臺〔六〕。


【注釋】


〔一〕申元帥：申甫。李俊民《段侯行春顯聖觀喜雨》序稱“元帥申甫”，該詩作於癸卯年（一二四三）。

〔二〕嚴子陵：名嚴光，字子陵，東漢著名隱士，會稽（今寧波餘姚市）人，與劉秀是同學好友。劉後為帝，多次徵召其為諫議大臣，嚴子陵婉拒之，並隱居富春江一帶，終老於林泉間。《後漢書》卷一百一十三有傳。

〔三〕“羊裘”句：《後漢書·嚴光傳》：“及光武即位，乃變名姓，隱身不見。帝思其賢，乃令以物色訪之。後齊國上言：‘有一男子，披羊裘釣澤中。’帝疑其光，乃備安車玄纁，遣使聘之。三反而後至。”

〔四〕“曾犯”句：《後漢書·嚴光傳》：“帝從容問光曰：‘朕何如昔時？’對曰：‘陛下差增于往。’因共偃臥，光以足加帝腹上。明日，太史奏客星犯御坐甚急。帝笑曰：‘朕故人嚴子陵共臥耳。’”

〔五〕京洛：指代在朝中為官。江湖：指代隱居江湖。

〔六〕釣魚臺：嚴子陵於富春江的垂釣處。雲臺：漢光武帝劉秀麾下有二十八員大將，助其一統天下、重興漢室江山，永平三年（六○年），漢明帝在南宮雲臺閣命人畫下二十八大將的像，稱為雲臺二十八將。

陶淵明

迎門兒女笑牽衣〔一〕，回首人間萬事非〔二〕。自是田園有真樂〔三〕，督郵那解遣君歸。


【注釋】


〔一〕“迎門”句：陶淵明《歸去來兮辭》：“僮僕歡迎，稚子候門。”

〔二〕“回首”句：陶淵明《歸去來兮辭》：“實迷途其未遠，覺今是而昨非。”

〔三〕“自是”句：陶淵明《歸去來兮辭》：“農人告余以春及，將有事於西疇。或命巾車，或棹孤舟。既窈窕以尋壑，亦崎嶇而經丘。木欣欣以向榮，泉涓涓而始流。善萬物之得時，感吾生之行休。”

孟浩然

平生只有住山緣，北闕歸來也自賢〔一〕。破帽蹇驢風雪裏〔二〕，新詩句句總堪傳〔三〕。


【注釋】


〔一〕“北闕”句：孟浩然《歲暮歸南山》：“北闕休上書，南山歸敝廬。”

〔二〕“破帽”句：形容孟浩然吟詩情景。王維畫有《孟浩然灞橋風雪騎驢圖》。

〔三〕“新詩”句：杜甫《解悶十二首》之六：“復憶襄陽孟浩然，清詩句句盡堪傳。”

李太白

謫在人間凡幾年〔一〕，詩中豪傑酒中仙〔二〕。不因采石江頭月，那得騎鯨去上天〔三〕。（以上《莊靖先生遺集》卷五）


【注釋】


〔一〕“謫在”句：李白《對酒憶賀監二首並序》：“太子賓客賀公于長安紫極宮，一見余，呼余為謫仙人，因解金龜換酒為樂。”又《答湖州迦葉司馬問白是何人》：“青蓮居士謫仙人，酒肆藏名三十春。湖州司馬何須問，金粟如來是後身。”

〔二〕“詩中”句：杜甫《飲中八仙歌》：“李白斗酒詩百篇，長安市上酒家眠。天子呼來不上船，自稱臣是酒中仙。”

〔三〕“不因”二句：祖傳李白於采石醉入江中捞月而死。梅堯臣《採石月贈功甫》：“採石月下聞謫仙，夜披錦袍坐釣船。醉中愛月江底懸，以手弄月身翻然。不應暴落饑蛟涎，便當騎鯨上青天。”

宋玉宅在宜城縣〔一〕

李俊民

離騷經裏見文章〔二〕，水綠山青是楚鄉〔三〕。往事一場巫峽夢〔四〕，秋風搖落在東牆〔五〕。


【注釋】


〔一〕宋玉宅：宋玉舊居，一說在秭歸。陸游《入蜀記》 卷六：“訪宋玉宅，在秭歸縣之東。”宜城：今湖北宜城。

〔二〕離騷經：指代《楚辭》。

〔三〕楚鄉：指宜城，舊屬楚國。

〔四〕巫峽夢：出自宋玉《髙唐賦》：“昔者先王嘗游髙唐，怠而晝寢，夢見一婦人曰：‘妾，巫山之女也。為髙唐之客。聞君游髙唐，愿薦枕席。’王因幸之。去而辭曰：‘妾在巫山之陽，髙丘之阻。旦為朝雲，暮為行雨。朝朝暮暮，陽臺之下。’”

〔五〕秋風搖落：宋玉《九辯》：“悲哉秋之為氣也！蕭瑟兮草木搖落而變衰。”

鳳林孟浩然故居在襄陽縣南十里〔一〕

李俊民

天寶詩人去卻回，果曾北闕上書來〔二〕。若為耆舊無新語〔三〕，明主何曾棄不才。

注：張參議有“朝宗强欲相牽率，豈識先生玩世心。”〔四〕


【注釋】


〔一〕鳳林：山名，在襄陽境內。

〔二〕天寶詩人：指杜甫，杜甫祖籍襄陽。北闕上書：杜甫於天寶年間曾獻《三大禮賦》。

〔三〕耆舊無新語：杜甫《解悶十二首》之六：“復憶襄陽孟浩然，清詩句句盡堪傳。即今耆舊無新語，謾釣槎頭縮項鯿。”耆舊：年髙望重者。

〔四〕張參議：張德輝（一一九五—一二七五），字耀卿，號頤齋，仕至參議中書省事。

杜甫故里〔一〕

李俊民

杜易簡〔二〕，預之遠裔〔三〕，有從弟曰審言〔四〕，生子閑〔五〕，閑生甫，世居襄陽，甫徙家鞏縣〔六〕。

不知故隱幾時離，天寶年間處處詩。過客不須尋世譜，萬山山下看沈碑〔七〕。

按杜詩：“吾家碑不昧，王氏井依然。”〔八〕注：杜預沈碑峴山之下。


【注釋】


〔一〕杜甫故里：在湖北襄陽城南。

〔二〕杜易簡：襄陽人，歷殿中侍御史、開州司馬等職。

〔三〕預：杜預（二二二—二八五），字元凱，京兆杜陵（今陝西西安東南）人，歷官曹魏尚書郎、河南尹、度支尚書、鎮南大將軍、當陽縣侯，官至司隸校尉。任鎮南大將軍時居於襄陽。

〔四〕審言：杜審言，杜甫祖父，字必簡，襄陽人，官修文館直學士。唐中宗時，因與張易之兄弟交往，被流放峰州（今越南越池東南）。

〔五〕閑：杜閑（六八二—七四一），杜甫父親。歷郾城尉、奉天令、兗州司馬等職。

〔六〕鞏縣：今河南鞏義市。

〔七〕萬山：在襄陽。沈碑：埋在地下的石碑。李俊民《沈碑》詩自注：“在萬山下。杜元凱刻石為二碑，紀其勳績，一沈萬山之下，一立峴山之上。”杜預“好為後世名”，事見《晉書》本傳。

〔八〕“吾家”二句：出自杜詩《回棹》。

競渡

李俊民

屈原以五月五日赴汨羅，土人追至洞庭，湖大舟小，莫得濟者，乃歌曰：“何由得渡湖？”自此習以相傳，為之戲〔一〕。

憔悴沉湘楚大夫〔二〕，魂招魚腹肯來無。至今江上漁歌在，尚問何由得渡湖？


【注釋】


〔一〕“屈原”八句：出自《隋書·地理志》。又曰：“其迅楫齊馳，櫂歌亂響，喧振水陸，觀者如雲，諸郡率然，而南郡、襄陽尤甚。”

〔二〕楚大夫：屈原，曾任三閭大夫。

茲樓

李俊民

王粲樓〔一〕，按《襄陽雜詠》題曰“茲樓”〔二〕，蓋取粲《登樓賦》所謂“登茲樓以四望兮”〔三〕，《襄陽志》亦因之，而樓不存。

見說襄陽有古風〔四〕，可憐耆舊老無功〔五〕。當年漢主龍興地〔六〕，盡在登樓四望中。


【注釋】


〔一〕王粲：字仲宣（一七七—二一七），山陽髙平（今山東鄒城西南）人，少時即有才名，獻帝初平四年（一九三），因避亂而南下襄陽依荆州牧劉表，在襄陽期間作《登樓賦》。

〔二〕《襄陽雜詠》：作者不詳。

〔三〕茲樓：《登樓賦》開篇：“登茲樓以四望兮，聊暇日以銷憂。”

〔四〕古風：古樸之風，襄陽多隱士。

〔五〕耆舊：指龐德公等人。

〔六〕漢主：指東漢光武帝劉秀，襄陽人。

文選樓

李俊民

在子城南門〔一〕。按祥符《圖經》云〔二〕：“梁昭明太子於此樓撰《文選》〔三〕，聚才人賢士劉孝威等一十餘人〔四〕，資給豐厚，日設珍饌，諸才子號曰髙齊學士〔五〕。”又云：“世傳《文選》成，樓下所棄書與樓齊。”

朝朝暮暮蠧書魚，選盡人間得意書。常恐不能精此理〔六〕，祗緣老杜近樓居〔七〕。

注：杜詩：“熟精文選理。”又：“眼前文字積如山，想見中間筆削難。一自登樓開卷後，滿天依舊斗星寒。”〔八〕（以上《莊靖先生遺集》卷六）


【注釋】


〔一〕子城：大城所屬的小城，即內城及附郭的甕城或月城。

〔二〕祥符《圖經》：指李宗諤所撰《圖經》。《宋史》卷七《真宗紀》：大中祥符三年（一○一○）十二月，“翰林學士李宗諤等上諸道《圖經》。”《宋史》卷二百○四《藝文志》：“李宗諤《圖經》九十八卷，又《圖經》七十七卷，《越州圖經》九卷，《陽眀洞天圖經》十五卷。”

〔三〕昭明太子：蕭統，生於襄陽，編有《文選》，人稱《昭明文選》。

〔四〕劉孝威：彭城（今江蘇徐州）人，早年為晉安法曹，改主簿。太清年間，升遷為中庶子、兼通事舍人。梁詩人。

〔五〕髙齊學士：據下文“棄書與樓齊”，髙齊學士或因此而得名。又有髙齋學士之名，見《南史·庾肩吾傳》：“初為晉安王國常侍，王每徙鎮，肩吾常隨府。在雍州被命與劉孝威、江伯搖、孔敬通、申子悅、徐防、徐摛、王囿、孔鑠、鮑至等十人抄撰眾籍，豐其果饌，號髙齋學士。”

〔六〕精此理：杜甫《宗武生日》：“詩是吾家事，人傳世上情。熟精《文選》理，休覓彩衣輕。”

〔七〕老杜近樓居：杜甫故里在襄陽城南，故云。

〔八〕“眼前文字”四句：出處不詳，疑為李俊民詩。

見丹陽每和詩詞篇篇猛烈〔一〕，有淩雲之志，然未識心見性，難以為準，故引古詩云

王喆

一種靈禽舌軟柔，髙枝獨坐叫無休。聲聲只道燒香火，未必心頭似口頭。（《全金詩》卷一四）


【注釋】


〔一〕丹陽：馬鈺（一一二三—一一八三），字玄寶，號丹陽子，寧海人。大定八年（一一六八），為王重陽度化出家入道。後成全真教祖師，著有《洞玄金玉集》十卷。王喆與馬鈺唱和頻繁。篇篇猛烈：如《丹陽繼韻》曰：“口善心慈性亦柔，萬種塵緣一旦休。若是心口不相應，愿受鐵鉗拔舌頭。”

贈華亭縣道友〔一〕

馬鈺

馬風慈願效維摩〔二〕，常病眾生受苦多！勸化詩詞如省悟〔三〕，免教投火似飛蛾。（《全金詩》卷一九）


【注釋】


〔一〕華亭：在甘肅。

〔二〕馬風：馬鈺自稱，又曰馬風子。維摩：維摩詰居士，早期佛教著名居士。

〔三〕勸化：勸進轉化，即勸進眾生轉惡為善、轉迷成解、轉凡成聖。全真教中常將詩詞作為勸化的工具。

東萊即墨之牢山〔一〕，三圍大海，背俯平川，巨石巍峨，群峰峭拔，真洞天福地，一方之勝境也。然僻于海曲，舉世鮮聞，其名亦不佳。予自昌陽醮罷〔二〕，抵于王城永真觀〔三〕，南望煙靄之間，隱隱而見。道眾相邀，遷延數日而方屆，遂閑吟二十一首，易為鼇山，因清暢道風云耳（選二）

丘處機

初觀山色有無時，十日遷延尚未之。咫尺洞天行不到，空餘吟詠滿嚢詩。

修真野客非才子，行到鼇山亦有詩。只欲洞天觀海日，不勞雲雨待青詞。（《全金詩》卷五一）


【注釋】


〔一〕即墨：今山東即墨。牢山：即嶗山。

〔二〕昌陽：縣名，在今山東萊陽。醮：道士祈禱神靈的祭禮。丘處機醮罷之時在泰和五年（一二○五）。

〔三〕王城：在今山東萊西望城。

答虢縣猛安鎮國〔一〕

丘處機

酷愛無人境〔二〕，髙飛出鳥籠〔三〕。吟詩閑度日，觀化靜臨風〔四〕。杖策南山北〔五〕，酣歌西坂東〔六〕。紅塵多少事，不到白雲中。


【注釋】


〔一〕虢縣：治在今陝西寶雞境內。猛安：金時軍政合一的組織及其首領名。《金史·百官三》：“猛安，從四品，掌修理軍務、訓練武藝、功課農桑，餘同防禦。”鎮國：其人不詳。

〔二〕酷愛無人境：陶淵明《飲酒》：“結廬在人境，而無車馬喧。”

〔三〕髙飛出鳥籠：陶淵明《歸園田居》：“久在樊籠裏，復得返自然。”

〔四〕觀化：觀察教化。《漢書·張敞傳》：“今天子以盛年初即位，天下莫不拭目傾耳，觀化聽風。”

〔五〕南山：終南山，或是泛指。

〔六〕西坂：西邊坡地。

贈中山楊果正卿〔一〕

李遹

士道彫喪愁天公，陰霾慘慘塵濛濛。三冬不雪春未雨，野桃無恙城西紅。春光為誰作駘蕩〔二〕，造物若我哀龍鍾。數行墨浪合眼死〔三〕，一包閑氣終身窮〔四〕。中山公子文章雄〔五〕，雅隨童稚為彫蟲〔六〕。禰衡不遇孔文舉〔七〕，坡老懶事陳元龍〔八〕。唯之與阿將無同〔九〕，乾坤萬里雙飛蓬，飄飄南北東西風。（《中州集》卷五）


【注釋】


〔一〕楊果：字正卿，祁州蒲陰（今河北安國）人，歷偃師、蒲城、陝縣令，金亡入元，累官參知政事，《元史》卷一百六十四有傳。

〔二〕駘蕩：舒緩蕩漾的樣子。

〔三〕墨浪：李遹長於繪畫，故云。

〔四〕一包閑氣：一肚子閑氣，指與胡沙虎相抗之事。

〔五〕中山公子：楊果為古中山郡人，故云。

〔六〕彫蟲：指寫作詩文。

〔七〕禰衡：字正平（一七三—一九八），平原郡（今山東德州）人。恃才傲物，和孔融交好。孔文舉：孔融（一五三—二○八），魯國（今山東曲阜）人。性好賓客，喜抨議時政，言辭激烈。

〔八〕坡老：蘇軾。陳元龍：陳登，字元龍，下邳淮浦（今江蘇漣水西）人。三國名士，曾任廣陵太守。蘇軾《次韻答邦直子由五首》其四：“恨無揚子一區宅，懶臥元龍百尺樓。”

〔九〕唯之與阿：《老子》：“唯之與阿，相去幾何。” 唯，恭敬地答應。阿，怠慢地答應。將無同：大概沒有什麼不同。《世說新語·文學》：“阮宣子有令聞，太尉王夷甫見而問曰：‘老莊與聖教同異？’對曰：‘將無同。’”

秋陽觀作三首（其二）〔一〕

尹志平

我今信步亦閑遊，詩賦長吟興未休。遙想天長名重客，幾人再得到巖頭。


【注釋】


〔一〕秋陽觀：在縉山（今北京延慶）。

題閑閑公夢歸詩後用叔通韻〔一〕

劉從益

學道幾人知道味〔二〕，謀生底物是生涯〔三〕。莊周枕上非真蝶〔四〕，樂廣杯中亦假蛇〔五〕。身後功名半張紙，夜來鼓吹一池蛙〔六〕。夢間說夢重重夢，家外忘家處處家。


【注釋】


〔一〕閑閑公：趙秉文，參見《中州集》卷四《禮部閑閑趙公秉文》。《夢歸》詩：劉從益有《次韻閑閑夢歸》：“眉間喜色幾時黃，滿貯羈愁著痩腸。萬里鄉關飛不到，十年岐路走空忙。杯心蘸月松梢影，鼻觀通風柏子香。最愛南山舊山色，夢中相覓不相忘。”考趙秉文《滏水文集》卷七，劉從益所次之詩當是其《記夢》：“六年京國鬢塵黃，一望家山一斷腸。病後始知謀退晚，夢中猶記和詩忙。風來竹裏娟娟好，水過花間冉冉香（夢句）。學道無成還自笑，人生習氣果難忘。”叔通：宇文虛中，字叔通，參見《中州集》卷一《宇文太學虛中》。叔通韻：原詩不可考。

〔二〕“學道”句：就趙詩中“學道無成還自笑”而言，謂很少有人學成。道，此指佛教。

〔三〕底物：何物。生涯：生計。

〔四〕“莊周”句：用莊周夢蝶之典。《莊子·齊物論》：“昔者莊周夢為胡蝶，栩栩然胡蝶也，自喻適志與，不知周也。俄然覺，則蘧蘧然周也。不知周之夢為胡蝶與，胡蝶之夢為周與？周與胡蝶，則必有分矣。此之謂物化。”

〔五〕“樂廣”句：《晉書·樂廣傳》：“嘗有親客，久闊不復來，廣問其故，答曰：‘前在坐，蒙賜酒，方欲飲，見杯中有蛇，意甚惡之，既飲而疾。’于時河南聽事壁上有角，漆畫作蛇。廣意杯中蛇即角影也。復置酒於前處，謂客曰：‘酒中復有所見不？’答曰：‘所見如初。’廣乃告其所以，客豁然意解，沉痾頓愈。”

〔六〕“夜來”句：《南齊書·孔稚珪傳》：“門庭之內，草萊不剪，中有蛙鳴，或問之曰：‘欲為陳蕃乎？’稚珪笑曰：‘我以此當兩部鼓吹，何必期效仲舉？’”黃庭堅《代書》：“已無富貴心，鼓吹一池蛙。”

答京叔文季昆仲〔一〕

楊奐

何處音書至〔二〕，劉家好弟兄。科名先世在〔三〕，詩律早年成。嶺北饒風雪〔四〕，淮南困甲兵〔五〕。論文吾有意，尊酒阻同傾。（《全金詩》卷一〇〇）


【注釋】


〔一〕京叔：劉祁。詳本書卷八卷前小傳。文季：劉郁字文季，號歸愚，劉祁之弟，入元仕監察御史。

〔二〕音書：劉祁兄弟原作不存。

〔三〕“科名”句：劉祁祖父劉撝為金朝狀元，父親劉從益為進士，故云。

〔四〕嶺北：指劉祁流落至北方。劉祁於天興二年（一二三二）五月，流落出城北渡，經彰德府，過燕山，入武川（今內蒙古呼和浩特市武川縣）。

〔五〕“淮南”句：指自己流落南方。楊奐於天興三年（一二三四）年流亡蘄陽，時為南宋淮南西路蘄州（今湖北省蘄春市）。

東坡赤壁圖〔一〕

曹之謙

先生矯矯人中龍〔二〕，京塵千丈不可容〔三〕。五年一夢落江海〔四〕，翩然野鶴開囚籠。雪堂閉門讀書史〔五〕，興來飄然弄雲水。黃泥坂下醉三更〔六〕，赤壁磯頭航一葦〔七〕。明月清風共一江〔八〕，邁往之氣無由降〔九〕。酒酣作賦記清賞，袖有巨筆如長杠。一朝騎鯨尋李白〔一○〕，人間俯仰成今昔。續弦無處覓鸞膠〔一一〕，見畫思公空歎息。


【注釋】


〔一〕東坡赤壁圖：金代畫家武元直有《赤壁圖》傳世，上有趙秉文所書《念奴橋·赤璧怀古》。趙秉文《東坡赤壁圖》（《閑閑老人滏水文集》卷三）、李晏《題武元直赤壁圖》（《中州集》卷二）所題即是武元直所畫的《赤壁圖》。元好問《赤壁圖》、李純甫《赤壁風月笛圖》、盧洵《赤壁圖》詩（已佚）以及曹之謙《東坡赤壁圖》，所題或許也是武元直之作。

〔二〕人中龍：譽人之辭。

〔三〕“京塵”句：指其在京城為官的生活。

〔四〕五年一夢：指蘇軾在徐州和黃州的經歷。蘇軾《龜山辨才師》：“千里孤帆又獨來，五年一夢誰相對。”其中“五年”指自元豐二年至元豐七年（一○七九—一○八四）。

〔五〕雪堂：蘇軾在黃州所建。蘇軾《次韻孔毅甫久旱已而甚雨三首》：“今年刈草蓋雪堂，日炙風吹面如墨。”

〔六〕黃泥坂：在黃州東。《後赤壁賦》：“是歲十月之望，步自雪堂，將歸於臨皋。二客從予，過黃泥之坂。霜露既降，木葉盡脫。人影在地，仰見明月，顧而樂之，行歌相答。已而歎曰：‘有客無酒，有酒無肴，月白風清，如此良夜何？’客曰：‘今者薄暮，舉網得魚，巨口細鱗，狀如松江之鱸。顧安所得酒乎？’歸而謀諸婦。婦曰：‘我有斗酒，藏之久矣，以待子不時之須。’”

〔七〕一葦：一葉扁舟。《前赤壁賦》：“縱一葦之所如，淩萬頃之茫然。”

〔八〕明月清風：《前赤壁賦》：“惟江上之清風，與山間之明月，耳得之而為聲，目遇之而成色。”

〔九〕邁往之氣：超凡脫俗、一往無前之才氣。

〔一○〕騎鯨：指仙逝。相傳李白騎鯨而逝。

〔一一〕“續弦”句：據《海內十洲記·鳳麟洲》載，西海中有鳳麟洲，多仙家，煮鳳喙麟角合煎作膏，能續弓弩已斷之弦。

寄元遺山〔一〕

曹之謙

詩到夔州老更工〔二〕，只今人仰少陵翁〔三〕。自憐奕世通家舊〔四〕，不得論文一笑同。草綠平原愁落日，雁飛寒水怨秋風。黃金礦裏相思淚〔五〕，幾墮憑髙北望中。


【注釋】


〔一〕元遺山：元好問。

〔二〕詩到夔州：杜甫在夔州時期的詩歌，是杜詩的一大髙峰。黃庭堅《與王觀復書三首》：“觀子美到夔州後詩，韓退之自潮州還朝後文章，皆不煩繩屑而自合矣。”又曰：“但熟觀杜子美到夔州後古律詩，便得句法，簡易而大巧出焉，平淡而山髙水深。”元好問《王黃華墓碑》：“詩至夔州而仙，文以潮陽而雄。”《陶然集詩序》：“子美夔州以後，樂天香山以後，東坡海南以後，皆不煩繩削而自合。”

〔三〕少陵翁：杜甫。金末詩人多學杜甫，故云。

〔四〕奕世：累世。通家：世交。元好問《益父曹弟見過，挽留三數日，大慰積年傾系之懷。其行也，漫為長句以贈。弟近詩超詣，殆欲度驊騮前，故就其所可至而勉之》：“從事舊慚三語掾，通家猶記十年兄。”

〔五〕“黃金”句：化用盧仝《與馬異結交詩》：“白玉璞裏斲出相思心，黃金礦裏鑄出相思淚。”

讀唐詩鼓吹〔一〕

曹之謙

傑句雄篇萃若林，細看一一盡精深。才髙不似人間語，吟苦定勞天外心。白璧連城無少玷，朱弦三歎有遺音〔二〕。不經詩老遺山手，誰解披沙揀得金。（《金全詩》卷一三〇）


【注釋】


〔一〕《唐詩鼓吹》：元好問所編唐代七律選本，十卷，有郝天挺注。

〔二〕玷：白玉上面的斑點。“朱弦”句：元好問《論詩三十首》：“朱弦一拂遺音在，卻是當年寂寞心。”

荆公

張宇

作古非今禍已成〔一〕，亦知鬼責與天刑〔二〕。試看一病遺言處，猶勸傍人誦佛經〔三〕。（《全金詩》卷一三一）


【注釋】


〔一〕作古：自我作古，指標新立異，與眾不同。非今：否定當下的。

〔二〕鬼責：鬼神的斥責。天刑：天降的懲罰。

〔三〕“試看”二句：王安石病時勸人誦佛經之事，失考。其《北窗》載其自讀佛經事：“病與衰期每强扶，雞壅桔梗亦時須。空花根蒂難尋摘，夢境煙塵費掃除。耆域藥囊真妄有，軒轅經匱或元無。北窗枕上春風暖，謾讀毗耶數卷書。”

隨流

姬志真

沿流端坐泛星槎，悟徹靈源卻是家。經卷詩囊閑戲具，藥爐丹鼎老生涯。清溪道士邀明月〔一〕，白石先生臥翠霞〔二〕。相對兩忘三益友〔三〕，一篇《秋水》一杯茶〔四〕。（《全金詩》卷一三三）


【注釋】


〔一〕清溪道士：唐代道士。髙軿《步虛詞》：“清溪道士人不識，上天下地鶴一隻。洞門深鎖碧窗寒，滴露硏朱點周易。”或為葉法善（六一六—七二○），字道元，括州括蒼（今浙江麗水松陽）人。

〔二〕白石先生：指傳說中的神仙白石生。葛洪《神仙傳》卷一云：“白石先生者，中黃丈人弟子也……嘗煮白石為糧，因就白石山居，時人號曰白石生。”

〔三〕三益友：指松、竹、梅。

〔四〕《秋水》：指《莊子·秋水篇》。

詩魔二首

姬志真

詩魔潛跡懶看書，拙訥忘情若太愚〔一〕。卻坐太平閑日月，盡教人作馬牛呼〔二〕。


【注釋】


〔一〕拙訥：才疏口拙，不善應對。

〔二〕馬牛呼：《莊子·天道》：“昔者子呼我牛也，而謂之牛，呼我馬也，而謂之馬。”比喻不在乎別人的態度。

詩魔今已豎降旗，又著《南華》故紙癡〔一〕。打破這團迷種子〔二〕，白雲鄉裏笑嘻嘻〔三〕。（《全金詩》卷一三五）


【注釋】


〔一〕《南華》：指《莊子》，因為漢代道教尊莊子為南華真人，故云。

〔二〕迷種子：不詳。

〔三〕白雲鄉：比喻仙鄉，自在快樂之鄉。《莊子·天地》：“乘彼白雲，游於帝鄉。”

讀杜詩三首

房皥

後學為詩務鬥奇〔一〕，詩家奇病最難醫。欲知子美髙人處〔二〕，只把尋常話做詩〔三〕。


【注釋】


〔一〕後學：後代詩人。鬥奇：以奇巧爭勝。元好問《論詩三十首》：“奇外無奇更出奇，一波才動萬波隨。”

〔二〕子美：杜甫。髙人處：髙出他人之處。

〔三〕尋常話作詩：胡仔《苕溪漁隱叢話》前集卷十二引《唐子西語錄》：“古之作者，初無意於造語，所謂因事以陳辭，如《北征》一篇，直紀行役耳，忽云‘或紅如丹砂，或黑如點漆，雨露之所濡，甘苦齊結實’，此類是也，文章只如人作家書乃是。”

穹礴冥搜枉費功〔一〕，天然一語自然工〔二〕。況兼詩是窮人物〔三〕，好句多生感慨中。


【注釋】


〔一〕穹礴冥搜：指刻意求工。

〔二〕“天然”句：元好問《論詩三十首》：“一語天然萬古新，豪華落盡見真淳。”

〔三〕詩是窮人物：鍾嶸《詩品序》：“使窮賤易安，幽居靡悶，莫尚於詩矣。”歐陽修《梅聖俞詩集序》：“非詩之能窮人，殆窮者而後工也。”蘇軾《僧惠勒初罷僧職》：“非詩能窮人，窮者詩乃工。此語信不妄，吾聞諸醉翁。”《呈定國》：“信知詩是窮人物，近覺王郎不作詩。”

千里奔馳蜀道難〔一〕，草堂賓主罄交歡〔二〕。怒冠三掛簾鈎上〔三〕，誰謂將軍禮數寬〔四〕？（《全金詩》卷一三八）


【注釋】


〔一〕“千里”句：指杜甫自秦州入蜀。

〔二〕草堂：杜甫於上元元年（七六○）在成都所建的住所。賓主罄交歡：杜甫《草堂》詩曰：“舊犬喜我歸，低徊入衣裾。鄰舍喜我歸，酤酒攜胡蘆。大官喜我來，遣騎問所須。城郭喜我來，賓客隘村墟。”

〔三〕“怒冠”句：《新唐書·杜甫傳》：“（嚴）武以世舊，待甫甚善，親入其家。甫見之，或時不巾，而性褊躁傲誕，嘗醉登武床，瞪視曰：‘嚴挺之乃有此兒！’武亦暴猛，外若不為忤，中銜之。一日欲殺甫及梓州刺史章彝，集吏於門。武將出，冠鉤於簾三，左右白其母，奔救得止，獨殺彝。”

〔四〕將軍禮數寬：杜甫《嚴公仲夏枉駕草堂兼携酒饌得寒字》：“非關使者徵求急，自識將軍禮數寬。”

馮弟自北山來〔一〕，出其舊所為詩三百餘篇，雖未暇盡讀，嘗鼎一臠足知餘味。吾弟離群索居，無師友之益，能自道其所志，蓋絕無而僅有者也。雖然，“掘井九仞而不及泉，猶為棄井耳”〔二〕。適漢臣張君見過〔三〕，論文話舊以及吾弟之賢，因作詩許其所已能，而勉其所未至以寄之。幸時復觀覽以自警省，勿徒實篋笥而已

段克己

少年事業莫蹉跎，聽我尊前一曲歌。鑄劍必期經百煉，為文固自要三多〔四〕。凡胎須得丹砂換，壯志休辭鐵硯磨〔五〕。平地為山由一簣，詞源他日看銀河。（《全金詩》卷一四〇）


【注釋】


〔一〕馮弟：馮資深。段克己另有《送馮資深歸西山五首》詩。《光緒山西通志》卷一百五十五：“馮資深，鄉寧人，嘗從稷山二段先生游，能詩。遁庵居龍門，資深自山中訪之，出舊所為詩百餘篇，遁庵言其離群索居，無師友之益，能自道其所志，蓋絕無而僅有者。”

〔二〕“掘井”句：語出《孟子注疏》卷十三下《盡心上》。

〔三〕漢臣張君：張漢臣。段克己另有吊張漢臣下世詩，題作《歲己酉春正月十有一日，吾友張君漢臣下世，家貧不能葬，鄉鄰辦喪事，諸君皆有誄章，且邀余同賦，每一忖思，輒神情錯亂，秉筆復罷，今忽四旬矣。欲絕不言，無以表其哀，因作古意四篇，雖比興之不足，觀者足知予志之所在，則進知吾漢臣也無疑》。金末元初有多位張漢臣，此張漢臣為何人，待考。

〔四〕“為文”句：《後山詩話》：“永叔謂為文有三多：看多、做多、商量多也。”

〔五〕鐵硯磨：鐵硯磨穿，形容立志不移，持久不懈。《新五代史》卷二十九《桑維翰傳》：“桑維翰字國僑，河南人也。為人醜怪，身短而面長，常臨鑒以自奇曰：‘七尺之身，不如一尺之面。’慨然有志於公輔。初舉進士，主司惡其姓，以‘桑’‘喪’同音。人有勸其不必舉進士，可以從佗求仕者，維翰慨然，乃著《日出扶桑賦》以見志。又鑄鐵硯以示人曰：‘硯弊則改而佗仕。’卒以進士及第。”

退之留別大顛圖〔一〕

段克己

吏部文章日月光〔二〕，平生忠義著南荒〔三〕。肯因一轉山僧語，換卻從來鐵石腸〔四〕。（《全金詩》卷一四一）


【注釋】


〔一〕退之：韓愈。大顛：唐代著名髙僧，俗名陳寶通（七三二—八二四），在潮陽弘揚曹溪六世禪風，弟子千余人，自號大顛和尚。元和十四年（八一九），韓愈因上《論諫佛骨表》而貶潮州，在潮州與大顛多有交往。留別大顛圖：作者不詳。

〔二〕吏部：韓愈，因任吏部侍郎，故名。日月光：與日月爭輝。蘇軾《沿流館中得二絶句》其一：“淮西功德冠吾唐，吏部文章日月光。”蘇軾所謂“吏部文章”，是指韓愈的《平淮西碑》。

〔三〕南荒：此指潮州。

〔四〕“肯因”二句：意謂韓愈不會因與大顛的交往而改變排佛的堅定立場。當時有人傳言，韓愈轉而信佛。韓愈《與孟尚書書》：“來示云：有人傳愈近少信奉釋氏，此傳之者妄也。潮州時，有一老僧號大顛，頗聰明，識道理，遠地無可與語者，故自山召至州郭，留十數日。實能外形骸以理自勝，不為事物侵亂。與之語，雖不盡解，要自胸中無滯礙，以為難得，因與來往。及祭神至海上，遂造其廬。及來袁州，留衣服為別。乃人之情，非崇信其法，求福田利益也。”

李進之迂軒〔一〕

李庭

先生貌古心亦古，干戈滿地冠章甫〔二〕。既不學敝裘季子佩印走六國〔三〕，又不學綠幘少年挾彈游三輔〔四〕。一軒塊坐工績文〔五〕，庭院不知漂麥雨〔六〕。長鬚倚門私自語，作奴莫作詩奴苦〔七〕。新吟初不療寒饑〔八〕，猶誦唐詩課兒女〔九〕。書生憐人不自憐，以江濟水吾猶汝。莫嘲醬瓿覆玄文，焉知後世無子雲〔一○〕。


【注釋】


〔一〕李進之：李謙，字進之，太原太谷（今山西太谷）人。曾任真定府教官。元好問在《上中書耶律公書》中曾推薦過李謙，後又作《李進之迂軒二首》。

〔二〕章甫：儒者所戴的一種帽子。

〔三〕敝裘季子：蘇秦，字季子，戰國縱橫家。在遊說秦王時受挫。《戰國策》卷三：“說秦王書十上而說不行。黑貂之裘弊，黃金百斤盡，資用乏絕，去秦而歸。羸縢履蹻，負書擔橐，形容枯槁，面目犁黑，狀有歸色。歸至家，妻不下紝，嫂不為炊，父母不與言。”後說服六國合縱抗擊秦國，佩六國相印。

〔四〕綠幘：綠色的頭巾。綠幘少年：指漢代的董偃，為館陶公主所寵倖，稱作董君。《漢書·東方朔傳》：“董君綠幘傅韝，隨主前伏殿下。” 綠幘少年，後用來指輕薄少年。李白《古風》：“綠幘誰家子，賣珠輕薄兒。”三輔：本指西漢時期治理京畿地區的三位官員，後用以指京畿地區。

〔五〕塊坐：獨坐。績文：撰寫文章。

〔六〕漂麥雨：大暴雨。《後漢書·髙鳳傳》：“髙鳳字文通，南陽葉人也。少為書生，家以農畝為業，而專精誦讀，晝夜不息。妻嘗之田，曝麥於庭，令鳳護雞，時天暴雨，而鳳持竿誦經，不覺潦水流麥。妻還怪問，鳳方悟之。其後遂為名儒。”

〔七〕詩奴：詩歌的奴僕，指好詩的苦吟詩人。龐鑄《雪谷曉裝圖》：“老奴寒縮私自語，作奴莫比詩奴苦。”

〔八〕療寒饑：解決溫飽等生計問題。

〔九〕課兒女：教年輕人讀書，當時李庭任真定府教官。

〔一○〕玄：《太玄》。子雲：揚雄。二句用揚雄事。《漢書·揚雄傳》：“巨鹿侯芭常從雄居，受其《太玄》、《法言》焉，劉歆亦嘗觀之，謂雄曰：‘空自苦！今學者有祿利，然尚不能明《易》，又如《玄》何？吾恐後人用覆醬瓿也。’雄笑而不應。”

卷七 其他作者文章

輯文

濟陽雜記

宇文虛中

徐凝為《廬山瀑布詩》云：“千古長如白練垂，一條界破青山色。”〔一〕東坡笑之，謂之惡詩〔二〕。及坡自題，則曰：“擘開蒼玉峽，飛出兩白龍。”〔三〕予謂東坡之“擘開”，與徐凝之“界破”，其惡一也。（《敬齋古今黈》卷二引）


【注釋】


〔一〕徐凝：中唐詩人，《廬山瀑布》有名，前二句為“虛空落泉千仞直，雷奔入江不暫息”。垂：一作“飛”。

〔二〕東坡笑之：蘇軾有詩：“世傳徐凝瀑布詩云：‘一條界破青山色。’至為塵陋。又偽作樂天詩稱美此句，有‘賽不得’之語。樂天雖涉淺易，然豈至是哉！乃戲作一絶曰：‘帝遣銀河一派垂，古來惟有謫仙詞。飛流濺沫知多少？不與徐凝洗惡詩。’”

〔三〕“擘開”二句：出自蘇軾《開先漱玉亭》。

朗然子劉真人詩跋〔一〕

方壺知足居士

朗然子齊人也〔二〕，因隨唐玄宗幸蜀，遇神仙司馬承禎〔三〕，口訣傳金液還丹大藥訣，自後修煉成功，卻歸洛陽，鄉老傳言朗然子于宋端拱年間醉死于桃花坊。時天大雪，惟尸臥處周圍丈餘無一點雪，官吏檢尸，惟見鼻口耳中，有金蟬遞返出入，良久飛上空中去。眾皆仰視，及回顧，卻不見地上尸矣。萬靈朝元宮道士趙隱微〔四〕，收得朗然子詩篇，化緣立石，廣行其傳，叩門告余，出示此詩，予親詳此詩語，亦不過運氣吞液、保陽去陰，與予符契，喜為之書。皇統元年三月二日〔五〕，方壺知足居士謹題〔六〕。（《金文最》卷四十七）


【注釋】


〔一〕朗然子劉真人：北宋道士，本名劉希嶽，字秀峰。《山堂肆考》卷一百五十五《飛蟬》：“劉希嶽，漳州人，宋端拱中為道士，居西都老子觀，遇異人得道，號朗然子。一日沐浴更衣，陳席而臥，斯須飛出一金蟬，遂失所在。”其講道詩三十首，作於端拱元年（九八八），見《正統道藏》。《全宋詩》未收錄，張如安《全宋詩訂補稿》錄之。

〔二〕齊人：疑誤。其《太玄朗然子講道詩三十首》自序曰：“余乃生居漳水，業本豪家。”

〔三〕“因隨唐玄宗”二句：皆是傳聞，不足信。司馬承禎（六三九—七二七），道教上清派第十二代宗師，隱居天台山玉霄峰。武則天、唐睿宗、玄宗先後召入宮中，與陳子昂、李白、孟浩然、王維等號仙宗十友，有《修真秘旨》等。

〔四〕趙隱微：其人不詳。

〔五〕皇統元年：一一四一年。

〔六〕方壺知足居士：其人不詳。

孟友之與西堂和尚帖跋〔一〕

魏道明

孟君友之，大梁之奇士也〔二〕。余往年嘗親見其為人。其學問淵源，度越流輩遠甚。惜乎方少年進取，從事於場屋間〔三〕，獨以詩格賦律見稱〔四〕。□盡君之才耶？而又連取四魁〔五〕，以成其賦，名人皆以為榮，余獨以為不幸。何者？使其不為時學〔六〕，而大發於古文，則必有桓桓之聲〔七〕、渾渾之力〔八〕，追配於昔人，又豈止傳道八韻而已哉〔九〕！亦嘗覽其賦矣，皆約束俊氣，徘徊窘步，以俯就時律，此尤足惜也。今復于學宮□錄處，見其與西堂數帖，字畫娬媚，又騠騠於賦格矣。一其盡力於彼而未暇於此耶？不知我者，將以余言為詈，知我者，當以余言為深知友之者也。雷溪魏道明題〔一〇〕。（《金文最》卷四十八）


【注釋】


〔一〕孟友之：孟宗獻，字友之，開封人。因連中四元，人稱孟四元。深於佛學。參見《中州集》卷九《孟內翰宗獻》。西堂和尚：據魏辛《西堂頌跋》與髙陟《刻孟宗獻與西堂和尚帖》，西堂和尚是洞林大覺禪寺的開山和尚寶公禪師，後退居普照西堂，故曰西堂和尚。大定十五年，孟宗獻拜訪西堂和尚，作《西堂頌》（已佚）。現存孟宗獻《與西堂和尚書》一通，見《金文最》卷五十四，即魏道明所跋之帖。

〔二〕大梁：開封。

〔三〕場屋：科舉考試的場所。

〔四〕以詩格賦律見稱：劉祁《歸潛志》卷八：“金朝以律賦著名者曰孟宗獻友之、趙樞子克。”

〔五〕連取四魁：《中州集》卷九《孟內翰宗獻》：“大定三年，鄉府省御四試皆第一。”

〔六〕時學：時文，科舉考試用的文章。

〔七〕桓桓：威武的樣子。《詩經·魯頌·泮水》：“桓桓於征。”

〔八〕渾渾：廣大的樣子。

〔九〕八韻：指律賦。

〔一〇〕雷溪：河流名，在河北易縣。《中州集》卷八《雷溪先生魏道明》：“暮年居雷溪，自號雷溪子。”

蘇文忠公書李太白詩卷跋〔一〕

蔡松年

老坡平生多與異人遇。此詩帖云傳於丹元〔二〕。丹元者，道人姚安世自號也〔三〕。先生將赴定武前兩月〔四〕，與姚相會于京師，出南岳典寶、東華李真人像及所作二詩〔五〕，言近有人於海上見之，蓋太白云。雖事涉荒怪，然決非火食人所能贗作。嗟夫！二公未遺世時，世皆以謫仙目之，今當相從於閬風弱水之上〔六〕，醉笑調謌，靈音相答，皆九霞空洞中語。眾不可，蓋後復有神遊八表者，傳誦而來，洗空萬古俗氣。吾老矣〔七〕，尚或見之。正隆四年閏六月西山蔡松年題。〔八〕


【注釋】


〔一〕蘇文忠公：蘇軾。髙衎《蘇文忠公書李太白詩卷跋》稱“老泉飄逸絶倫之字”，或是蘇洵也曾書寫過李太白詩？據《式古堂書畫匯考》卷十，蘇軾所書太白詩，一是“朝披夢澤雲”，一是“人生燭上花”。二詩為姚安世所得的李白佚詩，蘇軾有《記太白詩》，啟功有文辨明上述二詩並非李白所作。蘇軾所書原帖現藏日本大阪市立美術館。

〔二〕傳於丹元：原帖作：“元祐八年七月十日，丹元復傳此二詩。”

〔三〕姚安世：北宋道士，號丹丘，與秦觀、蘇軾等人交往。

〔四〕定州：今河北定州。蘇軾於元祐八年（一○九三）六月除定州，十月到任。

〔五〕南岳典寶：不詳。東華李真人：指李白。黃庭堅於元祐八年七月亦書寫《東華李真人詩卷》。

〔六〕閬風弱水：傳說在崑侖山是西王母的居地，後泛指神仙居住的地方。

〔七〕吾老矣：蔡松年生於大觀元年（一一○七），作此文時五十三歲。

〔八〕正隆四年：一一五九年。蔡松年卒於該年八月二十八日。

蘇文忠公書李太白詩卷跋〔一〕

施宜生

頌太白此語，則人間無詩；觀東坡此筆，則人間無字。今有丞相蔡衛公所題〔二〕，則人間無所啟其喙。縱復妄發，適為滓穢清虛。此卷當有神物護持，自非夙緣留名十洲三島者〔三〕，未易得見。矧擅有而藏之者，豈陸行人哉〔四〕？二公仙去已久，衛公且謂復有傳九霞空洞中語而來，僕敢言蕭閑住世〔五〕，今此身是，何謂尚或見之耶？施宜生謹書。


【注釋】


〔一〕參見上一條蔡松年《蘇文忠公書李太白詩卷跋》注釋。

〔二〕蔡衛公：蔡松年。蔡松年被封為衛國公，不見於他書記載。

〔三〕十洲三島：傳說中神仙所居之地。

〔四〕陸行人：凡人。

〔五〕蕭閑：蔡松年之號。住世：身居現實世界。

蘇文忠公書李太白詩卷跋

髙衎

太白清奇出塵之詩，老泉飄逸絕倫之字〔一〕，非衛公品題，無以發明。施老以謂二公仙去已久，蕭閑今此身是，誠非虛語。正隆己卯立秋前一日，髙衎題〔二〕。


【注釋】


〔一〕老泉：蘇洵之號，一說為蘇軾之號。與蔡松年、施宜生所跋不同。

〔二〕正隆己卯立秋前一日：正隆四年（一一五九）七月十六。髙衎：字穆仲，遼陽渤海人。年二十六進士及第，仕至吏部尚書。《金史》卷九十有傳。

蘇文忠公書李太白詩卷跋

蔡珪

玉局傳東華之詩〔一〕，蕭閑題玉局之字，三住老仙發揚之〔二〕，金闕侍郎秘藏之〔三〕。雖至寶所在，有物護持，終恐六丁持去〔四〕。如珪輩薄福之人，或不得時見之也。此所以捧玩再四，遲遲其還，是月中休日〔五〕，蔡珪謹書。（以上《金文最》卷四十七）


【注釋】


〔一〕玉局：蘇軾。東華：李白。

〔二〕三住老仙：施宜生號三住老人。施宜生生於元祐六年（一○九一），正隆四年（一一五九）已六十九歲，故蔡珪稱其為三住老仙。

〔三〕金闕侍郎：指髙衎，《金史·髙衎傳》載其曾擔任吏部郎中、吏部尚書，未載其擔任侍郎一職。當是《金史》漏載。

〔四〕六丁：道教所說的六個陰神，受天帝驅使。

〔五〕是月：在髙衎題跋的同月，即七月。中休：二十日。

清涼洞記跋〔一〕

韓希甫

鄧先生為人也〔二〕，自束髮以來，志在君子儒，才髙日進，時人比白樂天才業〔三〕，大丞相呂公奇之〔四〕。蘇學士子瞻所知，與之倡和〔五〕。公輕名利，歸耕故里，樂性著書〔六〕，適值章子厚拜相秉政，書召，欲命以官，公惡其為人也，匿書不赴召。公住山洞，聚徒解釋老，講道德，教儒生，化鄉民，以孝悌，行節儉，勸耕桑，潔己節，行超逸，有古之遺賢七人之餘風。言行法則足為人師，痛惜公考古厥記，可鐫刻於洞首山石像，其記不墜於世。後人知清涼洞秦梁元造，不惑於他說，公之子孫當為之。公之所知亦當為之，奈何悉絕？城邑村落有力及好古抱義英哲，又捐三千刊石，鄧公泉下足矣哉！大定二十一年七月二十八日〔七〕，巨野韓希甫書。（《金文最》卷四十八）


【注釋】


〔一〕《清涼洞記》：北宋鄧御夫撰，已佚。

〔二〕鄧先生：指鄧御夫（一○三二—一一○七），字從義，號海山子，濟州巨野（今屬山東）人。自幼辛苦讀書，嘗試太學為異等。方壯，則棄舉子業，結茅於北郭水濱，有石几丹墨，事蹟見晁補之《鄧先生墓表》。

〔三〕白樂天：白居易。時人之論不可考。

〔四〕呂公：呂夷簡（一九七八—一○四四），字坦夫，壽州（治今安徽鳳臺）人，祖籍萊州（今屬山東），宋真宗年間以刑部郎中權知開封府。宋仁宗立，拜同中書門下平章事。晁補之《鄧先生墓表》：“蚤為司空平章事呂公所知。”

〔五〕蘇學士子瞻：蘇軾。蘇軾與鄧御夫之間的唱和，不可考。

〔六〕著書：鄧御夫著有《老子注》以及《農曆》一百二十卷。

〔七〕大定二十一年：一一八一年。

重陽教化集序〔一〕

范懌

丹陽先生遇重陽真人〔二〕，顧不異哉！真人一性靈明，夙悟前知，自終南至於吾鄉，地之相去三千餘里，不辭徒步之遠，而有知己之尋。大定丁亥中元後一日〔三〕，真人抵郡，竹冠弊衣，攜笠策杖，徑入于余姪明叔之南園〔四〕，憩於遇仙亭。丹陽先生馬公繼踵而至，不差頃刻，可謂不期而會焉。二人相見，禮揖而罷，問應之際，歡若親舊。坐中設瓜，唯真人從蒂而食，眾皆異之。丹陽先生先題詩于亭壁，有“沈醉無人扶”之句，真人讀而笑曰：“吾不遠數千里而來，欲扶醉人耳。”又問：“如何是道”？對曰：“大道無形、無名，出五行之外，是其道也。”清談終晷〔五〕，坐者聽之纚纚忘倦〔六〕，使人榮利之心、驕氣淫志，頓然失去。先生邀真人就城而館之，待以殊禮，日益恭敬，卒至於成，因命所居庵曰“全真”。究其相遇之由，若合符節，苟非夙緣仙契，孰能至於是哉？

先生系出扶風〔七〕，累世青紫，吾鄉顯族也。生而異稟，識度不群，其所居之地，馬范二街相對〔八〕，與余世為姻家，有朱陳之好〔九〕。幼同嬉戲，長同講習。在郡庠數十年間〔一○〕，花時月夕，把酒論文，未常不相從為樂也。先生資產豐厚，輕財好施，故能捨巨萬之富，揖真一之風，真人遂以方便，誘夫婦入道〔一一〕。尚恐未從，乃出神入夢，以天堂地獄警之，俾漸悟焉。至於鎖庵百日〔一二〕，密付玄機，謂“石火光陰，難得易失，如不早悟，虛過一生，下手速修，猶太遲也。”謂“攀緣妄想，動成罪業”，索梨分而送之，兼以栗芋賜之，使知其離分而立遇也。謂“不捨冤親〔一三〕，煩惱不斷，去邑里之冗，為雲水之遊，則鄉好離也。”凡詩詞往來，賡唱迭和，皆予一一目睹而親見之。雖片言隻字，無非發揮至奧，冥合於希夷之趣也〔一四〕。是以收聚所藏，編次至三百餘篇，分為三帙，共成一集。丹陽門人靈真子朱抱一，欲鏤板印行，廣傳四方，矚予為序。余忘其固陋，即其意而序之。既美其至人相遇之異，又美其仙風勝概，可垂勸于後人，使修真樂道之士，玩詠斯文，豈小補哉！大定癸卯寧海州學正范懌謹序〔一五〕。（《金文最》卷三十八）


【注釋】


〔一〕《重陽教化集》：三卷，收王喆、馬鈺唱和詩詞曲二首餘首。

〔二〕丹陽先生：馬鈺（一一二三—一一八三），全真教第二代掌教。重陽真人：王喆（一一一二—一一七〇），全真教創立者。

〔三〕大定丁亥：大定七年（一一六七）。中元：農曆七月十五日。

〔四〕明叔：范明叔，生平不詳。

〔五〕終晷：終日，整天。晷：測日影以計時之器。

〔六〕纚纚：連綿不斷。

〔七〕扶風：今陝西扶風，為馬氏郡望。

〔八〕馬范二街：馬鈺與范懌家皆是當地富紳，各占一街。

〔九〕朱陳之好：兩家結成姻親。白居易《朱陳村》詩：“徐州古豐縣，有村曰朱陳……一村唯兩姓，世世為婚姻。”

〔一○〕郡庠：府學。

〔一一〕夫婦：馬鈺之妻孫不二（俗名富春，一一一九—一一八二），為全真七子之一。

〔一二〕鎖庵百日：參見趙抗《重陽教化集序》。

〔一三〕冤親：仇人和親人。

〔一四〕冥合：暗合。希夷：指虛寂玄妙。《老子》第十四章：“視之不見名曰夷，聽之不聞名曰希。”

〔一五〕大定癸卯：大定二十三年（一一八三）。

重陽教化集序

梁棟

嘗聞之，得其道則仙可成，遇其人則道可得，以此知仙之難成，道之難得，人之尤難遇也。彼道家者流，例多不遇至人〔一〕，徒學搬運嚥漱，區區屑屑，殊可笑也。夫至人之道，其甚易知，其甚易行，所傳於人者，豈徒然哉！必視乎有仙風道骨，又知乎聯夙昔之契〔二〕，雖相去數千里之遠，必勤勤懇懇，付之道而後已。此有以見重陽之于馬公也〔三〕。

重陽早遇至人，口傳至道，乃結廬于甘水之上〔四〕，既而雲遊山東，直抵寧海〔五〕，蓋預知有人可以傳道也。一見馬公，情契道合，其一話一言，未嘗不以下手速修為喻。然馬公寧海巨族，家貲千萬，子孫詵詵，雖素樂恬淡，亦未易猛[image: ]
 也。重陽乃于孟冬之首〔六〕，鎖庵百日，出神入夢，以天堂地獄為之警勸，又嘗以賜馬公梨一枚、詩一篇，其後十日索梨一枚，分而為二，又賜以芋栗，各有其數，冥合陰陽奇偶之妙，無非託物以諭意，假言而明理。馬公一旦開悟，以所賜詩頌，依韻賡和〔七〕，欣然棄家，易於去弊屣矣。於是師重陽，西遊汴梁之間〔八〕。重陽既傳道于馬公，屬以後事，遂尸解仙去〔九〕。馬公果能敷暢玄風，發揚妙理，遠近奉教者不可勝數。其前日賡唱詩頌，有欲願見而不可得者，門人遂收散亡共三百餘篇，欲鏤板印行，傳之四方。偉哉！用心之廣也！一日，馬公門人靈真子朱抱一〔一○〕，攜《下手遲集》以求序于余〔一一〕，曰：“某欲刊行此文，意使棲心向道之士，諷其言辭，味其旨趣，以之破迷解惑，皆知石火光中，雖務速修，猶太遲也！”余聞是言，加以素慕全真之風，兼目睹其實，不能以鄙陋為拒，姑敘其大概云。癸卯歲寧海州東牟鄉貢進士梁棟謹序〔一二〕。（《金文最》卷三十九）


【注釋】


〔一〕至人：道家指超凡脫俗，達到無我境界的人。《莊子集解》卷一《逍遙遊》：“至人無己。”

〔二〕夙昔之契：前世因緣。

〔三〕馬公：馬鈺。

〔四〕“重陽早遇至人”三句：王喆於正隆四年（一一四八）在甘河鎮遇二道士，得秘文，遂棄官入道。

〔五〕寧海：寧海州，治在今山東牟平。

〔六〕孟冬之首：十月。

〔七〕依韻賡和：王喆與馬鈺此番交往與唱和，後編成《重陽分梨十化集》。

〔八〕西遊汴梁：事在大定九年（一一六九）。

〔九〕尸解仙去：事在在大定十年（一一七○）。

〔一○〕朱抱一：其人不詳。

〔一一〕《下手遲集》：已佚。

〔一二〕癸卯歲：大定二十三年（一一八三）。梁棟：生平不詳。

劉愚之〔一〕

夫全真之教，妙矣！其道以無為為本，以清靜為宗，其旨易知，其實易從。然世之人，類履之而無終，行之而鮮久者，何哉？以其信之不篤，執之不固，抱兒女子之惑〔二〕，無烈丈夫之志，徒眷眷於火宅〔三〕，不能髙蹈遠引而去故也。今丹陽先生其能終始是道〔四〕，而得至於仙者歟！

先生世居東牟，資產巨萬，貌偉神秀，無一點塵俗氣，自總角知書〔五〕，淡乎無仕進意，混處閭里，德不外耀，鄉人以是慕之。已而，重陽真人徒步出關，直造寧海〔六〕，且謂與先生有夙昔之契，因警之以詩，悟之以詞，要與俱游乎八極之表。先生始而疑，中而信，又終而從，遂執弟子之禮而師焉。一旦撥置家務，棄去井邑，而偕為汴梁之行〔七〕，無復有繫著念。雖使陟危蹈傾，冒艱履困，竟志類鐵石，確然而不之變也。以是而盡能傳重陽公之道。若夫陰陽造化之理、性命保全之術、點化傳度之訣、無為清靜之旨，靡不洞索而通明之。以至於重陽歸真〔八〕，卒赴其託而主其教焉。故全真之風，於公廣行，無智愚賢不肖，願從而歸之者，唯恐其後。先生事師，凡四年而師終，師終凡十餘年，而又不返，則先生離鄉之志可知矣。然先生之離鄉，豈徒然哉？蓋有說在焉。

僕為先生里人，乃得其詳。方先生之遇也，心雖許之從，而身未之逮也，姑以私第南館名其庵而居。一日，重陽真人指先生而誨之曰：“子知學道之要乎？要在於遠離鄉而已。遠離鄉則無所係，無所係則心不亂，心不亂則欲不生，無欲欲之，是無為也，無為為之，是清凈也。以是而求道，何道之不達？以是而望仙，何仙之不為？今子之居是邦也，私故擾擾，不能息於慮；男女嗷嗷，不能絕於聽；紛華種種，不能掩於視。吾懼終奪子之志，而無益於吾之道也，子其計之。”先生乃懼而悟，顧而笑，即日拂袖去，用能斷宿緣，剔塵染，寂然與物無著，杳然與物無累，乘雲馭風，飄飄為神仙中人矣。先生自受師前言，而至於了達，然不敢默默自蓄於胸中，特取疇昔唱和三帙，舉其一以名之曰《好離鄉》，庶覺諸未悟者，必式此以為進道之階。噫！先生之用心，可謂仁且大矣！僕敢不竭慮而讚揚之？因丹陽門人靈真子朱抱一求序，姑序其萬一云。大定癸卯歲寧海州東牟鄉貢進士劉愚之謹序〔九〕。（《金文最》卷三十九）


【注釋】


〔一〕劉愚之：生平不詳。

〔二〕兒女子：指婦孺之輩。

〔三〕火宅：出家人謂世俗煩惱生活為火宅。

〔四〕丹陽先生：馬鈺。

〔五〕總角：古代未成年的人把頭髮紮成髻，指童年。

〔六〕出關：馬鈺於大定六年離開陝西赴山東。寧海：寧海州，治在今山東牟平。

〔七〕汴梁之行：事在大定九年（一一六九）。

〔八〕歸真：去世。

〔九〕大定癸卯：大定二十三年（一一八三）。

國師尹〔一〕

甚哉！髙尚至人，世不常有也！譬如景星慶雲〔二〕，非遇聖朝昌運，則豈泛泛而見？自太上出關之後，有關令尹喜傳襲其道〔三〕，下逮鍾離、處士呂洞賓、陳圖南者〔四〕，皆相繼而出。於今得重陽真人及丹陽先生，亦接踵於世。噫！寥寥乎幾千百年之間，此數君者，未易多得，可謂髙尚至人，世不常有者也！

丹陽先生馬宜甫〔五〕，本冠裳大姓，富甲寧海。自童穉時，其仙風道骨，灑落不凡，已為閭里欽重，長從鄉校積學為文，便能入第一等，忽遇重陽真人，以一言悟意，棄金帛如弊屣，視妻子如路人。幅巾杖屨之外，一無所有，澹如孤雲，悠然西邁，以為物外之遊，意將不受幻化。儻非夙緣定分、了悟生死者，其孰能與於此？

先生入道之後，凡述作賦詠僅數百篇，一一明達至理，深得真詮。門人髙弟等命同其議，裒綴成集，門人靈真子朱抱一，命工鏤板，將行於世，乃屬本府醫學博士韓扆，同扶風馬川訪予求序〔六〕，諄諄懇至。適有客在坐，聞之則掀髯抵掌，捨席趨進而問曰：“道家者流，嘲弄風月，固當如是乎？”予即應之曰：“噫嘻！子亦誤矣。且如明眼禪和〔七〕，欲傳妙道，亦必垂一則語，以示後之學者，矧茲髙尚至人，力欲恢弘正教，闡揚家風，必以言語訓誡，發為文章而啟迪迷人，庶有覺悟。況此冷淡生活，本是道人風味，兼其間無一字塵凡氣，殆非吟詠風月者無用之空言也。子無誚焉！”客乃醒然改容，悚赧請退，曰：“僕誠淺陋，言且過矣！其徒所請既堅，子盍序之？”予因作此俚語，以書卷首。大定癸卯冬十有一月上休日，營丘府學正國師尹序〔八〕。（《金文最》卷三十九）


【注釋】


〔一〕國師尹：大定年間任營丘學正，餘不詳。

〔二〕景星慶云：祥瑞的星雲。

〔三〕太上出關：相傳老子騎青牛西出函谷關，函谷關令尹喜挽留老子，老子因作《道德經》。

〔四〕鍾離：名權，字雲房，一字寂道，號正陽子，漢咸陽人。呂洞賓：原名呂岩，字洞賓，以字行，道號純陽子，中唐人。陳圖南：陳摶，字圖南，號扶搖子，賜號“白雲先生”、“希夷先生”，北宋人。

〔五〕馬宜甫：馬鈺，原名從義，字宜甫，入道後更名鈺，字玄寶，號丹陽子。

〔六〕本府：淄州府。扶風：今陝西扶風。韓扆、馬川：二人生平不詳。

〔七〕禪和：禪和子，參禪之人。

〔八〕大定癸卯：大定二十三年（一一八三）。營丘：今山東淄博。

趙抗〔一〕

仁人之用心也，大矣哉！身已適於正也，欲天下之人皆去偽而歸真矣。吾鄉丹陽先生之徒〔二〕，行是道者也。

先生舊為寧海著性，祖宗皆以通儒顯宦，自弱冠之年，遊庠序，工詞章，不喜進取，好虛無，樂恬淡，已深悟玄元之理〔三〕。一日，重陽真人自終南徒步而來〔四〕，一見而四目相視，移時不已。及開談笑語，如舊交夙契，或對月臨風，或遊山玩水，或動作閑宴，靡不以詩詞唱和，皆以性命道德為意。謂人生於電光石火，如隙駒朝露，不思治身，妄貪名利，倘修之不早，若一入異境，則雖悔何追？常以是而深切勸勉，冀一悟而超脫塵世，顧丹陽依違而未決〔五〕，乃歎曰：“下手遲也！”遂入環堵〔六〕，令丹陽日親饋一食。自十月朔而處，所須唯文房四寶、布衣草屨，枕石而席海藻，隔窗牖而求詩詞者接跡〔七〕，舉意即就，略無思索。當隆冬積雪之際，和氣滿室，居百日而方出。嘗入夢於丹陽，警之以天堂地獄，又索梨栗芋，每十日而分賜之。自一以至五十五，為陰陽奇偶之數，皆以詩詞往復酬和而顯其旨意。於是丹陽夫婦開悟，厭塵俗而樂雲水，書誓狀，願師事于真人。茲《分梨十化》之由也。自此易麤衣，分三髻〔八〕，日從事于重陽，視富貴如浮雲，棄子孫如弊屣，忻然違鄉里，西游梁汴之間，盡傳其道。不久而真人蛻升〔九〕，遂西入關陝，至終南重陽舊地，築環堵以居焉。無塵事之縈，無火院之累〔一○〕，專心致志，以精窮內事〔一一〕。雖祁寒酷暑，不易常服，或忽然長嘯，而自歌自舞，已得希夷之真趣〔一二〕，故人心歸向，無賢不肖，咸願為門弟子。吾邦之士，素慕其名德，不憚數千里之遠，往而求見者無虛日。斯見離五行之外，而超俗出世者也，豈不曰《好離鄉》乎？凡當時之一篇一詠，不徒然而發，皆所以勸戒愚蒙，免沈溺於愛河欲海，非專為於己也。故門人裒聚二先生之詩詞，分為三集，上曰《教化下手遲》，次曰《分梨十化》，又其次曰《好離鄉》，共三百餘篇。玩其文、究其理者，則全真之道思過半矣。

自丹陽得遇，殆今一紀有餘〔一三〕，闡揚其教，四民瞻禮〔一四〕，多入道而從。《下手遲》三集，雖關中已鏤板印行，以道途遼邈，傳于山東者百無一二，而樂道之士罕得聞見。一日，丹陽門人靈真子朱抱一訪予曰：“先生因重陽真人之誘掖而棄俗〔一五〕，究重陽真人之詩詞而悟道，或以篇章，或以言說，廣行其教，欲人人咸離迷津，超彼岸，得全真之理，豈肯獨善其身哉！茲見仁人之用心也廣大矣。況此三集皆在吾鄉所作，有目有耳者，皆親聞見之，實丹陽發跡之根抵，而得道超脫之因盡在是也。欲命工重雕印造以廣其傳，俾世人皆得以披覽稽考，知趨正而歸真矣。”求余為文以敘其事，予老矣！昔與丹陽鄰里同，在郡庠又相友好〔一六〕，不唯常仰丹陽之道髙德重，抑又見門人之仁心弘遠也。雖才學淺陋，不足以形容其事，然於義固不可辭，姑以當時之親見，以道其實。其在他出處之跡，顯異之行，前數公序之詳矣，此不復載。大定癸卯寧海州學錄趙抗謹序。（《金文最》卷三十九）


【注釋】


〔一〕趙抗：據文末，為寧海人，曾任州學錄。餘不詳。

〔二〕丹陽先生：馬鈺。

〔三〕玄元：老子，唐初追封老子為太上玄元皇帝。

〔四〕重陽真人：王喆。

〔五〕依違：猶豫不決。

〔六〕環堵：房屋。

〔七〕接跡：足跡前後相接，形容人多。

〔八〕三髻：一種髮型，有紀念王喆之意。“喆”本是三個吉字組成。馬鈺在《自述》詩中解釋頭分三髻的用意：“頭梳三髻即非虔，人問因由事怎傳。揚顯師名宜頂戴，包藏士口處心堅。爭知在世山侗子，不讓朝元獨角仙。今日對君親說破，他年功滿步雲煙。”

〔九〕真人蛻升：指王喆去世。

〔一○〕火院：指煩惱世界。

〔一一〕內事：當指全真教內之事。

〔一二〕希夷：指虛寂玄妙。《老子》第十四章：“視之不見名曰夷，聽之不聞名曰希。”

〔一三〕一紀：十二年。馬鈺遇王喆在大定七年（一一六七）。

〔一四〕四民：士、農、工、商。

〔一五〕誘掖：誘導扶持。

〔一六〕郡庠：府學。

重陽教化集序

劉孝友〔一〕

有生最靈者人，人生至重者命，性命之真，弗克保全〔二〕。其為人也，未如之何？語所以保全性命之真者，非大道將安之乎？世之人，徒憙乎髙爵之貴以為榮，豐貲之富以為樂〔三〕，謂可以滋益性命于永久，而不知富貴之中，美食華衣，饒結於口體，繁聲豔色，侈奉於視聽，心猿易放，情竇難窒，嗜欲耽荒，皆因以萌，驕奢淫佚，靡所不至，而勞神憊氣、戕性賊命之患，舉在於是〔四〕，良可鄙也，豈侔乎邁世違凡，栖心溯道，黜聰明，去健羨〔五〕，所樂者淡薄，所守者清淨，紛華弗容蠱於外，情欲無所啟於內，純純悶悶〔六〕，專氣致柔〔七〕，久而靈臺湛然〔八〕，神明自得，全真契妙，仙升太清，不其韙歟！達是理者，今吾鄉丹陽先生其人也。

先生本儒官名家，金穴豪士〔九〕，自幼讀書，聰敏之性，異於髫豎輩〔一○〕。迨冠，染翰揣藻，衡視秀造〔一一〕，吾儕亦咸所推重。每於暇日親朋宴集間，多笑發名談，雅有方外趣，鄉黨以是知先生亦習道念之深也。大定丁亥〔一二〕，有重陽真人自終南而來〔一三〕。一見先生，謂宿有仙骨，可與為閬苑蓬壺逍遙侶，乃溫顏青眼，傾蓋交談，勸其遠俗脫塵，亟探道妙。先生初以家貲廣貯，妻孥愛深，未之遽從。迨重陽多方警化，屢示以詩詞，激切勸諭，識其玄機微旨，皆神仙語，忽爾覺悟，願執弟子禮，從真人游，將所示篇什，依韻賡酬，以形服教進道、永矢弗渝之意。己丑歲重陽西返〔一四〕，道徒從焉，先生乃銳然捐產捨家，違妻離子，顛髻體褐〔一五〕，躡後而行，徑入梁汴間，棲泊期月〔一六〕。重陽謂吾道之玄微授先生者已竟，乃蟬蛻仙去。先生復絜徒西上，之終南，訪重陽舊庵所，築環堵而居，尊師踵武，養道闡教。居人及鄰州不以長幼歆慕而宗師者，無慮千餘輩。

閱禩逾紀〔一七〕，至壬寅仲夏〔一八〕，先生默想鄉邦遐僻之地，意其苦海愚迷、喪真積釁者眾，即振策東歸，深慈悲之念，躬拯化之勤，庶使人人悟過修真，俱登道岸。杖屨所至，亦靈異之征屢昭，臨井呪泉而泉即變甘〔一九〕，救旱祈雨而雨遽應降，修醮儀而彩雲集於庵上〔二〇〕，焚魚網而海市見於臘天〔二一〕，餘多異跡，謂非顯然，眾所共見者，難以縷形。遂致遠邇之人，咸欽風服化，其丱髮縕袍〔二二〕，願受教為門弟子者，日差肩而前〔二三〕，不可數計。先生既化行如是，復想其遇師得道之始，與重陽唱和詩詞數百篇，皆發揮道妙，足以為破迷解惑、超凡度世之梯航，要廣傳於世，俾玩辭味旨者，率醒心明道，遠塵勞之苦，全性命之真，異時俱為丹臺籍客也〔二四〕。曩者雖門人已嘗編集分卷命名，印施陝右，尚慮其傳之未周，及知其中多有舛誤字句，由是門人再行編集，詳加讎正，欲於鄉中募工鏤板，普傳四方，委丹陽門人靈真子朱抱一辦其事。一日朱公惠臨圭竇〔二五〕，諭予作序，予自商埤汙椎魯〔二六〕，曾奚足以發揚玄旨？固辭弗可，遂勉摭先生遇師得道闡化之崖略，濡毫燥吻，作淟涊〔二七〕，下俚語，姑酬其請云。時大定癸卯歲〔二八〕，寧海州鄉貢進士劉孝友序。（《金文最》卷三十九）


【注釋】


〔一〕劉孝友：生平不詳。

〔二〕弗克：不能。

〔三〕豐貲：資財豐厚。

〔四〕舉在於是：都在於此。舉：皆。

〔五〕健羨：貪欲。《史記·太史公自序》：“至於大道之要，去健羨，絀聰明，釋此而任術。”

〔六〕純純悶悶：純樸不明的樣子。《老子》第五十八章：“其政悶悶，其民醇醇。”

〔七〕專氣致柔：專守精氣，使形體柔順。《老子》第十章：“專氣致柔。”

〔八〕靈臺：心靈。湛然：清澈。

〔九〕金穴：富裕人家。

〔一○〕髫豎：兒童。

〔一一〕衡視：平視。秀造：有名望的人。

〔一二〕大定丁亥：大定七年（一一六七）。

〔一三〕重陽真人：王喆。

〔一四〕己丑歲：大定九年（一一六九）。

〔一五〕顛髻體褐：頭分三髻，身著粗衣。趙抗《重陽教化集序》：“易粗衣，分三髻。”

〔一六〕期月：一整月。

〔一七〕閱禩：閱世。逾紀：超過十二年。

〔一八〕壬寅：大定二十二年（一一八二）。

〔一九〕呪泉：對泉水施以法術。

〔二○〕醮儀：道士祭神的禮儀。

〔二一〕臘天：冬天。海市蜃樓一般出現在夏天。

〔二二〕丱髮：童髮，指少年。縕袍：以亂麻為絮的袍子，指窮人。

〔二三〕差肩：比肩，肩挨肩。

〔二四〕丹臺：仙界。

〔二五〕圭竇：形狀如圭的牆洞，指貧寒人家。

〔二六〕自商：自我揣度。埤汙椎魯：卑下愚魯。

〔二七〕淟涊：卑污。

〔二八〕大定癸卯：大定二十三年（一一八三）。

重陽教化集後序〔一〕

王滋

太上有言曰：“吾所以有大患者，為吾有身。及吾無身，吾有何患？”〔二〕蓋古之至人，尚且以身為累，況於其身之外者乎？且家盈百口，徒益勞生；室累千金，難逃物化，可不諦惟泡幻，漸遠世緣〔三〕？故當滌去塵根，獨露全體。其有寂心暫住，熟境未除，火宅炎炎，徒起亡家之念。仙都杳杳，妄興脫屣之懷；不念玉蕊金蓮，豈產行尸之腹？瑤臺絳闕，肯容舐痔之人？自非澡雪神情，捐棄塵累，則何足以仰膺師訓，深造道樞，從乎汗漫之游、達彼逍遙之趣〔四〕？

惟我丹陽真人，冰清玉立，淵渟谷虛〔五〕，視富貴如涕洟，等聲名於桎梏。嘗遇重陽真人，親授密旨。所謂目擊心會，色授神與者矣〔六〕。而重陽公又復著為詩詞，發明真要。丹陽公隨機酬和，如回應聲，前後僅數萬言，辭質而義明，言近而旨遠。其勤勤懇懇若此者，蓋欲指示學徒，易為開覺故也。其門人靈真子朱抱一等，相與裒集編次，計三百餘篇。厘為三卷，嘗請諸其師，而名之曰《下手遲》、曰《分梨十化》、曰《好離鄉》。集既成，一時修真之士，共修珍秘之，惟恨得見之晚。

一日，其門人靈元先生衛公〔七〕，攜所謂靈真子朱抱一者，奉是集而來，謂余曰：“此吾之師重陽、丹陽二真人唱和集，今好事者傳寫之不暇，竊惟此編真詮妙論，了見古人直截下手處，實屬昏衢之指南〔八〕，倘獨擅於己而不廣其傳者，不惟有負吾師著述之意，亦豈仁人之用心哉？有志於道者，誠所不忍也。吾將刊木以貽諸同志。前此雖已有總序〔九〕，子其為我各為之引。”滋辭以不敏，非特不足以發揚玄奧，恐適以為贅疣之累耳。況此集一出，將見如夜光尺璧〔一○〕，紫芝瑞雲，璀璨灼爍〔一一〕，人爭先睹之為快，又豈復俟滋為之引而後顯耶？衛公曰：“有是玄哉！且子亦嘗游吾師之門牆，聆吾師之論議者屢矣。吾且以子為頗造其關閾者，竊謂子必喜為之，而吾與子復有平昔之好，故以吾為介，期子之不我拒也。豈意過自謙，抑誠非所望焉，雖然，必强為我著之。”

既不獲請，滋乃伏而思曰：惟二師之教，章章然，著在人耳目，故不待傳而傳矣。念衛公者，昔以詩書世其家，實好學能文之士。方年少時，藉藉然有聲於場屋間，晚節養髙自晦，甘於恬退，不妄然諾。今從丹陽公遊，鄉里所共好之，滋亦嘉其道之篤，而靈真子朱先生意復益堅，故不敢復讓，勉留其所謂《好離鄉》集。再四披繹〔一二〕，大率皆以刳心遺形〔一三〕、忘情割愛、嗇神挫銳〔一四〕，體虛觀妙為本，其要在拯拔迷徒，出離世網，使人人如孤雲野鶴，飄然長往，擺脫種種習氣，俾多生歷劫，攀緣愛念，如冰消瓦解，離一切染著，無一絲頭許凝滯，則本來面目自然出現，此全真之大旨也。而凡夫之性，計我我、數人人、蓬心蒿目〔一五〕，認賊為子，不識本源，徒自執著，虛妄流轉，觸途患生〔一六〕，無有窮已，為可憐憫。故因目是集為《好離鄉》。將使學人因文解義，離其所染著，離其所愛戀，遍離一切諸有，以至於離無所離之離，真清真靜、無染無著，至實相境界，則舉足下足，無非瑤池閬苑矣。一至於是，則前所謂“吾有何患”者，果何有哉？愚之妄意，以為如此，因摭此而勉為之序，其他則備見於後總序，此不復記。登州黃山王滋德務述。（《金文最》卷三十九）


【注釋】


〔一〕《重陽教化集》後序：據文中所說，本文當是其中《好離鄉集》的後序。王滋：字德務，登州黃山（今山東龍口）人，餘不詳。

〔二〕太上：老子。所引文字出自《老子》第十三章。

〔三〕諦惟：審思。泡幻：虛幻。

〔四〕汗漫之遊：漫無邊際的出遊。

〔五〕丹陽真人：馬鈺。淵渟：潭水積聚不流的樣子。谷虛：空靜的山谷。比喻深沉、寧靜、博大。

〔六〕色授神與：形容心意投合。

〔七〕靈元先生衛公：其人不詳。

〔八〕昏衢：昏暗的道路。佛教、道教常喻指迷塗。

〔九〕總序：據文末所說，當是總後序。

〔一○〕夜光尺璧：夜光珠、直徑一尺的玉璧。葛洪《抱朴子·內篇·祛惑》：“凡探明珠，不於合浦之淵，不得驪龍之夜光也；采美玉，不于荆山之岫，不得連城之尺璧也。”

〔一一〕灼爍：光亮的樣子。

〔一二〕披繹：披閱尋繹。

〔一三〕刳心：摒棄雜念。《莊子·天地》：“夫道，覆載萬物者也，洋洋乎大哉！君子不可以不刳心焉。”

〔一四〕嗇神挫銳：愛惜精神，摧折銳氣。

〔一五〕蓬心蒿目：心如飛蓬，目似野蒿，比喻心志迷茫。

〔一六〕觸途：處處。

歸山操跋〔一〕

范懌

吾鄉劉宜之〔二〕，郡城之北，有庵一所，寬閑清靚，以館四方雲水之士，命僧竺律師主之〔三〕；予因暇日與丹陽馬真人嘗游息其中〔四〕，名之日三教堂。一日焚香晏坐，有鄜州道士王公抱琴而來，作金石弄，其聲清越，遠山與之俱應。真人作《歸山操》，以示眾人，皆升仙妙語，無一點塵氣，人敬愛之。噫！真人已羽化矣〔五〕，斯文不可復得，命工刻之于石，用傳不朽耳。大定甲辰中元日〔六〕，州學正范懌跋，男景仁書。（《全金石刻輯校》）


【注釋】


〔一〕《歸山操》：馬鈺所作，不見於其《洞玄金玉集》。陳垣《道家金石略》收此詩，詩如下：“能無為兮無不為，能無知兮無不知，知此道兮誰不為，為此道兮誰復知。風蕭蕭兮木葉飛，聲嗷嗷兮雁南歸，嗟人世兮日月催，老欲死兮猶貪癡。嗟人世兮魂欲飛，傷人世兮心欲摧，難可了兮人間非，指青山兮當早歸。青山夜兮明月飛，青山曉兮明月歸，饑餐霞兮渴飲溪，與世隔兮人不知。無乎知兮無乎為，此心滅兮那復疑，天庭忽有雙華飛，登三宮兮遊紫微。”范懌：字德裕，牟平（今山東牟平）人，曾任寧海州學正。

〔二〕劉宜之：其人不詳。

〔三〕竺律師：一作燭律師，疑誤。其人不詳。

〔四〕丹陽馬真人：馬鈺。

〔五〕羽化：去世。馬鈺卒於大定二十三年（一一八三）。

〔六〕大定甲辰：大定二十四年（一一八四）。中元：七月十五日。

磻溪集序〔一〕

胡光謙

玉峰老人講經四十年〔二〕，緣深未斷，丙午春，演《羲易》于條陰之北郊〔三〕。有三仙者，自隴山來謁我祗宮〔四〕，囊出一篇，乃磻溪丘公長春舉揚玄諦、開誘迷朋而作也。啟緘閱焉，其文豪縱，意出新奇，蓋匪俗學所能知者。昔王官李樂然〔五〕，與玉峰俱出靳秀覺之門〔六〕，而李自穎悟，玄言驚人，非世才之所能窺。既與序而傳之矣。嘉哉！道之聰，非世之聰也；道之言，非世之言也。何以徵之乎？俗學者，雖能鼓頰揮毫，不過歌詠情性、搜羅景物。至造理者，明天人之際，助聖賢之教，亦可與日月爭懸。若夫悟真之士，特不斯然。發無言之言，上明造化、彰無形之形，下脫死生，信手拈來，不勞神思，空喑自震，奮為雷霆。本文不作，燦成斗星。玉峰老人今于群仙而證之，不求髙而自髙，不期神而自神。豈非一氣通徹，六窗洞闢〔七〕，動容無不妙，出語總成真，本來如是，非假他通者耶？如《磻溪集》云：“手握靈珠常奮筆，心開天籟不吹簫。”〔八〕又云：“頂戴松花吃松子，松溪和月飲松風。”〔九〕又云：“偏撮山頭三伏暑，都教化作一團冰。”〔一○〕又云：“有無皆自定，貪愛復何為？”〔一一〕又云：“酒傾金露滑，茶點玉芝香。”〔一二〕又詞云：“般般放下頭頭是，選甚花街并柳市。”〔一三〕“虛空體，本來一物無凝滯。”〔一四〕又云：“天下周遊身不動，人間照了心無用。”〔一五〕又云：“踏盡鐵鞋迷，不出庵門透。”〔一六〕略舉二三數，讀者當廣知也。

嗚呼！今之仙緣，必宿有仙契者乎！昔在東庵，與王風仙全真結緣〔一七〕，在長安與馬丹陽結緣〔一八〕，去秋海州人來，與譚仙結緣〔一九〕，唯丘公遠處隴上。是數者皆風仙之徒，今悉得結其緣，非人力之所能致也！雖然，丘仙之道，豈為吾而顯也？蓋光輝之大，世有不可掩者，於是乎亦得結緣焉。時大定丙午歲五月日，中條山玉峰老人胡光謙序。（《金文最》卷三十九）


【注釋】


〔一〕《磻溪集》：全稱《長春子磻溪集》，丘處機撰。六卷。作者道號長春子，居磻溪學道，故以此名書。胡光謙：字子金（一一一○—？），河中蒲州人，隱於中條山，號玉峰老人，明昌三年（一一九二），八十三歲，特賜進士及第，授將仕郎、太常寺奉禮郎。

〔二〕玉峰老人：胡光謙自稱。四十年：以文末所署大定二十六年（一一八六），胡光謙自皇統七年（一一四七）即開始講道。

〔三〕丙午：大定二十六年（一一八六）。《羲易》：《周易》的別稱。條陰：中條山之北。

〔四〕三仙：三位道長。隴山：指隴州龍門山，丘處機隱居之地。祗宮：本是周穆王的行宮，此處指住所。

〔五〕李樂然：其人不詳。

〔六〕靳秀覺：其人不詳。

〔七〕六窗：六根。

〔八〕“手握靈珠”二句：見《磻溪集》卷一《贊丹陽長春悟道》。

〔九〕“頂戴松花”二句：見《磻溪集》卷一《公山十四首》（其一）。

〔一○〕“偏撮山頭”二句：見《磻溪集》卷一《公山夏》。

〔一一〕“有無皆自定”二句：見《磻溪集》卷二《示眾二十首》（其五）。

〔一二〕“酒傾金露滑”二句：見《磻溪集》卷二《清興二首》（其二）。“酒傾”作“□傾”。

〔一三〕“般般放下”二句：見《磻溪集》卷三《妙用》二首（其一）。

〔一四〕“虛空體”二句：同上。

〔一五〕“天下周遊”二句：見《磻溪集》卷三《妙用》二首（其二）。

〔一六〕“踏盡鐵鞋迷”二句：見《磻溪集》卷三《黃鶴洞中仙·贈同道》。

〔一七〕王風仙：王喆（一一一三—一一七○），字知明，道號重陽子，故稱王重陽。北宋末京兆咸陽（今陝西咸陽）大魏村人。全真教宗師，自稱王害風。

〔一八〕馬丹陽：馬鈺（一一二三—一一八三），字玄寶，號丹陽子，世稱馬丹陽。山東寧海（今山東牟平）人。全真教宗師。

〔一九〕譚仙：譚處端（西元一一二三—一一八五），初名玉，字伯玉，後改法名處端，字通正，號長真子。洛陽人。全真教宗師。

磻溪集序

毛麾〔一〕

蘭生深林，不以無人而不香；鶴鳴九皋，自然有聞而及外。髙人勝士，或幽棲窮處，甘枯槁於山樊；或混雜同塵，肆沉淪於鄽市〔二〕。雖室邇而人遠，覺心靜而地偏。飄飄泛泛，喻孤飛之靈雲，不繫之舟，隱起滅於丹霄滄溟之際，將何往而不自適耶？加之玄元為師，泰和為友〔三〕，遐襟曠跡，淵渟谷虛〔四〕，效內觀之達人〔五〕，法勤行之上士〔六〕，修真養命，累功及人。間亦寄興言懷，髙吟大著，遵皇人之紫筆〔七〕，演大洞之空歌〔八〕，文辭章句，往往見於世焉。是以蘭之吹香，鶴之聲聞乎！我儀圖之〔九〕。今長春子丘公，非斯人之徒歟而誰歟？

公本登州棲霞人〔一○〕，與劉公、譚公、馬公俱圖學于終南王風子先生〔一一〕，著名海上，遠近敬仰。號丘、劉、譚、馬，若古《祛惑論》所謂神仙道士〔一二〕，若太上說養性得仙三十六法，“寂寞在人間”者也〔一三〕。門人弟子齎公所作詩曲、雜文來謁序引〔一四〕，余素未遂覯止臨江之表，而獲睹雄篇，嘉其恬淡閒逸，縱凡儷俚，無所拘礙，若遊戲於翰墨畦徑外者，不雕不琢，匪丹匪青，土鼓蕢桴之不求聲奏〔一五〕，玄酒大羹之不事味享〔一六〕。知音知美，其在斯乎？唐蔣防稱靜福山廖沖曰：“仙書無文，仙語無詞。以心傳心，天地不知。放情逍遙，今古為誰。”〔一七〕予丘公復云〔一八〕。時大定丁未長至日〔一九〕，文林郎前太常博士兼校書郎雲騎尉致仕平陽毛麾序。（《金文最》卷三十八）


【注釋】


〔一〕毛麾：參見《中州集》卷七《毛宮教麾》。

〔二〕鄽市：街市。

〔三〕玄元：天地萬物本源的道。泰和：天地間沖和之氣。

〔四〕淵渟：潭水積聚不流的樣子。谷虛：空靜的山谷。比喻深沉、寧靜、博大。

〔五〕內觀：道家指用意念或慧光照耀體內各種景象。

〔六〕勤行之上士：《老子》第四十一章：“上士聞道，勤而行之。”

〔七〕皇人：天真皇人，道教信奉的前劫修真獲得極道的遠古仙人。紫筆：傳為神仙所用的紫色筆。

〔八〕大洞：或指《大洞真經》，道教經典，亦稱《三十九章經》。

〔九〕儀圖：揣想忖度。《詩經·大雅·烝民》：“我儀圖之，維仲山甫舉之，愛莫助之。”

〔一○〕登州棲霞：今山東棲霞。

〔一一〕劉公：劉處玄。譚公：譚處端。馬公：馬鈺。王風子：王喆。

〔一二〕神仙道士：《初學記》卷二十三引《三洞道科》曰：“道士有五：一天真道士，髙玄皇人之流也；二神仙道士，杜沖、尹軌之例也。”注引《祛惑論》曰：“赤松子、鬼谷子、劉叔卿、樂子長、安期先生、王方平、魯女生亦是也。”

〔一三〕太上：老子。養性得仙：《初學記》卷二十三引崔玄山《瀨鄉記》曰：“老子為十三聖師，養性得仙，各自有法，凡三十六。或以五行六甲……或以寂寞在人間，或以藥石上騰雲。”

〔一四〕齎：帶著。

〔一五〕土鼓：陶制的鼓。蕢桴：用草和土摶成的鼓槌。《禮記·明堂位》：“土鼓、蕢桴、葦鑰，伊耆氏之樂也。”

〔一六〕玄酒大羹：玄酒，古代當酒用的水。大羹，不和五味的肉汁。比喻詩文風格古樸雅淡。

〔一七〕蔣防：字子征，常州義興（今江蘇宜興）人，曾任翰林學士，寶曆元年（八二五），貶官任連州刺史，在連州作《連州靜福山廖先生碑銘》。靜福山，在連州境內，道教福地之一。廖沖曾於大通三年至光大二年（五二九—五六八）在靜福山修道。《連州靜福山廖先生碑銘》曰：“仙書無文，仙語無詞；以心傳心，天地不知。放情逍遙，今古為誰。”

〔一八〕予丘公：《金文最》有校云：“‘予’下疑脫‘於’字。”

〔一九〕大定丁未：大定二十七年（一一八七）。長至：夏至。

磻溪集序

移剌霖〔一〕

且夫至道之妙，不得以聲色求、而不得以形跡窺，必賴至人為馴致計。揣章摘句，俾得傳誦之，歌詠之，而漸能遊聖域而造玄門者也〔二〕。然而句乏警策，文無淵底，則烏可以歆豔當時而激勵後之學者哉？今見長春子丘公《磻溪集》，片言隻字，皆足以警聾瞽而洗塵囂也〔三〕。寧非生而穎悟，未弱冠而志於道，不寐者餘四十載，日記三千言，身行萬里地，三教九流，貯蓄於胸臆，照耀於神識故也。宜乎聲馳丹闕，有綸音之邀〔四〕，契偶真仙，喜金麟之得〔五〕。因知從重陽之役者，無慮千百輩，唯丘、劉、譚、馬四公特為秀出〔六〕。然翹翹之譽，獨有歸焉。適有舊友隴西公亨道〔七〕，自東萊直抵奉城郡署〔八〕，懇求集序。拜手而加額者數四，自知弓刀薄領之手〔九〕，不足為形容髣髴，然稔慕風聲，恨未披際，況李侯之來〔一○〕，引繩不可挹，故讓之無計，而勉書數字。時泰和丙寅歲重午後一日〔一一〕，昭義大將軍武定軍節度使兼奉聖州管內觀察使提舉常平倉護軍漆水郡開國侯食邑一千戶食實封一百戶移剌霖題。（《金文最》卷三十九）


【注釋】


〔一〕移剌霖：一作耶律霖，字仲澤，契丹人，大定間進士，承安間，仕為陝西按察使，泰和年間任武定軍節度使，有《驪山有感》傳世。

〔二〕聖域：儒家聖人的境界。玄門：道教的玄妙之門。

〔三〕聾瞽：聾子瞎子。

〔四〕丹闕：指朝廷。綸音：皇帝的詔命。

〔五〕真仙：指王喆。金鱗之得：王喆在點化丘處機的詩歌中將之喻為金鱗：“細密金鱗戲碧流，能尋香餌會吞鈎。”

〔六〕丘、劉、譚、馬：丘處機、劉處玄、譚處端、馬鈺。

〔七〕隴西公亨道：李亨道，其人不詳。

〔八〕奉城：奉聖州，治在今河北張家口市涿鹿縣。

〔九〕簿領：公事文書。劉楨《雜詩》：“沉迷簿領書，回回自昏亂。”《文選》李善注：“簿領曰文簿而記錄之。”

〔一○〕李侯：指李亨道。

〔一一〕泰和丙寅：泰和六年（一二○六）。

磻溪集序

陳大任〔一〕

昔蒙莊著書三十三篇〔二〕，大率寓言藉外之論，後之談道者，然以黜聰去羨、頤神養氣為本〔三〕。至於接物誘俗，革頑釋蔽，亦不免托默於語。東州髙士長春子丘公，世居登之棲霞，未冠一年，遊崑崳山〔四〕，遇重陽子王害風〔五〕，一言而道合，遂師事之，王遺以詩，有“被余緩緩收綸線，拽入蓬萊永自由”〔六〕，其深入理窟可知已。久之與同志馬公、譚公、劉公，陪從重陽子游南京〔七〕，識者目丘、劉、譚、馬為林下四友。居無幾，重陽子捐館〔八〕，四人護喪歸殯終南，廬於墓次，服除，各議所之適，惟公樂秦隴之風，居磻溪廟六年〔九〕，龍門山七年〔一○〕。丐食飲以度朝夕，聲名藉甚。大定戊申〔一一〕，世宗皇帝聞之，驛召至京師，賜以冠巾絛服，見於便殿，前後凡四進長短句，以述修真之意，上嘉歎焉。及還山之後，接物應俗，隨宜答問，有詩、頌、詞、歌，無慮若干首〔一二〕。文直而理到，信乎無欲觀妙〔一三〕，深造自得者歟。其徒裒為巨帙〔一四〕，將鋟木以廣其傳，謁文以冠篇首。

愚以謂古隱君子有三概：或自放草澤，名往從之，人主之尊，猶物色而招訪；或持峭行不屈於俗，雖有所應，終不可縻以物，務使人人想望丰采；或資槁薄，而樂山林，逃空虛而不返，使天下常髙其德，不可加訾〔一五〕。長春子兼而有之，宜乎以野服承聖明，使四方懷想而企慕焉。非如放利之徒，假隱自名〔一六〕，欺愚誑瞽為得計哉〔一七〕！先生今在棲霞太虛觀，未有承顏接膝之期〔一八〕，所以叙其崖略者〔一九〕，庶他時邂逅，不以我為生客。

泰和戊辰閏四月望日〔二○〕，翰林學士中順大夫知制誥兼國子司業輕車都尉潁川縣開國伯食邑七百戶賜紫金魚袋安東陳大任序。


【注釋】


〔一〕陳大任：曾任翰林學士，金章宗時曾主持修撰《遼史》。

〔二〕蒙莊著書：指《莊子》三十三篇。

〔三〕黜聰去羨：去除聰明和貪欲。《史記·太史公自序》：“至於大道之要，去健羨，絀聰明，釋此而任術。”

〔四〕遊崑崳山：丘處機於大定六年（一一六六）十九歲時，遊崑崳山。崑崳山：在今山東煙臺威海間。

〔五〕重陽子王害風：王喆。

〔六〕“被余”二句：清潘昶《金蓮仙史》引此詩，佚題，前有兩句：“細密金鱗戲碧流，能尋香餌會吞鈎。”

〔七〕馬公：馬鈺。譚公：譚處端。劉公：劉處玄。南京：今河南開封。游南京：事在大定九年（一一六九）。

〔八〕捐館：去世。

〔九〕磻溪廟：在今陝西寶雞境內。

〔一○〕龍門山：在今陝西隴縣境內。

〔一一〕大定戊申：大定二十八年（一一八八）。

〔一二〕無慮：大約。

〔一三〕無欲觀妙：《老子》第一章：“故恒無欲也，以觀其妙；恒有欲也，以觀其竅。”

〔一四〕裒：收集，編輯。

〔一五〕“古隱君子有三概”十四句：出自《新唐書·隱逸傳序》。訾，議論，指責。

〔一六〕放利之徒：逐利之人。《新唐書·隱逸傳序》：“然放利之徒，假隱自名，以詭祿仕，肩相摩於道，至號終南、嵩少為仕途捷徑。”

〔一七〕欺愚誑瞽：欺騙愚蠢不明之人。

〔一八〕承顏：順承尊長的顏色。謂侍奉尊長。接膝：促膝，坐得很近。

〔一九〕崖略：大略，梗概。

〔二○〕泰和戊辰：泰和八年（一二○八）。

水雲集序〔一〕

范懌

東牟，古牟子之國〔二〕，齊之大郡也。戶口浩繁，人性質樸，東連滄海，煙浪雲濤，浩渺無涯，不知其幾萬里。南揖崑崳〔三〕，層巒疊嶂，峻極於天，不知其幾萬丈。海山鍾秀，人傑地靈，異人名士，代不乏人，宜乎真人仙子相繼而生也。

譚公先生名處端，號長真子，吾鄉大族也。生而穎悟，識度不凡。善草隸書，為人剛正，有操行，鄉里敬憚之。大定丁亥歲〔四〕，重陽憫化妙行真人，飛錫東來〔五〕，仙遊海上，以往契夙緣，訪尋知友，于吾鄉得丹陽子馬公、長真子譚公〔六〕。于東萊掖水得長生子劉公〔七〕，又於登州棲霞得長春子丘公〔八〕，結為方外眷屬，所謂譚、馬、丘、劉是也。相從真人之游，西抵夷門〔九〕，真人付以口訣，囑以後事，厭世而上升〔一○〕。四子殯葬禮終，挈徒而西至終南山，即真人之舊隱，傳襲其道十有餘年。自時厥後，各從所之。長真先生往來于洛川之上，行化度人，從其教者，所至雲集。其述作賦詠，舉筆即成。詩頌詞章，僅數百篇。又述《語錄》、《骷髏》、《落魄歌》〔一一〕，警悟世人，皆包藏妙用，敷暢真風，引人歸善，甚有益於時也。浚州全真庵主王琉輝等〔一二〕，鏤板印行，廣傳四方。值丙午歲〔一三〕，大水漂沒，其板散亡。掖水長生先生劉公，運慈悲心，開方便路，遣門人徐守道、李道微、于悟仙等詣吾鄉〔一四〕，屬予為序，欲再命工發槧〔一五〕，以永其傳，可謂仁人之用心也。

竊嘗謂長真先生與余同鄉里，年相若而志頗同，幼為兒童之戲，長為朋友之游。而先生中年遇師學道，蟬蛻登真。余蒼顏華髮，尚區區於名利之場，甘分待終〔一六〕，隨物衰謝，何其愚也！余將掣肘，捐老牛舐犢之愛〔一七〕，去碩鼠畏人之貪〔一八〕，逍遙於自得之鄉，笑傲於真閑之境。學先生之道，誦先生之文，髙養天和，以寄餘生，未審先生異日有舊遊之念，肯乞飛霞佩乎〔一九〕？嗚呼！先生已羽化矣，後之學者不能見先生之步趣，聞先生之謦欬〔二○〕，其玄機妙旨，遺範餘風，詳味斯文則可矣。大定丁未歲正月望日〔二一〕，東牟州學正范懌德裕序。（《金文最》卷三十八）


【注釋】


〔一〕《水雲集》：譚處端撰，三卷。

〔二〕東牟：今山東牟平。牟子：牟子國，東夷古國名。

〔三〕崑崳：山名，在今山東煙臺威海南。

〔四〕大定丁亥：大定七年（一一六七）。

〔五〕重陽憫化妙行真人：王喆。飛錫：指僧道出遊，如執錫杖飛空而來。

〔六〕丹陽子馬公：馬鈺。長真子譚公：譚處端。

〔七〕東萊掖水：今山東萊州市。劉公：劉處玄。

〔八〕長春子丘公：丘處機。

〔九〕夷門：大梁（開封）的別稱。

〔一○〕上升：升天，死亡。王重陽卒於大定十年（一一七○）。

〔一一〕《語錄》：即《示門人語錄》。《骷髏》：即《骷髏歌》。《落魄》：《落魄歌二首》。均見《水雲集》卷上。

〔一二〕浚州：今河南浚縣。王琉輝：其人不詳。

〔一三〕丙午歲：大定二十六年（一一八六）。

〔一四〕徐守道、李道微、于悟仙：劉處玄弟子，餘不詳。

〔一五〕發槧：刊刻。

〔一六〕甘分待終：甘願等待壽終。

〔一七〕老牛舐犢之愛：指父母憐愛子女之情。《後漢書·楊彪傳》：“子修為曹操所殺，操見彪問曰：‘公何瘦之甚？’對曰：‘愧無日磾先見之明，猶懷老牛舐犢之愛。’”

〔一八〕碩鼠畏人之貪：指官吏貪愛錢財。《詩經·魏風》有《碩鼠》詩，《毛詩序》曰：“國人刺其君重斂，蠶食於民，不修其政，貪而畏人，若大鼠也。”

〔一九〕飛霞佩：以飛霞為佩。韓愈《調張籍》：“乞君飛霞佩，與我髙頡頏。”

〔二○〕謦欬：咳嗽聲，引申為言笑。

〔二一〕大定丁未：大定二十七年（一一八七）。

水雲集後序

范□〔一〕

人生天地間，圓首方足，抱識含情，稟五行之秀，為萬物之靈，佛性仙材無不具，藥爐丹灶無不備，若能屏嗜欲，棄浮華，絕貪求，去名利，靜息虛凝，則可以長生久視。長真譚公仙人以宿緣符契〔二〕，壯歲得遇重陽祖師〔三〕，與丹陽、長生、長春同師也〔四〕。厥後相從真人西抵汴梁〔五〕，付以口訣，後至洛川，積功累行，先厭世而登真〔六〕，有留語錄、詞章僅數百篇，皆包藏妙用，窮達造化，命之曰《水雲集》，傳之四方久矣。值丙午間浚郡大水漂沒〔七〕，神仙長生劉公聞之〔八〕，不勝憫悼，即命工重刊於東萊全真堂，今又值累年兵革，天下無有全者，路鈐髙友並其妻孟常善〔九〕，舉家孜孜慕道，往來於淮楚間，訪尋真人遺稿，乃於門弟子處，疑若神授，得其全帙，恐其斯文泯絕，今復鏤板印行於山陽城西庵，實見髙君用心於教門之切也。嗚呼！其人羽化已久，斯文不可再得，及見僕先父所作前序〔一○〕，又囑予為後跋，遂不揆荒蕪勉述〔一一〕。（《金文最》卷四十六）


【注釋】


〔一〕本文作者是范懌之子，未署名，疑為范懌《歸山操跋》中的范景仁。

〔二〕譚公仙人：譚處端。宿緣：前生的因緣。符契：符節。

〔三〕重陽祖師：王喆。

〔四〕丹陽長生長春：丘處機。

〔五〕真人：王喆。汴梁：今河南開封。

〔六〕登真：成仙，指去世。

〔七〕丙午：大定二十六年（一一八六）。浚郡：今河南浚縣。

〔八〕長生劉公：劉處玄。

〔九〕路鈐：路一級的武官名。髙友、孟常善：無考。

〔一○〕先父所作前序：指范懌《水雲集序》。

〔一一〕不揆：不自量。

增廣類林序〔一〕

王朋壽

傳記百家之學，率皆有補於時。然多散漫不偷，難於統紀。故前賢有區別而為書，號為《類林》者〔二〕。其來尚矣。惜乎次第失序，門類不備，予因暇日，輒為增廣，第其次序。將舊篇章之中，添入事實者加倍。又復增益至一百門，逐篇係之以贊，為十五卷。較之舊書，多至三倍。若夫人君之聖智聰明，臣子之忠貞節義，父子兄弟之孝慈友愛，將相之權謀大體，卿士之廉潔果斷，隱遁之潛德幽光，文章之麗藻清新，風俗之好尚，陰德之報應，酒醴之躭沈〔三〕，恩怨之報施，形體之長短，容貌之美惡，男子之任俠剛方，婦人之妍醜賢慝〔四〕，神仙之清修，鬼神之情狀，宮室之華靡，屋宇之卑崇，天地之運移，日星之行度，山海之靈潤，醫筮之精專，草木之奇秀，金石之精良，蠻夷之頑獷，禽魚之巨細。凡六合之內所有，無不概舉。雖不敢謂之知所未知，亦可謂之具體而策矣。其於善者不敢加於褒飾，惡者不敢遂有貶斥，姑取其本所出處，芟其繁節其要而已。覽者味其雅正，則可以為法。視其悖逆，則可以為戒，豈止資談柄而詫多聞。不為無可取也。鄉人李子文一見曰〔五〕：“專門之學，不可旁及。至如此書，無施不可，好學通變之士之所願見，我為君刊鐫以廣其傳，如何？”予謹應之曰：“諾。”於是舉以畀之，並為之序。時大定己酉歲夏晦〔六〕，平陽王朋壽魯老序。（《金文最》卷三十八）


【注釋】


〔一〕增廣類林：全稱《增廣類林雜說》，十五卷，王朋壽編，現存，有《續修四庫全書》本。王朋壽：字魯老，平陽（今山西臨汾）人。餘不詳。

〔二〕《類林》：唐代通俗類書，立政編，十卷，已佚。

〔三〕酒醴：泛指各種酒。

〔四〕慝：邪惡。

〔五〕李子文：其人不詳。

〔六〕大定己酉：大定二十九年（一一八九）。

增廣類林·百篇贊·文章篇

王朋壽

文章貫道，琢磨乃成。日月雲漢，煥然彰明。詩傳雅頌，書歌載賡〔一〕。褒揚休功，紀述太平。繡紋霞綺，玉價金聲。播之千古，騰躍飛英。


【注釋】


〔一〕書歌載賡：《尚書·益稷》：“皋陶拜手稽首，颺言曰：‘念哉，率作興事，慎乃憲，欽哉，屢省乃成，欽哉。’乃賡載歌曰：‘元首明哉，股肱良哉，庶事康哉。’” 孔傳：“賡，續；載，成也。”

增廣類林·百篇贊·歌謠篇

王朋壽

童穉無知，有物斯使。事過多驗，一皆有理。天其或者，以戒先事。人苟能遷，災為休美。其或不悛，應無變軌。慎厥聽斯〔一〕，考祥視履〔二〕。


【注釋】


〔一〕慎厥：慎厥終，《尚書·仲虺之誥》：“ 慎厥終，惟其始。”聽斯：聽斯聰。

〔二〕考祥視履：語出《易經·履卦·上九》：“視履考祥，其旋元吉。”其意是檢視過去的足跡，判斷未來的吉凶。

博州戰姑庭楸詩並引〔一〕

丘處機

聊城之南鄒氏之室，有戰姑者，本蓬萊人。生含巧思，以綵縷紉結鳥獸、魚蟲、花草之類〔二〕，隨物變態，不待規模而應之於手，其精理過於生者遠甚。自中年後，守寡通道甚篤。建庵設食，以待四方煙霞之侶，且有日矣。無何，佻薄者構成謗妒之私，用浼松筠之操〔三〕，姑知不易明辯，即會其戚屬，指庭下枯楸而祝之曰：“今仙聖在上，妾身若無毫髮過，願樹復榮，苟或不然，是妾自負矣，吾誓不與若等共天日。”祝後歲幾半，窅無朕兆。里人笑而嘲之曰：“繄樹若生，不特爾之貞，而我亦富且貴矣。”姑聞之春夢然。彼楸樹者，以大定庚子始植〔四〕，既植即死，風摧雨剝，殆幾五稔，形質朽殘，固無生理。越明年建巳之夏〔五〕，即姑始禱之月也，忽爾靈芽筍發於枯樹之下，狀如朱草〔六〕，日引修條茂葉，蔽於堆砌。予初在陝右，屢聞是說，然未詳所見。逮明昌辛亥〔七〕，途經此州，聞閭里贊道，及寓宿于姑之家庭，而後悉其事為不誣。自樹之復榮，於今六載矣，髙可倍尋，枝幹扶疏，異於凡木，其傍枝四出，偃蹇遒勁，森然有拔俗淩雲之氣象。長春先生曰：“至誠感物，明德動天。”〔八〕戰姑之謂乎？孰謂道之云遠，人病不誠其德耳！因得四十字，用紀天神之應。時某年月日。

外口生非謗，虛心禱證明。長楸根已爛，朽枿筍重榮〔九〕。

孟氏悲黃竹〔一○〕，田真歎紫荆〔一一〕。昔年聞孝義，今日表忠貞。（《金文最》卷四十六）


【注釋】


〔一〕博州：今山東聊城。楸：一種落葉喬木。

〔二〕紉結：編織。

〔三〕浼：污染。松筠之操：堅貞的操守。

〔四〕大定庚子：大定二十年（一一八○）。

〔五〕建巳：乙巳年（一一八五）。

〔六〕朱草：傳說中的一種紅色瑞草。

〔七〕明昌辛亥：明昌二年（一一九一）。

〔八〕長春先生：丘處機。

〔九〕枿：古同蘖，新長的枝條。

〔一○〕孟氏悲黃竹：《三國志·吳書·孫晧傳》裴松之注引《楚國先賢傳》曰：“（孟）宗母嗜筍，冬節將至，時筍尚未生，宗入林哀嘆，而筍為之出，得以供母，皆以為至孝之所致感。”

〔一一〕田真歎紫荆：《說郛》卷一百五十五下《紫荆樹》：“京兆田真兄弟三人，共議分財，生貲皆平均，惟堂前一株紫荆樹，共議欲破三片，明日就截之。其樹即枯死，狀如火然，真往見之，大驚謂諸弟曰：‘樹本同株，聞將分斫，所以顦顇，是人不如木也。’因悲不自勝，不復解樹，樹應時榮茂，兄弟相感，合財寶，遂為孝門。真仕至大中大夫。”

成趣園詩文序〔一〕

初昌紹

獻州古河間郡，其地鹹鹵〔二〕，不宜花木。去城十里之外，膏腴膴膴〔三〕，連阡接陌，桑蔭障日。近城之地，幾不可以種植。城之東北隅，有田宜稼，獨異其餘，乃沃壤也。梁公子直買田於此〔四〕，至三頃餘五十畝。乃結廬鑿井，築垣作圃而居焉。遍其田，則樹之以桑，環所居，則種之以榆柳。在圃之外，植之以果；在圃之內，藝之以花；花圃之中，構之以亭；環亭之左右前後，列之以松篁栝柏〔五〕。清樾交合，蔥茜蓊鬱。坐亭之中，四面景物，皆可得而有焉。又作松窗柏徑，藤架竹橋，以為散策遊歷之地。至於花木之行列，亭軒之規制，欄檻之布置，無一不適人之意者。觀其所居之亭，不取乎丹刻其楹桷〔六〕，侈大其制度，以為遊人耳目之樂。蓋方丈之地，一榻翛然，但要容膝自安而已。所植之花，不必珍卉奇木，姚黃魏紫〔七〕，但得秀而實者，隨所有而種。其與之遊者，不必達官聞人、名流勝士，但曠達之輩、方外之流、道同氣合，無不為之友。其所觀之書，不必《三墳》、《五典》、《八索》、《九丘》〔八〕，如道經禪話、醫方丹訣，無不愛而玩。榜其園曰“成趣”，亭曰“容安”〔九〕，軒曰“靜樂”，皆取其退居閒靜之義。

公先豪於貲〔一○〕，為一郡之冠，然與眾異趣耳。瓦礫財貨，膏肓泉石〔一一〕，不以壟斷為心，以澹泊為事。即之則無一點膏粱羅紈氣；與之語則真通達之士也。家事無大小，一切諉之於二子。日詣其園，或命巾車〔一二〕，或乘款段〔一三〕，或幅巾杖履，乘興而往，朝至暮還，如願就宿於此，亦或有焉。客有扣門，則命壺觴，具雞黍，講道論德，俯仰二儀，錯綜人物〔一四〕。客去，則闔扉而居，優遊偃仰，既而焚香默坐，誦淵明詩，讀南華真人語〔一五〕，所謂“逍遙一世之上，睥睨天地之間，不愛當時之譽，永保性命之期，可以淩霄漢、出宇宙之外矣”〔一六〕。

由是，朝廷名卿，山林髙隱，以至碩儒衲子〔一七〕，或過獻陵〔一八〕，睹其雅致，留心賦詠；或聞公之髙尚，景慕其為人。寄贈吟箋，長篇短歌，記文贊序，珠聯璧綴，焜耀璀璨，照映巾匭〔一九〕。公於其暇，焚香盥手，一一展玩。諷詠其辭章，咀嚼其意味。且曰：“隋侯之珠，和氏之璧〔二○〕，天下之至寶，豈可專擅？久則恐為神物奪去。與其私室什襲而藏之〔二一〕，曷若寫之貞珉〔二二〕，傳之不朽？”仍屬僕為序。僕曰：“天下之名言，必得天下之名士為之序。僕何預焉？”公堅懇不已，義不能辭，姑述其素所見聞者而為書。（《金文最》卷四十二）


【注釋】


〔一〕成趣園：據本文及路伯達《成趣園記》，成趣園位於獻州（今河北獻縣）城北，由梁子直修建。梁子直，生平無考，党懷英有《梁子直墓誌》（已佚）。初昌紹：時任獻州軍判，朝城（今山東境內）人。餘不詳。成趣園詩文：包括路伯達《成趣園記》、党懷英等人十四首詩，明萬曆年間出土，現存。《成趣園詩文》似非一時一地所作，具體時間不詳，約在明昌年間。成趣，取名於陶淵明《歸去來兮辭》：“園日涉以成趣。”

〔二〕鹹鹵：鹽鹼地。

〔三〕膴膴：肥沃。

〔四〕梁公子：梁子直。從公子一詞來，梁子直當時應是青壯年。

〔五〕栝：檜樹。

〔六〕楹桷：柱子與椽子。

〔七〕姚黃魏紫：兩種名貴的牡丹花。

〔八〕《三墳》、《五典》、《八索》、《九丘》：上古時代的四種圖書，後指代珍貴圖書。

〔九〕容安：取名于陶淵明《歸去來兮辭》：“審容膝之易安。”

〔一〇〕貲：同“資”，財物。

〔一一〕膏肓泉石：酷愛山林泉水已成為很難改變的癖好，指隱居不願做官。

〔一二〕巾車：有帳篷的車子。或命巾車：陶淵明《歸去來兮辭》：“或命巾車，或棹孤舟。”

〔一三〕款段：馬行遲緩的樣子，後來借指馬。

〔一四〕二儀：天地。《後漢書·仲長統傳》：“與達者數子，論道講書，俯仰二儀，錯綜人物。”

〔一五〕南華真人語：指《莊子》。

〔一六〕“逍遙一世之上”五句：出自《後漢書·仲長統傳》。

〔一七〕衲子：出家人。

〔一八〕獻陵：即獻州。《嘉靖河間府志》：“以其河間獻王封國，獻陵在焉，故特名其州曰獻。”

〔一九〕焜耀：光輝。巾匭：用布包裹的小箱子，此處指書箱。

〔二〇〕隋侯之珠，和氏之璧：傳說中的兩件寶物。《韓非子·解老》：“和氏之璧，不飾以五采；隋侯之珠，不飾以銀黃，其質至美，物不足以飾之。”《淮南子·覽冥訓》：“譬如隋侯之珠，和氏之璧，得之者富，失之者貧。”

〔二一〕什襲：將物品層層包裹，形容極珍重地收藏物品。

〔二二〕貞珉：堅固的玉石。

成趣園記

路伯達〔一〕

自仲尼而後，稱以道鳴者，孟某、楊雄其選也。孟有曰：“舜何人也，予何人也，有為者，亦若是。”〔二〕楊亦有曰：“希驥之馬，亦驥之駕；希顏之人，亦顏之徒。”〔三〕若舜與顏，仁賢之大者，學之尚可以至，況其餘乎？此二公所以進人之善心，使見賢而思齊也。《詩》云：“髙山仰止，景行行止。”〔四〕其斯之謂歟？

獻陵梁君〔五〕，任性曠夷，寄懷遐遠，厭闤闠之喧〔六〕，樂林泉之勝，蚤以家事悉委於其子。嘗讀《晉史·隱逸傳》，愛陶淵明之為人，慨然思之。於是背城而東幾一里，膏腴膴膴間，買田治園，為閑散計，幅巾杖履，晨往夕還，迺命之曰“成趣”，以書求予為記，凡三至，辭不獲已而述之曰：美哉名乎，誠慕陶之深矣。昔淵明去彭澤，返故居，日涉其園，而至於成趣者〔七〕，蓋其所向之意深焉。嘗摭陶事而論之，得其所以謂之趣者。陶蓄素琴一張，弦徽不具，毎與朋會，則撫而和之，曰：“但識琴中趣，何勞弦上聲。”〔八〕又著《孟府君嘉傳》〔九〕，桓溫嘗問嘉：“酒有何好，而卿嗜之？”嘉笑而答曰：“明公但不識酒中趣爾。”〔一○〕蓋惟琴抱太古之質，惟酒適無何之鄉，以其妙意有不可言傳者，故謂之趣。而園中之遊，亦得稱其趣者，豈非寓不傳之妙而與琴酒均耶？今梁君之榜園，必取此者，是欲因其名而究其實，誦其語而師其行，予故曰：誠慕陶之深矣。如或用志不分，乃凝於神，則兀然而遺世，寂然而忘言，揖南山之佳氣〔一一〕，臥北窗之清風，其於羲皇上人〔一二〕，幾何其不為也？語曰：“我欲仁，斯仁至矣。”〔一三〕可不勉哉！有人若曰：“彼之行，誠髙矣，我何敢望？”是自棄也，安免聖賢之罪人？予是以樂道梁君之善而與其進，復設此以戒其惰，故並書之。

若其亭軒之位序，橋彴之規模〔一四〕，藤架松窗，竹溪柏徑，接有道之士，為忘形之友，起居談笑，惟情之適，已詳見於軍判初公之詩序〔一五〕，故茲不復云。（《金文最》卷三十）


【注釋】


〔一〕路伯達：路仲顯，字伯達，冀州人。參見《中州集》卷八《路冀州仲顯》。

〔二〕“舜何人也”四句：出自《孟子·滕文公上》。

〔三〕希驥之馬：出自《揚子法言》卷一：“學者所以求為君子也，求而不得者有矣夫，夫未有不求而得之者也。睎驥之馬，亦驥之乘也。睎顏之人，亦顏之徒也。” 睎：仰望。顏：顏回。

〔四〕“髙山”二句：出自《詩經·小雅·車舝》，形容他人的品行才學像髙山一樣，要人仰視，像大道一行，讓人追隨。

〔五〕獻陵：獻州，今河北獻縣。梁君：梁子直。參見初昌紹《成趣園詩文序》。

〔六〕闤闠：街市。

〔七〕“淵明去彭澤”四句：陶淵明《歸去來兮辭》：“園日涉以成趣。”

〔八〕“陶蓄素琴一張”五句：出自《晉書·陶潛傳》。

〔九〕《孟府君嘉傳》：全稱為《晉故征西大將軍長史孟府君傳》。府君：太守的尊稱。孟府君嘉：孟嘉為陶淵明的外祖父。

〔一○〕“桓溫”二句：見陶淵明《晉故征西大將軍長史孟府君傳》。

〔一一〕南山之佳氣：出自陶淵明《飲酒》其五：“采菊東籬下，悠然見南山。山氣日夕佳，飛鳥相與還。”

〔一二〕北窗之清風：出自陶淵明《與子儼等疏》：“常言五六月中，北窗下臥，遇涼風暫至，自謂是羲皇上人。”

〔一三〕“我欲仁”二句：見《論語·述而》。

〔一四〕橋彴：獨木橋，小橋。

〔一五〕軍判初公：初昌紹，參觀其《成趣園詩文序》。

題李山《風雪松杉圖》詩跋〔一〕

王庭筠

“繞院千千萬萬峰，滿天風雪打杉松。地爐火暖黃昏睡，更有何人似我慵。”此參寥詩〔二〕，非本色住山人不能作也。黃華真逸書〔三〕，書後客至曰：此賈島詩也。未知孰是。〔四〕


【注釋】


〔一〕李山：金代畫家，平陽（今山西臨汾）人，擅山水，章宗泰和（一二○一—一二○八）間入直秘書監。《風雪松杉圖》，現存於美國華盛頓的弗利爾美術館。

〔二〕參寥：參寥子，北宋詩僧道潛的別號。

〔三〕黃華真逸：王庭筠自號，僅見於此文。

〔四〕“繞院”四句：《全宋詩》卷五六作潘閬詩，題作《宿靈隱寺》。

李山風雪松杉圖跋

王萬慶〔一〕

此老在泰和間，猶入直於秘書監〔二〕，予始識之，時年幾八十矣，而精力不少衰。每於屋壁間，喜作大樹石，退而睨之，乃自歎曰：“今老矣，始解作畫。非真積力久，工夫至到，其融渾成就處，斷未易省識。”今觀此《風雪松杉圖》，其精緻如此。至暮年自負其能，亦未為過。而世俗豈能真有知之者？故先人翰林書前人詩以品題之〔三〕，蓋將置此老于古人之地也，覽之使人增感云。癸卯六月廿有二日〔四〕，萬慶謹書。


【注釋】


〔一〕王萬慶：亦作曼慶，字禧伯，號澹游，王庭筠養子，為其弟庭掞次子。

〔二〕泰和：金章宗年號（一二○一—一二○八）。入直於秘書監：進入秘書監值班供職。

〔三〕先人翰林：指其父王庭筠。參見其《題李山〈風雪松杉圖〉詩跋》。

〔四〕癸卯：元太宗乃馬真后二年（一二四三）。

移剌相公驪山有感跋〔一〕

失名

詩之興也久矣，其源本出於國風之計，濫觴於漢魏，派演於六朝，下逮唐宋，汪洋大肆，靡所不至。大率以煉格、煉意、煉句、煉字為法，而少能相兼，自各名家而已。必求其粹然可稱道者，亦不多得焉。嗚呼！詩道之難也如此。

按察相公人品髙秀，天性奇穎。始以儒業自舉，一遊場屋，芥拾甲科〔二〕。已而事與願違，投筆就宦，然遊戲翰墨之間，初未廢其寸陰。大篇短什，率皆出前人用心不到處，士子仰之，如泰山北斗。向提憲關中〔三〕，嘗有《題華清宮三絕句》〔四〕，遠近傳誦，不啻膾炙，方以不多見為恨。頃因再遊，復留一絕，格愈老，意愈新，句愈健，字愈工，恬然備四煉體〔五〕。自非深于文章者，其孰能與於此。友人賀吉甫已作傳遠計〔六〕，迺命遼東孫極之書諸石〔七〕，九嵕徐從周刻其字〔八〕，晉陽舊部吏聞而喜之〔九〕，復識歲月於後云。承安屠維協洽書雲後七日謹跋〔一○〕。（以上《金文最》卷四十七）


【注釋】


〔一〕移剌相公：移剌霖，仕為陝西按察使。《驪山有感》：詩如下：“蒼苔徑滑明珠殿，落葉林荒羯鼓樓。渭水都來細如線，若為流得許多愁。”

〔二〕芥拾甲科：輕易進士及第。移剌霖及第時間不詳。

〔三〕提憲關中：指按察陝西。

〔四〕《題華清宮三絕句》：已佚。

〔五〕四煉體：指注重煉格、煉意、煉句、煉字的詩歌。

〔六〕賀吉甫：其人不詳。

〔七〕孫極之：其人不詳。

〔八〕九嵕：山名，在今陝西禮泉縣境內。

〔九〕晉陽：今山西太原一帶。舊部吏：移剌霖過去的部下。

〔一○〕屠維協洽：太歲在己曰屠維，太歲在未曰協洽，即己未年。承安屠維協洽：承安四年（一一九九）。書雲：冬至。

雙溪小稿序〔一〕

呂鯤

中書省掌書記李暐〔二〕，一日袖書一編，詣余曰：“此雙溪之歌詩也，即公蒙年所為者約千首〔三〕，且十竊其一焉，兼附近作，共得一百五十餘篇，離為五卷〔四〕，目之曰《雙溪小稿》，今欲廣傳之，庶在綺紈者見而思齊焉〔五〕，因之可以起吾風之已僨者也〔六〕，請子文以引其端，幸毋讓。”余受而觀之，見韁龍軛鳳，鞭虯笞鼇〔七〕，以求其變，極其所變而發諸心思，則羅雲縠月，紉秋藻春〔八〕，以盡其情。嘻！實天下之奇作也，如“金極夜延螢燭暗，翠簾風窣月鉤閑”〔九〕，此時年十五耳。“兩漢水乾秋飲馬，五南霜重夜屯兵”〔一○〕，此又十七時語也。蓋天與其性，發言便髙。

公諱鑄，字成仲，雙溪自號也。公以東丹王之後〔一一〕，右丞文獻公之孫〔一二〕，中書令玉泉老之子〔一三〕，鑠盡貴氣，屈己以下人，刮去驕佚，折節以讀書，及所為詩文又如此，在天地間豈易得哉！故樂為之引。甲辰年上巳日〔一四〕，龍山居士雁門呂鯤書。（《雙溪醉隱集》卷首）


【校記】


金極：《雙溪醉隱集》卷四《哀長安》作“金殿”。


【注釋】


〔一〕《雙溪小稿》：耶律鑄早期詩集，由其門人李暐所編，五卷，收一五○多首詩歌。耶律鑄號雙溪，故名。原書久佚。四庫館臣從《永樂大典》中輯成的《雙溪醉隱集》，收錄了其中少量詩歌。呂鯤：號龍山居士，雁門（今山西代縣）人，與趙著並稱。二人均出耶律楚材門下。

〔二〕李暐：字明之。生平不詳。中書省掌書記：耶律楚材與耶律鑄先後任中書令，李暐即是其部下。

〔三〕蒙年：童蒙之年。

〔四〕離：同“釐”，整理。

〔五〕在綺紈者：指富家子弟。柳宗元《送蕭煉登第後南歸序》：“雖在綺紈，而私心慕焉。”

〔六〕僨：敗壞。

〔七〕“韁龍軛鳳”二句：形容耶律鑄詩歌驅使神異，追新逐奇。

〔八〕“羅雲縠月”二句：形容華美精細的辭章。

〔九〕“金極”二句：原詩題作《哀長安》。

〔一○〕“兩漢”二句：原詩已佚。

〔一一〕東丹王：耶律倍（八九九—九三六），遼太祖耶律阿保機長子，神冊元年（九一六）立為皇太子。天顯元年（九二六），太祖滅渤海國，建東丹國，封為東丹王。

〔一二〕右丞文獻公：耶律履，參見《中州集》卷九《右相文獻公耶律履》。

〔一三〕玉泉老：耶律楚材號玉泉老人。

〔一四〕甲辰年：乃馬真后三年（一二四四）。

雙溪小稿序〔一〕

趙著

《詩》之為義也，大矣哉！《三百篇》而下，《離騷經》得風雅之變，秦亡漢興，王澤未遠，元鼎已來，河梁之別始作〔二〕，得《離騷》之變也。黃初綿絡以至於大業之際〔三〕，詩文比比，而出大名於世者，亦不可多得。漢有蘇李〔四〕，魏有曹劉〔五〕，晉有潘陸〔六〕，宋有陶謝而已〔七〕，是故遺風不冺焉。武德再造〔八〕，徐庾淫靡尚且存焉〔九〕，為陳子昂一變而至於魯〔一○〕，為李太白、杜子美，再變至於道〔一一〕。退之後來，使文起八代之衰，道濟天下之溺〔一二〕，于文章慎許可，至於歌詩，獨推之曰：“李杜文章在，光焰萬丈長。”〔一三〕及乎天寶亂息〔一四〕，大曆、元和詩律再變〔一五〕，以至今日矣。嗚呼！風雅不可復得，見唐人之餘烈〔一六〕，斯可矣。《雪浪齋日記》有云：“建安纔六七子，開元數兩三人。”〔一七〕則所取其難如此。又云：“書止於晉，詩止於唐。”〔一八〕誠不誣矣。若李若杜若韓若柳，豈愧六朝諸賢歟！

國朝自取魏以來，詩人益盛，余嘗在貞祐季年〔一九〕，親見玉泉大老懷親詩云〔二○〕：“黃犬不來愁耿耿，白雲望斷思依依。欲憑鱗羽傳音信，海水西流雁北飛。”〔二一〕又云：“黃沙三萬里，白髮一孀親。腸斷邊城月，徘徊照旅人。”所以見哀思之情，極矣。又和人詩云：“仁義說與當途人，恰似春風射馬耳。”〔二二〕此見感憤之懷，亦以極矣。思之有以見唐人餘烈焉。

雙溪成仲，即玉泉中令君之子也〔二三〕。生長北溟〔二四〕，十三作歌詩，下筆便入唐人之閫奧〔二五〕，嘗作《髙城曲》云：“城髙三百尺，枉教人費力。賊不從外來，當察城中賊。”又《日將出》、《帶將來》〔二六〕、《小胡笳》〔二七〕、《擬回文》〔二八〕、《暮春曲》〔二九〕、《磨劍行》〔三〇〕、《春夜吟》、《獨倚門》之類，皆十三時作也。又《陰不雨》、《惜花吟》、《琵琶詞》、《公子行》、《廣陵散》〔三一〕，十五六作也。又《贈坐竿道士》〔三二〕、《水平橋》〔三三〕、《題藍采和》〔三四〕、《早行吟》〔三五〕，十八九作也。又《山市吟》〔三六〕、《暮春對花》、《寄故人》、《題牧牛圖》〔三七〕，二十一二作也，則知興寄情趣，前人間有所不到者。此詩向時往往傳至燕臺〔三八〕，人初未甚信，及其去歲秋八月，來自北庭，大葬既已〔三九〕，明日首禮於香山寺，元、呂及余從行〔四〇〕，禮成，長老拂几捧硯，請各賦詩。雙溪即書古詩云：“渺渺入平野，悠悠到上方。雲開見天闕，回首超凡鄉。”〔四一〕元、呂垂書，余亦落筆，既而雙溪復次元韻云：“人去豪華山好在，夢回歌舞水空流。”〔四二〕又次余韻云：“翠輦不回天地老，白雲飛盡海山秋。”〔四三〕時已夕矣，不及次呂之韻。會九日登瓊花島，用呂香山詩韻留題云：“蓬萊宮殿遺基在，休對西風子細看。”〔四四〕及載觀次韻之作，如蘭依修竹，菊映青松，輝彩省淨，氣韻深長，便覺首倡，大似落絮飛花，雖有流風回雪之態，豈能倫擬？未幾，復書途中之所作，云《松聲曲》〔四五〕、《春雪謠》、《蟄龍行雨圖》、《休嗟行路難》〔四六〕，大傳燕市，使向之未甚信者，私用慚怍。自是與燕士大夫唱酬無虛日，每一篇出，識者益増嘆服，不及悉書，俱在前帙。

或謂余曰：“雙溪自十三以至今日，方二十有餘〔四七〕，便入唐人之閫奧，而雕蟲篆刻，白首坐窗，見之者莫能，何謂也？”余曰：“且騏驥墮地，一日千里，駑駘百歲，十駕而始至〔四八〕，分也，又何足怪！”歐陽文忠公有云：“能以技自顯於一世，亦悟之天，非積習致然。”〔四九〕信哉！愚謂源深者自長矣，向玉泉作懷親詩時，亦是方冠之餘〔五〇〕，今雙溪思親三絕，云“一上居庸萬里心”，又“一聲長笛野雲秋”，又云：“躊躕搔首無人會，時下樓來卻上樓。”〔五一〕有是父，有是子，良然。繼作《甕山有感三絕》，云“仙佩飄飄駕彩鸞” 〔五二〕，感之至也。又《雪後吟》〔五三〕、《立春前一日曲》〔五四〕，情之至也。《春日登蓬萊島》頸聯云〔五五〕：“既解寶藏秦照膽，也須珍惜漢吹毛〔五六〕。”用事之至也。《過故宮》云：“柳陌風來雪滿沙。”〔五七〕理之至也。《擬古》云：“水涵春色柳涵煙，半是人間半是仙。”〔五八〕境之至也。以代留別余云：“燕南春色老，燕北草初肥。露冷野花瘦，月明江樹稀。”〔五九〕又云：“芳草不隨鶯燕老，好山依舊水雲深。”〔六〇〕遠之至也。惜乎李子取之不多，詞彩風流，皆可備於管弦矣。其容雅而體閑，意深而情婉，氣修而色粹，調逸而聲諧，抑之則紆餘委備，揚之則條達疏暢，得不蕩搖情性者哉？執此過余，求為後引，懇切再四，義不可辭，此非小道，實文章之菁華也。可以意名，難以言狀，噫！古今之人，惟貴耳而賤目，特異者迺見此耳，不然安能結天下識者之舌也！其經國圖遠之略，推賢去惡之心，而已形諸歌詠，余雖老矣，猶可拭目而待，續勒銘於雙溪未晚云。趙著序。


【校記】


水平橋：《雙溪醉隱集》卷五作“水準橋”。


【注釋】


〔一〕《雙溪小稿》：參見呂鯤《雙溪小稿序》。趙著，字光祖，號虎岩，與龍山呂鯤並稱，仕至編修官。

〔二〕元鼎：漢武帝年號（前一一六—前一一一）。河梁之別：指李陵《與蘇武》詩，詩曰：“攜手上河梁，遊子暮何之？徘徊蹊路側，悢悢不得辭。……行人難久留，各言長相思。”

〔三〕黃初：魏文帝曹丕年號（二二○—二二六）。綿絡：綿延。大業：隋煬帝年號（六○五—六一七）。

〔四〕蘇李：蘇武、李陵。

〔五〕曹劉：曹植、劉楨。

〔六〕潘陸：潘岳、陸機。

〔七〕陶謝：陶淵明、謝靈運。

〔八〕武德：唐髙祖年號（六一八—六二六）。

〔九〕徐庾：指南北朝時期徐摛、徐陵父子和庾肩吾、庾信父子。

〔一○〕一變而至於魯：《論語·雍也》：“子曰：‘齊一變至於魯，魯一變至於道。’”

〔一一〕再變至於道：見上。

〔一二〕“文起八代之衰”二句：見《蘇軾文集》卷十七《潮州韓文公廟碑》。

〔一三〕“李杜”二句：出自韓愈《調張籍》。

〔一四〕天寶亂息：安史之亂平息之後。

〔一五〕大曆：唐代宗年號（七六六—七七九）。元和：唐憲宗年號（八○六—八一九）。

〔一六〕餘烈：遺留的業績。

〔一七〕《雪浪齋日記》：佚名著，原書已佚，為宋詩話所引。“建安”二句：見胡仔《苕溪漁隱叢話》前集卷二，說是前輩所云。

〔一八〕“書止於晉”二句：見胡仔《苕溪漁隱叢話》前集卷二。

〔一九〕貞祐：金宣宗年號（一二一三—一二一六）。

〔二○〕玉泉大老：指耶律楚材。

〔二一〕“黃犬不來”四句：出自《思親有感二首》（其一），見《湛然居士集》卷二。黃犬，即黃耳，陸機所養之犬，用來給家人傳送音信。

〔二二〕“黃沙”四句：原詩已佚。“仁義”二句：原詩已佚。

〔二三〕雙溪成仲：耶律鑄，字成仲，號雙溪。玉泉中令君：耶律楚材，號玉泉老人，仕至中書令。

〔二四〕北溟：傳說中的北方地名。耶律鑄童年隨其父親居於尋思干（今烏茲別克斯坦共和國撒馬爾罕市）。

〔二五〕閫奧：深邃的內室，此處借指詩歌的精微深奧之處。

〔二六〕《髙城曲》、《日將出》、《帶將來》：見《雙溪醉隱集》卷五。

〔二七〕《小胡笳》：原詩已佚。

〔二八〕《擬回文》：《雙溪醉隱集》卷六有《擬回文二首》。

〔二九〕《暮春曲》：原詩已佚。

〔三○〕《磨劍行》：《雙溪醉隱集》卷六有《磨劍行》

〔三一〕《春夜吟》至《廣陵教》共七首，原詩已佚。

〔三二〕《贈坐竿道士》：見《雙溪醉隱集》卷四。

〔三三〕《水平橋》：《雙溪醉隱集》卷五有《水準橋》詩。

〔三四〕《題藍采和》：《雙溪醉隱集》卷六有《題藍采和圖》詩。

〔三五〕《早行吟》：《雙溪醉隱集》卷三有《早行》詩。

〔三六〕《山市吟》：《雙溪醉隱集》卷五有《山市吟》詩。

〔三七〕《暮春對花》、《寄故人》、《題牧牛圖》：原詩已佚。

〔三八〕燕臺：黃金臺，指燕京一帶。

〔三九〕去秋：當是乃馬真后二年（一二四三）。北庭：今新疆維吾爾自治區吉木薩爾縣。大葬：隆重的葬禮，指其母親蘇氏的葬禮。該年耶律鑄護送其母親靈樞至燕京，葬於甕山（今北京萬壽山）。

〔四○〕元、呂：元好問、呂鯤。元好問該年應耶律楚材之請，為其父兄作碑文。

〔四一〕“渺渺入平野”四句：原詩失考。

〔四二〕“人去豪華”二句：耶律鑄原詩已佚。所和元好問詩，疑為《即事呈邦瑞》，詩曰：“鄭莊父子重相留，似為良辰散客愁。陋巷新成一茅屋，今年連醉兩中秋。開尊便覺賢人近，汙足寧論力士羞。明日燕臺傳盛事，坐中賓客盡名流。”該詩作於乃馬真后二年閏八月中秋前後。

〔四三〕“翠輦不回”二句：趙著原唱與耶律鑄和作均佚。

〔四四〕“蓬萊宮殿”二句：呂鯤原唱與耶律鑄和作均佚。

〔四五〕《松聲曲》：《雙溪醉隱集》卷二有《松聲行》，卷五有《松聲》四首。

〔四六〕《春雪謠》、《蟄龍行雨圖》、《休嗟行路難》：原詩已佚。

〔四七〕方二十有餘：該文作於乃馬真后三年（一二四四），耶律鑄二十四歲。

〔四八〕騏驥：駿馬。駑駘：劣馬。意謂駑馬雖然百歲，但十天才能走完駿馬一天的路程。《荀子·勸學》：“騏驥一躍，不能十步；駑馬十駕，功在不舍。”

〔四九〕歐陽文忠公：歐陽修。“能以技自顯於一世”三句：見《新唐書》卷二百○四《方技列傳》。

〔五○〕方冠之餘：二十多歲。

〔五一〕思親三絕句：現存四首，為兩組《憶大人領省二首》，見《雙溪醉隱集》卷六。“一上”句：即《憶大人領省二首》（其一）：“一上居庸萬里心，居庸關上望和林。和林城遠望不見，日落雲明山水深。”“一聲”句：即《憶大人領省二首》（其一）：“一聲長笛野雲秋，忍上髙臺最上頭。紅葉暮煙人北望，青山落日水東流。”“躊躕”句：出自《憶大人領省二首》（其二）：“一度思量一樣愁，一回傷極一低頭。躊躇搔首無人會，待下樓來卻上樓。”

〔五二〕《甕山有感三絕》：原詩題作《燕城之北垂三十里，有甕山，原先妣國夫人墳室在焉。予過之，哀感不已，而貯之詩，仍寄呈尊大人領省，以慰其戚云》，其一曰：“仙佩飄飄駕彩鸞，白雲深鎖甕山寒。自從好夢風吹斷，誰念孤兒淚不乾。”見《雙溪醉隱集》卷六。

〔五三〕《雪後吟》：原詩見《雙溪醉隱集》卷五，曰：“雪助夜寒更漏澀，何能盼得到天明。乾坤已落羲和手，休更瓊瑤陌上行。”

〔五四〕《立春前一日曲》：《雙溪醉隱集》卷五有《立春前一日對雪》詩，曰：“桃李無言盼斷春，值春潛處暖生雲。晚來縱有殘風雪，明日人間總屬君。”

〔五五〕《春日登蓬萊島》：原詩已佚。

〔五六〕秦照膽：秦代可以照見肝膽的寶鏡。葛洪《西京雜記》卷三《咸陽宮異物》：“髙祖初入咸陽宮，周行庫府……有方鏡，廣四尺，髙五尺九寸。表裏有明，人直來照之，影則倒見……又女子有邪心，則膽張心動。秦始皇常以照宮人，膽張心動者則殺之。”漢吹毛：漢代可以吹毛斷髮的利劍。胡曾《平城》：“漢帝西征陷虜塵，一朝圍解議和親。當時已有吹毛劍，何事無人殺奉春。”

〔五七〕《過故宮》：見《雙溪醉隱集》卷五，詩曰：“柳陌風來雪滿沙，錦宮春老野人家。鶯鶯燕燕空饒舌，明日西園是落花。”

〔五八〕《擬古》：原詩已佚。

〔五九〕“燕南春色老”四句：原詩見《雙溪醉隱集》卷五，題作《留別趙虎岩呂龍山》。

〔六〇〕“芳草不隨”二句：原詩見《雙溪醉隱集》卷三，題作《春日寄懷魏隱居邦彥》。

雙溪小稿序〔一〕

麻革

中書大丞相之子〔二〕，有奇名，善為詩，余在朔方時嘗見其一二〔三〕，駭唶以為異〔四〕，及獲觀《雙溪小稿》，始信向所傳不謬云。趙虎巖、呂龍山〔五〕，世雄於歌詩，為之序引甚備〔六〕，余辭其贅歟？古人嫌其少作，往往削稾不傳，如李賀七歲賦《髙軒過》〔七〕，迄於今傳誦亹亹在人口不能廢，則少作何負乎？況雙溪相門子〔八〕，生長北庭戎馬間，甫十餘歲，已能為歌詩至於斯，嘻，亦過人遠甚。搏而躍之，有激頹俗，可無傳乎？門下生秦人李暐明之實為倡〔九〕，而我曹又和之，其傳蓋無疑。今雙溪已嗣行中書事〔一○〕，將見沛然為文黼〔一一〕，為卿雲〔一二〕，蒸為雨露，以芘澤其天下〔一三〕，此特土苴耳〔一四〕！雖然，源於細流，乃成江漢，則是集其權輿乎〔一五〕？固不可以不志。麻革序。（《金文最》卷四十五）


【注釋】


〔一〕麻革：字信之，號貽溪，山西永濟虞鄉王官村人，河汾諸老之一。

〔二〕中書大丞相：指耶律楚材。耶律楚材於蒙古太宗三年（一二三一），任中書令（宰相）。

〔三〕余在朔方時：金亡後，麻革北渡，一度流寓至居延（在今內蒙古額濟納旗）。其《游龍山記》：“革代以來，自雁門逾代嶺之北，……越既留滯居延。”

〔四〕駭唶：驚訝嗟歎。

〔五〕趙虎巖：趙著，字光祖，號虎巖，與龍山呂鯤並稱，仕至編修官。呂龍山：呂鯤，號龍山，雁門（今山西代縣）人。趙、呂二人均出耶律楚材門下。

〔六〕為之序引：趙、呂二人所作之序，現存，見《雙溪醉隱集》卷首。呂序作於甲辰年（一二四四）。

〔七〕《髙軒過》：據王定保在《唐摭言》云，該詩為李賀七歲時所作，實為元和三年（八○八）十九歲時所作。

〔八〕雙溪：耶律鑄的別號。

〔九〕李暐：字明之，曾任職中書省掌書記。

〔一○〕嗣行中書事：甲辰年（一二四四），耶律楚材卒後，耶律鑄襲其位，行中書令事。

〔一一〕文黼：古代禮服上的華麗紋飾。

〔一二〕卿雲：慶雲，吉祥的彩雲。

〔一三〕芘澤：庇澤，庇護造福於他人。

〔一四〕土苴：渣滓，糟粕，比喻微賤的東西。

〔一五〕權輿：草木的萌芽狀態，指事物的起始。

雙溪小稿跋

性英〔一〕

雙溪，一代佳公子也。早歲作詩有聲，每一篇出，輒誦人口，遇得意處，不下古手，此蓋天機穎脫，有不可掩者使然也。是歲秋八月〔二〕，以詩近百篇寄趙虎岩〔三〕，虎岩趙君，詩人也，見之擊節賞歎，以謂天下奇才，而欲板行一新衆目焉，而屬予題其後。或者曰：“乃公之少作，其可乎？”余曰：“不然，昔唐元微之有《代曲江老人百韻》及《清都夜境》等篇〔四〕，至於元和中李長吉《髙軒過》〔五〕，二公之作，皆年未及冠，今在集中，數百年間，孰能以少壯為辨而少之耶？言詩者，不當以區區歲月計其工拙矣。歲次甲寅季冬二十有五日，木庵老衲性英題。


【校記】


甲寅：據呂鯤《雙溪小稿序》，甲寅當是甲辰之誤。


【注釋】


〔一〕性英：英禪師，號木庵，金末著名詩僧。詳參元好問《木庵詩集序》。

〔二〕是歲：當是甲辰年（一二四四）。

〔三〕趙虎岩：趙著，參見麻革《雙溪小稿序》。

〔四〕元微之：元稹。《代曲江老人百韻》：現存，題下注曰：“年十六時作。” 《清都夜境》：現存，題下注曰：“自此至《秋夕》，並年十六至十八時詩。”

〔五〕《髙軒過》：作於元年三年（八○八），李賀時年十九。

雙溪小稿跋〔一〕

王萬慶

嘗觀雙溪詩，氣體髙遠，清新絕俗，道前人之所不道，到前人之所不到，情思飄如馭風騎氣，真仙語也，彼騷奴詩偷〔二〕，安識所謂神者？每以不多得為恨。今年秋八月〔三〕，承寄僅百篇於趙虎岩光祖〔四〕，不敢珍藏秘惜，乃復刊行之，以新世欲見而不得者。此可與奪標掣鯨手道〔五〕，難為餘子言也。王萬慶跋。


【注釋】


〔一〕《雙溪小稿》：參見麻革《雙溪小稿序》。

〔二〕騷奴詩偷：比喻才華不足的詩人。

〔三〕今年：甲辰年（一二四四）。

〔四〕趙虎岩光祖：趙著，參見麻革《雙溪小稿序》。

〔五〕奪標掣鯨手：比喻優秀詩人。

古仙人辭跋〔一〕

雷淵 李純甫

興定庚辰夏六月望〔二〕，予與元好問、趙郡李獻能同游玉華谷〔三〕，又將歷嵩前諸刹，因憩于少姨廟〔四〕。元周行廊廡，得古仙人詞于壁間，然其首章直屋漏雨，為所漫剝，殆不可辨。乃磴木石而上，拂拭汛滌，迫視者久之，始可完讀。觀其體則柏梁〔五〕，事則終始二漢，字畫在鍾王之間〔六〕，東井又元鼎所都〔七〕，幽州必賢宗子虞也〔八〕。夫眷眷不忘幽州者，非吾田疇尚誰歟〔九〕？田復所事之讎〔一○〕，卻曹瞞之賞〔一一〕，衰俗波蕩中，挺挺有烈丈夫風氣，其死而不忘蓋無疑，其能道此語亦無疑。觀者不應以文體古今之變，而疑仙語也。噫！仙山靈嶽，宜有閎衍博大之真人〔一二〕，往來乎其間，而世人莫之識也。予三人者，乃今見之，夫豈偶然哉！再拜留跡，以附知音者末。渾源雷淵題。

此詩為仙語無疑，然直謂田疇，則似亦未安。屏山李純甫題。（《中州集》卷六）


【注釋】


〔一〕《古仙人辭》：原詩見《中州集》卷六，詩如下：“夢入雲山宮闕幽，鸞鷟同侶鴛鳳流。桂月竟夜光不收，世俗擾擾成囂湫。醉飛星馭鞭金虬，八仙浪跡追真遊。龜玉筌蹄二十秋，摩霄注壑須人求。覓劍如或笑刻舟，陽燧非無甪綺儔。元鼎以來虛崑丘，東井徒勞冠帶修。松飡竹飲度蜃樓，嵩頂坐嘯垂直鉤，只應慚愧劉幽州。”詩末有注：“知音者無惜留跡。”

〔二〕興定庚辰夏六月望：興定四年（一二二○）六月十五日。

〔三〕趙郡：李氏郡望之一，治在今河北趙縣。李獻能：參見《中州集》卷六《李右司獻能》。玉華谷：在嵩山少室山。

〔四〕少姨廟：即少室山廟。

〔五〕柏梁：七言古詩的一種，每句押韻。相傳漢武帝在柏梁臺上和群臣共賦七言詩，人各一句，句皆用韻，後人遂以每句用韻者為柏梁體。

〔六〕鍾王：指書法家鍾繇、王羲之。

〔七〕東井：即井宿，二十八宿之一。因在玉井之東，故稱。元鼎：漢武帝年號。所都：《文選》卷二張衡《西京賦》六臣注：“髙祖入關，五星合列于東井，東井，星屬秦分。”

〔八〕宗子虞：指三國時漢室宗親劉虞，曾鎮守幽州，深得民心。

〔九〕田疇：字子泰（一六九—二一四），右北平無終（今河北玉田）人，東漢末年隱士。好讀書。初為幽州牧劉虞從事，劉虞被公孫瓚殺害後，田疇仍去謁祭劉虞。事見《三國志·魏書·田疇傳》。

〔一○〕田復所事之讎：田疇原本要為劉虞報仇，後袁紹征幽州，殺了公孫瓚。《三國志·魏書·田疇傳》：“疇得北歸，率舉宗族附從數百人，掃地而盟曰：‘君仇不報，吾不可以立於世。’”

〔一一〕曹瞞：曹操。建安十二年（二○七），曹操北征烏桓，田疇任司空戶曹掾，為之嚮導，有功，封亭侯，不受。

〔一二〕閎衍：宏大廣博。真人：道教稱修真得道者為真人。

閑閑老人滏水集序〔一〕

楊雲翼

學以儒為正，不純乎儒，非學也；文以理為主，不根於理，非文也。自魏晉而下，為學者不究孔孟之旨，而溺異端，不本于仁義之說，而尚夸辭，君子病諸。今禮部趙公實為斯文主盟〔二〕，近自擇其所為文章，釐為二十卷，過以見示。予披而讀之，粹然皆仁義之言也，蓋其學一歸諸孔孟，而異端不雜焉〔三〕，故能至到如此。所謂儒之正、理之主，盡在是矣。天下學者，景附風靡，知所適從，雖有狂瀾橫流，障而東之〔四〕，其有功吾道也大矣。予生多幸，得從公遊，然聾瞽無與乎視聴，故不足知公。後生可畏，當有如李之尊韓、蘇之景歐者出焉〔五〕。予雖老矣，猶幸及見之。元光二年〔六〕，歲次癸未，冬十一月庚戌日，前翰林學士中奉大夫知制誥皋落楊雲翼序〔七〕。（《金文最》卷四十一）


【校記】


閑閑老人滏水集序：四部叢刊本作“滏水文集引”。


【注釋】


〔一〕閑閑老人：趙秉文別號。《滏水集》：又名《滏水文集》，二十卷，現存。

〔二〕禮部趙公：趙秉文曾任禮部尚書，故云。

〔三〕異端不雜：據劉祁《歸潛志》卷九記載，趙秉文本喜佛老之學，晚年自編《滏水集》，削去佛老之言。有關佛老之言，另編《閑閑外集》，交與性英禪師刊行。所以，《滏水集》可謂“異端不雜”，但趙秉文之學則不可謂“異端不雜”。

〔四〕障而東之：防堵縱橫奔流的河流，使之向東流入大海。

〔五〕李之尊韓：李翱尊從韓愈。蘇之景歐：蘇舜卿仰慕歐陽修。

〔六〕元光二年：一二二三年。

〔七〕皋落：山名，在其家鄉山西樂平。

二蘇墓詩跋〔一〕

史學

文以氣為主，氣以道為囿，極其指歸，則無出於忠信仁義而已。此眉山兩蘇公所以冠千古而獨步。少卿先生今日重為兩公拈出〔二〕，世之學者，文不□華，氣不流暴，則然後可以少卿語語之。噫，少卿之心，兩公之心，兩公之心，周孔之心也。吾輩宜式之〔三〕。延安學題。（《金文最》卷四十七）


【校記】


文不□華：《三蘇墳資料彙編》作“文不泥華”。

延安學：《三蘇墳資料彙編》作“延安史學”。史學：字學優，延安人，正大元年（一二二四）及第，釋褐舞陽簿，改盧氏令，卒官。


【注釋】


〔一〕二蘇：蘇軾、蘇轍。二蘇墓：在今河南郟縣。二蘇墓詩：指苑中所作《題二蘇墳》，郟城縣令李無黨、京西分治戶部張秀華、汝州防禦使護軍裴滿奕為之刻石立牌，下有延安史學題跋、河中屈子元跋語。碑現存于郟縣三蘇墓園。苑中《題二蘇墳》，清編與今人所編《全金詩》均未收錄，參見本書卷五。

〔二〕少卿先生：苑中（一一七六—一二三二），字極之，大興人。承安中進士，曾任京西路司農少卿。苑中遊覽二蘇墓，當在正大初年。參見《中州集》卷八《苑滑州中》。重為兩公拈出：指苑中詩中“人知兩蘇文中龍，不知道配義與忠”等語。

〔三〕式之：以之為式。

二蘇墓詩跋

屈子元〔一〕

東坡先生，古今忠義一人而已。其作為文章，見於行事者，故不一而足。無何，道之不行，命宮磨蝎〔二〕，竄居黃岡數年，然後歸隱。流離頓挫，處之自若，胸中一點可謂之養浩然者也。後卒於常州，逮邁輩護喪而歸〔三〕，與弟潁濱先生〔四〕，俱葬於郟城之峨眉〔五〕，蓋平所見，今得其死所矣。墓之側，賢士大夫留詩者甚多，唯司農苑公先生〔六〕，獨以二老所蘊藉，詩人不能形容者，一詩盡之矣，二老英魂其有遺恨乎？河中屈子元跋。（《金文最》卷四十七）


【校記】


蓋平所見：《三蘇墳資料彙編》所錄碑文作“平生所欠”。

一詩盡之矣：《三蘇墳資料彙編》所錄碑文作“一時書之重吟”。


【注釋】


〔一〕二蘇墓詩跋：參見史學《二蘇墓詩跋》。屈子元：生平不詳。

〔二〕命宮磨蝎：蘇軾《書退之詩》：“退之詩云：‘我生之辰，月宿南斗。’乃知退之得磨蝎為身宮，而僕乃以磨蝎為命，平生多得謗譽，殆是同病也。”命宮：星象家專用術語。磨蝎：星宿名，星象家認為命居此宮者多磨難。

〔三〕卒於常州：蘇軾卒於建中靖國元年（一一○一）七月。邁輩：蘇軾之子蘇邁等人。

〔四〕潁濱先生：蘇轍，號潁濱遺老。蘇轍卒於政和二年（一一一二）。

〔五〕郟城之峨眉：郟縣城西北的小峨眉山。

〔六〕苑公先生：苑中，參見史學《二蘇墓詩跋》。

相臺詩話〔一〕

樂著

赫兟字進道，性峭直，篤學，仕至刺史，有詩名〔二〕。王萬鈞字彥平，自入仕，常滯不調，後除衛邸文學〔三〕，坐累，適錦州祭判，知命不怨，以母老致仕。弟萬石，字彥端。曄〔四〕，兟子。天翼〔五〕，字鵬舉。起〔六〕，字彥發，皆永和人〔七〕。

道寧字德淵，仕至太學博士。子從義，字子宜，舉兩科，南京府試經義魁。正倫〔八〕，見《人物志》，俱湯陰人。

居中字鼎臣，性明斷，所至著稱，登封令〔九〕。

仲周字君美〔一○〕，性醇靜，終日默坐，亡戲談，不臧否人，雖休沐，惟覽誦經史，自監察御史，授大府丞。冬，監卒取木炭皮為仲周爨，仲周曰：“此亦官物。”卻之。復亨編修〔一一〕，權子。權字元輿〔一二〕，善為詩，皆臨漳人〔一三〕。

敏修字忠傑〔一四〕，戶部郎中，北渡居館陶〔一五〕。《甲午元日》詩曰〔一六〕：“憶昔三朝侍紫宸〔一七〕，鳴鞘聲送鳳池春〔一八〕。繁華已逐流年逝，潦倒猶甘昔日貧。蓂曆怕看驚換世〔一九〕，椒觴愁舉痛思親〔二○〕。異鄉節物偏多感，但覺愁添白髮人。”後還林慮〔二一〕。《游黃華》詩：“溪流漱石振蒼崖，林樹號風吼怒雷。為謝山靈幸寬貰，漫郎投劾已歸來。”〔二二〕玠字偑玉〔二三〕，尚書省掾，後歸林慮，敎授，髦士皆出其門〔二四〕。盧天錫字子美〔二五〕，臨漳簿，有惠政。康瑭字良輔〔二六〕，沁州節度使，皆林慮人。

金之將亡也，遺老儒碩皆來居相。蒙城田芝〔二七〕、北燕劉驥〔二八〕，永平王磐〔二九〕、古鄭周子維〔三○〕、武安胡德珪 〔三一〕、渾源劉祁〔三二〕、緱山杜瑛〔三三〕、太原髙鳴〔三四〕、劉漢臣〔三五〕、燕山尚子明、林慮張允中，洺水徐世英、李仲澤〔三六〕，汴魏獻臣〔三七〕、田仲德〔三八〕、郭謙甫〔三九〕，各以經術敎授，相蓋彬彬乎多文學之士矣。（《續相臺志》，見《鄴都佚志輯校注》）


【注釋】


〔一〕相臺：相州（今河南安陽）的別稱，其地有銅雀臺，故名。《相臺詩話》，樂著撰，三卷，原書已佚。元代《續相臺志》列舉金進士題名五十一人：劉彧、常琥、郭輯、李松年、范穀、王闊、李宗尹、王萬鈞、赫兟、王萬石、鄭元、張天翼、鄭飾、劉可與、赫曄、元起、董膺、元論、道甯、髙天祿、張彤、張觀、王辟、王子初、張仲思、劉延賞、尹崇敏、髙天祐、張安中、王天章、劉漢寶、馬可臣、溫琰、邵崇、董元、藺元章、盧天錫、薛居中、張正倫、李世隆、朱方、酈復亨、張仲周、房椿、樂著、張敏修、張玠、康瑭、秦鑄、張天翼、張都、梁之棟。隨後介紹樂著其人曰：“樂著字仲和，永和人，為荆王府文學，博辯多識，能為賦。北渡居聊城，嘗以事至都下，諸公聞著至，索詩，著詩曰：‘滿院落花春避戶，一窗寒雨夜挑燈。’皆服，後還鄉里，恐鄉哲無聞，乃作《相臺詩話》三卷。今采其可誦說者，著於篇。”據薛瑞兆《金代科舉》，樂著於大安元年（一二○九）進士及第。《續相臺志》所引《相臺詩話》，當是改編，而非原文。

〔二〕赫兟：赫兟有《奠謁祠下題記》傳世，題曰：“安陽赫兟按劾過此，奠謁祠下。明昌辛亥十月二十有八日題。鄉人主簿夏昭德懋同來。明昌二年十一月十五日立石。忠顯校尉、行鄒縣縣尉、武騎尉崔宗尹，昭信校尉、行鄒縣主簿、雲騎尉夏昭。”（《孟子林廟歷代石刻集》，劉培桂編，齊魯書社二○○五年○九月第一版）。明昌辛亥為明昌元年（一一九○），赫兟或在相州刺史任上。

〔三〕衛邸：衛王邸。

〔四〕曄：赫曄。

〔五〕天翼：張天翼。

〔六〕起：元起。

〔七〕永和：今河南安陽市永和鎮。

〔八〕正倫：張正倫（一一七六—一二四三），字公理，湯陰（今屬河南安陽）人。泰和三年（一二○三），年二十八登詞賦進士第，官至吏部尚書。生平參元好問《資善大夫吏部尚書張公神道碑》。

〔九〕居中：薛居中，薛瑞兆《金代科舉》考為泰和三年（一二○三）進士及第。元好問有《薛明府去思口號七首》、《登封縣令薛侯去思頌》盛讚其政績。《登封縣令薛侯去思頌》曰：“興定二年（一二一八）冬十月二日，詔以王屋令薛侯蒞登封。”可知，興定二年之後曾任王屋、登封縣令。

〔一○〕仲周：張仲周。

〔一一〕復亨：酈掖，字復亨，泰和六年（一二○六）進士。編修：酈掖曾任國史編修。

〔一二〕權：酈權。參見《中州集》卷四《酈著作權》。

〔一三〕臨漳：今河北臨漳。

〔一四〕敏修：張敏修，大安元年（一二○九）進士及第。釋褐吉州鄉寧主簿，授登仕郎，正大中，仕為南京漕司判官。天興二年（一二三三），任戶部郎中。

〔一五〕北渡：指金王朝滅亡。館陶：今河北館陶。

〔一六〕甲午：天興三年（一二三四）。

〔一七〕三朝：指衛紹王、金宣宗、金哀宗三朝。紫宸：指代朝廷。

〔一八〕鳴鞘：揮動鞭梢發出的聲響。

〔一九〕蓂曆：日曆。因蓂莢的更換而知日月，故名。

〔二○〕椒觴：盛有椒漿酒的杯子，此處指酒杯。

〔二一〕林慮：今河南林州。

〔二二〕黃華：山名，在林慮。漫郎：散漫之人。唐代元結自稱浪士，入官後，人稱漫郎。投劾：呈遞彈劾自己的狀文，以主動棄官。

〔二三〕玠：張玠，興定五年（一二二一）進士及第。

〔二四〕髦士：英俊之人。

〔二五〕盧天錫：承安五年（一二○○）進士及第。

〔二六〕康瑭：康斌之孫，本遼陽人。其父康得璋仕至京兆府推官，致仕後，愛林慮山水，有終焉之志。康瑭當居於林慮，故《續相臺志》將之視為林慮人。元好問《輔國上將軍京兆府推官康公神道碑》：“瑭，興定五年擢詞賦進士第，官正奉大夫、鈞州刺史，權沁南軍節度使兼懷州招撫使。”

〔二七〕田芝：字信之，蒙城人，號香林先生，貞祐三年（一二一五）進士，仕至鎮南軍節度使。生平參王惲《大元故蒙軒先生田公墓誌銘》。

〔二八〕劉驥：字思齊，通州人。正大四年（一二二七）進士。入元後，仕為中書省掾，終於彰德府學官。生平參王惲《蛻齋劉先生真贊》。

〔二九〕王磐：字文炳（一二○二—一二九三），永年人，正大四年（一二二七）進士及第，授歸德府錄事判官，入元後，官至翰林學士承旨。《元史》卷一百六十有傳。

〔三○〕周子維：生平不詳。

〔三一〕胡德珪：原文後有小注：“景崧子。”胡德珪：胡璉，字德珪，武安人，胡景崧長子，胡祗遹之父。正大四年（一二二七）詞賦進士，仕為儒林郎、富平縣主簿。參見胡祗遹《怡軒先生胡德珪墓銘》。

〔三二〕劉祁：字京叔（一二○三—一二五○），號神川遁士，渾源人，劉從益之子。著有《歸潛志》。

〔三三〕緱山：緱氏山，在今河南偃師。杜瑛：字文玉（一二○四—一二七三），霸州信安（今河北霸州市）人。金亡之際，避地河南緱氏山，後遷居彰德。

〔三四〕髙鳴：字雄飛（一二○八—一二七四），岢嵐（今屬山西忻州）人。入元為彰德路總管，歷翰林學士、太常少卿、侍御史、禮部尚書。《元史》卷一百六十有傳。

〔三五〕劉漢臣：字堂甫，段直曾聘其在廟學任教。李俊民有《劉漢臣堂甫北歸》、《段正卿西學請劉漢臣疏》。

〔三六〕尚子明、張允中、徐世英：其人不詳。

〔三七〕汴魏獻臣：魏獻臣。

〔三八〕田仲德：田文鼎（一二一一—一二七三），字仲德，蒙城人，田芝之子。金末任武節將軍、西南面元帥府總領，入元後任彰德課稅所經歷、入河東行臺幕。生平見王惲《大元故蒙軒先生田公墓誌銘》。

〔三九〕郭謙甫：生平不詳。

錦堂賦詩序〔一〕

李俊民

士大夫詠情性，寫物狀，不託之詩，則託之畫。故詩中有畫，畫中有詩〔二〕，得之心，應之口，可以奪造化、寓髙興也。侯之別墅〔三〕，葺一室曰“錦堂”，時時班春往來於此，合親友而燕之。因命畫史以春水、夏雲、秋月、冬松繪之于壁，蓋取陶靖節之句也〔四〕。四時之景叢於目前，滌煩慮，暢幽懷，超然與造物者游，坐上之興溢矣。侯乃語客曰：“今夕之賓樂乎？但恨對景無言，敢請逐題而賦之〔五〕。”客曰：“古人之詩，今人之畫，二者盡矣，言之則贅。然景與時遇，人與景會，不嫌冷淡，可停杯而待。”侯乃口占而首唱之，時壬寅十一月望日序〔六〕。（《莊靖先生遺集》卷八）


【注釋】


〔一〕錦堂：由澤州侯段直所建，李俊民另有《錦堂上梁文》等。

〔二〕詩有中畫：出自蘇軾《書摩詰〈藍田煙雨圖〉》：“味摩詰之詩，詩中有畫；觀摩詰之畫，畫中有詩。”

〔三〕侯：指段直，字正卿，澤州晉城人，為澤州長官二十餘年，多延納士人，四方士人如李俊民皆歸之。生平見劉因《靜修集》卷十六《澤州長官段公墓碑銘》。

〔四〕陶靖節：陶淵明。《四時》詩曰：“春水滿四澤，夏雲多奇峰。秋月揚明輝，冬嶺秀孤松。”該詩《藝文類聚》卷三引作顧愷之《神情詩》。

〔五〕逐題而賦之：李俊民有《錦堂四景圖》、《錦堂四詠》，皆是逐句而賦的詩歌。

〔六〕壬寅：一二四二年。望日：十五日。

無名老人天游集序〔一〕

李俊民

元陽子一日攜無名老人《天游集》見囑曰〔二〕：“守一自簪冠以來，岀入玄門中〔三〕，皆老人引度也，不敢忘其德，今將平日遺稿，命工刊行，使傳於後，庶不負平昔諄諄之意，願題其端，且為老人光華。”

老人姓陶，農家子，平水襄陵人。父珍，母賈氏。初，母夢青童，金盤中獻一大果如瓜，半黃半紅，言上仙賜汝無名果也。因而娠，十三月而生，皇統壬戌十一月十三日也〔四〕。性沉靜寡欲，舉動與群兒異。正隆年間〔五〕，全家避役陝州靈寶縣〔六〕。時年方壯，有勇力，喜談道，雖不讀書，便解義，補縣弓箭手，縣令許子靜與語〔七〕，奇之，時贈以詩，不以常人待也。大定壬辰八月十三日〔八〕，隨丹陽馬祖師過關〔九〕，服勤三年。祖師曰：“此非干汝修行事，汝自修行去。”於是浩然長往，隨方乞化〔一○〕。與苦志趙公為侶〔一一〕，每歸，二人背坐相倚，不言不笑，人莫能測。凡七年，忽覺體中屈者伸，窒者通，神與氣非故吾也。遊戲人世三十餘年，行步如風，一日，讀《太上西昇經》〔一二〕，豁然有省，謂同行曰：“我今還鄉去也。年前，有韶州岳家沿王氏請住庵，我已許諾，不可食言。”已而王氏果至，迎歸所指處，到庵，索湯沐，浴畢，振衣入靜位〔一三〕，留《辭世頌》，儼然而逝，春秋八十有六，葬于永寧縣西〔一四〕，時正大丁亥三月初七日也〔一五〕，無名之號，以其夢歟！集中詩頌一百八十三，長短句九十一，信手拈得，如萬斛泉源，不擇地而出，皆仙家日用事也。七言有“造化遠離生死外，機關超過有無中”，“古木開花春寂寂，寒潭浸月夜澄澄”，“但言造化都歸妄，畢竟陰陽總屬私”，“千里暮霞烹絳雪，半林明月搗玄霜”，“汞死鉛乾天地靜，龍吟虎嘯鬼神藏”，“有作有為俱妄想，無名無字是真常”，“願君早悟玄中趣，學我優遊物外修”，五言有“對客談黃卷，呼童烹紫芝”，“性似山猿獨，心如野鶴孤”，“頤神春寂寂，調息夜綿綿”，“俯仰長春景，遨遊不夜鄉”。若此等句，頭頭見道，無一字閑，非煙火食人所能道也。中間舛錯，講師祁定之校正〔一六〕，觀者無憾焉。辛丑年七月望日序 〔一七〕。（《莊靖先生遺集》卷八）


【注釋】


〔一〕《天遊集》：據本文，為陶姓道士所著，已佚。李俊民：字用章（一一七六—一二六○），自號鶴鳴老人，澤州晉城（今屬山西晉城）人。承安五年（一二○○）經義狀元，授應奉翰林文字，未幾，棄官，教授鄉里，後隱居嵩山。金亡後，忽必烈召之不出，卒諡莊靖。有《莊靖集》。

〔二〕元陽子：據李俊民《大方集序》：“元陽子紇石烈守一索余序之。”可知，元陽子為紇石烈守一的道號，餘不詳。

〔三〕簪冠：插簪於冠，指做官。玄門：此指全真教。

〔四〕皇統壬戌：皇統二年（一一四二）。

〔五〕正隆：海陵王年號（一一五六—一一六○）。

〔六〕靈寶：今河南靈寶。

〔七〕許子靜：許安仁，字子靜，獻州交河人。大定七年（一一六七）進士，大定十三年（一一七三），為靈寶縣令。參見《中州集》卷三《許內翰安仁》。

〔八〕大定壬辰：大定十二年（一一七二）。

〔九〕丹陽馬祖師：馬鈺（一一二三—一一八三），全真道祖師，原名從義，字宜甫，入道後更名鈺，字玄寶，號丹陽子，世稱馬丹陽。山東甯海（今山東牟平）人。過關：成功通過修養道業的關口。

〔一○〕隨方乞化：隨處化緣。

〔一一〕苦志趙公：趙苦志，其人不詳。

〔一二〕《太上西昇經》：即《老子西昇經》，魏晉時期道教經典，主要闡釋《道德經》要義。

〔一三〕靜位：清淨之所。

〔一四〕永寧：今河南洛寧。

〔一五〕正大丁亥：正大四年（一二二七）。

〔一六〕祁定之：其人不詳，與李俊民有所交往。《莊靖集》中有多首贈詩。

〔一七〕辛丑：一二四一年。

變古樂府小序

楊弘道〔一〕

元光、正大間〔二〕，李長源、王飛伯輩〔三〕，競效樂府歌詩〔四〕，沿襲陳爛，殊無意味。近有三篇以舊題為律詩〔五〕，道今日事，前未有如此作者，因欲收拾古樂府盡入此格，俾後之詩人言此格自吾家始，亦詩之一變也。（《小亨集》卷六）


【注釋】


〔一〕《變古樂府》：由三首舊題樂府組成，原詩已佚。楊弘道：字叔能（一一八七—一二七○），號素庵，淄川（今山東淄博）人。生平見《秋澗集》卷八十七《儒士楊弘道賜號事狀》。有《小亨集》，原為十五卷，久佚，清人從《永樂大典》中輯成《小亨集》六卷。

〔二〕元光：金宣宗年號（一二二二—一二二三）。正大：金哀宗年號（一二二四—一二三二）。

〔三〕李長源：李汾，參見《中州集》卷十《李講議汾》。王飛伯：王鬱，參見《中州集》卷七《王鬱》。

〔四〕競效樂府歌詩：李汾擬樂府詩現存極少，參見《中州集》卷十。王鬱則較多，參見《中州集》卷七。

〔五〕三篇以舊題為律詩：其詩不詳。

滹南遺老集引

李治

黃鳥止于邱阿〔一〕，流丸止於甌臾〔二〕，群言止於公是。夫言生於人心，心既不同，言亦各異。其在彼也一是非，其在此也一是非。左右佩劍，其誰能正之〔三〕？必有大人者出，獨立當世，吐辭立論，掃流俗之所徇〔四〕，取古今天下之所共與者與諸人，有以塞其口而厭其心，而後呶呶之說息矣〔五〕。自秦火以來〔六〕，漢武帝表章六經，不謂無功于聖人。然諸儒曲學，往往反為所汩，陵遲至於唐〔七〕、宋，人自為說，雖其推明隱奧為多，其間踳駁淆混，詿誤後生〔八〕，蓋亦不少。顧六經且如是，況百家乎？子長，實錄也〔九〕，劉子玄黜其煩〔一○〕；孟堅，巨筆也〔一一〕，劉貢父刊其誤〔一二〕；子京，俊才也〔一三〕，劉器之病其略〔一四〕。顧史氏且如是，況雜述乎！

然則有人於此，品藻其是非，覼縷其得失〔一五〕，使惑者有所釋，鬱者有所伸，學者有所適從，則其澤天下也，不既厚矣乎！今百餘年鴻生碩儒，前後踵相接，考其撰著，訇礚彪炳〔一六〕。今文古文，無代無之。惟於議論之學，殆為闕如。豈其時物文理，相與為汙隆耶〔一七〕？其磊落之才，閎大之器，深識英眄〔一八〕，為世檦表者〔一九〕，不常有耶？抑亦有其人，遭世多故，不幸而無以振發之也。

滹南先生，學博而要，才大而雅，識明而遠，所謂“雖無文王猶興”者也〔二○〕。以為傳注，六經之蠹也，以之作《六經辨》；《論》、《孟》，聖賢之志也，以之作《論孟辨》；史所以信萬世，文所以飭治具，詩所以道情性，皆不可後也，各以之為辨。而又辨歷代君臣之事蹟，條分區別，美惡著見，如粉墨然。非夫獨立當世，取古今天下之所共與者與諸人，能然乎哉？嗚呼，道之不明也久矣，凡以群言掩之也，故卑者以陷，而髙者以行怪；拙者以惛〔二一〕，而巧者以徇欲。傳者如是，受之者又如是，尖纖之逞而浮誕之夸，吾將見天下之人一趨於壞而已耳。如先生之學，誠處之王公之貴，賴以範世填俗〔二二〕，其庶乎道復明於今日也。先生今已矣，後百年千年得一人焉。食先生之餘，廣先生之心，能使斯文之不墜，則雖百年千年吾知其為一日也。欒城李治引〔二三〕。


【校記】


黜其煩：淡生堂本、《四庫全書》本作“點其煩”。

無代無之：《四庫全書》本作“無或無之”，淡生堂等本作“無惑無之”。


【注釋】


〔一〕“黃鳥”句：《詩經·小雅·綿蠻》：“綿蠻黃鳥，止于丘阿。道之云遠，我勞如何。飲之食之，教之誨之。命彼後車，謂之載之。”

〔二〕流丸：滾動的丸。甌臾：坑穴。《荀子·大略》：“語曰：‘流丸止於甌臾，流言止於知者。’”

〔三〕左右佩劍：《新唐書·楊嗣復傳》：“覃曰：‘論邊事安危，臣不如玨；嫉朋比，玨不如臣。’嗣復曰：‘臣聞左右佩劍，彼此相笑，未知覃果謂誰為黨耶？’因當香案頓首曰：‘臣位宰相，不能進賢退不肖，以朋黨獲譏，非所以重朝廷。’固乞罷，帝方委以政，故尉安之。”

〔四〕所徇：所曲從。

〔五〕呶呶之說：喋喋不休的說法。

〔六〕秦火：指秦始皇焚書坑儒。

〔七〕陵遲：衰敗，敗壞。

〔八〕踳駁：雜亂。詿誤：貽誤。

〔九〕子長：司馬遷。

〔一○〕子玄：劉知幾（六六一—七二一），唐史學家。字子玄，彭城（今江蘇徐州）人。所著《史通》，是中國第一部史學評論的專書，對歷代史書及體例的評論尤詳。黜：一本作“點”。其《史通》卷十五《點煩》批評《史記》用語煩瑣之病。

〔一一〕孟堅：班固。

〔一二〕貢父：劉攽（一○二三—一○八九），字貢父，號公非，宋臨江新喻（今江西新餘）人，劉敞之弟。生平見《宋史·劉敞傳》後附傳。劉攽著有《公非集》、《彭城集》等。

〔一三〕子京：宋祁（九九八—一○六一），字子京，開封雍丘人，宋庠弟。生平見《宋史·宋庠傳》附傳。宋祁與歐陽修一起編纂《新唐書》，主要撰寫列傳部分。

〔一四〕劉器之：劉安世（一○四八—一一二五），字器之，號讀易老人，北宋大名人（今屬河北），學者稱元城先生。著有《盡言集》。《宋史》卷三四五有傳。《元城語錄解》卷下引劉安世語曰：“《新唐書》敍事好簡略其辭，故其事多鬱而不明，此作史之弊也且文章豈有繁簡也。”

〔一五〕覼縷：委曲陳述。

〔一六〕訇礚：巨大的聲響。

〔一七〕汙隆：髙下。

〔一八〕英眄：睿智的目光。

〔一九〕檦表：表記，表率。

〔二○〕雖無文王猶興：《孟子·盡心》：“待文王而後興者，凡民也。若夫豪傑之士，雖無文王猶興。”

〔二一〕惛：糊塗。

〔二二〕範世：給世人作模範。填俗：鎮俗，抑制庸俗的世風。

〔二三〕李治：一作李冶（一一九二—一二七九），字仁卿，真定欒城人，號敬齋，《元史》卷一百六十有傳。

滹南遺老集引

王鶚

予以剽竊之學，由白衣入翰林〔一〕，當代巨公如趙閑閑、楊禮部、滹南先生〔二〕，皆士林儀表，人莫得見之。而一旦得侍几硯，渾源雷晞顏〔三〕，良鄉王武升〔四〕，河中李欽叔〔五〕，亦稱天下之選，而十年得遇從遊。故予嘗自謂叨取科第，未足為幸，而忝廁英遊之末，茲所以為幸也歟！玉堂東觀〔六〕，側耳髙論，日夕獲益實多。然愛予最深，誨予最切，愈久愈親者，滹南先生一人而已。

先生性聰敏，早歲力學，以明經中乙科〔七〕，自應奉文字至為直學士，主文盟幾三十年，出入經傳，手未嘗釋卷。為文不事雕篆，唯求當理，尤不喜四六〔八〕。其主名節，區別是非，古人不貸也〔九〕。壬寅之春〔一○〕，先生歸自范陽，道順天〔一一〕，為予作數日留，以手書四帙見示，曰：“吾平生頗好議論，嘗所雜著，往往為人竊去〔一二〕，今記憶止此，子其為我去取之。”予再拜，謝不敏。明年春，先生亡矣。越四年，其子恕見予於燕京〔一三〕，予盡以其書付之。又二年，藁城令董君彥明益以所藏〔一四〕，釐為四十五卷，與其丞趙君壽卿倡議募工〔一五〕，將鏤其板以壽其傳，囑為引。予為先生之學之大，本諸天理，質諸人情，不為孤僻崖異之論〔一六〕。如三老〔一七〕、三宥〔一八〕、五誅〔一九〕、七出〔二○〕之說，前賢不敢訾議，而先生斷之不疑。學者當於孔孟而下求之，不然，殆為不知先生也。先生諱若虛，慵夫其自號云。歲屠維作噩閏月初吉日〔二一〕，後進東明王鶚斂衽書〔二二〕。


【校記】


不敢訾議：原本缺“訾”字，據《四庫全書》本補。


【注釋】


〔一〕剽竊之學：指科舉考試。王鶚（一一八一—一二七三），字百一，曹州東明人。正大元年（一二二四）狀元及第，授應奉翰林文字，官左右司郎中。入元後，官至翰林學士承旨。著有《汝南遺事》傳世。《元史》卷一百六有傳。

〔二〕趙閑閑：趙秉文（一一五九—一二三二），號閑閑老人。楊禮部：楊雲翼（一一七二—一二二八），字之美，章宗明昌五年（一一九四）考中經義進士第一名，曾任禮部尚書。滹南先生：王若虛，號滹南遺老。

〔三〕雷晞顏：雷淵（一一八四—一二三一），字希顏，一字季默，應州渾源（今山西渾源）人。至寧元年（一二一三）進士及第。《中州集》卷六、《金史》卷一百一十有傳。

〔四〕良鄉：今北京房山區良鄉。王武升：其人不詳。

〔五〕李欽叔：李獻能（一一九二—一二三二），字欽叔，河中人。辭賦進士，仕為右司郎中。金末死於內亂。《中州集》卷六、《金史》卷一百二十六有傳。

〔六〕玉堂：翰林院。東觀：東漢藏書之地，後指代藏書機構。

〔七〕明經中乙科：王若虛於承安二年（一一九七）經義進士及第。

〔八〕不喜四六：《滹南遺老集》卷三十七：“四六，文章之病也。而近世以來，制誥、表章率皆用之，君臣上下之相告語，欲其誠意交孚，而駢儷浮辭，不啻如俳優之鄙，無乃失體耶？後有明王賢大臣一禁絕之，亦千古之快也。”

〔九〕不貸：不寬免。

〔一○〕壬寅：蒙古乃馬真后元年（一二四二）。

〔一一〕范陽：今河北涿州。順天：今河北保定。

〔一二〕為人竊去：劉祁《歸潛志》（一二三五年成書）卷九徵引王若虛的一些言論，可以證明《滹南遺老集》在刊行之前就有部分內容流傳於世。

〔一三〕子恕：元好問《內翰王公墓表》：“娶某郡趙氏，封太原郡夫人。子男一人，即恕也。”《中州集》卷六：“子恕，字寬夫。”

〔一四〕董君彥明：董文炳（一二一七—一二七八），字彥明，藁城萬戶董俊長子，董文用之兄，《元史》卷一百五十六有傳。

〔一五〕趙君壽卿：趙椿齡（一二一八—一二九○），字壽卿，藁城縣令趙迪之子。仕至荆湖北道宣慰使。生平見姚遂《牧庵集》卷二十八《中奉大夫荆湖北道宣慰使趙公墓誌銘》。

〔一六〕崖異：乖異，不合常理。

〔一七〕三老：《禮記·文王世子》：“天子視學，大昕鼔徵，所以警眾也。眾至，然後天子至。乃命有司行事，興秩節，祭先師、先聖焉。有司卒事反命，始之養也。適東序，釋奠於先老，遂設三老、五更群老之席位焉。”漢代鄭玄以來，對“三老”有多種解釋，王若虛予以反駁，見《滹南遺老集》卷二。

〔一八〕三宥：《禮記·王制》：“王三又，然後制刑。”鄭玄《注》：“又，當作‘宥’。宥，寬也。一宥曰不識，再宥曰過失，三宥曰遺忘。”王若虛予以反駁，見《滹南遺老集》卷二。

〔一九〕五誅：《荀子·宥坐》：“孔子為魯攝相，朝七日而誅少正卯。門人進問曰：‘夫少正卯，魯之聞人也。夫子為政而始誅之，得無失乎？’孔子曰：‘居，吾語汝其故，人有惡者五，而盜竊不與焉。一曰心達而險，二曰行辟而堅，三曰言偽而辯，四曰記醜而博，五曰順非而澤。此五者有一於人，則不得免于君子之誅，而少正卯兼有之，故居處足以聚徒成群，言談足以飾邪營眾，强足以反是獨立，此小人之桀雄也，不可不誅也。’”《滹南遺老集》卷二對此予以反駁。

〔二○〕七出：《孔子家語》所載孔子之語：“婦有七出三不去”。七出指不順父母者、無子者、淫僻者、嫉妒者、惡疾者、多口舌者、竊盜者。王若虛認為七出非孔子之意。見《滹南遺老集》卷二。

〔二一〕屠維：天干中“己”之別稱，作噩，地支中“酉”之別稱。屠維作噩，即己酉年，蒙古海迷失后元年（一二四九）。閏月：閏二月。初吉日：初一。

〔二二〕王鶚（一一九○—一二七三）：字百一，東明（今山東東明）人。正大元年（一二二四）狀元，授翰林應奉，遷尚書省郎中，金亡後，居保定十餘年，徙大都，任翰林學士承旨。

重刊李長吉詩集序

趙衍〔一〕

龍山先生為文章〔二〕，法六經，尚奇語，詩極精深，體備諸家，尤長於賀。渾源劉京叔為《龍山小集》敘云〔三〕：“《古漆井》、《苦夜長》等詩〔四〕，雷翰林希顏、麻徵君知幾諸公稱之〔五〕，以為全類李長吉。”亂後隱居海上〔六〕，教授郡侯諸子，卑士先與余讀賀詩〔七〕，雖歷歷上口，于義理未曉，又從而開省之〔八〕，然恨不能盡其傳。及龍山入燕，吾友孫伯成從之學〔九〕。余繼起海上，朝夕侍側，垂十五年，詩之道頗得聞之。嘗云：“五言之興，始於漢而盛於魏；雜體之變，漸於晉而極於唐。窮天地之大，竭萬物之富，幽之為鬼神，明之為日月，通天下之情，盡天下之變，悉歸於吟詠之微。逮李長吉一出，會古今奇語而臣妾之〔一○〕，如‘千歲石床啼鬼工’、‘雄雞一聲天下白’之句〔一一〕，詩家比之‘載鬼一車’、‘日中見斗’〔一二〕；‘洞庭明月一千里，涼風雁啼天在水’〔一三〕，過《楚辭》遠甚。”又云：“賀之樂府，觀其情狀，若乾坤開闔，萬彙濈濈〔一四〕，神其變也，欲駭人耶。韓吏部“一言為天下法”，悉力稱賀〔一五〕；杜牧又詩之雄也，極所推讓，前序已詳矣〔一六〕。人雖欲為賀，莫敢企之者，蓋知之猶難，行之愈難也。至有博洽書傳〔一七〕，而賀集不一過目，為可惜也。”

雙溪中書君〔一八〕，詩鳴於世，得賀最深，嘗與龍山論詩及賀，出所藏舊本，乃司馬溫公物也〔一九〕，然亦不無少異，龍山因之校定，且曰：“喜賀者尚少，況其作者耶？”意欲刊行，以廣其傳，冀有知之者。會病不起，余與伯成緒其志而為之。此書行，學賀者多矣，未必不發自吾龍山也。丙辰秋日〔二○〕，碣石趙衍題。


【注釋】


〔一〕趙衍：號西巖，碣石（漢西域國名，都城在今新疆喀什）人。從呂鯤學詩，詩宗李賀。王惲有《西巖趙君文集序》。

〔二〕龍山先生：呂鯤，與耶律鑄、趙著等人交往，有《雙溪小稿序》傳世。

〔三〕劉京叔：劉祁。《龍山小集》：呂鯤詩集，已佚。劉祁所作序，已佚。

〔四〕《古漆井》、《苦夜長》：二詩已佚。

〔五〕雷翰林希顏：雷淵，參見《中州集》卷六《雷御史淵》。麻徵君知幾：麻九疇，參見參見《中州集》卷六《麻徵君知幾》。

〔六〕海上：或是龍山，龍山在今遼寧建昌境內，近海，故云。

〔七〕卑：同“俾”，使。

〔八〕開省：開導啟發，讓人理解。

〔九〕孫伯成：其人不詳。

〔一○〕臣妾之：以之為臣妾。

〔一一〕“千歲石床”句：出自李賀《羅浮山人與葛篇》。“雄雞一聲”句：出自李賀《致酒行》。

〔一二〕詩家：或是泛指。載鬼一車：語出《易·睽·上九》：“見豕負塗，載鬼一車。”李賀詩多寫鬼，故云。日中見斗：中午見到北斗，語出《易·豐·六二》，形容荒誕不經。

〔一三〕“洞庭明月”二句：出自李賀《帝子歌》。

〔一四〕濈濈：水流聚集的樣子。

〔一五〕韓吏部：韓愈。一言為天下法：出自蘇軾《韓文公廟碑》：“匹夫而為百世師，一言而為天下法。” 悉力稱賀：《新唐書·李賀傳》：“（賀）七歲能辭章，韓愈、皇甫湜始聞未信，過其家，使賀賦詩，援筆輒就如素構，自目曰《髙軒過》。二人大驚。自是有名。”

〔一六〕“杜牧”三句：杜牧《李賀集序》，對李賀詩“雲煙綿聯”、“虛荒誕幻”的文辭意象深加讚賞，以為“蓋《騷》之苗裔，理雖不及，辭或過之”。

〔一七〕書傳：泛指經史典籍。

〔一八〕雙溪中書君：耶律鑄。

〔一九〕司馬溫公：司馬光。

〔二○〕丙辰：蒙古憲宗六年（一二五六）。

元遺山詩集引

段成己〔一〕

余亡友曹君益甫嘗謂予曰〔二〕：“昔與元遺山為東曹同舍郎〔三〕，雖在艱危警急之際，未嘗一日不言詩。迨今垂三十年，其所與論辨，歷歷猶可復。北渡而後〔四〕，詩學日興，而遺山之名日重。世之留意於詩者，雖知師宗之，至其妙處，人未必盡知之也。自僑居平陽時〔五〕，為諸生舉似其一二〔六〕，然以未見其全，為學者惜。間遣人即其家，盡得所有律詩，凡千二百八十首。又續采所遺落八十二首，將刻梓以傳，以膏潤後學。”未及，而益甫沒〔七〕。於後四年，子輗繼成父志〔八〕，同門下客楊天翼〔九〕，命工卒其事。俶落於至元戊辰之秋〔一○〕，迨庚午夏〔一一〕，首尾歷六十五旬有五日。工既訖功，二子來謁，求序其事。蹐吾門而請者六七至〔一二〕，無倦色而意益勤。余以為詩非待序而傳者也，若其刻詩之大略，不可以不言焉，姑摭實以題其端云〔一三〕。稷亭段成己引〔一四〕。


【注釋】


〔一〕段成己：字誠之（一一九○—一二七九），號菊軒，本貫河東，世居絳州稷山（今山西稷山）與其兄段克已並稱“二妙”。金正大七年（一二三○）進士，仕為宜陽主簿。

〔二〕曹君益甫：曹之謙，字益甫，號兌齋，雲中應州（今山西應縣）人。金興定二年（一二一八）進士，官尚書省左司都事，為河汾諸老之一。

〔三〕東曹同舍郎：指尚書省掾。同居一舍的郎官，後亦泛指僚友。正大末年元好問、曹之謙同任尚書省掾。

〔四〕北渡：指天興二年（一二三四）五月，金亡，元好問等人北渡黃河之事。

〔五〕平陽：今山西臨汾。曹之謙金亡後長期客居平陽。

〔六〕舉似：展示，指點。

〔七〕益甫沒：曹之謙卒於至元元年（一二六四）。

〔八〕子輗：曹輗，生平不詳。

〔九〕楊天翼：生平不詳。

〔一○〕俶落：開始。至元戊辰：至元五年（一二六八）。

〔一一〕庚午：至元七年（一二七○）。

〔一二〕蹐：小步走路。

〔一三〕摭實：摘取事實。

〔一四〕稷亭：在稷神山下，此處指代稷山。

元遺山詩集序

李治

唐開、天間，李邕、李白皆以文章鳴世〔一〕。邕之所至，阡陌聚觀，以為異人，衣冠尋訪，門巷填溢〔二〕；白則王公趨風，列嶽結軌，群賢翕習，如鳥歸鳳〔三〕。是豈懸市相誇、沽聲索價而後得之哉！要必有以漸漬其骨髓，動盪其血氣，藻鬯其襟靈，故天下之人為之咨嗟淫液〔四〕，鼓舞踴躍，景附響合，而不能自已也。吾友元君遺山，其二李後身乎？始齔能詩〔〔五〕，甫冠時〔六〕，名已大振。尋登進士上第〔七〕。興定、正大中，殆與楊、趙齊驅〔八〕。壬辰北還〔九〕，老手渾成，又脫去前日畦畛矣〔一○〕。

君嘗言：人品實居才學氣識之上。吾因君言，亦嘗謂天下之事皆有品，繪事、圍棋，技之末也，或一筆之奇，一著之妙，固有終身北面而不能寸進者，彼非志之不篤，習之不專也，直其品不同耳。如君之品，今代幾人？方希刷羽天池〔一一〕，揚光紫微〔一二〕，不幸遘疾而歿〔一三〕。其遺文數百千篇，藏於家，雖有副墨〔一四〕，而洛誦者率不過什得一二〔一五〕，其所謂大全者，曾莫見焉。是以天下之大夫士，歉焉若懷宿負而未之償也〔一六〕。東平嚴侯弟忠傑〔一七〕，有文如《淇澳》〔一八〕，好善如《干旄》〔一九〕，獨能求得其全編，將鋟之梓，且西走書數百里，命余序引。余謂遺山之文之名，有目爭睹，有耳咸聳，庸何序為？惟君有蓋棺之恨，此其可言者，得以論述之。主上向居藩邸〔二○〕，挹君盛譽，一見遽以處之太史氏〔二一〕。不數歲，神聖御天〔二二〕，文治蝟興，稽古建官，百度修舉。其於玉堂、東觀、金華、廷閣之選〔二三〕，尤所注意者，曷嘗不設燎以待之〔二四〕，而側席以求之哉〔二五〕？向使遺山不死，則登鑾坡、掌綸誥、稱內相久矣〔二六〕。奈何遇千載而心違，際昌辰而身往〔二七〕！此非君遺恨也邪？尚賴柳如京之賢，有慰韓吏部之志〔二八〕。文工命拙，雖抱憾于九原；人亡書存，足騰芳於百世。顧余樸學〔二九〕，未暇題評，言念舊遊，聊為揚搉云爾〔三○〕。中統三年陽月，封龍山人李治序〔三一〕。


【注釋】


〔一〕李邕：即李北海（六七八—七四七），字泰和，鄂州江夏（今湖北武漢）人。唐代書法家。其父李善。李邕少年即成名，後召為左拾遺，曾任戶部員外郎、括州刺史、北海太守等職。

〔二〕“邕之所至”五句：《新唐書·李邕傳》曰：“邕蚤有名，重義愛士，久斥外，不與士大夫接，既入朝，人間傳其眉目瑰異，至阡陌聚觀，後生望風內謁，門巷填隘。”

〔三〕“白則王公趨風”四句：李陽冰《草堂集序》：“自三代已來，風騷之後，馳驅屈宋，鞭撻揚馬，千載獨步，唯公一人，故王公趨風，列嶽結軌，群賢翕習，如鳥歸鳳。” 列嶽，髙山，比喻位髙名重者。結軌，軌跡交結，形容車輛絡繹不絕。翕習，翕然。

〔四〕淫液：聲音綿延不絕。

〔五〕始齔：童年。

〔六〕甫冠：剛剛二十歲。

〔七〕登進士上第：元好問於興定五年（一二二一）進士及第。

〔八〕興定：金宣宗年號（一二一七—一二二一）。正大：金哀宗年號（一二二四—一二三一）。楊、趙：楊雲翼、趙秉文。

〔九〕壬辰：天興元年（一二三二）。

〔一○〕畦畛：常規。

〔一一〕刷羽：禽類以喙整刷羽毛，以便奮飛。

〔一二〕紫微：指帝王宮殿。

〔一三〕遘疾而歿：元好問於蒙古憲宗七年（一二五七）九月，卒於獲鹿寓舍。

〔一四〕副墨：副本，臨摹之本。

〔一五〕洛誦：反復誦讀。

〔一六〕歉焉：歉疚不安。宿負：久欠的債務。

〔一七〕東平嚴侯：指東平嚴實之子嚴忠濟。嚴忠傑：嚴忠濟之弟，餘不詳。

〔一八〕《淇澳》：一作《淇奧》，見《詩經·衛風》。《毛詩序》曰：“美武公之德也。有文章，又能聽其規諫，以禮自防，故能入相于周。”

〔一九〕《干旄》：見《詩經·鄘風》。《毛詩序》曰：“美好善也。衛文公臣子多好善，賢者樂告以善道也。”

〔二○〕主上；忽必烈。元好問於元憲宗二年（一二五二）與張德輝一同覲見忽必烈，忽必烈尚未即位。藩邸：藩王的宅第。

〔二一〕太史氏：史官。王鶚《元遺山詩集序》亦有此說。

〔二二〕御天：指登帝位。《易·乾》：“大明終始，六位時成，時乘六龍以御天。”

〔二三〕玉堂：翰林院。東觀：東漢宮廷中貯藏檔案、典籍和從事校書、著述的處所。金華：金華殿，指內廷。廷閣：朝廷官署。

〔二四〕設燎：在庭院中設置火炬，以待賢者。《韓詩外傳》卷三：“齊桓公設庭燎，為士之欲造見者。”

〔二五〕側席：謙恭以待賢者。《後漢書·章帝紀》：“朕思遲直士，側席異聞。”李賢注：“側席，謂不正坐，所以待賢良也。”

〔二六〕鑾坡：翰林院。唐德宗時，嘗移學士院於金鑾殿旁的金鑾坡上，後人遂以鑾坡為翰林院的別稱。綸誥：皇帝的詔令文告。內相：翰林學士的別稱。

〔二七〕心違：心願沒有達到。昌辰：盛世。

〔二八〕柳如京：柳開，因任如京使，故名。柳開推崇韓愈。

〔二九〕樸學：質樸之學，此處是謙詞。

〔三○〕揚搉：舉其大概。

〔三一〕中統三年：一二六二年。陽月：十月。封龍山人：李治自號。

元遺山詩集序

王鶚

正大中，詔翰林院官各舉所知〔一〕。時閑閑先生方握文柄〔二〕，于人材慎許可，首以元子裕之應詔〔三〕。朝議是之，而天下無異辭。蓋子之幼也，已得其先大夫東巖君之指授〔四〕；稍長，博極群書，且多與名士游，故於蚤歲嶄然見頭角，肆筆成章，往往膾炙人口。貞祐南遷〔五〕，文譽日崇，作書自名一家。其于古調樂府為尤長，不惟可以進配古人，而一時學者，罕見其匹，士林英彥，不謀而同，目之曰“元子”，尊之也。後雖出知劇縣〔六〕，入主都司〔七〕，簿書倥傯之際〔八〕，不廢吟詠。北渡以來〔九〕，放懷詩酒，遊戲翰墨，片言隻字，得者猶以為榮。間作《中州》一集〔一○〕，旁搜遠引，發揚前輩遺美，其敍事之工，概可見矣。國朝將新一代實錄，附修遼、金二史，而吾子榮膺是選。無何，恩命未下，哀訃遽聞。使雄文巨筆，不得馳騁於數千百年之間。吁，可悲夫！東平嚴侯弟忠傑〔一一〕，富貴而好禮者也。即其家購求遺稿，捐金鳩匠，刻梓以壽其傳，屬余為引。余與子同庚甲〔一二〕，又同在史館者三歷春秋〔一三〕。義深契厚，固不當辭。然仁卿大手，已序於前〔一四〕，顧余荒謬，安敢贅長語於其旁？感念疇昔，姑以平日親所聞見，與夫同志之所常談者，書諸卷末云。歲昭陽大淵獻秋七月己丑〔一五〕，慎獨老人曹南王鶚識〔一六〕。


【注釋】


〔一〕翰林院：王鶚正大元年（一二二四）狀元及第，即授翰林應奉。

〔二〕閑閑先生：趙秉文。正大元年，趙秉文任翰林學士同修國史。

〔三〕元子裕之：元好問。

〔四〕先大夫東巖君：元好問父親元德明，號東巖。參見《中州集》卷十《先大夫詩》。

〔五〕貞祐南遷：指貞祐二年（一二一四）金王朝遷都汴京之事。

〔六〕出知劇縣：元好問先後擔任鎮平、內鄉、南陽縣令。

〔七〕入主都司：元好問於天興元年（一二三二），任尚書省掾、左司都事。

〔八〕簿書：官署中的文書簿冊。倥傯：繁忙迫促。

〔九〕北渡：指金亡後，元好問北渡黃河之事。

〔一○〕《中州》一集：指《中州集》。

〔一一〕 東平嚴侯：指東平嚴實之子嚴忠濟。嚴忠傑：嚴忠濟之弟，餘不詳。

〔一二〕同庚甲：同歲。元好問與王鶚都生於明昌元年（一一九○）。庚甲：舊時星命術士把人出生的年、月、日、時用干支配合成八字來表示，據以推算命運，謂之庚甲。

〔一三〕三歷春秋：疑是虛詞。元好問於正大元年（一二二四）進入史館，次年夏即辭去史館職務。

〔一四〕仁卿：李治。大手：大手筆。李治所撰《元遺山詩集序》，見上文。

〔一五〕歲昭陽大淵獻：即癸亥年（一二六四）。昭陽：《爾雅·釋天》：“（太歲）在癸曰昭陽。”大淵獻：《爾雅·釋天》：“（太歲）在亥曰大淵獻。”

〔一六〕慎獨老人：王鶚別號。曹南：曹州，東明是其所屬之縣。

元遺山詩集序

杜仁傑〔一〕

自有書契以來〔二〕，以文字名世得其全者，幾人耳。六經諸子在所勿論。姑以兩漢而下至六朝，及隋、唐、前宋諸人論之，上下數千載間，何物不品題過？何事不論量了？大都幾許不重複？文字凡經幾手，左撏右扯，橫安豎置，搓揉亦熟爛盡矣！惟其不相蹈襲、自成一家者為得耳。噫！後之秉筆者，亦訒乎其為言哉〔三〕！

今觀遺山文集，又別是一副天生爐韝〔四〕，比古人轉身處更覺省力。不使奇字，新之又新；不用晦事，深之又深；但見其巧，不見其拙；但見其易，不見其難。如梓匠輪輿〔五〕，各輸技能，可謂極天下之工；如肥濃甘脆，疊為餖飣〔六〕，可謂併天下之味。從此家跳出，便知籍、湜之汗流者多矣〔七〕。必欲努力追配，當復積學數世，然後再議。曩在河南時，辛敬之先生嘗為余言〔八〕：“吾讀元子詩，正如佛說法云：‘吾言如蜜，中邊皆甜。’〔九〕”此論頗近之矣。雖倡優駔儈、牛童馬走聞之〔一〇〕，莫不以為此皆吾心上言也。若夫文之所以為文，亦安用艱辛奇澀為哉？敢以東坡之後，請元子繼，其可乎？不識今之作者，以為如何？或者曰：“五百年後，當有揚子雲復出。子何必喋喋乃爾？”濟南杜仁傑善甫序。


【注釋】


〔一〕杜仁傑：字仲梁，號止軒。先名之元，先號善夫，晚號散人。濟南長清（今山東長清）人。長於詞賦，擅名齊魯間。金末，仁傑曾從元好問等人游，金亡返歸故里，客食嚴門，後入東平嚴實幕。

〔二〕書契：文字。

〔三〕訒：出言緩慢謹慎。

〔四〕爐韝：火爐鼓風的皮囊。亦借指熔爐。

〔五〕梓匠：木工。輪輿：制車輪和木箱的人。泛指有手藝的人。

〔六〕餖飣：將食品堆疊在盤中。

〔七〕籍、湜：張籍、皇甫湜。二人追隨韓愈。蘇軾《潮州韓文公廟碑》：“汗流湜籍走且僵，滅沒倒景不可望。”

〔八〕辛敬之先生：辛愿，參見《中州集》卷十《溪老詩老辛愿》。

〔九〕“吾言”二句：出自《四十二章經》卷一：“佛言：人為道，猶若食蜜，中邊皆甜。吾經亦爾。”

〔一○〕駔儈：馬匹交易的經紀人，後泛指經紀人、市儈。牛童：牧童。馬走：僕役。


卷八 歸潛志

歸潛志（節選）

《歸潛志》為金末劉祁（一二〇三—一二五〇）所撰。劉祁字京叔，號神川遯士，應州渾源（今山西渾源）人。出身名門望族，曾祖撝，字仲謙，天會元年（一一二三）詞賦狀元。祖父劉汲字伯深，號西巖。天德三年（一一五一）進士。父劉從益字雲卿，大安元年（一二〇九）進士，歷仕葉縣令、翰林應奉、監察御史等官職。劉祁少從父祖游，為太學生時，甚有文名。但屢試不第，金亡後，復出就試得中，選充山西東路考試官，入徵南行臺拈合幕，七年後去世。工於詩文，有《神川遯士集》，不傳。劉祁在壬辰（一二三二）北還，以“歸潛”稱書室。《歸潛志》十四卷，作於金亡第二年（一二三五），全書以紀人為主。卷一至卷六為金代人物傳記，為一百二十五人作傳，其中能詩文者占大多數。這些人物傳記重點是評詩論文，明顯具有詩話性質。卷七至卷十雜記遺事，多是金末政壇、文壇軼事，其中有作者對金代詩、文的評論。卷十一至卷十四為雜說，以金末史事為多，也有少量談詩論文的內容，卷十三至卷十四還載入劉祁的一些詩文。此書有《知不足齋叢書》本、《武英殿聚珍版書》本，中華書局一九八三年崔文印點校本。本書採用崔文印點校本。原書無條目，為便於閱讀，特拟加條目名稱。

海陵庶人

金海陵庶人讀書有文才〔一〕，為藩王時，嘗書人扇云：“大柄若在手，清風滿天下。”〔二〕人知其有大志。正隆南征，至維揚〔三〕，望江左賦詩云：“屯兵百萬西湖上，立馬吳山第一峰。”〔四〕其意氣亦不淺。


【注釋】


〔一〕海陵庶人：完顏亮（一一二二—一一六一），皇統九年（一一四九）弑金熙宗自立，正隆元年（一一六一）六月伐宋，十一月在揚州被部下所殺。金世宗將之降為海陵郡王、海陵庶人。

〔二〕“大柄若在手”二句：原詩已佚。

〔三〕維揚：揚州。

〔四〕屯兵百萬西湖上：岳珂《桯史》卷八引此詩，尚有前兩句：“萬里車書盍混同，江南豈有別疆封。”後人將此詩題為《南征至維揚望江左》或《題西湖圖》。

章宗

章宗天資聰悟〔一〕，詩詞多有可稱者。《宮中》絕句云：“五雲金碧拱朝霞，樓閣崢嶸帝子家。三十六宮廉盡捲，東風無處不揚花。”真帝王詩也。《翰林待制朱瀾侍夜飲》詩云〔二〕：“夜飲何所樂，所樂無喧嘩。三杯淡醽醁〔三〕，一曲冷琵琶。坐久香成穗，夜深燈欲花。陶陶復陶陶，醉鄉豈有涯？”《聚骨扇》詞云〔四〕：“幾股湘江龍骨痩，巧樣翻騰，叠作湘波皺。金縷小鈿花草鬬，翠絛更結同心扣。金殿日長承宴久，招來暫喜清風透。忽聽傳宣須急奏，輕輕褪入香羅袖。”〔五〕又擘橙為軟金杯〔六〕，詞云：“風流紫府郎，痛飲烏紗岸〔七〕。柔軟九回腸，冷怯玻璃碗。纖纖白玉蔥，分破黃金彈〔八〕。借得洞庭春，飛上桃花面〔九〕。”嘗為《鐵券行》數十韻〔一〇〕，筆力甚雄。又有《送張建致仕歸》〔一一〕、《吊王庭筠下世》〔一二〕詩，具載《飛龍記》中〔一三〕。


【校記】


翠絛：《全金元詞》作“翠條”。“金殿”以下《全金元詞》作：“金殿珠簾閒永畫，一握清風，暫喜懷中透。忽聽傳宣須急奏，輕輕褪入香羅袖。”


【注釋】


〔一〕章宗：完顏璟（一一六八—一二○八），大定二十九年（一一八九）即位，在位二十年。

〔二〕朱瀾：字巨觀，大定二十八年（一一八八）進士，歷官應奉翰林文字、翰林待制。參見《中州集》卷七《朱宮教瀾》。

〔三〕醽醁：酒名。

〔四〕聚骨扇：聚頭扇，摺扇。

〔五〕《全金元詞》收錄此詞，詞牌為《蝶戀花》。

〔六〕軟金杯：將香櫞、鮮橙等水果切成兩半，去掉瓤，用皮做成的酒杯。

〔七〕紫府郎：指朝廷官員。烏紗岸：髙髙的烏紗帽。

〔八〕白玉葱：形容女子的手指。黃金彈：指柳丁。

〔九〕洞庭春：酒名。桃花面：酒讓女子面若桃花。《全金元詞》錄此詞，詞牌為《生查子》。

〔一○〕《鐵券行》：七言古詩，已佚。元好問《章宗皇帝鐵券行引》：“道陵朝，有以田氏所藏唐賜藩鎮鐵券來上者，上為製七言長詩以破其說，名曰《鐵券行》。”

〔一一〕《送張建致仕歸》：參見《中州集》卷七《蘭泉先生張建》。

〔一二〕《吊王庭筠下世》：參見《中州集》卷三《黃華王先生庭筠》。

〔一三〕《飛龍記》：已佚。

豫王允中

豫王允中，世宗第四子也〔一〕。好文，善歌詩〔二〕，有《樂善老人集》行於世〔三〕。


【注釋】


〔一〕豫王允中：據《金史》卷八五《世宗諸子傳》，世宗第四子為豫王永成。允中是世宗長子（又名永中）。樂善老人當為完顏永成。

〔二〕好文：《金史》卷八五《世宗諸子傳》：“永成風姿奇偉，博學，善屬文。”

〔三〕《樂善老人集》：完顏永成晚年自號樂善老人。

密國公璹

密國公璹字仲寶，世宗之孫，越王允功之子也〔一〕。幼有俊才，能詩，工書，自號樗軒居士。宣宗南渡，防忌同宗，親王皆有門禁。公以開府儀同三司奉朝請。家居止以講誦、吟詠為樂。時時潛與士大夫唱酬，然不敢彰露。正大間，余入南京，因訪僧仁上人〔二〕，會公至，相見欣然。其舉止談笑真一老儒，殊無驕貴之態。後因造其第，一室蕭然，琴書滿案，諸子環侍無俗談，可謂賢公子矣。乃出其所藏書畫數十軸，皆世間罕見者。後余適陳，送以二詩〔三〕，甚佳。又為予先子集作後序〔四〕。一時文士如雷希顏、元裕之、李長源、王飛伯皆游其門〔五〕。飛伯嘗有詩云：“宣平坊裏榆林巷，便是臨淄公子家。寂寞畫堂豪貴少，時容詞客聽琵琶。”〔六〕蓋實錄也。

……

公平生詩文甚多，晚自刊其詩三百首、樂府一百首，號《如庵小藳》，趙閑閑序之〔七〕，行於世。其佳句有《聞閑閑再起為翰林》云〔八〕：“蓮燭光中久廢吟，一朝超擢睿恩深。四朝耆舊大宗伯，三紀聲名老翰林〔九〕。人道蛟龍得雲雨，我知麋鹿强冠襟。寶巖谾谷西窗夢〔一○〕，不信秋來不上心。”又，《過胥相墓》云〔一一〕：“亭亭華表立朱門，始信征南宰相尊〔一二〕。下馬讀碑人不識，夷山髙處望中原〔一三〕。”甚有唐人遠意。又，絕句：“孟津休道濁於涇〔一四〕，若遇承平也敢清。河朔幾時桑柘底，只談王道不談兵。”不可謂無志者也。


【校記】


立宋門：《中州集》卷五作“映朱門”。

征南：《中州集》卷五作“征西”。


【注釋】


〔一〕“密國公”三句：《金史》卷八五《世宗諸子傳》：“璹本名壽孫，世宗賜名，字仲實，一字子瑜。”參見《中州集》卷三《密國公璹》。

〔二〕南京：今河南開封。仁上人：不詳。劉祁於正大元年（一二二四）、四年（一二二七）、七年（一二三○）三度入京參加進士考試。王慶生《金代文學家年譜》將劉祁與完顏璹相見時間確定在正大四年。

〔三〕陳：陳州，治在今河南淮陽。劉祁正大末年居淮陽，疑完顏璹送劉祁詩，時在正大七年（一二三○）。其詩已佚。

〔四〕先子：劉祁父劉從益。參見《中州集》卷六《劉御史從益》。所作後序已佚。

〔五〕雷希顏：雷淵。元裕之：元好問。李長源：李汾。王飛伯：王鬱。

〔六〕宣平坊裏榆林巷：《中州集》卷七錄此詩，題作《飲密國公諸子家》。

〔七〕《如庵小藳》：元好問《如庵詩文序》：“公詩五卷，號《如庵小稿》者，汴梁鬻書家有之。”趙閑閑：趙秉文。其序已佚。

〔八〕《聞閑閑再起為翰林》：趙秉文於興定五年（一二二一）三月，因知貢舉被降職，致仕，同年秋起復翰林學士。

〔九〕四朝：指金世宗、金章宗、衛紹王、金宣宗四朝。耆舊：年髙望重者。大宗伯：周時春官，掌邦國祭祀、典禮等事，這裏指禮部尚書。三紀：三十六年。趙秉文大定二十五年（一一八五）進士，至興定五年（一二二一），恰好三十六年。

〔一○〕谾谷：空而深的山谷。

〔一一〕《過胥相墓》：《中州集》卷五錄此詩。胥相：胥鼎（？—一二二五），曾任宰相。參見《中州集》卷九《胥莘公鼎》。

〔一二〕征南：興定元年（一二一七）三月，胥鼎移鎮陝西，兼左副元帥，命統秦、鞏、鳳翔兵伐宋。胥鼎上書反對無效。

〔一三〕夷山：夷門山，在今開封東北。胥鼎墓在夷門山。

〔一四〕孟津：縣名，在今河南孟津。宋時名河清，金時改名孟津，黃河經過其地。

趙學士秉文

趙學士秉文，字周臣，磁州滏陽人〔一〕。少擢第〔二〕，作詩及字畫有名……公幼年詩與書皆法子端〔三〕，後更學太白、東坡，字兼古今諸家學。及晚年，書大進。詩專法唐人，魁然一時文士領袖，壽考康寧爵位，士大夫罕及焉。性疏曠，無機鑿〔四〕。治民鎮靜，不生事。在朝循循無異言。家居未嘗有聲色之娛，夫人卒，不再娶。斷葷肉，麤衣糲食不恤也。酷好學，至老不衰。後兩目頗昏，猶孜孜執卷鈔錄。上至六經解，外至浮屠、莊老、醫藥丹訣，無不究心。其所著有《太玄解》、《老子解》、《南華指要》、《滏水集》、《外集》〔五〕，無慮數十萬言。自號閑閑居士云。


【注釋】


〔一〕趙秉文：參見《中州集》卷三《禮部閑閑趙秉文》、元好問《閑閑公墓銘》。

〔二〕少擢第：趙秉文大定二十五年（一一八五）進士及第，年二十七。

〔三〕子端：王庭筠。參見《中州集》卷三《黃華王先生庭筠》。

〔四〕機鑿：機變狡詐。

〔五〕《太玄解》：疑即《太玄箋贊》，元好問《閑閑公墓銘》作《太玄箋贊》六卷。《老子解》：《千頃堂書目》卷十六著錄為四卷。《南華指要》，或即《閑閑公墓銘》所謂《南華略釋》一卷。《滏水集》：現存二十卷。《外集》，即《滏水外集》，疑為十卷，已佚。

李翰林純甫

李翰林純甫，字之純，宏州襄陰人〔一〕……公幼穎悟異常兒。初為詞賦學，後讀《左氏春秋》，大愛之，遂更為經義學……

公為人聰敏，於學無所不通。少自負其才，謂功名可俯拾，作《矮柏賦》，以諸葛孔明、王景略自期〔二〕。由小官上萬言書〔三〕，援宋為證，甚切。當路者以迂闊見抑，士論惜之。中年，度其道不行，益縱酒自放，無仕進意。得官未嘗成考〔四〕，旋即歸隱。居閑，與禪僧、士子遊，惟以文酒為事，嘯歌袒裼，出禮法外。或飲數月不醒，人有酒見招，不擇貴賤，必往，往輒醉。雖沉醉，亦未嘗廢著書。至於談笑怒駡，燦然皆成文理。天資喜士，後進有一善，極口稱推。一時名士，皆由公顯於世。又與之拍肩爾汝，忘年齒相歡。教育、撫摩，恩若親戚，故士大夫歸附，號為當世龍門。嘗自作《屏山居士傳》，末曰：“雅喜推借後進。”如周嗣明、張瑴、李經、王權、雷淵、余先子、宋九嘉皆以兄呼〔五〕。而居士使酒玩，世人忤其意，輒嫚罵之，皆其志趣也。其自贊曰：“軀幹短小而芥視九州，形容寢陋而蟻虱公侯〔六〕。言語蹇吃而連環可解〔七〕，筆劄訛癡而挽回萬牛。寧為時所棄，不為名所囚。是何人也耶？吾所學者，淨名、莊周〔八〕。”晩自類其文，凡論性理及關佛老二家者，號《內稿》，其餘應物文字如碑誌、詩賦，號《外稿》，蓋擬《莊子》內外篇。又解《楞嚴》、《金剛經》、《老子》、《莊子》〔九〕，又有《中庸集解》、《鳴道集解》〔一○〕，號為“中國心學，西方文教”，數十萬言。嘗曰：“自莊周後，惟王績、元結、鄭厚與吾。〔一一〕”此其所學也。每酒酣歷歷論天下事，或談儒釋異同，雖環而攻之，莫能屈。世豈復有此俊傑人哉！


【校記】


忘年齒相歡：原作“志年齒相歡”，據《四庫全書》本改。

余先子：原作“余先子姓名劉從益”，後五字當是後人闌入，故刪。


【注釋】


〔一〕李純甫：參見《中州集》卷四《屏山李先生純甫》

〔二〕《矮柏賦》：已佚。王景略：王猛（三二五—三七五），字景略，北海郡劇縣（今山東濰坊壽光東南）人，前秦丞相、大將軍，輔佐苻堅掃平群雄，統一北方，被稱作“功蓋諸葛第一人”。

〔三〕小官上萬言書：大安二年（一二一○），蒙古入侵，李純甫上書論事。

〔四〕未嘗成考：指未任滿一任。

〔五〕余先子：劉祁父親劉從益。周嗣民以下諸人參見《中州集》相關內容。

〔六〕寢陋：醜陋。

〔七〕蹇吃：口吃。

〔八〕淨名：維摩詰居士，維摩詰漢譯即是淨名。

〔九〕解《楞嚴》、《金剛經》、《老子》、《莊子》：四書皆佚。《湛然居士集》卷十三有《楞嚴外解序》、《屏山居士金剛經別解序》。

〔一○〕《中庸集解》：已佚。《鳴道集解》：當是《鳴道集說》，五卷，現存。

〔一一〕鄭厚：字景韋（一一○○—一一六一），一字敘友，鄭樵從兄，紹興五年（一一三五）進士。先任左從事郎、泉州節度推官、昭信軍節度推官，後改左承髙郎，知湘鄉縣。

雷翰林淵

雷翰林淵，字希顏，應州渾源人〔一〕，與余同里閈，且姻家也〔二〕……公博學有雄氣，為文章專法韓昌黎，尤長於敍事。詩雜坡、谷，喜新奇。好收古人書畫、碑刻藏于家，甚富。喜結交，凡當途貴要與布衣名士，無不往來。居京師，賓客踵門，未嘗去舍。後進經公品題以為榮……嘗為文祭髙公獻臣〔三〕，其詞髙古，一時傳誦。工于尺牘，辭簡而甚文，朋友得之，輒以為珍藏。發書頃刻數十軸，皆得體可愛。在館，與諸同年友制辭〔四〕，皆摘其不及以箴之。如誥商衡平叔云〔五〕：“將迎間有，亦須風節之自持。”誥聶天驥元吉云〔六〕：“讀書大可益人，宜勤講學。”少年賦《松庵》詩曰：“庵中偃臥龍，閱世須髯古。人天共護持，半夜起風雨。”《過華山懷陳希夷》云〔七〕：“五季乾坤半晦冥，先生有意俟澄清。齁齁四十年來睡，開眼東方日已明。”又《梅影》云：“維摩丈室冷于冰，千劫蕭然無盡燈。天女散花愁不寐，夜深髙髻影鬅鬙。”人皆傳之。初善李屏山〔八〕，後善馮公叔獻〔九〕，後善髙公獻臣〔一○〕，最後善趙公周臣、陳公正叔〔一一〕。早與余先子交，嘗同鄉校，同太學，後同朝。先子歿，公寄挽詩有云：“鄉校連裾春誦學，上庠同榻夜論心。”〔一二〕


【注釋】


〔一〕雷翰林淵：參見《中州集》卷六《雷御史淵》。

〔二〕里閈：里門，指代鄉里。姻家：劉祁曾祖劉撝娶雷氏，雷氏為雷思之女，雷淵之姐。

〔三〕髙公獻臣：髙廷玉，參見《中州集》卷五《髙治中廷玉》。雷淵所作祭文，已佚。

〔四〕在館：指在翰林院。同年友：同一年進士及第者。

〔五〕商衡：字平叔，曹州人。崇慶二年（一二一三）進士，累遷監察御史，後為敵兵所獲，引刀自刎。參見《金史》卷一二四《忠義傳》。

〔六〕聶天驥：字元吉，五臺人，崇慶二年（一二一三）進士，累官右司員外郎，崔立變，被創而死。參見元好問《聶元吉墓誌銘》。

〔七〕陳希夷：陳摶（八七一—九八九），字圖南，號扶搖子，賜號希夷先生。亳州真源縣（今河南鹿邑縣）人，五代宋初著名道教學者、隱士。後人稱其為“陳摶老祖”、“睡仙”、希夷祖師等。曾隱居於華山雲臺觀，多著述。

〔八〕李屏山：李純甫。

〔九〕馮公叔獻：馮璧。

〔一○〕髙公獻臣：髙廷玉。

〔一一〕趙公周臣：趙秉文。陳公正叔：陳規。

〔一二〕連裾：連袂。上庠：太學。所引詩句見《中州集》卷六《劉御史雲卿挽詞二首》之二。

宋翰林九嘉

宋翰林九嘉，字飛卿，夏津人〔一〕。少遊太學，有詞賦聲。從屏山遊，讀書、為文有奇氣，與雷希顏、李天英相埒也〔二〕……飛卿為人剛直，豪邁不群，能政能文，甚為時望所屬，不幸中以病廢。哀哉！初，召至南京時，屏山亦在，予每從之遊〔三〕，亂後予居八仙館〔四〕，與飛卿相邇，日相見屬和，其詩猶在予槖中。少時《題太白泛月圖》云：“江心月影盡一掬，船頭杯酒盡一吸。夜深風露點宮袍，天地之間一李白。”可想見其意氣也。文辭簡古，法宋祁《新唐書》，惜乎為吏事所奪，不多著。性不喜佛，雖從屏山游，常與爭辯。在關中時，因楊煥然赴舉〔五〕，書與屏山薦之曰：“煥然，佳士，往見吾兄，慎無以佛老乃嫚之也。”屏山持之示交遊，以為笑。其後西行，予以序送之〔六〕，備論其守道不回，今茲云亡，豈復見此挺特之士乎！（以上《歸潛志》卷一）


【注釋】


〔一〕宋翰林九嘉：參見《中州集》卷六《宋翰林九嘉》。

〔二〕雷希顏：雷淵。李天英：李經。相埒：相當。

〔三〕南京：今河南開封。

〔四〕亂後：指金亡。八仙館：在汴京萬歲山之東。劉祁於天興二年四月崔立降城之後，居八仙館，五月北渡。

〔五〕在關中時：宋九嘉曾任藍田、髙陵、扶風、三水四縣縣令。楊煥然：楊奐，參見元好問《贈答楊煥然》。

〔六〕其後西行：正大元年（一二二四），宋九嘉辭職離京，後被延安帥府辟為經歷官。劉祁所送之序，已佚。

李經天英

李經天英，錦州人〔一〕。少有異才。入太學肄業〔二〕，屏山見其詩曰：“真今世太白也。”盛稱諸公間，由是名大震。字畫亦絕人。再舉不第，拂衣歸〔三〕。南渡後，其鄉帥有表至朝廷，士大夫識之，曰：“此天英筆也。”朝議以武功就命倅其州，後不知所終。天英為詩刻苦，喜出奇語，不蹈襲前人，妙處人莫能及。號無塵道人。《題太真圖》云〔四〕：“君前欲拜還未拜，花枝無力東風羞。”又《夜雨》云：“燈火萬家夜，蕭蕭簾下聲。”《晚望》云：“夕陽萬里眼，人立秋黃中。”《夜起》云：“夜半不得月，河漢空星辰。”又《步雲意》云：“一片崑崙心，夕陽小煙樹。”又四言云：“老峰蹙雲，壁立挽秀。林陰灑雨，蒼蒼玉鬬。虛明滿鏡，夜氣成晝。”此其詩體也。


【注釋】


〔一〕李經天英：參見《中州集》卷五《李經》、趙秉文《答李天英書》。

〔二〕入太學肄業：李經於泰和六年（一二○六）來京應試，不第，入太學。

〔三〕再舉不第：李經於大安元年（一二○九）再次應試，落第東歸，李純甫、趙秉文等多人以詩送行。

〔四〕太真：楊貴妃。

張瑴伯玉

張瑴伯玉，許州人，伯英運使弟也〔一〕。少有俊才，美丰姿，髯齊於腹。為人豪邁不羈，奇士也。初入太學，有聲。從屏山游，與雷、李諸君及余先子善〔二〕。雅尚氣任俠，不肯下人。再舉不中，遂輟科舉計。居許之郾城〔三〕，有園囿田宅甚豐。日役使諸姪治生事，而己則以詩酒自放，偃然為西州豪俠魁。邑令過使，皆下之。喜稱人善，交遊有患難，極力挈扶。俗子少不愜意，輒嫚罵。年四十餘不娶，有一妾，因小過以鐵簡殺之。嘗衣紫綺裘，半醉坐堂上，人望之如神。迨酒酣興發，引紙落筆，往往有天仙語。後病腦疽死〔四〕，年未五十。麻九疇知幾為文以祭〔五〕，辯其為人大略。少時與屏山飲燕市，有詩云：“日日飲燕市，人人識張鬍〔六〕。西山晚來好，飲酒不下驢。”又云：“昨日上髙樓，西山翡翠堆。今日上髙樓，西山如死灰。想見屏山老，療饑西山隈。餐盡西山色，髙樓空崔嵬。”〔七〕又賦《古鏡》云：“軒姿古鏡黑如漆，錦華鱗皴秋雨濕。”〔八〕人以為不減李長吉云。


【校記】


餐盡：《中州集》卷四《為蟬解嘲》引作“餐却”。


【注釋】


〔一〕張瑴伯玉：參見《中州集》卷八《張轉運彀》。伯英運使：張彀，字伯英，大定二十八年（一一八八）進士，仕至河南路轉運使。

〔二〕雷、李：雷淵、李純甫。余先子：劉從益。

〔三〕許之郾城：許州郾城（今河南郾城）。

〔四〕腦疽：生於腦後項部的有頭疽。

〔五〕麻九疇知幾：參見《中州集》卷九《麻徵君九疇》。所撰祭文已佚。

〔六〕張鬍：張瑴綽號，因“髯齊於腹”而得名。

〔七〕昨日上髙樓：《中州集》卷四李純甫《為蟬解嘲》詩中注引此詩，曰：“張有《登樓詩》云云。”

〔八〕賦《古鏡》：原詩已佚。鱗皴：像鱗片般的皸皮或裂痕。

周嗣明晦之

周嗣明晦之，真定人〔一〕。叔昂德卿〔二〕，名士，文章氣勢一時流輩推之。屏山最愛之，嘗曰：“若德卿操履端重，學問淳深，真韓、歐輩人也。”晦之為人有學，長於議論，自號放翁。屏山嘗與作《真贊》〔三〕，與雷、宋、張、李輩頡頏〔四〕。同余先子擢第後〔五〕，從其叔北征，在軍中。軍敗，父子俱縊死。屏山《贅談》，晦之序也。屏山《送李天英》詩云：“髯張元是人中龍〔六〕，喜如俊鶻盤秋空。怒如怪獸拔枯松〔七〕。更著短周時緩頰，智囊無底眼如月。斫頭不屈面如鐵，一說未終復一說。勍敵相阨已錚錚，二豪同運又連衡。屏山直欲樹降旌，那得人間有阿英。阿英魁奇天下士，筆頭風雨三千字。醉倒謫仙元不死，時借奇兵攻二子〔八〕。”可想見三人者也。


【校記】


阿英：《中州集》卷四《送李經》作“阿經”。


【注釋】


〔一〕真定：今河北正定。

〔二〕叔昂德卿：周昂，參見《中州集》卷《常山周先生昂》。

〔三〕《真贊》：當是為周嗣明所寫真贊，已佚。

〔四〕雷、宋、張、李：雷淵、宋九嘉、張瑴、李經。

〔五〕同余先子擢第：周嗣明與劉從益於大安元年（一○二九）進士及第。

〔六〕髯張：張瑴。

〔七〕怒如怪獸拔枯松：該句下有缺誤。《中州集》卷四錄此詩，題作《送李經》，下有“老我不敢嬰其鋒”。

〔八〕時借奇兵攻二子：所引詩歌不完整，全詩見《中州集》卷四《送李經》。

麻九疇知幾

麻九疇知幾，初名文純，易州人〔一〕……知幾為人耿介清苦，雖居貧，不妄干求，卓然以道自守。然性隘狹，交遊少不愜意，輒怒去，蓋處士之剛者也。初，因經義學《易》，後喜邵堯夫《皇極書》〔二〕，因學算數。又喜卜筮、射覆之術〔三〕，晚更喜醫方，與名醫張子和遊〔四〕，盡傳其學。為文精密巧健，詩尤奇峭，妙處似唐人。嘗作《透光鏡》、《篆韻》詩〔五〕，人爭傳寫。後以避謗、畏時忌，持戒不作詩，益潛心為易學。與張伯玉、宋飛卿、雷希顏、李欽叔及余先子善〔六〕。先子初攝令郾城〔七〕，日與唱酬為友。後知幾試開封〔八〕，先子為御史，監試，而王翰林從之、李翰林之純為有司〔九〕，因相與讀舉子之文，見其有雄麗者，相謂曰：“是必知幾。”因擢為魁。已而果然，士林以得人相賀。晚最為趙閑閑所知，有《送麻徵君序》並《詩》云〔一○〕。


【注釋】


〔一〕麻九疇：參見《中州集》卷六《麻徵君九疇》。

〔二〕邵堯夫：邵雍。《皇極書》：《皇極經世書》，是一部運用易理和易教推究宇宙起源、自然演化和社會歷史變遷的著作，以河洛、象數之學顯於世，共十二卷六十四篇。

〔三〕射覆：在甌、盂等器具下覆蓋某一物件，讓人猜測裏面的物品。

〔四〕張子和：名從正（一一五六？—一二二八），以字行，睢州考城（今河南蘭考）人，名醫，著有《儒門事親》等。

〔五〕《透光鏡》：《中州集》卷六收錄，題詞作《賦伯玉透光鏡》。《篆韻》：《中州集》卷六《麻徵君九疇》曰：“作詩工於賦物，如《夏英公篆韻》。”並注引其詩。

〔六〕張伯玉：張瑴。宋飛卿：宋九嘉。雷希顏：雷淵。李欽叔：李獻能。

〔七〕先子初攝令郾城：劉從益於貞祐二年（一二一四）攝令郾城。

〔八〕知幾試開封：興定四年（一二二○），麻九疇參加開封府試。

〔九〕王翰林從之：王若虛。李翰林之純：李純甫。

〔一○〕趙閑閑：趙秉文。送麻徵君序並詩：《滏水文集》卷十五有《送麻徵君引》，卷五有《送麻徵君知幾》詩。

辛愿敬之

辛愿敬之，河南人〔一〕，自號女几野人，又號溪南詩老。幼嗜書，苦學，坐環堵數年〔二〕，由是六經百家無不通貫。喜作詩，五言尤工，人以為得少陵句法。平生不為科舉計，且未嘗至京師，砉然中州一逸士也〔三〕。為人質古，不嫻世事，麻絛草履，或倚杖讀書，市中人訝之亦不恤。嘗謂王鬱飛伯曰：“王侯將相，世所共嗜者，聖人有以得之亦不避。得之不以道，與夫居之不能行己之志，是欲澡其身而伏於廁也。此言他人難聞，子宜保之。”此可見其志趣也。貞祐初，先子主長葛簿〔四〕，敬之素不識，聞其名來謁，相得甚歡。及別，厚贈之。歸而買牛，使其子躬耕以自給。居女几山下〔五〕，往來長水、永寧間〔六〕，惟以吟詠講誦為事，朝士大夫願交而不得也。正大中，先子令葉〔七〕，復來遊，後歸洛下，病歿〔八〕。有詩數千首，常在行橐中。其佳句有云：“院靜寬留月，窗虛細度雲。”〔九〕又：“鶯銜晚色啼深樹，燕掠春陰入短牆。”〔一〇〕又：“波搖朗月浮金鏡，嶺隔華星斷玉繩。”〔一一〕又：“箕山潁水春風裏，喚起巢由共一杯。”〔一二〕又：“黃綺暫來為漢友，巢由終不是唐臣。”〔一三〕真處士詩也。


【注釋】


〔一〕辛愿敬之：參見《中州集》卷十《溪南詩老辛愿》。

〔二〕環堵：居室。

〔三〕砉然：超脫流俗貌。

〔四〕先子主長葛簿：劉從益於崇慶元年（一二一二）任長葛（今河南長葛）主簿，至寧元年（一二一四）調任許州。

〔五〕女几山：在福昌縣西南（今河南宜陽境內）。

〔六〕長水、永寧：二縣名，在福昌縣西南。永寧：今河南永寧。

〔七〕先子令葉：劉從益於元光二年至正大二年（一二二三—一二二五）任葉縣（今河南葉縣）令。

〔八〕病歿：元好問《蘧然子墓銘》記載與此不同：“敬之則被掠而北，為非類所困折，死于山陽。”

〔九〕院靜寬留月：原詩已佚。

〔一○〕鶯銜晚色啼深樹：原詩見《中州集》卷十，題作《亂後還三首》（之一）。

〔一一〕波搖朗月浮金鏡：原詩見《中州集》卷十，題作《同趙長水泛舟》。

〔一二〕箕山潁水春風裏：原詩見《中州集》卷十，題作《過嵩山》。

〔一三〕黃綺暫來為漢友：原詩已佚。黃綺：商山四皓中的夏黃公崔廣、綺里季吳實。巢由：巢父、許由。

趙宜祿宜之

趙宜祿宜之，忻州人〔一〕。幼舉童子第。及壯，病目失明，自號愚軒居士。髙才能詩，其所讀書，皆自少時不忘。居西山下，止以吟詠為樂，名士無不與游，趙、李諸公甚重之〔二〕。屏山嘗賦愚軒云：“我雖有眼不如無，安得恰似愚軒愚？”〔三〕後病歿，有《愚軒集》〔四〕。其《題嵩陽歸隱圖》云〔五〕：“風煙萬頃一椽茅，丘壑端能傲市朝。”“窈窕雲山三兔穴，飄飄風樹一鳩巢。”〔六〕“本來無取亦無與，只合自漁還自樵。三十六峰俱可隱，願從君後不須招。”《送辛敬之》云：“李白久矣騎長鯨，後五百歲之純生。”〔七〕


【校記】


我雖有眼：《中州集》卷四《趙宜之愚軒》作“屏山有眼”。


【注釋】


〔一〕趙宜祿：又名趙元。參見《中州集》卷五《愚軒居士趙元》。

〔二〕趙、李：趙秉文、李純甫。

〔三〕我雖有眼不如無：原詩見《中州集》卷四《趙宜之愚軒》。

〔四〕《愚軒集》：已佚。

〔五〕《題嵩陽歸隱圖》：原詩已佚，下引詩歌是否是一首詩，存疑。

〔六〕 “窈窕”二句：又見《中州集》卷五《書懷》：“窈窕雲山三兔窟，漂搖風樹一鳩巢。”

〔七〕《送辛敬之》：原詩已佚。之純：李純甫。

史學學優

史學學優〔一〕，河南人〔二〕。昆弟三人，兄才長亦知名〔三〕。學優之學，長於史傳、地理。工詩，絕句殊妙。年五十，擢南省魁〔四〕，後中廷策，得主武陽簿，頗有政聲。再辟盧氏令〔五〕，病卒。興定末，與余同試於廷〔六〕，始識之，中夜棘闈談至旦〔七〕。後先子令葉〔八〕，學優復來遊。先子歿，學優寄挽詩〔九〕。未幾，亦下世。有詩數百首，其《七夕》云：“箱牛回馭錦機閑，天上悲歡亦夢間。月夜憑肩人不見，蕭蕭風葉滿驪山。”〔一○〕又絕句：“石璧城頭夜斬關，軟紅塵底曉催班。道人一笑那知此，門外清溪屋上山。”〔一一〕又，《哭屏山》云〔一二〕：“張侯新作九原人〔一三〕，梁子今為戰血塵〔一四〕。四海交遊零落盡，白頭扶杖哭之純。”


【校記】


武陽：《中州集》卷七《史學》作舞陽（今河南舞陽），是。

憑肩：《中州集》卷七《七夕》作“并肩”。


【注釋】


〔一〕史學：參見《中州集》卷七《史學》。

〔二〕河南人：《中州集》卷七《史學》作“延安人”，當是。其《二蘇墓詩跋》自署“延安史學”。

〔三〕兄才長：《中州集》卷七《史學》曰：“兄才字才長。”

〔四〕擢南省魁：《中州集》卷七《史學》曰：“學優正大中省試第一人。”據《金代文學家年譜》，事在正大元年（一二二四）

〔五〕盧氏：今河南盧氏縣。

〔六〕興定末：興定五年（一二二一）。

〔七〕棘闈：考場、考試院。

〔八〕先子令葉：劉從益於元光二年至正大二年（一二二三—一二二五）任葉縣（今河南葉縣）令。

〔九〕先子歿：劉從益卒於正大三年（一二二六）五月。史學挽詩，已佚。

〔一○〕《七夕》：該詩入選《中州集》卷七。箱牛：牽牛星。《詩經·小雅·大東》：“睆彼牽牛，不以服箱。”箱牛句寫牛郎織女分別。

〔一一〕絕句：該詩入選《中州集》卷七，題作《李道人嵩陽歸隱圖》。催班：上朝前的準備。

〔一二〕屏山：李純甫，字之純，號屏山。李氏卒於元光二年（一二二三）。

〔一三〕張侯新作九原人：原注：“伯玉。”張瑴，字伯玉。

〔一四〕梁子今為戰血塵：原注：“仲經父。”梁持勝，字仲經。參見《中州集》卷五《梁太常持勝》。

李獻能欽叔

李獻能欽叔，河中人〔一〕。……欽叔苦學博覽，無不通，尤長於四六。南渡，擢南省魁，復中宏詞〔二〕，遂入翰林，為應奉。……欽叔為人眇小而黑色，頗有髯。善談論，每敷說今古，聲鏗亮可聽。作詩有志于風雅，又刻意樂章。在翰院，應機敏捷，號得體。趙閑閑、李屏山嘗曰〔三〕：“李欽叔，天生今世翰苑材。”故諸公薦之，不令出館。嘗謂人云：“吾幼夢官至五品，壽不至五十。”後竟如其言，異哉！


【注釋】


〔一〕李獻能：參見《中州集》卷六《李右司獻能》。

〔二〕擢南省魁：《金史》卷一百二十六《李獻能傳》：“貞祐三年（一二一五），特賜詞賦進士，廷試第一人，宏詞優等。”

〔三〕趙閑閑：趙秉文。李屏山：李純甫。

冀禹錫京父

冀禹錫京父，惠州龍山人〔一〕。幼聰敏絕倫，年十九，擢大興魁，入太學，有聲。弱冠登髙第〔二〕，時雷希顏、宋飛卿皆同榜〔三〕，號為得人。……京父少年作詩，鍛煉甚工，寫畫亦勁健可喜。其贈先子詩有云〔四〕：“忠策萬言憂國獻，好詩千首課兒鈔。”又，哭先子云：“大才自古無髙位，吾道何人主後盟。”又：“醉鄉廣大寬留地，仕路崎嶇小作程。”〔五〕《聞誅髙琪詔下寄聶元吉》云〔六〕：“開函喜讀故人書，四海窮愁一豁無。見說帝庭新殛鯀，逆知天意欲亡吳。兩宮日月開明詔，萬國衣冠入坦途。莫向新亭共囚泣，中興豈止一夷吾？”散文亦精緻，嘗作余先子哀詞〔七〕，雷丈希顏善之。


【校記】


惠州：《中州集》卷六作“利州”，是。


【注釋】


〔一〕冀禹錫：參見《中州集》卷六《冀都事禹錫》。

〔二〕弱冠登髙第：據《中州集》卷六《冀都事禹錫》，冀禹錫於崇慶二年（一二一三）進士及第，時年二十二歲。

〔三〕雷希顏：雷淵。宋飛卿；宋九嘉。

〔四〕先子：劉祁父劉從益。所贈詩已佚。

〔五〕“大才自古”二句與“醉鄉廣大”二句：已佚。

〔六〕髙琪：朮虎髙琪（？—一二一九），大定二十七年（一一八七）充護衛。大安三年（一二一一）蒙古軍入關，他帥軍入衛中都（今北京），升元帥右都監。貞祐元年（一二一三）因連戰失利，懼為權臣紇石烈執中所殺，乃發動政變，殺執中。詣闕待罪，宣宗赦之，以為左副元帥，拜平章政事，任以國政。四年（一二一六）升尚書右丞相。力勸宣宗伐宋，興定三年（一二一九）為宣宗誅殺。聶元吉：聶天驥，字元吉，五臺人，崇慶二年（一二一三）進士及第，累官右司員外郎，崔立兵變之後，被創而死。生平參元好問《聶元吉墓誌銘》。

〔七〕先子哀詞：劉從益卒於正大三年（一二二六）五月。冀禹錫所作哀詞不傳。

王渥仲澤

王渥仲澤〔一〕，後名仲澤，太原人，家世貴顯。少遊太學，有詞賦聲〔二〕。……性明俊不羈，博學，無所不通。長於談論，使人聽之忘倦。工尺牘，字畫遒美，有晉人風。作詩多有佳句，其《過潁亭》云：“九山西絡煙霞去，一水南吞澗壑流。賓主唱酬空翠琰，干戈橫絕自滄州。”〔三〕又，《贈李道人》云：“簿領沈迷嫌我俗，雲山放浪覺君賢。”又，《潁州西湖》云：“破除北客三年恨，慚愧西湖五月春。”又，《過龍門》云：“詩成一大笑，浩浩淇波東。”〔四〕


【校記】


過潁亭：原詩入選《中州集》卷六，題作“潁亭”。


【注釋】


〔一〕王渥：參見《中州集》卷六《王右司渥》。

〔二〕少遊太學，有詞賦聲：元好問《四哀詩·王仲澤》：“太學聲華弱冠馳，青雲歧路九霄飛。”

〔三〕翠琰：碑石的美稱。

〔四〕《贈李道人》、《潁州西湖》、《過龍門》：原詩已佚。潁州：今安徽阜陽。

李汾長源

李汾長源〔一〕，先名讓，字敬之，太原人。少游秦中，喜讀史書，覽古今成敗治亂，慨然有功名心。工于詩，專學唐人，其妙處不減太白、崔顥。為人尚氣，跌宕不羈。頗褊躁，觸之輒怒，以是多為人所惡。嘗以書謁行臺胥相國鼎〔二〕，胥未之禮也。長源後投以書，盡發胥過惡，胥大怒，然以其士人，容之。元光間游梁〔三〕，舉進士不中。能詩聲一日動京師，諸公辟為史院書寫。時趙閑閑為翰林，雷希顏、李欽叔皆在院〔四〕，長源不少下之，諸公怒，將逐去，亦不屑，後以病目免歸……平生詩甚多，不自收集，故往往散落。其《再過長安》有云〔五〕：“三輔樓臺失歸燕，上林花木怨啼鵑。空餘一掬傷時淚，暗墮昭陵石馬前。”又，《下第》絕句云：“學劍攻書事兩違，回頭三十四年非。東風萬里衡門下，依舊中原一布衣。”〔六〕又，《記時事》云：“捕得酒泉生口說，眾酋剺面哭單于。”〔七〕《望少室》云：“圭影靜涵秋氣老，劍鋒橫倚斗杓寒。”〔八〕《夏夜》云：“鴉銜暝色投林急，螢曳餘光入草深。”《鸛雀樓》云：“白鳥去邊紅樹少，斷雲橫處碧山多。”〔九〕樂府歌行尤雄峭可喜。


【校記】


事兩違：《中州集》卷十作“謾自奇”。

三十四年：作“三十六年”，疑是。中原，作“并州”。


【注釋】


〔一〕李汾：參見《中州集》卷十《李講議汾》。

〔二〕胥相國鼎：胥鼎，貞祐四年（一二一六）拜樞密副使，權尚書左丞，行省於平陽。參見《中州集》卷九《胥莘公鼎》。

〔三〕元光間游梁：李汾於元光二年（一二二三）赴汴梁參加科考。

〔四〕趙閑閑：趙秉文。雷希顏：雷淵。李欽叔：李獻能。

〔五〕《再過長安》：《中州集》卷十《李講議汾》引此詩，未著題。

〔六〕《下第》絕句：入選《中州集》卷十。

〔七〕生口：俘虜。剺面：以刀劃面。古代匈奴、回鶻等族遇大憂大喪，則劃面以表示悲戚。單于：疑指孛兒只斤·鐵木真（成吉思汗）。成吉思汗卒於金正大四年（一二二七）。《記時事》：原詩已佚。

〔八〕《望少室》：原詩已佚。少室：嵩山山峰之一。

〔九〕《夏夜》、《鸛雀樓》：原詩已佚。

李夷子遷

李夷子遷〔一〕，後名倵，字季武，陳郡人。……為文尚奇澀，喜唐人，作詩尤勁壯，多奇語，然不為鄉里所知。貞祐末，先子為陳幕〔二〕，一見喜之，為延譽諸公間。後為麻知幾、雷希顏所重〔三〕，東方後進皆推以為魁。若侯季書、雷伯威、王飛伯、杜仲梁、曹通甫輩皆以兄事〔四〕，與余最深。子遷既死，余嘗為哀詞〔五〕，道其為人之詳。平生詩不甚多，不如意，輒毀去。嘗賦《古鏡》，諸公稱之〔六〕。其詩曰：“盤盤古皇州，夢斷繁華缺。一鞭春事忙，耕出壟頭月。土蝕背花暗，蹄涔駭龍蹲〔七〕。須髯殆欲張，不敢著手捫。星環紫極位，劍外十三字。細看清用文，其篆文云為清日用。

溟漠君墓誌〔八〕。壽堂鎖菱花，引得阿紫家。榛煙夕霏時，幾照拂雙鴉。神物汙雖久，一日落吾手。壽光閱人多，嘗有此客不？呵呵吾戲云，雅志踵先民。鏡裏春風面，泉下今日塵。九原不可作，哲弟師有若。摩挲一面銅，便有親炙樂。”又，《吊張伯玉》云〔九〕：“匣內青蛇亦悲吼，竟憑誰識抉雲材。”又，《贈赤腿王》云〔一○〕：“石鼎夜聯詩句健，布囊春醉酒錢麤。”〔一一〕（以上《歸潛志》卷二）


【校記】


繁華缺：《中州集》卷七《李夷》作“繁華歇”。

殆欲张：《中州集》卷七作“怒欲张”。

不敢著于捫：《中州集》卷七作“縮手不敢捫”。


【注釋】


〔一〕李夷：參見《中州集》卷七《李夷》。

〔二〕先子為陳幕：劉從益於貞祐四年（一二一六）任陳州防禦判官。

〔三〕麻知幾：麻九疇。雷希顏：雷淵。

〔四〕侯季書：侯冊，參見《中州集》卷七《侯冊》。雷伯威：雷琯，參見《中州集》卷七《雷琯》。王飛伯：王鬱，參見《中州集》卷七《王鬱》。杜仲梁：杜仁傑，見《元遺山詩集序》注〔一〕。曹通甫：曹居一，字通甫，一字聽翁，號南湖散人，太原人。金末進士，入元仕為行臺員外郎。元好問有《送曹吉甫兼及通甫》詩。

〔五〕余嘗為哀詞：已佚。

〔六〕《古鏡》：《中州集》卷七《李夷》亦引此詩。

〔七〕蹄涔：牛蹄足跡中的雨水，形容容量小。

〔八〕溟漠：昏暗。

〔九〕張伯玉：張瑴。

〔一○〕赤腿王：王予可，參見《歸潛志》卷六和《中州集》卷九《王先生予可》。

〔一一〕“石鼎夜聯”二句：原詩已佚。《中州集》卷九《王先生予可》亦引此兩句。

侯策季書

侯策季書〔一〕，先字君澤，中山人。少不喜學，鬬雞走狗雄鄉里。南渡後，慨然有為學心，與一時名士游，盡絕少年事。喜作詩，刻苦向學，自漢魏六朝、唐宋諸集，無不研究。初為李子遷所知〔二〕，薦于余，先子亦喜之。王飛伯負其材〔三〕，素少許可，一見季書詩，即加敬。為人任俠尚氣，然修謹無過失，與余交最深。久之，居南頓〔四〕。一云久居陳之南頓。

家甚貧，遇朋友，傾所有共樂。天興改元，陳亂，失妻，獨走大梁〔五〕，詣余。會疾作，數月死。諸朋友為買棺，葬西城。余為誌其墓〔六〕，刻石。平生詩甚多，同王飛伯唱和南頓，同余唱和梁園，又喜效西崑體，甚有得。其《吊一貴人》云：“歌翻薤露芻靈遠，門掩秋風甲第深。” 〔七〕又云：“峰前兩送閨中夢，樓上雲凝扇底歌。”又：“明月花樓閑玉鳳，秋風桂漏戛銅龍。”又：“九疑湘瑟悲龍竹，子夜秦簫隔鳳樓。”又：“幽鳥弄音花覆地，斷虹沈影水明河。”又，《詠雨》云：“勢侵書帙湘芸潤，聲入簾旌蠟炬清。”又，《和飛伯》云：“世事催人南去早，夢魂失路北歸遲。”〔八〕置之唐人集中，誰復疑其非也？


【校記】


唱合：疑為“唱和”之誤。


【注釋】


〔一〕侯策：一名侯冊。參見《中州集》卷七《侯冊》。

〔二〕李子遷：李夷。

〔三〕王飛伯：王鬱。

〔四〕南頓：縣名，治在今河南項城西。

〔五〕天興改元：天興元年（一二一七）。大梁：今河南開封。

〔六〕余為誌其墓：劉祁所撰墓誌已佚。

〔七〕《吊一貴人》：原詩已佚。薤露：古代挽歌。芻靈：用茅草紮成的人馬，為古人送葬之物。

〔八〕《詠雨》、《和飛伯》：原詩已佚。

雷琯伯威

雷琯伯威〔一〕，坊州人。父秀實，亦名進士〔二〕。伯威博學能文，作詩典雅，多有佳句，時輩稱之。初，余過陽夏聞其名〔三〕，及一見，傾倒歡甚。後伯威赴葬餘先子淮陽，為誄文〔四〕，雅淡可喜。余以示雷翰林〔五〕，奇之。已而，以家貧母老，為國史院書寫。秩滿，為八作使〔六〕。亂後南奔，道為兵士所殺，年未四十，哀哉！伯威為人議論刻深，然於文字甚工細。每酒酣，談說今古莫能窮。又欲取奇異功名，自喜，亦不羈之士也。其詩多散落，有《游龍德宮》云：“千年金谷銅駝怨，萬里蜀天杜宇啼。”〔七〕 又“明月清風一壼酒，與君同酹信陵墳。”〔八〕


【注釋】


〔一〕雷琯：參見《中州集》卷七《雷琯》。

〔二〕父秀實：雷秀實生平失考。

〔三〕陽夏：古地名，金時為開封府泰康縣（今河南太康）。

〔四〕赴葬余先子淮陽：劉從益卒於正大三年。淮陽：今河南淮陽。雷琯所撰誄文已佚。

〔五〕雷翰林：雷淵。

〔六〕八作使：官名，金代設“八作左右院”，八作使為從五品。

〔七〕《游龍德宮》：入選《中州集》卷七，所引兩句作“千年洛苑銅駝怨，萬里坤維杜宇啼”。

〔八〕明月清風一壼酒：《中州集》卷七《雷管》引此二句，言是送李汾之詩，“明月”作“明日”，當是。信陵：魏無忌，信陵君墳在開封市郊。

王鬱飛伯

王鬱飛伯〔一〕，奇士也。少余一歲〔二〕，與余交最深。儀狀魁奇，目光如鶻，步武翩然，相者云：“病鶴狀貌也。”少居鈞臺〔三〕，閉門讀書，不接人事數載。為文閎肆奇古，動輒數千百言，法柳柳州，歌詩飄逸，有太白氣象……其論為文，以為近代文章為習俗所蠧，不能遽洗其陋，非有絕世之人奮然以古作者自任，不能唱起斯文，故嘗欲為文取韓柳之辭、程張之理，合而為一，方盡天下之妙。其論詩，以為世人皆知作詩，而未嘗有知學詩者，故其詩皆不足觀。詩學當自《三百篇》始，其次《離騷》、漢魏六朝、唐人，近皆置之不論〔四〕，蓋以尖慢浮雜，無復古體。故先生之詩，必求盡古人之所長，削去後人之所短。其論詩之詳皆成書〔五〕。


【注釋】


〔一〕王鬱飛伯：參見《中州集》卷七《王鬱》。

〔二〕少余一歲：劉祁生於泰和三年（一二○三），知王鬱生於泰和四年。

〔三〕鈞臺：在今河南禹州市。

〔四〕近：指宋代以來。

〔五〕論詩之詳皆成書：是否成書，不可考，亦未見著錄。

劉昂霄景賢

劉昂霄景賢〔一〕，陵川人〔二〕。博學能文，從屏山遊〔三〕，又與雷希顏、辛敬之、元裕之善〔四〕。嘗由任子入官〔五〕，已而隱居洛西山水間。踰四十，病卒〔六〕。其詩有云：“歲月銷磨詩硯裏，河山浮動酒杯中。迢迢萬里乾坤眼，凜凜千年草木風。” 〔七〕元裕之嘗稱之，余恨未之識也〔八〕。


【校記】


景賢：《元好問全集》卷二十三《劉景玄墓銘》作“景玄”。


【注釋】


〔一〕劉昂霄景賢：參見《中州集》卷七《劉昂霄》、《元好問全集》卷二十三《劉景玄墓銘》。

〔二〕陵川：今山西陵川。

〔三〕屏山：李純甫。

〔四〕雷希顏：雷淵。辛敬之：辛愿。元裕之：元好問。

〔五〕任子：髙官子弟憑藉父兄地位而得官的制度。劉昂霄之父為劉俞，明昌二年（一一九一）進士，官至管勾承發司。

〔六〕病卒：元好問《劉景玄墓銘》曰：“以元光二年六月十三日，春秋三十有八，終於永寧之寓居。”

〔七〕“歲月銷磨”四句：原詩見《中州集》卷七，題作《中秋日同辛敬之、魏邦彥、馬伯善、麻信之、元裕之燕集三鄉光武廟，諸君有詩，昂霄亦繼作》：“積甲原頭漢閟宮，登臨還喜故人同。超超萬里乾坤眼，凜凜千年草木風。今古消沉詩句裏，河山浮動酒杯中。極知勝日須轟醉，更得銀盤上海東。”

〔八〕識：記錄。元好問稱贊上引詩歌的言論，不可考。

朮虎邃士玄

朮虎邃士玄〔一〕，先名玹，字溫伯，女直納鄰猛安也〔二〕。雖貴家〔三〕，刻苦為詩如寒士。喜與士大夫游。初，受學于辛敬之〔四〕，習《左氏春秋》。後與侯季書交〔五〕，築室商水大野中〔六〕。惡衣糲食〔七〕，以吟詠為事，詩益工……少年詩云：“山連嵩少雲煙晚，地接崤函草木秋。”其寄余云：“西湖風景昔同遊〔八〕，醉上蘭舟泛碧流。楊柳風生潮水闊，芙蕖煙盡野塘幽。花邊落日明金勒，雲裏清歌繞畫樓。今夜相思滿城月，梁臺楚水兩悠悠。”又，《睢陽道中》云〔九〕：“又渡溵江二月時〔一○〕，淮陽東下思依依〔一一〕。邱園寂寞生春草〔一二〕，城闕荒涼對落暉。去國十年初避亂，投荒萬里正思歸。臨岐卻羨春來雁〔一三〕，亂逐東風向北飛。”又，《書懷》云：“關中客子去遲遲，飄泊炎荒兩鬢絲。三楚樓臺淹此日〔一四〕，五陵鞍馬想當時。春風草長淮陽路，落日雲埋漢帝祠。回首故鄉何處是，北山天際綠參差。”甚有唐人風致。


【校記】


關中：一作“關東”，疑是。


【注釋】


〔一〕朮虎邃士玄：朮虎邃，字士玄，生平不詳。

〔二〕納鄰：地名，在金大名路府境內，具體地點不詳。猛安：金代軍政合一的地方組織，其首領亦稱為猛安。《金史·百官志三·諸猛安》：“猛安，從四品，掌修理軍務、訓練武藝、功課農桑，餘同防禦。”

〔三〕貴家：髙門大戶人家。朮虎邃家世無考。

〔四〕辛敬之：辛愿，參見《中州集》卷十《溪南詩老辛愿》。

〔五〕侯季書：侯冊，參見《中州集》卷七《侯冊》。

〔六〕商水：今河南商水縣。

〔七〕惡衣糲食：粗惡的衣食。

〔八〕西湖：指潁州西湖。

〔九〕睢陽：今河南商丘。

〔一○〕溵江：水名，源出河南少室山，東流入潁水。

〔一一〕淮陽：今河南淮陽。

〔一二〕丘園：田園鄉村。

〔一三〕臨岐：臨歧，面對岔路。

〔一四〕三楚：西楚、東楚、南楚，合稱為三楚。淹：淹久。

烏林答爽

烏林答爽，字肅孺，女直世襲謀克也〔一〕……初，賦《鄴研》詩有云〔二〕：“上有丹錫花，秋河碎星斗。磨研清且厲，玉瑟鳴風牖。”又賦《古尺》云：“背逐一道十三虹，赤鬣金鱗何夭矯。翻思昨夜雷霆怒，只恐乘雲上天去。”又，《七夕曲》云：“天上別離淚更多，滿空飛下清秋雨。”其才清麗俊拔似李賀，惜乎，不見其大成也。


【注釋】


〔一〕謀克：金代軍政合一的地方組織，其首領亦稱為謀克。《金史·百官志三·諸猛安》：“諸謀克，從五品，掌撫輯軍戶、訓練武藝。惟不管常平倉，餘同縣令。”

〔二〕鄴研：鄴硯。

劉琢伯成

劉琢伯成，中山人〔一〕，刻苦為學，事母教弟，以孝友聞朋友。居鄧州〔二〕，人甚重之。正大初，舉進士南京〔三〕，余始與相識。俄下第歸。久之，河南亂，聞在武仙軍中〔四〕。仙使使宋，回為所殺，哀哉！作詩甚工，有云：“吳蠶絲就方成繭，楚柳綿飛又作萍。”非淺淺者所能道也。其過葉哭余先子詩亦佳〔五〕。


【注釋】


〔一〕劉琢：生平不詳。中山：今河北定州。

〔二〕鄧州：今河南鄧州。

〔三〕正大初：指正大元年（一二二四）。南京：海陵王貞元元年（一一五三）改汴京為南京作陪都。

〔四〕武仙：威州（今河北井陘）人，金末地主武裝首領，蒙古軍侵掠河北時，組織地主武裝聚守，被封為威州刺史。興定四年（一二二○），被封為恒山公。曾投降蒙古，後復歸金國。金國滅亡後，軍隊瓦解，逃往澤州，途中被殺。

〔五〕葉：今河南葉縣。余先子：劉祁之父劉從益，卒於正大三年（一二二六）。

史懷

史懷字季山，陳郡人〔一〕。少遊宕不羈，然有才思。既壯，乃折節為學，與名士李子遷、侯季書、王飛伯游〔二〕。作詩甚有功，《冬日即事》云：“簷雪日髙晴滴雨，爐煙風定暖生雲。”亦可喜也。又作《古劍》詩〔三〕，極工。陳陷〔四〕，死。


【校記】


古劍：一作“古鏡”。


【注釋】


〔一〕史懷：生平不詳。陳郡：舊地名，金陳州治在今河南淮陽。

〔二〕李子遷：李夷。侯季書：侯冊。王飛伯：王鬱。

〔三〕《古劍》：已佚。

〔四〕陳陷：陳州陷於天興元年（一二三二）。

劉昉仲宣

劉昉仲宣，中山人〔一〕。讀書有才學，作詩甚有可稱。嘗作《淮陽八詠》〔二〕，工甚。居西華之小姚鎮〔三〕，時來游陳〔四〕，余識之。遭亂歿。


【注釋】


〔一〕劉昉：不詳。中山：府名，宋政和三年（一一一三）升定州置，治安喜（今河北定州），金元沿襲。

〔二〕《淮陽八詠》：已佚。淮陽：今河南淮陽。

〔三〕西華小姚鎮：今河南西華縣逍遙鎮。

〔四〕陳：今河南淮陽。

胡權直卿

胡權直卿，衛州人〔一〕。南渡〔二〕，有詩聲，累舉不第。貧甚，性狂狹，不能容尋常人，年過四十方娶。嘗投余先子淮陽〔三〕，又與余同試於京〔四〕。遭亂北歸，以病卒。


【注釋】


〔一〕胡權：生平不詳。衛州：今河南衛輝市。

〔二〕南渡：指金貞祐二年（一二一四）南遷汴京。

〔三〕余先子：劉祁之父劉從益於貞祐四年（一二一六）任陳州防禦判官。

〔四〕同試於京：指正大元年（一二二四）的進士考試。

田永錫

田永錫，義州人〔一〕。叔思敬耀卿〔二〕，名進士。永錫少有詩聲，其《過東坡墳》詩云〔三〕：“富貴一場春夜夢，文章萬斛冷雲泉。英魂返卻眉山秀，依舊春風草木天。”為人傳誦。


【校記】


《過東坡墳》：《中州集》卷八《田錫》題作《吊蘇墳》。

“英魂”兩句：《中州集》卷八《田錫》作“英靈還卻眉山秀，依舊東風草木天”。


【注釋】


〔一〕田永錫：田錫字永錫。義州：今遼寧義縣。《中州集》卷八《田錫》作宛平人。

〔二〕思敬：生平不詳。

〔三〕《過東坡墳》：東坡墳在今河南浹縣。

李澥公渡

李澥公渡，相州人〔一〕，王黃華門生也〔二〕，自號六峰居士。工詩及字畫，皆得法于黃華。與趙閑閑諸公遊〔三〕，連蹇科場〔四〕，竟不第。至六十餘，病終。時人言公渡賦不如詩，詩不如字，字不如畫，科舉，賦最緊，何公渡最緊下也？興定末，與余同試開封〔五〕，中選，公渡甚喜，有詩示余先子〔六〕，後云：“姓名偶脫孫山外，文字幸為坡老知。誰念三生李方叔，欲將殘喘寄爐錘。”〔七〕先子和答云：“瓶有儲糧鬢有絲〔八〕，蹉跎歲晚坐書癡。輞川畫隱王摩詰〔九〕，錦里詩窮杜拾遺〔一○〕。應舉尚陪新進士，主文多是舊相知〔一一〕。春闈看決魚龍陣〔一二〕，未必尖錐勝鈍錘〔一三〕。”士林相傳以為笑談。


【注釋】


〔一〕李澥：字公渡，參見《中州集》卷八《李澥》。相州：今河南安陽。

〔二〕王黃華：王庭筠。《中州集》卷八《李澥》：“少從王內翰子端學詩。”

〔三〕趙閑閑：趙秉文。

〔四〕連蹇：指遭遇坎坷。

〔五〕同試開封：興定四年（一二二○），李澥與劉祁同時參加開封府試。

〔六〕余先子：劉從益當時以監察御史監考。

〔七〕李方叔：李廌（一○五九—一一○九），舉進士不第，受到蘇軾賞識，名列“蘇門六學士”。爐錘：指錘煉功夫。宋蘇軾《次韻孫莘老見贈，時莘老移廬州，因以別之》：“爐錘一手賦形殊，造化無心敢望渠。”

〔八〕瓶有儲糧：尚有存糧，言其貧寒。鬢有絲，兩鬢尚有頭髮，言其年老。

〔九〕王摩詰：王維。該句以王維來稱讚其繪畫。

〔一○〕杜拾遺：杜甫。該句以杜詩來稱讚其詩。

〔一一〕主文：指主考官。

〔一二〕春闈：指第二年春天的會試。魚龍陣：魚龍變化之陣，比喻科舉考試。

〔一三〕尖錐：指年輕考生。鈍錘：指李澥。

劉勳少宣

劉勳少宣，雲中人〔一〕。初名訥，字辯老，與其兄漢老俱工詩〔二〕。幼隨官居濟南二十餘載。後南渡居陳，數與余先子唱酬。為人俊爽滑稽，每尊俎間一談一笑可喜。科舉連蹇，竟不第。年五十餘，陳陷〔三〕，死。平生詩甚多，大概尖新，長於對屬。其佳句有云：“午風襟袖知秋早，甲夜闌干得月多。”〔四〕又，《濟南泛舟》云：“人行著色屏風裏，舟在回文錦字中。”又，上先人云〔五〕：“南山有後傳能賦，北闕無人繼敢言。”〔六〕送余赴試云：“文章四海名父子，孝友一門佳弟兄。”又，《贈王清卿》云：“長拖酒債杜工部，新有詩聲侯校書。”〔七〕《贈馬元章》云：“曾著麻鞋見天子，敢將道服襯朝衣。”〔八〕又“車轂春雷震屋山，馬蹄亂雹響柴關〔九〕。何時得個茅庵子，不在車塵馬足間。”又，《畫馬》末云：“神物世間尋不見，五陵春草色萋萋。”仲兄譙，字庭老〔一○〕，亦好古，作詩不凡。


【校記】


二十餘載：一作“三十餘載”。

“人行”二句：《中州集》卷七《劉勳》引作“船行著色屏風裏，人在回文錦字中”。


【注釋】


〔一〕劉勳：字少宣，參見《中州集》卷七《劉勳》。雲中：今山西大同。

〔二〕漢老：生平不詳。

〔三〕陳陷：陳州陷於天興元年（一二三二）。

〔四〕“午風”二句：《中州集》卷七《劉勳》引，題作《濟南》。

〔五〕先人：指劉祁之父劉從益。

〔六〕南山：指劉從益曾祖劉撝，天會二年（一一二四）辭賦狀元，晚年號南山翁。

〔七〕王清卿：王仲元，參見《中州集》卷八《錦峰王仲元》。酒債杜工部：杜甫《曲江》：“酒債尋常行處有，人生七十古來稀。”侯校書：韓愈《石鼎聯句詩序》：“有校書郎侯喜，新有能詩聲，夜與劉說詩。”

〔八〕馬元章：馬天采，參見《中州集》卷七《馬編修天來》。

〔九〕屋山：層脊，屋頂。柴關：柴門。

〔一○〕仲兄譙：生平不詳。

甯知微明甫

甯知微明甫，宿州人〔一〕。博學，無所不知，尤長於史事。劇談古今治亂或諸家文章，歷歷不可窮。援筆為詩文，亦敏贍可喜。舉經義，連不中。遷居淮陽〔二〕，與余遊二載。家積書萬卷，載以行。麻知幾及余先子皆重之〔三〕。後還鄉遭亂，不知所在。或云，渡淮在南中〔四〕。余嘗有《西遊詩》四十餘篇〔五〕，明甫取而觀，一夕盡和其韻以見示，其間佳句甚多。


【注釋】


〔一〕甯知微：字明甫，生平不詳。宿州：今安徽宿州。

〔二〕淮陽：今河南淮陽。劉祁興定五年（一二二一）在陳州（淮陽）。

〔三〕麻知幾：麻九疇。余先子：劉從益。

〔四〕南中：指南宋。

〔五〕《西遊詩》：據《歸潛志》卷六，興定五年，吾古孫參政仲端出使蒙古歸來，“備談西北所見，屬趙閑閑記之，趙以屬屏山，屏山以屬余，余為錄其事，趙書以石，迄今傳世間也”。當詠吾古孫仲端西遊之詩，已佚。

崔遵懷祖

崔遵懷祖，燕人〔一〕。父建昌曼卿，名進士〔二〕。懷祖少有詞賦聲〔三〕，所交皆名士。累舉不第，南渡〔四〕，輟科舉不為，居嵩山下，以讀書作詩為事。正大末，北兵入河南〔五〕，懷祖為兵所得，脅令往招洛陽，見殺。嘗有詩云：“青山似有十年舊，小雪又為三日留。”元裕之稱之〔六〕。


【校記】


似有：《中州集》卷七《崔遵》引作“已有”。


【注釋】


〔一〕崔遵：字懷祖。參見《中州集》卷七《崔遵》。燕：今北京。燕人：《中州集》作北燕人。

〔二〕父建昌：崔建昌，字曼卿，據《中州集》卷七《崔遵》，大定二十五年（一一八五）進士，仕至同知武安軍節度使。

〔三〕少有詞賦聲：《中州集》卷七《崔遵》：“少日在太學有賦聲。”

〔四〕南渡：指貞祐二年（一二一四）金室南遷。

〔五〕北兵入河南：蒙古兵入河南，在正大八年至天興元年（一二三二）。

〔六〕“青山”二句：《中州集》卷七《崔遵》引，題作《宿少林寺》。

王賓德卿

王賓德卿，亳州人〔一〕……詩頗工，有上先子云〔二〕：“致君有道莫如律，敢諫不行猶得名。”（以上《歸潛志》卷三）


【注釋】


〔一〕王賓：字德卿，參見《中州集》卷七《王亳州賓》。

〔二〕先子：劉從益。

王元節

王元節字子元，宏州人〔一〕，余髙祖南山翁壻也〔二〕。家世貴顯〔三〕，才髙，以詩酒自豪。擢第〔四〕，得官輒歸，不樂仕宦。與余從曾祖西巖子多唱酬〔五〕。其《明妃詩》云：“環佩魂歸青塚月，琵琶聲斷黑河秋。漢家多少征邊將，泉下相逢也自羞。”甚為人所傳。


【校記】


宏州：《中州集》作弘州，是，此清代避乾隆弘曆諱改。弘州今河北陽原。

《明妃詩》：《中州集》卷七入選此詩，題作《青塚》。“黑河”作“黑山”，“自羞”作“合羞”。


【注釋】


〔一〕王元節：參見《中州集》卷七《王元節》、《金史》卷一百二十六《王元節傳》。

〔二〕南山翁：劉撝。

〔三〕家世貴顯：王元節祖父王山甫仕遼為戶部侍郎。

〔四〕擢第：據《金史·王元節傳》，王元節於天德三年（一一五一）辭賦進士。

〔五〕西巖子：劉汲。

劉仲尹致君

劉仲尹致君〔一〕，號龍山，遼陽人〔二〕，李欽叔外祖也〔三〕。……能詩，學江西諸公。其《墨梅》詩云：“髙髻長眉滿漢宮，君王圖上按春風。龍沙萬里王家女〔四〕，不著黃金買畫工。”為人所傳〔五〕。又有《梅影》詩云：“五換嚴更三唱雞〔六〕，小樓天淡月平西。風簾不著闌干角，瞥見傷春背面啼。”


【校記】


五換：原作“王換”，據《滹南遺老集》卷四十改。

“五换”二句：《滹南遺老集》卷四十引作“五換隣鐘三唱雞，雲昏月淡正低迷”。


【注釋】


〔一〕劉仲尹：參見《中州集》卷三《劉龍山仲尹》。

〔二〕遼陽：今遼寧遼陽。《中州集》卷三作蓋州人，蓋州屬於遼陽府。

〔三〕李欽叔：李獻能，參見《中州集》卷六《李右司獻能》。

〔四〕王家女：本指王昭君，詩中借指梅花。

〔五〕為人所傳：王若虛《滹南詩話》卷下引用該詩，予以批評。《中州集》卷三入選《墨梅》十首。

〔六〕五換嚴更：古代將一夜分為五更。

陳君可

陳君可〔一〕，永寧人〔二〕。有《梅影》詩云：“隔窗疑是李夫人〔三〕，江月多情為返魂。不似丹青舊顏色，十分憔悴立黃昏。”〔四〕


【注釋】


〔一〕陳君可：生平不可考。

〔二〕永寧：今河南洛寧。

〔三〕李夫人：漢武帝之李夫人。其兄稱其有傾國傾城之美貌。

〔四〕《梅影》：《河汾諸老集》收錄此詩，作者為曹之謙。

王特起正之

王特起正之〔一〕，代州崞縣人〔二〕。少工詞賦有聲，年四十餘方擢第〔三〕。作詩極髙，嘗有《龍德聯句》，為時所稱〔四〕。又題楊叔玉所藏《雙峰競秀圖》云〔五〕：“龍頭矗雙角，駝背堆寒峰。”〔六〕諸公嘉其破的。晚年取一側室〔七〕，留別一樂章《喜遷鶯》，至今人傳之：“東樓歡宴，記遺簪綺席，題詩羅扇。月枕雙欹，雲窗同夢，相伴小花深院。舊歡頓成陳跡，翻作一番新怨。素秋晚，聽《陽關三疊》，一樽相餞。留戀，情繾綣。紅淚洗妝，雨濕梨花面〔八〕。雁底關河，馬頭星月，西去一程程遠。但願此心如舊，天也不違人願。再相見，老生涯分付，藥爐經卷。〔九〕”餘詩惜不多見。


【注釋】


〔一〕王特起：參見《中州集》卷五《王監使特起》。

〔二〕崞縣：今山西原平市。

〔三〕年四十餘方擢第：據《中州集》卷五，王特起於泰和三年（一二○三）進士及第。

〔四〕《龍德聯句》：《中州集》卷五《王監使特起》徵引兩句：“棘猴未窮巧，槐蟻或失王。”《歸潛志》卷八亦引兩句，作“棘猴未窮巧，穴蟻已失王”。

〔五〕楊叔玉：楊慥，參見《中州集》卷九《楊戶部慥》。

〔六〕“龍頭”二句：《中州集》卷五《王監使特起》亦徵引此二句。

〔七〕側室：妾。

〔八〕雨濕梨花面：指女子淚流滿面。白居易《長恨歌》：“玉容寂寞淚闌干，梨花一枝春帶雨。”

〔九〕藥爐經卷：指其晚年與其妾相依相伴的生活。蘇軾《朝雲》：“經卷藥爐新活計，舞衫歌扇舊因緣。”

劉昂次霄

劉昂次霄〔一〕，濟南人，有才譽。以先有劉昂之昂〔二〕，故號小劉昂。泰和南征〔三〕，作樂章一闋《上平西》，為時所傳〔四〕。其詞云：“蠆鋩極，螗臂展〔五〕，敢盟寒〔六〕。似洞庭、彭蠡狂瀾。天兵小試〔七〕，萬蹄一飲楚江乾，捷書飛上九重天，春滿長安。舜文明，唐日月，周禮樂，漢衣冠。洗五川、煙瘴江山。全蜀下也，劍關何用一泥丸〔八〕。有人傳信，日邊來，都護先還〔九〕。”終鄒平令〔一○〕。


【校記】


《上平西》：《齊東野語》卷二十引此词，文字颇多差異：“蟇鋒搖，螳臂振，舊盟寒。恃洞庭彭蠡狂瀾，天兵小試，百蹄一飲楚江乾。捷書飛上九重天，春滿長安。舜山川，周禮樂，唐日月，漢衣冠，洗五州妖氣關山。已平全蜀，風行何用一泥丸。有人傳喜日邊，都護先還。”


【注釋】


〔一〕劉昂：字次霄，參見《中州集》卷八《劉鄠縣昂》。

〔二〕劉昂之昂：字之昂，參見《中州集》卷四《劉左司之昂》。

〔三〕泰和南征：指泰和六年（一二○六）征討南宋。

〔四〕《上平西》：《齊東野語》卷二十徵引此詞，題作“紇石烈子仁詞”。紇石烈子仁，是當時的伐宋將領。

〔五〕蠆：蠍類毒蟲。螗：螳。二者比喻南宋。

〔六〕盟寒：指南宋違背紹興和議發動開禧北伐。

〔七〕天兵：指金王朝的軍隊。

〔八〕劍關：劍門關。泥丸：《後漢書·隗囂傳》載其部將王元語曰：“元請以一丸泥為大王東封函谷關。”。

〔九〕日邊：指皇帝身邊。都護：官名，此處指紇石烈子仁。

〔一○〕鄒平：今山東鄒平。

鄧千江望海潮

金國初，有張六太尉者鎮西邊〔一〕，有一士人鄧千江者〔二〕，獻一樂章《望海潮》〔三〕：“雲雷天塹，金湯地險〔四〕，名藩自古皋蘭〔五〕。繡錯雲屯〔六〕，山形米聚〔七〕，喉襟百二河關〔八〕。鏖戰血猶殷。見陣雲冷落，時有雕盤〔九〕。靜塞樓頭〔一○〕，曉月猶自玉弓彎。看看定遠西還〔一一〕。有元戎閫令〔一二〕，上將齋壇〔一三〕。區脫晝空〔一四〕，兜鈴夕舉〔一五〕，甘泉夜報平安〔一六〕。吹笛虎牙閑〔一七〕，但宴陪珠履，歌按雲鬟〔一八〕。未討先零〔一九〕，醉魂長繞賀蘭山〔二○〕。”太尉贈以白金百星〔二一〕，其人猶不愜意而去。詞至今傳之。


【校記】


繡錯雲屯：《中州樂府》作“營屯繡錯”。

兜鈴：《中州樂府》作“兜零”。

夜報：《中州樂府》作“又報”。

未討先零：《中州樂府》作“未拓興靈”。


【注釋】


〔一〕張六太尉：其人不詳。

〔二〕鄧千江：其人不詳。《中州樂府》云是臨洮人。

〔三〕《望海潮》：《中州樂府》入選該詞，題作“上蘭州守”。

〔四〕雲雷：形容黃河水聲。金湯：指黃河。

〔五〕名藩：著名的地方重鎮。皋蘭：蘭州的舊稱。

〔六〕繡錯雲屯：形容軍營如錦繡錯落，陣容龐大。

〔七〕山形米聚：據《漢書·馬援傳》，馬援曾於漢帝前“聚米為山，指畫形勢”，佈置作戰。

〔八〕百二河關：指險要山川。

〔九〕雕盤：老鷹盤旋。

〔一○〕靜塞：地名。西夏設置靜塞軍，駐地在韋州，在今寧夏銀川南。

〔一一〕定遠：定遠城，在蘭州西。東漢班超出入西域，被封定遠侯。

〔一二〕元戎：將領。閫令：軍令。

〔一三〕上將齋壇：舉行拜上將的儀式。

〔一四〕區脫：匈奴語，指邊境哨所。一作“甌脫”。

〔一五〕兜鈴：兜零，籠子，舉烽火的工具。

〔一六〕甘泉：秦漢時宮殿名。平安：古代以一炬烽火為平安火。

〔一七〕虎牙：東漢時將軍的名號，此處指蘭州守。

〔一八〕珠履：珠飾之履，指貴賓。雲鬟：指歌女。

〔一九〕先零：漢代西羌部落之一，與漢王朝多次交戰。此次指西夏。

〔二○〕賀蘭山：在今寧夏境內，當時為金與西夏交戰之地。

〔二一〕百星：百兩。星：本是秤上的符號，宋元時星與兩為同意詞。

髙左司庭玉

髙左司庭玉字獻臣〔一〕，遼東人〔二〕……公詩亦髙，余家有數十篇，遭亂失去。嘗記其中秋詩有云：“跳上玉龍背，抱得銀蟾光。”〔三〕亦奇語也。


【注釋】


〔一〕髙庭玉：參見《中州集》卷五《髙治中廷玉》。

〔二〕遼東人：《中州集》卷五作恩州人。

〔三〕中秋詩：全詩載《中州集》卷五，題作《天津橋同李之純待月》，曰：“驂鸞追散仙，乘槎抵銀潢。跳上玉龍背，抱得銀蟾光。素娥愁不歸，再拜捧瑤觴。問以天上事，玉色儼以莊。爾能為我歌白雪，我亦為爾搗玄霜。不然借我廣寒殿，與我長作無何鄉。傍有謫仙人，拍手笑我狂。天風忽吹散，人月兩茫茫。”

楊尚書雲翼

楊尚書雲翼字之美〔一〕，平定人〔二〕。先擢詞賦第，又經義魁〔三〕，入仕能官，練達吏事，通材也。……晚年與趙閑閑齊名〔四〕，為一時人物領袖。且屢知貢舉〔五〕，多得人。南渡時詔皆公筆。其《應制白兔》詩云：“光搖玉斗三千丈，氣傲金風五百霜。”〔六〕又，吊余先子有云：“清華方翰府，憔悴忽佳城。”〔七〕其餘文字甚多，家有集〔八〕。


【注釋】


〔一〕楊雲翼：參見《中州集》卷四《禮部楊公雲翼》。

〔二〕平定：今山西陽泉。《中州集》卷四作樂平人。

〔三〕先擢詞賦第，又經義魁：《中州集》卷四《禮部楊公雲翼》：“明昌五年（一一九四）經義進士第一人，詞賦亦中乙科。”

〔四〕趙閑閑：趙秉文。

〔五〕屢知貢舉：元好問《內相文獻楊公神道碑》云楊氏典貢舉三十年。

〔六〕《應制白兔》：原詩見《中州集》卷四：“聖德如天物效祥，褐夫新賜雪衣裳。光搖玉斗三千丈，氣傲金風五百霜。禁籞合棲瑤草影，御爐猶認桂枝香。中興慶事光圖諜，黼坐齊稱萬壽觴。”

〔七〕余先子：劉祁之父劉從益。清華：形容劉從益的文采出眾。翰府：翰林院。劉從益於正大三年（一二二六）入翰林院，授應奉翰林文字，逾月而卒。佳城：指墓地。

〔八〕家有集：據《中州集》卷四《禮部楊公雲翼》，楊雲翼有著作多部，皆佚。

龐戶部鑄

龐戶部鑄，字才卿，遼東人〔一〕。……博學能文，工詩書，藹然為一時名士。其《題楊秘監雪谷曉裝圖》云〔二〕：“溪流咽咽山昏昏，前山後山同一雲。天公談玄玉屑噴，散為花雨白紛紛。詩翁瘦馬之何許，忍凍吟詩太清古。老奴寒縮私自語，作奴莫作詩奴苦。木僵石槁鳥不飛，山路益深詩益奇。老奴忍苦憐翁癡，不知詩好將何為。楊侯胸中富丘壑，醉裏筆端驅雪落。如何不把此詩翁，畫向草堂深處著。”


【校記】


此詩：《中州集》卷五“談玄”作“談笑”，“玉屑”作“玉雪”，“花雨”作“花蕊”，“莫作”作“莫比”，“石槁”作“石老”，“忍苦”作“忍笑”，“詩好”作“嗜好”，“將何”作“乃爾”，“如何”作“因何”。


【注釋】


〔一〕龐鑄：參見《中州集》卷五《龐戶部鑄》。

〔二〕楊秘監：楊邦基，金代著名畫家。

張運使彀

張運使彀，字伯英，許州人〔一〕。……詩學黃魯直格。嘗贈余先子詩云〔二〕：“丘垤孰與南山尊？公卿皆出山翁門〔三〕。遺文人共師夫子〔四〕，陰德天教有是孫〔五〕。問禮庭中新有桂，忘憂堂下舊多萱。人間樂事君兼有，歌我新詩侑壽樽。”此斜川時事也〔六〕。赴隰州〔七〕，被召時又寄詩，有句云：“溪口急流裁燕尾〔八〕，山腰曲路轉羊腸。到郡蒞官才九日，過家上冢正重陽〔九〕。”


【注釋】


〔一〕張彀：參見《中州集》卷八《張運使彀》。許州人：《中州集》稱作臨潁人。臨潁，下屬許州，今河南臨潁。

〔二〕余先子：劉祁之父劉從益。

〔三〕丘垤：小土丘。山翁：指南山翁劉撝，劉從益曾祖，天會二年（一一二四）辭賦狀元。

〔四〕“遺文”句：劉撝辭賦影響深遠。王惲《渾源劉氏世德碑銘》曰：“公勵精種學，文辭卓然天成，妙絕當世，一掃假貸剽竊牽合補綴之弊，其後學者，如孟宗獻、趙樞、張景仁、鄭子聃皆取法焉。金國一代詞學精切，得人為盛，由公有以振而起之也。”

〔五〕是孫：指劉從益。

〔六〕斜川：張彀因其母喪，歸居許州之西城，有園圃，號小斜川。其事在泰和七年之後。劉從益於至寧元年（一二一三）攝許州幕，張彀詩或作於此時。

〔七〕隰州：治在今山西隰縣。張彀曾任隰州刺史。

〔八〕裁燕尾：指河流分道。夏竦《野步》：“隴勢蜂腰接，溪流燕尾分。”

〔九〕上冢：上墳。

陳司諫規

陳司諫規，字正叔，絳州人〔一〕。……公為人剛毅質實，有古人風，篤學問，至老不廢。晩喜為詩，與趙、雷諸公唱酬〔二〕。其吊先人詩有云〔三〕：“驄馬餘威行尚避，仙鳧善政去猶思。”〔四〕人以為破的。


【注釋】


〔一〕陳規：參見《中州集》卷五《陳司諫規》。絳州：《中州集》作稷山。稷山屬絳州，在今山西稷山。

〔二〕趙、雷：指趙秉文、雷淵。《歸潛志》卷八：“正大初，趙閑閑長翰苑，同陳正叔、潘仲明、雷希顏、元裕之諸人作詩會，嘗賦《野菊》。”

〔三〕先人：指劉祁之父劉從益。

〔四〕驄馬：御史所乘之馬。劉從益曾任監察御史。仙鳧：野鴨。用東漢王喬典。《後漢書·方術·王喬傳》載，王喬有仙術，為葉縣令時，乘雙鳧往來。劉從益曾任葉縣令，故云。

許司諫古

許司諫古，字道真，河間人〔一〕。……平生好為詩及書，然不為士大夫所重，公論但稱其直云。初貶鳳翔〔二〕，朝士畏髙琪〔三〕，故皆不敢與言。余先子時為提舉南京榷貨事〔四〕，獨以詩送之，有云：“有晉必無楚，兩雄難並驅。向來既發藥〔五〕，其可止半途。”又曰：“君年迫桑榆〔六〕，隻身憂患餘。雙親白楊拱〔七〕，同氣紫荆枯〔八〕。貧無孟光舂〔九〕，醉無驥子扶〔一○〕。唯有忠義名，可與天壤俱。”蓋欲堅其初志也，聞者竦然，多傳之。後游叔麟之，為鳳翔錄事〔一一〕，先人又寄以詩云：“寄語多言唐諫議，生還記取李師中。”〔一二〕亦此意也。


【注釋】


〔一〕許古：參見《中州集》卷五《許司諫古》。

〔二〕貶鳳翔：許古於興定二年（一二一八）貶官鳳翔。鳳翔：今陝西鳳翔。

〔三〕髙琪：指朮虎髙琪，金末權臣，時任丞相。

〔四〕余先子：劉從益。提舉南京榷貨：官署名，貞祐四年（一二一六）置，從五品，見《金史·百官志二》。

〔五〕發藥：藥氣散發，比喻事情已經開始。

〔六〕迫桑榆：許古貶官鳳翔，時年六十二，故云。

〔七〕“雙親”句：許古之父許安仁卒於泰和五年（一二○五）。其母卒年不詳。白楊拱：墓地的白楊樹已很粗大，指已死去多年。

〔八〕同氣：指兄弟。許古兄弟無考。紫荆：吳均《續齊諧記·紫荆樹》載，田真兄弟三人析產，堂前有紫荆樹一株，議破為三，荆忽枯死。真謂諸弟：“樹本同株，聞將分斫，所以憔悴，是人不如木也。”因悲不自勝，兄弟相感，不復分產，樹亦復榮。後因用“紫荆”為有關兄弟之典故。

〔九〕孟光：東漢梁鴻之妻。《後漢書·梁鴻傳》載，孟光“至吳，依大家皋伯通，居廡下，為人賃舂。每歸，妻為具食，不敢於鴻前仰視，舉案齊眉”。貧無孟光舂，指許古其時已喪妻。許古妻為定海軍節度使劉仲洙之女，貞祐初，元兵圍蒲州，劉氏與二女自縊，《金史》卷一百三十有傳。

〔一○〕驥子：杜甫次子宗武，小名驥子。黃庭堅《老杜浣花溪圖引》：“宗文守家宗武扶，落日蹇驢馱醉起。”陳師道《和饒節詠周昉畫李白真詩》：“君不見浣花老翁醉騎驢，熊兒捉轡驥子扶。” 李純甫《灞陵風雪》：“君不見浣花老人醉歸圖，熊兒捉轡驥子扶。”許古無子，故云“醉無驥子扶”。

〔一一〕游叔麟之：生平不考，與元好問等人有交往。元好問《西齋夜宴》：“只欠東山游錄事，不來堅坐看紛華。”游叔任鳳翔錄事，當始於興定二年（一二一八），因為次年正月許古即復拜左補闕。

〔一二〕唐諫議：唐介（一○一○—一○六九），字子方，江陵（今屬湖北）人。直言敢諫，皇祐三年（一○五一），殿中侍御史裏行唐介，彈劾文彥博等人，被貶英州（今廣東英德）。李師中（一○一三—一○七八），字誠之，楚丘（今山東曹縣）人，徙居鄆（今山東鄆城）。累官提點廣西刑獄，攝帥事。熙寧初，歷河東轉運使，知秦州、舒州、瀛州。後為呂惠卿所排，貶和州團練副使，稍遷至右司郎中。《宋史》有傳。唐介被貶時，李師中賦詩送行，其《送唐介》曰：“孤忠自許眾不與，獨立敢言人所難。去國一身輕似葉，髙名千古重於山。並游英俊顏何厚，未死奸諛骨已寒。天為吾君扶社稷，肯教夫子不生還。”劉從益詩中，以唐介比許古，以李師中自比。

趙尚書思文

趙尚書思文〔一〕，字庭玉，中山人……公暇以詩酒為樂。好吹笛，多著樂章，為人傳誦〔二〕。


【注釋】


〔一〕趙思文：參見《中州集》卷八《趙禮部思文》。中山：府名。《中州集》作永平人。永平隸屬中山，在今河北順平縣。

〔二〕樂章：指詞。趙思文詞已佚。

王翰林良臣

王翰林良臣，字大用，潞州人〔一〕。長於律詩，尖新，工對屬。南渡在館〔二〕，後從李天英北征〔三〕，遇害〔四〕。其《上移剌總管》云：“筆底有神扶氣力，人間無處著聲名。”〔五〕又，絕句云：“流轉年光橋下水，翻騰時態嶺頭雲。溪翁道號奇聾子，除卻松風百不聞。”〔六〕人多傳誦之。


【注釋】


〔一〕王良臣：參見《中州集》卷五《王防禦良臣》。潞州：今山西長治。

〔二〕南渡在館：王良臣於貞祐南渡後入翰林院，任翰林應奉。

〔三〕李天英：或為李英。貞祐三年（一二一五），李英率人北征，事見《金史》卷一百一《李英傳》。

〔四〕遇害：據《金史》卷十五《宣宗紀》，王良臣於興定二年（一二一八）十一月遇害。

〔五〕移剌總管：其人不詳。移剌為女真姓氏。

〔六〕溪翁、奇聾子：其人不詳。

李治中遹

李治中遹，字平甫，欒城人〔一〕。少擢第〔二〕，有能聲。工詩善畫〔三〕，與屏山諸公遊〔四〕，自號寄庵老人〔五〕，藹然名士大夫也……屏山嘗贈詩云：“寄庵丈人眼如月，墨妙詩工兼畫絕。儒術吏事更精研，只向宦途如許拙。”


【注釋】


〔一〕李遹：參見《中州集》卷五《李治中遹》。

〔二〕少擢第：《中州集》卷五《李治中遹》，李遹明昌二年（一一九一）進士，時年二十歲左右。

〔三〕工詩善畫：元好問《寄庵先生墓碑》：“先生喜作詩，律切精嚴似其為人。”又曰：“字畫得於蘇、黃之間，畫入神品，賞識至到，當世推為第一。”

〔四〕屏山：李純甫。

〔五〕寄庵：李遹晚年歸隱陽翟，築屋潁水，名曰寄庵。

郭翰林伯英

郭翰林伯英，字伯誠，上黨人〔一〕。第進士〔二〕，為南頓、西平令〔三〕，有治跡。正大中，由應奉遷修撰，以風疾暴終。為人質厚，不苟合。喜讀書為文，詞有《香山賦》，諸公皆有詩〔四〕。


【注釋】


〔一〕上黨：今山西長治。

〔二〕第進士：據李俊民《莊靖集》卷八《題登科記》，郭伯英於承安五年（一二○○）進士及第，年三十。

〔三〕南頓：在今河南項城西。西平：今河南西平。

〔四〕《香山賦》與諸公詩：皆佚。

劉翰林祖謙

劉翰林祖謙，字光甫，解州人〔一〕……與余父子交，嘗屬余作《蒲萄酒賦》、題其父所畫《河山形勢》詩〔二〕，亦一知己也。（以上《歸潛志》卷四）


【校記】


余父子：疑作“余先子”。


【注釋】


〔一〕劉祖謙：參見《中州集》卷五《劉鄧州祖謙》。解州人：《中州集》作安邑人，安邑為解州屬縣，在今山西運城安邑鎮。

〔二〕其父：《中州集》卷五《劉鄧州祖謙》：“父東軒工畫山水。”《河山形勢》：趙秉文《滏水文集》卷四有《東軒老人河山形勝圖》詩，馮璧、雷淵亦有《河山形勝圖》詩，見《中州集》卷六。

王翰林彪

王翰林彪，字武叔，大興人，貞祐五年經義魁也〔一〕。為文頗馳騁波瀾，性疏放嗜酒，不拘細事。初，對廷策，宣宗喜其文，以為似古人，特授太子副司經、國史院編修官、進司經〔二〕。末帝在東宮〔三〕，頗見知，後入翰林，為應奉，遷修撰，出為平涼府治中，入為待制，出刺州〔四〕，未赴，南京被圍〔五〕，食乏，服絕粒藥，俄飲酒被藥死。嘗賦《呂唐卿海藏齋詩》云：“虛白雲中含法界，軟紅塵底寄虛舟。”〔六〕又，“只應烏帽紅塵底，羞見蒼煙白鷺洲。”亦可喜也。


【注釋】


〔一〕大興：今北京。貞祐五年：一二一七年。據《金史》卷五一《選舉志》，王彪於興定二年（一二一八）獲經義狀元。

〔二〕司經：金詹事院下設司經官，正司經八品，副司經九品，掌經史圖籍筆硯等事。

〔三〕末帝：完顏承麟。

〔四〕出刺：出任州府長官。

〔五〕南京：金首都，今河南開封。

〔六〕呂唐卿：呂子羽，參見《中州集》卷八《呂陳州子羽》。呂子羽《海藏齋詩》已佚，據《歸潛志》卷八，劉從益等人曾有舟字韻和詩。王彪此詩亦是舟字韻，當是呂詩之和作。

張翰林邦直

張翰林邦直，字子忠，河內人〔一〕。少工詞賦，嘗魁進士平陽〔二〕。南渡，為國史院編修官，遷應奉翰林文字。在館五六年，從趙閑閑遊〔三〕。性朴澹好學，尤善談論，人多愛之……後先子下世，有《挽詩》云：“桃李雙鳧舄〔四〕，風霜一豸冠〔五〕。才華驚世易，勳業到頭難。白日空金馬，青天下玉棺〔六〕。傳家有賢子〔七〕，文或似歐韓。”甚為諸公所稱。


【注釋】


〔一〕河內：今河南沁陽。

〔二〕平陽：平陽府，治在今山西臨汾。張邦直於崇慶二年（一二一三）詞賦進士及第。

〔三〕在館：指在翰林院。趙閑閑：趙秉文。

〔四〕舄：鞋。雙鳧舄：用東漢王喬典。《後漢書·王喬傳》載，王喬有仙術，為葉縣令時，乘雙鳧往來。帝令人捕獲其鳧，得一舄而已。劉從益曾任葉縣令，故云。

〔五〕豸冠：即獬豸冠，因其似獬角而得名，指古代御史等執法官吏戴的帽子，後指御史等執法官吏。獬豸，是傳說中的一種獨角獸，似羊非羊，似鹿非鹿。劉從益曾任監察御史。

〔六〕金馬：指翰林院。青天下玉棺：《後漢書·王喬傳》：“後天下玉棺於堂前，吏人推排，終不動搖。喬曰：‘天帝獨召我邪？’”

〔七〕賢子：指劉祁。

田總管琢

田總管琢，字器之，蔚州人〔一〕……趙閑閑有《送器之》詩云〔二〕：“田侯落落奇男子，主辱臣生不如死。殿前畫地作山西，願與義軍相表裏〔三〕。恨我不得學李英，愛君不減侯莘卿〔四〕。橫道浮尸三十萬，潼關大笑哥舒翰 〔五〕。”


【校記】


橫道浮尸：《滏水文集》卷四作“橫遮俘尸”。


【注釋】


〔一〕蔚州：今河北蔚縣。田琢曾招募義兵抗擊蒙古兵，興定二年（一二一八），權知益都府事，為山東東路兵馬總管。《金史》卷一百二有傳。

〔二〕送器之：趙秉文原詩題作《從軍行送田琢器之》，見《滏水文集》卷四。

〔三〕“殿前”二句：《金史·田琢傳》：“貞祐二年，中都被圍，琢請由間道往山西，招集義勇，以為宣差兵馬提控、同知忠順軍節度使事，經略山西。”

〔四〕“恨我”二句：趙秉文原詩後尚有兩句：“子明又請當一面，禁中頗牧皆書生。”自注：“是時李英子賢、侯摯莘卿、王晦子明方出戰有功。”李英征戰之事，事見《金史》卷一百一本傳；侯摯出戰事，見《金史》卷一百八本傳。

〔五〕哥舒翰：唐朝名將。安史之亂期間，把守潼關，潼關最後失守。

吾古孫左司奴申

吾古孫左司奴申〔一〕，字道遠，由女直人譯史入官……與余先子善，余嘗為賦《古漆井》詩〔二〕。


【注釋】


〔一〕吾古孫：女真族姓氏。左司：官名，左司郎中。

〔二〕《古漆井》：劉祁此詩已佚。

康司農錫

康司農錫，字伯祿，趙州人〔一〕……為人厚重有為，頗讀書。嘗賦《打毬》詩云：“髙飛遠走偶然耳，坎止流行知所之〔二〕。”余先子云：“亦有理也。”


【注釋】


〔一〕康錫：參見《中州集》卷八《康司農錫》。趙州：今河北趙縣。《中州集》作甯晉人，甯晉，今河北甯晉。

〔二〕坎止流行：遇坎而止，乘流則行。《漢書·賈誼傳》：“寥廓忽荒，與道翱翔。乘流則逝，得坎則止。”

楊左司居仁

楊左司居仁，字行之，其先大興人，後居南京〔一〕……公少有吏能，晚讀書，作詩有佳處。使任清要，不失為名卿、材大夫。遭世亂，困躓可歎。與余父子交最善。余嘗送其《北使序》及詩〔二〕。


【注釋】


〔一〕南京：今河南開封。

〔二〕《北使序》及詩：興定四年（一二二○），吾古孫仲端出使蒙古、西域，囑劉祁記其行，名為《北使記》。《北使序》當指《北使記》，現存。詩不詳。

王革

王革字德新，弘州人〔一〕。少有才思，詩筆尖新，風流人也。屢舉不第〔二〕，以任子仕〔三〕……戊辰冬〔四〕，赴試西京〔五〕，自以年髙〔六〕，與諸後進偕，又復作此舉，因有詩云：“慣掣蒼龍曉漏鐘〔七〕，受恩曾入大明宮。香浮扇影迎初日，人逐鞭聲靜曉風。轉首俄驚成異世〔八〕，此身雖在已衰翁。喚回五十年前夢〔九〕，再著麻衣待至公〔一○〕。”（以上《歸潛志》卷五）


【注釋】


〔一〕王革：參見《中州集》卷七《王主簿革》。魏初《青崖集》卷五《先君墓碣銘》以王革為襄陰人，襄陰是弘州屬縣。《中州集》作臨潢人，臨潢：在今內蒙古巴林左旗東南波羅城。

〔二〕屢舉不第：《中州集》卷七《王主簿革》：“正大中，以六赴廷試，賜出身。”其事當在正大四年（一二二七）。

〔三〕任子：因父兄官職而得官的人。

〔四〕戊辰：一為泰和八年（一二○八），一為至元元年（一二六四），皆無科考事，亦與王革無關，所以或以為戊辰為壬辰（一二三二）之誤，或以為是戊戌（一二三八）之誤。壬辰年，金中都已淪陷。戊戌年開科選舉，故當是後者為是。

〔五〕西京：今山西大同。

〔六〕年髙：從詩中“衰翁”“五十年前夢”來看，王革當時在七十歲左右。

〔七〕蒼龍：駿馬。句謂騎馬上朝。

〔八〕成異世：指金亡元興的時代交替。

〔九〕五十年前夢：指二十歲左右的進士夢。

〔一○〕至公：最公正，指主考官。

移剌都尉買奴

移剌都尉買奴，字溫甫，契丹世襲猛安也〔一〕。讀史書，慷慨有氣義。喜交士大夫，視女直同列諸人奴隸也。嘗為宣撫使，便宜鄧、豫間〔二〕，以事杖殺經歷官〔三〕，坐廢。後為虎賁都尉〔四〕，提兵赴關中，後由商南全軍而回〔五〕，病死。自號拙軒，趙閑閑為賦之〔六〕，諸公皆有詩〔七〕。正大初，先子令葉〔八〕，余往省，會溫甫，屬余為《拙軒銘》，先子亦有詩〔九〕。


【注釋】


〔一〕都尉：軍官名。猛安：金代一種軍事組織的首領。

〔二〕宣撫使：地方軍官名，巡視地方軍政事務。便宜：根據實際情況自行斟酌處理。鄧：鄧州，治在今河南鄧州。豫：金無豫州。鄧豫為泛指鄧州一帶。

〔三〕經歷官：金樞密院下設經歷官，從五品。

〔四〕虎賁都尉：金元帥府設義軍總領，名為都尉。有折沖、建威、虎賁、破虜等名。

〔五〕商南：金無商南縣，商南當指商州之南，商州：治在今陝西商洛市商州區。

〔六〕趙閑閑：趙秉文。其《拙軒賦》見《滏水文集》卷二。

〔七〕諸公皆有詩：不可考。

〔八〕先子令葉：劉從益於元光二年至正大二年（一二二三—一二二五），任葉縣令。

〔九〕《拙軒銘》及劉從益詩：已佚。

諸女直世襲猛安、謀克往往好文學

南渡後，諸女直世襲猛安、謀克往往好文學，喜與士大夫游〔一〕。如完顏斜烈兄弟〔二〕、移剌廷玉、溫甫總領〔三〕、夾谷德固〔四〕、朮虎士、烏林答肅孺輩，作詩多有可稱。德固勇悍，在軍中有聲，嘗送舍弟以詩，亦可喜。天興初，提兵戍譙〔五〕，軍亂見殺。


【校記】


朮虎士：當是朮虎邃士玄之誤。據《歸潛志》卷三：朮虎邃字士玄，女真猛安。

烏林答肅孺：當是烏林答爽肅孺之誤。據《歸潛志》卷三：烏林答爽字肅孺，女真世襲猛安。


【注釋】


〔一〕南渡：指貞祐二年（一二一四）金王朝南渡汴京之事。

〔二〕完顏斜烈兄弟：指完顏彝、完顏斜烈。完顏彝，字良佐，即完顏陳和尚，《金史》卷一百二十三有傳。

〔三〕移剌廷玉：移剌瑗，本名移剌粘合，字廷玉，曾任鄧州節度使。溫甫：即上文的移剌買奴。總領：即都尉。

〔四〕夾谷德固：生平不詳。

〔五〕天興：金哀宗年號（一二三二—一二三三）。譙：今安徽亳州。

僧德普

僧德普，武川人〔一〕，自號勝靜老人。倜儻有機術，與士大夫游，飲酒食肉，豁如也。嘗為朮虎髙琪所重，在軍中論兵。南渡居陳之開元寺，與余先子善〔二〕。嘗著《彌陀偈》〔三〕，談理性，先子為序之。屏山亦喜其俊爽不羈也〔四〕。頗喜字畫、作詩，年六十餘死，余謂古之文暢、秘演之流〔五〕。


【注釋】


〔一〕武川：古地名，在金代屬西京路天山縣，在今內蒙古武川縣附近。

〔二〕陳：陳州，今河南淮陽。劉從益於貞祐四年（一二一六）任陳州防禦判官。

〔三〕《彌陀偈》：已佚。

〔四〕屏山：李純甫。

〔五〕文暢：中唐僧人，喜為文，與韓愈、柳宗元等文人有廣泛交往。秘演：北宋僧人，喜為詩，與石曼卿、歐陽修等人交往，有詩集，歐陽修為之作《釋秘演詩集序》。

僧圓基

僧圓基字子初，姓田氏，亦北人。雖為浮屠，喜與豪士遊〔一〕。負其材略，有握兵、治民之志，蓋隱於僧者也。嘗住持南京靜安寺〔二〕，以不檢去。之峴山〔三〕，歷嵩陽〔四〕，死。與德普相善〔五〕。頗能詩，嘗題移剌右丞畫云〔六〕：“調燮之餘總是閑〔七〕，閑中遊戲到毫端。而今亦有丹青手，猶在蟠溪把釣竿〔八〕。”可見其有志也。又，《詠柳葉》云：“一氣潛通造化中，人間無處不春風。莫嫌冷地開青眼，試看夭桃幾日紅。”


【注釋】


〔一〕亦北人：圓基籍貫不詳。“亦北人”承上文德普而來，當與德普的籍貫相近。豪士：豪傑之士。

〔二〕南京：今河南開封。

〔三〕峴山：在今湖北襄陽。

〔四〕嵩陽：嵩山之陽，指嵩山一帶。

〔五〕德普：見上文。

〔六〕移剌右丞：指耶律履。耶律履（一一三一—一一九一），字履道，遼東丹王七世孫，耶律楚材之父。歷任翰林修撰、禮部侍郎、參知政事、尚書右丞等職。長於繪畫。《金史》卷九十五有傳。

〔七〕調燮：指調理陰陽，治理國事。

〔八〕“而今”二句：當是其自指。

王赤腿

王赤腿，不知其名字年齒，人以其衣短，號哨腿王，或云名予可，字南雲〔一〕，河東人。幼嘗為卒，不詳。居郾、蔡間，以乞食為事〔二〕。衣皮衣，露膝；長歎，好插花。額上繫以銅片如月，人問之，皆有說。又時時自言為天帝所召，有某仙、某神在焉，所食何物，皆誕詭莫可測。然善歌詩，有求之者，索韻立成。字亦怪異。在郾城，凡寺觀樓閣及民家屋壁，書其詩殆遍，往往有奇麗語，如《天仙有夢梅》云：“鼎鑄陶鈞政格新〔三〕，橫斜疏影慰騷魂。嬰香枕簟黃昏月〔四〕，懋棣東風笑谷春。”又，“經間璈几虛雲鎖〔五〕，杯捲江山枕島樓。卻憶西巖舊宮殿，半橫星斗下瀛洲。”又，《題石潭》云：“石裂雯華浸月秋。”〔六〕又“松陰滾碎闌干角”。其他多僻怪不可曉。問之，則曰出天上何書，書名亦不可曉。或云為鬼物所憑。麻知幾獨重之〔七〕。李子遷贈詩云〔八〕：“骯髒風儀古丈夫〔九〕，鶴袍鐵面戟髭鬚。人間春色向頭剩，天上月明當額孤。石鼎夜聯詩句健，布囊春醉酒錢麤。危樓試倚街頭看，應見潛飛入玉壺。”狀其人殆盡。正大初，余過郾，諸公為召至，索詩，求韻立書，辭亦不可曉。後因病，失一目明。遭亂，北渡，病死。（以上《歸潛志》卷六）


【校記】


浸秋月：《中州集》卷九《王先生予可》引作“漬秋月”。

詩句健：《中州集》卷九《王先生予可》引作“詩筆健”。


【注釋】


〔一〕王予可：參見《中州集》卷九《王先生予可》。

〔二〕郾：郾城，今河南郾城。蔡：上蔡：今河南上蔡。《中州集》卷九《王先生予可》：“南渡後，居上蔡、遂平、郾城之間，在郾城為最久。”

〔三〕陶鈞：製作陶器所用的轉輪，後指治理國家。

〔四〕嬰香：香料名。

〔五〕璈：古樂器名。幾：小矮桌。

〔六〕《題石潭》：《中州集》卷九《王先生予可》題作《題崧山石淙》。

〔七〕麻知幾：麻九疇。

〔八〕李子遷：李夷，參見《中州集》卷七《李夷》。

〔九〕骯髒：髙亢剛直。

石碣詩

興定初，朮虎髙琪為相，建議南京城方八十里〔一〕，極大難守，於內再築子城，周方四十里，壞民屋舍甚眾……子城初起時，於地中得一石碣，上有詩云：“瑞雲靈氣鎖城東，他日還應與北同。歲月遷移人事變，卻來此地再興功。”亦有數云。其字書類宋人，迄今猶在相國寺。


【注釋】


〔一〕興定：金宣宗年號（一二一七—一二二一）。南京：今河南開封。

金朝取士，止以詞賦、經義學

金朝取士，止以詞賦、經義學〔一〕，士大夫往往局于此，不能多讀書。其格法最陋者，詞賦狀元即授應奉翰林文字，不問其人才何如，故多有不任其事者。或顧問〔二〕，不稱上意，被笑嗤，出補外官。章宗時，王狀元澤在翰林〔三〕，會宋使進枇杷子，上索詩，澤奏：“小臣不識枇杷子。”惟王庭筠詩成〔四〕，上喜之。呂狀元造，父子魁多士〔五〕，及在翰林，上索重陽詩，造素不學詩，惶遽獻詩云：“佳節近重陽，微臣喜欲狂。”上大笑，旋令外補。故當時有云：“澤民不識枇杷子，呂造能吟喜欲狂。”（以上《歸潛志》卷七）


【注釋】


〔一〕詞賦：一種韻散相間的文體，講究詞藻、對仗、典故、韻律等。金代科舉始於天會二年（一一二四），海陵貞元元年專以詞賦取士。經義：以經書中的文句為題闡釋義理的考試科目，金代經義科始於天會四年（一一二六）。

〔二〕顧問：供帝王諮詢的侍從之臣。

〔三〕王狀元澤：王澤，字澤民，太原人，明昌元年（一一九○）詞賦狀元。

〔四〕王庭筠詩：已佚。

〔五〕呂造：字子成，大興人。祖父呂延嗣、父親忠嗣皆狀元及第。呂造為承安二年（一一九七）詞賦狀元。

金朝取士，止以詞賦為重

金朝取士，止以詞賦為重，故士人往往不暇讀書為他文。嘗聞先進故老見子弟輩讀蘇、黃詩，輒怒斥，故學子止工於律賦〔一〕，問之他文則懵然不知。間有登第後始讀書為文者，諸名士是也。南渡以來，士人多為古學，以著文作詩相髙。然舊日專為科舉之學者疾之為仇讎，若分為兩途，互相詆譏。其作詩文者目舉子為科舉之學，為科舉之學者指文士為任子弟〔二〕，笑其不工科舉。殊不知國家初設科舉用四篇文字，本取全才。蓋賦以擇制誥之才，詩以取風騷之旨，策以究經濟之業，論以考識鑒之方。四者俱工，其人材為何如也？而學者不知，狃於習俗〔三〕，止力為律賦〔四〕，至於詩、策、論俱不留心，其弊基於為有司者止考賦，而不究詩、策、論也。吾嘗記故老云，泰和間，有司考詩賦已定去取〔五〕，及讀策、論，則止用筆點廟諱、御名，且數字數與塗注之多寡。有司如此，欲舉子輩專精難矣。南渡後，趙、楊諸公為有司〔六〕，方於策、論中取人，故士風稍變，頗加意策、論。又於詩賦中亦辨別讀書人才，以是文風稍振。然亦謗議紛紜，然每貢舉，非數公為有司，則又如舊矣。


【注釋】


〔一〕律賦：常用於科舉考試的一種賦體，要求音韻諧和，對偶工整，於音律、押韻都有嚴格規定。

〔二〕任子弟：髙官子弟。

〔三〕狃於習俗：拘泥於習俗。

〔四〕止：只。

〔五〕泰和：金章宗年號（一二○一—一二○八）。有司：主考官員。

〔六〕趙、楊：指趙秉文、楊雲翼。

金朝以律賦著名者

金朝以律賦著名者曰孟宗獻友之、趙樞子克〔一〕，其主文有藻鑒多得人者曰張景仁御史、鄭子聃侍讀〔二〕，故一時為之語曰：“主司非張、鄭，秀才非趙、孟。”律賦至今學者法之，然其源出於吾髙祖南山翁〔三〕。故老云，孟晚進，初不識翁，因少年下第，發憤，辟一室，取翁賦，剪其八韻〔四〕，類之帖壁間，坐臥諷詠深思，已而盡得其法，下筆造微妙。再試，魁於鄉、於府、於省、於御前，天下號孟四元〔五〕，迄今學者以吾祖孟師也。孟雖仕，不甚貴〔六〕。作詩詞有可稱，自號虛靜居士。頗恬淡，留意養生術。嘗著《金丹賦》行於世，其詩詞亦有集〔七〕。


【注釋】


〔一〕孟宗獻：字友之，開封人，大定三年（一一六三）狀元，參《中州集》卷九《孟內翰宗獻》。趙樞：不詳。

〔二〕張景仁御史：字壽甫，遼西人，累官翰林待制、御史大夫。《金史》卷八十四有傳。鄭子聃侍讀：字景純，大定人，正隆二年（一一五七）詞賦狀元，仕至翰林侍講學士。參見《中州集》卷九《鄭內翰子聃》。

〔三〕南山翁：指劉撝，天會二年（一一二四）辭賦狀元。

〔四〕八韻：律賦一般要求八字四平四仄為韻，故稱八韻。

〔五〕孟四元：《金史》卷一百二十五《楊柏仁傳》：“伯仁讀其程文，稱曰：‘此人當成大名。’是歲，宗獻府試、省試、廷試皆第一，號孟四元。”

〔六〕不甚貴：孟宗獻歷奉直大夫、曹王府文學兼記室參軍，遷左贊善大夫。左贊善大夫，正六品。

〔七〕《金丹賦》：當是道教養生題材的作品，已佚。其詩詞集亦佚。

孫左丞鐸振之

孫左丞鐸振之，章宗時名臣〔一〕，為人正直敢言，有學問文采，一時相望甚切。俄詔下，同輩皆相執政，公再授戶部尚書〔二〕。公意不愜，因於戶部廳事壁間書唐人詩云：“南鄰北舍牡丹開，年少尋芳去未回。惟有君家老柏樹，春風來似不曾來。”〔三〕有人奏之，坐貶鄜州防禦使〔四〕，再召入朝，未幾執政〔五〕。南渡，為太子太師。後致仕，以壽終。


【注釋】


〔一〕孫左丞鐸：孫鐸字振之，大定十三年（一一七三）進士及第，仕至尚書左丞，除太子太師。參見《金史》卷九十九《孫鐸傳》、《中州集》卷九《孫太師鐸》。

〔二〕同輩：指孫即康、賈鉉。《金史》卷九十九《孫鐸傳》：“（泰和）三年，御史中丞孫即康、刑部尚書賈鉉皆除參知政事，鐸再任戶部尚書，鐸心少之。”再授戶部尚書：孫鐸承安四年（一一九九）遷戶部尚書，泰和三年（一二○三）再為戶部尚書。

〔三〕書唐人詩：此事見《中州集》卷九《孫太師鐸》，與此小異：“振之賀席中，戲舉青州老柏院布衣張在詩云：‘南鄰北里牡丹開，公子王孫去不回，惟有庭前老柏樹，春風來似不曾來。”此詩原文見文彥博《澠水燕談錄》卷八，張在當是北宋人。

〔四〕有人奏之：《金史》卷九十九《孫鐸傳》，奏劾者為御史大夫完顏卞。坐貶鄜州防禦使：《中州集》卷九《孫太師鐸》云，降授同知河南府事。

〔五〕未幾執政：孫鐸泰和七年（一二○七）回朝，十二月拜參知政事。

李伸之

貞祐南征，獲一統制官李伸之者〔一〕，帥府經歷官劉達卿輩召而飯之〔二〕，且誘以降。將宥焉，伸之獻詩曰：“一飯感恩無地報，此心許國已天知。胸中千古蟠鍾阜，一死鴻毛斷不移。”竟就死。又云：“擬把孤忠報主知，主知未報已身疲。明朝定作長淮鬼，馬革應煩為裹屍。” 〔三〕又云：“區區猶上和親策〔四〕，安得元戎一點頭。”


【校記】


李伸之：一作李申之。


【注釋】


〔一〕李伸之：據《金史》卷十一《宣宗本紀中》，興定三年（一二一九）二月，金將僕散安貞攻陷宋梁州，擒獲統制官李申之。

〔二〕劉達卿：劉光謙，字達卿。參見《中州集》卷八《劉戶部光謙》。

〔三〕《中州集》卷九王彧《禪頌》“烈日初心不敢謾”注載李申之事，略異而稍詳：“貞祐末，行臺都尉南征，獲武經進士李申之於盱眙，左右司郎中劉光謙達卿、潤文官李獻能欽叔愛其才辯，欲活之，以避嫌不敢也。乃託以問事機，令軍中羈管之。申之作詩贈主囚者曰：‘一飯感君無地報，寸心許國只天知。明朝定作長淮鬼，馬革仍煩為裹尸。’又云：‘胸中萬古橫鍾阜，一死鴻毛斷不移。’又獻書都尉云：‘金國歲歲南侵，計所得不能一二州，而軍力折耗殆盡。今歲此舉，亦曾慮人有議其後，何以禦之乎？為公計者，不若因南軍大舉斂兵而退，雖屢出無功，得全師而返，猶可自救。不然師老食殫，困頓於堅城之下，讒間一行，則公受禍不久矣。某軍敗而死，固其所也，乞於盱眙城下，責以不降之罪，以死見處，使人人知之，則都尉亦於名教為有功。’書上之明日，申之謀遁歸，不果，乃殺之。欽叔說其臨刑回面南向，欣然就戮，甚嗟惜之。”鍾阜：鍾山，紫金山。

〔四〕和親策：指上引獻都尉書。

宇文虛中吳激詞

先翰林嘗談國初宇文太學叔通主文盟時〔一〕，吳深州彥髙視宇文為後進〔二〕，宇文止呼為小吳。因會飲，酒間有一婦人，宋宗室子，流落，諸公感歎，皆作樂章一闋。宇文作《念奴嬌》〔三〕，有“宗室家姬，陳王幼女，曾嫁欽慈族〔四〕。干戈浩蕩，事隨天地翻覆”之語。次及彥髙，作《人月圓》詞云〔五〕：“南朝千古傷心事，猶唱後庭花〔六〕。舊時王謝、堂前燕子，飛向誰家〔七〕。偶然相見。仙肌勝雪，雲鬢堆鴉〔八〕。江州司馬，青衫淚濕，同是天涯。〔九〕”宇文覽之，大驚，自是，人乞詞，輒曰：“當詣彥髙也。”〔一○〕彥髙詞集篇數雖不多，皆精微盡善，雖多用前人詩句，其剪裁點綴若天成，真奇作也。先人嘗云〔一一〕：“詩不宜用前人語，若夫樂章，則剪截古人語亦無害，但要能使用爾。如彥髙《人月圓》，半是古人句，其思致含蓄甚遠，不露圭角，不尤勝於宇文自作者哉！”


【校記】


偶然相見：《中州樂府》作“恍然一夢”。

雲鬢：《中州樂府》作“宮髻”。


【注釋】


〔一〕先翰林：指劉從益，曾任翰林應奉，故稱。宇文太學叔通：宇文虛中，參見《中州集》卷一《宇文大學虛中》。

〔二〕吳深州彥髙：吳激，字彥髙，晚年出知深州。參見《中州集》卷一《吳學士激》。

〔三〕宇文作《念奴嬌》：其詞存世，《全金元詞》錄作：“疏眉秀目，看來依舊是，宣和妝束。飛步盈盈姿媚巧，舉世知非凡俗。宋室宗姬，秦王幼女，曾嫁欽慈族。干戈浩蕩，事隨天地翻覆。一笑邂逅相逢，勸人滿飲，旋旋吹橫竹。流落天涯俱是客，何必平生相熟。舊日黃華，如今憔悴，付與杯中醁。興亡休問，為伊且盡船玉。”

〔四〕陳王：不詳。欽慈：宋神宗陳皇后的諡號，宋徽宗的生母。

〔五〕《人月圓》：原詞見《中州樂府》。

〔六〕猶唱後庭花：杜牧《泊秦淮》：“商女不知亡國恨，隔江猶唱後庭花。”

〔七〕舊時王謝：劉禹錫《烏衣巷》：“舊時王謝堂前燕，飛入尋常百姓家。”

〔八〕堆鴉：形容女子頭髮黑而美。

〔九〕江州司馬：白居易。其《琵琶行》：“座中泣下誰最多，江州司馬青衫濕。”

〔一○〕《中州樂府》有相似記載：“彥髙北遷後，為故宮人賦此。時宇文叔通亦賦《念奴嬌》，先成，而頗近鄙俚，及見彥髙此作，茫然自失。是後人有求作樂府者，叔通即批云：‘吳郎近以樂府名天下，可往求之’。”

〔一一〕先人：劉從益。

党承旨懷英辛尚書棄疾

党承旨懷英、辛尚書棄疾，俱山東人〔一〕，少同舍〔二〕。屬金國初遭亂〔三〕，俱在兵間。辛一旦率數千騎南渡，顯於宋；党在北方，擢第，入翰林，有名，為一時文字宗主〔四〕。二公雖所趨不同，皆有功業，寵榮視前朝李穀、韓熙載〔五〕，亦相況也。後辛退閑，有詞《鷓鴣天》云：“壯歲旌旗擁萬夫，錦韉突騎渡江初〔六〕。燕兵夜娖銀胡[image: ]
 〔七〕，漢箭朝飛金僕姑〔八〕。思往事，歎今吾，春風不染白髭鬚。都將萬字平戎策〔九〕，換得東郊種樹書〔一○〕。”蓋紀其少時事也。


【注釋】


〔一〕党懷英：詳卷三第二十二則注〔三〕。辛尚書棄疾：辛棄疾為濟南人，未任過尚書之職。當是誤傳。

〔二〕同舍：同學。辛棄疾少時曾師事亳州劉瞻，辛、党同舍，疑在少時。

〔三〕屬：恰好遇到。

〔四〕“辛一旦”七句：辛棄疾於紹興三十二年（一一六二）投奔南宋。《宋史·辛棄疾傳》：“少師蔡伯堅，與党懷英同學，號辛、党。始筮仕，決以蓍，懷英遇《坎》，因留事金；棄疾得《離》，遂決意南歸。”

〔五〕李穀、韓熙載：二人友善。李穀（九○三—九六○），字惟珍，潁州汝陰（今安徽阜陽）人。歷仕後晉、後漢、後周，後晉時，歷官樞密直學士，加給事中；後漢時，歷官中書侍郎、平章事，後周時；以李穀為淮南道行營前軍都部署、兼知廬、壽等州府事，後進封趙國公。韓熙載（九○二—九七○），字叔言，五代十國南唐官吏，青州人。後唐同光進士。因父被李嗣源所殺而奔吳。南唐李昪時，任秘書郎，輔太子于東宮。李璟即位，遷吏部員外郎，史館修撰，兼太常博士，拜中書舍人。

〔六〕錦韉突騎：穿錦衣的精銳騎兵。

〔七〕燕兵：北方的士兵。娖：整理。銀胡[image: ]
 ：飾銀的箭袋。

〔八〕金僕姑：箭名。

〔九〕平戎策：平定敵人的文章，指《九議》、《美芹十論》等。

〔一○〕種樹書：種植花草樹木的書籍。

髙丞相巖夫

髙丞相巖夫在相位〔一〕，因元光二年元日慶七十 〔二〕，會鄉里交舊，且求作詩文，時先子以新罷御史〔三〕，避嫌不赴。余方弱冠〔四〕，為作詩，以公頗負謗，且勸其退休也。公得詩，大喜，趣召余，迎謂余曰：“解道‘青雲自致不須階’邪？”又撫余背曰：“汝費字如何下來？”蓋余詩云：“青雲自致不須階，十稔從容位上臺〔五〕。負荷一堂森柱石，調和眾口費鹽梅〔六〕。勤勞密邇三朝重〔七〕，壽考康寧七秩開。家道益昌孫有息〔八〕，彩衣扶杖好歸來〔九〕。”雷希顏為作序〔一○〕，亦有“乘天眷未衰，可以引去”之語。後余將歸淮陽〔一一〕，復獻書勸其舉一人自代，可得致政歸。然公竟薨於位，不能從也。


【注釋】


〔一〕髙巖夫：髙汝礪（一一五四—一二二四），字巖夫，貞祐二年（一二一四），隨宣宗南遷，授參知政事。歷尚書左右丞、平章政事。累遷右丞相，封壽國公。參《中州集》卷九《丞相壽國髙公汝礪》。

〔二〕元光二年：一二二三年。

〔三〕新罷御史：劉從益於興定五年（一二二一）四月罷官監察御史。

〔四〕余方弱冠：劉祁元光二年二十一歲。

〔五〕上臺：泛指三公宰、宰輔。十稔：十年，指髙汝礪貞祐二年以來的經歷。

〔六〕鹽梅：一鹹一酸，指調和眾味。

〔七〕密邇：距離很近。三朝：指金章宗、衛紹王、金宣宗三朝。

〔八〕孫有息：謂子孫繁衍。

〔九〕彩衣：《藝文類聚》卷二十引《列女傳》：“昔楚老萊子孝養二親，行年七十，嬰兒自娛，常著五色斑斕衣，為親取飲。”後因以“彩衣”指孝養父母。

〔一○〕雷希顏：雷淵。其序已佚。

〔一一〕淮陽：即陳州。

明昌承安間作詩者尚尖新

明昌、承安間〔一〕，作詩者尚尖新，故張翥仲揚由布衣有名，召用〔二〕。其詩大抵皆浮豔語，如：“矮窗小戶寒不到，一鑪香火四圍書。”又，“西風了卻黃花事，不管安仁兩鬚秋。”〔三〕人號“張了卻”。劉少宣嘗題其詩集後云〔四〕：“楓落吳江真好句，不須多示鄭參軍。”〔五〕蓋譏之也。南渡後，文風一變，文多學奇古，詩多學風雅，由趙閑閑、李屏山倡之〔六〕。屏山幼無師傳，為文下筆便喜左氏、莊周，故能一掃遼宋餘習。而雷希顏、宋飛卿諸人〔七〕，皆作古文，故復往往相法效，不作淺弱語。趙閑閑晚年，詩多法唐人李、杜諸公，然未嘗語於人。已而，麻知幾、李長源、元裕之輩鼎出〔八〕，故後進作詩者爭以唐人為法也。


【校記】


張翥：《中州集》卷七作張著，當是。


【注釋】


〔一〕明昌、承安：金章宗年號（一一九○—一二○○）。

〔二〕據《中州集》，張著於泰和五年（一二○五）以詩名召見，應制稱旨，特恩授監御府書畫。

〔三〕安仁：潘岳。兩鬚秋：指潘岳三十二歲出現的白髮。

〔四〕劉少宣：劉勳。參見《中州集》卷七《劉勳》。

〔五〕劉勳題詩：見《中州集》卷七，題作《讀張仲揚詩因題其上》：“布衣一日見明君，俄有詩名四海聞。楓落吳江真好句，不須多示鄭參軍。”楓落吳江：指唐人崔明信的名句“楓落吳江冷”。鄭參軍：指鄭世翼。《舊唐書·鄭世翼傳》：“時崔信明自謂文章獨步，多所淩轢。（鄭）世翼遇諸江中，謂之曰：‘嘗聞“楓落吳江冷”。’信明欣然示百餘篇。世翼覽之未終，曰：‘所見不如所聞。’投之於江。信明不能對，擁楫而去。”

〔六〕趙閑閑：趙秉文。李屏山：李純甫。

〔七〕雷希顏：雷淵。宋飛卿：宋九嘉。

〔八〕麻知幾：麻九疇。李長源：李汾。元裕之：元好問。鼎出：相繼成名於世。

竹溪党公論詩

趙閑閑嘗言，律詩最難工，須要工巧周圓〔一〕。吾聞竹溪党公論〔二〕，以為五十六字皆如聖賢，中有一字不經鑪錘，便若一屠沽子廁其間也〔三〕。又云：“八句皆要警拔極難，一篇中須要一聯好句為主，後但以意收拾之，足為好詩矣。”又嘗與余論詩曰：“《選》詩曰：‘南登灞陵岸，回首望長安’，‘朔風動秋草，邊馬有歸心’，‘明月照髙樓，流光正徘徊’，此其含蓄意幾何？” 〔四〕又曰：“小詩貴風騷，今人往往止作硬語，非也。”〔五〕


【注釋】


〔一〕“趙閑閑”三句：趙秉文語出處不可考。

〔二〕竹溪党公：党懷英。

〔三〕屠沽子：屠夫、酒保一類人。

〔四〕“南登灞陵岸”二句：出自王粲《七哀詩》。“朔風動秋草”出自王瓚《雜詩》。“明月照髙樓”出自曹植《七哀詩》。以上詩歌皆入選《文選》。

〔五〕党懷英上述言論，出處不可考。

趙閑閑少嘗寄黃華詩

趙閑閑少嘗寄黃華詩〔一〕，黃華稱之，曰：“姓王氏非作千首〔二〕，其工夫不至是也。”其詩至今為人傳誦，且趙以此詩初得名。詩云：“寄語雪溪王處士，年來多病復何如？浮雲世態紛紛變，秋草人情日日疏。李白一杯人影月，鄭虔三絕畫詩書。情知不得文章力，乞與黃華作隱居。”〔三〕


【注釋】


〔一〕黃華：王庭筠，號黃華山主、黃華老人。

〔二〕姓王氏：此句疑有脫誤。

〔三〕“寄語”八句：趙秉文原詩題作《寄王學士》，見《滏水文集》卷七。

趙閑閑論尹無忌、趙黃山

趙閑閑嘗為余言，少初識尹無忌〔一〕，問：“久聞先生作詩不喜蘇、黃，何如？”無忌曰：“學蘇、黃則卑猥也。”其詩一以李、杜為法，五言尤工。閑閑嘗稱其《游同樂園》詩，云〔二〕：“晴日明華構〔三〕，繁陰蕩綠波。蓬丘滄海遠，春色上林多。流水時雖逝，遷鶯暖自歌。可憐歡樂極，鉦鼓散雲和。”又有佳句：“行雲春郭暗，歸鳥暮天蒼”〔四〕、“野色明殘照，江聲入暮雲。”〔五〕甚似少陵。閑閑又稱趙黃山詩，云〔六〕：“燈暗風翻幔，蛩吟葉擁牆。人如秋已老，愁與夜俱長。滴盡階前雨，催成鏡裏霜。黃花依舊好，多病不能觴。”〔七〕此詩信佳作也。又，黃山嘗與予黃山道中作詩，有云：“好景落誰詩句裏，蹇驢馱我畫圖間。”〔八〕世號“趙蹇驢”。余先子翰林嘗談章宗春水放海青〔九〕，時黃山在翰苑〔一○〕，扈從，既得鵝，索詩，黃山立進之，其詩云：“鴐鵝得暖下陂塘〔一一〕，探騎星馳入建章〔一二〕。黃繖輕陰隨鳳輦，綠衣小隊出鷹坊〔一三〕。搏風玉爪淩霄漢，瞥日風毛墮雪霜。共喜園陵得新薦〔一四〕，侍臣齊捧萬年觴。”章宗覽之，稱其工，且曰：“此詩非宿構不能至此。”


【校記】


歸鳥：《中州集》卷四《和王逸賓繁臺詩》作“髙鳥”。

野色：《中州集》卷四《和王逸賓繁臺詩》作“草色”。


【注釋】


〔一〕尹無忌：即師拓，參見《中州集》卷四《師拓》。

〔二〕《游同樂園》：又見《中州集》卷四，文字相同。趙秉文之論，已佚。

〔三〕華構：華美的建築。

〔四〕“行雲”二句：出自師拓《和王逸賓繁臺詩》，原詩見《中州集》卷四：“憑望憐臺迥，長吟苦思荒。行雲春郭暗，髙鳥暮天蒼。草色傷心極，松風灑面涼。故園兵革外，殊覺路途長。”

〔五〕“野色”二句：出自師拓《陪人游北苑》，原詩見《中州集》卷四：“繫馬溪邊酌，啼鶯柳外聞。望長魂欲斷，愁豁酒微醺。草色明殘照，江聲入暮雲。故園春已到，歸思日繽紛。”

〔六〕趙黃山：趙渢，號黃山，參見《中州集》卷四《黃山趙先生渢》。

〔七〕“燈暗”八句：原詩題作《南院聞雨》，見《中州集》卷四。

〔八〕“好景”二句：全詩載《中州集》卷四，題作《黃山道中》：“小穀城荒路屈盤，石根寒碧漲秋灣。千章秀木黃公廟，一點飛雲白塔山。好景落誰詩句裏，蹇驢駝我畫圖間。膏肓泉石真吾事，莫厭乘閑數往還。”黃山，在今山東東阿境內。

〔九〕春水：北方民族春天捕獵天鵝、鈎魚等活動。海青：海東青，一種產於東北的獵鷹，常用來捕獵天鵝。

〔一○〕黃山在翰苑：趙渢於大定二十九年（一一八九）入翰林院，為應奉翰林文字，明昌四年（一一九三），遷翰林修撰。

〔一一〕鴐鵝：野鵝，天鵝。

〔一二〕探騎：尋找天鵝的騎兵。建章：本是漢代皇宮，詩中借指金章宗的行宮。

〔一三〕黃繖：金章宗的儀仗。綠衣小隊：指馴養海東青的人員。金代設立鷹坊，馴養海東養，設置鷹坊提點、鷹坊使等職，見《金史》卷五十六《百官志》。

〔一四〕得新薦：按照春水習俗，捕獵到的第一隻天鵝，稱頭鵝，要用來祭祀園陵。

趙閑閑平日字畫工夫最深

趙閑閑平日字畫工夫最深，詩其次，又其次散文也。嘗語余曰：“今日後進中作文者頗有三二人，至吟詩者，絕少，字畫亦無也。”以是知公所長。然議論經學，許王從之〔一〕，散文許李之純、雷希顏〔二〕，詩頗許麻知幾、元裕之〔三〕，字畫頗許麻知幾、馮叔獻也〔四〕。又嘗教余學書，先法張旭《石柱記》〔五〕，每曰：“汝輩幸有天資，止不肯學古人一點一畫寫也。”


【注釋】


〔一〕王從之：王若虛。

〔二〕李之純：李純甫。雷希顏：雷淵。

〔三〕麻知幾：麻九疇。元裕之：元好問。

〔四〕馮叔獻：馮璧。

〔五〕《石柱記》：指張旭所寫《郎官石柱記序》，是其唯一傳世的楷書作品。

李屏山趙閑閑教後學為文

李屏山教後學為文〔一〕，欲自成一家，每曰：“當別轉一路，勿隨人腳跟。”故多喜奇怪，然其文亦不出莊、左、柳、蘇，詩不出盧仝、李賀。晚甚愛楊萬里詩，曰：“活潑剌底，人難及也。”趙閑閑教後進為詩文則曰：“文章不可執一體，有時奇古，有時平淡，何拘？”李嘗與余論趙文曰：“才甚髙，氣象甚雄，然不免有失支墮節處〔二〕，蓋學東坡而不成者。”趙亦語余曰：“之純文字止一體，詩只一句去也。”又，趙詩多犯古人語，一篇或有數句，此亦文章病。屏山嘗序其《閑閑集》云〔三〕：“公詩往往有李太白、白樂天語，某輒能識之。”又云：“公謂男子不食人唾，後當與之純、天英作真文字。”〔四〕亦陰譏云。


【校記】


詩只一句去也：一作“詩只一向去也”，疑是，指其詩歌僅朝著一個方向（奇怪）發展。


【注釋】


〔一〕李屏山：李純甫。

〔二〕失支墮節：失節，不完整。

〔三〕《閑閑集》：已佚。李純甫序亦佚。

〔四〕天英：李經。趙秉文有《答李天英書》傳世，可參。

趙閑閑王從之論文

趙閑閑論文曰：“文字無太硬，之純文字最硬，可傷！”〔一〕王翰林從之則曰：“文字無軟者，惟其是也。”〔二〕余嘗以質諸先人〔三〕，先人以趙論為是。


【注釋】


〔一〕之純文字：李純甫愛用瘦硬語言，為趙秉文所批評。

〔二〕王翰林從之：王若虛。

〔三〕先人：劉祁之父劉從益。

趙閑閑、李屏山、王從之、雷希顏諸公論為文作詩

興定、元光間，余在南京〔一〕，從趙閑閑、李屏山、王從之、雷希顏諸公遊〔二〕，多論為文作詩。趙於詩最細，貴含蓄工夫，於文頗麤，止論氣象大概。李於文甚細，說關鍵、賓主、抑揚，於詩頗麤，止論詞氣才巧。故余於趙則取其作詩法，於李則取其為文法。若王，則貴議論文字有體致，不喜出奇，下字止欲如家人語言，尤以助辭為尚〔三〕。與屏山之純學大不同。嘗曰：“之純雖才髙，好作險句怪語，無意味。”……雷則論文尚簡古，全法退之。詩亦喜韓，兼好黃魯直新巧。每作詩文，好與朋友相商訂，有不安，相告立改之，此亦人所難也。


【注釋】


〔一〕興定、元光：金宣宗年號（一二一七—一二二三）。南京：今河南開封。劉祁於興定四年（一二二○）之後，長期在開封參加科舉考試。

〔二〕趙閑閑：趙秉文。李屏山：李純甫。王從之：王若虛。雷希顏：雷淵。

〔三〕助辭：即助詞，虛詞中之一類。王若虛在《滹南遺老集》中對助詞使用不當者多有批評。

齊希謙題詩

趙閑閑作《南城訪道圖》，諸公皆有詩〔一〕。嘗有一齊希謙者〔二〕，題云：“億劫夢中誇識解〔三〕，一生紙上作風波〔四〕。到今不肯抽頭去〔五〕，畢竟南城有甚麼？”人頗傳之。


【注釋】


〔一〕《南城訪道圖》：已佚。訪道：指尋訪佛教之道。諸公詩：現存王若虛《趙內翰求〈城南訪道圖〉詩，辭不獲已，乃作絕句以戲，復為解之云》，見《滹南遺老集》卷四十五。

〔二〕齊希謙：生平不詳。

〔三〕億劫：即千萬億劫，指極長久的時間。識解：見識。

〔四〕一生紙上作風波：指趙秉文一輩子作詩撰文作畫，沒有離開官場，進入佛界。

〔五〕抽頭：脫身。

趙閑閑長翰苑作詩會

正大初，趙閑閑長翰苑〔一〕，同陳正叔、潘仲明、雷希顏、元裕之諸人作詩會〔二〕，嘗賦《野菊》，趙有云：“岡斷秋光隔，河明月影交。荒叢號蟋蟀，病葉掛蠨蛸。欲訪陶彭澤，柴門何處敲？”〔三〕諸公稱其破的也。又分詠《古瓶蠟梅》，趙云：“苕華吐碧龍文澀，燭淚痕疏雁字橫。”後云：“嬌黃喚起昭陽夢，漢苑淒涼草棘生。”〔四〕句甚工。潘有云：“命薄從教官獨冷，眼明猶喜跡雙清。”〔五〕語亦老也。後分《憶橙》、《射虎》〔六〕，題甚多，最後詠《道學》，雷云：“青天白日理分明”〔七〕，亦為題所窘也。閑閑同館閣諸公九日登極目亭，俱有詩。趙云：“魏國河山殘照在，梁王樓殿野花開。鷗從白水明邊沒，雁向青天盡處回。未必龍山如此會，座中三館盡英才。”〔八〕雷希顏云：“千古雄豪幾人在？百年懷抱此時開。”〔九〕李欽止云〔一○〕：“連朝倥傯簿書堆，辜負黃花酒一杯。”〔一一〕


【注釋】


〔一〕趙閑閑長翰苑：正大元年（一二二四），趙秉文任翰林學士同修國史。

〔二〕陳正叔：陳規，字正叔，參見《中州集》卷五《陳司諫規》。潘仲明：名希孟（一一七三—？），磁州（今河北磁縣）人，承安五年（一二○○）進士及第，曾任上黨簿，南渡後，為吏部主事，貞祐四年（一二一七），為《濟州李演碑》篆額，現存。後遷翰林修撰，官至中大夫同知州防禦使事。

〔三〕《野菊》：趙秉文原詩見《滏水文集》卷六，文字差異較多：“離離巖下菊，無主混蓬茅。路斷秋光隔，山明水影交。荒叢鳴蟋蟀，寒葉掛蠨蛸。擬訪陶廬飲，柴扉何處敲？” 蠨蛸：蜘蛛。元好問有《野菊座主閑閑公命作》、《野菊再奉座主閑閑公命作》等詩。

〔四〕《古瓶蠟梅》：趙詩見《滏水文集》卷七，文字有所差異：“石冷銅腥苦未清，瓦壺溫水照輕明。土花碧暈龍紋澀，燭淚痕疏雁字橫。未許功名歸鼎鼐，且容風月入瓶罌。嬌黃喚起昭陽夢，漢苑淒涼草棘生。”

〔五〕潘詩：原詩已佚。雙清：指思想及行事皆無塵俗氣。杜甫《屏跡》：“杖藜從白首，心跡喜雙清。”

〔六〕《憶橙》、《射虎》：趙詩見《滏水文集》卷七。

〔七〕《道學》：原詩已佚。

〔八〕趙詩題作《九日會極目亭》，見《滏水文集》卷七：“孤亭髙壓冷雲堆，九日登臨貰酒杯。魏國河山殘照在，梁王臺殿野花開。鷗從白水明邊沒，雁向青天盡處回。未必龍山如此會，座中三館盡英才。”

〔九〕“千古”二句：雷淵原詩已佚。

〔一○〕李欽止：名獻卿，李獻能之兄，泰和三年（一二○三）進士，官至正議大夫、宣差規措解鹽司，充鹽部郎中行部事。

〔一一〕“連朝”二句：其詩已佚。倥傯：事情紛繁迫促。

和韻為難

凡作詩，和韻為難〔一〕。古人贈答皆以不拘韻字〔二〕。迨宋蘇、黃，凡唱和，須用元韻，往返數回以出奇〔三〕。余先子頗留意〔四〕，故每與人唱和，韻益狹，語益工，人多稱之。嘗與雷希顏、元裕之論詩，元云：“和韻非古，要為勉强。”先子云：“如能以彼韻就我意，何如？亦一奇也。”嘗在史院與屏山諸公唱和呂唐卿《海藏齋詩》舟字韻〔五〕，往返十餘首。先子有云：“繡坼舊圖翻短褐〔六〕，朱書小字記歸舟。”屏山大稱其工用事也。後居淮陽〔七〕，與劉少宣唱和村字韻〔八〕，亦往返數十首。最後論詩，有云：“楊劉變體號西崑〔九〕，竊笑登坛子美村〔一○〕。大抵俗儒無正眼，惟應後世有公言。光生杜曲今千古〔一一〕，派出江西本一源。此道陵遲嗟久矣，不才安敢擅專門。”又，“樂府虛傳山抹雲〔一二〕，詩名浪得柳連村〔一三〕。九原太白有生氣，千古少陵無閑言。登泰山巔小天下，到崑崙口知河源。如君少進可入室，顧我今衰不及門。”少宣以為全不覺用他人韻也。


【校記】


試院：一作“史院”，誤，劉從益未曾任職國史館。

呂唐卿：一作“李唐卿”，誤。


【注釋】


〔一〕和韻：有三種形式：一是韻腳與原詩韻在同一韻部而不必用其原字；二是韻腳用其詩原韻原字，且用字先後次序相同，即次韻；三是即韻腳用原詩的字而不必依照其先後次序。此處指次韻。

〔二〕不拘韻字：指在同韻的不同字。

〔三〕蘇、黃：蘇軾、黃庭堅。

〔四〕余先子：劉從益。

〔五〕試院：興定五年（一二二一），李純甫知貢舉，劉從益時任監察御史，為監試官。呂唐卿：名子羽，明昌二年（一一九一）進士及第，仕至陳州防禦使。參《中州集》卷八《呂陳州子羽》。《海藏齋詩》：已佚。

〔六〕“繡坼”句：化用杜甫《北征》語：“海圖坼波濤，舊繡移曲折。天吳及紫鳳，顛倒在裋褐。”

〔七〕淮陽：即陳州。劉從益曾三次居陳，一為貞祐四年（一二一六）任陳州防禦使，二是興定二年（一二一八）至三年丁父憂，三是興定五年至元興二年（一二二三）罷官閒居陳州。此處當指第三次居陳期間。

〔八〕劉少宣：劉勳，字少宣，參見《中州集》卷七《劉勳》。劉勳村字韻詩已佚。

〔九〕楊劉：指楊億、劉筠。西崑：西崑體，因《西崑酬唱集》而得名。

〔一○〕“竊笑”句：謂楊億等人譏笑杜詩傖俗。劉攽《中山詩話》：“楊大年不喜杜工部詩，謂為村夫子。”《中州集》卷二《劉西巖汲》引李純甫《西巖集序》曰：“李義山喜用僻事，下奇字，晚唐人多效之，號西崑體，殊無典雅渾厚之氣，反詈杜少陵為村夫子，此可笑者二也。”

〔一一〕杜曲：古地名，在長安，唐代貴族杜氏世居地。詩中指代杜甫。

〔一二〕樂府：指詞。山抹雲：指秦觀《滿庭芳》詞：“山抹微雲，天連衰草，畫角聲斷譙門。”

〔一三〕“詩名”句：指司空圖。其《獨望》詩曰：“綠樹連村暗，黃花入麥稀。遠陂春早滲，猶有水禽飛。”蘇軾《書司空圖詩》曰：“司空表聖自論其詩，以為得味外味。‘綠樹連村暗，黃花入麥稀。’此句最善。”其中“綠樹”，《東坡志林》等書作“綠柳”。

聯句亦詩中難事

聯句亦詩中難事〔一〕，蓋座中立書，不暇深思也。南京龍德宮趙閑閑、李屏山、王正之聯句〔二〕，王云：“棘猴未窮巧，穴蟻已失王。”人多稱之。余先子亦留意。主長葛簿時〔三〕，與屏山、張仲傑會飲〔四〕，坐中有定磁酒甌〔五〕，因為聯句，先子首唱曰：“定州花磁甌，顏色天下白。”諸公稱之。屏山則曰：“輕浮妾玻璃，頑鈍奴琥珀。”〔六〕張則曰：“器質至堅脆，膚理還悅澤。”後居淮陽，冀京父來過〔七〕，雪夜聯句，先子有云：“簾疏見飛霙，窗靜聞落屑。”又，李欽叔來過，李子遷在座〔八〕，會合聯句，先子首唱曰：“玉立兩謫仙，鼎峙三敵國。”〔九〕又云：“三强出奇兵，八戰乃八克。一老怯大敵，三戰即三北。”〔一○〕後自大梁歸陳〔一一〕，與祁聯句，先子首云：“紅拋汴梁塵，綠吸淮陽酒。”後令葉縣〔一二〕，中秋夜與郝坊州仲純、王飛伯輩聯句〔一三〕，具載《蓬門集》中〔一四〕。（以上《歸潛志》卷八）


【校記】


穴蟻已失王：《中州集》卷五《王監使特起》引作“槐蟻或失王”。


【注釋】


〔一〕聯句：作詩方式之一，由兩人或多人共同創作，每人一句或數句，聯結成一篇。

〔二〕南京：此指開封。龍德宮，宋徽宗所建。《歸潛志》卷七：“南京同樂園，故宋龍德宮，徽宗所修，其間樓閣花石甚盛，每春三月花發，及五六月荷花開，官縱百姓觀。雖未嘗再增葺，然景物如舊。正大末，北兵入河南，京城作防守計，官盡毀之。”王正之：王特起，字正之，泰和三年（一二○三）進士，參見《歸潛志》卷四、《中州集》卷五《王監使特起》。

〔三〕長葛：許州屬縣，今河南長葛。劉從益於崇慶元年（一二一二）任長葛簿。

〔四〕屏山：李純甫約於大安三年（一二一一）避兵許州。張仲傑：字仲傑，趙州人，大安元年（一二○九）進士，與劉從益同年及第，任南頓令，從軍數年，入為省掾大理司直，卒。生平見《歸潛志》卷四。

〔五〕定磁：即定瓷，定窯所產的瓷器。定窯為宋代五大名窯之一，窯址在今河北省曲陽縣，在宋代屬定州，故名。以產白瓷著稱，兼燒黑釉、醬釉和釉瓷。

〔六〕“輕浮”二句：意謂比玻璃還輕薄，比琥珀還堅實。

〔七〕冀京父：冀禹錫，字京父，崇慶二年（一二一三）進士，參見《中州集》卷六《冀都事禹錫》。聯句事當在興定三年（一二一九）。

〔八〕李欽叔：李獻能，參見《中州集》卷六《李右司獻能》。李子遷：李夷，參見《中州集》卷七《李夷》。

〔九〕兩謫仙：指李獻能、李夷。

〔一○〕一老：劉從益自指。

〔一一〕自大梁歸陳：劉從益興定五年（一二二一）罷官監察御史，自大梁歸陳州。

〔一二〕令葉縣：劉從益於元光二年（一二二三）任葉縣令。

〔一三〕郝坊州仲純：名居中，郝俁之子，曾任坊州刺史。參見《中州集》卷二《郝內翰俁》。王飛伯：名鬱，參見《中州集》卷七《王鬱》。

〔一四〕《蓬門集》：劉從益詩文集，十卷，已佚。

余先子同諸公賦昆陽懷古

余先子翰林令葉時，同郝坊州仲純賦《昆陽懷古》詩〔一〕，諸公多繼作〔二〕。先子有云：“營屯滍水橫陳處，計墮劉郎小怯中〔三〕。天上雷風掃妖氣，人間虎豹畏真龍〔四〕。千秋一片昆溪月，曾照堂堂蓋世雄。”郝云：“戰骨至今埋滍水，暮雲何處是舂陵？”〔五〕李長源云：“潁川南下鬱坡陁，遐想當年戰壘多。自是真人清宇宙，誰為豎子試干戈？”〔六〕元裕之云：“英威未覺消沈盡，試向舂陵望鬱蔥。”〔七〕王飛伯云：“落日一川英氣在，西風萬葉戰聲來。”後云：“誰倚城樓吊興廢，一聲長笛暮雲開。”〔八〕史學優、李欽叔、白文舉皆有詩〔九〕，余亦作一古詩也〔一○〕。


【注釋】


〔一〕郝坊州仲純：郝居中，參見上則。昆陽：葉縣的舊稱。

〔二〕諸公多繼作：除下文所舉之外，尚有李獻能《昆陽元夜南寺小集》，見《中州集》卷六。

〔三〕“營屯”二句：寫劉秀與王莽軍的昆陽之戰，劉秀以弱勝强。滍水：今稱沙河，淮河支流之一。上句寫王莽大軍圍困昆陽。劉郎：劉秀。小怯：《後漢書》卷一《光武帝紀》：“諸部喜曰：‘劉將軍平生見小敵怯，今見大敵勇，甚可怪也。’”

〔四〕妖氣：指王莽的新朝。真龍：指劉秀。

〔五〕舂陵：今湖北棗陽。劉秀兄弟與南陽宗室子弟在南陽郡舂陵鄉起兵，其兵馬稱作舂陵軍。

〔六〕李長源：李汾。其原作已佚。

〔七〕元裕之：元好問，原詩已佚。

〔八〕王飛伯：王鬱，原詩已佚。

〔九〕史學優：史學字學優，參見《中州集》卷七《史學》。李欽叔：李獻能。白文舉：白華，字文舉，貞祐三年（一二一五）進士，生平見《金史》卷一一四《白華傳》。三人所作《昆陽懷古》詩，皆佚。

〔一○〕余亦作一古詩：劉祁所作《昆陽懷古》，已佚。

古人多有偶得佳句而不能立題者

古人多有偶得佳句而不能立題者，如山谷云：“清鑒風流歸賀八，飛揚跋扈付朱三。”〔一〕未知可以贈誰。又云：“人得交遊是風月，天開圖畫即江山。”〔二〕亦無全篇。余先子嘗有句云：“推愁不去若移石，呼酒不來如望霓〔三〕。”又，“半生竊祿魚貪餌，四海無家鳥擇棲。”又，“未解作詩如見畫，常憂讀賦錯呼霓。”


【注釋】


〔一〕山谷云：胡仔《苕溪漁隱叢話》前集卷四十八：“山谷云：‘嘗作得兩句云：“清鑒風流歸賀八，飛揚跋扈付朱三。”未知可贈誰，遂不能成章。’”

〔二〕“人得”二句：葉夢得《石林詩話》卷上：“蜀人石翼，黃魯直黔中時從遊最久，嘗言見魯直自矜詩一聯云：‘人得交遊是風月，天開圖畫即江山’，以為晩年最得意，每舉以教人，而終不能成篇。”

〔三〕望霓：《孟子·梁惠王下》：“民望之，若大旱之望雲霓也。”

夢中作詩

夢中作詩，或得句，多清邁出塵。余先祖龍山君嘗夢得句云〔一〕：“山路嶄有壁，松風清無塵。”先子夢中詩云：“落月浸天池。”余幼年夢中亦作詩云：“玄猿哭處江天暮，白雁來時澤國秋。”如鬼語也。


【校記】


天池：一作“天地”。


【注釋】


〔一〕龍山君：劉似，字稚章，號龍山，劉祁祖父。以恩賜第，仕為華州教授、沂水縣主簿。

先翰林罷御史

先翰林罷御史，閒居淮陽〔一〕，種五竹堂後自娛，作詩云：“撥土移根卜日辰，森森便有氣淩雲。真成闕里二三子〔二〕，大勝樊川十萬軍〔三〕。影浸涼蟾窗上見，聲敲寒雨枕邊聞。林間故事傳西晉，不數山王詠五君〔四〕。”以寄趙閑閑。會閑閑亦於閑閑堂後種竹甚多，一日，禮部詔余曰：“昨夕欲和丈《種竹》詩，牽於韻，自作一篇，答其意可也。”因出其詩云：“君家種竹五七个，我亦近栽三四竿。兩地平分風月破，大家留待雪霜看。土膏生意葉猶卷，客枕夢魂聲已寒。見此又思君子面，何時相對倚闌干？”〔五〕先子復和其韻云：“我家陳郡子梁園，不約同栽竹數竿。清入夢魂千里共，笑開詩眼幾回看。幽姿淡不追時好，苦節相期保歲寒。八座文昌天咫尺〔六〕，得如閑容倚闌干。”又，李澥公渡因遊圉城〔七〕，會雲中一僧，曰德超，談及鄉里名家劉、雷事〔八〕，公渡留詩云：“邂逅雲中老阿師，里人許我話劉雷。略談近日諸孫事，頗覺衰懷一笑開。眾道髯參宜帥幕〔九〕，人憐短簿去霜臺〔一○〕。圉城香火西庵地，嘗記秋髙雨後來。”後先子過圉，見之，和其韻云：“上林春晚數歸期〔一一〕，轣轆車聲疾轉雷。翠幄護田桑葉密，綠雲夾路麥花開。偶因假館留蕭寺〔一二〕，試問游方指厄臺〔一三〕。白首衲僧同里閈〔一四〕，亦知吾祖有雲來〔一五〕。”余以示閑閑，閑閑亦和其韻〔一六〕，寄先子云：“屏山歿後使人悲〔一七〕，此外交親我與雷〔一八〕。千里老懷何日寫？一生笑口幾回開？心知契闊留陳土，時復登臨上吹臺〔一九〕。目極天低雁回處，西風忽送好詩來。”先子復和云：“兩地相望雲與泥，敢期膠漆嗣陳雷〔二○〕。遙憐曉鏡霜鬚滿，但對故人青眼開。且趁梅芳醉梁苑〔二一〕，莫因雁過問燕臺〔二二〕。上林花柳驚春晚，蓬勃西風卷土來。”


【注釋】


〔一〕“先翰林”二句：劉從益興定五年（一二二一）罷官監察御史，閒居淮陽。

〔二〕闕里：孔子故里，後泛指儒者居地。孟浩然《洗然弟竹亭》：“吾與二三子，平生結交深。”

〔三〕樊川：杜牧。杜牧《晚晴賦》：“竹林外裹兮，十萬丈夫，甲刃摐摐，密陣而環侍。”

〔四〕“林間”二句：顏延之作《五君詠》，將山濤、王戎排除在竹林七賢之外，對阮籍等五人予以讚揚。

〔五〕“君家”八句：趙詩題作《和種竹》，見《滏水文集》卷七。

〔六〕八座、文昌：二星名。

〔七〕李澥：字公渡，相（今河南安陽）人，參見《中州集》卷七《李澥》。圉城：在今河南杞縣。

〔八〕雲中：今山西大同。劉雷：劉撝、雷思，皆應州渾源（今山西渾源）人。應州與大同相鄰，故稱鄉里。

〔九〕“眾道”句：原有小注：“謂希顏。” 髯參，“髯參軍”的省稱。晉郤超為桓溫記室參軍，多髯，時人稱“髯參軍”。後用以稱記室參軍。雷淵長髯，於興定四年至元光二年（一二二○—一二二三）為英王府文學兼記室參軍。元好問《聞希顏得英府記室》：“近得髯參信，知從兔苑遊。”

〔一○〕“人憐”句：原有小注：“謂先子”。短簿：晉代王珣為桓溫主簿，與郤超同受重用。《晉書》卷六十七《郤超傳》：“府中語曰：‘髯參軍、短主簿，能令公喜，能令公怒。’超髯珣短故也。”劉從益曾任長葛主簿。霜臺：御史臺。去霜臺：指劉從益罷官監察御史。

〔一一〕上林：本是秦漢時期的皇家園林，這裏指代汴京。

〔一二〕假館：作客借住。蕭寺：佛寺。

〔一三〕“試問”句：原有小注：“陳郡。”游方：游於方內，指在塵世之中。《莊子·大宗師》：“孔子曰：‘彼，游方之外者也；而丘，游方之內者也。’”厄臺：相傳為孔子行經陳蔡斷糧處，在陳州境內。

〔一四〕里閈：鄉里。

〔一五〕雲來：雲孫、來孫的並稱，泛指後代。

〔一六〕閑閑：趙秉文之號。趙詩題作《和劉雲卿》，文字相同，見《滏水文集》卷七。

〔一七〕屏山：李純甫之號。李純甫卒於元光二年（一二二三）。

〔一八〕雷：雷淵。

〔一九〕陳土：即陳州。吹臺：又稱繁臺，在汴京。

〔二○〕膠漆嗣陳雷：東漢雷義與陳重情誼深厚，時人謂：“膠漆自謂堅，不如雷與陳。”見《後漢書》卷八十一《雷義傳》。

〔二一〕梁苑：西漢梁孝王所築的皇家園林，在今河南商丘。

〔二二〕燕臺：即燕昭王所築的黃金臺。

諸公喜雨詩

正大初，先君由葉令召入翰林〔一〕，諸公皆集余家，時春旱有雨，諸公喜而共賦詩，以“好雨知時節，當春乃發生”為韻。趙閑閑得“發”字，其詩云〔二〕：“君家南山有衣缽〔三〕，叢桂馨香老蟾窟〔四〕。從來青紫半門生〔五〕，今日兒孫床滿笏〔六〕。邇來雲卿復秀出〔七〕，論事觀書眼如月。豈惟傳家秉賜彪〔八〕，亦復生兒勔勮勃〔九〕。往時曾乘御史驄，未害霜蹄聊一蹶〔一○〕。雙鳧古邑試牛刀〔一一〕，百里政聲傳馬卒。今年視草直金鑾〔一二〕，雲章妙手看揮發〔一三〕。老夫當避一頭地〔一四〕，有慚老驥追霜鶻〔一五〕。座中三館盡豪英，健筆縱橫建安骨。已知良會得四并〔一六〕，更許深杯辭百罰。我雖不飲願助勇，政要青燈照華髮。但令風雨破天慳〔一七〕，未厭歸途洗靴襪。”先君得“好”字，因用解嘲，其詩云：“春寒桑未稠，歲旱麥將槁。此時得一雨，奚翅萬金寶〔一八〕。吾賓適在席，喜氣溢襟抱。酒行不計觴，花底玉山倒〔一九〕。從來慳混嘲，蓋為俗子道。北海得開尊〔二○〕，天氣豈常好？況當生髮辰，沾足恨不早。東風又吹簷滴乾，主人不慳天自慳。”是日，諸公極歡，皆沾醉而歸。後月餘，先君以疾不起，趙以“天慳”為詩讖云。


【校記】


赵秉文詩：《滏水文集》卷四題作《就劉雲卿第與同院諸公喜雨分韻得發字》，文字略有差異。叢桂馨香，作“叢桂分香”；邇來雲卿，作“邇來先生”；政要青燈，作“政要風燈”；未厭歸途，作“不怕歸途”；“當避”作“當放”。


【注釋】


〔一〕“正大”句：劉從益於正大三年（一二二六）任翰林應奉。

〔二〕趙閑閑詩：題作《就劉雲卿第與同院諸公喜雨分韻得發字》，見《滏水文集》卷四。

〔三〕南山：指南山翁劉撝。

〔四〕叢桂：劉家世代進士，故稱。蟾窟：蟾宮，月宮，指代劉家。

〔五〕“從來”句：謂一半門生成了達官。

〔六〕笏：古代大臣上朝拿著的手板，用玉、象牙或竹片製成，用來記事。床滿笏：比喻家門福祿昌盛、富貴壽考。《舊唐書·崔神慶傳》：“開元中，神慶子琳等，皆至大官，群從數十人，趨奏省闥，每歲時家宴，組佩輝映，以一榻置笏，重疊於其上。”

〔七〕雲卿：劉從益字。

〔八〕秉賜彪：東漢名臣楊震之子楊秉、楊秉之子楊賜、楊賜之子楊彪能世其家，見《後漢書》卷八十四《楊震傳》。

〔九〕勔勮勃：初唐王勔、王勮、王勃三兄弟。《舊唐書》卷一百九十《王勃傳》：“勃六歲解屬文，構思無滯，詞情英邁，與兄勔、勮才藻相類，父友杜易簡常稱之曰：‘此王氏三珠樹也。’”王勔官至涇州刺史，王勮歷官鳳閣舍人、加弘文館學士，兼知天官侍郎。劉從益生有二子：劉祁、劉郁。

〔一○〕“往時”二句：謂劉從益為官監察御史被貶之事。

〔一一〕雙鳧古邑：漢時王喬有仙術，為葉縣令時，乘雙鳧往來，故稱。牛刀：宰牛的刀，比喻大本事。蘇軾《送歐陽主簿赴官韋城》詩：“讀遍牙籤三萬軸，欲來小邑試牛刀。”

〔一二〕視草直金鑾：指其任職翰林院，受皇帝寵倖。李陽冰《草堂集序》：“（帝）謂曰：‘卿是布衣，名為朕知，非素蓄道義，何以及此？’置於金鑾殿，出入翰林中，問以國政，潛草詔誥，人無知者。”

〔一三〕雲章：文彩蜚然的文章。

〔一四〕“老夫”句：用歐陽修稱蘇軾語。歐陽修《與梅聖俞》：“讀軾書，不覺汗出，快哉快哉！老夫當避路，放他出一頭地也。”

〔一五〕老驥追霜鶻：宋徐積《李太白雜言》：“當時杜甫亦能詩，恰如老驥追霜鶻。”

〔一六〕四并：指良辰、美景、賞心、樂事四者同時具備。

〔一七〕天慳：天公吝嗇，指春雨不足。

〔一八〕奚翅：奚啻，何止。

〔一九〕玉山倒：形容醉酒的樣子。

〔二○〕“北海”句：漢末孔融為北海相，時稱孔北海，融性寬容少忌，好士，及退閒職，賓客盈門。常歎曰：“坐上客恒滿，尊中酒不空，吾無憂矣。”見《後漢書》卷七十《孔融傳》。

元裕之、李長源不相咸

元裕之、李長源同鄉里〔一〕，各有詩名。由其不相下，頗不相咸〔二〕。李好憤怒，元嘗云：“長源有《憤擊經》。”元好滑稽，李輒以詩譏罵，元亦無如之何。元嘗權國史院編修官〔三〕，時末帝召故駙馬都尉僕散阿海女子入宮〔四〕，俄以人言其罪，又蒙放出。元因賦《金谷怨》樂府詩，李見之，作《代金谷佳人答》一篇以拒焉，一時士人傳以為笑談。元詩云：“娃兒十八嬌可憐〔五〕，亭亭嫋嫋春風前。天上仙人玉為骨，人間畫工畫不出。小小油壁車，軋軋出東華〔六〕。繡帶盤綾結，雲裙蹋雁沙〔七〕。嬌雲一片不成雨，被風吹去落誰家？豈無年少恩澤侯〔八〕，錦韉貂帽亦風流。不然典取鷫鸘裘〔九〕，四壁相如堪白頭〔一○〕。金谷樓臺杳無主〔一一〕，燕子不飛花著雨。只知環佩作離聲〔一二〕，誰解琵琶得私語〔一三〕？有情蜂雄蛺蝶雌，無情雞欺翡翠兒〔一四〕。勸君滿飲金曲卮〔一五〕，明日無花空折枝〔一六〕。”李詩云：“石家園林洛水濱，粉垣碧瓦迷天津〔一七〕。樓臺參差映金谷，歌舞日日嬌青春。是時天下甲兵息，江南已傳歸命臣〔一八〕。永平以來太康治〔一九〕，四海一家無窮人。洛陽城中厭酺醵〔二○〕，司隸夜過不敢嗔〔二一〕。王門戚里爭豪侈，車馬如水爭紅塵。燒金斫玉延上客〔二二〕，季倫豈輸趙王倫〔二三〕？兩家炎炎貴相軋〔二四〕，笙竽嘈嘈妓成列。珊瑚紅樹鞭擊碎〔二五〕，步障青絲馬踏裂〔二六〕。因緣睚眥貴人怒，詔下黃門促收捕〔二七〕。郵夫防吏急喧驅〔二八〕，河南牒繫御史府〔二九〕。鐘鳴漏盡行不休，生存華屋歸山丘〔三○〕。綠珠香魂涴塵土〔三一〕，侍兒忍居樓上頭。君王慈明宥率土〔三二〕，妾身竄名籍民伍〔三三〕。平生作得健兒婦，狗走雞飛豈敢惡？”元和其詩〔三四〕，先子稱工〔三五〕。


【校記】


《金谷怨》：《元好問全集》卷六作《芳華怨》，文字略有差異：繡帶盤綾結，作“金縷盤雙帶”；嬌雲一片，作“一片朝雲”；錦韉貂帽，作“金鞍繡帽”；杳無主，作“悄無主”；不飛，作“不來”；誰解，作“誰向”；“有情蜂雄”二句，作“無情鸂鷘翡翠兒，有情蜂雄蛺蝶雌”；滿飲金曲卮，作“滿酌金屈卮”。


【注釋】


〔一〕同鄉里：元好問與李汾都是太原人，故稱。

〔二〕咸：和睦。元好問在《中州集》中將李汾列為“三知己”之一，劉祁不相咸之說，未必可信。

〔三〕權國史院編修官：元好問於正大元年（一二二四）夏至次年夏任國史館編修官。

〔四〕末帝：指金末帝完顏承麟，金世宗後裔。天興三年（一二三四）正月，受哀帝命即位。末帝或指金哀宗。僕散阿海：即僕散阿貞（？—一二二一），娶邢國長公主，為駙馬都尉，人稱四駙馬。多次率兵攻宋，興定五年六月，被誣謀反處死。

〔五〕娃兒：年輕女子，指僕散阿海之女。

〔六〕東華：汴京宮門名。

〔七〕蹋雁沙：形容步履輕盈。

〔八〕恩澤侯：出於皇帝私恩而獲封為侯爵者，《漢書》有《外戚恩澤侯表》。

〔九〕典取鷫鸘裘：《西京雜記》卷二：“司馬相如初與卓文君還成都，居貧愁懣，以所著鷫鸘裘，就市人陽昌貰酒，與文君為歡。”鷫鸘，傳說中的一種西方神鳥。一說為鼠名，即飛鼠。

〔一○〕“四壁”句：《史記·司馬相如傳》：“文君夜亡奔相如，相如乃與馳歸，家居徒四壁立。”

〔一一〕金谷：晉代石崇所築園林，在洛陽。

〔一二〕環佩：女子的玉佩。作離聲：發出別離的聲音。

〔一三〕琵琶得私語：指其感情世界。

〔一四〕“無情雞欺”句：左思《吳都賦》：“山雞歸飛而來棲，翡翠列巢以重行。”

〔一五〕金曲卮：酒器名。唐于武陵《勸酒》：“勸君金曲卮，滿酌不須辭。”

〔一六〕“明日”句：化用唐無名氏《金縷衣》：“勸君莫惜金縷衣，勸君惜取少年時。花開堪折直須折，莫待無花空折枝。”

〔一七〕“石家”二句：寫石崇所築金谷。天津，洛水上的津口。

〔一八〕歸命：歸順。

〔一九〕永平：晉惠帝年號，僅三月（二九一年）。太康：晉武帝年號（二八○—二八九）。永平以來太康治，疑有誤。

〔二○〕酺醵：聚會飲食，出錢為醵，出食為酺。

〔二一〕司隸：司隸校尉，督查京師及地方治安的官員。

〔二二〕燒金斫玉：喻富貴奢靡生活。

〔二三〕季倫：石崇字。趙王倫：指趙王司馬倫，石崇後為司馬倫所殺。

〔二四〕兩家：指石崇、司馬倫兩家。

〔二五〕“珊瑚”句：《晉書》卷三十三《石崇傳》載，石崇與王愷鬥富，“武帝每助愷，嘗以珊瑚樹賜之，髙二尺許，枝柯扶疏，世所罕比。愷以示崇，崇便以鐵如意擊之，應手而碎”。

〔二六〕“步障”句：《晉書》卷三十三《石崇傳》載，石崇與王愷鬥富，“愷作紫絲布步障四十里，崇作錦步障五十里以敵之”。

〔二七〕貴人：指孫秀。黃門：官署名，多傳達皇帝詔令。張籍《傷歌行》：“黃門詔下促收捕。”

〔二八〕郵夫：驛卒。防吏：擔負防守任務的小官。喧驅：大聲驅趕。張籍《傷歌行》：“郵夫防吏急喧驅，往往驚墮馬蹄下。”

〔二九〕“河南”句：張籍《傷歌行》：“京兆尹繫御史府。”

〔三○〕“生存”句：曹植《箜篌引》：“盛時不可再，百年忽我遒。生存華屋處，零落歸山丘。”

〔三一〕綠珠：石崇寵妾，石崇被捕後，綠珠跳樓身亡。

〔三二〕君王：指晉惠帝。宥率土：赦免境內有罪之人。據《晉書》卷三十三《石崇傳》：“崇母兄妻子無少長皆被害，死者十五人。”其他人受到赦免。

〔三三〕“妾身”句：謂其他金谷佳人流落民間。

〔三四〕元和其詩：或謂元好問和詩為《後芳華怨》，而該詩與李詩詩意、語言關聯不緊。元的和詩，待考。

〔三五〕先子：即先父，指劉從益（一一七九—一二二二），《金史》卷一二六有傳。

麻徵君知幾在南州

麻徵君知幾在南州〔一〕，見時事擾攘，其催科督賦如毛〔二〕，百姓不安，嘗題《雨中行人扇圖》詩云〔三〕：“幸自山東無稅賦〔四〕，何須雨裏太倉黃？尋思此箇人間世，畫出人來也著忙。”雖一時戲語，也有味。知幾若見今日事，又作何語邪？又，《戲題太公釣魚圖》云〔五〕：“向使文王不獵賢，一竿潦倒渭河邊。當時若早隨時世，直喫羊羔八十年。〔六〕”亦中時病也。又有《道人》云：“太公壽命八十餘，文王一見便同車。而今若有蟠溪客，也被官中要納魚〔七〕。”雖俚語，可以想見時世也。


【注釋】


〔一〕徵君：隱士。麻徵君知幾：麻九疇。南州：指許州郾城。

〔二〕催科督賦：催交賦稅。

〔三〕《雨中行人扇圖》：失考。

〔四〕幸自：本自。

〔五〕太公：姜太公，即姜望，相傳隱居於渭水北岸釣魚，為周文王發現，奉為太師。《太公釣魚圖》，失考。

〔六〕“當時”二句：意謂姜望如果早些入世，參與朝政，那就有一輩子的富貴。

〔七〕蟠溪：姜子牙釣魚處。蟠溪客：指類似姜子牙這樣的隱居髙人。納魚：指交租。

王翰林從之論黃魯直詩

王翰林從之嘗論黃魯直詩穿鑿、太好異〔一〕，云：“‘能令漢家重九鼎，桐江波上一絲風。’〔二〕若道漢家二百年自嚴陵釣竿上來〔三〕，且道得，然關風甚事？”又云：“《猩猩毛筆》‘平生幾兩屐，身後五車書’〔四〕，此兩事如何合得？且一猩猩毛筆安能寫五車書邪？〔五〕”余嘗以語雷丈希顏，曰〔六〕：“不然，一猩猩之毛如何只作筆一管？”後以語先子，先子大笑云。


【注釋】


〔一〕王翰林從之：王若虛。

〔二〕“能令”二句：出自黃庭堅《題伯時畫嚴子陵釣灘》詩。桐江：富春江流經桐廬境內，稱為桐江。

〔三〕嚴陵：嚴子陵，少時與劉秀同學，後劉秀稱帝，乃隱居不仕，釣於富春江。

〔四〕“平生”二句：出自黃庭堅《和答錢穆父詠猩猩毛筆》。平生幾兩屐，晉人阮孚愛穿屐，曾感歎“未知一生當著幾量屐”，見《世說新語·雅量》。量，通“裲”。

〔五〕一猩猩毛筆：有兩解，一謂一枝用猩猩毛製成的筆，一謂用一頭猩猩毛製成的筆。王若虛本意是前者，下文雷淵語則用後者。

〔六〕雷丈希顏：雷淵是劉祁的長輩，故稱雷丈。

趙翰林、楊之美相得甚歡

趙翰林周臣為學士〔一〕，楊之美為禮部尚書〔二〕，二公相得甚歡。蓋楊雖視趙進稍後，且齒少趙〔三〕，以其學問、政事過人，雅重之，而楊事趙亦謹。正大初，朝廷以夏國為北兵所廢，將立新主，以趙公年德俱髙，且中朝名士，遂命入使冊之〔四〕。既行，館閣諸公以為趙公此行必厚獲，蓋趙素清貧也。至界上，朝議罷其事，飛驛卒遣追回。當驛卒之行也，楊公在禮部，召至，授以一卷書，封印甚謹，諭以直至學士面前開拆。卒既至趙所，先授以省符〔五〕，次白有禮部實封〔六〕。趙公疑訝，不知為何事，啟之，乃楊公詩一首也。其詩云：“中朝人物翰林才，金節煌煌使夏臺〔七〕。馬上逢人唾珠玉，筆頭到處灑瓊瑰。三封書貸揚州命，半夜碑轟薦福雷〔八〕。自古書生多薄命，滿頭風雪卻回來。”趙公撫掌大笑。後朝野喧傳，以為笑談。


【注釋】


〔一〕“趙翰林”句：趙秉文於興定五年（一二二一）為翰林學士，正大元年（一二二四）改翰林學士同修國史。

〔二〕“楊之美”句：楊雲翼於興定二年（一二一八）遷禮部尚書。

〔三〕且齒少趙：楊雲翼生於大定十年（一一七○），趙秉文生於正隆四年（一一五九）。

〔四〕將立新主：據《金史》卷一百三十四《夏國傳》：“（正大）三年二月遵頊死，七月德旺死。”但趙秉文出使西夏，在正大二年，“中途聞夏主殂而回”（《庶齋老學叢談》卷中）。故劉祁此處記載當有誤。

〔五〕省符：尚書省下達的命令。

〔六〕實封：密封的文件。

〔七〕夏臺：指西夏。

〔八〕“三封”二句：宋僧惠洪《冷齋夜話》卷二《雷轟薦福碑》：“范文正公鎮鄱陽，有書生獻詩甚工，文正禮之。書生自言天下之至寒餓者無在其右。時盛行歐陽率更書，薦福寺碑墨本值千錢。文正為具紙墨打千本，使售於京師。紙墨已具，一夕，雷擊碎其碑。故時人為之語曰：‘有客打碑來薦福，無人騎鶴上揚州’東坡作《窮措在詩》 曰：‘一夕雷轟薦福碑。’”歐陽率更：歐陽詢，因曾任太子率更令，故名。三封書：指歐陽詢書法拓本。貸：施予。揚州命：富貴命。

張特立文舉

張特立文舉，東明人〔一〕。少擢第〔二〕，有能聲。調萊州節度判官〔三〕，不赴。居杞之圉城〔四〕，躬耕田野，以經學自樂。正大初，侯左丞摯薦諸朝〔五〕，起為洛陽令，稱治，召拜監察御史，奉法無所私。因劾省掾髙楨輩受請託、飲娼家〔六〕，坐不實得罪。蓋初劾時，嘗以草示應奉王鶚伯翼〔七〕，共議之。王乃其門生也。事既行，髙楨輩訟之。當時同席並有省掾王賓德卿〔八〕，張以其進士也，故不劾。於是，朝省疑其私，並治文舉、德卿。文舉左遷邳州軍事判官〔九〕，杖五十，賓亦勒停。士論皆惜文舉之去，賓因作詩有云：“王鶚既曾經手改，髙楨自是著心攀〔一○〕。就中最苦張文舉，收拾閑雲返故山。”時人傳以為笑。


【注釋】


〔一〕張特立：生平參見《金史》卷一百二十八《循吏傳》。東明：今山東東明南。

〔二〕少擢第：據《金史》，張特立於泰和三年（一二○三）進士及第。

〔三〕萊州：今山東萊州市。

〔四〕圉城：今河南杞縣。

〔五〕侯左丞摯：生平見《金史》卷一百八。

〔六〕髙楨：生平不詳。《金史》卷八十四《髙楨傳》當是另一人。

〔七〕王鶚：字伯翼，曹州東明人，正大元年詞賦狀元，授應奉翰林文字。《元史》卷一百六十有傳。

〔八〕王賓：字德卿，貞祐三年進士及第，後任尚書省令史。參見《中州集》卷七《王亳州賓》。

〔九〕邳州：在今江蘇邳州市南。

〔一○〕著心攀：用心攀王賓。《金史》卷一百二十八《張特立傳》曰：“因劾省掾髙楨輩受請託、飲娼家。時平章政事白撒犒軍陜西歸，楨等泣訴於道，以當時同席，並有省掾王賓，張為其進士，故不劾。白撒以其私且不實，並治特立及賓，特立左遷邳州軍士判官，杖五十。”

李屏山戲趙閑閑

李屏山視趙閑閑為丈人行〔一〕，蓋屏山父與趙公同年進士也〔二〕。然趙以其才，友之忘年。屏山每見趙致禮，或呼以老叔，然於文字間未嘗假借〔三〕；或因醉嫚罵，雖慍亦無如之何。其往刺寧邊〔四〕，嘗以詩送，有云：“百錢一匹絹，留作寒儒裩。”〔五〕譏其多為人寫字也。又云：“一婢醜如鬼，老腳不作溫。”〔六〕譏其侍妾也。又《送王從之南歸》有云〔七〕：“今日始服君，似君良獨難。惜花不惜金〔八〕，愛睡不愛官。”亦一時戲之也。（以上《歸潛志》卷九）


【注釋】


〔一〕丈人行：長輩。趙秉文（一一五九—一二三二）比李純甫（一一七七—一二二三）年長十九歲。

〔二〕屏山父：李采，字仲文，大定二十五年（一一八五）進士。

〔三〕假借：寬假，寬容。

〔四〕 寧邊：治在今內蒙古清水河縣。趙秉文於大安元年（一二○九）出任寧邊刺史。

〔五〕裩：同褌，褲子。百錢一匹絹：指趙秉文為人寫字所獲的廉價絹布。

〔六〕不作溫：不產生熱量。

〔七〕王從之南歸：王若虛承安二年（一一九七）進士及第，以親老，不赴吏選而南歸。

〔八〕“惜花”句：譏諷王若虛迷戀聲色。《歸潛志》卷九：“王從之無花不飲。”

趙閑閑坐詩譏諷得罪

屏山又談趙閑閑初上言諸公坐詩譏諷得罪事云：章宗誠好文，獎用士大夫。晚年為人讒間，頗厭怒。如劉左司昂、宗御史端脩，先以大中事皆坐謗議朝政謫外官〔一〕。其後，路侍御鐸、周戶部昂、王修撰庭筠復以趙閑閑事謫絀〔二〕。每曰：“措大輩止好議論人。”〔三〕故泰和三年御試，上自出題曰“日合天統”〔四〕，以困諸進士，止取二十七人〔五〕，皆積漸之所致也。初，趙秉文由外官為王庭筠所薦，入翰林〔六〕。既受職，遽上言云：“願陛下進君子，退小人。”上召入宮，使內侍問：“當今君子、小人為誰？”秉文對：“君子，故相完顏守貞〔七〕；小人，今參政胥持國也〔八〕。”上復使詰問：“汝何以知此二人為君子、小人？”秉文惶迫不能對，但言：“臣新自外來，聞朝廷士大夫議論如此。”時上厭守貞直言，由宰相出留守東京。向持國諂諛，驟為執政，聞之大怒，因窮治其事。收王庭筠等俱下吏〔九〕，且搜素所作譏諷文字，復無所得，獨省掾周昂《送路鐸外補》詩，有云：“龍移[image: ]
 鱔舞，日落鴟梟嘯〔一○〕。未須發三歎，但可付一笑。”頗涉譏諷。奏聞，上怒曰：“此政謂世宗升遐而朕嗣位也〔一一〕。”大臣皆懼，罪在不可測。參知政事孫公鐸從容言於上曰〔一二〕：“古之人臣亦有擬為龍、為日者，如孔明臥龍、荀氏八龍〔一三〕，趙衰冬日、趙盾夏日〔一四〕，宜無他。”於是上意稍解。翌日，有旨：庭筠坐舉秉文，昂坐譏諷，各杖七十，左貶外官。秉文狂愚，為人所教，止以本等外補〔一五〕。初，秉文與昂不相識，被累。已而，昂杖臥，秉文謝焉〔一六〕，大為昂母所詬，秉文但曰：“此前生冤業也〔一七〕。”故人為之語曰有“不攀欄檻只攀人”之句〔一八〕。其後，趙公以文章翰墨著名，位三品，主文盟，然此少時事終不能掩。大安中，出刺寧夏〔一九〕，屏山以詩送之，有云：“明昌黨事起〔二○〕，實夫子為根。黃華文章伯，抱恨入九原〔二一〕。盤盤周大夫，不得早調元〔二二〕。株逮及見黜，公獨擁朱轓〔二三〕。”蓋訐其舊事也〔二四〕。


【校記】


出刺寧夏：當是“出刺寧邊”之誤。


【注釋】


〔一〕大中：其人不詳。曾任蒲陰縣令、審官院掌書。泰和七年，大中等人私議朝政，釀成黨禍。劉昂貶官上京留守判官，參見《中州集》卷四《劉左司昂》。宗端修貶官事，失考。

〔二〕路侍御鐸：路鐸，承安四年（一一九九）任侍御史。明昌五年（一一九五），路鐸外貶南京留計判官。但據《金史》卷七十三《完顏守貞傳》，路鐸被貶因受完顏守貞牽連所致。周戶部昂，泰和五年（一二○五）任戶部員外郎。明昌五年，任監察御史，受趙秉文牽連而罷官。王庭筠時任翰林修撰，亦受牽連而罷官。

〔三〕措大：指貧寒失意的讀書人。

〔四〕泰和三年：《金史》卷九十九、《還山遺稿》卷六作泰和六年（一二○六），當是。日合天統：出自《漢書》卷二十一上《律曆志》：“傳曰：天有三辰，地有五行……故三辰之合於三統也。日合於天統，月合於地統，斗合於人統，五星之合於五行。”《金史》卷九十九《賈鉉傳》：“泰和六年御試，鉉為監試官，上曰：‘丞相宗浩嘗言試題頗易，由是進士例不讀書。朕今以《日合天統》為賦題。’鉉曰：‘題則佳矣，恐非所以牢籠天下士也。’上曰：‘帝王以難題窘舉人，固不可，欲使自今積致學業而已。’遂用之。”

〔五〕二十七人：一作二十八人。楊奐《還山遺稿》卷上《跋趙太常擬試賦稿後》：“當泰和丙寅春三月二十五日，萬寧宮試貢士，總兩科，無慮千二百輩，上躬命賦題曰：‘日合天統。’侍臣初甚難之，而太常卿北京趙公適充御前讀卷官，獨以謂不難，即日奏賦，議乃定，既而中選者纔二十有八人。”趙太常：趙之傑，曾任太常卿。參見《中州集》卷八《趙太常之傑》

〔六〕入翰林：明昌六年，趙秉文因王庭筠推薦，起復應奉翰林文字同知制誥。

〔七〕完顏守貞：金朝大臣（？—一二○○）章宗明昌年間歷任參知政事、平章政事等職，封蕭國公。後被胥持國排擠，於知濟南府時死。《金史》卷七十三有傳。

〔八〕胥持國：字秉鈞（？—一一九八），代州繁峙（今山西砂河）人，經童出身。明昌四年（一一九三），升參知政事。五年進尚書右丞。與李妃結納干政，附其門下者有“胥門十哲”。承安二年（一一九七）八月，被彈劾罷任，九月為樞密副使，佐樞密使完顏襄行省於北京（今內蒙古寧城西大明城），卒於軍中。

〔九〕下吏：交付司法官吏審訊。

〔一○〕“龍移”二句：以龍、日比喻路鐸，以[image: ]
 鱔、鴟梟比喻得志的小人。

〔一一〕升遐：升天，死亡。

〔一二〕孫鐸：字振之，其先滕州人，徙恩州。大定十三年（一一七三）進士，明昌四年遷戶部尚書，泰和七年（一二○七）拜參知政事。《金史》卷九十九有傳。

〔一三〕荀氏八龍：東漢荀淑的八個兒子：荀儉、荀緄、荀靖、荀燾、荀汪、荀爽、荀肅、荀旉，並有才名，人稱荀氏八龍。

〔一四〕“趙衰”二句：《左傳·文公七年》：“酆舒問於賈季曰：‘趙衰、趙盾孰賢？’對曰：‘趙衰，冬日之日也。趙盾，夏日之日也。’”杜預注：“冬日可愛，夏日可畏。”

〔一五〕外補：趙秉文次年正月出獄，廢居鄉里。後貶同知岢嵐軍州事。《金史》卷一百十《趙秉文傳》：“有司論秉文上書狂妄，法當追解，上不欲以言罪人，遂特免焉。”

〔一六〕謝：謝過，道歉。

〔一七〕冤業：冤孽，罪過。

〔一八〕不攀欄檻只攀人：《金史》卷一百十《趙秉文傳》：“當時為之語曰：‘古有朱雲，今有秉文；朱雲攀檻，秉文攀人。’士大夫莫不恥之。”朱雲攀檻：漢成帝時，朱雲進諫，攻擊丞相張禹為佞臣，帝怒，欲斬之，他死抱殿檻，結果殿檻被折斷。事見《漢書》卷六十七《朱雲傳》。

〔一九〕出刺寧夏：趙秉文於大安元年（一二○九）出任寧邊刺史。

〔二○〕明昌黨事：指明昌六年趙秉文上書得罪事。

〔二一〕黃華：王庭筠。九原：墓地。王庭筠卒於泰和二年（一二○二）。

〔二二〕盤盤：人才出眾。周大夫：周昂。調元：調和陰陽，執掌大政。

〔二三〕朱轓：車乘兩旁的紅色障泥，後指貴顯者之車乘。

〔二四〕訐：揭發，攻擊。

趙翰林可獻之

趙翰林可獻之少時赴舉〔一〕，及御簾試《王業艱難賦》〔二〕，程文畢〔三〕，於席屋上戲書小詞云：“趙可可，肚裏文章可可。三場捱了兩場過，只有這番解火。恰如合眼跳黃河，知他是過也不過。試官道王業艱難，好交你知我。”時海陵庶人親御文明殿〔四〕，望見之，使左右趣錄以來，有旨諭考官：“此人中否當奏之。”已而中選，不然亦有異恩矣。……獻之少輕俊，文章健捷，尤工樂章，有《玉峰閑情集》行於世〔五〕。晚年奉使髙麗〔六〕。髙麗故事，上國使來，館中有侍妓，獻之作《望海潮》以贈〔七〕，為世所傳。其詞云：“雲垂餘髮，霞拖廣袂，人間自有飛瓊〔八〕。三館俊遊〔九〕，百銜髙選〔一○〕，翩翩老阮才名〔一一〕。銀漢會雙星，尚相看脈脈，似隔盈盈〔一二〕。醉玉添春〔一三〕，夢魂同夜惜卿卿〔一四〕。離觴草草同傾。記靈犀舊曲〔一五〕，曉枕餘酲〔一六〕。海外九州，郵亭一別，此生未卜他生〔一七〕。江上數峰青〔一八〕，悵斷雲殘雨〔一九〕，不見髙城〔二○〕。二月遼陽芳草〔二一〕，千里路旁情。”歸而下世〔二二〕，人以為“此生未卜他生”之讖云。先是蔡丞相伯堅亦嘗奉使髙麗〔二三〕，為館妓賦《石州慢》云〔二四〕：“雲海蓬萊〔二五〕，風霧鬢鬟，不假梳掠〔二六〕。仙衣卷盡霓裳，方見宮腰纖弱。心期得處，世間言語非真〔二七〕，海犀一點通寥廓〔二八〕。無物比情濃，與無情相搏〔二九〕。離索。曉來一枕餘香，酒病賴花醫卻〔三○〕。瀲灩金尊，收拾新愁重酌。半帆雲影，載得無際關山，夢魂應被楊花覺〔三一〕。梅子雨絲絲〔三二〕，滿江千樓閣。”二詞至今人不能優劣。予謂蕭閑之渾厚，玉峰之峭拔，皆可人。然蔡之“仙衣卷盡霓裳，方見宮腰纖弱”，與趙之“惜卿卿”，皆不免為人疵議之矣。


【校記】


夢魂：《中州樂府》作“夢雲”。

與無情相搏：《中州樂府》作“覓無情相博”。

瀲灩：《中州樂府》作“灩灩”。

半帆：《中州樂府》作“片帆”。

載得：《中州樂府》作“載將”。


【注釋】


〔一〕趙可：字獻之，髙平人，貞元二年（一一五四）進士。參見《中州集》卷二《趙內翰可》。

〔二〕簾試：宋代吏部補選缺官，凡中選者除同進士出身及恩科人員外，皆須赴吏部長貳廳前之考試，謂之“簾試”。御簾試，皇帝親自主持的簾試。王業艱難，出自《毛詩·豳風·七月序》：“《七月》，陳王業也。周公遭變故，陳后稷先公風化之所由，致王業之艱難也。”

〔三〕程文：應試者要完成的規定之文。

〔四〕海陵庶人：完顏亮大定二十一年（一一七一）被降為海陵庶人。

〔五〕玉峰：趙可號玉峰散人。

〔六〕奉使髙麗：據《金史》卷八《世宗紀》，趙可於大定二十七年（一一八七）十二月，以翰林待制為髙麗生日使。

〔七〕《望海潮》：《中州樂府》錄此詞，題作《望海潮·發髙麗作》。

〔八〕飛瓊：許飛瓊，傳說是西王母身邊的侍女，後泛指仙女。

〔九〕三館：唐以統文館、集賢殿書院、史館為三館。此處借指翰林院，指其翰林待制的身份。

〔一○〕百銜髙選：意謂自己是百官挑選出來的優秀人才。

〔一一〕老阮：阮瑀，字元瑜，阮籍之父。翩翩：出自曹丕《與吳質書》：“元瑜書記翩翩，致足樂也。”

〔一二〕雙星：指牛郎、織女。《古詩十九首》：“盈盈一水間，脈脈不得語。”

〔一三〕醉玉：指男子醉酒。添春：增添春情。

〔一四〕卿卿：親昵恩愛之詞。

〔一五〕靈犀舊曲：李商隱《無題》：“心有靈犀一點通。”

〔一六〕餘酲：餘醉。

〔一七〕九州：指髙麗。“海外”句化用李商隱《馬嵬》詩：“海外徒聞更九州，他生未卜此生休。”

〔一八〕江上數峰青：錢起《省試湘靈鼓瑟》：“曲終人不見，江上數峰青。”

〔一九〕斷雲殘雨：指情緒寥落。

〔二○〕髙城：指髙麗城，趙可與侍妓歡會處。

〔二一〕二月：大定二十八年（一一八八）二月，當是趙可回金時間。遼陽：金遼陽府，治在今遼寧遼陽。芳草：牛希濟《生查子》：“記得綠羅裙，處處憐芳草。”

〔二二〕歸而下世：趙可大定二十八年二月歸金，次年遷翰林直學士，卒。

〔二三〕蔡丞相伯堅：蔡松年。據《髙麗史》毅宗二年五月載，蔡松年以禮部侍郎與大理卿完顏宗安一同出使髙麗。毅宗二年，即金皇統八年（一一四八）。

〔二四〕《石州慢》：《中州樂府》錄此詞，題作《石州慢·髙麗使還日作》。

〔二五〕雲海蓬萊：指髙麗國，同時以蓬萊仙島暗示館妓美如仙女。

〔二六〕風霧鬢鬟：形容女子的頭髮。不假梳掠：不需要梳妝打扮，指其天然風韻。

〔二七〕心期：心中相許。得處：指會心處。言語非真：指語言無法表達的感情。

〔二八〕海犀：海中犀牛。李商隱《無題》：“心有靈犀一點通。”舊說犀角中有白紋如線，直通兩頭。

〔二九〕與無情相搏：意謂要面對無情之離別。

〔三○〕酒病：指醉酒傷情。花：指館妓，一說指自然花朵。

〔三一〕“夢魂”句：晏幾道《鷓鴣天》（小令尊前）：“夢魂慣得無拘檢，又踏楊花過謝橋。”

〔三二〕梅子雨絲絲：化用賀鑄《青玉案》“梅子黃時雨”，同時亦是寫實。其《髙麗館中》曰：“蛤蜊風味解朝酲，松頂雲癡雨不晴。悄悄重簾斷人語，碧壺春筍更同傾。”

趙閑閑、李屏山論前輩

趙閑閑於前輩中，文則推党世傑懷英、蔡正甫珪〔一〕，詩則最稱趙文孺渢、尹無忌拓〔二〕。嘗云：“王子端才固髙〔三〕，然太為名所使。每出一聯一篇，必要使人皆稱之，故止是尖新。其曰：‘近來陡覺無佳思，縱有詩成似樂天〔四〕’，不免物議也〔五〕。” 李屏山於前輩中止推王子端庭筠。嘗曰：“東坡變而山谷，山谷變而黃華，人難及也。”或謂趙不假借子端〔六〕，蓋與王爭名，而李推黃華，蓋將以軋趙也。屏山南渡後文字多雜禪語葛藤〔七〕，或太鄙俚不文，迄今刻石鏤板者甚眾。余先子嘗云：“之純晚年文字半為葛藤，古來蘇、黃諸公亦語禪，豈至如此？可以為戒。”又多為浮屠作碑記傳贊〔八〕，往往詆訾吾徒〔九〕，諸僧翕然歸向，因集以板之，號《屏山翰墨佛事》〔一○〕，傳至京師，士大夫覽之多慍怒，有欲上章劾之者。先子嘗謂曰：“此書胡不斧其板也？”屏山曰：“是向諸僧所鏤，何預我耶？”後屏山歿，將板其全集，閑閑為塗剔其傷教數語，然板竟不能起，今為諸僧刻於木，使傳後世，惜哉！


【注釋】


〔一〕党世傑懷英：參見《中州集》卷三《承旨党公》。蔡正甫珪：參見《中州集》卷一《蔡太常珪》。

〔二〕趙文孺渢：參見《中州集》卷四《黃山先生趙渢》。尹無忌拓：參見《中州集》卷四《師拓》。

〔三〕王子端：王庭筠，號黃華，參見《中州集》卷三《黃華王先生庭筠》。

〔四〕“近來”二句：原詩已佚。

〔五〕物議：眾人的議論。王若虛有詩譏之，見《滹南遺老集》卷四十五，題為《王子端云：“近來陡覺無佳思，縱有詩成似樂天。”其小樂天甚矣，予亦嘗和為四絕》。

〔六〕假借：寬容。

〔七〕南渡：指貞祐二年（一二一四）金室南渡。葛藤：葛草之藤，禪門中人謂文字言詮猶如葛藤。

〔八〕浮屠：僧人。

〔九〕詆訾：譭謗非議。吾徒：儒者。

〔一○〕《屏山翰墨佛事》：已佚。

南山翁夢遊山寺

余髙祖南山翁未第時〔一〕，嘗夢遊山寺，見佛衣紋隱隱如金字，然細視之，乃七言詩也。覺而記其四句云：“喜逢漢代龍興日，髙謝商山豹隱秋〔二〕。蟾宮好養青青桂，須占鼇頭穩上游。”已而，金朝初開進士舉，中魁甲。繼以二子西巖、龍泉同擢第〔三〕，又繼以孫洺州君〔四〕，又繼以孫中奉君、朝列君、曾孫翰林君、奉政君〔五〕，凡四世八人也。在南京時，中奉君嘗求書“八桂堂”于趙閑閑，閑閑曰：“君家豈止八桂而已耶？”為書“叢桂蟾窟”四字云。（以上《歸潛志》卷十）


【注釋】


〔一〕南山翁：劉撝，天會二年（一一二四）辭賦狀元。

〔二〕謝：告訴。豹隱：相傳南山黑豹，可以在連續七天的霧雨天氣裏不吃東西，以便長出花紋，躲避天敵。後人“豹隱”比喻隱居伏處，愛惜其身。典出《列女傳》卷二。

〔三〕西巖：劉汲之號。龍泉：劉渭之號。二人於天德三年（一一五一）進士及第。

〔四〕洺州君：劉偘，字稚川，大定十年（一一六○）進士。

〔五〕中奉君：指劉儼，字稚昂，承安二年（一一九七）進士，累官至中奉大夫，壬辰北渡蹈河死。翰林君：指劉從益。朝列君、奉政君：皆無考。

文章各有體

文章各有體，本不可相犯，故古文不宜蹈襲前人成語，當以奇異自强。四六宜用前人成語，復不宜生澀求異。如散文不宜用詩家語，詩句不宜用散文言，律賦不宜犯散文言，散文不宜犯律賦語，皆判然各異。如雜用之，非惟失體，且梗目難通〔一〕。然學者闇於識，多混亂交出，且互相詆誚，不自覺知此弊，雖一二名公不免也。（《歸潛志》卷十二）


【注釋】


〔一〕梗目：礙眼。

詩者，本發其喜怒哀樂之情

夫詩者，本發其喜怒哀樂之情，如使人讀之無所感動，非詩也。予觀後世詩人之詩，皆窮極辭藻，牽引學問，誠美矣，然讀之不能動人，則亦何貴哉？故嘗與亡友王飛伯言〔一〕：“唐以前詩在詩，至宋則多在長短句，今之詩在俗間俚曲也，如所謂《源土令》之類〔二〕。”飛伯曰：“何以知之？”予曰：“古人歌詩，皆發其心所欲言，使人誦之至有泣下者。今人之詩，惟泥題目、事實、句法，將以新巧取聲名，雖得人口稱，而動人心者絕少，不若俗謠俚曲之見其真情而反能蕩人血氣也。”飛伯以為然。（《歸潛志》卷十三）


【注釋】


〔一〕王飛伯：王鬱（一二○四—一二三三），參見《中州集》卷七《王鬱》。

〔二〕《源土令》：不見於其他典籍，當是其時流行的俗曲。


卷九 《中州集》作者小傳

《中州集》作者小傳

《中州集》為元好問編纂的金代詩歌總集，十卷，輯錄作者二百五十一人，作品二千六十二首，附《中州樂府》一卷。其中除朱弁、滕茂實等“南冠”類五人的八十四首作品外，都是金人詩歌。該書編纂於金亡之後，寄寓作者以詩存史的故國之思，以及搶救與保存一代文化的良苦用心。為入選作者撰寫小傳，即是以詩存史的表現。該書小傳內容豐富，常舉名句、名篇為例，品評詩人以及金代詩壇風尚、詩歌的源流演變，具有詩話的性質。《中州集》初刻於蒙古海迷失二年。現存最早的版本是蒙古憲宗五年（一二五五）乙卯新刊本，日本宮內廳書陵部藏本，由全國髙校古籍整理委員會影印複製，由線裝書局二○○二年出版發行。此外還有元至大三年（一三一○）平水曹氏進德齋刻遞修本，明宣德九年（一四三四）廣勤書堂本、弘治九年（一四九六）李瀚本和明末毛晉汲古閣本，清《四庫全書》本、光緒七年（一八八一）讀書山房本，民國間有武進董氏誦芬室影元本，四部叢刊本、中華書局上海編輯所一九五九年排印本、華東師範大學出版社二○一四年排印本。本書採用中華書局上海編輯所一九五九年排印本。

宇文大學虛中〔一〕

虛中字叔通，成都人，宋黃門侍郎〔二〕，以奉使見留〔三〕，仕為翰林學士承旨〔四〕。皇統初，上京諸虜俘謀奉叔通為帥，奪兵仗南奔，事覺繫詔獄〔五〕。諸貴先被叔通嘲笑，積不平，必欲殺之，乃鍛煉所藏圖書為反具。叔通歎曰：“死自吾分，至於圖籍，南來士大夫家例有之，喻如髙待制士談，圖書尤多於我家，豈亦反邪？”有司承風旨，並寘士談極刑〔六〕。人至今冤之。


【注釋】


〔一〕宇文大學：宇文虛中（一○七九—一一四六），靖康元年（一一二六）二月除資政殿大學士，故云宇文大學。見《宋史》卷二一二《宰輔表》。生平參見《宋史》卷三七一《宇文虛中傳》、《金史》卷七九《宇文虛中傳》、《三朝北盟會編》卷二一四《宇文虛中行狀》。

〔二〕黃門侍郎：官名，因給事於黃門而得名。宇文虛中任黃門侍郎事，於史無考。

〔三〕奉使見留：宇文虛中於建炎二年（一一二八）為金國祈請使，祈請徽、欽二帝回宋，次年為金人扣留。《建炎以來建炎要錄》卷八十一引王繪《紹興甲寅奉使錄》，載完顏宗翰語：“得汴京歡喜，猶不如得宇文相公時歡喜。”

〔四〕翰林學士承旨：宇文虛中於皇統四年（一一四四）任翰林學士承旨，見《金史》本傳。

〔五〕上京：金初首都會寧，在今黑龍江阿城。宇文虛中晚年舉事南奔之事，《金史》本傳、施彥執《北窗炙輠錄》等記載頗多分歧，蘇天爵《滋溪文稿》卷二十五《三史質疑》、施國祁《史論五答》提出質疑，詳參王慶生《金代文學家年譜》。

〔六〕髙士談：詳參本卷《髙內翰士談》。寘：同“置”，處置。《金史·宇文虛中傳》亦記載宇文虛中被殺之事：“虛中恃才輕肆，好譏訕，凡見女直人輒以礦鹵目之，貴人達官往往積不能平。虛中嘗撰宮殿榜署，本皆嘉美之名，惡虛中者擿其字以為謗訕朝廷，由是謀糵以成其罪矣。六年二月，唐括酬斡家奴杜天佛留告虛中謀反，詔有司鞫治無狀，乃羅織虛中家圖書為反具。虛中曰：‘死自吾分，至於圖籍，南來士大夫家家有之，髙士談圖書尤多於我家，豈亦反耶？’有司承順風旨並殺士談，至今冤之。”

吳學士激

激字彥髙〔一〕，宋宰臣栻之子〔二〕，王履道外孫〔三〕，而米芾元章婿也〔四〕。工詩能文，字畫得其婦翁筆意。將命帥府，以知名留之〔五〕。仕為翰林待制〔六〕，出知深州〔七〕，到官三日而卒。有《東山集》十卷並樂府行於世〔八〕，東山其自號也。《出散關》詩云：“春風蜀棧青山盡，曉日秦川綠樹平。”〔九〕《愈甫索水墨以詩寄之》云：“煙拂雲梢留淡白，雲蒸山腹出深青。” 〔一○〕《三衢夜泊》云：“山侵平野髙低樹，水接晴空上下星。”〔一一〕《太清宮》云：“玉座煙霞春寂寂，石壇星斗夜蒼蒼。”《呈正甫》云：“手版西山聊復爾，角巾東第定何時。” 〔一二〕《游南溪潭》云：“竹院鳴鐘疑物外，畫橋流水似江南。”《飛瀑巖》云：“數樹殘花喜春在，一聲啼鳥覺山深。”《誄鄭邸故伎》云：“玉雪自知塵不涴，丹青難寫酒微醺。”《送樂之侍郎》云：“四海蒼生謝安石，一言宣室賈長沙。”〔一三〕《送韓鳳閣使髙麗》云〔一四〕：“海東絕域皇華使，天上仙官碧落卿。”《偶題》云：“江湖欹枕夢，風雪打窗時。”此類甚多。樂府“夜寒茅店不成眠”〔一五〕、“南朝千古傷心事”〔一六〕、“誰挽銀河”〔一七〕等篇，自當為國朝第一手，而世俗獨取《春從天上來》〔一八〕，謂不用他韻，《風流子》〔一九〕，取對屬之工，豈真識之論哉！


【注釋】


〔一〕吳激：字彥髙（？—一一四二），號東山散人，見魏道明《明秀集注》卷二《水龍吟》詞注。《金史》卷一二五有傳。

〔二〕宰臣栻：福建甌甯（今福建建甌）人，熙寧六年（一○七三）進士，歷任開封府推官、工部侍郎、兵部侍郎、龍圖閣直學士、知成都府、中山府等。著有《庵峰集》等。

〔三〕王履道：王安中（一○七六—一一三四），字履道，號初寮，中山曲陽人。元符三年（一一○○）進士，《宋史》卷三五二有傳。有《初寮集》，《宋史》本傳稱其文“豐潤敏拔，尤工四六之制”。外孫，疑為“外甥”之誤，參王慶生《金代文學家年譜》。

〔四〕米芾元章：米芾字元章（一○五一—一一○七），號無礙居士、海岳外史、鹿門居士等，襄陽人，著名書畫家。《宋史》卷四四四有傳。

〔五〕將命帥府：吳激何時出使金營，不可考，當在建炎初年。

〔六〕翰林待制：據《明秀集注》卷二《水龍吟》詞注，吳激曾任翰林直學士。翰林待制位在直學士之下。元好問稱“吳學士激”當指其最後職務翰林直學士。

〔七〕深州：在今河北深州南。《金史》本傳：“皇統二年（一一四二），出知深州，到官三日卒。”

〔八〕《東山集》：當是其詩文集，金末尚存，現已佚。

〔九〕散關：大散關。天會十一年至十二年（一一三三—一一三四）為金人所占，次年又歸於宋人。故該詩當作於這兩年間。

〔一○〕愈甫：其人失考。

〔一一〕三衢：山名，在浙江衢州境內。《三衢夜泊》當作於入金之前。

〔一二〕正甫：其人失考。手版西山：《世說新語·簡傲》：“王子猷作桓車騎參軍，桓謂王曰：‘卿在府久，比當相料理。’初不答，直髙視，以手版拄頰云：‘西山朝來，致有爽氣。’”王子猷，王徽之。桓，指桓沖。角巾東第：出自《晉書·王濬傳》。晉將王濬滅吳後，“角巾私第，口不言平吳之事”。

〔一三〕樂之侍郎：其人不詳。謝安：字安石（三二○—三八五）。據《晉書·謝安傳》，隱居東山，無意世事，“髙崧戲之曰：卿累違朝旨，髙臥東山，諸人每相與言，安石不肯出，將如蒼生何？蒼生今亦將如卿何？”賈長沙，賈誼。《史記·屈原賈生列傳》：“後歲餘，賈生徵見。孝文帝方受釐，坐宣室。上因感鬼神事，而問鬼神之本。賈生因具道所以然之狀，至夜半，文帝前席。既罷，曰：‘吾久不見賈生，自以為過之，今不及也。’”

〔一四〕鳳閣：武則天改中書省為鳳閣，後指代宰相。韓鳳閣：韓昉（一○八二—一一四九）字公美，出身遼世族，遼天慶二年（一一一二）狀元，仕遼為乾文閣待制。天會四年（一一二六），加衛尉卿知制誥，充髙麗國信使，後除濟南尹，拜參知政事，封鄆國公。《金史》卷一二五有傳。韓昉出使髙麗時，尚未任參知政事。題中鳳閣之名，當是後來追加。

〔一五〕夜寒茅店不成眠：指其詞《訴衷情》：“夜寒茅店不成眠，殘月照吟鞭。黃花細雨時候，催上渡頭船。鷗似雪，水如天，憶當年。到家應是，童稚牽衣，笑我華顛。”

〔一六〕南朝千古傷心事：指其詞《人月圓》：“南朝千古傷心事，猶唱後庭花。舊時王謝，堂前燕子，飛向誰家？恍然一夢，仙肌勝雪，宮髻堆鴉。江州司馬，青衫淚濕，同是天涯。”

〔一七〕誰挽銀河：指其詞《滿庭芳》：“誰挽銀河，青冥都洗，故教獨步蒼蟾。露華仙掌，清淚向人霑。畫棟秋風嫋嫋，飄桂子、時入疏簾。冰壺裏，雲衣霧鬢，掬水弄春纖。厭厭，成勝賞，銀盤潑汞，寶鑒披奩。待不放楸梧，影轉西簷，坐上淋漓醉墨，人人看、老子掀髯。明年會，清光未減，白髮也休添。”

〔一八〕《春從天上來》：全詞如下：“海角飄零，歎漢苑秦宮，墜露飛螢。夢裏天上，金屋銀屏，歌吹競舉青冥。問當時遺譜，有絕藝、鼓瑟湘靈。促哀彈，似林鶯嚦嚦、山溜泠泠。梨園太平樂府，醉幾度春風，鬢變星星。舞破中原，塵飛滄海，飛雪萬里龍庭。寫胡笳幽怨，人憔悴，不似丹青，酒微醒，對一窗涼月，燈火青熒。”

〔一九〕《風流子》：全詞如下：“書劍憶游梁，當時事、底處不堪傷。念蘭楫嫩漪，向吳南浦，杏花微雨，窺宋東牆。鳳城外，燕隨青步障，絲惹紫遊韁。曲水古今，禁煙前後，暮雲樓閣，春草池塘。回首斷人腸。年芳但如霧，鏡髮成霜，獨有蟻尊陶寫，蝶夢悠揚。聽出塞琵琶，風沙淅瀝，寄書鴻雁，煙月微茫。不似海門潮信，能到潯陽。”

張秘書斛

斛字德容，漁陽人〔一〕，仕宋為武陵守〔二〕，國初理索北歸〔三〕，官秘書省著作郎。有《南遊》、《北歸》等詩行於世〔四〕。漁陽有峒陽，故詩中多及之〔五〕。如賦小孤山云：“天圍秋漲闊，山背夕陽孤。岸樹晴猶濕，汀煙近卻無。”《巫山對月》云：“雲開千里月，風動一天星。”《河池出郭》云：“細草沙邊樹，疏煙嶺外村。” 〔六〕《中江縣樓》云：“綠漲他山雨，青浮近市煙。” 〔七〕《中秋》云：“月色四時好，人心此夜偏。”《松門峽》云：“春木有秀色，野雲無俗姿。”〔八〕《賦禮部侍郎張浩然遼海亭》云：“晴光搖碧海，遠色帶滄洲。” 〔九〕又《賦臨漪亭》云：“雨聲喧暮島，水色借秋空。”〔一○〕《秋興樓》云：“碣石晚風催雁急，昭祁寒漲與雲平。”〔一一〕人多誦之。予嘗見其文筆字畫，皆有前輩風調，宇文大學甚激賞之〔一二〕。


【注釋】


〔一〕漁陽：在今天津薊州區，本屬遼地。金兵入燕時，張斛逃難至宋。

〔二〕武陵：在今湖南常德市。

〔三〕理索：索回。據《三朝北盟會編》卷二百六，紹興十一年（一一四一）十一月，完顏宗弼《上宋髙宗第三書》：“淮北、京西、河東、河北，自來流亡在南者，願歸則聽之，理雖未安，亦從所乞。外有燕以北逋逃及因兵火隔絕之人，並請早為起發。”次年，金朝理索南寓之人。張斛有詩《南京遇馬丈朝美》：“滄江萬里悲南渡，白髮幾人能北歸。二十年前河上月，尊前還共惜清暉。”張斛流寓南宋約二十年。

〔四〕《南遊》、《北歸》：詩集名，皆失傳。

〔五〕詩中多及之：如《盧臺峭帆亭》：“目斷峒陽路，歸雲不可攀。”

〔六〕河池：縣名。一在鳳州（今陝西徽縣），一在宜州（今廣西河池）。詩中所寫疑為後者。

〔七〕中江：今四川中江縣。張斛當時可能任中江縣令。

〔八〕松門峽：長江峽谷，在四川奉節一帶。

〔九〕張浩：字浩然（？—一一六三），遼陽（今遼寧遼陽）人。《金史》卷八十三《張浩傳》：“天眷二年，詳定內外儀式，歷戶、工、禮三部侍郎，遷禮部尚書。”張浩任禮部侍郎當在皇統年間。遼海亭，在遼陽城內。張斛另有《海邊亭為浩然賦》，髙士談有《晚登遼海亭》詩。

〔一○〕臨漪亭：在今河北保定城內，面臨雞水。郝經《陵川文集》卷二十五有《臨漪亭記》。

〔一一〕碣石：山名，在今河北昌黎縣。昭祁：古澤名，在古并州（今山西太原），見《漢書·地理志》。

〔一二〕宇文大學：宇文虛中，參見本卷《宇文大學虛中》。

蔡丞相松年

松年字伯堅〔一〕，父靖〔二〕，宋季守燕山〔三〕，仕國朝為翰林學士〔四〕。伯堅行臺尚書省令史出身〔五〕，官至尚書右丞相〔六〕，鎮陽別業有蕭閑堂，自號蕭閑老人〔七〕，薨，諡文簡〔八〕。百年以來，樂府推伯堅與吳彥髙〔九〕，號吳蔡體，有集行於世〔一○〕。其一自序云：“王夷甫神情髙秀，宅心物外，為天下稱首，言少無宦情，使其雅詠玄虛，不經世務，超然遂終其身，則亦何必減嵇阮輩〔一一〕？而當衰世頹俗力不可為之時，不能遠引髙蹈，顛危之禍，卒與晉俱，為千古名士之恨〔一二〕。又嘗讀山陰詩引〔一三〕，考其論古今感慨事物之變，既言修短隨化，期於共盡，而世殊事異，興懷一致〔一四〕，則死生終始，物理之常，正當乘化歸盡，何足深歎！乃區區列敘一時述作，刊紀歲月〔一五〕，豈逸少之清真簡裁，亦未盡忘情於此耶〔一六〕？故因作歌併及之〔一七〕。”好問按：此歌以“離騷痛飲”為首句，公樂府中最得意者，讀之則其平生自處為可見矣。二子：珪字正甫，璋字特甫，俱第進士，號稱文章家，正甫遂為國朝文宗，特甫非其比也〔一八〕。自大學至正甫〔一九〕，皆有書名，其筆法如出一手〔二○〕，前輩之貴家學蓋如此。


【注釋】


〔一〕蔡松年：字伯堅（一一○七—一一五九），少時號玩世酒狂，晚年號蕭閑老人。魏道明《明秀集注》卷二《滿江紅》詞序注：“玩世酒狂，公少時自號也。”《金史》卷一百二十五有傳。

〔二〕父靖：蔡靖字安世，餘杭（杭州）人，元符三年（一一○○）進士，歷任左司員外郎、中書舍人、太子詹事、給事中、河間府、燕山府、燕山府路安撫使等。

〔三〕宋季守燕山：據《三朝北盟會編》卷十八，蔡靖宣和五年（一一二三）知燕山。又據《三朝北盟會編》卷二十二，蔡靖宣和七年（一一二五）為燕山府路安撫使，兼知燕山。

〔四〕仕國朝為翰林學士：宣和七年十二月，燕山陷落，蔡靖被脅入金。約天會十二年（一一三四），靖受金官，為乾文閣待制，次年任乾文閣直學士。詳參王慶生《金代文學家年譜》。

〔五〕尚書省令史出身：據《金史·蔡松年傳》，蔡松年隨父入金，被辟為帥府令史，此事當在宣和七年（一一二五）燕山陷落後。又據《三朝北盟會編》卷二十四，蔡靖降前曾戒松年不可屈，由此推知松年辟令史或在入金之初，但未立即赴任，直到天會九年（一一三一）始赴令史之職。詳參王慶生《金代文學家年譜》。

〔六〕官至尚書右丞相：據《金史·蔡松年傳》，蔡松年使宋為賀正旦使，還金後，即改吏部尚書，拜參知政事，並于同年（約貞元三年，一一五五）自崇德大夫進銀青光祿大夫，遷尚書右丞。而王慶生《金代文學家年譜》則據《金史·百官志》，認為蔡松年當於正隆元年（一一五六）正月，海陵頒行新官制後，由銀青光祿大夫改尚書右丞，封郜國公，並於六月轉左丞。正隆三年（一一五八）七月又自左丞遷右丞相，加儀同三司，封衛國公。

〔七〕鎮陽：唐時為恒州，因避唐穆宗諱，改為鎮州。州治在真定，在恒山之陽，故稱鎮陽。其地在今河北正定。魏道明《明秀集注》卷一《水調歌頭·曹侯浩然，人品髙秀……》詞注：“公作圃於鎮陽，號蕭閑圃。又公始寓汴都，其第有蕭閑堂，因自號蕭閑老人。”

〔八〕薨諡文簡：《金史·蔡松年傳》：“正隆四年（一一五九）薨，年五十三。海陵悼惜之，奠於其第，命作祭文以見意，加封吳國公，諡文簡。”辛棄疾《美芹十論·察情第二》：“逆亮始謀南寇之時，劉麟、蔡松年一探其意而導之，則麟逐而松年鴆，惡其露機也。”《陵川集》卷九《書蔡正甫集後》曰：“哀哉蕭閑蔡丞相，崔浩倖免門房誅。文采風流今尚存，筆力矯矯鍾遺孤。”據此，蔡松年屬於非正常死亡。

〔九〕吳彥髙：吳激（？—一一四二），參上文《吳學士激》。吳激與蔡松年皆是由北宋入金的文人，他們的詞作代表了金初詞壇的最髙成就，時人號為“吳蔡體”。

〔一○〕有集行於世：《千頃堂書目》卷二十九有《蔡松年文集》。《直齋書錄解題》卷二十一：“《蕭閑集》六卷。蔡伯堅撰，靖之子陷金者。”此《蕭閑集》六卷，即《明秀集》六卷，錄詞一七七首，金末魏道明作注，現存前三卷七二首詞，有《四印齋所刻詞》本；另《中州樂府》十首，《陽春白雪》二首，合八十四首，見《全金元詞》。詩存五十九首，見《中州集》卷一。

〔一一〕王夷甫：王衍（二五六—三一一），字夷甫，西晉名臣。據《晉書》卷四十三《王衍傳》，王衍“神情明秀，風姿詳雅”，尚清談，曾自稱“少無宦情”，一度“口不論世事，唯雅詠玄虛而已”。嵇阮輩：嵇康、阮籍等人。嵇康（二二四—二六三），字叔夜，譙國銍縣（今安徽宿州市）人。與魏宗室通婚，官中散大夫，世稱“嵇中散”。因聲言“非湯武而薄周孔”，且不滿當時掌握政權的司馬氏集團，遭鍾會構陷，為司馬昭所殺。阮籍（二一○—二六三），字嗣宗，陳留尉氏（今河南尉氏縣）人。封關內侯，徙散騎常侍。後為東平相、步兵校尉。嵇、阮二人齊名，同列“竹林七賢”。

〔一二〕顛危之禍：據《晉書·王衍傳》，王衍出任晉軍元帥，兵敗，為石勒所殺。

〔一三〕山陰詩引：指王羲之《蘭亭集序》。序云：“永和九年，歲在癸丑，暮春之初，會於會稽山陰之亭。”

〔一四〕“修短隨化”四句：《蘭亭集序》云：“向之所欣，俯仰之間，已為陳跡，猶不能不以之興懷；況修短隨化，終期於盡。”又曰：“雖世殊事異，所以興懷，其致一也。”

〔一五〕“列敘一時”二句：《蘭亭集序》云：“故列敘時人，錄其所述。”刊紀歲月，指《蘭亭集序》開篇所云“永和九年，歲在癸丑，暮春之初，會於會稽山陰之亭。”

〔一六〕逸少：即王羲之，官至右將軍。李白《王右軍》：“右軍本清真，瀟灑出風塵。”

〔一七〕作歌：指其《念奴嬌》詞：“離騷痛飲，笑人生佳處，能消何物？夷甫諸人成底事，空想岩岩玉壁。五畝蒼煙，一丘寒碧，歲晚憂風雪。西州扶病，至今悲感前傑。我夢卜築蕭閑，覺來岩桂，十里幽香發。嵬隗胸中冰與炭，一酌春風都滅。勝日神交，悠然得意，遺恨無毫髮。古今同致，永和徒記年月。”

〔一八〕蔡珪：字正甫，詳見本卷《蔡太常珪》。蔡璋字特甫，生平不詳。《金史·蔡松年傳》：“璋賜進士第。”

〔一九〕大學：即蔡松年之父，曾為述古殿大學士。《一剪梅》詞注：“公父大學蔡靖，字安世。” 《族帳部曲錄》：“蔡珪……蔡靖述古之孫。”“述古”，乃述古殿學士之省稱。

〔二○〕筆法如出一手：元好問《題許汾陽詩後》：“生平亦嘗見蔡大學安世、大丞相伯堅、濰州使君伯正甫三世傳字學，雖明眼人亦不能辨。前輩守家法蓋如此。”

蔡太常珪

珪字正甫〔一〕，大丞相松年之子。七歲賦菊詩，語意驚人，日授數千言〔二〕。天德三年進士，擢第後不赴選調〔三〕，求未見書讀之，其辨博為天下第一。歷澄州軍事判官、三河簿〔四〕，正隆三年，銅禁行〔五〕，官得三代以來鼎鐘彛器，無慮千數，禮部官以正甫博物，且識古文奇字，辟為編類官〔六〕。丁父憂〔七〕，起復翰林修撰，同知制誥〔八〕，改戶部員外郎，太常丞〔九〕。朝廷稽古禮文之事，取其議論為多。大定十四年，由禮部郎中出守濰州，道卒〔一○〕。有《續歐陽文忠公集錄金石遺文》六十卷、《古器類編》三十卷〕、《補南北史志書》六十卷〔一一〕、《水經補亡》四十篇〔一二〕、《晉陽志》十二卷、《金石遺文跋尾》一十卷，《燕王墓辨》一卷，傳於世〔一三〕。國初文士，如宇文太學、蔡丞相、吳深州之等，不可不謂之豪傑之士，然皆宋儒，難以國朝文派論之〔一四〕。故斷自正甫為正傳之宗，党竹谿次之〔一五〕，禮部閑閑公又次之〔一六〕，自蕭戶部真卿倡此論〔一七〕，天下迄今無異議云。


【校記】


《古器類編》：《續夷堅志》卷四引作《古器類倫》。


【注釋】


〔一〕蔡珪：字正甫（？—一一七六），號無可居士，蔡松年長子。《金史》卷一二五有傳。

〔二〕日授數千言：蔡松年《一剪梅·送珪登第後還鎮陽》詞魏道明注：“幼有逸才，讀書號五行俱下，過目輒誦。”見《明秀集注》卷二。

〔三〕天德三年：一一五一年。《金史·蔡珪傳》云：“中進士第，不赴調。久乃除澄州軍事判官，遷三河主簿。” 蔡松年《一剪梅·送珪登第後還鎮陽》詞魏道明注與此不同，曰：“天德三年中進士第，調潞簿。”

〔四〕澄州：屬東京路，今遼寧省海城市。三河：今河北省三河市。蔡珪除澄州軍事判官約在正隆元年（一一五六），任三河主簿約在正隆三年（一一五八）。《金史·蔡松年傳》：“正隆四年薨，年五十三。海陵悼惜之……起復其子三河主簿珪為翰林修撰。”

〔五〕正隆三年：一一五八年。銅禁：《金史·食貨志三》：“正隆二年，歷四十餘歲，始議鼓鑄。冬十月，初禁銅越外界，懸罪賞格。”

〔六〕編類官：《金史·蔡珪傳》：“珪號為辨博，凡朝廷制度損益，珪為編類詳定檢討刪定官。”

〔七〕 丁父憂：蔡松年正隆四年（一一五九）八月卒，蔡珪丁父憂，歸真定。

〔八〕“起復”二句：《金史·蔡珪傳》：“丁父憂，起復翰林修撰，同知制誥。”時間當在大定元年（一一六一）。

〔九〕“改戶部員外郎”二句：《金史·蔡珪傳》：“起復翰林修撰，同知制誥，在職八年，改戶部員外郎，兼太常丞。”時間當在大定八年（一一六八）。

〔一○〕大定十四年：一一七四年。濰州：魏道明《明秀集注》卷二《一剪梅》，稱蔡珪“大定十五年出補濰刺，未赴，以疾解，尋卒”，當是。《金史·蔡珪傳》：“珪已得風疾，失音不能言。乃除濰州刺史，同輩已奏謝，珪獨不能入見。世宗以讓右丞唐古安禮、參政王蔚曰：‘卿等閱書史，亦有不能言之人可以從政者乎？’又謂中丞劉仲誨曰：‘蔡珪風疾不能奏謝，卿等何不糾之？人言卿等相為黨蔽，今果然邪！’珪乃致仕，尋卒。” 蔡珪《文慧禪師塔銘》文後署“大定十六年丙申三月朔日”、“中憲大夫前濰州刺史蔡珪撰”，可知蔡珪卒於大定十六年（一一七六）三月之後不久。

〔一一〕《補南北史志書》：《金史·蔡珪傳》：“珪之文有《補正水經》五篇，合沈約、蕭子顯、魏收宋、齊、北魏《志》，作《南北史志》三十卷。”

〔一二〕《水經補亡》四十篇：疑即《金史·蔡珪傳》所說“《補正水經》五篇”。五篇之數，當誤。蘇天爵《滋溪文稿》卷二十九有《題補正水經後》作三卷，《千頃堂書目》卷八亦作三卷，當是。

〔一三〕《燕王墓辨》一卷：《金史·蔡珪傳》：“初，兩燕王墓舊在中都東城外，海陵廣京城圍，墓在東城內。前嘗有盜發其墓，大定九年詔改葬於城外。俗傳六國時燕王及太子丹之葬，及啟壙，其東墓之柩題其端曰：‘燕靈王舊。’舊，古柩字，通用，乃西漢髙祖子劉建葬也。其西墓蓋燕康王劉嘉之葬也。珪作《兩燕王墓辯》，據葬制名物款刻甚詳。”又曰：“《補正水經》、《晉陽志》、文集今存，餘皆亡。” 元蘇天爵《滋溪文稿》卷二十九有《題補正水經後》：“予自蚤歲訪公遺書，得其文集五十五卷，《晉陽志》十二卷，《燕王墓辨》一卷，《補正水經》三卷。其他《補南北史志》六十卷，《古器類編》三十卷，《續歐陽公金石遺文》六十卷並跋尾十卷，皆已不存，而文集乃髙丞相文礪模本，《晉陽志》、《墓辨》、《水經》皆寫本也。”

〔一四〕宇文太學：指宇文虛中。蔡丞相：指蔡松年。吳深州：指吳激。國朝文派：指相對於宋人、由金朝文人組成的創作隊伍，主要就文章而言。

〔一五〕党竹谿：党懷英，字世傑（一一三四—一二一一），號竹谿，泰安（今屬山東）人。金代中期的著名作家，詩、詞、文皆工。詳參《中州集》卷三《承旨党公》。

〔一六〕禮部閑閑公：趙秉文，仕至禮部尚書。詳參《中州集》卷三《禮部閑閑趙公秉文》。

〔一七〕蕭戶部真卿：蕭貢（一一五八—一二二三），字真卿，咸陽人。大定二十二年（一一八二）進士，以戶部尚書致仕，故稱“蕭戶部”。詳參本書《蕭尚書貢》。蕭貢有關國朝文派之論已不可考。

髙內翰士談

士談字子文〔一〕，一字季默，宋韓武昭王瓊之後〔二〕。宣和末任忻州戶曹〔三〕，仕國朝為翰林直學士〔四〕，皇統初預宇文太學之禍〔五〕。有《蒙城集》行於世〔六〕。如云：“寒花貪晚日，瘦竹强秋霜。”又《題禹廟》云：“可憐風雨胼胝苦〔七〕，後世山河屬外人。”時人悲之。子公振，字特夫，亦有詩名〔八〕。


【注釋】


〔一〕髙士談：祖居蒙城（今屬安徽），號蒙城居士，仕至翰林直學士。

〔二〕髙瓊：字寳臣（九三五—一○○六），宋初名將，少勇鷙，隸太宗帳下，累擢御龍直指揮使，從征太原，討幽薊，皆有功，改神衛右廂都指揮使，保大軍節度使，真宗朝加彰信軍節度。諡曰烈武。詳見《宋史》卷二百八十九《髙瓊傳》、王珪《華陽集》卷四十九《髙烈武王神道碑》。據《續資治通鑒長編》卷四七九，元祐七年十二月，髙瓊被追封為韓王。《續資治通鑒長編》卷二七七載：熙寧九年七月，“己卯，詔贈皇太后曾祖贈衛王，髙瓊諡曰烈武，祖贈康王，髙繼勳諡曰穆武”。

〔三〕忻州：今山西忻州。《金史·宇文虛中傳》：“士談字季默，髙瓊之後，宣和末為忻州戶曹參軍。”

〔四〕仕國朝：據《三朝北盟會編》卷二十三，髙士談在宣和七年（一一二四）忻州降後入金。約在皇統初召除待制，遷直學士。

〔五〕宇文太學之禍：指皇統六年（一一四六），髙士談因宇文虛中案牽連被害之事。詳參上文《宇文大學虛中》。皇統為金熙宗年號，共八年，此處稱皇統六年之黨禍為“皇統初”，不太確切。

〔六〕《蒙城集》：已佚。《千頃堂書目》卷二十九有髙士談《蒙城集》。蔡松年《漢宮春·次髙子文韻》魏道明注：“士談……作文染翰，皆宗師坡仙。”

〔七〕胼胝：手掌腳底因長期勞動摩擦而生的老繭。

〔八〕髙公振：字特夫，正隆二年（一一五七）進士，歷南京留幕，終於密州（治山東諸城）刺史。詳參下文《髙密州公振》。

馬御史定國

定國字子卿，茌平人〔一〕，唐中令周裔孫〔二〕。少日志趣不凡，宣政末題詩酒家壁，有“蘇黃不作文章伯，童蔡翻為社稷臣”之句〔三〕，用是得罪，亦用是得名。阜昌初，遊歷下亭，以詩撼齊王豫〔四〕。豫召與語，大悅，授監察御史，仕至翰林學士〔五〕。石鼓自唐以來無定論，子卿以字畫考之，云是宇文周時所造〔六〕。作辨餘萬言，出入傳記，引據甚明，學者以比蔡正甫《燕王墓辨》〔七〕。初學詩未有入處，夢其父與方寸白筆，從是文章大進。自號薺堂先生，有集傳於世〔八〕。（以上《中州集》卷一）


【注釋】


〔一〕馬定國：生卒年不詳。《金史》卷一二五、《大金國志》卷二十八有傳。茌平：今山東茌平。

〔二〕唐中令周：馬周（六○一—六四八），字賓王，少孤貧好學，仕至中書令，兼太子右庶子，乃貞觀名臣之一。《舊唐書》卷七十四、《新唐書》卷九十八有傳。

〔三〕宣政：宋徽宗年號宣和（一一一九—一一二五）、政和（一一一一—一一一八）的並稱。“蘇黃”二句：原詩見《中州集》卷一，題作《宣政末所作二首》，其一曰：“蘇黃不作文章伯，童蔡翻為社稷臣。三十年來無定論，到頭奸党是何人。”童蔡：指童貫、蔡京。童貫（一○五四—一一二六），字道夫，宦官，與蔡京勾結為奸。《宋史》卷四六八有傳。蔡京（一○四七—一一二六），字元長，“六賊”之首，《宋史》卷四七二有傳。

〔四〕阜昌：偽齊國年號（一一三〇—一一三七）。歷下亭：又稱古歷亭，在濟南大明湖中小島上。亭始建於北魏，杜甫在天寶四年（七四五）與名宦李邕相會於此，作《陪李北海宴歷下亭》，稱“海右此亭古，濟南名士多”。劉豫：字彥游，景州阜城（今河北省阜城縣）人，宋宣和末仕為河北兩路提刑。金天會八年（一一三一，戊申）九月，被冊立為大齊皇帝，建都大名（今河北大名）。天會十五年（一一三七）齊國被廢。《金史》卷七十七有傳。馬定國原詩題作《登歷下亭有感》，見《中州集》卷一：“男子當為四海遊，又攜書劍客東州。煙橫北渚芰荷晚，木落南山鴻雁秋。富國桑麻連魯甸，用兵形勢接營丘。傷哉不見桓公業，千古遶城空水流。”末句以桓公喻劉豫，感歎世無管仲，言語間不無自許之意。

〔五〕“授監察御史”二句：《三朝北盟會編》卷一八一引《偽豫傳》，阜昌四年九月，“學士院馬定國進《君臣名分論》，其略曰：‘金師再駕，攻圍汴都，康王以帝弟之親，總元帥之任，提天下重兵，號稱勤王，自冬徂夏，遷延六月，移屯濟州，坐視京師之危，略無進師之意。及夫汴京失守，二帝北遷，康王謂天下之在己，乃逡巡即皇帝位於睢陽。自余觀之，是耶？定國應之曰：非也。’文多不載。豫批定國轉一官。”據此，馬定國任監察御史、翰林學士當在阜昌四年（一一四○）九月之前。

〔六〕石鼓：指初唐在陝西鳳翔出土的十塊鼓形石，每塊石上均有一首四言詩。原物現藏北京故宮博物院。韓愈、韋應物等人先後作《石鼓歌》。宇文周，指北朝時期的周朝，因皇室姓宇文，故名。對其年代，唐人李吉甫《元和郡縣誌》和張懷瓘《書斷》認為是周宣王時，此後陸續有學者考訂，現代學者大體認為是秦代文物。馬定國觀點亦是一家之說，流傳頗廣。其考證原文已佚。

〔七〕蔡正甫：即蔡珪。《燕王墓辨》，詳參上文《蔡太常珪》注〔一四〕。

〔八〕有集傳於世：《千頃堂書目》卷二十九有馬定國《薺堂先生集》。

祝太常簡

簡字廉夫，單父人〔一〕，宋末登科〔二〕，國初倅某州〔三〕，仕至朝奉郎，太常丞，兼直史館〔四〕。有《嗚嗚集》行於世〔五〕。其《詩說》有云〔六〕：“予政和丁酉任洺州教官〔七〕，是時括蒼鮑慎由欽止出所注《杜詩說》〔八〕，‘天王守太白’〔九〕，‘守’讀如‘狩于河陽’之‘狩’〔一○〕，‘髙秋登寒山，南望馬邑州。’〔一一〕馬邑州在城州界〔一二〕。予檢《唐書志》，寶應元年，徙馬邑州於鹽井城〔一三〕，欽止為有據矣。舊注馬邑屬雁門〔一四〕，與杜子美作詩處全無關涉。後人遂謂王源叔謬於牽引〔一五〕，不知源叔初不注杜詩〔一六〕。予識其孫彥朝〔一七〕，彥朝不說杜詩非其大父注，蓋彥朝不學，見流俗皆讀舊注，因而認有，可歎可歎！”好問常以此問趙禮部〔一八〕。趙云：“廉夫前輩必不妄，試更考之。”今日見吳彥髙《東山集》〔一九〕，有《贈李東美詩引》云：“元祐間，秘閣校對黃本〔二○〕，鄧忠臣字慎思〔二一〕，余柳氏姨之夫。今世所注杜工部詩，乃慎思平生究竭心力而為之者，鏤板家標題，遂以託名王源叔翰林，而王公前後記〔二二〕，初無一語及此注。而《後記》又言：‘如源叔之能文，止作記於後’〔二三〕，則源叔不注杜詩為可見矣。舉世雷同，無為辨之者。宣和近貴李東美〔二四〕，有才藻，善行書，且喜作小楷，所寫杜集，精密遒麗，有足嘉賞，為作古詩一篇，紙尾因記鄧公事。後人聞此，其誰不疑？然予少時目擊，不可不識，姑以告李侯，非求信後人也。”彥髙此說正與廉夫合。近歲得浙本杜詩，是源叔之孫祖寧所傳〔二五〕，前有序引，備言其大父源叔未嘗注杜詩，廉夫、彥髙益可信，故並記於此。廉夫詩甚工〔二六〕，如《賦雪》云：“雲屋無寒夢，油燈有細香。”《書懷》云：“白髮渾無賴，朱顏更不回。”“遮眼細書聊引睡，扶頭濁酒最關情。”〔二七〕此類甚多。


【校記】


城州：當是“成州”之誤。王源叔：當是“王原叔”之誤。


【注釋】


〔一〕單父：今山東省單縣。

〔二〕宋末登科：據下文引《詩說》“予政和丁酉除洺州教官”語，祝簡及第在政和七年（一一一七）前。

〔三〕倅：州郡長官的副職。祝簡倅某州，其事無考。

〔四〕兼直史館：《三朝北盟會編》卷一八一引《偽豫傳》，阜昌三年：“偽宣教郎、太常博士兼直史館祝簡進《遷都賦》，又進《國馬賦》。”《國馬賦》得到劉豫肯定。據此可知，祝簡于偽齊期間曾任宣教郎、太常博士兼值史館。朝奉郎等職當是入金後所任。

〔五〕《嗚嗚集》：已佚。《千頃堂書目》卷二十九有祝簡《嗚嗚集》。

〔六〕《詩說》：已佚。

〔七〕政和丁酉：政和七年（一一一七）。洺州：治在今河北永年境內。

〔八〕括蒼：在今浙江仙居縣境內。鮑慎由：《宋史》本傳作鮑由，字欽止，括蒼人，一說為處州龍泉人（今浙江龍泉市），元祐六年（一○九一）進士，官至宣德郎，善行書，著有《夷白堂集》，已佚。其《杜詩說》，亦佚。

〔九〕天王守太白：杜甫《九成宮》：“天王守太白，駐馬更搔首。”

〔一○〕狩于河陽：出自《春秋》僖公二十八年。

〔一一〕“髙秋登寒山”二句：出自杜甫《遣興》三首之二。

〔一二〕城州：成州，在今陝西成縣。

〔一三〕徙馬邑州於鹽井城：《新唐書》卷四十三下《地理志》：“馬邑州，開元十七年置，在秦、成二州山谷間。寶應元年，徙于成州之鹽井故城。”寶應元年，即七六二年。

〔一四〕舊注馬邑屬雁門：《九家集注杜詩》卷五即持此說。宋人黃希、黃鶴《補注杜詩》卷五引王洙注，亦持此論。

〔一五〕王源叔：王洙（九九七—一○五七），字原叔，應天宋城（今河南商丘）人。天聖二年（一○二四）進士，累官翰林學士等，曾編《杜工部詩集》。《宋史》卷二九四有傳。黃希、黃鶴《補注杜詩》卷五引王洙注曰：“《前漢·地理志》：馬邑屬雁門郡，《晉太康地記》：秦時建此城，輒崩不成，有馬周旋，馳走反覆，父老異之，因依以築城，遂名為馬邑。”此即謬於牽引。

〔一六〕源叔初不注杜詩：世傳王洙《注杜詩》，是杜詩的第一個注本，見於胡仔《苕溪漁隱叢話》、黃希、黃鶴《補注杜詩》、《宋史》等書。《苕溪漁隱叢話》前集卷九引《洪駒父詩話》：“世所行注老杜詩，云是王原叔，或云鄧慎思，所注甚多疏略，非王、鄧書也。”《洪駒父詩話》成書於北宋末年。經過現代學者考訂，所謂王注實為鄧忠臣所注。詳參梅新林《杜詩偽王洙注新考》（《杜甫研究學刊》一九九五年二期）、鄧小軍《鄧忠臣〈注杜詩〉的學術價值及其被改名王洙注的真相》（見《詩史釋證》，中華書局二○○四年版）。

〔一七〕王彥朝：王洙之孫，王欽若之子。生平失考。

〔一八〕趙禮部：指趙秉文，詳參下文《禮部閑閑趙公秉文》。

〔一九〕吳彥髙《東山集》：詳參上文《吳學士激》。

〔二○〕黃本：指用黃紙質的圖書。

〔二一〕鄧忠臣：字慎思，一字謹思，長沙人，自號玉池先生。熙寧三年（一○七○）進士，累官知衡陽縣、大理丞等職，後入元祐黨人籍。卒於崇寧二三年間（一一○三—一一○四）。詳參鄧小軍《鄧忠臣〈注杜詩〉的學術價值及其被改名王洙注的真相》。

〔二二〕王公前後記：指王洙《杜工部集記》、王琪《杜工部集後記》，見影印《宋本杜工部集》（商務印書館一九五七年版）。

〔二三〕《後記》又言：王琪《杜工部集後記》原文作：“如源叔之能文，稱於世，止作記于後，余竊慕之。且余安知子美哉？”

〔二四〕李東美：其人不詳。

〔二五〕王祖寧：其人不詳。《苕溪漁隱叢話》後集卷八：“《改正王內翰注杜工部集》，則王甯祖也。”浙本杜詩，當即此書。王祖甯、王甯祖，當是一人，孰是孰非，已不可考。

〔二六〕廉夫詩甚工：宋人傅察曾任永年縣丞，與祝簡共事，現存十首與祝廉夫酬唱之作，題目分別是《用廉夫韻招諸友登清微亭》、《廉夫有會當歸去來之句復次前韻》、《次韻廉夫登清微亭二首》、《次韻祝廉夫登南樓》、《伯時往河東戲與廉夫分韻道相思之意三首》、《晚登清微亭次祝教授韻》，見《全宋詩》卷一七二七。傅察說祝簡“先生今詩伯，氣欲青雲淩”、“雄辯琅琅如落屑，新詩句句似連璣。”

〔二七〕白居易《隱几贈客》：“臥枕一卷書，起嘗一杯酒。書將引昏睡，酒用扶衰朽。”

張子羽

子羽字叔翔，東阿人〔一〕。馬定國《薺堂集》載其師友六人〔二〕：其一香巖可道上人〔三〕，《題比陽道邊僧舍》云〔四〕：“山頭翠色僧房靜，山下紅塵客路長。五月行人汗如雨，豈知髙處有清涼。”其一鮮于可，字東父，蜀嘉州人〔五〕，從祖侁、父之武〔六〕，皆有名于時。東父詩有“小雨潤履綦，花氣襲芳襟”、“十里青山堪布屐，半篙春水已勝舟”之句。其一髙鵾化，字圖南，平原人〔七〕。少有能詩聲。如“盤中酒影金蛇活”與“流虹聚石矼”之句，皆奇怪不凡。其一王景徽，字彥美，祁國文獻公溥之後〔八〕，《贈定國詩》云：“澗下松杉已蔽牛，溪中蘋藻可供羞。故鄉未有終焉計，欲指吳山歸去休。”其一吳縯，字子長，東平人〔九〕，文肅公奎之孫〔一○〕。年三十，以食貧暫仕，即歸隱於魚山狼溪之側〔一一〕。《寄定國》云：“情馳夏日流，目斷晚雲碧。新詩從何來，遠自金馬客〔一二〕。雄深作者意，奔軼古人跡。名髙四海望，髮未一莖白。應嗤窮途士，抽簪老泉石。采蕨在南山，驅牛向東陌。勞生豈不苦，衣食迫晨夕。膏粱無宿懷，茅茨得真適。卒歲將何求，一飽惟力穡。”《訪國城石氏》云〔一三〕：“昔我訪君處，樹涼炎暑收。今君訪我來，城空殘雪留。經時少乘興，兩至皆空投。茅茨隔溪上，車馬度城頭。不聞機杼聲，但聽溪水流。向來方圓翁，曾伴此中游。近聞大梁至，京塵滿衣裘。相思懶歸步，落日風颼颼。”《山居》云：“西首魚山崦，北連黃石祠〔一四〕。崇岡在東南，我家山北陲。地僻少人事，終朝掩柴扉。尊酒不常得，書卷聊自怡。春風數日來，處處生蕨薇。寸心復何累，一飽良可期。當年終南人，捷徑以貽譏〔一五〕。知我無心者，豈顧悠悠辭。”《擬淵明貧居》云：“淒其歲云暮，北風無時休。晨興倦薪水，夜寐乏衾裯。缺月正裴回，宿鳥頻啁啾。欲無憔悴歎，奈此霜霰秋。松楸脫兵火，環堵且淹留〔一六〕。閉門念袁安〔一七〕，守賤吊黔婁〔一八〕。坐讀貧士詩，吾乃淵明儔。”〔一九〕《溪上招王仲先》云〔二○〕：“幽居復何為，冬來性成懶。柴門俯清溪，寸步出亦罕。今晨偶攜杖，愛此晴日暖。寓目隨所之，行到南溪畔。背陰雪猶積，向暖冰全泮。搘頤臥石上，仰面蒼崖斷。泉聲何從來，乍喜兩耳換。平分意甚遲，斗落勢方悍。坐來百慮忘，還惜日景短。塵寰多憂虞，中林足閒散。故人戀明時，歸休苦遲緩。幅巾來何時，臨流話幽款。”叔翔亦其一也〔二一〕。定國謂叔翔於文章無所不能，嘗仕國朝，官洛陽云。


【校記】


《擬淵明貧居》：當是《擬淵明貧士》之誤。

淒其歲云暮，北風無時休：陶淵明《詠貧士》作 “淒厲歲云暮，擁褐曝前軒”。


【注釋】


〔一〕東阿：今山東東阿。

〔二〕馬定國《薺堂集》：參見本書《馬御史定國》。

〔三〕香巖可道上人：不詳。馬定國《香巖病中》：“九州四海盡行路，萬戶千門非我家。金彈不徒驚燕雀，春雷終待起龍蛇。”見《中州集》卷一。

〔四〕比陽：今河南泌陽。

〔五〕鮮于可：生平失考。據其叔祖鮮于侁資料，鮮于可應是閬中（今四川閬中）人。

〔六〕從祖侁：鮮于侁（一○一九—一○八七），字子駿，閬州人，景祐五年（一○三八）進士，歷任綿州通判、知陳州。《宋史》卷三四四有傳。鮮于之武，生平不詳。據李復《潏水集》卷十五《次韻鮮于之武游南谷》注，之武字彥桓。范祖禹《范太史集》卷二十四有《薦鮮于之武劄子》。

〔七〕髙鵾化：生平不詳。平原：今山東平原。馬定國有《懷髙圖南》詩：“劉叉一狂士，尚得韓愈知。君才百劉叉，知者果其誰。”又有《送圖南》詩，可參看。見《中州集》卷一。

〔八〕王景徽：生平失考。祁國文獻公溥：王溥（九二二—九八二），字齊物，并州祁人（今山西祁縣），仕至參知樞密院事、太子太傅等，封祁國公，諡文獻。《宋史》卷二四九有傳。

〔九〕東平：今山東東平。

〔一○〕文肅公奎：吳奎（一○一○—一○六七），字長父，濰州北海（今山東濰坊人），歷翰林學士、權知開封府、拜參知政事，出知青州。諡文肅。《宋史》卷三一六有傳。

〔一一〕魚山：在今山東東阿縣。《三國志·魏書·陳思王植傳》：曹植生前“登魚山，臨東阿，喟然有終焉之志”。後葬於魚山。

〔一二〕金馬客：翰林學士，此處指馬定國，因馬定國任翰林學士。

〔一三〕國城石氏：不詳。

〔一四〕黃石：指秦末隱士黃石公，曾於圯上授兵書於張良。黃石祠：在今山東平陰縣東阿鎮。

〔一五〕“當年終南人”二句：《新唐書·盧藏用傳》：“司馬承禎嘗召至闕下，將還山，藏用指終南曰：‘此中大有嘉處。’承禎徐曰：‘以僕視之，仕宦之捷徑耳。’藏用慚。”

〔一六〕松楸：松樹與楸書。環堵：四周土牆。陶淵明《五柳先生傳》：“環堵蕭然，不蔽風日，短褐穿結，簞瓢屢空，晏如也。” 《九日閒居》：“棲遲固多娛，淹留豈無成。”

〔一七〕袁安：字邵公，東漢河南汝陽人。《後漢書·袁安傳》注引《汝南先賢傳》：“時大雪積地丈餘，洛陽令身出案行，見人家皆除雪出，有乞食者。至袁安門，無有行路。謂安已死，令人除雪入戶，見安僵臥。問何以不出。安曰：‘大雪人皆餓，不宜干人。’令以為賢，舉為孝廉也。”陶淵明《詠貧士》之五：“袁安困積雪，邈然不可干。”

〔一八〕黔婁：戰國時齊隱士。皇甫謐《髙士傳》卷中：“黔婁先生者，齊人也。修身清節，不求于諸侯。魯恭公聞其賢，遺使致禮，賜粟三千鍾，欲以為相，辭不受。齊王又禮之，以黃金百斤聘為卿，又不就。”陶淵明《詠貧士》之四：“安貧守賤者，自古有黔婁。”

〔一九〕貧士詩：指陶淵明《詠貧士》。《詠貧士》之四：“從來將千載，未復見斯儔。”

〔二○〕王仲先：其人不詳。

〔二一〕叔翔：即張子羽。

朱諫議之才

之才字師美，洛西三鄉人〔一〕。宋崇寧間登科〔二〕，入齊為諫官〔三〕，坐直言，黜為泗水令〔四〕。尋乞閑退，寓居嵫陽〔五〕，因而家焉。昆弟數人皆有文名。師美自號慶霖居士，有《霖堂集》傳於世。如云：“魯甸分鴻影，齊山入馬蹄。”“門靜堪羅雀，書成不換鵝。”“雨過好花紅帶潤，日長嘉樹綠移陰。”此類甚多。子瀾，字巨觀〔六〕。


【注釋】


〔一〕三鄉：在洛陽西，治所在今河南洛寧縣東。

〔二〕崇寧：宋徽宗年號（一一○二—一一○六）。據朱之才《復用九日詩韻呈黃壽鵬》：“忽忽天星二十九，當年曾醉瓊林酒”自注：“癸未歲登科第，適二十九年。”據此可知其登科時間為崇寧二年（一一○三）。

〔三〕諫官：當即是諫議大夫。入齊時間當在阜昌（一一三○—一一三七）初期。

〔四〕泗水：今山東泗水。

〔五〕嵫陽：今山東兗州。

〔六〕朱瀾：參見下文《朱宮教瀾》。

劉內翰著

著字鵬南，舒州皖城人〔一〕。宣政末登進士第〔二〕，歸朝預銓調〔三〕，碌碌州縣，年六十餘始入翰林充修撰，出守武、遂〔四〕，終於忻州刺史〔五〕。皖城有玉照鄉〔六〕，既老，號玉照老人，示不忘本云。


【注釋】


〔一〕舒州皖城：今安徽潛山。

〔二〕宣政：宋徽宗年號宣和、政和的並稱。據王慶生《金代文學家年譜》，劉著及第時間疑在政和末年。

〔三〕銓調：銓選調用。

〔四〕武、遂：指武州（今山西五寨縣北）、遂州（今河北保定市徐水區）。

〔五〕忻州：今山西忻州。

〔六〕玉照鄉：又名玉鏡鄉。《江南通志》卷十五：“玉鏡山在潛山縣北。《寰宇記》：唐貞元二年，從皖山東忽然暴裂，皎瑩如玉，行人遠見，如懸鏡然。刺史呂渭奏聞，因改萬歲鄉為玉鏡鄉，故一名玉照山。黃庭堅詩‘仙人持玉照，留在潛峰西’是也。山東有主簿山，相傳唐畢諴讀書於此。”

施內翰宜生

宜生字明望〔一〕，浦城人〔二〕。宣和末為潁州敎官〔三〕，仕齊〔四〕，仕國朝〔五〕，官至翰林學士〔六〕。自號三住老人〔七〕。有集行於世〔八〕。《賦柳》云：“朱門處處臨官道，流水年年繞禁宮。”《草書》云：“臨池翕忽雲霧集，舞劍浩蕩波濤翻。”《山谷草書》云：“行所當行止當止，錯亂中間有條理。意溢毫搖手不知，心自書空不書紙。”《社日》云：“濁澗回湍激，青煙弄晚暉。綠隨春酒熟，分與故山違。社鼓喧林莽，孤城隱翠微。山花羞未發，燕子喜先歸。”又云：“割少詼諧語〔九〕，分均宰制功。靈祇依古樹，醉叟泥村童。萬里開耕稼，三時順雨風。行春從此樂，著意酒杯中。”初在潁州日，從趙德麟遊，頗得蘇門沾丐云〔一○〕。


【注釋】


〔一〕宜生字明望：據陳鵠《耆舊續聞》卷六，施宜生原名叫施逵，字必達。據蘇天爵《滋溪文稿》卷二十五《三史質疑》，施宜生“（大定）三年六月卒，年七十三”。以此推測他生於元祐六年（一○九一），卒於大定三年（一一六三）。《金史》卷七十九有傳。

〔二〕浦城：今福建蒲城。宋時屬建州（又稱建安），故施宜生籍貫又作建安，如蔡松年《永遇樂》（正始風流）詞序所稱“建安施明望與余同僚”。魏道明注：“明望名宜生，建安浦城人。”但《金史》稱施宜生為邵武人。

〔三〕宣和：宋徽宗年號（一一二一—一一二五）。潁州：今安徽阜陽。

〔四〕仕齊：據《金史》本傳，施宜生於紹興五年（一一三五）渡淮入齊，時當偽齊阜昌六年。施宜生“上書陳取宋之策，齊以為大總管府議事官”。當時諸路兵馬大總管是劉豫之子劉麟。

〔五〕仕國朝：金天會十五年（一一三七），廢齊國，施宜生入金，任太常博士，官汴京行臺。

〔六〕官至翰林學士：施宜生入金後，歷任禮部郎中、隰州刺史、深州刺史等職。

〔七〕三住：出自唐人施肩吾，指氣住、神住、形住。《唐才子傳·施肩吾傳》：“述氣住則神住，神住則形住，為《三住銘》一卷。”

〔八〕有集行於世：《千頃堂書目》卷九：“施宜生《三住老人集》。”已佚。

〔九〕割少詼諧語：《三國志·魏書·王朗傳》：“雖流移窮困，朝不謀夕，而收[image: ]
 親舊，分多割少，行義甚著。太祖表徵之。”

〔一○〕趙德麟：趙令畤（一○六一—一一三四），宋宗室後代。元祐六年（一○九一），簽書潁州節度判官公事，時蘇軾知潁州，愛其才，與其遊。事蹟見《宋史》卷二四四《燕王德昭傳》附傳。

朱葭州自牧

自牧字好謙，棣州厭次人〔一〕。皇統中，南選宋端卿榜登科〔二〕。大定初，以同知晉寧軍事卒官〔三〕。有詩云：“寒天展碧供飛鳥，落日留紅與斷霞。”又云：“水禽孤影白，霜果半腮紅。”“海氣升孤月，岩姿起暝煙。”“山雪尋崖斷，林煙逐樹低。”“燈殘星在壁，霜重水漫衾。”句法之工類如此。


【注釋】


〔一〕棣州厭次：今山東惠民。

〔二〕南選：金初針對南方人設立的科舉考試，與北選相對而言。宋端卿榜：《金石萃編》卷一五八《進士題名記》：“皇統二年狀元宋端卿榜。”皇統二年，一一四二年。宋端卿，其人不詳，當年經義狀元。

〔三〕大定：金世宗年號（一一六一—一一八九）。晉寧：時屬葭州，治在今陝西佳縣。

孫內翰九鼎

九鼎字國鎮，忻州定襄人〔一〕。天會六年〔二〕，經義第一人。在太學時〔三〕，游金明〔四〕，作詩云：“片片桃花逐水流，東風吹上木蘭舟。隔溪紅粉休相認，年少孫郎不姓劉。”〔五〕弟九疇、億〔六〕，俱有時名，三人同榜登科。吳彥髙《贈國鎮詩》云〔七〕：“孫郎有重名，談笑取公卿。清廟瑟三歎，齋房芝九莖〔八〕。”其為名流所稱道如此。中州文派〔九〕，先生指授之功為多。年八十餘卒〔一○〕。


【注釋】


〔一〕定襄：今山西定襄。

〔二〕天會六年：一一二八年。

〔三〕在太學時：孫九鼎在北宋汴京，與洪皓同舍。洪邁《夷堅甲志》卷一：“孫九鼎……政和癸巳居太學。”政和癸巳：政和三年（一一一三）。

〔四〕金明：指金明池，在汴京。

〔五〕孫郎：孫九鼎自指。劉：劉晨。用劉晨、阮肇天台上採藥遇仙的典故。

〔六〕九疇、億：孫九疇、孫九億生平失考。

〔七〕吳彥髙：即吳激。詳參本書《吳學士激》。

〔八〕清廟瑟三歎：出自《禮記·樂記》：“《清廟》之瑟，朱弦而疏越，壹倡而三歎，有遺音者矣。”芝九莖：《漢書》卷六《武帝紀》：“甘泉宮內中產芝，九莖連葉。”

〔九〕中州文派：又稱國朝文派。參見上文《蔡太常珪》。

〔一○〕年八十餘卒：孫九鼎少與洪皓同舍，洪皓使金羈留，與孫九鼎多有交往，其《再寄》詩稱孫九鼎“館閣飛聲强仕年，胸中藻思若雲騫”，强仕為四十歲，據考天會十三年（一一三五）前後，孫九鼎在翰林修撰任上。以此推測，孫九鼎約生於紹聖元年（一○九四），若八十歲去世，則卒於大定十五年（一○七五）。

劉修撰彧

彧字公茂，安陽人〔一〕。天眷二年經義第一人〔二〕，自號香岩居士，歷京兆總幕，終於翰林修撰。


【校記】


第一人：四庫全書本《中州集》作“第二人”。


【注釋】


〔一〕安陽：今河南安陽。

〔二〕天眷二年：一一三九年。

趙內翰可

可字獻之，髙平人〔一〕。貞元二年進士〔二〕，仕至翰林直學士〔三〕。風流有文采，詩、樂府皆傳於世，號《玉峰散人集》〔四〕。子述，字勉叔，承安二年登科〔五〕。《賦雪》云：“奇貨可居天種玉，太平有象麥連雲。”《屏山故人外傳》說勉叔詩章、字畫，皆有父風，性落魄嗜酒，卒以樂死，倜儻奇男子也〔六〕。


【注釋】


〔一〕髙平：今山西髙平。

〔二〕貞元二年：一一五四年。《歸潛志》卷十記載其應舉之事：“趙翰林可獻之少時赴舉，及御簾試《王業艱難賦》，程文畢，於席屋上戲書小詞云：‘趙可可，肚裏文章可可。三場捱了兩場過，只有這番解火。恰如合眼跳黃河，知他是過也不過。試官道王業艱難，好交你知我。’時海陵庶人親御文明殿，望見之，使左右趣錄以來，有旨諭考官：‘此人中否當奏之。’已而中選，不然亦有異恩矣。”

〔三〕仕至翰林直學：據《歸潛志》卷十，大定二十九年（一一八九）金章宗即位後，趙可遷翰林直學士。

〔四〕玉峰散人：趙可之號。《歸潛志》卷十稱趙可“少輕俊，文章健捷，尤工樂章，有《玉峰閒情集》行於世”。

〔五〕趙述：生平失考。承安二年：一一九七年。

〔六〕《屏山故人外傳》：李純甫所作，已佚。李純甫，號屏山，詳參本書《屏山李先生純甫》。

劉西巖汲

汲字伯深，南山翁之子〔一〕。天德三年進士〔二〕，釋褐慶州軍事判官〔三〕，入翰林為供奉，自號西巖老人〔四〕。有《西巖集》傳於家。屏山為作序云〔五〕：“人心不同如面，其心之聲，發而為言，言中理謂之文，文而有節謂之詩。然則詩者，文之變也，豈有定體哉？故《三百篇》什無定章，章無定句，句無定字，字無定音，大小長短，險易輕重，惟意所適。雖役夫室妾悲憤感激之語，與聖賢相雜而無愧，亦各言其志也已矣，何後世議論之不公耶？齊梁以降〔六〕，病以聲律，類俳優然。沈宋而下〔七〕，裁其句讀，又俚俗之甚者，自謂靈均以來，此秘未睹〔八〕，此可笑者一也。李義山喜用僻事，下奇字，晚唐人多效之，號西崑體〔九〕，殊無典雅渾厚之氣，反詈杜少陵為村夫子〔一○〕，此可笑者二也。黃魯直天資峭拔，擺出翰墨畦逕，以俗為雅，以故為新〔一一〕，不犯正位，如參禪著末後句為具眼〔一二〕，江西諸君子翕然推重，別為一派。髙者雕鐫尖刻，下者模影剽竄，公言韓退之以文為詩，如教坊雷大使舞〔一三〕，又云學退之不至，即一白樂天耳〔一四〕。此可笑者三也。嗟乎！此說既行，天下寧復有詩邪？比讀劉西岩詩，質而不野，清而不寒，簡而有理，澹而有味，蓋學樂天而酷似之。觀其為人，必傲世而自重者，頗喜浮屠，邃於性理之說，凡一篇一詠，必有深意，能道退居之樂，皆詩人之自得，不為後世論議所奪，真豪傑之士也。”


【注釋】


〔一〕南山翁：指劉撝。劉撝字仲謙，晚號南山翁，渾源（今山西渾源）人，天會二年（一一二四）詞賦狀元，釋褐右拾遺，轉知天城、陽曲、懷仁三縣，擢大理正，累官中大夫。詳參王惲《秋澗集》卷五八《渾源劉氏世德碑銘並序》。

〔二〕天德三年：一一五一年。

〔三〕慶州：治所在今內蒙古巴林左旗西北。

〔四〕西巖：在其家鄉渾源龍山間，劉汲隱居之地。《歸潛志》卷十四《歸潛堂記》：“若南山、西巖，吾祖舊遊。”

〔五〕屏山：李純甫。

〔六〕以降：以下。

〔七〕沈宋：沈佺期、宋之問。

〔八〕靈均：屈原。自謂靈均以來，此秘未睹：此論出自沈約《宋書·謝靈運傳論》：“夫五色相宣，八音協暢，由乎玄黃律呂，各適物宜。欲使宮羽相變，低昂互節，若前有浮聲，則後須切響。一簡之內，音韻盡殊；兩句之中，輕重悉異。妙達此旨，始可言文……自騷人以來，多歷年代，雖文體稍精，而此秘未睹。”

〔九〕李義山：李商隱。西崑體：宋初詩歌流派，學習李商隱，以楊億、錢惟演為代表。

〔一○〕“反詈”句：《詩話總龜》卷五：“楊大年不喜杜子美詩，謂之村夫子。”楊億，字大年，西崑體詩人。

〔一一〕黃魯直：黃庭堅。黃庭堅《再次韻（楊明叔）引》云：“蓋以俗為雅，以故為新，百戰百勝，如孫、吳之兵。”

〔一二〕不犯正位：禪宗曹洞宗術語，《萬松老人評唱天童覺和尚拈古請益錄》：“使不犯正位，語忌十成。”魏衍為陳師道詩作序，藉以評價陳詩：“後山詩，不犯正位，切忌死語，非冥搜旁引，不足以知之。”末後句，禪宗術語。《五燈會元》卷六：“末後一句，始到牢關，鎖斷要津，不通凡聖。”後人將到大悟徹底之極處，吐至極之語，稱之末後句。具眼：謂對事物具有特殊的見識。

〔一三〕如教坊雷大使舞：《後山詩話》：“退之以文為詩，子瞻以詩為詞，如教坊雷大使之舞，雖極天下之工，要非本色。”

〔一四〕“學退之不至”二句：《後山詩話》：“學詩當以子美為師，有規矩，故可學。退之於詩，本無解處，以才髙而好爾。淵明不為詩，寫其胸中之妙爾。學杜不成，不失為工。無韓之才與陶之妙而學其詩，終為樂天爾。”

劉內翰瞻

瞻字岩老，亳州人〔一〕。天德三年南榜登科〔二〕，大定初召為史館編修，卒官〔三〕。党承旨世傑、酈著作元與魏內翰飛卿〔四〕，皆嘗從之學〔五〕。岩老自號攖寧居士〔六〕，有集行於世〔七〕。作詩工於野逸，如“廚香炊豆角，井臭落椿花”之類為多。


【注釋】


〔一〕亳州：今安徽亳州。

〔二〕天德三年：一一五一年。

〔三〕大定：金世宗年號（一一六一—一一八九）。元好問稱之為“劉內翰瞻”，可見其曾入翰林。

〔四〕党承旨世傑：指党懷英。詳參本卷《承旨党公》。酈著作元，指酈權，詳參本卷《酈著作權》。魏內翰飛卿：魏摶霄，詳參本書《魏內翰摶霄》。

〔五〕皆嘗從之學：從劉瞻學的還有辛棄疾。《中州集》卷三《承旨党公》：“少穎悟，日授千餘言，師亳州劉岩老，濟南辛幼安其同舍生也。”

〔六〕攖寧：《莊子·大宗師》：“殺生者不死，生生者不生。為物無不將也，無不迎也，無不毀也，無不成也。其名為攖寧。攖寧也者，攖而後成者也。”

〔七〕有集行於世：《千頃堂書目》卷二十九著錄，作《攖寧居士集》。已佚。

郝內翰俁

俁字子玉，太原人〔一〕。正隆二年進士〔二〕，仕至河東北路轉運使〔三〕。子居簡，字仲寬，進士不第，有詩名太原、平陽間〔四〕；居中，字仲純，樞密院令史出身，嘗刺坊州〔五〕。人物楚楚，所謂“文獻不足，猶超人群”者也〔六〕。正大末除鳳翔治中、南山安撫使〔七〕，詩亦有功。子玉自號虛舟居士，有集行於世〔八〕，如云“勞生雖可厭，清景亦自適”〔九〕，殊有古意也。


【注釋】


〔一〕太原：今山西太原。《中州集》卷八有毛端卿《題崞縣郝子玉此君軒》，則郝俁又作崞縣人。崞縣：治所在今山西代縣境內。

〔二〕正隆二年：一一五七年。

〔三〕仕至河東北路轉運：郝俁於大定二十四年（一一八四）前後曾任翰林修撰，故元好問稱之為“郝內翰俁”。趙秉文則稱他郝運使，作《題郝運使榮歸堂》（《滏水集》卷七），稱呼似更確切。

〔四〕郝居簡：生平失考。有殘碑《……廟記》傳世，該記作於泰和八年（一二○八）。平陽：今山西臨汾。

〔五〕坊州：今陝西黃陵。元好問《滿江紅》（畫戟清香）詞序：“郝仲純使君守坊州，枉道過予於登州，同宿縣西峻極寺。”據狄寶心《元好問年譜新編》，該詞作於元光二年（一二二三）。故郝居中出刺坊州當是該年之事。

〔六〕文獻不足，猶超人群：出自黃庭堅《劉明仲墨竹賦》：“王謝子弟，生長見聞。文獻不足，猶超人群。”猶超人群者：元好問《滿江紅》（畫戟清香）詞序：“使君以貴胄起家，風流有文詞。”元好問《題李庭訓所藏雅集圖二首》（其二）：“誰畫風流王李郝，大河南望淚如川。”自注：“王謂仲澤、李謂長源、郝謂仲純。”據此可知，郝居中與王渥、李汾等人有交往。《金史·党懷英傳》：“上曰：‘今時進士甚滅裂，《唐書》中事亦多不知，朕殊不喜。’上謂宰臣曰：‘郝俁賦詩頗佳，舊時劉迎能之，李晏不及也。’”

〔七〕正大：金哀宗年號（一二二四—一二三一）。鳳翔：今陝西鳳翔。

〔八〕虛舟：出自《莊子·列禦寇》：“泛若不繫之舟，虛而敖遊者也。”郝俁集，《山西通志》卷一七五作《虛舟居士集》，已佚。

〔九〕勞生雖可厭：原詩已佚。

張郾城公藥

公藥字元石，宰相安簡公孝純永錫之孫〔一〕，以文蔭入仕，嘗為郾城令〔二〕，詩號《竹堂集》〔三〕。《寒食》云：“一百五日寒食節，二十四番花信風。”〔四〕《新年》云：“客情病裏度殘臘，老色鏡中添一年。雲樹縈寒猶漠漠，竹梢迎日已娟娟。”《春晚》云：“細風皺綠漲溪水，小雨點紅添海棠。”又云：“芭蕉葉斜卷舒雨，酴醿架小縱橫春。”人喜傳之。子觀，字彥國，仕為某軍節度副使〔五〕。孫厚之，字茂弘，承安五年進士〔六〕。


【校記】


文蔭：疑作“父蔭”。

承安五年：一作“承安二年”。


【注釋】


〔一〕安簡公孝純永錫：張孝純字永錫，徐州人，元祐進士，宣和五年（一一二三）知太原府，後城陷被俘。偽齊立，出任尚書右丞相。齊廢，任行臺左丞相。天眷元年（一一三八）致仕，皇統四年（一一四四）薨，諡安簡。詳參下文《張丞相孝純》。“永錫之孫”，誤，應為永錫之子。《中州集》卷九《張丞相孝純》：“子公藥，字元石，昌武軍節度副使致仕。”

〔二〕郾城：今河南郾城。

〔三〕《竹堂集》：已佚。

〔四〕“一百”二句：錢鍾書《談藝錄》指出“明竊徐師川詩，改‘雨’字為‘節’字，可見師川著述，亦流入北方，然張氏敢公然盜襲，而遺山不之知，更足徵其雖流入而傳播不廣矣”（第一五八頁）。按，徐俯原詩已佚，《瀛奎律髓》卷二十一引其四句：“方知園裏千株雪，不比山茶獨自紅。一百五日寒食雨，二十四番花信風。”

〔五〕張觀：生平失考。

〔六〕承安五年：一二○○年。張厚之及第時間，《中州集》卷九《張丞相孝純》作“承安二年”，當是。李俊民《承安登科記考》記載承安五年經義進士名錄，無張厚之。

任南麓詢〔一〕

詢字君謨，易州軍市人〔二〕。父貴〔三〕，有才幹，善畫，喜談兵，宣政間游江浙。君謨生於虔州〔四〕，為人慷慨多大節，書法為當時第一〔五〕，畫亦入妙品。評者謂畫髙於書，書髙於詩，詩髙於文，然王內翰子端獨以其才具許之〔六〕。君謨正隆二年進士〔七〕，歷省掾、大名總幕〔八〕、益都都司判官、北京鹽使〔九〕，課殿，降泰州節廳〔一○〕，時無借力者，故連蹇不進，六十四致仕，優遊鄉里。家所藏法書名畫數百軸，日夕展玩，不知老之將至，年七十卒。平生詩數千首，君謨歿後皆散失。今所錄皆得於傳聞之間，如《山居》云：“種竹六七箇，結茅三四間。稍通溪上路，不礙屋頭山。黃葉水清淺，白雲風往還。”《戊申春晚》云〔一一〕：“水邊團月翻歌扇，風裏垂楊學舞腰。”《南郊小隱》云：“林邊鳥語月微下，竹裏花飛春又深。”前輩喜稱道之。〔一二〕


【校記】


虔州：原作“處州”，當是形近所誤。《金史·任詢傳》亦作“虔州”。


【注釋】


〔一〕南麓：當是任詢之號。

〔二〕易州：今河北易縣。軍市：軍中市場。

〔三〕任貴：生平失考。

〔四〕虔州：今江西贛州。

〔五〕書法為當時第一：元好問《國朝名公書跋》：“任南麓書如老法家斷獄，網密文峻，不免嚴而少恩。”

〔六〕王內翰子端：指王庭筠。詳參下文《黃華王庭筠》。才具：才能。

〔七〕正隆二年：一一五七年。

〔八〕省掾：尚書省掾。大名：大名府路，治在今河北大名。大名總幕：指大名府路兵馬都總管判官。大定十六年、十七年（一一七六—一一七七）所書《完顏婁室神道碑》、《完顏希尹神道碑》下署“奉直大夫大名府路兵馬都總管判官飛騎尉賜緋魚袋臣任詢”。

〔九〕益都：今山東益都。都司：都轉運司。都勾判官，從六品，見《金史·百官志》。大定二十三年，任詢書《奉國上將軍郭建神道碑》，署“奉直大夫山東東路轉運都勾判官”。北京：指北京路，治所在今遼寧寧城西。

〔一○〕課殿：官吏考核政績最差者。據《金史·地理志上》，泰州屬臨潢府路，正隆中置德昌軍節度使，大定二十五年罷。治所在今內蒙古巴林左旗附近。

〔一一〕戊申：大定二十八年（一一八八）。

〔一二〕前輩喜稱道之：此句後四庫本有小字曰：“嶺柳今何在，蘇黃世已無。皇天開老眼，特地降君謨。”該詩當是元好問所說的“前輩”之作，出處不詳。嶺柳，疑有誤，或為“韓柳”。

馮臨海子翼

子翼字士美，大定人，正隆二年進士〔一〕。性剛果，與物多忤，用是仕宦不進，以同知臨海軍節度使事致仕〔二〕。居真定〔三〕，有詩、樂府傳於世〔四〕。父仲尹〔五〕，子叔獻〔六〕，三世皆仕至四品，職名亦相近〔七〕。士美詩有筆力，如《賦臨海乳山萬松堂》為可見矣〔八〕。


【注釋】


〔一〕大定：遼中京大定府（今內蒙寧城縣西南大明城）。正隆二年：一一五七年。

〔二〕臨海軍：今遼寧錦州。據姚燧《牧庵集》卷二十《中書右三部郎中馮公神道碑》：馮子翼當時兼任中順大夫。

〔三〕真定：今河北正定。

〔四〕有詩、樂府傳於世：據姚燧《牧庵集》卷三《馮氏三世遺文序》，馮子翼有《白雲集》。

〔五〕父仲尹：元好問《內翰馮公神道碑銘》：“大父仲伊，天眷初以進士起家，仕為中議大夫、同知山東西路轉運使事。”《牧庵集》卷三《馮氏三世遺文序》：“馮氏由中議擢，金天眷己未第。”天眷己未為天眷二年（一一三九）。

〔六〕馮璧：字叔獻。詳參本卷《馮內翰璧》。

〔七〕三世皆仕至四品：姚燧《牧庵集》卷二十《中書右三部郎中馮公神道碑》：“承務生中議大夫同知山東西路轉運使事仲尹，中議生中順大夫同知臨海軍節度使事子翼，中順生通議大夫同知集慶軍節度使事璧。”可見，馮氏三世，馮仲伊任中議大夫同知山東西路轉運使事，馮子翼任中順大夫同知臨海軍節度使事，馮璧任通議大夫同知集慶軍節度使事。

〔八〕《賦臨海乳山萬松堂》：已佚。

史明府旭〔一〕

旭字景陽，第進士〔二〕，歷臨真、秀容二縣令〔三〕，有詩一卷傳於世〔四〕。《臨真上元夜雪》云：“斜風吹雪滿山城，壓屋雲低未肯晴。天女散花春一色，燭龍銜照夜三更。〔五〕”《交口楊氏莊》云：“青黃遶屋禾將熟，紫白依欄菊半開。”〔六〕《差赴綏德》云：“也解笑人沿路菊，不堪供稅帶山田。”〔七〕先人嘗從之遊〔八〕，稱其時有佳句云。


【注釋】


〔一〕明府：縣令。

〔二〕第進士：史旭第進士時間失考。

〔三〕臨真：治在今陝西甘泉境內。秀容：今山西忻州。

〔四〕有詩一卷：《千頃堂書目》卷二十九著錄作《史旭詩》一卷，久佚。

〔五〕燭龍：神名，據《山海經》，睜開眼就為白晝，閉上眼則為夜晚。銜照：雪夜有光亮，故云。

〔六〕交口：縣名，在今山西境內。

〔七〕綏德：今陝西綏德。

〔八〕先人：元好問之父元德明。參見下文《先大夫詩》。

邊內翰元鼎

元鼎字德舉，豐州人〔一〕。兄元勳、元恕，俱有時名，號三邊〔二〕。德舉十歲能詩，天德三年第進士，以事停銓〔三〕。世宗即位，張太師浩表薦供奉翰林〔四〕，出為邢州幕官〔五〕，復坐誣累，遂不復仕進。德舉資稟疏俊，詩文有髙意，時輩少及。如云：“雲鐘號曉月，風絮亂春燈。”“晚照入簾如有意，春風過水略無痕。”“五更好夢經年事，三月殘花一夜風。”《拂子》云：“驅去青蠅讒口遠，拂開黃卷聖言新。”“雲露月華天半白，星移河漢夜微涼。”此類甚多。


【注釋】


〔一〕豐州：治在今內蒙古呼和浩特市東。

〔二〕邊元勳：字輔臣，詳參本書《邊轉運元勳》。邊元恕，生平失考。

〔三〕天德三年：一一五一年。停銓：停職。

〔四〕張太師浩：張浩（？—一一六三），字浩然，遼陽人，仕至太師、尚書令，《金史》卷八十三有傳。張浩舉薦邊元鼎，當在大定初年，因為張浩大定三年（一一六三）即致仕。

〔五〕邢州：今河北邢臺。

李承旨晏

晏字致美〔一〕，髙平人〔二〕，唐順宗第十六子福王綰之苗裔〔三〕。父森，字彥實〔四〕，工於詩，有云：“少年日日醉花邊，短白長紅一一憐。自笑老來心尚在，惡風常廢五更眠。”又《賦梅》云：“冰骨有香魂乍返，玉顏無暈酒全消。”人多傳誦之。致美皇統二年經義進士〔五〕，釋褐臨汾丞〔六〕。時張太師浩判平陽，一見愛其才，為之延譽〔七〕，稍遷遼陽幕官〔八〕，與興陵有藩邸之舊〔九〕，入翰林為學士〔一○〕。髙文大冊，號稱獨步，拜御史中丞〔一一〕。初遼入掠中原人，及得奚、渤海諸國生口〔一二〕，分賜貴近，或有功者，大至一二州，少亦數百，皆為奴婢，輸租為官，且納課給其主，謂之二稅戶〔一三〕。大定初，一切免為民，閭山寺僧賜戶三百〔一四〕，與僧共居，供役而不輸租〔一五〕，故不在免例。訴者積年，臺寺不為理，又訴於致美，致美上章，大略謂：“天子作民父母，當同仁一視。分別輕重，乃胥吏舞文法之敝，陛下大明博照，豈可使天下有一民不被其澤者？且沙門既謂之出家，而乃聽其與男女雜居乎？”書奏，宰相持不可，世宗詔致美與相詰難，致美伏御座前曰：“前日車駕幸遼東〔一六〕，閭山寺曾供從官一宿之具，寺僧物，陛下物也。陛下無以此直寺僧，而使三百家受屈。”世宗大笑曰：“李晏劫制我耶？”即日免之。明昌初，為禮部尚書，分諸道府試〔一七〕，復經義〔一八〕，設經童科〔一九〕，皆自致美發之。出為沁南軍節度使〔二○〕，告老不從，改昭毅軍節度使〔二一〕，且授子仲略澤州刺史〔二二〕，以榮之。時澤、潞旱甚，致美擅發倉粟三萬石捄餓者〔二三〕，因上章請罪。章奏而本道提刑彈章亦至，章宗謂宰相言：“提刑職當然，李晏義當然，不之罪也。”仲略字簡之，大定二十二年進士〔二四〕，仕至山東路按察使。道陵愛其俊快，比為脫帽鶻云〔二五〕。致美自號遊仙野人，簡之丹源釣徒，有集傳於世〔二六〕。簡之之子肯播字克紹，肯獲字克守，肯德字克修〔二七〕。


【校記】


閭山寺：《金史·李晏傳》作“錦州龍宮寺”。


【注釋】


〔一〕晏字致美：李晏（一一二三—一一九七），《金史》卷九十六有傳。

〔二〕髙平：今山西髙平。

〔三〕福王綰：據《舊唐書》卷一百五十《順宗諸子》，福王綰（？—八六一）為順宗第十五子：“福王綰本名浥，順宗第十五子。母莊憲王皇后，憲宗同出，初授光祿卿，封河東郡王，貞元二十一年進封，咸通元年，特冊拜司空，明年薨。”

〔四〕李森：李異之子。《山西通志》卷一三八《李異傳》曰：“森年十八，澤州發解第一，補萊州文學。靖康之亂，盜賊掠境，森謂其渠長曰：‘公第取財何害，但勿殺人。’皆羅拜而退。” 卷一四三又曰：“天會間，歲大饑，斗米千錢，餓殍載道，出粟千斛，賑之活者甚眾。或曰：‘易此可得數千緡。’森笑曰：‘活人數千，不愈於數千緡乎？’途遇行旅二人，病臥垂死，掖至家，醫治全愈，其人感泣而去，蓋襄陽人也，每森生辰，各持方物，至而祝之。”

〔五〕皇統二年：一一四二年。李晏及第時間，《金史》卷九十六《李晏傳》作皇統六年，可從。因為李晏生於宣和元年（一一二三），若皇統二年及第，年僅二十歲。弱冠及第，元好問當言及。

〔六〕臨汾：今山西臨汾。

〔七〕張浩：見本書《邊內翰元鼎》注。平陽：平陽府，治所在山西臨汾。據《金史·張浩傳》，張浩皇統七年（一一四七）田瑴黨禍之後，出任平陽尹，天德元年（一一五○），完顏亮即位後，召為戶部尚書、參知政事。故張浩見李晏當在皇統七年至天德元年間。

〔八〕遼陽：遼陽府當時屬東京路，治在今遼寧遼陽。

〔九〕興陵：金世宗墓號。藩邸：諸侯王的府第。金世宗正隆六年（一一六一）十月稱帝之前，為葛王，兩任東京留守。

〔一○〕入翰林為學士：《金史》本傳：“世宗素識其才名，尋召為應奉翰林文字。特令詣閣謝，上顧謂左右曰：‘李晏精神如舊。’慰勞甚悉。”

〔一一〕拜御史中丞：李晏任御史中丞時間在大定二十六年（一一八六），參《金史》本傳、王慶生《金代文學家年譜》。

〔一二〕生口：俘虜。

〔一三〕二稅戶：指既給官府交租又給貴族主人交租的人。

〔一四〕閭山寺：在今遼寧北寧境內醫巫閭山上。

〔一五〕供役不輸租：指給僧人勞動，而不給官府交租。

〔一六〕前日車駕幸遼東：據《金史》卷八《世宗本紀下》，大定二十四年（一一八四）三月，金世宗如上京，四月途經遼東。

〔一七〕分諸道府試：天眷年間，府試地點為三處，海陵朝增至六處，明昌初又增加三處。

〔一八〕復經義：天會四年（一一二六），設經義科，天德三年（一一五一）罷，大定二十八年（一一八八）詔復經義科，明昌二年（一一九一）重開選舉。

〔一九〕經童科：天會年間設立，天德年間廢除，章宗大定二十九年恢復。

〔二○〕沁南軍：據《金史·地理志下》，沁南軍在懷州河東南路懷州（治在今河南沁陽）。

〔二一〕昭毅軍：在河東南路潞州（治在今山西長治）。

〔二二〕澤州：治在今山西晉城。

〔二三〕潞：潞州。捄：救濟。

〔二四〕大定二十二年：一一八二年。李仲略及第時間，《金史·李仲略傳》作大定十九年。據《金文最》卷八十三孔叔利《改建題名碑》，“大定十九年張行簡下”有李仲略名，可見他當是大定十九年進士。

〔二五〕道陵：金章宗墓號，指金章宗。鶻：海東青鶻，是遼金元時期名聲極大的一種獵鷹，因產于遼之東北境外五國部以東海上，故稱海東青，亦稱海青。《金史·李仲略傳》：“上顧謂侍臣曰：‘仲略精神明健，如俊鶻脫帽。’”海東青在捕獵之前，通常以帽蒙面，有獵物時，則脫下帽子，捕殺獵物。

〔二六〕有集傳於世：《山西通志》卷一百七十五題作《遊仙野人集》，已佚。

〔二七〕簡之之子：簡之三子，生平失考。

王都運寂

寂字元老，薊州玉田人〔一〕。系出三槐〔二〕，父礎，字鎮之，國初名士，仕至歸德府判官〔三〕。元老天德三年進士〔四〕，興陵朝以文章政事顯〔五〕，終於中都路轉運使〔六〕，壽六十七〔七〕，諡文肅。有《拙軒集》、《北遷錄》傳於世〔八〕。三子：欽哉，直哉，鄰哉，為能吏〔九〕。元老專于詩，有云：“生涯貧到骨，傢具少於車。”〔一○〕《元夕感懷》云：“殘夢關河鼇禁月，舊游燈火馬行春。”〔一一〕《留別郭熙民》云〔一二〕：“五年風雪黃州閏，萬里關河渭水秋。”《與涿郡先主廟詩》：“當年竹馬戲兒曹，笑指樓桑五丈髙。故國神遊得無恨，壞垣風雨夜蕭騷。”〔一三〕人共傳之。《行記》載其先人《雞山》一詩云：“記得垂齠此地遊，雞山孤立水平流。而今重過山前路，山色青青人白頭。” 〔一四〕予謂詩固佳，恨其依仿蘇才翁太甚耳〔一五〕。


【校記】


水平流：《鴨江行部志》引作“水東流”。


【注釋】


〔一〕玉田：今河北玉田。

〔二〕三槐：指三槐王氏。《蘇軾文集》卷十九《三槐堂銘》：“故兵部侍郎晉國王公顯于漢、周之際，歷事太祖、太宗，文武忠孝，天下望以為相，而公卒以直道不容於時。蓋嘗手植三槐於庭，曰：‘吾子孫必有為三公者。’已而其子魏國文正公相真宗皇帝於景德、祥符之間朝廷清明天下無事之時，享其福祿榮名者十有八年。”文中所說晉國王公指由五代漢、周入宋的王祜，魏國文正公指其子王旦、宋真宗時宰相。

〔三〕父礎：王礎（一○九六—一一七七），生平詳見王寂《拙軒集》卷六《先君行狀》。歸德府：治在河南商丘。

〔四〕天德三年：一一五一年。

〔五〕興陵：金世宗墓號。

〔六〕中都路：治在今北京。

〔七〕壽六十七：王寂生卒年，王慶生《金代文學家年譜》據元好問《續夷堅志》卷一《京娘墓》、《金史·章宗本紀二》等材料，推測王寂生於天會五年（一一二七），卒於明昌四年（一一九三），然《金史·章宗本紀二》又記載次年正月王寂向章宗舉薦文商之事。周惠泉據《遼東行部志》等材料，考證王寂生於天會六年，卒於明昌五年（一一九四），可從。參見周著《金代文學論·王寂生平考述》（東北師範大學出版社一九九七年版）。

〔八〕《拙軒集》：原書已佚，四庫館臣從《永樂大典》中輯出《拙軒集》六卷。《北遷錄》：已佚。王寂另存《遼東行部志》、《鴨江行部志》，二書均輯自《永樂大典》。賈敬彥《五代宋金元人邊疆行記十三種疏證稿》含此二書，張博泉亦有《遼東行部志注釋》。

〔九〕三子：生平失考。

〔一○〕生涯貧到骨：原作已佚。孟郊《借車》：“借車載傢具，傢具少於車。”

〔一一〕鼇禁：翰林院。

〔一二〕郭熙民：生平不詳。

〔一三〕涿郡先主：指劉備，劉備為涿郡人。《三國志·蜀書·先主傳》：“先主少孤，與母販履織席為業。舍東南角籬上有桑樹生髙五丈餘，遙望見童童如小車蓋，往來者皆怪此樹非凡，或謂當出貴人。先主少時，與宗中諸小兒于樹下戲，言：‘吾必當乘此羽葆蓋車。’”

〔一四〕《行記》：指其《鴨江行部志》。雞山：在今遼寧海東境內。

〔一五〕蘇才翁：北宋書法家蘇舜元。蘇舜元（一○○六—一○五四），字叔才，後改字才翁，蘇舜欽之兄。生平參《宋史》卷四四二《蘇舜欽傳》附傳。元好問謂王寂此詩模仿蘇舜元詩歌，必有所據，只是現已不得其詳，因為蘇舜元原詩已佚。

蓮峰真逸喬扆〔一〕

扆字君章，初名逢辰，洪洞人〔二〕，天德三年進士〔三〕。詩、樂府俱有名。子宇，字德容，八歲能鼓琴，召入東宮。顯宗稱其不凡〔四〕，大定十六年登科〔五〕，貞祐初為益都按察轉運使〔六〕，與田涿器之俱歿兵間〔七〕。（以上《中州集》卷二）


【校記】


田涿：當是“田琢”之誤。


【注釋】


〔一〕蓮峰真逸：當是喬扆之號。

〔二〕洪洞：今山西洪洞。

〔三〕天德三年：一一五一年。

〔四〕顯宗：完顏允恭（一一四六—一一八五），金世宗次子，大定二年（一一六二）為皇太子，大定二十五年（一一八五）病世，諡宣孝太子，章宗即位後上廟號顯宗。《金史》卷十九《世紀補》有其傳記。

〔五〕大定十六年：一一七六年。

〔六〕貞祐：金宣宗年號（一二一三—一二一六）。益都：今山東益都。喬宇此前任京兆戶曹、秘書丞、翰林直學士、禮部侍郎等職。

〔七〕田涿：當即田琢（？—一二一九），蔚州定安（今河北蔚縣），字器之，明昌進士，在蔚州等地招募義兵抗擊蒙古兵，興定二年（一二一八），權知益都府事，次年益都府治中張林嘩變，轉戰途中病故。《金史》卷一百二有傳。《中州集》卷五收錄龐鑄《田器之燕子圖》詩。

劉龍山仲尹

仲尹字致君，蓋州人〔一〕，後遷沃州〔二〕。正隆二年進士〔三〕，以潞州節度副使召為都水監丞卒〔四〕。致君家世豪侈，而能折節讀書，詩、樂府俱有藴藉。有《龍山集》，嘗于其外孫欽叔處見之〔五〕，參涪翁而得法者也〔六〕。


【注釋】


〔一〕蓋州：今遼寧蓋州。

〔二〕沃州：原名趙州，金改名沃州，今河北趙縣。

〔三〕正隆二年：一一五七年。《續夷堅志》卷三《劉致君見異人》：“龍山劉仲尹致君，年二十，‘不貴異物民乃足’榜擢第。”據此，劉仲尹生於天眷元年（一一三八）。

〔四〕潞州：治在今山西長治。都水監丞：官職名，主管河渠灌溉之事。

〔五〕龍山：當是劉仲尹的號。欽叔：指李獻能（一一九○—一二三二），參見本書《李右司獻能》。

〔六〕涪翁：黃庭堅。劉仲尹詩學黃庭堅，以《墨梅》詩為代表，可參《中州集》卷三。

劉記室迎

迎字無黨，東萊人〔一〕。初以蔭試部掾，大定十三年〔二〕，用薦書對策為當時第一，明年登進士第，除豳王府記室〔三〕，改太子司經，顯宗特親重之〔四〕。二十年，從駕涼陘〔五〕，以疾卒〔六〕。章宗即位，錄舊學之勞，賜其子國樞進士第〔七〕。無黨自號無諍居士，有詩文樂府，號《山林長語》〔八〕，詔國學刊行。


【注釋】


〔一〕東萊：今山東萊州。

〔二〕大定十三年：從下文來看，劉迎“明年登進士第”，當是大定十三年，因為該年為科舉年。所以此處的大定十三年，當為大定十二年（一一七二）之誤。

〔三〕豳王：指完顏永成。《金史》卷八十五《豫王永成傳》，完顏永成大定七年封沈王，十一年封豳王。記室：官名，掌章表書記文檄。

〔四〕太子：指完顏允恭。太子司經：掌經史圖籍筆硯之事。顯宗：指當時太子完顏允恭。參上文《蓮峰真逸喬扆》注。

〔五〕涼陘：在今河北沽源縣東南，其北有著名的游幸勝地金蓮川。據《金史·世宗本紀中》，大定二十年四月，“庚戌，如金蓮川”。

〔六〕以疾卒：劉迎卒年並非大定二十年，因為次年姚孝錫卒後，劉迎尚有吊詩，見《中州集》卷十《醉軒姚先生孝錫》傳後。王慶生推測劉迎在大定二十二年再次隨駕涼陘之後去世，可參其《金代文學家年譜》。

〔七〕國樞：據《金史·孫鐸傳》，泰和八年（一二○八），劉國樞曾任監察御史，坐大中黨事而下獄。

〔八〕《山林長語》：《山東通志》作六卷，已佚。金章宗對劉迎評價很髙，《金史·党懷英傳》：“上謂宰臣曰：‘郝俁賦詩頗佳，舊時劉迎能之，李晏不及也。’”

許內翰安仁

安仁字子靖，河間樂壽人〔一〕，大定七年進士〔二〕，歷禮部員外郎，出守澤州〔三〕，遷同知河南府事〔四〕，以汾陽軍節度使致仕〔五〕。子古，字道真〔六〕，父子俱名流也。


【注釋】


〔一〕樂壽：今河北獻縣。《金史》卷九十六《許安仁傳》略有差異：“許安仁字子靜，獻州交河人。”交河：據《金史·地理志》，大定七年始析樂壽而新置交河縣，治在今河北滄州市交河鎮。許安仁出生時，其地仍為樂壽，故《中州集》所載更為準確。《金史·許安仁傳》又云：“泰和五年卒，年七十七。諡文簡。”據此，許安仁生於天會七年（一一二九），卒於泰和五年（一二○五）。

〔二〕大定七年：一一六七年。

〔三〕澤州：治在今山西晉城。許安仁出守澤州，時在明昌五年（一一九四）。據《金史》本傳，此前許安仁曾任應奉翰林文字、翰林學士，故元好問稱之為“許內翰安仁”。

〔四〕河南府：治在今河南洛陽。許安仁知河南府事，時在承安元年（一一九六）。

〔五〕汾陽軍：治在今山西汾陽。許安仁承安四年任汾陽軍節度，次年致仕。

〔六〕許古：《金史》卷一百九有傳，參見下文《許司諫古》。

承旨党公

公諱懷英，字世傑，宋太尉進之十一代孫〔一〕，父純睦，自馮翊來〔二〕，以從仕郎為泰安軍錄事參軍〔三〕，卒官。妻子不能歸，遂為奉符人〔四〕。公之在孕也，太夫人夢道士吳筠來託宿〔五〕，及公生，儀觀秀整〔六〕，如神仙然。少穎悟，日授千餘言，師亳社劉岩老〔七〕。濟南辛幼安，其同舍生也〔八〕。嘗試東府，取解魁〔九〕，是後困於名場，遂不以世務嬰懷，放浪山水間，詩酒自娛，簞瓢屢空，晏如也。夫人石氏，徂徠先生之後〔一○〕，亦能安貧守分，既久，鄉豪傑有知公者，稍料理之。大定十年〔一一〕，擢進士甲科，調成陽軍事判官〔一二〕，汝陰令〔一三〕，入為史館編修〔一四〕，應奉翰林學士〔一五〕，出為泰定軍節度使〔一六〕，為政寬簡，不言而人化，召為翰林學士承旨致仕〔一七〕。大安三年九月〔一八〕，年七十八終於家。是夕有大星殞于所居之堂，眾驚視之，而公已逝矣。諡曰文獻。禮部閑閑公《墓誌》云〔一九〕：“公之文似歐公，不為尖新奇險之語，詩似陶謝，奄有魏晉，篆籀入神，李陽冰之後，一人而已。嘗謂唐人韓蔡不通字學〔二○〕，八分自篆籀中來〔二一〕，故公書上軋鍾蔡〔二二〕，其下不論也，小楷如虞褚〔二三〕，亦當為中朝第一，書法以魯公為正〔二四〕，柳誠懸以下不論也〔二五〕。古人名一藝，而公獨兼之，可謂全矣。”皇叔永蹈伏誅〔二六〕，公作詔云：“天下一家，詎可窺於神器；公族三宥，卒莫逭於常刑〔二七〕。非忘本根骨肉之情，蓋為宗社安危之計，亦由涼德〔二八〕，有失睦親。乃於間歲之中，連致逆謀之起，恩以義掩，至於重典之亟行。天髙聽卑，殆非此心之得已，興言及此，惋歎奚窮。”論者謂公之制誥，百年以來亦當為第一〔二九〕，閑閑公作碑，偶不及此，故表出之。


【校記】


成陽：趙秉文《翰林學士承旨文獻党公碑》（下簡稱《党公碑》）作“城陽”，當是。

為政寬簡，不言而人化：趙秉文《党公碑》作“為政寬簡不嚴，而人自服化”。可從。

公之文似歐公：趙秉文《党公碑》作“文似歐陽公”。


【注釋】


〔一〕宋太尉進：党進（九二三—九七三），宋初名將，曾任鎮安軍節度、忠武軍節度，遇疾卒，年五十一，贈侍中。《宋史》卷二百六十有傳。

〔二〕馮翊：今陝西大荔。

〔三〕泰安：泰安州，州治在今山東泰安。

〔四〕奉符：泰安屬縣，今山東泰安。

〔五〕吳筠：字貞節（？—七七八），華州華陰人，盛唐著名道士，《舊唐書》、《新唐書》有傳。

〔六〕公生儀觀秀整：党懷英生卒年，據後文及《金史》卷一二五《党懷英傳》，生於天會十二年（一一三四），卒於大安二年（一二一一）。

〔七〕劉岩老：劉瞻，參見本書《劉內翰瞻》。

〔八〕辛幼安：辛棄疾。

〔九〕東府：東平府。解魁：府試第一名。趙秉文《党公碑》：“及壯，以文名天下，取東府魁。”《禮記·曲禮上》：“三十曰壯，有室。”及壯，當在其三十歲之前。

〔一○〕徂徠先生：石介（一○○五—一○四五），兗州奉符人，嘗講學於徂徠稱山下，人稱徂徠先生，為宋初頗有影響的作家。《宋史》卷四三二有傳。

〔一一〕大定十年：一一七○年。

〔一二〕成陽：城陽，據《金史·地理志中》：“莒州，中，刺史，本城陽軍，大定二十二年升為城陽州，二十四年更今名。”城陽軍治在今山東莒縣。

〔一三〕汝陰：今安徽阜陽。

〔一四〕入為史館編修：党懷英《禮部令史題名碑》末署：“戊戌秋八月三日，儒林郎國史院編修官武騎尉賜緋魚袋党懷英記”，戊戌為大定十八年（一一七八），可知該年党懷英已任國史院編修官。

〔一五〕党懷英《重修鄆國夫人殿碑》末署：“二十一年春正月十有二日，承務郎應奉翰林文字同知制誥兼充國史院編修官武騎尉賜緋魚袋党懷英記。”據此可知，大定二十一年（一一八一），党懷英已任應奉翰林學士。

〔一六〕出為泰定軍節度使：趙秉文《党公碑》：“承安二年，出為兗州泰定軍節度使。”承安二年，一一九七年。泰定軍，《金史·地理志中》：“兗州，中，泰定軍節度。宋襲慶府魯郡，舊名泰寧軍，大定十九年更。”泰定軍治在今山東兗州。

〔一七〕趙秉文《党公碑》：“（承安）三年，入為翰林學士承旨致仕。”承安三年：一一九八年。

〔一八〕大安三年：一二一一年。趙秉文《党公碑》：“大安二年九月以壽終，享年七十有八。”疑誤。元好問《續夷堅志》卷二《党承旨生死之異》：“大安三年九月十八，終於家，是夕有大星殞于居。”

〔一九〕禮部閑閑公《墓誌》：趙秉文《党公碑》，見《滏水文集》卷十一。

〔二○〕韓蔡：指唐代書法家韓擇木、蔡有鄰。韓擇木，昌黎（今遼寧義縣）人。為韓愈同姓叔父，活動於開元年間，官至右散騎常侍、工部尚書。人稱“韓常侍”。書法宗蔡邕，精於隸書，傳世碑刻有《告華岳文》、《葉慧明碑》、《心經》等。蔡有鄰，濟陽（今屬山東）人。官至胄曹參軍。活動於開元、天寶（七一三—七五五）間。擅長隸書，嚴勁而有情致。

〔二一〕八分：書法術語，即“隸書”。劉熙載《藝概·書概》：“小篆，秦篆也；八分，漢隸也。秦無小篆之名，漢無八分之名，名之者皆後人也。後人以籀篆為大，故小秦篆，以正書為隸，故八分漢隸耳。”

〔二二〕鍾蔡：指漢魏書法家鍾繇、蔡邕。鍾繇（一五一—二三○）字元常，三國魏潁川（今河南許昌）人。因為做過太傅，世稱“鍾太傅”。他的書法尤精小楷。蔡邕（一三二—一九二），東漢著名的文學家、書法家。字伯喈，陳留圉（今河南杞縣南）人。漢獻帝時曾拜左中郎將，故後人也稱他“蔡中郎”。

〔二三〕虞褚：指唐代書法家虞世南、褚遂良。虞世南（五五八—六三八），字伯施，越州餘姚（今浙江餘姚）人。褚遂良（五九六—六五八），字登善，杭州錢塘（今浙江杭州）人。《舊唐書》、《新唐書》有二人傳。

〔二四〕魯公：指唐代書法家顏真卿。顏真卿曾封魯郡公，故稱。《舊唐書》、《新唐書》有傳。

〔二五〕柳誠懸：指書法家柳公權。柳公權（七七八—八六五），字誠懸，《舊唐書》、《新唐書》有傳。

〔二六〕皇叔永蹈：完顏永蹈（？—一一九三），金世宗之子，金章宗之叔，元妃李氏所生，明昌四年，結內侍謀奪皇位，被誅。《金史》卷八十五有傳。

〔二七〕三宥：寬恕三次。逭：逃避。三宥，出自《禮記·王制》。

〔二八〕涼德：薄德。

〔二九〕百年以來亦當為第一：趙秉文《滏水文集》卷十五《竹溪先生文集引》：“當明昌間，以髙文大冊，主盟一世。”郝經《陵川集》卷九《讀党承旨集》：“鎬王一詔說帝心，懇惻義與大誥同……承旨有集當重讀，官樣妥貼腴且豐。”

黃華王先生庭筠

庭筠字子端，熊岳人〔一〕。父遵古，字仲元〔二〕，正隆五年進士〔三〕，仕為翰林直學士〔四〕，才行兼備，道陵所謂“昔人君子”者也〔五〕。子端早有重名，大定十六年甲科〔六〕，文采風流，照映一時，歷州縣〔七〕，用薦者供奉翰林〔八〕，承安中為言事者所累〔九〕，謫鄭州幕官〔一○〕，未幾復應奉〔一一〕，稍遷修撰〔一二〕，卒官，年四十七〔一三〕。子端詩文有師法，髙出時輩之右，字畫學米元章〔一四〕，其得意處頗能似之，墨竹殆天機所到，文湖州已下〔一五〕，不論也。平生愛天平、黃華山水，居相下十年，自號黃華山主〔一六〕，有集傳於世〔一七〕。其歿也，道陵有詩悼之，其引云：“王遵古，朕之故人也，乃子庭筠復以才選直禁林者，首尾十年，今茲云亡，玉堂東觀中無復斯人矣。其家以遺文來上，尋繹之久，良用愴然。”〔一八〕詩不錄〔一九〕。《屏山故人外傳》云〔二○〕：“子端世家子，風流醞藉，冠冕一時，為人眉目如畫，美談笑，俯仰可觀，外視若簡貴，人初不敢與接，一見之後，和氣津津，溢於衡宇間。又其折節下士，如恐不及，苟有可取，極口稱道之，故人人恨相見之晚也。子萬慶，字禧伯，詩筆字畫，俱有父風，仕為行尚書省左右司郎中〔二一〕。猶子明伯〔二二〕，幼歲學書，書家即稱賞之，倜儻無機，膂力絕人，曾有詩云：“釣鼇公子鐵心胸，興在三山碧海東。千尺雲帆已髙揭，不知何日得秋風。”死於鄧州〔二三〕，年未四十也。


【注釋】


〔一〕熊岳：今遼寧蓋州境內。

〔二〕王遵古：參見本卷《王內翰遵古》。

〔三〕正隆五年：一一六○年。

〔四〕仕為翰林直學士：《金史·章宗紀》：承安二年（一一九七）六月，“戊申，以澄州刺史王遵古為翰林直學士，仍敕無與撰述，入直則奏聞。或霖雨，免入直。以遵古年老，且嘗侍講讀也”。

〔五〕道陵：金章宗墓號，指金章宗。昔人君子：原文不可考。《元好問全集》卷十六《王黃華墓碑》：“遵古字元仲，正隆五年進士，仕為中大夫、翰林直學士。文行兼備，潛心伊洛之學，言論皆可紀述。明昌應詔，有‘昔人君子’之目。子孫以昔人名所居之山，而君子名其泉，所為志也。”

〔六〕大定十六年：一一七六年。

〔七〕歷州縣：據元好問《王黃華墓碑》，王庭筠曾任恩州軍事判官、館陶主簿。恩州舊屬大名府路，治在今山東武城東北。館陶：治在今河北館陶東北。

〔八〕供奉翰：王庭筠入翰林，在明昌三年（一一九二）前後，參王慶生《金代文學家年譜》。

〔九〕言事者：指趙秉文。趙秉文為元好問師，故此事為尊者諱。事見《歸潛志》卷十：“初，趙秉文由外官為王庭筠所薦，入翰林，既受職，遽上言云：‘願陛下進君子，退小人。’上召入宮，使內侍問：‘當今君子小人為誰？’秉文對：‘君子故相完顏守貞，小人今參政胥持國也。’上復使詰問：‘汝何以知此二人為君子、小人？’秉文惶廹不能對，但言：‘臣新自外來，聞朝廷士大夫議論如此。’時上厭守貞直言，由宰相出留守東京。向持國諂諛，驟為執政，聞之大怒，因窮治其事，收王庭筠等俱下吏……翌日，有旨：庭筠坐舉秉文，昂坐譏諷，各杖七十，左貶外官。”考《金史·章宗紀》：明昌六年（一一九五），“十二月丁卯，應奉翰林文字趙秉文上書論奸欺”。次年趙、王等人入獄，參《金史·王庭筠傳》。

〔一○〕鄭州幕官：據元好問《王黃華墓碑》，當指鄭州防禦判官。據《金史·王庭筠傳》，事在承安二年。

〔一一〕未幾復應奉：據元好問《王黃華墓碑》，明昌四年（一一九九）王庭筠“起復應奉翰林文字”。

〔一二〕稍遷修撰：元好問《王黃華墓碑》：“泰和元年（一二○一），復翰林修撰。”

〔一三〕年四十七：關於王庭筠去世時間，元好問《王黃華墓碑》、《金史·王庭筠傳》作泰和二年，當無問題。但關於其享年，《中州集》、《金史·王庭筠傳》作四十七歲，《王黃華墓碑》作五十二歲，二者不一，當以前者為是。因為若享年五十二歲，則生於天德三年（一一五一），至大定十六年進士時已經二十六歲，此與《王黃華墓碑》所說“弱冠擢大定十六年甲科”不合。相反，若享年四七歲，則生於貞元四年（一一五六），大定十六年進士時為二十一歲，正是弱冠之齡。

〔一四〕米元章：米芾（一○五一—一一○七），字元章，書法家，《宋史》卷四四四有傳。

〔一五〕文湖州：文同（一○一八—一○七九），字與可，宋代書畫家。元豐元年（一○七八）知湖州，故稱。《宋史》卷四四三有傳。

〔一六〕自號黃華山主：元好問《王黃華墓碑》：“卜居隆慮，周覽山川，以謂西山橫截千里，隱然如臥龍，起硔硲、天平、黃華，至魯般門，龍之首脊肋尾皆具，而黃華蔚然涵濃秀之氣。山有慈明、覺仁二寺，上下相去不半里所。西抵鏡臺，直雞趐洪之懸流，幽林穹谷，萬景坌集，一水一石，皆崑閬間物。顧視塵世，殆不可一日居也。乃置家相下，買田隆慮，借二寺為栖息之地，時往嘯詠，若將終身焉。晉人庾袞隱居義陽，僅見於傳記，黃華雖勝絕，而近代無所知名，至於髙賢題詠，亦罕及之。自公來居，以黃華山主自號，茲山因之傑出太行之上。”隆慮：山名，據《金史·地理志中》，在彰德府林慮縣（今河南林州市）。天平、黃華，皆是隆慮山的組成部分。相下，因林慮縣時屬相州（治在今河南安陽），故稱。

〔一七〕有集傳於世：王庭筠有《黃華集》四十卷，已佚，近人金毓黼輯《黃華集》八卷，收於《遼海叢書》。

〔一八〕禁林、玉堂、東觀：皆指翰林院。

〔一九〕詩不錄：金章宗原詩已佚。元好問《王黃華墓碑》引兩句：“天材超邁，無慚琬琰。”

〔二○〕屏山：李純甫號。詳參本卷《屏山李先生純甫》。

〔二一〕仕為行尚書省左右司郎中：元好問《王黃華墓碑》：“子男三人：萬安、萬孫、萬吉，皆早卒……公既無子，以弟庭淡之次子萬慶為之後，以蔭補官，至行尚書省左右司郎中。文章字畫，能世其家。”據此，王萬慶為其兄之子。王萬慶號澹游，金亡入元，進燕京編修所，為編修副官。

〔二二〕猶子：指兄弟之子。王明伯：生平不詳。麻革《贈王明伯》：“遼海遺珠在，黃華秀未空。百年書法裏，萬事酒杯中。”

〔二三〕鄧州：今河南鄧州。天興二年（一二三三），鄧州發生兵亂，叛變入宋。

禮部閑閑趙公秉文

秉文字周臣，滏陽人，閑閑其自號也〔一〕。幼穎悟，讀書若夙習。大定二十五年進士〔二〕，應奉翰林文字〔三〕，上書論宰相胥持國當罷，宗室守貞可大用〔四〕，又言獄訟、征伐，國之大政，自古未有君以為可，大臣以為不可而可行者〔五〕。坐譏訕免官，未幾起為同知岢嵐軍州事〔六〕，轉北京路轉運司度支判官〔七〕。承安五年冬十月，陰晦連日，宰相萬公入對〔八〕，上顧謂萬公曰〔九〕：“卿昨言天日晦冥，亦猶人君用人邪正不分者，極有理。趙秉文曩以言事降授，聞其人有才藻，工書翰，又且敢言，朕非棄不用，以北邊軍興，姑試之耳。”泰和二年〔一○〕，改戶部主事，翰林修撰，出為寧邊州刺史〔一一〕。二年，改平定州〔一二〕，治化清浄，所去人思之。貞祐初，中國仍歲被兵，公建言時事可行者三：一遷都，二導河，三封建〔一三〕。朝廷略施行之。四年，除翰林侍講學士。明年，轉侍讀。興定中，拜禮部尚書〔一四〕，兼侍讀，同修國史，知集賢院。開興正月〔一五〕，京師戒嚴，時公已老，日以時事為憂，雖食息頃不能忘。每聞一事可便民，一士可擢用，大則拜章，小則為當路者言，殷勤鄭重，不能自已，竟用是得疾，薨，年七十四〔一六〕。自幼至老，未嘗一日廢書不觀。著《易叢說》十卷，《中庸說》一卷，《揚子發微》一卷〔一七〕，《太玄箋贊》六卷〔一八〕，《文中子類說》一卷〔一九〕，《南華略釋》一卷〔二○〕，《列子補注》一卷，刪集《論語》、《孟子》解各一十卷〔二一〕，《資暇錄》一十五卷。所著文章號《滏水集》者，前後三十卷〔二二〕。大概公之文，出於義理之學，故長於辨析，極所欲言而止，不以繩墨自拘，七言長詩，筆勢縱放，不拘一律，律詩壯麗，小詩精絕，多以近體為之，至五言大詩，則沈郁頓挫學阮嗣宗，真淳簡澹學陶淵明，以他文較之，或不近也。字畫則有魏晉以來風調，而草書尤警絕，殆天機所到，非學能至〔二三〕。宣徽舜卿使河湟〔二四〕，夏人多問公及王子端內翰起居狀〔二五〕，朝廷因以公報聘〔二六〕。其為四方所重如此。論者謂公至誠樂易，與人交，不立崖岸，主盟吾道將三十年，未嘗以大名自居，仕五朝，官六卿〔二七〕，自奉養如寒士，不知富貴為何物，蓋學道所得云。（以上《中州集》卷三）


【校記】


主盟吾道將三十年：元好問《閑閑公墓銘》作“主盟吾道將四十年”。


【注釋】


〔一〕滏陽：今河北磁縣。閑閑：據趙秉文《遂初園記》，閑閑本是滏陽家中的堂名。

〔二〕大定二十五年：一一七五年。

〔三〕應奉翰林文字：《元好問全集》卷十七《閑閑公墓銘》：“又應薦者起復應奉翰林文字。”考《歸潛志》卷十：“初，趙秉文由外官為王庭筠所薦，入翰林。”時在明昌四年（一一九三），參見王慶生《金代文學家年譜》。

〔四〕上書：事在明昌六年（一一九五），參見上文《黃華王先生庭筠》注〔九〕。

〔五〕“又言獄訟”數句：參見元好問《閑閑公墓銘》。

〔六〕岢嵐：今屬山西忻州。趙秉文貶官岢嵐的時間在承安元年（一一九六）。

〔七〕北京路：治在大定府，在今內蒙古寧城縣西。

〔八〕承安五年：一二○○年。萬公：指張萬公（？—一二○七），字良輔，東阿（今山東東阿）人。歷任御史中丞、大興尹、濟南尹、擢平章政事，封壽國公。《金史》卷九十五有傳。

〔九〕上：金章宗。

〔一○〕泰和二年：一二○二年。

〔一一〕出為寧邊州刺史：元好問《閑閑公墓銘》：大安元年（一二○九），“十月，出為寧邊州刺史”。寧邊州：治在今內蒙古清水河縣西。

〔一二〕平定州：治在今山西陽泉。

〔一三〕貞祐：金宣宗年號（一二一三—一二一七）。仍歲被兵：指蒙古入侵。元好問《閑閑公墓銘》：“貞祐初，公言時事三，一遷都，二導河，三封建。大略謂：中國無古北之險，則燕為近邊，車駕幸山東為便。山東，天下富强處也，且有海道可通遼東，接上京。宋有國時，河水常由曹、濮、開、滑、大名、東平、滄、景，會獨流入於海，今改而南由徐、邳。水行處，下視堤北二三丈，有建瓴之便。可使行視故堤，稍修築之。河復故道，則山東、河南合，敵兵雖入，可阻以為固矣。三代封建，外裔不能得中國之利，秦罷諸侯而郡縣之，無虜禍而有不及備之禍。喻如秦銷鋒鏑，令民間不得藏弓矢是也；墮名城，令腹內州軍不置樓櫓是也。在承平日若無患，及其弊，則天下有土崩之勢。秦之勝、廣，漢之張魯，唐之安史，皆是也。房琯因祿山之亂，請出諸王，分置諸道，祿山聞之曰：‘天下不可得矣。’今就不能復三代之故，亦宜分王子弟，置諸道節度，則山東有大河之險，有維城之固，而無燕近塞之憂，一舉而三者得矣。”

〔一四〕興定：金宣宗年號（一二一七—一二二一）。趙秉文任禮部尚書，在興定四年（一二二○）。

〔一五〕開興：金哀宗年號，僅一年，即一二三二年。

〔一六〕年七十四：元好問《閑閑公墓銘》：“開興改元……以夏五月十有二日，春秋七十有四，終於私第之正寢。”據此可知，趙秉文生於正隆四年（一一五九）。

〔一七〕《揚子發微》：指《揚子法言微旨》，已佚。《法言》：揚雄著。《滏水文集》卷十五《法言微旨引》稱《法言》四家舊注或無什發明，或相互抵牾。司馬光《集解》雖有可取，但仍未能使之辭意相屬，故他予以整理：“或先義而後問，或後答以終義，或離草以發微，或終篇以明數。旁鉤遠引，微顯著晦，川屬脈貫，會歸正道。今所謂分章微旨者，非敢有異於先儒也，但使一篇之義，自相連屬，穿鑿之罪，余何敢逃？萬一有得微旨於言辭之表者，或有助於法機云。”《滹南遺老集》卷四十四亦有《揚子法言微旨序》：“今禮部尚書趙公素嗜此書，得其機要，因復為之訓解，參取眾說，析之以己見，號曰《分章微旨》，論髙而意新，蓋奇作也。”

〔一八〕《太玄》：揚雄擬《周易》之作。《滏水文集》卷十五《箋太玄贊引》：“顧僕何足以知《太玄》，姑以范注之小誤，以證本經之不誤。”范注：指晉人范望《太玄經注》。

〔一九〕文中子：隋代大儒王通（五八○—六一七）之號。其弟子仿《論語》，編其言論為《中說》一書。《文中子類說》，當指其《中說類解》一書，書已佚。《滏水文集》卷十五《中說類解引》：“《中說》舊有阮氏注，所得多矣。某今但纂為三類：一明續經有為而作，二明問答與聖道不異，三明文中子行事。使學者知聖賢履踐之實，庶有助於萬一云。”阮氏注，指北宋阮逸所作《文中子中說注》。

〔二○〕《南華》：指《莊子》。《歸潛志》卷一作《南華指要》。

〔二一〕刪集《論語》、《孟子》解：南宋張九成有《論語解》二十卷、《孟子解》三十六卷，曾傳入北方。趙秉文《滏水文集》卷十五《道學發源引》對張九成評價頗髙。他所刪節的《論語解》、《孟子解》很可能就是張九成之書。

〔二二〕前後三十卷：現存《滏水文集》二十卷，較為完整。所謂《滏水集》前後集三十卷者，可能是此二十卷，另加《滏水外集》十卷合計而成。據《歸潛志》卷九，趙秉文將有關釋道二家的詩文另編，“號《閑閑外集》”。參見《四庫全書總目》卷一六六《滏水集》提要。

〔二三〕“字畫”四句：《歸潛志》卷九：“趙閑閑本好書，以其名重也，人多求之，公甚以為苦。”

〔二四〕宣徽舜卿：指奧屯良弼。奧屯良弼又作奧敦良弼，字舜卿，曾任宣徽使。使河湟：出使西夏。據《金史·哀宗紀》：正大二年（一二二五）十月，“癸亥，遣禮部尚書奧敦良弼、大理卿裴滿欽甫、侍御史烏古孫弘毅為夏國報成使”。

〔二五〕王子端：王庭筠，參見上文《黃華王先生庭筠》。

〔二六〕以公報聘：趙秉文出使西夏在正大三年（一二二五）冬天。《金代文學家年譜》卷五繫於正大二年，誤。因為：其一，正大二年冬十月，奧屯良弼出使西夏，最早也得次年春歸來。其二，趙秉文出使西夏的目的是冊立西夏新主。《歸潛志》卷九：“正大初，朝廷以夏國為北兵所廢，將立新主，以趙公年德俱髙，且中朝名士，遂命入使冊之。”又據《金史·西夏傳》：“（正大）三年二月，遵頊死，七月德旺死。”可知西夏新主立於該年七月之後。其三，趙秉文途中之作，多寫雪景，如其《過湖城》：“我行屬冬季，風雪浩以繁。”故其出使西夏當在冬天。只是趙秉文到了邊界，“朝議罷其事，飛驛卒遣追回”（《歸潛志》卷九）。

〔二七〕五朝：指金世宗、金章宗、衛紹王、金宣宗、金哀宗五朝。

常山周先生昂

昂字德卿，真定人〔一〕，父伯祿，字天錫，師事玄真先生褚承亮〔二〕。承亮字茂先，宣和六年擢第〔三〕，調易州戶曹〔四〕，會皇子郎君破真定〔五〕，拘境內進士七十三人赴安國寺試策，策目“上皇不道，少主失信”〔六〕。舉人希旨，極口毀詆，茂先離席，揖主文劉侍中言〔七〕：“君父之過，豈臣子所當言？”長揖而出，劉為之動容。比榜除，茂先被黜，餘悉放第，狀元許必輩自號七十二賢榜〔八〕，帥府重其名。檄茂先以易州司戶知稾城，漫一應之，尋解印去〔九〕，年七十終，弟子諡為玄真先生〔一○〕。大定初，第進士，仕至同知沁南軍節度使事〔一一〕。德卿年二十一擢第〔一二〕，釋褐南和簿〔一三〕，有異政，遷良鄉令〔一四〕，入拜監察御史。路宣叔以言事被斥〔一五〕，德卿送以詩〔一六〕，坐謗訕〔一七〕，停銓久之，起為龍州都軍〔一八〕，以邊功得復召，超三司判官〔一九〕。大安軍興，權行六部員外郎〔二○〕。德卿傳其甥王從之文法云〔二一〕：“文章工於外而拙於內者，可以驚四筵而不可以適獨坐，可以取口稱而不可以得首肯。”〔二二〕又云：“文章以意為主，以字語為役，主强而役弱，則無令不從。今人往往驕其所役，至跋扈難制，甚者反役其主，雖極辭語之工，而豈文之正哉？”〔二三〕德卿初有《常山集》〔二四〕，喪亂後不復見。從之能記三百餘首，因得傳之。《屏山故人外傳》云：“德卿以孝友聞，又喜名節，藹然仁義人也。學術醇正，文筆髙雅，以杜子美、韓退之為法，諸儒皆師尊之。既歷臺省，為人所擠，竟坐詩得罪〔二五〕，謫東海上十數年〔二六〕，始入翰林〔二七〕，言事愈切，出佐三司，非所好。從宗室承裕軍〔二八〕，承裕失利，跳走上谷〔二九〕，眾欲徑歸，德卿獨不可。城陷，與其從子嗣明同死於難。嗣明字晦之〔三○〕，短小精悍〔三一〕，有古俠士風，年未三十，交遊半天下，識髙而志大，善談論而中節〔三二〕，作詩喜簡澹，樂府尤溫麗〔三三〕，最長於義理之學，下筆數千言，初不見其所從來，試於府，於禮部，俱第一擢第〔三四〕，主淶水簿〔三五〕，從其叔北征，得還而不忍去〔三六〕。使晦之不死，文字不及其叔，而理性當過之，嘗謂‘學不至邵康節、程伊川，非儒者也’〔三七〕。其說類此，而天不假年，悲夫！”


【校記】


玄真先生：《金史·隱逸傳》作“玄貞先生”。

宣和六年：《金文最》卷八十六失名《褚先生墓碣》作“宣和二年擢第”，疑誤。

龍州：中華書局校點本《金史·周昂傳》作“隆州”，當是。


【注釋】


〔一〕真定：今河北正定。真定，宋時常山郡，故稱“常山周先生昂”。

〔二〕褚承亮：《金史》卷一二七有傳，稱是真定人，曾以文謁蘇軾，大受稱賞。

〔三〕宣和六年：一一二四年。

〔四〕易州：治在今河北易縣。《金史·褚承亮傳》：“調易州戶曹，未赴，會金兵南下。”

〔五〕皇子郎君：指金太祖第二子完顏宗望。完顏宗望（？—一一二七），女真名叫斡离不，金初屢建戰功。《金史》卷七十四有傳。據《金史·太宗本紀》，天會三年（一一二五）十二月，“丙辰，宗望破宋兵五千於真定”。《金史·褚承亮傳》云宗望天會六年破真定，當誤，因為天會五年宗望即去世。

〔六〕上皇：此指宋徽宗。少主：指宋欽宗。逼人參加科考，事在天會四年（一一二六），當時宋徽宗已傳位給宋欽宗，自稱太上皇。

〔七〕劉侍中：劉彥宗（一○七六—一一二八），字魯開，遼大興宛平（今屬北京），遼進士，任簽書樞密院事。遼末降金，官到同中書門下平章事，知樞密院事，加侍中，輔佐完顏宗望伐宋。

〔八〕七十二賢榜：《金史·褚承亮傳》：“凡七十二人，遂號七十二賢榜，狀元許必仕為郎官，一日出左掖門，墮馬，首中閫石死，餘皆無顯者。”

〔九〕知稾城：《金史·褚承亮傳》：“劉（彥宗）多承亮之誼，薦之槀城縣，漫應之即棄去，年七十終。” 槀城：今河北藁城。

〔一○〕玄真先生：元好問此處所引褚承亮生平，當出自《褚先生墓碣》。元迺賢《河朔訪古記》卷上：“真定之西關外，社壇西北隅，城濠之外，真定縣境上也，有禇先生墓，墓上小碣一通。”

〔一一〕周伯祿：據蘇天爵《滋溪文稿》卷四《金進士蓋公墓記》：“其父伯祿，大定五年（一一六五）進士，卒刑部郎官，墓在真定縣南仰陵原，事具中都轉運使王寂所述墓銘。”沁南軍：治在今河南沁陽。

〔一二〕年二十一擢第：據蘇天爵《滋溪文稿》卷四《金進士蓋公墓記》，周昂大定二十二年及第。周昂卒於大安三年（一二一一），若依《中州集》所言，二十一歲及第，則生於大定二年，享年五十。《金史·周昂傳》謂周昂“年二十四及第”，依此，則生於正隆四年（一一五九），享年五十三。考周昂《早起》詩：“百年今已半，凜凜畏虛生。” 疑後者近是。

〔一三〕南和：今河北南和。

〔一四〕良鄉：治在今北京房山縣良鄉鎮。

〔一五〕路宣叔：指路鐸。路鐸（？—一二一四）字宣叔，歷任監察御史、孟州防禦使等職。《金史》卷一百、《中州集》卷四有傳。明昌五年（一一九五），擔任右拾遺的路鐸因郝忠愈案上書諫，“尤切直”，受宰相完顏守貞牽連，路鐸外補，出任南京留守判官。參見《金史·路鐸傳》、本卷《路司諫鐸》。

〔一六〕德卿送以詩：《歸潛志》卷十：“省掾周昂《送路鐸外補詩》有云：‘龍移鰌鱔舞，日落鴟梟嘯。未須發三歎，但可付一笑。’頗涉譏諷。”

〔一七〕坐謗訕：《歸潛志》卷十：“庭筠坐舉秉文，昂坐譏諷，各杖七十，左貶外官。”

〔一八〕龍州：當是隆州，治在今吉林農安。《金史·地理志》：上京路，“隆州，古扶餘之地，遼太祖時……名黃龍府。大定二十九年更今名”。

〔一九〕超：破格提拔。三司：《金史·百官志》：“泰和八年（一二○八），省戶部官員置三司，謂兼勸農、鹽鐵、度支，戶部三科也……判官三員，從六品。”蘇天爵《金進士蓋公墓記》言周昂曾官戶部郎官，當在此前後。

〔二○〕大安軍興：指大安二年（一二一○）蒙古入侵。六部員外郎，當是行省職務。《金史·衛紹王本紀》：大安三年四月，“平章政事獨吉千家奴、參知政事胡沙行省事備邊”。胡沙：即完顏承裕。該年九月，完顏承裕戰敗，周昂死於戰難。

〔二一〕王從之：即王若虛，參本卷《王內翰若虛》、《金史·王若虛傳》。

〔二二〕“文章工於外”三句：此論又見王若虛《滹南遺老集》卷三十七《文辯》。

〔二三〕“文章以意為主”九句：此論又見王若虛《滹南遺老集》卷三十八《詩話》。

〔二四〕《常山集》：卷帙不明，已佚。《滹南遺老集》卷三十八《詩話》：“史舜元作吾舅詩集序，以為有老杜句法，蓋得之矣。”王若虛當見過《常山集》。

〔二五〕坐詩得罪：指上文《送路鐸外補詩》之事。

〔二六〕東海：指遼東。謫東海上十數年：大概指承安元年（一一九六）罷官後至泰和五年（一二○五）入朝期間，這期間周昂曾任隆州都軍、東北路招討司幕官。其地皆在遼東。

〔二七〕入翰林：無考，可能有誤。

〔二八〕承裕：指完顏承裕。《金史》卷九十三有傳。大安三年（一二一一）率兵抵禦蒙古入侵，退縮膽怯，遂大敗於烏沙堡（今河北張北西北）、會河堡（今河北萬全西）。

〔二九〕上谷：古地名，自漢至晉，郡治在今河北懷來縣東南，唐代上谷郡，治在今河北易縣。此處所用上谷當指前者。按，《金史·完顏承裕傳》：大安三年，“八月，大元大兵至野狐嶺，承裕喪氣，不敢拒戰，退至宣平縣”。宣平縣：據《金史·地理志》西京路，下屬宣德州縣，“承安二年，以大新鎮置，以北邊用兵嘗駐此地”。大新鎮在今河北懷安東。宣平或即是上谷。

〔三○〕周嗣明：真定人，號放翁，王若虛的“林下四友”之一。《滹南遺老集》卷四十五有《林下四友贊》。《歸潛志》卷二有小傳。

〔三一〕短小精悍：《中州集》卷四李純甫《送李經》詩形容周嗣明：“更著短周時緩頰，智囊無底眼如月。斫頭不屈面如鐵，一說未窮復一說。”

〔三二〕善談論而中節：《歸潛志》卷二：“晦之為人有學，長於議論。”

〔三三〕作詩喜簡澹：周嗣明的作品已佚。

〔三四〕第一擢第：《歸潛志》卷二：“同余先子擢第後，從其叔北征。”據此，周嗣明與劉祁之父劉從益同年及第。《金史·劉從益傳》：“從益登大安元年進士第。”可見，周嗣明及第時間是大安元年（一二○九）。

〔三五〕淶水：今河北淶水。

〔三六〕從其叔北征：《歸潛志》卷二：“同余先子擢第後，從其叔北征，在軍中，軍敗，父子俱縊死。”

〔三七〕邵康節：邵雍。程伊川：程頤。

黃山趙先生渢

渢字文孺，第進士〔一〕，明昌末，終於禮部郎中〔二〕。性沖澹，學道有得，黃山其自號也〔三〕。閑閑趙公云〔四〕：“黃山正書，體兼顏蘇〔五〕，行草備諸家體，超放又似楊凝式〔六〕，當處黃魯直、蘇才翁伯仲間〔七〕。”党承旨篆，陽冰以來一人而已〔八〕，而以黃山配之，至今人謂之党、趙〔九〕。有《黃山集》行於世〔一○〕。《涼陘》云〔一一〕：“峨峨景明宮〔一二〕，五雲湧蓬萊。山空白晝永，野曠清風來。”《放遠亭》：“晴日未消千嶂雪，暖風先放一川花。青天低處是平野，白鳥去邊明落霞。”《秦村道中》云：“桃花都被風吹卻，楊柳似將煙染成。”其餘多稱此。


【注釋】


〔一〕第進士：《金史·趙渢傳》：“趙渢字文孺，東平人，大定二十二年進士。”東平：今山東東平。大定二十二年：一一八二年。

〔二〕明昌末：指明昌六年（一一九五）。

〔三〕黃山：在今山東東阿境內。

〔四〕閑閑趙公：指趙秉文。原文見《滏水文集》卷二十《題竹溪黃山書》。

〔五〕顏、蘇：指顏真卿、蘇軾。郝經《陵川集》卷十一《黃山草聖歌》：“書法更比詩文精，正筆子瞻變真卿。”

〔六〕楊凝式：字景度（八七三—九五四），華陰（今陝西省華陰市）人，居洛陽。唐昭宗天祐二年（九○五）進士，唐末五代著名書法家。

〔七〕黃魯直：即黃庭堅，宋代著名書法家。蘇才翁：蘇舜元（一○○六—一○五四），字才翁，綿州鹽泉（今四川綿陽）人，蘇舜卿之兄，長於草書。趙秉文《題竹溪黃山書》：“草書如行雲流水，當在蘇才翁、黃魯直伯仲間。”

〔八〕党承旨：党懷英。參見上文《承旨党公》。趙秉文《滏水文集》卷十一《翰林學士承旨文獻党公碑》：“篆籒入神，李陽冰之後，一人而已。”

〔九〕党、趙：以趙渢配党懷英，見《滏水文集》卷二十《題竹溪黃山書》。該文先評價党懷英（竹溪）篆書，然後評價趙渢擘窠大字與草書。

〔一○〕《黃山集》：已佚。

〔一一〕涼陘：在今河北沽源縣東南，為金王朝著名的遊幸勝地。該詩當是趙渢扈駕金章宗遊幸之作。

〔一二〕景明宮：在涼陘之金蓮川。《金史·許安仁傳》：“明昌四年春，上將幸景明宮，安仁與同列諫曰：‘昔漢唐雖有甘泉、九成避暑之行，然皆去京師不遠，非如金蓮千里之外，鄰沙漠，隔關嶺，萬一有警，何以應變？’”

劉左司昂

昂字之昂，興州人〔一〕，大定十九年進士〔二〕，曾髙而下，以科名相踵者七世矣〔三〕。昂天資警悟，律賦自成一家，輕便巧麗，為場屋捷法，作詩得晚唐體，尤工絕句，往往膾炙人口。張秦娥者〔四〕，頗能小詩，其《賦遠山》云：“秋水一抹碧，殘霞幾縷紅。水窮霞盡處，隱隱兩三峰。”其後流落，之昂贈詩云：“遠山句好畫難成，柳眼才多總是情。今日衰顏人不識，倚爐空聽煮茶聲。”又云：“二頃山田半欲蕪，子孫零落一身孤。寒窗昨夜蕭蕭雨，紅日花梢入夢無。”娥為之泣下。《屏山故人外傳》記之昂早得仕〔五〕，年三十三，省掾考滿〔六〕，授平涼路轉運副使〔七〕，人謂卿相可坐致矣。術士有言之昂官止五品者，之昂自望者甚厚，不信也。俄丁母憂，為當塗者所忌，連蹇十年，卜居洛陽，有終焉之志，有薦其才於道陵者〔八〕，泰和初自國子司業擢左司郎中〔九〕，將大用矣。會遼陽人大中欲搖執政賈鉉〔一○〕，為言者所劾，辭連之昂，道陵震怒，一時聞人如史肅、李著、王宇、宗室從郁，皆譴逐之〔一一〕。鉉尋亦罷政〔一二〕，之昂降上京留守判官〔一三〕，道卒，竟如術者之言。


【注釋】


〔一〕興州：金有兩興州，一為北京路臨潢府興州，治在今河北承德西灤河鎮，一為太原路興州，治在今山西興縣。王慶生《金代文學家年譜》卷六考證劉昂是北京路興州人，較可信。

〔二〕大定十九年：一一七九年。

〔三〕曾髙而下：劉昂祖先情況，失考。

〔四〕張秦娥：生平失考。

〔五〕屏山：李純甫。劉昂大定十九年及第，約二十二歲，此後出仕，任職不詳。

〔六〕省掾：指尚書省令史。省掾考滿，時在明昌元年（一一九○）。《金史·孟鑄傳》：“明昌元年，御史臺薦……尚書省令史劉昂及鑄十一人皆剛正可用，詔除……昂戸部主事。”以明昌元年三十三歲計，劉昂生於正隆三年（一一五八）。

〔七〕平涼路：金有平涼府，下屬鳳翔路，府治在甘肅平涼。據《金史·地理志下》：平涼府下設“陝西西路轉運司”。

〔八〕道陵：金章宗。

〔九〕泰和：金章宗年號（一二○一—一二○八）。國子司業：正五品。據《金史·食貨志》，泰和七年五月，劉昂尚任國子司業，故其擢任左司郎中，應在這之後。元好問所說泰和初，應是泰和末之誤。《金史·百官志一》：尚書省，“左司郎中一員，正五品。”

〔一○〕大中：其人不詳。曾任蒲陰縣令、審官院掌書。大中黨事，核心是私議朝政，“欲搖賈鉉”云云，已不可詳考，事發當在泰和七年。賈鉉（？—一二一三），字鼎臣，任禮部尚書、刑部尚書，泰和三年（一二○三）升參知政事。《金史》卷九十九有傳。

〔一一〕“一時聞人”二句：《金史·章宗本紀》：泰和八年正月，“丙子（初六），左司郎中劉昂、通州刺史史肅、監察御史王宇、吏部主事曹元、吏部員外郎徒單永康、太倉使馬良顯、順州刺史唐括直思白，坐與蒲陰令大中私議朝政，皆杖之”。《金史·孫鐸傳》所載略同。史肅，參見下文《史御史肅》。李著，參見下文《李治中著》。從郁，指完顏從郁，字文卿，本名瑀，字子玉，衛紹王改為從郁，仕至安肅軍刺史。參見本卷《宗室文卿》。

〔一二〕鉉尋亦罷政：《金史·賈鉉傳》：“久之，鉉與審官院掌書大中漏言除授事，上謂鉉曰：‘卿罪自知之矣，然卿久參機務，補益弘多，不深罪也。’乃出為安武軍節度使，改知濟南府致仕，貞祐元年薨。”

〔一三〕上京：在今黑龍江阿城。

魏內翰摶霄

摶霄字飛卿〔一〕，初用蔭補，以薦書從事史館，明昌中，宏詞中選〔二〕，授應奉翰林文字，未幾卒。飛卿詩以富豔稱，如《張公子席間賦嵩山》筆力豪逸〔三〕，党承旨許其在劉無黨之上云〔四〕。


【注釋】


〔一〕魏摶霄：薛瑞兆據其《十方大天長觀玄都寶藏碑銘》所云：“十方大天長觀新作玄都寶藏，提點觀事沖和大師孫明道謂大名魏摶霄曰”，考知魏摶霄為大名人。參見薛瑞兆《〈中州集〉小傳校劄》，刊《學習與探索》二○○五年第三期。《十方大天長觀玄都寶藏碑銘》收入陳垣《道家金石略》。

〔二〕明昌：金章宗年號（一○九一—一一九五）。宏詞科：《金史·章宗本紀》：明昌元年三月，“乙亥，初設應制及宏詞科”。

〔三〕《張公子席間賦嵩山》：已佚。

〔四〕党承旨：党懷英，參見上文《党公承旨》。劉無黨：劉迎，參見上文《劉記室迎》。

王隱君磵

磵字逸賓，先世家臨洺〔一〕，至逸賓遂為汴梁人，博學能文，不就科舉，孝友天至，非其食不食，家無甔石之儲〔二〕，晏如也。明昌中，故相馬吉甫惠廸判開封〔三〕，舉逸賓、王彥功、游宗之德行才能〔四〕，逸賓得鹿邑主簿〔五〕，就乞致仕〔六〕。彥功以親老調鞏州教官〔七〕，宗之讓不受〔八〕。三人者雖出處不齊，而時人皆以髙士目之。閑閑公嘗集党承旨、趙黃山、路司諫、劉之昂、尹無忌、周德卿與逸賓七人詩、刻木以傳，目為《明昌辭人雅製》云〔九〕。


【注釋】


〔一〕臨洺：今河北永年。

〔二〕甔：古代儲物瓦器。

〔三〕馬惠廸：字吉甫，大興府漷陰（今北京通州區）人。大定二十六年（一一八六）遷參知政事，明昌元年（一一九○），出任南京（今河南開封）留守。《金史》卷九十五有傳。

〔四〕王世賞：字彥功，汴（今河南開封）人。參見下文《浚水王先生世賞》。游總：字宗之，一道士，生平失考。《滏水文集》卷十一《遺安先生言行碣》：“所與遊皆世知名士，若文商伯起、張公藥元石及其子觀彥國、王琢景文、師拓無忌、酈權元輿、髙公振特夫、王世賞彥功、王伯溫和父、左容無擇、游道人宗之、路鐸宣叔。”

〔五〕鹿邑：治在今河南鹿邑西。

〔六〕就乞致仕：《滏水文集》卷十一《遺安先生言行碣》：“朝廷以素知名，特賜同進士，授亳州鹿邑主簿，先生年幾七十矣，以目苦昏暗，即日移文有司，以老疾乞致仕，朝廷猶以半俸優之……泰和三年八月二十有七日以疾終於家。” 泰和三年：一二○三年。

〔七〕鞏州：金時屬臨洮路，治在今甘肅隴西。疑鞏州為鞏縣之誤，鞏縣金時屬南京路河南府，治在今河南鞏義市。

〔八〕宗之讓不受：《金史·章宗本紀》，明昌三年（一一九二）十月，“賜河南路提刑司所舉逸民游總同進士出身，以年老不樂仕進，授登仕郎，給正八品半俸終身”。

〔九〕閑閑公：趙秉文。党承旨：党懷英。趙黃山：趙渢。路司諫：路鐸。劉之昂：劉昂。尹無忌：師拓。周德卿：周昂。《明昌辭人雅製》：已佚。

劉治中濤

濤字及之，夏津人〔一〕，明昌二年同進士〔二〕，用戶部尚書孫鐸薦〔三〕，入翰苑，歷太原運副〔四〕，汾州倅〔五〕，入為太子贊善，以彰德治中致仕〔六〕，尋卒。沁南節度康瑭良輔葬之林慮之寶巖〔七〕。


【校記】


康瑭：原作“康塘”，據《四庫全書》本及元好問《輔國上將軍京兆府推官康公神道碑銘》改。


【注釋】


〔一〕夏津：今山東夏津。

〔二〕明昌二年：一一九一年。

〔三〕孫鐸：字振之（？—一二一五），恩州歷亭（今山東武城）人。承安四年（一一九九），升戶部尚書，七年，任參知政事。《金史》卷九十九有傳。參見本書《孫太師鐸》。

〔四〕太原運副：指河東北路轉運副使。

〔五〕汾州：治在今山西汾陽。倅：副職。

〔六〕彰德府：治在今河南安陽。

〔七〕沁南：治在今河南沁陽。康瑭字良輔，遼陽人，康斌之孫。興定五年（一二二一）進士，官正奉大夫鈞州刺史，權沁南軍節度使兼懷州招撫使。參《元好問全集》卷二十七《輔國上將軍京兆府推官康公神道碑銘》。林慮：金時彰德府屬縣，今河南林州市。

劉左司中

中字正夫，漁陽人〔一〕。《屏山故人外傳》云：“正夫為人短小精悍，滑稽玩世，中明昌五年詞賦、經義第〔二〕。詩清便可喜，賦甚得楚辭句法，尤長於古文，典雅雄放，有韓柳氣象，教授弟子王若虛〔三〕、髙法颺〔四〕、張履〔五〕、張雲卿〔六〕，皆擢髙第。學古文者，翕然宗之曰劉先生。以省掾從軍南下〔七〕，改授應奉翰林文字，為主帥所重，常預秘謀，書檄露布，皆出其手。軍還授左司都事，將大用矣，會卒。”有文集藏於家〔八〕，周德卿嘗謂：“正夫可敬，從之可愛，之純可畏，皆人豪也。”〔九〕


【注釋】


〔一〕漁陽：今天津市薊州區。

〔二〕明昌五年：一一九四年。

〔三〕教授弟子王若虛：元好問《內翰王公墓表》：“鎮人以文章德行稱者，褚公茂先而後，有周先生德卿。德卿公舅行，自齠齓間識公為偉器，教督周至，盡傳所學，及官四方，又托之名士劉正甫，使卒業焉。”

〔四〕髙法颺：髙斯誠。《歸潛志》卷五：“髙斯誠法颺，大興人，至寧元年（一二一三）經義魁也。讀書有學問，與王從之、李之純遊。為詩文，恬澹自得。初調鳳翔府錄事，為行部檄監支納陳州倉，因忤郡魁吏，構之下獄，幾死，已而赦免，病終，頗喜浮屠。自號唯庵，與余先子善。”

〔五〕張履：字坦之，定興（今河北定興）人，趙秉文之婿，曾任鄧州觀察使、尚書省令史。元好問《閑閑公墓銘》稱之為“名進士”。參見本書《郭宣道》。

〔六〕張雲卿：生平失考。

〔七〕省掾：指尚書省令史。從軍南下，指泰和六年（一二○六）與南宋的戰爭。

〔八〕有文集藏於家：《千頃堂書目》卷二十九有《劉中文集》，已佚。

〔九〕“正夫可敬”四句：周昂此論又見《歸潛志》卷十：“周戶部德卿嘗論時人之文曰：‘正甫之文可敬，從之之文可愛，之純之文可畏也。’”從之，王若虛。之純，李純甫。《歸潛志》將正甫理解成蔡珪，誤。

路司諫鐸

鐸字宣叔，伯達之子〔一〕，與弟鈞和叔〔二〕，父子俱有重名。而宣叔文最奇，尤長於詩，精緻溫潤，自成一家。任臺諫，有古直臣之風〔三〕。貞祐初，出為孟州防禦使〔四〕，城陷投沁水死〔五〕。有《虛舟居士集》，得之鄉人劉庭幹家〔六〕。


【注釋】


〔一〕伯達：字仲顯，冀州（今河北衡水市冀州區）人，正隆五年（一一六○）進士，歷任刑部郎中、太常卿等職，《金史》卷九十六有傳。參見本卷《路冀州仲顯》。

〔二〕弟鈞和叔：路鈞字和叔，路鐸之弟，大定二十五年進士，終於萊州觀察判官。見《金史·路伯達傳》。

〔三〕臺諫：臺官、諫官的合稱。臺官指御史大夫、御史中丞、侍御史、殿中侍御史、監察御史，其職能為糾彈官邪，諫官指諫議大夫、拾遺、補闕、司諫、正言，其職能是侍從規諫，諷諫君主。路鐸先後任諫官右拾遺，臺官監察御史，以直言敢諫著稱。參見《金史》卷一百《路鐸傳》、《中州集》卷八《路冀州仲顯》。

〔四〕貞祐元年：一二一三年。孟州：今河南孟州。

〔五〕城陷投沁水死：據《金史》卷十四《宣宗紀》，貞祐二年正月，蒙古兵南下，破懷州。懷州，今河南沁陽，與孟州相鄰，在孟州東北。孟州城陷當在此後不久。沁水，流經孟州。

〔六〕虛舟居士：路鐸之號。《虛舟居士集》：已佚。劉庭幹：劉敏中，字庭幹，冀州棗强人，劉鐸之子。參見《中州集》卷七《劉太常鐸》。

師拓

拓字無忌〔一〕，平涼人〔二〕，舉進士不中。明昌中有司薦其才〔三〕，以嗜酒不果。作詩有氣象，而工於煉句，如《賦雁》云：“天低仍在眼，山沒更傷心。”《溪上》云：“夕陽明菡萏，秋色靜蒹葭。白曳沖煙鷺，紅翻漾水霞。”《春日池上》云：“水風涼綺席，沙日麗金壺。”《燕市酒樓》云：“氣清天曠蕩，露白野蒼涼。”又“荷蒼秋近葉，蓮膩雨餘花。”大為時人所稱〔四〕。


【注釋】


〔一〕拓字無忌：《金史》卷一百八《師拓傳》：“本姓尹氏，避國諱更焉。”趙秉文、党懷英、元好問等人均稱之尹無忌。

〔二〕平涼：今甘肅平涼。

〔三〕明昌：金章宗年號（一一九○—一一九六）。

〔四〕大為時人所稱：《歸潛志》卷八：“其詩一以李杜為法，五言尤工，閑閑嘗稱其《游同樂園詩》云……又有佳句：‘行雲春郭暗，歸鳥暮天蒼’，‘野色明殘照，江聲入暮雲’，甚似少陵。”

酈著作權

權字元輿，安陽人〔一〕。作詩有筆力。《圃田道中》〔二〕云：“斷橋經壞屋，古道入崩山。”《石磵》云：“蒼崖秀苔花，壞道補石棧。徐行下井底，斗上出天半。”《綺岫宮》云〔三〕：“離宮巋相望，百年幾遊歷。獨知窮已樂，眾懟不汝恤。繁華忽灰燼，歲月空瓦礫。”《赤水道中》云：“水近噓寒氣，星殘曳白芒。”《燒痕》云：“炎威隨變滅，餘燼委丘壤。田疇更斷續，原隰依下上。班班澗溪毛，往往漏尋丈。晴空墮雪影，夕照壓秋嶂。昆明翻劫灰，黑水走濁浪。煙中一線來，細路入空曠。”〔四〕《游石甕》云：“雲間兩石角，相鬭如闕門。上連石甕口，谽谺愁猱猿。枵如空洞腹，瑩滑無纖痕。何年補天手，月斧雲為斤。琢成蒼玉甗，覆此玻璃盆。” 〔五〕《龍潭》云：“臺髙野望遠，地僻春意閑。”《郊行》云：“强引村醪終少味，漫留詩句懶題名。”《村行》云：“瘦藤籬角蔓，雜草樹根花。夾道懸新棗，荒畦臥晚瓜。”又云：“歲豐人樂社，秋近客思家。”《書事》云：“佳樹漲新綠，危叢棲老紅。”《與顯叔》云：“茶灶翻春白，糟床滴曉紅。” 〔六〕《雜詩》云：“樹影僧攜錫，鈴聲客到門。片月冷千嶂，敗橋通兩村。”此類甚多。元輿父瓊，國初有功〔七〕，仕至武寜軍節度使〔八〕。元輿以門資敘，宦不達，朝廷髙其才，明昌初以著作郎召之，未幾卒。有《坡軒集》行於世〔九〕。


【注釋】


〔一〕安陽：今河南安陽。酈權父酈瓊，《金史》卷九十七有傳，謂酈瓊“相州臨漳人”。臨漳，今河北臨漳。相州州治在安陽。安陽與臨漳相鄰。據宋濂《文憲集》卷十四《跋東坡所書眉子石峴歌》：“漳水野翁者，武寧軍節度使酈瓊之子，名權字子輿，安陽人，故以漳水自稱，亦能詩文，以門資敘，宦不達，朝廷髙其才，明昌初以著作郎召之。” 漳水野翁當是酈權之號。

〔二〕圃田：在今鄭州市東郊。

〔三〕《綺岫宮》：《山堂肆考》卷一七十《綺岫》：“綺岫宮在東都永寧縣西五里，唐顯慶三年置。唐王建《綺岫宮詩》：‘玉樓傾側粉牆空，重迭青山遶故宮。武帝去來紅袖盡，野花黃蝶領春風。’詩注：武帝謂玄宗也。”

〔四〕原隰：平原或低下之地。昆明劫灰：漢武帝疏鑿昆明池，池底為灰墨，胡人將之解釋為：“天地大劫將盡，則劫燒，此劫燒之餘。”參《初學記》卷七。

〔五〕石甕：石上凹坑。谽谺：山谷空闊的樣子。甗：一種炊具。

〔六〕顯叔：其人不詳。

〔七〕酈瓊：字國寶（一○一四—一一五三），北宋末將領，後降齊、降金，跟隨完顏宗弼侵宋，立下戰功，知亳州，遷歸德尹。《金史》卷七十九有傳。

〔八〕武寧軍：據《金史》卷二十五：“徐州下，武寧軍節度使，宋彭城郡。”治在今江蘇徐州。

〔九〕酈權：號坡軒居士。《滏水文集》卷十一《遺安先生言行碣》：“過相，謁坡軒居士酈元輿。”《秋澗集》卷七十一《題坡軒先生詩卷後》：“先生在大定間，調監相酒，其風流文采，照映一世，時賢與之，不在明昌詞人之下。”

禮部楊公雲翼

雲翼字之美，樂平人〔一〕。明昌五年經義進士第一人，詞賦亦中乙科〔二〕。天資穎悟，博通經傳，至於天文、律曆、醫卜之學無不臻極，事母孝，與人交，款曲周密，處事詳雅，而能以大節自任。南渡後二十年，與禮部閑閑公代掌文柄〔三〕，時人號楊趙。而公以後輩自處，不敢當也。宣宗頻歲南伐，事勢有決不可者，論議之際，時相多以避嫌不敢言，公獨直言極諫，以為兩淮生靈，皆陛下赤子，不能外禦北兵，而取償于宋，以天下為度者，不如是也〔四〕。是後再出兵，時全一軍，幾為宋人所覆〔五〕。宣宗悔悟，責主兵者曰：“我當何面目見楊雲翼耶？”〔六〕興定末，拜吏部尚書〔七〕，中外望其旦暮入相，竟以足疾不果〔八〕。正大五年八月，終於翰林學士，年五十九〔九〕。諡曰文獻，天下識與不識，皆哀惜之。至今評者以為百餘年以來，大夫士身備四科者〔一○〕，惟公一人而已。子恕字誠之，第進士〔一一〕，今在燕中。


【注釋】


〔一〕樂平：今山西昔陽。

〔二〕明昌五年：一一九四年。楊雲翼二十五歲。

〔三〕南渡：指金宣宗貞祐二年（一二一四）遷都汴京。禮部閑閑公：指禮部尚書趙秉文。

〔四〕“公獨直言極諫”七句：楊雲翼諫阻南伐，《元好問全集》卷十八《內相文獻楊公神道碑》、《金史》卷一百十《楊雲翼傳》有較詳細記載，但沒有“兩淮生靈，皆陛下赤子”之語。

〔五〕時全：本是紅襖軍成員，降金。元光二年（一二二二）二月率兵伐宋，五月兵敗，被誅。參見《金史》卷一一七《時青傳》。

〔六〕當何面目見楊雲翼：元好問《內相文獻楊公神道碑》、《金史》本傳亦載此語。

〔七〕拜吏部尚書：據元好問《內相文獻楊公神道碑》，興定四年（一二二○），楊雲翼改任吏部尚書。

〔八〕足疾：指中風造成的行走不便。《歸潛志》卷四：“將大拜，以風疾止。”元好問《內相文獻楊公神道碑》：“公自興定、元光間病風痹。”

〔九〕正大五年：一二二八年。據此可知，楊雲翼生於大定十年（一一七○）。

〔一○〕四科：指德行、言語、政事、文學。

〔一一〕子恕：據元好問《內相文獻楊公神道碑》，楊恕為楊雲翼次子，“擢正大四年（一二二七）經義進士第”。

屏山李先生純甫

純甫字之純〔一〕，弘州人〔二〕，承安年進士〔三〕，仕至尚書右司都事〔四〕。為舉子日，亦自不碌碌，於書無所不窺，而於《莊周》、《列禦寇》、《左氏》、《戰國策》為尤長，文亦略能似之。三十歲後〔五〕，遍觀佛書，能悉其精微，既而取道學書讀之，著一書〔六〕，合三家為一，就伊川、橫渠、晦庵諸人所得者而商略之〔七〕，毫髮不相貸，且恨不同時與相詰難也。性嗜酒，未嘗一日不飲，亦未嘗一飲不醉，眼花耳熱後，人有發其談端者，隨問隨答，初不置慮，漫者知所以統，窒者知所以通，傾河瀉江，無有窮竭〔八〕。好賢樂善，雖新進少年游其門，亦與之為爾汝交。其不自貴重又如此。迄今論天下士，至之純與雷御史希顏，則以中州豪傑數之〔九〕。子仝，字稚川，今居鎮陽〔一○〕。（以上《中州集》卷四）


【校記】


承安年進士：疑作“承安二年進士”。

右司都事：《歸潛志》卷一、《金史·李純甫傳》作“左司都事”，誤。


【注釋】


〔一〕李純甫：號屏山居士，得名於其隱居地玉屏山。

〔二〕弘州：治在襄陰，今河北陽原。

〔三〕承安年進士：《金史·李純甫傳》：“擢承安二年（一一九七）經義第。”

〔四〕仕至尚書右司都事：據《元好問全集》卷二十一《雷希顏墓銘》，李純甫“貞祐末，嘗召為右司都事”。

〔五〕三十歲後：耶律楚材《湛然居士集》卷十四《屏山居士鳴道集序》：“屏山居士年二十有九，閱《復性書》，知李習之亦二十有九，參藥山而退著書，大發感歎，日抵萬松老師，深攻亟擊。”

〔六〕著一書：指《鳴道集說》，五卷，現存。《鳴道集說》是宋人所輯《諸儒鳴道集》的商榷之作，故又稱《諸儒鳴道集說》。

〔七〕伊川：程頤。橫渠：張載。晦庵：朱熹。李純甫《鳴道集說序》亦曰：“濂溪、涑水、橫渠、伊川之學，踵而興焉。上蔡、龜山、元城、橫浦之徒，又從而翼之。東萊、南軒、晦庵之書，蔓衍四出，其言遂大。小生何幸，見諸先生之論議，心知古聖人之不死，大道之之將合也。恐將合而又離，箋其未合于古聖人者，曰《鳴道集說》。”

〔八〕無有窮竭：《中州集》卷七《劉昂霄》：“評者謂承平以來，王湯臣論人物，李之純玄談，號稱獨步。”

〔九〕雷御史希顏：雷淵，參見下文《雷御史淵》。

〔一○〕子仝：李仝，與王郁、髙永、耶律鑄等人往還。《雙溪醉隱集》有多首贈李仝的詩歌。鎮陽：今河北正定。

史御史肅

肅字舜元，京兆人〔一〕，僑居北京之和眾〔二〕，幼孤，養於外家〔三〕，天資挺特，髙才博學，作詩精緻有理，尤善用事。古賦亦奇峭，工於字畫，業科舉，為名進士〔四〕。立朝為才大夫，優於政事，嚴而不苛，所至有聲，吏畏而安之，累以廉升，歷赤縣及幕官〔五〕，入為監察御史，遷治書〔六〕，出刺通州〔七〕。大中黨獄起〔八〕，為所絓誤，謫靜難軍節度副使〔九〕。大安初〔一○〕，召為中都路轉運副使，超戶部正郎，復坐鐫降同知汾州事〔一一〕。卒官。舜元素尚理性之學，屏山學佛，自舜元發之〔一二〕。晚年頗喜養生，謂人可以不死，嘗欲棄官學道，而竟止於此，可哀也已。詩號《澹軒遺稿》，今在燕都鄭庭幹家〔一三〕，其平生則見之《屏山故人外傳》云。


【注釋】


〔一〕京兆：今陝西西安。金設在京兆府，治在西安。

〔二〕北京：指金時北京路。和眾：縣名，隸屬大定府，治在今遼寧淩源市西北。

〔三〕外家：指外祖父、外祖母、舅舅家。

〔四〕為名進士：史肅《哀王旦》：“平生況切同年義。”據梁太濟考證，此王旦即是王晦。王晦，字子明，澤州髙平人，明昌二年（一一九一）進士。《金史》卷一二一有傳。因此，史肅亦是明昌二年進士及第。參見梁太濟《唐宋歷史文獻研究叢稿》（上海古籍出版社二○○四年版）。

〔五〕赤縣：本指縣治在京都的縣，指大興、宛平。據《金史》卷十《章宗紀》，明昌五年（一一九四），史肅在南皮縣令任上。南皮，今河北南皮。史肅任幕官經歷，失考。

〔六〕入為監察御史：據《金史》卷四十五《刑志》，泰和二年（一二○二）史肅在監察御史任上。治書：指治書侍御史，從六品，職責與侍御史相同。

〔七〕通州：今北京通州區。

〔八〕大中黨獄：事在泰和八年（一二○八）。參見上文《劉左司昂》注。

〔九〕靜難軍：置於陝西慶原路邠州，在今陝西彬縣。

〔一○〕大安：衛紹王年號（一二○九—一二一一）。

〔一一〕中都路轉運副使：正五品。戶部正郎：戶部侍郎。據《金史》卷五十五《百官志》，戶部侍郎二員，正四品。鐫降，降職貶官。汾州，今山西汾陽。同知汾州，正七品。

〔一二〕屏山：李純甫。

〔一三〕澹軒：史肅之號。《澹軒遺稿》：已佚。鄭庭幹：其人不詳。

蕭尚書貢

貢字真卿，咸陽人〔一〕。唐太傅寘十七代孫〔二〕，博學能文，不減前輩蔡正甫〔三〕，大定二十二年進士〔四〕，自涇州觀察判官召補省掾〔五〕，不四五月，拜監察御史，累遷右司郎中，預修《泰和律令》〔六〕，所上條畫，皆委曲當上心，興陵嘉歎曰〔七〕：“漢有蕭相國〔八〕，我有蕭貢，刑獄吾不憂矣。”又奏死囚獄雖已具，仍責家人伏辨，以申冤抑。詔從之。遷刑部侍郎，入謝曰：“臣願因是官廣陛下好生之德。”上大悅，凡真卿所平反，多從之。歷大興同尹、德州防禦使、同知大名府事〔九〕，陝西西路轉運使、河東北路按察轉運使、靖難軍節度使、南京都轉運使〔一○〕，御史中丞，以戶部尚書致仕。年六十六終於家〔一一〕，諡曰文簡，有《注史記》百卷、《公論》二十卷〔一二〕、《五聲姓譜》五卷、《文集》十卷傳於世。


【校記】


靖難軍：《四庫全書》本作“靜難軍”。


【注釋】


〔一〕咸陽：今陝西咸陽。

〔二〕唐太傅寘：蕭寘，咸通五年（八六四），以兵部侍郎同中書門下平章事，見《舊唐書》卷一七九《蕭遘傳》。咸通六年去世，見《資治通鑒》卷二百五十。又洪遵《翰苑群書》卷六《丁居晦重修承旨學士壁記》：“蕭寘，大中四年（八五○）七月二十四日，自兵部員外郎充，十月七日加知制誥，五年□月十四日，加駕部郎中，六年五月十九日拜中書舍人，七年十月十二日，三殿召對賜紫，八年五月十九日，遷戶部侍郎知制誥，並依前充，九年二月十七日，加承旨，十年八月四日，授檢校工部尚書浙西觀察使。” 蕭寘，何時加太傅，失考。

〔三〕蔡正甫：指蔡珪，參見上文《蔡太常珪》。

〔四〕大定二十二年：一一八二年。時蕭貢二十五歲。《歸潛志》卷四：“少為名進士，時號三蕭。”

〔五〕涇州：今甘肅涇川。省掾：指尚書省令史。

〔六〕《泰和律令》：金代法律類編，二十卷，於泰和元年（一二○一）十二月修成，次年五月頒佈實施。見《金史》卷四十五《刑志》。

〔七〕興陵：金章宗。

〔八〕蕭相國：指蕭何。

〔九〕大興：大興府，今北京。德州：今山東德州陵城區。大名府：治在今河北大名縣東。

〔一○〕靖難軍：治在今陝西彬縣。南京：今河南開封。

〔一一〕年六十六終於家：《金史》卷一百五《蕭貢傳》：“元光二年（一二二三）卒。”據此，蕭貢生於正隆三年（一一五八）。

〔一二〕“有《注史記》百卷”句：《歸潛志》卷四：“公博學，嘗注《史記》，又著《蕭氏公論》數萬言，評古人成敗得失，甚有理。”

史內翰公奕

公奕字季宏，大名人〔一〕，系出石晉鄭王弘肇〔二〕，父良臣〔三〕，宣和中擢第〔四〕，終於潞州觀察副使〔五〕。季宏大定二十八年進士，再中博學宏詞科〔六〕，程文極典雅，遂無繼之者。累遷著作郎，翰林修撰，同知集賢院。正大中，置益政院，楊吏部之美與季宏皆其選也〔七〕，以直學士致仕，年七十三卒〔八〕。季宏文章書翰，皆有前輩風調，下至棋槊之技〔九〕，亦絕人遠甚。閑閑稱其溫厚謙退，與人交愈久而愈不厭，其學問愈扣而愈無窮〔一○〕，其見重如此。詩文號《洹水集》，兵後失之〔一一〕。子應祖，字企先，孫彥忠〔一二〕，今在燕中。


【校記】


季宏：《歸潛志》卷四作“宏父”，疑誤。趙秉文《滏水文集》卷十二《史少中碑》亦作“季宏”。


【注釋】


〔一〕大名：今河北大名。

〔二〕鄭王弘肇：史弘肇（？—九五○），字化元，鄭州滎澤人（今河南鄭州西北），五代時大將。曾在石晉瑭手下效力，後來隨後漢髙祖鎮太原，仕為許州刺史，加平章事，充侍衛親軍都指揮使。晉隱帝即位，加檢校太師，兼侍中。乾祐三年（九五○）為隱帝所殺。用太祖即位，追封郑王。《舊五代史》卷一百七、《新五代史》卷三十有傳。

〔三〕父良臣：史良臣（一一○○—一一六八），字舜卿。生平詳見趙秉文《史少中碑》。

〔四〕宣和中擢第：據趙秉文《滏水文集》卷十二《史少中碑》，史良臣“登宣和六年（一一二四）第”。

〔五〕潞州：治在今山西長治。觀察副使：趙秉文《史少中碑》作觀察判官：“世宗即位，復為南樂、平陰二縣令、潞州觀察判官。”史良臣死後以子貴，贈少中大夫開國伯，故趙秉文稱之為史少中。

〔六〕大定二十八年：一一八八年。《金史·選舉志》：“明昌初，又設制舉宏詞科，以待非常之士。”史公奕中宏詞科，當在明昌元年（一一九○）

〔七〕楊吏部之美：楊雲翼。《金史·哀宗本紀》：正大三年（一二二六）八月辛卯，“詔設益政院於內廷，以禮部尚書楊雲翼等為益政院說書官，日二人直，備顧問”。

〔八〕年七十三卒：《歸潛志》卷四：“史翰林公奕，字宏父，大名人，工書，有能名，自號歲寒堂主人。正大初，為翰林修撰，又充益政院官，為上講書，後致仕，居亳卒，重厚人也。”

〔九〕棋槊：古代一種遊戲，即雙陸，棋為子，槊為局。韓愈《示兒》：“酒食罷無為，棋槊以相娛。”

〔一○〕“閑閑”三句：趙秉文《史少中碑》：“始余聞季宏父名於相知間，行髙而學博，能文翰，善談論，下至博弈，亦絕人遠甚。及來京師始識之，溫厚謙沖，殆過所聞，其問學愈叩而愈無窮，與人交愈久而愈不厭。”

〔一一〕《洹水集》：宋濂《文憲集》卷十二《題史內翰書》：“文章書翰皆有故老遺風，所著《洹水集》皆傳於世。”

〔一二〕史應祖、史彥忠：生平不詳。

龐都運鑄

鑄字才卿，大興人〔一〕，家世貴顯〔二〕，明昌五年進士〔三〕。風流文采為時輩所推，字畫亦有藴藉〔四〕，仕至京兆運使〔五〕，自號默翁。


【注釋】


〔一〕大興：今北京。《歸潛志》卷四、《金史·龐鑄傳》皆作遼東（今遼寧遼陽）人，可從。因為龐鑄《晚秋登城樓二首》有“天東歸興滿，不為憶蓴羹”之句，史學《默翁溪山橫幅》有“五雲雛鳳下遼天”之句，都暗示其家鄉在遼東。

〔二〕家世貴顯：《續夷堅志》卷四：“龐都運才卿，王妃之弟。”王妃，指越王永功之妃。越王永功，《金史》卷八十五有傳。

〔三〕明昌五年：一一九四年。《歸潛志》卷四：“少擢第，仕有能名。”

〔四〕字畫亦有藴藉：《歸潛志》卷四：“博學能文，工詩書，藹然為一時名士。”《中州集》卷七史學《默翁溪山橫幅》：“五雲雛鳳下遼天，來作金鸞翰墨仙。詩酒償殘鶯館債，簡書薰破鹿門禪。自憐歲月塵中老，盡攬溪山筆底傳。短草疏林秋一幅，典刑人物記當年。”默翁，龐鑄自號。

〔五〕京兆運使：京兆府路轉運使。京兆府治在今陝西西安。

許司諫古

古字道真，承安中進士〔一〕，在宣宗朝，以直言極諫稱〔二〕。哀宗即位，首命驛致之洛，致仕，授右司諫〔三〕，未幾乞身還伊陽〔四〕。閑閑公制詞云〔五〕：安車蒲輪，天子所以厚優賢之禮〔六〕；黃冠野服，人臣所以遂歸老之心。其恩榮足以兩全，而前後不可多得。有臣如此，如卿幾人？具官道直以方，氣剛而大，議論非世儒所到，名節以古人自期。擢自先朝，置之諫列，斥安昌竊位，已聞折檻之忠〔七〕；及梁冀伏辜，方見埋輪之志〔八〕。朕即大位，稔聞直聲，起之於田里退閑之間，超之于侍從論思之地〔九〕，完備始終之節，從容進退之間，歎陽城之敢言，惜其將去〔一○〕；念孔戣之既老，挽之莫留〔一一〕。特進一階，榮躋四秩〔一二〕。華山拂袖，最是為世上之閑〔一三〕；神武掛冠，猶不負山中之相〔一四〕。勉終晚節，益介壽祺。

郡守為起伊川亭。道真性嗜酒，老而未衰，每乘舟出村落間，留飲或十數日不歸，及泝流而上，老稚奔走，爭為之挽舟，數十里不絕，其為時人愛慕如此。正大七年〔一五〕，年七十四卒。前三日有書見及，字已欹傾矣。


【校記】


右司諫：《金史·許古傳》作“左司諫”。


【注釋】


〔一〕承安：金章宗年號（一一九六—一二○○）。《金史》卷一百九《許古傳》：“許古字道真，汾陽軍節度使致仕安仁子也，登明昌五年（一一九四）詞賦進士第。”《歸潛志》卷四言許古“少及第”，據此似以明昌五年為是，但許古明昌五年及第時已三十八歲，與“少及第”不合。

〔二〕以直言極諫稱：《金史》本傳：“貞祐初，自左拾遺拜監察御史。時宣宗遷汴，信任丞相髙琪，無恢復之謀，古上章。”後任右司諫、侍御史等諫官，直言敢諫。

〔三〕首命驛致之洛，致仕：據《金史》本傳，興定三年（一二一九）許古因故解職，閒居嵩山。哀宗即位，時在元光二年（一二二三）十二月。本傳云：“哀宗初即位，召為補闕，俄遷左司諫，言事稍不及昔時，未幾，致仕。”《元好問全集》卷三十九在《曹南商氏千秋錄》：“初，河間許古道真，以直言極諫稱於德陵朝。……當是時，上新即大位，經略四方，思所以弘濟艱難者為甚力，道真已得請，居伊川，即命驛召致之，復右司諫，天下想望風采，道真亦慷慨，願以人所不敢言者為天子言之。”

〔四〕伊陽：今河南嵩縣。

〔五〕閑閑公制詞：趙秉文《許道真致仕制》，見《滏水文集》卷十。

〔六〕安車蒲輪：《漢書》卷六《武帝紀》：“安車蒲輪，束帛加璧，征魯申公。”師古曰：“以蒲裹輪，取其安也。”

〔七〕折檻之忠：《漢書·朱雲傳》載，漢成帝時，朱雲請斬安昌侯張禹，帝怒，欲誅朱雲，朱雲攀殿檻，致使檻折。

〔八〕埋輪之志：《後漢書·張皓傳》附載張綱事蹟，張綱到洛陽都亭，即拆下車輪埋在地裏，上書彈劾大將軍梁冀等人，朝野為之震動。後以埋輪比喻無所畏懼，敢於抨擊權貴。

〔九〕論思：議論思考，特指為皇帝出謀劃策。

〔一○〕陽城：字亢宗（七三六—八○五），德宗時任諫議大夫，敢於直言，力阻裴延齡入相。《舊唐書·陽城傳》：“順宗即位，詔徴之，而城已卒，士君子惜之。”

〔一一〕孔戣：字君嚴（七五三—八二五），從唐憲宗初至唐穆宗年間，先後任國子祭酒、吏部侍郎、右散騎常侍、尚書左丞、嶺南節度使等職。敢言直諫，長慶二年（八二二），遷尚書左丞，不久，以老乞歸。韓愈力諫穆宗挽留，孔戣據理求退。詳見《舊唐書》卷一五四《孔巢父傳》附傳。

〔一二〕榮躋四秩：許古《平水新刊韻略序》：“正大六年己丑季夏中旬，中大夫前行右司諫致仕河間許古道真書於嵩郡隱者之中和軒。”據此，許古致仕前所升官職銜為中大夫，從四品。此前許古所任右司諫為從五品。

〔一三〕“華山”二句：疑用陳摶隱居華山之典。馮子振《鸚鵡曲》：“睡神仙別有陳摶，拂袖華山歸去。”

〔一四〕神武掛冠：指辭官隱居。《南史·隱逸傳下·陶弘景》：“家貧，求宰縣不遂。永明十年，脫朝服掛神武門，上表辭祿。”

〔一五〕正大七年：一二三○年。

王防禦良臣

良臣字大用，潞人〔一〕。承安五年進士〔二〕，作詩以敏捷稱，又於內典有所得〔三〕。入翰林與李欽叔善〔四〕，從軍南征〔五〕，欽亦預行，道中酬唱甚多。有詩云：“蕎花苒苒蜜脾香，禾穗纍纍鶻眼黃。一縷晚煙吹不去，為誰著意護秋霜。”欽叔愛之。興定初，自請北行，沒於軍中〔六〕，贈孟州防禦使〔七〕。


【注釋】


〔一〕潞：潞州，治上黨，今山西長治。

〔二〕承安五年：一二○○年。

〔三〕內典：佛經。

〔四〕李欽叔：李獻能，詳參《中州集》卷六。

〔五〕南征：指興定元年（一二一七）開始的侵宋戰爭。

〔六〕沒於軍中：《金史》卷十五《宣宗紀》：興定二年十一月甲申，“大元兵收潞州，元帥右監軍納合蒲剌都、參議官修起居注王良臣死之”。

〔七〕孟州：今河南孟州。

髙治中廷玉

廷玉字獻臣，恩州人〔一〕，大定末進士〔二〕，章宗、衛王朝，甚有時名〔三〕。為人豪爽，尚氣節，一時名士多歸之〔四〕。貞祐初，自左右司郎官出為河南府治中〔五〕，與知府復興屢以公事相可否。時都城受圍〔六〕，使驛阻絕，復興為安撫副使，懼獻臣謀已，乃以造逆訊之，獻臣就逮。龐才卿、雷希顏、王士衡、辛敬之皆被羅織，幾有一網之禍，比赦至，獻臣瘐死矣〔七〕。獻臣多作詩賦，《海中牛頭》云：“鑿開混沌竅，闖出神農首。”人多稱道之。猶子廣之，今在河平〔八〕。


【校記】


廷玉：《歸潛志》卷四作“庭玉”。

復興：《歸潛志》卷四、《金史》卷一二七作“福興”，指溫蒂罕福興，女真人。


【注釋】


〔一〕恩州：金時恩州屬大名府，治在今山東武城縣境內。遼時中京道亦有一恩州，治在今內蒙古赤峰南。《歸潛志》卷四作“遼東人”。

〔二〕大定：金世宗年號（一一六一—一一八九）。《歸潛志》卷四曰：“少擢第。”

〔三〕章宗朝：指金章在位期間（一一九○—一二○八）。衛王朝：指衛紹王完顏永濟在位期間（一二○八—一二一三）。《歸潛志》卷四曰：“入官有能聲，吏事明敏，人莫能及。”《元好問全集》卷二十一《雷希顏墓銘》：“南渡以來，天下稱宏傑之士三人：曰髙廷玉獻臣、李純甫之純、雷淵希顏。獻臣雅以奇節自負，名士喜從之遊，有衣冠龍門之目。衛紹王時，公卿大臣多言獻臣可任大事者，紹王方重吏員、輕進士，至謂髙廷玉人材非不佳，恨其出身不正耳。”

〔四〕“一時”句：《歸潛志》卷四曰：“尤俶儻重氣節，敢為。為左司郎中，譽甚重，一時人士推仰焉。”

〔五〕貞祐：金宣宗年號（一二一三—一二一六）。左右司郎官：指左司員外郎。髙廷玉任左司員外郎在金章宗泰和八年。《金史·孫即康傳》：“左司員外郎髙庭玉決四十，解職。”

〔六〕都城受圍：指貞祐元年（一二一三）十月京師戒嚴之事。

〔七〕龐才卿：龐鑄，參見下文《龐都運才卿》。雷希顏：雷淵，參見上文《雷御史淵》。王士衡：王之奇，真定人，生平不詳。辛敬之：辛愿，參見下文《溪南詩老辛愿》。瘐死：囚死於獄中。髙廷玉案，亦見《歸潛志》卷四：“貞祐初，出為河南府治中。主帥溫蒂罕福興，奸偽人也，公臨事不少遜讓，遂交惡。是時，北兵圍燕都，事已迫，四方無勤王師。公獨慨然有赴援意。屢以言激福興，福興憚之，因誣以有異志，輒收赴獄。名士如龐才卿、雷希顏、辛敬之，皆連繫。考掠無實。然公竟為福興所困，死獄中。餘會赦得釋。公既卒，朝命下，除公河南路安撫副使，代福興。士夫痛憤。後朝廷知其怨，謫福興遠郡，昭雪之。”《元好問全集》卷三十一《孫伯英墓碣》亦載此事：“貞祐初，中原受兵，朝廷隔絕。府治中髙庭玉獻臣接納奇士，號為衣冠龍門。大尹復興惎之。會有為蜚語者曰：‘治中結客，將據河以反。’遂為尹所構。凡所與往來者，如雷淵希顏、王之奇士衡、辛愿敬之，俱陷大獄，危有一網之禍。”《雷希顏墓銘》：“（髙庭玉）卒以髙材，為尹所忌，瘐死洛陽獄中。”

〔八〕猶子：姪子。廣之：生平失考。河平：今河南輝縣。

李治中遹

遹字平甫，欒城人〔一〕，明昌二年進士〔二〕，髙才博學，無所不通，為人滑稽多智，而不欲表表自見，工畫山水，得前輩不傳之妙，龍虎亦入妙品，然皆其餘事也〔三〕。泰和中，大興幕官〔四〕，時虎賊知府事〔五〕，賣權恃勢，奴視同列，平甫每以公事相可否，不少假借，又摘其陰事數十條，欲發之。虎謀簒者也，聲勢焰焰，人莫敢仰視，乃為一書生所抗，積不平，先以非罪誣染之，幾至不測〔六〕，雖有以自解，竟坐是仕宦不進，以東平治中致仕〔七〕，閑居陽翟十餘年〔八〕，自號寄庵先生〔九〕。平生詩文甚多，如云：“舊管新收妝鏡在，昨非今是酒杯乾。”〔一○〕《贈筆工》云：“工不能書何以筆，士須知筆乃能書。”《感事》云：“半錢利路人乃虎，一鉤名餌吾其魚。”《魯山道中》云：“老夫自喜林野僻，路人頗笑衣裳寬。”〔一一〕散失之餘，不復全見矣。臨終戒家人：“吾明日歸，而輩慎勿遽哭。”果如期而逝，家人哭不禁，良久開目云：“戒汝勿哭，令我心識散亂。”言畢目復瞑，其明了又如此。子冶，字仁卿〔一二〕，正大七年收世科〔一三〕，屏山贈詩所謂“仁卿不是人間物，太白精神義山骨”者也〔一四〕。


【注釋】


〔一〕欒城：今河北欒城。

〔二〕明昌二年：一一九一年。《元好問全集》卷十七《寄庵先生墓碑》：“登明昌二年詞賦進士第，釋褐藳城丞。”寄庵：李遹之號。

〔三〕工畫山水：《歸潛志》卷四：“屏山嘗贈詩云：寄庵丈人眼如月，墨妙詩工兼畫絕。儒術吏事更精研，只向宦途如許拙。”

〔四〕泰和：金章宗年號（一二○一—一二○八）。大興：大興府，治在今北京。

〔五〕虎賊：指紇石烈執中（？—一二一三），本名胡沙虎。女真人，太子護衛出身。泰和元年知大興府事，泰和六年，以統軍使從僕散揆攻宋。崇慶二年（一二一三）作亂，廢衛紹王，立宣宗，後被朮虎髙琪所殺。《金史》卷一三二有傳。

〔六〕“摘其陰事數十條”九句：李遹揭發紇石烈執中受到打壓之事，可參元好問《寄庵先生墓碑》。《歸潛志》卷四：“言紇石烈執中不法事，聞者竦然。”

〔七〕東平：東平府，治在今山東東平。

〔八〕陽翟：今河南禹縣。

〔九〕自號寄庵先生：元好問《寄庵先生墓碑》：“先生即日以疾告，徑歸陽翟，築屋潁水之上，名之曰寄庵，因以為號。”《歸潛志》卷四：“自號寄庵老人。”

〔一○〕舊管新收妝鏡在：黃庭堅《贈李輔聖》：“舊管新收幾妝鏡，流行坎止一虛舟。” 舊管、新收本是宋代會計核算法即四柱清冊法中的二柱，其他二柱為“開除”和“其實”。妝鏡，指代女人。

〔一一〕魯山：今河南魯山縣。

〔一二〕李冶：又作李治（一一九二—一二七九），號敬齋。入元，曾受到世宗的賞識，晚年居封龍山，與元好問齊名。《元史》卷一百六十有傳。

〔一三〕正大七年收世科：正大七年（一二三○）是金王朝最後一次科舉，故稱收世科。

〔一四〕屏山：李純甫，原詩已佚。

陳司諫規

規字正叔，稷山人〔一〕，明昌五年進士〔二〕，博學能文，詩亦有律度〔三〕，為人敦厚，動有禮節〔四〕。南渡以後，諫官稱許古、陳規〔五〕，而正叔不以訐直自名，尤見重云〔六〕，仕至右司諫，卒官〔七〕。子良臣，今在燕中〔八〕。


【注釋】


〔一〕稷山：今山西稷山縣。據段成己《故中議大夫中京副留守陳公墓表》，陳規生於大定元年（一一七一），卒於正大六年（一二二九）。

〔二〕明昌五年進士：《金史·陳規傳》：“明昌五年（一一九四）辭賦進士。”

〔三〕詩亦有律度：《歸潛志》卷四：“晚喜為詩，與趙、雷諸公唱酬。”

〔四〕為人敦厚：《歸潛志》卷四：“公為人剛毅質實，有古人風。”

〔五〕諫官稱許古、陳規：陳規貞祐二年（一二一四）任監察御史，正大元年（一二二四）任右司諫，兼知登聞鼓院。許古：參見本卷《許司諫古》。《元好問全集》卷四十《許汾陽詩跋》：“司諫在貞祐、興定間，直言極諫，與陳正叔齊名，時號陳許。”

〔六〕訐直：亢直敢言。《歸潛志》卷四：“復拜右司諫，言事不少衰，朝望甚重。”

〔七〕卒官：《歸潛志》卷四：“後出為中京副留守，未赴，卒於圍城。”

〔八〕子良臣：生平不詳。段成己《故中議大夫中京副留守陳公墓表》：“公之子，不幸短命而死。”

馮內翰延登

延登字子駿，吉州人〔一〕，承安二年進士〔二〕。令寧邊日，適閑閑公守此州〔三〕，與之考論文義，相得甚歡，故子駿詩文皆有律度。正大末，奉命北使，見留，使招鳳翔，不從，欲殺者久之，割其鬚髯，羈管豐州二年，乃得還〔四〕。天興初元，授禮部侍郎〔五〕，京城陷，自投井中〔六〕。子駿資稟淳雅，與人交，殊款曲。讀書長於《易》、《左氏傳》，好賢樂善，有前輩風調，嘗欲作《國朝百家詩》而不及也〔七〕。有集號《橫溪翁》〔八〕，予過大名，見於其子源〔九〕。如《賦德順道院隴泉》云〔一○〕：“玉壘制方維，瓊漿閟仙宅。何人劚雲根，一旦泄地脈。金匱鎖龍漦〔一一〕，月窟逗蟾液。銅壺漏水清，玉斗天醴碧〔一二〕。光搖日千道，影落天一席。窈然仇池穴〔一三〕，自與天壤隔。”又《登封途中遇雨留僧舍》云：“濕雲若煙低，飛雨如矢集。近山衣已涼，薄寒復相襲。霽景函草木，秋意滿原隰〔一四〕。林紅寒更殷，山翠晴更濕。不知髙幾許，但見蒼壁立。群峰誰暇數，庭笋紛戢戢。騰擲來眼中，左右疲顧揖。”皆其得意句也。


【注釋】


〔一〕吉州：今山西吉縣。

〔二〕承安二年進士：《元好問全集》卷十九《國子祭酒權刑部尚書內翰馮公神道碑銘》：“年二十三，登章宗承安二年（一一九七）辭賦進士第。”據此，馮延登則生於大定十五年（一一七五）。可該文又曰：“壬辰，河南破……明年（一二三三）遭變，得年五十八。”據此，馮延登生於大定大定十六年。二者孰是孰非，不可考。

〔三〕寧邊：治在今內蒙古清水河縣西。閑閑公：指趙秉文。趙秉文《滏水文集》卷一《黃河九昭引》：“大安元年（一二○九），余出守寧邊。”

〔四〕北使：指出使蒙古，拜見太宗。元好問《國子祭酒權刑部尚書內翰馮公神道碑銘》：正大七年（一二三○），“十二月，遷國子祭酒，借注翰林學士承旨、榮祿大夫充國信使，以八年春，奉國書見於虢縣之御營。有旨問：‘汝識鳳翔帥否？’對曰：‘識之。’又問：‘何若人？’對曰：‘能辦事者也。’又問：‘汝能招之使降，即貰汝死。不則殺汝矣。’曰：‘臣奉書請和，招降豈使者事乎？招降亦死，還朝亦死，不若今日即死之為愈也。’明日復問：‘昨所問，汝曾思之否？’對如前。問至再三，君執義不回。又明日，乃諭旨云：‘汝罪應死，但古無殺使者理耳。君鬚髯甚偉。乃薙去，遷之豐州。’壬辰，河南破，車駕駐鄭州，有旨發還。三月入京，哀宗撫慰久之。”豐州，治在今呼和浩特市東。

〔五〕授禮部侍郎：《金史》卷十七《哀宗紀》：天興元年，“二月庚申，翰林待制馮延登使北來歸”。又曰：“五月丁亥，馮延登以奉使有勞，授禮部侍郎。”

〔六〕京城陷：天興二年（一二三三），崔立以汴京降，元兵入城。

〔七〕《國朝百家詩》：元好問《中州集序》：“商右司平叔衡嘗手抄《國朝百家詩略》，云是魏邢州道明所集，平叔為附益之者，然獨其家有之，而世未之知也。歲壬辰，予掾東曹，馮內翰子駿登、劉鄧州光甫祖謙約余為此集。時京師方受圍，危急存亡之際，不暇及也。”

〔八〕橫溪翁：馮延登晚年自號。元好問《國子祭酒權刑部尚書內翰馮公神道碑銘》：“吉鄉別業，有溪水當其門，故君以橫溪翁自號。有《橫溪集》若干卷行於世。”

〔九〕大名：大名府，治在今河北大名。元好問一二四五年冬路過大名，應馮延登之子之請，作《國子祭酒權刑部尚書內翰馮公神道碑銘》。子源，為馮延登長子。元好問《國子祭酒權刑部尚書內翰馮公神道碑銘》：“子男三人，皆用蔭補。源，廣威將軍、嵩州軍資庫監。”

〔一○〕德順：州治在今甘肅靜寧縣。

〔一一〕金匱：銅制的櫃子。漦：涎液。

〔一二〕天醴：甘露，詩中形容泉水。

〔一三〕仇池：山名，在甘肅省成縣西，因上有水池，故名。杜甫 《秦州雜詩》之十一：“萬古仇池穴，潛通小有天。”

〔一四〕原隰：原野。

劉鄧州祖謙

祖謙字光甫，安邑人〔一〕，承安五年進士〔二〕。歷州縣〔三〕，有政迹，拜監察御史〔四〕，以鯁直稱，其不能俯仰世好，蓋天性然也。正大初〔五〕，為右司都事，除武勝軍節度副使〔六〕，召為翰林修撰〔七〕。家多藏書，金石遺文略備。父東軒，工畫山水〔八〕，故光甫以鑒裁自名，至於信筆作簡牘，尤有可觀，一時名士，如雷御史淵、李內翰獻能、王右司渥皆遊其門〔九〕，得人一詩可傳，必殷勤稱道，唯恐不聞，人以此稱之。子敏仲，今在平陽〔一○〕。


【注釋】


〔一〕安邑：在今山西運城境內。

〔二〕承安五年進士：李俊民《承安登科記跋》：承安五年（一二○○）庚申經義榜：第三人劉從謙，“年二十五，解州安邑”。據孔叔利《改建題名碑》，該年劉從謙亦中辭賦第。劉祖謙，原名劉從謙。

〔三〕歷州縣：劉祖謙曾任萬全縣簿、鄠縣簿、寧陵令。詳參王慶生《金代文學家年譜》卷八。

〔四〕拜監察御史：《歸潛志》卷四：“南渡，召為大理司直，拜監察御史。”

〔五〕正大元年：一二二四年。

〔六〕武勝軍：據《金史》卷二十五，武勝軍在鄧州（今河南鄧州市），故稱為劉鄧州。

〔七〕召為翰林修撰：據《金文最》卷二十八劉祖謙《終南山重陽祖師仙跡記》，劉祖謙天興元年（一二三二）九月在翰林修撰任上。

〔八〕劉東軒：生平不詳。據《歸潛志》卷四，其父曾畫有《河山形勢圖》。

〔九〕雷淵、李獻能、王渥：參見本卷《雷御史淵》、《李右司獻能》、《王右司渥》。

〔一○〕劉敏仲：主持平陽一書坊，曾刊刻《尚書注疏》二十卷。平陽：今山西臨汾。

髙博州憲

憲字仲常，遼東人〔一〕。祖衎，字穆仲，國初進士，仕至吏部尚書〔二〕，伯父守義，大定十六年進士，父守信，以蔭補官，叔守禮，宣徽使〔三〕。仲常，黃華之甥〔四〕，幼學於外家，故詩筆字畫，俱有舅氏之風。天資穎悟，博學强記，在太學中，諸人莫敢與抗。泰和三年乙科登第〔五〕，自言於世味澹無所好，惟生死文字間而已。使世有東坡，雖相去萬里，亦當往拜之。《屏山故人外傳》說仲常年未三十〔六〕，作詩已數千首矣。釋褐博州防禦判官〔七〕，遼陽破，沒於兵間〔八〕。


【注釋】


〔一〕遼東人：《金史》卷九十《髙衎傳》，稱衎“遼陽渤海人”。遼陽，今遼寧遼陽。

〔二〕祖衎：髙衎（一一○七—一一六七），天會十年（一一三二）進士。《金史》卷九十有傳。

〔三〕髙守義、守信、守禮：三人生平不詳。大定十六年：一一七六年。

〔四〕黃華：王庭筠，詳參本書《黃華王先生庭筠》。

〔五〕泰和三年：一二○三年。

〔六〕屏山：李純甫，其《屏山故人外傳》已佚。

〔七〕博州：今山東聊城。

〔八〕遼陽破：據《元史·太祖本紀》，遼陽曾兩度淪陷，第一次在崇慶元年（一二一二）十二月，第二次在貞祐三年（一二一五）。第一次戰鬬慘烈，《聖武親征錄》：“又遣哲別率兵取東京，哲別知其中堅，以眾壓城，即引退五百里。金人謂我軍已還，不復設備。哲別戒軍中一騎牽一馬，一晝夜馳還，急攻，大掠之以歸。”第二次戰鬬不激烈，《元史·木黎華傳》：“乙亥，裨將蕭也先以計平東京。”乙亥即貞祐三年，蕭也先即石抹也先。《元史·石抹也先傳》記載，石氏假冒新留守官，騙開城門，“木黎華至，入東京，不費一矢，得地數千里。”梁詢誼《哀遼東》記載遼陽城城陷的慘況：“守臣肉食頭如雪，夜半群胡登雉堞。十萬人家靡孑遺，馬蹄殷染衣冠血。珠玉盈車宮殿焚，娟娟少女嬪膻葷。”詩中所寫當是第一次城陷之事。據此推測，髙憲很可能死於第一次城陷之時，即崇慶元年（一二一二）十二月前後。參見梁太濟《唐宋歷史文獻研究叢稿》第三九二—三九五頁。

王監使特起

特起字正之，代州崞縣人〔一〕，智識精深，好學，善論議，音樂技藝，無所不能，長於辭賦，出入經史，摘其英華，以為句讀，如天造神出，至得意不減郭黼〔二〕。在張代州門下〔三〕，與屏山為忘年友〔四〕。泰和三年進士甲科〔五〕，調真定府錄事參軍〔六〕，有惠政，民立碑頌其遺愛，改令沁源〔七〕，又遷司竹監使，朝議欲以館職召試，會卒。《游龍德宮聯句》云：“棘猴未窮巧，槐蟻或失王。”〔八〕《賦雙峰競秀》云：“龍頭矗雙角，駞背堆寒峰。”〔九〕《華山》云：“三峰盤地軸，一水落天紳。造化無遺巧，丹青總失真。”〔一○〕閑閑公屢哦此詩，以為妙〔一一〕。


【注釋】


〔一〕崞縣：治今山西原平市崞鎮。

〔二〕郭黼：修武人，大定二十八年進士（一一八八），釋褐隆州錄事，其他無考。

〔三〕張代州：張大節（一一二一—一二○○），代州五臺人，《金史》卷九十七、《中州集》卷八有傳。

〔四〕屏山：指李純甫（一一七七—一二二三），年少於王特起。

〔五〕泰和三年：一二○三年。《歸潛志》卷四：“少工辭賦有聲，年四十餘方擢第。”據此推測，王特起應生於大定四年（一一六四）之前。

〔六〕真定：今河北正定。

〔七〕沁源：今山西沁源。

〔八〕龍德宮：宋徽宗潛邸，在汴京城內。《歸潛志》卷四：“嘗有《龍德聯句》，為時所稱。”

〔九〕《賦雙峰競秀》：《歸潛志》卷四：“又題楊叔玉所藏《雙峰競秀圖》云：‘龍頭矗雙角，駞背堆寒峰。’諸公嘉其破的。”楊叔玉：楊慥，參觀本書《楊戶部慥》。

〔一○〕天紳：自天垂下之帶，形容瀑布。三峰：指朝陽、落雁、蓮花三峰。一說指朝陽峰（東峰）附近的玉女峰、石樓峰和博臺峰。

〔一一〕閑閑：趙秉文。趙秉文稱讚之詞，已不可考。《滏水文集》卷七有《和王正之寄遠二首》。

李經

經字天英，大定人〔一〕。作詩極刻苦，如欲絕去翰墨蹊徑間者〔二〕。李、趙諸人頗稱道之〔三〕。嘗有詩云：“雁奴失寒更，拍拍叫秋水〔四〕。”“天長夢已盡，秋思紛難理。”最為得意，其餘或有不可曉者〔五〕，累舉不第，卒。


【注釋】


〔一〕大定：府治在今內蒙古寧城西。《歸潛志》卷二作錦州（今遼寧錦州）人，疑是，《滏水文集》卷一《反小山賦》稱“無塵道人李天英家海壖”，海壖謂海濱，與錦州位置相合。錦州不屬於大定府，疑元好問記載有誤。

〔二〕作詩極刻苦：《歸潛志》卷二：“天英為詩刻苦，喜出奇語，不蹈襲前人，妙處人莫能及，號無塵道人。”

〔三〕李、趙：李純甫、趙秉文。《歸潛志》卷二：“屏山見其詩曰：‘真今世太白也。”李純甫現存《送李經》，稱“阿經瑰奇天下士，筆頭風雨三千字”。趙秉文現存《送李經下第詩》、《答李天英書》等。

〔四〕雁奴：雁群夜宿沙渚時，在周圍專司警戒，遇敵即鳴的雁。

〔五〕或有不可曉者：《滏水文集》卷十九《答李天英書》徵引其五首詩，又稱“其餘老昏殊不可曉”。大概李經部分詩作過於出奇，以致語意不明。

梁太常持勝

持勝字經甫，絳州人〔一〕。本名洵義，避宣宗諱改〔二〕。父襄，字公贊，大定初進士，質直尚義，有古人之風，仕至保大軍節度使，有《諫興陵田獵表》傳於世〔三〕。其《賀章宗即大位》表云：“曾天子，祖天子，世嫡相承；舜何人，予何人，自强不息。”又自河南府倅移華州防禦使，謝上表云：“昔同雒尹，已陪嵩岳之呼；今領華防，願效封人之祝。”〔四〕世亦稱之。經甫泰和六年進士 〔五〕，制策優等，宏辭亦中選。為人儀觀雄偉，以文武志膽見稱〔六〕。貞祐初，由太學博士為咸平治中〔七〕，宗室承裕辟為僚佐〔八〕，承裕死，太平謀不軌〔九〕，以兵脅經甫，使作文移，經甫大罵不從，即日遇害，時年三十六〔一○〕。贈韓州刺史〔一一〕。初赴官，有詩云：“山雲欲雨花先慘，客路無人鳥亦悲。”人以為讖云。


【校記】


洵義：《歸潛志》卷五、《金史》卷一百二十二作“詢誼”。

太學博士：《金史·梁持勝傳》本作“太常博士”，是。


【注釋】


〔一〕絳州：今山西新絳縣。

〔二〕金宣宗：完顏珣。

〔三〕梁襄：《金史》卷九十六有傳。據該傳，梁襄大定十三年（一一七三）進士。保大軍，在鄜州。興陵：指金世宗。《諫興陵田獵表》，見《金史》卷九十六《梁襄傳》。

〔四〕河南府：治在今河南洛陽。雒尹：指河南府倅。嵩岳之呼：山呼萬歲之意，洛陽嵩山不遠，故云。華防，指華州防禦使。封人，典守封疆之官。封人之祝，出自《晏子春秋》卷一：景公游於麥丘，問其封人曰：“年幾何矣？”對曰：“鄙人之年八十五矣。”公曰：“壽哉！子其祝我。”封人曰：“使君之年長於胡，宜國家。”公曰：“善哉！子其復之。”曰：“使君之嗣，壽皆若鄙臣之年。”公曰：“善哉！子其復之。”封人曰：“使君無得罪於民。”公曰：“誠有鄙民得罪於君則可，安有君得罪於民者乎？”

〔五〕泰和六年：一二○六年。

〔六〕以文武志膽見稱：《歸潛志》卷五：“為人多膂力，尚氣節，慨然有取功名志。屏山諸公皆壯之。”

〔七〕貞祐（一二一三—一二一六）：金宣宗年號。咸平：府治在今吉林四平市南。

〔八〕完顏承裕：本名胡沙，泰和六軍（一二○六）率軍攻宋，數敗吳曦軍，大安三年（一二一一），拜參知政事，北禦蒙古，精銳盡沒。貞祐元年，遷元帥府右都監，兼咸平路兵馬都總管，又敗於耶律留哥，卒。詳見《金史》卷九十三《完顏承裕傳》。

〔九〕太平：完顏太平，據《金史》卷一百二十二《梁持勝傳》，完顏太平時為上京行省官。貞祐三年，咸平宣撫使蒲鮮萬奴叛金，自稱天王，國號大真。興定初，上京行省完顏太平與蒲鮮萬奴勾結，焚毀上京宗廟，執元帥完顏承充。梁持勝等謀劃殺太平，事泄被殺。

〔一○〕即日遇害：梁持勝被殺，當在興定初。以興定元年（一二一七）推測，梁持勝生於大定二十二年（一一八二）。

〔一一〕韓州：州治在今吉林四平北。

愚軒居士趙元

元字宜之，定襄人〔一〕，經童出身〔二〕，舉進士不中，以年及調鞏西簿〔三〕，未幾失明，自少日博通書傳，作詩有規矩，泰和以後，有詩名。河東李屏山為賦愚軒，有“落筆突兀無黃初”之句〔四〕，愚軒，宜之自號也。用是名益重，南渡以後，往來洛西山中。閑閑公、雷御史、王子文、許至忠、崔懷祖皆愛之〔五〕，所至必虛左以待。為人有材幹，處事詳雅，既病廢，無所營為，萬慮一歸於詩，故詩益工。若其五言平淡處，他人未易造也。宜之之父名淑，字清臣，由門資敘，與先隴城為莫逆交〔六〕，故好問交遊間得宜之之詩為多。子顒，有隱節，今居鄉里〔七〕。


【注釋】


〔一〕趙元：又名趙宜祿。《歸潛志》卷二：“趙宜祿宜之，忻州人。”宜祿或是其初名。定襄：舊屬忻州，今山西定襄縣。

〔二〕經童：金科舉之目，錄取長於經書之兒童。始於天會十五年，天德中罷廢，大定二十九年（一一八九）章宗即位恢復經童科。趙元可能該年舉經童第。

〔三〕鞏西：地名不詳，《金史·地理志》無此地名。王慶生《金代文學家年譜》疑為鞏州隴西之誤。

〔四〕愚軒：為趙元居室名，趙元因此號愚軒居士。河東李屏山：指李純甫。李純甫為弘州（河北陽原）人，弘州在黃河之東，故稱。“落筆突兀無黃初”出自其《趙宜之愚軒》：“先生有膽乃許大，落筆突兀無黃初。”黃初：魏文帝曹丕的年號（二二○—二二六）。李純甫原詩見《中州集》卷四。

〔五〕閑閑公：趙秉文。雷御史：雷淵。王子文：當指王彧，參見本卷《照了居士王彧》。許至忠：許國，詳見《歸潛志》卷五。崔懷祖：崔遵，見本卷《崔遵》。

〔六〕趙淑：生平失考。先隴城：元好問嗣父元格（？—一二一○），元格曾任隴城縣令，故云。

〔七〕趙顒：生平失考。

密國公璹

密公字子瑜〔一〕，興陵之孫〔二〕，越王之長子〔三〕，百年以來，宗室中第一流人也。少日學詩于朱巨觀〔四〕，學書于任君謨〔五〕，遂有出藍之譽。文筆亦委曲，能道所欲言，朝臣自閑閑公、楊禮部、雷御史而下〔六〕，皆推重之。資雅重，薄於世味，好賢樂善，寒士有不能及者。明昌以來，諸王法禁嚴，諸公子皆不得與外間交通〔七〕，故公得窮日力於書，讀《通鑒》至三十餘過，是非成敗，道之如目前。越王薨後〔八〕，稍得出遊，文士輩亦時至其門〔九〕，家所藏法書名畫，幾與中秘等〔一○〕。客至，貧不能具酒肴，設蔬飯與之共食，焚香煑茗，盡出藏書商略之。談大定、明昌以來故事，或終日不聽客去，風流藴藉，有承平時王孫故態，使人樂之而不厭也。所居有樗軒，又有如庵，自號樗軒老人，其詩號《如庵小稿》〔一一〕，圍城中以疾薨，時年六十一〔一二〕。（以上《中州集》卷五）


【注釋】


〔一〕密國公：完顏璹，本名壽孫，金世宗賜名璹。因封密國公，故云。《金史》卷八十五有傳。

〔二〕興陵：指金世宗。

〔三〕越王：指完顏永功。據《金史》卷八十五《越王永功傳》，完顏璹為越王之次子。長子，疑誤。

〔四〕朱巨觀：指朱瀾，參見下文《朱宮教瀾》。

〔五〕任君謨：任詢，參見上文《任南麓詢》。

〔六〕閑閑公：趙秉文。楊禮部：楊雲翼。雷御史：雷淵。

〔七〕諸王法禁嚴：金章宗即位，為防諸親王變故或謀逆，嚴格限制親王與外界交往。《歸潛志》卷一：“宣宗南渡，防忌同宗親王，皆有門禁。公以開府儀同三司奉朝請，家居止以講誦吟詠為樂，時時潛與士大夫唱酬，然不敢彰露。”

〔八〕越王薨：越王完顏永功卒於興定五年（一二二一）。

〔九〕文士輩亦時至其門：《歸潛志》卷一：“一時文士如雷希顏、元裕之、李長源、王飛伯、皆游其門。”

〔一○〕中秘：指宮中。

〔一一〕《如庵小稿》：已佚。元好問撰有《如庵詩文序》，見《元好問全集》卷三十六。

〔一二〕圍城中：指蒙古兵包圍京城之事。據《金史》卷十七《哀宗紀》，完顏璹卒於天興元年（一二三二）五月。以享年六十一歲計，完顏璹生於大定十二年（一一七二）。

馮內翰璧

璧字叔獻，別字天粹〔一〕，承安二年進士〔二〕，歷州縣〔三〕，召入翰林〔四〕，再為曹郎〔五〕。宣宗朝，屢以使指鞫大獄〔六〕，權貴如歸德知府、宿州總帥，聲勢焰焰，朝廷知其跋扈而不能摧伏者，叔獻以法臨之，毛髮不貸也〔七〕。幼有重名〔八〕，就所長論之，館閣臺諫，與賓客言，乃其選也，徒以小心奉法，不畏强禦，故屢以城旦書屈之〔九〕。識者有用違其長之歎。興定末，以同知集慶軍節度使事致仕〔一○〕。居嵩山龍潭者十餘年〔一一〕，諸生從之游與四方問遺者不絕〔一二〕，賦詩飲酒，放浪山水間，人望以為神仙焉。山中多蘭，每中春作華，山僧野客，人持數本詣公，以香韻清絕為勝，少劣則有罰，謂之鬭蘭〔一三〕。所釀松醪，東坡所謂“歎幽姿之獨髙”者〔一四〕，惟叔獻能盡之。客有以京國名酒來與之校者，味殊不能近〔一五〕，正如深山草衣木食人語，覺傭兒販夫塵土氣為不可嚮也。是後松醪、鬭蘭，遂為山中故事。叔獻少日在太學，賦聲籍甚，其學長于《春秋》，詩筆清峻，似其為人，字畫楚楚有魏晉間風氣，雅為閑閑公所激賞〔一六〕，制誥典麗，當代少見其比，尺牘又其專門之學，風流藴藉不減前世宋景文〔一七〕。左丞董公紹祖奉使江左，得其詩餞行，喜見顏間，詩四韻，每誦一句，輒為一舉觴〔一八〕。李右司之純談笑此世，為不足玩，見叔獻則必為之愯然〔一九〕。王延州從之公於鑒裁，為海內稱首，敬其名德，至不敢以同年生數之〔二○〕。北渡還鄉里，年七十九，終於家〔二一〕。《墓碑》云〔二二〕：所貴于君子者三：曰氣，曰量，曰品。有所充之謂氣，有所受之謂量，氣與量備，而才行不與存焉。本乎才行氣量，而絕出乎才行氣量之上之謂品，品之所在，不風岸而峻，不表襮而著，不名位而重，不耆艾而尊，是故為天地之美器，造物者靳固之，不輕以予人，閱百千萬人之眾，歷數十百年之久，乃一二見之。同乎其時，非無孤雋偉傑之士，從容于禮文之域，角逐乎功名之地，唯其俗不可以為雅，劣不可以為勝，故自視缺然。陳太丘事業無聞，而名重天下〔二三〕；房次律坐鎮雅俗，而舉世以王佐許之〔二四〕。施之當時，未必適用，然千載而下，有為之斂衽者，非品何以得之？元光、正大以來〔二五〕，天下大夫士論公平生者，蓋如此。

子渭字清甫，以門資敘，仕為密院機察，清慎而文，天下有馮孝子之目，今居鎮陽〔二六〕。


【校記】


而才行不與存：《元好問全集》卷十九《內翰馮公神道碑銘》作“材行不與存焉”。

功名之地：《元好問全集》卷十九《內翰馮公神道碑銘》作“功名之會”。


【注釋】


〔一〕璧字叔獻：《歸潛志》卷五：“馮內翰璧，字叔獻，真定人。”真定，今河北正定。

〔二〕承安二年：一一九七年。《元好問全集》卷十九《內翰馮公神道碑銘》：“承安二年中經義乙科，制策復入優等。”

〔三〕歷州縣：據元好問《內翰馮公神道碑銘》，馮璧中進士後，曾任莒州軍事判官、遼濱主簿、鄜州錄事、東阿丞、尚書省令史等職。

〔四〕召入翰林：《歸潛志》卷五：“大安初，召入翰林。”元好問《內翰馮公神道碑銘》：“用宰相宗室承暉薦，授應奉翰林文字，同知制誥兼韓王府記室參軍。”大安元年：一二○九年。

〔五〕曹郎：部屬各司的官吏。

〔六〕屢以使指鞫大獄：宣宗貞祐三年（一二一五），馮璧任監察御史，四年任大理丞，審理一些大案要案。《歸潛志》卷五：“後屢為法官、臺察，彈劾不避權勢。”使指：天子、朝廷的意旨命令。

〔七〕歸德府：治在今河南商丘。歸德知府：事見元好問《內翰馮公神道碑銘》：“初，諜者告歸德行樞密院言：‘河朔叛軍有竊謀南渡者。’行院事知府胡土門、都水監使毛花輦易其言，不為備。一日，紅襖數百，聯筏徑渡，殘下邑而去。朝廷命公鞫之。公以二將託疾營私，聞寇而弛備，且來不戰，去不追，在法皆當斬。或以為言：‘二將皆寵臣，而都水者貲累巨萬，若求援禁近，必從輕典。公徒結怨權貴，果何益邪？’公歎曰：‘睢陽行闕東藩，重兵所宿，門庭之宼且不能禦，有大於此者，復何望乎？有法而巳，吾不知其他。’即以所擬者聞。”宿州總帥：其人其事不詳，疑指元好問《內翰馮公神道碑銘》所載馮璧治辦京東總帥紇石烈牙古塔失職之事：“明年，行臺兵南伐，當由壽春渉淮抵滁、揚，詔京東總帥紇石烈志攻盱眙，仍繫浮梁以備臺兵之還。志小字牙古太，强臣之尤難制者也。臺兵且南，志以盱眙不易攻，旋領精騎由滁州略宣化，縱兵大掠，故臺兵所至，悉為志軍所殘，原野蕭條，無復人跡。宋人堅壁不戰，遂迤邐而東，擬取道泗州，宋復屯重兵盱眙，沿淮戰艦如櫛，我軍乃泝淮西上，僅由壽春而歸。行臺奏志故違元授節度，以故無功。詔公佩金符鞠之。公馳入志軍，奪金符，易以他帥，攝志入獄。獄之外，軍士嘩噪，以吾帥無罪為言。公怒責志曰：‘元帥欲以兵抗制使邪？帥臣待罪之禮，恐不如此。使者當還奏之，獄不必竟也。’志伏地請死。公言：‘兵法，進退自專，有失機會，以致覆敗者，斬。’即用所擬聞，時議壯之。”

〔八〕幼有重名：元好問《內翰馮公神道碑銘》：“公幼穎悟不凡……弱冠補太學生，賦聲藉甚，諸人無能出其右者。”

〔九〕城旦書：指刑法。

〔一○〕以同知集慶軍節度使事致仕：元好問《內翰馮公神道碑銘》：興定五年（一二二一），“又改同知集慶軍節度使事，於是公之年甲子周矣……到官不踰月，即上章請老，進通議大夫一官致仕。”集慶軍，治在亳州。

〔一一〕居嵩山龍潭：元好問《內翰馮公神道碑銘》：“愛龍潭山水，有終焉之志。”

〔一二〕諸生從之遊：元好問《內翰馮公神道碑銘》：“臺閣舊游、門生故舊問遺山中者不絕。”

〔一三〕鬭蘭：《歸潛志》卷五：“采蘭置室中，與山僧野客作鬭蘭會。”

〔一四〕歎幽姿之獨髙：《蘇軾文集》卷一《山中松醪賦》：“收薄用於桑榆，制中山之松醪。救爾灰燼之中，免爾螢爝之勞。取通明於盤錯，出肪澤於烹熬。與黍麥而皆熟，沸舂聲之嘈嘈。味甘餘而小苦，歎幽姿之獨髙。知甘酸之易壊，笑涼州之蒲萄。”

〔一五〕味殊不能近：《歸潛志》卷五：“釀酒名松醪，味勝京師。”

〔一六〕閑閑公：趙秉文。

〔一七〕宋景文：宋祁（一九九八—一○六一），字子京，諡景文。《歸潛志》卷五言馮璧：“平生文章工於四六，尺牘為當代之冠，人得一篇皆寶藏之。”

〔一八〕董師中：詳見本卷《董右丞師中》。據《金史》卷六十二《交聘表》，董師中於明昌四年七月，為賀宋生辰使。馮璧餞行詩，不詳。現存《送人出使》，為七絕，與“四韻”不合。

〔一九〕李右司之純：李純甫。愯然：同悚然，驚懼的樣子。

〔二○〕王延州從之：王若虛。王若虛曾任延州刺史，故稱。同年生，王若虛與馮璧皆為承安二年進士，但馮璧比王若虛年長十三歲，這也應是其不以同年生數之的原因之一。

〔二一〕終於家：元好問《內翰馮公神道碑銘》：“以庚子七月十有四日終於家，春秋七十有九。”庚子，一二四○年。據此可知，馮璧生於大定二年（一一六二）。

〔二二〕《墓碑》：元好問《內翰馮公神道碑銘》。

〔二三〕陳太丘：東漢名士陳寔（一○四—一八七）曾任太丘長，故稱。《後漢書》卷九十二有傳。

〔二四〕房次律：指房琯（六九七—七六三），字次律，仕至宰相。《新唐書》、《舊唐書》有傳。

〔二五〕元光：金宣宗年號（一二二二—一二二三）。正大：金哀宗年號（一二二四—一二三一）。

〔二六〕子渭：馮渭（一一八九—一二七○），在金以蔭入仕，仕至南京右廂機察。後入元，姚樞聘為東平宣撫司參議，中書省召為右三部郎中。生平詳見姚燧《牧庵集》卷二十《中書右三部郎中馮公神道碑》。

王內翰若虛

若虛字從之，槀城人〔一〕，承安二年經義進士〔二〕。少日師其舅周德卿及劉正甫〔三〕，得其論議為多，博學强記，誦古詩至萬餘首，他文稱是，善持論。李屏山杯酒間〔四〕，談辯鋒起，時人莫能抗，從之能以三數語窒之，使噤不得語，其為名流所推服類此。釋褐鄜州錄事〔五〕，歷門山令〔六〕，入翰林，自應奉轉直學士，居冷局十五年〔七〕。崔立之變，群小獻諂，為立起功德碑，以都堂命召從之。從之外若遜辭，而實欲以死守之，時議稱焉〔八〕。北渡後居鄉里，癸卯三月東游，與劉文季輩登泰山〔九〕，憩于黃峴峰之萃美亭，談笑而化，時年七十。從之天資樂易，負海內重名，而不立厓岸，雖小書生登其門，亦折行輩交之，滑稽多智，而以雅重自持，謀事詳審，出人意表，人謂從之於中外繁劇，無不堪任，直以投閑置散，故百不一試耳，自從之沒，經學、史學、文章、人物，公論遂絕。不知承平百年之後，當復有斯人不？子恕，字寬夫〔一○〕。


【注釋】


〔一〕槀城：今河北槀城。

〔二〕承安二年：一一九七年。

〔三〕周德卿：周昂，見本卷《常山周先生昂》。劉正甫：劉中，參見本卷《劉左司中》。

〔四〕李屏山：李純甫。

〔五〕釋褐鄜州錄事：時在泰和元年（一二○一）。鄜州：今陝西富縣。

〔六〕歷門山令：《元好問全集》卷十九《內翰王公墓表》：“歷管城、門山二縣令。門山之政，尤為縣民所安。秩滿，老幼攀送，數日乃得行。”門山，治在今陝西省宜川縣北。

〔七〕“入翰林”三句：元好問《內翰王公墓表》：“用薦者入為國史院編修官，稍遷應奉翰林文字、同知制誥。奉使夏國還，授同知泗州軍州事，留為著作佐郎。哀宗正大初，《章宗宣宗實錄》成，遷平涼府判官，未幾召為左司諫。正大末，以資歷轉延州刺史，不拜，超翰林待制，遂為直學士。”冷局十五年：似指其入國史院以來之經歷。

〔八〕崔立之變：崔立（？—一二三四），原為游民。天興元年（一二三二），蒙古軍圍汴梁，出任平安都尉，哀宗棄汴梁逃往歸德，崔立留守汴梁，出任西面元帥。二年，殺二相，自稱太師、兵馬都元帥、尚書令、鄭王，開城請降。王若虛功德碑事，詳見元好問《內翰王公墓表》：“天興初冬十二月，車駕東狩。明年春正月，京城西面元帥崔立劫殺宰相，送款行營。群小獻諂，請為立建功德碑。以都堂命召公為文。喋血之際，翟奕輩恃勢作威，頣指如意，人或少忤，則橫遭讒構，立見屠滅。公自分必死，私謂好問言：‘今召我作碑，不從則死，作之則名節掃地，貽笑將來，不若死之為愈也。雖然，我姑以理諭之。’乃謂奕輩言：‘丞相功德碑當指何事為言？’奕輩怒曰：‘丞相以京城降，城中人百萬皆有生路，非功德乎？’公又言：‘學士代王言，功德碑謂之代王言可乎？且丞相既以城降，則朝官皆出丞相之門。自古豈有門下人為主帥頌功德，而為後人所信者？’問答之次，辭情閒暇，奕輩不能奪。竟脅太學生託以京城父老意為之。公之執義不回者，蓋如此。”都堂：指尚書省。

〔九〕癸卯：一二四三年。劉文季：劉郁，劉祁之弟，元初為左右司都事。

〔一○〕王恕：生平失考。

麻徵君九疇

九疇字知幾，莫州人〔一〕。三歲識字，七歲能草書，作大字有及數尺者，故所至有神童之目。章廟召見〔二〕，問汝入宮殿中，亦懼怯否？對曰：“君臣，父子也，子寧懼父耶？”上大奇之。弱冠住太學，有聲場屋間〔三〕，南渡後，讀書北陽山中〔四〕。其詩云：“讀書空山裏，落月低巖幽。山鬼語夜半，怪我非巢由。”又云：“壯士半凋落，鐵花繡吳鉤。”

始以古學自力，博通五經，于《易》、《春秋》為尤長。少時有惡疾，就道士學服氣，數年疾遂平。又從宛丘張子和學醫〔五〕，子和以為能得其不傳之妙。大率知幾於學也專，故所得者深。饑寒勞苦，人所不能堪者，處之怡然，不以累其業也。嘗為郾城張伯玉賦《透光鏡》〔六〕，欽叔傳之京師〔七〕，趙禮部大加賞異〔八〕，貼壁間，坐臥讀之。興定末，府試經義第一，詞賦第二，省試亦然，簾試以脫悞下第〔九〕。知幾先有才名，又連中甲選，天下想望風采，雖牛童馬走，亦能道麻九疇姓名。正大三年〔一○〕，右相侯蕭公、趙禮部連章薦知幾可試館職，乃賜盧亞榜第二甲第一人及第〔一一〕，授太祝，權太常博士，應奉翰林文字。知幾資野逸，髙騫自便，與人交，一語不相入，則徑去不返，顧自度終不能與世合，未幾謝病去。作詩工於賦物，如《夏英公篆韻》〔一二〕其詩云：“千狀萬態了不同，哭鬼號神自茲始。簡如庖羲地上畫，繁如神農日中市〔一三〕。圓如有娀乙鳥卵〔一四〕，方如姜嫄巨人履〔一五〕。傾如怒觸不周山，遡如逆上蠶叢水〔一六〕。積如女媧石未煉，碎如昆吾瓦經毀。蚩尤旗張尾後曲〔一七〕，黃帝鼎成足下峙〔一八〕。五丈專車斷禹戈〔一九〕，九日橫天落羿矢〔二○〕。流漦不去龍垂髯〔二一〕，銜書忽來鳳挽觜〔二二〕。方相四目辟門闕〔二三〕，夔牛一脛踔階戺〔二四〕。貌似心猜未必然，賴君注釋車南指〔二五〕。”

及《手植檜印章》等詩可見也〔二六〕。字畫正書、八分皆有功〔二七〕，詩最其所長，少時猶失持擇，近詩精深峭刻，似其為人，他文不及也。明昌以來以神童稱者五人〔二八〕：太原常添壽四歲作詩云：“我有一卷經，不用筆寫成。展開無一字，晝夜放光明。”〔二九〕合河劉滋文榮六歲有詩云〔三○〕：“鶯花新物態，日月老天公。”劉微伯祥七歲被旨賦《鳳凰來儀》〔三一〕，新恩張漢臣世傑五六歲亦召入賦《元妃素羅扇畫梅》云〔三二〕：“前村消不得，移向月中栽。”其後常隱居不出，餘三人者皆無可稱道。獨知幾能自樹立，一日名重天下，耆舊如閑閑公，且以徵君目之而不名也〔三三〕。壬申歲遇亂卒，年五十〔三四〕。平山常仲明之子德〔三五〕，葬之小商橋傍近趙莊〔三六〕。


【校記】


資野逸：《四庫全書》本作“天資野逸”。


【注釋】


〔一〕莫州：今河北任丘。《歸潛志》卷六：“初名文純，易州人。”《金史》卷一百二十六《麻九疇傳》也作易州人。或其先世曾居易州。易州：今河北易縣。

〔二〕章廟：金章宗，大定二十九年（一一八九）即位。

〔三〕有聲場屋間：《歸潛志》卷二：“既長，入太學，刻苦自勵，為趙閑閑、李屏山所知。”

〔四〕南渡：指金貞祐二年（一二一四）遷都汴京之事。北陽：疑作比陽，縣名，今河南泌陽。《金史·麻九疇傳》與此稍異：“南渡後，寓居郾、蔡間，入遂平西山，始以古學自力。博通五經，於《易》、《春秋》為尤長。”遂平，今河南遂平。

〔五〕張子和：名從正（一一五六？—一二二八），以字行，睢州考城（今河南蘭考）人，名醫，著有《儒門事親》等。《歸潛志》卷六有小傳。

〔六〕張伯玉：張瑴，許州（今河南許昌）人，卜居郾城。詳參本卷《張轉運瑴》。《透光鏡》詩，指《賦伯玉透光鏡》，見《中州集》卷六。

〔七〕欽叔：李獻能，詳參本卷六《李右司獻能》。

〔八〕趙禮部：趙秉文。

〔九〕興定末：指興定五年（一二二一）。府試：開封府府試。省試：即尚書省禮部試。簾試：又稱御試、殿試、廷試。《金史·麻九疇傳》：“興定末，試開封府，詞賦第二，經義第一。再試南省，復然。聲譽大振，雖婦人小兒皆知其名。及廷試，以誤絀。士論惜之。已而，隱居不為科舉計。”

〔一○〕正大三年：一二二六年。

〔一一〕右相侯蕭公：侯摯（？—一二三三），東阿（今山東東阿）人，字莘卿，仕至參知政事、尚書右丞，封蕭國公。《金史》卷一○八有傳。盧亞：正大四年（一二二七）詞賦狀元，生平不詳。

〔一二〕夏英公：夏竦（九八五—一○五一），字子喬，江州德安（今江西德安）人，北宋權臣，歷任參知政事、樞密使等職，封英國公。《宋史》卷二八三有傳。

〔一三〕庖羲地上畫：指伏羲在地上畫八卦。司馬貞《三皇本紀》：“始畫八卦，以通神明之德。”神農日中市：《易經·繫辭下》：（神農氏）“日中為市，致天下之民，聚天下之貨，交易而退，各得其所”。

〔一四〕有娀：古國名，故址在今山西省永濟市。乙：鳥名，燕子。

〔一五〕姜嫄巨人履：周人始祖後稷之母。帝嚳之妻。傳說她於郊野踐巨人足跡懷孕生稷。《詩經·大雅·生民》：“厥初生民，時惟姜嫄。”《史記·周本紀》：“周後稷名棄。其母有邰氏女，曰姜原，姜原為帝嚳元妃，姜原出野，見巨人跡，心忻然說，欲踐之，踐之而身動如孕者。”

〔一六〕傾如怒觸不周山：《淮南子·天文訓》：“昔者共工與顓頊爭為帝，怒而觸不周之山，天柱折、地維絕，天傾西北，故日月星辰移焉；地不滿東南，故水潦塵埃歸焉。”蠶叢：古蜀國名。

〔一七〕蚩尤旗：彗星名。《晉書·天文志中》：（妖星）“六曰蚩尤旗，類彗而後曲”。

〔一八〕黃帝鼎成：《史記》卷二十八《封禪書》：“黃帝采首山銅，鑄鼎于荆山下。鼎既成，有龍垂胡髯下迎黃帝。黃帝上騎，群臣後宮從上者七十餘人，龍乃上去。”

〔一九〕五丈專車斷禹戈：《史記·孔子世家》記載：“吳伐越，墮會稽，得骨節專車。吳使使問仲尼：‘骨何者最大？’仲尼曰：‘禹致群神於會稽山，防風氏後至，禹殺而戮之，其節專車，此為大矣。’”其事又見《國語·魯語下》。其節專車，意謂一節骨頭有一車長。

〔二○〕“九日橫天”句：用后羿射日的傳說。

〔二一〕流漦：神龍所吐唾沫。龍垂髯：《史記》卷二十八《封禪書》：“有龍垂胡髯，下迎黃帝。”

〔二二〕銜書忽來鳳挽觜：《藝文類聚》卷九九引《春秋元命苞》：“火離為鳳皇，銜書游文王之都，故武王受鳳書之紀。”

〔二三〕方相：逐疫驅鬼之神。《周禮·夏官·方相氏》：“方相氏：掌蒙熊皮，黃金四目，玄衣朱裳，執戈揚盾，帥百隸而時儺，以索室驅疫。”

〔二四〕夔牛：傳說中的怪獸，外形像龍，聲音如雷，僅有一足。《莊子·秋水》：“夔謂蚿曰：‘吾以一足趻踔而行。’”階戺：臺階。

〔二五〕車南指：指代生僻的典故。王勃《益州夫子廟碑》：“述夫帝車南指，遯七曜於中階；華蓋西臨，藏五雲於太甲。”段成式《酉陽雜俎》卷十二：“燕公常讀其《夫子學堂碑》，頌頭自‘帝車’至‘太甲’四句，悉不解，訪之一公，一公言：‘北斗建午，七曜在南方，有是之祥，無位聖人當出。華蓋已下，卒不可悉。’”

〔二六〕《手植檜印章》：見《中州集》卷六：“梁折山摧入小成，日華留得寸暉明。不盈一握空蟲篆，未喪斯文粗姓名。草木西周朝有暮，圖書東觀死猶生。二千年後司封紐，未信栽時出此情。”趙秉文有《手植檜刻像記》。

〔二七〕八分：指隸書。

〔二八〕明昌：金章宗年號（一一九○—一一九五）。

〔二九〕常添壽：生平不詳。

〔三○〕合河：今山西興縣。劉滋：生平不詳。

〔三一〕劉微：詳見本卷《劉神童微》。

〔三二〕張漢臣：生平不詳。元初有一張漢臣，名子良。

〔三三〕閑閑公：趙秉文。徵君：隱士。趙秉文現存《送麻徵君知幾》、《送麻徵君引》等詩文。

〔三四〕壬申：一二三二年。《歸潛志》卷二：“久之，北兵入河南，知幾挈其妻孥入確山避亂。後復出，為兵士所得，驅之北邊，至廣平病死。”確山：在今河南確山。廣平：今河北廣平。

〔三五〕常仲明：常用晦（一一七八—一二五一），平山（今河北平山）人。生平見元好問《真定府學教學常君墓銘》。常德：字仁卿，曾任彰德府宣課使、轉運使，好醫，編有《傷寒金鏡》一卷。

〔三六〕小商橋：今河南臨潁縣商橋鎮。

劉御史從益

從益字雲卿〔一〕，南山翁撝之曾孫〔二〕，大安元年進士〔三〕，拜監察御史〔四〕，坐與當路者辨曲直，得罪去〔五〕。久之，起為葉縣令〔六〕，修學講義，聳善抑惡，有古良吏之風。葉，劇邑也，兵興以來，戶減三之一，田不毛者，萬七千畝。其歲入七萬石故在也，雲卿請於大農，為減一萬，民賴之，流亡歸者二千餘家〔七〕。未幾被召，百姓詣臺乞留，不聽，入授應奉翰林文字，踰月，以疾卒，時年四十四〔八〕。葉人聞之，以端午罷酒為位而哭，且立石頌德，以致哀思之心焉。雲卿博學强記，於經學有所得，為文章長於詩，五言古詩又其所長。雷御史說雲卿在太學時〔九〕，年甚少，嘗有詩云：“黃金錯落雲間闕，紅粉髙低柳外牆。”時輩皆推服之，其卒以詩得名者，固已見於此矣。雲卿詩如：“荒煙斜日村村晚，衰柳寒蒲岸岸秋。”“兩鄉留寓風薫面，千里相望月滿樓。”“子美不妨衣露肘，長卿猶有賦淩雲。”《春雪》云：“千層寶樓閣，一片玉山川。”《臨終》云：“壞壁秋燈挑夢破，老梧寒雨滴愁生。”此類甚多，不能悉載也。

有《蓬門先生集》行於世〔一○〕。二子：祁字京叔〔一一〕，郁字文季〔一二〕，俱有名於時。


【注釋】


〔一〕從益字雲卿：《滏水文集》卷十二《葉令劉君德政碑》：“君諱從益，字雲卿，應州渾源人。”渾源：今山西渾源。

〔二〕南山翁撝：劉撝，金初文章名家，天會二年（一一二四）狀元。王惲《秋澗集》卷五十八《渾源劉氏世德碑銘》：“（翰）生撝，字仲謙……天會二年，肇辟科場，公以辭賦第一人中選。惟遼以科舉為儒學極致，文體厖雜萎薾，視晚唐五代猶為卑下。公勵精種學，文辭卓然天成，妙絕當世，一掃假貸剽竊、牽合補綴之弊。其後學者，如孟宗獻、趙樞、張景仁、鄭子聃，皆取法焉。金國一代詞學精切，得人為盛，由公有以振起之也。”

〔三〕大安元年：一二○九年。王惲《渾源劉氏世德碑銘》：“自髫齔時已有成度，擢大安元年進士乙科，調鄯陽丞。”鄯陽，今山西朔州市。

〔四〕拜監察御史：事在興定四年（一二二○）。參王慶生《金代文學家年譜》五三九頁。

〔五〕得罪去：《金史》卷十六《宣宗紀》：興定五年四月，“辛巳，監察御史劉從益以彈劾失當，奪官一階，罷之”。王惲《渾源劉氏世德碑銘》：“起復拜監察御史。君負材尚氣，資之以學，欲使事業表表大見於世。一旦職與志合，所言朝廷紀綱、時政利病，竟與宰臣辯論得失，不屈去職。”

〔六〕葉縣：治在今河南葉縣南。

〔七〕“雲卿”四句：劉從益在葉縣的作為，又見王惲《渾源劉氏世德碑銘》：“久之，選令葉縣，至則鋤强剔蠹，豪族惡黨，禁不敢少肆。請免逋租三萬石，致流民自歸者口數千。大起孔子廟，既樹教本，集諸生肆習其中。風化大行，考課為河南最。”大體相同，略有出入。大農：大司農。

〔八〕踰月以疾卒：劉從益卒於正大三年（一二二六），參王慶生《金代文學家年譜》五四五頁。趙秉文為作《挽劉雲卿》、《祭劉雲卿文》、《葉公劉君德政碑》，現存。

〔九〕雷御史：雷淵。《歸潛志》卷一：雷淵“早與余先子交，嘗同鄉校、同太學，後同朝”。

〔一○〕蓬門先生：劉從益之號。王惲《渾源劉氏世德碑銘》：“有文集十卷，粹而贍，通而不流，類其為人。”

〔一一〕劉祁：字京叔（一二○三—一二五○），號神川遁士，與金末元初名士廣泛交往，著有《歸潛志》。

〔一二〕劉鬱：字文季，號歸愚，元初為左右司都事，著有《西使記》。

宋內翰九嘉

九嘉字飛卿，夏津人〔一〕，黃裳榜進士乙科〔二〕，歷藍田、髙陵、扶風、三水四縣令〔三〕，皆有能聲，入為右警廵使、應奉翰林文字〔四〕。正大中，病失音，廢居〔五〕，歿於癸巳之禍〔六〕。嘗有詩云：“浩歌風露下，醉袖拂南山。”又《題壽安煙霞亭》云：“妝鑾土壁紅千點，界畫銀沙綠一鈎。”〔七〕其才藻可略見矣。


【校記】


乙科：《元好問全集》卷三十三《警巡院廨署記》作“甲科”：“侯名九嘉，字飛卿，擢進士甲科。文采風流，昭映一時。”考《歸潛志》卷一：“至寧初，擢髙第。”姚燧《牧庵集》卷十五《中書左丞姚文獻公神道碑》亦曰：“宋內翰九嘉，少登科甲，時有重名。”疑作甲科為是。

“歷藍田”句：元好問《警巡院廨署記》作“歷髙陵、三水、藍田、扶風四縣令”。


【注釋】


〔一〕夏津：今山東夏津。

〔二〕黃裳：字吉甫，崇慶二年（一二一三）詞賦狀元，授應奉翰林文字。

〔三〕髙陵：今陝西髙陵。三水：治在今陝西旬邑縣北。藍田：今陝西藍田。扶風：今陝西扶風。

〔四〕入為右警廵使：據元好問《警巡院廨署記》，宋九嘉於正大二年（一二二五）任右警廵使，疑於次年任應奉翰林文字。

〔五〕病失音：《歸潛志》卷一：“俄入翰林，為應奉，得風疾，引去。”

〔六〕癸巳之禍：指天興二年（一二三三）蒙古滅金之事。《歸潛志》卷一：“遭亂北還，道病歿。”

〔七〕壽安：在今河南宜陽。妝鑾：彩飾梁棟、斗栱、素象、什物之類。界畫：一種繪畫方式，在作畫時使用界尺引線，故名。

雷御史淵

淵字希顏，別字季黙，同知北京路轉運使事思之季子〔一〕。崇慶二年，黃裳榜進士甲科〔二〕，釋褐涇州錄事〔三〕、徐州觀察判官〔四〕，召為荆王府文學兼記室參軍〔五〕，轉應奉翰林文字，同知制誥，兼國史院編修官〔六〕，拜監察御史〔七〕，以公事免〔八〕，用宰相侯莘卿薦〔九〕，除太學博士，還應奉，終於翰林修撰。初在東平〔一○〕，東平，河朔重兵處也，驕將悍卒，倚外寇為重，自行臺以下，皆務為摩拊之。希顏蒞官，自律者甚嚴，出入軍中，偃然不為屈。不數月，閭巷間家有希顏畫像，雖大將亦不敢以新進書生遇之。嘗為戶部髙尚書所辟〔一一〕，權遂平縣事，時年少氣銳，擊豪右，發奸伏，一縣畏之，稱為神明〔一二〕，及以御史廵行河南，百姓相傳雷御史至，豪猾望風遁去〔一三〕。正大庚寅，倒回谷之役，希顏上書，破朝臣孤注之論，引援深切，灼然易見，而主兵者沮之，策為不行，至今以顧望為當國者之恨〔一四〕。希顏三歲喪父，七歲養於諸兄，年十四五，貧無以為資，乃以胄子入國學，便能自樹立如成人〔一五〕，不二十，遊公卿間，太學諸人莫敢與之齒。渡河後，學益博，文益奇，名益重。為人軀幹雄偉，髯張口哆，顏渥丹，眼如望羊，遇不平，則疾惡之氣見於顏間，或嚼齒大罵不休，雖痛自摧折，然猝亦不能變也。生平慕田疇、陳元龍之為人〔一六〕，而人亦以古人期之，故雖以文章見稱，在希顏仍為餘事耳。


【校記】


荆王：一作“英王”。


【注釋】


〔一〕雷思：字西仲，應州渾源人。仕至同知北京轉運使事，有《易解》行於世。詳參《中州集》卷八《學易先生雷思》。

〔二〕崇慶二年：一二一三年。黃裳為該年詞賦狀元。

〔三〕釋褐涇州錄事：《元好問全集》卷二十一《雷希顏墓銘》：“釋褐涇州錄事，不赴。”趙秉文《滏水文集》卷四《送雷希顏之涇州錄事》：“嚴霜枯白草，搖盪鴻鵠心。翩翩萬里翼，隨雲落西南。涇水東流不到燕，送君落日孤雲邊。”或許雷淵曾赴任，而未到任。涇州：今甘肅涇川。

〔四〕徐州觀察判官：任職時間約在興定三年（一二一九）。參王慶生《金代文學家年譜》第五八五頁。

〔五〕荆王：《歸潛志》卷一：“興定末，召為英王府文學。”興定末，當是興定四年（一二二○）前後。據《金史》卷九十三《荆王守純傳》，宣宗第二子完顏守純興定三年（一二二一九）三月進封英王，正大元年改封荆王。從時間上來看，作英王應更準確。

〔六〕轉應奉翰林文字：據《中州集》卷九《呂陳州子羽》，元光二年（一二二三）雷淵為呂子羽撰復官制詞，可見該年已在翰林任上。

〔七〕拜監察御史：元好問《雷希顏墓銘》：“希顏正大初拜監察御史。”正大（一二二四—一二三一）初，疑在正大三年（一二二六）前後。

〔八〕以公事免：《歸潛志》卷一：“拜監察御史，言五事，稱旨。又彈劾不避權貴，出巡郡邑，所至有威譽，凡奸豪不法者，立箠殺之。坐此，為小人所訟，罷去。”

〔九〕侯莘卿：侯摯（？—一二三三），仕至參知政事、尚書右丞，封蕭國公。《金史》卷一○八有傳。

〔一○〕東平：據元好問《雷希顏墓銘》，雷淵曾任東平府錄事，時在興定元年（一二一七）前後。東平府，治在今山東東平。

〔一一〕髙尚書：髙夔，字唐卿，保州永平（今河北完縣）人，明昌五年（一一九四）進士，歷任戶部員外郎、戶部尚書、翰林學士。《歸潛志》卷五有傳。

〔一二〕擊豪右：《歸潛志》卷一：“初登第，攝令遂平，一邑大震。嘗笞州魁吏，州檄召，不應，罷去。”

〔一三〕廵行河南：《歸潛志》卷七：“雷希顏為御史，至蔡州，縛奸豪，杖殺五百人，又號雷半千。”

〔一四〕正大庚寅：正大七年（一二三○）。倒回谷：在今陝西藍田南。據元好問《雷希顏墓銘》，該年冬金將完顏合達（平章芮公）在倒回谷擊敗蒙古兵，雷淵上書主張乘勝追擊，未被採納。但據《金史》卷一百十二《合達傳》，倒回谷之役只是一次小勝。

〔一五〕胄子：帝王和貴族的後代。《歸潛志》卷一：“公幼喪父，以孤童入太學，讀書晝夜不休，雖貧甚，不以介意。”《金史·雷淵傳》：“淵庶出，年最幼，諸兄不齒。父歿，不能安於家，乃發憤入太學。衣弊履穿，坐榻無席，自以跣露，恒兀坐讀書。不迎送賓客，人皆以為倨。”

〔一六〕田疇：字子泰（一六九—二一四），三國時右北平無終人。漢末聚眾，曹操北征烏丸，田疇為嚮導有功，封亭侯，田疇不受。《三國志·魏書》有傳。陳元龍：陳登，漢末名士，以平呂布獲封伏波將軍。《三國志·魏書》有傳。

李右司獻能

獻能字欽叔，河中人〔一〕，年二十一，以省元賜第〔二〕，廷試第一人〔三〕，宏詞優等〔四〕，授應奉翰林文字，在翰苑凡十年〔五〕，出為鄜州觀察判官〔六〕，用薦者復應奉，俄遷修撰〔七〕，以鎮南軍節度副使，充河中經歷〔八〕。正大八年，河中陷，獨得一船，走陝州〔九〕，被召，以道梗不能赴，就權陝府行省左右司郎中，軍變遇禍〔一○〕。欽叔資稟明敏，博聞强記，輩流中少見其比，為人誠實樂易，洞見肺腑，世間狡獪變詐，纖悉無不知，然羞之不道也。與人交，不立崖岸，杯酒相然諾，赴難解紛，不自顧惜，雖小書生以愛兄之道來，亦殷勤接納，傾筐倒庋，無復餘地，時輩以此歸之。家故饒財，盡於貞祐之亂，京師冷官，食貧口眾，無以自資，太夫人素豪侈，厚於自奉，小不如意，則有金魚墮地之譴〔一一〕，人視之殆不堪其憂，而欽叔處之自若也。欽叔文章行業過人處甚多〔一二〕，而天下獨以其純孝為不可及云。


【注釋】


〔一〕河中：府治在今山西永濟。

〔二〕省元：省試第一名。據《中州集》卷六《冀都事禹錫》，李獻能生於明昌三年（一一九二）。二十一歲，為崇慶元年（一二一二）。《續夷堅志》卷四《史學優登科歲月》曰：“其後欽叔二十三省元賜第。”二十三歲，則為貞祐二年（一二一四）。考《金史·趙秉文傳》：“貞祐初，秉文為省試，得李獻能賦，雖格律稍疏，而辭藻頗麗，擢為第一。舉子遂大喧噪，訴於臺省。”趙秉文主持省試，為貞祐三年。

〔三〕廷試第一人：狀元。但據《金石萃編》卷一五八《進士題名記》，該年詞賦狀元是程嘉善，經義狀元是劉汝翼。《中州集》誤。

〔四〕宏詞科：明昌元年起設，選拔起草詔令之類的人才。

〔五〕授應奉翰林文字：李獻能進入翰林院，當在貞祐三年（一二一五）。《金史》卷一百二十六《李獻能傳》：“在翰院，應機敏捷，號得體。趙秉文、李純甫嘗曰：‘李獻能天生今世翰苑材。’”

〔六〕出為鄜州觀察判官：當在正大二年（一二二五）。鄜州，今陝西富縣。

〔七〕俄遷修撰：因李獻能“天生今世翰苑材”，故“不令出館”。出館後，很快又回到翰林院。

〔八〕鎮南軍節度：置於蔡州（今河南汝南）。《歸潛志》小傳：“正大末，授河中帥府經歷官。”河中，府治在今山西永濟西。

〔九〕正大八年：一二三一年。陝州：治在今河南三門峽市西。

〔一○〕軍變遇禍：據《金史》卷一百十六《徒單兀典傳》，天興元年（一二三二），陝州行省元帥完顏忽斜虎率眾抵抗蒙古兵，所屬河解元帥趙偉（趙三三）糧食不足，向行省索要未果，以為李獻能故意坐視不管，發動兵變，包括李獻能在內的行省二十一位官員被害。《歸潛志》卷二：“天興改元，陝亂，見殺，年四十三。”《金史》本傳亦作“四十三”，當誤。李獻能遇害时為四十一歲，見下文《冀都事禹錫》。

〔一一〕金魚墮地之譴：北宋官員陳堯咨母親曾怒斥陳堯咨，“杖而擊之，金魚墮地”。見張光祖《言行髙抬貴手》卷四。

〔一二〕行業：指德行功業。

王右司渥

渥字仲澤，以字行〔一〕，興定二年進士〔二〕，調管州司候〔三〕，不赴，壽州防禦使邦獻〔四〕、商州防禦使國器〔五〕、武勝節度庭玉〔六〕，愛其才，連辟三府經歷官，在軍中凡十年，舉寧陵令〔七〕，未赴，丁太夫人憂，廬墓三年，服除，復授寧陵〔八〕。正大七年，朝廷與宋人議和，擇可為行人者，仲澤以才選，凡再至揚州制司，宋人愛其才，有中州豪士之目〔九〕。使還，以寧陵課最遷一官，入為尚書省掾，三月即授太學助教，充樞密院經歷官，八年院廢，權右司郎中，中牟失利〔一○〕，不知所終。仲澤博通經史，有文采，善談論，工書法，妙於琴事，詩其專門之學，人物楚楚，若素宦於朝，吏事則與冀京父相上下〔一一〕，其辨博又屏山所許，天下談士，三人之一也〔一二〕。嘗與予行內鄉山中〔一三〕，馬上賦詩云：“霜風十月餘，千山錦崢嶸。”又《九日登潁亭》見寄云〔一四〕：“茫茫襄城野〔一五〕，歲晏多風埃。野田半已荒，草蟲鳴更哀。西風吹白雲，大隗安在哉？七聖之所迷〔一六〕，而我胡為來。我本林野人，初無經世材。失身鞍馬間〔一七〕，坐令雙鬢摧。安得元紫芝〔一八〕，共舉重陽杯。詩成西北望，九山鬱崔嵬。〔一九〕”此詩脫遺處，不復能記憶，讀之尚可以見斯人胸懷之髣髴。仲澤《潁上》詩：“不才被棄翻為福，拙計無營卻似髙。是處青山可埋骨，誰家白酒不消憂〔二○〕。夕陽轉屋掛林影，急雨壞橋喧水聲。”

人喜傳之。


【注釋】


〔一〕渥字仲澤：《歸潛志》卷二：“王渥仲澤，後名仲澤，太原人，家世貴顯。”據《中州集》卷六《冀都事禹錫》，王渥生於大定二十六年（一一八六）。

〔二〕興定二年：一二一八年。

〔三〕管州：今山西靜樂。

〔四〕壽州：治在今安徽鳳臺。邦獻：全名是奧屯邦獻，生平不詳。

〔五〕商州：治在今陜西商洛市商州區。國器：指完顏斜烈。完顏斜烈：完顏陳和尚之兄，豐州（今內蒙古呼和浩特東）人，女真族，漢名鼎，字國器，以善戰知名，《金史》卷一百二十三有傳。

〔六〕武勝：在鄧州（今河南鄧州）。庭玉：移剌瑗（？—一二三四），契丹族，字庭玉，本名粘合。興定三年領軍侵宋，累遷鄧州節度使，兼行樞密院事，天興二年（一二三三）年降宋，改姓名為劉介，次年病故。

〔七〕寧陵：今河南寧陵。

〔八〕復授寧陵：《歸潛志》卷二：“後辟寧陵，有治跡。”

〔九〕正大七年：一二三○年。《金史》卷六十二《交聘表》下：正大七年“揚州制置趙善湘遣黃謨詣京東帥府約和，朝廷以寧陵令王渥往議。凡再往，約竟不成”。據《金史》卷一百十四《白華傳》，王渥赴揚州的目的是與揚州制司趙善湘商議夾擊紅襖軍首領李全。王渥有詩，題作《被檄再至揚州制司，驛亭有題詩譏予和事不成者云‘來往二年無一事，青山也解笑行人’。因為解嘲》。

〔一○〕中牟：今河南中牟。中牟失利：指天興元年（一二三二）八月中牟潰敗。《金史》卷一百十一《烏林答胡土傳》：“七月，恒山公武仙、參政思烈兩行省軍，屯登封城南大林下，遣人約之入京。胡土百計不肯下，不得已，乃分其軍四千，與思烈俱東。八月三日，兩行省軍潰於中牟，胡土狼狽上山，殘卒三二十人外，偏禆無一人至者。”又據《金史·王渥傳》，王渥當時在完顏思烈營中，任左右司員外郎，亦反對入京。《金史》卷一百十八亦載此事：“思烈急欲至汴，不聽。行至京水，大兵乘之，不戰自潰。”京水：在中牟附近。王渥或即陣亡於中牟之戰。

〔一一〕冀京父：指冀禹錫，詳參《中州集》卷六《冀都事禹錫》。

〔一二〕屏山：李純甫。李純甫所說的三人，指王渥、馬天采、李純甫。見《中州集》卷七《馬編修天采》。

〔一三〕內鄉：今河南西峽。元好問正大四年（一二二七）出任內鄉令。

〔一四〕潁亭：在河南登封潁水畔。該詩是王渥寄贈元好問之作，當作於正大三年元好問在嵩山期間。

〔一五〕襄城：今河南襄城。

〔一六〕大隗：神名。七聖：七位聖人。出自《莊子·徐無鬼》：“黃帝將見大隗乎具茨之山，方明為御，昌寓驂乘，張若、謵朋前馬，昆閽、滑稽後車，至於襄城之野，七聖皆迷，無所問塗。”

〔一七〕失身鞍馬間：指其從軍經歷。

〔一八〕元紫芝：唐人元德秀，字紫芝。這裏借指元好問。

〔一九〕九山：指元好問所在的嵩山。元好問《潁亭留別》：“九山郁崢嶸，了不受陵跨。”

〔二○〕是處青山可埋骨：蘇軾《獄中寄子由二首》：“是處青山可埋骨，他年夜雨獨傷神。”

冀都事禹錫

禹錫字京父，龍山人〔一〕，崇慶二年進士〔二〕，調沈丘簿〔三〕，與縣令者不相能，及令以贓敗，疑京父發之，乃賂遺權貴，誣京父以賓客依託之事，坐廢十年〔四〕。朝臣薦其才者，積數十人，終為銓曹所礙，居襄邑〔五〕，部使者起之〔六〕，攝旁近諸縣，所至有父母之愛〔七〕。農司治許昌〔八〕，又為主事，區處饋餉〔九〕，上下千餘里，不露聲跡，而條畫次第皆具，雖鱗雜米鹽，若不足經意者，問之即應，如指諸掌。一時吏如康伯祿、李欽止諸人〔一○〕，多自以為不及也。正大中，當路諸公極力辨其被誣〔一一〕，乃得以常調守扶風丞〔一二〕，召補省掾，不就。歸德奏充知事，及城被攻，京父為經歷官，守禦之策，一府倚重之〔一三〕。車駕至〔一四〕，授左右司都事，兼應奉翰林文字，官奴之變〔一五〕，家人勸京父羸服免禍，不從〔一六〕。人有自外至者，京父問：“賊入禁中否？”曰：“禁中賊滿矣。”乃自投水中。在京師時，希顏、仲澤、欽叔、京父相得甚歡〔一七〕，升堂拜親，有昆弟之義，而不肖徒以文字之故，得幸諸公間。希長予六歲〔一八〕，澤長四歲〔一九〕，欽與京少予二歲〔二○〕。希沒於正大辛卯之八月，年四十八〔二一〕；澤沒於明年之七月〔二二〕，年四十七；欽沒於其年十一月，年四十一歲〔二三〕；京沒于又明年之三月，年四十二〔二四〕。蓋不二三年，而五人者惟不肖在耳。今日錄諸君子詩，感念平昔，不覺流涕之被面也。（以上《中州集》卷六）


【注釋】


〔一〕龍山：今遼寧建昌。

〔二〕崇慶二年：一二一三年。

〔三〕沈丘：今安徽臨泉。

〔四〕坐廢十年：《歸潛志》卷二：“京父入仕以能稱，遇事風生，老吏莫及。初主沈丘簿，以年少，喜交遊飲酒，遂為令所乘，坐廢。”

〔五〕銓曹：主管選拔官員的部門。襄邑：今河南睢縣。

〔六〕部使：御使。

〔七〕旁近諸縣：指考城縣（今河南蘭考）、柘城縣（今河南柘城）。《歸潛志》卷二：“再調考、柘二城，皆主簿，又以治聞。”

〔八〕農司治許昌：據《金史·百官志》，正大元年（一二二四），金於歸德、許州、河南、陝西設置司農司，京南路，治在許昌（今河南許昌）。

〔九〕區處：處置安排。饋餉：運送糧餉。

〔一○〕康伯祿：康錫（一一七六—一二二四），寧晉（今河北寧晉）人，又作趙州（今河北趙縣）人。與冀禹錫同年進士，曾任開封府判官、監察御史、京南路司農丞，出為河中治中，河中陷，投水死。《元好問全集》卷二十一有《大司農丞康君墓表》。據此，康伯祿為冀禹錫上司。李欽止，指李獻卿。李獻卿，河中人，李獻能從兄。泰和三年（一二○三）進士，任華陰縣主簿、正議大夫，充鹽部郎中行部事等。

〔一一〕當路諸公：據《元好問全集》卷二十《資善大夫吏部尚書張公神道碑銘》，張公理曾為之辯護申雪。

〔一二〕扶風：今陝西扶風。

〔一三〕歸德：府名，治在今河南商丘。據《金史》卷一百十六《石盞女魯歡傳》，天興元年（一二三二）二月，“以行樞密院事守歸德”，歸德受蒙古軍入侵，“時經歷冀禹錫及官屬王璧、李琦、傅瑜極力守禦，城得不拔”。同卷《蒲察官奴傳》：“歸德受兵，禹錫為行院都事，經畫守禦，一府倚重。”

〔一四〕車駕至：指金哀宗逃亡至歸德，時在天興二年（一二三三）正月。

〔一五〕官奴：蒲察官奴（？—一二三三），女真人，少時為蒙古軍俘虜，後逃歸。隨金哀宗至歸德，時任元帥，統馬軍。天興二年三月，發動兵變，殺害歸德元帥馬用與歸德知府、樞密副使、權參知政事石盞女魯歡等三百餘人。後被哀宗處死。事詳《金史》卷一百十六《蒲察官奴傳》。

〔一六〕羸服：意同微服。《金史》卷一百十六《蒲察官奴傳》：“（冀禹錫）聞變，或勸以微服免，不從，投水死。”

〔一七〕希顏：指雷淵。仲澤：王渥。欽叔：李獻能。

〔一八〕希長予六歲：據下文所云“希沒於正大辛卯（一二三一）之八月，年四十八”，雷淵生於大定二十四年（一一八四），比元好問（生於一一九○年）長六歲。

〔一九〕澤長四歲：據下文“澤沒於明年之七月，年四十七”，王渥生於大定二十六年，比元好問長四歲。

〔二○〕欽與京少予二歲：李獻能、冀禹錫生於明昌三年（一一九二）。

〔二一〕正大辛卯：正大八年（一二三一）。《元好問全集》卷二十一《雷希顏墓銘》：“年四十六，以八年辛卯八月二十有三日暴卒。”與此不同。《金史》、《歸潛志》皆言雷淵卒時四十八歲。疑《墓銘》誤。

〔二二〕明年：指天興元年（一二三二）。

〔二三〕年四十一歲：《金史》卷一百二十六《李獻能傳》稱天興元年卒時年四十三，疑誤。

〔二四〕明年：指天興二年（一二三三）。年四十二：據此推測，冀禹錫生於明昌三年（一一九二）。

蘭泉先生張建

建字吉甫，蒲城人〔一〕。明昌初，舉才行，授絳州教官〔二〕，召為宮教、應奉翰林文字〔三〕，以老乞身，道陵愛其淳素，不欲令去左右，眷眷久之〔四〕，超同知華州防禦使事，仍賜詩，有“從今晝錦蓮峰下，三樂休誇榮啟期”之句〔五〕，士林榮之。吉甫自號蘭泉老人〔六〕，有集行於世〔七〕。其論詩云：“作詩不論長篇短韻，須要詞理具足，不欠不餘，如荷上灑水，散為露珠，大者如豆，小者如粟，細者如塵，一一看之，無不圓成，始為盡善。”吉甫詩雖不能盡如所言，然亦未為無所得也。


【注釋】


〔一〕蒲城：今陝西蒲城。

〔二〕舉才行：據《金史》卷九《章宗紀》，章宗即位之初，“諭尚書省，自今五品以上官各舉所知，歲限所舉之數，如不舉者坐以蔽賢之罪”。李庭《寓庵集》卷四《蘭泉先生文集序》：“會明昌下詔，舉才行之士，時右丞董公按獄關西，首以先生應詔，始得官，教授絳州。”董公，指董師中，時任陝西路提刑司副使。《金史》卷九十五有傳。絳州：今山西新絳。

〔三〕宮教：教習宮人之官。據《金史》卷六十四《元妃李氏傳》，元妃李師兒是其教授對象。

〔四〕道陵：金章宗。李庭《寓庵集》卷四《蘭泉先生文集序》：“未幾，召為翰林應奉，入直禁中，與天章宸翰旦暮相酬酢。其眷禮之優，一時詞臣無能出其右者。”

〔五〕仍賜詩：《歸潛志》卷一言章宗有《送張建致仕歸》等詩。榮啟期：春秋時隱士。據《列子·天瑞》，榮啟期回答孔子為何而樂曰：“吾樂甚多：天生萬物，唯人為貴。而吾得為人，是一樂也。男女之別，男尊女卑，故以男為貴；吾既得為男矣，是二樂也。人生有不見日月、不免襁褓者，吾既已行年九十矣，是三樂也。”

〔六〕蘭泉：在蒲城北山。張建《反招隱賦》：“北山……山勢環合，峰岫騰擲，亦有鸞之狀焉。濱崖出泉，其名曰蘭，澄潔而甘泠，有蘭馨焉。蓋山以象取而泉以味稱也。”李庭《寓庵集》卷四《蘭泉先生文集序》：“無何，與有司不合，乃結廬北山蘭泉之上，日以詩酒自娛，隱約林邱者殆二十年。”

〔七〕有集行於世：其集名《蘭泉先生文集》，元時尚存。元代女真人李庭為之作序，見其《寓庵集》卷四。近人張鵬一輯得《蘭泉老人遺集》一卷，見《關隴叢書》。

張瓚

瓚字器之，河中人〔一〕，才氣超邁，時輩少見其比，年未二十以鄉試魁陜西、河東，不幸早世。張吉甫吊之云〔二〕：“惜哉器之真丈夫，少年讀遍天下書。一事不成死於途，苗而不秀有矣夫，秀而不實有矣夫。”〔三〕其為名流所嗟惜如此。


【注釋】


〔一〕河中：府治在今山西永濟。

〔二〕張吉甫：張建。

〔三〕“苗而不秀”二句：《論語·子罕》：“苗而不秀者有矣夫！秀而不實者有矣夫！”

毛宮教麾

麾字牧達，平陽人〔一〕，大定十六年〔二〕，舉學行，特賜進士出身，授校書郎，入教宮掖，歷太常博士〔三〕，終於同知沁州軍州事〔四〕，有《平水集》行於世〔五〕。


【注釋】


〔一〕平陽：今山西臨汾。

〔二〕大定十六年：一一七六年。

〔三〕歷太常博士：《金史》卷七《世宗紀》：“大定二十年十月壬寅，上謂宰臣曰：……校書郎毛麾，朕屢問以事，善於應對，真該博老儒，可除太常職事，以備討論。”可知，任太常博士在大定二十年（一一八○）之後。

〔四〕沁州：今山西沁縣。據毛麾《潞州寶峰寺記》後所署，大定二十三年，已任同知沁州軍州事。

〔五〕平水：在臨汾境內。毛麾號平水老人。趙與旹《賓退錄》卷二：“麾字牧達，平陽府人，有《平水老人詩集》十卷，行於虜境。榷商或攜至中國，余偶得一帙，可觀者頗多。”

朱宮教瀾

瀾字巨觀，霖堂先生之子〔一〕，學問該洽，能世其家。大定二十八年進士，時年已六十〔二〕，意氣不少衰，歷諸王文學、應奉翰林文字〔三〕，終於待制。党、趙推挽之力為多〔四〕，以嘗入教宮掖，故集中多宮詞〔五〕。


【注釋】


〔一〕霖堂先生：朱之才，《中州集》卷二有小傳。

〔二〕大定二十八年：一一八八年。以該年六十歲計，朱瀾應生於天會七年（一一二九）。

〔三〕歷諸王文學：《中州集》卷五《密國公璹》：“少日學詩於朱巨觀。”完顏璹向他學詩時，朱之才應為諸王文學。

〔四〕党、趙：指党懷英、趙渢。

〔五〕集中多宮詞：《中州集》卷七選其《宮詞》一首。

姑汾漫士王琢

琢字器之，平陽人，與毛牧達同時相友善〔一〕，天性孝友，為鄉里所稱，酷嗜讀書，往往手自抄寫，家素貧乏，而能以剛介自持，未嘗有所丐貸，時命不偶，年四十五，以病卒。士論惜之。有《姑汾漫士集》行於世〔二〕。所著《中聖人賦》〔三〕，今世少有能到者，詩好押强韻〔四〕，務以馳騁為工。《七月十五夜看月》云：“歷樹有驚鵲，悄鄰無吠厖。”《對雨》云：“春雨薄如夢，曉雲閑似愁。”《秋霖》云：“窗寒知氣重，人靜覺泥深。”《驟雨》云：“雹點撒冰彈，電光飛火繩。”《春陰》云：“庭澹梨花月，樓寒燕子風。”《久雨》云：“練挂遮簷直，麻懸到地齊。”此類甚多。


【注釋】


〔一〕平陽：今山西臨汾。毛牧達：毛麾，與王琢同鄉。

〔二〕《姑汾漫士集》：毛麾號姑汾漫士。集已不傳，

〔三〕中聖人：指醉酒。《三國志·魏書·徐邈傳》：“徐邈字景山，燕國薊人也……魏國初建，為尚書郎，時科禁酒，而邈私飲至於沈醉。校事趙達問以曹事，邈曰：‘中聖人。’達白之太祖，太祖甚怒。度遼將軍鮮于輔進曰：‘平日醉客謂酒清者為聖人，濁者為賢人，邈性修慎，偶醉言耳。’竟坐得免刑。”

〔四〕强韻：險韻，生僻少用的韻。

呂中孚

中孚字信臣，冀州南宮人〔一〕，孝友純至，迄今為鄉人所稱，累舉不第，以詩文自娛，有《清漳集》行於世〔二〕。其《賦紅葉》云：“張園多古木，蕭寺半斜陽。”先君子甚愛之〔三〕。


【注釋】


〔一〕南宮：今河北南宮。

〔二〕《清漳集》：因其家鄉有漳水而得名。集已不傳。

〔三〕先君子：指元好問父親元德明。

王元節

元節字子元，弘州人〔一〕，祖山甫，遼戶部侍郎〔二〕，父詡，海陵朝左司員外郎〔三〕。子元壻於南山翁，傳其賦學〔四〕，第進士〔五〕，雅尚氣節，不能從俗俯仰，故仕不達。既罷密州觀察判官，即閑居鄉里，以詩酒自娛〔六〕，號遯齋老人〔七〕，年五十餘卒。弟元德，亦第進士〔八〕，有能名於時，終於南京路提刑使。


【注釋】


〔一〕弘州：治襄陰，在今河北陽原縣。

〔二〕王山甫：其人不詳。馬祖常《石田文集》卷十五《監黃池稅務王君墓碣銘》：“六世祖遼戶部員外郎山甫始著於家牒。”大定二十三年（一一八三）撰《澄城縣主簿李公去思碑》，見《金文最》卷七十三。

〔三〕王詡：《石田文集》卷十五《監黃池稅務王君墓碣銘》：“翊，金左司員外郎。”餘不詳。

〔四〕南山翁：劉撝。《金史》卷一百二十六《王元節傳》：“幼穎悟，雖家世貴顯，而從學甚謹。渾源劉撝愛其才俊，以女妻之，遂傳其賦學。”

〔五〕第進士：《金史》卷一百二十六《王元節傳》：“登天德三年辭賦進士第。”天德三年：一一五一年。

〔六〕以詩酒自娛：《歸潛志》卷四：“擢第，得官輒歸，不樂仕宦。與余從曾祖西巖子多唱酬。”

〔七〕號遯齋老人：王元節有《遁齋先生詩集》，魏初《青崖集》卷三有《遁齋先生詩集序》。

〔八〕弟元德：字子善（一一三—一一九○），天德三年進士，授從仕郎，調懷柔縣主簿，歷井陘縣令、尚書省令史、東京留守判官、右司都事、祁州刺史、同知南京留守、開封尹等職。生平見呂貞幹《大金故少中大夫知南京路提刑使事兼勸農採訪事王公墓誌銘》。參陳學霖《金循吏王元德墓誌銘考釋》（載《中國民族史研究》第四冊，改革出版社一九九二年版）。

李端甫

端甫字濟夫，同州人〔一〕。第進士，三王內恕及人榜〔二〕。仕為平定州軍事判官〔三〕。工於詩，有“虎跡未乾溪水近，樵聲相答嶺雲深”之句。子實，字師白〔四〕，死於壬辰之亂〔五〕。


【注釋】


〔一〕同州：治在今陝西大荔。

〔二〕三王內恕及人：御試考題名，出自《漢書》卷四十九。何年考題，失考。

〔三〕平定州：治在今山西陽泉。

〔四〕李實：生平不詳。

〔五〕壬辰：天興元年（一二三二）。該年汴京淪陷，金王朝趨於滅亡。

楊澤州庭秀

庭秀字德懋〔一〕，華州人，大定中進士〔二〕。學詩于蘭泉張吉甫，有“渴心曉夢江湖闊，醉眼春風草木低”之句。泰和三年，刺澤州〔四〕，致仕後，閑居鄉里，坐為楊珪詿誤被法〔五〕，士論冤惜之。


【注釋】


〔一〕庭秀字德懋：據《北京圖書館藏歷代石刻拓本彙編》第四十七冊《青蓮寺詩刻並題名》，楊庭秀自署“華山晦叟楊庭秀茂才”，知其字茂才，號華山晦叟。疑作德懋誤。

〔二〕大定中進士：據蘇天爵《滋溪文稿》卷四《金進士蓋公墓記》，楊庭秀大定二十二年（一一八二）進士。

〔三〕蘭泉張吉甫：蘭泉先生張建，參見上文。

〔四〕泰和三年：當是泰和五年之誤。楊庭秀《硤石山福嚴院記》：“乙丑夏五月，自獻移澤。”乙丑，為泰和五年（一二○五）。澤州，治在今山西晉城。

〔五〕坐為楊珪詿誤被法：貞祐二年（一二一四），京師遭遇蒙古圍困。楊庭秀與私逃華州的京兆治中李公直等人欲舉兵勤王，被誣謀反，京兆都統楊珪率兵鎮壓。事詳《金史》卷十四《宣宗紀》、卷一百十《韓玉傳》。

孫省元鎮

鎮字安常，絳州人〔一〕，髙才博學，嘗中省試魁，承安二年〔二〕，五赴廷試，賜第，以陝令致仕〔三〕。年八十四卒。有《注東坡樂府》、《歷代登科記》行於世〔四〕。弟寧州刺史錡，字安世〔五〕；潘原令鉉，字安道〔六〕，同榜擢第，鄉人榮之，號三桂孫氏〔七〕。安常孫詵思美，軍府參佐，安世孫處謙志全，安道孫蔚〔八〕，今俱在。


【注釋】


〔一〕絳州：今山西新絳。

〔二〕承安二年：一一九七年。

〔三〕陝令：指陝縣令。陝縣，今河南三門峽市。

〔四〕《注東坡樂府》、《歷代登科記》：二書均失傳。元好問曾在孫鎮《注東坡樂府》基礎上編選《東坡樂府集選》，其《東坡樂府集選引》對孫書有較多評價。見《元好問全集》卷三十六。

〔五〕寧州：治在甘肅寧縣。孫錡：生平不詳，《全金詩》卷八十五録其詩一首。

〔六〕孫鉉：生平不詳。

〔七〕三桂孫氏：孫鎮《許氏雙桂堂》詩：“許家二桂聯翩秀，孫氏三枝次第春。盛事若將相比並，輸君堂上拜雙親。”許氏指許安上、安世兄弟。許氏兄弟為解州芮城人，承安中進士及第。

〔八〕孫詵、孫處謙、孫蔚：生平皆不詳。

張著

著字仲揚，永安人〔一〕，泰和五年以詩名召見，應制稱旨〔二〕，特恩授監御府書畫。


【注釋】


〔一〕永安：金之中都燕山，今北京。

〔二〕泰和五年：一二○五年。《歸潛志》卷八：“明昌承安間，作詩者尚尖新，故張翥仲揚由布衣有名，召用，其詩大抵皆浮豔語。”其中張翥當是張著之誤。劉勳《讀張仲揚詩因題其上》：“布衣一日見明君，俄有詩名四海聞。楓落吳江真好句，不須多示鄭參軍。”

景覃

覃字伯仁，華陰人〔一〕，年十八，有賦聲。大定初，三赴簾試〔二〕，後以病不就舉，博極群書，有舉問者，立誦數百言不休，又從而講說之。為人誠實樂易，不修威儀，隱居西陽里，以種樹為業，落托嗜酒，醉則浩歌，日以為常。作詩有功，樂府亦可傳〔三〕，予同年進士王元禮嘗從之學〔四〕，說伯仁老不廢書，有勸以養目力者，曰：“吾輩非讀書，則無所用心，要當死而後已耳。”晚年於《易》有所得，年七十終於家，自號渭濱野叟，有集傳關中。


【注釋】


〔一〕華陰：今陝西華陰。

〔二〕簾試：指御試。

〔三〕樂府亦可傳：《中州樂府》入選其詞三首。

〔四〕王元禮：初名安仁，號玉華子，華陰人，興定五年（一二二一）進士，官至同知裕州防禦使事。李庭《寓庵集》卷七有《金故朝請大夫同知裕州防禦使事王君墓誌銘》。

段繼昌

繼昌字子新，白水人〔一〕，自號適安居士。喜作詩，與華陰景伯仁相友善〔二〕。家甚貧，而世間事，皆不以挂口。有以錢遺之者，必盡送酒家，名酒曰黃嬌，蓋關中人謂兒女為阿嬌，子新以酒比之，故云。一日天苦寒，人有遺之酒者，飲不盡而醉，夜半忽驚起，以衣衾覆酒缸，僵臥榻上。人為言酒自不冰，先生將不為寒所病乎？子新笑曰：“人病尚可，酒病不可療也。”其好飲如此。臨終，辭鄉里，託以他適，明日臥於党氏園亭大石上，視之已逝矣。伯仁吊之云：“適安居士舊知聞，廓達靈根厭世紛〔三〕。辭罷親朋便歸去，一籌今日又輸君。”


【注釋】


〔一〕白水：今陝西白水縣。

〔二〕景伯仁：即景覃。段繼昌與景覃二人詩友兼酒友。

〔三〕廓達：通透豁達。靈根：靈慧的根性。《景德傳燈錄》卷三十石頭和尚《草庵歌》：“迴光返照便歸來，廓達靈根非向背。”

岳行甫

行甫字仁老，鄜州洛川人〔一〕，在關中，最有詩名。泰和初，有以仁老《時病》詩達之道陵者〔二〕，道陵大加賞異，授以官，不就，士論髙之。舊所傳“沾泥柳絮燕衘去，鎖月梨花鶯喚開”〔三〕，本前人詩，又苦無佳致，世俗識真者少，誤謂仁老所作，乃閧傳之。曾見仁老詩百餘篇，佳句甚多，續當就秦中好事家捜訪之。


【注釋】


〔一〕洛川：今陝西洛川。

〔二〕《時病》詩：不可考。道陵：指金章宗。

〔三〕“沾泥柳絮”二句：作者失考。

迂齋先生周馳

馳字仲才，濟南人，經學出於醇德先生王廣道〔一〕，賦學出於泰山李時亨〔二〕，至於党、趙〔三〕，又其忘年友也。資性古雅，而以襟量見稱，大定中，住太學，屢以策論魁天下，私試亦頻中監元〔四〕。家素饒財，鄉人强以子弟從之學，所得束脩，皆散諸生之貧者。貞祐之兵，濟南陷〔五〕，不肯降，攜二孫赴井死，鄉人葬之宅後之壽樂堂。遼東人吳子英嘗從仲才學，能記其所著《亞父撞玉斗賦》及他文數篇〔六〕。


【注釋】


〔一〕王廣道：名去非（一一○一—一一八四），山東平陰人。金代中期名儒，門人稱之為醇德先生。生平見党懷英《醇德王先生墓表》。

〔二〕李時亨：其人不詳。

〔三〕党、趙：指党懷英、趙渢。党、趙曾師事王廣道，故周馳與之為友。

〔四〕私試：聚集舉子定期舉行的臨時考試。監元：國子監課業考試第一名。

〔五〕濟南陷：貞祐元年（一二一三），蒙古兵攻陷濟南。

〔六〕吳子英：其人不詳。元好問有《送吳子英之官橋東且為解嘲》、《吳子英家靈照圖》。《亞父撞玉斗賦》，亞父指范增。典出《史記·項羽本紀》：“亞父受玉斗，置之地，拔劍撞而破之。”原賦已佚。

劉太常鐸

鐸字文仲，冀州棗强人〔一〕，承安五年進士〔二〕。元光二年〔三〕，入為太常博士，正大初〔四〕，改兵部員外郎，以武昌軍節度副使致仕〔五〕。癸巳歲〔六〕，病歿于京師，自號柳溪先生，有集傳於家〔七〕。武成王著作序〔八〕，言文仲生未能言，已識百餘字，及授學，穎悟過人，為人誠實，少許可，不徇流俗，不慕榮利，蓋實錄云。子敏中，字庭幹〔九〕，亦學詩，今居洛中。


【注釋】


〔一〕棗强：今河北棗强。

〔二〕承安五年：一二○○年。

〔三〕元光二年：一二二三年。

〔四〕正大：金哀宗年號（一二二四—一二三一）。

〔五〕武昌軍：疑作昌武軍。《金史》卷二十五《地理志》：“許州下昌武軍節度使。”

〔六〕癸巳歲：天興二年（一二三三）。

〔七〕有集傳於家：《千頃堂書目》卷二十九：“劉鐸《柳溪先生集》。”集已佚。

〔八〕武成：疑作武城，為大名府恩州屬縣，王著：其人不詳。《金史》卷一〇九《陳規傳》提及進士王著，未知是否其人。又，王革一名王著，參見下文《王主簿革》。

〔九〕劉敏中：生平不詳。《中州集》卷四《路司諫鐸》：“有《虛舟居士集》，得之鄉人劉庭幹家。”此劉庭幹即是劉鐸之子劉敏中。

李扶風節

節字正臣，涇州人〔一〕，呂造榜進士〔二〕，以詩名關中，資性滑稽，談笑有味，而臨事以幹局稱，歷威戎、扶風令〔三〕。初名守節，哀宗即位，去守字〔四〕，哀宗知其名，謂侍臣言：“吾不欲人避上一字，李守節何故避之？”良久曰：“臣子敬君，避之亦可。”正臣有詩云：“棓頭打出和糴米，丁口簽來自願軍。”〔五〕讀之則時政可知矣。


【注釋】


〔一〕涇州：今甘肅涇川。

〔二〕呂造：字子成，大興人。承安二年（一一九七）辭賦狀元，仕至翰林待制充益政院官。

〔三〕威戎：治在今甘肅靜寧縣。扶風：今陝西扶風。

〔四〕哀宗：完顏守緒。李節因避諱而改名。《元好問全集》卷二十《資善大夫吏部尚書張公神道碑銘》、劉祁《歸潛志》卷十一《錄大梁事》作“李大節”，疑先改為“李大節”，後改為李節。

〔五〕棓頭：棍棒。和糴：官府以議價交易為名向民間徵購糧食。丁口：人口。

劉勳

勳字少宣〔一〕，本出洛陽，元魏遷洛陽二十萬家，實雲中〔二〕，故其父祖而上為雲中人，至少宣，客居濟南，樂其風土，遂占籍焉。少日，住太學，與兄譙庭老俱有聲場屋間〔三〕。南渡後，專於詩學，往往為人所傳。其先世本衣冠家，風流藴藉，都無科舉氣，見於文字者亦然。嘗有詩云：“萬里風沙憐病客，幾年刁斗厭寒更。”“人憐直道違時好，自喜閑身與世疏。”“擊築漫流燕客淚，佩蘭誰識楚臣心。”《濟南》云：“午風襟袖知秋早，甲夜闌干得月多。”〔四〕又云：“船行著色屏風裏，人在回文錦字中。”“百和香薰風過處，萬盤珠落雨來時。”此類甚多。少宣長於尺牘，落筆皆有可觀，其樂府如“暮鴉庭院春陰淡”之句〔五〕，尤可喜也。


【注釋】


〔一〕勳字少宣：《歸潛志》卷三：“劉勳少宣雲中人，初名訥，字辨老。”

〔二〕雲中：北魏都城，今山西大同。

〔三〕場屋：科舉考場的場所。《歸潛志》卷三：“科舉連蹇，竟不第……仲兄譙，字庭老，亦好古，作詩不凡。”

〔四〕甲夜：初更時分。

〔五〕暮鴉庭院春陰淡：原詞失傳。

李澥

澥字公渡，相人〔一〕，少從王內翰子端學詩〔二〕，能行書，工畫山水〔三〕。就所長論之，詩為長〔四〕。性寬緩，笑談有味。居京師十五年，日游貴人之門，所至以上客延之。善處世，不為人所忌疾，雅有前輩典刑〔五〕，累舉不第，年六十餘，卒於通許、陳留之間〔六〕。


【注釋】


〔一〕相：相州，今河南安陽。

〔二〕王子端：王庭筠。

〔三〕工畫山水：《歸潛志》卷三：“李澥公渡，相州人，王黃華門生也，自號六峰居士。工詩及書畫，皆得法於黃華。”

〔四〕詩為長：《歸潛志》卷三：“時人言公渡賦不如詩，詩不如字，字不如畫。科舉，賦最緊，何公渡最緊下也。”

〔五〕典刑：典範。

〔六〕通許：今河南通許。陳留：在通許與開封之間。

秦略

略字簡夫，陵川人〔一〕，父事軻，有詩名，工作大字〔二〕。簡夫少舉進士不中，即以詩為業。詩尚雕刻，而不欲見斧鑿痕，故頗有自得之趣〔三〕。《悼亡》一詩〔四〕，髙出時輩，殆荆公所謂“看似尋常最奇崛，成如容易卻艱難”者耶〔五〕。年六十七卒〔六〕。臨終留詩云：“軀殻羇棲宅，兒孫邂逅恩。雲山最佳處，隨意著詩魂。”簡夫自號西溪老人〔七〕，有集行於世〔八〕。子彥容，為黃冠師，今在平陽〔九〕。


【校記】


兒孫：《續夷堅志》卷四《秦簡夫臨終詩》作“妻孥”。


【注釋】


〔一〕陵川：今山西陵川。

〔二〕父事軻：秦事軻，生平不詳。《元好問全集》卷三十一《通真子墓碣》為秦略之子秦志安所作，云：“大父諱事軻，通今博古，工作大字，為州里所推重。”

〔三〕詩尚雕刻：元好問《通真子墓碣》：“（秦略）中歲困於名場，即以詩為專門之學，自號西溪道人。詩殊有古意，苦於雕斲而無跡可尋，當代文士極稱道之。”

〔四〕《悼亡》：見《中州集》卷七，全詩如下：“自古生離足感傷，爭教死別便相忘。荒陂何處墳三尺，老眼他鄉淚數行。多事春風吹夢散，無情寒月照更長。還家恰是新寒節，忍見堂空紙掛牆。”

〔五〕“看似尋常最奇崛”二句：出自王安石《評張司業》。

〔六〕 年六十七卒：元好問《通真子墓碣》：“正大中，西溪下世，通真子已四十。”據《通真子墓碣》，秦志安卒於“寶藏既成之五月”，即《道藏》成書的乃馬真后三年（一二四四），享年五十七歲。秦志安生於世宗大定二十八年（一一八八）。秦志安四十歲時，為正大四年（一二二七）。以秦略享年六十七歲推算，秦略當生於大定元年（一一六一）。《續夷堅志》卷四《秦簡夫臨終詩》作卒時五十七歲。疑誤。因為《通真子墓碣》言秦志安避亂南渡時，“西溪年在喜懼”，至去世時，年紀當較大。

〔七〕西溪：在其家鄉陵川。

〔八〕有集行於世：《千頃堂書目》卷二十九：“秦略《西溪老人集》。”已佚。

〔九〕秦志安：字彥容（一一八八—一二四四），號通真子，金末著名道師，在平陽主持重纂《道藏》。生平見元好問《通真子墓碣》。平陽：府治在今山西臨汾。

張琚

琚字子玉，河中人〔一〕，父鉉，字鼎臣，大定中第進士，仕至同知定國節度使事〔二〕。子玉刻意於詩，五言其所長也，如《初至華下》云：“老雨梧桐夜，孤燈蟋蟀秋。”《客同州》云：“秋風留客館，夜雨借僧氈。”詩人喜稱道之，至有張五字之目，集號《韋齋》〔三〕。


【注釋】


〔一〕河中：府治在今山西永濟。據《雍正山西通志》，張琚為河中府萬泉縣人。萬泉，治在今山西萬榮縣。

〔二〕張鉉：生平不詳。定國：定國軍，在京兆府同州路馮翊郡，今陝西大荔。

〔三〕《韋齋集》：已佚。

馬編修天來

天來字雲章，人止謂之元章，介休人〔一〕，黃裳榜經義進士〔二〕。博學多技，能畫，入神品〔三〕，百年以來，無出其右者。屏山常言天下辯士有三，王仲澤、馬元章，純甫其一也〔四〕。元章住太學十九年〔五〕，貧苦之極，人所不能堪，然其談笑自若也。大安初，調潁州司候、靈璧簿〔六〕，召為國史院編修官〔七〕。正大九年病歿于京師，年六十一〔八〕。劉紹宣有贈詩云：“波瀾口頰談玄駛，土木形骸與世違。疇昔麻鞋見天子，只今道服勝朝衣。”〔九〕蓋實錄也。元章多作詩，欲別出盧仝、馬異之外〔一○〕，又多用俳體作譏刺語，如云：“木偶衣冠休嚇我，瓦伶口頬欲謾誰。嚙骨取肥屠肆狗，哺糟得醉酒家猪。”如此之類，不得不謂之乏中和之氣，至其《賦丹霞下寺竹》云：“人天解種不秋草，欲界獨為無色花。”〔一一〕《雪》云：“夜來窗外渾疑月，今日牆頭不見山。”末云：“先生睡起騎驢看，太素一遊非世間。”《龍門》云：“白含雲竇雪，青補石門天。”則知詩者，亦當以功掩過耳。


【校記】


天來：《歸潛志》卷五作“天采”，疑是。天采與其字雲章相應。


【注釋】


〔一〕介休：今山西介休。

〔二〕黃裳：崇慶二年（一二一三）辭賦狀元，授應奉翰林文字。該年經義狀元為髙斯誠。

〔三〕能畫：《歸潛志》卷五：“雜學，通太玄數，又善繪畫及塑像，雖居官，輒為人塑畫自神。”

〔四〕屏山：李純甫。王仲澤：王渥。參見上文《王仲澤渥》。

〔五〕十九年：當是其登進士第之前的十九年，約從明昌五年（一一九四）起。

〔六〕大安：衛紹王年號（一二○九—一二一一），當時馬天采尚未登第，疑誤。潁州：今安徽阜陽。靈璧：今安徽靈璧。

〔七〕召為國史院編修官：《歸潛志》卷五：“南渡為國史院編修官。”

〔八〕正大九年：一二三二年。據此推測，馬天采生於大定十二年（一二七二）。

〔九〕劉紹宣：疑作劉少宣，即劉勳。波瀾口頰，形容其辯才。土木形骸，指其塑像。麻鞋見天子，寫其往昔貧困。道服，僧道服裝，亦指家居服裝。

〔一○〕盧仝、馬異：中唐詩人，二人詩歌都以奇險怪異著稱。

〔一一〕人天：指人界與天界，系佛教中十界中的二界。欲界：指沒有擺脫世情欲的眾生所處境界。佛教把世界分成欲界、色界、無色界，合稱三界。竹子長青，故云不秋草。秋花色淡，故云無色花。

張內翰本

本字敏之，觀津人〔一〕，貞祐二年進士〔二〕，工於大篆及八分〔三〕，四十歲後學詩，詩殊有古意。正大九年，以翰林學士從曹王出質〔四〕，客居燕京長春宮將十年〔五〕，後遊濟南，病卒。


【注釋】


〔一〕觀津：古地名，在金大名府路開州觀城縣。

〔二〕貞祐二年：一二一四年。該年中都被圍，並未開考。張本及第時間當在次年。

〔三〕八分：指東漢中期出現的新體隸書。

〔四〕正大九年：一二三二年。曹王：完顏訛可，金宣宗之孫，荆王完顏守純之子，正大九年，封為曹王，出質蒙古。見《金史·哀宗紀》。《歸潛志》卷十一《錄大梁事》：天興元年“三月，北兵迫南京，上下震恐。朝議封皇兄荆王守純子肅國公某為曹王，命尚書右丞李蹊等奉以為質子於軍前，擢應奉翰林文字張本為翰林侍講學士從以北，北兵留曹王營中”。

〔五〕客居燕京長春宮：李道謙《甘水仙源錄》卷七《訥庵張先生事蹟》：“正大九年以翰林學士使北見留，遂隱為黃冠，居燕京長春宮僅十年。”

申編修萬全

萬全字百勝，髙平人〔一〕。兄無夷，字百福，崇慶二年進士〔二〕。百勝少有聲太學中，貞祐二年乙科〔三〕，調福昌簿〔四〕，不赴，隱居盧氏山中〔五〕，以讀書為業，作詩有靜功，然不多見也。正大中，召為史館編修，從行省慶山南征〔六〕，道中有詩云：“回首秋風謝敝廬，崎嶇又復逐戎車。人生行止元無定，一葦江湖縱所如。”〔七〕不數日溺水死，人以為讖云〔八〕。


【校記】


無夷：《歸潛志》卷五作“無移”。

縱所如：《續夷堅志》卷一作“聽所如”。


【注釋】


〔一〕髙平：今山西髙平市。

〔二〕崇慶二年：一二一三年。

〔三〕貞祐二年：當為貞祐三年，一二一五年。

〔四〕福昌：今河南洛寧縣。

〔五〕盧氏：今河南盧氏縣。

〔六〕正大：金哀宗年號（一二二四—一二三一）。慶山：完顏慶山奴，字獻甫，又名承立，金宗室。曾任西京副留守等職，屢敗夏軍。正大四年，奉命征討起義軍李全，被李全所敗。《金史》卷十七《哀宗紀》：正大四年八月，“李全自益都復入楚州，據之。遣總帥完顏訛可，元帥慶山奴守盱眙，與全戰於龜山，敗績。”同書卷一百十六《內族承立傳》：“正大四年，李全據楚州，詔以慶山奴為元帥，同總帥完顏訛可將兵守盱眙，且令城守勿出戰。已而，全軍盱眙界，二帥迎敵大敗，死者萬餘人，委棄資杖甚眾。”申萬全隨完顏慶山奴南征，途中溺水而亡。

〔七〕道中有詩：《續夷堅志》卷一《申伯勝詩讖》載此詩。

〔八〕人以為讖：《續夷堅志》卷一《申伯勝詩讖》：“不數日，溺淮水死。”《歸潛志》卷五：“正大末，為南伐行臺辟掌書檄。至淮上，大雨宵行，溺水死。士論惜之。趙閑閑為文以祭，哀甚。”趙作不存。

崔遵

遵字懷祖，北燕人〔一〕，父建昌，字曼卿，大定二十五年進士，仕至同知武安軍節度使事〔二〕。懷祖事繼母孝，與人交有終始，遲重少語，未嘗及人短長。少日在太學，有賦聲〔三〕，南渡後不就舉選，居崧山二十年，課僮僕治生，生理亦粗給。前輩如趙吏部子文、張左丞信甫、馮亳州叔獻，或懷祖丈人行〔四〕，皆與之詩酒相往來。懷祖喜賓客，有醞藉，從容文雅，使人久與之處而不厭也。嘗有《宿少林》詩云：“青山已有十年舊，小雪又為三日留。”〔五〕其他往往稱是。


【注釋】


〔一〕北燕：疑誤。《歸潛志》卷三：“崔遵懷祖，燕人。”《元好問全集》卷十七《寄庵先生墓碑》言李遹“三娶大興崔氏、冀州倅曼卿之妹”，可知其父崔曼卿為大興人。大興，在北京。

〔二〕大定二十五年：一一八五年。武安軍：疑是安武軍之誤。《金史》卷二十五《地理志》：“冀州，上，宋信都郡，天會七年仍舊置安武軍節度。”冀州：治在今河北衡山市冀州區。

〔三〕有賦聲：《歸潛志》卷三：“懷祖少有辭賦聲，所交皆名士，累舉不第。”

〔四〕趙吏部子文：指趙伯成，參《中州集》卷八《趙吏部伯成》。張左丞信甫：指張行中（又名行信），參《中州集》卷九《張左丞行中》。馮亳州叔獻：指馮璧，參觀《中州集》卷六《馮內翰璧》。張行中（一一六三—一二三一）、馮璧（一一六二—一二四○），年輩應該長於崔遵。

〔五〕《宿少林》：原詩已佚。

王主簿革

革字德新，一名著，臨潢人〔一〕，以蔭補官，碌碌筦庫餘三十年〔二〕。正大中，以六赴廷試，賜出身，調宜君簿〔三〕。為人有醞藉，善談笑，密公與之唱酬，相得甚歡〔四〕。初在太原作詩，有“赤心遭白眼，笑面得嗔拳”之句，公甚愛之，有詩寄之云：“柳塘雲觀千鍾酒〔五〕，笑面嗔拳五字詩。”蓋志此也。及第後呈同年云：“孤身去國五千里，一第遲人四十年。”〔六〕大為閑閑所稱〔七〕。德新交遊滿天下，獨許欽叔與予為莫逆云〔八〕，年七十八終於雲中〔九〕。


【注釋】


〔一〕臨潢：在今內蒙古巴林左旗東南波羅城。《歸潛志》卷五作宏（清代避乾隆弘曆諱改弘作宏）州人。弘州治在今河北陽原縣。魏初《青崖集》卷五《先君墓碣銘》以王革為襄陰人，襄陰是弘州屬縣。

〔二〕以蔭補官：《歸潛志》卷五：“以任子仕。”任子：因父兄官職而得官的人。筦庫：管理倉庫的役吏。

〔三〕正大中：當指正大四年（一二二七）。宜君：今陝西宜君縣。

〔四〕密公：指完顏璹。

〔五〕雲觀：指道院。

〔六〕去國：遠離家鄉。五千里：指臨潢與中都間的距離。

〔七〕閑閑：指趙秉文。

〔八〕欽叔：指李獻能。元好問有《寄王丈德新二首》、《和德新丈》等詩詞作品，與之往還。

〔九〕雲中：今山西大同。王革卒年不詳。正大四年及第時所說“一第遲人四十年”，以其時六十歲計算，他約生於大定八年（一一六八）。若此，去世時間約在蒙古乃馬真后四年（一二四五）。

衛承慶

承慶字昌叔，襄城人〔一〕。父文仲，承安中進士〔二〕，以孝友淳直稱於鄉里，官至文登令〔三〕。年七十餘卒。臨終沐浴，易衣冠與家人訣，怡然安坐，誦東坡赤壁樂府，又歌“人生如夢”以下二句，歌闋而逝〔四〕。昌叔資沖澹，有父風，及識路宣叔、王逸賓、文伯起〔五〕，故其詩似之。


【注釋】


〔一〕襄城：今河南襄城縣。

〔二〕承安：金章宗年號（一一九六—一二○○）。衛文仲及第時間疑為承安二年（一一九七）。

〔三〕文登：今山東文登。

〔四〕臨終沐浴：《續夷堅志》卷一《衛文仲》所載與此相同。

〔五〕路宣叔：指路鐸，生平參見《中州集》卷四《路司諫鐸》。《中州集》卷四有《芳梅如佳人贈襄城衛昌叔》詩。王逸賓：生平參見《中州集》卷九。但據該書所云，王逸賓“家與衛昌叔鄰居，而不相往來”。故疑元好問所云衛承慶詩似王逸賓，屬於誤記。文伯起：名商，蔡州人，明昌五年（一一九四）賜同進士出身。著有《小雪堂詩話》。

劉昂霄

昂霄字景玄，別字季房，陵川人〔一〕。父俞，字彬叔，明昌二年進士，仕為承發司管勾〔二〕。泰和中，予識景玄於太原〔三〕，人有言是家讀《廣記》半月能背誦者〔四〕，予未之許也。戲取市人日曆鱗雜米鹽者，令讀之，一過目無脫遺。大率景玄之學，無所不窺，六經百氏外，世譜官制與兵家所以成敗者，為最詳。為人細痩，似不能勝衣，好橫策危坐，掉頭吟諷，幅巾奮袖，談辭如雲，四座聳聽，噤不得語，故評者謂承平以來，王湯臣論人物〔五〕，李之純玄談〔六〕，號稱獨步，景玄則兼眾人之所獨，愈叩而愈無窮，不知去古談士為遠近，餘子不論也。嘗用門資敘，調慶陽軍器庫使，不就，諸公方薦試宏辭，而景玄病不起矣〔七〕。臨終夢賦山泉云：“帶雲縈遠澗，和月到疏林。”又云：“萬里馮唐老，中年賈傅歸。”〔八〕未幾下世，年三十七。


【校記】


年三十七：《元好問全集》卷二十三《劉景玄墓銘》作“年三十八”：“以元光二年六月十三日，春秋三十有八，終於永寧之寓居。”未知孰是。


【注釋】


〔一〕陵川：今山西陵川。

〔二〕明昌二年：一一九一年。

〔三〕予識景玄於太原：元好問於泰和五年（一二○五），赴太原參加府試期間，結識劉昂霄。

〔四〕《廣記》：《太平廣記》。元好問《劉景玄墓銘》與此相近：“泰和中，予初識景玄於太原，人有為予言，是家讀《廣記》半月而初無所遺忘者，予未之許也。杯酒間，戲取市人日曆鱗雜米鹽者，約過目則讀之，已而果然。大率景玄之學，無所不窺。六經百氏外，世譜、官制、地理與兵家所以成敗者為最詳。”

〔五〕王湯臣：名中立，博聞强記，學無不知。參見《中州集》卷九《擬栩先生王中立》。

〔六〕李之純：李純甫。

〔七〕慶陽：今甘肅慶陽。元好問《劉景玄墓銘》：“初舉進士不中，以蔭補官，調監慶陽軍器庫，非其好也。諸公期以明年薦試辭科，而景玄病不起矣。”明年，指正大元年（一二二四）。據此，劉昂霄調慶陽軍器庫使，當在元光二年（一二二三）。

〔八〕馮唐：西漢人。身歷三朝，到武帝時，舉為賢良，但年事已髙不能為官。參見《漢書》卷五十《馮唐傳》。賈傅：賈誼。

田紫芝

紫芝字德秀，滄州人〔一〕，父齊，以蔭為部掾〔二〕。德秀少孤，養於外家定襄趙氏，故多居於忻〔三〕。年十三，外祖廣寧治中命賦《麗華引》，語意驚絕，人謂李長吉復生〔四〕。資性穎悟，一覽萬言，年二十讀經傳子史幾遍，為人疏俊，而以藴藉見稱，與同郡王元卿齊名〔五〕。貞祐初，避兵臺山，倉卒為遊騎所馳，遇害，時年二十三〔六〕，士論惜之。


【注釋】


〔一〕滄州：治在今河北滄州境內。

〔二〕田齊：生平失考。

〔三〕定襄：今山西定襄，隸屬於忻州市。《續夷堅志》卷四《田德秀詩》：“田德秀少孤，養于外祖廣寧府治中趙君家。” 趙君：其人不詳。

〔四〕“年十三”四句：《續夷堅志》卷四《田德秀夙悟》：“十三賦《麗華引》，詩意驚人，有李長吉風調。”

〔五〕王元卿：即王萬鍾，詳參下條。同郡，二人都居於忻州，故云。

〔六〕臺山：五臺山。《續夷堅志》卷四《田德秀詩》：“紈袴間作詩多憔悴之語。《亂後登淩雲臺》云：‘……天翻地覆親曾見，信得昆明有劫灰。’明年客死五臺。”亂後指貞祐二年蒙古兵入山西，明年為貞祐三年（一二一五）。據此，田紫芝生於明昌四年（一一九三）。

王萬鍾

萬鍾字元卿，秀容人〔一〕。父甫字用之，通經史，淳質有儒行，亦以知醫見稱。兄萬石，字器玉，住太學，有賦聲。用之妻死不更娶，二子俱無家室，井臼之事，率親為之〔二〕。貧居陋巷中，破屋蕭然，不蔽風雨，而弦誦之聲不絕也。元卿少有逸才，讀書有後先，不欲速成，詩文閑適，似其為人，客至，清談終日，人不敢以俗事浼之〔三〕，與同郡田德秀齊名〔四〕，號王田。評者謂規製宏博，王不及田，而瀟灑無塵土氣，田亦非王比也。元卿嘗有詩寄予關中云：“千里呂安思叔夜，二年社燕伴秋鴻。”〔五〕《賦梅花》云：“漢宮月下三千額，好在春風一抹痕。”哭吾兄敏之云〔六〕：“蘭徑水流三月暮，桂林風落一枝春。〔七〕”古詩尤蕭散有自得之趣，兵火中皆亡失之矣。初，用之聞北兵入塞，即以吾州為不可守〔八〕，去之太原，五年不敢歸。貞祐二年，州破，死者十餘萬人，而用之亦以是日病歿於太原。較其時，皆三月三日已時也。人謂用之先見固可稱，然生死定數，亦自不能免云。元卿父歿之後，與其兄居於平晉之金城里〔九〕，明年，兵復至，兄被害，元卿欲收葬之。時遊騎充斥，親舊勸勿往，元卿持不可，曰：“兄死不收留，此身欲何用耶？”流涕而去，尋亦被禍，時人甚哀惜之。元卿長予一月，死時年二十七矣〔一○〕。


【注釋】


〔一〕秀容：今山西忻州。

〔二〕井臼之事：指汲水舂米之類家務。

〔三〕浼：污染，玷污。

〔四〕田德秀：見上條。

〔五〕呂安：字仲悌（？—二六二），山東東平人。魏晉名士，與嵇康（叔夜）友善，每一相思，千里命駕。

〔六〕敏之：元好古，即卒於貞祐二年（一二一四）春。參《中州集》卷十《敏之兄詩》。

〔七〕桂林風落一枝春：意謂失去一位傑出人才。桂林一枝：《晉書》卷五十二《郤詵列傳》：“臣舉賢良對策，為天下第一，猶桂林之一枝，昆山之片玉。”比喻才學出眾。

〔八〕吾州：忻州，因元好問是忻州人，故云。

〔九〕平晉：在今太原南。

〔一○〕死時年二十七：王萬石卒於貞祐三年（一二一五），王萬鍾也當卒於該年。若據此，王萬鍾當生於大定二十九年（一一八九），比元好問年長一歲。“長予一月”或是“長予一歲”之誤。

雷琯

琯字伯威，坊州人〔一〕，以薦書從事史館〔二〕，調八作司使〔三〕。博學能文，時輩少有及者〔四〕。并州人李汾與伯威同在史館，以髙蹇得罪〔五〕，伯威作詩送之，頗譏翰林諸人不能少忍〔六〕，至與一書生相角逐，使之狼狽而去，有“郎君未足留商隱，官長從教罵廣文”之句〔七〕，又云：“明日春風一杯酒，與君同酹信陵墳。”〔八〕人甚稱之。


【注釋】


〔一〕坊州：治在今陝西黃陵縣境內。

〔二〕從事史館：《歸潛志》卷三：“已而，以家貧母老，為國史院書寫。”

〔三〕八作司使：《歸潛志》卷三：“秩滿，為八作使。”《金史》卷五十六《百官志》有“八作左右院”，設正使（從五品）、副使（從六品），掌管軍需軍器。

〔四〕博學能文：《歸潛志》卷三：“伯威博學能文，作詩典雅，多有佳句。”

〔五〕以髙蹇得罪：李汾於正大年間為史館書寫官，因髙傲不群，得罪長官雷淵、李獻能，正大四年（一二二七）被迫離開史館。事詳《中州集》卷十《李講議汾》。

〔六〕翰林諸人：指趙秉文等人。《歸潛志》卷二：“諸公辟為史院書寫，時趙閑閑為翰林。”

〔七〕郎君：指令狐綯。李商隱稱令狐綯為郎君，曾希冀得到令狐綯的援引，卻遭到拒絕。李商隱《九日》：“郎君官貴施行馬，東閣無因再得窺。”廣文：指唐人鄭虔（六八五—七六四），因進入唐玄宗所設廣文館而得名。杜甫《戲簡鄭廣文虔兼呈蘇司業》：“廣文到官舍，繫馬堂階下。醉則騎馬歸，頗遭長官罵。才名三十年，坐客寒無氈。賴有蘇司業，時時乞酒錢。”

〔八〕信陵君：指戰國四公子之一的魏無忌（？—前二四三）。《史記·魏公子列傳》云：“為人仁而下士，士無賢不肖皆謙而禮交之，不敢以其富貴驕士。士以此方數千里爭往歸之，致食客三千人。”信陵君墓在開封。雷琯有《信陵館酒間》詩，其一曰：“閑過信陵飲，有懷信陵君。君去日已遠，誰憐抱關人。徑攜一壺酒，往酹公子墳。墳科久已平，墓木幾為薪。”

王亳州賓

賓字德卿，亳社人〔一〕，貞祐二年進士〔二〕，由虹縣令入為尚書省令史〔三〕。壬辰，京城受圍，亳州為單父軍楊春所據，春以事出，德卿與故譙縣尉王進反正，朝廷授進集慶軍節度使，德卿同知使事〔四〕。明年夏六月，車駕幸蔡，道出於亳，德卿逆謁，上與語，慰勞者久之。詔行六部尚書事，仍賜世爵〔五〕。後數日，部曲崔七輩，以軍食不給送款，執德卿與副使呂鈞往市中，鈞且行且拜，泣涕不休，德卿毅然無所屈，大呼曰：“但殺但殺，不能從汝也。”是日遇害〔六〕。德卿學詩甚力，故所得亦多。如“風生傳令箭，星落受降城。”“煙外暮鐘催倦馬，林間殘照聚歸鴉。”“倉小軍爭米，村荒虎食牛。”又《贈剛上人》云：“楞嚴讀罷爐煙冷，澹坐山堂閱世人。”《言懷》云：“功名不到書生手，坐撫吳鈎惜壯圖。”《題馬丘寺壁》云：“落葉擁窗僧入靜，孤燈穿屋客吟秋。”人甚稱之。


【注釋】


〔一〕亳社：殷社，殷都於亳，其地在今河南安陽。《歸潛志》卷三言王賓為亳州人，可從。亳州，今安徽亳州。

〔二〕貞祐二年：非科舉年，當是貞祐三年（一二一五）。

〔三〕虹縣令：《歸潛志》卷三：“為虹令，有聲。”虹縣，今安徽泗縣。

〔四〕單父：今山東單縣。《金史·王賓傳》：“天興元年正月，亳州軍變，節度使粘哥荆山出走，楊春以州出降。既而，自以羸兵守之。賓與前譙縣令王進、魏節亨、呂鈞約城中軍民復其州，楊春遂遁。遣節亨詣歸德以聞。哀宗嘉之，授進節度使，賓同知節度使，節亨節度副使，鈞觀察判官。”

〔五〕行六部尚書事：《金史·王賓傳》：天興二年（一二三三）“六月，哀宗遷蔡，賓奉迎於州北之髙安，上與語大悅，恨用之晚，擢為行部尚書，世襲謀克”。

〔六〕崔七：即崔七斤，崔復哥。《金史》卷十八《哀宗紀》：“六月丙申，亳州鎮防軍崔復哥殺守臣王賓等。”《金史》卷一百十七《粘哥荆山傳》：“既而，崔七斤為亂，殺王賓。”《金史·王賓傳》：“上初至亳，賓等適徵民丁負鐵甲入蔡，及會計忠孝軍家屬口糧，故留參知政事張天綱董之，就遷有功將士。時亳之糧儲不廣，賓等常吝惜，軍士以此歸怨。及運甲之役，復不欲行。會天綱與賓等於一樓上銓次立功等第，鎮防軍崔復哥、王六十之徒擐甲嘩噪登樓，天綱問曰：‘即欲見殺，容我望闕拜辭。’賊曰：‘無預相公。’即拽賓及呂鈞往市中。鈞且行且跪，涕淚俱下。賓岸然不懼，大叫曰：‘不過殺我，但殺，但殺。’乃並害之。”

李夷

夷字子遷，後改名倵，宛丘人〔一〕。苦於作詩，賦《古鏡》云〔二〕：“盤盤古皇州，夢斷繁華歇。一鞭春事忙，耕出隴頭月。土蝕背花昏，蹄涔駭龍蹲。須髯怒欲張，縮手不敢捫。”又云：“壽光閱人多〔三〕，曾有此客否？”欽叔諸人甚愛之〔四〕。


【校記】


背花昏：《歸潛志》卷二引作“背花暗”。

“須髯”二句：《歸潛志》卷二引作“須髯殆欲張，不敢著手捫”。


【注釋】


〔一〕宛丘人：《歸潛志》卷二作陳郡人。宛丘為陳郡倚郭，治在今河南淮陽。

〔二〕《古鏡》：全詩見《歸潛志》卷二。

〔三〕壽光：指鏡子。司空圖 作《容城侯傳》以鏡擬人，謂唐蜀郡人金炯以明察，被封為容城侯，奉朝請，進號“壽光先生”。後因稱鏡子為“壽光先生”。

〔四〕欽叔：李獻能。

郭邦彥

邦彥字平叔，本鄠縣人，僑居陽翟〔一〕，遂占籍焉。興定五年進士，調永城簿〔二〕，以退讓見稱。生世不幸，處於頑嚚傲三者之間〔三〕，鬱鬱不自聊。年未四十而死，寄庵先生愛其詩〔四〕，甚嗟惜之。


【注釋】


〔一〕鄠縣：今陝西戶縣。陽翟：今河南禹州。

〔二〕興定五年：一二二一年。永城：今河南永城。

〔三〕頑嚚傲：形容極惡劣的家庭環境。相傳舜帝“父瞽叟頑，母嚚，弟象傲”，見《史記·五帝本紀》。

〔四〕寄庵先生：指李遹，時居於陽翟。生平參《元好問全集》卷十七《寄庵先生墓碑》、《中州集》卷五《李治中遹》。

史學

學字學優，延安人〔一〕。兄才，字才長，住太學有聲。學優正大中省試第一人〔二〕，釋褐舞陽簿，辟盧氏令〔三〕，卒官。妻李氏，國初河南尹成之孫女〔四〕，小詩殊有思致。學優嘗客京師，有所眷，久而不歸，李作詩寄之云：“百年風樹底，誰淚到君前。”學優得詩，即日命駕。


【注釋】


〔一〕延安人：《歸潛志》卷二作“河南人”，誤。《續夷堅志》卷四《史學優登科歲月》亦云“延安史學優”。

〔二〕省試第一人：《續夷堅志》卷四《史學優登科歲月》云史學及第，出於李獻能門下。考李獻能正大元年為應奉翰林文字，主持省試。故史學省試第一人當在正大元年（一二二四）。

〔三〕舞陽：今河南舞陽。盧氏：今河南盧氏。

〔四〕李成：字伯友（一○九一？—一一六○？），宋雄州歸信（今河北雄縣），由宋降齊入金，隨宗弼攻南宋，任河南尹都管押本路兵馬。《金史》卷七十九有傳。

侯冊

冊字君澤〔一〕，以門資仕，與杜仲梁、張仲經、劉京叔游〔二〕，用是得名。嘗作樂府云：“玉階春草傷心碧〔三〕，錦瑟華年過眼空〔四〕。”又云：“千金買斷青樓月，爛醉桃花扇影風。”〔五〕人多愛之。壬辰歲，病京師，圍中作詞云：“回首鳳凰城下路〔六〕，人不見，月茫茫。”明日，君澤死〔七〕，其後京城亦丘墟矣。


【注釋】


〔一〕冊字君澤：《歸潛志》卷三：“侯策季書，先字君澤，中山人。”

〔二〕杜仲梁：即杜仁傑（一一九八—一二七七？），字善夫，號止軒，長清（今山東長清）人。與元好問交往頗密。生平見顧嗣立《元詩選》三集。張仲經：即張澄，洛西（今河南宜陽）人，詳參《中州集》卷八《張參議澄》。劉京叔：劉祁（一二○三—一二五○），著有《歸潛志》。

〔三〕玉階春草傷心碧：杜甫《蜀相》：“映階碧草自春色，隔葉黃鸝空好音。”李白《菩薩蠻》：“平林漠漠煙如織，寒山一帶傷心碧。”

〔四〕錦瑟華年：李商隱《錦瑟》：“錦瑟無端五十弦，一弦一柱思華年。”賀鑄《青玉案》：“錦瑟華年誰與度？”

〔五〕“千金買斷”二句：蘇軾《送劉寺臣赴餘姚》：“千金買斷顧渚春。”晏幾道《鷓鴣天》：“舞低楊柳樓心月，歌盡桃花扇底風。”

〔六〕鳳凰城：漢唐長安的美稱，這裏指代汴京。

〔七〕壬辰：天興元年（一二三二）。《歸潛志》卷三：“天興改元，陳亂，失妻，獨走大梁，詣余。會疾作，數月死。諸朋友為買棺，葬西城。余為誌其墓，刻石。”

王元粹

元粹字子正，初名元亮，後止名粹，平州人〔一〕，系出遼世衣冠家〔二〕。年十八九，作詩便有髙趣，性習專固，世事不以累其業，故時輩無能當之者。正大末，用門資敘，為南陽酒官〔三〕，遭亂流寓襄陽〔四〕。襄陽破〔五〕，隻身北歸，寄食燕中，遂為黃冠師。有“十月風霜侵病骨，數家針線補殘衣”之句，親舊有憐其孤苦，欲為之更娶者。子正業已髙舉，主太極道院〔六〕，竟不能自返，年四十餘，癸卯九月病卒〔七〕。詩人淄川楊叔能挽之云〔八〕：“匹婦主中饋〔九〕，雖貧生理存。五言造平淡，隻影臥黃昏。漫下陳蕃榻，虛沾文舉尊〔一○〕。北平家世絕〔一一〕，銜恨入荒原。”從弟鬱亦攻詩〔一二〕，方之其兄，蓋商周矣。


【注釋】


〔一〕平州：今河北盧龍縣。

〔二〕出遼世衣冠家：李道謙《甘水仙源錄》卷七《恕齋王先生事蹟》：“北平之巨族也。”其先世失考。

〔三〕南陽：今河南南陽。

〔四〕遭亂流寓襄陽：天興二年（一二三三），鄧州守帥移剌瑗降宋，王元粹隨之流落襄陽。《甘水仙源錄》卷七《恕齋王先生事蹟》：“會天兵南下，民遷襄陽，先生亦漂泊江漢間。”

〔五〕襄陽破：蒙古太宗七年（一二三五），蒙古伐宋，攻克襄陽。

〔六〕髙舉：出家，隱居。太極道院：即太極書院，在燕京，由楊惟中所建。《元史·楊惟中傳》：“皇子闊出伐宋，……凡得名士數十人，收伊、洛諸書送燕都，立宋大儒周敦頤祠，建太極書院，延儒士趙復、王粹等講授其間，遂通聖賢學，慨然欲以道濟天下。”

〔七〕癸卯：一二四三年。

〔八〕楊宏道：一作楊弘道（一一八七—一二七○），字叔能，淄川人，金末詩人。生平見王惲《秋澗集》卷八《楊弘道賜號事狀》。

〔九〕中饋：家中飲食之事。《周易·家人》：“無攸遂，在中饋。” 孔穎達疏：“婦人之道……其所職，主在於家中饋食供祭而已。”

〔一○〕陳蕃：東漢名士。《後漢書·徐穉傳》：“蕃在郡不接客，唯穉來特設一榻，去則懸之。”文舉：孔融。《後漢書·孔融傳》：“性寬容少忌，好士，喜誘益後進。及退閑職，賓客日盈其門。常歎曰：‘坐上客常滿，尊中酒不空，吾無憂矣。’”

〔一一〕北平：指平州，因平州於後魏時曾置北平郡。家世絕：指其無子嗣。

〔一二〕王鬱：見下則。《歸潛志》卷三有其自作小傳。

王鬱

鬱字飛伯〔一〕，少日作樂府《擬古別離》，有“黃鶴樓髙雲不飛，鸚鵡洲寒星已曙”之句，人多傳之。其後入京師，大為李欽叔所稱〔二〕，與之詩云：“詩句嫓國風，下者猶楚辭。”贈詩者甚多，有云：“憶惜潁亭見飛伯，恍若夢中逢李白。”〔三〕又云：“紫陘仙人今淵雲，騎風御氣七尺身。”〔四〕又云：“良金元有價，白璧況無瑕。”〔五〕又云：“王郎少年詩境新，氣象慘澹含古春。筆頭仙語復鬼語，只有溫李無他人。”〔六〕飛伯用是頗自貴重云。（以上《中州集》卷七）


【注釋】


〔一〕鬱字飛伯：《歸潛志》卷三引王鬱自作《王子小傳》：“先生名青雄，一名鬱，大興府人也。”

〔二〕李欽叔：李獻能，參見《中州集》卷六《李右司獻能》。李獻能現存《題飛伯詩囊》、《贈王飛伯雜言》、《送王飛伯歸陽翟》、《江梅引·為飛伯賦青梅》等作品。

〔三〕“憶惜”二句：該詩作者不詳。

〔四〕“紫陘”二句：出自完顏璹《送王生西遊》，見《中州集》卷五。

〔五〕“良金”二句：該詩作者不詳。

〔六〕“王郎”四句：出自元好問《黃金行》，見《元好問全集》卷六。

邢內翰具瞻

具瞻字岩夫，遼西人〔一〕，天會二年進士〔二〕，與吳、蔡為文章友〔三〕，仕至翰林待制。


【注釋】


〔一〕遼西人：魏道明《明秀集注》卷二《臨江仙·雪晴過邢岩夫用舊韻》注：“岩夫名具瞻，利州龍山人。”龍山為利州屬縣，其治在今遼寧建昌縣內。

〔二〕天會二年：一一二四年。《明秀集注》卷二《臨江仙·雪晴過邢岩夫用舊韻》注：“天會二年平州榜及進士第。”

〔三〕吳、蔡：指吳激、蔡松年，參見《中州集》卷一。蔡松年有《小飲邢岩夫家因次其韻》等作品。

王太常繪

繪字質夫，濟南人，天會二年進士〔一〕。《武陟道中》詩云：“梧葉重勝迎日露，蕎秧薄要護霜雲。”〔二〕人頗稱之。仕至太常卿，有《注太白詩》行於世〔三〕。


【注釋】


〔一〕天會二年進士：王繪大定二十八年（一一八八）撰《大聖院記》稱其及第時間在皇統九年（一一四九）：“昔在皇統九年，繪就試回，待榜之次，胸次芥蒂。一日先妣太君田氏謂繪曰：‘昨暮夢自絡絲于張絲杆上火起，方驚愕間，忽見南寺大聖，忻然而言：汝子今歲必了此吉徵也。’不數月，捷報登第，式符其夢。”疑是。若天會二年（一一二四）進士及第，至大定二十八年（一一八八），王繪年近九旬。《大聖院記》自署“大定二十八年三月十五日少中大夫保德州刺史兼知軍州事王繪”，其時尚在任上，斷不可能年近九旬。

〔二〕武陟：今河南武陟。

〔三〕《注太白詩》：已佚。元人于欽《齊乘》卷一曾引用該書。

王禮部競

競字無競，安陽人〔一〕，宋末登科〔二〕，仕國朝至禮部尚書〔三〕，兼翰林學士承旨，年六十四，大定四年卒〔四〕。無競善作大字，字或廣長丈餘，而結密如小楷，京都宮殿題牓皆其筆，趙禮部以為古今第一手，唯党篆差可配耳〔五〕。一孫名道通，字彥深〔六〕，今為黃冠師。


【注釋】


〔一〕安陽人：《金史》卷一百二十五《王競傳》：“王競字無競，彰德人。”安陽為彰德府倚郭縣，在今河南安陽。

〔二〕宋末登科：王競生於建中靖國元年（一一○一），疑其及第時間為宣和四年（一一二四）。

〔三〕“仕國朝”句：據《秋澗集》卷三十七《遺廟記》引金人廟記，正隆四年（一一五九），王競任禮部尚書。

〔四〕大定四年：一一六四年。

〔五〕趙禮部：趙秉文。党篆：指党懷英的篆書。《金史·王競傳》：“競博學而能文，善草隸書，工大字。兩都宮殿榜題皆競所書，士林推為第一云。”

〔六〕王道通：其人失考。

杜佺

佺字真卿，武功人〔一〕，宋末有詩名於關中。兒時嘗作藥名詩，有“杜仲吾家好弟兄，自然同姓又同名”之句。及以五言百韻上乾州通判馬涓〔二〕，涓大加賞異。阜昌中登科〔三〕，蒞官亦有聲。馬嵬太真墓，過客多題，其詩甚多。道陵詔錄其詩，得五百餘首，付詞臣第之，真卿詩在髙等〔四〕。舊有《錦溪集》〔五〕，亂後不復見矣。子師楊，亦能詩，尤工書翰，奉天楊煥然云然〔六〕。


【注釋】


〔一〕武功：治在今陝西武功與扶風之間。

〔二〕馬涓：字巨濟，四川保寧人，宋哲宗元祐六年（一○九一）狀元。馬涓及第後曾任秦州判官。

〔三〕阜昌：偽齊年號（一一三○—一一三七）。偽齊共舉行過兩次科考，一是阜昌四年（一一三三），一是阜昌六年（一一三五）。杜佺及第時間不詳。

〔四〕道陵：金章宗。《中州集》卷八錄其《馬嵬道中》詩：“垂柳陰陰水拍堤，春晴茅屋燕爭泥。海棠正好東風惡，狼籍殘紅送馬蹄。” 薛瑞兆從元人駱天驤《類編長安志》卷七輯得另一首《復題馬嵬詩》，詩如下：“馬嵬楊柳綠依依，又見鑾輿幸蜀歸。泉下阿環應有語，這回你更罪楊妃。”參見薛瑞兆《方志中的金詩拾遺》，載《古籍整理研究學刊》二○○六年第六期。

〔五〕《錦溪集》：久佚。《千頃堂書目》卷二十九著錄此書。

〔六〕杜師楊：其人不詳。楊煥然：名奐（一一八六—一二五五），奉天（今陝西禮泉）人，《元史》卷一五三有傳。《元好問全集》卷二十三有《故河南路課稅所長官兼廉訪使楊君神道之碑》。

邊轉運元勳

元勳字輔臣，豐州人，後遷雲中〔一〕。祖貫道，遼日狀元〔二〕。輔臣天會十年進士〔三〕，終於河間路轉運使〔四〕。與弟元鼎、元恕。


【校記】


與弟元鼎、元恕：此句疑有衍誤。《中州集》卷二《邊內翰元鼎》：“兄元勳、元恕俱有時名，號三邊。”


【注釋】


〔一〕豐州：治在今內蒙古呼和浩特。雲中：今山西大同。

〔二〕邊貫道：生平不詳。

〔三〕天會十年：一一三二年。

〔四〕河間路：河北東路，其總管府在河間，故云。河間：今河北河間。

李寧州之翰

字周卿，濟南人，宣和末擢第〔一〕，人有勸參童貫〔二〕，可以徑至館職者，周卿謝絕之。國兵破洺州〔三〕，縛見元帥，誘之使降，語及君臣之際，辭情慷慨，自分一死，帥憐之，遂被錄用。後守寧州〔四〕，陷田侍郎玨黨籍〔五〕，除名，徙上京〔六〕，遇赦復官〔七〕，終於東平倅〔八〕。有《漆園集》行於世〔九〕。子靈石尉謙，孫德元，今在鄉里。〔一〇〕


【注釋】


〔一〕宣和末擢第：李之翰及第時間或在宣和四年（一一二四）。

〔二〕參：參拜。

〔三〕洺州：治在今河北永年境內。

〔四〕寧州：治在今甘肅寧縣。

〔五〕田珏：金熙宗時任吏部侍郎，皇統七年（一一四七），蔡松年等人彈劾田珏等結為朋黨，田珏等八人被處死，孟浩等三十四人被流放。李之翰即在流放之列。事詳《金史·蔡松年傳》、《金史·孟浩傳》、《歸潛志》卷十。

〔六〕上京：今黑龍江阿城。

〔七〕遇赦復官：完顏亮即位後，大赦天下。《金史·孟浩傳》：“浩等三十二人遇天德赦令還鄉里，多物故。”《金史·海陵紀》：“皇統九年十二月己未（十一），大赦，改皇統九年為天德元年。”

〔八〕東平：今山東東平。

〔九〕《漆園集》：已佚。《千頃堂書目》卷二十九有著錄。楊宏道《小亨集》卷六《窺豹集後序》云李之翰著有一巨編《窺豹集》。

〔一〇〕靈石：今山西靈石。李謙，曾任靈石尉，餘石詳。李德元，字善長，在金以蔭入仕，入元以教讀為生。

三興居士

三興居士，阜昌中人〔一〕。


【注釋】


〔一〕阜昌：偽齊年號（一一三○—一一三七）。據此，三興居士可能活躍於偽齊時期。

楊興宗

興宗，髙陵人〔一〕，宋既渡江，故興宗有《龍南集》，予同舍郎關中楊君美嘗見之〔二〕。


【注釋】


〔一〕髙陵：今陝西髙陵。

〔二〕《龍南集》：已佚。同舍郎：指同住一舍之人。楊君美：名天德（一一八○—一二五八），奉元（今陝西延安）人，興定二年（一二一八）進士，生平詳許衡《南京轉運司度支判官楊公銘》。

趙亮功

亮功，華州人，嘗監富平酒〔一〕。


【注釋】


〔一〕華州：治在今陝西渭南市華州區。富平：今陝西富平。

賈泳

泳字漢甫，洛陽人〔一〕。


【注釋】


〔一〕洛陽人：據《中州集》卷八所選《題安生僧寺》詩序，該詩作於天會十二年（一一三四），感慨五年來的坎坷不遇，知其為金初人。

元日能

日能，不知何許人，與劉巖老同時〔一〕。


【注釋】


〔一〕劉巖老：劉汲，號西巖老人。天德三年（一一五一）進士。參見《中州集》卷二《劉西巖汲》。

范墀

墀字元涉，系出潁川〔一〕，有《詩話》行於世〔二〕。


【注釋】


〔一〕潁川：舊郡名，治在今河南陽翟。

〔二〕《詩話》：已佚。

王雄州仲通

仲通字達夫，長慶人〔一〕。天會六年進士〔二〕，皇統中陷田瑴黨籍〔三〕，編配五國〔四〕，會赦還，世宗即位，復官〔五〕，終於永定軍節度使〔六〕。


【注釋】


〔一〕長慶：遼時縣名，在今遼寧錦州東北。

〔二〕天會六年：一一二八年。

〔三〕田瑴黨籍：參見上文《李寧州之翰》注。

〔四〕五國：即五國城，舊址在今黑龍江依蘭縣境內。

〔五〕赦還：時在天德元年（一一四九）。世宗即位：時為大定元年（一一六一）。

〔六〕永定軍節度使：《金史》卷二十四《地理志》：中都路“雄州，中，天會七年置永定軍節度使”。治在今河北省雄縣。

韓內翰汝嘉

汝嘉字公度，宛平人〔一〕。父昉，遼末狀元，仕國朝至宰相〔二〕，嘗作《武元聖德神功碑》，為作者所稱〔三〕。公度皇統二年進士〔四〕，累遷真定路轉運使〔五〕，坐公事，遷清州防禦使〔六〕，召為翰林侍讀學士〔七〕，卒〔八〕。


【注釋】


〔一〕宛平：為燕京之倚郭縣，今北京。

〔二〕父昉：韓昉（一○八二—一一四九），字公美，遼天慶二年（一一一二）狀元。入金後，歷任翰林學士、濟南尹，拜參知政事，封鄆國公，加開府儀同三司。《金史》卷一二五有傳。

〔三〕武元：金太祖完顏阿骨打（一○六八—一一二三）諡曰武元皇帝。《武元聖德神功碑》：又稱《太祖睿德神功碑》、《武元皇帝平遼碑》等。《金史·韓昉傳》：“昉雖貴，讀書未嘗去手。善屬文，最長於詔冊，作《太祖睿德神功碑》，當世稱之。”迺賢《金臺集》卷二《讀金太祖武元皇帝平遼碑》：“十丈豐碑勢倚空，風雲猶憶下遼東。百年功業秦皇帝，一代文章太史公。石斷龍鱗秋雨後，苔封鼇背夕陽中。行人立馬空惆悵，禾黍離離滿故宮。”詩有小序：“在南城豐宜門外，金史臣韓昉撰，宇文虛中書。”原碑已不存，文亦失傳。

〔四〕皇統二年：一一四二年。

〔五〕真定路：即河北西路，治在河北正定。

〔六〕清州：今河北青縣。

〔七〕召為翰林侍讀學士：《建炎以來繫年要錄》卷一百九十一：紹興三十一年七月“壬辰，敷文閣待制樞密都承旨充大金起居稱賀使徐喆等至盱眙軍，金主已遣翰林侍講學士韓汝嘉至泗州待之”。紹興三十一年，即金正隆六年（大定元年，一一六一）。

〔八〕卒：韓汝嘉卒於正隆六年（一一六一）。據《三朝北盟會編》卷二百三十一：（八月）“十五日乙卯，金國主亮殺諫議大夫韓汝嘉，舉兵南寇。金主亮欲舉兵，韓汝嘉自盱眙歸，諫亮寢兵講和。亮不從，曰：‘爾與宋朝為遊說邪？’賜汝嘉死。遂起兵”。

王吏部啟

啟字希畢，大興人〔一〕。正隆二年進士〔二〕，累遷戶部員外郎、通州刺史〔三〕，用宰相萬公薦〔四〕，權右司郎中。章宗即位，不一歲，遷工部侍郎〔五〕，即以河南北路提刑使拜吏部尚書使宋，使還，出為絳陽軍節度使〔六〕，致仕，還鄉里，與左丞董公、參政馬公、宣徽盧公、尚書郭公為九老會〔七〕，年七十九卒。子師揚，字仲雄，南渡後隱居嵩山〔八〕，時年已六十餘，經傳子史皆手自抄之，如健舉子結夏課然。希顏說仲雄在太學〔九〕，同舍號為閉戶王先生，其謹厚蓋家法云。孫造字成叔〔一○〕，今居東平。


【校記】


河南北路：當是河東南北路之誤。《金史》卷十《章宗紀》：明昌五年（一一九四）閏十月，“甲戌，以河東南北路提刑使王啟等為賀宋主即位使”。《金史》卷六十二《交聘表》與此相同。


【注釋】


〔一〕大興：縣名，今北京大興區。

〔二〕正隆二年：一一五七年。

〔三〕通州：今北京通州區。

〔四〕萬公：指張萬公（？—一二○七）。張萬公，字良輔，東阿（今山東東阿）人。正隆二年進士，歷任御史中丞、大興尹、濟南尹、擢平章政事，封壽國公。《金史》卷九十五有傳。參《中州集》卷九《張平章萬公》。

〔五〕遷工部侍郎：當在大定二十九年或明昌元年。

〔六〕絳陽軍：治在今山西新絳。

〔七〕左丞董公：董師中（一一二九—一二○二），字紹祖，洺州（今河北永年）人，皇統九年（一一四九）進士，歷任吏部尚書、參知政事、尚書左丞。《金史》卷九十五、《中州集》卷九有傳。參政馬公，指馬琪。馬琪字德玉，大興寶坻（今屬天津）人，正隆五年（一一六○）進士，明昌四年（一一九三）拜參知政事。《金史》卷九十五有傳。宣徽盧公：指盧璣，字正甫，臨潢人，章宗時期任左宣徽使，《金史》卷七十五有傳。尚書郭公：疑為郭邦傑，生平散見《金史》。據《金史》卷四十九《食貨志》，郭邦傑大定二十九年為刑部尚書。九老會：其他成員不詳。

〔八〕南渡：指貞祐二年（一二一四）遷都汴京。王師揚：生平無考。

〔九〕希顏：指雷淵。參《中州集》卷六《雷御史淵》。

〔一○〕東平：今山東東平。孫造：王造生平無考。

晁洗馬會

會字公錫，髙平人〔一〕，道院文元公之後〔二〕。宣和末，中武舉，仕為太子洗馬，天眷二年經義進士〔三〕。為人美風儀，氣量宏博澤人。經靖康之亂，生徒解散，公錫稍誘進之，貧不能就舉者，必厚為津遣，在官下則分俸以給之〔四〕。至於李承旨致美昆仲〔五〕，亦出其門，士論歸焉。歷虞鄉、猗氏、臨晉三縣令〔六〕，以興平軍節度副使致仕〔七〕，年七十八終於家，詩號《泫水集》〔八〕。《虞鄉縣齋》云：“官況薄於重榨酒，瓜期近似欲殘棋〔九〕。”《王官谷》云：“煙藏芳樹遠，雲補斷山齊。”〔一○〕鄉人至今傳之。孫國章，字公憲〔一一〕，李承旨外孫，教授鄉里，樂於提誨，諸生經指授者，肅然如在官府，進退拱揖，皆有可觀，蓋其家法云。


【注釋】


〔一〕髙平：今山西晉城髙平。

〔二〕道院文元公：晁迥（九五一—一○三四），字明遠，澶州清豐（今河南清豐），徙居彭門（今四川彭州北）。太平興國進士，累遷太常丞、翰林學士、禮部尚書，以太子少保致仕，卒贈太子太保，諡文元。藏書極豐，著有《翰林集》、《道院集》等。《宋史》卷三百五有傳。

〔三〕天眷二年：一一三九年。

〔四〕津遣：資助遣送。官下：做官之地。

〔五〕李承旨致美：李晏（一一二三—一一九七），字致美，髙平人。《金史》卷九十六、《中州集》卷二有傳。其弟不詳。

〔六〕虞鄉：治在山西永濟市虞鄉鎮。猗氏：今山西臨猗。臨晉：治在今山西永濟市臨晉鎮。

〔七〕興平軍：治在河北盧龍。

〔八〕泫水：河名，在山西髙平境內。《泫水集》得名於此，集已佚。

〔九〕瓜期：官吏任期屆滿。

〔一○〕王官谷：在山西永濟境內。

〔一一〕晁國章：生平無考。

王內翰遵古

遵古字元仲。父政，金吾衛上將軍〔一〕，三子遵仁、遵義〔二〕，元仲其季也〔三〕。元仲四子：庭玉字子溫，內鄉令，終於同知遼州軍州事〔四〕；庭堅字子貞，有時名〔五〕；庭筠字子端〔六〕；庭掞字子文〔七〕。


【注釋】


〔一〕王政：本名南撒里，《金史》卷一二八有傳。《元好問全集》卷十六《王黃華墓碑》：“永壽之長子政仕金朝，官至金吾衛上將軍、建州保靜軍節度使。”

〔二〕王遵仁、王遵義：生平無考。

〔三〕元仲：元好問《王黃華墓碑》：“保靜之中子遵古字元仲，正隆五年（一一六○）進士，仕為中大夫、翰林直學士，文行兼備，潛心伊洛之學，言論皆可紀述。明昌應詔，有‘昔人君子’之目。”

〔四〕內鄉：今河南西峽。遼州：治在今山西左權。王庭玉：生平無考。

〔五〕庭堅：生平無考。王庭筠有《送子貞歸遼陽》。

〔六〕庭筠：參見《中州集》卷三《黃華王先生庭筠》。

〔七〕庭掞：生平無考。

王汾州璹

璹字君玉，太原人，天眷二年進士〔一〕。弟珙器玉、珦汝玉，皇統九年同榜〔二〕。家世業醫，有陰德，聞里中嘗有金蠶、金馬之瑞〔三〕。君玉仕至汾陽軍節度使〔四〕。鄉人榮之，號三桂王氏〔五〕，行尚書省左右司郎中。仲澤其從孫也〔六〕。金馬在部掾清卿房，迄今寶之〔七〕。


【校記】


皇統九年：《續夷堅志》卷一《王氏金馬》作“皇統元年”，疑誤。因皇統元年非科舉年。


【注釋】


〔一〕天眷二年：一一三九年。

〔二〕王珙、王珦：生平無考。皇統九年：一一四九年。

〔三〕金蠶之瑞：不詳。金馬之瑞：見《續夷堅志》卷一《王氏金馬》：“太原王氏，上世業醫，有陰德聞里中，至君玉之父翁母，皆敬神佛。一淨室中安置經像，扃鑰甚嚴，於灑掃，母亦親為之。一日晚，入室中焚誦，忽供几下一細小物跳躍而出，有光隨之，須臾，作聲如馬嘶。母起立祝曰：‘古老傳有金馬駒，今真見之，果欲送福，來老婦衣襟中。’即以襟迎之。此物一跳而上，視之，金馬也。”

〔四〕汾陽軍：治在今山西汾陽。

〔五〕“鄉人榮之”二句：《續夷堅志》卷一《王氏金馬》：“君玉以天眷二年第，器玉、汝玉，皇統元年相繼科第。鄉人榮之，號三桂王氏。府尹並以‘三桂’名所居之坊。”

〔六〕仲澤：王渥，參見《中州集》卷六《王右司渥》。

〔七〕金馬在部掾清卿房：《續夷堅志》卷一《王氏金馬》：“金馬方廣三寸，金作棗瓤色，項頸微髙，尾上揭如艾炷，髀股圓滑。兵亂之後，予曾見之。”元好問自注：“濬州清卿房約為賦《金馬辭》也。”清卿，指王仲元，字清卿。參見下文《錦峰王仲元》。

李特進獻可

獻可字仲和，遼東人〔一〕，太師金源郡王石之子，太師遼末狀元〔二〕。仲和，世宗元妃之弟，大定十年史紹魚榜進士〔三〕，歷州縣，入翰苑，累遷戶部員外郎。以事貶清水令〔四〕，召為大興少尹〔五〕，遷戶部侍郎，終於山東西路提刑使。衛紹王即位，以仲和元舅，贈特進道國公〔六〕；子道安，特旨符寶郎〔七〕。


【注釋】


〔一〕遼東人：《金史》卷八十六《李石傳》作遼陽人。遼陽，今遼寧遼陽。

〔二〕李石：字子堅，世宗母貞懿皇后之弟，遼乾統七年（一一○七）狀元。仕至翰林學士。入金後歷汴京都巡檢使、大名少尹，汴京軍馬副都指揮使、景州刺史等職。世宗稱帝遼陽，李石有定策之功，擢戶部尚書，拜參知政事。世宗納石女於後宮，後封元妃，生鄭王永蹈、衛王永濟。大定七年拜司徒，兼太子太師，御史大夫如故。十年，進拜太尉，尚書令。封平原郡王。大定十六年薨，諡襄簡。《金史》卷八十六有傳。

〔三〕大定十年：一一七○年。史紹魚：該年詞賦狀元，生平無考。《金史》卷八十六《李獻可傳》：“獻可字仲和，大定十年中進士第。世宗喜曰：‘太后家有子孫中進士，甚盛事也。’”

〔四〕清水：今甘肅清水。

〔五〕大興：今屬北京。

〔六〕衛紹王：完顏永濟，世宗與李氏之子，世宗時封衛王，章宗無子，立為儲嗣，泰和八年（一二○八）即帝位，至甯元年被宦官李思中所殺。貞祐四年（一二一六）追復衛王，諡紹。《金史》卷六十四《元妃李氏傳》：“衛紹王即位，追諡光獻皇后，贈妃弟獻可特進。”

〔七〕李道安：生平無考。

雷溪先生魏道明

道明字元道，易縣人〔一〕。父遼天慶中登科，仕國朝為兵部郎中〔二〕，子上達、元真、元化、元道，俱第進士〔三〕，又皆有詩學。元道最知名，仕至安國軍節度使，〔四〕暮年居雷溪〔五〕，自號雷溪子，有《鼎新詩話》行於世〔六〕。元道《春興》云：“燕來燕去烏衣巷，花落花開穀雨天。”《髙麗館偏涼亭》云：“碧海半彎蝸角國，春風十里鴨頭波。”〔七〕《中秋》云：“丹桂知經幾寒暑，冰壺別是一山川。”其所得者也。


【注釋】


〔一〕易縣：今河北易縣。

〔二〕天慶：遼天祚帝年號（一一一一—一一二○）。魏道明之父，生平無考。

〔三〕上達：生平不詳。元真：皇統二年（一一四二）進士。韓汝嘉有《寄元真同年》詩，韓汝嘉皇統二年進士。元化：生平無考。魏道明及第時間不詳。

〔四〕安國軍：治在邢州，故元好問《中州集序》稱之為“魏邢州元道”。邢州：今河北邢臺。

〔五〕雷溪：河流名，在易縣境內。

〔六〕《鼎新詩話》：已佚。

〔七〕《髙麗館偏涼亭》：原注：“涼或作梁。”疑是。魏道明出使髙麗，時間不詳。其詩已佚。

學易先生雷思

思字西仲，渾源人〔一〕，天德三年進士〔二〕。大定中，任大理司直，持法寬平，至今稱之，仕至同知北京轉運使事，有《易解》行於世〔三〕。弟志字南仲，亦第進士，仕至永定軍節度使〔四〕。西仲季子淵〔五〕，最知名。


【注釋】


〔一〕渾源：今山西渾源。

〔二〕天德三年：一一五一年。

〔三〕《易解》：已佚。雷思號學易先生，與其愛好《周易》有關。

〔四〕仕至永定軍節度使：據《山西通志》卷六十五，雷志於貞元二年（一一五四）進士及第。永定軍，治在今河北雄縣。

〔五〕西仲季子淵：雷淵，參《中州集》卷六《雷御史淵》。

王大尹翛

翛字翛然，范陽人〔一〕，皇統二年進士〔二〕。資稟鯁峭，甫入仕，即以材幹稱。大定中，皇子曹王尹大興〔三〕，翛然為少尹，王移鎮北門〔四〕，復以同尹從之，前後多所規益〔五〕，朝廷稱焉。遷咸平轉運使〔六〕，改知瀋州〔七〕，坐為怨家所誣，奪官。宰相有為辨理者，得鄭州防禦使〔八〕。章宗即位，召拜禮部尚書〔九〕，以選為大興尹，兩月政成，發奸擊强〔一○〕，剖繁理劇，百年以來，無有出其右者〔一一〕。尋為護前者所排〔一二〕，繫獄累月，天子知其非罪，出之，翛然幅巾歸范陽〔一三〕。明年，起為定國軍節度使〔一四〕，致仕卒〔一五〕，遺命無請諡，無立碑，然至今言名臣者，必及焉。


【校記】


定國軍節度使：《金史·王翛傳》作“定海軍節度使”。定國軍，治在同州，今陝西大荔。定海軍，治在萊州（今屬山東）。似以《金史》為是。


【注釋】


〔一〕范陽人：《金史》卷一百五《王翛傳》作涿州人。范陽為涿州倚郭縣，今河北涿州。

〔二〕皇統二年：一一四二年。

〔三〕曹王：金世宗之子完顏永功（一一五四—一二二一），大定十一年（一一七一）進封曹王，十五年除刑部尚書，十八年改大興尹。《金史》卷八十五有傳。

〔四〕移鎮北門：據《金史》卷八十五《完顏永功傳》，完顏永功大定二十三年任北京留守。北京，原為遼中京，在今內蒙古寧城之西。移鎮北門，當指此。

〔五〕多所規益：完顏永功有不良之舉。《金史》卷八十五《完顏永功傳》：“閱月改北京留守，居無何，上謂宰臣曰：‘朕聞永功到北京，為政無良，雖朕子，萬一敗露，法可廢乎？朕已戒敕永功，卿等可諭其長史，俾匡正之。’”

〔六〕咸平轉運使：《金史·地理志》：“咸平路咸平府，置遼東路轉運司。”《金史·王翛傳》：“（大定）二十四年，遷遼東路轉運使。”咸平：今遼寧開原。

〔七〕瀋州：今遼寧瀋陽。

〔八〕鄭州：今河南鄭州。

〔九〕章宗即位：時在大定二十九年（一一八九）。《金史·王翛傳》：“審錄官奏，翛前任顯德潔廉剛直，軍吏斂跡，無訟獄。遷禮部尚書，兼大理卿。”

〔一○〕兩月政成：《金史·王翛傳》：“明昌二年（一一九一），改知大興府事。時僧徒多游貴戚門，翛惡之，乃禁僧午後不得出寺。嘗一僧犯禁，皇姑大長公主為請，翛曰：‘奉主命，即令出之。’立召僧，杖一百死，京師肅然。”

〔一一〕無有出其右者：《金史·王翛傳》：“翛性剛嚴，臨事果決，吏民憚其威，雖豪右不敢犯。承安間，知大興府事闕，詔諭宰臣曰：‘可選極有風力如王翛輩者用之。’其為上所知如此。”

〔一二〕護前者：掩飾從前過錯者。《金史·王翛傳》：“後坐故出人罪，復削官解職。”

〔一三〕幅巾：儒者便裝。

〔一四〕 起為定國軍節度使：《金史·王翛傳》：“明年（明昌三年），特授定海軍節度使。諭旨曰：‘卿賦性太剛，率意行事，乃自陷於刑。若殿年降敘，念卿入仕久，頗有執持，故特起於罪謫之中，授以見職。且彼歲歉民饑，盜賊多，須用舊人鎮撫，庶得安治。勉盡乃心，以圖後效。’”

〔一五〕致仕卒：《金史·王翛傳》：“未幾，表乞致仕。上曰：‘翛能幹者，得力為多。’不許。復申請，從之。泰和七年，卒，年七十五。”以泰和七年（一二○七）七十五歲推算，王翛當生於天會十一年（一一三三）。如此，皇統二年（一一四二）及第時，只有十歲。其中必定有誤。

髙工部有鄰

有鄰字德卿，遂城人〔一〕。數歲入小學，州將為子娶婦，驂御盈路，同舍兒競觀之，德卿讀書自若也。大定三年第進士〔二〕，歷州縣，為尚書省令史。時相議絀詞賦，專明經，德卿以賦有譎諫之義，反復詰難，竟得不罷。爾後擢第者，廷試時務策，亦自德卿發之〔三〕。明昌初，累遷安國軍節度使〔四〕。父飛狐令某〔五〕，嘗尉南和〔六〕，以公事活千餘人，德卿實生是邑。父老有身及當時事者，扶杖迎勞，歡呼馬前，德卿亦為立碑尉廳〔七〕。不踰月，子嵩，猶子鑄，同榜登科，時人榮之〔八〕。泰和中使宋〔九〕，還拜工部尚書，致仕卒〔一○〕。德卿孝友廉介，長於吏事，所至興學校，敦風化，以儒雅自緣飾，耆舊至今稱之。子巖，字士瞻，第進士〔一一〕；季子嶷，字士美，正大初監察御史，最知名〔一二〕。


【注釋】


〔一〕遂城：治在今河北徐水。

〔二〕大定三年：一一六三年。

〔三〕廷試時務策：據《金史》卷八十八《唐括安禮傳》，宰相唐括安禮主張廷試時務策。或許髙有鄰率先提出，得到唐括安禮的認同，再上報金世宗。據《金史》卷五十一《選舉志》，其事在大定十九年（一一七九）。

〔四〕安國軍：治在邢州，今河北邢臺。據髙有鄰《萬花堂記》，他來鎮邢州的時間是承安庚申，即承安五年（一二○○）。《中州集》所說“明昌初”，當誤。

〔五〕飛狐：今河北淶源。飛狐令某，《續夷堅志》卷二《髙尉陰德》作飛狐令集。

〔六〕南和：邢州屬縣，今河北南和。

〔七〕德卿亦為立碑：髙有鄰所立碑文當是《萬花堂記》，見《金文最》卷二十五。

〔八〕子嵩、猶子鑄：髙嵩、髙鑄，生平不詳。《續夷堅志》卷二《髙尉陰德》與此相同。趙卞《萬華堂記》：“承安五年正月，（髙有鄰）被命由陝西漕臺移鎮是邦。既而是歲四月，子嵩、姪鑄同登髙第。”

〔九〕泰和中使宋：具體時間不詳。泰和，金章宗年號（一二○一—一二○八）。

〔一○〕致仕卒：髙有鄰卒年不詳。

〔一一〕髙巖：生平無考。

〔一二〕正大：金哀宗年號（一二二四—一二三一）。《陵川集》卷十三《哭髙監察》：“問學淵源算略長，中樞近右轉臺郎。繡衣春照金宮日，白筆寒生玉殿霜。亡國失身雖共苦，無兒死客獨堪傷。摩挲翠琰徐河道，駐馬西風淚幾行。”附注：“先生諱嶷，字士美，遂州人。以才幹精絕，拔為樞密院都事。學術純正，轉監察御史。金亡入燕，喪子感疾而卒。居順天，嘗語僕以讀書作文法，故其卒，賦詩以哭之。今順天北徐河橋上修橋碑，先生之父都轉運使之文也。故及之。”《元好問全集》卷十《柳亭雨夕與髙御史夜話》附注：“髙曾自藍田令入拜監察御史，北渡後謀還保塞，而困於無資者二十年矣。”

宋孟州楫

楫字濟川，長子人〔一〕。年十九，天德三年擢第〔二〕，除著作郎，母老丐歸養，許之。泰和三年，以省掾從吏部尚書梁肅使宋〔三〕。副趙王府長史直臣獵淮上〔四〕，射一虎，斃之，濟川有詩記其事，語意俊拔，泗州守刻石於鎮淮堂〔五〕。濟川官至孟州防禦使〔六〕。子元吉，字祐之，明昌二年進士〔七〕；元圭，字達之，泰和三年進士〔八〕，皆有名於時。曾孫弘道，今在武陟〔九〕。


【注釋】


〔一〕長子：今山西長子。

〔二〕天德三年：一一五一年。據此可推知，宋楫生於天會十一年（一一三三）。

〔三〕梁肅：字孟容（？—一一八八），奉聖州（今河北涿鹿）人，天眷二年（一一三九）進士。累官刑部尚書，後為濟南尹致仕，起復彰德軍節度使，召拜參知政事。《金史》卷八十九有傳。據《金史·梁肅傳》，大定十四年（一一七四），“以肅為宋國詳問使”，時任刑部尚書。泰和三年（一二○三），梁肅已過世多年，當誤。

〔四〕副趙王府長史直臣：《金史》卷六十一《交聘表中》：大定十四年，“二月，以刑部尚書梁肅、趙王府長史蒲察訛里剌為詳問宋國史”。蒲察訛里剌，漢名直臣。

〔五〕濟川有詩記其事：原詩已佚。泗州：治在今安徽泗縣。王惲《秋澗集》卷七十三《跋雪齋書宋孟州獵虎詩卷後》：“昔興陵選庭臣奉使江左，須得才辯有聞望者可，若宋孟州《射虎詩》，清雄振厲，遠而有光華，大定人文之盛概可見矣。雪中展觀于曾孫秘監處，令人三復，清興四發。今秘監以學問德藝，又為青宮所賓禮，所謂黃門有父風者也。”雪齋，姚樞之號。曾孫秘監，指宋楫曾孫宋衜，曾任秘書監。《元好問全集》卷十二《宋周臣生子三首》之二：“玉季金昆世共賢，天將文筆付家傳。清新未要梅花賦，射虎留看第二篇。”自注：“鄉先生宋濟川，以《射虎詩》著名。”

〔六〕孟州：治在今河南孟州。

〔七〕明昌二年：一一九一年。據宋元吉《興儒里記》，宋元吉釋褐隰州某邑簿。隰州：治在今山西隰縣。又據《元史》卷一百七十八《宋衜傳》，宋元吉在金末仕至兵部員外郎。

〔八〕元圭：生平無考。泰和三年：一二○三年。

〔九〕弘道：宋衜，元憲宗時被趙璧收為部屬，中統三年（一二六二）任翰林修撰，後從趙璧平李璮之亂，入侵髙麗。至元十八年（一二八一），任秘書監。《元史》卷一百七十八有傳。武陟：今河南武陟。

髙轉運德裔

德裔字曼卿，鶴野人〔一〕。髙才博學，弱冠擢第〔二〕，累遷登聞檢院同知，太府少監，平陽少尹〔三〕，開州刺史〔四〕，豐王傅〔五〕，卒於西京路轉運使〔六〕。工於為文，字畫尤有法，所題卷軸今猶有存者。嘗以樗軒所書比之〔七〕，氣韻形似無毫髮少異，樗軒自望者甚髙，何至學曼卿，乃暗與之合，真異事也。子元道，殿中侍御史〔八〕。


【注釋】


〔一〕鶴野：縣名，治在在今遼寧遼東縣境內。

〔二〕弱冠擢第：髙德裔《游王官谷記》：“大定四年，予主陵川簿。”據此，髙德裔及第時間當在大定三年（一一六三），釋褐陵川簿。陵川，今山西陵川。

〔三〕平陽：府名，治在今山西臨汾。《金史》卷八十五《越王永功傳》，髙德裔明昌元年（一一九○）在平陽任上。

〔四〕開州：治在今河南濮陽。據髙德裔《漢魯孝王石刻跋》，明昌二年任開州刺史。

〔五〕豐王：完顏珣（一一六三—一二二四），即金宣宗。完顏珣大定二十九年（一一八九）進封豐王，承安元年（一一九六）進封翼王。髙德裔任豐王傅，當在明昌年間。

〔六〕西京路：治在西京，今山西大同。

〔七〕樗軒：完顏璹之號，參《中州集》卷五《密國公璹》。

〔八〕髙元道：生平無考。

路冀州仲顯

仲顯字伯達〔一〕，冀州人〔二〕，家世寒微。其母有賢行，教伯達讀書，國初賦學家有類書名《節事》者〔三〕，新出價數十金，大家兒有得之者，輒私藏之，母為伯達買此書，撙衣節食〔四〕，累年而後致，戒伯達言：“此書當置學舍中，必使同業者皆得觀。少有靳固〔五〕，吾即焚之矣。”伯達正隆五年進士〔六〕。明昌初，授武安軍節度使，鄉人榮之。雲朔用兵，伯達奉使江左還，獻賜幣以佐軍〔七〕，未報而伯達死，章廟詔以所獻還其家。夫人傅氏曰：“此非吾夫意！”復上之，有司不聽，夫人付之州學，買上田二千畝有奇，以贍生徒。故相馬琪德玉，時判州事〔八〕，聞於朝，賜號成德夫人。伯達二子：鐸字宣叔〔九〕，鈞字和叔〔一○〕，俱有名于時。宣叔為諫官，諫章廟元妃李氏出細微，不應上僭，有累聖德，又其兄弟恃寵納賂，將有楊國忠之禍〔一一〕，坐謗訕除名，宣叔布衣還鄉里。傅夫人臨終敕宣叔曰：“汝以憂國愛君，故極言直諫，天子明聖，特蹔有所蔽，計他日必復起汝，前事須再言，勿有所顧藉也。”墓碑不之載〔一二〕，故表出之。


【校記】


武安軍：據《金史》卷二十四《地理志上》，蔚州遼時置武安軍，治在今河北蔚縣。武安軍與路伯達家鄉冀州相距遙遠。《金史·路伯達傳》作“安武軍”。據“鄉人榮之”推測，當是。據《金史》卷二十五《地理志中》，冀州置安武軍節度。


【注釋】


〔一〕仲顯字伯達：《金史》卷九十六《路伯達傳》曰：“路伯達，字仲顯。”路伯達《冀州節度使王公重修廟學碑》：“伯達牢讓數四，義不能辭。”自稱伯達，可見伯達是名而非字。《中州集》誤。

〔二〕冀州：治在今河北衡水市冀州區。

〔三〕《節事》：其書不詳。

〔四〕撙衣：節省衣服。

〔五〕靳固：吝惜。

〔六〕正隆五年：一一六○年。

〔七〕雲朔用兵：指與蒙古交戰，始自明昌二年（一一九一）。路伯達使宋當在該年。《金史·路伯達傳》：“嘗使宋，回獻所得金二百五十兩，銀一千兩以助邊，表乞致仕，未及上而卒。”

〔八〕馬琪：字德玉，大興寶坻（今屬天津）人。正隆五年進士。章宗即位授中都路轉運使、戶部尚書。明昌四年，拜參知政事。承安二年（一一九七），出鎮安武軍。《金史》卷九十五有傳。其判冀州事，在承安二年之後。

〔九〕鐸字宣叔：參見《中州集》卷四《路司諫鐸》、《金史》卷一百《路鐸傳》。

〔一○〕鈞字和叔：路鈞字和叔，大定二十五年（一一八五）進士，終於萊州觀察判官。見《金史·路伯達傳》。

〔一一〕元妃李氏：李氏（？—一二○九），本名師兒，大定年間，以監戶女子入選宮中，性聰慧，明昌四年封昭容，次年進封淑妃。父祖、兄弟被封官進爵，顯赫一時。章宗欲立為后，因李氏出身微賤而受阻。詳參《金史》卷六十四《章宗元妃李氏傳》。上僭：越位逾制。

〔一二〕墓碑：已佚，作者不詳。

張代州大節

大節字信之，五臺人〔一〕，天眷中進士〔二〕，與興陵有藩邸之舊，愛其真淳，甚倚重之〔三〕。歷橫海軍節度使〔四〕，咸平大興尹〔五〕，吏部尚書，河東北路兵馬都總管〔六〕。明昌初請老，特授雁門節鉞〔七〕。除其子巖叟忻州刺史〔八〕，以榮其歸。信之好獎進士類，滄州徐韙〔九〕、太原王澤〔一○〕、大興呂造〔一一〕，經其指授，卒成大名，士論以風鑒歸之〔一二〕。巖叟字夢弼，亦第進士〔一三〕，歷嵐、潞、懷三州節度〔一四〕，終於集慶軍〔一五〕。屏山謂吏事不及乃父，而以長厚見稱〔一六〕。子待，舉臺掾，選授奉御，正大末，從車駕東狩，不知所終〔一七〕。孫紹祖，在東平〔一八〕。


【注釋】


〔一〕五臺：今山西五臺。

〔二〕天眷：疑為天德之誤。《金史》卷九十七《張大節傳》：“擢天德三年（一一五一）進士第，調崞縣丞。”

〔三〕興陵：金世宗。藩邸：藩王的宅第。《金史·張大節傳》：“改東京市令，世宗判留務，甚愛重之。”

〔四〕橫海軍：治在河北滄州。《金史·張大節傳》：“尋為宋生日使，還授橫海軍節度使。”據《金史》卷六十一《交聘表》，大定二十四年八月，張大節為賀宋生日使。任橫海軍節度使當在大定二十五年（一一八五）。

〔五〕咸平大興尹：《金史·張大節傳》：“選授河東路提刑使，未赴，留知大興府事，治有能名。”時在明昌末年。

〔六〕河東北路兵馬都總管：《金史·張大節傳》未記載其任吏部尚書、河東北路兵馬都總管之事。

〔七〕節鉞：符節與斧鉞。雁門節鉞：指震武軍節度使，治在山西代縣。《金史·張大節傳》：“閱歲，移知廣寧府。復請老，授震武軍節度使。”

〔八〕張巖叟：字孟弼，《金史》卷九十七有傳。

〔九〕徐韙：滄州人。據《金文最》卷八十三，孔叔利《改建題名碑》，徐韙大定二十五年（一一八五）詞賦狀元。餘不詳。

〔一○〕王澤：字澤民，并州人。明昌二年（一一九一）詞賦狀元，授應奉翰林文字。後以應制詩不稱旨而外補。參《歸潛志》卷七。

〔一一〕呂造：字子成，大興人，承安二年（一一九七）詞賦狀元，授應奉翰林文字，以應制重陽詩不稱旨而外補，後任右司諫。正大三年（一一二六）以翰林待制充益政院官。生平散見《金史》、《續夷堅志》、《歸潛志》等書。

〔一二〕士論以風鑒歸之：張大節《同新進士呂子成輩宴集狀元樓》：“鸚鵡新班宴杏園，不妨老鶴也乘軒。龍津橋上黃金榜，三見門生是狀元。”

〔一三〕亦第進士：據《金史·張巖叟傳》，張巖叟大定十九年（一一七九）進士。

〔一四〕嵐州節度：指鎮西軍節度使。《金史·張巖叟傳》：“除鎮西軍節度使，移定國軍。”鎮西軍治在嵐州（今山西嵐縣北）。潞州節度，指昭義軍節度使。懷州節度，指沁南軍節度使。《金史·張巖叟傳》：“貞祐二年（一二一四）改昭義軍，復移沁南。”昭義軍治在潞州（今山西長治），沁南軍治在懷州（今河南沁陽）。

〔一五〕集慶軍：治在亳州（今安徽亳州）。

〔一六〕屏山：李純甫。

〔一七〕張待：生平不詳。車駕東狩：指正大八年（一二三一）金哀宗逃往歸德之事。

〔一八〕張紹祖：生平不詳。東平：今山東東平。

趙轉運慤

慤字叔通，黃山先生渢之父也〔一〕。宋末汪彥章任鄆州教官〔二〕，叔通為學正，嘗預酬唱，故其詩文皆有源委。國初登科〔三〕，仕至同知南京路轉運使事〔四〕。


【注釋】


〔一〕黃山先生渢：趙渢，東平人，參見《中州集》卷四《黃山趙先生渢》、《金史》卷一百二十六《趙渢傳》。

〔二〕汪彥章：汪藻（一○七九—一一五四），字彥章，號浮溪、龍溪，宋崇寧二年（一一○三）進士，兩宋之間著名文人，著有《浮溪集》等。《宋史》卷四四五有傳。鄆州：治在今山東東平。汪藻任鄆州教官，無考。

〔三〕國初登科：趙慤及第時間疑為天會二年（一一二四）。

〔四〕南京路：治在今河南開封。

郭秘監長倩

長倩字曼卿，文登人〔一〕。皇統丙寅經義乙科〔二〕，仕至秘書少監兼禮部郎中，修起居注。與施朋望、王無兢、劉巖老、劉無党相友善〔三〕。所撰《石決明傳》〔四〕，為時人所稱，有《崑崙集》傳於世。子天驥〔五〕。


【校記】


《崑崙集》：《金史》卷一二五作《崑崳集》，疑是。


【注釋】


〔一〕文登：今山東文登。

〔二〕皇統丙寅：皇統六年（一一四六）。

〔三〕施朋望：疑為施明望之誤。施宜生，字明望，號三住老人。參觀《中州集》卷一《施內翰宜生》、《金史》卷七十九《施宜生傳》。王競：字無競，參見《中州集》卷八《王禮部競》。劉巖老：指劉汲，號西巖，參見《中州集》卷二《劉西巖汲》。劉無黨：劉迎，參見《中州集》卷三《劉記室迎》。

〔四〕石決明：鮑魚的殼，中醫用做清熱明目的藥物。《石決明傳》，已佚。

〔五〕郭天驥：生平無考。

郭錄事用中

用中字仲正，平陽人〔一〕，大定七年進士〔二〕，歷浮山簿、陝州錄事〔三〕，卒年三十一，有《寂照居士集》〔四〕，郝子玉、毛牧達、鄭仲康為之引〔五〕。其《賦醋魚》云：“身臥不知雲子白，氣酣聊作木奴酸。”〔六〕按《博物志》：“西羌仲秋日，取鯉子不去鱗，破腹，以赤秫米飯鹽醋合糝之，逾月則熟，謂之秋鮓。”〔七〕故仲正云然。又《賦雪》云：“灞橋柳絮人千里，楚澤蘆花水半扉。”殊有詩人思致，恨不假之以年耳。


【注釋】


〔一〕平陽：今山西臨汾。

〔二〕大定七年：一一六七年。

〔三〕浮山：今山西浮山。陝州：治在今河南三門峽。

〔四〕《寂照居士集》：寂照居士當是其號，集已佚。

〔五〕郝子玉：郝俁，參見《中州集》卷二《郝內翰俁》。毛牧達：毛麾，參見《中州集》卷七《毛宮教麾》。鄭仲康：鄭時昌，洪洞人，大定年間進士，仕為汾州教授。參見《（光緒）山西通志》卷一五《貢舉譜》。

〔六〕雲子：米飯。木奴：橘樹。

〔七〕秋鮓：秋天的醃魚。所引文字為《博物志》佚文，見於《太平御覽》卷八百六十二。清《稗海》本《博物志》作：“仲秋月，取赤頭鯉子，去鱗破腹，使膂割為漸米爛燥之，以赤秫米飯鹽酒令糝之，鎮不苦重，踰月乃熟，是謂秋鯖。”

趙太常之傑

之傑字伯英，大定人〔一〕，本名宗傑，避諱改〔二〕。大定十六年進士〔三〕，歷西京提刑副使〔四〕，棣州防禦使〔五〕，終於太常卿。使宋還〔六〕，言事云：“宋人文敝之極，且脆弱不足為慮，邊部為可慮也。”〔七〕其前識如此。子繪，名進士，早卒〔八〕。孫季卿，在燕中〔九〕。


【注釋】


〔一〕大定：今內蒙古寧城西。

〔二〕避諱改：當是避金睿宗完顏宗輔之諱。完顏宗輔（一○九六—一一三五），金太祖之子，死後更名宗堯。其子金世宗即位之後，追諡簡肅皇帝，廟號睿宗。

〔三〕大定十六年：一一七六年。

〔四〕西京：今山西大同。

〔五〕棣州：治在今山東惠民。

〔六〕使宋還：《金史》卷十二《章宗紀》：泰和五年（一二○五）十一月“己丑，以太常卿趙之傑等為賀宋正旦使”。

〔七〕邊部：指北方與蒙古部的戰爭。《宋史》卷三十八《甯宗紀》：開禧元年十二月戊寅（二十六），“金遣趙之傑來賀明年正旦，入見，禮甚倨”。《金史》卷九十八《完顏匡傳》：“宋人將啟邊釁，太常卿趙之傑、知大興府承暉、中丞孟鑄皆曰：‘江南敗衄之餘，自救不暇，恐不敢敗盟。’”

〔八〕趙繪：生平失考。

〔九〕趙繼卿：生平無考。楊奐《還山遺稿》（補遺）有《題趙繼卿耕隱圖》詩。

趙轉運鼎

鼎字德新，欒城人〔一〕，大定十六年進士〔二〕。喜作詩，頗知道學，屏山所許如此〔三〕。仕至西京路轉運使〔四〕。《元日詩》云：“拜嗟筋力隨年改，飲覺屠蘇到手遲。”惜不多見也。子中立，字正卿，第進士，文譽甚著〔五〕。


【注釋】


〔一〕欒城：今河北欒城。

〔二〕大定十六年：一一七六年。

〔三〕道學：指宋代理學。屏山：李純甫。

〔四〕西京路：治在今山西大同。

〔五〕趙中立：生平無考。

田轉運特秀

特秀字彥實，易縣人〔一〕，大定十九年進士〔二〕，仕至太原轉運使。喜作詩，為周德卿、李之純所賞〔三〕。《感興》云：“散木不材寧適用，虛舟無意任乘流〔四〕。百年身世槐安國，千古人情羮頡侯。”〔五〕《賦古塔》云：“締構百年人換世，消沉千古鳥盤空。”他類此。彥實所居里名半十，行第五，以五月五日生，小字五兒，二十五歲鄉府省御四試俱中第五，年五十五，八月十五日卒〔六〕，造物之戲人如此。五月五日生者見其賦集序，胡國瑞云〔七〕。


【注釋】


〔一〕易縣：今河北易縣。

〔二〕大定十九年：一一七九年。

〔三〕周德卿：周昂，參見《中州集》卷三《常山周先生昂》。李之純：李純甫。

〔四〕虛舟：任其漂流的舟楫。

〔五〕羮頡侯：指西漢劉信。出自《史記·楚元王世家》：“楚元王劉交者，髙祖之同母少弟也，字遊。髙祖兄弟四人，長兄伯，伯蚤卒。始髙祖微時，嘗辟事，時時與賓客過巨嫂食，嫂厭叔。叔與客來，嫂詳為羮盡，櫟釜，賓客以故去。已而視釜中，尚有羮，髙祖由此怨其嫂。及髙祖為帝，封昆弟，而伯子獨不得封。太上皇以為言，髙祖曰：‘某非忘封之也，為其母不長者耳。’於是乃封其子信為羮頡侯。”

〔六〕二十五歲鄉府省御：據此，大定十九年二十五歲，可推知田特秀生於貞元三年（一一五五）。以五十五歲卒，可知其卒於大安元年（一二○九）。

〔七〕賦集序：已佚。胡國瑞：名璉，正大四年（一二二七）詞賦進士，元初著名文人胡祗遹之父。王惲《秋澗先生大全集》卷五十九《碑陰先友記》：“胡璉字國瑞，武安人。詞賦第，為人慈祥，樂易風流，偉德度。子祗遹，有俊材，光大其先業。”

趙漕副文昌

文昌字當時，陵川人〔一〕，仕至京兆轉運副使。嘗有詩云：“蟲聲連壞壁，樹色入秋窗。”“草香花落處，山黑雨來時。”頗為黃華所稱〔二〕。


【注釋】


〔一〕陵川：今山西陵川。

〔二〕黃華：王庭筠之號。

路轉運忱

忱字子誠，平郭人〔一〕，大定二十二年進士〔二〕，累遷監察御史，終於河東北路轉運副使。


【注釋】


〔一〕平郭：今遼寧開原。

〔二〕大定二十二年：一一八二年。

髙密州公振

公振字特夫，正隆初進士〔一〕，歷南京留幕，終於密州刺史〔二〕。詩有家學〔三〕，賦南園江鄉，有“翠蓋紅妝無俗韻，綠陰青子更多情”之句，惜不多見也。


【注釋】


〔一〕正隆初進士：正隆年間有兩次考試，一是正隆二年（一一五七），一是正隆五年。“正隆初”當指正隆二年。

〔二〕南京：今河南開封。密州：今山東諸城。

〔三〕詩有家學：其父為金初髙士談。參見《中州集》卷一《髙內翰士談》。

張轉運彀

彀字伯英，臨潁人〔一〕，大定二十八年進士〔二〕，仕至河東南路轉運使。家多法書名畫，古物秘玩，周秦以來鏡至百餘枚，他物稱是〔三〕。天性孝友，與人交，極誠款，古所謂博雅君子者，伯英可以當之。弟瑴，字伯玉，美風儀〔四〕，善談論，氣質豪爽，在之純、希顏伯仲間〔五〕。舉進士，有聲場屋，及再上，不中，即拂衣去。嘗自言：“丈夫子娶非尚主，官不徒步至宰相，不屑可也！”宰相李公仲修、適之皆與之遊〔六〕，從不敢以布衣諸生處之。家既貴顯，厚於奉養，擊鮮為具〔七〕，賓客日滿門，窮晝竟夜，卒以樂死。嘗賦《雪》云：“樵屐雙鳧懶，漁蓑一蝟拳。”《醉後》云：“日日飲燕市，人人識張鬍〔八〕。西山晚來好，飲酒不下驢。”《賦畫石》云：“腹非經笥，口不肉食，胸中止有磊磊落落百萬千之怪石。興來茹噎快一吐，將軍便欲關弓射。氣母忽破碎，物怪紛狼藉。有時醉狂頭插筆，掃盡人間雪色壁。”〔九〕其顛放如此。


【注釋】


〔一〕臨潁：今河南臨潁。

〔二〕大定二十八年：一一八八年。

〔三〕“家多法書名畫”數句：《歸潛志》卷四：“獨好收古人器物，所在購求，以是叢于家，古鏡尤多，其樣製不可遍識。”

〔四〕美風儀：《歸潛志》卷二：“嘗衣紫綺裘，半醉坐堂上，人望之如神。迨酒酣興發，引紙落筆，往往有天仙語。”

〔五〕之純、希顏：李純甫、雷淵。

〔六〕李公仲修：李復亨（一一七七—一二二二），字仲修，河津人，興定四年（一二二○）拜參知政事，《金史》卷一百有傳。李適之：名適。據李俊民《莊靖集》卷八《題登科記後》，李適承安五年（一二○○）經義進士，年二十九，大定府長興人。據《元好問全集》卷二十二《史邦直墓表》，史元興定五年（一二二一）進士，釋褐武陟簿，以能入尚書省令史，以縱論三白渠利害，受到宰相李適的讚賞。李適任宰相，疑在正大年間。《金史》無李適其人。

〔七〕擊鮮為具：擊殺鮮活的禽畜為菜肴，指代奢侈的生活。

〔八〕張鬍：張瑴留有大鬍子，故云。《歸潛志》卷二：“（張瑴）少有俊才，美丰姿，髯齊於腹。”李純甫《送李經》：“髯張元是人中雄，喜如俊鶻盤秋空，怒如怪獸拔古松，老我不敢嬰其鋒。”髯張即指張瑴。

〔九〕經笥：裝經書的器具。氣母：元氣的本原。

宗御史端修

端修字平叔，一字伯正，汝州人〔一〕，大定二十二年進士〔二〕。衛紹王避世宗諱，改宗為姬〔三〕，而天下止以宗平叔目之。好學喜名節，操履端勁，慕司馬溫公之為人〔四〕，自為諸生時，見者必悚然敬之。明昌中，自省掾拜監察御史〔五〕。車駕東狩，是歲大寒，人有凍死者，平叔諫止之〔六〕。元妃兄弟李喜兒輩，干預朝政〔七〕，平叔上書以遠小人為言，道陵知其為喜兒發，詔喜兒就問：“卿欲朕遠小人，小人為誰？”其以姓名對，平叔奏小人止李喜兒兄弟耳。喜兒以聞，李氏兄弟皆被切責，竟以訐直貶官〔八〕。平叔自守愈篤，是是非非，議論一出於正大，為朝廷所知，降詔褒諭〔九〕。以全州節度副使卒官〔一○〕。平叔妻死不更娶，潔居二十年，士論髙之。永寧游彥哲，調汝州司候〔一一〕，將之官，問為政，平叔言：“為政不難，治心養氣而已。”彥哲不領，明日復來云：“夏初入官，且臨先生鄉郡，請問從政，而先生乃以治心養氣為言。思之不能得，願終教之。”平叔曰：“子寧不知此耶？治心則心正，心正則不私；養氣則氣平，氣平則不暴。不私不暴，為政之術，盡於此矣！”平叔墓碑及傳，閑閑公為作，稱其剛棱疾惡，有鐵面陳了翁之風〔一二〕，人不以過云。姪孫汝作，正大末，保山棚有功，入守汝州，力盡，城復陷，兵人欲降之，不屈而死〔一三〕。


【注釋】


〔一〕汝州：今河南汝陽。

〔二〕大定二十二年：一一八二年。宗端修及第時間疑誤。趙秉文《滏水文集》卷十一《姬平叔墓表》：“中大定二十五年進士第。”《滏水文集》卷十三《學道齋記》：“二十有七，與我姬伯正父同登大定二十五年進士第。”趙與宗為同年，所言可從。

〔三〕改宗為姬：此處所載宗端修改姓的原因和時間不確。《金史》卷一百《宗端修傳》：“章宗避睿宗諱上一字，凡太祖諸子皆加‘山’為‘崇’，改‘宗’氏為‘姬’氏。”睿宗是金世宗之父完顏宗輔（後改名為完顏宗堯）。

〔四〕司馬溫公：司馬光。

〔五〕自省掾拜監察御史：《金史·宗端修傳》：“明昌間補尚書省令史，承安元年（一一九六），監察御史孫椿年、武簡以職事不修舉，詔以端修及范鐸代之。”

〔六〕平叔諫止之：《金史》卷十一《章宗紀》：承安三年十一月“甲寅冬獵。十二月甲子朔，獵于酸棗林，大風寒，罷獵，凍死者五百餘人。己巳（初六），還都”。

〔七〕李氏：指章宗妃李師兒，《金史》卷六十四有傳。李喜兒輩：指李氏之兄李喜兒及其弟李鐵哥。《金史》卷六十四《元妃李氏傳》：“兄喜兒舊嘗為盜，與弟鐵哥皆擢顯近，勢傾朝廷，風采動四方。射利競進之徒，爭趨走其門。”

〔八〕竟以訐直貶官：《金史·宗端修傳》：“是時，元妃李氏兄弟干預朝政，端修上書乞遠小人。上遣李喜兒傳詔問端修：‘小人為誰，其以姓名對。’端修對曰：‘小人者，李仁惠兄弟。’仁惠，喜兒賜名也。喜兒不敢隱，具奏之。上雖責喜兒兄弟，而不能去也。”宗端修貶官之事，緣於反對立李氏為后，見《金史》卷九十五《張萬公傳》：“時李淑妃有寵，用事，帝意惑之，欲立為后，大臣多不可。御史姬端修上書論之。帝怒，御史大夫張暐削一官，侍御史路鐸削兩官，端修杖七十，以贖論。淑妃竟進為元妃。”據《滏水文集》卷十一《姬平叔墓表》，宗端修貶為太學博士、彰德府判官。

〔九〕降詔褒諭：趙秉文《姬平叔墓表》：“上亮其直，然奸人自是側目矣，竟為有司傅致其罪。上特宥之，改太學博士，未幾出為彰徳府判官，秩滿除大理司直轉寺丞，上召見，宣諭備至。”《金史·宗端修傳》：“泰和四年，遷大理丞，召見於香閣。上謂端修曰：‘汝前為御史，以幹能見用，汝言多細碎，不究其實，嘗令問汝，亦不汝罪，及為大理司直，乃能稱職，用是擢汝為丞，盡乃心力，惟法是守，勿問上位宰執所見何如，汝其志之。”

〔一○〕全州節度副使：當為盤安軍節度副使。北京路全州置盤安軍節度，治在今內蒙古翁牛特旗。趙秉文《姬平叔墓表》：“歲餘授知盤安軍節度副使，俄規措東北路軍儲，臨終歎曰：‘天不假吾數月壽，以畢幅巾之願邪。’享年五十有九。”東北路招討司設於泰州（在吉林白城市東）。又：“泰和八年（一二○八）冬十有一月丙辰，盤安軍節度副使姬公平叔以疾卒於泰州官署之正寢。”可知宗端修生於天德二年（一一五○）。

〔一一〕永寧：今河南洛寧。游彥哲：其人不詳。

〔一二〕閑閑：趙秉文。平叔墓碑：即《姬平叔墓表》。平叔傳：現已不存。趙秉文現存《祭姬平叔文》，見《滏水文集》卷十一。陳了翁：指陳瓘（一○五七？—一一二四），字瑩中，號了翁，徽宗時任左司諫，極論蔡卞、章惇等人之罪，後被除名遠竄。《宋史》卷三百四十五有傳。趙秉文稱讚宗端修“剛棱疾惡，有鐵面陳了翁之風”之言，現已不存，疑出於所撰宗端修傳記。

〔一三〕姪孫汝作：字欽之。守汝州事，詳見《金史》卷一百二十三《姬汝作傳》。

張戶部翰

翰字林卿，秀容人〔一〕，大定二十八年進士〔二〕。為人有藴藉，如素宦然。累遷監察御史〔三〕，翰林直學士〔四〕。貞祐初，戶部侍郎。車駕南渡，出為河平軍節度使〔五〕，召拜戶部尚書，草創之際，經費空竭，雖米鹽細物，皆倚之而辦〔六〕。予嘗見於戶曹，邠州一書生言時事〔七〕，相與詰難，凡數十條，率不思而對，雖反復計度者，亦自不能到，信通濟之良材也。宣宗旦暮相之，會卒，年五十五〔八〕。弟翛，字飛卿，承安五年進士〔九〕，同知河東北路兵馬都總管事。猶子天彝，字仲常，黃裳榜登科〔一○〕。子天任，字西美，近侍局副使，死于宋州之變〔一一〕。


【注釋】


〔一〕秀容：今山西忻州。

〔二〕大定二十八年：一一八八年。

〔三〕累遷監察御史：《金史》卷一百五《張翰傳》：“補尚書省令史，除戶部主事，遷監察御史。”

〔四〕翰林直學士：《金文最》卷七《冊命髙麗元孝王詔》：“今差使明虎大將軍、大理寺卿完顏惟基、副使翰林直學士大中大夫張翰往彼冊命。”注為崇慶元年（一二一二）。據此可知，該年張翰已任翰林直學士。

〔五〕車駕南渡：指貞祐二年（一二一四）遷都汴京。河平軍：在河北西路衛州（今河南衛輝）。

〔六〕皆倚之而辦：《金史·張翰傳》：“宣宗遷汴，翰規措扈從糧草至真定，上書言五事……上略施行之。翰雅有治劇才，所至輒辦。遷河平軍節度使、都水監、提控軍馬使，俄改戶部尚書。是時，初至南京，庶事草略，翰經度區處皆有條理。”

〔七〕邠州：今陝西彬縣。張翰為元好問之岳父。泰和七年（一二○七），元好問娶其女張氏（？——一二三一）。貞祐南遷後，元好問可能兩次至汴京，一次是貞祐二年（一二一四），一次是興定元年（一二一七）。元好問在戶部見到張翰與邠州書生論事，當為興定元年，參下則注釋。

〔八〕年五十五：《金史·張翰傳》：“俄改戶部尚書。是時初至南京，庶事草略，翰經度區處，皆有條理，是歲卒。諡達義。”卒時不詳。貞祐南遷時，張翰遷河平軍節度使，此後又歷任都水監、提控軍馬使，最後任戶部尚書。這三四次職務變遷不可能在貞祐二年一年之內。所以，元好問在戶曹見張翰之事，就不可能在貞祐二年，而是在興定元年（一二一七）。張翰遷戶部尚書以及去世，均在該年。張翰當生於大定十三年（一一六三）。

〔九〕承安五年：一二○○年。

〔一○〕黃裳：至寧元年（一二一三）詞賦狀元。

〔一一〕宋州：指歸德（在今河南商丘）。天興二年三月，哀宗東逃至歸德府，時任元帥的蒲察官奴發動兵變，殺害歸德元帥馬用與歸德知府、樞密副使、權參知政事石盞女魯歡等三百餘人。事詳《金史》卷一百十六《蒲察官奴傳》。

李好復

好復字仲通，安喜人〔一〕。明昌二年進士〔二〕，榆次令〔三〕，有能聲，入為警巡使。嘗以事縛一護衛，道陵有投鼠之喻〔四〕。出為歷城令，終於滑州刺史〔五〕。


【注釋】


〔一〕安喜：今河北定州市。

〔二〕明昌二年：一一九一年。

〔三〕榆次：今山西榆次。

〔四〕道陵：金章宗。道陵投鼠之喻，失考。

〔五〕歷城：今山東濟南。滑州：今河南滑縣。

楊秘監邦基

邦基字德茂〔一〕，大定中進士〔二〕，仕至秘書監，禮部尚書〔三〕。文筆字畫，有前輩風調，世獨以其畫比李伯時云〔四〕。


【注釋】


〔一〕邦基字德茂：《金史》卷九十《楊邦基傳》：“楊邦基，字德懋，華陰人。”魏道明《明秀集注》卷二《水龍吟》詞注：“德懋名邦基，汴人，僑寓易水……道號息軒老人。”王寂《拙軒集》卷二有《跋楊德懋〈雪谷早行圖〉》，故其字當以德懋為是。

〔二〕大定中進士：《金史·楊邦基傳》：“天眷二年（一一三九），登進士第。”《明秀集注》卷二：“天眷中第進士乙科。”當是。

〔三〕仕至秘書監：《明秀集注》卷二：“歷官臺郡，大定初除秘書監。”禮部尚書：任此職於史無考。若任此職，則不當稱楊秘監。

〔四〕李伯時：北宋著名畫家李公麟。《金史·楊邦基傳》：“邦基能屬文，善畫山水人物，尤以畫名當世云。”《明秀集注》卷二：“工畫人物、山水、窠石，無不盡妙，其筆力為方今士流之冠。”姚燧《牧庵集》卷二十八《唐州知州楊公墓誌銘》：“邦基，秘書監，為金名士，書畫兩絕，人曰可與李公麟者埒。”

呂陳州子羽

子羽字唐卿，大興人〔一〕，大定末進士〔二〕，仕至陳州防禦使〔三〕。元光末，為酷吏所誣，以乏軍興繫獄，比赦至，唐卿自縊死。朝臣有辨其寃者，詔復官〔四〕。希顏為制辭云：“毀譽之來，在仁賢而不免；是非之論，至久遠而乃公。”〔五〕人謂唐卿於此語為無愧。《屏山故人外傳》〔六〕：“呂氏自國朝以來，父子昆弟凡中第者六人，以六桂名其堂。貞幹字周卿〔七〕，尤自刻苦，酷嗜文書，著《碣石志》數十萬言〔八〕，皆近代以來事迹，幽隱譎怪，詼諧嘲評，無所不有。在史館論正統，獨異眾人，謂國家止當承遼〔九〕，大忤章廟旨，謫西京運幕，量移北京〔一○〕，致仕。自號虎谷道人，晚年感末疾〔一一〕，又號呂跛子，自作傳以見志。閑閑公亦以為篤志君子也〔一二〕。弟士安，字晉卿〔一三〕；卿雲，字祥卿〔一四〕；子鑒，字德昭〔一五〕，皆名士。唐卿其從子云。”


【注釋】


〔一〕大興：今北京。

〔二〕大定末進士：王鶚《汝南遺事總論》：“子羽……明昌二年（一一九一）詞賦進士。”《中州集》誤。

〔三〕陳州：今河南淮陽。

〔四〕酷吏：指李渙。軍興：徵集財物以供軍用。唐卿自縊死：《金史》卷十六《宣宗紀》：元光元年（一二二二）六月“癸未，陳州防禦使呂子羽坐乏軍興，自盡。”《歸潛志》卷四：“遷陳州防禦使。時軍旅數興，戶口逃竄，公因以實聞於朝，而小人李渙以為不憂國，失軍儲，下吏當死。公恥之，縊於太康驛。後朝廷知其非罪，復其官。”

〔五〕希顏為制辭：雷淵所撰制辭已佚。

〔六〕《屏山故人外傳》：李純甫撰，已佚。

〔七〕貞幹字周卿：呂貞幹為呂子羽從父，及第時間無考，明昌、承安間任秘書郎。明昌元年撰《大金故少中大夫知南京路提刑使事兼勸農採訪事王公墓誌銘》，自署“雲內州錄事判官”。

〔八〕《碣石志》：已佚。

〔九〕止當承遼：《金文最》卷五十六《集議德運省劄》：“秘書郎呂貞幹、校書郎趙泌以為聖朝克遼國以成帝業，遼以水為德，水生木，國家宜承遼運為木德。”

〔一○〕章廟：金章宗。西京：今山西大同。量移：將貶官偏遠地區的官員調任距京城較近的地方。北京：在今內蒙古寧城之西。

〔一一〕末疾：指四肢疾病。

〔一二〕閑閑：趙秉文。其論無考。

〔一三〕呂士安：呂子羽從父，生平無考。

〔一四〕卿雲：明昌二年（一一九一）進士，仕為國史院編修，貞祐二年（一二一四），任左司諫，興定四年，官汝州刺史。

〔一五〕鑒：呂子羽從兄弟，興定元年（一二一七）為集賢院諮議官。

趙鹽部文昌

文昌字公權，平陽人〔一〕，明昌二年進士〔二〕，仕至遼東路鹽使。博學好持論，周常山甚愛之〔三〕。子觀，字維道，從事史院〔四〕。資謹厚，不忤於物，閑閑許其字畫進進不已，可到古人云〔五〕。


【注釋】


〔一〕平陽：今山西臨汾。

〔二〕明昌二年：一一九一年。

〔三〕周常山：周昂。參見《中州集》卷三《常山周先生昂》。

〔四〕趙觀：元好問《癸巳歲寄中書耶律公書》所列“天民之秀”之一，楊雲鵬有《送趙維道北上》詩。

〔五〕閑閑許其字畫：趙秉文之論無考。

韓內翰玉

玉字溫甫，其先相人〔一〕。五世祖繼寧，仕石晉為行軍司馬，從出帝北遷，居析津〔二〕。曾孫知白，仕遼為中書令〔三〕，孚為中書門下平章事，賜田盤山〔四〕，遂為漁陽人。曾祖錫，字難老，仕國朝，以濟南尹致仕〔五〕。溫甫明昌五年經義、詞賦兩科進士〔六〕，入翰林為應奉，應制一日百篇，文不加點，又作《元勳傳》稱旨，道陵歎曰：“勳臣何幸得此家作傳耶！”〔七〕泰和中，建言開通州潞水漕渠，船運至都〔八〕，升兩階，授同知陝州東路轉運使事。大安三年，都城受圍〔九〕，夏人連陷邠、涇〔一○〕，陜西安撫司檄溫甫以鳳翔總管判官，為都統府募軍，旬月得萬人。藉秦州場買馬官香及鳳翔冒買馬七百、寶雞埋沒官鐵、他州郡弓弩數千以給軍。出屯華亭〔一一〕，與夏人戰，敗之，獲牛馬千餘。時夏兵五萬方圍平涼，又戰於北原〔一二〕，夏人疑大軍至，是夜解去。當路者忌其功，驛奏溫甫與夏寇有謀，朝廷疑之，使使者授溫甫河平軍節度副使〔一三〕，且覘其軍。先是華州李公直以都城隔絕，謀舉兵入援〔一四〕，而溫甫恃其軍為可用，亦欲為勤王之舉，乃傳檄州郡云：“事推其本，禍有所基。始自賊臣貪容奸賂，繼緣二帥貪錮威權，既止夏臺之師，旋致會河之敗。”〔一五〕又云：“齊魏以髙壘為能堅，蒲絳以穿空為得計〔一六〕。裹糧坐費，盡膏血於生民。棄甲復來，竭資儲于國計。要權力而望形勢，連歲月而守妻孥。”又云：“命令不至，京師奈何？眄眄四集之師，懸懸半歲之上〔一七〕。人誰無死，有臣子之當然。事至於今，忍君親之弗顧。勿謂百年身後，虛名一聽史臣。只如今日目前，何顏以居人世？”〔一八〕公直一軍，行有日矣。將佐違約，國朝人有不從者，輒以軍法從事，京兆統軍便謂公直據華州反，遣都統楊珪襲取之，皆置極刑〔一九〕。公直曾為書約溫甫，溫甫不預知，其書乃為安撫所得。公直書三：一與京兆宣撫，一與溫甫，一與楊珪。故京兆軍得因書襲華州。

及使者覘溫甫軍，且疑預公直之謀，即實其罪，溫甫赴官，道出華州，被囚，死於郡學。臨終書二詩壁間，士論冤之。溫甫先賦《怪松》云：“昂藏殊未展，傴僂旋自縮。惜爾雲外姿，耐此胯下辱。”又云：“木髙眾必摧，地厚敢不跼？河中皆泛泛，澗底自鬱鬱。”未幾被禍，人以為讖云。子不疑，字居之〔二○〕，小字錦郎，以父死非罪，誓不祿仕。丙申之夏，過予冠氏〔二一〕，出其父臨命時手書云：“此去冥路，吾心皎然。剛直之氣，必不下沉，兒可無慮。世亂時艱，努力自護。幽明雖異，寧不見爾。”予為之惻然。


【校記】


陝州東路：《金史·韓玉傳》作“陝西東路”，當是。

李公直：《金史》卷十四《宣宗紀》作“李友直”。


【注釋】


〔一〕相：相州，今河南安陽。

〔二〕五世祖繼寧：應是十一世祖。據《金史·韓錫傳》，繼甯之曾孫為韓知白，知白之子韓孚，韓孚之子貽愿，貽愿之子秉休，秉休之子韓錫，錫之子某，孫某，曾孫韓玉，故韓繼寧為韓玉之十一代祖。石晉，指石晉瑭所建的後晉政權（九三六—九四七）。出帝，晉少帝石重貴，天福七年（九四二）即位，開運三年（九四七）契丹軍隊進入開封，少帝被擄北遷。析津：在今北京境內。

〔三〕曾孫知白：遼興宗時宰相，重熙十八年（一○四八）拜南府宰相，次年出為武定軍節度使。見《遼史》。

〔四〕“孚為”二句：《遼史》卷二十二《道宗本紀》：咸雍（一○六六）二年九月，“日有食之，以參知政事韓孚為樞密副使”。盤山，在今天津薊州區。

〔五〕曾祖錫：韓錫（一一一二—一一九四），《金史》卷九十七有傳。

〔六〕明昌五年：一一九四年。

〔七〕《元勳傳》：已佚。道陵：金章宗。

〔八〕通州潞水漕渠：《金史》卷二十七《河渠》：“金都于燕，東去潞水五十里，故為牐以節髙良河、白蓮潭諸水，以通山東、河北之粟……（諸船）合于信安海堧，溯流而至通州，由通州入牐，十餘日而後至於京師。”

〔九〕都城受圍：大安三年（一二一一），蒙古兵攻陷居庸關，包圍中都。《金史》卷十三《衛紹王本紀》：大安三年，“九月，千家奴、胡沙敗績於會河堡，居庸關失守，禁男子不得輒出中都城門。大元前軍至中都，中都戒嚴。”

〔一〇〕邠、涇：邠州（今陝西彬縣）、涇州（今甘肅涇川）。《金史》卷一百三十四《夏國傳》：“是時金兵敗績於會河堡，夏人乘其兵敗侵略邊境。”

〔一一〕華亭：今甘肅華亭。

〔一二〕平涼：今甘肅平涼。北原：其地不詳。

〔一三〕河平軍：在河北西路衛州（今河南衛輝）。授韓玉河平軍節度使，將之調離平涼，實即剝奪其兵權。

〔一四〕李公直：《金史》卷十四《宣宗紀》載李友直本是京兆治中，私逃華州。

〔一五〕二帥：指獨吉思忠和完顏承裕。獨吉思忠，女真人，本名千家奴，衛紹王即位，任平章政事。完顏承裕，本名胡沙，大安三年（一二一一）拜參知政事。二人奉命北禦蒙古，敗於烏沙堡（在今內蒙古商都縣境內）、會河堡（在今河北懷安東）。《金史》卷十三《衛紹王本紀》：大安三年十一月，“平章政事千家奴、參知政事胡沙坐覆全軍，千家奴除名，胡沙責授咸平路兵馬總管。”夏臺之師：指包圍中都的蒙古部隊。夏臺，夏桀囚禁商湯之處，在今河南禹州。

〔一六〕髙壘：髙築壁壘。穿空：深挖壕溝、地道。

〔一七〕四集之師：從四方聚集來的部隊。

〔一八〕“人誰無死”八句：又見《歸潛志》卷五。

〔一九〕京兆統軍便謂公直據華州反：《金史》卷十四《宣宗紀》記載與此略有不同，謂：李友直聯合諸人，“團集州民，號‘忠義扈駕都統府’，相挻為亂，殺其防禦判官完顏八斤及城中女直人，以書約都統楊珪，為府兵所得。珪諱之，請自效，誘友直等執之，麾所招千餘人悉納杖阬諸城下。”

〔二○〕韓不疑：生平不詳。

〔二一〕丙申：一二三六年。冠氏：今山東冠縣。

王都運擴

擴字充之，永平人〔一〕。明昌五年進士〔二〕，累遷同知德州防禦使事〔三〕。山東饑，詔馳驛赴官，且以賑貸事付之。時棣州饑尤甚〔四〕，而不在發粟之數，充之擅開倉救之，朝廷不之罪也。泰和七年夏旱，充之以監察御史受詔審冤〔五〕，因為同列言：“往時審冤，一切以末減為事，至殺人者之罪，亦貰出之。地下之冤，當誰理之乎？”〔六〕使還，言創設三司不便〔七〕，大略言：“三司之設，特以刻剝為事。大定間，一曹望之為戶部〔八〕，天下倉廩府庫皆實，百姓無愁怨之聲，存乎其人，不在改官稱也。今三司官皆戶部舊員，掾屬亦戶曹舊吏，豈有愚於戶部，而智于三司者？乞復戶部之舊，無駭民聽可也。”崇慶初，遷河東北路按察簽事，上書言時病四：一將不知兵，二兵不可用，三事不素定，四用人違其長。貞祐二年，太原受兵，充之之功為多〔九〕，最後權陝西西路轉運使，行六部尚書。前政太原喬世權子實〔一○〕，燕人趙伯成子文〔一一〕，號為稱職。充之表表自見，雖處細務亦有法，掾屬奔走從事，無敢後者。評者謂：“子實寬緩欲為不忍欺，子文慎密欲為不能欺，皆未必能然，獨王公之不敢欺，為有征云。”年六十三，致仕卒〔一二〕。子元慶，字善甫，歸德行六部郎中〔一三〕；次子元亨〔一四〕。


【校記】


泰和七年：元好問《嘉議大夫陝西東路轉運使剛敏王公神道碑銘》（下簡稱《王公碑銘》）作“泰和八年”。

崇慶初：元好問《王公碑銘》作“貞祐初”。

評者謂：原作“評者為”，据《王公碑銘》改。


【注釋】


〔一〕永平：今河北順平縣。

〔二〕明昌五年：一一九四年。

〔三〕“累遷”句：元好問《王公碑銘》：“召補尚書省令史，考滿，授同知德州防禦使事。”德州，今山東德州。

〔四〕棣州：今山東惠民。

〔五〕泰和七年：元好問《王公碑銘》：泰和八年（一二○八），“三月，擢拜監察御史。是歲旱甚，詔出諸御史分理冤獄”。

〔六〕末減：從輕論罪或減刑。貰：赦免。

〔七〕三司：《金史》卷五十五《百官志》：“泰和八年，省戶部官員置三司，謂兼勸農、鹽鐵、度支，戶部三科也。貞祐罷之。”

〔八〕曹望之：字景蕭，大定中任戶部尚書，《金史》卷九十二有傳。

〔九〕充之之功為多：元好問《王公碑銘》：“（貞祐）二年太原受兵，賴公保完，宣撫司上其功，進太中大夫、本路按察司副使兼同知轉運使事。”

〔一○〕喬世權：據《（光緒）山西通志》卷一八四，喬世權曾任節度副使，其墓在山西孟縣。餘不詳。

〔一一〕趙伯成：參見下則。

〔一二〕致仕卒：《金史》卷一百四《王擴傳》：“致仕，興定三年（一二一九）卒，諡剛毅。”以享年六十三計，王擴生於正隆二年（一一五七）。

〔一三〕王元慶：生平不詳。據《金史》卷一百十六《蒲察官奴傳》，天興元年（一二三二）十二月，王元慶曾為金哀宗逃亡護送糧食。

〔一四〕王元亨：生平無考。

趙吏部伯成

伯成字子文，宛平人〔一〕，明昌五年經義、詞賦兩科進士〔二〕。博通書傳，有貞積之力〔三〕。性沉厚，言必中理〔四〕。從在太學日，人以趙骨鯁目之。累遷侍御史，拜中丞，陝西西路轉運使，靜難軍節度使〔五〕。哀宗即位，召為吏部尚書，坐為飛語所中，罷官〔六〕。卒於崧山中，潞人宋文之說其臨終甚明了也〔七〕。


【注釋】


〔一〕宛平：今北京。

〔二〕明昌五年：一一九四年。

〔三〕貞積之力：真積之力。《荀子·勸學》：“真積力久則入。”指真誠學習，持久實踐。

〔四〕言必中理：如《金史》卷四十八《食貨》所載：貞祐四年（一二一六）八月，“侍御史趙伯成曰：‘更造之法，陰奪民利，其弊甚於徵。徵之為法，特徵于農民則不可，若徵於市肆商賈之家，是亦敦本抑末之一端。’”

〔五〕靜難軍：治在邠州（今陝西彬縣）。

〔六〕罷官：《金史》卷一百九《陳規傳》：正大元年（一二二四），“初，吏部尚書趙伯成坐銓選吏員出身王京與進士王著填開封警巡判官見闕，為京所訟免官，規亦坐之”。

〔七〕潞：潞州，治在今山西長治。宋文之：其人不詳。元好問有《怒虎行》，自注：“答宋文之。”

梁錄事仲新

仲新字良輔，朝城人〔一〕。明昌五年進士〔二〕，初試《仙掌承露詩》〔三〕，主司以為擅場，用是知名，卒於許州錄事〔四〕。


【注釋】


〔一〕朝城：今山東莘縣南。

〔二〕明昌五年：一一九四年。

〔三〕《仙掌承露詩》：已佚。

〔四〕許州：今河南許昌。

盧待制元

元字子達，玉田人〔一〕。父啟臣，字雲叔，第進士，仕宦亦達，自號浭水先生〔二〕。《和趙元發劉師魯葛藤韻》云〔三〕：“乳兔生長角，鏖湯結厚冰。木終成假佛，髮不礙真僧。莫認指為月，須明火是燈〔四〕。拈花微笑處，只記老胡曾〔五〕。”子達幼而敏惠，年未二十，試于長安，為策論魁，擢第後〔六〕，又中策魁。明昌初，章廟設宏詞科〔七〕，命公卿舉所知，子達與郭黻、周詢、張復亨就試〔八〕，凡七日，並中選〔九〕，遂入翰苑，累遷至待制。二兄長庸，弟曾，名進士，又俱擢髙第，時人以燕山竇氏比之〔一○〕。《屏山故人外傳》云爾。子安，字希謝〔一一〕；翔字仲升，仲升正大末登科〔一二〕。


【注釋】


〔一〕玉田：今河北玉田。

〔二〕盧啟臣：大定七年（一一六七）進士，釋褐馬城主簿，餘不詳。

〔三〕趙元發：其人不詳。劉師魯：名仲洙，大定三年進士，終於定海軍節節度。《金史》卷九十七有傳。

〔四〕“莫須”二句：用禪宗指月公案。《首楞嚴經》卷二：“如人以手指月示人，彼人因指當應看月；若復觀指以為月體，此人豈唯亡失月輪，亦亡其指。何以故？以所標指為明月故。豈唯亡指，亦復不識明之與暗。何以故？即以指體為明月性，明暗二性無所了故。”《大智度論》卷九：“如人以指指月，以示惑者。惑者視指而不視月。人語之言：‘我以指指月，令汝知之，汝何以看指不視月？’此亦如是，語為義指，語非義也。”後句又將語言文字喻為有亮光的燈火，將佛法喻為照亮人之心靈的“燈”。

〔五〕老胡：僧人，此指釋迦牟尼。

〔六〕擢第：從後文來看，盧元及第時間當在大定二十八年（一一八八）。

〔七〕宏詞科：《金史》卷五十一《百官》：“（制舉、宏詞）二科，皆章宗明昌元年所創者也。”

〔八〕郭黻：當於大定二十八年登進士第，釋褐隆州錄事。據王惲《秋澗集》卷三十八《河內修武縣重修廟學記》，郭黻為修武（今河南修武）人。周詢：生平不詳，疑於大定二十八年及第。張復亨：字仲淹，約大定二十八年登進士第，曾任戶部侍郎，擢大興尹。

〔九〕並中選：《歸潛志》卷十：“張仲淹復亨少為進士，同郭黻、周詢、盧元中宏詞科，為文有體，且長於吏事，大為章宗所知。登第不十年，位三品，擢中都路都轉運使。”

〔一○〕盧庸：字子憲，大定二十八年進士，累官鳳翔治中、按察轉運使、定海軍節度使。《金史》卷九十二有傳。盧曾：生平不詳。燕山竇氏：指五代時燕山竇禹鈞教子有方，五子登科。馮道詩曰：“燕山竇十郎，教子有義方。靈椿一株老，丹桂五枝芳。”王應麟《三字經》：“竇燕山，有義方。教五子，名俱揚。”

〔一一〕盧安：據《析津志輯佚·名宦》，正大末登科，世亂不仕。入元後，耶律楚材薦為翰林編修。耶律鑄《雙溪醉隱集》卷六有《次盧希謝冬日桃花詩韻》。

〔一二〕盧翔：據《金文最》卷八十三孔叔利《改建題名碑》，盧翔為正大七年（一二三○）經義孟德淵榜進士。

太常卿石抹世勣

世勣字晉卿〔一〕，承安中進士〔二〕，終於禮部尚書〔三〕。子嵩，字企隆，應奉翰林文字〔四〕。父子皆死蔡州之難〔五〕。


【注釋】


〔一〕世勣字晉卿：《歸潛志》卷四：“石抹翰林世勣，字晉卿，契丹人。”其父石抹元毅，《金史》卷一百二十一有傳，謂是“咸平府路酌赤烈猛安莎果歌仙謀克人”。咸平府，治在今以遼寧開原附近。

〔二〕承安中進士：《金史》卷一百十四《石抹世勣傳》：承安五年（一二○○），“登詞賦、經義兩科進士第”。

〔三〕終於禮部尚書：《歸潛志》卷四：“久之，為禮部侍郎、司農、太常卿、翰林侍講學士。”

〔四〕子嵩：《金史·石抹世勣傳》：“嵩字企隆，興定二年（一二一八）經義進士。”據《汝南遺事》卷一，天興二年，石抹嵩在新蔡縣令任上，金哀宗出亡蔡州，途經新蔡，石抹嵩拜於馬前，授應奉翰林文字。

〔五〕“皆死”句：《歸潛志》卷四：“從末帝東征，至蔡州，城陷死。”蔡州陷於天興三年（一二三四）正月。

范滑州中

中字極之，大興人〔一〕，承安中進士〔二〕，累官京西路司農少卿〔三〕，滑州刺史〔四〕。好賢樂善，有前輩風流。貞祐中，髙琪當國，專以威刑肅物〔五〕，士大夫被捃摭者〔六〕，笞辱與徒隸等，醫家以酒下地龍散〔七〕，投以蠟丸，則受杖者失痛覺，此方大行於時，極之有戲云：“嚼蠟誰知味最長，一杯卯酒地龍香。年來紙價長安貴，不重新詩重藥方。”〔八〕時人傳以為笑。極之嗜讀書，一以資於詩，詩亦往往可傳。壬辰卒於京師，年五十七〔九〕。


【注釋】


〔一〕大興：今北京。

〔二〕承安中進士：承安年間有兩次科考，一是承安二年，一是承安五年。苑中及第時間疑為承安二年。

〔三〕京西路司農少卿：據《金史》卷五十五《百官》：興定六年（一二二二）置司農司，又於陝西及河南三路置行司農司，至正大元年（一二二四），於歸德、許州、河南、陝西各置司農司。京西路即指河南府司農司，駐地在今河南洛陽。

〔四〕滑州：今河南滑縣。

〔五〕髙琪：朮虎髙琪（？—一二二○），女真人，貞祐元年（一二一三），為元帥監軍，被蒙古兵戰敗，率軍入中都，殺胡沙虎，任平章政事，四年，進官尚書右丞相，日益專權。興定三年十二月被處死。《金史》卷一百六有傳。威刑肅物，以嚴刑使人恭順。

〔六〕捃摭：搜羅材料以打擊別人。

〔七〕地龍：蚯蚓。地龍散：主治瘀血、疼痛。

〔八〕卯酒：卯時喝的酒。卯時是古代上朝的時間。

〔九〕壬辰：天興元年（一二三二）。以五十七歲計，苑中生於大定十六年（一一七六）。

趙禮部思文

思文字庭玉，永平人〔一〕，明昌五年進士〔二〕。貞祐中，陷沒都城，間關南渡，遂為朝廷所知〔三〕。歷虢州刺史〔四〕、汝州防禦使〔五〕、金安、集慶兩軍節度使〔六〕，召拜禮部尚書〔七〕。壬辰卒官〔八〕。為人誠實樂易，自少日有君子長者之目。南狩以後，趙吏部子文、楊禮部之美、趙禮部周臣、陳司諫正叔，與庭玉皆完人，終始無玷缺者也〔九〕。弟庭珪，同榜登科〔一○〕。三子：敬叔，介叔，方叔，今居鄉里〔一一〕。


【注釋】


〔一〕永平：今河北順平縣。

〔二〕明昌五年：一一九四年。《元好問全集》卷十八《通奉大夫禮部尚書趙公神道碑》：“釋褐德順州軍事判官。”

〔三〕陷沒都城：貞祐三年（一二一五），中都淪陷。元好問《通奉大夫禮部尚書趙公神道碑》：“二年都城不守，公潛跡隘巷，以課童子學為業。明年冬路稍通，公徒步還鄉里。”間關：形容旅途的艱辛、崎嶇、輾轉。

〔四〕歷虢州刺史：元好問《通奉大夫禮部尚書趙公神道碑》：“（興定）五年（一二二一）正月，出知虢州軍州事、虢州刺史。”虢州，今河南靈寶。

〔五〕汝州防禦使：元好問《通奉大夫禮部尚書趙公神道碑》：“（正大）五年（一二二八）八月，改汝州防禦使。”汝州，今河南汝陽。

〔六〕金安、集慶兩軍節度：據元好問《通奉大夫禮部尚書趙公神道碑》，趙思文於正大七年正月授金安軍節度使，未赴，改集慶軍節度使。金安軍置於華州，集慶軍置於亳州。

〔七〕拜禮部尚書：據元好問《通奉大夫禮部尚書趙公神道碑》，趙思文於正大八年三月，拜禮部尚書。

〔八〕壬辰：天興元年（一二三二）。元好問《通奉大夫禮部尚書趙公神道碑》：“（天興元年）九月之四日，春秋六十有八薨於某里第。”據此可知趙思文生於大定五年（一一六五）。

〔九〕趙吏部子文：趙伯成，參見《中州集》卷八《趙吏部伯成》。楊禮部之美：楊雲翼，參見《中州集》卷四《禮部楊公雲翼》。趙禮部周臣：趙秉文，參見《中州集》卷三《禮部閑閑趙公秉文》。陳司諫正叔：指陳規，參見《中州集》卷五《陳司諫規》。

〔一○〕弟庭珪：據元好問《通奉大夫禮部尚書趙公神道碑》，本名趙珩，字去非，後改字庭珪。元好問《通奉大夫禮部尚書趙公神道碑》：“未幾偕去非擢明昌五年進士第，鄉里榮之，號雙飛趙家。”

〔一一〕三子：元好問《通奉大夫禮部尚書趙公神道碑》：“子男三人，賈所出：贄，尚書省令史；克剛，奉職；克基，行中書省左右司員外郎。”據此，三子分別是：趙贄字敬叔，任尚書省令史；趙克剛字介叔，元好問有《追懷趙介叔》詩；趙克基字方叔，曾任行中書省左右司員外郎。

李坊州芳

芳字執剛，大興人〔一〕，承安二年進士〔二〕，歷乾、坊兩州刺史〔三〕，同知都轉運使事〔四〕。為人敬賢下士，款曲周至，聞人一善，極口稱道，士論以此歸之。又精於吏事，累以廉能進秩。正大末致仕〔五〕，歿於洛陽之難〔六〕。


【注釋】


〔一〕大興：今北京。

〔二〕承安二年：一一九七年。

〔三〕乾州：治在今陝西乾縣。坊州：治在今陝西黃陵縣。據《秋澗集》卷四十九《金故忠顯校尉尚書戶部主事先考府君墓誌銘》，正大四年（一二二○），李芳尚在坊州刺史任上。

〔四〕同知都轉運使事：指同知南京路都轉運使事，時在正大四年至正大五年間。

〔五〕正大末：疑在正大七年前後。雷淵有《送李執剛致仕歸洛》詩，見《中州集》卷六。

〔六〕洛陽之難：天興元年（一二三二），蒙古兵攻陷洛陽。

劉鄠縣昂

昂字次霄，濟南人，承安五年進士〔一〕，調鄠縣令〔二〕。劉光甫曾為同官〔三〕，稱次霄髙材博學，詩時有佳句云。


【注釋】


〔一〕承安五年：一二○○年。

〔二〕鄠縣：今陝西戶縣。

〔三〕劉光甫：名祖謙，承安五年進士，泰和四年（一二○四）任鄠縣簿。詳參《中州集》卷五《劉鄧州光甫》。

錦峰王仲元

仲元字清卿，平陰人〔一〕，承安中進士〔二〕，以能書名天下〔三〕，歷京兆轉運司幕官〔四〕。子公茂，今在雲中〔五〕。


【注釋】


〔一〕平陰：今山東平陰。

〔二〕承安中進士：楊奐《還山遺稿》卷上《錦峰王先生墓表》：“先生舉進士，有聲。承安五年四舉推恩。”

〔三〕“以能”句：楊奐《錦峰王先生墓表》：“書名尤重，小楷介歐、虞間。”《秋澗集》卷七十二《錦峰真逸王仲元清卿書》：“錦峰書，意韻瀟散，不減古人。但前有黃山，後有閑閑公，故公之墨妙，掩而不彰。”

〔四〕歷京兆轉運司幕官：楊奐《錦峰王先生墓表》：“改陝西東路轉運司鹽鐵判官，適書藍田山碑，飲玉漿，偶得疾，死於官舍，貞祐四年（一二一六）也。”

〔五〕子公茂：生平無考。雲中：今山西大同。

盧宜陽洵

洵字仁甫，髙平人〔一〕。李承旨致美見所作上梁文，勉使就舉〔二〕。六十一歲，呂造榜登科〔三〕，歷河南府教授、河陽丞、宜陽令〔四〕，致仕後居伊陽，年八十三卒〔五〕。仁甫有詩學，以《鞏原》及《赤壁圖》詩著名〔六〕。《招飲》云：“南園仙杏猩紅破，北渚官醪玉汗醇。已約尊前成二老，全勝月下作三人。”


【注釋】


〔一〕髙平：今山西髙平。

〔二〕李承旨致美：李晏，見本卷《晁洗馬會》注〔五〕。上梁文：已佚。

〔三〕呂造：承安二年（一一九七）詞賦狀元。盧洵六十一歲及第，可知其生於天會十五年（一一三七）。

〔四〕河南府：治在洛陽。河陽：今河南孟州。宜陽：今河南宜陽。

〔五〕伊陽：今河南嵩縣。年八十三卒：卒於興定三年（一二一九）。

〔六〕《鞏原》及《赤壁圖》詩：二詩已佚。

刁涇州白

白字晉卿，信都人〔一〕，呂造榜乙科〔二〕，歷涇州幕官〔三〕，入補省掾卒。作詩極致力，樂府尤有風調，今散失不復見矣。


【注釋】


〔一〕信都：今河北衡水市冀州區。

〔二〕呂造：承安二年（一一九七）詞賦狀元。

〔三〕涇州：今甘肅涇川。

劉戶部光謙

光謙字達卿，沈州人〔一〕。父澤，字潤之，為部掾，斷獄有陰德〔二〕。劉之昂與之酬唱〔三〕，其詩有云：“侯門舊說炎如火，陋巷今猶冷似冰。半夜杯盤長袖舞，白頭書册短檠燈。”用是人不敢以府史待之〔四〕。達卿泰和三年進士〔五〕，資幹局〔六〕，處事詳雅，為朝廷所知，累官司農少卿〔七〕。病瘡許州，宣宗敕國醫診視之，卒年五十六〔八〕。好問為舉子時，識於登封〔九〕，相得甚歡，尊酒間談笑有味，使人不能忘也。


【注釋】


〔一〕沈州：今遼寧瀋陽。

〔二〕劉澤：生平無考。

〔三〕劉昂：字之昂，興州人，大定十九年（一一七九）進士，參《中州集》卷四《劉左司昂》。

〔四〕府史：管理財貨文書收發的小吏。

〔五〕泰和三年：一二○三年。

〔六〕幹局：辦事的才幹和器局。

〔七〕累官司農少卿：據《金史》卷五十五《百官志》，興定六年（一二二二）置司農司，又于陝西及河南三路置行司農司，劉光謙當於該年任職許州司農司。

〔八〕許州：今河南許昌。金宣宗卒於元光二年（一二二三）十二月，劉光謙當卒於此前不久。以五十六歲計，劉光謙生於大定八年（一一六八）。

〔九〕識於登封：元好問興定二年（一二一八）移家登封，興定四年八月離開登封，赴汴京參加考試，次年及第。元好問與劉光謙相識當在興定二年至四年之間。

毛提舉端卿

端卿字飛卿，彭城人〔一〕。父矩，桓州軍事判官，歿王事〔二〕。飛卿二十歲始知讀書，遊學齊魯間，備極艱苦，饑凍疾病，不以廢業，凡十年，以經義魁東平，泰和三年擢第〔三〕，累遷提舉搉貨司，戶部員外郎。性剛明，疾惡過甚，坐與監察御史相可否，為所中傷，降鄭州司候〔四〕，改孟津丞，將復用矣，會卒〔五〕。子思遹〔六〕，今居東平。


【注釋】


〔一〕彭城：今江蘇徐州。

〔二〕父矩：《元好問全集》卷三十四《毛氏宗支石記》：“矩字仲方，承安元年（一一九六），由州掾屬保隨朝吏員，試秋場，中甲首。”桓州：今內蒙古正藍旗。元好問《毛氏宗支石記》：“大安二年（一二一〇），用宰相薦，特授桓州軍事判官。三年，北兵攻桓州，刺史以力不支，議降，公不從。城陷，自縊於軍資庫，壽五十八。崇慶元年，以歿身王事，贈宣武將軍，同知桓州軍州事。”

〔三〕以經義魁東平：元好問《毛氏宗支石記》：“初試東平，中經義解魁。再試益都，第五，遂登泰和三年（一二○三）進士第。”東平，今山東東平。

〔四〕降鄭州司候：元好問《毛氏宗支石記》：“馳驛襄葉，值監察御史以私忿被誣，時宣宗用法急，凡臺察被推例皆誣伏，下降外路七品，借鄭州司候。”

〔五〕改孟津丞：元好問《毛氏宗支石記》：“再調孟津縣丞，竟以怨憤感疾，終於官。下壽六十，官至少中大夫。”孟津，治在今河南郾師市北。下壽六十，出自《莊子·盜跖》：“人上壽百歲，中壽八十，下壽六十。”

〔六〕子思遹：生平無考。

康司農錫

錫字伯祿，寧晉人〔一〕。其祖嘗與兄弟分財，他田宅無所問，止取南中生口十餘人〔二〕，縱為民而已，以故家獨貧。父奕，為里胥，性純篤，縣令者倚之以納賄。及令為御史所劾，奕自念言直則令被罪，終世不齒，渠官長而我以事證之，何以立於世？乃自縊而死。令竟以無跡可尋，獲免。伯祿既養于外祖田氏〔三〕，田氏見伯祿骨骼異他兒，謂當有望，使之應童子舉，飲食臥起，躬自調護，備極勞苦。得解赴都，一日日暮，行茭葦中，懼為同行所遺，至背負伯祿而行。及長，師柏鄉王翰周輔〔四〕，束修不能備，周輔與諸公共賙給之。黃裳榜擢第〔五〕，歷櫟陽簿〔六〕，警巡判官，辟彭原令〔七〕，補省掾。考滿，遷開封府判官，拜監察御史〔八〕。言宰相侯摯、師安石非相材〔九〕，提點近侍局宗室安之〔一○〕，聲勢焰焰，請託公行，不可使久在禁近，朝議偉之。選授右司都事、京南路司農丞〔一一〕。破上蔡諸縣群不逞把持之黨〔一二〕，以河中治中充行六部郎中從軍〔一三〕。城陷，投水死〔一四〕。伯祿孝于母，友於其弟，有恩義於朋友，從政則死心以奉公為民，古所謂“公家之利，知無不為”者，惟伯祿為然〔一五〕。同年生如雷希顏、冀京父、宋飛卿之等名士數十人，世以比唐日龍虎榜〔一六〕。至論氣質，尚以伯祿為稱首云〔一七〕。


【校記】


奕：元好問《大司農丞康君墓表》作“溢”。


【注釋】


〔一〕寧晉：今河北寧晉。

〔二〕其祖：據《元好問全集》卷二十一《大司農丞康君墓表》，指康錫祖父康成。生口：奴隸。

〔三〕田氏：不詳。

〔四〕柏鄉：今河北柏鄉縣。王翰：其人不詳。

〔五〕黃裳：崇慶二年（一二一三）詞賦狀元。

〔六〕櫟陽：治在今陝西西安市閻良區。

〔七〕彭原：治在今甘肅西峰。

〔八〕拜監察御史：《歸潛志》卷五：“正大初，由省掾拜監察御史。”

〔九〕侯摯：字莘卿（？—一二三三），山東東阿人。明昌二年（一一九一）進士，貞祐三年（一二一五）累官參知政事，四年進尚書右丞，天興元年，起為平章政事。《金史》卷一百八有傳。師安石本姓尹（？—一二二八），因避諱改姓師，字子安，承安五年（一二○○）進士，累官參知政事，進尚書右丞，《金史》卷一百八有傳。

〔一○〕宗室安之：完顏撒合輦，字安之（？—一二三二），女真人，宣宗時累官同簽樞密事，後因擁立哀宗有功，日受親信。《金史》卷一百十一有傳。

〔一一〕京南路司農：當時在許州設置司農司。

〔一二〕上蔡：今河南上蔡。元好問《大司農丞康君墓表》：“破上蔡諸縣群不逞把持之黨，彈種人以贓污尤狼籍者五六輩。宰相有不悅者云：‘康錫不欲吾種人在仕路耶？’”

〔一三〕河中治中：指河中府治中，河中府治在今山西永濟西。

〔一四〕投水死：元好問《大司農丞康君墓表》：“城陷投水死，時年四十八”《金史》卷一百十一《康錫傳》：“河中破，從時帥率兵南奔，濟河，船敗死。”河中府，於正大八年（一二三一）九月，受蒙古兵圍攻，十二月淪陷。以卒年四十八歲計，康錫生於大定二十四年（一一八四）。《續夷堅志》卷一《康李夢應》：“康伯祿、李欽叔壬辰十二月行部河中，先城未破一日，康與欽叔求夢於其神。伯祿夢城隍破，爭船落水中，為一錦衣美婦援之而去……明日城陷，伯祿爭船不得，落水死。”壬辰，當是元好問誤記。

〔一五〕“公家之利”二句：《左傳·僖公九年》：“公家之利，知無不為，忠也。”《金史·康錫傳》：“為人氣質重厚，公家之事知無不為，與雷淵、冀禹錫齊名。”

〔一六〕雷希顏：雷淵。冀京父：冀禹錫。宋飛卿：宋九嘉。他們都是同年進士。唐日龍虎榜：唐貞元八年（七九二）錄取韓愈等人的進士榜。《新唐書·歐陽詹傳》：“舉進士，與韓愈、崔群、王涯、馮宿、庚承定聯第，皆天下選，時稱‘龍虎榜’。”

〔一七〕尚以伯祿為稱首：元好問《大司農丞康君墓表》與此相同。

張戶部德直

德直字伯直，平陽人〔一〕。叔祖邦彥，字彥才，張楫榜登科，以當川令致仕〔二〕，有《松堂集》行於世〔三〕。嘗有詩云：“青山澹澹水溶溶，盡出蒼祗點化工。無限燒痕渾綠染，可憐喬木待春風。”父迪祿，字仲英，明昌初進士，歷岐山、上黨二縣令，卒於省掾〔四〕。伯直貞祐三年進士〔五〕，釋褐新平簿，辟藍田令〔六〕。秩滿，父老詣行臺留再任，去之日為立生祠〔七〕。移沔池、通許〔八〕，召補省掾，選授右警巡使，終於同知武勝軍節度使事〔九〕。子城，今居永寧〔一○〕。


【校記】


張楫：當作“張檝”，明昌五年（一一九四）詞賦狀元，《中州集》卷九有傳。


【注釋】


〔一〕平陽：今山西臨汾。

〔二〕當川：今甘肅廣河。

〔三〕《松堂集》：已佚。

〔四〕張迪祿：生平無考。岐山：今陝西岐山。上黨：今山西長治。

〔五〕貞祐三年：一二一五年。

〔六〕新平：今陝西彬縣。藍田：今陝西藍田。

〔七〕父老詣行臺留再任：《金史》卷一百二十八《循吏傳贊》：“初，辟舉法行，縣官甚多得人，如……藍田張德直、葉縣劉從益皆清慎才敏，極一時之選，而能扶持百年將傾之祚者，亦曰吏得其人故也。”

〔八〕澠池：今河南澠池。通許：今河南通許。

〔九〕武勝軍：置於鄧州（今河南鄧州）。

〔一○〕張城：生平無考。永寧：今河南洛寧。

馮辰

辰字駕之，臨潼人〔一〕，貞祐三年進士〔二〕，辟涇陽令〔三〕，九歲知作詩。


【注釋】


〔一〕臨潼：今陝西西安市臨潼區。

〔二〕貞祐三年：一二一五年。

〔三〕涇陽：今陝西涇陽。

王世昌

世昌字慶長，寧州人〔一〕，貞祐三年同進士出身〔二〕，以信都丞致仕〔三〕。


【注釋】


〔一〕寧州：今甘肅寧縣。

〔二〕貞祐三年：一二一五年。

〔三〕信都：今河北衡水市冀州區。

李宜陽過庭

過庭字庭訓，武亭人〔一〕，貞祐二年進士〔二〕，歷宜陽、永甯、滎陽三縣令〔三〕，所去見思。入為右曹掾，斷獄寬平，當妖賊李亨首坐〔四〕，所詿誤數百人，皆從輕法。正大中，擢右三部司正〔五〕，終於昌武軍節度副使〔六〕。少日從太原王正之學〔七〕，故詩文皆有可觀。人初與交者，多不能合，久之知其為淳質長厚人也。壬寅四月，暴卒於東平〔八〕。子萼，字華甫〔九〕。


【注釋】


〔一〕武亭：今陝西省西安市楊陵區。

〔二〕貞祐二年：非科考年，當是貞祐三年（一二一五）之誤。

〔三〕宜陽：今河南宜陽。永寧：今河南洛寧。滎陽：今河南滎陽。

〔四〕李亨：其人其事不詳。

〔五〕右三部：兵、刑、工三部，設右三部檢法司，司正二員，正八品。

〔六〕昌武軍：置於許州（今河南許昌）。

〔七〕王正之：王特起，詳參《中州集》卷五《王監使特起》。

〔八〕壬寅：一二四二年。

〔九〕子萼：生平不詳。

田錫

錫字永錫，宛平人〔一〕，興定五年進士〔二〕，調新蔡主簿〔三〕，閑居南陽驥立山下〔四〕，資豪爽。自少日有聲場屋間，作詩甚多，《吊蘇墳》一篇，有“英靈還卻眉山秀，依舊東風草木天”之句〔五〕，世哄傳之。


【校記】


英靈：《歸潛志》卷三引作“英魂”。

東風：《歸潛志》卷三引作“春風”。


【注釋】


〔一〕宛平：今北京。

〔二〕興定五年：一二二一年。

〔三〕新蔡：今河南新蔡。

〔四〕南陽：今河南南陽。

〔五〕《吊蘇墳》：《歸潛志》卷三題作《過東坡墳》：“富貴一場春夜夢，文章萬斛冷雲泉。英魂返卻眉山秀，依舊春風草木天。”

張介

介字介夫，彭城人〔一〕，正大元年經義第一人〔二〕，歷鞏、穀熟二縣令〔三〕。幼有賦聲，為人有藴藉，嘗贈詩人楊叔能〔四〕，末章云：“我貧自救如沃焦，君來過我亦何聊。為君欲寫貧士歎，才思殊減荒村謠。”楊初以《荒村謠》得名〔五〕，故云。


【注釋】


〔一〕彭城：今江蘇徐州。王鶚《汝南遺事》卷一作平州（今河北盧龍）人，疑是。

〔二〕正大元年：一二二四年。

〔三〕鞏縣：治在今河南鞏義。穀熟：治在今河南商丘。

〔四〕楊叔能：楊宏道（一一八九—一二七二？），一作楊弘道，淄川人，金末曾監麟遊縣酒稅，金亡入宋，為襄陽府教授，後北遷，寓家濟源，不復出仕。有《小亨集》傳世。

〔五〕《荒村謠》：不見《小亨集》。薛瑞兆、郭明志《全金詩》卷一一〇從《永樂大典》輯《空村謠》（疑即《荒村謠》）：“淒風羊角轉，曠野埃塵腥。膏血夜為火，望際光青熒。頹垣俯積灰，破屋仰見星。蓬蒿塞前路，瓦礫堆中庭。殺戮餘稚老，疲羸行欲傾。居空村問汝，何以供朝昏？氣息僅相屬，致詞難遽言。往時百餘家，今日數人存。傾筐長鑱隨日出，樹木有皮草有根。舂磨沃饑火，水土仍君恩。但恨誅求盡地底，官吏有時猶到門。”

龐漢

漢字茂弘，平晉人〔一〕，正大末年進士〔二〕，沉毅有志節，待次內鄉北山〔三〕，兵亂遇害。


【注釋】


〔一〕平晉：治在今山西太原境內。

〔二〕正大末年進士：據《金文最》卷八十三孔叔利《改建題名碑》，龐漢為正大七年（一二三○）進士。

〔三〕待次：等待候補官職。內鄉：今河南西峽。北山：在內鄉之北，又名秋林夏館山。

宋景蕭

景蕭字望之，濟川族孫〔一〕。正大六年進士〔二〕，辟令泰安〔三〕，未赴，遭亂。望之于劉景玄為外兄〔四〕，故其詩頗獲沾丐，嘗有“荒山銷盡古今魂”之句，詩家稱焉。


【注釋】


〔一〕濟川：宋楫，參見《中州集》卷八《宋孟州楫》。

〔二〕正大六年：當是正大七年（一二三○）之誤，因為正大六年非科舉年。

〔三〕泰安：今山東泰安。

〔四〕劉景玄：劉昂霄，參見《中州集》卷七《劉昂霄》。

李警院天翼

天翼字輔之，固安人〔一〕，貞祐二年進士〔二〕，歷滎陽、長社、開封三縣令〔三〕，所在有治聲，遷右警巡使。汴梁既下，僑寓聊城，落薄失次，無以為資，辟濟南漕司從事〔四〕。方鑿圓枘，了不與世合，眾口媒蘖〔五〕，竟罹非命。輔之材具甚美，且有志於學。與人交，款曲周密，久而愈厚，死之日，天下識與不識，皆為流涕。予謂天道悠遠，良不可知，而天理之在人心者，亦自不冺也。


【注釋】


〔一〕固安：今河北固安。

〔二〕貞祐二年：當是貞祐三年（一二一五）之誤，因為貞祐二年非科舉之年。

〔三〕滎陽：今河南滎陽。長社：今河南許昌。

〔四〕落薄：落魄。辟濟南漕司從事：《元史》卷二《太宗紀》：“（太宗二年）冬十一月，始置十路徵收課稅使。以……田木西、李天翼使濟南。”《元好問全集》卷三十七有《送李輔之之官濟南序》。

〔五〕媒蘖：指藉端誣陷。

張參議澄

澄字之純，別字仲經，本出遼東烏惹族〔一〕，國初遷之隆安〔二〕。祖黃縣府君〔三〕，移官洛水，因家焉〔四〕。之純早孤，能自樹立，避地洛西，率資無旬日計，而泰然以閉戶讀書為業。嘗從辛敬之、趙宜之講學，故詩文皆有律度〔五〕。兵後居東平〔六〕，詩名藉甚，如云：“齊客計窮思蹈海，杞人癡絕漫憂天。”〔七〕“壞壁粘蝸艱國步，荒池漂蟻失軍容。”此類甚多。


【校記】


洛水：當是洺水之誤。《元好問全集》卷二十四《張君墓誌銘》：“至公之考黃縣府君，諱某，字某，正隆間官洺水，遂為洺水人。”


【注釋】


〔一〕烏惹：族名，又稱烏若、兀惹等，分佈於今哈爾濱以東松花江、牡丹江等地區。

〔二〕隆安：原名隆州，今黑龍江農安。

〔三〕黃縣：今山東龍口市。

〔四〕洛水：當是洺水，治在今河北巨鹿東。

〔五〕辛敬之：辛愿，詳參《中州集》卷十《溪南詩老辛愿》。趙宜：趙元，詳參《中州集》卷五《愚軒居士趙元》。《元好問全集》卷三十七有《張仲經詩集序》，曰：“客居永寧，永寧有趙宜之、辛敬之、劉景元，其人皆天下之選，而仲經師友之，故早以詩文見稱。”

〔六〕東平：今山東東平。

〔七〕齊客：指齊人魯仲連。蹈海：指投水而亡。《史記·魯仲連鄒陽列傳》載魯仲連語：“彼秦者，棄禮義而上首功之國也，權使其士，虜使其民。彼即肆然而為帝，過而為政於天下，則連有蹈東海而死耳，吾不忍為之民也。”

劉神童微

微字伯祥，益都人〔一〕。七歲能文，道陵召入宮，賦《鳳凰來儀》二首，稱旨，賜經童出身，係籍太學〔二〕。後登貞祐二年第〔三〕。


【注釋】


〔一〕益都：今山東益都。

〔二〕道陵：金章宗。《金史》卷五十一《選舉志》：“明昌元年，益都府申：‘童子劉住兒，年十一歲，能詩賦，誦大小六經，所書行草頗有法。孝行夙成。乞依宋童子李淑賜出身，且加以恩詔。’上召至內殿，試《鳳凰來儀》賦、《魚在藻》詩，又令賦《旱》詩，上嘉之，賜本科出身，給錢粟官舍，令肄業太學。”

〔三〕貞祐二年：當是貞祐三年（一二一五）之誤。《金史》卷一百二十六《麻九疇傳》：“明昌以來，稱神童者五人，太原常添壽四歲能作詩，劉滋、劉微、張漢臣後皆無稱，獨知己能自樹立。”

郭宣道

宣道字德明，邢州人〔一〕，系出衣冠家〔二〕，人物楚楚，而有老成之風。貞祐中客南陽，名士定興張履坦之罷鄧州觀察〔三〕，閒居此縣之石橋，見德明愛之，招致門下，飲食教督，委曲周備，遂有聲場屋間。正大末〔四〕，沒兵中。


【注釋】


〔一〕邢州：今河北邢臺。

〔二〕衣冠家：郭宣道家世不詳。

〔三〕南陽：今河南南陽。張履：字坦之，定興人，趙秉文之壻。

〔四〕正大末：疑在正大七年、八年間（一二三○—一二三一）。

張仲宣

仲宣字利夫，相州人〔一〕，舉進士有聲。子柔，字子友，今在林慮〔二〕。


【注釋】


〔一〕相州：今河南安陽。

〔二〕張柔：生平不詳。林慮：今河南林州市。

胡汲

汲字直卿，衛州人〔一〕，少有賦聲，與新鄭傅伯祥、呂鵬舉相友善〔二〕，貌寢陋，而滑稽無窮，時命不偶，竟窮悴而死。


【注釋】


〔一〕衛州：今河南衛輝。

〔二〕新鄭：今河南新鄭。呂鵬舉：呂大鵬，密州人。參《中州集》卷九《呂大鵬》。

王修齡

修齡字紹先，同州人〔一〕，詩有“得意好花開早落，喚愁芳草燒還生”之句，閑閑愛而戲之，目為“癡仙人”〔二〕。（以上《中州集》卷八）


【注釋】


〔一〕同州：今陝西大荔。

〔二〕閑閑：指趙秉文。趙秉文之言，不可考。

白先生賁

賁，汴人〔一〕，自號決壽老，自上世以來，至其孫淵〔二〕，俱以經學顯〔三〕。


【注釋】


〔一〕汴：今河南開封。

〔二〕白淵：生平無考。

〔三〕俱以經學顯：白賁有詩《客有求觀予〈孝經傳〉者感而賦詩》，可知他著有《孝經傳》一書。

王內翰樞

樞字子慎，良鄉人〔一〕。遼日登科〔二〕，仕國朝，直史館。


【注釋】


〔一〕良鄉：治在今北京房山境內。

〔二〕遼日登科：王樞及第時間不詳。據《三朝北盟會編》卷二十三所引許采《陷燕記》：宣和七年（一一二五），王樞任遼儒林郎。

睡軒先生趙晦

晦字光道，管城人〔一〕，宋末代州法曹、秀容主簿〔二〕，汴京破後不復仕，自號睡軒居士〔三〕。子洵子都，大定二十年進士〔四〕，真定路總管判官〔五〕。孫綱，三赴廷試，以蔭補官，終於永壽令〔六〕。曾孫居禮之讓，今在燕中〔七〕。


【注釋】


〔一〕管城：今河南鄭州。

〔二〕代州：今山西代縣。秀容：今山西忻州。

〔三〕自號睡軒居士：朱弁有《睡軒為趙光道作》詩，見《中州集》卷十。

〔四〕大定二十年：非科舉年。疑為大定二十二年（一一八二）之誤。

〔五〕真定路：即真定府，治在今河北正定。

〔六〕趙綱：生平無考。永壽：今陝西永壽縣。

〔七〕趙居禮：生平無考。

浚水王先生世賞

世賞字彥功，汴人，與尹無忌、王逸賓、趙文孺相周旋〔一〕。明昌中，保舉才能德行，賜出身，釋褐鞏州教授，終於鹿邑簿〔二〕。有《浚水老人集》傳於世〔三〕。


【注釋】


〔一〕尹無忌：師拓，參見《中州集》卷四《師拓》。王逸賓：王磵，參見《中州集》卷四《王隱君磵》。趙文孺：趙渢，參見《中州集》卷四《黃山先生趙渢》。

〔二〕“明昌中”五句：明昌三年（一一九二），故相馬惠迪判開封府，向朝廷推薦德行才能之人，王世賞為其中之一。《元好問全集》卷二十二《奉直趙君墓碣銘》：“余嘗愛吾同年進士通許趙君，仕不近名，隱不違俗，藹然有古人之風。故嘗求其淵源，得汴人之賢者四人焉：曰王磵逸賓、王世賞彥功、游總宗之、學易髙先生仲震正之。明昌中，故相馬吉甫判開封，逸賓、彥功、宗之俱以德行才能薦於朝。逸賓鹿邑簿，就請致仕，彥功以親老調鞏州教官，宗之讓不受。三人者趣向不同，而時人皆以髙士目之。”鞏州（治在今甘肅隴縣），疑為鞏縣（今河南鞏義市）之誤，因為“彥功以親老調鞏州教官”，離其家鄉汴京不應太遠。鹿邑：治在河南鹿邑西。

〔三〕《浚水老人集》：已佚。浚水老人。當是王世賞號。

南湖靖先生天民

天民字達卿，滏陽人〔一〕，其父國初官原武，因而家焉〔二〕。少日嘗兩魁鄉試，自望者不碌碌〔三〕，所與交，如龐才卿、楊茂才、劉之昂、王逸賓〔四〕，皆一時名士。晚年買田南湖，葺亭圃，植竹樹，以詩酒為事，自號南湖老人，年七十九卒〔五〕。子文煒德昭〔六〕，從孫顒子昂〔七〕。


【注釋】


〔一〕滏陽：今河北磁縣。

〔二〕其父：生平無考。原武：今河南原陽。

〔三〕“少日嘗兩魁鄉試”二句：《元好問全集》卷五《南湖先生雪景乘騾圖引》：“年二十許時，曾以鄉賦兩魁鄭州，然其資倜儻，所以自望者甚髙，終不樂為舉子計，即棄去，學擊刺。當正隆征南，頗欲馳逐戎行間。既而大定詔書下，兵各罷歸，先生抱利器而無所試，乃浮湛里社，以詩酒自娛。”

〔四〕龐才卿：龐鑄，詳參《中州集》卷五《龐都運鑄》。楊茂才：不詳。劉之昂：即劉昂，詳參《中州集》卷四《劉左司昂》。王逸賓：即王磵，參見《中州集》卷四《王隱君磵》。

〔五〕“晚年買田南湖”六句：元好問《南湖先生雪景乘騾圖引》：“買田南湖之上，築亭種樹，徜徉乎其間。盡置家事，日與賓客酣飲，歌管棋槊，窮日夕不少休。家故饒財，又好施予，其赴人之急，猶疾痛之在己，故人尤以此歸之。”

〔六〕子文煒德昭：靖文煒字德昭。元好問《南湖先生雪景乘騾圖引》：“其子文煒，北渡後來東平，始以先生之意，追畫此圖，求僕賦詩。文煒質直好義，讀書作文，有聲時輩中，觀其子，可以想見先生之為人。”《元好問全集》卷三十九《靖德昭兒子髙戶字說》：“德昭問學甚篤，行義甚修，遭離世故，又抑不能舉，宜為造物者之所乘除，以起家之子遺之也。”

〔七〕從孫顒子昂：靖顒生平無考。

東皋桑先生之維

之維字之才，恩州人〔一〕，蔡丞相伯堅之子婿也〔二〕，以樂府著稱。有《東皋集》傳於世〔三〕。


【注釋】


〔一〕恩州：治在今山東武城東。

〔二〕蔡丞相伯堅：蔡松年，詳參《中州集》卷一《蔡丞相松年》。

〔三〕《東皋集》：已佚。

步元舉

元舉，關中人。

馮文叔

文叔，遼東人。

張庭玉

庭玉字子榮，易縣人〔一〕，能日賦百篇〔二〕，有集行於世〔三〕。


【注釋】


〔一〕易縣：今河北易縣。

〔二〕能日賦百篇：據張委《十方院記》，張庭玉承安中召試，俄頃成七十篇，為章宗歎賞。《十方院記》見《石刻史料新編》第三輯第二三冊《定興金石志》。

〔三〕有集行於世：張庭玉號盤溪居士，集名不詳。

宗道

道字雲叟，山陰人〔一〕，以足疾不仕。有詩云：“家藏千卷富，身得一生閑。茅屋經年補，柴門盡日關。”其自處可見。


【注釋】


〔一〕山陰：今山西山陰。

鮮于溥

溥字彥仁，宋文臣子駿之後〔一〕。髙祖淳，淳之子孝標，標之子壽吉，壽吉之子坦，皆擢進士第，而仕亦達〔二〕。彥仁坦之子，以門資仕，終於櫟陽令〔三〕。濟源盤谷，天壤佳處〔四〕，坦父子居其間，飲酒賦詩，翛然塵垢之外，至今人以髙士目之。弟彥魯，子忠厚，今居鄉里〔五〕。


【注釋】


〔一〕子駿：鮮于侁（一○一九—一○八七），字子駿，宋閬中人。景祐進士，歷任州縣、京東西路轉運使、左諫議大夫，出知陳州。《宋史》卷三百四十四有傳。

〔二〕鮮于淳、鮮于孝標、鮮于壽吉、鮮于坦：生平無考。

〔三〕櫟陽：治在今陝西櫟陽東。

〔四〕濟源：今河南濟源。韓愈《送李愿歸盤谷序》：“太行之陽有盤谷。盤谷之間，泉甘而土肥，草木叢茂，居民鮮少。”

〔五〕鮮于彥魯：生平不詳。《元好問全集》卷九有《為鮮于彥魯賦十月菊》。鮮于忠厚：生平無考。

史士舉

士舉字仲升，滎澤人〔一〕，漢功臣弘肇之後，髙祖所賜鐵劵故在〔二〕。其大父官濟源〔三〕，樂其山水，因家焉。父神山令激，石琚榜進士〔四〕。仲升以蔭補官，歷銅鞮、三川兩縣令〔五〕。初任京兆錄事，以歲旱擅開倉賑貧，身往太一湫禱雨，尋獲嘉澍，用是得名〔六〕。為人雅重，知義理，褒衣緩帶，逍遙山水間，宛然一老書生也。貞祐之亂，避於太行，保聚失守〔七〕，老幼皆出降，仲升義不受辱，投絕澗而死，年七十九。孫庭玉，字德秀，今居山陽〔八〕。


【注釋】


〔一〕滎澤：治在今河南鄭州東。

〔二〕史弘肇：字化元（？—九五○），五代後漢名將。後梁末入禁軍，後晉時為小校，歸劉知遠（後漢髙祖），為武節指揮，領雷州刺史。治軍有法。代州王暉不臣，弘肇征之，一鼓而拔，授忠武軍節度使。後漢乾祐元年（九四八），遷侍衛親軍馬步軍都指揮使，領歸德軍節度使，同中書門下平章事。髙祖臨終，與蘇逢吉、楊鄰同受顧命。隱帝劉承幹嗣位，加封弘肇檢校太師、兼侍中，後拜中書令。時河中、永興、鳳翔連橫謀叛，社會秩序大亂，弘肇都轄禁軍，殺戮過濫；與同僚相處，出言不遜；加上隱帝漸近小人，與後贊、李業等嬉游無度，太后族頗行干托，弘肇稍裁抑之，以致樹敵過多。乾祐三年（九五○），隱帝與李業等謀殺弘肇於廣政殿，並夷其族。《舊五代史》卷一百七有傳。

〔三〕濟源：今河南濟源。

〔四〕神山：今河北平泉。石琚：天眷二年（一一三九）詞賦狀元。

〔五〕銅鞮：今山西沁縣。三川：治在今寧夏固原西。

〔六〕太一湫：又名天池，在終南山支脈翠華山上。嘉澍：及時好雨。

〔七〕貞祐之亂：指貞祐二年（一二一四）蒙古入侵。保聚：聚眾保衛。

〔八〕史庭玉：元好問有《寄史德秀兼呈濟上諸交遊》、《同德秀求田燕川分得同字》等詩。蒙古定宗三年（一二四八），為元好問《通真子墓碣銘》隸書並篆額。見《王屋山志》。山陽：今河南修武。

王敏夫

敏夫，五臺人〔一〕，作詩工於賦物，甚為趙宜之所稱〔二〕。雁門前輩中有許蛻子遷〔三〕，以《武皇廟》詩著名，又《酒渴》後四句云：“眼底恨無雲夢澤，胸中疑有沃焦山〔四〕。南窗花影三竿日，指點銀瓶照病顏。”有集傳河東，往往稱此。倪民望字具瞻〔五〕，屏山所謂“倪侯頭如筆，其鋒不可當”者〔六〕，有《種松》詩云：“種松莫種柳，種柳莫種松。堅脆非所計，雅俗寧與同？可是種松無隙地，卻教憔悴柳陰中。”張韶九成《寄朔州苟輔臣》云：“陳雷膠漆輕餘子，楚漢風雲屬少年。”〔七〕李忠直卿《賦雪》云〔八〕：“不將柳絮春風比，好作梨花月夜看。”至於蘇吉莘老、李鵬翼沖霄與具瞻之子仲儀〔九〕，詩文多可傳，喪亂之後，惜不能記憶之矣。


【注釋】


〔一〕五臺：今山西五臺。

〔二〕趙宜之：趙元，詳參《中州集》卷五《愚軒居士趙元》。

〔三〕雁門：今山西代縣。許蛻：字子遷，生平不詳。

〔四〕沃焦山：佛經中所說海底大吸水石，其狀如山，故云。

〔五〕倪民望：生平無考。

〔六〕屏山：李純甫。其言不可考。

〔七〕張韶：字九成。《元好問全集》卷三十四《兩山行記》稱之為“亡友”。苟輔臣：生平無考。陳雷膠漆：漢代陳重、雷義二人交情深厚，見《後漢書·雷義傳》。

〔八〕李忠：字直卿，生平無考。

〔九〕蘇莘老、李鵬翼、倪仲儀：生平皆無考。《元好問全集》卷三十四《兩山行記》稱蘇莘老為“亡友”。

王利賓

利賓字茂實，襄城人〔一〕，樸直純素，作詩有古意，似其為人，然亦未嘗以示人也。家與衛昌叔鄰居〔二〕，而不相往來。計平生所交，惟不肖而已。予一日過襄城，知茂實病，就臥內候之，乃見壁間所黏五言古詩十數首，竄改重疊，往往可傳，然後知茂實所以交予者，特以詩故耳。渠既不言，予亦無從知之，惜登時不謄寫，今忘之矣。


【注釋】


〔一〕襄城：今河南襄城。

〔二〕衛昌叔：名承慶。詳參《中州集》卷七《衛承慶》。

孫益

益字德裕，秀容人〔一〕，嘗從先大夫學詩〔二〕。


【注釋】


〔一〕秀容：今山西忻州。

〔二〕先大夫：指元好問之父元德明，詳參《中州集》卷十《先大夫詩》。

郝先生天挺

天挺字晉卿，陵川人〔一〕，家世儒素，伯父子颺有詩名〔二〕，號東軒老人。先生少日有賦聲〔三〕，早衰多疾，厭於名場，遂不復就舉。貞祐之兵，避于河南，往來淇衛間〔四〕。為人有崖岸，耿耿自信，寧落薄而死，終不一傍富兒之門。年五十七，卒於舞陽〔五〕，臨終浩歌自得，不以死生為意，其平生自處，為可見矣！好問十四五，先人令陵川時，從先生學舉業〔六〕，先生教之曰：“今人賦學，以速售為功，六經百氏分磔綴緝外，或篇題句讀之不知，幸而得之，不免為庸人，況一敗塗地者乎？”又曰：“讀書不為藝文，選官不為利養〔七〕，唯通人能之。”又曰：“今世仕宦，多用貪墨敗官，皆苦於饑凍，不能自堅者耳。男子生世不耐饑寒，則雖小事不能成，子試以吾言求之！”先生工于詩，時命好問屬和，或言：“令之子欲就科舉〔八〕，詩非所急，將無徒費日力耶？”先生曰：“君自不知所以，教之作詩，正欲渠不為舉子耳。”〔九〕子思溫，字和之〔一○〕。孫經，字伯常，今居順天〔一一〕。


【校記】


子颺：郝經《陵川集》卷三十六《先曾叔大父東軒老人墓銘》作“子陽”。蓋郝子颺初名旦，字子陽，後名震，字子揚，號東軒老人。


【注釋】


〔一〕陵川：今山西陵川。

〔二〕伯父子颺有詩名：郝經《先曾叔大父東軒老人墓銘》：“賦詩多警句，晚年益趨平實，淡如也。”

〔三〕少日有賦聲：郝經《陵川集》卷三十六《先大父墓銘》：“幼開朗，卓卓不群。舉進士，兩赴廷試，以太學生頡翥縉紳間。”

〔四〕貞祐之兵：指貞祐二年（一二一四）蒙古兵入山西。郝經《先大父墓銘》：“時有金既棄燕雲，河朔隨亦不守，遂往來淇衛間。”淇衛：指淇水、衛河之間，在今河南衛輝市一帶。

〔五〕舞陽：今河南舞陽。郝經《先大父墓銘》：“興定元年（一二一七）冬十一月八日，遘疾，考終命於北舞寓舍。春秋五十有七。”據此可知，郝天挺生於大定元年（一一六一）。

〔六〕好問十四五：泰和三年（一二○三），元好問十四歲。先人：指嗣父元格。《元好問全集》卷二十三《郝先生墓銘》：“泰和初，先人調官中都，某甫成童，學舉業，先人思所以引而致之者……於是先人乃就陵川令之選。時鄉先生郝君，方聚子弟秀民教授縣庠。”

〔七〕利養：財利。

〔八〕令之子：指陵川縣令元格之子元好問。

〔九〕正欲渠不為舉子耳：以上言論又見元好問《郝先生墓銘》。

〔一○〕子思溫：郝思溫（一一九一—一二五八），門人私諡靜直處士。詳《陵川集》卷三十六《先父行狀》。

〔一一〕孫經：郝經（一二二三—一二七五），字伯常，金末避兵河南，金亡後居順天（今北京）。忽必烈即位以經為翰林侍讀學士，使宋，被羈留十六年。歸還次年卒，諡文忠。《元史》卷一百五十七有傳。

孫邦傑

邦傑字伯英，雄州容城人〔一〕。曾祖堅，國初有功，官至隴州刺史〔二〕。伯英少日，住太學，有時名，所與游皆名士〔三〕。興定初，知世將亂，棄家為黃冠師〔四〕。


【注釋】


〔一〕雄州：治在今河北雄縣。容城：今河北容城。

〔二〕曾祖堅：《元好問全集》卷三十一《孫伯英墓銘》：“始祖堅，國初以軍功贈龍虎衛上將軍、隴州刺史。”隴州：治在汧陽，今陝西千陽。

〔三〕所與游皆名士：《元好問全集》卷三十一《紫虛大師于公墓碑》：“吾友孫伯英，河洛名士。在太學日，出髙河南獻臣之門。若雷希顏淵、辛敬之愿、劉景元昂霄，其人皆天下選，伯英與之遊，頭角嶄然，不甘落其後。”

〔四〕興定初：疑指興定四年（一二二○）。元好問《紫虛大師于公墓碑》：“吾友孫伯英，河洛名士……一見師，即北面事之，竟為黃冠以沒。”紫虛大師于公指于道顯，被旨提舉亳州太清宮，賜號紫虛大師，有《離峰老人集》。于道顯有《繼孫伯英韻》、《贈孫伯英》等詩。《孫伯英墓銘》：“伯英時年四十許，困名場已久，重為世故之所摧折，稍取荘周、列禦寇之書讀之，視世味蓋漠然矣。……又明年，客有來崧山者，云伯英真為黃冠師矣。正大庚寅十月十九日歿於亳之太清宮，春秋五十有一。”正大庚寅：正大七年（一二三○），據此孫伯英生於大定二十年（一一八○）。

張瓛

瓛字君玉，大名朝城人〔一〕，嗜作詩，年已老，而刻苦殊未減。為人謹愿有禮，見稱諸公間，卒年六十八。子鏞、鎮〔二〕，今居鄉里。


【注釋】


〔一〕大名：府名，治在今河北大名。朝城：治今山東莘縣中部。

〔二〕子鏞、鎮：張鏞、張鎮生平無考。

徐好問

好問，字裕之，永寧人〔一〕。


【注釋】


〔一〕永寧：今河南洛寧。

呂大鵬

大鵬字鵬舉，密縣人〔一〕，自言宋名相申公之裔〔二〕。宣宗頻歲南伐〔三〕，鵬舉作詩欲以撼主兵者云：“縫掖無由掛鐵衣〔四〕，劍花生澀馬空肥。燈前草就平南策〔五〕，一夜江神泣涕歸。”其以氣岸自許，皆此類也。


【注釋】


〔一〕密縣：今河南新密縣。

〔二〕申公：指呂夷簡（九七八—一○四四），字坦夫，咸平三年（一〇〇〇）進士，歷州縣、擢刑部郎中、權知開封府，天聖六年（一○二八）拜相，後加右僕射，封申國公。《宋史》卷三百一十一有傳。

〔三〕頻歲南伐：興定元月（一二一七），金以宋歲幣不至而南侵，自此宋金連年交兵。

〔四〕縫掖：大袖單衣，儒者服裝。鐵衣：戰甲。

〔五〕平南策：就平定南宋的策文。

髙永

永字信卿，出於盤陽大族〔一〕。父元，字善長〔二〕，教信卿作舉子，讀書略通，即棄之去。為人不顧細謹，有幽并豪俠之風，賓客入門，則盡家所有者為具，不為明日計，人以此愛之。貞祐初，避兵太原，與李長源居於廣平寺〔三〕，有盜穴牆而入，長源性恇怯，聞騷窣聲，噤不敢語，盜盡挈信卿所有而去，長源徐曰：“綠林之子至矣！”於是信卿生理大狼狽。南渡，居嵩州，出入屏山之門，其學遂進〔四〕。初名夔，字舜卿，又名揆，屏山改焉。真定王之奇士衡，攻雜學，屏山目為怪魁〔五〕。王從之內翰為賦善哭詩〔六〕。奉聖馬餌升公敢為大言，著書十萬言，號《北新子》〔七〕，大略以談兵為主，且曰：“古人兵法非不盡，但未有北新子五十里火雨耳！”〔八〕信卿皆與之遊，故其詩豪宕譎怪，不為法度所窘，有《冰柱》、《雪車》風調〔九〕，觀《咀龍篇》及《大雨後見寄》〔一○〕，可概見矣。正大壬辰，病沒于京師，年四十六〔一一〕。


【注釋】


〔一〕盤陽：在今山東棗莊。《歸潛志》卷三作漁陽人。

〔二〕髙元：生平不詳。

〔三〕貞祐初：當是貞祐二年（一二一四）。李長源：李汾，參見《中州集》卷十《李講議汾》。

〔四〕嵩州：治在今河南嵩縣。屏山：李純甫。

〔五〕真定：今河北正定。王之奇：又名權，字士衡，真定人，大安元年（一二○九）進士，曾任恩州司判。與王若虛為林下四友。劉祁《歸潛志》卷二：“為人跌宕不羈，喜功名，博學無所不覽，酣飲放歌，人以為狂，屏山為作《狂真贊》。”《狂真贊》已佚，怪魁之說或出於此。

〔六〕王從之：王若虛。善哭詩：題為《贈王士衡》，詩曰：“王生非狂者，乃以善哭稱。每至欲悲時，不間醉與醒。音詞初惻愴，涕泗隨縱橫。問之無所言，坐客笑且驚。王生不暇恤，若出諸其誠。嗟我與生友，此意猶未明。絲染動墨悲，麟亡傷孔情。韓哀峻嶺陟，阮感窮途行。涕流賈太傅，音抗唐衢生。古來哭者多，其哭非無名。生其偶然歟，何苦摧形神。如其果有為，為爾同發聲。”詩見《滹南遺老集》卷四十六。

〔七〕奉聖：州名，治在今河北涿鹿。馬餌升公：其人不詳。《北新子》：已佚。

〔八〕五十里火雨：其意不詳。

〔九〕《冰柱》、《雪車》：唐代劉叉之詩，以奇險怪誕著稱。《新唐書·劉叉傳》：“聞（韓）愈接天下士，步歸之，作《冰柱》、《雪車》二詩，出盧仝、孟郊右。”

〔一○〕《咀龍篇》及《大雨後見寄》：已佚。

〔一一〕正大壬辰：正大九年，一二三二年。以卒年四十六歲計，髙永生於大定二十七年（一一八七）。

曹用之

用之，歸德人〔一〕，幼有賦聲，屢中甲乙，詩亦有功，嘗戲作《鬼仙》語云：“瀏瀏竹間雨，熒熒窗下燈。相逢不相顧，含淚過巴陵。”詩有本事，中山楊正卿能道所以然〔二〕，真人作鬼語也。


【注釋】


〔一〕歸德：今河南商丘。

〔二〕楊正卿：名果（一一九七—一二六九），祁州蒲陰人。正大元年（一二二四）進士，歷偃師、蒲城、陝縣縣令，金亡入元，累官參知政事，《元史》卷一六四有傳。

趙達夫

達夫，太原人，性嗜讀書，而不事科舉。南渡後，居緱氏山中〔一〕，安貧守分，故終世窮悴。壬辰之兵〔二〕，遇害。


【注釋】


〔一〕緱氏山：在今河南偃師境內。

〔二〕壬辰：一二三二年。

邢安國

安國字仲祥，沁州武鄉人〔一〕，少日有賦聲，四十歲後，即不應科舉，以詩酒自娛。避亂客泌陽十餘年〔二〕，後北歸，備極艱苦，其見於詩者如此。往時李長源傳仲祥《柳花》一詩〔三〕，渠甚愛之。今以《丹崖集》校之〔四〕，與傳者不同，當是長源曾與商略之耶？


【校記】


《柳花》：《中州集》卷九題作《楊花》。


【注釋】


〔一〕沁州：治在今河南沁縣。武鄉：今河南武鄉。

〔二〕泌陽：今河南唐河。

〔三〕李長源：李汾。《柳花》一詩：《中州集》卷九《楊花》：“細點轉團轉復飄，隋家堤岸霸陵橋。非綿非絮寒無用，如雪如霜暖不消。狂惹客衣知有恨，巧尋禪榻故相撩。陂塘回首浮萍滿，依舊春風擺翠條。”

〔四〕《丹崖集》：當是邢安國別集，已佚。

張溫

溫字元佐，上黨人〔一〕。祖仲容，字才翁〔二〕，宋末登科，仕至屯田員外郎，以好士名天下，致仕後，有詩云：“病身衰退謝明朝，北洞閑眠晝寂寥。十畝晚禾煙冉冉，一林修竹雨瀟瀟。黑花遮眼秋不落，白雪撲頭春未消。世事悠悠吾老矣，一壺濁酒且逍遙。”至今為鄉里所傳。元佐泰和六年李演榜乙科登第〔三〕，詩、樂府俱有名于時。


【注釋】


〔一〕上黨：今山西長治。

〔二〕祖仲容：張仲容元祐二年（一〇八七）知虢州，仕至屯田員外郎。以好士名天下。王安石有《送張仲容赴杭州孫公辟》詩。

〔三〕泰和六年：一二○六年。李演：字巨川，任城人，泰和六年詞賦狀元，除應奉翰林文字，後抗擊蒙古殉國。

馬舜卿

舜卿名肩龍，以字行，宛平人〔一〕，先世遼大族，有知興中府者，故又號興中馬氏〔二〕。祖大中，國初登科，節度全、錦兩州〔三〕。父成誼，字宜之，張楫榜登科，京兆路統軍司判官。舜卿在太學，有賦聲。宣宗初，人有告宗室從坦殺人〔四〕，從坦字履道，一時賢將帥處猜嫌之地，人以為必死，而不敢言其寃。舜卿以太學生上書，大略謂：“從坦有將帥材，方今人物，無有出其右者。臣一介書生，無用于世，願代從坦死，留為天子將兵。”書奏，詔問：“汝與從坦交分厚耶？”舜卿對：“臣知有從坦，而從坦未嘗識臣。從坦冤，人不敢言，臣以死保之。”宣宗感悟，赦從坦。授舜卿東平錄事，委行臺試驗，宰相侯莘公與之語〔五〕，不契，留數月罷歸。將渡河，與排岸官紛競〔六〕，筐中搜得軍馬糧料名數，及利害事目，疑其姦人之偵伺者，繫歸德獄根勘〔七〕。適從坦至，立命出之。正大四年冬，薄遊鳳翔〔八〕，德順州將愛申以書招舜卿〔九〕，舜卿欲往，鳳翔總管以敵兵勢甚張，吾城可恃，德順不可守，勸勿往，舜卿曰：“愛申平生未嘗識我，一見為知已，我知德順不可守，我往必死，然以知己故，不得不死也。”乃舉行槖付族父明之為死別〔一○〕，冒險而去。既至，不數日受圍，城中義兵七八千而已，州將假舜卿鳳翔總管判官，守禦一以委之。凡受攻百日，食盡乃陷，軍中募生致之，不知所終，時年五十三。詔贈某官，配食褒忠廟。舜卿年少時過襄垣〔一一〕，題詩酒家壁，辭氣縱橫，時輩少有及者，如云：“玉鞭再過長安道，人面依前似花好。殷勤勸我梨花春，要看尊前玉山倒。”〔一二〕他語類此。


【校記】


張楫：一作張檝，明昌五年（一一九四）詞賦狀元，參《中州集》卷九《張內翰檝》。


【注釋】


〔一〕宛平：今北京。

〔二〕興中府：遼中京，治在今遼寧朝陽。馬氏知府：不詳何人。遼代有韓、劉、馬、趙四大家族，馬氏以馬人望為代表的醫巫閭馬氏。馬人望及其父馬詮都曾任中京副留守。興中馬氏，未知是否出於醫巫閭馬氏。

〔三〕馬大中：天會二年（一一二四）進士。《金史》卷二十四《地理志》：“北京路全州，下，盤安軍節度使。承安二年置，改胡設務為靜封縣，黑河鋪為盧川縣，撥北京三韓縣烈虎等五猛安以隸焉。”全州：州治疑在今內蒙古巴林左旗。錦州：置臨海軍節度使，治在今遼寧錦州。

〔四〕宗室從坦：完顏從坦（？—一二一八），貞祐二年（一二一四），自募義兵奉詔安撫山西軍民，貞祐四年（一二一六）行樞密院於河南府，興定元年改輝州刺史，權河平軍節度使、孟州防禦使。轉同知東平府事，權元帥左監軍，與參知政事李革同守平陽。興定二年（一二一八），元兵至平陽，城破自殺。《金史》卷一百二十二有傳。從坦殺人之事，不可考。

〔五〕東平：今山東東平。侯莘公：侯摯（？—一二三三），字莘卿，明昌進士，宣宗南渡，任太常卿，拜參知政事，貞祐四年，行省事於東平。興定四年致仕，天興二年汴京城陷為亂兵所殺。《金史》卷一百八有傳。

〔六〕排岸官：掌管各地至京師水運綱船運輸事項。

〔七〕歸德：今河南商丘。

〔八〕正大四年：一二二七年。薄遊：為薄祿而宦游於外。

〔九〕德順州：治在今甘肅靜寧。愛申（一一七五—一二二七）：虢縣（今陝西寶雞）人，累遷軍中總領，有死罪，被薦任德順州節度使，行元帥府事。正大四年，成吉思汗攻打德順州，愛申與馬肩龍等人堅守二百二十晝夜，城破自殺。詳參《金史》卷一百二十三《愛申傳》。

〔一○〕馬明之：生平不詳。

〔一一〕襄垣：今山西襄垣。

〔一二〕梨花春：酒名。

諸相

劉曹王豫

豫字彥由，阜城人〔一〕，仕宋，知濟南府事〔二〕。汴京下，立張邦昌為大楚皇帝〔三〕。宋滅楚，更立彥由，國號齊，建元阜昌，八年廢為蜀王，遷黃龍府，改封曹〔四〕。有集十卷行於世〔五〕。二子麟、猊〔六〕，孫通，海陵朝參知政事〔七〕，四世孫瑛，今在太原〔八〕。


【注釋】


〔一〕阜城：今河北阜城。

〔二〕“仕宋”二句：據《宋史》卷四百七十五《劉豫傳》，劉豫（一○七三—一一四六），元符三年（一一○○）進士及第，歷州縣，召拜殿中侍御史、知衛州。建炎二年（一一二八）知濟南府，同年冬以濟南降金。

〔三〕張邦昌：字子能（一○八一—一一二七），永靜軍東光（今河北東光）人。舉進士，徽宗、欽宗朝時，歷任尚書右丞、左丞、中書侍郎、少宰、太宰兼門下侍郎等職務。金兵圍開封時，他力主議和，與康王趙構作為人質前往金國議和。歸宋後，任河北路割地使。汴京陷，被金人冊封為帝，號大楚。三十多天後，去除帝號。髙宗即位，徙太保、奉國軍節度使、封同安郡王。後以僭立時穢亂宮廷而被處死。

〔四〕“國號齊”五句：金天會八年（一一三○）九月，金太宗立劉豫為“子皇帝”，建立齊國，年號阜昌，史稱偽齊。八年後，即天會十五年（一一三七）十一月，金廢齊國，封劉豫為蜀王。十二月，遷臨潢（今內蒙古自治區巴林左旗），改封為曹王。皇統六年（一一四六）九月，卒於臨潢。黃龍府，治在今吉林農安，非劉豫所遷之地，當是元好問誤記。

〔五〕有集十卷行於世：其集已佚，《千頃堂書目》卷二十九題作《劉曹王集》十卷。元楊宏道《小亨集》卷四有《劉倉副家讀其祖廢齊文集》，可知其集元時尚存。

〔六〕劉麟：字元瑞，宋宣和間以父蔭補將仕郎，累加承務郎，後隨父降金，知濟南府事，金建齊國，劉麟為開府儀同三司，充諸路兵馬大總管，判濟南府事、左丞相，封梁國公。齊廢後，隨父遷臨潢，授北京路都轉運使，歷中京、燕京都轉運使，天德元年（一一四九）為參知政事，次年復為興平軍節度使，上京路都轉運使。《金史》卷七十七有傳。劉猊：據《齊國劉豫錄》：“劉復、劉益皆豫之弟，劉猊乃劉觀之子。”疑是。劉猊曾率偽齊兵進攻南宋。

〔七〕劉通：其人不詳。海陵：指完顏亮。其時參知政事中無劉通其人。劉通疑為劉麟之誤。

〔八〕劉瑛：其人無考。《金史》卷十五《宣宗紀》載，興定二年（一二一八）十一月，“宋人攻漣水縣，提控劉瑛敗之”。未知是否是劉豫之孫？

杜丞相充

充字公美，相州人〔一〕，仕宋知滄州〔二〕，歸國拜尚書右丞相〔三〕，領中山行臺〔四〕，以壽終〔五〕。


【注釋】


〔一〕相州：今河南安陽。

〔二〕仕宋知滄州：據《宋史》卷四百七十五《杜充傳》，杜充紹聖中進士，累官考功郎、光祿少卿。宣和年間知滄州，金人南下，他盡殺僑寓燕人，建炎二年（一一二八），代宗澤為東京留守，決黃河阻擊金兵。三年，連擢尚書右僕射、同平章事、禦營使，以江淮宣撫使守建康，日事誅殺。建炎四年，叛降入金，至歸德，受劉豫節制。

〔三〕右丞相：指行臺尚書省右丞相。《宋史·杜充傳》，紹興八年（金天眷元年，一一三八），杜充“同簽行臺尚書省事”。《大金國志》卷十：“國主又於燕京建行臺尚書省，除杜充、劉筈同簽書省事。時杜充為三司使。”

〔四〕中山府：據《金史》卷二十五《地理志》，天會七年（一一二九）降為定州。天眷二年（一一三九），燕京行臺移至定州。

〔五〕以壽終：《金史》卷四《熙宗紀》：天眷三年（一一四○）十一月甲子，“行臺尚書右丞相杜充薨”。

虞令公仲文

仲文字質夫，世南之裔〔一〕，武州寧遠人〔二〕，仕為遼相〔三〕，歸朝授樞密使、平章政事，封秦國公。四歲作詩賦煎餅，有“魚目蟬聲”之句，人以神童目之〔四〕。


【注釋】


〔一〕虞世南：字伯施（五五八—六三八），餘姚人，唐初政治家、書法家、文學家。隋煬帝時官起居舍人，唐時歷任秘書監、弘文館學士等。唐太宗稱他德行、忠直、博學、文詞、書翰為五絕。是唐淩煙閣二十四功臣之一。

〔二〕寧遠：治在今山西五寨北。

〔三〕虞仲文：在遼時舉進士，歷仕太常少卿、中書舍人、樞密直學士上、翰林侍講學士，保大二年（一一二二）為參知政事、同中書門下平章事，次年降金。《金史》卷七十五有傳。

〔四〕“魚目蟬聲”二句：不可考。《續夷堅志》卷二《虞令公早慧》：“虞令公仲文字質夫，四歲賦《雪花》詩云：‘瓊英與玉蕊，片片落階墀。問著花來處，東君也不知。’”

張丞相孝純

孝純字永錫，滕陽人〔一〕，宣和末知太原〔二〕，國兵圍，守逾年，人相食幾盡，乃下〔三〕。朝廷憐其忠，換相職後，以相齊致仕〔四〕。汴京建行臺，起為左丞相〔五〕，逾年得請歸鄉里〔六〕。二兄尚安健，鄉人為作三老圖。薨，諡安簡〔七〕。子公藥，字元石，昌武軍節度副使致仕〔八〕。孫觀，字彥國，世為文章家〔九〕。曾孫厚之，字茂弘，承安二年進士〔一○〕。


【注釋】


〔一〕滕陽：今山東滕州。

〔二〕宣和末知太原：據《宋史》卷四百四十七《徐徽言傳》，宣和四年（一一二二），張孝純已為太原帥。

〔三〕乃下：宣和七年（一一二五）冬，粘罕率軍，包圍太原。靖康元年（一一二六）九月，太原城破。

〔四〕以相齊致仕：《金史》卷七十七《劉豫傳》：“天會八年（一一三○）九月戊申，備禮冊命，立豫為大齊皇帝……張孝純等為宰相。”《建炎以來繫年要錄》卷五十五：紹興二年（一一三二）六月，“偽宣奉大夫、守尚書右丞相張孝純告老，遷觀文殿學士、銀青光祿大夫，參知機務”。

〔五〕起為左丞相：《金史》卷七十七《劉豫傳》：“天會十五年（一一三七），詔廢齊國，降封豫為蜀王……於是，置行臺尚書省於汴，除去豫弊政，人情大悅。以故齊宰相張孝純權行臺左丞相。”

〔六〕請歸鄉里：據《金史》卷四《熙宗紀》，張孝純於天眷元年（一一三八）九月致仕。

〔七〕諡安簡：據《金史》卷四《熙宗紀》張孝純卒於皇統四年（一一四四）九月。

〔八〕昌武軍節度副使致仕：據《中州集》卷二《張郾城公藥》，張公藥曾仕為郾城令。昌武軍，置於許州（今河南許昌）。

〔九〕張觀：生平無考。

〔一○〕承安二年：一一九七年。

張左相汝霖

汝霖字仲澤，遼陽人〔一〕，家世貴顯〔二〕。父浩，字浩然，以門資仕，揚歷中外，遂升端揆，進拜太師，封南陽郡王〔三〕。五子：仲澤，平章政事，莘國公〔四〕；汝為字仲宣，河北東路轉運使〔五〕；汝翼仕不達，皆進士也〔六〕。汝方字仲賢，自號丹華老人〔七〕；汝猷字仲謀，俱至宣徽使〔八〕。父子兄弟，各有詩傳於世。王子端內翰，太師之外孫〔九〕，其淵源有自云。


【注釋】


〔一〕遼陽：今遼寧遼陽。

〔二〕家世貴顯：據《滿州金石志》卷三《光祿大夫張行愿墓誌》，張汝霖髙祖張霸仕遼為金吾衛上將軍，祖父張行愿仕遼由樞密院令史遷右班殿直，年三十六卒，贈光祿大夫。

〔三〕揆：管理，掌管，以揆百事。引申為宰相。張浩：太祖定遼東，為承應御前文字，天會八年（一一三○）賜進士及第，授秘書郎，累官平陽尹。海陵即位，召為戶部尚書，拜參知政事，進尚書右丞。天德三年（一一五一）受命擴建燕京城，海陵遷都後，進拜平章政事、尚書右丞相兼侍中、左丞相，又受命營建汴京宮室。海陵遷汴京，任太傅、尚書令。世宗即位，上賀表，拜太師、尚書令、封南陽郡王。《金史》卷八十三有傳。

〔四〕張汝霖：貞元二年（一一五四）賜進士第，授左補闕，擢大興縣令、轉宣徽判官、遷禮部員外郎、翰林待制，大定二十三年（一一八三），拜參知政事，大定二十八年（一一八八），進拜平章政事兼修國史，封芮國公，次年加銀青榮祿大夫，進封莘國公。明昌元年（一一九○）十二月卒，諡文襄。《金史》卷八十三有傳。

〔五〕張汝為：張浩長子。《滿州金石志》卷三《光祿大夫張行愿墓誌》：“孫男四人：長曰汝為，登進士第，奉直大夫，今為冀州節度副使。”《族帳部曲錄》：“張汝為字仲宣，汝霖之兄，浩之長子，石琚榜及第。葛王立，貶為庶人。次年復官，除戶部侍郎。”石琚：天眷元年（一一三九）詞賦狀元。

〔六〕張汝翼：生平無考。

〔七〕汝方：據《金史》卷一百二十六《王庭筠傳》，張汝方明昌三年為秘書郎。

〔八〕汝猷：據朱瀾《十方大天長觀設普天大醮瑞應記》，張汝猷明昌元年為西上閣門使。據《金史》卷九《章宗紀》，明昌三年十二月，張汝猷以東上閣門使為髙麗生日使。《金史》卷六十四《元妃李氏師兒傳》，承安五年，張汝猷任少府監。

〔九〕王子端：王庭筠。張浩之女嫁王遵古，生王庭筠。

劉右相長言

長言字宣叔，東平人〔一〕，宋相莘老之孫〔二〕，而學易先生斯立之猶子也〔三〕。父蹟，年三十五，終於儀真令，工詩能文，有《南榮集》傳東州，今獨余家有之〔四〕。宣叔正隆宰相〔五〕，詩文能世其家，今不復見矣。


【注釋】


〔一〕東平：今山東東平。

〔二〕宋相莘老：劉摯（一○三○—一○九七），字莘老，嘉祐進士。元祐元年（一○八六）拜尚書右丞，連進左丞、中書、門下侍郎，六年拜右僕射。《宋史》卷三百四十有傳。

〔三〕學易先生：指劉跂，字斯立，劉摯長子，元豐二年（一○七九）進士及第，官朝奉郎，有《學易集》二十卷。生平參《宋元學案》卷二《泰山學案·忠肅家學》、《直齋書錄解題》卷十七。猶子：姪子。

〔四〕《南榮集》：已佚。《元好問全集》卷四十《學易先生劉斯立詩帖跋》：“又儀真令諱蹟者，皇統宰相宣叔之父，是先生弟昆行，有詩文二冊，號《南榮集》，宣叔錄之以備遺忘。亂後唯予家有之。然予于學易劉氏，豈世之所謂緣熟者耶？”

〔五〕正隆宰相：《金史》卷五《海陵紀》：正隆五年（一一六○）三月，“橫海軍節度使致仕劉長言起為右丞”。

右相文獻公耶律履

履字履道，東丹王之七世孫〔一〕。學通《易》、《太玄》，至於陰陽曆數，無不精究〔二〕。嘗以鄉賦一試有司，以露索為恥，遂不就舉，蔭補國史掾〔三〕。興陵朝，累遷薊州刺史〔四〕，入翰林為修撰，歷直學士待制、禮部尚書，特賜孟宗獻榜進士第〔五〕，俄預淄王定冊功，拜參知政事〔六〕，明昌元年進右丞〔七〕，薨，年六十一〔八〕。興陵嘗問宋名臣孰為優，履道以蘇端明軾對〔九〕，上曰：“吾聞軾與王詵交甚款〔一○〕，至作歌曲，戲及姬侍，非禮之甚〔一一〕！尚何足道耶？”履道進曰：“小說傳聞，未必可信，就使有之，戲笑之間，亦何得深責？世徒知軾之詩文人不可及，臣觀其論天下事，實經濟之良才，求之古人，陸贄而下〔一二〕，未見其比。陛下無信小說傳聞，而忽賢臣之言。”明日，錄軾奏議上之，詔國子監刊行。自號忘言居士，有集傳於世〔一三〕。三子，辨才武廟署令〔一四〕，善才工部尚書〔一五〕，楚才中書令〔一六〕；四孫，鈞、鉉、鏞、鑄〔一七〕。


【注釋】


〔一〕東丹王：指耶律倍（九○九—九四六），遼太祖長子，契丹名突欲，神冊元年（九一六）立為皇太子。天顯元年（九二六），太祖滅渤海國，建東丹國，封為東丹王。太祖死後，耶律倍之母扶持其弟耶律德光即位，則為遼太宗。太宗即位後，耶律倍受猜忌，逃往後唐，後唐明宗賜名李慕華。會同九年（九四六）被害。通漢語，能詩畫，遼世宗時諡讓國皇帝。興宗時，上廟號義宗。《遼史》卷七十二有傳。

〔二〕無不精究：《元好問全集》卷二十七《尚書右丞耶律公神道碑》：“及長，通六經百家之書，尤邃于《易》、《太玄》，至於陰陽方技之說，曆象推步之術，無不洞究。善屬文，早為時輩所推。”

〔三〕露索：露出身體，接受檢查。元好問《尚書右丞耶律公神道碑》：“嘗以鄉賦一試有司，見露索失體，即拂衣去。”又曰：“尋辟國史院書寫。素善契丹大小字，譯經潤文，皆辭達而理得。”

〔四〕興陵：金世宗。據《金史》卷九十五《移剌履傳》，耶律履於大定二十六年（一一八六）出為薊州刺史。

〔五〕孟宗獻榜進士：孟宗獻為大定三年（一一六三）辭賦狀元。據《金史》卷九十五《移剌履傳》，耶律履於大定二十七年（一一八七）擢禮部侍郎兼翰林直學士，大定二十九年（一一八九）進禮部尚書、兼翰林直學士，特賜孟宗獻榜進士及第。

〔六〕淄王：徒單克寧（？—一一九一），女真徒單部人，隨猛安徙山東，占籍萊州。善騎射，通契丹、女真文字。世宗朝，累官平章政事、右丞相、左丞相。大定二十五年（一一八五），太子完顏允恭去世，表請立皇太孫完顏璟。二十八年（一一八八），受世宗顧命，輔佐完顏璟即位，旋拜太傅。明昌元年（一一九○）十二月，為太師、尚書令，封淄王。《金史》卷九十二有傳。定冊功，指確定皇帝繼位之功。

〔七〕進右丞：《金史》卷九《章宗紀》：明昌元年五月壬午，“以參知政事移剌履為尚書右丞”。

〔八〕年六十一：《金史·移剌履傳》：“（明昌）二年六月薨，年六十一。”

〔九〕蘇端明軾：蘇軾曾任端明殿學士，故云蘇端明。

〔一○〕王詵：字晉卿，太原（今屬山西）人。熙寧二年（一○六九）娶英宗女魏國大長公主，拜左衛將軍、駙馬都尉。元豐二年（一○七九），因受蘇軾牽連貶官，落駙馬都尉。責授昭化軍節度行軍司馬，均州安置，移潁州安置。元祐元年（一○八六）復登州刺史、駙馬都尉。卒，贈昭化軍節度使，諡榮安。能書畫屬文，工於棋。其詞音調諧美，語言清麗，情致纏綿。

〔一一〕姬侍：侍妾。歌曲：疑指《滿庭芳·佳人》。該詞作於王詵席上，“主人情重，開宴出紅妝”，佳人指其侍妾囀春鶯。戲及姬侍，疑指下片所云：“坐中有狂客，惱亂愁腸。報道金釵墜也，十指露，春筍纖長。親曾見，全勝宋玉，想像賦髙唐。”

〔一二〕陸贄：字敬輿（七五四—八○五），嘉興（今屬浙江）人，大曆八年（七七三）進士，中博學宏辭、書判拔萃科。德宗即位，召充翰林學士。貞元八年（七九二）出任宰相，但兩年後貶充忠州（今重慶忠縣）別駕，永貞元年（八○五）卒於任所，諡號宣。陸贄長於奏議。

〔一三〕有集傳於世：已佚。《千頃堂書目》卷二十九作《耶律履文獻公集》十五卷。

〔一四〕辨才武廟署令：耶律辨才（一一七一—一二三七），少有志節，年十八，以門資試護衛。泰和中從軍伐宋，攻取三關，身被十三創，以功授冀州錄事判官，轉曹州司候。蒙古軍南下，與之議和，被劫俘，奪數萬人入都，以功授順天軍節度副使。忤權貴，出為許州兵馬鈐轄，召授武廟署令。汴京被圍，元人理索北歸，留寓真定，卒於元太宗九年，年六十七。生平見《元好問全集》卷二十七《奉國上將軍武廟署令耶律公神道碑》。

〔一五〕善才工部尚書：耶律善才（一一七二—一二三二），本名思忠，字天祐，以小字善材行。弱冠以宰相子引見，補東上閣門祗候，遷太府少監兼直西上閣門尚食局使。貞祐三年，出為同知昌武軍節度使事。改彰化軍，歷嵩、裕、息、延四州刺史，同知鳳翔府事、中京副留守、同知歸德府事。汴京被圍，元人理索北歸，哀宗遣之。善材乃自投於汴京東城濠水中，時年六十一。生平見《元好問全集》卷二十六《龍虎衛上將軍耶律公神道碑》。

〔一六〕楚才中書令：耶律楚材（一一九○—一二四四），字晉卿，中都破，入蒙古，仕至中書令，封廣寧王，諡文正。《元史》卷一百四十六有傳。

〔一七〕四孫：據元好問《龍虎衛上將軍耶律公神道碑》，耶律鈞為耶律善才之子，在金仕為尚書省譯史。據《元文類》卷十一姚燧《耶律鈞贈官制》，耶律鈞中統初制授提領工匠所長官，大德八年（一三○四）卒。耶律鉉：耶律楚材之子。耶律鏞：耶律辨才之子。元好問《奉國上將軍武廟署令耶律公神道碑》：“鏞弱冠而有老成之風，以嘗從予學，來請銘。”耶律鑄（一二二一—一二八五）：字成仲，耶律楚材之次子，仕至中書左丞相，《元史》卷一百四十六有傳。

張平章萬公

萬公字良輔，東阿人〔一〕，正隆二年進士〔二〕，仕長山令，有惠政，人為立祠〔三〕。入為右司員外郎，太師淄王愛之，許以宰相器〔四〕。明昌初，累遷御史中丞〔五〕，以言事忤旨，除彰國軍節度使〔六〕，召為大興尹，拜參知政事〔七〕，以母老乞歸養，出判東平、河中、濟南〔八〕。丁內艱〔九〕，起復，擢平章政事，封壽國公〔一○〕。為相知大體，有敦庬耆艾之目〔一一〕。既致政〔一二〕，而眷顧未衰，復起判濟南，安撫山東，便宜行事〔一三〕。未幾得請，薨於家，諡文貞，繪像衍慶宮，配享章宗廟廷〔一四〕。


【注釋】


〔一〕東阿：今山東東阿。

〔二〕正隆二年：一一五七年。《元好問全集》卷十六《平章政事壽國張文貞公神道碑》：“弱冠登正隆二年詞賦進士第。釋褐潁順軍新鄭縣主簿。”

〔三〕長山：治在今山東淄博境內。

〔四〕淄王：指徒單克寧，時任宰相。《金史》卷九十五《張萬公傳》：“四遷侍御史，尚書右司員外郎。丞相徒單克寧嘗謂曰：‘後代我者必汝也。’”

〔五〕累遷御史中丞：元好問《平章政事壽國張文貞公神道碑》：“不期年，御史臺奏課為九路之最，擢拜御史中丞。時明昌元年也。”

〔六〕言事忤旨：指諫阻章宗立李氏為后。彰國軍：置於應州（治在今山西應縣）。事詳元好問《平章政事壽國張文貞公神道碑》：“元妃李氏有寵，上欲立為后。臺諫以為不可，交攻之，監察御史姬端修、右拾遺路鐸、翰林修撰趙秉文皆得罪去。一日，上遣中使密訪公：‘吾欲立后，何所不可？而臺諫乃不相容。卿以為如何？’公言：‘此大事，明日當面奏。’及對，因為上言：‘國朝立后，非貴種不預選擇。元妃本出太府監戶，細微之極，豈得母天下？’上默不言。明日，岀公為彰德軍節度使兼應州管內觀察使。”彰德軍當為彰國軍之誤。

〔七〕拜參知政事：《金史·張萬公傳》：“明昌二年（一一九一），知大興府事，拜參知政事。逾年以母老乞就養，詔不許。”

〔八〕出判東平、河中、濟南：《金史·張萬公傳》：“明昌四年，復申前請，授知東平府事……六年，改知河中府……移鎮濟南。”元好問《平章政事壽國張文貞公神道碑》：“未幾，復申前請，乃授山東西路兵馬都總管兼判東平府事，以便親。”

〔九〕丁內艱：承安三年（一一九八）九月，張萬公母親去世。

〔一○〕封壽國公：《金史》卷十一《章宗紀》：承安四年正月辛酉，“前知濟南府事張萬公起復為平章政事，封壽國公”。

〔一一〕敦庬耆艾：敦厚老人。

〔一二〕既致政：《金史》卷十一《章宗紀》：泰和三年（一二○三）三月壬申，“平章政事張萬公致仕”。

〔一三〕復起判濟南：《金史·張萬公傳》：“（泰和）六年，南鄙用兵，上以山東重地，須大臣鎮撫之。先任完顏守貞，卒，於是特起萬公知濟南府、山東路安撫使。”

〔一四〕衍慶宮：金王朝圖畫功臣之地。《金史·張萬公傳》：“泰和七年薨……贈儀同三司，諡曰文貞……大安元年（一二○九）配享章宗廟廷。”元好問《平章政事壽國張文貞公神道碑》：“泰和七年冬十月寢疾……尋薨，春秋七十有四。”據此，張萬公生於天會十二年（一一三四）。

董右丞師中

師中字紹祖，邯鄲人〔一〕，後徙洺州〔二〕，皇統九年進士〔三〕。承安中，入政府〔四〕，直道自立，而以通材濟之。泰和初，元妃李氏方寵幸，兄喜兒為宣徽使，有楊國忠之權〔五〕。一日，德州教授田庭方上書言事云〔六〕：“大臣持祿，近臣怙寵，此言路之所以塞也。”道陵顧謂紹祖言〔七〕：“大臣持祿，當謂公等，近臣怙寵者為誰？”時喜兒侍立殿上，紹祖倒笏指之曰：“莫非謂李喜兒之屬否？”上頷之。紹祖嘗言：“作宰相不難，但一心正、兩眼明足矣！”少日，以詼諧得名，及在相位，亦未嘗廢談笑，然不害其為國朝名相也。俄致政，賜第京師〔八〕，後三年薨〔九〕，有《燕賜邊部詩》傳於世〔一○〕。紹祖師王內翰彥潛〔一一〕，而與之同榜登科，彥潛沒後，待其子恩禮殷重，不減骨肉。論者謂孫鐸振之事其兄明之〔一二〕，張彀伯英愛其弟伯玉〔一三〕，舉世無與為比，至於紹祖之待其師之子，則古所未有也。有《漳川集》傳於家〔一四〕。


【注釋】


〔一〕邯鄲：今河北邯鄲。

〔二〕洺州：治在今河北永年境內。

〔三〕皇統九年：一一四九年。

〔四〕入政府：據《金史》卷十一《章宗紀》，董師中於承安元年（一一九六）十一月拜參知政事。

〔五〕元妃李氏方寵幸：李氏及其兄喜兒事，參見《中州集》卷八《宗御史端修》。

〔六〕田庭芳：據《金史》卷十三《衛紹王紀》，貞祐元年（一二一三），任戶部尚書、武都拾遺田庭芳建議將皇帝完顏永濟降為王侯。餘不詳。

〔七〕道陵：金章宗。

〔八〕賜第京師：《金史》卷十一《章宗紀》：承安四年（一一九九）正月，“尚書左丞董師中致仕”。《金史》卷九十五《董師中傳》：“表乞致仕，詔賜宅一區，留居京師。以寒食，乞過家上冢，許之，且命賦《寒食還家上冢詩》。每節辰朝會，召入侍宴，其眷禮如此。”

〔九〕後三年薨：《金史》卷九十五《董師中傳》：“泰和二年（一二○二）薨，年七十四。上聞之，甚悼惜……詔依見任宰執例葬祭，仍賻贈之，諡曰文定。”據此，董師中生於天會七年（一一二九）。

〔一○〕《燕賜邊部詩》：已佚。

〔一一〕王彥潛：河間人，天德元年（一一四九）辭賦狀元，釋褐授臨海軍節度判官，大定初，仕為翰林待制，大定七年（一一六七），以太學博士為沈王府文學，大定十七年奉敕撰《完顏婁室神道碑》，署翰林直學士、大中大夫、知制誥兼行秘書監、虞王府文學。生平散見《金史》等書。

〔一二〕孫鐸：參見下則。孫明之：其人不詳。

〔一三〕張伯英、伯玉兄弟：參《中州集》卷八《張轉運彀》。

〔一四〕《漳川集》：已佚。

孫太師鐸

鐸字振之，恩州人〔一〕，大定十三年進士〔二〕。明昌中，擢戶部尚書〔三〕，時已有相望，及考滿，以戶曹繁重，且未有可代者，特旨進一官再任，而同列二人，俱以入相矣〔四〕。振之賀席中，戲舉青州老柏院布衣張在詩云：“南鄰北里牡丹開，公子王孫去不回。惟有庭前老柏樹，春風來似不曾來。”〔五〕為御史所劾，降授同知河南府事〔六〕。有以詩送之者云：“想到洛陽春正好，南鄰北里牡丹開。”〔七〕聞者皆大笑。振之後入政府〔八〕，遷尚書右丞〔九〕，薨，贈太子太師〔一○〕。作詩甚多，其賦《玉簪》，有“披拂秋風如有待，裴回涼月更多情”之句〔一一〕，甚為詩家所稱。


【注釋】


〔一〕恩州：今山東平原。

〔二〕大定十三年：一一七三年。

〔三〕擢戶部尚書：據《金史》卷九十九《孫鐸傳》，孫鐸擢戶部尚書非明昌年間，而是在承安四年（一一九九）。

〔四〕同列二人：指孫即康、賈鉉。《金史》卷九十九《孫鐸傳》：“（泰和）三年，御史中丞孫即康、刑部尚書賈鉉皆除參知政事，鐸再任戶部尚書，鐸心少之。”

〔五〕張在：宋初布衣詩人。王闢之《澠水燕談錄》卷七：“青州布衣張在，少能文，尤精於詩，奇蹇不遇，老死場屋。嘗題龍興寺老柏院詩云：‘南鄰北舍牡丹開，年少尋芳日幾回。惟有君家老柏樹，春風來似不曾來。’大為人傳誦。”

〔六〕“為御史”二句：《金史》卷九十九《孫鐸傳》：“對賀客誦古人詩曰：‘唯有庭前老柏樹，春風來似不曾來。’御史大夫卞劾鐸怨望，降同知河南府事。”卞指完顏卞，《金史》卷六十六有傳。河南府：治在洛陽。

〔七〕有以詩送之者：送詩者不詳。

〔八〕後入政府：《金史》卷十二《章宗紀》：泰和七年十二月，“中都路都轉運使孫鐸為參知政事”。

〔九〕遷尚書右丞：《金史》卷九十九《孫鐸傳》作尚書左丞，時在大安初年（一二○九—一二一○）。

〔一○〕薨，贈太子太師：《金史》卷九十九《孫鐸傳》：“貞祐三年（一二一五）致仕，是歲薨。”

〔一一〕賦《玉簪》：原詩已佚。

梁參政[image: ]


[image: ]
 字國寶〔一〕，別字瑩中，范陽人〔二〕，大定十六年進士〔三〕，歷州縣，稍遷警巡使，治尚嚴肅，權貴斂跡。朝廷知其才，累試繁劇〔四〕，由中都路轉運使拜戶部尚書，俄參知政事〔五〕。資方正，敢言大事。北兵動，立和議，人有笑其懦者，卒如其言。未幾，薨於位〔六〕。虎賊咤曰：“梁[image: ]
 在，族矣。”〔七〕其為人可知。


【注釋】


〔一〕梁[image: ]
 ：《金史》卷十二作“梁鏜”，疑誤。

〔二〕范陽：今河北涿州。

〔三〕大定十六年：一一七六年。

〔四〕累試繁劇：《金史》卷十二《章宗紀》：泰和六年（一二○六）九月，“己亥，尚書戶部侍郎梁鏜行六部尚書事於山東”。其時宋金戰事方酣，任職山東當是料理後方事宜。

〔五〕俄參知政事：《金史》卷十三《衛紹王紀》：大安三年（一二一一）四月，“戶部尚書梁[image: ]
 為參知政事”。

〔六〕薨於位：梁[image: ]
 卒時不詳，疑在至寧元年（一二一三）。

〔七〕虎賊：指紇石烈執中。《金史》卷一百三十二《紇石烈執中傳》，至寧元年（一二一三）召至中都，預議軍事，梁[image: ]
 跪奏其奸惡。後弑殺衛紹王，立宣宗。“梁[image: ]
 在，族矣。”意謂如果梁[image: ]
 健在，我就被族滅了。

賈左丞益謙

益謙字亨甫，本名守謙，避哀宗諱改焉〔一〕。宣宗朝，參知政事〔二〕，出知濟南，移鎮河中〔三〕。南渡後，召拜左丞〔四〕，尋致仕〔五〕，居鄭州。哀宗即位，史官乞因《宣廟實錄》，遂及衛紹王〔六〕。初，虎賊既弑逆〔七〕，乃立宣宗，宣宗之人至謂衛王失道，天命絕之，虎實無罪，且於主上有推戴之功，獨張信甫上章言虎賊大逆不道，當用宋文帝誅傅亮、徐羨之故事〔八〕，章奏不報。爾後舉朝以大安、崇慶之事為諱〔九〕。及是，謂亨甫大安中嘗拜御史中丞，宜知衛王事，乃差編修官一人就訪之〔一○〕。亨甫知其旨，謂來者言：“知衛王莫如我！然我聞海陵被弑〔一一〕，而世宗皇帝立。大定三十年，禁近能暴海陵蟄惡者得美仕；史官修實錄，誣其淫毒狠鷔，遺臭無窮。自今觀之，百可一信耶？衛王勤儉，慎惜名器，較其行事，中材不能及者多矣，吾知此而已。設欲飾吾言以實其罪，吾亦何惜餘年！” 〔一二〕朝議偉之。正大三年，年八十薨〔一三〕。子賢卿、頤卿、翔卿，皆以門資仕〔一四〕。今一孫仲明，在東平〔一五〕。


【校記】


亨甫：《歸潛志》卷六、《金史》卷一百六《賈益謙傳》作“彥亨”。


【注釋】


〔一〕金哀宗：名守緒，故避其守字。

〔二〕參知政事：據《金史》卷一百六《賈益謙傳》，賈益謙於衛紹王大安末年拜參知政事。

〔三〕移鎮河中：據《元好問全集》卷三十四《東平賈氏千秋錄後記》，賈益謙貞祐二年（一二一四）在河中府任上。河中，治在今山西永濟。

〔四〕召拜左丞：據《金史》卷一百六《賈益謙傳》，貞祐三年，賈益謙拜尚書右丞，後改為尚書左丞。

〔五〕尋致仕：據《金史》卷一百六《賈益謙傳》，賈益謙於貞祐四年正月致仕。

〔六〕《宣廟實錄》：《宣宗實錄》。衛紹王：完顏永濟，泰和八年（一二○八）即帝位，至寧元年（一二一三）八月，為紇石烈執中（胡沙虎）逐歸故邸，為宦官李思忠所殺。貞祐四年，追復衛王，諡紹，史稱衛紹王。

〔七〕虎賊：指紇石烈執中。

〔八〕張信甫：張行信（一一六三—一二三一），本名行中。生平參《中州集》卷九《張左丞行中》、《金史》卷一百七《張行信傳》。宋文帝：劉義隆，劉裕第三子。劉裕病故後，太子劉義符繼位（即宋少帝）。因他遊戲無度，不親政事，司空徐羨之、中書令傅亮、領軍將軍謝晦於景平二年（四二四）五月廢黜劉義符，迎立荆州刺史劉義隆為帝，改元元嘉。劉義隆即位後，不能容忍大臣擅行廢立，於元嘉三年（四二六）殺徐羨之、傅亮、謝晦等人。

〔九〕大安、崇慶：衛紹王年號，指代衛紹王一朝之事。

〔一○〕編修官：據元好問《東平賈氏千秋錄後記》，編修官即為元好問。

〔一一〕海陵：完顏亮。

〔一二〕“禁近”十三句：又見元好問《東平賈氏千秋錄後記》、《金史》卷一百六《賈益謙傳》。

〔一三〕正大三年：一二二六年。以享年八十歲計，賈益謙生於皇統七年（一一四七）。

〔一四〕皆以門資仕：元好問《東平賈氏千秋錄後記》：“公又敕諸子賢卿臺掾、翔卿閣門，凡某京師用物，月為供給之。”

〔一五〕賈仲明：名居貞（一二一八—一二八○），號鹿泉，累官中書參議、江西行省參議。《元史》卷一百五十三有傳。東平：今山東東平。

丞相壽國髙公汝礪

汝礪字巖甫，應州金城人〔一〕，大定中進士〔二〕，揚歷中外，居戶曹三司為最久〔三〕。相宣宗十年〔四〕，小心畏慎，夙夜匪懈，篤于古人造膝詭辭之義〔五〕，謀謨周密，人莫得而聞。元光末，宣宗上仙，公亦薨於位〔六〕，君臣之契，義均同體者，於斯見之。平生嗜讀書，南渡之後，機務倥傯，未嘗一日廢書不觀。臨終留詩，有“寄謝東門千樹柳，安排青眼送行人”之句〔七〕，時年七十一〔八〕，諡□〔九〕，配享宣宗廟庭。至今士論，謂公才量渾厚，足為守成之良相，恨所遭不時耳〔一〇〕。


【注釋】


〔一〕應州金城：金城為應州倚郭縣，今山西應縣。

〔二〕大定中進士：據《金史》卷一百七《髙汝礪傳》，髙汝礪大定十九年（一一七九）進士及第。

〔三〕揚歷中外：髙汝礪於章宗時期先後任同知絳陽軍節度使、石州刺史、左司郎中、左諫議大夫、戶部侍郎、同知大興府事、陝西東路轉運使、西京路轉運使、北京臨潢府路按察使等職，泰和六年（一二○六）拜戶部尚書。泰和八年，戶部置三司（勸農、鹽鐵、度支），髙汝礪任三司副使。

〔四〕相宣宗十年：髙汝礪於貞祐二年（一二一四）六月拜參知政事，興定四年（一二二○）拜平章政事，俄拜右丞相，監修國史，封壽國公，直到宣宗元光二年（一二二三）十二月去世，髙汝礪相宣宗恰好十年。

〔五〕造膝：促膝。詭辭：不透露談話的真實內容。《晉書·羊祜傳》：“或謂祜慎密太過者，祜曰：‘是何言歟！夫入則造膝，出則詭辭，君臣不密之誡，吾惟懼其不及。’”

〔六〕亦薨於位：元光二年（一二二三）十二月，金宣宗去世，次年三月，髙汝礪去世。

〔七〕臨終留詩：原詩已佚。

〔八〕時年七十一：以正大元年（一二二四）七十一歲計，髙汝礪生於貞元二年（一一五四）。

〔九〕諡□：原文缺，其諡號他書亦未載。

〔一○〕《歸潛志》卷六：“為人慎密廉潔，能結人主知，守格法，循默避事，不肯强諫。故為相十餘年，未學有譴訶。壽考康寧，當世莫及。金國以來書生當國者，惟公一人耳。”

胥莘公鼎

鼎字和之，代州繁畤人〔一〕。父持國，大定中為太子司藏，有功母后家，章宗即位，擢拜尚書右丞〔二〕。和之大定二十八年進士〔三〕，至寧初，都城受兵，由戶部尚書參知政事〔四〕。宣宗即位，除泰定軍節度使〔五〕，不赴，改判大興〔六〕。貞祐二年，拜尚書右丞〔七〕。車駕南渡，出為汾陽軍節度使〔八〕，移知平陽，權河東南路宣撫使 〔九〕。四年，授樞密副使，權右丞，兼職如故〔一○〕。五年正月，朝京師〔一一〕，進平章政事，封莘國公〔一二〕，行臺關中，未幾，兼左副元帥〔一三〕。明年，以溫國公致政〔一四〕，進封英，行臺衛州〔一五〕，以病薨於位〔一六〕。雷希顏為作《神道碑》云〔一七〕：“黃霸為良吏稱首，及為丞相，與張敞論列，功名大減〔一八〕。王允當漢祀之衰，計誅董卓，近古社稷臣，然不赦涼州人，旋致傕汜之禍〔一九〕。蕭俛之清介，崔植之論議，皆足為唐名臣，而俛議銷兵，植餓朱克融輩，不畀一官，遂再亂河朔〔二○〕。彼或量不足，或才略有所窮，權不足以濟事，智不足以知時故也。以姚崇之賢，惟其不知道，未免為捄時之相，其他可知也〔二一〕。國家有通明相曰英國胥公，尚兼數公之長。”予謂希顏此論，似涉過差〔二二〕，至於為國朝名相，以度量雄天下，則在公為無媿矣。在長安日，《乞致仕表》云：“興造功業，方聖主有為之時；表裏山河，豈愚臣養病之地？”〔二三〕《送弟有之》云〔二四〕：“世事正須髙著眼，宦途休厭少低頭。”他文類此。弟恒常之〔二五〕，子嗣祖〔二六〕，今在燕中。


【注釋】


〔一〕代州繁畤：繁峙為代州倚郭縣，今山西繁峙。

〔二〕胥持國：字秉鈞，經童出身。世宗時，除博野縣丞，授太子司倉。皇太子識之，擢祗候司令，有功於母后家。大定二十九年章宗即位，除宮籍副監，俄改同簽宣徽院事、工部侍郎，領宮籍監。明昌三年（一一九二）為工部侍郎，遷尚書，四年三月拜參知政事，賜孫用康榜下進士第。六年四月，以治河有勞績，進尚書右丞。與李妃互為表裏，擅弄朝政，士之好利躁進者往往趨走門下，有“胥門十哲”之目。承安二年八月罷任，致仕，改知大名府事。九月為樞密副使、權參知政事，與完顏襄行省於北京（今內蒙古寧城西大名城）。卒，諡通敏。《金史》卷一百二十九有傳。

〔三〕大定二十八年：一一八八年。

〔四〕由戶部尚書參知政事：《金史》卷十三《衛紹王紀》：至寧元年六月，“以戶部尚書胥鼎、刑部尚書維翰為參知政事”。

〔五〕泰定軍節度使：置於兗州（今山東兗州）。

〔六〕大興：今北京。

〔七〕貞祐二年，拜尚書右丞：《金史》卷十四《宣宗紀》：貞祐二年（一二一四），“夏四月乙未朔，以知大興府事胥鼎為尚書右丞”。

〔八〕“車駕南渡”二句：《金史》卷一百八《胥鼎傳》：貞祐二年，“五月，宣宗將南渡，留為汾陽軍節度使，兼汾州管內觀察使”。汾陽軍，置於汾陽（今山西汾陽）。

〔九〕平陽：今山西臨汾。權河東南路宣撫使：《金史》卷一百二十八《武都傳》：“中都解圍，為河東路宣撫使，俄以參知政事胥鼎代之。”

〔一○〕權右丞，兼職如故：《金史》卷一百八《胥鼎傳》：貞祐四年，“二月，拜樞密副使，權尚書左丞，行省於平陽。時鼎方抗表求退，上不許，因進拜焉”。

〔一一〕朝京師：《金史》卷十四《宣宗紀》：貞祐四年十一月，“河東行省胥鼎入援京師……拜鼎為尚書左丞兼樞密副使”。

〔一二〕封莘國公：《金史》卷十五《宣宗紀》：興定元年（一二一七）正月，“尚書左丞胥鼎進平章政事，封莘國公”。

〔一三〕兼左副元帥：《金史》卷九十九《李革傳》：“興定元年，胥鼎自平陽移鎮陝西。”《金史》卷十五《宣宗紀》：興定元年十二月辛亥，“陝西行省胥鼎諫伐宋，不報”。該年胥鼎移鎮陝西，奉命伐宋。胥鼎曾上書力陳伐宋之六不可，詳見《金史》卷一百八《胥鼎傳》。

〔一四〕以溫國公致政：《金史》卷十六《宣宗紀》：興定四年三月辛亥，“平章政事、陝西行尚書省胥鼎進封溫國公，致仕”。

〔一五〕行臺衛州：《金史》卷一百八《胥鼎傳》：“哀宗即位。正大二年（一二二五）起復，拜平章政事，進封英國公，行尚書省于衛州。”衛州：治在今河南衛輝。

〔一六〕以病薨於位：《金史》卷十七《哀宗紀》：正大三年，“秋七月庚午，平章政事、英國公胥鼎薨”。

〔一七〕雷希顏為作《神道碑》：雷淵所作《胥鼎神道碑》，原文已佚。

〔一八〕黃霸：字次公（前一三○—前五一），西漢淮陽陽夏人。少學律令，武帝末，補侍郎謁者，歷河南太守丞。為政寬和，任潁州太守期間，潁州大治。五鳳三年（前五五）任丞相。《漢書》卷八十九《黃霸傳》：“霸材長於治民，及為丞相，總綱紀號令，風采不及丙、魏、于定國，功名損於治郡。”張敞：字子髙（？—前四八），河東平陽（今山西臨汾西南）人。曾任豫州刺史、太中大夫、山陽太守，後任京兆尹，政績斐然。《漢書》卷七十六有傳。論列：討論政事。張所論列之事，主要是“張敞舍鶡雀飛集丞相府”一事，詳參《漢書》卷八十九《黃霸傳》。

〔一九〕王允：字子師（一三七—一九二），太原祁（今山西祁縣）人。歷任豫州刺史、河南尹、尚書令。初平三年，與呂布刺殺董卓後，共執朝政。董卓餘黨李傕、郭汜、樊稠等率涼州軍攻破長安，呂布出逃，王允被處死。涼州人：董卓的嫡系部隊。傕汜：指李傕、郭汜。詳參《後漢書》卷六十六《王允傳》。

〔二○〕蕭俛：字思謙（？—八四二），貞元七年（七九一），以進士入仕，歷任翰林學士、太僕少卿，元和十三年（八一八）進御史中丞，長慶元年（八二一）蕭俛遷任中書侍郎、同中書門下平章事。《舊唐書》卷一百七十二有傳。蕭俛重惜名譽，介獨剛正。曾勸唐穆宗休兵偃武，裁減部隊。“明年，朱克融、王廷湊復亂河朔，一呼而遺卒皆至，朝廷方徵兵諸藩，籍既不充，尋行招募，烏合之徒動為賊敗，由是復失河朔，蓋消兵之失也。”崔植：字公修（七七二—八二九），歷任給事中、御史是丞。長慶初拜中書侍郎同中書門下平章事，罷為刑部尚書，旋授岳鄂觀察使，遷嶺南節度使，入拜戶部尚書，出為華州刺史。太和三年（八二九）卒，贈尚書左僕射。《舊唐書》卷一百一十九有傳，有云：“植抗疏論奏，令宰臣召植宣旨嘉諭之，物議罪鎛而美植。尋除御史中丞，入閣彈事，頗振綱紀。”朱克融（？—八二六）：幽州（今北京）人，朱滔之孫，曾任盧龍節度使，不聽節制。《舊唐書》卷一百八十有傳。《舊唐書》卷一百一十九《崔植傳》：“植與同列杜元潁素不知兵，且無遠慮。克融等在京羈旅窮餓，日詣中書乞官，殊不介意。及張弘靖赴鎮，令克融等從還。不數月，克融囚弘靖，害賓佐，結王廷湊，國家復失河朔。”

〔二一〕姚崇：本名元崇（六五○—七二一），字元之，祖籍江蘇吳興，因先輩世代在陝州為官，遂定居陝州硤石（今屬河南三門峽市陝州區硤石鄉）。歷任武則天、唐睿宗、唐玄宗三朝宰相。《舊唐書》卷九十六有傳。救時之相，是唐人對姚崇的評價。《資治通鑒》卷二百十一：“（姚崇）顧謂紫微舍人齊澣曰：‘余為相，可比何人？’澣未對，崇曰：‘何如管、晏？’澣曰：‘管晏之法，雖不能施於後，猶能沒身。公所為法，隨復更之，似不及也。’崇曰：‘然則竟如何？’澣曰：‘公可謂救時之相耳。’崇喜，投筆曰：‘救時之相，豈易得乎？’”

〔二二〕過差：失度。

〔二三〕《乞致仕表》：興定二年（一二一八），胥鼎於長安兩次上表乞致仕。原文已佚。

〔二四〕胥有之：生平無考。

〔二五〕胥恒：字常之。胥鼎有《送弟恒作州》，可知胥恒曾任某州刺史。餘不詳。

〔二六〕胥嗣祖：生平無考。

張左丞行中

行中字信甫〔一〕，莒州日照人〔二〕。祖莘，鎮西軍節度副使〔三〕。父暐，御史大夫〔四〕，以武安軍節度致仕。兄行簡，《易無體》榜第一人〔五〕。信甫大定二十八年進士〔六〕，衛紹王朝，虎賊已除名為民〔七〕，賂遺權貴得復用〔八〕。信甫言其必反〔九〕，及弑逆，自為太師、尚書令、澤王〔一○〕，信甫時為禮部尚書，人謂必為所殺，甚危之。一日，虎下禮部鑄監國寶，信甫持不可，虎雖怒，然亦竟不能殺也。宣宗即位，授參知政事〔一一〕，丞相髙琪專權用事，聲勢焰焰，人莫敢仰視，議論之際，唯信甫與之抗，朝廷稱焉〔一二〕。所居拙軒，有為作銘者，其引云：“發凶豎未形之謀，則先識者以為明；犯强臣不測之威，則疾惡者以為剛。”〔一三〕蓋實錄云。元光末，出為靜難軍節度使〔一四〕。哀宗即位，首命召之，遷尚書左丞〔一五〕，後二年致政〔一六〕，卒於嵩山之崇福宮〔一七〕。信甫家世儒素，雖位宰相而奉養如寒士〔一八〕，日書經史五百字為課，寒暑不廢者四五十年，故於書無所不讀，詩殊有古意也。


【校記】


祖莘：應作“祖莘卿”。據趙秉文《滏水文集》卷十《前御中大夫張暐贈父莘卿誥》、卷十一《贈銀青榮祿大夫翰林學士承旨張文正公神道碑》，張行忠祖父名為張莘卿。

武安軍：《金史》卷一百六《張暐傳》作“安武軍”。安武軍置於冀州，《中州集》卷十錄有元德明《送張冀州致政還都》，題下注：“狀元行簡之父。”可印證張暐致仕於安武軍節度使。武安軍，誤。


【注釋】


〔一〕行中字信甫：《金史》卷一百七《張行信傳》：“張行信字信甫，先名行忠，避莊獻太子諱改焉。行簡弟也。”《歸潛志》卷六：“張左丞行信字信甫，先名行忠，避末帝舊諱改焉。”據此，行中當作行忠。因避宣宗長子完顏守忠諱，改名行信。

〔二〕日照：今山東日照。

〔三〕祖莘：張莘卿（一一一一—一一七九），字商老。天德三年（一一五一）進士及第，曾任河州防禦判官、國史院編修，改應奉翰林文字等職。鎮西軍節度使，置於嵐州（治在今山西嵐縣北）。

〔四〕父暐：張暐（？—一二一六），字明仲，正隆五年（一一六○）進士，累官禮部尚書、御史大夫，終於安武軍節度使。《金史》卷一百六《張暐傳》。《金史》卷十一《章宗紀》：承安三年（一一九八）三月，“以禮部尚書張暐為御史大夫”。

〔五〕張行簡：字敬甫（一一五六—一二一五），大定十九年（一一七九）狀元。詳參《中州集》卷九《張太保行簡》、《金史》卷一百六《張行簡傳》。《易無體》，據《元好問全集》卷十六《沁州刺史李君神道碑》，為大定十九年御試題目。

〔六〕大定二十八年：一一八八年。

〔七〕虎賊：指紇石烈執中（？—一二一三）。初名胡沙虎，故稱虎贼。據《金史》卷一百三十二《紇石烈執中傳》，崇慶元年（一二一二），“詔數其十五罪，罷歸田里”。

〔八〕得復用：《金史》卷一百三十二《紇石烈執中傳》：“明年（一二一三），復召至中都，預議軍事。”

〔九〕言其必反：《金史》卷一百七《張行信傳》：“崇慶二年，為左諫議大夫，時胡沙虎已除名為民，賂遺權貴，將復進用，舉朝無敢言者。行信乃上章曰：‘胡沙虎殘忍凶悖，跋扈强梁，媚結近習，以圖稱譽，自其廢黜，士庶莫不忻悅。今若復用，惟恐為害更甚前日，況利害之機，更有大於此者。’書再上，不報。”《金史》卷一百三十二《紇石烈執中傳》：“左諫議大夫張行信上書曰：‘胡沙虎專逞私意，不循公道，蔑省部以示强梁，媚近臣以求稱譽，骫法行事，枉害平民。行院山西，出師無律，不戰先退，擅取官物，杖殺縣令。屯駐媯川，乞移內地，其謀略概可見矣。欲使改易前非，以收後效，不亦難乎？才誠可取，雖在微賤皆當擢用，何必老舊始能立功？一將之用，安危所係，惟朝廷加察，天下幸甚。’”

〔一○〕自為太師、尚書令、澤王：《金史》卷一百三十二《紇石烈執中傳》：貞祐元年（一二一三），“九月甲辰，宣宗即位，拜執中太師、尚書令、都元帥、監修國史、封澤王”。

〔一一〕授參知政事：據《金史》卷十二《宣宗紀》，張行信於興定元年（一二一七）六月拜參知政事。

〔一二〕髙琪：指朮虎髙琪（？—一二二○），女真人，貞祐元年率軍入中都，殺胡沙虎，任平章政事，四年（一二一六）進官尚書右孫相，日益專權。《金史》卷一百六有傳。《金史》卷一百七《張行信傳》：“時髙琪為相，專權用事，惡不附己者，衣冠之士動遭窘辱，唯行信屢引舊制力抵其非。”

〔一三〕“發凶”四句：見《元好問全集》卷三十六《拙軒銘引》。凶豎，此指紇石烈執中。强臣，此指朮虎髙琪。

〔一四〕元光末：當為元光初。《金史》卷一百七《張行信傳》：“元光元年（一二二二）正月，遷保大軍節度使，兼鄜州管內觀察使。二月改靜難軍節度使，兼邠州管內觀察使，未幾致仕。”靜難軍節度使，置於邠州（今陝西彬縣）。

〔一五〕遷尚書左丞：《金史》卷十七《哀宗紀》：正大元年（一二二四）三月，“甲寅，起復邠州節度使致仕張行信為尚書左丞”。

〔一六〕後二年致政：張行信於正大三年致仕。《金史》卷一百七《張行信傳》：“尋復致仕家居，惟以抄書教子孫為事，葺園池汴城東，築亭號‘靜隱’，時時與侯摯輩遊詠其間。”

〔一七〕卒於嵩山之崇福宮：《金史》卷一百七《張行信傳》：“正大八年二月乙丑，薨於嵩山崇福宮，年六十有九。初遊嵩山，嘗曰：‘吾意欲主此山。’果終於此。”據此，張行信生於大定三年（一一六三）。

〔一八〕奉養如寒士：《歸潛志》卷六：“為人簡樸，不修威儀，惡衣糲食如貧士。”

楊戶部慥

慥字叔玉，代州五臺人〔一〕，承安五年進士〔二〕，歷州縣，入為尚書省令史，拜監察御史〔三〕、侍御史、京西大農司丞〔四〕、京南司農卿〔五〕、戶部侍郎，權尚書〔六〕。自入戶曹，即有相望，資雅重，事無巨細，處之皆有法，至於知朝廷大體，則又非他人所能及也。京城受兵，權參知政事。明年，卒於河平〔七〕。叔玉文工於詩，而人不以能文稱，特未見其文耳〔八〕。


【注釋】


〔一〕五臺：今山西五臺。

〔二〕承安五年：一二○○年。

〔三〕拜監察御史：《歸潛志》卷五：“南渡為監察御史……嘗與余先子同任御史。”劉祁之父劉從益於興定四年至五年（一二二○—一二二一）任監察御史。

〔四〕京西大司農司：正大元年（一二二四）置於河南府。

〔五〕京南司農司：置於許州。

〔六〕權尚書：《金史》卷十七《哀宗紀》：天興元年（一二三二）三月，“壬寅，戶部侍郎楊慥權參知政事”。六月己巳，“權參知政事楊慥罷”。

〔七〕河平：指河平軍，置於衛州（治在今河南衛輝）。

〔八〕特未見其文耳：元好問認為楊慥亦工文。其父元德明墓銘即由楊慥所撰，見《中州集》卷十《先大夫詩》。

狀元

鄭內翰子聃

子聃字景純，大定人〔一〕，少日有賦聲，時輩莫與為敵。天德三年，第三人登科〔二〕，士論仍以為屈，而海陵不之許也〔三〕。正隆二年〔四〕，詔景純再試，擇能賦者八人，先以題付之，以困景純，且將視其中與否罪賞之。御題《天錫勇智正萬邦》〔五〕，海陵謂侍臣：“漢髙祖諱，不避之可乎？”乃改作“萬國”。

及開卷，景純果第一人〔六〕。楊伯仁、張汝霖中選〔七〕，劉幾、綦戩、李師顏輩皆被黜〔八〕，海陵終不以景純為工，與被黜者兩罷之〔九〕。趙獻之賀啟云：“丹桂一枝，不失舊物；青錢萬選，無愧古人。”〔一○〕其為名流所稱道如此。累官吏部侍郎〔一一〕，改侍講學士卒〔一二〕。其賦《酴醿》有“玉斧無人解修月，珠裙有意欲留仙”之句，甚為詩家所稱〔一三〕。


【校記】


李師顏：《金史·鄭子聃傳》作“李希顏”。據張棣《族帳部曲錄》，李希顏，獻州人，熙宗時賜進士及第，授應奉翰林文字同知制誥。


【注釋】


〔一〕大定：府名，治在今內蒙古寧城西。

〔二〕天德三年：一一五一年。《金史》卷一百二十五《鄭子聃傳》：“子聃及冠有能賦聲。天德三年，丘行為太子左衛率府率，廷試明日，海陵以子聃程文示丘行，對曰：‘可入甲乙。’及拆卷，果中第一甲第三人。”天眷初，及第進士分三甲，即上甲、中甲、下甲。

〔三〕海陵：完顏亮。

〔四〕正隆二年：一一五七年。

〔五〕《天錫勇智正萬邦》：據張棣《族帳部曲錄》，《天賜勇智正萬邦賦》是天德三年御試考題。

〔六〕景純果第一人：《金史》卷一百二十五《鄭子聃傳》記載略有差異：“子聃頗以才望自負，常慊不得為第一甲第一人。正隆二年會試畢，海陵以第一人程文問子聃，子聃少之。海陵問作賦何如，對曰：‘甚易。’因自矜，且謂他人莫己若也。海陵不悅，乃使子聃與翰林修撰綦戩、楊伯仁、宣徽判官張汝霖、應奉翰林文字李希顏同進士雜試。七月癸未（二十），海陵御寶昌門臨軒觀試，以《不貴異物民乃足》為賦題，《忠臣猶孝子》為詩題，《憂國如饑渴》為論題……丁亥，御便殿親覽試卷，中第者七十三人，子聃果第一，海陵奇之。有頃，進官三階，除翰林修撰，改侍御史。”

〔七〕楊伯仁：字安道，楊伯雄之弟，皇統九年（一一四九）進士，天德二年（一一五○）除應奉翰林文字，貞元二年（一一五四）轉翰林修撰，累官翰林直學士，《金史》卷一二五有傳。《中州集》以楊伯仁為正隆二年進士，誤。正隆二年，楊伯仁如《金史·鄭子聃傳》所云，已任翰林修撰。張汝霖於貞元二年賜進士第，正隆二年考中進士時，已任宣徽判官。參《金史》卷八十三《張汝霖傳》。

〔八〕劉幾：或為劉璣，字仲章，益都人，天德三年（一一五一）進士，《金史》卷九十七有傳。綦戩：字天錫，海陵朝賜進士及第，授應奉翰林文字，大定初，遷待制。

〔九〕與被黜者兩罷之：此處與《金史·鄭子聃傳》不同，疑誤。

〔一○〕趙獻之：指趙可，貞元二年（一一五四）進士及第，參《中州集》卷二《趙內翰可》。青錢萬選：形容文章出眾。《新唐書·張薦傳》：“員外郎員半千數為公卿稱鷟文辭猶青銅錢，萬選萬中。時號鷟‘青錢學士’。”

〔一一〕累官吏部侍郎：據鄭子聃《奉上孝成皇帝諡號議》，大定十八年（一一七八）在吏部侍郎任上。

〔一二〕改侍講學士卒：《金史·鄭子聃傳》：“（大定）二十年（一一八○），卒，年五十五。”據此可知，鄭子聃生於天會四年（一一二六）。

〔一三〕《酴醿》：原詩已佚。《金史·鄭子聃傳》：“子聃英俊有直氣，其為文亦然。平生所著詩文二千餘篇。”

孟內翰宗獻

宗獻字友之，開封人，大定三年，鄉、府、省、御四試皆第一〔一〕，供奉翰林〔二〕、曹王府文學兼記室參軍〔三〕，以疾尋醫。久之，授同知單州軍州事〔四〕。丁母憂，哀毀致卒。劉無黨題其詩卷後云：“簪紱忘情累，山林閱歲陰。選官堂印手，說法老婆心。友之深於內典。世路嗟前卻，人生變古今。公乎真不死，名姓斗之南。”〔五〕相人孔嗣訓挽云：“二十年間事，才名一夢新。衰羸驚喪母，哀毀竟亡身。魂返愁楓夜，情留淚草春。黃公酒壚在，此去只悲辛。”〔六〕汴人髙公振特夫云：“見說平生夢，前途盡目前。友之未第時，夢中預見前途所至，於今皆驗。乘除雖有數，凶禍竟何緣？禮樂三千字，才名二十年。仁人遽如許，無路問蒼天。”〔七〕又云：“誰謂詩成讖，清冰果自焚。友之《雪燭》詩：‘固知劫火終無盡，誰謂清冰也自焚。’未幾下世。人嗟埋玉樹，天為落文星。友之鄰舍李生言，六月中，連二明星隕于友之所居虛靜軒前。”〔八〕數詩雖不盡工，姑並記之，有以見先生于出處之際，死生之變，造物者皆使之前知，其以天下重名畀之者，為不偶然云。


【注釋】


〔一〕大定三年：一一六三年。四試皆第一：《歸潛志》卷八：“金朝以律賦著名者曰孟宗獻友之、趙樞子克……然其源出於吾髙祖南山翁……（孟）再試，魁于鄉、于府、于省、於御前，天下號孟四元。”《金史》卷一百二十五《楊伯仁傳》：“孟宗獻發解第一，伯仁讀其程文，稱之：‘此人當成大名。’是歲，宗獻府試、省試、庭試皆第一，號孟四元。”

〔二〕供奉翰林：當為破例任用。《金史》卷一百二十五《楊伯仁傳》：“故事，狀元官從七品，階承務郎。世宗以宗獻獨異等，與從六品，階授奉直大夫。”王惲《玉堂嘉話》卷一引蔡珪《諭孟宗獻詔》：“朕新御大寶，詔有司以取天下士。卿自鄉選，至於殿陛，四為舉首。非材之髙、學之博、識之優，何以臻此！今畀以北門應詔之職。朕以待卿不薄，然君子志于遠者大者，無以此為自足。爾其勉旃。”北門應詔，即是供奉翰林。

〔三〕曹王：指完顏永功，大定十一年（一一七一）進封曹王。

〔四〕單州：治在今山東單縣。

〔五〕劉無黨：劉迎，參《中州集》卷三《劉記室迎》。簪紱：指代官職。選官：銓選官員的官。堂印：官員處理政務的官印。老婆心：佛教指禪師反復叮嚀、急切誨人之心。內典：指佛典。

〔六〕孔嗣訓：生平無考。二十年間事：指大定三年及第成名，至卒時約二十年左右。黃公酒壚：物是人非、哀傷舊友之詞，出自《世說新語·傷逝》：“王濬沖為尚書令，著公服，乘軺車，經黃公酒壚下過。顧謂後車客：‘吾昔與嵇叔夜、阮嗣宗共酣飲於此壚，竹林之遊亦預其末，自嵇生夭、阮公亡以來，便為時所羈[image: ]
 ，今日視此雖近，邈若山河。’”

〔七〕髙公振特夫：髙公振字特夫，髙士談之子，正隆二年（一一五七）進士，官至密州刺史。參《中州集》卷二《髙密州公振》。平生夢：《續夷堅志》卷二《孟宗獻夢》亦曰：“友之未第時，夢中預見前途所至，前後皆驗。”故髙公振詩中的小注當是元好問所注。禮樂三千字：形容其精通儒家經典。

〔八〕友之《雪燭》：原詩已佚。鄰舍李生言：又見《續夷堅志》卷二《孟宗獻夢》。

趙內翰攄

攄字子充，宛平人〔一〕，自號醉全老人。


【注釋】


〔一〕宛平：今北京。據薛瑞兆《金代科舉》考證，趙攄為大定五年（一一六五）詞賦狀元，十二年，任德州防禦同知天水縣，二十三年，官至翰林修撰，二十六年坊州刺史。承安三年（一一九八），仕為同在安豐軍節度使事。

趙文學承元

承元字善長，先世汴人，兵火間寓旅河間，遂占籍焉〔一〕。大定十三年詞賦第一人〔二〕，除應奉翰林文字，兼曹王府文學，以疏俊少檢，得罪王府〔三〕，貶廢久之，遇赦量敘〔四〕，卒於臨洮〔五〕。


【注釋】


〔一〕河間：治在今河北河間。

〔二〕大定十三年：一一七三年。《元好問全集》卷二十二《太中大夫劉公墓碑》：“百年以來，御題魁選，以趙內翰承元賦《周德莫若文王》超出等倫，有司目為金字品。”

〔三〕曹王：指完顏永功，大定十一年進封曹王。《金史》卷七《世宗紀》：“承元前為曹王府文學，與王邸婢奸，杖百五十除名。”具體時間不詳。

〔四〕遇赦量敘：《金史》卷七《世宗紀》：大定十八年十一月，“戊寅，上責宰臣曰：‘近問趙承元何故再任，卿等言，曹王嘗遣人言其才能幹敏，故再任之。官爵擬注，雖由卿輩，予奪之權，當出於朕。’”據此，趙承元除名後曾於大定十八年一度起用，世宗知後，當又被廢。遇赦，此後有兩次肆赦，一是大定二十七年章宗立為太子時，二是大定二十九年章宗即位時。量敘：酌情錄用。趙承元遇赦量敘，疑在大定二十九年。

〔五〕臨洮：治在今甘肅臨洮。

張太保行簡

行簡字敬甫，大定十九年詞賦第一人〔一〕，家世儒臣，備于禮文之學〔二〕，典貢舉三十年〔三〕，門生遍天下。南渡後，遷禮部尚書、太子太保、翰林學士承旨〔四〕，薨諡文正〔五〕。楊內翰之美銘其墓〔六〕，稱：“敬甫天性孝友，太夫人疾，不解衣者數月，居喪哀毀過禮〔七〕；事其父御史大夫，自幼至終，未嘗少違顏色〔八〕；與諸弟居三十餘年，家門肅睦，人無間言〔九〕。率勵子弟，不知為驕侈〔一○〕；雖處富貴，與素士無異。平生無泛交、無私謁，慎勤周密，動循禮法，居無怠容，口無俚言，身無徑行〔一一〕，雖古君子無以加。故天下言家法者，唯張氏為第一；言禮學言文章，言德行之純備者，亦唯張氏之歸。”有集三十卷傳於家〔一二〕。敬甫賦《燕》云：“王氏烏衣巷，盧家白玉堂。”〔一三〕《寒食》云：“餳粥雞球留故事，風花鶯柳鬧春城。”〔一四〕《中秋》云：“露凝灝氣沾瑤席，雲近清光護桂宮。”此類甚多也。


【注釋】


〔一〕大定十九年：一一七九年。趙秉文《滏水文集》卷十一《贈銀青光祿大夫翰林學士承旨張文正公神道碑》：“公大定十九年進士，時年二十四。”據此可知其生於正隆元年（一一五六）。《中州集》卷九《張左丞行中》：“兄行簡，《易無體》榜第一人。”《易無體》為該年御試題。

〔二〕家世儒臣：其家世，參見《中州集》卷九《張左丞行中》。

〔三〕典貢舉三十年：《金史》卷一百六《張行簡傳》：“行簡端慤愼密，為人主所知。自初入翰林至太常、禮部，典貢舉終身，縉紳以為榮。”

〔四〕“遷禮部尚書”句：據《金史》卷一百六《張行簡傳》，張行簡於泰和六年（一二○六）遷禮部尚書。據《金史》卷十三《衛紹王本紀》，張行簡於大安元年（一二○九）十二月，遷太子太保、翰林學士承旨。

〔五〕薨諡文正：趙秉文《贈銀青光祿大夫翰林學士承旨張文正公神道碑》：“貞祐三年冬十二月十六日，翰林學士承旨張公以疾薨於正寢，訃聞，上為輟朝，命敕祭、敕葬。贈金紫光祿大夫，諡曰文正。”

〔六〕楊內翰之美：指楊雲翼，參《中州集》卷四《禮部楊公雲翼》。

〔七〕居喪哀毀過禮：《金史》卷一百六《張行簡傳》：“大定十九年進士第一，除應奉翰林文字。丁母憂，歸葬益都，杜門讀書，人莫見其面。”其母卒於大定二十年（一一八○）前後。

〔八〕其父御史大夫：張暐，官到御史大夫。參見《中州集》卷九《張左丞行中》。

〔九〕諸弟：指張行信。《金史》卷一百六《張行簡傳》：“與弟行信同居數十年，人無間言。”

〔一○〕率勵子弟：以身作則來勉勵子弟。

〔一一〕徑行：任性之行。

〔一二〕張行簡集：已佚。《金史》卷一百六《張行簡傳》：“所著文章十五卷，《禮例纂》一百二十卷，會同、朝獻、禘祫、喪葬，皆有記錄，及《清臺》、《皇華》、《戒嚴》、《為善》、《自公》等記，藏於家。”

〔一三〕王氏：東晉王導等大戶住在烏衣巷，故云。盧家白玉堂：泛指富貴人家。漢樂府《相逢行》：“黃金為君門，白玉為君堂。”梁武帝《河中之水歌》：“河中之水向東流，洛陽女兒名莫愁。十五嫁作盧家婦，十六生女字阿侯。盧家蘭室桂為梁，中有郁金蘇合香。”

〔一四〕餳：麥芽糖稀。雞球：疑為雞蛋。《南部新書》乙卷：“每歲寒食，薦餳粥雞球等。”

張內翰檝

檝字巨濟，先世泰州長春人〔一〕，有官于山陰者〔二〕，遂占籍焉。曾祖頤宗，銀青榮祿大夫。祖惠，懷遠大將軍。父天白，虢縣簿〔三〕。巨濟明昌五年詞賦第一人〔四〕，仕至鎮戎州刺史〔五〕。為人有藴藉，善談論，文賦詩筆，截然有律度，時人甚愛重之。《陝州》詩云：“駭浪奔生馬，荒山臥病駝。”《永寧劉氏園亭》云〔六〕：“菊老芙蓉衰，梨柿葉爭絳。叩門人不應，一犬吠深巷。”此類甚多。


【注釋】


〔一〕長春：在今吉林大安附近。

〔二〕山陰：今山西山陰。

〔三〕張頤宗、張惠、張天白：三人無考。虢縣：今陝西寶雞市。

〔四〕明昌五年：一一九四年。

〔五〕鎮戎州：治在今寧夏固原縣。

〔六〕永寧：今河南洛寧。

閻治中長言

長言字子秀，濟南長清人〔一〕，客居兗州之嵫陽〔二〕。祖俊，行臺南榜〔三〕。父時昇，任忠傑榜〔四〕。曾、髙以來，登科者六世矣。子秀少日，慕張忠定之為人，故名詠〔五〕，避衛紹王諱改焉〔六〕。幼孤，養于從祖，能自振厲，好學，工詞賦，間有前人句法。性本豪俊，使酒任氣，及游京師，乃更折節，遂以謹厚見稱，酒酣耳熱，故態稍出，嘗以第一流自負，屏山獨深知之，不以為過也。平生多奇夢，果魁天下〔七〕，士論厭服。在翰苑十年，出為河南府治中，被召，以道梗不得前，卒於亳州〔八〕。子魯瞻、魯安，今一孫在洺州〔九〕。


【注釋】


〔一〕長清：今山東長清。

〔二〕嵫陽：今山東兗州。

〔三〕行臺南榜：金初科舉實行南北選，閻俊當時在行臺參加南榜科考，進士及第。

〔四〕任忠傑：天成（今山西天鎮）人，正隆五年（一一六○）詞賦狀元。閻時昇：生平不詳。

〔五〕張忠定：張詠（九四六—一○一五），字復之，號乖崖，濮州鄄城（今屬山東）人。官至禮部尚書，諡忠定。《宋史》卷二九三有傳。

〔六〕衛紹王：即完顏永濟。

〔七〕果魁天下：據孔叔利《改建題名碑》，閻長言為承安五年（一二○○）詞賦狀元。

〔八〕亳州：今安徽亳州。

〔九〕子魯瞻、魯安：生平無考。洺州：在今河北邯鄲東。

李治中著

著字彥明，真定人〔一〕，髙才博學，詩文得前人體，工於字畫，頗尚玄言。承安二年經義第一人〔二〕，在翰林七年，出副定州〔三〕，召為戶部員外郎。坐大中黨事〔四〕，謫臨洮府判官〔五〕，量移西京路按察司判官〔六〕，遷彰德府治中〔七〕，城再陷，避於塔上，兵人招降，大罵不從，掘塔倒而死〔八〕。


【注釋】


〔一〕真定：今河北正定。

〔二〕承安二年：一一九七年。

〔三〕定州：今河北定州。

〔四〕大中：其人不詳。曾任蒲陰縣令、審官院掌書。大中黨事：核心是私議朝政，事發當在泰和七年（一二○七）。

〔五〕臨洮：治在今甘肅臨洮。

〔六〕西京路：治所在今山西大同。

〔七〕彰德府：治在今河南安陽。

〔八〕掘塔倒而死：據《金史》卷十四《宣宗紀》，貞祐二年正月，蒙古兵攻陷彰德府，知府事黃摑九住死之。李著或死於此役。

異人

擬栩先生王中立

中立字湯臣，岢嵐人〔一〕，博學强記，問無不知，少日治《易》，有聲場屋間。家豪於財，賓客日滿門，所以待之者，備極豐腆，其自奉則日食淡湯餅一杯而已。年四十喪妻，遂不更娶，亦不就舉選。齋居一室，枯淡如衲僧，如是三四年，乃出。時人覺其談吐髙闊，詩筆字畫皆超絕，若有物附之者，問之不言也〔二〕。閑閑趙公知平定〔三〕，先生往謁之，與之詩云：“寄語閑閑傲浪仙，枉將詩酒汙天全。黃塵遮斷來時路，不到蓬山五百年。”因言“唐世士大夫五百人，皆仙人謫降。中有為世味所著，迷而不反者，如公與我皆是也。”一日，來都下〔四〕，館於閑閑公家，中秋夜飲酒賦詩，且就公索墨水一槃，公如言與之。明旦，不告而去，壁間留“龜鶴”二字，廣長一丈，而墨水具在，不知以何物書之也。朝士來觀者，車馬填咽，都下競傳王先生仙去矣。久之，先生從外至，問二字以何物書之。不答，題詩其旁云：“天地之間一古儒，醒來不記醉中書。旁人錯比神仙字，只恐神仙字不如。”先生平生詩甚多，有“醉袖舞嫌天地窄，詩情狂壓海山平”之句，他亦稱此。人有問世外事者，亦一二言之。好作擘窠大字〔五〕，往往瞑目為之，筆意縱放，勢若飛動，閑閑公甚愛之。屏山嘗見先生商略前代人物，引先儒論議數十條在目前，如人人自相詰難，然後以己意斷之，以為辨博中第一流人也〔六〕。臨終，預剋死期〔七〕，如言而逝。州將石倫葬之忻州，時年五十六〔八〕。

予嘗從先生學，問作詩究竟當如何，先生舉秦少游《春雨》詩云：“‘有情芍藥含春淚，無力薔薇臥晚枝’〔九〕，此詩非不工，若以退之‘芭蕉葉大梔子肥’之句校之，則《春雨》為婦人語矣！破却工夫，何至學婦人？”〔一○〕先生晚年易名雲鶴，自號擬栩云〔一一〕。


【校記】


春雨：秦觀詩原題作“春日”，“晚枝”一作“曉枝”。


【注釋】


〔一〕岢嵐：今山西岢嵐縣。

〔二〕若有物附之者：《續夷堅志》卷一《王雲鶴》與此略同。

〔三〕閑閑趙公：指趙秉文。平定：治在今山西陽泉。趙秉文知平定，時在大安二年（一二一○）。趙秉文《滏水文集》卷十三《湧雲樓記》曰：“大安二年四月，余來蒞平定。”

〔四〕都下：指汴京。

〔五〕擘窠大字：大字。古人寫碑為求勻整，有以橫直界線劃成方格者，叫擘窠。

〔六〕辨博中第一流人：《中州集》卷七《劉昂霄》：“評者謂承平以來，王湯臣論人物，李之純玄談，號稱獨步。”

〔七〕預剋死期：預先限定死亡時間。

〔八〕石倫：生平無考。《續夷堅志》卷一《王雲鶴》言王中立卒時年四十九，未知孰是。

〔九〕《春雨》：秦觀《春日》：“一夕輕雷落萬絲，霽光浮瓦碧參差。有情芍藥含春淚，無力薔薇臥曉枝。”

〔一○〕何至學婦人：元好問將王氏此語寫進《論詩三十首》：“有情芍藥含春淚，無力薔薇臥晚枝。拈出退之山石句，始知渠是女郎詩。”

〔一一〕“晚年易名雲鶴”二句：《續夷堅志》卷一《王雲鶴》：“晚年易名雲鶴，號擬栩道人。人物如世畫呂公，肩微聳耳。”

王先生予可

予可字南雲，吉州人〔一〕，父本軍校，南雲亦嘗隸籍。年三十許，大病後忽發狂，久之能把筆作詩文，及說世外恍惚事。南渡後〔二〕，居上蔡、遂平、郾城之間〔三〕，在郾城為最久。遇文士則稱大成將軍，于佛前則諦摩龍什，於道則騶天玄俊，于貴遊則威錦堂主人。為人軀幹雄偉，貌亦奇古，戴青葛巾，項後垂雙帶，狀若牛耳，一金鏤環在頂額之間，兩頰以青涅之，指為翠靨〔四〕，衣長不能掩脛，故時人有哨腿王之目〔五〕。落魄嗜酒，每入城市，人爭以酒食遺之，夜宿土室中，夏月或尸穢在旁，蛆蟲狼藉，不恤也。人與之紙，落紙數百言，或詩或文，散漫碎雜，無句讀，無首尾，多六經中語，及韻學家古文奇字，字畫峭勁，遇宋諱亦時避之。人或問以故事，其應如響，諸所引書，皆世所未見。談說之際，稍若有條貫，則又以誕幻語亂之。麻知幾、張伯玉與之遊最狎〔六〕，說其所詩，以百分為率，可曉者才二三耳。《題嵩山石淙》云〔七〕：“石裂雯華漬月秋。”蓋石淙之石，皆狀若湖玉，其髙有五六十尺者，石之文，如蟲蝕木，如太古篆籕，奇峭秀潤，一一在潭水中，親到其處，知詩為工也。《蔡州北懸壺觀仙榆》云〔八〕：“壺樹苔波月漬皴。”《醉後》云：“一壺天地醒眠小。”《宮體》云：“萬疊雲山飛小雁。”《射虎》首句云：“風色偃貂裘。”即閣筆自戲云：“此虎來矣！”樂府云：“唾尖絨舌淡紅甜。”又自戲云：“欲下犁舌獄耶？”〔九〕《和太白宮詞》云：“金盆水不暖，翠雀啄晴苔。”又云：“鳳蹴瑤華散，龍銜桂子香。” 〔一○〕《西瓜》云：“一片冷截潭底月，六彎斜卷隴頭雲。”《烹茶》云：“簾卷綠陰花外月，玉山冰雪醉扶翁。”《淩霄花》云：“啼鳥倒銜金羽舞，驚蛇斜傍玉簾飛。”《威錦堂樂府》云：“鳳環捧席帶香屏〔一一〕，鯨杯倚伎和雲卷。”此類尚多。人亦多贈南雲詩者，李子遷云：“石鼎夜聯詩筆健，布囊春醉酒錢粗。”〔一二〕真南雲傳神詩也。壬辰兵亂〔一三〕，為順天軍將領所得，知其名，竊議欲挈之北歸，館於州之瑞雲觀。南雲明日見將領，自言云：“我不能住君家瑞雲觀也。”不數日病卒，後復有見之淮上者。


【注釋】


〔一〕吉州：今山西吉縣。

〔二〕南渡：指貞祐二年（一二一四）金遷都汴梁之事。

〔三〕上蔡：今河南上蔡。遂平：今河南遂平。郾城：今河南郾城。

〔四〕兩頰以青涅之：以青色文面。翠靨：古代婦女用綠色花子粘在眉心或貼在嘴邊酒窩之處，叫翠靨。

〔五〕哨腿：長腿。《歸潛志》卷六：“人以其衣短，號哨腿王。”造詞同“哨棒”。

〔六〕麻知幾：指麻九疇。張伯玉：指張瑴。二人當時閑居郾城，故與之交。

〔七〕石淙：山名，在今河南登封東。以石淙河流經其下而得名。其山峰秀麗，溪水環繞，為著名勝景。

〔八〕蔡州北懸壺觀：漢代方士費長房為汝南人，傳其曾從壺公學醫，隱居於此。其地有懸壺觀。

〔九〕犁舌獄：佛教指犯惡口、大妄語等作口業者死後所入的地獄。

〔一○〕《和太白宮詞》：所和一為李白《寄遠》：“相思黃葉盡，白露濕青苔。”一為《宮中行樂詞》：“柳色黃金嫩，梨花白雪香。”

〔一一〕屏：原注：“屏疑作憑。”

〔一二〕李子遷：即李夷，參見《中州集》卷七《李夷》。韓愈有《石鼎聯句詩》。

〔一三〕壬辰兵亂：指天興元年（一二三二）蒙古攻金之事。

照了居士王彧

彧字子文，洺州人〔一〕，承安中進士〔二〕，資剛決不可犯。為尚書省掾，知管差除，與郎官相可否，即棄官去。往來登封、盧氏山中，改名知非，字無咎，自號照了居士〔三〕。居山中二十年，布衣蔬食，井臼自親，時人哀苦之，而知非處之自若也。少日為文，工於四六，詩亦有功。《和二宋落花韻四首》云〔四〕：“曾見嬌窺宋玉牆，忽驚遺夢到延涼。聚塵非分侵淩玉，流水無情葬送香。錦襪謾拋終隔面，彩灰雖吐若為腸。蒼苔碧草無窮恨，木石癡兒亦自傷。”“可人未厭出鄰牆，回首空殘翠幕涼。好事只傳懷夢草，殊鄉誰致返魂香。塵凝燕子慵開眼，煙暗馬嵬空斷腸。穠李絳桃俱異物，為歌薤露寫餘傷。”“綠影浮空只自傷，賞心死着未能忘。瓊枝不解留春色，銀燭空曾照夜妝。肺腹已傳蜂蜜盡，肌膏仍與燕泥香。情知青帝回車日，合有祥風老退房。”“韶華終竟合凋傷，獻笑縈懷忍遽忘。露壓不禁昏淚臉，風披無奈醉愁妝。芳菲頓減林園趣，狼藉空餘陌路香。卻憶班姬浪辛苦，一生都得幾專房。〔五〕”既學佛，作《決定歌》，禪家以為《證道》、《新豐》之後〔六〕，無有及者。初出京有詩云：“親疏俱穩人倫了，婚嫁齊成俗意周。一筆盡鉤塵債斷，都無虧欠大家休。休休休，愛著何時是徹頭？風息浪平人已渡，笑攜明月下孤舟。”《嵩山中》云：“撒手寧論萬丈崖，腳跟未肯點塵埃。東君也自魔君數，故著青紅眼底來。來何遲，去何早，二五不多十不少。一聲柄木遍虛空，誰識堂堂真照了。”又《贈安居士國寶》云〔七〕：“不招措大嗔，不喚王子文。不惹禪和笑，不名王照了。他人怕人嫌，照了要人嫌。人人有面樹有皮，努力方便勤妝嚴。妝嚴也由賢，不然也由賢，鼻孔莫遣他人穿。”又《答國寶》云：“幻人誰拙復誰能，遊戲何妨傀儡棚。凡事不堪君莫怪，儂家面目得人憎。”又云：“忽然識破虛空我，六合縱橫更有誰。”正大壬辰，參知政事宗室思烈行臺洛陽〔八〕，以知非有重名，力致之，使參議臺事。城陷〔九〕，不知所終。子升卿，有賦聲，早卒〔一○〕。


【注釋】


〔一〕洺州：治在今河北邯鄲東。

〔二〕承安中進士：承安二年（一一九七）或承安五年。《歸潛志》卷五稱其“少擢第”。

〔三〕登封：今河南登封。盧氏：今河南盧氏。《歸潛志》卷五：“南渡，為省掾，睹時政將亂，一旦棄妻子，徑入嵩山，剪髮為頭陀，自號照了居士，改為知非，字無咎。居達摩庵，苦行自修。”

〔四〕二宋：宋庠、宋祁。落花韻：指二宋的《落花詩》。宋庠《元憲集》卷十二《落花》：“一夜春風拂苑牆，歸來何處剩淒涼。漢皋佩冷臨江失，金谷樓危到地香。涙臉補痕勞獺髓，舞臺收影費鸞腸。南朝樂府休賡曲，桃葉桃根盡可傷。”宋祁《景文集》卷十三《落花》（其二）：“墜素翻紅各自傷，青樓煙雨忍相忘。將飛更作回風舞，已落猶成半面妝。滄海客歸珠迸涙，章臺人去骨遺香。可能無意傳雙蝶，盡委芳心與蜜房。”

〔五〕班姬：指班婕妤，漢成帝時入宮，後為趙飛燕所譖，退處東宮，作《自傷賦》、《搗素賦》和《怨歌行》等自傷。

〔六〕《證道》：指唐僧永嘉真覺禪師所作的《證道歌》，原文見《大正藏》第四十八冊，文長不錄。《新豐》：指唐代曹洞宗創始人洞山良价禪師的《新豐吟》：“古路坦然誰措足，無人解唱還鄉曲。清風月下守株人，涼兔漸遙春草綠。天香襲兮絕芬馥，月色凝兮非照燭。行玄猶是涉崎嶇，體妙因茲背延促。殊不然兮何展縮，縱得然兮混泥玉。獬豸同欄辨者嗤，薰蕕共處須分鬱。長天月兮遍豁谷，不斷風兮偃松竹。我今到此得從容，吾師叱我相隨逐。新豐路兮峻仍皾，新豐洞兮湛然沃。登者登兮不動搖，游者游兮莫忽速。絕荆榛兮罷釿斸，飲馨香兮味清肅。負重登臨脫屣回，看他早是空擔鞠。來駕肩兮履芳躅，至澄心兮去凝目。亭堂雖有到人稀，林泉不長尋常木。道不鐫雕非曲潁，郢人進步何瞻矚。工夫不到不方圓，言語不通非眷屬。事不然兮詎冥旭，我不然兮何斷續。殷勤為報道中人，若戀玄關即拘束。”

〔七〕安國寶：不詳。

〔八〕思烈：完顏思烈，幼年入宮任奉御，得寵倖，天興元年（一二三二），權參知政事，行省於鄧州。奉召會武仙軍入援汴京，大敗於京水。十月，領十餘萬軍民入洛陽，行省事於洛陽。次年三月，蒙古軍自汴京送其子於城下，誘其投降，不從，病死。《金史》卷一百十一有傳。

〔九〕城陷：據《金史》卷一百十一《强伸傳》，洛陽城陷於天興二年（一二三三）六月。

〔一○〕王升卿：生平失考。房皥有《送王升卿》、《次前韻寄王升卿》。

無事道人董文甫

文甫字國華，潞人〔一〕，承安中進士〔二〕。為人淳質，恬於世味，於心學有所得，人知尊敬之，而不知其所以得也。子安仁，亦學道〔三〕。父子嘗閑居寶豐〔四〕，閉戶不出，以習靜為業，朝夕不繼，晏如也。國華歷金昌府判官、禮部員外郎、昌武軍節度副使〔五〕。正大中，以公事至杞縣〔六〕，自知死期，作書與家人及同官，又作詩貽杞縣令佐，詩畢，擲筆於地，以扇障面而逝〔七〕。有《和太白山明和尚牧牛圖詩》〔八〕，刻石於洛陽，其引云：“夫人有等差，教分頓漸，上根之人，一聞千悟，不落階級；中智而下，必由漸進，此人牛次第，不得不立。心性動靜，徼妙有無，學者所宜諦觀也。以人牧牛，是動而有制，從有以觀其徼者也，進進而不已，則漸至於回首、馴服，從無以觀其妙者也。有入於無，徼及於妙，固善矣，又不如靜而無礙之為愈也。靜而無礙，又不如兩忘、雙泯之入神也。若夫人牛兩忘，明月獨照，恍然俱失所在，當是時也，吾將離形去智，神亦無功，同於大通，與道為一，則向之人牛，亦筌蹄中一微塵耳。吾儒所謂盡心盡性者，無外於是。因借明和尚韻，再下一轉語〔九〕，會心者必能知之。”詩不錄。


【注釋】


〔一〕潞：潞州，今山西長治。

〔二〕承安中進士：指承安二年（一一九七）或承安五年。

〔三〕董安仁：生平無考。

〔四〕寶豐：今河南寶豐。

〔五〕金昌府：即河南府。昌武軍：南京路許州置昌武軍節度使。

〔六〕杞縣：今河南杞縣。

〔七〕“自知死期”六句：《續夷堅志》卷一《董國華》所載與上文略同。

〔八〕太白山明和尚：指宋僧普明。普明作有《牧牛圖頌》十首。萬松行秀禪師（一一六六—一二四六）《請益錄》有《太白山普明禪師頌牧牛圖十章》。《牧牛圖頌》叙寫一頭黑牛逐漸變成白牛的過程，先從頭角，然後牛身，最後尾巴。所繪之牛由黑變白，分成未牧、初調、受制、回首、馴伏、無礙、任運、相忘、獨照、雙泯十個階段。

〔九〕轉語：禪宗機鋒往來的關鍵處，稱“玄關”，以片言隻語，撥轉對方的心機，使之衝破“玄關”，謂之“轉語”。

隱德

薛繼先

繼先字曼卿，猗氏人〔一〕，少日三赴廷試。南渡後，隱居洛西山中，課童子學，事母孝。與人交，謙遜和雅，所居人化之。子純孝，字方叔，有父風〔二〕。客有詐為曼卿書，就方叔取物者。曼卿年已老，狀貌如少壯人，客不知其為曼卿，而以為方叔也，而與之書。曼卿如書所取物付之，雖其家人亦不以語之也。監察御史石玠子堅〔三〕，行部過曼卿〔四〕，曼卿避不之見。或言：“君何無鄉曲情耶？”〔五〕曼卿曰：“君未之思耳。凡今時政，未必皆善。石御史一有所劾，則必謂自我發之。同惡相庇，他日並鄰里有受禍者。”其畏慎類此。正大末，司農卿楊慥叔玉、丞康錫伯祿〔六〕，薦曼卿與汴人髙仲振、武陟宋可、武清張潛、磁陽曹珏、大名王汝梅隱操不減古人〔七〕，朝廷議授以官，以兵亂不果。曼卿喜作詩，工於賦物，如《松化石》云：“瘦見千年傲霜骨，煉成一片補天心。”時人稱焉。壬辰之亂，病沒于宜陽〔八〕。

仲振字正之，系出遼東，其兄領開封鎮兵。正之幼就舉選，年四十後，即以家業付其兄，挈妻子居嵩山。於書無不讀，而以《易》、《皇極書》為業〔九〕。安貧樂道，不入城市，山野小人亦知敬之。王汝梅、張潛從之學，三人行山谷間，人望正之風袖翩然，如欲仙而未舉也。張、王說正之嘗遇異人，教之養生，呼吸吐納，日以為常。靈氣時至，安坐不動，而骨節戞戞有聲，恍惚中時與真靈接對，所談皆世外事。既不以語人，故無得而傳。

潛字仲升，有志節，慕荆軻、聶政之為人。三十歲後，乃折節讀書，太學諸人，髙其行義，有“張古人”之目。客嵩山，從正之學《易》，五十歲始娶妻。妻魯山孫氏，亦有賢行，夫婦相敬如賓，負薪拾穗，行歌自得。大用與之同業〔一○〕，而生理優贍，憐髙、張之貧，時有饋餉，皆謝不受。鄉里為仲升斸瓜田，瓜熟，仲升約中分之，以償其勤。眾不忍，但小摘而去，仲升亦棄瓜不收。眾如約，然後取食之。嘗行道中，拾得一斧，夫婦計度移時，乃持歸，就訪其主歸之。所居寺莊，有兄弟分財致諍者，其弟指仲升所居曰：“我家如此，獨不畏張先生笑人耶！”天興之兵，避於少室絕頂〔一一〕。時世已亂，寇敚暴橫〔一二〕，無復人理。仲升不甘與之處，閉口不食，七日而死，婦隨亦投絕澗中。

汝梅字大用，律學出身，伊陽簿〔一三〕，秩滿遂不出。性嗜讀書，動有禮法，生徒以法理就學者，兼以經學授之，後生輩服其教，無敢為非義者。

可字予之，貞祐之兵，其姑嫁大姓槀氏〔一四〕，夫與子皆兵死，而貲產獨在，姑以白金五十笏遺予之〔一五〕，予之受不辭。一日，姑得槀之疏屬立為後，挈之省外家〔一六〕。予之置酒會鄉鄰，且謂姑言：“姑往時遺可以金，可以槀氏無子，故受之。姑今有子矣，此金槀氏物，非姑物也，我何名取之？”因呼妻子舁金出〔一七〕，歸之槀氏，鄉里用是重之。大兵再駐山陽〔一八〕，軍中有聞予之之名者，問知所在，質其子，使人招之曰：“肯從我者，禍福與公共之。不然，公之子死矣！”親舊競勸之往，予之不從，曰：“吾有子無子，與吾兒之死與生，皆有命焉。豈以一子故，並平生所守者而亡之乎？”其後予之竟以無子死。

珏字子玉，早歲有賦聲，誠實樂易，世俗機械事，皆所不知。喜賓客，款於接物，無書生氣習。從之游者，樂之而不厭也。

六人者，喪亂後，惟子玉居弘州〔一九〕，十二年乃終〔二○〕。（以上《中州集》卷九）


【校記】


大兵：疑為“北兵”之誤。《金史》卷一二七《宋可傳》作“北兵”。


【注釋】


〔一〕猗氏：今山西臨猗縣。

〔二〕薛純孝：生平失考。

〔三〕石玠：據《金史》卷一一八：“玠字子堅，河中人，崇慶二年（一二一三）進士，以汝州防禦使行侍郎。”

〔四〕行部：巡行所屬部域，以考核其政績。

〔五〕鄉曲情：薛繼先與石玠同是河中人。

〔六〕楊慥叔玉：楊慥字叔玉，參《中州集》卷九《楊戶部慥》。康錫伯祿：康錫字伯祿，參見《中州集》卷八《康司農錫》。

〔七〕武陟：今河南武陟。武清：今天津武清西北。磁陽：今河北磁縣。大名：今河北大名。

〔八〕壬辰之亂：指天興元年（一二三二）蒙古侵金之事。宜陽：今河南宜陽。

〔九〕《皇極書》：指邵雍的易學著作《皇極經世》。

〔一○〕大用：指王汝梅，參下文。

〔一一〕少室：嵩山山峰之一。

〔一二〕寇敚：搶奪財物。敚，通“奪”。

〔一三〕伊陽：今河南嵩縣。

〔一四〕槀氏：非大姓，疑誤。

〔一五〕笏：金銀的計算單位。鑄金銀成笏形，一枚為一笏。

〔一六〕疏屬：遠房親戚。後：後代。外家：娘家。

〔一七〕舁：抬。

〔一八〕大兵：指蒙古兵。山陽：《金史》卷二十六《地理志下》：“興定四年，以修武縣重泉村為山陽縣，隸輝州。”治在今河南修武縣東北。

〔一九〕弘州：今河北陽原。

〔二○〕十二年乃終：曹珏生平，詳參《元好問全集》卷二十三《曹徵君墓表》。據該文，曹珏卒於元定宗元年（一二四六），享年七十四。此時距金亡為十二年。

三知己

溪南詩老辛愿

愿字敬之，福昌人〔一〕。其大父自鳳翔來居縣西南女几山下〔二〕，以力田為業。敬之自號女几野人，年二十五，始知讀書，取《白氏諷諫集》自試，一日便能背誦。乃聚書環堵中讀之，《書》至《伊訓》，《詩》至《河廣》〔三〕，頗若有所省，欲罷不能，因更致力焉。音義有不通者，搜訪百至，必通而後已，有一事闕十年者〔四〕。由是博極群書，於《三傳》為尤精〔五〕，至於內典〔六〕，亦稱該洽。杜詩韓筆，未嘗一日去其手。作文有綱目不亂，詩律深嚴，而有自得之趣。性野逸，不修威儀，貴人延客，敬之麻衣草屨，足脛赤露，坦然於其間，劇談豪飲，旁若無人。髙獻臣為河南治中〔七〕，聞其名，引為上客。及獻臣為府尹所誣〔八〕，敬之亦被訊掠，幾預一網之禍。自是人以敬之之名為諱，絕不與交。不二三年，日事大狼狽，田五六十畝，歲入不足，一牛屢為追胥所奪〔九〕，竟賣之以為食。眾雛嗷嗷，張口待哺，雅負髙氣，不能從俗俯仰。迫以饑凍，又不得不與世接，其枯槁憔悴，流離頓踣〔一○〕，往往見之於詩。元光初，予與李欽叔在孟津〔一一〕，敬之自女几來，為之留數日。其行也，欽叔為設饌，備極豐腆，敬之放筯而歎曰：“平生飽食有數，每見吾二弟，必得美食。明日道路中，又當與老饑相抗去矣。會有一日，辛老子僵仆柳泉、韓城之間〔一二〕，以天地為棺槨，日月為含襚〔一三〕，狐狸亦可，螻蟻亦可耳！”予二人為之惻然。

敬之佳句極多，如“自憐心似魯連子，人道面如裴晉公” 〔一四〕、“萬事直須稱好好，百年端欲付休休”、“院靜寬留月，窗虛細度雲”、“浪翻魚出浦，花動鳥移枝”之類，恨不能悉記耳。《木栖》云：“吟窗醉幾秋風晚，只許幽人箇裏知。”《三鄉光武廟》云：“萬山青繞一川斜。” 〔一五〕到其處知為工也。

予嘗論敬之，士之有所立，必藉國家教養，父兄淵源，師友講習，三者備而後可。喻如世之美婦，多出於膏腴甲族，薰醲含浸之下，閭閻間非無名色，一旦作公夫人，則舉步羞澀，曾大家婢不如，其理然也。故作新人材，言教育也；獨學無友，言講習也；生長見聞，言父兄也。至於傳記所載西子乃苧蘿山采薪氏之女，越君臣教之容止，七日而納之王，遂能惑夫差，傾吳國〔一六〕，豈常理也哉？敬之落落自拔，耿耿自信，百窮而不憫，百辱而不沮〔一七〕，任重道遠，若將死而後已者三十年，亦可謂難矣。

南渡以來，詩學為盛，後生輩一弄筆墨，岸然以風雅自名，髙自標置，轉相販賣，少遭指擿〔一八〕，終死為敵。一時主文盟者，又皆泛愛多可，坐受愚弄，不為裁抑，且以激昂張大之語從臾之〔一九〕。至比為曹、劉、沈、謝者〔二○〕，肩摩而踵接，李杜而下不論也。敬之業專而心通，敢以是非白黑自任，每讀劉、趙、雷、李、張、杜、王、麻諸人之詩〔二一〕，必為之探源委，發凡例，解絡脈，審音節，辨清濁，權輕重，片善不掩，微纇必指〔二二〕。如老吏斷獄，文峻網密，絲毫不相貸；如衲僧得正法眼〔二三〕，征詰開示，幾於截斷眾流。人有難之者，則曰：“我雖不解書，曉書莫如我。”故始則人怒之罵之，中而疑之，已而信服之。至論朋輩中，有公鑒而無姑息者，必以敬之為稱首。蓋不本於教育，不階於講習，不出於父兄，而卓然成就如此。然則若吾敬之者，真特立之士哉！劉景玄、趙宜之、雷希顏、李欽叔、張仲經、杜仲梁、王仲澤、麻知幾。


【校記】


含襚：原作“含穟”，據文意改。參注〔一三〕。


【注釋】


〔一〕福昌：治在今河南宜陽境內。

〔二〕大父：祖父。女几山：又名花果山，在河南宜陽境內。

〔三〕《伊訓》：《尚書》篇名。《河廣》：《詩經·衛風》篇名。

〔四〕闕：闕疑，無确解。

〔五〕《三傳》：指《春秋三傳》，即《春秋左氏傳》、《春秋公羊傳》、《春秋穀梁傳》。

〔六〕內典：指佛經。

〔七〕髙獻臣：貞祐初任河南治中，參見《中州集》卷五《髙治中庭玉》。

〔八〕為府尹所誣：參見《中州集》卷五《髙治中庭玉》。

〔九〕追胥：追租的公差。

〔一○〕頓踣：跌倒，指困頓挫折。

〔一一〕元光：金宣宗年號（一二二二—一二二三）。李欽叔：李獻能（一一九○—一二三二），參見《中州集》卷六《李右司獻能》。孟津：今河南孟津。

〔一二〕柳泉：指河南宜陽縣柳泉鎮。韓城：指河南宜陽縣韓城鎮。

〔一三〕含襚：古代葬禮，以珠玉納死者口中曰“含”，以衣衾贈死者曰“襚”。

〔一四〕魯連子：魯仲連。裴晉公：裴度（七六五—八三九），字中立，河東聞喜（今山西聞喜）人。貞元五年（七八九）進士。憲宗元和時拜相，率兵討平淮西割據者吳元濟，封晉國公，世稱裴晉公。

〔一五〕光武：漢光武帝劉秀。光武廟：在今河南宜陽三鄉鎮。元好問《過三鄉望女几村追懷溪南詩老辛敬之二首（其二）》：“萬山青繞一川斜，好句真堪字字誇。”

〔一六〕西施事：參見《吳越春秋》卷五。

〔一七〕“百窮而不憫”二句：《孟子·公孫丑下》：“遺佚而不怨，阨窮而不憫。”

〔一八〕指擿：指責，指摘。

〔一九〕從臾：慫恿，奉承。

〔二○〕曹、劉、沈、謝：曹植、劉楨、沈約、謝靈運。

〔二一〕劉、趙、雷、李、張、杜、王、麻：根據段末自注，分別指劉昂霄、趙元、雷淵、李獻能、張澄、杜仁傑、王渥、麻九疇。《中州集》皆有傳。

〔二二〕微纇：微小的瑕疵。

〔二三〕衲僧：和尚。正法眼：指禪宗嫡佛嫡祖於教外相傳之心印，即依徹見真理的智慧眼（正法眼），透見萬德秘藏之法（藏），亦即佛內心之悟境。

李講議汾

汾字長源，平晉人〔一〕，系出雁門〔二〕，曠達不羈，好以奇節自許。避亂入關，京兆尹子容愛其才〔三〕，招致門下。留二年，去之涇州，謁張公信甫〔四〕，一見即以上客禮之，自是遊道日廣，然關中無一人敢與相軒輊者。元光末，用薦書得從事史館〔五〕。舊例史院有監修，宰相為之；同修，翰長至直學士兼之〔六〕；編修官專纂述之事；若從事，則職名謂之書寫，特抄書小史耳。凡編修官得日錄，分受之，纂述既定，以藳授從事，從事錄潔本呈翰長。平居無事，則翰長及從事，或列坐飲酒賦詩，一預史事，則有官長、掾屬之別。長源素髙亢，不肯一世，乃今以斗食故，人以府史畜之〔七〕，殊不自聊。髙、張諸人〔八〕，率以新進入館，史家凡例，或未能盡知，就其所長，且不滿長源一笑。故刊修之際，長源在旁，則蓄縮慘沮〔九〕，握筆不能下。長源正襟危坐，讀太史公、左丘明一篇，或數百言，音吐洪暢，旁若無人。既畢，顧四坐，漫為一語云：“看！”秉筆諸人積不平，而雷、李尤所切齒〔一○〕，乃以嫚罵官長，訟於有司。然時論亦有不直雷、李者，故證左相半，踰年不能決。右丞師公以傷風化為嫌〔一一〕，遣東曹掾置酒和解之〔一二〕，不得已乃罷。尋入關〔一三〕，明年驅數馬來京師，日以馬價佐歡，道逢怨家，則畫地大數而去〔一四〕。又明年，恒山公仙在鄧之西山〔一五〕，長源往說之，署行尚書省講議官。既而恒山與參知政事思烈相異同〔一六〕，頗謀自安，懼長源言論，欲除之，遁之泌陽，竟為所害〔一七〕。

長源孝友廉介，過人者甚多，寧寒餓而死，終不作寒乞聲向人，人亦以此愛之。平生以詩為專門之學，其所得為尤多，如“洛陽才子懷三策，長樂鐘聲又一年”〔一八〕、“清鏡功名兩行淚，浮雲親舊一囊錢”、“煙波蒼蒼孟津渡，旌旗歷歷河陽城”、“長河不洗中原恨，趙括元非上將才”、“三輔樓臺失歸燕，上林花木怨啼鵑。空餘一掬傷時淚，暗墮昭陵石馬前〔一九〕”。同輩作七言詩者皆不及也。

辛卯秋，遇予襄城〔二○〕，杯酒間誦關中往來詩十數首，道其流離世故〔二一〕，妻子凋喪，道塗萬里，奔走狼狽之意。雖辭旨危苦，而耿耿自信者故在，鬱鬱不平者不能掩，清壯磊落，有幽並豪俠歌謠慷慨之氣。此詩兵火中散亡，今就其少作，予所能記憶者錄之。


【注釋】


〔一〕平晉：太原府屬縣，在今太原市南。

〔二〕雁門：在今山西代縣。雁門李氏：是歷史上的大姓。

〔三〕子容：其人不詳。

〔四〕涇州：今甘肅涇川。張公信甫：張行信，《中州集》卷九、《金史》卷一百七有傳。興定二年（一二一八），張行信出為彰化軍節度使，兼涇州管內觀察使。

〔五〕元光末：元光二年（一二三三）。《歸潛志》卷二：“元光間游梁，舉進士未中，能詩聲一日動京師，諸公辟為史院書寫。”

〔六〕翰長：翰林學士承旨。直學士：翰林直學士。

〔七〕斗食：微薄的俸祿。府史：管理財貨、文書、出納之類的小吏。

〔八〕髙、張諸人：未詳所指。

〔九〕蓄縮慘沮：畏縮，憂傷，沮喪。

〔一○〕雷、李：雷淵、李獻能。二人曾任翰林修撰。

〔一一〕右丞師公：師安石，據《金史》卷一百八《師安石傳》，師安石於正大四年（一二二七）進尚書右丞。

〔一二〕東曹掾：丞相幕府官員。

〔一三〕入關：西歸陝西岐陽（在今陝西扶風境內）。李庭有《送長源李弟西歸岐陽》。

〔一四〕大數：大罵。

〔一五〕恒山公仙：武仙，受封為恒山公，《金史》卷一一八有傳。鄧：鄧州，今河南鄧州。

〔一六〕參政思烈：完顏思烈，《金史》卷一百十一有傳。天興元年，武仙戰敗，汴京被圍，朝廷命完顏思烈與武仙入援，武仙不肯，為此與完顏思烈出現分歧。

〔一七〕泌陽：今河南泌陽。據《金史》卷十七《哀宗紀》，開興元年六月丁丑，武仙殺害李汾。《元好問全集》卷二十四《蘧然子墓碣銘》：“天下愛予者三人：李汾長源、辛愿敬之、李獻甫欽用。是三人者，皆有天下重名，然長源瘐死西山獄中。”

〔一八〕洛陽才子：指洛陽人賈誼。長樂：漢王朝宮殿。

〔一九〕昭陵：唐太宗李世民墓，在今陝西禮泉縣。《歸潛志》卷二引此詩，題作《再過長安》。

〔二○〕辛卯：正大八年（一二三一）。襄城：今河南襄城。

〔二一〕世故：世事變故。

李戶部獻甫

獻甫字欽用，欽叔從弟也〔一〕，兄欽止、欽若〔二〕，皆中朝名勝，家故將種〔三〕，而同時四進士〔四〕，人門之秀，照映一時。欽用博通書傳，于左氏及地理之學為精。為人有幹局，心所到，則絕人遠甚，故時人有“精神滿腹”之目〔五〕。歷咸陽簿，辟行臺掾，屬正大初，夏人請和〔六〕，朝廷以馮子駿往議〔七〕，欽用預行。夏使有口辯，馮善人〔八〕，無以折之，往復之際，至以歲幣為言。欽用不能平，從旁進曰：“夏國與敝邑和好百年，今雖易君臣之名，而為兄弟之國，使兄而輸幣，寧有據耶？”曰：“兄弟且不論。宋日，曾與吾家二十五萬匹，典故具在，君獨不知耶？金朝必欲修舊好，非此例不可。”欽用作色曰：“使者尚忍言耶！宋以歲幣餌君家，而賜之姓，岸然以君父自居，夏國君臣無一悟者，誠謂使者當以為諱。乃今公言之，使者果能主此議，以從賜姓之例，敝邑雖歲捐五十萬，某請以身任之。”夏使語塞，和議乃定。使還，朝廷錄其功，授慶陽總帥府經歷官〔九〕。尋辟長安令，京兆行臺所在〔一○〕，供須之繁，急於星火，欽用所以處之者，常若有餘，縣民賴之以安，入為尚書省掾。壬辰之兵，奏充行六部員外郎，守備之策，時相倚任之，以功遷鎮南軍節度副使〔一一〕，兼右警巡使。車駕東巡，死于蔡州之難，時年四十〔一二〕。所著詩書文號《天倪集》者，留京師，欽用死，其家亦破，非同年華陰王元禮購得之〔一三〕，幾有人琴俱亡之恨。然則文字言語之傳與否，亦有數存於其間耶。


【注釋】


〔一〕李欽叔：李獻能，參見《中州集》卷六《李右司獻能》。

〔二〕欽止：李獻甫長兄李獻卿，泰和三年（一二○三）進士，仕至正議大夫、鹽部郎中。生平參《元好問全集》卷二十五《贊皇郡太君墓銘》。欽若：李獻甫次兄李獻誠，興定五年（一二二一）進士，曾任郟城令、陝縣令。

〔三〕家故將種：《歸潛志》卷二：“李獻能欽叔，河中人，先世以武功顯，仕至金吾衛上將軍，時號李金吾家。”

〔四〕同時四進士：《歸潛志》卷二：“從兄欽止獻卿先擢第，繼以卿叔，又繼以仲兄欽若獻誠、從弟欽用獻甫，故李氏有四桂堂。”

〔五〕精神滿腹：《晉書·溫嶠傳》：“深結錢鳳，為之聲譽；每曰：‘錢世儀精神滿腹。’”

〔六〕夏人請和：據《金史》卷十七《哀宗紀》，事在正大二年（一二二五）。

〔七〕馮子駿：馮延登，參見《中州集》卷五《馮內翰延登》。

〔八〕馮善人：《中州集》卷五《馮內翰延登》：“子駿資稟淳雅，與人交，殊欵曲。”

〔九〕慶陽：今甘肅慶陽。

〔一○〕行臺：指行御史臺。

〔一一〕鎮南軍：置於蔡州（今河南汝南）。

〔一二〕車駕東巡：指天興二年（一二三三）金哀宗出逃歸德之事。蔡州之難：天興三年蒙古兵攻陷蔡州，金哀宗自殺。《元好問全集》卷二十四《蘧然子墓碣銘》：“欽用從死淮西，時年未四十也。”以享年三十九歲計算，李獻甫生於承安元年（一一九六）。

〔一三〕王元禮：初名安仁，字元禮，華陰人。興定五年（一二二一）進士，官至同知裕州防禦使事。李庭《寓庵集》卷七有《金故朝請大夫同知裕州防禦使事王君墓誌銘》。

南冠五人

司馬侍郎朴

朴字文季，溫公之猶子〔一〕，宋兵部侍郎〔二〕，以奉使見留，居於祁陽〔三〕，授以官，託疾不拜〔四〕。遨遊王公之門，以壽終〔五〕。文季工書翰，有晉人筆意。興陵萬機之暇〔六〕，嘗購其遺墨學之。有《雪霽同韓公度登圓福寺閣和李效之》詩〔七〕，今略載於此：“積雪日出杲，雪飛梅已殘。朋遊要及時，閣鄰有遐觀。乘此蕪穢平，快覽天宇寬。霽色混銀界，曠望連江干。山如白毫相，滉溢清揚端。一氣轉浩渺，萬里皆瀰漫。優哉賦梁苑，想像排廣寒。”此下不可讀，當俟善本考之。


【注釋】


〔一〕溫公：司馬光，因封溫國公，故名。猶子：姪子。

〔二〕宋兵部侍郎：司馬朴於靖康元年（一一二六）閏十一月，權右司郎中，為報謝使，使金營。十二月，遷兵部侍郎。

〔三〕以奉使見留：司馬朴於靖康二年正月出使金營，三月，被留。祁陽：或為祁州（今河北安國）。

〔四〕託疾不拜：據《建炎以來繫年要錄》卷一百二十一，紹興七年（一一三七），金廢偽齊，欲以司馬朴為汴京行臺尚書右丞，朴力辭而免。

〔五〕以壽終：《宋史》卷二九八《司馬朴傳》：“後卒於真定。訃聞，詔稱其忠節顯著，贈兵部尚書，諡曰忠潔。”

〔六〕興陵：金世宗，其墓號為興陵。

〔七〕韓公度：韓汝嘉，宰相韓昉之子，皇統二年（一一四二）進士，仕至翰林侍講學士。參見《中州集》卷八《韓內翰汝嘉》。圓福寺：在燕京。李效之：其人不詳。

滕奉使茂實

茂實字秀穎，姑蘇人〔一〕，初名祼，徽宗改賜焉。以太學正兼明堂司令，與樞密路允迪、翰林修撰宋彥通，奉使割三鎮〔二〕。太原尋奉密詔，據城不下〔三〕，國相怒，囚使人於雲中〔四〕。欽宗北遷，秀穎謁見，涕泣請從行〔五〕，主者不之許，放允迪、彥通南歸，茂實留雁門〔六〕，與兄宗正丞福字伯壽、淮南發運使裿共居〔七〕。久之，家人至自汴梁，秀穎往來并、代之間〔八〕，布衣終身。臨終，令黃幡裹尸而葬，仍大刻九字云：“宋使者東陽滕茂實墓。”〔九〕士大夫哀其忠，為之起墳於雁門，歲時致祭。

好問兒時，先大夫教誦秀穎《臨終》詩，然亦僅能記末章數語而已。庚子春〔一○〕，自山東還鄉里，值鄉先生雁門李鍾秀挺〔一一〕，求秀穎詩文，鍾秀云：“喪亂以來，家所藏書，焚蕩都盡。避兵山中民家，偶於破箱中得秀穎詩一編，紙已敗爛，前序秀穎自作，可辨者百餘字，大略言能安於死生之分，而不能忘感慨不平之氣。又曰：‘蘇屬國牧羊海上，而五言之作自此始，予敢援以為例。’〔一二〕後敘是筆吏林泉野老彥古彥古不著姓〔一三〕，年七十八，手錄《三滕始末》，號東陽滕秀穎、鳳山、思遠記者〔一四〕，詩數百首，可讀者什六七。《臨終》一詩，缺三五字而已。非筆吏此集，則秀穎之事無以見於世。”予意先生名節凜然，不愧古人，其文字言語宜有神物護持，雖埋沒之久，而光明發見，決有不可掩焉者。因備述於此，亦使彥古之名託之而不腐云。裿字恐誤，當作祹，見南申髙濟叔碑〔一五〕。


【校記】


初名祼：元吳師道《敬鄉錄》卷四引《中州集》，“祼”作“果”。


【注釋】


〔一〕姑蘇：今江蘇蘇州。《宋史》卷四四九《滕茂實傳》作杭州臨安人。

〔二〕“與樞密路允迪”二句：《靖康要錄》卷二：靖康元年（一一二六）二月十日，“簽書樞密院事路允迪與告知使、借右文殿修撰宋彥通、參議官借工部侍郎滕茂實館伴金人”。三鎮：指中山、河間、太原。

〔三〕奉密詔：《三朝北盟會編》卷四十三：靖康元年三月十六日，“詔河北三帥固守三鎮”。

〔四〕國相：指完顏宗翰。雲中：今山西大同。

〔五〕欽宗北遷：據《呻吟語》，靖康二年五月，宋欽宗經過代州（今山西代縣）。

〔六〕雁門：代州屬縣，治在代州（今山西代縣）。

〔七〕滕丞福：字伯壽，生平無考。淮南發運使裿：其人失考。本段末注曰：“裿字恐誤，當作祹。”疑是。祹疑是其兄滕祹。《宋史》卷四四九《滕茂實傳》稱此前，“時茂實兄綯通判代州，已先降金。粘罕素聞茂實名，乃遷之代州，又自京師取其弟華實同居，以慰其意。”

〔八〕往來并、代之間：據《南征錄匯》，靖康元年冬，金人圍汴，移文索取滕茂實等人家屬。并：指并州，今山西太原。

〔九〕東陽：今浙江東陽。東陽，當是滕茂實郡望。

〔一○〕庚子：一二四○年。

〔一一〕李鍾秀：名挺，生平失考。

〔一二〕蘇屬國：蘇武。蘇武出使匈奴，歸漢後，被封典屬國。傳蘇武與李陵贈答，作有五言詩，見《文選》，後人疑為偽託之作。

〔一三〕林泉野老彥古：其人不詳。

〔一四〕《三滕始末》：疑是記錄滕茂實三兄弟之事。鳳山、思遠：失考。

〔一五〕南申髙濟叔碑：不詳。

通理何先生宏中

宏中字定遠，先世居雁門〔一〕。叔祖青，出武弁，任忻州兵馬使，因家焉〔二〕。祖行宣，西遊遇仙不返〔三〕。行宣之子子奇、子霖，政和中中武舉髙科〔四〕。子奇秉義郎，武州宣寧尉〔五〕；子霖忠翊郎，守豐州安豐砦〔六〕，皆沒王事。定遠，子奇子也，幼倜儻，儀觀秀整，雅以奇節自許。宣和末，方賊擾江浙〔七〕，定遠以太學武舉進士，陳破賊三策，徽宗褒諭，謂非近日言事者所可比，已而破賊如定遠策，遂知名。宣和元年，集英殿試策，中第二，調滑州韋城尉〔八〕。汴京被圍，州郡多避走，獨韋不下。兵退，統制武漢英奏辟〔九〕，欽宗御劄召赴軍前，以路塞不果。因請兵真定宣撫司，時副帥种師中兵已潰〔一○〕，宣撫司檄定遠副漢英守銀冶路〔一一〕。既而太原破，西路無完城，定遠等提兵並山而東，將赴援京師。俄漢英戰死，定遠收合散亡，立山棚七十四所，號令所及，千里而遠。艱食數月〔一二〕，人不敢相食，詔以為武節大夫，河東河北兩路統制接應使。是後國朝兵日盛，所守唯銀冶一城而已。帥府募人生致定遠〔一三〕，天會五年二月〔一四〕，糧盡被擒。

大帥昭剌憐其忠〔一五〕，解縛，授以官，定遠投牒於地曰：“我常以此物誘人出死力，若輩乃欲以此嚇我耶？”帥嘉其不降屈，又問：“欲還鄉否？”定遠謀南奔，陽以願歸為言。會監送使臣有先與定遠相攻劫者訴之，囚西京府君廟二年〔一六〕。帥一日召之，授以官，又不拜，使之充軍，亦不從，取家屬填城黃龍府〔一七〕，益偃蹇不行。帥怒，褫衣欲斬之〔一八〕，定遠欣然就戮曰：“得死所矣！”擁之行，已數十步，帥終不忍，召還，問：“爾授官不願，充軍又不行，填城又不行，斬又不懼，畢竟欲如何？”定遠徐曰：“生死在公，奚問為？”帥怒解，繫之西京獄，得州人保任者數十族〔一九〕，乃放歸，請為黃冠。時神霄宮廢，道士舊以徽宗為東華君〔二○〕，將毀其像，定遠為起紫微殿，遷像事之。年六十三，正隆四年病歿〔二一〕。自號通理先生，所著《成真》、《通理》二集藏於家〔二二〕。州將傅慎微幾先贈詩云〔二三〕：“故人何定遠，造物不虛生。骨骼棱棱瘦，詩篇字字清。世皆尊道義，我獨見忠誠。尊酒分攜後，何時蓋復傾？”其餘與朱少章輩唱酬甚多〔二四〕，皆為所推重，載之墓碣之陰。


【校記】


宣和元年：疑是宣和六年（一一二四）之誤。因為：其一，據上文，宣和元年至二年，何宏中尚在太學。其二，據《宋史》卷二十二《徽宗紀》，宣和六年閏三月庚子，“御集英殿策進士”。


【注釋】


〔一〕雁門：今山西代縣。

〔二〕何青：生平無考。武弁：武官。忻州：今山西忻州。

〔三〕何行宣：生平無考。遇仙：當是出家為道。

〔四〕政和：宋徽宗年號（一一一一—一一一八）。

〔五〕武州：治在今山西五寨北。

〔六〕豐州：治在今山西河曲西。安豐砦：在今山西河曲境內。

〔七〕方賊：指方臘。據《宋史》卷四六八《方臘傳》，方臘義軍起於宣和二年十月，次年四月被平定。

〔八〕滑州：治在今河南浚縣南。韋城：北宋縣名，治在今河南長垣北。

〔九〕武漢英：生平不詳。

〔一○〕种師中：字端孺（一○五九—一一二六），洛陽人，种師道之弟。靖康元年守滑州，金人攻三鎮，率兵救援，迫金人退兵，留屯真定。知樞密院事許翰責其逗留，遂進軍壽陽之石坑，為金所襲。回師榆次，力爭而死。

〔一一〕銀冶：冶煉礦銀，銀礦。

〔一二〕艱食：糧食匱乏。

〔一三〕生致：活捉。

〔一四〕天會五年：一一二七年。

〔一五〕昭剌：其人不詳。

〔一六〕西京：今山西大同。

〔一七〕填城：指移民。黃龍府：治在今吉林農安。

〔一八〕褫衣：奪去衣服。

〔一九〕保任者：擔保之人。

〔二○〕神霄宮：應是道教神霄派的道觀。

〔二一〕正隆四年：一一五九年。以享年六十三歲計，何宏中生於宋哲中紹聖四年（一○九四）。

〔二二〕《成真》、《通理》：二集已佚。

〔二三〕傅慎微：字幾先，宋末登進士，累官河東路經制使。慎微率眾迎戰金兵，兵敗被俘。先後任陝西經略使、權同州節度使事、京兆、鄜延、環慶三路經濟使、同知京兆尹，權陝西諸路轉運使、改忻州刺史，累遷太常卿，除定武軍節度使，大定初，復為太常卿，遷禮部尚書。卒官，年七十六。《金史》卷一百二十八有傳。

〔二四〕朱少章：朱弁。參見下文。

醉軒姚先生孝錫

孝錫字仲純，豐縣人〔一〕，政和四年登科，調代州兵曹〔二〕。國朝兵入雁門，州將議以城降〔三〕，官屬恇怯，投死無所，仲純投床大鼾，略不以為意。帥府就注五臺簿〔四〕，未幾，移疾去，因家五臺。善治生，亭榭場圃，富於遊觀，賓客日盈其門，州境歲饑，出家所藏粟萬石賑貧乏，多所全濟，鄉人德之。中年之後，以家事付諸子，放浪山水間，詩酒自娛，醉軒其自號也。資稟簡重，喜怒不形於色。棄官時年二十九，至八十三乃終〔五〕，名士大夫，為詩以弔者數十人。

先生長於尺牘，所著《雞肋集》〔六〕，喪亂以來，止存律詩五卷而已，今略載於此。《次冠卿韻》云〔七〕：“節物後先南北異，人情冷暖古今同。”《次趙獻之韻》云〔八〕：“紅纈退風花著子，綠鍼浮水稻抽秧。”《溪墅早春》云：“久客交情諳冷暖，衰年病骨識陰晴。”《春日和德充》云〔九〕：“煙染綠絲迷別浦，雨催紅糝綴長條。”《新詩》云：“愁邊日晷偏疑短，夢裏江鄉未當歸”、“盤無兼味慚留客，夢厭多岐不到鄉。”《賦雪》云：“酒敵餘威翻索莫，詩含幽思倍清新。”《雨》云：“岸漲魚吹沫，山空石轉雷。”《雪》云：“舞風初學絮，帶雨不成花。”《峰山寺》云：“谷虛繁地籟，境寂散天香。雲生古木千章秀，山抱晴川一掌平。”《懷士會》云：“詩忙疏酒盞，俸薄減廚煙。”《感懷》云：“玄晏暮年常抱病，子山終日苦思歸。”〔一○〕古詩尤有髙趣，恨不復見之矣。挽詞今載於此：掌飲令胥持國云〔一一〕：“山東夫子老河東，誰與先生臭味同？早歲遽辭名宦裏，百年常樂聖賢中。醉軒風月千秋恨，蝸室樽罍一夢空。白玉樓成人不見，空餘鄉淚託東風。”司經劉迎云〔一二〕：“百年陸陸變蒼茫，曉向山林得老蒼。孤幹鬱生陳柏樹，故基巋立魯靈光。謀生有道田園樂，閱世無心壽命長。何日車聲過通德，拜公一炷影前香。”髙平李仲略云〔一三〕：“蚤歲才猷著，崎嶇步世艱。非嫌食周粟，甘學抱吳關。髙義追東漢，移文謝北山。孤風激貪懦，凜凜莫容攀。”平水毛麾云〔一四〕：“蓋世清芬五十年，直疑湖海水雲仙。不矜江夏無雙譽，便造南華第一篇。松菊就荒堪笑晚，蓴鱸託興果誰賢？佳城鬱鬱髙名在，應與臺山萬古傳。”西京都轉運使丹元子田彥皋云〔一五〕：“琳琅風月三千首，遊戲塵凡八十秋。三徑尚存元亮菊，五湖空負子皮舟〔一六〕。”王元老云〔一七〕：“夫子人之傑，魁終道最純。鄉閭連沛邑，族系出虞賓。清節冰壺瑩，孤標玉樹新。妙齡探桂窟，雅志傲蒲輪。事業傳衣鉢，風流表搢紳。斗南惟此老，月旦復誰人？忍死哭亡社，偷安笑具臣。斯文雖未喪，吾道竟難伸。彭澤不書宋，東陵無負秦。直從强健日，收得自由身。把臂言猶在，回頭跡已陳。發書占賈鵬，絶筆感商麟。去矣騎箕尾，嗟哉厄已辰。終天從此別，窮壤向誰親。墮槨逢王果，留燈待沈彬。彭殤俱逝水，丘跖共荒榛。書帶緣新壟，笛聲起舊鄰。絕弦雙墮淚，撫劍一傷神。冢樹悲長夜，山花作好春。龜趺平木杪，誰為寫光塵？”承旨党世傑云〔一八〕：“望西山以馳吊兮，其下維德人；抱明月以螭盤兮，寧終屈而不伸；天昏廓以西闢兮，群飛紛其上翥；將搏拏以並征兮，惜衝風之落羽。蘭為佩兮桂為帷，誰招余者兮余從與歸。青雲豈難振跡兮？顧犍結之不素；玄豹自媚其文兮，亦何嫌於隱霧。詩書與友兮，琴尊與遊；適意自安兮，樂閑自休。出吾餘以研桑兮，猶足以比素封之侯；惟清閒為秘福兮，非有力能兼取。雖神仙猶可畏兮，曾莫樂於下土；數與數相乘除兮，常此奪而彼與；陋巖栖之下槩兮，心實往而跡藏；出非徼而處非隱兮，吾獨蹈古人之所常；隨時委順以終老兮，噫先生為不亡。”


【注釋】


〔一〕豐縣：今江蘇豐縣。王寂《拙軒集》卷六《姚君哀詞》稱安豐人。安豐：今安徽壽縣。

〔二〕政和四年：一一一四年。當誤，該年姚孝錫僅十七歲。王寂《拙軒集》卷六《姚君哀詞》、周密《齊東野語》卷十一皆作宣和六年（一一二四）及第，可從。代州：今山西代縣。

〔三〕州將議以城降：據《三朝北盟會編》卷二十三引《金虜節要》：“代州三日失守，守臣李嗣本率吏民請命於賊。”時在天會四年（一一二六）。

〔四〕五臺：今山西五臺。

〔五〕八十三乃終：王寂《拙軒集》卷六《姚君哀詞》：“大定辛丑（一一八一）八月以疾終，春秋八十有三。”據此，姚孝錫生於宋元符二年（一○九九）。二十九歲棄官，時在天會五年（一一二七）。

〔六〕《雞肋集》：已佚。

〔七〕冠卿：成冠卿，其人失考。姚孝錫有《和成冠卿見寄》詩。

〔八〕趙獻之：或是趙可，字獻之，髙平人，貞元二年（一一五四）進士。參見《中州集》卷二《趙內翰可》。

〔九〕德充：其人不詳。

〔一○〕玄晏先生：皇甫謐自號玄晏先生。子山：庾信之字。

〔一一〕胥持國：字秉鈞，代州繁畤（今山西繁峙）人，經童出身。世宗時，除博野縣丞，授太子司倉轉掌飲令。《金史》卷一百二十九有傳。

〔一二〕劉迎：字無黨，大定十三年（一一七三）進士及第，曾任太子司經。參見《中州集》卷三《劉記室迎》。

〔一三〕髙平：今山西髙平。李仲略：李晏，參見《中州集》卷二《李承旨晏》。

〔一四〕平水：今山西臨汾。毛麾：參見《中州集》卷七《毛宮教麾》。

〔一五〕田彥皋：生平不詳。丹元子當是其號。據《金史》卷八《世宗紀下》，田彥皋曾於大定二十七年（一一八七）九月，以河中尹為賀宋生日使，次年十一月，再以河中尹為賀宋正旦使。

〔一六〕子皮：范蠡。

〔一七〕王元老：王寂，參見《中州集》卷二《王都運寂》。

〔一八〕党世傑：指党懷英，仕至翰林學士承旨。參見《中州集》卷三《承旨党公》。

朱奉使弁

弁字少章〔一〕，宋吉州團練使〔二〕。天會六年，以通問見留〔三〕，命以官，託目疾固辭，猝然以錐刺之，而不為瞬，用是得歸〔四〕。凡居雲朔二十年〔五〕，自號觀如居士。有《曲洧》、《風月堂詩話》行於世〔六〕。


【注釋】


〔一〕弁字少章：據《宋史》卷三七三《朱弁傳》，朱弁為徽州婺源人。

〔二〕吉州：今江西吉安。《宋史》卷三七三《朱弁傳》：“靖康之亂家碎於賊，弁南歸。建炎初議遣使問安兩宮，弁奮身自獻。詔補修武郎、借吉州團練使為通問副使。”

〔三〕天會六年：一一二八年。據《建炎以來繫年要錄》卷十、《宋史·髙宗紀》，王倫、朱弁等人於建炎元年（一一二七）十一月使金。

〔四〕託目疾固辭：朱熹《奉使直秘閣朱公行狀》載其拒絕出仕偽齊之事。朱弁於皇統三年（一一四三）回南宋。

〔五〕雲朔：今山西大同。二十年：為約數，實際時間為十五年。

〔六〕《曲洧》：指《曲洧舊聞》，三卷，現存。《風月堂詩話》：二卷，現存。

附見

蘧然子趙滋

滋字濟甫，本出馮翊〔一〕，其祖貞元間來為南京漕司戶籍判官，卒官下，妻子不能歸，遂為汴人。濟甫少日出閭里間，其曉音律、善談笑，得之宣政故家遺俗者為多〔二〕。及長，厭於遊蕩，乃更折節取古人書讀之，學書、學畫、學詩、學論文，立志既堅，力到便有所得。為人强記黙識，不遺微隱，唐以來名人詩文，往往成誦如目前。考論文義，解析絡脈，殆若夙昔在文字間者。畫入能品，詩學亦有功，如《黃石廟》等作〔三〕，今代秉筆者，或亦未可輕議。閑閑趙公書法〔四〕，為今代第一手，學者多仿之，但得其形似而已，濟甫筆勢飛動，頗得公不傳之妙。宗室胙公〔五〕，文采風流，照映一時，而濟甫以布衣從之游，商略法書名畫，胙公亦以真賞稱焉。隆德太一故宮〔六〕，樓觀臺沼，門戶道路，花木水石，悉能歷數之，聽者曉然，如親到其處。至於宋名賢所居第宅坊曲，與其家行輩群從，孫息姻婭，排比前後，雖生長鄰里者，不加詳也。嘗過長清一禪寺與僧談，僧言五派傳授圖大不易作〔七〕，濟甫笑曰：“易與耳！”因索筆作圖坐中，他日以舊本證之，不毫末差也。丁酉歲歿于東平，時年五十九〔八〕。


【注釋】


〔一〕馮翊：今陝西大荔。

〔二〕宣政：北宋末年號政和、宣和的並稱。故家：仕宦人家。

〔三〕《黃石廟》：見《中州集》卷十：“狂豪擊車代無人，神石一砭志乃信。吹噓風雲遮楚秦，炎精熾然四百春。一縮尚吝續後塵，江山有待終此身。望望久愁橫目民，朝陽淒淒霜未休。江燕竟來江北遊，山回鼎移海橫流。天風何時清九州，草泥自古跧王侯。神棄不恤誰當羞，割牲釃酒空千秋。”

〔四〕閑閑趙公：指趙秉文。

〔五〕胙公：完顏璹。參見《中州集》卷五《密國公璹》。

〔六〕隆德太一故宮：《元好問全集》卷二十四《蘧然子墓碣銘》作“東京大內隆德太一故宮”，隆德太一故宮，即龍德太一宮，又稱北太一宮。建成於政和八年，位於徽宗潛邸，在龍德宮之後，故名。

〔七〕長清：今山東長清。五派：禪宗五派，即曹洞、臨濟、雲門、溈仰、法眼。

〔八〕丁酉：一二三七年。以享年五十九歲計，趙滋生於大定十九年（一一七九）。

先大夫詩

鄉先生權參知政事、代郡楊公叔玉撰先人墓銘〔一〕，今略載於此：

先生姓元氏，字德明，秀容人〔二〕，唐禮部侍郎次山之後〔三〕。自幼讀書，世俗鄙事，終其身不掛口。為人誠實樂易，洞見肺腑，雖童子以言欺之，亦以為誠然也。先大夫歿，遺產無幾。先生布衣蔬食，處之自若，家人不敢以生理累之，僮奴有竊拾東家之棗者，立命還之。貧人負債，則往往令折劵以貸之也。累舉不第，放浪山水間，未嘗一日不飲酒賦詩。春秋四十有八，終於家〔四〕。先生作詩，不事雕飾，清美圓熟，無山林枯槁之氣。居東山福田精舍〔五〕，首尾十五年，東巖其自號也，有集三卷，藏於家〔六〕。銘曰：“貪夫徇財，智士死名；宇宙古今，萬轍混並。我機弗張，我戶弗扃；天宇泰然，物莫敢攖。飲芳食菲，巖岫杳冥；玉佩瓊琚，御風泠泠。魯山之醇，次山之清〔七〕；閱世幾傳，猶有典刑。邈哉先生！”

明昌、承安間，科舉之學盛，大夫士非賦不談，人知先人有聲場屋間，其以詩文為業，則不知也。先人捐館後十年，好問避兵南渡〔八〕，遊道日廣，世始知有元東巖之詩。楊尚書之美云〔九〕：“彼美元夫子，學道知觀瀾。孔孟澤有餘，曾顏膏未殘〔一○〕。”林觀察顯卿云〔一一〕：“文章變古名新體，孝弟傳家守舊規。”雷內翰希顏云〔一二〕：“詩句妙九州，孝友化一川。”王右司仲澤云〔一三〕：“讀書楓樹林，曳杖白石灣。至今文彩餘，虎子仍斑斑。”李長源云〔一四〕：“衣冠巢許自髙雅，巖壑夔龍非棄捐。”餘人不能悉記。家集亂離以來，凡三失之，今所存者，特吾益之兄及門生輩所記憶者耳〔一五〕。

小子不肖，暗於事機，不能髙蹈遠引，戀嫪升斗〔一六〕，徼倖萬一，以取縶維之禍〔一七〕，殘息奄奄，朝夕待盡，誠懼微言將絕，謹以古律詩四十首，附之《中州集》之癸册。庶幾來者知百餘年間，作詩如先人，而人或未之見。其餘抱一概之操〔一八〕，泯泯默默，終老而無聞者，豈勝計哉，是又可感歎也！


【注釋】


〔一〕楊叔玉：楊慥，代州五臺人，承安五年（一二○○）進士，天興元年（一二三二）三月，權參知政事，次年卒。參見《中州集》卷九《楊戶部慥》。

〔二〕秀容：今山西忻州。

〔三〕次山：元結，字次山，先世本鮮卑拓拔氏，北魏孝文帝時改姓元。其先居太原，後遷居魯山（今屬河南）。天寶十二年（七五三）進士，歷任山南道節度使、道州刺史等職。卒後贈禮部侍郎。

〔四〕終於家：據下文“先人捐館後十年，好問避兵南渡”之語，元德明約於泰和六年（一二○六）去世。

〔五〕東山：又名繫舟山，在忻州東南方，故名。因元德明讀書於此，又稱元子讀書山。福田精舍：福田寺，又稱東巖寺。

〔六〕有集三卷：元德明詩集，或作《東巖集》。

〔七〕魯山：元德明（六九五—七五四），字紫芝，河南（今洛陽）人，世居太原，曾任魯山令。世稱元魯山。

〔八〕避兵南渡：時在貞祐四年（一二一六）。

〔九〕楊之美：楊雲翼，仕至吏部尚書。參見《中州集》卷四《禮部楊公雲翼》。

〔一○〕曾顏：指孔子弟子曾參、顏回。

〔一一〕林顯卿：其人失考。

〔一二〕雷內翰希顏：雷淵，仕至翰林修撰，參見《中州集》卷六《雷御史淵》。

〔一三〕王右司仲澤：王渥，仕至權右司郎中，參見《中州集》卷六《王右司渥》。

〔一四〕李長源：李汾，參見《中州集》卷十《李講議汾》。

〔一五〕益之：元好謙，元好問長兄，元好問有《懷益之兄》詩。

〔一六〕戀嫪：留戀不舍。升斗：指俸祿。

〔一七〕縶維：拴馬的繩索，引申指束縛。縶維之禍：當指羈押聊城之事。

〔一八〕一概：一方面。

敏之兄詩

敏之諱好古，性識穎悟，讀書能强記，務為無所不窺。年二十就科舉，時先東巖君已捐館，太夫人年在喜懼〔一〕，望其立門戶為甚切。及再上不中，意殊不自聊，又娶婦不諧〔二〕，日致惡語，遂以狷介得疾。嘗作《望月》詩，有“莫怪更深仍坐待，密雲或有暫開時”之句，人或言詩境不開廣，非佳語也，歎曰：“吾得年不永，境趣能開廣否？”〔三〕未幾，沒於北兵之禍，年三十一〔四〕。（以上《中州集》卷十）


【注釋】


〔一〕太夫人：指其母王氏。年在喜懼：年齡較大。《論語·里仁》：“子曰：‘父母之年，不可不知也，一則以喜，一則以懼。’”

〔二〕娶婦不諧：指夫妻不和。

〔三〕嘗作《望月》詩：《續夷堅志》卷一《敏之兄詩讖》：“敏之兄貞祐元年癸酉中秋日，約與王元卿、田德秀、田獻卿輩宴集，而其夜陰晦，罷。敏之有詩云：‘佳辰無物慰相思，先賞空吟昨夜詩。莫倦更深仍坐待，密雲還有暫開時。’王、田戲曰：‘詩境不開廓，君才盡耶？’敏之歎曰：‘我得年僅三十，境界得開廓否？’明年，遭城陷之禍，年僅三十二。”元好問《敏之兄墓銘》略同。

〔四〕北兵之禍：指貞祐二年（一二一四）蒙古兵攻陷忻州，屠殺十餘萬人。元敏之卒時年齡，《續夷堅志》卷一《敏之兄詩讖》作三十二歲，元好問《敏之兄墓銘》作二十九歲。似以二十九歲為是。

附《中州樂府》小傳

宗室文卿

從郁字文卿，本名與瑀，字子玉，衛紹王改賜焉〔一〕。父金紫公〔二〕，有《中庸集》。文卿以父任充符寶〔三〕，章宗試一日百篇，賜第。朝廷經略西蜀，宗室綱遣太尉中孚之子公輔，說吳犧稱藩〔四〕，文卿私謂梁經父言〔五〕：“誘人以叛，豈有天下者所宜為？”其後蜀事竟不成〔六〕，識者稱焉。仕至安肅刺史〔七〕。


【校記】


吳犧：當是“吳曦”之誤。


【注釋】


〔一〕衛紹王：完顏永濟，泰和八年（一二○八）即帝位，至寧元年（一二一三）被殺。貞祐四年（一二一六），追復衛王，諡紹。

〔二〕金紫公：失考。

〔三〕符寶：符寶郎，隸屬殿前都點檢司，掌御寶及金銀等牌。

〔四〕宗室綱：完顏綱，字正甫，本名元。累遷至尚書左丞。《金史》卷九十八有傳。太尉中孚：張中孚，天會八年（一一三○），自宋降金，仕至參知政事、尚書左丞，封南陽郡王，貞元三年（一一五三）告老，加開府儀同三司，封崇王。《金史》卷七十九有傳。公輔：疑是張中孚之子張仔。《金史》卷九十八《完顏綱傳》：“綱遣前京兆府錄事張仔會吳曦於興州之置口，曦言歸心朝廷無他，張仔請以告身為報，曦盡出以付之，仍獻階州。”

〔五〕梁經父：梁持勝，參見《中州集》卷五《梁太常持勝》。

〔六〕蜀事不成：指吳曦被宋人安丙所殺之事。

〔七〕安肅：今河北徐水。

張太尉信甫

信甫名中孚，世為安定望族〔一〕，初以父任知寧、環、鎮戎三州〔二〕。天會中，宋亂，渭帥劉錡遁走〔三〕，諸將推信甫攝帥事，時左副元帥軍已次官池，信甫乃詣行營，約衣冠禮樂無變宋舊，則當送款，從之，即日事定，授鎮洮軍節度使，兼經原經略安撫使〔四〕，改陝西諸路節制使〔五〕。及地入於宋，信甫留臨安〔六〕。皇統中，理索北歸〔七〕，就拜行臺兵部尚書。天德二年〔八〕，參知政事。貞元初，新都城〔九〕，遷尚書左丞，以病乞身，出為濟南尹，改南京留守，未幾薨〔一○〕。弟忠彥，字才甫，歸國授招撫使〔一一〕，世宗朝，終於吏部尚書〔一二〕。信甫昆弟天性友愛，起行陣間，而文雅俱有可稱。信甫自號長谷老人，才甫季弟某義谷〔一三〕，有《三谷集》傳於世〔一四〕。


【校記】


忠彥：《金史》卷七十九《張中彥傳》作“中彥”，當是。


【注釋】


〔一〕安定：指安定軍，治在今河北涇川縣北。

〔二〕初以父任知寧、環、鎮戎三州：《金史》卷七十九《張中孚傳》：“父達，仕宋至太師，封慶國公……宗翰圍太原，其父戰歿。”寧州：治在今甘肅寧縣。環州：治在今甘肅環縣。鎮戎州：治在今寧夏固原。

〔三〕渭：渭州，治在今甘肅平涼。劉錡：南宋將領，《宋史》卷三百六十六《劉錡傳》曰：“張浚宣撫陝西，一見奇其才，以為涇原經略使兼知渭州。浚合五路師潰於富平，慕洧以慶陽叛，攻環州。浚命錡救之，留別將守渭，自將救環。未幾，金攻渭，錡留李彥琪捍洧，親率精銳還救渭，已無及，進退不可，乃走德順軍，彥琪遁歸渭，降金。”

〔四〕“時左”八句：《金史》卷七十九《張中孚傳》：“天會八年，睿宗以左副元帥次涇州，中孚率其將吏來降。睿宗以為鎮洮軍節度使知渭州，兼涇原路經略安撫使。” 據此，左副元帥指完顏宗輔，金世宗之父，即金睿宗。官池，地名，其地不詳，或在涇州。

〔五〕改陝西諸路節制：《金史》卷七十九《張中孚傳》：“天眷初，為陝西諸路節制使知京兆府。”

〔六〕“地入於宋”二句：天眷二年（一一三九），金人以河南、陝西之地歸宋。《金史》卷七十九《張中孚傳》：“朝廷賜地江南，中孚遂入宋。”《三朝北盟會編》卷二百載，紹興十年三月，“永興軍路經略安撫使張中孚及其弟中彥來朝。張中孚、中彥自陝西來赴行在也，郭奕為之詩：‘張中孚，張中彥，江南塞北都行遍。教我如何做列傳。’人皆傳道之”。

〔七〕理索北歸：據《金史》卷四《熙宗紀》，天眷三年，金人復取河南、陝西。《金史》卷七十九《張中孚傳》：“宗弼再定河南、陝西，移文宋人，使歸中孚。” 《三朝盟會編》卷二百十二：紹興十二年（一一四二）九月，“張中孚加開府儀同三司，張中彥靖海軍節度使。金人索張中孚、中彥，秦檜還之，故加以官爵。”《宋史》卷三十《髙宗紀》：“（紹興十二年）十一月辛亥，遣張中孚、中彥還金國。”

〔八〕天德二年：一一五○年。

〔九〕貞元：完顏亮朝年號（一一五三—一一五六）。新都城：指營建燕京。

〔一○〕未幾薨：《金史》卷七十九《張中孚傳》：“（貞元）三年，以疾告老，乃為濟南尹，加開府儀同三司，封宿王，移南京留守，又進封崇王。卒，年五十九，加贈鄧王。”卒時當在正隆元年（一一五六）前後。

〔一一〕授招撫使：《金史》卷九十七《張中彥傳》：“睿宗經略陝西，中彥降，除招撫使。”

〔一二〕終於吏部尚書：據《金史》卷九十七《張中彥傳》，世宗即位，召中彥入朝，“封宗國公，尋為吏部尚書”，逾年，除南京留守。後任真定尹等職。

〔一三〕季弟某義谷：據《金文最》卷八十七所載沈英《棲閒居士張中偉墓表》，才甫季弟為張中偉，字充甫，號義谷。

〔一四〕《三谷集》：當是中孚、中彥、中偉三兄弟合集，該集已佚。

王玄佐

賢佐一字玄佐，名澮，咸平人〔一〕。為人沉默寡欲，邃于易學，若有神授之，又通星曆、緯讖之學。明昌初，德行才能，召至京師，命以官，不拜。朝廷重其人，授信州教授〔二〕，未幾，自免去。再授博州教授〔三〕，郡守以下皆師尊之。一日，守酒客，適中使至〔四〕，中使漠然少年，重賢佐名，强之酒。守從旁救之曰：“王先生不茹葷酒，勿苦之也。”中使乃止。是夕，賢佐棄官遁歸鄉里。宣宗即位〔五〕，聞其名，議驛召之，以道梗不果。車駕南渡，人有自咸平來者，說賢佐年六十餘，起居如少壯人。宣宗重其人，常以字呼，遣王曼卿授遼東宣撫使，不拜〔六〕。又詔宰相以書招之云〔七〕：“阻奉仙標〔八〕，渴思道論，敬佇下風，瞻系何極！先生嘉遯林藪，脫屣浮榮，究大易之盈虛，洞玄象之終始。道尊德重，名動天朝，推其緒餘，足利天下。然君子之道，出處語默，何常之有？或拂衣而長往，或濡跡以捄時。故當其無事，則采薇山阿，餌木巖岫，固其宜矣。及多難之際，社稷傾危而不顧，蒼生倒懸而不解，其自為謀則善矣，仁人之心，固如是乎？某等猥以不才，謬膺重任，四郊多壘，各將誰孰？徒積慚汗，坐視何益？日夜以思，庶幾得明利害而外爵祿者，在天子左右，同濟太平。今聖上明發不寐，軫念元元〔九〕，屈己下賢，尊師重道。歎先生之絕識，仰先生之髙風，雖黃帝尊廣成之道〔一○〕，唐虞重潁陽之節〔一一〕，不是過也！先生懷寶遺世，如某輩之不肖，固在所棄，獨不念累世祖宗之基業，億兆生民之性命，忍忘之耶？昔商巖四老，定儲嗣而蹔來；東山謝安，為蒼生而一起。今安危大計，非特定儲之勢也；强敵侵逼，又非東晉之時也；生民塗炭，亦已極矣！豈先生建策于明昌之初〔一二〕，獨無一言於貞祐之日乎？想先生幡然而改，惠然而來，審定大計，轉危為安，然後披蕙幌，拂雲扃，未為晚耳！敬聽車音，某雖不肖，請擁篲而先之。”書達，竟不至。遼東破時〔一三〕，年九十餘矣。


【校記】


守酒客：四部叢刊景元本《中州集》作“守澮客”。

足利天下：《滏水文集》卷十九《相府請王教授書》作“可利天下”。

各將誰孰：《滏水文集》卷十九《相府請王教授書》作“咎將”。

日夜以思：《滏水文集》卷十九《相府請王教授書》無此四字。

潁陽：原作“穎陽”。兹改。


【注釋】


〔一〕咸平：府名，治在今遼寧開原。

〔二〕信州：治在今吉林長春西。

〔三〕博州：治在今山東聊城。

〔四〕中使：宮中派出的使者，多指宦官。

〔五〕宣宗即位：金宣宗即位於至寧元年（一二一三）。

〔六〕王曼卿：其人失考。《金史》卷十四《宣宗紀》：貞祐二年正月，“徵處士王澮，不至”。

〔七〕詔宰相以書招之：相府書信出自趙秉文之手，現存《滏水文集》卷十九，題作《相府請王教授書》。

〔八〕阻奉仙標：難以一睹您的風神。

〔九〕明發不寐；通宵未睡。《詩經·小雅·小宛》：“明發不寐，有懷二人。”軫念元元：擔憂百姓。

〔一○〕廣成：廣成子，黃帝之師。

〔一一〕潁陽：指許由。許由隱居於潁陽。

〔一二〕建策：出謀獻策。

〔一三〕遼東破：指蒙古滅蒲鮮萬奴之事。貞祐三年（一二一五），蒲鮮萬奴叛金，據東京（今遼寧遼陽）自立，稱天王，國號大真。天興二年（一二三三），為蒙古軍所破。

折治中元禮

元禮字安上，世為麟、府經略使〔一〕。父定遠，僑居於忻〔二〕，遂占籍焉。明昌五年，兩科擢第〔三〕，學問該洽，為文有法度。仕至延安治中〔四〕，死於葭州之難〔五〕。坊州有詩云〔六〕：“籬落層層景，軒窗面面山。”至其處，知為工也。


【注釋】


〔一〕麟、府：麟州（治在今陝西神木北）和府州（治在今陝西府谷）。

〔二〕忻：忻州，今山西忻州。

〔三〕明昌五年：一一九四年。兩科擢第：指同時中詞賦、經義兩科進士。

〔四〕延安：府名，治在今陝西延安。

〔五〕葭州：治在今陝西佳縣。據《元史》卷一百十九《木華黎傳》，興定五年（一二二一）十月，蒙古攻陷葭州。

〔六〕坊州：治在今陝西黃陵。

《滄浪詩話校釋》，嚴羽撰，郭紹虞校釋，人民文學出版社一九六一年版

《晁具茨先生詩集》，晁沖之著，中華書局一九八五年版

《（成化）山西通志》，李侃修編，中華書局一九九八年版

《初白庵詩評》，查慎行撰，上海六藝書局石印本

《初學記》，徐堅等著，中華書局一九八一年版

《春秋經傳集解》，杜預集解，上海古籍出版社一九九八年版

《大正藏》，雍正敕修，河北佛教協會二○○七年版

《大智度論校勘》，龍樹菩薩著，鳩摩羅什譯，弘學校勘，社會科學文獻出版社二○一四年版

《丹陽集》，葛勝仲著，文淵閣四庫全書本

《道家金石略》，陳垣編纂，文物出版社一九八八年版

《東都事略》，王稱著，文海出版社一九六七年版

《東萊呂紫微師友雜志》，呂本中撰，叢書集成初編本，中華書局一九八五年版

《東萊詩集》，呂本中著，四部叢刊續編景宋本

《東萊先生左氏博議》，呂祖謙，商務印書館一九五九年版

《東坡詩集注》，舊題王十朋著，文淵閣四庫全書本

《東坡易傳》，蘇軾撰，上海古籍出版社一九八九年版

《東坡志林 仇池筆記》，華東師範大學古籍研究所點校，華東師範大學出版社一九八三年版

《東軒筆錄》，魏泰撰，李裕民點校，中華書局一九九七年版

《東齋記事 春明退朝錄》，范鎮、宋敏求著，汝沛、誠剛點校，中華書局一九八○年版

《杜牧集繫年校注》，杜牧著，吳在慶校注，中華書局二○○八年版

《杜詩詳注》，杜甫著，仇兆鼇注，中華書局一九七九年版

《二程遺書 二程外書》，程顥、程頤撰，二程門人編，上海古籍出版社一九九五年版

《法藏碎金錄》，晁迥著，文淵閣四庫全書本

《法言義疏》，楊雄著，汪榮寶義疏，陳伸夫點校，中華書局一九八七年版

《樊南文集》，李商隱著，上海古籍出版社一九八八年版

《范太史集》，范祖禹著，商務印書館影印四庫全書珍本初集一九三五年版

《范文正公集》，范仲淹著，國家圖書館出版社二○○六年版

《風月堂詩話》，朱弁著，陳新點校，中華書局一九八八年版

《浮溪集》，汪藻著，叢書集成初編本

《甫里先生文集》，陸龜蒙著，宋景昌等校點，河南大學出版社一九九六年版

《甘水仙源錄》，李道謙著，張宇初輯，商務印書館影印正統道藏一九二三年版

《髙麗史》，鄭麟趾等著，孫曉等點校，西南師範大學出版社、人民出版社二〇一四年版

《庚子消夏記》，孫承澤撰，白雲波、古玉清點校，浙江人民美術出版社二○一二年版

《公是集》，劉敞撰，叢書集成初編本

《攻媿集》，樓鑰著，叢書集成初編本

《古今論詩絕句》，宗廷輔撰，《宗月锄先生遗著》本

《古今事文類聚》，祝穆編，文淵閣四庫全書本

《古文關鍵》，呂祖謙編著，叢書集成初編本

《管錐編》，錢鍾書著，中華書局二○○五年版

《（光緒）山西通志》，曾國荃等修，王軒、楊篤纂，江蘇廣陵古籍刻印社一九八九年版

《歸潛志》，劉祁撰，崔文印點校，中華書局一九八三年版

《歸田錄》，歐陽修著，林青校注，三秦出版社二○○三年版

《龜山集》，楊時撰，商務印書館一九三六年版

《國語集解》，徐元誥撰，王樹民、沈長雲點校，中華書局二○○二年版

《還山遺稿》，楊奐著，魏崇武、褚玉晶校點，《楊奐集》本，吉林文史出版社二〇一〇年版

《海內十洲記》，東方朔撰，《博物志》（外七種），上海古籍出版二○一二年版

《韓昌黎詩繫年集釋》，韓愈著，錢仲聯集釋，上海古籍出版社一九九四年版

《韓昌黎文集校注》，馬其昶校注，馬茂元整理，上海古籍出版社一九八七年版

《韓非子校注》，校注組撰寫，周勛初修訂，鳳凰出版社二○○九年版

《漢書》，班固著，中華書局一九六二年版

《翰苑群書》，洪遵輯，中華書局一九九一年版

《郝文忠公陵川文集》，郝經撰，秦雪清點校，山西人民出版社、山西古籍出版社二〇〇六年版

《河汾諸老詩集》，房祺編，張正義、劉達科校注，山西古籍出版社一九九六年版

《鴻慶居士集》，孫覿撰，文淵閣四庫全書本

《侯鯖錄 墨客揮犀 續墨客揮犀》，趙令畤、彭乘輯撰，孔凡禮點校，中華書局二○○二年版

《後漢書》，范曄著，李賢等注，中華書局一九七三年版

《後山居士文集》，陳師道，上海古籍出版社一九八四年版

《後山詩話》，陳師道撰，何文煥輯《歷代詩話》本，中華書局二○○四年版

《滹南遺老集校注》，王若虛著，胡傳志、李定乾校注，遼海出版社二○○五年版

《花草稡編》，陳耀文輯，龍建國、楊月山點校，河北大學出版社二○一○年版

《華陽集》，王珪撰，叢書集成初編本

《淮海集箋注》，秦觀著，徐培均箋校，上海古籍出版社一九九四年版

《淮南鴻烈集解》，劉文典撰，中華書局一九八九年版

《皇極經世書》，邵雍撰，九州出版社二○一二年版

《黃華集》，王庭筠著，遼海叢書本

《黃庭堅全集》，黃庭堅著，劉琳等點校，四川大學出版社二○○一年版

《黃庭堅詩集注》，黃庭堅著，任淵等注，劉尚榮校點，中華書局二○○三年版

《晦庵先生文集》，朱熹著，北京圖書館出版社二○○四年版

《家塾讀詩記》，呂祖謙撰，叢書集成初編本

《（嘉靖）山東通志》，陸釴等纂修，上海書店出版社一九九○年版

《賈誼集校注》，賈誼著，王洲明、徐超校注，人民文學出版社一九九六年版

《稼軒詞編年箋注》，辛棄疾著，鄧廣銘箋注，上海古籍出版社一九九三年版

《建炎以來朝野雜記》，李心傳撰，徐規點校，中華書局二○○○年版

《建炎以來繫年要錄》，李心傳撰，胡坤點校，中華書局二○一三年版

《金代科舉》，薛瑞兆著，中國社會科學出版社二○○四年版

《金代文學家年譜》，王慶生著，鳳凰出版社二○○五年版

《金代文學研究》，胡傳志著，安徽大學出版社二○○○年版

《金蓮仙史》，潘昶撰，上海古籍出版社一九九六年版

《金石萃編》，王昶編撰，中國書店一九八五年版

《金史》，脫脫等撰，中華書局一九七五年版

《金臺集》，迺賢撰，文渊閣四庫全書本

《金文最》，張金吾編，中華書局一九九○年版

《錦繡萬花谷》，佚名輯，廣陵書社二○○八年版

《晉書》，房玄齡等撰，中華書局一九七四年版

《經典釋文》，陸德明著，張一弓注，上海古籍出版社二○一三年版

《景德傳燈錄譯注》，釋道原著，顧宏義注，上海書店出版社二○一○年版

《景文集》，宋祁撰，叢書集成初編本

《敬鄉錄》，吳師道編纂，文淵閣四庫全書本

《敬齋古今黈》，李冶撰，劉德權點校，中華書局一九九五年版

《靜修先生文集》，劉因撰，叢書集成初編本

《九家集注杜詩》，郭知達編，清武英殿聚珍版叢書本

《舊唐書》，劉昫等撰，中華書局一九七五年版

《潏水集》，李復撰，文淵閣四庫全書本

《郡齋讀書志校證》，晁公武撰，孫猛校證，上海古籍出版社二○一一年版

《蘭泉老人遺集 楊晦叟集》，張建、楊庭秀撰，張鵬一輯，陝西文獻徵輯處，民國一二年版

《老子校釋》，朱謙之撰，中華書局一九八四年版

《樂府詩集》，郭茂倩編，中華書局一九七九年版

《冷齋夜話 梁溪漫志》，惠洪、費袞撰，李保民、金圓校點，上海古籍出版社二○一二年版

《禮記正義》，鄭氏注，陸德明音義，孔穎達疏，十三經注疏本

《李商隱詩歌集解》，劉學鍇、余恕誠著，中華書局二○○四年版

《李商隱文編年校注》，劉學鍇、余恕誠著，中華書局二○○二年版

《李太白全集》，王琦注，中華書局一九七七年版

《歷代名畫記》，張彥遠撰，周曉薇校點，遼寧教育出版社二○○一年版

《遼代石刻文獻》，向南編，河北教育出版社一九九五年版

《遼東行部志》，王寂撰，張博泉注釋，黑龍江人民出版社一九八四年版

《遼史》，脫脫等撰，中華書局一九八三年版

《列女傳校注》，劉向撰，梁端校注，四部備要本

《列仙傳 神仙傳》，劉向、葛洪撰，上海古籍出版社一九九○年版

《列仙傳校釋》，王叔岷撰，中華書局二○○七年版

《列子集釋》，楊伯峻撰，中華書局一九七九年版

《臨川先生文集》，王安石著，中華書局一九五九年版

《臨漢隱居詩話》，魏泰著，《歷代詩話》本，中華書局一九八一年版

《陵川集》，郝經撰，吳廣隆編審，馬甫平點校，山西古籍出版社二○○六年版

《劉賓客嘉話錄校補及考證》，韋絢編，羅聯添校補，載其《唐代文學論集》，臺灣學生書局一九八九年版

《劉禹錫集》，劉禹錫著，卞孝萱校訂，中華書局一九九○年版

《六臣注文選》，蕭統編，李善等注，中華書局二○一二年版

《六研齋筆記 紫桃軒雜綴》，李日華著，郁震宏、李保陽等校，鳳凰出版社二○一○年版

《隆平集校證》，曾鞏撰，王瑞來校證，中華書局二○一二年版

《陸贄集》，陸贄著，中華書局二○○六年版

《欒城集 欒城後集 欒城第三集》，蘇轍著，中華書局一九八九年版

《論語集注》，朱熹撰，齊魯書社一九九二年版

《論語注疏》，何晏注，宋邢昺疏，北京大學出版社一九九九年版

《呂氏春秋集釋》，許維遹著，北京市中國書店一九八五年版

《呂氏雜記 畫墁錄》，呂希哲、張舜民著，叢書集成初編本

《履齋示兒編》，孫奕撰，侯體健點校，中華書局二○一四年版

《滿州金石志》，羅福頤著，藝文印書館一九七六年版

《毛詩正義》，《十三經注疏》本，中華書局一九八○年版

《眉山唐先生文集》，唐庚撰，上海書店出版社一九八五年版

《梅溪先生文集》，王十朋著，上海書店出版社一九八九年版

《梅堯臣集編年校注》，梅堯臣著，朱東潤校注，上海古籍出版社一九八○年版

《美芹十論譯注》，辛棄疾著，胡亞魁、楊靜譯注，中山大學出版社二○一二年版

《捫虱新話》，陳善撰，叢書集成初編本

《孟子林廟歷代石刻集》，劉培桂編，齊魯書社二○○五年版

《孟子注疏》，趙岐注，孫奭疏，北京大學出版社一九九九年版

《夢溪筆談校證》，沈括著，胡道靜校證，上海古籍出版社一九八七年版

《澠水燕談錄》，王闢之著，中華書局一九八一年版

《明秀集注》，蔡松年著，魏道明注，石蓮龕匯刻九金人集本

《姚燧集》，姚燧著，查洪德、葉愛欣編校，人民文學出版社，二○一一年版

《南齊書》，蕭子顯撰，中華書局一九七二年版

《南史》，李延壽撰，中華書局一九七五年版

《能改齋漫錄》，吳曾撰，上海古籍出版社一九八四年版

《歐陽修全集》，歐陽修著，李逸安點校，中華書局二○○一年版

《佩韋齋輯聞 東齋記事 釋常談》，俞德鄰、無名氏撰，叢書集成初編本

《彭城集》，劉攽撰，叢書集成初編本

《皮子文藪》，皮日休著，蕭滌非整理，中華書局一九八一年版

《屏山集》，劉子翬撰，劉玶編，上海古籍出版社一九八七年版

《齊乘校釋》，于欽撰，劉敦厚等校譯，中華書局二○一二年版

《齊東野語》，周密撰，張茂鵬點校，中華書局一九八三年版

《齊國劉豫錄》，《大金國志校證》本，中華書局一九八六年版

《齊民要術》，賈思勰著，石聲漢校注，中華書局二○○九年版

《千頃堂書目》，黃虞稷撰，瞿鳳起、潘景鄭整理，上海古籍出版社二○○一年版

《（乾隆）江南通志》，趙弘恩監修，黃之雋等編纂，廣陵書社二○一○年版

《（乾隆）山東通志》，岳濬等監修，杜詔等編纂，文淵閣四庫全書本

《青崖集》，魏初著，四庫全書珍本初集

《清容居士集》，袁桷著，王頲校注，浙江古籍出版社二○一五年版

《慶湖遺老詩集校注》，賀鑄著，王夢隱、張家順校注，河南大學出版社二○○八年版

《秋澗先生大全集》，王惲著，四部叢刊初編本

《臞翁詩評》，敖陶孫撰，《詩人玉屑》卷二引

《曲洧舊聞》，朱弁著，孔凡禮點校，中華書局二○○二年版

《全金元詞》，唐圭璋編，中華書局一九七九年版

《全遼金文》，閻鳳梧主編，山西古籍出版社二○○二年版

《全宋詞》，唐圭璋編，中華書局一九八五年版

《全宋詩》，傅璇琮等編，北京大學出版社一九九八年版

《全宋詩訂補》，陳新主編，大象出版社二○○五年版

《全宋文》，曾棗莊、劉琳主編，上海辭書出版社，安徽教育出版社二○○六年版

《全唐詩》，彭定求等編，中華書局一九六○年版

《全唐詩補編 全唐詩續拾》，陳尚君輯校，中華書局一九九二年版

《全唐文》，董誥等編，中華書局一九八三年版

《容齋隨筆》，洪邁著，孔凡禮點校，中華書局二○○五版

《儒門事親》，張從正著，中國醫藥科技出版社二○一一年版

《汝南遺事》，王鶚著，文淵閣四庫全書本

《入蜀記校注》，陸游著，蔣方校注，湖北人民出版社二○○四年版

《三朝北盟會編》，徐夢莘著，上海古籍出版社二○○八年版

《三國志》，陳壽撰，中華書局一九五九年版

《三蘇墳資料彙編》，郟縣檔案館編，河南大學出版社一九八六年版

《山堂肆考》，彭大翼著，文淵閣四庫全書本

《陝西通志》，劉于義監修，文淵閣四庫全書本

《尚書正義》，孔安國撰，孔穎達疏，北京大學出版社一九九九年版

《邵氏聞見後錄》，邵博撰，中華書局一九八三年版

《邵氏聞見錄》，邵伯溫撰，中華書局一九八三年版

《神農本草經》，顧觀光輯，學苑出版社二○○三年版

《師友談記 曲洧舊聞 西塘集耆舊續聞》，李廌、朱弁、陳鵠撰，孔凡禮點校，中華書局二○○二年版

《詩話總龜》，阮閱編撰，周本淳校點，人民文學出版社二○○五年版

《詩集傳》，朱熹集注，上海古籍出版社一九八〇年版

《詩品箋注》，鍾嶸著，曹旭箋注，人民文學出版社二○○九年版

《詩人玉屑》，魏慶之編，上海古籍出版社一九七八年版

《詩史釋證》，鄧小軍著，中華書局二○○四年版

《詩式校注》，皎然著，李壯鷹校注，人民文學出版社二○○三年版

《石林詩話》，葉夢得撰，《歷代詩話》本，中華書局一九八一年版

《石林燕語》，葉夢得撰，宇文紹奕考異，侯忠義點校，中華書局，一九九七年版

《石田先生文集》，馬祖常著，李叔毅、傅瑛點校，中州古籍出版社一九九一年版

《史記》，司馬遷著，中華書局一九五九年版

《史論五答》，施國祁著，《清代詩文集彙編》本，上海古籍出版社二○一○年版

《史通通釋》，劉知幾著，浦起龍釋，上海古籍出版社二○○九年版

《世說新語校箋》，徐震堮著，中華書局一九八四年版

《仕學規範（外二種）》，張鎡撰，上海古籍出版社一九九三年版

《式古堂書畫匯考 南宋院畫錄》，卞永譽等，上海古籍出版社一九九一年版

《首楞嚴經》，般剌密帝譯，惟則輯注，黑龍江人民出版社一九九四年版

《書斷》，張懷瓘著，石連坤評注，浙江人民美術出版社二○一二年版

《蜀中廣記（外六種）》，曹學佺撰，上海古籍出版社一九九三年版

《庶齋老學叢談 日聞錄 霏雪錄》，盛如梓等撰，叢書集成初編本

《雙行精舍校注水雲集》，譚處端著，王獻唐校，齊魯書社一九八四年版

《雙溪醉隱集》，耶律鑄撰，金毓黻輯，遼海叢書本

《說郛三種》，陶宗儀編，上海古籍出版社二○一二年版

《說詩晬語箋注》，沈德潛撰，王宏林箋注，人民文學出版社二○一三年版

《說苑校證》，劉向撰，向宗魯校證，中華書局一九八七年版

《四庫全書總目》，永瑢等撰，中華書局，一九六五年版

《四十二章經》，尚榮譯注，中華書局二○一○年版

《四書章句集注》，朱熹撰，中華書局一九八三年版

《宋本杜工部集》，杜甫著，商務印書館一九五七年影印

《宋景文筆記》，宋祁撰，上海古籍出版社一九九二年版

《宋詩紀事》，厲鶚輯撰，上海古籍出版社一九八三年版

《宋書》，沈約撰，中華書局一九七四年版

《宋文鑒》，呂祖謙輯，明正德十三年慎獨齋刻本

《宋文選》，不著編者，文淵閣四庫全書本

《宋元學案》，全祖望著，中華書局一九八九年版

《搜神後記》，舊題晉陶潛撰，汪紹楹校注，中華書局一九八一年版

《蘇軾詞編年校注》，鄒同慶、王宗堂校注，中華書局二○○二年版

《蘇軾年譜》，孔凡禮撰，中華書局一九九八年版

《蘇軾詩集》，蘇軾著，王文誥輯注，孔凡禮點校，中華書局二○○七年版

《蘇軾文集》，蘇軾著，孔凡禮校注，中華書局一九八六年版

《蘇舜欽集編年校注》，蘇舜欽著，傅平驤、胡問陶校注，巴蜀書社一九九○年版

《蘇轍集》，蘇轍著，中華書局一九九○年版

《隋書》，魏徵、令狐德棻撰，中華書局一九七三年版

《歲寒堂詩話箋注》，張戒著，陳應鸞箋注，四川大學出版社一九九○年版

《太平廣記》，李昉等編，中華書局一九六一年版

《太平寰宇記》，樂史著，中華書局二○○七年版

《太平御覽》，李昉等撰，中華書局一九六○年版

《談藝錄》，錢鍾書著，生活·讀書·新知三聯書店二○○七年版

《唐百家詩選》，王安石編，文淵閣四庫全書本

《唐才子傳校箋》，傅璇琮主編，中華書局一九八七年版

《唐詩紀事》，計有功撰，上海古籍出版社一九八七年版

《唐宋歷史文獻研究叢稿》，梁太濟著，上海古籍出版社二○○四年版

《唐文粹》，姚鉉編，上海古籍出版社一九九四年版

《唐語林校證》，王讜編，周勛初校證，中華書局一九八七年版

《唐摭言校注》，王定保著，姜漢椿校注，上海社會科學院出版社二○○三年版

《唐子西文錄》，强幼安撰，《歷代詩話》本

《陶淵明集校箋》，陶淵明著，龔斌校箋，上海古籍出版社一九九六年版

《苕溪漁隱叢話》，胡仔纂集，王利器校點，人民文學出版社一九六二年版

《通俗編》，翟灝撰，中華書局二○一三年版

《王荆公詩注補箋》，王安石著，李璧注，李之亮補箋，巴蜀書社二○○二年版

《王屋山志》，濟源市地方史志辦公室編，中州古籍出版社，一九九六年版

《王惲全集匯校》，王惲著、楊亮、鍾彥飛點校，中華書局二○一三年版

《王直方詩話》，王直方撰，《宋詩話輯佚》本

《韋應物集校注》，韋應物著，陶敏、王友勝校注，上海古籍出版社二○一一年版

《韋齋集 玉闌集》，朱松、朱槔撰，四部叢刊續編本

《溫公續詩話》，司馬光撰，《歷代詩話》本

《溫國文正公文集》，司馬光著，四部叢刊景宋紹興本

《溫庭筠全集校注》，溫庭筠撰，劉學鍇校注，中華書局二○○七年版

《文賦集釋》，陸機撰，張少康集釋，人民文學出版社二○○二年版

《文憲集》，宋濂著，文淵閣四庫全書本

《文心雕龍注》，劉勰著，范文瀾注，人民文學出版社一九五八年版

《文選》，蕭統編，李善注，上海古籍出版社一九八六年版

《文苑英華》，李昉等編，中華書局一九六六年版

《文忠集》，周必大著，文淵閣四庫全書本

《文子疏義》，王利器編，中華書局二○○九年版

《吳越春秋校正注疏》，趙曄撰，叢書集成初編本

《五百家播芳大全文粹》，魏齊賢、葉棻編，文淵閣四庫全書本

《五代宋金元人邊疆行記十三種疏證稿》，賈敬彥注疏，中華書局二○○四年版

《五燈會元》，普濟著，蘇淵雷點校，中華書局二○一二年版

《西京雜記（外五種）》，劉歆等撰，王根林校點，上海古籍出版社二○一二年版

《西清詩話》，無為子撰，張伯偉編校，《稀見本宋人詩話四種本》，江蘇古籍出版社二○○二年版

《析津志輯佚》，熊夢祥著，北京古籍出版社一九八三年版

《先秦漢魏晉南北朝詩》，逯欽立輯校，中華書局一九八三年版

《閑閑老人滏水文集》，趙秉文著，商務印書館一九三六年版

《湘山野錄 續錄 玉壺清話》，文瑩撰，鄭世剛、楊立揚點校，中華書局一九八四年版

《小畜集》，王禹偁著，四部叢刊本

《小亨集》，楊弘道著，魏常武、胡鑫點校，《楊弘道集》本，吉林文史出版社二〇一〇年版

《斜川集校注》，蘇過著，舒大剛等校注，巴蜀書社一九九六年版

《謝靈運集校注》，謝靈運著，顧紹柏校注，中州古籍出版社一九九六年版

《新輯本桓譚新論》，桓譚撰，朱謙之校輯，中華書局二〇〇九年版

《新唐書》，歐陽修等撰，中華書局，一九七五年版

《新五代史》，歐陽修撰，中華書局，一九七四年版

《續齊諧記》，吳均撰，《拾遺記（外三種）》，上海古籍出版社二○一二年版

《續骫骳說》，朱弁著，《曲洧舊聞》附，中華書局二○○二年版

《續資治通鑒長編》，李燾著、黃以周等輯補，上海古籍出版社，一九八六年版

《學林》，王觀國撰，田瑞娟點校，中華書局一九八八年版

《荀子集解》，王先謙撰，中華書局一九八八年版

《言行龜鑑》，張光祖撰，徐敏霞、文青校點，遼寧教育出版社二○○一年版

《晏子春秋集釋》，吳則虞撰，中華書局一九六二年版

《楊萬里集箋校》，楊萬里著，辛更儒箋校，中華書局二○○七年版

《鄴都佚志輯校注》，許作民輯校注，中州古籍出版社一九九六年版

《夷堅志》，洪邁撰，何卓點校，中華書局一九八一年版

《遺山樂府校注》，元好問著，趙永源校注，鳳凰出版社二○○六年版

《藝風堂金石文字目》，繆荃孫著，鳳城古籍書店一九九○年版

《藝圃折中》，鄭厚撰，《說郛》本

《藝文類聚》，歐陽詢編，汪紹楹標點，上海古籍出版社一九九九年版

《殷芸小說》，殷芸編纂，上海古籍出版社一九八四年版

《隱居通議》，劉壎撰，叢書集成本

《瀛奎律髓匯評》，方回選評，李慶甲集評校，上海古籍出版社二○○五年版

《幽閒鼓吹》，張固撰，中華書局一九五八年版

《酉陽雜俎》，段成式撰，方南生點校，中華書局一九八一年版

《餘師錄》，王正德撰，叢書集成初編本

《娛書堂詩話》，趙與虤撰，叢書集成初編本

《庾子山集注》，庾信著，倪璠注，中華書局一九八○年版

《玉海》，王應麟編撰，文淵閣四庫全書本

《玉臺新詠箋注》，徐陵編，吳兆宜注，程琰刪補，穆克宏點校，中華書局一九八五年版

《玉堂嘉話》，王惲著，楊曉春點校，中華書局，二○○六年版

《寓庵集》，李庭著，清宣統刻藕香零拾本

《元城語錄解》，馬永卿輯，王崇慶解，叢書集成初編本

《元好問詩編年校注》，元好問著，狄寶心校注，中華書局二○一一年版

《元好問文編年校注》，元好問著，狄寶心校注，中華書局二○一二年版

《元好問全集》，姚奠中主編、李正民增訂，山西古籍出版社二○○四年版

《元和郡縣圖志》，李吉甫編，中華書局二○一三年版

《元詩選》（初、二、三和癸集、補編），顧嗣立編撰，中華書局一九八七年至二○○二年版

《元史》，宋濂等撰，中華書局一九七六年版

《元文類》，蘇天爵編纂，上海古籍出版社一九九三年版

《元憲集》，宋庠撰，叢書集成初編本

《圓覺經夾頌集解講義》，正覺著，日本京都藏經書院編，商務印書館影印日本刊本

《圓悟佛果禪師語錄》，紹隆著，乾隆大藏經第一四四冊，全國圖書館文獻縮微複製中心二○○四年版

《越絕書》，袁康、吳平輯錄，樊祖謀點校，上海古籍出版社一九八五年版

《雲笈七籤》，張君房輯，齊魯書社一九八八年版

《韻語陽秋》，葛立方撰，上海古籍出版社一九八四年版

《湛然居士文集》，耶律楚材著，中華書局一九八六年版

《張方平集》，張方平著，中州古籍出版社二○○○年版

《張祜詩集校注》，張祜著，尹占華校注，巴蜀書社二○一○年版

《張籍集繫年校注》，張籍著，徐禮節、余恕誠校注，中華書局二○一一年版

《正統道藏》，張宇初等奉勅編修，臺灣藝文印書館一九七七年版

《證類本草》，唐慎微著，郭君雙等校注，中國醫藥科技出版社二○一一年版

《直齋書錄解題》，陳振孫著，上海古籍出版社二○○五年版

《中興間氣集》，髙仲武編，叢書集成初編本

《中州集》，元好問編撰，中華書局上海編輯所一九五九年版

《重刊增廣分門類林雜說》，王朋壽撰，文物出版社一九八二年版

《重陽教化集》，王重陽著，上海商務印書館影印正統道藏本

《周禮》，徐正英、常佩雨譯注，中華書局二○一四年版

《周易正義》，王弼、韓康伯注，孔穎達疏，北京大學出版社二○○○年版

《朱子語類》，黎靖德編，中華書局一九八六年版

《竹坡詩話》，周紫芝著，《歷代詩話》本

卷一

一


西漢
 文章最盛，如鄒
 、枚
 、嚴
 、馬
 以迄淵
 、雲
 等，班固
 不區分别爲立傳，此文章所以盛也。至范蔚宗
 始别作文苑傳
 ，而文章遂自東漢
 衰矣。

二


漢
 文人無不識字，司馬相如
 作凡將篇
 、揚雄
 作訓纂篇
 是矣。隋
 、唐
 以來，即學者亦不甚識字，曹憲
 注廣雅
 以『[image: ]
 』爲『餅』、顔師古
 注漢書
 以『汶』爲『洨』是矣。

三

余最喜觀時雨既降、山川出雲氣象，以爲實足以窺化工之藴。古今詩人，雖善狀情景者，不能到也。陶靖節
 之『平疇交遠風，良苗亦懷新』，庶幾近之。次則韋蘇州
 之『微雨夜來過，不知春草生』，亦是。此陶
 、韋
 詩之足貴。他人描摩景色者
 
[1]

 ，百思不能到也。

四

世俗以爲月中有姮娥
 ，又有蟾蜍。非也。張衡
 靈憲
 云：“羿請不死之藥於西王母
 
 
[2]

 ，姮娥
 竊之，奔月宫，遂託身於月，是爲蟾蜍。”是蟾蜍即姮娥
 所化
 
[3]

 ，非有二也。高誘
 淮南王書注
 亦云
 
[4]

 ：姮娥
 奔入月中，爲月精。今人稱美色者必曰『月中姮娥
 』，無論事涉輕褻，亦失之遠矣！

五


唐
 詩人去古未遠，尚多比興，如『玉顔不及寒鴉色』、『雲想衣裳花想容』、『一片冰心在玉壺』及玉溪生
 錦瑟
 一篇，皆比體也。如『秋花江上草』、『黄
 河水直人心曲』、『孤雲與歸鳥，千里片時間』以及李
 、杜
 、元
 、白
 諸大家，最多興體。降及宋
 、元
 ，直陳其事者十居其七八，而比興體微矣。

六


三百篇
 無一篇非雙聲疊韻。降及楚辭
 與淵
 、雲
 、枚
 、馬
 之作，以迄三都
 、兩京
 諸賦
 
[5]

 ，無不盡然。唐
 詩人以杜子美
 爲宗，其五七言近體，無一非雙聲疊韻也。間有對句雙聲叠韻，而出句或否者，然亦不過十分之一。中唐
 以後，韓
 、李
 、温
 諸家亦然。至宋
 、元
 、明
 詩人，能知此者漸鮮。

七

本朝王文簡
 頗知此訣，集中如『他日差池春燕影，祗今憔悴晚烟痕』此類數十聯，亦可追蹤古人。然叠韻易曉，而雙聲難知。則聲音、訓詁之學宜講也。

八


杜牧之
 與韓
 、柳
 、元
 、白
 同時，而文不同韓
 、柳
 ，詩不同元
 、白
 ；復能於四家外，詩文皆别成一家，可云特立獨行之士矣。韓
 與白
 亦素交，而韓
 不仿白
 ，白
 亦不學韓
 ，故能各臻其極。

九

詠古詩，雖許翻新，然亦須略諳時勢
 
[6]

 ，方不貽後人口實。如唐
 末李昌符
 緑珠詠
 曰：『誰遣當年墮樓死，無人巧笑破孫
 家。』意極新穎。然按晋書
 紀傳，石崇
 被殺未久，趙
 王倫
 即敗，秀
 亦同誅，不待緑珠
 之入而家已破矣。若崇
 肯遣緑珠
 ，緑珠
 即從命以往，亦徒喪名節耳。詩人作詩，自當成人之美，如『一代紅顔爲君盡』，何等氣色！而昌符
 顧爲此語，吾卜其非端人也。

一〇


明
 御史江陰
 李忠毅
 獄中寄父詩
 
[7]

 ：『出世再應爲父子，此心原不間幽明』，讀之使人增天倫之重。宋
 蘇文忠
 公獄中寄子由
 詩：『與君世世爲兄弟，又結他生未了因』，讀之令人增友于之誼。唐
 杜
 工部送鄭虔
 詩：『便與先生成永訣，九重泉路盡交期』，讀之令人增友朋之風義
 
[8]

 。唐
 元
 相悼亡詩：『惟將終夜長開眼，報答平生未展眉』，讀之令人增伉儷之情。孰謂詩不可以感人哉！

一一


昆明
 錢
 侍御澧
 ，爲當代第一流人。即以詩而論，亦不作第二人想。五言如『寒渚一孤雁，烟籬五母雞』；『風連巫峽
 動，烟入洞庭
 寬』；七言如『夜不分明花氣冷，春將狼藉雨聲多』；『曉簾纔卷燕交入，午睡欲終蟬一吟』；『拆皆成字蒸新麥
 
[9]

 ，望即生津飣小梅』；『門接山光來異縣，牆分花氣與芳鄰』：皆戛戛獨造。至五言古長風
 三首及還家
 三首、七言長短句赴隨州
 一篇，無意學古人而自然入古，其杜
 老北征
 、元
 叟舂陵行
 之比乎！

一二


錢
 宗伯載
 詩，如樂廣
 清言，自然入理。紀
 尚書昀
 詩，如泛舟苕
 、霅
 ，風日清華。王
 方伯太岳
 詩，如白頭宫監，時説開
 、天
 。陳
 方伯奉兹
 詩，如壓雪老梅，愈形倔强。張
 上舍鳳翔
 詩，如倀鬼哭虎，酸風助哀。馮
 文肅英廉
 詩，如申
 、韓
 著書，刻深自喜。蔣
 編修士銓
 詩，如劍俠入道，猶餘殺機。朱
 學士筠
 詩，如激電怒雷，雲霧四塞。翁
 閣學方綱
 詩，如博士解經，苦無心得。袁
 大令枚
 詩，如通天神狐，醉即露尾。錢
 文敏維城
 詩，如名流入座，意態自殊。畢
 宫保沅
 詩，如飛瀑萬仞，不擇地流。舅氏蔣
 侍御和寧
 詩，如宛
 、洛
 少年，風流自賞。吴
 舍人泰來
 詩，如便服輕裘，僅堪適體。錢
 少詹大昕
 詩，如漢
 儒傳經，酷守師法。王
 光禄鳴盛
 詩，如霽日初出，晴雲滿空。趙
 光禄文哲
 詩，如宫人入道，未洗鉛華。王
 司寇昶
 詩，如盛服趨朝，自矜風度。嚴
 侍讀長明
 詩，如觸目琳瑯，率非己有。王
 侍講文治
 詩
 
[10]

 ，如太常法曲，究係正聲。施
 太僕朝幹
 詩
 
[11]

 ，如讀甘讒鼎銘，發人深省。任
 侍御大椿
 詩，如灞橋
 銅狄，冷眼看春。鮑
 郎中之鍾
 詩，如昆侖
 琵琶，未除舊習。張
 舍人壎
 詩，如廣筵招客，間雜屠沽。程
 吏部晉芳
 詩，如白
 傅作詩，老姥都解
 
[12]

 。曹
 學士仁虎
 詩，如珍饌滿前，不能隔宿。張
 大令鶴
 詩，如繩樞甕牖，時發奇花。湯
 大令大奎
 詩，如故侯門第，樽俎尚存。張
 宫保百齡
 詩，如逸客遊春，衫裳倜儻。舅氏蔣
 檢討蘅
 詩，如長孺
 戇直，至老益堅。汪
 明經中
 詩，如病馬振鬣，時鳴不平。錢
 通副澧
 詩，如淺話桑麻，亦關治術。李
 主事鼎元
 詩，如海山出雲，時有可采
 
[13]

 。姚
 郎中鼐
 詩，如山房秋曉，清氣流行。吴
 祭酒錫麒
 詩，如青緑溪山，漸趨蒼古。黄
 二尹景仁
 詩，如咽露秋蟲，舞風病鶴。顧
 進士敏恒
 詩，如半空鶴唳，清響四流。瞿
 主簿華
 詩，如危樓斷簫，醒人殘夢。高
 孝廉文照
 詩，如碎裁古錦，花樣尚存。方
 山人薰
 詩，如獨行空谷，時逗疎香。趙
 兵備翼
 詩，如東方
 正諫，時雜詼諧。阮
 侍郎元
 詩，如金莖殘露，色晃朝陽。淩
 教授廷堪
 詩，如畫壁蝸涎，篆碑蘚蝕。李
 兵備廷敬
 詩，如三齊
 服官，組織輕巧。林
 上舍鎬
 詩，如狂飈入座，花葉四飛。曾
 都轉燠
 詩，如鷹隼脱韝，精采溢目。王
 典籍芑孫
 詩，如中朝大官，老於世事。秦
 方伯瀛
 詩，如久旱名山，尚流空翠。錢
 大令維喬
 詩，如逸客飱霞，惜難輕舉。屠
 州守紳
 詩，如栽盆紅藥，蓄沼文魚。劉
 侍讀錫五
 詩，如匡
 鼎説詩，能傾一座。管
 侍御世銘
 詩，如朝正岳瀆，鹵簿森嚴。方
 上舍正澍
 詩，如另闢池臺，廣饒佳麗。法
 祭酒式善
 詩
 
[14]

 ，如巧匠琢玉，瑜能掩瑕。梁
 侍講同書
 詩，如山半鐘魚，響參天籟。潘
 侍御庭筠
 詩，如枯禪學佛，情劫未忘。史
 文學善長
 詩，如春雲出岫，舒卷自如。黎
 明經簡
 詩，如怒猊飲澗，激電搜林。馮
 户部敏昌
 詩，如老鶴行庭
 
[15]

 ，舉止生硬。趙
 郡丞懷玉
 詩，如鮑
 家驄馬，骨瘦步工。汪
 助教端光
 詩，如新月入簾，名花照鏡。楊
 大令倫
 詩，如臨摹畫幅，稍覺失真。楊
 户部芳燦
 詩，如金碧池臺，炫人心目。楊
 布政揆
 詩
 
[16]

 ，如滄溟泛舟，忽得奇寶。孫
 兵備星衍
 少日詩，如飛天仙人，足不履地。吕
 司訓星垣
 詩，如宿霧埋山，斷虹飲渚。張
 檢討問陶
 詩，如騏驥就道，顧視不凡。何
 工部道生
 詩，如王
 、謝
 家兒，自饒繩檢。劉
 刺史大觀
 詩，如極邊春色，仍帶荒寒。吴
 禮部蔚光
 詩，如百草作花，豔奪桃李。徐
 大令書受
 詩，如范雎
 宴客，草具雜陳。趙
 大令希璜
 詩，如麋鹿駕車，終難就範。施
 上舍晉
 詩，如湖海元龍
 ，未除豪氣。伊
 太守秉綬
 詩，如貞元
 朝士，時務關心。方
 太守體
 詩，如松風竹韻，爽客心脾。張
 司馬鉉
 詩，如鑿險追幽

 ，時逢異境。張
 上舍崟
 詩，如倪迂
 短幅，神韻悠然。劉
 孝廉嗣綰
 詩，如荷露烹茶，甘香四徹。金
 秀才學蓮
 詩，如殘蟾照海，病燕依樓。吴
 孝廉嵩梁
 詩，如仙子拈花，自饒風格。徐
 刺史嵩
 詩，如神女散髮，時時弄珠。吴
 司訓照
 詩，如風入竹中，自饒清韻。姚
 文學椿
 詩，如洛陽
 少年，頗通治術。孫
 吉士原湘
 詩，如玉樹浮花，金莖滴露。唐
 刺史仲冕
 詩，如出峽樓船，帆檣乍整。張
 大令吉安
 詩，如青子入筵，味别百果。陳
 博士石麟
 詩，如晴雲舒紅，媚此幽谷。項
 州倅墉
 詩，如春草乍緑，尚存冬心。邵
 進士葆祺
 詩，如香車寶馬，照耀通衢。郭
 文學麐
 詩，如大隄遊女，顧影自憐。張
 上舍問簪
 詩，如秋棠作花，淒豔欲絶。胡
 孝廉世琦
 詩，如陟險驊騮，攫空鷹隼。羅
 山人聘
 詩，如仙人奴隸，曾入蓬萊
 。僧慧超
 詩，如松花作飯，不飽獮猴。僧巨超
 詩

 ，如荇葉製羹，藉清牢醴。僧小顛
 詩，如張顛
 作草，時覺神來。僧果仲
 詩，如郭象
 注莊
 ，偶露才語。僧寒石
 詩，如老衲升壇，不礙真率。閨秀歸懋昭
 詩，如白藕作花，不香而韻。崔
 恭人錢孟鈿
 詩，如沙彌升座，靈警異常。孫
 恭人王采薇
 詩，如斷緑零紅，淒豔欲絶。吴
 安人謝淑英
 詩，如出林勁草，先受驚風。張
 宜人鮑茝香
 詩，如栽花[image: ]
 地，補種桑麻。余所知近時詩人如此。内惟黎
 明經簡
 未及識面。或問君詩何如？曰：僕詩如激湍峻嶺，殊少回旋。

一三


陸放翁
 六十年中萬首詩，可云多矣。然萬首實不始於此，前蜀
 王仁裕
 生平作詩滿萬首，蜀
 人呼曰『詩窖子』，見蜀檮杌
 及十國春秋
 。

一四

雕蟲小伎，壯夫不爲。余於詩家詠物亦然。然亦有不可盡廢者。丹徒
 李
 明經御
 ，性孤潔，嘗詠佛手柑云：『自從散罷天花後，空手而今也是香。』如皋
 吴
 布衣□

 ，性簡傲，嘗詠風筝云：『直到九霄方駐足，更無一刻肯低頭。』讀之而二君之性情畢露。誰謂詩不可以見人品耶！

一五

詩有後出而愈工者，余自伊犁
 赦歸，有紀恩詩云：『一體視猶同赤子，十旬俗已悉烏孫
 。』人以『烏孫』『赤子』爲工。後趙
 兵備翼
 見贈一聯云：『足以烏孫
 途上繭，頭幾黄祖
 座中梟。』（指初到伊犁
 時事。）則可云奇警矣。後同年韋
 大令佩金
 亦自伊犁
 赦回，余登揚州
 高旻寺
 浮圖望海并懷韋
 中一聯云

 ：『夢裏烏孫
 疑鬼國，望中黑子是神山。』亦爲揚州
 人傳誦，然卒不能及趙
 也。

一六

怪可醫，俗不可醫。澀可醫，滑不可醫。孫可之
 之文，盧玉川
 之詩，可云怪矣。樊宗師
 之記，王半山
 之歌，可云澀矣。然非餘子所能及也。近時詩人，喜學白香山
 、蘇玉局
 ，幾於十人而九然，吾見其俗耳，吾見其滑耳。非二公之失，不善學者之失也。

一七

近青浦
 王
 侍郎昶
 有湖海詩傳
 之選，刊成，寄余。余於近日詩人，獨取嶺南
 黎簡
 及雲間
 姚椿
 ，以其能拔戟自成一家耳

 。

一八

侍郎詩派出於長洲
 沈
 宗伯德潛
 ，故所選詩，一以聲調格律爲準。其病在於以己律人，而不能各隨人之所長以爲去取，似尚不如篋衍集
 、感舊集
 之不拘於一格也。

一九

侍郎居青浦
 之朱家角
 ，昨歲二月，余自吴江
 至上海
 ，因便道訪之。侍郎已病不能起，耳目之用並廢，蓋年已八十矣

 。瀕行，侍郎持余哭，諄諄以身後志銘見屬。然尚能詩，口占一律贈余，末二語云

 ：『一語望君須記取，好爲有道
 撰新碑。』余亦爲之揮淚而别。

二〇

詩固忌拙，然亦不可太巧。近日袁
 大令枚
 隨園詩集
 ，頗犯此病。

二一

『老尚多情覺壽徵』，商
 太守盤
 詩也。『若使風情老無分，夕陽不合照桃花』，袁
 大令枚
 詩也。二公到老風情不衰，於此可見。

二二


黄
 二尹景仁
 ，久客都中，寥落不偶，時見之於詩。如所云『千金無馬骨，十丈有車塵』；又云『名心澹似幽州
 日，骨相寒經易水
 風。』可以感其高才不遇、孤客酸辛之况矣。

二三


孫
 兵備星衍
 ，少日詩才爲同輩中第一。如集中『千杯酧我上北邙
 』等十數篇

 ，求之古人中，亦不多得。小詩亦淒豔絶倫，如夜坐詠月
 云：『一度落如人小别，片時圓比夢難成』；廣陵客感
 云：『紅燭照顔年少去，碧山回首昔遊非。』讀之皆令人惘惘。中年以後，專研六書訓詁之學，遂不復作詩。即間有一二篇，亦與少日所作如出兩手矣。

二四


汪
 助教端光
 詩，如著色屏風，五采奪目，而復能光景常新。同輩中鮮有其偶。豔體詩尤擅場，嘗有句云

 ：『並無歧路傷離别，正是華年算死生。』描摩盡致

 ，疑雨集
 不能過也。

二五

學昌黎
 、昌谷
 兩家詩，不可更過。朱竹君
 學士詩，學昌黎
 而過者也。然才氣畢竟不凡。記其少時送人長句有云：『江南四月不成春，落盡桃花澹天地。』今北地有此才否？

二六


劉
 文正統勳
 ，不以詩名，然偶有作必出人頭地。乾隆
 中，張
 桐城
 相國廷玉
 予告歸里，奉勑作送行詩，時門下士如趙
 編修翼
 等，皆客公所，並令擬作，卒莫有稱意者。公在機廷，忽自握管爲之，中一聯云：『住憐夢裏雲山繞，去惜天邊雨露多。』遂繕進呈，純
 皇帝亦大賞之。一時送行詩，遂無有出公右者。

二七


管
 侍御世銘
 ，以制舉文得名。然所作詩，實出制舉文之上。記其漢茂陵
 一律云：『要使天驕讋漢
 旌，登臺絶幕遠横行。雄心晚爲泉鳩悔，萬命先因宛
 馬輕。獨攝衣冠容汲直
 ，不留弓劍待蘇卿
 。淒凉玉盌人間出，起告曾無同舍生。』神完氣足，非僅以格調見長者。

二八


畢
 宫保沅
 詩，如洪河大川，沙礫雜出，而渾渾淪淪處，自與衆流不同。平生所作，歌行最佳；次則七律。憶其荆州水災記事
 云：『劈空斧落得生門』；又云『人鬼黄泉争路入，蛟龍白日上城游』，真景亦可云奇景。至河南使署喜雨
 詩云：『五更陡入清凉夢，萬物平添歡喜心。』則又民物一體，不愧古大臣心事矣。

二九

余自伊犁
 蒙恩赦回，以出關入關所作，編爲荷戈
 、賜環
 二集，海内交舊作詩題集後者，不下百首，惟同年曾
 運使燠
 一絶最爲得體，云：『君得爲詩是國恩，長歌萬里入關門。請看紹聖
 元符
 際，蘇軾
 文章戒不存。』

三〇


吴任臣
 撰十國春秋
 ，搜采極博。然如前蜀
 安康
 長公主，見後蜀紀
 及徐光溥傳
 ；僧醋頭
 ，見僧智諲
 、　後蜀
 賈鄂
 、王昭遠
 等傳；而前蜀
 公主傳
 、後蜀
 僧衆傳
 不列及之，何也？

三一

余於四時，最喜二月，以春事方半，百草怒生，萬花方蕊，物物具發生氣象故也。一至三月，則過於爛漫矣。因喜此月，於是植物亦最喜杏，動物亦最喜燕。少日讀國風
 『燕燕于飛』及夏小正
 『來降燕乃睇，囿有見杏』，輙覺神往。稍長，凡前人詩詞之詠杏及燕者，無不喜諷之。杏詩如『海杏大如拳』，『客子光陰詩卷裏，杏花消息雨聲中』，『小樓一夜聽春雨，深巷明朝賣杏花』

 ；詞如『杏花疎雨裏，吹笛到天明』，及『紅杏枝頭春意鬧』、『杏花春雨江南』之類是矣。自所作亦不下十數篇，在汴梁
 客館有杏花
 詩四絶句，其一云：『倚墻臨水只疑仙，豔絶東風二月天。要與春人鬭標格，有花枝處有秋千。』極爲同人所賞。在貴州
 日，行部至都匀驛館
 云：『無人知道春將半，時有出墻紅杏花。』里中檥舟亭即事
 云：『一春消息杏花知。』餘不盡録。燕詩如『燕燕尾涎涎』，『袖中有短札，願寄雙飛燕』與『金窗繡户長相見』、『飛入尋常百姓家』、『亂入紅樓檢杏梁』。詞如『落花人獨立，微雨燕雙飛』、『軟語商量不定，看足柳昏花暝』之類是也。自所作亦不下數十篇，童時賣花聲
 詞云：『燕子平生真恨事，不見梅花。』爲江南北女士所傳誦

 。按試貴州
 遵義
 府使院，有句云：『與客生疏惟燕翦，背人開落有棠梨。』伊犁紀事
 四十首中有云：『只有塞垣春燕苦，一生不及見雕梁。』滬瀆客中雜詠
 云：『避俗仍居雲水鄉，下安吟榻上雕梁。雙棲燕子孤眠客，一室權分上下牀。』他如歸燕曲
 等，皆係長篇，不更録入。

三二


吕
 司訓星垣
 詩，好奇特，不就繩尺，曾用七陽全韻作『柏梁體』見貽，多至三四百句。末二句云：『乾坤生材厚中央，前後萬古不敢望。』頗極奇肆，然古人無此例也。余亦嘗贈以長句，末四語云：『識君文名已三載，才如百川不歸海。銀河倒注弱水西，努力滄溟欲相待。』亦頗寓規於奬云。

三三


吕
 又有句云：『桃花離離暗妖廟』；又題博浪椎圖
 云：『人間十日索不得

 ，海上大嘯波濤聲。』蓋好奇不肯作常語如此。

三四

古今詠月詩，佳者極多，然如『明月照高樓』、『明月照積雪』、『月華臨静夜』等篇，皆係興到之作，非規規於詠月也。李
 、杜
 爲唐
 大家，即詠月詩而論，亦非人所能到。杜
 云：『四更山吐月，殘夜水明樓。』李
 云：『青天中道流孤月』，又云：『五峯轉月色，百里行松聲。』寫月有聲有色如此，後人復何能著筆耶

 ！

三五

古今詠雪月詩，高超者多，詠正面者殊少。王
 右丞『灑空深巷静

 ，積素廣庭間』，可云詠正面矣。吾友孫
 兵備星衍
 終南山館看月
 詩：『空裏輝流不定明，烟中影接多時緑。』亦庶幾近之。

三六


畢
 宫保有青衣周
 某，頗學作詩，嘗有句云：『燭短夜初長。』余與同人皆賞之。

三七


楊
 比部夢符
 ，好學六朝文，小詩亦極幽峭。余嘗以一聯戲之曰：『詩筆四靈文六代，科名兩度籍三州。』蓋楊
 寄籍山東
 ，補博士弟子，續舉陝西
 鄉試，成進士，則又浙江
 原籍也。比部後又寄居吾鄉，宅在烏衣橋
 三將軍巷
 ，卒後，其子以比部遺命，乞余爲六朝文格以表其墓，末云：『訪將軍之巷，大樹猶存；過邗水
 之橋，溪流半涸，亦足以悽愴傷心者矣！』即指此也。

三八

河豚以江陰
 爲第一，鰣魚以采石磯
 爲第一，刀鯽以江寧
 棲霞港
 爲第一。余七招
 中所云『牛渚
 銀鱗，晴江
 石華，味或華而不清，質或清而不華，藐江鄉之風味，首鯸鮧之足誇』是也。

三九


劉
 相國墉
 ，繼正揆席，人皆呼爲『小諸城
 』。性滑稽，一日在政事堂早飯，忽朗吟曰：『但使下民無殿屎（作本字讀）

 ，何妨宰相有堂餐！』一坐爲之噴飯。

四〇


嘉慶
 十年正月，紀
 尚書昀
 奉命以原官協辦大學士，乃未半月遽卒，年八十一矣。乾隆
 中四庫館開，其編目提要皆公一手所成，最爲贍博。生平尤喜爲説部書，多至六七種，故余哭公詩云

 ：『最憐干寶
 搜神記
 ，亦附劉歆
 輯略編
 。』先是，又誤傳翁
 閣學方綱
 卒，余亦有輓詩云：『最喜客談金石例，略嫌公少性情詩。』蓋金石學爲公專門，詩則時時欲入考證也。後乃知誤傳，而詩已播於人口。或公聞之，亦不以爲怪耳。

四一


山陰
 酒，始見於梁元帝
 金樓子
 ，並呼之爲『甜酒』。考前代酒最著名者，曰『宜城
 醪』、『蒼梧
 清』、『京口
 酒』、『蘭陵
 酒』、『霅下
 酒』，（今名南潯
 酒。）

 ，及酒泉
 郡本以酒得名，余曾歷品之。究以『山陰
 酒』爲第一，酒泉
 郡酒及『霅下
 』次之。『蘭陵
 酒』，今沂州
 蘭山
 縣釀酒法已失傳。若『宜城
 』『京口
 』酒，南史
 邵陵王
 綸
 傳稱『曲阿
 酒』，皆重濁，又失之太甜，與今吴中
 之『福真』、錫山
 之『惠泉』相等，未見其美也。『汾州
 酒』、『滄州
 酒』，性又與『燒春』同，自當别論。『蒼梧
 清』亦同『燒春』。

四二

近時士大夫，頗留意飲饌。然余謂：必不得已，酒譜
 爲上

 ，茶經
 次之；至一肴一味皆有食單，斯最下耳。

四三

果以哈密
 瓜爲上，即古之敦煌
 瓜也。然必届時至其地食乃佳。若貢京師者，則皆預摘，色香味多未全，非其至也。其次則綏
 桃、哀
 梨，又次則洞庭
 之楊梅、閩
 中之橘、柚，又次則涼州
 之蒲桃、泉州
 之甘蔗、伊犁
 之蘋果。若安
 石榴、廣南
 荔枝

 ，則實未嘗至其地，俟再論定。

四四

魚則海魚爲上，河魚次之，江魚次之，湖魚又次之。尋常溪港之魚，則味薄而腥矣。

四五

南中多禽，北中多獸。南中禽多巢居，北中獸多穴居。若南獸之巢居

 （如熊檜之類），北中禽之穴土（如鳥鼠同穴之類），則亦僅見者耳。塞外則凡禽皆穴居，以風多而林木少故也。

四六

小説家所言，亦皆有本，如西遊記
 之雷音寺
 、火焰山

 ，皆在吐魯番
 道中，余遣戍伊犁
 日曾過之。

四七


裴岑
 紀功碑在巴里坤
 南山頂關帝廟
 中，余本擬歸日搨數十本以貽好古者，及歸，乃取道於小南路，不經此
 
[39]

 ，遂無由搨取，迄今以爲歉。至舍間金石，藏有此碑，尚係客西安
 時所購得。

四八


終南山
 中牡丹高百餘尺，均係木本，花皆大如斗，香氣聞數百里
 
[40]

 。

四九

『窮達戀明主，耕桑亦近郊。』唐
 錢起
 詩也。『身多疾病思田里
 
[41]

 ，邑有流亡愧俸錢。』唐
 韋應物
 詩也。讀之覺温厚和平，去三百篇
 不遠。

五〇


杜
 工部詩
 
[42]

 ：『近來海内爲長句，汝與山東
 李白
 好。』足見長句最難，非有十分力量、十分學問者，不能作也。即以唐
 而論，以長句擅場者，李
 、杜
 、韓
 而外，亦惟高
 、岑
 、王
 、李
 四家耳。

五一

『不知今夜遊何處，侍從皆騎白鳳凰。』逼真神仙。『黄昏風雨黑如磐
 
[43]

 ，别我不知何處去。』逼真劍俠。『千回飲博家仍富，幾處報仇身不死。』逼真豪士。『天寒翠袖薄，日暮倚修竹。』逼真美人。『門前債主雁行列，屋裏酒人魚貫眠。』逼真無賴。『依倚將軍勢，調笑酒家胡。』逼真豪奴。
 
[44]

 近江寧
 友人燕山南
 暑夜納涼
 詩云：『破芭蕉畔一絲風。』逼真窮鬼語。陳毅
 感事
 云：『偏是荒年飯量加。』逼真餓鬼語。

五二

余蒙師唐
 先生爲垣
 ，素工詩，今集多散失，猶憶其過殤女厝棺
 詩曰
 
[45]

 ：『白晝畏人依故隴，黄昏覓伴嘯孤村。』荒寒蕭瑟及小兒女情態，並寫得出。

五三

菜花詩始於張翰
 『黄花如散金』，太白
 所云『張翰
 黄花句』也。近人菜花詩又有『花枝不上美人頭』句，余獨以爲不然，曾反其意作一詩曰：『摘得菜花何處用？嫩黄先襯玉搔頭。』亦明此花之可以上美人頭耳。客歲，又有句曰：『深紅不艷深黄艷，菜甲花開蝶四飛。』

五四


滬
 瀆城近海，土人爲言：曾有蛟幻作人夜叩門者，故相戒夜不闢扉。余紀事有云：『一樓四面窗，面面臨曠野。老蛟能變人，時來嚇居者。』即指此。

五五


伊犁
 地較西安
 已高八百一十里，見元和郡縣志
 。故初一日即見新月，余紀事詩
 所云『月朔新蟾已抱肩』也。

五六

湯泉以黄山
 硃砂泉爲第一，久浴之實可延年益壽。驪山
 及昌平
 者次之。餘則硫黄泉居多，水性酷烈，僅可以除風濕及疥癬之疾耳。余按試貴州
 ，浴郭外湯泉
 詩云：『半生莫謂塵勞慣，已試人間第七湯。』蓋指黄山
 及臨潼
 、盩厔
 、昌平州
 、和州
 、句容
 與石阡
 也。後遣戍伊犁
 ，又浴湯泉一，近頭臺
 蘆草溝
 。

五七

近時九列中詩，以錢
 宗伯載
 爲第一，紀
 尚書昀
 次之。宗伯以古體勝，尚書以近體勝。漢軍英廉
 相國，亦其次也。

五八


黄
 二尹景仁
 詩
 
[46]

 ：『太白
 高高天尺五，寶刀明月共輝光』，『獨立市橋人不識，一星如月看多時』，豪語也。『全家都在風聲裏，九月衣裳未翦裁』，『足如可析似勞薪』，苦語也。『似此星辰非昨夜，爲誰風露立中宵』
 
[47]

 ，『買得我拚珠十斛，賺來誰費豆三升』，隽語也。

五九


江寧
 詩人何士顒
 ，居長干里
 ，有友人投一詩曰：『仰首欲攀低首拜，長干
 一墖一詩人。』

六〇

近人有蘋果
 詩云：『緑如春水方生日
 
[48]

 ，紅似朝霞欲上時。』新穎而不涉纖，亦詠物詩之佼佼者。
 
[49]



六一

近時能爲中、晚唐
 詩者，無過方
 上舍正澍
 ，其遊仙
 詩云：『鈞天樂苦無新奏，唱我紅墻夢裏詩』；『無數仙官齊仰首，殿中一帝一書生。』讀之飄飄欲仙。至若『月黑花臺一箇螢』，『紅豆樓窗懸小影』，『年年一度忌辰開』，則又鬼氣偪人矣。

六二


吴
 祭酒偉業
 詩，熟精諸史，是以引用確切，裁對精工。然生平殊昧平仄，如以長史之『長』爲平聲、韋
 杜
 之『韋
 』爲仄聲，實非小失。

六三


朱
 檢討彝尊
 曝書亭集
 ，始學初唐
 ，晚宗北宋
 ，卒不能鎔鑄自成一家。

六四

近來浙
 中詩人，皆瓣香厲鶚
 樊榭山房集
 。然樊榭
 氣局本小，又意取尖新，恐不克爲詩壇初祖。

六五

同里錢
 秀才季重
 ，工小詞，然飲酒使氣，有不可一世之槩。有三子，溺愛過甚，不令就塾，飯後即引與嬉戲，惟恐不當其意。嘗記其柱帖云：『酒酣或化莊生
 蝶
 
[50]

 ，飯飽甘爲孺子牛。』
 
[51]

 真狂士也。

六六

『生不並時憐我晚，死無他恨惜公遲。』查
 編修慎行
 過紅豆山莊
 作也。近湖北
 張
 明經本
 ，有題袁大令小倉山房集後
 云：『奄有衆長緣筆妙，未臻高格恨才多。』同一用意，而各極其妙。




 [1]
 摩，粤
 本作“摹”。


 [2]
 藥，稿本原筆誤作“學”，右側有“—”，天頭另書“藥”字。


 [3]
 “姮娥竊之”及“姮娥所化”之“姮”，稿本誤作“恒”，他處不誤。


 [4]
 “書”字，稿本無。


 [5]
 兩，稿本作“二”。


 [6]
 勢，稿本作“世”。


 [7]
 忠毅，稿本初作“應昇”，後圈去，旁改作“忠毅”。


 [8]
 “友朋之風義”之“之”字，稿本上有圈去號，各刻本仍有。


 [9]
 蒸，稿本作“烝”。


 [10]
 講，稿本、張
 本、粤
 本作“讀”。


 [11]
 幹，稿本、粤
 本作“榦”。


 [12]
 姥，粤
 本作“嫗”。


 [13]
 可，稿本、粤
 本作“奇”。


 [14]
 “法
 祭酒式善
 ”，稿本作“法式善
 祭酒”。


 [15]
 “鶴”字，稿本均書作“隺”。


 [16]
 楊，各本脱，依文義補。


 [17]
 追，稿本、粤
 本作“縋”。


 [18]
 僧，各本無，依上下文補。


 [19]
 “衣”字下，稿本原空一字，指吴
 氏之名，各刻本無，據稿本補空字一。


 [20]
 旻，各刻本均作“明”，避清宣宗
 旻寧
 諱，據稿本及洪亮吉
 更生齋集
 詩續集
 卷一登高旻寺浮圖望海先柬韋同年佩金
 改。


 [21]
 家，稿本、張
 本、粤
 本、周
 本作“隊”。


 [22]
 矣，稿本作“也”。


 [23]
 “云”字，稿本無。


 [24]
 酧，稿本、張
 本、粤
 本、周
 本作“酹”。按，孫星衍
 小除日毗陵市中别洪大（禮吉）楊三（倫）醉作
 作“酬”。


 [25]
 嘗，稿本作“常”。


 [26]
 摩，粤
 本作“摹”。


 [27]
 賣，稿本、張
 本作“買”。


 [28]
 女士，稿本作“士女”。


 [29]
 十，稿本作“三”。


 [30]
 能，稿本、張
 本、粤
 本、周
 本作“從”。


 [31]
 静，稿本誤作“寂”。


 [32]
 授
 本此條原無注語，依稿本、張
 本、粤
 本、周
 本補。


 [33]
 云，稿本作“曰”。


 [34]
 此處注文授
 本原無，依稿本、張
 本、粤
 本、周
 本補。授
 本段末有注：“霅下
 酒，今名‘南潯
 酒。’”今删。


 [35]
 “酒”前，稿本有一“則”字。


 [36]
 “榴”字下，稿本有一“暨”字。


 [37]
 若南獸之巢居，稿本作“若南中獸之居巢”。


 [38]
 雷，稿本誤作“靈”。


 [39]
 “經此”二字，稿本作“徑此山”三字。


 [40]
 里，稿本作“步”。


 [41]
 思，稿本誤作“歸”。


 [42]
 “杜
 工部詩”四字，稿本作“杜
 工部□□□”，有三字空字。


 [43]
 磐，稿本誤作“礬”。


 [44]
 按，此句後，稿本换行另起爲一條。


 [45]
 棺，稿本作“屋”。


 [46]
 “景仁”二字，稿本無。


 [47]
 “中宵”二字，稿本誤作“三更”。


 [48]
 如，稿本、張
 本、粤
 本、周
 本作“于”。


 [49]
 稿本、張
 本、粤
 本無“新穎而不涉纖亦詠物詩之佼佼者”十四字。疑爲周
 本評而衍入正文。


 [50]
 莊生蝶，稿本作“蒙莊蝶”。


 [51]
 孺，稿本作“豎”。


卷二

一

詩文之可傳者有五：一曰性，二曰情，三曰氣，四曰趣，五曰格。詩文之以至性流露者，自六經四始而外，代殊不乏，然不數數覯也。其情之纏綿悱惻，令人可以生，可以死，可以哀，可以樂，則三百篇
 及楚騷
 等皆無不然。『河梁』『桐樹』之於友朋，秦嘉
 、荀粲
 之於夫婦，其用情雖不同，而情之至則一也。至詩文之有真氣者，秦
 、漢
 以降，孔北海
 、劉越石
 以迄有唐
 李
 、杜
 、韓
 、高
 、岑
 諸人，其尤著也。趣亦有三：有天趣，有生趣，有别趣。莊漆園
 、陶彭澤
 之作，可云有天趣者矣；元道州
 、韋蘇州
 亦其次也。東方朔
 之客難
 ，枚叔
 之七發
 ，以及阮籍
 詠懷
 ，郭璞
 遊仙
 ，可云有生趣者矣。僮約
 之作，頭責
 之文，以及鮑明遠
 、江文通
 之涉筆，可云有别趣者矣。至詩文講格律，已入下乘。然一代亦必有數人，如王莽
 之摹大誥
 
 
[1]

 ，蘇綽
 之倣尚書
 ，其流弊必至於此。明
 李空同
 、李于鱗
 輩，一字一句，必規倣漢
 、魏
 、三唐
 ，甚至有竄易古人詩文一二十字，即名爲己作者，此與蘇綽
 等亦何以異！本朝邵子湘
 、方望溪
 之文，王文簡
 之詩，亦不免有此病，則拘拘於格律之失也。

二


李太白
 或以爲隴西
 人，或以爲蜀
 人，或以爲山東
 人。今以新、舊唐書
 本傳及集中詩校之
 
[2]

 ，云白
 十歲通詩書，既長，隱岷山
 ，又爲益州
 長史蘇頲
 所禮。是白
 爲蜀
 人無疑。嗣後客任城
 ，又與孔巢父
 等稱『竹溪六逸』
 
[3]

 ，皆在山東
 。杜甫
 詩據見在而言，故云『近來海内爲長句，汝與山東
 李白
 好』也。至隴西
 ，李
 氏之望，又非居地。

三


李
 、杜
 皆當稱『拾遺』。肅宗
 至德
 二年，拜甫
 爲左拾遺。代宗
 立，以左拾遺召白
 ，而白
 已卒。若甫
 稱『工部』，則劍南
 參幕日檢校之官；李
 稱『翰林』，則賀知章
 薦舉時供奉之署，皆非實職，故云當稱“拾遺”爲是，况皆朝廷之所授也。

四


宋
 朱嚴
 第三人及第，王禹偁
 贈詩曰：『榜眼科名釋褐初。』是宋
 人亦以第三人爲榜眼。

五

人之一生，皆從忙裏過却。試思百事怱忙，即富貴有何趣味
 
[4]

 ？故富貴而能閒者，上也。否則寧可不富貴，不可不閒。余在翰林日，冬仲大雪，忽同年張船山
 過訪，遂相與縱飲，興豪而酒少，因掃庭畔雪入酒足之。曾有句云：『閒中富貴誰能有？白玉黄金合成酒。』此閒中一重公案也。及自伊犁
 蒙恩赦歸，抵家日偶賦一絶云：『病餘纔得卸櫜鞬，桃李迎門恍欲言。從此却營閒富貴，蝦蟇給廩鶴乘軒。』蓋散人之樂，實有形神並釋、魂夢俱恬者
 
[5]

 。此又閒中公案之一重也
 
[6]

 。此詩偶忘編入集，附記於此。

六


陶彭澤
 詩，有化工氣象。餘則惟能描摩山水，刻畫風雲，如潘
 、陸
 、鮑
 、左
 、二謝
 等是矣。

七


臧洪
 之節，過於魯連
 。弘演
 之忠，逾於豫讓
 。高漸離
 之友誼，青萍子
 之後勁也。欒布
 之義烈，王叔治
 之先聲也。

八


姑蘇
 、姑胥
 、姑餘
 ，皆一地也。蘇、胥、餘並音同
 
[7]

 ，淮南
 覽冥訓
 ：『軼鶤鷄於姑餘
 。』高誘
 注：『姑餘
 ，山名，在吴
 。』

九

忠義奮發之語，有古今一致者。祖逖
 渡江，中流擊楫曰：『祖逖
 不能清中原而復反者，有如此江！』宋
 岳飛
 傳除荆南
 鄂州
 制置使
 
[8]

 ，渡江中流，顧幕屬曰：『飛
 不擒賊，不涉此！』然逖
 方披荆棘得河南
 數郡即卒；而飛
 竟盪平襄
 、鄧
 ，翦滅湖湘
 諸賊，始朝服入朝。則忠義奮發雖同，而飛
 之才勇過於逖
 矣。

一〇


李愬
 之用元濟
 降將李祐
 ，岳飛
 之用楊幺
 賊黨黄佐
 ，其用意並同。

一一


飛
 後定謚『忠武』。見飛
 孫珂
 金陀粹編
 。其謚册引諸葛亮
 、郭子儀
 二人皆謚『忠武』爲比，而宋史
 本傳不載，可云疏略矣。

一二


邯鄲淳
 曹娥碑
 ，見古文苑
 ，文筆平實，不足以當『黄絹幼婦，外孫虀臼』之譽也。蔡
 中郎郭有道碑
 ，自言『臨文無愧辭』，今讀之絶無異人處。蓋東京
 文體之衰，此二篇又東漢
 之平平者
 
[9]

 。乃知向日盛傳此二碑，皆係耳食，爲古人所欺耳。余詠史
 詩云：『不被古人瞞到底，曹娥碑
 與郭君碑
 。』

一三


關
 神武欲取秦宜禄
 妻
 
[10]

 ，見蜀記
 ，裴松之
 注三國志
 引之。近有一腐儒，必欲爲神武辯無此事；不知英雄好色，本屬平常，不足爲神武諱也。

一四

賦物詩，貴在小中見大。前人詠簷馬詩，五律下半云：『當世正多事，吾曹方苦兵；那堪簷漏下，又作戰場聲！』余近游天台
 ，自嵊縣
 陸行，坐竹兜，甚適，亦有一律，下半云：『半世皋比座，前塵使者軺。老夫雙繭足，曾走萬程遥。』亦或庶幾耳。

一五


左傳
 僖公
 二十八年城濮
 之戰
 
[11]

 ，傳
 言執宛春
 以怒楚
 。今廬州府志
 載宛春
 爲廬州
 人，不知何據？

一六

七律之多，無有過於宋
 陸務觀
 者。次則本朝查慎行
 。陸
 詩善寫景，查
 詩善寫情。寫景故千變萬化，層出不窮；寫情故宛轉關生，一唱三歎。蓋詩家之能事畢，而七律之能事亦畢矣。近日趙
 兵備翼
 亦擅此體，可爲陸
 、查
 之亞。

一七

中唐
 以後，小杜
 才識，亦非人所及。文章則有經濟，古近體詩則有氣勢，倘分其所長，亦足以了數子。宜其薄視元
 、白
 諸人也。

一八

有唐
 一代，詩文兼擅者，惟韓
 、柳
 、小杜
 三家。次則張燕公
 、元道州
 。他若孫可之
 、李習之
 、皇甫持正
 ，能爲文而不能爲詩。高
 、岑
 、王
 、李
 、李
 、杜
 、韋
 、孟
 、元
 、白
 ，能爲詩而不能爲文，即有文亦不及其詩。至詩及排偶文兼者，亦祗王
 、楊
 、盧
 、駱
 及李玉溪
 五家。餘則蘇頲
 、吕温
 、崔融
 、李華
 、李德裕
 等，文勝於詩；李嶠
 、張九齡
 、李益
 、皮日休
 、陸龜蒙
 等，詩勝於文；均不能兼擅也。宋
 代詩文兼擅者，亦惟歐陽文忠
 、蘇文忠
 、王荆公
 ，南渡則朱文公
 ，餘亦各有所長，不能兼美。

一九


杜
 工部之於庾
 開府，李
 供奉之於謝宣城
 ，可云神似。至謝
 、庾
 各有獨到處，李
 、杜
 亦不能兼也。

二〇


宋
 初楊
 、劉
 、錢
 諸人學『西崑』，而究不及『西崑』；歐陽永叔
 自言學昌黎
 ，而究不及昌黎
 ；王荆公
 亦言學子美
 ，而究不及子美
 ；蘇端明
 自言學劉夢得
 ，而究亦不能過夢得
 。所謂棋輸先著也。

二一


東漢
 人之學，以鄭北海
 爲最。東漢
 人之文，以孔北海
 爲最。東漢
 人之品，以管北海
 爲最。

二二

人才古今皆同，本無所不有。必視君相好尚所在，則人才亦趨集焉。漢
 尚經術，而儒流皆出於漢
 ；唐
 尚詞章，而詩家皆出於唐
 ；宋
 重理學，而理學皆出於宋
 ；明
 重氣節，而氣節皆出於明
 。所謂下之化上
 
[12]

 ，捷於影響也。

二三

一代割據之主，皆有人材佐之，方足以倔强歲月。石
 趙
 之右侯
 ，苻
 秦
 之王景略
 ，李
 蜀
 之范長生
 等是矣。降至唐
 末、五代皆然，吴越
 之羅隱
 ，荆南
 之梁震
 ，馬
 氏之高郁
 ，皆其人也。他若李密
 之用邴元真
 ，王世充
 之用段達
 ，以迄張士誠
 之用黄
 、蔡
 、葉
 ，雖欲不亡，得乎
 
[13]

 ？

二四


秦
 三良，魯
 兩生，以迄田横
 島中之五百士，諸葛誕
 麾下之數百人，皆未竟其用而死，惜哉！

二五

鵲巢避太歲，明有所燭也。拘儒避反支，識有所囿也。

二六


徐知誥
 輔吴
 之初，年未强仕，以爲非老成不足壓衆，遂服藥變其鬚鬢
 
[14]

 ，一日成霜。宋
 寇萊公
 急欲作相，其法亦然。余見近時公卿，鬚鬢皓然，而百方覓藥以求其黑者，見又出二公下矣。袁
 大令枚
 有染鬚
 詩，余嘗戲之曰：『公事事欲學香山
 ，即此一端，已斷不及。香山
 詩曰：「白鬚人立月明中」，又云「風光不稱白髭鬚」，而公欲飾貌修容
 
[15]

 ，是直陸展
 染鬚髮，欲以媚側室耳。』坐客皆大笑。

二七


宋真宗
 稱向敏中
 大耐官職。此言實可警熱中及浮躁者。蓋一切功名富貴，惟能耐，器始遠大。徐
 中書步雲
 ，召試得隽，急足至，方同客食牢丸，喜極，以牢丸覓口，半日不得口所在。人傳以爲笑。此即不能耐故也。世語
 稱魏文帝
 與陳思王
 争爲太子，及文帝
 得立，抱辛毗
 頸曰：『辛
 君知我喜不？』毗
 歸告其女憲英
 ，憲英
 以爲『宜懼而喜，何以能久？魏
 其不昌乎！』是知倉猝中最足以覘人氣局度量也。

二八


屠
 刺史紳
 ，生平好色，正室至四五，娶妾媵仍不在此數。卒以此得暴疾卒。余久之哭以詩曰：『閒情究累韓
 光政
 ，醇酒終傷魏
 信陵
 。』蓋傷之也。

二九


孫
 兵備星衍
 配王
 恭人，善詩，所著有長離閣集
 ，兵備曾屬余爲之序。蓋余次子盼孫
 ，曾聘恭人所生次女。然兩家子女，不久並殤。恭人亦年二十四即卒。其閨房唱和詩，雖半經兵備裁定，然其幽奇惝恍處，兵備亦不能爲。如『青山獨歸處，花暗一層樓』；『一院露光團作雨，四山花影下如潮』。此類數十聯，皆未經人道語。

三〇

新唐書
 楊貴妃傳
 ：妃嗜荔枝，必欲生致之，乃置騎傳送，走數千里，味未變，已至京師。杜牧之
 詩所云『一騎紅塵妃子笑，無人知是荔枝來』者也。人遂傳貢荔枝自此始，不知非也。後漢書
 和帝紀
 云：臨武
 長汝南
 唐羌
 上書云
 
[16]

 ：『舊南海
 獻龍眼荔枝，十里一置，五里一候，奔騰阻險，死者繼路』云云，帝遂下詔勅大官勿復受獻，由是遂省焉。謝承
 後漢書
 所載亦同。是荔枝之貢，東漢
 初已然，不自唐
 始，亦不自貴妃始也。

三一


李賢
 後漢書注
 引帝王紀
 
 
[17]

 ：『紂
 時，傾宫婦人衣綾紈者三百餘人。』綾字始見此。説文
 ：『東齊
 謂布帛之細者曰綾。』玉篇
 ：『綾，文繒也。』蓋布帛之細者皆可名綾，今俗有綾布是也。

三二

余里中有以酒食醉飽至成獄訟者，余戲贈以詩，内一聯云：『内史獄詞由海蛤，涪翁
 風病起江瑶。』一時傳以爲工。

三三


史記
 ：吕不韋
 使其客八人著所聞集論爲八覽
 十二紀
 ，三十餘萬言。漢
 淮南王
 客亦八人，漢書
 所云『八公』者是。今考兩家賓客，類皆割裂諸子、撏撦紀傳成書。秦
 以前古書，亡佚既多，無從對勘，即以今世所傳文子
 一書校之，遭其割截者十至七八，又故移徙前後，倒亂次序，以掩飾一時耳目，而博取重資。故余詠史
 中有一篇云：『著書空費萬黄金，剽竊根原尚可尋。吕覽
 淮南
 盡如此，兩家賓客太欺心。』足見賓客之不足恃，古今一轍。唐
 章懷太子
 注後漢書
 ，魏
 王泰
 著括地志
 等盡然。李書簏
 以一手注文選
 ，所以可貴也。

三四

余自塞外還，道出河南
 偃師
 ，聞吾友武
 大令億
 卒
 
[18]

 ，往哭之，其子明經穆淳
 出謝
 
[19]

 ，並乞題數語於繐帳，以慰先人，余即作一聯云：『降年有永有不永，廉吏可爲可不爲。』
 
[20]

 蓋大令諸兄皆老壽，惟大令年未周甲也。

三五


青陽
 涂
 上舍國熙
 淮陰侯
 一詩，頗有論古之識，今録之：『首建奇謀闢漢
 疆，韓
 侯未肯負高皇
 。不將十面收强楚
 ，終見三齊
 識假王
 
[21]

 。相背君休思蒯徹
 ，存心誰復似張良
 ？臨風空灑英雄淚，淮
 水淮
 山兩渺茫。』
 
[22]



三六

寫景易，寫情難；寫情猶易，寫性最難。若全椒
 王
 文學釐
 詩二斷句，直寫性者也
 
[23]

 ：『呼奴具朝飱
 
[24]

 ，慰兒長途飢。關心雨後寒，試兒身上衣。』『兒飢與兒寒，重勞慈母心。天地有寒燠，母心隨時深。』實能道出慈母心事。

三七

近人有白門莫愁湖
 詩：『英雄與兒女，各自占千秋。』余以爲英雄、兒女平分，尚未公允，曾口占一絶云：『神仙富貴分頭占，一箇茅山
 一蔣山
 。只有斯湖尚公道，英雄兒女總相關。』蓋分言之，不如渾言之耳。

三八

『問君能有幾多愁？却似一江春水向東流
 
[25]

 。』李後主
 詞，寫愁可謂至矣。余最愛白門
 淩
 秀才霄
 秦淮春漲
 詩云：『春情從此如春水，傍著闌干日夜生。』寫情亦可云獨到。二君皆借春水以喻，然一覺傷心欲絶，一覺逸興遄飛，則二君之所遇然也。

三九

『蟬曳殘聲過别枝』，實屬體物之妙。余又見殘聲未到别枝，而半道復爲雀所食者
 
[26]

 ，雀嗉中尚若音響，曾作哺蟬行
 云：『一蟬響一枝，十蟬響十柯，閒開四面窗，蟬響何其多！餘聲尚未到别樹，黄雀突來將汝哺。微蟲雖小響未沉，倘向黄雀喉中尋。』亦可見天地間景物，無所不有，苦吟者亦描寫不盡耳。

四〇


左傳
 ：蔡哀侯
 見息嬀
 弗賓
 
[27]

 ；又云楚
 子元
 欲蠱文
 夫人，及子元
 反自鄭
 ，遂處王宫。曰『弗賓』，曰『欲蠱』
 
[28]

 ，蓋好色之招釁也
 
[29]

 。今漢
 水入江處，有桃花夫人
 廟，相傳即息
 夫人。余嘗題一絶云：『空將妾貌比花妍
 
[30]

 ，石上桃花色可憐。何似望夫山上石，不回頭已一千年。』弔之亦原之耳。

四一


詩序
 言江
 漢
 之女，被文王
 之化，有不爲强暴所污者。是知遇强暴而不污
 
[31]

 ，惟第一等烈女子能之，若息嬀
 之遇楚文
 ，高澄
 妻之值高洋
 ，皆所云强暴之污也。洋
 之禽獸行，固不足責，楚文
 能爲伐蔡
 復仇，似良心尚有未泯處。至子元
 蠱之成與否，尚屬疑案
 
[32]

 。總之，悲其遇可也
 
[33]

 ；原其心亦可也；若元微之
 之崔
 氏，則失之於前；陸務觀
 之妻唐
 氏，則失之於後；又不可援息嬀
 之例。

四二

女子不幸而作秋胡
 之妻、樂羊
 之婦。然身可死，名不可没也
 
[34]

 。若息嬀
 者，則又恨其名之傳也
 
[35]

 。

四三

如畫溪山，必須畫舫乃稱。平山堂
 之舫，不及西子湖
 ；西子湖
 之舫，不及桃葉渡
 ；至若山陰
 鏡湖
 之舟，雖船船皆畫，然正如薄笨之車，旋轉不便耳。

四四


虎丘
 泛舟，以朱翠炫目勝。秦淮
 泛舟，以絲竹沸耳勝。平山堂
 泛舟，以園林池館稱心勝。若西子湖
 、鑑湖
 ，則以上三者，春秋佳日，時時有之；又加以山水清華，洞壑奇妙，風雲變化，烟雨迷離，覺可以娱心志、悦耳目者，無逾此也。外如鴛鴦湖
 之百重楊柳

 ，消夏灣
 之十里芙蕖
 
[37]

 ，柳色花光，亦其次也。

四五

余屢夢至一處：石厓峭削，門外有古澗，時濯足其中。遇有不稱心事，輙誦舊作二句云：『久無胸次居公等，别有池臺寄夢中。』即指此也。

四六


李青蓮
 之詩，佳處在不著紙。杜浣花
 之詩，佳處在力透紙背。韓昌黎
 之詩，佳處在『字向紙上皆軒昂』。

四七


漢
 昭帝
 十四歲，識上書人之詐。顯宗
 八歲，辨奏牘之誣。皆所謂『生而知之』者
 
[38]

 。魏
 高貴鄉公
 亦然，特所遇不幸耳。漢靈帝
 之不登高，晉惠帝
 之『何不食肉糜』，則真下愚耳。
 
[39]

 然以惠帝
 之愚暗，而於嵇紹
 之死，則曰『侍中血弗浣』。成帝
 之童蒙，而於劉超
 、鍾雅
 之遇害，則云『還我侍中右衛』。是知惟忠義可以感人，無智愚賢不肖之異矣
 
[40]

 。

四八


蘇端明
 爲上清宫碑
 改作一事，不敢斥言，作一詩嫁名唐
 代，云：『淮
 西功業冠吾唐
 ，吏部
 文章日月光。千載斷碑人膾炙，不知世有段文昌
 。』近時朱
 檢討彝尊
 因事斥出南書房，亦有一絶云：『海内文章有定評，南來庾信
 北徐陵
 。誰知著作修文殿，物論翻歸祖孝徵
 ！』二公意皆有所指。然非二公之才望、學殖，亦不敢作此詩也。

四九


歐陽
 公善詩而不善評詩，如所推蘇子美
 、梅聖俞
 
 
[41]

 ，皆非冠絶一代之才。又自詡廬山高
 一篇，在公集中，亦屬中下。甚矣，知人知己之難也！

五〇


歐陽
 公『行人舉頭飛鳥驚』七字，畢竟不凡。

五一

幔亭張樂，豔説中秋；蘭亭
 賦詩，韻傳上巳。黄羅傳柑之在元夜，白衣送酒之屬重陽，以及曲江
 之三月三日，驪山
 之七月七夕，皆藉詩文得傳。他若盱江
 之五日，上河
 之清明，又以圖繪益著。文人筆墨，有益於良辰勝地如此
 
[42]

 ！

五二


明
 李空同
 、王弇州
 皆以長句得名，李
 之『戰勝歸來血洗刀，白日不動青天高』，王
 之『老夫興發不可删，大海迴風生紫瀾』，皆屬歌行中傑作。

五三

近時長沙
 張
 進士九徵
 、吾鄉萬
 進士應馨
 ，才氣皆風發泉湧，惜尚多浮響。

五四


王新城
 尚書作聲調譜
 ，然尚書生平所作七言歌行，實受聲調之累。唐
 、宋
 名家、大家，均不若此
 
[43]

 。

五五

『寧可枝頭抱香死，不曾吹墮北風中。』『此世但除君父外，不曾别受一人恩。』此宋
 末鄭所南
 思肖
 詩也。讀之頑夫廉，懦夫立志。

五六

言情之作，至魂夢往來，可云至矣。潛山
 丁
 秀才鵬年
 又翻進一層云：『如何夢亦相逢少？怕我傷心未肯來。』
 
[44]



五七


商
 太守盤
 秋霞曲
 、楊
 户部芳燦
 鳳齡曲
 
 
[45]

 ，皆能叙小兒女情事，宛轉關生。然淋漓盡致中，下語復極有分寸，則商
 爲過之。

五八

詩人愛用六朝，然能出新意者亦少。惟陳
 布衣毅
 牛首山
 詩極爲警策，云：『似愁人世興亡速
 
[46]

 ，不肯回頭望六朝。』

五九


無錫
 一縣，明
 及本朝進士第一凡三人，而皆名皋
 ：正德
 九年唐皋
 ，曾寓居無錫
 ；萬曆
 二年孫繼皋
 ；今歲嘉慶
 六年辛酉恩科則顧皋
 。不及二百年，三人相繼魁天下，而皆名皋
 ，亦異事也。

六〇

詩人用意，有不謀而合者，宋
 陳子高
 詩云：『淚眼生憎好天氣，離腸偏觸病心情。』而吾友汪
 助教端光
 云：『並無歧路傷離别，正是華年算死生。』雖取徑各别，而用意則同。然二聯亦皆前人所未道也。

六一


王新城
 居易録
 ，載鼎甲之衰，未有如康熙
 丁丑者：狀元李蟠
 以科場事流徙奉天
 ；榜眼嚴虞惇
 以子弟中式降調；探花姜宸英
 亦以科場事牽涉，卒於請室。余謂康熙
 癸未亦然：狀元王式丹
 以江南
 科場事牽涉，卒於罪所
 
[47]

 ；榜眼趙晉
 以辛卯江南
 主試賄賂狼藉，爲巡撫張伯行
 參奏伏法；探花錢名世
 則以年羹堯
 黨，世宗
 憲
 皇帝特書『名教罪人』四字賜之。乾隆
 乙未科一甲三人亦不利：狀元吴錫齡
 、探花沈清藻
 皆及第後未一年即卒
 
[48]

 ；榜眼汪鏞
 以傳臚不到，未受職先已罰俸，官編修幾三十年，垂老始改御史。

六二


高東井
 孝廉，高才不遇，所作詩亦時有憤時嫉俗之語。嘗記其觀劇
 一絶云：『曲江
 宴上探花回，試窘師門却費才。端莫輕他由竇客，許多卿相此中來。』

六三


李太白
 詩：『相迎不道遠，直至長風沙
 。』長風沙
 今在安慶府
 懷寧縣
 ，即石牌灣
 也。宋史
 周湛傳
 ：『爲江淮
 發運使，上言大江
 歷舒州
 、長風沙
 ，其地最險，謂之石牌灣
 。湛
 役三千萬工，鑿河十里以避之。人以爲利。』水經注
 ：『江水徑長風
 山南，得長風口
 ，江浦
 也。』

六四

『錢唐門
 外卸蒲帆，小婢相扶上岸攙
 
[49]

 。一晌當風立無奈，夕陽紅透紫羅衫。』此余癸巳年初到西湖
 作也，不復存稿。戊午冬，乞假歸，薄遊湖上，於何春渚
 徵君扇頭見之
 
[50]

 。

六五


羅世材
 ，湖北
 人，成嘉慶
 四年進士，距鄉試時，已十一上春官矣。其題號舍詩曰：『年年棄甲笑于思，依舊青鞋布韈來。三十三回燒畫燭，可知蠟淚已成堆。』羅
 多髯，故以自嘲云。其房師潘
 學士世恩
 爲余言之。

六六


章
 編修道鴻
 ，甲午江南
 解元也。是科余本擬第一人，房師以制藝中數語恐犯磨勘，力言於主司
 
[51]

 ，抑置副榜第一，而章
 遂首多士矣。章
 亦十一上春官，及入翰林，已爲余七科後輩，功名之遲速有定如此。康熙
 中，粤東
 梁佩蘭
 亦十二上春官，方得第，然選庶吉士未及散館而卒。

六七

『古來才大難爲用』，杜
 工部詩也。新唐書
 隱逸
 孫思邈傳
 ：『周
 洛
 州總管獨孤信
 見其少
 
[52]

 ，異之曰：「聖童也，顧器大難爲用。」』或即工部語所本。

六八


李
 學士中簡
 在上書房最久，諸皇子皆服其品學。乾隆
 乙酉歲秋，上偶以『鳩唤雨』命題，試内廷諸翰林，君詩最速成，中一聯云：『愆陽猶可挽，拙性本無他。』

六九

應制、應試，皆例用八韻詩。八韻詩於諸體中，又若别成一格。有作家而不能作八韻詩者
 
[53]

 ，有八韻詩工而實非作家者。如項
 郎中家達
 、貴
 主事徵
 ，雖不以詩名家，而八韻則極工。項
 壬子年考差題爲王道如龍首得龍字
 ，五六云：『詎必全身見，能令衆體從。』貴
 己酉年朝考題爲草色遥看近卻無得無字
 ，五六云：『緑歸行馬外，青入濯龍無
 
[54]

 。』可云工矣。吴
 祭酒錫麒
 
 
[55]

 ，諸作外，復工此體，然庚戌考差題爲林表明霽色得寒字
 
 
[56]

 ，吴
 頸聯下句云：『照破萬家寒』，時閲卷者爲大學士伯和珅
 ，忽大驚曰：『此卷有破家字，斷不可取！』吴
 卷由此斥落。足見場屋中詩文，即字句亦須檢點。

七〇

詩有自然超脱，雖不作富貴語，而必非酸寒人所能到者。馮
 相國英廉
 詠雪
 詩：『填平世上崎嶇路，冷到人間富貴家』；畢
 尚書沅
 喜雨
 詩：『五更陡入清涼夢，萬物平添歡喜心』之類是也
 
[57]

 。

七一

近人作金山
 詩，五言以方
 上舍正澍
 『萬古不知地，全山如在舟』二語爲最；七言以童
 山人鈺
 『重叠樓臺知地少，奔騰江海覺天忙』二語爲最。

七二

余有憶女紡孫
 詩云：『不是阿耶偏愛汝，歸寧無母最傷心。』及讀濬縣
 周
 大令遇渭
 詩送女
 云：『來時有母去時無』，則兩層并作一層，益覺沉痛。

七三


商
 太守盤
 詩似勝於袁
 大令枚
 ，以新警而不佻也。

七四

余頗不喜吾鄉邵
 山人長蘅
 詩，以其作意矜情，描頭畫角
 
[58]

 ，而又無真性情與氣也。晚年，入宋
 商丘
 犖
 幕，則復學步邯鄲
 ，益不足觀。其散體文，亦惟有古人面目，苦無獨到處。

七五


原壤
 貍首
 之歌，已開阮籍
 之先。賴聖人能救正之耳。

七六

静者心多妙。體物之工，亦惟静者能之。如柳柳州
 『回風一蕭瑟，林影久參差。』李嘉祐
 『細雨濕衣看不見，閒花落地聽無聲
 
[59]

 。』鹵莽人能體會及此否？

七七

詩家例用倒句法，方覺奇峭生動，如韓
 之雉帶箭
 云：『將軍大笑官吏賀，五色離披馬前墮』；杜
 之冬狩行
 云：『草中狐兔盡何益？天子不在咸陽宫
 。』使上下句各倒轉，則平率已甚，夫人能爲之，不必韓
 、杜
 矣。

七八

作牡丹詩自不宜寒儉，即如前人詩：『國色朝酣酒，天香夜染衣。』比體也。『一叢深色花，十户中人賦。』諷諭體也。外如『看到子孫能幾家』，『一生能得幾回看』，皆是空處著筆
 
[60]

 ，能實詮題面者實少
 
[61]

 。若不得已求其次，則唐
 李山甫
 之『數苞仙豔火中出，一片異香天上來』，宋
 潘紫巖
 之『一縷暗藏金世界，千重高擁玉樓臺』，尚能形容盡致。余自少至今，牡丹詩不下數十首，然實詮題面者，亦殊不多，今略附數聯於後：辛酉年三月十五日在舍間看牡丹
 詩：『得天獨厚開盈尺，與月同圓到十分』；壬子年京邸國花堂看牡丹
 詩：『縱教風雨無寒色，占得樓臺是此花』；今歲培園看牡丹
 詩：『十里散香蘇地脈，萬花低首避天人』；又：『當晝乍舒千尺錦，殿春仍與十分香』；及少日里中騰光館看牡丹
 詩：『調脂金鼎儼同味，承露玉盤饒異香』。與本日所作六首，不知可有一二語能彷彿花王體格否？

七九

白牡丹詩，以唐
 韋端己
 『入門惟覺一庭香』，及開元
 明公『别有玉盤承露冷，無人起向月中看』爲最。近人詩『富貴叢中本色難』，亦其次也。余昨在宣城
 章
 司訓玲
 席上詠白牡丹云
 
[62]

 ：『三霄雨露承青帝，一朵芬菲號素王
 
[63]

 。』以花在泮池旁，或尚切題也。

八〇

紅牡丹詩，前人絶少。余前在同鄉劉
 宫贊種之
 席上，賦牡丹詩
 
[64]

 ，中二聯云：『神仙隊裏仍耽酒
 
[65]

 ，富貴叢中獨賜緋
 
[66]

 。影共朝霞相激射，情於紅袖最因依。』僅敷衍題字，不能工也。

八一


太倉
 王
 秀才芥子
 ，有牡丹詩一聯云：『相公自進姚
 黄種，妃子偏吟李白
 詩。』爲一時所傳誦。然究傷纖巧。




 [1]
 摹，稿本作“謨”。


 [2]
 詩，稿本作“詩文”。


 [3]
 又，稿本作“及”。


 [4]
 趣，稿本作“意”。


 [5]
 “實有”句，稿本作“過于紆金拖紫者”。


 [6]
 “此又閒中”四字，稿本作“是又閒”三字。


 [7]
 蘇，授
 本原作“姑”，依稿本、張
 本、粤
 本改。


 [8]
 鄂
 州，稿本作“鄂
 岳
 州”，據宋史
 卷三六五岳飛傳
 ，當有“岳”字。


 [9]
 “漢”字下，稿本有一“文”字。


 [10]
 取，稿本作“娶”。


 [11]
 二十八，各刻本均誤作“十三”，依稿本及左傳
 改。


 [12]
 “下”字下，授
 本原有一“流”字，依稿本、張
 本、粤
 本、周
 本删。


 [13]
 乎，稿本作“哉”。


 [14]
 鬚，稿本多省寫作“須”。


 [15]
 飾，稿本作“設”。


 [16]
 羌，稿本誤作“晃”。


 [17]
 “王”字下，各刻本原均有“世”字，依稿本及後漢書
 卷七桓帝紀
 注删。


 [18]
 “億”下，稿本有一“已”字。


 [19]
 穆淳，稿本作“某”。


 [20]
 “可爲可不爲”，稿本及各刻本均作“可爲不可爲”，依文義乙正。


 [21]
 見，稿本作“許”；識，稿本作“攝”。


 [22]
 兩，稿本作“自”。此句後，稿本有：“尚嫌‘十面’二字未興，不如仍依史記
 、漢書
 只作‘四面’也。”各刻本無。


 [23]
 直，稿本作“真”。


 [24]
 飱，粤
 本、周
 本作“飧”。


 [25]
 似，稿本、張
 本、粤
 本作“是”。


 [26]
 “而”字，稿本無。


 [27]
 見，稿本作“饗”；弗賓，稿本作“不敬”，左傳
 莊公十年
 原作：“蔡
 侯止而見之，弗賓。”


 [28]
 曰弗賓曰欲蠱，稿本作“云不敬云欲蠱”。


 [29]
 好，稿本、張
 本、粤
 本、周
 本作“皆”。


 [30]
 花，授
 本原作“桃”，依稿本、張
 本、粤
 本、周
 本及更生齋集
 詩續集二
 桃花夫人石
 改。


 [31]
 是，稿本、張
 本、粤
 本作“足”。


 [32]
 “尚”前，稿本有一“亦”字。


 [33]
 悲，稿本作“傷”。


 [34]
 没，稿本作“滅”。


 [35]
 也，稿本、張
 本、粤
 本作“耳”。


 [36]
 鴛鴦，稿本省寫作“夗央”。


 [37]
 十，授
 本原作“千”，依稿本、張
 本、粤
 本、周
 本改。


 [38]
 “者”字，稿本無。


 [39]
 按，“耳”字後，稿本换行另起爲一則，張
 本“耳”字恰爲行末之字，粤
 本、周
 本、授
 本均不另起。


 [40]
 矣，稿本、張
 本、粤
 本、周
 本無此字。


 [41]
 聖，稿本、張
 本誤作“舜”。


 [42]
 如，稿本作“若”。


 [43]
 “此”字下，稿本有一“也”字。


 [44]
 未，稿本作“不”。


 [45]
 齡，稿本、張
 本、粤
 本誤作“林”。


 [46]
 速，稿本作“易”。


 [47]
 罪，稿本、張
 本、粤
 本作“非”。


 [48]
 齡，稿本、張
 本、粤
 本誤作“麟”。


 [49]
 攙，稿本誤作“纔”。


 [50]
 “何”字原脱，依稿本、張
 本、粤
 本補。


 [51]
 司，稿本、張
 本、粤
 本作“師”。


 [52]
 “周
 洛
 州總管獨孤信
 見其年少”十一字，授
 本原作“獨孤信
 ”，依張
 本、粤
 本、周
 本及新唐書
 改補。


 [53]
 “作八韻詩”之“作”字，稿本、張
 本、粤
 本作“爲”。


 [54]
 無，稿本作“餘”。按：“無”屬“虞”韻，“餘”屬“魚”韻，“餘”字當爲出韻。


 [55]
 麒，稿本誤寫作“錤”。


 [56]
 庚戌，稿本作“庚申”，當有誤記。


 [57]
 “是”字，稿本無。


 [58]
 角，稿本、張
 本、粤
 本作“脚”。


 [59]
 落，稿本誤作“滿”。


 [60]
 是，稿本、張
 本、粤
 本、周
 本作“於”。


 [61]
 實少，稿本作“究少”。


 [62]
 章
 司訓玲
 ，張
 本、粤
 本作“章
 司訓珍
 ”，周
 本、授
 本作“張
 司訓珍
 ”。 按，洪亮吉
 更生齋集
 詩續集
 卷六下詩，題作“童博士玲招引牡丹花下時花中有白色一種尤佳因率呈一律”，人名則作“童玲”，與詩話均有異文。章、童形近，章、張音近，玲、珍形近，今依稿本改。


 [63]
 芬，授
 本原作“芳”，依稿本、張
 本、粤
 本改。


 [64]
 “詩”字，稿本無。


 [65]
 仍，稿本作“偏”，洪亮吉
 更生齋集
 卷三劉中允種之齋頭紅牡丹盛開招同人小集即席賦贈
 作“仍”。


 [66]
 “貴”字，稿本脱。


卷三

一

藏書家有數等：得一書必推求本原，是正缺失，是謂考訂家，如錢
 少詹大昕
 、戴
 吉士震
 諸人是也。次則辨其板片，注其錯譌，是謂校讐家，如盧
 學士文弨
 、翁
 閣學方綱
 諸人是也。次則搜采異本，上則補石室金匱之遺亡
 
[1]

 ，下可備通人博士之瀏覽，是謂收藏家，如鄞縣
 范
 氏之天一閣
 、錢唐
 吴
 氏之瓶花齋
 、崑山
 徐
 氏之傳是樓
 諸家是也。次則第求精本，獨嗜宋
 刻，作者之旨意縱未盡窺，而刻書之年月最所深悉，是謂賞鑒家，如吴門
 黄
 主事丕烈
 、鄔鎮
 鮑
 處士廷博
 諸人是也。又次則於舊家中落者，賤售其所藏，富室嗜書者，要求其善價，眼别真贋，心知古今，閩
 本蜀
 本，一不得欺，宋
 槧元
 槧，見而即識，是謂掠販家，如吴門
 之錢景開
 、陶五柳
 、湖州
 之施漢英
 諸書估是也。

二


南宋
 之文，朱元晦
 大家也
 
[2]

 。南宋
 之詩，陸務觀
 大家也。

三


成親王
 工詩，年四十六，髮已半白。嘗有夜坐
 詩曰：『事繁書慰夜，心短睡辭人。』

四

詩人之工
 
[3]

 ，未有不自識字讀書始者。即以唐
 初四子論，年僅弱冠，而所作孔子廟碑
 ，近日淹雅之士，有半不知其所出者。他可類推矣。以韓文公
 之頫視一切，而必諄諄曰：『凡爲文辭，宜略識字。』杜
 工部，詩家宗匠也，亦曰『讀書難字過』，可見讀書又必自識字始矣
 
[4]

 。弄麞宰相，伏獵侍郎，不聞有詩文傳世，職是故耳。近時士大夫，亦有讀『鍼灸』之『灸』爲『炙』，『草菅』之『菅』爲『管』，呼『金日殫
 』『万俟卨
 』一如本字者，則『弄麞』『伏獵』，又可以分謗矣。

五

吾鄉有以進士起家、現居要地者，人乞其一札爲寒士先導，用晉書
 劉弘傳
 『得劉
 公一紙書，勝於十部從事』語，此君復椷云：『劉
 公何人？現居何職？乞開示，以便往拜。』人傳以爲口實云。

六

人但知陶淵明
 詩一味真淳，不填故實，而以爲作詩可不讀書。不知淵明
 所著聖賢羣輔録
 等，又考訂精詳，一字不苟也。

七

道家之有真實本領者，釋
 氏不能學。道家之祖尚玄虚者，釋
 氏始竊其緒餘以名於世。大抵釋
 氏書之精，皆莊
 、列
 之緒餘也。其至粗如『道在屎橛』等，釋
 氏亦竊之。南宋
 儒者，似又竊釋
 氏緒餘
 
[5]

 。此即莊子
 所謂『每况愈下』也
 
[6]

 。

八


李白
 扶風豪士歌
 ，在吴
 中所作，非贈人也。涇縣舊志
 以爲贈縣人萬巨
 所作，鑿矣。

九

今時學者，讀斷爛朝報，即以爲通曉世事；讀高頭講章，即以爲沉酣經籍；何與昔人之知今知古異乎！

一〇

詩句限年，往往成讖。袁
 大令枚
 丁酉元日詩：『不賀賓朋先自賀，堂前九十四齡親。』然太夫人即於是年棄養。朱
 學士筠
 辛丑歲自福建
 學使任滿歸，歲朝作詩，有『五十三年律漸工』句，果於是年下世。乾隆
 中，皇五子□□王
 亦最工詩
 
[7]

 ，於謝世之前，賦元日
 詩云：『三十九年蒙豢養。』亦不久奄忽。三詩並出無心，又並作於元日，並成詩讖，可云異矣。

一一

余最愛明
 張夢晉
 一絶云：『隱隱江城玉漏催，勸君且盡掌中杯。高樓明月清歌夜，此是人生第幾回？』謂有思之惘惘、盡而不盡之致。近時桐城
 方世泰
 亦有二語云：『稱心一日足千古，高會百年能幾回？』便稍覺直致，然亦似劍南集
 中語。

一二

詩詞之界甚嚴。北宋
 人之詞，類可入詩，以清新雅正故也。南宋
 人之詩，類可入詞，以流艷巧側故也。至元
 而詩與詞更無别矣。此虞伯生
 、吴淵穎
 諸人所以可貴也
 
[8]

 。

一三


李
 明經御
 ，字琴夫
 ，詩有奇氣，京口
 詞人之冠也。嘗見其讀戰國策書後
 九首之一云：『解紛如解玉連環
 
[9]

 ，一笑飄然東海還。世上共求天下士，不知東海在人間！』

一四

今歲二月中，遊天台
 ，獨未及訪銅壺滴漏，以爲歉事。秋杪，以事至焦山
 ，張
 司馬鉉
 自京口
 携其台
 、蕩
 、黄山
 詩，屬爲訂定，内有越山至銅壺滴漏處
 一篇云：『俯觀繩繫背，側立僕持踵』，頗能繪涉險情事。又云：『佛以四海水，入山一毛孔』，雖用釋典，亦與此題確稱。張
 娶詩人鮑海門
 女，字茝香
 ，亦能詩，有送外遊黄山台蕩
 一律，頗工。張
 答之曰：『粗成唱和今生願，小證烟波夙世緣。』前余在京師，鮑
 郎中之鍾
 屢誇其三妹皆工詩
 
[10]

 ，余未之信，今茝香
 即其第二妹也。

一五

司馬從弟上舍崟
 ，工近體詩。畫青緑山水，殊有元
 人筆法。曾作萬里荷戈圖
 見贈。余寄以二詩，末一首云：『荷戈人在夕陽邊，宛
 馬如龍不著鞭。欲貌鴻濛萬年雪
 
[11]

 ，别施輕粉寫祁連
 。』上舍時時誦之。

一六


焦山
 後有松
 、寥
 二小山，境極幽邃，鷹鵰黿獺，遂各據其一。今一山峰頂盡白，蓋鷹糞所積也。余守風山
 後，曾久憇於此，偶得句云
 
[12]

 ：『鷹同獺占東西嶺，浪與人争出没舟。』荒寒奇險之景，或亦遊焦山
 者所未及道耳
 
[13]

 。

一七


太倉
 蘇如玉
 茂才遊山詩，亦頗刻畫盡致，如遊黄山朱砂菴至文殊院
 詩云：『抱崖十指牢，垂巖一足賸。屈膝磨過腹，縮項低觸脛。』遊山實有此境。辛酉冬，余過太倉
 ，飲汪
 庶子學金
 家三日，無日不與茂才偕飲，量甚豪，一如其詩。

一八

今人以『餻』字爲俗，並附會云：唐
 劉夢得
 作九日
 詩，不敢用『餻』字。此説未確。方言
 ：『餌謂之餻』。廣雅
 ：『餻，餌也。』惟説文
 不收此字，徐鉉
 新附
 始有之。然詩人所用字，豈能盡出説文
 耶？（北史
 綦連猛傳
 ：『謡云：「七月刈禾太早，九月噉餻未好。」』是六朝時歌謡已用餻字矣。）

一九

吾鄉乾隆
 壬戌、乙丑二科，皆得鼎甲二人
 
[14]

 ：壬戌榜眼楊述曾
 、探花湯大紳
 ，乙丑狀元錢維城
 、榜眼莊存與
 是也。然宋
 時亦有之
 
[15]

 ：熙寧
 癸丑省元邵剛
 、狀元余中
 皆毗陵
 人
 
[16]

 ，是矣。此條周密
 齊東野語
 亦載之。
 
[17]



二〇


萬青閣偶談
 ，載一甲三人，同時皆至八座。惟康熙
 癸丑狀元韓菼
 爲禮書，榜眼王鴻緒
 爲户書
 
[18]

 ，探花徐秉義
 爲吏侍。今考乾隆
 乙丑亦同：狀元錢維城
 刑侍贈尚書，榜眼莊存與
 禮侍，探花王際華
 户書，亦皆同時，又皆曾直南書房
 ，皆曾爲會試總裁，似又過癸丑矣。

二一


槐廳載筆
 載兄弟同時爲主考，尚漏吾鄉莊
 少宗伯存與
 、修撰培因
 。（皆乾隆
 丙子。一典試浙江
 ，一典試福建
 ，皆道出里門。）不二年，又皆視學。（一直隸
 ，一福建
 。）無錫
 秦
 編修泉
 ，弟編修潮
 。（皆乾隆
 癸卯。一典河南
 ，一典陝西
 。）若父子同時爲考官者，大學士劉統勳
 主考順天
 ，其子編修墉
 主考廣西，皆乾隆
 丙子；及吾鄉劉
 冢宰綸
 主考順天
 ，其子編修躍雲
 主考山東
 ，皆乾隆
 庚寅也
 
[19]

 。

二二


池北偶談
 載順治
 戊戌一甲三人：常熟
 孫承恩
 、鹽城
 孫一致
 、全椒
 吴國對
 ，皆江南
 人。己亥一甲三人
 
[20]

 ，亦皆江南
 ：徐元文
 、華亦祥
 、葉方靄
 也
 
[21]

 。至乾隆
 庚戌一甲三人，亦皆江南
 ：吴縣
 石韞玉
 、青陽
 王宗誠
 與亮吉
 是也
 
[22]

 。（下科始分江蘇
 、安徽
 爲二。）是科特旨，命無錫
 嵇文恭
 璜
 赴禮部恩榮宴，會後同年與同鄉後進三人，皆接坐禮部堂上
 
[23]

 ，則又戊戌、己亥所不能及。信乎壽考作人之化所致也。

二三

殿試卷例以前十本進呈。惟乾隆
 庚辰年，秦
 尚書蕙田
 等以十本外尚有佳卷奏奉
 
[24]

 ，特旨許以十二本進呈。是科十四名以前並入翰林，洵屬異數。至乙卯年恩科，大學士伯和珅
 讀卷，以無佳策，止取八本呈覽。然是科一甲有兩盛事：狀元王以銜
 即本科會元王以鋙
 胞兄
 
[25]

 ，探花潘世璜
 又前科狀元潘世恩
 從兄也。

二四

本朝一百餘年，湖南
 士子成進士，未有入進呈十本中者。有之，自乾隆
 庚辰，今劉
 參相權之
 始。（劉
 爲二甲第四，實十本中第七。）暨嘉慶
 乙丑，劉
 充殿試讀卷官，而狀元、探花，皆在湖南
 矣。（狀元彭浚
 ，探花何凌漢
 。）
 
[26]

 考宋
 淳熙
 丁未，湖南
 亦最盛，省元湯璹
 、狀元王容
 ，皆長沙
 人。見齊東野語
 。

二五


方
 上舍正澍
 有過瓦官寺
 詩曰：『廢苑苔生天子筆，（寺舊有梁武帝
 題額）荒街春繡地丁花。』歎其屬對之工。然亦有所本，唐
 人詩云：『牀頭兩甕地黄酒，架上一封天子書。』語亦生峭可喜。乃知方
 詩又本於此也。

二六


宋
 蘇子容
 詩：『把麻人衆引聲長。』蘇子由
 詩亦云：『明日白麻傳好語，曼聲微繞殿中央。』蓋唐
 、宋
 時宣麻制，皆曼延其聲如歌詠之狀。今殿試臚傳日，鴻臚寺官立殿下唱第，引聲亦甚長，唱一甲三人、二甲第一人、三甲第一人，必移時始畢，蓋古法也。又一甲三人，唱名至三次，亦寓慎重之意。

二七

又俗語謂狀元『獨占鼇頭』
 
[27]

 ，語非盡無稽。臚傳畢
 
[28]

 ，贊禮官引東班狀元、西班榜眼二人前趨，至殿陛下迎殿試榜，抵陛，則狀元稍前，進立中陛石上，石正中鐫升龍及巨鼇，蓋警蹕出入所由，即古所謂螭頭矣。俗語所本以此。榜亭出，一甲三人隨之，由午門正中而出。蓋親王、宰相亦無此異數。大學士嵇文恭
 公嘗笑語余曰：『某爲宰相十年，不及一日之新進』云。

二八

作詩造句難，造字更難。若造境、造意，則非大家不能。近日順德
 黎
 明經簡
 ，頗擅此長。惜年甫四十而卒。然所存諸詩，尚足以睥睨一世。

二九


唐
 少府軼華
 ，居中河橋
 側，余未出塾，即與訂交。倜儻有俠氣
 
[29]

 ，沉淪簿尉，非其志也。今寄居皖公山
 左，余遊匡廬
 ，曾便道訪之，爲題柱帖云：『看山蹤跡吾還健，入世心期爾最先。』蓋總角時第一相識也。

三〇

作富貴語，不必金、玉、珠、寶也，如『夜深斜搭秋千索，樓閣冥濛細雨中』，及『夜深臺殿月高低』，僅寫雨及月，而富貴氣象宛然。然尚有臺、殿、樓、閣字也。温八叉
 詩云：『隔竹見籠疑有鶴，捲簾看畫静無人』
 
[30]

 ；韋端己
 詩：『銀燭樹前長似晝，露桃花裏不知秋。』第二等人家，即無此氣象。近人詩，則『天氣清涼人好睡
 
[31]

 ，闌干閒在月明中』，及『路暗迷人百種花』亦是。余前有送春
 詩云：『三面水亭簾不捲，百花香裏度殘春。』又初夏
 云：『居然一服清涼散，不啖荷珠即露珠。』正不必用八寶丹，自爾不寒儉也。

三一


杜
 工部之救房琯
 ，則生平『許身稷
 契
 』之一念誤之也。李
 供奉之知郭子儀
 ，則生平慕魯仲連
 一流人之識廓之也。韓
 吏部之折王庭湊
 ，則生平諫佛骨及不好神仙之定見致之也。
 
[32]

 能諫佛骨，即能驅鰐魚；能驅鰐魚，即能折王庭湊
 
 
[33]

 。故余嘗有詠史
 詩曰：『異類强藩盡低首，王庭湊
 與鰐魚同。』
 
[34]



三二

古人事皆有本。明
 宣德
 時芳草鬭雞缸，即仿漢
 時春草雞翹織刺以爲之者
 
[35]

 。史游
 急就篇
 ：『春草雞翹鳧翁濯』，顔師古
 注云：『春草，象其初生纖麗之狀也；雞翹，雞尾之曲垂者。』言織刺爲春草雞翹之形。一曰染衣色似之。蓋漢
 儒施於絹素者
 
[36]

 ，明
 則用之於磁器耳
 
[37]

 。

三三


御覽
 引春秋考異郵
 云：『戴絍出，蠶期起。』詩正義
 引里語云：『促織鳴，嬾婦驚。』正可相對。古人重女工，故蟲鳥亦皆以絍織爲名，巧婦、布母、女鷗、工雀，名義並同。

三四


王文簡
 詩，律體勝於古體，五、七言絶句又勝於五、七律。余最愛其國士橋
 一篇云：『國士橋
 邊水，千秋恨不窮。如聞柱厲叔
 ，死報莒敖公
 。』蟂磯夫人祠
 一篇云：『霸氣江東久寂寥，永安宫
 殿莽蕭蕭。都將家國無窮恨，分付潯陽
 上下潮。』以爲此非詩人之詩，可與知人論世矣。

三五

余最喜宋
 魏野
 上寇萊公
 詩云：『有官居鼎鼐，無地起樓臺。』夫萊公
 以崛起爲宰執，立朝未久
 
[38]

 ，而云『無地起樓臺』，世尚傳其清節。今吾鄉劉文定
 公，官卿相者三十年，其子今少司馬躍雲
 繼之，父子服官於朝，至七十年之久，而家無一畝之宫、半頃之地，可云清矣。昨聞少司馬以年過七十，與休歸里，余憂其棲止無地也，先寄以詩曰：『此福真難及，君恩賜鑑湖
 。乍看抛笏冕，才敢憶蓴鱸。卿相兩傳久，田廬一寸無。誰將去官日，清節繪成圖？』孰謂古今人不相及哉？

三六


吴門
 汪
 布衣緄
 ，字墨莊
 ，少工詩，所遇輒不偶，近歲自都中携貴人書謁揚州
 都轉，都轉甚禮之，復爲友人所讒，卒無所得。寄食於江
 上舍藩
 家，江
 亦赤貧之士也。聞余至揚
 ，偕江
 來訪，因同至傍花村
 看菊，坐半，江
 代吟其少日詩曰：『斟酌橋西舊酒樓，樓中夜夜唱涼州
 。棗花簾外初圓月，一度銷魂便白頭。』余爲之擊節，以爲不減明
 張夢晉
 『高樓明月清歌夜』一絶。明日，因携之謁揚州
 太守伊
 君秉綬
 ，屬爲之地，太守亦極賞此詩，酒間，汪
 又誦其一聯云：『古原牛嚙新生草，小院蜂攢乍放花。』亦南宋
 詩之佳者。

三七


廬山
 周圍五百里，界九江
 、南康
 、饒州
 三府境，其雄偉奇秀，非霍山
 及衡嶽
 可比。又實居江
 、漢
 之衝，不知當時何以不作南嶽
 ？余遊廬山
 詩有云：『天風一回盪，大氣自蟠礴。南瞻隘衡
 湘
 ，北望小灊
 霍
 。稽首告上真，兹當作南嶽
 。』非於匡
 君貢諛，乃紀實耳。

三八

古人之名，有必不可與之争者，即或名槩古人，亦須俟後人論定而軒輊之，當吾身則不可。嘗見岳州
 岳陽樓
 詩榜有二：東則孟襄陽
 ，西則杜浣花
 ，餘人不敢參也。前有妄人官是郡者，别作一榜，以己所作與杜
 、孟
 鼎足焉。甫去任，人即撤之。此與古人争名之過也。采石
 太白樓
 ，亦最爲東南勝景，余少時即見神龕旁有柱帖云：『我輩到來惟飲酒，先生在上莫題詩。』三十年復過此，則柱榜易矣。詢之，則近日貲郎守是郡者所爲。吁！可云不自量矣！

三九


桐城
 潘
 君恂
 ，宰陽湖
 日，勤於吏治，每至冬夜三鼓
 
[39]

 ，必親巡坊市，稽察非常。余友人楊繼曾
 自親串家醉歸，適值之，楊
 本龍城書院
 肄業諸生，有文譽，潘
 平時亦賞之，姑貸其過，命作飲酒犯夜賦
 ，以『酒人犯法欲闖城門』爲韻，限辰刻至縣交卷。楊
 素工帖括，不嫻詞賦，窘極，四鼓走訪余館中，長跽乞憐，余不得已，披衣起，爲代作，破曙甫畢。猶記末一聯云：『倘思玉汝於成，一篇之誥原在；不畏金吾之戒
 
[40]

 ，三章之法何存？』潘
 君極賞之，并贈金以歸。

四〇

今關
 神武廟徧海内，然柱帖絶少佳者。余少時曾代人作二聯云：『一樣英雄感騅逝，千秋家國尚鵑啼。』又云：『左傳
 癖應開杜預
 ，季興功足抵岑彭
 。』近遊三天洞
 ，道出孫家埠
 ，里人方新神廟，乞作一柱聯長句，余爲題云：『稍緩須臾，匝歲即元稱章武
 ；庶幾夙夜，一篇亦志在春秋
 。』

四一

前人詩云：『老健方知妬婦賢。』亦有所本——北史
 隋獨孤后傳
 ：『后性尤妬忌，崩後，宣華夫人
 陳
 氏、容華夫人
 蔡
 氏俱有寵，帝頗惑之，由是發疾，至危篤，謂侍者曰：「使皇后在，吾不及此。」』則知妬婦亦有可取者。然若魏
 孝文幽后
 、齊
 馮淑妃
 等，身不正而復妬，則又獨孤后
 之罪人矣。

四二

同年李賡芸
 ，字許齋
 ，才學兼茂，以二甲第二人成進士，以爲必預館選。然是科一甲三人皆江南
 人，故李
 遂以知縣即用。余送之出都，詩末云：『郎官改祕閣，此例亦有舊。二十有七人，（是科入館者二十七人）
 
[41]

 待子成列宿。』後李
 以循吏著聲，今見官浙江
 嘉興府
 太守
 
[42]

 。而黄
 主事鉞
 ，遂以能書被薦入懋勤殿
 ，未幾，對品改贊善，擢中允，竟符列宿之數。

四三

今世士惟務作詩，而不喜涉學，逮世故日膠，性靈日退，遂皆有『江淹
 才盡』之誚矣。北齊書
 孫搴傳
 ：『邢邵
 嘗謂之曰：「更須讀書。」搴
 曰：「我精騎三千，足敵君羸卒數萬。」』豈今之不務讀書者，胸次皆有孫搴
 三千精騎耶？

四四


錢
 州倅坫
 ，工篆書，然自負不凡，嘗刊一石章云：『斯
 冰
 之後，直至小生』。余嘗戲之曰：『是何足道！張景仁
 淺陋下才，尚作蒼頡
 以來一人，斯
 、冰
 上視蒼
 公，卑卑不足道耳。』蓋北齊書
 儒林傳
 ：景仁
 以侍書致位通顯，遂除侍中，封建安王
 。故李百藥
 云：『自蒼頡
 以來，八體取進，一人而已。』蓋譏之也。

四五

詩除三百篇
 外，即古詩十九首
 ，亦時有化工之筆，即如『青青河畔草』及『四顧何茫茫，東風摇百草』，後人詠草詩，有能及之者否？次則『池塘生春草』，春草碧色，尚有自然之致。又次則王胄
 之『春草無人隨意緑』
 
[43]

 ，可稱佳句。至唐
 白
 傅之『草緑裙腰一道斜』，鄭
 都官之『香輪莫碾青青草』，則纖巧而俗矣。孰謂詩不以時代降耶？

四六

詞臣掌誥册，固屬佳選。然亦隨時代爲榮辱。唐
 賈至
 世撰傳位册，詞林以爲美談。蜀
 李昊
 世修降表，則世以爲口實矣。昊
 雖才不逮至
 ，然亦可悲其遇也。

四七


袁
 大令枚
 詩，有失之淫豔者。然如『春花不紅不如草，少年不美不如老』，亦殊有齊
 、梁
 間歌曲遺意。又粤中苗歌
 云

 ：『胡蝶思花不思草，郎思情妹不思家』，詞雖俚而亦有古意，不可以苗
 歌忽之也

 。

四八

『人之將死，其言也善。』蓋死生之際，亦天良激發之時。宋
 陸務觀
 、近時吴偉業
 ，皆詩中大作家也，陸
 臨終詩云：『死去應知萬事空，但悲不見九州同。王師北定中原日，家祭無忘告乃翁。』人悲之，人復敬之。吴
 臨終填賀新涼
 一闋，其下半闋云：『故人慷慨多奇節。爲當年沉吟不斷，草間偷活。艾灸眉頭瓜噴鼻，此事終當決絶。早患苦重來千疊。脱屣妻孥非易事，便一錢不值何須説！人世事，幾圓缺！』人悲之，人無惜之者。則名義之繫人，豈不重乎！若謝康樂
 臨命詩：『韓
 亡子房
 奮，秦
 帝魯連
 耻

 。本是江海人，忠義動君子。』則非由衷之談，世亦不能爲所欺也。最下則范蔚宗
 之『雖無嵇
 生琴，差有夏侯
 色。』則未死之際，已爲其甥所嘲，益不足言矣。

四九

余有論詩絶句
 二十篇，中一首云：『早年壇坫各相期，江左
 三家識力齊。山下蘼蕪時感泣，息
 夫人勝夏
 王姬。』又辛酉年至太倉
 ，過吴祭酒故居
 一律云：『寂寞城南土一丘

 ，野梅零落水雲愁。生無木石填滄海，死有祠堂傍弇州
 。同谷
 七歌才愈老，秣陵
 一曲淚俱流。興亡忍話前朝事？江總
 歸來已白頭。』亦悲之也。以江總
 倣之，才品適合。

五〇


西施
 ，古皆以爲吴
 王美女，獨司馬彪
 莊子注
 以爲夏姬
 。馮夷
 ，古皆以爲河伯
 ，獨彪
 注述舊説以爲吕
 公子之妻。狙公，古皆以爲老狙及狙之長者，獨彪
 注以爲典狙之官。彪
 ，魏
 、晋
 間博識大儒，必有所本，非苟爲異説者。

五一

吾鄉雲車，相傳爲隋
 司徒陳杲仁
 守城時所製，不知即古雲梯遺制也，墨子
 ：『公輸班
 爲雲梯』；淮南
 兵略訓
 ：『攻不待衝隆雲梯而城拔』，高誘
 注：『雲梯，可依雲而立，所以瞰敵之城中。』今吾鄉雲車

 ，高亦與雉堞齊。惟古法以數十人推挽而前，今則以有力者一人肩之，爲不同耳。

五二

英雄好色，奸雄反可以不好色。英雄好色者，所謂不修小節，如關長生
 之欲娶秦宜禄
 妻，李西平
 之欲挈西川
 妓歸，及郭汾陽
 、韓蘄王
 、常開平
 等皆是也

 。奸雄反可以不好色者，蓋别有大志，轉不以聲色爲意，如褚淵
 遣侍山陰公主
 ，備見逼迫，卒不及亂。相傳明
 趙文華
 爲諸生時，館一富家，其夫已殁，妻甚少，慕趙
 風格，夜半叩門，趙
 詢知爲主人妻，堅不啓，明早託故辭館出，不與人言也。後淵
 轉以此爲世主所重，趙
 亦以此爲里[image: ]
 所推。安知二人不即以此爲盗名地耶？若王莽
 之買婢，詐云贈後將軍朱子元
 ，隋煬
 之屏斥姬侍，獨與蕭
 后共處，則又强制之力，不久即敗露也。

五三


郭象
 莊子注
 ：『是猶對牛鼓簧耳』，今人云『對牛彈琴』，或本於此。

五四

『亡息
 肯矜紅粉豔，避秦
 祗覺白衣尊。』從舅氏蔣
 侍御和寧
 少日詠白桃花詩也。『春風似翦頻煩削

 ，秋露如珠不敢零。』舅氏詠方竹詩也。均有巧思。

五五


瓜洲
 東北

 ，七十年前又漲一新洲，長廣四十里，土人名翠屏洲
 。洲上桃花極多，三月中，在焦公山
 望之，爛若錦繡，故又名桃花洲
 。王
 秀才豫
 ，洲上詩人也，曾乞余作桃花洲歌
 。秀才與阮
 侍郎元
 、秦
 京兆瀛
 交最密，所著種竹軒詩集
 ，京兆爲之序。

五六

今人以九江郡
 西琵琶洲
 ，謂得名於白
 傅爲江州
 司馬時聽商婦琵琶於此，因號琵琶洲
 。不知非也。水經注
 江水
 下：『江
 水東逕琵琶山
 南，山下有琵琶灣
 。』考其道里，正在潯陽
 境内

 ，則琵琶
 之名久矣。




 [1]
 則，稿本作“足”。


 [2]
 元，稿本、張
 本、粤
 本作“仲”。朱熹
 ，字元晦
 ，一字仲晦
 。


 [3]
 人，稿本作“文”。


 [4]
 見，稿本、張
 本、粤
 本、周
 本作“知”。


 [5]
 “氏”下，稿本有一“之”字。


 [6]
 每况愈下，稿本誤作“每下愈况”。


 [7]
 按，“皇五子”下，各本均空二字。


 [8]
 “也”字，稿本上有圈去號，各刻本仍有。


 [9]
 解紛如解，稿本作“解紛如掌”。


 [10]
 三，授
 本原作“二”，依稿本、張
 本、粤
 本、周
 本改。


 [11]
 年，授
 本原作“里”，依稿本、張
 本、粤
 本、周
 本及洪亮吉
 更生齋集
 詩續集
 卷三焦山贈張上舍崟
 中句改。


 [12]
 “云”字，稿本、張
 本、粤
 本無。


 [13]
 “亦”下，稿本有一“向”字。


 [14]
 二，稿本作“弍”。


 [15]
 “亦”下，稿本有一“嘗”字。


 [16]
 剛，授
 本原作“綱”，依稿本、張
 本、粤
 本及齊東野語
 卷十六改。


 [17]
 授
 本原無“此條周密
 齊東野語
 亦載之”十一字，依稿本、張
 本、粤
 本、周
 本補。


 [18]
 户，稿本作“工”。按，依清史稿
 卷一八〇部院大臣年表上
 ，王鴻緒
 康熙
 三十八年至四十七年任工部尚書，四十七年至四十八年任户部尚書。


 [19]
 “若父子同爲考官者”下，稿本無“大學士劉統勳
 ……皆乾隆
 丙子及”二十五字；“吾鄉劉
 冢宰”，稿本作“亦惟吾鄉有之，劉
 冢宰”；“躍雲
 ”下，稿本有一“即”字。


 [20]
 一，稿本作“乙”。


 [21]
 徐元文，稿本原誤乙作“徐文元”。靄，各本均作“藹”，徑改。


 [22]
 誠，授
 本原作“城”，依稿本、張
 本、粤
 本、周
 本改。


 [23]
 授
 本原無“皆”字，依張
 本、粤
 本、周
 本補。


 [24]
 稿本、張
 本、粤
 本、周
 本無“奏奉”二字。


 [25]
 兄，稿本、張
 本、粤
 本作“弟”。按，據繆荃孫
 編續碑傳集
 收姚文田
 撰王以銜
 墓志銘，王以銜
 爲兄，王以鋙
 爲弟。


 [26]
 授
 本此條原無注語，依張
 本、粤
 本、周
 本補，稿本有注，唯“探花”後無姓名，作空字。


 [27]
 謂，稿本、張
 本、粤
 本作“爲”。


 [28]
 傳，稿本作“唱”。


 [29]
 “倜”字前，稿本有“爲人”二字。


 [30]
 静，稿本作“更”。按，温庭筠
 題李處士幽居
 版本中，“静”“更”即有異文。


 [31]
 清，稿本、張
 本、粤
 本作“新”。按，引詩爲宋
 吴惟信
 秋夕
 詩中句，詩中此字作“微”。


 [32]
 按，“能諫佛骨”起，稿本另起爲一則。


 [33]
 王，稿本原誤衍作“王王”。


 [34]
 按，此則後，稿本原有一則，作：“‘太極圈兒大，先生帽子高’，今日塾師之狀也。‘都都平丈我，學生滿堂坐。郁郁乎文哉，學生去不來’，今日塾師之學也。”後洪亮吉
 框去以示删除。


 [35]
 此則中，“翹”字稿本原均寫作“堯”。


 [36]
 絹，授
 本原作“綃”，依稿本、張
 本、粤
 本、周
 本改。


 [37]
 “明”下，稿本有一“代”字。


 [38]
 立，稿本、張
 本、粤
 本作“歷”。


 [39]
 至，稿本、張
 本、粤
 本、周
 本作“值”。


 [40]
 畏，稿本作“怕”；戒，稿本作“禁”。


 [41]
 授
 本此條原無注語，依稿本、張
 本、周
 本補。粤
 本有注，唯“館”字誤作“官”。


 [42]
 “府”字，稿本無。


 [43]
 春，稿本作“庭”。按，太平御覽
 卷五九一引王冑
 句等，均作“庭”。


 [44]
 粤，授
 本原作“月”，依稿本、張
 本、粤
 本、周
 本改。


 [45]
 也，稿本、張
 本、粤
 本、周
 本無此字。


 [46]
 耻，稿本誤作“死”。


 [47]
 丘，各刻本作“坯”，依稿本及更生齋集
 卷四吴梅村祠題壁
 改。


 [48]
 車，稿本作“梯”。


 [49]
 “也”字，稿本無。


 [50]
 煩，授
 本原作“頻”，依稿本、張
 本、粤
 本、周
 本改。按，湯大奎
 炙硯瑣談
 卷中引蔣和寧
 此句，作“春風似翦頻教削”。


 [51]
 洲，授
 本原作“州”，依稿本、張
 本、粤
 本、周
 本改。


 [52]
 潯，稿本作“尋”。


卷四

一

詩人不可無品，至大節所在，更不可虧。杜
 工部、韓
 吏部、白
 少傅、司空
 工部、韓
 兵部，上矣。李太白
 之於永王
 璘
 ，已難爲諱。又次則王摩詰
 。再次則柳子厚
 、劉夢得
 。又次則元微之
 。最下則鄭
 廣文。若宋之問
 、沈佺期
 ，尚不在此數。至王
 、楊
 、盧
 、駱
 及崔國輔
 、温飛卿
 等，不過輕薄之尤，喪檢則有之，失節則未也

 。

二

昨歲遊廬山
 ，憩於同年九江
 太守方
 君體
 官廨數日，廨後即庾公樓
 ，太守以柱榜見屬，余爲篆一聯云：『半壁江山真劇郡，一樓風月幾傳人。』太守首肯。然頗嫌『劇郡』二字非古，余舉三國志
 王觀傳
 示之，（“明帝
 即位，下詔書使郡縣條爲劇、中、平，時觀
 爲涿郡
 守，遂上言以涿郡
 爲外劇。”）始折服也。唐
 楊倞
 荀子注
 云
 
[2]

 ：『劇，囂煩也
 
[3]

 。』是魏
 時之劇、中、平，即今之衝煩疲難所本。

三

今楷書之匀圓豐滿者，謂之『館閣體』，類皆千手雷同。乾隆
 中葉後，四庫館開，而其風益盛。然此體唐
 、宋
 已有之
 
[4]

 ，段成式
 酉陽雜俎
 詭習
 内載有『官楷手書』
 
[5]

 。沈括
 筆談
 云：『三館楷書，不可謂不精不麗，求其佳處，到死無一筆』是矣。竊以謂此種楷法，在書手則可，士大夫亦從而傚之，何耶？本朝若沈文恪
 、姜西溟
 諸人之在聖祖
 時，查
 詹事、汪
 中允、陳奕禧
 之在世宗
 時，張文敏
 、汪文端
 之在高宗
 時，庶幾卓爾不羣矣。至若梁文定
 、彭文勤
 之楷法，則又昔人所云『堆墨』書也。

四

本朝册封使至安南
 、琉球
 等國，海船中例載漆棺，以備不虞。棺上必釘銀牌十數枚，鎸曰“天使某人之柩”，蓋預防危險時，天使即朝衣冠卧棺内，至船將覆，則棺外已施釘，令其隨流漂没，海船過而見之，或鉤取上船，至内地則告於有司，以還其家。必釘銀牌者，所以犒水手，無此，則恐見亦不撩取也
 
[6]

 。然事亦有所本。宋
 天聖
 中，御史知雜事章頻
 使遼
 ，死於虜中，虜中無棺櫬，轝至范陽
 方斂。自是遼
 人常造數漆棺

 ，以銀飾之，每有使人入境，則載以隨行，至今爲例。事亦見筆談
 。

五

昔人笑馮道
 『忘携兔園册子
 來』。然兔園册子
 ，畢竟是唐
 及五代時習尚。若今日之習尚，吾見其龍頭雜事而已矣。又考兔園册子
 雖不傳，大要是類書之淺近者，雖不及歐陽詢
 、虞世南
 、徐堅
 之詳審
 
[8]

 ，要亦其次也。蓋初唐
 人撰集，定無不舉來歷，尟自作聰明之弊
 
[9]

 ，勝今日之錦字箋
 、廣事類賦
 遠矣。（唐
 人及北宋
 人著書，皆有法度，故白
 六帖
 既遠勝孔
 六帖
 ，廣事類賦
 去吴淑
 事類賦
 則又不可以道里計矣

 。）

六


唐
 、宋
 詩人，永年者殊少。杜甫
 年五十九。李白
 年六十餘。王維
 年六十一。韓愈
 年五十七。孟浩然傳
 云：『年四十始遊京師，張九齡
 、王維
 雅稱道之。』今考張九齡
 以開元
 二十一年十二月作相，王維
 始從濟州
 參軍擢右拾遺，是浩然
 遊京師當在開元
 二十二年以後，至開元
 末，浩然
 已卒，是年亦不出五十。高適傳
 言五十始爲詩，其卒在永泰
 元年，年當在七十左右。白居易
 年七十五。宋
 歐陽修
 、王安石
 、蘇軾
 皆六十六。至南宋
 則詩人老壽者多：陸務觀
 年八十六，楊廷秀
 年八十三，范成大
 年七十，尤袤
 年七十。

七


袁
 大令枚
 ，自作生輓
 詩，雖極曠達，然尚不如豸青山人
 李鍇
 二語，蓋其胸次之高，悟道之早，又非大令所能及。其句云：『定知無物還天地，何不將身占水雲

 ？』

八

余家藏古鏡極多，海馬蒲桃至十餘面，相傳皆漢
 時物也。六朝鏡亦四、五，内有二面，形質極薄，而雕鏤甚工，疑皆宫禁中所用殉葬
 
[12]

 。其一背銘云：『天上見長，心思君王。』一背銘云：『久不見，侍前稀，君行卒，我安歸？』篆法工整，語亦悽豔。余在貴州
 ，曾以『天上見長鏡』作消寒會詩題，亦曾以課多士。

九


倪
 進士模
 ，居望江
 之大雷岸
 。余遊匡山
 回，阻風華陽鎮
 ，因徒步二十里訪之。其讀書草堂距家三里，正面建德
 諸山，屋旁即雷港
 也。余以二水山房
 顔之。草堂後，小閣七間，積書至五萬卷，金石千餘卷。平生嗜古錢，撰泉譜
 四卷，極爲精審。時阻雨，留三宿乃去
 
[13]

 。談次，出其懷人詩
 三十首，乞爲點定。詩非所長，蓋學人之餘事耳。

一〇


趙州
 師道南
 ，今望江
 令師範
 之子也，生有異才，年未三十卒。其遺詩名天愚集
 ，頗有新意。五言如『海霞明雁路，松日淡僧衣』，『一庭如野闊，雙鶴並人長』，均係未經人道者。時趙州
 有怪鼠，白日入人家，即伏地嘔血死，人染其氣，亦無不立殞者。道南
 賦鼠死行
 一篇，奇險怪偉，爲集中之冠。不數日，道南
 亦即以怪鼠死，奇矣！

一一


九江府
 署後距城，有樓三楹，人傳爲晉
 庾亮
 與殷浩
 等登眺之所，不知非也。亮
 鎮荆州
 時，治所實在今湖北
 武昌縣
 ，土人名爲小武昌
 ，以别於今武昌府
 ，在江之北，樓正面江，故名南樓
 。若九江府
 在江南，有樓面江，乃北樓耳，何得云亮
 與浩
 等所登乎？余同年方
 太守體
 ，以爲亮
 弟翼
 鎮江州
 時所築樓，近之。余有庾樓詩
 一篇云：『吴
 楚
 山川此上游，兹樓剛對武昌
 樓。南來傑閣推章郡
 ，東下雄藩是石頭
 。頻歲舳艫趨海道，全家棣蕚領江州
 。憑闌一望真無際，千點飛帆雜渚鷗。』蓋訂向來之誤也。（文選注
 以此爲湓口南樓
 。）

一二


廬山
 甲於東南，然最勝者則文殊臺
 之峭，佛手巖
 之奇，黄龍寺
 之古樹，開先寺
 之飛瀑，可稱四絶。

一三


楊
 兵備煒
 
 
[14]

 ，少余三歲，與其從兄大令倫
 ，皆童年舊交也。以戊戌庶常起家，官至南昌
 太守。公事去官，復緣衡工例需次道員，今已發廣東
 ，到日即署肇羅道
 矣。其自嘲
 一首，余極愛其頸聯云：『舊叨甲第登瀛選，新署頭銜納粟官。』洵紀實也。

一四


章炯
 ，績溪
 人，詩酷嗜昌谷
 ，己所作亦有神似者，如：『娉婷鬼女夜行役，漆燈照見雙履跡。土花蝕面不分明，猶帶生前小桃色。』年甫三十卒，信乎其爲『鬼才』也！

一五


江
 上舍藩
 ，寓居江都
 ，實旌德
 人也。爲惠定宇
 徵君再傳弟子，學有師法。作小詩亦工，其過畢弇山宫保墓道
 詩曰
 
[15]

 ：『公本愛才勤説項
 ，我因自好未依劉
 。』亦隱然自具身分。余識上舍已二十年，惜其爲飢寒所迫，學不能進也。

一六


孟東野
 詩：『出門即有礙，誰謂天地寬
 
[16]

 ！』非世路之窄，心地之窄也。即十字而跼天蹐地之形，已畢露紙上矣。杜牧之
 詩
 
[17]

 ：『蓬蒿三畝居，寬於一天下。』非天下之寬，胸次之寬也。即十字而幕天席地之槩，已畢露紙上矣
 
[18]

 。一號爲『詩囚』，一目爲『詩豪』，有以哉。

一七

『我未成名君未嫁』，同傷淪落也。『爾得老成余白首』，同悲老大也。用意不同，而寄慨則一。

一八


馬融
 西第頌
 ，陸游
 南園記
 ，事甚相類。文人稱頌時宰功德，即杜
 工部、韓
 吏部亦不免，何况明
 吴與弼
 諸人乎！腕可斷，文不可作，真高人一籌者矣。

一九

『粉白黛緑』，古人皆言『粉白黛黑』，楚辭
 大招
 ：『粉白黛黑，施芳澤只。』
 
[19]

 張揖
 、郭璞
 並云
 
[20]

 ：『靚，粉白黛黑也。』靚與靘同。玉篇
 、廣韻
 並云：『[image: ]
 靘，青黑色。』

二〇


李善
 文選注
 ，成於唐
 顯慶
 三年，而三都賦
 皆標題云『劉淵林
 注』，恐係後人追改。蜀都賦注
 引管子
 曰：『四民雜處』，即改『民』作『人』，豈其避太宗
 諱
 
[21]

 ，而不避高祖
 諱者乎？

二一


黔中
 田
 教諭鈞
 ，能詩，嘗記其題桃花源圖
 一律内頸聯云：『青隴人耕無税地，紅燈兒讀未燒書。』頗有新意。
 
[22]

 乙卯八月初三日，十三府教官録科到者四人，都匀縣
 訓導殷象賢
 ，南籠府
 訓導吴永輔
 ，安順府
 訓導鄧成洛
 ，平越府
 訓導冉奇瑜
 ，試以論語
 題文一首，秋海棠
 詩八韻，吴永輔
 、殷象賢
 詩並可擅場，吴
 詩云：『無枝憑鳥宿，有葉庇蟲啾。』殷
 詩云：『浣露香彌潔，經風膩欲流。一枝酣午夢，數朵媚晴秋。』二人皆己酉拔貢生，詩筆清新，亦田
 教諭之亞也。

二二


五丈原
 在郿縣
 西南，與岐山縣
 接界，原平如掌。余癸卯歲訪莊
 大令炘
 於郿縣
 ，曾騎馬徧歷之。原盡處，有諸葛忠武祠
 三楹，以漢
 前將軍關神武
 配。祠已荒圮，余有長句記游，末云『回風蕭蕭馬蹄起，如掌原平三十里』是也。丙寅三月，余在宣城
 ，忽有主簿郭蘭芬
 投謁，自云岐山
 人，并言縣人已重新五丈原
 諸葛忠武祠
 ，乞作一詩，以刊祠壁。余爲賦一律云：『五丈原
 高氣杳冥，三分國勢費調停。地形縱復輸中夏，天象居然見大星。丙
 魏
 尚慙真宰相，孫
 曹
 同媿小朝廷。茫茫川阜仍如昔，渭水
 蒼涼太乙
 青。』郭
 本縣學生，亦頗能詩，惜到任未半歲即卒。

二三

僧果仲
 詠王昭君
 詩：『和戎原漢
 策
 
[23]

 ，遣妾亦君情。』論斷平允，可以正前人『漢
 恩自淺胡自深』諸句之失。

二四

贈人詩，能確切不移，則雖應世之篇，亦即可以傳世。乾隆
 中，宜興
 湯
 侍御先甲
 ，以建言爲上所知，旋即擢鴻臚卿。王
 太守嵩高
 ，時在揚州
 安定書院
 代山長，劉
 侍講星煒
 贈詩云：『海内共傳真御史，殿中新拜大鴻臚。』人以爲稱題。乾隆
 末葉，蒙古
 伍彌泰
 以西安
 將軍入爲協辦大學士，旋即正揆席，孫
 兵備星衍
 乞萬
 進士應馨
 代作一詩賀之，内云：『唐
 代中書多節度，漢
 家丞相即將軍。』伍
 讀之，亦擊節。憶乙卯冬，余以黔中
 使竣入都，時畢
 尚書沅
 在辰陽
 籌餉，邀留數日，出其所定靈巖山館集
 屬題，官移一嶽，即編一集，蓋尚書自陝西
 、河南
 擢督湖廣
 ，旋降撫山東
 ，不久仍復舊，尚書一生愛才如命
 
[24]

 ，使節所歷，五嶽又皆在部中，故余詩中一聯云：『諸生並致層霄上，五嶽分標各卷中。』前客河南
 撫署，亦有贈尚書詩曰
 
[25]

 ：『管下名山皆有嶽，座中奇士盡談經。』時邵
 學士晉涵
 、孫
 兵備星衍
 、錢
 州判坫
 及余皆在幕中耳。

二五

余遊大山
 
 
[26]

 ，日晚薄醉，歷山澗中，忽得一詩云：『朱顔壯士慘西日，白髮女史悲餘春，鬼桃初花怪鴟集，神幄半燼妖狐蹲
 
[27]

 。此時此景不沉醉，豈待三尺蓬蒿墳！』讀之覺有鬼氣，須更以醇酒沃之。

二六


李善
 注思舊賦
 ，引文士傳
 云：『嵇康
 臨死，顔色不變，謂兄曰：「向以琴來不？」曰：「已來。」康
 取調之，爲太平引
 ，曲成，歎息曰：「太平引
 絶於今日耶？」』又引嵇康别傳
 曰：『袁尼
 嘗從吾學廣陵散
 
 
[28]

 ，吾每靳固之
 
[29]

 ，不與，廣陵散
 於今絶矣。』據二書，則太平引
 、廣陵散
 當係二曲，康
 臨刑所彈者太平引
 ，而又憶及廣陵散
 也。故余詠史
 詩曰：『交若不擇人，巽
 穢籍
 猖獗。太平
 與廣陵
 ，二曲一時絶。』

二七


李善
 注文選
 ，雖止究音訓，然亦間正文義，如江淹
 恨賦
 ：『或有孤臣危涕，孽子墜心』，善
 注云：『心當云危，涕當云墜，江
 氏好奇
 
[30]

 ，故互文以見義耳。』然實亦不然，漢書
 揚雄傳
 ：『猋泣雷厲』，既可云『猋泣』，即可云『危涕』，字書亦云：『猋，疾也。』又昔人云『心膽俱墜』，則『墜心』亦無不可。蓋江
 氏雖好奇，而亦無礙義訓也。

二八


王昭君
 賜單于一事，琴操
 之言，最得其實。云王昭君
 者，齊
 國王襄
 女也，年十七，獻元帝
 。會單于遣使請一女子，帝謂後宫欲至單于者起。昭君
 喟然而歎，越席而起，乃賜單于。是昭君
 之行，蓋由自請。而西京雜記
 妄以爲事由毛延壽
 ，説最鄙陋，而世俗信之，何耶？余曾有一絶正之云：『奇童請尺組，奇女請和戎，莫信無稽説，妍媸出畫工。
 
[31]

 』

二九


莊
 刺史炘
 ，余僚壻也，長余十歲，壬辰夏，始訂交於寧國
 試院之青雲樓
 。刺史博學能文，生平慕王深寧
 品學，輯其遺文，多至數卷，亦可見其勤矣。尤篤於友誼，余遣戍道出邠州
 ，刺史正官其地，固留二日，瀕行稱貸贈贐。余到戍百日，曾兩得刺史書，以文與可
 戒蘇和仲
 詩相勗，所謂『北客若來休問訊，西湖
 雖好莫題詩』是也。余至今感之。今歲客宛陵
 ，偶登祐聖閣
 ，望青雲樓
 ，有懷刺史一律云：『五千里外談遊跡，三十年來歎離羣。』即指訂交之始言之。

三〇

余在黔中，與彭廷棟
 、花連布
 兩軍門交最厚，後二君皆進勦銅仁
 苗
 匪
 
[32]

 ，先後死國事。彭
 死正大營
 
[33]

 ，而花
 之死尤烈，其諭祭碑文，余在翰林時所製，叙死節事頗詳，亦藉以報知己也。平時飲量尤洪，至數斗不亂。在軍營時，余曾作平苗凱歌十章
 
 
[34]

 ，寄福文襄
 相國
 
[35]

 ，内一首云：“出險方看建鼓旗，居然絳
 灌
 列偏裨。前軍早報花連布
 ，已解長圍入永綏
 。”其才勇可知。

三一


唐
 韓翃
 詩：『日暮漢
 宫傳蠟燭』，然燭之用蠟，究不知起於何時？楚辭
 云：『蘭膏明燭，華容備些
 
[36]

 。』文子
 曰：『膏燭以明自銷。』史記
 曰：『始皇
 冢中，以人魚膏爲燭。』是古燭炬之外
 
[37]

 ，或亦以膏爲之，亦稱爲脂燭是矣。桓譚
 新論
 ：『燈中脂炷，燋秃將滅。』徐廣
 曰：『人魚似鮎，四足。』正義
 引異物志
 云
 
[38]

 ：『人魚似人形，長尺餘，始皇
 冢中以人魚膏爲燭，即此。』大抵古人之燭，或用麻，或用木蓼，或用胡麻，或用脂膏，並無所謂蠟燭。潛夫論
 遏利篇
 始有『脂蠟明燈』之語
 
[39]

 。三國以後，方屢見於書。晉書
 及世説
 ：石崇
 及石季龍
 皆以蠟燭炊。又晉書
 周顗傳
 ：顗
 弟暠
 以蠟燭投顗
 。後魏書
 ：世祖
 南伐，劉義恭
 獻蠟燭至。齊
 、梁
 間並有詠蠟燭詩
 
[40]

 。合此數事觀之，蠟燭容起於東漢
 以後。詩人之詩，固不必責以考據也。説文
 亦無『蠟』字。玉篇
 、廣韻
 ：『蠟，蜜滓也。』西京雜記
 雖有閩越王
 獻高帝
 蜜燭事，然雜記所言，本非可據。又按南粤王趙佗傳
 ，祗言獻“桂蠹一器”，應劭
 注云：『桂蠹中蝎蟲也。』桂蠹係可食之物，故小顔
 云：『此蟲食桂
 
[41]

 ，故味辛，而漬之以蜜食之。』西京雜記
 之蜜燭，蓋因桂蠹而附會耳。然亦可知蠟燭之制，必起於粤
 中
 
[42]

 ，以其地有蜜滓也。

三二


鍾會
 遺榮賦
 、潘岳
 閒居賦
 ，似乎能不汲汲於仕宦矣；然實皆中躁而外恬，心競而迹讓，非僅不能欺人，亦並不能自欺也。

三三

『采菊東籬下，悠然見南山。』忘世之侣，其天機活潑如此，即陳風
 詩人『衡門之下，可以棲遲』之遺意也。『南登霸陵
 岸，回首望長安
 。』憫時之儔，其情致纏綿若此，即周南
 詩人『陟彼高岡，我馬玄黄』之遺意也。余故謂魏
 、晉
 人詩，去三百篇
 未遠。

三四


牛
 、女
 七月七夕相會，雖始見於風俗通
 ，至曹植
 九詠
 注，始明言牽牛
 爲夫，織女
 爲婦。自此以後，遂皆以爲口實矣。近時沈文慤
 德潛
 七夕感事
 一篇，極自然、亦極大方，其一聯云：『只有生離無死别，果然天上勝人間。』蓋沈
 時悼亡期近故也。近時七夕詩，遂無有過此者。即沈
 全集中詩，亦無過此二語者。

三五

今人云：凡食鼈者，不得復食莧。蓋莧能生鼈，二者同食，恐於腹中生蠱耳。古食禁方即有之，淮南萬畢術
 亦云
 
[43]

 ：『青泥殺鼈，得莧復生』可證。又萬畢術
 云：『燒黿致鼈』，許慎
 注云：『取黿燒之，鼈自至。』試之亦殊驗。

三六

余友黄
 文學肇書
 ，平生事事謹飭，即作家書寄兒子，亦必閉門具草，竟日方竣。其生徒常笑之。然作家書本最難，魏文帝
 典論
 ，亦引里語曰：『汝無自譽！觀汝作家書。』余嘗以此觀親戚朋友
 
[44]

 ，其家書之簡浄明晰、詞約而理足者，必善爲文者也。

三七

詩各有所長，即唐
 、宋
 大家，亦不能諸體並美。每見今之工律詩者，必强爲歌行古詩以掩其短；其工古體者，亦然。是謂舍其所長，用其所短。心未嘗不欲突過名家、大家，而卒至於不能成家者，此也。

三八


高青丘
 詩，高華而未沉實，則年限之也。李空同
 詩，蒼莽而未變化，則意氣之虚憍害之也。大抵兩家詩不可以觀全集，唯膾炙人口者佳耳。

三九

詩人所遊覽之地，與詩境相肖者，惟大、小謝
 。温
 、台
 諸山，雄奇深厚，大謝
 詩境似之。宣
 、歙
 諸山，清遠綿渺，小謝
 詩境似之。

四〇

遊山詩，能以一二句櫽括一山者最寡。孟東野
 南山
 詩云：『南山
 塞天地，日月石上生。』可云善狀終南山
 矣。近日畢
 尚書沅
 登華山
 云：『三峰三霄通，一嶽一石作。』余丙午歲遊嵩高山
 云：『四面各萬里，兹山天當中。』或庶幾可步武東野
 。

四一


顧寧人
 詩，有金石氣。吴野人
 詩，有薑桂氣。同時名輩雖多，皆未能臻此境也。

四二


王文簡
 之學古人也，略得其神，而不能遺貌。沈文慤
 之學古人也，全師其貌，而先已遺神。

四三

用前人名句入詩，仿於元遺山
 
 
[45]

 ，而成於王文簡
 。然必不得已則用其全句，可也。若王文簡
 用杜
 詩『意象慘淡經營中』，而必改末一字爲『成』字，非凑韻，則直欲掩其迹耳。點金成鐵，其能爲文簡
 解乎！

四四

詩可以作、可以不作，則不作可也。陸劍南
 六十年間萬首詩，吾以爲貽誤後人不少
 
[46]

 。

四五

吾鄉『六逸』詩，惟楊起文
 宗發
 天分最高，故所爲詩，亦度越流輩。録其春日飲友人花下
 云：『桃花已紅顔
 
[47]

 ，李花已白首。鮑
 家復值湯惠休
 ，千載風流一杯酒。緑烟滿堂吹不開，明月欲去花徘徊。人間到底不能别，除是襄陽
 醉裏回。』無意學太白
 ，而神致似之。

四六

『言爲心聲』，固也。然必謂製危苦之詞者，所遇必窘阨，作吉祥之語者，處境必豐腴，則亦不然。吾鄉楊
 孝廉印曾
 及猶子上舍敦復
 ，一生喜作金華殿中語，然孝廉一第後，即客死於外，上舍則垂老不遇，並不免飢寒；則又事之不可解者。

四七


劉
 明經大猷
 ，工制舉業，窮老不遇而卒，人不知其能詩也。嘗讀其臨安懷古
 二十截句，多未經人道語，如岳忠武墓
 云：『地下若逢于
 少保，南朝天子竟生還。』可云警策。

四八

凡作一事，古人皆務實，今人皆務名
 
[48]

 。即如繪畫家，唐
 以前無不繪故事，所以著勸懲而昭美惡，意至善也。自董
 、巨
 、荆
 、關
 出，而始以山水爲工矣。降至倪
 、黄
 ，而並以筆墨超脱，擺脱畦徑爲工矣。求其能繪故事者，十不得三四也。而人又皆鄙之，以爲不能與工山水者並論。豈非久久而離其宗乎？即詩何獨不然！魏
 、晉
 以前，除友朋答贈
 
[49]

 ，山水眺遊外，亦皆喜詠事實，如古詩爲焦仲卿妻作
 以迄諸葛亮
 梁父吟
 、曹植
 三良詩
 等是矣。至唐
 以後，而始有偶成、漫興之詩
 
[50]

 ，連篇接牘，有至累十累百不止者，此與繪事家之工山水何異？縱極天下之工，能借之以垂勸戒否耶
 
[51]

 ？是則觀於詩、畫兩門，而古今之升降可知矣
 
[52]

 。

四九


錢
 閣學載
 詠丁香
 詩云：『曉風纓絡索垂地
 
[53]

 ，細雨玲瓏玉倚天
 
[54]

 。』頗極體物之工。

五〇

詠物詩有實賦者，近人詠臙脂云：『南朝有井君王入，北地無山婦女愁』等是也。有虚摩者，全椒張
 明經龍光
 應試詠艾人
 云：『抱病七年嘗憶爾，多情五日又逢君』等皆是。

五一

或曰：今之稱詩者衆矣，當具何手眼觀之？余曰：除二種詩不看，詩即少矣。假王
 、孟
 詩不看，假蘇
 詩不看是也。何則？今之心地明了而邊幅稍狹者，必學假王
 、孟
 ；質性開敏而才氣稍裕者，必學假蘇
 詩。若言詩能不犯此二者，則必另具手眼，自寫性情矣。是又余所急欲觀者也。

五二

詩有俚語而可傳者，江寧
 燕
 秀才山南
 句云：『神仙怪底飛行速，天上程途不拐彎。』思之却有至理。

五三


嚴
 侍讀長明
 詩致清遠，善能借古人意境轉進一層，記其在秦中消寒四集
 同詠蠟梅
 句云：『幾時過小雪，一樹恰斜陽
 
[55]

 。』可云工巧。然生平不能造意、造句，是以尚難方駕古人。

五四

吾友孫
 君星衍
 ，工六書篆籀之學，其爲詩似青蓮
 、昌谷
 ，亦足絶人。然性情甚僻，其客陝西
 巡撫畢
 公使署也，嘗眷一伶郭芍藥
 者
 
[56]

 ，固留之宿，至夜半，伶忽啼泣求歸，時戟轅已鎖，孫
 不得已，接長梯百尺，自高垣度過之
 
[57]

 ，爲邏者所獲，白於節使，節使詢知其故，急命釋之，若惟恐孫
 之知也。後酒間淩肆益甚，同幕者不勝其忿，爲公檄逐之。檄中有『目無前輩，淩轢同人』諸語，節使見而手裂之，更延孫
 别館，有加禮焉。時程
 編修晉芳
 ，以貧病乞假詣西安
 ，節使虚上室迎之，未數日即病，節使率姬侍爲料理湯藥，不歸寢者旬日。及卒，凡附身附棺之具，節使及余輩皆躬親之，不假手僕隸也。一日兩舉哀，官吏來弔者，竟忘程
 爲客死矣。櫬歸日，復以三千金恤其遺孤。時言
 舍人朝標
 投節使一詩曰：『任昉
 全家欣有託，禰衡
 一箇儘容狂。』洵實録也。孫
 後以乾隆
 丁未第二人及第，自編修改部，今官山東
 督糧道。

五五


謝玄暉
 有之宣城出新林浦向板橋
 詩
 
[58]

 ，宣城
 圖經及方志、藝文載此詩，土人遂以今城東十里新林浦
 板橋
 當之，不知非也。景定
 建康志
 ：『板橋
 在江寧縣
 城南三十里，新林橋
 在城西南十五里。』金陵故事
 ：『晋
 伐吴
 ，丞相張悌
 死之。悌
 家在板橋
 西。』揚州記
 ：『金陵
 南沿江有新林橋
 ，即梁武帝
 敗齊
 師之處。』新林
 、板橋
 皆沿江津渡之所，玄暉
 自都下赴宣城
 ，故先經新林
 ，後向板橋
 也。詩首二句即云：『江路西南永，歸流東北騖』是矣
 
[59]

 。若今宣城
 東新林浦
 板橋
 
 
[60]

 ，距江甚遠，何得云『天際歸舟』『雲中江樹』乎？圖經、方志誤認『之宣城
 』三字，即以爲二地皆在宣城
 ，非也。李太白
 詩：『獨酌板橋
 浦，古人誰可徵？玄暉
 難再得，灑酒氣填膺。』即指謝
 此詩而言。

五六


揚州
 舊城有文選樓
 ，土人相傳，以爲梁
 昭明
 撰文選
 之處。不知非也。昭明
 未嘗至揚州
 ，蓋實隋
 曹憲
 注文選
 之樓。李善
 即憲
 弟子，亦州人也。余曾有詩正之曰：『隋
 唐
 開選
 學，曹
 李
 足名家。一代人材盛，兹樓歲月賒。户通金屈戍，城傍玉鈎斜。借問今時彦：何人擅五車？』




 [1]
 “則”下，稿本有一“尚”字。


 [2]
 唐
 楊倞
 荀子注
 ，稿本作“唐
 楊倞
 注荀子
 ”。


 [3]
 煩，稿本作“繁”。據荀子
 解蔽
 ，當作“煩”。


 [4]
 “體”下，稿本有一“蓋”字。


 [5]
 載有，授
 本訛作“有有”，依稿本、張
 本、粤
 本、周
 本改。


 [6]
 也，稿本作“耳”。


 [7]
 是，稿本作“後”。


 [8]
 “不”下，稿本有一“能”字；“堅”下，稿本有一“等”字。


 [9]
 尟，稿本、張
 本、粤
 本作“及”。


 [10]
 “以”字，授本原脱，依稿本、張
 本、粤
 本、周
 本補。


 [11]
 何，稿本作“或”。


 [12]
 “用”下，稿本有一“以”字。


 [13]
 三，稿本作“二”。


 [14]
 煒，張
 本誤作“偉”。


 [15]
 曰，稿本作“云”。


 [16]
 謂，稿本誤作“爲”。


 [17]
 “詩”字，稿本無。


 [18]
 已，稿本作“亦”。


 [19]
 “只”下，稿本有：“戰國策
 ：‘粉白黛黑，立於衢閭。’”十一字，各刻本無。


 [20]
 云，稿本作“曰”。


 [21]
 其，稿本作“有”。


 [22]
 按，“乙卯”起，稿本换行另起爲一則，各刻本不另起。


 [23]
 原，稿本作“雖”。


 [24]
 “尚”前，稿本有一“蓋”字。


 [25]
 曰，稿本作“云”。


 [26]
 大山，周
 本、授
 本作“大别山”，稿本、張
 本作“大山”，粤
 本作“太山”，依稿本、張
 本改。按，洪亮吉
 更生齋集
 詩續集
 卷六有僧果仲邀遊大山
 、薄晚醉後行山澗
 中二詩，後首即本條所引，故當作“大山”。


 [27]
 妖，周
 本、授
 本作“祆”，依稿本、張
 本、粤
 本及洪亮吉
 薄晚醉後行山澗中
 改。


 [28]
 袁尼，稿本、張
 本、粤
 本作“袁左”，周
 本、授
 本作“袁左尼”；按，文選
 李善
 單注本如尤袤
 本、胡克家
 本卷十六思舊賦
 下，均作“袁尼”，疑尼、左形近而誤，依稿本、文選
 改。又，三國志
 卷二一裴松之
 注、晉書
 卷四九均作“袁孝尼”。


 [29]
 靳固，周
 本、授
 本作“固靳”，依稿本、張
 本、粤
 本及文選
 注改。


 [30]
 好，稿本作“愛”。按，文選卷十六，原作“愛”，各刻本誤。


 [31]
 妍媸，授
 本原作“媸妍”，依稿本、張
 本、粤
 本、周
 本及洪亮吉
 更生齋集
 詩續集
 卷六詠史十二首
 （其十一）改。


 [32]
 “皆”下，稿本有一“以”字。


 [33]
 “死”下，稿本有一“于”字。


 [34]
 作，稿本作“爲”。


 [35]
 福文襄
 ，稿本作“福康安
 ”。


 [36]
 “些”字，稿本、張
 本、粤
 本脱。


 [37]
 “古”下，稿本有一“人”字。


 [38]
 “云”字，稿本無。


 [39]
 “語”下，稿本有“亦不專指燭”五字。


 [40]
 “間”下，稿本有“王筠
 ”二字。


 [41]
 桂，稿本誤作“料”，各刻本誤作“蓼”，依漢書
 卷九五西南夷兩粤朝鮮傳
 顔師古
 注及前後文改。


 [42]
 粤，稿本誤作“越”。


 [43]
 萬畢，各刻本誤乙作“畢萬”，依稿本乙正。下同。


 [44]
 朋友，稿本、張
 本、周
 本作“友朋”。


 [45]
 仿，粤
 本作“昉”。


 [46]
 吾，稿本、張
 本、粤
 本、周
 本無此字。


 [47]
 已，稿本、張
 本、粤
 本、周
 本作“始”。


 [48]
 今，稿本作“後”。


 [49]
 答贈，稿本、張
 本、粤
 本作“贈答”。


 [50]
 興，周
 本作“與”。


 [51]
 戒，稿本作“誡”。


 [52]
 矣，稿本作“已”。


 [53]
 垂，稿本作“墮”。


 [54]
 玲瓏玉，稿本、張
 本、粤
 本誤作“玉玲瓏”。


 [55]
 恰，稿本作“却”。


 [56]
 芍，稿本寫作“勺”。


 [57]
 過，稿本、張
 本、粤
 本作“出”。


 [58]
 “板”及下文“悌家在板橋西”之“板”，稿本寫作“版”。


 [59]
 騖，稿本誤作“鶩”。


 [60]
 “宣城”下，稿本有一“縣”字。


卷五

一


李太白
 詩，不特天才卓越，即引用故實，亦皆領異標新，如『蓬萊
 文章建安
 骨』。後漢書
 竇章傳
 ：『是時學者稱東觀
 爲老氏藏室，道家蓬萊山
 ，鄧康
 遂薦章
 入東觀
 爲校書郎。』是白
 所言『蓬萊文章』，即東觀
 文章也。俠客行
 『鄲邯
 先震驚』，邯鄲
 古未有倒言『鄲邯』者，然張晏
 漢書注
 
 
[1]

 ：『邯山
 在邯鄲縣
 東城下。單，盡也。』是『鄲邯
 先震驚』爲盡邯山
 之地皆震驚耳。白
 詩不肯作常語如此。他若行路難
 、上雲樂
 等樂府，皆非讀破萬卷者，不能爲也。

二


乾隆
 中葉以後，士大夫之詩，世共推袁
 、王
 、蔣
 、趙
 矣。然其詩雖各有所長，亦各有流弊。好之者或謂突過前哲，而不滿之者又皆退有後言。平心論之，四家之傳，及傳之久與否，亦均未可定。若不屑於傳與不傳，而決其必可不朽者，其爲錢
 、施
 、錢
 、任
 乎。宗伯載
 之詩精深，太僕朝榦
 之詩古茂
 
[2]

 ，通副澧
 之詩高超，侍御大椿
 之詩淒麗，其故當又求之於性情、學識、品格之間，非可以一篇一句之工拙定論也。今四家俱在，試合袁
 、蔣
 等四家並觀之，吾知必有以鄙言爲然者矣。太僕詩，以四言、五言爲最，次則歌行，即近體亦别出杼軸，迥不猶人。讀其詩可以知其品也。五言哭亡婦
 云：『白水貧家味，紅羅舊日衣。』七言志感
 云：『委蛇歲月羞言禄，寂寞功名稱不才。』何婉而多風若此！侍御於三禮
 最深，所著深衣考
 等，禮家皆奉爲矩度。故其詩亦長於考證，集中金石及題畫諸長篇是也。然終不以學問掩其性情，故詩人、學人，可以並擅其美。猶記其送友
 一聯云：『無言便是别時淚，小坐强於去後書。』情至之語，余時時喜誦之。

三

本朝文教覃敷，即異域人，亦皆工於聲律。余嘗見滇
 中土司李鴻齡
 詩，幾欲俯首至地。鴻齡
 雖寄居蒙自
 ，實緬甸
 國人。五言歌行，實有奇趣，近體則倜儻風流，幾欲合方城
 、玉谿
 爲一手，與粤
 東之黎
 ，洵可稱勁敵，誰謂九州之外、六經之表，無奇傑儁偉之士乎
 
[3]

 ？

四

余嘗讀魏書
 崔浩傳
 ，而歎其學識迥非代
 、朔
 諸臣所能冀及。然至於殊死者，史家以爲非毁佛法所致，豈其然哉？蓋其人事事欲見己之長，遂事事欲形人之短耳
 
[4]

 。其論王猛
 、慕容恪
 、劉裕
 ，可云當矣，余則以此論浩
 
 
[5]

 ，曰：『若崔浩
 之達識，魏
 太武
 之荀彧
 也。以浩
 觀之，而高允
 爲不可及矣。』余嘗有詠史樂府
 論浩
 、允
 云：『臣才區區勞奬識，清河
 司徒臣不及。』蓋謂此也。

五

近時詩之能學盧玉川
 者，無過江寧
 周幔亭
 ，有詠僕夢魘
 詩云：『被我一聲噉，跌碎夢滿地。』可謂奇而入理矣。次則上虞
 張
 上舍鳳翔
 ，其詠西瓜燈
 云：『藍團盧杞
 臉，醉刎月支
 頭。』

六


杜
 工部詩：『赤岸
 水與銀河通』，前人即以在今江寧
 六合縣
 者當之。郭璞
 江賦
 所云『鼓洪濤於赤岸
 』，李善
 文選注
 ：『赤岸
 在廣陵
 輿縣
 』是也。余以爲雖詩人放筆所及，固不可以道里繩之，然地勢畢竟太迥遠。水經注
 河水
 下引孝經援神契
 曰：『河
 者，上應天漢。』西京雜記
 亦有『河
 水上通天河』之説。則此赤岸
 當以在黄河
 者爲是。今考水經注
 ：『大河
 又東逕赤岸
 北，即河夾岸。』下引秦州記
 ：『枹罕
 有河夾岸，岸廣四十丈』云云，是赤岸
 在枹罕縣
 矣。上距河源甚近，當即工部詩所云『與銀河通』者也。

七

詩奇而入理，乃謂之奇。若奇而不入理，非奇也。盧玉川
 、李昌谷
 之詩，可云奇而不入理者矣。詩之奇而入理者，其惟岑嘉州
 乎！如遊終南山
 詩：『雷聲傍太白
 ，雨在八九峰。東望紫閣
 雲，西入白閣
 松。』余嘗以乙巳春夏之際，獨遊南山
 紫
 、白
 二閣，遇急雨，回憩草堂寺
 ，時原空如沸，山勢欲頽，急雨劈門，怒雷奔谷，而後知岑
 之詩奇矣。又嘗以己未冬杪，謫戍出關，祁連
 雪山，日在馬首，又晝夜行戈壁中，沙石嚇人，没及髁膝，而後知岑
 詩『一川碎石大如斗，隨風滿地石亂走』之奇而實確也。大抵讀古人之詩，又必身親其地，身歷其險，而後知心驚魄動者，實由於耳聞目見得之，非妄語也。

八


北史
 盧思道傳
 ：『年十六，中山
 劉松
 爲人作碑銘，以示思道
 ，思道
 讀之，多所不解，乃感激讀書，師事河間
 邢子才
 。後復爲文示松
 ，松
 不能甚解。乃喟然歎曰：「學之有益，豈徒然哉！」』余嘗有詩曰：『劉松
 製碑銘，思道
 難了了。思道
 既讀書，爲文松
 不曉。信知學益人，飢者待之飽。明明愚與智，一日互顛倒。詞章尚如此，何况窮理道！百事且勿營，扃門讀書蚤。』觀思道
 之言

 ，而益知孫搴
 之妄矣。（李謐傳
 ：『少師事孔璠
 ，數年後，璠
 還就謐
 請業。』與此同。）

九

體物之工，後人有未及前人者

 。即如漢
 、唐
 以來，詠蘭詩亦至多矣，而楚辭
 九歌
 以二語括之，曰『緑葉兮素枝，芳菲菲兮襲予。』祗八字而色、香、味並到。詠橘詩亦多矣，而九章
 之橘頌
 ，以十四字括之，曰『曾枝剡葉，圓果摶兮！青黄雜糅，文章爛兮！』祗四語而枝、葉、蒂、幹、花、實、形狀、采色並出。後人從何處著筆耶？

一〇


唐書
 白居易傳
 ：『嘗與胡杲
 、吉晈
 、鄭據
 、劉真
 、盧貞
 、張渾
 、狄兼謨
 、盧賁
 燕集

 ，皆高年不仕者，人慕之，繪爲九老圖
 。』按，居易
 集中，亦歷述九人官爵、里居、姓字，以年齒爲序，蓋事實仿於後魏
 中書令高允
 之徵士頌
 ，歷載中書侍郎固安
 侯范陽
 盧玄
 子真
 等三十四人而各係以頌，其前後當亦以年爲次。吾鄉莊
 氏南華九老會，其附入者，又二十一人。石門
 君之孫徵君宇逵
 ，亦各爲頌以繫之，亦仿允
 之例也。余曾爲作序，見集中。

一一


杜
 工部之在嚴鄭公
 幕府也，所作詩與鄭公
 不同。杜牧之
 之在牛奇章
 幕府也，所作詩與奇章
 公不同。歐陽文忠
 公之在錢思公
 幕府也，思公
 學『西崑』，而文忠
 則學杜
 。陸渭南
 之在范石湖
 幕府也，石湖
 主清新，而渭南
 則主沉鬱。故能各自名家，并拔戟自成一隊。即明
 沈明臣
 、徐渭
 之在胡梅林
 幕府，梅林
 雖不作詩，然二君亦皆能各極所長。雖督府嚴重，尚各有脱略儀檢，不可一世之槩。惟吾鄉邵
 山人長蘅
 ，初所作詩，既描摩盛唐
 ，苦無獨到，及一入宋商丘
 幕府，則又亦步亦趨，不能守其故我矣。人或以其名重，尚豔而稱之。吾以爲其品既不及前脩，則其詩亦更容論定也。

一二


唐
 杜光庭
 爲道士撰集諸道經，多以己説參之，俗語稱『杜
 撰』，或以爲即始於此，非也。顔氏家訓
 雜蓺
 篇：『江南
 閭里間，有畫書賦
 ，乃陶隱居
 弟子杜
 道士所爲，其人未甚識字，輕爲軌則，託名貴師，世俗傳信，後生頗爲所誤。』考林罕
 字源偏旁小説序
 ：『又作隸書賦
 云，假託許慎
 ，頗乖經據。實則陶
 先生弟子杜
 道士所爲，大誤時俗。吾家子孫，不得收寫』云云。余意『杜
 撰』二字，蓋出於此。然兩人皆姓杜
 ，又同爲道士，又皆工作僞，可怪也。余嘗有消夏十絶
 ，其一云：『有鵝欲换書，寧取羲之
 媚？不學兩道流，後先工作僞。』

一三


岳陽樓
 望洞庭湖
 詩，少陵
 一篇尚矣。次則劉長卿
 『疊浪浮元氣，中流没太陽。』余以爲在孟襄陽
 『氣蒸雲夢
 澤，波撼岳陽
 城』二語之上，通首亦較孟
 詩遒勁。

一四

余昨過錢清鎮
 ，有閨閣詩人孫
 秀芬

 ，欲執贄門下，余婉辭卻之。然閲其所作中有詠夕陽
 一律，其頸聯云：『流水杳然去，亂山相向愁。』居然唐
 賢興到之作。余歎賞久之，以爲可以配『王曉月
 』也。

一五


高麗
 使臣朴齊家
 ，工詩及畫。其入貢也，慕中國
 士大夫每有一面輙作見懷詩一章，多至五十餘首，可謂好事矣。按，“朴
 ”本吴越
 著姓。東國通鑑
 云：“新羅
 景明王
 七年，吴越國
 文士朴嚴
 投高麗

 ，爲春部少卿。”吴任臣
 十國春秋
 吴越武肅王世家
 亦云：“天寶
 十六年，我國文士。”朴嚴
 之裔，自唐末至今已八九百年，尚爲其國文學侍從之臣，世澤可云長矣。

一六


文宋瑞
 有己卯十月一日至燕
 詩：『黄粱得失俱成幻，五十年前元未生。』蓋是時信國
 正五十也。與阿文成
 五十自壽
 詩『四十九年前一日，世間原未有斯人』，二公之詩，不謀適合。均不愧英奇本色。

一七


李昌谷
 『酒酣喝月使倒行』，語奇矣，而理解不足。若宋
 遺民鄭所南
 『翻海洗青天』句，則語至奇而理亦至足，遂爲古今奇語之冠。

一八


陳
 明經增
 ，海寧
 人，束髮即有詩名。然屢試不第，人以『三十老明經』目之。余識之於江陰
 官廨，出近作就正，因决其必當遠到。其詩尤工七言，如雜興
 云：『未開桃李村無色，來話桑麻客有情。』齋居
 云：『騎月雨從春後積，出山雲在樹頭濃。』閨意
 云：『紅樓日晚愁多少！翠被春寒夢有無？』牡丹
 云：『一尺梳鬟争玉面，千金論價買春風。』其詩箴
 十六篇，學司空表聖
 體，亦有新意。

一九

年家子管學洛
 ，工制舉業，四十不售，遂入貲爲郎。然詩與詞皆工，實爲後來之秀。記其雨中牡丹
 四絶末一首云：『小窗燈影照無眠，簷漏聲聲欲曙天。更比落紅還可惜，倚闌人不似當年。』可云丰神絶世。其賀新涼
 詞中數語云：『恨不奮身千載上，趁古人未説吾先説。』亦有新意。

二〇


唐
 有兩李龜年
 。一在僖宗
 時，見五代史
 南詔蠻
 下，云『僖宗
 幸蜀
 ，募能使南詔
 者，得宗室子李龜年
 』云云。是李龜年
 又唐
 之宗室也。

二一

詩之遇合，有得之於柱帖者。吾鄉錢
 侍講名世
 ，未遇時，留滯京邸，歲除，幾無以爲生，時新城
 王文簡
 官刑部尚書，素好士，錢
 不得已，以春帖子干之云：『尚書天北斗，司寇魯
 東家。』文簡
 大契之，周[image: ]
 甚至，并爲延譽。錢
 不久遂登上第。

二二


乾隆
 間，丹徒
 鮑
 山人皋
 ，旅客維揚
 ，時博陵
 尹
 少宰會一
 以前巡撫視鹺邗
 上，方抵任，商人凂山人爲聽事柱聯，山人書十六字云：『淮海
 維揚
 ，貢金三品。文武吉甫
 ，爲憲萬邦。』少宰一見，賞歎欲絶，知爲山人所作，遂延入爲上客。山人一生温飽，皆十六字之力也。

二三


徐凝
 廬山瀑布
 詩：『終古長如匹練飛，一條界破青山色。』東坡
 以爲惡詩，是矣。然東坡
 詩如『嶺上晴雲披絮帽

 ，樹頭曉日挂銅鉦』諸聯，獨非惡詩乎？且非獨此也，銅鉦又屬凑韻。嘗有友人子以詩見示，筆甚清脆，卷中忽以銅鉦二字代曉日，予曾諭之曰：『東坡
 此種，最不可學，今用庚字韻，故曰銅鉦；若元字韻，則必曰銅盆；寒字韻，則必曰銅盤；歌字韻，則必曰銅鍋矣。』坐客皆失笑。韓退之
 『縞帶銀杯』，亦同此類。

二四

里中楊
 氏，自前明
 至國朝，科第不絶。土人傳爲『旗竿里
 楊
 氏』是也。其子弟會文之所曰騰光館
 ，饒有泉石之勝。凡外人預斯會，得隽者又數十人。余童年亦預焉。然楊
 氏子弟工制藝者極多，若以詩名者，惟上舍元錫
 爲最。所著有攬煇閣集
 ，歌行尤擅場，五、七言律詩亦豪宕自喜，五言如『狂名千載後，心事一杯中』；『幾人能小住，終歲爲誰忙？』『萬瓦露華白，一窗燈影紅』；七言如『論才直欲兒文舉
 ，罵坐猶能弟灌夫
 』；『雲泥可隔交終淺，蕉鹿相尋夢或真』；屋漏墻圮
 云：『難使壁如司馬
 立，竟無垣與段干
 踰』，皆戛戛獨造，非尋行數墨者所能到也。

二五

秋試揭曉，順天
 、江南
 類皆在重九前後。揚州
 申
 副憲黻
 ，官京師日，重九日同人集墨窰廠
 登高賦詩云：『古來重九西風冷，明日長安
 落葉多。』蓋是年以初十日揭曉也。人傳誦以爲工。今歲余偶在里中，重九前同人日日讌集，聞江寧
 當以初七日揭曉，亦賦一詩云：『回風已墮千林葉，冒雨誰登九日樓？』皆借落葉以喻報罷之人。惟此回揭曉，在重九前，情事又不同耳。

二六

余督學貴州
 日，曾兩值鄉試，甲寅、乙卯是也。先期即拔取十三府諸生之能文者，聚貴山書院
 中。院中生徒有額缺，余捐廉俸，爲廣額數十名。科歲兩試，皆先期於五月前抵省。五月一日試諸生，頭場準例四書
 文三首，詩八韻，以一日夜爲限，二、三場亦然。余亦宿書院中，俟諸生交卷畢始歸。六月一日，則試二場。七月一日，則試三場。時總憲馮
 公光熊
 ，方撫黔
 中，與余尤相契，每書院扃試日，亦分派文武員弁巡邏，以防傳遞。余又苦黔
 中無書，先令人於江
 、浙
 購買十四經
 、二十二史
 、資治通鑑
 、通典
 、通考
 以及文選
 、文苑英華
 、玉海
 等書，貯書院中，令諸生尋誦博覽。試三場日，并明諭諸生曰：『所問策皆在此數部中。諸生能各尋原委，條析以對，即屬佳士。不必束書不觀也。』後張
 吉士本枝
 、胡
 吏部萬青
 等會試皆以對策獲雋，即其效矣。貴州
 中額祗四十名，甲寅科肄業書院者中至二十四名，乙卯科復中至二十七名，可云多矣。任滿日，督撫例以學臣賢否具摺入奏，時督臣爲大學士福康安
 ，撫臣即總憲，即以此具奏，爲學臣課士之效。丙辰召見時，復蒙純
 皇帝垂詢及之，亦異數也。試後，余輒令院中生徒，録闈藝送署中，爲決去取，頗復不爽。乙卯歲，銅仁
 苗
 匪滋事，督、撫並在軍營代辦，監臨者爲鍾祥賀
 方伯長庚
 ，是科余決院中生徒中式者當有八人，填榜日自第六名起，至四十名止，所擬者僅得五人。方伯好立異同，不待填榜，竟即笑向余曰：『使者此次決科，當有一二名遺漏矣。』余亦笑應之曰：『且待填畢再議。』及書五魁竟，則黄
 生鶴
 魁多士，張
 生本枝
 第二，胡
 生萬青
 第四，八人者竟無一不售。方伯忽大驚曰：『何術之神若此？』余曰：『此易曉耳！順天
 、江
 、浙
 大省，積卷至萬餘，可中可不中之卷又多，故難預定。若貴州
 則入試者僅三千人，其科歲試皆在三名以前者，平日能文可知。所懼者八韻詩、五道策，或擡頭不諳禁例，及有平仄失粘等病耳。余皆束之於書院中，一月數課，課藝成，皆面指其得失。則以上諸病，漸可以除。闈藝又復過人，寧有不售之理耶？』諸公皆悦服而散。

二七

古詩『青青河畔草』一篇，連用叠字，蓋本於離騷
 九章
 之悲回風
 。

二八


離騷
 以後，學騷
 者宋玉
 、賈誼
 、東方朔
 、嚴忌
 、王褒
 、劉向
 、王逸
 等若干人，而皆不及騷
 ，以絶調難學也。陶淵明
 以後，學陶
 者韋應物
 、柳宗元
 以迄蘇軾
 、陳無己
 等若干人，而皆不及陶
 ，亦以絶調難學也。庾信
 哀江南賦
 ，無意學騷
 ，亦無一類騷
 ，而轉似騷
 。王維
 、裴迪
 輞川
 諸作，元結
 舂陵
 篇及浯溪
 等詩，無意學陶
 ，亦無一類陶
 ，而轉似陶
 。則又當於神明中求之耳。

二九


説苑
 ：『鄂君
 乘青翰之舟，下鄂渚
 ，浮洞庭
 ，榜人擁楫而歌，鄂君
 舉繡被而覆之』云云。此鄂君
 當亦以封於鄂
 得名。按史記
 楚世家
 ：『熊渠
 伐庸
 、揚粤
 ，至於鄂
 ，乃立其中子紅
 爲鄂王
 。』世家
 蓋據世本
 ，是鄂
 之名已久。即楚辭
 『乘鄂渚
 而反顧』，亦當在鄂君
 之前。而地理書乃云鄂渚
 以鄂君
 得名，其誤已不足辯矣。余戊辰年江
 行，曾有一絶正之曰：『楚詞
 鄂渚
 由來舊，轉説嘉名肇鄂君
 。一等荒唐不須述，朝爲行雨暮行雲。』

三〇


江夏縣
 有邵陵王廟
 ，祀梁
 邵陵王
 綸
 ，香火尚盛。余亦以詩正之云：『一間茅屋荆昭
 廟，卻有層臺祀此王。不敢更將碑石讀，傷心韋粲
 死青塘
 。』

三一

自黄州
 至漢陽
 ，江岸南北，名山極多。然山名大半起唐
 、宋
 時，非禹貢
 山川及漢書
 地理志
 等之舊也。如大别
 、小别
 等山，誤始於唐
 李吉甫
 ；内方山
 、壺頭山
 、烏林峰
 等

 ，誤始於宋
 樂史
 ；漢川
 之赤壁山
 ，誤亦始於吉甫
 ；黄岡縣
 之赤壁山
 ，本名赤鼻山
 ，誤始於宋
 蘇軾
 。他若武昌縣
 亦有西塞山
 ，通城縣
 有雞籠山
 ，皆非舊地。蓋辯之不勝辯矣。大别
 、小别
 等考，在文集中。江行抵黄州
 ，亦有一絶云：『坡
 老尚難知赤壁
 ，路人更莫指烏林
 。惟餘鮑照
 書臺在，風月千年是賞心。』蓋謂此也。

三二


劉長卿
 ，開
 、寶
 進士，全唐詩
 編在李
 、杜
 以前，蓋計其年代，實與王
 、孟
 同時。然詩體格既殊，用意亦迥别。前人以長卿
 冠『大曆
 十子』，蓋以詩境而論。實異於開
 、寶
 諸公耳。即如同一謫官也，摩詰
 則云：『執政方持法，明君無此心。』不特善則歸君，亦可云婉而多風矣。若文房
 之將赴嶺外留題蕭寺遠公院
 則直云：『此去播遷明主意，白雲何事欲相留？』殊傷於婞直也。孟浩然
 之『不才明主棄』，亦同此病，宜其見斥於盛世哉。劉
 、孟
 之不及王
 ，亦以此。

三三

有心作衰颯之詩，白香山
 是也。如『行年三十九，歲暮日斜時』，夫年始『三十九』，何便至『歲暮日斜』？此有心作衰颯之詩也。若無心作衰颯之詩，則亦非佳兆，如顧況
 之『老夫年七十，不作多時别』；柳宗元
 之『從此憂來非一事，豈容華髮待流年』等詩是矣。余友黄
 君仲則
 ，方盛年，忽作一詩云：『茫茫來日愁如海，寄語羲和
 快著鞭。』余竊憂之。果及中歲而卒。余六十後，忽以不得已事，重赴漢江
 ，將歸，同人餞於黄鶴樓
 江岸，以爲不更能作楚
 游矣。余故反其意，作留别
 一首云：『未覺山
 公興便頽，殘年短景苦相催。瀕行不與仙人别，此世偏應一再來。』或亦自相慰藉之語耳。

三四


武昌
 魚雖多，而味稍薄。即以鱘黄魚而論，産關以東者爲最，次則東南沿海。若武昌
 所産，則味鮮而實薄矣。惟槎頭縮項鯿及鱖花，則洞庭湖
 者爲最，其次則武昌
 、黄州
 一帶江
 水中。余自九江
 泝流至漢陽
 ，日市此二魚自給，飽飯後，輒誦唐
 張志和
 『西塞山
 前白鷺飛，桃花流水鱖魚肥』一詞，爲之神往。

三五


唐
 崔塗
 詩：『曹瞞
 尚不能容物，黄祖
 何因解愛才？』前人每以此二語爲禰正平
 一生定論矣，殊不知非也。知正平
 者，孔北海
 以外，惟祖
 一人，觀其謂『惟處士能道祖
 意中』語，則非不知已可知。其子又能使賦鸚鵡，則賞音復在一家是已。後正平
 之不得其死，實自取之。若以春秋
 誅意之法斷之，則殺正平
 者仍屬曹瞞
 ，非黄祖
 也。曹瞞
 不肯居殺士之名，故送之劉表
 ，表
 名列顧厨，又漢
 末之好名者，故又轉而至黄祖
 耳。即以三國鼎峙之主而論，諸毛
 繞涿
 ，便以殺身

 ，謂蜀
 先主能容之乎？張子布
 之積薪，虞仲翔
 之遠謫，倘歸之孫
 討虜，謂討虜能容之乎？是正平
 之殺身，本由素定，黄祖
 特不幸居殺正平
 之名耳。余前有詩云：『狂生不殺示有容，磨刀仍復及孔融
 。』非刻論矣。昨過鸚鵡洲
 有感，又賦一絶云：『一杯酹爾楚江
 干，雪涕臨風感萬端。不解愛才仍嫁禍，平心黄祖
 勝曹瞞
 。』願與論世者更决之。其次則杜
 拾遺之於嚴武
 ，亦正平
 之往事也。雲溪友議
 以爲武
 欲殺杜甫
 ，冠鈎於簾者三，其母徒跣救之，始免。李白
 之蜀道難
 ，爲房琯
 、杜甫
 而作也，事雖不可盡據，然觀其贈甫
 詩『莫倚善題鸚鵡賦
 』一語，則已兆殺機矣。甫
 之得免禍，亦幸已哉。平心論之，對其子孫斥名其祖父，事本難堪，即以此殺身，亦非盡嚴武
 之過也。

三六


潘安仁
 之斥孫秀
 微時，蘇子瞻
 之揚章惇
 陰事，亦皆取禍之道，不可爲法。

三七


康熙
 中葉，大僚中稱詩者，王
 、宋
 齊名。宋
 開府江南
 ，遂有漁洋緜津合刻
 。相傳趙秋谷
 宫贊罷官南遊，過吴門
 ，宋
 倒屣迎之，以合刻
 見貽，趙
 歸寓後，書一柬復宋
 云：『謹登漁洋詩鈔
 ；緜津詩
 謹璧。』宋
 銜之刺骨。時王
 已爲大司寇，宋
 便中以千金貽之，欲王
 賦一詩，作王
 、宋
 齊名之證，王
 貽以一絶云：『尚書北闕霜侵鬢，開府江南
 雪滿頭。誰識朱顔兩年少，王揚州
 與宋黄州
 。』此詩不録集中，見盧
 運使見曾
 所輯山左詩鈔
 。若平心論之，趙
 固傷輕薄，然宋
 豈止不及王
 ，亦并不及秋谷
 也。至吾鄉邵
 山人長蘅
 所作詩序，實係阿私所好，不足爲據。余過黄州
 日，憶及此事，亦曾賦詩云：『百年誰續雪堂
 遊？苦竹寒蘆起暮愁。畢竟後來才士少，詩名數到宋黄州
 。』未知諸君子以其言爲諦否？




 [1]
 晏，授
 本原作“宴”，依粤
 本及漢書
 顔師古
 注引張晏
 語改。


 [2]
 榦，粤
 本、周
 本作“幹”。


 [3]
 傑，粤
 本作“桀”。


 [4]
 欲，粤
 本作“若”。


 [5]
 則，粤
 本作“即”。


 [6]
 “觀”上，粤
 本、周
 本有一“蓋”字。


 [7]
 有未，粤
 本作“未有”。


 [8]
 晈，粤
 本及新唐書
 卷一一九作“旼”；貞，粤
 本及新唐書
 作“真”。按，白居易
 集中，作“吉皎”“盧貞”，與新唐書
 有異文。


 [9]
 “秀芬”二字，授
 本原作雙行小注，粤
 本、周
 本均闕名，作一空字。


 [10]
 按，十國春秋
 、五代史記
 等，嚴作“巖”。


 [11]
 披，授
 本原作“破”，依粤
 本、周
 本及蘇軾
 新城道中二首
 （其一）改。


 [12]
 林，周
 本、授
 本原作“陵”，依粤
 本及樂史
 太平寰宇記
 卷一三一“漢陽軍
 ”下“烏林峰
 ”條改。


 [13]
 以，粤
 本作“已”。


卷六

一


開
 、寶
 諸賢，七律以王
 右丞、李東川
 爲正宗。右丞之精深華妙，東川
 之清麗典則，皆非他人所及。然門徑始開，尚未極其變也。至大曆
 十才子，對偶始參以活句，盡變化錯綜之妙。如盧綸
 『家在夢中何日到？春來江上幾人還』，劉長卿
 『漢文
 有道恩猶薄，湘水
 無情弔豈知』，劉禹錫
 『懷舊空吟聞笛賦
 ，到鄉翻似爛柯人』，白居易
 『曾犯龍鱗容不死，欲騎鶴背覓長生』，開後人多少法門。即以七律論，究當以此種爲法，不必高談崔顥
 之黄鶴樓
 、李白
 之鳳皇臺
 及杜甫
 之秋興
 、詠懷古跡
 諸什也。若許渾
 、趙嘏
 而後，則又惟講琢句，不復有此風格矣。

二

七律至唐
 末造，惟羅昭諫
 最感慨蒼涼，沉鬱頓挫，實可以遠紹浣花
 ，近儷玉溪
 。蓋由其人品之高，見地之卓，迥非他人所及。次則韓致堯
 之沉麗，司空表聖
 之超脱，真有念念不忘君國之思。孰云吟詠不以性情爲主哉！若吴子華
 之悲壯，韋端己
 之淒豔，則又其次也。

三


皮
 、陸
 詩，能寫景物而無性情，又在唐彦謙
 、崔塗
 、李山甫
 諸人之下。

四


韋端己
 秦中吟
 諸樂府，學白樂天
 而未到。聞再幸梁洋
 、過揚州
 、謁蔣帝廟
 諸篇，學李義山
 、温方城
 而未到。然亦唐
 末一巨手也。

五


王建
 、張籍
 ，以樂府名，然七律亦有人所不能及處。建
 之贈閻少保
 云：『問事愛知天寶
 日，識人皆在武皇
 前』；華清宫感舊
 云：『輦前月照羅衣淚，馬上風吹蠟炬灰』；籍
 之贈梅處士
 云：『講易
 自傳新注義，題詩不署舊官名』；寒食内宴
 云：『瑞烟深處開三殿，春雨微時引百官』，皆莊雅可誦。

六


圖經
 ：『馮夷
 ，華陰
 潼關
 里人也。服食成水仙，爲河伯
 。』今考王充
 論衡
 ：『夏桀
 無道，費昌
 問馮夷
 』云云。是馮夷
 尚屬夏
 末時人。然山海經
 已有『馮夷
 之都（馮冰同。）

 』，則與夏
 時馮夷
 又屬兩人。地書又云：『河伯
 馮夷
 者，本吕
 公子之妻。』是河伯
 又屬女子。三人皆名馮夷
 ，皆爲水仙，又皆作河伯
 ，可異也。

七

同年秦
 觀察維嶽
 ，壯歲悼亡，即不置姬侍。雖官鹽筴，自奉一如諸生。詩不多作，然蹊徑逈殊，語語超脱，五言如泊舟江岸
 云：『江渚魚争釣，衡陽
 雁正回』；七言如黄岡即事
 云：『新茶雀舌關心久，舊牘蠅頭信手鈔。』他若勘災展賑
 諸作，則又仁人之言，語語自肺腑流出者矣。

八


昌黎
 詩有奇而太過者，如此日足可惜
 一篇内『甲午憇時門
 ，臨泉窺鬭龍。』豈此時時門
 復有龍鬭耶？若僅用舊事，則『窺』字易作『思』字或『憶』字爲得。

九


皇甫持正
 不長於詩，故評詩亦未甚確。即如元次山
 詩文，皆别成片段，而持正
 乃云：『次山
 有文章，可惋只在碎。』余頗不爲然。下云『長於指叙』，始得次山
 梗概。蓋持正
 究長於評文，不長於論詩耳。

一〇


孟東野
 詩，篇篇皆似古樂府，不僅遊子吟
 、送韓愈從軍
 諸首已也。即如『良人昨日去，明月又不圓』，魏
 、晉
 後即無此等言語。他若昌黎
 南山
 詩，可云奇警極矣，而東野
 以二語敵之曰：『南山
 塞天地，日月石上生。』宜昌黎
 之一生低首也。次則『上天下天水，出地入地舟』，造語亦非他人所能到。

一一


高
 常侍之於杜浣花
 ，賀
 祕監之於李謫仙
 ，張
 水部之於韓昌黎
 ，始可謂之詩文知己。即如水部祭韓公
 詩云：『獨得雄直氣，發爲古文章。』亦惟此二語，可該括韓
 公詩文。外若白
 太傅何嘗不傾倒昌黎
 ，然僅云『户大嫌甜酒，才高厭小詩』而已。蓋韓
 、白
 詩派不同，故所言只如此而已

 。

一二


李樊南
 之知杜
 舍人，亦非他人所及。所云『惟其有之，是以似之』也。

一三


謫仙
 獨到之處，工部不能道隻字；謫仙
 之於工部亦然。退之
 獨到之處，白
 傅不能道隻字；退之
 之於白
 傅亦然。所謂可一不可兩也。外若沈
 之與宋
 ，高
 之與岑
 ，王
 之與孟
 ，韋
 之與柳
 ，温
 之與李
 ，張
 、王
 之樂府，皮
 、陸
 之聯吟，措詞命意不同，而體格並同，所謂笙磬同音也。唐
 初之四傑，大曆
 之十子亦然。欲於李
 、杜
 、韓
 、白
 之外求獨到，則次山
 之在天寶
 ，昌谷
 之在元和
 ，寥寥數子而已。詩文並可獨到，則昌黎
 而外，惟杜牧之
 一人。

一四

又有似同而實異者：燕
 、許
 並名，而燕
 之詩勝於許
 ；韋
 、柳
 並名，而韋
 之文不如柳
 ；温
 、李
 並名，而李
 之駢體文常勝於温
 。此又同中之異也。詩與駢體文俱工，則燕
 公而外，唯王
 、楊
 、盧
 、駱
 及義山
 五人。

一五


杜
 工部、盧玉川
 諸人，工詩而不工文。皇甫持正
 、孫可之
 諸人，工文而不工詩。

一六


元和
 、長慶
 以來詩人如白
 太傅、杜
 舍人，皆有節概，非同時輩流所及。其寄情聲色亦同。余昨有題琵琶亭
 二絶云：『兒女英雄事總空，當時一樣淚珠紅。琵琶亭
 上無聲泣，便與唐衢
 哭不同。』其二云：『江州
 司馬宦中唐
 ；誰似分司御史狂？同是才人感淪落，樊川
 亦賦杜秋娘
 。』

一七


武元衡
 、沈詢
 皆死於非命，未死前一日，皆爲五言斷句，遂皆作詩讖。詢
 詩云：『莫打南來雁，從他向北飛。打時雙打取，莫遣兩分離。』果夫婦併命。元衡
 詩云：『夜久喧暫息，池臺惟月明。無因駐清景，日出事還生。』果日未出而先隕。又何其奇也？較潘岳
 寄石崇
 詩『投分寄石
 友，白首同所歸』，其驗尚在數年以後者，不爲異矣。

一八


汪
 文學璨
 ，旌德
 人，隨父賈於泰州
 ，遂寄居焉。雖賈而工詩。其弟秀才璸
 ，受業於余，璨
 時以所作託璸
 寄質，余心賞之。惜年未三十而卒，臨終屬其弟乞余爲作詩序，余憐而許之。猶憶其寄婦
 詩云：『不知何處秋砧急，錯認山妻搗藥聲。』春閨
 云：『陌上小桃紅不了，可能開到壻歸時。』蓋工於言情者。余序中以唐
 李觀
 爲比，李翺
 所云：『觀
 之文如此，官止於太子校書，年止於二十九。』今璨
 功名止於上舍，生年亦止二十九，均可云才人命薄矣。弟璸
 亦能詩，其寒食
 訪余里第有句云：『寒食連番雨，桃花到處村。』

一九


高
 侍郎啓

 ，以宫詞
 『小犬隔花空吠影，夜深宫禁有誰來』二語賈禍，至於殺身。不知啓
 詩實有所承，語意非創自啓
 也。唐
 王涯
 宫詞
 三十首之一云：『白雪猧兒拂地行，慣眠紅毯不曾驚。深宫更有何人到？只曉金階吠晚螢。』詞意與啓
 詩略同，但較啓
 詩稍藴藉耳。

二〇


隋文帝
 獨孤
 皇后，以高熲
 呼之爲『一婦人』，遂銜恨刺骨。然唐太宗
 后長孫
 氏，亦開國皇后也，其病中諭太子，即自稱『一婦人』。何度量之相越，一至此也

 ？卒之隋
 一傳而亡。唐
 延祚至四百年，亦未始不由於閫德矣。

二一

古人卜葬，必先作買地券，或鎸於瓦石，或書作鐵券。蓋俗例如此。又必高估其值，多至千百萬。又必以天地日月爲證，殊爲可笑。然此風自漢
 、晉
 時已有之。明
 嘉靖
 中，山陰縣
 民於本縣十七都
 地墾得晉
 太康
 五年瓦莂云：『大男楊紹
 ，從土公買冢地一丘，東極闞澤，西極南幐，南極北背，北極于湖

 。直錢四百萬，即日交畢。日月爲質，四時爲任。太康
 九年九月廿九日，對共破莂，民有私約如律令。』後閲元遺山
 續夷堅志
 ，載曲陽縣
 燕川
 青陽壩
 有人起墓，得鐵劵刻金字云：『勅葬忠臣王處存
 ，賜錢九萬九千九百九十九貫九百九十九文。』事在唐哀宗
 時。則唐
 、五代時土風尚然。其錢數必如此者，蓋不欲滿十萬，或當時俗例然耳

 。不知此例自何代始止？然今日於墓前列界石，書四至，尚本於此。余爲山陰
 童鈺
 題楊紹買地莂歌
 ，在集中。

二二

今人言一日十二時，若古人止有十時，左傳
 昭
 五年：『卜楚丘
 曰：日之數十，故有十時』是也。今人推禄命者言八字，若宋
 以前，只有六字。蓋第用年月日，不取時也。

二三


寧國府圖經
 ：『涇縣
 西五里，有淳于棼
 故居。』云棼
 『南齊
 明帝
 時爲相國，嘗捨宅爲寺』云云。名勝志
 ：『棼
 又作髠
 。』益非。今考唐
 李公佐
 南柯記
 云：『東平
 淳于棼
 ，吴
 、楚
 游俠之士，嗜酒使氣，不守細行，累巨産，養豪客，曾以武藝補淮南
 軍裨將，因酒忤帥，斥逐……家居廣陵郡
 東十里。』當即其人。下云『貞元七年九月，因沉醉致疾』云云。無論公佐
 此傳皆屬寓言，即實有其人，亦唐
 中葉人，非南齊
 也。又云官相國，豈幻夢中位居台輔，即信以爲實耶？圖經
 及方志蓋又因公佐
 所言而附會之，地理家遂采爲名勝古蹟，誤之誤矣！

二四

又涇縣
 名宦，於三國吴
 時首列陳焦
 ，云生有善政，死即留葬桃花潭
 側，宣德
 中縣志
 并載焦
 葬後七日，穿土化爲小兒，坐於墓上，久乃不見云云。皆因吴志
 孫林傳
 於永安
 四年載安吴
 民陳焦
 死埋之六日，更生，穿土中出。太平廣記
 再生部
 引五行志
 亦同。二志
 並云安吴
 民，則非涇縣
 宰可知。方志之誣妄如此！而人輒信之，並列於祀典，何也？

二五

詩雖小道，然實足以覘國家氣運之衰旺。即如五代晉
 時馮道
 奉使契丹
 ，高祖
 宴之於禁中，及使回，道
 賦詩云：『殿上一杯天子泣，門前雙節國人嗟。』蓋是時燕
 、雲
 十六州已割屬契丹
 ，國勢奄奄，如日之垂暮，故雖宰相作詩，而氣象衰颯如此。至宋
 則不然，太祖
 、太宗
 之世，宇内漸已削平，景物熙熙，已若日之初煦，故李昉
 禁林春直
 詩云：『一院有花春晝永，八方無事詔書稀。』又昌陵挽詩
 云：『奠玉五回朝上帝，御樓三度納降王。』何等氣象！蓋同一宰相也，而吐屬不同如此。孰謂詩不隨氣運轉移乎？

二六


謝靈運
 山居賦
 ，李德裕
 平泉草木記
 ，其川壑之美、卉木之奇，可云極一時之盛矣。然轉眼已不能有，尚不如申屠
 因樹之屋、泉明
 種柳之宅
 
[7]

 ，轉得長子孫、永年代也。蓋勝地園林，亦如名人書畫，過眼雲烟，未有百年不易主者。是知一賦一記，雖擅美古今，究與昭陵
 之以法書殉葬、元章
 之欲抱古帖自沉者，同一不達矣。




 [1]
 授
 本此處原無“馮冰同”注，依粤
 本、周
 本補。整條末，授
 本原出小注“馮冰同音”四字，今删。


 [2]
 只，粤
 本作“止”。


 [3]
 “啓”及下文“創自啓也”之“啓”，粤
 本作“迪”。按，高啓
 ，字季迪
 ，當作“啓”或“季迪”。又，“不知啓詩”“詞意與啓詩”“但較啓詩”之“啓”，各本均作“迪”，今依上下文改。


 [4]
 也，粤
 本作“耶”。


 [5]
 于，授
 本原缺，作空字，周
 本作墨釘，依粤
 本補。


 [6]
 耳，粤
 本作“也”。


 [7]
 泉明，各本同。按，即“淵明”，唐
 人避高祖
 諱，間改作“泉明”。


附録

北江詩話跋張祥河


穉存
 先生箋經補史，氣節文章，皆足輝暎千古，著書滿家，多已刊行。惟詩話
 僅存稾本，哲嗣幼懷
 寶守有年，未嘗輕示人。予幸從借讀，闡揚六義，揚榷百家，多前人所未發，愛翫不釋，謹校勘授梓，以公同好。昔梧門
 司成輯録近代諸賢詩，曰朋舊及見録
 ，於諸人名下多録先生評語，以爲折衷，洵乎爲藝林之職志也。惟末條自評其詩，乃曰“激湍峻嶺，殊少回旋”，則謙詞也。予謂先生詩惟妙於回旋，乃益見激峻之不可及，竊取先生廬山
 詩意，得八字曰：“天風回盪，秀出匡廬
 。”欲以擬先生之作，先生謂非貢諛於匡君
 ，予亦非貢諛於先生也。爰志簡末，以質後賢。華亭
 張祥河
 識。

（張祥河
 刊北江詩話
 四卷本）

北江詩話跋伍崇曜

右北江詩話
 四卷，國朝洪亮吉
 撰。按先生字稚存
 ，陽湖
 人，『北江』其號也。志行氣節，爲儒林引重。於經史註疏、説文
 、地理，靡不參稽鉤貫，著撰等身。爲詩，涉筆有奇氣，精思獨造，遠出恒情，仿康樂
 、仿杜陵
 、仿太白
 、仿楊誠齋
 ，然實嘔心鏤腎，總不欲襲前人牙慧。迨荷戈萬里，奇氣噴薄而出，益如天馬行空，不可覊靮。賜環後，枕葄墳典，管領湖山，當時詞人，咸推祭酒。嘗見其小印，作『曠代逸才』四字，亦唯先生不愧此言。吴穀人
 駢體文續集
 墓表
 ，江鄭堂
 漢學師承記
 ，載其著述多至百十種，而均未及是書。道光
 戊申，始得詩舲
 中丞刻本，特重付梓人，俾後來談藝者有所矜式焉。先是：趙甌北
 撰七家詩話
 ，欲以查初白
 配作八家。先生固止之，賦詩云：『初白
 差難步後塵』；又云：『只我更饒懷古癖，溯源先欲到周
 秦
 。』自註云：『余亦作詩話
 ，一卷自屈
 、宋
 起。』——見更生齋集
 。則先生之宗旨可知。然是書無論及靈均
 輩語，殆亦不無遺佚歟？又先生嘗賦論詩絶句
 ，顧寧人
 、吴野人
 共一首，王阮亭
 、朱竹垞
 各一首，今讀是書，所論幾於疊矩重規；又如吴梅村
 、邵青門
 、沈歸愚
 、袁簡齋
 、蔣心餘
 、厲樊榭
 、孫淵如
 諸子，均有宋玉
 微詞；然俱精確不磨，固不同文人相輕積習，轉貽笑柄者。至自述各詩，單詞片語，亦如西子
 王嬙
 ，嫣然一笑；即屏除綺語者，亦知其美。若『竹兜』五律，謂庶幾前人簷馬
 作，則未敢附和。然要其目光如炬，上下千古，龍子作事，固自不凡。又先生論詩絶句
 ：『藥亭
 獨漉
 許相參，吟苦時同佛一龕。尚得昔賢雄直氣，嶺南
 猶似勝江南
 。』亦可謂不存鄉曲之見。而是書僅及藥亭
 之晚達，未論其詩，及屈
 陳
 諸子；至黎二樵
 明經，則推崇已極，與王蘭泉
 蒲褐山房詩話
 同；顧謂『惜其年甫四十而卒』，而不知樵夫
 實久主粤
 中壇坫，年幾七十餘，生平足跡未嘗度嶺
 ，與先生未及謀面，僅得之傳聞故耳。

秋盡日，南海
 伍崇曜
 謹跋。

右北江詩話
 第五、第六兩卷，先生哲嗣子齡
 明府宦粤
 ，以續刻先生遺著數種見貽，此册與焉。亟重付剞劂，俾與前重刊張詩舲
 侍郎所刻四卷，得成完璧，亦厚幸也。


咸豐
 甲寅閏七夕，伍崇曜
 再跋。

（粤雅堂叢書
 北江詩話
 六卷本）

洪穉存先生北江詩話序湯成彦

詩亡然後詩話作，詩話作而詩愈亡。非詩話之足以亡詩也，蓋作詩話者，大抵皆標榜聲氣，採摭浮華，妄事雌黄，謬加别白。好爲深解，則多穿鑿之辭；喜作高談，則馳虚憍之論。求其别裁真僞，討論瑕瑜，廣考博參，有裨於四始六義之旨，吁其難矣！蕭梁
 之世，鍾嶸
 詩品
 第詩人之甲乙，溯厥淵源，詩話實權輿於此。唐
 釋皎然
 詩式
 ，備陳法律，孟棨
 本事詩
 ，旁采故實，其流益暢，由宋
 元
 明
 以迄我朝，代有作者，歐陽永叔
 六一詩話
 、司馬君實
 續詩話
 、劉攽
 中山詩話
 尚矣。自是而降，朱弁
 風月堂詩話
 、張戒
 歲寒堂詩話
 、黄徹
 [image: ]
 溪詩話
 、周密
 浩然齋雅談
 ，亦有足稱。王構
 修辭鑒衡
 、李東陽
 懷麓堂詩話
 、王世懋
 藝苑擷餘
 、吴景旭
 歷代詩話
 、王士禛
 漁洋詩話
 、趙執信
 聲調譜
 、談龍録
 與諸家之作，皆如陶之有甄，如冶之有型，誠談藝之指南，論詩之津筏也。王
 趙
 不作，百年之内，代興者闃如焉。同里洪
 丈穉存
 先生，氣節文章，炳曜寰宇，等身著作，次第鋟諸梨棗，大江左右，幾於户置一編，惟所譔詩話
 六卷，先生晚年手定，藏於北江草堂
 ，外間罕覩傳本。先生庚戌會試，出大興
 朱文正
 珪
 之門，文正
 爲從曾王父葯岡
 先生分校京
 闈所得士，故與余家爲孔
 李
 交，族兄春舫
 司馬與先生季子子齡
 大令申之以婚姻，子齡
 承其家學，好沉博絶丽之思，時來就余，極讀書論藝之雅。余亦屢過先生城東故廬，登所謂卷施閣
 者，搜覽遺集，見詩話
 足本，假歸，録而頌之，珍弆巾笥。迨後余官秋曹簿領，沉迷卒卒，無須臾間，此笧塵封敗篋，久不復省。憶咸豐
 壬子，余將西遊，行有日矣，晨起掃除蠹書，蛛絲鼠跡，錯雜紛陳，墮一笧於地，檢視之，則先生詩話
 也。喜甚，攜以自隨。癸丑冬，余自秦
 入蜀
 ，客居無事，取而反覆紬繹，究其指歸，每遇風瀟雨晦之晨，酒闌燈炧之夕，胸次槎枒，意不自得，開卷急讀，豁我幽憤，有所觸輒筆諸簡端，積久，漸成卷帙。丙辰秋，復游叙州
 ，茂才周
 生錫光
 見而悦之，請付手民，以廣其傳。生家不中貲，有負郭田數十畝，留其半以供偏親菽水，餘悉售爲剞劂資，刊既成，踵余求序。竊念先生文行暉映江表，生跧處蜀
 南，世之相去已五六十載，獲見新書，距躍三百，口沫手胝，景行無已，且貧如長卿
 壁立，室無儋石儲，乃亟於表彰名賢之千秋盛業，至舉累世載芟載柞之區斥賣之，略無顧戀之色，回觀一時貴介之意氣干雲，富人子之膏腴坐擁，揚揚自得，甘心爲守錢虜没，字碑恥逐，蠧死螢乾，置千秋萬歲名爲身後事者，不幾汗流走且僵哉！余既嘉生慕道之殷、任事之力，闡揚名哲之勤且摯，先生在鄉先輩中，又余所私淑瞻依，向來敬祝一瓣香者，誼不得辭。間嘗推論先生作書之要領，考證舊聞，莩甲新意，一縱一横，論者莫當，知古知今，陳言務去。持議之洞達，則養由基
 之矢徹七札也；入理之精鋭，則徐夫人
 之匕首血濡縷也。不尚詭奇，不主附和，振衰式靡，懦立頑廉。以之摩廬陵
 、涑水
 、中山
 之壘，可拔趙
 幟而立漢
 幟；使宋
 元
 明
 諸君子與先生相遇中原，皆將辟易失色；王
 趙
 而後，踵以先生言詩者，又見異軍蒼頭特起，洵爲藝林希有之笈矣。若余所論列之説，一知半解，蠡測管窺，極思沿流討源，未能因表測裏，是揚子雲
 覆醬瓿物，生之痂嗜，顧有同情，彌令余且悚且慚也。先生仲子幼懷
 上舍别有底本，婁縣
 張詩舲
 侍郎刊其前四卷，宣城
 李雲生
 太守刊其後二卷，兩家各藏其版，離之兩傷，大是憾事，復靳甚，不輕以與人，彼甕牖絶樞之子，剬詩緝頌者，雖欲鑄金事之，又奚自乎？今得生合而刊之，如張壯武
 雷豐城
 佩劍會合於延津
 風雨中，流播巴蜀
 ，衣被天下，再得什伯有心人揅究其微言大義，講明於通都大邑間，俾好學深思之士，日從而詠歎之，淫液之。萭矱既端，淫哇悉屏，詩話作而詩存。翰墨之事，有關風教，厥功偉矣。生之刊是書也，豈惟護持先生著述，以尚友昔賢，締緣風雅自多哉，抑亦養正黜邪，輔翼詩教者所深取也。至先生忠孝偉節、立身行己之落落大者，有嘉慶
 五年自伊犁
 釋放回籍硃諭御製喜雨
 詩注、趙青州
 懷玉
 墓志
 、惲瑞金
 敬
 遺事述
 在，兹不復云。


咸豐
 七年十二月立春前三日，同里婣世愚姪湯成彦
 ，序於錦水
 寓廬三十六芙蓉吟館
 。

（周錫光
 淵海樓
 刊洪穉存先生北江詩話
 六卷本）

洪穉存先生北江詩話跋周錫光

嗟乎，識囿蹄涔，不知溟
 渤
 之廣；見封部婁，難語嵩
 岱
 之高。舉論詩之一端，吁相沿而可怪，爰爲綜其流弊，溯厥頽波，試一一而指陳，幾比比而皆是。則有蓬户陋儒，繩樞下士，墨程數卷，秘若瑶函；試帖一編，奉爲寶筏。繡鞶帨而務求容悦，每虞曳白於鏁闈；獵巍科而自掩空疎，妄下雌黄於藝苑。問塗遇黎丘
 之鬼，榮古虐今；入時畫混沌之眉，淡妝濃抹。鳥空鼠唧，蚓唱蟬吟，此論詩者之一蔽也。亦有曲説鈎心，謏聞對臆，權衡率爾，先已判其低昂；旨趣茫然，漫欲施其品藻。逐蚍蜉而撼樹，坿水母以目蝦。豕腹彭亨，鼃聲喧沸。借學道爲準的，膠滯性靈；取謬種作師承，揅摩聲調。鹿牀烏喙，列藥籠而腐腸；葛藟蒺藜，罥芒鞵而刺足。鑿空杜譔，膠柱刻舟，此論詩者之又一蔽也。别有學究冬烘，繁芿採摭；俗子纖仄，孟浪品題。參苓以生死人，朱丹以飾醜女。陳根宿莽，詫爲拔地偉材；艷曲里詞，方諸鈞天雅奏。天吴紫鳳顛倒，移舊繡之圖；錦字回文嗤點，失璇璣之巧。呼鼠爲璞，彈雀以珠，此論詩者之又一蔽也。更有標榜聲華，馳騖利藪。少年子譽蜚臺閣，競傳柏梁
 之篇；大腹賈氣識金銀，雅擅渭城
 之唱。幺絃孤韻，撫琴軫而鸞徽即籲；朱緑玄黄，學絲繡而鴛鍼許度。偶登片語，共詡驪珠；收入單辭，便分鶴貫。蠅營狗曲，蟻聚蜂屯，此論詩者之又一蔽也。窺其癥結，鍼彼膏肓，其始也，壞於餖飣剽賊，勦説雷同；其繼也，壞於驕僨披昌，偭規越矩。不有作者，誰追雅音？求諸往哲之真評，核諸昭代之閎製，其能闢卮言、裁僞體，參妙解於群籍，嚴甄綜於時賢；闡廬陵
 、中山
 、涑水
 之名言，辨羽卿
 、辰翁
 、廷禮
 之瞽説；芟薙稂莠，剗削榛蕪，衆美畢臻，羣蔽悉屏；恤恤乎其恐失也，愀乎悠乎其有餘思也；使人讀之幡然興起，抑然自持，潄六藝芳潤之英樹、千秋不朽之業者，其惟穉存
 先生之北江詩話
 乎？先生纘容齋
 制作之才，居嚴助
 承明之署。三天教胄，課字授經；五緯拱辰，芒寒色正。尚方請劍，斬佞臣一人之頭；絶塞荷戈，踏天山
 萬里之雪。賜環未及乎百日，甘澍應時；諫章嗟賞乎九重，宸翰褒美。校書閣内，事隔前塵；持節黔陽
 ，境成昔夢。遂使白鹿洞
 畔，遠繼蘇
 内翰之蹤；紫雲巖
 前，喜迓武夷君
 之駕。題名勒於五嶽，行縢徧於九州。傳世詩文，逾五千首；著録弟子，過三百人。鮒鮚軒
 開，士大小願書萬本；蠡湖
 源遠，江
 左右争庋一編。一時重先生之譔述者，雖黄金寫少伯
 之容，團扇畫放翁
 之貌，無以喻兹昌歜之獨嗜，水仙
 之移情也。若詩話
 之在先生，特威鳳之片羽、神龍之一鱗耳。然而酌蠡海畔，已覘鯷壑之波；染指鼎中，即飫鯖厨之饌。今觀先生之爲是書也，甄别流品，考鏡是非，隻句引伸，神明規萭；數行裁制，包孕古今。起例發凡，則原於記室；鈎玄提要，則本諸昌黎
 。汩汩其來，極解衣槃礴之致；浩浩自得，絶淟涊媚世之詞。名計萬歲而遥，目營四海之表。蓋詩有聲焉，得先生之論而宫商以叶；有體焉，得先生之論而正變以稽；有材焉，得先生之論而良楛以分；有律焉，得先生之論而聲病以去。而且羅甲兵於武庫，光焰上燭九霄；志人物於倉曹，褒貶特嚴一字。舉凡宗派之同異，才調之等差，義藴之淺深，雅
 鄭
 之區别，無不洞觀奥窔，剖析微茫。滄瀛探寶，賈胡可傾海而求；繁林落材，匠石
 可運斤而取。滌蕩情志，開拓心胸。參伍以考之，沉潛以體之。披衣得珠，吸水擇乳。故取他人之論詩，較之先生，人皆晨華暮槿，先生則朝日夕月也；人皆瓦礫糞土，先生則精金美玉也。人皆陽鱎之魚，先生則蓬池之鱠，有口者所操匕樂嘗也；人皆桑
 濮
 之音，先生則咸
 韶
 之奏，有耳者所端冕傾聽也。則是天之降才，在人者駮，在先生者純也；世之學術，在人者窘，在先生者富也。詞章之論列，在人則晦盲否塞，在先生則疏通證明，若孔鄭
 之解經也；風雅
 之揚扢，在人則枝梧附會，在先生則文直事核，若馬
 班
 之作史也。至矣哉，其諸微而顯，志而晦，婉而多風，盡而不污，具鑿齒
 之陽秋
 ，軼表聖
 之詩品
 ，中般
 倕
 之巧，謝雕飾之工者哉！因而思先生之爲人，淵雅醇懿，高簡清真，如靈芝九莖，不雜蕭艾；如朱絃三歎，可洗筝琶。抱眇眇臨雲之思，矢懔懔懷霜之節，行間之謦欬猋厲，紙上之鬚髯戟張，即先生之性情，合之先生之緒論，洵所謂不圖永嘉
 之後，復聞正始
 之音者矣。由是而善學者以意逆志，因文生情，杼軸予懷之秘妍，步趨先生之軌範。吾見本先生之論詩，以爲詩金舂玉戛，可儗其結調之鏗然焉；雲飛風起，可儗其養氣之充然焉。時花艷春，明霞夾月，可儗其含光之炯然焉；西山翠屏，南浦緑波，可儗其設色之灼然焉。推之效寒燈擁髻之吟，其情可以生，可以死；倣河梁攜手之製，其遇可以怨，可以群。然又非可不學而能，不行而至也，此一境也。非先生之正定識趣，陶冶名理，吐棄凡近，屏絶坿和，安能洗凡馬而皆空，鏘鳴鳳而協律乎？我秋史
 比部師與先生居同恒閈，手寫遺編。緬北海
 之高風，交推孔
 李
 ；訪東城之故第，笧檢香芸。録斜川
 珍弆之奇文，儲蜀
 道來游之旅橐。部居舟次，月旦列諸簡端；揚霄抑淵，風流溢於眉宇。貉稽
 多口，俗眼皆驚；匡鼎
 解頤，群情各饜。太白
 歎吾衰不作，鈎摘錙毫；子美
 證得失寸心，較量杪忽。絃徽激賞，鍾子期
 獨契琴心；山水寄情，謝康樂
 徧搜屐齒。憶談詩於白雲樓
 下，宋
 人矜刻楮三年；待起草於紅藥省中，迦葉
 試拈花一笑。會當暇日，出示鯫生，錫光
 生自蜀
 南，伏處窮巷，以至愚極陋之質，究尋聲定律之微。淮南
 鴻寶
 之篇，枕中久秘；中郎
 論衡
 之本，帳底頻窺。流連忠讜之文章，洛頌直臣之著作。歡喜讚歎，口沫手胝；請付手民，用資津導。教授入成都
 之市求異書者，應有同心；覺悟登大願之船參上乘者，實非小補。從此家傳蜀
 本，掇拾卷施閣
 之菁英，豈徒曲和巴
 歈，訂正竹枝詞
 之卑靡而已哉！敬書緣起，以質藝林，且以諗深於詩之君子。


咸豐
 八年龍集著雍敦牂余月戊申朏，慶符
 後學周錫光
 謹跋。

（周錫光
 淵海樓
 刊洪穉存先生北江詩話
 六卷本）

重刊北江詩話序王國均

大雅不作，古義寖衰，末學膚詞，尠所闡發。求其扶植根柢，陶冶性情，作詩家指南者，百不獲一也。鄉先達洪稚存
 先生，忠讜偉節，詳載國史，生平著作等身，以詁經輿地之學，爲本朝巨擘，故刊行各種，幾於家有其書。此北江詩話
 六卷，乃晚年手定，刻之者三家：張詩舲
 中丞，李雲生
 太守，及蜀
 中周霽堂
 茂才也。張
 刻袖珍本止前四卷，李
 刻僅後二卷，惟周
 刻爲同里湯秋史
 比部抄自卷施閣
 叢書中，實爲足本。惜以後進思附青雲，輙加評點於簡端，多縩繺唲齵之辭，而鮮鈎讖索鑰之助。遂使讀者有佛頭著穢之憾焉。余維先生立身以忠孝爲大，論學以經史爲宗，論詩以三百篇
 爲主，故於魏
 晋
 詩人，獨取陶靖節
 ，以其去古未遠也。盛唐
 李
 杜
 ，已視爲詩派之支流。歷宋
 元
 明
 ，旁及各家，吞雲夢
 者八九，目中安有餘子哉！夫不探崑崙
 之源者，不足與觀水；不登泰岱
 之巔者，不足與觀山。誦先生之詩話，必想見先生之胸襟，而後能知其扶植根柢，陶冶性靈，作詩家之指南者，若是其難能而可貴也。先生曾孫用懃
 ，因原刻體例未合，重加校正，隨全集
 一併重刊，並乞誌其緣起如此。則又孝子慈孫之用心，非尋常刊布古籍者所可同日語也夫。


光緒
 三年歲次强圉大淵獻陽月，同里後學王國均
 謹撰。

（洪用懃
 授經堂
 刊洪北江全集
 北江詩話
 六卷本）


後記


北江詩話
 六卷，清
 洪亮吉
 著。亮吉
 字稚存
 ，號北江居士
 ，陽湖
 （今江蘇
 省常州
 市）人。乾隆
 進士，授編修，督學貴州
 。他晚年因上書批了清
 王朝的逆鱗，被充軍到伊犁
 。後赦還，號更生居士
 。他生於乾隆
 十一年（一七四六），卒於嘉慶
 十四年（一八〇九），其生存時代，正當清
 代學術——尤其是考據學——的鼎盛時期。亮吉
 是經學家、史學家、地理學家、駢文家、詩人，因此在北江詩話
 （不是他的主要著作）裏涉及的方面極爲廣博，舉凡金石文字、歷史人物、史學、地誌、書法以至于科場掌故……莫不數見。其論詩以『性』、『情』、『氣』、『趣』、『格』爲等第，謂『詩文講格律，已入下乘』。不僅對於『格調』派如沈德潛
 『學古人』只是『全師其貌，而先已遺神』，有所非議；即對於其他許多前輩詩人和同時詩人都有不客氣的批評，如評吴偉業
 『殊昧平仄』；評邵長蘅
 『作意矜持，描頭畫脚，又無真性情與氣』；評王士禛
 『受聲調之累』，用杜
 詩是『湊韻』，改杜
 詩以『掩迹』，竟至『點金成鐵』；評朱彝尊
 學初唐
 、學北宋
 都是『邯鄲
 學步』，『卒不能自成一家』；評宋琬
 『畢竟後來才士少，詩名數到宋黄州
 』；評袁枚
 『佻』、『淫艷』；評厲鶚
 『意取尖新』，而『氣局本小』。……

他最傾倒的清
 初詩人是黎簡
 ，説黎
 詩善於『造句』、『造字』、『造境』。他推重同時的詩人錢載
 ，而又私阿黄景仁
 。持論與當時人推重袁枚
 、蔣士銓
 、趙翼
 諸家的意見相反。在詩藝術上他有創見，但也有偏見。

本書據清
 光緒
 三年洪
 氏重刊本作底本，與粤雅堂叢書
 本對校，標點出版。

陳邇冬


北江詩話版本源流考（代修訂後記）


北江詩話
 的刊本，均爲洪亮吉
 嘉慶
 十四年（一八〇九）去世後所刻。其撰寫的時間，在詩集與詩話中能找到一些線索。洪亮吉
 更生齋集
 卷四滬瀆消寒集
 中有嘉慶
 六年（一八〇一）作趙兵備翼以所撰唐宋金七家詩話見示率跋三首
 ，以詩歌形式，爲趙翼
 撰成的甌北詩話
 中元好問
 以前七卷初稿作跋，有自注，其三云：


名流少壯氣難馴，老去應知識力真。七十五年纔定論，一千餘載幾傳人。殺青自可緣陳例，初白
 差難踵後塵。（君意欲以查初白
 配作八家，余固止之。）只我更饒懷古癖，溯源先欲到周
 秦
 。（余時亦作北江詩話
 ，第一卷泛論，自屈
 、宋
 起。）


可以看出，嘉慶
 六年時，洪亮吉
 已著手作北江詩話
 ，書稿有分卷，第一卷中的内容是“泛論，自屈
 、宋
 起”，但這一陳述，和現在流傳的北江詩話
 各版本卷一的情况均不合，故而粤雅堂
 本北江詩話
 的伍崇曜
 跋中即疑惑“然是書無論及靈均
 輩語，殆亦不無遺佚歟？”因現存的版本均出於洪亮吉
 身後，故書稿遺佚，是有可能的，另一種可能則是洪亮吉
 生前對部分内容進行過更定、删削與改寫。從北江詩話
 的書稿來看，卷二中提及“今歲嘉慶
 六年”，而卷一言：“近青浦
 王
 侍郎有湖海詩傳
 之選，刊成，寄余。”青浦
 王
 侍郎爲王昶
 ，曾於嘉慶
 八年（一八〇三）刊行湖海詩傳
 四十六卷，同時，卷三言李賡芸
 “見官嘉興府
 太守”，“李賡芸
 嘉慶
 八年（一八〇三）閏六月至十四年（一八〇九）任嘉興府
 知府；卷四言孫星衍
 “今官山東
 督糧道”，孫星衍
 嘉慶
 九年（一八〇四）二月至十六年（一八一一）任山東
 督糧道，可見北江詩話
 從嘉慶
 六年初成規模後，一直在不斷增補，而增補修訂後的模樣，與嘉慶
 六年時詩歌自注所述不同。


北江詩話
 的版本，今存有洪亮吉
 手稿本四卷，刻本有道光
 年間張祥河
 刊四卷本北江詩話
 （以下簡稱張祥河
 本）、咸豐
 四年（一八五四）伍崇曜
 刊粤雅堂
 六卷本北江詩話
 （以下簡稱粤雅堂
 本）、咸豐
 八年（一八五八）周錫光
 淵海樓
 刊湯成彦
 批點六卷本洪穉存先生北江詩話
 （以下簡稱周錫光
 本）。光緒
 三年（一八七七）洪亮吉
 曾孫洪用懃
 刊授經堂
 本洪北江全集
 時，内收北江詩話
 六卷本（以下簡稱授經堂
 本）。此後，授經堂
 本板片爲湖北官書局
 購去並刷印行世。光緒
 三十四年（一九〇八），上海
 掃葉山房
 刊石印本六卷本洪北江詩話
 ，其後，至民國年間，此本還多次再印。諸本序跋中，提及道光
 咸豐
 年間李文瀚
 曾刻二卷本，内容爲六卷本北江詩話
 的後二卷，但這一版本，這次修訂時暫未覓得。


北江詩話
 洪亮吉
 手稿本四卷，今藏上海圖書館
 ，用半頁十行的紅格稿紙，白口，四周雙邊，上單魚尾，魚尾上，刷有“志稿”二字。字迹上，該本與上海圖書館
 藏的洪亮吉
 屢有塗乙的更生齋詩
 手稿等同，爲洪亮吉
 手迹無疑。

正文首葉，鈐有“掃塵齋積書記”朱方、“禮培私印”白方、“南通沈燕謀印”白方、“行素堂臧書記”朱長、“上海圖書館臧”朱長諸印；卷四末葉，鈐有“湘鄉王氏秘籍孤本”朱長、“曾藏沈燕謀家”朱長二印，從鈐印來看，當在民國年間，入藏王禮培
 （書齋名掃塵齋
 ）處，經沈燕謀
 （書齋名行素堂
 ）遞藏後，入藏上海圖書館
 。

書前副頁，有王禮培
 手跋，題於無格稿紙上，手跋言：


洪亮吉
 北江詩話
 四卷


此係手稿，與集内所刊互有異同，彌可珍貴。朱絲欄，板心有“志稿”二字，蓋先生著十六國畺域志
 稿紙也。畺域志
 稿，余亦有殘本，改竄甚多。又有釋歲
 一種，則集内未刊之書，並目亦不見諸集中矣。湘鄉
 王禮培
 。


跋語後，鈐“禮培私印”白方。北江詩話
 手稿本，王禮培
 經藏，但並未收入記録王禮培
 藏書的複壁書目
 。釋歲
 手稿，則見諸複壁書目
 ，王禮培
 記爲“釋歲
 一卷一册，清
 洪亮吉
 。此亮吉
 手稿，未刊，目不見集中。”不過，洪亮吉
 這一卷釋歲
 手稿本下落不詳，而洪亮吉
 卷施閣文甲集
 卷二有釋歲
 一篇，不詳王禮培
 是否失察而誤以釋歲
 爲洪亮吉
 未刊稿，抑或二者並非同書。如王禮培
 跋所指出的，北江詩話
 手稿本所用稿紙，刷印有“志稿”字樣，且王禮培
 曾藏有洪亮吉
 多有“改竄”的十六國疆域志
 手稿殘本，故可知，洪亮吉
 北江詩話
 手稿書於嘉慶
 三年刊刻的十六國疆域志
 所餘稿紙上。

書最末，另夾有箋紙一幀，爲王禮培
 致信翰臣
 先生一札：



北江詩話
 ，去冬黄伯雨
 曾欲以百元買之，弟硬持二百元，故未繼續進行。兹傳經述貴友亦欲以百元得之，但此物必須趁兄得之爲好，請加二十元，想不吝也。



翰臣
 先生台鑒。弟培
 頓首。

從書札往還來看，這一書札，當涉及北江詩話
 的轉販。黄以霖
 ，字伯雨
 ，曾欲以百元購此北江詩話
 稿本而王禮培
 索價二百元，從藏印來看，北江詩話
 後轉手於沈燕謀
 處，當最終議價未諧。“翰臣”或爲當時寓居上海的甘翰臣
 ，但與王禮培
 彼此往還、所涉書籍等的情况，暫不得考。


張祥河
 本，書前有内封，四周雙邊，分三欄，中欄有篆書“北江詩話
 ”。正文板框寬二〇四毫米，高一四二毫米，四周雙邊，白口，單魚尾，魚尾上書“北江詩話
 ”，下書卷數，版心下方有頁數。半頁九行，行二十一字，逐卷卷首有“北江詩話
 卷幾／陽湖
 洪亮吉
 著”與“華亭
 張祥河
 訂／任城
 李璿
 校”的字樣。書末有張祥河
 跋語一篇。張祥河
 本板框尺寸不大，故授經堂
 本中王國均
 跋稱此本爲“張
 刻袖珍本”。張祥河
 （一七八五—一八六二），字詩舲
 ，嘉慶
 二十五年（一八二〇）進士。國家圖書館
 藏有一帙卷首内封有題字的張祥河
 刊本，上書“道光
 丁未秋日詩舲
 方伯持惠”字樣，可知爲張祥河
 刊後贈予，從題年來看，張祥河
 本刊成於道光
 二十七年丁未（一八四七）秋之前。


粤雅堂
 叢書爲道光
 至光緒
 年間伍崇曜
 輯、譚瑩
 助校的大型叢書，每書附跋尾，簡介刊刻原委。粤雅堂
 本的北江詩話
 ，無内封，板框寬一九二毫米，高一三〇毫米，左右雙邊，半頁九行，行二十一字，細黑口，無魚尾。版心中央書“北江詩話
 卷幾”，下有頁數；版心下方，有“粤雅堂
 叢書”字樣。逐卷卷首有“北江詩話
 卷幾／陽湖
 洪亮吉
 稚存
 著”，卷六尾有“譚瑩
 生覆校”字樣。書末有伍崇曜
 跋文兩篇。


周錫光
 本有内封，内封有單魚尾，A面題隸書“洪穉存先生北江詩話
 六卷”，B面鎸隸書“咸豐
 丁巳茱萸節開鎸。慶符
 周
 氏淵海樓
 藏版”。周錫光
 跋作於咸豐
 八年（一八五八），故可知此本咸豐
 七年丁巳（一八五七）開雕，而勒成於咸豐
 八年。此本板框大小寬二七七毫米，高一八五毫米。書前有湯成彦
 序，附刊趙懷玉
 奉直大夫翰林院編修洪君墓誌銘
 一篇、惲敬
 前翰林院編修洪君遺事述
 一篇。湯成彦
 序，左右雙邊，白口，單魚尾，魚尾上書“洪穉存先生北江詩話序
 ”（按，序共六頁，前四頁“序”字作墨釘，後二頁有“序”字），下有頁數，序行書手書上板，無欄線，半頁八行，行字十四至十七字不等。趙懷玉
 、惲敬
 兩文，四周雙邊，白口，單魚尾，魚尾上分别書“洪穉存先生墓志銘
 ”“洪穉存先生遺事述
 ”，下有頁數，版心最下方有“淵海樓
 藏版”字樣。兩文均有欄線，半頁十行，行二十一字。其後爲正文，左右雙邊，白口，單魚尾，魚尾上書“洪穉存先生北江詩話
 ”，魚尾下書“卷之幾”，下有頁數，版心最下方有“淵海樓
 藏版”字樣。板框内，每頁分上下兩欄，上欄高三四毫米，下欄高一五〇毫米，上下二欄内，均無欄線。上欄爲批語，半頁二十二行，行六字。下欄爲正文，半頁十一行，行十八字，字側有圈點。逐卷卷首有“洪穉存先生北江詩話
 卷之幾／同里湯成彦
 秋史
 評點／慶符
 周錫光
 霽堂
 校刊”字樣。書末有周錫光
 跋一篇，左右雙邊，白口，單魚尾，魚尾書“洪穉存先生詩話跋
 ”，下有頁數，跋楷書手書上板，無欄線，半頁六行，行十六字。


授經堂
 本有内封，内封A面鎸篆書“北江詩話
 ”，B面鎸隸書“光緒
 丁丑孟龝授經堂
 重鎸本”，板框寬二八四毫米，高一九二毫米，左右雙邊，黑口，單魚尾，魚尾下書“北江詩話
 卷幾”，版心下方有頁數。半頁十一行，行二十二字。書前有光緒
 三年丁丑（一八七七）王國均
 撰重刊北江詩話序
 ，序版心字樣作“重刊北江詩話序
 ”。卷六尾有“曾孫用懃
 校字”字樣。


掃葉山房
 石印本，目前所見最早的爲内牌有“陽湖
 洪亮吉
 著／洪北江詩話
 ／光緒
 戊申上海
 掃葉山房
 石印”字樣的光緒
 三十四年戊申（一九〇八）本。板框寬一七五毫米，高一二八毫米，左右雙邊，白口，單魚尾，單魚尾上書“洪北江詩話
 ”字樣，版心中有“序”或“卷幾”字樣，下有頁數，下方有“掃葉山房石印”字樣。半頁十二行，行二十六字。用軟體字寫，書前有王國均
 重刊北江詩話序
 ，卷六末有“曾孫用懃
 校字”字樣。


北江詩話
 各版本的源流關係，可以通過各本的序跋及文字的校勘得到線索。


北江詩話
 的手稿本内容共四卷，即今北江詩話
 前四卷。書寫上，稿本每卷卷首有“北江詩話卷幾”字樣，無撰人，後空一行，書正文。北江詩話
 手稿本上，行字約十八至二十二字不等，不少寫法，常用省寫、簡寫，如“鬚”，稿本多省寫作“須”，“鴛鴦”，稿本省寫作“夗央”等。同時，稿本中，有不少塗乙與修改，修改時，有的爲徑改字形，有的則在誤字右側書一豎線“—”，另於天頭書寫正確文字。這些塗乙與修改，均爲洪亮吉
 手迹，當爲洪亮吉
 屬文時的修改或寫定後的更定。稿本中，間有在天頭、行間、頁面欄線外增補的文字。其中，卷四第三十一則修訂較大，則改用貼紙覆蓋舊稿的方式進行更定。同時，作爲手稿本，該本中不少文字有筆誤。


張祥河
 四卷本跋言：“惟詩話
 僅存稾本，哲嗣幼懷
 寶守有年，未嘗輕示人。予幸從借讀，闡揚六義，揚榷百家，多前人所未發，愛翫不釋，謹校勘授梓，以公同好。”可知該本所據當爲從洪亮吉
 子洪符孫
 （字幼懷
 ）處獲得的四卷稿本。從版本比勘來看，張祥河
 所得的四卷稿本，當即今藏上海圖書館
 的洪亮吉
 手稿本。同時，刊刻過程中，張祥河對稿本中的部分誤書作了校勘，訂正了洪亮吉
 手稿中的不少筆誤和史實錯誤，並避道光
 帝諱，改手稿中的“旻”爲“明”。亦有不少異文，實爲張祥河
 刊本在寫樣或刊刻中的誤字，如卷三首則論藏書家有數等，稿本作“次則搜采異本，上足補石室金匱之遺亡，下可備通人博士之瀏覽，是謂收藏家”，“足”字，張
 刻本及之後的各刻本均作“則”，從文義來看，以稿本作“足”爲長。且較之手稿本，刊刻中，亦出現了誤脱文句的現象。


粤雅堂
 六卷本跋有兩篇，非作於一時。第一篇跋介紹伍崇曜
 於道光
 戊申二十八年（一八四八）得到張祥河
 四卷本，便擬付重刊，故跋尾開頭即言“右北江詩話
 四卷”；但目前所見的粤雅堂
 本均爲咸豐
 四年的六卷合刊本。後二卷内容的獲得，如第二篇跋尾所述，蓋因洪亮吉
 幼子洪齮孫
 （字子齡
 ）在廣東
 履官，將北江詩話
 的第五卷、第六卷攜帶在身邊，故伍崇曜
 得見並以之爲底本補刊，合爲六卷完璧本。前四卷内容，基本同於張祥河
 本，有少量異文而異文間手稿本相合；後二卷，則是目前可見的最早版本。卷六的篇幅略少於其他各卷，其中云“詩文并可獨到，則昌黎
 而外，惟杜牧之
 一人”，“詩與駢體文俱工，則燕公
 而外，唯王
 、楊
 、盧
 、駱
 及義山
 五人”等條，與卷二“有唐
 一代，詩文兼擅者，惟韓
 、柳
 、小杜
 三家。次則張燕公
 、元道州
 。至詩及排偶文兼者，亦祗王
 、楊
 、盧
 、駱
 及李玉溪
 五家……”相近。自内容上看，卷二更爲整飭，而卷六條目疑爲卷二的初稿，其中觀點也經過了修訂補充。故而，從洪符孫
 處録出並率先付梓的前四卷，可能爲洪亮吉
 生前寫定，後兩卷的内容則未加裒輯條理。


周錫光
 六卷本的底本來源，據該本序跋介紹，爲湯成彦
 的録副本。湯成彦
 字心匏
 ，號秋史
 ，與洪亮吉
 同爲陽湖
 人，道光
 二十一年（一八四一）進士，官刑部主事，有聽雲山館詩集
 二卷，西游吟草
 一卷。據湯成彦
 序言，“詩話
 六卷，先生晚年手定，藏於北江草堂
 ，外間罕覩傳本”。湯成彦
 與洪亮吉
 子洪齮孫
 交游甚佳，故得以從洪亮吉
 陽湖
 故居的卷施閣
 中獲得北江詩話
 的足本，並録副而出，藏於行篋。咸豐
 二年壬子（一八五二），湯成彦
 西行入陜
 ，次年入蜀
 ，始終攜帶著北江詩話
 録副本。入蜀
 之後，湯成彦
 爲北江詩話
 作批校，至咸豐
 六年（一八五六）秋，湯成彦
 游叙州
 時，周錫光
 得見湯成彦
 批校本，并以此本爲底本付梓，咸豐
 八年（一八五八）刊成。湯成彦
 咸豐
 七年（一八五七）序中提及“先生仲子幼懷
 上舍别有底本，婁縣
 張詩舲
 侍郎刊其前四卷，宣城
 李雲生
 太守刊其後二卷，兩家各藏其版”，即當時湯成彦
 所見刊本，包括張祥河
 刊前四卷本和李文瀚
 （字雲生
 ）刊後二卷本，兩者合璧的話，當即爲六卷本的内容，但當時兩家各自藏版，故湯成彦
 有“離之兩傷”之憾，而兩家“復靳甚，不輕以與人”，故而刷印的數量可能亦不多。李文瀚
 ，字雲生
 ，號蓮舫
 ，道光
 八年（一八二八）舉人，卒於咸豐
 六年（一八五六）。湯成彦
 與李文瀚
 有交游，可能緣此得見二卷本。


周錫光
 本的部分板片，各本所見，均有墨釘，如卷二頁十七A評語，卷三頁十四A正文、卷四頁三B正文、卷四頁八B評語、卷四頁十五A評語、卷六頁六B正文、卷六頁七B正文等處。這些墨釘，可能是在校勘寫樣過程中有修訂而未及時改换剜補文字造成的。雖然湯成彦
 稱底本六卷爲其從洪亮吉
 故居録副而得，實際刊刻時，前四卷似仍以張祥河
 本爲底本，部分異文仍襲自張
 本，張
 本之脱文亦未補回。湯成彦
 爲陽湖
 學者，對部分條目進行了校勘，改正了其中的訛字，如卷二中記楊芳燦
 鳳齡曲
 ，之前稿本、張祥河
 本、粤雅堂
 本均誤作“鳳林曲”，卷二記載乾隆
 乙未科狀元吴錫齡
 ，稿本、張祥河
 本、粤雅堂
 本均誤作“吴錫麟”；卷四“細雨玲瓏玉倚天”，稿本、張祥河
 本、粤雅堂
 本“玲瓏玉”均誤乙作“玉玲瓏”，在周錫光
 刊本中，這些訛誤都已改正。卷五、卷六中，周錫光
 本與粤雅堂
 本部分出入，可能源於底稿的差異或湯成彦
 的校訂。如卷五的唐書
 白居易傳
 的“九老圖”中九老人名，在新唐書
 與白居易
 别集中，便存在異文，粤雅堂
 本的文字同新唐書
 白居易傳
 ，而周錫光
 本同白居易
 别集所載。又如，卷六洪亮吉
 叙高啓
 （字季迪
 ）的評價，條目中出現了五次高啓
 ，在粤雅堂
 本中均僅作“高迪”或“迪”，脱“季”字，周錫光
 本則改其中二字爲“啓”，可見經過初校但未盡改的痕跡。


周錫光
 本中的各段天頭有湯成彦
 批，部分批語具有較高的史料價值。批注之中，卷一洪亮吉
 言“終南山
 中牡丹高百餘尺，均係木本，花皆大如斗，香氣聞數百里”，湯成彦
 則感懷“癸丑在秦
 ，惜未往游，乙卯入滇
 ，所見山茶，亦花大如斗，與此直如驂之靳”。這段叙述，補充了湯成彦
 咸豐
 三年癸丑（一八五三）由秦
 入蜀
 之後，曾於咸豐
 五年乙卯（一八五五）由蜀
 入滇
 ，復返蜀
 的經歷。對於洪亮吉
 所記的終南牡丹，湯成彦
 又以未親歷其地爲憾。湯成彦
 與洪亮吉
 爲同里，批語中關注鄉邦文獻，如卷二“孫
 兵備星衍
 配王
 恭人善詩，所著有長離閣集
 ”一條，湯成彦
 批語言：“長離閣集
 詩爲乾嘉
 間吾里才媛之冠。後來可與頡頏者，惟盤珠
 莊
 夫人、孟緹
 張
 夫人耳。王
 爲觀察配，莊
 適同里吴
 孝廉軾
 ，僅存詞一卷，與王
 皆享年不永，張
 適常熟
 吴
 比部贊
 ，著有澹菊軒詩詞集
 ，至今尚白髮嫠居，已六十餘年矣，於戚誼爲余表姊，前在京師
 青綾幛畔，猶時聆其雅音也。”簡介了陽湖
 一地乾
 嘉
 到道
 咸
 間的才媛詩詞的情况；又如卷一“同里錢
 秀才季重
 ，工小詞”條，湯成彦
 批語言：“季重
 先生，余幼時每見其來訪世父韻清
 先生，衣短褐，履踵決，口不言貧，得錢即付酒家，所著詩詞絶工，顧不自收拾，僅存詞選中黄山詞
 數闋而已，今先生已歸道山，後嗣亦凌夷不振，天之厄才人，一至是哉！”亦聊補文獻之缺。又如卷四洪亮吉
 言：“劉
 明經大猷
 ，工制舉業，窮老不遇而卒，人不知其能詩也。”天頭湯成彦
 批：“大猷
 先生名宸
 ，武進
 人，爲余從祖姑之夫，最工制舉業，詩則偶爲之，不自收拾，今其制義千餘篇，尚存余家。”補充了劉宸
 的生平與制義稿的情况。卷四“古鏡”條，叙述了洪亮吉
 的古鏡收藏，而湯成彦
 天頭批則言：“所藏古鏡，後遇先生喆嗣子齡
 大令，詢之，知已亡失過半矣。”從洪齮孫
 處，湯成彦
 得知洪亮吉
 的收藏身後便已散佚。卷一洪亮吉
 評管世銘
 詩名爲制舉所掩，湯成彦
 批語言“韞山翁
 詩集未見刊行，惟鳴秋合籟
 中載古今體詩十餘章，然已足見驥一毛，窺豹一斑矣。所選讀雪山房唐詩
 亦爲近時善本，外間傳誦者絶少，信乎悉爲制舉文所掩，惜哉！”今考，管世銘
 韞山堂詩集
 十六卷文集
 八卷，最早有嘉慶
 六年（一八〇一）刊本，但是相去較久，湯成彦
 未見，故舉鳴秋合籟
 中所收管世銘
 詩爲例來作參考，用心亦可管窺。湯成彦
 的批注，發揮闡揚洪亮吉
 的評論，亦間或能見湯氏詩學主張。如卷一洪亮吉
 舉一系列詩句爲“逼真神仙”“逼真劍俠”“逼真豪士”“逼真美人”“逼真無賴”“逼真豪奴”“逼真窮鬼語”“逼真餓鬼語”，而湯成彦
 以爲“詩最難逼真，非千錘百煉，仍復動中自然，不能有此粹詣”，亦爲高見。後來王國均
 爲授經堂
 本北江詩話
 作序，言湯成彦
 的批點爲“惜以後進思附青雲，輒加評點於簡端，多縩繺唲齵之辭，而鮮鈎讖索鑰之助。遂使讀者有佛頭著穢之憾焉”，未免過於苛責貶低。


授經堂
 本，由洪亮吉
 曾孫洪用懃
 校字，書前有陽湖
 同里王國均
 序，言：“此北江詩話
 六卷，乃晚年手定，刻之者三家：張詩舲
 中丞、李雲生
 太守及蜀
 中周霽堂
 茂才也。張
 刻袖珍本止前四卷，李
 刻僅後二卷，惟周
 刻爲同里湯秋史
 比部抄自卷施閣
 叢書中，實爲足本。”並言：“先生曾孫用懃
 ，因原刻體例未合，重加校正，隨全集
 一併重刊，並乞誌其緣起如此。”結合文字校勘來看，授經堂
 本應當主要從周錫光
 本而出，因“原刻體例未合”，删去了圈點、批校。前四卷中，周錫光
 本中部分正文板片帶有墨釘，授經堂
 本據張祥河
 本校補。後二卷内容，授經堂
 本似未得他本，如周錫光
 本卷六“北極□湖”的墨釘，授經堂
 本作空字。授經堂
 本還校改了部分文字，並删去了部分注語、改易了部分洪亮吉
 自注的位置。序中提及了李雲生
 本，但描述或本于周錫光
 序。序未提及粤雅堂
 本，也是未曾獲見之故。從板框尺寸來看，粤雅堂
 本較之張祥河
 本更小，更可稱爲“袖珍本”；若獲見，亦不至保留空字。這一刻本，雖由洪亮吉
 曾孫洪用懃
 校字，但底本是咸豐
 周錫光
 本，而並未見洪亮吉
 家中仍庋藏舊稿的説法，且距洪亮吉
 生活的年代相去已遠，故而序中的“晚年手定”之説，亦屬自湯成彦
 序中勦説。


掃葉山房
 的石印本洪北江詩話
 六卷爲據授經堂
 本内容寫樣，保留了王國均
 的序，連底本最末一行洪用懃
 校字的信息亦予以翻抄，而刊刻時，未增加新的序跋。

通校各本之後，可以發現，北江詩話
 的各個版本整體上大同小異，而因爲底本源流的緣故，形成了兩個稍有區别的版本系統。前四卷，張祥河
 從洪符孫
 處得到稿本，加以校勘後刻板，粤雅堂
 本的前四卷基本翻刻張祥河
 本。湯成彦
 批點的周錫光
 本，從卷施閣
 中録副而出，而實亦本於張祥河
 本，並對其中部分文字進行了的校勘改動，有優於張祥河
 本之處，這些校改，當與湯成彦
 亦精於校勘考證、關心詩學有關。授經堂
 本、掃葉山房
 石印本從周錫光
 本而出。後二卷，粤雅堂
 本得自洪齮孫
 處；周錫光
 本爲湯成彦
 從卷施閣
 中録副而出，湯成彦
 與洪齮孫
 有交游，兩者源近而小有異文。

這次再版修訂，在舊版的基礎上，增補了張祥河
 本的跋語、周錫光
 本的序與跋，并補充了校勘記。校勘時，仍以授經堂
 本（校勘記中省稱爲“授
 本”）、爲底本，校以洪亮吉
 手稿本（校勘記中省稱爲“稿本”）、張祥河
 本（校勘記中省稱爲“張
 本”）、粤雅堂
 本（校勘記中省稱爲“粤
 本”）、周錫光
 本（校勘記中省稱爲“周
 本”）。掃葉山房
 本從授經堂
 本而出，未增更多的序跋等，不納入參校。爲保留文獻，洪亮吉
 手稿中雖有筆誤等誤字，亦照録出校。因手稿中確有不少訛字，且舊日刻本通行已久，整理時並不以稿本作爲底本，稿本、各刻本兩通的情況下，亦不據稿本逐一校改。周錫光
 本中所附湯成彦
 圈點、評語，限於體例等，不予補録。修訂再版的校點工作，主要由董岑仕
 完成。

人民文學出版社編輯部

二〇一九年二月

談龍録

余幼在家塾，竊慕爲詩，而無從得指授。弱冠入京師，聞先達名公緒論，心怦怦焉，每有所不能愜。既而得常熟馮定遠
 先生遺書，心愛慕之，學之，不復至於他人。新城王阮亭
 司寇，余妻黨舅氏也，方以詩震動天下，天下士莫不趨風，余獨不執弟子之禮。聞古詩别有律調
 
[1]

 ，往請問，司寇靳焉。余宛轉竊得之。司寇大驚異。更覩所爲詩，遂厚相知賞，爲之延譽。然余終不肯背馮
 氏。且以其學繩人，人多不堪，間亦與司寇有同異。既家居，久之，或搆諸司寇，浸見疎薄。司寇名位日盛，共後進門下士、若族子姪，有借余爲諂者，以京師日亡友之言爲口實。余自惟三十年來，以疎直招尤，固也，不足與辯。然厚誣亡友，又慮流傳過當，或致爲師門之辱。私計半生知見，頗與師説相發明，向也匿情避謗，不敢出，今則可矣。乃爲是録。以所藉口者冠之篇，且以名焉。


康熙
 己丑夏六月，趙執信
 序。

一


錢塘洪昉思（昇）
 
 
[2]

 ，久於新城
 之門矣
 
[3]

 ，與余友。一日，並在司寇宅論詩，昉思
 嫉時俗之無章也，曰：“詩如龍然，首、尾、爪、角、鱗、鬣一不具，非龍也。”司寇哂之曰：“詩如神龍，見其首不見其尾，或雲中露一爪一鱗而已，安得全體！是雕塑繪畫者耳。”余曰：“神龍者，屈伸變化，固無定體；恍惚望見者，第指其一鱗一爪，而龍之首尾完好，故宛然在也。若拘於所見，以爲龍具在是，雕繪者反有辭矣。”昉思
 乃服。此事頗傳於時。司寇以告後生，而遺余語。聞者遂以洪
 語斥余，而仍侈司寇往説以相難。惜哉！今出余指，彼將知龍。
 
[4]



二


阮翁
 律調
 
[5]

 ，蓋有所受之，而終身不言所自。其以授人，又不肯盡也。有始從之學者，既得名，轉以其説驕人，而不知己之有失調也。余既竊得之，阮翁
 曰：“子毋妄語人！”余以爲不知是者，固未爲能詩；僅無失調而已，謂之能詩，可乎？故輒以語人無隱。然罕見信者。

三

聲病興而詩有町畦。然古今體之分，成於沈宋
 。開元天寶
 間，或未之遵也。大曆
 以還，其途判然不復相入。由宋
 迄元
 ，相承無改。勝國士大夫，浸多不知者，不知者多，則知者貴矣。今則悍然不信。其不信也，由不明于分之之時；又見齊梁
 體與古今體相亂，而不知其别爲一格也。常熟錢木庵
 （良擇
 ）推本馮
 氏，著唐音審體
 一書，原委頗具，可觀采。

四
 
[6]



頃見阮翁
 雜著，呼律詩爲“格詩”，是猶歐陽
 公以八分爲隸也。

五

詩之爲道也，非徒以風流相尚而已，記
 曰：“温柔敦厚，詩教也。”馮
 先生恒以規人。小序
 曰：“發乎情，止乎禮義。”余謂斯言也，真今日之針砭矣夫。

六

或曰：“禮義之説，近乎方嚴，是與温柔敦厚相妨也。”余曰：“詩固自有其禮義也。今夫喜者不可爲泣涕，悲者不可爲歡笑，此禮義也。富貴者不可語寒陋，貧賤者不可語侈大，推而論之，無非禮義也。其細焉者，文字必相從順，意興必相附屬，亦禮義也。是烏能以不止耶！”

七


崑山吴修齡
 （喬
 ）論詩甚精，所著圍爐詩話
 ，余三客吴門
 ，徧求之不可得。獨見其與友人書一篇，中有云：“詩之中，須有人在。”余服膺以爲名言。夫必使後世因其詩以知其人，而兼可以論其世，是又與於禮義之大者也。若言與心違，而又與其時與地不相蒙也，將安所得知之而論之？

八


修齡
 又云：“意喻之米，文則炊而爲飯，詩則釀而爲酒。飯不變米形，酒則變盡。噉飯則飽，飲酒則醉。醉則憂者以樂，喜者以悲，有不知其所以然者。如凱風
 、小弁
 之意，斷不可以文章之道平直出之也！”至哉言乎！

九
 
[7]



司寇昔以少詹事兼翰林侍講學士，奉使祭告南海
 ，著南海集
 。其首章留别相送諸子
 云：“蘆溝橋
 上望，落日風塵昏。萬里自兹始，孤懷誰與論？”又云：“此去珠江
 水，相思寄斷猿。”不識謫宦遷客，更作何語！其次章與友夜話
 云：“寒宵共杯酒，一笑失窮途。”窮途定何許？非所謂詩中無人者耶！余曾被酒於吴門
 亡友顧小謝
 （以安
 ）宅，漏言及此，客坐適有入都者，謁司寇遂以告也。斯則致疏之始耳。

一〇

客有問余者曰：“唐宋
 小説家所記，觀人之詩，可以决其年壽禄位所至。有諸？”答曰：“詩以言志，志不可僞託。吾緣其詞以覘其志，雖傳所稱賦列國之詩，猶可測識也，矧其所自爲者耶！今則不然：詩特傳舍，而字句，過客也。雖使前賢復起，烏測其志之所在？”

一一
 
[8]




德州田
 侍郎綸霞
 （雯
 ），行視河工，至高家堰
 。得詩三十絶句。南士和者數人。余適過之，亦以見屬。余固辭。客怪之。余曰：“是詩即我之作，亦君作也。”客曰：“何也？”曰：“徒言河上風景，徵引故實，誇多鬬靡而已。孰爲守土？孰爲奉使？孰爲過客？孰爲居人？且三十首重複多矣，不如分之諸子。”客憮然而退。

一二

凡一題數首者，皆須詞意相副，無有缺漏枝贅，其先後亦不可紊也。顧小謝
 每舉少陵
 兩過何將軍園林
 詩以示學者，余謂此詩家最淺近處。不見文選
 所録魏晋
 人詩，分章者，尋其首尾，如貫珠然。近人試爲二首，都無次第。不潛心也。

一三
 
[9]




小謝
 有消夏録
 ，其自叙頗詆阮翁
 。阮翁
 深恨之。然小謝
 特長於機辯，不説學，其持論仿佛金若采
 耳，不足爲阮翁
 病。然則阮翁
 奚爲恨之？曰：阮翁
 素狹，修齡
 亦目之爲“清秀李于鱗
 ”，阮翁
 未之知也。

一四


山陽閻百詩
 （若璩
 ），學者也。唐賢三昧集
 初出，百詩
 謂余曰：“是多舛錯，或校者之失，然亦足爲選者累
 
[10]

 。如王
 右丞詩：‘東南御亭上，莫使有風塵’，‘御’訛‘卸’，江淮
 無‘卸亭’也。孟襄陽
 詩：‘行侣時相問，涔陽
 何處邊？’‘涔’訛‘潯’，涔陽
 近湘水
 ，‘潯陽
 ’則遼絶矣。祖詠
 詩：‘西還不遑宿，中夜渡京水
 ’，‘京’訛‘涇’，京水
 正當圃田
 之西，‘涇水
 ’則已入關矣。”余深韙其言，寓書阮翁
 ，阮翁
 後著池北偶談
 ，内一條云：“詩家惟論興會；道里遠近，不必盡合，如孟
 詩‘暝帆何處泊？遥指落星灣
 ’，落星灣
 在南康
 ”云云，蓋潛解前語也。噫！受言實難。夫“遥指”云者，不必此夕果泊也。豈可爲“潯陽
 ”解乎？
 
[11]



一五
 
[12]




百詩
 考據精核，前無古人。好爲詩，自謂不工，然能知其指歸。余與申論三昧集
 曰：“右丞云，‘人閑桂花落，夜静春山空’，諸家曲爲之解，當闕疑也。儲光羲
 云，‘山雲拂高棟，天漢入雲流’，下句‘雲’字定誤。不輕改正可也；漫而取之，使人學之，可乎？李頎
 緩歌行
 ，夸炫權勢，乖六義之旨。梁鍠
 觀美人卧
 ，直是淫詞，君子所必黜者。”百詩
 大以爲然。比歲阮翁
 深不欲流布三昧集
 ，且毁池北偶談
 之刻，其亦久而自知乎？

一六

詩人貴知學，尤貴知道，東坡
 論少陵
 “詩外尚有事在”是也。劉賓客
 詩云：“沉舟側畔千帆過，病樹前頭萬木春”，有道之言也。白
 傅極推之
 
[13]

 。余嘗舉似阮翁
 ，答曰：“我所不解。”

一七
 
[14]




阮翁
 酷不喜少陵
 ，特不敢顯攻之，每舉楊大年
 “村夫子”之目以語客。又薄樂天
 而深惡羅昭諫
 。余謂昭諫
 無論已，樂天
 秦中吟新樂府
 而可薄，是絶小雅
 也。若少陵
 有聽之千古矣，余何容置喙。

一八


青蓮
 推阮
 公、二謝
 ；少陵
 親陳王
 ，稱陶
 、謝
 、庾
 、鮑
 、陰
 、何
 ，不薄楊
 、王
 、盧
 、駱
 。彼豈有門户聲氣之見而然？惟深知甘苦耳。至宋
 代，始於前輩有過情之論，未若明
 人之動欲掃棄一切也。今則直汩没於俗情積習中，非有是非矣。後人復畏後人，將於何底乎！

一九

“清新”“俊逸”，杜
 老所重，要是氣味神采，非可塗飾而至。然亦非以此立詩之標準。觀其他日稱李
 ，又云：“筆落驚風雨，詩成泣鬼神”；其自詡，亦云：“語不驚人死不休”，則其於庾鮑
 諸賢，咸有分寸在。

二〇


司空表聖
 云：“味在酸醎之外。”蓋概而論之，豈有無味之詩乎哉！觀其所第二十四品，設格甚寬，後人得以各從其所近，非第以“不著一字，盡得風流”爲極則也。嚴
 氏之言，寧堪並舉？馮
 先生糾之盡矣。

二一


唐
 賢詩學，類有師承，非如後人第憑意見。竊嘗求其深切著明者，莫如陸魯望
 之叙張祜
 處士也，曰：“元和
 中，作宫體小詩，辭曲豔發。輕薄之流，合譟得譽。及老大，稍窺建安
 風格，讀樂府録，知作者本意，短章大篇，往往間出，講諷怨譎，與六義相左右，善題目佳境，言不可刊置别處，此爲才子之最也。”觀此可以知唐
 人之所尚，其本領亦略可窺矣。不此之循，而蔽於嚴羽
 囈語，何哉？

二二

余讀金史文藝傳
 ，真定周昂德卿
 之言曰：“文章工於外而拙於内者，可以驚四筵而不可以適獨坐，可以取口稱而不可以得首肯。”又云：“文以意爲主，以言語爲役。主强而役弱，則無令不從。今人往往驕其所役，至跋扈難制，甚者反役其主。雖極詞語之工，而豈文之正哉！”余不覺俛首至地。蓋自明
 代迄今，無限鉅公，都不曾有此論到胸次。嗟乎，又何尤焉！

二三

攻何李王李
 者曰：“彼特唐
 人之優孟
 衣冠也。”是也。余見攻之者所自爲詩，蓋皆宋
 人之優孟
 衣冠也。鈞優也，則從唐
 者勝矣。余持此論垂三十年矣，和之者數人，皆力排規橅者。余曰：亦非也，吾第問吾之神與其形；若衣冠，聽人之指似可矣。如米元章
 著唐
 人衣冠，故元章
 也。苟神與形優矣，無所著而非優也。是亦足以暢曩者談龍之指也。

二四

始學爲詩，期於達意。久而簡澹高遠，興寄微妙，乃可貴尚。所謂言見於此而起意在彼，長言之不足而咏歌之者也。若相競以多，意已盡而猶刺刺不休，不憶祖詠
 之賦終南
 積雪乎！

二五

句法須求健舉，七言古詩尤亟。然歌行雜言中，優柔舒緩之調，讀之可歌可泣，感人彌深，如白
 氏及張王
 樂府具在也。今人幾不知有轉韻之格矣。此種音節，懼遂亡之。奈何！

二六

長篇鋪張，必有體裁，非徒事拉雜堆垛。余昔在都下，與德州馮
 舍人大木
 （廷櫆
 ）並得名，日事唱和。會有得諸葛
 銅鼓者，大木
 先成長句二十韻，余繼作四十韻，盛傳於時，皆爲閣筆。江都汪
 主事蛟門
 （懋麟
 ），王
 門高足也，内崛强，阮翁
 適得浯溪
 磨厓碑，蛟門
 亟爲四十韻以呈，阮翁
 贊之不容口，
 
[15]

 以示余，余覽其起句曰：“楊
 家姊妹顔妖狐”，遽擲之地，曰：“詠中興而推原天寶
 致亂之由，雖百韻可矣，更堪作爾語乎！”阮翁
 爲之失色者久之。
 
[16]



二七
 
[17]



奬掖後進，盛德事也。然古人所稱引必佳士，或勝己者，不必盡相阿附也。今則善貢諛者斯賞之而已。後來秀傑，稍露圭角，蓋罪謗之不免，烏覩夫盛德！

二八
 
[18]



文章原本六經，詩亦文也。余意尤重春秋
 。非春秋
 則取舍乖而體不立矣。昔人所爲致“嚴於一字”者，取諸春秋
 也。余曾爲先叔祖清止
 公行實，中間頗有所諱，阮翁
 爲益數行，余自是甘自疎。

二九

本朝詩人，山左
 爲盛。先清止
 公與萊陽宋
 觀察荔裳
 （琬
 ）同時，繼之者新城王
 考功西樵
 （士禄
 ）及其弟司寇，而安丘曹
 禮部升六
 （貞吉
 ）、諸城李
 翰林漁村
 （澄中
 ）、曲阜顔
 吏部修來
 （光敏
 ）、德州謝
 刑部方山
 （重輝
 ）、田
 侍郎、馮
 舍人後先並起。然各有所就，了無扶同依傍，故詩家以爲難。秀水朱
 翰林竹垞
 （彝尊
 ）、南海陳
 處士元孝
 （恭尹
 ）、蒲州吴
 徵君天章
 （雯
 ），及洪昉思
 ，皆云然。

三〇

詩家用字，最忌鄉音。今吴越
 之士，每笑北人多失黏。而鄉音之失，南中尤甚。是小節也，而殊費淘汰。阮翁
 昔嘗謂余曰：“吾鄉若老夫與子與修來
 ，庶免於傖之誚也。”相與一笑。

三一

或問於余曰：“阮翁
 其大家乎？”曰：“然。”“孰匹之？”余曰：“其朱竹垞
 乎！王
 才美於朱
 ，而學足以濟之；朱
 學博於王
 ，而才足以舉之。是真敵國矣。他人高自位置，强顔耳。”曰：“然則兩先生殆無可議乎？”余曰：“朱
 貪多；王
 愛好。”

三二

嘗與天章
 、昉思
 論：阮翁
 可謂言語妙天下者也。余憶敖陶孫
 之目陳思王
 云：“如三河
 少年，風流自賞。”馮
 先生以爲無當。請移諸阮翁
 。

三三

次韻詩，以意赴韻，雖有精思，往往不能自由。或長篇中一二險字，勢雖强押，不得不於數句前預爲之地，紆迴遷就，以致文義乖違，雖老手有時不免。阮翁
 絶意不爲，可法也。

三四


元
 、白
 ，皮
 、陸
 ，並世頡頏，以筆墨相娱樂。後來效以唱酬，不必盡佳，要未可廢。至於追用前人某詩韻，極爲無謂，猶曰偶一爲之耳。遂有專力於此，且以自豪者，彼其思鈍才庸，不能自運，故假手舊韻，如陶家之倚模製，漁獵類書，便於牽合，或有蹉跌，則曰韻限之也。轉以欺人，嘻，可鄙哉！

三五

强爲七言長古詩者，如瞽者入市，唱呌不休。强爲五言短古詩者，如貧士乞憐，有言不盡。皆足以資笑噱。若近體詩之塗朱傅白，搔頭弄姿者，勿與知可也。

三六

千頃之陂，不可清濁；天姿國色，麤服亂頭亦好；皆非有意爲之也。儲水者期於江湖，而必使之瀠洄澄澈，是終爲溪沼耳；自矜容色，而故毁其衣妝，有厭棄之者矣。免於此二者，其惟吴天章
 乎！

三七


天章
 絶口不談詩，獨與余細論，甚相得也。出詩卷，屬余評騭。余以飢驅少暇，請俟異日。今天章
 已下世，其詩卷余不可得而見矣。愧負良友，悲夫！

三八


昉思
 在阮翁
 門，每有異同。其詩引繩削墨，不失尺寸。惜才力窘弱，對其篇幅，都無生氣。故常不滿人，亦不滿於人。

附録

重刻趙秋谷先生談龍録並聲調譜序盧見曾


益都趙秋谷
 先生以詩名天下，生平所爲詩凡數種，合若干卷。殁後，閣學滇
 南李
 公視學吾鄉，從其令嗣得先生手定本，余乞之，而版行于世。序曰：先生少負才名，弱冠即擢高科、入翰苑，聲華震一世，顧一蹶不復振，退而老于名山大川之間者垂五十年。所爲詩，簡澹高遠，寄興微妙，讀之者悄然而思，悠然而移我情，洵古作者之傑也。先生同時，新城王漁洋
 司寇，方以詩學主盟中夏，海内工吟咏者，争出其門，得其一言，聲譽頓起。先生稍晩出，顧不肯爲之下，間出其意見相同異。漁洋
 初爲延譽，後乃銜之。先生著談龍録
 以見意。兩家門弟子互相訾謷，至引先生此書爲口實。吁，亦過矣！往嘗怪西漢
 經師，各持門户，公穀
 兩家，互争同異，黨枯護朽，入主出奴。今于詩亦復然，可發一嘆也。蓋嘗提談龍録
 而論之，其援引各條，如“發乎情，止乎禮義”，如“詩以言志”、“詩之中須有人在”、“詩之外尚有事在”，三百篇復作，豈能易斯論哉？又云：“文以意爲主，以言語爲役，主强而役弱，則無令不從。”又云：“‘清新’‘俊逸’，杜
 老所重，要是氣味神采，非可塗飾而至。然亦非以此立詩之標準。”又先生論詩絶句
 云：“欲知秋色分明處，只在空山落照中。”種種足參微言，而其論漁洋
 ，則曰“大家”，曰“言語妙天下”。嗚呼！是亦足矣。漁洋
 分甘餘話
 載與曹
 祭酒禾
 論歌行，曹
 云：“杜李韓蘇
 ，語句特有利鈍，先生獨無瑕可攻。”公云：“四公詩，如萬斛泉源，不擇地而生。予特鑑湖
 一曲。”此與先生“千頃之波，不可清濁，必使瀠洄澄澈，則終爲溪沼”之論正同，而謂“愛好”一言，遂足以爲漁洋
 病，則持門户者之過也。竊謂詩以道性情，其體有風、雅、頌之不同，又有比、興、賦之異，自三百篇以至今日，爲詩者第各就其性情之所近，必欲執一格以繩之，豈通論哉？余既梓行先生之詩，因並取談龍録
 附之卷末，以告世之善讀是書者。

（道光
 二十年清雅堂
 刻本盧見曾
 雅雨堂文集
 卷一）

四庫全書總目 談龍録一卷

（浙江巡撫採進本）

國朝趙執信
 撰。執信
 爲王士禛
 甥壻，初甚相得，後以求作觀海集
 序不得，遂至相失。因士禛
 與門人論詩，謂當作雲中之龍，時露一鱗一爪，遂著此書以排之。大旨謂詩中當有人在。其謂士禛
 祭告南海
 都門留别詩，“盧溝
 河上望，落日風塵昏。萬里自兹始，孤懷誰與論”四句，爲類羈臣遷客之詞。又述吴修齡
 語，謂士禛
 爲“清秀李于鱗
 ”。雖忿悁著書，持論不無過激。然“神韻”之説，不善學者往往易流於浮響。施閏章
 “華嚴樓閣”之喻，汪琬
 “西川
 錦匠”之戒，士禛
 亦嘗自記之。則執信
 此書，亦未始非預防流弊之切論也。近時揚州
 刻此書，欲調停二家之説，遂舉録
 中攻駁士禛
 之語，概爲删汰。於執信
 著書之意，全相乖忤，殊失其真。今仍以原本著録，而附論其紕繆如右。

（乾隆
 六十年浙
 刻本四庫全書總目
 卷一九六詩文評類二
 ）




 [1]
 “律調”，雅雨堂
 本作“聲調”。


 [2]
 因園
 本人名均作小注，雅雨堂
 本均作大字，下同。


 [3]
 “矣”字，雅雨堂
 本無。


 [4]
 此條後，雅雨堂
 本有小注案語：“案，兩説相參，是一是二，願學者深思之。”


 [5]
 “律調”，雅雨堂
 本作“聲調”。


 [6]
 按，雅雨堂
 本無此條。


 [7]
 按，雅雨堂
 本無此條。


 [8]
 按，雅雨堂
 本無此條。


 [9]
 按，雅雨堂
 本無此條。


 [10]
 “然亦足爲選者累”七字，雅雨堂
 本無。


 [11]
 “寓書阮翁
 ”起至本條末，雅雨堂
 本無。


 [12]
 按，雅雨堂
 本無此條。


 [13]
 “白傅”前，雅雨堂
 本有一“故”字。下“余嘗”至條末十二字，雅雨堂
 本無。


 [14]
 按，雅雨堂
 本無此條。


 [15]
 “贊之不容口”五字，雅雨堂
 本無。


 [16]
 “阮翁爲之失色者久之”九字，雅雨堂
 本無。此條後，雅雨堂
 本有小注案語：“案，時賢誇多鬥麗，動輒千言，競取冗長，何關體要？故先生持此論以矯之，至詠中興不得不推原天寶
 ，祇須略舉大綱，或於起處轉處數語括之，毋事撏撦過富、喧客奪主也。‘楊
 家姊妹’一詩，百尺梧桐閣全集
 所删，則前輩之虚心服善，亦於此可見也。”


 [17]
 按，雅雨堂
 本無此條。


 [18]
 按，雅雨堂
 本無此條。


石洲詩話

自叙
 
[1]



自乙酉春迨戊子夏，巡試諸郡，每與幕中二三同學，隔船窗論詩，有所剖析
 
[2]

 ，隨手劄小條相付，積日既久，彙合遂得五百餘條。秋間諸君皆散歸，又届報滿受代之時，坐小洲石畔，日與粤
 諸生申論諸家諸體，因取前所劄記散見者，又補益之，得八百餘條。令諸生各鈔一本，以省口講，而備遺忘，本非詩話也。時乾隆
 三十三年九月二十四日，覃谿
 
 
[3]

 。

卷一

一

入唐
 之初，永興
 、鉅鹿
 並起，而鉅鹿
 骨氣尤高。

二


王無功
 以真率疎淺之格，入初唐
 諸家中
 
[4]

 ，如鸞鳳羣飛，忽逢野鹿，正是不可多得也。然非入唐
 之正脈。

三


劉汝州希夷
 詩，格雖不高，而神情清鬱，亦自奇才。

四


李巨山
 汾陰行
 末四句，明皇
 聞而掩泣，曰：“李嶠
 真才子也。”此事互見明皇傳信記
 及鄭嵎
 津陽門詩注
 。而一以爲將幸蜀
 登花萼樓
 ，使樓前善水調
 者，登而歌之；一以爲過劍閣
 下望山川，忽憶水調辭
 。二條小異。


漢武
 秋風辭
 ，此結四句脱胎所自也。用其意而不用其詞，特爲妙麗。至老杜
 渼陂行
 竟用其辭而並不相犯，乃尤妙也。此即詞場祖述，可覘古人之變化。

五


李巨山
 詠物
 百二十首，雖極工切，而聲律時有未調，猶帶齊梁
 遺習，未可遽以唐
 人試帖例視。

六


薛少保
 驅車越陝郊
 一篇，即杜
 詩所謂“少保
 有古風，得之陝郊篇
 ”者也。古風蓋指擬古詠懷之體。今觀此詩，依然阮公
 遺意也。可見唐
 初諸公，原有此一種，直至陳拾遺
 乃獨用此格，直接古調耳。此可見少陵
 之於唐
 賢，處處尋求古人門户。

七

詩有可以不必分古今體者，如劉生
 、驄馬
 、芳樹
 、上之回
 等題，後人即以平仄粘聯之體爲之，豈應别作律詩乎？在初唐
 人，則平仄又未盡粘聯者，尤可以不必分也。

八


伯玉
 感遇詩
 “朝發宜都渚
 ” 一章，乃正合古樂府巫山高
 之本旨。後人作巫山高
 詩，皆不如此。

九


唐
 初羣雅競奏，然尚沿六代餘波。獨至陳伯玉
 ，峍兀英奇，風骨峻上，蓋其詣力畢見於與東方左史
 一書。

一〇


伯玉
 薊丘覽古
 諸作，鬱勃淋漓，不减劉越石
 。而李滄溟
 止選其燕昭王
 一首，蓋徒以格調賞之而已。

一一


伯玉
 峴山懷古
 云：“丘陵徒自出，賢聖幾凋枯。”感遇
 諸作，亦多慨慕古聖賢語。杜
 公陳拾遺故宅
 詩云：“位下何足傷，所貴者聖賢。”正謂此也。今之解杜
 者，乃謂以聖賢指伯玉
 ，或又怪聖賢字太過，何歟？

一二


杜必簡
 於初唐
 流麗中，别具沉摯，此家學所由啓也。

一三


沈雲卿
 龍池篇
 ，大而拙，其勢開啓三唐
 ，而非七律之盡善者。“盧
 家少婦”一篇，斯其佳作。

一四


沈
 、宋
 律句匀整，格自不高。杼山
 目以“射雕手”，當指字句精巧勝人耳。

一五


沈
 、宋
 應制諸作，精麗不待言，而尤在運以流宕之氣。此元自六朝風度變來，所以非後來試帖所能幾及也。

一六


盧鴻一
 嵩山十志
 詩，似是騷
 裔，而去騷
 却遠，此不過自適其適而已。

一七


張燕公
 “秋風樹不静，君子歎何深”，即杜
 之“凉風起天末，君子意如何”所本也。“洞房懸月影，高枕聽江流”，即“入簾殘月影，高枕遠江聲”所本也。杜
 於唐
 初前哲，大都攬其菁英，不獨原本家學。

一八


曲江
 公委婉深秀，遠出燕
 、許
 諸公之上，阮
 、陳
 而後，實推一人，不得以初唐
 論。

一九


明順德薛岡生
 序南海陳喬生
 詩，謂“粤
 中自孫典籍
 以降，代有哲匠，未改曲江
 流風，庶幾才術化爲性情，無愧作者。”然有明
 一代，嶺南
 作者雖衆，而性情才氣，自成一格，謂其仰企曲江
 則可，謂曲江
 僅開粤
 中流風，則不然也。曲江
 在唐
 初，渾然復古，不得以方隅論。

二〇

近時粤
 中所刻曲江公集
 ，頗未精校，即如開卷載蘇子瞻
 一詩，其詞之俚，不知出誰附會。其金鑑録
 之僞，則阮亭
 皇華記聞
 已辨之。

二一


王
 尉灣
 詩句，張燕公
 手題政事堂，殷璠
 謂“詩人已來，少有此句”。至其終南山
 一篇，亦自超雋，非復唐
 初諸公平迆之製。

二二


崔
 侍郎湜
 白鹿觀
 詩：“捧藥芝童下，焚香桂女留”，即杜
 金華觀
 詩“焚香玉女跪，霧裏仙人來”所本也。芝童、桂女、仙人、玉女，皆以仙靈之類爲辭，不必確有所指。近時解杜
 者，頗穿鑿可笑。

二三

讀孟
 公詩，且毋論懷抱，毋論格調，只其清空幽冷，如月中聞磬，石上聽泉，舉唐
 初以來諸人筆虚筆實，一洗而空之，真一快也。

二四


崔
 司勳票疾，有似俠客一流。

二五


崔
 司馬國輔
 詩，最有古意，如“悵矣秋風時，余臨石頭瀨
 ”，更何必以工於發端目古人乎？

二六


齊
 、梁
 遺音，在唐
 初者，長篇則煩而易濫，短篇則婉而多風，如崔國輔
 五言小樂府是也。

二七


崔
 司馬樂府，殷璠
 以爲古人不及，然“下簾彈箜篌，不忍見秋月”，不如“爲舞春風多，秋來不堪著”；“故侵珠履跡，不使玉階行”，不如“畫眉猶未竟，魏
 帝使人催”也。其故難以言詮。

“故侵珠履跡”二句，阮亭
 以爲直用庾
 詩。然視庾
 尤巧矣。

二八

盛唐
 之初，若獨孤常州
 及薛
 侍郎據
 ，皆遒勁雄渾，少陵
 之嚆矢也。侍郎曾與少陵
 同登慈恩寺
 塔。今其詩不傳。


丘
 庶子爲
 、祖
 員外詠
 ，則右丞之先聲也。

二九

右丞五言，神超象外，不必言矣。至如“故人不可見，寂寞平陵
 東”，未嘗不取樂府語以見意也。豈獨唐子西
 語録
 始以樂府取給詩材乎？

三〇

今之選右丞五古者，必取“下馬飲君酒”一篇，七古則必取“終南有茅屋”一篇，大約皆自李滄溟
 啓之。此元遺山
 所謂“少陵
 自有連城璧，争奈微之
 識碔砆”者也。

三一

古今詠桃源
 事者，至右丞而造極，固不必言矣。然此題詠者，唐
 、宋
 諸賢，略有不同，右丞
 及韓文公
 、劉賓客
 之作，則直謂成仙；而蘇文忠
 之論，則以爲是其子孫，非即避秦
 之人至晋
 尚在也。此説似近理。蓋唐
 人之詩，但取興象超妙，至後人乃益研核情事耳。不必以此爲分别也。王荆公
 詩亦如蘇
 説，而崇寧
 中汪彦章藻
 一詩亦佳，乃曰：“花下山川長一身”，則亦以爲避秦
 人得仙也。


劉賓客
 之作，雖自有寄託，然遜諸公詩多矣。郭茂倩
 並取入樂府
 ，似未當。

三二

昔人稱李嘉祐
 詩“水田飛白鷺，夏木囀黄鸝”，右丞加“漠漠”“陰陰”字，精彩數倍。此説阮亭
 先生以爲夢囈。蓋李嘉祐
 中唐
 時人，右丞何由預知，而加以“漠漠”“陰陰”耶？此大可笑者也。然右丞此句，精神全在“漠漠”“陰陰”字上，不得以前説之謬，而概斥之。

三三


岑嘉州
 詩：“忽思湘川老
 ，欲訪雲中君
 。”此乃後人用雲中君
 之所本也。與九歌
 原旨不同。

三四


嘉州
 之奇峭，入唐
 以來所未有。又加以邊塞之作，奇氣益出。風會所感，豪傑挺生，遂不得不變出杜
 公矣。

三五


高
 常侍與岑嘉州
 不同，鍾退谷
 之論，阮亭
 已早辨之。然高
 之渾朴老成，亦杜陵
 之先鞭也。直至杜陵
 遂合諸公爲一手耳。

三六


李東川
 王母歌
 云：“若能鍊魄去三尸，後當見我天皇
 所。”此二語，前人已言其寓意。然篇中“複道歌鐘杳將暮，深宫桃李飛成雪”二句，復不讓少陵
 麗人行
 “楊花”“青鳥”一聯也。東川
 句法之妙，在高
 、岑
 二家上。

三七


高
 之渾厚，岑
 之奇峭，雖各自成家，然俱在少陵
 籠罩之中。至李東川
 ，則不盡爾也。學者欲從精密中推宕伸縮，其必問津於東川
 乎？

三八


東川
 七律，自杜
 公而外，有唐
 詩人，莫之與京。徒以李滄溟
 揣摹格調，幾嫌太熟。然東川
 之妙，自非滄溟
 所能襲也。

三九

古人唱和，自生感激，若早朝大明宫
 之作，並出壯麗；慈恩寺塔
 之詠，並見雄宕。率由興象互相感發。至於裴蜀州
 之才詣，未遽齊武右丞；而輞川
 唱和之作，超詣不减于王
 ，此亦可見。

四〇


龍標
 精深可敵李東川
 ，而秀色乃更掩出其上。若以有明弘
 、正
 之間，徐迪功
 尚與李
 、何
 鼎峙。則有唐開
 、寶
 諸公，太白
 、少陵
 之外，舍斯人其誰與歸！


司空表聖
 之論曰：“傑出於江寧
 ，宏肆於李
 、杜
 。”信古人不我欺也。

四一


常建
 第三峯
 詩“願與黄麒麟，欲飛而莫從”，此亦是順口急氣之故。可以取證歐
 公菱溪大石
 詩。


常
 較王
 、孟
 諸公，頗有急疾之意，此所以爲飛仙也。又多仙氣語。

四二


儲
 侍御張谷田舍
 詩：“碓喧春澗滿，梯倚緑桑斜。”雖只小小格致，然此等詩，却是儲
 詩本色。竊謂一人自有一人神理：須略存其本相，不必盡以一概論也。阮亭
 三昧
 之旨，則以盛唐
 諸家，全入一片空澄澹泞中，而諸家各指其所之之處，轉有不暇深究者。學人固當善會先生之意，而亦要細觀古人之分寸，乃爲兩得耳。

四三


常
 尉以玄妙得之；儲
 侍御以淺淡得之。儲
 近王
 ，常
 近孟
 ，而常
 勝於儲
 多矣。

四四


元次山
 别何員外
 詩結句：“不然且相送，醉歡於坐隅”

 ，與韓文公
 送王含序
 結句同旨，而韓
 尤妙矣。次山
 稱文章之弊，煩雜過多，欲變淫靡，以系風雅。然其詩朴拙處過甚。此乃棘子成
 疾周
 末文勝，等虎、豹、犬、羊爲一鞟者也。天寶
 、至德
 之際，英哲相望，似未可盡以文勝抹之。君家遺山
 所云：“風雲若恨張華
 少，温李
 新聲奈爾何？”未必次山
 之詩，遂爲有唐
 風雅正宗也。獨其詩序，則稍有致。

觀篋中集
 所録，其意以枯淡爲高。如以孟東野
 詩投之，想必愜意也。

四五

盛唐
 諸公之妙，自在氣體醇厚，興象超遠，然但講格調，則必以臨摹字句爲主，無惑乎一爲李
 、何
 ，再爲王
 、李
 矣。愚意拈出龍標
 、東川
 ，正不在乎格調耳。

四六


漁洋
 先生云：“李
 詩有古調，有唐
 調，當分别觀之。”所録止古風二十八首，蓋以爲此皆古調也。然此内如“秦皇
 掃六合”、“天津
 三月時”、“鄭
 客西入關”諸篇，皆出没縱横，非斤斤於踐迹者。即此可悟古調不在規摹字句，如後人之貌爲選體，拘拘如臨帖者。所謂古者，乃不古耳。

四七


子昂
 、太白
 蓋皆疾梁陳
 之艷薄，而思復古道者。然子昂
 以精深復古，太白
 以豪放復古。必如此，乃能復古耳。若其揣摹於形迹以求合，奚足言復古乎？

四八


漁洋
 云：“韓
 、蘇
 七言詩，學急就篇
 句法：如‘鴉、鴟、鷹、鵰、鴙、鵠、鵾’、‘騅、駓、駰、駱、驪、駵、騵’等句。近又得五言數語，韓
 詩‘蚌、螺、魚、鼈、蟲’，盧仝
 ‘鰻、鱣、鮎、鯉、鰌’”云云。然此種句法，間作七言可耳；五言即非所宜，解人當自知之。蓋漁洋
 先生所謂五古者

 ，專指唐賢三昧
 一種淡遠之體而言；此體幽閑貞静，何可雜以急管繁絃？他日先生又謂“東坡
 效韋蘇州
 之作，是生查子
 詞”者，即此旨也。至於五言詩，則初不限以一例。先生又嘗云：“感興宜阮
 、陳
 ，山水閒適宜王
 、韋
 ，鋪張叙述宜老杜
 。”若是則格由意生，自當句由格生也。如太白
 云：“天上白玉京，十二樓五城。”若以“十二樓五城”之句入韋蘇州
 詩中，豈不可怪哉？不必至昌黎
 、玉川
 方爲盡變也。

四九


魏程曉
 詩云：“今世褦襶子，觸熱到人家。”字書
 ：“褦襶，不曉事也，音耐戴。”而太白
 詩云：“五月造我語，知非佁儗人。”字書
 ：“佁，夷在切，癡貌。儗，海愛切。儓儗，癡貌。”“儓”字下又注云：“又他代切。儓儗，癡貌。”按“佁儗”音義，並與“褦襶”相似。太白
 詩當即用程
 詩也。然“儓”字恐不當與“儗”字相連，此是字書
 因“佁”誤“儓”耳。

五〇


敖器之
 評太白
 ，謂“如劉安
 雞犬，遺響白雲，覈其歸存，怳無定處。”愚謂須知太白
 又自有十分著實處耳。然器之
 語自妙。

五一


太白
 詠古諸作，各有奇思。滄溟
 只取懷張子房
 一篇，乃僅以“豈日非智勇”、“懷古欽英風”等句得贊歎之旨乎？此可謂僅拾糟粕者也。

入手“虎嘯”二字，空中發越，不知其勢到何等矣。乃却以“未”字縮住。下三句，又皆實事，無一字裝他門面。及至説破“報韓
 ”，又用“雖”字一勒，真乃逼到無可奈何，然後發洩出“天地皆震動”五个字來。所以其聲大而遠也。不然，而但講虚讚空喝，如“懷古欽英風”之類，使後人爲之，尚不值錢，而况在太白
 乎？

五二


太白
 遠别離
 一篇，極盡迷離，不獨以玄肅
 父子事難顯言；蓋詩家變幻至此，若一説煞，反無歸著處也。惟其極盡迷離，乃即其歸著處。

“緑雲”謂竹。

五三


太白
 秋思
 云：“海上碧雲斷，單于
 秋色來。”“單于”，當指臺。

五四


太白
 云：“山隨平野盡，江入大荒流。”少陵
 云：“星垂平野闊，月湧大江流。”此等句皆適與手會，無意相合，固不必謂相爲倚傍，亦不容區分優劣也。

五五


太白
 五律之妙，總是一氣不斷，自然入化，所以爲難能。

五六


蘇長公
 “横翠峩嵋
 ”一聯，前人比于杜陵
 峽中覽物之句。然太白
 作上皇西巡南京歌
 云：“地轉錦江
 成渭水
 ，天迴玉壘
 作長安
 。”則更大不可及矣。


西巡
 之歌，殊于風雅之旨不類。安
 、史
 之亂，豈得云“輕拂邊塵”？不觀杜
 公直書“仙仗離丹極，妖星帶玉除”乎？甚且鋪張蜀
 中濃麗，尤爲非體。若反言之，則不必；若正言之，則不宜。即不能作北征
 之篇，亦何必有西巡
 之頌也。此事在唐
 ，自非細故，而李
 、杜
 二家，爲有唐
 一代詩人冠冕，若此之類，何以立詩教乎？

五七

大，可爲也；化，不可爲也。其李
 詩之謂乎？太白
 之論曰：“寄興深微，五言不如四言，七言又其靡也。”若斯以談，將類于襄陽孟
 公以簡遠爲旨乎！而又不然。蓋太白
 在唐
 人中，别有舉頭天外之意，至於七言，則更迷離渾化，不可思議，以此爲寄興深微，非大而化者，其烏乎能之！所謂七言之靡，殆專指七律言耳。故其七律不工。

五八


李詩補注
 一書，頗未修整；即如“中間小謝
 又清發”，乃以惠連
 作注，竟若不知題爲宣城謝朓樓
 者。此猶蘇
 詩之王
 注，未經淘洗故耳。如有識力者，取而删補訂正之，亦快事也。

五九


元
 相作杜公墓係
 有鋪陳、排比，藩翰、堂奥之説，蓋以鋪陳終始，排比聲韻之中，有藩籬焉，有堂奥焉。語本極明。至元遺山
 作論詩絶句
 ，乃曰：“排比鋪張特一途，藩籬如此亦區區。少陵
 自有連城璧，争奈微之
 識碔砆。”則以爲非特堂奥，即藩翰，亦不止此。所謂“連城璧”者，蓋即杜
 詩學所謂參苓、桂朮、君臣、佐使之説。是固然矣。然而微之
 之論，有未可厚非者。詩家之難，轉不難於妙悟，而實難於鋪陳終始，排比聲律，此非有兼人之力，萬夫之勇者，弗能當也。但元
 、白
 以下，何嘗非鋪陳排比！而杜
 公所以爲高曾規矩者，又别有在耳。此仍是妙悟之説也。遺山
 之妙悟，不减杜
 、蘇
 ，而所作或轉未能肩視元
 、白
 ，則鋪陳排比之論，未易輕視矣。即如白
 之和夢遊春
 五言長篇，以及遊悟真寺
 等作，皆尺土寸木，經營締構而爲之，初不學開
 、寶
 諸公之妙悟也。看之似平易，而爲之實艱難。元
 、白
 之鋪陳排比，尚不可躋攀若此，而况杜
 之鋪陳排比乎？微之
 之語，乃真閲歷之言也。自司空表聖
 造二十四品
 ，抉盡秘妙，直以元
 、白
 爲屠估之輩。漁洋
 先生韙之，每戒後賢勿輕看長慶集
 。蓋漁洋
 之教！人，以妙悟爲主者，故其言如此。當時宣城施
 氏已有“頓”“漸”二義之論。韓文公
 所謂“及之而後知，履之而後難”耳。

六〇


墓係
 又舉夏
 、殷
 、周
 千餘年，仲尼
 緝拾選練取三百篇，至子美
 之作，使仲尼
 鍛其旨要，尚不知貴其多乎哉？此亦究極波瀾之言。竹垞
 先生有言：“王制
 ：‘九州千七百七十三國。’得列于詩者，僅十有一而已。殆所操類隣國之音，所沿者前人體製，則膠固不知變，變而不能成方。司馬遷
 謂古詩三千餘篇，孔子
 去其重複。信矣！聖人固未嘗盡以少爲貴，顧其多者，篇體何如耳！”然漁洋
 先生謂“少陵
 晚年五律，後半往往重複”，墓係
 所舉，則但以諸大篇全局論之。（南宋金華杜仲高旃
 讀杜
 詩，有“仲尼
 不容删”之句，可作此注脚。）

六一

自初唐
 至開寶
 諸公，非無古調。但諸家既自爲體段

 ，而紹古之作，遂特自成家，如射洪
 、曲江
 是也。獨至杜
 公，迺以紹古之緒，雜入隨常酧酢布置中，吞吐萬古，沐浴百寶，竟莫測其端倪所在。

六二


奉先詠懷
 一篇，羌邨
 三篇，皆與北征
 相爲表裏。此自周雅
 降風以後，所未有也。迹熄詩亡，所以有春秋
 之作。若詩不亡，則聖人何爲獨憂耶？李唐
 之代，乃有如此大制作，可以直接六經矣。


滄溟
 首先選次唐
 詩，而此等皆所不取，乃獨取玉華宫
 一篇，蓋以“萬籟笙竽”，“秋色瀟灑”，爲便於掇拾裝門面耳。

六三


垂老别
 一首，“土門壁甚堅”二句，接上“加餐”，通是述其老妻代慮之詞。“勢異鄴
 城下”以下，則行者答慰其妻也。注家多未之及。

六四


羌邨
 第一首，“歸客千里至”五字，乃“鳥雀噪”之語。下轉入妻子，方爲警動。（鳥雀知遠人之來，而妻子轉若出自不意者，妙絶！妙絶！）若直作少陵
 自説千里歸家，不特本句太實太直，而下文亦都偪緊無復伸縮之理矣。此等處最是詩家關捩，而評杜
 者皆未及。


蘇
 詩“塔上一鈴獨自語，明日顛風當斷渡”，下七字即塔鈴之語也。乃少陵
 已先有之

 。

六五


四松詩
 “得恡千葉黄”，“恡”與悋同，亦慳惜之意。“得恡”者，不得恡也。

或作“得愧”，非。

“足以送老姿”，亦錢
 刻之訛耳。本作“足爲送老資”，訛二字，即講不通矣。錢
 本之謬，類如此。他如“雨聲先以風”，“以”訛“已”（種萵苣
 ）；“杜曲
 换耆舊”，“换”訛“晚”（壯遊
 ）；“實唯親弟昆”，“實”訛“督”（别李義
 ）；“汩吾隘世網”，“汩”訛“洎”（望嶽
 ）；“雲雷屯不已”

 ，“屯”訛“此”（三川觀水漲
 ）之類，實不可枚舉。

六六


杜
 之魄力聲音，皆萬古所不再有。其魄力既大，故能於正位卓立鋪寫，而愈覺其超出；其聲音既大，故能於尋常言語，皆作金鐘大鏞之響。此皆後人之必不能學，必不可學者。苟不揣分量，而妄思攀援，未有不顛躓者也。

六七


杜
 五言古詩，活於大謝
 ，深於鮑照
 ，蓋盡有建安
 、黄初
 之實際，而并有王
 、孟
 諸公之虚神，不可執一以觀之。

六八


漁洋
 以五平、五仄體，近於游戲，此特指有心爲之者言。若杜
 之“凌晨過驪山
 ，御榻在嵽嵲”；“憂端齊終南
 ，澒洞不可掇”；“前登寒山重，屢得飲馬窟”；“鴟梟鳴黄桑，野鼠拱亂穴”；“清暉回羣鷗，暝色帶遠客”；至于“山形藏堂皇，壁色立積鐵”，于五平五仄之中，出以叠韻，並屬天成，非關游戲也。

六九

“乃是蒲城
 鬼神入”，阮亭
 抹之，豈虞其戇耶？然妙處固到極頂！看其上下銜接，是何等神理！不以阮亭
 之抹而稍减也。昔太倉王
 宫詹原祁
 嘗自言作畫“使筆如金剛杵”，此可以參杜
 詩。


阮亭
 先生意在輕行浮彈，不著邊際，見地自高。此所謂言各有當也。即如歐
 公明妃曲後篇
 ，阮亭
 亦嘗譏之，而其妙自不可及。

七〇

歌“屈鐵”“迴枝”之雙松，故以“直幹”爲出路。而説者乃以直幹難畫，謂少陵
 以此戲之，不亦異乎？

七一


杜
 公相從歌
 “銅盤繞蠟光吐日”一句，蘇長公
 因之，作日喻
 ，古人文章善于脱化如此。

七二


韋諷録事宅觀曹將軍畫馬
 一篇，前云“蹴踏”“風沙”，後言“騰驤磊落”，而中間特著“顧視清高氣深穩”一句，此則矜重頓挫，相馬入微，所以苦心莫識，寥寥今古，僅得一支遁
 、一韋諷
 耳。韋諷
 只是借作影子，亦非僅僅此人眼力足配道林
 也。此一段全屬自喻，故不覺因而自嘅想到三大禮獻賦時矣。末段徵引“翠華”，並非尋路作收，此乃正完得“可憐”二字神理耳。

七三


杜
 古柏行
 中間雖有“憶昨”一折，然“落落盤踞”以下，只是渾渾就古柏唱嘆。朱
 注分“上二句詠成都
 之柏，此二句詠夔府
 之柏”，殊可不必。要知此等處，不須十分板劃也。

七四


東坡
 和張耒
 高麗松扇
 詩：“可憐堂上十八公，老死不入明光宫
 。萬牛不來難自獻，裁作團團手中扇。”“萬牛”句，可作古柏行
 “誰能送”三字注脚。又東坡
 木山
 詩：“木生不願回萬牛，願終天年仆沙洲。”即從“不露文章”意脱化而出。古人之善用事如此。

七五


唐
 之八分，自開元
 時已多趨肥碩。李潮
 于爾時，筆法能步武李
 、蔡
 。故八分小篆歌
 謂：“書貴瘦硬”，而以嶧山
 傳刻之肥本反形之；及後又迴繞八分，乃却以“肉”字顯出之。至蘇文忠
 作墨妙亭
 詩，則因亭中石刻，自秦
 篆嶧山
 、褚
 摹蘭亭
 以迨顔
 、徐
 諸人

 ，家數既多，體格不一，所云“短長肥瘠”、“飛燕玉環
 ”，特總統櫽括之詞，故借杜
 詩語側入，以見筆鋒耳。此所謂言各有當，不得因此二詩，而區别論書之旨，以爲杜
 、蘇
 殊嗜也。


苕溪漁隱叢話
 云：“唐
 初書得晋
 、宋
 之風，故以勁健相尚。褚
 、薛
 尤極瘦硬。開元
 、天寶
 以後，變爲肥厚。至蘇靈芝
 輩，幾於重濁。杜
 詩云云，雖爲篆而發，亦似有激於當時也。”此論與鄙意相合。

七六


漢
 人分隸古勁，至唐
 以後，乃漸以流麗勝。此詩之所謂“不流宕”者，不獨對草書言之也。漁洋
 論此歌有敗筆，不知指何句而言。蓋漁洋
 論詩，以格調撑架爲主，所以獨喜昌黎
 石鼓歌
 也。石鼓歌
 固卓然大篇，然較之此歌，則杜
 有停蓄抽放，而韓
 稍直下矣。但謂昌黎
 石鼓歌
 學杜
 此篇，則亦不然。韓
 又自有妙處。

七七


杜
 公以“取樂喧呼”之重濁字眼，放入“三更風起寒浪湧”之下，其手腕有萬鈞之力。如“取樂”之字眼抛出，如蜻蜓點水，一毫不覺其滯實，此誰能之！而後人不知，一味填實，即如作遊宴詩，將“取樂”一種字眼放入，有不令人聞而嘔噦者乎？

“渠偏不怕”，而下文又以“歡會”字放入，今人不知杜
 公有多大喉嚨，而以爲我輩亦可如此，所以紛如亂絲也。

七八


陪姚通泉宴東山
 一首，即渼陂行
 也。更不用湘妃
 、漢女
 等迷離之幻字，而直用真景，則晚年之境更大也。

七九


朱鳳行
 ：“願分竹實及螻蟻，盡使鴟梟相怒號。”盡，即忍切。曲禮
 ：“虚坐盡後，食坐盡前。”左傳
 ：“公子商人盡其家貸于公”，即此盡字也，猶儘教之儘。（白黑二鷹
 詩：“雪飛玉立盡清秋”之盡亦同此。又劉夢得
 “且盡薑芽斂手徒”，李義山
 “緑楊枝外盡汀洲”，亦皆此盡字。）

八〇


杜
 五律亦有唐
 調，有杜
 調。不妨分看之，不妨合看之。如欲導上下之脈，溯初、盛、中之源流，則其一種唐
 調之作，自不可少。且如五古内贈衛八處士
 之類，何嘗非選
 調？亦不可但以杜
 法概乙之也。此如右軍
 臨鍾太傅
 丙舍
 、力命
 諸帖，未嘗不借以發右軍
 之妙處耳。

八一

竊謂“花柳更無私”，却不如“欣欣物自私”更爲化工之筆。願與解人質之。

八二


杜
 五律所思
 一首，當是與“地下蘇
 司業”一首同時而作，末句“無計斸龍泉”，指蘇
 也。解此方覺第六句頓挫之妙。“徒勞望牛斗”，乃倒因下句生耳

 。解者或以此二句仍作懷鄭
 ，則不通矣。

八三


杜
 五律洞房
 諸作、七律秋興
 諸作，皆一氣噴灑而出，風涌泉流，萬象吞吐，故轉有不避重複之處。其他諸什，大都類此。其巨細精粗，遠近出入，各自争量分寸之間，不必以略複爲疑也。（七律到後來，實無可以變化處，不得不參以拗體。五律地窄，則不能也。此等處，微茫之至。）

八四


贈張垍
 詩：“無復隨高鳳”。蓋因上數聯叙張
 之寵遇，不啻朝陽翽羽，故此句落到自己，言不克追隨也。劉會孟
 謂用古人姓名，錢
 箋
 駁之，良是。但“高鳳”二字如此用，則另當記出。

八五


謁先主廟
 一首，只“雜耕”二句跟上“仗老臣”來，指武侯
 説。其餘俱與武侯
 無涉。而説者必牽武侯
 ，所以“關
 、張
 ”“耿
 、鄧
 ”句不可通也。錢
 箋
 以爲公自叙，是矣。而亦不免粘著武侯
 ，何也？近又有查初白
 評本，謂“孰與”四句，應移至“事酸辛”之下，此尤謬矣。

“乘時”“應天”，皆指先主，所謂有王者興，必有名世也。“事酸辛”則正接下“歇”字，所謂“運移漢
 祚終難復，志决身殲軍務勞”也。（劉夢得
 蜀先主廟
 詩：“得相能開國”五字，可作此篇注脚。）

八六


杜
 公之學，所見直是峻絶。其自命稷
 、契
 ，欲因文扶樹道教，全見於偶題
 一篇，所謂“法自儒家有”也。此乃羽翼經訓，爲風騷
 之本，不但如後人第爲綺麗而已。無如飛騰而入者，已讓過前一輩人，不得不懷江左
 之逸、謝鄴中
 之奇；而緣情綺靡，斯已降一格以相從矣。又無奈所遇不偶，遷流羈泊，併所謂緣情者，只用以慰漂蕩，尤可慨也。故山不見，只作愁賦，别離之用，更何堪説！遠想風騷
 ，低徊堂構，牽連綴述，縷縷及之，豈僅以詩人自許者乎！

八七


宣政殿退朝
 一首，五六二句烘染“出遲”，舂容醖藉，而傾心戀君之意，亦復流溢筆墨。讀者但作寫景看，淺矣！

八八


杜
 晚出左掖
 一詩，較之春宿左省
 篇，尤爲含蓄醖藉。評家或稱其退食之風度，或稱其得諫臣之體，皆未得其深處。蓋其曰“晚出左掖”，乃純是一片戀主之忱，融結而出，所以覺得“簇仗齊班”之際，“晝”漏殊“淺”也。“散”而“迷”者，非因身在柳邊，正因心在君側耳。末句“騎馬”二字，筆略宕開，“欲雞栖”，乃正拍合，實自比於日夕雞塒之暫安，而非如所謂出銀臺門
 上馬謂之大三昧者也。解此，則雖出而猶未出，雖栖而猶未栖，即雖晚而猶未晚也。解此，則五六句，濃染之筆，更有精神矣。

八九


杜
 五律雖沉鬱頓挫，然此外尚有太白
 一種暨盛唐
 諸公在。至七律則雄闢萬古，前後無能步趨者，允爲此體中獨立之一人。

九〇

“不覺前賢畏後生”，此反語也。言今人嗤點昔人，則前賢應畏後生矣。嬉笑之詞，以此輩不必與莊論耳。


六絶句
 ，皆戒後生之沿流而忘源也。其曰“今人嗤點”，曰“爾曹輕薄”，曰“今誰出羣”，曰“未及前賢”，不惜痛詆今人者，蓋欲俾之考求古人源流，知以古人爲師耳。六首俱以師古爲主。盧
 、王
 較之近代，則盧
 、王
 爲今人之師矣；（公有“近代惜盧王
 ”之句。）漢
 、魏
 ，則又盧
 、王
 之師也；風
 、騷
 ，則又漢
 、魏
 之師也。此所謂轉益多師，言其層累而上，師又有師，直到極頂，必須風
 、雅
 是親矣。此乃汝師，汝知之乎？蓋深嫉今人之依牆靠壁，目不見方隅者，而以此儆覺之也

 。盧
 、王
 亦且必祖述漢
 、魏
 ，漢
 、魏
 亦且必祖述風
 、騷
 ，知此中之誰先，則知今人之所以不古若矣。故曰“未及前賢更勿疑”也。第五首“不薄今人愛古人”句，皆作不肯薄待今人説。愚竊以爲不然。使如此説，則下三句俱接不去矣。其曰“輕薄爲文哂未休”，即指今人之好嗤點古人者。此句之“今人”，亦猶是也。“薄”乎云者，即上“輕薄”之“薄”，言今無出群之雄，而翻多嗤點前輩，則此風乃今時之薄也。故反言以醒之，曰：若不此之薄，而不古之愛，（文法猶如“不有祝鮀
 之佞，而有宋朝
 之美。”）則必逐逐于詞句之巧麗而已。吾知其不深求古人立言之意，而但惟是一詞之美、一聯之麗，必依附爲鄰而巳耳。揣其意，亦豈不謂：從此可以方駕屈
 、宋
 哉！然自我觀之，恐與齊
 、梁
 作後塵也。如此則不流于僞體不止，與下章“未及”句，亦復針鋒相接也。“别裁僞體”，正是薄之也。“親風雅
 ”，正是愛之也。杜陵
 薄今人嗤點之輩，至于如此！與“爾曹身名俱滅”之言，未免太刺骨矣。故題之曰“戲”也。（皇甫持正
 嘗歎時人詩，未有駱賓王
 一字，已駡宋玉
 爲罪人矣，此語可作六絶句
 注脚。）

九一


杜
 晚洲
 詩：“危沙折花當”，注家或以爲“花蒂”，非是。

九二

“李陵蘇武
 是吾師”，此七字，乃孟雲卿
 平日論詩之語。觀下句可見。

九三

“孰知二謝
 將能事，頗學陰何
 苦用心”。言欲以大小謝
 之性靈，而兼學陰
 、何
 之苦詣也。“二謝
 ”只作性靈一邊人看，“陰何
 ”只作苦心鍛鍊一邊人看，似乎公之自命，乃欲兼而有之，亦初非真欲學陰
 、何
 ，亦初非真自許爲二謝
 也。正須善會。

九四


杜
 詩“自在嬌鶯恰恰啼”，今解“恰恰”爲鳴聲矣。然王績
 詩：“年光恰恰來”，白
 公悟真寺
 詩：“恰恰金碧繁”，疑唐
 人類如此用之。

 又韓文公
 華山女
 詩：“聽衆狎恰排浮萍”，白樂天
 櫻桃
 詩：“洽恰舉頭千萬顆”，“狎恰”，即“洽恰”。

九五


杜
 詩有不待辨而知者，如“鼓角漏天東”之用大小漏天，“遺恨失吞吴
 ”之爲失在吞吴
 ，“筍根稚子”之指筍，皆灼然無疑。而説者必嘵嘵不已，何也？

九六

近日有讀杜心解
 一書，如送遠
 、九日〔藍田〕崔氏莊
 、“諸葛
 大名”等篇，所解誠有意味。然苦于索摘文句，太頭巾酸氣。蓋知文而不知詩也。不過較之杜詩論文
 、杜詩詳注
 等

 ，略爲有説耳，其實未成片段。

卷二

一


劉隨州
 龍門八詠
 ，體清心遠。後之分題園亭諸景者，往往宗之。

二

偶讀高季迪
 吴越紀遊
 詩海昌城樓望海
 之作，嘆其筆力優裕。因思劉文房
 龍興寺望海
 詩，似覺閑散，而乃更切實、更闊大。前人之不可及如此！然非心氣寧定之後，不知也。

三


杜
 公“不意書生耳，臨衰厭鼓鼙”，與劉隨州
 “跡遠親魚鳥，功成厭鼓鼙”不同。

四


隨州
 七律，漸入坦迤矣。坦迤則一往易盡，此所以啓中、晚之濫觴也。隨州
 只有五古可接武開
 、寶
 諸公耳。


錢仲文
 七律，平雅不及隨州
 ，而撑架處轉過之。

五

盛唐
 之後，中唐
 之初，一時雄俊，無過錢
 、劉
 。然五言秀絶，固足接武；至於七言歌行，則獨立萬古，已被杜
 公占盡，仲文
 、文房
 皆浥右丞餘波耳。然却亦漸於轉調伸縮處，微微小變。誠以熟到極處，不得不變，雖才力各有不同，而源委未嘗不從此導也。

六


王
 、孟
 諸公，雖極超詣，然其妙處，似猶可得以言語形容之。獨至韋蘇州
 ，則其奇妙全在淡處，實無迹可求。不得已，則取徐迪功
 所謂“朦朧萌拆，渾沌貞粹”八字，或庶幾可仿象乎？


柳州
 稍重，然妙處亦復不减。

七


儲
 得陶
 之質，韋
 得陶
 之雋。

八


班倢伃
 怨歌行
 云：“出入君懷袖，動摇微風發。”已自恰好。至江文通
 擬作，則有“畫作秦
 王女，乘鸞向烟霧”之句，斯爲刻意標新矣。迨劉夢得
 又演之曰：“上有乘鸞女，蒼蒼網蟲遍。”即此可悟詞場祖述之秘妙也。

九


劉賓客
 自稱其平蔡州
 詩：“城中晨雞喔喔鳴，城頭鼓角聲和平”云云，意欲駕於韓
 碑
 、柳
 雅
 。此詩誠集中高作也。首句“城中”，一作“汝南
 ”，古雞鳴歌
 云：“東方欲明星爛爛，汝南
 晨雞登壇唤。”蔡州
 ，即汝南
 地。但曰“晨雞”，自是用樂府語，而“城中”、“城頭”，兩兩唱起，不但於官軍入城事醒切，抑且深合樂府神理，似不必明出“汝南
 ”，而後覺其用事也。末句“忽驚元和
 十二載”，更妙。此以竹枝
 歌謡之調，而造老杜
 詩史之地位。正與“大曆
 三年調玉燭”二句近似，此由神到，不可强也。

其第二首“漢
 家飛將下天來，馬箠一揮門洞開”，亦確是李愬
 夜半入蔡
 真情事。下轉入從容鎮撫，歸到相公，正復得體。叙淮西
 事，當以夢得
 此詩爲第一。

一〇


劉賓客
 西塞山懷古
 之作，極爲白
 公所賞，至于爲之罷唱。起四句，洵是傑作，後四則不振矣。此中唐
 以後，所以氣力衰颯也。固無八句皆緊之理，然必鬆處正是緊處，方有意味。如此作結，毋乃飲滿時思滑之過耶？荆州道懷古
 一詩，實勝此作。

一一


劉賓客
 之能事，全在竹枝詞
 。至于鋪陳排比，輒有傖俗之氣。山谷
 云：“夢得
 竹枝
 九章，詞意高妙，昔子瞻
 嘗聞余詠第一篇，歎曰：‘此奔軼絶塵，不可追也。’”又云：“夢得
 樂府小章，優於大篇。”極爲確論。山谷
 又賞其淮陰行
 ，而疑“脱菜”二字，今刻本則是“晚來”耳。

一二


東坡
 峽山寺
 詩：“山僧本幽獨，乞食况未還。雲碓水自舂，松門風爲關。”語意全本皇甫孝常
 送少微上人
 詩，但令人不覺耳。又竇庠
 金山行
 “歘然風生波出没，瀖濩晶熒無定物。居人相顧非世間，如到日宫經月窟。信知靈境長有靈，住者不得無仙骨。”數語即東坡
 金山
 詩所脱胎也。在庠
 詩本非高作，而蘇
 公脱出實境來，神妙遂至不可測。古人之善于變化如此！

一三


白
 公天竺
 詩，本皇甫孝常
 秋夕寄懷契上人
 詩，而出以“連珠體”，自令人不覺。此等處，皆足見古人之脱化。

一四

自錢
 、劉
 以下，至韓君平
 輩，中唐
 諸子七古，皆右丞調也。全與杜
 無涉

 。

一五


劉賓客
 詩品，無論錢
 、劉
 、柳
 ，尚在郎君冑
 、韓君平
 之下。

一六


韓君平
 “鳴磬夕陽盡，捲簾秋色來”，已漸開晚唐
 之調。蓋律體奇妙，已無可以争勝前人，故不得不於一二平仄間小爲變調。而骨力漸靡，則不可强爲也。

一七


大曆
 十才子：盧綸
 、司空曙
 、耿湋
 、李端
 諸公一調；韓君平
 風致翩翩，尚覺右丞以來格韻，去人不遠；皇甫
 兄弟，其流亞也；郎君冑
 亦平雅；獨錢仲文
 當在十子之上。


江隣幾
 所志乃十一人，有皇甫曾
 而無冉
 ，無韓翃
 ，不知何所據也。王應麟
 玉海
 所記，與唐書盧綸傳
 同是十人，有韓
 ，無兩皇甫
 。然兩皇甫
 爾時極負重望，不知何以不入十子之列？若有曾
 無冉
 ，則尤不可解矣。且升盧
 于錢
 之上，亦不知何謂。

一八

古詩爲焦仲卿妻作
 ，云：“新婦初來時，小姑始扶牀。今日被驅遣，小姑如我長。勤心養公姥，好自相扶將。初七及下九，嬉戲莫相忘。”顧况
 棄婦詞
 乃云：“憶昔初嫁君，小姑纔倚牀。今日辭君去，小姑如妾長。回頭語小姑，莫嫁如兄夫。”直致而又帶傖氣，可謂點金成鐵。

一九


顧逋翁
 歌行，邪門外道，直不入格。

二〇


戎昱
 詩亦卑弱，滄浪詩話
 謂“昱
 在盛唐
 爲最下，已濫觴晚唐
 ”是也。然戎昱
 赴衛伯玉
 之辟，當是大曆
 初年，其爲刺史，乃在建中
 時，應入中唐
 ，不應入盛唐
 。

二一


戴容州
 懷素上人草書歌
 ，始從破體變風姿，可證義山
 韓碑
 語。

二二


容州
 七古，皮鬆肌軟，此又在錢
 、劉
 諸公下矣。

二三


戴容州
 嘗拈“藍田
 日暖，良玉生烟”之語以論詩，而其所自作，殊平易淺薄，實不可解。

二四

中唐
 六七十年之間，除韋
 、柳
 、韓
 三家古體當别論，其餘諸家，堪與盛唐
 方駕者，獨劉夢得
 、李君虞
 兩家之七絶，足以當之。

二五


韓
 公猗蘭操
 ：“雪霜貿貿，薺麥之茂。”按：傅玄
 董逃行歷九秋篇
 ：“薺與麥兮夏零，蘭桂踐霜逾馨。”董仲舒
 雨雹對
 ：“薺麥始生，由陽升也。”薺麥正當寒冬所生，故曰雪霜貿貿，祇惟薺麥之是茂也。與傅玄
 同用以託蘭

 ，而意有反正。

“子如不傷”二句，在篇中爲最深語。蓋有不妨聽汝獨居之意，較“不採何傷”更進一層。然説著不傷，而傷意已深矣。此亦妙脱本詞也。前曰“何傷”，後曰“之傷”，迴環婉摯

 。評家或以子指夫子，我指蘭，非是。

二六


韓文公
 岳陽樓
 詩：“宜春口”未知在何處？注以爲宜春
 郡，非也。且上句云在袁州
 ，而下句“夜纜巴陵
 洲”，注云：“即岳州
 ”，亦殊可笑。

二七

“妥帖力排奡”，“奡”字，五百家
 注本内引論語
 ：“奡
 盪舟”。甚是。宋
 末月泉吟社送詩賞小劄
 云：“語無排奡，體不效崑”，此可證也。舊以“奡”與“傲”同，作“排奡”兩字連説者，未然也。

二八


文公
 雙鳥
 詩，即杜
 詩“春來花鳥莫深愁”、公詩“萬類困陵暴”之意而翻出之，其爲已與孟郊
 無疑。劉文成
 二鬼
 詩出於此。

二九


唐
 詩似騷
 者，約言之有數種：韓文公
 琴操
 ，在騷
 之上；王
 右丞送迎神曲
 諸歌，騷
 之匹也；劉夢得
 竹枝
 ，亦騷
 之裔；盧鴻一
 嵩山十志
 詩最下。

三〇


文公
 琴操
 ，前人以入七言古，蓋琴操
 ，琴聲也。至蘇文忠
 醉翁操
 ，則非特琴聲，乃水聲矣。故不近詩而近詞。

三一


昌黎
 劉生
 詩，雖紀實之作，然實源本古樂府横吹曲
 。其通篇叙事，皆任俠豪放一流，其曰：“東走梁宋
 ，南逾横嶺
 ”，亦與古曲五陵
 、三秦
 之事相合。末以酬恩讐結之，仍還他俠少本色。不然，昌黎
 豈有教人以官爵酬恩讐者耶？不惟用樂府題，兼且用其意，用其事，而却自紀實，並非仿古，此脱化之妙也。

三二


韓文公
 約六經之旨而成文，其詩亦每于極瑣碎、極質實處，直接六經之脈。蓋爻象、繇占、典謨、誓命、筆削記載之法，悉醖入風雅
 正旨，而具有其遺味。自束皙
 、韋孟
 以來，皆未有如此沉博也。

三三

諫果雖苦，味美於回。孟東野
 詩則苦澀而無回味，正是不鳴其善鳴者。不知韓
 何以獨稱之？且至謂“横空盤硬語，妥帖力排奡”，亦太不相類。此真不可解也。蘇
 詩云：“那能將兩耳，聽此寒蟲號。”乃定評不可易。

三四


李長吉
 驚才絶艷，鏘宫戛羽，下視東野
 ，真乃蚯蚓竅中蒼蠅鳴耳。雖太露肉，然却直接騷賦。更不知其逸詩
 復當何如？此真天地奇彩，未易一洩者也。

三五


長吉
 惱公
 一篇，直是徐
 、庾
 妙品，不知者乃編入律詩，誤矣。看其通用韻處自明。

三六


韓
 門諸君子，除張文昌
 另一種

 ，自當别論。皇甫持正
 、李習之
 、崔斯立
 皆不以詩名。惟孟東野
 、李長吉
 、賈閬仙
 、盧玉川
 四家，倚仗筆力，自樹旗幟。蓋自中唐
 諸公，漸趨平易，勢不可無諸賢之撑起。然詩以温柔敦厚爲教，必不可直以麄硬爲之。此内惟長吉
 錦心繡口，上薄風騷
 ，不專以筆力支架爲能。其餘若玉川
 月蝕
 一篇，故自奇作。閬仙
 五律，亦多勝概。外此則如東野
 、玉川
 諸製，皆酸寒幽澀，令人不耐卒讀。劉叉
 冰柱
 、雪車
 二詩，尤爲粗直傖俚。而韓
 公獨謂孟東野
 以其詩鳴，則使人惑滋甚矣！

三七


孟
 、盧
 皆硜硜小音，執定不化，安可接武韓
 詩！必欲求接韓
 者，定推歐陽
 子

 。

三八


韓
 公效玉川
 月蝕
 之作，删之也。對讀之，最見古人心手相調之理。然玉川
 原作雄快，不可逾矣。

三九


摭言
 稱賈島
 跨驢天街，吟“落葉滿長安
 ”之句，唐突京尹。然此詩聯對處，極爲矯變，必非凑泊而成者也。

四〇


劉言史
 亦昌谷
 之流，但少弱耳。嚴滄浪
 詩話
 賞之，終未爲昌谷
 敵手也。張碧
 則更傖氣矣。

四一


張
 、王
 樂府，天然清削，不取聲音之大，亦不求格調之高，此真善于紹古者。較之昌谷
 奇艷不及，而真切過之。

四二


歐陽
 詩話
 云：“王建
 宫詞，言唐
 禁中事，皆史傳小説所不載。”唐詩紀事
 乃謂：“建
 爲渭南
 尉，贈内官王
 樞密”云云以解之。然其詩，實多秘記，非當家告語所能悉也。其詞之妙，則自在委曲深摯處，别有頓挫，如僅以就事直寫觀之，淺矣！

四三


元和
 間權
 、武
 二相，詞並清超，可接錢
 、劉
 。武
 公之死，有關疆場，而文詞復清雋不羈，可稱中唐
 時之劉越石
 。嚴滄浪
 但舉權
 相，猶未盡也。

四四


白
 公五古上接陶
 ，下開蘇
 、陸
 ；七古樂府，則獨闢町畦，其鈎心鬥角，接筍合縫處，殆於無法不備。

四五


白
 公官牛
 樂府，從丙吉
 問喘事翻出。

四六


白
 公之妙，亦在無意，此其似陶
 處也。即如宋
 人詩：“有時俗物不稱意，無數好山俱上心。”稱爲佳句。而白
 公則云：“有山當枕上，無事到心中。”更爲自然。

四七


白
 詩“巫山
 暮足霑花雨，隴水
 春多逆浪風”，語本杜
 詩“夜足霑沙雨，春多逆水風”。

四八


竹枝
 泛詠風土，柳枝
 則詠柳，其大較也。然白
 公楊柳枝
 詞：“葉含濃露如啼眼，枝嫋輕風似舞腰。小樹不禁攀折苦，乞君留取兩三條。”于咏柳之中，寓取風情，此當爲楊柳枝
 詞本色。薛能
 乃欲搜難抉新，至謂劉
 、白
 宫商不高，亦妄矣。

四九


唐
 人詩至白
 公，自不當盡以阮亭
 先生所講第一義繩之。蓋白
 公詩，格調聲音之皆不事也。阮亭
 力戒人看長慶集
 ，但取其一二小詩。此在阮亭
 先生，固當如此。阮亭
 獨標神韻，言各有當耳

 。阮亭
 先生意中，却非抹煞白
 公之妙也。看十選
 中所取自見。尚恨胡孝轅
 十籤
 ，阮亭
 未嘗全見耳

 。

五〇


白
 公之爲長恨歌
 、霓裳羽衣曲
 諸篇，自是不得不然。不但不蹈杜
 公、韓
 公之轍也，是乃瀏灕頓挫，獨出冠時，所以爲豪傑耳。始悟後之欲復古者，真强作解事。

五一


張
 、王
 已不規規于格律聲音之似古矣，至元
 、白
 乃又伸縮抽换，至于不可思議，一層之外，又有一層。古人必無依樣臨摹，以爲近古者也。

五二


元
 相望雲騅歌
 ，賦而比也。玉川
 月蝕
 詩點逗恒州
 事，則亦賦而比也。而元
 則更切本事矣。詩至元
 、白
 ，針線鈎貫，無乎不到，所以不及前人者

 ，太露太盡耳。

五三


徐昌國
 “燕
 歌易水
 動，劍舞白虹流”，本于鮑溶
 秋思
 詩“燕
 歌易水
 怨，劍舞蛟龍腥”也。徐
 之學古，能以神致發揮之，所以爲妙。

五四


張祜
 金山
 詩：“樹影中流見，鐘聲兩岸聞。”只唐
 人常調耳。而譚藝家奉爲傑作，失之矣。

五五

中唐
 之末，如吕温
 、鮑溶
 之流，概少神致。李涉
 、李紳
 ，稍爲出類，然求之張
 、王
 、元
 、白
 數公，皆未能到，况前人耶？盛之後，漸趨坦迤。中之後，則漸入薄弱。所以秀異所結，不得不歸樊川
 、玉溪
 也。

五六


張祜
 絶句，每如鮮葩颭灔，燄水泊浮，不特“故國三千里”一章見稱於小杜
 也。

五七


徐凝
 廬山瀑布
 詩“千古長如白練飛，一條界破青山色”，白
 公所稱，而蘇
 公以爲惡詩。芥隱筆記
 謂本天台賦
 “飛流界道”之句。然詩與賦

 ，自不相同，蘇
 公固非深文之論也。至白
 公稱之，則所見又自不同。蓋白
 公不於骨格間相馬，惟以奔騰之勢論之耳。阮亭
 先生所以與白
 公異論者，其故亦在此。

五八


李贊皇
 詩亦軼倫，雖不敵香山
 ，亦權
 、武
 二相之亞也。

五九


李廓
 樂府，視張
 、王
 大减。不知才調集
 何以捨仲初
 而獨取之？此自是好惡各别。而阮亭
 先生十選
 ，以應付彼十家則有餘，不可以概三唐
 作者也。

六〇


周賀
 五律，頗有意味。在中末、晚初諸人五律之上，尚可頡頏温岐
 。

六一


姚武功
 詩，恬淡近人，而太清弱，抑又太盡。此後所以漸靡靡不振也。然五律時有佳句，七律則庸軟耳。大抵此時諸賢七律，皆不能振起，所以不得不讓樊川
 、玉溪
 也。

六二


小杜
 感懷詩
 ，爲滄州
 用兵作，宜與罪言
 同讀。郡齋獨酌
 詩，意亦在此。王荆公
 云：“末世篇章有逸才”，其所見者深矣。

六三


小杜
 “濃薰班馬
 香”，對屈宋
 説，自指班固
 、馬相如
 ，此二句謂詩賦也。上文已拈史書閲興亡，此不應復及馬
 史、班
 史。杜
 詩“以我似班揚
 ”，班
 與揚
 可合稱，則馬
 亦可合稱，不必定指馬遷
 也。今人但因班馬異同
 書名，熟在人口，因以此句指二史，其實非也。

六四


樊川
 真色真韻，殆欲吞吐中晚千萬篇，正亦何必效杜
 哉

 ！小杜
 詩：“自滴堦前大梧葉，干君何事動哀吟”，亦在南唐
 “吹皺一池春水”語之前，可證杜
 黑白鷹
 語。

六五


小杜
 之才，自王
 右丞以後，未見其比。其筆力迴斡處，亦與王龍標
 、李東川
 相視而笑。“少陵
 無人謫仙
 死”，竟不意又見此人。

六六

只如“今日鬢絲禪榻畔，茶烟輕颺落花風”；“自説江湖不歸事，阻風中酒過年年”；直自開
 、寶
 以後百餘年無人能道。而五代、南北宋
 以後，亦更不能道矣。此真悟徹漢
 、魏
 、六朝之底藴者也。

六七

詩不但因時，抑且因地。如杜牧之
 云：“南山與秋色，氣勢兩相高。”此必是陝西
 之終南山
 。若以詠江西
 之廬山
 ，廣東
 之羅浮
 ，便不是矣。即如“夜足霑沙雨，春多逆水風”，不可以入江
 、浙
 之舟景。“閶闔晴開詄蕩蕩，曲江
 翠幕排銀牓”，不可以詠吴
 地之曲江
 也。明矣！今教粤
 人學爲詩，而所習者，止是唐
 詩，只管蹈襲，勢必盡以西北方高明爽塏之時景，熟於口頭筆底，豈不重可笑歟？所以閩
 十子、吴
 四子、粤
 五子皆各操土音，不爲過也。

格調自要高雅，不以方隅自限，此則存乎其人耳。

六八


玉溪
 五律，多是絶妙古樂府。蓋玉溪
 風流醖藉，尤在五律也。近時程午橋
 補注，以爲花鳥諸題，多是平康北里
 之志，良然。

六九


義山
 碧城
 三首，或謂詠其時貴主事，蓋以詩中用蕭史
 及董偃
 水精盤事。阮亭
 先生亦取其説。然竹垞
 跋楊太真外傳
 ，則謂妃不由壽
 邸入宫，證以此三詩：一咏妃入道，一咏妃未歸壽
 邸，一咏明皇
 與妃定情係七月十六日。此説當爲定解。而注家罕有引之者。

七〇


藥轉
 一篇，程
 箋以爲如厠之義，亦謂出自竹垞
 。然此詩之境頗淺。

七一

微婉頓挫，使人蕩氣迴腸者，李義山
 也。自劉隨州
 而後，漸就平坦，無從覩此丰韻。七律則遠合杜陵
 ；五律七絶之妙，則更深探樂府；晚唐
 自小杜
 而外，惟有玉溪
 耳。温岐
 、韓偓
 ，何足比哉！

七二


歐
 公言平生作文，得自“三上”。予嘗戲謂義山
 詩殆兼有之：“鬱金堂北畫樓東”，厠上詩也；“天上真龍種”，馬上詩也；“卧後清宵細細長”，枕上詩也。

七三


飛卿
 七古調子元好，即如湖陰詞
 等曲，即阮亭
 先生之音節所本也。然飛卿
 多作不可解語。且同一濃麗，而較之長吉
 ，覺有傖氣，此非大雅之作也。

七四


温
 詩五律在姚武功
 之上。蓋温
 詩短篇則近雅
 ，如五古“欲出鴻都門
 ” 一篇，實高作也。

七五


許丁卯
 五律，在杜牧
 之下，温岐
 之上。固知此事不盡關塗澤也。七律亦較温
 清迥矣。趙嘏
 五七律，亦皆清迥，許
 之匹也。

七六


馬戴
 五律，又在許丁卯
 之上，此直可與盛唐
 諸賢儕伍，不當以晚唐
 論矣。然終覺樊川
 、義山
 之妙不可及。

七七


司空表聖
 在晚唐
 中，卓然自命。且論詩亦入超詣。而其所自作，全無高韻，與其評詩之語，竟不相似。此誠不可解。


二十四品
 ，真有妙語。而其自編一鳴集
 ，所謂“撑霆裂月”者，竟不知何在也。

七八


曹鄴
 、劉駕
 ，古詩皆無足取。李羣玉
 五古，實勝司空表聖
 ，不可以名譽而甲乙之也。表聖
 秋思
 詩，阮亭
 所選，然只得五六一聯耳。

七九


陸魯望
 謂張祜
 “元和
 中作宫體小詩，辭曲豔發。及老大，稍窺建安
 風格，誦樂府録，知作者本意，短章大篇，往往間出諫諷怨譎，時與六義相左右，善題目佳境言不可刊置他處，此爲才子之最。”此段論詩極有見。而其所自作，未能擇雅。何也？

所謂不可刊置别處，非如今日八股體，曲曲鈎貫之謂也。乃言每一篇，各有安身立命處耳。如太白
 遠别離
 、蜀道難
 等篇，極其迷離，然各篇自有各篇之歸宿收拾。即如樂府各題，各自一種神氣。以此易彼，則毫釐千里矣。

八〇


皮
 、陸
 聯句詩，勝其自作。蓋兩賢相當，節短勢偪，則反掩其孱弱之狀也。

聯句體，自以韓
 、孟
 爲極致。然韓
 、孟
 太險。皮
 、陸
 一種，固是韓
 、孟
 後所不可少。

八一


鄭嵎
 津陽門
 詩只作明皇
 内苑事實看，不可以七古格調論之。

八二


杜
 詩公孫大孃弟子舞劍器行
 但稱“公孫
 劍舞初第一”，津陽門
 詩云：“公孫
 劍伎方神奇”，其注則直云：“有公孫大孃
 舞劍，當時號爲雄妙。”“劍舞”、“劍伎”語，尚可通。至云“舞劍”，則毋乃傳聞異詞耶？豈當時人即以劍器曲
 名，呼爲舞劍歟？

八三

晚唐
 人七律，只于聲調求變，而又實無可變，故不得不轉出三、五拗用之調。此亦是熟極求生之理，但苦其詞太淺俚耳。然大約出句拗第幾字，則對句亦拗第幾字，阮亭
 先生已言之。至方干
 “每見北辰思故園”，則單句三、五自拗。此又一格，蓋必在結句而後可耳。

八四


胡曾
 詠史絶句
 ，俗下令人不耐讀。

八五


唐彦謙
 師温八叉
 ，而頗得義山
 風致，但稍弱耳。

八六


鄭都官
 以鷓鴣
 詩得名，今即指“煖戲烟蕪”云云之七律也。此詩殊非高作，何以得名于時？鄭
 又有貽歌者
 云：“座中亦有江南客，莫向春風唱鷓鴣。”此雖淺，然較彼詠鷓鴣之七律却勝。

八七


吴融
 李周彈筝歌
 起句：“古人云絲不如竹，竹不如肉，乃知此語未必然，李周
 彈筝聽不足。”此起法，已開元
 人門逕。

八八


韓致堯
 香奩
 之體，遡自玉臺
 。雖風骨不及玉溪生
 ，然致堯
 筆力清澈，過于皮
 、陸
 遠矣。何遜
 聯句，瘦盡東陽
 ，固不應盡以脂粉語擅場也。

八九


韓致堯
 寒食日重遊李氏園亭
 一篇，以七律作扇對格，此前人所少也。

九〇


咸通
 十哲，概乏風骨。方干
 、羅隱
 皆極負詩名，而一望荒蕪，實無足採。杜荀鶴
 至令嚴滄浪
 目爲一體，亦殊淺易。大約讀唐
 詩到此時，披沙揀金，甚爲不易。即追想錢
 、劉
 諸公，已爲高曾規矩，又毋論開
 、寶
 也。

九一


阮亭
 先生“緑楊城郭是揚州
 ”爲時所稱，至形諸圖畫。然唐
 人韋莊
 已有“初日照揚州
 ”之句，此尤自然可愛也。然韋
 集又有“緑楊城郭雨凄凄”之句，乃華
 下作，則似乎不類。

九二


韋莊
 在晚唐
 之末，稍爲官樣，雖亦時形淺薄，自是風會使然，勝於咸通
 十哲多矣。

九三


羅虬
 比紅兒
 詩，俚劣之甚，亦胡曾
 詠史
 、曹唐
 遊仙
 之類。乃以此得名于時，亦奇矣。

九四


曹唐
 如巫婆念咒化齋，令人掩耳，欲其亟去。

九五


楊誠齋
 謂“詩至晚唐
 益工”，蓋第挑摘于一聯一句間耳。以字句之細意刻縷，固有極工者。然形在而氣不完，境得而神不遠，則亦何貴乎巧思哉！

九六


杼山
 觀王右丞維滄洲圖歌
 云

 ：“滄洲説近三湘
 口，誰知卷得在君手，披圖擁褐臨水時，翛然不異滄洲叟。”此篇在唐
 人本非傑出之作，而何仲默
 題吴偉
 畫，用此調法，遂成巨觀。此所貴乎相機布勢，脱胎换骨之妙也。今若取杜陵
 題畫膾炙人口之大篇，摹其韻句調法，有是理乎？

九七


東坡
 十二琴
 詩：“若言絃上有琴聲”云云，已爲禪偈子矣。而杼山
 戛銅椀爲龍唫歌
 云：“未必全由戛者功，聲生虚無非椀中。”則更在前。

九八


詩話
 載唐
 僧齊己
 謁鄭谷
 獻詩：“自封修藥院，别下著僧床。”谷
 覽之云：“請改一字，方可相見。”經數日，再謁，改云：“别掃著僧床。”谷
 嘉賞，結爲詩友。此一字，元本改本俱無好處，不知鄭谷
 何以賞之？唐
 詩僧多卑卑之格，惟皎然
 、靈一
 差勝。

九九

釋子之詩，閨秀之詩，各自一種。隨其所到，皆可成名。獨于應制之作，非其所宜。此體自應求諸文學侍從之彦，豈可以此等當之！若唐
 詩内所載上官婉兒
 與貝州宋
 氏姊娣詩，皆是也。近日顧俠君
 撰詩林韶濩
 ，多録釋子之詩，殊令人生厭。

〔一〕按，此則後，腃清稿本原有一則，作：“阮亭
 先生三昧集
 專主‘興趣’，五言選
 專主‘格調’，十選
 則因人而施，惟其是而已，又不盡於‘興趣’‘格調’之是主也，皆言各有歸宿處，必一概以相量，則失之矣。”後翁方綱
 框去以示删除。

一〇〇

晚唐
 之漸開鬆浮者，莫如皮
 、陸
 之可厭。此所謂不揣其本而齊其末也。後之不從事于大本大原，而專以撏撦闘凑爲事者，實此一種啓之。（楊誠齋
 所以不免也。）

一〇一

此事必要從源頭打出，方是真境，即聖人所謂言有物也。若不揣其本，而齊其末，則安得有通之日哉！厥弊之滋，不能不追憾皮
 、陸
 一輩人。然有志者，竟當自立，奈何怨古人耶？甚矣！廓除一切之難也

 。

一〇二


漁洋
 十選
 ，大意歸重在殷璠
 、元結
 二本，而以文粹
 爲備。文粹
 首載樂章、樂歌、琴操，韙矣。然元次山
 之補樂歌，徒有幽深之韻，未爲古雅之則。至皮襲美
 補九夏歌
 ，豈足與韓
 之琴操
 同日而語耶？

卷三

一


宋
 初柳仲塗
 以古文名家，遠紹韓
 、柳
 ，其刻石湘妃廟詩
 ，詞氣亦近樊宗師
 之徒，於風雅殊遠。

二


騎省
 雖入宋
 初，尚沿晚唐
 靡弱之音。南唐後主
 詩亦然。騎省
 挽吴王
 二章，自是合作。

三


小畜集
 五言學杜
 ，七言學白
 ，然皆一望平弱，雖云獨開有宋
 風氣，但於其間接引而已。

四


西崑酬唱
 諸公，皆以楊
 、錢
 、劉
 三公爲之倡，其刻畫玉溪
 ，可謂極工。

五


宋子京
 筆記
 ：“晏丞相
 末年詩，見編集者，乃過萬篇。唐
 人以來未有。”又云：“天聖
 初元以來，縉紳間爲詩者益少，唯丞相晏
 公殊
 、錢
 公惟演
 、翰林劉
 公筠
 數人而已。”

 按元獻
 有臨川集
 、紫微集
 ，今所傳元獻
 詩，或未得其全耳。然亦去楊
 、劉
 未遠。

六


蘇文忠
 金門寺跋李西臺與二錢唱和詩
 云：“五季文章墮劫灰，昇平格力未全回。故知前輩宗徐庾
 ，數首風流似玉臺
 。”蓋宋
 初諸公，習尚如此，至歐
 、蘇
 始挽正之。

七


宋
 初之“西崑”，猶唐
 初之“齊梁
 ”。宋
 初之“館閣”，猶唐
 初之“沈宋
 ”也。開啓大路，正要如此，然後篤生歐
 、蘇
 諸公耳。但較唐
 初，則少陳射洪
 一輩人。此後來所以漸薄也。

八


宋
 初司馬池
 行色詩
 ，或謂范文正
 野色詩
 足以配之。然二詩皆一時佇興，故佳。不比後人某聲某影，連類成題也。

九


宋莒公
 兄弟，並出晏元獻
 之門，其詩格亦復相類，皆去楊
 、劉
 諸公不遠。（漁洋
 云：“宋景文
 近體，無一字無來歷，而對仗精確，非讀萬卷者不能。”查初白
 云

 ：“楊大年
 、宋子京
 輩，務爲艱澀隱僻，以誇其能。”二先生之論，可以互參。）

一〇


胡武平
 、王君玉
 皆堪與晏
 、宋
 方駕。大約宋
 初諸公，多自晚唐
 出耳。

一一


宋元憲
 、景文
 、王君玉
 並遊晏元獻
 之門，其詩格皆不免楊
 、劉
 之遺。雖以文潞公
 、趙清獻
 ，亦未嘗不與諸人同調。此在東都，雖非極盛之選，然實亦爲歐
 、蘇
 基地，未可以後有大匠，盡行抹却也。

一二


石門吴孟舉
 鈔宋
 詩，略“西崑”而首取元之
 ，意則高矣。然宋
 初真面目，自當存之。元之
 雖爲歐
 、蘇
 先聲，亦自接脉而已。至於林和靖
 之高逸，則猶之王無功
 之在唐
 初，不得徑以陶
 、韋
 嫡派誣之。若夫柳
 、种
 、穆
 、尹
 ，學在師古，又不以詩擅長矣。

一三


吴
 序云：“萬曆
 間李蓘
 選宋
 詩，取其遠宋
 而近唐
 者。”曹學佺
 亦云：“選始萊公
 ，以其近唐
 調也。”以此義選宋
 詩，其所謂唐
 終不可近也，而宋
 詩則已亡矣。此對嘉
 、隆
 諸公吞剥唐
 調者言之，殊爲痛快。但一時自有一時神理

 ，一家自有一家精液，吴
 選
 似專於“硬直”一路，而不知宋
 人之“精腴”，固亦不可執一而論也。且如入宋
 之初，楊文公
 輩，雖主“西崑”，然亦自有神致。何可盡祧去之？而晏元獻
 、宋元憲
 、宋景文
 、胡文恭
 、王君玉
 、文潞公
 ，皆繼往開來，肇起歐
 、王
 、蘇
 、黄
 盛大之漸，必以不取濃麗，專尚天然爲事，將明
 人之吞剥唐
 調以爲復古者，轉有辭矣。故知平心易氣者難也。

一四

觀歐
 公答劉廷評
 詩，蓋嘗以五代史
 資原父
 訂證，不獨集古録
 與有功也。

一五


歐
 公有太白戲聖俞
 一篇，蓋擬太白
 體也。然歐
 公與太白
 本不同調，此似非當家之作。廬山高
 亦然。

一六


張子野
 吴江
 七律，於精神丰致，兩擅其奇。不獨西溪無相院
 之句膾炙人口也。過和靖居
 詩亦絶唱。

一七


石守道
 慶曆聖德
 詩，仿韓
 元和聖德
 詩而作，顧其末段，音節頗欠調叶，未可以變化藉口。當是伉厲之氣，不受繩律耳。

一八


蘇子美
 淮中晚泊犢頭
 、初晴遊滄浪亭
 諸絶句，妙處不减唐
 人。

一九


歐
 公謂：“蘇子美
 筆力豪雋，以超邁横絶爲奇。”劉後村
 亦謂：“蘇子美
 歌行雄放。”今觀其詩殊不稱，似尚不免於孱氣傖氣，未可與梅
 詩例視。

二〇


山谷
 謂：“荆公
 之詩，莫年方妙，然格高而體下。”此語甚當。又敖器之
 有“鄧艾
 縋兵入蜀
 ”之喻，亦是妙語。

二一


王荆公
 詩：“强逐蕭騷水，遥看慘淡山。”李鴈湖
 注云：“白
 傅：‘池殘寥落水，窗下悠颺風。’唐
 人多有此句法。”然唐太宗
 固已有“色含輕重霧，香引去來風”之語。

二二

“繅成白雪桑重緑，割盡黄雲稻正青”二句，荆公
 集中再見。

二三


荆公
 謂：“用漢書
 語止可以漢書
 語對。若參以異代語，便不相類。”李鴈湖
 又謂：“公以梵語對梵語，如‘阿蘭若’、‘窣堵波’之類。”此理亦是神氣之謂。

二四

“一鳥不鳴山更幽”，自不如“鳥鳴山更幽”。王介甫
 好争長短，如此類之小者亦然。

二五


王半山
 “青山繚繞疑無路，忽見千帆隱映來”，秦少游
 “菰蒲深處疑無地，忽有人家笑語聲”所祖也。陸放翁
 “山重水複疑無路，柳暗花明又一村”，乃又變作對句耳。

二六


王介甫
 殘菊
 詩：“黄昏風雨打園林，殘菊飄零滿地金。”小説載：“嘉祐
 中歐陽文忠
 見此詩，笑曰：‘百花盡落，獨菊，枝上枯耳！’因戲曰：‘秋英不比春花落，爲報詩人子細看。’或又誤作王君玉
 詩。（今世俗又傳作東坡
 ，笑之。）介甫
 聞之曰：‘是不知楚辭
 云：“夕飱秋菊之落英。”歐陽九
 不學之過也。’”李鴈湖
 王荆公詩注
 云：“落英乃是‘桑之未落’，華落色衰之落，非必言花委於地也。”歐
 、王
 二巨公，豈不曉此，小説謬不可信也。又蔡絛
 西清詩話
 云：“落，始也。今按始之義，乃落成之‘落’，自與此‘落’字不同

 。而詩既以飄零滿地爲言，則似亦不僅色衰之義矣。”

二七


王荆公
 詩：“迢迢建業
 水，中有武昌
 魚。”如此鍊用古語，可謂入妙。

二八


王岐公
 ，君玉
 從弟也。其詩亦不减君玉
 。大抵真宗
 、仁宗
 朝諸鉅公，詩多精雅整麗。蓋自宋
 初楊
 、劉
 以降，其源漸宏肆，遂不得不放出歐
 、蘇
 矣。

二九


陳襄
 述古
 ，亦是妍好一路，而不及張子野
 。

三〇


公是
 、公非
 二集不傳。阮亭
 亦僅稱原父
 之“凉風響高樹”二句耳

 。厲太鴻
 乃輯得原父
 十四首，貢父
 十一首，内如原父
 鐵漿館檀州
 五律、貢父
 長蘆寺
 七律、自校書郎出倅秦州
 七絶，皆傑作也。然李鴈湖
 王詩注
 所載金陵懷古
 四詩，尚未採入。

三一


朱
 子謂李泰伯
 文字得之經中，皆自大處起議論。范文正
 薦之，以爲著書立言，有孟軻
 、揚雄
 之風。此不可以詩人論也。惟阮亭
 所採諸絶句有致，而吴
 鈔
 轉不具録。

三二


蘇才翁
 與子美
 聯句送梁子熙
 四言一篇，句句奇壯，魏武
 “對酒當歌”後，應推此篇。明道雜志
 稱：“才翁
 詩書，俱過子美
 也。”

三三


宛陵
 以河豚
 詩得名，然此詩亦自起處有神耳

 。

三四


都官
 詩，天真藴藉，自非郊
 寒可比，然其真致處則相同，亦不免微帶酸苦意。唐
 、宋
 之有韓
 、歐
 ，皆振起一代，而同時心交者，乃俱以刻苦出之，若此，亦異矣。


敖器之
 謂：“歐
 公，若四瑚八璉，止可施之宗廟。”梅
 詩則正與相反，至謂“關河放溜，瞬息無聲”，比喻亦妙絶矣。

三五


都官
 思筆皆從刻苦中逼極而出，所以得味反淺，不如歐
 公之敷愉矣。讀此方識荆公
 之高，不可及也。

刻苦正須從敷愉中出，然梅
 公之筆，殊於魚鳥洲渚有情，此則孟東野
 所不能也。

三六

一篇之中，步步押險，此惟韓
 公雄中出勁，所以不露韻痕。然視自然渾成、不知有韻者，已有間矣。至若梅宛陵
 以清瘦之筆，每押險韻，無韓
 之豪，而肖韓
 之勁，恐未必然也。

三七


李供奉
 雜言之體，乃壯浪者優爲之，豈可以清直之筆仿乎？而宛陵集
 亦有之，固無怪其擊賞歐
 公廬山高
 至於傾倒若彼也。

三八


蘇文忠
 月華寺
 詩自注：“寺隣岑水場
 ，施者皆坑户也。百年間，蓋三焚矣。”語足儆頑，不特爲彼宗説法也。查初白
 注引余靖
 大峒山記
 有月華
 之名。按，大峒山
 自在郡北五十里，所謂月華
 ，當别一處。此月華寺
 在濛[image: ]

 ，去郡南百里，去曹溪
 三十里，正岑水場
 之地。乃梁天監
 二年丁未智藥三藏
 開創，今其真身在焉。予以正月十日晡時停舟訪之，虎跡滿岸，破茅三楹，寺僧出菩提樹葉以贈，并出近人所作月華寺志
 。詞之俚陋，固不足道，而其意大率爲檀施開説，正中蘇
 詩所訶也。

三九


蘇
 詩云：“水香知是曹溪
 口”，按，韶志
 載：“智藥三藏
 至此水口，飲水香美，謂其徒曰：此水與西天之水無異，源上必有勝地”云云。予以盂準量其水，已較曹溪九龍井
 水加重一錢。而曹溪九龍井
 水，又不及峽山寺
 水。蓋“出山泉濁”之理，於兹益信。而彼宗之妄，不辨自明矣。

四〇


舟中聽大人彈琴
 一篇，對世人愛新曲説，必當時坐間或有所指，因感觸而云然。故一篇俱是激昂意，直到末句，始轉出正意也。

此篇阮亭
 亦第以格韻之高選之，其實在蘇
 詩，只是平正之作耳。

四一


蘇
 石鼓歌
 ，鳳翔八觀
 之一也。鳳翔
 ，漢右扶風
 ，周
 、秦
 遺迹皆在焉。昔劉原父
 出守長安
 ，嘗集古簋、敦、鏡、甗、尊、彝之屬，著先秦古器記
 一編

 。是則其地秦
 蹟尤多。所以此篇後段，忽從嬴
 氏刻石頌功發出感慨。不特就地生發，兼復包括無數古蹟矣，非隨手泛泛作過秦論
 也。

四二


蘇
 詩此歌，魄力雄大，不讓韓
 公，然至描寫正面處，以古器、衆星、缺月、嘉禾，錯列於後，以鬱律蛟蛇、指肚箝口渾舉於前，尤較韓
 爲斟酌動宕矣。而韓
 則快劍斫蛟，一連五句，撑空而出，其氣魄横絶萬古，固非蘇
 所能及。方信鋪張實際，非易事也。

四三


王維吴道子畫
 一篇，亦是描寫實際，且又是兩人筆墨，而浩瀚淋漓，生氣迥出。前篇尚有韓
 歌在前，此篇則古所未有，實蘇
 公獨立千古之作。

即如“亭亭雙林間”直到“頭如黿”一氣六句，方是箇“筆所未到氣已吞”也。其神彩，固非一字一句之所能蓋。而後人但舉其摠挈一句

 ，以爲得神，以下則以平叙視之，此固是作時文語，然亦不知其所謂得神者安在矣。

看其王維
 一段，又是何等神理，有此鍛冶之功，所以貴乎學蘇
 詩也。若只取其排場開闊，以爲嗣響杜
 、韓
 ，則蒙
 吏所訶“貽五石之瓠”者耳。

四四


和子由記園中草木
 第一首“煌煌帝王都”四句，乃左太冲
 、陳伯玉
 之遺。而却以起句揭過一層，此又一變。

四五

第六首“喜見秋瓜老”，兼國風
 之妙義，而出入杜
 、韓
 ，不獨語用杜
 也。（言及韓
 者，蓋有會於“照壁喜見蝎”也。）

四六


夜直秘閣呈王敏甫
 云：“只有閒心對此君。”“此君”，施
 注引晋王子猷
 語，指竹。恐未必然。白香山
 效陶
 詩云：“乃知陰與晴，安可無此君。”此君，指酒也。蘇
 豈用白
 語耶？

四七


石蒼舒醉墨堂
 詩末句云：“不用臨池更苦學，完取絹素充衾裯。”此與答文與可
 “願得此絹足矣”同意。而一勸人，一自謂，一意又可翻轉

 。

四八


和蔡準郎中見邀遊西湖
 三首之一，首四句叙四時之景：一夏，二秋，三冬，四春。此即變化。（次韻和王鞏
 六首，其二：“敲冰春搗紙，刈葦秋織箔。櫟林斬冬炭

 ，竹塢收夏籜。”此又變。）

四九


夜泛西湖
 五絶，以真境大而能化。在絶句中，固已空絶古人矣。

五〇


神宗熙寧
 二年，議更貢舉法，王安石
 以爲古之取士，俱本於學，請興建學校以復古。其明經諸科，欲行廢罷，使兩制三館議之直史館。蘇軾
 上議以爲不當廢，卒如安石
 議，罷詩賦帖經墨義，士各占治易
 、詩
 、書
 、周禮
 、禮記
 一經，兼論語
 、孟子
 。謂春秋
 有三傳，難通，罷之。試分四場：初大經，次兼經大義凡十道，次論一道，次策三道。時齊
 、魯
 、河朔
 之士，往往守先儒訓詁，質厚，不能爲文辭。東坡
 試院煎茶
 詩，作於熙寧
 壬子八月，時先生在錢唐
 試院，其曰“未識古人煎水意”，又曰“且學公家作茗飲”，蓋皆有爲而發。又有呈諸試官
 之作，末云：“聊欲廢書眠，秋濤舂午枕。”與此詩末二句正相同。但此篇化用盧仝
 詩句，乃更爲精切耳。

五一

次韻用韻，至蘇
 公而極其變化。然不過長袖善舞，一波三折，又與韓
 公之用力真押者不同，未可概以化境目之。

五二


和章七出守湖州
 二首，起句“方丈
 仙人出淼茫”，揮麈録
 以爲譏語。然次首則仍是方丈
 仙人之意，蓋亦演之使不覺耳。

五三


娱老堂詩話
 謂詩有以法家、史、文語爲對者，如東坡
 七月五日
 作“避謗詩尋醫，畏病酒入務”之類。後來陸放翁
 亦時有之，然究非雅道也。

五四


東坡集
 中陽關曲
 三首：一贈張繼愿
 、一答李公擇
 、一中秋月
 。詩話總龜
 謂：“坡
 作彭城
 守時，過齊州李公擇
 ，中秋席上作絶句。其後山谷
 在黔南
 ，以小秦王
 歌之。”初白
 補注
 云：“按玉局
 文，及風月堂詩話
 云：東坡
 中秋詩，紹聖
 元年自題其後：‘予十八年前中秋與子由
 觀月彭城
 時作。’此詩以陽關
 歌之，此段正與詩合。其在李公擇
 席上所賦，即前篇答李公擇
 者是也。詩話總龜
 混兩詩爲一時事，訛也。”据此，則三詩不必其一時所作

 ，特以其調皆陽關
 之聲耳。陽關
 之聲，今無可攷。第就此三詩繹之，與右丞渭城
 之作，若合符節。今録於此以記之：

●○○●●○○ ●○○●●○ ●○●●●○●○●○○○●○

“渭城
 朝雨浥輕塵，客舍青青柳色新。勸君更盡一杯酒，西出陽關
 無故人。”

●○○●●○○ ●○○●●○ ●○●●●○●○●○○○●○

“受降城
 下紫髯郎，戲馬臺
 前古戰場。恨君不取契丹
 首，金甲牙旗歸故鄉。”（右贈張繼愿
 ）

●○○●●○○ ●○○●●○ ●○●●●○●○●○○○●○

“濟南
 春好雪初晴，行到龍山
 馬足輕。使君莫忘霅溪
 女，時作陽關
 腸斷聲。”（右答李公擇
 ）

●○○●●○○ ●○○●●○ ●○●●●○●○●○○○●○

“暮雲收盡溢清寒，銀漢無聲轉玉盤。此生此夜不長好，明月明年何處看？”（右中秋月
 ）

其法以首句平起，次句仄起，三句又平起，四句又仄起，而第三句與四句之第五字，各以平仄互换。又第二句之第五字，第三句之第七字，皆用上聲。譬如填詞一般。漁洋
 先生謂“絶句乃唐
 樂府”，信不誣也。

五五


答任師中家漢公五古
 長篇，中間句法，於不整齊中，幻出整齊，如“豈比陶淵明
 ”一聯，與上“閒隨李丞相
 ”一聯，錯落作對，此猶在人意想之中；至其下“蒼鷹十斤重”一聯，“我今四十二”一聯，與上“百頃稻”“十年儲”一聯，乃錯落遥映，亦似作對。則筆勢之豪縱不羈，與其部伍之整閒不亂，相輔而行。蘇
 詩最得屬對之妙，而此尤奇特，試尋其上下音節，當知此説非妄也。

五六


海寧查夏重
 酷愛蘇
 詩“僧卧一菴初白頭”之句，而并明
 人詩“花間啄食鳥紅尾，沙上浣衣僧白頭”亦以爲極似子瞻
 。不知蘇
 詩“身行萬里半天下，僧卧一菴初白頭”，此何等神力，而“花間沙上”一聯，只到皮
 、陸
 境界，安敢與蘇
 比倫哉！查
 精於蘇
 ，奚乃以目皮相若此！若必以皮毛略似，輙入品藻，則空同
 之學杜
 ，當爲第一義矣。

五七


孟東野
 詩，寒削太甚，令人不歡。刻苦之至，歸於慘慄，不知何苦而如此！坡
 公讀孟郊詩
 二首，真善爲形容，尤妙在次首，忽云“復作孟郊
 語”，又摘其詞之可者而述之，乃以“感我羈旅”跋之，則益見其酸澀寒苦，而無復精華可挹也。其第一首目以“蟲號”，特是正面語，尚未極深致耳。

五八


葛常之
 云：“坡
 貶孟郊
 詩亦太甚。”因舉孟
 詩：“楚
 山相蔽虧，日月無全輝。萬株古柳根，拏此磷磷溪。”以爲造語之工。下二句，誠刻琢；至于“日月無全輝”，是何等言語乎？

五九

詩人雖云“窮而益工”，然未有窮工而達轉不工者。若青蓮
 、浣花
 ，使其立於廟朝，製爲雅頌，當復如何正大典雅，開闢萬古！而使孟東野
 當之，其可以爲訓乎！

六〇


坡
 公亦太不留分際，且如孟東野
 之詩，再以牛毛細字書之，再於寒夜昏燈看之，此何異所謂“醉來黑漆屏風上，草寫盧仝
 月蝕
 詩”耶？

六一


芙蓉城
 篇，前半每六句略以頓歇

 ，見其音節也。至“仙宫”句以下，則一氣不停者。又“從夢中”一句，用律句變轉而下，以轉换其音節也。此借仙家寓言，而渺然無迹，不落言詮。不知漁洋
 先生，何以不入七言選本？（或因復一空字乎？）

六二


續麗人行
 末句，何以忽帶腐氣？不似坡
 公神理。

六三


和子由送將官梁左藏仲通
 一篇，前半寫睡景入神，然其語意，自有歸宿，須將後半談仙之意，挽轉看來，始得之。此與少陵
 聽“西方止觀經”而以“妻兒待米”收轉，同一理也。非少陵
 “桃花氣暖” 一聯可比。

六四


玉川
 月蝕
 詩：“星如撒沙出”云云，記異則可耳。若東坡
 中秋見月懷子由
 欲顯月之明，而云：“西南大星如彈丸，角尾奕奕蒼龍蟠。今宵注眼看不見，更許螢火争清寒。”此則未免視玉川
 爲拙矣。尚賴“青螢明滅”以下轉得靈變，故不甚覺耳。

六五

“舟中賈客莫漫狂，小姑前年嫁彭郎
 。”是題畫詩。所以並不犯呆。而劉須溪
 有豈不知歸田録
 之譏，不必也。題畫則可，賦景則不可，可爲知者道耳。

六六

譏此詩者，凡以爲事出俚語耳。不知此詩“沙平風軟”句，及“山與船低昂”句，則皆公詩所已有，此非複見語耶？奈何置之不論也？試即以潁口見淮山
 一首對看，而其妙畢出矣。彼云“青山久與船低昂”，故以“故人久立”結之。“故人”即青山也，初無故事可以打諢也。但既是即目真話，亦不須借語打諢，始能出場也。至此首，則“舟中賈客”，即上之“棹歌中流聲抑揚”者也。“小姑”即上“與船低昂”之山也。不就里語尋路打諢，何以出場乎？况又極現成，極自然，繚繞縈迴，神光離合，假而疑真，所以複而愈妙也。

六七

“沙平風軟望不到”，用以題畫，真乃神妙，不可思議

 。較之自詠望淮山
 不啻十倍增味也。昔唐
 人江爲
 題畫詩，至有“樵人負重難移步”之句，比之此句，真是下劣詩魔矣。而評者顧以引用小姑事，沾沾過計，蓋不記此爲題畫作也。

六八


容齋三筆
 謂“蘇
 公百步洪
 詩，重複譬喻處，與韓
 送石洪序
 同。”此以文法論之，固似矣；而此詩之妙，不盡於此。今之選此詩者，但以百步洪
 原題爲題，而忘其每篇自有本題。此篇之本題，則序中所謂“追懷曩遊，已爲陳迹”也。試以此意讀之，則所謂“兔走隼落”、“駿馬注坡”

 、“絃離箭脱”、“電過珠翻”者，一層内又貫入前後兩層，此是何等神光，而僅僅以叠下譬喻之文法賞之耶？查初白
 評此詩，亦謂“連用比擬，古所未有。”予謂此蓋出自金剛經
 偈子耳。

六九


泗州僧伽塔
 詩，看得透徹，説來可笑，此何必闢佛，乃能塞彼教之口耶？

七〇


東坡
 八首，第一首用“刮毛”，第八首又用“刮毛”，愈見其大，而不覺其犯。（遺山
 移居
 詩，從此八首出也。）

七一


四時詞
 ，閨情之作也。當與四時子夜
 、四時白紵
 爲類。

七二


五禽言
 ，亦近竹枝
 之神致。（梅
 詩四禽言
 ，惟泥滑滑
 一首，爲歐
 公所賞，果然神到。其餘亦無甚佳致。蘇
 詩五首，亦不爲至者。）

七三


姪安節遠來夜坐
 詩第二句云：“殘年知汝遠來情。”既是用作對句，而題中又恰有“遠來”字，所以更有致也。雖同一姪事，尚不可苟且吞用也。

七四


蘇
 詩内和人韻之詩，亦有只云和某人某題，而不寫出次韻者；亦有寫次韻者，其只云和，而不云次韻者，實多次韻之作。想蘇
 公詩題，固無一定之例也。

七五

“半雜江聲作悲健”，改“悲壯”爲“悲健”，壯雖與健同意，而用法神氣，似乎不同。似未可以出自先生，而從爲之辭。

七六

即和秦太虚梅花
 詩末句押“畀昊”，“畀昊”恐又是一種神氣，似乎不甚稱。在先生之大筆，固是不規規於尺度，然後學正未可藉口。

七七


蘇
 公石鼓歌
 末一段，用秦
 事，亦本韋
 左司詞，而魄力雄大勝之遠矣。且從鳳翔
 覽古意，包括秦
 蹟，則較諸左司爲尤切實也。

七八


王中甫哀辭自次前韻
 結句云：“區區猶記刻舟痕。”固是收裹全篇之意，然於自次前韻，亦復即離關合。蘇
 詩之妙，皆此類也。

七九


太白
 仙才，獨缺七律

 。得東坡
 爲補作之。然已隔一塵矣。

八〇


武昌西山
 詩，不减少陵
 。而次篇再用前韻，尤爲超逸

 ，真以雲英化水之妙，爲萬丈光燄者也。

八一


蘇
 公之詩，惟其自言“河聲便是廣長舌，山色豈非清净身”二語，足以盡之。

八二

又云：“始知真放本精微。”此一語，殆亦可作全集評也。

八三


郭熙畫秋山平遠
 題下注云：“文潞公
 爲跋尾。”此種注法，自非其人，不足當之。次亦須有關係題事。吾輩見古人題跋，宜知此。

八四


次韻米黻二王書跋尾
 二首，其第一首小小部位中，備極轉調之妙。

八五

换韻之中，略以平調句子，使之伸縮舒和，亦猶夫末句之有可放平者也。尤以平韻與仄韻相參錯，乃見其勢，却須以三平正調攙和之

 。

八六


題李伯時淵明東籬圖
 ：“悠然見南山，意與秋氣高。”本小杜
 詩句，而更加超脱。

八七


安州老人食蜜歌
 結四句云：“因君寄與雙龍餅，鏡空一照雙龍影。三吴
 六月水如湯，老人心似雙龍
 井。”亦若韓
 石鼓歌
 起四句句法。此可見起結一樣音節也。然又各有抽放平仄之不同。

八八


東坡
 澄邁驛通潮閣
 詩：“貪看白鷺横秋浦，不覺青林没晚潮。”真唐
 賢語也。僧仲殊
 （即蜜殊
 ）過潤州
 絶句：“北固
 樓前一笛風”一首，亦唐
 人佳境。此皆阮亭
 池北偶談
 採宋
 絶句所未之及者。

八九


送小本禪師歸法雲
 ：“是身如浮雲，安得限南北。”過大庾嶺
 詩：“仙人拊我頂，結髮受長生。”皆全用少陵
 、太白
 詩句，在東坡
 自有擺脱之道，然後學正不可學也。

九〇


潁州
 詩中勸履常飲
 一首結句：“他年五君詠
 ，山王
 一時數。”（初貶英州
 詩：“殷勤竹裏夢，猶自數山王
 。”）數字應作上聲。而此詩七遇韻。蓋以義則從上，以音則從去也。

九一


歐
 公詠雪，禁體物語，而用“象笏”字，蘇
 用“落屑”字，得非亦銀玉之類乎？蘇
 詩又有“聚散行作風花瞥”之句，“花”字似亦當在禁例。

九二


洞庭春色
 詩：“應呼釣詩鈎，亦號掃愁帚。”頗不雅。與“詩尋醫”、“酒入務”相類。此詩題内自謂醉後信筆，頗有沓拖，風氣良然。

九三


柏家渡
 七古一首，阮亭
 所選。然此詩在蘇
 集中，非其至者。蓋此猶是渾渾唐
 詩氣象。而下四句，又似乎發洩不透，又不得以含蓄目之，亦不知其命意所在？查
 氏補注
 依外集編南遷卷
 中

 。（但以盛唐
 格調爲詩，只可以範圍李空同
 一輩耳，豈可以範圍東坡
 哉？）

九四


坡
 公所云：“游羅浮道院棲禪精舍
 。”棲禪寺
 與羅浮道院
 並在豐湖
 之上，見江月五首引
 中。今編羅浮志
 者或以羅浮山
 中之道院實之，乃傅會之訛也。

九五


東坡
 在儋州
 詩有云：“問點
 爾何如？不與聖同憂。”雖是偶爾撇脱語，却正道著春風沂水
 一段意思。蓋春風沂水
 一段，與聖人老安少懷，究有虚實不同。不過境象相似耳。用舍行藏，未可遽以許若人也。孰謂東坡
 僅詩人乎？

九六


蘇
 公在惠州
 真一酒
 七律，是即賦其酒也。在儋州
 真一酒歌
 七古，則非賦其酒也。查初白
 既以爲取道家“三一還丹”之訣，借題作寓言矣，而又据本集寄徐得之
 真一酒法，以爲釀酒在惠州
 ，此詩當亦在惠州
 作。或釀酒在惠
 ，而作歌則在儋
 ，未可知也。此言殊屬拘泥。本詩“細莖”云云，雖是借麥之字面，而其實與惠州
 所釀之酒，全無交涉，觀其序自明。

九七


汲江煎茶
 七律，自是清新俊逸之作。而楊誠齋
 賞之，則謂一篇之中，句句皆奇，一句之中，字字皆奇。此等語，誠令人不解。如謂蘇
 詩字句皆不落凡近，則何篇不爾？如專於此篇八句刻求其奇處，則豈他篇皆凡近乎？且於數千篇中，獨以奇推此，實索之不得其説也。豈誠齋
 之於詩，竟未窺見深旨耶？此等議論，直似門外人所爲。

九八

“前生自是盧
 行者，後學過呼韓退之
 ”二句。蘇
 詩凡兩見。其後一處，用以贈術士，則更妙矣。

九九


東坡
 歸自嶺外，再和許朝奉
 詩：“邂逅陪車馬”四句，用扇對格。胡元任
 謂本杜
 詩“得罪台州
 去”云云，是也。但此詩“邂逅”一聯，乃第四韻。下“淒凉望鄉國”一聯，乃第五韻。如此錯綜用之，則更變耳。

一〇〇


東坡
 自嶺外歸，次韻江晦叔
 詩，苕溪漁隱
 極賞其“浮雲世事改，孤月此心明”

 ，所謂“語意高妙，吐露胸襟，無一毫窒礙”者也。然予意則賞其結二語云：“二江争送客，木杪看橋横。”以爲言外有神也。

一〇一


東坡
 和蔡景繁海州石室
 “後車仍載胡琴女”云云，施
 注
 引東坡
 在黄
 有答景繁帖
 云：“某當携家一遊，時有胡琴婢，就室中作濩索凉州
 ，凛然有冰車鐵馬之聲。婢去久矣，因公復起一念”云云。此與篇中“前年開閤”云云相合。而中州集
 載党承旨
 弔石曼卿
 詩，自注云：“曼卿
 嘗通守朐山
 ，携妓飲山石間

 ，鳴琴爲冰車鐵馬聲。”則以此事爲曼卿
 ，豈傳訛耶？

一〇二


東坡
 與子由
 别詩，題中屢言“初别”。攷嘉祐
 六年辛丑冬先生授大理評事，簽書鳳翔
 判官時，子由
 留京侍老蘇
 公，十一月十九日與子由别於鄭州西門之外馬上賦詩
 七言古一篇，此二公相别之始也。熙寧
 二年己酉服闋還朝，任開封
 推官，尋改杭州
 通判，子由
 自陳
 送至潁州
 而别，有潁州初别子由
 五言古二首，其詩云：“我生三度别，此别尤酸冷。”所謂“三度别”者，自鄭州
 一别西門
 之後，治平
 三年，先生自鳳翔
 還朝，子由
 出爲大名
 推官，此事詳欒城集
 ，而先生集中無詩。熙寧
 十年丁巳，先生以四月赴徐州
 任，是秋子由
 至徐
 ，留月餘赴南都
 ，有初别子由
 五言古一首。其將赴南都
 也，與先生會宿逍遥堂
 ，作兩絶句。先生有和作二首。時子由
 從張文定
 簽書南京
 判官也。元豐
 三年庚申，先生赴黄州
 過陳
 ，子由
 自南都
 來别，有子由自南都來陳三日而别
 五言古一首，時正月十四日也。五月，子由
 將赴筠州
 ，復至黄州
 ，留半月乃去，先生有迎子由詩
 七律一首，又五言古一首，而相别時無詩。元豐
 七年甲子，先生授汝州
 團練副使，五月由九江
 至筠州
 與子由
 别，有别子由三首兼别遲
 ，皆七言古詩。又有初别子由至奉新作
 五言古一首。元豐
 八年乙丑，先生自登州
 以禮部員外郎召還朝，明年爲元祐
 元年丙寅，先生除中書舍人、翰林學士、知制誥，而是年子由
 亦自績溪
 令召入爲秘書省校書郎。至元祐
 四年己巳，先生除龍圖閣
 學士左朝奉郎，出守杭州
 ，子由
 代爲翰林學士。是年子由
 使契丹
 ，先生自杭
 作七律一首送之。其出守杭
 時，相别無詩。元祐
 六年辛未，先生自杭
 召還朝，除翰林承旨，是時子由
 爲尚書右丞。五月入院，以弟嫌請郡。八月，以龍圖閣
 學士出知潁州
 。時先生寓居子由
 東府（在右掖門之前），數月，而出知潁
 ，乃作五言古一篇留别子由
 ，題曰感舊
 詩，其序中記嘉祐
 中與子由
 同舉制策、寓居懷遠驛
 事，此事在辛丑馬上
 一篇之前，而本集無詩可攷也。元祐
 七年壬申，以兵部尚書召還，遷禮部尚書、端明殿
 學士兼翰林侍讀學士，明年癸酉八月，以龍圖
 、端明
 兩學士出知定州
 ，九月十四日與子由
 别於東府，有東府雨中别子由
 五古一首。合前出知潁
 時，則東府之别，凡二次矣。（此首叙及“對床夜雨”事，先生與子由
 詩凡屢用之。感舊詩序
 中所記：“元豐
 中謫居黄岡
 ，而子由
 亦貶筠州
 ，嘗作詩以記其事。”則指元豐
 六年癸亥初秋寄子由
 五古一首言之，非别詩也。）紹聖
 四年丁丑，先生謫海南
 ，子由
 亦貶雷州
 ，五月十一日相遇於藤
 ，同行至雷
 ，六月十一日相别渡海，有子由終夕不寐因誦淵明詩勸余止酒和元韻贈别
 詩五古一首。以上攷先生别子由
 詩次第，大略如此。中言“初别”者凡三，蓋皆一時合併，不忍遽以别言，而特加“初”字，以志驚目之筆也。迨其後，又變别而云“感舊”，則“初别”之義益明矣。

一〇三


廣東
 有羊桃，一曰洋桃。其樹高五六丈，花紅色，一蔕數子。七八月間熟。色如蠟。一曰三斂，亦曰山斂，俗語訛“菱”爲“斂”也。有五稜者名“五稜”，以糯米水澆之則甜，名糯羊桃。粤
 人以爲蔬，能辟嵐瘴之毒，以白蜜漬之，持至北方，可已瘧。蘇
 詩“恣傾白蜜收五稜”，謂此也。或乃指廣南
 以田爲稜，白蜜以言酒。或又引嶺表録瀧州
 山中多紫石英，其大小皆五稜。皆謬説也。

一〇四

七古平韻到底者，單句末一字忌用平聲，固已。然亦有文勢自然，遂成音節者。以蘇
 詩論之，即如“問今太守爲誰歟？雪眉老人朝扣門”、“潮陽
 太守南遷歸，山耶雲耶遠莫知”、“畫山何必山中人，汝應奴隸蔡少霞
 ”之類，皆行乎其所不得不然者也。若“欲徙穉川
 隱羅浮
 ，故人日夜望我歸。”乃於一篇中有二句，要之，非出自然，則固不可耳。

一〇五


東坡
 和蔡景繁海州石室
 詩，阮亭
 不取入七言詩選，蓋以爲音節非正調也。然此間呼吸消納，自不得不略通其變。其于正調之理一也。

詩二十韻，單句以仄押句尾者，凡十一句。單句第五字用仄者，凡十七句。此則所以與對句第五字相爲吐翕，而可以不須皆用仄矣。蘇
 詩似此者尚多，可以類推。古夫于亭問答
 所載：“張蕭亭
 論單句住脚字，如以入爲韻，則第三句或用平，第五或用上，第七或用去。必錯綜用之，方有音節。”其言雖是，然猶未盡其窾郤也

一〇六


蘇
 詩“丹楓翻鴉伴水宿”，施
 注
 引“水禽曰宿”，但此句“宿”字，自指人説。

一〇七


宋詩鈔
 之選，意在别裁衆説，獨存真際，而實有過於偏枯處，轉失古人之真。如論蘇
 詩，以使事富縟爲嫌。夫蘇
 之妙處，固不在多使事，而使事亦即其妙處。奈何轉欲汰之？而必如梅宛陵
 之枯淡、蘇子美
 之鬆膚者，乃爲真詩乎？且如開卷鳳翔八觀
 詩，尚欲加以芟削，何也

 ？餘所去取，亦多未當。蘇
 爲宋
 一代詩人冠冕，而所鈔若此！則他更何論！

一〇八


文定
 自是北宋
 一作家，而鈔
 亦不入。

一〇九


漁洋
 云：“文定
 視文忠
 ，邾莒
 矣。”然實亦自在流出，無一毫掩飾，雖局面略小，然勝於子美
 多矣。抑且大於聖俞
 也。

一一〇

蓋自楊
 、劉
 首倡，接踵玉溪
 。臺閣鉅公，先以温麗爲主。其時布衣韋帶之士，何能孤鳴復古？而獨宛陵
 志在深遠，力滌浮濫，故其功不可没，而其所積則未厚也。昔人所云：“去浮靡之習於崑體極弊之際，存古淡之道於諸大家未起之先。”斯爲確評定論耳。

一一一


清江
 三孔
 ，蓋皆學内充而才外肆者。然不能化其粗。正恐學爲此種，其弊必流於真率一路也。言詩於宋
 ，可不擇諸！

一一二


平仲
 題老杜集
 云：“吏部徒能嘆光燄，翰林何敢望藩籬。”是亦以“吏部”爲韓
 ，對李翰林
 矣。或以誤會歐
 詩而沿用之耶

 ？

一一三


吴
 鈔
 云：“元祐
 文人之盛，大都材致横闊，而氣魄剛直，故能振靡復古。”其論固是。然宋
 之元祐
 諸賢，正如唐
 之開元
 、天寶
 諸賢，自有精腴，非徒雄闊也。即東坡
 妙處，亦不在於豪横。吴
 鈔
 大意總取浩浩落落之氣，不踐唐
 迹，與宋
 人大局未嘗不合，而其細密精深處

 ，則正未之别擇。即如論蘇
 詩，首在去梅溪
 之餖飣，而并欲汰蘇
 之富縟。夫梅溪
 之餖飣，本不知蘇
 ，不必與之較也。而蘇
 豈以富縟勝者？此未免以目皮相。觀吴孟舉
 所作序，對針嘉
 、隆
 人一種吞剥唐
 人之習，立言頗爲有見。而及觀其中間所選，則是目空一切、不顧涵養之一莽夫所爲，於風雅之旨殊遠。

一一四


節孝
 先生徐積
 ，東坡
 比之玉川子
 。然其月食
 詩，蹊逕淺露，非玉川
 之比也。其中間雜言後忽四言，與所作愛愛歌
 後半忽夾四言毛詩
 成句，皆不調叶。

一一五


徐仲車
 大河
 一篇，一筆直寫，至二百韻。殊無紀律。詩自有篇法節制，若此則不如發書一通也。李太白
 雜言
 一首，亦空叫囂，尚在任華
 之下。

一一六


鄭介公
 人品本不以詩重，阮亭
 謂其古交行
 、呈子京
 等篇，在樂天
 、東野
 間，亦因人而重其言耳。和王荆公
 何處難忘酒
 一章，大言炎炎，遂令荆公
 無地可容矣。

一一七


雲巢
 詩勝於西谿
 。雲巢
 ，西谿
 之弟也。其和荆公土山韻
 詩三首，雖乏警策，亦自不弱。

一一八


張舜民芸叟
 詩，頗有意議。賜資治通鑑
 一首甚佳，不獨情文兼到，抑亦可備故實也。

一一九


王逢原
 題定州閲古堂詩叙
 ：“韓
 丞相作堂，而於堂之兩壁，畫歷任守相將帥。”又謂：“請留中壁，搜國匠第一手寫韓
 公像。”此乃懸計之詞。其後果有作韓
 公像者，乃在魏公
 去定州
 之後。觀宋子京
 詩可見。

一二〇


逢原
 詩學韓
 、孟
 ，肌理亦粗。而吴
 鈔
 乃謂其高遠過於安石
 。大抵吴
 鈔
 不避粗獷，不分雅俗，不擇淺深耳。

一二一


文湖州
 詩，氣韻不俗。比之蘇
 、黄
 諸公，覺未能深造耳。

一二二


秦淮海
 思致緜麗，而氣體輕弱。非蘇
 、黄
 可比。

一二三


張文潛
 氣骨在少游
 之上，而不稱著色。一著濃絢，則反帶傖氣。故知蘇
 詩之體大也。

一二四


侯鯖録
 所載文潛
 七夕歌
 、韓幹馬
 之類，皆不見佳。中興頌
 詩亦不佳。

一二五


厲樊榭
 疑聲畫集劉叔贛
 即貢父
 。今觀所載題畫諸作，氣格亦不凡，當是貢父
 詩也。初白
 注蘇
 ，於韓幹馬
 詩，竟未採入。

一二六


郭功父
 金山
 、鳳凰臺
 諸作，皆體氣豪壯。而阮亭
 以爲詩格不高，其旨微矣。

一二七


黄裳冕仲
 詩，格雖不高，而頗有疎奇處。此自不能深造。然亦可見各人各種之不同，豈必蹈常襲故哉？

一二八

情景脱化，亦俱從字句鍛鍊中出，古人到後來，只更無鍛鍊之迹耳。而宋詩鈔
 則惟取其蒼直之氣，其於詞場祖述之源流，概不之講。後人何自而含英咀華？勢必日襲成調，陳陳相因耳。此乃所謂腐也。何足以服嘉
 、隆
 諸公哉？

一二九

説部之書，至宋
 人而富，如姚令威
 、洪容齋
 、胡元任
 、葛常之
 、劉後村
 之屬，不可枚舉。此即宋
 人注宋
 詩也。不此之取，而師心自用，庸有當乎？

一三〇


晁無咎
 信州南巖
 詩，起結純用杜
 公望嶽
 詩，可謂有形無神。

一三一


無咎
 才氣壯逸，遠出文潛
 、少游
 之上。而亦不免有邊幅單窘處。

一三二


李端叔
 詩，殊不爲工。東坡
 稱其工尺牘耳。

一三三


魏泰道輔
 隱居詩話
 云：“黄庭堅
 喜作詩得名，好用南朝人語，專求古人未使之一二奇字，綴葺而成詩。自以爲工，其實所見之狹也。故句雖新奇，而氣乏渾厚。吾嘗作詩題編後，云：‘端求古人遺，琢抉手不停。方其得璣羽

 ，往往失鵬鯨。’”此論雖切，然未盡山谷
 之意。後之但求渾厚者，固有之矣。若李空同
 之流，殆所謂“鵬鯨”者乎？

一三四


俞紫芝秀老
 詩思清逸，當與林君復
 並稱。

卷四

一


山谷
 竹枝詞序
 云：“古樂府
 有‘巴東
 三峽巫峽
 長，猿鳴三聲淚霑裳。’但以抑怨之音，和爲數叠，惜其聲今不傳。予自荆州
 上峽入黔中
 ，備嘗山川險阻，因作二叠

 ，傳與巴
 娘，令以竹枝
 歌之。”蓋每首後二句，叠一遍也。又云：“或各用四句入陽關小秦王
 亦可。”此則每句用叠也。按苕溪漁隱叢話
 ：“唐
 初歌詞所存者，止瑞鷓鴣
 、小秦王
 二曲，是七言詩。瑞鷓鴣
 猶依字易歌，若小秦王
 必須雜以虚聲，乃可歌也。”查他山
 云：“小秦王
 一名古陽關
 ，蓋小秦王
 與陽關
 音節相埒耳。”

二

後三首託太白
 ，大約此皆竹枝
 中極著意者矣。當與劉夢得
 之作抄爲一編，而以楊鐵崖
 之屬繼之。

三

“露花倒影柳三變
 ，桂子飄香張九成
 。”“山抹微雲秦學士
 ，露花倒影柳屯田
 。”阮亭
 自謂其“月映清淮何水部
 ，雲飛隴首柳吴興
 ”勝於前句。至若山谷
 云：“閉門覓句陳無己
 ，對客揮毫秦少游
 。”而後人有句云

 ：“揮毫對客曹能始
 ，簾閣焚香尹子求
 。”

 此不謂之襲舊乎？

四


阮亭
 所舉宋
 賢絶句可繼唐
 賢者，凡數十首。然何以不舉山谷
 廣陵早春
 之作？云：“春風十里珠簾捲，髣髴三生杜牧之
 。紅藥梢頭初繭栗，揚州
 風物鬢成絲。”

五


山谷
 於五古亦用巧織，如古律然，特其氣骨高耳

 。

六

談理至宋
 人而精，説部至宋
 人而富，詩則至宋
 而益加細密。蓋刻抉入裏，實非唐
 人所能囿也。而其總萃處，則黄文節
 爲之提挈，非僅“江西
 派”以之爲祖，實乃南渡以後，筆虚筆實，俱從此導引而出。善夫，劉後村
 之言曰：“國初詩人如潘閬
 、魏野
 ，規規晚唐
 格調；楊
 、劉
 則又專爲‘崑體’；蘇
 、梅
 二子，稍變以平澹豪傑，而和之者尚寡；至六一
 公，巋然爲大家，學者宗焉。然各極其天才筆力之所至，非必綴鍊勤苦而成也。豫章
 稍後出，會粹百家句律之長，究極歷代體製之變，蒐討古書，穿穴異聞，作爲古律，自成一家。雖隻字半句不輕出，遂爲本朝詩家宗祖。”按此論不特深切豫章
 ，抑且深切宋
 賢三昧。不然而山谷
 自爲“江西
 派”之祖，何得謂宋
 人皆祖之？且宋
 詩之大家，無過東坡
 ，而轉祧蘇
 祖黄
 者，正以蘇
 之大處，不當以南北宋
 風會論之，舍元祐
 諸賢外，宋
 人蓋莫能望其肩背。其何從而祖之乎？吕居仁
 作江西宗派圖
 ，其時若陳後山
 、徐師川
 、韓子蒼
 輩，未必皆以爲銓定之公也。而山谷
 之高之大，亦豈僅與猒原
 一刻，争勝毫釐！蓋繼往開來，源遠流長，所自任者，非一時一地事矣。論者不察，而于宋詩鈔
 品之曰：“宋
 詩宗祖。”

 是殆必將全宋
 之詩境，與後村
 立言之旨，一一研勘也。觀其所鈔，則又不然，專以平直豪放者爲宋
 詩，則山谷
 又何以爲之宗祖？蓋所鈔全集，與其品山谷
 之言，初無照應，非知言之選也。

七


宋
 人精詣，全在刻抉入裏，而皆從各自讀書學古中來，所以不蹈襲唐
 人也。然此外亦更無留與後人再刻抉者。以故元
 人祇剩得一段丰致而已。明
 人則直從格調爲之。然而元
 人之丰致，非復唐
 人之丰致也。明
 人之格調，依然唐
 人之格調也。孰是孰非，自有能辨之者。又不消痛貶何
 、李
 始見真際矣。

八


漁洋
 先生所講“神韻”，則合丰致、格調爲一而渾化之。此道至于先生，謂之集大成可也。

九


漁洋
 先生則超明
 人而入唐
 者也。竹垞
 先生則由元
 人而入宋
 而入唐
 者也。然則二先生之路，今當奚從？曰：吾敢議其甲乙耶？然而由竹垞
 之路爲穩實耳。

一〇


吴孟舉
 之鈔宋
 詩，若用其本領以鈔邵堯夫
 、陳白沙
 、莊定山
 諸公之詩，或可成一片段耳。

一一


山谷
 詩，譬如榕樹自根生出千枝萬幹，又自枝幹上倒生出根來。若敖器之
 之論，只言其神味耳。

一二

“不貪夜識金銀氣”；“手自與金銀”；是真事，故不碍。然阮亭
 尚以“手自與金銀”爲病。至後山
 云“莫辭行樂費金銀”，則不可矣。

一三


後山
 贈魯直
 云：“陳詩傳筆意，願立弟子行。”又云：“人言我語勝黄
 語，扶竪夜燎齊朝光。”此其所以叙入紫微
 宗派之圖也。任天社
 云：“讀後山
 詩，似參曹洞
 禪，不犯正位，切忌死語，非冥搜旁引，莫窺其用意深處。”因爲作注。而敖器之
 亦謂：“後山
 如九皋獨唳，深林孤芳，冲寂自研，不求賞識。”昔漁洋
 先生嘗疑天社
 之語未盡然，而謂：“後山
 終落鈍根，視蘇
 、黄
 遠矣。”按詩林廣記
 云：“後山
 之詩，近于枯淡。”愚觀宋
 詩之枯淡者，惟梅聖俞
 可以當之。若後山
 則益無可回味處，豈得以枯淡爲辭耶？若黄
 詩之深之大，又豈後山
 所可比肩者！蓋元祐
 諸賢，皆才氣横溢，而一時獨有此一種，見者遂以爲高不可攀耳。

一四


後山
 極意仿杜
 ，固不得杜
 之精華。然與吞剥者，終屬有間。即以中間有生用杜
 句者，亦不似元遺山
 之矯變，亦不似李空同
 之整齊。蓋此等處，尚有朴拙之氣存焉。求之杜
 詩，如“吾宗老孫子”一篇，是其巔頂已。

一五


後山
 所作温公挽詞
 三首，真有杜
 意，而吴
 不鈔。

一六


唐
 詩妙境在虚處，宋
 詩妙境在實處。初唐
 之高者，如陳射洪
 、張曲江
 ，皆開啓盛唐
 者也。中、晚之高者，如韋蘇州
 、柳柳州
 、韓文公
 、白香山
 、杜樊川
 ，皆接武盛唐
 、變化盛唐
 者也。是有唐
 之作者，總歸盛唐
 。而盛唐
 諸公，全在境象超詣。所以司空表聖
 二十四品
 ，及嚴儀卿
 以禪喻詩之説，誠爲後人讀唐
 詩之準的。若夫宋
 詩，則遲更二三百年，天地之精英，風月之態度，山川之氣象，物類之神致，俱已爲唐
 賢占盡。即有能者，不過次第翻新，無中生有。而其精詣，則固别有在者。宋
 人之學，全在研理日精，觀書日富，因而論事日密。如熙寧
 、元祐
 一切用人行政，往往有史傳所不及載，而于諸公贈答議論之章，略見其概。至如茶馬、鹽法、河渠、市貨，一一皆可推析

 。南渡而後，如武林
 之遺事，汴
 土之舊聞，故老名臣之言行、學術，師承之緒論、淵源

 ，莫不借詩以資考据。而其言之是非得失，與其聲之貞淫正變，亦從可互按焉。今論者不察，而或以鋪寫實境者爲唐
 詩，吟咏性靈、掉弄虚機者爲宋
 詩。所以吴孟舉
 之宋詩鈔
 ，舍其知人論世、闡幽表微之處，略不加省，而惟是早起晚坐、風花雪月、懷人對景之作，陳陳相因。如是以爲讀宋
 賢之詩，宋
 賢之精神，其有存焉者乎？

一七


徐俯師川
 詩亦清逸，在龜父
 、無逸
 之上。

一八


韓子蒼
 詩，平匀中自有神味。目之曰“江西
 派”，宜其不樂。（游赤壁
 七律，直到杜
 、蘇
 分際。）

一九


李商老彭
 之詩，後邨
 謂其“拘狹少變化”，良然。

二〇


晁具茨
 詩高逸，漁洋
 極賞之

 。然邊幅究不能濶大。至送一上人還滁
 一詩，則無咎
 不能爲也。漁洋
 所心賞當在此

 。而吴
 鈔
 乃獨不取之，蓋以爲涉禪耳。

二一


劉後村
 謂具茨
 詩，惟放翁
 可以繼之。然具茨
 五言詩，殊非陸務觀
 所能髣髴。

二二


邢惇夫居實
 ，才氣横逸，其明妃引
 乃十四歲作，而奄有元祐
 諸公之氣勢。東坡
 、山谷
 皆深惜之。此宋
 時之李長吉
 也。

二三


小斜川
 詩自注：吴開府
 游隆中
 爲諸葛孔明
 賦詩，有“翻覆看俱好”之句，爲世稱誦。此句可抵一篇孔明
 傳論，而簡質婉妙。（蘇
 詩哭刁景純
 有“反覆看愈好”之句。又留别叔通元弼坦夫
 一首内亦有之。）

二四


米
 詩亦入宋詩鈔
 。其實米
 固有英靈氣，而自别一路人，其精力不專聚於詩也。其平生精力，大抵全在書畫，所與往還，則薛道祖
 、劉巨濟
 也。

二五

“春光吴
 地减，山色上林
 深。”此江公望民表
 題艮岳
 句。劉後村
 跋云：“比之鄧肅
 花石綱
 詩，彼刻露而此含蓄矣。”然栟櫚集
 中花石
 詩，氣格亦自遠大，不减少陵
 。

二六


葉石林
 詩，深厚清雋，不失元祐
 諸賢矩矱。證以避暑録話
 ，平生出處翛然，集中點次景物亦如之。然方虚谷
 瀛奎律髓
 有黨蔡
 尊舒
 ，陰抑蘇
 、黄
 之論。甚矣！知人論世之不易也。

二七


王明清
 記李邯鄲
 孫亨仲
 言：“家有梅聖俞
 詩善本。世所傳，多爲歐陽
 公去其尤者，忌能名之壓己也。”明清
 辨其非實。梅
 之能名，本不足以壓歐陽
 ；而邯鄲
 此説，以小人誣君子，其謬妄固不必言。然亦實因都官全集警策處差少，所以致來誣者之口。若蘇
 詩，則人雖欲爲此誣言，其可得乎？

二八


漁洋
 先生舉“扁舟洞庭
 去，落日松江
 宿”，謂愚山
 驚爲蘇州文房
 之作。聞是聖俞
 ，乃爽然自失。然予謂梅
 詩若以一句兩句高出衆流，尚不止此，如“淮南
 木葉驚，淮
 上使君行”；“春洲生荻芽，春岸飛楊花”；“南國易悲愁

 ，西風起高樹”；“雨脚收不盡，斜陽半古城”之類。何嘗非廣德
 以前人語？但通篇氣到力到者，不可多得。此其所以不及歐
 、蘇
 諸大家耳。鄙意正非薄視梅
 詩，須知甫變“崑體”，其力量已不可當，初不必求全責備也。

二九


墨莊漫録
 稱：“唐子西
 詩多新意，不沿襲前人語。當時有小東坡
 之目。（同生眉山
 ，同貶惠州
 。）然格力雖新，而肌理粗疎，遜于蘇
 、黄
 遠矣。”吴
 鈔
 乃謂後出固勝，亦矯枉過正之言也。

三〇

“養生主”、“齊物論”，並子西
 在惠
 所作酒名。其詩有“滿引一杯齊物論”之句，然新而帶傖氣矣。（此較東坡
 “詩尋醫”、“酒入務”更當何如？）

三一


汪彦章藻
 已有漫興
 絶句，此誤故不始於楊廉夫
 也。

三二


汪浮溪
 詩，深厚麗密，非南渡諸人可及。

三三


詩人玉屑
 云：“陸放翁
 詩本於茶山
 ，茶山
 本于韓子蒼
 ，三家句律，大概相同。至放翁
 則加豪矣。”然茶山
 詩較放翁
 渾成自然，固不可及。

三四

拗律如杜
 公“城尖逕仄” 一種，歷落蒼茫，然亦自有天然闘筍處。非如七古專以三平爲正調也。曾文清幾
 遊張公洞
 一首，第二句及四六八句，皆以三平煞尾。此昔所未見也，得毋執而不知變耶？

三五


王履道安中
 ，宣和
 七年睿謨殿應制百韻
 詩，鋪叙而已，未見作家之致。且有音節不諧處。其題老杜畫像
 一首云：“聲名乾坤破，生事歲月促。”二句頗有杜
 意。

三六


孫仲益
 五歲屬對，爲東坡
 所賞，其詩思筆亦自清峻。但多生剥前人字句，則亦不能開拓無前也。

三七


孫仲益
 詩云；“解啼孤月如雞口，堪笑窮郊
 作許悲。”此雖一時漫與之言，然亦見孟
 詩之苦太過也。

三八


苕溪漁隱
 所舉其尊人汝明
 （舜陟
 號三山老人
 ）泛歙溪
 五首，謂句法深得老杜
 意味。然中間如“舟疑天上坐”，則亦孫仲益
 鴻慶集
 之類也。豈後人則不可，而前人轉可乎？但其氣味，究竟與何
 、李
 不同，所以後人不復議之。

三九


簡齋
 葆真宫避暑
 詩，一時推爲擅場，人皆傳寫。然“清池不受暑，夜半嘯烟艇”，起結亦本杜
 句也。中間固自脱然。

四〇


簡齋
 自言曰：“詩至老杜
 極矣。蘇
 、黄
 復振之，而正統不墜。東坡
 賦才大，故解縱繩墨之外，而用之不窮。山谷
 措意深，故游詠玩味之餘，而索之益遠。要必識蘇
 、黄
 之所不爲

 ，然後可以涉老杜
 之涯涘。”

四一


簡齋
 以墨梅
 詩擢置館閣，然唯“意足不求顔色似，前身相馬九方皐
 ”句有生韻，餘亦不盡佳也。“京洛
 ”“緇塵”，尚有神致，“陳玄
 ”，則傖氣矣。

四二

“平生老赤脚，每見生怒嗔。”“張
 子霜後鷹，眉骨非凡曹。”“覺來迹便掃，韓
 公真躁人。”“顧用憂懷抱，乾雲進酒杯。”“片雲無思極，我知丈人真。”“清池不受暑。”“惜無陶謝
 手，日動春浮木。”以上諸句，簡齋
 集中似此類者尚多，不可一一枚述。大約彷彿後山
 之學杜
 ，而氣韻又不逮。蓋同一未得杜
 神，而後山
 尚有朴氣，簡齋
 則不免有傖氣矣。若以此爲杜
 嗣，則不若直舉李空同
 之堂堂旗鼓，明目張膽

 ，上接指麾，何必瞞人哉！

四三


後村
 舉簡齋
 “登臨吴蜀
 横分地，徙倚湖山欲暮時。”此其岳陽樓
 句也。又“樓頭客子杪秋後，日落君山
 元氣中”二語，亦不愧學杜
 。

四四


胡邦衡
 謫新州
 ，王盧溪
 獨作詩送行，盧溪
 以此得名。其詩亦多剥襲杜
 句。想爾時諸賢所得如此，尚不及後來李
 、何
 輩之雄力耶？

四五


王荆公
 題惠崇
 畫，屢用“道人三昧力”之語。初以爲只摹寫其畫筆之精耳，及見王盧溪
 題崇
 畫詩自注云：“往年見趙德之
 ，説惠崇
 嘗自言：‘我畫中年後有悟入處，豈非慧力中所得之圓熟故耶？’今觀此短軸，定非少年時筆也。”此可取以證荆公
 之詩

 ，雖贊畫之語，亦有所據而云也。

四六


朱新仲翌
 ：“此時老子興不淺，旦日將軍幸早臨。”“何以報之青玉案，我姑酌彼黄金罍。”固是成語。然“黄金”尚露墨痕。若其題顔魯公畫像
 云：“千五百年如烈日，二十四州惟一人。朝衣視坎趨前死，羽服行山即此身。”則自出手眼，實爲奇特。

四七


曹松隱勛
 乾道聖德頌
 ，自謂擬元和
 之作，然平平無佳處。

四八


知稼翁黄公度
 悲秋
 詩最有名，然只是形，不是神耳。其題嵩臺詩
 云：“四山如畫古端州
 ，州在西江
 欲盡頭。”二語切肇慶
 ，確不可易。

四九


王瞻叔之望
 中興頌
 一詩，亦非高作。而其論頗有理。至云次山
 之文可也簡，亦平允之論也。次山
 詩亦然。

五〇


劉屏山
 汴京紀事
 諸作，精妙非常。此與鄧栟櫚
 花石綱
 詩，皆有關一代事迹，非僅嘲評花月之作也。宋
 人七絶，自以此種爲精詣。阮亭
 先生所舉四十首，蓋借作印證，欲學者超入唐
 人耳。

五一


梁溪集
 詩亦平雅，其遊張公洞
 五古長篇，雖不及香山
 ，尚較皮
 、陸
 有實際。（竹垞
 云：“尤延之
 、范致能
 爲楊廷秀
 所服膺，而不入其流派。”）

五二


朱子
 齋居感興
 二十首，于陳伯玉
 採其菁華，剪其枝葉，更無論阮嗣宗
 矣。作詩必從正道，立定根基，方可印證千條萬派耳。

五三


袁機仲
 通鑑紀事本末
 ，徽國文
 公讀之，有詩云：“要將報答陛下聖，矯首北闕還澘然

 。屬辭比事有深意，憑愚護短驚羣仙。”讀此，足見機仲
 此書意識遠矣。

五四


朱子
 山北紀行
 十二章，并注觀之，可抵一篇遊廬山記
 。

五五

“舊學商量加邃密，新知培養轉深沉。”朱子
 次陸子静韻
 詩也。朱子
 詩自以此種爲正脉，蓋從道中流露也，而吴
 鈔
 轉不之及。

五六


周益公
 自謂“人以老杜
 相期”，惟童敏德
 謂“不合學東坡
 ”，殆非知詩者矣。吴
 鈔
 亦謂“其由白
 傅而溯浣花
 。”今看其詩，未能免於傖俚，已入楊誠齋
 法門矣。惟高宗挽詞
 差佳，吴
 所不取。

五七


少室山房
 詩藪
 及方萬里
 跋並云：“尤
 、楊
 、范
 、陸
 ”，或又稱“蕭
 、楊
 、范
 、陸
 ”，爲南宋
 四大家（見漁洋
 香祖筆記
 。）誠齋
 答堯章
 詩，又云“尤蕭范陸
 四詩翁。”（竹垞
 獨以此爲四家，云尤
 公之作，流傳者寡；蕭
 特僅見其數首。後之論者，遂易之曰：尤
 、楊
 、范
 、陸
 。）

五八


白石
 學詩于千巖
 ，同時有黄巖老
 亦號白石
 ，亦學於千巖
 ，時稱“雙白石
 ”云。千巖
 學於曾幾吉甫
 。

五九


阮亭
 云：“范石湖
 之視陸放翁
 ，何啻霄壤！”蓋平熟之中，未能免俗也。

六〇


石湖
 於桑麻洲渚，一一有情。而其神不遠。其佳處，則白石
 所稱“温潤”二字盡之。

六一


巫山圖
 一篇，辨後世媟語之誣，而語不工。且云“玉色頩顔元不嫁”

 ，此更傖父面目矣。其後入蜀
 ，又作巫山高
 一篇，亦不佳。

六二


石湖
 善作風景語，于竹枝
 頗宜。

〔一〕按，此條後，謄清稿本原有一則，作：“石湖
 分歲詞
 ，即今辭歲也，以‘質明奉祠今古同’引起，似覺比擬不倫。”後翁方綱框去以示删除。

六三


范
 、陸
 皆趨熟，而范
 尤平迤，故間以零雜景事綴之。然究未爲高格也。

六四


竹垞
 云：“正者極於杜
 ，奇者極於韓
 ，此躋夫三峯者也。宋
 之作者，不過學唐
 人而變之耳。非能軼出唐
 人之上。若楊廷秀
 、鄭德源
 之流，鄙俚以爲文，詼笑嬉褻以爲尚，斯爲不善變矣。”又曰：“今之言詩者，每厭棄唐
 音，轉入宋
 人之流派，高者師法蘇
 、黄
 ，下乃效及楊廷秀
 之體，叫囂以爲奇，俚鄙以爲正。譬之於樂，其變而不成方者與！”又曰：“自明萬曆
 以來，公安袁無學
 兄弟，矯嘉靖
 七子之弊，意主香山
 、眉山
 ，降而楊
 、陸
 。其辭與志，未有大害也。景陵鍾
 氏、譚
 氏，從而甚之。”阮亭
 亦有“楊
 、范
 佻巧取媚”之論。

六五


秦檜
 賣奸誤國，當時目爲金
 人姦細。而楊誠齋
 以栘中
 擬之，獨不畏下筆之不倫耶？篇末用杜
 語，亦帶傖父氣。

六六


誠齋
 過楚州淮陰侯廟
 一詩，桯史
 謂壁間無繼者

 ，此篇屬辭比事，可謂極工，然亦不過祇到元
 人分際。

六七


誠齋
 讀罪己詔詩
 極佳，此元從真際發露也。若但取其嬉肆之作，則失之矣。

六八


誠齋
 之詩，巧處即其俚處。

六九


讀唐人及半山詩
 云：“半山
 便遣能參透，猶有唐
 人是一關。”此與嚴滄浪
 論半山
 之語相合。豈滄浪
 用此耶？然誠齋
 之參透半山
 ，殊似隔壁聽耳，又不知所謂唐
 人一關在何處也。

七〇

寫景事，有筆酣時，此則楊
 、范
 、陸
 三家之所同也。

七一


誠齋
 之詩，上規白
 傅，正自大遠；下視子畏
 ，却可平衡。

七二


吴孟舉
 之鈔宋
 詩，於大蘇
 則欲汰其富縟，於半山
 則病其議論，而以楊誠齋
 爲太白
 ，以陳後山
 、簡齋
 爲少陵
 ，以林君復
 之屬爲韋
 、柳
 。後來頽波日甚，至如祝枝山
 、唐伯虎
 之放肆，陳白沙
 、莊定山
 之流易，以及袁公安
 、鍾伯敬
 之佻薄，皆此一家之言浸淫灌注，而莫可復返。所謂率天下而禍仁義者。吴
 獨何心，乃習焉不察哉？

七三


誠齋
 之竹枝
 ，較石湖
 更俚矣。

七四


誠齋
 寄題儋耳東坡故居
 詩云：“古來賢聖皆如此，身後功名屬阿誰？”此套用蘇
 詩“古來重九皆如此，别後西湖
 付與誰”也。可謂點金成鐵。

七五


誠齋
 屢用轆轤進退格，實是可厭。至云：“尤蕭范陸
 四詩翁，此後誰當第一功？新拜南湖
 爲上將，更牽白石
 作先鋒。”叫囂傖俚之聲，令人掩耳不欲聞。

七六


石湖
 、誠齋
 ，皆非高格。獨以同時筆墨，皆極酣恣，故遂得抗顔與放翁
 並稱。而誠齋
 較之石湖
 ，更有敢作敢爲之色，頤指氣使，似乎無不如意，所以其名尤重。其實石湖
 雖只平淺，尚有近雅之處，不過體不高，神不遠耳。若誠齋
 以輕儇佻巧之音，作劍拔弩張之態，閲至十首以外，輒令人厭不欲觀，此真詩家之魔障。而吴
 鈔
 鈔之獨多，自有肺腸，俾民卒狂。孟子
 所謂“放淫息邪”，少陵
 所謂“别裁僞體”，其指斯乎！

七七


吴竹洲
 送錢虞仲兄弟
 云：“窮愁懶漫吾猶故，文采雍容子甚都。”句下自注云：“借用。”然“車騎雍容子甚都”，用相如
 事，已見蘇
 詩。不知何以注云“借用”也。

七八


宋
 人七律，精微無過王半山
 。至于東坡
 ，則更作得出耳。阮亭
 嘗言東坡
 七律不可學，此專以盛唐
 格律言之

 ，其實非通論也。

七九


樓大防
 之詩，密於考證，蓋其夙學如此。至於氣格，則終自單窘，未能自樹一幟。

八〇


後村
 稱王義豐
 詩“高處逼陵陽
 、茶山
 。”今觀其詩，清切有味，遠出誠齋
 、石湖
 之上。而世不甚稱之

 。即以近體中姑蘇龍塘
 云：“浮玉北堂
 三萬頃，扁舟西子
 二千年。”此豈南渡諸公所能耶？其他如“山在斷霞明處碧，水從白鳥去邊流。”“倚松茅屋斜開逕，近水人家半賣魚。”亦皆佳句。

八一


竹垞
 嘗摘劍南
 七律語作比體者，至三四十聯。然亦不僅七律爲然，放翁
 每遇摹寫正面，常用此以舒其筆勢，五古尤多。蓋才力到正面，最難出神彩耳。讀此，方知蘇
 之大也。

八二


放翁
 謁昭烈惠陵及諸葛祠
 詩：“論高常近迂，才大本難用。”竟是全用蘇
 句

 ，但有顛倒，以下句作上句耳。

八三

七古末句放平，初無一定之式，只看上面下來如何耳，又看通體如何。

八四


放翁
 荆州歌
 七古，儼然竹枝
 。

八五


放翁
 詩“我得茶山
 一轉語，文章切忌參死句”二語，自道其得力處也。

八六


放翁
 五言古詩，平揖石湖
 ，下啓遺山
 。

八七

直用杜
 句，陸
 每有之。然與遺山
 之超脱不同
 
[86]

 。

八八


楊
 、范
 、陸
 極酣肆處，正是從平熟中出耳。天固不欲使南渡復爲東都
 也。

八九

雖以陸
 公有杜
 之心事，有蘇
 之才分，而驅使得來，亦不離平熟之逕。氣運使然，豪傑亦無如何耳！

九〇


放翁
 詩善用“痕”字。如“窗痕月過西”、“水面痕生驗雨來”之類，皆精鍊所不能到也。

九一


放翁
 稽山行
 五言一首，意擬吴趨
 、燕歌
 之製也。“何以共烹煮”，句法猶近。

九二


放翁
 以寶章閣
 待制修實録
 訖即致仕

 ，優游鏡湖
 、耶谿
 間，久領林泉之樂。筆墨之清曠，與心地之淡遠，夷然相得於無言之表。固有在葉石林
 之上者，無論他人之未忘世諦者也。

九三

自後山
 、簡齋
 抗懷師杜
 ，所以未造其域者，氣力不均耳。降至范石湖
 、楊誠齋
 ，而平熟之逕，同輩一律。操牛耳者，則放翁
 也。平熟則氣力易均，故萬篇酣肆，迥非後山
 、簡齋
 可望。而又平生心力，全注國是，不覺暗以杜
 公之心爲心，于是乎言中有物，又迥出誠齋
 、石湖
 上矣。然在放翁
 ，則自作放翁
 之詩，初非希杜
 作前身者。此豈後之空同
 、滄溟
 輩但取杜
 貌者，所可同日而語！

九四


止齋
 贊讀嘉
 邸，於孝
 、光
 間過宫之事，最致懃拳。癸丑冬一詩，可覘其志矣。（此極有關係詩，而吴
 不鈔。）

九五


陳止齋
 詩，吴
 鈔
 稱其“得少陵
 一體”。然氣力單窘，尚在後山
 、簡齋
 之下。

九六


王晦叔炎
 雙溪集
 詩，力庸格窘。

九七


梅磵詩話
 稱：“雪巢林憲景思
 詩

 ，尤
 、楊
 二公皆許之。”近世三衢鄭景龍
 編宋百家詩續選
 ，摘出“羣花飛盡楊花飛”、“楊花飛盡無可飛”等句，謂其“超出詩人準繩之外”云云，此句殆所謂下劣詩魔者，不知選者何以稱之也？

九八


陳唐卿造
 官務命書
 諸作

 ，自白樂天
 秦中吟
 出，亦風人之旨，足以感人善俗者也。

九九


唐卿
 亦有打諢處，然傖俚矣。打諢最要精雅

 。

一〇〇


水心
 永嘉橘枝詞
 三首，記永嘉
 土風，而以永
 橘起義

 ，其第一首則專詠橘也。

一〇一


薛士龍
 七言，以南渡俚弱之質，而效盧玉川
 縱横排突之體，豈復更有風雅？而吴
 鈔
 乃稱之。

一〇二


西山真文忠公
 帥潭州
 日，會長沙十二縣宰
 之作，可謂仁義之人，其言藹如。

一〇三


姜白石
 除夜自石湖歸苕溪
 十絶句，極爲誠齋
 所賞。然白石
 詩風致勝誠齋
 遠矣。誠齋
 顧以張功父
 比之耶

 ？

一〇四


周方泉
 氣味頗自不俗，當在姜堯章
 伯仲間。

一〇五


高菊磵翥
 詩

 ，亦有風致，不减白石
 、方泉
 。當時書坊陳起
 刻江湖小集
 ，自是南渡詩人一段結構，正何必定求如東都
 大篇，反致力不逮耶？

一〇六


陳起
 絶句，如秋懷
 、夜過西湖
 之類皆工。

一〇七

“四靈”皆“晚唐
 體”，大率不出姚合
 、賈島
 之緒餘。阮亭
 謂“如襪材窘于方幅”者也。吴
 鈔
 乃謂“唐
 詩由此復行”。

一〇八


徐璣
 之言曰：“昔人以浮聲切響、單字雙句計巧拙，蓋風騷之至精也。近世乃連篇累牘，汗漫而無禁，豈能名家哉！”趙師秀
 亦云：“一篇幸止有四十字。更增一字，吾末如之何矣！”右皆深悉甘苦之語。然亦惜其知專一而不知變化，故能事止于琢句也。師秀
 所謂“飽喫梅花數斗，使胸次玲瓏”者，全在工於鍊句處耳。

一〇九


戴石屏
 白紵歌
 託寄清高，與樂府白紵詞
 之旨不同。

一一〇


石屏
 有論詩十絶
 ，其論宋
 詩曰：“本朝詩出于經。”此人所未識，而復古
 獨心知之。又謂“胸中無千百卷書

 ，如商賈乏貲，本不能致奇貨。”此皆務本之言。而其詩純任自然，則阮亭
 所謂“直率”者也。

一一一

自唐
 之司空表聖
 、宋
 之敖器之
 ，皆精於評語，爲譚藝家所推。而所自作，皆未能與所評相稱。若嚴滄浪
 五言數篇，稍與所談微中。閨怨
 、懊儂
 諸小詩，亦不减唐
 賢風味。但惜不多見耳。

一一二


朱繼芳
 静佳乙稿
 、俞桂
 漁溪稿
 ，皆有秀韻。杜旃
 癖齋集
 長句，亦有風格。

一一三


戴昺
 ，石屏
 之從孫也。其答妄論宋唐詩體
 云：“性情元自無今古，格調何須辨宋唐
 。”語意自是，而直率逞快者，未必不因乎此。

一一四


後村
 齊人少翁招魂歌
 諸篇，得長吉
 韻致

 。

一一五


阮亭
 嘗謂“後村
 詩，專用宋
 事，畢竟欠雅。”蓋直作故事入聯中，非如讀崇寧長編
 、題繫年録
 諸作

 ，詠感時事之謂也

 。

一一六


文信國
 亂離六歌
 ，迫切悲哀，又甚於杜陵
 矣。

一一七


黄希聲文雷
 昭君行
 一篇，序中辨從來作者沿襲之誤，甚與本事相合。按漢書
 “郅支
 既誅，呼韓邪
 單于且喜且懼，上書願朝。竟寧
 元年，單于入朝，自言願壻漢
 氏以自親。元帝
 以後宫良家子王嬙
 字昭君
 賜單于。”此與贊語中所述“孝文
 妻以漢
 女，增厚其賂”云云，情形迥乎不同。不得以和親事一概而論也。

一一八


吴惟信中孚
 小詩，極有意味。不獨吴
 下老儒爲之下拜而已。

一一九


何潛齋夢桂
 深於易
 。吴
 鈔
 謂其詩淳朴。阮亭
 則與王義山
 同評爲“酸腐庸下”者也。

一二〇


梁隆吉
 嘗以登大茅峯
 詩繫獄

 ，蓋宋
 末詩人一志士也。此種當與天地間集
 諸詩，同作知人論世之慨，不必盡以格律律之。

一二一


牟獻之
 題淵明圖序
 云：“江州
 刺史王茂弘
 諸孫，已荷朝寄，猶知有賦歸去來
 者。於此時遣白衣擔酒遠餉，邂逅一醉，大是奇事。集中九日詩僅兩首，而王弘
 所餉，己酉九日，十有餘年，略不見於詩。此翁志節耿亮，與秋俱高，固不暇於歲歲皆詩，‘此中有真意，欲辨已忘言’，正當求之言句之外可也。”此論固獻之
 以自寓耳。亦翻舊生新。（居易録
 稱其九日詩序
 “發前人所未發”，倘指此耶？）

一二二


臯羽
 諸樂府，慷慨飛動，騷
 之裔也。然帶巫覡氣，故非盛世之音。

一二三


臯羽
 晞髮近稿
 一卷，詩五十首，皆近體，即阮亭
 所謂“才盡”者。（後附天地間集
 十餘首，即阮亭
 所謂“此太寥寥，當是不完之書”

 。）

一二四

南渡自“四靈”以下，皆摹儗姚合
 、賈島
 之流，纖薄可厭。而谷音
 中數十人，乃慷慨頓挫，轉有阮
 、陳
 、杜少陵
 之遺意。此則激昂悲壯之氣節所勃發而成，非從細膩涵泳而出者也。

一二五


天台山人黄星甫
 ，嘗於粤
 中詩社試枕易
 詩，推爲第一。考官李
 侍郎應祈
 批：“詩題莫難於枕易
 ，蓋以其不涉風雲雨露、江山花鳥，此其所以爲難也。”然後四句，頗寓易代之感，此則文外寄託。

一二六


元
 初之詩，亦宋
 一二遺民開之。况其詩半在入元
 後所作，似乎入元
 亦是。若另爲數卷以别於元
 人，其庶幾可乎。

一二七


林同
 魏孝子
 詩，以“陟屺”望母，“不比狄參軍
 ”之“望雲”

 ，亦前人所未道。

一二八


周草窗
 詩，肌理頗粗。

一二九


許彦周
 詩話
 云：“覺範
 題李愬畫像
 ，當與黔安
 竝驅。”然其他篇，亦有氣格近山谷
 處。

卷五

一


遺山
 撰録中州集
 云：“國初文士，如宇文太學
 、蔡丞相
 、吴深州
 等，不可不謂之豪傑之士。然皆宋
 儒，難以國初文派論之。故斷自正甫
 爲正傳之宗，党竹谿
 次之

 ，禮部閒閒公
 又次之。”遺山
 之論如此。而顧俠君
 乃以遺山
 入元
 詩，何耶？

二


朱
 諫議之才
 和東坡跋周昉欠伸美人
 ，用漢
 宫李
 夫人轉面不顧事，頗精。全篇合看，尚非高作耳。

三


朱葭州自牧
 句云：“寒天展碧供飛鳥，落日留紅與斷霞。”頗工。

四


党承旨
 粉紅雙頭牡丹
 詩，不爲高作。

五


屏山李
 先生純甫
 赤壁風月笛圖
 一詩，即遺山
 赤壁圖
 所本。

六


照了居士王彧
 和二宋落花詩
 ，頗傖劣。

七


遺山
 舉李長源
 佳句，如“洛陽
 才子懷三策”之類凡數聯。阮亭
 則於中獨舉“烟波蒼蒼孟津
 戍，旌旗歷歷河陽
 城”一聯。愚謂長源
 懷淮陰
 詩“渭水
 波濤喧隴阪
 ，散關
 形勢軋興元
 ”，氣格亦不减古人也。大約以幽
 、并
 慷慨之氣出之，非盡追摹格調而成。

八


遺山金
 亡不仕，著壬辰
 之編，撰中州
 之詩，掩淚空山，殫心野史，此豈可以元
 人目之？顧俠君
 選元
 百家詩，既欲自附於中州集
 ，知人論世之大義，而開卷先錯謬如此，此何説也！

九

當日程
 學盛於南，蘇
 學盛於北，如蔡松年
 、趙秉文
 之屬，蓋皆蘇
 氏之支流餘裔。遺山
 崛起党
 、趙
 之後，器識超拔，始不盡爲蘇
 氏餘波沾沾一得，是以開啓百年後文士之脈。則以有元
 一代之文，自先生倡導，未爲不可。第以入元
 人，則不可耳。

一〇


遺山
 以五言爲雅正，蓋其體氣較放翁
 淳静。然其鬱勃之氣，終不可掩，所以急發不及入細，仍是平放處多耳。但較放翁
 ，則已多淳蓄矣

 。

一一


遺山
 五古，每叠一韻，以振其勢，微與其七古相類。蓋肌理稍疎，而秀色清揚，却自露出本色耳。

一二

五言詩，自蘇
 、黄
 而後，放翁
 已不能脚踏實地。居此後者，欲復以平正自然，上追古人，其誰信之？雖以遺山
 秀筆，而執柯睨視，未之審也。甚矣，取逕之難也。

一三


遺山
 七言歌行，真有牢籠百代之意。而却亦自有閒筆、對筆

 ，又攙和以平調之筆，又突兀以叠韻之筆，此固有陸務觀
 所不能到者矣。

一四


遺山
 七古

 ，詞平則求之於氣，格平則求之於調。

一五

合觀金源
 一代之詩，劉無黨
 之秀拔，李長源
 之俊爽，皆與遺山
 相近。而由遺山
 之心推之，則所奉爲一代文宗如歐陽六一
 者，趙閒閒
 也；所奉爲一代詩宗如杜陵野老
 者，辛敬之
 也。至於遺山
 所自處，則似乎在東坡
 ，而東坡
 又若不足盡之。蓋所謂乾坤清氣，隱隱自負，居然有集大成之想。

一六


梁園春
 五首，可與西園詩
 相印證。

一七


遺山
 樂府，有似太白
 者，而非太白
 也；有似昌谷
 者，而非昌谷
 也。

一八

“切響浮聲發巧深”一篇，蓋以縛于聲律者，未必皆合天機也。然音節配對，如雙聲叠韻之類，皆天地自然之理，亦未可以巧字概抹之。

一九


論詩絶句
 “奇外無奇”、“金入洪爐”二篇，即先生自任之旨也。此三十首，已開阮亭
 “神韻”二字之端矣，但未説出耳。

二〇


梁園春
 、續小娘歌
 、雪香亭雜詠
 ，皆關係金源
 史事與遺山
 心事。

二一


顧俠君
 所選元
 詩，凡三集。漁洋
 、竹垞
 並稱述之。然漁洋
 所稱，只初集
 之百家而已。或後兩集漁洋
 未及見耶？

二二


李莊靖
 詩，肌理亦粗。説者乃合韓
 、蘇
 、黄
 、王
 以許之，殊爲過當。

二三

爾時蘇
 學盛於北，金
 人之尊蘇
 ，不獨文也
 
[106]

 。所以士大夫無不沾丐一得。然大約于氣概用事，未能深入底藴。

二四


遺山
 雖較之東坡
 ，亦自不免肌理稍麤。然其秀骨天成，自是出羣之姿。若無其秀骨，而但于氣概求之，則亦末矣。

二五


顧俠君
 謂元
 人用韻，頗有淆譌，而入聲尤甚。或以北方土語，混入古音；或以閩
 、越
 方言，謬稱通用

 。如庚、青、蒸與真、文韻同押，再如魚、虞與支、齊同押，此豈非變而太過者！然其來已久矣。若劉静修
 桃源行
 ：“漁舟載入人間世，却悔桃花露蹤跡。”此則竟是北方土音之偶相似者，未及撿審耳。然竊疑遺山
 虞坂行
 “孫陽
 騏驥不並世”句亦是如此，雖上已有韻，而以文勢論之，此句似叠一韻者耳

 。

二六


静修
 全學遺山
 。遺山
 風力極大，而所受則小。若静修
 之桃源行
 云：“小國寡民君所憐，賦役多慙負天子。”則傷於小巧矣。

二七


宋
 人諺云：“江南若破，白鴈來過。”静修
 白鴈行
 即賦此事也。

二八


静修
 詩，純是遺山
 架局，而不及遺山
 之雅正。似覺加意酣放，而轉有傖氣處。即以調論，細按亦微有未合。以遺山
 之天骨開張，學之者自應别有化裁。如静修
 之詩，第以雄奇磊落之氣賞之可耳。若以詩家上下源流之脈言之，殊未入於室也。

二九


方虚谷
 秋晚
 詩云：“堂堂陳去非
 ，中興以詩鳴。”又云：“恭惟陳無己
 ，此事獨兼之。”看其意甚尊兩陳
 。

三〇

又云：“沈宋
 非不工，子昂
 獨高步。畫肉不畫骨，乃以帝閑故。”以此論詩，其旨隘矣。然末二句，可作東坡
 韓幹馬
 七古長篇注脚。

三一


方虚谷
 論宋
 詩，如謂宋
 初諸公李文正
 、徐常侍
 昆仲、王元之
 、王漢謀
 爲“白
 體”，楊
 、劉
 、二宋
 、張乖崖
 、錢僖公
 、丁崖州
 爲“崑體”，寇萊公
 、魯三交
 、林和靖
 、魏仲先
 父子、潘逍遥
 、趙清獻
 之徒爲“晚唐
 體”，皆是。獨以蘇子美
 與歐陽
 公稱“二難”，相爲頡頏。又謂梅聖俞
 爲“唐
 體”之出類者，此則未喻其旨。大約虚谷
 之意，以“西江
 ”體裁，量後先諸家。於“蘇
 門”中，獨取張文潛
 ，謂“自然有唐
 風，别成一宗。”

三二

“西崑”之靡弱，“西江
 ”以麤勁反之，“四靈”以清苦洗之，而又太狹淺。此馮定遠
 之言也。

三三


虚谷
 自言七言决不爲“許渾
 體”，妄希黄
 、陳
 、老杜
 ，力不逮，則退爲白樂天
 及“張文潛
 體”。五言慕後山
 苦心久矣，亦多退爲平易，蓋其職志如此。

三四


戴帥初
 詩：“寒起松鳴屋，吟圓月上身。”“老樹背風深拓地，野雲依海細分天。”“鄉山雲淡龍移久，湖市春寒鶴下遲。”皆佳句也。又如“甃塹水温初荇菜，粉牆風細欲梨花。”“六橋
 水暖初楊柳，三竺
 山深未杜鵑。”此二聯，句法亦新。

三五


耶律文正
 詩，阮亭
 評爲“質率”。池北偶談
 摘其從軍西域
 數詩，以爲頗有風味。今統觀之，大約總不出乎“質率”。

三六


蘇子卿上林
 鴈足書事，乃詭言以動單于，非實有其事也。至元郝伯常
 使宋
 ，被留於真州
 ，汴
 中民射鴈金明池
 ，得繫帛書云：“霜落風高恣所如，歸期回首是春初。上林
 天子援弓繳，窮海孤臣有帛書。中統
 十五年九月一日放鴈，獲者勿殺。國信大使郝經
 書於真州
 忠勇軍營新館。”是時南北隔絶，不知中統
 之爲至元
 也。（中統
 十五年，即至元
 十一年也。明年乙亥四月，奉使還。）

三七


郝伯常
 唐十臣像歌
 ，每人四句，平板實無義味。

三八


子昂
 云：“作詩用虚字，殊不佳；中兩聯，填滿方好。”以此力矯時弊。此言雖近于有意，然初學正不可不知。

三九


趙子昂
 東陽八詠樓
 詩，頗有風致。

四〇


袁伯長
 才氣，在趙子昂
 之上。

四一


伯長
 上京雜詠
 叙次風土極工，不减唐
 人。

四二


馬伯庸
 詩，亦極展才氣。然較之袁伯長
 ，覺邊幅稍單窘矣。

四三


漁洋
 謂仲章
 境地，未能深造。歌行間工發端，而窘於邊幅。視同時虞伯生
 、范德機
 亦諸侯之附庸也。今觀其詩才，又在馬伯庸
 之下。（子師泰
 有玩齋集
 。父子相繼，著述並傳，亦盛事也。）

四四


張
 中丞養浩
 贈劉仲憲
 一詩，七古至六十八韻，然殊平漫。

四五


許有孚
 泠然臺雪用東坡聚星堂韻
 之作，並非禁體，詩亦不工。

四六

有宋
 南渡以後，程
 學行於南，蘇
 學行於北。其一時才人俊筆，或未能深入古人腠理。而一二老師宿儒之傳，精義微言，專在講學，又與文家之妙，非可同條而語。至如南宋
 諸公之學，尤在精于考證，如鄭漁仲
 、馬貴與
 以逮王深寧
 ，源遠流長，百年間亦須有所付受。入元
 之代，雖碩儒輩出，而菁華醖釀，合美爲難。虞文靖公
 承故相之世家，本草廬
 之理學，習朝廷之故事，擇文章之雅言，蓋自北宋歐
 、蘇
 以後，老于文學者，定推此一人，不特與一時文士争長也。

四七


道園
 兼有六朝人醖藉，而全於含味不露中出之，所以其境高不可及。（嘗有“少陵
 愛何遜
 ，太白
 似陰鏗
 ”之句，實亦自道。）

四八


虞伯生
 七律清深，自王荆公
 以後，無其匹敵。

四九


虞伯生
 竹枝歌
 ，不减劉夢得
 。

五〇


伯生
 七古，高妙深渾，所不待言。至其五古，於含蓄中吐藻韻，乃王龍標
 、杜牧之
 以後所未見也。

五一


至治
 、天曆
 之間，館閣諸公如虞伯生
 、袁伯長
 、王繼學
 、馬伯庸
 ，每多唱和，如代祀西嶽
 、上京雜詠
 之類。

五二


田汝成
 西湖志餘
 所載“順帝
 即位時，馬尾縫眼，由是兩目喪明”之事，顧
 氏但據史“寧宗
 殂時，曾召入議政，謝病歸”，以證其誣。然爲此説者，第因文靖
 晚年目疾，而傅會耳。予前年得宋宣和
 畫猫卷，有文靖
 題云：“御筆製猫毛毨奇，畫師雖巧亦難齊。中原麟鳳知多少？未得君王一品題。至正
 五年夏仙井虞集
 。”按至正
 五年文靖
 已七十四矣，筆勢尤蒼逸，信乎前説之誣也。

五三


文靖
 有一筆可當人數十筆處，而又于風流醖藉得之，並不枯直。

五四


楊仲弘
 詩，骨力既孱，格調復平；設色賦韻，亦未能免俗。不解何以與虞
 齊名？

五五


仲弘
 格力，尚在袁伯長
 、馬伯庸
 之下。乃鐵崖
 西湖竹枝序
 云：“我朝詞人能變宋
 季之陋者，稱仲弘
 爲首，而范
 、虞
 次之。”此真不可解也。

五六


范文白
 詩頗有格調，亦不能深入。此事有格調，則可以支架矣。亦較楊仲弘
 稍雅。

五七


仲弘
 覺有盛氣，故有“百戰健兒”之稱。德機
 純就格調，故有“唐
 臨晋
 帖”之目。然而德機
 之格調，亦自不能堅實，與仲弘
 之盛氣等耳。

五八


揭曼碩
 曉出順承門有懷太虚
 五言四句，全襲古詩，只改“東門”爲“南門”，其餘不易一字。此真不可解也。

五九


虞伯生
 嘗謂揭曼碩
 詩如“三日新婦”，己詩如“漢
 庭老吏”。揭
 聞之不悦，故憶昨
 詩有“學士詩成每自誇”之句。虞
 得詩，謂門人曰：“揭公才力竭矣。”因答以詩云：“故人不肯宿山家，夜半驅車踏月華。寄語傍人休大笑，詩成端的向誰誇？”并題其後云：“今日新婦老矣。”按揭曼碩
 詩，格調固自不乏，然亦不能深入，雖間有秀色，而亦不爲新艷。不知所謂“三日新婦”與“美女簪花”者，何以肖也？

六〇

總之，楊
 、范
 、揭
 三家，不應與虞
 齊名。其所以齊名者，或以袁伯常
 、馬伯庸
 輩，才筆太縱，轉不若此三人之矜持格調者，謂可以紹古乎？然以格調論之，范
 稍雅飭，揭
 稍有致，楊
 則平平，皆非可語於道園
 之學古
 也。

六一


黄文獻
 爲有元
 制作大手

 ，其詩亦具風骨，而入之不深，放之不大。若比楊仲弘
 ，則固勝之遠矣。此究是讀書人詩也，只不能超然脱化耳。

六二

以詩筆論之，黄文獻
 應在袁
 、馬
 之次。

六三


柳道傳
 觀趙使君所藏書畫古器物
 詩，太平直無節族變化。試以梅都官
 三館書畫
 詩比之，則優劣見矣。

六四


柳道傳
 詩有矩矱，亦未能含蓄變化，聲調亦不能開拓，大抵黄晋卿
 伯仲間耳。

六五


歐陽原功
 詩，所傳雖不甚多，而精神亦少

 ，又在黄
 、柳
 之次。蓋學有本原，詞自規矩，初非必專精於詩也。

六六


薩天錫
 白翎雀
 一首，學虞伯生
 作，可謂點金成鐵。

六七


薩鴈門
 京城春莫
 七律，太像小杜
 。鴈門
 詩多如此者。然似此轉非善學小杜
 ，不過大致似之耳。

六八


天錫
 雀鎮阻風
 云：“南人北人俱上塚，桃花杏花開滿城。”此是自然風致。

六九


天錫
 七律，故不深入。然其才情有餘，則亦有詞到而氣格俱到者矣。

七〇


鴈門
 自有才情，然句法有太似前人者，則以其中未嘗深入故耳。

七一


鴈門
 風流跌宕，可謂才人之筆。使生許渾
 、趙嘏
 間，與之聯鑣並馳，有過之無不及也。

七二


王子宣
 宫詞
 云：“南風吹斷采蓮歌，夜雨新添太液
 波。水殿雲廊三十六，不知何處月明多？”王龍標
 、杜樊川
 之流亞也。然昔人論此篇，却謂不及薩天錫
 之作。天錫
 云：“清夜宫車出建章
 ，紫衣小隊兩三行。石闌干外銀燈過，照見芙蓉葉上霜。”此則才人之極筆矣。愚謂即此二詩，而元
 、明
 兩代與唐
 人離合遠近之故，已自判然，不待拈諸大篇而後知也。

七三


薩天錫
 詩，宫詞絶句第一，五律次之，七古、七律又次之，五古又次之。再加含蓄深厚，杜牧之
 不是過也。

七四


顧秀野
 元百家詩
 ，體裁潔净，勝于吴孟舉
 宋詩鈔
 遠矣。猶嫌未盡審别雅俗耳。如關係史事，及可備考證者，自不應概以文詞工拙相繩。若其言懷叙景之作，自當就各家各體，從其所辰，而去其所短。一人有一人之菁華，豈必一例編載，陳陳相因哉？

七五


宋子虚
 七言樂府諸篇，馮海粟
 所極賞者。藻力雖極横逸，然不無矯强處。非薩鴈門
 天然清麗可比。似未可概以古錦囊中語目之。

七六


宋子虚
 李翰林墓
 詩：“承恩金馬
 詔，失意玉環
 詞。”雖太白
 復生，亦當激賞。

七七


子虚
 春别
 云：“楊柳昏黄晚西月，梨花明白夜東風。”可謂清新未經人道。

七八


西湖酒家壁畫枯木
 云：“拗怒風雷龍虎氣，盤摺造化乾坤力。”造化、乾坤，複見句中，可乎？

七九


宋子虚
 詩題中稱唐玄宗
 爲李三郎
 ，此小説口角，烏可以入詩哉？元
 人文字，所以漸流於曲子也。

八〇


宋子虚
 西湖
 詩云：“戀著銷金鍋子暖，龍沙
 忘了兩宫寒。”語雖直致，可當宋
 詩史

八一


宋子虚
 啽囈集
 咏古諸作，甚塵陋。題龔翠巖中山出遊圖
 七古亦劣。

八二


張蜕菴
 范寬山水
 一首中忽插九言一句，似未盡叶。元
 人如宋子虚
 之類，才氣非不豪縱，然其音節，未必皆天然合拍者也。

八三


張仲舉
 不爲孛羅帖木兒
 草詔，自誓
 一詩，足表千古矣。

八四


蜕菴
 小遊仙
 詞八首，勝於曹堯賓
 。

八五


蜕菴
 才調富有，兼以宕逸之氣出之，阮亭
 先生稱其有法度。（阮亭
 所見，乃洪武
 三年錫山郎成
 鈔本，凡四卷，稱書法妍妙，逼真佛遺教經
 。此本秀野
 當未見也。）

八六


楊廉夫
 序玩齋集
 ，論元
 一代之詩，有“郝
 、元
 初變，未拔於宋
 ；范
 、楊
 再變，未幾于唐
 ”之語。此似以遺山
 入元
 詩。然第一時稱述之詞，從流溯源之論耳，未可以爲據也。

八七

當時之論，以虞
 、楊
 、范
 、揭
 齊名。或者又以子昂
 入之，稱虞
 、楊
 、趙
 、范
 、揭
 。楊廉夫
 序貢師泰
 玩齋集
 ，又稱“延祐
 、泰定
 之際，虞
 、揭
 、馬
 、宋
 ，下顧大曆
 與元祐
 ，上踰六朝而薄風雅
 。”金華戴叔能
 序陳
 學士基
 夷白齋集
 云：“我朝自天曆
 以來，以文章擅名海内者，並稱虞
 、揭
 、柳
 、黄
 。”（鐵崖
 又序郯九成
 曰

 ：“虞
 詩爲宗

 ，趙
 、范
 、楊
 、馬
 、陳
 、揭
 副之。”此言是矣，而不及袁伯長
 。）由此觀之，可見諸公齊名，元無一定之稱。楊
 、范
 、揭
 與馬
 、宋
 等耳，皆非虞
 之匹。趙子昂
 亦馬伯庸
 伯仲。黄
 、柳
 雖皆著作手

 ，而以詩論之，亦不敵虞
 。爾時論者必援虞
 以重其名耳。

八八


貢玩齋
 黄河行
 七古，中間及結處，忽然叠下騷句，又插以四言，似于音節太硬。昔阮亭
 嘗以雜言長句，爲英雄欺人。然亦看上下音節何如耳。

八九


玩齋
 題韓滉移居圖
 詩，清匀有節。元
 人七古，多濃鋪金粉。似此者正不可多得。

九〇


玩齋
 學圃吟
 七古長篇中“水菘山芥菠[image: ]
 苽”云云

 ，一連排蔬果名目，至十句之多，亦前人所未有也。

九一


玩齋
 力清勁而韻深秀，又非横逞才氣者可比。

九二


玩齋
 題蘇子瞻像
 詩甚奇。其題淵明小像
 云：“呼童檢點門前柳，莫放飛花過石頭
 。”則細意之作也。（一作袁敬所
 詩，恐誤。蓋敬所
 嘗書此詩耳。）

九三


玩齋
 西湖竹枝
 亦工。

九四


張蜕菴
 、貢玩齋
 皆元
 末大家。玩齋元
 亡隱吴淞江
 上，其才致清逸，殆不讓鴈門

九五

前輩有一篇名作，後人多效之。如虞道園
 白翎雀
 ，迺易之
 京城燕
 詩效之，薩天錫
 又效之。

九六


易之
 金臺集
 ，風格翹秀，多有關風化之言，不苟爲炳炳烺烺者也。

九七


蜕菴
 、玩齋
 、易之
 諸什，皆具有風骨，非漫爲彩色者。置諸馬伯庸
 、揭曼碩
 諸公間

 ，正自未肯多讓。

九八


鹿皮子陳樵
 寒食詞
 ：“緜上
 火攻山鬼哭，霜華夜入桃花粥。重湖烟柳高插天，猶是咸淳
 賜火烟。”語濃意警。阮亭
 謂其有“麥秀黍離之痛”。

九九


陳居采
 詩，學温
 、李
 而有清奇之氣。

一〇〇


謝宗可
 詠物
 詩凡百篇，題既皆出雕鐫，詩亦刻意纖瑣，大率有形無神，所謂麗而無骨者也。然亦不能十分綺麗，以其都是平鋪耳。

一〇一


吴淵穎
 泰山高
 ，仿歐
 公廬山高
 也。奇氣似欲駕出其上。

一〇二


韓文公
 云：“横空盤硬語，妥帖力排奡。”此評孟東野
 ，却不甚肖；若以評吴淵穎
 ，却肖也。淵穎
 詩奇情異彩，都從生硬斫出，又以自己胸中鎔經鑄史之氣，而驅使一時才俊之字句，卓然豪宕，凌厲無前。視黄
 、柳
 諸公，不啻倍蓰過之。但細按之，未免出於有意耳。

一〇三


吴正傳
 才藻凡弱，不能與黄
 、柳
 相抗。又勿論立夫
 也。

一〇四


歐陽原功
 叙周衡之
 此山集
 云：“宋
 、金
 之季詩人，宋
 之習近骫骳，金
 之習尚號呼。南北混一之初，猶或守其故習。今則皆自刮劘而不爲矣。世道其日趨于盛矣乎！”此論特借此山集
 發之耳。

一〇五


李長吉
 詞調藻韻，故自艷發。然至元
 人，不拘何題，不拘何人，千篇一律，千手一律，真是可厭。其一二體氣稍弱者，亦復效之，實無謂也。

一〇六


朱德潤
 德政碑
 、無禄員
 諸詩，亦香山
 秦中吟
 之遺意。而語益切，至使聞者足以戒。此皆有用之文也。

一〇七


長沙陳志同
 歌行，如趙子昂畫馬歌
 、朔方歌
 、萬里行
 諸篇，嶔崎磊落，在元
 人諸名家中，卓然有風骨，不徒以金粉競麗者。昔漁洋
 先生從人借宋
 、元
 人詩集數十種，獨手鈔所安遺藁
 一卷，良是具眼。又先生居易録
 云：“陳泰志同
 歌行，馳騁筆力，有太白
 之風。在元
 人諸名家中，當居道園
 之下、諸公之上。而名不甚著，豈名位卑耶？”今觀其詩，如萬里行
 之類，實有似太白
 處。然合一卷通看之，似尚未可遽躋諸道園
 之次。合看其一二近體，即知之矣。若較楊仲弘
 輩，則固勝之耳。至顧秀野
 乃以“清婉”評之，則殊屬違戾。此直似不知詩者之言。

一〇八


杜清碧
 ，即撰宋
 末遺民詩谷音
 者。漁洋
 先生評其自作殊庸膚，無足採者也。清碧
 嘗自謂得楊仲弘
 詩法。

一〇九


余忠宣
 五言，卓有風骨，非同時諸家所可及。此與陳龍泉泰
 七言，並當拔萃者也。

一一〇


歐
 公廬山高
 用江韻尚可，若胡傲軒
 海棠給四江韻
 一篇，則幾于有韻無詩矣。

一一一


周伯温
 天馬行
 ，詠至正
 二年壬午七月西域拂郎國
 獻馬，詩語頗得應制之體。（陸河南仁
 亦有歌，極爲楊鐵崖
 所稱。然平板無生氣，較伯温
 作，遜之遠矣。）

一一二


張思廉
 詠史
 諸樂府，皆不如代魏徵田舍翁詞
 一篇。

一一三


張思廉
 驚才絶艷，然純是雄冠劍佩氣象。殆天所以位置斯人，故不爲舂容和鳴耳。

一一四


鐵崖
 湖龍姑曲
 全與張思廉
 作相同，中只换數字。豈改而存之，未暇芟去耶？

一一五


禽言
 ，亦樂府、竹枝之一類也。然廉夫
 禽言
 ，亦自不能出奇。蓋禽言
 達意，元不能出奇。即都官
 泥滑滑
 一首，亦只神韻徍耳。

一一六


廉夫
 自負五言小樂府在七言絶句之上。然七言竹枝
 諸篇，當與小樂府俱爲絶唱。劉夢得
 以後，罕有倫比，而竹枝
 尤妙。至于七言長篇，則張思廉
 亦有之，仍是從李長吉
 打出耳。

一一七


楊廉夫
 詩：“夜半酒酣呼阿吉
 。”“吉”字注“平聲”。此與日下舊聞
 所載賣驢券
 中語同。小朱
 何以獨譏之？

一一八


漫興
 七首，序云：“學杜
 者必先得其情性語言而後可得。其情性語言，必自漫興
 始。”朱竹垞
 嘗譏其不知“興”字本爲“與”字之訛。然姑無論此，即以學杜
 而論，亦豈可先自此等絶句入手？此廉夫
 自文其弔詭之習，而援儒入墨之論也。

若以此爲學杜
 入逕，則必專以江上尋花
 、風雨看落花
 等詩爲職志。此種在杜
 公原自有大處。而專目此爲杜
 公之情性語言所在，則謬矣。（所謂情性，猶言脾氣，非性情之謂也。杜
 詩原有此二字。）

一一九


竹枝
 本近鄙俚。杜
 公雖無竹枝
 ，而夔州歌
 之類，即開其端。然其吞吐之大，則非但語竹枝
 者所敢望也。劉夢得
 風力遠不能躋杜
 、韓
 ，而惟竹枝
 最工。可見其另屬一調矣。虞伯生
 竟以清遒得之，楊廉夫
 乃以浮艷得之，非可以一概與杜
 論也。

一二〇

編録竹枝
 ，竟須以劉
 、虞
 、楊
 三家爲主。

一二一


楊
 之妙處，自不可掩。而其他詩之靡，亦不可掩。

一二二


小游仙
 以廉夫
 之艷彩爲之，自有奇情，迥非唐
 人之濫可比。

一二三


鐵崖
 毘陵行
 ，結處以兩句叠作收場。此從來所未有也。

一二四


玉山主人
 云：“所謂‘嬉春體’，即老杜
 以‘江上誰家桃李枝，春寒細雨出疏籬’爲新體也。”先生謂詩人“多爲宋
 體所梏，故作此體變之”云。

 廉夫
 嬉春體
 七律，一云“賦俏唐
 體遺錢塘
 詩人學杜
 者”，此猶之漫興
 七首意也。杜
 公七律中似此者自言“效吴
 體”、“戲爲俳偕體”，在杜
 律中，拗平仄者，已是變體，此則杜
 公之變而又變者。廉夫
 乃持以此告當世之學杜
 者，豈非不揣其本，而齊其末者哉？

 此種在杜
 公已屬俳偕，而在廉夫
 集内，則尚算拘謹者矣。固無怪其自負爲去杜
 不遠耳。

 玉山
 與鐵崖
 情迹最密，此言必親受之。但不知所謂以此體變“宋
 體”之“所梏”者，是何機括？元
 音靡弱，正是太趨長吉
 一派，而中少骨力耳。南宋
 之弱，又與元
 之靡弱不同，烏可以宋
 體爲詞哉？

一二五


楊廉夫
 自命學杜
 ，正如老旦扮外上場道白，時露情態。

一二六


廉夫
 於元
 末時事，洞在胸中

 ，而沉酣聲伎，此達人之識，不待吟老客婦
 也。觀其在張士誠
 席上一絶，足見一班矣。此詩在廉夫
 集中，却屬去杜
 不遠，正不必其摹杜
 之詞也

 。

一二七


張光弼
 白翎雀歌
 ，竹垞
 取入明詩綜
 。亦是清直之作，非可與道園
 詩同論。但舉以證題作本事詩可耳。

一二八


張光弼
 酒間爲瞿宗吉
 誦其歌風臺
 詩，以界尺擊案，淵淵作金石聲。然此詩只起二句豪邁稱題，以下亦不能酣恣也。

一二九


張光弼
 之詩，竹垞
 謂其派出“西崑”，未免過于濃縟。然其筆勢，却自平直。

一三〇

詩固不妨淺澹，然雲林
 則未能免俗。

一三一


元
 人之綺麗，恨其但以淺直出之耳。此所以氣格不逮前人也。

一三二


周石初霆震
 序張梅間
 集曰：“近時談者，糠粃前聞，或冠以虞邵菴
 之序，而名唐音
 ，有所謂‘始音’、‘正始’、‘遺響’者

 ，孟郊
 、賈島
 、姚合
 、李賀
 悉在所黜。或託范德機
 之名，選少陵集
 止取三百十一篇，以求合於夫子删詩
 之數。承譌踵謬，轉相迷惑，而不自知。”蓋石初
 持論耿介，不苟隨時者也。

一三三


石初
 多亂離紀事之作，有關史事。

一三四


王梧溪
 夜何長
 三叠，蓋寓亂極思治之意，不减甯越
 扣角歌
 。

一三五


王梧溪
 白翎雀引
 亦主石德閭
 ，而其詞該括有元
 一代興亡之事，其旨則書無題後
 詩云：“莫讖白翎終曲語，蛟龍雲雨發無時。”可以相證也。

一三六


王原吉
 才力富健，而抑揚頓挫，不盡如元
 人概塗金粉。至此而元
 人之境與宋
 人之境，歸於一矣。

一三七


華彦清幼武
 詩，竹垞
 評其淺易。其義兵行
 一篇，雖從兵車行
 脱出，而質直潔净，尚不同吞襲調子。

一三八


丁鶴年
 題鳳浦方氏梧竹軒
 七律，時作者俱爲斂衽。然末句共負奇才，似乎再一含蓄更妙。

一三九


鶴年
 齧血葬母，忠孝性成。其感夢
 、遷葬
 諸什，悲痛沉鬱。異鄉清明
 一律，直到杜
 公。

一四〇


顧仲瑛
 次鐵崖天寶宫詞韻
 云：“韓虢
 並騎官廐馬，醉攙丞相踏堤沙。”可謂翻新。

一四一


仲瑛
 小詩，極擅風致，竹枝
 固頡頏鐵崖
 ，題畫亦足配雲林
 。

一四二


崑山
 亭館三十六處，鐵崖
 吴詠
 所謂“三十六橋明月夜，姑蘇
 城裏有瓊花”也。按仲瑛
 有二妓，曰小璚花
 、南枝秀
 。其花游曲
 所謂“璚花起作回風杯”，蓋亦指此。

一四三


顧仲瑛
 玉山璞藳

 ，雖皆一時飛觴按拍，豪興吐屬，然自具清奇之氣。其一段遐情逸韻，飄飄欲仙，乃有楊鐵崖
 所不能到者。

一四四


張伯雨
 竹枝詞
 ：“黄土築墻茅蓋屋，門前一樹紫荆花。”漁洋
 所極推賞也。其西湖竹枝
 云：“光堯
 内禪罷言兵，幾番御舟湖上行。東家鄰舍宋
 大嫂，就船猶得進魚羹。”可備故實。


漁洋
 極賞貞居
 絶句，謂有坡
 、谷
 遺風。

〔一〕“漁洋
 ”，謄清稿本原作“漁洋
 先生”，翁方綱
 圈去“先生”二字。

一四五


葉静齋
 草木子
 云：“趙仲穆
 ，子昂
 之子，宋秀王
 後裔，能作蘭木竹石。道士張伯雨
 題其墨蘭云：‘近日國香零落盡，王孫芳草徧天涯。’仲穆
 見而愧之，遂不復作。”然“王孫”之怨，以諷子昂
 可耳；又以諷仲穆
 ，則太紛紛矣。

一四六


張伯雨
 方外畸人，其遊仙詞
 特爲奇麗。金
 相蔡松年
 跋東坡
 墨蹟，所云“醉笑調歌，靈音相答，皆九霞空洞中語。後復有神遊八表者，傳誦而來，洗空萬古俗氣”數語，髣髴遇之。

一四七


仇山村
 讀陳去非集
 云：“莫道墨梅曾遇主，黄花一絶更堪悲。”其首句云：“簡齋
 吟册是吾師，句法能參杜拾遺
 。”山村
 之言曰：“近世集唐
 詩者，以不用事爲第一格。少陵
 無一字無來處，衆人固不識也。若不用事云者，正以文不讀書之過耳。”蓋其志杜
 如此。其詩則興觀詩集
 ，止七言近體三十八首，因卷首有王
 修撰希範
 大書“興觀”二字，遂以名之。後有石嵓民瞻
 跋，稱其“手書筆筆無倦意。他日貴游子弟捐一石刻之，使吾輩皆得墨本，以刮目散懷，亦一奇事。”此本即漁洋
 所謂“格調靡靡，遠在趙子昂
 下”者也。閻氏園池
 、春日田園雜興
 、遊石室洞
 三首，漁洋
 稱其“差可觀，亦皆淺淺耳。”又漁洋
 所稱輓陸右丞
 “甘抱白日没，不知滄海深”二句，實警策語也。

一四八


仇
 、白宋
 末齊名，皆有小致耳。論者乃等諸元
 初之歐
 、虞
 ，過矣。

一四九


龔子敬璛
 咏史
 有“文若
 縱存猶九錫，孔明
 雖死亦三分”之句，爲時傳誦。其詠岳王孫縣尉復栖霞墓田
 七律，甚有風格。

一五〇


楊文憲奂
 ，録汴梁宫人語
 十九首，即宫詞之遺意，而裁作五言，爲小變矣。文憲
 又嘗作汴故宫記
 。

一五一

七言歌行，以極長之句，雜以騷
 體，中插三言、四言，皆所不難。獨中間插入七言整句一聯，則頗難合拍。雖以歐
 公廬山高
 ，尚未免以氣勝壓人也。求於此等處拍出正調之七言，而從容中節，毫無强拗，蓋洵所罕見。所以漁洋
 極不勸人爲此。

一五二


陳剛中孚
 安南即事
 五律長篇，可當安南志略
 。

一五三


鄧善之
 際元
 之盛，一時如范德機
 、高彦敬
 、趙子昂
 、鮮于伯機
 輩，皆相與往來，其詩亦名重一時。而今觀之，殊多膚率。

一五四


善之
 集中題畫詩極多，想一時所接，皆勝流鑒藏家也。而其詩皆不足觀。

〔一〕按，此條後，謄清稿本原有一則，作：“鄧善之
 哭李息齋大學士
 詩二首，亦殊直致，後一首三四云：‘能悟莊周
 齊物論
 ，能參居士在家禪。’七律第二聯如此句法，實未之有也。其自注云：‘仲賓
 近刊竹譜
 二十卷，嘗自京師寄墨竹雙幅，題曰：楚江烟雨。’然息齋
 自善墨竹，而竹譜
 非譜畫也。想以竹事攙入耳。”後翁方綱
 框去以示删除。

一五五


高房山
 小詩，有勝於雲林
 處。

一五六


盧彦威亘
 讀王維夷門歌
 ，雖意在懷古，而語頗直率。序云：“用其意作歌續其後。”不知所謂用其意者，用其何意也？

一五七


任松鄉士林
 題翰墨十八輩封爵圖
 ，用事頗巧。

一五八


于紫巖
 以李長吉
 金銅仙人辭漢歌
 未能達意，因作後歌
 以廣之，此所謂畫蛇添足。

一五九

“山圍花柳春風地，水浸樓臺夜月天”，此紫巖
 所足西湖
 句也。雖平正而尚雅。然西湖
 詩以“樓臺”對“花柳”，不嫌稍熟乎？

一六〇


傅汝礪
 詩有格調，其用“小謝
 體”詩，神貌俱似。劍門圖
 一首，直用杜
 韻，却無出路。

一六一


虞
 公極賞傅若金
 古松圖歌
 ，由是名動京師。然末句仍回到首句之意，未免味薄。雖多一韻，以唱嘆出之。然此句似不必叠韻也。

一六二


渾沌石行
 ，賦武侯
 八陣磧中小石也。其詩仿少陵
 古柏行
 ，此固不爲化境。然與李景文
 一輩不同。至於題劉伯希古木
 、雙劍圖歌
 之類，則真得杜
 意。宜乎漁洋
 謂其歌行得子美
 一鱗片甲也。

一六三


送鄧朝陽歸赴分寧州杉市巡檢
 詩末句云：“我有家君欲寄將。”此上三、下四句法，自韓
 公以後，人罕爲之。然與礪
 筆雖清勁，而與韓
 派法自殊，似未叶合。

一六四


傅與礪
 歌行之學杜
 ，自後山
 、簡齋
 不及也。然尚恨未能出脱變化。此亦邊幅之隘，難以相强者也。

一六五


宋誠夫
 本大都
 人，至治
 元年廷試第一人。其殿試詩云：“扶摇九萬風斯下，禮樂三千日未斜。”此真狀元語也。

一六六


誠夫
 大都雜詩
 ，亦學樊川
 ，可與薩鴈門
 雁行。

一六七


歐陽元功
 謂：“宋顯夫
 詩，務去陳言，雖大堤
 之謡，出塞
 之曲，時或馳騁乎江文通
 、劉越石
 之間。而燕
 人凌雲不羈之氣，慷慨赴節之音，一轉而爲清新秀偉之作。齊
 、魯
 老生，不能及也。”此可參證吾北平
 人詩脈。

一六八


宋顯夫褧
 ，才力在誠夫
 之下。

一六九


王繼學
 題蘭亭定武本
 五古，以周成
 顧命垂戈爲比，其意竟以定武
 爲昭陵
 玉匣之本上石者矣

 。詩不佳。

一七〇


繼學
 行路難
 二首，調諧詞達。

一七一


繼學
 竹枝
 本灤陽
 所作，山川風景，雖與南國異，而竹枝
 之聲，則無不同。鐵崖
 西湖竹枝詞序
 云爾。

一七二


元
 時如傅與礪
 之似杜
 ，李溉之
 之似李
 ，皆有格調而無變化，未免出于有意耳。

一七三


鐵崖
 謂：“善作琴操，然後能作古樂府。和余操者李季和
 爲最，其次夏大志
 也。”今觀李季和
 和鐵崖箕山操
 誠爲近古。（金仁山
 作有“廣”字，自不同。）

一七四


五峯
 五古，喜言仙家事。

一七五


五峯
 鐵篴歌
 ：“具區
 下浸三萬六千頃之白銀浪，洞庭
 上立七十二朵之青瑶岑。”下一句調不合，須添一字。

一七六


李季和
 詩非一調，大約本之詩騷
 ，亦有似佛偈者、道籙者，時出叶韻，以爲近古，頗似英雄欺人。

一七七


元
 人專於風調擅場，而句每相犯

 ，如“銀河倒挂青芙蓉”等類之句，殆幾于人人集中有之。其所謂枕藉膏腴者，不出太白
 ，則出長吉
 ，此唱彼和，摇鞞拊鐸，至于千篇一律，曾神氣之不辨，逕路之不分，其亦可厭也已。

一七八


黄子久
 嘗終日在荒山亂石叢木深篠中坐

 ，意態忽忽，每往泖
 中通海處，看激流轟浪，雖風雨驟至，水怪悲咤，不顧也。作詩亦須如此用功，乃有得耳。

一七九


黄清老
 送海東之
 雜言古詩，竟是邪魔外道。

一八〇


劉詵
 桂隱集
 ，用韻亦多隨手牽就。蓋元
 人不甚精研韻學也。

一八一


丁仲容復
 題畫馬
 一篇，周旋“韓幹
 畫肉”，從“服轅病瘦”説來，雖是寄託，而無意味。

一八二

侍郎伯顔子中
 七哀詩
 七首，臨終之先一夕作。仿少陵
 七歌
 調，而沉痛鬱結，令人不忍卒讀。

一八三


元
 時諸畫家詩，如雲林
 、大癡
 、仲珪
 集中，多屬題畫之作。雲林
 最有清韻，而尚不能剔去金粉。至王元章
 則純是十指清氣，霏拂而成，如冷泉漱石，自成湍激，亦復不能中律。

一八四


竹垞
 先生本自元
 人打入，其夢游天台歌
 起句：“吾聞天台
 山高一萬八千丈，石梁遠挂藤蘿上。”元郭羲仲
 天台行
 云：“吾聞天台
 山一萬八千丈。”固在前矣。太白
 先有“天台
 四萬八千丈”之句，但非起句耳。（李壁
 王荆公詩注
 ，謂太白
 “四萬”字誤。）又貢南湖
 送人歸天台
 云：“天台
 山高四萬八千丈。”大約自元遺山
 而降，才氣化爲風調，逮乎楊廉夫
 、顧仲瑛
 之屬，一唱百和，殘膏賸馥，一撇一拂，幾于人人集中有之。即後來西泠
 、雲間
 諸派風調所沿，其源何嘗不出自唐
 賢？詎可以相承相似而廢之耶！但撑架視乎筆力，而變化能事，存乎其人，則不能以相强也。

一八五


郭羲仲
 欸乃歌
 詞，頗有風調。其序，亦援杜
 之夔州歌
 、劉夢得
 之竹枝
 。蓋竹枝
 、欸乃
 ，音節相同也。

一八六


鐵崖
 曰：“人呼老郭
 爲‘五十六’，以其長於七言八句也。”然其擬杜
 秋興
 八首，肌理頗麄。蓋感事述懷，作此八詩，自無不可；而不當以擬杜
 秋興
 爲名耳。

看其第一首起句，猶似沿老鐵
 所論杜
 詩情性之説，未爲知杜
 者也。

一八七


元
 末詩人於七古聲調雜遝中，忽用“不有祝鮀
 之佞，宋朝
 之美，難乎免於今世矣。”又云：“甚矣吾衰也久矣”云云，太近隨手漫與；且經語尤不宜妄爾闌入。

一八八


徐舫
 白鴈詩
 ，亦在袁海叟
 、時大本
 之間。末句有寄託，而五六爲佳。

一八九


戴叔能
 題何監丞畫山水歌
 一篇，凡九句，似杜
 ，亦太無變化矣。

一九〇


秋興
 五首，亦郭羲仲
 秋興
 八首之類，而才力更不逮矣。其第四首中聯腰字，四句一樣，亦是一病。

一九一

昔竹垞
 嘗譏楊廉夫
 誤以“漫與”爲“漫興”，若杜
 之詠懷古迹
 五首，則是合五首皆是詠古蹟、懷古蹟

 ，而撮四字爲題也

 。戴叔能
 越遊稾
 中，乃有“咏懷古迹”之題，則未然

 。

一九二


舒道原
 適耕堂詩
 ，評者謂極似昌黎
 ，殆是以目皮相。

一九三


劉仲修
 與劉子高
 、宋景濂
 爲友，其詩如余仲楊山水古木幽篁圖
 之類，妙逼古人，非元
 人侈爲富麗者可到也。竹垞
 編之明
 初，與青田
 、青丘
 諸公相映發，庶其合諸。

一九四

七古仄韻，一韻到底，苦難撑架得住。每於出句煞尾一字，以上去入三聲配轉，與平聲相間用之。到撑不住時，必以仄字硬撑也。

一九五


白雲子房希白
 讀杜
 詩，頗涉直致一流，宜其詩似邵堯夫
 也。

一九六


曹兑齋
 讀唐詩鼓吹
 云

 ：“不經詩老遺山
 手，誰解披沙揀得金。”兑齋
 從遺山
 遊，而其言如此，則鼓吹
 之選，信是遺山
 用意處耶？

一九七


元
 初中州
 文獻，推詩專家，必以劉静修
 與盧疎齋摯
 爲首。虞文靖
 爲李仲淵源道
 作詩序

 ，亦言“五言之道，近世幾絶，數十年來，人稱涿郡盧
 公。”故仲淵
 自序，亦屬意盧
 公也。然疎齋
 五古，雖近質雅，而不能深造古人。

一九八


李雪菴溥
 嘗題息齋李衎
 墨竹云：“息齋
 畫竹，雖云規模與可
 ，蓋其胸中自有悟處，故能振迅天真，落筆臻妙。簡齋
 賦墨梅
 有云：‘意足不求顔色似，前身相馬九方臯
 。’余於此公墨竹亦云。”右一段不獨論畫，可以參作詩之法也。

一九九


南山先生汪珍
 湖陰曲
 ，是效潁濱
 作法而襲其面貌也。“一虎六龍”語殊拙。

二〇〇


元
 人多尚風調，“宫詞”一體，推鴈門
 爲最。若柯敬仲
 之作，亦爾時雅正者矣。

二〇一


宫詞
 多紀元
 時故事，蓋皆其親承典禮恩澤，不比王仲初
 閑説内邊事。所以當時推爲得體也。

二〇二


宫詞
 内如世祖
 建大内，命移沙漠莎草于丹墀，示子孫毋忘草地，及陳祖宗大札撒以爲訓，諸條皆關史事，可誦可傳。至其後十首内，亦有説宫女事，蓋亦沿“宫詞”之體，偶及之耳。至其和人宫詞，又當别論。

二〇三


柯敬仲
 幹馬圖
 一首，寫肥入妙，較東坡
 更深進一層。故非工畫者，不能得意至此也。

二〇四


柯敬仲
 詩本不深，而緜邈處，時有醖釀。殆從畫家清境託來

 ，非可以書生章句求也。較之王元章
 ，則有極淺處；較之倪元鎮
 ，則有極深處。想爾時入侍奎章
 ，與虞伯生
 接近筆札，自當别有所得耳。元
 時書畫家之詩，以此人爲第一。

二〇五


顧俠君
 所舉陳雷
 佳句，如“烟邨白屋留孤樹，野水危橋蹋卧槎。”上句乃一半用杜
 ，與下句相對，是何句法？徒形其支吾耳！顧
 豈未之知耶？

二〇六


潘子素
 詩，以才調勝。喜爲今樂府，而絶句多佳。如題宋高宗二劉妃圖
 ，尤妙。

二〇七


鄭杲齋東
 題徽廟馬麟梅
 一首，題江貫道平遠圖
 諸絶句，皆佳。元
 人自柯敬仲
 、王元章
 、倪元鎮
 、黄子久
 、吴仲珪
 每用小詩自題其畫，極多佳製。此外諸家題畫絶句之佳者，指不勝屈。蓋元
 人題畫，長篇雖多，未免限於李長吉
 之詞句，罕能變轉。而絶句境地差小，則清思妙語，層見叠出，易於發露本領。如就元
 人題畫小詩，選其尤者，彙鈔一編，以繼唐
 人之後，發揚風人六義之旨，庶有冀乎？

二〇八


鄭曲全采
 ，杲齋
 弟也。其子思先
 合寫爲聯璧集
 。曲全
 題復古秋山對月圖
 七絶一首，二十八字内乃用“[image: ]
 ”字二、“朤”字二、“[image: ]
 ”字二、“[image: ]
 ”字二、“森”字二、“[image: ]
 ”字二、“[image: ]
 ”字二、“鱻”字二，亦太好奇。

二〇九


周履道
 與高季迪
 、徐幼文
 結社，其詩清迥有逸氣，非一時徒事長吉
 調者可比。

二一〇


許北郭恕
 ，俊拔激昂處，較之王原吉
 才力差遜。

二一一


雲丘道人張簡
 ，玉山
 以“陶
 、韋
 ”稱之；鐵崖
 以“韋
 、柳
 ”稱之。鐵崖
 最賞其鬻石篇
 ，以爲“飄飄有凌雲之氣”。然雲丘
 之詩在七客寮
 、白雲海
 間，不過才氣稍縮减耳，非遂能爲陶
 、韋
 、柳
 也。

二一二


元
 季淮南
 行省參知政事臨川饒介之
 ，分守吴
 中，自號醉樵
 。求諸作已，設宴酬款，以詩工拙是坐。仲簡
 之歌最協意，居首席，酬黄金十兩；次高青丘
 ，白金三斤；次張羽來儀
 ，止一鎰，蓋詩有諷略不滿快也。張羽
 静居集
 述其事云爾。然雲丘
 此歌，不過就醉樵
 詞頭打合主人耳，是應酬習氣，無甚可取。

二一三


陸河南仁
 騷體詩，句調不盡叶於音節。

二一四


陸河南
 夫子去魯圖
 一篇，可謂用意烹鍊，末句周旋天下，尤其用意鍊筆處也。然“津則有舟”四句，尚是幫襯。幫襯固不碍，而人之材力厚薄見焉矣。如昌黎
 龜山
 、猗蘭
 諸操，是何等魄力！

二一五


玉山
 諸客，一時多爲鐵厓
 和花游之曲
 ，然獨玉山
 一篇爲佳。蓋諸公和作，與鐵厓
 原唱，縱極妍麗，皆不免傖俗氣耳。

卷六 漁洋評杜摘記

曩輯漁洋
 杜詩話
 一卷，不盡評隲語也。而外間所傳漁洋
 評本，又多雜以僞作。今就海鹽張
 氏刻本摘記。

一


贈李白
 “此詩語意，原不甚楚楚。”


方綱
 竊按：此評固謬，不待辨説矣。然愚所見評杜
 本，則此條是王西樵
 之筆，張
 刻誤爲漁洋
 也。漁洋
 幼學詩於西樵
 ，或有傳録踵訛者，尚不止此。今姑就張
 刻記出。其西樵
 評本，直抹杜
 詩處極多，不能悉舉正矣。學者勿惑焉。

二


陪李北海宴歷下亭
 “此首頗近選
 。”

按：此評，亦非漁洋
 之筆。

三


同李太守登歷下古城員外新亭
 “以上二首並暫如臨邑
 詩，與公他詩不類，當是有意仿北海
 耳。”

按：此亦西樵
 評。

四


冬日有懷李白
 “‘更尋嘉樹傳’二語，畢竟難通。”

按：此亦西樵
 評也。愚所見漁洋
 評本，則獨圈此聯，信知僞本之不足信矣。

以此二句爲難通，是乃真未通人之語。豈有漁洋
 作此評者乎？（自此以下皆依愚所舊鈔次序，不依張
 刻。）

五


送孔巢父歸江東
 “結句有深意。”

按：此西樵
 評。

六


飲中八仙歌
 “無首無尾，章法突兀。然非杜
 之至者。”

按：此亦西樵
 評也。又有“無意味，于鱗
 誤選”云云。又抹“左相”句，皆謬之甚者。而張
 氏刻本録之，貽誤匪細。

七


高都護驄馬行
 “此子美
 少壯時作，無一句不精悍。”

按：此條是漁洋
 評。

八


同諸公登慈恩寺塔
 “西樵
 云：此作不爲完美之篇，五句‘方知’二字與‘曠士’二句不相叶，末八句四截不相續，中間一段，則誠奇語耳。”“‘秦
 山’五字，是憑高奇句。”

按：此評愚所見本是西樵
 筆也。上無“西樵
 云”三字，今以張
 刻屬漁洋
 評，而有“西樵
 云”三字。即此一條推之，則外間所傳西樵
 評本，託名漁洋
 ，不爲無因耳。蓋漁洋
 早年學詩於其兄，有手録西樵
 語。後遂誤傳爲漁洋
 評耶？第張
 刻此卷自識，謂未覩其全，則又非外間所傳以西樵
 評溷入之本矣。足見藝林多傳新城王
 氏評本，真贗雜淆久矣。愚此卷附記之，裨益良非淺也。

愚所見漁洋
 評本，此篇評云：“與高適
 、薛據
 三篇，氣魄真勁敵。”此評勝此遠矣。其僞妄何待辨？

此詩但以高
 、薛
 相擬，尚未爲極至也。已勝西樵
 之評遠矣。西樵
 語，本不必與辨，然海鹽張
 氏既刻入帶經堂詩話
 卷中，誠恐有誤信者，豈可嘿而息乎！其謂此篇非完美之作，而但賞中段之奇，若果通篇非完美，而結處八句，又四截不相屬，則豈可專賞其中間奇句？此非以目皮相者乎！第五句“方知”二字提起，正與“仰穿”“始出”一氣銜接，其上句“自非”二字，先用反説，亦正與此第五句以下相應也。乃謂之不相叶，可乎？末八句，筆筆正鋒，何以謂之不相續？豈欲於八句内用虚活字連系，方謂之相續乎？此是三家村習八股者語耳。

九


醉時歌
 “‘相如
 ’二句可删。” “結似律，不甚健。”

按：此却是漁洋
 評，而實謬誤。“相如
 ”“子雲
 ”一聯，在“高歌”一聯下，以伸其氣，乃覺“高歌”二句，倍有力也。此猶之謝玄暉
 新亭渚别范雲
 詩“廣平
 ”“茂陵
 ”一聯，必借用古事，以見兩人心事之實迹也。漁洋
 乃於玄暉
 詩亦欲删去“廣平
 ”一聯，以爲超逸。正與評杜
 詩此二句之應删，其謬同也。愚嘗謂空同
 、滄溟
 以“格調”論詩，而漁洋
 變其説，曰“神韻”，“神韻”者，“格調”之别名耳。漁洋
 意中，蓋純以脱化超逸爲主，而不知古作者各有實際，豈容一概相量乎？至此篇末“生前相遇且銜盃” 一句，必如此乃健。而何以反云似律不健耶？且此句並不似律，試合上一句讀之，若上句第二字仄起，而此收句“生前”“前”字平聲，則似乎與律相近也。今上句“不須”“須”字亦是平聲，而此收句第二字又用平聲，則正與律不相似矣。何以云似律乎？况即使上句第二字用仄起，此收句第二字用平，亦必古詩内有音節逼到不得不然，而後以似律之句結之，亦必不可云結似律也。况又上下句第二字皆平耶？先生獨不讀杜
 公人日寄高常侍
 之七言古詩乎：“鼓瑟至今悲帝子，曳裾何處覓王門。文章曹植
 波瀾濶，服食劉安
 德業尊。長笛誰能亂愁思，昭州
 詞翰與招魂。”此結段一連六句，平仄粘連，竟與律詩無别，而更覺其古也。漁洋
 先生乃必篇篇結句皆以下三字純用平聲爲正調乎？

此篇結六句，“先生早賦歸去來” 一句，既以第六字用仄矣，“儒術於我何有哉”句，又於第六字用仄，所以此下相間以二句之下三字皆平也。此二句下三字皆平，所以不能即結住者，一連二句之平仄平，與一連二句之平平平，正相齊押住，則其勢必不可即作結句矣。而此下結句，若又用三平之調，則又是直縱不收之音節矣。所以必用二四六相諧之調，作一句結，乃可以結住也。此乃音節正變相乘一定之理。而漁洋
 轉以爲似律，此誠何説哉？

一〇


麗人行
 “意在言外，三百篇之致也。”

按：此評不謬。然是西樵
 評。

一一


渼陂行
 “末本漢武
 秋風辭
 ，妙在絶不相似，古人之善學如此。”

按：此是漁洋
 評。

一二


渼陂西南臺
 “錯磨終南
 翠”二句 “刻畫。”

按：此是漁洋
 評。

一三


示從孫濟
 “所來爲宗族”二句 “笑柄。”

按：此是漁洋
 評。其意以超逸語爲古雅，故見此等句若近質率者，輒笑之。其實論詩不應如此。

一四


沙苑行
 “結未喻。”

按：此亦漁洋
 評。不知其意欲如何收束？此結句正不當深求也。

一五


戲簡鄭廣文兼呈蘇司業
 “偶爾妙謔，便成故實。”

按：此漁洋
 評。

一六


天育驃騎歌
 “畫出神駿。” 結處云：“無限感慨，一句盡之。”

按：此西樵
 評。

一七


蘇端薛復筵簡薛華醉歌
 “賞其生造。” 結處云：“忽然生色。”

按：此西樵
 評。亦皆不知詩者之語。

一八


哀王孫
 “此等自是老杜
 獨絶，他人一字不能道矣。”

按：此西樵
 評。

一九


哀江頭
 “亂離事，只叙得兩句。‘清渭
 ’以下，以唱歎出之，筆力高不可攀。樂天
 長恨歌
 ，便覺相去萬里。” “即兩句，亦是唱歎，不是實叙。”

按：此西樵
 評。所説皆合，但不必以長恨歌
 相較量耳。

二〇


大雲寺贊公房
 四首其一“開懷無愧辭” “語似陶
 。” 其三“玉繩迥斷絶” “言殿宇之高，玉繩亦爲虧蔽而斷絶也。”

按：此皆西樵
 評。然予見漁洋
 評本，其一 “撞鐘齋及兹”，評云“拙句。”此則亦猶西樵
 評。其二“文義難通”云云。其三“夜深殿突兀”二句，評云“三四果是名句。”然則漁洋
 之讀杜
 ，如此等亦皆未造其至者。

二一


喜晴
 “‘久旱雨亦好，既雨晴亦佳。’皆是人胸臆語，公先探而出之耳。”

按：此西樵
 評。

二二


送樊二十三侍御赴漢中判官
 “柱史晨征憩” “趁韻。”

“後漢
 更列帝” “唐
 雖遭亂，然非滅而更興，不得以後漢
 爲比。”

按：此二條漁洋
 、西樵
 評本皆無。

二三


送韋十六評事充同谷郡防禦判官
 “結弱。”

按：此西樵
 評。

二四


晦日尋崔戢李封
 “上古葛天
 民”四句 “得此一段生色。”

按：此西樵
 評。

二五


徒步歸行
 “平正通達，尚嫌淺易。”

按：此西樵
 評。真八股先生語。

二六


玉華宫
 “後亦弩末，竟删四句更警。”

按：西樵
 評。其謬至此！

二七


前出塞
 “九首是一首。”

按：西樵
 評。此亦時文先生語。

二八


奉贈鮮于京兆二十韻
 “計疎疑翰墨”一聯 “西樵
 嗟賞此二語，每三復之。”

按：此在予所見本，是西樵
 評。而張
 刻有“西樵
 云云”。是則漁洋
 評本，實有述西樵
 語者，無怪二本之偶有同異也。蓋漁洋
 每喜舉兄説耳。苟非大乖謬者，並存何害。

二九


鄭駙馬宅宴洞中
 “此詩過苦，無甚趣味。” “‘秦
 樓’句，謔語也。”

按：此西樵
 謬評。

三〇


李監宅
 “意頗諷之。” “三四句俗。”

按：此亦西樵
 評。

三一


假山
 “無味。”

按：漁洋
 評云：“可删。”

三二


暫如臨邑至[image: ]
 山湖亭懷李員外
 “語亦不佳。”

按：此西樵
 評。

三三


巳上人茅齋
 “‘岱宗
 夫如何’‘夫’字，及此詩‘可以’字，皆是少陵
 句法。”

按：此是西樵
 謬評。然亦即録漁洋
 評者誤入之。正恐新城
 詩學，於“岱宗
 ”句，竟未之解耳。“岱宗
 夫如何”五字，是杜
 公出神之筆，“如何”二字虚，“夫”字實，從來皆誤解也。此一 “夫”字，實指岱宗
 言之。即下七句，全在此一 “夫”字内。蓋少陵
 縱目遍齊
 、魯
 二大邦，而其“青未了”，所以不得不仰歎之。此“夫”字，猶言“不圖爲樂之至於斯”，“斯”字神理，乃將“造化神秀”、“盪胸層雲”諸句，皆攝入此一 “夫”字内，神光直叩真宰矣。豈得以虚活字妄擬之乎？

三四


房兵曹胡馬
 “落筆有一瞬千里之勢。” “‘批’、‘峻’字，今人以爲怪矣。”

按：此亦西樵
 語。夫誰以爲怪哉？蓋先生自以爲怪乎？

三五


畫鷹
 “西樵
 云：命意精警，句句不脱畫字。”

按：此西樵
 語。而張
 刻有“西樵
 云”三字，則是漁洋
 述之也。（爾日未嘗聞新城王
 氏專以制舉義得名也，何以八股氣味深入至此。）

三六


臨邑舍弟書至苦雨
 “‘利涉’句太遠無涉。”

按：此亦西樵
 語。

三七


過宋員外舊莊
 “五六句感慨跌宕，無所不包。”

按：此亦西樵
 語。

三八


夜宴左氏莊
 “起甚有風趣。” “結遠。”

按：此西樵
 語。

三九


送裴二虬尉永嘉
 “平。”

按：此評未見。

四〇


遊何將軍山林
 十首 “‘紅綻雨肥梅’，俗句。”

按：此則是漁洋
 評也。漁洋
 以超逸立格，故應戒人看白香山
 詩也。

四一


得家書
 “此等事，作一排律，自不能盡意。”

按：此西樵
 謬説。

四二


行次昭陵
 “‘玉衣’ 一聯，言神靈如在也。”

按：此西樵
 評。

四三


端午日賜衣
 “何大復
 極贊此，吾所不知。”

按：此評未見。

四四


送李校書
 “‘老鴈’句，比也。”

此亦西樵
 。

四五


洗兵行
 “此杜
 集七古中，極整麗可法者。”

亦西樵
 。

四六


病後過王倚飲贈歌
 “又一體。”

亦西樵
 。

四七


貽阮隱居
 “結説盡。”

亦西樵
 。

四八


遣興五首
 “達。”

亦西樵
 。

四九


鳳凰臺
 “似孟郊
 。”

亦西樵
 。

五〇


劍門
 “高視見霸王”句，抹“王”字 “王，平聲。”

按：此亦西樵
 謬語。試問“以力假仁者霸，以德行仁者‘王’”字亦是平聲乎？

五一


戲爲雙松圖歌
 “起處便老放。” “葉裏松子”句 “看此老筆底畫意。”

亦皆西樵
 。

五二


光禄坂行
 “暝色”句 “不如‘暝色帶遠客’。”

亦西樵
 。

五三


陳拾遺故宅
 “‘聖賢’‘日月’，太過。”

此亦西樵
 誤也。“所貴者聖賢”，“聖賢”二字，正用陳拾遺
 詩也。陳伯玉
 懷古
 詩：“賢聖幾凋枯。”此類慨慕古聖賢語，拾遺
 每多有之。若以聖賢指陳拾遺
 ，則誤也。至於“日月”二字，承上句“揚馬
 ”言之，亦豈可泥耶？

五四


謁文公上方
 “‘庭前猛虎’，謂石也。”

亦西樵
 。

五五


山寺
 “老杜
 頻用‘樹羽’字，皆未妥。”

亦西樵
 。

五六


桃竹杖引
 “酷似太白
 。”

亦西樵
 誤也。蓋以間用長句，遂妄謂似太白
 ，不特不識杜
 ，亦不識李
 矣。

五七


冬狩行
 “有鳥名鸜鵒”三句 “比也。”

亦西樵
 謬語。不知何比？

五八


太子張舍人遺織成褥段
 “起處全是樂府意。”

亦西樵
 。

五九


八哀詩
 “八哀詩
 本非集中高作，世多稱之不敢議者，皆揣骨聽聲者耳。其中累句，須痛刊之方善。石林葉
 氏之言，其識勝崔德符
 多矣。余居易録
 中詳之。”

按：此則漁洋
 評也。今以漁洋
 諸條，詳列於此。


漁洋詩話
 云：“杜
 八哀詩
 ，最冗雜不成章，亦多啽囈語。而古今稱之，不可解也。”


居易録
 一條云：“杜
 八哀詩
 ，鈍滯冗長，絶少剪裁。而前輩多推之，崔鷃
 至謂‘可表裏雅頌
 。’過矣！試摘其累句，如汝陽王
 云：‘愛其謹潔極’；‘上又回翠麟’；‘天笑不爲新’；‘手自與金銀’；‘匪唯帝老大，皆是王忠勤’。李邕
 云：‘眄睞皆已虚，跋涉曾不泥’；‘衆歸賙給美，擺落多藏穢’；‘是非張
 相國，相扼一危脆’。蘇源明
 云：‘秘書茂松意’；‘溟漲本末淺’。（文苑英華
 本異，亦不可曉）鄭虔
 云：‘地崇士大夫，况乃氣清爽’；‘方朔
 諧太枉’； ‘寡鶴誤一響’。張九齡
 云：‘骨驚畏曩哲，鬒變負人境’；‘諷詠在務屏’；‘用才文章境’； ‘散帙起翠螭’；‘未缺隻字警’。云云。率不可曉。披沙揀金，在慧眼自能辨之。未可爲羣瞽語白黑也。”

又一條云：“予嘗議子美
 八哀詩
 。後村詩話
 先已言之，曰：‘如鄭虔
 之類，每篇多蕪詞累句，或爲韻拘，殊欠條鬯。不如飲中八仙
 之警策。蓋八仙歌
 每人止三兩句；八哀詩
 或累押二三十韻。以此知繁不如簡。大手筆亦然。’又云：‘八哀詩崔德符
 以爲表裏雅頌
 ，中古作者莫及。韓子蒼
 謂其筆力變化，與太史公
 諸贊方駕。惟葉石林
 謂長篇最難，魏
 、晋
 已前，不過十韻，常使人以意逆志，初不以叙事傾倒爲工。此八篇，本非集中高作，而世多尊稱，不敢議其病。蓋傷於多，如李北海
 、蘇源明
 篇中多累句，刮去其半方善。石林
 之論累句之病，爲長篇者，不可不知。’右皆確論，與予意脗合。”

并録予舊抄漁洋
 評本於後：

“八哀詩
 自是鉅篇，顧多鈍拙不可曉。何也？”


贈司空王公思禮
 “物不隔”三字抹 “九曲”四句密圈 “自有適”三字抹 “爽氣”句密圈


故司徒李公光弼
 “零落”句密圈


贈左僕射鄭國公嚴公武
 “不知萬乘出”四句密圈 “終相并”三字抹 “多冗長之句。”


贈太子太師汝陽郡王璡
 “虬髯”二句密圈 “愛其謹潔極”句抹 “上又回”句抹 “不爲新”三字抹 “聖聰”句抹 “匪惟帝”二句抹


贈秘書監江夏李公邕
 起二句密圈 “森然”句密圈 “多藏穢”三字抹 “竟掩”句却未抹——張
 刻此句全抹，評云：“不倫。”以予所見，此是西樵
 評。此所云“不倫”者，又與漁洋
 所摘累句之説不同。 “危脆”二字抹


故秘書少監武功蘇公源明
 “秘書茂松色”句抹


故著作郎貶台州司户滎陽鄭公虔
 “氣精爽”三字抹 “太枉”二字抹 “寡鶴”句抹 “百年”二句密圈


故右僕射相國曲江張公九齡
 “詩罷地有餘”二句密圈 “用才”句抹 “翠螭”二字抹 “未闕”句抹

按：漁洋
 以此八詩爲鉅篇，原自與前人贊賞略同，其所摘累句，則漁洋
 於詩，以妙悟超逸爲至，與杜
 之陰陽霅帥、利鈍並用者，本不可同語也。愚於八哀詩附記
 卷中，偶亦及此，今舉其一條云：“汝陽王璡
 篇中，專叙射雁一事，史遷
 法也。‘上又迴翠麟’，乃插入之筆，若無此句，則‘扣馬’、‘諫獵’諸句，皆無根矣。此種健筆，豈得以漁洋
 之評議之？其餘漁洋
 所摘累句，又或以爲啽囈難曉。若然，則三百篇變雅
 中亦頗多似後人不可曉之句矣。善論詩者，豈可如此！且如‘金銀’二字，以今日俗眼視之，似是俗字乎？然而‘不貪夜識金銀氣’，又何嘗非‘金銀’二字連用？亦將以爲累句乎？如以漁洋
 所抹累句，若‘紅綻雨肥梅’，與上句‘緑垂風折笋’等耳。‘緑’不聞其俗，而‘紅’獨俗乎？‘笋’不聞其俗，而‘梅’獨俗乎？‘垂’不聞其俗，而‘綻’獨俗乎？‘折’不聞其俗，而‘肥’獨俗乎？蓋漁洋
 爲詩，多擇樂府中清雋之字；不則年號、地名亦選其清雋悦目之字。如是則詩人止當用清揚、婉孌之字，而不當用籧篨、戚施之字矣。説詩正不當如此也。”

約而言之，葉石林
 所謂“以意逆志”，上溯魏
 、晋
 者，此原是漁洋
 論五言詩之大旨。其所鈔三昧
 、十選
 ，皆此職志也。然漁洋
 於六朝則鈔及庾子山
 廿韻之作，而於唐
 則轉不取十韻外者，何也？故其於初唐
 亦止取短章以爲近古，而長篇則以爲近靡，又何論元
 、白
 諸篇矣。若杜
 公五言古詩，長篇如北征
 諸作，正復何减雅頌
 ！而可以長短較量乎？所以就學杜
 言之，人皆知其高古雄渾，而其用鈍筆處，不如其用利筆之適於諷誦也。即如“苗滿空山” 一聯，更無人理會矣。觀古人墨蹟，遇秃毫處，則嗤爲敗筆者，人皆如是耳！然而杜
 詩初不以鈍筆見長，即漁洋
 之每摘杜
 公累句，固於學杜
 之理，非其至論。而亦於評杜
 之妙，初不相妨也。杜
 詩固不因漁洋
 之摘累句而稍有損，即漁洋
 之論詩，亦豈以其摘杜
 累句而有損乎？况愚所見漁洋
 評杜
 之真本，其所圈識，尤關精微之詣。愚方欲摘取漁洋
 圈識之句，以醒學者之目。又恐其近似時文八股之習。是以聊因張
 氏此刻内八哀詩
 評，而略具其概於此。愚豈敢以漁洋
 心眼，印定讀杜
 之指歸哉？

又張
 刻此内“事絶萬手搴”句、“正始”句、“不要懸黄金”二句，皆全抹。評云：“多不可解。”此則漁洋
 本所未抹。蓋西樵
 亦多摘其累句，又不盡出漁洋
 也。又“百年見存没”二句，評云“十字悲甚”，亦非漁洋
 語。此皆無足詳辨者。

六〇


奉酬薛十二丈判官見贈
 “卓
 氏近新寡”以下，“西樵
 云：忽入此一段，不倫不理，無端之甚。” “空中右白虎”二句抹 “如囈語。” “襄王
 薄行跡”以下 “此段又不倫。”

按：此有“西樵
 云”三字，則亦漁洋
 述其兄語也。讀杜
 詩何苦於此等處尋鬧。

六一


醉歌行贈公安顔少府
 “君不見”句 “朴。”

亦西樵
 。

六二


上水遣懷
 “窮迫”二句 “真。” “回斡”以下，“‘回斡’五字已足，不必下四句。鄭繼之
 謂‘此等爲杜
 公滯處’，良是。”

按：此亦西樵
 評也。“回斡明受授” 一句，必得伸長以下四句，其氣乃足。何爲轉欲省下四句乎？

六三


早行
 “‘前王’二句，亦是警語。” “碧藻非不茂”，“此句語勢不亮，下句覺接不倫。”

此亦西樵
 語。直不知詩理者！此詩圓至深厚，乃是以中鋒之筆出之。爲此評者，自不解耳。

六四


歲晏行
 “歲云暮矣多北風”四句 “喜其氣老，只在參錯中。”

亦西樵
 。

六五


題鄭縣亭子
 “巢邊”句 “比也。”

亦西樵
 。

六六


望岳
 “無一句與前人登華
 同。”

亦西樵
 。

六七


得舍弟消息
 二首 其一 “此等皆杜
 之可存者，不得以其平而忽之。” “‘憐存’語更悽。”

亦西樵
 也。誰言“平而忽之”哉？時文習氣，至於如此！

六八


憶弟
 “兵在見何由” “朴。”

亦西樵
 。

六九


秦州雜詩
 二十首 其十七 “簷雨亂淋幔”下三字 “不成句。”

亦西樵
 謬語。

七〇


蒹葭
 “句句太切。”

亦西樵
 。可笑！

七一


有客
 “作聲價，却有致。”

亦西樵
 。

七二


野老
 “片雲”句 “比也。”

亦西樵
 。

七三


少年行
 “直書所見，不求語工，但覺格老。”

亦西樵
 。

七四


贈王二十四侍御契四十韻
 “此詩自叙處大多，覺氣格亦散緩。”

亦西樵
 謬説。

七五


船下夔州郭宿雨濕不得上岸别王十二判官
 “末句‘汝’俱指鷗，非也。余謂指王
 判官。”

亦西樵
 。此末句“汝”字，豈有指鷗之理？何須辨説！

七六


謁先主廟
 “包舉得大。”

亦西樵
 。

七七


偶題
 “此篇前半氣勢甚雄，惜後半多滯語。”

此評予所未見，不知是西樵
 ，抑是漁洋
 ？要是不知詩者語耳。不特所云“後半多滯”是謬語也；即所云起處“甚雄”，亦是謬贊。偶題
 一篇，讀者或目爲前後二截，固謬矣；即以起二句，似是統挈全篇，而實非文家空冒之起句也。愚嘗與即墨張肖蘇
 論之，又與欽州馮魚山
 論之，詳具於杜詩附記
 卷内。

七八


秋日夔府詠懷寄鄭監李賓客一百韻
 “未免鋪叙，難此整贍。” “‘霧雨’句自己。” “‘馨香’句鄭李
 。”

此評亦未見，不知是西樵
 ，是漁洋
 ？其以“霧雨”句爲杜
 自謂，亦未然。

七九


洞房
 “洞房

 、宿昔
 諸篇，俯仰盛衰，自是子美
 絶作。”

此漁洋
 評。

八〇


酬韋韶州見寄
 “起老。”

亦西樵
 。

八一


千秋節有感
 “此等則李滄溟
 之濫觴也。”

亦西樵
 。

八二


舟中夜雪有懷盧十四侍御弟
 “舟重”句 “遂爲詠雪粉本。”

亦西樵
 。

八三


對雪
 “‘囊罄’不宜有‘銀壺’。”

此評却是西樵
 。然漁洋
 亦抹“銀壺”二字。


方綱
 自束髮誦詩，所見杜
 詩古今注本，已三十餘種。手録前人諸家之評，及自附評語，丹黄塗乙，亦三十三遍矣。大約注家於事實或有資以備考，於詩理則概未之有聞。評家本不易言，在杜
 公地分，既非後來學者所能仰窺，其謬誤擅筆者，固不必言矣。即或出於詩家，偶有所見，而就其稍近者，亦有二端：一則或出於初誦讀時，偶有未定之論；一則或爲學徒指點，有所爲而借發。此皆不足以言評杜
 也。即以近日王漁洋
 標舉“神韻”，於古作家，實有會心。然詩至於杜
 ，則微之
 系
 説，尚不滿於遺山
 ，後人更何從而措語乎？况漁洋
 於三唐
 雖通徹妙悟，而其精詣，實專在右丞、龍標
 間，若於杜
 則尚未敢以瓣香妄擬也。惟是詩理，古今無二，既知詩，豈有不知杜
 者？是以漁洋
 評杜
 之本，於詩理確亦得所津逮，非他家輕易下筆者比矣。愚幼而遊吾里黄崑圃
 之門，得遍識漁洋
 手定之説，既而於朋輩借閲，所稱漁洋
 評本者，大約非西樵
 之評本，則漁洋
 早年述西樵
 之評本。其後於同里趙香祖
 齋得漁洋
 評本，嘗以漁洋
 平日論杜
 語，逐條細較，實是其親筆無疑。昔在山東
 學使廨，刻拙作小石帆亭著録
 六卷，已載此本於王氏遺書
 目矣。海鹽張
 氏刻有帶經堂詩話
 一編，於漁洋
 論次古今詩，具得其概。學者頗皆問詩學於此書。而其末附有評杜
 一卷，細審之，則真贗混淆，有不得不辨析者。故因張
 刻此卷爲略記如右。若夫讀杜
 之法，愚自有附記
 二十卷，非可以評語盡之也。

卷七 元遺山論詩三十首

（丁丑歲三鄉
 作。）

金宣宗興定
 元年丁丑，先生年二十八歲。自貞祐
 三年乙亥蒙古
 兵入金燕
 都

 ，四年丙子先生自秀容
 避亂河南
 ，至是歲寓居三鄉
 ，在其登進士第之前四年。

一


漢
 謡魏
 什久紛紜，正體無人與細論。誰是詩中疏鑿手，暫教涇渭
 各清渾？

“正體”云者，其發源長矣。由漢
 、魏
 以上推其源，實從三百篇得之。蓋自杜陵
 云“别裁僞體”“法自儒家”，此後更無有能疏鑿河源者耳
 
[138]

 。

二


曹劉
 坐嘯虎生風，四海無人角兩雄。可惜并州劉越石
 ，不教横槊建安
 中。

論詩從建安
 才子説起，此真詩中疏鑿手矣

 。李太白
 亦云：“蓬萊
 文章建安
 骨。”韓文公
 亦云：“建安
 能者七。”此於曹
 、劉
 後，特舉一劉越石
 ，亦詩家一大關捩。

三


鄴下
 風流在晋
 多，壯懷猶見缺壺歌。風雲若恨張華
 少，温李
 新聲奈爾何！（鍾嶸
 評張華
 詩，恨其兒女情多，風雲氣少。）
 
[140]



此首特舉晋
 人風格，高出齊
 、梁
 也。非專以斥薄温
 、李
 也。後章“精純全失義山
 真”，豈此之謂乎？義山
 在晚唐
 時，與飛卿
 、柯古
 並稱“三十六體”，原自以綺麗名家。是又不能盡以義山
 得杜
 之精微，而概例之也

 。即放翁
 論詩，亦有“温李
 真自鄶
 ”之句。蓋論晚唐
 格調

 ，自不得不如此。遺山
 之論，前後非有異義耳。

四

一語天然萬古新，豪華落盡見真淳。南窗白日羲皇
 上，未害淵明
 是晋
 人。（柳子厚
 ，唐
 之謝靈運
 。陶淵明
 ，晋
 之白樂天
 。）

此章論陶
 詩也，而注先以柳
 繼謝
 者，後章“謝客
 風容” 一詩，具其義矣。蓋陶
 、謝
 體格，並高出六朝，而以天然閑適者歸之陶
 ，以藴釀神秀者歸之謝
 。此所以爲“初日芙蓉”，他家莫及也。東坡
 謂柳
 在韋
 上，意亦如此。未可以後來王漁洋
 謂韋
 在柳
 上，輒能翻此案也。遺山
 於論杜
 ，不服元微之
 ；而於繼謝
 者，獨推柳州
 。四十年前，愚在粤東藥洲亭
 上，與諸門人論詩，嘗有韋柳詩話
 一卷，意亦竊取於此。

五

慷慨歌謡絶不傳，穹廬一曲本天然。中州
 萬古英雄氣，也到陰山敕勒川
 。


遺山
 録金源
 一代之詩，題曰中州集
 。“中州
 ”云者，蓋斥南宋
 爲偏安矣。（虞道園
 嘗欲撰南州集
 而未果成。然而推此義也，適以在遺山
 籠罩中耳。）“中州
 ”二字，却於“慷慨歌謡”一首拈出，所謂文之心也。

六


沈宋
 横馳翰墨場，風流初不廢齊梁
 。論功若準平吴
 例，合著黄金鑄子昂
 。

此於論唐
 接六代之風會，最有關係。可與東坡
 “五代文章付劫灰” 一首並讀之。於初唐
 獨推陳射洪
 ，識力直接杜
 、韓
 矣。然而遺山
 詩集，初不斤斤效阮
 、陳
 作詠懷
 、感寓
 之篇也。豈其若李
 、何
 輩冒稱復古者，得以藉口邪？

七

鬬靡誇多費覽觀，陸
 文猶恨冗於潘
 。心聲只要傳心了，布穀瀾翻可是難。（陸
 蕪而潘
 静，語見世説
 。）

此首義與下一首論杜
 合觀之。

八

排比鋪張特一途，藩籬如此亦區區。少陵
 自有連城璧，争奈微之
 識珷玞。（事見元稹
 子美墓志
 。）

此首與上章一義，“排比鋪張”，即所云“布穀瀾翻”也

 。然正須合前後章推柳
 繼謝
 之義同善會之，然後知遺山
 之論杜
 ，並非吐棄一切之謂耳。王漁洋
 嘗謂杜
 公與孟浩然
 不同調，而能知孟
 詩，此方是上下原流、表裏一貫之旨也。其實元微之
 所云“鋪陳終始”、“排比聲律”，與所謂“渾涵汪茫”、“千彙萬狀”者，事同一揆。而漁洋
 顧欲删去“相如
 ”“子雲
 ” 一聯，與其論謝
 詩欲删“廣平
 ”“茂陵
 ”一聯者正同。然則遺山
 雖若與元微之
 異説，而其識力，則超出漁洋
 遠矣。

九


望帝
 春心託杜鵑，佳人錦瑟怨華年。詩家總愛“西崑”好，獨恨無人作鄭
 箋。

拈此二句，非第趁其韻也。正以先提唱“杜鵑”句於上，却押“華年”於下，乃是此篇迴復幽咽之旨也。遺山
 當日必有神會，惜未見其所述耳。漁洋
 以釋道安
 當之，豈其然乎？遺山
 於初唐
 舉射洪
 ，於晚唐
 舉玉溪
 ，識力高絶。知世傳唐詩鼓吹
 非出遺山
 也。然而遺山
 云“精純全失義山
 真”，拈出“精”“真”分際。有此一語，豈不可抵得一部鄭
 氏箋耶！餘更於下卷詳之。


宋
 初楊大年
 、錢惟演
 諸人館閣之作，曰西崑酬唱集
 ，其詩效“温李
 體”，故曰“西崑”。西崑
 者，宋
 初翰苑也。是宋
 初館閣效“温李
 體”，乃有“西崑”之目。而晚唐温
 、李
 時，初無“西崑”之目也。遺山
 沿習此稱之誤，不知始於何時耳？然遺山
 論詩，既知義山
 之精真，而又薄温李
 爲新聲者，蓋義山
 之精微，自能上追杜
 法，而其以綺麗爲體者

 ，則斥爲新聲，但以其聲言之。此亦所謂言各有當爾。

一〇

筆底銀河落九天，何曾顦顇飯山
 前？世間東抹西塗手，枉著書生待魯連
 。

此妙於借拈李
 詩以論杜
 詩，可作李
 、杜
 二家管鑰。與義山
 “李杜
 操持” 一首，正相發也。與前章斥元微之
 意同。其不以鬼怪目玉川
 ，意亦如此。

一一

切響浮聲發巧深，研磨雖苦果何心？浪翁
 水樂無宫徵，自是雲山韶濩音。（水樂，次山
 事。又其欸乃曲
 云：“停橈静聽曲中意，好是雲山韶濩音。”）

此皆絃外之旨，亦須善會之。猶夫“排比鋪陳”一章，非必吐棄一切之謂也。

一二


東野
 窮愁死不休，高天厚地一詩囚。江山萬古潮陽
 筆，合在元龍
 百尺樓。


韓
 門諸家，不斥賈
 而斥孟
 ，亦與東坡
 意同。不論及李長吉
 者，遺山
 心眼抑自有屬矣。昔杜樊川
 爲李長吉詩序
 曰：“若使加以理，奴僕命騷可也。”未知遺山
 意中，分際如何？

一三


謝客
 風容映古今，發源誰似柳州
 深？朱絃一拂遺音在，却是當年寂寞心。


柳
 詩繼謝
 之注，至此發之。以白
 繼陶
 ，以柳
 繼謝
 ，與漁洋
 以韋
 繼陶
 不同。蓋漁洋
 不喜白
 詩耳。

一四

奇外無奇更出奇， 一波纔動萬波隨。只知詩到蘇黄
 盡，滄海横流却是誰？


遺山
 寄慨身世，屢致“滄海横流”之感，而於論蘇
 、黄
 發之。竇臮
 述書賦
 論褚河南
 ，正是此意。不知者以爲不滿褚
 書也。

讀至此首之論蘇
 詩，乃知遺山
 之力争上游，非語言筆墨所能盡傳者矣。

一五

金入洪鑪不厭頻，精真那計受纖塵！蘇
 門果有忠臣在，肯放坡
 詩百態新。

此章收足論蘇
 詩之旨，即蘇
 詩“始知真放本精微”也。“百態新”者，即前章“更出奇”也。“蘇
 門忠臣”云者，非遺山
 以繼蘇
 自命也；又非指秦
 、晁
 諸君子也
 
[146]

 。

一六

百年纔覺古風迴，元祐
 諸人次第來。諱學金陵
 猶有説，竟將何罪廢歐梅
 ？

此“迴”字即坡
 公詩“昇平格力未全迴”之“迴”字，是遺山
 力争上游處也。亦何嘗有人“諱學金陵
 ”？亦何嘗有人欲“廢歐梅
 ”？觀此可以得文章風會氣脉矣。

一七

古雅難將子美
 親，精純全失義山
 真。論詩寧下涪翁
 拜，未作江西
 社裏人。


唐
 之李義山
 ，宋
 之黄涪翁
 ，皆杜
 法也。先生撮在此一首中，真得其精微矣。放翁
 、道園
 ，皆未嘗有此等議論。即使不讀遺山
 詩集，已自可以獨有千古矣。

一八

池塘春草謝
 家春，萬古千秋五字新。傳語閉門陳正字
 ：可憐無補費精神。

前首並非不滿西江
 社也，此首亦並非斥陳後山
 也，此皆力争上游之語，讀者勿誤會。


王介甫
 唐百家詩
 所録多非大篇，故後人多疑之者。遺山
 詩：“陶謝
 風流到百家，半山
 老眼净無花。北人不拾江西
 唾，未要曾
 郎借齒牙。”蓋遺山
 之意，謂半山
 多取近古之作

 ，不必多取其大篇歟？後二句，蓋指後人有議論半山
 此選者。今未詳其事，不能確定“曾
 郎”爲誰也。昔在館下，紀曉嵐
 與陸耳山
 同几，校遺山集
 ，予未得撿視其籤處也。後一日進書，在直廬閒話，曉嵐
 語予曰：“遺山
 詩首句， 一本作‘王謝
 風流’，或謂‘王’字是‘三’之訛，然乎？”予曰：“自是‘陶謝
 ’，不聞作‘王謝
 ’也。”及到館下，未暇覆撿曉嵐
 所校。是某家藏本顧有此異耶？曉嵐
 又謂“曾
 郎”當是茶山
 ，予亦以無實徵，未敢定耳。遺山集
 訖無精校之本，明弘治
 戊午，沁州李翰
 刻儲巏
 家藏本，前有李冶
 、徐世隆
 二序，後有王鶚
 、杜仁傑
 二跋，末有附録一卷。今所行無錫華
 氏刻本，即此本重刻，無後二跋，其中訛字極多，須訪得弘治沁州
 原刻本校正之。此前更不聞古刻本耳。若能校勘重刻，以拙撰先生年譜
 附後；又淩仲子
 亦嘗撰先生年譜
 ，其手稿亦在予篋，可併採録也。

凡三十首。附説者十八首。

卷八 王文簡戲仿元遺山論詩絶句三十五首

（漁洋
 詩話
 ：“余往在如皋
 ，馬上成論詩絶句
 ，從子净名
 作注。”）

此詩作於康熙
 元年壬寅之秋，先生年二十九歲。與遺山
 之作，皆在少壯。然二先生一生識力，皆具於此，未可僅以少作目之。

今所行精華録
 僅存三十二首。其謂從子某作注者，或即先生自注，猶夫精華録
 ，或云託名門人手也。

一

巾角彈碁妙五官，搔頭傅粉對邯鄲
 。風流濁世佳公子，復有才名壓建安
 。

論詩從建安
 説起，此二先生所同也。然漁洋
 則未加品隲也。此即所謂“不著一字”之旨，先生説詩每如此。

二


青蓮
 才筆九州横，六代淫哇總廢聲。白紵青山魂魄在，一生低首謝宣城
 。

三

挂席名山都未逢，潯陽
 喜見香爐峯
 。高情合受維摩詰
 ，浣筆爲圖寫孟
 公。（右丞愛襄陽
 “挂席幾千里，名山都未逢”之句，因爲寫吟詩圖
 。）

或謂此詩只叙其事，而無論説，何也？予曰：先生分甘餘話
 一條云：“或問‘不著一字，盡得風流’之説。答云：太白
 詩：‘牛渚
 西江夜，青天無片雲。登高望明月，空憶謝
 將軍。余亦能高詠，斯人不可聞。明朝挂帆去，楓葉落紛紛。’襄陽
 詩：‘挂席幾千里，名山都未逢。泊舟潯陽
 郭，始見香爐峯
 。常讀遠公
 傳，永懷塵外蹤。東林
 不可見，日暮空聞鐘。’詩至此，色相俱空，政如羚羊挂角，無迹可求，所謂逸品是也。”此前一首，借太白
 懷小謝
 説，意亦如此。其前五字“清晨登隴首” 一篇，更不消詮釋耳。

四


杜
 家箋傳太紛拏，虞趙
 諸賢盡守株。苦爲南華
 求向郭
 ，前惟山谷
 後錢盧
 。

此首則出議論矣。論杜
 而及於注家，論注杜
 而所斥者虞
 、趙
 ，所主者錢
 、盧
 乎？虞伯生
 注之出於託名，夫人而知之矣，何不云魯訔
 、黄鶴
 諸家耶？山谷
 大雅堂記
 自是高識

 ，然不能與後人注杜
 者並論也。盧
 氏杜詩胥鈔
 ，其書不甚行於世，人罕知者。昔予在粤東
 ，晤青州李南磵
 ，語及此，南磵
 致書盧
 氏，屬其家以初印本見贈，始知其非定本。此蓋漁洋
 傅會其鄉人之詞，不可爲據也。杜
 詩千古詩家風會所關，豈可隨所見以傅會之！

五

風懷澄澹推韋柳
 ，佳處多從五字求。解識無聲絃指妙，柳州
 那得並蘇州
 ？


許彦周詩話
 ：“東坡
 云，‘柳子厚
 詩，在陶彭澤
 下、韋蘇州
 上。’”先生分甘餘話
 ：“東坡
 此言誤矣。予更其語曰：韋
 詩在陶彭澤
 下、柳柳州
 上。”按弇州
 藝苑巵言
 曰：“韋
 左司平澹古雅，柳州
 刻削雖工，去之稍遠。”此論與漁洋
 相似。然而遺山
 論詩絶句
 自注曰：“柳子厚
 ，唐
 之謝靈運
 。陶淵明
 ，晋
 之白樂天
 。”此實上下古今之定品也。其不以柳
 與陶
 並言，而言其繼謝
 ；不以陶
 與韋
 並言，而言其似白
 者，蓋陶
 與白
 皆蕭散閒適之品；謝
 與柳
 皆藴釀神秀之品也。漁洋
 先生不喜白
 詩，故獨取韋
 以繼陶
 也。獨取韋
 以繼陶
 ，則竟云陶
 、韋
 可矣，奚其必取柳
 以居陶
 、韋
 之次乎？且以漁洋
 之意推之，則有孟浩然
 、祖詠
 一輩人皆可以繼陶
 者
 
[152]

 ，奚必其及柳
 乎？則必曰但取中唐
 時人，不得不以柳
 並言耳。是則因言陶
 、韋
 而及之，猶若局於東坡
 之論矣。夫東坡
 之言陶
 、柳
 、韋
 也，以詩品定之也，非專以襟抱閒曠定之也。若專以襟抱閒曠定之，則以陶
 、韋
 並稱足矣，不必系以柳
 矣。若以詩論，則詩教温柔敦厚之旨，自必以理味事境爲節制，即使以神興空曠爲至，亦必於實際出之也。風人最初爲送别之祖，其曰“瞻望弗及，泣涕如雨”，必衷之以“秉心塞淵，淑慎其身”也。雅
 什至東山
 ，曰“零雨其濛”
 
[153]

 ，“我心西悲”，亦必實之以“鸛鳴於垤”，“有敦瓜苦”也。况至唐
 ，右丞、少陵
 ，事境益實，理味益至。後有作者，豈得復空舉絃外之音，以爲高挹羣言者乎？漁洋
 生於李
 、何
 一輩冒襲僞體之後，欲以冲淡矯之，此亦勢所不得不然。而究以詩家上下原委，核其實際，則斷以遺山
 之論爲定耳。

六

廣大居然太傅宜，沙中金屑苦難披。詩名流播鷄林
 遠，獨愧文章替左司。（“敢有文章替左司”，白
 公刺蘇州
 時詩也。）

先生不喜白
 詩，故特借白
 詩此句，以韋
 左司超出白
 詩上也。前章固以韋
 在柳
 上，此則以五言古詩類及之，猶爲有説也。若以韋
 在白
 上，則儗不於倫也。白
 詩所云“敢有文章替左司”，是因守蘇州
 而云爾，豈其關涉詩品耶？白
 公之爲廣大教化主，實其詩合賦、比、興之全體，合風、雅、頌之諸體，他家所不能奄有也。若以漁洋
 論詩之例例之，則所謂廣大教化主者，直是麄細雅俗之不擇，泥沙瓦礫之不揀耳。依此，以披沙得金，則何“金屑”之有哉？竟皆目爲沙焉而已
 
[154]

 。未知先生意中所謂“金屑”者，何等“金”、何等“屑”也？若以白
 詩論之，則無論昆田
 、麗水
 皆金也。即一切恒河
 沙，皆得化爲金也。若以漁洋
 之揀金，則宋
 人刻玉以爲楮葉。必如此而後爲楮葉，則凡花草之得有葉者鮮矣。明
 朝李
 、何
 以訖王
 、李
 ，皆僞詩也。漁洋
 先生豈惟於滄溟
 不免周旋鄉人，抑且於弘治
 七子沿襲信陽
 、北地
 之遺。是以“神韻”者，即“格調”之改稱，自必覺白
 公詩皆粗俗膚淺矣。故以維摩
 一瓣香屬之錢
 、劉
 ，而以“文章替左司”之語原出於白
 詩，只作引述，宛似不著議論者，轉使人乍看不覺其有意貶斥白
 詩之痕迹耳
 
[155]

 。

七

獺祭曾驚博奥殫，一篇錦瑟
 解人難。千年毛鄭
 功臣在，獨有彌天釋道安
 。（琴川
 釋道源
 ，字石林
 。）

所謂“彌天釋道安
 ”者，借世説
 之釋道安
 ，以指明
 末琴川
 釋道源
 也。道源
 之注，朱長孺
 雖略採取之，何足當“毛
 、鄭
 功臣”之目乎？且錦瑟
 一篇，遺山
 論詩絶句
 已有之，遺山
 詩曰：“望帝
 春心託杜鵑，佳人錦瑟怨華年。”此二句，雖拈舉義山
 原句，而義已明白矣。錦瑟本是五十絃，其絃五十，其柱如之，故曰“一絃一柱”也。此義山
 迴復幽咽之旨，在既破作二十五絃之後，而追説未破之初
 
[156]

 ，“無端”二字，從空頓挫而出，言此瑟若本是二十五絃，則此恨無須追訴耳。無奈其本是五十絃，誰令其未破之先本自完全哉！“無端”者，若訴若怪，此善言幽怨者，正以其未破之時
 
[157]

 ，不應當初完全致令破作二十五絃而懊惜也。所謂“歡聚”者，乃正是結此悲怨之根耳。五六句“珠”以“月明”而已先“含淚”，“玉”以“日暖”而已自“含烟”。所以末二句：“此情可待成追憶，只是當時已惘然。”不待今已破而後感傷也。其情種全在當初未破時耳。以此迴抱三、四句之“曉夢蝴蝶”、“春心杜鵑”，乃得通體神理一片。所以遺山
 叙此二句，以“杜鵑”之“託”説在前，而以“華年”之“怨”收在後，大旨了然矣。何庸復覓鄭
 箋乎？漁洋
 此詩，先以獺祭之博奥，則似以藻麗爲主，又歸於琴川
 僧之注，則於虚實皆無所據。故雖同以錦瑟
 篇作論詩絶句
 ，而其與遺山
 相較，去之千里矣。

八


涪翁
 掉臂自清新，未許傳衣躡後塵。却笑兒孫媚初祖，强將配食杜陵
 人。（山谷
 詩，得未曾有。宋
 人强以擬杜
 ，反來後世彈射，要皆非文節
 知己。）

先生鈔七言詩
 ，凡例
 云：“山谷
 雖脱胎於杜
 ，顧其天姿之高，筆力之雄，自闢門庭。宋
 人作西江宗派圖
 以配食子美
 ，要亦非山谷
 意也。”按此凡例
 數語，自是平心之論。其實山谷
 學杜
 ，得其微意，非貌杜
 也。即或後人以配食杜陵
 ，亦奚不可！而此詩以爲“未許傳衣”，則專以“清新”目黄
 詩，又與所作七言詩凡例
 之旨不合矣
 
[158]

 。遺山
 云：“論詩寧下涪翁
 拜，未作江西
 社裏人。”此不以山谷
 置西江派圖
 中論之也。漁洋
 云：“却笑兒孫媚初祖，强將配食杜陵
 人。”此專以山谷
 置西江派圖
 中論之也。山谷
 是“西江
 派”之祖，又何待言！然而因其作“西江
 派”之祖
 
[159]

 ，即不許其繼杜
 ，則非也。吾故曰：遺山
 詩初非斥薄“西江
 派”也。正以其在論杜
 一首中，與義山
 並推，其繼杜
 則即不作一方之音限之可矣。此不斥薄“西江
 派”
 
[160]

 ，愈見山谷
 之超然上接杜
 公耳。近日如朱竹垞
 論詩，頗不愜於山谷
 。惟漁洋
 極推山谷
 ，似是山谷
 知己矣，而此章却又必拘拘置之“西江
 派”，不許其嗣杜
 。揆之遺山
 論詩，孰爲知山谷
 者，明眼人必當辨之。先生他日讀黄詩
 絶句，又曰：“一代高名孰主賓？中天坡谷
 兩嶙峋。瓣香只下涪翁
 拜，宗派江西
 第幾人？”此首則竟套襲遺山
 論詩絶句
 “論詩寧下涪翁
 拜，未作江西
 社裏人”之句調。愚從來不敢效近人騰口於漁洋
 先生，然讀至此詩，則先生竟隨口讀過，不能知遺山
 詩之意矣。遺山
 “寧”字，百鍊不能到也，其上句云“古雅難將子美
 親，精純全失義山
 真”，有一杜子美
 在其上，又有一李義山
 在其上，然後此句“寧”字，只以一半許山谷
 ，而已超出所謂“西江
 派”方隅之見矣。只此一箇“寧”字，其心眼並不斥薄“西江
 派”。而其尊重山谷
 之意，與其置山谷
 於子美
 、義山
 之後之意，層層圓到，面面具足。有此一 “寧”字，乃得上二句學杜
 之難，與學義山
 之失真，更加透徹也。若漁洋
 此作，云“瓣香只下涪翁
 拜”，换其“論詩”二字曰“瓣香”，則真不解也。夫遺山
 諸絶句
 ，皆論詩也，何以此處忽出“論詩”二字乎？所以漁洋
 先生以“瓣香”二字换之。揆其意，似以爲“瓣香”二字近雅
 
[161]

 ，而“論詩”二字近於通套乎？誰知遺山
 此句“論詩”二字，方見意匠，蓋正對其下一句言之，彼但以“西江
 派”目山谷
 者，特以一方之音限之，非通徹上下原流者也。若以論詩之脈，而不以方隅之見限之，乃能下涪翁
 之拜，知是子美
 門庭中人耳。此其位置古人分際，銖兩不差，真善於立言者也。若云“瓣香”，吾不知漁洋
 之意果其欲專學山谷
 詩乎？先生固未嘗專學山谷
 詩也。然即使欲專學山谷
 ，則其意，以“只”字特見推崇山谷
 矣，乃其下接句却又不然，乃曰：“宗派江西
 第幾人？”
 
[162]

 此又實不可解。夫山谷
 是西江宗派圖
 中之第一人也
 
[163]

 ，所以云“兒孫媚初祖”，先生固明知其爲“西江
 派”之初祖也，何以此處又佯問曰：是西江
 派“第幾人”？不知其意欲顯其高出西江
 諸人乎？抑欲較量其與西江
 諸人之等級乎？實則不過隨手套襲遺山
 之句調，而改换其“社裏人”爲“第幾人”，是則近今鄉塾秀才套襲墨卷之手段耳。正與其浯溪碑
 七言古詩，襲用山谷
 “瓊琚詞”三字笨滯相同，而更加語病矣。愚從來竊見近日言詩者薄視漁洋
 ，心竊以爲未然，今日因附説論詩絶句
 至此，而不能默也。

九


鐵崖
 樂府氣淋漓，淵穎
 歌行格儘奇。耳食紛紛説開寶
 ，幾人眼見宋元
 詩？

此首意若偏嗜吴立夫
 者。又不解末句“宋元
 詩”“宋
 ”何指也。七言凡例
 亦謂淵穎
 勝廉夫
 ，此在漁洋
 幼讀吴立夫
 詩故云爾。然吴立夫
 詩，頗帶麄獷之氣。先生遽以厠諸遺山
 、道園
 七古之後，似未稱也。

一〇


李杜
 光芒萬丈長，昌黎
 石鼓
 氣堂堂。吴萊蘇軾
 登廊廡，緩步空同
 獨擅場。

此首今精華録
 所删，然全集有之。恐讀者惑之，不可不辨也：既以韓
 石鼓歌
 接李
 、杜
 光燄，顧何以吴立夫
 繼之？且以吴
 居蘇
 前，可乎？且以李空同
 繼之，可乎？此則必不可以示後學者矣。

一一


藐姑
 神人何大復
 ，致兼南雅
 更王風
 。論交獨直江西
 獄，不獨文場角兩雄。

此以下十四首，皆論明
 朝詩。而其間讚美李
 、何
 者，凡數首。此一首贊何大復
 亦太過。其云“王風
 ”，亦不可解，豈以十五國風中王
 國之風，近於雅
 耶？不思黍離
 降爲國風
 ，正以其不能列於雅
 耳。而中谷
 、大車
 諸篇，豈能超出干旄
 、淇澳
 諸篇上乎？若以詩
 三百篇比喻明
 詩，則愚竊謂唐
 、宋
 已來皆真詩，惟至明
 人始尚僞體，至李
 、何
 一輩出，而真詩亡矣！則或以詩亡喻李
 、何
 ，庶幾其可乎？揆先生之意，却又未必如此。而妄云“王風
 ”，又以藐姑射
 之神人推何大復
 ，何異塗抹粉黛，以爲仙姿者乎？

一二


正德
 何如天寶
 年？寇侵三輔血成川。鄭
 公變雅非關杜
 ，聽直應須辨古賢。


鄭善夫
 固不可云學杜
 ，然亦不得云“變雅”也。末七字麄直，似非漁洋
 先生之詩。

一三

十載鈐山
 冰雪情
 
[164]

 ，青詞自媚可憐生
 
[165]

 。彦回
 不作中書死，更遣匆匆唱渭城
 。

惟此一首，婉約有致，罵嚴嵩
 有味，又不著迹，此即所謂“羚羊挂角”之妙也。但以愚意，如嚴嵩
 者，縱使其能詩，亦不直得措一詞以罵之。若果通加選輯明
 詩諸家而及之，或可云不以人廢言耳；今於上下古今作論詩絶句
 ，乃有論嚴嵩
 一首耶？

一四


中州何李
 並登壇
 
[166]

 ，弘治
 文流競比肩。詎識蘇門高
 吏部，嘯臺
 鸞鳳獨逌然。

此首抑揚之間，歸重在高蘇門
 
 
[167]

 ，大指不謬。獨不應以“中州
 登壇”推許何
 、李
 耳。

一五

文章煙月語原卑，一見空同
 迥自奇。天馬行空脱羈靮，更憐譚藝
 是吾師。


漁洋
 有徐高二家詩鈔
 。此二首，評高
 、徐
 皆當矣。此首論徐
 而推重空同
 ，亦是實事如此，非前首論高
 而先推何
 、李
 者比也。二家究以高
 在徐
 上，徐
 詩不必皆真，而其古淡，究在李
 、何
 上。第以徐迪功
 直接古之作者，則實不敢附和，不過較空同
 爲近正耳。


漁洋
 有題徐迪功集
 詩，其首句，今刊本云：“昭代嬋娟子。”昔在館下校其集至此，紀曉嵐
 云：“昭”字應是“往”字之誤。予無以應之。其後予視學山東
 
 
[168]

 ，得見漁洋
 此詩手草，首句云：“絶代嬋娟子。”乃豁然明白。蓋因其紙昏，左“糸”旁僅有一二横，觀者誤以爲“日”旁，右“色”下半不明白，誤以爲“召”字，遂誤刊作“昭代”
 
[169]

 。所關匪淺
 
[170]

 ，亟致書曉嵐
 俾改正之。附記於此。


迪功
 談藝録
 二千餘言，實則菁英可採者，數語而已。迪功
 少負雋才，及見空同
 ，然後一意師古。惜空同
 專以模仿爲能事，以其能事，貺其良友，故以如此天挺之清奇，以如此能改之毅力，而所造僅僅如此。亦其時爲之耳。顧空同
 爲之序曰：“守而未化，蹊逕存焉。”豈空同
 果能化歟？夫迪功
 所少者，非化也，真也。真則積久能化矣。未有不真而可言詩者。漁洋
 論詩所少者，亦正在真字。


迪功
 五集内，未嘗無造詣處。今讀迪功集
 ，自必以其師古者爲正矣。然如朱竹垞
 録其效何遜
 之作云：“簾櫳秋未晚，花霧夕偏佳。暗牖通新燭，虚堂聞落釵。淅淅烏驚樹，明明月墮懷。相思不可見，蘭生故繞階。”第四句竹垞
 作“響落釵”，然原本是“聞”字也。“聞”字實不可易，以音節言，對上句“通”字，似乎可仄。然此處用仄，則上四句純乎諧調矣，下四句之“淅淅”奚爲而變仄？“蘭生”奚爲而變平耶？惟其上四句之諧調，至第四句第三字忽以“聞”字變平咽住，所以後四句移宫换羽，乃天然節拍耳。即以詩理論，此通篇叙景，至第七句乃露情事，則第四句必作“聞”字，方與不可見相爲環合也。若作“響”則是僅取字勢似乎陡健，字音似乎鏘脆，而不知其於詩理全失之矣。漁洋
 先生最善講音節，不知曾見竹垞
 所録迪功
 詩之本誤作“響”否？故又附説於此。

一六


濟南
 文獻百年稀，白雪樓
 空宿草菲。未及尚書有邊習
 ，猶傳林雨忽霑衣。


邊仲子
 詩稿手蹟，予嘗見之，前有徐東癡
 手題數行，漁洋
 以紅筆題其卷端。其詩皆漁洋
 紅筆圈點，或偶改一二字。此句“野風欲落帽，疎雨忽沾衣”
 
[171]

 ，實是“疎”字。漁洋
 紅筆壓改“林”字，蓋以“林”與“野”相對也。不知此“野”字，原不必定以“林”爲對，自以“疎”爲是，改“林”則滯矣。漁洋
 竟有偶失檢處。

凡三十五首。附説者十六首。

卷九 漁洋詩問附記

一


郎廷槐
 問：“愚意以爲學力深，始能見性情？”答云：“此造微破的之論。司空表聖
 云：‘不著一字，盡得風流。’此性情之説也。”揚子雲
 讀千賦，則能賦，此學問之説也。


方綱
 按：表聖
 此二語，非專以性情言也。若誤執此二語，以性情言□□至蹈空疏以高談性靈矣

 。所謂“不著一字”者，正即含孕萬有之謂，正即讀破萬卷之謂。必知此義而後性情與學問合焉矣。漁洋
 拈“神韻”以言詩，神韻者，豈空掉之謂乎？

二

問：“杜
 詩云：‘熟精文選
 理。’請問其理安在？”答云：“理字似不必深求其解。”

按：此語非也。此理字乃徹上徹下之語，上而三百篇，此理也；迨至漢 魏
 六朝，亦即此理也；唐 宋
 已後，詩莫非此理也。理者，非必研析義理而後謂之理也。詩言志，志即理也。凡音之起，由人心生，心即理也。文理也之理，即事理、條理、肌理之理也。未有外理而言文者也。韓文公
 云，“周
 詩三百篇，雅麗理訓誥”，是即三百篇之理也。杜云，“熟精文選
 理”，即漢魏
 六朝詩之理也。杜牧之
 序李長吉
 詩，謂加之以理，可以“奴僕命騷
 ”，即唐
 人詩之理也。杜
 詠麗人云，“肌理細膩骨肉匀”，言骨相必準於肌理也。若置理字不深求其解，必至於貌襲格調、撦取華藻，無弊不出矣。


漁洋
 蓋專執嚴滄浪
 所云“詩有别才，非關學也；詩有别趣，非關理也”二語，以爲“神韻”耳。嚴
 説固偶對滯迹者，言之然也。漁洋
 同時已有張蕭亭
 云：“嚴滄浪
 此語，是爲讀書者言之，非爲不讀書者言之。”斯言當矣。正以其入理，所以云“趣”不關“理”耳，豈可誤會？

三

問：“滄溟
 謂唐
 無五言古詩之説？”答云：“滄溟
 謂：‘唐
 無五言古詩，而有其古詩。’此定論也。或乃但截取上一句

 ，以爲滄溟
 罪案，滄溟
 不受也。”

按：此究是周旋其鄉人語耳。同時張歷友
 則云：“世無印板詩格，前與後，原不必盡相襲也。”滄溟
 五古，全仿選
 體，不肯規摹唐
 人，所以有唐
 無五言古詩之説，究唐
 五言古詩，各成一家，正以不依傍古人爲妙。何嘗無五言古詩哉？歷友
 名篤慶
 ，與張蕭亭
 （實居
 ）皆漁洋
 同時人而其論如此，則公論自有定也。滄溟
 之論唐
 五言古詩極嚴矣，而其録唐
 人五言古詩，寥寥數百，果足以爲讀唐
 五言之法耶？若謂其因執選
 體而謂唐
 無五古，則切中其弊矣。愚所以云詩不應專仿選
 體也。

四

問：“七言長短句之法？”答云：“長短句，唐
 人惟李太白
 多有之。滄溟
 謂其‘英雄欺人’是也。或有句雜騷體者，總不必學，乃爲大雅。”

按：此條亦以歷友
 答云“行乎不得不行”爲正論。滄溟
 以太白
 長短句爲英雄欺人，非也，正要於此得伸縮相間、動合自然之理，其不知節奏而妄效長短句者，與不知其伸縮之所以然，而概目爲欺人者，皆不知詩者之語。

五

問：“律古五七言中，最不宜用字句若何？”答云：“凡粗字、纖字、俗字，皆不可用。如杜
 詩‘紅綻雨肥梅’，一句中便有三字纖俗，不可以其大家而概法之。”

按：漁洋
 評杜
 詩，於此句果用筆抹之，異哉！此一句中，謂有“三字纖俗”，試問，“綻”是開義，何纖俗之有？以“開綻”之“綻”爲纖俗，則“花開”之“開”字，亦纖俗矣。此處必不可用“開”字，若不云“綻”，則將换用何等字而後不纖俗乎？再則，以“肥”爲纖俗，肥對瘦，言肥對未開之蕾，言肥對初開而未盛開者，言所以此花雖已開若尚未經雨、未得以肥，言必經雨而後其紅始綻、始肥也。若不用“肥”字，更當用何字而後不纖俗乎？再試問，其第三俗字，則是“紅”字矣。“紅”是花之色，豈得以纖俗目之？紅俗，則緑亦俗乎？白亦俗乎？然則五色皆不可以入詩？此乃真不通之論。

惟其如此，所以漁洋
 選録七言古詩，不録坡公
 定惠院海棠
 詩，惡其“朱唇得酒暈生臉”也，昌黎
 詩“炎官張火繖”數句詠柿葉之赤，必亦以爲俗也。即杜
 之白絲行
 “象床玉手亂殷紅”，亦以爲近俗也。如此以論古人之詩，是乃真俗眼耳。

前卷愚於漁洋
 評杜
 此句目爲“俗句”者，猶以爲先生取超逸之格，不取細切體物之語，所以每嫌白
 詩近俗，亦此意也。今試再詳説之：造物之生，必無專生梅、梨、水仙之淡白而鄙棄乎桃、杏、海棠之紅色者。其在詩人，各自即景佇興寫物，亦斷未有詠淡白之色則近於雅，詠丹赤之色則近於俗者。詩之雅俗，自在骨韻肌理，初非以字面分别雅俗也，即以詩之事境，亦未有必叩禪寮、坐定室盆梅松月間而輒謂之雅，趨直官曹、應接倫物而輒謂之俗者。如是，則同一國風也，一言“葭蒼露白”，即謂之雅音，一言“厹矛鋈錞”，即謂之俗乎？且如同一篇中，“幽幽南山”，即謂之雅，“其泣喤喤”，即謂之俗乎？且如先生所以嫌白
 詩者，如形容花之顔色，比之如火，此則誠若未免於俗。然春秋外傳
 “望之如荼”、“望之如火”、“望之如墨”，未可區别以“如荼”“如墨”爲雅，以“如火”爲俗也。又如擬歌曲之音，比其“直如筆描”，又豈不近於俚俗？然此自是白
 詩體段如此

 ，亦斷不能盡天下後世作者皆必效韋
 左司之禪定室中磬聲者也。若必盡欲剗除八哀
 篇中不甚了然之句，則“蜀
 江如線如針水”亦原無刊正之定本，大食刀歌
 即應先除去矣。如太白
 之長短句，則目爲“欺人”，少陵
 之八哀
 ，又指摘累句，則將置三百篇中不甚易作箋疏之句，欲一舉而廢之耶？評杜
 之失言，未有若“紅綻”句之失言者爾。

六

問：“秦 漢
 風味，與三唐
 何如？”答云：“秦
 詩，具於詩
 之秦風
 。漢
 人蘇武
 、李陵
 、枚乘
 、傅毅
 之作，去國風
 未遠。六代，惟陶彭澤
 ；三唐
 ，惟韋蘇州
 ，可以企及。”

按：此條本不必問也。所答則未然。秦風
 ，三百篇之體也。既以秦 漢
 並言，則豈有舉三百篇之篇章與兩漢
 並言者乎？若言文，則豈可以秦漢
 並稱，若言詩，則岱
 、嶧
 、之罘
 諸銘詞，豈得與二漢
 之作並言？是言詩，不得以秦漢
 並言也。若言晋 唐
 之詩，以韋
 繼陶
 可也，若言漢唐
 之詩，以韋
 繼漢
 ，可乎？

七


劉大勤
 問：“七言古，用仄韻，用平韻，其法度不同何如？”答云：“七言古，一韻到底者，其法悉同。唯仄韻詩，單句末一字可平仄間用；平韻詩，單句末一字忌用平聲。若换韻者，則當别論。”

按：七古平韻者，其上一句末一字，自以用仄爲常。然若必謂不可用平，則亦泥也。古人七古平韻之篇，其上句有末一字偶用平者，正是其音節逼到不得不然，乃以末用平之句撑拄而起。熟味古人自知之，非可限例。

八

問：“明
 人詩，可比何代？弇州
 可比東坡
 否？”答云：“明
 詩勝金元
 ，才識學三者，皆不逮宋
 ，而弘 正
 四傑在宋
 詩亦罕其匹，至嘉隆
 七子，則有古今之分矣。弇州
 如何比得東坡
 ？東坡
 千古一人而已，惟律詩不可學。”

按：此條内惟云明
 詩“才識學三者皆不逮宋
 ”，又云“東坡
 千古一人”，此二語可也。然謂明
 詩才識學三者不逮宋
 ，雖是，已而謂其勝金 元
 ，可乎？豈明
 人才識學三者能勝於金元
 乎？詩至明
 朝，其前惟一高季迪
 ，而其才不克終；中間惟一高子業
 ，而其體不能備。舍此二家外，惟劉誠意
 、宋潛溪
 ，若果其中葉以後有真才實學足繼高季迪
 者，何不可上接宋金 元
 ？而無如前後七子競以貌襲格調爲之，使學者墮入摹擬剽竊之技，勿論宋
 也，以此接金元
 兩代，直是至明
 而詩亡耳。况經學既無根柢，史學亦不知考訂，徒恃空架以言詩文，若非我國朝以湛深經術之盛，救其流弊，則明
 朝一代之學問文章，盡壞於時藝之寡陋，尚何詩文之足云乎？漁洋
 生當文明大啓之日，宏奬衆流，扶樹大雅，宜敬慎以明
 詩爲規鑒，而乃謂其勝於金元
 。金源
 名家輩出，即一元遺山
 ，已非明
 人所能到，元
 之虞道園
 ，豈明
 人所能望見脚底乎？且明
 人之僞體，全在李
 、何
 一輩，煽其熾，使學者相率而爲僞，縱使其才力矯健，有能師古之處，正當代爲致惜。以如此才力，而蹈於剽竊，爲尤足懲鑒者。而乃轉揚其波，謂弘 正
 四傑，在宋
 亦無其匹，此非阿比李
 、何
 ，以張僞體乎？平心而論，若欲通録有明
 一代之詩，則中間既有李
 、何
 一輩之恃其才力、貌爲格調，雖云紙剪花鳥，非真花鳥，然畢竟有人目之爲花鳥，豈可目之爲土苴糞壤乎？則選録明
 詩到此際，不選李
 、何
 一輩而誰選哉？不特李
 、何
 、徐
 、邊
 也，即王弇州
 、李滄溟
 輩，亦豈無可傳之篇？如弇州
 擬焦仲卿妻
 之作，自足傳後，豈可因其貌古而轉薄之？此原宜就地論才，明
 朝人之勝場，原是如此，不能舉古人真詩以過繩之也。惟是漁洋
 先生標舉神韻，其意亦似有見於前明
 諸家矜言格調之非真，則其論上下詩家，必不應更侈言李
 、何
 一輩以誇壇坫之盛，且謂“嘉 隆
 七子，有古今之别”，是亦周旋李滄溟
 之語，非藝林公論耳。不特此也，即以論五言古詩，必謂徐
 、高
 諸家，直接六代三唐
 作者，則將置杜
 、韓
 、蘇
 、黄
 諸大家於何地？此亦仍是其執李
 、何
 輩格調未化之見耳。夫五言古詩，必以杜
 爲正宗，而非貌襲杜
 之五言古也。猶夫五七言律詩，亦必以杜
 爲正宗，而非貌襲杜
 之五七律也。若東坡
 初未嘗矜言學杜
 ，然其卷前荆州
 五律“朱檻城東角”一首

 ，却亦何嘗非踐杜
 之迹？至其後，更變化不覺耳。東坡
 、山谷
 之七律，何以異於放翁
 七律？而必謂放翁
 是正矩，東坡
 非正矩？此則誤會唐
 人格調而益滋流弊者也。故言不可不慎也。

即所推王
 右丞、李東川
 七律爲正宗，杜
 爲大家云者，亦是排場門面之見，仍即李
 、何
 輩格調之説耳。七律必虚實承乘一線，清徹而又渾淪圓足、無迹可求，乃爲成章。豈可貌唐
 人之格調，以爲成章乎？如必貌唐
 人格調以爲章，則無怪其以東坡
 七律爲不可學矣。此即争詩之真與不真也，亦不但七律耳。

竊揆先生之意，欲代爲撰一語云：蘇
 無七律，而有其七律如此，則誠白雪樓
 之鄉後進矣！

又如所問詩家鍊意，“意如何鍊”？答云：“鍊意，或謂安頓章法，慘淡經營處。”此答亦未明白。文以意爲主，文之意，即“詩言志”之“志”也，每一詩，或贈答某人，或指説某事，或詠某物，或正言，或反言，或直言，或設逕婉言，此即意也。有其事其物難遽直説，而却從對面或從逆取者，有其指似之，原委不能遽申破而必先縱筆，或反映，或旁襯，而後其正指乃得申破者，此皆臨文時匠心獨造。筆之所至，有養息焉，有節制焉，有收裹焉，非一端可名，而其意如穿九曲之珠，如照重輪之鏡，此乃可云“鍊意”耳，豈能以“安頓章法”盡之？

又如池北偶談
 云：“學杜
 詩者，退之
 得其神，子瞻
 得其氣，魯直
 得其意，獻吉
 得其體，鄭繼之
 得其骨。（鄭繼之
 得杜
 骨，本王元美
 詩。）它如李義山
 、陳無己
 、陸務觀
 、袁海叟
 輩，又其次也。陳簡齋
 最下。”按：此所論，惟“獻吉
 得其體”、“繼之
 得其骨”二語，未爲允當。如以李獻吉
 得杜
 之體，則是專取貌襲矣。以貌襲爲得其體，則何以能知李義山
 、黄山谷
 二家之初不貌襲杜
 者，未能學杜
 哉？同出先生之言，未知何以忽真忽假，擬於不倫耶？至謂鄭繼之
 得其骨，鄭繼之
 於杜
 ，專效其危苦之詞氣，以爲學杜
 ，則更非真矣。若李義山
 之不似杜
 者，乃庶可云得杜
 骨耳。

又香祖筆記
 云

 ：“韓
 石鼓歌
 ，或謂學杜
 李潮八分小篆歌
 ，非也。此歌尚有敗筆。韓
 石鼓歌
 雄奇怪偉，不啻倍蓰過之，豈可謂後人不及前人耶？後子瞻
 石鼓
 篇，别自出奇，乃是韓
 公勍敵。”愚按：此條非是。杜
 八分小篆歌
 ，何得云有敗筆？敗筆云者，近時書畫家俚俗之談，以不甚經意、隨手塗抹之率筆，目爲敗筆耳。詩家無此語也。此歌内可有某句不經意、隨手塗抹之率筆乎？揆其意，蓋以韓
 歌
 筆筆撑拄雄峙而杜
 歌
 若隨手跌宕者，故有“敗筆”之説，是乃不知詩者之言爾，試詳繹之，古人此等作，原不應校其軒輊，其謂韓
 石鼓歌
 效杜
 此歌者，固所不必也。即謂蘇
 石鼓
 一篇，與韓
 勍敵，亦所不必。蘇
 詩此作，自不及韓
 之力量，即以蘇
 之正面摹寫“勳勞”數句，豈能及韓
 之“快劍”以下數句乎？蘇
 詩後半，以暴秦
 演至數句，亦不及韓
 後半之直叙也。七言古詩，有以格局開展、筆勢撑拄見力量者，亦有以迴復頓跌見深致者，非必其專以開拓撑拄者爲主也。若謂韓
 、蘇
 此等七古氣格筆力，足以接武杜陵
 ，自是正論。但不必謂此歌必效此篇作耳。乃若欲翻其案，轉謂杜
 歌有敗筆，則貽誤之甚者矣。

卷十 然燈記聞附記

（新城何世璂
 述，漁洋
 夫子口授）

何端簡
 公然燈記聞
 一卷原本，方綱
 附記。

此卷是端簡
 公所撰，方綱
 全録於此，附以管見，非若前卷偶節録也。

一

七月初四日晚，師云：“學詩須有根柢，如三百篇、楚詞
 、漢魏
 ，細細熟玩，方可入古。”

脱盡時人面孔，方可入古。

爲詩且勿計工拙，先辨雅俗。品之雅者，譬如女子靚妝明服固雅，粗服亂頭亦雅；其俗者縱使用盡妝點，滿面脂粉，總是俗物。

古詩要辨音節，音節須響，萬不可入律句，且不可説盡，像書札語。

謹按：古詩音節，豈一端而已？姑勿論初唐
 四子體，張
 、王
 、元
 、白
 諸體，不能概以“不可用律句”繩之，即以杜
 、韓
 古體，其中險峻勁放之極，更必以諧和似律之句間插其間，所謂筋摇脉轉處，正未可盡屏去似律之句也。此自在善於酌劑，豈得泥執曰“萬不可入律句”乎？

此視其篇内上下音節相承，有必不可用諧句者，亦有其勢不得不用諧句者，非可一概論也。嘗見漁洋
 評杜
 詩醉歌行

 ，引末句“生前相遇且銜杯”，批云：“結似律，不甚健。”

 殊不知此篇末一段，“先生早賦歸去來
 ”以下三平之調，叠唱作收場，若不束以相諧之句，則鼓聲叠拍、馬逸不能止之勢，將何以結束乎？此則必有平仄相諧之一聯拍節而住，方見收場之妙，必無此處複用三平之句者也。先生誤執，謂古詩必不可用律句，其弊遂至於誤評杜
 詩。且如元遺山
 西園
 詩，開首云“西園老樹摇清秋”，三平作起句矣，第二句“畫船載酒芳華游”，又以三平之句承之，此下第三句似應五六七字有一换仄者間之以起全篇之勢矣，乃其第三句“登山臨水銷煩憂”
 
[182]

 ，又用三平之句接之。此開篇一連三句皆末三字用三平，叠鼓之節，一往直前，試問此下何以轉身？乃其第四句“物色無端生暮愁”，却以相諧之律句，移宫换羽而出之，夫然後起下通篇大章法也。此則著一相諧之律句而益加勁放也，豈得曰“似律，不健”乎？總視全局上下銜接應如何耳。至若杜
 詩“東西南北更誰論，白首扁舟病獨存”，以下一連七八句皆相諧似律句，而其氣縱横雄肆，較之末三字皆平者更加古健，是又須按拍細論者矣。總之，五言則對句之三四五字，七言則對句之五六七字，自必以純用三平爲正調，而亦視其上第四字（五言視其上第二字）之平仄如何，抑又視其通篇乘承變轉之勢如何，豈得盡以“不可入律句”一語概之？

二

韻有陰陽，陽起者陰接，陰起者陽接，不可純陰純陽，令字句不亮。

按：此合古體、近體言之，然亦言其概耳。所云“韻陰韻陽”者，即如平聲有清濁之類是也。文以意爲主，自必煉意成章之後，偶有同一虚實字面，改其音之近啞者、犯複者，使之調和響戛耳，非别有秘訣，果若弦索宫商之按譜者也。恐學者執此，誤謂詩有音律定法，則亦實無此説。

三

爲詩各有體格，不可泥一。如説田園之樂，自是陶
 、韋
 、摩詰
 ；説山水之勝，自是二謝
 ；若道一種艱苦流離之狀，自然老杜
 。不可云我學某一家，則勿論那一等題，只用此一家風味也。

按：此亦非可一概而論。王
 右丞若與韋
 左司並論，亦豈僅田園之作？昔人於田家詩，並推王
 、儲
 ，亦未聞言韋
 也。如必謂寫艱苦流離皆學杜
 詩，則必致目杜
 詩爲變風
 變雅
 矣。愚嘗謂周文公
 之雅頌
 ，非杜
 莫能爲也，豈得因其在天寶
 、至德
 之際而目爲亂離之作乎？先生論詩又一條云：“五言古有二體，田園丘壑當學陶
 、韋
 ，鋪叙感慨當學杜
 。”此竟分二體，似亦未可。

四

爲詩須有章法、句法、字法。章法有數首之章法，有一首之章法，總是起結血脉要通，不則痿痹不仁，且近攢凑也。句法杜
 老最妙，字法要鍊，不可如王覺斯
 之鍊字，反覺俗氣可猒。如“氣蒸雲夢澤
 ，波撼岳陽城
 ”，“蒸”字、“撼”字何等響，何等確，何等警拔也！

竊按：詩之警切，全在原頭上辨之，非可專用力於句法、字法也。王覺斯
 亦豈可與杜
 詩並論？似太擬不於倫。此皆先生隨口偶舉之語，不必筆諸簡也。

五

爲詩先從風致入手，久之要造於平淡。

按：風致二字，似未可爲入手者言之。愚嘗笑近有論詩者以風致目漁洋
 ，此不知漁洋
 者，不意先生先自誤言之。詩之情韻必由理出，必由骨節出也。若其不衷於肌理，不深求於骨節，而徒以風致取勝，必致流於俗艷，豈論詩之正乎？且云“久之要造於平淡”，平淡者，對絢爛而言，非對風致言也。若對初學言，或教以先馳騁筆力，馳騁才藻，而後久之歸於平淡，尚可言也。豈可云先從風致入手乎？况其後工夫須言歸於節制，歸於收裹，乃能幾於成章耳，豈可言歸於平淡？平淡者，天然成就之境候，不可以人力勉爲之，詩至於平淡之境，誰能力造耶？昌黎
 云：“姦窮怪變得，往往造平淡。”正是馳騁才力之後之真境耳。

六

爲詩總要古，吴梅村
 先生詩，盡態極妍，然只是欠一“古”字。

按：詩無貌古之理，古必天然神到，自然入古，亦猶平淡之不可以强爲也，豈可云詩必求其古哉？若學者相率而效爲貌古，則蹈襲之弊，競趨於僞體，是乃詩之大蠹，所以李空同
 、何大復
 輩之僞體，漁洋
 惟恐人譏議之，此則漁洋
 先生之好買假古董，實不能爲先生諱矣。吴梅村
 詩濃艷，是其本色，即濃艷之體，亦自有極至處，初何傷哉？梅村
 作古體，一有心仿杜
 ，則傖氣畢露矣。人之造詣各有專長，奚其貌古之云耶？漁洋
 勸人勿學白
 詩，亦猶是此等貌古之見耳。

七

論世詩要藴藉，又要旁引曲喻，使人有諷咏不盡之意，不可只將舊事排説。

爲詩須博極群書，如十三經、廿一史，次及唐
 、宋
 小説，皆不可不看，所謂取材於選
 ，取法於唐
 者，未盡善也。

律句正要辨一三五，俗云“一三五不論”，怪誕之極，决其終身必無通理。

按：古體詩尚必以一三五爲關捩，豈有律詩不講一三五字者？此特俗塾之俚談，所不消辨者。惟是每篇句中一三五字，實與二四六互相爲用，其乘承正變之所以然，在熟玩古大家之作，自善會之，非有印板可執也。

八

爲詩結處最要健舉，如王維
 詩“迴看射雕處，千里暮雲平”，何等氣概！

按：“健舉”二字本於唐
 人品宋之問
 “晦日昆明池
 ”之作也。所難者，意盡耳，不然，同一題之作，何以沈
 不及宋
 乎？意盡則無可出路，須尋一出路之法，此則有餘意難終，或涉於添出者。黄山谷
 於收句偶有借一事類，借一語料襯托而出者，謂之“打諢”，此則亦在乎神到，非可强爲矣。

九

詩要洗刷的浄，拖泥帶水，便令人厭觀。

爲詩用語要典，不可杜撰。

詩要清挺，纖巧濃艷，總無取焉。

按：此條則可見前條“風致”二字非定論也。

十

“爲詩須要多讀書，以養其氣；多歷名山大川，以擴其眼界；多親明師益友，以充其識見。”璂
 問曰：“是則然矣。但寒士僻處窮巷，無書可讀，而又無緣游歷名山大川，常恨不得好友與之切磋，則奈何？”曰：“只是當境處莫要放過，時時著意，事事留心，則自然有進步處。”説畢嘆曰：“吾鄉風雅衰極，淡庵
 汝當努力。”

“詩學要窮源溯流，先辨諸家之派。如何者爲曹
 、劉
 ，何者爲沈
 、謝
 ，何者爲陶
 、謝
 ，何者爲王
 、孟
 ，何者爲高
 、岑
 ，何者爲李
 、杜
 ，何者爲錢
 、劉
 ，何者爲元
 、白
 ，何者爲昌黎
 ，何者爲大曆
 十才子，何者爲賈
 、孟
 ，何者爲温
 、李
 ，何者爲唐
 季，何者爲北宋
 ，何者爲南宋
 ，析入毫芒，學焉而得其性之所近，不然胡引亂竄，必入魔道”。一日，論及方山謝公
 詩曰：“方山
 清漪可愛，但少嫩些。”

“七言律宜讀王
 右丞、李東川
 ，尤宜熟玩劉文房
 諸作，宋
 人則陸務觀
 。若歐
 、蘇
 、黄
 三大家，只當讀其古詩、歌行、絶句，至於七律，必不可學。讀前諸家七律，久而有所得，然後取杜
 讀之，譬如百川學海而至於海也。此是究竟歸宿處。若驟學之，鮮不躓矣。”

竊按：此一條愚所未能愜服者。此一條蓋有二失：一則謂蘇
 、黄
 七律必不可學，此大誤也。歐陽
 集中七律名篇尚不甚多，且不必説，若蘇
 、黄
 二家七律與其古體之沉頓雄恣，何所分别乎？不過不曾如明
 朝李
 、何
 輩貌爲唐
 律之格調耳。正當舉此種七律，如北宋
 自王半山
 （半山
 人無足論，其詩則工，其七律尤見真際。）及蘇
 、黄
 二家，實皆足以爲明
 朝李
 、何
 、王
 、李
 輩貌襲唐
 調之千金良藥。必知此是七律正宗，而後可以語唐
 七律也。陸放翁
 七律最圓足，足繼前賢，亦正與蘇
 、黄
 七律克嗣也。唐
 七律以右丞、東川
 、少陵
 、義山
 爲正宗，宋則半山
 、蘇
 、黄
 、陸
 也，金
 則遺山
 ，元
 則道園
 耳。且漁洋
 先生專取唐
 人七律之格調，而於其後之效唐
 七律者，又嘗推許李空同
 、李滄溟
 矣，然則此條内既綜論古今七律，又何不併言學者當師法空同
 、滄溟
 耶？豈非先生亦自覺其非真耶？再則云“先讀諸家，久而有得，然後讀杜
 ”，此又誤也。杜少陵
 之詩，即儒者聖經也。若以爲文例之，則在前馬遷
 之史也，在後昌黎
 之文也；以藝事例之，即王右軍
 之書也。今如讀書者且先誦法諸子史集，俟其有得，然後進而讀六經，有是理乎？爲文者且先學柳子厚
 、李習之
 、孫可之
 諸家，俟其有所得，然後再進而讀韓
 文，有是理乎？學書者且先習學王獻之
 、蕭子雲
 、羊欣
 、薄紹之
 ，俟其有得，然後再進而學右軍
 ，有是理乎？正惟四書五經、布帛菽粟，人人日用飲食所亟需而不可須臾離者，未有以道高且美若登天然，而姑遠之，姑俟之者也。且勸學者先從根柢下手，經史，根柢也；杜
 詩，亦即根柢也。並非欲效其貌，效其渾古，效其沉雄激壯也。學古人詩，斷無效其貌者也。（所云“驟學之，鮮不躓”者，正謂學其貌耳。）

 正惟此中細肌密理，深研其虚實銜接、乘承伸縮之所以然，在諸家雖亦有之，而無若杜
 之正變開合、縱斂起伏，無處非規矩方圓之極則者也。且如右丞七律，亦豈非細肌密理，可以見規矩方員之則者乎？然亦有説焉。右丞、東川
 七律，其肌理即在格韻之中，淵然不露，爲難尋也。是以若劉文房
 七律即右丞、東川
 七律，所不及右丞、東川
 者，味稍薄耳。中唐
 十子七律，亦又何嘗非此種七律？不過味又較更薄耳。其味漸薄矣，而其肌理、格韻無以别於右丞、東川
 七律也。初無人敢以貌襲右丞、東川
 之僞體目之者，所以漁洋
 於右丞、東川
 外，必首舉文房
 ，其勢然也。即使其學右丞七律，真到右丞分際者，亦只望之如是；即使其後中晚唐
 人學右丞，具體而非造真際者，亦復望之如是。故曰右丞七律，其肌理即在格韻中，淵然不露，爲難尋也。杜
 則不然，杜
 之肌理於氣骨筋節出之，於章法頓宕出之，學者誠能造其深微，得其肌理運轉之所以然，則其外貌原不必斤斤杜
 詩之似也。既深得其肌理運轉，則其外貌之濃淡傅色，且各有取材制勝處，豈必自名爲學杜
 ？此則義山
 、山谷
 、道園
 皆如是也。其不善學者不知其内腠理密運之所以然，第以詞色聲音之末步趨而橅仿之，則其嗜僞者艷以爲近真也。其有識者則斥爲僞體，若李空同
 、何大復
 、李滄溟
 是也。所以仿右丞，其真贋猝不能辨也，仿杜
 則真贋立辨，何者？於骨節辨之，不能欺人者也。由是言之，則右丞非不具肌理骨節，而仿之者，今人不覺孰真孰僞；杜
 則肌理骨節，箭在的中，能者從之，不能者無從著手。此所以漁洋
 教人尤在熟玩劉文房
 七律者，正是有唐
 一代學右丞者衆手一同也。唐
 人七律自李義
 山外，無人知杜
 法者，非其不欲學也，力不能也。漁洋
 心眼超絶，固亦覷見義山
 、山谷
 之得杜
 意矣，然其意中究未能脱去空同
 、滄溟
 之格調，故於右丞、東川
 外，必首舉劉文房
 。文房
 豈後來李
 、何
 僞體可比？而漁洋
 之意，欲學者步趨嚮往之處則同也。惟其如此，則誠似右丞、東川
 易效，而杜
 難效也。學者居今日經籍昌明之會，皆知通經學古，非復漁洋
 所承從前格調摹仿之派，愚則欲正告學者，既欲學詩，必先求其真際，必先講其縱斂起伏之所以然，必宜先探杜
 之原，而又必合右丞、東川
 以植基地，至唐
 人七律若劉文房
 以下，即大曆
 十子之倫，七律亦有佳篇，是宜隨其質地所近，皆資取益。而學杜
 七律之正軌，則香山
 、義山
 、樊川
 以及東坡
 、山谷
 、放翁
 、遺山
 、道園
 皆適道之圭臬耳。


唐
 人七律皆效右丞

 ，即如劉文房
 是已。文房
 稱“五言長城”，豈其七律非正矩乎？然只骨肉停匀，情景相稱耳；杜
 七律則章法節奏沉頓開宕，非僅一寫景言情所能限矣。况七律唐
 始啓之，至宋
 以後，事境漸增，人之所處與其諷諭贈處又萬有不同，又豈可槩以一情一景盡之？所以東坡
 、山谷
 以後，乃無境不闢，其章法乘承接笋合縫，亦非唐人格律所能該悉也，而此條云“尤宜熟玩劉文房
 七律”，文房
 七律止一卷，纔數十首，其中名作九首而已。（送柳使君赴袁州
 、江州重别薛柳二員外
 、青溪口送人歸岳州
 、送耿拾遺歸上都
 、獻淮寧節度使李相公
 、漢陽獻李相公
 、長沙過盧鴻宅

 、登餘干古縣城
 、别嚴士元
 。）右丞、東川
 七律雖亦篇什不多，而其深厚在文房
 上遠矣，何以謂“尤宜熟玩文房
 ”乎？此特偶對澹庵
 話及，此非通徹訂定之語，學者或勿泥執焉可耳。

一一

七月初六日薄晚，乘凉院中，璂
 執古樂府中江南可采蓮
 一首進質曰：“如此詩，寄託何在？”師曰：“此不可解，然但見其古，或者當時尚有闕文，亦未可知。”

按：此可不必問。且既曰“但見其古”，又曰“或有闕”，何也？後一條既援“蓬蓬白雲”之篇，而又謂中有缺處，此皆先生一時未定之論，無庸泥也。

一二

因言：“古樂府原有句有音，在當日句必大書，音必細注，後人相沿之久，並其細注之音誤認爲句，附會穿鑿，至於摹擬剽竊，毫無意義，而自命爲樂府，使人見之欲嘔。”

按：此爲剽竊者説，自是正論。至若“句必大書，音必細注”之説，亦未然也。請問“江南可采蓮，蓮葉何田田”，此二句初非東西南北之總挈語，而何以當時惟恐人不知蓮葉四旁有戲魚者，而必細注之？以此詮解樂府，愈增迷惑矣。

一三

如南中某公作樂府，有“妃來呼豨豨知之”之語，夫妃、呼、豨三字皆音也，今乃認妃作女，認豨作豕，一似豕真有知，豈非笑談？


唐
 人樂府惟有如太白
 蜀道難
 、烏夜啼
 ，子美
 無家别
 、垂老别
 以及元
 、白
 、張
 、王
 諸作，不學前人樂府之貌而能得其神者，乃真樂府也。後人擬古諸篇，總是贋物。

按：此條極當。樂府被之管弦者尚不可以貌襲，而詩之古今體自抒事境者，乃轉可以貌襲耶？若推此條之理以論定何
 、李
 諸僞體，則格調之見早應銷化矣。先生論詩固有舉一反三之説，何不舉此論樂府，以遍證古今諸體詩乎？

一四


璂
 曰：“李
 、杜
 諸作固無假竊，然第未見其中有如古之所謂無字之音，不識被之管弦，其音將何如？”師曰：“恐亦未必可被之管弦。”璂
 曰：“古樂府之所謂音，即如今之工、上、四、尺乎？”師曰：“然。”

又曰：“如伯牙
 水仙操
 一序妙絶，然其詩則殊不可解，料是其中有缺訛處。此等處必欲以意求之，則鑿矣。又如‘蓬蓬白雲，一東一西，一南一北’，此亦‘魚戲蓮葉東，魚戲蓮葉西，魚戲蓮葉南，魚戲蓮葉北’之類，料是其中有缺處。然在今日，但見其古。如杜子美
 杜鵑行
 首四句便是從此脱化得來。”

按：杜鵑行
 四語，注家亦有援古 詩“江南採蓮”之説者，其實不必。

一五

又曰：“學詩先要辨門庭，不可墮入魔道。”

七月初八日，登州李鑒湖
 來謁問曰：“某頗有志於詩，而未知何學，學盛唐
 乎？學中晚乎？”師曰：“此無論‘初’‘盛’‘中’‘晚’也。‘初’‘盛’有‘初’‘盛’之真精神、真面目，‘中’‘晚’亦有‘中’‘晚’之真精神、真面目，學者從其性之所近，伐毛洗髓，務得其神，而不襲其貌，則勿論‘初’‘盛’‘中’‘晚’，皆可名家。不然，學‘中’‘晚’而止得其尖新，學‘初’‘盛’而止得其膚廓，則又勿論‘初’‘盛’‘中’‘晚’，均之無當也。”璂
 進曰：“然則三昧
 之選，前不及‘初’，後不及‘中’‘晚’，是則何説？是非欲人但學盛唐
 而不及中晚之意乎？”師曰：“不然。吾蓋疾夫世之膚附盛唐
 者，但知學爲‘九天閶闔’、‘萬國衣冠’之語而自命爲高華，自矜爲壯麗，按之其中毫無生氣，故有三昧集
 之選。要在剔出盛唐
 真面目與世人看，以見盛唐
 之詩，原非空殼子、大帽子話，其中藴藉風流，包含萬象，自足以兼前後諸公之長。彼世之但知學爲‘九天閶闔’、‘萬國衣冠’等語者，果盛唐
 之真面目、真精神乎？抑亦優孟
 、叔敖
 也？苟知此意，思過半矣。”

按：先生論詩曰典、曰遠、曰諧、曰則。此四言者，“典則”之内有一“真”字，而先生未拈出也。言者心之聲，心者，誰之心乎？文以意爲主，意者，誰之意乎？其要惟在一真而已。真也者，切己之謂也。夫人所處有時有地，彼不可以代此，後不能以移前，老不可以爲少壯之言，貴不可以作貧賤之語，處乎今日，不可以説昨日之語，不論登臨咏物、論古贈友，惟其中間有我在，有我之時地在，所以真也。不深究此理而惟膚廓之是懲，“九天”“萬國”之雄麗，“百年”“萬里”之屬對，“周禮
 ”“漢官
 ”之屬對，固非必盡真矣。而其貌爲空澄淡遠，冒爲韋
 左司，冒爲三昧
 空中之音、水中之月，人人皆作僧房入定之禪偈者，其與假冒“九天”“萬國”之雄麗者等耳。愚是以竊舉遺山
 與先生論詩絶句
 並深繹之，既爲之説而復申析於此。

是編不著何年，何端簡
 公，康熙
 己丑庶吉士。漁洋
 先生康熙
 甲申冬歸里，此篇之録，在乙酉、丙戌、丁亥之間，漁洋
 晚歲里居，端簡
 公未出仕時也。其後先大夫因端簡
 以受學於黄崑圃
 先生，端簡
 以漁洋詩集
 授先大夫。蓋何
 、黄
 二公皆受業於漁洋
 ，而黄
 氏萬卷樓
 ，惟有新城
 三十六種之書，未有手授説詩之帙也。方綱
 視學山東
 ，始得見此刻本。又見端簡
 公手寫王季木
 問山亭詩集
 ，其書無刻本，仍還之。而此編外間未有傳本，亦漁洋
 説詩之一種耳。

附録

石洲詩話跋

張維屏


石洲詩話
 八卷，大興翁覃谿
 先生視學粤東
 ，與學侣論詩所條記也。前五卷草稿久已失去，葉雲素
 農部忽於都中書肆購得之，持歸求先生作跋。先生因命人鈔存，又增評杜
 一卷，及附説元遺山
 、王漁洋
 論詩絶句
 兩卷，共成八卷。會先生門人襄平蔣
 公來督兩粤
 ，因寄至節署，屬爲開雕。公命維屏
 董校勘之役。維屏
 既以詩辱知於先生，憶丁卯、戊辰寓京師，每清曉過蘇齋
 ，先生輒爲論古人詩源流異同，亹亹不倦。一日詢及是編，徧撿弗獲。不意是書失去，遲之又久復還，而維屏
 於七千里外，乃得取而細讀之，且距先生視學時已四十餘年矣。今展卷坐對，不啻追侍杖履於古榕曜石間。文字之緣，抑何紆而愜也！至先生聞見之博，考訂之精，用心之勤，持論之正，是編特全鼎之一臠耳。比年同人築雲泉山館
 於白雲
 、蒲澗
 之麓，先生作雲泉
 詩見寄。適是書剞劂甫竣，而雲泉
 詩亦已上石，此又一重翰墨緣，因連綴及之。

嘉慶二十年四月八日，番禺
 後學張維屏
 謹跋。

（嘉慶
 二十年蔣攸銛
 刻本）

石洲詩話跋

伍崇曜

右石洲詩話
 八卷，亦覃谿
 先生撰。按，陸廷樞
 復初齋詩集序
 稱先生“蓋純乎以學爲詩者。自諸經傳疏，以及史傳之攷訂、金石文字之爬梳，皆貫徹洋溢於其詩”，亦篤論也。顧王蘭泉
 蒲褐山房詩話
 稱先生“詩宗江西
 派，出入山谷
 、誠齋
 間。雖嘗倣趙秋谷
 聲調譜
 ，取唐
 、宋
 大家古詩，審其音節，刊示學者，然自作亦不能盡合也”云云；洪稚存
 卷施閣詩
 自注稱黄仲則
 悔存軒集
 “爲翁
 學士所删，凡稍涉綺語及飲酒諸詩皆不録入”，又北江詩話
 “翁
 閣學詩，如博士解經，苦無心得”，又“先是，誤傳閣學卒，余輓詩云：‘最喜客談金石例，略嫌公少性靈詩。’蓋金石學爲公專門，詩則時時欲入考證也”云云；均有微詞，殆所謂文人相輕者，然如沈文慤
 選别裁
 一集，持論極正，則所學可知，而亦爲後人指摘，又豈獨先生乎？先生論詩宗旨，殆如施愚山
 所稱“如作室者，瓴甓木石，一一就平地築起”，固迥異華嚴樓閣也。是書蔣襄平
 相國曾開雕於粤東
 節署，迄今版已不存，特重梓之，俾世之談藝者取法焉。咸豐
 辛亥閏中秋後五日南海伍崇曜
 謹跋。

（咸豐
 元年粤雅堂叢書
 刻本）




 [1]
 自叙
 及卷一至卷五，用南京圖書館
 藏翁方綱
 手校謄清稿本校。


 [2]
 “析”，謄清稿本原作“晰”，翁方綱
 圈去左“日”旁。


 [3]
 “谿”下謄清稿本有一“記”字。


 [4]
 “諸家”二字謄清稿本原無，翁方綱
 校補增入。


 [5]
 “隅”，蔣
 刻本原作“餘”，據謄清稿本及元結
 别何員外
 改。


 [6]
 “古”，謄清稿本作“言”。


 [7]
 “諸”，謄清稿本原作“每”，翁方綱
 圈去，改作“諸”字。


 [8]
 末句謄清稿本原作“不意少陵先有之”，翁方綱
 圈去“不意”二字，改作“乃”，於“少陵”下增入“已”字。


 [9]
 “已”，蔣
 刻本原作“足”，據謄清稿本及杜甫
 三川觀水漲二十韻
 改。


 [10]
 “顔
 、徐
 諸人”，謄清稿原作“魯公
 、嶠之
 之輩”，翁方綱
 圈去，改作“顔
 、徐
 諸人”。


 [11]
 “倒”，謄清稿本原作“到”，翁方綱
 補左“亻”旁。


 [12]
 “儆”，謄清稿本原作“致”。


 [13]
 “用之”下，謄清稿本原有“不僅鳥聲爲然也”一句，後翁方綱
 圈去。


 [14]
 謄清稿本原無“杜詩詳注
 等”，翁方綱
 校補增入。


 [15]
 此句後謄清稿本原有：“牧齋
 之箋
 ，最多穿鑿，而却成片段。仇
 刻詳注
 ，援據似極審慎矣，而却未成片段，此存乎各人之本領，不可强也。”後翁方綱
 框去整段。又，此段後空一行，有翁方綱
 手批“嘉慶壬申十月二日覆核”一行。


 [16]
 謄清稿本此則與次則相連，合爲一則，蔣
 刻本分爲二則。


 [17]
 “杜
 ”，謄清稿本作“杜陵
 ”。


 [18]
 謄清稿本此則與次則相連，合爲一則，蔣
 刻本分爲二則。


 [19]
 “託”，謄清稿本原作“托”，翁方綱
 改作“託”。


 [20]
 “迴環婉摯”，謄清稿本原作“迴環委婉”，翁方綱
 圈去“委”，於“婉”下增入“摯”字。


 [21]
 “種”，謄清稿本作“體”。


 [22]
 “子”下，謄清稿本有一“耳”字。


 [23]
 謄清稿本此句下“阮亭先生”另起爲一則，蔣刻本合爲一則。


 [24]
 “阮亭未嘗全見耳”，膡清稿本原作“未盡經阮亭
 手定耳”，翁方綱
 圈去“未盡經”，並改“手定”爲“未全見”，蔣刻本較翁方綱
 改稿多一“嘗”字。


 [25]
 “人”，謄清稿本作“輩”。


 [26]
 “賦”下，謄清稿本原有“取材之法”四字，後翁方綱
 圈去。


 [27]
 謄清稿本此句下“小杜
 詩”另起爲一則，蔣
 刻本合爲一則。


 [28]
 按，此則後謄清稿本原有一則，作：“朱長孺
 謂義山
 錦瑟
 詩，畧與房中曲
 寓意同，但錦瑟
 長于人，正是起興。此詩又從起興意翻進一層耳。近時雲間姚培謙平山
 有義山詩箋
 ，穿鑿無義理處頗多，而於此首，甚得其解。”後翁方綱
 框去以示删除。


 [29]
 “洲”，謄清稿本、蔣
 刻本原作“州”，依皎然
 詩校改。


 [30]
 “廓除”，謄清稿本原作“洗清”，翁方綱
 圈去，改作“廓除”。


 [31]
 按，此則後，謄清稿本原有一則，作：“扇對格，或言始於白氏金針
 ，苕溪漁隱
 云：‘杜少陵
 哭鄭少監
 詩：得罪台州去，時危棄碩儒。移官蓬閣後，穀貴殁潛夫。’則前此已有之，不始於白氏
 矣。愚按：‘陳子昂
 送客
 詩：‘故人洞庭
 去，楊柳春風生。相送河洲晚，蒼茫别思盈。’此又在少陵前（補遺
 ）。李義山
 ‘錦長書鄭重，眉細恨分明’，本王灣
 ‘絃多弄委曲，柱促語分明’也，而語更加工細。”後翁方綱
 框去以示删除。


 [32]
 “晏”，謄清稿本原作“宴”，翁方綱
 圈去，改作“晏”。


 [33]
 “查”字，謄清稿本原無。


 [34]
 “神理”，謄清稿本作“神氣”。


 [35]
 “落字”二字，謄清稿本無。


 [36]
 “阮亭
 ”，謄清稿本作“阮亭
 先生”。


 [37]
 “也”字，謄清稿本原無，此句後，謄清稿本原有：“予前年得唐
 人墨蹟，後有才翁
 手跋，字實蒼勁。”後翁方綱
 圈去此句，於“子美
 ”後補入“也”字。


 [38]
 “自”，謄清稿本作“只”。


 [39]
 “此篇”前，蔣
 刻本有“〇”，謄清稿本另起爲一則。


 [40]
 “編”，謄清稿本原作“書”，翁方綱
 圈去，改作“編”。


 [41]
 “舉”，謄清稿本原作“標”，翁方綱
 圈去，改作“舉”。


 [42]
 “可”，謄清稿本作“自”。


 [43]
 “斬”，蔣
 刻本原作“軒”，據謄清稿本及蘇軾
 和王鞏六首並次韻
 （其二）改。


 [44]
 “其”下，謄清稿本有一“爲”字。


 [45]
 “以”，謄清稿本作“一”。


 [46]
 此條末，謄清稿本原有“其深處在‘桃痕著面’一句”雙行小注，翁方綱
 圈去。


 [47]
 “可”，謄清稿本原作“測”，翁方綱
 圈去，改作“可”。


 [48]
 “駿”，蔣
 刻本原作“驂”，據謄清稿本及蘇軾
 百步洪
 “駿馬下注千丈坡”改。


 [49]
 “七律”下，謄清稿本原有“一段”二字，翁方綱
 圈去。


 [50]
 “逸”，謄清稿本原作“遠”，翁方綱
 圈去，改作“逸”。


 [51]
 “正調”，謄清稿本原作“正韻”，翁方綱
 圈去，改作“正調”。


 [52]
 “遷”，謄清稿本原作“還”，翁方綱
 圈去，改作“遷”。


 [53]
 “極”，謄清稿本作“亟”。


 [54]
 “山石”，謄清稿本原作“山之石”，翁方綱
 圈去“之”字。


 [55]
 “猶”下，謄清稿本原有“渾渾而”三字，翁方綱
 圈去。


 [56]
 “何也”，謄清稿本原作“此何意也”，翁方綱
 圈去“此”“意”二字。


 [57]
 “以”，謄清稿本作“亦”。


 [58]
 “密”，謄清稿本原作“而”，翁方綱
 圈去，改作“密”。


 [59]
 “璣”，謄清稿本誤作“機”。


 [60]
 “二”，蔣
 刻本原作“三”，據謄清稿本及黄庭堅
 豫章先生文集
 卷五竹枝詞二首
 改。


 [61]
 “而後人有句云”，謄清稿本原抄作“而錢牧齋
 則云”，翁方綱
 圈去“錢牧齋
 則”，改作“後人有”，無“句”字。


 [62]
 “簾”，蔣
 刻本原作“閉”，據謄清稿本及錢謙益
 牧齋初學集
 卷十七姚叔祥過明發堂共論近代詞人戲作絶句十六首
 （其七）改，王士禛
 池北偶談
 卷十一、帶經堂詩話
 卷十五、卷二九引錢謙益
 句，亦作“簾”。


 [63]
 “物”，謄清稿本原抄作“動”，翁方綱
 圈去，改作“物”字。按，吴之振
 編宋詩鈔
 卷二八引黄庭堅
 詩，誤作“動”，山谷内集詩注
 卷七等原作“物”。


 [64]
 “高”，謄清稿本原作“强”，翁方綱
 圈去，改作“高”。


 [65]
 “宗”，蔣
 刻本原作“宋”，據謄清稿本及吴之振
 編宋詩鈔
 卷三八黄庭堅山谷詩鈔
 “宋
 詩家宗祖”句改。


 [66]
 “析”，謄清稿本原作“晰”，翁方綱
 圈去左“日”旁。


 [67]
 “學術”，謄清稿本原似作“士出”，翁方綱
 圈去，改作“學術”；“承”，謄清稿本原作“及”，翁方綱
 圈去，改作“承”。


 [68]
 按，此條後，謄清稿本原有一則，作：“洪玉父
 滕王閣憶侍兒
 二絶句頗佳，其爲葉少藴歌閲駿馬圖
 篇中，有云：‘葉
 公好尚有祖風，苦變真龍似畫龍。’按，葉
 公好龍，自音涉，而葉少藴
 之姓，豈音涉乎？”後翁方綱
 框去以示删除，天頭另有行書校語：“此條誤也。葉
 本音涉，即今葉
 姓，無二字。”今按：“苦變”，據洪炎
 （字玉父
 ）西渡集
 ，當作“苦愛”。


 [69]
 “漁洋
 ”，謄清稿本原作“漁洋
 先生”，翁方綱
 圈去“先生”二字。


 [70]
 “此”，謄清稿本原作“此處”，翁方綱
 圈去“處”字。


 [71]
 謄清稿本此後原有一句：“論詩如此，真窾缺小聞也。”後翁方綱圈去整句。


 [72]
 “愁”，蔣
 刻本原作“秋”，據謄清稿本及梅堯臣
 依韻和胡武平懷京下游好
 詩句改。


 [73]
 按，此條後，謄清稿本有一則：“唐子西
 圓蛤
 詩‘黄犢鳴水中’云云，今粤
 中多有之，土人呼爲水狗。”後翁方綱
 框去以示删除。“蛤”，謄清稿本原誤作“帢”，據唐庚
 眉山唐先生文集
 卷一圓蛤
 詩改。


 [74]
 “識”，謄清稿本原作“誠”，翁方綱
 圈去，改作“識”。


 [75]
 “膽”，謄清稿本原作“胆”，翁方綱
 圈去，改作“膽”。


 [76]
 “證”，謄清稿本原作“証”，翁方綱
 改字形作“證”。


 [77]
 “澘”，謄清稿本原作“潜”，翁方綱
 圈去，改作“澘”。


 [78]
 按，此條後，謄清稿本原有一則，作：‘楊誠齋
 以范石湖
 爲清新，尤梁溪
 爲平澹，陸放翁
 爲敷腴，蕭千巖
 爲工致，姜白石
 以范
 爲温潤，楊
 爲痛快，蕭
 爲高古，陸
 爲俊逸。’後翁方綱
 框去以示删除。


 [79]
 “頩”，蔣
 刻本原作“赬”，據謄清稿本及范成大
 韓無咎檢詳出示所賦陳季陵户部巫山圖詩仰窺高作歎息彌襟余嘗考宋玉談朝雲事漫稱先王時本無據依及襄王夢之命玉爲賦但云頩顔怒以自持曾不可乎犯干後世弗察一切溷以媟語曹子建賦宓妃亦感此而作此嘲誰當解者輒用此意次韻和呈以資撫掌
 詩改。“頩”，典出神女賦
 “頩薄怒以自持”，范成大
 詩題引作“頩顔”並據以用典。


 [80]
 “桯”，謄清稿本、蔣
 刻本原作“柱”，據桯史
 卷一二淮陰廟
 “遍壁間殆無繼者”句改。


 [81]
 “言之”下，謄清稿本原作：“東坡
 固不踐唐
 人之迹者，然以七律通澈言之，則右丞、東川
 輩以及牧之
 、義山
 之屬，皆謂之君子可也，若東坡
 ，謂之善人可也，聖人，則杜
 也。有恒則王半山
 、虞道園
 也。滄溟
 、空同
 ，豈不美且大矣？然政未可同日而道。”後翁方綱
 框去以示删除，并改書“其實非通論也”六字。


 [82]
 “而世不甚稱之”，謄清稿本原作“而世人不多稱之 ”，翁方綱
 圈去“人” “多”二字，并於“多”字旁改書“甚”字。


 [83]
 按，此條後，謄清稿本原有一則，作：“筆勢之縱，到放翁
 ，固是今古之傑，然正苦於闌入處尚多耳。”後翁方綱
 框去以示删除。


 [84]
 “蘇
 句”下，謄清稿本原有“似涉太易”四字，翁方綱
 圈去。


 [85]
 按，此條後，謄清稿本原有一則，作：“‘王師未報收東郡，城闕秋生畫角哀’，在杜
 亦偶然耳。陸放翁
 乃演至多少句，屢次叠出，大同小異，其亦可厭也已。”後翁方綱
 框去以示删除。


 [86]
 “然與遺山
 之超脱不同”，謄清稿本原作“然不如遺山
 之超脱 ”，翁方綱
 圈去“不如”，改作“與”，並在句末補“不同”二字。


 [87]
 “訖”，謄清稿本原作“完”，翁方綱
 圈去，改作“訖”。


 [88]
 “此豈”二字，謄清稿本原無，翁方綱
 補入；“者所”二字，謄清稿本原作“固不”，翁方綱
 圈去，改作“者所”。又，此句後，謄清稿本原作：“至石門吴孟舉
 竟一味以杜
 之神骨相賞，吾亦顧三薰而三沐之，俾少安毋躁。”後翁方綱
 框去以示删除。


 [89]
 “憲”字，謄清稿本作小注。


 [90]
 “造”字，謄清稿本作小注。


 [91]
 “最”，謄清稿本作“正”。


 [92]
 “永
 ”，謄清稿本作“詠”。


 [93]
 “耶”字，謄清稿本原作“此財主門客，酒肉習氣，何嘗有關風雅哉”，翁方綱
 框去，改作“耶”字。


 [94]
 “翥”字，謄清稿本作小注。


 [95]
 “卷”，謄清稿本原作“字”，翁方綱
 圈去，改作“卷”。


 [96]
 “得”前，謄清稿本有“真”字，“韻致”前，謄清稿本有“之”字，翁方綱
 圈去。


 [97]
 “編”，蔣
 刻本原作“篇”，據謄清稿本及劉克莊
 讀崇寧後長編
 詩改。


 [98]
 此句後，謄清稿本原有：“阮亭
 云：‘其詩予别有論説。’ 不知在何書，記查之。”後翁方綱
 框去以示删除。


 [99]
 “梁
 ”字，謄清稿本原無，翁方綱
 校補增入。


 [100]
 “書”後，謄清稿本有一“者”字。


 [101]
 “望雲”前，謄清稿本原有一“徒”字，出自林同
 魏孝子
 之“思親徒望雲”句，後翁方綱
 圈去“徒”字。


 [102]
 “党”，謄清稿本原誤作“黨”，翁方綱
 圈去並改作“党”。


 [103]
 “已多淳蓄矣”，謄清稿本原作“已爲雅正矣”，翁方綱
 圈去“爲雅正”，改作“多淳蓄”。


 [104]
 “閒”，蔣
 刻本原作“間”，據謄清稿本改。


 [105]
 “七古”下，謄清稿本原有“意平則求之於字”，翁方綱
 圈去。


 [106]
 “不獨文也”，謄清稿本作“不啻孔子”，無校改。


 [107]
 “用”下，謄清稿本原有一字，翁方綱
 圈去。


 [108]
 “者耳”，謄清稿本原作“者姑記於此”，翁方綱
 圈去“姑記於此”，旁補“耳”字。


 [109]
 “黄文獻
 ”，謄清稿本原作“文獻
 ”，翁方綱
 補入“黄
 ”字。


 [110]
 “精神”，謄清稿本作“精深”。


 [111]
 “宋
 ”，謄清稿本作“南宋
 ”。


 [112]
 “郯九成
 ”下，謄清稿本有“詩”字。


 [113]
 “虞
 詩爲宗”，謄清稿本作“元
 之詩，虞
 爲宗”。今按：楊維楨
 郯韶詩序
 作：“我元
 之詩，虞
 爲宗。”


 [114]
 “著作手”，謄清稿本作“大制作手”。


 [115]
 “七古長篇”，謄清稿本原作“長七古篇”，翁方綱
 圈去“七”字前“長”字，於“古”下校補“長”字。“菘”，謄清稿本原誤從“”，翁方綱
 改作“艹”。


 [116]
 “鴈門
 ”前，謄清稿本有“薩
 ”字。


 [117]
 “碩”，謄清稿本誤作“石”。


 [118]
 此句後，謄清稿本原有：“應取錢牧齋
 列朝詩
 與顧
 選元
 詩並看之。”後翁方綱
 框去以示删除。


 [119]
 “先生謂詩人多爲”，謄清稿本作“先生自謂代之詩人爲”，且“先生自謂”至“變之云”二十字，翁方綱
 框去以示删除，蔣
 刻本仍有。


 [120]
 此句後，謄清稿本另起爲一則。


 [121]
 此句後，謄清稿本另起爲一則。


 [122]
 “在”，謄清稿本原作“晰”，翁方綱
 圈去，改作“在”字。


 [123]
 按，此句後，謄清稿本原有：“如以廉夫
 嬉春
 之橅杜
 ，而謂去杜
 不遠，則何如空同子
 明目張膽作堂堂之陣、正正之旗哉？”後翁方綱
 框去以示删除。


 [124]
 按：“正始”，謄清稿本、蔣
 刻本同，據石初集
 卷六及楊士弘
 唐音
 ，當作“正音”，蓋顧嗣立
 元詩選
 卷六十誤引作“正始”，翁方綱
 襲之。


 [125]
 “璞藳”，謄清稿本原作“璞”，翁方綱
 校補，先作“稿”，後圈去，改作“藳”。


 [126]
 “其意”，謄清稿本原作“玩其詩意”，翁方綱
 圈去“玩”“詩”二字；“竟以定武
 爲昭陵
 ”，謄清稿本原作“則定武
 即昭陵
 ”，翁方綱
 圈去“則”字，改作“竟以”，圈去“即”字，改作“爲”。


 [127]
 “句每相犯”，謄清稿本原作“句字每每相犯”，翁方綱
 圈去“字”字，並圈去後一“每”字，旁校改作“有”字，復圈去旁校之“有”字。


 [128]
 “篠”，謄清稿本原作“條”，翁方綱
 補“”旁。


 [129]
 “則是合五首皆是詠古蹟、懷古蹟”，謄清稿本作“則是合五首之或詠懷、或詠古蹟”，無校改。


 [130]
 “四字爲題”，謄清稿本原作“四字題”，翁方綱
 補入“爲”字。


 [131]
 “則未然”，謄清稿本作“豈非誤乎”，無校改。


 [132]
 “曹
 ”，謄清稿本原誤作“曾
 ”，翁方綱
 圈去，改作“曹
 ”。


 [133]
 “源道
 ”二字，謄清稿本原作半行夾注。


 [134]
 “託”，謄清稿本原作“托”，翁方綱
 圈去，改作“託”。


 [135]
 “洞房”原誤作“洞庭”，據杜甫
 集及王士禛
 帶經堂詩話評杜
 改。


 [136]
 卷七、卷八，用北京大學圖書館
 藏手稿本校。卷題，手稿本作“元遺山論詩絶句附説”。


 [137]
 “三年乙亥”，手稿本誤作“元年乙亥”。


 [138]
 “河”，手稿本作“其”。


 [139]
 “中”，手稿本作“家”。


 [140]
 元好問
 注，手稿本未録。


 [141]
 “例”字，手稿本作“論”。


 [142]
 “論”字，手稿本無。


 [143]
 元好問
 注，手稿本未録。


 [144]
 “翻”字，手稿本無。


 [145]
 “以”字，手稿本無。


 [146]
 “子”字，手稿本無。


 [147]
 “多取近古”，手稿本“取近”二字有乙文號，當作“多近取古”。


 [148]
 此段手稿本無。


 [149]
 卷題，手稿本作“王文簡戲仿元遺山論詩絶句附説”。


 [150]
 王士禛
 注，手稿本未録。


 [151]
 “是”字，手稿本作“然”。


 [152]
 “浩”字，手稿本誤脱。


 [153]
 “濛”字，手稿本作“蒙”。


 [154]
 “皆”字，手稿本作“得”。


 [155]
 “耳”字，手稿本作“也”。


 [156]
 “追”字，手稿本作“後”。


 [157]
 “其”字，手稿本無。


 [158]
 “作”字，手稿本無。


 [159]
 “又何待言然而因其作西江派之祖”十四字，手稿本無。


 [160]
 “斥薄”，手稿本作“薄斥”。


 [161]
 “爲”字，手稿本無。


 [162]
 “江西”，手稿本誤作“西江”。


 [163]
 “宗”字，手稿本無。


 [164]
 “鈐”字，手稿本誤作“鈴”。


 [165]
 “自”字，手稿本誤作“白”。


 [166]
 “登壇”，手稿本作“擅場”，據王士禛
 帶經堂集
 ，當作“登壇”。


 [167]
 “門”字，手稿本作“州”。


 [168]
 “予”字，手稿本作“余”。


 [169]
 “刊”字，手稿本作“刻”。


 [170]
 “匪”字，手稿本作“非”。


 [171]
 “忽”字，手稿本作“欲”，據邊習
 集，“欲”字誤。


 [172]
 此段手稿本無。


 [173]
 此卷依國家圖書館
 藏抄本整理。


 [174]
 按，底本原有破損，闕二字。


 [175]
 “或”，漁洋山人詩問
 作“錢牧翁
 宗伯”，一作“錢
 氏”。


 [176]
 “白”，抄本作“百”，據文意徑改。


 [177]
 “城”，抄本原作“成”，據蘇軾
 荆州
 十首其四校改。


 [178]
 按，下引實出王士禛
 池北偶談
 卷十三，作“香祖筆記
 ”殆誤記。


 [179]
 此卷依上海圖書館
 藏翁方綱
 手稿本整理。“記”，翁方綱
 稿本原作“紀”，據王士禛
 口授、何世璂
 述然燈記聞
 改，下同。卷題“附記”二字，稿本原無，校者補。


 [180]
 “醉歌行”，當作“醉時歌”，見杜甫
 集。


 [181]
 “不甚”，翁方綱
 手稿原作“甚不”，據王士禛
 帶經堂詩話
 卷三十、翁方綱
 石洲詩話
 卷六引乙正。


 [182]
 “銷”，據元好問
 西園
 ，當作“祛”。


 [183]
 此段小注，翁方綱
 書於天頭，後有朱筆：“此十五字，分二行，注於‘效其貌者耳’下。”


 [184]
 此段恰逢换頁，天頭有翁方綱
 朱筆：“皆低一格。”


 [185]
 “盧鴻”，據劉禹錫
 集，當作“賈誼”。


 [186]
 此行手稿本裝訂被壓，據傳抄本補。


後記

右談龍録
 一卷，清趙執信
 著。石洲詩話
 八卷，清翁方綱
 著。


執信
 字伸符
 ，號秋谷
 ，又號飴山老人
 。山東益都
 人。生於康熙
 元年（一六六二），卒於乾隆
 九年（一七四四）。康熙
 進士，曾官左贊善。因爲在“國恤”時期（康熙
 二十八年七月佟
 皇后之死）“違制”看洪昇
 長生殿
 的演出（當時規定百日之内不許作樂），被削官。時人有“可憐一曲長生殿
 ，斷送功名到白頭”的詩，就是説他這件事。他是詩人，又是詩歌評論家，談龍録
 雖然是數量很少的薄薄一卷，但在當時以至於後來的影響却頗大。這一卷書差不多專是針對王士禛
 的“神韻”説而發的。


王士禛
 的“神韻”説，淵源於宋
 代嚴羽
 （其實不僅嚴羽
 ，還可以遠溯到唐
 代司空圖
 ，近迄明
 代李攀龍
 ），循所謂“羚羊掛角，無迹可求”之説，構成他自己的詩論，主張詩要有一種朦朧之境，摇曳生姿，而又避免實指。這種作法，必得依賴風調之美。這風調，就是“神韻”。當時王
 氏之説傾天下，從理論到創作實踐，客觀上正起了掩蓋民族矛盾、階級矛盾的作用，爲取得全國政權未久的清
 王朝所歡迎。


執信
 於王
 氏深致不滿，談龍録
 中首尊馮班
 ，繼舉吴喬
 ，以示與王士禛
 異途。馮班
 鈍吟雜録
 中有嚴文糾繆
 ，吴喬
 圍爐詩話
 中有“詩中須有人在”之説，都是反對嚴羽
 滄浪詩話
 的。“談龍”即談詩，王士禛
 説“詩如神龍，見其首不見其尾，或雲中露一爪一鱗而已，安得全體！”執信
 則以爲“龍之首尾完好，故宛然在”，只不過是“恍惚望見者，第指其一鱗一爪”罷了，决不可“拘於所見，以爲龍具在是”！書中於王士禛
 的作品如留别相送諸子
 、與友夜話
 等則譏彈之，於王士禛
 的唐
 詩選本如唐賢三昧集
 則貶抑之，於王士禛
 所讚賞者如汪懋麟
 詠浯溪磨厓碑
 則駁斥之。……又説王士禛
 爲人“素狹”，作詩太“愛好”， “如三河少年，風流自賞”，……許多刺語和微辭。其中好些話爲後來反對王士禛
 者所本，如袁枚
 的隨園詩話
 中就可以看到一些例證。

與談龍録
 爲姊妹篇的是聲調譜
 ，那是揭“神韻”説之秘，選古人詩中對於聲調運用的範篇以告人的。但那書僅是一個在字句之旁標示聲調的古詩選本，所以没有把它輯入這套中國古典文學理論批評專著選輯
 。


趙執信
 之後，反對“神韻”説最力的是倡“性靈”説的袁枚
 。反對“性靈”説而欲救“神韻”説之失的是主“肌理”説的翁方綱
 。


方綱
 字正三
 ，號覃谿
 。順天大興
 （今北京
 市）人。生於雍正
 十一年（一七三三），卒於嘉慶
 二十三年（一八一八）。乾隆
 進士，官至内閣學士。他是乾
 、嘉
 時代著名的金石學家，經學家，考據家，書法家，也是詩人。他的詩學出於黄叔琳
 ，而叔琳
 得自王士禛
 ，可以説他的詩學與王士禛
 有血緣關係。但他認爲“神韻”太“虚”，必須救以“肌理”之“實”。“理”就是義理加文理，他是這樣説的：

“理者，綜理也；經理也；條理也。尚書
 之文，直陳其事，而詩
 所以理之也。直陳其事者，非直言所能理，故必雅麗而後能理之。雅，正也；麗，葩也。韓
 子又謂‘詩
 正而葩’者是也。”（復初齋文集
 卷十）“其於人則肌理也。”（同上）所以“詩必研諸肌理，而文必求實際”（同上文集
 卷四）。並祖述黄庭堅
 詩法，説“以質實爲本”。 指出“唐
 詩妙境在虚處，宋
 詩妙境在實處”（石洲詩話
 卷四），因爲——“宋
 人之學，全在研理日精，觀書日富，因而論事日密。”又云：“談理至宋
 人而精，……詩則至宋
 而益加細密。蓋刻抉入裏，實非唐
 人所能囿也。”（同上詩話
 卷四）

崇“實”，是由於他是金石學家、考據家，乾
 、嘉
 之世的樸學之風也帶進詩學中來；尚“理”，似與當時桐城
 文派的談理學、做宋
 體詩有若離若合的關係。王士禛
 高唱“神韻”以尊唐
 ；翁方綱
 拈出“肌理”，表面上未嘗薄唐
 ，而骨子裏是揚宋
 。方綱
 詩學雖淵源於王士禛
 ，然而他别是一家。試看他指點學詩之途，竟不取法王士禛
 而主張從朱彝尊
 ：

“漁洋
 先生則超明
 人而入唐
 者也。竹垞
 先生則由元
 而入宋
 而入唐
 者也。然則二先生之路，今當奚從？……由竹垞
 之路爲穩實耳。”（同上詩話
 卷四）


石洲詩話
 卷一、二，評唐
 詩；卷三、四，評宋
 詩；卷五，評金
 、元
 詩；卷六，評王士禛
 的評杜
 ；卷七，評元好問
 論詩絶句
 ——與王士禛
 的論詩絶句
 有關；卷八，評王士禛
 論詩絶句
 。他的評法，是分代、分人的叙議，逐首、逐句的剖析，其“肌理”之見，隱約貫注於全書中，是一部比較有系統的古典詩歌理論批評著作。張維屏
 説他聞見博，考訂精，用心勤，信非過諛。至於説他持論正，那是不盡然的，我們應當用批判的眼光去看待。


談龍録
 用清詩話
 本作底本，石洲詩話
 用清嘉慶
 二十年廣州
 刻本作底本，校點出版。

陳邇冬


修訂説明 談龍録修訂後記

在乾隆
 六十年刊行的四庫全書總目
 中，曾言及：“近時揚州
 刻此書，欲調停二家之説，遂舉録
 中攻駁士禛
 之語，概爲删汰。於執信
 著書之意，全相乖忤，殊失其真。今仍以原本著録，而附論其紕繆如右。”指出的正爲談龍録
 最早行世的兩個版本之間，存在版本差異與意見分歧。總目
 所指的“原本”，實謂收入因園
 刻本趙執信
 飴山堂集
 的談龍録
 一卷，而“近時揚州
 刻此書”，指的是乾隆
 年間盧見曾雅雨堂
 刻本談龍録
 。袁枚
 隨園詩話
 卷五曾言“相傳所著談龍録
 痛詆阮亭
 ，余索觀之，亦無甚牴牾”，所見或即是經過删節的雅雨堂
 本。鑒於因園
 刻本與雅雨堂
 本這兩個早期傳本均在當時讀書人之間産生過影響，也反映出了不同的版本面貌，本次修訂時，改以因園
 本爲底本，參校以雅雨堂
 本，雅雨堂
 本删汰條目及所增小注等，均出校記，並附入盧見曾
 重刻趙秋谷先生談龍録並聲調譜序
 及四庫全書總目
 之談龍録
 提要。其中，盧見曾
 文，載雅雨堂文集
 卷一，雅雨堂文集
 總目録，題此篇作“趙秋谷先生談龍録序”。盧見曾
 原擬刊刻趙執信
 飴山詩集
 並附談龍録
 ，故作此文，後飴山詩集
 未刊，今雅雨堂
 本聲調譜談龍録
 前亦未收此序。


翁方綱撰石洲詩話始末考（代修訂後記）


翁方綱
 （一七三三—一八一八）石洲詩話
 的撰作，前後歷經四十餘年，其中，既有翁方綱
 詩學觀點中一以貫之的一面，亦有前後發展的一面。今存的翁方綱
 石洲詩話
 的刊本，主要包括蔣攸銛嘉慶
 二十年（一八一五）廣東刻八卷本、伍崇曜咸豐
 元年（一八五一）翻刻嘉慶
 本的粤雅堂
 叢書本，及從上述二本衍生出的石印本等。今存石洲詩話翁方綱
 稿本三種，包括翁方綱
 手校的石洲詩話
 卷一至卷五謄清稿本、石洲詩話
 卷七卷八手稿及題“石洲詩話卷十”手稿。石洲詩話
 卷九卷十另存傳抄本。

從翁方綱
 石洲詩話
 的稿本、刻本及傳抄本等來看，乾隆
 三十年至三十三年，翁方綱
 擔任廣東
 學政期間，完成了石洲詩話
 前五卷，並雇人謄抄爲謄清稿本，而五卷本亦爲石洲詩話
 最初面目。後來，這一稿本曾經歷過底本盗失、友人購回的曲折經過，一直未曾刊刻。嘉慶
 十七年，翁方綱
 重見昔日謄清稿本，於上校改誤字並略作修訂後，另外謄存一本。石洲詩話
 卷六的撰作，主要是對王士禛
 評杜
 一卷的評點，大約完成於嘉慶
 五年至十七年間。嘉慶
 十七年至十九年，翁方綱
 陸續撰成關於元好問
 論詩絶句
 與王士禛
 論詩絶句
 的評點，即石洲詩話
 卷七、卷八部分。嘉慶
 十九年至二十年，翁方綱
 以八卷石洲詩話
 稿交門人蔣攸銛
 於兩廣
 總督節署刊刻，由張維屏
 校勘，約在嘉慶
 二十年刊成，書板約於嘉慶
 二十一年九月寄至翁方綱北京
 寓所。

以下，兹據相關版本，略述翁方綱
 石洲詩話
 的編纂始末、版本源流和其中反映出的翁
 氏詩學發展：

一、石洲詩話
 前五卷的編纂與書稿盗失經過


石洲詩話
 五卷抄本，今南京圖書館
 與湖南省博物館
 有藏。其中，湖南省博物館
 藏本未見，具體内容與性質不詳。


南京圖書館
 藏石洲詩話
 五卷抄本，爲過雲樓
 舊藏，用左右雙邊紅格稿紙，半頁十二行，行二十字，白口，上單魚尾，魚尾下有卷次和頁數，其中，“自叙”頁版心書“叙”字，各卷版心書“卷幾”字樣。書中有翁方綱
 手跋、葉繼雯
 手跋和翁方綱
 的手校，另有書估模仿翁方綱
 字迹所作僞跋一篇。從翁方綱
 的手跋等來看，南京圖書館
 藏抄本的性質爲翁方綱
 在廣東
 履官期間寫定成稿後、約於乾隆
 三十三年（一七六八）請人謄抄的謄清稿本，而謄抄稿本上的校改，爲翁方綱嘉慶
 十七年（一八一二）再覯該本時的校改。

據石洲詩話自叙
 言：

自乙酉春，迨戊子夏，巡試諸郡。每與幕中二三同學，隔船窗論詩，有所剖析，隨手劄小條相付，積日既久，彙合遂得五百餘條。秋間，諸君皆散歸，又届報滿受代之時，坐小洲石畔，日與粤
 諸生申論諸家諸體。因取前所劄記散見者，又補益之，得八百餘條，令諸生各鈔一本，以省口講而備遺忘，本非詩話也。時乾隆
 三十三年九月二十四日。覃谿
 記。

可知此書爲翁方綱乾隆
 三十年乙酉至三十三年戊子（一七六五—一七六八）廣東
 試學時撰成，當時爲五卷本。隨後，翁方綱
 雇人謄寫爲謄清稿本。翁方綱
 在乾隆三十五年作有藴齋寄湖筆並詩索予近著石洲詩話用黄文節松扇韻奉酬並寄象星
 一詩，可見蔡琇
 （號藴齋
 ）得知撰書之事並欲閲書。其後，至乾隆
 三十七年，該稿仍存而吉夢熊
 曾閲；之後，這份謄清稿本爲人盗去。至嘉慶
 九年（一八〇四），葉繼雯
 （字桐封
 ，號雲素
 ）購得該本，而在該謄清稿本末，已有一篇模仿翁方綱
 筆迹的僞跋，在僞跋後的板框内空處，有葉繼雯
 的手跋：


嘉慶
 九年，歲在甲子，秋八月朔日，漢陽葉繼雯
 得於厰
 市。借書舫
 珍藏。

下鈐“葉氏珍藏秘笈”朱長印。

約在嘉慶
 十七年壬申（一八一二），葉繼雯
 晤翁方綱
 ，請翁方綱
 在謄清稿本上作跋，而翁方綱
 得以重見四十餘年前的舊稿並校改誤字。其中，卷一末，有翁方綱
 題識“嘉慶
 壬申十月二日覆核”一行，在卷首自叙
 後，亦有題識，言：

此五卷寫藳，失去數年，忽忽忘之矣，今爲雲素
 先生得之，借來覆核，始改其中訛字，因復謄存一本，又以漁洋評杜
 一卷附後。記壬辰秋，同年吉渭厓
 來予齋，見此，笑曰：“考求古人深意，不爽絫黍，何不用此於三傳
 三禮
 ，豈不較熟精杜
 、蘇
 集，更有益乎？”予笑而不答也。蓋予讀諸經劄記，積存於篋者，未敢出以示人也。今諸經劄記手抄成帙者，已得七十餘卷。迴顧曩在藥洲
 亭檻間，光陰冉冉如昨，慙恧慙恧。嘉慶
 壬申十一月十日，八十老人方綱
 識。

下鈐“翁印方綱”白方、“覃谿”朱方二印。頁左下，復鈐有葉繼雯
 的“葉氏珍藏秘笈”朱方印。

由“謄存一本”可見，翁方綱
 在校改謄清稿本上的誤字後，曾另外録副一本，而這一録副本，可能是翁方綱
 手録，但從清
 代的傭書情形來看，更大的可能，還是翁方綱
 請人抄繕。“以漁洋評杜
 一卷附後”，指的便是今八卷刻本卷六的漁洋評杜摘記
 。由此可見，翁方綱
 在嘉慶
 十七年時，已有將漁洋評杜摘記
 納入石洲詩話
 的計劃。翁方綱
 以爲，張宗柟
 所刻帶經堂詩話
 的評杜
 一卷，真贋摻雜，有待辨析，故作此卷。該卷的具體撰作時間，也可以從此卷卷末題識得到線索。翁方綱
 題識中言“昔在山東
 學使廨，刻拙作小石帆亭著録
 六卷”，翁方綱山東
 學政之任，在乾隆
 五十六年至五十八年（一七九一—一七九三）；而“若夫讀杜
 之法，愚自有附記
 二十卷，非可以評語盡之也”，及此卷中所提及的“杜詩附記
 ”等，實指翁方綱陸續所作杜詩的批校附記，約於嘉慶
 五年（一八〇〇）前後定稿爲二十卷本杜詩附記

 。由此可知，石洲詩話
 卷六漁洋評杜摘記
 ，不早於嘉慶
 五年完成。


翁方綱嘉慶
 九年（一八〇四）撰有陳荔峯學士典試粤東還出姚秋農學使所拓藥洲石上予舊刻詩記賦此二詩題於藥洲圖卷
 （復初齋詩集
 卷五八）：

七千里外芾棠陰，四十年前緑蘚深。南海潮來風雨夕，西齋樹下誦弦音。主賓對榻論文語，苔石同岑感舊心。編入藥洲
 詩話卷，後先衣盋在詞林。（乾隆
 （己）［乙］酉、戊子、庚寅、辛卯，凡四届鄉試，每與典試諸公唱酬成册。今秋農
 與荔峯
 ，此景依然也。予在使院撰藥洲詩話
 六卷。）

從詩意與小注來看，翁方綱
 追述自己乾隆
 三十年乙酉至三十六年辛卯廣東
 學政任上典試的往事，並言自己曾撰有六卷本的藥洲詩話
 。翁方綱
 另有“用年譜之式，分年提行”的家事略記

 。在翁方綱
 “乾隆
 三十年”的記事中，言：“選拔諸生多留省數旬者，時來藥洲
 亭論詩，有藥洲詩話
 六卷。”均提及了六卷本藥洲詩話
 。廣東
 學政署爲五代十國南漢藥洲園林
 舊址，院池中有九曜石，故藥洲
 又名石洲
 。翁方綱
 石洲詩話
 謄清稿本上題識“迴顧曩在藥洲
 亭檻間，光陰冉冉如昨”，亦述此稿爲“藥洲”往事，而鑒於家事略記
 爲翁方綱
 晚年所著，最後幾年有逐年補充一年大事漸次撰成的可能，而翁方綱嘉慶
 九年所述與家世略記
 中談及的“藥洲詩話
 六卷”，或即爲石洲詩話
 。藥洲詩話
 的“六卷”之數，或因當時翁方綱
 前五卷書稿已佚，故對詩話的具體卷帙數量有記憶疏失，或爲嘉慶
 九年作詩和撰家事略記
 時，翁方綱
 已撰成漁洋評杜摘記
 一卷，並擬納入增補範疇，而當時的石洲詩話
 尚無卷七卷八部分。概而言之，聯繫翁方綱
 在謄清稿本上的題跋來看，至嘉慶
 十七年，石洲詩話
 卷七、卷八當尚未完成。


翁方綱
 手跋記乾隆
 三十七年壬辰（一七七二）吉夢熊
 （號渭厓
 ）來訪，得見此本，可見當時書稿尚未盗失。翁方綱
 隨後所述的“今諸經劄記手抄成帙者，已得七十餘卷”，實即翁方綱
 從乾隆
 五十八年癸丑起温肄諸經所得而至嘉慶
 年間陸續修訂的一系列以“附記”爲名的經學劄記的手稿。在今存的手稿本諸經附記
 中，有嘉慶
 元年至二十年的數次董理覆核的題記按語，而如同翁方綱
 手跋中所述，“蓋予讀諸經劄記，積存於篋者，未敢出以示人也”，這些劄記，迄翁方綱
 去世，一直未見刊刻，至光緒
 中，定州王
 氏得傳抄本的詩
 、禮記
 、論語
 、孟子
 的附記
 ，刊入畿輔叢書
 ，其餘各經則未見刊本

 。

在謄清稿本的卷末，書估仿翁方綱歐
 體楷書字迹作僞跋，云：

此本余視學粤
 中，歸而手繕也。運毫固病纖弱，而前後四萬餘字，不旬日而成，洵非今日所能事也。噫，吾老矣，無能爲也已。 方綱
 又記。

下鈐“翁方綱”白方，“正三一字忠叙”朱方二印，均爲僞印。從僞跋來看，書估或見自叙
 而知此爲翁方綱
 所作詩話
 ，爲擡價，將“運毫纖弱”之抄本號爲“稿本”，並仿翁方綱
 書迹作僞跋。末頁的僞跋與僞印，翁方綱
 以墨筆圈去，另於天頭及版心外空處，作跋文，言：

此是廣東
 雇人謄寫，訛字尚未全校改者，不知何人盗去，雲素
 先生偶買得之，今得借來重抄，亦幸矣。册尾竟有人僞作拙跋，荒唐已極。可笑！可笑！壬申十一月朔。

下鈐“覃谿”朱方印。面對僞稱的手稿、跋尾、印章，翁方綱
 亦無可奈何。該謄清稿本的各卷卷首，亦有翁方綱
 的“覃谿”朱方印，同時，卷一末葉，有“東卿”朱方印，爲翁方綱
 門生、葉繼雯
 之子葉志詵
 經眼之印。

二、石洲詩話
 卷七、卷八手稿簡述


翁方綱
 在嘉慶
 十七年時，已撰成漁洋評杜摘記
 ，並擬將之附爲石洲詩話
 “卷六”，而收入石洲詩話嘉慶
 刊本卷七元遺山論詩三十首
 和卷八王文簡戲仿元遺山論詩絶句三十五首
 的二卷，當在之後成稿。北京大學圖書館
 藏有翁方綱
 的墨蹟一摺册，内容爲翁方綱
 石洲詩話
 卷七、卷八的手稿本，其中塗乙修改之處甚多，屬初稿本。

該册外封題“翁覃溪評註元遺山王漁洋／論詩絶句手稿（俞樾跋）”，這一外封題字，當爲後人據俞樾
 跋語擬定，而北京大學圖書館
 館藏目録中書名，據外封著録。從二卷的具體内容來看，手稿二卷，分别題作“元遺山論詩絶句附説”與“王文簡戲仿元遺山論詩絶句附説”，“附説”“附記”等名，是翁方綱
 對自己讀書時有所感而單行的札記常用的擬名，手稿中卷端題名，與後來嘉慶
 刻本中各卷改“附説”爲“三十首”、“三十五首”有别，從嘉慶
 刻本張維屏
 跋語“附説元遺山
 、王漁洋
 論詩絶句
 兩卷”來看，卷中標題的更定，當爲刊刻時所改。摺册中，未見“石洲詩話”之名，從二卷卷端題名來看，此二卷在撰作之時，似並未擬定收入石洲詩話
 ，而最終附入。

手稿摺册，用半頁十一行、左右雙邊黑格稿紙，版心爲上下雙魚尾，而版心處，未題書名、頁數等。翁方綱
 手稿内容，共計二十五頁，每行約十三字至十六字不等，手稿上，除“北京大學臧書”朱方外，無鈐印。在書寫行款上，迻録元好問
 、王士禛
 詩時頂格抄，翁
 氏附説，則低一至二格書寫。元好問
 、王士禛
 詩原有自注，翁方綱
 偶爾亦迻録，但多數情况下，並不迻録。部分手稿頁面中，翁方綱
 刻意以字體來區分，迻録元好問
 、王士禛
 詩時用楷體，附説則以行書書寫，但字體的區分並不嚴格。摺册中多有修改乙正的痕迹，從修訂痕迹來看，不少原爲筆誤，翁方綱
 隨手圈去，並於墨圈下改書正確文字，有少量爲旁校修改，從修改痕迹可知，這份手稿當爲手書初稿。

摺册末，有俞樾
 手跋兩段，書於無格稿紙上，共二頁，作：

此卷無書撰人姓名，傳爲覃溪
 先生筆。故人蘭坡
 中丞所藏，其嗣君小坡
 孝廉出以示余，余觀之，真覃溪
 筆也。非獨書法相近，其論詩大旨亦脗合，又以先生復初齋文集
 證之，如云“迪功
 少負雋才，惜空同
 專以模仿爲能事，以其能事，貺其良友，故所造僅僅如此”，則集中徐昌穀詩論
 第一篇，固有此説，又云“邊仲子
 詩稿，漁洋
 以紅筆圈點，或改一二字，此句‘疏雨欲沾衣’，實是‘疏’字，漁洋
 改‘林’字，爲非”，則集中跋邊仲子詩
 ，固有此説，是爲先生筆無疑矣，又先生嘗作元遺山年譜
 ，而此論刻遺山
 集，云“以拙撰年譜
 附入”，亦其明證也。


光緒
 辛巳歲仲春月，曲園俞樾
 記。

卷中所載同時之人如紀曉嵐
 、陸耳山
 ，皆甚著。惟李南磵
 稍晦，先生集中有李南磵墓表
 ，云：“諱文藻
 ，字素伯
 ，號南磵
 ，山東益都
 人。”樾
 又記。


俞樾
 跋後，鈐有“曲園居士”朱方及“北京大學臧書”朱方。

從跋文來看，俞樾
 並未檢出此二卷實屬翁方綱
 石洲詩話
 ，而通過筆迹比核與詩論思想、著述自陳等，論定此確爲翁方綱
 所書。


翁方綱
 石洲詩話
 卷五曾言，元好問
 論詩絶句
 “已開阮亭
 ‘神韻’二字之端矣，但未説出耳”，故翁方綱
 以爲元好問
 、王士禛
 在詩學上有密切關聯，且今存的手稿來看，二卷合爲一册，大抵同時所作。那麽，此二卷是否有具體的撰寫年代可考呢？在石洲詩話
 卷七中，翁方綱言：

四十年前，愚在粤
 東藥洲
 亭上，與諸門人論詩，嘗有韋柳詩話
 一卷，意竊取於此。

其中提及的韋柳詩話
 ，今未見傳本，翁方綱
 乾隆五十二年（一七八七）成書的復初齋王漁洋詩評
 中，曾有“十五年前，嘗撰韋柳詩話
 一卷”之述，可知韋柳詩話
 當成於乾隆
 三十七年（一七七二）

 。“四十年”的計數可能爲約數，與翁方綱
 在嘉慶
 十七年謄清稿本上的題跋可相印證，知石洲詩話
 的卷七與卷八，約作於於嘉慶
 十七年之後，不晚於石洲詩話
 刊梓的嘉慶
 十九、二十年（一八一四、一八一五）。

三、石洲詩話
 八卷本的刊成及其與謄清稿本、手稿本之關係

在翁方綱嘉慶
 十八年（一八一三）七月五日寫給石韞玉
 的書札中，曾言及“又舊作詩話
 ，今始托礪堂
 刻之。”

 可知當時翁方綱
 已囑託時任兩廣總督
 的蔣攸銛
 （號礪堂
 ）刊刻石洲詩話
 ，但囑託之時，翁方綱
 是否已撰定石洲詩話
 的卷七、卷八部分，尚不可知。翁方綱
 寄出石洲詩話
 的刊刻用稿本，當稍晚於此，而寄出的記録，見於翁方綱嘉慶
 十九年起所撰蘇齋筆記
 中。其中，不晚於嘉慶
 二十年正月撰成的蘇齋筆記
 卷十一中，記道：

予在粤
 東，著石洲詩話
 ，今始以其艸寄粤
 刻之。番禺
 舉人張維屏
 來云：“先生此編，作於藥洲
 之上，何不論次粤
 人詩乎？”予笑而未應也。蓋詩不當以方隅分派目之耳。

“今始以其艸寄粤
 刻之”，當爲翁方綱
 遲至嘉慶
 十九年、二十年間寄出書稿之證。石洲詩話
 的刊刻，由張維屏
 負責校勘，蘇齋筆記
 中所記“來云”，爲刊刻中翁方綱
 與張維屏
 書札往還之記録。

在石洲詩話蔣攸銛
 刻本最末，有嘉慶
 二十年四月八日張維屏
 跋，言：


石洲詩話
 八卷，大興翁覃谿
 先生視學粤
 東，與學侣論詩所條記也。前五卷草稿久已失去，葉雲素
 農部忽於都中書肆購得之，持歸求先生作跋。先生因命人鈔存，又增評杜
 一卷，及附説元遺山
 、王漁洋
 論詩絶句
 兩卷，共成八卷。會先生門人襄平蔣公
 來督兩粤
 ，因寄至節署，屬爲開雕。公命維屏
 董校勘之役。維屏
 既以詩辱知於先生，憶丁卯、戊辰寓京師，每清曉過蘇齋
 ，先生輒爲論古人詩源流異同，亹亹不倦。一日詢及是編，遍檢弗獲，不意是書失去，遲之又久復還。而維屏
 於七千里外，乃得取而細讀之，且距先生視學時已四十餘年矣。

在張維屏
 跋中所叙的稿件失而復得之事，正與石洲詩話
 五卷謄清稿本上題跋相合；而前五卷“命人鈔存”，亦與翁方綱
 所述“謄存一本”相合。


石洲詩話
 在廣東
 刊成後，書板約在一年後的嘉慶
 二十一年九月歸於時在北京
 的翁方綱
 處，十月，翁方綱
 與朝鮮金正喜
 書札，言：“新刻板石洲詩話
 八卷，凡二册，此板上月纔到，刷印未多，謹先寄上三部。”
 
[8]




蔣攸銛
 刊石洲詩話
 八卷刻本，左右雙邊，半頁十行，行二十一字，白口，框高一九九毫米，寬一四七毫米，上單魚尾，魚尾上鐫“石洲詩話”，魚尾下有“自叙”“卷幾”“跋”字樣，版心下方有頁數。

就卷一至卷五而言，比勘南圖
 藏翁方綱
 手校謄清稿本與蔣攸銛
 刊本，可知翁方綱
 對乾隆
 年間的五卷舊稿所作更定，蔣
 刻本大多遵循，另有少量異文，在手校謄清稿本上無徵，可能是翁方綱
 另外在自己從葉繼雯
 處“謄存一本”的録副本上做了修訂。由此可知，蔣攸銛
 刊石洲詩話
 八卷本的前五卷的底本，當爲翁方綱
 校閲畢謄清稿本後另行謄出的録副本。從乾隆
 三十三年的謄清稿本，至嘉慶
 十七年翁方綱
 的更改校定，再到嘉慶
 刻本的寫樣刊刻，石洲詩話
 前五卷的文本最終定型。

謄清稿本爲翁方綱
 請人謄抄，故翁方綱
 的手校中，部分校改，實爲原抄有訛誤，翁方綱
 改定其中的别字，如“党竹谿”之“党”，謄清稿本原誤作“黨”，故有校改。此外，翁方綱
 也更定了謄抄中部分文字的正俗字，如改“胆”爲“膽”，改“証”爲“證”，改“托”爲“託”等，其中，“証”字的校改，翁方綱
 雖屢出校記，仍多有遺漏，而嘉慶
 刻本在刊刻時多已更正爲“證”字。


翁方綱
 在謄清稿本上更多的校改，主要體現在對文辭的修改和舊日條目的删削上。在文辭的覆核修改上，可以看出，翁方綱乾隆
 年間作詩話
 時，曾針對吴之振
 宋詩鈔
 的遴選提出不少意見，而詩話
 中徵引的宋
 詩，實亦多本吴之振
 宋詩鈔
 ，而嘉慶
 年間的修訂，則間或依作者本集改定，如卷四引黄庭堅
 詩句“揚州
 風物鬢成絲”，在謄清稿本上“物”原作“動”，同宋詩鈔
 卷二八之訛誤，而在嘉慶
 年間手校時，便已據黄庭堅
 别集改作“物”，後來的石洲詩話
 刻本，亦不誤。

在修改過程中，翁方綱
 主要以删削爲主，對舊日詩説不甚滿意處，往往在文字的起訖處勾勒“「」”以示删除，而並未新增條目。如卷四中，原有一則，作：


洪玉父
 滕王閣憶侍兒
 二絶句頗佳，其爲葉少藴歌閲駿馬圖
 篇中，有云：“葉
 公好尚有祖風，苦變真龍似畫龍。”按，葉
 公好龍，自音涉，而葉少藴
 之姓，豈音涉乎？

後翁方綱
 框去以示删除，天頭另有行書校語：“此條誤也。葉
 本音涉，即今葉姓，無二字。”對於昔日誤説予以辨析與删改。石洲詩話
 謄清稿本中，原有三處言及錢謙益
 ，翁方綱
 均有删改，包括論及錢注杜詩
 、列朝詩集
 和一處引錢謙益
 詩。同時，嘉慶
 年間的修改中，翁方綱
 在兩處改初稿中的“漁洋
 先生”爲“漁洋”，删去“先生”二字，顯現出一絲微妙的態度轉變——不過前五卷中仍有大量的“漁洋
 先生”“阮亭
 先生”的字樣，且前五卷中對王士禛
 説多尊重援引。

在翁方綱
 删改舊稿之後，這些謄清稿本中原有的條目，在石洲詩話蔣
 刻本中往往遵從。唯石洲詩話
 卷五“玉山主人
 云所謂嬉春體”一條中，今蔣
 刻本有“先生謂詩人多爲宋
 體所梏，故作此體變之云”十九字，在謄清稿本中，“謂詩人多爲”五字，原作“自謂代之詩人爲”六字，謄清稿本中辭句，與顧瑛
 （玉山主人
 ）嬉春體
 自注合。謄清稿本中前後二十字，翁方綱
 有框去删除之符號，或爲輾轉録副時，録副者未注意到删削的符號，這一句仍保留在蔣
 刻本中，且字詞有小别。

在謄清稿本和八卷刻本中，均以换段的方式來表示條目的分則。在同一條目内再分段的情况下，均在條目中加“○”以示分隔。在乾隆
 三十三年所作自叙
 中，翁方綱言最初的五卷本“因取前所劄記散見者，又補益之，得八百餘條”，但在嘉慶
 年間的修訂中，僅删削而不復增補，亦有少量的條目在謄清稿本中原分爲多則而在蔣
 刻本中連爲一則，致最終前五卷的條目數不滿“八百餘條”。


嘉慶
 刻本以翁方綱
 謄存本爲底本，經寫樣上板，亦難免有手民之誤。如石洲詩話
 卷一引杜甫
 三川觀水漲
 “雲雷屯不足”句，“足”訛作“已”；卷三引蘇軾
 次韵和王鞏六首
 （其二）“櫟林斬冬炭”句，“斬”訛作“軒”；卷四“宋詩鈔
 品之曰‘宋
 詩宗祖’”，“宗祖”訛作“宋
 祖”

 ；卷四引梅堯臣
 依韻和胡武平懷京下游好
 中“南國易悲愁”句，“愁”訛作“秋”。這些訛誤，核以乾隆
 年間的謄清稿本，可知原抄不誤，而當在輾轉傳抄、寫樣、刊刻的過程中出現。

就卷七、卷八而言，北大
 藏手稿本的圈改塗乙，反映的往往爲翁方綱
 構思時隨文訂正，而這些修改塗乙，並非翁方綱
 後來覆校、覆核時的更定。

比勘石洲詩話
 卷七卷、八手稿部分與石洲詩話
 刻本部分，兩者之間，仍存在不少異文，從手稿未經謄清，不見翁方綱
 另行校正的痕迹，且手稿中確實存在誤字等來看

 ，這部分手稿應該並非最後刊刻的直接底稿，在刊刻之前，很有可能先另行請人謄清，經翁方綱
 修改誤字後，寄至廣東
 。與此同時，在刊刻時，還補録了全部的元好問
 、王士禛
 論詩絶句
 之自注，經寫樣後上板刊刻。


石洲詩話
 八卷刻本中前五卷與後三卷並非同時成書，翁方綱
 雖然在嘉慶
 十七年校訂時，删去了部分“漁洋
 先生”之“先生”二字，並框去不少先前的觀點、條目，對部分舊稿予以了改正，但總體來説，翁方綱
 對大多數舊見保持舊樣。至嘉慶
 年間，翁方綱
 陸續撰寫了石洲詩話
 的後三卷，則對王士禛
 的詩學主張，轉爲接受與批判兼而有之的態度，增多了不少商榷之辭，這在石洲詩話
 卷六至卷八中體現得較爲明顯。石洲詩話
 的八卷本，本非成於一時，只不過最終刊定於一時。具體來説，乾隆
 三十三年撰成前五卷，後三卷完成於嘉慶
 年間，其中卷六稍早而卷七卷八稍晚。全書並非和諧統一的整體，包含了翁方綱
 前後不盡相同的詩學主張。

四、石洲詩話
 卷九、卷十簡述


翁方綱
 的石洲詩話
 刻本僅見八卷本，而翁方綱
 另撰有卷九、卷十，上海圖書館
 藏石洲詩話
 卷十手稿本，收録於蘇齋存稿
 五種之中。翁
 氏書於無格稿紙之上，手稿内容共二十三頁，每半頁八行至十行不等，行字不一，每行約三十字，其中塗乙修改之處甚多，屬初稿本。

稿本卷十，首書：


石洲詩話
 卷第十


大興翁方綱



何端簡
 公然燈紀聞

 卷原本。方綱
 附記。

此卷是端簡
 公所撰，方綱
 全録於此，附以管見，非若前卷偶節録也。


然燈紀聞



新城何世璂
 述


漁洋
 夫子口授

從内容上來説，石洲詩話
 卷十，實爲翁方綱
 針對王士禛
 口授、何世璂
 所述然燈紀聞
 作評論，而翁方綱
 全文迻録然燈紀聞
 ，迻録時，均頂格書寫；闡述己見的“附記”部分，則低一格書。

卷九、卷十，今國家圖書館
 藏傳抄本一册，著録題作“石洲詩話
 ”。抄本用紙捻草裝，外封無字。抄本僅抄石洲詩話
 卷九、卷十之内容，用無格稿紙，半頁十行，行三十二字。正文首頁，鈐有“小艸有遠志相依在平生”之朱方閒章及“北京圖書館臧”朱長印。

卷九部分，首行作“石洲詩話卷第九”，次空一行，第三行作“漁洋詩問附記”，第四行起爲正文。其中，摘記漁洋山人詩問
 ，均頂格抄；闡述翁方綱
 己見的“附記”，則低一格抄。卷十部分，首行作“石洲詩話卷第十”，次空一行，第三行起，抄“何端簡公然燈紀聞”云云，與手稿本幾乎一致，唯無手稿本卷十第二行的“大興翁方綱”之署名。傳抄本上有塗乙。其中，誤抄之字，徑行點去，脱漏之字，則校補於旁。另外，天頭處有少量與原抄不同的佚名校勘，但校語價值不大。校勘石洲詩話
 卷十的手稿本與傳抄本，可以發現，傳抄本中出現了誤衍、誤脱、訛字等文本流傳中出現的錯誤，唯手稿本中有一處，因後來裝訂書根較緊，壓去一行文字，賴傳抄本得以識認。


倫明
 漁洋山人著書考

 ，曾著録所得石洲詩話
 卷九、卷十兩卷抄本：


漁洋詩問附記
 一卷（舊鈔本），翁方綱
 撰。於漁洋
 答意，多所闡發，僅八條。此書無刻本，余得抄本石洲詩話
 九、十兩卷，此即九卷，其十卷乃然燈紀聞附記
 也。石洲詩話
 刻本止八卷。


然燈紀聞附記
 一卷（舊鈔本），翁方綱
 撰。亦發揮漁洋
 論詩之旨，其中“歐
 、蘇
 、黄
 七律，必不可學”一條，痛駁原説最詳。末記云：“是編不著何年。漁洋
 於康熙
 甲申冬歸里，此編之録在乙酉、丙戌、丁亥之間，漁洋
 晚歲里居，端簡
 公未出仕時也。”

按，覃谿
 好説詩，與漁洋
 同。其於漁洋
 原説，從者什六七，違者什三四，合而觀之，則可互相發明也。

從這一記載來看，倫明
 所見的當爲翁方綱
 石洲詩話
 卷九、卷十的舊鈔本内容，與今傳抄本内容吻合。

從翁方綱
 石洲詩話
 的設計來看，卷五之後，附入刊本的三卷均與王士禛
 之詩論有關。在翁方綱
 看來，卷九是對漁洋山人詩問
 中王士禛
 説的研析，也呼應了“前卷”即石洲詩話
 卷六評杜
 中的觀點，而卷十的撰作，如稿本所記：“愚是以竊舉遺山
 與先生論詩絶句
 並深繹之，既爲之説而復申析於此。”以“附記”的形式對詩問
 、然燈紀聞
 進行評價與駁正，與翁方綱
 之前所撰的石洲詩話
 卷七、卷八等，從理路上來説，正一脈相承。如同翁方綱
 卷十手稿的“方綱
 全録於此，附以管見，非若前卷偶節録也”所述石洲詩話
 卷九部分，爲翁方綱
 摘録漁洋詩問
 並作附記，内容共有八條；而卷十爲全録然燈紀聞
 並作附記，共有十五條。石洲詩話
 卷九中，並無跋語等交代創作始末，而從卷十的記録來看，兩卷的寫作，似有著緊密的聯繫。

從詩學主張上來看，石洲詩話
 卷九、卷十這兩卷，立論亦彼此關聯。如翁方綱
 探討古體中用字、用句之問題，强調“乘承變轉之勢”、音節之不可拘泥，而不認同王士禛
 提出的“萬不可入律句”、執於一定的平仄法則。翁方綱
 批評明
 人“貌襲格調”，指出王士禛
 的“神韻”説，實有從明
 人“格調”説而出的一面。同時，詩學上，翁方綱
 主張“肌理”之説，但刻本的石洲詩話
 中，因爲反映的實多爲翁方綱
 早年詩説，並未見“肌理”的深入探討，而在卷九、卷十，翁方綱
 於“肌理”説之内涵有細致研析。

據石洲詩話
 卷十手稿，言“方綱
 視學山東，始得見此刻本”，且翁方綱
 作於乾隆
 五十六年九月的奉使視學山東道中述懷三首
 有自注：“篋中適攜漁洋
 載書圖，真迹也。然燈紀聞
 ，何文簡
 公撰。”由此可知，翁方綱
 約在此時得到然燈記聞
 刻本。後翁方綱嘉慶
 十二年作詩，自注“方綱
 嘗見端簡
 公然燈紀聞
 手藳”，則翁方綱
 又曾見何世璂
 之手稿。不過，在這些詩歌中，對於然燈記聞
 中的詩學觀點，則並無闡發與評述，至嘉慶
 二十年夏，翁方綱
 另作有書何端簡公然燈紀聞後二首
 ，則針對然燈記聞
 中具體主張，有所闡發，而詩中意見，與石洲詩話
 卷十中相合。如翁方綱
 詩中的“深之造平淡，淺矣言風致。平淡而非真，尚涉虚夸事。學古豈貌古，一本于言志。”正對應於然燈紀聞
 中何世璂
 所記王士禛
 説：“爲詩先從風致入手，久之要造於平淡”，“爲詩總要古，吴梅村
 先生詩，盡態極妍，然只是欠一‘古’字”，而翁方綱
 石洲詩話
 卷十中，各有按語，闡發己見，言：“平淡者，天然成就之境候，不可以人力勉爲之，詩至於平淡之境，誰能力造耶？昌黎
 云：‘姦窮怪變得，往往造平淡。’正是馳騁才力之後之真境耳。”“詩無貌古之理，古必天然神到，自然入古，亦猶平淡之不可以强爲也，豈可云詩必求其古哉？”至二十一年，翁方綱
 復作跋然燈記聞六首
 ，其三、其四爲：

盛唐
 格調費摹臨，何李
 登場枉用心。早識如姬
 竊符巧，不如貌取寂寥音。

瓣香且莫效文房
 ，七子登壇最擅場。屠估猶然目元白
 ，何知世更有蘇黄
 。

其中觀點，正與翁方綱
 石洲詩話
 卷十中批評李夢陽
 、何景明
 等“貌取”唐
 人詩歌、反對王士禛
 提出的“尤宜熟玩劉文房
 諸作”等相一致。由此看來，嘉慶
 二十年、二十一年，翁方綱
 先後兩次以議論爲詩，在詩歌中表達對然燈記聞
 中詩學主張的商榷，而這些觀點與石洲詩話
 卷十稿本的然燈紀聞附記
 相呼應，而與之前翁方綱
 往往僅以然燈紀聞
 作爲王士禛
 、何世璂
 間詩學授受之“然燈”“瓣香”典故不同，可知石洲詩話
 卷十的稿本部分，大抵於此時撰定，而當時石洲詩話
 八卷本已寄出刊刻。

與卷七、卷八的手稿類似，石洲詩話
 卷十的翁方綱
 手稿中的圈改塗乙，亦爲翁方綱
 構思撰文時的修改。從手稿中翁方綱
 曾用朱筆書“次十五字，分二行注於‘效其貌者也’下”“皆低一格”等手批行款來看，翁方綱
 曾請人謄清此卷稿本，故用朱筆書寫謄清時的格式要求。不過，晚景凄凉的翁方綱
 ，常常感慨難覓合適之人謄清手稿，而石洲詩話
 卷九卷十，也一直未曾增補後付梓，成爲了翁方綱
 秘而不宣的撰作，最終隨著翁方綱
 的去世而書籍四散

 。

另外，一九二一年王文進夢莊
 抄本松坡圖書館藏目
 ，有“石洲詩話補
 ，二，清翁方綱
 ，稿本”

 ，所著録的“石洲詩話補
 ”的内容，今不得詳考。

五、石洲詩話
 新版修訂簡述

根據對翁方綱
 石洲詩話
 存世稿本與刻本的比勘，本次修訂石洲詩話
 ，補充了南京圖書館
 藏翁方綱
 手校石洲詩話
 前五卷謄清稿本（以下稱“謄清稿本”）、北京大學圖書館
 藏翁方綱
 石洲詩話
 卷七卷八手稿本、國家圖書館
 藏石洲詩話
 卷九卷十傳抄本與上海圖書館
 藏翁方綱
 石洲詩話
 卷十手稿本的資料。其中，因稿本性質的不同、有無刻本等，各本的校勘運用，亦有所不同，以下謹作説明：

（一）修訂版前八卷，仍以嘉慶蔣
 刻八卷本爲底本。據傳抄本補入卷九内容；據手稿本、傳抄本補入卷十内容。

（二）以校勘記形式，注存翁方綱
 謄清稿本、卷七卷八手稿本與蔣
 刻本異同，並校勘正文。

（三）前五卷，先校嘉慶
 刻本與謄清稿本原抄異同。據謄清稿本及别集、總集等，可證屬蔣
 刻本誤刻者，則據以校改。若謄清稿本與蔣
 刻本有異文而無翁方綱
 校改痕迹者，則不改。謄清稿本與蔣
 刻本分則不同者，亦出校。

（四）謄清稿本反映翁方綱
 前後修改過程、詩學觀點變化，如有翁方綱嘉慶
 年間手校者，則另注翁方綱
 校改圈乙面貌。

（五）卷七卷八爲翁方綱
 手稿本，其圈改塗乙，屬翁方綱
 構思時所作修訂，不出校，僅出校手稿本與蔣
 刻本異文。

（六）卷九底本爲傳抄本，可判斷爲傳抄誤字及部分他校成果，另出校記。

（七）卷十底本爲翁方綱
 手稿本，其圈改塗乙，屬翁方綱
 構思時所作修訂，不出校。部分可判斷爲翁方綱
 筆誤者，則另出校記。傳抄本從手稿本出，轉增訛誤，不出校。唯據傳抄本補入手稿本裝訂時壓没文字一行。整理時，卷名、卷端注釋等，不依底本，參酌石洲詩話
 卷五至卷八體例，略作更定，改以“然燈記聞附記”爲卷名，改“新城何世璂
 述，漁洋
 夫子口授”爲卷端注釋，特此説明。

（八）書後，另增補粤雅堂
 叢書本伍崇曜
 跋一篇。其他稿本上題跋，已見本文，兹不重載。

二書修訂再版中，還更正了舊版中部分標點錯誤。條目分則上，舊版中有的依文意將前後有關聯的條目合計爲一則，新版中結合稿本等，嚴格依照底本分則計數，也請讀者留意。修訂的校點工作，主要由董岑仕
 完成。

人民文學出版社編輯部

二〇一九年八月




 [1]
 據石洲詩話
 謄清稿本，嘉慶
 刻本文幾同，唯無末句“記”字。


 [2]
 翁方綱
 杜詩附記
 ，今存手稿本，藏臺灣師範大學圖書館
 ，外封爲補題，題作“翁批杜詩”，正文各卷卷首有“杜詩一”“杜詩二”等字樣，卷内間或有朱筆書“杜詩附記”者；另存傳抄本，今藏北京國家圖書館
 ，題“杜詩附記”。


 [3]
 翁方綱
 家事略記
 ，今存翁方綱
 手稿本（藏北京國家圖書館
 ）和道光
 十六年（一八三六）英和
 刊刻本等。


 [4]
 這些經學劄記，今有手稿藏美國柏克萊加州大學東亞圖書館
 、北京國家圖書館
 、北京大學圖書館
 、遼寧省圖書館
 、浙江圖書館
 等地，另有傳抄本多種，而手稿多有散佚，加上傳抄本與畿輔叢書
 刻本内容，尚不能恢復全帙。


 [5]
 另外，乾隆
 五十七年（一七九二），翁方綱
 作小石帆亭著録六卷刻成有述二首
 （復初齋詩集
 卷四四），言：“韋柳
 分刌間，豈敢空評量？”有自注：“方綱
 嘗撰韋柳詩話
 一卷。”或許韋柳詩話
 一稿一直藏於翁
 氏篋中，而終致散佚。


 [6]
 翁方綱
 致石韞玉書六
 ，沈津
 自浙江圖書館
 藏朋舊尺牘真迹
 輯出，見翁方綱
 撰，沈津
 輯翁方綱題跋手札集録
 ，廣西師範大學出版社
 ，二〇〇二年，第五〇九頁。


 [7]
 翁方綱
 著，蘇齋筆記
 手稿本，卷十一，頁十b。蘇齋筆記
 卷十一卷首的翁
 氏覆核日期，書“乙亥正月廿三日覆核。二月廿六日覆核。八月廿三日覆核。”由此可知，此卷不晚於嘉慶
 二十年正月完成。


 [8]
 藤塚鄰
 著，藤塚明直
 編清朝文化東傳の研究：嘉慶道光学壇と李朝の金阮堂
 ，國書刊行會
 ，一九七五年，第二二〇頁。


 [9]
 今按，吴之振
 編宋詩鈔
 卷二八山谷詩鈔
 下，評黄庭堅
 爲“宋
 詩家宗祖”，亦知當作“宗”。


 [10]
 如卷八第十六則引邊習
 詩“疏雨欲沾衣”，“欲”，手稿誤作“忽”，蔣
 刻本作“欲”，不誤。


 [11]
 今按，“紀”，據王士禛
 口授，何世璂
 述然燈記聞
 ，當作“記”，本文基本依各本原稿不改。


 [12]
 燕京學報
 ，一九二九年第五期，第九二九—九三〇頁。


 [13]
 翁方綱
 身後書散，可參見後來葉志詵
 寄予金正喜
 之信札：“癸巳夏（按，道光
 十三年，一八三三年），忽被徵召，敦迫出山，兼以長子謬膺鄉舉，例常入都會試，因仍攜老妻，挈兒孫輩，重來都門，虎坊
 寓址，掃塵而居。蘇齋
 之孫引達
 ，曩曾托孤於詵
 ，延師教讀，且爲其授室生子，大可成立，豈料詵
 庚寅（按，道光
 十年，一八三〇年）秋旋里之後，爲其親串匪徒所誘，日事游蕩，廠
 中不肖書畫賈，設計盤剥，遂將石墨書樓
 所藏手澤，概行賤售，迨詵
 來都，只存空屋數楹，惟有仰天浩歎而已，傷哉痛哉！”（藤塚鄰
 著，藤塚明直
 編清朝文化東傳の研究：嘉慶道光学壇と李朝の金阮堂
 ，國書刊行會
 ，一九七五年，第二二六頁。）


 [14]
 松坡圖書館藏目
 ，北京國家圖書館
 藏本。

詞源注

前言


詞源
 二卷，宋
 張炎
 著。張炎
 字叔夏
 ，號玉田
 ，又號樂笑翁
 ，南宋
 初年大將張俊
 的六世孫。他的祖先裏出了好幾位詞人：高祖輩張鎡
 （功甫
 ）、張鑑
 （平甫
 ），都是姜夔
 （白石
 ）的好友，鑑
 有南湖集
 、南湖詩餘
 ；父樞
 （斗南
 ）暢曉音律，詞名寄閒集
 ，旁綴音譜，大概和姜夔
 的白石道人歌曲
 是同樣的書（今已失傳）。張炎
 生於宋
 理宗
 淳祐
 八年（一二四八），宋
 亡時三十三歲。一度北游燕京
 ，失意而歸，在四明
 設過卜肆。卒於元
 代延祐
 、至治
 間（一三二○年前後），約七十多歲。詞集八卷，名山中白雲
 ，清
 人江昱
 爲作疏證
 。


詞源
 有錢良祐
 序，作於丁巳正月，丁巳是元仁宗
 延祐
 四年（一三一七年）；陸文圭
 跋有『梨園
 白髮，濞
 宫蛾眉，餘情哀思，聽者淚落；君亦因是棄家客游無方三十年矣』的話，那時上距宋
 亡四十多年，張炎
 已年過七十，這書大概是他的最後著作了（詞源
 成於山中白雲
 結集之後，予另有説，詳在詞林繫年
 ）。


鄧牧
 作山中白雲序
 ，拿周邦彦
 和姜夔
 來比張炎
 ，説他『無兩家所短而兼所長』。我們讀詞源
 下卷『句法』、『字面』、『用字』、『詠物』各節，都是關於文學形式方面的；他的弟子陸輔之
 作詞旨
 ，立『詞眼』一節，羅列許多工巧的字句，就出於這書論『字面』及『雜論』所謂『須用功著一字眼』之説；這些原都不脱周
 、姜
 兩派詞的末流窠臼；但張炎
 對周
 、姜
 兩家是有軒輊之論的：他讚賞周
 詞的『渾厚和雅，善於融化詩句』，而不滿他『意趣不高遠』，不免『失雅正之音』、『軟媚而無所取』；對姜夔
 則讚不容口，並且專立『清空』一節來推尊他。


張炎
 論詞的最高標準是『意趣高遠』、『雅正』和『清空』。前二者還是南宋
 詞人一般的論調（那時出了好幾部詞選，多是以『雅』命名的，如復雅歌詞
 、樂府雅詞
 等，這是對柳永
 一派詞的末流而發的）；『清空』則是他獨創的主張。

他在『清空』節裏説：『詞要清空，不要質實；清空則古雅峭拔，質實則凝澀晦昧。』他舉姜夔
 的疏影
 、暗香
 、揚州慢
 等詞作例，説它『不惟清空，又且騷雅，讀之使人神觀飛越』。又説：姜夔
 詞清空之作，好像『野雲孤飛，去留無跡』；吴文英
 詞太質實，好像『七寶樓臺，眩人眼目，碎拆下來，不成片段』。張炎
 揚姜
 抑吴
 ，就是他揚姜
 抑周
 （邦彦
 ）的主張；吴
 詞濃麗綿密，本近周
 詞；周
 詞晦澀之弊，表現在吴
 詞裏最爲突出；又周
 詞『軟媚』的風格，在張炎
 看來，是『澆風』，是『失雅正之音』，張炎
 針對他們的末流爲補偏救弊之論，原是有意義的。不過，『所貴乎清空者，曰氣骨而已』（清
 鄭文焯
 語）；而我們細繹詞源
 全書，知道他對『清空』這個主張的要求，只是屬辭疏快（『清空』節）、融化典故（『用事』節）等等；他指摘吴文英
 的質實詞，舉『檀欒金碧，婀娜蓬萊
 』等句爲例，也只是字面上的缺點；陸輔之
 作詞旨
 ，述張炎
 教他的話：『「清空」二字，一生受用不盡，指迷之妙，盡在是矣！』詞旨
 全書的大半篇幅，也只是排列一些『屬對』『警句』『詞眼』的例子，這也可見張炎
 論詞的蘄向；並且詞源
 提出姜夔
 作爲『清空』的典型作家，而姜夔
 的風格却不是『清空』二字所能賅括（説在拙作論姜夔詞
 ）：這些都是他説『清空』這個主張的漏洞。但是他這個主張，一直到清
 代的『浙
 派』作家們，還是誦説不衰，信奉它作爲填詞的最高標準！

前人論詞有『豪放』、『婉約』兩派的争論，是朱非素，本來有許多是不正確的説法；到了張炎
 ，改『婉約』而倡『清空』，它和『豪放』派的距離就更遠一程了。因爲蘇
 、辛
 『豪放』派諸作家還做了許多『婉約』的作品，若拿張炎
 『清空』的標準來要求他們，就更其格格不入。張炎
 在『雜論』裏説：『辛稼軒
 、劉改之
 作豪放詞，非雅詞也；於文章餘暇，戲弄筆墨作長短句詩耳！』（他並且不滿元好問
 的推重辛
 詞。）這些近於荒唐的話語，正是他形式主義的文藝觀所必然有的結論！他前半生是個貴介公子，後半生是個落魄文人，他的生活内容和對生活的態度，是他這種文學見解的根源。

當時主張復雅的一派詞人，一方面反對柳永
 、周邦彦
 的『軟媚』，另一方面也反對蘇軾
 、辛棄疾
 的『粗豪』；曾慥
 的樂府雅詞
 輯於南宋
 初年，六卷中竟無蘇軾
 一字；南宋
 末年以『志雅』名堂的周密
 ，選絶妙詞選
 ，只取辛棄疾
 三首，這可見這些雅派詞人的看法，張炎
 正是承受這派詞人的衣鉢。


詞源
 全書大半都是討論詞樂的，他曾經從當時著名的古琴家楊纘
 問學，又受他父親張樞
 寄閒集
 的影響，平生崇拜姜夔
 ，這些都和他好談詞樂有關。他的『雜論』有云：『音律所當參究，詞章先要精思。』這是兩句明通的話。我們討論詞律，第一要求那首作品必先成其爲文學，然後才談得上合樂合律。姜夔
 作『自度曲』自説『初率意爲長短句然後協以律』，這是因文造樂，而不是因樂造文的。張炎
 對音樂和辭章的看法，正是善於體會姜夔
 『自度曲』的精神。我們看南宋
 方千里
 、楊澤民
 諸人——尤其是楊澤民
 的和清真詞
 ，那樣連文理都不大通順的作品，却斤斤講究四聲陰陽！張炎
 這兩句話，正可以爲他們作當頭棒喝。

總之：張炎
 論詞雖有偏重形式的缺點，但是他在南宋
 是一位名作家，詞源
 裏關於詞的作法的議論，是有其創作經驗的，有些話還可以作爲我們今天的借鑑。所以我們應該對它作批判的接受。


詞源
 原分上下兩卷，因爲本書選録限於有關詞的理論批評，因此上卷論詞樂，這裏一概不選，下卷第一條説『音譜』，第二條説『拍眼』，也不選；最後一條『楊守齋作詞五要』，是作者記録楊守齋
 對作詞的見解，移作『雜論』的注文，供讀者參考。

夏承燾 一九五九年五月十四日


原序

古之樂章、樂府、樂歌、樂曲
 
[1]

 ，皆出於雅正。粤自隋
 、唐
 以來，聲詩間爲長短句
 
[2]

 ，至唐
 人則有尊前
 
 
[3]

 、花間集
 
 
[4]

 。迄於崇寧
 
 
[5]

 ，立大晟府
 
 
[6]

 ，命周美成
 諸人
 
[7]

 討論古音，審定古調，淪落之後，少得存者。由此八十四調
 
[8]

 之聲稍傳；而美成
 諸人又復增演慢曲、引、近
 
[9]

 ，或移宫换羽爲三犯、四犯之曲
 
[10]

 ，按月律爲之
 
[11]

 ，其曲遂繁。美成
 負一代詞名，所作之詞，渾厚和雅，善於融化詩句
 
[12]

 ，而於音譜且間有未諧，可見其難矣。作詞者多效其體製，失之軟媚而無所取。此惟美成
 爲然，不能學也。所可倣傚之詞，豈一美成
 而已！舊有刊本六十家詞
 
 
[13]

 ，可歌可誦者，指不多屈。中間如秦少游
 
 
[14]

 、高竹屋
 
 
[15]

 、姜白石
 
 
[16]

 、史邦卿
 
 
[17]

 、吴夢窗
 
 
[18]

 ，此數家格調不侔
 
[19]

 ，句法挺異，俱能特立清新之意，删削靡曼之詞，自成一家，各名於世。作詞者能取諸人之所長，去諸人之所短
 
[20]

 ，精加玩味，象而爲之
 
[21]

 ，豈不能與美成
 輩争雄長哉！余疎陋譾才
 
[22]

 ，昔在先人
 
[23]

 侍側，聞楊守齋
 
 
[24]

 、毛敏仲
 
 
[25]

 、徐南溪
 
 
[26]

 諸公商榷音律，嘗知緒餘，故生平好爲詞章，用功踰四十年，未見其進。今老矣，嗟古音之寥寥，慮雅詞之落落，僭述管見，類列於後，與同志商略之。




 [1]
 樂章、樂府、樂歌、樂曲，四者義同名異，都是指配合音樂可以歌唱的詩。


 [2]
 唐
 代初以五七言詩入樂，但五七言字句整齊，與參差多變的樂譜未能諧合，採用長短句就可適應樂曲的繁複變化。聲詩間爲長短句這種情况，就逐漸導致了詞體的正式成立。


 [3]
 尊前
 ，詞總集名，凡二卷，大概是五代
 或宋
 初人所編輯。選録李白
 、温庭筠
 、李煜
 等唐
 、五代
 人詞。作家三十餘人，詞二百餘首。名叫尊前集
 ，在當時可能是一種唱本，供樂工歌伎在酒席上選唱。


 [4]
 花間集
 ，詞總集名，凡十卷，五代
 時後蜀
 趙崇祚
 編輯，選録唐
 末五代
 温庭筠
 、韋莊
 及蜀
 中詞人十八家所作詞五百首，是最早的詞集之一。


 [5]
 崇寧
 是宋徽宗
 年號，自公元一一○二年至一一○六年。


 [6]
 大晟府
 ，宋徽宗
 時的宫廷音樂機關，崇寧
 四年（公元一一○五年）設立。它的任務是整理古樂，創製新調。


 [7]
 周邦彦
 ，字美成
 ，北宋
 末錢塘
 人，有清真詞
 。他於徽宗
 政和
 六年提舉大晟府
 ，跟他同時或稍前後爲大晟府
 制撰者尚有徐伸
 （幹臣
 ）、田爲
 （不伐
 ）、姚公立
 、晁冲之
 （叔用
 ）、江漢
 （朝宗
 ）、万俟詠
 （雅言
 ）、晁端禮
 （次膺
 ）等人。


 [8]
 中國
 古代樂律分十二律吕，又分七音。十二律吕各有七音，相乘得八十四調。但南宋
 時實際用的只有七宫十二調。


 [9]
 慢曲、引、近，詞調的類别名。慢曲即慢曲子，與急曲子相對而言，如木蘭花慢
 、上林春慢
 之類；引詞如千秋歲引
 、江城梅花引
 之類；近詞如祝英臺近
 、訴衷情近
 之類。


 [10]
 謂製作犯調之曲。宋
 詞中之犯調有兩類：一類是宫調相犯，即一詞中兼用兩個或兩個以上音律不同的曲調；一類是句法相犯，這近於元
 曲中之集曲，是集取同一宫調中兩個以上不同詞調的樂句而成一新調。三犯四犯之曲如三犯渡江雲
 、玲瓏四犯
 之類。


 [11]
 古代樂律分十二律以應十二月。宋徽宗
 曾令大晟府
 『依月用律，月進一曲』（見碧鷄漫志
 卷二）。楊纘
 作詞五要
 説：『律不應月則不美；如十一月調須用正宫，元宵詞必用仙吕宫（疑作南吕）爲宜也。』但當時詞人都不遵此。


 [12]
 宋
 陳振孫
 直齋書録解題
 卷二十：『清真
 詞多用唐
 人詩語，櫽括入律，渾然天成。』沈義父
 樂府指迷
 也説：『凡作詞當以清真
 爲主。蓋清真
 最爲知音，且無一點市井氣，下字運意，皆有法度，往往自唐
 、宋
 諸賢詩句中來。』


 [13]
 此書久佚，内容不詳。


 [14]
 秦觀
 ，字少游
 ，北宋
 高郵
 人，有淮海長短句
 。


 [15]
 高觀國
 ，字賓王
 ，南宋
 山陰
 人，有竹屋癡語
 。


 [16]
 姜夔
 ，號白石道人
 ，南宋
 番陽
 人，有白石道人歌曲
 。


 [17]
 史達祖
 ，字邦卿
 ，號梅溪
 。南宋
 汴
 人，居杭州
 ，依附當時的權相韓侂胄
 爲堂吏。有梅溪詞
 。


 [18]
 吴文英
 ，字君特
 ，號夢窗
 。南宋
 四明
 人，有夢窗四稿
 。


 [19]
 『不侔』，不相等、不同。


 [20]
 元
 陸輔之
 曾從張炎
 問學，他的詞旨
 中説：『周清真
 之典麗，姜白石
 之騷雅，史梅溪
 之句法，吴夢窗
 之字面，取四家之所長，去四家之所短，此翁（謂樂笑翁
 ，即張炎
 ）之要訣。』


 [21]
 『象而爲之』，作爲樣子仿照製作。


 [22]
 『譾才』，才能淺薄。


 [23]
 指張炎
 的父親張樞
 。張樞
 ，字斗南
 ，號寄閒
 ，有詞見絶妙好詞
 及浩然齋雅談
 。他作詞嚴守音律。詞源
 説他：『曉暢音律，有寄閒集
 ，旁綴音譜，刊行於世，每作一詞，必使歌者按之，稍有不協，阻而改正。』浩然齋雅談
 也説他『嘗度依聲集
 百闋，音韻諧美』。今寄閒集
 、依聲集
 兩書皆佚。


 [24]
 楊纘
 ，字繼翁
 ，又字守齋
 ，一號紫霞翁
 。南宋
 嚴陵
 人。


 [25]
 未詳。


 [26]
 徐理
 ，號南溪
 ，會稽
 人。有詞見陽春白雪
 。


製曲
 
[1]



作慢詞
 
[2]

 看是甚題目，先擇曲名
 
[3]

 ，然後命意；命意既了，思量頭如何起，尾如何結，方始選韻，而後述曲
 
[4]

 。最是過片
 
[5]

 不要斷了曲意，須要承上接下；如姜白石
 詞云：『曲曲屏山，夜涼獨自甚情緒。』於過片則云：『西窗又吹暗雨。』
 
[6]

 此則曲之意脈不斷矣。詞既成，試思前後之意不相應，或有重疊句意，又恐字面麤疏，即爲修改；改畢净寫一本，展之几案間，或貼之壁，少頃再觀，必有未穩處，又須修改；至來日再觀，恐又有未盡善者；如此改之又改，方成無瑕之玉。倘急于脱稾，倦事修擇，豈能無病，不惟不能全美，抑且未協音聲。作詩者且猶旬鍛月鍊，況於詞乎！




 [1]
 這裏所謂『製曲』，就是作詞。


 [2]
 『慢詞』即慢曲，與急曲相對，一般歌詞容量較大。


 [3]
 『擇曲』即選調。是説要作什麽内容的詞、要選哪個和這内容相適應的腔調。


 [4]
 『述曲』即填詞。


 [5]
 一首詞分兩段或三段，每段叫做一闋、或一片，下一段的開頭叫做『過片』。


 [6]
 這是姜夔
 詠蟋蟀齊天樂
 詞，原詞見下面『詠物』節。


句法

詞中句法，要平妥精粹。一曲之中，安能句句高妙？只要拍
 
[1]

 搭襯副得去，於好發揮筆力處，極要用工，不可輕易放過，讀之使人擊節可也。如東坡
 楊花詞
 
 
[2]

 云：『似花還似非花，也無人惜從教墜。』又云：『春色三分，二分塵土，一分流水。』如美成
 風流子
 云：『鳳閣繡幃深幾許？聽得理絲簧。』如史邦卿
 春雨
 
 
[3]

 云：『臨斷岸新緑生時，是落紅帶愁流處。』燈夜
 
 
[4]

 云：『自憐詩酒瘦，難應接許多春色。』如吴夢窗
 登靈巖
 
 
[5]

 云：『連呼酒，上琴臺去，秋與雲平。』閏重九
 
 
[6]

 云：『簾半捲，帶黄花、人在小樓。』姜白石
 揚州慢
 
 
[7]

 云：『二十四橋仍在，波心蕩、冷月無聲。』此皆平易中有句法。




 [1]
 『拍』字許增
 娱園
 刊本作『相』，誤。守山閣叢書
 本、秦恩復
 本都作『拍』。


 [2]
 這是蘇軾
 水龍吟
 和章質夫楊花詞
 ，全詞見後面『雜論』節注。


 [3]
 這是史達祖
 的綺羅香
 詞，全詞見後面『詠物』節。


 [4]
 這是史達祖
 的黄鍾喜遷鶯
 賦元夕詞，全詞見後面『節序』節。


 [5]
 這是吴文英
 的八聲甘州
 詞。


 [6]
 這是吴文英
 的聲聲慢
 詞。


 [7]
 這是姜夔
 經過揚州
 作的自度曲。


字面
 
[1]



句法中有字面，蓋詞中一箇生硬字用不得，須是深加煅煉，字字敲打得響，歌誦妥溜，方爲本色語。如賀方回
 
 
[2]

 、吴夢窗
 皆善於鍊字面，多於温庭筠
 、李長吉
 詩中來
 
[3]

 。字面亦詞中之起眼處
 
[4]

 ，不可不留意也。




 [1]
 這裏所謂『字面』，不指一個字，等於今人所謂辭彙。


 [2]
 賀鑄
 字方回
 ，北宋
 衛州
 人。有東山樂府
 。


 [3]
 南宋
 周密
 著浩然齋雅談
 説：『賀方回
 嘗言：吾筆端驅使李商隱
 、温庭筠
 常奔走（宋史
 賀方回傳
 作「命」）不暇。』


 [4]
 『起眼處』是突出處，令人注意處。


虚字

詞與詩不同；詞之句語有二字三字四字至六字七八字者，若堆疊實字，讀且不通，況付之雪兒
 
 
[1]

 乎？合用虚字呼唤，單字如『正』、『但』、『甚』、『任』之類，兩字如『莫是』、『還又』、『那堪』之類，三字如『更能消』、『最無端』、『又却是』之類，此等虚字，却要用之得其所，若能盡用虚字
 
[2]

 ，句語自活，必不質實，觀者無掩卷之誚。




 [1]
 全唐詩話
 ：『雪兒
 ，李密
 之愛姬，能歌舞。每見賓僚文章有奇麗入意者，即付與雪兒
 叶音律以歌之。』這裏泛指歌伶。


 [2]
 『若能盡用虚字』以下四句，許
 氏娱園
 刊本作『若使盡用虚字，句語入（他本作「又」）俗，雖不質實，恐不無掩卷之誚。』


清空

詞要清空，不要質實
 
[1]

 ；清空則古雅峭拔，質實則凝澀晦昧。姜白石
 詞如野雲孤飛，去留無迹。吴夢窗
 詞如七寶樓臺，眩人眼目，碎拆下來，不成片段。此清空質實之説。夢窗
 聲聲慢
 云：『檀欒金碧，婀娜蓬萊
 ，游雲不蘸芳洲。』
 
[2]

 前八字恐亦太澀。如唐多令
 云：『何處合成愁，離人心上秋
 
[3]

 ；縱芭蕉不雨也颼颼。都道晚涼天氣好，有明月，怕登樓。 前事夢中休，花空煙水流，燕辭歸客尚淹留。垂柳不縈裙帶住，謾長是，繫行舟。』此詞疏快却不質實。如是者集中尚有，惜不多耳。白石
 詞如疏影
 、暗香
 、揚州慢
 、一萼紅
 、琵琶仙
 、探春
 、八歸
 、淡黄柳
 
 
[4]

 等曲，不惟清空，又且騷雅
 
[5]

 ，讀之使人神觀飛越。




 [1]
 清空與質實相對而言，張炎
 舉出姜夔
 、吴文英
 兩家詞作具體對比。大抵張炎
 所謂清空的詞是要能攝取事物的神理而遺其外貌；質實的詞是寫得典雅奥博，但過於膠着於所寫的對象，顯得板滯。


 [2]
 這是吴文英
 閏重九飲郭園
 詞的開頭三句。一般用檀欒形容竹，金碧形容樓臺，婀娜形容柳，此處大約是描寫郭清華
 家園中有竹、柳、樓臺之屬，景緻華麗，有如蓬萊
 仙島。


 [3]
 這兩句是用修辭『拆字法』作詞，『愁』字在形體上是由『心秋』兩字合成。


 [4]
 這裏所引姜夔
 的八首詞，疏影
 、暗香
 全詞見後面『意趣』節，琵琶仙
 見後面『離情』節。餘五首録如下：揚州慢
 過揚州
 云：『淮
 左名都，竹西
 佳處，解鞍少駐初程。過春風十里，盡薺麥青青。自胡馬窺江去後，廢池喬木，猶厭言兵。漸黄昏，清角吹寒，都在空城。 杜
 郎俊賞，算如今重到須驚。縱豆蔻詞工，青樓夢好，難賦深情。二十四橋仍在，波心蕩、冷月無聲。念橋邊紅藥，年年知爲誰生！』一萼紅
 登定王臺
 云：『古城陰，有官梅幾許，紅萼未宜簪。池面冰膠，牆腰雪老，雲意還又沉沉。翠藤共閒穿徑竹，漸笑語驚起卧沙禽。野老林泉，故王臺榭，呼唤登臨。 南去北來何事？蕩湘
 雲楚
 水，目極傷心。朱户黏鷄，金盤簇燕，空嘆時序侵尋！記曾共西池雅集，想垂柳還裊萬絲金。待得歸鞍到時，只怕春深。』探春慢
 别古沔友人
 云：『衰草愁煙，亂鴉送日，風沙回旋平野。拂雪金鞭，欺寒茸帽，還記章臺走馬。誰念飄零久，漫贏得幽懷難寫。故人清沔
 相逢，小窗閒共情話。 長恨離多會少，重訪問竹西
 ，珠淚盈把。雁磧波平，漁汀人散，老去不堪游冶。無奈苕溪
 月，又照我扁舟東下。甚日歸來，梅花零落春夜。』八歸
 湘中送胡德華
 云：『芳蓮墜粉，疏桐吹緑，庭院暗雨乍歇。無端抱影銷魂處，還見篠牆螢暗，蘚堦蛩切。送客重尋西去路，問水面琵琶誰撥！最可惜一片江山，總付與啼鴂！ 長恨相逢未款，而今何事，又對西風離别！渚寒烟淡，棹移人遠，縹緲行舟如葉。想文君
 望久，倚竹愁生步羅襪。歸來後，翠尊雙飲，下了珠簾，玲瓏閒看月。』淡黄柳
 客居合肥
 云：『空城曉角，吹入垂楊陌。馬上單衣寒惻惻。看盡鵝黄嫩緑，都是江南舊相識。 正岑寂，明朝又寒食。强攜酒，小橋宅。怕梨花落盡成秋色。燕燕歸來，問春何在？惟有池塘自碧。』


 [5]
 張炎
 特别推舉姜夔
 的騷雅，主張以『白石
 騷雅句法』來救正周邦彦
 詞的『意趣不高遠』。陸輔之
 詞旨
 記張炎
 作詞要訣，取周
 、姜
 、史
 、吴
 四家之所長，於白石
 就獨取其騷雅。


意趣

詞以意爲主，不要蹈襲前人語意。如東坡
 中秋水調謌
 
 
[1]

 云：『明月幾時有？把酒問青天。不知天上宫闕，今夕是何年！我欲乘風歸去，又恐瓊樓玉宇，高處不勝寒。起舞弄清影，何似在人間？ 捲珠簾，開繡户，照無眠。不應有恨，何事長向别時圓！人有悲歡離合，月有陰晴圓缺，此事古難全。但願人長久，千里共嬋娟！』夏夜洞仙歌
 
 
[2]

 云：『冰肌玉骨，自清涼無汗，水殿風來暗香滿。繡簾開，一點明月窺人，人未寢，欹枕釵横鬢亂。 起來攜素手，庭户無聲，時見疏星度河漢。試問夜如何？夜已三更，金波淡，玉繩低轉。但屈指西風幾時來，又不道流年，暗中偷换！』王荆公
 金陵
 桂枝香
 
 
[3]

 云：『登臨送目，正故國晚秋，天氣初肅。千里澄江似練，翠峰如簇。征帆去棹斜陽裏，背西風酒旗斜矗。綵舟雲淡，星河鷺起，畫圖難足。 嘆往昔豪華競逐，悵門外樓頭，悲恨相續。千古憑高，對此謾嗟榮辱。六朝
 舊事隨流水，但寒煙衰草凝緑。至今商女，時時猶唱，後庭
 遺曲。』姜白石
 暗香
 賦梅云：『舊時月色，是幾番照我，梅邊吹笛？唤起玉人，不管清寒與攀摘。何遜
 而今漸老，都忘却春風詞筆。但怪得竹外疏花，香冷入瑶席。 江國，正寂寂。嘆寄與路遥，夜雪初積。翠尊易泣，紅萼無言耿相憶。長記曾攜手處，千樹壓西湖
 寒碧。又片片吹盡也，幾時見得！』疏影
 云：『苔枝綴玉，有翠禽小小，枝上同宿。客裏相逢，籬角黄昏，無言自倚修竹。昭君
 不慣胡沙遠，但暗憶江南江北。想珮環月夜歸來，化作此花幽獨。 猶記深宫舊事，那人正睡裏，飛近蛾緑。莫似春風，不管盈盈，早與安排金屋！還教一片隨波去，又却怨玉龍哀曲。等恁時再覓幽香，已入小窗横幅。』此數詞皆清空中有意趣，無筆力者未易到。




 [1]
 這是蘇軾
 在密州
 中秋作寄弟轍
 詞。


 [2]
 這是蘇軾
 續蜀
 主孟昶
 詞。


 [3]
 這是王安石
 金陵
 懷古詞。


用事

詞用事最難，要體認著題，融化不澀。如東坡
 永遇樂
 云：『燕子樓
 空，佳人何在，空鎖樓中燕！』用張建封
 事
 
[1]

 。白石
 疏影
 云：『猶記深宫舊事，那人正睡裏，飛近蛾緑。』用壽陽
 事
 
[2]

 。又云：『昭君
 不慣胡沙遠，但暗憶江南江北。想珮環月夜歸來，化作此花幽獨。』用少陵
 詩
 
[3]

 。此皆用事不爲事所使。




 [1]
 唐
 張建封
 官徐州
 ，寵徐州
 妓關盼盼
 ，居燕子樓
 。後張
 卒，盼盼
 誓不改嫁，不食而死。蘇軾
 在徐州
 ，夜宿燕子樓
 ，夢盼盼
 ，因作此詞。一説：寵盼盼
 者是建封
 之子，非建封
 事。


 [2]
 南朝宋武帝
 女壽陽公主
 ，一日卧含章殿
 簷下，梅花飄着其額，成五出之花，時人因仿之爲梅花妝。


 [3]
 杜甫
 詠懷古跡
 五首，第三首詠王昭君
 ，有『環珮空歸月夜魂』之句。


詠物

詩難於詠物，詞爲尤難。體認稍真，則拘而不暢；模寫差遠，則晦而不明；要須收縱聯密，用事合題，一段意思，全在結句，斯爲絶妙。如史邦卿
 東風第一枝
 詠春雪
 云：『巧翦蘭心，偷黏草甲，東風欲障新煖。謾疑碧瓦難留，信知暮寒較淺。行天入鏡，做弄出輕鬆纖軟。料故園不捲重簾，誤了乍來雙燕。 青未了、柳回白眼，紅欲斷、杏開素面。舊遊憶着山陰
 ，後盟遂妨上苑。熏鑪重熨，便放慢春衫針線。恐鳳鞾挑菜歸來，萬一灞橋
 相見。』綺羅香
 詠春雨
 云：『做冷欺花，將煙困柳，千里偷催春暮。盡日冥迷，愁裏欲飛還住。驚粉重，蝶宿西園；喜泥潤，燕歸南浦。最妨他佳約風流，鈿車不到杜陵
 路。 沉沉江上望極，還被春潮晚急，難尋官渡。隱約遥峰，和淚謝娘
 眉嫵。臨斷岸新緑生時，是落紅帶愁流處。記當日門掩梨花，翦燈深夜語。』雙雙燕
 詠燕
 云：『過春社了，度簾幙中間，去年塵冷。差池欲住，試入舊巢相並；還相雕梁藻井；又軟語商量不定。飄然快拂花梢，翠尾分開紅影。 芳徑，芹泥雨潤，愛貼地争飛，競誇輕俊。紅樓歸晚，看足柳昏花暝。應自棲香正穩，便忘了天涯芳信。愁損玉人，日日畫闌獨凭。』白石
 暗香
 、疏影
 詠梅云：（前『意趣』門）齊天樂
 賦促織云：『庾
 郎先自吟愁賦，淒淒更聞私語。露濕銅鋪，苔侵石井，都是曾聽伊處。哀音似訴，正思婦無眠，起尋機杼。曲曲屏山，夜涼獨自甚情緒！ 西窗又吹暗雨，爲誰頻斷續，相和砧杵！候館吟秋，離宫弔月，别有傷心無數。豳
 詩漫與，笑籬落呼燈，世間兒女。寫入琴絲，一聲聲最苦。』此皆全章精粹，所詠瞭然在目，且不留滯於物。至如劉改之
 
 
[1]

 沁園春
 詠指甲云：『銷薄春冰，碾輕寒玉，漸長漸彎。見鳳鞵泥污，偎人强剔；龍涎香斷，撥火輕翻。學撫瑶琴，時時欲翦，更掬水魚鱗波底寒。纖柔處，試摘花香滿，鏤棗成斑。 時將粉淚偷彈，記切玉曾教柳
 傅看。算恩情相着，搔便玉體；歸期倦數，劃徧闌干。每到相思，沉吟静處，斜倚朱唇皓齒間。風流甚，把仙郎暗搯，不放春閑。』又詠小脚云：『洛
 浦凌波，爲誰微步，輕塵暗生！記踏花芳徑，亂紅不損；步苔幽砌，嫩緑無痕。襯玉羅慳，銷金樣窄，載不起盈盈一段春。嬉遊倦，笑教人款捻，微褪些跟。 有時自度謌匀，悄不覺微尖點拍頻。憶金蓮移换，文鴛得侣；繡裀催衮，舞鳳輕分。懊恨深遮，牽情半露，出没風前煙縷裙。知何似？似一鈎新月，淺碧籠雲。』二詞亦自工麗，但不可與前作同日語耳。




 [1]
 劉過
 字改之
 ，南宋
 廬陵
 人，有龍洲詞
 。


節序

昔人詠節序，不惟不多，付之謌喉者，類是率俗，不過爲應時納祜之聲耳。所謂清明『拆桐花爛漫』、端午『梅霖初歇』、七夕『炎光謝』
 
[1]

 ，若律以詞家調度，則皆未然。豈如美成
 解語花
 賦元夕云：『風銷焰蠟，露浥烘爐，花市光相射。桂華流瓦，纖雲散，耿耿素娥欲下。衣裳淡雅，看楚
 女纖腰一把。簫鼓喧，人影參差，滿路飄香麝。 因念帝城放夜，望千門如晝，嬉笑游冶。鈿車羅帕相逢處，自有暗塵隨馬。年光是也，惟只見舊情衰謝。清漏移，飛蓋歸來，從舞休歌罷。』史邦卿
 東風第一枝
 賦立春云：『草脚愁蘇，花心夢醒，鞭香拂散牛土。舊歌空憶珠簾，綵筆倦題繡户。黏雞貼燕，想立斷東風來處。暗惹起一掬相思，亂若翠盤紅縷。 今夜覓夢池秀句，明日動探花芳緒。寄聲酤酒人家，預約俊游伴侣。憐他梅柳，怎忍潤天街酥雨。待過了一月燈期，日日醉扶歸去。』黄鍾喜遷鶯
 賦元夕云：『月波疑滴，望玉壺天近，了無塵隔。翠眼圈花，冰絲織練，黄道寶光相直。自憐詩酒瘦，難應接許多春色。最無賴是隨香趁燭，曾伴狂客。 蹤跡，謾記憶，老了杜
 郎，忍聽東風笛。柳院燈疏，梅廳雪在，誰與細傾春碧？舊情未定，猶自學當年游歷。怕萬一、誤玉人夜寒，窗際簾隙。』如此等妙詞頗多，不獨措辭精粹，又且見時序風物之盛，人家宴樂之同，則絶無謌者。（五字别本删去）至如李易安
 永遇樂
 
 
[2]

 云：『不如向簾兒底下，聽人笑語。』此詞亦自不惡。而以俚詞歌於坐花醉月之際，似乎擊缶韶外，良可嘆也。




 [1]
 『拆桐花爛漫』是柳永
 木蘭花慢
 清明詞開頭句，『梅霖初歇』是吴禮之
 喜遷鶯
 端午
 詞開頭句，『炎光謝』是柳永
 二郎神
 開頭句，三首都是當時傳唱的詞。


 [2]
 李清照
 號易安居士
 ，北宋
 末濟南
 人。南渡後流寓南方，追憶京
 洛
 元宵，作永遇樂
 詞云：『落日鎔金，暮雲合璧，人在何處？染柳烟濃，吹梅笛怨，春意知幾許？元宵佳節，融和天氣，次第豈無風雨？來相召，香車寶馬，謝他酒朋詩侣。 中州盛日，閨門多暇，記得偏重三五。鋪翠冠兒，撚金雪柳，簇帶争濟楚。如今憔悴，風鬟霧鬢，怕見夜間出去。不如向簾兒底下，聽人笑語。』


賦情

簸弄風月，陶寫性情，詞婉於詩；蓋聲出鶯吭燕舌間，稍近乎情可也。若鄰乎鄭
 、衛
 ，與纏令
 
[1]

 何異也！如陸雪溪
 
 
[2]

 瑞鶴仙
 云：『臉霞紅印枕，睡覺來冠兒還是不整，屏間麝煤冷。但眉山壓翠，淚珠彈粉。堂深晝永，燕交飛風簾露井。恨無人説與相思，近日帶圍寬盡！ 重省，殘燈朱幌，淡月紗窗，那時風景。陽臺路遠，雲雨夢，便無準。待歸來先指花梢教看，却把心期細問；問因循過了青春，怎生意穩？』辛稼軒
 
 
[3]

 祝英臺近
 云：『寶釵分，桃葉
 渡，煙柳暗南浦。怕上層樓，十日九風雨。斷腸片片飛紅，都無人管，憑誰勸啼鶯聲住！ 鬢邊覷，試把花卜歸期，纔簪又重數。羅帳燈昏，哽咽夢中語。是他春帶愁來，春歸何處，却不解帶將愁去！』皆景中帶情，而存騷雅。故其燕酣之樂，别離之愁，回文、題葉之思
 
[4]

 ，峴首
 、西州
 之淚
 
[5]

 ，一寓於詞。若能屏去浮豔，樂而不淫，是亦漢
 、魏
 樂府之遺意。




 [1]
 『纏令』是北宋
 時民間俗曲的一種，由引子（序曲）及尾聲（收曲）而成，後發展爲『纏達』及『賺』。南宋
 沈義父
 著樂府指迷
 論作詞亦云：『下字欲其雅，不雅則近於纏令之體。』


 [2]
 陸淞
 字子逸
 ，號雪溪
 ，南宋
 山陰
 人，陸游
 兄弟輩。


 [3]
 辛棄疾
 號稼軒
 ，南宋
 初濟南
 人，有稼軒長短句
 。


 [4]
 『回文』指蘇蕙
 事；紅葉題詩，唐
 盧渥
 、于頔
 諸人事。


 [5]
 峴首山
 在襄陽
 ，晉
 羊祜
 鎮襄陽
 ，常觴詠於此，及祜
 卒，後人立碑其上，見者悲泣，謂之『墮淚碑』。西州門
 在金陵
 ，晉
 羊曇
 從謝安
 游此，安
 卒後曇
 醉中重經，慟哭失聲。


離情

『春草碧色，春水緑波，送君南浦，傷如之何？』
 
[1]

 矧情至於離，則哀怨必至；苟能調感愴於融會中，斯爲得矣。白石
 琵琶仙
 
 
[2]

 云：『雙槳來時，有人似舊曲桃根
 桃葉
 。歌扇輕約飛花，蛾眉正愁絶。春漸遠，汀洲自緑，更添了幾聲啼鴂。十里揚州
 ，三生杜牧
 ，前事休説！ 又還是宫燭分煙，奈愁裏匆匆换時節！都把一襟芳思，與空階榆莢。千萬縷藏鴉細柳，爲玉尊起舞回雪。想見西出陽關
 ，故人初别。』秦少游
 八六子
 云：『倚危亭，恨如芳草，萋萋剗盡還生。念柳外青驄别後，水邊紅袂分時，愴然暗驚！ 無端天與娉婷！夜月一簾幽夢，春風十里柔情。怎奈向、歡娱漸隨流水？素絃聲斷，翠綃香减，那堪片片飛花弄晚，濛濛殘雨籠晴。正銷凝，黄鸝又啼數聲！』離情當如此作，全在情景交鍊，得言外意。有如『勸君更盡一杯酒，西出陽關
 無故人』
 
[3]

 ，乃爲絶唱。




 [1]
 這四句是梁
 江淹
 别賦
 中語。


 [2]
 姜夔
 這詞，是游湖州
 時懷其合肥
 戀人之作。


 [3]
 這是唐
 王維
 渭城曲
 中句。


令曲
 
[1]



詞之難於令曲，如詩之難於絶句，不過十數句，一句一字閒不得。末句最當留意，有有餘不盡之意始佳。當以唐
 花間集
 中韋莊
 、温飛卿
 爲則
 
[2]

 。又如馮延巳
 
 
[3]

 、賀方回
 、吴夢窗
 亦有妙處。至若陳簡齋
 『杏花疏影裏，吹笛到天明』
 
[4]

 之句，真是自然而然。大抵前輩不留意於此，有一兩曲膾炙人口，餘多鄰乎率。近代詞人却有用功於此者，倘以爲專門之學，亦詞家之『射雕手』
 
[5]

 。




 [1]
 『令曲』就是小令，一般字數不多。


 [2]
 温庭筠
 字飛卿
 ，晩唐
 太原
 人。韋莊
 字端己
 ，晩唐
 長安
 人。花間集
 選他兩家的作品最多。温
 詞作風諧婉密麗，韋
 詞較爲疏朗。西蜀
 南唐
 各詞家、受他們的影響很大。


 [3]
 馮延巳
 字正中
 ，南唐
 廣陵
 人，有陽春集
 。


 [4]
 陳與義
 字去非
 ，北宋
 末洛陽
 人，有簡齋集
 、無住詞
 。『杏花疏影裏』二句是他的臨江仙
 前結。


 [5]
 『雕』即『鵰』字，鵰鳥飛得很快，不易射得，故稱善射者爲『射鵰手』；引伸爲能手之稱。唐
 僧皎然
 説唐
 詩人中，沈佺期
 、宋之問
 爲真射鵰手。唐姚合
 選唐
 詩極玄集
 ，自序也説：『此皆詩家射鵰手也。』


雜論

詞之作必須合律
 
[1]

 ，然律非易學，得之指授方可；若詞人方始作詞，必欲合律，恐無是理，所謂『千里之程，起於足下』，當漸而進可也；正如方得離俗爲僧，便要坐禪守律
 
[2]

 ，未曾見道，而病已至，豈能進於道哉？音律所當參究，詞章先宜精思。俟語句妥溜，然後正之音譜，二者得兼，則可造極玄之域
 
[3]

 。今詞人纔説音律，便以爲難，正合前説，所以望望然而去之
 
[4]

 ；苟以此論製曲，音亦易諧，將于于然而來矣
 
[5]

 。

詞之語句，太寬則容易，太工則苦澀。如起頭八字相對，中間八字相對，却須用功著一字眼，如詩眼亦同
 
[6]

 ；若八字既工，下句便合稍寬，庶不窒塞；約莫
 
[7]

 寬易，又著一句工緻者，便覺精粹。此詞中之關鍵也。

詞不宜强和人韻；若倡者之曲韻寬平，庶可賡歌；倘韻險又爲人所先，則必牽强賡和，句意安能融貫？徒費苦思，未見有全章妥溜者。東坡
 次章質夫楊花水龍吟
 韻
 
[8]

 ，機鋒相摩，起句便合讓東坡
 出一頭地，後片愈出愈奇，真是壓倒今古。我輩儻遇險韻，不若祖其元韻隨意换易，或易韻答之。是亦古人三不和之説
 
[9]

 。

大詞之料，可以斂爲小詞；小詞之料，不可展爲大詞。若爲大詞
 
[10]

 ，必是一句之意引而爲兩三句，或引他意入來捏合成章，必無一唱三嘆。如少游
 水龍吟
 云：『小樓連苑横空，下窺繡轂雕鞍驟』，猶且不免爲東坡
 見誚
 
[11]

 。

近代詞人用功者多，如陽春白雪集
 
 
[12]

 ，如絶妙詞選
 
 
[13]

 ，亦自可觀，但所取不精一；豈若周草窗
 所選絶妙好詞
 
 
[14]

 之爲精粹；惜此板不存，恐墨本亦有好事者藏之。

難莫難於壽詞，倘盡言富貴則塵俗，盡言功名則諛佞，盡言神仙則迂濶虚誕，當總此三者而爲之，無俗忌之辭，不失其壽可也；松椿龜鶴，有所不免，却要融化字面，語意新奇。近代陳西麓
 所作
 
[15]

 ，本製平正，亦有佳者。

詞欲雅而正，志之所之，一爲情所役，則失其雅正之音；耆卿
 
 
[16]

 、伯可
 
 
[17]

 不必論，雖美成
 亦有所不免；如『爲伊淚落』
 
[18]

 ，如『最苦夢魂，今宵不到伊行』，如『天便教人霎時得見何妨』
 
[19]

 ，如『又恐伊尋消問息，瘦損容光』
 
[20]

 ，如『許多煩惱，只爲當時，一餉留情』
 
[21]

 ，所謂淳厚日變成澆風也。

詩之賦梅，惟和靖
 一聯
 
[22]

 而已；世非無詩，不能與之齊驅耳。詞之賦梅，惟姜白石
 暗香
 、疏影
 二曲
 
[23]

 ，前無古人，後無來者，自立新意，真爲絶唱。太白
 云：『眼前有景道不得，崔顥
 題詩在上頭。』
 
[24]

 誠哉是言也！


美成
 詞只當看他渾成處，於軟媚中有氣魄，採唐
 詩融化如自己者
 
[25]

 ，乃其所長；惜乎意趣却不高遠。所以
 
[26]

 出奇之語，以白石
 騷雅句法潤色之，真天機雲錦也。


東坡
 詞如水龍吟
 詠楊花、詠聞笛，又如過秦樓
 、洞仙歌
 、卜算子
 
 
[27]

 等作，皆清麗舒徐，高出人表；哨遍
 一曲，隱括歸去來辭
 ，更是精妙，周
 、秦
 諸人所不能到。


秦少游
 詞，體製淡雅，氣骨不衰，清麗中不斷意脈，咀嚼無滓，久而知味。


晁無咎
 詞名『冠柳』
 
[28]

 ，琢語平帖，此柳
 之所以易冠也。

近代楊守齋
 精於琴
 
[29]

 ，故深知音律，有圈法周美成詞
 
 
[30]

 ；與之游者周草窗
 、施梅川
 
 
[31]

 、徐雪江
 
 
[32]

 、奚秋崖
 
 
[33]

 、李商隱
 
 
[34]

 ，每一聚首，必分題賦曲。但守齋
 持律甚嚴，一字不苟作，遂有作詞五要
 
 
[35]

 ，觀此，則詞欲協音，未易言也。


辛稼軒
 、劉改之
 作豪氣詞，非雅詞也，於文章餘暇，戲弄筆墨爲長短句之詩耳。元遺山
 極稱稼軒
 詞
 
[36]

 ，及觀遺山
 詞，深於用事，精於鍊句，有風流醖藉處不减周
 、秦
 ，如雙蓮
 、雁丘
 
 
[37]

 等作，妙在模寫情態，立意高遠，初無稼軒
 豪邁之氣。豈遺山
 欲表而出之，故云爾？


康
 、柳
 
 
[38]

 詞亦自批風抹月中來；風月二字，在我發揮，二公則爲風月所使耳。




 [1]
 指合於音律、樂譜。


 [2]
 坐禪指佛家修行時静坐。守律即遵守佛門的戒律。


 [3]
 唐
 姚合
 選唐
 詩名極玄集
 。『極玄』是至精的意思，『極玄之域』猶言最高境界。


 [4]
 『望望然去之』，孟子
 公孫丑
 篇句。注云：『望望然，慚愧之貌也。』


 [5]
 韓愈
 上宰相書
 ：『于于焉而來矣。』『于于』，行貌，亦自得貌。


 [6]
 元
 人陸輔之
 作詞旨
 ，列『詞眼』一門，舉例二十餘句，如李清照
 的『緑肥紅瘦』、『寵柳嬌花』，史達祖
 的『柳昏花暝』，吴文英
 的『醉雲醒月』等是。輔之
 從張炎
 學詞，『詞眼』二字本此。宋
 人説『詩眼』，見魏慶之
 編詩人玉屑
 。


 [7]
 『約莫』，宋
 人方言，大略估計的意思。明
 陳繼儒
 秘笈
 載此文，『約莫』下多一『太』字。


 [8]
 章楶
 字質夫
 ，他的水龍吟
 詠楊花
 原唱云：『燕忙鶯嬾芳殘，正隄上柳花飄墜。輕飛亂舞，點盡青林，全無才思。閒趁游絲，静臨深院，日長門閉。傍珠簾散漫，垂垂欲下，依前被，風扶起。 蘭帳玉人睡覺，怪春衣雪沾瓊綴。繡牀漸滿，香球無數，才圓却碎。時見蜂兒，仰粘輕粉，魚吞池水。望章臺
 路杳，金鞍游蕩，有盈盈淚。』蘇軾
 和云：『似花還似非花，也無人惜從教墜！抛家傍路，思量却是，無情有思。縈損愁腸，困酣嬌眼，欲開還閉。夢隨風萬里，尋郎去處，又還被，鶯呼起。 不恨此花飛盡，恨西園落紅難綴。曉來雨過，遺蹤何在？一池萍碎。春色三分，二分塵土，一分流水。細看來不是楊花，點點是，離人淚。』


 [9]
 『三不和之説』未詳。


 [10]
 這裏是説若展小詞之料爲大詞。


 [11]
 這是秦觀
 寄營妓婁東玉
 詞。蘇軾
 笑秦觀
 這二句：『十三個字、只説得一個人騎馬樓前過。』見高齋詩話
 。


 [12]
 陽春白雪
 八卷、外集一卷，南宋
 趙聞禮
 選宋
 人詞。


 [13]
 絶妙詞選
 共二十卷，唐
 五代
 北宋
 部分名唐宋諸賢絶妙詞選
 ，南宋
 部分名中興以來絶妙詞選
 ，合稱花庵詞選
 。南宋
 黄昇
 選。


 [14]
 周密
 字公謹
 ，號草窗
 ，南宋
 濟南
 人，寓湖州
 、杭州
 ，有草窗詞
 ，又名蘋洲漁笛譜
 。他的絶妙好詞
 七卷，選南宋
 張孝祥
 至仇遠
 共一百三十餘家詞。張炎
 有西江月
 題周公謹絶妙好詞
 一首，上片云：『花氣烘人尚暖，珠光出海猶寒。如今賀
 老見應難，解道江南腸斷。』這書從宋
 元
 迄明
 ，未見傳刻；至清
 初始發現鈔本於常熟
 錢謙益
 （牧齋
 ）家，嘉善
 柯煜
 （南陔
 ）得之，刻以行世。


 [15]
 陳允平
 字君衡
 ，號西麓
 ，宋
 末四明
 人。詞集日湖漁唱
 ，卷末附壽詞
 十九首。今録其鷓鴣天
 壽表兄陳可大
 一首如下：『四壁圖書静不譁，裏湖深處隱人家。斑衣自鬬百家綵，烏帽親裁一幅紗。 新釀酒，旋烹茶。半溪霜月正梅花。前庭手種紅蘭樹，看到東風第二芽。』


 [16]
 柳永
 字耆卿
 ，其樂章集
 中多贈妓之作，宋
 王灼
 碧鷄漫志
 斥爲『野狐涎』。


 [17]
 康與之
 字伯可
 ，有順庵樂府
 五卷，見宋
 陳振孫
 直齋書録解題
 ，今已失傳。宋
 趙彦衛
 雲麓漫鈔
 説：伯可
 捷於詩歌，秦檜
 每讌集，必使爲樂語詞曲，以此稱爲狎客，爲秦
 『十客』之一。類編草堂詩餘
 載滿庭芳
 詞結云：『酩酊也，冠兒未卸，先把被兒烘。』江城梅花引
 下片云：『斷魂斷魂不堪聞，被半温，香半薰，睡也睡也睡不穩，誰與温存？惟有床前銀燭照啼痕。一夜爲花憔悴損，人瘦也，比梅花，瘦幾分？』今皆傳爲康
 作。但花庵詞選
 云：與之
 『應制之詞爲多，書市刊本皆假託其名；今得官本，乃其壻趙善貢
 及其友陶安世
 所校定，篇篇精妙。汝陰
 王性之
 ，一代名士，稱伯可
 樂章非近代所及，今有晏叔原
 ，亦不得獨擅。』


 [18]
 這是周
 作解連環
 的結尾，原句云：『謾記得當日音書，把閒語閒言，待總燒却。水驛春回，望寄我江南梅萼。拚今生對花對酒，爲伊淚落！』


 [19]
 這三句都是周
 作風流子
 的下片。


 [20]
 這是周
 作意難忘
 的下片結句。


 [21]
 這是周
 作慶宫春
 的下片結句。


 [22]
 林逋
 ，北宋
 人，隱居杭州
 西湖
 ，死後門人謚爲和靖先生
 ，作梅花詩多首，『疏影横斜水清淺，暗香浮動月黄昏』一聯最著名。直方詩話
 載王居卿
 告蘇軾
 説：這二句詠杏與桃李皆可。軾
 説：『可則可，但恐桃李不敢承當耳！』


 [23]
 姜夔
 暗香
 、疏影
 二首見前面『意趣』節。


 [24]
 唐
 崔顥
 過黄鶴樓
 題詩：『昔人已乘黄鶴去，此地空餘黄鶴樓
 。……』李白
 見了很歎賞，故有此二句。


 [25]
 周邦彦
 詞融化唐
 詩的，舉他的瑞龍吟
 一首爲例，如『前度劉
 郎重到』，用劉禹錫
 重游玄都觀
 詩；『惟有舊家秋娘
 ，聲價如故』，用杜牧
 杜秋娘詩
 ；『吟箋賦筆，猶記燕臺
 句』，用李商隱
 柳枝詩
 事；『東城閒步』，用杜牧
 張好好詩
 事；『定巢燕子，歸來舊處』，用杜甫
 詩『頻來燕子定新巢』；『事與孤鴻去』，用杜牧
 詩『事逐孤鴻去』。此類甚多。


 [26]
 『所以』二字，許
 氏娱園
 本作『致乏』。按文意是説姜夔
 能以騷雅句法潤色其出奇之語，故意趣比周
 詞高遠。作『所以』是。


 [27]
 蘇軾
 水龍吟
 詠楊花已見前面『雜論』節，洞仙歌
 已見『意趣』節，東坡樂府
 裏没有過秦樓
 詞，非蘇
 詞已佚，則是張
 誤説。録詠聞笛及卜算子
 、哨遍
 如下：水龍吟
 詠聞笛：『楚
 山修竹如雲，異材秀出千林表。龍鬚半剪，鳳膺微漲，玉肌縈繞。木落淮南
 ，雨晴雲夢
 ，月明風裊。自中郎
 不見，桓伊
 去後，知辜負，秋多少？ 聞道嶺南
 太守，後堂深、緑珠
 嬌小。綺窗學弄，梁州
 初遍，霓裳
 未了。嚼徵含宫，泛商流羽，一聲雲杪。爲使君洗盡，蠻風瘴雨，作霜天曉。』卜算子
 黄岡定慧院寓居作
 ：『缺月掛疏桐，漏斷人初静。誰見幽人獨往來，縹緲孤鴻影。 驚起却回頭，有恨無人省。揀盡寒枝不肯棲，寂寞沙洲冷。』哨遍
 櫽括歸去來辭
 ：『爲米折腰，因酒棄家，口體交相累。歸去來，誰不遣君歸，覺從前皆非今是。露未晞，征夫指予歸路，門前笑語喧童稚。嗟舊菊都荒，新松暗老。吾年今已如此！但小窗容膝閉柴扉，策杖看孤雲暮鴻飛，雲出無心，鳥倦知還，本非有意。 噫，歸去來兮，我今忘我兼忘世。親戚無浪語，琴書中有真味。步翠麓崎嶇，泛溪窈窕，涓涓暗谷流春水。觀草木欣榮，幽人自感，吾生行且休矣！念寓形宇内復幾時？不自覺皇皇欲何之，委我心去留誰計？神仙知在何處，富貴非吾願，但知登山臨水嘯詠，自飲壺觴自醉。此生天命更何疑？且乘流遇坎還止！』


 [28]
 晁無咎
 字補之
 ，北宋
 鉅野
 人，爲蘇
 （軾
 ）門四學士之一，有鷄肋集
 及琴趣外篇
 六卷；其詞不名『冠柳』。著冠柳集
 的是王觀
 。王觀
 字通叟
 ，高郵
 人。花庵詞選
 云：『序者稱其高於柳
 （永
 ）詞，故名「冠柳」。』張炎
 説誤。觀
 有卜算子
 送鮑浩然之浙東
 云：『水是眼波横，山是眉峯聚。欲問行人去那邊？眉眼盈盈處。 才始送春歸，又送君歸去；若到江南趕上春，千萬和春住。』足見其風格一斑。


 [29]
 元
 戚輔之
 佩楚軒客談
 （陶宗儀
 説郛
 引）云：『端
 、淳
 間（端平
 、淳祐
 都是宋理宗
 年號）薦紳四絶：楊繼翁
 琴，趙中甫
 棊，張温夫
 書，趙子固
 畫。』


 [30]
 這書今失傳，所謂『圈法』，當是旁記樂譜。


 [31]
 施岳
 字仲山
 ，號梅川
 ，南宋
 吴
 人。


 [32]
 未詳。汪元量
 水雲集
 有南歸後答徐雪江
 詩一首。


 [33]
 奚[image: ]

 字倬然
 ，號秋崖
 。


 [34]
 李彭老
 字商隱
 ，號篔房
 ，南宋
 湖州
 人。


 [35]
 楊守齋
 作詞五要
 ：『作詞之要有五。第一要擇腔。腔不韻則勿作；如塞翁吟
 之衰颯，帝臺春
 之不順，隔浦蓮
 之寄煞，鬭百花
 之無味是也。第二要擇律。律不應月則不美；如十一月調須用正宫，元宵詞必用仙吕宫爲宜也。第三要填詞按譜。自古作詞，能依句者已少，依譜用字者百無一二。詞若歌韻不協，奚取焉！或謂善歌者融化其字則無疵，殊不知詳製轉折，用或不當則失律，正、旁、偏、側，凌犯他宫，非復本調矣。第四要隨律押韻。如越調水龍吟
 、商調二郎神
 ，皆合用平入聲韻。古詞俱押去聲，所以轉摺怪異，成不祥之音。昧律者反稱賞之，是真可解頤而啓齒也。第五要立新意。若用前人詞意爲之，則蹈襲無足奇者，須自作不經人道語。或翻前人意，便覺出奇；或只能鍊字，誦纔數過，便無精神。不可不知也。更須忌三重四同，始爲具美。』


 [36]
 元好問
 字裕之
 ，號遺山
 ，金
 末太原
 秀容
 人，有遺山集
 、遺山樂府
 。其遺山自題樂府引
 云：『樂府以來，東坡
 爲第一，以後便到辛稼軒
 。』元
 人貫雲石
 作陽春白雪序
 云：『蓋士嘗云：東坡
 以後，便到稼軒
 。』即用好問
 語。


 [37]
 好問
 邁陂塘
 雙蓮
 詞云：『問蓮根有絲多少，蓮心知爲誰苦？雙花脈脈嬌相向，只是舊家兒女。天已許，甚不教白頭生死鴛鴦浦？夕陽無語，算謝客
 煙中，湘妃
 江上，未是斷腸處！ 香奩夢，好在靈芝瑞露，中間俯仰今古。海枯石爛情緣在，幽恨不埋黄土。相思樹，流年度，無端又被西風誤！蘭舟少駐，怕載酒重來，紅衣半落，狼藉卧風雨。』又雁丘
 詞：『問世間情是何物，直教生死相許？天南地北雙飛客，老翅幾回寒暑？歡樂趣，離别苦，就中更有癡兒女。君應有語，渺萬里層雲，千山暮雪，隻影向誰去？ 横汾
 路，寂寞當年簫鼓。荒煙依舊平楚。招魂
 楚
 些何嗟及！山鬼
 暗啼風雨。天也妬，未信與鶯兒燕子俱黄土。千秋萬古，爲留待騷人，狂歌痛飲，來訪雁丘處。』


 [38]
 康與之
 、柳永
 。注見前。


樂府指迷箋釋

引言

兩宋
 詞學，盛極一時，其間作者如林，而論詞之書，實不多覯；可目爲詞學專著者，王灼
 碧雞漫志
 、張炎
 詞源
 、沈義父
 樂府指迷
 、陸輔之
 詞旨
 而已。此外如能改齋漫録
 、苕溪漁隱叢話
 、浩然齋雅談
 等，所載不過一鱗一爪，且亦僅品藻詞人名作，記述詞壇軼事而止，于詞之文學、音律、作法各方面，并鮮道及。漫志
 追溯調源，敷陳流派，亦未及作法。詞旨
 廣搜屬對警句，而詞説則甚簡略，且不出詞源
 範圍。于詞之各方面均有翔實記載者，莫如詞源
 一書。余昔曾作疏證
 行世。指迷
 雖只二十八則，而論及詞之各方面，其重要與詞源
 同。且宋
 末詞風，夢窗
 家法，均得于是編窺見一斑。前人多忽視之，箋釋之作以此。


指迷
 論詞，立四標準：即『音律欲其協，不協則成長短之詩；下字欲其雅，不雅則近乎纏令之體；用字不可太露，露則直突而無深長之味；發意不可太高，高則狂怪而失柔婉之意。』全編皆準此立論，蓋音律關乎詞之歌唱，律協則詞可歌。發意關乎詞之結構，意高則詞可誦；惟太高亦是一病。下字用字，分别爲二：下字欲其雅，就字面之文俗言；用字不可太露，就字面之深淺言。詞之工拙，良係乎此。沈
 氏揭四標準以示其子姪，言得之所聞。又云始識静翁
 、夢窗
 ，相與講論作詞之法，則所聞必多二氏之説。静翁
 詞流傳甚少，夢窗
 四稿具在，不難印證而得也。


指迷
 于協律，僅舉清真
 、伯可
 、耆卿
 、白石
 、梅川
 五人。又云：『前輩好詞甚多，往往不協律腔，所以無人唱。如秦
 樓楚
 館所歌之詞，多是教坊樂工及鬧井做賺人所作，只緣音律不差，故多唱之。求其下語用字，全不可讀。』又云：『古曲譜，蓋被教師改换，亦有嘌唱一家，多添了字。吾輩只當以古雅爲主，如有嘌唱之腔，不必作。且必以清真
 及諸家目前好腔爲先。』據此，則兩宋
 詞家雖多，其協律之作，實如鳳毛麟角，今世所傳雅詞，在當時多不能唱，可唱者，反爲當時盛行、後世不傳之俚詞。詞之音律與辭章分離，蓋自宋
 代已然矣。


指迷
 云：『要求字面，當看温飛卿
 、李長吉
 、李商隱
 及唐
 人諸家詩句中字面好而不俗者，采摘用之。』字面好而不俗，即下字能雅也。又云：『吾輩只當以古雅爲主。』其稱清真
 下字，『往往自唐
 、宋
 諸賢詩句中來』，『且無一點市井氣』，以其能全雅也。其稱康
 、柳
 『句法亦多有好處。然未免有鄙俗語』。梅川
 『讀唐
 詩多，故語雅澹。間有些俗氣，蓋亦漸染教坊之習』。花翁
 『雅正中忽有一兩句市井句，可惜』，以其未能全雅也。與玉田
 詞欲雅而正之説，主張正同。玉田
 稱夢窗
 善于鍊字面。今按夢窗
 詞，綿密妍鍊，運用麗字，如數家珍。下字欲其雅，當爲其詞説之一。

用字不可太露，欲免此病，不得不用代字。指迷
 言：『説桃，不可直説破桃，須用「紅雨」、「劉
 郎」等字；説柳，不可直説破柳，須用「章臺
 」、「灞
 岸」等字。』此即用代字之一例。蓋恐一經説破，便直突無深長之味也。又言：『銀鈎』代書，『玉筯』代淚，『緑雲』代髮，『湘
 竹』代簟，正不必分曉。所謂不必分曉，即防其太露之意。又如『用事使人姓名，須委曲得不用出』，及『詠物詞，最忌説出題字』諸語，亦是此意。此數則，確是夢窗
 家法。細繹夢窗
 詞，便知此説不誣。夢窗
 喜鍊字面，即恐用字太露，然有時矯枉過正，結果往往流于晦澀。指迷
 言夢窗
 『用事下語太晦處，人不可曉』，則沈
 氏雖采其説，未嘗不心知其病矣。

作詞以發意最難，蓋離合順逆，曲折迴互，關乎詞之章法者甚鉅也。指迷
 云：『大抵起句便見所詠之意，不可泛入閒事，方入主意。”“過處多是自叙，若才高者，方可發起别意，然不可太野，走了原意。”“結句須要放開，含有餘不盡之意，以景結情最好。』又云：『作大詞，先須立間架，將事與意分定了。第一要起得好，中間只鋪叙，過處要清新，最緊是末句，須是有一好出場方妙。小詞只要些新意，不可太高遠，却易得古人句。』信如所説。可見詞之結構，其工拙純視發意如何。俞仲茆
 云：『遇事命意，意忌庸、忌陋、忌襲。』庸、陋、襲三者，皆病在發意不高。然太高，又以狂怪爲病，過猶不及。指迷
 稱清真
 運意有法度，花翁
 亦善運意，故其詞深婉，能如初寫黄庭
 ，恰到好處。


詞源
 論詞，獨尊白石
 。指迷
 論詞，專主清真
 。張
 氏尊白石
 ，以其古雅峭拔，特闢清空一境；沈
 氏主清真
 ，則以其合乎上揭四標準也。由此可見宋
 末詞風，除稼軒
 外，可分二派：導源白石
 ，而自成一體者，東澤
 、竹山
 、中仙
 、玉田
 諸家，皆其選也；導源清真
 ，而各具面目者，梅溪
 、夢窗
 、西麓
 、草窗
 諸家，皆其選也。降及清
 初，浙
 派詞人，家白石
 而户玉田
 ，以清空騷雅爲歸。其實即宋
 末張
 氏所主張之詞派。迄清
 中葉，常州
 派興，又尊清真
 而薄姜
 、張
 ，以深美閎約爲旨，其流風至今未替。實則清真
 詞派，在南宋
 末年，沈
 氏早提倡于前，特見仁見智，古今人微有不同耳。


指迷
 于詞之四聲運用，標舉三原則：一，『去聲字，最爲緊要，然後更將古知音人曲，一腔三兩雙參訂，如都用去聲，亦必用去聲。』二，『平聲，却用得入聲字替。』三，『上聲最不可用去聲字替。』四庫提要
 稱其剖析毫芒，最爲精審，信然。入可代平，與玉田
 平聲可爲上、入之説正符，然此不過宋
 人成例，不代亦無不可。一、三兩原則，則作詞者必須嚴守。清
 萬樹
 祖其説，遂發明名詞轉折跌宕處多用去聲字之例，而于各調皆重視其去聲字。又發明上、去之别，謂上聲舒徐和軟，其腔低；去聲激厲勁遠，其腔高。而于各調側聲字，必嚴辨其上、去，詞至明
 代清
 初，作者但分平、側，自詞律
 一書出，詞人始知協律。此後講格律者，漸傾向于遵守四聲之塗逕，以期趨步宋
 賢聲文並茂之作。學者多歸功于萬
 氏，其實乃發端于沈
 氏詞説也。


沈
 氏是編，除首段爲總論外，餘二十八則，每則或數語，或數十語，而含義頗廣。前所徵引，皆其犖犖大者。此外如論造句，論押韵，論虚字，論句中韵，論詞腔，俱獨標新義，可資揅討。第以篇幅過短，故世鮮單行本。曩附刻于花草粹編
 ，著録于四庫全書
 ，學者多未易寓目。近世雖有四印齋所刻詞
 本及百尺樓叢書
 本，最近雖有詞話叢編
 本，流傳仍未甚廣。且以言辭簡略，草草讀過，亦未易窺其藴奥。予性嗜詞學，始作長短句，取則于詞源
 及是編者良多。歲辛未，既成詞源疏證
 稿，屢欲取是編逐條箋釋，以闡揚宋
 賢詞説，而謀初學治詞者，人人得手是編。癸酉前，已成如干條；累年病困，棄置久矣。近有從予治詞者，輒取材是編，以資講論，因足成之。箋釋之作，旨在引申其義，其間頗有借題發抒己見者。讀者倘不遺而辱教之，幸甚！

丙子季冬蔡嵩雲
 作于南京
 。


論詞四標準

余自幼好吟詩。壬寅秋
 
[1]

 ，始識静翁
 於澤濱。癸卯，識夢窗
 
 
[2]

 。暇日相與唱酬，率多填詞。因講論作詞之法，然後知詞之作難於詩。蓋音律欲其協，不協則成長短之詩
 
[3]

 ；下字欲其雅，不雅則近乎纏令
 
[4]

 之體；用字不可太露，露則直突而無深長之味
 
[5]

 ；發意不可太高，高則狂怪而失柔婉之意
 
[6]

 。思此，則知其所以難。子弟輩往往求其法於余，姑以得之所聞
 
[7]

 ，條列下方，觀於此，則思過半矣
 
[8]

 。

又探春慢
 憶兄翁石龜
 條下云：『按翁逢龍
 ，號石龜
 ，四明
 人。嘉熙
 中，平江
 通判。見宋詩紀事
 。戴復古
 石屏集
 有京口别石龜翁際可
 詩。周公謹
 謂翁時可
 與吴君特
 爲親伯仲。時可
 名元龍
 ，君特
 兄。稱石龜
 ，殆時可
 昆弟行也。』

按劉毓盤
 輯處静詞跋
 云：『夢窗
 解語花
 立春風雨餞處静
 詞，結拍四語，纏綿愷悌，如兄之戒其弟者。』近人夏臞禪
 夢窗詞集後箋
 ，楊鐵夫
 吴夢窗事蹟攷略
 ，均采其説，斷處静
 爲夢窗
 弟。則疑夢窗
 本爲翁
 氏，而出爲吴
 後者，殆信。




 [1]
 宋理宗
 十七年辛丑，改元淳祐
 。壬寅、癸卯，爲淳祐
 二年、三年。


 [2]
 朱孝臧
 夢窗詞集小箋
 解語花
 處静
 條下云：『絶妙好詞箋
 ：「翁元龍
 ，字時可
 ，號處静
 ，句章
 人。」浩然齋雅談
 ：「時可
 與吴君特
 爲親伯仲，作詞各有所長。世多知君特
 ，而知時可
 者甚少。」按沈義父
 樂府指迷
 「壬寅秋識静翁
 ，癸卯識夢窗
 」，亦連舉之。静翁
 疑即處静
 。』


 [3]
 苕溪漁隱叢話
 ：『李易安
 論詞云：「晏元獻
 、歐陽永叔
 、蘇子瞻
 學際天人，作爲小歌詞，直如酌蠡水于大海，然皆句讀不葺之詩耳！又往往不協音律。」』張炎
 詞源
 云：『辛稼軒
 、劉改之
 作豪氣詞，非雅詞也。于文章餘暇，戲弄筆墨，爲長短句之詩耳！』


 [4]
 耐得翁
 都城紀勝
 云：『唱賺在京師，只有纏令、纏達。有引子、尾聲爲纏令，引子後只以兩腔遞互循環間用者爲纏達。』據此，則知纏令爲當時通行之一種俚曲，其辭不雅馴，而體格亦卑，故學詞者宜以爲戒。


 [5]
 張炎
 詞源
 論製曲云：『又恐字面麤疏，即爲修改。』彭孫遹
 金粟詞話
 云：『用古人之字，則取其鮮麗而去其淺俗。』按用字太露，即犯麤疏淺俗之病，其詞直突而少含蓄，纔誦一過，便同嚼蠟。故曰少深長之味也。


 [6]
 按作詞以柔婉爲主，狂怪則非詞之本色。乃發意未能恰好所致。鄭大鶴
 論詞書
 云：『務爲典博，則苦質實；多着才語，又近昌狂。至一切隱僻怪誕、禪縛窮苦、放浪通脱之言，皆不得着一字，類詩之有禁體。』信然！


 [7]
 按前云與静翁
 、夢窗
 講論作詞之法，則所聞必多二氏之説。今證以夢窗
 詞集，頗與伯時
 所揭四標凖相合。夢窗
 喜鍊字面，善用代字，故其詞雅而不露。至音律之協，發意之高，尤其所長。夢窗
 論詞之語，集中罕見，于伯時
 所揭四標凖，可以窺見夢窗
 詞法矣。


 [8]
 張德瀛
 詞徵
 云：『沈伯時
 論作詞之法，謂：「音律欲其協，不協則成長短之詩；下字欲其雅，不雅則近乎纏令之體；用字不可太露，露則直突而無深長之味；發意不可太高，高則狂怪而失柔婉之意。」説最精審，循此以求之，其塗正矣。』


清真詞所以冠絶

凡作詞，當以清真
 
 
[1]

 爲主。蓋清真
 最爲知音
 
[2]

 ，且無一點市井氣，下字運意，皆有法度
 
[3]

 ，往往自唐
 、宋
 諸賢詩句中來
 
[4]

 ，而不用經史中生硬字面，此所以爲冠絶也。學者看詞，當以周詞集解
 
 
[5]

 爲冠
 
[6]

 。


王國維
 清真先生遺事
 ：『樓忠簡
 謂先生妙解音律，惟王晦叔
 碧雞漫志
 謂：「江南某氏者，解音律，時時度曲，周美成
 與有瓜葛，每得一解，即爲製詞，故周
 集中多新聲。」則集中新曲非盡自度，然顧曲名堂，不能自已，固非不知音者。』


海綃翁
 論詞云：『清真
 格調天成，離合順逆，自然中度。』


詞源
 云：『美成
 負一代詞名，所作之詞，渾厚和雅，善于融化詩句。』又云：『美成
 詞，只當看他渾成處，于軟媚中有氣魄，採唐
 詩，融化如自己者，乃其所長。』




 [1]
 周邦彦
 ，字美成
 ，錢塘
 人。元豐
 中，獻汴都賦
 ，召爲大樂正。徽宗
 朝，仕至徽猷閣
 待制，提舉大晟府
 ，出知順昌府
 ，提舉洞霄宫
 。晩居明州
 卒。自號清真居士
 。有片玉詞
 二卷，補遺
 一卷，見汲古閣
 六十家詞
 刊本及西泠詞萃
 本。又清真詞
 二卷，附集外詞
 一卷，有四印齋所刻
 本。又詳註片玉集
 十卷，有彊村叢書
 本。又大鶴山人
 有清真詞
 校本。


 [2]
 宋史
 文苑傳
 ：『邦彦
 好音樂，能自度曲，製樂府長短句，詞韻清蔚，傳于世。』詞源
 云：『迄于崇寧
 ，立大晟府
 ，命周美成
 諸人討論古音，審定古調，淪落之後，少得存者。由此八十四調之聲稍傳；而美成
 諸人，又復增演慢曲、引、近，或移宫换羽爲三犯、四犯之曲，按月律爲之，其曲遂繁。』


 [3]
 劉肅
 片玉集序
 ：『美成
 以旁搜遠紹之才，寄情長短句，縝密典麗，流風可仰。其徵詞引類，推古誇今，或借字用意，言之皆有來歷。』


 [4]
 陳振孫
 書録解題
 云：『美成
 詞多用唐
 人詩語，櫽括入律，混然天成。長調尤善鋪叙，富豔精工，詞人之甲乙也。』


 [5]
 按周詞集解
 ，必爲有注解之清真集
 。伯時
 既以爲冠，必爲當時第一善本。惜其佚而不傳。直齋書録
 云：“注清真詞
 二卷。曹杓
 季中
 注。自稱一壺居士
 。”其書亦不傳。今存者，惟元
 人陳元龍
 注片玉集
 十卷本耳。


 [6]
 按指迷
 論詞，首列標凖四，清真
 最爲知音，則律協矣。無一點市井氣，則字雅矣。下字運意皆有法度，來自唐
 、宋
 諸賢詩句，而不用經史生硬字面，則直突狂怪之病免，而深長之味柔婉之意備矣。合乎四標凖者，宋
 詞中以清真
 爲最。其餘或優于此而絀于彼，所以推清真
 獨爲冠絶也。


康柳得失


康伯可
 
 
[1]

 柳耆卿
 
 
[2]

 音律甚協
 
[3]

 ，句法亦多有好處。然未免有鄙俗語
 
[4]

 。


藝苑雌黄
 ：『柳三變
 喜作小詞，薄于操行，當時有薦其才者。上曰：「得非填詞柳三變
 乎？」曰：「然。」上曰：「且去填詞！」由是不得志，日與儇子縱游倡館酒樓間，無復檢率。自稱云「奉聖旨填詞柳三變
 」。』


陳質齋
 云：『柳
 詞格不高，而音律諧婉，詞意妥貼。』


李易安
 云：『屯田
 變舊聲作新聲，雖協音律，而詞語塵下。』


葉少藴
 云：『柳耆卿
 爲舉子時，多游狹邪，善爲歌辭。教坊樂工每得新腔，必求永
 爲辭，始行于世。于是聲傳一時。余仕丹徒
 ，嘗見一西夏
 歸朝官云：「凡有井水處，即能歌柳
 詞。」』


後山詩話
 云：『柳三變
 游東都
 南北二巷，作新樂府。骫骳從俗，天下詠之。』


黄花菴
 云：『耆卿
 長于纖豔之詞，然多近俚俗。』


孫敦立
 云：『耆卿
 詞雖極工，然多雜以鄙語。』


王晦叔
 云：『樂章集
 世多愛其賅洽，序事閒暇，有首有尾，亦間出佳語。又能擇聲律諧美者用之，惟是淺近卑俗，自成一體。不知書者尤好之，予嘗以比都下富兒，雖脱村野氣，而聲態可憎。』


張炎
 詞源
 云：『詞欲雅而正，志之所之，一爲情所役，則失其雅正之音。耆卿
 、伯可
 不必論，雖美成
 亦有所不免。』又云：『康
 、柳
 詞，亦自批風抹月中來；風月二字，在我發揮，二公則爲風月所使耳。』

按此所謂鄙俗語，可分二類：一市井流行語，所謂淺近卑俗者是；一教坊習用語，所謂批風抹月者是。南宋
 人論詞，以雅正爲歸，宜乎在屏棄之列。宋
 詞羼入此類語句者，不止康
 、柳
 二人，即六一
 、淮海
 、山谷
 諸家，亦在所不免。特康
 、柳
 大爲當世訾謷耳。今細繹二家詞，所謂鄙俗語，柳
 尤甚于康
 ，有井水處，都歌柳
 詞，不知書者尤好之。當時流播之廣，未始不由于此。伯時
 、叔夏
 皆康
 、柳
 並提，若論詞學上所占地位，康
 實不及柳
 遠甚。伯可
 南渡後，雖以詞鳴，然多應制之作，類不出乎諛豔粉飾，影響于當時作風者甚少。耆卿
 則專詣名家，其詞雖有未能免俗者，然不着筆墨處，往往似古樂府。尤工于羈旅行役，鎔情入景，言近旨遠，森秀幽淡之趣在骨，前人多已論之。且于章法變化多方，慢曲尤善鋪叙，曲折委婉，而中具渾淪之氣。其大開大闔之筆，實下開清真
 、夢窗
 不少門徑。即以知音論，耆卿
 能變舊聲作新聲，樂章集
 創調之多，前後殆無其匹。慢詞至耆卿
 而始盛，影響于詞學者甚鉅，安得以引用鄙俗語，並其長處亦抹煞之。惟耆卿
 實不易學，善學之，可通其妙；不善學之，適得其病。清真
 學耆卿
 ，脱胎换骨，遺貌取神，遂自成一體，真善學者也。夢窗
 深得清真
 之妙，由清真
 以窺耆卿
 ，又一變其面目，而自成一體，亦善學者也。其不善學者，學其面，取其皮，未有不流于側豔一派者。王晦叔
 云：『沈公述
 、李景元
 、孔方平
 處度
 叔姪、晁次膺
 、万俟雅言
 皆有佳句，就中雅言
 又絶出。然六人者，源流從柳
 氏來，病于無韻，他可知矣。』




 [1]
 康與之
 ，字伯可
 ，渡江初，以詞受知高宗
 。官郎中，有順庵樂府
 五卷，見直齋書録解題
 ，久失傳。近人趙萬里
 輯宋
 、金
 、元
 人佚詞，成順庵樂府
 一卷。鶴林玉露
 ：『建炎
 中，大駕駐維揚
 ，伯可
 上中興十策
 ，名聲甚著。後秦檜
 當國，乃附會求進，擢爲臺郎。值慈寧歸養，兩宫燕樂，伯可
 專應制爲歌詞，諛豔粉飾，于是聲名掃地，世但以比柳耆卿
 輩矣。』


 [2]
 柳永
 ，字耆卿
 ，初名三變
 ，崇安
 人。景祐
 元年進士，爲屯田員外郎。以樂章擅名，有樂章集
 一卷，見六十家詞
 刊本。又樂章集
 三卷續添曲子
 一卷，見彊村叢書
 刊本。又有傅增湘
 刊本，曹元忠
 刊本，及石蓮菴
 彙刻山左人詞
 本。古今詞話
 云：『樂章集
 中，多增至二百餘調，按宫商爲之。』又云：『真州
 柳永
 少讀書時，以無名氏眉峯碧
 一詞題壁，後悟作詞章法，一妓向人道之，永
 曰：「某于此亦頗變化多方也。」然遂成屯田
 蹊徑。』


 [3]
 黄花菴
 云：『伯可
 以文詞待詔金馬門
 ，凡中興粉飾治具，及慈寧歸養，兩宫歡集，必假伯可
 之歌詠，故應制之詞爲多。』


 [4]
 直齋書録解題
 云：『世所傳康伯可
 詞鄙褻之甚，此集〔編者按：指順菴樂府
 五卷。〕頗多佳語，陶定
 安世
 爲之序，王性之
 、蘇養直
 皆稱之。』


姜詞得失


姜白石
 
 
[1]

 清勁
 
[2]

 知音
 
[3]

 ，亦未免有生硬處
 
[4]

 。


宋四家詞選序論
 ：『白石
 脱胎稼軒
 ，變雄健爲清剛，變馳驟爲疏蕩。』


孫月坡
 詞逕
 ：『白石
 多清超之句，宜學之。』

按清空言詞之境界，清超言詞之句法，清勁、清剛俱言詞之氣骨。白石
 詞一洗側豔軟媚之容，豪邁粗疏之習，而字字騷雅，絶無浮煙浪墨繞其筆端。詞清如許，前所未有，允爲開派名家。出周
 、柳
 、蘇
 、辛
 範圍，另樹一幟。玉田
 稱其『如野雲孤飛，去留無跡』，私淑至矣。


直齋書録解題
 ：『夔
 頗解音律，進樂書，免解，不第而卒。詞亦工。』


升庵
 詞品
 ：『姜白石
 詞尤精妙，善吹簫，多自製曲。初則率意爲長短句，既成，乃按以律吕，無不協者。』


玉几山房聽雨録
 ：『南宋
 詞人，浙
 東西特甚，而審音之精，要以白石
 爲極詣。』

按白石
 詞中多自度曲，其徵招
 小序論徵調曲，淒涼犯
 小序論犯聲，湘月
 小序論鬲指聲，語甚精到。又醉吟商小品
 譯自醉吟商
 胡渭州
 琵琶譜，及九歌
 注律吕于字旁，琴曲
 注指法于字旁，自製曲悉注旁譜，均足爲知音之鐵證。




 [1]
 姜夔
 ，字堯章
 ，鄱陽
 人。蕭東父
 識之于年少客游，妻以兄子。因寓居吴興
 之武康
 ，與白石洞天
 爲鄰，自號白石道人
 。有白石詞
 一卷，見六十家詞
 刊本。又四卷本，有四庫全書
 本、乾隆
 寫本、陸鍾輝
 本、張弈樞
 本、江春
 本、姜忠
 肅祠堂
 本、揚州
 知不足齋
 本、倪芸劬
 本、倪鴻
 本、榆園叢書
 本、四印齋
 本。六卷本，有彊村叢書
 本、沈遜齋
 本、鄭文焯
 校本。


 [2]
 張炎
 詞源
 ：『白石
 詞如疏影
 、暗香
 、揚州慢
 、一萼紅
 、琵琶仙
 、探春
 、八歸
 、澹黄柳
 等曲，不惟清空，又且騷雅，讀之使人神觀飛越。』


 [3]
 吴興掌故集
 ：『姜堯章
 長于音律，嘗著大樂議
 ，欲正廟樂。慶元
 三年，詔赴奉常有司收掌，令太常寺與議大樂，時嫉其能，是以不獲盡其議。人大惜之。』


 [4]
 按詞之句法，以熟鍊柔婉爲貴，生硬適得其反。張玉田
 云：『詞中一個生硬字用不得，須是深加鍛鍊，字字敲打得響，歌誦妥溜，方爲本色語。』主張與沈
 氏正同。欲避生硬之病，則運用經史，宜勿取生硬字面。清真
 詞所以冠絶，此其一也。作詞本可運用經史，所貴者，鎔鑄而爲之，脱化而出之，方能渾然天成，融化如自己者。若囫圇用之，鮮不流于生硬一路。宋
 詞喜用生硬字面者，莫如辛
 派詞家。稼軒
 詞雄視一代，尤喜引用論
 、孟
 、莊
 、騷
 、左
 、史
 及文選
 、唐
 詩中成語，其佳者固無有斧鑿痕，彌見筆力之峭，而流于生硬一路者，亦在所不免。集中如『我無可無不可，意先生出處有如丘
 』（木蘭花慢
 後段）、『對鄭子真
 嵓石卧，赴陶元亮
 菊花期』（浣溪沙
 後段）、『甚矣吾衰矣，知我者二三子』（賀新郎
 起結）、『雄深雅健，如對文章太史公
 』（沁園春
 後段）之類，幾乎數見不鮮。哨遍
 、蘭陵王
 諸闋，全章更多此類句法。譽之者或謂其硬語盤空，未嘗不可自成一格；譏之者則謂其喜掉書袋，未能鎔鑄脱化，終非詞中正軌。白石
 亦偶受稼軒
 影響，集中如永遇樂
 次韻辛克清先生
 ，永遇樂
 北固樓次稼軒韻
 ，又漢宫春
 次韻稼軒
 諸闋，其氣味吐屬，皆若與稼軒
 祕響相通。此外如『諸公衮衮』（永遇樂
 ）、『然則非歟』（漢宫春
 ）等類句法，集中究不多見，蓋有意擬稼軒
 而偶一爲之耳！許蒿廬
 曰：『詞中之有白石
 ，猶文中之有昌黎
 也，世固有以昌黎
 爲穿鑿生割者，則以白石
 爲生硬也亦宜。』此則誤解指迷
 之意，指迷
 非謂白石
 詞全是生硬一路，特謂其生硬處間未能免耳。


夢窗得失


夢窗
 
 
[1]

 深得清真
 之妙
 
[2]

 ，其失在用事下語太晦處，人不可曉
 
[3]

 。


四庫提要
 云：『天分不及周邦彦
 ，而研鍊之功過之。詞家之有吴文英
 ，如詩家之有李商隱
 。』


周濟
 曰：『夢窗
 立意高，取境遠，皆非餘子所及。惟過嗜餖飣，以此被議。若其虚實並到之作，雖清真
 不過也。』


周之琦
 曰：『夢窗
 格律之細，方駕清真
 。』


陳鋭
 曰：『夢窗
 變美成
 之面貌，而鍊響于實。』


海綃翁説詞
 云：『學詞者由夢窗
 以窺美成
 ，猶學詩者由義山
 以窺少陵
 ，皆塗轍之至正者。』又云：『清真
 格調天成，離合順逆，自然中度。夢窗
 神力獨運，飛沉起伏，實處皆空。夢窗
 可謂大，清真
 則幾于化矣。由大以幾化，故當由吴
 以希周
 。』


介存齋論詞雜著
 云：『夢窗
 非無生澀處，總勝空滑。』


戈載
 曰：『夢窗
 詞，貌視之，雕繢滿眼，而實有靈氣行乎其間。細心吟繹，味美于回，引人入勝，既不病其晦澀，亦不見其堆垛。』


孫麟趾
 曰：『夢窗
 足醫滑易之病，不善學之，便流于晦。』


海綃翁説詞
 云：『詞筆莫妙于留，蓋能留，則不盡而有餘味，離合順逆，皆可隨意指揮。而沉深渾厚，皆由此得。以澀求夢窗
 ，不如以留求夢窗
 。見爲澀者，以用事下語處求之；見爲留者，以命意運筆中得之也。以澀求夢窗
 ，即免于晦，亦不過極意研鍊，麗密止矣。是學夢窗
 ，適得草窗
 。以留求夢窗
 ，則窮高極深，一步一境。沈伯時
 謂夢窗
 深得清真
 之妙，蓋于此得之。』

按前言下字用字之法，可見宋
 人作詞，惟恐其近乎纏令，故下字以免俗爲先。惟恐其味不深長，故用字以婉曲爲尚。夢窗
 喜用代字，善鍊字面，故無不雅之病，亦無太露之嫌。然有時研鍊過深，令人莫測其旨，故指迷
 以爲太晦。若其佳構，固深得清真
 之妙，而合乎前揭四標凖者。玉田
 以凝澀晦昧評夢窗
 ，至有七寶樓臺之喻。後人惑于其説，以爲夢窗
 全集莫不如是，未免大誤。夫夢窗
 詞用事下語，誠有深入而未能顯出者。然四稿
 中不晦澀之作，細繹之亦實在不少。以其含思高遠，琢語幽邃，讀者不易得其端倪，遂概以晦澀目之，豈得爲持平之論？昔人論詞，每好執人集中一二首以概其餘，宗派不同，尤易陷于此等偏見，不獨評夢窗
 者爲然也。




 [1]
 吴文英
 ，字君特
 ，號夢窗
 ，晩年又號覺翁
 。四明
 人。從吴履齋
 諸公游，有夢窗甲乙丙丁稿
 ，見六十家詞
 刊本。又有曼陀羅華閣
 刊本，彊村叢書
 本，四明叢書
 本，趙尊嶽
 刊王半塘
 校本，楊鐵夫
 全集箋釋
 本。


 [2]
 尹焕
 曰：『求詞于吾宋
 ，前有清真
 ，後有夢窗
 ，此非焕
 之言，天下之公言也。』


 [3]
 詞源
 云：『詞要清空，不要質實。清空則古雅峭拔，質實則凝澀晦昧。姜白石
 如野雲孤飛，去留無迹。吴夢窗
 如七寶樓臺，拆碎下來，不成片段。』


梅川得失


施梅川
 
 
[1]

 音律有源流，故其聲無舛誤
 
[2]

 。讀唐
 詩多，故語雅澹
 
[3]

 。間有些俗氣，蓋亦漸染教坊之習故也。亦有起句不緊切處。




 [1]
 絶妙好詞箋
 ：『施岳
 ，字仲山
 ，號梅川
 。』武林舊事
 云：『施梅川
 ，吴
 人，精于律吕。其卒也，楊守齋
 爲樹梅作亭，薛梯飆
 爲誌其墓，李篔房
 書，周草窗
 題蓋，葬于西湖
 虎頭巖
 下。』絶妙好詞
 存梅川
 詞五首及清平樂
 半闋。原本清平樂
 後註云：『此下缺六首。』


 [2]
 詞源
 云：『近代楊守齋
 精于琴，故深知音律，有圈法周美成詞
 。與之游者，周草窗
 、施梅川
 、徐雪江
 、奚秋崖
 、李商老
 ，每一聚首，必分題賦曲。』


 [3]
 銅鼓書堂詞話
 云：『詞不同乎詩而後佳，然詞不離乎詩方能雅。昔沈義父
 評施梅川
 詞云：「梅川
 音律有源流，故其聲無舛誤。讀唐
 詩多，故語雅澹。」義父
 斯言，深得樂府之三昧者。嘗憶梅川
 有登吴山
 水龍吟
 云：「翠鰲湧出滄溟影。」又云：「樓臺對起，闌干重凭，山川自古。」又云：「看天低四遠，江空萬里，登臨處，分吴楚
 。」又云：「兩岸花飛絮舞，度春風滿城簫鼓，英雄暗老。早潮晩汐，歸帆過櫓。淮
 水東流，塞雲北渡，夕陽西去。」其聲韻辭華，大雅不羣，脱盡綺膩纖穠之態。』


花翁得失


孫花翁
 
 
[1]

 有好詞
 
[2]

 ，亦善運意，但雅正中忽有一兩句市井句，可惜
 
[3]

 。


劉後村
 孫花翁墓誌
 ：『季蕃
 ，貫開封
 ，曾祖昇
 ，祖可
 ，父[image: ]

 ，武爵。季蕃
 少受祖澤，調監常不樂，棄去。始婚于婺
 ，後去婺
 ，遊留蘇
 、杭
 最久。一榻之外，無長物。躬爨而食，書無乞米
 之帖，文無逐貧
 之賦，終其身如此。名重江
 、浙
 公卿間。花翁
 至，争倒屣。所談非山水風月，一不挂口。長身緼袍，意度蕭曠，見者疑爲俠客異人。其倚聲度曲，公瑾
 之妙；散髮横笛，野王
 之逸；奮袖起舞，越石
 之壯也。』




 [1]
 絶妙好詞箋
 ：『孫惟信
 ，字季蕃
 ，號花翁
 。開封
 人。在江湖頗有標致，多見前輩，多聞舊事，善雅談，長短句尤工。嘗有官，棄去不仕。有花翁集
 一卷，已佚。』絶妙好詞
 存花翁
 詞五首，趙
 輯宋金元人詞
 存十一首。


 [2]
 銅鼓書堂詞話
 云：『花翁
 夜合花
 閨情云：「風葉敲窗，夜蛩吟甃，謝娘
 庭院秋宵。」又云：「斷魂留夢，煙迷楚
 驛，月冷藍橋
 。」又云：「羅衫暗摺，蘭痕粉迹都消。」又云：「幾時重憑？玉驄過處，小袖輕招。」又燭影摇紅
 詠牡丹云：「對花臨景，爲景牽情，因花感舊。」又云：「絮飛春盡，天遠書沉，日長人瘦。」又南鄉子
 感舊云：「霜冷闌干天似水，揚州
 ，薄倖聲名總是愁。」又云：「一夢覺來三十載，風流，空對梅花白了頭。」詞之情味纏綿，筆力幽秀，讀之令人涵泳不盡。』


 [3]
 柳塘詞話
 云：『孫花翁
 晝錦堂
 一闋，如「柳裁雲翦腰肢小，鳳盤鴉聳髻鬟偏」，與「杏梢空鬧相思眼，燕翎難繫斷腸箋」，周摯纖豔，已爲極則。但卒章云：「銀屏下，争信有人真個病也，天天！」情至之語，又開一種俳調也，奈何！』


起句

大抵起句
 
[1]

 便見所詠之意，不可泛入閒事，方入主意
 
[2]

 。詠物尤不可泛。


陸輔之
 詞旨
 云：『對句好可得，起句好難得，收拾全藉出場。』


沈雄
 柳塘詞話
 云：『起句言景者多，言情者少，叙事者更少。大約質實則苦生澀，清空則流寬易。换頭起句更難，又斷斷不可犯。此所以從頭起句，須照管全章及下文；换頭起句，須聯合上文及下段也。』


馮煦
 宋六十一家詞選例言
 云：『平齋
 工于發端，其沁園春
 凡四首：一曰「詩不云乎？蒹葭蒼蒼，白露爲霜。」二曰「歸去來兮，杜宇聲聲，道不如歸。」三曰「飲馬咸池
 ，攬轡崑崙
 ，横騖九州。」四曰「秋氣悲哉，薄寒中人，皇皇何之？」皆有振衣千仞氣象，惜其下並不稱。』


沈祥龍
 論詞隨筆
 云：『詩重發端，惟詞亦然，長調尤重。有單起之調，貴突兀籠罩，如東坡
 「大江東去」；有對起之調，貴從容整鍊，如少游
 「山抹微雲，天黏衰草」是。』


況周頤
 蕙風詞話
 云：『近人作詞，起處多用景語虚引，往往第二韻方約略到題，此非法也。起處不宜泛寫景，宜實不宜虚。便當籠罩全闋，它題便挪移不得。唐
 李程
 作日五色賦
 ，首云：「德動天鑒，祥開日華。」雖篇幅較長櫽詞，亦以二句櫽括之，尤有弁冕端凝氣象，此恉可通于詞矣。』

按發端即是起句。所謂頓入，所謂貴突兀籠罩，所謂宜實不宜虚，皆是一起便見所詠之意，方能籠罩全闋，它題挪移不得。前則言梅川
 起句有不緊切處，殆即泛入閒事，方入主意，故嫌空泛。梅川
 詞流傳甚少，惜無從證明耳。』




 [1]
 詞源
 云：『作慢詞看是甚題目，先擇曲名，然後命意；命意既了，思量頭如何起，尾如何結，方始選韻，然後述曲。』


 [2]
 劉熙載
 詞概
 云：『起句非漸引，即頓入，其妙在筆未到而氣已吞。』


過處

過處
 
[1]

 多是自叙，若才高者，方能發起别意
 
[2]

 ，然不可太野，走了原意
 
[3]

 。


宋四家詞選序論
 云：『吞吐之妙，全在换頭煞尾。古人名换頭爲過變，或藕斷絲連，或異軍突起，皆須令讀者耳目振動，方成佳製。』


蕙風詞話
 云：『曲有煞尾，有度尾。煞尾如戰馬收韁，度尾如水窮雲起；煞尾猶詞之歇拍也，度尾猶詞之過拍也。如水窮雲起，帶起下意也。填詞則不然，過拍只須結束上段，筆宜沉著；换頭另意另起，筆宜挺勁，稍涉曲法，即嫌傷格，此詞與曲之不同也。』


詞旨
 云：『製詞須布置停匀，血脈貫穿，過片不可斷意，如常山
 之蛇，救首救尾。』


詞繹
 云：『中調、長調轉换處，不欲全脱，不欲明黏，如畫家開闔之法，須一氣而成，則神味自足，以有意求之不得也。』


沈祥龍
 論詞隨筆
 云：『詞换頭處謂之過變，須詞意斷而仍續，合而仍分，前虚而後實，前實而後虚，過變乃虚實轉捩處。』




 [1]
 柳塘詞話
 云：『樂府所製，有用叠者。今按詞，則云换頭，或云過變，猶夫曲之爲過宫也。宋
 詞三换頭者：美成
 之西河
 、瑞龍吟
 ，耆卿
 之十二時
 、戚氏
 ，稼軒
 之六州歌頭
 、醜奴兒近
 ，伯可
 之寶鼎現
 也。四换頭者：夢窗
 之鶯啼序
 也。』


 [2]
 七頌堂詞繹
 云：『古人多于過變處言情，然其意已全于上段，若另作頭緒，不成章矣。』


 [3]
 詞源
 云：『最是過片不要斷了曲意，須要承上接下。如姜白石
 詞云：「曲曲屏山，夜涼獨自甚情緒？」于過片則云：「西窗又吹暗雨。」此則曲之意脈不斷矣。』


結句

結句
 
[1]

 須要放開，含有餘不盡之意
 
[2]

 ，以景結情最好。如清真
 之『斷腸院落，一簾風絮』
 
[3]

 ，又『掩重關，徧城鐘鼓』
 
[4]

 之類是也。或以情結尾，亦好。往往輕而露，如清真
 之『天便教人，霎時厮見何妨』
 
[5]

 ，又云『夢魂凝想鴛侣』
 
[6]

 之類，便無意思，亦是詞家病，却不可學也
 
[7]

 。


沈雄
 曰：『結句如水龍吟
 之「作霜天曉，繫斜陽纜」，亦是一法。如憶少年
 之「况桃花顔色」，好事近
 之「放珍珠簾隔」。緊要處，前結如奔馬收韁，須勒得住，又似住而未住；後結如泉流歸海，要收得盡，又似盡而未盡者。』


劉體仁
 曰：『詞起結最難，而結尤難于起，蓋不欲轉入别調也。「呼翠袖，爲君舞，倩何人唤取？紅巾翠袖，揾英雄淚！」正是一法。然又須結得有「不愁明月盡，自有夜珠來」之妙，方得。』


詞槩
 云：『收句非繞回，即宕開，其妙在言雖止而意無盡。』


論詞隨筆
 云：『詞起結最難，而結尤難于起。結有數法：或拍合，或宕開，或醒明本旨，或轉出别意，或就眼前指點，或于題外借形，不外白石詩説
 所云「辭意俱盡，辭盡意不盡，意盡辭不盡」三者而已。』




 [1]
 沈東江
 曰：『填詞結句，或以動蕩見奇，或以迷離稱勝，著一實語，敗矣。康伯可
 「正是銷魂時候也，撩亂花飛」，晏叔原
 「紫騮認得舊游蹤，嘶過畫橋東畔路」，秦少游
 「放花無語對斜暉，此恨誰知」，深得此法。』


 [2]
 詞源
 云：『詞之難于令曲，如詩之難于絶句，不過十數句，一句一字閒不得，末句最當留意，有有餘不盡之意始佳。』


 [3]
 瑞龍吟
 後結。


 [4]
 掃地游
 後結。


 [5]
 風流子
 後結。


 [6]
 尉遲杯
 離恨
 後結。


 [7]
 蕙風詞話
 云：『元
 人〔編者按：應作『宋
 人』。〕沈伯時
 作樂府指迷
 ，于清真
 詞推許甚至，唯以「天便教人，霎時厮見何妨」、「夢魂凝想鴛侣」等句爲不可學，則非真能知詞者也。清真
 又有句云：「多少暗愁密意，惟有天知。」「最苦夢魂，今宵不到伊行。」「拌今生對花對酒，爲伊淚落。」此等語，愈樸愈厚，愈厚愈雅，至真之情，由性靈肺腑中流出，不妨説盡而愈無盡。誠如清真
 等句，惟有學之不能到耳。如曰不可學也，詎必顰眉搔首，作態幾許而後出之，乃爲可學耶？』


詠物用事

如詠物
 
[1]

 ，須時時提調。覺不分曉，須用一兩件事印證方可
 
[2]

 ，如清真
 詠梨花水龍吟
 ，第三第四句，須用『樊川
 』
 
[3]

 『靈關
 』
 
[4]

 事，又『深閉門』
 
[5]

 及『一枝帶雨』事。覺後段太寬，又用『玉容』
 
[6]

 事，方表得梨花。若全篇只説花之白，則是凡白花皆可用，如何見得是梨花？


芬陀利室詞話
 云：『詞原于詩，即小小詠物，亦貴得風人比興之旨。唐
 、五代
 、北宋
 人詞，不甚詠物，南渡諸公有之，皆有寄託。』


沈祥龍
 曰：『詠物之作，在借物以寓性情，凡身世之感，君國之憂，隱然藴于其内。斯寄託遥深，非沾沾焉詠一物矣。如王碧山
 詠新月之眉嫵
 ，詠梅之高陽臺
 ，詠榴之慶清朝
 ，皆别有所指，故其詞鬱伊善感。』


況周頤
 曰：『問詠物如何始佳？答：未易言佳。先勿涉獃，一獃典故，二獃寄託，三獃刻畫，獃襯託。去斯三者，能成詞不易，矧復能佳，是真佳矣。題中之精藴佳，題外之遠致尤佳。自性靈中出佳，自追琢中來亦佳。』


遠志齋詞衷
 云：『詠物固不可不似，尤忌刻意太似。取形不如取神，用事不若用意。宋
 詞至白石
 、梅溪
 ，始得箇中妙諦。』


金粟詞話
 云：『詠物詞極不易工，要須字字刻畫，字字天然，方爲上乘。即間一使事，亦必脱化無迹，乃妙。』


宋四家詞選序論
 云：『詠物最争託意，隸事處，以意貫串，渾化無痕。碧山
 勝場也。』




 [1]
 賭棋山莊詞話
 云：『詠物詞雖不作可也。别有寄託，如東坡
 之詠雁；獨寫哀怨，如白石
 之詠蟋蟀。斯最善矣！至如史邦卿
 之詠燕，劉龍洲
 之詠指足，縱工摹繪，已落言詮。今日則雖欲爲劉
 、史
 奴隸，恐二公亦不屑也。彼演膚辭，徵僻典，誇富矜多，味同嚼蠟。夫詠物之詩，古來汗牛充棟，然佳者亦甚寥寥，况詞之體，又微與詩異乎？』


 [2]
 張炎
 曰：『詩難于詠物，詞爲尤難。體認稍真，則拘而不暢；模寫差遠，則晦而不明。要須收縱聯密，用事合題，一段意思，全在結句，斯爲絶妙。如史邦卿
 東風第一枝
 詠春雪
 ，綺羅香
 詠春雨
 ，雙雙燕
 詠燕
 ，白石
 暗香
 、疏影
 詠梅，齊天樂
 賦促織，此皆全章精粹，所詠瞭然在目，且不留滯于物。』


 [3]
 辛
 氏三秦記
 云：『漢武帝
 園，一名樊川
 ，有梨。』


 [4]
 謝朓
 梨啓
 云：『味出靈關
 之陰。』注曰：『靈關
 ，山名。』


 [5]
 秦觀
 鷓鴣天
 詞結句：『雨打梨花深閉門。』又李甲
 憶王孫
 結句同。


 [6]
 一枝帶雨、玉容，白樂天
 詩：『玉容寂寞淚闌干，梨花一枝春帶雨。』


字面

要求字面
 
[1]

 ，當看温飛卿
 、李長吉
 、李商隱
 及唐
 人諸家詩句中字面好而不俗者，采摘用之
 
[2]

 。即如花間集
 小詞，亦多好句
 
[3]

 。


蔣兆蘭
 詞説
 云：『鍊字，字生而鍊之使熟，字俗而鍊之使雅，中無一支辭長語，第覺處處清新。情生文，文生情，斯詞之能事畢矣。』


沈
 氏論詞隨筆
 云：『詞之用字，務在精擇，腐者、啞者、笨者、弱者、粗俗者、生硬者、詞中所未經見者，皆不可用。』又云：『鍊字貴堅凝，又貴妥溜。句中有鍊一字者，如「雁風吹裂雲痕」是；有鍊兩三字者，如「看足柳昏花暝」是：皆極鍊如不鍊也。』


蕙風詞話
 云：『詞中對偶實字，不求甚工，草木可對禽蛬也，服用可對飲籑也。實勿對虚，生勿對熟，平舉字勿對側串字。深淺濃淡大小輕重之間，務要侔色揣稱，昔賢未有不如是精整者也。』


鄭文焯
 曰：『玉田
 謂取字當從温
 、李
 詩中來，今觀美成
 、白石
 諸家，嘉藻紛縟，靡不取材于飛卿
 、玉溪
 ，而于「長爪郎」奇雋語，尤多裁制。常究心于此，覺玉田
 言不我欺。因暇熟讀長吉
 詩，刺取其文字之驚采絶豔者，一一彙録，擇之務精，或爲妃儷，頓獲巧對。温八叉
 本工倚聲，其詩中典要，與玉溪
 獺祭稍别，亦自可綷以藻詠，助我詞華。必不可自造纖靡之詞，自落輕俗之習，務使運用，無一字無來歷。熟讀諸家名製，思過半矣。』


江順詒
 曰：『詞中鍊字，義山
 、飛卿
 ，稍爲近之，昌谷
 則微嫌滯重矣。』


王世貞
 曰：『花間
 以小語致巧，世説靡也。』


倚聲集
 云：『花間
 之綺琢處，于詩爲靡，于詞如古錦闇然異色。』


花草蒙拾
 云：『花間
 字法，最著意設色，異紋細豔，非後人纂組所及。如「淚沾紅袖黦」，「猶結同心苣」，「豆蔻花間趖晩日」，「畫梁塵黦」，「洞庭
 波浪颭晴天」。山谷
 所謂古蕃錦者，其殆是耶？』又云：『或問花間
 之妙，曰：「蹙金結繡，而無痕跡。」』


蕙風詞話
 云：『花間
 至不易學，其蔽也，襲其貌似，其中空空如也，所謂麒麟楦也。或取前人句中意境而紆折變化之，而雕琢勾勒等弊出焉。以尖爲新，以纖爲豔，詞之風格日靡，真意盡漓，反不如清
 初名家本色語，或猶近于沉著濃厚也。”




 [1]
 劉熙載
 藝概
 云：『鍊字，數字爲鍊，一字亦爲鍊。句則合句首、句中、句尾以見意。多者三四層，少亦不下兩層。詞家或遂謂字易而句難，不知鍊句固取相足相形，鍊字亦須遥管遥應也。』


 [2]
 張炎
 曰：『句法中有字面，蓋詞中一個生硬字用不得，須是深加鍛鍊，字字敲打得響，歌誦妥溜，方爲本色語。如賀方回
 、吴夢窗
 ，皆善于鍊字面，多于温庭筠
 、李長吉
 詩中來。字面亦詞中之起眼處，不可不留意也。』


 [3]
 張炎
 曰：『令曲當以唐
 花間集
 中韋莊
 、温飛卿
 爲則。』


語句須用代字

鍊句下語，最是緊要
 
[1]

 。如説桃，不可直説破桃，須用『紅雨』、『劉
 郎』等字；説柳，不可直説破柳，須用『章臺
 』、『灞
 岸』等字。又用事，如曰『銀鈎空滿』，便是書字了，不必更説書字：『玉筯雙垂』，便是淚了，不必更説淚。如『緑雲繚繞』，隱然髻髮；『困便湘
 竹』，分明是簟；正不必分曉，如教初學小兒，説破這是甚物事，方見妙處。往往淺學俗流，多不曉此妙用，指爲不分曉，乃欲直捷説破，却是賺人與耍曲矣
 
[2]

 。如説情，不可太露
 
[3]

 。


劉體仁
 曰：『文字總要生動，鏤金錯采，所以爲笨伯也。詞尤不可參一死句。』又曰：『「惟片言而居要，乃一篇之警策」，有警句則全首俱動。』


孫麟趾
 曰：『識見低則出句不超。超者，出乎尋常意計之外。白石
 多清超之句，宜學之。』又曰：『用意須出人意外，出句如在人口頭，便是佳作。』


張砥中
 曰：『一調中通首皆拗者，遇順句必須精警；通首皆順者，遇拗句必須純熟。』


蔣兆蘭
 詞説
 云：『四言偶句，必加錘鍊，勿落平庸。散句尤宜斟酌，警策處多由此出。試觀陸輔之
 詞旨
 ，所摘警句，皆散句也。偶句雖工，終是平板。散句之妙，直有不可思議者，此其所以尤宜注意也。』

按詞積字成句，則字法與句法有關。積句成章，則句法與章法有關。指迷
 此則，論鍊句下語，僅及造句時用代字之法，爰彙録諸家論句法之語，及發揮句法與章法之關係者于此，以供參證。


王國維
 人間詞話
 云：『詞忌用替代字。美成
 解語花
 之「桂華流瓦」，境界極妙，惜以桂華二字代月耳。夢窗
 以下，則用代字更多。其所以然者，非意不足，則語不妙也。蓋意足則不暇代，語妙則不必代。此少游
 之「小樓連苑」、「繡轂雕鞍」所以爲東坡
 所譏也。沈伯時
 樂府指迷
 云：「説桃不可直説破桃，須用『紅雨』、『劉
 郎』等字；説柳不可直説破柳，須用『章臺
 』、『灞
 岸』等字。」若惟恐人不用代字者，果以是爲工，則古今類書具在，又安用詞爲耶？宜其爲提要
 所譏也。』

按前云『用字不可太露，露則直突而無深長之味』，此則即是此意。蓋夢窗
 詞説如此，鍊句下語，以婉曲藴藉爲貴。作慢曲更須留意及此。説某物，有時直説破，便了無餘味，倘用一二典故印證，反覺别增境界。但斟酌題情，揣摩辭氣，亦有時以直説破爲顯豁者。謂詞必須用替代字，固失之拘，謂詞必不可用替代字，亦未免失之迂矣。美成
 解語花
 『桂華流瓦』句，單看似欠分曉，然合下句『纖雲散，耿耿素娥欲下』觀之，則寫元夜明月，而兼用雙關之筆，何等精妙！雖用替代字，不害其爲佳。人間詞話
 稱其造境，而惜其以桂華二字代月，語殊未然。王
 氏詞話，論小令，極多精到語；論慢詞，則未爲知味。作者固不工慢詞也。至于説某物，既用事暗點，不必更明説。若已暗點，又用明説，叠床架屋，成何章法？而市井賺人耍曲，其詞往往如此。彼只知説破爲妙，而不曉不説破之妙。當時淺學俗流，亦同此見解，故指迷
 譏之，讀者勿以辭害意可也。


蓮子居詞話
 云：『言情之詞，以雅爲宗，語豔則意尚巧，意褻則語貴曲。顧夐
 訴衷情
 云云，張泌
 江城子
 云云，真是傖父唇舌，都乏佳致。』又云：『言情之詞，必藉景色映託，迺具深婉流美之致。白石
 「問後約、空指薔薇，如此溪山，甚時重至？」又「想文君
 望久，倚竹愁生步羅襪。歸來後、翠尊雙飲，下了珠簾，玲瓏閒看月。」似此造境，覺秦七
 、黄九
 尚有未到，何論餘子？』


沈
 氏論詞隨筆
 云：『詞有託于閨情者，本諸古樂府，須實有寄託，言外自含高妙，始合古意。否則綺羅香澤之態，適以掩風骨，汩心性耳。』

按説情欲免太露，必如吴子律
 之説，意巧語曲，斯爲得之。顧
 、張
 二氏之作，適得其反，即犯太露之病。所引白石
 詞句，即玉田
 所謂景中帶情而存騷雅者。不惟不太露，且具深婉流美之致。又詞源
 云：『詞欲雅而正，志之所之，一爲情所役，則失其雅正之音。耆卿
 、伯可
 不必論，雖美成
 亦有所不免。』亦爲説情太露者而發，作者當知所取法矣。




 [1]
 張炎
 曰：『詞中句法，要平妥精粹，一曲之中，安能句句高妙？只要拍搭襯副得去，于好發揮筆力處，極要用功，不可輕易放過。讀之使人擊節可也。』又曰：『詞之語句，太寬則容易，太工則苦澀。如起頭八字相對，中間八字相對，却須用功着一字眼，如詩眼亦同。若八字既工，下句便合稍寬，庶不窒塞，約莫寬易，又着一句工緻者，便覺精粹。此詞中之關鍵也。』


 [2]
 四庫提要
 沈
 氏樂府指迷
 條下云：其論詞『又謂説桃須用「紅雨」、「劉
 郎」等字，説柳須用「章臺
 」、「灞
 岸」等字，説書須用「銀鈎」等字，説淚須用「玉筯」等字，説髮須用「緑雲」等字，説簟須用「湘
 竹」等字，不可直説破。其意欲避鄙俗，而不知轉成塗飾，亦非確論。』


 [3]
 詞源
 云：『簸弄風月，陶寫性情，詞婉于詩。蓋聲出鶯吭燕舌間，稍近乎情可也。若鄰乎鄭
 、衛
 ，與纏令何異焉？如陸雪溪
 瑞鶴仙
 、辛稼軒
 祝英臺近
 ，皆景中帶情，而存騷雅。故其燕酣之樂，别離之悲，迴文、題葉之思，峴首
 、西州
 之淚，一寓于詞。若能屏去浮豔，樂而不淫，是亦漢
 、魏
 樂府之遺意。』


造句

遇兩句可作對，便須對
 
[1]

 。短句須剪裁齊整。遇長句，須放婉曲，不可生硬
 
[2]

 。


柳塘詞話
 云：『對句易于言景，難于言情。且開放則中多迂濫，收整則結無意緒。對句要非死句也。牛嶠
 之望江南
 ：「不是鳥中偏愛爾，爲緣交頸睡南塘。全勝薄情郎。」此即救尾對也。』


劉熙載
 曰：『對句非四字、六字，即五字、七字。其妙在不類于賦與詩。』


孫麟趾
 曰：『詞中四字對句，最要凝鍊。如史梅溪
 云：「做冷欺花，將煙困柳。」只八個字，已將春雨畫出。七字對貴流走，如夢窗
 倦尋芳
 云：「珠絡香消空念往，紗窗人老羞相見。」令人讀去，忘其爲對，乃妙。』


沈祥龍
 曰：『詞中對句，貴整鍊工巧，流動脱化，而不類于詩賦。史梅溪
 之「做冷欺花，將煙困柳」，非賦句也。晏叔原
 之「落花人獨立，微雨燕雙飛」，晏元獻
 之「無可奈何花落去，似曾相識燕歸來」，非詩句也。然不工詩句，亦不能爲絶妙好詞。』

按詞之句法，以奇偶相間配搭，而成章法之變。故遇兩句可作對，便須對。兩對句如在中間，有時不對尚可，如在起頭八字，則非對不可。如滿庭芳
 之『山抹微雲，天黏衰草』，翠樓吟
 之『月冷龍沙
 ，塵清虎落』，高陽臺
 之『宫粉雕痕，仙雲墮影』，皆其例也。又一詞中如有字數相同之對句，在二聯以上者，無論爲四字、五字、七字，或在前半，或在後半，均須變换組織，亦如律詩中之對句然。同頭、並脚等病，均須避忌。


宋四家詞選序論
 云：『一領四五六字句，上二下三、上三下二句，上三下四、上四下三句，四字平句，五七字渾成句，要合調無痕。重頭叠脚，蜂腰鶴膝，大小韻，詩中所忌，皆宜忌之。』


陳鋭
 詞比
 云：『積字成句，長言短言，天然適宜。降而爲詞，自南宋
 以來，始專長短句之名。嘗覽柳
 、周
 諸大家，音律至精，自我作古。故字句之間，或有不齊，緣初學倚聲，必先規矩，如同一七言句，而有上三下四之分，同一五言句，而有上一下四之别，舉一而三可知也。』

按詞中一字、二字、三字句，謂之短句。八字、九字、十字句，謂之長句。一字句，如周晴川
 蒼梧謡
 起句叶韻之『眠』，東坡
 哨徧
 『歸去來兮』句上之『噫』，其例甚少。二字、三字句，如蘭陵王
 『悽惻，恨堆積』，瑣窗寒
 之『遲暮，嬉游處』，難以悉舉。詞中二字、三字句法最多者，小令如温飛卿
 之河傳
 、訴衷情
 ，慢詞如東坡
 醉翁操
 前段。一詞而二字句數見者，如臨江仙引
 、木蘭花慢
 等。三字句數見者，如迷神引
 等。其全首以三字句構成者，僅歐陽烱
 之三字令
 耳。喜用長句之詞，無如樂章集
 、片玉集
 ：八字句，如雨零鈴
 之『應是良辰好景虚設』，還京樂
 之『中有萬點相思清淚』；九字句，如竹馬子
 之『指神京非霧非煙深處』，繞佛閣
 之『厭聞夜久籤聲動書慢』；十字句，如秋夜月
 之『近日來不期而會重歡宴』，夜半樂
 之『忍良時辜負少年等閒度』，皆其例也。短句如一字句，爲用絶鮮，可置勿論。二字、三字句無論合用分用，及用于詞中何處，均極轉折頓挫之能事，故必須翦裁齊整，方見逋峭。長句最易流于生硬，欲求婉曲，端賴行氣。不論用于詞中何處，皆須留意及此。其用于小令末句者，更須有悠揚不盡之致乃佳。如李後主
 之『故國不堪回首月明中』、『恰似一江春水向東流』，即極婉曲之能事者。




 [1]
 爰居詞話
 云：『詞中對句，正是難處。莫認作襯句，至五言對句、七言對句，使觀者不作對疑，尤妙。』


 [2]
 雕菰樓詞話
 云：『詞不難于長調，而難于長句；詞不難于短令，而難于短句。短至一、二字，長至九字、十字，長須不可界斷，短須不至牽連。短不牽連尚易，長不界斷，雖名家有難之者矣。萬
 氏詞律
 任意斷句，吾甚以爲不然。』


押韻

押韻
 
[1]

 不必盡有出處，但不可杜撰。若只用出處押韻，却恐窒塞
 
[2]

 。


孫麟趾
 曰：『作詞尤須擇韻，如一調應十二個字作韻脚者，須有十三四字，方可擇用。若僅有十一字可用，必至一韻牽强。詞中一字未妥，通體爲之减色。况押韻不妥乎？是以作詞先貴擇韻。』


丁紹儀
 曰：『詩貴用韻，韻宜穩宜響。不響，則雖首尾完善，中有好句，終覺口齒滯澀。詞韻雖寬于詩，然有一句兩句用韻者，有多至數句方用韻者，一韻不響，通篇减色矣。』


杜文瀾
 曰：『凡協韻，原可任人擇揀，第勿用啞音及庸澀之字而已。如調中有應用去上處，自須協上聲。而如醉太平
 、戀繡衾
 、八六子
 等調平韻上之仄聲字，必須用去聲，方是此調聲響。』


沈祥龍
 曰：『叶韻尤宜留意古人名句，末字必新雋響亮。如「人比黄花瘦」之‘瘦’字，「紅杏枝頭春意鬧’之‘鬧’字，皆是。然有同此一字，而用之善與不善，則存乎其人之意與筆。』


蔣兆蘭
 曰：『押韻之法，趁韻者不論，即每逢韻脚處，便押一個韻。韻雖稳，而不能使本韻數句生色，猶爲未善也。名家之詞押韻，如大成玉振之收聲，聲容益盛，是亦不可不講也。』

按押韻自以有出處爲佳。所謂有出處，即有來歷也。有來歷之韻，不外運用典故，依據熟語。務使韻上一字或數字連綴成句時，其句法自然而渾成，乃爲出色當行。若稍涉牽强，或出自杜撰，其韻必不稳妥，能使全詞爲之减色。但每韻必有出處，亦事實上所難行，故云却恐窒礙也。江順詒
 續詞品
 ，詠押韻云：『句有長短，韻無參差，一字未妥，全篇皆疵。曲之有板，師之有旗，位置自然，雖巧何爲？』押韻穩不穩，其關係之重要如此。




 [1]
 周濟
 曰：『東、真韻寬平，支、先韻細膩，魚、歌韻纏綿，蕭、尤韻感慨，各具聲響，莫草草亂用。』又曰：『韻上一字，最要相發，或竟相貼。相其上下而調之，則鏗鏘諧暢矣。』又曰：『上聲韻，韻上應用仄字者，去爲妙。去入韻，則上爲妙。平聲韻，韻上應用仄字者，去爲妙，入次之。疊則聱牙，鄰則無力。』


 [2]
 蕙風詞話
 云：『作詠物詠事詞，須先選韻。選韻未審，雖有絶佳之意、恰合之典，欲用而不能。用其不必用不甚合者以就韻，乃至涉尖新，近牽强，損風格，其弊與强和人韻者同。』


去聲字

腔律豈必人人皆能按簫填譜
 
[1]

 ？但看句中用去聲字，最爲緊要。然後更將古知音人曲，一腔三兩隻參訂，如都用去聲，亦必用去聲
 
[2]

 。其次如平聲，却用得入聲字替
 
[3]

 。上聲字最不可用去聲字替
 
[4]

 。不可以上、去、入盡道是側聲便用得，更須調停參訂用之
 
[5]

 。古曲亦有拗者，蓋被句法中字面所拘牽，今歌者亦以爲礙，如尾犯
 之用『金玉珠珍博』
 
[6]

 ，『金』字當用去聲字。如絳園春
 之用『遊人月下歸來』
 
[7]

 ，『遊』字合用去聲字之類是也。


張翥
 蜕巖詞
 春從天上來
 調下註云：『廣陵
 冬夜，與松雲子
 論五音、二變、十二調，且品簫以定之。清濁高下，還相爲宫，釐然律吕之均，雅俗之應也。』

按此所謂按簫填譜，乃取已成之音譜填詞，恐其清濁高下，有乖腔律，故下字時按簫以審之。據此，則填已成之音譜，亦非不解音律者所能。必如張蜕巖
 、松雲子
 之流，然後可與言填譜也。若隨意自作曲詞，然後協以律吕，製爲新譜，或自吹簫，令人歌以協之，其造詣又超出按簫填譜者之上。宋
 代詞家如此深通音律者，白石
 外亦不多覯。合南北宋
 計之，不過屯田
 、美成
 、雅言
 、夢窗
 、紫霞
 、寄閒
 父子等數人而已。詞至宋
 末元
 初，詞家通音律者日少，即能按簫填譜之詞人，亦屬難能可貴。填譜者不能審音用字，則隨在多與律迕。義父
 教人留意去聲字，參訂古知音人曲，及入可代平，去勿代上諸説，乃爲協律者開一方便法門。清
 萬紅友
 祖其説，而成詞律
 一書，以後填詞者，遂以守聲家名作之四聲，爲盡協律之能事，法蓋濫觴于此矣。


白雨齋詞話
 云：『詞之音律，先在分别去聲。不知去聲之爲重，雖觀詞律
 ，亦知其然而不知其所以然，知猶不知也。』


蔣
 氏詞説
 云：『詞家以入作平，固是宋
 人成例，然苟可不作，豈不更好？若必不得已時，要以讀去諧和方可。』


論詞隨筆
 云：『沈伯時
 謂上去不宜相替，故萬
 氏詞律
 于仄聲辨上去最嚴。其曰上聲舒徐和軟，其腔低；去聲激厲勁遠，其腔高。此説本諸明
 沈璟
 。去聲當高唱，上聲當低唱也。詞必用上去者，如白石
 之「哀音似訴」之「似訴」字，必用去上者，如「西窗又吹暗雨」之「暗雨」字。』


宋四家詞選
 序論
 云：『上、入亦宜辨。入可代去，上不可代去。入之作平者無論矣，其作上者可代平，作去者斷不可代平。平去是兩端，上由平而之去，入由去而之平。』


憩園詞話
 云：『入可代去一語，則不宜從。又凡應用去上，應用去平，各調皆有定格，似亦不能概論也。』


蕙風詞話
 云：『入聲字于填詞最爲適用。付之歌喉，上、去不可通，唯入聲可融入上去聲。凡句中去聲字，能遵用去聲固佳，若誤用上聲，不如用入聲之爲得也。上聲字亦然，入聲字用得好，尤覺峭勁娟雋。』




 [1]
 姜白石
 過垂虹
 詩云：『自作新詞韻最嬌，小紅
 低唱我吹簫。』又其自製曲角招
 調下小序云：『商卿
 善歌聲，稍以儒雅緣飾。予每自度曲，吹洞簫，商卿
 輒歌而和之，極有山林縹緲之思。』


 [2]
 萬樹
 詞律
 發凡
 云：『名詞轉折跌宕處多用去聲，何也？三聲之中，上入二者可以作平，去則獨異。當用去者，非去則激不起，用入且不可，斷斷勿用平上也。』


 [3]
 沈
 氏論詞隨筆
 云：『張玉田
 詞源
 ，謂平聲可代以上入，沈伯時
 謂入聲可代平聲。案詞林韻釋
 ：「入聲有作平聲者，有作上去者。」知入作平者可代平，入可作上去者不可代平也。上代平亦必就音審擇。』


 [4]
 詞律
 發凡
 云：『上聲舒徐和軟，其腔低；去聲激厲勁遠，其腔高。相配用之，方能抑揚有致。若上去互易，調不振起，便成落腔。』


 [5]
 詞律
 發凡
 云：『平止一途，仄兼上去入三種，不可遇仄而以三聲概填。』


 [6]
 柳耆卿
 尾犯
 後結：『肯把金玉珠珍博。』此缺『肯把』二字，不成句。又珠珍應作珍珠。


 [7]
 王鵬運
 注云：『按此夢窗
 絳都春
 句。或當時一名絳園春
 。它本未見。』


可歌之詞

前輩好詞甚多，往往不協律腔，所以無人唱。如秦
 樓楚
 館所歌之詞，多是教坊樂工
 
[1]

 及鬧井做賺人
 
[2]

 所作，只緣音律不差，故多唱之
 
[3]

 。求其下語用字，全不可讀。甚至詠月却説雨，詠春却説秋，如花心動
 一詞，人目之爲一年景。又一詞之中，顛倒重複。如曲游春
 云『臉薄難藏淚』，過云『哭得渾無氣力』，結又云『滿袖啼紅』，如此甚多，乃大病也
 
[4]

 。

又按指迷
 言前輩好詞不能唱，爲其不協律腔，但如詞源
 節序
 條下所述，則協律之雅詞，時人亦不肯歌之。蓋當時風氣，文士不重律，樂工不重文，兩者背道而馳，此詞之音律與辭章分離之一大關鍵也。清真
 詞聲文並茂，其始唱徧于教坊，南渡後，則歌者漸鮮。毛幵
 樵隱筆録
 ，載紹興
 初都下盛行周清真
 詠柳蘭陵王慢
 ，西樓、南瓦皆歌之，然亦僅此一闋。夢窗
 惜黄花慢
 詞叙，言吴江
 夜泊惜别，邦人趙簿
 招伎侑尊，連歌數闋，皆清真
 詞，而不詳其調名。玩其語氣，似幸希遇。又玉田
 國香慢
 叙，稱杭
 伎沈梅嬌
 ，猶能歌清真
 意難忘
 、臺城路
 二曲。意難忘
 詞叙，言吴
 伎車秀卿
 歌美成
 曲，得其音旨。其時已至南宋
 末年，能歌者更如鳳毛麟角矣。清真
 詞在教坊所以始盛終衰，猶曰其音譜漸次失傳所致。白石
 在南宋
 號知音，其歌曲亦不行于秦
 樓楚
 館間，毋亦文士樂工所尚不同之風氣有以致之歟？文士之詞，可傳而失律，樂工所歌，其文不足傳，此詞之音律所以亡也。




 [1]
 耐得翁
 都城紀勝
 云：『舊教坊有篳篥部、大鼓部、杖鼓部，拍板色、笛色、琵琶色、筝色、方響色、笙色、舞旋色、歌板色、雜劇色、參軍色。色有色長，部有部頭。上有教坊使，副鈐轄、都管、掌儀範者，皆是命官。紹興
 三十一年，省廢教坊之後，每遇大宴，則撥差臨安府
 衙前樂等人充應，屬修内司教樂所掌管。』


 [2]
 都城紀勝
 又云：『唱賺在京師，有纏令、纏達。中興後，張五牛
 大夫因聽動鼓板中，又有四片太平令或賺鼓板，遂撰爲賺。賺者，誤賺之義也，令人正堪美聽，不覺已至尾聲，是不宜爲片序也。今又有覆賺，又且變花前月下之情及鐵騎之類。凡賺最難，以兼慢曲、曲破、大曲、嘌唱、耍令、番曲、叫聲諸家腔譜也。』


 [3]
 詞源
 云：『昔人詠節序，不惟不多，付之歌喉者，類是率俗，不過爲應時納祜之聲耳。……美成
 解語花
 賦元夕，邦卿
 東風第一枝
 賦立春，黄鍾喜遷鶯
 賦元夕，如此等妙詞頗多。不獨措辭精粹，又且見時序風物之盛。人家宴樂之詞，則絶無歌者。至如李易安
 永遇樂
 云：「不如向簾兒底下，聽人笑語。」此詞亦自不惡，而以俚詞歌于坐花醉月之際，似乎擊缶韶外，良可歎也。』


 [4]
 按此則，言前輩好詞雖多，而無人唱。人所唱者，多秦
 樓楚
 館之俚詞。可見今日流傳之宋
 名家作品，甚多不協律者。在當時本不可歌，而當時協律可歌之詞，今日所見，寥寥數專家外，其民間作品，絶少流傳者。以其下語用字，全不可讀也。文人學士之詞，言順律舛者多，固無殊句讀不葺之詩。當時教坊鬧井所歌，亦未必盡律協言謬，特言謬者居多耳。花心動
 一詞，病在前後意不相應，曲游春
 一詞，病在前後句意重複，其實月與雨，春與秋，雖非同時所應有，然作追溯已往或預想將來語氣，則詠月説雨，詠春説秋，有何妨礙？至同一事物，在一詞中固不宜顛倒重複，使作者工于换意，一説再説，未嘗不可。如美成
 瑞龍吟
 起句『章臺
 路』，已暗伏柳字，中間『官柳低金縷』，則明點柳字，結句『一簾風絮』，仍收到柳字，何以不見其重複？但覺脈絡井然，極情文相生之妙。即由工于運意所致。名家詞中，此例甚多，難以枚舉。


詠花卉及賦情

作詞與詩不同，縱是花卉之類，亦須略用情意，或要入閨房之意。然多流淫豔之語，當自斟酌。如只直詠花卉，而不著些豔語，又不似詞家體例，所以爲難
 
[1]

 。又有直爲情賦曲者，尤宜宛轉回互可也。如『怎』字、『恁』字、『奈』字、『這』字、『你』字之類，雖是詞家語，亦不可多用。亦宜斟酌，不得已而用之
 
[2]

 。




 [1]
 按詠花卉爲詠物詞之一種，故此條宜與前詠物條參看。直詠花卉，如只就正面形容其色香之美，或運用典故，一味呆詮，皆不免缺乏意趣。必著些豔語，始覺生動，方是詞家體例。所謂著些豔語，即須略用情意，或入閨房之意，惟流于淫豔，又失風人比興之旨，故須斟酌耳。如東坡
 水龍吟
 詠楊花：『夢隨風萬里，尋郎去處，又還被鶯呼起。』清真
 六醜
 薔薇謝後作
 ：『爲問家何在？夜來風雨，葬楚
 宫傾國。』夢窗
 瑣窗寒
 詠玉蘭：『一盼千金换，又笑伴鴟夷
 ，共歸吴
 苑。』皆略用情意，或入閨房之意，其例甚多，難以枚舉。至白石
 詠梅，則另有寄托，不在此例。如暗香
 乃自寫身世之感，疏影
 乃借抒二帝之憤，如此詠花卉，最爲上乘。此外如樂府補遺
 中，碧山
 、草窗
 、玉潛
 、仁近
 諸遺民詠蓴、詠白蓮之類，皆有家國無窮之慨，寓乎其中，非僅區區賦花卉而已。所謂深得風人比興之旨者，此類是也。


 [2]
 按玉田
 詞源
 論賦情云：『簸弄風月，陶寫性情，詞婉于詩。蓋聲出鶯吭燕舌間，稍近乎情可也。若鄰乎鄭
 、衛
 ，與纏令何異焉？如陸雪溪
 瑞鶴仙
 ，辛稼軒
 祝英臺近
 ，皆景中帶情，而存騷雅。』可見賦情之作，運意以深婉爲貴，製辭以騷雅爲尚，直爲情賦曲，則敷陳其事而直言之。然意直易傷率，辭直易近俗，欲其宛轉回互，非善于運用代字（此代字指代名詞而言）或虚字不可。直爲情賦曲之詞家，以耆卿
 爲首屈，美成
 雖未能免，已漸趨于深婉騷雅一途矣。代字、虚字，種類甚多，不僅如指迷
 所列『怎』、『恁』、『奈』、『這』、『你』等字。兹就其所列者，專舉樂章集
 詞句爲證：『怎』字如法曲第二
 之『怎生向，人間好事到頭少』，迎春樂
 之『怎得依前燈下，恣意憐嬌態』；『恁』字如傾杯樂
 之『自家空恁添清瘦』，隔簾聽
 之『恁煩惱，除非教伊知道』；『奈』字如看花回
 之『奈兩輪玉走金飛』，玉樓春
 之『争奈餘香猶未歇』；『這』字如征部樂
 之『待這回好好憐伊』，思歸樂
 之『這巧宦不須多取』；『你』字如秋夜月
 之『奈你自家心下，有事難見』，迎春樂
 之『我前生負你愁煩債』；更有一二句中連用此類字者，如宣清
 之『這歡娱甚時重恁』，應天長
 之『恁好景良辰，怎忍虚設』等，難以悉舉。總之此類字，果能運用適宜，固極宛轉回互之妙，若用之過多，非傷率，即近俗，故宜斟酌。樂章
 一集，非絶無深婉騷雅之詞，而以直説無表德者居多。其以俳體爲世詬病，未嘗不由于此。


句上虚字

腔子多有句上合用虚字，如『嗟』字、『奈』字、『况』字、『更』字、『又』字、『料』字、『想』字、『正』字、『甚』字，用之不妨。如一詞中兩三次用之，便不好，謂之空頭字。不若徑用一静字，頂上道下來，句法又健；然不可多用。


詞源
 云：『詞與詩不同，詞之語句，有二字、三字、四字至六字、七八字者，若堆叠實字，讀且不通，况付之雪兒
 乎？合用虚字呼唤，單字如「正」、「但」、「甚」、「任」之類，兩字如「莫是」、「還又」、「那堪」之類，三字如「更能消」、「最無端」、「又却是」之類，此等虚字，却要用之得其所，若使盡用虚字，句語又俗，雖不質實，恐不無掩卷之誚。』詞旨
 單字集虚
 ：『任、看、正、待、乍、怕、總、問、愛、奈、似、但、料、想、更、算、况、悵、快、早、儘、嗟、憑、歎、方、將、未、已、應、若、莫、念、甚。』


宋四家詞選
 序論
 云：『領句單字，一調數用，宜令變化渾成，勿相犯。』


杜文瀾
 曰：『沈偶僧
 古今詞話
 ，引詞源
 虚字
 一門，另標題爲襯字
 。而萬
 氏紅友
 則又極論詞無襯字。余以爲皆是也。襯字即虚字，乃初度此調時用之，今依譜填詞，自不容再有增益。萬
 氏蓋恐襯字之名一立，則于舊調妄增，致礙定格耳。玉田
 所云虚字，今謂之領調，所列皆去聲，其二三字之首一字，亦須去聲，「莫是」之「莫」字雖入聲，宋
 人通作暮音也。』


沈祥龍
 曰：『詞中虚字，猶曲中襯字，前呼後應，仰承俯注，全賴虚字靈活，其詞始妥溜而不板實。不特句首虚字宜講，句中虚字亦當留意。如白石
 詞云：「庾
 郎先自吟愁賦，淒淒更聞私語。」先自、更聞，互相呼應，餘可類推。』蔣兆蘭
 曰：『詞之爲文，氣局較小，篇不過百許字。然論用筆，直與古文一例。中間轉接，叠用虚字，須一氣貫注。無虚字處，或用潛氣内轉法。蒙嘗謂作一詞，能布置完密，骨節靈通，無纖毫語病，斯真可謂通得虚字也。』

按詞中虚字用法，可分三種：或用于句首，或用于句中，或用于句尾。用于句尾者，多在協韻處，所謂虚字協韻是。此在詞中，可有可無。用於句首或句中者，其始起于襯字，在句首用以領句，在句中用以呼應，于詞之章法，關係至鉅，無之則不能成文者也。指迷
 所謂腔子多有句上合用虚字，蓋專指領句之虚字言。詞源
 所載，詞旨
 所揭，亦同。領句之虚字，或一字領一句，或一字領多句，如『正單衣試酒，悵客裏光陰虚擲』（清真
 六醜
 ）之『正』字、『悵』字，即一字領一句之例。『漸新痕懸柳，淡彩穿花，依約破初暝』（碧山
 眉嫵
 ）之『漸』字，即一字領多句之例。領句用之虚字，以單字爲最多，兩字次之，三字又次之。兩字領句，如『况是别離滋味』（清真
 丹鳳吟
 ），『休説鱸魚堪膾』（稼軒
 水龍吟
 ），『還又歲晩瘦骨臨風』（梅溪
 秋霽
 ）之類。三字領句，如『怎奈向、歡娱漸隨流水』（少游
 八六子
 ），『更能消、幾番風雨』（稼軒
 摸魚兒
 ），『又還是、宫燭分煙』（白石
 琵琶仙
 ）之類。單字領句，其例甚多，難以枚舉。領句用虚字，慢詞幾于一調數見，引、近則較少，小令或用或不用，視各調情形而異。

詞中用虚字，指迷
 所舉，約可析爲三類，如嗟、料、想各字，均係動字。奈、正、况、更、又各字，均係連字。甚字及前條所舉之怎、恁、這、你各字，均屬代字（代名辭）。所謂静字，乃實字而以肖事物之形者，與動字兩相對待。静字言已然之情景，動字言當然之行動，分别在此。空頭字者，言此等虚字，用之過多，徒佔詞中地位，其實無取，故不如代以一静字爲愈。虚字爲詞中脈絡所繫，善用之能使全詞氣機流動，神理酣鬯，極一氣呵成之妙。兩宋
 詞家，如清真
 、白石
 、梅溪
 、玉田
 諸家，用虚字最有法度，爲學者所宜則效。屯田
 、稼軒
 ，尤喜多用虚字，其詞之佳者，讀之固覺迴腸盪氣，然亦有以疏率爲病者。屯田
 有時並與俗語連綴，頗爲盛名之累。稼軒
 則以古文筆法運用之，當時有詞論之目，然無其才力氣概，不易學也。用虚字較少者，莫過于夢窗
 詞，其行文開闔，多用潛氣内轉法，非有其工力，更不易學。蓋堆叠實字，讀且不通，况付雪兒
 ？玉田
 早論其弊，故詞用虚字，宜恰到好處，多用與少用，均非庸手所能。指迷
 此則，可與詞源
 互相發明，入手學詞，即宜留意。


誤讀柳詞

近時詞人，多不詳看古曲下句命意處，但隨俗念過便了。如柳
 詞木蘭花慢
 云：『拆桐花爛熳』，此正是第一句不用空頭字在上，故用『拆』字，言開了桐花爛熳也。有人不曉此意，乃云此花名爲『拆桐』，於詞中云『開到拆桐花』，開了又拆，此何意也？

按拆之爲義，開也，裂也。易
 曰：『雷雨作而百果草木皆甲拆。』拆與[image: ]
 通，亦作坼。李紳
 南梁行
 ：『山木幽深晩花[image: ]
 。』又鄭延
 贈張俞游金華山
 詩：『迎春地煗花争[image: ]
 。』説花開而以拆字代開字，兩詩句可爲例證。淺人未足語此。當時詞人亦有未解此意者，則大奇矣。拆字本動字，然『拆桐花爛熳』，則爲已然之情景，而拆字轉成静字矣。可與前則用静字説參看。


豪放與叶律

近世作詞者不曉音律
 
[1]

 ，乃故爲豪放不覊之語，遂借東坡
 、稼軒
 諸賢自諉
 
[2]

 。諸賢之詞，固豪放矣，不豪放處，未嘗不叶律也
 
[3]

 。如東坡
 之哨徧
 
 
[4]

 、楊花水龍吟
 
 
[5]

 ，稼軒
 之摸魚兒
 
 
[6]

 之類，則知諸賢非不能也。


馮煦
 宋六十一家詞選
 例言
 云：『稼軒
 負高世之才，不可羈勒，能于唐
 、宋
 諸大家外，别樹一幟。自兹以降，詞家遂有門户主奴之見。而才氣横軼者，羣樂其豪縱而效之，乃至里俗浮囂之子，亦靡不推波助瀾，自託辛
 、劉
 以屏蔽其陋，則非稼軒
 之咎，而不善學者之咎也。』


陸務觀
 曰：『世言東坡
 不能歌，故所作樂府辭多不叶。晁以道
 謂紹聖
 初與東坡
 别于汴
 上，東坡
 酒酣，自歌古陽關
 ，則公非不能歌，但豪放不喜裁翦以就聲律耳。試取東坡
 諸詞歌之，曲終，覺天風海雨逼人。』


劉潛夫
 論稼軒詞
 云：『公所作，大聲鏜鎝，小聲鏗鍧，横絶六合，掃空萬古；其穠麗綿密者，亦不在小晏
 、秦郎
 之下。』

按稼軒詞
 水龍吟
 調自注云：『用[image: ]
 語再詠瓢泉，謌以飲客，聲語甚諧，客皆爲之酬。』又醉翁操
 自注：『范先之
 長于楚
 詞，而妙于琴，輒擬醉翁操
 ，爲之詞以叙别。異時先之
 綰組東歸，僕當買羊沽酒，先之
 爲鼓一再行，以爲山中盛事云。』是稼軒
 詞固有歌之甚諧且入樂者矣。

按東坡
 哨徧
 小序云：『余既治東坡
 ，築雪堂
 于上，人俱笑其陋。獨鄱陽
 董毅夫
 過而悦之，有卜鄰之意。乃取歸去來辭
 ，稍加櫽括，使就聲律，以遺毅夫
 。使家僮歌之，時相從于東坡
 ，釋耒而和之，扣牛角而爲之節。』據此則哨徧
 一詞，固叶律可歌，東坡
 已自言之矣。


曲洧舊聞
 云：『章質夫
 詠楊花詞，命意用事，瀟灑可喜。東坡
 和之，若豪放不入律吕，徐而視之，音韻諧婉，反覺章
 詞有織繡工夫。』


白雨齋詞話
 云：『「更能消幾番風雨」一章，詞意殊怨，然姿態飛動，極沉鬱頓挫之致。起處「更能消」三字，是從千回萬轉後倒折出來，真是有力如虎。「春且住」三字，一喝怒甚，結得愈淒涼愈悲鬱。』

按指迷
 此則，謂東坡
 、稼軒
 詞未嘗無叶律者，但須于不豪放處求之。則二公之作，豪放處多不叶律，可知。又謂近世不曉音律者，乃故爲豪放語，借口二公以自諉，可見此輩非真能學其豪放，但學其不叶律耳。仇山村
 亦云：『陋邦腐儒，窮鄉村叟，每以詞爲易事。酒邊興豪，引紙揮筆，動以東坡
 、稼軒
 自况。』則知學詞者恒以二公詞爲易學，宋
 末風氣已如此。其實大謬不然。二公胸有萬卷，筆無點塵，氣概清雄，不可一世。所謂易學者，只其不叶律處，其豪放處實不易學。東坡
 詞變幻空靈，境高意遠，于詩似太白
 ，然有其才力而無其胸襟，不能學也。稼軒
 詞沉鬱頓挫，氣足神完，于詩似少陵
 ，然有其感慨而無其性情，亦不能學也。學者胸襟弗如東坡
 ，性情更遜稼軒
 ，又無其才力與感慨，肆言罔忌，無病而呻，宜乎爲有識者所鄙笑矣。况二公詞磊落激昂，何一不自書卷中醖釀而出？學者乃欲以枵腹儗之，不亦傎乎！




 [1]
 詞源
 云：『詞之作必須合律，然律非易學，得之指授方可。若詞人方始作詞，必欲合律，恐無是理。所謂「千里之程，起于足下」，當漸而進可也。正如方得離俗爲僧，便要坐禪守律，未曾見道，而病已至，豈能進于道哉？音律所當參究，詞章先宜精思，俟語句妥溜，然後正之音譜，二者得兼，則可造極玄之域。今詞人纔説音律，便以爲難，正合前説，所以望望然去之。苟以此論製曲，音亦易諧，將于于然而來矣。』


 [2]
 仇遠
 山中白雲詞序
 云：『世謂詞者詩之餘，然詞尤難于詩。詞失腔，猶詩落韻，詩不過四五七言而止，詞乃有四聲、五音、均拍、輕重、清濁之别。若言順律舛，律協言謬，俱非本色。或一字未合，一句皆廢，一句未妥，一闋皆不光采。信戞戞乎其難。又怪陋邦腐儒，窮鄉村叟，每以詞爲易事，酒邊興豪，引紙揮筆，動以東坡
 、稼軒
 、龍洲
 自况，極其至，四字沁園春
 ，五字水調歌
 ，七字鷓鴣天
 、步蟾宫
 ，拊几擊缶，同聲附和，如梵唄，如步虚，不知宫調爲何物，令老伶俊倡，面稱好而背竊笑，是豈足與言詞哉？』


 [3]
 晁無咎
 論東坡樂府
 云：『居士詞，人謂多不諧音律，然横放傑出，自是曲子内縛不住者。』


 [4]
 詞源
 云：『哨徧
 一曲，櫽括歸去來辭
 ，更是精妙，周
 、秦
 諸人所不能到。』


 [5]
 詞源
 云：『東坡
 詞如水龍吟
 詠楊花等作，皆清麗舒徐，高出人表。』


 [6]
 宋六十一家詞選
 例言
 云：『稼軒
 摸魚兒
 諸作，摧剛爲柔，纏綿悱惻，尤與粗獷一派，判若秦
 、越
 。』


壽曲

壽曲最難作。切宜戒『壽酒』、『壽香』、『老人星』、『千春百歲』之類。須打破舊曲規模，只形容當人事業才能，隱然有祝頌之意方好。


張炎
 曰：『難莫難于壽詞。盡言富貴則塵俗，盡言功名則諛佞，盡言神仙則迂闊虚誕。當總此三者而爲之，無俗忌之詞，不失其壽可也。松椿龜鶴，有所不免，却要融化字面，語意新奇。近代陳西麓
 所作，本製平正，亦有佳者。』


許昂霄
 曰：『南渡以後，最多介壽之詞。故玉田
 云然。其實獻頌等作，總難推陳出新，不獨壽詞也。』


謝章鋌
 曰：『竹垞
 云：「宣
 政
 而後，士大夫争爲獻壽之詞，連篇累牘，殊無意味，至魏華父
 則非此不作矣，置之不録可也。」按此説本于花菴
 。然華父
 鶴山長短句
 三卷，雖未臻上乘，亦未嘗全作諛辭。』


況周頤
 曰：『壽詞難得佳句，尤易入俗。古山
 張埜夫
 太常引
 壽高丞相上都分省回
 云：「報國與憂時，怎瞞得星星鬢絲？」水龍吟
 爲何相壽
 云：「要年年霖雨，變爲醇酎，共蒼生醉。」此等句，渾雅而近樸厚，雖壽詞，亦可存。』


用事使人姓名

詞中用事使人姓名，須委曲得不用出最好。清真
 詞多要兩人名對使，亦不可學他。如宴清都
 云『庾信
 愁多，江淹
 恨極』，西平樂
 云『東陵
 晦迹，彭澤
 歸來』，大酺
 云『蘭成
 憔悴，衛玠
 清羸』，過秦樓
 云『才减江淹
 ，情傷奉倩
 』之類是也。


詞源
 云：『詞用事最難，要體認著題，融化不澀。如東坡
 永遇樂
 云：「燕子樓
 空，佳人何在？空鎖樓中燕。」用張建封
 事。白石
 疏影
 云：「猶記深宫舊事，那人正睡裏，飛近蛾緑。」用壽陽
 事。又云：「昭君
 不慣胡沙遠，但暗憶江南江北，想珮環月夜歸來，化作此花幽獨。」用少陵
 詩。此皆用事而不爲事所使。』


藝概
 云：『詞中用事，貴無事障。晦也、膚也、多也、板也，此類皆障也。姜白石
 詞用事入妙，其要訣所在，可于其詩説
 見之，曰：「僻事實用，熟事虚用」而已，「學有餘而約以用之，善用事者也」，「乍叙事而間以理言，得活法者也」。』

按所謂『用事使人姓名，須委曲得不用出』，仍是『用字不可太露』之意。與鍊句下語條『説物事不必分曉，方見妙處』，同是夢窗
 詞説。取夢窗
 詞證之，信不誣也。詞之佳處，惟意深筆曲者，最耐人尋味。膚淺直率，適得其反。犯此病者，多由于用字太露。善鍊字面，即滅去針線痕，使讀者不易得其端倪。夢窗
 詞之幽邃以此，而病其晦澀者亦以此。用事固須委曲得不用出，然總以能融化不澀爲佳。否則雖免于膚，又失之晦，仍墮事障，終非上乘。使人姓名，亦非委曲得不用出，同是此意。蓋太露則少餘味也。兩人名對使，未免過于拘板，易墮事障，故不可學。


腔以古雅爲主

古曲譜多有異同，至一腔有兩三字多少者，或句法長短不等者
 
[1]

 。蓋被教師
 
[2]

 改换，亦有嘌唱
 
[3]

 一家，多添了字。吾輩只當以古雅爲主，如有嘌唱之腔，不必作。且必以清真
 及諸家目前好腔爲先可也
 
[4]

 。


憩園詞話
 云：『西林
 此論，專爲近之作詞者而發。從知宋
 詞中，有同體而字數有多寡者，即融洽引申之故。所謂兢兢尺寸，專就字之多寡言之，余更爲進一解。凡名詞之四聲，亦應極意摹倣。試觀方千里
 、楊澤民
 、陳西麓
 等和清真詞
 ，四聲相同者，十居七八，此中即寓定律。宋
 人多明宫調，其謹慎尚如是，今去古益遠，安可不恪遵之？』詞通
 云：『詞有一名而成數體，更或一體而故爲數調，一調而故爲數名，皆字數之多少爲之耳。字數之多少，總其大要，約有四因：曰添字、曰减字、曰襯字、曰虚聲，如是而已。添字减字者，添减調中之本字，而調中之定聲亦隨之添减者也。實也。襯字者，調中之本字不足于意，而于調外添字以助之。虚聲者，調中之本字不足于聲，而即于調中添聲以足之，皆虚也。虚聲之理，非能歌者不明，襯字之法，則知文者皆識。而四者之中，又必先識襯字之故，而後古詞之變通，舊譜之出入，可得而言焉。』


都城紀勝
 云：『嘌唱謂上鼓面唱令曲小詞，驅駕虚聲，縱弄宫調，與叫果子唱耍曲兒爲一體。昔只街市，今宅院亦有之。』




 [1]
 吴西林
 穎芳
 曰：『詞之興也，先有文字。從而宛轉其聲，以腔就詞者也。洎乎傳播通久，音律確然，繼起諸詞人，不得不以辭就腔，必遵前詞字數之多寡，字面之平仄，號曰填詞。或變易前詞，仄字而平，平字而仄，或前詞字少而多之，融洽其多字于腔中，或前詞字多而少之，引申其少字于腔外，皆與音律無礙。蓋當時作者述者皆善歌，故製詞度腔，而字之多寡平仄參焉。今則歌法已失其傳，音律之故不明，變易融洽，引申之技何由而施？操觚家按腔運詞，兢兢尺寸，不易之道也。』


 [2]
 宋史
 樂志
 教坊條下云：『政和
 三年五月詔，比以大晟
 樂播之教坊，嘉與天下共之。可以所進樂頒之天下。八月，尚書省言：大晟府
 宴樂已撥歸教坊，所有諸府從來習學之人，元降指揮，令就大晟府
 教習，今當並就教坊習學，從之。』樂志
 又云：『宣和
 七年十二月，金
 人敗盟，分兵兩道入。詔革弊事，廢諸局，于是大晟府
 及教樂所教坊額外人皆罷。』又耐得翁
 都城紀勝
 言：『紹興
 三十一年，省廢教坊之後，每遇大宴，則撥差臨安府
 衙前樂等人充應，屬修内司教樂所掌管。』據此，則大晟府
 教樂所及修内司教樂所，必有專門教樂之教師無疑。


 [3]
 詞源
 云：『嘌吟説唱諸公調，則用手調兒。』


 [4]
 按此則所謂教師，殆指民間教曲之樂工而言。若爲官家之教師，如大晟府
 或修内司之教樂，必深通樂理文義，其尤者，或能製辭製譜，以爲民間凖則，何至有任意改换古譜之事？俗樂工則不然，稍識之無，粗諳歌法，只圖歌時取巧，往往自作聰明，于古譜字句，不惜妄意增减。是本可據以填詞者，遂一變而爲不足據矣。至于嘌唱之腔，不獨腔調俚俗，難言古雅，而驅駕虚聲，縱弄宫調，唱法亦極不規則，故尤不足據。所謂多添了字，即驅駕虚聲之意。故不得爲好腔。清真
 諸家，聲文并茂，取法乎上，學者所宜先也。


句中韻

詞中多有句中韻，人多不曉。不惟讀之可聽，而歌時最要叶韻應拍，不可以爲閒字而不押。如木蘭花
 云：『傾城。盡尋勝去』，『城』字是韻。又如滿庭芳
 過處：『年年。如社燕』，『年』字是韻，不可不察也。其他皆可類曉
 
[1]

 。又如西江月
 ，起頭押平聲韻，第二、第四，就平聲切去，押側聲韻。如平聲押東字，側聲須押董字、凍字韻方可。有人隨意押入他韻，尤可笑
 
[2]

 。


賭棋山莊詞話
 云：『詩有句中韻法。如「籥舞笙鼓」，舞與鼓韻；「采荼薪樗」，荼與樗韻；「日居月諸」，居與諸韻；「有壬有林」，壬與林韻。顧其法詩家頗不講，而時見于詞。如河傳
 、醉太平
 等調，句中多有用韻者。填之應節，極可吟諷。』


憩園詞話
 云：『宋
 詞暗藏短韻，最易忽略。如惜紅衣
 换頭二字，木蘭花慢
 前後段第六七句平平二字，「霜葉飛起」句第四字，皆應藏暗韻。此外似此者尚不少。换頭二字尤多，雖宋
 詞未必盡同，然精律者所製，則必用暗韻。』


詞通
 云：『詞之换韻與詩異。詩有平换平、仄换仄者，詞則無之。劉光祖
 之長相思
 ，前段用江、陽韻，後段用東、紅韻，似是由平换平。實則兩段異叶，與换韻不同。僅明
 人王元美
 曾用其體，此外不多見。』又云：『長調换韻，詞雖平仄轉换，實仍同部，是平仄互叶，非换韻也。如哨徧
 、换巢鸞鳳
 等是。故换韻詞，惟小令有之耳。』

按指迷
 所謂就平聲切去押側聲韻，即平側通叶之意。隨意押入他韻，即换韻之意。平側通叶之詞，在詞中亦寥寥可數，然必須用同部之韻。换韻之詞，小令外實所罕覯，惟周密
 倚風嬌近
 有之。此詞填霞翁
 譜賦大花，前後用魚、虞同部之語、麌、御、遇等韻。前段第三句以下「花國選傾城，暖玉倚銀屏，綽約娉婷」三句，忽改押不同部之三平韻，獨出例外。或謂此三句應作兩七字句，並非换韻。但三平韻何以巧叶如此？究屬疑問。草窗
 倚霞翁
 譜，惜不得霞翁
 詞一證之，似此换韻，實爲變例，即令有之，亦不足爲訓也。』




 [1]
 沈雄
 古今詞話
 云：『周簹谷
 言：换頭二字用韻者，長調頗多，中間更有藏韻。木蘭花慢
 ，惟屯田
 得音調之正。蓋「傾城盈盈懽情」，于第二字有韻。且如定風波
 、南鄉子
 、隔浦蓮
 ，豈可冒昧爲之？』又云：『水調歌頭
 間有藏韻者。東坡
 明月詞：「我欲乘風歸去，只恐瓊樓玉宇」，後段「人有悲歡離合，月有陰晴圓缺」，謂之偶然暗合則可，若以多者證之，則問之箋體家，未曾立法于嚴也。』


 [2]
 張德瀛
 詞徵
 云：『詞之平側通叶者，西江月
 、换巢鸞鳳
 、少年心
 、渡江雲
 、戚氏
 、大聖樂
 、哨徧
 、玉碾萼
 、兩同心
 、江城梅花引
 、古陽關
 ，凡十一調。它詞如賀方回
 水調歌頭
 ，杜壽域
 漁家傲
 ，周公謹
 露華
 ，亦有通叶。然皆借韻爲之，非若數詞有定格也。』


詞腔

詞腔謂之均。均，即韻也。

按詞腔之種類有八：丁、抗、掣、拽、頓、住、反、折是也。詳見詞源
 謳曲旨要
 及音譜
 篇。腔各不同，事林廣記
 遏雲要訣
 ，言腔有墩（夢溪筆談
 作敦，詞源
 作頓）、亢（詞源
 作抗）、掣、拽之殊，其證也。腔亦作聲，事林廣記
 音樂總叙訣
 云：『折聲上生四位，掣聲下隔二宫。反聲宫閏相頂，丁聲上下相同。』其證也。均即均拍，仇山村
 云：『詞乃有四聲、五音、均拍、輕重、清濁之别。』張玉田
 云：『一曲有一曲之譜，一均有一均之拍。』此詞有均拍之證。均拍以六均拍、八均拍爲最普通。謳曲旨要
 云：『破近六均慢八均。』又詞源
 拍眼
 篇云：『引、近則用六均拍，外有序子，與法曲、散序、中序不同。法曲之序一遍，正合均拍。俗傳序子四遍，其拍頗碎，故纏令多用之。繩以慢曲八均之拍不可，又非慢二急三拍與三臺相類。』是爲慢曲、引、近等用均拍之證。詞腔謂之均者，言詞腔所在，即均拍所在。謳曲旨要
 云：『停聲待拍慢不斷。』又拍眼
 篇言：『停聲待拍，方合樂曲之節。』聲即腔，故知詞腔所在，即均拍所在也。凡韻必逢腔，謳曲旨要
 云：『大頓小住當韻住。』其例也。凡韻必應拍，指迷
 前條所謂『歌時最要叶韻應拍』，其例也。故曰：『詞腔謂之均。均，即韻也。』


大詞小詞作法

作大詞，先須立間架，將事與意分定了。第一要起得好，中間只鋪叙，過處要清新，最緊是末句，須是有一好出場方妙。小詞只要些新意，不可太高遠，却易得古人句，同一要鍊句。

按宋
 代所謂大詞，包括慢曲及序子、三臺等。所謂小詞，包括令曲及引、近等。自明
 以後，則稱大詞曰長調，小詞曰小令，而引、近等詞，則曰中調。


詞源
 云：『大詞之料，可以歛爲小詞，小詞之料，不可展爲大詞。若爲大詞，必是一句之意引而爲兩三句，或引他意入來，捏合成章，必無一唱三歎。如少游
 水龍吟
 云：「小樓連院横空，下窺繡轂雕鞍驟」，猶且不免爲東坡
 所誚。』

又云：『作慢詞看是甚題目，先擇曲名，然後命意。命意既了，思量頭如何起？尾如何結？方始選韻，而後述曲。最是過片不要斷了曲意，須要承上接下。如姜白石
 詞云：「曲曲屏山，夜闌獨自甚情緒？」于過片則云：「西窗又吹暗雨」，此則曲之意脈不斷矣。』

又云：『詞之難于令曲，如詩之難于絶句。不過十數句，一句一字閒不得。末句最當留意，有有餘不盡之意始佳。當以唐
 花間集
 中韋莊
 、温飛卿
 爲則。』


金粟詞話
 云：『長調之難于短調者，難于語氣貫串，不冗不複，裴徊宛轉，自然成文。今人作詞，中小調獨多，長調寥寥不概見，當由寄興所成，非專詣耳。』


西圃詞説
 云：『顧璟芳
 言：詞之小令，猶詩之絶句。字句雖少，音節雖短，而風情神韻，正自悠長，作者須有一唱三歎之致。淡而豔，淺而深，近而遠，方是勝場。且詞體中，長調每一韻到底，而小令每用轉韻，故層折多端，姿態百出，索解正自不易。璟芳
 之論韙矣。而專攻長調者，多易視小令，似非此不足以炫博奥。即遇小令之佳者，亦不免短兵狹巷之譏，而豈知樂府之古雅，全以少許勝多許乎？且柔情曼聲，非小令不宜，較之長調，難以概論，而必欲以長短分難易，寧不有悖詞旨哉？』


劉
 氏藝概
 云：『小令難得變化，長調難得融貫。其實變化融貫，在在相需，不以長短别也。』


賭棋山莊詞話
 云：『長調要轉折矯變，短調要辭意惝恍。』


沈
 氏論詞隨筆
 云：『小令須突然而來，悠然而去。數語曲折含蓄，有言外不盡之致。著一直語、粗語、鋪排語、説盡語，便索然矣。此當求諸五代
 宋
 初諸家。』『長調須前後貫串，神來氣來，而中有山重水複、柳暗花明之致。句不可過于雕琢，雕琢則失自然；采不可過于塗澤，塗澤則無本色。濃句中間以淡語，疏句後接以密語，不冗不碎，神韻天然，斯盡長調之能事。』

按此則，先言作大詞順序，可與以前起句、過處、結句諸則參看。作大詞須講章法、句法、字法。起始運意，即在布局。鍊句、鍊字，尚居其次。先立間架，即所謂布局也。布局須虚實相生，順逆兼用，脈絡起伏，聯貫統一。則成詞後，庶乎斐然有章。猶建巨厦然，其中曲折層次甚多，入手製圖，慘淡經營，方能從事土木。若枝枝節節爲之，縱外表富麗堂皇，必破碎不成格局矣。事與意均有主從之殊，故布局時即須分定。起句末句過變，乃詞之肯綮所在，造句下字，均須不落平凡。故運意時尤不可輕易放過，此大詞作法也。小詞如庭園一角，無多結構，奇花異石，些少點綴，便生佳致。故云『只要些新意』，『却易得古人句』。鍊句固小詞所重，然亦未可全無章法，特内容較大詞爲簡耳。大詞如詩中之歌行，小詞如詩中之絶句，各具勝境。已往詞人，或長于大詞，或長于小詞，每各執一説，以分難易。其實小詞易成而難工，大詞難成而工亦不易，洞悉此中甘苦者，或不易斯言也。


賦詞初填熟腔

初賦詞，且先將熟腔易唱者填了
 
[1]

 ，却逐一點勘，替去生硬及平側不順之字。久久自熟，便覺拗者少。全在推敲吟嚼之功也
 
[2]

 。


雕菰樓詞話
 云：『詞調愈平熟，則其音急；愈生拗，則其音緩。急則繁，其聲易淫；緩則庶乎雅耳。如蘇長公
 之大江東去
 ，及吴夢窗
 、史梅溪
 等調，往往用長句。同一調，而句或可斷若此，亦可斷若彼者，皆不可斷。而其音以緩爲頓挫，字字可頓挫而實不必斷。倚聲者易于爲平熟調，而艱于爲生拗調，明乎緩急之理，則何生拗之有？』


沈
 氏論詞隨筆
 云：『詞調有生熟，有諧拗。熟者多諧，生者多拗。熟而諧者，貴逐字錘鍊，求其新警；生而拗者，貴一氣旋轉，求其渾成。新警則熟者不熟，渾成則生者不生矣。』


蕙風詞話
 云：『詞無不諧適之調，作詞者未能熟精斯調耳。昔人自度一腔，必有會心之處，或專家能知之，而俗耳不能悦之。不拘何調，但能填至二三次，愈填愈佳，則我之心與昔人會，簡淡生澀之中，至佳之音節出焉，難以言語形容者也。惟所作未佳，則領會不到此，詣力不可强也。』


詞逕
 云：『詞成，録出黏于壁，隔一二日讀之，不妥處自見。改去，仍録出黏于壁，隔一二日再讀之，不妥處又見。又改之，如是數次，淺者深之，直者曲之，鬆者鍊之，實者空之，然後録呈精于此者，求其評定，審其棄取之所由，便知五百年後此作之傳不傳矣。』

按此條純爲初學賦詞者説法，可與守齋
 、玉田
 諸家之説參看。填熟調仍不免于拗，有生硬字面及平側不順處，此惟初學有之。所以詞成須逐一點勘，推敲吟嚼也。熟調易填，拗調難填，自是恒情。但工力已深之詞家，反樂于填拗調，而不喜填熟調。蓋熟調易流于滑易，須于熟中求澀；拗調易流于佶屈，須于拗中求順。熟則新警難，故貴逐字鍛鍊，以求其新警；拗則渾成難，故貴一氣旋轉，以求其渾成。能新警則熟者澀矣，能渾成則拗者順矣。此境良不易到。而熟中求澀，尤難于拗中求順。故工力深者，反覺拗調易于見長。拗調一名澀調。未明此理者，每謂澀調束縛性靈，不如熟調可以隨意抒寫。不知造詣有深淺，豈可自安于簡易，而不更求精進？特初學須先填熟調，取其成章較易，未可一概論耳。




 [1]
 楊守齋
 作詞五要
 云：『作詞之要，第一要擇腔，腔不韻則勿作。如塞翁吟
 之衰颯，帝臺春
 之不順，隔浦蓮
 之寄煞，鬭百花
 之無味是也。』


 [2]
 詞源
 云：『詞既成，試思前後之意或不相應、或有重叠句意，又恐字面粗疏，即爲修改。改畢，净寫一本，展之几案間，或貼于壁，少頃再觀，必有未穩處，又須修改，至來日再觀，恐又有未盡善者。如此改之又改，方成無瑕之玉。倘急于脱稿，倦事修擇，豈能無病？不惟不能全美，抑且未協音聲，作詩者猶旬鍛月鍊，况于詞乎？』


詠物忌犯題字

詠物詞，最忌説出題字。如清真
 梨花及柳，何曾説出一箇梨、柳字？梅川
 不免犯此戒，如月上海棠
 詠月出
 ，兩箇“月”字，便覺淺露。他如周草窗
 諸人，多有此病，宜戒之。


毛稚黄
 曰：『沈伯時
 樂府指迷
 ，論填詞詠物，不宜説出題字。余謂此説雖是，然作啞謎亦可憎。須令在神情離即間，乃佳。姜夔
 暗香
 詠梅云：「算幾番照我，梅邊吹笛？」豈害其佳？』

按前云『用字不可太露，露則直突而無深長之味』，詠物最忌説出題字，仍是此意。蓋詞以深婉爲貴，淺露則少含蓄，一覽而盡，了無餘味。欲求深婉，端在運意。僅于字面求之，猶非探本之論。詠物詞如工于運意，雖偶犯題字，亦不害其爲佳。東坡
 水龍吟
 詠楊花，白石
 暗香
 詠梅，其證也。若僅能不犯題字，詠意則少含蓄，便自謂可免淺露，恐無是理。惟縱觀南宋
 名家詠物詞，題中次要字，犯之尚不甚忌，主要字，則犯者絶鮮，亦有並次要字亦不輕犯者，可見詠物最忌説出題字，當時詞家確有此種規律。草窗
 集詠物詞，幾近二十闋，犯題字者亦只數闋。如瑶花慢
 詠瓊花，『天上飛瓊』、『金壺翦送瓊枝』二句，兩犯瓊字，『消幾番花落花開』、『想舊事，花須能説』二句，三犯花字。瓊字爲題中主要字，似不甚宜，花字爲詞中次要字，似尚無礙。又花犯
 詠水仙，『漫記漢宫仙掌』句，犯仙字，聲聲慢
 詠水仙、梅，『臨水鏡』句犯水字，均無妨于詞之大體。惟緑蓋舞風輕
 詠白蓮，『訪藕尋蓮』句犯蓮字，六么令
 詠雪，『白雪詞新草』句犯雪字，略嫌平直。其他十餘闋，並能守不犯題字之戒，然已爲指迷
 所譏，可見當時風尚如此。又按夢窗
 詠物各詞，于主要題字，亦從不輕犯；凖用字不可太露之例推之，則此條亦爲夢窗
 詞説所主張無疑。


附録

沈義父小傳

蔡嵩雲


沈義父
 ，字伯時
 ，一字時齋
 ，震澤
 人。（一作吴江
 人）嘉熙
 元年，以賦領鄉薦，爲南康軍
 白鹿洞書院
 山長，舉行朱子
 學規。致仕歸，建義塾，立明教堂講學，學者稱爲時齋先生
 。（見翁
 校本跋，稱據江南通志
 及蘇州府志
 、吴江縣志
 。）生平篤學好古，以程
 、朱
 爲歸。又嘗造三賢祠，以祀王
 先生蘋
 、陳
 先生長方
 、楊
 先生邦弼
 ，爲鄉後學矜式。（見陳
 校本後序，稱據邑志儒林
 門。）著有時齋集
 、遺世頌
 、樂府指迷
 。其時齋集
 、遺世頌
 均失傳。（並見翁
 校本跋）遭宋
 亡國，隱居不仕，以遺民終。


樂府指迷版本攷略

蔡嵩雲


沈
 氏樂府指迷
 ，向無單行本，附刻于陳晦伯
 花草粹編
 卷首。是書刊于明
 萬曆
 癸未，流傳絶少。四庫
 著録，據陸錫熊
 家藏本，即明
 刊花草粹編
 本也。花草粹編
 ，清
 代有金
 氏評花仙館
 聚珍本，乃咸豐
 年間金韻仙
 假瞿穎山
 藏本翻印。瞿
 藏本疑亦明
 刊萬曆
 本。金
 氏翻印本，僅刷百部，金田
 亂後，散佚殆盡。丁
 氏八千卷樓
 初得金
 本，旋失之。嗣得張月霄
 藏明
 刊本，即明
 萬曆
 初刊本。旋又復得金
 本。今二本均藏盋山
 書庫。其明
 刊本，已用袖珍本景印流傳。此外翁
 氏晚翠樓叢書
 、陳
 氏百尺樓叢書
 、王
 氏四印齋所刻詞
 ，均有樂府指迷
 校本。其源同出花草粹編
 。余作箋釋，于沈
 氏原書，即依據盋山
 二本。其中字句，間有譌奪費解者，則參以翁
 、陳
 、王
 諸氏校本，略有修正。惟明
 刊花草粹編
 附刻，根據何本則未詳。陸輔之
 詞旨
 評是書云：『沈伯時
 樂府指迷
 ，多有好處。中間一兩段，亦非詞家之語。』又元
 人跋詞旨
 云：『此本還在沈伯時
 樂府指迷
 之後，古雅精妙，較是輸他一着也。若新巧清麗，是册亦未可少也。』則沈
 氏原書，元
 、明
 間必别有傳本，其源流已無從追溯矣。


樂府指迷箋釋序

吴梅

往歲辛未，嵩雲
 著詞源疏證
 成，余既序而行世矣。今歲丁丑，又成樂府指迷箋釋
 。鄭重故人，一言弁首。余按此書首條即言『壬寅秋，始識静翁
 于澤濱。癸卯，識夢窗
 。』是沈
 氏詞學，固得諸翁
 吴
 昆季。又云：『凡作詞當以清真
 爲主。』又云：『夢窗
 深得清真
 之妙。』是明以君特
 接武清真
 。近半唐
 彊村
 輩，揭櫫正鵠，歷夢窗
 以達清真
 ，實胎原于沈
 氏。嵩雲
 獨持巨眼，謂宋
 末詞風，夢窗
 家法，均于是編窺見一斑，此則大獲我心。逭暑里閈，粗舉吴
 詞以證沈
 説，爲君張目可乎？沈
 云：『要求字面，當看温飛卿
 、李長吉
 、李商隱
 及唐
 人諸家詩。』吴
 詞四稿皆然，無煩覼縷。即如瑣窗寒
 『送客咸陽
 』，塞垣春
 『漏瑟侵瓊管』，昔人疑莫能明者，今知用『衰蘭送客咸陽
 道』、『丁東細漏侵瓊瑟』詩語，亦昌谷
 、飛卿
 句也。此吴
 詞之同于沈
 説者一也。沈
 云：『鍊句下字，最是緊要，如説桃不可直説桃，詠柳不可直説柳。』又云：『「銀鈎空滿」便是書，「玉筯雙垂」便是淚。』今按吴
 詞，如瑞鶴仙
 『蕅心瑩繭』、『緩躡素雲』，即知爲絲鞋。又『内家標致』、『玉井秋風』，即知爲道女，且貼華山
 。惟一寸金
 『黠髯掀舞』，用右軍
 鼠鬚筆事。解語花
 『瓊樹三枝』，用蘭昌
 女鬼事，微傷晦澀，顧不直説則合也。此吴
 詞之同于沈
 説者一也。沈
 云：『詞中用事使人姓名，須委曲得不用出最好。』而以清真
 『庾信
 愁多，江淹
 恨極』，『東陵
 晦迹，彭澤
 歸來』，『蘭成
 憔悴，衛玠
 清羸』等語爲非。今吴
 詞所用人名，通常習見者，不過逋仙
 、何郎
 、小蠻
 、樊素
 、壽陽
 、樊姬
 、桃根
 、桃葉
 之類。其直書姓名者，僅甲稿
 西平樂
 ：『羊曇
 醉後花飛』，婆羅門引
 ：『曾説董雙成
 』，丙稿
 疏影
 ：『何遜
 揚州
 舊事』，浪淘沙
 ：『菊花清瘦杜秋娘
 』，數語而已。他如水龍吟
 之『兒
 騎空追，舜
 瞳回盼』，大酺
 之『陶
 籬菊暗，逋
 冢梅荒』，江南春
 之『羽扇綸巾，氣凌諸葛
 』，永遇樂
 之『裴
 郎歸後，崔
 娘沉恨』，聲聲慢
 之『傳杯弔甫
 ，把菊招潛
 』，沁園春
 之『老蘇
 而後坡仙
 』，又送翁賓暘
 之『賈
 傅才高，岳
 家軍壯』。凡用古賢名字，無不加以剪裁。此吴
 詞之同于沈
 説者又一也。沈
 云：『壽詞最難作，切宜戒「壽酒」、「壽香」、「老人星」、「千春百歲」之類。』今吴
 詞四稿，如壽尹梅津
 、壽榮王夫人
 、爲郭清華内子壽
 、壽嗣榮王
 、壽毛荷塘
 、壽秋壑
 、壽方泉
 、壽方蕙巖寺簿
 、爲故人壽母
 、壽筠塘内子
 、壽王虔州
 、壽雲麓先生
 諸作，皆刊落蕪蔓，獨標清藻，與沈
 氏所言『形容當人事業才能，隱然有頌禱之意』者，更若合符節。此吴
 詞之同于沈
 説者又一也。不特此也，沈
 云：『空頭字不若徑用一静字。』而吴
 詞泰半用勁接，領字不多。沈
 云：『爲情賦曲者，尤宜宛轉回互。』而吴
 詞潛氣内轉，上下映帶，有天梯石棧之巧。得海綃説詞
 後，而其旨益顯。然則沈
 氏諸説，殆即本諸翁
 吴
 昆季，習聞緒論，遂筆諸簡策，成此二十八則歟！且時齋
 之名，夢窗
 詞凡三見：一，甲稿
 江南好
 序云：『時齋
 示江南好
 詞。』二，永遇樂
 探梅次時齋韵
 。三，丙稿
 聲聲慢
 和沈時齋八日登高韵
 。而此書首條，亦有『暇日相與唱酬』一語，是二賢交誼，實沆瀣一氣，雖謂此書爲闡明吴
 詞家法，亦無不可也。近世學夢窗
 者，幾半天下，往往未擷精華，先蹈晦澀；苟寢饋于斯，變化神明，大成可待。吾故見嵩雲
 箋釋，爲之喜而不寐也。詞源疏證
 ，爲已學者正歧譌；此書箋釋，爲初學者端趨向。二書卓立，炳燿天壤，吾敢決其必傳焉！丁丑六月吴梅
 叙。


樂府指迷箋釋跋

洪[image: ]


詞莫盛于兩宋
 ，而詞學則興于清
 ，而大昌于今日。宋
 人言詞學之書，其流傳于今者，王
 氏碧雞漫志
 ，張
 氏詞源
 ，沈
 氏樂府指迷
 ，數種而已。清
 自萬紅友
 氏而後，治詞學者日衆。陽湖
 崛起，斯道益崇。晚近六十年中，若王半塘
 氏、鄭叔問
 氏、朱彊邨
 氏、況夔笙
 氏，皆推斯學巨擘。蔡
 君柯亭
 ，江右詞人也。隱居殊鄉，殫精著述。比以書來，言箋釋樂府指迷
 一卷已成書，屬爲之序。余未覩君箋釋全稿，僅讀其卷首引言
 篇，不敢妄作弁言。第以頻年學詞，于聲音文字變遷之理，稍有所窺見，請一申論之，可乎？蓋以兩間物象之昭著，其垂示于人，而人得憑藉用之以成古今者，聲音文字而已矣。文字寓乎目，目以色爲表徵者也；聲音寓乎耳，耳以聲爲表徵者也。色之迹象，其接觸于人之器官者，淹留之度，較聲爲能久。故文字可以千年不變，而聲音無數百年不變者。詞之爲道，聲音文字兼焉者也。末流失其家法而忘其本始，爲詞者但知致力文字，不復措意于聲音，蓋在宋
 時已然，沈
 氏是以有指迷
 之作。其二十八條中，言去聲入聲之用綦詳，後之言詞者，奉以爲南針而罔敢失。沈
 氏之于聲音，可謂能通其微者矣！夫天地之道，窮則必變。一代有一代之樂：禹
 之聲，不同于文王
 之聲；漢
 、唐
 之樂府，不能同于周
 詩之雅、頌。詩變而爲詞，詞變而爲曲，聲音變，文字亦隨之而變矣。此天地氣運升降自然之數，不可逃者也。然而日變者勢也，不變者理也。聲音文字之遷變，雖有久暫不同，而皆有其一定不易之恒理宰乎其間，則其爲道靡弗同。自倉頡
 以來，至于今日，文字之變繁矣。而文字之所以爲文字，莫不有其自然之軌範。違其軌範之自然，即不可以爲文字。自伶倫
 以來，至于今日，聲音之變賾矣。而聲音之所以爲聲音，莫不有其自然之節奏。違其節奏之自然，即不可以爲聲音。故居今日而言詞，必欲規復宋
 代宫調之聲音，此不可能者也。惟致謹于自然之節奏，而求合乎莊
 生之所謂犁然有當于人心者焉！則今日所爲之詞，雖不能歌，而可以歌之理自在。因明論
 謂聲是無常，而釋氏説法，有有爲法、無爲法之不同。有爲法屬之人事，此隨時代而變遷者也，所謂無常者也。無爲法屬之自然，此不隨時代爲變遷者也，所謂常者也。于無常之中而得其至常之理，是謂能知常。夫惟能知常，則可以語于天地古今之大矣！詞其一端爾。今世人治詞學，皆知重聲音，君守四聲尤嚴。所作縝密深閎，力追兩宋
 ，曩既疏證詞源
 問世，兹復箋釋沈
 氏之書，以餉來學，蓋真能守宋
 賢家法者。余無似，學詞廿年而不成，比益衰頽，吟事幾廢。讀君近作，彌覺懷慚。因論聲音文字之遷變，而有悟釋氏常與無常之説也。用抒所見，以質于君，君其以爲可與言詞也乎？庚辰秋九月天都散人
 洪[image: ]

 。


翁大年樂府指迷校本跋

翁大年 翁棨


沈時齋
 先生，我邑震澤
 人。嘉熙
 元年，以賦領鄉薦（見宋
 吴郡
 鄉舉題名碑，府縣志作嘉定
 十五年，誤），爲南康軍
 白鹿洞
 書院山長，舉行朱子
 學規，致仕歸，建義塾，立明教堂講學，學者稱爲時齋
 先生。著時齋集
 、遺世頌
 、樂府指迷
 ，見江南通志
 及蘇州府志
 、吴江縣志
 。其時齋集
 、遺世頌
 ，皆失傳，是書著録四庫全書
 ，提要稱其論詞多爲中理，而傳本甚尟，倚聲家率多未見。頃至杭州
 ，得瞻閲文瀾閣
 全書
 ，因傳寫是本，校正付梓，並著其梗概于後，俾讀是書者知先生學有根柢，非獨工填詞也。咸豐四年八月吴江
 翁大年
 謹識。

先君生平勤于著述，尤喜搜羅郡邑中文獻。曾裒前哲未傳稿本，擬次第授梓爲晚翠樓叢書
 ，彙刊未竟，旋遭兵亂，凡已刊未刊者，俱付劫灰。此樂府指迷
 一卷，實楹書之碩果矣，久思重刊，今王夢薇
 大令又欣然力勸任襄其役。爰付手民，重事剞劂。異日得覓舊藏各本，絡續刊行。冀得勉竟先君之志，則此刻其始基之也。光緒
 八年壬午陬月翁棨
 謹志。


王鵬運樂府指迷校本跋（見四印齋所刻詞
 ）

王鵬運

右宋
 沈義父
 樂府指迷
 一卷。按，明人刻本，乃合玉田生
 詞源
 下卷與陸友仁
 詞旨
 爲一書，非沈
 氏原本也。此卷坿刻花草粹編
 ，凡二十有八則。明
 代刻書，往往意爲删節，其爲足本與否，非所敢知，以世罕流傳，校刻以貽同志。至卷中得失，四庫提要
 論之詳矣。光緒
 己丑夏日半塘
 老人運
 識。


陳去病樂府指迷校本後序（見百尺樓叢書
 ）

陳去病

吾鄉沈伯時
 先生義甫
 ，有宋
 趙
 氏遺民之一也。生平篤學好古，以程
 朱
 爲歸，又嘗造三賢祠，以祀王
 先生蘋
 、陳
 先生長方
 、楊
 先生邦弼
 ，爲鄉後學矜式，故邑志
 列之儒林
 ，洵無愧焉。惟宋
 代好詞，風靡閭巷，雖雄豪魁傑，亦類以詞著，則詞曲誠當時所不廢哉。伯時
 先生雖號儒者，而孰知又以詞學名家。讀樂府指迷
 ，可以信矣。自叙謂幼好吟詩，厥後識静翁
 、夢窗
 ，乃更好爲詞，而指迷
 之作，夫固應子姪之求者也。然則據是，而先生之詩之詞，必積有成帙可知矣。顧去病
 鄉人也，搜羅鄉先生之詩文詞殆遍，而獨不得先生之作，寧無憾歟？惟此書累承朋好見遺，爰重爲校理，付之梓人。其有可佐證者，并附刻云。乙卯春日邑人陳去病
 。


編者附記


沈義父
 ，字伯時
 ，一字時齋
 ，震澤
 （今江蘇
 吴縣
 ）人。翁大年
 樂府指迷校本跋
 據江南通志
 、蘇州府志
 及吴江縣志
 所載，説他宋
 『嘉熙
 元年〔公元一二三七〕，以賦領鄉薦，爲南康軍
 白鹿洞書院
 山長』；樂府指迷
 首條自稱『壬寅〔公元一二四二〕秋，始識静翁
 於澤濱。癸卯〔公元一二四三〕，識夢窗
 』。由上可知，他的主要生活階段，大約在南宋
 理宗
 時代。宋
 亡後，隱居不仕，以遺民終。所著有時齋集
 、遺世頌
 和樂府指迷
 三書；前兩種已失傳。


樂府指迷
 的主要立論，首條即已開宗明義：『音律欲其協，不協則成長短之詩；下字欲其雅，不雅則近乎纏令之體；用字不可太露，露則直突而無深長之味；發意不可太高，高則狂怪而失柔婉之意。』全書則以此作爲準繩，評價當時詞人的得失，分析詞創作上的許多具體問題。在詞人中，他最推崇周邦彦
 ，看成是當時的典範詞人，就是因爲他製詞『最爲知音』，字雅有法度。至于書中論述用字造句，叶律押韻等，更是作者上述四標準的具體運用和發揮。


沈義父
 與詞人吴文英
 同時，並且有過相當密切的交往，經常『暇日相與唱酬』，顯然他的詞論曾深受吴文英
 的影響，他的論詞四標準，也可以從吴文英
 詞中得到印證。我們認爲樂府指迷
 在詞論上的首要價值，就在於它體現了吴文英
 一派詞人創作方法的理論。作者是詞人，有着創作的實踐，因而論詞的創作問題，具體而深切，特别是分析詞律，『剖析微芒，最爲精核』（四庫全書總目提要
 語），但論用字，説兩人名不可對使，語句須用代字，又説詠物詞忌犯題字，這些則太偏重于形式，過于拘泥，反而不符合創作實際。樂府指迷
 論詞雖有偏重形式之弊，但對於了解宋
 末的詞風和吴文英
 一派詞人的創作，仍然是一部較重要的詞論專著，可供研究者參攷。


樂府指迷
 全書僅二十九則（按，蔡嵩雲
 引言
 計作二十八則，吴
 序
 、洪
 跋
 襲之。），一向没有單行本，附刻于花草粹編
 。一九四八年，中華書局
 曾出版蔡嵩雲
 著的樂府指迷箋釋
 。蔡嵩雲
 ，名楨
 ，字嵩雲
 ，號柯亭
 ，江西
 上猶
 人。箋釋
 書前署“上猶蔡嵩雲柯亭纂”，蔡嵩雲
 一九三二年作詞源疏證
 ，書前署“上猶蔡楨嵩雲纂”。蔡嵩雲
 的樂府指迷箋釋
 ，引證甚博，對原書詞旨的闡釋，也有不少重要的見解，可供讀者參考的地方很多。因此，我們就以蔡
 本爲底本校點整理出版。原箋釋本另有五首詞作題辭與周樹年
 跋。周樹年
 跋是在未閲蔡嵩雲
 全書而僅得引言
 的情况下所作，我們整理時不再保留，題辭亦不録，而其它序跋資料，均放入附録。樂府指迷
 各段原無小標題，箋釋本添加擬題，我們認爲這些擬題對讀者理解原作各段的中心内容仍有幫助，因此也沿用了。箋釋中，蔡嵩雲
 屢屢引用張炎
 詞源
 ，其文字版本，用先前蔡嵩雲
 校勘的詞源疏證
 ，夏承燾
 詞源注
 底本與之不同，我們也不作統一。

